PAGTUGKAD 


SA KASULATAN 


a N uaap. 


Mga Hulagway sa 
Unang mga Panid 


Sa wala nga panid 

Ang Jerusalem kon lantawon gikan sa habagatan. Matikdi ang taas nga 
Siyudad ni David nga anaa sa atubangan, diin ang Walog sa Kidron anaa 
sa tuo ug ang Patukoranan sa Templo diha sa amihanan 


1 Bukid sa Moria, Patukoranan sa Templo 

2 Dome of the Rock 

3 Moske sa el-Agsa 

4 Western Wall, Wailing Wall 

5 Opel 

6 Walog sa Kidron 

7 Tubod sa Gihon 

8 Bukid sa Zion, Siyudad ni David, Jebus, Salem 
9 Walog sa Tyropoeon 

10 Linaw sa Siloam 


mn 


1 Linaw sa Siloam (unang siglo K.P.) 


Sa tuo nga panid 

Ibabawng bahin sa wala: Usa ka babaye nga naglukdo ug basket ingon sa 
makita usahay didto sa Tungang Sidlakan 

Ibabawng bahin sa tuo: Mga nanibug-ok nga asin diha sa Patayng Dagat 


Sa ubos: Ang gituohang dapit sa Bukid sa Sinai kon lantawon gikan sa 
amihanan, diin ang Patag sa er-Raha anaa sa atubangan. Ang Ras Safsafa 
anaa sa tunga ug ang Jebel Musa anaa sa likod niini 


it-1-CV 


Mga Hulagway sa 
Kataposang mga Panid 


Sa wala nga panid 


Ibabawng bahin sa wala: Asiryanhong mga karo sa 
gubat nga nagdalag relihiyosong mga estandarte 


Ibabawng bahin sa tuo: Silindro ni Ciro, nga 
nagrekord sa iyang pag-ilog sa Babilonya ug sa 
iyang pagpahigawas sa mga binilanggo aron 
makabalik sa ilang yutang natawhan 


Ubos nga bahin sa wala: Kulonon nga papan 
nga nag-asoy sa pag-ilog ni Nabucodonosor II sa 
Jerusalem: 617 W.K.P. 


Ubos nga bahin sa tuo: Mga nahibiling bahin 
sa nagun-ob nga ganghaan duol sa dapit nga 
nahimutangan sa lawak sa mga mamiminaw 
ni Dario I didto sa Persepolis 


Sa tuo nga panid 


Ang Babilonya nga gisulong sa mga sundalo ni Ciro 
it-1- CV nga Bantogan niadtong 539 W.K.P. 

Kon Unsa ang Unod Niini nga Publikasyon 


Ang katuyoan niini nga publikasyon mao ang pagta- 


bang kanimo nga makabaton ug hait nga pagsabot 
sa Kasulatan. Giunsa kini paghimo? Gihugpong 
niini ang mga detalye gikan sa tanang bahin sa Bi- 
bliya nga nalangkit sa mga ulohan nga gihisgotan. 
Gipakita niini kon unsang mga pulonga ang giga- 
mit sa orihinal nga pinulongan ug unsa ang literal 
nga kahulogan niini. Gihisgotan niini ang na- 
langkit nga impormasyon gikan sa sekular nga 
kasaysayan, sa arkeolohikanhong panukiduki, ug 
sa ubang mga natad sa siyensiya ug gisusi kini su- 
mala sa panglantaw sa Bibliya. Gitagana niini ang 
mga visual aid o ilustrasyon. Tabangan ka niini nga 
masabtan ang kahinungdanon sa paglihok sumala 
sa kon unsay giingon sa Bibliya. 


Ang Bibliya naghisgot bahin sa mga pagpakiglabot ni 


Jehova nga Diyos sa katawhan diha sa paagi 
nga nagpabanaag gayod sa tinuod nga panghita- 
bo sa kinabuhi. Kini naghisgot sa mga tawo ug 
mga dapit, sa mga nasod ug mga magmamando 
nga naglungtad sa samang panahon, ug sa parti- 
kular nga mga matang sa mga tanom ug mga 
hayop. Ang kahibalo labot niini makatabang kani- 
mo nga makabenepisyo pag-ayo sa mga paghisgot 
sa Bibliya sa maong mga tawo ug mga butang. 
Aron sa pagtabang kanimo, ang Pagtugkad sa Kasu- 
latan naundan ug matulon-anong mga artikulo 
bahin sa kapin sa 3,000 ka tawo nga gihisgotan sa 
Kasulatan ingon man mga impormasyon labot sa 
97 ka nasod, mga tribo, ug mga katawhan. Kini 
adunay kapin sa 1,000 ka artikulo nga naghisgot 
sa espesipikong mga dapit, kapin sa 90 ka artikulo 
nga naghisgot bahin sa nagkalainlaing mga ta- 
nom, ug kapin sa 100 ka artikulo nga naghisgot sa 
mga langgam ug mga hayop. Gawas pa niini, adu- 
nay mga artikulo nga naghisgot sa daghang uban 
pang hinungdanong mga ulohan sa Kasulatan. 


Ang matag basahon sa Bibliya gihatagan ug linaing 


pagtagad. Usa ka sumaryo sa matag basahon ang 
naghatag ug pagtagad sa pangunang mga ideya 
nga gitagik sa magsusulat, ug kini sayon nga 
basahon ug daling mahinumdoman. Gawas kon 
gipaila, ang hubad sa Bibliya nga gikutlo niini nga 
reperensiyang basahon mao ang Bag-ong Kalibotang 
Hubad sa Balaang Kasulatan, bisan tuod nga may 
kapin sa 40 ka uban pang mga hubad ang gisitar 
ug gikutlo usab. 


Ang mga visual aid o ilustrasyon naglakip sa daghang 


mapa, nga ang kadaghanan niini nagpasiugda 
sa hinungdanong mga dapit pinasukad sa maka- 
saysayanhong mga yugto sa panahon. Adunay 


daghang hulagway usab aron makatabang kanimo 
sa paghanduraw sa mga kayutaan sa Bibliya ug sa 
mga panghitabo nga nahitabo didto. Ang pipila 
niini maoy mga paghulagway sa mga dibuhista 
bahin sa hinungdanong mga panghitabo sa kasay- 
sayan. Ang uban pa maoy mga hulagway sa 
partikular nga mga dapit ug sa mga displey sa mga 
museyo nga nalangkit sa rekord sa Bibliya. Ang 
mga pasalamat alang sa gikuhang mga hulagway 
gikan sa mga displey sa museyo ug sa uban pang 
mga hulagway gipakita sa Tomo 2, sa panid 1468. 


Ang detalyadong mga artikulo naghisgot sa Hebreo- 


hanon, Grego, ug Aramaiko--mga pinulongan 
nga orihinal nga gigamit sa dihang gisulat ang 
Bibliya. Gitagik ang mga artikulo pinasukad sa 
kahulogan sa hinungdanong mga termino diha sa 
orihinal nga mga pinulongan, ug dili lamang 
sa kon unsay pagsabot niini nga mga termino 
diha sa ubang mga pinulongan nga kasagarang 
gigamit karong adlawa. Niini nga publikasyon, 
ang kahulogan sa mga ngalan nga gihisgotan sa 
Bibliya gipasukad sa kon unsa nga paagi aktuwal 
nga gigamit diha sa ubang mga teksto sa Bibliya 
ang mga bahin sa maong mga ngalan diha sa ori- 
hinal nga pinulongan. 


Unsaon nimo pagpangita sa mga tubag sa imong mga 


pangutana sa Bibliya? (1) Ang kahulogan ba sa 
usa ka partikular nga ekspresyon sa Bibliya ang buot 
nimong mahibaloan? Ang imo bang pangutana 
maoy maylabot sa usa ka tawo, sa usa ka dapit, o ti- 
ngali sa usa ka hiyas? Hinumdomi nga ang tanang 
artikulo gihan-ay nga alpabetikanhon ug ang mga 
ngalan ug mga ekspresyon sa Bibliya gibase sa hu- 
bad sa Bag-ong Kalibotang Hubad. Pangitaa ang 
artikulo nga naghisgot sa ngalan o ulohan nga 
imong gihunahuna. Kon dili nimo makita ang ar- 
tikulong imong gikinahanglan, tan-awa ang Indise 
sa Ulohan sa likod nga bahin sa Tomo 2: kini nag- 
punting sa hinungdanong materyal nga lagmit 
anaa sa dapit nga wala nimo hunahunaa. (2) Kon 
gikinahanglan nimo ang katin-awan sa usa ka es- 
pesipikong teksto, tan-awa lamang ang Indise sa 
Kasulatan diha sa Tomo 2. 


Tim-os namong tinguha nga kini nga publikasyon 


magpalalom sa imong pagpabili sa Awtor sa Bibli- 
ya, si Jehova nga Diyos, ug kini mohatag kanimo 
ug mas lalom nga pagsabot sa kahulogan sa iyang 
Pulong, ug mopalihok kini kanimo nga mas bug- 
os pang ipadapat diha sa imong kinabuhi ang mga 
unod niini ug ipaambit ang hinungdanong mga 
kamatuoran niini ngadto sa uban. 


Linaing mga Seksiyon nga Dekolor 


Panid 


738 


740 
743 


744 
745 
748 
750 


752 


945 


947 
949 


951 


953 
954 
959 


Tomo 1 


Kon sa Unsang Paagi Atong 
Nabatonan ang Bibliya 


Ang Ngalan sa Diyos 
Lunop sa Adlaw ni Noe 
Gigikanan sa mga Nasod 
Mga Panaw ni Abraham 


Geograpikanhong Dagway sa 
Yutang Saad 


Mga Panghitabo sa Kinabuhi ni 
Jacob 


Karaang Ehipto 

Israel sa Ehipto 

Pagpanggula Gikan sa Ehipto 
Ang Tabernakulo 


Paglatagaw sa Israel Didto sa 
Kamingawan 


Mga Tanom sa Bibliya 


Ang Pagsakop sa mga Israelinhon sa 
Yutang Saad 


Mga Nasod nga Nag-okupar sa Yuta 
nga Gihatag sa Diyos Ngadto sa 
Israel 


Ang Yuta nga Gihatag sa Diyos 
Ngadto sa Israel 


Mga Maghuhukom Nagluwas sa 
Israel Gikan sa Pagpanglupig 


Teritoryo sa mga Tribo sa Israel 
Panahon ni David 
Paghari ni Solomon 


Ang Templo nga Gitukod ni 
Solomon 


Siyudad sa Jerusalem 
(David/Solomon) 


Mga Gingharian nga Naglibot sa 
Israel 


Nabahin nga Gingharian 


Buluhatong Pagpanagna ni Elias ug 
Eliseo 


Ang Kaawayng mga Nasod nga 
Misulong sa Israel 


Megido 
Imperyo sa Asirya 
Kaayohan sa Arkeolohiya 


Tomo 2 


Imperyo sa Babilonya 
Ang Jerusalem Gisakop sa Babilonya 
Imperyo sa Medo-Persia 


Mga Destiyero Namalik Gikan sa 
Babilonya 


Imperyo sa Gresya 

Mga Diyos sa Kanasoran 
Tiro 

Imperyo sa Roma 


Sayong Bahin sa Tawhanong 
Kinabuhi ni Jesus 


Yutan-ong Ministeryo ni Jesus 
Unang-Siglong Jerusalem 
Lalawigan sa Galilea 

Palibot sa Dagat sa Galilea 


Mga Hitabo sa Dayon Na ang 
Kamatayon ni Kristo 


Ang Pagkaylap sa Kristiyanidad 
Ministeryo ni Apostol Pablo 


Ang Jerusalem nga Gilaglag sa mga 
Romano 


Mga Kongregasyon sa Pinadayag 


Sulod ug Palibot sa Jerusalem Karong 
Adlawa 


Adlaw-adlaw nga Pagkinabuhi sa 
Karaang Israel 


Mga Hayop sa Bibliya 


Ang mga mapa gitala sa 


Tomo 1 sa panid 8. 


Mga Pananglitan sa Mapuslanong mga Tabang 


Ang mga ulohan nga gigamitag 
pulos kapital nga mga letra 
nagpaila sa pangunang mga 
artikulo 


Ang baga nga mga letra nga 
ang uban gikapital mao ang 
gigamit alang sa pangunang mga 
sub-ulohan 


Ang baga ug pahandag nga mga 
letra nagpaila sa usa ka sub-ulohan 
ilalom sa pangunang sub-ulohan 


Kahulogan sa ngalan 


Pangutana nga gitubag diha sa 
mosunod nga (mga) parapo 


AARON. Anak nga lalaki ni Amram ug Joke- 
bed sa tribo ni Levi, nga natawo sa Ehipto niadtong 
1597 W.K.P. Si Levi mao ang apohan-sa-tuhod ni 
Aaron. (Ex 6:13, 16-20) Si Miriam maoy iyang ma- 
gulang, ug si Moises manghod niyag tulo ka tuig. 
(Ex 2:1-4: 7:7) Si Aaron naminyo kang Eliseba nga 


Panahon sa Paghari ni David ug Solomon. 
Mopatim-aw nga sa dihang si David sa kataposan 
nakalingkod na sa trono, si Abiatar gihimong hata- 
as nga saserdote. Gihunahuna sa ubang mga esko- 
lar nga human mamatay ang Hataas nga Saserdo- 
teng si Ahimelek, gitudlo ni Haring Saul si Zadok 


Kristohanong mga prinsipyo labot sa mga 
estranyo. Diha sa Kristohanon Gregong Kasula- 
tan ang gugma ngadto sa estranyo (Gr., xe'nos) gi- 
pasiugda pag-ayo ingong hiyas nga kinahanglang 
ipakita sa Kristohanon. Si apostol Pablo miingon: 
“Ayaw kalimti ang pagkamaabiabihon [Gr., philo- 


ELIAS [Ang Akong Diyos Mao si Jehova]. 
1. Usa sa pangunang mga manalagna sa Israel. 

Lagmit ang iyang balay maoy didto sa Tisbe, nga 

gituohan sa pipila nga usa ka balangay sa yuta sa 


sa Yutang Saad, kay natuman na ang katuyoan ni- 
ini.-Num 17:10, Heb 9:4, 2Cr 5:10, 1Ha 8:9. 


Nganong wala man siloti 
si Aaron tungod sa paghimo sa 
bulawang nating baka? 


Bisan pa sa iyang talagsaong posisyon, si Aaron 
may mga kahuyangan. Sa panahon sa unang 40- 


Ang baga nga numero sa sinugdan 
sa usa ka parapo nagpaila sa usa 
ka lahi nga tawo o dapit nga 
managsama ug ngalan 


Gipunting sa mga cross-reference 
ang mga artikulo nga may 
mapuslanong dugang nga 
impormasyon o mga visual aid 


Ang modernong-adlaw nga mga 
katumbas gipakita alang sa mga 
timbang, sukod, ug mga salapi nga 
gihisgotan sa Bibliya 


Ang tanang abbreviation gipatin-aw 
diha sa Tomo 1, sa mga panid 
1469, 1470 


Ang mga ngalan sa dapit 
nga anaa sa parentesis mao ang 
mga katumbas diha sa laing 
pinulongan (sagad diha sa 
modernong Hebreohanon) 


Ang nahimutangan sa mga dapit 
gipakita diha sa kaubang mapa; 
giasoy sa mga teksto kon unsa ang 
panghitabo sa maong mga dapit 
sa yugto sa kasaysayan nga 
gihisgotan 


1. Usa ka magbalantay-sa-ganghaan sa mga 
Korehanon nga gitudlo ni David; ang ikapitong 
anak nga lalaki ni Meselemias sa tribo ni Levi.---1Cr 
26:1-3. 

2. Ang anak nga lalaki ni Zeraias kinsa, inuba- 
nan sa 200 ka lalaki sa balay sa amahan ni Pahat- 


nga ulo ni Tiberio ug gigamit sa mga tuig 15 K.P. 
(HULAGWAY, Tomo 2, p. 544) (Itandi ang Luc 3:1, 2.) 
Ang kamatuoran nga si Poncio Pilato mao ang Ro- 
manong gobernador sa Judea niadtong panahona 
gipamatud-an usab pinaagi sa usa ka tinabas nga 
bato nga nakaplagan sa Cesarea nga may Latin 
nga mga ngalang Pontius Pilatus ug Tiberieum. 
--Tan-awa ang PILATO, HULAGWAY, Tomo 2, p. 741. 


Si Oseas mibayad ug 15 ka pirasong plata (kon 
siklo, 533) ug usa ug tunga ka homer (330 L) nga 
sebada aron tubson ang mananapaw nga babayeng 
si Gomer ingong iyang asawa (Os 1:3: 3:1, 2), usa 
ka bili nga giisip sa ubang mga komentarista nga 
maoy bug-os nga kantidad sa usa ka ulipon, 30 ka 
siklong plata (566). (Ex 21:32) Ang 'halad sa panga- 
bugho' nga gipangayo sa Balaod labot sa usa ka la- 


kahangawa kanila. (Isa 40:11) Ang ekspresyong 
“asawa sa sabakan [sa usa],” sumala sa ubang mga 
hubad (KJ: Ro, RS, AT), mas tin-aw ug kahulogan 
kon hubaron nga “asawa nga gimahal mo sa imong 
sabakan” (Kx), “imong pinangga nga asawa.” (NW) 


Sa yugto sa mga Maghuhukom, ang Canaanhong 
siyudad nahimutang sa usa ka bungdo nga gituo- 
hang mao ang Tell el-Fukhkhar (Tel “Akko), mga 
1 km (0.6 mi) gikan sa luok ug 1.8 km (1 mi) sa S 
sa presenteng-adlaw nga mga paril sa Karaang Si- 
yudad. Sa yugto sa mga Persianhon, gikan sa ika- 


MGA DAPIT DIHA SA MAPA 
Uban ang Nalangkit nga mga Teksto 


Ai Gen 12:8: 13:3, 4 


Beer-seba Gen 21:31-33: 22:19 
Bethel Gen 12:8 
Damasco Gen 14:15 
Dan Gen 14:14 


Gerar Gen 20:1-18 


Mga Mapa 


Tomo: Panid 


Mga Dapit nga Gilangkit 
Kang/Sa- 


1:330 Abraham 
1:746 David 
1:949 Elias ug Eliseo 
1:529 Jacob 
2:98 Jonas 
2:744 Kusog nga pagkaylap sa unang 
Kristiyanidad 
2:945 Mga kongregasyon nga ginganlan 
diha sa Pinadayag 
1:743 Mga maghuhukom nga nagluwas sa 
Israel 
2:747, 750 Ministeryo ni Pablo 
2:332 Pagbalik sa Hudiyong mga destiyero 
1:541 Paglatagaw sa Israel 
didto sa kamingawan 
1:536, 537 Pagpanggula sa Israel gikan sa Ehipto 
1:748 Solomon 
2:540-542, Yutan-ong ministeryo ni Jesus 
738, 740, 
742 
Yutang Saad 
2:956-960 Detalyadong mga mapa 
nga may mga ngalan sa mga dapit 
1:333 Geograpikanhong dagway sa yuta, 
mapa pinasukad sa letrato nga 
nakuha sa satelayt 
2:569 Nagkalainlaing dagway sa yuta 
1:947 Pagkabahin tali sa Juda 
ug Israel 
1:737 Pagsakop sa mga Israelinhon sa 
yuta 
2:1116 Pangunang bul-oganang mga walog 
1:744 Tribonhong mga teritoryo diha sa 
Israel 
1:738 Unang mga molupyo sa yuta 
Jerusalem 
2:47 Kasikbit nga mga siyudad ug mga 
balangay 
1:895 Mga ganghaan sa siyudad (human sa 
pagkadestiyero didto sa Babilonya) 
1:895; Mga gihabogon sa yuta 
2:742 
1:752, 942 Panahon sa paghari ni 
David ug ni Solomon 
2:542, 742 Panahon sa unang siglo K.P. 


Tomo:Panid Mga Nasod ug mga Imperyo 


1:97 Amorihanon 

1:954 Asirya 

2:321 Babilonya 

1:679 Edom 

1:531 Ehipto 

1:329 Gigikanan sa mga nasod 
2:334 Gresya 

2:327, 358 Medo-Persia 

1:945, 951 Naglibot sa Israel 

2:533 Roma 


Ubang mga Dapit 
ug Pangunang mga Siyudad 


1:40 Acaya 

1:72 Alejandria, Ehipto 

1:130 Apio, Tiyanggihan sa 

1:143 Aram 

1:194, 195 Asia Minor (ngalan sa mga rehiyon 


ug sa mga lalawigan) 


1:564 Cipro 

1:547 Creta 

1:602 Decapolis 

2:738 Galilea 

1:943 Gilead 

1:1024 Hamat 

1:953 Megido 

1:472 Mga siyudad nga dalangpanan 
2:553 Olibo, Bukid sa mga 
2:501 Suba sa Nilo 

2:531 Tiro 


Indise sa mga dapit sa tanang mapa: 


Tomo 1, mga panid 1465-1468. 


A 


AARON. Anak nga lalaki ni Amram ug Joke- 
bed sa tribo ni Levi, nga natawo sa Ehipto niadtong 
1597 W.K.P. Si Levi mao ang apohan-sa-tuhod ni 
Aaron. (Ex 6:13, 16-20) Si Miriam maoy iyang ma- 
gulang, ug si Moises manghod niyag tulo ka tuig. 
(Ex 2:1-4, 7:7) Si Aaron naminyo kang Eliseba nga 
anak nga babaye ni Aminadab ug nakabatog upat 
ka anak nga lalaki, si Nadab, Abihu, Eleasar, ug Ita- 
mar. (Ex 6:23) Siya namatay niadtong 1474 W.K.P. 
sa panuigong 123.--Num 33:39. 

Tungod sa pagpanuko ni Moises kay siya dili la- 
rinong mosulti, gitudlo ni Jehova si Aaron aron 
mahimong tigpamaba ni Moises atubangan ni Pa- 
raon, nga nag-ingon bahin kang Aaron: “Ako nahi- 
balo nga siya makasulti gayod.” Si Aaron miadto sa 
pagsugat kang Moises sa Bukid sa Sinai ug siya gi- 
pahibalo sa kadako sa gilaraw sa Diyos nga paga- 
buhaton maylabot sa Israel ug sa Ehipto, ug da- 
yon ang managsoon mipanaw balik sa Ehipto.---Ex 
4:14-16, 27-30. 

Nianang panahona si Aaron nagsilbing “baba” ni 
Moises, sa pagpamulong alang kaniya ngadto sa 
mga ansiyano sa Israel ug sa paghimog milagro- 
song mga ilhanan ingong pamatuod nga ang ilang 
mga mensahe naggikan sa Diyos. Sa dihang miabot 
ang panahon nga sila moadto sa palasyo ni Paraon, 
ang 83-anyos nga si Aaron, ingong tigpamaba ni 
Moises, kinahanglang moatubang sa maong aro- 
gante nga magmamando. Ingon sa gisulti ni Jeho- 
va kang Moises human niana: “Tan-awa, gihimo ko 
ikaw nga Diyos ngadto kang Paraon, ug si Aaron 
nga imong igsoon mahimong imong manalagna.” 
(Ex 7:1, 7) Si Aaron mao ang mihimo sa unang mi- 
lagrosong ilhanan atubangan ni Paraon ug sa iyang 
salamangkero nga mga saserdote, ug sa ulahi, ubos 
sa mando ni Moises, si Aaron mao ang nagbakyaw 
sa sungkod ni Moises ug nagpaila sa pagsugod sa 
Napulo ka Hampak. (Ex 7:9-12, 19, 20) Siya nagpa- 
dayon sa pagpakigtambayayong kang Moises ug 
sa pagsunod sa Diyos panahon sa misunod nga mga 
hampak, hangtod nga miabot ang kagawasan. Tu- 
ngod niini siya maoy usa ka maayong panig-ingnan 
sa mga Kristohanon nga nag-alagad ingong “mga 
embahador kapuli ni Kristo, nga daw ang Diyos na- 
ngaliyupo pinaagi kanamo.”---Ex 7:6, 2Co 5:20. 

Ang buluhaton ni Aaron ingong tigpamaba ni 
Moises dayag nga midiyutay panahon sa 40 ka tuig 
nga paglatagaw sa kamingawan, sanglit mopatim- 


awng si Moises na ang kanunayng namulong. (Ex 
32:26-30, 34:31-34, 35:1, 4) Ang sungkod giu- 
li usab kang Moises human sa ikatulo nga hampak. 
Ug si Aaron, uban kang Hur, nagsangga na la- 
mang sa mga bukton ni Moises panahon sa pagpa- 
kiggubat batok sa Amalek. (Ex 9:23: 17:9, 12) Bisan 
pa niana, sagad nga kanunayng gipauban ni Jeho- 
va si Aaron kang Moises sa dihang siya maghatag 
ug mga instruksiyon, ug sila gihisgotan nga duyog 
nga nagbuhat ug namulong, hangtod sa pagkama- 
tay ni Aaron.--Num 20:6-12. 

Si Aaron, nga mas ubos ug posisyon, wala mou- 
ban kang Moises didto sa tumoy sa Bukid sa Sinai 
sa pagdawat sa pakigsaad sa Balaod, hinuon, kau- 
ban sa duha sa iyang mga anak nga lalaki ug sa 70 
ka ansiyano sa nasod, siya gitugotan sa pagtungas 
sa bukid ug sa pagkakita sa halangdong panan- 
awon sa himaya sa Diyos. (Ex 24:9-15) Diha sa pa- 
kigsaad sa Balaod, si Aaron ug ang iyang banay gi- 
pasidunggan, ug gitudlo sa Diyos si Aaron ingong 
hataas nga saserdote.---Ex 28:1-3. 

Hataas nga Saserdote. Pinaagi sa pito-ka- 
adlaw nga seremonyas sa pagpahiluna sa katung- 
danan, ingong hawas sa Diyos gitugyanan ni Moi- 
ses si Aaron sa sagradong mga katungdanan, ug 
ang iyang upat ka anak nga lalaki gipahiluna usab 
sa katungdanan ingong luyoluyong mga saserdote. 
Gisul-oban ni Moises si Aaron sa matahom nga 
mga besti nga ginama sa bulawan, asul, purpura, 
ug sanag-pula nga mga materyales, apil ang mga 
sul-otan sa abaga ug tabon sa dughan nga gida- 
yandayanan ug bililhong mga mutya nga lainlain 
ug bulok. Gibutang sa iyang ulo ang purong nga 
ginama sa pino nga lino. Gibutangan kini ug usa ka 
plaka nga lunsayng bulawan, nga gikulitan sa mga 
pulong nga “Ang pagkabalaan iya ni Jehova.” (Lev 
8:7-9: Ex 28) Sa ingon si Aaron gidihogan sa paa- 
gi nga gihubit sa Salmo 133:2 ug busa human nia- 
na mahimong tawgon nga mashiach, o mesiyas 
(khri:stos, LXX), buot ingnon, ang “dinihogan.” 
-Lev 4:5, 16, 6:22. 

Si Aaron dili lamang kay gitudlo nga maoy 
magdumala sa tanang saserdote kondili gipahayag 
usab sa Diyos nga siya maoy mahimong gigikanan 
sa kaliwatan, o banay, sa tanang umalabot nga 
hataas nga mga saserdote. Apan si Aaron wala 
makadawat sa pagkasaserdote ingong panulondon, 
ug busa si apostol Pablo nakaingon bahin kaniya: 


AARON 


“Maangkon sa usa ka tawo kini nga dungog, dili sa 
iyang kaugalingong pagbuot, kondili kon siya taw- 
gon lamang sa Diyos, ingon usab kang Aaron kani- 
adto. Sa ingon usab ang Kristo wala maghimaya sa 
iyang kaugalingon pinaagi sa pagkahimong hataas 
nga saserdote, apan gihimaya niya nga naghisgot 
may kalabotan kaniya: Ikaw mao ang akong anak; 
ako, karong adlawa, ako nahimong imong ama- 
han.” (Heb 5:4, 5) Dayon gipasundayag ni Pablo 
kon sa unsang paagi ang katungdanan sa pagkasa- 
serdote nga unang gihuptan ni Aaron naglarawan 
sa pagkasaserdote nga gihuptan ni Kristo Jesus 
ingong mas labaw ug langitnong hataas nga saser- 
dote. Tungod niini, ang saserdotehanong mga bu- 
luhaton sa taas nga katungdanan ni Aaron adunay 
dugang kahulogan alang kanato.---Heb 8:1-6: 9:6- 
14, 23-28. 

Ingong hataas nga saserdote, si Aaron maoy res- 
ponsable sa pagdirihir sa tanang bahin sa pagsim- 
ba diha sa tabernakulo ug sa pag-atiman sa bu- 
luhaton sa linibo ka Levihanon nga nag-alagad. 
(Num 3:5-10) Sa panahon sa tinuig nga Adlaw sa 
Pagtabon-sa-Sala siya magtanyag ug mga halad- 
sa-sala alang sa mga saserdote ug sa mga Leviha- 
non ug sa katawhan sa Israel, ug siya lamang ang 
gitugotan nga makasulod sa Labing Balaan sa ta- 
bernakulo nga magdala sa dugo sa gihalad nga 
mga hayop. (Lev 16) Ang matag-adlaw nga pag- 
halad ug insenso, pagtanyag sa unang mga bunga 
sa lugas nga inani, ug daghang uban pang mga ba- 
hin sa pagsimba maoy katungod lamang ni Aaron 
ug sa iyang mga anak ingong mga saserdote. (Ex 
30:7, 8, Luc 1:8-11: Lev 23:4-11) Hinunoa, ang pag- 
dihog kaniya nagbalaan kaniya aron siya makahi- 
mo dili lamang sa mga katungdanan sa paghalad 
alang sa nasod kondili sa ubang mga katungdanan 
usab. Iyang responsibilidad nga tudloan ang nasod 
sa Pulong sa Diyos. (Lev 10:8-11: Deu 24:8, Mal 2:7) 
Siya ug ang iyang mga manununod nag-alagad 
ingong pangulong opisyal ilalom ni Jehova nga 
Hari. Sa hinungdanong mga okasyon siya magsul- 
ob sa mahalong mga besti ug sa “sinawng plaka” 
nga bulawan diha sa iyang lino nga purong. Siya 
usab magsul-ob sa tabon sa dughan nga gibuta- 
ngan sa Urim ug Tumim, aron siya makadawat 
sa “Oo” o “Dili” ni Jehova labot sa mga problema sa 
nasod, bisan tuod nga sa panahon sa pagkinabuhi 
ni Moises ug sa iyang pag-alagad ingong tigpatali- 
wala, mopatim-aw nga kining bahina sa pagsimba 
wala na kaayo gamita.--Ex 28:4, 29, 30, 36, tan- 
awa ang HATAAS NGA SASERDOTE. 

Ang debosyon ni Aaron sa putling pagsimba sa- 
yong nasulayan sa dihang namatay ang iyang mga 
anak nga lalaking si Nadab ug Abihu, nga gilaglag 
sa Diyos tungod sa pagpasipala sa ilang posisyon 
ingong mga saserdote. Ang rekord nag-ingon: “Si 

Aaron naghilom.” Sa dihang siya ug ang iyang 
duha ka nabilin pang mga anak giingnan nga dili 
magbangotan tungod sa kamatayon sa mga mala- 
pason, “gibuhat nila ang sumala sa pulong ni Moi- 
ses. ”--Lev 10:1-11. 

Sulod sa duolan sa 40 ka tuig, si Aaron nagha- 
was sa 12 ka tribo ingong hataas nga saserdote sa 
atubangan ni Jehova. Samtang didto sa kaminga- 
wan, usa ka grabeng rebelyon ang nahitabo batok 
sa awtoridad ni Moises ug Aaron. Gipangunahan 
kini sa usa ka Levihanon nga ginganlag Kore, kau- 
ban sa mga Rubenhon nga si Datan, Abiram, ug 
On, nga nagreklamo sa ilang pagpanguna. Gipabu- 
ka ni Jehova ang yuta ilalom sa mga tolda ni 
Kore, Datan, ug Abiram, ug gilamoy sila uban 
sa ilang mga panimalay, samtang si Kore mismo 
ug ang 250 niya ka kakunsabo giut-ot sa kalayo. 
(Num 16:1-35) Dihay pagbagulbol sa taliwala sa 
kongregasyon batok kang Moises ug Aaron, ug sa 
misunod nga hampak nga gihimo sa Diyos, si 
Aaron nagpakita ug dakong pagtuo ug kaisog pina- 
agi sa paggula nga masinugtanon nga nagdala sa 
iyang insensaryo ug sa paghimog pagtabon-sa- 
sala alang sa katawhan samtang “nagbarog sa tali- 
wala sa mga patay ug sa mga buhi,” hangtod nga 
mihunong ang hampak.--Num 16:46-50. 

Ang Diyos karon nagsugo nga ibutang sulod sa 
tabernakulo ang 12 ka sungkod, nga ang matag 
usa naghawas sa usa sa 12 ka tribo, ug ang sung- 
kod alang sa tribo ni Levi sulatan sa ngalan ni Aa- 
ron. (Num 17:1-4) Pagkaugma si Moises misulod sa 
tolda sa Pagpamatuod ug nakita nga ang sungkod 
ni Aaron nanalingsing, namulak, ug namungag hi- 
nog nga mga almendras. (Num 17:8) Kini nagha- 
tag ug dili malalis nga pamatuod sa pagpili ni 
Jehova sa Levihanong mga anak ni Aaron nga 
mag-alagad ingong mga saserdote ug sa Iyang 
awtorisasyon kang Aaron ingong hataas nga sa- 
serdote. Human niadto, wala na mahitabo nga 
seryosong gikuwestiyon ang katungod sa pagka- 
saserdote sa banay ni Aaron. Ang nanalingsing 
nga sungkod ni Aaron gisulod sa arka sa pakigsa- 
ad ingong “usa ka ilhanan alang sa mga anak sa 
pagkamasuklanon,” bisan tuod mopatim-aw nga 
ang sungkod gikuha ra human sa pagkamatay nii- 
ni nga mga masuklanon ug sa pagsulod sa nasod 
sa Yutang Saad, kay natuman na ang katuyoan ni- 
ini.--Num 17:10, Heb 9:4: 2Cr 5:10, 1Ha 8:9. 


Nganong wala man siloti 
si Aaron tungod sa paghimo sa 
bulawang nating baka? 


Bisan pa sa iyang talagsaong posisyon, si Aaron 
may mga kahuyangan. Sa panahon sa unang 40- 

ka-adlaw nga pag-estar ni Moises didto sa Bukid sa 
Sinai, “ang katawhan nagtigom libot kang Aaron 
ug miingon kaniya: “Tindog, buhati kami ug usa ka 
diyos nga mag-una kanamo, tungod kay kon mahi- 
tungod niini nga Moises, ang tawo nga nagpaga- 
was kanamo sa yuta sa Ehipto, kami wala ga- 
yod mahibalo kon unsa nay nahitabo kaniya.” (Ex 
32:1) Si Aaron mituman sa ilang gusto ug mita- 
bang nila sa paghimog estatwa sa bulawang nating 
baka. (Ex 32:2-6) Sa dihang sa ulahi siya gisukma- 
tan ni Moises, siya mihatag ug taphaw nga panga- 
tarongan. (Ex 32:22-24) Bisan pa niana, wala isipa 
ni Jehova nga siya mao ang utok sa pagpakasala, 
hinuon giingnan si Moises: “Busa karon pasagdi 
ako, aron ang akong kasuko mosilaob batok kanila 
ug puohon ko sila.” (Ex 32:10) Si Moises nagpakilu- 
oy kang Jehova alang sa katawhan ug espesipiko 
alang kang Aaron ug dayon iyang gihimo ang usa 
ka panagtigiay labot niining butanga pinaagi sa 
pagsinggit: “Kinsa ang dapig kang Jehova? Ngari 
kanako!” (Ex 32:11, 26; Deu 9:20) Ang tanang anak 
ni Levi misanong, ug tinong lakip niini si Aaron. 
Tulo ka libo ka magsisimba sa idolo, lagmit ang pa- 
ngunang mga tigsulsol, ang ilang gipatay. (Ex 
32:28) Bisan pa niana, sa ulahi si Moises nagpahi- 
numdom sa nahibilin nga katawhan nga sila usab 
mga sad-an. (Ex 32:30) Busa, dili lamang si Aaron 
ang gikaluy-an sa Diyos. Ang iyang mga buhat hu- 
man niana nagpakita nga siya dili kinasingkasing 
nga miuyon sa maong idolatrosong kalihokan kon- 
dili siya nadala lamang tungod sa pagpit-os sa mga 
rebelde. (Ex 32:35) Gipakita ni Jehova nga gipa- 
saylo niya si Aaron pinaagi sa padayong pagdawat 
sa pagkatinudlo ni Aaron ingong hataas nga saser- 
dote.--Ex 40:12, 13. 

Human sa maunongong pagpaluyo ni Aaron sa 
iyang manghod latas sa daghang malisod nga ka- 
sinatian ug bisan bag-o pang gipahiluna sa katung- 
danan ingong hataas nga saserdote pinaagi ni Moi- 
ses nga hawas sa Diyos, si Aaron sa pagkabinuang 
miduyog sa iyang igsoong babaye nga si Miriam sa 
pagsaway kang Moises tungod kay kini nakigmin- 
yog usa ka babayeng Cusihanon ug sa paghagit sa 
talagsaong relasyon ug posisyon ni Moises kang Je- 
hova nga Diyos, nga nag-ingon: “Pinaagi ba la- 
mang kang Moises nga si Jehova nakigsulti? Dili ba 
usab pinaagi kanato nga siya nakigsulti?” (Num 12: 
1, 2) Gihimo ni Jehova ang dinaliang aksiyon, gipa- 
atubang kaniya ang tulo sa atubangan sa tolda nga 
tagboanan, ug gibadlong pag-ayo si Aaron ug Mir- 
iam tungod kay wala nila tahora ang tinudlo sa Di- 
yos. Tungod kay si Miriam lamang ang gisanla, 
lagmit kini nagpasabot nga siya mao ang tighulhog 
sa maong aksiyon ug lagmit kini nagpakita nga si 
Aaron nadaog na usab sa iyang kahuyangan tu- 
ngod kay siya naagni sa pagduyog kaniya. Apan, 


AARON 


kon gisanla usab si Aaron, kini magpaimbalido sa 
iyang pagkatinudlo ingong hataas nga saserdote, 
sumala sa balaod sa Diyos. (Lev 21:21-23) Ang 
iyang matarong nga tinamdan sa kasingkasing na- 
dayag pinaagi sa pagsugid gilayon sa iyang sala ug 
sa pagpangayog pasaylo sa kabuangan nga ilang 
gihimo ug pinaagi sa iyang masulub-on kaayong 
pangamuyo nga si Moises mangaliya unta alang sa 
gisanla nga si Miriam.--Num 12:10-13. 

Si Aaron nakasala na usab sa dihang siya, uban 
kang Moises, napakyas sa pagbalaan sa Diyos atu- 
bangan sa kongregasyon labot sa panghitabo sa 
pagtagana ug tubig didto sa Meriba sa Kades. Tu- 
ngod niini nga buhat gipahayag sa Diyos nga wa- 
lay usa nilang duha nga makapribilehiyo sa pagda- 
la sa nasod ngadto sa Yutang Saad.--Num 20:9-13. 

Sa unang adlaw sa bulan sa Ab, sa ika-40 nga 
tuig human sa Pagpanggula, ang nasod sa Israel 
nagkampo sa utlanan sa Edom atubangan sa Bukid 
sa Hor. Pipila na lamang ka bulan sila motabok na 
sa Jordan, apan dili apil ang 123-anyos nga si Aa- 
ron. Ubos sa sugo ni Jehova, ug nga nagtan-aw 
ang tibuok kampo, si Aaron, ang iyang anak nga 
lalaking si Eleasar, ug si Moises mitungas sa tumoy 
sa Bukid sa Hor. Didto gitugotan ni Aaron nga hu- 
kasan siya sa iyang igsoon sa iyang mga besti sa 
pagkasaserdote ug isul-ob kini sa iyang anak nga 
lalaki ug manununod sa pagkahataas nga saserdo- 
te, si Eleasar. Unya si Aaron namatay. Lagmit siya 
gilubong didto sa iyang igsoon ug sa iyang anak, 
ug sulod sa 30 ka adlaw ang Israel nagbangotan sa 
iyang kamatayon.--Num 20:24-29. 

Angayng matikdan nga sa iyang tulo ka sala nga 
nahimo, si Aaron dili mao ang utok sa sayop nga 
buhat kondili nagtugot sa mga pagpit-os o implu- 
wensiya sa uban sa pagpatipas kaniya gikan sa 
matarong nga dalan. Ilabina sa iyang unang sala, 
iya untang mapadapat ang prinsipyo nga nagpalu- 
yo sa sugo: “Dili ka mosunod sa panon sa katawhan 
alang sa daotang katuyoan.” (Ex 23:2) Bisan pa ni- 
ana, sa ulahi ang iyang ngalan gigamit sa Kasula- 
tan sa dungganong paagi, ug ang Anak sa Diyos, 
panahon sa iyang pagkinabuhi sa yuta, nag-ila sa 
pagkalegal sa pagkasaserdote ni Aaron.--Sal 115: 
10, 12; 118:3; 133:1, 2; 135:19: Mat 5:17-19, 8:4. 

Mga Saserdoteng Kaliwat ni Aaron. Ang 
ekspresyong “mga Aaronikanhon” makaplagan sa 
King James Version ug sa Moffatt sa 1 Cronicas 
12:27, 27:17. (Ang Masoretikong teksto sa Hebreo- 
hanon naggamit lamang sa ngalang Aaron. Ang 
LXX [Lagardian nga edisyon, sa 1Cr 12:27] nag- 
ingon “sa mga anak nga lalaki ni Aaron.”) Dayag 
nga ang pulong nga “Aaron” gigamit dinhi sa li- 
nangkob nga diwa, sama sa ngalang Israel, ug nag- 
hawas sa banay ni Aaron o sa iyang mga kaliwat 
nga lalaki sa panahon ni David nga mga sakop sa 


AB 


tribo ni Levi ug nag-alagad ingong mga saserdote. 
(1Cr 6:48-53) Ang Bag-ong Kalibotang Hubad ma- 
basa: “Ug si Jehoiada mao ang pangulo sa mga 
anak nga lalaki ni Aaron, ug uban kaniya dihay 
tulo ka libo pito ka gatos.” (1Cr 12:27) Ang mga pu- 
long nga “sa mga anak nga lalaki” gidugang aron 
makompleto ang diwa. 


AB. Ang ngalan sa ika-5 nga lunar nga bulan sa 
sagradong kalendaryo sa mga Hudiyo human sa 
pagkadestiyero, apan ang ika-11 nga bulan sa se- 
kular nga kalendaryo. Kini nga bulan katumbas sa 
bahin sa Hulyo ug bahin sa Agosto. 

Dili matino ang kahulogan sa ngalang Ab. Sa 
Bibliya, kini wala hisgoting direkta sa ngalan nii- 
ni, kondili ingong “ang ikalimang bulan” lamang. 
Apan, kining ngalana makaplagan diha sa Mishnah 
(Ta anit 4:6) ug sa ubang Hudiyohanong mga sinu- 
lat human sa pagkadestiyero. 

Ang Ab maoy bulan sa ting-init, ang panahon 
nga magsugod ang pagpangani sa ubas didto sa Is- 
rael.---Tan-awa ang KALENDARYO. 

Si Aaron namatay sa unang adlaw sa Ab didto sa 
Bukid sa Hor. (Num 33:38) Ang 2 Hari 25:8 nag- 
ingon nga sa ikapitong adlaw niining bulana si Ne- 
buzaradan, ang alagad sa hari sa Babilonya, “mi- 
sulod sa Jerusalem.” Apan, ang Jeremias 52:12 
nag-asoy kanato nga sa ikanapulong adlaw niini 
nga bulan nga si Nebuzaradan “misulod sa Jerusa- 
lem.” Ang Soncino Books of the Bible nagkomento 
bahin niini, nga nag-ingon: “Ang kal-ang nga tulo 
ka adlaw mahimong isipon nga mao ang panahon 
sa pag-abot ni Nebuzaradan sa dapit ug sa pagsu- 
god sa mga buluhaton.” (Giedit ni A. Cohen, Lon- 
don, 1949) Busa, mopatim-aw nga si Nebuzaradan 
miabot sa Jerusalem sa ikapito nga adlaw, mihi- 
mog pagsurbi gikan sa iyang kampo sa gawas sa 
mga paril sa siyudad, ug nagsugo sa pagguba 
sa mga kuta sa siyudad ug sa pag-agaw sa mga ba- 
handi niini, sa kataposan, sa ikanapulong adlaw 
sa bulan, siya misulod sa siyudad ug sa balaang 
templo niini. Sumala kang Josephus (The Jewish 
War, VI, 250, 268 [iv, 5, 8]), ang templo ni Herodes 
gisunog sa mga Romano sa ikanapulong adlaw sa 
ikalimang bulan (70 K.P.), ug gipunting ni Jose- 
phus ang pagkapareho niini nga petsa sa dihang 
gisunog sa mga Babilonyanhon ang unang templo 
sa samang adlaw. 

Sulod sa misunod nga 70-ka-tuig nga pagkades- 
tiyero didto sa Babilonya, kining ikalima nga bulan 
maoy panahon sa mga pagpuasa ug mga pagbak- 
ho sa mga Hudiyo agig paghinumdom sa kalagla- 
gan sa templo sa Jerusalem. (Zac 7:3, 5: 8:19) Sa 
bulan usab sa Ab nga si Esdras mibalik ngadto 
sa napasig-uling Jerusalem aron tudloan ang mga 
Hudiyo sa Balaod ni Jehova.---Esd 7:8, 9, 2b. 

ABADDON [gikan sa Heb., nga nagkahulo- 
gang “Kalaglagan”]. Sa Pinadayag 9:11 kini nga 
Hebreohanong pulong gitumbasan lamang ug es- 
peling nga Cebuano. Dinha atong mabasa ang ma- 
hitungod sa simbolikong hampak sa mga dulon 
nga sila adunay “hari, ang manulonda sa kahilad- 
man. Sa Hebreohanon ang iyang ngalan Abaddon, 
apan sa Grego siya ginganlag Apollyon.” 

Sa Hebreohanon ang pulong nga 'avad-dohn' 
nagkahulogang “kalaglagan” ug mahimong magtu- 
mong usab sa “dapit sa kalaglagan.” Sa orihinal nga 
Hebreohanong teksto kini makita sa lima ka higa- 
yon, ug diha sa upat niini kini gigamit nga susa- 
ma sa “lubnganan,” “Sheol,” ug “kamatayon.” (Sal 
88:11: Job 26:6; 28:22: Pr 15:11) Ang pulong nga 
'avad-dohn' niini nga mga teksto dayag nga nagtu- 
mong sa pagkadunot sa lawas human sa kamata- 
yon sa tawo, ug kini nga mga teksto nagpakita nga 
ang pagkadunot o pagkalaglag mahitabo didto sa 
Sheol, ang komon nga lubnganan sa katawhan. 
Sa Job 31:12 ang @avad-dohn' nagpasabot sa maka- 
daot nga epekto sa pagpanapaw. Si Job mipaha- 
yag: 'Kana [nga pagpanapaw] maoy usa ka kalayo 
nga magaut-ot hangtod sa kalaglagan [@dh-'avad- 
dohn'], ug taliwala sa tanan kong mga abot kini 
mogamot.'--Itandi ang Pr 6:26-28, 32, 7:26, 27. 


Si Abaddon, ang manulonda sa 
kahiladman---kinsa siya? 


Apan, sa Pinadayag 9:11 ang pulong nga “Abad- 
don” gigamit ingong ngalan sa “manulonda sa ka- 
hiladman.” Ang katumbas nga Gregong ngalan 
nga Apollyon nagkahulogang “Tiglaglag.” Sa ika-19 
nga siglo dihay mga pagpaningkamot aron ipakita 
nga kining tekstoha matagnaong nagtumong sa 
mga indibiduwal sama kang Emperador Vespasian, 
Muhammad, ug bisan kang Napoleon, ug kini nga 
manulonda giisip sa kadaghanan ingong “satani- 
ko.” Apan, angayng matikdan nga sa Pinadayag 
20:1-3 ang manulonda nga may “yawi sa kahilad- 
man” gipakita nga maoy hawas sa Diyos gikan sa 
langit, ug imbes nga “sataniko,” iyang gigapos ug 
gitambog si Satanas ngadto sa kahiladman. Sa pag- 
komento sa Pinadayag 9:11, ang The Interpreter's 
Bible nag-ingon: “Apan, si Abaddon maoy usa ka 
manulonda nga dili iya ni Satanas kondili sa Diyos, 
nga nagbuhat sa iyang buluhaton sa paglaglag su- 
mala sa gisugo sa Diyos.” 

Diha sa Hebreohanong mga teksto nga gihisgo- 
tan, dayag nga ang 'avaddohn' gipakasama sa She- 
ol ug sa kamatayon. Sa Pinadayag 1:18 makita nato 
nga si Kristo Jesus nag-ingon: “Buhi ako hangtod 
sa kahangtoran, ug ania kanako ang mga yawi sa 
kamatayon ug sa Hades.” Ang iyang gahom may- 

labot sa kahiladman gipakita sa Lucas 8:31. Siya 
adunay malaglagong gahom, lakip ang gahom sa 
paglaglag kang Satanas, ug kini dayag nga makita 
sa Hebreohanon 2:14, nga nag-ingong si Jesus 
nakig-ambit sa dugo ug unod aron nga “pinaa- 
gi sa iyang kamatayon mawagtang niya ang usa 
nga may gahom sa pagpahinabog kamatayon, nga 
mao, ang Yawa.” Sa Pinadayag 19:11-16 siya tin- 
awng gihulagway ingong tinudlo sa Diyos nga Tig- 
laglag o Tigpahamtang ug silot.--Tan-awa ang 
APOLLYON. 


ABAGA. Ang bahin sa lawas sa tawo o sa ma- 
nanap nga nagbugdo diha sa kilid ubos sa liog, sa 
mas lapad nga diwa, ang katakos sa pagpas-an ug 
mga palas-anon o responsibilidad. 

Sa karaang panahon, sama karong adlawa, naan- 
dan ang pagpas-an ug mga luwan diha sa mga 
abaga. (Gen 21:14: Ex 12:34) Ang arka sa pakigsa- 
ad dili ikarga sa karomata, kondili, pas-anon sa 
mga Levihanon. (1Cr 15:15, Jos 3:14, 15, 2Sa 6: 
3, 6-9, 13) Ang usa ka bug-at nga luwan diha sa 
mga abaga mahimong magtumong sa pagpanglu- 
pig o pagkaulipon. (Sal 81:5, 6: Isa 10:27: 14:25; Mat 
23:4) Ang tribo ni Isacar gitagna nga “itikubo niya 
ang iyang abaga aron mopas-an ug mga kabug-at.” 
(Gen 49:14, 15) Sa kasaysayan sa Israel kini nga 
tribo andam nga moabaga sa responsibilidad ug 
mobuhat sa bug-at nga buluhaton. Kini naghatag 
ug daghang maisog nga mga manggugubat ngad- 
to kang Maghuhukom Barak ug, sa ulahi, nagtaga- 
na kang Maghuhukom Tola; usab, sa panahon ni 
David, kini nga tribo naghatag ug daghang maala- 
mon ug maisog nga mga lalaki.--Huk 5:13, 15, 10: 
1, 2; 1Cr 7:1-5, 12:23, 32. 

Gikaingon nga ang usa ka awtoridad o responsi- 
bilidad ipatong diha sa abaga. Ang tagna ni Isaias 
nagtagna nga ang prinsipenhong pagmando ipa- 
tong diha sa abaga ni Jesu-Kristo. (Isa 9:6) Gisulti- 
han ni Isaias ang dili-matinumanong si Sebna nga 
si Eliakim mopuli sa iyang dapit ingong piniyalan 
sa balay sa hari, kay ang Diyos nagbutang sa “yawi 
sa balay ni David” diha sa iyang abaga. Sanglit ang 
yawi sa maong mga kahimtang naghawas sa res- 
ponsibilidad ug awtoridad, kini nga tagna lagmit 
may kalabotan sa pagdawat ni Kristo sa awtoridad 
sa Gingharian ingon sa gihawasan sa Davidnong 
pakigsaad. (Isa 22:15, 20-22, Luc 1:31-33, itandi 
usab ang Pin 3:7.) Makapaikag usab ang pagkasa- 
yod nga ang tabon sa dughan sa paghukom nga 
nagbitay gikan sa sul-otan sa abaga sa mga besti 
sa hataas nga saserdote, dayag nga naglarawan sa 
mga awtoridad nga ipatong diha sa mga abaga 
sa dakong Hataas nga Saserdote, si Jesu-Kristo. 
--EXx 28:6, 7, 12, 22-28, tan-awa ang HATAAS NGA 
SASERDOTE. 


ABANA 


Si Moises miingon bahin kang Benjamin, sa di- 
hang iyang gipanalanginan ang mga anak sa Isra- 
el: “Ang hinigugma ni Jehova magapuyo unta sa 
kasegurohan duol kaniya, . . . ug siya magapuyo sa 
taliwala sa iyang mga abaga.” (Deu 33:12) Mopa- 
tim-awng kini nagpunting sa kamatuoran nga ang 
mga hari sa linya ni David maghupot sa ilang sen- 
tro sa pangagamhanan diha sa teritoryo sa Benja- 
min. Ang samang Hebreohanong pulong nga giga- 
mit dinhi alang sa “abaga” gihubad nga “kilid” o 
“bakilid” sa Josue 15:8 (AT, Mo, NW), nga naghis- 
got sa usa ka bakilid sa bungtod nga nahimuta- 
ngan kanhi sa Jerusalem.--Tan-awa ang ubang 
mga pananglitan sa Ex 27:14, 15: Num 34:11; Jos 
15:10, 1Ha 6:8, Eze 25:9. 

Ang ‘pagpagahi sa abaga' nagtumong sa pagsu- 
kol sa tambag ug balaod sa Diyos (Neh 9:29: Zac 
7:11), samtang ang pag-alagad “abaga sa abaga” 
nagpaila sa panaghiusa sa buluhaton.---Sof 3:9. 

Ang nag-alagad nga saserdote hatagan ug aba- 
ga sa laking karnero sa halad sa Nazareo inigkata- 
pos sa iyang panaad, ug kini nahimong usa ka 
bahin sa pahat sa saserdote.--Num 6:19, 20, tan- 
awa usab ang Deu 18:3. 


ABAGTA. Ang ngalan sa usa sa pito ka opisyal 
sa palasyo kinsa nag-alagad sa Persianhong hari 
nga si Ahasuero, ang bana sa Hudiyo nga si Ester, 
diha sa iyang palasyo sa Susan nga kanhi kaulohan 
sa Persia.--Est 1:10. 

Diha sa King James Version, si Abagta giingon 
nga usa sa pito ka “pangulong opisyal sa panima- 
lay,” ug ang mabasa sa panaplin nag-ingong “mga 
eunuko.” Bisan tuod ang mga eunuko kanunayng 
gigamit ingong sinaligang mga alagad sulod sa ha- 
rianong panimalay sa mga nasod sa Tungang Sid- 
lakan, ang orihinal nga Hebreohanong pulong nga 
sarris' sa panguna nagkahulogang “opisyal sa palas- 
yo” ug segundaryong kahulogan lamang ang usa 
ka tawong kinapon. Sanglit kining pito ka opisyal sa 
palasyo maoy mga tig-alagad sa hari ug lagmit 
nga wala itudlo ingong mga magbalantay sa kaba- 
bayen-an (sama kang Hegai, ang eunuko sa hari 
nga gihisgotan sa Ester 2:3), sila tingali dili mga 
eunuko sa pisikal nga diwa. 


ABAN. Anak nga lalaki ni Abisur ug Abihail sa 
tribo ni Juda.— 1Cr 2:29. 


ABANA. Usasa duha ka suba sa Damasco nga 
gihisgotan sa komandante sa Siryanhong kasunda- 
lohan nga si Naaman sa dihang giyubit ang ins- 
truksiyon ni Eliseo nga siya maligo sa katubigan sa 
Jordan aron mamaayo sa iyang sanla.---2Ha 5:12. 

Kining subaa gituohan sa kadaghanan nga 
mao ang Nahr Barada, nga naggikan sa kabukiran 
sa Anti-Lebanon paingon sa AK sa Damasco ug, 


ABARIM 


human motadlas sa kabukiran, mogula gikan sa usa 
ka lugot nga K lamang sa Damasco. Dayon kini mo- 
agos sa amihanang bahin sa siyudad ug mokanap 
sa lainlaing direksiyon aron sa pagpatubig sa usa ka 
dakong luna sa dili pa kini moagos ngadto sa kala- 
makan sa S sa siyudad. Ang katubigan niini, nga gi- 
gamit sa pagpatubig sa kaumahan ug mga prutasan 
pinaagig mga kanal ug mga agianan sa tubig, nag- 
patungha ug dakong tubigan nga dapit. Ikaingon 
gayod nga ang Damasco naglungtad tungod sa Ba- 
rada. Dugay na nga kini ang gigikanan sa tubig 
alang sa mga biawan, mga tangke, ug mga kaligo- 
anan sa siyudad. Ang klasikal nga mga magsusulat 
nagtawag niini nga Bulawanong Suba (Chrysor- 
rhoas). Busa, ang taas nga pagtamod ni Naaman la- 
bot niini nga suba adunay lig-ong pasukaranan. 

Ang pulong nga “Amana” o “Amanah” maoy gi- 

gamit inay nga “Abana” diha sa 2 Hari 5:12 sa An 
American Translation, sa hubad usab nga gipatik 
sa The Jewish Publication Society of America, ug 
sa panaplin sa Masoretikong teksto maingon man 
sa Syriac nga Peshitta. Sa Awit ni Solomon 4:8 gi- 
hisgotan ang “Amana” diha sa daghang hubad, ug 
kini gisabot nga nagtumong sa kabukiran sa Anti- 
Lebanon diin didto naggikan ang suba nga gihisgo- 
tan dinhi. Busa, ang ngalan sa suba lagmit naggi- 
kan sa ngalan sa kabukiran nga maoy tinubdan 
niini. 
ABARIM [Mga Tabokanang Bahin (Mga Laba- 
nganan); Utlanan (Mga Rehiyon sa Unahan Pa]. 
Kining ngalana walay duhaduhang nagtumong sa 
usa ka rehiyon sa S sa Suba sa Jordan ug, ilabina, 
sa S sa Patayng Dagat. Sa Jeremias 22:20 kini gi- 
hisgotan uban sa mga rehiyon sa Lebanon ug Ba- 
san. 

Sa ubang mga paghisgot niini diha sa rekord sa 
Bibliya, kini nalangkit sa usa ka kutay o lumbay sa 
kabukiran. Ang terminong “Abarim,” nga nagtu- 
mong sa “mga rehiyon sa unahan pa,” lagmit nag- 
pakita nga ang mga tawo nga gigikanan sa termi- 
no nanimuyo sa kasadpan nga bahin sa Jordan, ug 
posible nga kini nga termino unang gigamit ni Ab- 
raham ug padayong gigamit sa mga Israelinhon sa 
ilang pagbiya sa Ehipto. 

Sa hapit nang matapos ang 40-ka-tuig nga pag- 
panaw sa kamingawan nga ang mga Israelinhon 
nakaabot niini nga teritoryo ug nagkampo “sa ka- 
bukiran sa Abarim.” (Num 33:47, 48) Dayon sila 
milugsong sa Kapatagan sa Moab, nga nahimutang 
sa S sa Jordan sa A nga tumoy sa Patayng Dagat. 
Dinhi sila mihimo sa ilang kataposang pagkampo 
una pa motabok sa Suba sa Jordan. Dinhi usab si 
Jehova miingon kang Moises: “Tungas niining bu- 
kira sa Abarim, ang Bukid sa Nebo, nga anaa sa 
yuta sa Moab, nga nag-atubang sa Jerico, ug tan- 

awa ang yuta sa Canaan, nga akong ihatag sa mga 
anak sa Israel ingong panulondon.”--Deu 32:49, 
Num 27:12. 

Pinasukad niini mopatim-aw nga ang rehiyon sa 
Abarim, uban sa kabukiran niini, nahimutang sa 
AK nga bahin sa teritoryo sa Moab. Apan, lagmit 
nga kini misaylo pa sa kinatibuk-ang kutay sa mga 
pangpang sa kabukiran nga nahimutang sa tibuok 
S nga bahin sa Patayng Dagat gikan sa A hangtod 
sa H. Sa Numeros 21:11 ug 33:44 gihisgotan ang 
usa ka hunonganan diha sa ruta sa mga Israelin- 
hon nga gitawag ug “Iye-abarim,” ug ang konteks- 
to nagbutang niini sa H sa Moab ug sa H nga 
tumoy sa Patayng Dagat. Lagmit mao kini ang ki- 
nahabagatang tumoy sa rehiyon nga gitawag ug 
Abarim.---Tan-awa ang IYE-ABARIM. 

Ang Bukid sa Nebo dayag nga usa sa mas habog 
nga mga bukid sa Abarim.--Tan-awa ang NEBO 
Num. 3. 


ABBA. Ang pulong nga 'abba” sa Aramaiko 
maoy katumbas sa puwersado o tinong porma sa 
'av, nga sa literal nagkahulogang “ang amahan,” o 
“Oh Amahan.” Kini mao ang ngalan nga mabinati- 
ong gigamit sa mga bata alang sa ilang mga ama- 
han ug lakip niini ang pagkamabination sa Cebua- 
nong pulong nga “papa” samtang gipabilin ang 
dignidad sa pulong nga “amahan,” ingong dili por- 
mal apan matinahoron. Busa, kini maoy usa ka pu- 
long sa pagmahal inay nga usa ka titulo ug maoy 
lakip sa unang mga pulong nga nakat-onang isulti 
sa usa ka bata. 

Kining Aramaiko nga pulong makita sa tulo ka 
higayon diha sa Kasulatan. Kini kanunayng giha- 
tagag katumbas nga espeling diha sa orihinal nga 
Grego ug sagad kini usab ang gihimo diha sa Ce- 
buano nga mga hubad. Sa matag higayon ang ter- 
mino sundan dayon sa hubad nga ho pater’ sa 
Grego, nga sa literal nagkahulogang “ang amahan” 
o, gigamit sa tawag nga, “Oh Amahan.” Sa matag 
kahimtang kini gigamit nga nagtumong sa langit- 
nong Amahan nga si Jehova. 

Gitala ni Marcos nga si Jesus migamit sa maong 
termino sa dihang nag-ampo kang Jehova nga Di- 
yos didto sa Getsemane wala madugay una pa sa 
iyang kamatayon, nga nag-ingon: “Abba, Amahan, 
ang tanang butang posible kanimo; kuhaa kining 
kopa gikan kanako. Apan dili sa akong pagbuot, 
kondili sa imong pagbuot.” (Mar 14:36) Kini maoy 
tim-os nga hangyo sa usa ka anak ngadto sa hini- 
gugmang amahan, nga gisundan dayon sa usa ka 
pasalig nga, bisan unsa man ang mahitabo, siya 
magpabiling masinugtanon. 

Ang duha ka laing teksto nga kini makita maoy 
diha sa mga sulat ni Pablo sa Roma 8:15 ug Gala- 
cia 4:6. Diha niining duha ka teksto ang pulong gi- 

gamit maylabot sa mga Kristohanon nga gitawag 
aron mahimong inanak-sa-espiritu nga mga anak 
sa Diyos ug nagpaila sa kasuod sa ilang relasyon 
uban sa ilang Amahan. Bisan tuod sila maoy “mga 
ulipon sa Diyos” ug “gipalit sa usa ka bili,” sila usab 
maoy mga anak diha sa panimalay sa usa ka ma- 
higugmaong Amahan, ug sila tinong gipahibalo sa 
balaang espiritu labot niini nga kahimtang pinaagi 
sa ilang Ginoo nga si Jesus.--Rom 6:22, 1Co 7:23, 
Rom 8:15, Gal 4:6. 

Inay nga usa lamang ka hubad gikan sa Aramai- 
ko ngadto sa Grego, nakita sa pipila diha sa pagga- 
mit nga dungan sa duha ka pulong nga 'Abba” ug 
“Amahan,” una, ang pagsalig, kompiyansa, ug pag- 
kamapasakopon sa usa ka bata, ug dayon ang ham- 
tong nga pagpabili sa relasyon sa anak ngadto sa 
iyang amahan ug sa mga responsibilidad niini. Pi- 
nasukad niini nga mga teksto mopatim-aw nga, sa 
kapanahonan sa mga apostoles, ang mga Kristoha- 
non migamit sa termino nga 'Abba” diha sa ilang 
mga pag-ampo sa Diyos. 

Ang pulong nga 'Ab-ba” gigamit sa ulahi ingong 
titulo sa pagpasidungog sa Hudiyong mga rabbi sa 
unang mga siglo sa Komong Panahon ug makapla- 
gan nga ingon niana ang paggamit diha sa Babi- 
lonyanhong Talmud. (Berakhot 16b) Ang usa nga 
nag-alagad sa katungdanan ingong bise-presiden- 
te sa Hudiyohanong Sanhedrin naghupot na sa ti- 
tulong 'Av, o Amahan sa Sanhedrin. Sa ulahing 
mga yugto ang titulo gipadapat usab ngadto sa 
mga obispo sa Coptic, Etiopianhon, ug Siryanhong 
mga simbahan ug, ilabina gayod, kini nahimong ti- 
tulo sa Obispo sa Alejandria, sa ingon naghimo ka- 
niya nga “amahan” o “papa” nianang bahina sa 
Sidlakanhong simbahan. Ang Iningles nga mga 
pulong nga “abbot” (superyor sa mga monghe) ug 
“abbey” (monasteryo) parehong naggikan sa Ara- 
maikong 'abba”. Si Jerome, ang maghuhubad sa 
Latin nga Vulgate mitutol sa paggamit sa titulo 
nga “abbot” nga gigamit ingong tawag sa Katoli- 
kong mga monghe sa iyang panahon ug nangata- 
rongan nga kini maoy paglapas sa mga instruksi- 
yon ni Jesus sa Mateo 23:9: “Dugang pa, ayaw 
ninyo tawgang amahan si bisan kinsa dinhi sa 
yuta, kay usa ra ang inyong Amahan, ang langit- 
nong Usa.” 


ABDA [Alagad]. 

1. Ang amahan ni Adoniram. (1Ha 4:6) Ang 
iyang anak nga lalaki nga si Adoniram maoy usa 
ka prinsipe nga nagdumala niadtong gipaapil sa pi- 
nugos nga trabaho panahon sa mga paghari ni Da- 
vid, Solomon, ug Rehoboam, ug dayag nga mao 
ang Adoram, o Hadoram, nga gihisgotan sa ubang 
mga teksto. (2Sa 20:24; 1Ha 12:18; 2Cr 10:18) Busa, 
si Abda lagmit katalirongan ni Haring David. 


ABDIAS 


2. Usa ka kaliwat ni Jedutun sa tribo ni Levi. 
(Neh 11:17, 18) Si Abda nga Levihanon dayag nga 
mao ra ang “Abdias” nga gihisgotan sa 1 Cronicas 
9:16. Lakip siya sa mga destiyero nga namalik sa 
Jerusalem gikan sa Babilonya. 


ABDEEL [Alagad sa Diyos]. Amahan ni Sele- 
mias, usa sa tulo ka tawo nga gipadala ni Ha- 
ring Jehoiakim sa pagdakop kang manalagnang Je- 
remias ug sa iyang sekretaryong si Baruk.—Jer 
36:26. 


ABDI [pinamubo sa Abdiel]. 

1. Usa ka Levihanon sa balay ni Merari. Siya 
mao ang amahan ni Kisi ug lagmit nga kataliro- 
ngan ni Saul, kansang paghari nagsugod sa 1117 
hangtod sa 1078 W.K.P.— 1Cr 6:31, 33, 39, 44. 

2. Usa usab ka Levihanon sa balay ni Merari. 
Siya mao ang amahan ni Kis. (2Cr 29:12) Tungod 
kay magkaamgid ang ngalan sa ilang mga anak 
nga lalaki, kini nga Abdi ug ang usa nga gihubit sa 
Num. 1 gihisgotan sa pipila ka diksiyonaryo sa Bib- 
liya ingong mao rang tawhana. Apan, sanglit ki- 
ning anak sa ikaduhang Abdi nga si Kis nagkina- 
buhi man sa panahon ni Haring Ezequias nga mga 
250 ka tuig human sa panahon ni David, kini nga 
panghinapos dili makataronganon. Lagmit nga ki- 
ning ikaduhang Abdi maoy katalirongan ni Haring 
Jotam ug Ahaz, kansang mga paghari nagkobre 
sa yugto gikan sa 777 W.K.P. hangtod sa mga 
746 W.K.P. 

3. Usa ka tawo sa banay ni Elam kinsa nagkina- 
buhi sa mga panahon human sa pagkadestiyero. 
(Esd 10:26) Lakip siya niadtong mga Israelinhon 
nga mikuha ug langyawng mga asawa apan nag- 
papahawa kanila agig sanong sa awhag ni Esdras 
human sa iyang pagbalik ngadto sa Jerusalem sa 
ikapitong tuig ni Haring Artajerjes (Longimanus) 
(468 W.K.P.).--Esd 7:8; 10:1-4, 10-12, 26, 44. 


ABDIAS [Alagad ni Jehova]. 

1. Usa ka pangulo sa banay sa tribo ni Isacar; 
anak nga lalaki ni Izrahias ug kaliwat ni Tola.--1Cr 
7:1-3. 

2. Usa ka Zabulonhon kansang anak nga lalaki 
maoy usa ka prinsipe niana nga tribo sa panahon 
sa pagmando ni David.—1Cr 27:19, 22. 

3. Usa ka gamhanang manggugubat nga Gad- 
hanon kinsa mitabok sa Jordan bisag kini nagbaha 
ug mipaluyo kang David sa dihang siya nagkinabu- 
hi ingong kagiw gumikan sa kapungot ni Saul. 
— 1Cr 12:8, 9, 14, 15. 

4. Ang nagdumala sa panimalay ni Haring 
Ahab. Bisan tuod si Haring Ahab ug Jezebel 
nagbuhat sa pagkadaotan, si Abdias mahinadlo- 
kon kaayo kang Jehova, nga nagtago sa 100 ka 


ABDIAS, BASAHON NI 


manalagna ni Jehova nga “tagkalim-an didto sa 
usa ka langob” sa dihang si Jezebel nagpapatay ka- 
nilang tanan. Sa panahon sa hulaw nga gipahina- 
bo sa Diyos nga gitagna ni Elias, gibahin ni Abdias 
ug sa iyang agalong si Ahab ang usa ka teritoryo, 
ug ang matag usa kanila nangita ug balili aron ipa- 
kaon sa kahayopan sa dihang nakigkita si Elias 
kang Abdias. Si Elias wala na makit-i ni Ahab pa- 
nahon sa hulaw, usa ka yugto nga mga tulo ka 
tuig. Sa dihang gisultihan nga pahibaloon si Ahab 
nga nahibalik na si Elias, si Abdias, tungod sa da- 
kong kahadlok, nagpanuko sa pag-adto hangtod 
nga gipasaligan siya nga dili mobiya ang manalag- 
na, kay tinong patyon ni Ahab ang iyang alagad 
kon mapamatud-ang bakak kini nga taho.---1Ha 
18:1-16. 

5. Usa ka prinsipe nga gipadala ni Jehosapat 
aron sa pagtudlo sa balaod ni Jehova diha sa mga 
siyudad sa Juda.--2Cr 17:7, 9. 

6. Usa ka layong kaliwat ni Saul ug Jonatan sa 
tribo ni Benjamin.---1Cr 8:33-38, 9:44. 

7. Usa ka Merarihanong Levihanon nga usa sa 
mga magtatan-aw sa pagpang-ayo sa templo nga 
gisugo ni Haring Josias nga buhaton.--2Cr 34: 
8, 12. 

8. Usa ka manalagna ni Jehova ug magsusu- 
lat sa ikaupat nga basahon sa gitawag nga gag- 
mayng mga basahon sa tagna. (Abd 1) Walay na- 
hibaloan bahin sa pagkatawo niini nga manalagna 
sa ikapitong siglo W.K.P.--Tan-awa ang ABDIAS, 
BASAHON NI. 

9. Usa ka Levihanon nga mipauli gikan sa Babi- 
onya ug mipuyo sa Jerusalem. (1Cr 9:2, 3, 14, 16) 


MGA PANGUNANG 


Ang paghukom ni Jehova batok sa Edom ug ang saad sa pag- 
pasig-uli sa katawhan ni Jehova 

Gisulat niadtong mga 607 W.K.P., ang tuig nga gilaglag sa mga 
Babilonyanhon ang Jerusalem 


Ang pakigbahin sa Edom sa gihimong kapintasan 
ngadto sa mga kaliwat ni Jacob 
Sa dihang ang Jerusalem nasakop ug ang katawhan niini 
nabihag, ang Edom mibarog lamang sa daplin (ber 10, 11) 
Siya dili unta angayng magmaya tungod sa katalagman sa 
Juda, ug makig-ambit sa pagpangagaw sa katawhan sa 
Diyos ug sa pagtugyan sa mga nakaikyas ngadto sa kaa- 
way (ber 12-14) 
Ang katalagman modangat sa Edom 
Gitawag ni Jehova ang kanasoran aron sa pagpakiggubat 
sa Edom (ber 1) 
Bisan pa sa daw hilwas nga kahimtang niini, ang Edom 
ipaubos (ber 2-4) 

Siya dayag nga gitawag ug Abda sa Nehemias 
11:17. Lagmit mao ra ang Num. 13. 

10. Usa ka kaliwat ni David human sa yugto sa 
pagkadestiyero.--1Cr 3:5, 9, 10, 21. 

11. Pangulo sa balay sa amahan ni Joab nga na- 
ngulo sa 218 ka lalaki niini nga banay balik sa Je- 
rusalem kauban ni Esdras niadtong 468 W.K.P.: 
anak nga lalaki ni Jehiel.---Esd 8:1, 9. 

12. Usa sa mga saserdote (o iyang kaliwat) kin- 
sa miuyon sa pakigsaad sa pagkamatinumanon nga 
gihimo sa namalik nga mga destiyero ubos sa pag- 
kagobernador ni Nehemias.---Neh 9:38, 10:1, 5, 8. 

13. Usa ka Levihanong magbalantay-sa-gang- 
haan sa mga adlaw ni Nehemias ug Esdras. (Neh 
12:25, 26) Lagmit mao ra ang Num. 9. 


ABDIAS, BASAHON NI. Ang kinamub-an 
nga basahon sa tagna diha sa Hebreohanong Kasu- 
latan. Gisulat ni Abdias (bahin kaniya wala nay la- 
ing nahibaloan gawas lamang sa iyang ngalan), 
kini nga basahon naundan sa usa ka pahayag sa 
paghukom ni Jehova batok sa Edom, naghatag sa 
katarongan sa maong paghukom, ug nagpunting 
sa umaabot nga pagpasig-uli “sa balay ni Jacob.” 
Ang pagkapuo sa mga Edomhanon ingong usa ka 
katawhan ug ang pagpasig-uli sa mga Israelinhon 
ngadto sa ilang yuta nagpamatuod sa tukmang ka- 
tumanan sa tagna ni Abdias.--Abd 17, 18; tan- 
awa ang EDOM, EDOMHANON. 

Gihatag ang tagna tungod sa 'dili-inigsoong' 
pagtratar nga gipakita sa mga Edomhanon ngadto 
“sa mga anak sa Juda” sa dihang ang naulahi na- 
kaagom ug kapildihan. Ang mga Edomhanon, pi- 
naagi sa ilang katigulangan nga si Esau, maoy par- 


PUNTO SA ABDIAS 


Ang mga kawatan o mga mag-aani mokuha lamang sa 
kon unsay ilang gikinahanglan ug adunay ilang ibilin: 
sa dihang mapukan ang Edom, siya bug-os nga pagaa- 
gawan: siya limbongan niadtong iyang gipakigsaaran, ug 
ang iyang maalamon ug gamhanang mga tawo makaa- 
gom sa kalaglagan (ber 5-9) 


Ang balay ni Esau makadawat sa samang pagtratar nga 
gipakita niini sa Juda, ang balay ni Esau mahanaw 
ber 15, 18) 


Ang balay ni Jacob ipasig-uli 


Ang Zion mahimong balaan: ang balay ni Jacob mao ang 
kalayo nga magaut-ot sa balay ni Esau sama sa dagami 
ber 17, 18) 

Ang napasig-uling katawhan ni Jehova manag-iya sa “mga 
butang nga ilang panag-iyahon,” lakip ang “bukirong rehi- 
yon ni Esau” (ber 19, 20) 

Ang pagkahari maiya ni Jehova (ber 21) 

yente sa mga Israelinhon. Ang mga Edomhanon 
nagmaya tungod sa katalagman sa Juda, nakig- 
ambit sa pagkuhag inagaw gikan sa mga Hudiyo, 
nagbabag kanila sa pag-ikyas gikan sa ilang yuta, 
ug gani nagtugyan kanila ngadto sa kaaway. (Abd 
12-14) Ingon sa makita sa pagtandi sa tagna ni Ab- 
dias ngadto sa mga pulong ni Jeremias (25:15-17, 
21, 27-29, 49:7-22) ug Ezequiel (25:12-14, 35:1- 
15), kini lagmit gayod nga nahitabo maylabot sa 
kalaglagan sa Jerusalem pinaagi sa Babilonyan- 
hong kasundalohan ug, busa, gituohang gisulat 
kini nga basahon niadtong mga tuig 607 W.K.P. 

Sanglit daghan sa mga butang nga gitagna diha 
sa tagna ni Abdias gitagna usab diha sa basahon ni 
Jeremias, kini naghimo sa katumanan sa pulong 
ni Jehova mahitungod sa Edom nga tino gayod. 
--Itandi ang Gen 41:32. 


ABDIEL [Alagad sa Diyos]. Ang anak nga lala- 
ki ni Guni ug ang amahan ni Ahi, sa tribo ni Gad. 
(1Cr 5:15) Siya nagpuyo sa rehiyon sa Gilead ug 
Basan, sa S sa Jordan, usa ka dapit nga ilado sa 
pagpamuhi ug kahayopan.---1Cr 5:16. 


ABDON [gikan sa lintunganayng pulong nga 
nagkahulogang “alagad']. 

1. Usa ka maghuhukom, ang anak nga lalaki ni 
Hilel nga Piratonhon nga taga-Epraim. (Huk 12:13- 
15) Matod ni Josephus (Jewish Antiquities, V, 273 
[vii, 15]), ang iyang walo-ka-tuig nga pagmando 
maoy malinawon, ug ang rekord sa Bibliya wala 
maghisgot nga dihay mga panaggubat sa maong 
yugto. Ang 40 ka anak ug 30 ka apo ni Abdon ta- 
nan “nagsakay sa kapitoan ka hingkod nga asno,” 
usa ka timailhan sa pagkaadunahan ug taas nga 
posisyon nianang panahona. Sa kataposan sa iyang 
pagkamaghuhukom, si Abdon gilubong sa iyang 
yutang natawhan sa Epraim. 

Gituohan sa pipila nga si Abdon mao si “Bedan,” 
nga gihisgotan sa 1 Samuel 12:11, hinunoa, si Be- 
dan lagmit gayod nga mao si Barak, kansang nga- 
lan makita niining tekstoha sa Gregong Septuagint 
ug sa Syriac nga Peshitta. 

2. Usa ka Benjaminhon, panganay nga anak nga 
lalaki ni Jeiel ug dayag nga maoy igsoon ni Ner nga 
apohan ni Saul.— 1Cr 8:29, 30, 9:35, 36, 39. 

3. Usa ka opisyal sa palasyo ni Haring Josias 
(2Cr 34:20), gitawag ug Akbor sa 2 Hari 22:12. 
--Tan-awa ang AKBOR Num. 2. 

4. Anak nga lalaki ni Sasak sa tribo ni Benjamin, 
usa ka pangulo nga nagpuyo sa Jerusalem.---1Cr 
8:23-28. 

5. Usa sa upat ka siyudad sa teritoryo sa Aser 
nga gihatag ngadto sa mga Levihanon sa banay ni 
Gerson (Gersom). (Jos 21:27-31: 1Cr 6:71-75) Lag- 

mit nga mao kini ang Khirbet 'Abdeh (Tel “Avdon) 
nga mga 6 km (3.5 mi) sa S sa Akzib. Kining dapi- 
ta nahimutang sa A sa Wadi Qarn (Nahal Keziv) ug 
sa tlilan sa kabungtoran sa Galilea ug busa duol sa 
A nga tumoy sa Patag sa Aser. 


ABEDNEGO [lagmit, Alagad ni Nebo [usa ka 
Babilonyanhong diyos]]. Ang ngalan nga gingalan 
kang Azarias, usa sa mga Hudiyong batan-on nga 
harianon o hamilig kagikan nga gibihag ni Nabuco- 
donosor niadtong 617 W.K.P.--Dan 1:3, 4, 7. 

Ang pipila ka eskolar nagtuo nga ang “Nego” 
maoy usa ka tinuyo nga pag-usab sa ngalang Nebo, 
usa ka Babilonyanhong diyos, aron dili makapasu- 
ko kang Azarias. (Tan-awa ang NEBO Num. 4.) Ang 
ngalang Azarias nagkahulogang “Si Jehova Nagta- 
bang,” ug mopatim-aw nga kining maong mga 
Hebreohanon, sa taliwala kanila, padayong nagga- 
mit sa ilang orihinal nga mga ngalan. (Dan 2:17) 
Didto sa Babilonya siya, kauban ni Daniel, Hana- 
nias, ug Misael, gihatagan ug hataas nga pasidu- 
ngog kay nakapasar sa tulo-ka-tuig nga kurso sa 
pagbansay ug sa harianong pagsusi nga gipangu- 
nayan mismo ni Nabucodonosor, human nila ipa- 
sundayag ang relihiyosong integridad maylabot sa 
pagkaon ug ilimnon. (Dan 1:4, 5, 8-20) Sa ulahi, tu- 
ngod sa hangyo ni Daniel, si Azarias ug ang iyang 
duha ka kauban gihimo sa hari nga mga tagduma- 
la sa sakop nga distrito sa Babilonya.---Dan 2:49. 

Human niana, si Abednego (Azarias), uban sa 
iyang duha ka Hebreohanong kauban, gisaway sa 
pipila ka Caldeanhon atubangan sa hari tungod 
sa pagdumili sa pagyukbo sa bulawang larawan sa 
hari agig sanong sa gipatugtog nga musika. (Dan 
3:5, 8, 12) Sa dihang sila gipangutana sa nasukong 
hari, ang ilang hugot nga pagdumili sa pagsupak sa 
ilang tanlag ug ang ilang pagpadayag ug pagtuo 
kang Jehova mao ang hinungdan nga gipatambog 
sila sa hari ngadto sa usa ka gipainit pag-ayong 
hudno, diin sila milagrosong giluwas sa hawas nga 
manulonda sa Diyos. Human sila pagawasa sa na- 
lisang nga hari, ug human makita sa mga membro 
sa palasyo sa hari nga ang tulo ka lalaki naluwas 
nga wala maunsa, nahibalik na usab kanila ang pa- 
bor sa hari.--Dan 3:15-30: tan-awa ang MESAK; 
SADRAK. 


ABEL. 

1. [lagmit, Hinungaw; Kakawangan]. Ang ika- 
duhang anak nga lalaki ni Adan ug sa iyang asa- 
wang si Eva, ug manghod sa ilang panganayng 
anak nga si Cain.—Gen 4:2. 

Malagmit nga samtang buhi pa, si Abel dunay 
mga igsoong babaye; ang rekord naghisgot nga 
ang iyang mga ginikanan nanganak ug mga baba- 
ye, apan ang ilang mga ngalan wala irekord. (Gen 

5:1-4) Ingong usa ka lalaki, siya nahimong tig-ali- 
ma sa mga karnero, ang iyang igsoong lalaki, usa 
ka mag-uuma.---Gen 4:2. 

Paglabay sa usa ka dili-tinong yugto sa panahon, 
si Abel naghalad kang Jehova nga Diyos. Si Cain 
naghalad usab. Ang matag usa nagdala kon unsay 
iyang nabatonan: si Abel, sa mga panganay sa 
iyang panon sa mga hayop, si Cain, sa iyang abot. 
(Gen 4:3, 4) Silang duha dunay pagtuo sa Diyos. Sa 
walay duhaduha sila nakakat-on bahin Kaniya gi- 
kan sa ilang mga ginikanan ug nahibalo gayod kon 
nganong silang tanan anaa sa gawas sa tanaman 
sa Eden ug dili na makasulod niini. Ang ilang mga 
halad nagpakita nga ilang giila ang ilang pagkasi- 
nalikway ug nga ilang gitinguha ang pag-uyon sa 
Diyos. Giuyonan sa Diyos ang halad ni Abel apan 
wala uyoni ang kang Cain. Wala ipakita sa rekord 
kon sa unsang paagi gipadayag ang pag-uyon ug 
ang pagsalikway, apan tinong nahibaloan kini ni- 
lang duha. Ang hinungdan sa pag-uyon sa Diyos sa 
halad lamang ni Abel gipatin-aw sa ulahing mga 
sinulat. Gitala ni apostol Pablo si Abel ingong ang 
unang tawo sa pagtuo, diha sa Hebreohanon 11:4, 
ug gipakita nga tungod niini ang iyang halad “mas 
labaw ug bili” kay sa gihalad ni Cain. Sa kasukwa- 
hi, ang 1 Juan 3:11, 12 nagpakita nga daotan ang 
tinamdan sa kasingkasing ni Cain; ug ang iyang 
pagsalikway sa ulahi sa tambag ug pasidaan sa Di- 
yos, maingon man ang iyang giplanong pagbuno 
sa iyang igsoong si Abel, nagpasundayag niini. 

Bisan tuod dili ikaingon nga si Abel nahibalo 
daan sa katumanan sa saad sa Diyos sa Genesis 
3:15 mahitungod sa sinaad nga “binhi,” lagmit nga 
naghunahuna siya pag-ayo niining saara ug nag- 
tuo nga ang dugo kinahanglang pagaulaon, may 
usa nga kinahanglang 'pagasamaran sa tikod,' aron 
matuboy pag-usab ang katawhan ngadto sa ka- 
hingpitan nga napahimuslan ni Adan ug Eva sa 
wala pa sila morebelde. (Heb 11:4) Sumala niini 
nga kahayag, ang paghalad ni Abel sa mga panga- 
nay gikan sa iyang panon sa mga hayop haom ga- 
yod ug sa walay duhaduha usa ka hinungdan sa 
pag-uyon sa Diyos. Ngadto sa Maghahatag sa kina- 
buhi, si Abel naghatag ug kinabuhi ingong iyang 
gasa, bisag kadto gikan lamang sa panon sa mga 
hayop.---Itandi ang Ju 1:36. 

Gipaila ni Jesus si Abel ingong mao ang unang 
martir ug tumong sa relihiyosong paglutos nga gi- 
himo sa iyang matig-ang igsoon nga si Cain. Sa 
pagbuhat sa ingon, gihisgotan ni Jesus si Abel 
ingong buhi sa “pagkatukod sa kalibotan.” (Luc 
11:48-51) Ang Gregong pulong alang sa “kalibotan” 
maoy ko'smos ug niining tekstoha nagpasabot sa 
kalibotan sa katawhan. Ang terminong “pagkatu- 
kod” maoy hubad sa Gregong pulong nga ka-ta-bo- 

le” ug sa literal nagkahulogang “pagsabod [ug bin- 
hi].” (Heb 11:11, Int) Pinaagi sa pag-ingong “sa 
pagkatukod sa kalibotan,” dayag nga gipasabot ni 
Jesus ang pagkahimugso sa mga anak ni Adan ug 
Eva, sa ingon nagpatungha sa kalibotan sa kataw- 
han. Gilakip ni Pablo si Abel sa “panganod sa mga 
saksi” sa wala pa ang Kristohanong kapanahonan. 
--Heb 11:4: 12:1. 


Sa unsang paagi ang dugo ni Jesus 
“nagsulti sa mas maayong paagi kay sa 
dugo nga iya ni Abel”? 


Tungod sa iyang pagtuo ug pagkainuyonan 
sa Diyos, diin ang rekord niini nagpadayon sa 
pagpamatuod, ikaingon nga si Abel, “bisan pag 
siya namatay, nagasulti pa gihapon.” (Heb 11:4) Sa 
Hebreohanon 12:24 ang apostol nagpunting kang 
“Jesus nga tigpataliwala sa bag-ong pakigsaad, ug 
sa giwisik nga dugo, nga nagsulti sa mas maayong 
paagi kay sa dugo ni Abel.” Bisag giula sa pagka- 
martir, ang dugo ni Abel wala makalukat o maka- 
tubos kang bisan kinsa, ni ang dugo sa iyang giha- 
lad nga karnero. Sa ingon, ang iyang dugo mituaw 
sa Diyos alang sa pagpanimalos sa mamumuno 
nga si Cain. Ang dugo ni Jesus, nga gihisgotan din- 
hi nga nagpalig-on sa bag-ong pakigsaad, nagasul- 
ti sa mas maayong paagi kay sa dugo ni Abel sa 
pagkaagi nga kini nagasangpit sa Diyos alang sa 
kaluoy sa tanang tawo nga may pagtuo sama kang 
Abel, ug mao ang instrumento aron posible ang 
paglukat kanila. 

Sanglit si Set dayag nga natawo wala madugay 
human mamatay si Abel ug sa dihang si Adan 
nagpanuigon ug 130, lagmit si Abel nagpanuigon 
ug 100 sa dihang siya gimartir.---Gen 4:25; 5:3. 

2. [Sapa]. Usa ka lungsod nga gitawag usab ug 
Abel-bet-maaca o Abel sa Bet-maaca. Sa ubang 
teksto kini gigamit ingong usa ka prefix sa mga 
ngalan sa lainlaing dapit.---2Sa 20:18, tan-awa ang 
ABEL-BET-MAACA, ABEL SA BET-MAACA. 

3. Sa 1 Samuel 6:18 ang King James Version 
naghisgot sa “dakong bato ni Abel,” samtang ang 
panaplin mabasa nga nag-ingon, “O, dakong Abel, 
nga mao, pagbangotan.” Apan, sa modernong mga 
hubad kini kasagarang mabasa lamang nga “ang 
dakong bato.” (Itandi ang AT, NC [Kinatsila], NW, 
JB, ug uban pa.) Samtang ang Masoretikong teksto 
sa Hebreohanon naggamit sa pulong nga 'A-vel'ni- 
ining bersikuloha, ang Gregong Septuagint ug ang 
Aramaikong mga Targum naghubad niini nga mo- 
rag even, nga mao, “bato.” Uyon kini sa bersi- 
kulo 14 sa samang kapitulo. Dili kini mahimong 
magtumong sa Abel sa Bet-maaca, sanglit ang 

panghitabo nga girekord sa 1 Samuel 6:18 nahita- 
bo duol sa Bet-semes sa Juda. 


ABEL-BET-MAACA, ABEL SA BET-MAACA 
[Sapa sa Balay ni Maaca]. Usa ka kinutaang siyudad 
sa Neptali sa amihanang Palestina nga lagmit mga 
7 km (4 mi) sa KAK sa Dan, nga gituohang mao ang 
Tell Abil (Tel Avel Bet Matakha). Maayo ang pagka- 
himutang niini sa daplin sa dalan gikan sa Hazor pa- 
amihanan sa kinasang-an sa S-K nga ruta gikan sa 
Damasco paingon sa Tiro. 

Ang mga tawo ni David ubos sa pagpangulo ni 
Joab milikos sa siyudad sa dihang ang rebeldeng si 
Sheba mikalagiw didto. Tungod niini, ang usa ka 
maalamong babaye, nga namulong alang sa “mga 
makigdaiton ug mga matinumanon sa Israel,” na- 
ngamuyo kang Joab nga dili laglagon ang Abel, 
kay sukad pa sa kakaraanan kining dapita maoy gi- 
pakisayran alang sa maalamong mga paghukom, 
busa “usa ka inahan sa Israel”: lagmit nagkahulo- 
gan usab nga usa kini ka kaulohang siyudad o siyu- 
dad nga adunay sakop nga mga lungsod. Kay mi- 
patuo sa tambag sa babaye, ang mga molupyo 
nag-itsa sa ulo ni Sheba ngadto sa ibabaw sa paril, 
ug ang siyudad wala laglaga.--2Sa 20:14-22. 

Kay gisibahan ni Asa sa Juda, gihampak sa Sir- 
yanhon nga si Ben-hadad I ang Abel-bet-maaca 
aron mapugngan si Baasa sa Israel sa pagtukod sa 
Rama. (1Ha 15:20, tan-awa ang RAMA Num. 1.) 
Ang Abel sa Bet-maaca nailog ni Tiglat-pileser III 
sa Asirya panahon sa paghari ni Peka, ug gidesti- 
yero ang mga molupyo niini. (2Ha 15:29) Kining si- 
yudara, nga gitawag sa Asiryanhong mga teksto 
nga Abilakka, makita sa mga inskripsiyon ni Tig- 
lat-pileser III diha sa talaan sa mga siyudad nga 
iyang gisakop. Ang naglibot nga tabunok, maa- 
yong pagkatubig nga mga kaumahan naghatag ug 
lain pang haom nga ngalan nga Abel-maim (nag- 
kahulogang “Agosanan sa mga Tubig”). Tungod sa 
nahimutangan niini kini nahimong usa ka maa- 
yong dapit nga tipiganan.---2Cr 16:4. 


ABEL-KERAMIM [Sapa sa mga Parasan]. 
Ang kinalay-ang dapit diin gigukod ni Jepte ang 
mga Ammonhanon sa dihang sila napildi. (Huk 
11:33) Gihunahuna sa kadaghanan nga kini nahi- 
mutang tali sa Hesbon ug Raba, o Raba Ammon 
(modernong 'Amman). Gituohan sa kadaghanan 
karong adlawa nga mao kini ang Khirbet es-Suq, 
mga 8 km (5 mi) sa H sa Raba (Amman), nga lag- 
mit mohaom sa gihubit ni Eusebius. (Onomasticon, 
32, 15-16) Gisugyot sa pipila ang Na'ur, mga 14 km 
(9 mi) sa HK sa Raba Ammon ingong posibleng lo- 
kasyon. 


ABEL-MAIM. Tan-awa ang ABEL-BET-MAACA, 
ABEL SA BET-MAACA. 


ABEL-MEHOLA 


ABEL-MEHOLA [Sapa sa Pagsayaw]. Ang pi- 
nuy-anan ni Eliseo, diin si Elias nakakaplag kaniya 
nga nagdaro ug nagdihog kaniya ingong manunu- 
nod nga manalagna.---1Ha 19:16-19. 

Sa mas naunang yugto ang Abel-mehola gilakip 
diha sa asoy sa dihang gipildi ang mga Midianhon 
sa gamayng pundok sa mga manggugubat ni Gi- 
deon. Gitaho nga ang mga Midianhon nagkatibu- 
agsa sa pagkalagiw “hangtod sa utlanan sa Abel- 
mehola duol sa Tabat.”---Huk 7:22. 

Tungod kay ang Tabat nahimutang sa S sa Suba 
sa Jordan, dihay paningkamot nga gihimo sukad sa 
1951 sa pag-establisar sa Abel-mehola ingong mao 
ang Tell el-Maqlub duol sa Wadi el-Yabis. Ang du- 
gang argumento nga gihatag agig pagpaluyo niini 
nga pagtuo mao nga si Elias, human mobiya sa Ho- 
reb, mihapit sa Abel-mehola aron sa pagdihog 
kang Eliseo ug nakadawat sa usa pa ka sugo nga 
mopanaw ngadto sa “kamingawan sa Damasco" 
aron sa pagdihog kang Hazael ingong hari sa Sirya. 
(1Ha 19:15) Ang pangunang karaan nga dakong 
dalan gikan sa Horeb paingon sa Damasco nahimu- 
tang sa S sa Jordan, bisan tuod nga usahay kining 
rutaha gikontrolar sa mga katawhan nga nagbal- 
hinbalhin pagpuyo. 

Apan, ang asoy sa paggukod ni Gideon sa mga 
Midianhon sa pagkatinuod nagpakita nga sila didto 
sa K (inay nga sa S) sa Jordan diha sa dapit nga gi- 
hisgotan sa Maghuhukom 7:22. (Tan-awa ang Huk 
7:24.) Ug, bahin sa panaw ni Elias ngadto sa Kami- 
ngawan sa Damasco, ang rekord nagpakita nga 
wala kini himoa dihadiha, hinunoa, kini gihimo sa 
ulahi sa iyang manununod nga si Eliseo. (1Ha 
19:15-19: 2Ha 8:7-13) Tungod niini, ang geograpi- 
kanhong mga sinulat nagpadayon sa pagrekomen- 
dar sa usa ka dapit sa K sa Jordan inay nga sa S ni- 
ini. (The Geographical and Topographical Texts of 
the Old Testament, ni J. Simons, Leiden, 1959: The 
Geography of the Bible, ni D. Baly, 1957: ug ang 
Atlas of the Bible, ni L. H. Grollenberg, 1956) Si Je- 
rome ug Eusebius sa unang mga siglo sa Komong 
Panahon parehong nagtuo nga ang Abel-mehola 
mao ang usa ka dapit nga 10 ka Romanhong milya 
(15 km, 9 mi) sa H sa Bet-sean (K sa Jordan). Ang 
The Land of the Bible, ni Y. Aharoni, nag-ingon: 
“Sa pagkakaron ang Abel-mehola gituohan nga 
mao gayod ang Tell Abu Sus sa [kasadpan nga] 
tampi sa Jordan, 15 km. sa habagatan sa Bet-sean.” 
(Gihubad ug giedit ni A. Rainey, 1979, p. 313) Ang 
kasikbit nga kapatagan sa Bet-sean maayo kaayo 
alang sa dinagkong pagpanguma.---Itandi ang 1Ha 
19:19. 

Ang dugang timailhan nga nagpaluyo nga 
kining dapita nahimutang sa K sa Jordan mao 
ang kamatuoran nga ang Abel-mehola sa ulahi 

nahimong bahin sa ikalimang distrito nga gigam- 
han ni Solomon ug gitala kini lakip sa ubang mga 
dapit sa K sa Jordan. (1Ha 4:12) Dayag nga mao 
kini ang pinuy-anan ni Adriel nga Meholahanon, 
usa ka umagad nga lalaki ni Saul. (1Sa 18:19, 2Sa 
21:8) Tingali ginganlan kini ug Abel-mehola tu- 
ngod sa masadyang mga pagsayaw panahon sa 
mga kasaulogan sa pagpangani. 


ABEL-MIZRAIM. Tan-awa ang ATAD. 


ABEL SA BET-MAACA. Tan-awa ang 
ABEL-BET-MAACA, ABEL SA BET-MAACA. 


ABEL-SITIM. Tan-awa ang SıT™ Num. 1. 
ABI. Tan-awa ang Abias Num. 7. 


ABI-ALBON. Usa ka Benjaminhon ug usa ka 
talagsaong manggugubat nga gitala lakip sa 37 ka 
labing maisog nga mga manggugubat ni Haring 
David. (2Sa 23:31) Siya dayag nga mao si Abiel nga 
gihisgotan diha sa samang asoy sa 1 Cronicas 
11:32. Siya gitawag nga Arbatnon, tingali tungod 
kay naggikan sa siyudad sa Bet-araba, nga nahi- 
mutang duol sa utlanan tali sa Benjamin ug Juda 
ibabaw sa A nga tumoy sa Patayng Dagat. (Jos 
15:6; 18:21, 22) Ang iyang kaisog sa pagpakiggubat 
nahiuyon sa tagna ni Jacob sa dihang siya himalat- 
yon na mahitungod sa tribo ni Benjamin.---Gen 
49:27. 


ABIAM. Tan-awa ang Ablas Num. 5. 


ABIAS [Akong Amahan si Jehova]. Sa 2 Hari 
18:2 makita ang Abi ingong pinamubo niining 
ngalana. Ang Abiam maoy laing porma niining 
ngalana nga makaplagan sa Masoretikong teksto sa 
1 Hari 14:31; 15:1, 7, 8. Apan, sa 1 Hari 14:31 mga 
12 ka Hebreohanong mga manuskrito ug sa Bom- 
berg nga edisyon sa Hebreohanong Bibliya ni Jacob 
ben Chayyim (1524-1525) mabasa ang “Abias.” 

1. Usa ka apo ni Benjamin nga gitala nga ikapi- 
to sa siyam ka anak nga lalaki ni Beker.---1Cr 7:8. 

2. Sumala sa Masoretikong teksto, siya ang asa- 
wa ni Hesron nga apo ni Juda pinaagi sa iyang 
umagad nga babayeng si Tamar. Kini nga Abias 
lagmit mao ang inahan ni Ashur nga amahan 
ni Tekoa.--1Cr 2:4, 5, 24; tan-awa ang HESRON 
Num. 2. 

3. Ang ikaduhang anak nga lalaki ni manalag- 
nang Samuel, kinsa, duyog sa iyang magulang nga 
igsoong si Joel, gitudlo sa iyang tigulang nang 
amahan aron mahimong maghuhukom sa Israel 
didto sa Beer-seba. Tungod kay sila nagtuis sa pag- 
hukom, nagdawat ug mga hiphip, ug nangilkil ug 
dili-minatarong nga mga ganansiya, gipangayo sa 

mga ansiyano sa Israel nga si Samuel magtudlo ug 
usa ka hari ibabaw kanila.---1Sa 8:1-5, 1Cr 6:28. 

4. Usa ka saserdote nga kaliwat ni Aaron, kinsa 
nailhan sa adlaw ni Haring David ingong pangulo 
sa usa sa mga balay sa amahan sa Israel. Gibahin- 
bahin ni David ang pagkasaserdote ngadto sa 24 ka 
dibisyon, nga ang matag dibisyon mag-alagad sa 
sangtuwaryo sulod sa usa ka semana kada unom 
ka bulan. Ang balay sa amahan ni Abias napili pi- 
naagig ripa aron mangulo sa ikawalong dibisyon 
ug human niadto kini nailhan ingong “dibisyon ni 
Abias.” (1Cr 24:3-10, Luc 1:5) Busa ang saserdo- 
teng si Zacarias, ang amahan ni Juan nga Tigbaw- 
tismo, giingong sakop sa “dibisyon ni Abias.” 

5. Usa sa 28 ka anak nga lalaki ni Reho- 
boam, nga gitawag usab ug Abiam, kinsa nahi- 
mong ikaduhang hari sa duha-ka-tribo nga ging- 
harian sa Juda ug naghari sukad sa 980 hangtod sa 
978 W.K.P. (1Ha 14:31-15:8) Usa siya ka harianong 
kaliwat ni David sa linya sa iyang amahan ug ina- 
han, ang ika-16 nga kaliwatan gikan kang Abra- 
ham diha sa talaan sa harianong kagikan ni Jesu- 
Kristo. (1Cr 3:10, Mat 1:7) Sa 18 ka asawa ni 
Rehoboam ug 60 ka puyopuyo, si Maaca (gitawag 
ug Micaias sa 2 Cronicas 13:2), ang apong babaye 
ni Absalom, mao ang iyang labing minahal ug pi- 
nalabi kay sa ubang asawa pinaagi sa pagpili sa 
iyang anak nga lalaking si Abias ingong manunu- 
nod sa trono, bisag siya dili mao ang panganayng 
anak nga lalaki ni Rehoboam.---2Cr 11:20-22. 

Sa dihang si Abias milingkod sa trono sa ika-18 
nga tuig ni Haring Jeroboam I sa Israel, ang pa- 
nagbatokay tali sa amihanan ug habagatang mga 
gingharian nagpadayon na usab, ug ang panag- 
gubat nahitabo human niadto. Ang 800,000 ka 
manggugubat ni Jeroboam mihan-ay sa pagpakig- 
gubat batok sa piniling kasundalohan sa Juda nga 
may gidaghanong 400,000 ka gamhanang tawong 
manggugubat. Wala mahadlok sa maong pagka- 
dili-patas, si Abias mainitong namulong ngadto sa 
panon ni Jeroboam, nga nagsaway sa ilang idola- 
trosong pagsimba sa nating baka ug nagpahinum- 
dom kanila nga ang pakigsaad ni Jehova kang 
David maoy alang sa usa ka walay-kataposang 
gingharian. “Nag-una uban kanamo ang matuod 
nga Diyos,” mipahayag si Abias, busa “ayaw pag- 
pakig-away batok kang Jehova . . . kay kamo dili 
magmalamposon."”---2Cr 12:16-13:12. 

Sa mapintas nga gubat nga nahitabo human 
niadto, ang pagbanhig ni Jeroboam gipakyas sa 
Diyos ug tunga sa milyon sa iyang mga tawo ang 
namatay, sa ingon nabuntog ang militaryong ga- 
hom ni Jeroboam. Bisan ang siyudad sa Bethel na- 
ilog, diin gipahimutang ang usa sa dulumtanang 
bulawan nga mga nating baka ug ang apostatang 

mga saserdote. Kini tungod kay si Abias “misalig 
kang Jehova.” (2Cr 13:13-20) Bisan pa niana, si 
Abias nagpadayon sa paglakaw diha sa mga sala sa 
iyang amahan nga si Rehoboam pinaagi sa pagtu- 
got nga ang hatag-as nga mga dapit, ang sagra- 
dong mga haligi, ug bisan ang mga lalaking pam- 
pam sa templo magpabilin diha sa yuta. “Ang 
iyang kasingkasing wala mabug-os uban kang Je- 
hova nga iyang Diyos.” (1Ha 14:22-24, 15:3) Sa di- 
hang buhi pa, nakabaton siyag 14 ka asawa ug 38 
ka anak, ug sa pagkamatay niya ang iyang anak 
nga lalaking si Asa mipuli kaniya sa trono.---2Cr 
13:21, 14:1. 

6. Ang anak nga lalaki ni Haring Jeroboam I sa 
Israel nga namatay samtang batan-on pa ingong 
paghukom gikan kang Jehova. Tungod sa pag- 
apostata ni Jeroboam, ang kagul-anan mihampak 
sa iyang balay, lakip na ang walay-kaayohang sa- 
kit sa batan-ong si Abias. Busa gisugo ni Jeroboam 
nga magtakoban ang iyang rayna ug gipaadto siya 
aron konsultahon ang tigulang ug buta nga mana- 
lagnang si Ahias didto sa Shilo. Apan si Jehova dili 
malimbongan. Pinaagi sa iyang manalagnang si 
Ahias, gipahayag ni Jehova nga Siya magapuo sa 
lalaking mga manununod ni Jeroboam “ingon sa 
usa nga magahinlo sa kinalibang hangtod nga kini 
mangawala.” (1Ha 14:10, 15:25-30) Bisan pa niana, 
si Abias lamang ang kaliwat ni Jeroboam nga gilu- 
bong sa dungganong paagi “tungod kay may bu- 
tang nga maayo kang Jehova” nga nakaplagan 
diha kaniya.---1Ha 14:1-18. 

7. Ang asawa ni Haring Ahaz sa Juda ug ang 
inahan ni Haring Ezequias. Siya mao ang anak nga 
babaye ni Zacarias. Sa 2 Hari 18:2 gipamubo ang 
iyang ngalan ingong Abi.---2Cr 29:1. 

8. Usa sa mga pangulo sa banay sa mga saser- 
dote sa mga adlaw ni Zorobabel ug Jesua human 
sa pagkadestiyero sa Babilonya. Si Abias gitala la- 
kip sa kapin sa 20 ka “pangulo sa mga saserdote ug 
sa ilang kaigsoonan” nga namalik sa Jerusalem 
uban kang Zorobabel. (Neh 12:1-7) Lagmit gayod 
nga diha siya sa pagpahimutang sa patukoranan sa 
templo sa ikaduhang tuig sa dihang ang mga bu- 
luhaton sa mga saserdote giorganisar pag-usab. 
(Esd 3:8-10) Human sa usa ka kaliwatan, sa mga 
adlaw ni Joiakim ug Nehemias, gihawasan ni Zikri 
ang saserdotehanong banay ni Abias.--Neh 12:12, 
17, 26. 

9. Usa ka saserdote, o ang katigulangan sa usa 
ka tawo, kinsa, sa mga adlaw ni Nehemias, nakig- 
bahin sa pagtimbre sa “kasaligang kontrata” o reso- 
lusyon ngadto kang Jehova. (Neh 9:38-10:8) Kon 
mao ra kini nga Abias ang gitala ingong Num. 8, 
ingon sa gituohan sa pipila, nan posible gayod nga 
siya kapin na sa 100 ang panuigon. 


ABIATAR 


ABIASAP [Ang (Akong) Amahan Nagtigom]. 
Usa sa tulo ka anak nga lalaki ni Kore nga Leviha- 
non, ug usa ka kaliwat ni Kohat. (Ex 6:16-24) Ang 
iyang mga igsoong lalaki mao si Elkana ug Asir. 
Lagmit siya ang gitawag ug Ebiasap sa 1 Cronicas 
6:37 ug tingali sa 1 Cronicas 9:19 ug 1 Cronicas 
6:23. 

Mopatim-aw nga ang mga anak ni Kore wala 
moduyog sa ilang amahan sa iyang pagrebelde 
uban kang Datan ug Abiram batok kang Moises ug 
Aaron. Busa, kini nga mga anak wala mamatay 
uban sa ilang amahan niadtong panahona. (Num 
26:9-11) Tungod niana, sa ulahi nga yugto, makita 
nato nga gihisgotan ang “mga anak ni Kore” diha 
sa mga superskripsiyon sa daghan sa Mga Salmo 
(42, 44-49, 84, 85, 87, 88), bisan tuod nga kining 
terminoha, sa panguna, nagkahulogang “mga kali- 
wat ni Kore,” o “balay ni Kore.” 


ABIATAR [Amahan sa Kahamili, Amahan sa 
Kadagaya (Nag-awas)]. Usa ka anak nga lalaki sa 
Hataas nga Saserdoteng si Ahimelek, sa tribo ni 
Levi ug sa linya sa kaliwat ni Eli. (1Sa 14:3, 22:11: 
23:6) Siya nabuhi sa panahon sa paghari ni Saul, 
David, ug Solomon, ug nahimo siyang hataas nga 
saserdote panahon sa paghari ni David. Siya adu- 
nay duha ka anak nga lalaki, si Jonatan ug Ahime- 
lek (sama ug ngalan sa amahan ni Abiatar).---2Sa 
15:27, 36; 8:17. 

Si Abiatar nagpuyo sa Nob, “nga siyudad sa mga 
saserdote,” duol sa Jerusalem, sa dihang si Doeg 
nga Edomhanon gisugo ni Haring Saul sa pagpatay 
sa amahan ni Abiatar, ang hataas nga saserdote, 
ug sa ubang mga saserdote (85 tanan), tungod kay 
sila gituohang nagpaluyo kang David. Gipatay usab 
ni Doeg pinaagi sa espada ang tanang uban pang 
mga pumoluyo sa siyudad. Si Abiatar lamang ang 
nakaikyas. Siya mikalagiw ngadto kang David, nga 
usa usab ka kagiw, dayag didto sa Keila, pipila 
ka milya paingon sa HK. Si David, nga miba- 
tig personal nga responsibilidad sa maong trahed- 
ya, miingon kang Abiatar: “Nasayod ako pag-ayo 
niadtong adlawa, tungod kay didto si Doeg nga 
Edomhanon, nga sultihan gayod niya si Saul. Ako 
ang nakaingon sa kadaot sa tanang kalag sa balay 
sa imong amahan. Puyo lang uban kanako. Ayaw 
kahadlok, kay ang nagapangita sa akong kalag na- 
gapangita usab sa imong kalag, kay ikaw nagki- 
nahanglan ug panalipod kanako.”--1Sa 22:12-23, 
23:6. 

Nianang panahona si Abiatar mipanaw uban 
kang David sulod sa nahibiling panahon sa iyang 
pagkakagiw ug nag-alagad ingong saserdote alang 
sa mga tawo ni David. Gipakita sa 1 Samuel 23:6 
nga nagdala si Abiatar ug usa ka epod, ug bisan 


ABIATAR 


tuod nga sa kasagaran ang mga saserdote magsul- 
ob ug epod nga lino (1Sa 22:18), gipakita sa bersi- 
kulo 9-12 sa kapitulo 23 nga lagmit mao kini ang 
epod sa amahan ni Abiatar, ang hataas nga saser- 
dote, nga diha niini ang Urim ug Tumim. 

Panahon sa Paghari ni David ug Solomon. 
Mopatim-aw nga sa dihang si David sa kataposan 
nakalingkod na sa trono, si Abiatar gihimong hata- 
as nga saserdote. Gihunahuna sa ubang mga esko- 
lar nga human mamatay ang Hataas nga Saserdo- 
teng si Ahimelek, gitudlo ni Haring Saul si Zadok 
ingong hataas nga saserdote puli kang Ahimelek, 
sa ingon wala mag-ila kang Abiatar, nga kauban sa 
umalabot nga manununod ni Saul nga si David. Gi- 
tuohan nila nga, human sa iyang paglingkod sa 
trono, gihimo ni David si Abiatar nga kaubang ha- 
taas nga saserdote ni Zadok. Ilang gihunahuna 
kana tungod kay si Zadok ug Abiatar kanunayng 
duyog nga gihisgotan nga morag managsama sila 
ug hataas nga katungdanan sa pagkasaserdote. 
(2Sa 15:29, 35; 17:15, 19:11, 20:25; 1Ha 1:7, 8, 25, 
26: 4:4: 1Cr 15:11) Hinunoa, ang inspiradong re- 
kord wala maghisgot nga gitudlo si Zadok ingong 
hataas nga saserdote ilalom ni Haring Saul. Lagmit 
nga ang pagkaprominente ni Zadok maoy tungod 
kay siya usa ka tigpatin-aw sa panan-awon o ma- 
nalagna, maingon nga si Samuel mas subsob nga 
gihisgotan diha sa balaang rekord kay sa hataas 
nga saserdote sa iyang panahon. (2Sa 15:27) Ang 
ebidensiya nagpakita nga si Abiatar mao lamang 
ang hataas nga saserdote sa dihang naghari si Da- 
vid ug nga si Zadok naghupot ug katungdanan nga 
segundaryo kaniya.---1Ha 2:27, 35, Mar 2:26. 

Ang teksto sa 2 Samuel 8:17 nakapatunghag pi- 
pila ka pangutana niining bahina, sanglit kini nag- 
ingon nga “si Zadok nga anak nga lalaki ni Ahitub 
ug si Ahimelek nga anak nga lalaki ni Abiatar 
maoy mga saserdote” niadtong tungora, apan wala 
maghisgot kang Abiatar ingong hataas nga saser- 
dote. Gihunahuna sa pipila nga ang mga ngalan ni 
Ahimelek ug Abiatar nabaylo gumikan sa sayop sa 
magkokopya nga tungod niana ang teksto angayng 
mabasa nga “si Abiatar nga anak nga lalaki ni Ahi- 
melek,” sama usab sa mabasa sa Syriac nga Peshit- 
ta. Apan, ang rekord sa 1 Cronicas (18:16, 24:3, 
6, 31) nagpamatuod sa pagkahan-ay sa maong 
mga ngalan niining bersikuloha sumala sa makita 
sa Masoretikong teksto. Busa lagmit gayod nga gi- 
hisgotan lamang si Zadok ug Ahimelek ingong se- 
gundaryong mga saserdote ubos sa Hataas nga Sa- 
serdoteng si Abiatar, ug nga ang katungdanan ni 
Abiatar niini nga kaso gituohan nga masabot na. 
--1Cr 16:37-40, itandi ang Num 3:32. 

Si Abiatar, duyog sa ubang mga saserdote, naka- 
ambit sa pribilehiyo sa pagdala sa arka ni Jehova 

ngadto sa Jerusalem gikan sa balay ni Obed-edom. 
(2Sa 6:12: 1Cr 15:11, 12) Gawas pa nga siya hataas 
nga saserdote, apil usab siya sa grupo sa mga mag- 
tatambag ni David.---1Cr 27:33, 34. 

Sa ulahing bahin sa paghari sa iyang amahan 
nga si David, si Absalom mihimog panagkunsabo 
batok kaniya. Sa makausa pa si Abiatar nagpabilin 
uban kang David sa dihang ang mga panghitabo 
nagpugos sa hari nga mokalagiw gikan sa Jerusa- 
lem. Ingong bahin sa laraw sa pagpakgang sa tam- 
bag sa maluibong si Ahitopel, nga kanhing mag- 
tatambag ni David, si Abiatar ug Zadok ingong 
maunongon nga mga saserdote gipabalik sa Jeru- 
salem sa pag-alagad ingong mga opisyal nga kon- 
tak aron mapasidan-an si David bahin sa mga la- 
raw sa iyang rebeldeng anak. (2Sa 15:24-36, 17:15) 
Human mamatay si Absalom, si Abiatar ug Zadok 
nag-alagad ingong mga tigpataliwala aron hikayon 
ang pagbalik ni David ngadto sa kaulohan.---2Sa 
19:11-14. 

Tungod sa iyang rekord sa pagkamatinumanon 
sa paglahutay sa daghang kalisdanan kauban ni 
David sa panahon nga siya nahimong kagiw gikan 
kang Saul ug usab sa panahon sa pagrebelde ni 
Absalom, ug sanglit iyang napahimuslan ang pag- 
salig, panaghigala, ug pabor ni David sulod sa mga 
upat ka dekada, makapakurat kaayo ang pagkasa- 
yod nga si Abiatar nakig-abin sa laing anak nga la- 
laki ni David, si Adonias, sa ulahing panagkunsabo 
sa pag-ilog sa trono. Bisan tuod nga ang laraw gi- 
paluyohan usab ni Joab ingong pangulo sa ka- 
sundalohan, kini napakyas, ug si Solomon gitudlo 
ingong hari ug gidihogan sa maunongon nga sa- 
serdoteng si Zadok ubos sa sugo ni David. (1Ha 1: 
7, 32-40) Si Jonatan nga anak nga lalaki ni Abiatar, 
kinsa nag-alagad ingong magdadagan aron sa pag- 
dalag balita kang David panahon sa pag-alsa ni Ab- 
salom, milakaw dayon aron sa pagpahibalo kang 
Adonias bahin sa pagkapakyas sa laraw. Si Haring 
Solomon wala dayon mohimo ug aksiyon batok 
kang Abiatar, apan sa dihang milutaw ang ebiden- 
siya nga nagpadayon pa gihapon ang laraw, iyang 
gisugo nga patyon si Adonias ug Joab ug gihingin- 
lan ang saserdoteng si Abiatar gikan sa Jerusalem, 
nga nag-ingon: “Lakaw ngadto sa Anatot sa imong 
kayutaan! Kay ikaw takos sa kamatayon, apan ka- 
rong adlawa dili ko ikaw patyon, tungod kay ikaw 
nagdala sa arka sa Soberanong Ginoong Jehova 
atubangan kang David nga akong amahan, ug tu- 
ngod kay ikaw nakaagom ug kasakitan sa tanang 
panahon nga ang akong amahan nakaagom ug ka- 
sakitan.” (1Ha 2:26) Niadtong tungora gitudlo si 
Zadok nga mopuli kang Abiatar sa iyang katung- 
danan ingong saserdote, ug pinaagi niini ang ka- 
tungdanan sa pagkahataas nga saserdote gipasa 

pag-usab ngadto sa kaliwat sa anak nga lalaki ni 
Aaron nga si Eleasar, ug ang kaliwat sa pagkasa- 
serdote sa banay ni Eli bug-os nga natapos, ingong 
katumanan sa tagna sa 1 Samuel 2:31.--1Ha 2:27, 
1Sa 3:12-14. 

Bisan tuod nga ang rekord sa ulahi, sa 1 Hari 
4:4, nagtawag pag-usab kang “Zadok ug Abiatar” 
ingong mga saserdote sa paghari ni Solomon, lag- 
mit nga gitala lamang si Abiatar isip pasidungog 
sa katungdanan o tungod sa makasaysayanhong 
katarongan. Gituohan sa pipila ka eskolar nga si So- 
lomon, human ipaubos si Abiatar sa iyang ka- 
tungdanan, nagtudlo kaniya sa pag-alagad ingong 
luyoluyo ni Zadok, ug nga samtang ang usa nanga- 
tungdanan didto sa Bukid sa Zion, diin gitipigan 
ang Arka, ang usa nag-alagad sa tabernakulo, nga 
pabiling nahimutang sa Gabaon sa wala pa ang 
pagtukod sa templo. (Tan-awa ang 1Cr 16:37-40.) 
Hinunoa, ang 1 Hari 2:26 nagpakita nga si Abiatar 
gipaadto ni Solomon ngadto sa iyang kayutaan sa 
Anatot, ug kay duol ra man ang Anatot gikan sa 
Gabaon, ang sugo ni Solomon nagpakita nga si 
Abiatar gitangtang gikan sa bisan unsang aktibong 
buluhaton sa pagkasaserdote. 

Sa Marcos 2:26 makaplagan sa kadaghanang 
mga hubad ang mga pulong ni Jesus nga si David 
misulod sa balay sa Diyos ug mikaon sa pasunda- 
yag nga tinapay “sa dihang si Abiatar mao ang ha- 
taas nga saserdote.” Sanglit ang amahan ni Abiatar 
nga si Ahimelek mao ang hataas nga saserdote sa 
dihang nahitabo kadto, ang maong hubad mopa- 
tunghag usa ka sayop sa kasaysayan. Angayng 
matikdan nga daghang unang mga manuskrito 
ang wala maglakip niini nga prase, ug dili kini ma- 
kaplagan sa katumbas nga mga asoy sa Mateo 12:4 
ug Lucas 6:4. Apan, ang susamang Gregong ka- 
han-ayan makita diha sa Marcos 12:26 ug Lucas 
20:37, ug dinhi daghang hubad ang naggamit sa 
prase nga “sa panghitabo bahin.” (RS: AT; JB) 
Busa, mopatim-aw nga ang Marcos 2:26 tukmang 
motugot sa hubad nga gihimo sa Bag-ong Kalibo- 
tang Hubad, diin mabasa: “Nga siya misulod man 
sa balay sa Diyos, diha sa asoy bahin kang Abia- 
tar nga pangulong saserdote.” Sanglit ang asoy sa 
unang mga nahimo ni Abiatar nagsugod dayon 
human sa rekord sa pagsulod ni David sa balay sa 
Diyos aron sa pagkaon sa pasundayag nga tinapay, 
ug sanglit si Abiatar nahimo sa ulahi nga hataas 
nga saserdote sa Israel sa paghari ni David, gihup- 
tan niini nga hubad ang pagkatukma sa rekord sa 
kasaysayan. 


ABIB  [Lunhawng mga Uhay]. Ang orihinal nga 
ngalan sa unang lunar nga bulan sa sagradong ka- 
lendaryo sa mga Hudiyo ug sa ikapitong bulan sa 


ABIEL 


sekular nga kalendaryo. (Ex 13:4, 23:15, 34:18, Deu 
16:1) Kini kasagaran nga katumbas sa bahin sa 
Marso ug bahin sa Abril. 

Ang ngalang Abib gisabot nga nagkahulogang 
“Lunhawng mga Uhay,” nga ang mga uhay hinog 
na apan humok pa. (Itandi ang Lev 2:14.) Kining 
bulana mao ang ting-ani sa sebada, nga sundan sa 
pag-ani sa trigo mga pipila ka semana sa ulahi. 
Ang ulahing ulan o ulan sa tingpamulak magsugod 
usab ug kini magpaawas sa Suba sa Jordan. (Jos 
3:15) Gitudlo kini ni Jehova ingong ang unang bu- 
lan sa sagradong tuig sa panahon sa Pagpanggula 
gikan sa Ehipto. (Ex 12:1, 2, 13:4) Human sa pag- 
kadestiyero sa Babilonya kining ngalana giilisdan 
sa ngalan nga Nisan.---Tan-awa ang NISAN. 


ABIDA [Ang Amahan Nakaila (Kanako)]. Si 
Abida maoy anak nga lalaki ni Midian ug apo ni 
Abraham pinaagi sa iyang asawa nga si Ketura. 
Siya may upat ka igsoong lalaki nga ginganlan ug 
Epa, Eper, Hanok, ug Eldaa.--Gen 25:1, 2, 4: 1Cr 
1:33. 


ABIDAN [Ang (Akong) Amahan Naghukon]. 
Ang pangulo sa tribo ni Benjamin sa panahon sa 
pagsenso sa Israel sa ikaduhang tuig human sa 
Pagpanggula gikan sa Ehipto. (Num 1:11, 16) Siya 
mao ang pangulo sa kapin sa 35,400 ka tawo 
sa Benjamin nga nagpanuigon ug kapin sa 20 an- 
yos nga nagkampo sa K nga bahin sa tabernakulo. 
—Num 2:18, 22, 23. 

Pagkahuman sa tabernakulo ug sa inagurasyon 
niini (1512 W.K.P.), sulod sa 12 ka adlaw ang ma- 
tag pangulo nagtanyag ug parehong halad nga pla- 
ta ug bulawan nga pinggan, nga nagkantidad ug 
mga S1,720, dugang pa sa mga halad nga lugas, 
lana, insenso, ug kahayopan, ug gihimo kadto ni 
Abidan sa ikasiyam nga adlaw. (Num 7:10, 60-65) 
Siya namatay panahon sa 40-ka-tuig nga pagpa- 
naw didto sa kamingawan.--Num 14:29, 30. 


ABIEL [Ang (Akong) Amahan Maoy Diyos]. 

1. Anak nga lalaki ni Zeror, ug kaliwat ni Beco- 
rat ug Apias, sa tribo ni Benjamin. Ang pagtandi sa 
1 Cronicas 8:29-33 ug 9:35-39 sa 1 Samuel 9:1, 2 
ug 14:50, 51 naghatag ug pasikaranan sa pagtuo 
nga si Abiel gitawag usab ug “Jeiel” sa asoy sa Cro- 
nicas, sanglit gipakita sa maong mga teksto nga si 
Jeiel maoy amahan ni Ner, kinsa nanganak kang 
Kis nga amahan ni Saul. Gipakita usab sa 1 Samuel 
14:50, 51 nga si Abiel (o Jeiel) maoy amahan ni 
Ner. Ang rekord sa Cronicas nagpakita nga si Jeiel 
(o Abiel) aduna pay laing siyam ka anak nga lala- 
ki, nga usa kanila ginganlan ug Kis, ug kining ma- 
gulang nga Kis mao ang uyoan sa anak nga lalaki 
ni Ner nga pareho niyag ngalan. 


ABI-EZER 


Kon ibutang ta nga si Abiel ug Jeiel maoy mga 
ngalan sa mao ra nga tawo, mahimong ingon niini 
ang talaan sa kagikan sama sa gipakita niini nga 
tsart. 


Apias (usa ka kaliwat ni Benjamin) 
| 


Becorat 
| 
Zeror 
| 
Aiala de 
T T pi T ji T T pi T 1 
Abdon Zur Kis Baal Ner Nadab Gedor Ahio Zacarias Miklot 
me (Zeker) 
Kis Abner 
| 
Saul 


Busa, sa dihang mabasa nato sa 1 Samuel 9:1 
nga si Kis (nga mao, ang ikaduhang Kis nga ama- 
han ni Saul) mao “ang anak nga lalaki ni Abiel,” 
mopatim-aw nga ang kahulogan mao nga siya ang 
apo ni Abiel, sama sa kasagarang kaso sa talaan sa 
kagikan diha sa Bibliya diin ang usa o kapin pang 
mga kaliwat wala ilakip sa talaan sa kagikan. (Busa, 
bisan tuod gihisgotan “ang banay sa mga Matriha- 
non” sa 1 Samuel 10:21 nga naglakip kang Kis ug 
Saul, ang ngalan ni Matri dili makita diha sa mga 
asoy nga atong gikonsiderar, ni sa ubang bahin sa 
Bibliya.) 

Ang rekord sa 1 Cronicas (8:33, 9:39) daw tino 
kaayo sa pagpaila kang Ner ingong pursoso nga 
amahan sa ikaduhang Kis, ug dayag nga mao kini 
ang mas tin-aw tali sa duha ka asoy.---Tan-awa 
ang Kis Num. 2 ug 3. 

2. Usa usab ka Benjaminhon.--Tan-awa ang 
ABI-ALBON. 


ABI-EZER 
Magtatabang]. 

1. Usa sa “mga anak nga lalaki ni Gilead” nga 
apo ni Manases, ang panganay ni Jose. Ang pag- 
tandi sa mga asoy sa Numeros 26:28-30 ug Josue 
17:1, 2 nagpakita nga siya gitawag usab ug lezer 
(Jeezer, KJ), nga maoy pinamubo sa Abi-ezer, nga 
gitangtang ang “Ab” (amahan). 

Si Abi-ezer maoy usa ka pangulo sa banay ug usa 
ka katigulangan ni Maghuhukom Gideon. (Huk 6: 
11, 24, 34: 8:2) Mopatim-aw nga human bahinbahi- 
na ang yuta alang sa matag tribo sa Israel, ang ba- 
nay ni Abi-ezer sa sinugdan o kaha sa ulahi nani- 
muyo sa Opra, sa teritoryo sa Manases sa K sa 
Jordan. 

Ang ngalan gigamit usab sa paghawas sa banay 
ni Abi-ezer sa katibuk-ang diwa.--Huk 8:2, tan- 
awa ang ABIEZERANHON. 

2. Usa ka anak nga lalaki ni Hamoleket nga igso- 
ong babaye sa apong lalaki ni Manases nga si 

Gilead. (1Cr 7:18) Gituohan sa pipila ka komentaris- 
ta nga kini nga Abi-ezer mao ra ang Num. 1. 

3. Usa ka Benjaminhon nga taga-Anatot, usa sa 
37 ka labing maisog nga manggugubat ni Haring 
David. (2Sa 23:27, 39) Siya maoy pangulo sa usa 
ka balay sa amahan ug pangulo sa dibisyon sa 
24,000 ka sundalo, nga nag-alagad sa hari sa ika- 
siyam nga bulan matag tuig. (1Cr 11:28, 27:1, 12) 
Duyog sa ubang mga Benjaminhon, pinaagi sa 
iyang kaisog sa pagpakiggubat iyang gituman ang 
tagna sa Genesis 49:27. Ang iyang lungsod sa 
Anatot nahimutang nga mga pipila ka milya sa 
AAS sa Jerusalem, sulod sa teritoryo sa Benjamin. 
— 1Cr 6:60. 


ABIEZERANHON [Kang (Iya ni) Abi-ezer]. 
Usa ka kaliwat ni Abi-ezer, sa banay ni Abi-ezer. 
(Huk 6:11, 24; 8:32) Ang Numeros 26:30 mabasa 
nga “lezernon” (“Jeezernon,” KJ), nga maoy pina- 
mubo sa Abiezeranhon. Diha sa Bibliya, kining ter- 
minoha gipadapat ngadto niadtong naggikan kang 
Abi-ezer nga “anak nga lalaki ni Gilead,” inay kang 
Abi-ezer sa panahon ni David.-- Tan-awa ang ABI- 
EZER Num. 1. 


ABIGAIL [Ang (Akong) Amahan Naghimo sa 
Iyang Kaugalingon nga Malipayon]. 

1. Usa ka asawa ni David. Sa sinugdan, siya ang 
asawa sa adunahang si Nabal nga gikan sa Maon, 
usa ka siyudad daplin sa Kamingawan sa Juda, sa 
K sa Patayng Dagat. (1Sa 25:2, 3: Jos 15:20, 55) 
Siya “masinaboton ug matahom ug dagway,” sam- 
tang ang iyang bana, kansang ngalan nagkahulo- 
gang “Walay Salabotan, Hungog,” maoy “mapig- 
oton ug daotan sa iyang mga binuhatan.” 

Human mamatay ang manalagnang si Samuel, si 
David ug ang iyang mga tawo mibalhin ngadto sa 
dapit diin gipasibsib ang panon sa kahayopan nga 
iya sa bana ni Abigail. Human niadto ang mga 
tawo ni David nahimong sama ug “paril” nga nag- 
salipod libot sa mga magbalantay ug sa panon sa 
kahayopan ni Nabal, adlaw ug gabii. Busa, sa di- 
hang miabot ang panahon sa pagpang-alot, nagpa- 
dala si David ug pipila ka batan-ong lalaki sa pag- 
tungas ngadto sa Carmelo aron sultihan si Nabal 
bahin sa ilang maayong serbisyo ug sa paghang- 
yog pagkaon gikan kaniya. (1Sa 25:4-8, 15, 16) 
Apan naghinangol, gikasab-an sila ni Nabal ug gi- 
insulto si David nga morag siya walay bili nga tawo, 
ug silang tanan nga daw ingon ug kagiw nga mga 
ulipon. (1Sa 25:9-11, 14) Nakapasuko kaayo kini 
kang David nga tungod niana siya mitakin sa iyang 
espada ug midalag mga 400 ka tawo paingon sa 
Carmelo aron patyon si Nabal ug ang mga tawo sa 
iyang panimalay.-- 1Sa 25:12, 13, 21, 22. 

Si Abigail, sa pagkadungog sa panghitabo gikan 
sa usa ka sulugoong nahadlok, nagpakita sa iyang 

maalamong pagsabot pinaagi sa pag-andam dayon 
ug daghang suplay sa pagkaon ug mga lugas ug gi- 
padala kini nga una kaniya ubos sa pag-atiman sa 
iyang mga sulugoon, sama sa gihimo ni Jacob sa 
wala pa makigkita kang Esau. (1Sa 25:14-19: Gen 
32:13-20) Nga wala magsaba sa iyang bana, siya 
miadto aron sa pagsugat kang David, ug pinaagi 
sa taas ug tim-os nga pangaliyupo, nga nagpada- 
yag sa kaalam ug pagkamakataronganon ug usab 
pagtahod ug pagpaubos, iyang nakombinsir si Da- 
vid nga ang binuang nga mga pulong sa iyang 
bana wala magpakamatarong sa daotang pag-ula 
sa dugo o sa pagkapakyas sa pagsalig kang Jehova 
sa paghusay sa maong butang sa hustong paagi. 
(1Sa 25:14-20, 23-31) Si David nagpasalamat sa Di- 
yos tungod sa kaalam ug sa daling aksiyon ni Abi- 
gail.—1Sa 25:32-35, itandi ang Pr 25:21, 22, 15: 
1,2. 

Mibalik sa panimalay, naghulat si Abigail nga 
ang iyang bana mahuwasan sa kahubog gikan sa 
kombira ug dayon nagpahibalo kaniya sa iyang gi- 
panghimo. Unya ang “iyang kasingkasing namatay 
sa sulod niya, ug siya nahisama sa usa ka bato,” ug 
human sa napulo ka adlaw si Jehova nagpatay ka- 
niya. Sa dihang nabalitaan kini ni David, siya mi- 
sakna nga makigminyo kang Abigail, nga niini 
wala magpanuko sa pagdawat si Abigail. Siya na- 
kig-ambit sa pagmahal ni David uban kang Ahi- 
noam, usa ka babayeng Jezreelinhon, kinsa sa mia- 
gi gikuha ni David ingong asawa. Ang unang asawa 
ni David, si Mikal, gihatag na ni Saul nga iyang 
amahan ngadto sa laing lalaki.---1Sa 25:36-44. 

Si Abigail kauban ni David didto sa Gat sa kasad- 
pang daplin sa Sepela ug sa ulahi didto sa AK sa 
Negeb sa Ziklag. Sa dihang wala si David, ang mi- 
sulong nga pundok sa mga Amalekanhon gikan sa 
H nagsunog sa Ziklag ug nagdala sa tanang baba- 
ye ug bata, lakip kang Abigail ug Ahinoam. Kay gi- 
pasaligan ni Jehova sa kalamposan, si David na- 
nguna sa iyang mga tawo sa paggukod ug, pinaagi 
sa usa ka kalit nga pag-atake, nagbuntog sa mga 
Amalekanhon ug nagbawi sa mga binihag ug sa 
mga kabtangan.--- 1Sa 30:1-19. 

Balik sa Ziklag, tulo ka adlaw sa ulahi, nakaabot 
ang balita bahin sa kamatayon ni Saul. (2Sa 1:1, 2) 
Niadtong tungora si Abigail mikuyog sa iyang bana 
ngadto sa Hebron sa Juda, diin didto si David gidi- 
hogan ingong hari. Dinhi siya nanganak ug usa ka 
anak nga lalaki, si Kileab (2Sa 3:3), gitawag usab ug 
Daniel sa 1 Cronicas 3:1. Nahimong unom ang asa- 
wa ni David didto sa Hebron, ug wala na hisgoti pa 
si Abigail ni ang iyang anak diha sa asoy.---2Sa 
3:2-5. 

2. Usa sa duha ka igsoong babaye ni David. (1Cr 
2:13-17) Gituohan sa pipila ka eskolar nga siya 
igsoon sa inahan lamang ug dili sa amahan. Sa 

2 Samuel 17:25 si Abigail gitawag nga “anak nga 
babaye ni Nahas.” Giingon sa rabbinikong tradis- 
yon nga ang Nahas maoy usa lamang ka laing 
ngalan ni Jese, nga amahan ni David. Gigamit 
sa Gregong Septuagint (Lagardian nga edisyon) 
ang “Jese” inay ang “Nahas” niining bersikuloha. 
Ingon usab niini ang mabasa sa daghang moder- 
nong hubad. (Tan-awa ang AT: JB; NC [Kinatsila].) 
Hinunoa, angayng matikdan nga ang rekord sa 
1 Cronicas 2:13-16 wala magtawag kang Abigail ug 
kang Zeruia ingong “mga anak nga babaye ni Jese’ 
apan hinuon “mga igsoong babaye” sa mga anak 
nga lalaki ni Jese, lakip kang David. Kini magtu- 
got sa posibilidad nga ang ilang inahan naminyo 
una sa usa ka tawo nga ginganlag Nahas, nga 
kaniya siya nanganak kang Abigail ug Zeruia sa 
wala pa siya mahimong asawa ni Jese ug inahan sa 
iyang mga anak nga lalaki. Busa, dili gayod dog- 
matikong ikaingon nga si Abigail mao ang anak 
nga babaye ni Jese.---Tan-awa ang NAHAS Num. 2. 
Si Abigail nga igsoong babaye ni David gihisgo- 
tan nga nanganak sa usa lamang ka anak nga lala- 
ki, si Amasa. Ang iyang bana gitawag ug Itra nga 
Israelinhon sa 2 Samuel 17:25 apan sa laing mga 
teksto gitawag ug Jeter (1Ha 2:5, 32) ug sa 1 Cro- 
nicas 2:17 gihisgotan nga “Jeter nga Ismaelinhon.” 
(Tan-awa ang JETER Num. 6.) Malagmit nga si Abi- 
gail nakigminyo kang Jeter sa panahon nga si Jese 
ug ang iyang pamilya nagpuyo sa yuta sa Moab. 
(1Sa 22:3, 4) Ang iyang anak nga lalaki, si Amasa, 
wala hatagig pagtagad sa panahon sa paghari ni 
David hangtod sa pagrebelde ni Absalom. Unya 
ang ig-agaw ni Amasa nga si Absalom naghimo 
kaniya nga pangulo sa iyang kasundalohan. Bisan 
pa niana, human mamatay si Absalom, ang igsoon 
ni Abigail nga si Haring David nakigsabot sa anak 
ni Abigail nga si Amasa aron suportahan siya sa 
iyang pagbalik sa trono, ug human niana naghimo 
kang Amasa nga pangulo sa kasundalohan puli 
kang Joab. (2Sa 19:11-14) Kini nga pagtudlo sa wala 
madugay maoy nakaingon sa kamatayon sa anak 
nga lalaki ni Abigail diha sa mga kamot sa iyang 
nayugot nga ig-agawng si Joab.---2Sa 20:4-10. 


ABIHAIL [Ang (Akong) Amahan Maoy Ku- 
sog]. Usa ka ngalan nga gigamit sa Bibliya alang sa 
tulo ka lalaki ug duha ka babaye. 

1. Usa ka lalaki sa tribo ni Levi ug sa banay 
(o kabanayan) ni Merari. Siya mao ang amahan ni 
Zuriel, nga pangulo sa balay sa amahan sa iyang 
kabanayan panahon sa Pagpanggula.--Num 3:35. 

2. Ang asawa ni Abisur, nga naggikan sa tribo 
ni Juda. (1Cr 2:29) Siya adunay duha ka anak nga 
lalaki, si Aban ug Molid. 

3. Usa ka lalaki sa tribo ni Gad nga nagpuyo sa 
Basan ug Gilead. Siya mao ang anak ni Huri ug usa 
ka pangulo o ulo sa banay.---1Cr 5:14-17. 


ABIHU 


4. Ang anak nga babaye ni Eliab, kamagula- 
ngang igsoon ni David. (Apan ang Hebreohanong 
pulong nga bath [anak nga babaye] sa 2 Cronicas 
11:18 mahimong magkahulogan usab nga “apo nga 
babaye.”) 

Ang King James Version sa 2 Cronicas 11:18 nag- 
ingon: “Ug gikuha ni Rehoboam si Mahalat nga 
anak nga babaye ni Jerimot nga anak nga lalaki ni 
David aron mahimong asawa, ug si Abihail nga 
anak nga babaye ni Eliab nga anak nga lalaki ni 
Jese.” Sa ingon mopatim-aw nga si Abihail mao 
ang ikaduhang asawa ni Rehoboam. Hinunoa, ang 
orihinal nga Hebreohanon motugot alang sa laing 
paghubad, ug busa sa daghang modernong mga 
hubad kining tekstoha mabasa: “Si Mahalat nga 
anak nga babaye ni Jerimot nga anak nga lalaki ni 
David, ug ni Abihail nga anak nga babaye ni Eliab 
nga anak nga lalaki ni Jese.” (Tan-awa ang RS, AT, 
JP, NW, JB.) Mahitungod niini, ang Soncino Books 
of the Bible nag-ingon diha sa nota o footnote sa 
2 Cronicas 11:18: “Ang panugtong o conjuction din- 
hi gipasabot ra. Si Mahalat mao ang anak nga ba- 
baye ni Jerimot ug Abihail. Giisip sa pipila ka ko- 
mentarista nga ang Abihail maoy lain pang ngalan 
sa usa sa mga asawa ni Rehoboam.” (Giedit ni 
A. Cohen, London, 1952) Ang singular nga mga 
pronombre nga gigamit sa mosunod nga mga teks- 
to (19, 20) nagsuportar sa pagsabot nga usa la- 
mang ka asawa ni Rehoboam ang gipasabot sa ber- 
sikulo 18. Busa mopatim-aw nga lagmit gayod nga 
si Abihail mao ang inahan sa asawa ni Rehoboam 
nga si Mahalat. 

5. Ang amahan ni Rayna Ester ug usa ka kali- 
wat ni Benjamin. Siya mao ang uyoan sa ig-agaw ni 
Ester nga si Mardokeo. (Est 2:5, 15: 9:29) Ang Es- 
ter 2:7 nagpakita nga siya ug ang iyang asawa na- 
matay sa dihang bata pa ang ilang anak nga baba- 
yeng si Ester, ug busa kini maoy sa panahong wala 
pa si Ester maminyo kang Haring Ahasuero. 


ABIHU [Siya Maoy Amahan]. Usa sa upat ka 
anak nga lalaki ni Aaron pinaagi sa iyang asawang 
si Eliseba, ang igsoon ni Nadab, Eleasar, ug Itamar. 
(Ex 6:23, 1Cr 6:3; 24:1) Natawo sa Ehipto, si Abihu, 
ingong ikaduhang anak nga lalaki ni Aaron, ham- 
tong na panahon sa Pagpanggula, nga niadtong 
tungora 83 anyos na ang iyang amahan.--Num 
33:39. 

Ingong magulang nga mga anak nga lalaki, si 
Nadab ug Abihu gitugotan ni Jehova nga mouban 
sa ilang amahan ug sa 70 ka ansiyano sa Israel sa 
pagtungas sa Bukid sa Sinai aron makita didto gi- 
kan sa halayo ang halangdong panan-awon sa hi- 
maya sa Diyos. (Ex 24:1, 9-11) Gipasidunggan ni 
Jehova ang mga anak ni Aaron, gitudlo sila nga 
mag-alagad ingong mga saserdote uban sa ilang 

amahan, ang hataas nga saserdote, ug gimbut-an 
niya nga gikan sa taliwala kanila moabot ang ma- 
nununod ni Aaron sa ulahi. Sila magsul-ob ug tag- 
as nga mga besti sa pagkasaserdote ug mga turong 
“alang sa himaya ug sa katahom.” Si Moises ‘mag- 
dihog kanila ug magpuno sa ilang kamot sa gahom 
ug magbalaan kanila” alang sa ilang pag-alagad sa 
Diyos. (Ex 28:1, 40-43) Mailaha ang pagkasaserdo- 
te “ingong usa ka lagda hangtod sa panahong wa- 
lay tino.”--Ex 29:8, 9. 

Human niana sila gilakip kanunay sa mga sugo 
sa Diyos bahin sa pagkasaserdote ug sa mga bulu- 
haton niini. (Ex 29:10-46, 30:26-38) Labot pa, gipa- 
siugda pag-ayo sa Diyos kanila, maingon man sa ti- 
buok nasod, ang kahinungdanon sa pagtahod sa 
pagkabalaan sa mga butang nga nalangkit sa iyang 
pagsimba, apil ang halaran sa insenso ug ang mga 
kasangkapan alang niini. Ang ilang kinabuhi nag- 
depende sa ilang pagtahod sa mga regulasyon sa 
Diyos. 

Karon, usa ka tuig human sa pagsugod sa Pag- 
panggula, miabot ang panahon sa pagtukod sa ta- 
bernakulo ug sa pagpahiluna sa katungdanan sa 
pagkasaserdote (1512 W.K.P.). Ang tibuok nasod 
nagtigom sa atubangan sa ganghaan sa tolda nga 
tagboanan alang sa mga seremonyas sa pagpahilu- 
na sa katungdanan ug nakasaksi kang Aaron ug 
Abihu ug sa iyang mga igsoon nga gihinloan ug gi- 
purongan, gidihogan ingong mga saserdote sa Di- 
yos aron maghawas sa nasod atubangan Kaniya. 
Human niana ang mga saserdote nga bag-ong na- 
pahiluna sa katungdanan nagpabilin diha sa gang- 
haan sa tolda nga tagboanan sulod sa pito ka adlaw 
aron matapos ang pagpahiluna sa ilang katungda- 
nan ug, ingon sa gipamulong ni Moises, ““aron pun- 
on ang inyong kamot sa gahom.” ... Ug gibuhat ni 
Aaron ug sa iyang mga anak nga lalaki ang tanang 
butang nga gisugo ni Jehova pinaagi kang Moises.” 
-Lev 8:1-3, 13-36. 

Sa ikawalo nga adlaw si Aaron misugod sa iyang 
katungdanan, uban sa tabang ni Abihu ug sa iyang 
mga igsoong lalaki. (Lev 9:1-24) Ilang nasaksihan 
ang mahimayaong kapadayagan sa presensiya sa 
Diyos. Apan, mopatim-aw nga sa wala pa matapos 
ang adlaw, ang asoy nag-ingon nga “si Nadab ug si 
Abihu nagkuha ug nagdala sa ilang tagsatagsa ka 
insensaryo ug nagbutang ug kalayo niini nila ug 
nagbutang ug insenso diha niana, ug sila naghalad 
ug ginadili nga kalayo sa atubangan ni Jehova, nga 
wala niya isugo kanila. Niini usa ka kalayo migula 
gikan sa atubangan ni Jehova ug miut-ot kanila, 
mao nga sila namatay sa atubangan ni Jehova.” 
(Lev 10:1, 2) Sa sugo ni Moises ang ilang patayng 
lawas gidala sa mga ig-agaw ni Aaron ngadto sa 
gawas sa kampo. Ang ilang amahan ug ang nahi- 
biling mga igsoon gipinahan sa Diyos nga dili mag- 


27 


bangotan tungod sa ilang pagkamatay gikan sa 
kongregasyon.---Lev 10:4-7. 

Dihadiha human niana gipasidan-an sa Diyos si 
Aaron nga dili siya paimnon ug makahubog nga 
ilimnon o ang iyang mga anak nga lalaki sa pa- 
nahon sa ilang pag-alagad sa tabernakulo, “aron 
dili kamo mamatay.” Nagkomento sa bersikulo 9, 
ang The Pentateuch and Haftorahs nag-ingon: “Ang 
mga Rabbi naglangkit sa panghitabo bahin ni Na- 
dab ug Abihu uban niini nga sugo sa dili pag-inom 
sa makahubog nga mga ilimnon sa dili pa mohimog 
serbisyo sa Sangtuwaryo.” (Giedit ni J. H. Hertz, 
London, 1972, p. 446) Busa, ang pagkahubog lagmit 
nalangkit sa ilang grabeng sala, apan ang tinuod 
nga hinungdan sa ilang kamatayon mao ang pagla- 
pas sa kinahanglanon sa Diyos alang sa putling pag- 
simba pinaagi sa pagtanyag nila ug “ginadili nga ka- 
layo... nga wala niya isugo kanila.” 

Napahimuslan ni Abihu ang dakong kadungga- 
nan gikan sa Diyos ug ang talagsaong pagkapromi- 
nente atubangan sa tibuok nasod sa hamubong 
panahon, apan, kon tungod ba sa ambisyon, pagka- 
mapahitas-on sa kaugalingon, o tungod sa pagpa- 
kamenos sa mga sugo sa Diyos, ang iyang pribile- 
hiyo wala magdugay, ug siya namatay nga walay 
anak.--Num 3:2-4, 26:60, 61, 1Cr 24:1, 2. 


ABIHUD [lagmit, Ang Amahan Maoy Digni- 
dad]. Usa ka kaliwat ni Benjamin pinaagi sa iyang 
panganayng si Bela.— 1Cr 8:1-3. 


ABILINIA. Usa ka Romanhong distrito o te- 
trarkiya sa rehiyon sa kabukiran sa Anti-Lebanon 
nga A sa Bukid sa Hermon. Kini ginganlan sumala 
sa ngalan sa kaulohan niini, ang Abila, usa ka siyu- 
dad nga nahimutang sa matahom nga lugot daplin 
sa tampi sa suba sa Abana (modernong Barada). 

Ang Lucas 3:1 nag-asoy kanato nga sa ika-15 nga 
tuig ni Tiberio Cesar (28/29 K.P.) kini nga distrito 
gimandoan ni Lisanias. Kini nga kamatuoran gipa- 
matud-an sa usa ka inskripsiyon nga nakaplagan sa 
Abila maylabot sa usa ka dedikasyon sa templo nga 
gituohang nahitabo panahon sa paghari ni Tiberio. 
Kini nga inskripsiyon may ngalan nga “Lisanias 
nga tetrarka.” Una pa niana, ang Abilinia maoy ba- 
hin sa gingharian ni Herodes nga Bantogan, apan 
human sa iyang kamatayon, tingali niadtong tuig 
1 W.K.P., kini gilakip sa lalawigan sa Sirya. Gire- 
kord ni Josephus nga ang tetrarkiya ni Lisanias gi- 
usa sa Palestina, niadtong 37 K.P., ilalom ni Hero- 
des Agripa I, ug nga human niadto gihatag kini ni 
Claudio ngadto kang Herodes Agripa II niadtong 
53 K.P. 


ABIMAEL. Usa ka kaliwat ni Sem pinaagi 
kang Arpaksad. Ang iyang amahan mao si Joktan, 
kansang igsoon nga si Peleg, maoy katigulangan ni 
Abraham. (Gen 10:28, 1Cr 1:17-27) Lagmit nga si 

Abimael ug ang iyang 12 ka igsoong lalaki mao ang 
mga katigulangan sa 13 ka lainlaing Arabianhong 
mga tribo nga nanimuyo sa Peninsula sa Arabia. 


ABIMELEK [Ang Akong Amahan Maoy Hari]. 
Usa ka personal nga ngalan o kaha usa ka opisyal 
nga titulo sa pipila ka Filistehanong mga hari, ti- 
ngali sama sa titulong Paraon sa mga Ehiptohanon 
ug Cesar sa mga Romano. 

1. Ang hari sa siyudad sa Gerar, diin temporar- 
yong nanimuyo si Abraham ug Sara niadtong mga 
1919 W.K.P. Kay naghunahuna nga ang magtiayon 
maoy managsoon, gikuha niya si Sara aron mahi- 
mong iyang asawa apan, tungod sa pagbuot sa Di- 
yos, wala niya siya hilabti. Kay gipasidan-an ni Je- 
hova pinaagi sa damgo, si Sara giuli sa hari ngadto 
kang Abraham uban ang bayad nga kahayopan ug 
mga ulipon, ug dugang pa, usa ka libong siklo nga 
plata (mga 82,200) ingong garantiya nga si Sara 
wala unsaa. Sa ulahi kini nga hari naghimog pakig- 
saad sa pakigdait ug pagsalig uban kang Abraham 
didto sa Beer-seba.---Gen 20:1-18, 21:22-34. 

2. Lagmit nga lain pang hari sa Gerar sa dihang 
si Isaac miadto didto tungod sa usa ka gutom. 
Kadto maoy human mamatay si Abraham niad- 
tong 1843 W.K.P. Si Isaac, sama sa iyang amahang 
si Abraham, misulay sa pagpatuo nga si Rebeca 
iyang igsoon, apan sa dihang ang hari, nga wala tu- 
yoa, nakadiskitar nga siya asawa diay ni Isaac, siya 
nagpagula ug sugo sa publiko nga naghatag kanila 
ug proteksiyon. Apan, ang hinatag-sa-Diyos nga 
kauswagan ni Isaac nahimong hinungdan sa kasi- 
na, ug busa ang hari mihangyo kang Isaac nga siya 
mobalhin. Sa ulahi kini nga hari sa Gerar naghimog 
pakigsaad sa pakigdait uban kang Isaac sama sa 
pakigsaad nga gihimo uban kang Abraham niad- 
tong hari nga nauna pa kaniya.---Gen 26:1-31. 

3. Ang Filistehanong hari sa siyudad sa Gat sa 
adlaw ni David.---Sal 34:Sup, tan-awa ang AKIS. 

4. Anak nga lalaki ni Maghuhukom Gideon nga 
gipanganak sa iyang puyopuyo sa Sekem. Human 
mamatay ang iyang amahan, si Abimelek mapa- 
ngahasong nagtinguha sa paghimo sa iyang kauga- 
lingon nga hari. Sa malinglahong paagi, siya mi- 
dangop sa mga tag-iyag yuta sa Sekem pinaagi sa 
impluwensiyadong banay sa iyang inahan. Sa di- 
hang nabatonan na ang ilang pinansiyal nga ta- 
bang siya nagsuhol ug mga bugoy, nga miadto sa 
balay sa iyang amahan sa Opra, ug didto gipa- 
matay ang iyang mga igsoon-sa-amahan ibabaw 
sa usa ka bato. Sa 70 ka igsoon-sa-amahan, si Jo- 
tam lamang nga kamanghoran ang nakaikyas sa 
maong pagpamatay. 

Unya si Abimelek giproklamar nga hari, apan si 
Jehova nagtugot nga motungha ang usa ka dao- 
tang espiritu tali sa mga Sekemnon ug sa ilang 


ABINADAB 


bag-ong “hari,” aron mapanimaslan ang pagkasad- 
an sa dugo niadtong tanan nga nalangkit sa panag- 
kunsabo. Ang pag-alsa giorganisar ni Gaal. Dihadi- 
ha gisumpo kini ni Abimelek, giilog ug gilaglag ang 
siyudad sa Sekem, ug gisabwagan kini ug asin. 
Unya iyang gisulong ang inarkong lawak nga tago- 
anan sa balay o sangtuwaryo ni El-berit ug gisunog 
kini sa kalayo, ug sa maong pagsunog mga usa ka 
libo sa iyang kanhing mga kakunsabo, ang mga 
tag-iyag yuta sa torre sa Sekem nga midangop did- 
to, ang nangasunog hangtod nga namatay. Gisun- 
dan dayon ni Abimelek kini nga kalamposan pina- 
agi sa pag-atake sa Tebes sa A, apan ang usa ka 
babaye nga didto sa ibabaw sa torre sa siyudad 
naghulog ug pang-ibabaw nga bato sa galingan 
nganha sa iyang ulo. Ang tulo-ka-tuig nga “pagha- 
ri” ni Abimelek natapos sa dihang ang iyang tigda- 
la sa armadura, agig pagsunod sa iyang hangyo 
sa dihang siya himalatyon na, nagdunggab kaniya 
sa espada, aron dili ingnon nga usa ka babaye 
ang nakapatay kaniya.---Huk 8:30, 31; 9:1-57, 2Sa 
11:21. 

5. Sa Masoretikong teksto, nga gisundog sa King 
James Version, mabasa ang “Abimelek” sa 1 Croni- 
cas 18:16. Sa Gregong Septuagint, Latin nga Vul- 
gate, Syriac nga Peshitta, ug sa 12 ka Hebreoha- 
nong mga manuskrito mabasa ang “Ahimelek,” nga 
uyon sa 2 Samuel 8:17. 


ABINADAB 
Mahinatagon)]. 

1. Usa ka molupyo sa siyudad sa Kiriat-jearim 
sa teritoryo sa Juda nga mga 14 km (8.5 mi) sa 
KAK sa Jerusalem, ug sa iyang balay gitipigan ang 
arka sa pakigsaad sulod sa usa ka panahon. 

Sa dihang ang sagradong Arka gidala gikan sa 
Bet-semes human sa makatalagmanong pito-ka- 
bulan nga pag-estar niini taliwala sa mga Filisteha- 
non, gibutang kini sa balay ni Abinadab, ug ang 
iyang anak nga lalaking si Eleasar gibalaan aron sa 
pagbantay niini. Dinhi niini nga balay nagpabilin 
ang Arka sulod sa mga 70 ka tuig, hangtod nga gi- 
hikay ni David nga ibalhin kini sa Jerusalem. Pana- 
hon sa pagbalhin, ang laing anak nga lalaki ni Abi- 
nadab nga si Uzah, dihadiha namatay sa dihang 
ang kasuko ni Jehova misilaob batok kaniya tungod 
sa paghikap niya sa Arka nga wala manumbaling 
sa sugo sa Numeros 4:15.--1Sa 6:20-7:1, 2Sa 6: 
1-7: 1Cr 13:6-10. 

2. Ang ikaduhang anak nga lalaki ni Jese, ug 
usa sa tulo ka magulang ni David nga miadto sa 
pagpakiggubat uban kang Saul batok sa mga Filis- 
tehanon.---1Sa 16:8, 17:13. 

3. Usa sa mga anak nga lalaki ni Haring Saul 
nga gipatay sa mga Filistehanon didto sa Bukid sa 
Gilboa.--- 1Sa 31:2, 1Cr 9:39. 


[Ang Amahan Andam (Hamili; 

4. Ang amahan sa usa sa 12 ka luyoluyo ni Ha- 
ring Solomon nga gitugyanan sa pagtaganag mga 
pagkaon. Kining tinudlong luyoluyo nga “anak nga 
lalaki ni Abinadab,” kinsa gitawag usab ug Ben- 
abinadab, naminyo sa anak nga babaye ni Solomon 
nga si Tapat, ug gitudlo sa pagtaganag pagkaon 
alang sa panimalay ni Solomon usa ka bulan sulod 
sa usa ka tuig gikan sa tanang tagaytay sa Dor. 
--]Ha 4:7, 11. 


ABINOAM [Ang Amahan Maoy Kahimuot]. 
Ang amahan ni Maghuhukom Barak, ug usa ka ka- 
liwat ni Neptali. Tataw nga siya maoy usa ka pu- 
moluyo sa siyudad nga dalangpanan sa Kedes sa 
teritoryo sa Neptali... -Huk 4:6, 12: 5:1, 12. 


ABIRAM 
yaw)]. 

1. Usa ka Rubenhon, ang anak nga lalaki ni 
Eliab ug igsoon ni Datan ug Nemuel. Siya maoy usa 
ka pangulo sa banay ug usa sa inilang mga tawo sa 
Israel sa panahon sa Pagpanggula gikan sa Ehipto. 
--Num 26:5-9. 

Si Abiram ug ang iyang igsoong si Datan mipa- 
luyo kang Kore nga Levihanon sa iyang pagrebelde 
batok sa awtoridad ni Moises ug Aaron. Ang ikatu- 
long Rubenhon, nga ginganlag On, gilakip usab sa 
pagsugod sa rebelyon apan wala na hisgoti human 
niana. (Num 16:1) Kay nakatigom ug grupo nga 
250 ka pangulo, kinsa “mga tawong bantogan,” ki- 
ning mga tawhana nag-akusar kang Moises ug Aa- 
ron nga sila nagbuotbuot pagpataas sa ilang kau- 
galingon ibabaw sa uban diha sa kongregasyon. 
(Num 16:1-3) Sumala sa pulong ni Moises kang 
Kore tin-aw nga si Kore ug ang iyang mga sumu- 
sunod taliwala sa mga Levihanon nagtinguha nga 
mabatonan ang pagkasaserdote nga gihatag kang 
Aaron (Num 16:4-11), apan tin-awng dili kini mao 
ang kaso ni Abiram ug Datan, kinsa mga Ruben- 
hon. Gilain sila paghusay ni Moises, ug ang ilang 
pagdumili sa pag-atubang kaniya nagpailag mga 
akusasyon nga direktang gipunting batok kang 
Moises, nga wala maghisgot bahin kang Aaron. Sila 
nagreklamo sa pagpangulo ni Moises sa nasod ug 
nag-ingon nga siya 'nagpakaprinsipe gayod ibabaw 
kanila, ug nga wala niya tumana ang iyang saad 
sa pagdala kanila ngadto sa usa ka yuta nga naga- 
agay sa gatas ug dugos. Ang pag-ampo ni Moises 
kang Jehova isip tubag niini nga mga akusasyon 
may depensa usab bahin sa iyang mga nahimo, dili 
niadtong kang Aaron.--Num 16:12-15. 

Niini mopatim-aw nga ang rebelyon duhay rum- 
bo ug gitumong dili lamang ang pagkasaserdote ni 
Aaron kondili ang posisyon usab ni Moises ingong 
tigpatuman sa mga sugo sa Diyos. (Sal 106:16) 
Ang kahimtang daw usa ka maayong kahigayo- 
nan aron makaorganisar ug komon nga sentimen- 


[Ang Amahan Maoy Hataas (Bina- 

to alang sa usa ka kausaban, sanglit dili pa dugay 
una pa niini ang katawhan nagreklamo na pag-ayo 
batok kang Moises, naghisgot sa pagtudlo ug usa 
ka bag-ong pangulo nga manguna sa nasod sa 
pagbalik sa Ehipto, ug nagsabot pa gani sa pagba- 
to kang Josue ug Caleb tungod sa pagpaluyo kang 
Moises ug Aaron. (Num 14:1-10) Si Ruben maoy 
panganayng anak nga lalaki ni Jacob apan nawad- 
an sa iyang katungod sa panulondon ingong pa- 
nganay tungod sa daotang buhat. (1Cr 5:1) Busa, si 
Datan ug Abiram lagmit nayugot kang Moises la- 
bot sa awtoridad sa mga Levihanon ibabaw kanila 
tungod sa pagtinguha nga mabatonan pag-usab 
ang nawalang pagkalabaw sa ilang katigulangan. 
Hinunoa, ang Numeros 26:9 nagpakita nga ang 
ilang pagpakigbisog maoy dili lamang batok kang 
Moises ug Aaron kondili “batok kang Jehova” usab, 
kinsa maoy nagtudlo kang Moises ug Aaron sa 
pag-okupar sa mga katungdanan nga may awtori- 
dad. 

Sanglit ang banay sa mga Kohatnon (nga niini 
apil ang banay ni Kore) nagkampo sa H nga bahin 
sa tabernakulo, sa samang dapit nga gikampohan 
sa mga Rubenhon, posible nga ang tolda ni Kore 
duol sa tolda ni Datan ug Abiram. (Num 2:10; 3:29) 
Sa dihang gipahayag sa Diyos ang paghukom, si 
Datan ug Abiram nagbarog diha sa mga ganghaan 
sa ilang mga tolda, samtang si Kore ug ang 250 
ka rebeldeng nagpaluyo kanila nagtigom didto sa 
ganghaan sa tolda nga tagboanan nga nagdala ug 
mga insensaryo. Unya, human sa panawagan ni 
Moises sa ubang katawhan nga mobiya sa palibot 
sa mga tolda sa tulo ka utok sa rebelyon, gipadayag 
sa Diyos ang iyang paghukom sa ilang pagkadili- 
matinahoron pinaagi sa pagpabuka sa yuta ilalom 
sa mga tolda niining mga tawhana, nga naglamoy 
kang Datan ug Abiram, ug sa ilang panimalay. 
(Num 16:16-35: Deu 11:6, Sal 106:17) Ang panima- 
lay ni Kore, gawas sa iyang mga anak, namatay 
usab. Si Kore namatay uban sa 250 ka rebelde, nga 
giut-ot sa kalayo sa atubangan sa tabernakulo. 
(Num 16:35, 26:10, 11) Busa ang pagrebelde batok 
sa tinudlo-sa-Diyos nga awtoridad nahunong da- 
yon, ug tungod sa iyang pagpakigbahin niini, ang 
ngalan ni Abiram nahanaw sa Israel. 

2. Ang panganayng anak nga lalaki ni Hiel nga 
taga-Bethel. Sa Josue 6:26 gitala ang panumpa ni 
Josue bahin sa nalaglag nga siyudad sa Jerico, nga 
nagtagna nga si bisan kinsa nga magtukod pag- 
usab niini mawad-an sa iyang panganayng anak 
nga lalaki. Ang amahan ni Abiram, si Hiel, wala 
manumbaling niini nga panumpa ug, panahon sa 
paghari ni Haring Ahab (mga 940-920 W.K.P.) 
mga lima ka siglo human sa panahon ni Josue, 
iyang gipahimutang ang mga patukoranan sa Jeri- 
co. Si Abiram nga iyang anak nga lalaki namatay, 

dayag nga ahat ingong katumanan sa tagna nga 
gitala sa kasaysayan.---1Ha 16:34. 


ABISAG. Usa ka batan-ong ulay gikan sa 
lungsod sa Sunem, sa A sa Jezreel ug sa Bukid sa 
Gilboa, sa teritoryo sa Isacar. (Jos 19:17-23) Siya 
“hilabihan ka tahom” ug gipili sa mga alagad ni Da- 
vid aron mahimong tig-alima ug kauban sa hari 
sa panahon sa iyang ulahing mga adlaw.--1Ha 
1:1-4. 

Niadtong tungora si David mga 70 anyos na (2Sa 
5:4, 5), ug tungod sa kaluyahon diyutay na lang 
ang kainit sa iyang lawas. Si Abisag nagbantay ka- 
niya sa maadlaw, nga sa walay duhaduha nag- 
padan-ag sa palibot pinaagi sa iyang batan-ong 
kalunhaw ug katahom, ug sa magabii siya “mohig- 
da sa sabakan sa hari" aron sa paghatag ug kainit 
kaniya, apan “ang hari wala makigdulog kaniya.” 
Bisan pa niana, ang tinamdan nga gipadayag sa 
ulahi ni Solomon labot kaniya nagpakita nga si 
Abisag giisip ingong asawa o puyopuyo ni David. 
Sa ingon, sumala sa lagda sa karaang Sidlakan, si 
Abisag mapanag-iya sa manununod ni David sa 
panahon sa iyang kamatayon. 

Ang asoy mahitungod kang Abisag gisundan 
dayon sa asoy bahin sa pagsulay sa pag-ilog sa pu- 
rongpurong pinaagi sa usa nga lagmit mao ang bu- 
hing kamagulangang anak nga lalaki ni David, si 
Adonias, ug mopatim-awng ingon niini ang pag- 
han-ay aron masabtan ang sunod nga gibuhat ni 
Adonias sa panahon sa paghari ni Solomon. Si So- 
lomon, human makalingkod sa trono, naghatag 
kang Adonias ug usa ka kondisyonal nga pasaylo. 
Unya si Adonias nagkombinsir sa inahan ni Solo- 
mon, si Bat-seba, nga hangyoon si Solomon nga 
ihatag kaniya si Abisag ingong iyang asawa. Si 
Solomon, nga nagtuo gayod nga ang hangyo ni 
Adonias maoy dili tungod lamang sa katahom ni 
Abisag kondili nagpadayag hinuon ug usa ka ma- 
lalangong paningkamot sa pagpalig-on sa pag-ang- 
kon ni Adonias sa trono, nasuko pag-ayo, nagbakwi 
sa pasaylo nga gihatag kang Adonias ug nagsugo 
nga siya patyon. (1Ha 2:13-25) Wala na hisgoti pa 
si Abisag, apan lagmit nga siya nahimong usa sa 
mga asawa o puyopuyo ni Solomon.---Tan-awa ang 
ADONIAS Num. 1. 


ABISAI [lagmit, Ang Amahan Naglungtad]. 
Ang anak nga lalaki sa igsoong babaye ni David o 
sa iyang igsoon sa inahan nga si Zeruia ug igsoon 
ni Joab ug Asahel.---2Sa 2:18, 1Cr 2:15, 16. 

Si Abisai nahimong mas inila tungod sa iyang 
kaisog kay sa 30 ka gamhanang manggugubat nga 
iyang gipangulohan, gani ang iyang dungog kaam- 
bas sa tulo ka labing gamhanang mga tawo ni Da- 
vid, kay sa usa ka higayon siya nag-inusara sa 

pagpatay sa 300 ka kaaway, apan “siya wala mahi- 
apil sa han-ay sa unang tulo.”---2Sa 23:18, 19. 

Maunongong gipaluyohan ni Abisai ang iyang 
uyoang si David sa tanan niyang pagpakiggubat 
apan siya mahinaykon ug mabangis ug usahay 
siya kinahanglang pugngan. Pananglitan, sa di- 
hang siya ug si David mihinok pagsulod sa kampo 
sa kasundalohan ni Saul sa pagkagabii iya untang 
ipaod sa yuta ang natulog nga si Saul, “ang diniho- 
gan ni Jehova,” ginamit ang kaugalingong bangkaw 
ni Saul kon wala pa siya pugngi ni David. (1Sa 26: 
6-9) Sa dihang mirebelde si Absalom, kinahang- 
lang pugngan si Abisai sa duha ka higayon aron 
dili mapatay si Simei nga nanunglo sa hari. Apan, 
wala mapugngi ni David si Abisai sa pagpakigkun- 
sabo sa pagpatay kang Abner.---2Sa 3:30, 16:9-11, 
19:21-23. 

Si Abisai nabantog tungod sa iyang pagpanguna 
sa pagpatay sa 18,000 ka Edomhanon ug, usab, sa 
pagpanguna sa pagparot sa mga Ammonhanon. 
Mitabang usab siya sa pagsumpo sa pagrebelde ni 
Sheba, ang walay pulos nga Benjaminhon. Sa kata- 
posang gitala nga pagpakiggubat ni David, kon 
wala pa si Abisai, siya namatay na unta sa ka- 
mot sa usa ka higanteng Filistehanon.---1Cr 18:12, 
19:11-15: 2Sa 20:1, 6; 21:15-17. 


ABISALOM. Tan-awa ang ABSALOM. 


ABISUA  [lagmit, Ang Amahan Maoy Tabang]. 

1. Usa ka Benjaminhon sa banay ni Bela. (1Cr 
8:1-4) Bisag mopatim-aw nga siya anak nga lalaki 
ni Bela, tungod sa kalainan tali sa mga asoy diha sa 
Numeros 26:40, 1 Cronicas 7:7, ug 1 Cronicas 8:1-4 
ang pipila nagtuo nga ang mga pulong “mga anak 
nga lalaki” tingali nagkahulogan nga “mga kali- 
wat.” 

2. Ang anak nga lalaki ni Pinehas ug usa ka 
apo-sa-tuhod ni Aaron. Siya mao ang amahan ni 
Buki. (1Cr 6:4, 5, 50, 51) Sa Esdras 7:1-5 siya gipa- 
kita nga usa sa mga katigulangan ni Esdras. Si Jo- 
sephus (Jewish Antiquities, V, 361, 362 [xi, 5], VII, 
12 [i, 3]) naghisgot kang Abisua (gitawag nga Abi- 
ezer sa Basahon V) ingong ang hataas nga saser- 
dote, nga kon dawaton, maghimo kaniyang ikaupat 
nga hataas nga saserdote sa Israel. Kini mohar- 
monya sa saad ni Jehova ngadto sa amahan ni 
Abisua nga si Pinehas nga ang pagkasaserdote 
magpabilin sa iyang banay.--Num 25:11-13. 


ABISUR [Ang Amahan Maoy Usa ka [Salipod 
nga] Paril]. Usa ka kaliwat ni Juda pinaagi sa linya 
sa banay ni Hesron, sa balay ni Jerameel. Dayag 
nga siya mao ang ikaduhang anak nga lalaki ni Sa- 
mai ug nahimong amahan sa duha ka anak nga la- 
laki pinaagi sa iyang asawa nga si Abihail.— 1Cr 2: 
28, 29. 

ABITAL [Ang Amahan Maoy Yamog]. Usa sa 
unom ka asawa nga pinaagi kaniya si David naka- 
baton ug mga anak nga lalaki sulod sa iyang pito 
ug tunga ka tuig nga paghari didto sa Hebron 
(1077-1070 W.K.P/). Ang iyang anak nga lalaki gi- 
nganlan ug Sepatias.---2Sa 3:4, 1Cr 3:3. 


ABITUB [Ang Amahan Maoy Pagkamaayo]. 
Usa ka Benjaminhon, dayag nga mao ang anak nga 
lalaki ni Saharaim pinaagi sa iyang asawang si Hu- 
sim.— 1Cr 8:8, 11. 


ABIUD [lagmit, Ang Amahan Maoy Dignidad]. 
Ang Grego o Cebuano nga porma sa Hebreoha- 
nong ngalan nga Abihud. Usa ka kaliwat ni Zoro- 
babel ug katigulangan ni Kristo Jesus. (Mat 1:13) 
Ang pipila ka eskolar nagtuo nga siya lagmit mao 
ra si “Joda” diha sa Lucas 3:26. Apan, dili angayng 
isipon nga kining mga tawhana usa ra, sanglit ang 
mga linya sa kagikan nga gihatag ni Mateo ug Lu- 
cas maoy magkaamgid lamang, dili gayod pareho, 
samtang kadtong sa Unang Cronicas maoy mas 
malangkobon. Ang anak nga lalaki ni Abiud, si 
Eliakim, gilakip usab diha sa linya sa kagikan sa 
Mesiyas.--Mat 1:13. 


ABNER [Ang Amahan Maoy Usa ka Lampara]. 
Anak nga lalaki ni Ner, sa tribo ni Benjamin. Ang 
1 Samuel 14:50, 51 tin-awng naghisgot kang Ab- 
ner ingong “uyoan ni Saul,” bisan tuod kining mga 
pulonga sa Hebreohanon ikapadapat kang Abner o 
kang Ner nga iyang amahan. Gihisgotan ni Jose- 
phus si Abner ingong ig-agaw ni Saul ug ang ilang 
mga amahan nga si Ner ug Kis ingong magsoon. 
(Jewish Antiquities, VI, 129, 130 [vi, 6]) Apan, ang 
inspiradong kasaysayan sa 1 Cronicas 8:33 ug 9:39 
daw mopabor gayod kang Kis ingong anak ni Ner 
ug, busa, ang igsoon ni Abner. Kini maghimo kang 
Abner nga uyoan ni Saul.---Tan-awa usab ang tsart 
sa ABIEL Num. 1. 

Si Abner nag-alagad ingong pangulo sa kasun- 
dalohan ni Saul, ug ang iyang manggugubat usa- 
hay moabot sa dakong gidaghanon, nga mokapin 
ug 200,000 ka sundalo. (1Sa 15:4) Sa linaing mga 
okasyon siya naglingkod sa kiliran sa hari diha sa 
pangbangkete nga kan-anan. (1Sa 20:25) Bisag si 
Abner sa walay duhaduha usa ka gamhanan ug 
maisog nga tawo, si Abner gibadlong ni David, sa 
dihang si David usa ka kagiw didto sa Kamingawan 
sa Zip, kay wala bantayi pag-ayo si Saul ingong 
iyang ginoo ug “ang dinihogan ni Jehova. ”--ISa 
26:14-16. 

Human mamatay si Saul tungod sa ilang malag- 
lagong pagkapildi batok sa mga Filistehanon, si 
Abner misibog tabok sa Jordan ngadto sa Mahana- 
im sa Gilead, nga nagdala sa anak nga lalaki ni Saul 
nga si Is-boset. Bisag si David giproklamar na nga 

hari didto sa Hebron pinaagi sa tribo ni Juda, gipa- 
himutang ni Abner si Is-boset ingong karibal nga 
hari didto sa Mahanaim. Tin-awng si Abner mao 
ang nagpaluyo sa pagpalingkod kang Is-boset sa 
trono ug sa ngadtongadto nakabaton sa pagpalu- 
yo sa tanang tribo gawas sa tribo ni Juda.---2Sa 
2:8-10. 

Sa kataposan, ang mga kasundalohan sa duha ka 
magkaatbang nga hari nagharongay aron sa pagti- 
gi sa ilang kusog didto sa Linaw sa Gabaon sa teri- 
toryo sa Benjamin, mga un-tersiya sa gilay-on 
gikan sa Hebron paingon sa Mahanaim. Human 
timbangtimbanga sa duha ka pundok sa kasunda- 
lohan ang usag usa, si Abner misugyot ug panag- 
sangka tali sa batan-ong mga manggugubat, usa 
ka dosena sa matag kiliran. Ang matag kiliran pa- 
tas kaayo mao nga misangpot kini sa kamatayon sa 
matag usa kanila, nga nakaaghat sa dakong gubat 
tali sa duha ka pundok sa kasundalohan. Sa matag 
18 ka sundalo nga namatay sa kasundalohan ni 
Abner, usa ka sundalo ang namatay sa kasundalo- 
han ni Joab, ug kini sila mibiya paingon sa kami- 
ngawan.---2Sa 2:12-17, 30, 31. 

Si Abner, nga gigukod sa tulin nga modagang ig- 
soon ni Joab nga si Asahel, sublisubling miawhag 
kaniya nga motipas ug likayan ang makamatayng 
pakigharong kaniya. Sa dihang padayong midumi- 
li sa pagtipas si Asahel, si Abner sa kataposan kus- 
ganong miduslak kaniya patalikod ug nagpatay 
kang Asahel pinaagi sa pangulahiang tumoy sa 
iyang bangkaw, nga nagduslak kaniya sa tiyan. 
(2Sa 2:18-23) Sa pangamuyo ni Abner, gipahunong 
sa kataposan ni Joab ang paggukod panahon sa 
pagsalop sa adlaw, ug ang duha ka pundok sa ka- 
sundalohan namalik ngadto sa ilang tagsatagsa ka 
kaulohan. Ang kalig-on sa kasundalohan ni Abner 
nadayag pinaagi sa ilang pagbaktas ug 80 km 
(50 mi) o kapin pa hangtod sa dal-as sa Jordan, nga 
miubog tabok sa suba, dayon mitungas sa Walog 
sa Jordan ngadto sa kabungtoran sa Gilead, diin 
sila miagi paingon sa Mahanaim. Human ilubong si 
Asahel sa Betlehem (tingali sa pagkasunod adlaw), 
ang mga tawo ni Joab mibaktas ug kapin sa 22 km 
(14 mi) sa tibuok gabii latas sa kabukiran paingon 
sa Hebron.---2Sa 2:29-32. 

Gipaluyohan ni Abner ang nagkahuyang nga 
pagmando ni Is-boset apan nagpalig-on usab sa 
iyang posisyon, tingali nagtinguha sa pagkahari, 
total siya man ang igsoon sa amahan ni Saul. Sa di- 
hang gibadlong ni Is-boset tungod kay nakigrelas- 
yon sa usa sa mga puyopuyo ni Saul (usa ka buhat 
nga gitugot lamang sa manununod sa namatay 
nga hari), masuk-anong gipahibalo ni Abner ang 
pagbalhin sa iyang pagpaluyo ngadto kang David. 
(2Sa 3:6-11) Nakigsabot siya kang David, nga nag- 
pasiugda sa iyang kaugalingong posisyon ingong 

dili-direktang magmamando sa nahibilin sa Israel 
gawas sa Juda. Human tumana ang gipangayo ni 
David nga ibalik kaniya ang iyang asawa nga si Mi- 
kal, si Abner niining tungora hilom nga miduol sa 
mga pangulo sa 11 ka tribo nga bulag sa Juda aron 
ugmaron ang ilang pag-uyon kang David ingong 
tinudlo nga hari ni Jehova. (2Sa 3:12-19) Human 
niadto mainiton siyang gidawat ni David sa iyang 
kaulohan sa Hebron, ug nianang samang adlaw 
migikan aron kombinsihon ang tanang tribo nga 
makigsaad uban kang David. Apan si Joab, nga 
wala niadtong higayona tungod sa pagpanulong, 
nahiuli ug, human sawaya si Abner ingong nakig- 
kunsabo nga espiya, personal nga nagpatawag ka- 
niyag balik ug naglingla kang Abner aron iyang 
mapatay siya.---2Sa 3:20-27. 

Sa dihang namatay si Abner, nahugno ang bisan 
unsang paglaom alang sa pagpaluyo kang Is-boset 
ug wala madugay gipatay si Is-boset sa maluibong 
mga tawo. Tungod niini natapos sa bug-os ang 
pagmando sa balay ni Saul.---2Sa 4:1-3, 5-12. 

Daghang katuigan sa ulahi, sa hapit na siyang 
mamatay, nahinumdom si David sa kamatayon ni 
Abner (ingon man usab sa kamatayon ni Amasa) 
ug naghatag kang Solomon sa kaakohan sa pag- 
wagtang sa mantsa sa pagkasad-an sa dugo nga 
gidala ni Joab sa balay ni David. (1Ha 2:1, 5, 6) 
Wala madugay human niadto, ang mipatay kang 
Abner nga si Joab gipatay ubos sa sugo ni Solo- 
mon.— 1Ha 2:31-34. 

Usa lamang ka anak nga lalaki ni Abner ang gi- 
tala, si Jaasiel, nga maoy pangulo sa tribo ni Ben- 
jamin sa panahon sa paghari ni David. (1Cr 27:21) 
Ang 1 Cronicas 26:28 naghisgot usab sa mga amot 
ni Abner alang sa tabernakulo gikan sa nakuhang 
mga inagaw ingong pangulo sa kasundalohan. 


ABO. Kini nga pulong sagad nga gigamit diha 
sa Kasulatan alang sa salin sa nasunog nga mga 
butang, nga kasagarang may simboliko o mahu- 
lagwayong mga kahulogan. Ang pulong nga “abo” 
gihubad gikan sa duha ka Hebreohanong mga pu- 
long. Ang usa (@pher: Num 19:9) gihubad usab 
nga “abog.” (Mal 4:3) Ang de'shen, gawas nga 
nagtumong sa “mantikaong mga abo,” mahimong 
magtumong usab sa “katambok.” (Lev 1:16, Isa 
55:2) Ang Gregong nombre nga spodos' nagkahu- 
logang “abo” (Mat 11:21), samtang ang berbo nga 
tephro' o nagkahulogang “pagkahimong abo.” (2Pe 
2:6) Ang salin sa pagsunog mahimong tawgon 
usab nga abog (@:phar').--Num 19:17. 

Kada adlaw ang usa ka Levihanong saserdote 
magkuha sa mantikaong mga abo (de'shen) nga 
salin sa pagsunog sa mga halad nga hayop diha sa 
ibabaw sa halaran ug dad-on kini “ngadto sa usa ka 
hinlo nga dapit sa gawas sa kampo.” (Lev 6:9-11) 

Sumala sa Numeros kapitulo 19, usa ka himsog nga 
mapulang baka nga walay depekto ug wala pa ma- 
sangoni ug yugo ang ihawon ug sunogon usab sa 
gawas sa kampo. Ang abo niini nga “halad-sa-sala” 
ibutang sa usa ka hinlo nga dapit sa gawas sa kam- 
po (Num 19:9) ug busa ang usa ka bahin niini ma- 
gamit aron isagol sa tubig nga iwisik sa mga tawo 
o mga butang nga mahugaw aron sa pagputli nii- 
ni. (Num 19:17) Si apostol Pablo naghisgot sa ma- 
hulagwayong paghinlo sa unod pinaagi sa “abo 
[Gr., spo-dos'] sa nating baka” sa pagpasiugda sa la- 
baw pa gayod nga paghinlo sa “mga tanlag gikan 
sa patay nga mga buhat” nga posible lamang pina- 
agi sa “dugo ni Kristo.”---Heb 9:13, 14. 

Ang Jeremias 31:40 naghisgot sa “walog sa mga 
patayng lawas ug sa mga mantikaong abo [wehad- 
de'shen],” nga lagmit usa ka bahin sa walog sa 
anak ni Hinnom. Hangtod sa dili pa kaayo dugayng 
mga panahon, ang usa ka bungdo sa mga abo duol 
sa Walog sa Kidron nahimong usa ka iladong ilha- 
nan. Giingon nga kini mga 150 m ang gitas-on, 
60 m ang gilapdon, ug 18 m ang gihabogon (490 x 
200 x 60 p) ug giisip sa pipila nga mao kini ang da- 
pit nga gihisgotan ni Jeremias. Usa ka bahin sa wa- 
log sa anak ni Hinnom ang lagmit nga gigahin 
ingong labayanan sa mga abo nga nahibilin hu- 
man sa pagsunog sa mga halad (Lev 4:12), sa wala 
pa himoa ni Josias ang Topet diha sa walog ingong 
dili angay sa pagsimba. (2Ha 23:10) Apan ang mga 
patayng lawas sa mga hayop ug sa daotang mga 
kriminal lagmit nga gitambog usab ngadto sa wa- 
log, ug ang bungdo didto lagmit nga naglakip 
sa mga abo sa mga tawo nga kanhi gihalad sa ba- 
kak nga relihiyosong mga rituwal.---Jer 32:35. 

Sa kapanahonan sa Bibliya naandan nga suno- 
gon ang nailog nga mga siyudad, mao nga ang 
"paghimong abo sa usa ka dapit” nagpaila sa bug-os 
nga kalaglagan niini, sama sa gipakita sa mga ka- 
himtang sa Tiro, Sodoma, ug Gomora.---Eze 28: 18, 
2Pe 2:6. 

Ang abo naglarawan usab sa kon unsay dili ma- 
hinungdanon o walay bili, pananglitan, si Abraham 
miila atubangan kang Jehova, “Ako abog ug abo.” 
(Gen 18:27: tan-awa usab ang Isa 44:20; Job 30:19.) 
Ug gipakasama ni Job ang mga pulong sa iyang 
bakak nga mga maghuhupay ngadto sa “mga pa- 
nultihon nga abo.”---Job 13:12. 

Sa kapanahonan sa Bibliya, usa ka naandang ba- 
tasan nga molingkod diha sa abo o magsabwag ni- 
ini sa kaugalingon ingong simbolo sa pagbangotan, 
kaulawan, ug paghinulsol. (Est 4:1-3, Jer 6:26, 2Sa 
13:19) Ang hilabihang kaalaotan ug kasakit ma- 
hulagwayong gilangkit sa “pagkaon ug abo” (Sal 
102:9), ug ang sinakit nga si Job milingkod “taliwa- 
la sa mga abo.”---Job 2:8. 

Ang sakong panapton ug ang abo usahay gilang- 
kit sa pagpuasa, paghilak, o kasubo. (Est 4:3; Isa 
58:5, Eze 27:30, 31, Dan 9:3) Ang usa ka panangli- 
tan diin ang nasod mibatig kaulawan ug paghinul- 
sol mao ang kahimtang sa Nineve sa adlaw ni Jo- 
nas, nga bisan ang hari niini misul-ob ug sakong 
panapton ug milingkod sa abo. (Jon 3:5, 6) Ang 
paghinulsol uban ang sakong panapton ug abo gi- 
hisgotan ni Jesu-Kristo (Mat 11:21), ug sa pagtubag 
kang Jehova, si Job masulub-ong mipahayag: “Ako 
naghinulsol sa abog ug sa abo.”---Job 42:6. 

Sa panahon sa 70-ka-tuig nga pagkabiniyaan sa 
Juda, ang mga Hudiyo sa Babilonya nagbangotan 
tungod sa pagkabiniyaan sa Zion o Jerusalem ug sa 
templo niini. Apan pinaagi kang Isaias gipasalig 
nga ilalom sa gahom sa espiritu ni Jehova himoon 
ang 'pagtudlo niadtong nagbangotan labot sa Zion, 
ang paghatag kanila ug purong inay abo.’ Gipada- 
pat ni Jesu-Kristo ang teksto sa Isaias 61:1-3 ngad- 
to sa iyang kaugalingon ingong ang Manluluwas 
nga Mesiyas kinsa pinaagi kaniya hanawon ang da- 
kong espirituwal nga pagkabiniyaan ug pagbango- 
tan. (Luc 4:16-21) Gitagna usab nga ang daotan 
mahimong sama sa gidugmok, gipulbos nga abo 
para sa matarong, kay si Malaquias misulat: “Ug 
kamo magtamak gayod sa mga daotan, kay sila 
mahisama sa abog ['@pher| ilalom sa mga lapalapa 
sa inyong mga tiil sa adlaw nga akong himoon 
kini, miingon si Jehova sa mga panon.”---Mal 4:3. 


ABOG. Ang pinong mga partikulo sa mga bu- 
tang, nga gaan kaayo ug dali rang ipadpad sa ha- 
ngin. Ang kusog nga hangin nga mohuros latas sa 
ugang desyerto nga mga rehiyon, nga komon sa 
kayutaan sa Bibliya, sagad makamugnag kusog 
nga mga bagyo sa abog nga giisip sa pipila nga 
mas makalilisang pa kay sa mga bagyo nga maa- 
goman diha sa kadagatan. Ang mga pagbuto sa 
bolkan, mga sunog, ug ang mga kalihokan sa pag- 
panguma maoy lakip sa kasagarang mga hinung- 
dan sa mineral nga abog. Ang mga tanom mopa- 
tunghag abog pinaagi sa mga malo niini, mga 
agup-op, mga lanotlanot sa tanom, ug sa mga par- 
te sa liso niini. Ang mga hayop sa dili direktang pa- 
agi mopatungha usab ug abog, pinaagi sa naugang 
kinalibang, pino nga balhibo, ug bakterya. Ang la- 
bing komon nga Hebreohanong pulong nga giga- 
mit sa Bibliya alang sa abog maoy @phar, nga 
mahimong magtumong usab sa “mala nga yuta” 
ug sa “pangpalitada nga yutang-kulonon.”---Gen 
26:15: Lev 14:41, 42. 

Bisan tuod ang pipila tingali mag-isip sa abog 
ingong makahasol, usa kini ka tagana sa Maglala- 
lang nga kinahanglanon sa paglungtad ug sa kahi- 
muot sa tawo. Usa kini ka hinungdanong butang 
nga makatabang sa pagpanibuok sa umog nga ma- 

himong ulan, gabon, o alisngaw, nga gikinahang- 
lan sa pagtubo sa tanom. Dugang pa, kondili pa tu- 
ngod sa katakos sa mga abog sa atmospera sa 
pagpakaylap sa kahayag, ang mga mata sa mga li- 
nalang sa yuta maladlad unta sa sulaw kaayong 
mga bidlisiw sa adlaw, ug ang sagad katingala- 
hang talan-awon inigkilumkilom na ug ang maa- 
nindot nga mga kolor sa pagsalop sa adlaw dili na 
unya makita. 

Gigamit sa Maglalalang ang “abog sa yuta” sa di- 
hang iyang giumol ang unang tawo (Gen 2:7: 1Co 
15:47, 48), ug sa dihang gisilotan si Adan tungod 
sa paglapas sa balaod sa Diyos, si Jehova miingon: 
“Sa abog ikaw mopauli.” (Gen 3:19) Gipahayag 
usab sa Diyos ang usa ka tunglo nga may dakong 
matagnaong kahulogan sa dihang miingon ngadto 
sa halas didto sa Eden: “Pinaagi sa imong tiyan 
ikaw magakamang ug abog ang imong pagakan- 
on [o, pagapaakon] sa tanang adlaw sa imong kina- 
buhi.”---Gen 3:14. 

Kahuyangan, Pagkamamatay, ug Pagkati- 
mawa. Tungod sa pagkahulog sa tawo gikan sa 
kahingpitan, ang abog usahay gigamit sa ma- 
hulagwayong paagi sa pagtumong sa tawhanong 
kahuyangan. Ang Diyos nagpakitag kaluoy niad- 
tong nahadlok kaniya, “nga nahinumdom nga kita 
abog.” (Sal 103:13, 14; Gen 18:27) Gigamit usab 
kini ingong simbolo sa pagkamamatay sa tawo, tu- 
ngod kay sa kamatayon “mobalik sila ngadto sa 
abog.” (Sal 104:29: Ecc 3:19, 20, 12:1, 7) Sanglit ang 
tawo mobalik man sa abog inigkamatay, ang lub- 
nganan usahay gitawag sa mahulagwayong paagi 
nga “abog.” (Sal 22:29: 30:9) Ang abog sa yuta ma- 
himong magtumong sa pagkatimawa. Si Jehova 
mao ang “usa nga Nagabangon sa timawa gikan sa 
abog.”--1Sa 2:8, Sal 113:7. 

Naghawas sa Pagkadaghan. Sa Kasulatan 
ang pagkadaghan o ang pagkadili-maihap sa mga 
tawo gitandi sa mga lugas sa abog. Busa, ang Di- 
yos misaad kang Abram (Abraham): “Himoon ko 
ang imong binhi ingon sa lugas sa mga abog sa 
yuta.” (Gen 13:14, 16) Gihimo usab ni Jehova ang 
samang saad ngadto kang Jacob. (Gen 28:10, 13, 
14) Mahitungod sa mga Israelinhon panahon sa 
ilang pagpanaw sa kamingawan, si Balaam nangu- 
tana: “Kinsay nakaisip sa mga lugas sa abog ni Ja- 
cob, ug kinsay nakaihap sa ikaupat ka bahin sa Is- 
rael?” (Num 23:10) Gipadaghan pag-ayo ni Jehova 
ang binhi ni Abraham pinaagi kang Isaac ug Jacob. 
Ang mga buntog nga dagayang gitagana ni Jeho- 
va alang sa iyang gipakigsaarang katawhan didto 
sa kamingawan gipaila pinaagi sa mga pulong nga 
“gipaulan niya kanila ang pagkaon sama sa abog, 
bisan ang pak-ang naglupad nga mga linalang 
sama sa balas sa kadagatan.”---Sal 78:27: Ex 16:11- 
18; Num 11:31, 32. 

Gigamit sa Diyos sa Paghukom sa Kanaso- 
ran. Tungod kay ang mga nasod gagmay ra ka- 
ayo sa panglantaw sa Diyos, iyang giisip sila “ingon 
nga manipis nga abog sa timbangan.” (Isa 40:15) 
Ang makalilisang nga gahom ni Jehova gipadayag 
pinaagi sa iyang mga hampak batok sa usa niini 
nga mga nasod, ang Ehipto. Sa hapit nang ipahina- 
bo ang ikatulong hampak, agig pagsunod sa sugo 
sa Diyos kang Moises, “gituy-od ni Aaron ang iyang 
kamot uban ang iyang sungkod ug gihampak ang 
abog sa yuta, ug ang mga tagnok mihugpa diha sa 
tawo ug sa mananap.” Sa dihang nahitabo kini sa 
tibuok Ehipto, ang salamangkerong mga saserdote, 
nga dili makahimo sa pagsundog niini nga milag- 
ro, napugos sa pag-admitir: “Kini mao ang tudlo sa 
Diyos!”---Ex 8:16-19. 

Dugang pa, ang mga Israelinhon giingnan nga 
kon sila mapakyas sa pagtuman sa mga sugo sa Di- 
yos, sila makadahom ug lainlaing mga maldisyon, 
nga usa niini mao ang hulaw, kay kini ang gii- 
ngon: “Igahatag ni Jehova ang abog ug abo ingong 
ulan sa imong yuta. Gikan sa kalangitan modangat 
kini kanimo hangtod nga ikaw mapuo.”--Deu 28: 
15, 24. 

Simbolo sa Pagminatay ug Pagkanapaubos. 
Ingong simbolo sa ilang pagbangotan ug pagmina- 
tay tungod kay gilaglag sa mga Babilonyanhon ang 
Jerusalem niadtong 607 W.K.P., ang mga ansiyano 
sa siyudad gihulagway nga hilom nga nanglingkod 
sa yuta, nga “nagbutang ug abog ibabaw sa ilang 
ulo.” (Lam 2:10) Katuigan una pa niana, pinaagi 
kang Isaias, si Jehova sa matagnaong paagi nagsu- 
go sa Babilonya sa pagkanaog gikan sa iyang trono, 
nga nag-ingon: “Kanaog ug lingkod sa abog, Oh 
ulay nga anak nga babaye sa Babilonya. Lingkod sa 
yuta diin walay trono, Oh anak nga babaye sa mga 
Caldeanhon.” (Isa 47:1) Ang Babilonya gipaubos sa 
ingon niini nga kahimtang niadtong 539 W.K.P., 
sa dihang kini gisakop sa mga Medianhon ug mga 
Persianhon. Ug, tungod sa pagkalaglag sa simboli- 
ko nga Dakong Babilonya, ang mga kapitan sa mga 
barko, mga tawong nagabiyahe, mga tripulante, ug 
kadtong tanan kansang panginabuhi anaa sa dagat 
gihubit nga nag-itsa ug abog sa ilang mga ulo 
ug nagbangotan tungod sa kagun-oban niini.---Pin 
18:17-19. 

Ubang mga Paggamit. Sa Kasulatan ang 
abog nalangkit usab sa paghinulsol. Sa dihang gi- 
bakwi ni Job ang iyang mga pulong tungod sa pag- 
sulti nga walay pagsabot sa dihang nakig-ergo sa 
iyang kahimtang atubangan sa Diyos, siya mii- 
ngon: “Ako naghinulsol sa abog ug sa abo.”---Job 
42:1,3,6. 

Sa dihang giingon nga ang mga kaaway 'patila- 
on sa abog' kini nagkahulogan sa ilang pagkabun- 
tog, nga sila bug-os mailalom sa pagkasakop. (Sal 

72:9: Miq 7:16, 17) Ang pagsaliyab ug abog ngadto 
sa hangin o pag-itsa niini ngadto sa usa ka tawo 
maoy usa ka paagi sa pagpakitag hilabihang pag- 
ayad kaniya. Usa ka kostumbre sa pipila ka bahin 
sa Asia ang pagpangayog hustisya batok sa usa ka 
kriminal pinaagi sa pag-itsa ug abog kaniya. Ang 
usa ka panon sa katawhan sa Jerusalem, nga dili- 
makataronganong napungot sa pipila ka pulong ni 
Pablo, nagpakita sa ilang kaaligutgot kaniya pinaa- 
gi sa “pagsaliyab ug abog ngadto sa hangin.” Pina- 
agi sa ilang gibuhat ug sa ilang mga pulong, tin- 
awng gipakita nila ngadto sa komandante militar 
ang ilang dili pag-uyon kang Pablo. (Buh 22:22-24) 
Sa susama, si Simei nagpakita sa iyang dili pag- 
uyon sa paghari ni David pinaagi sa 'paglakaw nga 
abay kaniya aron siya makapanghimaraot, ug siya 
nagpadayon sa paglabay kaniya ug mga bato sam- 
tang naglakaw abay kaniya, ug siya nagsaliyab ug 
daghang abog.'---2Sa 16:5-13. 

Gisugo ni Jesu-Kristo ang iyang mga tinun-an 
nga si bisan kinsa nga dili modawat kanila o dili 
mamati sa ilang mga pulong, ilang taktakon o pap- 
haon ang abog sa ilang mga tiil sa dili pa mobiya 
nianang balaya o nianang siyudara. Kini nga buhat 
nagsilbing “pamatuod batok kanila,” nga nagpasa- 
bot nga ang mga sumusunod ni Jesus malinawong 
mipahawa o mibiya nianang balaya o nianang si- 
yudara nga gisalig ang mga sangpotanan ngadto 
sa Diyos.--Mat 10:11-15: Luc 9:5; 10:10-12, Buh 13: 
50, 51. 


ABORSIYON. Ang pagpunit sa usa ka binhi 
sa tagoangkan o sa gisabak sa wala pa kini mahi- 
mugso. Sa kasagarang paggamit sagad nga gipala- 
hi ang aborsiyon ug ang pagkakuha sa gisabak, 
ang nahauna gihubit ingong tinuyo ug pinugos nga 
pagpunit sa gisabak, ang naulahi giisip ingong ak- 
sidente ug dili-malikayan nga pagkapunit sa gi- 
sabak. Ang Bibliya wala maghimog kalainan tali 
sa aborsiyon ug pagkakuha sa gisabak, sa Bibliya 
kini nga mga termino gigamit sa mas lapad nga 
diwa ug gigamit nga baylobaylo. Ang Hebreoha- 
nong sha-khal, nga nagkahulogang “makuhaan” 
(Ex 23:26), gihubad usab nga “mamatyan” (Deu 
32:25), "mamatyan ug mga anak’ (Lev 26:22), ug 
“mahimong walay bunga” (Mal 3:11). Ang Hebreo- 
hanong pulong nga yoh-tse'th, nga gihubad nga 
“nakuhaan” diha sa Salmo 144:14, maoy gikan sa 
lintunganayng pulong nga nagkahulogang “pagga- 
was.” (Itandi ang Gen 27:30.) Ang mga ekspres- 
yong “pagkakuha sa gisabak'” ug ang “bata nga na- 
kuha-sa-pagsabak” (Sal 58:8, Ecc 6:3) maoy mga 
hubad sa Hebreohanong pulong nga nephel, nga 
naggikan sa lintunganayng pulong nga na-phal, 
nga nagkahulogang “gipanganak.”--Itandi ang Isa 
26:18. 

Ang dili-malikayan nga aborsiyon o pagkakuha 
sa gisabak tingali mahitabo tungod sa aksidente, 
mananakod nga sakit, mental o pisikal nga kahig- 
waos ug kapit-osan, o tungod sa huyang nga mga 
sangkap sa inahan. Ang katubigan duol sa Jerico 
maoy makamatay, nga nagpahinabog pagkakuha 
sa mga gisabak, hangtod nga giayo kini sa mana- 
lagna ni Jehova nga si Eliseo.---2Ha 2:19-22. 

Ang tinuyong aborsiyon o pagkuha sa gisabak 
pinaagi sa artipisyal nga pamaagi, sa paggamit ug 
mga droga, o pinaagi sa medikal nga operasyon, 
nga ang bugtong katuyoan maoy aron dili mahi- 
mugso ang bata, maoy usa ka dakong salaod sa pa- 
nan-aw sa Diyos. Ang kinabuhi ingong usa ka bi- 
lilhong gasa gikan sa Diyos maoy sagrado. Mao nga 
ang balaod sa Diyos nga gihatag pinaagi kang Moi- 
ses nagpanalipod sa kinabuhi sa wala pa matawong 
bata dili lamang batok sa salaod sa paghimog abor- 
siyon, sanglit kon sa pagbugnoay sa mga tawo ang 
usa ka babayeng mabdos maaksidente nga mo- 
sangpot sa iyang kamatayon o sa kamatayon sa 
iyang gisabak, “nan kamo magahatag ug kalag 
alang sa kalag.” (Ex 21:22-25) Siyempre, sa dili pa 
ipahamtang ang maong silot, ang mga sirkums- 
tansiya ug ang gidak-on sa pagkatinuyo niini tim- 
bangtimbangon sa mga maghuhukom. (Itandi ang 
Num 35:22-24, 31.) Apan sa pagpasiugda sa gibug- 
aton sa tinuyo nga paghimog kadaot, si Dr. J. Glenn 
mikomento: “Ang buhi nga binhi diha sa tagoang- 
kan MAOY usa ka indibiduwal nga tawo, ug busa 
ang paglaglag niini maoy paglapas sa ikaunom 
nga sugo.”---The Bible and Modern Medicine, 1963, 
p. 176. 

Kon lantawon sa hustong paagi, ang bunga sa ta- 
goangkan maoy usa ka panalangin gikan kang Je- 
hova. (Lev 26:9, Sal 127:3) Busa, sa dihang misaad 
sa pagpalambo sa Israel, ang Diyos mipasalig ug 
malamposong pagmabdos ug pagpahimugsog mga 
anak, nga nag-ingon: “Walay babayeng makuhaan 
o babayeng apuli diha sa imong yuta.” (Ex 23:26) 
Sa laing bahin, sumala sa gipakita sa pag-ampo sa 
tawong matarong, ang ebidensiya nga wala uyoni 
sa Diyos ang iyang mga kaaway mao ang ilang 
pagbaton ug tagoangkan nga kanunayng makuha- 
an ug ang ilang pagkahimong sama sa nakuhang 
mga gisabak nga dili gayod makakita sa adlaw. 
--Sal 58:8; Os 9:14. 

Tungod sa iyang kaalaotan, si Job naghunahuna 
nga mas maayo pa kon siya “nakuha-sa-pagsabak 
sa tago.” “Nganong wala ako mamatay gikan sa ta- 
goangkan?” kining gisakit nga tawo mituaw. (Job 
3:11-16) Si Solomon nangatarongan usab nga ang 
bata nga ahat nga nakuha-sa-pagsabak mas maa- 
yo pa kay sa tawo nga nahuhi sa taas nga pana- 
hon apan wala gayod makapahimulos sa kinabuhi. 
--Ecc 6:3. 

Ang makatakod nga aborsiyon, usa ka sakit nga 
ang simtoma mao ang ahat nga pagpanganak, lag- 
mit mahitabo taliwala sa mga hayop sama sa mga 
baka, kabayo, karnero, ug mga kanding. Ang aksi- 
dente nga pagkapunit tungod sa pagpasagad o sa 
sakit sa binuhing mga kahayopan nahibaloan usab 
sukad pa sa mga adlaw sa mga patriarkang si Ja- 
cob ug Job.---Gen 31:38, Job 21:10. 


ABRAHAM [Amahan sa Panon (Daghan)]. 
Ang ngalan nga gihatag ni Jehova kang Abram 
(nagkahulogang “Ang Amahan Maoy Hataas (Bi- 
nayaw)”) sa dihang nagpanuigon siyag 99, ug sa 
dihang gilig-on pag-usab sa Diyos ang Iyang saad 
nga padaghanon ang kaliwat ni Abraham.---Gen 
17:5. 

Kagikan sa Pamilya ug Sayong Kasaysayan. 
Si Abraham mao ang ikanapulo nga kaliwatan gi- 
kan kang Noe pinaagi kang Sem ug natawo 352 ka 
tuig human sa Lunop, sa 2018 W.K.P. Bisan tuod 
unang gitala taliwala sa tulo ka anak ni Tera, sa Ge- 
nesis 11:26, si Abraham dili mao ang panganay. 
Ang Kasulatan nagpakita nga si Tera nagpanuigon 
ug 70 sa dihang natawo ang iyang unang anak nga 
lalaki, ug nga si Abraham natawo 60 ka tuig sa ula- 
hi sa dihang ang iyang amahang si Tera nagpanu- 
igon ug 130. (Gen 11:32, 12:4) Dayag nga unang gi- 
tala si Abraham taliwala sa mga anak nga lalaki sa 
iyang amahan tungod sa iyang talagsaong pagka- 
matinumanon ug pagkainila diha sa Kasulatan, usa 
ka batasan nga gisunod labot sa daghang uban 
pang talagsaong mga tawo sa pagtuo sama kang 
Sem ug Isaac.---Gen 5:32, 11:10, 1Cr 1:28. 

Si Abraham maoy usa ka lumad sa Caldeanhong 
siyudad sa Ur, usa ka mauswagong siyudad nga 
nahimutang sa yuta sa Sinar, duol sa presenteng 
dapit diin magtagbo ang suba sa Euprates ug Tig- 
ris. Kini maoy mga 240 km (150 mi) sa HS sa Ba- 
bel, o Babilonya, ang kanhi harianong siyudad ni 
Nimrod, nga nabantog pag-ayo tungod sa wala 
mahuman niini nga Torre sa Babel. 

Sa panahon ni Abraham, ang siyudad sa Ur na- 
tuphan sa Babilonyanhong idolatriya ug sa pag- 
simba sa diyos-bulan nga si Sin nga patron niini. 
(Jos 24:2, 14, 15) Bisan pa niana, si Abraham maoy 
usa ka tawong may pagtuo kang Jehova nga Diyos 
sama sa iyang mga katigulangan nga si Sem ug 
Noe, ug ingong resulta, iyang naangkon ang repu- 
tasyon nga “amahan sa tanan nga nagbatog pag- 
tuo samtang anaa sa pagkaadili-tinuli.” (Rom 4:11) 
Sanglit ang tinuod nga pagtuo maoy pinasukad sa 
tukmang kahibalo, tingali nabatonan ni Abraham 
ang iyang pagsabot pinaagi sa iyang personal nga 
pakig-uban kang Sem (ang ilang kinabuhi nag- 
abot ug 150 ka tuig). Si Abraham nahibalo ug nag- 
gamit sa ngalan ni Jehova, agig pagkutlo kaniya: 


ABRAHAM 


“Si Jehova nga Labing Hataas nga Diyos, Magmu- 
mugpna sa langit ug sa yuta,” “Si Jehova, ang Diyos 
sa mga langit ug ang Diyos sa yuta.”--Gen 14:22, 
24:3. 

Samtang si Abraham nagpuyo pa sa Ur, “sa wala 
pa siya magpuyo sa Haran,” si Jehova nagsugo ka- 
niya sa pagbalhin ngadto sa usa ka langyawng 
yuta, nga magbiya sa iyang kahigalaan ug kapar- 
yentehan. (Buh 7:2-4; Gen 15:7: Neh 9:7) Ang Di- 
yos nag-ingon nga didto sa maong yuta nga Iyang 
ipakita kang Abraham, iyang himoon gikan kaniya 
ang usa ka dakong nasod. Niadtong panahona, si 
Abraham naminyo kang Sara nga iyang igsoon sa 
amahan, apan sila walay anak ug parehong tigu- 
lang na. Busa gikinahanglan ang dakong pagtuo 
aron sa pagtuman, ug siya mituman gayod. 

Si Tera, nga karon mga 200 anyos na ug mao gi- 
hapon ang patriarkanhong ulo sa pamilya, misugot 
nga mouban kang Abraham ug Sara niining layong 
panaw, ug tungod niini si Tera ingong amahan mao 
ang gihatagan sa kredito nga maoy mihimo sa pag- 
balhin ngadto sa Canaan. (Gen 11:31) Mopatim-aw 
nga ang ilo-sa-amahan nga si Lot, nga pag-umang- 
kon ni Abraham, gisagop sa iyang walay-anak nga 
uyoan ug iyaan ug mao nga miuban usab kanila. 
Ang panon mipanaw paamihanan-kasadpan, mga 
960 km (600 mi), hangtod nga nakaabot sila sa Ha- 
ran, nga usa ka hinungdanong tagboanan sa S-K 
nga mga ruta sa negosyo. Ang Haran nahimutang 
sa dapit diin magtagbo ang agos sa duha ka lugot 
nga mahimong usa ka sapa nga moagos ngadto 
sa Suba sa Balikh panahon sa tingtugnaw, mga 
110 km (68 mi) sa ibabaw diin ang Suba sa Balikh 
moagos ngadto sa Suba sa Euprates. Dinhi nagpa- 
bilin si Abraham hangtod sa pagkamatay sa iyang 
amahang si Tera.--MAPA, Tomo 1, p. 330. 

Temporaryong Pagpuyo sa Canaan. Sa nag- 
panuigon ug 75, si Abraham misugod sa pagbalhin 
sa iyang panimalay gikan sa Haran ngadto sa yuta 
sa Canaan, diin gigugol niya ang nahibiling usa ka 
gatos ka tuig sa iyang kinabuhi sa pagpuyo diha sa 
mga tolda ingong usa ka langyaw ug nagalalin 
nga pumoluyo. (Gen 12:4) Maoy human sa kamata- 
yon sa iyang amahang si Tera nga si Abraham mi- 
biya sa Haran niadtong 1943 W.K.P. ug mitabok sa 
Suba sa Euprates, dayag nga sa ika-14 nga adlaw 
sa bulan nga sa ulahi nailhang Nisan. (Gen 11:32, 
Ex 12:40-43, LXX) Nianang panahona ang pakig- 
saad tali kang Jehova ug Abraham miepekto, ug 
nagsugod ang 430-ka-tuig nga yugto sa temporar- 
yong pagpuyo hangtod sa paghimo sa pakigsaad sa 
Balaod uban sa Israel.---Ex 12:40-42, Gal 3:17. 

Dayag nga si Abraham, uban sa iyang mga pa- 
non sa karnero ug mga kahayopan, milugsong agi 
sa Damasco ug mipaingon sa Sekem (nahimutang 
48 km [30 mi] sa A sa Jerusalem), duol sa dagkong 

kakahoyan sa More. (Gen 12:6) Dinhi si Jehova 
nagpakita pag-usab kang Abraham, nga nagpalig- 
on ug nagpadako sa Iyang pakigsaad nga nag- 
ingon: “Sa imong binhi akong ihatag kining yutaa.” 
(Gen 12:7) Si Abraham wala lamang magtukod 
didto ug usa ka halaran alang kang Jehova kondi- 

mga dapit nga iyang giagian, ug siya nagtawag sa 
ngalan ni Jehova. (Gen 12:8, 9) Paglabay sa pana- 
hon ang usa ka grabeng gutom nagpugos kang 
Abraham nga temporaryong mobalhin ngadto sa 
Ehipto, ug aron sa pagpanalipod sa iyang kinabuhi, 
iyang gipailaila si Sara ingong iyang igsoon. Kini 

iyang asawa, apan sa wala pa niya kini mahilabti, si 
Jehova nagsugo kang Paraon nga iuli siya. Dayon si 
Abraham mibalik sa Canaan ngadto sa kampoha- 
nan taliwala sa Bethel ug Ai ug mitawag pag-usab 
“sa ngalan ni Jehova.”---Gen 12: 10-13:4. 

Karon, tungod kay nagkadaghan ang ilang mga 
panon sa karnero ug mga baka, gikinahanglan nga 
si Abraham ug si Lot magbulag. Gipili ni Lot ang 
dal-as ubos sa Jordan, usa ka maayong pagkatubig 
nga rehiyon “sama sa tanaman ni Jehova,” ug sa 
ulahi gipahimutang ang iyang kampo duol sa So- 
doma. (Gen 13:5-13) Si Abraham, sa iyang bahin, 
human sultihi nga mopanaw latas sa gitas-on ug 
gilapdon sa yuta, miadto ug mipuyo taliwala sa 
dagkong kakahoyan sa Mamre sa Hebron, 30 km 
(19 mi) sa HHK sa Jerusalem.---Gen 13:14-18. 

Sa dihang ang upat ka magkaalyadong mga hari, 
nga gipangulohan sa Elamihanong hari nga si Ke- 
dorlaomer, nagmalamposon sa pagpukgo sa pag- 
alsa sa lima ka Canaanhong mga hari, ang Sodoma 
ug Gomora gipang-agawan, ug si Lot gibihag dala 
ang tanan niyang kabtangan. Si Abraham, sa pag- 
kasayod niini, nagtigom dayon sa iyang 318 ka bi- 
nansayng mga sulugoon sa panimalay. Uban sa 
iyang mga kaabin nga si Aner, Escol, ug Mamre, 
iya silang gigukod pag-ayo nga tingali may gilay- 
ong 300 km (190 mi) paamihanan saylo sa Damas- 
co ug, uban sa tabang ni Jehova, gilupig ang mas 
gamhanan kaayong puwersa. Busa naluwas si Lot, 
ug nabawi ang giagaw nga kabtangan. (Gen 14:1- 
16, 23, 24) Sa pagbalik ni Abraham gikan niining 
dakong kadaogan ang “saserdote sa Labing Hataas 
nga Diyos,” si Melquisedek, kinsa hari usab sa Sa- 
lem, migula ug nagpanalangin kaniya, ug si Abra- 
ham, sa baylo, “naghatag kaniya ug ikapulo sa ta- 
nang butang. ”---Gen 14:17-20. 

Pagtungha sa Sinaad nga Binhi. Sanglit si 
Sara nagpabiling apuli, mopatim-aw nga si Eliezer 
nga matinumanong piniyalan sa panimalay nga 
taga-Damasco mao ang makadawat sa panulondon 
ni Abraham. Bisan pa niana, si Jehova nagpasalig 
pag-usab kang Abraham nga ang iyang kaugali- 
ngong kaliwat mahimong dili maihap, sama sa 
mga bituon sa langit, ug busa si Abraham “nagbu- 
tang ug pagtuo kang Jehova, ug iyang giisip kini 
kaniya ingong pagkamatarong,” bisan tuod nga 
kini nahitabo mga katuigan sa wala pa tulia si Ab- 
raham. (Gen 15:1-6, Rom 4:9, 10) Dayon gihimo ni 
Jehova ang usa ka pormal nga pakigsaad kang Ab- 
raham pinaagig mga halad nga hayop, ug sa sa- 
mang panahon, gibutyag niya nga ang kaliwat ni 
Abraham paantoson sulod sa 400 ka tuig, nga gani 
himoong mga ulipon.--Gen 15:7-21, tan-awa ang 
PAKIGSAAD. 

Milabay ang panahon. Sila karon mga napulo na 
ka tuig sa Canaan, apan si Sara nagpabiling apuli. 

Busa iyang gisugyot ingong kapuli ang iyang Ehip- 
tohanong sulugoong babaye nga si Agar aron ma- 
kabaton siyag anak pinaagi kaniya. Miuyon si Ab- 
raham. Ug busa niadtong 1932 W.K.P., sa dihang si 
Abraham nagpanuigon ug 86, si Ismael natawo. 
(Gen 16:3, 15, 16) Milabay ang dugang pang pana- 
hon. Sa 1919 W.K.P., sa dihang si Abraham nagpa- 
nuigon ug 99, ingong ilhanan o kalig-onan sa pag- 
pamatuod sa linaing relasyon tungod sa pakigsaad 
tali kaniya ug kang Abraham, si Jehova nagsugo 
nga ang tanang lalaki sa panimalay ni Abraham 
pagatulion. Sa samang panahon gjiilisdan ni Jehova 
ug Abraham ang iyang ngalan nga Abram, “tu- 
ngod kay ako maghimo kanimong usa ka amahan 
sa panon sa mga nasod.” (Gen 17:5, 9-27: Rom 
4:11) Wala madugay human niadto, tulo ka nagma- 
teryalisar nga mga manulonda, nga giabiabi ni Ab- 
raham sa ngalan ni Jehova, nagsaad nga si Sara 
mismo manamkon ug manganak ug usa ka anak 
nga lalaki, oo, sa mosunod nga tuig!---Gen 18:1-15. 

Ug pagkahalandomon gayod niadtong tuiga! Ang 
Sodoma ug Gomora gilaglag. Ang pag-umangkon 
ni Abraham ug ang iyang duha ka anak nga baba- 
ye diriyot nang wala makaikyas. Si Abraham kau- 
ban ni Sara mibalhin ngadto sa Gerar, ug tungod 
niadto gikuha na hinuon si Sara sa hari nianang Fi- 
listehanong siyudad aron mahimong usa sa iyang 
mga asawa. Si Jehova nangilabot, gipalingkawas si 
Sara, ug sa tinudlong panahon, sa 1918 W.K.P., 
si Isaac, ang dugay-nang-gisaad nga manununod, 
natawo sa dihang si Abraham nagpanuigon ug 100 
ug si Sara nagpanuigon ug 90. (Gen 18:16-21:7) 
Lima ka tuig sa ulahi, sa dihang nagbugalbugal 
kang Isaac ang iyang 19-anyos nga igsoon-sa-ama- 
han nga si Ismael, napugos si Abraham sa pagpa- 
lakaw kang Ismael ug sa iyang inahan nga si Agar. 
Niadtong panahona, sa 1913 W.K.P., nagsugod ang 
400 ka tuig nga pagpaantos sa kaliwat ni Abraham. 
--Gen 21:8-21: 15:13, Gal 4:29. 

Ang kinalabwang pagsulay sa pagtuo ni Abra- 
ham nahitabo mga 20 ka tuig sa ulahi. Sumala sa 
Hudiyohanong tradisyon, si Isaac nagpanuigon ug 
25 niadtong tungora. (Jewish Antiquities, ni F. Jo- 
sephus, I, 227 [Xxiii, 2]) Agig pagsunod sa mga ins- 
truksiyon ni Jehova gidala ni Abraham si Isaac ug 
mipanaw paingon sa A gikan sa Beer-seba sa Ne- 
geb ngadto sa Bukid sa Moria, nga nahimutang sa 
A sa Salem. Didto nagtukod siyag halaran ug na- 
ngandam sa paghalad kang Isaac, ang sinaad nga 
binhi, ingong halad nga sinunog. Ug sa pagkatinu- 
od si Abraham “sama ug naghalad na kang Isaac,” 
kay “giisip niya nga ang Diyos makahimo sa pag- 
bangon kaniya bisan gikan sa mga patay.” Sa kata- 
posang gutlo lamang nga si Jehova nangilabot ug 
mitagana ug usa ka laking karnero ingong kapuli ni 

Isaac sa halaran. Busa, kining hingpit nga pagtuo 
nga inubanan sa bug-os nga pagkamasinugtanon 
ang nagtukmod kang Jehova sa pagpalig-on sa 
iyang pakigsaad kang Abraham pinaagig usa ka 
panumpa, usa ka talagsaong legal nga garantiya. 
--Gen 22:1-18, Heb 6:13-18, 11:17-19. 

Sa dihang namatay si Sara didto sa Hebron niad- 
tong 1881 W.K.P. sa panuigon nga 127, gikina- 
hanglan nga si Abraham mopalit ug usa ka lub- 
nganan, kay sa pagkatinuod siya usa ka langyawng 
pumoluyo lamang nga walay gipanag-iyang yuta 
sa Canaan. Busa iyang gipalit ang usa ka yuta nga 
may langob didto sa Makpela duol sa Mamre gikan 
sa mga anak nga lalaki ni Het. (Gen 23:1-20, tan- 
awa ang PINALIT, PAGPALIT.) Tulo ka tuig sa ulahi, sa 
dihang si Isaac nagpanuigon nag 40, si Abraham 
nagpadala sa iyang kinamagulangang alagad, ma- 
lagmit si Eliezer, balik sa Mesopotamia aron pangi- 
taan ang iyang anak ug usa ka takos nga asawa, 
nga usa usab ka tinuod nga magsisimba ni Jeho- 
va. Si Rebeca, nga apong babaye ni Abraham sa 
pag-umangkon, mao ang gipili ni Jehova.---Gen 
24:1-67. 

“Dugang pa, si Abraham mikuha pag-usab ug 
asawa,” si Ketura, ug human niana nanganak pa ug 
unom ka anak nga lalaki, mao nga naggikan kang 
Abraham dili lamang ang mga Israelinhon, Ismae- 
linhon, ug mga Edomhanon kondili usab ang mga 
Medanhanon, Midianhon, ug uban pa. (Gen 25:1, 2; 
1Cr 1:28, 32, 34) Busa ang matagnaong pulong ni 
Jehova natuman diha kang Abraham: “Ako maghi- 
mo kanimong usa ka amahan sa panon sa mga 
nasod.” (Gen 17:5) Sa kataposan, sa igong kati- 
gulangon nga 175 anyos, si Abraham namatay, ni- 
adtong 1843 W.K.P., ug gilubong sa iyang mga 
anak nga si Isaac ug Ismael didto sa langob sa 
Makpela. (Gen 25:7-10) Sa wala pa siya mamatay si 
Abraham naghatag ug mga gasa sa mga anak sa 
iyang segundaryong mga asawa ug nagpalakaw 
kanila, aron nga si Isaac mahimong bugtong ma- 
nununod sa “tanan niyang nabatonan.”--Gen 25: 
570: 

Patriarkanhong Pangulo ug Manalagna. 
Si Abraham maoy usa ka tawong adunahan kaayo 
nga adunay dakong panon sa mga karnero ug mga 
baka, daghag plata ug bulawan, ug may dako kaa- 
yong panimalay nga adunay gatosan ka sulugoon. 
(Gen 12:5, 16: 13:2, 6, 7: 17:23, 27: 20:14: 24:35) 
Tungod niini ang mga hari sa Canaan nag-isip ka- 
niya nga usa ka gamhanang “pangulo” ug usa ka 
tawo nga kaniya angayng himoon ang mga pakig- 
saad sa pakigdait. (Gen 23:6, 14:13, 21:22, 23) Bi- 
san pa niana wala gayod tugoti ni Abraham nga 
ang materyalismo magbuta sa iyang panglantaw 
bahin kang Jehova ug sa Iyang mga saad o mag- 

himo kaniya nga garboso, mapahitas-on, o maha- 
kogon.---Gen 13:9, 14:21-23. 

Ang unang paggamit sa pulong nga “manalag- 
na” diha sa Hebreohanong Kasulatan nagtumong 
kang Abraham, bisan tuod ang uban sama kang 
Enoc nanagna una pa kaniya. (Gen 20:7: Jud 14) 
Ang unang gipaila sa Kasulatan nga usa ka “Heb- 
reohanon” mao si Abraham. (Gen 14:13) Si Abra- 
ham, sama kang Abel, Enoc, ug Noe, maoy usa ka 
tawo sa pagtuo. (Heb 11:4-9) Apan ang unang pag- 
gamit sa ekspresyong “nagbutang ug pagtuo kang 
Jehova” nagtumong kang Abraham.---Gen 15:6. 

Sa pagkatinuod, kining tawhana nga may talag- 
saong pagtuo naglakaw uban sa Diyos, nakada- 
wat ug mga komunikasyon gikan kaniya pinaagig 
mga panan-awon ug mga damgo, ug nag-abiabi 
sa iyang mensaherong mga manulonda. (Gen 12: 
1-3, 7: 15:1-8, 12-21: 18:1-15, 22:11, 12, 15-18) Siya 
sinati kaayo sa ngalan sa Diyos bisan tuod nga ni- 
adtong panahona wala pa ibutyag ni Jehova ang 
bug-os nga kahulogan sa Iyang ngalan. (Ex 6:2, 3) 
Daghang higayon nga si Abraham nagtukod ug 
mga halaran ug nagtanyag ug mga halad alang sa 
ngalan ug sa kadayeganan ug himaya sa iyang Di- 
yos nga si Jehova.--Gen 12:8, 13:4, 18, 21:33, 
24:40: 48:15. 

Ingong patriarkanhong pangulo, wala tugoti ni 
Abraham ang idolatriya o pagkadili-diyosnon sulod 
sa iyang panimalay apan kanunayng nagtudlo sa 
tanan niyang mga anak ug mga sulugoon nga “su- 
bayon ang dalan ni Jehova sa pagbuhat sa pagka- 
matarong ug sa paghukom.” (Gen 18:19) Ang ta- 
nang lalaking membro sa panimalay ni Abraham 
nailalom sa balaod ni Jehova nga magpatuli. Ang 
Ehiptohanon nga ulipong babaye nga si Agar mita- 
wag sa ngalan ni Jehova diha sa pag-ampo. Ug ang 
kinamagulangang alagad ni Abraham, diha sa ma- 
kapatandog kaayo sa kasingkasing nga pag-ampo 
kang Jehova, nagpasundayag sa iyang kaugali- 
ngong pagtuo sa Diyos ni Abraham. Si Isaac usab, 
sayo sa iyang pagkaadulto, nagpamatuod sa iyang 
pagtuo ug sa iyang pagkamasinugtanon kang Je- 
hova nga kinabubut-ong mitugot nga gaposon ang 
iyang mga kamot ug tiil ug ipahiluna ibabaw sa 
halaran aron ihalad.---Gen 17:10-14, 23-27, 16:13, 
24:2-56. 

Pamatuod sa Paglungtad. Si Jesus ug ang 
iyang mga tinun-an naghisgot kang Abraham ka- 
pin sa 70 ka higayon sa ilang mga pagsultihanay 
ug sa ilang mga sinulat. Sa iyang sambingay sa 
dato nga tawo ug ni Lazaro, gihisgotan ni Jesus si 
Abraham diha sa usa ka simbolikong diwa. (Luc 
16:19-31) Sa dihang ang iyang mga kaaway nang- 
hambog nga sila kaliwat ni Abraham, dihadiha gi- 
yagyag ni Jesus ang ilang pagkasalingkapaw, nga 
nag-ingon: “Kon kamo mga anak ni Abraham, bu- 

hata ang mga buhat ni Abraham.” (Ju 8:31-58, Mat 
3:9, 10) Oo, sumala sa giingon ni apostol Pablo, dili 
ang unodnong kagikan ang hinungdanon, kondili, 
ang pagtuo nga sama nianang kang Abraham ang 
magpahimo sa usa ka tawo nga ipahayag nga ma- 
tarong. (Rom 9:6-8, 4:1-12) Gipaila usab ni Pablo 
nga ang tinuod nga binhi ni Abraham mao si Kris- 
to, apil niadtong mga iya ni Kristo ingong “mga 
manununod maylabot sa usa ka saad.” (Gal 3:16, 
29) Iyang gihisgotan usab ang pagkamaluloton ug 
pagkamaabiabihon ni Abraham sa mga estranyo, 
ug diha sa iyang taas nga talaan sa nabantog nga 
mga saksi ni Jehova sa Hebreohanon kapitulo 11, 
wala kalimti ni Pablo si Abraham. Si Pablo ang 
naghisgot nga ang duha ka asawa ni Abraham, si 
Sara ug Agar, nagdulag papel diha sa usa ka sim- 
bolikong drama nga naglangkit sa duha ka pakig- 
saad ni Jehova. (Gal 4:22-31, Heb 11:8) Midugang 
ang magsusulat sa Bibliya nga si Santiago nga gi- 
paluyohan ni Abraham ang iyang pagtuo pinaagi 
sa matarong nga mga binuhatan ug, sa ingon, na- 
ilhan ingong “higala ni Jehova."---San 2:21-23. 

Ang arkeolohikanhong mga kaplag usab nagpa- 
matuod sa mga butang nga gihisgotan sa kasaysa- 
yan sa Bibliya bahin kang Abraham: Ang geogra- 
pikanhong mga lokasyon sa daghang dapit ug ang 
mga kostumbre sa maong yugto sa panahon, sama 
sa pagpalit ug yuta gikan sa mga Hitihanon, ang 
pagpili kang Eliezer ingong manununod, ug ang 
pagtratar kang Agar. 

ABRONA. Ang usa sa mga dapit nga gikam- 
pohan sa mga Israelinhon sa ilang pagpanaw sa 
kamingawan gikan sa Ehipto. Kini gitala taliwala sa 
Jotbata ug Ezion-geber ug gituohang mao ang tu- 
bigang dapit nga “Ain Defiyeh (‘En “Avrona), nga 
nahimutang 14.5 km (9 mi) sa AAS sa Ezion- 
geber.--Num 33:34, 35. 


ABSALOM [Ang Amahan [nga mao, ang Di- 
yos] Maoy Kalinaw]. Ang ikatulo sa unom ka anak 
nga lalaki nga natawo kang David didto sa Hebron. 
Ang iyang inahan mao si Maaca nga anak nga ba- 
baye ni Talmai nga hari sa Gesur. (2Sa 3:3-5) Na- 
ngatawo kang Absalom ang tulo ka anak nga lala- 
ki ug usa ka anak nga babaye. (2Sa 14:27) Dayag 
nga siya ang gitawag nga Abisalom sa 1 Hari 15: 
2, 10.--Tan-awa ang 2Cr 11:20, 21. 

Ambongan ug kaliwat ang banay ni Absalom. 
Gidayeg siya sa tibuok nasod tungod sa iyang ta- 
lagsaong kaambongan,: ang iyang labong nga bu- 
hok, nga sa walay duhaduha misamot kabug-at 
tungod sa paggamit ug lana o mga pahumot, mo- 
timbang ug mga 200 ka siklo (2.3 kg: 5 lb) inigtu- 
pi niini kada tuig. Ang iyang igsoong babaye nga si 

Tamar matahom usab, ug ang iyang anak nga ba- 
baye, nga ginganlan sa ngalan sa iyang iyaan, 
maoy “matahom kaayo sa panagway.” (2Sa 14:25- 
27: 13:1) Imbes mohatag ug kaayohan, hinunca, 
kini nga kaambongan nakaamot sa pipila ka ma- 
ngil-ad nga mga hitabo nga nakahatag ug dakong 
kasubo sa amahan ni Absalom nga si David, ingon 
man usab sa uban, ug nagpatunghag dakong kagu- 
bot sa nasod. 

Pagbuno Kang Amnon. Ang kaanyag ni Ta- 
mar nga igsoong babaye ni Absalom nakapaibog 
kang Amnon nga iyang magulang nga igsoon sa 
amahan. Nagpakaaron-ingnon nga nasakit, gilaraw 
ni Amnon nga ipadala si Tamar sa iyang lawak 
aron lutoan siya, ug dayon siya naglugos kaniya. 
Ang erotikong gugma ni Amnon nahimong hilabi- 
hang pagdumot ug iyang giabog si Tamar ngadto 
sa dalan. Human gisia ni Tamar ang iyang taas nga 
besti nga may mga budlis nga maoy nagpaila ka- 
niya ingong ulayng anak nga babaye sa hari ug 
human siya magbutang ug abo sa iyang ulo, si Ta- 
mar gisugat ni Absalom. Nasabtan dayon niya ang 
panghitabo ug nagsuspetsa gilayon kang Amnon, 
nga nagpasabot nga nakaalinggat na siyang daan 
sa maibogong tinguha sa iyang igsoon sa amahan. 
Apan, gisultihan ni Absalom ang iyang igsoong 
babaye nga dili mosumbong ug gipapuyo siya did- 
to sa iyang balay.---2Sa 13:1-20. 

Sumala kang John Kitto, ang pag-atiman ni Ab- 
salom kang Tamar, inay nga ang iyang amahan 
mao ang mag-atiman, nahiuyon sa kostumbre sa 
Sidlakan, diin diha sa pamilya nga daghag asawa 
ang amahan, ang mga anak sa samang inahan 
mao ang mas suod ug ang mga anak nga babaye 
“nailalom sa linaing pag-atiman ug panalipod sa 
ilang igsoong lalaki, kinsa, . . . sa tanang butang 
nga makaapektar sa ilang kahilwasan ug kadung- 
ganan, mas labaw nga gilaoman kay sa ilang ama- 
han.” (Daily Bible Illustrations, Samuel, Saul, and 
David, 1857, p. 384) Mas sayo pa niana, si Levi 
ug Simeon, duha ka pursoso nga igsoong lalaki 
ni Dina, ang nangunay sa pagpanimalos tungod 
kay gipasipad-an ang ilang igsoong babaye.---Gen 
34:25. 

Sa nadungog ang pagpakaulaw sa iyang anak 
nga babaye, si David nasuko pag-ayo apan, tingali 
tungod kay walay gihimong direkta o pormal nga 
sumbong nga gisuportahan sa ebidensiya o mga 
saksi, siya wala mohimo ug hudisyal nga aksiyon 
batok sa nakasala. (Deu 19:15) Lagmit gipalabi ni 
Absalom nga dili na himoong isyu ang paglapas ni 
Amnon sa Levitikanhong balaod (Lev 18:9, 20:17), 
aron likayan ang dili maayong publisidad nga ika- 
hatag niini sa iyang pamilya ug sa iyang nga- 
lan, apan siya, bisan pa niana, naghambin ug ma- 
bunoong pagdumot batok kang Amnon samtang 

sa panggawas gikontrolar ang iyang kaugalingon 
hangtod moabot ang tukmang panahon nga ipa- 
hamtang ang panimalos sa iyang kaugalingong pa- 
agi. (Itandi ang Pr 26:24-26, Lev 19:17.) Sukad nii- 
ning higayona mabanaag na sa iyang kinabuhi ang 
pagkamabudhion, nga gihisgotan sa dakong bahin 
sa unom ka kapitulo sa Ikaduhang Samuel.---2Sa 
13:21, 22. 

Milabay ang duha ka tuig. Miabot ang panahon 
sa pagpang-alot sa mga karnero, usa ka malipa- 
yong okasyon, ug gihikay ni Absalom ang usa 
ka kombira didto sa Baal-hazor nga mga 22 km 
(14 mi) sa AAS sa Jerusalem, nga nagdapit sa mga 
anak nga lalaki sa hari ug kang David mismo. Sa 
dihang ang iyang amahan mibalibad sa pagtam- 
bong, gipugos siya ni Absalom nga mouyon nga 
ipadala na lamang si Amnon nga iyang panganay 
puli kaniya. (Pr 10:18) Diha sa kombira, sa dihang 
si Amnon nagmalipayon na tungod sa bino,' gisu- 
go ni Absalom ang iyang mga alagad sa pagpatay 
kaniya. Ang ubang mga anak mibalik sa Jerusa- 
lem, ug si Absalom mikalagiw ngadto sa iyang Sir- 
yanhong apohan nga lalaki sa gingharian sa Gesur 
sa S sa Dagat sa Galilea. (2Sa 13:23-38) Ang “espa- 
da” nga gitagna sa manalagnang si Natan misulod 
na niining higayona sa “balay” ni David ug nagpa- 
dayon sa nahibiling bahin sa iyang kinabuhi.---2Sa 
12:10. 

Nabatonan Pag-usab ang Pag-uyon. Sa di- 
hang sa paglabay sa tulo ka tuig nahupay na ang 
kasakit tungod sa kamatayon sa iyang panganay, 
gibati ni David ang amahanong kamingaw kang 
Absalom. Si Joab, nga nakabasa sa hunahuna sa 
iyang uyoan nga hari, mihimog estratehiya nga 
nag-aghat kang David sa paghatag ug kondisyonal 
nga pagpasaylo kang Absalom sa pagtugot kani- 
yang makabalik sa iyang balay apan walay katu- 
ngod nga magpakita sa palasyo sa iyang amahan. 
(2Sa 13:39, 14:1-24) Giantos ni Absalom kini nga 
pagkasinalikway sulod sa duha ka tuig ug dayon 
iyang gimaniobra nga mabatonan ang bug-os nga 
pagpasaylo. Sa dihang si Joab, ingong opisyal sa 
palasyo sa hari, midumili sa pagduaw kaniya, gipa- 
daoban dayon ni Absalom ang umahan sa mga se- 
bada ni Joab, ug sa dihang miabot ang nasuko nga 
si Joab, gisultihan siya ni Absalom nga buot niya 
ang kataposang hukom sa hari ug miingon, “Kon 
ako may bisan unsang kasaypanan, nan ipapatay 
niya ako.” Sa dihang gipadangat ni Joab ang men- 
sahe, gidawat ni David ang iyang anak, kinsa mi- 
hapa sa yuta ingong simbolo sa iyang bug-os nga 
pagpasakop, ug gihalokan siya sa hari ingong tima- 
an sa bug-os nga pagpasaylo.---2Sa 14:28-33. 

Mabudhiong Kalihokan. Ugaling, ang bisan 
unsang kinaiyanhon o anaknon nga pagbati ni Ab- 
salom ngadto kang David dayag nga nahanaw 

sulod sa lima ka tuig nga bulag siya sa iyang 
amahan. Ang tulo ka tuig nga pagpakig-uban sa 
paganong mga tawo nga harianon ug kagikan ti- 
ngali nakaugmad diha kaniya sa makadaot nga im- 
pluwensiya sa ambisyon. Lagmit gilantaw ni Absa- 
lom ang iyang kaugalingon nga tinong mahimong 
hari tungod kay siya naggikan sa duha ka haria- 
nong pamilya. Sanglit si Kileab (Daniel), nga ikadu- 
ha sa linya sa mga anak ni David, wala hisgoti hu- 
man sa asoy sa iyang pagkatawo, lagmit usab nga 
siya namatay na, sa ingon si Absalom ang nahi- 
mong kinamagulangan nga buhing anak ni David. 
(2Sa 3:3, 1Cr 3:1) Bisan pa niana, ang saad sa Di- 
yos kang David bahin sa umaabot nga “binhi” nga 
manununod sa trono gihatag human matawo si 
Absalom, ug busa nasayod gayod siya nga siya dili 
ang pinili ni Jehova alang sa pagkahari. (2Sa 7:12) 
Hinunoa, sa dihang gipasig-uli sa pagkaharianon, 
gisugdan ni Absalom ang tinagotago nga politikan- 
hong pagpangampanya. Sa bug-os nga kabatid 
iyang gipakita kunohay ang iyang dakong kabala- 
ka alang sa kaayohan sa katawhan ug gitanyag ang 
kaugalingon ingong usa ka tawo nga para sa ka- 
tawhan. Mainampingon niyang gipasumbingayan 
ang katawhan, ilabina ang mga tribo nga dili sakop 
sa Juda, nga ang palasyo sa hari dili interesado sa 
ilang mga problema ug nanginahanglan gayod ug 
usa ka tawong mabination sama kang Absalom. 
--2Sa 15:1-6. 

Dili tino ang kapadapatan sa mga pulong “pagka- 
tapos sa kap-atan ka tuig” nga makita sa 2 Samuel 
15:7, ug diha sa Gregong Septuagint (Lagardian 
nga edisyon), Syriac nga Peshitta, ug sa Latin nga 
Vulgate kini gihubad ingong “upat ka tuig.” Apan 
lagmit nga dili gayod magpaabot si Absalom ug 
unom ka tuig sa pagtuman sa usa ka panaad, kon 
ang “upat ka tuig” isipon nga nagsugod sa iyang 
bug-os nga pagkapasig-uli. (2Sa 14:28) Sanglit ang 
tulo-ka-tuig nga gutom, ang gubat batok sa mga 
Filistehanon, ug ang pagsulay sa pag-ilog ni Ado- 
nias sa trono tanan nahitabo sa panahon sa pagha- 
ri ni David apan human sa gihisgotan karon nga 
mga hitabo, dayag nga ang pag-ihap sa magsusu- 
lat sa “kap-atan ka tuig” nagsugod gayod sa wala 
pa ang 40-ka-tuig nga paghari ni David, ug tinga- 
li nagpasabot sa 40 ka tuig sukad nga una siyang 
gidihogan ni Samuel. Nan motugot kini sa posibili- 
dad nga si Absalom 'batan-on' pa niining panaho- 
na (2Sa 18:5), sanglit siya natawo tali sa 1077 ug 
1070 W.K.P. 

Si Absalom, kay nalipay nga siya nakabaton ug 
daghang sumusunod sa tibuok gingharian, naka- 
baton ug pagtugot sa iyang amahan pinaagi sa 
pagpasumangil nga moadto sa Hebron, ang orihi- 
nal nga kaulohan sa Juda. Gikan didto dalidali ni- 
yang giorganisar ang bug-os nga panagkunsabo sa 

pag-ilog sa trono, lakip ang hugpong sa mga espi- 
ya sa tibuok nasod aron iproklamar ang iyang pag- 
kahari. Human pangayoa ang panalangin sa Diyos 
sa iyang pagmando pinaagi sa pagtanyag ug mga 
halad, siya nakabaton ug pagpaluyo sa labing tina- 
hod nga magtatambag sa iyang amahan nga si 
Ahitopel. Niining higayona daghan na ang miliso 
dapig sa kiliran ni Absalom.---2Sa 15:7-12. 

Kay nakaatubang ug dakong problema ug gida- 
hom ang bug-os nga pag-atake, gipalabi ni David 
nga mobiya sa palasyo uban sa tibuok niyang pa- 
nimalay, bisan pag maunongon siyang gipaluyo- 
han sa usa ka dakong panon sa matinumanong 
mga tawo, lakip ang pangunang mga saserdote 
nga si Abiatar ug Zadok. Kining duha iyang gipa- 
dala ug balik sa Jerusalem aron magsilbing mga 
kontak niya. Samtang mitungas sa Bukid sa mga 
Olibo nga nagtiniil, tinabonan ang ulo ug naghilak, 
si David gisugat ni Husai, ang “higala” sa hari nga 
iyang gipadala usab sa Jerusalem aron pakyason 
ang tambag ni Ahitopel. (2Sa 15:13-37) Bisan ug 
gilibotan sa mga oportunista, sa usa nga nangitag 
pabor, sa lain pa nga puno sa madapigdapigong es- 
piritu ug nagpahungaw sa gihambin nga pagdu- 
mot, si David lahi gayod kang Absalom tungod sa 
iyang malinawon nga pagpasakop ug pagdumili sa 
pagbalos ug daotan sa daotan. Kay gisalikway ang 
pangamuyo ni Abisai nga iyang pag-umangkon 
nga tugotan siyang motabok ug “punggotan' ang 
naglabay ug bato ug nanunglo nga si Simei, si 
David nangatarongan: “Ania, ang akong kaugali- 
ngong anak nga migula gikan sa akong kahilad- 
mang mga bahin nagapangita sa akong kalag; ug 
unsa pa kaha karon ang usa ka Benjaminhon! Pa- 
sagdi lang siya nga manghimaraot, kay gisultihan 
siya ni Jehova sa pagbuhat niana! Tingali si Jehova 
motan-aw pinaagi sa iyang mata, ug ipasig-uli ni 
Jehova kanako ang kaayo inay ang iyang maldis- 
yon niining adlawa.”---2Sa 16:1-14. 

Si Absalom, nga nag-okupar na sa Jerusalem ug 
sa palasyo, midawat sa dayag nga pagdapig ni Hu- 
sai kaniya human mopahayag una nga makantali- 
tahon kang Husai ingong maunongong “higala” ni 
David. Dayon, milihok sa tambag ni Ahitopel, si 
Absalom nakigdulog sa mga puyopuyo sa iyang 
amahan atubangan sa mga mata sa katawhan 
ingong pamatuod nga siya bug-os nang mibulag 
kang David ug ingong pamatuod sa iyang hugot 
nga determinasyong mahuptan ang pagkontrolar 
sa trono. (2Sa 16:15-23) Niining paagiha natuman 
ang ulahing bahin sa inspiradong tagna ni Natan. 
— 25a 12:11. 

Si Ahitopel niining higayona nag-agda kang Ab- 
salom sa paghatag kaniyag awtoridad nga pangu- 
nahan ang usa ka pundok sa kasundalohan sa pag- 
atake kang David nianang gabhiona mismo aron 

himoon ang bug-os nga pagpukan kaniya sa dili pa 
maorganisar ang kasundalohan ni David. Bisag na- 
himuot niini, naghunahuna gihapon si Absalom 
nga maalamong mamati sa opinyon ni Husai. Kay 
nahibalo nga si David nagkinahanglan ug panahon, 
tin-awng gihubit ni Husai ang kahimtang, lag- 
mit gituyo aron pahimuslan ang bisan unsang ka- 
kulang ug tinuod nga kaisog ni Absalom (kinsa, 
hangtod niining tungora, mas nagpakitag pagka- 
mapahitas-on ug pagkamalansison kay sa lalakin- 
ong kaisog), ingon man usab aron mapakyas si 
Absalom. Girekomendar ni Husai nga magkina- 
hanglan pa ug panahon aron matigom ang daghan 
kaayong kasundalohan nga pangunahan unya ni 
Absalom mismo. Pinaagi sa pagtultol ni Jehova, gi- 
dawat ang tambag ni Husai. Kay nakasabot nga 
mapakyas gayod ang pag-alsa ni Absalom, si Ahi- 
topel naghikog.---2Sa 17:1-14, 23. 

Ingong panagana, gipasultihan ni Husai si David 
labot sa tambag ni Ahitopel, ug bisan sa mga pa- 
ningkamot ni Absalom nga madakpan ang sekre- 
tong mga mensahero, si David nakadawat sa pasi- 
daan ug mitabok sa Jordan ug mitungas ngadto sa 
kabungtoran sa Gilead paingon sa Mahanaim (diin 
didto kanhi ang kaulohan ni Is-boset). Dinhi gida- 
wat siya uban ang mga buhat sa pagkamahinata- 
gon ug kalulot. Nangandam alang sa pagpakiggu- 
bat, giorganisar ni David ang iyang nagkadakong 
kasundalohan ngadto sa tulo ka dibisyon ilalom ni 
Joab, Abisai, ug Itai nga Gitihanon. Sa dihang gi- 
agda nga magpabilin sa siyudad, kay mas hinung- 
danon nga siya atua didto, si David miuyon niini ug 
sa pagkatalagsaon gipasundayag na usab niya ang 
iyang kawalay kayugot kang Absalom pinaagi sa 
paghangyo sa tulo ka kapitan atubangan sa kataw- 
han nga “magmaluluy-on kamo tungod kanako la- 
bot sa batan-ong si Absalom. ”---2Sa 17:15-18:5. 

Kataposang Gubat ug Kamatayon. Ang 
bag-ong namugnang kasundalohan ni Absalom 
nakaagom ug dakong kapildihan batok sa eksper- 
yensiyadong mga manggugubat ni David. Ang gu- 
bat nakaabot sa kalasangan sa Epraim. Si Absalom, 
nga nagsakay sa iyang harianong mula, miagi ila- 
lom sa nagyungyong nga mga sanga sa dakong 
kahoy ug dayag nga nasangit ang iyang ulo diha 
sa nagbanday nga sanga mao nga siya nabitay. 
Ang tawo nga nagtaho kang Joab nga siya nakaki- 
ta kang Absalom miingon nga dili niya buot supa- 
kon ang hangyo ni David pinaagi sa pagpatay kang 
Absalom baylo sa “usa ka libo ka pirasong plata 
[kon siklo, mga 82,200],” apan si Joab wala ma- 
numbaling ug nagpataroy ug tulo ka udyong sa ka- 
singkasing ni Absalom, ug human niana ang napu- 
lo sa iyang mga tawo miapil sa ilang kapitan sa 
pagpatay kang Absalom. Human niadto ang lawas 
ni Absalom gilabay ngadto sa usa ka gahong ug 

gitabonan ug usa ka tapok sa mga bato ingong dili 
takos sa paglubong.--2Sa 18:6-17, itandi ang Jos 
7:26, 8:29. 

Sa dihang ang mga mensahero nakaabot kang 
David didto sa Mahanaim, ang iyang unang gika- 
balak-an mao ang iyang anak. Sa pagkahibalo sa 
kamatayon ni Absalom, si David misaka ngadto sa 
lawak-sa-atop, nga naghilak: “Anak ko nga Absa- 
lom, anak ko, anak ko nga Absalom! Oh ako na lang 
unta ang namatay, ako mismo, inay ikaw, Absalom 
nga anak ko, anak ko!” (2Sa 18:24-33) Ang pintok, 
prangka nga mga pulong ug pangatarongan la- 
mang ni Joab ang nakahanaw sa dakong kasubo ni 
David tungod sa malaglagong dalan ug kamatayon 
niining ambongan ug mapaagihong batan-on, kan- 
sang hingaping ambisyon miagak kaniya sa pagpa- 
kig-away batok sa dinihogan sa Diyos, sa ingon 
nagdala kaniya ngadto sa kadaotan.--2Sa 19:1-8, 
itandi ang Pr 24:21, 22. 

Ang Salmo 3 gisulat ni David sa panahon sa pag- 
alsa ni Absalom, sumala sa superskripsiyon nga 
maoy ulohan sa maong salmo. 

Monyumento ni Absalom. Usa ka haligi ang 
gipatindog ni Absalom didto sa “Ubos nga Patag sa 
Hari,” gitawag usab nga “Ubos nga Patag sa Sa- 
veh,” duol sa Jerusalem. (2Sa 18:18, Gen 14:17) 
Iyang gipatindog kini tungod kay siya walay mga 
anak aron huptang buhi ang iyang ngalan human 
sa iyang kamatayon. Busa mopatim-aw nga ang 
iyang tulo ka anak nga lalaki nga gihisgotan sa 
2 Samuel 14:27 namatay samtang batan-on pa. Si 
Absalom wala ilubong sa dapit sa iyang monyu- 
mento apan gipasagdan didto sa usa ka gahong sa 
kalasangan sa Epraim.---2Sa 18:6, 17. 


Ang abubilya maoy usa ka maanindot nga 
langgam apan hugawan 

Dihay usa ka haligi nga gitabas gikan sa bato 

didto sa Walog sa Kidron nga gitawag nga Lubnga- 
nan ni Absalom, apan ang arkitektura niini nagpa- 
kita nga kini maoy gikan sa Gresyanhon-Roman- 
hong panahon, lagmit sa panahon ni Herodes. Busa 
walay pasukaranan nga ilangkit ang ngalan ni Ab- 
salom niini. 
ABUBILYA [Heb., du-:khiphath']. Ingon ka 
dako sa yagpis nga salampati, ang abubilya (Upu- 
pa epops) maoy usa ka langgam nga maorag kani- 
ngag ug kolor, nga mailhan tungod sa nagsal-ang 
nga puti ug itom nga lagpad nga mga budlis diha 
sa mga pako ug sa likod niini. Kini ilabinang mail- 
han tungod sa morag tapay nga mga balhibo niini 
sa ulo, nga ang matag balhibo puti ug kolor sa kilid 
ug itom sa tumoy, ug kining morag tapay nga mga 
balhibo sa ulo maoy gikan sa punoan sa taas ug 
yagpis nga kurbadong sungo hangtod sa likod sa 
ulo sa langgam. Bisan tuod mabulokon ug maanin- 
dot ang balhibo niini, ang abubilya ilado nga huga- 
wan diha sa salag ug sa kinaiya niini. Ang iyang 
pagkaon nga mga insekto gikuha pinaagi sa pag- 
dugkal sa hait nga sungo niini dili lamang diha sa 
yuta kondili usab diha sa tapok sa mga kinalibang 
ug sa uban pang hugaw. Ang salag niini baho tu- 
ngod sa mga inagas gikan sa glandula sa lana sa 
langgam, ug usab tungod kay kining langgama dili 
manghinlo sa mga iti niini gikan sa salag. Busa, bi- 
san tuod dili usa ka langgam nga mandadagit ni 
kumakaon ug patayng lawas sa hayop, ang abubil- 
ya gilakip sa talaan sa mga langgam nga mahugaw 
kaonon sumala sa Moisesnong Balaod.--Lev 11:13, 
19: Deu 14:12, 18. 

Ang abubilya, nga makaplagan sa tibuok ha- 
bagatang Asia ug Aprika ug sa mga bahin sa 
Uropa, molalin paingon sa Palestina 
sa mga unang bahin sa Marso ug 
magpabilin didto hangtod sa pag- 
abot sa tingtugnaw, sa dihang kini 
mopahabagatan paingon sa Ehipto 
ug sa ubang mga bahin sa amiha- 
nang Aprika. 

Ang pagtawag niining langgama 
nga “tohil,” sama sa paggamit sa 
King James Version (Lev 11:19; Deu 
14:18), wala na sunda sa moder- 
nong mga hubad. Gisabot kini sa 
mga maghuhubad sa Gregong Sep- 
tuagint ug sa Latin nga Vulgate 
nga mao ang “abubilya” (epops, 
LXX, upupa, Vg), ug kini nga pag- 
ila gipamatud-an pinaagi sa Sir- 
yanhon ug Arabiko nga mga nga- 
lan alang sa abubilya (Siryanhon, 
qaqupha; Arabiko, hudhudu). 

Ang uban nagtuo nga ang Hebreohanong ngalan 

sa abubilya (du-khi-phath') gituyo aron maghawas 
sa talagsaon, daw salampati nga pagpiyak sa lang- 
gam, nga dayag maoy gipasabot sa ngalan niini 
diha sa ubang mga pinulongan nga gihisgotan. Gi- 
isip sa uban nga ang ngalan naggikan sa Hebreo- 
hanong berbo nga nagkahulogang “lubok” (itandi 
ang Num 11:8), nga nagtumong sa kinaiya sa abu- 
bilya sa pagdugkal sa yuta sa pagpangitag pagka- 
on niini. 
ABUGHOAN, PANGABUGHO. Sumala sa 
paggamit niini sa Bibliya, ang “pangabugho” mahi- 
mong usa ka positibo o negatibo nga hiyas o emos- 
yon. (Pr 14:30, Zac 1:14) Ang Hebreohanong nom- 
bre nga qin-ah sa lainlaing paagi nagkahulogan 
nga “pagpangayog bug-os nga pagkamahinalaron, 
dili pagtugot nga may makig-indig: kasibot, kainit, 
pangabugho [husto o dili-husto], pagkasina.” Ang 
Gregong z2e'los adunay samang kahulogan.---2Co 
11:2, 12:20. 

Pangabugho ni Jehova. Si Jehova naghubit 
sa iyang kaugalingon ingong usa ka “Diyos nga 
nagapangayo ug bug-os nga pagkamahinalaron.” 
(Ex 20:5, ftn sa Rbi8, Deu 4:24: 5:9: 6:15) Siya 
usab nag-ingon: “Si Jehova, kansang ngalan maoy 
Abughoan, siya usa ka Diyos nga abughoan.” (Ex 
34:14) Unsay iyang gipangabughoan ug unsang 
matanga kini sa pangabugho? Dili ang masinahon, 
mahakogon nga pangabugho sa mga tawo. Kini 
maoy usa ka pangabugho, usa ka kasibot o kainit 
alang sa iyang balaang ngalan, nga labot niini siya 
mismo nag-ingon: “Ako magpakitag bug-os nga 
pagkamahinalaron alang sa akong balaang nga- 
lan.”--Eze 39:25. 

Alang sa iyang ngalan. Kon palandongon sa 
usa ka tawo ang gihawasan sa ngalan sa Diyos, 
iyang masabtan kon nganong ang Diyos 'nanga- 
yog bug-os nga pagkamahinalaron.'” (Eze 5:13) Ang 
iyang ngalan naghawas sa tanan nga husto ug ma- 
tarong. Siya balaan, mahinlo, matul-id, mauno- 
ngon sa kinalabwang sukod. (Isa 6:3: Pin 4:8, 16:5) 
Ang iyang pagkasoberano gikinahanglan sa pag- 
lungtad sa uniberso, ug ang pagkamaunongon sa 
iyang pagkasoberano ug mga balaod gikinahang- 
lan aron mahuptan ang kahapsay ug kalinaw sa ta- 
nang linalang. (Pr 29:2, 1Co 14:33) Busa ang iyang 
pangabugho maoy maputli, mahinlo nga panga- 
bugho ug sa katibuk-an maoy alang sa kaayohan 
sa iyang mga linalang, kay ang ilang pagkamahi- 
nalaron dili makahatag ug kaayohan sa Maglala- 
lang, Magtatagana, ug Maghahatag sa tanang ma- 
ayong mga butang. (Job 41:11: Sal 145:16, Rom 
11:35, San 1:17; Pin 4:11) Apan tungod sa iyang 
debosyon sa pagkamatarong ang iyang kasingka- 
sing mapalipay uban ang mahigugmaong pagpabi- 

li kon ang iyang mga alagad mobarog nga ma- 
lig-on alang sa pagkamatarong ug mohatag ug 
bug-os nga pagkamahinalaron kaniya.--Pr 23:15, 
16; 27:11. 

Kadtong nagaalagad sa Diyos makasalig kaniya 
sa pag-establisar sa pagkamatarong, nga magma- 
saligon sa iyang kasibot alang sa iyang ngalan. 
Iyang gipakita ang iyang kasibot diha sa iyang 
mga pagpakiglabot sa karaang Israel, ug iyang gi- 
butyag kanato ang mahitungod sa kalaglagan sa 
yutan-ong mga kagamhanan ug ang pagtukod sa 
kagamhanan sa Prinsipe sa Pakigdait uban ang 
hustisya ug pagkamatarong, nga nag-ingon: “Ang 
kasibot mismo ni Jehova sa mga panon ang mobu- 
hat niini.”---Isa 9:6, 7: Sof 3:8, 9. 

Alang sa pagkamatarong. Tungod sa iyang 
gugma sa pagkamatarong ug sa iyang pagpanga- 
yog bug-os nga pagkamahinalaron, si Jehova dili 
mapihigon. Gipasidan-an ni Moises ang katawhan 
sa Israel nga gipakigsaaran sa Diyos nga ang si bi- 
san kinsa nga motalikod sa pakigsaad, “ang kasuko 
ni Jehova ug ang iyang kainit moaso batok nianang 
tawhana, ... ug si Jehova magpala sa iyang nga- 
lan gikan sa ilalom sa mga langit.” (Deu 29:19-21) 
Gisultihan sa Diyos ang apostata, magsisimba sa 
idolo, imoral nga siyudad sa Jerusalem nga siya 
maghukom kaniya ug maghatag kaniya sa “dugo sa 
kaaligutgot ug pangabugho.” (Eze 16:38, 23:25) 
Kini nahitabo sa dihang gilaglag sa mga Babilon- 
yanhon ang siyudad ug ang templo nga diha nia- 
na gibutang ang ngalan ni Jehova, ang ngalan nga 
ilang gipasipalahan pag-ayo. Bisan pa niana, ang 
iyang pangabugho wala mangibabaw o maghanaw 
sa iyang mga katuyoan ug sa iyang kaluoy, kay gi- 
luwas ni Jehova ang usa ka nahibilin aron mobalik 
ug tukoron pag-usab ang templo. 

Alang sa iyang katawhan. Tungod sa iyang 
gugma alang sa iyang katawhan ug tungod kay sila 
nagdala sa iyang balaang ngalan, si Jehova abug- 
hoan alang kanila uban ang nagdilaab nga kasibot. 
Maingon nga ang bana maabughoong manalipod 
sa iyang asawa ingong bililhon alang kaniya, si Je- 
hova nag-ingon usab: “Siya nga nagahilabot kanin- 
yo nagahilabot sa kalimutaw sa akong mata.” (Zac 
2:8) Busa, tungod sa daotang mga buhat nga gibu- 
hat sa mga nasod ngadto sa iyang katawhan, ang 
Diyos nagtagna: “Ako mangabugho alang sa Zion 
uban ang dakong pagpangabugho, ug uban ang 
dakong kaaligutgot ako mangabugho alang kani- 
ya,” usab, siya magmasiboton alang sa iyang yuta 
ug maluoy sa iyang katawhan.---Zac 8:2; 1:14: Joe 
2:18. 

Pag-aghat kang Jehova sa pagpangabugho. 
Tungod sa iyang pagpangayog bug-os nga pagka- 
mahinalaron, si Jehova dili kayagayagaan. (Gal 

6:7) Ang si bisan kinsa sa iyang mga alagad nga 
modumili sa paghatag kaniyag bug-os-kasingka- 
sing nga pagkamahinalaron, nga mapakyas sa pag- 
higugma kaniya sa tibuok niyang kasingkasing, 
hunahuna, kalag, ug kusog, maoy tawo nga na- 
ningkamot sa pag-alagad sa duha ka agalon. Gipa- 
tin-aw ni Jesus nga ang sangpotanan niini nga da- 
lan maoy malaglagon, kay higugmaon sa maong 
tawo ang usa ka agalon ug dumtan ang lain. (Mat 
6:24) Ang maong tawo “nag-aghat [kang Jehova] 
sa pagpangabugho.” (Deu 32:16, 1Ha 14:22) Diha 
sa usa ka panan-awon nga gihatag kang Ezequiel, 
gipakita ni Jehova kaniya ang usa ka “simbolo sa 
pangabugho,” dayag nga idolatroso, diha sa gang- 
haan nga nag-atubang sa templo. (Eze 8:3, 5) Tu- 
ngod kay ang Juda mitalikod gikan sa bug-os nga 
pagkamahinalaron kaniya, ang pangabugho ni Je- 
hova nagdilaab batok kanila. 

Si apostol Pablo nag-ingon sa mga Kristohanon: 
“Dili kamo mahimong moambit sa lamesa ni Jeho- 
va” ug sa lamesa sa mga demonyo. O “ato bang gi- 
aghat si Jehova sa pagpangabugho”? Dili kita mas 
kusganon kay kaniya, dili ba?” (1Co 10:21, 22, Deu 
32:21) Iyang gipasiugda nga kon ang usa ka Kris- 
tohanon tinuyong magpakasala human makada- 
wat sa tukmang kahibalo sa kamatuoran, iyang 
mapaabot lamang ang paghukom ug ang “nagdila- 
ab nga pangabugho nga magaut-ot niadtong mga 
nagasupak.”--Heb 10:26, 27. 

Si Jesu-Kristo. Ang Anak sa Diyos, nga mas 
suod sa iyang Amahan kay kang bisan kinsa sa 
iyang mga linalang, ug labaw nga makasundog ka- 
niya ug makabutyag kaniya ngadto sa uban, naka- 
ingon: “Siya nga nakakita kanako nakakita usab 
sa Amahan.” (Ju 14:9, Mat 11:27: Ju 1:18) Busa ang 
iyang kasibot ug pangabugho alang sa pagkamata- 
rong ug sa ngalan sa iyang Amahan milabaw nia- 
nang sa tanang uban pa. (Heb 1:9, Sal 45:7) Sa 
tanang panahon siya naghatag ug bug-os nga pag- 
kamahinalaron ngadto kang Jehova. (Mat 4:10: Ju 
8:29) Sa dinhi pa sa yuta, ang iyang kasingkasing 
nagdilaab sa kasibot, uban ang pangabugho tu- 
ngod sa pagpasipala sa ngalan ni Jehova nga gihi- 
mo sa mahigugmaon-ug-salapi nga mga negos- 
yante sa templo. (Ju 2:13-17) Sama nga iyang 
gituman didto ang tagna sa Salmo 69:9, “Ang tu- 
mang kasibot alang sa imong balay naglamoy ka- 
nako,” busa ang iyang mga tinun-an makatino 
bahin sa iyang kasibot alang sa bug-os nga pagpa- 
tungha sa walay-kataposang pagkamatarong, hus- 
tisya, ug pagtahod sa ngalan ug pagkasoberano 
ni Jehova ingong katumanan sa tagna sa Salmo 
45:3-6. 

Mga Magsisimba sa Diyos Uban ang Bug-os 
nga Pagkamahinalaron. Ang tanan nga na- 
himong matuod nga mga magsisimba sa Diyos 

nagpakitag kasibot alang sa iyang pag-alagad ug 
pangabugho alang sa iyang ngalan. Ang manalag- 
nang si Elias, kinsa mihimog gamhanang mga bu- 
hat sa pagpatalikod sa daghan sa Israel gikan sa 
bakak nga pagsimba ngadto sa pagsimba kang Je- 
hova, miingon: “Ako bug-os nangabugho alang 
kang Jehova nga Diyos sa mga panon.” (1Ha 19:10, 
14) Gipasundayag ni Pinehas ang pagkamahinala- 
ron nga nakapahimuot sa Diyos ug nagluwas sa Is- 
rael gikan sa pagkapuo pinaagi sa iyang kasibot sa 
pagpatay sa usa ka pangulo sa Israel nga naghu- 
gaw sa kampo pinaagi sa pagdala sa mahugaw nga 
pagsimba kang Baal labot sa kinatawo sa lalaki. Tu- 
ngod kini kay, ingong usa ka Israelinhon ug saser- 
dote, si Pinehas “wala motugot nga may makig- 
indig” kang Jehova.--Num 25:11, itandi ang 2Ha 
10:16. 

Ang Kristohanong kongregasyon kinahanglang 
magpakita ug samang mapangabughoong pagban- 
tay nga walay mahugaw nga butang nga mogitib 
ingong usa ka “makahilong gamot” nga makasa- 
mok ug makahugaw sa daghan. (Heb 12:15) Kon 
ang si bisan kinsa nga mahugaw makayuhot ug 
mosulay sa paghugaw sa uban, ang kongregasyon 
kinahanglan nga “magpakitag pagkamatinuoron sa 
pagpahigawas sa ilang kaugalingon sa atubangan 
ni Jehova pinaagi sa kasuko ug kasibot.' Sila kina- 
hanglang “magkuha sa tawong daotan gikan sa 
ilang taliwala.'--1Co 5:4, 5, 13; 2Co 7:11, 12. 

Busa, maayo alang sa mga Kristohanon nga ipa- 
kita ang “diyosnong pangabugho” alang sa mga 
isigka-Kristohanon. Sa ato pa, sila angayng adunay 
nagdilaab nga tinguha sa paghimo sa tanan kutob 
sa ilang maarangan nga matabangan ang usag usa 
aron padayong mahuptan ang bug-os nga pagka- 
mahinalaron ngadto sa Diyos ug pagkamasinugta- 
non kang Kristo. Gipakasama ni apostol Pablo ang 
iyang espirituwal nga mga igsoon sa usa ka ulay 
nga sinayoran kang Kristo ingong iyang umaabot 
nga pangasaw-onon. Siya maabughoon nga nana- 
lipod kanila aron sila matipigan nga dili mahuga- 
wan alang kang Kristo. (2Co 11:2, itandi ang Pin 19: 
7,8.) Ang iyang kasibot alang kanila gipakita pina- 
agi sa daghang ekspresyon diha sa iyang mga su- 
lat ngadto sa kongregasyon sa Corinto ug sa uban 
pa. Ug ang pangabugho mismo ni Kristo alang sa 
iyang “pangasaw-onon"” (Pin 21:9) gipakita diha sa 
iyang kusganong mga pulong ngadto sa mga kong- 
regasyon ingon sa natala sa Pinadayag, mga kapi- 
tulo 1 hangtod sa 3. 

Naaghat sa pagpangabugho sa hustong pa- 
agi. Si Jehova nagpakitag kaluoy sa nasod sa Is- 
rael human nga ang tanan gawas sa usa ka na- 
hibilin misalikway sa Mesiyas. Ang nahibilin sa 
magtutuong mga Hudiyo mao ang sinugdanan sa 

Kristohanong kongregasyon: ang pag-uyon ni Je- 
hova anaa niana inay sa gisalikway nga Hudiyoha- 
nong nasod. Gipasundayag ni Jehova kini nga ka- 
usaban sa pagpakiglabot pinaagi sa mga ilhanan 
ug sa mga tilimad-on ug sa gamhanang mga bu- 
hat. (Heb 2:3, 4) Gibuksan niya ang dalan alang sa 
mga Hentil aron makadangat sa iyang pag-uyon. 
Apan wala niya 'sirad-i ang pultahan' alang sa Is- 
rael sa katibuk-an. Sama sa gipakita sa Kasulatan: 
“Nangapandol ba sila [tanang Israelinhon] mao nga 
sila nangapukan? Dili gayod unta kana mahitabo! 
Apan pinaagi sa ilang sayop nga lakang adunay 
kaluwasan sa katawhan sa kanasoran, aron agha- 
ton sila sa pagpangabugho.” (Rom 11:11) Kini ang 
glingon ni Jehova nga iyang pagabuhaton, kasiglo- 
han una pa niana, nga misangpot sa pagluwas sa 
pipila kanila. (Deu 32:21, Rom 10:19) Si apostol 
Pablo, nga matinuorong nagtinguha sa kaayohan 
alang sa mga isigka-Israelinhon, misunod niini nga 
prinsipyo, nga nag-ingon: “Sanglit ako, sa pagkati- 
nuod, usa ka apostol alang sa kanasoran, akong gi- 
himaya ang akong ministeryo, kon unta sa bisan 
unsang paagi maaghat ko ang mga sama kanako sa 
unod sa pagpangabugho ug magluwas sa pipila gi- 
kan sa ilang taliwala.”--Rom 11:13, 14: 10:1. 

Sayop nga Kasibot. Ang usa ka tawo mahi- 
mong masiboton kaayo, o abughoan, alang sa usa 
ka tinong kawsa ug bisan pa niana maoy sayop ug 
dili makapahimuot sa Diyos. Ingon niini ang dag- 
han sa mga Hudiyo sa unang siglo. Sila naglaom 
nga ang pagkamatarong modangat kanila pinaagi 
sa ilang kaugalingong mga buhat ubos sa Moises- 
nong Balaod. Apan gipakita ni Pablo nga sayop ang 
ilang kasibot tungod sa kakulang sa tukmang kahi- 
balo. Busa sila wala makadawat sa tinuod nga pag- 
kamatarong nga naggikan sa Diyos. Kinahanglan 
nilang makita ang ilang mga sayop ug moliso sa 
Diyos pinaagi ni Kristo aron makadawat sa pagka- 
matarong ug kagawasan gikan sa pagkahinukman 
sa Balaod. (Rom 10:1-10) Si Saulo sa Tarso maoy 
usa kanila, nga tungod sa hilabihan nga kasibot 
alang sa Judaismo, “naglutos sa kongregasyon sa 
Diyos ug naglaglag niini.’ Siya makutihon kaayong 
nagbantay sa pagtuman sa Balaod ingong “usa nga 
walay-ikasaway.” (Gal 1:13, 14: Flp 3:6) Bisan pa 
niana ang iyang pangabugho alang sa Judaismo 
maoy sayop nga pangabugho. Siya tim-os sa ka- 
singkasing, nga tungod niana si Jehova nagpakitag 
dili-takos nga kalulot pinaagi kang Kristo sa pag- 
tultol kaniya ngadto sa dalan sa matuod nga pag- 
simba.--1Ti 1:12, B3. 

Pangabugho ug Kasina. Ang usa ka tawo 
nga nagpakitag dili-hustong pangabugho matahap 
sa uban bisan walay igong hinungdan o mayugot 
kon ihatag ngadto sa uban ang usa ka butang nga 

dili-makataronganon niyang gipangangkon ingong 
iyaha. Ang masinahong tawo, tungod kay dili kon- 
tento, nagtinguha o naibog sa kabulahanan ug sa 
mga kalamposan sa uban. Ang konteksto sagad 
maoy magtino sa kahulogan sa paggamit sa Bibliya 
sa Hebreohanong mga pulong nga kasagarang gi- 
hubad nga “abughoan” o “pangabugho,” apan usa- 
hay “kasina.” Ingon usab niini ang Gregong pulong 
alang sa “pangabugho,” apan ang Gregong pinulo- 
ngan usab adunay lahi nga pulong, ang phtho'nos, 
alang sa “kasina.” 

Sa kongregasyon sa Corinto sa unang siglo, na- 
kayuhot ang ambisyosong mga tawo nga nagha- 
tag ug pagtagad sa ilang kaugalingon, nga 
nanghambog labot sa mga tawo, ug sila nagdalag 
kabingkilan sulod sa kongregasyon. Ang kongre- 
gasyon nagkabahinbahin, nga maabughoong nag- 
salig, nagbayaw, ug nagsunod sa mga tawo. Gipa- 
siugda ni Pablo nga ang maong pangabugho maoy 
unodnon, dili espirituhanon. (1Co 3:3, 2Co 12:20) 
Siya nagpatin-aw nga ang diyosnong gugma dili 
abughoan sa dili-hustong paagi kondili, hinuon, 
masaligon ug malaomon, nga kanunayng nagabu- 
hat alang sa kaayohan sa uban.--1Co 13:4, 5, 7. 

Ang matang sa pangabugho nga gisaway ni Pab- 
lo diha sa kongregasyon sa Corinto maoy dili- 
matarong nga pangabugpho. Dili kini pangabugho 
alang sa bug-os nga pagkamahinalaron kang Jeho- 
va. Hinunoa, kini maoy usa ka porma sa idolatriya, 
nga naggikan sa demonyo, ug kini nagpatunghag 
kasina ug panag-away. Ang Bibliya sublisubling 
nagpasidaan batok niini, nga nagpakitang kini na- 
kaapektar mismo sa kasingkasing. Si Santiago nga 
igsoon ni Jesus sa inahan misulat: “Kon ang inyong 
kasingkasing naghambin ug mapait nga panga- 
bugho ug pagkamatigion, ayaw pagpanghambog 
ug pagpamakak batok sa kamatuoran. Dili kini ang 
kaalam nga gikan sa itaas, kondili kini yutan-on, 
mananapon, demonyohanon. Kay kon diin anaa 
ang pangabugho ug pagkamatigion, anaa ang ka- 
samok ug ang tanang mangil-ad nga butang.” 
--San 3:14-16, Rom 13:13, Gal 5:19-21. 

Ang sayop nga matang sa pangabugho adunay 
makadaot nga epekto sa pisikal nga kahimsog sa 
usa ka tawo, kay “ang kalmado nga kasingkasing 
mao ang kinabuhi sa unod, apan ang pangabugho 
maoy pagkadunot sa kabukogan.” (Pr 14:30) Ang 
pangabugho moresulta tungod sa paghambin ug 
mga katahap o kayugot. Kini mas malaglagon kay 
sa kapungot o kasuko tungod kay kini lagmit naka- 
gamot pag-ayo, mas malungtaron ug mapinada- 
yonon, ug kini dili daling mahanaw. Kini sagad 
nga dili mamati ug katarongan. (Pr 27:4) Ug ang 
pangabugho sa usa ka tawo nga makataronga- 
nong nayugot sa laing tawo nga nanapaw sa iyang 

asawa dili modawat ug bisan unsang pangataro- 
ngan o lukat!---Pr 6:32-35. 

Ang sayop nga matang sa pangabugho sa usa ka 
tawo moresultag pagpakasala batok sa Diyos, sama 
sa napulo ka igsoong lalaki ni Jose sa amahan. (Gen 
37:11, Buh 7:9) Kini mahimong mosangpot sa pag- 
kawala sa kinabuhi sa usa ka tawo ug sa uban nga 
nalangkit, sama sa nahitabo kang Datan ug Abi- 
ram ug sa mga membro sa ilang mga panimalay. 
(Sal 106:16, 17) Mas grabe pa, ang pangabug- 
ho nagtukmod sa dili-magtutuong mga Hudiyo 
sa paghimog grabeng mga krimen batok sa mga 
apostoles ug ingon man usab sa pagpasipala ug sa 
pagsulay sa pagbuno.---Buh 13:45, 50, 14:19. 

Pangabugho Diha sa Kaminyoon. Ang pa- 
ngabugho sa usa ka tawo ngadto sa iyang kapikas 
maayo kon kini maoy hustong pangabugho, usa ka 
kasibot alang sa kaayohan sa iyang kapikas. Apan 
ang dili-hustong pangabugho, o kawalay pagsalig 
nga walay pasukaranan, maoy sayop ug kawalay 
gugma, ug kini mosangpot sa pagkadaot sa kamin- 
yoon.--1Co 13:4, 7. 

Ubos sa Moisesnong Balaod, adunay tagana 
alang sa mga kaso sa pangabugho diin gikatahapan 
sa bana ang iyang asawa nga nakapanapaw sa 
tago. Kon walay duha ka saksi nga magpamatu- 
od sa akusasyon aron ang tawhanong mga mag- 
huhukom makahimo sa pagpahamtang ug silot 
nga kamatayon, ang paagi nga gilatid sa Balaod 
mao nga ang magtiayon moatubang sa hawas 
ni Jehova, ang saserdote. Kining buhata naglakip 
sa pagpangamuyo kang Jehova, nga nahibalo sa 
tanang kamatuoran, alang sa iyang paghukom. 
Kon nakapanapaw, ang babaye mawad-an sa iyang 
mga katakos sa pagpanganak ingong direktang si- 
lot gikan kang Jehova. Kon ang pangabugho sa 
bana walay pasukaranan, nan iyang dawaton ang 
pagkainosente sa iyang asawa pinaagi sa pagpa- 
kigsekso kaniya aron siya makapanganak.--Num 
5:11-31. 

Gipasidan-an ang mga Alagad sa Diyos Ba- 
tok sa Pag-indigay. Dili husto ang pag-indigay 
o kompetisyon nga komon kaayo sa presenteng sis- 
tema sa mga butang. Ang magsusulat sa basahon 
sa Ecclesiastes nag-ingon: “Nakita ko ang tanang 
kahago ug ang tanang hanas nga buhat, nga kini 
nagkahulogan sa pag-indigay [Heb., qin/ath] sa 
usag usa, kini usab kakawangan ug usa ka paggu- 
kod sa hangin.”---Ecc 4:4, itandi ang Gal 5:26. 

Tungod sa pagpangabugho sa mga kalamposan, 
mga kabtangan, o mga kahimoan sa uban, lagmit 
maugmad sa usa ka alagad sa Diyos ang kasina ug 
kadalo, nga mosangpot pa gani sa pagkasina niad- 
tong daotan apan nagmauswagon. Ang Kasulatan 
nagpasidaan nga kini angayng likayan: bisan tuod 

lagmit nga taudtaod na sila nga nagmauswagon, 
sila makadawat ug hinanali nga paghukom sa ti- 
nakdang panahon sa Diyos, sama sa nahisulat: 
“Ayaw pagpanginit tungod sa mga mamumuhat 
ug daotan. Ayaw pagkasina sa mga nagabuhat ug 
dili-matarong. Kay sa madali mangalaya sila sama 
sa balili.” (Sal 37:1, 2) Ang pagkasina sa maong 
mga tawo motultol sa usa ka tawo sa pagsundog sa 
ilang mapintas nga mga paagi, nga dulumtanan 
kang Jehova.--Pr 3:31, 32, 23:17, 24:1, 19; itandi 
ang Sal 73:2, 3, 17-19, 21-23. 


ACAD. Usa sa upat ka siyudad nga gitukod ni 
Nimrod nga naglangkob sa “sinugdan sa iyang 
gingharian.” (Gen 10:10) Ang Acad (Akad) gituo- 
han nga mao ang karaang siyudad sa Agade. Dili 
tino ang eksaktong lokasyon niini. 

Ang ngalang Akad gigamit usab sa pagtumong 
sa tibuok amihanang rehiyon sa gitawag sa ulahi 
nga Babilonya. Mopatim-aw nga ang Akad nailado 
ingong ang panguna o harianong siyudad sa ma- 
ong rehiyon ilalom ni Sargon I (dili ang Sargon sa 
Isa 20:1). Ang habagatang rehiyon sa Mesopotamia 
nailhan ingong Sumer. Ang Babilonya naggikan 
niining duha ka dapit, ug diha sa Babilonyanhong 
mga teksto ang mga magmamando niini gitawag 
gihapon ug “hari sa Akad” hangtod sa panahon 
sa pagkapukan sa Babilonya niadtong 539 W.K.P. 
Diha sa Silindro ni Ciro, ang mananakop sa Babi- 
lonya mipuli sa paghupot sa titulong “Hari sa Babi- 
lonya, hari sa Sumer ug Akad.” 

Ang mga Akadianhon daw nakalabaw sa mga 
Sumerianhon diha sa maayong pagpangulit ug sa 
makuting pagtabas sa mga panit sa poka. Ang 
ngalang Akadianhon (Acadianhon) karong adlawa 
gigamit sa paghubit sa karaang mga pinulongan sa 
Asirya ug Babilonya. 


ACAICO [Taga- (Sakop sa) Acaya]. Usa sa 
hamtong nga mga membro sa kongregasyon sa 
Corinto, kinsa, uban kang Estefanas ug Fortunato, 
miduaw kang Pablo samtang siya didto sa Efeso. 
--1Co 16:17, 18. 


ACAN [sa Heb., kini kaamgid sa ngalang Akar, 
nga nagkahulogang “Nagdalag Pagkasinalikway 
(Kasamok)"”]. Ang anak nga lalaki ni Carmi sa pa- 
nimalay ni Zabdi sa banay ni Zera sa tribo ni Juda, 
gitawag usab ug Akar.— 1Cr 2:7. 

Sa dihang ang mga Israelinhon mitabok sa Jor- 
dan, tin-awng nagsugo si Jehova nga ang unang 
mga bunga sa kadaogan, ang siyudad sa Jerico, 
“mahimo gayod nga usa ka butang nga gikatugyan 
sa kalaglagan, . . . kini iya ni Jehova.” Ang plata ug 
bulawan niini ihatag sa tipiganan sa bahandi ni Je- 
hova. (Jos 6:17, 19) Apan, sa pagkakita ni Acan sa 
mahalong besti gikan sa Sinar ug sa 50-ka-sik- 

lo nga baretang bulawan (nagkantidad ug mga 
$6,400) ug sa 200 ka siklo nga plata (8440), kini 
iyang gitagoan sa ilalom sa iyang tolda. (Jos 7:21) 
Sa pagkatinuod siya nangawat sa Diyos! Tungod sa 
paglapas niining tin-awng mga sugo ni Jehova, sa 
dihang giatake ang sunod nga siyudad sa Ai, gihi- 
kaw ni Jehova ang iyang panalangin, ug ang Isra- 
el gipakalagiw. Kinsa ang sad-an? Walay usa nga 
mitug-an. Dayon ang tibuok Israel gipaatubang sa 
paghusay. Tribo por tribo, dayon banay por banay 
sa tribo ni Juda, ug sa kataposan, tawo por tawo sa 
balay ni Zabdi, sila miagi sa atubangan ni Jehova 
hangtod nga “napili” si Acan. (Jos 7:4-18) Ayha pa 
siya miangkon sa iyang sala. Ang silot nga kama- 
tayon gipahamtang dayon human niana. Si Acan, 
ang iyang banay (nga imposibleng walay kalibotan 
sa iyang gihimo), ug ang iyang kahayopan gibato 
una hangtod namatay, ug dayon gisunog sa kala- 
yo, apil ang tanan niyang mga kabtangan, didto sa 
Walog sa Akor, nga nagkahulogang “Pagkasinalik- 
way, Kasamok.”--Jos 7:19-26. 


ACAYA. Sa wala pa mailog sa Roma niadtong 
146 W.K.P., ang Acaya nagtumong lamang sa usa 
ka gamayng rehiyon sa Peloponnesus, nga miabot 
hangtod sa habagatang kabaybayonan sa Gulpo sa 
Corinto, diha sa lokasyon nga susama sa nahimu- 
tangan karong adlawa sa dapit nga may samang 
ngalan. 

Sa mga balak ni Homer ang mga Grego sa kati- 
buk-an gitawag ug mga Acayanhon. Tungod sa 
pagkailado sa Acayanhong Liga nga usa ka panag- 
abin sa mga siyudad, ug sanglit kini ang labing 
gamhanan nga partido sa politika sa Gresya sa pa- 
nahong nailog kini, ang mga Romano human niad- 
to sagad nagtawag sa tibuok Gresya ingong Acaya. 

Niadtong 27 W.K.P., sa dihang giorganisar pag- 
usab ni Cesar Agusto ang duha ka lalawigan sa 
Gresya, ang Macedonia ug Acaya, ang ngalang 
Acaya human niadto gipadapat sa tibuok Pelopon- 
nesus ug sa usa ka bahin sa kontinente sa Gresya. 
Ang lalawigan sa Acaya nailalom sa pagdumala sa 
Romanhong Senado ug gimandoan sa usa ka pro- 
konsul gikan sa kaulohan niini, ang Corinto. (2Co 
1:1) Ang ubang mga siyudad sa lalawigan sa Aca- 
ya nga gihisgotan diha sa Kristohanon Gregong 
Kasulatan mao ang Atenas ug Cencrea. Ang Aca- 
ya ug ang silingang lalawigan niini dapit sa A, ang 
Macedonia, sagad nga kaubang gihisgotan diha sa 
naandang paggamit.--Buh 18:1, 18, 19:21, Rom 
15:26, 16:1; 1Te 1:7, 8. 

Sa tuig 15 K.P., agig sanong sa mga reklamo tu- 
ngod sa kadako sa buluhisan, gipailalom ni Tiberio 
ang Acaya ug Macedonia sa pagmando sa imperyo, 
nga pagamandoan gikan sa lalawigan sa Moesia. 
Nagpadayon kini hangtod sa 44 K.P. sa dihang gi- 

pasig-uli ni Emperador Claudio ang mga lalawigan 
ngadto sa pagmando sa senado, sa ingon usa ka 
prokonsul na usab ang nagmando sa Corinto. Tu- 
ngod kay wala masayod niini, ang pipila ka kritiko 
kaniadto misupak sa paghisgot sa Bibliya kang Ga- 
lio ingong ang “prokonsul sa Acaya,” nga atuba- 
ngan kaniya gidala si Pablo. (Buh 18:12) Apan, ang 
pagkadiskobre sa usa ka inskripsiyon didto sa Del- 
phi nagpadayag nga diha gayoy usa ka prokonsul 
sa Acaya nga ginganlan ug Galio sa dihang gihu- 
bit kini sa historyador nga si Lucas, ang magsusu- 
lat sa Mga Buhat.—Tan-awa ang GALIO. 

Sa Roma 15:26 gihisgotan ni apostol Pablo ang 
pagkamahinatagon sa mga Kristohanon sa lalawi- 
gan sa Acaya sa pagtaganag tabang alang sa ilang 
kabos nga mga igsoon sa Jerusalem. Sa panahon sa 
ikaduha ug ikatulo nga misyonaryong mga panaw 
ni Pablo, ang dakong bahin sa iyang panahon iyang 
gigugol didto sa Acaya, ug iyang gipahayag ang 
iyang dakong gugma sa mga igsoon sa maong re- 
hiyon.—2Co 11:10. 


ACO. Usa ka dunggoanan nga siyudad nga na- 
ilhan usab nga Accho, Acre, ug Tolemaida. Kini 
nahimutang sa amihanang dapit sa halapad nga 
kurbadong Luok sa Aco (o Luok sa Haifa [Mifraz 
Hefa]). Kini nga luok naporma tungod sa punta sa 
Bukid sa Carmelo nga mituybo ngadto sa Dagat 
Mediteranyo nga mga 13 km (8 mi) dapit sa H. 

Sa yugto sa mga Maghuhukom, ang Canaanhong 
siyudad nahimutang sa usa ka bungdo nga gituo- 
hang mao ang Tell el-Fukhkhar (Tel “Akko), mga 
1 km (0.6 mi) gikan sa luok ug 1.8 km (1 mi) sa S 
sa presenteng-adlaw nga mga paril sa Karaang 
Siyudad. Sa yugto sa mga Persianhon, gikan sa ika- 
unom nga siglo W.K.P., ang siyudad mikaylap pa- 
kasadpan nga naglakip sa peninsula nga nahimong 
A nga tumoy sa Luck sa Haifa. Ang pantalan sa 
siyudad nahimutang didto sukad sa yugto sa mga 
Persianhon. Sa pag-abot sa Kristohanong Panahon, 
ang lokasyon sa Aco naglakip na sa peninsula ug 
nalakip sa dapit sa modernong ‘Akko. 

Nahimutang nga mga 39 km (24 mi) sa H sa 
Tiro, ang Aco mao ang labing iladong dunggoanan 
didto sa wala kaayoy dunggoanan nga kabaybayo- 
nan sa Palestina hangtod nga si Herodes nga Ban- 
togan migamag mga diki sa dagat nga milawis gi- 
kan sa baybayon aron adunay usa ka artipisyal nga 
pantalan sa Cesarea. Ang Aco dili makalabaw sa 
mga pantalan sa Fenicia sa A ug maoy dili-maa- 
yong salipdanan gikan sa hangin sa kadagatan. 
Apan, kini maayong pagkahimutang duol sa agia- 
nan paingon sa tabunok nga Patag sa Jezreel (Es- 
draelon), ug ang daghang komersiyal nga mga ruta 
sa negosyo nagkonektar sa pantalan ngadto sa Ga- 
lilea, sa Walog sa Jordan, ug sa ubang mga dapit sa 


Ang Aco (sa ulahi nailhang Tolemaida). 

Si apostol Pablo mihapit niining dunggoanan 
nga siyudad sa iyang kataposang panaw 
paingon sa Jerusalem 

sidlakan. Ang kahoy, mga artistikanhong mang- 
gad, ug mga lugas gieksportar agi sa Aco. 

Ang Aco maoy sakop sa dibisyon sa teritoryo 
nga gipahat ngadto kang Aser didto sa Yutang 
Saad, apan si Aser wala mag-abog sa mga Canaan- 
hon nga niadtong higayona nanimuyo didto. (Huk 
1:31, 32) Kas-a lamang kini gihisgotan sa Hebreo- 
hanong Kasulatan, apan kini nga siyudad mas ka- 
nunayng gihisgotan diha sa dili-Biblikanhong mga 
rekord. Ang ngalan niini makita sa daghang higa- 
yon diha sa mga Papan sa Amarna. Ang ubang 
mga rekord nagpakita nga kini gisakop sa Asiryan- 
hong mga hari nga si Senakerib ug Ashurbanipal. 
Ang siyudad gihisgotan diha sa Apokripa ingong 
sentro sa pagpakigbatok panahon sa pagmando sa 
mga Macabeo. (1 Macabeo 5:15, 22, 55: 12:45-48, 
13:12) Niadtong tungora ang ngalan niini giilisdan 
ug Tolemaida, usa ka ngalan nga naggikan kang 
Ptolemy II Philadelphus sa Ehipto. 

Tlalom ni Emperador Claudio, ang siyudad sa To- 
lemaida (Aco) nahimong usa ka Romanhong kolon- 
ya, ug sa panahon sa mga apostoles dihay usa ka 
grupo sa mga Kristohanon didto. Sa pagpauli gikan 
sa iyang ikatulong misyonaryong panaw, si Pablo 
mihapit sa Aco (kaniadto nailhang Tolemaida) ug 
migugol sa maong adlaw sa pagduaw sa mga igso- 
on didto una pa mopadayon sa pagpanaw ngadto 
sa Cesarea ug Jerusalem.---Buh 21:7. 

Karong adlawa ang “Akko nalabwan sa kailado sa 
modernong siyudad sa Haifa, nga nahimutang at- 
bang ra gayod sa luck. 

ADA [pinamubo sa Eleada o Adaia]. 

1. Ang una sa duha ka buhi nga asawa ni La- 
mek. Siya ang inahan ni Jabal ug Jubal, ang mga 
mag-uugda sa nagbalhinbalhin nga mga tig-ali- 
mag hayop ug mga maghohoni.---Gen 4:19-23. 

2. Usa ka Canaanhong anak nga babaye ni Elon 
nga Hitihanon, ug usa sa mga asawa ni Esau. Tu- 
ngod niana siya maoy “tinubdan sa kapaitan sa es- 
piritu ni Isaac ug ni Rebeca.” Ang ngalan sa iyang 
anak nga lalaki maoy Elipaz, ang amahan ni Ama- 
lek. Lagmit siya ang gitawag nga Basemat sa Ge- 
nesis 26:34.--Gen 26:35, 36:2, 4, 10, 12. 


ADADA. Usa sa mga siyudad sa habagatang 
bahin sa teritoryo nga sa sinugdan gipahat ngadto 
kang Juda, nga nahimutang paingon sa utlanan 
sa Edom. (Jos 15:22) Diha sa Vatican Manuscript 
Num. 1209 sa Gregong Septuagint mabasa kini 
nga Arouel. Pinasukad niini, maingon man sa 
1 Samuel 30:28, ang pipila ka eskolar mipabor nga 
kini mao ang Aroer sa Juda.---Tan-awa ang AROER 
Num. 3. 


ADAIA 
sa ngalan]. 

1. Usa ka kaliwat sa anak nga lalaki ni Levi nga 
si Gersom ug katigulangan ni Asap.---1Cr 6:39-43. 

2. Usa ka Benjaminhon, anak nga lalaki ni Si- 
mei.— 1Cr 8:1, 21. 

3. Ang amahan ni Maaseias nga usa sa “mga 
pangulo sa mga ginatos” nga mitabang kang Je- 
hoiada nga saserdote sa pagpukan sa daotang pag- 
mando ni Atalia ug sa pagpalingkod kang Jehoas 
ibabaw sa trono sa Juda.--2Cr 23:1. 

4. Ang amahan ni Jedida nga inahan ni Haring 
Josias. (2Ha 22:1) Siya usa ka lumad sa Bozkat nga 
nahimutang sa Sepela sa teritoryo sa Juda.---Jos 
15:21, 33, 39. 

5. Usa ka anak nga lalaki ni Joiarib sa tribo ni 
Juda.--Neh 11:4, 5. 

6. Usa ka saserdote nga nagpuyo sa Jerusalem 
human sa pagbalik gikan sa pagkadestiyero sa Ba- 
bilonya, ang anak nga lalaki ni Jeroham.---1Cr 
9:10-12, Neh 11:12. 

7. Usa ka Israelinhon nga usa sa mga kaliwat ni 
Bani kinsa nagdiborsiyo sa ilang langyawng mga 
asawa ug nagpapahawa sa ilang mga anak human 
sa pagkadestiyero sa Babilonya.---Esd 10:29, 44. 

8. Lain pa sa mga Israelinhon nga nagpapahawa 
sa ilang langyawng mga asawa ug mga anak, 
ang iyang katigulangan nga pangulo mao si Binui. 
--Esd 10:38, 39, 44. 


ADALIA. Usa sa napulo ka anak nga lalaki ni 
Haman.---Est 9:7-10, tan-awa ang HAMAN. 


[Si Jehova Nagdayandayan [sa tag-iya 

ADAMA [Yuta]. Usa sa kinutaang mga siyudad 
sa teritoryo nga gipahat ngadto sa tribo ni Neptali. 
Ang lokasyon niini wala gayod mahibaloi.---Jos 19: 
32, 36. 


ADAMI-NEKEB [Yuta sa Pagdughang (Pag- 
bangag)]. Usa ka dapit sa habagatang bahin sa 
Neptali. (Jos 19:33) Gituohan sa kadaghanan nga 
mao kini ang Khirbet et-Tell (Tel Adami), sa iba- 
baw ug sa K sa Khirbet ed-Damiyeh, mga 16 km 
(10 mi) sa SAS sa Nasaret ug mga tungatunga tali 
sa Tiberias ug sa Bukid sa Tabor. Ang nahimuta- 
ngan niini nahimong usa ka karaang ruta sa panon 
sa mga magpapanaw tali sa Gilead ug sa Patag sa 
Aco. 


ADAN [Yutan-ong Tawo, Katawhan, gikan sa 
lintunganayng pulong nga nagkahulogang “pula']. 
Ang Hebreohanong pulong para niining personal 
nga ngalan makita kapig 560 ka higayon diha sa 
Kasulatan, nga sagad gigamit ingong generic nga 
termino para sa indibiduwal ug sa katawhan sa li- 
nangkob, sama sa “tawo” o “katawhan.” 

1. Ang Diyos nag-ingon: “Buhaton nato ang 
tawo sumala sa atong larawan.” (Gen 1:26) Pagka- 
talagsaon nga makasaysayanhong pahayag! Ug 
diha sa kasaysayan wala gayoy sama sa posisyon 
nga nahuptan ni Adan, ang “anak sa Diyos,”---ang 
unang tawhanong linalang! (Luc 3:38) Si Adan 
mao ang purongpurong sa himaya sa yutan-ong 
mga buhat ni Jehova sa paglalang, dili lamang tu- 
ngod sa panahon nga duol sa kataposan sa unom 
ka yugto sa paglalang apan, labing hinungdanon, 
tungod kay “sa larawan sa Diyos iyang gilalang 
siya.” (Gen 1:27) Maoy hinungdan nga ang hing- 
pit nga tawong si Adan ug ang iyang mga anak 
nga nahitumpawak sa dakong kaalaotan nakaba- 
ton ug mga gahom sa pangisip ug mga katakos 
nga labaw kaayo sa tanang uban pang yutan-ong 
mga linalang. 


Sa unsang paagi gibuhat si Adan 
diha sa dagway sa Diyos? 


Kay gibuhat diha sa dagway sa iyang Dakong 
Maglalalang, nabatonan ni Adan ang mga hiyas sa 
Diyos nga gugma, kaalam, hustisya, ug gahom, 
busa aduna siyay pagbati sa moralidad nga nag- 
langkit sa tanlag, usa ka butang nga bag-o gayod 
sa natad sa yutan-ong kinabuhi. Kay hulad sa lara- 
wan sa Diyos, si Adan mahimong usa ka adminis- 
trador sa tibuok kalibotan ug ubos sa iyang pagbu- 
lot-an ang mga linalang sa dagat ug sa yuta ug ang 
mga langgam sa kahanginan. 

Dili kinahanglan nga si Adan mahimong espiri- 
tung linalang, sa bug-os man o kaha sa bahin 


ADAN 


lamang, aron makahupot ug mga hiyas nga sama 
sa Diyos. Si Jehova nag-umol sa tawo gikan sa 
abog sa yuta, nagbutang diha kaniya sa puwersa sa 
kinabuhi mao nga siya nahimong buhing kalag, ug 
Siya naghatag kaniya sa katakos aron isumbalik- 
silaw ang larawan ug dagway sa iyang Maglala- 
lang. “Ang unang tawo gikan sa yuta ug hinimo 
sa abog.” “Ang unang tawo nga si Adan nahi- 
mong buhing kalag.” (Gen 2:7: 1Co 15:45, 47) Kad- 
to maoy sa tuig 4026 W.K.P. Lagmit tinghunlak 
kadto sa maong tuig, kay ang labing karaang mga 
kalendaryo sa tawo nagsugod sa pag-ihap sa pana- 
hon sa tinghunlak sa mga Oktubre 1, o sa unang 
bag-ong bulan sa lunar nga sibil nga tuig.---Tan- 
awa ang TUIG. 

Ang pinuy-anan ni Adan usa gayod ka talagsa- 
ong paraiso, usa ka tinuod nga tanaman sa kahi- 
muot nga gitawag ug Eden (tan-awa ang EDEN 
Num. 1), nga nagtagana kaniya sa tanang kina- 
hanglanong pisikal nga mga butang sa kinabuhi, 
kay anaa didto ang “tanang kahoy nga tilinguhaon 
sa panan-aw ug maayong kan-on” alang sa iyang 
dumalayong pagkinabuhi. (Gen 2:9) Gilibotan si 
Adan sa tanang matang sa makigdaitong mga ha- 
yop. Apan nag-inusara si Adan. Walay laing lina- 
lang “sumala sa iyang matang’ nga iyang ikaestor- 
ya. Nakita ni Jehova nga “dili maayo alang sa tawo 
nga magpadayon nga mag-inusara.” Busa pinaagi 
sa operasyon nga gihimo sa Diyos, ang una ug ang 
bugtong nga matang sa operasyon, gikuhaan ni Je- 
hova ug gusok si Adan ug gihimo kining usa ka ba- 
baye nga katugbang aron mahimong iyang asawa 
ug inahan sa iyang mga anak. Kay nalipay pag-ayo 
sa maong matahom nga katabang ug permanen- 
teng kauban, gipatugbaw ni Adan ang unang nare- 
kord nga balak, “Kini sa kataposan bukog sa akong 
mga bukog ug unod sa akong unod,” ug siya gita- 
wag nga babaye “tungod kay gikan sa lalaki kini 
siya gikuha.” Sa ulahi gitawag ni Adan ang iyang 
asawa nga Eva. (Gen 2:18-23, 3:20) Ang katinuo- 
ran niini nga asoy gipamatud-an ni Jesus ug sa 
mga apostoles.--Mat 19:4-6, Mar 10:6-9: Efe 5:31: 
1Ti 2:13. 

Dugang pa, gipanalanginan ni Jehova kining 
bag-ong kinasal pinaagi sa dagayang makalilipay 
nga buluhaton. (Itandi ang Ecc 3:13, 5:18.) Wala 
sila tungloha sa pagkawalay-buhat. Kinahanglang 
magmapuliki ug aktibo sila sa pagpatahom ug pag- 
atiman sa ilang tanaman nga pinuy-anan, ug sam- 
tang sila modaghan ug magpuno sa yuta uban sa 
bilyonbilyon nga sama sa ilang matang, sila mag- 
pakaylap niini nga Paraiso ngadto sa kinutbanan sa 
yuta. Kini maoy sugo sa Diyos.---Gen 1:28. 

“Nakita sa Diyos ang tanan nga iyang gibuhat 
ug, tan-awa! kadto maayo kaayo.” (Gen 1:31) Sa 

pagkatinuod, sa sinugdanan hingpit si Adan sa ta- 
nang bahin. Siya gisangkapan sa katakos sa pag- 
sulti ug sa ugmad na kaayong bokabularyo. Siya 
may katakos sa paghatag ug makahuloganong mga 
ngalan sa buhing mga linalang sa iyang palibot. 
Siya makahimo sa pagpakigsulti sa iyang Diyos ug 
sa iyang asawa. 

Tungod niining tanang hinungdan ug daghan pa, 
si Adan obligado nga mohigugma, mosimba, ug 
hugot nga mosunod sa iyang Dakong Maglalalang. 
Labaw pa niana, ang Unibersohanong Maghaha- 
tag-balaod naghatag kaniya sa simpleng balaod sa 
pagkamasinugtanon ug bug-os nagpahibalo kaniya 
sa matarong ug makataronganong silot sa pag- 
kadili-masinugtanon: “Apan kon bahin sa kahoy sa 
kahibalo sa maayo ug sa daotan dili ka gayod mo- 
kaon gikan niini, kay sa adlaw nga mokaon ka 
gikan niini mamatay ka gayod.” (Gen 2:16, 17, 3: 
2, 3) Bisan pa niining tin-aw nga balaod nga dunay 
bug-at nga silot tungod sa pagkadili-masinugta- 
non, siya misupak. 

Mga Resulta sa Sala. Si Eva bug-os nalimbo- 
ngan ni Satanas nga Yawa, apan “si Adan wala ma- 
limbongi,” nag-ingon si apostol Pablo. (1Ti 2:14) 
Uban sa bug-os nga kahibalo si Adan kinabubut- 
on ug tinuyo nga misupak ug unya ingong usa ka 
makasasala siya misulay sa pagtago. Sa dihang gi- 
husay, inay nga masubo o magbasol o mangayog 
pasaylo, misulay si Adan sa pagpakamatarong sa 
iyang kaugalingon ug sa pagdat-og sa iyang tulu- 
bagon ngadto sa uban, gani gibasol pa si Jehova tu- 
ngod sa iya mismong kinabubut-ong sala. “Ang 
babaye nga imong gihatag aron makauban nako, 
siya ang naghatag kanako sa bunga gikan sa kahoy 
ug busa ako mikaon.” (Gen 3:7-12) Busa gipalayas 
si Adan gikan sa Eden ngadto sa usa ka wala ma- 
ugmad nga yuta nga tinunglo aron magpatunghag 
mga sampinit ug mga kudyapa, aron didto mag- 
antos sa pagkinabuhi kutob sa mahimo, nga mag- 
ani sa mapait nga mga bunga sa iyang sala. Sa ga- 
was sa tanaman, nga naghulat sa kamatayon, si 
Adan nanganak ug mga anak nga lalaki ug baba- 
ye, nga tulo lamang sa mga ngalan ang napreser- 
bar---si Cain, Abel, ug Set. Napasa ni Adan ngadto 
sa tanan niyang mga anak ang napanunod nga 
sala ug kamatayon, kay siya mismo makasasala. 
--Gen 3:23: 4:1, 2, 25. 

Mao kini ang makapaguol nga sinugdanan nga 
gihatag ni Adan sa tawhanong rasa. Ang paraiso, 
kalipay, ug kinabuhing walay kataposan nahanaw, 
ug puli niini naangkon ang sala, pag-antos, ug ka- 
matayon tungod sa pagkadili-masinugtanon. “Ang 
sala misulod sa kalibotan pinaagi sa usa ka tawo ug 
ang kamatayon pinaagi sa sala, ug sa ingon ang 
kamatayon mikaylap sa tanang tawo tungod kay 

silang tanan nakasala man.” “Ang kamatayon nag- 
mando ingong hari sukad kang Adan.” (Rom 5:12, 
14) Apan pinaagi sa iyang kaalam ug gugma si Je- 
hova nagtagana ug “ikaduhang tawo,” “ang katapo- 
sang Adan,” nga mao ang Ginoong Jesu-Kristo. 
Pinaagi niining masinugtanong “Anak sa Diyos” 
nabuksan ang dalan diin ang mga anak sa dili- 
masinugtanong “unang tawo nga si Adan” maka- 
baton pag-usab sa Paraiso ug sa kinabuhing walay 
kataposan, ug gani ang iglesya o kongregasyon ni 
Kristo makabaton sa langitnong kinabuhi. “Kay 
ingon nga diha kang Adan ang tanan nangamatay, 
sa ingon usab diha kang Kristo ang tanan pagabu- 
hion.”--Ju 3:16, 18, Rom 6:23: 1Co 15:22, 45, 47. 

Human palayasa ang makasasalang si Adan gi- 
kan sa Eden iyang nasaksihan sa ulahi ang pag- 
buno sa iyang kaugalingong anak, paghingilin sa 
iyang mamumuno nga anak, pag-abuso sa kahika- 
yan sa kaminyoon, ug ang pagpasipala sa sagra- 
dong ngalan ni Jehova. Iyang nasaksihan ang pag- 
tukod sa usa ka siyudad, ang pagmugna sa mga 
instrumento sa musika, ug ang pagsalsal ug mga 
himan nga ginama sa puthaw ug tumbaga. Nagsil- 
bing paghukom kang Adan ang nakita niyang pa- 
nig-ingnan ni Enoc, “ang ikapito sa laray gikan 
kang Adan,” ang usa nga “nagpadayon sa pagla- 
kaw uban sa matuod nga Diyos.” Siya nabuhi pa 
gani ug nakakita sa amahan ni Noe nga si Lamek 
sa ikasiyam nga kaliwatan. Sa kataposan, human 
sa 930 ka tuig, nga ang kadaghanan niini gigugol 
sa inanay nga pagkamatay, si Adan mibalik sa 
abog diin siya gikuha, sa tuig 3096 W.K.P., sumala 
sa giingon ni Jehova.---Gen 4:8-26, 5:5-24: Jud 14, 
tan-awa ang LAMEK Num. 2. 

2. Usa ka siyudad nga gihisgotan sa Josue 3:16 
nga tupad sa Zaretan. Kini sagad nga gituohang 
mao ang Tell ed-Damiyeh (Tel Damiya'), usa ka da- 
pit sa S sa Suba sa Jordan nga mga 1 km (0.6 mi) sa 
H diin magtagbo ang Jordan ug ang bul-oganang 
walog sa Jabok; kini maoy mga 28 km (17 mi) sa 
AAS sa Jerico. Ang ngalan sa siyudad lagmit nag- 
gikan sa kolor sa binanlas nga yutang-kulonon, nga 
dagaya niana nga rehiyon.---1Ha 7:46. 

Ang rekord sa Bibliya nagpakita nga ang pag- 
pondo sa katubigan sa Jordan sa dihang mitabok 
ang Israel sa suba nahitabo didto sa Adan. Ang 
Walog sa Jordan mihiktin pag-ayo, sugod sa dapit 
sa Tell ed-Damiyeh (Tel Damiya') paamihanan, ug 
ang kasaysayan nagrekord nga sa tuig 1267 na- 
sampongan ang suba niining dapita mismo tungod 
sa pagdahili sa taas nga bungdo tabok sa suba, 
nga nagpahunong sa pag-agos sa tubig sulod sa 
mga 16 ka oras. Sa modernong kapanahonan, ang 
mga pagtay-og sa yuta niadtong ting-init sa 1927 
nakapahinabo pag-usab ug mga pagdahili sa yuta 

nga nakapapondo sa Jordan nga tungod niana ang 
agos sa tubig nahunong sulod sa 2172 ka oras. (The 
Foundations of Bible History: Joshua, Judges, ni 
J. Garstang, London, 1931, pp. 136, 137) Kon mao 
kini ang paagi nga nakita sa Diyos nga angayng 
gamiton, nan ang pagpondo sa suba sa mga adlaw 
ni Josue milagrosong giorasan ug gituyo aron mo- 
sibo sa panahon sa pagtabok sa Jordan sa adlaw 
nga gipahibalo daan ni Jehova pinaagi kang Josue. 
--Jos 3:5-13. 


ADAR. Ang ngalan sa ika-12 nga lunar nga 
bulan sa sagradong kalendaryo sa mga Hudiyo hu- 
man sa pagkadestiyero, apan ang ika-6 sa sekular 
nga kalendaryo. (Est 3:7) Kini katumbas sa bahin 
sa Pebrero ug bahin sa Marso. Human sa bulan sa 
Adar nga ang isal-ot nga bulan, nga gitawag ug 
Veadar, o ang ikaduhang Adar, idugang sa partiku- 
lar nga mga tuig. 

Niining bulana, nga modangat sa naghinapos 
ang tingtugnaw ug mosunod ang tingpamulak, 
ang mga kahoyng algaroba mosugod sa pagpamu- 
lak sa mga bahin sa Palestina, ug sa mainit nga 
ubos nga mga kayutaan ang mga kahoyng kahel 
ug lemon mahimo nang pupoan. 

Pinaagi sa harianong sugo ni Haring Ahasuero 
sa Persia, ang ika-13 nga adlaw sa Adar nagtima- 
an sa kalaglagan sa tanang Hudiyo diha sa sakop 
nga mga distrito sa iyang dominyo, tungod kini sa 
pagsiba sa iyang primer ministro nga si Haman. 
Ang usa ka bag-ong sugo, nga gipagula tungod sa 
pagpataliwala ni Rayna Ester, naghatag ug kadao- 
gan sa mga Hudiyo batok sa mga mopatay unta 
kanila, ug human niana gisugo ni Mardokeo nga 
ang ika-14 ug ika-15 nga adlaw sa Adar pagasau- 
logon ingong paghinumdom sa ilang kaluwasan. 
(Est 3:13, 8:11, 12, 9:1, 15, 20, 21, 27, 28) Kini nga 
Hudiyohanong pista nailhan nga Purim, usa ka 
ngalan nga naggikan sa “Pur, nga mao, ang Ripa.” 
--Est 9:24-26, tan-awa ang PURIM. 

Ang Adar mao usab ang bulan nga natapos ni 
Gobernador Zorobabel ang pagtukod pag-usab sa 
templo sa Jerusalem. (Esd 6:15) Sa ubang teksto sa 
Bibliya kini gihisgotan lamang ingong ang “ikana- 
pulog-duha ka bulan. ”--2Ha 25:27; 1Cr 27:15; Jer 
52:31, Eze 32:1. 


ADBEEI. Usa ka apong lalaki ni Abraham, nga 
gitala nga ikatulo sa 12 ka anak nga lalaki ni Isma- 
el, ug ang iyang inahan usa ka Ehiptohanon. Siya 
ang pangulo sa usa ka banay sa tribo nga nagda- 
la sa iyang ngalan.---Gen 21:21, 25:13-16, 1Cr 1:29. 


ADDAR. 
1. Anak nga lalaki ni Bela, usa ka Benjaminhon. 
— 1Cr 8:1, 3. 

2. Usa ka lungsod sa habagatang utlanan sa 
Juda nga nahimutang duol sa Kades-barnea. (Jos 
15:3) Sa asoy ni Josue kini gitala nga nahimu- 
tang tali sa Hesron ug Karka, apan sa Numeros 
34:4 mopatim-aw nga ang ngalang Hesron (nagka- 
hulogang “Sawang, Balangay”) gikombinar sa Ad- 
dar aron mahimong Hazar-addar, sanglit ang mga 
asoy managsama. Ang librong Biblical Archaeolo- 
gy (ni G. E. Wright, 1962, p. 71) nagsugyot nga ang 
posibleng lokasyon niini mao ang “Ain el-Qudeirat, 
diin ang usa ka kanunayng nag-agos nga tubod 
nagpatubig sa usa ka gamay apan tabunok nga wa- 
log. Kini nahimutang nga mga 8 km (5 mi) sa AAK 
sa “Ain Qedeis, ang posibleng lokasyon sa Kades- 
barnea. 


ADI. Ang anak nga lalaki ni Cosam ug amahan 
ni Melqui. Ingong usa ka kaliwat ni David pinaagi 
kang Natan, si Adi maoy katigulangan ni Jesus. 
—luc 3:28, 31. 


ADIEL [Ang Diyos Maoy Usa ka Dayandayan]. 

1. Ang amahan ni Azmavet nga gitudlo ni Ha- 
ring David nga magdumala sa iyang harianong ti- 
piganan sa bahandi.--1Cr 27:25, 31. 

2. Usa sa mga pangulo sa tribo ni Simeon, kin- 
sa, sa mga adlaw ni Haring Ezequias sa Juda sa ika- 
walong siglo W.K.P., miduyog sa pagpapahawa sa 
mga Hamihanon gikan sa rehiyon duol sa Gedor. 
— 1Cr 4:36, 38-41. 

3. Usa ka Aaronikong saserdote sa balay sa 
amahan ni Imer kansang amahan mao si Jazera. 
Ang iyang anak nga lalaking si Maasai nag-alagad 
sa Jerusalem human sa pagkadestiyero sa Babilon- 
ya.— 1Cr 9:12. 


ADIN [Mahbiligon sa Kalipay]. Usa sa mga pa- 
ngulo sa amahan sa Israel, kansang ginatos ka mga 
kaliwat namalik kauban ni Zorobabel gikan sa pag- 
kadestiyero sa Babilonya. (Esd 2:15; Neh 7:20) Sa 
ulahi, dugang pang 51 sa iyang mga kaliwat ang 
namalik kauban ni Esdras niadtong 468 W.K.P. 
(Esd 8:6) Ang usa ka prinsipe nga hawas sa balay 
sa amahan ni Adin maoy lakip niadtong nagpama- 
tuod sa “kasaligang kontrata” nga gihimo sa mga 
adlaw ni Nehemias.---Neh 9:38; 10:1, 16. 


ADINA [gikan sa lintunganayng pulong nga 
nagkahulogang “nahimuot kaayo” [nga mao, miba- 
tig kalipay]]. Ang anak nga lalaki ni Siza, ug usa ka 
opisyal nga nangulo sa 30 ka uban pang Rubenhon 
sa kasundalohan ni David.— 1Cr 11:26, 42. 


ADINO. Tan-awa ang JOSEB-BASEBET. 


ADITAIM. Usa sa mga siyudad sa Juda nga 
nahimutang sa Sepela, o ubos nga kayutaan. (Jos 
15:33, 36) Ang tukmang nahimutangan niini dili 
tino. 

ADLAI. Amahan ni Sapat, kinsa nag-alagad 
ingong tagdumala sa mga panon sa baka ni David 
sa ubos nga kapatagan.— 1Cr 27:29. 


ADLAW, I. Ang mas dako sa duha ka langit- 
nong mga banwag sa yuta; ang gilalang nga pa- 
ngunang tinubdan sa enerhiya sa yuta, nga kon 
wala kini imposible ang kinabuhi sa yuta. Ang ad- 
law (Heb., she'mesh; Gr., helios) ug ang bulan, 
nagsilbing taknaan usab sa tawo sa pagsukod sa 
mga panahon, mga adlaw, ug mga tuig. (Gen 1:14- 
18) Ang adlaw maoy gasa gikan sa “Amahan sa la- 
ngitnong mga kahayag” nga nagpasidlak niini iba- 
baw sa tanan, sa daotan ug sa maayo. (San 1:17; 
Jer 31:35; Mat 5:45) Dayag nga ang adlaw ikaingon 
nga nagdayeg sa halangdong Maglalalang niini. 
-Sal 148:3. 

Ang adlaw maoy usa ka bituon nga mga 1,392,- 
000 km (865,000 mi) ang diyametro, kapin sa usa 
ka gatos ka beses sa diyametro sa yuta, ug kapin sa 
usa ka milyon ka beses sa gidak-on sa yuta. Ang 
aberids nga distansiya niini gikan sa yuta maoy 
kapin sa 149,600,000 km (93,000,000 mi). Ang 
temperatura sa adlaw giingon nga mga 6,000°C. 
(11,000°F.). Apan tungod sa gilay-on niini gikan sa 
yuta, wala pay usa ka bahin sa usa ka bilyon sa gi- 
pagula niini nga enerhiya ang makaabot sa yuta, 
apan igo na kini nga enerhiya sa pagtaganag maa- 
yong mga klima nga magpaposible sa kinabuhi sa 
katanoman ug kahayopan sa yuta.—Deu 33:14; 
2Sa 23:4. 

Si Jehova ug si Kristo Labawng Madan- 
agon. Ang labaw nga kadan-ag ug himaya ni 
Jehova, ang Maglalalang sa adlaw, gipaila sa ka- 
matuoran nga ang iyang nabanhawng Anak, sa 
daklit nga pagpadayag kang Saulo, nagpasidlak ug 
kahayag nga “masilaw pa sa adlaw.” (Buh 26:13) 
Sa balaang siyudad, ang Bag-ong Jerusalem, dili 
na kinahanglan ang adlaw ingong kahayag, kay 
“ang himaya sa Diyos” magdan-ag niini ug ang 
“lampara niini” mao ang Kordero.--Pin 21:2, 23; 
22:5. 

Gahom sa Diyos Ibabaw sa Kahayag sa Ad- 
law. Sa adlaw nga gilansang si Jesus diha sa es- 
taka sa pagsakit, gikan sa ikaunom nga takna (alas 
11:00 s.b. hangtod sa alas 12 sa kaudtohon) hang- 
tod sa ikasiyam nga takna (alas 2:00 hangtod sa 
alas 3:00 s.h.) ang kangitngit mitabon sa tibuok 
yuta. (Mat 27:45; Mar 15:33) Ang asoy ni Lucas 
nagdugang nga ang kangitngit mitabon “tungod 
kay ang kahayag sa adlaw nawala.” (Luc 23:44, 45) 
Kini dili mahimong tungod sa eklipse sa adlaw pi- 
naagi sa bulan, sama sa gihunahuna sa uban, kay 
ang kangitngit nahitabo sa panahon sa Paskuwa, 
nga maoy panahon nga kanunayng takdol ang bu- 
lan. Mga duha pa ka semana human niini nga ang 

bulan maoy lunod, nga mao, anaa sa samang di- 
reksiyon sa adlaw gikan sa yuta (ang panahon nga 
mahitabo ang mga eklipse sa adlaw). 

Dugay na sa wala pa kining hitaboa, gipasunda- 
yag na ni Jehova ang iyang katakos sa pagtak-op 
sa kahayag sa adlaw. Kini nahitabo sa dihang ang 
mga Israelinhon didto pa sa Ehipto. Sa nahitabo 
ang ikasiyam nga hampak ang baga nga kangitngit 
milukop sa mga Ehiptohanon mao nga kini “ma- 
batyagan.” Kini miabot ug tulo ka adlaw, nga mas 
dugay pa kay sa bisan unsang eklipse sa adlaw pi- 
naagi sa bulan. Lain pa, sa kasikbit nga yuta sa Go- 
sen, ang mga Israelinhon sa samang panahon adu- 
nay kahayag.---Ex 10:21-23. 

Sa pagtubag sa pangutana sa iyang mga tinun- 
an labot sa iyang presensiya ug sa kataposan sa 
sistema sa mga butang, gitagna ni Jesus ang talag- 
saong pagngitngit sa adlaw.--Mat 24:3, 29, Mar 
13:24: Luc 21:25; itandi ang Isa 13:10, Joe 2:10, 31, 
3:15: Buh 2:20, tan-awa ang LANGIT (Pagngitngit sa 
Kalangitan). 

Panahon ug Direksiyon. Ang panahon sa- 
gad gipaila pinaagi sa mga paghisgot sa posisyon 
sa adlaw. (Gen 15:12, 17: 32:31: Deu 16:6, Jos 8:29; 
Huk 9:33, 1Sa 11:9) Ingon usab niana ang pagpaila 
sa direksiyon. (Deu 11:30; Jos 12:1) Ang “ilalom 
sa adlaw” gigamit nga nagkahulogang “bisan diin 
(o bisan asa) sa yuta.” (Ecc 5:18, 9:11) Ang “ilalom 
sa panan-aw” sa adlaw o sa “atubangan sa adlaw” 
nagkahulogang “diha sa dayag, aron makita sa ta- 
nan."--2Sa 12:11, 12. 

Mahulagwayong Paggamit. Si Jehova nga 
Diyos gitawag nga “adlaw ug taming,” dili nga siya 
maoy diyos sa kinaiyahan, kondili nga siya maoy 
Tuboran sa kahayag, kinabuhi, ug enerhiya. (Sal 
84:11) Gihisgotan usab siya ingong landong alang 
sa iyang katawhan, aron nga “ang adlaw dili moda- 
ot” kanila. Ang gipasabot dinhi nga magdalag ka- 
talagman gipakasama sa kainit sa adlaw. (Sal 121: 
6, 7) Ang paglutos (Mat 13:5, 6, 20, 21) ug ang ka- 
suko sa Diyos usahay gihawasan sa makapagba 
nga kainit sa adlaw.---Pin 7:16. 

Gipakasama ni Jehova ang rebelyosong Jerusa- 
lem sa usa ka babaye nga nanganak ug pito ka 
anak nga lalaki, nga naghubit sa paghukom nga 
modangat kaniya pinaagi sa mahulagwayong eks- 
presyon nga, “Ang iyang adlaw misalop samtang 
adlawan pa,” nga mao, sa dili pa moabot ang kinu- 
toban sa iyang kinabuhi masinati niya ang katalag- 
man. Kini natuman sa dihang ang Jerusalem gilag- 
lag sa Babilonya. (Jer 15:9) Sa susama, si Miqueas 
mitagna batok sa mga manalagna nga nagpahisa- 
laag sa Israel: “Ang adlaw mosalop diha sa mga 
manalagna, ug ang adlaw mongitngit ibabaw kani- 
la.” (Miq 3:6: itandi ang Am 8:9.) Ang pagman- 

do sa Gingharian ni Jehova gihulagway nga ha- 
yag kaayo mao nga ikaingon, sa pagpanag-ing: 
“Ang takdol nga bulan nanglipaghong, ug ang nag- 
dan-ag nga adlaw naulaw.” (Isa 24:23) Si Jesus 
nag-ingon nga sa kataposan sa sistema sa mga bu- 
tang “ang mga matarong mosidlak ingon nga ka- 
hayag sa adlaw diha sa gingharian sa ilang Ama- 
han. ”--Mat 13:39, 43, itandi ang Dan 12:3; tan-awa 
ang KAHAYAG. 

Pagsimba sa Adlaw. Sa panahon sa buluha- 
ton sa pagpanghinlo ni Haring Josias, “iyang gi- 
wagtang ang mga saserdote sa langyawng diyos, 
nga gipamutang sa mga hari sa Juda aron sila 
maghimog gipaaso nga halad .. . sa adlaw ug sa 
bulan.” “Dugang pa, ang mga kabayo nga gihatag 
sa mga hari sa Juda alang sa adlaw iyang gipahu- 
nong sa pagsulod sa balay ni Jehova .. . ug ang 
mga karo sa adlaw iyang gisunog sa kalayo.” (2Ha 
23:5, 11) Sa ulahi, ang manalagna nga si Ezequiel 
nga didto sa Babilonya gihatagan ug panan-awon 
bahin sa templo ni Jehova sa Jerusalem. Didto 
iyang nakita ang mga 25 ka tawo taliwala sa porti- 
ko ug sa halaran, nga “nagyukbo patumong sa sid- 
lakan, ngadto sa adlaw.” (Eze 8:16) Ang maong 
makaluod nga mga buhat nagpahinabog kagun- 
oban sa Jerusalem niadtong 607 W.K.P., sa dihang 
ang instrumento ni Jehova nga si Nabucodonosor 
naglaglag sa siyudad ug sa templo.---Jer 52:12-14. 

Anino nga Mibalik ug Napulo ka Ang-ang. 
Ang paggamit sa adlaw ingong taknaan nagsugod 
sa wala pa ang ikawalong siglo W.K.P. didto sa Ba- 
bilonya ug Ehipto. Apan, ang Hebreohanong pu- 
long nga ma-@lohth', nga gihubad nga “taknaan" sa 
2 Hari 20:11 ug Isaias 38:8 sa King James Version, 
sa literal nagkahulogan nga “mga ang-ang” (NW), 
sama usab sa makita sa mga hubad sa panaplin ni- 
ini nga mga bersikulo diha sa King James Version. 
Kining pulonga gigamit usab diha sa mga supers- 
kripsiyon sa 15 ka “Awit sa Pagtungas,” sa Salmo 
120 hangtod sa 134. 

Diha sa mga teksto nga gihisgotan, sa 2 Hari 
20:8-11 ug Isaias 38:4-8, giasoy ang bahin sa tili- 
mad-on nga gihatag sa Diyos sa nasakit nga si Ha- 
ring Ezequias ingong tubag sa pag-ampo ni Isaias. 
Kini naglakip sa pagpasibog ug pagpabalik ug na- 
pulo ka ang-ang sa anino nga inanay nang mipau- 
bos. Kini mahimong magtumong sa mga ang-ang 
o grado sa usa ka sundial o orasan pinasukad sa ad- 
law, ug lagmit gayod nga ang amahan ni Ezequias 
nakapanag-iya niini nga orasan, nga posibleng na- 
kabaton niini gikan sa Babilonya. Apan, ang Hudi- 
yong historyador nga si Josephus, sa paghisgot 
niining maong asoy, nag-ingon nga kining mga 
ang-ang ni Ahaz anaa “sa sulod sa balay,” nga mo- 
patim-awng nagpakita nga kini maoy bahin sa 

hagdanan. (Jewish Antiquities, X, 29 [ii, 1]) Tinga- 
li dihay haligi nga gipatindog tapad sa hagdanan 
aron madan-agan sa adlaw ug magpahinabog ani- 
no nga inanayng moirog diha sa mga ang-ang sa 
hagdanan ug busa nagsilbing usa ka taknaan. 
Ang maong milagro lagmit nga naglangkit sa re- 
lasyon tali sa yuta ug sa adlaw, ug kon mao, mahi- 
mong susama kini sa milagro nga natala sa Josue 
10:12-14. (Tan-awa ang GAHOM, GAMHANANG MGA 
BUHAT [Adlaw ug bulan wala molihok].) Mopatim- 
aw nga kini nga tilimad-on nabaniog pag-ayo, 
sanglit ang 2 Cronicas 32:24, 31 nagpakita nga ang 
mga mensahero gipadala gikan sa Babilonya ngad- 
to sa Jerusalem aron sa pagpakisayod bahin niini. 


ADLAW, II. Gihimo ni Jehova nga Diyos ki- 
ning hinungdanong pagbahin sa panahon sa unang 
“adlaw” sa yugto nga iyang giandam ang yuta 
alang sa katawhan, sa dihang ang dan-ag sa hanap 
nga kahayag dayag nga milusot sa naglimin nga 
mga panganod, nga tungod niana ang yuta nga 
natabonan sa umog nakasinati sa unang adlaw ug 
gabii niini samtang kini mituyok sa ehe o axis nii- 
ni pinaagi sa kahayag sa adlaw. “Gipahinabo sa Di- 
yos ang pagkabahin tali sa kahayag ug sa kangit- 
ngit. Ug gitawag sa Diyos ang kahayag nga Adlaw, 
apan ang kangitngit iyang gitawag nga Gabii.” 
(Gen 1:4, 5) Dinhi ang pulong nga “Adlaw” nagtu- 
mong sa mga takna panahon sa adlaw nga lahi sa 
kagabhion. Apan, human niana ang rekord nagpa- 
dayon sa paggamit sa pulong nga “adlaw” sa pag- 
tumong sa ubang mga yunit sa panahon nga nag- 
kalainlain ang gitas-on. Diha sa Hebreohanon ug 
Gregong Kasulatan, ang pulong nga “adlaw” (Heb., 
yohm, Gr., heme'ra) gigamit diha sa literal ug sa 
mahulagwayon o bisan sa simboliko nga diwa. 

Ang usa ka solar nga adlaw, nga hinungdanong 
yunit sa panahon, giestablisar pinasukad sa kom- 
pletong pagtuyok sa yuta diha sa ehe niini, sama sa 
dihang ang adlaw mogikan sa meridian, ang kina- 
tas-ang dapit nga maabot niini panahon sa kaudto- 
hon, hangtod nga kini mobalik nganha niini. Ki- 
ning solar o sibil nga adlaw sa pagkakaron gibahin 
ngadto sa duha ka yugto nga 12 ka oras ang ma- 
tag usa. Ang yugto sa kabuntagon gipaila pinaagi 
sa Latin nga ante meridiem (a.m.) ug ang yugto 
sa kahaponon pinaagi sa Latin nga post meri- 
diem (p.m.). Apan, sa kapanahonan sa Bibliya gi- 
gamit ang nagkalainlaing ubang mga paagi sa pag- 
bahin sa adlaw. 

Ang adlaw sa mga Hebreohanon magsugod sa 
gabii, human sa pagsalop sa adlaw, ug matapos 
kini pagkaugma sa pagsalop sa adlaw. Busa, ang 
usa ka adlaw maoy gikan sa usa ka gabii hangtod 
sa laing gabii. “Gikan sa gabii hangtod sa laing ga- 
bii kinahanglan ninyong tumanon ang inyong ig- 

papahulay.” (Lev 23:32) Kini nagsunod sa sumba- 
nan sa mga adlaw sa paglalang ni Jehova, sumala 
sa gipakita sa Genesis 1:5: “Dihay kagabhion ug di- 
hay kabuntagon, unang adlaw."--Itandi ang Dan 
8:14. 

Ang mga Hebreohanon dili lamang mao ang 
nag-ihap sa adlaw gikan sa gabii hangtod sa laing 
gabii, gihimo usab kini sa mga Fenicianhon, mga 
taga-Numidia, ug mga taga-Atenas. Ang mga Ba- 
bilonyanhon, sa laing bahin, nag-ihap sa adlaw gi- 
kan sa pagsubang sa adlaw hangtod sa laing pag- 
subang sa adlaw, samtang ang mga Ehiptohanon 
ug mga Romano nag-ihap niini gikan sa tungang- 
gabii hangtod sa laing tungang-gabii (sama sa ka- 
sagarang gihimo karong adlawa). 

Bisan tuod ang mga Hebreohanon nagsugod sa 
ilang adlaw sa gabii, usahay sila naghisgot ni- 
ini nga maorag nagsugod sa pagkabuntag. Pa- 
nanglitan, ang Levitico 7:15 nagaingon: “Ang unod 
sa halad-sa-pagpasalamat sa iyang mga halad-sa- 
panag-ambit pagakan-on sa adlaw sa iyang pagha- 
lad. Dili siya magsalin sa bisan unsa niana hangtod 
sa buntag.” Kini nga paggamit dayag nga maoy 
usa lamang ka ekspresyon sa pagpaila sa tibuok 
gabii. 

Sumala sa gihisgotan sa asoy sa paglalang, ang 
yugto nga adlawan gitawag usab nga adlaw. (Gen 
1:5; 8:22) Sa Bibliya kini gibahin ngadto sa kinai- 
yanhong mga yugto: ang pagbanagbanag sa ka- 
buntagon, sa dili pa magsugod ang adlaw (Sal 
119:147: 1Sa 30:17); ang pagsubang sa adlaw o 
pagkakaadlawon (Job 3:9): ang kabuntagon (Gen 
24:54): ang kaudtohon o udtong tutok (Deu 28:29, 
1Ha 18:27, Isa 16:3; Buh 22:6), ang panahon sa 
pagsalop sa adlaw, nga nagtimaan sa pagtiklop sa 
adlaw (Gen 15:12, Jos 8:29): ug ang pagkilumkilom 
sa kagabhion o kangitngit sa kagabhion (2Ha 7: 
5, 7). Ang mga panahon sa paghimo sa pipila ka 
halad o sa pagsunog ug insenso sa mga saserdote 
maoy mga yugto usab sa panahon nga nahibaloan 
sa katawhan.---1Ha 18:29, 36; Luc 1:10. 


Unsa ang panahon 
“taliwala sa duha ka gabii”? 


Maylabot sa pag-ihaw sa kordero sa Paskuwa sa 
Nisan 14, ang Kasulatan naghisgot bahin sa “duha 
ka gabii.” (Ex 12:6) Bisan tuod ang pipila ka komen- 
taryo sa Hudiyohanong tradisyon nagsabot niini 
ingong ang panahon gikan sa kaudtohon (sa di- 
hang ang adlaw molingay na) hangtod sa pagsalop 
sa adlaw, mopatim-awng ang hustong kahulogan 
mao nga ang unang gabii maoy katumbas sa pag- 
salop sa adlaw, ug ang ikaduhang gabii maoy ka- 

tumbas sa panahon nga ang mibanaag nga kaha- 
yag o aninag sa adlaw moawop ug motaklap na 
ang kangitngit. (Deu 16:6: Sal 104:19, 20) Kini nga 
pagsabot mao usab ang gipahayag sa Katsilang 
rabbi nga si Aben-Ezra (1092-1167), maingon man 
usab sa mga Samarianhon ug mga Hudiyong Kara- 
ite. Mao kini ang pagsabot nga gipahayag sa mga 
eskolar sama kang Michaelis, Rosenmueller, Gese- 
nius, Maurer, Kalisch, Knobel, ug Keil. 

Walay indikasyon nga ang mga Hebreohanon 
migamit ug mga takna sa pagbahin sa adlaw sa 
wala pa sila madestiyero sa Babilonya. Ang pulong 
nga “takna” nga makaplagan sa Daniel 3:6, 15; 4: 
19, 33; 5:5 sa King James Version gihubad gikan sa 
Aramaikong pulong nga sha-ah, nga sa literal 
nagkahulogang “usa ka pagtan-aw” ug mas tuk- 
mang gihubad nga usa ka “gutlo.” Apan, ang pag- 
gamit sa mga Hudiyo sa mga takna nabatasan hu- 
man sa pagkadestiyero. Bahin sa “anino sa mga 
ang-ang” nga gihisgotan sa Isaias 38:8 ug 2 Hari 
20:8-11, kini lagmit gitawag ug sundial nga paagi 
sa pagbantay sa panahon, diin ang adlaw magpa- 
tunghag mga anino diha sa sunodsunod nga mga 
ang-ang.--Tan-awa ang ADLAW, I (Anino nga Mi- 
balik ug Napulo ka Ang-ang). 

Ang unang mga Babilonyanhon migamit ug 
sexagesimal nga sistema pinasukad sa matemati- 
kal nga sukod nga 60. Pinasukad niini nga sistema 
gibase nato ang atong pagbahin sa panahon diin 
ang adlaw gibahinbahin ngadto sa 24 ka oras (ma- 
ingon man ngadto sa duha ka yugto nga 12 ka oras 
ang matag usa), ug ang matag oras ngadto sa 
60 ka minutos nga 60 ka segundos ang matag mi- 
nuto. 

Sa mga adlaw sa yutan-ong ministeryo ni Jesus, 
ang batasan sa pagbahin sa yugto sa adlaw ngadto 
sa mga oras komon na. Busa, sa Juan 11:9 si Je- 
sus miingon: “Dili ba may napulog-duha ka takna 
ang adlaw?” Kini kasagarang giihap gikan sa pag- 
subang sa adlaw hangtod sa pagsalop sa adlaw, 
o gikan sa mga alas 6:00 s.b. hangtod sa alas 
6:00 s.g. Busa, ang “ikatulong takna” maoy mga 
alas 9:00 s.b., ug mao kining panahona nga ang ba- 
laang espiritu gibubo sa panahon sa Pentekostes. 
(Mat 20:3, Buh 2:15) Sa dihang si Jesus, nga gika- 
poy gikan sa usa ka panaw, naglingkod duol sa tu- 
boran ni Jacob, kadto maoy mga “ikaunom nga tak- 
na,” o udto, nga mao usab ang panahon nga si 
Pedro gigutom pag-ayo didto sa Jope. (Ju 4:6, Buh 
10:9, 10) Panahon usab kadto sa kaudtohon sa di- 
hang ang kangitngit mitaklap sa yuta hangtod sa 
“ikasiyam nga takna,” o mga alas 3:00 s.h., sa di- 
hang si Jesus nabugtoan sa gininhawa diha sa es- 
taka sa pagsakit. (Mat 27:45, 46; Luc 23:44, 46) Ki- 
ning ikasiyam nga takna gitawag usab nga “takna 
sa pag-ampo.” (Buh 3:1; 10:3, 4, 30) Busa, ang 

“ikapito nga takna” maoy mga ala 1:00 s.h. ug 
ang “ikanapulog-usa nga takna” maoy mga alas 
5:00 s.h. (Ju 4:52, Mat 20:6-12) Ang gabii giba- 
hin usab ngadto sa mga takna nianang panahona. 
--Buh 23:23, tan-awa ang GABI, KAGABHION. 

May mga panahon nga gigamit sa mga Hebreo- 
hanon ang 'adlaw ug gabii” sa pagtumong sa usa 
lamang ka bahin sa solar nga adlaw nga 24 ka oras. 
Pananglitan, ang 1 Hari 12:5, 12 naghisgot sa pag- 
hangyo ni Rehoboam kang Jeroboam ug sa mga Is- 
raelinhon sa “pagpahawa sulod sa tulo ka adlaw’ ug 
unya mobalik kaniya. Nga wala niya ipasabot ang 
tulo ka bug-os 24-oras nga mga adlaw kondili hi- 
nuon, usa ka bahin sa matag usa sa tulo ka adlaw 
makita sa kamatuoran nga ang katawhan mibalik 
ngadto kaniya “sa ikatulo ka adlaw.” Sa Mateo 12:40 
ang samang kahulogan gihatag ngadto sa “tulo ka 
adlaw ug tulo ka gabii” nga pagpabilin ni Jesus sa 
Sheol. Sumala sa gipakita sa rekord, siya gibanhaw 
sa “ikatulo ka adlaw.” Ang Hudiyong mga saserdo- 
te tatawng nakasabot niini nga maoy kahulogan sa 
mga pulong ni Jesus, sanglit sa ilang mga paning- 
kamot sa pagbabag sa iyang pagkabanhaw, sila mi- 
kutlo kang Jesus nga nag-ingon: “Human sa tulo ka 
adlaw ako pagabangonon,” ug dayon ilang gihang- 
yo si Pilato sa pagpakanaog ug sugo “nga maban- 
tayan pag-ayo ang lubnganan hangtod sa ikatu- 
long adlaw.”--Mat 27:62-66, 28:1-6, matikdi ang 
ubang mga pananglitan sa Gen 42:17, 18, Est 4:16, 
5:1. 

Ang mga Hebreohanon walay gigamit nga mga 
ngalan alang sa mga adlaw sa semana, gawas 
sa ikapitong adlaw, nga gitawag ug Igpapahulay. 
(Tan-awa ang IGPAPAHULAY, ADLAW NGA.) Gihisgotan 
ang lainlaing mga adlaw sumala sa ilang numeri- 
kal nga han-ay. Sa mga adlaw ni Jesus ug sa iyang 
mga apostoles, ang adlaw una pa ang Igpapahulay 
gitawag ug Pagpangandam. (Mat 28:1, Buh 20:7, 
Mar 15:42: Ju 19:31, tan-awa ang SEMANA.) Ang ba- 
tasan sa pagngalan sa mga adlaw sumala sa mga 
ngalan sa mga planeta ug sa ubang langitnong 
mga butang maoy pagano. Ang mga Romano nag- 
ngalan sa mga adlaw sumala sa Adlaw, Bulan, 
Mars, Mercury, Jupiter, Venus, ug Saturn, apan sa 
amihanang Uropa, upat niini nga mga ngalan gii- 
lisdan sa ulahi ug Alemang mga katumbas sa Ro- 
manong mga diyos nga naghawas sa mga adlaw. 

Usahay ang pulong nga “adlaw” gigamit sa pag- 
paila sa usa ka sukod sa distansiya, sama sa mga 
ekspresyon nga “usa ka adlaw nga panaw" ug “usa 
ka adlawng igpapahulay nga panaw.”--Num 11:31, 
Buh 1:12, tan-awa ang TIMBANG UG SUKOD. 

Sa tagna, ang usa ka adlaw usahay gigamit sa 
paghawas sa usa ka tuig. Kini makita sa Ezequiel 
4:6: “Kinahanglang magahigda ka sa imong tuo 

nga kilid sa ikaduhang higayon, ug kap-atan ka ad- 
law ka nga magapas-an sa kasaypanan sa balay sa 
Juda. Usa ka adlaw alang sa usa ka tuig, usa ka ad- 
law alang sa usa ka tuig, mao kana ang akong giha- 
tag kanimo.”---Tan-awa usab ang Num 14:34. 

Ang pipila ka espesipikong gidaghanon sa mga 
adlaw nga gihatag maylabot sa mga tagna mao 
kini: tulo ug tunga ka adlaw (Pin 11:9): 10 ka adlaw 
(Pin 2:10): 40 ka adlaw (Eze 4:6): 390 ka adlaw (Eze 
4:5): 1,260 ka adlaw (Pin 11:3; 12:6), 1,290 ka ad- 
law (Dan 12:11), 1,335 ka adlaw (Dan 12:12): ug 
2,300 ka adlaw (Dan 8:14). 

Ang terminong “(mga) adlaw” gigamit usab 
maylabot sa usa ka yugto sa panahon nga kadu- 
ngan sa usa ka partikular nga tawo, pananglitan, 
“sa mga adlaw ni Noe” ug “sa mga adlaw ni Lot.” 
—lLuc 17:26-30, Isa 1:1. 

Ang ubang mga kahimtang diin ang pulong nga 
“adlaw” gigamit sa mapailin-ilinon o mahulagwa- 
yon nga diwa mao kini: ang “adlaw sa paglalang sa 
Diyos kang Adan” (Gen 5:1), “ang adlaw ni Jehova” 
(Sof 1:7), ang “adlaw sa mabangis nga kasuko” (Sof 
1:15), “ang adlaw sa kaluwasan” (2Co 6:2), ang “ad- 
law sa paghukom” (2Pe 3:7), ang “dakong adlaw 
sa Diyos nga Labing Gamhanan” (Pin 16:14), ug 
uban pa. 

Kining mapailin-ilinon nga paggamit sa pulong 
nga “adlaw” aron ipadayag ang mga yunit sa pana- 
hon nga nagkalainlain ang gitas-on dayag kaayo 
diha sa asoy sa Genesis bahin sa paglalang. Diha 
niini gihisgotan ang usa ka semana nga gilangko- 
ban sa unom ka adlaw sa paglalang nga gisundan 
sa ikapitong adlaw sa pagpahulay. Ang semana nga 
gitudlong bantayan sa mga Hudiyo ilalom sa pakig- 
saad sa Balaod nga gihatag kanila sa Diyos maoy 
usa ka gamayng hulad sa maong semana sa pagla- 
lang. (Ex 20:8-11) Sa Kasulatanhong rekord ang 
asoy sa matag usa sa unom ka adlaw sa paglalang 
gitapos pinaagi sa pahayag: “Ug dihay kagabhion 
ug dihay kabuntagon” una, ikaduha, ikatulo, ikau- 
pat, ikalima, ug ikaunom nga adlaw. (Gen 1:5, 8, 13, 
19, 23, 31) Apan, ang ikapitong adlaw wala niini 
nga panapos, nga nagpakita nga kini nga yugto, 
nga niining panahona ang Diyos nagpahulay gikan 
sa iyang mga buhat sa paglalang alang sa yuta, 
nagpadayon pa. Sa Hebreohanon 4: 1-10 gipakita ni 
apostol Pablo nga ang adlaw sa pagpahulay sa Di- 
yos nagpadayon pa gihapon sa iyang kaliwatan, ug 
kana maoy kapin na sa 4,000 ka tuig human mag- 
sugod ang maong ikapitong adlaw nga yugto sa 
pagpahulay. Kini tin-awng nagpakita nga ang ma- 
tag adlaw sa paglalang, o yugto sa pagbuhat, maoy 
labing menos linibo ka katuigan ang gitas-on. Su- 
mala sa gikomento sa A Religious Encyclopædia 
(Tomo I, p. 613): “Ang mga adlaw sa paglalang 
maoy mga adlaw sa pagmugna, mga hugna nga 

nagpadayon, apan dili mga adlaw nga kawhaag- 
upat ka oras ang matag usa.”---Giedit ni P. Schaff, 
1894. 

Ang tibuok yugto nga unom ka yunit sa panahon 
o “mga adlaw” sa paglalang nga gigahin sa pag- 
andam sa planetang Yuta gilangkob sa usa ra ka 
“adlaw” diha sa Genesis 2:4: “Kini ang kasaysayan 
sa mga langit ug sa yuta sa panahon sa ilang pag- 
kalalang, sa adlaw nga si Jehova nga Diyos naghi- 
mo sa yuta ug sa langit.” 

Ang kahimtang sa tawo dili ikatandi nianang sa 
Maglalalang, kinsa wala magpuyo sulod sa atong 
sistema solar ug kinsa wala maapektohi sa nagka- 
daiyang mga siklo ug mga paglibot niini. Bahin sa 
Diyos, kinsa gikan sa panahong walay tino hangtod 
sa panahong walay tino, ang salmista nag-ingon: 
“Kay sa imong mga mata ang usa ka libo ka tuig 
ingon lamang sa kagahapon sa dihang kini mola- 
bay na, ug ingon sa usa ka yugto sa pagbantay pa- 
nahon sa kagabhion.” (Sal 90:2, 4) Sa katumbas nga 
paagi, si apostol Pedro misulat nga “ang usa ka ad- 
law kang Jehova ingon sa usa ka libo ka tuig ug ang 
usa ka libo ka tuig ingon sa usa ka adlaw.” (2Pe 3:8) 
Alang sa tawo, ang 1,000-ka-tuig nga yugto nag- 
hawas sa mga 365,242 ka indibiduwal nga yunit sa 
panahon nga adlaw ug gabii, apan alang sa Magla- 
lalang kini maoy usa lamang ka walay-bugto nga 
yugto sa panahon diin siya magsugod sa pagbuhat 
sa pipila ka mahinungdanong kalihokan ug magta- 
pos niini nga malamposon, sama sa pagsugod sa 
usa ka tawo sa usa ka buluhaton sa pagkabuntag ug 
maghuman niini sa pagkatapos sa adlaw. 

Si Jehova mao ang Magmumugna sa atong uni- 
berso diin ang panahon, wanang, paglihok, gibug- 
aton, ug enerhiya tanan napamatud-an nga nag- 
kalanggikit gayod sa usag usa. Gikontrolar niya 
kining tanan sumala sa iyang katuyoan, ug sa 
iyang pagpakiglabot sa iyang mga linalang dinhi sa 
yuta gitakda niya ang tinudlong mga panahon 
alang sa iya mismong pagabuhaton kanila, hang- 
tod gayod sa “adlaw ug takna.” (Mat 24:36, Gal 4:4) 
Siya untop gayod nga magatuman sa maong gitak- 
dang mga panahon. 


ADLAWNG IGPAPAHULAY NGA PANAW. 
Tan-awa ang PANAW. 


ADLAWNG-NATAWHAN. Ang adlaw o ani- 
bersaryo sa pagkahimugso sa usa ka tawo, sa Heb- 
reohanon, yohm hulledheth (Gen 40:20) ug sa 
Grego, gene'sia (Mat 14:6; Mar 6:21). 

Ang mga Hebreohanon nagtipig ug mga rekord 
sa tuig sa pagkahimugso sa usa ka tawo, ingon sa 
gipadayag sa talaan sa kagikan ug sa kronolohi- 
kanhong mga impormasyon sa Bibliya. (Num 1: 
2, 3; Jos 14:10, 2Cr 31:16, 17) Ang mga edad sa 

mga Levihanon, mga saserdote, ug mga hari wala 
banabanaa. (Num 4:3, 8:23-25, 2Ha 11:21: 15:2, 
18:2) Tinuod usab kini sa kahimtang ni Jesus. 
-Tuc 2:21, 22, 42: 3:23. 

Sumala sa Kasulatan, ang adlaw sa pagkahimug- 
so sa usa ka bata sagad nga maoy usa ka adlaw sa 
pagmaya ug pagpasalamat sa mga ginikanan, ug 
kini tukma gayod tungod kay “tan-awa! Ang mga 
anak maoy panulondon gikan ni Jehova, ang bunga 
sa tiyan maoy usa ka ganti.” (Sal 127:3; Jer 20:15, 
Luc 1:57, 58) Apan, walay indikasyon diha sa Ka- 
sulatan nga ang matinumanong mga magsisimba 
ni Jehova sukad masukad nagbuhat sa paganong 
batasan sa tinuig nga pagsaulog sa mga adlawng- 
natawhan. 

Ang Bibliya direktang naghisgot sa duha lamang 
ka pagsaulog sa adlawng-natawhan, ang kang Pa- 
raon sa Ehipto (ika-18 nga siglo W.K.P.) ug kang 
Herodes Antipas (unang siglo K.P.). Kining duha ka 
asoy managsama sa pagkaagi nga kini nga mga 
okasyon parehong may dakong kombira ug may 
paghatag ug mga pabor: pareho kining mahinum- 
doman tungod kay adunay pagpahamtang ug mga 
kamatayon, sa unang asoy mao ang pagpunggot sa 
ulo sa pangulong panadero ni Paraon, ug sa ikadu- 
ha mao ang pagpunggot sa ulo ni Juan nga Tig- 
bawtismo.---Gen 40:18-22, 41:13, Mat 14:6-11, Mar 
6:21-28. 

Bisan tuod ang ekspresyon nga “sa adlaw sa 
atong hari” sa Oseas 7:5 mahimong magpaila sa 
usa ka salosalo alang sa adlawng-natawhan sa 
apostatang hari sa Israel sa dihang “gihimong ma- 
sakiton sa mga prinsipe ang ilang kaugalingon ... 
tungod sa bino,” kini mahimo gayod usab nga ani- 
bersaryo sa iyang paglingkod sa trono sa dihang 
ang samang mga kombira gihimo. 

Sa dihang ang mga anak nga lalaki ni Job “nag- 
himo ug usa ka bangkete sa balay sa matag usa sa 
iyang kaugalingong adlaw” kini dili angayng sab- 
ton nga sila nagsaulog sa ilang adlawng-natawhan. 
(Job 1:4) Ang “adlaw” dinhi niini nga bersikulo gi- 
hubad gikan sa Hebreohanong pulong nga yohm 
ug nagtumong sa usa ka yugto sa panahon sukad 
sa pagsubang hangtod sa pagsalop sa adlaw. Sa la- 
ing bahin, ang “adlawng-natawhan” maoy kombi- 
nasyon sa duha ka Hebreohanong mga pulong nga 
yohm (adlaw) ug hulledheth. Ang kalainan tali sa 
“adlaw” ug sa adlawng-natawhan sa usa ka tawo 
makita diha sa Genesis 40:20, diin ang maong 
duha ka ekspresyon makita: “Karon sa ikatulong 
adlaw [Yohm] maoy adlawng-natawhan [sa literal, 
“ang adlaw (yohm) sa pagkahimugso (hulledheth) 
ni Paraon"] ni Paraon.” Busa tino nga ang Job 1:4 
wala magtumong sa usa ka adlawng-natawhan, 
nga sa walay duhaduha mao ang kahimtang sa Ge- 

nesis 40:20. Mopatim-aw nga ang pito ka anak nga 
lalaki ni Job naghimog salosalo sa pamilya (lagmit 
kombira sa tingpamulak o sa pag-ani) ug sanglit 
ang kombira moabot ug usa ka semana, ang matag 
anak nagturnoturno sa pag-andam ug bangkete 
diha sa iyang kaugalingong balay “sa iyang kauga- 
lingong adlaw.” 

Sa pagsulod sa Kristiyanidad ang panglantaw sa 
mga pagsaulog sa adlawng-natawhan wala mau- 
sab. Gisugdan ni Jesus ang usa ka Memoryal nga 
kinahanglang saulogon, dili agig paghandom sa 
iyang pagkahimugso, kondili sa iyang kamatayon, 
nga nag-ingon: “Ipadayon ninyo ang pagbuhat ni- 
ini sa paghandom kanako.” (Luc 22:19) Kon ang 
unang mga Kristohanon wala magsaulog o mag- 
handom sa adlawng-natawhan sa ilang Manlulu- 
was, labi pang dili nila saulogon ang ilang kaugali- 
ngong adlaw nga natawhan. Ang historyador nga 
si Augustus Neander nagsulat: “Ang ideya sa pag- 
saulog sa adlawng-natawhan maoy sukwahi sa 
mga ideya sa mga Kristohanon niini nga yugto sa 
panahon.” (The History of the Christian Religion 
and Church, During the Three First Centuries, gi- 
hubad ni H. J. Rose, 1848, p. 190) “Si Origen [usa ka 
magsusulat sa ikatulong siglo K.P.] . . . miinsistir 
nga 'taliwala sa tanang balaang mga tawo diha 
sa Kasulatan, walay usa nga gitalang nagkombira 
o naghimog dakong bangkete sa iyang adlawng- 
natawhan. Ang mga makasasala lamang (sama 
kang Paraon ug Herodes) ang naghimog hilabi- 
hang mga pagsadya sa adlaw sa ilang pagkahi- 
mugso dinhi sa kalibotan sa ubos." "---The Catholic 
Encyclopedia, 1913, Tomo X, p. 709. 

Busa, tin-aw nga ang masadyaong pagsaulog sa 
mga adlawng-natawhan wala maggikan sa Heb- 
reohanon o sa Gregong Kasulatan. Dugang pa, ang 
Cyclopeedia ni M'Clintock ug Strong (1882, Tomo I, 
p. 817) nag-ingon nga ang mga Hudiyo “nag-isip sa 
mga pagsaulog sa adlawng-natawhan ingong mga 
bahin sa idolatrosong pagsimba . . . , ug kini lagmit 
tungod sa idolatrosong mga rituwal nga gisunod 
agig pasidungog niadtong giila ingong patron nga 
mga diyos sa adlaw nga natawo ang indibiduwal.” 


ADLAW NI JEHOVA. Ang linaing yugto sa 
panahon, dili 24 oras, nga si Jehova dayag nga mo- 
lihok batok sa iyang mga kaaway ug alang sa iyang 
katawhan. Sa pagpahamtang sa paghukom sa Di- 
yos batok sa mga daotan, si Jehova magmadaogon 
batok sa iyang mga magsusupak niana nga “ad- 
law.” Kini maoy panahon usab sa kaluwasan ug ka- 
gawasan alang sa mga matarong, ang adlaw nga 
niana si Jehova pagabayawon pag-ayo ingong Su- 
premong Usa. Busa, sa duha ka paagi kini nga da- 
kong adlaw maoy talagsaon ug iya lamang gayod 
ni Jehova. 


ADLAW NI JEHOVA 


Kini nga adlaw detalyadong gihubit diha sa Ka- 
sulatan ingong panahon sa gubat, usa ka dako ug 
makalilisang nga adlaw sa kangitngit ug nagsilaob 
nga kasuko, usa ka adlaw sa mabangis nga kasuko, 
kasakitan, kagul-anan, kagun-oban, ug kahadlok. 
“Nan, unsa ang kahulogan sa adlaw ni Jehova alang 
kaninyo?” Gisukna sa Diyos ang sukihang Israel pi- 
naagi sa baba sa iyang manalagna nga si Amos. 
Mao kini: “Kini kangitngit, ug walay kahayag, sama 
sa dihang ang usa ka tawo mokalagiw tungod sa 
leyon, ug ang oso mosugat kaniya, ug sama sa di- 
hang siya miadto sa balay ug nanukod ang iyang 
kamot sa bungbong, ug ang halas mipaak kaniya.” 
(Am 5:18-20) Si Isaias giingnan: “Tan-awa! Ang 
adlaw ni Jehova nagsingabot, mapintas uban sa 
mabangis nga kasuko ug sa nagsilaob nga kasuko.” 
(Isa 13:9) “Kanang adlawa maoy usa ka adlaw sa 
mabangis nga kasuko, usa ka adlaw sa kasakitan 
ug kagul-anan, usa ka adlaw sa bagyo ug sa ka- 
gun-oban, usa ka adlaw sa kangitngit ug kangiob, 
usa ka adlaw sa panganod ug sa mabagang kangi- 
ob.” (Sof 1:15) Sa maong panahon sa kalisdanan, 
ang salapi sa usa ka tawo wala gayoy bili. “Ilang 
isalibay ang ilang salapi sa kadalanan .. . Ang ilang 
salapi ug ang ilang bulawan dili makaluwas kanila 
sa adlaw sa mabangis nga kasuko ni Jehova.”---Eze 
7:19, Sof 1:18. 

Ang pagkadinalian sa adlaw ni Jehova gipasiug- 
da sa mga manalagna, kinsa sublisubli nga nagpa- 
sidaan sa pagkaduol na niini. “Ang dakong adlaw ni 
Jehova haduol na. Kini haduol na, ug nagadali sa 
hilabihan.” (Sof 1:14) “Pagkaalaot sa maong adlaw, 
tungod kay ang adlaw ni Jehova haduol na.” “Pagu- 
bota ang tanang molupyo sa yuta; kay ang adlaw 
ni Jehova moabot, kay kini haduol na!”---Joe 1:15: 
2:1, 2. 

Mga Panahon sa Malaglagong Paghukom. 
Pinasukad sa pipila ka mahinungdanong bahin sa 
mga tagna ug sa misunod niini nga mga panghita- 
bo, mopatim-aw nga ang ekspresyon nga “adlaw ni 
Jehova,” sa gamayng paagi, nagtumong sa nagka- 
lainlaing mga panahon sa malaglagong paghukom 
nga nahitabo dugay na kanhi pinaagi sa mga ka- 
mot sa Labing Hataas. Pananglitan, nakita ni Isaias 
sa panan-awon kon unsay mahitabo sa dili-mati- 
numanong Juda ug Jerusalem sa “adlaw nga iya ni 
Jehova sa mga panon,” nga modangat “sa matag 
usa nga nagbayaw sa kaugalingon ug nagpataas” 
taliwala kanila. (Isa 2:11-17) Si Ezequiel namulong 
ngadto sa dili-matinumanong mga manalagna sa 
Israel, nga nagpasidaan nga sila dili gayod maka- 
palig-on sa ilang mga siyudad “aron mobarog diha 
sa gubat sa adlaw ni Jehova.” (Eze 13:5) Pinaagi 
sa baba sa iyang manalagna nga si Sofonias, si Je- 
hova mitagna nga siya hapit na gayong mobak- 

yaw sa iyang kamot batok sa Juda ug Jerusalem, 
nga naghatag ug linaing pagtagad aron bisan ang 
mga prinsipe o mga anak nga lalaki sa hari dili 
makalingkawas. (Sof 1:4-8) Sumala sa gipakita sa 
mga kamatuoran, kana nga “adlaw ni Jehova” mi- 
dangat sa mga molupyo sa Jerusalem niadtong 
607 W.K.P. 

Sa maong makapaguol nga panahon sa kasakitan 
sa Juda ug Jerusalem, ang iyang silingang mga na- 
sod sama sa Edom nagpakita sa ilang pagdumot 
kang Jehova ug sa iyang katawhan, nga tungod ni- 
ana si manalagnang Abdias (ber 1, 15) mitagna 
batok kanila: “Kay haduol na ang adlaw ni Jehova 
batok sa tanang kanasoran. Ingon sa imong gibu- 
hat, kini pagabuhaton kanimo.” Sa susama, “ang 
adlaw ni Jehova” ug ang tanang kalayonhong ka- 
laglagan nga lakip sa diwa niini nga ekspresyon 
midangat sa Babilonya ug Ehipto sumala sa gitag- 
na.--Isa 13:1, 6; Jer 46:1, 2, 10. 

Sa ulahi, pinaagi ni manalagnang Malaquias, ang 
lain pang “dako ug makalilisang nga adlaw ni Jeho- 
va” gitagna, ug giingong kini pagaunhan sa pag- 
abot ni “Elias nga manalagna.” (Mal 4:5, 6) Ang ori- 
hinal nga Elias nabuhi na mga 500 ka tuig una pa 
ipahayag kana nga tagna, apan sa unang siglo K.P. 
gipaila ni Jesus nga si Juan nga Tigbawtismo mao 
ang gitagna nga katugbang ni Elias. (Mat 11:12-14, 
Mar 9:11-13) Busa sa maong panahon dihay usa ka 
“adlaw ni Jehova” nga haduol na. Sa Pentekostes sa 
33 K.P., gipatin-aw ni Pedro nga ang nahitabo 
maoy katumanan sa tagna ni Joel (Joe 2:28-32) ba- 
hin sa pagbubo sa espiritu sa Diyos ug nga kini 
usab gitakdang mahitabo una pa “ang dako ug 
bantogang adlaw ni Jehova.” (Buh 2:16-21) Ang 
maong “adlaw ni Jehova" miabot niadtong 70 K.P., 
sa dihang, ingong katumanan sa iyang Pulong, 
gipahinabo ni Jehova nga ang kasundalohan sa 
Roma mopahamtang sa iyang paghukom batok sa 
nasod nga misalikway sa Anak sa Diyos ug masuk- 
lanong misinggit: “Kami walay hari gawas kang 
Cesar.”--Ju 19:15: Dan 9:24-27. 

Hinunoa, ang Kasulatan nagpunting sa lain pang 
“adlaw ni Jehova.” Human mapasig-uli ang mga 
Hudiyo ngadto sa Jerusalem gikan sa pagkadesti- 
yero sa Babilonya, si Jehova nagsugo sa iyang ma- 
nalagnang si Zacarias (14:1-3) sa pagtagna ug 'usa 
ka adlaw nga iya ni Jehova' sa dihang siya magti- 
gom dili lamang sa usa ka nasod kondili sa tanang 
kanasoran batok sa Jerusalem, nga sa kinatayuk- 
tokan niana nga adlaw “si Jehova mogula gayod 
ug makiggubat batok niadtong mga nasora,” aron 
magpuo kanila. Si apostol Pablo, nga ubos sa pag- 
inspirar, naglangkit sa umaabot nga “adlaw ni Je- 
hova” sa presensiya ni Kristo. (2Te 2:1, 2) Ug si 
Pedro naghisgot niini labot sa pagtukod sa 'bag- 

ong mga langit ug usa ka bag-ong yuta nga niini 
magpuyo ang pagkamatarong. ---2Pe 3:10-13. 

Ang kasegurohan ug kaluwasan sa panahon sa 
dakong adlaw ni Jehova angayng kabalak-an sa 
matag usa. Human mangutana, “Kinsa ang maka- 
sugakod niana?” si Joel miingon, “Si Jehova mahi- 
mong dalangpanan sa iyang katawhan.” (Joe 2:11, 
3:16) Ang pagdapit mapuangorong gipaabot ngad- 
to sa tanan, apan diyutay lamang ang nagpahimu- 
los niining gitagana nga dalangpanan pinaagi sa 
pagsunod sa tambag ni Sofonias: “Sa dili pa ang 
lagda magpatunghag bisan unsa, sa dili pa mola- 
bay ang adlaw sama sa tahop, sa dili pa modangat 
kaninyo ang nagasilaob nga kasuko ni Jehova, sa 
dili pa modangat kaninyo ang adlaw sa kasuko ni 
Jehova, pangitaa ninyo si Jehova, kamong tanang 
maaghop sa yuta, nga nagbuhat sa Iyang hudisyal 
nga hukom. Pangitaa ang pagkamatarong, pangi- 
taa ang pagkamaaghop. Tingali kamo pagatagoan 
sa adlaw sa kasuko ni Jehova.”--Sof 2:2, 3. 


ADLAW SA GINOO. Usa ka tinong yugto sa 
panahon nga nianang panahona si Ginoong Jesu- 
Kristo magpadangat sa pipila ka butang mayla- 
bot sa katuyoan sa Diyos ngadto sa malamposong 
sangkoanan. 

Sumala sa pagkagamit sa Bibliya, ang pulong 
nga “adlaw” mahimong magpasabot sa usa ka yug- 
to sa panahon nga mas taas pa kay sa 24 oras. (Gen 
2:4: Ju 8:56; 2Pe 3:8) Ang pamatuod sa konteksto 
nagpaila nga ang “adlaw sa Ginoo” sa Pinadayag 
1:10 dili usa ka partikular nga adlaw nga 24 oras. 
Sanglit kadto maoy “pinaagi sa pagdasig o pag-ins- 
pirar’ nga si Juan nahidangat sa “adlaw sa Ginoo,” 
kini wala magtumong sa usa ka partikular nga ad- 
law sa semana. Dili na unta kinahanglan nga si 
Juan mailalom pa sa pagdasig o pag-inspirar aron 
siya mahidangat sa usa ka espesipikong adlaw sa 
semana. Busa, ang “adlaw sa Ginoo” mao ang uma- 
abot nga panahon diin mahitabo ang mga panghi- 
tabo nga gipakita kang Juan diha sa panan-awon. 
Naglakip kini sa mga panghitabo sama sa gubat sa 
langit ug sa pagpalagpot kang Satanas, sa kalagla- 
gan sa Dakong Babilonya ug sa mga hari sa yuta 
ug sa ilang kasundalohan, sa paggapos ug pagbi- 
langgo kang Satanas sa kahiladman, sa pagkaban- 
haw sa mga patay, ug sa Usa ka Libo ka Tuig nga 
Paghari ni Kristo. 

Ang konteksto nagpunting kang Jesu-Kristo 
ingong ang Ginoo niana nga “adlaw.” Human gila- 
yon sa paghidangat sa “adlaw sa Ginoo,” si Juan 
nakadungog, dili sa tingog sa Labing Gamhanan 
nga Diyos, kondili sa tingog sa nabanhawng Anak 
sa Diyos. (Pin 1:10-18) Dugang pa, ang “adlaw sa 
Ginoo” nga gihisgotan sa 1 Corinto 1:8, 5:5, ug 
2 Corinto 1:14 maoy adlaw ni Jesu-Kristo. 


ADLAW SA PAGHUKOM 


ADLAW SA PAGHUKOM. Usa ka espesipi- 
kong “adlaw,” o yugto, sa dihang ang partikular 
nga mga grupo, mga nasod, o mga tawo sa kati- 
buk-an husayon sa Diyos. Lagmit kini maoy usa ka 
panahon nga kadtong nahukman na nga takos sa 
kamatayon pagalaglagon, o ang paghukom magha- 
tag ug kahigayonan sa pipila nga pagaluwason, ug 
makabaton pa gani sa kinabuhing walay katapo- 
san. Si Jesu-Kristo ug ang iyang mga apostoles 
naghisgot sa usa ka umaabot nga “Adlaw sa Pag- 
hukom” nga naglakip dili lamang sa mga buhi kon- 
dili usab sa nangamatay sa miagi.--Mat 10:15, 
11:21-24: 12:41, 42; 2Ti 4:1, 2. 

Miaging mga Panahon sa Paghukom. Sa 
nagkalainlaing mga panahon sa miagi, si Jehova 
nakighusay sa mga katawhan ug kanasoran tu- 
ngod sa ilang mga buhat ug nagpahamtang sa 
iyang mga paghukom pinaagi sa pagpahinabog ka- 
laglagan. Ang maong mga paghukom sa paglaglag 
dili kay dili-makataronganong mga pagpasunda- 
yag sa mabangis nga puwersa o dakong gahom. Sa 
pipila ka teksto ang Hebreohanong pulong nga gi- 
hubad nga “paghukom” (mish-pat') gihubad usab 
nga “hustisya” ug “kon unsay matarong.” (Esd 7:10, 
Gen 18:25) Ang Bibliya nagpasiugda nga si Jehova 
“nahigugma sa pagkamatarong ug sa hustisya,” 
busa ang iyang mga paghukom sa paglaglag nag- 
lakip sa maong mga hiyas.---Sal 33:5. 

Usahay ang mga paghukom sa paglaglag mida- 
ngat tungod sa daotang panggawi sa katawhan sa 
ilang adlaw-adlaw nga pagkinabuhi. Ang Sodoma 
ug Gomora maoy mga pananglitan niini. Gisusi ni 
Jehova ang mga siyudad ug natino nga ang sala sa 
mga molupyo bug-at kaayo; siya nakahukom nga 
laglagon ang mga siyudad. (Gen 18:20, 21, 19:14) 
Sa ulahi si Judas misulat nga ang maong mga siyu- 
dad nakaagom “sa hudisyal nga silot [Gr., di'ken, 
“paghukom,” Da, “hustisya,” Yg, “mapanimaslong 
hustisya,” ED] sa kalayo nga walay kataposan.” 
(Jud 7) Busa ang maong mga siyudad nakasinati 
ug “adlaw” sa paghukom. 

Gidumala ni Jehova ang usa ka legal nga kaso 
batok sa karaang Babilonya, ang dugay nang kaa- 
way sa Diyos ug sa iyang katawhan. Tungod kay 
hilabihan ka bangis batok sa mga Hudiyo, nga wala 
magtinguhang pagawason sila human sa 70-ka- 
tuig nga pagkadestiyero, ug nagpasidungog kang 
Marduk tungod sa kadaogan batok sa katawhan sa 
Diyos, ang Babilonya takos nga hukman sa kalag- 
lagan. (Jer 51:36, Isa 14:3-6, 17, Dan 5:1-4) Kana 
midangat sa Babilonya niadtong 539 W.K.P. sa di- 
hang kini gipukan sa mga Medianhon ug mga Per- 
sianhon. Tungod kay ang paghukom nga ipaham- 
tang iya ni Jehova, ang maong yugto mahimong 
tawgon ingong “ang adlaw ni Jehova.”--Isa 13:1, 
6, 9. 


ADLAW SA PAGHUKOM 


Sa susama, si Jeremias nagtagna nga ang Diyos 
“magahukom” sa Edom, lakip sa uban pa. (Jer 
25:17-31) Busa ang nasod nga nagdumot kang Je- 
hova ug sa iyang katawhan nakasinatig malagla- 
gong paghukom sa “adlaw ni Jehova.”--Abd 1, 
15, 16. 

Sa dihang ang Juda ug Jerusalem nahimong dili 
matinumanon ug nawad-an ug pag-uyon sa Diyos, 
siya misaad nga “magpahamtang ug hudisyal nga 
mga hukom sa [iyang] taliwala.” (Eze 5:8) Niadtong 
607 W.K.P. ang “adlaw sa mabangis nga kasuko ni 
Jehova” midangat pinaagi sa pagpahamtang sa 
iyang malaglagong paghukom. (Eze 7:19) Hinunoa, 
gitagna ang laing “adlaw,” o panahon, sa paghu- 
kom sa Jerusalem. Si Joel nagtagna sa pagbubo sa 
espiritu sa dili pa “ang dako ug makalilisang nga 
adlaw ni Jehova.” (Joe 2:28-31) Ubos sa pag-inspi- 
rar si Pedro, sa adlaw sa Pentekostes 33 K.P., nag- 
patin-aw nga sila niadtong higayona nakasinati sa 
katumanan sa maong tagna. (Buh 2:16-20) Ang 
malaglagong “adlaw ni Jehova” midangat niad- 
tong 70 K.P. sa dihang ang Romanhong kasunda- 
lohan nagpahamtang sa paghukom sa Diyos batok 
sa mga Hudiyo. Ingon sa gitagna ni Jesus, kad- 
to maoy “mga adlaw sa pagpadapat sa hustisya.” 
--luc 21:22, tan-awa ang KALAGLAGAN. 

Paghukom sa Paglaglag sa Umaabot nga 
mga Panahon. Gawas pa sa mga tagna sa Heb- 
reohanong Kasulatan, ang Bibliya tinong naghisgot 
sa daghang umaabot nga mga adlaw sa paghukom 
nga ipahinabo ang paglaglag. Ang Pinadayag nag- 
hisgot sa panahon sa dihang ang “Dakong Babilon- 
ya” bug-os nga pagasunogon sa kalayo. Kining 
hudisyal nga silot maoy tungod sa iyang pagpakig- 
hilawas uban sa mga nasod ug sa iyang pagkahu- 
bog sa dugo sa mga saksi ni Jesus. (Pin 17:1-6, 18: 
8, 20; 19:1, 2) Naghisgot ug laing paghukom sa 
paglaglag, gihisgotan ni Pedro ang nahitabo sa ad- 
law ni Noe ug gitagna ang “adlaw sa paghukom ug 
sa kalaglagan sa mga tawong dili-diyosnon.” (2Pe 
3:7) Gihisgotan sa Pinadayag ang maong kalagla- 
gan nga gipahamtang sa “Ang Pulong sa Diyos,” 
kinsa magatigbas sa kanasoran pinaagig taas nga 
espada. (Pin 19:11-16, itandi ang Jud 14, 15.) Du- 
gang pa, sa unang siglo ang Yawa gipahamtangan 
na ug paghukom, ug ang mga demonyo nga iyang 
gipangulohan nahibalo nga sila igatambog sa kahi- 
ladman sama kang Satanas. (1Ti 3:6, Luc 8:31, Pin 
20:1-3) Busa masabtan nga ang paghukom nga 
nagpaabot kanila maoy pagpahamtang lamang sa 
paghukom nga gipakanaog na.--Jud 6, 2Pe 2:4: 
1Co 6:3. 

Mahimong Pagkondenar o Dili Pagkonde- 
nar. Kadaghanan sa “paghukom"” (Gr., kri'sis ug 
kri'ma) nga makita sa Kristohanon Gregong Kasu- 
latan dayag nga adunay diwa sa pagkondenar o 

dili-paborable nga paghukom. Sa Juan 5:24, 29 ang 
“paghukom” gipalahi gikan sa “kinabuhi” ug sa “ki- 
nabuhing walay kataposan,” nga tin-awng nagpa- 
sabot ug paghukom sa pagkondenar nga nagka- 
hulogan sa bug-os nga pagkahanaw sa kinabuhi 
--kamatayon. (2Pe 2:9: 3:7: Ju 3:18, 19) Hinunoa, 
dili tanang dili-paborableng paghukom ang mo- 
sangpot gayod sa kalaglagan. Nag-ilustrar labot ni- 
ini mao ang gipamulong ni Pablo diha sa 1 Corinto 
11:27-32 bahin sa pagsaulog sa Panihapon sa Gi- 
noo. Kon ang usa ka tawo wala sa bug-os makasa- 
bot kon unsay iyang gibuhat, siya mahimong mo- 
kaon o moinom ug “paghukom batok sa iyang 
kaugalingon.” Dayon si Pablo midugang: “Sa di- 
hang kita gihukman, kita gidisiplina ni Jehova, 
aron kita dili mahinukman uban sa kalibotan.” Sa 
ingon ang usa mahimong makadawat ug dili-pabo- 
rableng paghukom, apan tungod kay naghinulsol, 
siya dili pagalaglagon sa walay kataposan. 

Dugang pa, gipakita sa 2 Corinto 5:10 nga posib- 
leng adunay paborableng paghukom. Labot niad- 
tong anaa sa atubangan sa lingkoranan-sa-paghu- 
kom kini giingon: “Ang matag usa makadawat sa 
iyang ganti . . . sumala sa mga butang nga iyang 
gibuhat, kini maayo man o mangil-ad.” Ang pag- 
hukom nga gihisgotan sa Pinadayag 20:13 dayag 
nga moresulta ug kaayohan alang sa daghan. Sa 
mga patay nga gihukman, kadtong nakadawat ug 
dili-paborableng paghukom gitambog ngadto “sa 
linaw nga kalayo.” Apan ang uban makalabang sa 
paghukom kay “nakaplagang nahisulat sa basahon 
sa kinabuhi. '---Pin 20:15. 

Ang Adlaw sa Paghukom Diin ang Ma- 
tag Usa Manubag. Ang una-Kristohanong mga 
Hebreohanon nahibalo nga sila personal nga pa- 
panubagon sa Diyos tungod sa ilang panggawi. 
(Ecc 11:9, 12:14) Ang Kristohanon Gregong Kasu- 
latan nagpatin-aw nga adunay usa ka espesipikong 
umaabot nga yugto o “adlaw” sa dihang ang ka- 
tawhan, ang mga buhi ug kadtong nangamatay sa 
miagi, tagsatagsa nga pagahukman.--2Ti 4:1, 2. 

Kon kinsa ang mga maghuhukom. Sa Heb- 
reohanong Kasulatan si Jehova gipaila ingong “ang 
Maghuhukom sa tibuok yuta.” (Gen 18:25) Sa susa- 
ma, sa Kristohanon Gregong Kasulatan siya gita- 
wag nga “Maghuhukom sa tanan.” (Heb 12:23) 
Apan, gidelegar niya ang paghukom ngadto sa 
iyang Anak. (Ju 5:22) Ang Bibliya naghisgot kang 
Jesus ingong “gitudlo” ug “gitakda” nga maoy mo- 
himo sa paghukom. (Buh 10:42: 17:31, 2Ti 4:1) Ang 
pag-awtorisar sa Diyos kang Jesus nagsulbad sa 
bisan unsang daw panagsumpaki tali sa teksto 
nga nag-ingong ang mga indibiduwal “mobarog 
atubangan sa lingkoranan-sa-paghukom sa Diyos” 
ug sa bersikulo nga nag-ingong sila “mapadayag 

atubangan sa lingkoranan-sa-paghukom ni Kristo.” 
--Rom 14:10, 2Co 5:10. 

Gisultihan usab ni Jesus ang iyang mga aposto- 
les nga sa dihang siya molingkod na sa iyang tro- 
no panahon sa “paglalang-pag-usab,” sila “moling- 
kod sa napulog-duha ka trono" aron sa paghukom. 
(Mat 19:28, Luc 22:28-30) Gipakita ni Pablo nga 
ang mga Kristohanon kinsa “gitawag aron mahi- 
mong mga balaan” magahukom sa kalibotan. (1Co 
1:2, 6:2) Dugang pa, nakita ni apostol Juan diha 
sa panan-awon ang panahon sa dihang ang pi- 
pila makadawat ug “gahom sa pagpanghukom.” 
(Pin 20:4) Pinasukad sa mga teksto nga nahisgo- 
tan na, kini dayag nga naglakip sa mga apostoles 
ug sa ubang mga balaan. Ang maong panghina- 
pos gikompirmar sa nahibiling bahin sa bersikulo 
nga naghisgot labot niadtong magamando uban ni 
Kristo sulod sa Milenyo. Nan kini sila mahimong 
harianong mga maghuhukom uban ni Jesus. 

Makasalig kita nga makataronganon gayod ang 
pagpanghukom panahon sa Adlaw sa Paghukom 
kay ang “mga paghukom [ni Jehova] matuod ug 
matarong.” (Pin 19:1, 2) Ang matang sa pagpang- 
hukom nga iyang giawtorisahan maoy matarong 
ug matuod usab. (Ju 5:30, 8:16, Pin 1:1, 2:23) Wa- 
lay pagtuis sa hustisya o paglilong sa mga kamatu- 
oran. 

Ang pagkabanhaw nalangkit. Sa dihang gi- 
gamit ang ekspresyon nga “Adlaw sa Paghukom,” 
gihisgotan ni Jesus ang usa ka pagkabanhaw sa 
mga patay. Iyang gihisgotan nga ang usa ka siyu- 
dad mahimong mosalikway sa mga apostoles ug sa 
ilang mensahe, ug miingon: “Mas maagwanta pa 
unya alang sa yuta sa Sodoma ug sa Gomora 
ang Adlaw sa Paghukom kay nianang siyudara.” 
(Mat 10:15) Bisan tuod siya dayag nga migamit ug 
usa ka hyperbole o paghingapin (tungod kay ang 
Sodoma ug Gomora nakaagom ug walay katapo- 
sang kalaglagan), ang iyang gipamulong nagpun- 
ting gayod sa usa ka umaabot nga paghukom alang 
sa pipila ka tawo sa maong Hudiyohanong siyu- 
dad sa unang siglo. (Itandi ang Mat 11:22-24, Luc 
10:13-15, Jud 7.) Mas tin-aw pa mao ang gipamu- 
long ni Jesus nga “ang rayna sa habagatan paga- 
bangonon sa paghukom.” (Mat 12:41, 42; Luc 11:31, 
32) Ang mga giingon sa Bibliya bahin sa paghu- 
kom ni Jesus “sa mga buhi ug sa mga patay” ma- 
himong sabton pinasukad sa kamatuoran nga ang 
pagkabanhaw nalangkit sa Adlaw sa Paghukom. 
--Buh 10:42, 2Ti 4:1. 

Ang kataposang indikasyon nga daghan sa paga- 
sulayan sa Adlaw sa Paghukom maoy binanhaw 
nga mga tawo mao ang impormasyon sa Pina- 
dayag 20:12, 13. Ang mga indibiduwal nakitang 
“nagbarog sa atubangan sa trono.” Gihisgotan ang 

mga patay ug maingon man ang kamatuoran nga 
ang kamatayon ug ang Hades mitugyan sa mga 
patay nga diha kanila. Sila pagahukman. 

Panahon sa Adlaw sa Paghukom. Sa Juan 
12:48 gilangkit ni Kristo ang paghukom sa mga 
tawo ngadto “sa kataposang adlaw.” Ang Pinada- 
yag 11:17, 18 naghisgot sa paghukom sa mga patay 
nga nahitabo human mahupti sa Diyos ang iyang 
dakong gahom ug misugod sa pagmando sa linaing 
paagi ingong hari. Ang dugang kahayag sa maong 
butang makita diha sa sunodsunod nga mga pang- 
hitabo nga gitala sa Pinadayag kapitulo 19 ug 20. 
Diha niana mabasa ang usa ka gubat diin ang “Hari 
sa mga hari” nagpatay 'sa mga hari sa yuta ug sa 
ilang kasundalohan.” (Una pa niana sa Pinadayag 
[16:14] kini gitawag ug “gubat sa dakong adlaw sa 
Diyos nga Labing Gamhanan.”) Dayon si Satanas 
gaposon sulod sa usa ka libo ka tuig. Sulod niana 
nga usa ka libo ka tuig ang harianong mga maghu- 
hukom mag-alagad uban kang Kristo. Diha sa sa- 
mang konteksto, ang pagkabanhaw ug ang paghu- 
kom sa mga patay gihisgotan. Nan, kini maoy 
indikasyon sa panahon kon kanus-a moabot ang 
Adlaw sa Paghukom. Ug dili imposible pinasukad 
sa Kasulatanhong panglantaw nga ang usa ka libo 
ka tuig nga yugto isipon ingong usa ka “adlaw,” kay 
ang maong pagtandi gipahayag diha sa Bibliya. 
--2Pe 3:8, Sal 90:4. 

Pasukaranan sa paghukom. Sa paghubit kon 
unsay mahitabo sa yuta panahon sa paghukom, 
ang Pinadayag 20:12 nag-ingon nga ang binanhaw 
nga mga patay pagahukman pinasukad sa mga 
butang nga nahisulat sa mga linukot nga basahon 
sumala sa ilang mga buhat.” Kadtong mga binan- 
haw dili pagahukman pinasukad sa mga buhat nga 
ilang nahimo panahon sa ilang kanhing kinabuhi, 
tungod kay ang lagda sa Roma 6:7 nag-ingon: “Siya 
nga namatay nahigawas na gikan sa iyang sala.” 

Apan, si Jesus miingon nga ang dili pagtagad sa 
iyang gamhanang mga buhat ug ang dili paghinul- 
sol o ang dili pagsanong sa mensahe sa Diyos mag- 
palisod alang sa pipila nga makaagwanta sa Adlaw 
sa Paghukom.---Mat 10:14, 15, 11:21-24. 


ADLAW SA PAGTABON-SA-SALA. Ang 
Adlaw sa Pagtabon-sa-Sala (Heb., yohm hakkip- 
purim', “adlaw sa mga pagtabon”) maoy usa ka ad- 
law sa pagpasig-uli nga gisaulog sa Israel sa ika- 
napulong adlaw sa ikapitong bulan sa sagradong 
tuig, o sa Tisri 10. (Ang Tisri maoy katumbas sa 
Septiyembre-Oktubre.) Niining adlawa ang hataas 
nga saserdote sa Israel magtanyag ug mga halad 
ingong pagtabon sa sala alang sa iyang kaugali- 
ngon, alang sa ubang mga Levihanon, ug alang sa 
katawhan. Kini maoy panahon usab sa paghinlo sa 

tabernakulo o sa mga templo sa ulahi gikan sa ma- 
kahugawng mga epekto sa sala. 

Ang Adlaw sa Pagtabon-sa-Sala maoy usa ka 
panahon sa balaang panagkatigom ug pagpuasa, 
ingon sa gipakita sa kamatuoran nga ang kataw- 
han nianang panahona “magsakit sa ilang mga ka- 
lag.” Kini lamang ang pagpuasa nga gisugo ilalom 
sa Moisesnong Balaod. Kini usab maoy usa ka igpa- 
pahulay, usa ka panahon nga dili magbuhat sa na- 
andang mga buluhaton.--Lev 16:29-31, 23:26-32, 
Num 29:7: Buh 27:9. 

Sa usa lamang ka adlaw sa usa ka tuig, sa Adlaw 
sa Pagtabon-sa-Sala, nga ang hataas nga saserdo- 
te tugotan sa pagsulod sa Labing Balaan nga lawak 
sa tabernakulo o sa templo. (Heb 9:7: Lev 16:2, 12, 
14, 15) Ang tuig sa Tinghugyaw, sa dihang moabot 
na, magsugod sa Adlaw sa Pagtabon-sa-Sala.---Lev 
25:9. 

Ang igsoon ni Moises nga si Aaron mao ang ha- 
taas nga saserdote sa Israel sa dihang kini nga pag- 
saulog gisugdan didto sa kamingawan sa Peninsu- 
la sa Sinai niadtong ika-16 nga siglo W.K.P. Ang 
mga butang nga gisugo kaniya nga pagabuhaton 
nagsilbing sumbanan alang sa ulahing mga pagsa- 
ulog sa Adlaw sa Pagtabon-sa-Sala. Ang paghan- 
duraw sa halandomong mga panghitabo nga gihi- 
mo nianang adlawa makahatag ug mas tin-awng 
pagsabot kon unsay kahulogan niini alang sa mga 
Israelinhon. Walay duhaduha nga nianang higayo- 
na mas naamgohan nila ang ilang pagkamakasasa- 
la ug ang panginahanglan nga matubos maingon 
man usab ang mas bug-os pang pagpabili sa daga- 
yang kaluoy ni Jehova sa paghimo niini nga kahi- 
kayan sa pagtabon sa ilang mga sala sa milabayng 
tuig. 

Mga Butang nga Ginahimo sa Adlaw sa 
Pagtabon-sa-Sala. Si Aaron mosulod sa bala- 
ang dapit uban sa usa ka toreyong baka ingong ha- 
lad-sa-sala ug sa usa ka laking karnero ingong 
halad-nga-sinunog. (Lev 16:3) Sa Adlaw sa Pagta- 
bon-sa-Sala iyang hukason ang saserdotehanong 
sapot nga naandan na niyang isul-ob, maligo, ug 
magsul-ob sa balaang lino nga mga besti. (Lev 
16:4) Dayon pagaripahan sa hataas nga saserdote 
ang duha ka kanding (mga laking nati) nga pareho 
gayong mga himsog ug walay depekto, nga giku- 
ha gikan sa katigoman sa mga anak sa Israel. (Lev 
16:5, 7) Kini pagaripahan sa hataas nga saserdote 
aron matino kon asa niining duha ang ihalad ngad- 
to kang Jehova ingong usa ka halad-sa-sala ug asa 
niini ang buhian ngadto sa kamingawan, nga mag- 
dala sa ilang mga sala ingong 'kanding alang kang 
Azazel.’ (Lev 16:8, 9; itandi ang 14:1-7: tan-awa 
ang AZAZEL.) Dayon iyang ihalad ang toreyong 
baka ingong usa ka halad-sa-sala alang sa iyang 

kaugalingon ug sa iyang banay, nga naglakip sa ti- 
buck tribo ni Levi, nga niana sakop ang iyang pa- 
nimalay. (Lev 16:6, 11) Human niana siya mokuha 
ug pinahumotan nga insenso ug insensaryo nga 
puno sa nagasigang mga baga gikan sa halaran ug 
siya mosulod sa kortina, ngadto sa Labing Balaan. 
Ang insenso sunogon dinhi niining kinasuloran 
nga lawak, diin nahimutang ang arka sa pagpama- 
tuod, ug ang panganod sa gisunog nga insenso 
motaklap sa bulawan nga tabon sa Arka diin sa 
ibabaw niana dihay duha ka kerubin nga gina- 
ma sa bulawan. (Lev 16:12, 13, Ex 25:17-22) Kini 
nga buhat nagpaarang kang Aaron human niana 
nga makasulod pag-usab ngadto sa Labing Balaan 
nga dili maunsa. 

Si Aaron, nga mogula gikan sa Labing Balaan, 
magkuha ug bahin sa dugo sa torong baka, moba- 
lik pagsulod niini nga lawak nga magdala sa dugo, 
ug sa makapito magwisik sa bahin sa dugo pinaa- 
gi sa iyang tudlo sa atubangan sa tabon sa Arka 
dapit sa S nga bahin. Pinaagi niini makompleto ang 
pagtabon-sa-sala sa mga saserdote, nga maghimo 
sa mga saserdote nga mahinlo ug makahimo na sa 
pagpataliwala tali kang Jehova ug sa iyang kataw- 
han.--Lev 16:14. 

Ang kanding nga natungnan sa ripa “alang kang 
Jehova” ihalad ingong usa ka halad-sa-sala alang 
sa katawhan. (Lev 16:8-10) Dayon ang hataas nga 
saserdote magdala sa dugo sa kanding nga alang 
kang Jehova ngadto sa Labing Balaan, nga diha ni- 
ana gamiton kini alang sa pagtabon-sa-sala sa 12 
ka dili-saserdotehanong tribo sa Israel. Susama sa 
paggamit sa dugo sa torong baka, ang dugo sa kan- 
ding iwisik “paingon sa tabon ug atubangan sa ta- 
bon” sa Arka.--Lev 16:15. 

Pinaagi niini si Aaron usab magahimog pagta- 
bon-sa-sala alang sa balaan nga dapit ug sa tol- 
da nga tagboanan. Dayon, sa dihang magkuha 
ug bahin sa dugo sa torong baka ug sa “kanding 
alang kang Jehova,' siya magahimog pagtabon-sa- 
sala alang sa halaran sa halad-nga-sinunog, nga 
magbutang ug bahin sa maong dugo nganha sa 
mga sungay sa halaran. “Sa makapito iya usab ki- 
ning pagawisikan ug bahin sa dugo pinaagi sa 
iyang tudlo ug hinloan kini ug balaanon kini gikan 
sa mga kahugawan sa mga anak sa Israel.”---Lev 
16:16-20. 

Dayon hatagag pagtagad sa hataas nga saserdo- 
te ang nahibilin nga kanding, ang alang kang Aza- 
zel. Iyang itapion ang iyang mga kamot sa ulo nii- 
ni, isugid ibabaw niini “ang tanang kasaypanan sa 
mga anak sa Israel ug ang tanan nilang pagsukol 
diha sa tanan nilang kasal-anan,” ibutang kining 
tanan sa ulo niini, ug dayon palakton kini “ngadto 
sa kamingawan pinaagi sa kamot sa usa ka tawong 
andam.” Sa ingon, ang kanding magdala sa mga 

kasaypanan sa mga Israelinhon ngadto sa kami- 
ngawan diin didto kini mahanaw. (Lev 16:20-22) 
Human niana ang tawo nga nagpalakaw sa kan- 
ding kinahanglang maglaba sa iyang mga besti ug 
maligo sa dili pa mosulod pag-usab sa kampo. 
—lev 16:26. 

Dayon si Aaron mosulod sa tolda nga tagboanan, 
maghukas sa iyang lino nga mga besti, maligo, ug 
magsul-ob sa iyang naandang sapot. Human niana 
siya maghalad sa iyang halad-nga-sinunog ug sa 
halad-nga-sinunog sa katawhan (ginamit ang mga 
laking karnero nga gihubit sa Lev 16:3, 5) ug 
maghimog pagtabon-sa-sala, ug iyang paasohon 
ang tambok sa halad-sa-sala diha sa halaran. (Lev 
16:23-25) Si Jehova nga Diyos nagsugo nga kanu- 
nayng ihatag kaniya ang tambok sa halad, ug ang 
mga Israelinhon gidid-an sa pagkaon niini. (Lev 3: 
16, 17; 4:31) Ang patayng mga lawas sa torong 
baka ug kanding sa halad-sa-sala kuhaon gikan sa 
sawang sa tabernakulo ug dad-on ngadto sa usa ka 
dapit sa gawas sa kampo diin didto kini suno- 
gon. Ang nagsunog niini kinahanglang maglaba sa 
iyang mga besti ug maligo, ug human niana siya 
makasulod na sa kampo. (Lev 16:27, 28) Ang du- 
gang mga halad nianang adlawa gihisgotan sa Nu- 
meros 29:7-11. 

Paghunong sa Lehitimong Kasaulogan. 
Bisan tuod gisaulog pa gihapon sa mga sumusunod 
sa Judaismo ang Adlaw sa Pagtabon-sa-Sala, ang 
maong kasaulogan dili kaayo kaamgid nianang gi- 
establisar sa Diyos tungod kay sila walay taber- 
nakulo, walay halaran, walay arka sa pakigsaad, 
walay paghalad sa mga torong baka ug mga kan- 
ding, ug walay Levihanong mga saserdote. Apan, 
ang mga Kristohanon nasayod nga ang mga ala- 
gad ni Jehova dili na ilalom sa maong obligasyon. 
(Rom 6:14, Heb 7:18, 19: Efe 2:11-16) Dugang pa, 
ang pagkalaglag sa templo sa Jerusalem niadtong 
70 K.P. nakapahunong gayod sa mga pag-alagad sa 
tinuod nga Levihanong mga saserdote, ug dili na 
matino kon kinsa gayod ang angayan nga ma- 
kaalagad ingong mga saserdote. Ang The Ency- 
clopedia Americana (1956, Tomo XVII, p. 294) 
nag-ingon maylabot sa mga Levihanon: “Human 
malaglag ang templo panahon sa pagkatibulaag, 
sila nahanaw gikan sa kasaysayan, sanglit sila na- 
hilakip sa panon sa mga binihag nga gipatibulaag 
lukop sa Romanhong kalibotan.” 

Antitipikal nga Katumanan. Sa dihang sa- 
ulogon sa tukmang paagi, ang tinuig nga Adlaw sa 
Pagtabon-sa-Sala, sama sa ubang bahin sa Moises- 
nong Balaod, nagsilbing usa ka larawan sa butang 
nga mas labaw pa. Ang maampingong pagsusi ni- 
ini nga pagsaulog pinasukad sa inspiradong mga 
pulong ni apostol Pablo nagpakita nga si Jesu-Kris- 
to ug ang iyang buluhaton sa pagtubos sa kataw- 

han gilandongan sa hataas nga saserdote sa Israel 
ug sa mga hayop nga gigamit sa seremonyas. Sa 
iyang sulat ngadto sa mga Hebreohanon, gipakita 
ni Pablo nga si Jesu-Kristo mao ang dakong antiti- 
pikal nga Hataas nga Saserdote. (Heb 5:4-10) Gipa- 
kita usab sa apostol nga ang pagsulod sa hataas 
nga saserdote ngadto sa Labing Balaan sa usa ka 
adlaw sa matag tuig dala ang dugo sa gihalad nga 
mga hayop naglandong sa pagsulod ni Jesu-Kristo 
ngadto sa langit mismo pinaagi sa iyang kaugali- 
ngong dugo, sa ingon naghimog pagtabon-sa-sala 
niadtong nagpasundayag ug pagtuo sa iyang ha- 
lad. Siyempre, si Kristo, tungod kay walay sala, dili 
kinahanglang maghalad alang sa bisan unsang 
personal nga mga sala, sama sa gihimo sa hataas 
nga saserdote sa Israel.---Heb 9:11, 12, 24-28. 

Si Aaron naghalad ug torong baka alang sa mga 
saserdote ug sa uban pa sa tribo ni Levi, nga nag- 
wisik sa dugo niini diha sa Labing Balaan. (Lev 16: 
11, 14) Sa susama, si Kristo nagtanyag sa bili sa 
iyang tawhanong dugo ngadto sa Diyos didto sa 
langit, diin kini mohatag ug benepisyo niadtong 
magmando uban kaniya ingong mga saserdote ug 
mga hari. (Pin 14:1-4, 20:6) Ang kanding alang 
kang Jehova gihalad usab ug ang dugo niini giwi- 
sik atubangan sa Arka diha sa Labing Balaan, ug 
kini gihimo aron makabenepisyo ang dili-saser- 
dotehanong mga tribo sa Israel. (Lev 16:15) Sa 
susama, ang katawhan usab makabenepisyo sa 
bugtong halad ni Jesu-Kristo gawas pa sa saserdo- 
tehanong espirituwal nga Israel. Duha ka kanding 
ang gikinahanglan, tungod kay ang usa ra ka kan- 
ding dili mahimong gamiton ingong halad ug sa 
samang higayon gamiton sa pagdala sa mga sala 
sa Israel. Ang duha ka kanding gihisgotan ingong 
usa lamang ka halad-sa-sala (Lev 16:5) ug pare- 
hong giisip nga ingon niana hangtod nga himoon 
ang ripa alang niining duha, nga nagpakita nga ki- 
ning duha maoy usa ra ka simbolo. Dili lamang kay 
gihalad si Jesu-Kristo kondili gidala usab niya ang 
mga sala niadtong alang kanila siya namatay sa 
haladnong paagi. 

Gipakita ni apostol Pablo nga, sanglit ang dugo sa 
mga torong baka ug sa mga kanding dili man ma- 
kakuha sa mga sala, ang Diyos nag-andam ug usa 
ka lawas alang kang Jesus (nga niana siya nagpa- 
kitag pagkaandam sa paghalad niini sa dihang 
siya nagpresentar sa iyang kaugalingon alang sa 
bawtismo), ug sumala sa kabubut-on sa Diyos, ang 
mga sumusunod ni Kristo “nabalaan pinaagi sa 
paghalad sa lawas ni Jesu-Kristo sa makausa alang 
sa tanang panahon.” (Heb 10:1-10) Maingon nga 
ang patayng mga lawas sa gihalad nga torong baka 
ug kanding sa Adlaw sa Pagtabon-sa-Sala sa kata- 
posan gisunog sa gawas sa kampo sa Israel, ang 
apostol naghisgot nga si Kristo nag-antos (sanglit 

gilansang) sa gawas sa ganghaan sa Jerusalem. 
--Heb 13:11, 12. 

Sanglit ang Hudiyohanong Adlaw sa Pagtabon- 
sa-Sala wala man makahimog bug-os ug duma- 
layong pagwagtang sa sala bisan gani sa Isra- 
el, dayag nga ang nagkalainlaing mga butang 
nga gihimo nianang tinuig nga kasaulogan maoy 
mga landong lamang. Kining tanan naglandong sa 
dakong pagtabon-sa-sala nga gihimo pinaagi ni 
Jesu-Kristo, ang Hataas nga Saserdote nga gipaha- 
yag sa mga Kristohanon.---Heb 3:1, tan-awa ang 
PAGTABON-SA-SALA, LUKAT, MANLULUKAT. 


ADMA [Yuta]. Usa sa lima ka siyudad sa rehi- 
yon sa “Ubos nga Patag sa Sidim” nga gipuy-an sa 
mga Canaanhon. (Gen 10:19, 14:1-3) Kining ubos 
nga patag, o walog, lagmit haduol sa habagatang 
tumoy sa Dagat sa Asin. 

Uban sa silingang mga siyudad sa Sodoma, Go- 
mora, Zeboiim, ug Bela (Zoar), ang Adma ug ang 
hari niini nga si Sinab nakaagom ug kapildihan sa 
dihang misulong ang upat ka hari sa sidlakan. 
(Gen 14:8-11) Ang Deuteronomio 29:23 nagpakita 
nga sa ulahi ang Adma gilaglag lakip sa Sodoma, 
Gomora, ug Zebolim sa dihang si Jehova nagpau- 
lan ug kalayo ug asupre diha sa tibuok dal-as. (Gen 
19:25) Sa Oseas 11:8 kini gihisgotan uban sa Ze- 
boiim ingong usa ka pasidaang panig-ingnan. 

Daghang eskolar ang nagtuo nga ang orihinal 
nga mga dapit sa Adma ug ang ubang “mga siyu- 
dad sa Distrito” nahimutang karon ilalom sa katu- 
bigan sa Dagat sa Asin, bisan tuod nga ang uban 
nag-ingon sa dili pa dugay nga ang mga kagun- 
oban sa mga siyudad lagmit mao ang mga lugar 
ubay sa mga lugot dapit sa S ug sa HS sa Patayng 
Dagat.---Gen 13:12. 


ADMATA [gikan sa Persianhon, nga nagkahu- 
logang “Wala Mabuntog"]. Usa sa pito ka prinsipe 
sa gingharian sa Persia ug Media kinsa makaduol 
kang Haring Ahasuero. Kini nga mga prinsipe mi- 
uyon sa paghukom batok kang Rayna Vasti, ug 
mopatim-aw nga ang maong komite sa pito ka 
tawo kanunayng nag-alagad sa mga hari sa Persia 
ingong mga magtatambag.---Est 1:14: Esd 7:14. 


ADMINISTRASYON, PAGDUMALA. Usa 
ka paagi sa pagdumala o usa ka kahikayan sa pag- 
superbisar sa pagtuman sa usa ka responsibilidad o 
sa pagkab-ot sa usa ka tumong. 

Ang Hebreohanong pulong nga gihubad nga 
“administrasyon” sa 1 Cronicas 26:30 (pequd-dah') 
naggikan sa lintunganayng pulong nga pa-qadh,, 
nga nagkahulogang “pagduaw, pagliso sa pagta- 
gad ngadto.” (Ru 1:6, ftn sa Rbi8) Gihubad usab 
kini nga “pag-atiman, pagdumala.”--2Cr 24:11, 

Num 3:32, itandi ang 2Ha 11:18, ftn sa Rbi8, tan- 
awa ang MAGTATAN-AW. 

Sukad sa pagsugod sa kasaysayan sa tawo giaw- 
torisahan sa Diyos ang hingpit nga tawo sa pag-ati- 
man sa yuta ug sa pagbaton ug pagbulot-an sa mga 
linalang nga anaa niini. (Gen 1:26-28) Human sa 
pagrebelde sa tawo, ilabina sukad sa Lunop, usa 
ka patriarkanhong sistema sa administrasyon ang 
naugmad ug nahimong ilado. Kini nagdumala sa 
mga kalihokan ug propiedad sa pamilya ug nagpa- 
tuman sa mga sukdanan sa panggawi. 

Ang pagdumala ni Moises sa nasodnong mga ka- 
lihokan sa Israel sumala sa kabubut-on sa Diyos su- 
lod sa 40-ka-tuig nga pagpanaw sa kamingawan 
nagtaganag talagsaong panig-ingnan sa pagduma- 
la, lakip ang pagdelegar sa awtoridad ngadto sa ka- 
saligang mga sakop. (Ex 18:19-26) Taliwala sa mga 
saserdote ang pangunang responsibilidad sa pag- 
dumala nahisandig sa hataas nga saserdote (Num 
3:5-10): apan, ang uban gihatagan ug responsibili- 
dad sa pagdumala ug sa pagsuperbisar sa pipila ka 
departamento sa pag-alagad. (Num 3:25, 26, 30- 
32, 36, 37; 4:16) Human sa pagsulod sa Israel sa 
Yutang Saad, ang mga maghuhukom nag-alagad 
ingong mga administrador sa nasod uban ang pag- 
paluyo sa Diyos.--Huk 2:16, 18; Ru 1:1. 

Sa dihang natukod ang gingharian sa Israel, na- 
ugmad ang usa ka mas kompletong sistema sa pag- 
dumala. Ubos ni Haring David ang administrati- 
bong gambalay detalyado kaayo, diin ang mga 
opisyal ilalom mismo sa pagdumala sa hari ug ang 
mga administrador sa mga dibisyon nag-alagad sa 
tibuok nasod. (1Cr 26:29-32, 27:1, 16-22, 25-34) 
Ang mga saserdote organisado usab kaayo sa pa- 
nahon sa paghari ni David, nga may mga tagduma- 
la sa buluhaton sa tabernakulo, mga opisyal ug 
mga maghuhukom, mga magbalantay-sa-gangha- 
an, mga mag-aawit ug mga maghohoni, ug gitukod 
ang 24 ka dibisyon sa mga saserdote sa pagdu- 
mala sa buluhaton sa tabernakulo. (1Cr 23:1-5, 
24:1-19) Ang administrasyon ni Solomon mas dako 
pa gayod ug nagtaganag talagsaong panig-ingnan 
sa epektibong pagdumala sa pagtukod sa templo. 
--1Ha 4:1-7, 26, 27: 5:13-18. 

Ang ubang mga nasod nakaugmad usab ug 
komplikadong mga sistema sa administrasyon, 
ingon sa gipakita sa mga hut-ong sa mga opis- 
yal nga gitigom ni Haring Nabucodonosor sa di- 
hang giinagurahan ang iyang bulawan nga la- 
rawan. (Dan 3:2, 3) Si Daniel mismo 'gihimong 
magmamando” (gikan sa Aramaiko, shelet') sa sa- 
kop nga mga distrito sa Babilonya ug ubos kaniya 
gihatag ang sibil nga ‘pagdumala’ (Aramaiko, @vi- 
dhah') ngadto kang Sadrak, Mesak, ug Abednego. 
- Dan 2:48, 49. 

Sa Kristohanon Gregong Kasulatan, kanunayng 
gihisgotan ang tukmang paggamit sa gidelegar 
nga awtoridad ug responsibilidad nga giabaga ni- 
adtong gipiyalan nga modumala sa pagpadapat ug 
sa pagpatuman sa gimbut-an sa Diyos taliwala sa 
iyang katawhan, ug kini gihimo pinaagi sa paghis- 
got sa pagkapiniyalan ug pagdumala. (Luc 16:2-4, 
1Co 9:17: Efe 3:2: Col 1:25; Tit 1:7) Bisan tuod gipa- 
kita nga ang responsibilidad ngadto sa Diyos maoy 
labing hinungdanon (Sal 109:8; Buh 1:20), ang mga 
kaayohan niadtong nag-alagad ubos sa maong ad- 
ministrasyon gipasiugda usab.---1Pe 4:10; tan-awa 
ang PINIYALAN. 


Unsa nga “pagdumala” ang gipalihok 
sa Diyos sukad niadtong 33 K.P.? 


Tungod sa iyang dili-takos nga kalulot, katuyo- 
an sa Diyos ang pagbaton ug “usa ka pagdumala 
[Gr., oi-ko'no-mi'an, sa literal, “pagdumala sa balay'] 
inig-abot sa kinutoban sa tinudlong kapanahonan, 
nga mao, aron tigomon pag-usab ang tanang bu- 
tang diha kang Kristo, ang mga butang sa mga la- 
ngit ug ang mga butang sa yuta.” (Efe 1:10, itandi 
ang Luc 12:42, ftn sa Rbi8.) Ang tuyo niini nga 
“pagdumala” o paagi sa pagdumala nga gipalihok 
sa Diyos sukad sa adlaw sa Pentekostes sa 33 K.P. 
mao ang paghiusa sa tanan niyang intelihenteng 
mga linalang. Ang unang hugna sa “pagdumala” sa 
Diyos mao ang pagtigom pag-usab sa “mga butang 
sa mga langit,” nga nag-andam sa kongregasyon 
sa mga manununod sa Gingharian nga mopuyo sa 
mga langit ubos ni Jesu-Kristo ingong espirituwal 
nga Ulo. (Rom 8:16, 17: Efe 1:11, 1Pe 1:4) Ang ika- 
duhang hugna niini nga “pagdumala” mao ang 
pagtigom pag-usab sa “mga butang sa yuta,” nga 
nag-andam niadtong mopuyo sa usa ka yutan-ong 
paraiso.--Ju 10:16: Pin 7:9, 10; 21:3, 4. 


ADNA  [Kahimuot]. 

1. Usa ka maisog nga opisyal sa kasundalohan 
sa Manases nga mitalikod kang Saul aron modapig 
sa kasundalohan ni David sa Ziklag. Siya nakig- 
away dapig kang David sa paggukod sa pundok sa 
mga bandido nga Amalekanhon nga naggun-ob sa 
kampo ni David sa Ziklag, ug siya nahimong pa- 
ngulo sa kasundalohan ni David.--1Cr 12:20, 21, 
1Sa 30:1, 2, 17-19. 

2. Usa ka Judeanhong heneral sa kasundalo- 
han sa panahon sa paghari ni Haring Jehosapat, 
nga nangulo sa 300,000 ka maisog, gamhanang 
mga manggugubat, ug may pagbulot-an sa du- 
gang 480,000 ka kasundalohan nga gipangulohan 
sa mga heneral nga si Jehohanan ug Amasias, si- 
lang tanan nag-alagad sa hari didto sa Jerusalem. 
- 2Cr 17:13-16, 19. 


ADONIAS 


3. Usa ka Israelinhon, kaliwat sa balay o banay 
sa amahan ni Pahat-moab, nga lakip niadtong mi- 
uyon sa pagpapahawa sa ilang dili-Israelinhong 
mga asawa sa panahon sa paghinlo nga gihimo 
agig pagsunod sa tambag ni Esdras nga saserdote. 
—Esd 10:30, 44. 

4. Usa ka saserdote nga iya sa balay o banay sa 
amahan ni Harim, sulod sa mga adlaw sa Hataas 
nga Saserdoteng si Joiakim ug ni Nehemias ug Es- 
dras nga saserdote.---Neh 12:12-15, 26. 


ADON. Lagmit nga usa ka wala mahibaloing 
dapit sa Babilonya, nga gikan niini ang pipila nga 
wala makapamatuod sa ilang kagikan diha sa pub- 
likong mga talaan namalik sa Jerusalem niadtong 
537 W.K.P. sa pagkatapos sa 70-ka-tuig nga pagka- 
awaaw sa Juda. Ingong resulta, sila nadiskuwalipi- 
kar sa pag-alagad ingong mga saserdote. Ang pipi- 
la ka eskolar nagtuo nga ang Adon maoy usa ka 
indibiduwal kinsa wala makapamatuod sa iyang 
kagikan.---Esd 2:59-62, Neh 7:61-64. 


ADONIAS |Si Jehova Maoy Ginoo]. 

1. Ikaupat nga anak nga lalaki ni David, nga na- 
tawo kang Hagjt didto sa Hebron.---2Sa 3:4, 5. 

Bisag lain ug inahan, si Adonias maoy sama 
gayod kang Absalom sa 'pagkaambongan ug sa 
iyang ambisyon. (1Ha 1:5, 6; itandi ang 2Sa 14:25: 
15:1.) Nahimo siyang prominente sa rekord sa Bib- 
liya sa katuigan nga nagkaluya na si David. Bisag 
gipahayag ni Jehova nga ang pagkahari maiya ni 
Solomon (1Cr 22:9, 10), si Adonias nanghambog 
nga siya ang mahimong sunod nga hari sa Israel. 
Sanglit si Amnon ug Absalom, ug lagmit si Kileab 
patay na, si Adonias sa walay duhaduha nangusog 
sa iyang pagpangangkon sa trono tungod kay siya 
ang kinamagulangan nga anak. Sama kang Absa- 
lom, gipasiatab niya ang iyang mga pangangkon 
ug wala tul-ira sa iyang amahan. Naugmad niya 
ang pagpaluyo sa katawhan pinaagi sa pagkabaton 
sa pabor sa pangulo sa kasundalohan nga si Joab 
ug sa pangulo sa mga saserdote nga si Abiatar. 
(1Ha 1:5-8) Dayon naghimo siyag kombira sa mga 
halad duol sa En-rogel nga duol ra sa siyudad sa 
Jerusalem, ug nagdapit sa kadaghanan sa haria- 
nong panimalay apan wala magdapit kang Solo- 
mon, kang Natan nga manalagna, ug kang Be- 
naias. Ang iyang dayag nga katuyoan mao nga 
ideklarar siya ingong hari.---1Ha 1:9, 10, 2b. 

Milihok dayon si Natan nga manalagna aron ma- 
sumpo ang laraw ni Adonias. Iyang gitambagan 
ang inahan ni Solomon nga si Bat-seba nga pahi- 
numdoman si David sa iyang panumpa dapig sa 
pagkahari ni Solomon ug dayon miadto sunod ka- 
niya didto sa lawak sa hari aron pamatud-an ang 
mga pulong ni Bat-seba ug nagpaalinggat kang 
David sa pagkaseryoso sa kahimtang, sa ingon 


ADONI-BEZEK 


usab, nagpasabot nga gibati niya nga si David mi- 
lihok nga wala magpahibalo sa iyang suod nga 
mga kaubanan. (1Ha 1:11-27) Nagpalihok kini sa ti- 
gulang nga hari ug siya nagsugo dayon sa diha- 
dihang pagdihog kang Solomon ingong kaubang 
magmamando ug manununod sa trono. Kining bu- 
hata nakapatunghag malipayong kaguliyang sa ka- 
tawhan, nga nadungog didto sa bangkete ni Ado- 
nias. Wala madugay usa ka magdadagan, nga anak 
nga lalaki sa saserdoteng si Abiatar, ang miabot 
dala ang makapatugaw nga balita bahin sa pag- 
proklamar ni David kang Solomon ingong hari. 
Ang mga tigpaluyo ni Adonias daling nagkatibuag- 
sa ug siya mikalagiw aron modangop didto sa sa- 
wang sa tabernakulo. Human niana gipasaylo siya 
ni Solomon sa kondisyon nga siya magbinuotan. 
— 1Ha 1:32-53. 

Ugaling, human mamatay si David, giduol ni 
Adonias si Bat-seba ug gikombinsir siya nga mahi- 
mong iyang tigpataliwala sa atubangan ni Solomon 
sa paghangyo kaniya nga mahimo unta niyang 
asawa si Abisag, ang batan-ong tig-alima ug kau- 
ban ni David. Ang gipamulong ni Adonias nga 
“ang pagkahari naakoa unta, ug ngari kanako ang 
tibuok Israel nagpatumong sa ilang mga nawong 
aron ako mahimong hari” nagpasabot nga gibati 
niyang gihikawan siya sa iyang katungod, bisag gi- 
ila niya nga ang Diyos maoy nagpalakaw sa maong 
butang. (1Ha 2:13-21) Bisag ang iyang hangyo ti- 
ngali gipasukad lamang sa tinguha nga makada- 
wat ug bayad tungod kay wala maiya ang gingha- 
rian, kini nagpasabot gayod nga ang kusganong 
ambisyon nagpadayon diha kang Adonias, sanglit 
maoy lagda sa karaang Sidlakan nga ang mga asa- 
wa ug mga puyopuyo sa usa ka hari maiya lamang 
sa iyang legal nga manununod. (Itandi ang 2Sa 3:7, 
16:21.) Gilantaw ni Solomon nga ingon niana ki- 
ning hangyoa nga gipaagi sa iyang inahan ug gisu- 
go ang pagpatay kang Adonias, nga ang maong 
sugo gituman dayon ni Benaias.---1Ha 2:22-25. 

2. Usa ka Levihanon nga gipadala ni Jehosapat 
sa pagtudlo diha sa mga siyudad sa Juda.---2Cr 17: 
7-9. 

3. Usa sa “mga pangulo sa katawhan” kansang 
kaliwat, kon dili man siya mismo, miduyog sa pipi- 
la ka prinsipe ug mga Levihanon sa pagpamatuod 
pinaagig timbre sa kontrata sa pagsugid nga gihi- 
mo sa namalik nga mga Israelinhon sa mga adlaw 
ni Nehemias ug Esdras. (Neh 9:38, 10:1, 14, 16) Gi- 
tuohan sa pipila nga siya mao ra ang Adonikam sa 
Esdras 2:13, kansang mga kaliwat, nga may gidag- 
hanon nga 666, namalik gikan sa Babilonya ubos ni 
Zorobabel niadtong 537 W.K.P. Ang pagtandi sa 
mga ngalan niadtong kinsa ingong mga hawas sa 
katawhan nga nagtimbre sa resolusyon diha sa Ne- 
hemias 10 ug niadtong gitala ingong mga pangulo 

sa namalik nga mga destiyero diha sa Esdras 2 
daw naglig-on niini. 


ADONI-BEZEK [Ginoo sa Bezek]. Usa ka 
gamhanang magmamando kinsa, sa wala pa mo- 
sulong ang mga Israelinhon sa Bezek, nagbuntog 
sa 70 ka paganong hari pinaagi sa pagputol sa ilang 
mga kumagko sa kamot yg tiil. 

Dihay panahon nga ang samang batasan gibu- 
hat usab sa karaang mga taga-Atenas, kinsa nag- 
sugo nga ang ilang mga binilanggo sa gubat put- 
lan sa ilang mga kumagko sa kamot. Human niana 
sila makahimo sa pagbugsay apan dili na makaga- 
mit sa espada o bangkaw. Wala madugay human 
mamatay si Josue ang hiniusang kasundalohan sa 
Juda ug Simeon nakig-away sa 10,000 ka kasunda- 
lohan sa mga Canaanhon ug mga Perizihanon sa 
Bezek, nga nagpakalagiw kang Adoni-bezek tu- 
ngod sa kapildihan. Sa dihang nadakpan, giputlan 
siya sa iyang mga kumagko sa kamot ug tiil, nga 
nianang panahona siya miingon: “Ingon sa akong 
gibuhat, mao usab ang gibalos sa Diyos kanako.” 
Siya gidala sa Jerusalem diin didto siya namatay. 
—Huk 1:4-7. 


ADONIKAM [Ang (Akong) Ginoo Mibangon 
[nga mao, aron motabang]]. Ang nagpundar sa usa 
sa mga balay o banay sa amahan sa Israel. Kapin 
sa 600 ka membro niini nga banay ang namalik sa 
Jerusalem kauban ni Zorobabel human sa pagka- 
destiyero sa Babilonya. (Esd 2:13; Neh 7:18) Du- 
gang pang 63 ka membro niini nga banay sa 
amahan ang mikuyog kang Esdras sa Jerusalem 
niadtong 468 W.K.P. (Esd 8:13) Sa dihang ang mga 
hawas sa mga banay sa amahan nagpamatuod sa 
“kasaligang kontrata,” o resolusyon nga gihimo sa 
adlaw ni Nehemias, kini nga banay lagmit gita- 
la sa ngalan nga Adonias.---Neh 9:38: 10:16. 


ADONIRAM [Ang (Akong) Ginoo Maoy Hata- 
as (Binayaw)]. Usa ka prinsipe, takos nga adminis- 
trador, ug anak nga lalaki ni Abda. Si Adoniram 
nag-alagad ingong magtatan-aw niadtong gipaapil 
sa pinugos nga trabaho panahon sa pagmando ni 
David, Solomon, ug Rehoboam, nga nakatabang ug 
dako sa daghang proyekto ni Solomon sa pagpanu- 
kod. Sa ulahi, sa dihang ang napulo ka tribo mialsa 
batok sa mapig-otong mando ni Rehoboam sa Se- 
kem niadtong 997 W.K.P., gipadala sa hari ngadto 
sa katawhan kining nagdumala sa mga gipaapil sa 
pinugos nga trabaho, apan sila “nagbato kaniya, 
mao nga siya namatay.” (2Cr 10:18) Siya gita- 
wag ingong Adoniram (1Ha 4:6, 5:14) ug Adoram. 
--2Sa 20:24: 1Ha 12:18, 2Cr 10:18. 


ADONI-ZEDEK [Ang (Akong) Ginoo Maoy 
Pagkamatarong]. Usa ka hari sa Jerusalem pana- 
hon sa pagsakop sa mga Israelinhon sa Yutang 

Saad. Si Adoni-zedek miduyog sa ubang gagmayng 
mga gingharian sa K sa Jordan sa usa ka hiniusang 
paningkamot sa pagsanta sa pagpanakop sa kasun- 
dalohan ni Josue. (Jos 9:1-3) Apan, ang Hivihanong 
mga molupyo sa Gabaon nakigdait kang Josue. Sa 
lakang nga gihimo ingong panimalos aron mahu- 
nong ang dugang pang pagtalikod aron sa pagda- 
pig sa mga kaaway, gihiusa ni Adoni-zedek ang 
iyang kasundalohan uban sa kasundalohan sa upat 
pa ka hari sa mga Amorihanon, ug siya naglikos sa 
Gabaon ug nakiggubat niini. Ang talagsaong paglu- 
was ni Josue sa mga Gabaonhon ug ang maka- 
pahugnong kapildihan niining hiniusang kasunda- 
lohan nakapakalagiw sa lima ka hari ngadto sa 
Makeda, diin sila natanggong sa usa ka langob. Si 
Josue mismo maoy nagpatay kang Adoni-zedek ug 
sa ubang upat ka hari atubangan sa iyang kasun- 
dalohan ug nagbitay kanila diha sa mga estaka. Sa 
kataposan ang ilang mga patayng lawas gisalibay 
ug balik ngadto sa langob, nga maoy nahimong 
ilang lubnganan.---Jos 10:1-27. 


ADORAIM. Usa sa mga siyudad sa Juda nga 
gitukod pag-usab ug gipalig-on ni Haring Reho- 
boam niadtong ikanapulong siglo W.K.P. (2Cr 11:9) 
Gituohan nga mao kini ang modernong balangay 
sa Dura, nga nahimutang sa bakilid sa usa ka 
bungtod nga mga 8 km (5 mi) sa K sa Hebron. 


ADORAM. 


ADRAMELEK. 


1. Usa ka anak nga lalaki ni Haring Senakerib sa 
Asirya. Si Adramelek ug ang iyang igsoong lalaki 
nga si Sarezer nagpatay sa ilang amahan samtang 
siya nagyukbo diha sa balay sa iyang diyos nga si 
Nisrok didto sa Nineve. Dayon sila miikyas ngadto 
sa yuta sa Ararat, lagmit sa dapit sa karaang Ar- 
menia diha sa bukirong rehiyon dapit sa K sa nail- 
han karon nga Dagat Caspian. (2Ha 19:35-37, Isa 
37:36-38) Usa ka inskripsiyon ni Esar-hadon, laing 
anak nga lalaki ni Senakerib, ang nag-asoy nga 
ingong manununod sa iyang amahan siya nakig- 
away ug nagpildi sa kasundalohan sa mga mamu- 
muno sa iyang amahan didto sa Hanigalbat sa ma- 
ong rehiyon. 

2. Usa ka diyos nga gisimba sa mga Separviha- 
non, usa sa mga nasakop nga katawhan nga gidala 
sa hari sa Asirya ngadto sa teritoryo sa Samaria 
human niya idestiyero ang mga Israelinhon nga sa- 
kop sa napulo-ka-tribong gingharian. Ngadto kang 
Adramelek ug Anamelek gihalad sa mga Separvi- 
hanon ang ilang mga anak nga lalaki diha sa kala- 
yo.--2Ha 17:22-24, 31, 33. 


ADRAMITO. Usa ka dunggoanang siyudad 
sa Dagat Aegean nga nahimutang sa Misia sa AK 
nga bahin sa Asia Minor, sa A sa Pergamo. Diha sa 


Tan-awa ang ADONIRAM. 


ADRIEL 


modernong Turkey, ang ngalan sa ilayang lungsod 
sa Edremit (sa S sa dunggoanan) maoy nagpreser- 
bar sa kanhing ngalan niini. 

Ang Adramito maoy bahin sa lalawigan sa Asia 
ilalom sa pagmando sa Roma ug lagmit nga sa usa 
ka panahon maoy usa ka ilado kaayong sentro sa 
patigayon sa kadagatan, sanglit kini nahimutang 
sa Romanhong dalan nga molatas sa Pergamo ug 
Efeso dapit sa H ug sa Asos, Troas, ug Hellespont 
dapit sa K ug sa A. Lagmit nga si Pablo miagi sa 
Adramito panahon sa iyang ikatulong misyonar- 
yong panaw. Hinuon, kining dapita direktang gi- 
hisgotan sa Bibliya diha lamang sa Buhat 27:2. 
Didto sa Cesarea, si Pablo, ingong usa ka binilang- 
go nga binantayan sa Romanong opisyal nga si Ju- 
lio, misakay ug barko nga maglawigan gikan sa 
Adramito paingon sa mga dapit ubay sa kabayba- 
yonan sa Asia Minor. Ang grupo ni Pablo mikawas 
sa maong barko didto sa Mira sa Licia ug mibalhin 
ug sakay sa usa ka barkong tigkarga ug mga lugas 
nga molawig paingon sa Italya gikan sa Alejandria. 
-Buh 27:3-6. 


ADRIA.  Gihisgotan sa Buhat 27:27 ang “dagat 
sa Adria,” diin si Pablo nakasinatig unos sulod sa 14 
ka adlaw una pa malunod ang barko nga iyang gi- 
sakyan duol sa pulo sa Malta. Si Strabo nag-ingon 
nga kining ngalana naggikan sa ngalan sa siyudad 
sa Atria, nga nahimutang sa bokana sa Suba sa Po 
diha sa gitawag karong adlawa nga Gulpo sa Ven- 
ice. (Geography, 5, I, 8) Ang presenteng siyudad sa 
Adria sa Italya medyo layolayo sa baybayon. Mo- 
patim-aw nga ang Adria maoy gingalan sa katubi- 
gan nianang dapita ug sa ngadtongadto naglakip sa 
tibuok presenteng Dagat Adriatiko, Dagat sa Ionia, 
ug sa katubigan sa Mediteranyo sa S sa Sicilia (ug 
Malta) ug sa K sa Creta. Busa kini nga ngalan nag- 
langkob sa ubang katubigan nga giisip karong ad- 
lawa nga anaa sa gawas sa Dagat Adriatiko, apan 
sa adlaw ni Pablo ang pulo sa Malta tukmang ikai- 
ngon nga gilibotan sa “dagat sa Adria.” 


ADRIEL. Ang anak nga lalaki ni Barzilai, gikan 
sa siyudad sa Abel-mehola. 

Gihatag kang Adriel ang kamagulangang anak 
nga babaye ni Saul nga si Merab ingong asawa, bi- 
sag siya gikasaad na ngadto kang David. (1Sa 
18:17-19) Ang tanang lima ka anak nga lalaki ni 
Adriel sa ulahi gitugyan aron patyon aron makata- 
bang sa pagbayad sa sala ni Saul sa iyang pagsu- 
lay nga puohon ang mga Gabaonhon. (2Sa 21:8, 9) 
Niini nga asoy si Mikal inay nga si Merab ang gi- 
hisgotan ingong ang inahan sa lima ka anak nga 
lalaki ni Adriel. Sanglit si Mikal namatay nga walay 
anak (2Sa 6:23) ug wala hisgoti sa ubang mga 
teksto nga siya nahimong asawa ni Adriel, gilan- 
taw sa ubang mga maghuhubad nga ang paglutaw 


ADULAM 


sa ngalang Mikal maoy sayop sa mga magkokopya. 
Apan, halos ang tanang Hebreohanong mga ma- 
nuskrito naggamit sa ngalang Mikal, ug ang pag- 
patin-aw nga gihatag sa tradisyon mao nga si Me- 
rab, ang magulang ni Mikal, sayo nga namatay 
human matawo ang lima ka anak nga lalaki ni Ad- 
riel ug human niadto si Mikal ang nagpadako sa 
lima ka batang lalaki sa iyang igsoon, busa gihisgo- 
tan sila ingong iyang mga anak nga lalaki. Ang hu- 
bad ni Isaac Leeser sa 2 Samuel 21:8 mabasa: “Ug 
ang lima ka anak nga lalaki ni Mikal nga anak nga 
babaye ni Saul, nga iyang gipadako alang kang Ad- 
riel.” 


ADULAM. Usa ka siyudad sa Juda diha sa ta- 
bunok nga ubos nga kayutaan o Sepela, nga nahi- 
mutang sa mga tungatungang bahin tali sa Betle- 
hem ug Lakis. (Jos 15:35) Gituohan nga mao kini 
ang Tell esh-Sheikh Madhkur (Horvat “Adullam), 
mga 26 km (16 mi) sa KHK sa Jerusalem. Ang ori- 
hinal nga ngalan mopatim-awng napreserbar pi- 
naagi sa ngalan sa kasikbit nga mga kagun-oban 
sa ‘Id el-Ma (Miyeh). Ang nahimutangan sa Adu- 
lam nag-umbaw sa Wadi es-Sur ug sa agianan gi- 
kan sa maong dapit sa Sepela ngadto sa ilaya sa 
Juda, sa ingon naghimo niini nga usa ka estratehi- 
kong dapit. Kini ilabinang nailado tungod sa “la- 
ngob sa Adulam,” diin mikalagiw si David gikan 
kang Haring Saul. Daghang langob nga anapog ni- 
ining lugara.---2Sa 23: 13. 

Ang Adulam dayag nga usa ka karaang siyudad. 
Kini unang gihisgotan sa Bibliya maylabot kang 
Hira nga “Adulamhanon,” kinsa nahimong kauban 
ni Juda sa wala pa mobalhin ang banay ni Jacob 
ngadto sa Ehipto. (Gen 38:1, 2, 12, 20) Sa dihang 
misulong si Josue mga tulo ka siglo sa ulahi, ang 
Adulam maoy usa sa 31 ka gagmayng gingharian 
nga iyang nabuntog. (Jos 11:1-15: 12:15) Sa ulahi 
ang Adulam gipahat ngadto sa Juda lakip sa ubang 
mga siyudad sa Sepela.--Jos 15:33-35. 

Si David, nga usa ka kagiw gikan kang Haring 
Saul, miikyas gikan sa Filistehanong hari nga si 
Akis sa Gat ug miadto sa usa ka langob sa Adulam, 
diin sa ulahi miduyog kaniya ang mga 400 ka tawo. 
(1Sa 22:1-5) Mga 19 km (12 mi) sa KHK sa Betle- 
hem, kining dapita tingali nahibal-an na ni David 
sukad pa sa iyang pagkamagbalantay sa karnero. 
Ang pagkalisod adtoon niini lagmit maoy hinung- 
dan nga gihimo kini ni David ingong salipdanan. Sa 
ulahing kapanahonan, panahon sa iyang paghari 
gigamit kini ni David ingong kampo sa pagpakig- 
gubat batok sa mga Filistehanon. Dinhi niining da- 
pita nga ang tulo ka manggugubat milighot ngad- 
to sa Betlehem aron sa pagkuha ug tubig sa atabay 
nga sa ulahi wala imna ni David tungod kay giisip 
niya kadto nga naghawas sa ilang dugo nga gipa- 

meligro sa pagkuha niini--1Cr 11:15-19, 12:16, 
2Sa 5:17, 18. 

Ang Adulam maoy usa sa 15 ka naglumbay nga 
kinutaang mga siyudad nga gipalig-on ni Reho- 
boam sa Juda. (2Cr 11:5-12) Kining naglumbay 
nga kinutaang mga siyudad, nga gitukod aron sa 
paghatag ug proteksiyon gikan sa K ug sa H, gilag- 
lag sa kasundalohan ni Senakerib panahon sa pag- 
mando ni Ezequias (732 W.K.P.). (2Ha 18:13) Ang 
Adulam gihisgotan sa mga adlaw ni Nehemias nga 
lakip sa mga siyudad nga gipuy-an pag-usab sa 
napasig-uling mga Hudiyo nga namalik gikan sa 
pagkadestiyero sa Babilonya.---Neh 11:30. 


ADUMIM [gikan sa lintunganayng pulong 
nga nagkahulogang “pula”, lagmit, Pulang mga 
Bato]. Ang tungasanan sa Adumim maoy usa ka 
titip nga agianan nga mga 12 km (7.5 mi) sa SAS 
sa Jerusalem ug sa tungatunga tali sa mga siyudad 
sa Jerico ug Jerusalem. Gikan sa ubos nga Walog 
sa Jordan kini mopadulong sa bukirong rehiyon sa 
Juda. Gikan sa karaang kapanahonan hangtod ka- 
ron, ang dalan tali sa duha ka siyudad molatas ni- 
ini nga agianan. Apan, gihisgotan lamang kini diha 
sa rekord sa Bibliya ingong timaan sa utlanan tali 
sa mga teritoryo sa Juda ug Benjamin.--Jos 15:7: 
18:17. 

Sa Arabiko ang agianan gitawag ug Tal'at ed- 
Damm (nagkahulogang “Tungasanan sa Dugo") ug 
sa Hebreohanon kini gitawag ug Matale Adummim 
(nagkahulogang “Tungasanan sa Adumim”). Bisan 
tuod nga gituohan sa pipila ka karaang mga mag- 
susulat nga kining ngalana naggikan sa gihimong 
pag-ula ug dugo sa mga tulisan ug mga bandido, 
ang mas tukmang hinungdan mao ang pagkapula- 
hon ug kolor sa yuta tungod sa nadayag nga mga 
pat-ak sa taya. Ang ruta kanunayng peligroso tu- 
ngod sa kaawaaw sa rehiyon ug sa kakaylap sa 
pagpanulis, ug sukad sa unang mga panahon ang 
usa ka kuta gibutang didto aron mapanalipdan ang 
mga magpapanaw. Tungod niini, kining dapita gi- 
tuohan nga maoy nahitaboan sa pag-atake sa usa 
ka magpapanaw 'sa iyang paglugsong paingon sa 
Jerico, ingon sa gihisgotan sa sambingay ni Jesus 
bahin sa matinabangon nga Samarianhon.--Luc 
10:30-37. 

Ang “bul-oganang walog” nga gihisgotan sa Jo- 
sue 15:7, diin ang tungasanan sa Adumim nahi- 
mutang sa H, dayag nga mao ang Wadi el Qilt nga 
moagos ubay sa dalan ug moagi sa H mismo sa Je- 
rico paingon sa Suba sa Jordan. 


AGABO. Usa ka Kristohanong manalagna kin- 
sa, duyog sa uban pang mga manalagna, milug- 
song gikan sa Jerusalem paingon sa Antioquia sa 
Sirya sa tuig nga miestar si Pablo didto. 

Pinaagi sa espiritu, si Agabo nagtagna “nga usa 
ka dakong gutom ang taliabot sa tibuok gipuy-ang 
yuta.” (Buh 11:27, 28) Sumala sa giingon sa asoy, 
ang tagna natuman sa panahon sa pagmando ni 
Emperador Claudio (41-54 K.P.). Ang Hudiyong 
historyador nga si Josephus naghisgot niining “da- 
kong gutom.”--Jewish Antiquities, XX, 51 (ii, 5): 
XX, 101 (v, 2). 

Sa naghinapos ang kataposang misyonaryong 
panaw ni Pablo (mga 56 K.P.), si Agabo nakigkita 
kaniya sa Cesarea, nga nag-ilustrar sa tagna sa 
umaabot nga pagdakop kang Pablo didto sa Jerusa- 
lem pinaagi sa paggapos sa iyang kaugalingong 
mga kamot ug mga tiil ginamit ang bakos ni Pab- 
lo.--Buh 21:8-11. 


AGAG. Ang ngalan o titulo nga gigamit dili sa 
usa lamang ka hari sa mga Amalekanhon. 

1. Si Balaam, sa iyang ikatulong matagnaon nga 
pamulong, mitagna nga ang usa ka hari sa Israel 
mahimong “labaw pa kay kang Agag, ug ang iyang 
gingharian pagabayawon.” (Num 24:7) Kining 
mga pulonga gitagna niadtong mga 1473 W.K.P., 
ug wala nay misunod nga paghisgot bahin kang 
Agag hangtod sa paghari ni Haring Saul (1117- 
1078 W.K.P.). Tungod niini ang pipila ka eskolar 
nagtuo nga ang “Agag” maoy usa ka titulo nga gi- 
gamit sa mga hari sa mga Amalekanhon sama sa 
titulong Paraon nga gigamit sa mga hari sa Ehip- 
to. Lagmit usab nga kini usa lamang ka sublisub- 
li nga paggamit sa usa ka personal nga ngalan. Bi- 
san pa niana, ang paagi sa paghisgot ni Balaam 
kang Agag nagpakita nga ang iyang gingharian 
gamhanan niadtong panahona.--Num 24:20, tan- 
awa ang AMALEK, AMALEKANHON. 

2. Ang hari sa Amalek nga gipildi ni Haring 
Saul ingong katumanan sa mando ni Jehova. (Ex 
17:14: Deu 25:17-19: 1Sa 15:1-7) Apan, si Saul wala 
magpatay kang Agag ug nagtugot sa katawhan sa 
pagtipig sa ubang mga inagaw, ug tungod niini gi- 
pahayag ni Samuel nga ang Diyos nagsalikway 
kang Saul ingong hari. (1Sa 15:8-29) Unya si Agag 
gipatay ni Samuel, kinsa miingon kaniya: “Ingon 
nga pinaagi sa imong espada namatyan ug mga 
anak ang mga babaye, sa ingon usab niana ang 
imong inahan labaw nga mamatyan ug mga anak 
taliwala sa mga babaye.”--1Sa 15:32, 33, itandi 
ang Huk 1:5-7. 


AGAGIHANON [Kang (Iya ni) Agag]. Usa ka 
termino nga gigamit alang kang Haman ug sa 
iyang amahan nga si Hamedata diha sa Ester 3: 
1, 10, 8:3, 5: 9:24. Kini mopatim-awng nagpaila ka- 
nila ingong mga kaliwat ni Agag ug busa Amale- 
kanhon ug kagikan. Ingon niini ang kasagarang 
pagsabot sa mga Hudiyo niining pulonga ug ilang 
giisip nga ang Agag mao ang monarko nga gihis- 

gotan sa 1 Samuel 15:8-33. Si Josephus naghisgot 
kang Haman ingong “Amalekanhon ug kagikan.” 
(Jewish Antiquities, XI, 209 [vi, 5]) Si Mardokeo 
maoy kaliwat ni Kis sa tribo ni Benjamin, busa siya 
ug si Haman, sa usa ka diwa, maoy karaang mag- 
kaaway.--Est 2:5. 


AGAR. Ang Ehiptohanon nga sulugoong baba- 
ye ni Sara, sa ulahi, puyopuyo ni Abraham ug ina- 
han ni Ismael. Samtang didto sa Ehipto tungod sa 
usa ka gutom sa yuta sa Canaan, si Abraham (Ab- 
ram) nakabaton ug mga sulugoong lalaki ug mga 
sulugoong babaye, ug lagmit niining tungora si 
Agar nahimong sulugoong babaye ni Sara.---Gen 
12:10, 16. 

Sanglit si Sara (Sarai) apuli gihapon, siya 
naghangyo kang Abraham nga makigdulog kang 
Agar, nga naghatag kaniya kang Abraham ingong 
iyang asawa. Apan sa dihang namabdos, gitamay 
ni Agar ang iyang agalong babaye nga tungod 
niana mireklamo si Sara ngadto sa iyang bana. 
“Busa si Abram miingon kang Sarai: “Tan-awa! Ang 
imong sulugoong babaye anaa sa imong pagbuot. 
Buhata kaniya kon unsay maayo sa imong mga 
mata.” Unya si Sarai nagpakaulaw kaniya mao nga 
siya milayas gikan kaniya.” (Gen 16:1-6) Didto sa 
tuboran paingon sa Sur, nakita sa manulonda ni 
Jehova si Agar ug giingnan siya nga mobalik sa 
iyang agalong babaye ug magmapainubsanon ila- 
lom sa iyang kamot. Dugang pa, gisultihan siya 
nga padaghanon pag-ayo ni Jehova ang iyang bin- 
hi ug ang anak nga matawo kaniya pagatawgon 
nga Ismael. Si Abraham nagpanuigon ug 86 sa di- 
hang natawo si Ismael.---Gen 16:7-16. 

Mga tuig sa ulahi, sa dihang naghikay si Abra- 
ham ug “usa ka dakong kombira sa adlaw sa pag- 
lutas kang Isaac” sa dihang siya 5 anyos, namatik- 
dan ni Sara “nga nagbugalbugal” ang anak ni Agar 
nga si Ismael, nga nianang tungora mga 19 anyos. 
Dili kini tiawtiaw lang sa bata. Ingon sa gipasabot 
diha sa asoy sa sunod nga bersikulo, lagmit na- 
langkit ang pagtamay sa pagkamanununod ni Isa- 
ac. Dinhi sayong gipakita ni Ismael ang mabato- 
kong mga tinamdan nga gitagna sa manulonda ni 
Jehova nga ipakita ni Ismael. (Gen 16:12) Kay na- 
hadlok sa kaugmaon sa iyang anak nga si Isaac, si 
Sara naghangyo kang Abraham nga hinginlan si 
Agar ug ang iyang anak. Wala kini makapahimuot 
kang Abraham, apan ubos sa pagtultol ni Jehova 
iyang gisunod ang hangyo sa iyang asawa. Sayo 
pagkasunod buntag siya nagpalakaw kang Agar ug 
sa iyang anak, nga naghatag kaniya ug tinapay ug 
usa ka panit nga sudlanag tubig.---Gen 21:8-14. 

Naglatagaw si Agar sa kamingawan sa Beer- 
seba. “Sa kataposan nahurot ang tubig . . . ug 
iyang gibutang ang bata ilalom sa usa sa mga 

kahoykahoy.” Ang paghisgot kang Ismael ingong 
usa ka “bata” dili sayop, kay ang Hebreohanong 
pulong nga yeledh nga gihubad dinhi nga “bata” 
nagkahulogan usab ug “batan-ong lalaki” ug ingon 
niini ang pagkahubad sa Genesis 4:23. Bahin sa 
pagbutang kaniya ilalom sa usa sa mga kahoyka- 
hoy, bisan tuod gitagna nga siya mahimong “usa 
ka tawo nga samag sebra,” si Ismael lagmit dili ka- 
ayo baskog nga tin-edyer. (Gen 16:12) Busa lagmit 
siya ang unang naluya, mao nga kinahanglang 
agakon siya sa iyang inahan. Posible kini kay ang 
mga babaye nianang panahona, ilabina ang mga 
ulipong babaye, anad sa pagpas-an ug bug-at sa 
adlaw-adlaw nga pagkinabuhi. Dayag nga sa kadu- 
gayan si Agar naluya usab, nga tungod niana dili 
na siya makaagak kaniya, nagbutang kaniya, ti- 
ngali dinalidali, ilalom sa kinadul-ang kahoykahoy 
nga kasilongan. Si Agar milingkod “sa gilay-on nga 
mga usa ka pagpana” (usa ka komon nga Hebreo- 
hanong ekspresyon nga nagpasabot sa kasagarang 
distansiya nga ipahimutang sa mga magpapana 
ang ilang puntirya) gikan sa iyang anak.---Gen 
21:14-16. 

Dayon gitawag sa manulonda sa Diyos si Agar, 
gisultihan siya nga dili angayng mahadlok ug nga 
si Ismael himoong usa ka dakong nasod. Dugang 
pa, gibuksan sa Diyos ang iyang mga mata mao 
nga iyang nakita ang usa ka atabay sa tubig diin 
iyang gipuno ang panit nga sudlanan ug gipainom 
ang iyang anak. Ang “Diyos nagpadayon sa pag- 
uban sa bata,” ug sa ngadtongadto siya nahimong 
usa ka magpapana ug “mipuyo sa kamingawan sa 
Paran.” Si Agar mikuhag asawa alang kaniya gikan 
sa yuta sa Ehipto.--Gen 21:17-21. 

Matod ni apostol Pablo, si Agar nagdulag papel sa 
usa ka simbolikong drama diin siya naghawas sa 
nasod sa unodnong Israel nga nailalom kang Jeho- 
va pinaagi sa pakigsaad sa Balaod nga giinagura- 
han sa Bukid sa Sinai, ug ang maong pakigsaad 
nagpatunghag “mga anak sa pagkaulipon.” Tungod 
sa makasasalang kahimtang sa katawhan, wala 
makatuman ang nasod sa mga kondisyon niana 
nga pakigsaad. Ilalom niana ang mga Israelinhon 
wala mahimong katawhan nga gawasnon kondi- 
li hinukman ingong mga makasasala nga takos sa 
kamatayon, busa, sila mga ulipon. (Ju 8:34, Rom 
8:1-3) Sa adlaw ni Pablo ang Jerusalem maoy ka- 
tumbas kang Agar kay ang Jerusalem nga kaulo- 
han, nga naghawas sa organisasyon sa kinaiyan- 
hong Israel, nahimong ulipon uban sa iyang mga 
anak. Apan, ang inanak-sa-espiritung mga Kristo- 
hanon maoy mga anak sa “Jerusalem sa itaas,” ang 
simbolikong babaye sa Diyos. Kini nga Jerusalem, 
sama kang Sara nga babayeng gawasnon, wala ga- 
yod mahimong ulipon. Apan sama kang Isaac nga 
gilutos ni Ismael, mao man usab ang mga anak sa 

“Jerusalem sa itaas,” nga gihatagag kagawasan sa 
Anak, nakaagom ug paglutos sa mga kamot sa 
mga anak sa naulipong Jerusalem. Hinunoa, si 
Agar ug ang iyang anak gihinginlan, nga nagha- 
was sa pagsalikway ni Jehova sa kinaiyanhong Is- 
rael ingong usa ka nasod.—Gal 4:21-31; tan-awa 
usab ang Ju 8:31-40. 


AGATA. Usa ka bililhong pahiyas nga bato nga 
usa ka matang sa kalsidonya, usa ka klase sa deko- 
lor nga kuwarso. 

Kadaghanan sa mga agata maoy linginong mga 
deposito sa silica nga makaplagan sa mga lungag 
sa mga bato. Ang mga lut-od sa agata nagkalain- 
lain gikan sa tin-aw ngadto sa dili sihag, ug kini 
mopabanaag ug daghang kolor tungod sa gigming 
nga mga partikulo sa iron salt. Ang mga kolor 
maoy kombinasyon sa dalag, kape, abohon, asul, o 
itom, ug kini lukop nga makita ingong nindot nga 
mga budlis, mga paliyok, o lubog nga kombinasyon 
sa mga kolor. Ang agata mas gahi ug diyutay kay 
sa asero ug mahimong pasinawon pag-ayo. 

Ang agata nga gigamit sa mga Israelinhon didto 
sa kamingawan lagmit naggikan sa Ehipto. Suma- 
la kang Pliny nga Magulang, ang pula nga mga 
agata nga may puting ugat-ugat nakaplagan kan- 
hi sa palibot sa Thebes. Malagmit nga kining ma- 
tanga sa pula nga agata mao ang gibutang diha sa 
“tabon sa dughan sa paghukom” sa hataas nga sa- 
serdote aron maghawas sa usa sa 12 ka tribo sa Is- 
rael. Ang bato sa tunga sa ikatulong laray diha sa 
tabon sa dughan ni Aaron maoy usa ka agata 
(Heb., shevoh', usa ka matang sa bililhong bato). 
--Ex 28:2, 15, 19 (ftn sa Rbi8), 21: 39:12. 


AGE. Usa ka Hararnon, ang amahan ni Sam- 
mah nga usa sa gamhanang mga tawo ni David. 
- 2Sa 23:8, 11. 


AGILA [Heb., ne'sher: Aramaiko, neshar: Gr., 
aetos']. Usa ka dakong langgam nga mandadagit. 
Gituohan sa pipila nga ang Hebreohanong ngalan 
naggikan sa lintunganayng pulong nga nagkahulo- 
gang “kuniskunis o gilis.” Ang uban nag-isip nga 
usa kini ka onomatopoeic (nga mao, usa ka ngalan 
nga ang tunog naghatag ug kahulogan sa kon un- 
sang butanga ang buot ipasabot) ug sila nagtuo 
nga ang ne'sher nagkahulogang “paghaguros” o 
“pagkilab,” busa usa ka langgam nga mosakdop sa 
iyang tukbonon, nga mosarap nga maghaguros ug 
samag kidlap diha sa kahanginan. Sa bisan hain 
nga kahimtang, ang Hebreohanong termino tuk- 
mang naghubit sa agila, kansang samag-kilat nga 
pagsakdop gikan sa habog kaayo nga mga dapit 
mohagiyos samtang ang hangin mohuros sa iyang 
binukhad nga mga dagang (ang mga balhibo sa 
iyang pako). Ingong usa ka langgam nga manda- 

dagit ug moinom ug dugo (Job 39:27, 30), ang 
agila gilakip niadtong mga langgam nga gitala 
ingong “mahugaw” ilalom sa Moisesnong Balaod. 
-Lev 11:13, Deu 14:12. 

Mga Matang nga Naggikan sa Palestina. 
Lakip sa mga agila nga makaplagan sa Israel ka- 
rong adlawa mao ang imperyal nga agila (Aquila 
heliaca), ang bulawanong agila (Aquila chrysaë- 
tos), ug ang mugbog-kuyamoy nga agila (Circagtus 
gallicus). Ang bulawanong agila, nga ginganlan sa 
ingon tungod sa kasinaw sa ulo ug sa tangkugo ni- 
ini, maoy usa ka matahom nga itom-kapehon nga 
langgam nga mga 1 m (3 p) ang gitas-on sa lawas, 
ug ang gilapdon sa mga pako niini maoy mga 2 m 
(6.5 p). Ang mga agila sa kinaiyanhon medyo lag- 
pad ug ulo ug nag-ugdo ang ibabaw nga bahin sa 
mga mata niini, may usa ka mubo, kusgan, samag- 
kaw-it nga sungo, lig-ong mga tiil, ug may talinis, 
kusgang mga kuyamoy. 


“Gidala ibabaw sa mga pako sa 
mga agila”---unsay pasukaranan niining 
maong mahulagwayong mga pulong? 


Ang rehiyon sa Sinai gitawag ug “dapit sa agila,” 
diin ang mga langgam molupad sa itaas ug mosa- 
rap pinaagi sa ilang kusgan, lagpad nga mga pako. 
Busa, ang nahigawas nga mga Israelinhon nga 
nagtigom didto sa Bukid sa Sinai makasabot pag- 
ayo sa katukma sa paglarawan nga gihatag sa mga 
pulong sa Diyos, nga siya nagdala kanila gikan sa 
Ehipto “ibabaw sa mga pako sa mga agila.” (Ex 
19:4, itandi ang Pin 12:14.) Duolan sa 40 ka tuig sa 
ulahi, gipakasama ni Moises ang pagtultol ni Jeho- 
va sa Israel latas sa kamingawan sa usa ka agila 
nga “nagkisaw sa iyang salag, naglupadlupad iba- 
baw sa iyang mga kuyabog, nagbukhad sa iyang 
mga pako, nagkuha kanila, nagdala kanila diha sa 
iyang mga pako.” (Deu 32:9-12) Sa dihang ang 
mga kuyabog sa agila mosugod na sa paglupad, 
ang inayan nga agila magkisaw kanila, nga mopa- 
kayabkayab ug mopakapakapa sa mga pako niini 
aron sa pagpakigkomunikar sa iyang kuyabog, ug 
dayon mag-aghat o mag-agni kanila sa paggawas 
gikan sa salag aron ilang sulayan ang paglupad. 

Bisan tuod ang pipila nagduhaduha kon tinuod 
ba nga ipasakay sa agila ang ilang mga kuyabog 
diha sa ilang likod, gitaho ni Sir W. B. Thomas nga 
ang usa ka giya sa Scotland nagpamatuod labot sa 
bulawanong agila nga “ang inayan sa mga lang- 
gam, human sa pag-aghat, ug usahay sa pagtugpo 
sa mga kuyabog ngadto sa hangin, mosakdop sa 
ilalom niini ug ang kuyabog nga nanglimbasog sa 
paglupad papahulayon sa makadiyot diha sa ilang 
mga pako ug sa ilang likod.” (The Yeoman's En- 

gland, London, 1934, p. 135) Ang usa ka tawong 
nakakita didto sa Tinipong Bansa gikutlo sa Bulle- 
tin sa Smithsonian Institution (1937, Num. 167, 
p. 302) nga nag-ingon: “Ang inayan manukad sa 
salag nga nahimutang diha sa mga pangpang, ug 
dili-hugot nga maggunit sa kuyabog, tugotan ki- 
ning mahulog, sa akong banabana, mga kasiyaman 
ka piye, dayon siya mosakdop sa ilalom kaniya nga 
binukhad ang mga pako, ug ang kuyabog motung- 
tong sa likod sa iyang inayan. Ang inayan mopa- 
ibabaw kaniya ug dayon sublion kini paghimo. 
... Ang akong papa ug ako nagtan-aw niini, nga 
nahingangha, sulod sa kapin sa usa ka oras.” Si 
G. R. Driver, nga nagkomento niini nga mga paha- 
yag, miingon: “Nan ang gilarawan [diha sa Deute- 
ronomio 32:11] dili diay hinanduraw lamang nga 
asoy apan pinasukad sa tinuod nga panghitabo.” 
--Palestine Exploration Quarterly, London, 1958, 
pp. 56, 57. 

Habog ug Salag ug Layog Panan-aw. Ang 
pagkamaong mosalag sa mga agila gipasiugda pi- 
naagi sa pagpangutana sa Diyos kang Job diha sa 
Job 39:27-30. Ang salag o balay niini lagmit nahi- 
mutang diha sa usa ka habog nga kahoy o sa iba- 
baw sa dakong bato sa usa ka pangpang o sa usa ka 
batoon nga dal-0og. Latas sa katuigan ang salag lag- 
mit moabot ug 2 m (6.5 p) ang gitas-on, ug ang 
ubang mga salag sa agila moabot sa gibug-aton 
nga hangtod sa usa ka tonelada! Ang pagkaprotek- 
tado ug pagkalisod-adtoon sa salag sa agila gigamit 
usab sa mga manalagna sa mahulagwayong paagi 
diha sa ilang mga mensahe batok sa halangdong 
gingharian sa Edom nga nahimutang sa gansa- 
ngong kabukiran sa rehiyon sa Araba.---Jer 49:16, 
Abd 3, 4. 

Ang pagkalayog panan-aw sa agila, nga gihisgo- 
tan sa Job 39:29, gipamatud-an ni Rutherford Platt 
sa iyang libro nga The River of Life (1956, pp. 215, 
216), ug kini nagpakita usab sa talagsaong disenyo 
sa mata sa agila, nga nagpamatuod sa kaalam sa 
Maglalalang. Ang libro nag-ingon: 

“Atong makaplagan ang pagkahawod sa mga 
mata sa katibuk-ang gingharian sa mga hayop ... 
[diha sa] mga mata sa agila, buwitre, ug banog. Id- 
lot kaayo ang ilang panan-aw nga tungod niana 
sila makaaninaw gikan sa gilay-ong usa ka libo ka 
piye gikan sa kahanginan ug makakita sa usa ka 
koneho o sa usa ka grouse nga ang katunga sa la- 
was niini natakpan sa kabalilihan. 

“Ang idlot nga panan-aw sa mata niini nga ma- 
ngangayam maoy tungod sa aninag sa usa ka bu- 
tang nga ingon sa usa ka dasok nga pundok sa 
talinis, pormag-kono nga mga selula. Kining gami- 
toyng bahin diha sa likod sa kalimutaw mopasuhop 
ug mga bidlisiw sa kahayag gikan sa usa ka bu- 
tang agi sa linibo ka gagming nga mga bahin sa 

selula, nga sa talagsaong paagi makapatunghag 
usa ka tin-aw nga larawan diha sa hunahuna. 
Alang sa halos tanan nga mga mangangayam, 
sama sa skunk (usa ka matang sa maral), cougar, 
ug kita nga mga tawo, ang usa lang ka bahin sa 
mga kono igo na, kita motan-aw nga deretso ug 
moduol nga direkta sa butang nga atong makita. 
Apan dili ingon niana ang agila o banog, nga ma- 
katutok sa koneho nga anaa sa kabalilihan pinaagi 
sa iyang idlot nga igtatan-aw nga mga kono, ug 
dayon mopaduol pinaagi sa usa ka taas, pahandag 
nga pagsakdop. Tungod niini, ang larawan nga na- 
kita molahos sa likod sa kalimutaw sa kurbadong 
agianan. Ang maong agianan tukmang gidisenyo 
alang sa mata sa agila mao nga inay nga usa ka 
pundok sa mga kono nga selula, ang mosakdop nga 
langgam adunay kurbadong agianan sa mga kono. 
Sa dihang ang agila mosarap ngadto sa ubos, ang 
koneho nga anaa sa kabalilihan kanunayng nasen- 
tro sa iyang panan-aw.”---Itandi ang Jer 49:22. 
Katakos sa Paglupad. Ang katulin sa paglu- 
pad sa agila gipasiugda diha sa daghang mga teks- 
to. (2Sa 1:23: Jer 4:13; Lam 4:19, Hab 1:8) Adunay 
gitahong mga agila nga makalupad ug labaw pa sa 
gikusgon nga 130 km/oras (80 mko). Nagpasidaan 
si Solomon nga ang bahandi “magahimog mga 
pako alang sa iyang kaugalingon” sama nianang sa 
mga agila nga molupad ngadto sa kalangitan (Pr 
23:4, 5), samtang si Job nagbangotan sa pagkadak- 
lit ra sa kinabuhi, nga nagtandi niini sa gikusgon 
sa paglupad sa agila nga mangitag tukbonon. (Job 
9:25, 26) Apan kadtong nagasalig kang Jehova ma- 
kadawat ug kusog aron makalahutay, nga samag 
nagalupad pinaagi sa daw dili kapoyon nga pako sa 
agila nga nagalupad paingon sa itaas.---Isa 40:31. 
Ang modernong mga siyentipiko nahibulong sa 
“dalan sa usa ka agila diha sa kalangitan,” sama sa 
gibati sa magsusulat sa Proverbio 30:19. Si Cla- 
rence D. Cone, Jr., nag-asoy sa paagi diin ang ob- 
serbasyon bahin sa maanindot ug walay hagong 
pagpautaw-utaw sa mga agila, banog, ug buwitre 
“nakatabang sa pagdiskobre sa hinungdanong me- 
kanismo sa meteorolohiya.” Iyang gipakita ang pa- 
agi diin bug-os nga gigamit sa maong dagkong 
mga langgam ang dinamikong enerhiya sa dag- 
kong “mga bula” sa init nga hangin nga mopaiba- 
baw gikan sa yuta tungod sa kainit sa adlaw ug sa 
maayong pagkadisenyo sa “may kal-ang” nga mga 
bahin diha sa tumoy sa pako sa agila sa pagkaagi 
nga makalusot ra ang hangin diha sa pako.---Sci- 
entific American, Abril 1962, pp. 131, 138. 
Mahulagwayong Paggamit. Kining gam- 
hanan nga langgam nga mandadagit maoy sa- 
gad nga simbolo nga gigamit sa mga manalagna 
aron sa paghulagway sa mga kasundalohan sa 
kaawayng mga nasod sa ilang kalit ug subsob, 

wala-damhang mga pag-atake. (Deu 28:49-51: Jer 
48:40: 49:22: Os 8:1) Ang mga magmamando sa 
Babilonya ug sa Ehipto gihulagway ingong mga 
agila. (Eze 17:3, 7) Angayng matikdan nga sa dag- 
hang karaang kanasoran, lakip ang Asirya, Persia, 
ug Roma, ang larawan sa agila kanunayng giga- 
mit diha sa harianong mga setro, estandarte, ug 
mga bantayog, maingon nga gigamit usab kini sa 
modernong kapanahonan sa Alemanya, Tinipong 
Bansa, ug sa uban pang mga nasod. 

Gikuwestiyon sa pipila ang paggamit sa pu- 
long nga “mga agila” diha sa Mateo 24:28 ug Lu- 
cas 17:37, ug nangatarongan nga ang mga teksto 
angayng magtumong hinuon sa mga buwitre, nga 
magtapok sa usa ka patayng lawas sa hayop. Bi- 
san pa niana, bisan tuod ang agila sa pangu- 
na dili kumakaon ug patayng lawas sa hayop, 
sama sa buwitre, kini usahay mokaon ug mga 
patayng lawas. (Palestine Exploration Quarterly, 
1955, p. 9) Ang agila usab, bisan tuod sagad ma- 
ngitag pagkaon nga mag-inusara, dili sama sa bu- 
witre nga mangitag pagkaon kauban sa grupo, 
nailhan nga may mga panahon nga mangitag pag- 
kaon nga may kauban, ug ang librong The Animal 
Kingdom (Tomo II, p. 965) nagtaho nga sa usa ka 
higayon “daghan kanila ang tingob nga miatake sa 
usa ka antelope nga nagsanga ang sungay.” (Gie- 
dit ni F. Drimmer, 1954) Ang tagna ni Jesus nga 
gihisgotan na gihatag maylabot sa iyang gisaad 
nga “presensiya.” Busa, kini dili mapadapat lamang 
sa pagkalaglag sa Hudiyohanong nasod niadtong 
70 K.P. pinaagi sa Romanhong kasundalohan, nga 
nagdayandayan sa ilang mga estandarte pinaagi 
sa mga larawan sa mga agila. 

Ang mga agila gigamit sa Pinadayag aron sa 
paghawas sa mga linalang nga nagbantay sa trono 
sa Diyos ug sa pagmantala sa mga mensahe sa 
paghukom sa Diyos alang niadtong anaa ibabaw sa 
yuta, dayag aron sa pagpaila sa katulin ug kala- 
yog panan-aw.---Pin 4:7: 8:13, itandi ang Eze 1:10, 
10:14. 

Ang laing teksto nga gihunahuna sa ubang mga 
eskolar nga mapadapat sa buwitre inay nga sa agi- 
la mao ang Miqueas 1:16, nga naghisgot sa Israel 
diha sa masambingayong paagi nga nagpadako sa 
pagkaupaw niini ingon sa agila.” Ang ulo sa agila 
daghag balhibo, bisan gani ang upaw nga agila sa 
Amihanang Amerika gihisgotan ingong “upaw” tu- 
ngod lang kay ang puting mga balhibo diha sa ulo 
niini daw upaw kon tan-awon sa halayo. Ang grif- 
fon nga buwitre (Gyps fulvus), nga makita gihapon 
sa Israel karong adlawa, may diyutayng puting 
balhibo diha sa ulo niini, ug ang liog niini hilang ug 
mga balhibo. Kon kini nga teksto mapadapat niini, 
kini nagpaila nga ang Hebreohanong pulong nga 
ne'sher mas lapad ug kahulogan kay sa agila la- 

mang. Angayng matikdan nga ang griffon nga bu- 
witre, bisan tuod wala iklasipikar sa mga eksperto 
nga nagtuon sa mga langgam nga sama sa “mga 
espisye” o “matang” sa mga agila, giklasipikar kini 
nga sakop sa maong sama nga “pamilya” (Accipi- 
tridae). Hinuon, ang uban nagtuo nga ang Miqueas 
1:16 naghisgot bahin sa pagluno sa mga balhibo sa 
agila, bisan tuod ikaingon nga kini inanay ug dili 
kaayo mamatikdan nga proseso. Kini nga pagluno, 
nga makapakunhod sa kalihokan ug kusog ug da- 
yon sundan sa usa ka pagbag-o sa normal nga ki- 
nabuhi, tingali mao ang gipasabot sa salmista nga 
ang pagkabatan-on sa usa ka tawo “nagpadayon sa 
pagbag-o ingon gayod nianang sa usa ka agila.” 
(Sal 103:5) Gituohan sa uban nga kini may kalabo- 
tan sa taas nga kinabuhi sa usa ka agila, ang uban 
glingon nga miabot sa kagulangong 80 ka tuig. 

Ang ngalang Aquila (Buh 18:2) maoy Latin nga 
pulong alang sa agila. 


AGRIKULTURA. Ang pagtikad sa yuta ug 
pagpatunghag abot, ingon man usab ang pagbuhig 
mga hayop. Ang agrikultura nagsugod didto sa 
Eden, sanglit si Adan, human siya lalanga sa Diyos, 
gibutang didto sa tanaman “aron sa pagtikad niini 
ug sa pag-atiman niini.” (Gen 2:5, 15) Apan, tu- 
ngod sa pagkadili-matinumanon sa unang tawha- 
nong paris, ang Paraiso sa Eden wala mokaylap, 
hinunoa, ang yuta nahimong tinunglo sa Diyos. 
Gikinahanglan ang singot ug kahago aron ang 
usa may kapanginabuhian gikan sa yuta.--Gen 
3:17-19. 


Ang unang anak nga lalaki ni Adan ug Eva, si 
Cain, nahimong “usa ka magtitikad sa yuta”; si 
Abel, usa ka tig-alima sa mga karnero. (Gen 4:2-4) 
Human sa Lunop, “si Noe nagsugod ingong usa ka 
mag-uuma” ug nagtanom ug usa ka parasan. (Gen 


AGRIKULTURA 


9:20) Sa ulahi si Abraham, Isaac, ug Jacob sa pa- 
nguna nagkinabuhi ingong tigbalhinbalhig puyo 
ug tigbuhig kahayopan, tingali sama kang Jabal 
kinsa nabuhi sa wala pa ang Lunop (Gen 4:20), 
bisan tuod nga kon bahin kang Isaac ug Jacob 
adunay ebidensiya usab nga sila nanguma, sang- 
lit espesipikong gihisgotan ang trigo.--Gen 26:12, 
27:37; 30:14, 37:7. 

Ang Agrikultura sa Israel. Ang mga pag- 
pangubkob sa mga arkeologo nagpakita nga ang 
dapit sa Palestina maoy usa sa kinaunahang mga 
sentro sa agrikultura. Ang Yutang Saad maoy ta- 
bunok kaayo nga yuta. Sa adlaw ni Lot ang distri- 
to sa Jordan maoy “sama sa tanaman ni Jehova, 
sama sa yuta sa Ehipto hangtod sa Zoar.” (Gen 
13:10) Una pa sa Pagpanggula, ang nasod sa Israel 
sinati na kaayo sa agrikultura didto sa Ehipto, diin 
ang trigo, lino, sebada, pepino, sandiya, puerro, si- 
buyas, ahos, ug uban pang mga produkto gitanom. 
(Ex 9:25, 26, 31, 32, Num 11:5: Deu 11:10) Dayon 
sulod sa 40 ka tuig ang nasod naglatagaw didto sa 
kamingawan, hinuon wala kaayo malangkit sa ma- 
kadaot nga pakig-ubanay sa paganong katawhan. 

Sa ilang pagsulod sa Yutang Saad, ang nasod na- 
himong mga mag-uuma ug tigbuhig kahayopan. 
Diha gayoy bentaha sa ilang pagkabaton ug yuta 
nga natikad na. Ang kadaghanan sa mga Hebreo- 
hanon nga sinati sa agrikultura didto sa Ehipto 
namatay na didto sa kamingawan, ug busa, di- 
yutay na lamang kon aduna may kuwalipikado 
ug ekspertong mga mag-uuma ang may prakti- 
kal nga kasinatian nga makasugod sa pagpangu- 
ma diha sa yuta nga bag-o ug dili pa nila sina- 
ti. (Num 14:22-30, Heb 3:16, 17) Busa, dakong 
bentaha alang kanila nga makapanunod karon ug 
‘mga balay nga puno sa tanang maayong mga bu- 
tang, ug kinubkob nga mga atabay, mga parasan 
ug kaolibohan nga na- 
tanom na ug nagapa- 
munga. --Deu 6:10, 11, 
8:6-9. 

Human mabahin ang 
yuta ngadto sa tri- 
bonhong mga teritor- 
yo, ang mga luna sa 
yuta gibahinbahin, lag- 
mit pinaagig pising ig- 
susukod. (Sal 78:55, 
Eze 40:3: Am 7:17; Miq 


Usa ka bakilid nga 
gihimoag hinagdang 
talamnan, komon 
diha sa Israelinhong 
pagpanguma 

2:4, 5) Sa dihang naestablisar na, kini nga mga ut- 
lanan pagailhon ug tahoron.---Deu 19:14: 27:17: Pr 
22:28, Os 5:10, itandi ang Job 24:2. 

Ang pagpanguma gihatagag importansiya diha 
sa mga balaod nga gihatag ngadto sa Israel. Ang 
yuta iya ni Jehova ug busa dili angayng abusohan. 
(Lev 25:23) Ang yuta dili ikabaligya hangtod sa 
hangtod, ug gawas sa mga yuta nga gipanag-iya 
sulod sa pinarilan nga mga siyudad, ang yuta nga 
nabaligya tungod sa mga kaalaotan ug mga kapit- 
os sa panginabuhi igauli sa orihinal nga tag-iya sa 
panahon sa tuig sa Tinghugyaw. (Lev 25:10, 23-31) 
Usa ka igpapahulay ang gipatuman kada ikapito 
nga tuig, nga nianang panahona ang yuta dili pa- 
gatikaron ug ang katabunok sa yuta ipasig-uli, sa 
ingon nahimo nila ang gihimo karon pinaagi sa 
pag-ilis-ilis sa pananom. (Ex 23:10, 11: Lev 25:3-7) 
Ang maong lagda daw dili makaayo ug tino nga 
maoy usa ka pagsulay sa pagtuo sa nasod bahin sa 
saad sa Diyos nga magtagana ug igong gidag- 
hanon sa abot nga makasustento kanila hangtod sa 
pag-ani sa sunod nga tuig. Sa samang higayon, 
kini nagdasig kanila sa pag-ugmad ug kaalam ug 
abanteng panglantaw. Ang tuig sa Tinghugyaw 
(kada ika-50 nga tuig) maoy usa usab ka tuig sa 
pagpahulay sa yuta.--Lev 25:11, 12. 

Ang tulo ka tinuig nga mga pista nga gisugo sa 
Israel nga saulogon giatol sa agrikultural nga mga 
yugto: ang Pista sa mga Tinapay nga Walay Igpa- 
patubo sa panahon sa pag-ani sa sebada, ang Pen- 
tekostes sa panahon sa pag-ani sa trigo, ug ang Pis- 
ta sa mga Balongbalong sa panahon nga matapos 
na ang pagpangani sa mga abot sa talitapos nga 
tuig. (Ex 23:14-16) Alang sa mga Israelinhon ang 
mga yugto sa panahon ug mga pag-ani maoy ma- 
hinungdanong mga petsa ug mga timailhan sa pa- 
nahon ug mas kasagarang gigamit kay sa mga 
ngalan sa bulan sa kalendaryo. Ang pagkamag- 
uuma sa mga Israelinhon nagpanalipod usab kani- 
la sa espirituwal nga paagi, sanglit tungod niana 
sila sa dakong bahin wala magsalig sa ubang ka- 
tawhan alang sa ilang mga panginahanglan ug 
nalimitehan pag-ayo ang ilang pagpakignegosyo 
sa naglibot nga mga nasod. 

Bisan tuod kini ilang mapanag-iya ingong usa 
ka yuta nga “nagaagay sa gatas ug dugos” ubos 
sa panalangin sa Diyos, bisan pa niana, dihay 
mga problema sa pagpanguma nga angayng sul- 
baron. Kon sila magmasinugtanon, walay pangina- 
hanglan sa dinagko nga irigasyon. (Deu 8:7; 11:9- 
17) Ang ting-ulan magsugod sa sayong mga ulan 
sa mga tungatunga sa Oktubre ug magpadayon 
hangtod sa panahon sa ulahing mga ulan, nga ma- 
tapos sa mga tungatunga sa Abril. (Deu 11:14) 
Unya sundan kini sa lima ka bulan nga sagad wa- 

lay ulan, nga ang kainit ug kamala niini makun- 
horan tungod sa daghang yamog nga motung- 
ha inigkagabii ug magpabugnaw sa yuta ug sa 
mga tanom.--Gen 27:28, Deu 33:28, tan-awa ang 
YAMOG. 

Aron mapreserbar ang yuta diha sa kabakiliran, 
lagmit gihimo ang hinagdang mga talamnan gina- 
mit ang mga paril nga bato aron kini masangga ug 
aron dili mabanlas ang tabunok nga bahin sa yuta. 
Ang mga pagpangubkob sa mga arkeologo nagpa- 
kita nga may mga 60 o kapin pa nga hinagdang 
mga talamnan diha sa pipila ka kabakiliran. Aron 
mabantayan ang mga tanom, ang mga balongba- 
long o mga payag o bisan ang permanenteng mga 
torre gitukod diha sa mga parasan ug kaumahan 
aron ang usa ka tigbantay ikapuwesto aron sa pag- 
tan-aw sa palibot nga mga dapit.---Isa 1:8, 5:2, Mat 
21:33. 

Si Haring Uzzias partikular nga gihisgotan 
ingong “mahigugmaon sa pagpanguma [sa literal, 
yuta].”--2Cr 26:10. 

Bisan tuod ang pagkadili-masinugtanon human 
niana misangpot sa pagkuha sa panalangin sa Di- 
yos ug tungod niana midangat ang mga kadaot 
sa agrikultura pinaagi sa pagkawalay-ani, hulaw, 
hampak sa mga dulon, agup-op, ug uban pang 
mga problema, ug bisan tuod ang pagkalaglag sa 
daghang kakahoyan ug pagkapakyas nga mamen- 
tinar ang mga kahikayan sa paghimog hinagdang 
mga talamnan sulod sa daghang kasiglohan mi- 
sangpot sa pagkabanlas sa daghang ibabawng ba- 
hin sa yuta sa dakong bahin sa Palestina, ang ka- 
daghanan sa nahibiling yuta tabunok pa gihapon 
kaayo hangtod sa presenteng panahon.---Tan-awa 
ang PAG-ANI, MAGPUPUGAS, PAGPUGAS, PAGGIOK, ug 
ang susamang mga paghisgot ilalom sa tagsatagsa 
ka ulohan niini. 


AGRIPA. Tan-awa ang HrrODES Num. 3 ug 4. 


AGTANG. Ang bahin sa nawong nga nahi- 
mutang ibabaw sa mga mata. Ang Hebreoha- 
nong ekspresyon nga gihubad nga “agtang” (Deu 
14:1) ug ang Gregong pulong alang sa “agtang” 
(me'topon) sa literal nagkahulogan nga “tali sa 
mga mata.” Ingong tataw kaayo ug daling makita 
nga bahin sa usa ka tawo, ang agtang, sa karaang 
kapanahonan, mao ang bahin sa lawas sa mga uli- 
pon nga markahan aron makita sa tanan kon kin- 
say ilang agalon. Lain pa, gimarkahan usab ang 
agtang sa mga magsisimba sa pipila ka paganong 
mga diyos. Bisan karong adlawa gisunod sa pipila 
ang batasan sa pagbutang ug relihiyosong mga 
marka diha sa agtang, aron ang tanan mahibalo 
sa ilang debosyon ngadto sa ilang relihiyosong 
mga pagtulon-an. 

Marka Diha sa Agtang. Ang pagkaadunay 
marka diha sa “agtang” susamang gigamit sa ma- 
hulagwayong paagi diha sa Bibliya aron ipaila nga 
ang usa ka tawo maoy usa ka ulipon sa matuod nga 
Diyos o sa lain. Sa Pinadayag 7:2-4, gihisgotan ang 
pagtimbre sa manulonda sa 144,000 ka tawo diha 
sa ilang mga agtang. (Tan-awa ang TIMBRE.) Sa la- 
ing bahin sa panan-awon sa Pinadayag, ang 144,- 
000 gihulagway nga nakabaton sa ngalan sa Kor- 
dero, si Jesu-Kristo, ug sa ngalan sa iyang Amahan 
nga nahisulat diha sa ilang mga agtang. Ingong 
pangasaw-onon sa Kordero, sila magbaton sa iyang 
ngalan sa hustong paagi. (Pin 14:1; 22:3, 4) Sanglit 
ang Hebreohanong pinulongan kaduha hisgoti diha 
sa basahon sa Pinadayag (9:11; 16:16) ug sanglit si 
apostol Juan usa ka Hebreohanon, lagmit gayod 
nga ang sagradong Tetragrammaton maoy nahi- 
sulat diha sa mga agtang sa 144,000, nga magpa- 
ila kanila ingong mga alagad ug mga saksi ni Je- 
hova. 

Ingon sa gihubit sa Ezequiel 9:3-6, usa ka ma- 
tang sa mga tawo ang gimarkahan diha sa ilang 
mga agtang aron dili malaglag sa tiglaglag nga 
mga panon sa Diyos, niining higayona dili mga 
manulonda ang nagmarka, ni gimarkahan pinaagi 
sa usa ka “timbre,” kondili pinaagi sa usa ka tawo 
nga adunay “tintiro sa sekretaryo.” Gihulagway 
ingong “nagapanghupaw ug nagaagulo tungod sa 
tanang dulumtanang mga butang nga ginahimo,” 
kini sila, sa dihang 'gimarkahan, nagpakita sa 
ilang kaugalingon ingong mga ulipon ug mga mag- 
sisimba ni Jehova, ang ilang mga binuhatan, bata- 
san, ug mga personalidad dayag nga nagpamatu- 
od bahin niini atubangan sa tanan, nga maorag 
nahisulat “diha sa ilang mga agtang.' 

Sa pagmarka sa mga ulipon sa politikanhong 
“mapintas nga mananap” sa kalibotan (tan-awa 
ang MANANAP, SIMBOLIKO NGA MGA [Ang pitoy-ulo 
nga mapintas nga mananap nga migula gikan sa 
dagat]), usa ka simbolikong marka ang gibutang 
diha sa mga agtang o sa tuong mga kamot sa mga 
tawo, nga gipugos pa gani ingon sa gipakita sa 
Pinadayag 13:16, 17. Ang nakadawat niana nga 
marka nagpaila sa ilang kaugalingon ingong batok 
sa Diyos ug takos sa pagdawat sa iyang walay- 
sambog nga kasuko.--Pin 14:9-11: tan-awa ang 
MARKA. 

Hataas nga Saserdote sa Israel. Diha sa 
atubangan sa purong sa hataas nga saserdote sa 
Israel, sa agtang sa saserdote may usa ka plaka nga 
bulawan, “ang balaang ilhanan sa pagpahinungod,” 
nga gikulit sa “mga kulit sa usa ka timbre” ang 
mga pulong nga “Ang pagkabalaan iya ni Jehova.” 
(Ex 28:36-38, 39:30) Ingong pangunang hawas sa 
Israel sa pagsimba kang Jehova, haom nga hup- 
tang balaan sa hataas nga saserdote ang iyang ka- 

tungdanan, ug kini nga sinulat magsilbing pahi- 
numdom usab sa tibuok Israel sa panginahanglan 
nga kanunayng magpakabalaan diha sa pag-ala- 
gad kang Jehova. Kini usab nagsilbing usa ka na- 
hiangay nga paglarawan sa dakong Hataas nga Sa- 
serdote, si Jesu-Kristo, ug ingong gipahinungod ni 
Jehova ngadto niining saserdotehanong pag-ala- 
gad nga nagtuboy sa pagkabalaan sa Diyos.---Heb 
7:26. 

Dakong Babilonya. Sa kasukwahi, ang sim- 
bolikong dakong bigaon may ngalan nga “Dakong 
Babilonya” diha sa iyang agtang. Ang karaang Ba- 
bilonya dugay na nga gihawasan sa kon unsay dili 
balaan ug nga kabatok sa Diyos.---Pin 17:1-6, tan- 
awa ang DAKONG BABILONYA. 

Ubang mga Paggamit sa Termino. Ang la- 
ing mahulagwayong paggamit sa pulong nga “ag- 
tang” makaplagan sa Isaias 48:4, diin si Jehova 
nag-ingon nga ang agtang sa Israel maoy tumba- 
ga, dayag nga tungod kay ang iyang pagkagahian 
ug pagkarebelyoso hilabihan gayod. Sa Jeremias 
3:3, ang mapangahason ug makauulaw nga apos- 
tasya sa dili-matinumanong Jerusalem sa mahu- 
lagwayong paagi gihubit ingong “ang agtang sa 
usa ka asawa nga naghimog pagpamampam.” Du- 
gang pa, sa Ezequiel 3:7-9, ang Diyos nag-ingon 
kang Ezequiel, nga mitagna ngadto sa gahig-ulo 
(sa literal, “gahi ug agtang”), tig-ag kasingkasing 
nga mga Israelinhon, nga iyang gihimo ang agtang 
sa manalagna nga “sama sa usa ka diamante,” nga 
tungod niana siya naghatag kaniya ug kalig-on, de- 
terminasyon, ug kaisog sa pagpahayag sa mensa- 
he sa Diyos ngadto kanila. 

Sa dihang si Haring Uzzias mapangahason ug 
ilegal nga miilog sa mga buluhaton sa saserdote pi- 
naagi sa pagsulay sa pagtanyag ug insenso diha sa 
halaran sa insenso didto sa templo ni Jehova, ang 
iyang sala ug ang paghukom ni Jehova tin-aw ug 
dihadiha nga gipadayag pinaagi sa hampak nga 
sanla nga mitunghag kalit diha sa iyang agtang. 
--2Cr 26:16, 19, 20. 


AGUP-OP. Usa sa daghang sakit nga motapot 
sa tanom. Ang pagkadaot sa pananom tungod sa 
agup-op maoy usa sa mga katalagman nga naago- 
man sa dili-matinumanong Israel. (Deu 28:22, 1Ha 
8:37-39, 2Cr 6:28-30, Am 4:9: Hag 2:17) Gituohan 
nga ang agup-op nga gihisgotan sa Bibliya lagmit 
maoy itom nga agup-op diha sa punoan sa tanom 
(Puccinia graminis). Kining grabe nga parasitikong 
sakit maghikaw sa mga tanom sa gikinahanglang 
pagkaon ug tubig ug tungod niana mokaging ang 
mga lugas. Ang gagmayng puntikpuntik nga sa- 
mag taya makaplagan diha sa mga punoan ug 
sa mga dahon sa nataptan nga lugasong mga ta- 
nom. 


AGUR 


AGUR. Ang anak nga lalaki ni Jakeh ug mag- 
susulat sa ika-30 nga kapitulo sa basahon sa Mga 
Proverbio. (Pr 30:1) Wala nay laing gihisgotan aron 
dugang siyang mailhan. Lagmit nga siya nagkina- 
buhi sa panahon gikan sa yugto sa paghari ni Solo- 
mon (1037-998 W.K.P.) hangtod sa paghari ni Eze- 
quias (745-717 W.K.P.). 

Giisip sa pipila ka rabbinikong mga eskolar nga 
ang ngalang Agur maoy mahulagwayon, nga gi- 
padapat kang Solomon. Busa ang nota o footnote sa 
Proverbio 30:1 diha sa Soncino Books of the Bible 
nagkutlo gikan sa Midrash nga nag-ingon: “Siya gi- 
tawag nga Agur tungod kay siya nagtipig (agar) ug 
kahibalo sa Torah, ug ang anak nga lalaki ni Jakeh 
tungod kay siya nagsuka niini (hikki) sa pagkaagi 
nga iyang gibalewala ang pasidaan nga dili mag- 
baton ug daghang asawa.” (Giedit ni A. Cohen, 
London, 1952) Apan bisan taliwala sa mga komen- 
taristang Hudiyo, kini nga panglantaw wala kauyo- 
ni sa tanan ug daghan ang nagtuo nga ang kalai- 
nan sa estilo, pinulongan, ug kaundan nagpaila sa 
usa ka lahing magsusulat. 


AGUSTO [Usa nga Halangdon]. Kini nga titulo 
gihatag ngadto kang Gaius Octavius. Ang ulahi 
nga Romanong mga emperador migamit usab nii- 
ni nga titulo (Buh 25:21, 25), apan kon kini mismo 
gamiton ingong usa ka ngalan, kini nagtumong 
kang Octavius, ang unang emperador sa Roman- 
hong Imperyo. 

Niadtong Septiyembre, 31 W.K.P., 13 ka tuig hu- 
man sa pagpatay sa iyang uyoan-sa-tuhod nga si 
Julio Cesar, si Octavius mipatim-awng mao ang 
dili-malalis nga magmamando sa Romanhong Im- 
peryo. Wala niya dawata ang mga titulong “hari” 
ug “diktador” apan gidawat ang linain nga titulong 
“Agusto” nga gihatag kaniya sa Senado, niadtong 
Enero 16, 27 W.K.P. Human mamatay si Lepidus 
niadtong 12 W.K.P., si Agusto mihupot sa titulong 
“Pontifex Maximus.” Uban sa iyang pagsaka sa ga- 
hom iyang gihimo ang mga reporma sa kagamha- 
nan, giorganisar pag-usab ang kasundalohan, gies- 
tablisar ang Praetorianong Guwardiya (Flp 1:13), 
ug gitukod ug giayo ang daghang templo. 

Niadtong 2 W.K.P. “ang usa ka mando gipagula 
gikan ni Cesar Agusto nga magparehistro ang ta- 
nan sa gipuy-ang yuta, ug ang tanang tawo mipa- 
naw aron magparehistro, ang matag usa ngadto 
sa iyang kaugalingong siyudad.” (Luc 2:1, 3) Tu- 
ngod niini nga mando si Jesus didto natawo sa Bet- 
lehem ingong katumanan sa tagna sa Bibliya. (Dan 
11:20, Miq 5:2) Gawas niining pagparehistro sa ka- 
tawhan alang sa pagbuhis ug sa pinugos nga pag- 
patala ingong sundalo, pagtudlo ug mga goberna- 
dor sa pipila ka lalawigan, ug pagpahamtang sa 
silot nga kamatayon, si Agusto wala kaayo mangi- 

labot sa lokal nga pangagamhanan. Ang iyang po- 
lisa, nga nagpadayon human sa iyang kamatayon, 
naghatag sa Hudiyohanong Sanhedrin ug bug-os 
nga gahom. (Ju 18:31) Kini nga pagkamatugoton 
sa emperador wala kaayo makapaaghat sa mga sa- 
kop sa pagrebelde. 

Diyutay lang ang kapilian ni Agusto alang sa usa 
ka manununod. Ang iyang pag-umangkon nga la- 
laki, duha ka apong lalaki, usa ka umagad nga la- 
laki, ug usa ka hinablos nga lalaki, tanan namatay 
na, ug ang iyang buhi pa nga apong lalaki nga si 
Postumus gikuhaan sa katungod nga mahimong 
manununod ug opisyal nga gipalagpot, busa si Ti- 
berio na lang nga iyang hinablos nga lalaki ang na- 
hibilin. Si Agusto namatay niadtong Agosto 17, 
14 K.P. (Agosto 19, sa Julian nga kalendaryo), ang 
bulan nga iyang ginganlan sumala sa iyang nga- 
lan. 


AGUSTO, PUNDOK NI. Sa dihang, ingong 
resulta sa iyang pag-apelar kang Cesar, si apostol 
Pablo gipadala sa Roma, siya gitugyan ngadto sa 
usa ka opisyal sa kasundalohan (senturyon) nga gi- 
nganlag Julio sa “pundok ni Agusto.” (Buh 27:1) 
Ang pagbalhin kang Pablo ug sa ubang mga bini- 
langgo ngadto sa pag-atiman sa opisyal sa kasun- 
dalohan nahitabo didto sa Cesarea.--Buh 25:13, 
26:30-27:1. 

Imposibleng mailhan sa tino ang “pundok ni 
Agusto” nga niana naggikan si Julio. Tungod kay 
ang pulong nga “Agusto” dinhi maoy hubad sa 
Gregong pulong nga Sebaste’, miergo ang pipila 
nga kini nga pundok naggikan sa Samaria, nga ni- 
anang panahona gitawag ug Sebaste, ug busa sila 
nangangkon nga kini maoy usa ka pundok sa mga 
sundalo nga girekluta gikan sa Samaria. Si Jose- 
phus naghisgot sa “usa ka tropa sa mga manga- 
ngabayo nga nailhang “mga Sebasteniano.”” (The 
Jewish War, Il, 236 [xii, 5]) Apan, walay igong ka- 
tarongan nga gamiton ang maong ngalan alang ni- 
ini nga termino ingon sa paggamit sa magsusulat 
sa Mga Buhat. 

Ang lain nga panglantaw mao nga kining pun- 
dok ni Agusto nagtumong sa frumentarii, usa ka li- 
nain nga pundok sa mga opisyal sa imperyo nga 
nag-alagad ingong tigpataliwala nga ahensiya sa 
mga mensahero tali sa emperador ug sa mga hug- 
pong sa kasundalohan sa mga lalawigan, ug kan- 
sang mga membro giingon nga maoy tighatod sa 
mga binilanggo. Kini nga panglantaw, nga sa usa 
ka bahin gipaluyohan sa hubad sa King James Ver- 
sion sa Buhat 28:16, naglakip sa kaduhaduhaang 
bahin nga nag-ingon nga “ang senturyon nagha- 
tod sa mga binilanggo ngadto sa kapitan sa mga 
guwardiya.” Kadtong nagduso niini nga panglan- 
taw naghunahuna nga kining “kapitan sa mga gu- 
wardiya” mao ang pangulo sa mga frumentarii. 

Apan, kini nga prase dili makita diha sa labing mo- 
dernong mga hubad sa maong bersikulo. 

Ang Revised Standard Version nagtawag niini 
nga pundok ingong “Dibisyon ni Agusto,” sama sa 
pagtawag niini sa daghang ubang mga hubad. Ang 
Gregong pulong nga spei'ra (pundok), kon gamiton 
sa militaryong diwa, sagad nagtumong sa usa ka 
Romanhong manipulus, usa ka kampo nga katum- 
bas sa duha ka “senturya (1 senturya - 100 ka 
sundalo).” Hinuon, ang termino gigamit usab alang 
sa mas dakong hugpong sa mga sundalo ug, sama 
sa paggamit sa Gregong Kasulatan, gituohan nga 
naghawas kini sa usa ka Romanhong “dibisyon” 
(ang ikanapulong bahin sa usa ka lehiyon, nga may 
mga 400 ngadto sa mga 600 ka sundalo). Gawas pa 
sa naandang Romanhong mga lehiyon nga gilang- 
koban sa Romanong mga lungsoranon ug gibahin 
ngadto sa mga dibisyon, dihay segundaryong mga 
tropa sa kasundalohan o auxilia nga gilangkoban sa 
mga dibisyon nga girekluta taliwala sa Romanong 
mga sakop (dili mga lungsoranon). Kini maoy in- 
dependenteng mga yunit sa kasundalohan ug sa- 
gad nga nag-alagad diha sa mga utlanan sa imper- 
yo. Bisan tuod ang mga dibisyon sa naandang 
Romanhong mga lehiyon wala hatagig linaing mga 
ngalan, kining segundaryong mga dibisyon sagad 
ginganlan. Ang mga inskripsiyon nakaplagan labot 
sa Cohors I Augusta (Lat.) ug sa Speira Au-gou'ste 
(Gr.), bisan tuod wala gayod ilangkit sa pundok nga 
gihisgotan. 


AHAB [Igsoong Lalaki sa Amahan]. 

1. Anak nga lalaki ni Omri ug usa ka hari sa 
amihanang gingharian sa Israel. Siya nagmando sa 
Samaria sa 22 ka tuig, gikan sa mga 940 W.K.P. 
--1Ha 16:28, 29. 

Gitugotan ang Bakak nga Pagsimba. Ang 
rekord ni Ahab maoy usa sa labing daotan kon 
maylabot sa hinungdanong bahin sa matuod nga 
pagsimba. Dili lamang nagpadayon ang nahuga- 
wang pagsimba kang Jehova pinaagi sa bulawang 
mga nating baka ni Jeroboam kondili gitugotan 
usab ni Ahab ang pagsimba kang Baal nga maka- 
apekto sa Israel sa dili-hitupngang gidak-on tu- 
ngod sa iyang sayong pakigminyo kang Jezebel, 
ang anak nga babaye ni Etbaal nga hari sa Sidon. 
Si Josephus, nga nagkutlo sa karaang historyador 
nga si Menander, nagtawag kang Etbaal nga Itho- 
bal, ug ang asoy (Against Apion, I, 123 [18]) nag- 
saysay nga siya mao ang saserdote ni Astarte sa 
wala pa molingkod sa trono pinaagi sa pagbuno sa 
hari. 

Gitugotan ni Ahab ang iyang paganong asawa 
nga si Jezebel nga modaldal kaniya sa pagsimba 
kang Baal, sa pagtukod ug templo alang kang Baal, 
ug sa pagpatindog ug sagradong poste ingong pa- 


AHAB 


sidungog kang Asera. (1Ha 16:30-33) Sa wala ma- 
dugay diha nay 450 ka manalagna ni Baal ug 400 
ka manalagna sa sagradong poste, silang tanan gi- 
pakaon diha sa harianong lamesa ni Jezebel. (1Ha 
18:19) Ang matuod nga mga manalagna ni Jehova 
gipatay pinaagi sa espada, ug pinaagi lamang sa 
gihimo sa tagdumala sa balay ni Ahab nga si Ab- 
dias, usa ka tawo nga may pagtuo, napreserbar ang 
kinabuhi sa 100 kanila pinaagi sa pagtago kanila 
diha sa mga langob, diin sila nabuhi pinaagi sa ti- 
napay ug tubig.--1Ha 18:3, 4, 13, 19:10. 

Tungod sa iyang pagliso ngadto sa pagsimba 
kang Baal, gipahibalo ni Elias si Ahab nga moabot 
ang usa ka grabeng hulaw nga sumala sa Lucas 
4:25 ug Santiago 5:17 mikabat sa yugtong tulo ka 
tuig ug unom ka bulan. (1Ha 17:1, 18:1) Moulan la- 
mang pag-usab pinaagi sa pulong ni Elias, ug bisan 
pag gipangita siya ni Ahab sa tanang naglibot nga 
kanasoran ug mga gingharian, si Elias wala makit-i 
hangtod miabot ang takdang panahon. (1Ha 17: 
8, 9: 18:2, 10) Nianang tungora si Ahab misulay sa 
pagbasol kang Elias nga maoy nakaingon sa hulaw 
ug gutom, usa ka akusasyon nga gisupak ni Elias, 
ug gipakita nga ang tinuod nga hinungdan mao 
ang pagsimba kang Baal nga gipaluyohan ni Ahab. 
Ang usa ka panagtigi nga gihimo didto sa tumoy 
sa Bukid sa Carmelo nagpamatuod nga si Baal wa- 
lay silbi ug nagpadayag kang Jehova ingong ang 
matuod nga Diyos: ang mga manalagna ni Baal gi- 
patay ubos sa sugo ni Elias, ug wala madugay hu- 
man niadto ang usa ka kusog nga bundak sa ulan 
mitapos sa mao nga hulaw. (1Ha 18:17-46) Si Ahab 
mibalik paingon sa Jezreel ug sa iyang asawa, kin- 
sa iyang gipahibalo sa gihimo ni Elias batok sa Ba- 
alismo. Si Jezebel misumbalik pinaagig mapintas 
nga hulga batok kang Elias, nga misangpot sa pag- 
kalagiw ni Elias ngadto sa Bukid sa Horeb.---1Ha 
19:1-8. 

Pagtukod sa Kaulohan, Mga Kadaogan Ba- 
tok sa Sirya. Gituohan nga ang pagpanukod ni 
Ahab naglakip sa paghuman sa mga kuta sa Sama- 
ria, nga sumala sa arkeolohiya nalangkoban sa tulo 
ka dagkong malig-ong mga paril nga maayo kaa- 
yong pagkahimo. Ang mga pagpangubkob nagbut- 
yag nga dihay usa ka rektanggulong plataporma sa 
palasyo nga may sukod nga mga 90 m (295 p) por 
180 m (590 p), nga may paril nga ginama sa maa- 
yong pagkasapsap nga kuwadradong mga bato. 
Nakaplagan ang daghang palid nga garing nga gi- 
gamit sa pagdayandayan sa muwebles ug mga pa- 
lid sa bungbong, tingali nalangkit sa “balay nga ga- 
ring” ni Ahab nga gihisgotan sa 1 Hari 22:39. 
--HULAGWAY, Tomo 1, p. 948, itandi usab ang Am 
3:15, 6:4. 

Sa wala madugay ang bahandi sa siyudad ug 
ang kalig-on sa pagkabutang niini nasulayan sa 

dihang gilikosan ang Samaria sa Siryanhong si 
Ben-hadad II nga maoy nangulo sa panag-abin sa 
32 ka hari. Sa sinugdan siya mapainubsanong mi- 
uyon sa mga gipangayo sa manunulong, apan hu- 
man niana si Ahab midumili na sa pagtugot sa 
aktuwal nga pagpangagaw sa iyang palasyo. Na- 
pakyas ang mga negosasyon sa pakigdait, ug pina- 
agi sa pagtultol sa Diyos si Ahab migamit ug estra- 
tehiya nga wala mabantayi sa mga kaaway ug 
misangpot sa pagpamatay kanila, apan nakaikyas 
si Ben-hadad.---1Ha 20:1-21. 

Kay nagtuo nga si Jehova maoy usa lamang ka 
‘diyos sa bukid, mibalik si Ben-hadad pagkasunod 
tuig dala ang kasundalohan nga pareho kadaghan, 
apan siya mihan-ay sa pagpakiggubat sa usa ka pa- 
tag duol sa Apek sa teritoryo sa Manases, inay nga 
mosulong sa bukirong rehiyon sa Samaria. (Tan- 
awa ang APEK Num. 5.) Ang Israelinhong kasunda- 
lohan miasdang sa panggubatan apan mora lang 
ug “duha ka gagmayng panon sa mga kanding” 
kon itandi sa dakong kampo sa mga Siryanhon. 
Kay gipasaligan sa saad ni Jehova nga ang pagpa- 
sundayag sa iyang gahom wala magdepende sa 
dapit, ang kasundalohan ni Ahab nakapaagom ug 
makapahugnong kapildihan batok sa mga kaaway. 
(1Ha 20:26-30) Apan, sama gayod kang Haring 
Saul batok kang Agag nga Amalekanhon, si Ahab 
nagtugot nga magpabiling buhi si Ben-hadad ug 
mihimog usa ka pakigsaad uban kaniya nga ang 
nailog nga mga siyudad igauli ngadto sa Israel ug 
ang mga dalan sa Damasco igahatag kang Ahab, 
dayag aron magtukod ug mga tindahan, o mga ti- 
yanggihan, aron mapalambo ang pamatigayon ni 
Ahab nianang Siryanhong kaulohan. (1Ha 20:31- 
34) Sama kang Saul, si Ahab gihukman ni Jehova 
tungod niini, ug gitagna ang umalabot nga ka- 
talagman nganha kaniya ug sa iyang katawhan. 
--1Ha 20:35-43. 

Pagbuno Kang Nabot, ug mga Sangpotanan. 
Sulod sa kal-ang nga tulo ka tuig nga dihay pakig- 
dait, giliso ni Ahab ang iyang pagtagad sa pagpa- 
nag-iya sa parasan ni Nabot nga taga-Jezreel, usa 
ka luna sa yuta nga gitinguha pag-ayo ni Ahab tu- 
ngod kay utlanan kini sa yuta sa iyang palasyo nga 
puloy-anan didto. Sa dihang midumili si Nabot sa 
maong hangyo pinasukad sa pagkadili-mabungkag 
nga balaod sa Diyos bahin sa mga panulondon, si 
Ahab mipauli nga nagmugtok sa iyang balay diin 
siya mihigda sa iyang higdaanan nga ang iyang 
nawong nag-atubang sa bungbong, ug siya nag- 
dumili sa pagkaon. Pagkasayod sa hinungdan sa 
iyang kasubo, gihikay sa paganong si Jezebel ang 
pagbuno kang Nabot ubos sa pasangil nga itaral 
siya tungod sa pagpasipala, nga nagsulat ug mga 
sulat ginamit ang ngalan ni Ahab. Sa dihang mi- 
adto si Ahab aron sa pagpanag-iya sa gikaibgan 

nga yuta, gisugat siya ni Elias, kinsa nagsaway 
pag-ayo kaniya ingong mamumuno ug ingong usa 
nga nagbaligya sa iyang kaugalingon aron sa pag- 
buhat ug daotan tungod sa kanunayng pagsiba sa 
iyang paganong asawa. Sama sa dugo ni Nabot nga 
gitilaan sa mga iro, tilaan usab sa mga iro ang 
dugo ni Ahab, ug si Jezebel mismo ug ang mga ka- 
liwat ni Ahab mahimong kalan-on sa mga iro ug sa 
mga langgam nga kumakaog patayng lawas. Ki- 
ning mga pulonga mitidlom sa iyang galamhan, ug 
sa hilabihang kasubo si Ahab nagpuasa nga nag- 
sul-ob ug sakong panapton, nga sa matag karon ug 
unya molingkod ug molakawlakaw tungod sa hila- 
bihang kaguol. Pinasukad niini, gipakitaan siya ug 
kaluoy maylabot sa panahon sa pagdangat sa kata- 
lagman diha sa iyang balay.--- 1Ha 21:1-29. 

Ang relasyon ni Ahab sa Juda sa H napalig-on 
pinaagi sa pagpakig-alyansa sa kaminyoon diin 
ang anak nga babaye ni Ahab nga si Atalia namin- 
yo kang Jehoram nga anak nga lalaki ni Haring Je- 
hosapat. (1Ha 22:44, 2Ha 8:18, 26, 2Cr 18:1) Pana- 
hon sa usa ka mahigalaong pagduaw ni Jehosapat 
sa Samaria, giaghat siya ni Ahab sa pagsuportar 
kaniya aron makuha pagbalik ang Ramot-gilead gi- 
kan sa mga Siryanhon, kinsa dayag nga wala mo- 
tuman sa bug-os sa mga kondisyon sa pakigsaad 
nga gihimo ni Ben-hadad. Samtang ang usa ka 
pundok sa mini nga mga manalagna nagdungan 
sa pagpasalig sa kalamposan, ubos sa pag-insistir 
ni Jehosapat si manalagnang Micaias, nga gidum- 
tan ni Ahab, gipatawag ug kini nagtagna sa tino 
nga katalagman. Nagsugo sa pagdakop kang Mi- 
caias, si Ahab nagmagahi ug mipadayon sa pag- 
atake, ug bisag nanagana pinaagi sa pagtakoban sa 
iyang kaugalingon, naigo siya sa usa ka saag nga 
udyong mao nga siya inanayng namatay. Ang 
iyang lawas gidala ngadto sa Samaria aron ilubong 
ug sa dihang “ilang gihugasan ang karo nga iggu- 
gubat didto sa may linaw sa Samaria ... ang mga 
iro nagtila sa iyang dugo.” Usa ka dakong artipisyal 
nga dulang ang nakubkoban sa AK nga eskina sa 
luag nga sawang sa palasyo sa Samaria, ug tingali 
mao kining dapita nga natuman kini nga tagna. 
--1Ha 22:1-38. 

Moabihanon ug Asiryanhon nga mga Ins- 
kripsiyon. Gihisgotan ang pagtukod pag-usab 
sa Jerico panahon sa paghari ni Ahab, tingali 
ingong bahin sa programa aron palig-onon ang 
pagkontrolar sa Israel sa Moab. (1Ha 16:34, itandi 
ang 2Cr 28:15.) Ang Bato sa Moab ni Haring Mesa 
sa Moab naghisgot nga gimandoan ang Moab ubos 
ni Haring Omri ug sa iyang anak nga lalaki. 

Ang Asiryanhong mga inskripsiyon nga naghu- 
bit sa panaggubat tali ni Salmaneser III ug sa nag- 
abin nga 12 ka hari sa Karkar naglakip sa ngalang 
A-ha-ab-bu ingong membro niini nga panag-abin. 

Kini kasagarang gidawat sa kadaghanang eskolar 
ingong nagtumong kang Haring Ahab sa Israel, hi- 
nuon, alang sa ebidensiya nga nagpakitang ang 
maong pangangkon gikaduhaduhaan, tan-awa ang 
artikulong SALMANESER Num. 1. 

2. Usa ka mini nga manalagna taliwala sa mga 
destiyero sa Babilonya, anak nga lalaki ni Kolaias. 
Gitagna ni Jeremias nga kining imoral ug bakakon 
nga manalagna ug ang iyang kauban aslon sa ka- 
layo ni Nabucodonosor.---Jer 29:21-23. 


AHARA. Ang ikatulong anak nga lalaki ni 
Benjamin. (1Cr 8:1) Lagmit nga mao ra usab si Ehi 
sa Genesis 46:21 ug si Ahiram sa Numeros 26:38. 


AHARHEL. Kaliwat ni Juda, usa ka anak nga 
lalaki ni Harum.---1Cr 4:8. 


AHASBAI. Usa ka Maacatnon kansang “anak 
nga lalaki” nga si Elipelet maoy usa ka talagsaong 
manggugubat ni David. (2Sa 23:34) Ang Maaca 
diin naggikan si Ahasbai mahimong magtumong 
sa Abel-bet-maaca sa teritoryo sa Neptali o sa Sir- 
yanhong gingharian sa Maaca. (2Sa 20:14: 10:6, 8) 
Diha sa samang talaan sa 1 Cronicas 11:35, 36 ma- 
kita ang ngalang Ur inay nga Ahasbai. 


AHASUERO. Ang ngalan o titulo nga gipada- 
pat sa Hebreohanong Kasulatan ngadto sa tulo ka 
lainlaing magmamando. 

1. Ang amahan ni Dario nga Medianhon nga gi- 
hisgotan sa Daniel 9:1. Sa pagkakaron dili posible 
ang paghimog tino nga paglangkit niini nga Aha- 
suero ngadto kang bisan kinsang tawo sa sekular 
nga kasaysayan. 

2. Ang Ahasuero sa Esdras 4:6, nga sa pagsu- 
god sa iyang paghari dihay usa ka sumbong nga 
gisulat sa mga kaaway batok sa mga Hudiyo, lag- 
mit mao si Cambyses, ang manununod ni Ciro nga 
nagsakop sa Babilonya ug nagluwas sa mga Hudi- 
yo. Si Cambyses naghari sukad sa 529 hangtod sa 
522 W.K.P. 

3. Ang Ahasuero sa basahon ni Ester gituohan 
nga mao si Jerjes I, ang anak nga lalaki sa Per- 
sianhong hari nga si Dario nga Bantogan (Dario 
Hystaspis). Si Ahasuero (Jerjes I) gipakita nga nag- 
mando sa 127 ka sakop nga mga distrito, gikan sa 
India ngadto sa Etiopia. Ang siyudad sa Susan 
maoy iyang kaulohan panahon sa dakong bahin sa 
iyang pagmando.--Est 1:1, 2. 

Diha sa basahon ni Ester ang mga tuig sa pagha- 
ri niining haria lagmit nga giihap sukad sa pag- 
mando niya kauban sa iyang amahan nga si Dario 
nga Bantogan. Kini nagkahulogan nga ang tuig sa 
paglingkod sa trono ni Jerjes maoy 496 W.K.P. ug 
ang iyang unang tuig sa paghari maoy 495 W.K.P. 
(Tan-awa ang PERSIA, PERSIANHON.) Sa ikatulong 

tuig sa iyang paghari, diha sa usa ka maluho nga 
bangkete, siya nagsugo sa matahom nga si Ray- 
na Vasti sa pag-atubang ug sa pagpakita sa iyang 
katahom ngadto sa katawhan ug sa mga prinsipe. 
Ang pagdumili ni Vasti nakapasinta sa kasuko ni 
Ahasuero, ug iyang gihinginlan siya ingong iyang 
asawa. (Est 1:3, 10-12, 19-21) Sa ikapitong tuig sa 
iyang paghari iyang gipili si Ester, usa ka babayeng 
Hudiyo, ingong iyang pinili taliwala sa daghang 
ulay nga gidala ingong posibleng kapuli ni Vasti. 
(Est 2:1-4, 16, 17) Sa ika-12 nga tuig sa iyang pag- 
hari gitugotan niya ang iyang primer ministro nga 
si Haman sa paggamit sa iyang singsing nga igti- 
timbre aron sa paglagda sa usa ka mando nga mo- 
sangpot sa pagpuo sa mga Hudiyo. Kini nga plano 
napakgang ni Ester ug sa iyang ig-agaw nga si 
Mardokeo, si Haman gibitay, ug usa ka bag-ong 
mando ang gipakanaog nga nagtugot sa mga Hu- 
diyo sa katungod nga mosukol sa ilang mga kaa- 
way.--Est 3:1-11: 7:9, 10, 8:3-14, 9:5-10. 

Human niadto, “si Haring Ahasuero nagpaham- 
tang ug pinugos nga trabaho diha sa yuta ug sa ka- 
puloan sa dagat.” (Est 10:1) Kini nga kalihokan 
haom kaayo sa mga gitinguha ni Jerjes, kinsa nag- 
kompleto sa kadaghanan nga buluhatong pagpa- 
nukod nga gisugdan sa iyang amahan nga si Dario 
didto sa Persepolis. 

Si Jerjes I lagmit nga mao usab ang “ikaupat [nga 
hari]” nga gihisgotan sa Daniel 11:2, ang tulo nga 
nag-una mao si Ciro nga Bantogan, Cambyses II, 
ug Dario Hystaspis. Bisan tuod pito pa ka ubang 
mga hari ang mipuli kang Jerjes diha sa trono sa 
Persianhong Imperyo, si Jerjes mao ang katapo- 
sang Persianhong emperador nga nakiggubat sa 
Gresya, kansang pagsaka ingong dominanteng ga- 
hom sa kalibotan gihubit diha sa misunod dayon 
nga bersikulo.---Dan 11:3. 


AHAVA. Ang gingalan sa usa ka suba o kanal, 
ingon man sa usa ka kasikbit nga dapit nga nahi- 
mutang sa Babilonya, sa AK sa siyudad sa Babilon- 
ya, diin gitigom ni Esdras ang pipila ka Hudiyo ug 
nagpuasa sa wala pa mopanaw paingon sa Jerusa- 
lem. (Esd 8:15, 21, 31) Dayag nga usa kadto ka pa- 
naw nga mga walo o siyam ka adlaw gikan sa Ba- 
bilonya. (Itandi ang Esd 7:9; 8:15, 31.) Si Herodotus 
(I, 179) naghisgot sa usa ka gamayng suba nga gi- 
nganlan ug Is, nga nag-agos ngadto sa Euprates, 
ug nag-ingon nga ang siyudad sa Is nga duol nii- 
ning subaa maoy mga walo ka adlaw nga panaw 
gikan sa Babilonya. Gituohan nga mao kini ang 
modernong Hit, ug gisugyot sa pipila nga lagmit 
mao kini ang dapit sa Ahava. 

Mahitungod sa lungsod sa Hit, ang The New En- 
cyclopsedia Britannica (1987, Tomo 5, p. 949) nag- 
ingon: “Duol sa Suba sa Euprates, ang Hit maoy 

usa ka gamayng pinarilan nga lungsod nga gitu- 
kod sa ibabaw sa duha ka bungdo nga nahimuta- 
ngan sa usa ka karaang siyudad, ang kasikbit nga 
mga tinubdan sa aspalto gigamit sa labing menos 
3,000 na ka tuig ug gigamit sa pagtukod sa Babi- 
lonya.” Kini nga tinubdan sa aspalto mosibo sa 
asoy sa Bibliya bahin sa pagtukod sa Torre sa Ba- 
bel, diin ang aspalto nagsilbing argamasa.---Gen 
11:3. 


AHAZ [pinamubo sa Jehoahaz, nga nagkahulo- 
gang “Hinaot Makahupot si Jehova, Nakahupot si 
Jehova']. 

1. Ang anak nga lalaki ni Haring Jotam sa Juda. 
Si Ahaz nagsugod sa paghari sa dihang nagpanui- 
gon ug 20 ug nagpadayon sulod sa 16 ka tuig. 
--2Ha 16:2, 2Cr 28:1. 

Sanglit si Ezequias nga anak nga lalaki ni Ahaz 
maoy 25 anyos sa dihang nagsugod siya sa pagha- 
ri, kini nagpasabot nga si Ahaz wala pay 12 anyos 
sa dihang siya nanganak kang Ezequias. (2Ha 18: 
1, 2) Bisan tuod nga ang pagkabayongbayong ka- 
sagaran moabot tali sa edad nga 12 ug 15 diha sa 
kasarangang klima, lagmit moabot kini nga mas 
sayo diha sa mas mainit nga mga klima. Magkala- 
hi usab ang kostumbre sa kaminyoon. Ang Zeit- 
schrift ftir Semitistik und verwandte Gebiete (gie- 
dit ni E. Littmann, Leipzig, 1927, Tomo 5, p. 132) 
nagtaho nga ang pagminyo taliwala sa mga bata 
sagad ginahimo diha sa Yutang Saad sama sa mo- 
dernong mga panahon, ug ang usa ka pananglitan 
nga giingon mao ang bahin sa duha ka magsoong 
lalaki nga nag-edad ug 8 ug 12 nga naminyo diin 
ang asawa sa magulang nagtungha sa eskuylahan 
uban sa iyang bana. Apan, ang usa ka Hebreoha- 
nong manuskrito, ang Syriac nga Peshitta, ug ang 
pipila ka manuskrito sa Gregong Septuagint sa 
2 Cronicas 28:1 nag-ingon nga “kawhaag-lima ka 
tuig” ang edad ni Ahaz sa dihang siya nagsugod sa 
paghari. 

Bisan unsa pa ang iyang eksaktong edad, si Ahaz 
namatay nga medyo batan-on pa ug nagbilin ug 
rekord sa kanunayng pagkamalapason. Bisan tuod 
si Isaias, Oseas, ug Miqueas tanan aktibong nanag- 
na sa panahon ni Ahaz, ang grabeng idolatriya ma- 
kita panahon sa iyang paghari. Dili lang kay gitu- 
gotan niya kini taliwala sa iyang mga sakop kondili 
siya sa personal ug sa makanunayon usab nakigba- 
hin sa paganong paghalad, bisan gani sa paghalad 
sa iyang kaugalingong (mga) anak nga lalaki diha 
sa kalayo didto sa Walog sa Hinnom. (2Ha 16:3, 4, 
2Cr 28:3, 4) Tungod niini nga pagtalikod ngadto sa 
bakak nga pagsimba, ang pagmando ni Ahaz giha- 
sol sa daghan kaayong mga problema. Ang Sirya 
ug ang amihanang gingharian sa Israel naghiu- 
sa aron sa pag-atake sa Juda gikan sa A, ang mga 

Edomhanon mipahimulos sa kahigayonan sa pag- 
atake gikan sa HS, ug ang mga Filistehanon misu- 
long gikan sa K. Ang mapuslanong pantalan sa 
Elat sa Gulpo sa ‘Aqaba nagun-ob. Si Zikri, usa ka 
gamhanang Epraimnon, nagpatay sa usa ka anak 
nga lalaki sa hari ug sa duha sa pangunang mga 
tawo ni Ahaz sa dihang misulong ang amihanang 
gingharian nga miresulta sa pagpamatay sa 120,- 
000 sa Juda ug sa pagbihag sa mga 200,000 ka Ju- 
deanhon. Pinaagi lamang sa pagpangilabot sa ma- 
nalagnang si Oded, uban ang pagpaluyo sa pipila 
ka pangunang mga lalaki sa Epraim, nga gibuhi- 
an ang mga bihag aron makabalik sa Juda.---2Cr 
28:5-15, 17-19: 2Ha 16:5, 6; Isa 7:1. 

Ang 'nangurog nga kasingkasing" ni Ahaz mapa- 
lig-on unta pinaagi sa mensahe sa manalagnang si 
Isaias nga gikan sa Diyos nga nagpasalig kaniya 
nga dili tugotan ni Jehova nga ang Siryanhon- 
Israelinhong panaghiusa molaglag sa Juda ug ipa- 
hiluna sa trono ang usa ka tawo nga wala maggi- 
kan sa linya ni David. Apan, sa dihang giawhag sa 
pagpangayog usa ka ilhanan gikan sa Diyos, ang 
idolatrosong si Ahaz mitubag: “Dili ako mangayo, 
ni ibutang ko si Jehova sa pagsulay.” (Isa 7:2-12) 
Bisan pa niana, gitagna nga, ingong usa ka ilha- 
nan, usa ka dalaga ang manganak ug usa ka anak 
nga lalaki, si Emmanuel (Ang Diyos Nagauban Ka- 
nato), ug nga sa dili pa modako ang batang lala- 
ki ang Siryanhon-Israelinhong panaghiusa dili na 
mahimong usa ka hulga alang sa Juda.---sa 7:13- 
17; 8:5-8. 

Kon bahin sa “kan-umag-lima ka tuig” sa Isaias 
7:8, nga gitagna ni Isaias nga maoy yugto nga ang 
Epraim “gupokon,” ang Commentary on the Whole 
Bible (ni Jamieson, Fausset, ug Brown) nag-ingon: 
“Ang usa ka pagkadestiyero sa Israel nahitabo su- 
lod sa usa o duha ka tuig gikan niining panahona 
[ang panahon sa pagtagna ni Isaias], ilalom ni Tig- 
lat-pileser (2 Hari 15. 29). Ang lain maoy sa pana- 
hon sa paghari ni Oseas, ilalom ni Salmaneser 
(2 Hari 17. 1-6), mga kawhaan ka tuig human nia- 
na. Apan ang kataposan nga maoy bug-os 'nag- 
bungkag' sa Israel sa pagkaagi nga kini mahimong 
'dili na usa ka katawhan, duyog sa pag-ilog sa 
Samaria sa mga langyaw, maoy ilalom ni Esar- 
hadon, kinsa nagbihag kang Manases nga hari sa 
Juda, usab sa ikakawhaag-duha ka tuig sa iyang 
paghari, nga kan-umag-lima ka tuig gikan sa pag- 
pahayag niini nga tagna (itandi ang Esdras 4.2, 3, 
10, sa 2 Hari 17.24: 2 Cronicas 33.11).” 

Pagkahimong Basalyo sa Asirya, ug Kama- 
tayon. Hinunoa, inay sa pagbutang ug pagtuo 
kang Jehova, tungod sa kahadlok sa Siryanhon- 
Israelinhong panagkunsabo, si Ahaz mipili sa mu- 
bog-panglantaw nga paagi sa paghiphip kang Tig- 
lat-pileser III sa Asirya aron motabang kaniya. (Isa 

7:2-6; 8:12) Ang bisan unsa nga kaluwasan nga 
ikahatag niadtong tungora sa ambisyoso nga Asir- 
yanhong hari ngadto kang Ahaz pinaagi sa pagpa- 
rot sa Sirya ug Israel maoy temporaryo lamang. Sa 
kataposan, kini “nagpahinabog kasakitan kaniya, 
ug wala magpalig-on kaniya” (2Cr 28:20), sanglit 
ang mabug-at nga yugo sa Asirya gidala karon ni 
Ahaz nganha sa Juda. 

Ingong basalyo o sakop nga hari, dayag nga si 
Ahaz gipaadto sa Damasco aron sa paghatag ug 
pasidungog kang Tiglat-pileser III ug samtang did- 
to sa maong siyudad, siya nakadayeg sa paganong 
halaran didto, nagsundog sa mga disenyo niini, ug 
nagsugo sa saserdoteng si Uriyas sa pagtukod ug 
hulad niini aron ibutang sa atubangan sa templo sa 
Jerusalem. Unya si Ahaz nangahas sa paghalad ug 
mga halad sa ibabaw niini nga “dakong halaran.” 
Ang orihinal nga halaran nga tumbaga gibutang 
sa laing kiliran hangtod makahukom ang hari kon 
unsay gamitan niini. (2Ha 16:10-16) Sa kasamta- 
ngan daghan ang iyang gipamutol sa tumbagang 
mga kasangkapan sa templo ug giorganisar pag- 
usab ang ubang mga butang sa dapit sa templo 
“tungod sa hari sa Asirya,” tingali aron bayran ang 
dakong tributo nga gipahamtang sa Juda o lagmit 
aron tagoan ang ubang bahandi sa templo aron dili 
makit-an sa hakog nga mga mata sa mga Asiryan- 
hon. Ang mga pultahan sa templo gisirad-an ug si 
Ahaz “naghimo ug mga halaran alang sa iyang ka- 
ugalingon sa matag suok sa Jerusalem.”---2Ha 16: 
17, 18; 2Cr 28:23-25. 

Human sa 16 ka tuig sa sayop nga pagmando ug 
grabeng apostasya, si Ahaz namatay, ug bisan 
tuod gilubong sa “Siyudad ni David” sama sa iyang 
mga katigulangan (2Ha 16:20), ang iyang lawas 
wala ibutang sa halangdong mga lubnganan sa 
mga hari. (2Cr 28:27) Ang iyang ngalan gitala diha 
sa talaan sa mga kagikan sa mga hari.---1Cr 3:13, 
Mat 1:9. 

Ang ngalang Ahaz makita sa usa ka inskripsiyon 
ni Tiglat-pileser III ingong Yauharzi. 

2. Usa ka apo-sa-tuhod ni Jonatan, anak nga la- 
laki ni Haring Saul.---1Cr 8:35, 36. 


AHAZIAS [Nakahupot si Jehova]. Ang ngalan 
sa duha ka hari, usa sa Israel ug ang lain sa Juda. 

1. Anak nga lalaki ni Ahab ug Jezebel, ug hari 
sa Israel sulod sa duha ka tuig sugod sa mga 
919 W.K.P. Gisunod niya ang iyang idolatrosong 
mga ginikanan sa pagsimba kang Baal. (1Ha 22:51- 
53) Sa pagkamatay sa amahan ni Ahazias, gipahi- 
muslan sa Moab ang higayon sa pag-alsa ug busa 
nakalingkawas gikan sa mabug-at nga tributo nga 
100,000 ka nating karnero ug sa samang gidag- 
hanon sa laking karnero nga wala pa matupihi. 
(2Ha 1:1, 3:4, 5) Kini nga pag-alsa gihubit ni Ha- 

ring Mesa sa Moab diha sa inskripsiyon sa Bato sa 
Moab. Tingali tungod kay naaksidente siya ug sa- 
yong namatay, wala nay nahimo si Ahazias sa 
pagsakop sa mga Moabihanon. 

Si Ahazias nakig-alyansa kang Jehosapat sa Juda 
sa usa ka negosyo sa pagpamuhat ug mga barko 
didto sa Ezion-geber sa Gulpo sa ‘Aqaba. Ang pro- 
yekto wala uyoni sa Diyos tungod sa pagkadaotan 
ni Ahazias, ug ang mga barko nangaguba. (2Cr 
20:35-37) Gipakita sa asoy sa 1 Hari 22:48, 49 nga 
gipangayo ni Ahazias ang awtorisasyon ni Jehosa- 
pat nga ang mga Israelinhong mga marinero maoy 
magdala sa mga barko duyog sa mga marinero sa 
Juda, usa ka hangyo nga gibalibaran ni Jehosapat. 
Kon kini nga hangyo gihimo sa wala pa mangagu- 
ba ang mga barko, gipakita lamang niini ang pag- 
kawalay pagsalig ni Jehosapat kang Ahazias ug 
ang pagkamaampingon nga dili makasulod ang 
amihanang gingharian. Kon ang maong hangyo 
gihimo human maguba ang panon sa mga barko, 
tingali gipasabot ni Ahazias nga ang mga tawo ni 
Jehosapat kulang ug katakos ug maoy responsable 
sa pagkaguba sa mga barko ug busa nagsugyot 
nga ang mga barko ayohon ug palawigon pag-usab 
nga sakay pod ang tripulanteng mga Israelinhon. 
Niining kahimtanga ang pagbalibad ni Jehosapat 
lagmit maoy pag-ila sa gipadayag nga dili pag- 
uyon sa Diyos sa maong proyekto. 

Usa ka aksidente sa balay, diin ang hari nahulog 
sa barandilya (tingali usa nga nagtabon sa agianan 
sa silaw sa adlaw) sa iyang lawak-sa-atop, ang mi- 
laygay kaniya ug nagpahinabog grabeng pagkasa- 
kit. (2Ha 1:2) Nga morag wala na maglungtad ang 
matuod nga Diyos, si Ahazias nagpasugo ug mga 
mensahero aron sa pagpakisayod sa Filistehanong 
diyos nga si Baal-zebub (nagkahulogang “Tag-iya 
sa mga Langaw”) kon siya ba mamaayo pa. Kay gi- 
santa sa manalagnang si Elias, ang mga mensahe- 
ro namalik ug nagpahayag sa mensahe ngadto sa 
hari nga siya mamatay diha sa iyang gihigdaan sa 
pagkasakit. Inay nga magmapainubsanon, si Aha- 
zias nagpadalag usa ka panon sa 50 ka tawo nga gi- 
pangunahan sa ilang pangulo aron dad-on si Elias 
ngadto kaniya. Ang maong panon ug ang ikaduha, 
human ihatag ang sugo sa hari nga “palugsongon' 
si Elias gikan sa bukid nga didto siya naglingkod, 
parehong giut-ot sa kalayo. Ang ikatulong panon 
nga gipadala sa gahian nga hari naluwas lamang 
tungod sa matinahorong pangamuyo sa pangulo 
nga ang iyang kinabuhi ug ang kinabuhi sa iyang 
mga tawo “mahimo untang bililhon sa mga mata ni 
Elias.” Human niadto si Elias milugsong ug nagpa- 
hayag sa mensahe sa kamatayon sa atubangan ni 
Ahazias. Si Ahazias inanay nga namatay ug, tu- 
ngod kay walay anak nga lalaki, gipulihan sa iyang 
igsoong lalaki nga si Jehoram.---2Ha 1:2-17. 

2. Anak nga lalaki ni Jehoram ug Atalia ug gi- 
tala ingong hari sa Juda sulod sa usa ka tuig (mga 
906 W.K.P.). Panahon sa paghari sa iyang amahan 
gisulong sa mga Filistehanon ug sa mga Arabo ang 
Juda ug gibihag ang tanang anak nga lalaki ni Je- 
horam gawas kang Jehoahaz (Ahazias) nga ka- 
manghoran. (2Cr 21:16, 17; 22:1) Siya usa ka ba- 
tan-on nga 22 anyos sa dihang siya milingkod sa 
trono, ug ang iyang dominanteng inahan nga si 
Atalia, anak nga babaye ni Ahab ug Jezebel, nag- 
daldal kaniya sa pagkadaotan. (2Ha 8:25-27: 2Cr 
22:2-4) Siya miuban kang Haring Jehoram sa Isra- 
el (uyoan niya sa inahan) sa usa ka pagpakig-away 
batok sa Sirya didto sa Ramot-gilead, nga tungod 
niana nasamdan si Jehoram. Sa ulahi, giduaw ni 
Ahazias ang nagpaayo nga si Jehoram didto sa 
Jezreel.---2Ha 8:28, 29, 9:15, 2Cr 22:5, 6. 

Kon idugtong ang duha ka asoy (2Ha 9:21-28, 
2Cr 22:7-9), dayag nga nahitabo ang mosunod: sa 
nagsingabot si Jehu sa Jezreel, nasugatan niya si 
Jehoram ug Ahazias. Gipatay ni Jehu si Jehoram, 
apan si Ahazias mikalagiw. Niining tungora si Jehu 
wala mogukod kang Ahazias apan mipadayon sa 
Jezreel aron tiwason ang iyang buluhaton sa pag- 
pahamtang ug paghukom didto. Sa kasamtangan 
ang mikalagiw nga si Ahazias misulay sa pagbalik 
ngadto sa Jerusalem, apan, nakaabot lamang siya 
taman sa Samaria, diin siya misulay sa pagtago. 
Ang mga tawo ni Jehu nga naggukod kang Aha- 
zias nakakaplag kaniya didto sa Samaria ug nagda- 
kop kaniya, ug gidala siya ngadto kang Jehu nga 
didto duol sa lungsod sa Ibleam, dili halayo sa Jez- 
reel. Sa dihang nakita ni Jehu si Ahazias, gisugo 
niya ang iyang mga tawo sa pagpatay kaniya diha 
sa iyang karo. Ilang gihampak ug gisamaran siya 
sa dihang nagpaingon sa Gur, duol sa Ibleam, apan 
gitugotang makaikyas si Ahazias, ug siya mikala- 
giw ngadto sa Megido, diin siya namatay tungod sa 
iyang mga samad. Unya gidala siya sa Jerusalem 
ug gilubong didto. Ang mga asoy sa iyang kamata- 
yon wala magkasumpaki apan nagsangkapay kini 
sa usag usa. 

Ang 2 Cronicas 22:7 nag-ingon nga ang kamata- 
yon ni Ahazias maoy “gikan sa Diyos,” ug busa si 
Jehu milihok ingong tiglaglag nga gigamit sa Diyos 
sa pagpatay niining tawhana nga nakig-uban sa 
hinukman nga balay ni Ahab. Si Ahazias gitawag 
usab ingong “Azarias” sa 2 Cronicas 22:6 (bisan 
tuod dinhi 15 ka Hebreohanong mga manuskrito 
ang mabasa nga “Ahazias"), ug ingong “Jehoahaz” 
sa 2 Cronicas 21:17, 25:23 (usa ka pananglitan sa 
pagbalhin sa ngalan sa Diyos aron magsilbing pre- 
fix inay nga suffix). 


AHER [lain Pa]. Usa ka kaliwat ni Benjamin 
(1Cr 7:12), lagmit nga mao ra usab si Ahiram 
(Num 26:38) o Ahara (1Cr 8:1), nga tingali ang 

pinamubong porma niining mga ngalana maoy 
Aher. 


AHI [gikan sa lintunganayng pulong nga nag- 
kahulogang “igsoong lalaki']. 

1. Anak nga lalaki ni Abdiel nga usa ka pangu- 
lo sa banay gikan sa tribo ni Gad.— 1Cr 5:15. 

2. Usa sa upat ka anak nga lalaki ni Semer nga 
usa ka pangulo sa tribo ni Aser gikan sa banay ni 
Beria.--1Cr 7:30, 31, 34, 40. 


AHIAM. Ang anak nga lalaki ni Sarar (Sacar) 
nga Hararnon, usa sa 30 ka gamhanang mga tawo 
sa kasundalohan ni David.---2Sa 23:33; 1Cr 11:35. 


AHIAN [Manghod nga Lalaki]. Usa ka anak 
nga lalaki ni Semida, gikan sa tribo ni Manases. 
--ICr 7:14, 19. 


AHIAS [Si Jehova Maoy (Akong) Igsoon]. 

1. Ang ikalima nga ginganlang anak nga lalaki 
ni Jerameel sa tribo ni Juda.--1Cr 2:25. 

2. Usa ka pangulo sa banay sa tribo ni Benja- 
min. (1Cr 8:6, 7) Ang pipila naghunahuna nga siya 
mao ra si Ahoa sa bersikulo 4. 

3. Anak nga lalaki ni Ahitub ug apo-sa-tuhod ni 
Eli. Siya nag-alagad ingong hataas nga saserdote 
sa Shilo sa hari pa si Saul. (1Sa 14:3, 18) Gituohan 
sa pipila nga siya mao ang igsoong lalaki ni Ahime- 
lek o, pinaagi sa paghulip ug “melek” sa “as” diha sa 
iyang ngalan, siya mao si Ahimelek.-- 1Sa 22:9. 

4. Usa ka Pelonhon nga usa sa gamhanang mga 
tawo sa kasundalohan ni David.---1Cr 11:36. 

5. Usa ka Levihanon nga gitudlo sa pagdumala 
sa mga bahandi sa balay ni Jehova sa paghari ni 
David.---1Cr 26:20. 

6. Anak nga lalaki ni Sisa. Siya ug ang iyang ig- 
soong lalaki nga si Elihorep mao ang mga sekretar- 
yong prinsipe ni Solomon.---1Ha 4:2, 3. 

7. Usa ka manalagna ni Jehova nga nagpuyo sa 
Shilo nga mitagna kon sa unsang paagi mabahin 
ang gingharian ni Solomon. Gigisi ang bag-ong 
besti ngadto sa 12 ka bahin, si Ahias naghatag sa 
10 ka piraso ngadto kang Jeroboam, nga nagsaad 
nga kon si Jeroboam magmatinumanon, si Jehova 
magtukod kaniya ug “usa ka malungtarong balay.” 
(1Ha 11:29-39, 12:15; 2Cr 10:15) Human sa katui- 
gan sa daotang pagmando, gisugo ni Jeroboam ang 
iyang asawa sa pagpakisayod kang Ahias mahitu- 
ngod sa kahimtang sa iyang masakitong anak nga 
lalaki. Ang manalagna, nga niadtong tungora tigu- 
lang ug buta, nagtagna nga sa dili madugay ang 
batang lalaki mamatay ug nga si Jehova “magasil- 
hig sa luyo sa balay ni Jeroboam, ingon sa usa 
nga magahinlo sa kinalibang.” (1Ha 14:2-18, 15:29) 
Ang “panagna ni Ahias,” usa sa sinulat nga mga 
rekord lakip sa mga kalihokan ni Solomon, nagpa- 

bilin hangtod sa panahon sa paghugpong ni Esdras 
sa Mga Cronicas.---2Cr 9:29. 

8. Amahan ni Baasa, kinsa nakigkunsabo batok 
kang Nadab ug naghimo sa iyang kaugalingon nga 
hari sa Israel, sa tribo ni Isacar.--1Ha 15:27, 33, 
2Ha 9:9. 

9. Usa sa 44 ka pangulo sa katawhan kansang 
kaliwat, kon dili man siya mismo, miduyog sa pag- 
timbre sa “kasaligang kontrata” ni Nehemias sa 
paglakaw subay sa mga balaod ni Jehova.---Neh 
10:26, 9:38. 


AHIEZER 
Magtatabang]. 

1. Anak nga lalaki ni Amisadai ug pangulo sa 
tribo ni Dan nga gipili usa ka tuig human sa Pag- 
panggula. (Num 1:1, 4, 12) Niini nga kapasidad siya 
mitabang kang Moises sa pagsenso, nangulo sa 
tulo-ka-tribo nga dibisyon sa mga magbalantay sa 
luyo sa dihang nagmartsa, ug mitanyag sa iyang 
halad sa ikanapulo nga adlaw sa inagurasyon sa 
halaran didto sa tabernakulo.--Num 2:25; 7:66, 71, 
10:25. 

2. Usa ka anak nga lalaki ni Semaa nga Gibea- 
hanon, ug pangulo sa gamhanang mga Benjamin- 
hon nga miadto aron sa pagpaluyo kang David did- 
to sa Ziklag.--1ICr 12:1-3. 


AHIHUD. Bisan pa sa kalainan sa espeling ug 
sa marka para sa bokales sa Hebreohanon, ang 
mga ngalan sa mosunod nga duha ka magkalahi 
nga indibiduwal giespeling nga pareho sa Cebuano. 

1. [/Achi-hudh, lagmit, “Ang Igsoon Maoy Dig- 
nidad”]. Anak nga lalaki ni Selomi, ingong pangulo 
sa tribo ni Aser, siya gipili sa pagtabang sa pagba- 
hinbahin sa Yutang Saad taliwala sa katawhan. 
--Num 34:18, 27, 29. 

2. [/Achi:cchudh ||. Igsoong lalaki ni Uza, sa tribo 
ni Benjamin.---1Cr 8:7. 


AHIKAM [Ang (Akong) Igsoon Mibangon 
[nga mao, aron makiggubat]]. Anak nga lalaki ni 
Sapan nga sekretaryo sa hari panahon sa paghari 
ni Josias. Si Ahikam maoy usa sa lima nga gipada- 
la ni Josias ngadto sa babayeng manalagna nga si 
Hulda aron sa pagpakisayod labot sa ilang nabasa 
diha sa bag-ong nadiskobrehan nga basahon sa Ba- 
laod. (2Ha 22:12-14, 2Cr 34:20-22) Sa ulahi iyang 
gipanalipdan ang kinabuhi ni Jeremias sa dihang 
kini nameligro. (Jer 26:24) Ang anak nga lalaki ni 
Ahikam nga si Gedalias maoy gobernador sa Juda 
human laglaga ang Jerusalem niadtong 607 W.K.P. 
--2Ha 25:22: Jer 40:5. 


AHILUD. Amahan sa harianong tigtala ni Da- 
vid nga si Jehosapat. (2Sa 8:16, 1Cr 18:15) Lagmit 
ang amahan ni Baana, usa ka luyoluyo nga nagta- 


[Ang Akong Igsoon Maoy Usa ka 


AHIMELEK 


ganag mga suplay sa pagkaon ilalom ni Solomon. 
- 1Ha 4:7, 12. 


AHIMAATZ. 

1. Amahan sa asawa ni Saul nga si Ahinoam. 
--1Sa 14:50. 

2. Anak nga lalaki sa saserdote nga si Zadok ug 
amahan ni Azarias. (1Cr 6:8, 9, 53) Sa dihang mi- 
rebelde si Absalom batok sa iyang amahan nga si 
David ug miilog sa trono, ang batan-ong si Ahima- 
az nagdulag usa ka hinungdanong papel sa pagpa- 
sa ug mga sekretong impormasyon ngadto kang 
David. Sa dihang hapit nang madakpan sa usa ka 
higayon, siya ug ang iyang kauban mitago sulod sa 
usa ka atabay, nga ang baba niini gitabonan sa usa 
ka babaye ug mga lugas. (2Sa 15:27, 36, 17:17-21) 
Sa dihang namatay si Absalom, usa ka Cusihanon 
nga magdadagan ang gipili sa pagdala ug balita 
ngadto kang David. Nagsigeg hangyo si Ahimaaz 
nga tugotan usab siya sa pagdagan. Kay gitugotan, 
iyang naapsan ang unang magdadagan ug, sa pag- 
abot sa siyudad, nailhan siya sa iyang dinaganan. 
“Siya usa ka maayong tawo, ug siya moanhi nga 
may dalang maayong balita,” miingon si David. 
Tuod man, gitaho ni Ahimaaz ang maayong balita 
ug ang daotang balita iyang gipataho sa ikaduhang 
magdadagan. (2Sa 18:19-32) Dili matino kon si 
Ahimaaz nahimo bang hataas nga saserdote. Ang 
uban nag-ingon nga tingali siya patay na sa wala 
pa mamatay ang iyang amahan, sa ingon nagtugot 
sa anak nga lalaki ni Ahimaaz nga si Azarias nga 
mopuli kang Zadok.---1Ha 4:2, 1Cr 6:8-10. 

3. Ang bana sa anak nga babaye ni Solomon nga 
si Basemat, ug usa sa 12 ka luyoluyo nga gitudlo sa 
pagtagana ug pagkaon alang sa panimalay sa hari 
usa ka bulan sulod sa usa ka tuig gikan sa teritoryo 
sa Neptali. (1Ha 4:7, 15) Ang uban nag-ingon nga 
siya maoy samang indibiduwal sa Num. 2. 


AHIMAN. 

1. Ang igsoong lalaki ni Sesai ug Talmai. Lagmit 
nga si Ahiman, Sesai, ug Talmai mao ang nagha- 
was sa tulo ka banay sa mga Anakim nga nagpuyo 
sa Hebron sa dihang ang mga Israelinhon nanges- 
piya sa Canaan niadtong 1512 W.K.P. (Num 13:22, 
28, 33) Daghang tuig sa ulahi kini nga mga Ana- 
kim gipapahawa ni Caleb ug sa nanakop nga mga 
Judeanhon.--Jos 14:10-15, 15:13, 14; Huk 1:10. 

2. Usa ka Levihanon ug usa sa mga sinaligang 
magbalantay-sa-ganghaan sa Jerusalem human sa 
pagpamalik gikan sa pagkadestiyero sa Babilonya. 
— 1Cr 9:17, 18. 


AHIMELEK. 
1. Anak nga lalaki ni Ahitub ug apo-sa-tuhod ni 


Eli, hataas nga saserdote sa tabernakulo nga nahi- 
mutang sa Nob. Tungod sa pagtabang kang David, 


AHIMOT 


nga wala mahibalo nga siya mikalagiw gikan kang 
Saul, si Ahimelek (uban ang 84 ka uban pang mga 
saserdote ni Jehova ingon man ang mga lalaki, 
mga babaye, ug mga bata sa Nob) gipatay ni Doeg 
nga Edomhanon. Si Abiatar mao lamang ang anak 
ni Ahimelek nga nakaikyas. (1Sa kap 21, 22) Si Da- 
vid, sa pagtagik sa Salmo 52 sa ulahi, mibatbat sa 
mangilngig nga buhat ni Doeg. (Sal 52:Sup) Nahi- 
numdoman usab ni Jesus ang kasinatian ni David 
uban kang Ahimelek.--Mat 12:3, 4; Mar 2:25, 26, 
Luc 6:3, 4: tan-awa ang AHIAs Num. 3. 

2. Anak nga lalaki ni Abiatar ug apo ni Ahime- 
lek, nga gipatay ni Doeg.--1Cr 18:16, 24:3, 6, 31. 

3. Usa ka Hitihanon nga gidapit apan wala mo- 
kuyog kang David sa dihang siya miyuhot pagsulod 
sa kampo ni Saul sa kagabhion.---1Sa 26:6, 7. 


AHIMOT [lagmit, Igsoon sa Kamatayon]. Usa 
ka Levihanong anak nga lalaki ni Elkana sa banay 
ni Kohat.— 1Cr 6:25. 


AHINADAB [Ang Igsoon Andam (Hamili; 
Mahinatagon)]. Usa sa 12 ka luyoluyo nga respon- 
sable sa binulan nga relibo sa pagtaganag pagkaon 
sa harianong panimalay ni Solomon. (1Ha 4:7, 14) 
Ang iyang hedkuwarter didto sa Mahanaim ug ang 
iyang tinudlong teritoryo nahimutang sa habaga- 
tang Gilead. 


AHINOAM [Ang Igsoon Maoy Kahimuot]. 

1. Asawa ni Haring Saul, anak nga babaye ni 
Ahimaaz, ug lagmit ang inahan ni Jonatan.—1Sa 
14:49, 50. 

2. Ang Jezreelinhon nga asawa ni David. (1Sa 
25:43; 2Sa 2:2) Siya mikuyog kang David sa iyang 
pagkadestiyero sa Filistia, nabihag sa misulong nga 
mga Amalekanhon sa Ziklag, ug naluwas nga wa- 
lay daotang nahitabo. (1Sa 27:3: 30:5, 18) Sa ulahi, 
sa Hebron, siya nanganak kang Amnon nga panga- 
nay ni David.---2Sa 3:2; 1Cr 3:1. 


AHIO [pinamubo sa Ahias: o, lagmit, Manghod 
nga Lalaki]. 

1. Lagmit anak nga lalaki ni Beria ug apo ni El- 
paal, sa tribo ni Benjamin.---1Cr 8:12-16. 

2. Usa ka Benjaminhon, anak nga lalaki ni Jeiel 
pinaagi sa iyang asawa nga si Maaca.-- 1Cr 8:29, 
31, 9:35-37. 

3. Anak nga lalaki ni Abinadab nga taga-Kiriat- 
jearim. Ang arka sa pakigsaad gibalhin ngadto sa 
Jerusalem sakay sa usa ka bag-ong karomata, si 
Ahio naglakaw nga nag-una sa dihang ang iyang 
igsoon nga si Uzah gipatay tungod sa paghawid sa 
Arka.---2Sa 6:3, 4: 1Cr 13:7-10. 


AHIRA  [lagmit, Ang Akong Igsoon Maoy Usa 
ka Kauban (Higala)]. Ang anak nga lalaki ni Enan, 
ug ang pangulo sa tribo ni Neptali panahon sa pag- 

latagaw sa kamingawan. Pagkahuman sa ubang 
mga pangulo, siya mihatag sa iyang kaugalingong 
amot panahon sa inagurasyon sa halaran.--Num 
1:15; 2:29, 7:1-3, 78, 10:27. 


AHIRAM [Ang Akong Igsoon Maoy Hataas 
(Binayaw)]. Usa ka anak nga lalaki ni Benjamin ug 
nagpundar sa usa ka banay. (Num 26:38) Lagmit 
nga mao ra usab si Ehi sa Genesis 46:21 ug si Aha- 
ra sa 1 Cronicas 8:1. 


AHIRAMNON [Kang (Iya ni) Ahiram]. Usa 
ka banay nga naggikan kang Ahiram, usa ka anak 
nga lalaki ni Benjamin.---Num 26:38. 


AHISAHAR [Igsoon sa Kaadlawon]. Katapo- 
sang ginganlan nga anak nga lalaki ni Bilhan ug 
kaliwat ni Benjamin.--1Cr 7:6, 10, 11. 


AHISAMAK [Ang Akong Igsoon Nagpaluyo]. 
Danhanong amahan ni Oholiab, kinsa usa ka batid 
nga artesano nga kauban ni Bezalel sa pagtukod sa 
tabernakulo.---Ex 31:2-6, 35:34; 38:23. 


AHISAR. Ang prinsipe nga piniyalan sa pag- 
atiman sa panimalay sa palasyo ni Solomon.---1Ha 
4:2, 6. 


AHITOPEL. Usa ka lumad sa Gilo sa kabung- 
toran sa Juda (2Sa 15:12), amahan sa usa sa mga 
gamhanang tawo ni David nga ginganlag Eliam, ug 
lagmit nga apohan ni Bat-seba. (2Sa 11:3, 23:34) 
Ingong personal nga magtatambag ni David, ang 
maalamong tambag ni Ahitopel gitamod nga sa- 
mag pulong mismo ni Jehova. (2Sa 16:23) Sa ulahi 
kining kanhi suod nga higala sa kamalipoton nahi- 
mong maluibon ug miduyog kang Absalom nga 
anak ni David sa pagpukan sa hari. Ingong pangu- 
lo sa pagrebelde, siya nagtambag kang Absalom 
nga among-amongan ang mga puyopuyo ni David, 
ug siya nangayog pagtugot sa pagtigom ug 12,000 
ka sundalo ug dihadiha pangitaon ug patyon si Da- 
vid samtang si David wala pa maorganisar ug ma- 
luya pa. (2Sa 15:31, 16:15, 21, 17:1-4) Sa dihang gi- 
santa ni Jehova kining mapangahasong laraw, ug 
ang tambag ni Husai ang gisunod, dayag nga na- 
amgohan ni Ahitopel nga ang pag-alsa ni Absalom 
mapakyas. (2Sa 15:32-34, 17:5-14) Naghikog siya 
ug gilubong uban sa iyang mga katigulangan. (2Sa 
17:23) Kini lamang ang paghikog nga gihisgotan sa 
Hebreohanong Kasulatan nga dili panahon sa gu- 
bat. Ang iyang pagluib dayag nga gipahinumdom 
sa Salmo 55:12-14. 
AHITUB 
Yo]. 

1. Usa ka kaliwat ni Itamar nga anak nga lalaki 


ni Aaron, anak nga lalaki ni Pinehas ug apo sa Ha- 
taas nga Saserdoteng si Eli. (1Sa 14:3, 1Cr 24:3) Si 


[Ang Akong Igsoon Maoy Pagkamaa- 


85 


Ahitub lagmit nag-alagad ingong hataas nga sa- 
serdote human mamatay sa mao ra nga adlaw 
ang iyang amahan ug apohan. (1Sa 4:17, 18) Ang 
iyang anak nga lalaki, ang Hataas nga Saserdoteng 
si Ahimelek, gipatay ubos sa sugo ni Saul.-- 1Sa 
22:9-20. 

2. Anak nga lalaki ni Amarias, usa ka kaliwat ni 
Eleasar nga anak nga lalaki ni Aaron. (1Cr 6:3-8) 
Walay timailhan nga nag-alagad siya ingong hata- 
as nga saserdote; diha kini nga katungdanan sa lin- 
ya ni Itamar niadtong panahona. Ang anak nga la- 
laki ni Ahitub nga si Zadok nag-alagad ingong 
segundaryong saserdote, dili ingong hataas nga sa- 
serdote, sa panahon sa paghari ni David, ug unya 
siya gitudlo aron mopuli kang Abiatar ingong hata- 
as nga saserdote sa panahon sa paghari ni Solomon. 
--2Sa 8:17; 1Cr 18:16, 1Ha 1:8, 2:27. 

3. Lain pang saserdote nga naggikan kang Ahi- 
tub Num. 2. Gisal-ot diha sa mga talaan sa kagikan 
ang pagpaila kaniya ingong “usa ka pangulo sa ba- 
lay sa matuod nga Diyos.” (1Cr 9:11: Neh 11:11) 
Amarias usab ang ngalan sa iyang amahan, ug pi- 
nasukad sa 1 Cronicas 9:11 ug Nehemias 11:11 mo- 
patim-aw nga ang iyang anak nga lalaki mao si Me- 
raiot ug ang iyang apo nga lalaki mao si Zadok. 
— 1Cr 6:11, 12; Esd 7:2. 


AHOA, AHOHI, AHOHIHANON. Usa ka 
kaliwat ni Benjamin pinaagi kang Bela. (1Cr 8:1-4) 
Tingali mao ra usab si Ahias sa 1 Cronicas 8:7. Ang 
pipila sa iyang mga kaliwat, ang mga Ahohihanon, 
maoy bantogang mga manggugubat sa kasundalo- 
han ni David.---2Sa 23:9, 28, 1Cr 11:12, 29, 27:4. 


AHOS [Heb., shumim’ (plural)]. Usa ka bulbo, 
manggibuhion nga tanom (Allium sativum), nga 
ang isog nga alimyon, halang nga bulbo niini mo- 
abot hangtod sa 20 ka mas gagmayng bulbo o mga 
lusok. Ang lindog sa bulak sa ahos, nga adunay 
gagming nga mga bulbo ug walay-binhi nga mga 
bulak, usahay moabot sa gitas-on nga 0.3 m (1 p) 
o kapin pa. 

Ang mga timailhan nagpakita nga ang ahos lu- 
kop nga gitanom sa karaang Ehipto. Sa kaminga- 
wan ang nagkasagol nga panon sa katawhan ug 
ang mga Israelinhon nangandoy sa ahos nga ilang 
gikaon didto. (Num 11:4, 5) Ang Gregong historya- 
dor nga si Herodotus (Il, 125) naghisgot bahin sa 
usa ka inskripsiyon nga nagtala sa ahos ingong usa 
sa mga pagkaon nga gitagana alang sa mga traba- 
hante sa usa ka piramide. Ang ahos kaylap gihapon 
nga gigamit sa mga molupyo sa mga dapit sa Me- 
diteranyo. Sa Mishnah (Nedarim 3:10), gihisgotan 
sa mga Hudiyo ang ilang kaugalingon ingong mga 
tigkaon ug ahos. Ang ahos gigamit nga tambal 
ingong pangpahilis, ingong antibiotiko, ug ingong 
pang-alibyo sa pagpangurog sa kaunoran. 


AI 


AHUMAI. Unang ginganlan nga anak nga la- 
laki ni Jahat diha sa talaan sa kagikan ni Juda. 
— 1Cr 4:1, 2. 


AHUZAM [gikan sa lintunganayng pulong 
nga nagkahulogang “pagkupot”]. Unang ginganlan 
nga anak nga lalaki ni Ashur, sa tribo ni Juda, pi- 
naagi sa iyang asawa nga si Naara.— 1Cr 4:5, 6, 
2:3-5, 24. 


AHUZAT [Panag-iya]. Ang “suod nga higala” 
nga miuban kang Abimelek, ang Filistehanong 
hari sa Gerar, sa pagduaw kang Isaac sa Beer- 
seba. (Gen 26:23, 26) Kini ang unang paghisgot sa 
Bibliya sa usa ka “suod nga higala,” ang gisalig 
nga suod nga posisyon sa usa nga ginakonsulta 
alang sa tambag o giawtorisahan ingong tigpa- 
maba.--Tan-awa ang HIGALA (Higala [Kauban] sa 
Hari). 


AI [Tapok sa mga Kagun-oban]. Gitawag usab 
nga “Hai” diha sa King James Version, diin ang ti- 
nong artikulo gihimong prefix, ingon sa pagkaga- 
mit niini diha sa Hebreohanong pinulongan. Ang 
ngalan makita usab diha sa mga feminine form 
nga Aiat ug Aija.--Isa 10:28, Neh 11:31. 

1. Usa ka harianong siyudad sa mga Canaan- 
hon, ang ikaduhang siyudad nga nailog sa dihang 
misulong ang Israel. Ang Ai nahimutang “duol sa 
Bet-aven, dapit sa sidlakan sa Bethel,” nga may pa- 
tag nga walog dapit sa A. (Jos 7:2, 8:11, 12) Ang 
Mikmas lagmit nga nahimutang dapit sa H.--Isa 
10:28. 

Wala madugay human sa pag-abot sa Canaan, si 
Abraham nagpatindog sa iyang tolda diin “ang 
Bethel diha sa kasadpan ug ang Ai diha sa sidla- 
kan.” Nagtukod siya ug halaran didto ug giduaw 
pag-usab ang maong dapit human sa iyang pagpu- 
yo sa Ehipto.--Gen 12:8; 13:3. 

Niadtong 1473 W.K.P., human sa kadaogan batok 
sa Jerico, ang Ai gisulong sa usa ka gamayng pu- 
wersa sa mga 3,000 ka Israelinhong mga sundalo, 
sanglit ang mga espiya nag-ingon labot sa mga 
molupyo sa Ai, “Sila diyutay ra.” (Jos 7:2, 3) Apan, 
tungod sa sala ni Acan ang Israel napildi. (Jos 7:4- 
15) Human matul-id ang maong butang, si Josue 
migamit ug estratehiya batok sa Ai, nga nagbu- 
tang ug mga magbabanhig sa luyo sa siyudad sa K 
nga bahin niini. Ang pangunang puwersa gipuwes- 
to atubangan sa siyudad dapit sa A, diin nahimu- 
tang ang usa ka walog o ubos nga desyertong 
patag, ug gikan dinhi si Josue nangandam sa di- 
rektang pag-atake sa Ai. Sa dihang ang hari sa Ai 
ug ang usa ka pundok sa mga tawo ilang nalingla 
aron mogawas sa Ai, ang kasundalohan ni Josue 
misibog kunohay hangtod nga ang mga migu- 
kod kanila nahilayo na sa ilang kuta. Dayon ang 


AIA 


Ubos nga Patag sa Aijalon. Sa dihang 
nakig-away sa mga Amorihanon, si Josue 
nag-ampo nga mohunong ang bulan “ibabaw sa 
ubos nga patag sa Aijalon” 


mga magbabanhig gisenyasan sa pag-atake, ug 
ang siyudad nailog ug gisunog. (Jos 8:1-27) Gipa- 
tay ang hari sa Ai, ug ang siyudad gihimong “usa 
na lamang ka bungdo [Heb., tel] nga mohangtod sa 
panahong walay tino, ingon nga biniyaan hangtod 
niining adlawa. ”---Jos 8:28. 

Sa panahon ni Isaias, sa ikawalong siglo W.K.P., 
ang siyudad, o tingali ang usa ka kasikbit nga da- 
pit, gipuy-an ug kini gitagna nga mao ang unang 
mailog sa hari sa Asirya sa iyang pagsulong sa Je- 
rusalem. (Isa 10:28) Human sa pagkadestiyero did- 
to sa Babilonya, ang mga Benjaminhon gikan sa Ai 
namauli uban sa nagapanawng panon ni Zoroba- 
bel.---Esd 2:28, Neh 7:32, 11:31. 

Sagad nga gituohang ang Ai mao ang dapit sa 
Khirbet et-Tell (Horvat et-Tel), nga nagpreserbar 
sa kahulogan sa karaang ngalan (ang et-Tell nag- 
kahulogang “Ang Bungdo: Ang Tapok sa mga Ka- 
gun-oban"). Kini maoy 2.3 km (1.4 mi) sa SHS sa 
Bethel (modernong Beitin). Apan, ang mga pagpa- 
ngubkob nga gihimo didto niadtong 1933-1935 ug 
niadtong 1964-1972 nagpakita nga kini maoy usa 
ka dakong siyudad, nga nalaglag niadtong mga 
2000 W.K.P. ug human niadto wala na puy-i hang- 
tod sa mga 1050 W.K.P. (sumala sa arkeolohikan- 
hong mga pamaagi sa pagpetsa). Tungod niini, 
lainlaing mga paningkamot ang gihimo sa mga ar- 
keologo aron tuison ang diwa sa mga paghisgot sa 

Ai diha sa Kasulatan. Apan, nakaplagan sa arkeo- 
logong si J. Simons nga ang pagtuo nga kini mao 
ang Khirbet et-Tell maoy dili dalawaton pinasukad 
sa gidak-on sa siyudad (Jos 7:3), tungod kay walay 
lapad nga walog dapit sa A sa Khirbet et-Tell (Jos 
8:11), ug may uban pang pasukaranan. (American 
Journal of Archaeology, Hulyo-Septiyembre 1947, 
p. 311) Kon husto ang arkeolohikanhong pagpetsa, 
nan ang maong dapit nahimutang gayod sa ubang 
lugar. Ang ngalan mismo dili pasukaranan sa pag- 
ila sa nahimutangan sa maong dapit, tungod kay 
sama sa giingon ni Sir Frederic Kenyon: “Ang pag- 
balhin sa ngalan gikan sa usa ka nagun-ob o gibi- 
yaan nga dapit ngadto sa laing kasikbit nga dapit 
maoy komon nga panghitabo sa Palestina.”--- The 
Bible and Archaeology, 1940, p. 190. 

2. Usa ka siyudad nga gihisgotan uban sa 
Hesbon diha sa tagna ni Jeremias batok sa mga 
Ammonhanon. (Jer 49:3) Ang nahimutangan niini 
wala mahibaloi. 

AIA [Itom nga Banog]. 

1. Ang unang ginganlan sa duha ka anak nga 

lalaki sa Hivihanong sultan nga si Zibeon ug uyoan 


sa usa sa mga asawa ni Esau nga si Oholibama. 
--Gen 36:2, 20, 24, 29, 1Cr 1:40. 

2. Amahan sa puyopuyo ni Saul nga si Rizpa. 
Ang iyang duha ka apong lalaki pinaagi niini nga 
panaghiusa gipamatay.---2Sa 3:7, 21:8-11. 


AIAT. Tan-awa ang Ai Num. 1. 
AIJA. Tan-awa ang Ai Num. 1. 


87 


AIJALON [Dapit sa Bayeng Osa: Dapit sa La- 
king Osa]. 

1. Usa ka siyudad sa Sepela o bungtorong ubos 
nga kayutaan sa Palestina, sa usa ka bungtod sa H 
nga tumoy sa matahom nga ubos nga patag, o wa- 
log, sa Aijalon. Ang balangay nga anaa niining da- 
pita gitawag karon nga Yalo ug kini nahimutang sa 
A lamang sa dalan gikan sa Jerusalem paingon 
sa Tel Aviv-Yafo, mga 21 km (13 mi) sa KAK sa Je- 
rusalem. 

Ang Walog sa Aijalon mao ang kinaamihanan sa 
ubay-ubayng mga walog nga milatas sa kabungto- 
ran sa Sepela ug usa ka hinungdanong agianan gi- 
kan sa kapatagan daplin sa baybayon paingon sa 
sentro nga bukirong rehiyon. Si Josue lagmit nga 
haduol niini nga patag sa dihang siya nag-ampo 
nga ang adlaw ug ang bulan “mohunong' ibabaw sa 
Gabaon ug ibabaw “sa ubos nga patag sa Aijalon,” 
sa dihang iyang gitapos ang iyang madaogong pag- 
pakiggubat batok sa lima ka Amorihanong mga hari 
nga nakiggubat batok sa Gabaon. (Jos 10:12-14) Hu- 
man mailog ni Josue ang Canaan, ang Aijalon gipa- 
hat ngadto sa tribo ni Dan. (Jos 19:40-42) Kini sa 
ulahi gihatag ngadto sa mga anak nga lalaki ni Ko- 
hat ingong usa ka Levihanong siyudad.---Jos 21:24. 

Sa sinugdan ang mga Danhanon wala makahimo 
sa pagpapahawa sa mga Amorihanon gikan sa Aija- 
lon, apan mopatim-aw nga ang Epraim gikan sa A 
mitabang kanila ug “ang kamot sa balay ni Jose 
bug-at kaayo nga napugos sila [ang mga Amoriha- 
non] sa pagbuhat sa malisod nga trabaho.” (Huk 1: 
34, 35) Lagmit mao kini ang katarongan nga ang 
1 Cronicas 6:69 nagtala sa Aijalon ingong gipanag- 
iya sa Epraim ug ilang gihatag ngadto sa mga Ko- 
hatnon. (Apan, tan-awa ang samang kahimtang sa 
GAT-RIMON Num. 1.) Sa ulahi, tingali human sa pag- 
kabahin sa gingharian, kini gihisgotan ingong usa 
ka siyudad sa pipila ka iladong mga Benjaminhon. 
— 1Cr 8:13. 

Didto sa Aijalon nga si Saul unang nakadaog ba- 
tok sa mga Filistehanon, sa dihang 'gipamatay sa Is- 
rael ang nangalagiw nga mga Filistehanon gikan 
sa Mikmas hangtod sa Aijalon.” (1Sa 14:31) Katui- 
gan human niana, sa dihang ang gingharian naba- 
hin human sa kamatayon ni Haring Solomon (mga 
998 W.K.P.), ang iyang anak nga lalaki ug manunu- 
nod nga si Rehoboam nagpalig-on sa Aijalon ug 
naghimo niini nga usa sa iyang mga salipdanan ba- 
tok sa A ug sa K. (2Cr 11:5-12) Halos duha ug tunga 
ka siglo sa ulahi, ang Aijalon nailog sa mga Filiste- 
hanon panahon sa paghari sa dili-matinumanon 
nga si Haring Ahaz (761-746 W.K.P.).--2Cr 28:18. 

Ang Aijalon gihisgotan sa usa sa mga Papan sa 
Amarna ingong Aialuna. 

2. Usa ka dapit sa teritoryo sa Zabulon, diin si 
Maghuhukom Elon nga gikan sa maong tribo gilu- 


AJENJO 


bong. (Huk 12:12) Ang nahimutangan niini dili ma- 
tino. 


AIN [Tuboran; Tubod]. Ang pulong sa literal 
nagkahulogang “mata” apan pinaagig pagtandi kini 
gigamit aron magkahulogan ug usa ka kinaiyan- 
hong tubod o tuboran nga gipalahi gikan sa hini- 
mog-tawo nga atabay o tangke, nga ang naulahing 
tinubdan sa tubig gigamitan sa Hebreohanong 
mga termino nga beer” ug bohr. (Gen 49:22; Deu 
8:7: tan-awa ang BIAWAN, ATABAY.) Kini kasagarang 
gisulat nga “En-” sa dihang gamiton nga linang- 
kob, sama sa En-rimon, En-gedi, En-ganim. 

1. Usa ka dapit nga gihisgotan ni Jehova sa di- 
hang gilatid ang S nga utlanan sa Israel ngadto 
kang Moises. (Num 34:11) Ang “Ribla” nga gihisgo- 
tan niini nga teksto nga anaa “sa sidlakan sa Ain” 
dayag nga wala magtumong sa Ribla sa yuta sa 
Hamat nga nahimutang mismo sa A sa Damasco, 
sanglit ang Ain gihisgotan nga nalangkit sa Dagat 
sa Kineret (Galilea). Kini nahimutang sa A niana 
nga dagat, apan ang tukmang nahimutangan niini 
dili matino. 

2. Usa sa kinahabagatang mga siyudad nga sa 
sinugdan gipahat ngadto sa tribo ni Juda (Jos 
15:32), dayon gihatag kini ngadto sa tribo ni Si- 
meon sa dihang ang pahat ni Simeon gikuha gikan 
sa dako ra kaayong teritoryo sa Juda. (Jos 19:1, 7, 9: 
1Cr 4:24, 32) Ang Ain haduol sa siyudad sa Rimon, 
ug mopatim-aw nga sa dihang kini gipuy-an pag- 
usab human sa pagkadestiyero sa Babilonya, ang 
mga ngalan sa duha ka dapit giusa: En-rimon. (Neh 
11:29) Tungod niini, kini kasagarang gituohan nga 
mao ang Khirbet Umm er-Ramamin (Horvat Re- 
malya), nga nahimutang nga mga 15 km (9 mi) sa 
A sa Beer-seba.---Tan-awa ang RIMON Num. 2. 

3. Sa Josue 21:16 ang Ain gitala ingong usa sa 
mga siyudad nga gihatag ngadto sa mga Leviha- 
non. Ang pagtandi niini nga teksto uban sa Josue 
15:42, 19:7 ug sa 1 Cronicas 6:59 nagpakita nga 
ang siyudad nga gitumong dinhi gitawag sa ubang 
teksto nga Asan.---Tan-awa ang ASAN. 


AJTENJO [Heb., la-anah: Gr., a'psinthos]. Mao 
kini ang ngalan sa daghan, sagad kahoyon nga 
mga tanom nga pait kaayo ug isog kaayog baho. 
Ubay-ubayng matang sa ajenjo ang makaplagan 
sa Palestina, ilabina sa desyertong mga dapit. Ang 
labing komon mao ang Artemisia herba-alba, usa 
ka gamayng kahoykahoy nga moabot sa gitas-ong 
40 sm (16 pul.). Sa Kasulatan, ang ajenjo gitandi sa 
mga epekto sa imoralidad (Pr 5:4) ug sa pait nga 
kasinatian nga modangat ug nasinatian gayod sa 
Juda ug Jerusalem diha sa mga kamot sa mga Ba- 
bilonyanhon. (Jer 9:15: 23:15: Lam 3:15, 19) Kini 
usab naghawas sa inhustisya ug pagkadili-mata- 
rong (Am 5:7: 6:12) ug gigamit maylabot sa mga 


Ang mga kahoyng akasya, nga komon sa dapit 
sa Sinai, nagtaganag kahoy alang sa tabernakulo 


apostata. (Deu 29:18) Sa Pinadayag 8:11, ang ajen- 
jo nagtumong sa mapait ug makahilong substansi- 
ya, nga gitawag usab ug absinthe. 


AKAN. Ang kinaulahiang ginganlan sa tulo ka 
anak nga lalaki ni Sultan Ezer sa mga Seiranhon. 
(Gen 36:20, 21, 27) Sa Masoretikong teksto ang ma- 
basa maoy “Jaakan” diha sa 1 Cronicas 1:42, apan 
sa Gregong Septuagint (Codex Alexandrinus) ug sa 
22 ka Hebreohanong mga manuskrito ang mabasa 
maoy “Akan” uyon sa Genesis 36:27. 


AKAR. Tan-awa ang ACAN. 


AKASYA [Heb., shittah']. Usa ka matang sa 
kahoy nga milambo sa kamingawan diin nagpuyo 
nga temporaryo ang mga Israelinhon. Kini nagta- 
ganag lagpad nga mga tabla (halos 4.5 m, 15 p ang 
gitas-on, sumala sa Ex 36:20, 21) nga gigamit sa 
mga Israelinhon sa pagtukod sa mabalhinbalhin 
nga tabernakulo. Sanglit kini nga kahoy halos dili 
na makita diha sa rekord sa Bibliya human maka- 
sulod sa Yutang Saad, lagmit kini magpakita usab 
nga ang kahoy dili komon nga makaplagan sa tibu- 
ok Palestina. Ang maong kahubitan mohaom sa 
mga matang sa akasya nga nailhang Acacia seyal 
ug Acacia tortilis nga mas maayo kay sa bisan un- 
sang ubang tanom nianang dapita. Kini nga mga 
akasya komon gihapon sa mga dapit sa Negeb ug 
Sinai ug ang uban niini makaplagan ubay sa Walog 
sa Jordan sa H sa Dagat sa Galilea, apan dili sa 
amihanang Palestina. 

Makalikag nga ang pulong seyal mao ang Arabi- 
ko nga pulong alang sa “nagbul-og nga sapa,” ug 
ang dapit diin makaplagan ang akasya mao ang 
bul-oganang mga walog, o lugot, nga niana mobul- 
og ang mga tubig sa panahon sa ting-ulan ug nga 
makaplagan usab sa laing mga dapit sa umaw, des- 

yertong mga rehiyon palibot sa Patayng 
Dagat ug pahabagatan ngadto sa Des- 
yerto sa Arabia ug sa Peninsula sa Si- 
nai. Busa ang tagna ni Joel (3:18) nag- 
ingon: “Gikan sa balay ni Jehova mogula 
ang usa ka tuboran, ug patubigan niini 
ang bul-oganang walog sa Mga Kahoyng 
Akasya,” nga tin-awng maoy usa ka da- 
pit nga sagad uga unta. (Tan-awa ang 
SITIM Num. 2.) Sa Isaias 41:19 si Jehova 
nag-ingon: “Sa kamingawan akong ipahi- 
mutang ang kahoyng sedro, ang akasya 
ug ang mirto ug ang kahoyng oleifero.” 
Dinhi ang tulo ka kahoy nga sagad ma- 
buhi sa mabungahon ug tabunok nga 
yuta gitagna nga mahimong mga kau- 
ban sa mabuhi sa desyerto nga kahoyng 
akasya ingong resulta sa tagana sa Diyos 
nga irigasyon.---Isa 41:17, 18. 

Ang akasya adunay daghang tag-as nga mga tu- 
nok nga misiwil sa misanggaka nga mga sanga. 
Kini nga mga sanga sagad naglanggikitay uban sa 
mga sanga sa sikbit nga mga akasya nga nahisa- 
mag masiot nga kalibonan, kini nga kamatuoran sa 
walay duhaduha mao ang hinungdan kon nganong 
ang plural nga pormang shit:tim' halos kanunayng 
gigamit diha sa rekord sa Bibliya. Ang akasya ma- 
himong modako sa gitas-on nga 6 hangtod sa 8 m 
(20 hangtod sa 26 p), apan sagad morag kahoyka- 
hoy tan-awon. Kini adunay humok, balhiboon nga 
mga dahon ug nalukop sa humot ug dalag nga 
mga bulak, nga magpatunghag kurbado, pahiktin 
nga bunga. Ang sapnot, itom nga panit maoy nag- 
putos sa gahi kaayo, pinog-grano, bug-at nga ka- 
hoy nga dili bukbokon. Kini nga mga kalidad ug 
ang pagkadaling mabatonan niini diha sa desyerto 
naghimo sa akasya nga maayong materyales alang 
sa pagtukod sa tabernakulo ug sa mga kasangka- 
pan niini. Gigamit kini sa paghimo sa arka sa pa- 
kigsaad (Ex 25:10, 37:1), sa lamesa sa pasundayag 
nga tinapay (Ex 25:23; 37:10), sa mga halaran (Ex 
27:1; 37:25, 38:1), sa mga yayongan sa pagdala ni- 
ini nga mga butang (Ex 25:13, 28, 27:6, 30:5; 37: 
4, 15, 28: 38:6), sa mga haligi alang sa kortina ug 
sa tabil (Ex 26:32, 37; 36:36), ug sa mga kuwad- 
rong bayanan (Ex 26:15, 36:20) ug sa ilang mga 
balabag (Ex 26:26, 36:31). 

Ang akasya gipabilhan gihapon sa pagpanggama 
ug aparador tungod sa pino nga grano niini, sa lu- 
tong orens-kape nga bulok, ug sa kalig-on niini. 
Ang karaang mga Ehiptohanon naggamit ug akas- 
ya sa pagtak-op sa ilang mga lungon sa gipreser- 
bar nga mga patayng lawas ug naggamit usab ni- 
ini sa paghimo sa ilang mga sakayan. Ang pipila ka 
matang niining kahoya nagpatungha usab sa gipa- 
maligyang arabianhon nga tagok. 

AKBOR [lagang Jerbo: Tigluksong Ilaga]. 

1. Ang amahan ni Baal-hanan, kinsa gitala 
ingong ikapitong hari sa Edom.--Gen 36:38, 39, 
1Cr 1:49. 

2. Ang anak nga lalaki ni Micaias ug usa ka si- 
naligang opisyal sa palasyo ni Haring Josias. (2Ha 
22:12) Siya gitawag ug “Abdon nga anak nga lalaki 
ni Miqueas” sa 2 Cronicas 34:20. Sa pagkasayod sa 
nagasilaob nga kapungot ni Jehova nga gipaha- 
yag diha sa karaang basahon sa Balaod nga bag-o 
pang nadiskobrehan, gipadala ni Josias si Akbor 
ingong usa sa komite nga gilangkoban sa lima ka 
tawo ngadto sa babayeng manalagna nga si Hulda 
aron magpakisayod kon unsa ang angayng buha- 
ton. (2Ha 22:8-14) Si Akbor mao ang amahan ni El- 
natan, usa ka prinsipe sa palasyo ni Haring Jehoia- 
kim, ug lagmit gayod mao ang apohan sa tuhod ni 
Haring Jehoiakin.---Jer 26:22, 36:12, 2Ha 24:8. 


AKELDAMA. [Yuta sa Dugo]. Ang ngalan nga 
gigamit sa mga Hudiyo alang niini nga luna sa 
yuta, nga napalit gumikan sa “suhol tungod sa pag- 
kadili-matarong” nga gibayad kang Judas Iskario- 
te bugti sa iyang pagbudhi kang Kristo Jesus. (Buh 
1:18, 19) Kini gituohan nga mao ang Haqq ed- 
Dumm (nagkahulogang “Bili sa Dugo") sa H nga ki- 
liran sa Walog sa Hinnom diha sa “Bungtod sa Da- 
otang Tambag,” nga usa ka patag nga luna duol sa 
ibabaw sa bakilid. Niini nga dapit anaa ang mga 
kagun-oban sa usa ka balay nga butanganan ug 
mga bukog. Sa HS ug diyutay mao ang Minzar Ha- 
qal Dema” (Monasteryo sa Akeldama) nga gitukod 
diha sa ibabaw sa mga nahibilin sa langob nga 
mga lubnganan. 

Ang giingon sa Buhat 1:18 nga si Judas “mipalit 
ug yuta” nagpakita nga siya maoy naghatag ug sa- 
lapi nga ipalit sa yuta, o mao ang hinungdan nga 
mapalit kini. Ang rekord sa Mateo 27:3-10 nagpaki- 
ta nga gigamit sa mga saserdote ang 30 ka pirasong 
plata (kon siklo, $66) nga gisalibay ni Judas didto sa 
templo aron himoon ang aktuwal nga pagpalit ug 
nga kini nga “Yuta sa Dugo" kanhi maoy usa ka 
yuta sa magkukulon ug gipalit sa mga saserdo- 
te “aron lubngan sa mga estranyo.” (Tan-awa ang 
YUTA SA MAGKUKULON.) Ang giingong dapit gigamit 
na ingong lubnganan sukad pa sa unang mga siglo. 


Nganong gipasidungog ni Mateo ang 
tagna sa Zacarias 11:12, 13 ngadto 
kang Jeremias? 


Ang katumanan sa tagna nga gitala ni Mateo 
maoy pinasukad sa “gisulti pinaagi ni Jeremias nga 
manalagna.” Si Jeremias usahay gitala ingong una 
sa “Ulahing mga Manalagna,” ug busa kining bahi- 


AKOR 


na sa mga tagna naglakip dili lamang sa mga sinu- 
lat ni Jeremias kondili usab niadtong kang Zacar- 
ias. (Itandi ang Luc 24:44.) Ang gikutlo ni Mateo 
mopatim-awng sa panguna naggikan mismo sa 
Zacarias 11:12, 13, apan si Mateo naggamit ug laing 
mga pulong ug nagpadapat sa mga kahimtang nga 
nagtuman niini, ug kini gihimo ubos sa inspirasyon 
sa espiritu sa Diyos. Ingong yuta sa magkukulon, 
ang maong yuta giisip nga wala nay pulos ug ga- 
may rag bili, nga katumbas lamang sa kantidad sa 
usa ka ulipon. 


AKIS. Usa ka Filistehanong hari sa Gat nga 
naghari sa panahon ni David ug Solomon. Siya mao 
ang anak nga lalaki ni Maok o Maaca, ug diha sa su- 
perskripsiyon sa Salmo 34 siya gitawag ug Abime- 
lek, lagmit usa ka titulo nga susama sa Paraon o 
Czar.— 1Sa 27:2, 1Ha 2:39. 

Duha ka higayon sa dihang si David mikalagiw 
gikan kang Saul siya midangop sa dominyo ni Ha- 
ring Akis. Sa unang higayon, sa dihang gidudahan 
nga usa ka kaaway, si David nagpabuangbuang, ug 
gipalakaw siya ni Akis nga wala unsaa ingong ta- 
wong buang. (1Sa 21:10-15, Sal 34:Sup, 56:Sup) Sa 
pag-adto sa ikaduhang higayon giubanan si David 
sa 600 ka manggugubat ug sa ilang mga banay, ug 
busa gipapuyo sila ni Akis sa Ziklag. Sulod sa usa 
ka tuig ug upat ka bulan sa ilang pag-estar didto, 
nagtuo si Akis nga ang pundok ni David misulong 
sa mga lungsod sa Juda, samtang sa pagkatinuod 
si David misulong sa mga Gesurihanon, Girziha- 
non, ug mga Amalekanhon. (1Sa 27:1-12) Nagma- 
lamposon gayod ang maong panglimbong nga tu- 
ngod niana gihimo ni Akis si David nga iyang 
personal nga bantay sa dihang ang mga Filisteha- 
non nag-organisar ug pag-atake kang Haring Saul. 
Ug sa kataposang gutlo lamang, tungod sa pag- 
insistir sa ubang “manag-abin nga mga ginoo” sa 
mga Filistehanon, gipapauli si David ug ang iyang 
mga tawo ngadto sa Ziklag. (1Sa 28:2, 29:1-11) Sa 
dihang si David nahimong hari ug nakiggubat ba- 
tok sa Gat, dayag nga si Akis wala patya. Siya na- 
buhi hangtod sa paghari ni Solomon.-- 1Ha 2:39- 
41: tan-awa ang GAT. 


AKOR [Pagkasinalikway:, Kasamok]. Usa ka wa- 
log o ubos nga patag nga nahimong bahin sa AS 
nga utlanan sa tribonhong teritoryo sa Juda. (Jos 
15:7) Ang ngalan sa walog, nga nagkahulogang 
“Pagkasinalikway, Kasamok,” namugna tungod kay 
kini mao ang dapit diin si Acan ug ang iyang pani- 
malay gibato hangtod nga namatay. Si Acan, tu- 
ngod sa iyang pagkawat ug pagtago sa pipila ka 
inagaw gikan sa pagkabihag sa Jerico, nagdalag 
pagkasinalikway sa nasod sa Israel, lakip ang kapil- 
dihan sa ilang unang pagsulong sa Ai.---Jos 7:5-26. 


AKRABIM 


Gituohan sa pipila nga ang Walog sa Akor mao 
ang Wadi el Qilt, usa ka samag-lugot nga bul-oga- 
nang walog nga molatas duol sa Jerico. Apan, ang 
paghubit sa lokasyon niini ingon sa gipakita sa Jo- 
sue 15:7 mopatim-aw nga nahimutang kini dapit 
sa H, ug ang giingon sa Isaias 65:10 nagpaila ug 
mas lapad, mas dako nga luna. Tungod niini, gitu- 
ohan nga lagmit mao kini ang el Bugei'a (Biq'at 
Hureqganya), usa ka umaw, ubos nga patag sa bu- 
kid o dal-as, nga miabot ngadto sa A ug sa H tabok 
sa Wadi Qumran (Nahal Qumeran) duol sa AK nga 
tumoy sa Patayng Dagat. Ang arkeolohikanhong 
pagsusi didto nagpakita nga dihay mga dapit sa 
karaang mga lungsod o mga kuta maingon man 
mga sistema sa mga diki. 

Sa Oseas 2:15 si Jehova nahinumdom sa pagka- 
batan-on sa Israel panahon sa Pagpanggula, ug sa 
usa ka tagna sa pagpasig-uli gumikan sa umaabot 
nga pagkabihag, siya nagsaad nga “ang ubos nga 
patag sa Akor,” nga kanhi usa ka dapit sa pagkasi- 
nalikway, mahimo na unyang “usa ka ganghaan 
ngadto sa paglaom.” Ug, bisan pag ang dapit maoy 
usa ka kamingawan, diha sa samang tagna sa pag- 
pasig-uli, gitagna sa Diyos nga ang ubos nga patag 
sa Akor mahimong “usa ka dapit-pahulayan sa 
mga baka.”--Isa 65:10. 


AKRABIM [Mga Tanga]. Usa ka tungasanan 
sa HS nga utlanan sa Juda nga nahimong usa ka 
utlanan sa teritoryo sa dihang ang Canaan giba- 
hinbahin ngadto sa Israel. (Num 34:4: Huk 1:36) 
Kini nahimutang mga 29 km (18 mi) sa HK sa ha- 
bagatang tumoy sa Patayng Dagat ug haduol sa 
Kamingawan sa Zin. Kining dapita gituohan nga 
mao ang presenteng-adlaw nga Nagb es-Safa (Ma'- 
ale “Aqrabbim), diin ang dalan gikan sa Beer-seba 
paingon sa Araba kalit nga midulhog ngadto sa 
Wadi Murra (Nahal Zin). Lagmit nga mao kini ang 
gingalan niini tungod sa kadaghan sa tanga nii- 
ning desyertong dapit o tingali tungod sa pagkur- 
bakurba sa dalan niini sama sa ikog sa usa ka ta- 
nga. Dayag nga usa kini ka karaang ruta aron 
makalugsong ngadto sa Edom ug sa H sa ‘Aqaba 
didto sa Gulpo sa “Aqaba. 


AKSA [Kadenilya sa Tiil: Pulseras sa Tiil]. Ang 
anak nga babaye sa Judeanhong espiya nga si 
Caleb kinsa gitanyag niya nga mahimong asawa 
ingong ganti kang bisan kinsa nga makailog sa sa- 
lipdanan sa Debir sa bag-ong napanag-iya nga 
teritoryo sa Juda. Ang pag-umangkong lalaki ni 
Caleb nga si Otniel, nga maoy nahimong unang 
maghuhukom human kang Josue (Huk 3:9, 10), na- 
kailog niini ug, ingong ganti, naminyo sa iyang ig- 
agawng si Aksa.---Tan-awa ang OTNIEL. 

Sa dihang mibiya si Aksa aron mopuyo sa iyang 
bag-ong pinuy-anan, siya mihangyo ug nakadawat 

gikan sa iyang amahan ug dugang pinili nga gasa, 
usa ka luna nga naglakip sa Ibabaw ug Ubos nga 
Gulot. (Jos 15:15-19, Huk 1:12-15) Lagmit si Aksa 
mao ang inahan ni Hatat.---ICr 4:13. 


AKSAP [Dapit sa Pagpamarang]. Usa ka haria- 
nong siyudad sa Canaan kansang hari misanong sa 
panawagan ni Jabin nga hari sa Hazor ug miduyog 
sa nagkampong mga hari didto sa katubigan sa 
Merom aron makig-away sa Israel. (Jos 11:1, 5) 
Siya namatay sa panaggubat nga misunod. (Jos 12: 
7, 20) Ang siyudad sa Aksap giapil sa ulahi diha sa 
teritoryo nga gipahat ingong panulondon ngadto 
sa tribo ni Aser.---Jos 19:25. 

Gisugyot sa pipila ka eskolar nga ang Aksap mao 
ang Tell Kisan (Tel Kison), usa ka dapit nga mga 
10 km (6 mi) sa HS sa Aco (Acre). Apan, ang uban 
mipabor sa Khirbet el-Harbaj (Tel Regev) nga mga 
11 km (7 mi) sa HS sa Haifa. 


AKSIDENTE, DILI-TINUYO. Ang wala 
damhang mga panghitabo nga nahitabo tungod 
sa pagkawalay-alamag, pagkadanghag, o sa dili- 
malikayang mga panghitabo ug nga nagpahinabog 
perdisyon o kadaot sagad gitawag nga mga aksi- 
dente. Ang Hebreohanong pulong nga 'a-sohn”' da- 
yag nga sa literal nagkahulogang “usa ka pag-ayo” 
ug gigamit nga pasumbingay alang sa “usa ka ma- 
kamatay nga aksidente.” (Itandi ang Gen 42:4, ftn 
sa Rbi8.) Ang Hebreohanong miq'reh, nga naggi- 
kan sa lintunganayng pulong nga nagkahulogang 
“sugat, dangat” (Gen 44:29, Deu 25:18), gihubad 
ingong “sulagma” (1Sa 6:9), “dangatan” (Ecc 2: 
14, 15: 3:19), ug “wala-tuyoa.”--Ru 2:3. 

Si Jacob nahadlok nga basin usa ka makama- 
tayng aksidente ang modangat sa iyang pinalang- 
gang anak nga si Benjamin kon tugotan nga moad- 
to sa Ehipto kauban sa iyang mga igsoon. (Gen 42: 
4, 38) Giuli sa mga Filistehanon ang arka ni Jeho- 
va aron matino kon ang hampak nga almoranas 
nga ilang naagoman naggikan ba gayod kang Je- 
hova o “sulagma” lamang. (1Sa 6:9) Giila ni Solo- 
mon nga ang si bisan kinsa mahimong mabiktima 
sa wala damhang panghitabo.---Ecc 9:11. 

Gipalahi sa Moisesnong Balaod ang makamatay 
nga aksidente ug ang dili-makamatay nga aksi- 
dente. (Ex 21:22-25) Gipalahi usab niini ang tinu- 
yo ug dili-tinuyo nga pagpatay. Alang sa tinuyong 
pagpatay, ang silot nga kamatayon hugot nga gi- 
patuman, alang niadtong sad-an sa dili-tinuyong 
pagpatay, gitukod ang mga siyudad nga dalangpa- 
nan. (Num 35:11-25, 31, tan-awa ang SIYUDAD NGA 
DALANGPANAN.) Ang balaod parehong gipatuman 
nganha sa lumad nga Israelinhon ug sa lang- 
yawng pumoluyo, ug gitagana ang mga instruksi- 
yon alang sa gikinahanglang mga halad aron ma- 

pasaylo ang aksidente o dili-tinuyo nga mga sala. 
--ev 4:1-35, 5:14-19; Num 15:22-29. 


AKUB [lagmit, Usa nga Naghawid sa Tikod: 
Malipotong Magpupuli]. 

1. Amahan sa usa ka banay sa mga Netinim nga 
mibalik gikan sa Babilonya kauban ni Zorobabel ni- 
adtong 537 W.K.P.--Esd 2:1, 2, 43, 45. 

2. Usa ka Levihanong magbalantay-sa-gangha- 
an human sa pagkadestiyero ug pangulo sa banay 
sa mga magbalantay-sa-ganghaan.-- 1Cr 9:17: Esd 
2:42; Neh 7:45, 11:19, 12:25. 

3. Usa sa 13 ka Levihanon nga mitabang kang 
Esdras sa “pagpatin-aw sa balaod ngadto sa kataw- 
han. --Neh 8:7, 8. 

4. Ang ikaupat nga ginganlan sa pito ka anak 
nga lalaki ni Elioenai, nga lakip sa kataposang mga 
kaliwat ni David nga gitala sa talaan sa kagikan 
diha sa Hebreohanong Kasulatan.---1Cr 3:24. 


AKZIB [Malimbongong Dapit]. Ang ngalan sa 
duha ka siyudad. 

1. Usa ka siyudad sa habagatang bahin sa Yu- 
tang Saad diha sa teritoryo sa Juda. (Jos 15:44) Gi- 
tuohan nga mao ra kini ang “Chezib” (Gen 38:5, 
KJ), ang dapit nga natawhan sa anak nga lalaki ni 
Juda nga si Sela. Gipakita sa Josue 15:33 nga kini 
anaa sa kabungtoran sa Sepela, ug gituohan nga 
lagmit mao kini ang Tell el-Beida (Horvat Lavnin) 
nga 5 km (3 mi) sa KHK sa Adulam. Ang Lakis, Mo- 
reset-gat, ug Maresah (gihisgotan uban sa Akzib 
diha sa Miq 1:13-15) anaa tanan sa maong dapit. 
Ang Cozeba sa 1 Cronicas 4:22 giisip sa kadagha- 
nan nga mao ra ang Akzib. 

2. Usa ka siyudad daplin sa baybayon sa Fenicia 
diha sa teritoryo sa tribo ni Aser. (Jos 19:29) Apan, 
si Aser wala gayod molampos sa pagsakop niini, ni 
sa mas iladong siyudad sa Aco (Acre) sa H, tingali 
tungod sa pagbabag sa mga barkong iggugubat 
sa Fenicia. (Huk 1:31, 32) Si Senakerib sa Asirya 
nagparot niini sa panahon ni Haring Ezequias ug 
naghisgot niini diha sa iyang mga talaan sa ka- 
saysayan ubos sa ngalang Akzibi. Sa Grego ug Ro- 
manhon nga kapanahonan kini gitawag nga Ecdip- 
pa. Gituohan nga mao kini ang ez-Zib (Tel Akhziv), 
mga 14 km (9 mi) sa A sa Aco sa bokana sa Wadi 
Qarn (Nahal Keziv). 


ALAB. Kini nga Canaanhong lungsod nahimu- 
tang sa teritoryo sa Aser. (Huk 1:31) Apan, ang tri- 
bo wala makapapahawa sa mga Canaanhon, kinsa 
human niana nagpadayon sa pagpuyo sa siyudad. 
Ang lokasyon sa pagkakaron dili matino. 


ALABASTRO. Ang ngalan sa gamay, samag- 
plorera nga mga sudlanan sa pahumot nga gama 
sa bato nga makaplagan duol sa Alabastron, Ehip- 

to. Ang bato, nga usa ka porma sa calcium car- 
bonate, ginganlan usab niining ngalana. Si David 
nagtigom ug “alabastro [Heb., sha'yish]| nga mga 
bato nga daghan kaayo' alang sa pagtukod sa tem- 
plo ni Jehova didto sa Jerusalem.-- 1Cr 29:2. 

Kining karaan nga alabastro o alabastro sa “Sid- 
lakan” lahi sa modernong alabastro, nga usa ka 
hydrated calcium sulfate nga daling magasgas. 
Ang orihinal nga alabastro sagad nga puti ug, tu- 
ngod kay kini usa ka stalagmite (puting bato nga 
mituybo sa salog sa langob), kini usahay mopakid- 
lapkidlap ug lainlaing mga kolor. Halos sama kini 
kagahi sa marmol apan dili kaayo mosinaw. Ang 
batong alabastro lungagan o barinahan hangtod 
nga kasudlan ug likido nga motimbang ug usa ka 
Romanhong libra (0.33 kg, 0.72 1b). (Ju 12:3) Ang 
sudlanang alabastro (Gr., alaʻbastron) sagad por- 
mahon nga gamay ug liog mao nga katakloban 
pag-ayo aron dili moalisngaw ang mahalong pahu- 
mot nga isulod niini. 

Kon baratohong materyales nga sama sa 
gypsum ang gam-ong mga sudlanan, kini tawgon 
usab nga alabastro tungod kay gigamit sa samang 
paagi. Apan, ang mga sudlanan nga ginama gikan 
sa tinuod nga alabastro mao ang gigamit alang sa 
mas mahal nga mga pahumot, sama niadtong gi- 
gamit sa pagdihog kang Jesus sa duha ka higayon 
--ang una didto sa balay sa usa ka Pariseo sa Ga- 
lilea (Luc 7:37) ug ang ikaduha didto sa balay ni Si- 
mon nga sanlahon sa Betania.--Mat 26:6, 7; Mar 
14:3. 


ALAD. Tan-awa ang KORAL NGA TANOM, ALAD. 


ALAGAD, MINISTRO. Kini nga termino gi- 
hubad gikan sa Hebreohanong pulong nga mesha- 
reth’ ug sa Gregong pulong nga di-a'ko-nos. Ang 
Hebreohanong termino maoy usa ka participle sa 
berbong sha-rath, nga nagkahulogang “pagsilbi” o 
“pag-alagad” sa usa ka superyor, ug gigamit sa se- 
kular o sa relihiyosong diwa. (Gen 39:4: Deu 10:8) 
Mahitungod sa pulong nga dia'ko'nos, si D. Ed- 
mond Hiebert misulat diha sa Bibliotheca Sacra: 
“Gituohan nga kini nga termino maoy usa ka kom- 
binasyon sa preposisyong [dia], nga nagkahulo- 
gang “moagi, ug sa nombreng [kois], “abog, sa 
ingon kini nga termino nagtumong sa usa nga nag- 
dali sa pag-agi sa abog aron buhaton ang iyang 
pag-alagad. Apan kining gisugyot nga gigikanan 
niini nga pulong wala dawata sa kadaghanan ka- 
rong adlawa. Lagmit gayod nga ang lintunganayng 
berbo maoy [di-e'ko], “pag-abot gikan sa usa ka da- 
pit ngadto sa lain, nga kaamgid sa berbong [di- 
o'ko], nagdali sa paggukod, pag-agpas.” Busa ang 
lintunganayng ideya mao ang usa kinsa naningka- 
mot nga makugihon ug malahutayon aron makaa- 
lagad sa uban."-- 1983, Tomo 140, p. 153. 

Sa Hebreohanon ug Grego kini nga mga pulong 
ug ang ilang kaamgid nga mga porma parehong 
gipadapat ngadto sa lalaki ug babaye. (2Sa 13:17, 
18; 1Ha 1:4, 15: 2Co 3:6: Rom 16:1) Si Josue maoy 
alagad (o, tig-alagad) ni Moises “sukad pa sa iyang 
pagkabatan-on.” (Num 11:28, Jos 1:1, ftn sa Rbi8) 
Ang tig-alagad ni Eliseo gitawag nga iyang alagad 
ug tigsilbi. (2Ha 4:43, 6:15) Ang mga hari ug mga 
prinsipe adunay ilang harianong mga tig-alagad o 
mga alagad (2Cr 22:8, Est 2:2; 6:3), ang uban ka- 
nila nagsilbi sa harianong mga lamesa.---1Ha 10: 
4, 5, 2Cr 9:3, 4. 

Ang mga Manulondang Alagad ni Jehova. 
Gilalang ni Jehova nga Diyos ang mga manulonda 
nga tinagpulo ka milyon, silang tanan maoy ilalom 
sa iyang pagkontrolar ug kinsa sa walay duhadu- 
ha mahimo niyang tawgon pinaagi sa ilang mga 
ngalan, ingon sa iyang pagtawag sa dili-maihap 
nga kabituonan. (Sal 147:4) Kini sila maoy iyang 
mga alagad nga nagabuhat sa iyang kabubut-on 
diha sa uniberso. (Sal 103:20, 21) Ang salmis- 
ta nag-ingon bahin kang Jehova nga siya naghi- 
mo “sa iyang mga manulonda nga mga espiritu, 
sa iyang mga alagad nga nagalamoy nga kala- 
yo.” (Sal 104:4) Sila gihubit ingong “mga espiri- 
tu alang sa publikong pag-alagad, nga gipadala 
aron mag-alagad niadtong magapanunod sa kalu- 
wasan.” (Heb 1:13, 14) Ang mga manulonda nag- 
alagad kang Jesu-Kristo didto sa kamingawan hu- 
man nga iyang napukgo ang mga paningkamot ni 
Satanas sa pagpatipas kaniya gikan sa pagkamasi- 
nugtanon kang Jehova (Mat 4:11): nagpakita usab 
ang usa ka manulonda nga nagpalig-on kaniya sa 
dihang siya nag-ampo didto sa Getsemane. (Luc 
22:43) Sa panan-awon ni manalagnang Daniel, diin 
“dihay sama sa anak sa tawo” nga gihatagan ug 
pagmando nga mohangtod sa panahong walay tino 
ibabaw sa tanang katawhan ug mga pinulongan, 
minilyon ka manulonda ang gipakita nga nag-ala- 
gad sa palibot sa trono sa Karaan sa mga Adlaw. 
- Dan 7:9-14. 

Ang Tribo ni Levi. Human nga ang mga Is- 
raelinhon giluwas gikan sa Ehipto, ug sa dihang 
ang nasod giorganisar ilalom sa pakigsaad sa Bala- 
od, gipili ni Jehova ang mga lalaki sa tribo ni Levi 
ingong iyang linaing mga alagad. (Num 3:6, 1Cr 
16:4) Ang pipila kanila, ang banay ni Aaron, maoy 
mga saserdote. (Deu 17:12; 21:5, 1Ha 8:11, Jer 
33:21) Ang mga Levihanon adunay lainlaing mga 
katungdanan sa ilang pag-alagad, sila maoy mga 
tig-atiman sa sangtuwaryo lakip sa tanang galami- 
ton niini mga alagad sa pag-awit, ug uban pa. 
--Num 3:7, 8, 1Cr 6:32. 

Mga Manalagna. Dugang pa sa paggamit sa 
tanang kalalakin-an sa tribo ni Levi, gigamit ni Je- 
hova ang uban aron sa pag-alagad sa iyang kataw- 

hang Israel sa linaing paagi. Sila mao ang mga ma- 
nalagna, kinsa nag-alagad lamang ingong tinudlo 
ug sinugo ni Jehova nga tinagsatagsa. Ang pipila 
kanila maoy kaliwat usab sa mga saserdote, apan 
daghan ang naggikan sa ubang mga tribo sa Israel. 
(Tan-awa ang MANALAGNA.) Sila maoy mga mensa- 
hero ni Jehova, sila gisugo aron magpasidaan sa 
nasod sa dihang kini motipas gikan sa Balaod, ug 
ilang gipaningkamotan nga pabalikon ang mga 
hari ug ang katawhan ngadto sa tinuod nga pag- 
simba. (2Cr 36:15, 16, Jer 7:25, 26) Ang ilang mga 
tagna nakatabang, nakadasig, ug nakapalig-on sa 
mga tawong matarong ug kasingkasing, ilabina su- 
lod sa mga panahon sa espirituwal ug moral nga 
kadunotan, ug sa mga panahon nga ang Israel gi- 
hulga sa ilang mga kaaway sa palibot.---2Ha 7, Isa 
37:21-38. 

Ang ilang mga tagna nagpunting usab kang 
Jesu-Kristo ug sa Mesiyanikong Gingharian. (Pin 
19:10) Si Juan nga Tigbawtismo naghimog talagsa- 
ong buluhaton, nga nagpabalik 'sa kasingkasing sa 
mga amahan ngadto sa mga anak, ug sa kasingka- 
sing sa mga anak ngadto sa mga amahan’ samtang 
iyang giandam ang dalan alang sa hawas ni Jeho- 
va, ang Ginoong Jesu-Kristo. (Mal 4:5, 6; Mat 11:13, 
14: Luc 1:77-79) Ang mga manalagna dili lamang 
nag-alagad ngadto sa ilang mga katalirongan, kay 
si apostol Pedro misulat sa mga Kristohanon: “Kini 
gipadayag ngadto kanila nga, dili sa ilang kaugali- 
ngon, kondili kaninyo, sila nag-alagad labot sa mga 
butang nga karon gipahibalo na kaninyo pinaagi 
kanila nga nagpahayag sa maayong balita kanin- 
yo uban sa balaang espiritu nga gipadala gikan 
sa langit. Niini mismong mga butanga nga ang 
mga manulonda nangandoy sa pagsud-ong. ”---1Pe 
1:10-12. 

Si Jesu-Kristo. Si Jesu-Kristo maoy pangu- 
nang alagad o ministro (di':a'ko-nos) ni Jehova. Siya 
“nahimong ministro sa mga tinuli alang sa pagka- 
matinud-anon sa Diyos, aron lig-onon ang saad 
nga Iyang gihatag sa ilang mga katigulangan,” 
aron usab “nga ang mga nasod makahimaya sa Di- 
yos tungod sa iyang kaluoy.” Busa, “diha kaniya 
ang mga nasod managlaom.”---Rom 15:8-12. 

Ang pagkatudlo ni Jesus naggikan kang Jehova 
mismo. Sa dihang iyang gipresentar ang iyang ka- 
ugalingon alang sa bawtismo, “ang mga langit na- 
buksan,” ang asoy nag-ingon, “ug iyang [si Juan 
nga Tigbawtismo] nakita nga mikunsad diha kani- 
ya [kang Jesus] ang espiritu sa Diyos ingon sa usa 
ka salampati. Tan-awa! Dihay tingog usab gikan sa 
mga langit nga nag-ingon: 'Kini mao ang akong 
Anak, ang hinigugma, nga akong giuyonan.”” (Mat 
3:16, 17) Sa wala pa siya maglungtad ingong tawo, 
si Jesus nag-alagad na kang Jehova sulod sa dili- 
matinong mga yugto sa kapanahonan, apan nii- 

ning higayona siya misulod sa usa ka bag-ong mi- 
nisteryo. Gipamatud-an ni Jesus nga siya gayod 
ministro sa Diyos, nga nag-alagad sa Diyos ug sa 
iyang mga isigkatawo. Busa, didto sa sinagoga sa 
lungsod sa Nasaret nga iyang gidak-an, nakahiga- 
yon si Jesus sa pagkuha sa linukot nga basahon ni 
Isaias ug sa pagbasa sa gitawag karon nga kapitu- 
lo 61, mga bersikulo 1, 2: “Ang espiritu sa Sobera- 
nong Ginoong Jehova ania kanako, tungod kay si 
Jehova nagdihog kanako sa pagsulti sa maayong 
balita ngadto sa mga maaghop. Siya nagpadala ka- 
nako aron sa pagbugkos sa mga may gun-ob nga 
kasingkasing, sa pagmantala ug kagawasan niad- 
tong mga gidalang binihag ug sa pagpabuka pag- 
ayo sa mga mata bisan sa mga binilanggo, sa pag- 
mantala sa tuig sa maayong kabubut-on sa bahin 
ni Jehova.” Unya iyang gisultihan kadtong mga 
nagkatigom, “Karong adlawa kining kasulatan nga 
bag-o lang ninyo nga nadungog natuman.”---Luc 
4:16-21. 

Sa dihang si Pedro nagwali ngadto sa unang ki- 
nabig nga Hentil nga si Cornelio, siya naghubit sa 
pagkinabuhi ni Jesus sulod sa iyang yutan-ong mi- 
nisteryo nga tulo ug tunga ka tuig, nga nagpunting 
sa pagtagad ni Cornelio ngadto kang “Jesus nga 
taga-Nasaret, kon giunsa sa Diyos pagdihog kaniya 
ug balaang espiritu ug gahom, ug gilibot niya ang 
kayutaan nga nagbuhat ug maayo ug nag-ayo ni- 
lang tanan nga gisakit sa Yawa; tungod kay ang Di- 
yos uban man kaniya.” (Buh 10:38) Si Jesus sa li- 
teral milakaw latas sa tibuok niyang tinudlo nga 
teritoryo sa pag-alagad kang Jehova ug sa kataw- 
han. Dili lamang kay kana ra, kondili gitugyan ga- 
yod niya ang iya mismong kalag ingong lukat 
alang sa uban. Siya miingon: “Ang Anak sa tawo 
mianhi, dili aron pagaalagaran, kondili aron sa pag- 
alagad ug sa paghatag sa iyang kalag nga usa ka 
lukat baylo sa daghan.”---Mat 20:28. 

Kristohanong mga Ministro. Sa iyang pag- 
ministeryo gikuyog ni Jesus ang daghan pang 
uban, mga apostoles ug mga tinun-an, kinsa iyang 
gibansay sa pagbuhat sa samang pagministeryo. 
Una iyang gipadala ang 12, dayon ang 70 ka uban 
pa. Ang aktibong puwersa sa Diyos nag-uban usab 
kanila, nga tungod niana sila nakahimog daghang 
milagro. (Mat 10:1, 5-15, 27, 40, Luc 10:1-12, 16) 
Apan ang dakong buluhaton nga kinahanglan ni- 
lang buhaton mao ang pagwali ug pagtudlo sa ma- 
ayong balita sa Gingharian sa Diyos. Ngani, ang 
mga milagro gihimo aron pangunang mohatag ug 
publikong pamatuod nga sila gitudlo ug giuyonan 
ni Jehova.---Heb 2:3, 4. 

Gibansay ni Jesus ang iyang mga tinun-an pina- 
agi sa pulong ug panig-ingnan. Siya nagtudlo dili 
lamang sa publikong mga dapit kondili usab sa pri- 

badong mga balay, nga direktang naghatod sa ma- 
ayong balita ngadto sa mga tawo. (Mat 9:10, 28, 
Luc 7:36, 8:1, 19:1-6) Pinasukad sa mga asoy nga 
gihatag sa mga magsusulat sa mga Ebanghelyo, 
dayag nga ang mga tinun-an ni Jesus presente sa 
daghang higayon nga siya naghatag ug pamatuod 
ngadto sa nagkalainlaing matang sa katawhan tu- 
ngod kay ang mismong mga panagsultihanay gi- 
rekord. Sumala sa basahon sa Mga Buhat, ang 
iyang mga tinun-an misunod sa maong panig-ing- 
nan, nga miduaw sa balay ug balay aron ipahayag 
ang mensahe sa Gingharian.--Buh 5:42, 20:20, 
tan-awa ang MAGWAWALI, PAGWALI (“Sa Balay ug Ba- 
lay”). 

Gisultihan ni Jesus ang iyang mga tinun-an kon 
unsa ang tinuod nga alagad o ministro sa Diyos, 
nga nag-ingon: “Ang mga hari sa mga nasod ma- 
hariharion kanila, ug kadtong adunay awtoridad 
ibabaw kanila gitawag nga mga Tigpanalangin. 
Apan dili kamo angay nga manig-ingon niana. 
Kondili siya nga labing dako kaninyo mahimong 
sama sa kamanghoran, ug ang nagasilbi nga pa- 
ngulo sama sa usa nga nagaalagad. Kay kinsa ba 
ang labaw, ang nagahirag sa lamesa o ang nagaa- 
lagad? Dili ba ang nagahirag sa lamesa?” Dayon, 
migamit sa iyang kaugalingong buhat ug pangga- 
wi ingong pananglitan, siya miingon: “Apan ako 
ania sa inyong taliwala ingon nga usa nga nagaa- 
lagad.” (Luc 22:25-27) Sa maong okasyon, siya kus- 
ganong nagpasundayag niini nga mga prinsipyo, 
lakip sa pagkamapainubsanon, pinaagi sa paghugas 
sa mga tiil sa mga tinun-an.—Ju 13:5. 

Dugang pa, gipasiugda ni Jesus ngadto sa iyang 
mga tinun-an nga ang tinuod nga mga alagad o 
mga ministro sa Diyos dili modawat ug magarbo- 
hong relihiyosong mga titulo alang sa ilang kauga- 
lingon, ni ilang ihatag kini sa uban. “Kamo, ayaw 
kamo pagpatawag nga Rabbi, kay usa ra ang in- 
yong magtutudlo, samtang kamong tanan mga ig- 
soon. Dugang pa, ayaw ninyo tawgang amahan si 
bisan kinsa dinhi sa yuta, kay usa ra ang inyong 
Amahan, ang langitnong Usa. Ayaw kamo pagpa- 
tawag nga ‘mga pangulo,” kay usa ra ang inyong 
Pangulo, si Kristo. Apan ang labing dako taliwala 
kaninyo kinahanglang mahimong inyong alagad 
[o, sulugoon]. Si bisan kinsa nga magabayaw sa 
iyang kaugalingon igapaubos, ug si bisan kinsa nga 
magapaubos sa iyang kaugalingon pagabayawon.” 
--Mat 23:8-12. 

Ang dinihogang mga sumusunod ni Ginoong 
Jesu-Kristo gihisgotan ingong ‘mga ministro sa 
maayong balita, sama kang Pablo (Col 1:23): sila 
usab maoy “mga ministro sa usa ka bag-ong pa- 
kigsaad,” nga nailalom sa maong pakigsaad uban 
kang Jehova nga Diyos, diin si Kristo mao ang 

Tigpataliwala. (2Co 3:6; Heb 9:14, 15) Niini nga pa- 
agi sila maoy mga ministro sa Diyos ug ni Kristo. 
(2Co 6:4: 11:23) Ang ilang kuwalipikasyon naggi- 
kan sa Diyos pinaagi kang Jesu-Kristo, dili gikan sa 
bisan kinsa nga tawo o sa bisan unsa nga organi- 
sasyon. Ang ebidensiya sa ilang ministeryo dili 
maoy pinaagi sa papel o sertipiko, sama sa usa ka 
sulat sa rekomendasyon o awtoridad. Ang ilang 
“sulat” sa rekomendasyon makita diha sa mga tawo 
nga ilang gitudloan ug gibansay nga mahisama 
kanila, mga ministro ni Kristo. Bahin niining buta- 
nga si apostol Pablo nag-ingon: “Kami ba, kaha, 
sama sa pipila ka tawo, nanginahanglan ug mga 
sulat sa rekomendasyon nganha kaninyo o gikan 
kaninyo? Kamo mismo mao ang among sulat, na- 
kudlit sa among mga kasingkasing ug naila ug gi- 
nabasa sa tanang tawo. Kay kamo gipakita ingong 
sulat ni Kristo nga gisulat namo ingong mga mi- 
nistro, nakudlit dili pinaagig tinta kondili pinaagig 
espiritu sa buhing Diyos, dili diha sa batong mga 
papan, kondili sa unodnong mga papan, sa mga ka- 
singkasing.” (2Co 3:1-3) Dinhi gipakita sa apostol 
ang gugma ug ang kasuod, ang kamainiton sa pag- 
mahal ug pag-atiman sa Kristohanong ministro 
alang niadtong iyang gialagaran, sanglit sila 'na- 
kudlit diha sa kasingkasing [sa ministro].” 

Busa, human si Kristo mikayab sa langit, siya 
naghatag ug “mga gasa nga mga lalaki” ngadto sa 
Kristohanong kongregasyon. Lakip niini mao ang 
mga apostoles, mga manalagna, mga tig-ebang- 
helyo, mga magbalantay, ug mga magtutudlo, nga 
gihatag “alang sa pagpasibo ug balik sa mga bala- 
an, alang sa ministeryal nga buluhaton, alang sa 
pagpalig-on sa lawas ni Kristo.” (Efe 4:7-12) Ang 
ilang kuwalipikasyon ingong mga ministro naggi- 
kan sa Diyos.---2Co 3:4-6. 

Ang Pinadayag nga gihatag ngadto kang apostol 
Juan naglarawan sa “usa ka dakong panon, nga 
walay tawong makaihap, gikan sa tanang kanaso- 
ran ug mga tribo ug katawhan ug mga pinulo- 
ngan.” Kini sila wala hisgoti ingong nailalom sa 
bag-ong pakigsaad sama sa dinihogang mga igso- 
on ni Jesu-Kristo ug busa sila dili mga alagad o 
mga ministro niini nga pakigsaad, bisan pa niana, 
sila gipakita nga adunay mahinlong baroganan sa 
atubangan sa Diyos ug “nagahatag kaniya ug sag- 
radong pag-alagad adlaw ug gabii diha sa iyang 
templo.” Busa sila nagaalagad ug haom nga taw- 
gong mga alagad o mga ministro sa Diyos. Ingon 
sa gipakita sa panan-awon sa Pinadayag ug ni Je- 
sus mismo (pinaagig sambingay), sa panahon sa 
presensiya ni Kristo diha sa iyang mahimayaong 
trono, anaa ang maong mga tawo kinsa usab ma- 
higugmaong moalagad sa mga igsoon ni Jesu- 
Kristo, nga mobulig, moatiman, ug motabang ka- 
nila.--Pin 7:9-15, Mat 25:31-40. 

Ministeryal nga mga Alagad sa Kongregas- 
yon. Human itala ang mga kinahanglanon alang 
niadtong mag-alagad ingong “mga magtatan-aw” 
(epi'sko-poi) sa mga kongregasyon, gitala ni apos- 
tol Pablo ang mga kinahanglanon alang niadtong 
itudlo ingong “ministeryal nga mga alagad” (di- 
a'ko'nol). (1Ti 3:1-10, 12, 13) Ang Gregong pulong 
nga di-a'ko-nos yanong gihubad diha sa ubang mga 
teksto ingong “alagad.” (Mat 20:26, 22:13) Sang- 
lit ang tanang Kristohanon maoy “mga ministro” 
(mga alagad) sa Diyos, dayag nga ang terminong 
di-a'ko-noi dinhi adunay usa ka partikular nga diwa, 
usa nga may kalabotan sa kahikayan ug gambalay 
sa kongregasyon. Busa, adunay duha ka grupo sa 
mga lalaki nga naghupot ug mga responsibilidad 
sa kongregasyon: ang “mga magtatan-aw,” o “mga 
ansiyano,” ug ang “ministeryal nga mga alagad.” 
Kasagaran nga adunay ubay-ubayng mga magta- 
tan-aw ug katabang nga mga ministeryal sa ma- 
tag kongregasyon.---Flp 1:1, Buh 20:17, 28. 

Ang talaan sa mga kinahanglanon alang sa mi- 
nisteryal nga mga alagad kon itandi nianang sa 
mga magtatan-aw, maingon man ang mga ngalan 
alang sa duha ka posisyon, nagpaila nga ang mi- 
nisteryal nga mga alagad wala hatagig responsibi- 
lidad sa pagtudlo o sa buluhaton ingong magba- 
lantay (ang usa ka magbalantay maoy usa ka 
magtatan-aw sa mga karnero). Ang katakos sa 
pagtudlo dili kinahanglanon alang sa ilang bulu- 
haton. Ang ngalang dia'ko:nos mismo nagpaila nga 
kini nga mga lalaki nag-alagad ingong mga kata- 
bang sa lawas sa mga magtatan-aw diha sa kong- 
regasyon, ug ang ilang pangunang responsibilidad 
mao ang pag-atiman sa mga butang nga walay ka- 
langkitan sa buluhaton ingong magbalantay aron 
ang mga magtatan-aw makasentro sa ilang pana- 
hon ug pagtagad sa ilang buluhatong pagpanudlo 
ug pagkamagbalantay. 

Ang usa ka pananglitan sa prinsipyo may kala- 
botan niini nga kahikayan makaplagan diha sa gi- 
himo sa mga apostoles sa dihang mitungha ang 
mga suliran maylabot sa pag-apod-apod (sa literal, 
sa pag-alagad, di-a:ko'ni'a) sa mga suplay nga pag- 
kaon nga gitagana adlaw-adlaw alang niadtong 
mga Kristohanon nga nanginahanglan didto sa 
Jerusalem. Kay miingon nga dili “makapahimuot 
alang kanila nga biyaan ang pulong sa Diyos’ aron 
magmapuliki sa ilang kaugalingon sa pagdumala 
sa mga suliran bahin sa materyal nga pagkaon, gi- 
sugo sa mga apostoles ang mga tinun-an sa “pag- 
pangita ug pito ka lalaki sa inyong taliwala nga 
napanghimatud-ang maayo, puno sa espiritu ug 
kaalam, aron among itudlo sila ibabaw niining hi- 
nungdanong atimanonon, apan among ideboto ang 
among kaugalingon sa pag-ampo ug sa pagminis- 
teryo [di'a:ko'ni'ai] sa pulong.” (Buh 6:1-6) Mao kini 

ang prinsipyo, apan kini wala gayod magkahulo- 
gan nga ang pito ka lalaki nga gipili maoy, nii- 
ning bahina, dili kuwalipikado ingong “mga ansiya- 
no” (presby'teroi), kay dili kini usa ka normal o 
naandang kahimtang kondili usa ka linaing suli- 
ran nga mitungha, usa nga may pagkaseryoso tu- 
ngod sa pagbati nga dihay pagpihigpihig tungod sa 
nasyonalidad. Sanglit kadto nakaapektar sa tibuok 
Kristohanong kongregasyon, kadto maoy usa ka 
suliran nga nagkinahanglag “espiritu ug kaalam,” 
ug busa ang pito ka lalaki nga napili lagmit gayod 
sa espirituwal nga diwa maoy “mga ansiyano.” 
Apan sila karon temporaryong nagbuhat sa usa ka 
tinudlong buluhaton nga sama nianang naandang 
gidumala sa “ministeryal nga mga alagad.” Kadto 
maoy usa ka buluhaton nga 'hinungdanon” apan 
dili sama ka importante sa “pagministeryo sa pu- 
long.” 

Ang mga apostoles nagpakitag hustong panglan- 
taw niini nga aksiyon, ug mahimong dahomon nga 
ang mga lawas sa mga magtatan-aw diha sa mga 
kongregasyon nga naporma sa gawas sa Jerusalem 
mosunod sa ilang panig-ingnan sa paghatag ug 
mga buluhaton ngadto sa “ministeryal nga mga 
alagad.” Sa walay duhaduha dihay daghang pisikal, 
naandan, o mekanikal nga mga buluhaton nga 
nagkinahanglag pagtagad, tingali lakip ang pagpa- 
lit sa materyales nga gamiton sa pagkopya sa Ka- 
sulatan o bisan gani ang pagkopya mismo niini. 

Ang mga kuwalipikasyon nga kinahanglang kab- 
oton sa katabang nga mga ministeryal nagtaganag 
mga sukdanan nga manalipod sa kongregasyon gi- 
kan sa bisan unsang lehitimong akusasyon bahin 
sa pagpili niini ug mga lalaki alang sa partikular 
nga mga katungdanan, sa ingon padayong mahup- 
tan ang usa ka matarong nga baroganan uban 
sa Diyos ug usa ka hinlong reputasyon taliwala 
sa mga tagagawas. (Itandi ang 1Ti 3:10.) Ang 
mga kuwalipikasyon maoy maylabot sa moralidad, 
panggawi, ug espirituwalidad ug, kon kini makita, 
ikatudlo diha sa pag-alagad ang mga lalaki nga 
may salabotan, matinud-anon, mahunahunaon, ug 
kasaligan. Kadtong nag-alagad sa maayong paagi 
makabaton alang sa ilang kaugalingon ug “maa- 
yong pagbarog ug dakong kagawasan sa pagsulti 
diha sa pagtuo maylabot kang Kristo Jesus.”--1ITi 
r13: 

Yutan-ong mga Magmamando. Ang Diyos 
nagtugot sa mga kagamhanan niining kalibotana 
sa paggahom hangtod nga moabot ang iyang tak- 
dang panahon nga taposon kini, ug human niana 
ang Gingharian ni Kristo magamando na gayod. 
(Dan 2:44: Pin 19:11-21) Sa panahon nga sila gitu- 
gotan sa pagmando, sila naghimog daghang ser- 
bisyo alang sa katawhan, sama sa paghimog mga 

dalan, mga tunghaan, mga departamento sa kapo- 
lisan ug sa sunog, ug uban pang mga serbisyo. Sila 
usab adunay mga balaod sa pagsilot sa mga kawa- 
tan, mga mamumuno, ug uban pang mga magla- 
lapas sa balaod. Busa, samtang sila nagabuhat niini 
nga mga serbisyo ug makataronganong nagpatu- 
man niini nga mga balaod, sila maoy “mga minis- 
tro” (di-a'ko:noi) sa Diyos. Kon si bisan kinsa, bisan 
usa ka Kristohanon, molapas sa maong mga bala- 
od, ang silot nga iyang madawat gikan sa mga ka- 
mot sa kagamhanan maoy silot gikan sa Diyos sa 
dili direktang paagi, kay ang Diyos batok sa tanang 
pagkadaotan. Dugang pa, kon ang kagamhanan 
manalipod sa mga Kristohanon gikan sa mga ma- 
linapason sa balaod, kini nagalihok ingong usa ka 
ministro sa Diyos. Nan kon ang magmamando 
magaabuso sa iyang awtoridad ug molihok batok 
sa Diyos, siya may tulubagon ug kinahanglang ma- 
nubag sa Diyos tungod niini. Kon ang maong dao- 
tang magmamando mag-aghat sa mga Kristoha- 
non sa paglapas sa balaod sa Diyos, nan siya wala 
magalihok ingong ministro sa Diyos ug siya maka- 
dawat ug silot gikan sa Diyos.---Rom 13:1-4. 

Mini nga mga Ministro. Adunay mga tawo 
nga nangangkong mga ministro sa Diyos apan kin- 
sa mga salingkapaw, ug sa pagkatinuod mga mi- 
nistro diay ni Satanas nga nakigbatok sa Diyos. Si 
apostol Pablo kinahanglang makigbatok sa maong 
mga ministro nga nagsamok sa kongregasyon sa 
Corinto. Bahin kanila, siya miingon: “Ang maong 
mga tawo mini nga mga apostoles, malimbongong 
mga mamumuhat, nga naghimo sa ilang kaugali- 
ngon nga mga apostoles ni Kristo. Ug dili ikatinga- 
la, kay si Satanas kanunayng naghimo sa iyang 
kaugalingon nga usa ka manulonda sa kahayag. 
Busa dili talagsaon kon ang iyang mga ministro 
usab kanunayng maghimo sa ilang kaugalingon 
nga mga ministro sa pagkamatarong. Apan ang 
ilang kataposan maoy sumala unya sa ilang mga 
buhat.”--2Co 11:13-15. 

Ang pagtungha sa maong mini nga mga minis- 
tro gitagna sa makadaghan diha sa Kasulatan. Gi- 
sultihan ni Pablo ang mga magtatan-aw sa kongre- 
gasyon sa Efeso nga human sa iyang pagbiya, ang 
malupigong mga lobo mosulod sa taliwala sa kong- 
regasyon ug dili magtagad sa panon uban ang ka- 
lumo; sila magsultig tinuis nga mga butang aron 
ipahilayo ang mga tinun-an ngadto kanila. (Buh 
20:29, 30) Si Pablo nagpasidaan usab bahin sa ma- 
ong mga apostata diha sa iyang mga sulat (2Te 
2:3-12, 1Ti 4:1-5, 2Ti 3:1-7, 4:3, 4): si Pedro naghu- 
bit kanila (2Pe 2:1-3), ug si Jesu-Kristo mismo nag- 
tagna sa ilang paglungtad ug sa ilang kalagla- 
gan (Mat 13:24-30, 36-43).--Tan-awa ang TAWO SA 
KALAPASAN. 

ALAHAS. Tan-awa ang MUTYA UG BILILHONG 
BATO: DAYANDAYAN, PAHIYAS. 


ALAI. 


1. Lagmit anak nga babaye ni Sesan sa tribo ni 
Juda, nga gihatag sa kaminyoon ngadto kang Jar- 
ha nga Ehiptohanong sulugoon sa iyang amahan 
nga kaniya siya nanganak kang Atai. Apan, kon si 
Alai usa ka anak nga lalaki ni Sesan, lagmit nga 
siya sayong namatay.--1Cr 2:31, 34, 35. 

2. Amahan ni Zabad, kinsa usa ka gamhanang 
tawo sa kasundalohan ni David.--1Cr 11:41. 


ALAMELEK [Nagbuntaog nga Kahoy sa Hari]. 
Usa ka lungsod sa teritoryo nga gipahat ngadto sa 
tribo ni Aser (Jos 19:26), sa A sa bul-oganang wa- 
log sa Kison. Ang tukmang dapit wala mahibaloi 
apan lagmit nga kini nahimutang sa H nga bahin 
sa Patag sa Aco, tingali sa Wadi el-Melek (Nahal 
Zippori), nga moagos ngadto sa Kison. 


ALAMO [Heb., @ravim' (plural)]. Ang Hebreo- 
hanong ngalan alang niining kahoya maoy katum- 
bas sa Arabikong ngalan nga gharab, nga pada- 
yong gigamit alang sa alamo sa Euprates. Busa, 
bisan tuod ang alamo ug ang sause mao rang pa- 
milyaha sa mga kahoy ug parehong komon sa Tu- 
ngang Sidlakan, ang modernong mga leksikograpo 
mipabor sa kahoyng alamo (Populus euphratica) 
ingong hubad.--Tan-awa ang Lexicon in Veteris 
Testamenti Libros ni Koehler ug Baumgartner, Lei- 
den, 1958, p. 733: Hebrew and English Lexicon of 
the Old Testament ni Brown, Driver, ug Briggs, 
1980, p. 788: The New Westminster Dictionary of 
the Bible, giedit ni H. Gehman, 1970, p. 998. 

Ang kahoyng alamo komon kaayo ubay sa mga 
tampi sa Euprates (samtang ang sause nihit didto) 
ug maong mohaom kaayo sa gihisgotan sa Salmo 
137:1, 2, nga naghubit sa naghilak nga mga nades- 
tiyerong Hudiyo nga nagbitay sa ilang mga alpa 
diha sa mga kahoyng alamo. Ang gagmay, tuskig, 
pormag-kasingkasing nga mga dahon sa alamo sa 
Euprates (gitawag usab nga aspen) gihawiran sa 
lagpad nga mga pungango ug nagbitay nga pahan- 
dag gikan sa lintunganayng lindog, ug tungod nii- 
ni kini magtabyogtabyog bisan sa diyutay nga hu- 
yohoy, nga mahimong ikatandi sa emosyonal nga 
lihok sa mga tawo nga nagphilak tungod sa kaguol. 

Ang mga alamo sa Euprates makaplagan usab 
ubay sa mga tampi sa mga suba ug mga sapa sa 
Sirya ug Palestina, ug ilabina sa walog sa Suba sa 
Jordan. Didto, uban sa mga kahoyng tamarisko, 
kini sagad nga mahimong siot nga kakahoyan, 
samtang sa ubang mga dapit kini moabot sa gitas- 
ong gikan sa 9 hangtod sa 14 m (30 hangtod sa 
45 p). Sa tanan nga paghisgot niini sa Kasulatan, 
kining mga kahoyng alamo gilangkit sa mga sapa 

o sa 'bul-oganang mga walog.' Kini gilakip sa mga 
kahoy nga ang mga sanga gigamit sa Pista sa mga 
Balongbalong (Lev 23:40): kini nagtaganag kasilo- 
ngan sa gamhanang “Behemot” (hippopotamus) 
daplin sa suba (Job 40:15, 22), ug ang kadaling mo- 
turok niini ubay sa dagayag-tubig nga mga dapit 
gigamit sa Isaias 44:3, 4 sa paghubit sa kusog nga 
pagtubo ug pag-uswag tungod sa pagbubo ni Jeho- 
va sa iyang mga panalangin ug espiritu. 


ALAMO, BUL-OGANANG WALOG SA 
MGA. Sa Isaias 15:7 ang manalagna naghubit 
sa nangikyas nga mga Moabihanon ingong nanga- 
lagiw dala ang ilang mga manggad tabok sa “hul- 
oganang walog sa mga alamo.” Kon ang ilang pag- 
kalagiw maoy paingon sa H, nga lagmit mao gayod 
ang nahitabo, kini nga bul-oganang walog tingali 
nagtumong sa “bul-oganang walog sa Zered” (Num 
21:12, Deu 2:13), nga nagsilbing utlanan tali sa 
Moab ug Edom dapit sa H. Ang bul-oganang walog 
sa Zered kasagarang gituohan nga mao ang Wadi 
el-Hasa”, nga nag-agos paingon sa H nga tumoy 
sa Patayng Dagat. Sa ubos nga bahin niini kini 
moagos agi sa usa ka gamayng patag nga may 
kalamakan sa ubang mga bahin ug sa ingon usa 
ka maayong dapit nga mabuhi ang mga alamo. 
--Tan-awa ang ZERED, BUL-OGANANG WALOG SA. 


ALAMOT [Mga Dalaga: Batan-ong mga Baba- 
ye]. Dayag nga usa ka termino sa musika. Lagmit 
kini nagtumong sa mga tingog nga soprano sa ba- 
tan-ong mga babaye o sa falsetto sa mga lalaki. Sa 
1 Cronicas 15:20, ang kinuldasan nga mga tulong- 
gon gihubit ingong “gitono uyon sa Alamot,” diin 
kini nga termino gihatagan lamang ug katumbas 
nga espeling sa Cebuano. Apan diha sa superskrip- 
siyon sa Salmo 46, ang @la-:mohth' gihubad nga 
“Mga Dalaga.” 

Sa 1 Cronicas 15:21, ang sunod nga bersikulo sa 
gisitar sa itaas, adunay laing termino sa musika 
nga gihatagan usab ug katumbas nga espeling, 
nga mao ang sheminith, nga nagtumong sa “mga 
alpa nga gitono uyon sa Sheminith.” Diha sa mga 
superskripsiyon sa Salmo 6 ug 12, kini nga pulong 
gihubad nga “mas ubos nga oktaba.” Bisan tuod 
ang duha ka termino nga Alamot ug Sheminith dili 
magkasukwahi sa kahulogan, ang pipila ka eskolar 
nagtuo nga kini adunay kalainan sa usag usa. Ang 
mga kaundan sa gihisgotan nga mga salmo mopa- 
tim-aw nga magpaila usab niini: Ang duha ka sal- 
mo (6 ug 12) nga adunay sheminith' diha sa ilang 
mga superskripsiyon medyo masulub-on ug busa 
duyogan sa mas masub-anon, ubos nga tingog, 
samtang ang Salmo 46, nga adunay “@ala-mohth' 
diha sa superskripsiyon niini, maoy masadyaon ug 
dayag nga duyogan o awiton kini diha sa taas nga 
tingog.---Tan-awa ang ALPA, MUSIKA. 


KARAANG 
ALEJANDRIA 


Hudiyohanong 
Kuwartel 


ALEJANDRIA. Pangunang siyudad ug ila- 
dong kaulohan sa Ehipto sa panahon ni Jesus ug sa 
iyang mga apostoles. Ang modernong Alejandria 
(gitawag nga Al-Iskandariyah sa Arabiko) nahimu- 
tang diha sa karaang lugar niini ug maoy usa ka 
dunggoanan, apan wala na kaayoy makita nga ilha- 
nan sa karaang siyudad. 

Ang ngalan sa siyudad gikuha gikan kang Ale- 
jandrong Bantogan, nga maoy nagtukod niini niad- 
tong 332 o 331 W.K.P. Sa ulahi kini nahimong pa- 
ngunang siyudad sa Ehipto, ug ilalom sa pagmando 
sa mga Ptolemy, ang Helenistikong mga hari sa 
Ehipto, ang Alejandria gihimong kaulohan sa Ehip- 
to. Kini nagpabiling kaulohan sa dihang ang Roma 
nagmando niini niadtong 30 W.K.P. ug nahimong 
sentro sa pagdumala sa Ehipto nga nagpadayon la- 
tas sa Romanhon ug Byzantino nga mga panahon 
hangtod nga gisakop kini sa mga Arabo niadtong 
ikapitong siglo K.P. 

Sa dugayng panahon ang mga Hudiyo naglang- 
kob sa dakong bahin sa populasyon sa Alejandria, 
nga ang kinadaghanan niini nakaabot tingali ug 
500,000 ka tawo. Daghan sa maong mga Hudiyo 
maoy mga kaliwat sa mga kagiw nga midangop sa 
Ehipto human mapukan ang Jerusalem niadtong 
607 W.K.P. Sa panahon ni Tiberio gikaingon nga 
sila naglangkob sa mga un-tersiya sa bug-os nga 
populasyon sa siyudad. Uban sa ilang kaugalingong 
seksiyon o kuwartel sa AS nga bahin sa siyudad, 
ang mga Hudiyo gitugotan sa pagkinabuhi sumala 
sa ilang kaugalingong mga balaod ug nakabaton ug 
kaugalingong gobernador. 

Dinhi sa Alejandria gibuhat ang Gregong Septu- 
agint, ang unang hubad sa Hebreohanong Kasula- 
tan. Gibuhat kini sa mga Hudiyo sa Alejandria, 
lagmit sa sinugdanan sa paghari ni Ptolemy (IN) 
Philadelphus (285-246 W.K.P.). 

Mubo lamang ang paghisgot sa Alejandria diha 
sa Bibliya. Lakip niadtong nakiglalis kang Esteban 

sa wala pa ang iyang husay maoy “mga taga-Ale- 
jandria,” o mga Hudiyo nga naggikan sa Alejandria. 
Ang Alejandria mao ang siyudad nga natawhan sa 
larinong manulti nga si Apolos. Ug ang duha sa 
mga barko nga gisakyan ni Pablo sa iyang panaw 
paingon sa Roma ingong binilanggo maoy gikan sa 
Alejandria, walay duhaduhang dagko nga mga bar- 
ko nga tigkarga ug mga lugas gikan sa bantog nga 
panon sa mga barko sa Alejandria nga mitabok sa 
Dagat Mediteranyo ngadto sa Puteoli, Italya, bisan 
tuod may mga panahon nga namidpid kini sa mga 
baybayon paingon sa mga dunggoanan sa Asia Mi- 
nor.---Buh 6:9, 18:24: 27:6: 28:11. 


ALEJANDRO |[Tigpanalipod sa Tawo]. 

1. Si Alejandrong Bantogan, anak nga lalaki ni 
Felipe II sa Macedonia ug sa iyang asawa nga si 
Olympias, natawo sa Pella niadtong 356 W.K.P. Bi- 
san tuod ang iyang ngalan wala hisgoti sa Bibliya, 
ang iyang pagmando sa ikalimang imperyo sa ka- 
libotan gitagna duha ka siglo sa wala pa siya mata- 
wo.—Dan 8:5-7, 20, 21. 

Sa nagpanuigon siya ug kapin lag diyutay sa 
20 anyos, duha ka tuig human siya molingkod sa 
trono human patya ang iyang amahan, si Alejan- 
dro misugod sa pagsakop sa kalibotan. (Dan 8:5) 
Kining abtik nga batan-on nga batid sa estratehiya 
sa pagpakiggubat nagpaasdang sa iyang gamay ra 
nga panon sa kasundalohan nga giorganisar pi- 
naagig dutdot nga mga lumbay, usa ka taktika nga 
unang gigamit sa iyang amahan ug nga napauswag 
ni Alejandro sa dakong kahanas. 

Inay nga gukdon ang mikalagiw nga mga Per- 
sianhon human sa duha ka bug-os nga kadaogan 
didto sa Asia Minor (ang una sa Suba sa Granicus, 
ang ikaduha sa Kapatagan sa Issus, diin ang da- 
kong panon sa Persianhong kasundalohan nga may 
gidaghanon nga mga tunga sa milyon nakaagom 
ug bug-os nga kapildihan), giliso ni Alejandro ang 
iyang pagtagad ngadto sa pulo nga siyudad sa Tiro. 
Mga kasiglohan una pa niana, gitagna nga ang mga 
paril, torre, balay, ug ang mismong abog sa Tiro 
igatambog ngadto sa dagat. (Eze 26:4, 12) Busa, 
dakog kahulogan ang pagkuha ni Alejandro sa mga 
ginun-ob sa siyudad sa Tiro nga gilaglag ni Nabu- 
codonosor mga pipila ka tuig una pa niana ug nag- 
himo pinaagi niini ug usa ka 800-m (0.5 mi) nga gi- 
palapaw-sa-tubig nga agianan paingon sa pulo nga 
siyudad. Ang pag-atake sa iyang puwersa sa dagat 
ug sa iyang mga kasangkapan sa gubat milaglag sa 
maong mapahitas-ong hara sa dagat niadtong Hul- 
yo 332 W.K.P. 

Sa laing bahin, gibuksan sa Jerusalem ang mga 
ganghaan niini sa pagsurender, ug matod ni Jose- 
phus (Jewish Antiquities, XI, 337 [viii, 5]), gipakita 
kang Alejandro ang basahon sa tagna ni Daniel, 


ALEJANDRO 


lagmit ang kapitulo 8, diin ang usa ka gamhanang 
hari nga Grego magbuntog ug magsakop sa Imper- 
yo sa Persia. Sa ingon, wala hilabti ni Alejandro ang 
Jerusalem ug mipadayon paingon sa H ngadto sa 
Ehipto diin siya gisugat ingong manluluwas. Didto 
iyang gitukod ang siyudad sa Alejandria, ang sen- 
tro sa kahibalo diin gihimo ang Gregong Septua- 
gint. Kay buot magpasidlakan, si Alejandro mibalik 
gikan sa Ehipto agi sa Palestina, ug uban ang 
47,000 ka tawo, nagbuntog sa usa ka dakong naor- 
ganisar pag-usab nga Persianhong kasundalohan 
duol sa Gaugamela. Sa sunodsunod nga panghita- 
bo, si Dario Ill gibuno sa kanhing mga higala, 
misurender ang Babilonya, ug si Alejandro mi- 
padayon aron sa pag-ilog sa Susa ug Persepolis. Gi- 
kan didto siya mipadayon sa iyang pagpakiggubat 
ngadto sa India sa wala pa mopaingon pag-usab sa 
kasadpan. 

Mga Panghitabo Human sa Pagpangdaog. 
May dako nga mga plano si Alejandro sa pagtukod 
pag-usab sa Babilonya ug sa paghimo niini nga 
iyang kaulohan, apan 

ug anak nga ginganlan ug Alejandro (Allou) pina- 
agi kang Roxana. Ug siya may anak sa gawas nga 
ginganlan ug Heracles (Hercules) pinaagi kang Bar- 
sine. Apan, ang tagna ni Daniel nag-ingon nga “dili 
ngadto sa iyang mga kaliwat” ibilin ang imperyo: 
busa ang tibuok banay ug mga manununod ni Ale- 
jandro nangamatay sa wala pa molabay ang dag- 
hang katuigan. (Dan 11:3, 4) Dugang pa, kini nahi- 
sulat: “Ug kanang usa nga nabali, nga sa kataposan 
dihay upat nga mibarog puli niini, adunay moba- 
rog nga upat ka gingharian gikan sa iyang nasod, 
apan dili sa iyang kagahom.” (Dan 8:22) Busa, dili 
lang kay yanong nagkatakdo sa kasaysayan nga 
ang maong imperyo gibahin taliwala sa upat ka he- 
neral ni Alejandro: si Seleucus Nicator nagkuha sa 
Mesopotamia ug Sirya: si Cassander, sa Macedonia 
ug Gresya, si Ptolemy Lagus, sa Ehipto ug Palesti- 
na, ug si Lysimachus, sa Trasia ug Asia Minor. 
Ang labing dakong epekto sa pagpangdaog ni 
Alejandro diha sa kasaysayan mao ang pagkaylap 
sa Gregong pinulongan ug kultura ngadto sa ta- 


wala kini matuman. 
Ingon sa gitagna ni 


SI ALEJANDRONG BANTOGAN UG ANG TAGNA SA BIBLIYA 


Daniel, siya naputol ug 
nabali, sa ato pa, nama- 
tay, dihang nahimo si- 
yang gamhanan.” (Dan 
8:8) Ang ambisyon ni 
Alejandro nga tukoron 
pag-usab ang Babilon- 
ya wala molampos kay 
pagka-323 W.K.P. sa 
edad nga 32, sa ki- 
nabaskogang yugto sa 
iyang kinabuhi, siya ka- 
lit nga namatay, posib- 
leng tungod sa hilanat 
nga gikan sa malar- 
ya nga misamot kay 
nagpatuyang siya sa ki- 
nabuhi. Giembalsamar 
siya ug sa ngadtongad- 
to gilubong sa Alejan- 
dria, sa Ehipto. 
Panahon sa iyang 
mubong pagkinabuhi, 
si Alejandro namin- 
yo kang Roxana, ang 
anak nga babaye sa 
nabuntog nga hari sa 
Bactria, ug usab kang 
Statire, usa ka anak 
nga babaye sa Persian- 
hong hari nga si Da- 
rio II. Siya nakabaton 


Tagna 


“Usa ka laking kanding . . . nagham- 
pak sa laking karnero ug nagbali 
sa duha ka sungay niini. “Ang la- 
king karnero nga imong nakita nga 
may duha ka sungay naglarawan 
sa mga hari sa Media ug sa Per- 
sia. Ug ang balhiboong laking kan- 
ding naglarawan sa hari sa Gres- 
ya.” (Dan 8:5, 7, 20, 21) 


“Ug ang imong abog [sa Tiro] ilang 
ibutang sa taliwala mismo sa tu- 
big.” (Eze 26:4, 12) 


“Sa dihang kini nahimong gamha- 
nan, ang dakong sungay nabali.” 
(Dan 8:8) 


“Mahimong awaaw [ang Babilonya] 
hangtod sa panahong walay tino.” 
(Jer 51:26) 


“Ang iyang gingharian mabungkag 
ug mabahin .. . apan dili ngadto sa 
iyang mga kaliwat.” (Dan 11:4) 


“Ang dakong sungay nabali, ug ilis 
niini dihay mitungha nga upat ka 
sungay.” (Dan 8:8, 22) 


Katumanan 


Human pildiha sa makaduha ang 
Medo-Persianhong kasundalohan 
didto sa Asia Minor, ang kasun- 
dalohan ni Alejandro miuna pag- 
sulong sa H ug dayon sa S, nga 
bug-os nagsakop sa Imperyo sa 
Medo-Persia 


Niadtong 332 W.K.P,, gigamit ni Ale- 
jandro ang mga ginun-ob sa siyu- 
dad sa Tiro aron himoong usa 
ka gipalapaw-sa-tubig nga agia- 
nan paingon sa pulo nga siyudad 
nga iyang gilaglag 


Niadtong 323 W.K.P,, sa nagpanuigon 
ug 32 anyos, siya nasakit ug na- 
matay 


Napakyas ang iyang dagkong mga 
plano sa pagtukod pag-usab sa 
Babilonya ingong iyang kaulohan, 
ug sa kataposan ang nahimuta- 
ngan niini nahimong usa ka biniya- 
ang awaaw 


Ang mga manununod ni Alejan- 
dro gibuno, ug ang gingharian na- 
bungkag 


Sa mga 301 WK.P, giilog sa upat sa 
mga heneral ni Alejandro ang na- 
bahin nga mga seksiyon sa kan- 
hing imperyo 


Medalya nga may hulagway nga gituohang 
kang Alejandrong Bantogan 


nang dapit. Ang komon nga Grego (Koine) nahi- 
mong internasyonal nga pinulongan, busa ang ula- 
hing bahin sa Bibliya gisulat diha sa Koine inay sa 
Hebreohanon. 

2. Anak nga lalaki ni Simon nga taga-Cirene ug 
igsoong lalaki ni Rufo. Ang ilang amahan gipugos 
sa pagpas-an sa estaka sa pagsakit ni Jesus.---Mar 
15:21: Luc 23:26. 

3. Usa ka paryente sa Pangulong Saserdote nga 
si Anas nga presente sa paghusay kang Pedro ug 
Juan.--Buh 4:6. 

4. Usa ka Hudiyo sa Efeso nga presente sa di- 
hang ang mga platero nagsugnib ug kagubot batok 
kang Pablo. Sa dihang si Alejandro misulay sa 
pagpakigsulti kanila, ang nasukong magubtanong 
panon naninggit sa pagpahilom kaniya.--Buh 19: 
33, 34. 

5. Ang usa kinsa, uban ni Himeneo, “nakasinatig 
pagkalunod labot sa iyang pagtuo, ug napalagpot 
tungod sa iyang pagpasipala. (1Ti 1:19, 20) Lagmit 
nga mao ra usab ang Num. 6 sa ubos. 

6. Ang mananalsal sa tumbaga nga batok kani- 
ya gipasidan-an si Timoteo, tungod sa iyang paghi- 
mog “daghang kadaot” kang Pablo.---2Ti 4:14, 15. 


ALELUYA. Kini ang katumbas nga Cebuanong 
espeling sa Hebreohanong ekspresyon nga ha- 
lelu-Yah', nga unang makaplagan sa Salmo 104:35. 
Sa Bag-ong Kalibotang Hubad kini kanunayng gi- 
hubad nga “dayega ninyo si Jah.” Kini nga ekspres- 
yon makita sa 24 ka higayon diha sa Hebreohanong 


ALFA UG OMEGA 


Kasulatan ug mao ang sinugdanan ug/o ang kata- 
posan sa Mga Salmo diin kini makaplagan. (Tan- 
awa ang Sal 112:1; 115:18; 135:3; 146:1, 10, 147: 
1, 20, 148:1, 14: 149:1, 9; 150:1, 6.) Kini nga eks- 
presyon makita tapad sa “Amen” sa kataposan sa 
Ikaupat nga Basahon sa Mga Salmo (Sal 106:48), ug 
ang Gregong porma niini makita sa upat ka higa- 
yon sa Pinadayag 19:1-6, diin gihisgotan ang kali- 
pay nga gibati tungod sa kalaglagan sa Dakong Ba- 
bilonya ug nga gilangkit sa pagsugod ni Jehova sa 
pagmando ingong Hari.---Tan-awa ang JAH. 


ALEMET. 

1. Gitala ingong ang kinaulahian sa siyam ka 
anak nga lalaki ni Beker nga natawo sa Ehipto sa 
panahon human sa 1728 W.K.P.--1Cr 7:8, Gen 46: 
21, 26. 

2. Usa ka anak nga lalaki ni Jehoada (o Jara) ug 
direktang kaliwat ni Haring Saul. Ang duha niya ka 
igsoong lalaki mao si Azmavet ug Zimri.---1Cr 8:36, 
9:42. 

3. Usa ka lungsod sa Benjamin.---Tan-awa ang 
ALMON. 


'ALEPH [X]. Ang unang letra sa Hebreohanong 
alpabeto. Ang ngalan nga gingalan niini nga let- 
ra maoy sama sa Hebreohanong pulong alang sa 
“baka. ”--Itandi ang Sal 8:7: Deu 7: 13. 

Sa Hebreohanon ang 'aTeph dili usa ka bokales 
kondili usa ka konsonante ug kini walay tukmang 
katumbas sa Cebuano. Kon isulat, kini gitumbasan 
lamang ug koma nga gibutang sa itaas (). Kon li- 
tokon diha sa Hebreohanon kini mao ang kinahu- 
mokan sa mga tunog nga gikan sa tutonlan (sa ato 
pa, mga tunog nga litokon diha sa tutonlan) ug 
maoy sama sa dili-klarong tunog nga gikan sa tu- 
tonlan alang sa dili-litokon nga “h” diha sa sinugda- 
nan sa Iningles nga pulong “hour” (oras). 

Sa Hebreohanon, ang unang walo ka bersikulo sa 
Salmo 119 nagsugod sa 'aTeph. 


ALFA UG OMEGA. Mao kini ang mga ngalan 
sa una ug kataposang letra sa Gregong alpabeto 
ug gigamit ingong titulo sa tulo ka higayon diha 
sa basahon sa Pinadayag. Apan, ang dugang pa 
nga paggamit niini nga prase diha sa hubad sa 
King James sa Pinadayag 1:11 wala paluyohi sa pi- 
pila ka labing karaang Grego nga mga manuskrito, 
lakip ang Alexandrine, Sinaitic, ug Codex Ephraemi 
rescriptus. Busa, kini wala ilakip sa daghang mo- 
dernong mga hubad. 

Bisan tuod daghang komentarista ang nagpada- 
pat niini nga titulo ngadto sa Diyos ug kang Kristo, 
ang mas maampingong pagsusi sa paggamit nii- 
ni nagpakita nga mapadapat lamang kini ngad- 
to kang Jehova nga Diyos. Ang unang bersikulo 


ALFEO 


sa Pinadayag nagpakita nga sa sinugdan gihatag 
sa Diyos ang pinadayag pinaagi kang Jesu-Kristo, 
mao nga may mga higayon nga ang namulong (pi- 
naagi sa hawas nga manulonda) mao ang Diyos 
mismo, ug sa ubang mga higayon si Kristo Jesus. 
(Pin 22:8) Busa ang Pinadayag 1:8 (RS) nag-ingon: 
“'Ako mao ang Alfa ug ang Omega,” nagaingon ang 
Ginoong Diyos [“si Jehova nga Diyos,” NW], kinsa 
mao ang karon ug ang kaniadto ug ang umaabot, 
ang Labing Gamhanan.” Bisan tuod ang naunang 
bersikulo naghisgot kang Kristo Jesus, tataw nga sa 
bersikulo 8 ang kapadapatan sa titulo maoy ngadto 
sa “Labing Gamhanan” nga Diyos. Labot niini ang 
Barnes” Notes on the New Testament (1974) nag- 
ingon: “Dili sa bug-os matino kon ang magsusulat 
espesipiko bang nagtumong kang Ginoong Jesus 
dinhi... Dili gayod usab sayop ang paghunahuna 
nga ang magsusulat dinhi nagtumong sa Diyos 
ingong mao ang Alfa ug ang Omega.” 

Ang titulo makaplagan pag-usab sa Pinadayag 
21:6, ug ang misunod nga bersikulo nagpaila sa na- 
mulong pinaagi sa pag-ingon: “Si bisan kinsa nga 
magmadaogon makapanunod niining mga buta- 
nga, ug ako mahimong iyang Diyos ug siya mahi- 
mong akong anak.” Sanglit si Jesus nagtawag sa ka- 
uban niyang mga manununod sa iyang Gingharian 
ingong “mga igsoon,” dili “mga anak,” ang namu- 
long dayag nga mao ang langitnong Amahan ni Je- 
sus, si Jehova nga Diyos.--Mat 25:40, itandi ang 
Heb 2:10-12. 

Ang kataposang teksto diin kini nga titulo ma- 
kaplagan maoy sa Pinadayag 22:13, nga nag-ingon: 
“Ako mao ang Alfa ug ang Omega, ang una ug ang 
ulahi, ang sinugdan ug ang kataposan.” Dayag nga 
daghang persona ang gihubit nga namulong dinhi 
niini nga kapitulo sa Pinadayag, ang mga bersiku- 
lo 8 ug 9 nagpakita nga ang manulonda namulong 
ngadto kang Juan, ang bersikulo 16 dayag nga ma- 
padapat kang Jesus, ang unang bahin sa bersiku- 
lo 17 gipasidungog ngadto 'sa espiritu ug sa panga- 
saw-onon, ug ang namulong sa ulahing bahin sa 
bersikulo 20 tataw nga si Juan mismo. Busa, “ang 
Alfa ug ang Omega” sa mga bersikulo 12-15 hus- 
tong ilhon ingong mao ra usab ang nagbaton sa ti- 
tulo sa laing duha ka teksto: si Jehova nga Diyos. 
Ang ekspresyong “Tan-awa! Ako moabot sa mada- 
li” diha sa bersikulo 12 wala magpasabot nga ki- 
ning gihisgotan nang mga bersikulo mapadapat 
kang Jesus, sanglit ang Diyos namulong usab labot 
sa iyang kaugalingon ingong “moabot” o “mogula” 
sa pagpahamtang ug paghukom. (Itandi ang Isa 
26:21.) Ang Malaquias 3:1-6 naghisgot bahin sa du- 
yog nga pag-abot ni Jehova ug sa iyang “mensahe- 
ro sa pakigsaad” aron sa paghukom. 

Ang titulo nga “ang Alfa ug ang Omega” pareho 
rag kahulogan sa “ang una ug ang ulahi” ug “ang 

sinugdan ug ang kataposan” kon kini nga mga ter- 
mino gamiton maylabot kang Jehova. Una kaniya 
walay Labing Gamhanan nga Diyos ug wala nay 
mosunod pa kaniya. Iyang malamposong taposon 
ang isyu bahin sa pagka-Diyos, ug siya mabindikar 
hangtod sa hangtod ingong mao ang bugtong La- 
bing Gamhanan nga Diyos.---Itandi ang Isa 44:6. 


ALFEO. 

1. Ang amahan sa apostol nga si Mateo Levi nga 
maniningil ug buhis.---Mat 9:9; Mar 2:14. 

2. Ang amahan ni Santiago nga Gamay, ang gi- 
tala nga ika-9 sa 12 ka apostoles. (Mat 10:3, Mar 
3:18, Luc 6:15: Buh 1:13) Gipaluyohan sa tradisyon 
ang daghang eskolar labot sa kasagarang pagtuo 
nga si Alfeo mao ra si Clopas (Ju 19:25), nga mag- 
paila usab kaniya nga mao ang bana sa “laing Ma- 
ria.” (Mat 27:56: 28:1, Mar 15:40, 16:1: Luc 24:10) 
Ang kalainan sa paglitok sa lintunganayng pulong 
o kaha ang pagbaton niining tawhana ug duha ka 
ngalan, nga naandan niadtong mga adlawa, mag- 
patin-aw niini nga kalainan. 


ALGAROBA, BUNGA SA [Gr., keration]. 
Diha sa sambingay bahin sa anak nga mausikon, 
gihubit ni Jesus ang gigutom nga batan-ong lalaki 
ingong nangandoy sa pagkaon sa mga bunga sa al- 
garoba nga gilawog sa mga baboy. (Luc 15:16) Kini 
nga mga bunga naggikan sa kahoyng algaroba 
(Geratonia siliqua), usa ka maanindot nga ever- 
green o kanunayng may mga dahon nga tanom 
nga mabuhi sa tibuok Palestina maingon man sa 
ubang dapit sa Mediteranyo. Ang kahoy moabot sa 
gitas-ong 9 m (30 p), nga may gagmayng sinawon 
nga mga dahon nga susama sa mga dahon sa fres- 
no. Ang mga bunga niini may sinawon, samag- 
panit nga bayanan nga tapol-kapehon ug kolor 
ug, nahiuyon sa ngalan niini sa Grego (kera'ti'on, 
“gamayng sungay"), kurbadong sungay ang porma 
niini. Kini may gitas-ong gikan sa 15 hangtod sa 
25 sm (6 hangtod sa 10 pul.) ug mga 2.5 sm (1 pul.) 
ang gilapdon. Sa sulod niini adunay daghang sa- 
mag gisantes nga mga liso nga nabulag sa usag 
usa pinaagi sa tam-is, hagkot, makaon nga unod. 
Ang mga bunga sa algaroba kasagarang gigamit 
bisan hangtod karong adlawa ingong pagkaon sa 
mga kabayo, baka, ug mga baboy. Ang pagsumpay 
(grafting) sa laing matang niini nga mga kahoy gi- 
gamit aron sa pagpatunghag maayong klase sa al- 
garoba nga makaon usab sa mga tawo. 


ALGUM [Heb., 'akgum-mim' (2Cr 2:8: 9:10, 11); 
'almug:gim' (1Ha 10:11, 12)]. Usa ka kahoy nga gi- 
lakip ni Solomon sa iyang gihangyo nga mga kahoy 
kang Hiram sa Tiro aron gamiton sa pagtukod sa 
templo ug sa paghimog mga hagdanan, mga tukod, 
ingon man mga alpa ug kinuldasang mga tulong- 
gon. 

Ang kahoyng algum niini nga asoy dili gayod 
matino. Gituohan sa kadaghanan nga kini mao ang 
pulang sandalwood (Pterocarpus santalinus) nga 
karon makaplagan sa India ug Sri Lanka, bisan tuod 
nga mas gipaboran sa uban nga kini mao ang pu- 
ting sandalwood (Santalum album), tingali tungod 
sa giingon ni Josephus nga kini pution ug bulok. 
(Jewish Antiquities, VIII, 177 [vii, 1]) Ang pulang 
sandalwood modako sa gitas-ong mga 7.5 hangtod 
sa 9 m (25 hangtod sa 30 p) ug may gahi, pinog- 
grano, pulahon-kape nga kahoy nga mahimong pa- 
sinawon pag-ayo. Gisugyot nga maayo kining hi- 
moon nga mga instrumento sa musika ilabina sa 
matang sa mga instrumento nga gihisgotan diha 
sa asoy sa Bibliya. Ang kahoy adunay humot nga 
alimyon ug dili daling bukbokon. 

Ang pulang sandalwood wala na motubo sa Le- 
banon sa presenteng panahon. Apan, ang rekord 
dili tino kon ang mga kahoyng “algum” maoy lu- 
mad ba o dili sa Lebanon. Bisan pa niana, nakita ni 
Hiram sa ulahi nga angayng kuhaon kini gikan sa 
Opir, ug dinhi na usab ang mga kahoy mahimong 
giimportar bisan sa Opir, sanglit kini mao ang sen- 
tro sa negosyo nga nakiglabot sa India, Ehipto, ug 
sa ubang mga dapit sa Aprika. (1Ha 10:11, 22) Ang 
kanihit ug kabililhon sa kahoy nga gidala ni Hiram 
gipakita sa mga pulong nga “walay ingon niini nga 
mga kahoyng algum nga miabot ni nakita hangtod 
niining adlawa.”-- 1Ha 10:12. 


ALIMATOK [Heb., @luqah']. Usa ka ulod nga 
mosupsop ug dugo nga may lapad, naggulotgulot 
nga lawas nga gamay ang isigkatumoy apan kina- 
laparan ang dapit sa pangulahiang bahin. Ang mga 
alimatok mosukod ug kapin sa 1 sm (0.5 pul.) ngad- 
to sa kapin sa 10 sm (4 pul.) ang gitas-on. Kini nga 
mga linalang adunay sangkap nga igsusupsop diha 
sa isigkatumoy sa lawas, nga ang usa nga anaa 
sa tumoy sa ulo adunay samag mga apapangig 
nga gigamit sa pagpaak. 

Daghan kaayong alimatok ang makaplagan sa 
daghang kasapaan ug kasubaan sa Tungang Sidla- 
kan. Ang mga anak sa usa ka matang niini (Limna- 
tis nilotica), sa dihang maapil sa pag-inom, mota- 
pot sa mga lungag sa ilong, tutonlan, o sa epiglottis 
(usa ka bahin sa tutonlan) sa ilang gitaptan. Kusog 
kining managko ug lisod nga kuhaon. Ang pagtapot 
niini sa maong mga bahin sa lawas makabara sa 
pagginhawa ug kini, ingon man ang pagkahurot sa 
dugo, makapatay usahay sa biktima. 

Gihisgotan lamang ang alimatok (Heb., @lu-gah') 
diha sa Proverbio 30: 15 diin kini nagtumong sa wa- 
lay katagbawan nga kahakog, nga giingong “ang 
mga alimatok adunay duha ka anak nga baba- 
ye nga nagasinggit: 'Panghatag! Panghatag!” Ang 
Commentary ni F. C. Cook nagsugyot nga ang ka- 
hakog sa alimatok gilantaw dinhi ingong “anak nga 


ALKAPARA 


babaye niini,” nga gihisgotan nga plural agig pag- 
pasiugda. Giisip sa uban nga ang “duha ka anak 
nga babaye” nagtumong sa duha ka ngabil sa sang- 
kap nga igsusupsop ug dugo. Ang usa ka alimatok 
mahimong mosuyop ug dugo nga tulo ka pilo sa gi- 
bug-aton niini, ug tungod sa isog nga substansiya 
nga mopugong sa pagbagtok sa dugo nga anaa sa 
laway niini, padayong moagos ang dugo gikan sa 
biktima. 


ALINGAGNGAG. Tan-awa ang BABA. 
ALISNGAW. Tan-awa ang GABON. 


ALIWAS [Heb., gohph]. Ang mga aliwas nga 
giimportar ni Haring Solomon tingali maoy mga 
espisye sa tag-as ug ikog nga mga unggoy nga gi- 
hisgotan sa karaang mga magsusulat ingong lu- 
mad sa Etiopia. (1Ha 10:22, 2Cr 9:21) Tungod kay 
ang Hebreohanong pulong nga gohph lagmit may 
kalangkitan sa Sanskrit nga pulong nga kapi ug nga 
ang mga paboreyal giisip ingong lumad sa HS sa 
Asia, gituohan nga ang mga aliwas gidala sa panon 
sa mga barko ni Solomon gikan sa India o Sri Lan- 
ka. Apan, ang mga giimportar nga baligya dili ki- 
nahanglang maggikan mismo sa nasod nga gigika- 
nan niini ni gikan sa samang yuta, tungod sa mga 
timailhan nga diha nay pakignegosyo tali sa India 
ug Aprika una pa sa panahon ni Solomon.---Tan- 
awa ang PABOREYAL, TARSIS Num. 4. 


ALKALI. Tan-awa ang MAGLALABA. 


ALKAPARA [Heb., 'aviyohnah’]. Ang bunga 
sa tanom nga gitawag usab nga alkapara. Ang pi- 
pila ka hubad sa Ecclesiastes 12:5 naghubad sa 
Hebreohanong termino nga 'avi-yoh-nah' ingong "ti- 
nguha” mao nga ang hubad mabasa nga “ug ang ti- 
nguha napakyas.” (RS; tan-awa usab ang KJ; Ro.) 
Apan, daghang modernong mga maghuhubad (AT; 
JB, JP; NW; NC [Kinatsila]) nag-isip nga ang mag- 
susulat sa Ecclesiastes, niini nga kapitulo nga nag- 
hubit sa mga kahimtang sa tawo sa iyang pagkati- 
gulang, migamit ug metapora ingon sa makita diha 
sa katibuk-ang paghubit, ug nga ang 'avi'yoh-:nah'” 
nagtumong sa bunga sa alkapara (ingong makapu- 
kaw sa tinguha o gana). Kining ulahing panglantaw 
gipaluyohan sa mga hubad sa Gregong Septuagint, 
sa Latin nga Vulgate, sa Syriac nga Peshitta, ug sa 
Arabiko nga mga hubad. 

Ang tanom nga alkapara (Capparis spinosa) ti- 
ngali moabot sa gitas-on nga 1 m (3 p) apan kasa- 
garang mokatay sama sa bagon ibabaw sa yuta. 
Daghan kini sa Israel, nga sagad mabuhi diha sa 
mga kal-ang sa dagkong mga bato o mokatay diha 
sa mga paril o sa mga ginun-ob sama sa tanom nga 
ivy. Ang tunokong mga sanga adunay berdeng li- 
nginon nga mga dahon. Kini nga tanom mamulak 


ALKITRAN 


sa Mayo nga may dagkong puting mga bulak ug ta- 
pol nga mga tanudtanod nga nagtuybo sa tunga ni- 
ini.---HULAGWAY, Tomo 1, p. 543. 

Ang mga bunga niini nga tanom wala kaayo ga- 
mita dili sama sa gagmayng mga putot niini. Kini 
atsalon ug kan-on ingong pangpagana, usa ka kina- 
iyahan nga niana nailado kini sukad pa sa karaang 
kapanahonan. Busa ang magsusulat sa Ecclesiastes 
tin-awng nag-ingon nga, sa dihang magkawala na 
ang sentido sa pagtilaw sa tigulang nga tawo ug 
magkawala na ang iyang gana, bisan ang bunga sa 
alkapara dili makapabalik sa iyang gana sa pag- 
kaon. 


ALKITRAN. Tan-awa ang ASPALTO. 


ALMENDRAS [Heb., luz (Gen 30:37): sha- 
qedh’ (Gen 43:11)]. Ang almendras (Amygdalus 
communis) maoy usa ka kahoy nga lumad sa Pa- 

Mga bulak sa almendras. Ang 
almendras maoy lakip sa unang 
mga kahoy nga mamulak 
inigkatapos sa tingtugnaw, busa 
ang Hebreohanong ngalan niini 
nagkahulogang “usa nga 
nahigmata” 


lestina, Lebanon, ug sa pipila ka dapit 
sa Mesopotamia. Kini usa ka membro 
sa pamilya sa rosas ug motubo nga 
ihalas ug ingong tinanom nga bunga- 
hoy. 

Ang Hebreohanong ngalan nga 
shagedh' sa literal nagkahulogang 
“usa nga nahigmata,” ug haom kaayo 
kini tungod kay ang almendras maoy 
usa sa kinaunahang mga kahoy nga 
mamulak inigkatapos sa tingtugnaw, 
nga sayong mamulak sa hinapos nga 
bahin sa Enero o sa sayong bahin sa 
Pebrero. Matikdi ang pagkaamgid sa 
mga pulong diha sa Jeremias 1:11, 12, 
diin ang Hebreohanong pulong alang 
sa “kahoyng almendras” (sha-qedh) 
gisundan sa ekspresyong “nagpabiling 
nagmata” (shogedh'). Ang kahoy mo- 
dako hangtod sa 5 m (16 p) ang gitas- 
on ug sa dihang mamulak, mamungi- 
ngi kini sa maanindot nga rosason ug 
usahay puti nga mga bulak nga paris- 
paris. Sa Ecclesiastes 12:5 ang namu- 
lak nga kahoyng almendras gigamit 
sa paghulagway sa ubanon nga ulo 
sa tawong tigulang. Ang mga dahon 
maoy linginon ug giringgiringon ang 
mga kilid. Ang bunga sa almendras linginon ug 
porma, lingin sa usa ka tumoy ug talinis sa laing 
tumoy. Kinaham kaayo kini ug gilakip ni Jacob sa 
gasa nga iyang gipadala ngadto sa Ehipto sa pag- 
balik didto sa iyang mga anak. (Gen 43:11) Ang 
liso sa bunga kakuhaan ug maayong lana, ang 
45 kg (100 Ib) nga bunga magpatunghag mga 
20 kg (44 Ib) nga lana. 

Walay duhaduha nga tungod sa madanihong 
katahom niini, ang mga bulak sa almendras giga- 
mit ingong sumbanan sa paghimo sa mga kopa 
diha sa mga sangasanga sa tangkawan sa taber- 
nakulo. (Ex 25:33, 34, 37:19, 20) Ang sungkod ni 
Aaron maoy sanga usab sa almendras ug milag- 
rosong namutot sa usa lamang ka gabii, nga na- 
mungag hinog nga mga almendras nga maoy 
pamatuod sa pag-uyon sa Diyos kaniya ingong di- 
nihogang hataas nga saserdote.--Num 17:8. 

ALMODAD. Panganay sa 13 ka anak nga lala- 
ki ni Joktan; ikalimang kaliwatan gikan kang Sem; 
pag-umangkon ni Peleg, nga pinaagi kaniya masu- 
bay ang kagikan sa Mesiyas. Si Almodad nanganak 
ug usa sa 70 ka banay human sa Lunop, nga namu- 
yo sa Arabia. (Gen 10:26, 32, 1Cr 1:20) Ang Ara- 
bianhong tradisyon nag-isip kaniya nga pangulo sa 
tribong Jurham ug amahan sa usa ka asawa ni Is- 
mael. 


ALMON. Usa ka Levihanong siyudad sulod sa 
teritoryo sa Benjamin, gihatag ngadto sa mga anak 
ni Aaron sa mga adlaw ni Josue ug ni Eleasar nga 
saserdote. (Jos 21:1, 18) Gitawag kini nga Alemet 
sa 1 Cronicas 6:60. Ang karaang nahimutangan ni- 
ini anaa sa mga kagun-oban sa balangay sa Khir- 
bet “Almit (Horvat “Almit), mga 6 km (3.5 mi) sa 
AS sa Jerusalem ug mga 2 km (1 mi) sa SAS sa 
Anatot, laing Levihanong siyudad. 


ALMON-DIBLATAIM. Usa ka dapit tali sa 
Dibon-gad ug sa kabukiran sa Abarim diin nag- 
kampo ang mga Israelinhon sa ika-40 nga tuig hu- 
man sa ilang pagbiya sa Ehipto (1473 W.K.P.). Kini 
maoy usa sa kataposang mga kampo panahon sa 
ilang mga paglatagaw. (Num 33:46, 47) Ang dapit 
dili matino, apan ang pipila ka eskolar nagtuo nga 
kini mao ang Khirbet Deleilat esh-Sherqiyeh, mga 
16 km (10 mi) sa AAS sa Dibon (Dhiban). Lagmit 
nga kini mao ra ang Bet-diblataim.---Jer 48:22. 


ALMORANAS. Pagpanghubag sa mga ugat 
sa lubot nga sagad inubanan sa pagdugo. Niining 
sagad maul-ol nga balatian, adunay mga tumor sa 
kaugatan ilalom sa danglog nga membrana sa lu- 
bot, sa sulod sa lungag sa lubot (almoranas sa su- 
lod) o kaha sa gawas nga bahin niini (almoranas sa 
gawas), o niining duha. 

Ang almoranas maoy lakip sa mga sakit nga gi- 
pasidaan ni Jehova nga maagoman sa mga Israe- 
linhon kon sila dili magmasinugtanon. (Deu 28:15, 
27) Iyang gihampak ug almoranas ang mga Filis- 
tehanon sa Asdod ug sa mga teritoryo niini, ang 
Gat ug Ekron, samtang ang sagradong Arka didto 
kanila.--- 1Sa 5:6-12. 

Ang Hebreohanong pulong nga gihubad nga 
“mga almoranas” (Harkavy, NW, Le), “mga tumor” 
(AS; RS), ug “hampak nga mga hubag” (AT), sama 
nianang sa 1 Samuel 5:6, maoy (Opha-lim', nga nag- 
tumong sa linginong mga hubag o mga hupong, 
mga almoranas, o mga tumor sa lubot. Diha sa 
1 Samuel 6:11, 17 sa Masoretikong teksto, ang pag- 
panghubag nga naagoman sa mga Filistehanon gi- 
tawag ug techorim', nga nagkahulogang “mga tu- 
mor.” Sa tanang unom ka teksto sa Kasulatan nga 
makita ang (opha-lim” (almoranas), ang Hudiyong 
mga Masorete nagmarka niining pulonga ginamit 


ALOE, KAHOYNG ALOE 


ang mga bokales alang sa techorim' (mga tumor) 
ug nagpakita niining ulahing termino diha sa pa- 
naplin ingong mao ang pulong nga gamiton inay 
nga (opha-lim'. 

Ang lima ka magkaabing mga ginoo sa mga Fi- 
listehanon nagbalik sa Arka ngadto sa Israel uban 
ang pagtanyag ug usa ka halad-sa-pagkasad-an 
ngadto kang Jehova, nga naglakip sa lima ka bula- 
wang larawan sa mga almoranas, nga maoy mga 
representasyon niini nga mga hubag. (1Sa 6:4, 
5, 11, 17) Sa susamang paagi, ang pipila ka kara- 
ang katawhan (ilabina ang mga Grego ug mga Ro- 
mano) nangaliya sa ilang mga bathala aron mama- 
ayo sa balatian pinaagi sa pagtanyag kanila ug 
mga replika sa mga bahin sa lawas nga nasakit, o 
sila nagtanyag ug mga modelo niini agig pasala- 
mat sa gituohang pagkaayo sa ilang mga balatian. 

Sanglit ang mga ilagang jerbo nagdaot sa yuta 
(1Sa 6:5), gituohan sa pipila ka eskolar nga ang 
mga Filistehanon gisakit sa hampak nga bubonic, 
usa gayod ka makamatay, mananakod nga sakit 
nga may mga simtoma sama sa hilanat, pagpana- 
kig, paghugo, ug maul-ol nga paghubag sa limpa- 
tiko nga mga glandula, o mga lisay. Kini nga ham- 
pak sa panguna napasa pinaagig pinaakan sa mga 
pulgas nga nakapahit sa natakdan nga mga ilaga o 
sa ubang mga ilaga nga himalatyon o namatay. 

Ang usa ka “makamatay nga kaguliyang” nahi- 
tabo sa dihang ang Arka didto sa Ekron, diin “ang 
mga tawo nga wala mangamatay gihampak sa 
mga almoranas.” (1Sa 5:10-12) Ang mga larawan 
sa almoranas ug sa ilagang jerbo gihisgotan sa 
1 Samuel 6:4, diin ang Filistehanong mga saserdo- 
te ug mga mananag-an gikutlo nga nag-ingon, 
“ang matag usa kaninyo ug ang inyong manag- 
abin nga mga ginoo adunay samang hampak.” 
Apan nagkahulogan lamang kini nga ang tibuok 
nasod, ang magkaabin nga mga ginoo ug hasta 
usab ang katawhan, nakaagom ug parehong kata- 
lagman, sa “amang hampak,” apan wala magpa- 
sabot nga ang mga ilaga ug ang mga almoranas 
nalangkit sa usa lang ka sakit o hampak nga nahi- 
mong epidemya. Mopatim-aw nga ang Bibliya nag- 
pakita lamang nga ang mga ilagang jerbo nagdaot 
sa pananom sa tibuok Filistia, sa ingon nagdaot sa 
yuta, ug wala sa espesipiko mag-ingon nga sila 
maoy nagdalag sakit nga mananakod ngadto sa 
mga Filistehanon nga gihampak ni Jehova. 


ALMUG. Tan-awa ang ALGUM. 


ALOE, KAHOYNG ALOE [Heb., ’ahalim 
(plural) ug 'ahalohth' (plural): Gr., a06]. Usa ka 
ngalan nga gipadapat sa usa ka matang sa ka- 
hoy nga may humot nga substansiya nga gigamit 
ingong usa ka pahumot sa kapanahonan sa Bibliya. 
(Sal 45:8: Pr 7:17: Aw 4:14) Ang kadaghanang 

ALON 


komentarista nag-isip sa kahoyng aloe sa Bibliya 
nga mao ang Aquilaria agallocha, nga usahay gita- 
wag nga kahoyng eaglewood ug karon pangunang 
makaplagan sa India ug sa silingang mga rehiyon. 
Ang kahoy dako ug mosanggaka, usahay moabot 
sa gihabogon nga 30 m (mga 100 p). Ang ubod sa 
punoan ug sa mga sanga napuno sa salong ug sa 
humot nga lana, nga niana naggikan ang mahal 
kaayong pahumot. Dayag nga mabatonan ang la- 
bing humot nga kalidad niini kon kini madugta, ug 
ang kahoy usahay ilubong sa yuta aron mapadali 
ang proseso sa pagkadugta. Kon kini mapino na 
ingon sa polbos, ayha pa kini ibaligya ingong “mga 
aloe.” 

Ang pagtandi ni manalagnang Balaam sa mga 
tolda sa Israel nga ingon “sa mga tanom nga aloe 
nga gitanom ni Jehova, ingon sa mga sedro sa 
daplin sa mga tubig,” lagmit nagtumong sa pag- 
sanggaka sa mga sanga ug sa mga dahon niining 
habog nga mga kahoy, diin ang nagpundok nga 
mga kahoyng aloe nahisamag mga tolda sa kampo. 
(Num 24:6) Kining tekstoha, hinunoa, nagpatung- 
hag pipila ka panaghisgot sanglit ang mga kahoyng 
Aquilaria agallocha dili makaplagan sa Palestina. 
Apan, ang pagkahanaw niini karong adlawa dili ga- 
yod pamatuod nga kining mga kahoya wala mag- 
lungtad nianang yutaa duolan sa 3,500 ka tuig kan- 
hi. Sa laing bahin, ang paghisgot ni Balaam sa mga 
kahoy wala gayod magpasabot nga kining mga ka- 
hoya nabuhi sa dapit mismo diin didto siya nagsul- 
ti. Kon ang “mga sedro” nga gihisgotan gilayon ni- 
ini nga teksto maoy mga sedro sa Lebanon, nan 
kini maoy mga kahoy nga nabuhi sa gawas sa ma- 
ong dapit, ug mahimong tinuod usab kini sa mga 
aloe. Ang ubang mga teksto nga naghisgot sa mga 
aloe naghisgot lamang sa kahumot niini ug posible 
nga kini naggikan sa langyawng dapit. 

Human sa kamatayon ni Kristo Jesus, si Nicode- 


mo nagdalag “usa ka rolyo nga mira ug mga aloe” 


nga motimbang ug mga 100 ka Romanhong libra 
(33 kg; 72 lb) aron gamiton sa pag-andam sa lawas 
ni Jesus alang sa paglubong. (Ju 19:39) Dakodako 
gayod ang giamot nga salapi ni Nicodemo, bisan 
tuod wala hisgoti ang gidaghanon sa dili kaayo ma- 
halon nga mira nga gilakip sa 100 ka libra. Bisan 
tuod ang pipila nagpadapat sa terminong “mga 
aloe” niining tekstoha ngadto sa tanom nga pamil- 
ya sa lirio nga karon may botanikal nga ngalan nga 
Aloe vera, ang produkto niini nga tanom (ang lapot 
nga duga gikan sa mga dahon) gigamit dili tungod 
sa alimyon niini kondili tungod kay kini gamiton sa 
pagpurga ug sa ubang mga katuyoan nga nalang- 
kit sa panglawas. Ang mga aloe nga gidala ni Nico- 
demo lagmit mao ra nga produkto sa mga kahoyng 
aloe nga gihisgotan diha sa Hebreohanong Kasula- 
tan. 

ALON [Nagbuntaog nga Kahoy]. Usa ka Simeon- 
hon, kaliwat ni Semaias.--- 1Cr 4:37. 


ALON-BACUT [Nagbuntaog nga Kahoy sa 
Paghilak]. Usa ka nagbuntaog nga kahoy sa tiilan 
sa Bethel, ubos sa bungtod nga nahimutangan sa 
siyudad, ug ginganlan sa ingon tungod kay diha sa 
ilalom niana gilubong ni Jacob “si Debora nga 
iwa ni Rebeca.”--Gen 35:8, tan-awa ang DAKONG 
KAHOY, NAGBUNTAOG NGA KAHOY. 


ALPA. Ang ngalan sa unang tulonggon nga gi- 
hisgotan sa Kasulatan. (Gen 4:21, AS, Fn, Kx, NW, 
Yg, Da) Ang Hebreohanong pulong nga kin-nohr' 
(alpa) gihubad usab nga “lira” sa ubay-ubayng 
mga hubad sa Bibliya. (JB, Mo, Ro, RS) Sa halos ka- 
tunga sa 42 ka higayon nga makita ang kin-nohr” 
diha sa Bibliya, ang mga maghuhubad sa Septua- 
gint naghubad niini sa Gregong pulong nga ki- 
thara. Ang kitthara maoy usa ka tulonggon nga 
kaamgid sa lira (Gr., lyra), apan kini mas ma- 
baw ug bandahanan sa tingog. Ang modernong 
mga hubad kasagarang naghubad sa kitha'ra diha 
sa Kristohanon Gregong Kasulatan ingong “alpa.” 
(1Co 14:7, Pin 5:8) Ang mga larawan diha sa Ehip- 
tohanong mga monyumento nagpaila nga ang ka- 
raang mga alpa adunay daghang estilo ug porma, 
nga may nagkadaiyang gidaghanon sa mga kul- 
das. Tungod niini nga mga hinungdan, gituohan sa 
pipila nga ang kin-nohr” lagmit mao ang komon 
nga termino nga nagtumong sa bisan unsang tu- 
longgon nga susama sa karaang alpa. 

Ang tinong gipaila lamang sa Hebreohanong Ka- 
sulatan bahin sa kin-nohr' mao nga kini madalada- 
la ug gaan kaayo, sanglit kini mahimong patugto- 
gon diha sa usa ka parada, o bisan gani sa usa ka 
pampam samtang siya nagaawit, nga naglakawla- 
kaw latas sa usa ka siyudad. (1Sa 10:5: 2Sa 6:5: Isa 
23:15, 16) Ang pipila maoy hinimo gikan sa ka- 
hoyng “algum.” (1Ha 10:12) Ang mga kuldas lag- 
mit nga hinimo gikan sa gagmayng mga tinai sa 
karnero, bisan tuod tingali ang pipila ka linala nga 
lanot sa mga tanom gigamit usab. 

Si David, kinsa batid sa pagpatugtog sa kin-nohr” 
“pinaagi sa iyang kamot” (1Sa 16:16, 23), naghatag 
niini nga tulonggon ug bililhong papel uban sa 'ki- 
nuldasan nga tulonggon' (ne'vel) diha sa orkestra 
nga sa ulahi nagtugtog didto sa templo ni Solomon. 
(1Cr 25:1, 2Cr 29:25) Sa dihang giinagurahan ni 
Nehemias ang paril sa Jerusalem, ang kin-nohr' 
nakadugang sa kasadya sa okasyon. (Neh 12:27) 
Sanglit ang kin:nohr’ maoy usa gayod ka “mana- 
noy” nga tulonggon sa “kasadya,” ang tugtog niini 
mohunong sa mga panahon sa paghukom o pagsi- 
lot. (Sal 81:2, Eze 26:13: Isa 24:8, 9) Kay nasubo tu- 
ngod sa ilang pagkadestiyero sa Babilonya, ang 
mga Israelinhon wala nay gana sa pagpatugtog sa 

ilang mga alpa, apan ilang gibitay kini diha sa mga 
kahoyng alamo.--Sal 137:1, 2. 

Tungod sa pagkadili-tino bahin sa tukmang pag- 
ila sa kin-nohr”, ug ilabina sa ne'vel (kinuldasan nga 
tulonggon), ang bisan unsang pagsulay sa pagtan- 
di niining duha ka tulonggon maoy banabana la- 
mang. Ang 1 Cronicas 15:20, 21 naghisgot sa “ki- 
nuldasan nga mga tulonggon [nevalim” (plural)] 
nga gitono uyon sa Alamot, .. . sa mga alpa [kin- 
norrohth' (plural)] nga gitono uyon sa Sheminith.” 
Kon ang “Alamot” nagtumong sa mas taas nga 
tono sa musika ug ang “Sheminith” sa ubos-ubos 
nga tono, kini mahimong magpasabot nga ang kin- 
nohr' maoy mas dako, mas ubos ug tono nga 
tulonggon. Sa laing bahin, mahimong kasukwahi 
niini ang tinuod (nga maoy hunahuna sa kadagha- 
nan) kon ang Alamot ug Sheminith espesipiko ga- 
yong gihisgotan dinhi tungod kay kini maoy li- 
naing mga pag-angay lamang alang niini nga mga 
tulonggon. Bisan hain niini, kining duha ka tulong- 
gon maoy madaladala. 

Sa Daniel 3:5, 7, 10, 15, ang Aramaikong pu- 
long nga sabbekha” daw nagtumong sa usa ka 
“triyanggulo nga alpa” (NW) nga gihubad usab 
ingong “rigon” (AT, JB, RS) ug “sambuca.” (Da) 
Ang sabbekha” gihubit sa pipila ingong usa ka 
gamay, tagning, triyanggulo, upat-ug-kuldas nga 
alpa, nga ang maong kahubitan moharmonya sa 
mga hubad sa itaas.--Tan-awa ang KINULDASAN 
NGA TULONGGON. 


ALUS. Usa ka dapit sa Peninsula sa Sinai, tali sa 
Dopka ug Repidim, diin nagkampo ang mga Israe- 
linhon. Ang nahimutangan niini wala mahibaloi. 
--Num 33:13, 14. 


ALVA. Usa ka sultan sa Edom ug kaliwat ni 
Esau. (Gen 36:40, 43; 1Cr 1:51) Lagmit nga dihay 
usa ka dapit ug usa ka tribo nga gitawag usab ug 
Alva.--Tan-awa ang TIMNA Num. 3. 


ALVAN. Unang ginganlang anak nga lalaki ni 
Sultan Sobal, usa ka Seiranhon.--Gen 36:20, 23, 
29; 1Cr 1:40. 


ALYANSA. Usa ka panaghiusa sa lainlaing 
mga partido, mga banay, mga indibiduwal, o mga 
estado, pinaagi man sa kaminyoon, kasabotan, o 
kaha sa legal nga pakigsaad. Ang usa ka alyansa 
kasagarang nagtumong sa mosangpot nga kaayo- 
han sa usag usa o sa hiniusang paningkamot sa gi- 
tinguhang katuyoan. Ang Hebreohanong pulong 
nga chavar’ sa literal nagkahulogang “idugtong” 
apan gigamit nga mahulagwayon nga nagkahulo- 
gang “makig-alyansa, makigkombuya.” (Ex 28:7, 
Sal 94:20, 2Cr 20:35) Ang kaamgid nga pulong nga 
cha'ver” nagtumong sa usa ka kaalyado o kauban. 
--Huk 20:11; Sal 119:63. 


ALYANSA 


Si Abraham mihimog unang pakig-alyansa kang 
Mamre, Escol, ug Aner nga mga Amorihanon. Ang 
matang sa maong panag-abin wala hisgoti, apan 
sila miduyog kaniya sa pagluwas sa iyang pag- 
umangkong lalaki nga si Lot gikan sa misulong nga 
mga hari. (Gen 14:13-24) Si Abraham nagpuyo ni- 
adtong tungora ingong usa ka langyaw diha sa 
yuta nga gigamhan sa gagmay nga mga ginghari- 
an, ug niini nga kahimtang, ang usa ka pormal nga 
deklarasyon pinaagig usa ka pakigsaad tingali gi- 
pangayo kaniya ingong kinahanglanon aron maka- 
puyo nga malinawon sa ilang taliwala. Hinunoa, 
gilikayan ni Abraham nga makautang ug kabubut- 
on sa maong politikanhong mga magmamando, 
sumala sa makita sa iyang gipamulong ngadto sa 
hari sa Sodoma diha sa Genesis 14:21-24. Sa ulahi, 
didto sa Gerar, ang Filistehanong hari nga si Abi- 
melek nagpahinumdom kang Abraham sa iyang 
kahimtang ingong langyaw ug nga siya nagpuyo 
sa yuta sa Filistia tungod sa pagtugot ni Abimelek, 
ug siya mihangyo kaniya sa paghimog usa ka pa- 
numpa nga nagpasalig sa iyang pagkamatinuma- 
non. Si Abraham miuyon ug sa ulahi, human sa 
usa ka panaglalis bahin sa kon kinsa ang may ka- 
tungod sa tubig, mihimog pakigsaad uban kang 
Abimelek.---Gen 20:1, 15: 21:22-34. 

Ang anak nga lalaki ni Abraham nga si Isaac mi- 
puyo usab didto sa Gerar, bisan tuod nga sa ulahi 
gihangyo siya ni Abimelek nga mopahawa sa ma- 
ong dapit, ug siya kinabubut-ong miuyon. Dihay 
mga panaglalis na usab bahin sa kon kinsa ang 
may katungod sa tubig, apan human niana si Abi- 
melek ug ang iyang pangunang mga kauban mi- 
duol kang Isaac nga mihangyog usa ka panumpa 
sa obligasyon ug usa ka pakigsaad, nga sa walay 
duhaduha usa ka pagsubli sa pakigsaad nga gihimo 
uban kang Abraham. Gihimo ang mga panumpa 
sa duha ka partido nga nagpasalig ug pakigdaitay 
sa usag usa. (Gen 26:16, 19-22, 26-31, itandi ang 
Gen 31:48-53.) Si apostol Pablo miingon nga kining 
unang mga patriarka nagpahayag sa dayag nga 
sila maoy mga estranyo ug temporaryong mga pu- 
moluyo nga nagtolda diha sa maong yuta, nga 
nagpaabot sa usa ka siyudad nga may tinuod nga 
mga patukoranan, kansang magtutukod ug mag- 
bubuhat niini mao ang Diyos.---Heb 11:8-10, 13-16. 

Mitungha ang lahi nga kahimtang sa dihang mi- 
sulod ang nasod sa Israel ngadto sa Canaan, ang 
Yutang Saad. Ang Soberanong Diyos naghatag sa 
Israel ug bug-os nga katungod sa yuta ingong ka- 
tumanan sa iyang saad ngadto sa ilang mga kati- 
gulangan. Busa, sila wala mosulod ingong lang- 
yawng mga pumoluyo, ug gidid-an sila ni Jehova 
sa paghimog mga pakig-alyansa uban sa paganong 
mga nasod diha sa maong yuta. (Ex 23:31-33, 
34:11-16) Sila kinahanglang magpasakop lamang 

sa mga balaod ug mga lagda sa Diyos, dili nianang 
sa mga nasod nga gitakdang hinginlan. (Lev 18: 
3, 4; 20:22-24) Sila ilabinang gipasidan-an batok sa 
paghimog mga pakig-alyansa sa kaminyoon uban 
sa maong mga nasod. Ang maong mga pakig- 
alyansa suod nga maglangkit kanila dili lamang 
uban sa paganong mga asawa kondili uban sa pa- 
ganong mga paryente ug sa ilang bakak nga relihi- 
yosong mga buhat ug mga kostumbre, ug kini mo- 
sangpot sa apostasya ug mahimong usa ka lit-ag. 
--Deu 7:2-4: Ex 34:16, Jos 23:12, 13. 

Mga Pakig-alyansa sa Kaminyoon. Ang 
Hebreohanong berbo nga chatthan, nga nagka- 
hulogang “paghimog pakig-alyansa sa kaminyo- 
on,” maoy kaamgid sa chothen” (ugangang lalaki), 
chathan’ (pamanhonon, umagad nga lalaki), cho- 
the'neth (ugangang babaye), ug chathun-nah' (ka- 
minyoon).--1Sa 18:22, Ex 3:1; 4:25; Gen 19:14: 
Deu 27:23, Aw 3:11. 

Si Abraham nagbaod nga ang asawa ni Isaac dili 
pagakuhaon gikan sa taliwala sa mga Canaanhon. 
(Gen 24:3, 4) Si Isaac naghatag ug susamang ins- 
truksiyon kang Jacob. (Gen 28:1) Sa dihang si Dina 
giamong-amongan ni Sekem nga Hivihanon, ang 
pamilya ni Jacob giawhag ni Hamor, ang amahan 
ni Sekem, nga mohimog mga pakig-alyansa sa ka- 
minyoon uban sa maong tribo. Apan ang mga 
anak nga lalaki ni Jacob wala motuman sa ilang 
dayag nga gikauyonan, ilang gibihag ang Hiviha- 
nong mga babaye ug ang mga anak human mapa- 
nimasli ang kadungganan ni Dina. (Gen 34:1-11, 
29) Sa ulahi si Juda naminyo ug usa ka Canaan- 
hong babaye (Gen 38:2), ug ang asawa ni Jose 
maoy usa ka Ehiptohanon. (Gen 41:50) Si Moises 
naminyo kang Zipora, usa ka Midianhon, nga da- 
yag nga gitawag nga usa ka “Cusihanon” diha sa 
Numeros 12:1. (Ex 2:16, 21) Apan, kini nga kamin- 
yoon gihimo sa wala pa ihatag ang Balaod ug busa 
dili ikaingon nga supak sa mga gilatid niini. 

Sa pagpakiggubat batok sa Midian, gipabiling 
buhi sa mga Israelinhon ang mga ulay lamang gi- 
kan sa mga kababayen-an. (Num 31:3, 18, 35) Ang 
Balaod nagtugot sa pagkuhag asawa gikan sa ma- 
ong walay ginikanan nga mga babayeng binihag 
sa gubat. (Deu 21:10-14) Sulod sa Yutang Saad ang 
pasidaan sa Diyos bahin sa mga pakig-alyansa sa 
kaminyoon uban sa mga pagano sagad nga wala 
sunda, nga misangpot sa mga problema ug sa 
apostasya.---Huk 3:5, 6. 

Ang mga pakig-alyansa sa kaminyoon usahay 
gihikay aron makab-ot ang mga gitinguha, sama 
sa dihang si David gidapit ni Haring Saul sa pagpa- 
kig-alyansa sa kaminyoon uban kaniya pinaagi sa 
pagpangasawa sa iyang anak nga babayeng si Mi- 
kal. (1Sa 18:21-27) Usa sa unom ka asawa nga sa 
ulahi nanganak sa mga anak nga lalaki ni David 

didto sa Hebron mao ang anak nga babaye sa hari 
sa Gesur (2Sa 3:3), ug ang pipila nag-isip niini 
ingong pagpakig-alyansa ni David sa kaminyoon 
aron mapahuyang ang posisyon sa kaindig nga si 
Is-boset, sanglit ang Gesur maoy usa ka gamay 
nga gingharian nga nahimutang sa pikas nga ba- 
hin sa Mahanaim, ang kaulohang dapit ni Is-boset. 
Sa sayong bahin sa iyang paghari, si Haring Solo- 
mon nakig-alyansa sa kaminyoon uban kang Para- 
on, nga nangasawa sa iyang anak nga babaye. 
(1Ha 3:1: 9:16) Tungod niini nga kaminyoon, lakip 
sa uban pang mga kaminyoon ngadto sa Moabiha- 
non, Ammonhanon, Edomhanon, taga-Sidon, ug 
Hitihanong mga babaye, si Solomon sa kataposan 
nadaog sa pagbuhat ug grabeng idolatriya. (1Ha 
11:1-6) Ang pagpakig-alyansa sa kaminyoon ni 
Haring Ahab uban sa hari sa Sidon pinaagi sa pag- 
pakigminyo sa iyang anak nga babayeng si Jezebel 
nagpahinabog samang makatalagmanong mga re- 
sulta alang sa amihanang gingharian sa Israel. 
(1Ha 16:31-33) Human niadto si Haring Jehosapat 
mihimog dili-maalamong pakig-alyansa sa kamin- 
yoon uban sa idolatrosong balay ni Ahab, nga may 
dumalayong daotan nga mga sangpotanan alang 
sa gingharian sa Juda.---2Cr 18:1, 21:4-6, 22:2-4. 

Human sa pagkadestiyero, si Esdras nakurat sa 
pagkakaplag nga bisan ang mga saserdote ug mga 
Levihanon mihimog mga pakig-alyansa sa kamin- 
yoon uban sa mga Canaanhon ug sa uban pa, usa 
ka kahimtang nga gitul-id gilayon. (Esd 9:1-3, 12- 
14: 10:1-5, 10-14, 44) Apan sa panahon ni Nehe- 
mias, si Tobias nga Ammonhanon migamit pag- 
usab ug mga pakig-alyansa sa kaminyoon aron sa 
pag-ugmad ug lig-ong mga relasyon uban sa ba- 
nay sa mga saserdote didto sa Jerusalem ug nag- 
mugnag usa ka lig-ong pundok sa mga kaalyado 
taliwala sa mga hamili sa Juda, nga gani, ingong 
pagsupak sa Balaod (Deu 23:3), ang saserdoteng 
si Eliasib naghimog usa ka lawak-kan-anan didto 
sa sawang sa templo alang niini nga Ammon- 
hanon. Apan si Nehemias, tungod sa iyang ka- 
suko, nagsalibay sa gawas sa tanang muwebles 
ni Tobias.--Neh 6:18, 13:4-9, 25-27: tan-awa ang 
KAMINYOON. 

Mga Pakigsaad. Ang ubang mga pakig- 
alyansa gawas sa mga pakig-alyansa sa kaminyo- 
on gihimo, ug kini kasagaran maoy pinaagig usa ka 
pakigsaad. Ang pakigsaad nga gihimo sa Israel 
uban sa mga Gabaonhon nahitabo gayod tungod 
sa paglimbong. (Jos 9:3-15) Bisan pa niana, sa di- 
hang nahimo na, ang maong pakigsaad gitahod 
mao nga ang Israel andam nga makig-away aron 
sa pagpanalipod sa mga Gabaonhon. (Jos 9:19-21: 
10:6, 7) Dihay usa ka personal nga pakig-alyansa 
pinaagig pakigsaad tali kang Jonatan ug David (1Sa 
18:3, 20:11-17), usa ka relasyon nga gihukman 

ni Saul ingong panagkunsabo. (1Sa 22:8) Si Ha- 
ring Hiram sa Tiro nakighigala kang David sa di- 
hang si David mipuli kang Saul ingong hari, ug si 
Hiram “nahigugma kang David.” (2Sa 5:11, 1Ha 
5:1) Ang panaghigala nagpadayon, ug sa pagling- 
kod ni Solomon sa trono ang usa ka kontrata gihi- 
mo uban kang Haring Hiram nga siya magtaga- 
na sa kadaghanang materyales nga gikinahanglan 
alang sa pagtukod sa templo. (1Ha 5:2-18) Ubos ni- 
ini nga kontrata linibo ka Israelinhong mga mamu- 
muo ang gitugotan sa pagsulod sa Lebanon ug sa 
mga lasang niini. Si Hiram nagtawag gani kang 
Solomon ingong “akong igsoon.” (1Ha 9:13) Ang 
Tiro nagtaganag mga sakayanon alang sa panon 
sa mga barko ni Solomon nga molawig gikan sa 
Ezion-geber. (1Ha 9:26, 27) Sa dihang ang gingha- 
rian sa Tiro sa ulahi nakigbatok sa Israel ug nag- 
tugyan sa Israelinhong mga destiyero ngadto sa 
Edom, kini giakusar nga milapas sa “pakigsaad sa 
mga igsoon.”--Am 1:9. 

Dili-Maalamong mga Pakig-alyansa Ngadto 
sa Ubang mga Nasod. Bisan tuod ang mga ma- 
nalagna sa Diyos naghatag ug kusganong mga 
pasidaan batok sa mga pakig-alyansa ngadto sa 
ubang mga nasod, sa mga panahon sa kapeligro- 
han o tungod sa ambisyon ang mga hari sa Juda 
ug Israel sagad nagsalikway sa maong mga pasi- 
daan. (Isa 30:2-7, Jer 2:16-19, 36, 37; Os 5:13, 8:8- 
10, 12:1) Ang mga sangpotanan dili gayod maayo, 
sumala sa gipakita sa mosunod nga mga panangli- 
tan. 

Si Haring Asa sa Juda migamit sa haria- 
nong mga bahandi sa pagbayad kang Haring Ben- 
hadad I sa Sirya aron dili tumanon ang usa ka pa- 
kigsaad uban kang Haring Baasa sa Israel. (1Ha 
15:18-20) Tungod niini nga 'pagsalig sa Sirya" inay 
kang Jehova, si Asa gibadlong sa manalagnang si 
Hanani pinaagi niini nga mga pulong: “Labot niini 
ikaw milihok nga binuang, kay sukad karon aduna 
unyay mga gubat batok kanimo.” (2Cr 16:7-9) Si 
Haring Ahab sa Israel sa ulahi mihimog pakigsaad 
sa napilding si Ben-hadad II ug nakadawat ug sa- 
mang pagkondenar gikan sa usa ka manalagna sa 
Diyos. (1Ha 20:34, 42) Si Jehosapat nakig-alyansa 
kang Ahab diha sa usa ka dili-malamposong pag- 
atake batok sa Sirya ug human niana gipangutana 
sa manalagnang si Jehu: “Ngadto ba sa daotan nga 
ihatag ang tabang, ug ngadto ba sa mga nagadu- 
mot kang Jehova nga ikaw magbaton ug gugma? 
Ug tungod niini adunay kasuko batok kanimo gi- 
kan sa atubangan ni Jehova.” (2Cr 18:2, 3; 19:2) Sa 
ulahi si Jehosapat nakigsosyo sa negosyo sa paghi- 
mog mga barko uban sa daotan nga si Haring Aha- 
zias sa Israel, apan ang matagnaong paghukom na- 
tuman sa dihang ang mga barko nangaguba. (2Cr 
20:35-37) Agig pagsunod sa tambag sa Diyos, si 

Amazias sa Juda maalamong naghukom sa dili 
paggamit sa mersenaryong kasundalohan gikan sa 
Israel bisan tuod kini nagkahulogan ug pagkawala 
sa 100 ka talantong plata ($660,600) nga gibayad 
ngadto kanila.---2Cr 25:6-10. 

Sa ikawalong siglo W.K.P. samtang ang Asirya 
misugod sa pagsaka ingong dominanteng gahom 
sa kalibotan, ang nagahulgang impluwensiya nii- 
ni nakaaghat sa mas ubos nga mga gingharian 
sa paghimog mga pakig-alyansa ug mga pakig- 
kunsabo. (Itandi ang Isa 8:9-13.) Ang pagdaghan 
sa bag-ong mga hinagiban sa pakiggubat taliwala 
sa mga nasod nagpahinabo usab ug dugang ka- 
hadlok. (Itandi ang 2Cr 26:14, 15.) Si Menahem sa 
Israel naghiphip sa miatakeng si Pul (Tiglat-pile- 
ser III) nga hari sa Asirya. (2Ha 15:17-20) Si Rezin 
sa Sirya ug si Peka sa Israel nagmugnag panagkun- 
sabo batok kang Ahaz sa Juda, kinsa, sa baylo, mi- 
gamit sa harianong mga bahandi ug nianang gikan 
sa templo sa pagpalit sa proteksiyon gikan sa Asir- 
yanhong si Tiglat-pileser II, nga misangpot sa 
pagkapukan sa Damasco sa Sirya. (2Ha 16:5-9, 2Cr 
28:16) Si Oseas sa Israel nakigkunsabo kang Haring 
So sa Ehipto uban ang sayop nga pagtuo nga ma- 
tangtang ang Asiryanhong yugo nga gisangon ni 
Salmaneser V, nga miresulta sa pagkapukan sa Is- 
rael niadtong 740 W.K.P. (2Ha 17:3-6) Apan ang 
matinumanong si Ezequias sa Juda, bisan tuod ba- 
kak nga giakusahan nga misalig sa Ehipto, bug-os 
nga misalig kang Jehova ug naluwas gikan sa pag- 
atake sa Asiryanhong si Senakerib.---2Ha 18:19-22, 
32-35, 19:14-19, 28, 32-36, itandi ang Isa 31:1-3. 

Sa hinapos nga mga tuig niini, ang gingharian sa 
Juda nagpalingpaling tali sa Ehipto ug Babilonya, 
nga “namampam” sa duha ka gahom. (Eze 16:26- 
29: 23:14) Kini nailalom sa pagmando sa Ehipto pa- 
nahon sa paghari ni Jehoiakim (2Ha 23:34) apan 
wala madugay nailalom sa Babilonya. (2Ha 24:1, 
7, 12-17) Ang kataposang hari, si Zedekias, mihi- 
mog walay pulos nga paningkamot sa pagpahi- 
gawas sa Juda gikan sa Babilonya pinaagig ka- 
wang nga pakig-alyansa sa Ehipto. Tungod niini 
ang kalaglagan sa Jerusalem nahitabo. (2Ha 24:20, 
Eze 17:1-15) Sila wala modawat sa inspiradong 
tambag ni Isaias: “Pinaagi sa pagpamalik ug sa 
pagpahulay kamo maluwas. Ang inyong pagka- 
gamhanan mapamatud-an nga anaa ra sa pagpa- 
dayong walay-pagkatugaw ug sa pagkamasaligon.” 
--Isa 30:15-17. 

Panahon sa yugto sa mga Macabeo daghang tra- 
tado ug mga pakig-alyansa ang gihimo uban sa 
mga Siryanhon ug sa mga Romano alang sa politi- 
kanhong bentaha, apan ang kagawasan gikan sa 
pagkaulipon wala maangkon sa Israel. Sa ulahing 
yugto ang relihiyosong mga Saduseo ilado kaa- 
yo nga mipabor sa politikanhong pakig-alyansa 

ingong usa ka paagi sa pagkab-ot sa bug-os nga 
nasodnong independensiya. Sila ug ang mga Pari- 
seo wala modawat sa mensahe sa Gingharian nga 
gimantala ni Kristo Jesus apan nakig-alyansa sa 
Roma, nga nagpahayag: “Kami walay hari gawas 
kang Cesar.” (Ju 19:12-15) Apan, ang ilang reli- 
hiyoso-politikanhong pakig-alyansa sa Roma mi- 
sangko sa grabeng kalaglagan sa Jerusalem niad- 
tong 70 K.P.--Luc 19:41-44, 21:20-24. 

Ang politikanhon ug relihiyosong mga pakig- 
alyansa gihisgotan diha sa mga simbolismo sa Pi- 
nadayag 17:1, 2, 10-18, 18:3. (Itandi ang San 4: 
1-4.) Busa, sa tibuok rekord sa Kasulatan ang prin- 
sipyo nga gipasiugda ni Pablo gipahayag: “Ayaw 
pagpayugo nga dili timbang sa mga dili-magtutuo. 
Kay aduna bay panag-ubanay ang pagkamatarong 
ug ang kalapasan? O aduna bay pakig-ambitay ang 
kahayag uban sa kangitngit? . .. Gumula kamo gi- 
kan sa ilang taliwala, ug ilain ang inyong kaugali- 
ngon.”--2Co 6:14-17. 


AMA [lagmit, Maniko]. Usa ka bungtod “nga 
nag-atubang sa Gia paingon sa kamingawan sa 
Gabaon.” Dinhi si Abner, ang kanhing pangulo sa 
kasundalohan ni Saul ug niining tungora nakig- 
away alang sa anak nga lalaki ug manununod ni 
Saul nga si Is-boset, mihimo sa iyang kataposang 
pakigharong batok sa migukod nga kasundalohan 
ni Joab ug Abisai, human nila pildiha si Abner sa 
gubat didto sa Linaw sa Gabaon. Dinhi niining 
bungtora nga nakombinsir ni Abner si Joab nga 
mohunong sa paggukod kaniya, ug nahunong ang 
gubat. (2Sa 2:12-32) Bisan tuod nga ang Ama lag- 
mit nahimutang sa S sa Gabaon, wala mahibaloi sa 
tukma kon asang bungtora niini nga rehiyon ang 
nagbaton niining ngalana. 


AMAD. Usa ka siyudad sa tabunok nga patag 
daplin sa baybayon nga A sa Kabukiran sa Carme- 
lo, nga gipahat ngadto sa tribo ni Aser. (Jos 19:26) 
Bisag daghan ang kagun-oban niining dapita nga 
gitawag ug “Amud, ang tukmang nahimutangan 
niining siyudara wala mahibaloi. 


AMAHAN. Ang Hebreohanong pulong nga 
'av, nga gihubad nga “amahan,” maoy usa ka si- 
nundog (inawat) nga pulong gikan sa una ug kina- 
sayonan nga tunog nga malitok sa masuso. Ang 
Hebreohanong @v ug ang Gregong pater’ pare- 
hong gigamit sa lainlaing diwa: ingong amahan, o 
katigulangan, sa usa ka tawo (Pr 23:22, Zac 13:3, 
Luc 1:67), ang ulo sa panimalay o banay sa katigu- 
langan (Gen 24:40: Ex 6:14), usa ka katigulangan 
(Gen 28:13, Ju 8:53), usa ka magtutukod sa nasod 
(Mat 3:9), usa ka mag-uugda sa usa ka grupo o pro- 
pesyon (Gen 4:20, 21), usa ka tigpanalipod (Job 
29:16, Sal 68:5), ang tinubdan sa usa ka butang 

(Job 38:28), ug ingong usa ka termino sa pagtahod 
(2Ha 5:13, Buh 7:2). 

Si Jehova nga Diyos ingong Maglalalang gitawag 
ug Amahan. (Isa 64:8, itandi ang Buh 17:28, 29.) 
Siya mao usab ang Amahan sa inanak-sa-espi- 
ritung mga Kristohanon, sa ingon gigamit ang 
Aramaikong termino nga 'Abba” ingong usa ka 
ekspresyon sa pagtahod ug sa suod nga relasyon 
ingong anak. (Rom 8:15; tan-awa ang ABBA.) Ang 
tanan nga nagpakitag pagtuo nga may paglaom sa 
kinabuhing walay kataposan makatawag sa Diyos 
ingong Amahan. (Mat 6:9) Si Jesu-Kristo, ang Me- 
siyas, tungod kay gihimo sa Diyos ingong Pangu- 
long Ahente sa kinabuhi, sa matagnaong paagi gi- 
tawag nga Amahang Walay Kataposan. (Isa 9:6) 
Dugang pa, ang bisan kinsa nga may mga tigsun- 
dog ug mga sumusunod, o mga nagpasundayag sa 
iyang mga hiyas giisip ingong amahan alang kani- 
la. (Mat 5:44, 45: Rom 4:11, 12) Niini nga diwa nga 
ang Yawa gihisgotan nga usa ka amahan.--Ju 
8:44: itandi ang Gen 3:15. 

Gidili ni Jesus ang pagtawag ug “amahan” ngad- 
to sa mga tawo ingong pormalistiko o relihiyoso 
nga titulo. (Mat 23:9) Tungod sa pagdala ni Pablo 
sa maayong balita ngadto sa pipila ka Kristohanon 
ug sa pag-amoma kanila sa espirituwal nga paagi, 
siya samag amahan ngadto kanila, apan walay ma- 
kaplagan sa kasulatan nga ang “amahan” gipada- 
pat ngadto kaniya ingong usa ka relihiyosong titu- 
lo. (1Co 4:14, 15) Sa iyang relasyon ngadto sa mga 
Kristohanon sa Tesalonica, gipakasama ni Pablo 
ang iyang kaugalingon sa usa ka amahan ug sa usa 
ka inahan. (1Te 2:7, 11) Bisan tuod gihisgotan sa 
Lucas 16:24, 30 ang terminong “amahan nga Ab- 
raham,” sa panguna kini nagtumong sa unodnong 
katigulangan. 

Ang Awtoridad ug mga Responsibilidad sa 
Amahan. Sumala sa paghubit sa Bibliya, ang 
amahan mao ang ulo sa panimalay, magbalantay, 
tigpanalipod, ang usa nga mohimo sa kataposang 
mga desisyon, ug ang maghuhukom sa grupo sa 
banay. (1Co 11:3, Gen 31:32) Taliwala sa mga pat- 
riarka ug sa Israel sa wala pa pilia ang Leviha- 
nong mga saserdote, ang amahan maoy manguna 
sa paghawas sa iyang pamilya diha sa pagsimba 
ingong usa ka saserdote. (Gen 12:8, Job 1:5, Ex 
19:22) Ang amahan adunay awtoridad sa iyang 
panimalay hangtod sa iyang kamatayon. Kon ang 
anak nga lalaki magminyo ug magkinaugalingon 
nag panimalay, nan siya mahimong ulo niini, bisan 
tuod nga ang nahiangayng pagtahod ipakita giha- 
pon ngadto sa amahan. Kon maminyo ang anak 
nga babaye, siya mailalom sa pagkaulo sa iyang 
bana. (Num 30:3-8) Sa kapanahonan sa Bibliya, 
ang amahan kasagarang maoy mohikay sa kamin- 

yoon sa iyang mga anak. Kon siya makaagom ug 
kalisdanan sa panalapi, mahimo niyang ibaligya 
ang iyang anak nga babaye ingong ulipon, nga 
may pipila ka restriksiyon aron siya mahatagan ug 
proteksiyon.---Ex 21:7. 

Amahanong Kahangawa Alang sa mga 
Membro sa Pamilya. Ingong hawas sa Diyos, 
ang amahan maoy responsable sa pagtino nga ang 
mga prinsipyo sa Diyos itudlo diha sa iyang pani- 
malay. (Gen 18:19: Efe 6:4: Deu 6:6, 7) Ang iyang 
pagtudlo ug ang iyang mga katungdanan sa pagdi- 
siplina naglakip usab sa personal nga mga instruk- 
siyon ug mga sugo, nga niini motabang ang inahan 
sa pagpatuman. (Pr 1:8: 6:20) Ang mahinadlo- 
kon-sa-Diyos nga amahan adunay dakong gugma 
sa iyang mga anak ug magtambag ug maghupay 
kanila uban ang dakong kalumo. (1Te 2:11: Os 11:3) 
Aron sila makalakaw diha sa matarong nga dalan, 
siya magdisiplina, magtul-id, ug magbadlong kani- 
la. (Heb 12:9: Pr 3:12) Siya makakaplag ug kahimu- 
ot sa iyang mga anak, ug ilabinang siya magmali- 
payon kon sila magpasundayag ug kaalam. (Pr 
10:1) Sa laing bahin, siya hilabihang maguol ug 
mahasol tungod sa pagkahungog sa iyang mga 
anak. (Pr 17:21, 25) Siya kinahanglang magmabi- 
nation ug magmaluluy-on. (Mal 3:17, Sal 103:13) 
Siya angayng mosabot sa ilang mga panginahang- 
lan ug mga hangyo. (Mat 7:9-11) Ang sumbanan 
alang sa tawhanong mga amahan gipakita diha sa 
daghang kahubitan labot sa gugma ug pag-atiman 
sa Diyos sa iyang katawhan. 

Paggamit sa Ngalan sa Amahan Diha sa Ta- 
laan sa Kagikan. Sa naandang paagi, ang kagi- 
kan sa usa ka tawo subayon pinaagi sa kagikan sa 
amahan, dili sa inahan. Busa, bisan tuod nga daw 
adunay maayong katarongan sa pagtuo nga giha- 
tag ni Lucas ang talaan sa kagikan ni Jesus pinaa- 
gi sa iyang inahan (usa ka eksepsiyon sa pangati- 
buk-ang lagda), si Lucas wala magtala sa inahan ni 
Jesus. Dayag nga iyang gitala ang bana ni Maria 
nga si Jose ingong anak ni Heli nga dayag mao 
ang amahan ni Maria. Kini haom gihapon sanglit si 
Jose maoy umagad nga lalaki ni Heli.---Tan-awa 
ang TALAAN SA KAGIKAN NI JESU-KRISTO. 

Bisan ug walay mga apelyido (mga bansagon), 
ang usa ka tawo kasagarang mailhan pinaagi sa 
pagtawag kaniya ingong anak ni “Pulano.” Panang- 
litan, si Isaac gitawag nga “anak nga lalaki ni Ab- 
raham.” (Gen 25:19) Daghang Hebreohanong mga 
ngalan naglakip sa Hebreohanong pulong nga ben 
o sa Aramaikong bar, “anak,” nga gisundan sa nga- 
lan sa amahan ingong bansagon, sama sa “Ben- 
hur” (1Ha 4:8, RS; “ang anak nga lalaki ni Hur,” 
NW) ug “Simon Bar-jonas,” o “Simon anak ni Jo- 
nas.”--Mat 16:17, KJ, NW. 


AMALEK, AMALEKANHON 


AMAL [Kahago]. Kinaulahiang ginganlan sa 
upat ka anak nga lalaki ni Helem nga gitala lakip sa 
“mga anak nga lalaki ni Aser, mga pangulo sa ba- 
lay sa mga katigulangan, pinili, maisog, gamha- 
nang mga tawo, mga pangulo sa mga hepe.”---1Cr 
7:35, 40. 


AMALEK, AMALEKANHON. Anak nga 
lalaki sa panganay ni Esau nga si Elipaz, pinaagi sa 
iyang puyopuyo nga si Timna. (Gen 36:12, 16) Si 
Amalek, nga apo ni Esau, maoy usa sa mga sultan 
sa Edom. (Gen 36:15, 16) Ang ngalan ni Amalek 
gingalan usab sa iyang tribonhong mga kaliwat. 
--Deu 25:17: Huk 7:12, 1Sa 15:2. 

Ang pagtuo sa pipila nga ang mga Amalekanhon 
naggikan sa mas una nga mga kaliwat ug dili mga 
kaliwat sa apo ni Esau nga si Amalek walay malig- 
ong pasukaranan. Ang ideya nga ang mga Amale- 
kanhon nahiuna pa kang Amalek maoy pinasukad 
sa panultihon ni Balaam: “Ang Amalek mao ang 
una sa mga nasod, apan ang iyang kataposan hu- 
man niana mao mismo ang iyang kalaglagan.” 
(Num 24:20) Apan, si Balaam wala maghisgot din- 
hi bahin sa kasaysayan sa kinatibuk-an ug sa kagi- 
kan sa mga nasod pito o walo ka siglo una pa niana. 
Siya naghisgot lamang sa kasaysayan maylabot sa 
mga Israelinhon, kang kinsa siya gisuholan sa pag- 
tunglo ug kinsa hapit nang makasulod sa Yutang 
Saad. Busa, human sa pagtala sa Moab, Edom, ug 
Seir ingong mga kaaway sa Israel, gipahayag ni 
Balaam nga ang mga Amalekanhon sa pagkatinu- 
od mao “ang una sa mga nasod” nga motindog ba- 
tok sa mga Israelinhon sa ilang pagpanaw pagula 
sa Ehipto ngadto sa Palestina, ug tungod niini, ang 
kataposan sa Amalek “mao mismo ang iyang ka- 
laglagan.” 

Busa si Moises, sa pag-asoy sa mga hitabo sa ad- 
law ni Abraham sa wala pa matawo si Amalek, 
naghisgot bahin sa “tibuok yuta sa mga Amalekan- 
hon,” nga tatawng naghubit sa rehiyon sumala sa 
pagsabot sa katawhan sa panahon ni Moises, inay 
nga nagpasabot nga ang mga Amalekanhon mas 
una pa kay kang Amalek. (Gen 14:7) Ang sentro 
niini nga Amalekanhong teritoryo maoy sa A sa 
Kades-barnea didto sa desyerto sa Negeb sa haba- 
gatang bahin sa Palestina, nga ang ilang sakop 
nga mga kampo miabot sa Peninsula sa Sinai ug sa 
amihanang Arabia. (1Sa 15:7) Sa usa ka panahon 
ang ilang impluwensiya lagmit miabot ngadto sa 
kabungtoran sa Epraim.---Huk 12:15. 

Ang mga Amalekanhon mao “ang una sa mga 
nasod” nga mihimog wala-hagitang pag-atake sa 
mga Israelinhon human sa Pagpanggula, didto sa 
Repidim duol sa Bukid sa Sinai. Ingong resulta, 
gimando ni Jehova ang bug-os nga pagpuo sa 
mga Amalekanhon. (Num 24:20, Ex 17:8-16, Deu 


AMAM 


25:17-19) Usa ka tuig sa ulahi, sa dihang ang mga 
Israelinhon misulay sa pagsulod sa Yutang Saad 
nga supak sa pulong ni Jehova, sila giabog sa mga 
Amalekanhon. (Num 14:41-45) Sa mga adlaw sa 
mga Maghuhukom, kini nga mga kaaway kadu- 
ha miapil sa pag-atake sa Israel. Gihimo nila kini sa 
mga adlaw ni Eglon nga hari sa Moab. (Huk 3:12, 
13) Sa makausa pa, kauban sa mga Midianhon ug 
sa mga taga-Sidlakan, ilang giagawan ang yuta sa 
Israel pito ka tuig sa wala pa si Gideon ug ang 
iyang 300 ka tawo magpaagom kanilag dakong ka- 
pildihan.---Huk 6:1-3, 33, 7:12, 10:12. 

Tungod niining walay hunong nga pagdumot, 
panahon sa yugto sa mga hari 'gipapanubag' ni Je- 
hova ang mga Amalekanhon, gisugo si Haring Saul 
sa pagpatay kanila, ug iyang gibuhat kini “gikan sa 
Havila hangtod sa Sur, nga nag-atubang sa Ehip- 
to.” Apan si Saul, nga naglapas sa sugo ni Jehova, 
wala magpatay kang Agag nga ilang hari. Hinunoa 
ang Diyos wala mapakaulawi, kay “gitagodtagod ni 
Samuel si Agag sa atubangan ni Jehova didto sa 
Gilgal.” (1Sa 15:2-33) Ang uban sa mga pagsulong 
nga gihimo ni David naglakip sa Amalekanhong 
mga kabalangayan, ug sa dihang kini sila mibalos 
sa pag-atake didto sa Ziklag ug midala sa mga asa- 
wa ug mga manggad ni David, naapsan sila ni Da- 
vid ug sa iyang 400 ka tawo ug nabawi ang tanan 
nga gikawat. (1Sa 27:8, 30:1-20) Panahon sa pag- 
hari ni Ezequias, ang pipila sa tribo ni Simeon nag- 
puo sa nahibilin sa mga Amalekanhon.--1ICr 4: 
42, 43. 

Wala nay dugang nga direktang paghisgot bahin 
sa mga Amalekanhon sa Biblikanhon o sekular nga 
kasaysayan. Apan, 'si Haman nga anak nga lalaki 
sa... Agagihanon' lagmit usa ka kaliwat niini, kay 
ang “Agag" maoy titulo o ngalan sa pipila ka Ama- 
lekanhong mga hari. (Est 3:1, Num 24:7, 1Sa 15: 
8, 9) Busa ang mga Amalekanhon, lakip sa uban pa 
nga gihinganlan, gipuo “aron ang katawhan maka- 
ila nga ikaw, kansang ngalan mao si Jehova, ikaw 
lamang ang Labing Hataas ibabaw sa tibuok nga 
yuta.”--Sal 83:6-18. 


AMAM. “Usa ka balangay sa Negeb, sa habaga- 
tang bahin sa teritoryo sa Juda.---Jos 15:26. 


AMANA [gikan sa lintunganayng pulong nga 
nagkahulogang “kasaligan, matinumanon, ma- 
lungtaron”]. Kining ngalana makita sa Hebreoha- 
nong pinulongan diha sa Awit ni Solomon 4:8 may- 
labot sa Lebanon ug sa Bukid sa Hermon. Ang 
kadaghanang hubad migamit lamang ug katum- 
bas nga mga letra alang sa Hebreohanong pulong, 
apan, ang pipila ka eskolar nagtuo nga kini nagtu- 
mong sa Kabukiran sa Anti-Lebanon, samtang ang 
uban naghunahuna nga kini nagtumong sa usa ka 
bahin sa kabukiran sa Anti-Lebanon diin didto 

naggikan ang tinubdan sa Nahr Barada.---Tan-awa 
ang ANTI-LEBANON. 


AMARIAS [Si Jehova Nag-ingon]. 

1. Usa ka saserdotehanong kaliwat ni Eleasar 
nga anak nga lalaki ni Aaron pinaagi kang Pinehas, 
anak nga lalaki ni Meraiot, amahan ni Ahitub, apo- 
han ni Zadok nga nag-alagad ingong segundar- 
yong saserdote panahon sa paghari ni David ug 
ingong hataas nga saserdote panahon sa paghari ni 
Solomon. (1Cr 6:7, 52) Dili matino kon si Amarias 
nag-alagad ba ingong hataas nga saserdote, sang- 
lit ang maong katungdanan temporaryo man nga 
gibalhin ngadto sa balay ni Eli nianang mga pana- 
hona. 

2. Usa ka Levihanong kaliwat ni Hebron nga 
anak nga lalaki ni Kohat, kinsa gitala nga lakip sa 
pag-organisar pag-usab ni David sa buluhaton sa 
templo.--1Cr 23:1, 12, 19, 24:23. 

3. Ang pangulong saserdote “alang sa matag 
butang ni Jehova,” ilabina sa legal nga mga kaso, 
sa panahon sa paghari ni Jehosapat.---2Cr 19:11. 

4. Lain pang kaliwat ni Eleasar nga nagkinabu- 
hi sa ulahi pang panahon kay sa Num. 1. Anak nga 
lalaki ni Azarias ug amahan sa lain pang Ahitub. 
— 1Cr 6:11: Esd 7:3. 

5. Usa ka Levihanon nga mitabang sa pag-apod- 
apod sa mga ikapulo ngadto sa mga saserdote diha 
sa ilang mga siyudad sa panahon sa paghari ni 
Ezequias.---2Cr 31:14, 15. 

6. Anak nga lalaki ni Ezequias (lagmit ang hari 
sa Juda) ug apohan-sa-tuhod ni manalagnang So- 
fonias.—Sof 1:1. 

7. Usa sa pangunang mga saserdote nga miba- 
lik gikan sa Babilonya kauban ni Zorobabel niad- 
tong 537 W.K.P. (Neh 12:1, 2, 7) Sa mga adlaw ni 
Gobernador Nehemias dihay usa ka ‘balay sa ama- 
han” nga gilangkoban sa mga saserdote nga gita- 
wag sumala sa iyang ngalan.—Neh 12:12, 13, 26. 

8. Usa ka kaliwat ni Binui; usa niadtong nagpa- 
pahawa sa ilang paganong mga asawa ug mga 
anak sa mga adlaw ni Esdras.--Esd 10:10-12, 38, 
42, 44. 

9. Usa ka saserdote, o ang katigulangan sa 
usa nga nagpamatuod sa “kasaligang kontrata” sa 
panahon sa pagkagobernador ni Nehemias. (Neh 
9:38; 10:1, 3) Lagmit nga siya kapin na sa 112 an- 
yos kon siya mao ra usab ang Num. 7. 

10. Katigulangan sa mga molupyo sa Jerusalem 
sa panahon ni Nehemias; sa tribo ni Juda.—Neh 
11:4. 


AMASA [pinamubo sa Amasias]. 


1. Anak nga lalaki sa igsoong babaye o igsoong 
babaye ni David sa inahan nga si Abigail ug Jeter 
(Itra), ug ig-agaw ni Absalom ug Joab. (2Sa 17:25; 

1Cr 2:16, 17) Si Jeter gitawag nga usa ka Israelin- 
hon diha sa basahon ni Samuel ug usa ka Ismaelin- 
hon diha sa Mga Cronicas, tingali tungod kay siya 
nagpuyo sa teritoryo sa Ismael. May pipila nga mi- 
ergo nga si Amasa mao si Amasai, usa niadtong 
mikuyog sa kasundalohan ni David sa Ziklag, apan 
kini nga pag-ila sa iyang pagkatawo dili matino. 
— 1Cr 12:18. 

Katuigan sa ulahi, sa dihang si Amasa mipaluyo 
sa pagrebelde ni Absalom batok kang David, gihi- 
mo siyang pangulo sa kasundalohan ni Absalom 
puli kang Joab. (2Sa 17:25) Ang pagrebelde nasan- 
ta, si Absalom nga anak ni David gipatay ni Joab, 
ug si Amasa gitanyagan nga mopuli kang Joab 
ingong pangulo sa kasundalohan ni David, sanglit 
sumala sa giingon ni David, siya “akong bukog ug 
akong unod.”---2Sa 18:9-15, 19:13. 

Ang pagrebelde miulbo na usab, niining higayo- 
na si Sheba buot nga mawalay bahin kang David. 
(2Sa 20:1, 2) Si Amasa gihatagan ug tulo ka adlaw 
aron magtigom ug kasundalohan. Sa dihang wala 
siya moabot sa gitakdang panahon, si Abisai giing- 
nan nga dad-on ang mga sulugoon ni David ug 
gukdon ang mga rebelde. Ang igsoon ni Abisai nga 
si Joab ug ang iyang mga tawo mikuyog kanila sa 
paggukod kang Sheba. Sa kataposan, sa dihang si 
Amasa nga naulahi pag-abot misugat kanila, si 
Joab, nga nagpakaaron-ingnong mabination nga 
mohalok, mihawid sa bungot ni Amasa pinaagi sa 
usa ka kamot ug migamit sa espada sa laing kamot 
sa pagyasyas sa tiyan ni Amasa. (2Sa 20:4-12) Ti- 
ngali angay kini nga bayad tungod sa pagdapig ni 
Amasa kang Absalom apan tino nga dili pinaagi sa 
kamot nga naghimo niini. Busa gisugo ni David si 
Solomon nga ipanimalos si Amasa pinaagi sa ka- 
matayon ni Joab.---1Ha 2:5, 32. 

2. Anak nga lalaki ni Hadlai. Human sa kadao- 
gan batok sa Juda, sa dihang ang mga manggugu- 
bat nga Israelinhon nagdalag balik sa ilang mga ig- 
soon ingong mga sulugoon, si Amasa maoy usa sa 
upat ka pangulo sa Epraim nga mituman sa hang- 
yo ni Oded nga manalagna nga ibalik ang mga bi- 
nihag. Mitabang usab siya sa mga taga-Juda sa 
pagtagana sa ilang panginahanglan ug sa ilang ka- 
sakyan sa pagpauli.---2Cr 28:8-15. 


AMASAI [laing porma sa ngalang Amasias]. 

1. Usa ka Levihanon sa banay ni Kohat; anak 
nga lalaki ni Elkana ug katigulangan sa manalag- 
nang si Samuel ug sa mag-aawit sa templo nga si 
Heman sa adlaw ni David.---1Cr 6:25, 33, 3b. 

2. Ang pangulo sa 30 ka lalaki gikan sa tribo ni 
Juda ug Benjamin nga miduyog kang David didto 
sa Ziklag. Aron mahupay ang kahadlok ni David 
nga basig kini sila magluib, ang “espiritu milimin 
kang Amasai” samtang siya nanumpa sa ilang 


AMAZIAS 


bug-os-kasingkasing nga pagpaluyo, nga nag-ila 
nga si Jehova mao ang magtatabang ni David. 
-1Cr 12:16-18. 

3. Usa sa pito ka saserdote “nga nagpalanog sa 
mga trompeta atubangan sa arka sa matuod nga 
Diyos” sa dihang gipadala kini ni David ngadto sa 
Jerusalem.--1Cr 15:24. 

4. Usa ka Levihanon sa banay ni Kohat kansang 
anak nga lalaki nga si Mahat mitabang sa paghin- 
lo ug pagbalaan sa templo sa mga adlaw ni Eze- 
quias.---2Cr 29:12-18. 


AMASIAS |Si Jah Nagpas-an sa Luwan]. Anak 
nga lalaki ni Zikri. Sa panahon sa paghari ni Jeho- 
sapat siya ang nangulo sa usa sa mga dibisyon sa 
kasundalohan sa Juda nga mikabat ug 200,000. 
—2Cr 17:16. 


AMASSAI. Anak nga lalaki ni Azarel ug usa 
sa mga saserdote nga nagpuyo sa Jerusalem sa pa- 
nahon ni Nehemias.--Neh 11:13. 


AMATISTA. Usa ka dili kaayo mahalon nga 
matang sa kristalon nga kuwarso, nga kolor purpu- 
ra o biyoleta ug gigamit nga alahas. Kini pormag 
unom-ug-kilid nga mga kristal, ug ang kolor niini 
maoy tungod sa gigming nga mga tipik sa manga- 
nese o puthaw. Ang usa ka klase sa amatista maoy 
usa ka matang sa kuwarso (Kasadpanhon), sam- 
tang ang bililhon nga amatista (Sidlakanhon) maoy 
usa ka matang sa corundum o sapiro. Ang nga- 
lang amatista naggikan sa Gregong pulong nga 
a-me'thy-stos (nagkahulogang “dili makapahubog”), 
nga gigamit sa Gregong Septuagint sa paghubad 
sa Hebreohanong pulong nga 'ach-la:mah' sa Exodo 
28:19 ug 39:12. 

Ang binordahang “tabon sa dughan sa paghu- 
kom” sa hataas nga saserdote sa Israel gibutangan 
ug batong amatista ingong ang ikatulong bato sa 
ikatulong laray sa mga bato. (Ex 28:2, 15, 19, 21, 
39:12) Sa iyang panan-awon bahin sa “Bag-ong Je- 
rusalem,” nakita ni Juan nga ang ika-12 nga patu- 
koranan sa paril sa balaang siyudad maoy batong 
amatista.---Pin 21:2, 10, 19, 20. 


AMAZIAS [Kusgan si Jehova]. 

1. Usa ka Levihanon sa banay ni Merari; anak 
nga lalaki ni Hilkias, amahan ni Hasabias. Usa sa 
iyang mga kaliwat ang nakigbahin sa pagdumala 
sa pag-awit atubangan sa tabernakulo sa panahon 
ni David.— 1Cr 6:31, 32, 45. 

2. Hari sa Juda kinsa, niadtong 858 W.K.P., mi- 
lingkod sa trono sa edad nga 25 ug nagmando su- 
lod sa 29 ka tuig sukad sa pagpatay sa iyang 
amahan nga si Jehoas. Ang iyang inahan mao si 
Jehoadin (Jehoadan), ug ang iyang asawa mao si 
Jecolias. (2Ha 14:1, 2; 15:2; 2Cr 25:1: 26:3) Sa 


AMEN 


dihang ang gingharian nalig-on diha sa iyang ka- 
mot, iyang gipamatay kadtong nagbuno sa iyang 
amahan, apan iyang gituman ang balaod ni Moises 
nga dili silotan ang ilang mga anak. (2Ha 14:5, 6, 
Deu 24:16) Ang iyang paghari gitiman-an ug ka- 
dasig alang sa tinuod nga pagsimba apan dili sa 
“bug-os nga kasingkasing” ug wala mahigawas sa 
seryosong mga kakulangan nga nagdalag katalag- 
man sa iyang kaugalingon ug sa nasod sa Juda. 
Ang rekord sa iyang pagmando naghisgot ilabina 
sa duha ka pagpakiggubat.---2Cr 25:2. 

Si Amazias unang milampos batok sa Edom, o 
Seir, ginamit ang 300,000 ka kasundalohan gikan 
sa Juda ug Benjamin. Nagsuhol usab siya ug 100,- 
000 ka mersenaryo gikan sa Israel, apan tungod sa 
tambag sa usa ka tawo sa Diyos iyang gibayran sila 
ug gipapauli. Gihatag ni Jehova kang Amazias ang 
talagsaong kadaogan didto sa Walog sa Asin, gitu- 
gotan siya sa pagpatay ug 20,000 ka kaaway ug sa 
pag-ilog sa Sela, nga iyang giilisan sa ngalang Jok- 
teel. Apan, gidala ni Amazias ang mga diyos sa 
Seir sa iyang pagpauli ug gisimba sila, nga nagpa- 
silaob sa kasuko ni Jehova batok kaniya: “Nganong 
ikaw nangita sa mga diyos sa katawhan nga wala 
magluwas sa ilang kaugalingong katawhan gikan 
sa imong kamot?” Gipasamot lamang ni Amazias 
ang kadaot pinaagi sa pagpahilom sa manalagna ni 
Jehova.---2Ha 14:7; 2Cr 25:5-16. 

Ang ikaduhang pagpakiggubat ni Amazias maoy 
makatalagmanon sukad sa sinugdan hangtod sa 
kataposan. Ang 100,000 ka mersenaryo gikan sa 
Israel nga iyang gipapauli misulong sa mga lung- 
sod sa Juda sa ilang pagbalik sa amihanan. Tinga- 
li kini ang nakaaghat kang Amazias nga sa kabu- 
ang hagiton si Jehoas sa malig-ong gingharian sa 
amihanan, nga nag-ingon: “Umari ka. Magkita kita 
sa nawong ug nawong.” Ang sanong ni Jehoas: 
Pagkabuang sa tunokong bunglayon nga makigha- 
rong sa nagbuntaog nga sedro aron pagayatakan 
lamang sa usa ka ihalas nga mananap! Si Amazias 
wala mamati, dayag nga siya miburot tungod sa 
iyang bag-o pa lamang nga kadaogan, ug gipiho ni 
Jehova ang kapildihan ni Amazias tungod sa iyang 
idolatriya. Ang gubat gisangka didto sa Bet-semes, 
ang Juda nangalagiw, si Amazias gidakop, gibuslo- 
tan ug mga 178 m (584 p) ang paril sa Jerusalem, 
ug gidala ang daghang bahandi sa templo ug ang 
daghang binihag nga gihimong pasalig balik sa Sa- 
maria.--2Ha 14:8-14: 2Cr 25:13, 17-24. 

Sukad sa panahon nga si Amazias mitalikod sa 
pagsimba kang Jehova, usa ka panagkunsabo ang 
gilaraw batok kaniya nga sa kataposan nagpugos 
kang Amarzias sa pagkalagiw ngadto sa Lakis. Did- 
to gipatay siya sa mga nagkunsabo. Gipulihan si 
Amazias sa iyang 16-anyos nga anak nga lalaki nga 
si Azarias (Uzzias).---2Ha 14:17-21, 2Cr 25:25-28. 

3. Usa ka saserdote sa pagsimba sa nating baka 
didto sa Bethel nga misumbong kang Jeroboam II 
nga si manalagnang Amos maoy usa ka mag-aal- 
sa batok sa pamunoan. Siya mismo misulay sa pag- 
hadlok kang Amos aron mobalik sa Juda. Apan, 
ang manalagna mibarog nga malig-on, miingon 
kang Amazias nga ang iyang asawa mahimong 
usa ka pampam, ang iyang mga anak mapukan pi- 
naagi sa espada, ug si Amazias mamatay sa yuta 
nga mahugaw.--Am 7:10-17. 

4. Amahan ni Josa, sa tribo ni Simeon. Si Josa 
maoy usa sa mga pangulo nga lakip niadtong nag- 
wagtang sa mga Meunim ug sa Hamitikanhong 
mga lalin gikan sa walog nga duol sa Gedor sa mga 
adlaw ni Ezequias.--- 1Cr 4:24, 34, 38-41. 


AMEN. Kini nga pulong sa Cebuano ug sa Gre- 
go mao ang katumbas sa Hebreohanong pulong 
nga amen’. Ang kahulogan maoy “hinaot unta,” 
o “tino gayod.” Ang Hebreohanon nga lintunga- 
nayng pulong diin kini gikuha (’aman’) nagkahu- 
logan nga “mahimong matinumanon, mahimong 
kasaligan.” 

Sa Hebreohanong Kasulatan kining pulonga gi- 
gamit ingong usa ka solemneng ekspresyon 
sa pag-obligar sa kaugalingon sa legal nga paagi 
ngadto sa usa ka panumpa o pakigsaad ug sa mga 
sangpotanan niini (Num 5:22, Deu 27:15-26, Neh 
5:13), usab ingong usa ka solemneng ekspresyon 
sa pag-uyon sa usa ka gipahayag nga pag-ampo 
(1Cr 16:36), sa usa ka ekspresyon sa pagdayeg 
(Neh 8:6), o sa usa ka gipahayag nga katuyoan 
(1Ha 1:36, Jer 11:5). Ang matag usa sa unang upat 
ka basahon, o koleksiyon, sa Mga Salmo gitapos pi- 
naagi niini nga ekspresyon, tingali nagpaila nga 
maoy batasan sa kongregasyon sa Israel nga mo- 
duyog sa pagpahayag ug “Amen” diha sa kata- 
posan sa awit o salmo.--Sal 41:13, 72:19: 89:52, 
106:48. 

Ang Hebreohanong pulong nga 'a-man' gipada- 
pat kang Jehova ingong “ang matinumanon [o, ka- 
saligan] nga Diyos" (Deu 7:9; Isa 49:7) ug naghubit 
sa iyang mga pahinumdom ug mga saad ingong 
“kasaligan” ug “matinumanon.” (Sal 19:7: 89:28, 37) 
Sa Kristohanon Gregong Kasulatan ang titulong 
“Amen” gipadapat kang Kristo Jesus ingong “ang 
matinumanon ug matuod nga saksi.” (Pin 3:14) Gi- 
gamit lamang ni Jesus kini nga ekspresyon diha sa 
iyang pagsangyaw ug pagpanudlo, nga naggamit 
kanunay niini aron sugdan ang usa ka pagpahayag 
sa kamatuoran, ang usa ka saad, o ang usa ka tag- 
na, sa ingon nagpasiugda sa bug-os nga pagka- 
matinud-anon ug pagkakasaligan sa iyang gisulti. 
(Mat 5:18; 6:2, 5, 16, 24:34) Niini nga mga kahim- 
tang ang Gregong pulong (a:men') gihubad nga “sa 
pagkatinuod” (KJ, “tino gayod”) o, kon gidoble, 

ingon sa makita sa tibuok nga basahon ni Juan, “sa 
pagkatinuod gayod.” (Ju 1:51) Ang paggamit ni Je- 
sus sa “amen” niining paagiha giingon nga talagsa- 
on diha sa sagradong literatura, ug kini nahiuyon 
sa gihatag sa Diyos kaniya nga awtoridad.---Mat 
7:29. 

Bisan pa niana, ingon sa gipakita ni Pablo sa 
2 Corinto 1:19, 20, ang titulong “Amen” mapadapat 
kang Jesus dili lamang ingong tigsulti sa kamatu- 
oran o ingong usa ka tinuod nga manalagna ug tig- 
pamaba sa Diyos kondili usab ingong usa nga ka- 
niya ang tanang saad sa Diyos matuman. Ang 
iyang pagkamatinumanon ug pagkamasinugtanon 
bisan hangtod sa haladnong kamatayon nagpama- 
tuod ug nagpaposible sa katumanan sa tanang 
saad ug mga pahayag sa katuyoan sa Diyos. Siya 
ang buhi nga Kamatuoran sa maong mga kapada- 
yagan sa katuyoan sa Diyos, ang mga butang nga 
gipanumpa sa Diyos.---Itandi ang Ju 1:14, 17; 14:6, 
18:37. 

Ang ekspresyong “Amen” gigamit sa makadag- 
han diha sa mga sulat, ilabina sa mga sulat ni Pab- 
lo, sa dihang ang magsusulat nagpahayag ug usa 
ka matang sa pagdayeg sa Diyos (Rom 1:25, 16:27, 
Efe 3:21; 1Pe 4:11) o nagpahayag ug panghinaot 
nga ang pag-uyon sa Diyos ipadayag diha sa pipila 
ka paagi ngadto sa mga nakadawat sa sulat. (Rom 
15:33, Heb 13:20, 21) Gigamit usab kini sa dihang 
ang magsusulat tim-os nga miuyon sa kon unsa 
ang gipahayag.---Pin 1:7: 22:20. 

Ang pag-ampo nga gipahayag sa 1 Cronicas 
16:36 ug kadtong anaa sa Mga Salmo (41:13, 72:19, 
89:52: 106:48), ingon man ang mga ekspresyon 
nga anaa sa kanonikal nga mga sulat, tanan nag- 
paila sa pagkatukma sa paggamit sa “Amen” diha 
sa kataposan sa mga pag-ampo. Tinuod nga dili ta- 
nang pag-ampo nga narekord nagpakita sa maong 
konklusyon, sama sa paniklop nga pag-ampo ni Da- 
vid alang kang Solomon (1Cr 29:19) o ang pag- 
ampo ni Solomon sa pagpahinungod sa panahon sa 
inagurasyon sa templo (1Ha 8:53-61), bisan tuod 
ang maong mga ekspresyon lagmit nga gigamit 
gayod. (Matikdi ang 1Cr 29:20.) Sa susama, ang 
paggamit niini wala itala diha sa mga pag-ampo ni 
Jesus (Mat 26:39, 42: Ju 17:1-26) o sa pag-ampo sa 
mga tinun-an diha sa Buhat 4:24-30. Bisan pa nia- 
na, ang kabug-at sa nag-unang ebidensiya nga gi- 
hisgotan lig-ong nagpakita sa pagkatukma sa pag- 
gamit sa “Amen” ingong panapos sa pag-ampo, ug 
ang pahayag ni Pablo sa 1 Corinto 14:16 sa partiku- 
lar nagpakita nga maoy batasan niadtong diha sa 
Kristohanong panagkatigom nga moduyog sa pag- 
pahayag ug Amen sa usa ka pag-ampo. Dugang 
pa, ang mga panig-ingnan niadtong atua sa langit, 
nga girekord diha sa Pinadayag 5:13, 14: 7:10- 
12, ug 19:1-4, tanan mipaluyo sa paggamit niini 


AMIHANAN 


ingong pag-uyon sa mga pag-ampo o solemneng 
mga pahayag ug sa ingon, pinaagi sa paggamit ni- 
ini nga pulong, nagpahayag sa pagsalig, kusga- 
nong pag-uyon, ug tim-os nga paglaom nga diha 
sa ilang mga kasingkasing. 


“AM HA-A'RETS. Tan-awa ang KATAWHAN 


SA YUTA. 
AMI. Tan-awa ang Amon Num. 3. 
AMIEL |[Katawhan sa Diyos]. 


1. Anak nga lalaki ni Gemali sa tribo ni Dan. 
Usa sa 12 nga gipadala ni Moises aron mangespiya 
sa yuta sa Canaan. (Num 13:12) Usa siya sa napu- 
lo ka espiya nga nagdalag daotang taho bahin sa 
Yutang Saad: siya namatay gumikan sa hampak ni 
Jehova.--Num 14:36, 37. 

2. Amahan ni Makir sa Lo-debar, sa S sa Jordan. 
Didto sa balay ni Makir nagpuyo si Mepiboset, ang 
anak nga lalaki ni Jonatan, sa dihang si David 
nagtinguha sa pagpakitag mahigugmaong-kalulot 
ngadto kaniya.---2Sa 9:4, 5, 7; 17:27. 

3. Amahan ni Bat-seba nga asawa ni Urias nga 
sa ulahi gikuha ni David. (1Cr 3:5) Sa 2 Samuel 
11:3, siya gitawag ug Eliam, nga usa lamang ka 
pagbaylo sa mga letra sa ngalang Amiel ug nagka- 
hulogan nga “Diyos sa Katawhan.” Lagmit nga siya 
mao ang anak nga lalaki ni Ahitopel nga taga-Gilo, 
nga maoy magtatambag ni David apan sa kapuli- 
hay nahimong maluibon.---2Sa 23:34, 15:31. 

4. Usa ka Levihanon, ang ikaunom nga anak 
nga lalaki ni Obed-edom. Usa siya ka magbalan- 
tay-sa-ganghaan nga lakip sa gihimong tinugya- 
nan sa mga balay-tipiganan ni Jehova sa panahon 
ni David.--1Cr 26:4, 5, 12-15. 


AMIHANAN. Gawas pa sa kasagarang ter- 
mino nga tsa-phohn, ang amihanan gipaila usab 
nga nagtumong sa “wala” nga direksiyon, sanglit 
ang naandan maoy paatubang sa misubang nga 
adlaw sa sidlakan. (Gen 14:15, ftn sa Rbis8) Sa 
Kasulatanhong paggamit, ang “amihanan” mahi- 
mong magtumong sa usa ka seksiyon sa yuta (Sal 
107:3; Isa 43:6: Luc 13:29), sa paamihanan nga di- 
reksiyon (Ex 26:20; 1Ha 7:25; Pin 21:13), sa amiha- 
nang kalangitan (Job 26:7), ug sa nagkalainlaing 
kayutaan o mga gingharian (lakip ang Asirya [Sof 
2:13] ug Babilonya [Jer 46:10]) nga nahimutang 
nga medyo A ug S sa yuta nga gipuy-an sa mga Is- 
raelinhon. Bisan tuod ang Babilonya sa Suba sa Eu- 
prates sa pagkatinuod nahimutang sa S sa Tiro, 
ang Ezequiel 26:7 nag-ingon nga ang hari sa Babi- 
lonya miabot gikan sa amihanan batok sa Tiro. Sa 
susama, ang katalagman nga maagoman sa Juda 
ug Jerusalem gikan sa mga Babilonyanhon gihis- 
gotan nga “gikan sa amihanan.” (Jer 1:14, 15) Ang 


AMIHUD 


katarongan mopatim-aw nga, sa dihang nagmar- 
tsa pakasadpan, ang kasundalohan sa Babilonya 
miagi sa paamihanan nga ruta ug busa milikay sa 
pag-agi sa desyerto. Sa pagkatinuod, mao kini ang 
naandang paagi sumala sa gipakita sa mga rekord 
sa Babilonya. 

Sanglit ang lainlaing kayutaan ug mga ginghari- 
an gihisgotang nahimutang sa amihanang lokas- 
yon, ang konteksto ug ang ubang nalangkit nga 
mga kasulatan sagad motabang sa pagtino kon 
unsa nga lugar ang gipasabot nga “amihanan” o 
“yuta sa amihanan.” Pananglitan, gipakita sa Isaias 
21:2, 9 ug Daniel 5:28 nga ang kanasoran gikan sa 
“yuta sa amihanan” nga gihisgotan sa Jeremias 
50:9 naglakip sa mga Medianhon, Persianhon, ug 
mga Elamihanon. Lagmit nga ang kanasoran nga 
misulong sa Babilonya giisip nga usa ka hiniusang 
kasundalohan o komon nga kaaway sa Babilonya, 
“usa ka pundok.” Daghan sa nalangkit nga mga na- 
sod naggikan sa halayong dapit sa A sa Babilonya 
(Jer 51:27, 28), ug ang kinadak-ang bahin sa Media 
labing menos nahimutang sa AS sa Babilonya. Du- 
gang pa, ang pagsulong dayag nga naggikan sa 
amihanang direksiyon, sanglit gipahunong man ni 
Ciro ang pag-agos sa suba dapit sa A sa siyudad. 

Ang “Hari sa Amihanan.” Ang makasaysa- 
yanhong mga kamatuoran nagtagana usab ug la- 
ing pasukaranan sa pagtino kon sa unsang paagi 
sabton ang “amihanan” sa pipila ka teksto. Ang usa 
ka pananglitan mao ang “hari sa amihanan” nga gi- 
hisgotan sa Daniel kapitulo 11. Gipakita sa maka- 
saysayanhong ebidensiya nga ang “gamhanang 
hari” sa Daniel 11:3 mao si Alejandrong Bantogan. 
Human sa kamatayon ni Alejandro, ang imperyo 
sa ulahi nabahin ngadto sa iyang upat ka heneral. 
Usa niini nga mga heneral, si Seleucus Nicator, 
nagkuha sa Mesopotamia ug Sirya, nga naghimo 
kaniya nga magmamando sa teritoryo nga nahi- 
mutang sa A sa Palestina. Ang laing heneral, si 
Ptolemy Lagus, nakaangkon sa pagmando sa Ehip- 
to, sa HK sa Palestina. Busa, pinaagi kang Seleucus 
Nicator ug Ptolemy Lagus nagsugod ang dugayng 
panagbugnoay tali sa “hari sa amihanan” ug “hari 
sa habagatan.” Apan, ang tagna mahitungod sa 
“hari sa amihanan” nagpadayon sukad sa panahon 
ni Seleucus Nicator hangtod sa “panahon sa kata- 
posan.” (Dan 11:40) Busa, makataronganon nga 
ang nasodnon ug politikanhong ilhanan sa “hari sa 
amihanan” mag-usab-usab latas sa kasaysayan. 
Apan posible gihapong mailhan siya pinasukad sa 
tagna maylabot sa pagabuhaton sa “hari sa amiha- 
nan.”---Tan-awa ang librong Patalinghogi ang Tag- 
na ni Daniel!, 1999, pp. 211-85. 

Pinuy-anan ni Jehova. Ang “amihanan” gi- 
hisgotan usab diha sa Kasulatan sa pagtumong sa 
dapit diin si Jehova mipuyo sa mahawasong paagi 

uban sa mga Israelinhon.--Sal 48:1, 2, Isa 14:13, 
14: tan-awa ang BUKID SA PANAGKATIGOM. 


AMIHUD 
dad]. 

1. Usa ka Epraimnon, amahan ni Elisama nga 
pangulo sa tribo ni Epraim sa ikaduhang tuig hu- 
man sa pagpanggula gikan sa Ehipto (1512 W.K.P.). 
(Num 1:10, 2:18) Siya maoy usa ka katigulangan ni 
Josue (Jehosue).--1Cr 7:26, 27. 

2. Usa ka Simeonhon, amahan ni Semuel nga 
pangulo sa tribo ni Simeon nga gitudlo aron mota- 
bang sa pagbahinbahin sa Canaan taliwala sa mga 
tribo sa Israel (mga 1467 W.K.P.).---Num 34:20. 

3. Naggikan sa tribo ni Neptali, ug amahan ni 
Pedahel, kinsa mao ang pangulo nga gitudlo wala 
madugay una pa sa kamatayon ni Moises aron mo- 
tabang sa pagbahinbahin sa yuta sa Canaan tali- 
wala sa mga tribo sa Israel.--Num 34:28. 

4. Amahan ni Talmai nga hari sa Gesur ug apo- 
han ni Maaca nga inahan ni Absalom, ang anak 
nga lalaki ni David. Si Absalom mikalagiw ngadto 
sa Gesur human patya ang iyang igsoon-sa-ama- 
han nga si Amnon.---2Sa 3:3, 13:37. 

5. Anak nga lalaki ni Omri ug kaliwat ni Perez, 
ang anak nga lalaki ni Juda. Siya mao ang amahan 
ni Utai, kinsa gitala ingong lakip sa unang mga 
molupyo nga nagpuyo sa Jerusalem human sa 
pagkadestiyero sa Babilonya.---1Cr 9:2, 4. 


AMIMISLON. Tan-awa ang RINYON, AMIMISLON. 


AMINADAB [Ang Akong Katawhan Andam 
(Hamili; Mahinatagon)]. 

1. Usa ka anak nga lalaki ni Ram sa banay ni 
Hesron, sa tribo ni Juda. (1Cr 2:10) Ang iyang anak 
nga lalaki nga si Nason maoy pangulo sa Juda pa- 
nahon sa pagpanaw didto sa kamingawan (Num 
1:7, 7:11, 12): ang iyang anak nga babaye nga si 
Eliseba nahimong asawa ni Aaron. (Ex 6:23) Si 
Aminadab maoy usa ka katigulangan ni Haring 
David ug ni Kristo Jesus.---Ru 4:19-22, Mat 1:4-16, 
Luc 3:23-33. 

2. Lagmit laing ngalan ni Izar, usa ka anak nga 
lalaki ni Kohat ug amahan ni Kore. (1Cr 6:22, itan- 
di ang ber 2, 18, 37, 38; Ex 6:18, 21, Num 3:19, 27.) 
Ang pipila ka kopya sa Gregong Septuagint nag- 
hisgot kang “Izar” inay kang “Aminadab” sa 1 Cro- 
nicas 6:22 (6:7, LXX). 

3. Usa ka Levihanon sa mga anak nga lalaki ni 
Uziel; usa ka pangulo sa banay sa panahon ni Da- 
vid. Mitabang siya sa pagdala sa arka sa pakigsaad 
ngadto sa Jerusalem.-- 1Cr 15:10-12. 


AMISADAI |[Katawhan sa Labing Gamha- 
nan]. Amahan ni Ahiezer, kinsa, ingong pangulo sa 
tribo ni Dan, maoy kauban ni Moises sa dihang 


[Ang Akong Katawhan Maoy Digni- 

iyang giihap ang katigoman sa Israel sa ikadu- 
hang tuig human sa pagpanggula gikan sa Ehipto 
(1512 W.K.P.).--Num 1:12, 2:25. 


AMITAI. Amahan sa manalagna nga si Jonas, 
gikan sa Gat-heper sa Zabulon.--2Ha 14:25, Jon 
1:1. 


AMIZABAD [Ang Akong Katawhan Nagga- 
sa]. Anak nga lalaki ni Benaias, kinsa maoy gam- 
hanang tawo ni Haring David nga nagdumala sa 30 
ka talagsaong mga manggugubat. Si Amizabad 
nag-alagad alang sa iyang amahan nga si Benaias 
sa pagdumala sa ikatulong pundok nga tig-alagad 
sa hari alang sa ikatulong bulan sa tuig.--1ICr 27: 
5, 6. 


AMMON [Ang Katawhan]. Anak nga lalaki ni 
Lot pinaagi sa manghod niyang anak nga baba- 
ye, ang katigulangan sa mga Ammonhanon. (Gen 
19:38) Sama sa gibuhat sa magulang nga anak nga 
babaye, ang manghod nga anak nga babaye ni Lot 
nakigsekso usab sa iyang amahan samtang sila 
nagpuyo sa usa ka langob sa usa ka bukirong rehi- 
yon--human paimna ug daghang bino si Lot sa 
iyang mga anak nga babaye. (Gen 19:30-36) Ang 
gingalan kang Ammon sa iyang inahan maoy Ben- 
ami, nga nagkahulogang “Anak sa Akong Kataw- 
han [nga mao, mga paryente]” ug dili anak sa mga 
langyaw sama sa mga Sodomanhon. Busa dayag 
nga kining ngalana nalangkit sa kabalaka nga gi- 
pahayag sa magulang nga anak nga babaye nga si- 
lang duha walay nakaplagang kaminyoan gikan sa 
ilang katawhan o banay diha sa dapit nga ilang gi- 
puy-an. 

Ang “Ammon” gigamit usab sa Salmo 83:7 alang 
sa nasod sa iyang mga kaliwat. Ang ekspresyon 
nga “mga anak ni Ammon” magpahinumdom sa 
mga Israelinhon sa ilang relasyon sa mga Am- 
monhanon, usa ka relasyon nga gitagad mismo 
ni Jehova, ingon sa makita sa iyang pagbaod sa 
mga Israelinhon nga dili manghilabot sa Ammon o 
makig-away kanila, sanglit sila mga anak ni Lot 
nga pag-umangkon ni Abraham.--Deu 2:19, tan- 
awa ang AMMONHANON. 


AMMONHANON [Kang (Iya ni) Ammon]. 
Mga kaliwat ni Ammon (Ben-ami), anak nga lalaki 
ni Lot pinaagi sa manghod niyang anak nga baba- 
ye. (Gen 19:36-38) Sila maoy suod nga paryente sa 
mga Moabihanon, nga naggikan kang Moab nga la- 
ing anak nga lalaki ni Lot, ug kanunay nga gihisgo- 
tan uban sa mga Moabihanon diha sa Biblikanhon 
ug sa karaang sekular nga kasaysayan. Sila maoy 
layolayong paryente usab sa mga Israelinhon, ug 
kini nga relasyon sumala sa Bibliya gipaluyohan sa 
kamatuoran nga ang Ammonhanong pinulongan 


AMMONHANON 


maoy usa ka diyalekto o kaamgid sa Hebreoha- 
non. Apan, sa talagsaong mga eksepsiyon, ang 
mga Ammonhanon nagpakitag hilabihang pagdu- 
mot batok sa nasod sa Israel. 

Teritoryo nga Giokupahan. Dayag nga tu- 
ngod sa ilang matinumanong katigulangan nga 
si Lot, gitugotan ni Jehova nga Diyos nga ang 
mga Ammonhanon makapanag-iya sa teritoryo 
nga kanhi gipanag-iya sa mga Repaim, ang tag-as 
nga mga tawo nga gitawag sa mga Ammonhanon 
nga Zamzumim. (Deu 2:17-21) Kining yutaa nahi- 
mutang sa S sa habagatang tumoy sa Suba sa Jor- 
dan, ug sa usa ka panahon, ang teritoryo sa mga 
Ammonhanon maoy sumpay sa teritoryo sa mga 
Moabihanon didto sa patag nga rehiyon sa ibabaw 
sa bukid sa sidlakang bahin sa Patayng Dagat. 
Apan, sa wala pa mosulod sa Canaan ang Israel, gi- 
agawan sa mga Amorihanon ang mga Ammonha- 
non sa pipila nila ka yuta ug giabog sila ngadto sa 
A ug sa S, sa ingon nagbutang ug ulang tali kani- 
la ug sa mga Moabihanon (kinsa nawad-an usab ug 
dakong teritoryo). (Num 21:26, Jos 12:2: Huk 11:13, 
22) Human niadto ang yuta sa mga anak nga lala- 
ki ni Ammon sa katibuk-an miabot gikan sa iba- 
baw nga mga bahin sa nagliko nga bul-oganang 
walog sa Jabok dapit sa sidlakan paingon sa des- 
yerto (Num 21:24, Jos 12:2), nga ang ilang kaulo- 
han nahimutang sa Raba (modernong “Amman) 
duol sa tinubdan sa Jabok. (Deu 3:11) Ang mga ar- 
keologo nakadiskobre ug karaang mga dapit ug 
mga kuta sa utlanan sa mga Ammonhanon niini 
nga rehiyon. 

Tungod sa sugo sa Diyos, ang mga Israelinhon 
mainampingon nga dili molapas sa yutang gipa- 
nag-iya sa mga Ammonhanon sa dihang gisakop 
ang kasikbit nga mga Amorihanon. (Deu 2:37, Jos 
13:8-10) Busa, bisan tuod nga ang Josue 13:25 nag- 
ingon nga ang tribo ni Gad nakadawat ug “katunga 
sa yuta sa mga anak ni Ammon” ingong bahin sa 
ilang tribonhong panulondon, dayag nga ang gi- 
hisgotan mao ang bahin sa yuta nga gikuha kani- 
adto sa mga Amorihanon gikan sa mga Ammon- 
hanon, usa ka teritoryo nga lagmit nahimutang tali 
sa Suba sa Jordan ug sa ibabaw nga Jabok. 

Mga Pagpakiggubat Batok sa Israel. Ayha 
pa sa panahon ni Haring Eglon sa Moab nga ang 
mga Ammonhanon, lakip sa mga Amalekanhon, 
miduyog sa mga Moabihanon sa pag-atake sa Isra- 
el, nga misulong pakasadpan sa Jerico sa K sa Jor- 
dan. (Huk 3:12-14) Human pahunonga ni Maghu- 
hukom Ehud ang mga epekto niini nga pag-atake 
(Huk 3:26-30), ang mga Ammonhanon wala na 
usab mahimong usa ka dakong hulga sa Israel 
hangtod sa mga adlaw ni Jepte. Niadtong panaho- 
na ang mga Israelinhon mibalik sa pag-alagad sa 

mga diyos sa kanasoran ug misunod ang 18-ka- 
tuig nga pagpanglupig, diin ang mga Ammonha- 
non miasdang sa Israel gikan sa S, samtang ang 
mga Filistehanon nagpameligro kanila gikan sa ka- 
sadpan. Dili lamang kay gilisang sa Ammonha- 
nong kasundalohan ang mga Israelinhon nga nag- 
puyo sa Gilead kondili misulong usab sila sa K sa 
Jordan aron sa paghasi sa mga tribo ni Benjamin, 
Juda, ug Epraim. (Huk 10:6-10) Kay nahinloan na 
gikan sa bakak nga pagsimba, ang mga Israelinhon 
nagkahiusa ilalom sa pagpangulo ni Jepte, ug hu- 
man pamatud-i ni Jepte sa legal nga paagi nga sa- 
yop ang mga sumbong sa mga Ammonhanon nga 
ang Israel nangilog sa mga katungod sa yuta, ang 
mga Ammonhanon nakaagom ug grabeng kapildi- 
han.---Huk 10:16-11:33; tan-awa ang JEPTE. 

Ang pipila ka eskolar nag-isip nga sayop ang 
paghisgot ni Jepte bahin kang “Kemos nga imong 
diyos,” nga nag-ingon nga si Kemos mao ang na- 
sodnong diyos sa Moab, dili sa Ammon. (Huk 11:24, 
Num 21:29) Bisan tuod nga ang diyos sa mga Am- 
monhanon sa nagkalainlaing paagi gitawag ingong 
Molek, Milcom, o Malcam (1Ha 11:5, 7: Jer 49:1, 3), 
kining mga terminoha (tanan may kalangkitan sa 
lintunganayng pulong nga “hari") giisip sa pipila 
ka eskolar ingong mga titulo inay nga personal 
nga mga ngalan, ug lagmit sila mapadapat ngadto 
sa diyos nga si Kemos. Bisan pa niana, ang mga 
Ammonhanon nagsimba sa daghang diyos (Huk 
10:6), ug ang pagsimba kang Kemos tingali halos 
pareho ra ka ilado sa ilang taliwala ug sa ilang mga 
paryente, ang mga Moabihanon. 

Sumala sa Gregong Septuagint, mga usa ka bu- 
lan human itudlo si Saul ingong hari sa Israel, si 
Haring Nahas sa Ammon naglikos sa siyudad sa 
Jabes didto sa Gilead ug nagsugo nga pasurende- 
ron ang siyudad, uban ang mapait nga kondisyon 
nga ang mga tawo niini makabaton lamang sa pa- 
kigdait kon ipalugit sa matag usa ang ilang tuong 
mata. (Tan-awa ang NAHAS Num. 1.) Sa pagkasa- 
yod sa maong paglikos, gipakita ni Saul ang iyang 
katakos ingong hari, nga nanguna sa Israelinhong 
kasundalohan ug nagparot sa mga Ammonhanon. 
(1Sa 11:1-4, 11-15) Ang mga pulong ni Samuel sa 
ulahi nagbutyag nga ang nagkadakong hulga sa 
mga Ammonhanon ilalom ni Nahas sa kataposan 
maoy nakapaaghat sa mga Israelinhon sa pag- 
hangyog usa ka hari.-- 1Sa 12:12. 

Panahon sa pagmando ni David. Ang mga 
Ammonhanon nakaagom usab ug kapildihan sa 
mga kamot ni David ug gikuha gikan kanila ang 
mga inagaw o mga tributo. (1Cr 18:11) Ang asoy 
bahin niini sa 2 Samuel 8:11, 12 nahimong bahin sa 
usa ka sumaryo sa mga pagpangdaog ni David, ug 
kini nga sumaryo lagmit dili bug-os kronolohikan- 

hon ang pagkahan-ay uban sa nahiuna ug misu- 
nod nga mga asoy. Busa ang 2 Samuel 10:1, 2 nag- 
pakita nga dihay pakigdait tali sa Ammon ug Israel 
panahon sa pagmando ni David hangtod sa pana- 
hong namatay si Haring Nahas. Apan, si Hanun 
nga anak nga lalaki ug manununod ni Nahas, na- 
kapasuko pag-ayo kang David tungod sa pagpaka- 
ulaw sa mga mensahero nga gisugo ni David ngad- 
to kaniya ingong mga tigdalag kahupayan. Tungod 
kay nahibalo sa pagkaseryoso sa nahimong pag- 
insulto, ang mga Ammonhanon nagkuhag merse- 
naryong kasundalohan gikan sa mga Siryanhon ug 
nangandam aron sa pagsulong sa Israel, apan sila 
nalupig ug napildi sa Israelinhong heneral nga si 
Joab ug sa iyang igsoong lalaki nga si Abisai.---2Sa 
10:1-14, 1Cr 19:6-15. 

Sa misunod nga tingpamulak, ang Raba, nga ka- 
ulohang siyudad sa Ammon, gilikosan sa kasun- 
dalohan ni David. Panahon sa usa ka peligroso 
kaayong pag-asdang sa gilikosan nga mga Am- 
monhanon, si Urias nga Hitihanon namatay. (2Sa 
11:1, 17, 24, 26, 27; tan-awa ang RABA Num. 1.) Li- 
sod matino ang gidugayon sa paglikos. Ang rekord 
sa pagkahimugso sa anak tungod sa pagpanapaw 
kang Bat-seba ug ang pagkahimugso ni Solomon sa 
ulahi mahimong mosibo sa kronolohikanhong paa- 
gi sulod sa yugto sa paglikos o tingali kini giasoy la- 
mang sa katibuk-an aron matapos ang asoy mahi- 
tungod kang Bat-seba, bisan tuod nga ang usa o 
kining duha ka pagkahimugso mahimong nahitabo 
human sa paglikos. Bisan pag ang asoy sa 1 Croni- 
cas 20:1, 2 daw wala magpakita nga kini dugay 
nga yugto, dili ikatingala kon ang paglikos milung- 
tad hangtod sa misunod nga tuig. Sa kataposan gi- 
himo ni David ang bug-os nga pagsakop sa Am- 
monhanong kaulohan.---2Sa 12:26-29. 

“Ang korona ni Malcam” nga gihisgotan sa pag- 
ilog sa Raba dayag nga usa ka korona nga gipu- 
rongpurong sa ulo sa Ammonhanong idolo nga 
diyos, nga sa ubang teksto gitawag ug Molek o 
Milcom. Bisan tuod ang Revised Standard Ver- 
sion naghubad sa Hebreohanong termino dinhi 
nga Malkam' ingong “ilang hari,” daw dili makata- 
ronganon nga usa ka tawhanong hari ang gitu- 
mong dinhi sanglit ang korona mitimbang ug “usa 
ka talanton nga bulawan” (mga 34 kg). Lagmit 
usab nga daklit lang ang pagbutang sa korona diha 
sa ulo ni David, tingali aron ipasundayag ang kada- 
ogan batok niining bakak nga diyos.---2Sa 12:30. 

Tungod sa pipila ka hubad sa 2 Samuel 12:31 (KJ, 
AS, Dy), gisabot sa kadaghanan nga ang napilding 
mga Ammonhanon sa pagkamananapon gigabas, 
giatsa, ug gisunog ni David hangtod mamatay. 
Apan, ang ulahing mga hubad (RS, AT, NW, JB) sa 
dayag naghatag ug eksaktong kahulogan, nga nag- 

pakitang ang mga Ammonhanon gipatrabaho sa 
pinugos nga paagi ginamit ang mga gabas ug mga 
atsa ug sa paghimog mga tisa. Gipaluyohan kini 
sa kamatuoran nga ang Hebreohanong termino 
nga gihubad nga “pagbahanan ug tisa” diha sa pi- 
pila ka hubad nailhan karon nga nagtumong sa usa 
ka kahoy nga hulmahanan nga niana hulmahon 
ang yutang-kulonon ngadto sa usa ka porma sa 
tisa. 

Ang pamatuod nga dili tanang Ammonhanon 
maoy mortal nga mga kaaway sa Israel mao ang 
kamatuoran nga si Zelek nga Ammonhanon nala- 
kip sa gamhanang mga tawo ni David. (2Sa 23:37) 
Lakip sa langyawng mga asawa ni Haring Solomon 
mao ang Ammonhanong mga babaye, apil ang 
inahan ni Rehoboam. (1Ha 11:1, 14:31) Apan, na- 
kaamot kini sa pagkahulog ni Solomon sa apostas- 
ya ug sa iyang pagtukod sa “hatag-as nga mga da- 
pit” alang sa pagsimba kang Milcom ug sa ubang 
mga diyos, nga sa kataposan kining mga dapita 
gigun-ob sa matinumanon nga si Haring Josias. 
— 1Ha 11:5, 2Ha 23:13. 

Panahon sa nabahin nga gingharian. Ang 
mga Ammonhanon nakabaton pag-usab sa ilang 
kagawasan gikan sa Davidnong mga hari, ug 
sa panahon sa paghari ni Jehosapat (936- 
mga 911 W.K.P.) sila miduyog sa mga Moabiha- 
non ug sa mga molupyo sa bukirong rehiyon sa 
Seir diha sa usa ka nahiusang opensiba batok 
sa Juda, apan ang magkaalyado nakaagom ug 
grabeng kapildihan. (2Cr 20:1-4, 10-26) Ang mga 
inskripsiyon sa Asiryanhon nga si Haring Salma- 
neser Ill, kinsa nagmando sa panahon ni Ha- 
ring Jehu (mga 904-877 W.K.P.) sa Israel, miingon 
nga ang kasundalohan ni “Ba'sa, anak nga lalaki ni 
Ruhubi, gikan sa Ammon” maoy lakip sa magkaa- 
bin nga mga hari nga nakigbatok sa Asirya didto 
sa gubat sa Karkar. (Ancient Near Eastern Texts, 
giedit ni J. B. Pritchard, 1974, p. 279) Usa sa 
mga kakunsabo sa kamatayon ni Haring Jehoas sa 
Juda (mga 859 W.K.P.) mao si Zabad, ang anak 
nga lalaki sa babayeng Ammonhanon nga si Si- 
meat. (2Cr 24:22, 26) Ang malig-ong pangagam- 
hanan ni Uzzias (829-778 W.K.P.) sa makausa pa 
naghimo sa mga Ammonhanon nga mga tigha- 
tag ug tributo sa Juda (2Cr 26:8), ug ang anak 
nga lalaki ni Uzzias nga si Jotam nagpaham- 
tang pag-usab niini nga pagdominar sa Ammon, 
nga nangayo kanila ug 100 ka talanton nga plata 
($660,600) ug 10,000 ka cor (2,200 kl) nga trigo 
ug 10,000 ka cor nga sebada. (2Cr 27:5) Ang ka- 
takos sa mga Ammonhanon sa pagbayad niining 
dakong kantidad sulod sa tulo ka sunodsunod nga 
katuigan lagmit maoy tungod sa ilang maayong 
posisyon ubay sa usa sa pangunang mga ruta sa 

negosyo gikan sa Arabia hangtod sa Damasco ug 
tungod sa katabunok sa rehiyon sa Walog sa Ja- 
bok, diin ang trigo ug sebada mao gihapon ang 
pangunang mga produkto niining dapita. 

Dayag nga tungod sa nagkadakong pagpangila- 
bot sa Asiryanhong gahom diha sa Palestina pana- 
hon sa paghari sa manununod ni Jotam nga si 
Ahaz (761-746 W.K.P.) nga ang mga Ammonha- 
non nakalingkawas gikan sa pagdominar sa Juda, 
apan napulihan hinuon kini sa Asiryanhong pag- 
panglupig tungod kay ang mga rekord ni Tiglat- 
pileser Ill nagtala kang “Sanipu sa Bit-Ammon 
[ang balay ni Ammon]” nga nagbayad ug tributo sa 
Asirya uban kang Ahaz sa Juda ug kang Salama- 
nu sa Moab. Ang Prisma ni Senakerib, nga nag- 
asoy sa iyang pagsulong sa Juda sa panahon ni 
Ezequias, naghisgot usab sa Ammon nga nagdala 
ug mga gasa ngadto sa Asiryanhong manunulong, 
samtang ang anak nga lalaki ni Senakerib nga si 
Esar-hadon, usa ka katalirongan ni Manases, nag- 
lakip kang “Puduil, hari sa Bet-Ammon,” niadtong 
mga naghatag ug mga materyales alang sa pagtu- 
kod sa siyudad sa Nineve. 

Lagmit mopatim-aw nga human idestiyero ni 
Tiglat-pileser III ug sa usa sa iyang mga manunu- 
nod ang katawhan sa amihanang gingharian sa Is- 
rael (2Ha 15:29, 17:6), ang mga Ammonhanon mi- 
sugod sa pag-okupar sa teritoryo sa tribo ni Gad, 
apan wala sila magmalamposon sa pagpakig-away 
batok kang Jepte. (Itandi ang Sal 83:4-8.) Busa, 
diha sa matagnaong mensahe ni Jehova pinaagi 
kang Jeremias, gibadlong ang mga Ammonhanon 
tungod sa ilang pag-ilog sa panulondon sa mga 
Gadhanon ug gipasidan-an sa nagsingabot nga ka- 
laglagan sa Ammon ug sa diyos niini nga si Mal- 
cam (Milcom). (Jer 49:1-5) Ang mga Ammonha- 
non mihimog labaw pa pinaagi sa pagpadala ug 
mga pundok sa bandido aron sa paghasi sa Juda 
ilalom ni Haring Jehoiakim panahon sa hinapos 
nga katuigan sa gingharian sa Juda.---2Ha 24:2, 3. 

Gisulong sa mga Babilonyanhon. Sa di- 
hang gipukan sa mga Babilonyanhon ang Juda 
(607 W.K.P.), ang ubang mga Hudiyo mikalagiw 
ngadto sa Ammon, Moab, ug Edom apan mibalik 
sa dihang nakadungog sa pagkatudlo ni Gedalias 
nga magdumala sa yuta. (Jer 40:11, 12) Apan, si 
Haring Baalis sa Ammon nakigkunsabo sa Judean- 
hong pangulo sa kasundalohan nga si Ismael sa 
pagpatay kang Gedalias (2Ha 25:23, Jer 40:14, 
41:1-3), ug human niadto si Ismael midangop sa 
Ammon.---Jer 41:10-15. 

Bisan tuod ang Ammon nagmaya sa pagkapu- 
kan sa Jerusalem, ang adlaw sa panudya ni Jehova 
batok sa tinuling mga Ammonhanon sa kataposan 
midangat kanila tungod sa ilang dili-tinuling mga 

kasingkasing. (Jer 9:25, 26) Ingong katumanan sa 
mga tagna nga gimantala ni Jeremias, Ezequiel, ug 
Amos, ang mga Ammonhanon miinom sa kopa sa 
kasuko ni Jehova, nga nakaagom sa espada, gutom, 
kamatay, ug sa pagkabiniyaan sa ilang yuta.---Jer 
25:17, 21: 27:1-8: Eze 25:1-10; Am 1:13-15. 

Ang Ammon dili buot nga magpasakop sa yugo 
sa Babilonya ug kini gipakita sa paghubit ni Eze- 
quiel bahin sa hari sa Babilonya (si Nabucodonosor) 
nga nagbarog sa mga kinasang-an ug naggamit ug 
pagpanag-an aron makahukom kon kini makiggu- 
bat ba batok sa Raba sa Ammon o batok sa Juda. 
(Eze 21:19-23, 28-32) Bisan tuod nga nakahukom 
nga unang atakehon ang Jerusalem, ang Hudiyong 
historyador nga si Josephus nagtala nga sa ika- 
limang tuig human malaglag ang Jerusalem, si 
Nabucodonosor mibalik aron sa pagpakiggubat sa 
Coele-Sirya, Ammon, ug Moab. (Jewish Antiqui- 
ties, X, 181 [ix, 7]) Ingon sa gitagna, ang Ammon 
nahimong “dapit-pahulayan sa panon sa mga kar- 
nero” ug ang Raba nahimong “sibsibanan sa mga 
kamelyo.” (Eze 25:5) Ang tigsakay ug kamelyo nga 
mga taga-Sidlakan mao ang manag-iya sa yuta ug 
sa tolda nga anaa niini.---Eze 25:4. 

Lagmit nga ang nadestiyerong mga Ammonha- 
non, lakip niadtong sa ubang mga nasod, gitugotan 
ni Ciro, ang nagbuntog sa Babilonya, sa pagbalik sa 
ilang yutang natawhan ingong katumanan sa Jere- 
mias 49:6. 

Nakigminyo sa mga Israelinhon. Human 
makabalik ang mga Hudiyo gikan sa pagkades- 
tiyero (537 W.K.P.), ang usa ka Ammonhanon 
nga ginganlag Tobias nangulo sa paningkamot sa 
pagbabag sa pagtukod pag-usab sa mga paril sa Je- 
rusalem. (Neh 4:3, 7, 8) Apan sa ulahi siya nanga- 
has sa paggamit sa lawak-kan-anan sa sulod nga 
mga bahin sa templo, hangtod nga masuk-anong 
gisalibay ni Nehemias ang iyang mga muwebles. 
(Neh 13:4-8, tan-awa ang Tostas Num. 2.) Daghan 
sa namalik nga destiyerong mga Hudiyo ang na- 
ngasawa usab ug mga Ammonhanon ug ubang 
mga langyaw ug gibadlong gayod sila tungod nii- 
ni, nga misangpot sa linangkob nga pagpapahawa 
sa maong mga asawa.--Esd 9:1, 2, 10:10-19, 44: 
Neh 13:23-27. 

Human sa paghingilin kang Tobias gikan sa mga 
nataran sa templo, ang balaod sa Diyos diha sa 
Deuteronomio 23:3-6 nga nagdili sa mga Ammon- 
hanon ug sa mga Moabihanon sa pagsulod sa kong- 
regasyon sa Israel gibasa ug gipadapat. (Neh 13: 
1-3) Kini nga pagdili, nga gipahamtang mga 1,000 
ka tuig una pa niana tungod sa pagdumili sa mga 
Ammonhanon ug sa mga Moabihanon sa pagta- 
bang sa mga Israelinhon sa dihang nagsingabot 
na sila sa Yutang Saad, sa kinatibuk-an gisabot 

nga kini nga katawhan dili mahimong bug-os nga 
membro sa legal nga paagi diha sa nasod sa Israel 
uban sa tanang nalangkit nga mga katungod ug 
mga pribilehiyo maylabot sa pagkamembro. Hinu- 
on kini wala magpasabot nga ang mga Ammonha- 
non ug ang mga Moabihanon dili mahimong ma- 
kig-uban o makapuyo uban sa mga Israelinhon ug 
sa ingon makabenepisyo sa mga panalangin sa Di- 
yos alang sa iyang katawhan, ug kini makita sa 
paglakip kang Zelek, nga nahisgotan na, taliwala sa 
pangunang mga manggugubat ni David maingon 
man sa rekord mahitungod kang Ruth nga Moabi- 
hanon.---Ru 1:4, 16-18. 

Bahin niining ulahing kaso, ang kaminyoon ni 
Ruth kang Boaz nagpakita nga ang mga babaye ni- 
ini nga mga nasod, sa dihang sila mosimba sa ma- 
tuod nga Diyos, mahimong makigminyo sa Hudi- 
yong mga lalaki. Tungod kay ang mga terminong 
“Ammonhanon” ug “Moabihanon” diha sa Hebreo- 
hanong teksto sa Deuteronomio 23:3-6 maoy mas- 
culine gender, ang Hudiyohanong Mishnah (Yeva- 
mot 8:3) nagpatin-aw nga ang lalaki lamang nga 
mga Ammonhanon ug mga Moabihanon ang dili 
bahin sa Israel. Bisan pa niana, ang pag-insistir ni 
Esdras nga papahawaon sa lalaking mga Hudiyo 
ang ilang langyawng mga asawa ug ang samang 
tinamdan ni Nehemias, nga nahisgotan na, nagpa- 
kita nga ang pagdawat sa mga babayeng Ammon- 
hanon ug Moabihanon kauban sa Israel nagdepen- 
de sa ilang pagdawat sa matuod nga pagsimba. 

Bisan tuod ang makasaysayanhong ebiden- 
siya, lakip ang Apokripal nga basahon sa 1 Maca- 
beo (5:6), nagpakita nga ang Ammon nagpadayon 
ingong usa ka independenteng teritoryo hangtod 
sa ikaduhang siglo W.K.P., mopatim-aw nga pana- 
hon sa unang siglo W.K.P. ang rehiyon nahimong 
bahin sa Nabataeanhon nga gingharian, ug sa mga 
ikatulong siglo K.P. ang mga Ammonhanon ingong 
katawhan nahanaw gikan sa kasaysayan, sa walay 
duhaduha nahimong sakop sa mga tribo nga Ara- 
bo. Ingon sa gitagna ni Sofonias, ang mga anak sa 
Ammon nahimong “sama sa Gomora, .. . usa ka 
awaaw.”---Sof 2:8-10. 

Tungod sa pagkahanaw sa mga Ammonhanon 
sa sayong bahin sa Komong Panahon, ang paghis- 
got ni Daniel sa Ammon diha sa iyang tagna bahin 
sa “panahon sa kataposan” mapadapat gayod sa 
mahulagwayong diwa. Dayag nga kini nagtumong 
sa pipila ka nasod o mga organisasyon nga wala 
magamhi sa “hari sa amihanan.”---Dan 11:40, 41. 


AMMONIM [Ang mga Katawhan]. Sa 2 Croni- 
cas 20:1 ang Masoretikong teksto naghisgot sa pi- 
pila ka “Ammonim [Heb., Am-mohnim'|]" ingong 
kauban sa mga anak sa Moab ug sa Ammon sa 
pagpakiggubat batok kang Jehosapat nga hari sa 

Juda. Ang King James Version nagsal-ot sa pulong 
nga “uban” aron ang teksto mabasa nga “ang mga 
anak sa Moab, ug ang mga anak sa Ammon, ug du- 
yog kanila ang uban gawas pa sa mga Ammonha- 
non”; apan ang pipila ka hubad naghubad sa prase 
nga gihisgotan ingong “pipila sa mga Ammonha- 
non” (MR, JP, Dy), bisan tuod kini daw dili maka- 
taronganon sanglit ang mga Ammonhanon gihis- 
gotan na niini nga bersikulo. Kining tekstoha giisip 
sa Biblia Hebraica Stuttgartensia (ftn) ug sa kadag- 
hanan sa modernong mga hubad (Ro, Mo, AT, RS, 
JB) nga nagtumong sa mga Meunim sa 2 Cronicas 
26:7. Gipangagpas niini nga panglantaw nga tu- 
ngod sa sayop sa magkokopya nabaylo ang unang 
duha ka konsonante (Y) sa Hebreohanong Me'u- 
nim’, sa ingon nahimong 'Am-moh-nim'. Ang pag- 
tuo nga kini sila mao ang mga Meunim lagmit 
gipaluyohan sa kamatuoran nga ang nahibiling 
bahin sa asoy sa pagpakig-away batok kang Je- 
hosapat naghisgot sa “bukirong rehiyon sa Seir” 
(puli sa “Ammonim") ingong kauban sa kasundalo- 
hang Ammonhanon-Moabihanon. (2Cr 20:10, 22, 
23) Ang mga maghuhubad sa Septuagint nagga- 
mit sa samang Gregong pulong (Mi:nai'on) sa pag- 
hubad sa Hebreohanong termino sa 2 Cronicas 
20:1 sama sa ilang gihimo sa mga teksto nga nag- 
tumong sa mga Meunim, nga nagpakitang ilang 
nasabtan nga kini sila managsama ra.---Tan-awa 
ang MEUNIM. 

Apan sanglit dili tino kining butanga, ang pipila 
ka hubad, sama nianang kang Isaac Leeser ug ang 
Bag-ong Kalibotang Hubad, mipabor sa paggamit 
lamang sa katumbas nga espeling niini nga termi- 
no, sa ingon gipabilin ang mga pulong nga makap- 
lagan sa Masoretikong teksto. 


AMNESTIYA. Sa Ester 2:18 giasoy nga ang 
Persianhong monarko nga si Ahasuero, human 
maghimo kang Ester nga iyang rayna, naghimog 
usa ka dakong bangkete sa pagpasidungog kang 
Ester ug mihatag ug “amnestiya sa sakop nga 
mga distrito” sa iyang dominyo. Ang gigamit din- 
hi nga Hebreohanong pulong nga hana-chah' kas-a 
lamang makita diha sa Kasulatan. Kini gihubad sa 
lainlaing paagi ingong “pagpagawas” (LXX, KJ), 
“pagpahigawas sa buluhisan” (diha sa usa ka Tar- 
gum ug sa RS), “pahulay” (Vg), “pista opisyal” 
(AT): ug ang mga komentarista nag-ingon nga ang 
pagpagawas, o amnestiya, lagmit naglakip sa pag- 
pahigawas sa pagbayad ug tributo, pagpahigawas 
sa serbisyo militar, pagpagawas gikan sa bilanggo- 
an, o sa kombinasyon niini. Ang laing Hebreoha- 
nong pulong (shemit:tah) gigamit diha sa Kasula- 
tan aron ipaila ang pagpahigawas gikan sa utang o 
sa pagpahunong sa pagtrabaho.--Deu 15:1, 2, 9, 
31:10, tan-awa ang IGPAPAHULAY, TUIG NGA. 

Mahitungod sa pagpagawas sa mga binilanggo, 
mamatikdan nga sa panahon sa paghari ni Jerjes I, 
nga gituohang mao ang Ahasuero sa basahon ni 
Ester, nahitabo ang daghang pag-alsa. Usa ka ins- 
kripsiyon gikan sa Persepolis ang gipasidungog 
ngadto kang Jerjes nga nag-ingon: “Human ako 
mahimong hari, dihay (pipila) taliwala niini nga 
mga nasod .. . ang mirebelde (apan) gipukgo (sa 
lit.: gipatay) ko kini nga mga nasod, . . . ug gibalik 
ko kini (pag-usab) ngadto sa ilang (kanhing politi- 
kanhong) mga kahimtang.” (Ancient Near Kastern 
Texts, giedit ni J. B. Pritchard, 1974, p. 317) Sa wa- 
lay duhaduha dihay politikanhong mga binilanggo 
nga miresulta tungod sa pagpukgo sa mga pag- 
alsa, ug ang kasadya sa pagkahimong rayna si Es- 
ter lagmit maoy nahimong okasyon ni Ahasuero sa 
pagpapas sa mga sumbong batok sa maong mga 
tawo ug sa paghatag kanilag amnestiya o pagpaga- 
was. (Itandi ang Mat 27:15.) Ang tukmang kinaiya- 
han sa amnestiya, hinunoa, nagpabiling wala ma- 
tino. 


AMNON 
TON]. 

1. Panganayng anak nga lalaki ni David pinaagi 
kang Ahinoam nga Jezreelinhon, natawo sa Heb- 
TON.---2Sa 3:2, 1Cr 3:1. 

Si Amnon naibog pag-ayo sa matahom nga si 
Tamar, ang igsoong babaye ni Absalom, nga tu- 
ngod niana siya nagmasakiton tungod sa gugma. 
Sa pagsunod sa tambag ni Jehonadab nga iyang 
ig-agaw, si Amnon nagpasakitsakit ug nag-aghat 
kang Haring David nga ipadala si Tamar ngadto sa 
kaugalingong puloy-anan ni Amnon aron magluto 
ug “tinapay sa paghupay” diha sa iyang atubangan. 
Dayon iyang gipahimuslan ang higayon sa pag- 
among-among sa iyang igsoon sa amahan bisan pa 
sa pagpakiluoy ug pagpangatarongan ni Tamar ka- 
niya. Ang iyang gibuhat nagpakita kon unsa ka 
grabe ang sangpotan sa hakog nga erotikong gug- 
ma, kay sa dihang natagbaw na ang iyang kaibog, 
giabog ni Amnon si Tamar ngadto sa dalan ingong 
usa nga makaluod alang kaniya, kansang presensi- 
ya tino nga nagpabati kaniya nga mahugaw.---2Sa 
13:1-19. 

Tungod sa iyang gibuhat, ang pursoso nga igso- 
ong lalaki ni Tamar nga si Absalom naghambin ug 
pagdumot kang Amnon, ug duha ka tuig sa ulahi, 
sa usa ka kapistahan sa pag-alot sa karnero, gipa- 
patay ni Absalom sa iyang mga sulugoon si Am- 
non sa dihang siya 'nagmalipayon na tungod sa 
bino.’ (2Sa 13:20-29) Sanglit si Amnon, ingong pa- 
nganayng anak nga lalaki ni David, mao ang dayag 
nga manununod sa trono, mahimong hunahunaon 
usab nga ang iyang kamatayon tinguhaon ni Ab- 
salom aron mas mahiduol kaniya ang posibilidad 

nga mabatonan ang pagkahari. Pinaagi niini nga 
panghitabo, ang tagna ni Natan human makahi- 
mog daotang paggawi si David sa asawa ni Urias 
nagsugod pagkatuman.--2Sa 12:10, tan-awa ang 
ABSALOM. 

2. Ang una sa listahan sa upat ka anak nga la- 
laki ni Shimon, sa tribo ni Juda.-- 1Cr 4:1, 20. 


AMOK [Lawom: Dili Masabtan]. Usa ka pangu- 
nang saserdote nga mibalik kauban ni Zorobabel 
gikan sa pagkadestiyero sa Babilonya. (Neh 12:1, 7) 
Ang iyang banay gihawasan sa iyang anak nga la- 
laking si Eber sa panahon ni Joiakim.--Neh 12: 
12, 20. 


AMON. 
[1-3: Kasaligan, Matinumanon, Malungtaron] 

1. Usa ka pangulo sa siyudad sa Samaria sa di- 
hang nagmando (mga 940-920 W.K.P.) si Ahab 
nga hari sa Israel. Gitugyan kaniya si manalag- 
nang Micaias samtang si Ahab nakiggubat sa Ra- 
mot-gilead.-- 1Ha 22:10, 26, 2Cr 18:25. 

2. Usa ka hari sa Juda (661-660 W.K.P.) ug 
anak sa daotan nga si Haring Manases. Siya mi- 
sugod sa pagmando sa edad nga 22 ug misu- 
nod sa idolatrosong dalan sa iyang amahan sa 
unang katuigan niini. Walay duhaduha nga ang 
daotang mga kahimtang nga gihubit sa Sofonias 
1:4, 3:2-4 nagakaugmad niining panahona. Human 
sa duha ka tuig nga paglingkod sa trono, siya gipa- 
tay sa iyang kaugalingong mga alagad. “Ang ka- 
tawhan sa yuta [am ha-arets]” nagpatay sa mga 
nagkunsabo, nagpalingkod sa iyang anak nga lala- 
ki nga si Josias diha sa trono, ug naglubong kang 
Amon didto “sa tanaman ni Uza.” (2Ha 21:19-26, 
2Cr 33:20-25) Ang talaan sa kagikan ni Jesus nag- 
lakip sa iyang ngalan.---Mat 1:10. 

3. Ang ulo sa banay sa pipila ka nahibalik nga 
mga destiyero nga gilakip taliwala sa “mga anak sa 
mga alagad ni Solomon.” (Neh 7:57-59) Siya gita- 
wag nga “Ami” sa Esdras 2:57. 

4. Usa ka lokal nga diyos sa Thebes, o No- 
Amon, kinsa nahimong “hari sa mga diyos” nga gi- 
nganlag Amon-Ra ug kansang hataas nga saser- 
dote nahimong pangulo sa tanang saserdote sa 
Ehipto. Si Amon kasagarang gilarawan ingong usa 
ka tawo nga nagsul-ob ug korona nga may duha ka 
taas nga magkabuyon nga mga balhibo sa lang- 
gam o ingong usa ka tawo nga may ulo sa laking 
karnero o ingong laking karnero. Sama sa daghang 
bathala sa Ehipto, siya sagad gipakita nga nagku- 
pot sa crux ansata, ang “ilhanan sa kinabuhi.” Si 
Amon, ang iyang asawang si Mut, ug si Khonsu 
(ang iyang sinagop nga anak nga lalaki) maoy nag- 
langkob sa triad sa Thebes. 

Ang usa ka dakong bahin sa mga inagaw sa gu- 
bat sa Ehipto gibutang sa tipiganan sa bahandi ni 

Amon, kansang mga saserdote nahimong gamha- 
nan kaayo ug adunahan. Diha sa iyang sinulat nga 
A History of Egypt (1902, Tomo V, pp. 205-217), si 
E. A. W. Budge naghisgot nga ang mga saserdote 
lagmit nagdasig gayod sa pagpakiggubat alang 
sa ilang kaugalingong kaayohan. Sa ngadtongadto 
ang hataas nga mga saserdote ni Amon, kansang 
katungdanan mahimong mapanunod, nagbaton ug 
mas labaw pang gahom kay sa mga paraon. Ang 
usa kanila, si Herihor, mipuli sa kataposan sa mga 
Ramses diha sa trono. Sumala sa History of Egypt 
ni J. H. Breasted, ubos sa pagmando ni Hrihor (He- 
rihor) “ang bisan unsang pangandoyon sa Hataas 
nga Saserdote sa legal nga paagi mahimong tugo- 
tan pinaagig linaing orakulo sa diyos [si Amon] 
sa bisan unsang panahon, ug pinaagig paghikay 
daan, ang imahen sa kulto nga sa atubangan niini 
ang Hataas nga Saserdote nagpahibalo sa iyang 
mga tinguha kanunayng mohatag ug paborableng 
pagsanong .. . Ang malipatlipatong pagmaniobra 
sa mga saserdote, nga nagmando nga walay bug- 
os nga pagtagad sa balaod ug sa hustisya, nakapa- 
arang sa Hataas nga Saserdote sa pagtakoban nga 
gitugotan sa diyos ang tanan nga buot niyang ma- 
hitabo.”-- 1937, p. 523. 

Daghang kalisdanan ang midangat sa Thebes ug 
sa diyos niini nga si Amon. Duha niini ang gihisgo- 
tan sa Kasulatan. Sa ikapitong siglo W.K.P., ang 
mananakop nga mga Asiryanhon ubos sa pag- 
pangulo ni Ashurbanipal nagpayhag sa Thebes, 
nga nag-agaw sa tanang bahandi niini. Ang ma- 
nalagnang si Nahum naghisgot niining hitaboa, 
nga naggamit niini ingong panig-ingnan sa uma- 
abot nga kalaglagan sa Nineve. (Nah 3:8) Ang 
Thebes nakabangon ug gamay gikan sa kaalaotan 
nga gipahamtang kaniya sa Asirya ug nakaangkon 
pag-usab ug kauswagan, apan bisan pa niana kini 
maoy daklit lamang. Gipaila ni Jeremias nga ang 
paghukom ni Jehova maoy batok sa Ehipto ug sa 
mga diyos niini, lakip ang Thebes ug ang diyos ni- 
ini nga si Amon. Igatugyan ang Ehipto ngadto sa 
kamot ni Nabucodonosor nga magdalag kaulawan 
niini ug sa mga diyos niini ilabina kang Amon nga 
taga-No (Thebes).---Jer 46:25, 26: tan-awa ang No, 
NO-AMON. 


AMORIHANON. Ang “Amorihanon” makita 
lakip sa talaan sa mga anak nga lalaki ni Canaan, 
apan sa ubang mga teksto kining terminoha, nga 
kanunayng singular diha sa Hebreohanong teksto, 
sa linangkob gigamit alang sa Canaanhong tribo 
nga naggikan sa orihinal nga Amorihanon. Busa, 
sila maoy usa ka Hamitikanhong rasa.--Gen 10: 
6, 15, 16: 1Cr 1:13, 14. 

Sa panahon ni Abraham, ang hari sa Elam duyog 
sa laing tulo ka magkaabin nga hari misulong sa H 

sa Canaan ug nagpildi sa ubang mga Amorihanon 
nga nagpuyo sa Hazazon-tamar, nga gituohang 
nahimutang sa HK sa Patayng Dagat. Tulo ka 
Amorihanong lalaki nga nagpuyo duol o sulod sa 
Hebron maoy “mga kaabin ni Abram” nianang pa- 
nahona ug tungod niana mitabang kaniya sa pag- 
gukod ug pagpildi sa misulong nga mga hari, sa 
ingon nagluwas sa iyang pag-umangkong lalaki 
nga si Lot. (Gen 14) Bisan pa niana, human niadto 
gipahibalo sa Diyos si Abraham nga sa dihang 
ang kasaypanan sa mga Amorihanon sa kataposan 
“mabug-os,” ang mga kaliwat ni Abraham mobalik 
sa Canaan gikan sa usa ka langyaw nga yuta ug 
manag-iya sa yuta sa mga Amorihanon.---Gen 
15:13-21. 

Sa hapit nang mamatay si Jacob didto sa Ehipto, 
kini nga patriarka misaad kang Jose: “Ako magha- 
tag kanimo ug usa ka bahin nga yuta nga labaw 
kay sa imong mga igsoong lalaki, nga akong giku- 
ha gikan sa kamot sa mga Amorihanon pinaagi sa 
akong espada ug pinaagi sa akong pana.” (Gen 
48:22) Sanglit ang pulong nga gihubad nga “bahin” 
niini nga teksto maoy shekhem” sa Hebreohanon, 
ang pipila nagtuo nga ang gitumong dinhi ni Jacob 
mao ang luna sa yuta nga iyang napalit duol sa Se- 
kem (Heb., Shekhem'). (Gen 33:18, 19) Apan, ang 
pagpalit maoy usa ka makigdaiton nga transaksi- 
yon ug walay rekord nga nakiggubat si Jacob may- 
labot sa maong yuta. Bisan tuod nga sa ulahi ang 
mga anak nga lalaki ni Jacob mihimog mapintas 
nga pag-atake sa mga tawo sa Sekem, si Jacob 
nanghunaw sa responsibilidad sa maong buhat ni- 
adtong panahona (Gen 34:30): ug sa hapit na si- 
yang mamatay iyang gitunglo ang kasuko ni Si- 
meon ug Levi nga maoy nakaingon sa maong 
pag-atake. (Gen 49:5-7) Busa, daw mas makataro- 
nganon ang pagsabot sa saad ni Jacob ingong ma- 
tagnaong pulong nga diha niana iyang nakita pi- 
naagi sa pagtuo ang umaabot nga pagsakop sa 
Canaan nga maorag kini natuman na, nga si Jacob 
daw mao mismo ang “nagkuha sa yuta sa mga 
Amorihanon'” pinaagi sa espada ug pana sa iyang 
mga kaliwat. 

Usa ka Pangunang Tribo sa Canaan. Giisip 
sa pipila ka komentarista nga ang terminong “mga 
Amorihanon” nga gigamit diha sa Genesis 15:16 ug 
48:22 naghawas sa mga katawhan sa Canaan sa ki- 
natibuk-an. Mopatim-aw nga ang mga Amoriha- 
non mao ang inila o pangunang tribo sa Canaan sa 
panahon sa Pagpanggula sa mga Israelinhon gikan 
sa Ehipto. (Itandi ang Deu 1:6-8, 19-21, 27: Jos 24: 
15, 18; Huk 6:10.) Kon ingon niini ang kahimtang, 
nan usahay ang ubang mas ubos ug nalangkit 
nga mga tribo pagahisgotan ginamit ang ngalan 
sa pangunang tribo sa mga Amorihanon. Busa, 
ang asoy sa Numeros 14:44, 45 nag-ingon nga 

“ang mga Amalekanhon” ug “ang mga Canaanhon” 
nagpahamtang sa mga Israelinhon sa ilang unang 
militaryong kapildihan, samtang ang asoy ni Moi- 
ses sa maong hitabo sa Deuteronomio kapitulo 1 
nag-ingon lamang nga “ang mga Amorihanon” 
nagpahamtang sa kapildihan. (Deu 1:44) Mao man 
usab, ang Jerusalem gikaingon nga gimandoan sa 
usa ka Amorihanon nga hari diha sa Josue 10:5 
(itandi ang Eze 16:3, 45) apan gipakita sa ubang 
teksto nga kini gipuy-an sa mga Jebusihanon. (Jos 
15:8, 63; Huk 1:21, itandi usab ang kaso bahin sa 
Gabaon sa Jos 9:7 ug 2Sa 21:2.) Sa susamang paa- 
gi, ang ngalan sa usa ka tribo sa nasod sa Israel, 
ang Juda, sa ngadtongadto gipadapat alang sa ta- 
nang Israelinhon pinaagi sa ngalan nga “Hudiyo.” 

Bisan pa niana, ang mga Amorihanon gitala 
usab nga bulag taliwala sa independenteng mga 
tribo sa Canaan. (Ex 3:8: 23:23, 24; 34:11-15) Sila 
naglangkob sa usa sa “pito ka nasod nga mas dag- 
hag-molupyo ug mas gamhanan” kay sa Israel, 
ang tanan gitugyan sa kalaglagan, nga kaniya ang 
Israel dili mohimo ug pakigsaad, dili makig-alyan- 
sa sa kaminyoon, ni makig-ambit sa bakak nga 
pagsimba.---Deu 7:1-4. 


AMORIHANON 


Ang 12 ka espiya nga gipadala ni Moises ngadto 
sa Canaan nakakita sa bukirong rehiyon nga gioku- 
pahan sa mga Amorihanon, Hitihanon, ug mga Je- 
busihanon, samtang ang mga Amalekanhon nag- 
puyo sa Negeb, ug ang mga Canaanhon nagpuyo 
sa daplin sa dagat ug sa daplin sa Jordan. (Num 13: 
1, 2, 29) Sama sa miagi sa panahon ni Abraham, 
ang mga Amorihanon nagpuyo gihapon sa Hebron 
maingon man sa ubang mga siyudad sa kabukiran 
sa K sa Jordan. (Jos 10:5) Apan sa panahon sa Pag- 
panggula sa Israel, ilang gisulong ang Moabihanon 
ug Ammonhanong teritoryo sa S sa Jordan ug gi- 
panag-iya ang rehiyon gikan sa bul-oganang wa- 
log sa Arnon sa H (human niadto ang utlanan sa 
Moab), hangtod sa bul-oganang walog sa Jabok sa 
A (ang utlanan sa Ammon). (Num 21:13, 24, 26, 
Jos 12:2, Huk 11:22) Mao kini ang gingharian sa 
Amorihanon nga si Haring Sihon, nga gihubit ni 
Josephus nga Hudiyong historyador ingong “usa ka 
rehiyon nga nahimutang sa taliwala sa tulo ka suba 
[ang Jordan, ang Arnon, ug ang Jabok], nga nag- 
himo niini nga samag usa ka pulo.” (Jewish Antiq- 
uities, IV, 95 [v, 2]) Dugang pa, sa A sa gingharian 
ni Sihon, dihay lain pang gingharian sa mga Amo- 
rihanon nga nasentro sa Basan ilalom ni Haring 
Og. Ang habagatang utlanan sa iyang gingharian 
daw kasikbit sa mga teritoryo ni Sihon ug sa mga 
Ammonhanon, sa ingon nakaabot gikan sa Jabok 
sa H hangtod sa Bukid sa Hermon sa A.---Deu 3: 
1, 8. 

Gisakop sa Israel. Sa nagkaduol na sa Yu- 
tang Saad ug tungod sa mga sugo sa Diyos nga dili 
molapas sa mga teritoryo sa Moab ug Ammon 
(Deu 2:9, 37), ang mga Israelinhon mihangyo kang 
Haring Sihon nga sila tugotan nga moagi sa iyang 
kaulohang siyudad, ang Hesbon, nga naghatag ug 
hugot nga mga pasalig: “Paagia ako sa imong yuta. 
Dili kami motipas ngadto sa uma o sa kaparasan. 
Dili kami moinom ug tubig sa bisan unsang ata- 
bay. Kami magalakaw sa dalan sa hari hangtod 
nga makaagi kami sa imong teritoryo.” Apan, gia- 
take ni Sihon ang Israel pinaagi sa iyang hiniusang 
puwersa ug dihadiha napildi duol sa Hesbon, didto 
sa Jahaz, ug ang iyang tibuok nga teritoryo napa- 
nag-iya sa Israel. (Num 21:21-32; Deu 2:24-36, 
tan-awa ang SIHON.) Sa dihang gisulong sa Israel 
ang kasikbit nga teritoryo ni Haring Og, ilang gipil- 
di kining Amorihanong magmamando ug giilog 
ang 60 ka kinutaang mga siyudad niini. (Num 
21:33-35; Deu 3:1-7; tan-awa ang OG.) Ang pagpu- 
kan sa Israel niining gamhanan nga Amorihanong 
mga gingharian nakahatag ug hilabihang kalisang 
ngadto sa Moab (Num 22:2-4) ug usab sa katawhan 
sa Canaan, sumala sa gipakita sa mga pulong ni 
Rahab ngadto sa Israelinhong mga espiya. (Deu 2: 
24, 25: Jos 2:9-11) Ang teritoryo sa duha ka napil- 

ding Amorihanon nga mga hari nahimo na karon 
nga panulondon sa mga tribo ni Ruben ug Gad ug 
sa katunga sa tribo ni Manases.--Num 32:31-33, 
39, Deu 3:8-13. 

Bahin sa mga Amorihanon sa K sa Jordan, “ang 
ilang mga kasingkasing nangatunaw” sa pagkadu- 
ngog sa milagrosong pagtabok sa mga Israelinhon 
sa Jordan. Kini nga milagro, duyog sa malaglagon 
nga pagpangdaog nga naangkon na sa Israel, ti- 
ngali sa bahin mopatin-aw kon nganong ang mga 
Amorihanon wala moatake sa kampo sa Israel sa 
misunod nga yugto sa dihang gituli ang Israelin- 
hong mga lalaki o samtang gisaulog ang Paskuwa. 
(Jos 5:1, 2, 8, 10) Apan, human sa pagkalaglag sa 
Jerico ug Ai, naporma ang usa ka dakong panag- 
alyansa sa mga tribo sa Canaan aron maghiusa sa 
pagpakig-away sa Israel. (Jos 9:1, 2) Sa dihang ang 
Hivihanong mga tawo sa Gabaon mipalabi sa pag- 
pakigdait sa Israel, sila giatake gilayon sa “lima ka 
hari sa mga Amorihanon” ug nakalingkawas la- 
mang sa kalaglagan tungod sa tibuok gabiing pag- 
martsa sa kasundalohan ni Josue ug sa milagro- 
song pagpangilabot ni Jehova.---Jos 10:1-27, 11:19. 

Human niini nga gubat ug sa misunod nga pag- 
pakiggubat ni Josue sa tibuok nga nasod, ang ga- 
hom sa mga Amorihanon sa H sa Palestina dayag 
nga napukan. Bisan pa niana, ang mga Amoriha- 
non sa amihanang mga rehiyon nakig-alyansa sa 
ubang mga tribo nga nakiggubat sa Israel didto 
“sa katubigan sa Merom.” Kay nakaagom ug da- 
kong kapildihan, wala na hisgoti pag-usab ang mga 
Amorihanon nga usa ka dakong kapeligrohan sa Is- 
rael. (Jos 11:1-9) Dihay nahibilin, apan ang ilang 
teritoryo nakunhoran pag-ayo, ug sa ngadtongad- 
to sila nailalom sa pinugos nga pagtrabaho ubos sa 
Israelinhong pagmando. (Jos 13:4, Huk 1:34-36) 
Ang Amorihanong mga babaye gipangasawa sa 
mga Israelinhon, nga miresulta sa apostasya (Huk 
3:5, 6), ug ang mga Amorihanon daw sa katibuk- 
an nagpadayon sa pagmugnag kasamok sulod sa 
taudtaod nga panahon, kay gihisgotan man nga sa 
adlaw ni Samuel, human makaagom ug grabeng 
kapildihan ang mga Filistehanon, “dihay pakigdait 
tali sa Israel ug sa mga Amorihanon.” (1Sa 7:14) 
Ang mga Amorihanon gilakip na usab niadtong 
nailalom sa pinugos nga trabaho panahon sa pag- 
hari ni Solomon. (1Ha 9:20, 21) Ang ilang idolatri- 
ya ug pagkadaotan, nga dayag nga maoy ilhanan 
sa tanang Canaanhon, nahimong usa ka panul- 
tihon. (1Ha 21:26, 2Ha 21:11) Ang pagkuha ug 
Amorihanong mga asawa usa gihapon ka dakong 
problema taliwala sa namalik nga mga Israelinhon 
human sa pagkadestiyero sa Babilonya. (Esd 9:1, 2) 
Apan sa kataposan, ang Amorihanong katawhan 
nga kanhi mao ang labing inila sa tibuok Canaan 
nahanaw sa bug-os, sama sa usa ka taas, nagbun- 

taog nga kahoy nga nawad-an sa iyang mga bunga 
ug ang iyang mga gamot nangadaot.---Am 2:9, 10. 

Ang “Amurru.” Kanunayng gilangkit sa se- 
kular nga mga historyador ang mga Amoriha- 
non sa Bibliya ngadto sa katawhan nga gitawag 
ug Amurru diha sa unang Akadianhon (Asiro- 
Babilonyanhon) nga mga teksto nga cuneiform. 
Ang Amurru gilarawan nga misulong sa Meso- 
potamia sa sayong bahin sa ikaduhang milenyo 
W.K.P. ug nga nakahupot ug usa ka gingharian 
sa Babilonya sulod sa ubay-ubayng kasiglohan. Si 
Hammurabi, ang nabantog nga maghahatag-bala- 
od nianang panahona, sagad gihisgotan nga “Amo- 
rihanon” ug kagikan. 

Hinuon, ang ebidensiya mahitungod sa Amurru 
daw wala magpaluyo sa malig-ong mga konklus- 
yon nga sila gayod mao ang mga Amorihanon diha 
sa Bibliya. Ang Amurru diha sa karaang mga teks- 
to nga cuneiform sa paninugdan nagkahulogang 
“kasadpan” nga nagtumong sa rehiyon sa K sa Me- 
sopotamia. Si A. H. Sayce, diha sa The Internation- 
al Standard Bible Encyclopedia, miingon nga ang 
ngalang Amurru maoy “usa lamang ka geograpi- 
kanhong ilhanan bahin sa ilang direktang mga ka- 
gikan, gikan sa nahimutangan sa Mesopotamia, ug 
walay gihatag nga impormasyon bahin sa ilang et- 
nikong kagikan o sa ilang tinuod nga ngalan.” (Gi- 
edit ni G. W. Bromiley, 1979, Tomo 1, p. 113) Bisan 
tuod ang Mari, usa ka karaang siyudad sa Euprates 
sa amihanang Mesopotamia, gitawag sa moder- 
nong sekular nga mga historyador ingong sentro 
sa kauswagan sa Amurru ngadto sa Mesopotamia, 
ang libolibong mga papan nga nadiskobrehan did- 
to halos tanan maoy Semitikanhong Akadianhon 
(Asiro-Babilonyanhon) nga pinulongan, lakip ang 
pipila ka ngalan nga may kagikan nga Semitikan- 
hon sa Kasadpan. Apan sumala sa namatikdan, 
ang mga Amorihanon sa Bibliya maoy Hamitikan- 
hon, dili Semitikanhon, ug bisan tuod nga po- 
sibleng gisagop sa pipila ka sanga niini ang usa 
ka Semitikanhong pinulongan, posible usab nga 
ang unang Amurru maoy “mga kasadpanhon" nga 
naggikan sa Semitikanhong katawhan nga nagpu- 
yo dapit sa K sa Babilonya. Si Propesor John Bright 
diha sa A History of Israel (1981, p. 49) nag-ingon: 
“Sulod sa pipila ka siglo [sa ulahing bahin sa ikatu- 
long milenyo ug sa sayong bahin sa ikaduhang mi- 
lenyo W.K.P.] ang katawhan sa amihanan-kasad- 
pang Mesopotamia ug sa amihanang Sirya gitawag 
diha sa mga teksto nga cuneiform ingong Amurru, 
nga mao, ‘mga Kasadpanhon.'” Lagmit nga kini na- 
himong kasagarang termino nga gigamit alang sa 
mga nagsuliti sa lainlaing diyalekto nga Amihanan- 
kasadpang Semitikanhon nga makaplagan sa ma- 
ong dapit nga lakip gayod niadtong mga kaliwat 
nga sa ulahi maoy gigikanan sa mga Hebreohanon 
ug mga Arameanhon.” 


AMOS 


AMOS [Usa ka Luwan: Nagdala ug Luwan]. 

1. Usa ka manalagna ni Jehova ug magsusulat 
sa basahon nga nagdala sa iyang ngalan, kinsa na- 
buhi sa ikasiyam nga siglo W.K.P. (Tan-awa ang 
Amos, BASAHON NI.) Hinunoa, siya wala ipanganak 
ingong anak sa usa ka manalagna, ni siya usa sa 
“mga anak sa mga manalagna.”--1Ha 20:35, 2Ha 
2:3, 4:1, Am 7:14. 

Ang iyang puloy-anan mao ang lungsod sa Te- 
koa, mga 16 km (10 mi) sa H sa Jerusalem, nga 
may gihabogong mga 820 m (2,700 p). Dapit sa S 
ug palugsong paingon sa Patayng Dagat, nga nahi- 
mutang mga 1,200 m (4,000 p) sa ubos, mao ang 
awaaw nga kamingawan sa Juda, diin sa sayong 
bahin sa iyang kinabuhi ang manalagna nagtraba- 
ho ingong ubos nga tigbuhig karnero. (Am 1:1) 
Ang Hebreohanong pulong nga nogedhim' nga gi- 
hubad dinhi ingong “mga tigbuhig karnero” makap- 
lagan sa usa lamang ka laing teksto sa Bibliya (2Ha 
3:4) ug nalangkit sa naggad, ang Arabikong pulong 
alang sa usa ka talagsaong matang sa karnero nga 
dili kaayo madanihon apan gipabilhan pag-ayo tu- 
ngod sa balhibo niini. Diha nianang awaaw nga da- 
pit si Amos nagtrabaho usab sa popanahon ingong 
ubos nga tigtudyok sa mga igos sa sikomoro, usa ka 
matang sa prutas nga giisip nga pagkaon lamang 
sa mga kabos. Ginahimo ang pagtudyok ug pagtus- 
lok sa mga igos aron daling mahinog ug mas mo- 
dako ug motam-is ang bunga.--Am 7:14: tan-awa 
ang SIKOMORO. 

Sama sa magbalantayng si David kinsa gitawag 
sa Diyos alang sa publikong pag-alagad, sa ingon 
usab “[si Amos] gikuha ni Jehova gikan sa pagka- 
magbalantay sa panon sa mga hayop” ug gihimong 
usa ka manalagna.--Am 7:15. 

Gikan sa pag-inusara sa kamingawan sa habaga- 
tan, si Amos gipadala ngadto sa idolatrosong napu- 
lo-ka-tribong gingharian sa amihanan nga ang ka- 
ulohan niini mao ang Samaria. 

Si Amos nagsugod sa iyang buluhaton ingong 
usa ka manalagna duha ka tuig una pa ang dakong 
linog nga nahitabo panahon sa paghari ni Uzzias 
nga hari sa Juda. Sa samang panahon si Jero- 
boam II nga anak nga lalaki ni Joas mao ang hari sa 
Israel. (Am 1:1) Busa, gituohang nanagna si Amos 
sulod sa yugtong 26 ka tuig sukad sa 829 hangtod 
sa mga 804 W.K.P., sa dihang ang paghari niining 
duha ka hari sa Juda ug Israel nag-abot. Ang da- 
kong linog nga nahitabo duha ka tuig human itud- 
lo si Amos ingong manalagna grabe kaayo sanglit 
halos 300 ka tuig sa ulahi si Zacarias espesipikong 
naghisgot niana.---Zac 14:5. 

Kon unsa kadugay nga nag-alagad si Amos 
ingong manalagna sa amihanang gingharian dili 
matino. Si Amazias, ang daotang saserdote nga 


AMOS, BASAHON NI 


magsisimba sa nating baka sa relihiyon sa estado 
nga nasentro sa Bethel, misulay sa pagpalayas 
kang Amos gikan sa nasod tungod kay siya usa ka 
hulga sa seguridad sa estado. (Am 7:10-13) Wala 
ipadayag kon si Amazias nagmalamposon ba niini. 
Bisan unsa pa ang kahimtang, sa dihang natapos 
ang buluhatong pagpanagna ni Amos sa Israel, 
lagmit siya mipauli sa iyang lumad nga tribonhong 
teritoryo sa Juda. Si Jerome ug Eusebius nagtaho 
nga sa ilang panahon ang lubnganan sa manalag- 
na nahimutang sa Tekoa. Mopatim-aw usab nga 
human mopauli sa Juda gisulat ni Amos ang tagna 
nga sa primero gipahayag nga binaba. Siya sagad 
nga gitawag nga usa sa 12 ka “gagmay” nga mga 
manalagna (ang iyang basahon gitala nga ika-3 ta- 
liwala sa 12), bisan pa niana, ang mensahe nga 
iyang gipahayag dili gayod gamay ug kahulogan. 

2. Usa sa mga katigulangan ni Jesus, ang ikawa- 
lo nga kaliwatan una pa kang Maria.---Luc 3:25. 


AMOS, BASAHON NI. Ang tagna niining 
Hebreohanong basahon sa Bibliya pangunang gitu- 
mong ngadto sa amihanang gingharian sa Israel. 
Dayag nga una kining gipahayag sa panahon sa 
mga paghari ni Jeroboam II nga hari sa Israel ug ni 

Uzzias nga hari sa Juda, kansang mga yugto sa 
paghari nag-abot tali sa 829 ug sa mga 804 W.K.P. 
(Am 1:1) Kini gisulat sa mga 804 W.K.P., lagmit 
human makabalik ang manalagna ngadto sa Juda. 
Alang sa mga detalye labot sa manalagna mismo, 
tan-awa ang Amos Num. 1. 

Ang pagkatinuod niini nga basahon, o ang katu- 
ngod niini nga mahilakip sa Bibliya, wala gayod ku- 
westiyona. Sukad pa sa unang mga panahon, kini 
gidawat na sa mga Hudiyo ug makita sa kinau- 
nahan nga Kristohanong mga katalogo. Si Justin 
Martyr sa ikaduhang siglo K.P. nagkutlo gikan sa 
Amos diha sa iyang Dialogue With Trypho, a Jew 
(kap XXII). Ang basahon mismo bug-os nga nahiu- 
yon sa ubang bahin sa Bibliya, ingon sa gipakita sa 
daghang paghisgot sa magsusulat bahin sa kasay- 
sayan sa Bibliya ug sa mga balaod ni Moises. (Am 
1:11; 2:8-10, 4:11, 5:22, 25; 8:5) Ang mga Kristoha- 
non sa unang siglo midawat sa mga sinulat ni 
Amos ingong inspiradong Kasulatan. Pananglitan, 
ang martir nga si Esteban (Buh 7:42, 43; Am 5:25- 
27) ug si Santiago nga igsoon ni Jesus sa inahan 
(Buh 15:13-19, Am 9:11, 12) nagtala sa katumanan 
sa pipila ka tagna. 


MGA PANGUNANG PUNTO SA AMOS 


Tagna nga gitumong ilabina sa Israel, ang amihanang napulo- 
ka-tribo nga gingharian, nga may mga sentro sa pagsimba sa 
nating baka didto sa Dan ug sa Bethel 

Gisulat sa mga 804 W.K.P., samtang si Jeroboam Il mao ang 
hari sa Israel 


Ang pagpahamtang sa paghukom ni Jehova maoy 
tino dili lamang batok sa naglibot nga mga nasod 
kondili ilabina batok sa Israel (1:1-2:16) 

Sa Sirya, Filistia, ug Tiro tungod sa mabangis nga pagtra- 
tar niini batok sa Israel 

Sa Edom (iglabot pinaagi kang Esau) ug Ammon (iglabot 
pinaagi kang Lot) tungod sa pagdumot ug pagdaogdaog 
nila sa ilang igsoon nga mga Israelinhon, sa Moab tungod 
sa pagsunog sa mga bukog sa hari sa Edom aron mahi- 
mong apog 

Sa Juda tungod sa pagsalikway sa balaod ni Jehova 


Sa Israel tungod sa pagpanglupig sa mga kabos, tungod sa 
imoralidad, tungod usab sa dili pagtahod sa mga mana- 
lagna ug sa mga Nazareo nga gipatindog sa Diyos: dili 
sila makaikyas gikan sa silot sa Diyos 

Ang mensahe ni Jehova sa paghukom batok sa Isra- 
el (3:1-6:14) 

Ang Israel linaing gipaboran sa Diyos: tungod niini kini ila- 
binang may tulubagon 

Sa dihang si Jehova nagbutyag sa iyang katuyoan ngadto 
sa iyang mga alagad, sila nagapanagna, busa si Amos 
nagpasidaan nga si Jehova makighusay tungod sa bakak 
nga relihiyosong mga buhat didto sa Bethel ug sa pang- 


limbong nga gibuhat sa mga mahigugmaon sa kaluhoan 
didto sa Samaria 


Ang Israel wala mobalik kang Jehova bisan pa sa mga silot 
nga gipahamtang na, karon gipasidan-an, “Pangandam sa 
pag-atubang sa imong Diyos” 

Bisan tuod nagpasidaan sa mga kaalaotan nga moabot, 
si Jehova nag-awhag: “Pangitaa ako, ug kamo mabuhi,” 
“Dumti ang daotan, ug higugmaa ang maayo” 

Ang mga panan-awon ug mga tagna nagpakita nga 
haduol na ang kataposan sa Israel (7:1--8:14) 

Ang panan-awon sa pagkaawaaw pinaagi sa mga dulon, 
ang manalagna nangaliya 

Ang panan-awon sa malaglagong kalayo, si Amos nangaliya 
pag-usab 

Si Jehova may usa ka tunton aron sa pagsusi sa Israel, 
wala nay dugang pagpasaylo sa Israel 


Ang saserdote sa Bethel nagbaod kang Amos nga mohu- 
nong sa pagpanagna didto: si Amos nagtagna ug katalag- 
man alang kaniya 

Ang bukag sa daling madunot nga prutas sa ting-init nag- 
pasabot nga haduol na ang kataposan sa Israel 

Kagutmanan sa pagpatalinghog sa mga pulong ni Jehova 

Ang silot ug pagpasig-uli (9:1-15) 

Walay dapit nga ilang maadtoan aron makaikyas: walay da- 
pit nga dili maabot sa Soberanong Ginoong Jehova 

Ang balongbalong (harianong balay) ni David tukoron pag- 
usab: ang natigom pag-usab nga mga binihag makapahi- 
mulos sa walay kataposang kasegurohan 

Ang ubang makasaysayanhong mga hitabo nag- 
kompirmar usab sa pagkamatinud-anon sa mana- 
lagna. Natala sa kasaysayan nga ang tanang nasod 
nga gitunglo ni Amos gilamoy sa kalayo sa kalag- 
lagan sa dihang miabot ang gitakdang panahon. 
Ang mismong kinutaan pag-ayo nga siyudad sa 
Samaria nalikosan ug nailog niadtong 740 W.K.P. 
ug gidestiyero sa Asiryanhong kasundalohan ang 
mga molupyo “saylo pa sa Damasco" ingon sa gi- 
tagna ni Amos. (Am 5:27, 2Ha 17:5, 6) Ang Juda sa 
habagatan sa susama nakadawat sa nahiangay nga 
silot sa dihang gilaglag kini niadtong 607 W.K.P. 
(Am 2:5) Ug sumala gayod sa gipamulong ni Jeho- 
va pinaagi kang Amos, ang nabihag nga mga kali- 
wat sa Israel ug Juda namalik niadtong 537 W.K.P. 
aron tukoron pag-usab ang ilang yutang natawhan. 
--Am 9:14: Esd 3:1. 

Ang Biblikanhong arkeolohiya nagpamatuod 
usab nga si Amos maoy usa ka matinud-anong his- 
toryador sa iyang panahon, kay sa dihang gihubit 
ang mapagawalong kaluhoan sa mga adunahan, 
siya naghisgot sa ilang “mga balay nga garing” ug 
“mga higdaanan nga garing.” (Am 3:15: 6:4) Nag- 
komento bahin sa pipila niini nga mga kaplag, si 
Jack Finegan miingon: “Makaiikag kaayo nga dag- 
hang garing ang nakaplagan sa pagpangubkob did- 
to sa Samaria. Kini sagad pormag mga plake o gag- 
mayng mga tabla nga linilok ug gituohan nga 
kanhi gipatapot diha sa mga muwebles ug gihaklap 
diha sa bungbong.”--Light From the Ancient Past, 
1959, pp. 187, 188. 

Ang espiritu ni Jehova nagtukmod kang Amos sa 
paggamit ug yano, direkta, mahulagwayon nga 
mga pulong diha sa dungganong paagi nga haom 
sa usa ka manalagna sa Diyos. Ang yanong mga 
pulong, kusganong mga pulong, mga pulong nga 
punog kahulogan, gipili aron ang mga dato ug ang 
mga kabos makasabot sa diwa sa iyang gipamu- 
long. Siya migamit ug nagkalainlaing mga ilustras- 
yon, ang pipila banikanhon, aron hatagan ug kina- 
buhi ug puwersa ang iyang mensahe. (Am 2:13, 
4:2: 9:9) Ang makasaysayanhong mga hitabo tuk- 
ma nga nahinumdoman. (1:9, 11, 13, 4:11) Gihisgo- 
tan ang pamilyar nga mga batasan ug mga kos- 
tumbre sa katawhan. (2:8, 6:4-6) Ang kinatibuk-an 
maoy usa ka maayong pagkahan-ay nga sinulat 
nga may tinong gambalay ug katuyoan. 

Ingong usa sa mga alagad ni Jehova, gituboy ni 
Amos ang pulong ug ang ngalan, ang pagkamata- 
rong, ug ang pagkasoberano sa Labing Gamhanan. 
Iyang gihubit kon sa unsang paagi “ang Sobera- 
nong Ginoo, si Jehova sa mga panon,” maoy dako 
gayod, nga walay bisan unsang butang nga dili 
Niya maabot o mahimo sa Iyang gahom. (Am 9: 
2-5) Bisan ang adlaw, bulan, mga konstelasyon, ug 
ang mga elemento nailalom sa pagmando ni Jeho- 


AMOT 


va. (5:8, 8:9) Busa, gamay lamang nga butang 
alang sa Diyos ang pagpasundayag sa iyang pag- 
kalabaw ibabaw sa mga nasod.--1:3-5, 2:1-3, 9:7. 

Sa pagtuman sa kahulogan sa iyang ngalan, gi- 
dala ni Amos ang usa ka bug-at nga mensahe nga 
puno sa kaalaotan ug pagsaway batok sa paganong 
mga nasod maingon man batok sa Juda ug Israel. 
Gidala usab niya ang usa ka makapahupay nga 
mensahe sa pagpasig-uli diin kadtong matinuma- 
non kang Jehova makalaom. 


AMOT. Ang gasa, salapi, o tabang nga ihatag 
sa usa ka tawo o mga tawo ngadto sa lain o sa 
uban pa. Ang Hebreohanong pulong nga teru- 
mah’ nagkahulogang “amot; sagradong bahin, gial- 
sa nga halad.” (Ex 25:2, ftn sa Rbi8, 29:27, ftn sa 
Rbi8) Kini naggikan sa berbong rum, nga sa literal 
nagkahulogang “ipataas, ibayaw: iisa” (Job 22:12, 
1Sa 2:1: Gen 14:22) ug diha sa causative form 
mahimong magkahulogan nga “ipahinabong maisa 
[ingong usa ka amot],” busa “iamot.”--Lev 22:15. 

Ang usa ka amot mahimong maglangkit o wala 
maglangkit ug materyal nga paghatag. Si Pablo 
nagpasalamat sa Diyos tungod sa amot nga giha- 
tag sa mga Kristohanon sa Filipos alang sa maa- 
yong balita. Dugang pa sa ilang personal nga pag- 
pakig-ambit sa pagpakaylap sa maayong balita, sila 
mitabang sa materyal nga paagi kang Pablo ug lag- 
mit usab sa uban, nga sa ingon maunongong nag- 
paluyo sa pagwali sa maayong balita niining paagi- 
ha usab.---Flp 1:3-5, 4:16-18. 

Ang mga Israelinhon nakapribilehiyo sa pagha- 
tag ug mga amot alang sa pagtukod ug sa pagsang- 
kap sa mga estruktura alang sa matuod nga pag- 
simba. Sila miamot ug mga materyales alang sa 
tabernakulo ug sa mga kasangkapan niini (Ex 25: 
1-9: 35:4-9), usa ka “kinabubut-ong halad alang 
kang Jehova” nga kinahanglang hunongon tungod 
kay ang mga butang nga gihatag “igo na alang sa 
tanang buluhaton nga pagabuhaton, ug gani nag- 
sobra pa.” (Ex 35:20-29, 36:3-7) Ang mga amot ni 
Haring David alang sa pagtukod sa giplano nga 
templo lakip sa iyang 'linain nga katigayonan' nga 
bulawan ug plata, mikabat ug kapin sa $1,202,000,- 
000. Ang mga prinsipe ug ang mga pangulo sa 
katawhan usab malipayong miamot ug kapin sa 
S1,993,000,000 nga bulawan ug plata gawas pa sa 
tumbaga, puthaw, ug mga bato.-- 1Cr 29:1-9. 

Ang ubang mga amot gilatid ubos sa Balaod. Sa 
dihang si Moises nagsenso sa mga Israelinhon, ang 
matag lalaki nga 20 anyos pataas kinahanglang 
maghatag ug “tunga sa siklo [lagmit 81.10] sumala 
sa siklo sa balaang dapit” ingong lukat alang sa 
iyang kalag. Kadto maoy “amot alang kang Jehova” 
aron sa pagtabon sa sala sa ilang mga kalag ug 
“alang sa pag-alagad sa tolda nga tagboanan.” (Ex 

30:11-16) Sumala sa Hudiyong historyador nga si 
Josephus (The Jewish War, VII, 218 [vi, 6]), kini 
nga “sagradong buhis” gibayran matag tuig hu- 
man niadto.---2Cr 24:6-10, Mat 17:24: tan-awa ang 
PAGBUHIS. 

Sa pagsuportar sa mga Levihanon, ang saserdo- 
tehanong tribo, gisugo sa Diyos nga ang mga Israe- 
linhon mag-amot ug “ikapulong mga bahin” sa abot 
sa yuta. Ang mga Levihanon sa baylo mag-amot 
ug ikapulo ngadto sa hataas nga saserdote aron 
sa pagsuportar kaniya ug sa iyang banay. (Num 
18:26-28, tan-awa ang IKAPULO.) Gipiyal ni Jehova 
kang Aaron nga hataas nga saserdote ang mga 
amot nga gihatag sa mga Israelinhon ngadto sa 
Diyos, aron siya ug ang iyang mga anak nga lalaki 
makaambit sa ilang mga halad ug sa lana, bino, 
mga lugas, ug sa unang mga hinog nga bunga sa 
yuta nga gihatag sa katawhan ngadto kang Jehova 
ug sila gihatagan usab ug mga bahin sa mga halad 
nga hayop. Ang usa ka buhis gikan sa mga inagaw 
sa gubat gihatag ngadto sa hataas nga saserdote 
ingong “amot nga iya ni Jehova,” ug ang usa ka ba- 
hin sa mga inagaw mahiadto usab sa mga Leviha- 
non.--Num 31:1, 2, 28-30. 

Ang mga Israelinhon naghatag ug nagkalainla- 
ing mga tanyag ug mga halad ngadto kang Jehova, 
nga ang uban niini espesipikong gilatid sa Balaod. 
Apan ang ubang mga halad bug-os nga kinabu- 
but-on, sama sa mga halad-sa-pagpasalamat ug 
mga halad sa panaad.--Lev 7:15, 16; tan-awa ang 
HALAD. 

Sa mga adlaw ni Haring Jehoas, ang usa ka ka- 
hon gibutang didto sa ganghaan sa balay ni Jeho- 
va aron kabutangan sa mga amot alang sa dakong 
buluhaton sa pag-ayo sa templo. Unya ang mga 
prinsipe ug ang katawhan nagmaya sa pagdala sa 
“sagradong buhis,” nga pinaagi niini nahimong ma- 
lig-on ang balay sa Diyos ug nahimo ang mga ga- 
lamiton sa templ0.---2Cr 24:4-14. 

Ang mga dili-Israelinhon miamot usab alang sa 
matuod nga pagsimba. Sa dihang si Esdras ug ang 
nahibiling mga Hudiyo mibiya sa Babilonya aron sa 
pag-adto sa Jerusalem niadtong 468 W.K.P., sila 
nagdala ug plata, bulawan, ug mga galamiton, usa 
ka amot alang sa balay sa Diyos nga gihatag ni Ha- 
ring Artajerjes sa Persia, sa iyang mga magtatam- 
bag, sa iyang mga prinsipe, ug sa mga Israelinhon 
sa Babilonya. Kining bililhong mga butang gipiyal 
sa piniling mga lalaki panahon sa ilang panaw. 
- Esd 7:12-20, 8:24-30. 

Sa ilang pagministeryo, si Jesu-Kristo ug ang 
iyang mga apostoles midawat ug materyal nga ta- 
bang nga giamot. (Luc 8:1-3) Ang mga Kristoha- 
non sa Macedonia ug Acaya ilabinang maikagon sa 
pagtabang sa ilang kabos nga mga igsoon, nga 'na- 
himuot sa pagpaambit sa ilang mga butang pinaa- 

gig amot ngadto sa mga kabos sa mga balaan sa 
Jerusalem,' nga dayag nga pinaagi sa pag-amot ug 
salapi.---Rom 15:26, tan-awa ang PAGPANGOLEKTA. 

Sa Roma 15:26 ug 2 Corinto 9:13, ang Gregong 
pulong alang sa “amot” (koi:no:'ni'a) mahimong 
isipon nga literal nga nagkahulogang “pagpakig- 
ambit.” Kining samang Grego nga pulong gigamit 
diha sa Hebreohanon 13:16: “Ayaw kalimti ang pag- 
buhat ug maayo ug ang pagpakig-ambit sa mga 
butang sa uban, kay ang maong mga halad gikahi- 
mut-an sa Diyos.” 

Daghang Hudiyo ug mga kinabig gikan sa ubang 
mga dapit nga nahimong mga Kristohanon pana- 
hon sa Pentekostes sa 33 K.P. ang dayag nga nag- 
pabilin sulod sa usa ka panahon didto sa Jerusalem 
aron makakat-on ug dugang pa bahin sa pagtuo. 
Aron walay usa nga makabsan, sila boluntaryong 
nag-amot sa ilang mga kabtangan: “giambitan sa 
tanan ang tanan nilang butang.” (Buh 4:32-37, 
itandi ang Buh 5:1-4.) Sa ulahi, ang kongregasyon 
sa Jerusalem naghimog adlaw-adlawng pag-apod- 
apod ug pagkaon alang sa mga kabos nga mga ba- 
bayeng balo. (Buh 6:1-3) Si Pablo naghatag ug 
mga instruksiyon bahin sa paggamit sa giamot nga 
mga butang sa pag-atiman sa mga babayeng balo 
nga takos gayod nga tabangan.--1ITi 5:9, 10, tan- 
awa ang HINABANG. 

Dili pinugos ang paghatag ug mga amot sa 
unang Kristohanong kongregasyon. Niining bahina, 
si Pablo misulat: “Ipabuhat sa matag usa ang su- 
mala sa iyang gihukom diha sa iyang kasingkasing, 
dili nga kontragusto o pinugos, kay gihigugma sa 
Diyos ang malipayong maghahatag.”---2Co 9:7. 

Ang gidaghanon sa amot dili gayod maoy sukda- 
nan sa pagkamanggihatagon sa naghatag. Sa usa 
ka higayon si Jesu-Kristo naniid sa dihang ang 
mga tawo naghulog ug salapi sa mga panudlanag 
bahandi sa templo. Ang mga dato naghulog ug 
daghang sensilyo, apan si Jesus nakadayeg sa ki- 
nasingkasing nga pagkamanggihatagon sa kabos 
nga babayeng balo nga mihulog ug duha lamang 
ka gagmayng sensilyo nga kubos kaayo ug bili, nga 
nag-ingon: “Kining babayeng balo, bisan kabos, 
naghulog ug labaw pa kay kanilang tanan. Kay si- 
lang tanan naghulog ug mga gasa gikan sa ilang 
mga sobra, apan kining bayhana gikan sa iyang ka- 
walad-on naghulog sa tanan niyang panginabuhi- 
an.” (Luc 21:1-4, Mar 12:41-44) Maylabot sa pagha- 
tag ug mga amot aron sa pagtabang sa kabos nga 
mga isigkamagtutuo, si Pablo nagkomento: “Kon 
ang pagkaandam anaa nang daan, kini ilabinang 
dalawaton sumala sa nabatonan sa usa, dili sumala 
sa wala kaniya.”--2Co 8:12. 

Bisan tuod walay usa nga makapadato gayod 
kang Jehova kinsa maoy tag-iya sa tanang butang 
(1Cr 29:14-17), ang pag-amot maoy usa ka pribile- 

hiyo nga maghatag ug kahigayonan sa magsisim- 
ba nga ipasundayag ang iyang gugma kang Jeho- 
va. Ang mga amot nga gihatag, dili aron dayegon 
sa publiko o tungod sa hinakog nga mga motibo 
kondili uban ang hustong tinamdan ug aron sa pag- 
palambo sa matuod nga pagsimba, maghatag ug 
kalipay ug mga panalangin gikan sa Diyos. (Buh 
20:35, Mat 6:1-4, Pr 3:9, 10) Ang usa ka tawo ma- 
kaseguro sa iyang kaugalingon nga makaambit ni- 
ini nga kalipay pinaagi sa paggahin nga makanu- 
nayon gikan sa iyang materyal nga mga kabtangan 
aron sa pagsuportar sa matuod nga pagsimba ug sa 
pagtabang sa mga angayng tabangan.--1Co 16: 
1,2. 

Gipasundayag ni Jehova ang labing maayong pa- 
nig-ingnan sa paghatag, kay iyang gihatag sa mga 
tawo ang “kinabuhi ug gininhawa ug tanang bu- 
tang” (Buh 17:25), iyang gihatag ang iyang bug- 
tong nga Anak alang sa katawhan (Ju 3:16), ug 
iyang gibuhong ang mga Kristohanon alang sa ta- 
nang matang sa pagkamanggihatagon (2Co 9:10- 
15). Sa pagkatinuod, “ang matag maayong gasa ug 
matag hingpit nga regalo naggikan sa itaas, kay 
kini gikan sa Amahan sa langitnong mga kahayag.” 
--San 1:17, tan-awa ang GASA, REGALO. 

Tan-awa usab ang BALAANG AMOT. 


AMOZ [Kusgan]. Amahan ni Isaias nga mana- 
lagna.--2Ha 19:2; Isa 1:1. 


AMPIPOLIS [Palibot sa Siyudad]. Usa ka siyu- 
dad sa Macedonia, mga 5 km (3 mi) gikan sa Dagat 
Aegean ug sa dunggoanan sa Eion. Si Pablo miagi 
dinhi sa iyang ikaduhang misyonaryong panaw. 
(Buh 17:1) Gitukod kini diha sa usa ka bungtod nga 
ang tulo ka kiliran niini (sa A, K, ug H) gilibotan sa 
nagkurbang suba sa Strymon, ug kini nga kahim- 
tang sa walay duhaduha maoy gigikanan sa ngalan 
sa siyudad. Ang Ampipolis nahimutang nga mga 
50 km (30 mi) sa KHK sa Filipos ug tungod kay 
anaa kini duol sa ilado nga Romanhong dakong da- 
lan nga Via Egnatia ug nagkontrolar sa taytayan sa 
suba sa Strymon, maayo kaayo ang nahimutangan 
niini ug ingon man maayo nga dapit alang sa ne- 
gosyo. Gipundar sa sinugdan ingong kolonya sa 
Atenas niadtong ikalimang siglo W.K.P., kini sa ula- 
hi nailalom sa mga Macedonianhon. Human niadto 
ang Roma nagkontrolar niini ug naghimo niining 
usa ka gawasnong siyudad ug kaulohan sa unang 
distrito sa Macedonia. Ang mga kagun-oban niini 
makita diha lamang sa gawas sa modernong bala- 
ngay nga ginganlan usab ug Ampipolis (Amfipoli). 


AMPLIATO [gikan sa Lat., nga nagkahulo- 
gang “Midako"]. Usa ka hinigugmang Kristohanon 
nga igsoong lalaki sa kongregasyon sa Roma nga 
gipangomosta ni apostol Pablo.---Rom 16:8. 


ANA 


AMRAM [Katawhang Hataas (Binayaw)]. 

1. Usa ka apong lalaki ni Levi pinaagi kang 
Kohat. (Ex 6:16, 18, 20, Num 3:19, 26:58, 1Cr 
6:18) Giingon nga siya naminyo sa “igsoong baba- 
ye sa iyang amahan” nga si Jokebed, usa ka buhat 
nga gitugot pa niadtong panahona apan gidili na 
sa ulahi sa Moisesnong Balaod. (Lev 18:12) Apan, 
ang ubang mga hubad misulay sa pagpaila kaniya 
ingong iyang ig-agaw. (Tan-awa ang JOKEBED.) Ang 
iyang mga anak mao si Aaron, Miriam, ug Moises. 
--EXx 6:20, Num 26:59, 1Cr 6:2, 3: 23:12, 13. 

2. Usa sa “mga anak ni Bani” kinsa, duyog sa 
ubang namalik nga mga destiyero, misanong sa 
awhag sa pagpapahawa sa langyawng mga asawa 
niadtong 468 W.K.P.---Esd 10:34, 44. 

3. Ngalan nga gihatag ngadto sa usa ka Seiran- 
hon, usa ka anak nga lalaki ni Dison, diha sa hubad 
sa King James Version sa 1 Cronicas 1:41.--Tan- 
awa ang HEMDAN. 


AMRAMNON [Kang (Iya ni) Amram]. Ang 
mga kaliwat ni Amram nga apong lalaki ni Levi pi- 
naagi kang Kohat. Sila naglangkob sa usa ka subdi- 
bisyon sa banay sa mga Kohatnon. Sa panahon sa 
pagpanaw sa kamingawan, sila nagkampo sa H sa 
tabernakulo kauban sa tanang kabanayan sa mga 
anak nga lalaki ni Kohat. Ang gihatag nga asayn- 
ment sa mga Kohatnon mao ang Arka, ang lame- 
sa, ang tangkawan, ang mga halaran, ug ang mga 
galamiton, ingon man ang tabil tali sa Balaan ug sa 
Labing Balaan.--Num 3:27-31, 1Cr 26:23. 


AMRAPEL. Hari sa Sinar sa habagatang Me- 
sopotamia, ug kaalyado ug tigpaluyo ni Haring Ke- 
dorlaomer sa Elam sa pagsulong ug sa kadaogan 
batok sa lima ka hari sa Ubos nga Patag sa Sidim. 
Sa ulahi si Amrapel ug ang iyang mga kaalyado na- 
apsan ni Abram sa pagluwas niya kang Lot ug 
sila bug-os nga napildi. (Gen 14:1-16) Dihay mga 
paningkamot sa pag-ila kang Amrapel ingong si 
Hammurabi apan ang maong pag-ila dili tino. 


AMZI [pinamubo sa Amazias, nga nagkahulo- 
gang “Kusgan si Jehova']. 

1. Usa ka Levihanon sa banay ni Merari ug usa 
ka katigulangan ni Etan, kinsa maoy usa sa mga 
mag-aawit nga gitudlo ni David sa balay ni Jehova. 
— 1Cr 6:31, 44-47. 

2. Usa ka saserdote, anak nga lalaki ni Zacarias, 
ug usa ka katigulangan ni Adaia, kinsa gitala nga 
nagpuyo sa Jerusalem ug nag-alagad sa templo sa 
panahon ni Nehemias.--Neh 11:12. 


ANA [gikan sa Heb., nga nagkahulogang “Pa- 
bor, Puangod']. 

1. Inahan sa manalagna nga si Samuel. Si Ana 
nagpuyo uban sa iyang Levihanong bana nga si 


ANAB 


Elkana ug sa laing asawa ni Elkana nga si Penina 
didto sa Ramataim-zopim sa bukirong rehiyon sa 
Epraim. Bisan pa sa dugayng pagkaapuli ni Ana, 
kon itandi kang Penina nga nanganak ug ubay- 
ubayng mga anak, si Ana mao gihapon ang mas gi- 
higugmang asawa ni Elkana. Gibiaybiay ni Penina 
si Ana tungod sa iyang pagkaapuli, ilabina sa di- 
hang gidala ni Elkana ang iyang pamilya alang sa 
ilang tinuig nga pag-adto sa tabernakulo sa Shilo. 
— 15Sa 1:1-8. 

Sa usa ka pag-adto sa Shilo, si Ana nanumpa 
kang Jehova nga kon siya manganak ug usa ka 
anak nga lalaki, iyang ihatag siya kang Jehova, sa 
pag-alagad Kaniya. Sa pagkakita sa iyang mga nga- 
bil nga nagkibotkibot samtang siya hilom nga nag- 
ampo, ang Hataas nga Saserdoteng si Eli sa sinug- 
dan nagduda nga siya nakainom ug daghang bino 
ug nahubog. Apan sa pagkahibalo sa iyang kaug- 
dang ug katim-os, iyang gipanghinaot nga ihatag 
ni Jehova nga Diyos ang iyang gihangyo. Tuod 
man, sa wala madugay siya nagmabdos. Human 
manganak kang Samuel, wala siya moadto pag- 
usab sa Shilo hangtod nga nalutas si Samuel. Da- 
yon iyang gitanyag siya kang Jehova ingon sa 
iyang gisaad, nga nagdalag halad nga naglakip sa 
tulo-ka-tuig nga torong baka, usa ka ephah nga ha- 
rina, ug usa ka tadyaw nga bino. (1Sa 1:9-28) 
Matag tuig sukad niadto, sa dihang siya moadto sa 
Shilo, si Ana magdala ug bag-ong kupo nga walay 
bukton alang sa iyang anak. Gipanalanginan siya 
pag-usab ni Eli, ug gibuksan pag-usab ni Jehova 
ang iyang tagoangkan mao nga sa paglabay sa pa- 
nahon siya nanganak ug tulo ka anak nga lalaki ug 
duha ka anak nga babaye.— 1Sa 2:18-21. 

Makita diha kang Ana ang ubay-ubayng tilingu- 
haong mga hiyas. Siya mainampoon ug mapai- 
nubsanon, ug siya nagtinguha sa pagpahimuot sa 
iyang bana. Matag tuig siya miuban kaniya aron sa 
paghalad didto sa tabernakulo. Siya nagsakripisyo 
gayod, nga nagtugot nga mahilayo ang iyang anak, 
aron tumanon ang iyang pulong ug ipakita ang 
pagpabili sa kalulot ni Jehova. Padayon niyang gi- 
pakita ang iyang gugma ingong inahan, ingon sa 
gipadayag sa iyang paghimog usa ka bag-ong kupo 
nga walay bukton alang kang Samuel matag tuig. 
Ang mga hunahuna nga gipahayag diha sa iyang 
awit sa pagpasalamat, sa dihang siya ug si Elkana 
nagtanyag kang Samuel sa pag-alagad sa templo, 
maoy sama sa mga hunahuna nga gipatugbaw ni 
Maria wala madugay human mahibalo nga siya 
mahimong inahan sa Mesiyas.—Luc 1:46-55. 

2. Usa ka babayeng manalagna nga anak ni Fa- 
nuel sa tribo ni Aser. Si Ana nabiyuda human la- 
mang sa pito ka tuig nga kaminyoon ug sa panahon 
sa pagpresentar sa batang si Jesus didto sa templo, 
siya 84 anyos na. Bisan pa niana, siya kanunayng 

atua sa templo, dayag nga sukad sa panahon sa 
pag-alagad sa buntag hangtod sa pag-alagad sa 
gabii ug, ingong resulta, nakapribilehiyo nga maka- 
kita sa batang si Jesus ug nagpamatuod bahin ka- 
niya. Ang iyang “mga pagpuasa ug mga pangamu- 
yo” nagpaila sa iyang pagbangotan ug tim-os nga 
pagpangandoy. Ang siglosiglong gidugayon nga 
pagkasakop sa mga Hudiyo, inubanan sa nagakada- 
ot nga relihiyosong mga kahimtang nga nakaapek- 
tar bisan sa templo ug sa mga saserdote, magpa- 
tin-aw gayod niini. Bisan pa niana, bisan tuod wala 
na siya magdahom nga buhi pa hangtod sa pagda- 
ko sa bata, nianang tungora siya malipayong nag- 
pamatuod ngadto sa uban bahin sa kaluwasan nga 
duol nang matuman pinaagi niining umaabot nga 
Mesiyas.---Luc 2:36-38. 


ANAB [Ubas]. Usa ka lungsod sa H nga bahin 
sa kabungtoran sa Juda diin gihanaw ni Josue ang 
higanteng mga Anakim. (Jos 11:21, 15:48, 50) Ki- 
ning dapita gituohan nga mao ang Khirbet “Anab 
es-Saghireh, 1.5 km (1 mi) sa K sa Edh Dhahiriya, 
mga tungatunga tali sa Hebron ug Beer-seba. Ang 
orihinal nga ngalan sa siyudad lagmit mao ang Ki- 
riat-anab, sanglit ang Ehiptohanong mga teksto 
naghisgot man niini ingong Qrt nb. 


ANAH. Anak nga lalaki ni Zibeon ug ang ama- 
han sa asawa ni Esau nga si Oholibama. (Gen 36: 
2, 14, 18, 20, 24, 25: 1Cr 1:34, 40, 41) Sa Gene- 
sis 36:2 ang Hebreohanong teksto mabasa nga “si 
Oholibama nga anak nga babaye ni Anah nga anak 
nga babaye ni Zibeon.” Ang Syriac nga Peshitta, 
ang Samarianhong Pentateuch, ug ang Gregong 
Septuagint dinhi parehong mabasa nga “anak nga 
lalaki ni Zibeon,” uyon sa Genesis 36:24, nga nag- 
pakitang si Anah maoy anak nga lalaki ni Zibeon. 
Ang pipila ka modernong mga hubad misunod ni- 
ini nga paghubad ug nag-ingong “anak nga lala- 
ki ni Zibeon” sa bersikulo 2 ug sa bersikulo 14. 
(RS, AT, JB) Hinunoa, ang Hebreohanong pulong 
alang sa “anak nga babaye” dinhi motugot usab sa 
mas lapad nga kahulogan ingong apo ug busa ma- 
himong magtumong kang Oholibama inay kang 
Anah. Busa ang Bag-ong Kalibotang Hubad sa Ge- 
nesis 36:2 mabasa: “Si Oholibama nga anak nga ba- 
baye ni Anah, ang apo ni Zibeon nga Hivihanon.” 
Ang pipila nagtuo nga ang ngalan nga Anah 
nagtumong sa duha ka tawo, sanglit si Anah gii- 
ngong usa ka “Hivihanon” sa bersikulo 2 samtang 
ang Anah sa bersikulo 20 ug 29 gitawag nga usa ka 
“Horihanon.” Hinunoa, kon ang termino nga “Hori- 
hanon” nagkahulogan lamang nga “tigpuyo sa la- 
ngob,” mahimong gamiton kini sa paghubit sa mga 
batasan sa mga Seiranhon sa pagpuyo sa langob 
inay nga gamiton sa pagtumong sa kagikan. Busa 
ang pulong nga “mga anak nga lalaki” sa bersiku- 

lo 20 mopatim-aw nga may mas lapad nga kahulo- 
gan ingong mga kaliwat. Maingon sa gipahayag sa 
Cyclopaedia ni M'Clintock ug Strong (1882, Tomo I, 
p. 212): “Ang katuyoan sa talaan sa kagikan maoy 
dili aron ihatag lamang ang linya sa kagikan sa 
mga Seiranhon kondili aron itala kadtong mga kali- 
wat kinsa, ingong mga pangulo sa mga tribo, na- 
langkit sa mga Edomhanon. Busa mopatim-aw nga 
si Anah, nga gigikanan sa asawa ni Esau, mao ang 
pangulo sa usa ka tribo nga bulag sa tribo sa iyang 
amahan, ug susama ra niana nga tribo.” 


ANAHARAT. Usa ka siyudad sa tribo ni Isa- 
car, dayag sa sidlakang bahin sa Patag sa Jezreel. 
(Jos 19:18, 19) Ang tukmang nahimutangan niini 
karon dili matino. 


ANAIAS [Si Jah Mitubag]. 

1. Usa sa mga lalaki nga nagtindog tupad sa tu- 
ong kamot ni Esdras sa dihang iyang gibasa ang 
Balaod ngadto sa katawhan sa unang adlaw sa ika- 
pito nga bulan. Lagmit usa ka saserdote o prinsipe. 
- Neh 8:2, 4. 

2. Usa sa mga pangulo sa katawhan kansang 
kaliwat, kon dili man siya mismo, nagpamatuod 
sa kontrata sa pagsugid nga gihimo ni Nehemias. 
- Neh 10:1, 22. 


ANAK, I [lagmit, Taas ug Liog [nga mao, taas 
ug pamarog]]. Ang ngalan nga gigamit ngadto sa 
usa ka tribo nga tag-as kaayo ang mga tawo ug ti- 
ngali ngadto usab sa ilang katigulangan. Sa Nume- 
ros 13:22 ug 28 kining ngalana gigamitan ug arti- 
kulo diha sa Hebreohanon (ha-:Anag). Kon kini 
mao ang personal nga ngalan sa anak nga lalaki 
ni “Arba . . . ang amahan ni Anak” (Jos 15:13), 
ang ngalan human niadto giaplikar usab ngadto sa 
iyang mga kaliwat. (Itandi ang Jos 15:14 uban 
sa 14:15, diin si Arba gitawag nga “ang banto- 
gang tawo taliwala sa mga Anakim.”)---Tan-awa 
ang ANAKIM. 


ANAK, II. 


ANAKIM  [Kadtong Kang (Iya ni) Anak]. Usa 
ka rasa sa katawhan nga dagko kaayo nga nagpuyo 
sa bukirong mga rehiyon sa Canaan ingon man 
usab sa pipila ka dapit sa kabaybayonan, ilabina sa 
H niini. Sa usa ka panahon tulo ka prominenteng 
tawo sa mga Anakim, nga mao, si Ahiman, Sesai, 
ug Talmai, ang mipuyo sa Hebron. (Num 13:22) Ni- 
ining dapita unang nakita sa 12 ka Hebreohanong 
mga espiya ang mga Anakim, ug human niadto 
ang 10 sa mga espiya mihatag ug makahahadlok 
nga taho bahin sa maong kasinatian, nga nag- 
ingong kining mga tawhana maoy mga kaliwat sa 
mga Nepilim sa wala pa ang Lunop ug kon itandi 
kanila, ang mga Hebreohanon maoy sama sa “mga 


Tan-awa ang BATA, ANAK. 


ANAK NGA BABAYE 


apan-apan.” (Num 13:28-33, Deu 1:28) Ang ilang 
gidak-on naghimo kanilang basehanan sa paghubit 
bisan sa samag higanteng mga tawo nga Emim ug 
Repaim. Ang ilang kusog lagmit nakapatungha sa 
panultihon nga nag-ingon: “Kinsay lig-ong maka- 
barog atubangan sa mga anak ni Anak?”--Deu 2: 
10, 11, 20, 21: 9:1-3. 

Sa pagpangharos ni Josue sa tibuok Canaan, siya 
nakadaog batok sa mga Anakim didto sa bukirong 
mga rehiyon, nga nagpukan sa ilang mga siyudad, 
apan ang uban nagpabilin sa Filistehanong mga si- 
yudad sa Gaza, Asdod, ug Gat. Wala hisgoti sa re- 
kord kon ang mga Anakim maoy kadugo sa mga 
Filistehanon, sumala sa gituohan sa pipila, o sila 
nakig-uban lamang kanila. (Jos 11:21, 22) Sa ulahi, 
gipangayo ni Caleb ang siyudad sa Hebron (Kiriat- 
arba) ug ang mga teritoryo niini ingon sa gisaad sa 
Diyos kaniya. (Jos 14:12-15, Num 14:24) Mopatim- 
aw nga ang mga Anakim nakaestablisar pag-usab 
niining dapita, tingali samtang si Josue ug ang 
iyang kasundalohan nagpadayon sa pagpanakop sa 
amihanang mga bahin sa Canaan, ug busa si Caleb 
obligado karon sa pagsakop pag-usab sa teritoryo. 
--Huk 1:10, 20. 

Ang Ehiptohanong mga teksto sa pagpanghima- 
raot (gikan sa mga gamit nga kulonon nga niana 
gisulat ang mga ngalan sa mga kaaway sa paraon 
ug unya gibuak ingong usa ka tunglo) lagmit nag- 
tumong sa usa ka tribo ni Anak sa Palestina ingong 
Iy- anag. 


ANAK NGA BABAYE. Usa ka liwat nga ba- 
baye; sa Hebreohanon, kini maoy bath, ug sa Gre- 
go, kini maoy thyga'ter. (Gen 5:4, Mat 14:6, Buh 
21:9) Ang pagkatawo sa mga anak nga babaye diha 
sa panimalay sa kapanahonan sa Bibliya dili kaayo 
usa ka dakong okasyon kay sa pagkatawo sa mga 
anak nga lalaki, ang ilang posisyon dili kaayo dung- 
ganon kay nianang sa mga anak nga lalaki, ug ang 
ilang mga ngalan dili kanunay nga girekord. (1Cr 
2:34, 35) Bisan pa niana, ang kadaghanan sa mga 
ginikanan nagmahal pag-ayo sa ilang mga anak 
nga babaye ug nagpanalipod sa ilang mga intere- 
ses. Sa dihang nagpakiluoy ang nagmasulub-ong 
mga ginikanan, giayo ni Jesus ang anak nga baba- 
ye sa babayeng Fenicianhon, ug iyang gibangon 
ang anak nga babaye ni Jairo gikan sa mga patay. 
--Mat 15:22-28, Luc 8:41, 42, 49-56. 

Sa katilingban sa mga patriarka, ang mga anak 
nga babaye may pipila ka katungod, mga kaako- 
han, ug usab mga limitasyon. Sila gitugyanan ug 
nagkalainlaing buluhaton. Ang mga anak nga ba- 
baye sa mga saserdote mikaon gikan sa mga bahin 
sa mga halad nga alang sa saserdote. (Gen 24:16, 
19, 20; 29:6-9, Lev 10:14) Ang anak nga babaye 
maoy propiedad sa iyang amahan hangtod nga 


ANAK NGA LALAKI 


siya paminyoon sa iyang amahan (Jos 15:16, 17, 
1Sa 18:17, 19, 27), ug siya mahimong gamiton gani 
ingong garantiya o ibaligya ngadto sa pagkaulipon 
apan dili ngadto sa usa ka langyaw. (Ex 21:7-10, 
Neh 5:2-5) Hangtod nga siya magminyo, ang iyang 
mga panaad mahimong kanselahon sa iyang ama- 
han. (Num 30:3-5) Supak sa balaod nga himoon 
siya sa iyang amahan ingong usa ka pampam, ug 
kon siya among-amongan, ang iyang amahan ma- 
kakuhag mga danyos. (Ex 22:16, 17: Lev 19:29: Deu 
22:28, 29) Adunay mga higayon nga ang mga 
amahan nagtanyag sa ilang ulay nga mga anak 
nga babaye ngadto sa daotan nga magubtanong 
panon aron maprotektahan lamang ang ilang mga 
bisita. (Gen 19:6-8, Huk 19:22-24) Ang mga anak 
nga babaye sagad gihatagan ug panulondon kau- 
ban sa ilang mga igsoong lalaki, apan bahin sa lima 
ka anak nga babaye ni Zelopehad kansang amahan 
namatay nga walay mga anak nga lalaki, sila naka- 
dawat sa tibuok nga panulondon sa ilang mga kati- 
gulangan, ubos sa kondisyon nga sila magminyo 
lamang taliwala sa mga anak ni Manases aron ang 
propiedad magpabilin sa samang tribo. (Num 36:1- 
12; Jos 15:19: Job 42:15) Kon ang anak nga babaye 
gidiborsiyohan o nabiyuda, siya makabalik sa pani- 
malay sa iyang amahan.---Gen 38:11: Lev 22:13. 


“Anak nga babaye”---kanunay ba 
kining nagtumong sa 
pursosong anak nga babaye? 


Ang terminong “anak nga babaye” gipadapat 
usab sa mga relasyon gawas pa sa pursosong mga 
anak sa usa ka tawo. Pananglitan, ubos sa pipila ka 
kahimtang ang termino nagtumong sa usa ka igso- 
ong babaye (Gen 34:8, 17), sinagop nga anak nga 
babaye (Est 2:7, 15), umagad nga babaye (Huk 
12:9, Ru 1:11-13), apo nga babaye (1Ha 15:2, 10, 
diin ang Hebreohanong pulong alang sa anak nga 
babaye nga bath gihubad ingong “apo nga babaye” 
sa Mo, NW, tan-awa ang 2Cr 13:1, 2), ug sa usa ka 
kaliwat.--Gen 27:46, Luc 1:5; 13:16. 

Gawas pa niining direktang mga paryente, ang 
terminong “anak nga babaye” gipadapat ngadto sa 
mga babaye sa katibuk-an (Gen 6:2, 4: 30:13, Pr 
31:29), mga babaye sa usa ka partikular nga yuta, 
katawhan o siyudad (Gen 24:37: Huk 11:40, 21:21): 
ug sa mga babayeng magsisimba sa bakak nga 
mga diyos (Mal 2:11). Gigamit kini sa kadaghanan 
ingong usa ka mapinanggaong pagtawag sa usa ka 
tawong may awtoridad o sa usa ka edarang tawo 
ngadto sa mas batan-ong babaye. (Ru 3:10, 11, Mar 
5:34) Ang mga porma sa pulong nga bath gigamit 
usab sa dihang naghisgot sa “mga sanga” sa usa ka 
kahoy (Gen 49:22) ug sa “mga lungsod nga sakop” 

sa usa ka mas dakong siyudad. (Num 21:25, Jos 
17:11, Jer 49:2) Ang termino alang sa “anak nga 
babaye” diha sa daghang kahulogan niini makita sa 
kapin sa 600 ka beses diha sa Bibliya. 


ANAK NGA LALAKI. Ang Hebreohanong 
pulong nga ben ug ang Gregong pulong nga hui'os”, 
nga parehong nagkahulogang “anak” o “anak nga 
lalaki,” sagad gigamit diha sa mas lapad nga diwa 
kay sa pagtumong lamang sa usa ka pursosong 
anak nga lalaki. Ang “anak [nga lalaki]” mahimong 
magkahulogang sinagop nga anak nga lalaki (Ex 
2:10: Ju 1:45), usa ka kaliwat sama sa usa ka apong 
lalaki o apong lalaki sa tuhod (Ex 1:7: 2Cr 35:14: Jer 
35:16, Mat 12:23), o usa ka umagad nga lalaki. 
--Itandi ang 1Cr 3:17 ug Luc 3:27 (si Sealtiel dayag 
nga mao ang anak nga lalaki ni Jeconias ug ang 
umagad nga lalaki ni Neri): Luc 3:23, si “Jose, nga 
anak ni Heli,” dayag nga mao ang umagad nga la- 
laki (niini nga prase ang hui'os', “anak nga lalaki,” 
dili makita diha sa Gregong teksto apan masabot 
na). 

Ang mga tawo sagad mailhan o gitawag sa nga- 
lan sa ilang amahan o sa ngalan sa mas layong ka- 
tigulangan, sama sa (kang David nga) “anak ni 
Jese.” (1Sa 22:7, 9) Ang Hebreohanon ug Aramai- 
kong mga pulong nga ben ug bar, “anak nga lalaki,” 
sagad gigamit ingong mga prefix sa ngalan sa 
amahan, nga naghatag ug bansagon sa anak nga 
lalaki, sama sa Bar-Jesus (nagkahulogang “Anak 
nga Lalaki ni Jesus”). (Buh 13:6) Ang pipila ka ber- 
siyon wala na maghubad sa prefix, ang uban nag- 
hubad niini sa kadaghanang kahimtang, ang pipila 
naghatag sa hubad niini diha sa panaplin. O ang 
prefix lagmit gilakip sa ngalan tungod sa mga ka- 
himtang nga nahitabo sa dihang gipakatawo ang 
anak, sama sa Ben-ami, nga nagkahulogang “Anak 
sa Akong Katawhan [nga mao, mga paryente],” ug 
dili anak sa mga langyaw: o Ben-oni, nga nagkahu- 
logang “Anak sa Akong Pagbangotan,” ingon sa gi- 
ngalan kang Benjamin sa iyang himalatyong ina- 
han nga si Raquel.---Gen 19:38, 35:18. 

Dugang pa, ang termino nga “mga anak [nga la- 
laki]” sagad gigamit aron sa paghulagway, sama sa: 
mga taga-Sidlakan (sa literal, “mga anak sa Sidla- 
kan” [1Ha 4:30; Job 1:3, ftn sa Rbi8]): ‘mga diniho- 
gan" (sa literal, “mga anak sa lana” [Zac 4:14, ftn sa 
Rbi8]): mga membro (“mga anak”) sa mga pundok 
nga gitudlo alang sa usa ka partikular nga buluha- 
ton, sama sa, “mga anak sa mga manalagna” (1Ha 
20:35) o, 'usa ka membro [“anak”] sa mga tigsagol 
ug pahumot” (Neh 3:8): namalik nga mga destiyero 
(“mga anak sa Pagkadestiyero") (Esd 10:7, 16, ftn sa 
Rbi8): mga tawong walay-silbi, mga lampingasan 
(“mga anak ni belial”) (1Sa 2:12, ftn sa Rbi8). Kad- 
tong nagbuhat sa usa ka matang sa panggawi o 

nagpakita sa usa ka matang sa kinaiya gitawag sa 
mga ekspresyon sama sa “mga anak sa Labing Ha- 
taas,” “mga anak sa kahayag ug mga anak sa ad- 
law,” “mga anak sa gingharian,” “mga anak sa usa 
nga daotan,” “anak sa Yawa,” “mga anak sa pagka- 
dili-masinugtanon.” (Luc 6:35, 1Te 5:5, Mat 13:38, 
Buh 13:10, Efe 2:2) Mao man usab ang paghukom 
o sangpotanan nga katumbas sa maong kinaiya, 
sama sa “mahiagom sa Gehenna” (sa literal, usa 
ka anak sa Gehenna); “anak sa kalaglagan.” (Mat 
23:15: Ju 17:12, 2Te 2:3) Si Isaias, kinsa nagtagna 
sa pagkastigo sa Diyos batok sa Israel nagtawag sa 
nasod ingong “akong mga giniok ug ang anak sa 
akong giokanan.”---Isa 21:10. 

Ang mga manulonda nga gilalang sa Diyos maoy 
mga anak sa Diyos. (Job 1:6, 38:7) Si Adan ingong 
linalang sa Diyos maoy usa ka anak sa Diyos. (Luc 
3:38) Kadtong mga maghuhukom ug mga magma- 
mando sa Israel nga batok kanila midangat ang 
pulong sa Diyos gitawag nga “mga anak sa La- 
bing Hataas,” sa walay duhaduha tungod kay sila 
naghupot ug katungdanan sa Israel nga nagha- 
was sa pagmando sa Diyos, bisan pag sila nakahi- 
mog kalapasan. (Sal 82:6) Kadtong gipili sa Diyos 
nga mahimong kaubang mga manununod sa iyang 
Anak nga si Jesu-Kristo gitawag nga “mga anak sa 
Diyos."---Rom 8:14-17. 

Ang Tinguha Alang sa Usa ka Anak nga 
Lalaki. Sa karaang kapanahonan ang mga mag- 
tiayon nagtinguha pag-ayo nga makabaton ug usa 
ka anak nga lalaki. (Gen 4:1, 25: 29:32-35) Sumala 
sa gipahayag sa salmista: “Ang mga anak [nga la- 
laki] maoy panulondon gikan ni Jehova . . . Malipa- 
yon ang tawo nga lig-on ug lawas nga nagpuno 
sa iyang udyongan kanila.” (Sal 127:3-5) Pinaagi sa 
mga anak nga lalaki ang linya sa kaliwat matino, 
ang ngalan sa mga katigulangan mapreserbar tali- 
wala sa mga kaliwat, ug ang yutang panulondon 
magpabilin diha sa banay. (Num 27:8) Ang mga 
babayeng Israelinhon nagtinguha nga makabaton 
ug mga anak nga lalaki, tingali naglaom nga ang 
usa sa ilang mga anak mahimong mao ang “binhi” 
nga pinaagi kaniya ang mga panalangin gikan sa 
Diyos modangat sa katawhan ingon sa gisaad kang 
Abraham. (Gen 22:18, 1Sa 1:5-11) Sa takdang pa- 
nahon ang manulonda nga si Gabriel nagpahibalo 
kang Maria, usa ka ulay sa tribo ni Juda, nga siya 
maoy “usa nga pinaboran kaayo,” ug nagdugang: 
“Ikaw manamkon sulod sa imong tagoangkan ug 
manganak ug usa ka anak nga lalaki, ug pagataw- 
gon mo ang iyang ngalan nga Jesus. Kini siya ma- 
himong bantogan ug pagatawgong Anak sa La- 
bing Hataas, ug ihatag kaniya ni Jehova nga Diyos 
ang trono ni David nga iyang amahan.”---Luc 1:28, 
31, 32. 

ANAK SA DIYOS, (MGA). Ang ekspres- 
yong “Anak sa Diyos” sa panguna nagtumong kang 
Kristo Jesus. Ang uban nga gihisgotan ingong 
“(mga) anak sa Diyos" naglakip sa intelihenteng es- 
piritung mga linalang nga gilalang sa Diyos, sa ta- 
wong si Adan sa wala pa siya makasala, ug sa mga 
tawong gipakiglabotan sa Diyos tungod sa pakig- 
saad. 

“Mga Anak sa Matuod nga Diyos.” Unang 
gihisgotan ang “mga anak sa matuod nga Diyos” 
diha sa Genesis 6:2-4. Niining tekstoha ang maong 
mga anak gihisgotan nga “nakamatikod sa mga 
anak nga babaye sa mga tawo, nga sila maanyag, 
ug sila nagkuhag mga asawa alang sa ilang kauga- 
lingon, nga mao, ang tanan nga ilang napili,” kini 
maoy sa wala pa ang tibuok-yutang Lunop. 

Daghang komentarista nagtuo nga kining 'mga 
anak sa Diyos' maoy mga tawo mismo, nga sa pag- 
katinuod mga tawo nga naggikan sa linya ni Set. 
Ilang gipasukad ang ilang argumento sa kamatuo- 
ran nga ang linya ni Set mao ang linya nga gigika- 
nan sa diyosnong si Noe, samtang ang ubang mga 
linya nga gikan kang Adan, ang linya ni Cain ug sa 
uban pang mga anak nga nangatawo kang Adan 
(Gen 5:3, 4), nangalaglag panahon sa Lunop. Busa, 
sila nag-ingon nga ang pagkuha sa “mga anak sa 
matuod nga Diyos” sa “mga anak nga babaye sa 
mga tawo” ingong mga asawa nagkahulogan nga 
ang mga kaliwat ni Set nakigminyo sa linya sa da- 
otang si Cain. 

Apan, walay ikapakita nga ang Diyos mihimog 
bisan unsang kalainan tali sa mga linya sa banay 
niining yugtoa. Walay makaplagang ebidensiya sa 
Kasulatan nga mopaluyo sa panglantaw nga ang 
pagminyoay tali sa mga linya ni Set ug ni Cain mao 
ang gipasabot dinhi, o nga ang maong pagminyo- 
ay maoy nakaingon sa pagkahimugso sa “mga 
gamhanan” sumala sa gihisgotan sa bersikulo 4. 
Tinuod nga ang ekspresyong “mga anak sa mga 
tawo [o “sa katawhan”|]” (nga alang niadtong mi- 
uyon sa nahisgotan na nga opinyon mahimong 
magpalahi sa ekspresyong ‘mga anak sa Diyos) 
subsob nga gigamit diha sa negatibong kahulogan, 
apan dili gayod kana mao ang gipasabot kanunay. 
--Itandi ang Sal 4:2, 57:4: Pr 8:22, 30, 31: Jer 32: 
18, 19; Dan 10:16. 

Manulondang mga anak sa Diyos. Sa laing 
bahin, adunay pagpatin-aw nga gipaluyohan sa 
ebidensiya sa Kasulatan. Ang ekspresyong “mga 
anak sa matuod nga Diyos” sunod nga makita sa 
Job 1:6, ug dinhi ang gihisgotan dayag nga nagtu- 
mong sa espiritung mga anak sa Diyos nga nagka- 
tigom sa presensiya sa Diyos, nga lakip usab kanila 
si Satanas, nga gikan sa “pagsuroysuroy sa yuta.” 
(Job 1:7: tan-awa usab ang 2:1, 2.) Dugang pa, sa 
Job 38:4-7 ang “mga anak sa Diyos’ nga “misinggit 

sa pagdayeg" sa dihang ang Diyos “nagpahiluna sa 
bato nga pamag-ang” sa yuta tin-awng maoy ma- 
nulondang mga anak ug dili mga tawo nga naggi- 
kan kang Adan (sanglit si Adan wala pa man ma- 
lalang). Mao man usab, sa Salmo 89:6 ang “mga 
anak sa Diyos” tinong maoy langitnong mga lina- 
lang, dili mga yutan-on.---Tan-awa ang Diyos (Ang 
Hebreohanong mga Termino). 

Ang pag-isip sa “mga anak sa matuod nga Di- 
yos” diha sa Genesis 6:2-4 ingong manulondang 
mga linalang gitutolan niadtong naghupot sa na- 
hisgotan na nga panglantaw tungod kay matod 
nila ang konteksto naghisgot sa katibuk-an ba- 
hin sa tawhanong pagkadaotan. Apan, kini nga 
pagtutol dili makataronganon sanglit ang sayop 
nga pagpanghilabot sa espiritung mga linalang 
sa tawhanong mga kalihokan tinong nakaamot o 
nakapasamot gayod sa pag-uswag sa tawhanong 
pagkadaotan. Ang daotan nga espiritung mga lina- 
lang sa panahon nga si Jesus dinhi pa sa yuta 
maoy hinungdan sa hilabihang pagkadaotan sa 
tawhanong panggawi bisan tuod niadtong higayo- 
na sila wala magsul-ob ug makitang lawas. (Tan- 
awa ang DEMONYO, PAGKANAGAMHAN SA DEMONYO.) 
Ang paghisgot bahin sa pagpangilabot sa manu- 
londang mga anak sa Diyos sa tawhanong mga ka- 
lihokan makita gayod diha sa asoy sa Genesis tu- 
ngod kay gipatin-aw pag-ayo niini ang pagkagrabe 
sa kahimtang nga nahitabo sa yuta sa wala pa ang 
Lunop. 

Nagpaluyo niini mao ang mga paghisgot ni apos- 
tol Pedro sa “mga espiritu nga anaa sa bilanggoan, 
nga niadto wala magmasinugtanon sa dihang ang 
pailob sa Diyos nagpaabot sa mga adlaw ni Noe” 
(1Pe 3:19, 20), ug sa “mga manulonda nga nakasa- 
la,” nga gihisgotan maylabot sa “karaang kalibotan” 
sa panahon ni Noe (2Pe 2:4, 5), ingon man usab sa 
pahayag ni Judas labot sa “mga manulonda nga 
wala magpadayon sa paghupot sa ilang orihinal 
nga pagkabutang apan mitalikod sa ilang nahia- 
ngay nga puloy-anang dapit.” (Jud 6) Kon dili da- 
waton nga ang “mga anak sa matuod nga Diyos” 
diha sa Genesis 6:2-4 maoy espiritung mga lina- 
lang, nan kini nga mga pahayag sa Kristohanong 
mga magsusulat mahimong makalibog, nga dili 
mapatin-aw kon sa unsang paagi nahitabo kining 
pagsupak sa mga manulonda o ang tinuod nga ka- 
langkitan niini sa panahon ni Noe. 

Sa popanahon ang mga manulonda tinong nag- 
materyalisar ug tawhanong mga lawas, mikaon ug 
miinom pa gani uban sa mga tawo. (Gen 18:1-22, 
19:1-3) Ang mga pulong ni Jesus labot sa naban- 
hawng mga lalaki ug mga babaye nga dili mag- 
minyo o igahatag sa kaminyoon kondili mahisama 
sa “mga manulonda sa langit” nagpakita nga dili 

magminyoay ang maong langitnong mga linalang, 
kay taliwala kanila walay gipaila nga lalaki o baba- 
ye. (Mat 22:30) Apan kini wala mag-ingon nga ang 
manulondang mga linalang dili makamateryali- 
sar ug tawhanong mga lawas ug makaminyo sa 
tawhanong mga babaye. Angayng matikdan nga 
ang paghisgot ni Judas sa mga manulonda nga 
wala magpadayon sa paghupot sa ilang orihinal 
nga pagkabutang ug mitalikod sa ilang “nahiangay 
nga puloy-anang dapit” (tinong nagtumong kini sa 
ilang pagbiya sa dominyo sa mga espiritu) gisun- 
dan dayon sa mga pulong: “Ingon man usab ang 
Sodoma ug ang Gomora ug ang mga siyudad pali- 
bot kanila, human nga sila sa samang paagi ingon 
sa mga nahauna nakighilawas nga mapatuyangon 
ug nangagpas sa unod alang sa dili-kinaiyanhong 
paggamit, gibutang sa atubangan kanato ingong 
usa ka pasidaang panig-ingnan.” (Jud 6, 7) Busa, 
ang katibuk-ang ebidensiya sa Kasulatan nagpun- 
ting sa pagtipas sa mga manulonda, sa mga buhat 
nga sukwahi sa ilang espirituhanong kinaiyahan 
nga nahitabo sa mga adlaw ni Noe. Nan, mopa- 
tim-aw nga wala gayoy balidong katarongan ang 
pagduhaduha nga ang ‘mga anak sa Diyos’ diha 
sa Genesis 6:2-4 maoy manulondang mga anak. 
--Tan-awa ang NEPILIM. 

Ang Unang Tawhanong Anak ug ang Iyang 
mga Kaliwat. Si Adan mao ang unang tawha- 
nong “anak sa Diyos” tungod kay siya gilalang man 
sa Diyos. (Gen 2:7; Luc 3:38) Sa dihang siya gihuk- 
man sa kamatayon ingong tinuyong makasasala 
ug gipalagpot gikan sa sangtuwaryo sa Diyos sa 
Eden, siya, sa ingon, gisalikway sa Diyos ug na- 
wad-an sa iyang relasyon ingong anak sa iyang la- 
ngitnong Amahan.---Gen 3:17-24. 

Kadtong naggikan kaniya gipanganak nga may 
napanunod nga makasasalang mga kiling. (Tan- 
awa ang SALA.) Sanglit sila gipanganak sa tawong 
gisalikway sa Diyos, ang mga kaliwat ni Adan 
dili makaingon nga ilang nahuptan ang relasyon 
ingong anak sa Diyos pinasukad lamang sa pagka- 
himugso. Gipakita kini sa mga pulong ni apostol 
Juan diha sa Juan 1:12, 13. Iyang gipakita nga kad- 
tong midawat kang Kristo Jesus, nga nagpasunda- 
yag ug pagtuo sa iyang ngalan, gihatagan ug “ka- 
tungod nga mahimong mga anak sa Diyos, ... 
natawo, dili gikan sa dugo o sa pagbuot nga unod- 
non o sa pagbuot sa lalaki, kondili sa Diyos.” Busa, 
ang pagkahimong anak sa Diyos dili isipon nga aw- 
tomatikong madawat sa tanang kaliwat ni Adan 
panahon sa pagkahimugso. Kini ug ang ubang mga 
teksto nagpakita nga sukad sa pagpakasala ni Adan 
gikinahanglan sa mga tawo ang usa ka linaing pag- 
ila sa Diyos aron pagatawgon ingong iyang “mga 
anak.” Kini giilustrar pinaagi sa iyang mga pagpa- 
kiglabot sa Israel. 

“Ang Israel Maoy Akong Anak nga Lalaki.” 
Ngadto kang Paraon, nga nag-isip sa iyang kauga- 
lingon nga usa ka diyos ug anak sa Ehiptoha- 
nong diyos nga si Ra, si Jehova naghisgot sa Israel 
ingong “akong anak nga lalaki, ang akong panga- 
nay,” ug nagsugo sa Ehiptohanong magmamando 
pinaagi sa pag-ingon: “Palakta ang akong anak nga 
lalaki aron siya mag-alagad kanako.” (Ex 4:22, 23) 
Busa ang tibuok nasod sa Israel giisip sa Diyos 
ingong iyang “anak nga lalaki” tungod kay sila 
maoy iyang pinili nga katawhan, usa ka “lina- 
ing katigayonan, gikan sa tanang mga katawhan.” 
(Deu 14:1, 2) Dili lamang tungod kay si Jehova mao 
ang Tuboran sa tanang kinabuhi kondili sa mas es- 
pesipiko tungod kay ang Diyos, nga nahiuyon sa 
Abrahamikong pakigsaad, nagpatungha niini nga 
katawhan mao nga siya gitawag nga ilang “Magla- 
lalang,” ilang “Mag-uumol,” ug ilang “Amahan,” 
ang usa nga pinaagi sa iyang ngalan sila gitawag. 
(Itandi ang Sal 95:6, 7: 100:3; Isa 43:1-7, 15, 45:11, 
12, 18, 19; 63:16.) Siya 'nagtabang kanila bisan gi- 
kan sa tiyan, dayag nga nagtumong sa mismong 
pagsugod sa ilang pagkahimong usa ka katawhan, 
ug siya “nag-umol' kanila pinaagi sa iyang mga 
pagpakiglabot kanila ug pinaagi sa pakigsaad sa 
Balaod, nga tungod niana namugna ang mga kina- 
iyahan ug gambalay sa nasod. (Isa 44:1, 2, 21: itan- 
di ang mga pahayag sa Diyos labot sa Jerusalem sa 
Eze 16:1-14; usab ang mga pamulong ni Pablo 
sa Gal 4:19 ug ITe 2:11, 12.) Si Jehova nana- 
lipod, nag-agak, nagtul-id, ug nagtagana kanila 
sama sa buhaton sa usa ka amahan ngadto sa 
iyang anak. (Deu 1:30, 31, 8:5-9, itandi ang Isa 49: 
14, 15.) Ingong usa ka “anak nga lalaki,” ang nasod 
angayng mag-alagad unta alang sa kadayeganan 
sa Amahan niini. (Isa 43:21, Mal 1:6) Kay kon dili, 
gipanghimakak lamang sa Israel ang pagkaanak 
niini (Deu 32:4-6, 18-20, Isa 1:2, 3; 30:1, 2, 9), ma- 
ingon nga ang pipila ka Israelinhon milihok sa sa- 
lawayong mga paagi ug gitawag nga “mga anak ni 
belial” (literal nga Hebreohanong ekspresyon nga 
gihubad nga “mga tawong walay pulos” sa Deu 
13:13 ug sa ubang mga teksto; itandi ang 2Co 
6:15). Sila nahimong “mga anak nga masukihon.” 
--Jer 3:14, 22; itandi ang 4:22. 

Tungod sa pagmugna kanila ingong usa ka na- 
sod, ug gumikan sa ilang relasyon tungod sa pakig- 
saad, ang Diyos nakiglabot sa mga Israelinhon 
ingong mga anak. Kini makita sa kamatuoran nga 
ang Diyos nagpunting sa iyang kaugalingon dili la- 
mang ingong ilang “Magbubuhat” kondili ingong 
ilang “Manlulukat” usab ug bisan gani ingong ilang 
“banang tag-iya,” diin kining ulahing ekspresyon 
naghimo sa Israel ingong iyang asawa. (Isa 54:5, 6, 
itandi ang Isa 63:8; Jer 3:14.) Dayag gayod nga gu- 

mikan sa ilang relasyon tungod sa pakigsaad, ug sa 
ilang pag-ila sa Diyos ingong maoy hinungdan sa 
pagkamugna sa ilang nasod, nga ang mga Israelin- 
hon nagtawag kang Jehova ingong “among Ama- 
han."--Isa 63:16-19: itandi ang Jer 3:18-20, Os 1: 
10, 11. 

Ang tribo ni Epraim nahimong ang labing ila- 
dong tribo sa napulo ka tribo sa amihanang ging- 
harian ug ang ngalan niini sagad naghawsas sa ti- 
buok gingharian. Tungod kay gipili ni Jehova nga si 
Epraim ang makadawat sa panalangin ingong pa- 
nganay nga anak gikan sa iyang apohan nga si Ja- 
cob inay nga si Manases, ang tinuod nga panga- 
nayng anak ni Jose, si Jehova tukmang naghisgot 
sa tribo ni Epraim ingong “akong panganay.”---Jer 
31:9, 20, Os 11:1-8, 12, itandi ang Gen 48:13-20. 

Ang indibiduwal nga Israelinhong “mga 
anak.” Ang Diyos nagtawag usab sa pipila ka in- 
dibiduwal sa Israel ingong iyang “mga anak' diha sa 
linain nga diwa. Ang Salmo 2, nga diha sa Buhat 
4:24-26 giilang gisulat ni David, dayag nga unang 
mapadapat ngadto kaniya sa dihang naghisgot sa 
ekspresyong “anak” sa Diyos. (Sal 2:1, 2, 7-12) Kini 
nga salmo sa ulahi natuman diha kang Kristo Je- 
sus, ingon sa gipakita sa konteksto sa Mga Buhat. 
Sanglit ang konteksto niini nga salmo nagpakita 
nga ang Diyos nakigsulti dili ngadto sa usa ka bata 
kondili ngadto sa usa ka hingkod nga tawo, sa pag- 
ingon, “Ikaw mao ang akong anak, ako, karong ad- 
lawa, ako nahimong imong amahan,” kini nagpasa- 
bot nga ang pagkaanak ni David maoy tungod kay 
siya linaing gipili sa Diyos alang sa pagkahari ug 
tungod sa amahanong pagpakiglabot sa Diyos ka- 
niya. (Itandi ang Sal 89:3, 19-27.) Sa susamang pa- 
agi si Jehova miingon labot sa anak ni David nga si 
Solomon, “Ako mahimong iyang amahan, ug siya 
mahimong akong anak. ”--2Sa 7:12-14: 1Cr 22:10, 
28:6. 

Ang pagkawala sa pagkaanak. Sa dinhi pa si 
Jesus sa yuta ang mga Hudiyo nangangkon giha- 
pon sa Diyos ingong ilang “Amahan.” Apan prang- 
kang gisultihan ni Jesus ang pipila ka masinupakon 
nga sila naggikan 'sa ilang amahan nga Yawa,' kay 
sila namati ug mibuhat sa kabubut-on ug sa mga 
buhat sa Kaaway sa Diyos, busa ilang gipakita nga 
sila “dili gikan sa Diyos.” (Ju 8:41, 44, 47) Kini sa 
makausa pa nagpakita nga ang pagkahimong anak 
sa Diyos sa mga kaliwat ni Adan maoy dili tungod 
sa pagkabaton lamang nila sa usa ka kinaiyan- 
hon nga unodnong kagikan kondili sa panguna 
maoy tungod sa tagana sa Diyos sa usa ka espi- 
rituwal nga relasyon uban Kaniya, ug ang ma- 
ong relasyon, sa baylo, nagkinahanglan nga ang 
“mga anak” maghupot ug pagtuo sa Diyos pinaa- 
gi sa pagpasundayag sa iyang mga hiyas, nga 

magmasinugtanon sa iyang kabubut-on, ug mati- 
numanong mag-alagad sa iyang katuyoan ug mga 
intereses. 

Ang Kristohanong mga Anak sa Diyos. 
Ingon sa gipadayag sa Juan 1:11, 12, ang pipila la- 
mang sa nasod sa Israel, kadtong nagpakitag pag- 
tuo kang Kristo Jesus, ang gihatagan ug “katungod 
nga mahimong mga anak sa Diyos.” Ang halad 
lukat ni Kristo nagpahigawas niining Hudiyong 
“nanghibilin” (Rom 9:27: 11:5) gikan sa pakigsaad 
sa Balaod, nga bisan tuod maayo ug hingpit, sa gi- 
hapon naghukom kanila ingong mga makasasala, 
ingong mga ulipon nga nabilanggo sa sala: busa si 
Kristo nagpahigawas kanila aron sila “makadawat 
sa pagsagop ingong mga anak” ug mahimong mga 
manununod pinaagi sa Diyos.--Gal 4:1-7: itandi 
ang Gal 3:19-26. 

Ang katawhan sa mga nasod nga sa nangagi 
“walay Diyos dinhi sa kalibotan” (Efe 2:12) napasig- 
uli usab ngadto sa Diyos pinaagi sa pagtuo kang 
Kristo ug nakabaton sa relasyon ingong mga anak. 
--Rom 9:8, 25, 26, Gal 3:26-29. 

Sama sa Israel, kini nga mga Kristohanon nahi- 
mong usa ka gipakigsaaran nga katawhan nga gi- 
dala ngadto sa “bag-ong pakigsaad” nga gibalido 
tungod sa giula nga dugo ni Kristo. (Luc 22:20; Heb 
9:15) Bisan pa niana, ang Diyos nakiglabot nga ti- 
nagsatagsa sa mga Kristohanon sa pagdawat kani- 
la ngadto niini nga pakigsaad. Tungod kay sila na- 
kadungog sa maayong balita ug nagpasundayag 
ug pagtuo, sila gitawag aron mahimong kaubang 
mga manununod sa Anak sa Diyos (Rom 8:17: Heb 
3:1), 'gipahayag nga matarong' sa Diyos pinasukad 
sa ilang pagtuo sa lukat (Rom 5:1, 2), ug sa ingon 
“gipahimugso pinaagi sa pulong sa kamatuoran” 
(San 1:18), nga ‘gipanganak pag-usab' ingong baw- 
tismadong mga Kristohanon, gipanganak o gipa- 
tungha pinaagi sa espiritu sa Diyos ingong iyang 
mga anak, nga gitakdang makapahimulos sa espi- 
rituhanong kinabuhi didto sa mga langit (Ju 3:3, 
1Pe 1:3, 4). Sila nakadawat, dili sa espiritu sa pag- 
kaulipon sama nianang nadawat tungod sa pag- 
lapas ni Adan, kondili sa “espiritu sa pagsagop 
ingong mga anak, nga pinaagi niining espirituha 
[sila] nagatuaw: “Abba, Amahan!” sanglit ang ter- 
minong “Abba” nagpasabot sa usa ka suod ug ma- 
bination nga pagtawag. (Rom 8:14-17: tan-awa ang 
ABBA, PAGSAGOP [Ang Kahulogan Niini Alang sa 
mga Kristohanon].) Tungod sa pagkalabaw sa pag- 
alagad ni Kristo ingong tigpataliwala ug saserdote 
ug tungod sa dili-takos nga kalulot sa Diyos nga gi- 
pahayag pinaagi kaniya, ang pagkaanak niining gi- 
panganak sa espiritu nga mga Kristohanon maoy 
mas suod pa nga pakigrelasyon sa Diyos kay sa 
napahimuslan sa unodnong Israel.--Heb 4:14-16, 
7:19-25: 12:18-24. 

Padayong paghupot sa pagkaanak. Ang 
ilang 'pagkahimugso pag-usab” ngadto niining bu- 
hing paglaom (1Pe 1:3) dili mogarantiya mismo sa 
ilang padayong paghupot sa pagkaanak. Sila kina- 
hanglang 'tinultolan sa espiritu sa Diyos, dili pi- 
naagi sa ilang makasasalang unod, ug sila kina- 
hanglang andam nga moantos sama sa giantos ni 
Kristo. (Rom 8:12-14, 17) Sila kinahanglang “mga 
tigsundog sa Diyos ingon nga hinigugmang mga 
anak” (Efe 5:1), nga nagpabanaag sa iyang mga hi- 
yas sa pakigdait, gugma, kaluoy, kalulot (Mat 5: 
9, 44, 45; Luc 6:35, 36), nga “walay-ikasaway ug 
inosente” sa mga butang nga maoy kinaiyahan sa 
“baliko ug hiwi nga kaliwatan” nga taliwala niana 
sila nagkinabuhi (Flp 2:15), nga nagputii sa ilang 
kaugalingon gikan sa dili-matarong nga mga bu- 
hat (1Ju 3:1-4, 9, 10), nga nagmasinugtanon sa 
mga sugo sa Diyos ug nagadawat sa iyang pagdi- 
siplina (1Ju 5:1-3, Heb 12:5-7). 

Pagkakab-ot sa bug-os nga pagsagop ingong 
mga anak. Bisan tuod gitawag nga mga anak sa 
Diyos, samtang diha sa unod sila nakabaton la- 
mang sa “timaan sa kon unsay moabot.” (2Co 1:22, 
5:1-5: Efe 1:5, 13, 14) Mao nga ang apostol, bisan 
tuod naghisgot sa iyang kaugalingon ug sa iyang 
mga isigka-Kristohanon ingong “mga anak [na] sa 
Diyos,” siya makaingon gihapon nga “kita usab nga 
nakabaton sa mga unang bunga, nga mao, ang es- 
piritu, oo, kita nagaagulo sulod sa atong kaugali- 
ngon, samtang kita matinuorong nagahulat sa pag- 
sagop ingong mga anak, ang pagpagawas gikan sa 
atong mga lawas pinaagi sa lukat.” (Rom 8:14, 23) 
Busa, human makabuntog sa kalibotan pinaagi sa 
ilang pagkamatinumanon hangtod sa kamatayon, 
sila makadawat sa bug-os nga katumanan sa ilang 
pagkaanak pinaagi sa pagkabanhaw ingong espiri- 
tung mga anak sa Diyos ug “mga igsoon” sa Pa- 
ngunang Anak sa Diyos, si Kristo Jesus.---Heb 
2:10-17, Pin 21:7, itandi ang Pin 2:7, 11, 26, 27, 3: 
12, 21. 

Kadtong espirituwal nga mga anak sa Diyos nga 
nakabaton niining langitnong pagkatinawag nahi- 
balo nga sila maoy mga anak sa Diyos, kay ang 'es- 
piritu mismo sa Diyos nagpamatuod uban sa ilang 
espiritu nga sila maoy mga anak sa Diyos.” (Rom 
8:16) Kini dayag nga nagpasabot nga ang ilang es- 
piritu milihok ingong matukmorong puwersa sa 
ilang mga kinabuhi, nga nagpalihok kanila sa pag- 
sanong sa mga kapahayagan sa espiritu sa Diyos 
pinaagi sa iyang inspiradong Pulong sa dihang ma- 
mulong maylabot sa maong langitnong paglaom 
ug usab sa iyang mga pagpakiglabot kanila pinaa- 
gi sa maong espiritu. Busa sila nakabaton ug pasa- 
lig nga sila sa pagkatinuod maoy espirituwal nga 
mga anak ug mga manununod sa Diyos. 

Mahimayaong Kagawasan sa mga Anak sa 
Diyos. Ang apostol naghisgot labot “sa himaya 
nga igapadayag dinhi kanato” ug usab labot 'sa 
maikagong pagpaabot sa kalalangan nga nagahu- 
lat sa pagpadayag sa mga anak sa Diyos.” (Rom 8: 
18, 19) Sanglit ang himaya niini nga mga anak 
maoy langitnon, tin-aw nga ang maong “pagpada- 
yag” sa ilang himaya kinahanglang pagaunhan sa 
ilang pagkabanhaw ngadto sa langitnong kinabuhi. 
(Itandi ang Rom 8:23.) Apan, ang 2 Tesalonica 1:6- 
10 nagpaila nga dili lamang kini ra ang nalangkit, 
kini naghisgot labot 'sa pagpadayag sa Ginoong Je- 
sus” ingong nagpahamtang ug hudisyal nga silot 
niadtong mahiagom sa mapait nga paghukom sa 
Diyos, nga magbuhat niana “sa panahon nga siya 
moabot aron pagahimayaon labot sa iyang mga 
balaan.”---Tan-awa ang PAGPADAYAG. 

Sanglit si Pablo nag-ingon nga ang “kalalangan” 
nagahulat niini nga pagpadayag, ug unya “ipaga- 
was gikan sa pagkaulipon sa pagkadunot ug maka- 
baton sa mahimayaong kagawasan sa mga anak sa 
Diyos,” dayag nga ang uban gawas niining langit- 
nong “mga anak sa Diyos” makadawat ug kaayo- 
han gikan sa pagpadayag kanila diha sa himaya. 
(Rom 8:19-23) Ang Gregong termino nga gihubad 
nga “kalalangan” mahimong magtumong sa bisan 
unsang mga linalang, tawo man o hayop, o sa ka- 
lalangan sa katibuk-an. Dinhi si Pablo naghisgot 
niini ingong “maikagong nagpaabot, ingong “na- 
gahulat,” ingong “gipailalom sa pagkawalay-pulos, 
[bisan tuod] dili pinaagi sa kaugalingong kabubut- 
on niini,” ingong “ipagawas gikan sa pagkaulipon sa 
pagkadunot [aron] makabaton sa mahimayaong 
kagawasan sa mga anak sa Diyos,” ug ingong 'du- 
yog nga nag-agulo” sama sa Kristohanong “mga 
anak” nga nag-agulo sulod sa ilang kaugalingon, 
kini nga mga ekspresyon bug-os nga nagpunting 
sa tawhanong kalalangan, sa tawhanong banay, 
busa dili sa kalalangan sa katibuk-an, nga naglakip 
sa mga hayop, katanoman, ug sa ubang mga lina- 
lang nga may kinabuhi ug walay kinabuhi. (Itandi 
ang Col 1:23.) Nan, kini nagpasabot gayod nga ang 
pagpadayag sa mga anak sa Diyos diha sa himaya 
maghatag ug kahigayonan alang sa uban sa taw- 
hanong banay nga makabaton ug relasyon nga 
mahimong mga anak sa Diyos ug makapahimulos 
sa kagawasan duyog sa maong relasyon.---Tan- 
awa ang IPAHAYAG NGA MATARONG (Ubang mga Ma- 
tarong): DAKONG PANON. 

Sanglit si Kristo Jesus mao ang usa nga gitagna 
nga mahimong ang “Amahang Walay Kataposan” 
(Isa 9:6) ug sanglit ang Kristohanong “mga anak sa 
Diyos” mahimong iyang “mga igsoon” (Rom 8:29), 
kini nagpasabot nga adunay uban pa sa tawhanong 
banay nga makabaton ug kinabuhi pinaagi ni Kris- 
to Jesus ug kinsa, dili ingong kaubang mga manu- 

nunod ug kaubang mga hari ug mga saserdote, 
kondili ingong iyang mga ginsakpan nga kani- 
la siya magahari.--Itandi ang Mat 25:34-40, Heb 
2:10-12, Pin 5:9, 10; 7:9, 10, 14-17: 20:4-9, 21:1-4. 

Matikdi usab nga si Santiago (1:18) naghisgot ni- 
ining inanak-sa-espiritung “mga anak sa Diyos" 
ingong “usa ka matang sa unang mga bunga” sa 
mga linalang sa Diyos, usa ka ekspresyon nga su- 
sama nianang gigamit maylabot sa “usa ka gatos 
ug kap-atag-upat ka libo” nga “gipalit gikan sa ka- 
tawhan” sumala sa gihubit sa Pinadayag 14:1-4. 
Ang paghisgot sa “unang mga bunga” nagpasabot 
nga adunay ubang mga bunga nga mosunod, ug 
busa ang “kalalangan” diha sa Roma 8:19-22 dayag 
nga mapadapat sa maong 'ulahing mga bunga’ o 
'segundaryong mga bunga’ sa katawhan kinsa, pi- 
naagi sa pagtuo kang Kristo Jesus, sa ngadtongad- 
to mahimong mga anak diha sa unibersohanong 
banay sa Diyos. 

Sa paghisgot sa umaabot nga ‘sistema sa mga 
butang’ ug “sa pagkabanhaw gikan sa mga patay” 
ngadto sa kinabuhi diha niana nga sistema, si Je- 
sus miingon nga kini sila mahimong “mga anak sa 
Diyos pinaagi sa ilang pagkahimong mga anak sa 
pagkabanhaw."---Luc 20:34-36. 

Sumala sa tanang nahisgotan nga impormasyon 
atong masabtan nga ang tawhanong “pagkaanak' 
labot sa Diyos gilantaw sumala sa nagkalainlaing 
mga aspekto. Nan, sa matag kahimtang ang pag- 
kaanak kinahanglang sabton sumala sa konteksto 
aron matino kon unsay nalangkit niini ug ang tuk- 
mang kinaiyahan sa relasyon sa anak ngadto sa 
iyang amahan. 

Si Kristo Jesus, ang Anak sa Diyos. Ang 
asoy sa Ebanghelyo ni Juan ilabinang nagpasiug- 
da sa una-tawhanong paglungtad ni Jesus ingong 
“ang Pulong” ug nagpatin-aw nga “ang Pulong na- 
himong unod ug mipuyo sa atong taliwala, ug na- 
kita nato ang iyang himaya, ang himaya nga ingon 
sa iya sa bugtong nga anak gikan sa amahan.” (Ju 
1:1-3, 14) Ang iyang pagkaanak wala magsugod sa 
iyang tawhanong pagkahimugso ug kini masabtan 
gikan sa kaugalingong mga pulong ni Jesus sa di- 
hang siya miingon, “Ang mga butang nga nakita 
ko sa akong Amahan ginasulti ko” (Ju 8:38, 42; 
itandi ang Ju 17:5, 24), ingon man usab sa ubang 
tin-aw nga mga pulong sa iyang inspiradong mga 
apostoles.--Rom 8:3: Gal 4:4; 1Ju 4:9-11, 14. 

“Bugtong nga anak.” Gitutolan sa pipila ka 
komentarista ang Iningles nga “only-begotten” (sa 
Cebuano, “bugtong ”) ingong hubad sa Gregong pu- 
long nga monogenes!. Ilang gipunting nga ang 
ulahing bahin sa pulong (genes) wala maggikan 
sa gen:nao (gipanganak) apan naggikan sa ge- 
nos (matang), busa ang termino nagpasabot 'sa 

bugtong usa diha sa usa ka klase o matang.” Sa 
ingon daghang hubad ang naghisgot kang Jesus 
ingong “only son” (RS; AT: JB) inay nga “only- 
begotten son.” (Ju 1:14; 3:16, 18, 1Ju 4:9, Rbi8) Bi- 
san pa niana, bisan tuod ang tagsatagsa ka bahin 
sa pulong wala maglakip sa berbong diwa nga gi- 
panganak, ang paggamit sa termino tinong magla- 
kip sa ideya sa pagkakaliwat o sa pagkahimugso, 
kay ang Gregong pulong nga ge'nos nagkahulo- 
gang “banay, kabanay: kaliwat, rasa.” Kini gihubad 
nga “rasa” sa 1 Pedro 2:9. Ang Latin nga Vulgate ni 
Jerome naghubad sa mo-nogenes' ingong unigeni- 
tus, nga nagkahulogang “bugtong-gipanganak” o 
“bugtong.” Kining kalangkitan sa termino labot sa 
pagkahimugso o sa pagkakaliwat gidawat sa dag- 
hang leksikograpo. 

Ang Greek and English Lexicon of the New Tes- 
tament ni Edward Robinson (1885, p. 471) nag- 
hubad sa monogenes' ingong: “bugtong natawo, 
bugtong gipanganak, nga mao, usa ka bugtong nga 
anak.” Ang Greek-English Lexicon to the New Tes- 
tament ni W. Hickie (1956, p. 123) naghubad usab: 
“bugtong gipanganak.” Ang Theological Dictionary 
of the New Testament, nga giedit ni G. Kittel, 
nag-ingon: “Ang povo- [mo:no-] wala magpasabot 
sa tinubdan apan sa kinaiyahan kon diin gikan. 
Busa ang povoyevng [monogenes'] nagpasabot 
'sa bugtong kaliwat, nga mao, walay igsoong mga 
lalaki o mga babaye. Kini mohatag kanato sa kahu- 
logan nga bugtong-gipanganak. Ang gihisgotan 
mao ang nag-inusarang anak sa usa ka ginikanan, 
nga sa panguna may relasyon kanila... . Apan ang 
pulong mahimong gamiton usab sa mas linangkob 
nga paagi nga wala magtumong sa gigikanan diha 
sa diwa nga 'talagsaon,' “dili-hitupngan, 'dili-ika- 
tandi, bisan tuod kini dili angayng pakasaypon 
nga magtumong sa matang o mga espisye ug paa- 
gi.”--Maghuhubad ug editor, G. Bromiley, 1969, 
Tomo IV, p. 738. 

Labot sa paggamit niini nga termino diha sa 
Kristohanon Gregong Kasulatan o “Bag-ong Tu- 
gon,” kining ulahing reperensiya (pp. 739-741) nag- 
ingon: “Kini nagkahulogang “bugtong-gipanganak." 
...Sa [Juan] 3:16, 18; 1 Ju. 4:9, [Juan] 1:18 ang re- 
lasyon ni Jesus dili lamang gitandi nianang relas- 
yon sa usa ka nag-inusarang anak ngadto sa iyang 
Amahan. Kini mao ang relasyon sa bugtong-gipa- 
nganak ngadto sa Amahan. .. . Sa Ju. 1:14, 18, 3: 
16, 18: 1 Ju. 4:9, ang povoyevńç nagpasabot ug la- 
baw pa kay sa pagkatalagsaon o sa pagkadili-ika- 
tandi ni Jesus. Niining tanang bersikulo Siya dayag 
nga gitawag nga Anak, ug Siya giisip nga ingon ni- 
ana diha sa 1:14. Sa Ju. ang povoyevng nagpaila 
sa gigikanan ni Jesus. Siya mao ang povoyevńç 
ingong ang bugtong-gipanganak.” 

Tungod niini nga mga pahayag ug tungod sa tin- 
aw nga pamatuod sa Kasulatan, walay katarongan 
ang pagtutol sa mga hubad nga nagpakitang si Je- 
sus dili lamang ang talagsaon o dili-ikatandi nga 
Anak sa Diyos kondili usab mao ang iyang “bug- 
tong nga Anak,” sa ingon naggikan sa Diyos diha 
sa diwa nga gipatungha sa Diyos. Kini gipamatud- 
an sa apostolikanhong mga paghisgot niini nga 
Anak ingong “ang panganay sa tanang kalalangan” 
ug “ang Usa nga gipanganak [porma sa gen-na'0] 
gikan sa Diyos” (Col 1:15: 1Ju 5:18), samtang si Je- 
sus mismo nag-ingon nga siya mao “ang sinugdan 
sa kalalangan sa Diyos.”---Pin 3:14. 

Si Jesus mao ang “panganay” sa Diyos (Col 1:15) 
ingong ang unang gilalang sa Diyos, nga gitawag 
“ang Pulong” diha sa iyang una-tawhanong pag- 
lungtad. (Ju 1:1) Ang termino nga “sinugdan” diha 
sa Juan 1:1 dili mahimong magtumong sa “sinug- 
dan” sa Diyos nga Maglalalang, kay siya walay si- 
nugdanan ug walay kataposan. (Sal 90:2) Busa kini 
nagtumong gayod sa sinugdan sa paglalang, sa di- 
hang ang Pulong gilalang sa Diyos ingong iyang 
panganay nga Anak. Ang terminong “sinugdan” sa 
susamang paagi gigamit sa nagkalainlaing ubang 
mga teksto aron ihulagway ang pagsugod sa usa 
ka yugto o buluhaton o dalan, sama sa “sinugdan” 
sa Kristohanong buluhaton niadtong gisulatan ni 
Juan sa iyang unang sulat (1Ju 2:7: 3:11), sa “si- 
nugdan” sa rebelyosong dalan ni Satanas (1Ju 3:8), 
o sa “sinugdan” sa pagtipas ni Judas gikan sa pag- 
kamatarong. (Ju 6:64, tan-awa ang Jupas Num. 4 
[Nahimong Daotan].) Si Jesus mao ang “bugtong 
nga Anak” (Ju 3:16) sa pagkaagi nga siya mao la- 
mang ang usa taliwala sa mga anak sa Diyos, espi- 
rituhanon o tawhanon, nga bugtong gilalang sa Di- 
yos, kay ang tanang uban pa gilalang “pinaagi” 
niana nga panganay nga Anak.---Col 1:16, 17: tan- 
awa ang Jesu-KRISTO (Una-tawhanong Paglung- 
tad): BUGTONG NGA ANAK. 

Pagkagianak sa espiritu, pagbalik sa langit- 
nong pagkaanak. Siyempre, si Jesus nagpada- 
yon nga Anak sa Diyos sa dihang gipanganak 
ingong tawo, maingon nga siya Anak sa Diyos sa 
iyang una-tawhanong paglungtad. Ang iyang pag- 
kahimugso dili resulta sa pagmabdos tungod sa 
binhi ni bisan kinsang tawo nga naggikan kang 
Adan kondili tungod sa paglihok sa balaang espiri- 
tu sa Diyos. (Mat 1:20, 25, Luc 1:30-35, itandi ang 
Mat 22:42-45.) Sa nag-edad siya ug 12 anyos, giila 
ni Jesus ang iyang pagkaanak sa Diyos pinaagi sa 
pag-ingon ngadto sa iyang yutan-ong mga ginika- 
nan, “Wala ba kamo mahibalo nga ako kinahang- 
lang ania sa balay sa akong Amahan?” Wala sila 
makasabot sa kahulogan niini, tingali naghunahu- 
na nga sa paghisgot ug “Amahan” siya nagpasabot 
lamang sa Diyos sumala sa kahulogan sa termino 

nga nasabtan sa kadaghanang Israelinhon, sama 
sa nahisgotan na dili pa dugay.---Luc 2:48-50. 

Apan, mga 30 ka tuig human sa iyang pagkahi- 
mugso ingong tawo, sa dihang siya gibawtismohan 
ni Juan nga Tigbawtismo, ang espiritu sa Diyos mi- 
kunsad diha kang Jesus ug ang Diyos misulti nga 
nag-ingon: “Ikaw mao ang akong Anak, ang hini- 
gugma, giuyonan ko ikaw.” (Luc 3:21-23, Mat 3:16, 
17) Dayag nga ang tawong si Jesus ‘gipanganak 
pag-usab' niadtong higayona ingong usa ka espiri- 
tuwal nga Anak nga may paglaom nga mobalik sa 
langitnong kinabuhi, ug siya gidihogan sa espiritu 
ingong tinudlong hari ug hataas nga saserdote sa 
Diyos. (Ju 3:3-6, itandi ang 17:4, 5: tan-awa ang 
JESU-KRISTO [Iyang Bawtismo].) Ang samang eks- 
presyon gipahayag sa Diyos sa panahon sa pagka- 
usab sa dagway didto sa bukid, nga sa maong pa- 
nan-awon nakita si Jesus nga diha sa himaya sa 
Gingharian. (Itandi ang Mat 16:28 ug 17:1-5.) La- 
bot sa pagkabanhaw ni Jesus gikan sa mga patay, 
gipadapat ni Pablo ang usa ka bahin sa Salmo 2 sa 
maong okasyon, nga nagkutlo sa mga pulong sa 
Diyos, “Ikaw mao ang akong anak, ako nahimong 
imong Amahan karong adlawa,” ug iyang gipada- 
pat usab ang mga pulong gikan sa pakigsaad sa Di- 
yos kang David, nga mao: “Ako mahimong iyang 
amahan, ug siya mahimong akong anak.” (Sal 2:7, 
2Sa 7:14: Buh 13:33, Heb 1:5, itandi ang Heb 5:5.) 
Pinaagi sa iyang pagkabanhaw gikan sa mga patay 
ngadto sa espirituhanong kinabuhi, si Jesus “gipa- 
hayag nga Anak sa Diyos” (Rom 1:4), “gipahayag 
nga matarong diha sa espiritu.”--1Ti 3:16. 

Busa makita nga, maingon nga si David ingong 
tawong hingkod “mahimong anak sa Diyos' diha sa 
usa ka linaing diwa, mao man usab si Kristo Jesus 
‘nahimong Anak sa Diyos’ diha sa linaing paagi sa 
panahon sa iyang bawtismo ug sa iyang pagkaban- 
haw ug usab dayag sa panahon sa iyang pagsulod 
diha sa bug-os nga himaya sa Gingharian. 

Ang bakak nga sumbong sa pagpasipala. 
Tungod kay gitawag ni Jesus ang Diyos ingong 
iyang Amahan, ang pipila ka Hudiyong mga mag- 
susupak nag-akusar kaniya nga siya nagpasipala, 
nga nag-ingon, “Ikaw, bisan pa usa ka tawo, naghi- 
mo sa imong kaugalingon nga usa ka diyos.” (Ju 
10:33) Ang kadaghanang hubad dinhi nag-ingon 
nga “Diyos”: gigamit sa hubad ni Torrey ang dili- 
kapital nga pulong nga “diyos,” samtang ang hubad 
sa The Emphatic Diaglott nag-ingon nga “usa ka 
diyos.” Ang magpaluyo sa hubad nga “usa ka di- 
yos” makaplagan ilabina sa mismong tubag ni Je- 
sus, nga diha niana iyang gikutlo ang Salmo 82:1- 
7. Ingon sa makita, kini nga teksto wala maghisgot 
sa mga tawo nga gitawag nga “Diyos,” apan “mga 
diyos” ug “mga anak sa Labing Hataas.” 

Sumala sa konteksto, kadtong gitawag ni Jehova 
nga “mga diyos” ug “mga anak sa Labing Hataas” 
niini nga salmo maoy Israelinhong mga maghu- 
hukom nga nagbuhat ug inhustisya, nga nagki- 
nahanglang si Jehova na mismo ang mahimong 
maghuhukom 'sa taliwala niini nga mga diyos.” (Sal 
82:1-6, 8) Sanglit si Jehova nagpadapat niini nga 
mga termino ngadto sa maong mga tawo, si Jesus 
tinong dili sad-an sa pagpasipala sa pag-ingon, 
“Ako Anak sa Diyos.” Samtang ang mga buhat ni- 
adtong maghuhukom nga “mga diyos” nanghima- 
kak sa ilang pagkahimong “mga anak sa Labing 
Hataas,” ang mga buhat ni Jesus padayong nagpa- 
matuod kaniya nga may panaghiusa, panagkauyon 
ug malinawon nga relasyon uban sa iyang Ama- 
han.--Ju 10:34-38. 


ANAK SA GAWAS. Ang Hebreohanong pu- 
long alang sa usa ka anak sa gawas maoy mam- 
zer’, usa ka pulong nga dili matino ang gigikanan, 
lagmit kaamgid sa Hebreohanong pulong nga gi- 
hubad nga “samad” o “kabahong" diha sa Jeremias 
30:13 ug Oseas 5:13 ug sa Arabikong pulong nga 
nagkahulogang “madubok, makapasuka,” nga nag- 
tumong sa kadunotan. 

Sa Deuteronomio 23:2 ang Balaod mabasa: “Wa- 
lay anak sa gawas nga makasulod sa kongregasyon 
ni Jehova. Bisan hangtod sa ikanapulo ka kaliwatan 
walay iyaha nga makasulod sa kongregasyon ni 
Jehova.” Ang numero nga napulo naghawas sa 
pagkakompleto, busa ang “ikanapulo” ka kaliwa- 
tan nagpasabot nga kini sila dili gayod makasulod 
sa kongregasyon. Ang samang balaod gipahayag 
maylabot sa mga Ammonhanon ug mga Moabiha- 
non, ug diha niana gidugang ang mga pulong nga 
“hangtod sa panahong walay tino,” nga nagpatin- 
aw sa punto. Apan, ang mga Ammonhanon ug 
mga Moabihanon gidid-an, dili tungod kay ang 
ilang mga katigulangan natawo pinaagig insesto 
(pagpakigrelasyon sa kadugo), ingon sa gisulti sa 
pipila, kondili tungod sa tinamdan nga ilang gipa- 
kita ngadto sa Israel sa dihang kini nga nasod mi- 
panaw paingon sa Yutang Saad.---Deu 23:3-6, tan- 
awa ang AMMONHANON. 

Ang pagpakighilawas, pagpanapaw, ug insesto 
maoy dulumtanan kang Jehova. Ubos sa Balaod 
ang mananapaw ug ang nagbuhat ug insesto paga- 
patyon, ug walay usa sa mga anak nga babaye sa 
Israel ang mamampam. (Lev 18:6, 29, 19:29, 20:10, 
Deu 23:17) Dugang pa, kini makapahinabog kasa- 
mok ug pagkabungkag sa kahikayan sa pamilya 
kon adunay mapanunod ang anak sa gawas, siya 
dili makabaton ug panulondon sa Israel. 

Giingon sa pipila ka komentarista nga si Jepte 
maoy anak sa gawas, apan kini dili husto. Ang Bib- 
liya wala mag-ingon nga siya anak sa gawas, kini 

nag-ingon nga “siya anak sa usa ka pampam.” (Huk 
11:1) Sama kang Rahab, nga kanhi usa ka pampam 
apan naminyo sa Israelinhong si Salmon, ang ina- 
han ni Jepte sa walay duhaduha naminyo nga 
dungganon, ug si Jepte dili usa ka anak sa gawas 
sama usab sa anak ni Salmon ug Rahab, nga unod- 
nong katigulangan ni Jesu-Kristo. (Mat 1:5) Lagmit 
nga ang inahan ni Jepte maoy segundaryong asa- 
wa ni Gilead, ug si Jepte lagmit mao ang panga- 
nayng anak ni Gilead. Siya dili unta mahimong 
sakop sa kongregasyon sa Israel kon siya usa pa ka 
anak sa gawas, ug ang iyang mga igsoon sa ama- 
han nga nagpalayas kaniya dili unta mohangyo ka- 
niya sa legal nga paagi nga mahimong ilang pa- 
ngulo. (Huk 11:2, 6, 11) Bisan pa kon si Jepte anak 
sa segundaryong asawa, kini wala maghimo kani- 
ya nga anak sa gawas. Ang anak sa segundaryong 
asawa naghupot ug samang mga katungod sa pa- 
nulondon nga sama sa anak sa minahal nga asawa, 
sumala sa gilatid sa Balaod diha sa Deuteronomio 
21:15-17. 

Sa Kristohanon Gregong Kasulatan, ang pulong 
nga nothos (“pinaangkan,” NW, ‘bastardo,’ KJ, Int) 
gigamit kausa diha sa Hebreohanon 12:8. Sumala 
sa gipakita sa konteksto, ang magsusulat nagpaka- 
sama sa Diyos ngadto sa usa ka amahan nga nag- 
disiplina sa iyang anak tungod sa gugma. Busa ang 
magsusulat miingon, “Kon kamo wala disiplinaha 
nga niana ang tanan nahimong mga mag-aambit, 
kamo sa pagkatinuod mga pinaangkan [o, anak sa 
gawas], ug dili mga anak.” Kadtong nag-angkong 
espirituwal nga mga anak sa Diyos apan padayong 
nagpakasala ug wala magmasinugtanon pagaput- 
lon gikan sa kongregasyon sa Diyos ug dili maka- 
dawat sa disiplina nga ihatag sa Diyos alang sa 
iyang tinuod nga mga anak aron sila mamahingpit. 


ANAK SA TAWO. Sa Hebreohanon kini sa 
panguna maoy usa ka hubad sa ekspresyong 
ben-'adham'. Imbes magtumong sa tawong si 
Adan, ang 'adham' dinhi gigamit sa katibuk-an 
alang sa “katawhan” mao nga ang ekspresyong 
ben-'adham' sa paninugdan nagkahulogang “anak 
sa tawo, tawhanon, anak sa yutan-ong tawo.” (Sal 
80:17: 146:3; Jer 49:18, 33) Kini nga prase sagad 
gigamit nga kauban sa laing Hebreohanong mga 
termino alang sa “tawo,” nga mao ang ish, nga 
nagkahulogang “usa ka lalaki nga tawo” (itandi 
ang Num 23:19, Job 35:8, Jer 50:40) ug 'enohsh, 
“usa ka may-kamatayong tawo.” (Itandi ang Sal 
8:4: Isa 51:12; 56:2.) Sa Salmo 144:3 ang “anak sa 
may-kamatayong tawo” maoy ben-'enohsh', sam- 
tang ang Aramaiko nga katumbas (bar 'enash') 
makita sa Daniel 7:13. 

Sa Grego ang ekspresyon maoy huios’ tou an- 
thro'pou, nga ang ulahing bahin sa prase nagha- 

was sa komon nga Gregong pulong alang sa “tawo” 
(an thro:pos).--Mat 16:27. 

Diha sa Hebreohanong Kasulatan kini nga eks- 
presyon mas subsob nga makaplagan diha sa basa- 
hon ni Ezequiel, diin kapin sa 90 ka higayon nga gi- 
tawag sa Diyos ang manalagna ingong “anak sa 
tawo.” (Eze 2:1, 3, 6, 8) Lagmit gigamit ang maong 
ekspresyon aron ipasiugda nga ang manalagna 
maoy yutan-on lamang, sa ingon nagpalahi pag- 
ayo sa tawhanong tigpamaba ug sa Tinubdan sa 
iyang mensahe, ang Labing Hataas nga Diyos. Ang 
samang ekspresyon gipadapat kang manalagnang 
Daniel diha sa Daniel 8:17. 

Si Kristo Jesus, “ang Anak sa Tawo.” Kini 
nga ekspresyon makaplagan diha sa mga asoy sa 
Ebanghelyo sa halos 80 ka higayon, nga ang tanan 
gipadapat kang Jesu-Kristo, ug gigamit niya sa 
pagtumong sa iyang kaugalingon. (Mat 8:20, 9:6, 
10:23) Ang mga teksto gawas sa mga asoy sa 
Ebanghelyo nga makita kini nga ekspresyon maoy 
diha sa Buhat 7:56; Hebreohanon 2:6, ug sa Pina- 
dayag 1:13, 14:14. 

Ang pagpadapat ni Jesus niini nga ekspresyon 
ngadto sa iyang kaugalingon tin-awng nagpakita 
nga ang Anak sa Diyos niining tungora maoy taw- 
hanon gayod, “nahimong unod” (Ju 1:14), nga “gi- 
panganak sa usa ka babaye” pinaagi sa pagsam- 
kon ug pagpakatawo kaniya pinaagi sa Hudiyong 
ulay nga si Maria. (Gal 4:4: Luc 1:34-36) Busa 
siya wala lamang magsul-ob ug tawhanong lawas 
sama sa gihimo kanhi sa mga manulonda, siya 
dili usa ka inkarnasyon kondili usa ka tinuod nga 
“anak sa tawo” pinaagi sa iyang tawhanong inahan. 
--Itandi ang 1Ju 4:2, 3; 2Ju 7: tan-awa ang UNOD. 

Tungod niini si apostol Pablo makapadapat sa 
Salmo 8 ingong tagna bahin kang Jesu-Kristo. 
Diha sa iyang sulat ngadto sa mga Hebreoha- 
non (2:5-9), gikutlo ni Pablo ang mga bersikulo 
nga mabasa: “Unsa ba ang may-kamatayong tawo 
[/enohsh'] nga ikaw nagahunahuna man kaniya, ug 
ang anak sa yutan-ong tawo [ben-'adham'|] nga 
ikaw nagaatiman man kaniya? Gihimo mo usab 
siya nga ubos ug diyutay kay sa mga samag-diyos 
[dubos ug diyutay kay sa mga manulonda,” sa Heb- 
reohanon 2:7], ug sa himaya ug kahalangdon gipu- 
rongpurongan mo siya. Gipagahom mo siya sa iba- 
baw sa mga buhat sa imong mga kamot, ang 
tanan gibutang mo sa ilalom sa iyang mga tiil.” 
(Sal 8:4-6, itandi ang Sal 144:3.) Gipakita ni Pablo 
nga aron matuman kining matagnaong salmo, si 
Jesus gayod gihimong “ubos ug diyutay kay sa 
mga manulonda,” sa pagkatinuod nahimong usa ka 
may-kamatayong “anak sa yutan-ong tawo,” nga 
mahimong mamatay sa maong kahimtang ug tu- 
ngod niana “makatilaw ug kamatayon alang sa 
matag tawo, nga human niana siya gipurongpu- 

rongan sa himaya ug kahalangdon sa iyang Ama- 
han, kinsa nagbanhaw kaniya.---Heb 2:8, 9; itandi 
ang Heb 2:14: Flp 2:5-9. 

Busa, ang ekspresyong “Anak sa tawo” nagpaila 
usab kang Jesu-Kristo ingong dakong Paryente sa 
katawhan, nga adunay katungod sa paglukat kani- 
la gikan sa pagkaulipon sa sala ug kamatayon, 
ingon man usab nagpaila kaniya ingong ang da- 
kong Tigpanimalos sa dugo.--Lev 25:48, 49, Num 
35:1-29, tan-awa ang TIGPANIMALOS SA DUGO, LUKAT, 
MANLULUKAT. 

Busa, ang pagtawag kang Jesus ingong “Anak ni 
David” (Mat 1:1; 9:27) nagpasiugda sa iyang pagka- 
manununod sa pakigsaad sa Gingharian nga paga- 
tumanon diha sa linya ni David, ang pagtawag ka- 
niya ingong “Anak sa tawo" naghatag ug pagtagad 
sa iyang pagkatawhanon tungod sa iyang pagkahi- 
mugso ingong tawo, ang pagtawag kaniya ingong 
“Anak sa Diyos” nagpasiugda nga siya naggikan 
sa Diyos, nga wala maggikan sa makasasalang si 
Adan o nakapanunod sa pagkadili-hingpit gikan 
kaniya hinunoa nagbaton ug bug-os nga matarong 
nga baroganan uban sa Diyos.---Mat 16:13-17. 


Unsa ang “ilhanan sa Anak sa tawo”? 


Bisan pa niana, dayag nga adunay laing pangu- 
nang hinungdan sa subsob nga paggamit ni Jesus 
sa ekspresyong “Anak sa tawo” nga gipadapat sa 
iyang kaugalingon. Kini maoy maylabot sa katu- 
manan sa tagna nga girekord sa Daniel 7:13, 14. 
Diha sa panan-awon nakita ni Daniel nga “dihay 
sama sa anak sa tawo” nga miabot uban sa mga 
panganod sa kalangitan nga miduol sa “Karaan sa 
mga Adlaw,” ug gihatagan ug “pagmando ug dig- 
nidad ug gingharian, aron ang tanang mga kataw- 
han, nasodnong mga pundok ug mga pinulongan 
magaalagad gayod kaniya,” ug ang iyang Gingha- 
rian mohangtod sa kahangtoran. 

Tungod kay ang pagpatin-aw sa manulonda ba- 
hin sa panan-awon sa Daniel 7:18, 22, ug 27 nag- 
hisgot sa “mga balaan sa Supremong Usa” ingong 
nakapanag-iya niini nga Gingharian, daghang ko- 
mentarista ang naningkamot sa pagpatin-aw nga 
ang “anak sa tawo" dinhi maoy usa ka 'hugpong sa 
mga persona, nga mao, ‘mga santos sa Diyos diha 
sa ilang hiniusang kahimtang, nga sa katibuk-an 
giisip ingong usa ka katawhan, “ang hinimaya ug 
sulondang mga tawo sa Israel.” Apan, kini mabaw 
kaayo nga pangatarongan kon itandi sa gihisgotan 
sa Kristohanon Gregong Kasulatan. Kini napakyas 
sa pagtagad nga si Kristo Jesus, ang dinihogang 
Hari sa Diyos, mihimog usa ka “pakigsaad alang sa 
usa ka gingharian' uban sa iyang mga sumusunod 
aron sila makaambit uban kaniya sa iyang Gingha- 

rian, ug nga, samtang sila magmando ingong mga 
hari ug mga saserdote, kini maoy ubos sa iyang 
pagpangulo ug tungod sa iyang nabatonang awto- 
ridad. (Luc 22:28-30, Pin 5:9, 10: 20:4-6) Busa, sila 
nakadawat ug awtoridad sa pagmando ibabaw sa 
mga nasod tungod lamang kay siya unang nakada- 
wat niini nga awtoridad gikan sa Soberanong Di- 
yos.---Pin 2:26, 27: 3:21. 

Ang hustong pagsabot mas nadayag pinaagi sa 
kaugalingong tubag ni Jesus sa pangutana sa hata- 
as nga saserdote, nga nag-ingon: “Ako mao [ang 
Kristo, ang Anak sa Diyos]: ug kamo makakita sa 
Anak sa tawo nga magalingkod sa tuong kamot sa 
gahom ug magaanhi uban sa mga panganod sa la- 
ngit.”--Mar 14:61, 62, Mat 26:63, 64. 

Busa ang tagna sa pagsingabot sa Anak sa tawo 
ngadto sa presensiya sa Karaan sa mga Adlaw, si 
Jehova nga Diyos, dayag nga mapadapat ngadto sa 
usa ka indibiduwal, ang Mesiyas, si Jesu-Kristo. 
Ang ebidensiya nagpakita nga ingon niana ang 
pagsabot sa mga Hudiyo. Ang rabbinikong mga 
sinulat nagpadapat sa tagna ngadto sa Mesiyas. 
(Soncino Books of the Bible, giedit ni A. Cohen, 
1951, komentaryo sa Dan 7:13) Sa walay duhadu- 
ha, tungod kay buot ug literal nga katumanan nii- 
ni nga tagna, ang mga Pariseo ug mga Saduseo mi- 
hangyo kang Jesus nga “ipadayag kanila ang usa 
ka ilhanan gikan sa langit.” (Mat 16:1, Mar 8:11) 
Human mamatay si Jesus ingong usa ka tawo ug 
gibanhaw ngadto sa espiritung kinabuhi, si Este- 
ban nakakitag panan-awon nga diha niana “ang 
mga langit nabuksan” ug iyang nakita “ang Anak 
sa tawo nga nagabarog diha sa tuong kamot sa Di- 
yos.” (Buh 7:56) Kini nagpakita nga si Jesu-Kris- 
to, bisan tuod naghalad sa iyang pagkatawhanon 
ingong lukat alang sa katawhan, sa makataronga- 
nong paagi nakahupot gihapon sa Mesiyanikong ti- 
tulo nga “Anak sa tawo” diha sa iyang langitnong 
katungdanan. 

Ang unang bahin sa pahayag ni Jesus ngadto sa 
hataas nga saserdote mahitungod sa pag-abot sa 
Anak sa tawo naghisgot kaniya ingong “magaling- 
kod sa tuong kamot sa gahom.” Dayag nga kini 
maoy usa ka paghisgot sa tagna sa Salmo 110, nga 
una pa niana gipakita ni Jesu-Kristo nga kini nga 
salmo gipadapat ngadto kaniya. (Mat 22:42-45) 
Kini nga salmo, ingon man ang pagpadapat niini sa 
apostol diha sa Hebreohanon 10:12, 13, nagbutyag 
nga si Jesu-Kristo magpaabot ug usa ka yugto sa 
dili pa siya ipadala sa iyang Amahan aron 'sa pag- 
pangdaog taliwala sa iyang mga kaaway.” Busa 
mopatim-aw nga ang tagna sa Daniel 7:13, 14 na- 
tuman, dili sa panahon sa pagkabanhaw ug pagka- 
yab ni Jesus ngadto sa langit, kondili sa panahon 
sa pag-awtorisar kaniya sa Diyos sa paghimog aksi- 
yon sa kusganong pagpahayag sa iyang awtoridad 

ingong hari. Nan, ang 'pagsingabot sa Anak sa 
tawo ngadto sa Karaan sa mga Adlaw’ dayag nga 
katumbas sa panahon nianang kahimtang nga gi- 
presentar sa Pinadayag 12:5-10, sa dihang ang 
simbolikong batang lalaki gipanganak ug gisakgaw 
ngadto sa trono sa Diyos. 

Bisan pa niana, sa Mateo 24:30 ug Lucas 21:27, si 
Jesus nagtagna gilayon labot sa “ilhanan sa Anak 
sa tawo” human hisgoti ang langitnong mga tili- 
mad-on nga gilangkit sa Bibliya uban sa pagpa- 
hamtang sa Diyos ug paghukom batok sa mga ta- 
wong daotan. (Itandi ang Mat 24:29 ug Luc 21:25, 
26 sa Isa 13:9, 10 ug Joe 2:30, 31.) Sanglit “ang ta- 
nang tribo sa yuta... . makakita sa Anak sa tawo 
nga moanhi diha sa mga panganod sa langit uban 
ang gahom ug dakong himaya” ug “magapukpok sa 
ilang kaugalingon sa pagminatay,” dayag nga kini 
nagtumong sa usa ka panahon sa dihang ang la- 
baw kinaiyanhong pagpasundayag sa gahom ni Je- 
sus ingong hari maghatag ug kahadlok diha sa 
mga kasingkasing sa mga tawo nga wala mopahi- 
uyon sa kabubut-on sa Diyos. 

Ang dugang matagnaong mga panan-awon diha 
sa Pinadayag (17:12-14, 19:11-21) nagpakita sa 
paggamit sa bug-os nga gahom sa pagmando sa 
Mesiyanikong Hari ibabaw sa “mga katawhan, na- 
sodnong mga pundok ug mga pinulongan” (Dan 
7:14), ug busa ang usa nga “sama sa anak sa tawo” 
sa Pinadayag 14:14 sa walay duhaduha naghawas 
usab kang Jesu-Kristo, sama sa usa nga gihubit 
diha sa Pinadayag 1:13. 

Mahitungod sa 'pag-anhi sa Anak sa tawo diha 
sa mga panganod” ug makita sa “tanang mata” 
(Mat 24:30, Pin 1:7), tan-awa ang PANGANOD (Ma- 
sambingayong Paggamit): MATA, PRESENSIYA. 


ANAMELEK [lagmit gikan sa Babilonyan- 
hong pulong nga nagkahulogang “Hari si Anu']. 
Usa ka bathala sa mga Separvihanon nga wala ma- 
kaluwas kanila gikan sa Asiryanhong mga manu- 
nulong. (2Ha 18:34) Ang pagsimba kang Ana- 
melek naglakip sa mangilngig nga batasan sa 
paghalad ug bata.---2Ha 17:31. 


ANAMIM. Ang Hamitikanhong mga kaliwat 
ni Mizraim. Sanglit ang Mizraim nagtumong usab 
sa Ehipto, lagmit nga ang mga Anamim mipuyo 
didto o diha sa maong dapit. (Gen 10:13, 1Cr 1:11) 
Ang usa ka cuneiform nga teksto sa panahon ni 
Sargon II sa Asirya (ikaduhang katunga sa ikawa- 
long siglo W.K.P.) lagmit nagtawag kanila sa nga- 
lang “Anami.” 


ANAN [lagmit, Panganod]. Usa sa mga pangu- 
lo sa katawhan sa Israel kansang hawas, kon dili 
man siya mismo, kauban ni Nehemias ug sa uban 
pa, nagtimbre sa resolusyon sa nasod sa pag-ala- 

gad nga matinumanon kang Jehova (455 W.K.P.). 
-Neh 10:1, 26. 


ANANI [lagmit pinamubo sa Ananias]. Usa ka 
anak nga lalaki ni Elioenai, usa ka kaliwat ni Haring 
David human sa pagkadestiyero.--- 1Cr 3:24. 


ANANIAS |Si Jah Mitubag Kanako]. 

1. Amahan ni Maaseias ug apohan ni Azarias, 
kinsa mitabang kang Nehemias sa pagtukod pag- 
usab sa mga paril sa Jerusalem.---Neh 3:23. 

2. [Gr. nga porma sa Heb. nga ngalang Hana- 
nias, nga nagkahulogang “Si Jehova Nagpakitag 
Pabor: Si Jehova Mapuangoron"]. Usa ka membro 
sa unang Kristohanong kongregasyon sa Jerusa- 
lem. Human sa Pentekostes 33 K.P. ang materyal 
nga mga panginahanglan sa mga magtutuo nga 
nagpabilin sa Jerusalem naatiman pinaagi sa pag- 
tinabangay taliwala sa mga Kristohanon. Usa ka 
komon nga pondo ang gihimo alang niini nga katu- 
yoan. Gisuportahan kini pinaagi sa mga amot nga 
naggikan sa halin sa mga yuta ug mga balay nga 
gibaligya sa mga membro sa kongregasyon ug da- 
yon giamot kini nga kinabubut-on. (Buh 4:34-37) 
Si Ananias nagbaligya ug usa ka yuta ug, uban sa 
bug-os nga kasayoran sa iyang asawa, naghatag 
lamang ug bahin sa halin, samtang nagpakaaron- 
ingnon nga naghatag sa bug-os nga kantidad, sa 
walay duhaduha aron madayeg ug mapasidung- 
gan pag-ayo sulod sa kongregasyon. Apan, tungod 
sa linaing gasa sa kahibalo pinaagi sa espiritu, 
nasabtan ni Pedro nga siya nagpakaaron-ingnon, 
nagyagyag kaniya nga “namakak sa balaang espi- 
ritu ug sa Diyos, ug si Ananias natumba ug na- 
bugtoan sa gininhawa. Sa dihang mibalik ang mga 
tawo nga naglubong kaniya paglabay sa mga tulo 
ka oras, ilang nakita ang iyang asawa nga si Sapira 
nga namatay usab tungod kay misulay sa samang 
pagpakaaron-ingnon.---Buh 5:1-10. 

3. Usa ka Kristohanong tinun-an sa Damasco. 
Human makabig si Saulo, si Ananias gihatagan ug 
panan-awon diin si Jesus naghatag kaniya sa nga- 
lan ug sa dapit nga giestaran ni Saulo ug nagsugo 
kaniya sa pagduaw kang Saulo. Bisan tuod nagpa- 
nuko sa sinugdan tungod kay siya nasayod sa ma- 
bangis nga paglutos ni Saulo sa mga Kristohanon, 
si Ananias human niadto misanong ug miadto 
kang Saulo, nagpasig-uli sa iyang panan-aw, nag- 
pahibalo kaniya bahin sa iyang buluhaton nga ma- 
himong saksi sa Diyos, ug naghikay nga siya ma- 
bawtismohan. Si Saulo (Pablo), sa panahon sa iyang 
pagdepensa sa ulahi atubangan sa Hudiyong mga 
magsusupak, naghisgot kang Ananias ingong usa 
ka tawo nga “masimbahon sumala sa Balaod, nga 
kaniya may maayong panghimatuod ang tanang 
Hudiyo nga nagpuyo didto [sa Damasco].” Tungod 
sa iyang pagka-Kristohanon, kini nga komendas- 

yon sa mga Hudiyo maoy usa gayod ka talagsaong 
pamatuod sa iyang matarong nga panggawi.---Buh 
9:10-18, 22:12-16. 

4. Hudiyong hataas nga saserdote gikan sa mga 
48 hangtod sa 58 K.P. Siya maoy anak nga lalaki ni 
Nedebaeus ug gitudlo sa katungdanan pinaagi ni 
Herodes nga hari sa Chalcis, ang igsoon ni Herodes 
Agripa I. (Jewish Antiquities ni Josephus, XX, 103 
[v, 2]) Siya gipadala sa Roma niadtong 52 K.P. aron 
moatubang sa husay tungod sa pipila ka suliran 
nga mitungha tali sa mga Hudiyo ug mga Sama- 
rianhon, apan siya giabsuwelto ni Claudio I, ang 
emperador. 

Niadtong mga 56 K.P., samtang nagdumala sa 
paghusay kang Pablo atubangan sa Sanhedrin, si 
Ananias nagsugo sa pagsagpa kang Pablo. Si Pablo 
misanong niini pinaagi sa pagtagna nga ang Diyos 
magabalos sa maong sayop nga buhat, ug siya 
nagtawag kang Ananias ingong “pinaputing bung- 
bong.” Kay gibadlong bahin niini, si Pablo nanga- 
yog pasaylo tungod kay siya wala mahibalo nga 
ang nagsugo sa pagsagpa kaniya mao diay ang ha- 
taas nga saserdote ug nagkutlo sa Exodo 22:28 
sa pag-ila sa iyang obligasyon nga magpakita ug 
nahiangayng pagtahod. Ang pipila nagtuo nga ang 
hinungdan sa pangatarongan ni Pablo nga siya 
wala mahibalo maoy tungod kay ang katungdanan 
ni Ananias ingong hataas nga saserdote wala pa 
matino sa legal nga paagi human sa iyang pagba- 
lik gikan sa Roma, apan walay igong pamatuod la- 
bot niini. Lagmit kini maoy dugang pamatuod la- 
mang sa pagkahanap sa panan-aw ni Pablo ingon 
sa gipakita sa ubang mga teksto. Ang sugo ni 
Ananias mahimong daklit ra kaayo ug gisingka 
pagsulti mao nga naglisod si Pablo sa pag-ila sa 
nagsulti.---Buh 23:2-5. 

Human sa husay sa Sanhedrin, si Ananias, nga 
giubanan sa pipila ka ansiyano ug sa usa ka orador 
sa publiko, mipanaw ngadto sa Cesarea aron mag- 
sang-at ug mga sumbong batok kang Pablo sa atu- 
bangan ni Gobernador Felix. (Buh 24:1) Wala nay 
dugang paghisgot bahin kaniya diha sa rekord sa 
Kasulatan. Apan, ang sekular nga kasaysayan nag- 
asoy kaniya ingong usa ka tawong mapahitas-on 
ug mapintas, kansang panggawi panahon sa iyang 
hataas nga pagkasaserdote ug sa misunod nga ka- 
tuigan human siya ipalagpot nailhan tungod sa ka- 
dalo. Sa hapit na magsugod ang pag-alsa sa mga 
Hudiyo niadtong 66-70 K.P., si Ananias gigukod 
sa mga elemento sa Hudiyong populasyon tungod 
sa iyang pagpakigkombuya sa mga awtoridad sa 
Roma. Bisan tuod mitago sa usa ka agianan sa tu- 
big, siya napalgan ug gibuno. 

5. Usa ka siyudad nga gipuy-an sa mga sakop sa 
tribo ni Benjamin human makabalik gikan sa pag- 


ANAS 


kadestiyero. (Neh 11:32) Gituohan nga kini mao ra 
usab ang Betania (el-'Azariyeh [El “Fizariya]) nga 
2.5 km (1.5 mi) sa SHS sa Patukoranan sa Templo 
didto sa Jerusalem.---Tan-awa ang BETANIA Num. 1. 


ANAPOG. Ang miugdo nga mga bahin nii- 
ning humok kaayo, daling madugmok, puno kaa- 
yog calcium carbonate nga bato makaplagan sa la- 
inlaing bahin sa Palestina. Tungod kay kini dili 
mapuslan sa pagpanukod ug dali ra kaayong ma- 
dugmok ug mapolbos, si manalagnang Isaias mi- 
gamit sa anapog ingong usa ka epektibong pagtan- 
di aron ipakita kon unsay angayng buhaton sa mga 
halaran sa Israel nga gigamit sa idolatrosong pag- 
simba aron mabatonan ang kapasayloan. (Isa 27:9) 
Ang Aramaikong katumbas sa Hebreohanong ter- 
mino nga gir (anapog) makaplagan sa Daniel 5:5 sa 
orihinal nga teksto.---Tan-awa ang APOG. 


ANAS [gikan sa Heb., nga nagkahulogang 
“Pagpakitag Pabor, Mapuangoron"”]. 

Gitudlong hataas nga saserdote sa mga 60 7 K.P. 
ni Quirinio, ang Romanong gobernador sa Sirya, ug 
nag-alagad hangtod sa mga 15 K.P. (Luc 2:2) Busa 
si Anas mao ang hataas nga saserdote sa dihang si 
Jesus, sa edad nga 12, nakapahibulong sa rabbini- 
kong mga magtutudlo didto sa templo. (Luc 2:42- 
49) Gitangtang ni Prokurador Valerius Gratus si 
Anas ingong hataas nga saserdote. Bisan tuod wala 
na siyay opisyal nga titulo, dayag kaayo nga pada- 
yon siyang migamit sa iyang dakong gahom ug 
impluwensiya ingong retiradong hataas nga saser- 
dote ug may labawng tingog sa Hudiyohanong he- 
rarkiya. Lima sa iyang mga anak nga lalaki, lakip 
usab ang iyang umagad nga lalaking si Caifas, ta- 
nan nakahupot sa katungdanan ingong hataas nga 
saserdote. Tungod sa iyang prominenteng posis- 
yon, si Anas haom nga gipaila sa Kasulatan ingong 
usa sa pangulong mga saserdote. (Mat 26:3, Luc 
3:2) Sa dihang gidakop si Jesus, siya unang gida- 
la ngadto kang Anas aron sukitsukiton ug dayon 
gipadala ngadto kang Caifas aron husayon. (Ju 
18:13) Ang ngalan ni Anas nag-una sa talaan sa 
pangunang mga magsusupak sa mga apostoles ni 
Jesu-Kristo.---Buh 4:6. 

Ang adunahan ug gamhanang panimalay ni 
Anas maoy sakop sa tribo ni Levi, ug ang pagpa- 
maligya sa mga halad sulod sa mga nataran sa 
templo maoy usa sa pangunang mga tinubdan 
sa ilang kinitaan--igong hinungdan kon nganong 
buot nilang patyon si Jesus, kinsa sa duha ka beses 
naghinlo sa templo nga ilang gihimong “usa ka la- 
ngob sa mga tulisan.” (Ju 2:13-16, Mat 21:12, 13, 
Mar 11:15-17, Luc 19:45, 46) Ang lain pang hi- 
nungdan sa pagdumot ni Anas kang Jesus ug sa 
iyang mga apostoles lagmit mao ang pagtulon-an 


ANAT 


ni Jesus bahin sa pagkabanhaw, diin ang pagban- 
haw kang Lazaro maoy buhing pamatuod, ug ang 
pagsangyaw ug pagpanudlo sa samang doktrina 
nga gihimo sa mga apostoles, kay kon si Anas uga- 
ling usa ka Saduseo, siya wala motuo sa pagkaban- 
haw.--Buh 23:8, itandi ang 5:17. 


ANAT. 


1. Ang amahan sa usa sa mga maghuhukom sa 
Israel nga si Samgar.---Huk 3:31, 5:6. 

2. Usa sa tulo ka pangunang mga diyosa sa Ca- 
naan. Siya gipaila ingong igsoong babaye ug asawa 
ni Baal ug ingong simbolo sa maulagong pagpakig- 
sekso ug sa pagpakiggubat. Hinuon, walay ebiden- 
siya nga magpakita nga ang ngalan sa amahan ni 
Samgar gikuha gikan sa ngalan sa diyosang si 
Anat, bisan tuod nga ang mga pag-apostata sa Is- 
rael niining yugtoa mahimong motugot sa maong 
posibilidad.--Itandi ang asoy bahin kang Gideon 
diha sa Huk 6:25-27. 


ANATOT. 

1. Usa ka Benjaminhon, anak nga lalaki ni Be- 
ker.--1Cr 7:8. 

2. Usa sa mga pangulo sa katawhan kansang 
kaliwat, kon dili man siya mismo, nagpamatuod ug 
nagtimbre sa usa ka kasaligang kontrata sa mga 
adlaw ni Nehemias, sa paglakaw diha sa dalan sa 
matuod nga pagsimba kang Jehova.--Neh 9:38, 
10:1, 19. 

3. Usa ka Levihanong siyudad sa teritoryo sa 
Benjamin. (Jos 21:17, 18, 1Cr 6:60) Ang maong 
ngalan napreserbar diha sa ngalan sa gamayng ba- 
langay nga gitawag ug “Anata nga wala pay 5 km 
(3 mi) sa AAS sa Jerusalem, samtang ang orihinal 
nga dapit gituohan nga mao ang Ras el-Kharrubeh 
nga mga 800 m (0.5 mi) sa HK sa maong balangay. 
Gikan sa nahimutangan niini diha sa kabungtoran, 
malantaw ang Walog sa Jordan ug ang amihanang 
bahin sa Dagat sa Asin. Ang Anatot maoy pinuy- 
anan sa duha ka gamhanang mga tawo ni David. 
(2Sa 23:27; 1Cr 12:3) Gihinginlan ni Solomon si 
Abiatar ngadto sa Anatot, sa ingon nagtapos sa lin- 
ya sa hataas nga mga saserdote gikan sa balay ni 
Eli. (1Ha 2:26) Ang Anatot maoy usa sa sinakit nga 
mga siyudad tungod sa pag-atake sa misulong nga 
kasundalohan sa Asirya.--Isa 10:30. 

Si Jeremias maoy taga-Anatot apan nahimong 
usa ka “manalagna nga wala pasidunggi' taliwala sa 
iyang kaugalingong katawhan, sanglit sila nagti- 
nguha man sa iyang kinabuhi tungod sa pagpaha- 
yag sa mensahe ni Jehova sa kamatuoran. (Jer 1:1, 
11:21-23, 29:27) Tungod niana, gitagna ni Jehova 
ang katalagman sa siyudad, ug kini miabot sa tak- 
dang panahon sa dihang gipukan sa Babilonya ang 
maong yuta. (Jer 11:21-23) Sa wala pa malaglag 


142 


ang Jerusalem, gigamit ni Jeremias ang iyang le- 
gal nga mga katungod sa pagpalit sa luna sa yuta 
sa iyang ig-agaw didto sa Anatot ingong usa ka il- 
hanan nga adunay pagpasig-uli gikan sa pagkades- 
tiyero. (Jer 32:7-9) Lakip sa unang grupo niadtong 
namalik gikan sa pagkadestiyero kauban ni Zoroba- 
bel mao ang 128 ka tawo gikan sa Anatot, ug ang 
Anatot maoy lakip sa mga lungsod nga gipuy-an 
pag-usab, sa ingon nagtuman sa tagna ni Jere- 
mias.--Esd 2:23: Neh 7:27, 11:32. 


ANATOT, TAGA- [Iya sa Anatot]. Usa ka 
molupyo sa Anatot, usa ka siyudad sa mga saser- 
dote diha sa teritoryo sa Benjamin.--2Sa 23:27, 
1Cr 11:28, 12:3: 27:12. 


ANAY. Tan-awa ang Baboy. 


ANDRES [gikan sa Gr. nga lintunganayng pu- 
long nga nagkahulogang “tawo: lalaki”, lagmit, 
Kusganon]. Igsoong lalaki ni Simon Pedro ug anak 
ni Jonas (Juan). (Mat 4:18, 16:17) Bisan tuod ang 
siyudad sa Betsaida mao ang yutang-natawhan ni 
Andres, siya ug si Simon magkaubang nagpuyo sa 
Capernaum sa dihang gitawag sila ni Jesus aron 
mahimong “mga mangingisda ug mga tawo.” (Mar 
1:16, 17, 21, 29; Ju 1:44) Ang duha ka siyudad na- 
himutang sa A nga baybayon sa Dagat sa Galilea, 
diin ang duha ka magsoon maoy mga kasosyo ni 
Santiago ug Juan sa pagpangisda.---Mat 4:18, Mar 
1:16, Luc 5:10. 

Sa una si Andres maoy tinun-an ni Juan nga Tig- 
bawtismo. (Ju 1:35, 40) Sa tinghunlak sa 29 K.P., 
siya didto sa Betania sa S nga bahin sa Suba sa Jor- 
dan ug nakadungog kang Juan nga Tigbawtismo 
nga nagpailaila kang Jesus ingong “ang Kordero sa 
Diyos.” (Ju 1:29) Siya, kauban ang lain pang tinun- 
an (lagmit si Juan), misunod kang Jesus ngadto sa 
iyang pinuy-anan ug nakombinsir dayon nga iyang 
nakaplagan ang Mesiyas. Dayon iyang nakaplagan 
ug gipahibalo ang iyang igsoon nga si Simon ug gi- 
dala siya ngadto kang Jesus. (Ju 1:36-41) Ang duha 
ka magsoon mibalik sa ilang pagpangisda, apan tali 
sa unom ka bulan hangtod sa usa ka tuig sa ulahi, 
human sa pagdakop kang Juan nga Tigbawtismo, 
sila, kauban ni Santiago ug Juan, gidapit ni Jesus 
aron mahimong “mga mangingisda ug mga tawo.” 
Dihadiha ilang gibiyaan ang ilang mga pukot ug 
misugod sa pag-uban kang Jesus. (Mat 4:18-20, 
Mar 1:14, 16-20) Sa ngadtongadto kining upat na- 
himong mga apostoles, ug mamatikdan nga si An- 
dres kanunayng gitala nga lakip sa unang upat diha 
sa tanang talaan sa mga apostoles.---Mat 10:2, Mar 
3:18, Luc 6:14. 

Human niana si Andres lakbit na lang nga gihis- 
gotan. Siya ug si Felipe nakighisgot kang Jesus la- 
bot sa suliran sa pagpakaon sa usa ka panon nga 

may mga 5,000 ka lalaki, ug si Andres mihatag ug 
sugyot bahin sa pipila ka mabatonang pagkaon nga 
bisan siya mismo naghunahuna nga gamay rag 
ikatabang. (Ju 6:8, 9) Sa panahon sa kataposang 
pista sa Paskuwa nga ilang gisaulog, si Felipe miad- 
to kang Andres aron mangayog tambag labot sa 
hangyo sa pipila ka Grego nga buot makakita kang 
Jesus, ug dayon ang duha miduol kang Jesus labot 
niining butanga. (Ju 12:20-22) Usa siya sa upat 
nga didto sa Bukid sa mga Olibo nga nangutana 
kang Jesus bahin sa ilhanan nga magtimaan sa ka- 
taposan sa naglungtad nga sistema sa mga butang. 
(Mar 13:3) Ang ngalan ni Andres kataposang gihis- 
gotan wala madugay human sa pagkayab ni Jesus. 
-Buh 1:13. 


ANDRONIKO [Nagapangdaog sa Tawo]. Usa 
ka matinumanon nga Kristohanong Hudiyo sa 
kongregasyon sa Roma nga gipangomosta ni Pab- 
lo. Si Pablo nagtawag kang Androniko ug Junia nga 
“akong mga paryente.” Bisan tuod ang Gregong 
pulong nga gigamit dinhi (syggenes) mahimong 
magkahulogan nga “katagilungsod” sa halapad nga 
diwa niini, apan ang pangunang kahulogan niini 
maoy “kadugo sa samang henerasyon.” Ang kon- 
teksto nagpaila nga si Androniko lagmit nga par- 
yente gayod ni Pablo. Sama kang Pablo, si An- 
droniko nakaagom ug pagkabilanggo, ug nianang 
panahona usa ka “tawong inila” taliwala sa mga 
apostoles, ug nahimong usa ka Kristohanon nga 
una pa kang Pablo.---Rom 16:7. 


ANEM. Usa ka siyudad nga duol sa H nga ut- 
lanan sa Isacar nga gihatag ingong usa ka Leviha- 
nong siyudad ngadto sa mga Gersonhon. (1Cr 6:71, 
73) Diha sa katumbas nga talaan sa Josue 21:29, 
ang Anem mopatim-awng mao ang gihisgotan nga 
En-ganim, nga lagmit mao ang bug-os nga ngalan 
niini.---Tan-awa ang EN-GANIM Num. 2. 


ANER. 


1. Usa ka Canaanhon. Siya ug ang iyang duha 
ka igsoong lalaki, si Mamre nga Amorihanon ug si 
Escol, maoy “mga kaabin” (“mga kaalyado,” AT; 
RS) ni Abraham. (Gen 14:13) Ang mga pulong nga 
“mga kaabin” gihubad dinhi gikan sa Hebreohanon 
nga ba-aleh' verith', nga sa literal nagkahulogang 
“mga tag-iya (mga agalon) sa usa ka pakigsaad.” 
Labot sa mga kondisyon niini nga kasabotan tali 
niining tulo ka magsoon ug kang Abraham, wala 
kaayoy gipakita sa rekord kon kini ba maoy pagpa- 
nalipdanay sa usag usa batok sa ilang makiguba- 
tong mga silingan o mao lamay madaitong pag- 
pakig-ubanay. Sa dihang ang pag-umangkon ni 
Abraham nga si Lot gibihag sa magkaalyado nga 
mga hari, kini nga panag-abin milihok, sa dihang 
si Aner kauban sa iyang mga igsoon mikuyog kang 


ANSIYANO, TIGULANG NGA LALAKI 


Abraham ug sa iyang 318 ka binansay nga mga 
sulugoon gikan sa dagkong kakahoyan sa Mamre 
(diin si Abraham nagtolda) hangtod sa Dan, mga 
200 km (120 mi) paingon sa AAS, ug unya mipa- 
dayon saylo sa Damasco. Human sa kadaogan, si 
Abraham midumili sa bisan unsang bahin sa ina- 
gaw apan gitino nga ang iyang tulo ka kaabin ma- 
hatagan ug bahin tungod sa pagtamod niini nga 
“panag-abin.”--Gen 14:24, tan-awa ang ALYANSA. 

2. Usa ka lungsod sa teritoryo sa Manases nga 
gihatag ngadto sa kabanayan sa mga anak nga la- 
laki ni Kohat. (1Cr 6:70, Jos 21:26) Ang pipila ka es- 
kolar nagtuo nga kini mao usab ang Taanak sa Jo- 
sue 21:25.--Tan-awa ang TAANAK. 


ANGKLA. Tan-awa ang BARKO. 


ANIAM [Ako [lakip sa] Katawhan [nga mao, 
usa ka paryente]]. Usa ka anak nga lalaki ni Semi- 
da sa tribo ni Manases.--1Cr 7:14, 19. 


ANIM. Usa ka siyudad sa bukirong rehiyon sa 
habagatang Juda nga gihisgotan sa pag-apod-apod 
sa yuta sa mga adlaw ni Josue. (Jos 15:48, 50) Gi- 
tuohan nga kini mao ang Khirbet Ghuwein et-Tah- 
ta (Horvat “Anim), usa ka kagun-oban nga nahi- 
mutang mga 5 km (3 mi) sa H sa Estemoa ug mga 
19 km (12 mi) sa HHK sa Hebron. 


ANINO. 


ANSIYANO, TIGULANG NGA LALAKI. 
Ang Hebreohanong pulong nga zaqen’ ug ang 
Gregong pulong nga presby'teros, nga parehong 
nagkahulogang “tigulang nga lalaki” o “ansiyano,” 
gigamit dili lamang alang sa mga tawong tigulang 
(Gen 18:11, Deu 28:50, 1Sa 2:22, 1Ti 5:1, 2) o sa 
mas tigulang tali sa duha ka tawo (Luc 15:25) kon- 
dili gigamit usab sa linaing paagi ngadto sa mga 
naghupot ug awtoridad ug responsibilidad sa usa 
ka komunidad o nasod. Ang ulahi nga diwa mao 
ang labing komon nga gigamit diha sa Hebreoha- 
non ug sa Kristohanon Gregong Kasulatan. 

Ang tigulang nga lalaki sagad nga gitamod su- 
kad pa sa karaang kapanahonan, gitahod tungod sa 
iyang kasinatian ug kahibalo ug tungod sa kaalam 
ug maayong panghukom nga ipatungha niana. Sa 
daghang nasod ang mga tawo nagpasakop sa pag- 
tultol sa ilang tigulang nga mga lalaki, sa tigulang 
nga mga membro sa ilang mga banay o kaha niad- 
tong ilado tungod sa ilang kahibalo ug kaalam. Tu- 
ngod niana ang ekspresyon nga “tigulang nga lala- 
ki” adunay dobleng kahulogan nga gigamit diha sa 
pisikal nga diwa o kaha sa pagtumong sa usa ka po- 
sisyon o katungdanan. Ang mga paghisgot sa ‘mga 
ansiyano [“mga dignitaryo,” JB] sa yuta sa Ehipto’ 
ug 'sa mga ansiyano sa Moab ug sa mga ansiyano 
sa Midian wala maglangkob sa tanang tigulang 


Tan-awa ang LANDONG, ANINO. 


ANSIYANO, TIGULANG NGA LALAKI 


nga mga lalaki sa maong mga nasod apan gigamit 
sa pagtumong niadtong nag-alagad ingong konse- 
ho alang sa pagdumala ug paggiya sa mga kaliho- 
kan sa nasod, sila mao ang “mga prinsipe [Heb., sa- 
rim, “mga pangulo,” AT]” sa maong mga nasod. 
--Gen 50:7: Num 22:4, 7, 8, 13-15, Sal 1056:17, 
21, 22. 

Sa samang paagi ang mga ekspresyon nga “mga 
ansiyano sa Israel,” “mga ansiyano sa katigoman,” 
“mga ansiyano sa akong katawhan,” ‘mga ansiyano 
sa yuta, gigamit niining opisyal nga diwa, nga 
wala magtumong sa tanang tigulang nga mga la- 
laki sa nasod sa Israel. (Num 16:25: Lev 4:15; 1Sa 
15:30, 1Ha 20:7, 8) Sa pipila ka kahimtang diin ang 
zeqenim” (tigulang nga mga lalaki) makita nga 
walay naghubit nga mga pulong, ang konteksto 
angayng sutaon kon kini gipadapat ba lamang sa 
tigulang nga mga lalaki o niadtong adunay opisyal 
nga katungdanan sa pagkapangulo. 

Mga Ansiyano sa Israel. Una pa sa Pag- 
panggula, ang mga Israelinhon aduna nay ilang 
“mga ansiyano” nga magpresentar sa mga butang 
ngadto sa katawhan, magsilbing ilang mga tigpa- 
maba, ug mohimog mga desisyon. Sa dihang siya 
mibalik sa Ehipto, si Moises gitugon nga isulti 
ngadto sa mga ansiyano ang iyang buhaton, ug 
kini sila, o labing menos ang kadagkoan taliwala 
kanila, mikuyog kaniya sa dihang siya miadto sa 
atubangan ni Paraon.---Ex 3:16, 18. 

Sa dihang si Moises, ingong hawas sa Diyos, nag- 
presentar sa pakigsaad sa Balaod ngadto sa nasod, 
ang opisyal nga “mga ansiyano” maoy naghawas 
sa katawhan sa paghimog pakigsaad uban kang Je- 
hova. (Ex 19:3-8) Sa ulahi, sa dihang ang mga Is- 
raelinhon nagreklamo bahin sa mga kahimtang 
didto sa kamingawan, si Moises, nga mibating bug- 
at na kaayo alang kaniya ang pagdumala sa nasod, 
misugid sa maong suliran ngadto kang Jehova. 
Unya ang Diyos misugo kang Moises: “Tigomon mo 
alang kanako ang kapitoan ka lalaki sa mga ansiya- 
no sa Israel, nga imong nailhan nga sila mga ansi- 
yano sa katawhan ug mga opisyal nila, . . . ug mag- 
kuha ako ug bahin sa espiritu nga anaa kanimo ug 
ibutang ko kini kanila, ug sila motabang kanimo sa 
pagpas-an sa luwan.” (Num 11:16, 17) Kini nga 
“mga ansiyano” sa teokratikanhong paagi gitudlo 
alang niini nga pag-alagad. (Num 11:24, 25) Busa 
gigamit sila ni Jehova nga makig-ambit sa respon- 
sibilidad ingong mga pangulo ug tagdumala kau- 
ban ni Moises. 

Sa ulahi, ang nagbalhinbalhin pagpuyo nga mga 
Israelinhon nagsakop sa Yutang Saad ug mibalik sa 
naandang pagtukod ug permanenteng mga puloy- 
anan didto sa kalungsoran ug kasiyudaran, sama 
sa ilang paagi sa pagkinabuhi sa Ehipto. Niana ang 

mga ansiyano nahimong tagdumala sa katawhan 
sa ilang komunidad. Sila nagsilbing usa ka hug- 
pong sa mga magtatan-aw alang sa ilang kau- 
galingong mga komunidad, nga nagtaganag mga 
maghuhukom ug mga opisyal aron sa pagpatunhay 
sa kalinaw, kahapsay, ug espirituwal nga kahim- 
sog.—Deu 16:18-20, 25:7-9, Jos 20:4: Ru 4:1-12. 

Ang mga paghisgot sa 'tibuok Israel, sa mga an- 
siyano niini ug sa mga pangulo niini ug sa mga 
maghuhukom niini ug sa mga opisyal niini (Jos 
23:2, 24:1), 'sa mga ansiyano sa Israel ug sa tanang 
pangulo sa mga tribo, sa mga pangulo sa mga ba- 
lay sa mga amahan” (2Cr 5:2), wala magpasabot 
nga ang “mga pangulo,” “mga maghuhukom,” ug 
“mga opisyal” maoy lahi gikan sa “mga ansiyano” 
apan nagpakita nga kadtong gihisgotan sa maong 
espesipikong paagi naghupot ug usa ka katungda- 
nan taliwala sa hugpong sa mga ansiyano.---Itandi 
ang 2Ha 19:2, Mar 15:1. 

Kadtong nag-alagad ingong “mga ansiyano” sa 
nasod gitawag sa mga ekspresyon nga “mga ansi- 
yano sa Israel” (1Sa 4:3, 8:4), ‘mga ansiyano sa 
yuta (1Ha 20:7), “mga ansiyano sa katigoman” 
(Huk 21:16), o, human mabahin ang gingharian, 
"mga ansiyano sa Juda ug Jerusalem’ alang sa ha- 
bagatang gingharian.---2Ha 23:1. 

Sama sa daghang hari ug mga saserdote sa Isra- 
el, ang “mga ansiyano” sa katibuk-an dili matinu- 
manon sa ilang kaakohan ngadto sa Diyos ug sa 
katawhan. (1Ha 21:8-14, Eze 7:26, 14:1-3) Tungod 
kay nawad-an sa pagpaluyo sa Diyos, ang ‘mga ba- 
tang lalaki mahimong ilang mga prinsipe” ug ang 
"usa nga dili kaayo tinamod moatake batok sa usa 
nga pagapasidunggan.” (Isa 3:1-5) Busa, gipasiug- 
da sa Hebreohanong Kasulatan nga ang pagkaeda- 
ran lamang dili igo, nga “ang pagkaubanon maoy 
usa ka purongpurong sa katahom” kon “makapla- 
gan kini sa dalan sa pagkamatarong.” (Pr 16:31) 
Dili lamang “kadtong dagaya sa mga adlaw ang 
maalamon, ni kadtong mga tigulang lamang ang 
makasabot sa paghukom” kondili kadtong kinsa, 
duyog sa ilang kasinatian, gigiyahan sa espiritu sa 
Diyos ug kinsa nakabaton ug pagsabot sa iyang Pu- 
long.--Job 32:8, 9, Sal 119:100: Pr 3:5-7, Ecc 4:13. 

Ang pagdumala pinaagi sa hugpong sa “mga an- 
siyano” nagpadayon sa tibuok kasaysayan sa nasod 
bisan sa panahon sa pagkadestiyero ngadto sa Ba- 
bilonya ug human mapasig-uli ngadto sa Juda. (Jer 
29:1, Esd 6:7; 10:7, 8, 14) Sa dihang si Jesus dinhi 
sa yuta, ang “mga ansiyano" (Gr., presby teroi) ak- 
tibo sa mga kalihokan sa katawhan, diha sa komu- 
nidad (Luc 7:3-5) ug sa tibuok nasod. “Ang kati- 
goman sa mga ansiyano” (Gr., presby-te'rion) sa 
Jerusalem mao ang pangunang tinubdan sa pagsu- 
pak kang Jesus ug sa iyang mga tinun-an.---Luc 
22:66, Buh 22:5. 

Mga Ansiyano sa Kristohanong Kongregas- 
yon. Kon lantawon pinasukad sa maong im- 
pormasyon, dili lisod sabton ang mga paghisgot 
bahin sa “mga ansiyano” (presby'teroi) sa Kristo- 
hanong kongregasyon. Sama sa unodnong Israel 
ingon man usab sa espirituwal nga Israel, ang 
“mga ansiyano” maoy responsable sa pagdumala 
sa kongregasyon. 

Sa adlaw sa Pentekostes, ang mga apostoles mi- 
lihok ingong usa ka lawas diin si Pedro ang nagsil- 
bing tigpamaba nga gipalihok sa gibubo nga espi- 
ritu sa Diyos. (Buh 2:14, 37-42) Tin-aw nga sila 
maoy “mga ansiyano” sa espirituwal nga diwa tu- 
ngod sa ilang una ug suod nga pagpakig-uban 
kang Jesus ug sa pagsugo kanila mismo nga ma- 
nudlo. (Mat 28:18-20, Efe 4:11, 12; itandi ang 
Buh 2:42.) Ang tinamdan niadtong nahimong mga 
magtutuo nagpakita nga ilang giila nga ang mga 
apostoles adunay awtoridad sa pagdumala sa bag- 
ong nasod ilalom ni Kristo (Buh 2:42, 4:32-37, 5:1- 
11) ug adunay awtoridad sa paghimog mga pag- 
tudlo alang sa buluhaton, sa direkta ingong usa ka 
lawas o kaha pinaagig mga hawas, sama sa iladong 
panig-ingnan ni apostol Pablo. (Buh 6:1-6, 14:19- 
23) Sa dihang mitungha ang isyu bahin sa pagtuli, 
ang “mga ansiyano” duyog sa mga apostoles nagti- 
gom aron hisgotan kini. Ang ilang desisyon gipahi- 
balo sa mga kongregasyon sa tanang dapit ug gida- 
wat ingong may awtoridad. (Buh 15:1-31, 16:1-5) 
Busa, maingon nga ang pipila ka “ansiyano” nag- 
alagad alang sa tibuok nasod sa Israel, sa ingon tin- 
awng kini nga “mga ansiyano” uban sa mga apos- 
toles nahimong usa ka nagamandong lawas alang 
sa tibuok Kristohanong kongregasyon sa tanang 
kayutaan. Sa ulahi, si Pablo miadto sa Jerusalem ug 
nakigkita kang Santiago ug sa “tanang ansiyano,” 
nga nagsugilon kanila sa mga resulta sa iyang bu- 
uhaton ug midawat sa ilang tambag sa pipila ka 
butang.---Buh 21:15-26. 

Sa pipila ka kahimtang ang termino nga “tigu- 
ang nga mga lalaki” gigamit ingong katugbang sa 
batan-ong mga lalaki o ingong katumbas sa tigu- 
ang nga mga babaye nga wala maglangkit ug res- 
ponsibilidad sa kongregasyon. Sa maong mga ka- 
himtang, ang termino nagtumong lamang sa mga 
alaki nga hingkod nag panuigon. (Buh 2:17, 18, 1Ti 
5:1, 2) Kini gigamit usab sa pagtumong sa “mga 
tawo sa karaang kapanahonan.” (Heb 11:2) Apan, 
sa kasagarang mga kahimtang diha sa Kristoha- 
non Gregong Kasulatan, ang “tigulang nga mga la- 
laki” o “mga ansiyano” mao kadtong mga nagdu- 
mala sa kongregasyon. Sa pipila ka teksto ang “mga 
ansiyano” gitawag nga “mga magtatan-aw” (Gr., 
epi'sko-poi, “mga obispo,” KJ). Gigamit ni Pablo kini 
nga termino sa pagpakigsulti ngadto sa “mga ansi- 
yano” gikan sa kongregasyon sa Efeso, ug iyang gi- 

padapat kini kanila diha sa iyang sulat ngadto kang 
Tito. (Buh 20:17, 28, Tit 1:5, 7) Busa, kining duha 
ka termino nagtumong sa mao ra nga posisyon, 
ang pre-sby'teros nagpaila sa hamtong nga mga 
hiyas sa usa nga gitudlo, ug ang epi sko pos sa mga 
katungdanan nga nalangkit sa maong pagtudlo. 

Mahitungod sa Gregong pulong nga presby'te- 
ros, si Manuel Guerra y Gomez miingon: “Ang tuk- 
mang hubad sa termino [presby teros] diha sa ha- 
los kadaghanang teksto nga Helenistiko o Grego, 
nga naglungtad hangtod karon, maoy ansiyano |o, 
tigulang nga lalaki] nga samag kahulogan sa ham- 
tong nga lalaki. Ang pagkahamtong sa paghukom 
ug ang katakos sa paghatag ug maalamong giya 
mao ang ilhanan niini. . . . Kon kini nga termino 
[Dre:sby'teros] aduna man o kaha walay teknikal 
nga diwa diha sa Helenistiko ug sa Israelinhong 
mga kalibotan, kini nagpaila, dili sa masakitong ti- 
gulang, kondili sa hamtong nga lalaki, nga tu- 
ngod sa iyang kasinatian ug kaalam angayan sa 
pagmando sa iyang banay o sa iyang katawhan.” 
--Fpiscopos y Presbyteros, Burgos, Espanya, 1962, 
pp. 117, 257. 

Dayag nga sa karaang Israel ang panuigon, sa pi- 
sikal nga diwa, mahinungdanon aron mahimong 
takos sa pag-alagad ingong “ansiyano.” (1Ha 12:6- 
13) Busa, usab, ang “mga ansiyano” o mga magta- 
tan-aw diha sa Kristohanong kongregasyon dili 
mga batan-ong lalaki, ingon sa gipakita sa paghis- 
got sa apostol sa ilang pagbaton ug mga asawa ug 
mga anak. (Tit 1:5, 6, 1Ti 3:2, 4, 5) Apan, ang pisi- 
kal nga edad dili mao ang bugtong o pangunang 
basehanan, ingon sa gipakita sa uban pang gilatid 
nga mga kuwalipikasyon (1Ti 3:2-7, Tit 1:6-9), ni 
may espesipikong edad nga gitakda. Si Timoteo, 
kinsa nalangkit sa pagtudlo ug “mga ansiyano,” da- 
yag nga giila usab ingong usa ka ansiyano bisan 
tuod medyo batan-on pa.--1ITi 4:12. 

Ang mga kinahanglanon alang sa katungda- 
nan ingong “ansiyano" diha sa Kristohanong kong- 
regasyon naglakip sa hataas nga sukdanan sa 
panggawi ug espirituwalidad. Ang katakos sa pag- 
panudlo, sa pagtambag, ug sa pagbadlong may da- 
kong bahin aron ang usa makakab-ot sa sukda- 
nan ingong “ansiyano.” (1Ti 3:2, Tit 1:9) Si Pablo 
maugdang nga nagsugo kang Timoteo nga “iwali 
ang pulong, magmadali diha niini sa paborableng 
panahon, sa masamok nga panahon, pamadlong, 
pagsaway, panambag, uban sa tanang hataas-nga- 
pailob ug arte sa pagpanudlo.” (2Ti 4:2) Ingong 
“mga magbalantay,” ang “mga ansiyano” maoy 
responsable sa espirituwal nga pagpakaon sa pa- 
non, ingon man sa pag-atiman niadtong nasakit sa 
espirituwal ug sa pagpanalipod sa panon batok sa 
samag-lobo nga mga elemento. (Buh 20:28-35, San 
5:14, 15: 1Pe 5:2-4) Dugang pa, si Pablo, kinsa 

masiboton sa pagpanudlo diha “sa publiko ug sa 
balay ug balay,” nagpahinumdom kang Timoteo sa 
iyang responsibilidad nga ‘himoon ang buluhaton 
sa usa ka tig-ebanghelyo, tumanon sa bug-os ang 
iyang ministeryo. '---Buh 20:20, 2Ti 4:5. 

Ang matag Kristohanong kongregasyon adunay 
lawas sa “mga ansiyano"” o “mga magtatan-aw” nga 
kanunayng gihisgotan diha sa plural nga porma, 
sama niadtong sa Jerusalem (Buh 11:30, 15:4, 6, 
21:18), sa Efeso (Buh 20:17, 28), sa Filipos (Flp 1:1). 
“Ang lawas sa mga ansiyano” (Gr., presby-te'ri'on) 
gihisgotan labot sa “pagpandong sa mga kamot’ 
nganha kang Timoteo. (1Ti 4:14) “Ang mga ansi- 
yano" ingong mga magtatan-aw sa kongregasyon 
“nagdumala” sa ilang mga igsoon.--Rom 12:8, 1Te 
5:12-15: 1Ti 3:4, 5; 5:17. 

Si Pablo ug Pedro, ingong “mga ansiyano” nga 
may apostolikanhong awtoridad, usahay nagsil- 
bing magtatan-aw sa uban pang “mga ansiyano” 
sa pipila ka kongregasyon (itandi ang 1Co 4:18-21, 
5:1-5, 9-13, Flp 1:1: 2:12, 1Pe 1:1, 5:1-5), sama 
kang apostol Juan ug sa mga tinun-an nga si San- 
tiago ug Judas---nga tanan maoy mga magsusulat 
ug mga sulat ngadto sa mga kongregasyon. Gitud- 
lo ni Pablo si Timoteo ug Tito sa paghawas kaniya 
sa pipila ka dapit. (1Co 4:17: Flp 2:19, 20, 1Ti 1:3, 4, 
5:1-21, Tit 1:5) Sa daghang kahimtang, kini nga 
mga tawo nakiglabot sa bag-ong natukod nga mga 
kongregasyon sa mga magtutuo, ang buluhaton ni 
Tito mao ang 'pagtul-id sa mga butang nga de- 
pektoso [o kulang] diha sa mga kongregasyon sa 
Creta. 

Si Pablo, Bernabe, Tito, ug dayag nga si Timo- 
teo giingong nakigbahin sa pagtudlog mga lalaki 
ingong “mga ansiyano” diha sa mga kongregasyon. 
(Buh 14:21-23, 1Ti 5:22; Tit 1:5) Walay rekord nga 
ang maong mga pagtudlog mga ansiyano gihimo 
nga kinaugalingon sa mga kongregasyon. Sa pag- 
asoy sa pagbisita pag-usab ni Pablo ug Bernabe sa 
Listra, Iconio, ug Antioquia, ang Buhat 14:23 nag- 
ingon nga “nagtudlo silag mga ansiyano [Gr., khei- 
roto'ne'santes] alang kanila diha sa matag kongre- 
gasyon” (“sa matag usa niini nga mga iglesya sila 
nagtudlog mga ansiyano,” JB, “sila nagtudlog mga 
ansiyano alang kanila sa matag iglesya,” RS). Ma- 
hitungod sa kahulogan sa Gregong berbo nga khei- 
rotoneo, kini ang giingon sa The Acts of the 
Apostles ni F. F. Bruce (1970, p. 286): “Bisan tuod 
ang diwa sa gigikanan sa pulong nga [khei-ro-to- 
neo) maoy ‘sa pagboto pinaagig pagtaas sa mga 
kamot”, kini gigamit sa diwa nga “pagpili”, “pagtud- 
lo": itandi ang samang pulong nga may prefix [pro, 
“sa atubangan'] sa x. 41.” Ang Greek-English Lexi- 
con ni Liddell ug Scott, human ihatag ang komon 
nga mga kahulogan sa kheirotto:'ne'o, nag-ingon: 
“sa ulahi, sa kasagaran, pagtudlo, . . . pagtudlo sa 

usa ka katungdanan diha sa Iglesya.” (Girebisar ni 
H. Jones, Oxford, 1968, p. 1986) Sa susama, ang 
Greek and English Lexicon to the New Testament 
ni Parkhurst (London, 1845, p. 673) nag-ingon: 
“Kon sundan sa accusative form, kini nagpasabot 
nga itudlo o ipahiluna sa katungdanan, bisan tuod 
walay mga pagboto.” Ang katungdanan nga niana 
kining Kristohanong mga lalaki gitudlo mao ang 
katungdanan sa “pagkaansiyano,” nga walay mga 
pagboto sa uban pinaagi sa pagtaas sa ilang mga 
kamot. 

Sa dihang misulat kang Timoteo, si Pablo mii- 
ngon: “Ang mga ansiyano nga nagdumala sa maa- 
yong paagi kinahanglang isipon nga takos sa doble 
nga pasidungog, ilabina silang naghago sa pagpa- 
nulti ug sa pagpanudlo.” (1Ti 5:17) Tungod sa mi- 
sunod nga bersikulo (18) ug usab sa nahiuna nga 
paghisgot bahin sa pagpasidungog sa mga baba- 
yeng balo sa materyal nga paagi (ber 3-16), kining 
“doble nga pasidungog” dayag nga naglakip sa ma- 
teryal nga tabang. 


Kinsa ang “kawhaag-upat ka ansiyano” 
nga diha sa langitnong mga trono? 


Diha sa basahon sa Pinadayag, ang termino nga 
pressby'teroi makaplagan sa 12 ka higayon ug gi- 
padapat ngadto sa espiritung mga linalang. Ang 
ilang palibot, besti, ug mga ginabuhat nagpaila kon 
kinsa sila. 

Si apostol Juan nakakitag usa ka panan-awon la- 
bot sa trono ni Jehova didto sa langit, nga gilibotan 
ug 24 ka ubos nga mga trono diin naglingkod ang 
24 ka ansiyano nga nagbestig puti nga panggawas 
nga besti ug may bulawang mga korona sa ilang 
mga ulo. (Pin 4:1-4) Samtang nagpadayon ang pa- 
nan-awon, nakita ni Juan ang 24 ka ansiyano nga 
dili lamang sublisubli nga miyukbo sa pagsimba 
atubangan sa trono ni Jehova kondili nakigbahin 
usab sa lainlaing kalihokan diha sa panan-awon 
samtang kini nagpadayon. (Pin 4:9-11: 5:4-14: 7:9- 
17: 14:3, 19:4) Ilabina gayod nga nakita silang mi- 
duyog sa pagmantala sa Gingharian nga nagpai- 
lang si Jehova migamit na sa iyang dakong gahom 
ug misugod na sa pagmando ingong hari.---Pin 
11:15-18. 

Sa karaang Israel, “ang mga ansiyano sa Israel” 
maoy naghawas ug namulong alang sa tibuok na- 
sod. (Ex 3:16, 19:7) Sa samang paagi ang “mga an- 
siyano” mahimong mobarog, o mohawas, alang 
sa tibuok kongregasyon sa espirituwal nga Israel. 
Busa, ang 24 ka ansiyano nga naglingkod sa mga 
trono palibot sa Diyos lagmit nga naghawas gayod 
sa tibuok lawas sa dinihogang mga Kristohanon 
kinsa, nga nagmatinumanon hangtod sa kamata- 

yon, nakadawat sa ganti nga langitnong pagkaban- 
haw ug sa mga trono nga haduol sa trono ni Jeho- 
va. (Pin 3:21) Ang numero nga 24 makahuloganon 
usab kay kini mao ang gidaghanon sa mga di- 
bisyon sa mga saserdote nga giorganisar ni Ha- 
ring David aron mag-alagad sa templo sa Jerusa- 
em. Ang dinihogang mga Kristohanon mahimong 
“usa ka harianong pagkasaserdote.”--1Pe 2:9; 1Cr 
24:1-19, Luc 1:5-23, 57-66, Pin 20:6: tan-awa ang 
MAGTATAN-AW. 


ANTELOPE [Heb., dishon']. Usa ka nagapa- 
ngusap nga hayop ug pikas ug kuko nga gihisgotan 
amang sa Deuteronomio 14:5, diin kini gilakip sa 
talaan sa mga hayop nga gitugot nga kan-on sa 
mga Israelinhon. Dili matino kon unsang hayopa 
ang gitumong sa Hebreohanong pulong nga di- 
shon’. 

Ang addax antelope (Addax nasomaculatus) nga 
makaplagan pa gihapon sa desyertong mga rehi- 
yon sa Amihanang Aprika sagad gituohan nga 
maoy katumbas sa dishon’ sa Hebreohanong Ka- 
sulatan. Kini nga antelope maoy mga 1 m (40 pul.) 
ang gihabogon taman sa abaga. Tungod sa kang- 
kang, pikas nga mga kuko niini, kini makapanaw sa 
humokon nga mga balas sa desyerto diin kini ma- 
kalahutay nga walay tubig sulod sa taas kaayong 
panahon. Ang nagbansiwag nga mga sungay niini 
nga hayop nagliyokliyok sama sa usa ka tuwerka, 
nga moliyok sa usa ug tunga hangtod sa halos ka- 
tulo, ug may gitas-ong mga 1 m (40 pul.) kon suk- 
don subay sa kurba. Walay labot ang tiyan, ikog, li- 
kod ug ang pangulahing mga tiil niini, ug ingon 
man ang mga marka sa nawong nga kanunayng 
puti ang bulok, ang kolor sa addax antelope mo- 
dagtom sa panahon sa tingtugnaw, ug mausab gi- 
kan sa pagkasamag-balas ngadto sa pagkakapehon. 
Ang laing posibilidad mao ang Arabianhong oryx 
(Oryx leucoryx), nga usa usab ka antelope sa des- 
yerto. 


ANTIKRISTO. Kini nga pulong nagkahulo- 
gang “batok (o puli) kang Kristo.” Kini sa katibuk- 
an makita sa lima ka higayon, singular ug plural, 
ug tanan anaa sa duha sa mga sulat ni Juan. 

Kini nga ulohan dili bag-o taliwala sa mga Kris- 
tohanon sa dihang gisulat ni Juan ang iyang mga 
sulat (mga 98 K.P.). Ang 1 Juan 2:18 nag-ingon: 
“Mga anak, mao na kini ang kataposang takna, ug, 
ingon sa inyong nadungog nga ang antikristo [Gr., 
anti'khristos] moabot, bisan gani karon adunay 
daghang mitungha nga mga antikristo, nga tu- 
ngod niini kita nahibalo nga mao na kini ang kata- 
posang takna.” Ang pahayag ni Juan nagpakita 
nga adunay daghang indibiduwal nga mga anti- 
kristo, bisan tuod silang tanan sa tingob maoy usa 

ka linangkob nga tawo nga gitawag nga “ang anti- 
kristo.” (2Ju 7) Ang paggamit sa ekspresyon nga 
“takna” sa pagtumong sa usa ka yugto sa panahon, 
sa daklit lamang o sa dili-matinong yugto sa pana- 
hon, gipakita diha sa ubang mga sinulat ni Juan. 
(Tan-awa ang Ju 2:4; 4:21-23, 5:25, 28, 7:30, 8:20, 
12:23, 27.) Busa, wala niya kutohi nga ang pag- 
tungha, paglungtad, ug kalihokan sa maong anti- 
kristo mahitabo sa umaabot nga panahon lamang 
apan iyang gipakita nga ang antikristo naglungtad 
na niadtong higayona ug magpadayon sa paglung- 
tad.--1Ju 4:3. 

Identipikasyon. Bisan tuod gipaningkamo- 
tan pag-ayo sa nangagi nga ilangkit “ang antikris- 
to” sa usa ka indibiduwal, sama kang Pompey, 
Nero, o Muhammad (kining ulahing tawo gisugyot 
ni Papa Inosentes III niadtong 1213 K.P.), o sa usa 
ka espesipikong organisasyon, sama sa panglantaw 
sa mga Protestante nga “ang antikristo” nagtu- 
mong sa papado, ang inspiradong mga pahayag ni 
Juan nagpakita nga ang termino lapad ug kapada- 
patan, nga naglangkob sa tanan niadtong nagali- 
mod nga “si Jesus mao ang Kristo” ug kinsa naga- 
limod nga si Jesus mao ang Anak sa Diyos nga 
mianhi “sa unod.”--1Ju 2:22, 4:2, 3; 2Ju 7, NE 
NIV; itandi ang Ju 8:42, 48, 49, 9:22. 

Ang paglimod kang Jesus ingong ang Kristo ug 
ang Anak sa Diyos mao gayoy paglimod sa bisan 
unsa o sa tanang Kasulatanhong mga pagtulon-an 
bahin kaniya: ang iyang gigikanan, ang iyang da- 
pit sa kahikayan sa Diyos, ang iyang pagtuman sa 
mga tagna sa Hebreohanong Kasulatan ingong ang 
sinaad nga Mesiyas, ang iyang ministeryo ug mga 
pagtulon-an ug mga tagna, ingon man ang bisan 
unsang pagsupak o mga paningkamot sa pagpu- 
li kaniya sa iyang posisyon ingong tinudlong Hata- 
as nga Saserdote ug Hari sa Diyos. Kini dayag nga 
masabtan sa ubang mga teksto, nga, bisan tuod 
wala mogamit sa termino nga “antikristo,” nagpa- 
hayag sa halos susamang ideya. Busa, si Jesus mi- 
ingon: “Siya nga dili dapig kanako maoy batok 
kanako, ug siya nga dili motipon kanako matibula- 
ag.” (Luc 11:23) Gipakita sa 2 Juan 7 nga kini 
sila mahimong molihok ingong mga maglilimbong, 
ug busa ang “antikristo” maglakip niadtong “mini 
nga mga Kristo” ug “mini nga mga manalagna,” 
ingon man niadtong naghimog gamhanang mga 
buhat sa ngalan ni Jesus apan giisip niya nga 
"mga mamumuhat sa kalapasan.”--Mat 24:24: 7: 
15, 22, 23. 

Tungod sa lagda ni Jesus nga kon unsay gibuhat 
ngadto sa iyang tinuod nga mga sumusunod gibu- 
hat ngadto kaniya (Mat 25:40, 45: Buh 9:5), kini 
nga termino maglakip gayod niadtong nagalutos 
kanila, nga nagkahulogang kini maglakip sa simbo- 
likong “Dakong Babilonya.”--Luc 21:12, Pin 17:5, 6. 

Si Juan espesipikong naghisgot sa mga apostata 
ingong lakip niadtong antikristo pinaagi sa paghis- 
got niadtong kinsa “namahawa gikan kanato,” nga 
mibiya sa Kristohanong kongregasyon. (1Ju 2:18, 
19) Busa kini naglakip sa “tawo sa kalapasan” o 
“anak sa kalaglagan” nga gihubit ni Pablo, ingon 
man sa ‘mini nga mga magtutudlo" nga mahukma- 
nong gisaway ni Pedro tungod sa pagmugnag ma- 
laglagong mga sekta ug nga “magalimod pa gani sa 
tag-iya nga nagpalit kanila.”--2Te 2:3-5, 2Pe 2:1, 
tan-awa ang TAWO SA KALAPASAN. 

Ang mga gingharian, mga nasod, ug mga orga- 
nisasyon susamang gipakita ingong bahin sa anti- 
kristo diha sa simbolikong paghubit sa Pinadayag 
17:8-15, 19:19-21.--Itandi ang Sal 2:1, 2. 

Sa tanang kahimtang nga nahisgotan dinhi, kad- 
tong naglangkob sa antikristo gipakita ingong ma- 
kaagom ug kalaglagan sa ulahi ingong balos sa 
ilang pagkamasinupakon. 


ANTI-LEBANON. Ang kinasidlakang bahin 
sa duha ka lumbay sa kabukiran nga naglangkob 
sa kabukiran sa Lebanon. Ang Kabukiran sa Anti- 
Lebanon maoy buyon sa Kabukiran sa Lebanon sa 
gilay-ong mga 100 km (60 mi), nga nagsukad sa 
patag ibabaw sa bukid sa Basan, sa S sa Dan, hang- 
tod sa dakong Patag sa Emesa, nga dili layo gikan 
sa Ribla. Taliwala sa duha ka lumbay sa kabukiran 
nahimutang ang usa ka taas nga walog nga napor- 
ma tungod sa mga suba sa Orontes ug Litani ug gi- 
tawag nga Coele-Sirya (“Unlod nga Dapit sa Sirya”) 
o ang Beqat.—Jos 11:17. 

Diha sa A ang tagaytay maoy hiktin ug gisal- 
angsal-angan sa lumbay sa habog nga mga tayuk- 
tok. Ang tungatungang bahin maoy mas dako, 
mas habog, ug mas gansangon, samtang ang ha- 
bagatang bahin gitadlasan sa taas nga bul-oga- 
nang mga walog nga nagpaingon ngadto sa S ug 
sa H. Dapit sa S sa pangunang tagaytay adunay 
lumbay sa mga patag ibabaw sa bukid nga nag- 
anam ug kamubo hangtod nga milebel sa Kapata- 
gan sa Damasco. Ang habagatang bahin naglakip 
sa Bukid sa Hermon, nga may gihabogong 2,814 m 
(9,232 p). Ang hitsura niining mga bukira maoy 
sama nianang sa Kabukiran sa Lebanon, ug kini 
pangunang gilangkoban sa anapog nga may dag- 
tom nga mga pangpang ug sa dagtom, linginong 
mga tayuktok. 

Ang Kabukiran sa Anti-Lebanon lagmit nga gi- 
tawag sa Hebreohanon sa ngalang “Amana” diha 
sa Awit ni Solomon 4:8, diin kini gihisgotan uban 
sa Bukid sa Hermon. Bisan tuod giisip sa pipila nga 
ang Amana maoy lain nga bukid, mopatim-awng 
kini lagmit mao ang tibuok nga Kabukiran sa Anti- 
Lebanon o usa ka bahin niana. Ang kabukiran sa 
“Libana” ug “Ammanana” gihisgotan nga magkau- 

ban diha sa mga inskripsiyon sa Asiryanhong mga 
monarko nga si Tiglat-pileser III ug Senakerib. Ang 
Suba sa Abana (modernong Barada) gitawag usab 
nga “Amana” diha sa 2 Hari 5:12 sa Syriac nga 
Peshitta ug sa Aramaiko nga mga Targum, ug 
kini nga suba, nga maoy panguna sa Damasco, 
naggikan sa habagatang bahin sa kabukiran sa 
Anti-Lebanon. Sa ingon kining ngalana mahimong 
magtumong niana nga bahin sa kabukiran o sa ti- 
buok nga kabukiran. 

Sanglit ang tayuktok sa dakong bahin sa Kabuki- 
ran sa Anti-Lebanon wala maputos sa niyebe, di- 
yutay lamang ang mga suba ug mga sapa niini. Di- 
yutay lamang nga katanoman ang nanubo, apan 
may hilang nga kakahoyan sa mugbong robles ug 
junipero nga makita diha sa lainlaing dapit sa mga 
kabakiliran. Pipila na lang ka sedro ang nahibilin 
karong adlawa. Ang ubos nga bahin sa kabakiliran 
angayan gihapon sa pagtanom ug mga parasan, 
kaolibohan, ug mga prutasan, maingon sa kapana- 
honan sa Bibliya. 


ANTIOQUIA. 

1. Ang siyudad sa Antioquia sa Sirya gitukod ni 
Seleucus I (Nicator) wala madugay human siya ug 
si Heneral Cassander ug Lysimachus nakadaog sa 
mahukmanong gubat sa Ipsus didto sa Frigia sa 
Asia Minor niadtong 301 W.K.P. Iyang gipili kining 
lugara tungod sa mga bentaha niini sa militaryong 
paagi ug ginganlan kini sumala sa ngalan sa iyang 
amahan nga si Antiochus. Sa dapit nga gitawag ka- 
ron ug Antakya sa Turkey, ang Antioquia gitukod 
diha sa H nga kiliran sa malawigan nga Suba sa 
Orontes diha sa gilikoan niini nga mga 32 km 
(20 mi) gikan sa Dagat Mediteranyo. Maayo kaayo 
ang nahimutangan niini kay dali niining madomi- 
nar ang negosyo sa tibuok AK sa Sirya nga moagi 
sa mga ruta tali sa Suba sa Euprates ug sa Dagat 
Mediteranyo. Kini nahimo dayong sentro sa ko- 
mersiyo, ug ang paggama niinig luho nga kagami- 
tan nagdalag kauswagan ug bahandi niining dako 
nga siyudad. Ingong dunggoanan alang sa Antio- 
quia, gitukod usab ni Seleucus ang siyudad sa Se- 
leucia diha sa daplin sa baybayon nga ginganlan 
kini sumala sa iyang ngalan. Sa wala pa siya patya 
niadtong 281 W.K.P., gibalhin niya ang sentro sa 
iyang pangagamhanan gikan sa Babilonya ngadto 
sa iyang bag-ong kaulohan sa Sirya, ang Antio- 
quia, diin ang Seleucid nga dinastiya sa mga hari 
nagpadayon sa paggahom hangtod sa 64 W.K.P., 
sa dihang si Heneral Pompey sa Roma naghimo sa 
Sirya nga usa ka Romanhong lalawigan. Gawas 
nga ang Antioquia nahimong kaulohan sa Roman- 
hong lalawigan sa Sirya, kini nahimo usab nga ika- 
tulong kinadak-ang siyudad sa imperyo, sunod sa 
Roma ug Alejandria. 

Ang pagkatukod sa siyudad gisundog sa plano sa 
Alejandria, nga may nagsanga nga dagkong mga 
dalan nga may mga portiko, nga naghatag ug ma- 
kapadaning katahom sa naglibot nga mga tinukod. 
Gitawag kining “Ang Rayna sa Sidlakan,” “Ang Ma- 
tahom nga Antioquia,” “Ang Ikatulong Kaulohan sa 
Imperyo sa Roma,” ug maoy talagsaon tungod sa 
regular nga sistema sa mga suga diha sa dalan. Bi- 
san pa niining panggawas nga katahom ug kapuli- 
ki, kini nakabaton sa reputasyon ingong dunot sa 
moral tungod sa mahugawng mga buhat sa ma- 
law-ayng mga rituwal sa ngalan sa relihiyon. Si Ju- 
venal nag-ingon nga “ang Suba sa Orontes miagos 
ngadto sa Suba sa Tiber nga tungod niana gipaba- 
haan ang Roma sa patuotuo ug imoralidad sa Sid- 
lakan. ---Juvenal and Persius, Satire III, 62-65. 

Mga Pagphisgot Diha sa Bibliya ug ang Ula- 
hing Kasaysayan. Gitala ni Josephus nga gida- 
sig sa mga Seleucid ang mga Hudiyo nga mopuyo 
sa Antioquia ug hatagan silag bug-os nga mga 
katungod sa pagkalungsoranon, nga tungod nia- 
na makatukod sila ug usa ka dakong populasyon 
sa mga Hudiyo. Ang unang paghisgot sa Antioquia 
diha sa Bibliya maoy labot kang Nicolas nga taga- 
Antioquia, kinsa nahimong Kristohanon human 
mahimong kinabig ngadto sa Hudiyohanong relihi- 
yon. (Buh 6:5) Ang buluhaton sa mga Kristohanon 
didto nagsugod sa dihang ang pipila sa mga tinun- 
an natibulaag hangtod sa Antioquia tungod sa ka- 
sakitan nga nahitabo human sa kamatayon ni Es- 
teban. (Buh 11:19, 20) Sa dihang ang kongregasyon 
sa Jerusalem nakadungog nga daghang nagsultig- 
Grego nga katawhan nahimong mga magtutuo, 
ilang gipadala si Bernabe hangtod sa Antioquia, ug 
sa dihang iyang nakita nga milambo ang interes 
didto, iyang gikuyog si Pablo gikan sa Tarso aron 
motabang. (Buh 11:21-26) Silang duha mipuyo did- 
to ug usa ka tuig nga nagtudlo sa katawhan, ug hu- 
man niadto si Pablo naghimo sa Antioquia nga 
paulianan sa iyang misyonaryong mga panaw. Pi- 
naagi sa pagtultol sa Diyos, didto sa Antioquia nga 
ang mga tinun-an unang gitawag nga “mga Kris- 
tohanon.” (Buh 11:26) Ang pagkamahinatagon sa 
kongregasyon gipahayag sa dihang nagpadala si- 
lag hinabang (Buh 11:29) pinaagi kang Pablo ug 
Bernabe ngadto sa nagamandong lawas sa Jerusa- 
lem niadtong mga 46 K.P. Kini gihimo atol sa da- 
kong gutom nga nahitabo sa panahon ni Claudio, 
sumala sa gitagna ni Agabo. (Buh 11:27, 28) Sa di- 
hang nakabalik na sila sa Antioquia, ang balaang 
espiritu nagsugo nga si Pablo ug Bernabe itudlo 
sa linaing buluhaton, busa sila gipadala panahon 
sa unang misyonaryong panaw ni Pablo niadtong 
mga 47-48 K.P. Sa wala pa siya magsugod sa iyang 
ikaduhang misyonaryong panaw ug samtang siya 
didto pa sa Antioquia, ang suliran labot sa pagtu- 

li sa mga Hentil mitungha niadtong mga 49 K.P. 
ug ang desisyon sa nagamandong lawas sa Jerusa- 
lem gihatod ni Pablo ug Bernabe ngadto sa kongre- 
gasyon sa Antioquia. (Buh 15:13-35) Ang ikadu- 
hang misyonaryong panaw ni Pablo niadtong mga 
49-52 K.P. nagsugod ug natapos usab didto sa An- 
tioquia, ug dinhi usab gitul-id ni Pablo si Pedro tu- 
ngod sa iyang gipakitang pagpihig tali sa mga Hu- 
diyo ug sa mga Hentil.---Gal 2:11, 12. 

2. Ang Antioquia sa Pisidia gitukod usab ni Se- 
leucus I (Nicator) ug ginganlan agig pagpasidu- 
ngog sa iyang amahan nga si Antiochus. Ang mga 
kagun-oban sa maong siyudad nahimutang duol sa 
Yalvac sa modernong Turkey. (HuULAGWAY, Tomo 2, 
p. 748) Nahimutang kini sa utlanan sa Frigia ug Pi- 
sidia ug busa mahimong isipon nga bahin sa bisan 
hain niining duha ka lalawigan sa lainlain nga pa- 
nahon. Busa, ang Gregong geograpo nga si Strabo 
naghisgot niini ingong usa ka siyudad nga sakop sa 
Frigia dapit sa Pisidia (Geography, 12, vm, 13, 14), 
apan sumala sa giingon sa Funk and Wagnalls 
New Standard Bible Dictionary (1936, p. 51), “ang 
kadaghanan sa mga magsusulat naghisgot niini 
ingong sakop sa Pisidia” sama sa giingon ni Lucas. 
Kini nga identipikasyon nagpalahi niini gikan sa 
Antioquia sa Sirya. (Tan-awa ang PISIDIA.) Tungod 
sa nahimutangan niini, ang Antioquia sa Pisidia 
nahimong bahin sa ruta sa negosyo tali sa Cilicia 
ug Efeso ug gipuy-an sa nagsagol nga populasyon 
nga naglakip sa daghang Hudiyo, nga nakatukod 
ug sinagoga didto. Kini maoy usa ka siyudad nga 
nagsultig Grego ug bug-os naimpluwensiyahan sa 
Helenismo. Si Pablo kaduha nakaduaw niini uban 
ni Bernabe sa iyang unang panaw sa pag-ebang- 
helyo niadtong mga 47-48 K.P. ug nagwali diha sa 
sinagoga, nga nakakaplag ug dakong interes. (Buh 
13:14, 14:19-23) Apan, kay nangabugho tungod sa 
panon sa katawhan nga mitambong, ang pipila ka 
Hudiyo nagsiba sa pangunang mga lalaki ug baba- 
ye sa siyudad ug nag-abog kang Pablo ug Bernabe 
ngadto sa gawas.---Buh 13:45, 50, 2Ti 3:11. 


ANTIPAS [pinamubo sa Antipater, nga nagka- 
hulogang “Inay sa [Iyang] Amahan']. 

1. Usa ka martir sa unang Kristohanong kong- 
regasyon sa Pergamo sa unang siglo K.P.--Pin 2: 
12, 13; tan-awa ang PERGAMO. 

2. Si Herodes Antipas, nga anak nga lalaki ni 
Herodes nga Bantogan.--Tan-awa ang HERODES 
Num. 2. 


ANTIPATRIS [Kang (lya ni) Antipater]. Usa 
ka siyudad nga gitukod pag-usab ni Herodes nga 
Bantogan niadtong 9 W.K.P. ug ginganlan sumala 
sa ngalan sa iyang amahan nga si Antipater (II). 
Gituohan nga mao kini ang Ras el-'Ain (Tel Afeq) 
diha sa daghag tubig ug tabunok nga dapit sa 

Patag sa Saron. Ang Antipatris gituohan nga mao 
ang nahimutangan sa unang siyudad sa Apek nga 
gihisgotan sa 1 Samuel 4:1. Ang mga pagpangub- 
kob nga gihimo didto niadtong 1946, 1961, ug 
1974 mopatim-awng nagkompirmar niini.---Tan- 
awa ang APEK Num. 3. 

Niining dapita nga ang gipakuyog nga pangu- 
nang pundok sa Romanhong kasundalohan nagha- 
tod kang Pablo, nga mipanaw ug mga 50 km 
(30 mi) palugsong sa mga kabukiran gikan sa Je- 
rusalem sa panahon sa kagabhion. (Buh 23:31) 
Ang dapit nahimutang sa kinasang-an sa Roman- 
hong mga dalan sa kasundalohan gikan sa Jerusa- 
lem ug Lida paingon sa Romanhong kaulohan sa 
Cesarea. Gikan sa Antipatris ang 70 ka sundalong 
mangangabayo nagdala kang Pablo sa nahibiling 
distansiya nga mga 40 km (25 mi) latas sa patag 
paingon sa Cesarea. 


ANTONIA, TORRE SA. Usa ka kinutaang 
tinukod sa Jerusalem nga nagsilbing kuwartel sa 
mga sundalo. Sumala ni Josephus, kini adunay 
mga kuwarto, kaligoanan, baraks, ug mga sawang. 
--HULAGWAY, Tomo 2, p. 535. 

Ang Torre sa Antonia nahimutang sa AK nga es- 
kina sa sawang sa templo ug lagmit nga nag- 
okupar sa luna diin si Nehemias una pa niana 
nagtukod sa Kastilyo (o kuta) nga gihisgotan sa Ne- 
hemias 2:8. Si Herodes nga Bantogan mihimog 
dako ug gastoso nga pag-ayo niini ug nagpalig-on 
sa mga kuta niini. Kaniadto kini nailhang Baris, 
apan si Herodes nagngalan niini nga Antonia agig 
pagpasidungog kang Mark Antony. Ingon sa gihi- 
mo sa Hudiyong hataas nga saserdote ug magma- 
mando nga si John Hyrcanus una pa kaniya, si He- 
rodes nagbutang sa mga besti sa mga saserdote 
didto, lagmit aron padayon niyang mabantayan o 
makontrolar ang hataas nga saserdote. 

Sumala ni Josephus, ang kuta gitukod diha sa 
usa ka nagbuntaog nga bato nga 50 ka maniko 
(mga 22 m, 73 p) ang gihabogon. Ibabaw sa bato, 
kini adunay mga paril nga bato nga 40 ka maniko 
(mga 18 m; 58 p) ang gihabogon ug adunay upat 
ka torre sa eskina, ang tulo niini maoy 50 ka ma- 
niko (mga 22 m; 73 p) ang gihabogon ug ang 
usa, diha sa habagatan-sidlakang eskina nga nag- 
umbaw sa tibuok dapit sa templo, maoy 70 ka ma- 
niko (mga 31 m; 102 p) ang gihabogon. (The Jew- 
ish War, V, 238-247 [v, 8]) Una pa sa panahon ni 
Herodes ang kuta pangunang gigamit ingong pa- 
nalipod sa mga pagpanulong gikan sa A, apan hu- 
man niadto kini pangunang gigamit ingong dapit 
sa pagkontrolar sa mga Hudiyo ug ingong dapit sa 
pagbantay sa mga kalihokan sa dapit sa templo, 
diin adunay direktang agianan gikan sa kuta. 

Ang kuwadrado nga porma sa kuta nagpailang 
kini adunay sawang sa tunga. Ang pipila nagtuo 
nga diha sa maong kinatung-ang sawang sulod ni- 
ini nga torre nga si Jesus miatubang kang Pilato 
alang sa paghukom. (Ju 19:13) Ilang gituohan nga 
ang salog nga bato nga makaplagan niining dapita 
mao ang gihisgotan nga “Gabbatha.” Apan, ang 
uban nagtuo nga ang paghukom ni Pilato kang Je- 
sus gihimo sa atubangan sa palasyo ni Herodes. 
--Tan-awa ang SALOG NGA BATO. 

Ang mas tinong paghisgot sa Torre sa Antonia 
mao kanang girekord sa Buhat 21:30-40 ug 22:24. 
Mopatim-awng si Pablo mipahayag sa iyang de- 
pensa ug pamatuod ngadto sa usa ka magubtanon 
nga relihiyosong panon gikan sa hagdanan sa kuta 
ug human niadto gidala ngadto sa kuwartel sa mga 
sundalo aron sukitsukiton. Lagmit nga si Pablo gi- 
balik niining dapita human sa gubot nga pakig- 
atubang niya sa Sanhedrin ug dinhi usab nga ang 
iyang pag-umangkon nga lalaki nagpasidaan kani- 
ya bahin sa panagkunsabo batok sa iyang kinabu- 
hi. -Buh 23:10, 16. 

Ang Torre sa Antonia sa kataposan nagun-ob sa 
dihang si Heneral Tito sa Roma naglaglag niini la- 
kip sa templo ug sa siyudad niadtong 70 K.P. 


ANTOTIAS. Usa ka anak nga lalaki ni Sasak 
sa tribo ni Benjamin.--- 1Cr 8:24, 25. 


ANUB. (Usa ka kaliwat ni Juda ug anak nga la- 
laki ni Koz.--1Cr 4:1, 8. 


APAIM [gikan sa lintunganayng pulong nga 
nagkahulogang “ilong, mga buho sa ilong"]. Usa ka 
anak nga lalaki ni Nadab ug kaliwat ni Jerameel sa 
tribo ni Juda.— 1Cr 2:25, 30, 31. 


APAN-APAN [Heb., chaghav]. Dili matino 
kon unsa nga insekto o mga insekto ang gitumong 
sa Hebreohanong termino nga chaghav. Apan, 
sanglit ang dagko na, pak-an nga dulon (Heb., @ar- 
beh’) ang gihisgotan uban sa cha:ghav' diha sa Le- 
vitico 11:22 (ingong hinlo nga pagakan-on), ang 
chaghav' lagmit nagtumong sa usa ka tiglukso 
inay sa usa ka tiglupad.---Tan-awa ang ftn sa Rbis. 

Ang ngalang “apan-apan” gigamit alang sa bisan 
hain sa daghang tiglukso nga mga insekto sa mga 
pamilya nga Acrididae (naglakip sa tiglalin nga 
mga dulon ug sa mga apan-apan nga may mug- 
bong mga antena) ug Tettigoniidae (naglakip sa 
mga apan-apan nga may tag-as nga mga antena). 

Gawas nga kini gitala ingong insekto nga hinlo 
kaonon ug gihisgotan ang pagkamalaglagon niini 
sa mga tanom (2Cr 7:13), ang apan-apan gigamit 
sa Kasulatan sa usa ka masambingayong paagi. 
Ang dili-matinumanong mga espiya sa Israel nag- 
taho nga sa gidak-on sila ingon lamang sa mga 

apan-apan kon itandi sa mga molupyo sa Canaan. 
(Num 13:33) Sa panglantaw ni Jehova ug tungod 
usab sa iyang kadako, ang mga tawo, ilabina kad- 
tong nagasukol sa Diyos, maoy ingon sa mga apan- 
apan. (Isa 40:22) Aron ipakita ang mga kalisdanan 
sa pagkatigulang, ang magtitigom migamit sa dag- 
way sa usa ka apan-apan nga nagaaginod, sa ingon 
naghubit sa tawong tigulang ingong nagtikuko ug 
nanggahi ang lawas, nga ang mga bukton daw mi- 
bansiwag sa luyo.---Ecc 12:5, tan-awa ang DULON. 


APDO. Usa ka pluwido nga gipatungha sa atay 
ug gipondo diha sa putos sa apdo, usa ka gamay 
nga samag-peras nga putos nga nahimutang sa 
ilalom nga kilid sa tuong bahin sa atay. Ang putos 
sa apdo makapondo sa usa ka higayon ug mga 
40 ml nga apdo. Kini maoy pait kaayo nga pluwido 
nga dalag o berdehon nga gigamit sa lawas aron sa 
paghilis. Ang apdo gilangkit sa mga butang nga 
mapait o makahilo, ug ingon niana ang paggamit 
sa maong pulong diha sa Bibliya.---Buh 8:23. 

Sa paghubit sa iyang masakit ug mapait nga 
kasinatian, si Job mahulagwayong naghisgot sa 
iyang apdo nga gibubo diha sa yuta. (Job 16:1, 13) 
Sa ulahi, si Zopar, sa mahulagwayong pinulongan, 
pinasumbingay nga nag-akusar nga si Job may gi- 
buhat nga daotan ug nga ang iyang “pagkaon” ma- 
anaa sa sulod kaniya sama sa “apdo [o hilo] sa mga 
kobra.” Siya nagpasidaan nga ang usa ka hinagi- 
ban “molagbas sa iyang [putos sa] apdo.” (Job 20: 
1, 14, 25) Ang Hebreohanong pulong nga gihubad 
nga “apdo” nalangkit sa pulong alang sa “mapait.” 
--Deu 32:32: Job 13:26. 

Ang Gregong pulong alang sa apdo maoy khole. 
--Tan-awa ang MAKAHILO NGA TANOM. 


APEK [Sapa]. 

1. Usa ka lungsod nga mopatim-awng nahimu- 
tang sa A sa Sidon nga giingon ni Jehova ngadto 
kang Josue ingong usa sa mga dapit nga wala pa 
masakop. (Jos 13:4) Gituohan nga sa pagkakaron 
mao kini ang Afaka (modernong Afqa) nga mga 
39 km (24 mi) sa SAS sa Beirut. Nahimutang kini 
sa tinubdan sa Nahr Ibrahim, nga nailhan kanhi 
ingong suba sa Adonis, nga miagos ngadto sa 
Byblos sa Kabaybayonan sa Mediteranyo. 

2. Usa ka lungsod sulod sa teritoryo sa Aser 
apan wala mapanag-iya niini nga tribo. (Jos 19:24, 
30) Kini gitawag ug Apik sa Maghuhukom 1:31. Gi- 
tuohan nga mao kini ang Tell Kurdaneh (Tel Afeq), 
mga 8 km (5 mi) sa HHS sa Aco. 

3. Usa ka siyudad nga kon basehan ang mga 
siyudad nga gihisgotan uban niini, lagmit nahimu- 
tang sa Patag sa Saron. Ang hari niini maoy lakip 
niadtong gipamatay ni Josue. (Jos 12:18) Mga sig- 
lo sa ulahi, apan sa wala pa mahimong hari si Saul, 

dinhi nagkampo ang mga Filistehanon una pa sa 
ilang kadaogan batok sa Israel, nga mihan-ay sa 
pagpakiggubat sa kasikbit nga Ebenezer. (1Sa 4:1) 
Gituohan nga nahimutang kini diha sa Ras el-'Ain 
(Tel Afeq: lahi sa Num. 2) sa tinubdan sa Suba sa 
Yarkon. Ang Apek gihisgotan diha sa Ehiptohanon 
ug Asiryanhon nga mga sinulat. Gituohan nga ang 
lungsod sa Antipatris, nga gihisgotan sa Buhat 23: 
31, gitukod sa nahimutangan sa karaang Apek. Si 
Josephus naghisgot sa “usa ka torre nga gitawag 
ug Apheku” maylabot sa Antipatris. (The Jewish 
War, IT, 513 [xix, 1]) Ang Shilo, nga gikan didto gi- 
dala sa mga Israelinhon ang arka sa pakigsaad, 
maoy mga 35 km (22 mi) ang gilay-on dapit sa S. 

4. Usa ka lungsod nga mopatim-awng nahimu- 
tang sa Patag sa Jezreel tali sa mga lungsod sa Su- 
nem ug Jezreel. Sa gubat tali sa mga Filistehanon 
ug sa mga Israelinhon nga misangpot sa kamata- 
yon ni Haring Saul, ang orihinal nga nahimuta- 
ngan sa mga Filistehanon maoy didto sa Sunem, 
samtang ang mga Israelinhon mipuwesto didto sa 
Bukid sa Gilboa. (1Sa 28:4) Human niadto ang asoy 
nagpakita nga ang mga Filistehanon midasdas pai- 
ngon sa Apek samtang ang Israel milugsong ngad- 
to sa tubod sa Jezreel. Didto sa Apek, ang magka- 
abin nga mga ginoo sa mga Filistehanon nagsusi 
sa ilang nahan-ay nga kasundalohan ug nakadis- 
kobre nga si David ug ang iyang mga tawo nagsu- 
nod kang Akis sa likod. Ang kasundalohan ni Da- 
vid gipabiya pagkasunod buntag, ug dayon ang 
mga Filistehanon miabante sa panggubatan didto 
sa Jezreel. (1Sa 29:1-11) Gikan didto giabog nila 
ang napilding mga Israelinhon pabalik sa Bukid sa 
Gilboa, diin ang pagpamatay natapos ug si Saul ug 
ang iyang tulo ka anak nga lalaki namatay.-- 1Sa 
31:1-8. 

Ang pipila ka eskolar nangagpas nga ang sunod- 
sunod nga mga panghitabo nga mitultol niini nga 
gubat wala isulat sa kronolohikanhong pagkahan- 
ay ug, busa, nagtuo nga kini nga Apek mao ang 
usa ka dapit diha sa Patag sa Saron. (Tan-awa ang 
APEK Num. 3.) Si Yohanan Aharoni mipabor niini 
nga panglantaw, nga nag-ingon: “Daghan ang gi- 
tangtang gikan sa asoy niini nga gubat tungod 
sa pagsal-ot sa estorya bahin kang David. Apan 
masundan gihapon ang kinatibuk-ang diwa niini. 
Ang Filistehanong mga magmamando nagtapok 
sa ilang kasundalohan didto sa Apek sa mga tinub- 
dan sa Yarkon (1 Sam. 29.1) agig pagpangandam 
sa pagmartsa paingon sa Jezreel (ber. 11). Ang ka- 
sundalohan ni Saul nagkampo duol sa tuboran nga 
didto sa Jezreel (ber. 1), sa bisperas sa gubat sila 
mihan-ay didto sa Bukid sa Gilboa. Ang mga Filis- 
tehanon nagkampo atbang kanila didto sa Sunem 
(1 Sam. 28.4). Ang gubat natapos nga nagmadao- 
gon ang mga Filistehanon samtang si Saul ug ang 

iyang tulo ka anak nga lalaki napukan sa ilang pag- 
sibog didto sa Gilboa.”---The Land of the Bible, gi- 
hubad ug giedit ni A. Rainey, 1979, pp. 290, 291. 

5. Usa ka siyudad nga gihisgotan diha sa 1 Hari 
20:26 diin napildi ang Siryanhong si Ben-hadad II. 
Ang nanibog nga mga Siryanhon namalik ngadto 
sa siyudad apan ang 27,000 kanila natumpagan sa 
paril niini. (1Ha 20:29, 30) Lagmit nga mao usab 
kining dapita ang matagnaong gipaila ni manalag- 
nang Eliseo sa hapit na siyang mamatay ngadto 
kang Haring Jehoas ingong ang dapit nga ang mga 
Siryanhon makaagom ug umaabot nga mga kapil- 
dihan sa mga kamot sa mga Israelinhon. (2Ha 
13:17-19, 25) Gituohan sa pipila ka eskolar nga ang 
Apek nga gihisgotan niini nga mga teksto nahimu- 
tang nga mga 5 km (3 mi) sa S sa Dagat sa Galilea 
diin makaplagan ang modernong balangay sa Afiq 
o Fiq. Apan, hangtod karon wala pay nahibiling 
mga butang nga una pa kay sa ikaupat nga sig- 
lo W.K.P. ang nakaplagan niining dapita. Hinunoa 
duol sa ‘En Gev daplin sa baybayon sa Dagat sa 
Galilea, nadiskobrehan ang mga nahibilin sa usa 
ka dakong kinutaan nga siyudad nga naglungtad 
sa ikanapulo ngadto sa ikawalong siglo W.K.P. 


APEKA [Sapa]. Usa ka siyudad sa bukirong re- 
hiyon sa habagatang Juda nga gihisgotan nga na- 
himutang sa kasilinganan sa Hebron. (Jos 15:48, 
53, 54) Gisugyot sa pipila ka eskolar nga kini mao 
ang Khirbet el-Hadab, mga 6 km (3.5 mi) sa HK sa 
Hebron. Sa duol adunay duha ka tinubdan sa tubig 
ug may nakaplagan sa maong dapit nga arkeolohi- 
kanhong mga nahibilin nga sukad pa sa yugto sa 
mga Israelinhon. 


APELES. Usa ka Kristohanon sa kongregasyon 
sa Roma nga gipangomosta ni Pablo ingong “ang 
usa nga inuyonan diha kang Kristo.”--Rom 16:10, 
itandi ang 2Co 10:18, 2Ti 2:15. 


APIA. Usa ka Kristohanong babaye nga gihis- 
gotan uban kang Filemon ug Arquipo diha sa su- 
lat ni Pablo nga gipadala ngadto niining tulo ug 
sa kongregasyon nga diha sa balay ni Filemon. 
(Flm 2) Lagmit nga siya mao ang asawa ni File- 
mon. 


APIAS. Usa ka Benjaminhon ug usa sa mga 
katigulangan ni Haring Saul.--- 1Sa 9:1, 2. 


APIK. Tan-awa ang APEK Num. 2. 


APING. Ang duha ka bahin sa nawong ibabaw 
sa apapangig ug ubos sa mata, sa Hebreohanon 
kini maoy lechi’, ug sa Grego siagon’. Ang Bibliya 
naghisgot sa pagtamparos sa aping dili aron sa 
pagpahinabog pisikal nga kadaot kondili aron sa 
pagbadlong, pagpakaulaw, o pag-insulto. Busa ang 

manalagna ni Jehova nga si Micaias gitamparos tu- 
ngod sa pagtagna ug daotang mga panghitabo ba- 
tok sa daotan nga si Haring Ahab sa Israel. (1Ha 
22:24: 2Cr 18:23) Ingong pakaulaw, si Job gitam- 
paros niadtong wala motahod ug nagbiaybiay kani- 
ya sa panahon nga siya gisulayan ni Satanas.---Job 
16:10. 

Ang mga manalagnang si Isaias ug Miqueas 
nagtagna labot sa paghampak sa aping sa Mesiyas 
ug sa pag-ibot sa buhok gikan sa iyang mga aping, 
tanan nagpasabot sa mapait nga pakaulaw nga ipa- 
hamtang sa iyang mga kaaway nganha kaniya. 
(Isa 50:6; Miq 5:1) Natuman kini diha kang Jesu- 
Kristo pinaagi sa mga Hudiyo sa dihang siya gihu- 
say atubangan sa Sanhedrin ug sa ulahi pinaagi sa 
Romanong mga sundalo una pa siya patya diha sa 
estaka sa pagsakit. (Mat 26:67, 68, Ju 18:22, 23, 
19:3) Apan si Jesus wala mobalos maingon sa gihi- 
mo kaniya o mitubag ug sakit, masuk-anong mga 
pulong. 

Gitambagan ni Jesus ang iyang mga tinun-an: 
“Nadungog ninyo nga kini giingon, ‘Mata alang sa 
mata ug ngipon alang sa ngipon.' Bisan pa niana, 
ako magaingon kaninyo: Ayaw sukli siya nga dao- 
tan, apan si bisan kinsa nga mosagpa kanimo sa 
imong tuo nga aping, itahan mo usab kaniya ang 
pikas.” (Mat 5:38, 39) Si Jesus dinhi wala magtud- 
lo sa tinamdan nga dili mosukol o nagsalikway sa 
katungod sa pagpanalipod sa kaugalingon gikan sa 
pisikal nga kadaot, apan siya nagtudlo nga ang usa 
ka Kristohanon dili angayng mobalos ug hapak tu- 
ngod sa hapak o manimalos. Iyang gisilsil ang 
prinsipyo sa paglikay sa mga panag-away pinaagi 


Tulo ka Abotanan 
Tiyanggihan sa Apio 

sa dili pagtubag o pagbuhat sa susama. Ang pag- 
sagpa sa aping wala himoa aron sa pagpahamtang 
ug pisikal nga kadaot kondili aron sa pag-insulto la- 
mang o sa paghagit ug panag-away. Si Jesus wala 
mag-ingon nga kon ang usa ka tawo maghampak 
sa usa ka Kristohanon sa apapangig, siya moba- 
ngon ug itaon ang pikas bahin sa iyang nawong 
aron dapatan. Ang gipasabot ni Jesus mao nga kon 
adunay usa ka tawo nga manghagit ug panag- 
away o panaglalis sa usa ka Kristohanon pinaagig 
pagsagpa kaniya o pagsultig insulto kaniya, sayop 
ang pagbalos. Nahiuyon kini sa gipamulong sa mga 
apostoles, nga dugang nagpasiugda niini nga prin- 
sipyo.--Rom 12:17-21, 1Pe 3:9. 


APIO, TIYANGGIHAN SA. Usa ka tiyang- 
gihan nga 64 km (40 mi) sa HS sa Roma. Kini 
maoy usa ka iladong hunonganan diha sa gibantog 
nga Romanhong dakong dalan nga Via Appia, nga 
naggikan sa Roma hangtod sa Brundisium (gita- 
wag karon nga Brindisi) agi sa Capua. Ang ngalan 
sa dalan ug sa tiyanggihan naggikan sa ngalan sa 
nagtukod niini, si Appius Claudius Caecus, sa ikau- 
pat nga siglo W.K.P. 

Ingong naandang hunonganan sa mga magpa- 
panaw pagkatapos sa unang adlaw nga pagbiyahe 
gikan sa Roma, kini nga puwesto nahimong puliki 
nga sentro sa patigayon. Nakadugang pa sa kahi- 
nungdanon niini mao ang nahimutangan niini diha 
sa amihanang tumoy sa usa ka kanal nga nagaa- 
gos ubay sa dalan nga milatas sa Pontine Marshes. 
Gitaho nga ang mga magpapanaw isakay sa mga 
sakayan nga guyoron sa mga mula agi niini nga 
kanal panahon sa kagabhion. Ang Romanong mag- 
babalak nga si Horace naghubit sa kalisod sa biya- 
he, nga nagreklamo tungod sa mga baki ug mga 
tagnok ug naghulagway sa Tiyanggihan sa Apio 
ingong nagdasok sa “mga sakayanon ug sa hangol 
nga mga magbalantay sa abotanan.”---Satires, I, v, 
1-6. 

Dinhi niining puliki nga kinasang-an sa dalan 
nga si apostol Pablo, nga mipanaw gikan sa Puteo- 
li paingon sa Roma ingong binilanggo, unang na- 
kahibalag sa delegasyon sa Kristohanong mga ig- 
soon kinsa, sa pagkadungog sa balita nga siya 
moabot, mibiyahe gikan sa Roma aron sa pagsugat 
kaniya. Ang pipila niini nga delegasyon naghulat 
didto sa Tulo ka Abotanan (15 km [9.5 mi] nga 
mas duol sa Roma) samtang ang uban mipadayon 
hangtod sa Tiyanggihan sa Apio.---Buh 28: 1b. 

Karong adlawa aduna gihapoy dapit nga gitawag 
ug Foro Appio, o Appian Forum, diha sa Apyan- 
hong Dalan. Usa ka timailhang poste ang nagpaila 
sa dapit diin ang Tiyanggihan sa Apio nahimutang 
kanhi. Adunay usa ka gamayng lungsod sa banika 
nga gitawag ug Faiti tabok sa Apyanhong Dalan. 

APOG. Usa ka substansiya nga puti kon kini 
lunsay, nga gihimo pinaagig pagsunog sa calcium 
carbonate sama sa anapog, mga kabhang, o mga 
bukog. (Am 2:1) Kay dagaya sa bukirong rehiyon 
sa Palestina, ang anapog gihimong apog (calcium 
oxide) pinaagig pagsunog sa mga tipak sa anapog 
diha sa pormag-kono o silindrong mga tapahan sa 
apog. Sa karaang mga panahon ang apog (Heb., 
sidh) maoy usa ka pangunang sambog sa argama- 
sa ug gigamit sa pagpalitada sa mga paril ug sa 
pagpaputi sa mga bungbong, mga lubnganan, ug 
uban pa. (Deu 27:4: Eze 13:10: Mat 23:27: Buh 23:3) 
Sa mahulagwayong paagi, gigamit usab sa Bibliya 
ang pagsunog ug apog sa paghawas sa kalaglagan. 
--Isa 33:12, tan-awa ang TAPAHAN. 


APOHAN. Ginikanan sa amahan ug/o inahan 
sa usa ka tawo. Ang terminong “apohan,” maingon 
man ang “apohan [nga lalaki]” ug “apohang baba- 
ye,” talagsa rang makita diha sa mga hubad sa Bib- 
liya. Ang “apohang babaye” sa 1 Hari 15:10, 13 gi- 
hubad gikan sa samang pulong nga “inahan” ug 
kini haom nga pagkahubad tungod kay si Maaca 
mao ang apohang babaye ni Asa, dili ang iyang 
inahan. (1Ha 15:1, 2, 8) Mopatim-aw nga si Maaca 
nagpadayon ingong inahan nga rayna sulod sa 
paghari ni Asa hangtod nga siya gitangtang sa ka- 
tungdanan tungod sa iyang idolatriya. (1Ha 15:13) 
Sa susama, ang “amahan” usahay nagtumong sa 
usa ka apohang lalaki o katigulangan. (Gen 28:13, 
2Sa 9:7) Ang mga apohan gitawag usab sa mga 
ekspresyon nga “amahan sa imong inahan” ug 
“amahan sa inahan. '---Gen 28:2; Huk 9:1. 

Ang “mga anak o mga apo,” miingon ang apostol, 
angayng “magpadayon sa paghatag sa angayng 
balos ngadto sa ilang mga ginikanan ug mga apo- 
han [Gr., progo'nois|.” (1Ti 5:4) Ang laing porma 
sa samang pulong (progo'non) gihubad nga “mga 
katigulangan” diha sa 2 Timoteo 1:3. Ang apohang 
babaye (Gr., mam me) ni Timoteo nga si Loida gi- 
dayeg tungod sa pagbaton ug “pagtuo nga walay 
pagkasalingkapaw,” ug dayag nga siya mitabang sa 
pagpauswag sa pagtuo ug sa espirituwal nga pag- 
tubo ni Timoteo0.--2Ti 1:5, 3:14, 15. 


APOKRIPA. Ang Gregong pulong nga apo kry- 
phos gigamit sa orihinal nga diwa niini diha sa 
tulo ka teksto sa Bibliya sa pagtumong sa mga 
butang nga “maampingong gitakpan [o, natago].” 
(Mar 4:22, Luc 8:17: Col 2:3) Sa dihang ipadapat 
alang sa mga sinulat, kini sa orihinal nagtumong 
niadtong wala basaha sa publiko, sa ingon “tinak- 
pan” o “tinago” gikan sa uban. Hinunoa, sa ulahi 
kini nga pulong nagkahulogan nga mini o dili ka- 
nonikal, ug karong adlawa kasagaran kaayong gi- 
gamit sa pagtumong sa dinugang nga mga sinulat 

nga gideklarar sa Romano Katolikong Simbahan 
ingong bahin sa kanon sa Bibliya didto sa Konsilyo 
sa Trento (1546). Ang Katolikong mga magsusulat 
nagtawag niini nga mga basahon ingong deutero- 
canonical, nga nagkahulogang “sa ikaduha (o ulahi) 
nga kanon,” nga gipalahi gikan sa protocanonical, 
ang “una nga kanon.” 

Kining dinugang nga mga sinulat mao ang Tobit, 
Judit, Kaalam (ni Solomon), Ecclesiastico (dili ang 
Ecclesiastes), Baruc, 1 ug 2 Macabeo, mga dinu- 
gang sa Ester, ug ang tulo ka dinugang sa Daniel: 
Ang Awit sa Tulo ka Balaang mga Anak, Si Susana 
ug ang mga Ansiyano, ug Ang Paglaglag Kang Bel 
ug sa Dragon. Dili matino ang eksaktong panahon 
sa pagsulat niini, apan ang ebidensiya nagpunting 
sa usa ka panahon sa wala pay ikaduha o ikatulo 
nga siglo W.K.P. 

Ebidensiya sa Pagkadili-kanonikal. Sam- 
tang sa pipila ka kaso kini adunay makasaysayan- 
hong bili, ang bisan unsang pangangkon sa pagka- 
kanonikal niini nga mga sinulat wala gayoy lig-ong 
pundasyon. Ang ebidensiya nagpunting nga na- 
kompleto ang Hebreohanong kanon human sulata 
ang basahon ni Esdras, Nehemias, ug Malaquias sa 
ikalimang siglo W.K.P. Ang Apokripal nga mga si- 
nulat wala gayod mahilakip sa Hudiyohanong ka- 
non sa inspiradong Kasulatan ug wala gayod ma- 
himong bahin niini karong adlawa. 

Ang unang-siglo nga Hudiyong historyador nga 
si Josephus nagpakita sa pag-ila nga gihatag ngad- 
to lamang sa pipila ka basahon (sa Hebreohanong 
kanon) nga giisip ingong sagrado, nga nag-ingon: 
“Wala kita magbaton ug daghan kaayong wala 
magkauyonay nga mga basahon, nga nagkasum- 
pakiay sa usag usa. Ang atong mga basahon, kad- 
tong hustong giila, maoy duha ug kawhaan lamang 
[ang katumbas sa 39 ka basahon sa Hebreohanong 
Kasulatan sumala sa modernong pagbahin], ug na- 
undan sa rekord sa tanang panahon.” Human nia- 
na tin-aw niyang gipakita nga siya nasayod sa pag- 
lungtad sa Apokripal nga mga basahon ug nga kini 
wala mahilakip sa Hebreohanong kanon pinaagi 
sa pagdugang: “Gikan kang Artajerjes hangtod sa 
atong panahon ang kompletong kasaysayan nahi- 
sulat na, apan wala isipa nga takos sa samang pa- 
sidungog uban sa naunang mga rekord, tungod sa 
dili eksaktong pagkasunodsunod sa mga manalag- 
na.”--Against Apion, 1, 38, 41 (8). 

Ang paglakip niini sa “Septuagint.” Ang 
mga argumento nga pabor sa pagkakanonikal sa 
mga sinulat sagad nasentro sa kamatuoran nga ki- 
ning Apokripal nga mga sinulat makaplagan diha 
sa daghang unang mga kopya sa Gregong Sep- 
tuagint nga hubad sa Hebreohanong Kasulatan, 
nga ang maong hubad gisugdan didto sa Ehipto sa 

mga 280 W.K.P. Apan, sanglit wala nay orihinal 
nga mga kopya sa Septuagint nga naglungtad, dili 
gayod ikaingon nga ang Apokripal nga mga basa- 
hon sa sinugdan nahilakip nianang maong hubad. 
Daghan, lagmit kadaghanan sa Apokripal nga mga 
sinulat ang sa pagkatinuod gisulat human sa pag- 
sugod sa buluhaton sa paghubad sa Septuagint ug 
busa dayag nga wala sa orihinal nga talaan sa mga 
basahon nga gipili aron hubaron sa grupo sa mga 
maghuhubad. Nan, ikaingon nga kini maoy mga 
dinugang lamang sa maong hubad. 

Dugang pa, bisan tuod nga ang nagsulti ug Gre- 
go nga mga Hudiyo sa Alejandria sa kadugayan 
nagsal-ot sa maong Apokripal nga mga sinulat 
ngadto sa Gregong Septuagint ug dayag nga nag- 
isip niini ingong bahin sa usa ka gipadakong kanon 
sa sagradong mga sinulat, ang pahayag ni Jose- 
phus nga gikutlo una pa niini nagpakita nga kini 
wala gayod ilakip sa kanon sa Jerusalem o Palesti- 
na ug, labing menos, giisip lamang ingong se- 
gundaryong mga sinulat ug dili gikan sa Diyos. 
Busa, ang Hudiyohanong Konsilyo sa Jamnia (mga 
90 K.P.) wala maglakip nga espesipiko sa tanan ni- 
ana nga mga sinulat diha sa Hebreohanong kanon. 

Ang panginahanglan sa paghatag ug nahia- 
ngayng pagtagad sa Hudiyohanong baroganan la- 
bot niining butanga dayag nga gipahayag ni apos- 
tol Pablo diha sa Roma 3:1, 2. 

Dugang karaang testimonya. Usa sa pangu- 
nang panggawas nga mga ebidensiya sa pagkadili- 
kanonikal sa Apokripa mao ang kamatuoran nga 
walay Kristohanong mga magsusulat sa Bibliya 
ang mikutlo gikan niini nga mga basahon. Bisan 
tuod kini mismo dili konklusibo, sanglit ang ilang 
mga sinulat wala man usab mohimog mga pangut- 
lo gikan sa pipila ka basahon nga giila ingong ka- 
nonikal, sama sa Ester, Ecclesiastes, ug sa Awit ni 
Solomon, apan ang kamatuoran nga walay usa sa 
mga sinulat sa Apokripa ang gikutlo bisan kas-a 
maoy talagsaon gayod. 

Dili usab angayng isalikway ang kamatuoran 
nga ang iladong mga eskolar sa Bibliya ug ang 
“mga amahan sa simbahan” sa unang mga siglo sa 
Komong Panahon, sa katibuk-an, nagpakamenos 
sa Apokripa. Si Origen, sa unang bahin sa ikatu- 
long siglo K.P., ingong resulta sa mainampingong 
pagsusi mihimo sa maong kalainan tali niini nga 
mga sinulat ug niadtong bahin sa tinuod nga ka- 
non. Si Athanasius, si Cyril sa Jerusalem, si Gre- 
gory sa Nazianzus, ug si Amphilocius, tanan sa ika- 
upat nga siglo K.P., nag-andam ug mga katalogo 
nga nagtala sa sagradong mga sinulat pinasukad 
sa Hebreohanong kanon ug nagbalewala niining 
dinugang nga mga sinulat o nagklasipikar niini 
ingong segundaryong klase. 

Si Jerome, kinsa gihubit ingong “ang labing ha- 
wod nga Hebreohanong eskolar” sa unang simba- 
han ug kinsa nagkompleto sa Latin nga Vulgate ni- 
adtong 405 K.P., mihimog tinong baroganan batok 
sa maong Apokripal nga mga basahon ug, sa pag- 
katinuod, mao ang una nga migamit sa pulong nga 
“Apokripa” nga tin-awng nagtumong sa pagkadili- 
kanonikal niini nga mga sinulat. Busa, diha sa 
iyang pasiuna sa mga basahon ni Samuel ug sa 
Mga Hari, si Jerome nagtala sa inspiradong mga 
basahon sa Hebreohanong Kasulatan nga kahar- 
monya sa Hebreohanong kanon (diin ang 39 ka ba- 
sahon gigrupo ingong 22) ug dayon miingon: “Busa 
adunay kawhaag-duha ka basahon . . . Kini nga pa- 
siuna sa Kasulatan mahimong magsilbing lig-ong 
panglantaw alang sa tanang basahon nga atong gi- 
hubad gikan sa Hebreohanon ngadto sa Latin, aron 
nga atong mahibaloan nga ang bisan unsa nga ka- 
pin pa niini kinahanglang isipon nga bahin sa apo- 
kripa.” Sa pagsulat ngadto sa usa ka ginang nga gi- 
nganlag Laeta bahin sa pag-edukar sa iyang anak 
nga babaye, si Jerome mitambag: “Palikaya siya sa 
tanang apokripal nga mga basahon, ug kon buot 
man gayod niya nga mobasa niini, dili tungod sa 
kamatuoran sa mga doktrina niini kondili isip pag- 
tahod tungod sa maanindot nga mga sugilanon ni- 
ini, ipaamgo kaniya nga kini sa pagkatinuod wala 
isulat niadtong giingon nga maoy nagsulat niini, 
nga adunay daghang mga sayop niini, ug nga nag- 
kinahanglan gayod ug dakong kabatid ang pag- 
pangitag bulawan diha sa lapok.”---Select Letters, 
CVII. 

Magkalahing panglantaw sa mga Katoliko. 
Ang kiling nga ilakip kining dinugang nga mga si- 
nulat ingong kanonikal pangunang gisugdan ni 
Augustine (354-430 K.P.), bisan tuod siya mismo 
diha sa ulahing mga sinulat miila nga dihay tinong 
kalainan tali sa mga basahon sa Hebreohanong ka- 
non ug sa maong “mga basahon sa gawas.” Hinu- 
noa, ang Katolikong Simbahan nga misunod sa 
pagpanguna ni Augustine naglakip sa maong dinu- 
gang nga mga sinulat diha sa kanon sa sagradong 
mga basahon nga gidesisyonan sa Konsilyo sa Car- 
tago niadtong 397 K.P. Apan, niadtong ulahing ba- 
hin lamang sa 1546 K.P., sa Konsilyo sa Trento, nga 
ang Romano Katolikong Simbahan nagkompirmar 
gayod sa pagdawat niining mga dinugang ngadto 
sa katalogo sa mga basahon sa Bibliya, ug kini nga 
aksiyon giisip nga hinungdanon tungod kay bisan 
sa sulod mismo sa simbahan, ang opinyon nabahin 
pa gihapon labot niini nga mga sinulat. Ang Roma- 
no Katolikong pari ug eskolar nga si John Wycliffe, 
kinsa niadtong ika-14 nga siglo mihimo sa unang 
hubad sa Bibliya ngadto sa Iningles uban sa tabang 
ni Nicholas sa Hereford, naglakip sa Apokripa diha 


APOKRIPA 


sa iyang hubad, apan sa pasiuna niini nga hu- 
bad iyang gipahayag nga ang maong mga sinulat 
“walay awtoridad maylabot sa pagtuo.” Ang Do- 
minican nga si Kardinal Cajetan, ang labing ilado 
nga Katolikong teologo sa iyang panahon (1469- 
1534 K.P.) ug gitawag ni Clemente VII nga “lam- 
para sa Simbahan,” nagpalahi usab tali sa mga 
basahon sa tinuod nga Hebreohanong kanon ug 
sa Apokripal nga mga sinulat, nga nagpunting sa 
mga sinulat ni Jerome ingong awtoridad. 

Angay usab matikdan nga ang Konsilyo sa Tren- 
to wala modawat sa tanang sinulat nga kanhi gia- 
probahan sa mas naunang Konsilyo sa Cartago 
apan nagtangtang sa tulo niini: ang Pag-ampo ni 
Manases ug ang 1 ug 2 Esdras (dili ang 1 ug 2 Es- 
dras nga, diha sa Catholic Douay Bible, katumbas 
sa Esdras ug Nehemias). Busa, kining tulo ka sinu- 
lat nga makita sulod sa kapin sa 1,100 ka tuig diha 
sa giaprobahan nga Latin nga Vulgate karon wala 
na ilakip. 

Pangsulod nga ebidensiya. Ang pangsulod 
nga ebidensiya niining Apokripal nga mga sinu- 
lat mas bug-at pa kay sa panggawas nga ebi- 
densiya sa pagkadili-kanonikal niini. Wala gayod 
kini maundi ug mga tagna. Ang mga kaundan ug 
mga pagtulon-an niini usahay sumpaki niadtong 
sa kanonikal nga mga basahon ug gani nagkasum- 
pakiay usab sa kaugalingon niini. Kini natugob sa 
makasaysayanhon ug geograpikanhong mga pag- 
kadili-tukma ug mga sayop sa kronolohiya. Sa pipi- 
la ka kahimtang ang mga magsusulat maoy sad- 
an sa pagpanglimbong tungod sa pagpangangkon 
nga ang ilang mga sinulat mao kunoy mga sinulat 
sa naunang inspiradong mga magsusulat. Ilang gi- 
pakita nga sila nailalom sa paganong Grego nga 
impluwensiya, ug usahay migamit ug hinobrang 
mga pulong ug estilo sa pagpanulat nga lahi ra ka- 
ayo sa inspiradong Kasulatan. Duha sa mga mag- 
susulat nagpasabot nga sila dili mga inspirado. 
(Tan-awa ang Pasiuna sa Ecclesiastico, 2 Macabeo 
2:24-32: 15:38-40, Dy.) Busa, ikaingon nga ang la- 
bing maayong ebidensiya sa pagkadili-kanonikal sa 
Apokripa mao ang Apokripa mismo. Ang pagtagad 
sa tagsatagsa ka basahon niini mao ang mosunod: 

Tobit (Tobias). Ang asoy bahin sa usa ka re- 
lihiyosong Hudiyo sa tribo ni Neptali nga gihingin- 
lan ngadto sa Nineve ug nabuta tungod kay ang 
iyang duha ka mata naitihan sa langgam. Gipada- 
la niya ang iyang anak nga lalaking si Tobias ngad- 
to sa Media aron manukot ug utang, ug si Tobias 
gigiyahan sa usa ka manulonda nga nagpakaaron- 
ingnong tawo paingon sa Ecbatana (Rages, sumala 
sa pipila ka bersiyon). Samtang nagpadulong didto 
iyang nakuha ang kasingkasing, atay, ug apdo sa 
usa ka isda. Nahibalag niya ang usa ka babayeng 

balo nga, bisan tuod naminyo na ug pito ka higa- 
yon, nagpabilin gihapon nga ulay tungod kay sa 
pagkagabii sa iyang kasal ang tagsatagsa niya ka 
bana gipatay ni Asmodeus, ang daotang espiritu. 
Kay gidasig sa manulonda, si Tobias nakigminyo sa 
nabiyudang ulay, ug pinaagi sa pagsunog sa ka- 
singkasing ug atay sa isda, iyang giabog ang de- 
monyo. Sa iyang pagpauli sa ilaha iyang giayo ang 
panan-aw sa iyang amahan ginamit ang apdo sa 
isda. 

Ang maong sugilanon lagmit orihinal nga gisu- 
lat sa Aramaiko ug gibanabana nga gisulat sa mga 
ikatulong siglo W.K.P. Dayag nga kini dili inspirado 
sa Diyos tungod sa patuotuo ug sa sayop nga maki- 
ta diha sa asoy. Lakip sa mga sayop nga anaa niini 
mao kini: Ang asoy nag-ingon nga sa iyang pagka- 
batan-on nakita ni Tobit ang pag-alsa sa amiha- 
nang mga tribo nga nahitabo niadtong 997 W.K.P. 
human sa kamatayon ni Solomon (Tobit 1:4, 5, JB), 
ug usab siya sa ulahi gihinginlan ngadto sa Nineve 
uban sa tribo ni Neptali niadtong 740 W.K.P. (To- 
bias 1:11-13, Dy) Kana nagkahulogan nga siya na- 
buhi ug kapin sa 257 ka tuig. Apan ang Tobias 
14:1-3 (Dy) nag-ingon nga siya nagpanuigon ug 
102 anyos sa panahon sa iyang pagkamatay. 

Judit. Kini maoy asoy bahin sa usa ka maan- 
yag nga Hudiyong balo sa siyudad sa “Bethulia.” Si 
Nabucodonosor nagpadala sa iyang opisyal nga si 
Holofernes sa usa ka pagpakiggubat ngadto sa K 
aron sa paghanaw sa tanang pagsimba gawas ni- 
adtong kang Nabucodonosor mismo. Ang mga Hu- 
diyo gilikosan didto sa Bethulia, apan si Judit nag- 
pakaaron-ingnon nga nagluib sa kawsa sa mga 
Hudiyo ug gipasulod sa kampo ni Holofernes, diin 
siya naghatag kaniya ug bakak nga taho bahin sa 
mga kahimtang sa siyudad. Sa usa ka kombira diin 
si Holofernes nahubog, iyang gipunggotan sa ulo si 
Holofernes pinaagi sa kaugalingong espada niini ug 
dayon siya mipauli sa Bethulia dala ang ulo ni Ho- 
lofernes. Pagkabuntag ang kampo sa kaaway nag- 
kaguliyang, ug ang mga Hudiyo nakaangkon ug 
bug-os nga kadaogan. 

Sumala sa gikomento sa Katolikong hubad nga 
The Jerusalem Bible diha sa Introduksiyon sa mga 
Basahon ni Tobit, Judit ug Ester: “Ang basahon ni 
Judit wala gayoy pagpakabana sa kasaysayan ug 
sa geograpiya.” Lakip sa mga panagsumpaki nga 
gihisgotan diha sa introduksiyon mao kini: Ang 
mga panghitabo giingon nga nahitabo panahon sa 
paghari ni Nabucodonosor, kinsa gitawag nga hari 
nga “nagmando sa mga Asiryanhon diha sa banto- 
gang siyudad sa Nineve.” (Judit 1:1, 7 [1:5, 10, Dy) 
Ang introduksiyon ug mga nota o footnote niini 
nga hubad nagpunting nga si Nabucodonosor mao 
ang hari sa Babilonya ug wala gayod maghari sa 
Nineve, sanglit ang Nineve gilaglag na una pa nia- 

na sa amahan ni Nabucodonosor nga si Nabopola- 
sar. 

Mahitungod sa ruta sa panaw sa kasundalohan 
ni Holofernes, kini nga Introduksiyon nag-ingon 
nga kadto maoy “imposible maylabot sa geograpi- 
ya.” Ang The Illustrated Bible Dictionary (Tomo 1, 
p. 76) nagkomento: “Ang sugilanon maoy usa ka 
dayag nga tinumotumo--kay kon dili, lisod kaa- 
yong dawaton ang mga sayop niini.”--Giedit ni 
J. D. Douglas, 1980. 

Ang maong basahon gituohan nga gisulat sa Pa- 
lestina sa panahon sa mga Grego sa naghinapos 
ang ikaduhang siglo o sa pagsugod sa unang siglo 
W.K.P. Gituohan nga kini orihinal nga gisulat diha 
sa Hebreohanon. 

Mga Dinugang sa Basahon ni Ester. Kini 
naglangkob ug unom ka dinugang nga mga seksi- 
yon. Sa dili pa ang unang kapitulo diha sa pipila ka 
karaang Grego ug Latin nga mga teksto (apan Est 
11:2-12:6 sa Dy) makaplagan ang unang seksiyon 
nga gilangkoban sa 17 ka bersikulo, nga naghisgot 
sa damgo ni Mardokeo ug sa iyang pagyagyag sa 
usa ka panagkunsabo batok sa hari. Sunod sa 3:13 
(apan 13:1-7 sa Dy) ang ikaduhang dinugang nag- 
pakita sa mga sinulat bahin sa mando sa hari ba- 
tok sa mga Hudiyo. Sa kataposan sa kapitulo 4 
(apan 13:8-14:19 sa Dy) ang mga pag-ampo ni 
Mardokeo ug Ester giasoy ingong ang ikatulo nga 
dinugang. Ang ikaupat gisal-ot aron mosunod sa 
5:2 (apan 15:1-19 sa Dy) ug nagsaysay sa pagpa- 
kig-atubang ni Ester sa hari. Ang ikalima misunod 
human sa 8:12 (apan 16:1-24 sa Dy) ug naglang- 
kob sa mando sa hari nga nagtugot sa mga Hudiyo 
sa pagpanalipod sa ilang kaugalingon. Sa kataposan 
sa basahon (apan 10:4-11:1 sa Dy) gihubad ang 
damgo nga gihisgotan diha sa pasiuna sa Apo- 
kripa. 

Ang pagbutang niini nga mga dinugang manag- 
kalahi diha sa nagkalainlaing mga hubad, ang pipi- 
la nagbutang niining tanan diha sa kataposan sa 
basahon (sama sa gihimo ni Jerome diha sa iyang 
hubad) ug ang uban nagsal-otsal-ot niini diha sa 
tibuok kanonikal nga teksto. 

Diha sa una niining Apokripal nga mga seksiyon, 
si Mardokeo gihisgotan nga lakip sa mga binihag 
nga gidala ni Nabucodonosor niadtong 617 W.K.P., 
ug ingong usa ka dungganong tawo sa palasyo sa 
hari niadtong ikaduhang tuig ni Ahasuero (ang Gr. 
nag-ingon nga si Artajerjes) kapin sa usa ka siglo 
sa ulahi. Kini nga pahayag nga si Mardokeo naka- 
baton sa maong dungganon nga posisyon sa sayo 
pa kaayong yugto sa pagmando sa hari maoy sum- 
paki sa kanonikal nga bahin sa Ester. Ang Apokri- 
pal nga mga dinugang gituohan nga maoy sinulat 
sa usa ka Ehiptohanong Hudiyo ug gisulat panahon 
sa ikaduhang siglo W.K.P. 

Kaalam (ni Solomon). Kini maoy usa ka si- 
nulat nga nagdayeg sa mga kaayohan niadtong 
nagapangita ug diyosnong kaalam. Ang kaalam gi- 
personipikar ingong usa ka langitnong babaye, ug 
ang pag-ampo ni Solomon alang sa kaalam gilakip 
diha sa teksto. Ang ulahing bahin nagsubli sa ka- 
saysayan gikan kang Adan hangtod sa pagsakop sa 
Canaan, nga naggamit gikan niini ug mga panang- 
litan sa mga panalangin tungod sa kaalam ug sa 
mga kaalaotan tungod kay wala kini. Ang kabua- 
ngan sa pagsimba sa larawan gihisgotan usab. 

Bisan tuod walay direktang paghisgot sa iyang 
ngalan, diha sa pipila ka teksto ang basahon nag- 
hisgot kang Solomon ingong awtor niini. (Kaalam 
9:7, 8, 12) Apan ang basahon nagkutlo ug mga 
teksto gikan sa mga basahon sa Bibliya nga gisulat 
mga siglo human sa kamatayon ni Solomon (mga 
998 W.K.P.) ug nagkutlo niini gikan sa Gregong 
Septuagint, nga gisugdan sa paghubad niadtong 
mga 280 W.K.P. Ang magsusulat gituohan nga usa 
ka Hudiyo sa Alejandria, Ehipto, kinsa misulat nii- 
ni sa mga tungatunga sa unang siglo W.K.P. 

Ang magsusulat nagpakitag hugot nga pagsalig 
sa Gregong pilosopiya. Iyang gigamit ang Platoni- 
kong mga termino sa pagpasiugda sa doktrina sa 
pagkadili-mamatay sa tawhanong kalag. (Kaalam 
2:23, 3:2, 4) Ang ubang paganong mga konsepto 
nga giduso mao ang paglungtad na daan sa tawha- 
nong mga kalag ug ang panglantaw nga ang lawas 
maoy usa ka kakulian o babag sa kalag. (8:19, 20; 
9:15) Ang paghisgot sa makasaysayanhong mga 
panghitabo gikan kang Adan hangtod kang Moises 
napuno sa daghang hinanduraw nga mga detalye 
nga sagad lahi sa kanonikal nga rekord. 

Bisan tuod nga ang pipila ka sinulat naningka- 
mot sa pagpakitag mga kaamgiran tali sa mga sek- 
siyon gikan niining Apokripal nga sinulat ug sa 
ulahing mga sinulat sa Kristohanon Gregong Ka- 
sulatan, ang kaamgiran sagad gamay ra ug kon 
kini daw dakodako, wala kini magpaila nga gigamit 
sa Kristohanong mga magsusulat ang Apokripal 
nga sinulat apan, hinunoa, gigamit nila ang kano- 
nikal nga Hebreohanong Kasulatan, nga gigamit 
usab sa magsusulat sa Apokripa. 

Ecclesiastico. Kini nga basahon, nga gitawag 
usab nga Ang Kaalam ni Jesus nga Anak ni Sirac, 
nailhan ingong ang kinatas-an sa Apokripal nga 
mga basahon ug ang bugtong basahon nga nailhan 
ang awtor niini, si Jesus ben-Sirac sa Jerusalem. 
Gibatbat sa magsusulat ang kinaiyahan sa kaalam 
ug ang kapadapatan niini alang sa usa ka malam- 
posong kinabuhi. Ang pagtuman sa Balaod kusga- 
nong gipasiugda. Gihatag ang tambag bahin sa 
daghang aspekto sa sosyal nga panggawi ug ad- 
law-adlaw nga pagkinabuhi lakip ang mga komen- 
to bahin sa mga batasan sa pagpangaon, sa mga 

damgo, ug pagpanaw. Ang paniklop nga bahin 
naghisgot pag-usab sa importanteng mga tawo sa 
Israel, nga ang kataposang gihisgotan mao ang ha- 
taas nga saserdoteng si Simon II. 

Kasumpaki sa gipahayag ni Pablo sa Roma 5:12- 
19, nga nagdat-og sa pagkasad-an diha kang Adan, 
ang Ecclesiastico nag-ingon: “Tungod sa babaye 
nagsugod ang sala, ug pinaagi kaniya kitang tanan 
mangamatay.” (25:33, Dy) Ang magsusulat mipa- 
labi usab sa “bisan unsang pagkadaotan, gawas la- 
mang sa pagkadaotan sa babaye.”---25:19, Dy. 

Ang basahon orihinal nga gisulat diha sa 
Hebreohanon sa sayong bahin sa ikaduhang siglo 
W.K.P. Ang mga pangutlo gikan niini makaplagan 
diha sa Hudiyohanong Talmud. 

Baruc (Lakip ang Sinulat ni Jeremias). 
Ang unang lima ka kapitulo niini nga basahon gi- 
paila nga daw kini gisulat sa higala ug eskriba ni 
Jeremias, si Baruc, ang ikaunom nga kapitulo gipa- 
ila ingong usa ka sulat mismo ni Jeremias. Ang ba- 
sahon nag-asoy bahin sa mga pahayag sa pag- 
hinulsol ug mga pag-ampo alang sa kahupayan 
sa nadestiyerong mga Hudiyo didto sa Babilonya, 
mga tambag sa pagsunod sa kaalam, pagdasig nga 
molaom sa saad sa kaluwasan, ug ang mahukma- 
nong pagsaway sa Babilonyanhong idolatriya. 

Si Baruc gihisgotan ingong didto sa Babilonya 
(Baruc 1:1, 2), samtang gipakita sa rekord sa Bibli- 
ya nga siya miadto sa Ehipto sama sa gihimo ni Je- 
remias, ug walay ebidensiya nga si Baruc nakaadto 
sukad masukad sa Babilonya. (Jer 43:5-7) Sukwahi 
sa tagna ni Jeremias nga ang pagkabiniyaan sa 
Juda panahon sa pagkadestiyero didto sa Babilonya 
mokabat ug 70 ka tuig (Jer 25:11, 12, 29:10), ang 
Baruc 6:2 nagbutyag sa mga Hudiyo nga sila ma- 
hiadto sa Babilonya sulod sa pito ka kaliwatan ug 
dayon makabaton ug kagawasan. 

Si Jerome, diha sa iyang pasiuna sa basahon ni 
Jeremias, nagpahayag: “Wala ko hunahunaa nga 
angayng hubaron ang basahon ni Baruc.” Ang in- 
troduksiyon alang sa maong basahon diha sa The 
Jerusalem Bible (p. 1128) naghisgot nga ang mga 
bahin sa sinulat lagmit gisulat niadto lamang ika- 
duha o unang siglo W.K.P.: busa gisulat sa usa ka 
awtor (o mga awtor) nga dili si Baruc. Ang orihinal 
nga pinulongan nga gigamit lagmit maoy Hebreo- 
hanon. 

Ang Awit sa Tulo ka Balaang mga Anak. 
Kini nga dinugang sa Daniel gisal-ot sunod sa Dan- 
iel 3:23. Kini gilangkoban sa 67 ka bersikulo nga 
naghisgot sa usa ka pag-ampo nga gilitok kuno ni 
Azarias didto sa nagdilaab nga hudno, nga gisun- 
dan sa usa ka asoy bahin sa pagpalong sa manu- 
londa sa nagdilaab nga kalayo, ug sa kataposan, sa 
usa ka awit nga giawit sa tulo ka Hebreohanon did- 
to sa hudno. Ang awit susama kaayo sa Salmo 148. 

Apan, ang mga paghisgot niini bahin sa templo, 
mga saserdote, ug mga kerubin, dili motukma sa 
panahon nga giingon niini. Lagmit kini orihinal 
nga gisulat sa Hebreohanon ug gituohan nga kini 
gisulat niadtong unang siglo W.K.P. 

Si Susana ug ang mga Ansiyano. Kining 
mubong sugilanon nag-asoy sa usa ka hitabo sa ki- 
nabuhi sa maanyag nga asawa ni Joakim, usa ka 
adunahang Hudiyo sa Babilonya. Samtang naligo, 
si Susana giduol sa duha ka Hudiyong mga ansiya- 
no kinsa nag-aghat kaniya nga makighilawas uban 
kanila ug sa dihang siya midumili, gihimoan siya 
ug usa ka bakak nga sumbong. Sa husay siya 
gisentensiyahan nga mamatay, apan ang batan- 
ong si Daniel alistong nagyagyag sa sala sa duha 
ka ansiyano, ug si Susana napahigawas sa sum- 
bong. Ang orihinal nga pinulongan dili matino. Gi- 
tuohan nga kini gisulat panahon sa unang siglo 
W.K.P. Sa Gregong Septuagint kini gibutang nga 
una sa kanonikal nga basahon ni Daniel, ug sa La- 
tin nga Vulgate kini gibutang sunod niini. Ang pi- 
pila ka bersiyon naglakip niini ingong ika-13 nga 
kapitulo sa Daniel. 

Ang Paglaglag Kang Bel ug sa Dragon. 
Kini maoy ikatulong dinugang sa Daniel, ug gibu- 
tang kini sa pipila ka bersiyon ingong ika-14 nga 
kapitulo. Diha sa asoy gisugo ni Haring Ciro si Dan- 
iel nga siya mosimba sa usa ka idolo sa diyos nga 
si Bel. Pinaagi sa pagsabwag ug mga abo diha sa 
salog sa templo ug nga tungod niana mailhan ang 
mga tunob, gipamatud-an ni Daniel nga ang pag- 
kaon nga gikaon kuno sa idolo gikaon diay sa paga- 
nong mga saserdote ug sa ilang mga pamilya. Ang 
mga saserdote gipatay, ug gidugmok ni Daniel ang 
idolo. Gisugo si Daniel sa hari sa pagsimba sa usa 
ka buhing dragon. Gipatay ni Daniel ang dragon 
apan siya gitambog sa napungot nga katawhan 
ngadto sa langob sa mga leyon. Sulod sa pito ka ad- 
law sa iyang pagkabilanggo, usa ka manulonda ang 
naghawid kang Habacuc pinaagi sa iyang buhok ug 
nagdala kaniya ug sa usa ka panaksan nga linat-an 
gikan sa Judea ngadto sa Babilonya aron si Daniel 
tagan-an ug pagkaon. Dayon si Habacuc gibalik 
ngadto sa Judea, si Daniel gibuhian gikan sa la- 
ngob, ug ang iyang mga kaaway gitambog didto 
ug gikuniskunis sa mga leyon. Kini nga dinugang 
giisip usab nga gisulat niadtong unang siglo W.K.P. 
Kini nga mga dinugang sa Daniel gitawag diha sa 
The Illustrated Bible Dictionary (Tomo 1, p. 76) 
ingong “relihiyosong tinumotumo nga pagbulakbu- 
lak.” 

Unang Macabeo. Usa ka makasaysayanhong 
asoy sa pagpakigbisog sa mga Hudiyo sa pagbaton 
ug independensiya panahon sa ikaduhang siglo 
W.K.P., gikan sa pagsugod sa paghari ni Antiochus 
Epiphanes (175 W.K.P.) hangtod sa kamatayon ni 


158 


Simon Macabeo (mga 134 W.K.P.). Kini partikular 
nga naghisgot sa mga kadaogan sa saserdoteng si 
Matatias ug sa iyang mga anak nga lalaki, si Judas, 
Jonatan, ug Simon, sa ilang mga pagpakiggubat sa 
mga Siryanhon. 

Kini mao ang labing hinungdanon sa Apokripal 
nga mga sinulat tungod sa makasaysayanhong im- 
pormasyon nga gitagana niini maylabot niini nga 
yugto. Apan, sumala sa gikomento sa The Jewish 
Encyclopedia (1976, Tomo VIII, p. 243), diha niana 
“ang kasaysayan gisulat pinasukad sa tawhanong 
panglantaw.” Sama sa ubang Apokripal nga mga 
sinulat, kini dili bahin sa inspiradong Hebreohanon 
nga kanon. Kini dayag nga gisulat diha sa Hebreo- 
hanon sa mga ulahing bahin sa ikaduhang siglo 
W.K.P. 

Ikaduhang Macabeo. Bisan tuod gibutang 
sunod sa Unang Macabeo, kini nga asoy nag- 
hisgot ug bahin sa samang yugto sa panahon 
(mga 180 W.K.P. hangtod sa 160 W.K.P.) apan wala 
isulat sa awtor sa Unang Macabeo. Ang magsusu- 
lat nagpresentar sa basahon ingong usa ka sumar- 
yo sa kanhing mga sinulat sa usa ka Jason nga 
taga-Cirene. Kini naghubit sa mga paglutos sa mga 
Hudiyo sa ilalom ni Antiochus Epiphanes, sa pag- 
pangagaw sa templo, ug sa misunod nga pagpahi- 
nungod pag-usab niini. 

Ang asoy naghubit kang Jeremias, panahon sa 
pagkalaglag sa Jerusalem, ingong nagpas-an sa ta- 
bernakulo ug sa arka sa pakigsaad ngadto sa usa ka 
langob sa bukid nga gikan niana gilantaw ni Moi- 
ses ang yuta sa Canaan. (2 Macabeo 2:1-16) Siyem- 
pre, ang tabernakulo gipulihan na sa templo mga 
420 ka tuig una pa niana. 

Nagkalainlaing mga teksto ang gigamit sa Kato- 
likong dogma o tinuohan aron paluyohan ang mga 
doktrina sama sa pagsilot human sa kamatayon 
(2 Macabeo 6:26), pagpangamuyo pinaagi sa mga 
santos (15:12-16), ug sa pagkatukma sa mga pag- 
ampo alang sa mga patay (12:41-46, Dy). 

Diha sa Introduksiyon sa Mga Basahon sa mga 
Macabeo, ang The Jerusalem Bible nag-ingon ba- 
hin sa Ikaduhang Macabeo: “Ang estilo maoy iya 
nianang sa helenistiko o Gregong mga magsusulat, 
bisan tuod dili mao ang labing maayo: usahay kini 
makapuol ug lisod sabton, sagad mapagawalon.” 
Ang magsusulat sa Ikaduhang Macabeo wala ma- 
ngangkon nga nagsulat ubos sa inspirasyon sa Di- 
yos ug naggahin ug usa ka bahin sa ikaduhang ka- 
pitulo aron pakamatarongon ang iyang gipili nga 
partikular nga paagi sa paghisgot sa usa ka ulohan. 
(2 Macabeo 2:24-32, JB) Siya nagtapos sa iyang si- 
nulat pinaagi sa pag-ingon: “Ania, karon, taposon 
ko kini nga pagsulat, kon batid ang pagkasulat nii- 
ni, ug nasulat ingon sa paagi sa usa ka historyador, 
dili hitupngan ni bisan kinsa ang akong kalipay, 

kon kini diyutay rag bili, ako mahimuot ra giha- 
pon.”--2 Macabeo 15:38, 39, Kx. 

Ang basahon dayag nga gisulat diha sa Grego 
tali sa 134 W.K.P. ug sa pagkapukan sa Jerusalem 
sa 70 K.P. 

Ulahing Apokripal nga mga Sinulat. Ilabi- 
na sukad sa ikaduhang siglo K.P. dihay mitung- 
hang dakong hugpong sa mga sinulat nga na- 
ngangkon nga ubos sa inspirasyon sa Diyos ug 
kanonikal ug nga kunohay naghisgot labot sa Kris- 
tohanong pagtuo. Sagad gitawag nga “Apokripal 
nga Bag-ong Tugon,” kini nga mga sinulat maoy 
mga paningkamot sa pagsundog sa mga Ebanghel- 
yo, Mga Buhat, mga sulat, ug sa mga pinadayag 
nga anaa sa kanonikal nga mga basahon sa Kristo- 
hanon Gregong Kasulatan. Ang kadaghanan niini 
nailhan lamang pinaagi sa mga nahibiling mga ti- 
pik nga naglungtad pa o pinaagi sa mga pangutlo 
gikan niini o mga paghisgot labot niini sa ubang 
mga magsusulat. 

Kini nga mga sinulat nagpadayag sa usa ka pag- 
sulay sa pagtaganag impormasyon nga gituyong 
wala ilakip sa inspiradong mga sinulat, sama sa 
mga kalihokan ug mga panghitabo sa kinabuhi ni 
Jesus sukad sa iyang pagkabata hangtod sa pana- 
hon sa iyang bawtismo, o sa paningkamot nga pa- 
matud-an ang mga doktrina o mga tradisyon nga 
wala paluyohi sa Bibliya o nga kasumpaki niini. 
Busa ang gitawag nga Infancy Gospel ni Tomas ug 
ang Protevangelium ni Santiago natugob sa hinan- 
duraw nga mga asoy bahin sa mga milagro nga gi- 
himo kuno ni Jesus panahon sa iyang pagkabata. 
Apan ang ilang katibuk-ang paglarawan kang Je- 
sus nagpaila kaniya ingong usa ka mabuotbuoton 
ug bagis nga bata nga gitugahan ug katingalahang 
mga gahom. (Itandi ang tinuod nga asoy diha sa 
Luc 2:51, 52.) Ang Apokripal nga “Mga Buhat,” 
sama sa “Mga Buhat ni Pablo” ug sa “Mga Buhat ni 
Pedro,” nagpasiugda pag-ayo sa bug-os nga pagdu- 
mili sa seksuwal nga relasyon ug gani naghubit sa 
mga apostoles ingong nag-awhag sa mga babaye 
nga bulagan ang ilang mga bana, sa ingon maoy 
kasumpaki sa tinuod nga tambag ni Pablo diha sa 
1 Corinto 7. 

Nagkomento bahin sa maong Apokripal nga mga 
sinulat human sa yugto sa mga apostoles, ang 
The Interpreter's Dictionary of the Bible (Tomo 1, 
p. 166) nag-ingon: “Daghan niini maoy dili hi- 
nungdanon, ang pipila sobra ra ka dramatikanhon, 
ang uban dulumtanan, gani makaluod.” (Giedit ni 
G. A. Buttrick, 1962) Ang Funk and Wagnalls New 
Standard Bible Dictionary (1936, p. 56) nagkomen- 
to: “Kini maoy dagayang tinubdan sa sagradong 
mga leyenda ug eklesiastikanhong mga tradisyon. 
Mao kini ang mga basahon nga kinahanglan na- 

tong susihon bahin sa gigikanan sa pipila ka pagtu- 
lon-an sa Romano Katolikong Simbahan.” 

Maingon nga ang unang Apokripal nga mga si- 
nulat wala ilakip taliwala sa dinawat nga una-Kris- 
tohanon nga Hebreohanong Kasulatan, kining ula- 
hing Apokripal nga mga sinulat wala usab dawata 
ingong inspirado ni gilakip ingong kanonikal diha 
sa labing unang mga koleksiyon o mga katalogo 
sa Kristohanon Gregong Kasulatan.---Tan-awa ang 
KANON. 


APOLLYON [Tiglaglag]. Ang Gregong nga- 
lan nga gigamit ni apostol Juan sa paghubad 
sa Hebreohanong “Abaddon” sa Pinadayag 9:11. 
Ang Apollyon nagkahulogang “Tiglaglag,” ug gipa- 
ila ingong ang ngalan sa “manulonda sa kahilad- 
man.” Bisan tuod daghang reperensiya nga mga 
basahon ang nagpadapat niini nga ngalan ngadto 
sa pipila ka daotang persona o puwersa, ang tibuok 
nga kahimtang sa panan-awon diha sa Pinadayag 
maoy kasukwahi niana, sanglit kini kanunayng 
naghulagway sa mga manulonda nga gigamit sa 
Diyos sa pagpadangat ug mga kaalaotan batok sa 
Iyang mga kaaway. 

Ang paggamit sa kaamgid nga berbong a:polly- 
mi naghulagway niini, sama sa Santiago 4:12 nga 
nag-ingon bahin sa Diyos: “Usa lamang ang mag- 
hahatag-balaod ug maghuhukom, siya nga maka- 
himo sa pagluwas ug sa paglaglag.” (Itandi ang Mat 
10:28.) Ang mahugawng espiritu nga gipagula ni 
Jesus gikan sa usa ka tawo diha sa usa ka sinagoga 
sa Capernaum miila kang Jesus ingong hawas sa 
Diyos ug miingon: “Unsay labot namo kanimo, Je- 
sus nga Nasaretnon? Mianhi ka ba aron sa paglag- 
lag kanamo?” (Mar 1:24, Luc 4:34) Gipasidan-an ni 
Jesus ang dili-mahinulsolong mga magsusupak ta- 
liwala sa iyang mga mamiminaw bahin sa kapelig- 
rohan nga malaglag. (Luc 13:3-5: 20:16) Kini ug 
ang uban pang mga teksto nagpunting sa hinima- 
ya nga si Kristo Jesus ingong mao ang usa nga gi- 
tumong niini nga titulo.--Itandi ang Pin 19:11-16, 
Luc 8:31, tan-awa ang ABADDON. 


APOLONIA [Kang (Iya ni) Apolo: Dapit ni 
Apolo]. Usa ka siyudad sa Macedonia nga gingan- 
lan sumala sa ngalan sa Gregong diyos-adlaw nga 
si Apolo, sama sa daghang ubang mga siyudad sa 
dapit sa Mediteranyo. Nahimutang kini sa distrito 
sa Mygdonia nga mga 35 km (22 mi) gikan sa Am- 
pipolis ug 45 km (28 mi) gikan sa Tesalonica, o 
mga usa ka adlaw nga panaw gikan sa maong mga 
dapit. Duol kini sa ilado nga Romanhong dakong 
dalan nga Via Egnatia, sa H sa Lanaw sa Bolbe, 
apan dili kini ilado sa kasaysayan. Si Pablo ug Silas 
miagi niini sa panahon sa ikaduhang misyonar- 
yong panaw ni Pablo, lagmit gayod sa tingpamulak 

o sa sayong bahin sa ting-init sa tuig 50 K.P.---Buh 
17:1. 


APOLOS [Tiglaglag: pinamubo sa Apolonio]. 
Usa ka Hudiyo sa Alejandria, Ehipto nga larino ka- 
ayong manulti ug may dakong kahibalo sa Hebreo- 
hanong Kasulatan. Lagmit nasangyawan siya sa 
mga tinun-an ni Juan nga Tigbawtismo o kaha sa 
Kristohanong mga saksi sa wala pa ang Pentekos- 
tes, sanglit siya “nasinati lamang sa bawtismong 
iya ni Juan.” (Buh 18:24, 25) Bisan pa niana, siya 
dasig kaayo sa iyang gituohan, ug sa pag-abot sa 
Efeso sa mga 52 K.P., siya misugod sa pagsangyaw 
diha sa lokal nga sinagoga. Mao nga iyang nahima- 
mat si Aquila ug Priscila, kinsa maoy nagpuno sa 
pipila ka kakulangan sa iyang pagsabot sa Kristo- 
hanong pagtulon-an. Gikan sa Efeso siya miadto sa 
Acaya, nga may sulat sa pagpallaila, ug didto lag- 
mit iyang gisentro ang iyang buluhaton sa Corinto, 
diin si Pablo nag-una na kaniya. Ang iyang kada- 
sig ug ang iyang kamaayo motubag sumala sa 
Kasulatan sa mga argumento sa dili-magtutuong 
mga Hudiyo nakatabang pag-ayo sa mga igsoon 
didto. Busa siya “nagbisibis sa natanom na ni Pab- 
lo.'-Buh 18:26-28, 19:1; 1Co 3:6. 

Ikasubo, sa panahon sa pagsulat ni Pablo sa 
iyang unang sulat ngadto sa mga taga-Corinto 
(mga 55 K.P.), dihay naugmad nga pagkabahinba- 
hin diha sa kongregasyon sa Corinto, diin ang pipi- 
la naglantaw sa larinong-manulti nga si Apolos 
ingong ilang lider, samtang ang uban mipabor 
kang Pablo o kang Pedro ug ang uban nangupot la- 
mang kang Kristo. (1Co 1:10-12) Ang sulat ni Pab- 
lo nagtul-id sa ilang sayop nga panghunahuna, nga 
nagpakita sa panginahanglan alang sa panaghiusa 
ug sa pagkadili-hinungdanon sa mga indibiduwal 
ingong mga ministro lamang nga nag-alagad sa 
Diyos ug ni Kristo. (1Co 3:4-9, 21-23, 4:6, 7) Mopa- 
tim-aw nga niadtong panahona si Apolos diha o 
duol sa Efeso diin didto lagmit nga gisulat ni Pablo 
ang Unang Corinto, kay si Pablo naghisgot man 
nga iyang giawhag si Apolos sa pagduaw sa kong- 
regasyon sa Corinto. (1Co 16:12) Ang pagpanuko ni 
Apolos sa pag-adto tingali maoy tungod sa dili- 
maayong mga tinamdan nga naglungtad sa Corin- 
to o tingali tungod sa iyang buluhaton nga gibati 
niyang nagkinahanglan pa ug dugang panahon sa 
iyang padayong pagtagad. Bisan unsa pay kahim- 
tang, ang paglakbit ni Pablo kaniya nagpakita nga 
kining duha ka aktibong mga misyonaryo wala 
magtugot sa maong mga butang nga magpatung- 
hag suliran sa ilang kaugalingong panaghiusa. Ang 
kataposang paghisgot kang Apolos maoy diha sa 
Tito 3:13, diin si Pablo naghangyo kang Tito, niad- 
tong panahona didto sa Creta, nga tagan-an si 
Apolos sa iyang mga panginahanglan alang sa usa 
ka panaw. 

APOSTASYA. Kini nga termino sa Grego 
(apostasia) naggikan sa berbo nga a-phi'ste- 
mi, nga sa literal nagkahulogang “mopalayo.” Ang 
nombre nagpasabot ug “pagbiya, pagtalikod o pag- 
rebelde.” (Buh 21:21, ftn sa Rbi8) Sa klasikal nga 
Grego ang nombre gigamit sa pagtumong sa poli- 
tikanhong pagbiya ug ang berbo dayag nga giga- 
mit niini nga diwa diha sa Buhat 5:37, mahitu- 
ngod kang Judas nga Galileanhon nga “nakadani” 
(a'pe'ste:se, porma sa a-phi'stemi) ug mga sumusu- 
nod. Ang Gregong Septuagint migamit niini nga 
termino diha sa Genesis 14:4 maylabot sa maong 
matang sa pagsukol o pagrebelde. Apan, diha sa 
Kristohanon Gregong Kasulatan kini pangunang 
gigamit maylabot sa relihiyosong pagbiya, usa ka 
pagbulag o pagtalikod sa tinuod nga kawsa, pag- 
simba, ug pag-alagad sa Diyos, ug busa usa ka pag- 
talikod sa kanhi niyang giangkon ug usa ka bug-os 
nga pagbiya sa mga prinsipyo o pagtuo. Ang reli- 
hiyosong mga pangulo sa Jerusalem nag-akusar 
kang Pablo sa maong matang sa apostasya batok sa 
Moisesnong Balaod. 

Tukmang ikaingon nga ang Kaaway sa Diyos 
mao ang unang apostata, sumala sa gipaila sa nga- 
lan nga Satanas. Iyang gipahinabo nga mag-apos- 
tata ang unang tawhanong paris. (Gen 3:1-15, Ju 
8:44) Human sa Lunop, dihay pagrebelde batok sa 
mga pulong sa Diyos ni Noe. (Gen 11:1-9) Sa ulahi 
gikinahanglang depensahan ni Job ang iyang kau- 
galingon batok sa iyang tulo kunohay ka maghu- 
hupay nga nag-akusar kaniya ug apostasya. (Job 
8:13; 15:34; 20:5) Sa iyang depensa gipakita ni 
Job nga ang Diyos dili makig-atubang sa apostata 
(Job 13:16), ug iyang gipakita usab ang pagkawa- 
lay-paglaom sa usa nga gipatay tungod sa apostas- 
ya. (Job 27:8, itandi usab ang giingon ni Elihu diha 
sa 34:30, 36:13.) Niini nga mga kahimtang ang 
Hebreohanong nombre nga cha-neph' gigamit, nga 
nagkahulogang “[usa] nga nahimulag sa Diyos,” sa 
ato pa, usa ka apostata. Ang kaamgid nga berbong 
cha-neph' nagkahulogang “pagtipas gikan sa mata- 
rong nga relasyon sa Diyos,” o “paghugaw, pagtul- 
tol ngadto sa apostasya.”--Lexicon in Veteris Tes- 
tamenti Libros, ni L. Koehler ug W. Baumgartner, 
Leiden, 1958, p. 317. 

Apostasya sa Israel. Ang unang duha ka 
sugo sa Balaod nagkondenar sa tanang matang sa 
apostasya. (Ex 20:3-6) Ug sa wala pa mosulod ang 
Israel sa Yutang Saad, sila gipasidan-an sa dakong 
kapeligrohan sa apostasya gumikan sa pagpakig- 
minyo uban sa katawhan sa maong yuta. (Deu 7: 
3, 4) Bisan pag ang usa ka tawo nga nag-aghat sa 
uban sa pag-apostata maoy usa ka suod nga par- 
yente o usa ka kapikas, siya pagapatyon tungod sa 
'pagsultig pagsukol batok kang Jehova nga inyong 
Diyos.” (Deu 13:1-15) Ang mga tribo ni Ruben, 

Gad, ug Manases milihok dayon aron mapahigawas 
sa sumbong nga pag-apostata tungod sa ilang pag- 
tukod ug usa ka halaran.---Jos 22:21-29. 

Daghan sa mga hari sa Israel ug Juda ang nag- 
apostata---pananglitan, si Saul (1Sa 15:11, 28:6, 7), 
Jeroboam (1Ha 12:28-32), Ahab (1Ha 16:30-33), 
Ahazias (1Ha 22:51-53), Jehoram (2Cr 21:6-15), 
Ahaz (2Cr 28:1-4), ug Amon (2Cr 33:22, 23). Sa 
wala madugay namugna ang usa ka nasod sa mga 
apostata tungod kay ang katawhan namati sa apos- 
tatang mga saserdote ug mga manalagna (Jer 23: 
11, 15) ug sa ubang mga tawong walay prinsipyo 
kinsa, pinaagi sa maulog-ulogon ug bakak nga mga 
pulong, nagdaldal kanila sa malaw-ayng pangga- 
wi, imoralidad, ug pagbiya kang Jehova, ang “tubo- 
ran sa buhi nga tubig.” (Isa 10:6, 32:6, 7: Jer 3:1, 
17:13) Sumala sa Isaias 24:5, ang mismong yuta 
“nahugawan [cha:'nephah] gumikan sa mga mo- 
lupyo niini kay ilang gilapas ang mga balaod, giu- 
sab ang regulasyon, gibungkag ang pakigsaad nga 
mohangtod sa panahong walay tino.” Dili sila ha- 
tagag kaluoy diha sa gitagnang kalaglagan.---Isa 
9:17: 33:11-14, Sof 1:4-6. 


Unsang mga kinaiyahan ang nagpalahi 
sa mga apostata gikan sa matuod 
nga mga Kristohanon? 


Usa ka apostasya nga molungtad taliwala sa 
nag-angkong mga Kristohanon ang gitagna ni 
apostol Pablo diha sa 2 Tesalonica 2:3. Iyang gihis- 
gotan nga espesipiko ang pipila ka apostata, sama 
kang Himeneo, Alejandro, ug Fileto. (1Ti 1:19, 20, 
2Ti 2:16-19) Lakip sa nagkadaiyang mga hinung- 
dan sa apostasya nga gihisgotan diha sa mga pa- 
sidaan sa mga apostoles mao ang: kawalay pagtuo 
(Heb 3:12), kakulang sa paglahutay atubangan sa 
paglutos (Heb 10:32-39), pagtalikod sa matarong 
nga moral nga mga sukdanan (2Pe 2:15-22), pag- 
patalinghog sa “mini nga mga pulong” sa mini 
nga mga magtutudlo ug sa “nagpahisalaag nga 
inspiradong mga pulong” (2Pe 2:1-3, 1Ti 4:1-3, 
2Ti 2:16-19: itandi ang Pr 11:9), ug ang pagtingu- 
hang “mapahayag nga matarong pinaagi sa bala- 
od” (Gal 5:2-4). Bisan tuod nag-angkon pa giha- 
pon nga adunay pagtuo sa Pulong sa Diyos, ang 
mga apostata lagmit mobiya sa iyang pag-alagad 
pinaagi sa pagpakamenos sa buluhatong pagwali 
ug pagpanudlo nga iyang gisugo ngadto sa mga 
sumusunod ni Jesu-Kristo. (Luc 6:46: Mat 24:14: 
28:19, 20) Sila usab tingali moangkon nga nag- 
alagad sa Diyos apan magsalikway sa iyang mga 
representante, ang makitang bahin sa iyang orga- 
nisasyon. (Jud 8, 11; Num 16:19-21) Ang mga 
apostata sagad maningkamot sa paghimo sa uban 

nga ilang mga sumusunod. (Buh 20:30, 2Pe 2:1, 3) 
Busa kini sila nga tinuyong mibiya sa Kristoha- 
nong kongregasyon nahimong bahin sa “antikris- 
to.” (1Ju 2:18, 19) Sama sa apostatang mga Israe- 
linhon, ang kalaglagan gitagna usab alang sa mga 
apostata nga mibulag sa Kristohanong kongregas- 
yon.--2Pe 2:1, Heb 6:4-8, tan-awa ang PAKIG- 
UBAN, KAPUNONGAN. 

Sulod sa yugto sa paglutos nga nasinatian sa 
unang Kristohanong kongregasyon ubos sa Imper- 
yo sa Roma, ang nag-angkong mga Kristohanon 
usahay gikombinsir sa paglimod sa ilang Kristo- 
hanong pagkatinun-an, ug kadtong mobuhat sa 
ingon gisugo sa pagpaila sa ilang pag-apostata pi- 
naagi sa paghalad ug insenso atubangan sa usa ka 
paganong diyos o pinaagi sa dayag nga pagpasipa- 
la sa ngalan ni Kristo. 

Dayag nga adunay kalainan tali sa ‘pagkahulog’ 
tungod sa kahuyangon ug sa “pagkahulog” ingong 
apostata. Ang pagkahulog ingong apostata nagpa- 
sabot sa usa ka tino ug kinabubut-ong pagbulag gi- 
kan sa dalan sa pagkamatarong. (1Ju 3:4-8, 5:16, 
17) Bisan unsa man ang mopatim-awng hinung- 
dan niini, intelektuwal, moral, o kaha espirituwal, 
kini maoy usa ka pagrebelde batok sa Diyos ug 
pagsalikway sa iyang Pulong sa kamatuoran.---2Te 
2:3, 4, tan-awa ang TAWO SA KALAPASAN. 


APOSTOL. Ang Gregong pulong nga apo'sto- 
los naggikan sa komon nga berbong a-postel lo, 
nga yanong nagkahulogan nga “gipadala.” (Mat 
10:5, Buh 7:35) Ang pangunang kahulogan niini 
tin-awng gipakita diha sa pahayag ni Jesus: “Ang 
ulipon dili labaw kay sa iyang agalon, ni ang pina- 
dala [a:po'stolos]| labaw kay sa nagpadala kaniya.” 
(Ju 13:16) Niini nga kahulogan, ang maong pulong 
mapadapat usab kang Kristo Jesus ingong “ang 
apostol ug hataas nga saserdote nga atong gipaha- 
yag.” (Heb 3:1: itandi ang Mat 10:40, 15:24, Luc 4: 
18, 43; 9:48, 10:16: Ju 3:17, 5:36, 38, 6:29, 57: 7:29, 
8:42: 10:36, 11:42, 17:3, 8, 18, 21-25, 20:21.) Si Je- 
sus gipadala sa Diyos ingong iyang tinudlo ug si- 
nugo nga hawas. 

Apan, kini nga termino pangunang mapadapat 
ngadto sa mga tinun-an nga gipili mismo ni Jesus 
ingong usa ka grupo sa 12 ka tinudlong mga ha- 
was. Ang mga ngalan sa 12 ka orihinal nga pini- 
li gihisgotan diha sa Mateo 10:2-4, Marcos 3:16-19, 
ug Lucas 6:13-16. Ang usa sa orihinal nga 12, si Ju- 
das Iskariote, nahimong maluibon, sa ingon nagtu- 
man sa naunang mga tagna. (Sal 41:9: 109:8) Ang 
nahibiling 11 ka matinumanong mga apostoles gi- 
tala pag-usab sa Buhat 1:13. 

Ang pipila sa mga apostoles maoy mga tinun-an 
kanhi ni Juan nga Tigbawtismo una pa mahi- 
mong mga tinun-an ni Jesus. (Ju 1:35-42) Ang 

napulog-usa kanila dayag nga mga taga-Galilea 
(Buh 2:7), si Judas Iskariote lamang ang taga- 
Judea. Sila maoy mga mamumuo, ang upat maoy 
mga mangingisda, ang usa maoy maniningil ug 
buhis kanhi. (Mat 4:18-21, 9:9-13) Ang duha kani- 
la mopatim-awng mga ig-agaw ni Jesus (si Santia- 
go ug Juan, ang mga anak nga lalaki ni Zebedeo). 
Sila maoy mga tawo nga gilantaw sa relihiyosong 
mga pangulo ingong “dili edukado ug ordinaryo,” 
nga nagpakitang ubos lamang ang ilang kinaad- 
man ug dili gikan sa mga tunghaan sa hataas nga 
edukasyon. Ang pipila kanila, lakip si Pedro (Cefas), 
maoy mga tawong minyo.---Buh 4:13; 1Co 9:5. 

Sa 12, si Pedro, Santiago, ug Juan ang daw labing 
suod kang Jesus. Sila lamang ang nakasaksi sa 
pagkabanhaw sa anak nga babaye ni Jairo (Mar 
5:35-43) ug sa pagkausab sa dagway ni Jesus (Mat 
17:1, 2), ug taliwala sa ubang mga apostoles sila la- 
mang ang padayong miuban kaniya ngadto sa ta- 
naman sa Getsemane sa gabii sa pagdakop kaniya. 
(Mar 14:32, 33) Mopatim-aw nga suod kaayo si Je- 
sus ug si Juan, ug giisip si Juan ingong mao ang 
gitawag nga “tinun-an nga gihigugma ni Jesus.” 
- Ju 21:20-24, 13:23. 

Ang Pagpili Kanila ug ang Unang Bahin sa 
Ilang Ministeryo. Ang 12 gipili gikan sa mas 
dakong pundok sa mga tinun-an ug gitawag ni 
Jesus ingong “mga apostoles,” “aron makapada- 
yon sila sa pag-uban kaniya ug aron ikapadala 
[apostel lei] niya sila sa pagwali ug makabaton ug 
awtoridad sa paghingilin sa mga demonyo.” (Mar 
3:13-15) Human niadto sila 'nagpadayon sa pag- 
uban kaniya” sa suod kaayong panag-ubanay sa 
nahibiling panahon sa iyang yutan-ong minister- 
yo, nga nakadawat ug daghang personal nga ins- 
truksiyon ug pagbansay sa ministeryo. (Mat 10:1- 
42: Luc 8:1) Sanglit nagpadayon sila nga mga 
tinudloan ni Jesus, sila gitawag gihapon nga “mga 
tinun-an,” ilabina diha sa mga asoy sa mga hitabo 
sa wala pa ang Pentekostes. (Mat 11:1: 14:26, 20:17, 
Ju 20:2) Human niadto sila kanunay nang gitawag 
nga “mga apostoles.” Sa panahon nga sila gitudlo, 
gihatagan sila ni Jesus ug milagrosong mga gahom 
sa pagpang-ayo, ingon man sa paghingilin ug mga 
demonyo, ug sa ubay-ubayng higayon gigamit nila 
kini nga mga gahom sa panahon sa ministeryo ni 
Jesus. (Mar 3:14, 15: 6:13; Mat 10:1-8; Luc 9:6, itan- 
di ang Mat 17:16.) Apan, kini nga kalihokan gipa- 
kita nga kanunayng segundaryo lamang sa ilang 
pangunang buluhaton sa pagwali. Bisan tuod gipi- 
li ingong linain nga grupo sa mga sumusunod, ang 
pagtudlo ug pagbansay kanila wala maglakip ug 
misteryosong mga rituwal o mga seremonyas. 

Tawhanong mga Kahuyangan. Bisan tuod 
gipaboran pag-ayo ingong mga apostoles sa Anak 
sa Diyos, sila nagpakitag naandan nga tawhanong 

mga kakulangan ug mga kahuyangan. Si Pedro 
madalidalion ug mahinaykon (Mat 16:22, 23: Ju 21: 
7, 8): si Tomas dili daling makombinsir (Ju 20:24, 
25): si Santiago ug Juan nagpakitag samag-bata 
nga pagkadili-mapailobon (Luc 9:49, 54). Sila nag- 
lalis sa isyu kon kinsa kanila ang labing dako diha 
sa yutan-ong gingharian nga ilang gilaomang tu- 
koron ni Jesus. (Mat 20:20-28, Mar 10:35-45: itan- 
di ang Buh 1:6, Luc 24:21.) Sila miila nga sila na- 
nginahanglan ug mas dakong pagtuo. (Luc 17:5, 
itandi ang Mat 17:20.) Bisan pa sa daghang katui- 
gan sa ilang suod nga pagpakig-uban kang Jesus 
ug bisan tuod nga sila nakaila kaniya nga mao ang 
Mesiyas, silang tanan mibiya kaniya sa panahon sa 
pagdakop kaniya (Mat 26:56): ang paglubong kani- 
ya gipahigayon sa uban. Sa sinugdan wala dayon 
dawata sa mga apostoles ang pamatuod sa mga 
babaye nga unang nakakita kang Jesus human 
sa iyang pagkabanhaw. (Luc 24:10, 11) Tungod 
sa kahadlok sila nagtigom nga trinangkahan ang 
mga pultahan. (Ju 20:19, 26) Ang nabanhawng si 
Jesus naghatag kanila ug dugang kalamdagan, ug 
human sa iyang pagkayab sa langit sa ika-40 nga 
adlaw sukad sa iyang pagkabanhaw, sila nagpa- 
sundayag ug dakong kalipay ug “nagkanunayan 
didto sa templo nga nagdayeg sa Diyos.”--Luc 
24:44-53. 

Kalihokan Sulod sa Kristohanong Kong- 
regasyon. Ang pagbubo sa espiritu sa Diyos 
nganha kanila niadtong Pentekostes nagpalig-on 
pag-ayo sa mga apostoles. Ang unang lima ka ka- 
pitulo sa Mga Buhat sa mga Apostoles nagpamatu- 
od sa pagkawala gayoy kahadlok sa mga apostoles 
ug sa ilang kaisog sa pagmantala sa maayong bali- 
ta ug sa pagkabanhaw ni Jesus bisan pa sa pagbi- 
langgo, mga pagbunal, ug mga hulga sa kamata- 
yon gikan sa ilang mga magmamando. Panahon 
sa unang mga adlaw human sa Pentekostes, ang 
makugihong pagpanguna sa mga apostoles, ubos 
sa gahom sa balaang espiritu, miresulta sa kati- 
ngalahang pag-uswag diha sa Kristohanong kong- 
regasyon. (Buh 2:41, 4:4) Sa sinugdan ang ilang 
ministeryo nasentro sa Jerusalem, dayon gipakay- 
lap ngadto sa Samaria, ug sa ulahi, sa tibuok na- 
ilhang kalibotan niadtong panahona.--Buh 5:42, 
6:7: 8:5-17, 25; 1:8. 

Ang ilang pangunang buluhaton ingong mga 
apostoles mao ang pagkahimong mga saksi sa pag- 
tuman ni Jesus sa mga katuyoan ug sa mga tagna 
ni Jehova nga Diyos, ilabina ang bahin sa pagban- 
haw ug pagbayaw kaniya, ug ang pagbuhat sa 
buluhaton sa paghimog mga tinun-an sa tanang 
kanasoran, ug kining sugoa gipasiugda ni Jesus 
ngadto kanila una pa sa iyang pagkayab sa langit. 
(Mat 28:19, 20, Buh 1:8, 22, 2:32-36, 3:15-26) Ang 

ilang pamatuod labot sa pagkabanhaw maoy pa- 
matuod sa mga saksing-nakakita.--Buh 13:30-34. 
Milagrosong mga gahom. Dugang pa, sa 
pagpalig-on sa ilang pamatuod, ang mga apostoles 
nagpadayon sa paggamit sa milagrosong mga ga- 
hom nga gihatag kanila ni Jesus sa miagi, ug usab 
sa ubang mga gasa sa espiritu nga ilang nadawat 
sukad sa Pentekostes. (Buh 5:12: 9:36-40, tan-awa 
ang GASA GIKAN SA Diyos [Mga Gasa sa Espiritu].) 
Bisan tuod ang uban nakadawat usab sa maong 
milagrosong mga gasa sa espiritu, ang asoy nag- 
pakita nga kadto nahitabo lamang sa dihang anaa 
ang usa o kapin pang mga apostoles, o tungod kay 
gitapion sa mga apostoles ang ilang mga kamot 
diha kanila. Si Pablo, bisan tuod dili usa sa 12, nag- 
alagad usab niining paagiha ingong apostol nga gi- 
tudlo mismo ni Jesu-Kristo. (Buh 2:1, 4, 14: 8:14- 
18; 10:44: 19:6) Busa ang makahimo sa pagpasa sa 
maong mga gasa mao lamang ang mga apostoles. 
Sa ingon ang maong milagrosong mga gasa naha- 
naw sa pagkamatay niini nga mga apostoles ug ni- 
adtong mga nakadawat niini nga mga gasa pinaa- 
gi sa mga apostoles (1Co 13:2, 8-11), ug busa atong 
mabasa nga kini nga mga gahom “nahanaw na sa 
ika-2 nga siglong simbahan, ang mga magsusulat 
niadtong mga adlawa naghisgot niini ingong mga 
butang sa nangagi---sa pagkatinuod, sa panahon sa 
mga apostoles.”--The Illustrated Bible Dictionary, 
giedit ni J. D. Douglas, 1980, Tomo 1, p. 79. 
Posisyon sa pagdumala. Sa pagkaugmad, 
pagkaorganisar, ug sa misunod nga pagdumala 
sa Kristohanong kongregasyon, ang mga apostoles 
nakahupot sa pangunang posisyon. (1Co 12:28, Efe 
4:11) Bisan tuod sila giduyogan sa ubang “mga an- 
siyano” sa maong pagdumala, sila ang nahimong 
pangunang bahin sa nagamandong lawas sa nag- 
kadakong Kristohanong kongregasyon, ug kini nga 
lawas giila sa unang mga Kristohanon sa tanang 
dapit ingong ang galamiton sa Diyos sa pagpakig- 
komunikar aron sa paghimog mga desisyon ug 
sa pagdumala sa mga kalihokan sa kongregasyon 
sa tibuok yuta. (Buh 2:42, 8:14-17: 11:22, 15:1, 
2, 6-31, 16:4, 5) Kini nahimo lamang niining mga 
tawhana tungod sa katumanan sa mga saad bahin 
sa paggiya sa balaang espiritu sa Diyos. (Ju 15:26, 
27) Ang maong tabang nagpaarang kanila nga 
mahinumdoman ang mga instruksiyon ug mga 
pagtulon-an ni Jesus aron ipatin-aw ang mga dok- 
trina ug padayon nga magiyahan “ngadto sa tibu- 
ok nga kamatuoran” nga gibutyag pinaagi kanila 
sa maong apostolikanhong yugto. (Ju 14:26, 16:13- 
15; itandi ang Ju 2:22: 12:16.) Sila nagtudlog mga 
katungdanan sa pag-alagad sulod sa kongregasyon 
ug usab nagtudlog mga dapit diin ang pipila mag- 

alagad didto ingong mga misyonaryo.---Buh 6:2, 3; 
Gal 2:8, 9. 

Busa, ang mga apostoles nagsilbing pundas- 
yon nga gipahiluna diha kang Kristo Jesus mismo 
ingong batong pamag-ang aron sa pagtukod sa 
“balaang templo alang kang Jehova.” (Efe 2:20-22, 
1Pe 2:4-6) Walay ebidensiya nga may si bisan kin- 
sang apostol ang labaw diha sa natukod nga Kris- 
tohanong kongregasyon. (Tan-awa ang PEDRO.) Si 
Pedro ug Juan mopatim-aw nga prominente kaayo 
sa panahon sa Pentekostes ug sa mga panahon hu- 
man niana, diin si Pedro nagsilbi ingong pangu- 
nang tigpamaba. (Buh 2:14, 37, 38; 3:1, 4, 11: 4: 
1, 13, 19; 5:3, 8, 15, 29) Bisan pa niana, sa mga de- 
sisyon nga nahimo sa maong panahon, walay usa 
kanila ang mipatim-awng labaw kay sa ubang mga 
membro sa nagamandong lawas, ug sa dihang mi- 
abot ang balita bahin sa mga pagbawtismo nga gi- 
himo didto sa Samaria, ang mga apostoles sa Jeru- 
salem “nagpadala [a:pe'steilan] kang Pedro ug Juan 
ngadto kanila,” aron kining duha ka igsoon magsil- 
bing mga pinadala sa mga apostoles. (Buh 6:2-6, 8: 
14, 15) Human sa kamatayon sa apostol nga si San- 
tiago, ang tinun-an nga sama niyag ngalan, si San- 
tiago nga igsoon ni Jesus sa inahan mopatim-aw 
nga maoy nagdumala sa nagamandong lawas. Si 
Pablo naghisgot niini nga Santiago ug usab kang 
Pedro (Cefas) ug Juan ingong “ang giisip nga mga 
haligi.” (Buh 12:1, 2, 16, 17; Gal 1:18, 19, 2:9, 11-14) 
Si Santiago ang nagpahibalo sa kataposang desis- 
yon maylabot sa hinungdanong isyu bahin sa pag- 
tuli nga naglangkit sa Hentil nga mga magtutuo, 
nga sa maong panagkatigom si Pedro ug Pablo pa- 
rehong mihatag ug mga pamatuod.--Buh 15:1, 
2, 6-21. 


Kinsay mipuli kang Judas Iskariote 
ingong ikanapulog-duha nga apostol? 


Tungod sa pagtalikod ni Judas Iskariote sa ka- 
tungdanan, kinsa namatay nga dili matinumanon, 
dihay nahibilin na lamang nga 11 ka apostoles, ug 
sulod sa 40 ka adlaw gikan sa pagkabanhaw ni Je- 
sus hangtod sa iyang pagkayab ngadto sa langit 
siya walay gitudlo nga kapuli. Sulod sa napulo ka 
adlaw tali sa pagkayab ni Jesus ug sa adlaw sa Pen- 
tekostes, giisip nga kinahanglang adunay laing pi- 
lion nga mopuli sa bakanteng puwesto ni Judas, dili 
tungod kay siya namatay, kondili hinunoa, tu- 
ngod sa iyang daotang pagtalikod sa katungdanan, 
ingon sa gipakita sa Kasulatan nga gikutlo ni Ped- 
ro. (Buh 1:15-22, Sal 69:25: 109:8; itandi ang Pin 
3:11.) Busa agig pagtandi, sa dihang gipatay ang 
matinumanong apostol nga si Santiago, walay re- 
kord nga ilang gihisgotan ang pagtudlo kang bisan 

kinsa nga mopuli kaniya sa iyang posisyon ingong 
apostol.---Buh 12:2. 

Gikan sa mga pahayag ni Pedro dayag nga ilang 
glisip niadtong higayona nga ang si bisan kin- 
sa nga mopuli sa katungdanan ingong apostol ni 
Jesu-Kristo kinahanglang adunay mga kuwalipi- 
kasyon nga personal nga nakasinati kaniya, usa ka 
saksing-nakakita sa iyang mga buhat, sa iyang 
mga milagro, ug ilabina sa iyang pagkabanhaw. 
Tungod niini masabtan nga imposible na alang 
kang bisan kinsa sa paglabay sa panahon nga mo- 
puli ingong apostol, gawas kon adunay buhaton 
ang Diyos sa pagtagana niini nga mga kinahangla- 
non sa matag indibiduwal nga kahimtang. Apan, 
nianang partikular nga panahon una pa ang Pente- 
kostes, dihay mga tawo nga nakakab-ot niini nga 
mga kuwalipikasyon, ug duha ang giduso ingong 
haom nga kapuli sa dili-matinumanong si Judas. 
Dayag nga anaa sa hunahuna ang Proverbio 16:33, 
gihimo ang pagripa, ug si Matias ang napili ug hu- 
man niadto “siya giisip nga kauban sa napulog-usa 
ka apostoles.” (Buh 1:23-26) Busa siya nahilakip sa 
“napulog-duha” nga nagsulbad sa problema labot 
sa nagsultig-Grego nga mga tinun-an (Buh 6:1, 2), 
ug lagmit nga siya gilakip ni Pablo sa paghisgot sa 
“napulog-duha” sa dihang naghisgot bahin sa mga 
pagpakita ni Jesus human sa iyang pagkabanhaw 
diha sa 1 Corinto 15:4-8. Sa ingon, sa dihang mia- 
bot ang Pentekostes, naporma niadtong higayona 
ang 12 ka apostolikanhong mga patukoranan nga 
diha niana ikapahiluna ang espirituwal nga Israel. 

Pagkaapostol Diha sa Kongregasyon. Si 
Matias dili kay apostol lamang sa kongregasyon sa 
Jerusalem sama sa nahibiling 11 ka apostoles. Ang 
iyang kahimtang maoy lahi sa kahimtang sa Levi- 
hanong si Jose Bernabe nga nahimong apostol sa 
kongregasyon sa Antioquia, Sirya. (Buh 13:1-4, 14: 
4, 14: 1Co 9:4-6) Ang ubang mga lalaki gihisgotan 
usab ingong “mga apostoles sa mga kongregas- 
yon” sa diwa nga sila gipadala sa maong mga 
kongregasyon sa paghawas kanila. (2Co 8:23) Ug, 
sa pagsulat ngadto sa mga taga-Filipos, si Pablo 
naghisgot kang Epafrodito ingong “inyong sinu- 
go [apo'stolon] ug kaugalingong alagad alang sa 
akong panginahanglan.” (Flp 2:25) Ang pagkaapos- 
tol niining mga tawhana tin-awng dili tungod sa 
bisan unsang apostolikanhong pagpuli, ni sila nahi- 
mong bahin sa “napulog-duha” sama kang Matias. 

Ang hustong pagsabot sa mas lapad nga kapada- 
patan sa terminong “apostol” makatabang sa pag- 
wagtang sa bisan unsang daw panagsumpaki tali 
sa Buhat 9:26, 27 ug Galacia 1:17-19, sa dihang 
ipadapat sa samang okasyon. Ang unang asoy 
nag-ingon nga si Pablo, sa dihang miabot sa Jeru- 
salem, gidala ni Bernabe “ngadto sa mga aposto- 

les.” Apan, sa asoy sa Galacia, si Pablo nag-ingon 
nga siya miduaw kang Pedro ug midugang: “Apan 
wala akoy laing nakit-an sa mga apostoles, si San- 
tiago lamang nga igsoon sa Ginoo.” Si Santiago (dili 
ang orihinal nga apostol nga si Santiago nga anak 
nga lalaki ni Zebedeo ni si Santiago nga anak nga 
lalaki ni Alfeo, kondili si Santiago nga igsoon ni Je- 
sus sa inahan) dayag nga gilantaw ingong usa ka 
“apostol” sa mas lapad nga diwa, nga mao, ingong 
“usa nga pinadala” sa kongregasyon sa Jerusalem. 
Kini motugot sa asoy sa Mga Buhat labot sa pag- 
gamit sa titulo diha sa plural nga porma sa di- 
hang nag-ingon nga si Pablo gidala “ngadto sa 
mga apostoles” (nga mao, si Pedro ug si Santiago). 
-Itandi ang 1Co 15:5-7: Gal 2:9. 

Ang Pagpili Kang Pablo. Lagmit sa mga 
tuig 34 K.P., si Saulo sa Tarso nakabig ug sa ulahi 
gitawag ingong Pablo. Siya nahimong tinuod nga 
apostol ni Jesu-Kristo ug direktang gipili sa naban- 
haw ug mikayab nga si Jesu-Kristo. (Buh 9:1-22, 
22:6-21, 26:12-23, 13:9) Siya nangatarongan bahin 
sa iyang pagkaapostol ug gipresentar niya ingong 
iyang kuwalipikasyon ang pagkakita niya sa na- 
banhawng Ginoo nga si Jesu-Kristo, nga siya na- 
kahimog mga milagro, ug nga siya nagsilbing ga- 
lamiton sa pagpaambit sa balaang espiritu ngadto 
sa nabawtismohang mga magtutuo. (1Co 9:1, 2, 
15:9, 10; 2Co 12:12, 2Ti 1:1, 11; Rom 1:1: 1:13, Buh 
19:5, 6) Sanglit ang apostol nga si Santiago (ang ig- 
soong lalaki ni Juan) wala pa mamatay hangtod sa 
mga tuig 44 K.P., ang “napulog-duha” buhi pa gi- 
hapon sa panahon nga nahimong apostol si Pablo. 
Wala niya isipa ang iyang kaugalingon nga lakip sa 
“napulog-duha,” apan sa samang higayon iyang gi- 
ila nga dili ubos ang iyang pagkaapostol kon itandi 
sa maong mga apostoles.---Gal 2:6-9. 

Ang pagkaapostol ni Matias ug Pablo maoy bali- 
do tungod sa katuyoan nga kadtong mga tawha- 
na “gipadala,” apan sa dihang nakita ni apostol 
Juan ang panan-awon bahin sa langitnong Bag- 
ong Jerusalem sa Pinadayag (nga gihatag sa mga 
96 K.P.), iyang nakita lamang ang 12 ka patukora- 
nang mga bato ug diha niana gisulat “ang napulog- 
duha ka ngalan sa napulog-duha ka apostoles sa 
Kordero.” (Pin 21:14) Tin-aw ang pamatuod sa Ba- 
laang Kasulatan nga si apostol Pablo wala gayod 
hisgoti ingong usa sa “napulog-duha.” Busa, maka- 
taronganon nga ang usa sa “napulog-duha ka nga- 
lan sa napulog-duha ka apostoles sa Kordero” nga 
gisulat diha sa patukoranang mga bato sa Bag-ong 
Jerusalem mao ang ngalan ni Matias ug dili ang 
kang Pablo. Kini nagpasabot nga ang panan-awon 
ni apostol Juan nagpabanaag sa kahimtang nga 
naglungtad sa pagsugod sa Kristohanong kongre- 
gasyon sa adlaw sa Pentekostes sa tuig 33 K.P. 
--Tan-awa ang PABLO. 

Ang Kataposan sa Apostolikanhong Yugto. 
Bisan tuod wala iasoy sa Bibliya ang kamatayon sa 
12 ka apostoles gawas sa kamatayon ni Santiago, 
ang ebidensiya nga mabatonan nagpakita nga na- 
huptan nila ang ilang pagkamatinumanon hangtod 
sa kamatayon ug busa wala magkinahanglan ug 
kapuli. Labot sa kasaysayan sa misunod nga mga 
siglo, dihay obserbasyon nga “sa dihang kini [ang 
terminong “apostol”] ipadapat ngadto sa mga indi- 
biduwal sa ulahing Kristohanong mga sinulat, ang 
paggamit sa termino maoy mahulagwayon. Ang 
simbahan wala gayod makabaton ug mga aposto- 
les sumala sa diwa sa B[ag-ong] T[ugon] sukad sa 
unang siglo.”--- The Interpreter's Dictionary of the 
Bible, giedit ni G. A. Buttrick, 1962, Tomo 1, p. 172. 

Samtang sila buhi pa, ang presensiya sa mga 
apostoles nagsilbing pugong sa mga impluwensiya 
sa apostasya, nga nagpugong sa mga puwersa sa 
bakak nga pagsimba sulod sa Kristohanong kong- 
regasyon. Lagmit nga kini nga 'pugong' ang gihis- 
gotan ni apostol Pablo diha sa 2 Tesalonica 2:7: “Ti- 
nuod, ang misteryo niini nga kalapasan naglihok 
na, apan hangtod lamang nga siya nga sa pagkaka- 
ron maoy nagapugong makuha na.” (Itandi ang 
Mat 13:24, 25; Buh 20:29, 30.) Kining impluwensi- 
ya sa mga apostoles, lakip ang awtoridad ug mga 
gahom nga sila lamang ang nakahupot, nagpa- 
dayon hangtod sa kamatayon ni Juan sa mga 
100 K.P. (1Ju 2:26, 3Ju 9, 10) Ang kusog nga pag- 
kaylap sa apostasya ug sa bakak nga mga doktrina 
ug mga buhat human sa kamatayon sa mga apos- 
toles nagpakita nga ang si bisan kinsa nga nag- 
pakaaron-ingnong manununod sa mga apostoles 
wala makabaton sa nagapugong nga impluwensiya 
sa mga apostoles. 

Ang paghisgot kang Androniko ug Junia diha 
sa Roma 16:7 ingong “mga tawong inila taliwa- 
la sa mga apostoles” wala magpasabot nga sila 
mga apostoles kondili nga sila gitamod pag-ayo 
sa mga apostoles. Ang pamatuod nga ang pipila 
nagpakaaron-ingnon nga “mga apostoles ni Kristo” 
gipakita diha sa 2 Corinto 11:5, 13: 12:11, 12, Pina- 
dayag 2:2. 


APRA [lagmit, Abog]. Usa ka dapit nga gihis- 
gotan ni Miqueas (1:10) nga lagmit nahimutang sa 
Sepela o sa Kapatagan sa Filistia, sama sa ubang 
mga lungsod nga gihisgotan sa konteksto. Dayag 
nga si Miqueas migamit ug mga pulong nga kaam- 
gid ug mga tunog pinaagi sa pag-ingon: “Didto sa 
balay sa Apra [Heb., Aph-rah] ligid sa abog [Heb., 
@:phar'].” 


‘AQABA, GULPO SA. Tan-awa ang PULANG 
DAGAT. 

AQUILA [gikan sa Lat., nga nagkahulogang 
“Agila”]. Usa ka kinaiyanhong Hudiyo ug lumad sa 
Ponto sa amihanang Asia Minor. Si Priscila nga 
iyang asawa ug maunongong kauban kanunayng 
gihisgotan uban kaniya. Kay gihinginlan gikan sa 
Roma tungod sa mando ni Emperador Claudio ba- 
tok sa mga Hudiyo sa mga tuig 49 o sayo sa 
50 K.P., sila nanimuyo sa Corinto. (Buh 18:1, 2) 
Sa dihang miabot si Pablo didto sa tinghunlak sa 
50 K.P., si Aquila ug Priscila malulotong nagpada- 
yon kaniya sa ilang balay. Naugmad ang suod kaa- 
yong panaghigalaay tali kanila samtang duyog si- 
lang nagtrabaho sa mao rang pangita sa paghimog 
tolda ug sa walay duhaduha si Aquila ug Priscila 
mitabang kang Pablo sa pagpalig-on sa bag-ong 
kongregasyon didto.---Buh 18:3. 

Sa dihang si Pablo milawig paingon sa Sirya sa 
kataposan sa iyang ikaduhang misyonaryong pa- 
naw sa tingpamulak sa mga 52 K.P., si Aquila ug 
Priscila miuban kaniya hangtod sa Efeso. (Buh 18: 
18, 19) Sila nagpabilin didto labing menos hangtod 
sa pagsulat ni Pablo ngadto sa mga taga-Corinto 
gikan didto sa mga 55 K.P. Ang ilang balay giga- 
mit ingong lokal nga tigomanan sa kongregasyon, 
ug didto nakapribilehiyo sila sa pagtabang sa lari- 
nong-manulti nga si Apolos aron makabaton ug 
mas tukmang pagsabot sa dalan sa Diyos. (1Co 
16:19: Buh 18:26) Sa panahon sa pagsulat ni Pablo 
ngadto sa mga taga-Roma sa mga 56 K.P., ang 
pagmando ni Claudio natapos na ug si Aquila ug 
Priscila nakabalik na sa Roma tungod kay si Pablo 
nangomosta kanila ingong iyang “mga isigkamag- 
bubuhat.” (Rom 16:3) Didto usab sa Roma, ang 
kongregasyon nagtigom diha sa ilang balay. (Rom 
16:5) Sa ilang nangaging pagpakig-uban kang Pab- 
lo, si Aquila ug Priscila “nagpameligro sa ilang 
mga liog” alang kang Pablo, busa takos pasalama- 
tan sa tanang kongregasyon. (Rom 16:4) Sa ulahi 
sila mibalik sa Efeso kay si Pablo, samtang didto 
sa Roma sa wala pa makaagom ug pagkamartir 
(mga 65 K.P.), mihangyo kang Timoteo nga ipaa- 
bot ang iyang mga pangomosta ngadto kanila did- 
t0.--1Ti 1:3, 2Ti 4:19. 


AQUIM  [lagmit gikan sa Heb., nga nagkahulo- 
gang “Hinaot [si Jehova] Lig-ong Magatukod”]. Usa 
ka harianong kaliwat ni David pinaagi kang Solo- 
mon ug usa ka katigulangan ni Jose nga amaama 
ni Jesus.--Mat 1:14. 


AR [lagmit, Siyudad]. Usa ka siyudad sa Moab, 
lagmit ang kaulohan niini. Nahimutang kini sa H 
nga bahin sa Walog sa Arnon, apan ang eksaktong 
lokasyon niini dili matino. (Num 21:15) May mga 
panahon nga ang Ar gigamit ingong katumbas sa 
Moab. (Deu 2:9, 18, 29) Dihay panahon nga ang 
mga utlanan sa Moab nakaabot sa A sa Arnon, 

apan kini nga rehiyon giilog gikan kanila ni Haring 
Sihon nga hari sa mga Amorihanon. (Num 21:26- 
28) Ang mga Israelinhon wala moatake sa Moab 
sanglit gidid-an sila ni Jehova, kay gihatag na ang 
‘teritoryo sa Moab, nga mao ang Ar, ngadto sa 
mga anak ni Lot “aron mapanag-iya.” (Deu 2:9, 18, 
29) Diha sa iyang pahayag sa kalaglagan batok sa 
Moab, si Isaias mitagna nga ang Ar “pahilomon' du- 
yog sa uban pang pangunang mga siyudad sa 
Moab.--Isa 15:1. 

Sanglit ang ngalang Ar lagmit nagkahulogang 
“Siyudad,” ang pipila nagtuo nga ang “siyudad sa 
Moab” (Heb., ir Moh-av') nga gihisgotan sa Nume- 
ros 22:36 ug usab ang “siyudad” sa Deuteronomio 
2:36 parehong nagtumong sa Ar. 


ARA. Usa ka anak nga lalaki ni Jeter sa tribo ni 
Aser.--1Cr 7:30, 38. 


ARAB [Pagbanhig]. Usa ka lungsod sa kabuki- 
ran sa Juda nga gihisgotan kauban sa Hebron, 
Duma, ug sa ubang mga siyudad. (Jos 15:48, 52, 
54) Gituohan nga mao kini ang Khirbet er-Rabi- 
yeh, nga nahimutang taliwala sa Duma ug Carme- 
lo, mga 12 km (7.5 mi) sa HK sa Hebron. Si Paarai 
nga Arbinhon (2Sa 23:35) dayag nga naggikan ni- 
ini nga lungsod. 


ARABA [Desyertong Kapatagan]. Kini nga ba- 
hin sa talagsaon nga hulpa o rift valley nga miabot 
sa H gikan sa kabakiliran sa Bukid sa Hermon, 
maoy nahimutangan sa Dagat sa Galilea ug sa 
Suba sa Jordan, ug midulhog pa ubos sa lebel sa 
dagat nga sa ingon naporma ang dal-as sa Patayng 
Dagat, ug dayon mipaingon sa habagatan ngadto 
sa Gulpo sa ‘Aqaba didto sa Pulang Dagat.---Deu 
3:17, Jos 3:16, 11:16; Jer 52:7. 

Kining taas, hiktin, A-H nga walog, sagad nga 
mala, ug may pipila lamang ka siyudad, adunay 
mga utlanang taas nga lumbay sa kabukiran sa 
matag kiliran niini. Ang gilapdon niini dili manag- 
sama, gikan sa wala pay 1 km ngadto sa 16 km (0.5 
ngadto sa 10 mi) ug maoy 435 km (270 mi) ang gi- 
tas-on, nga namugna tungod sa taas nga liki diha 
sa taklap sa yuta. Ang Jordan naglikoliko agi sa 
amihanang bahin niining tul-id nga walog, ug ang 
kanunayng pag-agos niini nagtaganag tubig sa usa 
ka lunhawng luna diha sa kinatung-ang bahin sa 
salog sa walog. Apan, sa habagatan sa Patayng Da- 
gat, ang Araba natubigan lamang pinaagig popa- 
nahon nga pagbul-og sa mga sapa nga dili igo aron 
may mabuhi nga mga tanom niining mala nga 
yuta. 

Ang pipila ka komentarista nagtumong lamang 
sa pulong nga “Araba” ngadto sa walog sa dakong 
rift valley nga anaa sa H nga bahin sa Patayng Da- 
gat, apan kini nagtumong usab sa rehiyon hangtod 

sa A sa Dagat sa Galilea, o Kineret. (Jos 12:3, 2Sa 
2:29) Ang bahin niini nga walog sa A sa Patayng 
Dagat gitawag karon nga Ghor, nga nagkahulo- 
gang “Hulpa,” samtang ang pulong nga “Araba” sa- 
gad nga gigamit alang sa halayong mala nga rehi- 
yon dapit sa H. 

Ang Patayng Dagat gitawag nga “dagat sa Ara- 
ba.” (Deu 3:17: 4:49: 2Ha 14:25) Kon walay tinong 
artikulo, ang pulong nga ‘ʻaravah’ gigamit usab sa 
katibuk-ang diwa ug tukmang mahubad nga “des- 
yertong kapatagan.” Ang plural (@ara:vohth') sagad 
nga gigamit alang sa desyertong kapatagan sa Je- 
rico ug Moab, ang bahin sa Walog sa Jordan nga A 
lamang sa Patayng Dagat.--Num 22:1, 26:3, 63, 
31:12, Jos 4:13, 5:10, Jer 39:5. 


ARABA, BUL-OGANANG WALOG SA. 
Sa Amos 6:14 gipasidan-an sa manalagna ang mga 
gingharian sa Juda ug Israel nga kining mga yu- 
taa pagalupigan sa usa ka langyawng gahom gi- 
kan sa “Hamat hangtod sa bul-oganang walog sa 
Araba [Desyertong Kapatagan].” (Itandi ang 2Ha 
14:25.) Bisan tuod nga ang terminong “Araba” gi- 
gamit sa pagtumong sa tibuok rehiyon sa Rift Val- 
ley gikan sa Dagat sa Galilea hangtod sa Pulang 
Dagat, dinhi kini adunay linaing kapadapatan nga 
nagtumong sa dapit gikan sa H sa Patayng Dagat 
hangtod sa Gulpo sa ‘Aqaba. Busa, bisan tuod nga 
ang ekspresyong “bul-oganang walog sa Araba” ti- 
ngali nagtumong sa usa ka lugot sama sa bul-oga- 
nang walog sa Zered, nga moagos ngadto sa H nga 
tumoy sa Patayng Dagat (ang “dagat sa Araba,” 
Deu 3:17), angayng matikdan nga ang ekspres- 
yong gigamit ni Amos mao ang tukmang katum- 
bas sa Arabiko nga ngalan nga nagtumong sa re- 
hiyon nga nagsukad sa H nga tumoy sa Patayng 
Dagat hangtod sa Gulpo sa ‘Aqaba, nga mao ang 
“Wadi el-“Arabah.” Ang tagna ni Amos nagpakita 
sa bug-os nga pagsakop nianang tibuok yuta nga 
gigamhan kanhi sa Juda ug Israel, gikan sa A 
ngadto sa H. Sa misunod nga siglo kining tagnaa 
natuman sa mga pagsulong sa Asiryanhong mga 
hari, nga naglakip kang Tiglat-pileser III, Salmane- 
ser V, Sargon II, ug Senakerib. 


ARABIA. Ang Peninsula sa Arabia maoy ba- 
hin sa kontinente sa Asia sa HK nga tumoy niini. 
Ang utlanan niini sa S mao ang Gulpo sa Persia ug 
ang Gulpo sa Oman, sa H mao ang Dagat sa Ara- 
bia ug ang Gulpo sa Aden, ug sa K mao ang Pulang 
Dagat, samtang ang Fertile Crescent sa Mesopota- 
mia, ang Sirya, ug ang Israel naglikos sa amiha- 
nang tumoy niini. Kay gilibotan ug tubig ang tulo 
ka kilid niini, sa usa ka bahin kini nahisamag usa 
ka dakong pulo ug kini kasagarang gitawag sa ka- 
tawhan niini ingong “Pulo sa mga Arabo” (Jazirat 
al- arab). 

Kay may luna nga mga 2,600,000 km kwd 
(1,000,000 mi kwd), o katumbas sa mga un-tersiya 
sa gidak-on sa kontinente sa Tinipong Bansa, ang 
Arabia mao ang kinadak-ang peninsula sa kalibo- 
tan. Ang kasadpang kabaybayonan may gitas-on 
nga mga 2,900 km (1,800 mi) ug ang kinala- 
parang bahin sa peninsula maoy mga 1,900 km 
(1,200 mi). 

Ang peninsula adunay batoon nga patag ibabaw 
sa bukid nga padulhog sa sidlakan paingon sa Gul- 
po sa Persia gikan sa pangunang tagaytay niini nga 
naporma sa kabukiran nga buyon sa baybayon 
sa K. Usa ka bukid sa HK nga bahin miabot sa gi- 
habogong kapin sa 3,600 m (12,000 p). Tabok sa 
sulod nga bahin sa habagatang tumoy sa peninsu- 
la nahimutang ang dakong desyerto nga gitawag 
ug Rub‘ al-Khali, ang kinadak-ang luna nga bala- 
son sa tibuok kalibotan, nga nailhang Empty Quar- 
ter. Dapit sa A sa Nejd o sa sentro nga patag 
ibabaw sa bukid mao ang gamayng rehiyon sa 
Desyerto sa An Nafud, nga miabot sa Desyerto sa 
Sirya. 

Ang gagmayng sapa nga makita ubay sa gawas 
nga kadaplinan sa peninsula ug sa hataas nga sen- 
trong patag ibabaw sa bukid (o Nejd) diyutay ra, ug 
kini moagos lamang nga popanahon. Si Job, kinsa 
lagmit nagpuyo sa nailhan karong rehiyon sa Des- 
yerto sa Sirya, naghubit sa pagmala niining maong 
“mga sapa sa tingtugnaw."---Job 6: 15-20. 

Bisan tuod umaw ang dakong bahin niining ha- 
lapad nga patag sa bukid, adunay bastante nga 
pag-ulan sa kasadpang kabukiran, sa sentrong pa- 
tag ibabaw sa bukid, ug diha sa H aron makasus- 
tento ug dakong populasyon. Dinhi ug palibot sa 
mas halapad nga tubigang mga dapit, ang mga fel- 
lahin o kabos nga mga mag-uuma makaani ug 
mga dawa, trigo, sebada, ug mais, ug dinhi ang 
mga palma nga datiles (Ex 15:27) ug mga kahoyng 
igos mabuhi. Ang mga kahoyng akasya, nga nag- 
patunghag salongon nga tagok nga gitawag ug ta- 
gok-arabe, ug ang ubang maamyon nga mga ka- 
hoy ug mga tanom nakaamot ug dakong bahin sa 
karaang ekonomiya sa Arabia, apan gamay na la- 
mang ang gikaamot niini sa modernong mga pa- 
nahon sanglit kini nalabwan na karon sa itom 
nga bulawan nga mao ang petrolyo.---Gen 2:12. 

Tungod sa kanihit sa tubig sa katibuk-an, ang 
kahayopan ug kalanggaman midiyutay pag-ayo, 
apan ang mga karnero, kanding, kamelyo, ihalas 
nga asno, ihalas nga iro, banog, ug mga agila na- 
buhi karon didto sama sa kapanahonan sa Bibliya. 
(Eze 27:21: 2Cr 17:11, Huk 6:5: Job 39:5-8, 26, 27: 
Isa 60:7: 34:13) Ang ubang mga ihalas nga mana- 
nap, sama sa leyon, ihalas nga torong baka, ug os- 
trik, napuo na karon niini nga teritoryo. (Job 38:39, 
40: 39:9-18) Ang mga kabayo sa Arabia nabantog 

sa ilang katahom ug kusog hangtod karong adlawa. 
--Itandi ang Job 39:19-25. 

Mga Tribo sa Arabia. Ang Arabia sa kapuli- 
hay nahimong pinuy-anan sa daghang banay hu- 
man sa Lunop nga gitala sa Genesis kapitulo 10. Sa 
Semitikanhong sanga, si Joktan mao ang amahan 
sa mga pangulo sa 13 ka lainlaing mga tribo sa 
Arabia, samtang tulo sa mga kaliwat ni Aram, si 
Uz, Geter, ug Mas, lagmit nga nagpuyo sa dapit sa 
A sa Arabia ug sa Desyerto sa Sirya. (Gen 10:23, 
26-29) Ang tigpuyo sa tolda nga mga Ismaelinhon 
nagbalhinbalhin sa Peninsula sa Sinai, tabok sa A 
nga Arabia ug hangtod sa Asirya. (Gen 25:13-18) 
Ang mga Midianhon nahimutang sa kinadak-ang 
bahin sa AK sa Arabia sa S sa Gulpo sa ‘Aqaba. 
(Gen 25:4) Ang mga kaliwat ni Esau nagpuyo sa 
bukirong rehiyon sa Edom dapit sa HS sa Patayng 
Dagat. (Gen 36:8, 9, 40-43) Gikan sa Hamitikan- 
hong sanga ubay-ubayng kaliwat ni Cus, lakip na 
si Havila, Sabta, Raama ug ang iyang mga anak 
nga lalaki nga si Sheba ug Dedan, ug si Sabteca, 
lagmit sa kinadak-ang bahin nagpuyo sa habaga- 
tang dapit sa Peninsula sa Arabia.---Gen 10:7. 

Ang karaang mga inskripsiyon sa Asirya ug Ba- 
bilonya naghisgot sa nagkalainlaing tribo sa Ara- 
bia. Si Salmaneser III naglista kang “Gindibu”, gi- 
kan sa Arabia.” Si Zabibe ug Samsi gihisgotan 
ingong mga rayna sa Arabia diha sa mga inskrip- 
siyon ni Tiglat-pileser III. Si Sargon II naghisgot 
kang “Samsi, nga rayna sa Arabia (ug) Itamar nga 
Sabaeanhon.” Ang ubang mga inskripsiyon nga 
cuneiform naghisgot sa mga Sabai, Nabaiti, Qidri, 
ug sa mga Idibaili, Masai, ug Temai.--Itandi ang 
Gen 25:3, 13-15. 

Ang mga Paghisgot sa Bibliya. Ang Ha- 
dhramaut, usa sa upat ka dagkong karaan nga mga 
gingharian sa Habagatang Arabia, sagad nga gitu- 
ohang mao ang Hazarmavet sa Genesis 10:26. Ang 
Wadi Hadhramaut, usa ka taas nga walog nga bu- 
yon sa H nga baybayon sa Arabia, mao ang sentro 
sa gingharian nga ang kaulohan niini didto sa 
Shabwa. Ang ubang mga ngalan nga makaplagan 
sa Bibliya ingong mga dapit sa Arabia mao ang De- 
dan, Tema, Duma, ug Buz.--Isa 21:11-14, Jer 25: 
23, 24. 

Si Abraham mipanaw duol sa utlanan libot sa 
Arabia sa dihang milalin gikan sa Ur sa mga Cal- 
deanhon paingon sa yuta sa Canaan. Sa dihang sa 
ulahi naobligar sa paglugsong ngadto sa Ehipto, 
lagmit nga siya nakaagi sa usa ka bahin sa Arabia 
pinaagi sa paglatas sa amihanang bahin sa Penin- 
sula sa Sinai (imbes nga sundon ang ruta ubay sa 
Kabaybayonan sa Mediteranyo), ingon man usab 
sa iyang panaw pagbalik. (Gen 12:10: 13:1) Ang 
drama sa basahon ni Job nahitabo didto sa yuta sa 
Uz sa amihanang Arabia (Job 1:1), ug ang mga 

manunulong nga Sabeanhon nga miatake sa kati- 
gayonan niining “labing bantogan sa tanan nga 
taga-Sidlakan” maoy usa ka tribo sa Arabia nga 
lagmit naggikan kang Joktan. (Job 1:3, 15, Gen 
10:26-28) Ang tulo ka “maghuhupay” ni Job ug si 
Elihu mopatim-aw usab nga naggikan sa mga da- 
pit sa Arabia. (Job 2:11, 32:2) Si Moises migugol ug 
40 ka tuig sa Arabia sa dihang mipuyo uban kang 
Jetro nga Midianhon. (Ex 2:15-3:1, Buh 7:29, 30) 
Ang sunod nga panghitabo nga mahinungdanon 
kaayo didto sa Arabia mao ang paghatag sa pakig- 
saad sa Balaod didto sa Bukid sa Sinai sa habaga- 
tang bahin sa Peninsula sa Sinai, diin nagtigom 
ang gipagawas nga nasod sa Israel. (Ex 19:1, 2) 
Busa, si apostol Pablo mga 15 ka siglo sa ulahi nag- 
hisgot sa maong panghitabo nga nahitabo sa “Si- 
nai, usa ka bukid sa Arabia. ”---Gal 4:25. 

Tungod sa presenteng kahimtang sa Arabia sa 
katibuk-an, ang paghubit sa mga tulo ka milyon ka 
Israelinhon nga nagpuyo sa kamingawan sulod sa 
40 ka tuig maoy halos dili katuohan. (Ex 12:37, 38) 
Siyempre, ang pangunang hinungdan mao ang mi- 
agrosong tagana sa pagkaon ug tubig nga gipasa- 
ig kanila ni Jehova. (Deu 8:2-4, Num 20:7, 8) Bisan 
tuod nga lisod gayod ang mga kahimtang ug ang 
kanihit sa tubig tatawng gihisgotan diha sa asoy sa 
Kasulatan (Num 20:4, 5), adunay katarongan sa 
pagtuo nga sa maong panahon, mga 3,500 ka tuig 
kanhi, ang suplay sa tubig sa Arabia mas daghan 
kon itandi karon. Ang makita karon nga daghang 
alom nga malang mga lugot o mga walog nga 
kanhi maoy mga suba, nagpamatuod nga sa usa 
ka panahon kanhi dihay bastante nga pag-ulan 
nga nagpatunghag kasapaan nga miagos agi niini 
nga mga walog. Ang pagkahanaw sa pipila ka ma- 
tang sa hayop tingali sa usa ka bahin maoy tungod 
sa pagkubos sa suplay sa tubig. Apan sa dakong 
bahin, ang Arabia kaniadto sama ra karon: usa ka 
mala nga yuta o umaw nga dapit. 

Gikan sa Arabia sa yugto sa mga Maghuhukom 
miabot ang panon sa nagsakay sa kamelyong mga 
Midianhon, Amalekanhon, ug “mga taga-Sidlakan” 
aron sa paglaglag sa yuta sa Israel. (Huk 6:1-6) 
Ang maong mga razzia, o kalit nga mga pagsu- 
long, kanunayng mao ang pangunang paagi sa 
pagpakiggubat sa Arabia. (2Cr 22:1) Ang kamelyo, 
nga gituohang didto gisugdan pagbuhi sa Arabia, 
gigamit ingong paagi sa transportasyon sukad pa 
sa mga panahon ni Abraham. (Gen 24:1-4, 10, 61, 
64) Tungod kay ang kamelyo mas makalahutay 
pag-ayo kay sa asno sa taas nga panaw sa desyer- 
to, ang pagbuhi niini daw nakahatag ug mahi- 
nungdanong kausaban sa ekonomiya sa Arabia, 
nga nakaamot sa pagkatukod sa gitawag ug “Mga 
Gingharian sa Yerbang-Paalimyon” sa Habagatang 
Arabia. 

Ang nagapanawng panon sa mga kamelyo gikan 
sa mas tabunok nga H moagi sa mga ruta sa des- 
yerto nga buyon sa Pulang Dagat, magbalhinbal- 
hin sa nagkalainlaing tubigan nga mga dapit ug 
mga atabay hangtod nga sila makaabot sa Penin- 
sula sa Sinai, nga gikan niining dapita sila mahimo 
nang moliko ngadto sa Ehipto o mopadayon ngad- 
to sa Palestina o sa Damasco. Gawas pa sa ilang bi- 
lilhon kaayong mga yerbang-paalimyon ug humot 
nga mga salong, sama sa kamangyan ug mira (Isa 
60:6), sila lagmit nagdala usab ug bulawan ug ka- 
hoyng algum gikan sa Opir (1Ha 9:28, 10:11) ug bi- 
lihong mga mutya, sama sa gihimo sa rayna sa 
Sheba sa iyang pagduaw kang Haring Solomon. 
(1Ha 10:1-10, 15; 2Cr 9:1-9, 14) Ang katubigan sa 
Gulpo sa Persia daghag mga tipay. Sanglit ang HK 
sa Arabia naulang sa Aprika pinaagi sa usa ka sig- 
pit nga agianan sa tubig nga mga 32 km (20 mi) 
lamang patabok, ang mga produkto sa Etiopia (2Cr 
21:16) sama sa garing ug ebano mahimong lakip 
usab sa mga baligya niining nagapanawng mga 
magpapatigayon.---Eze 27:15. 

Si Nabonido, ang hari sa Babilonya kansang anak 
nga si Belsazar nagmando sa Babilonya sa dihang 
napukan kini (539 W.K.P.), migugol ug napulo ka 
tuig sa tabunok nga siyudad sa Taima (Tema) sa 
amihanang bahin sa sentral nga patag ibabaw sa 
bukid sa Arabia.---Tan-awa ang TEMA Num. 2. 

Sa ikalimang siglo W.K.P., ang Palestina nailalom 
sa dakong impluwensiya sa Arabia, ingon sa maki- 
ta sa mga paghisgot kang “Gesem nga Arabiano” 
sa Nehemias 2:19 ug 6:1-7. 

Ang Himyarinhon nga Gingharian, nga miga- 
hom sa Habagatang Arabia sa mga 115 W.K.P., 
naghimo sa Zafar nga kaulohan niini (gituohan sa 
uban nga mao ang Separ sa Genesis 10:30). Dapit 
sa A ang mga Nabataeanhon (lagmit naggikan 
kang Nebaiot sa Genesis 25:13), nga ang ilang ka- 
ulohan didto sa Petra sa batoong lugot sa Edom, 
nahimong gamhanan sukad sa ikaupat nga sig- 
lo W.K.P. Sa ulahi ilang gipakaylap ang ilang pag- 
kontrolar sa tibuok H nga bahin sa Negeb ug hang- 
tod sa Moab ug sa rehiyon sa S sa Jordan. Sulod sa 
pipila ka tuig sa unang siglo W.K.P. ug usab sa 
unang siglo K.P. sila nagmando sa Damasco. Ang 
ilang hari nga si Aretas IV (mga 9 W.K.P.-40 K.P.) 
gihisgotan sa 2 Corinto 11:32 labot sa pag-ikyas ni 
Pablo gikan sa Damasco, nga gihubit sa Buhat 
9:23-25. Si Herodes Antipas nakigminyo sa anak 
nga babaye ni Aretas IV apan nagdiborsiyo kaniya 
aron minyoan si Herodias.---Mar 6:17: tan-awa ang 
ARETAS. 

Si Pablo nag-ingon nga human sa iyang pagka- 
kabig siya 'miadto sa Arabia, ug mibalik pag-usab 
sa Damasco.” (Gal 1:17) Ang maong panaw lagmit 
moagi sa silingang dapit sa Desyerto sa Sirya, bi- 

san tuod ang termino mahimong motugot usab 
nga kini moagi sa bisan diin sa Peninsula sa Ara- 
bia. 

Sa unang siglo W.K.P., ang Palmyra sa AS sa Da- 
masco nahimong sentro sa Arabia ug sa ulahi mi- 
labaw sa Petra ingong estado sa patigayon. Sa 
pagka 270 K.P., ubos ni Rayna Zenobia, ang kasun- 
dalohan sa Palmyra miokupar sa Ehipto ug nahi- 
mong makuyaw nga karibal sa Roma hangtod nga 
kini napildi niadtong 272 K.P. 

Pinulongan. Ang pinulongan sa mga kataw- 
han sa Arabia maoy bahin sa Habagatang Semiti- 
kanhong grupo ug mas malungtaron kay sa ubang 
Semitikanhong mga pinulongan. Busa, kini nakata- 
bang sa pagpauswag sa pagsabot sa daghang kara- 
an nga Hebreohanong ekspresyon ug mga pulong 
sa Bibliya. 


ARABIANO. Ang mga ngalang Arabo ug 
Arabiano diha sa Kasulatan pangunang gigamit sa 
halapad nga diwa nga nagtumong sa usa ka mo- 
lupyo sa Arabia, ang dakong yuta dapit sa Sug H 
sa Palestina. Usahay ang konteksto ug ang pagga- 
mit niini nagtumong sa usa ka espesipikong tribo o 
etnikong grupo.---1Ha 10:15, 2Cr 9:14: 21:16. 

Ang daghang tribo sa Arabia maoy Semitikan- 
hon, nga naggikan kang Sem pinaagi kang Joktan; 
ang uban maoy Hamitikanhon, nga naggikan sa 
anak nga lalaki ni Ham nga si Cus. (Gen 10:6, 
7, 26-30) Ang pipila sa mga kaliwat ni Abraham 
pinaagi kang Agar ug Ketura mipuyo usab sa Ara- 
bia, sama sa mga anak ni Ismael nga “nanimuyo 
gikan sa Havila duol sa Sur, nga didto sa atubangan 
sa Ehipto, hangtod sa Asirya.” (Gen 25:1-4, 12-18) 
Ang mga kaliwat ni Esau nga nagpuyo sa bukirong 
rehiyon sa Seir maoy lakip usab sa katibuk-ang 
klasipikasyon sa mga Arabiano.---Gen 36:1-43. 

Sa kinadak-ang bahin, ang mga Arabiano maoy 
katawhang tigbalhinbalhin ug puyo, tigbuhig kaha- 
yopan, ug nagpuyo sa mga tolda. (Isa 13:20, Jer 
3:2) Hinuon, ang uban maoy mga negosyante ug 
ang pipila gihisgotan ingong mga magpapatigayon 
sa Tiro. (Eze 27:21) Ang mga alagad sa Diyos sa 
makadaghan nakiglabot kanila. Ang mga magpa- 
patigayon nga Midianhon nga nagpaingon sa Ehip- 
to nga gibaligyaan kang Jose maoy mga Arabiano, 
mao man usab ang mga Sabeanhon gikan sa H sa 
Arabia nga misulong sa bakahan ug sa mga asna 
ni Job. (Gen 37:28, Job 1:1, 15) Sulod sa ilang 40- 
ka-tuig nga panaw sa kamingawan ang mga Israe- 
linhon nakaagom ug katalagman tungod sa ilang 
pagpakiglabot sa mga Midianhon nga magsisimba 
kang Baal (Num 25:6, 14-18), ug sa panahon sa 
mga Maghuhukom, ang panon sa nagsakay ug ka- 
melyo nga mga Arabiano kanunayng misulong 
sa Israel sulod sa pito ka tuig hangtod nga si Mag- 

huhukom Gideon grabeng nagpildi kanila.---Huk 
6:1-6: 7:12-25. 

Ang mga magmamando sa mga gingharian sa 
Arabia nagbayad ug tributo kang Haring Solomon. 
(1Ha 10:15, 2Cr 9:14) Ang mga Arabo nagbayad ug 
tributo kang Jehosapat nga 7,700 ka laking karne- 
ro ug sa samang gidaghanon sa mga laking kan- 
ding, apan sa ulahi sila nakig-alyansa sa mga Filis- 
tehanon batok sa anak nga lalaki ug manununod ni 
Jehosapat nga si Jehoram, nga ang ilang pundok sa 
mga bandido nagpatay ug daghan sa iyang mga 
anak. (2Cr 17:11: 21:16, 22:1) Si Uzzias malampo- 
song nakiggubat kanila sa panahon sa iyang pag- 
hari. (2Cr 26:1, 7) Ang Arabianong mga magsusu- 
pak maoy lakip sa nagpalisod kang Nehemias sa 
panahon sa pagpasig-uli sa mga paril sa Jerusalem. 
- Neh 2:19: 4:7, 8: 6:1. 

Bisan tuod tigbalhinbalhin ug puyo, sa kinatibuk- 
an independente, ug sagad nga nahimulag sa pa- 
ngunang kalihokan sa maong mga panahon, ang 
mga Arabo nakadawat ug matagnaong pagtagad 
ug paghukom sa Diyos. (Isa 21:13, Jer 25:17-24) 
Kasiglohan sa ulahi, ang pipila ka Arabiano lag- 
mit nga lakip niadtong nahimong mga membro 
sa unang Kristohanong kongregasyon panahon sa 
Pentekostes.---Buh 2:11, 41: tan-awa ang ARABIA. 


ARABO. Tan-awa ang ARABIANO. 

1. Usa sa mga pangulo sa tribo ni Benjamin kin- 
sa sa usa ka higayon mipuyo sa Jerusalem.---1Cr 8: 
15, 28. 

2. Usa ka siyudad sa habagatang utlanan sa 
Canaan kansang hari miatake sa Israel samtang 
sila nagsingabot sa Canaan. Ang mga Israelinhon 
nagtugyan sa distrito ngadto sa kalaglagan ug 
nagtawag niini nga “Horma,” nga nagkahulogang 
“Pagtugyan Ngadto sa Kalaglagan.” (Num 21:1-3, 
33:40) Apan, wala sila mopuyo didto niadtong hi- 
gayona ug dayag nga dihay pipila sa mga molup- 
yo nga nakaikyas sa kalaglagan. Busa, ang hari sa 
Arad gilakip sa talaan sa 31 ka hari nga sa ulahi gi- 
buntog sa matulin nga pagpakiggubat ni Josue. 
(Jos 12:14) Ang mga Kenihanon sa ulahi nanimu- 
yo sa dapit sa kamingawan sa H sa Arad.---Huk 
1:16. 

Ang Israelinhong Arad gituohan sa kadaghanan 
nga mao ang Tel ‘Arad, usa sa kinadak-ang mga 
bungdo sa rehiyon sa Negeb. Kini nahimutang 
sa medyo hanayhay nga patag nga mga 28 km 
(17 mi) sa S sa Beer-seba. Ang mga pagpangubkob 
didto sa Tel “Arad nakakaplag ug mga 200 ka ostra- 
con o bika nga may mga inskripsiyon, halos ka- 
tunga niini diha sa Hebreohanon ug ang uban 
diha sa Aramaiko. Usa sa maong mga bika nga 
may inskripsiyon nga Hebreohanon nga giingong 


Tap na An sa Ke og 
Mga kagun-oban sa usa ka kuta sa Tel ‘Arad. 
Lakip sa mga ostracon o bika nga may mga 
inskripsiyong Hebreohanon nga nakaplagan 
duol dinhi mao ang usa nga naghisgot sa 
“balay ni Jehova” 

sukad pa sa ikaduhang katunga sa ikapitong sig- 
lo W.K.P., mabasa: “Ngadto sa akong ginoo nga si 
Eliasib: Hinaot si Jehova mangayo sa imong ka- 
linaw. . . . Siya nagapuyo sa balay ni Jehova.” 
--HULAGWAY, Tomo 1, p. 32b. 

Tungod kay walay nakaplagang mga nahibilin sa 
ulahing mga Canaanhon didto sa Tel ‘Arad, si 
Y. Aharoni nagsugyot nga ang Canaanhong Arad 
nahimutang sa Tell el-Milh (Tel Malhata), 12 km 
(7 mi) sa HK sa Tel “Arad. 


ARAH. 

1. Usa ka anak nga lalaki ni Ula sa tribo ni Aser. 
— 1Cr 7:30, 39. 

2. Pangulo sa usa ka banay kansang mga mem- 
bro namalik sa Jerusalem gikan sa Babilonya kau- 
ban ni Zorobabel. (Esd 2:1, 2, 5: Neh 7:6, 7, 10) 
Amahan, o katigulangan, ni Secanias, ang uga- 
ngang lalaki ni Tobias nga Ammonhanon.---Neh 
6:18. 


ARAM. 

1. Ang kataposang anak nga lalaki nga gitala ta- 
liwala sa lima ka anak nga lalaki ni Sem. Si Aram 
ug ang iyang upat ka anak nga lalaki, si Uz, Hul, 
Geter, ug si Mas, mao ang naglangkob sa 5 sa 70 ka 
banay human sa Lunop ug ang ilang mga kaliwat 
mao ang mga Aramaeanhon ug mga Siryanhon. 
--Gen 10:22, 23, 1Cr 1:17. 

2. Ang anak nga lalaki ni Kemuel ug apo ni 
Nahor nga igsoon ni Abraham. Busa si Aram 
maoy apo ni Abraham sa pag-umangkon, ug pag- 


umangkon sa pag-agawan ni Isaac. Si Rebeca, ang 
anak nga babaye sa uyoan ni Aram nga si Betuel, 
maoy ig-agaw igtagsa ni Aram. Ang banay ni Na- 
hor wala mobiya sa Mesopotamia uban kang Abra- 
ham, apan mga tuig sa ulahi “ang taho miabot 
kang Abraham” bahin sa mga kaliwat ni Nahor, la- 
kip ang balita bahin kang Aram.--Gen 22:20-23, 
11:27, 31, 24:4, 10. 

3. Usa sa upat ka “anak nga lalaki ni Semer” (So- 
mer) sa tribo ni Aser, ug gitala lakip sa “mga pa- 
ngulo sa balay sa mga katigulangan, pinili, maisog, 
gamhanang mga tawo, mga pangulo sa mga hepe.” 
(1Cr 7:31, 32, 34, 40) Si Aram ug ang iyang ama- 
han parehong natawo sa Ehipto, sanglit ang iyang 
apohan ug ang iyang apohan-sa-tuhod gilakip tali- 
wala sa mga kaliwat ni Jacob nga “miadto sa Ehip- 
to.'--Gen 46:8, 17. 

4. Sa King James Version, ang Aram makita sa 
Mateo 1:3, 4 ug sa Lucas 3:33.--Tan-awa ang ARNI; 
Ram Num. 1. 

5. Ang mismong ngalan nga Aram ug ang 
kombinasyon niini sa ubang mga termino gigamit 
sa geograpikanhong diwa sa pagtumong sa mga 
rehiyon diin nagpuyo ang kadaghanang mga kali- 
wat ni Aram (Num. 1). 

Ang Aram, kon gamiton nga nag-inusara, sa pa- 
nguna mapadapat sa Sirya ug kasagarang gihubad 
nga ingon niana. (Huk 10:6; 2Sa 8:6, 12; 15:8; Os 
12:12) Kini naglakip sa rehiyon gikan sa Kabukiran 
sa Lebanon hangtod sa Mesopotamia ug gikan sa 
Kabukiran sa Taurus sa A padulong sa Damasco ug 
saylo pa hangtod sa H.---Tan-awa ang SIRYA. 

Ang Aram-naharaim (Sal 60:Sup) kasagarang 
gihubad sa Gregong pulong nga “Mesopotamia,” 
nga gituohang nagtumong sa “yuta taliwala sa 
mga suba.” Ang duha ka suba mao ang Euprates 

ug ang Tigris. Si Esteban naghisgot kang Abraham 
ingong nagpuyo sa Mesopotamia samtang didto pa 
sa Ur sa mga Caldeanhon (Buh 7:2), ug sa dihang 
gipadala ang iyang sulugoon aron sa pagpangita ug 
asawa alang kang Isaac daghang tuig sa ulahi, gi- 
ingnan siya ni Abraham nga moadto sa siyudad ni 
Nahor sa (Ibabaw nga) Mesopotamia (Aram-naha- 
raim). (Gen 24:2-4, 10) Si Balaam sa Petor naggi- 
kan usab sa bukirong rehiyon sa amihanang bahin 
sa Mesopotamia.---Deu 23:4; itandi ang Num 23:7, 
tan-awa ang MESOPOTAMIA. 

Ang Padan-aram gigamit ilabina sa pagtumong 
sa dapit palibot sa siyudad sa Haran sa Ibabaw 
nga Mesopotamia.--Gen 25:20, 28:2-7, 10, tan- 
awa ang PADAN. 

Ang mga Aramaeanhon, nga Semitikanhong 
mga kaliwat ni Aram, makaplagan sa tanan nii- 
ning mga dapita. Dugang pa, ang ngalang Uz, usa 
sa upat ka anak nga lalaki ni Aram, gigamit sa pag- 
tumong sa dapit sa Desyerto sa Arabia sa sidlakan 
sa Yutang Saad ug nakaabot sa mga utlanan sa 
Edom. (Job 1:1, Lam 4:21) Ang Aramaiko, nga pi- 
nulongan sa mga Aramaeanhon, kaamgid kaayo sa 
Hebreohanon ug sa ulahi nahimong internasyonal 
nga pinulongan nga gigamit alang sa pamatigayon 
ug diplomasya sa tanang rehiyon sa Fertile Cres- 
cent.---2Ha 18:26, tan-awa ang ARAMAIKO. 

Walay duhaduhang tungod sa 20-ka-tuig nga 
pagpuyo ni Jacob sa Aram uban sa iyang Ara- 
maeanhong ugangang lalaki nga si Laban nga gi- 
tawag siya sa Deuteronomio 26:5 ingong usa ka 
“Siryanhon” (sa literal, usa ka “Aramaeanhon'”). 
Dugang pa, ang inahan ni 
Jacob nga si Rebeca maoy 
usa ka Aramaeanhon, mao 
man usab ang iyang mga 
asawang si Lea ug Raquel. 
Busa ang mga Israelinhon 
maoy suod nga kadugo sa 
mga Aramaeanhon. 

Aramaeanhon nga mga 
Gingharian. Ang Ara- 
maeanhon nga mga ging- 
harian gihisgotan sa re- 
kord sa Bibliya sa samang 
panahon sa pagkatukod sa 
nasod sa Israel. Si Cu- 
san-risataim, usa ka hari 
gikan sa Aram-nahara- 
im (Mesopotamia), nagsa- 
kop sa Israel sulod sa walo 
ka tuig hangtod nga gi- 
hatagan silag kagawasan 
ni Maghuhukom Otniel. 
--Huk 3:8-10. 


ARAM 


Ang Aram-Zoba maoy usa ka Aramaeanhong 
gingharian nga gihisgotang usa ka kaaway sa pag- 
mando ni Saul (1117-1078 W.K.P.). (1Sa 14:47) Mo- 
patim-aw nga kini nahimutang sa A sa Damasco 
ug nagdominar sa A hangtod sa Hamat ug sa S pa- 
ingon sa Euprates. Sa dihang nakig-away si David 
sa mga kaaway sa Israel, siya nakigsangka kang 
Hadadezer nga gamhanang hari sa Aram-Zoba ug 
nagpildi kaniya. (2Sa 8:3, 4, 1Cr 18:3: itandi ang 
Sal 60:Sup.) Human niini, ang Aramaeanhon nga 
bandido nga si Rezon migahom sa Damasco, ug 
kini nga siyudad wala madugay nahimong ang 
labing prominenteng Aramaeanhon nga siyudad 
(1Ha 11:23-25) ug “ang ulo sa Sirya.” (Isa 7:8) Tu- 
ngod niini kini nagpakitag pagkamabatokon sa Is- 
rael sa tibuok nga kasaysayan sa amihanang ging- 
harian.---Tan-awa ang DAMASCO. 

Ang Aram-maaca gihisgotan uban sa Zoba, Re- 
hob, ug Istob ingong lakip sa Aramaeanhong mga 
gingharian nga gikan niini ang mga Ammonhanon 
nag-abang ug mga karo ug mga mangangabayo 
aron sa pagpakiggubat kang David. Ang hari sa 
Aram-maaca miduyog niining mersenaryong ka- 
sundalohan, nga sa wala madugay gipakalagiw sa 
kasundalohan ni David. (1Cr 19:6-15: 2Sa 10:6-14) 
Ang gingharian sa Maaca lagmit nahimutang sa S 
sa Jordan, nga sa A nga kiliran niini mao ang Bu- 
kid sa Hermon.--Jos 12:5, 13:11. 

Ang Gesur maoy usa ka gamay nga Aramaean- 
hong gingharian sa S sa Jordan ug dayag nga diha 
lamang sa ubos sa Maaca, ug ang H nga mga utla- 
nan niini nakaabot sa S nga bahin sa Dagat sa 

Galilea. Sama sa Maaca, kini nahimutang sa teri- 
toryo nga gihatag ngadto sa tribo ni Manases. 
--Deu 3:14: Jos 13:11, tan-awa ang GESUR Num. 1. 

Pinaagi sa pagpanakop ni David sa Aramaean- 
hong mga gingharian iyang gipasangkad ang mga 
utlanan sa iyang gingharian hangtod sa A mao nga 
kini nakaabot sa Suba sa Euprates, dili halayo gi- 
kan sa Haran sa Padan-aram. Busa iyang gituman 
ang saad ni Jehova mahitungod sa gisangkaron sa 
panulondon sa Israel didto sa Yutang Saad.---Deu 
1:7, 11:24, Jos 1:4. 

Alang sa dugang impormasyon mahitungod sa 
relasyon sa Israel uban sa Aram, tan-awa ang 
SIRYA. 


ARAMAEANHON. Tan-awa ang Aram Num. 1 
ug 5. 


ARAMAIKO. Usa ka karaang Semitikanhong 
pinulongan nga kaamgid kaayo sa Hebreohanon ug 
maoy orihinal nga pinulongan sa mga Aramaean- 
hon. (Tan-awa ang ARAM Num. 5.) Apan, sa pagla- 
bay sa panahon kini naglakip sa nagkadaiyang 
mga diyalekto (ang uban niini giisip ingong lahi 
nga mga pinulongan) ug kaylap nga gigamit ilabi- 
na sa HK sa Asia. Ang Aramaiko gigamit ilabi- 
na sukad sa ikaduhang milenyo W.K.P. hangtod 
sa mga 500 K.P. Usa kini sa tulo ka pinulongan 
nga orihinal nga gigamit sa pagsulat sa Bibliya. 
Ang Hebreohanong pulong nga 'Ara-mith” makap- 
lagan sa lima ka beses ug gihubad nga “sa pinulo- 
ngang Siryanhon” o “sa pinulongang Aramaiko.” 
--2Ha 18:26, Isa 36:11, Dan 2:4; Esd 4:7 (kaduha). 

Ang Biblikanhong Aramaiko, nga gitawag kanhi 
ug Chaldee, makaplagan diha sa Esdras 4:8 hang- 
tod sa 6:18 ug 7:12-26, Jeremias 10:11; ug Daniel 
2:4b hangtod sa 7:28. Ang Aramaikong mga eks- 
presyon makita usab diha sa ubang mga bahin sa 
Bibliya, apan ang daghang paningkamot sa mga 
eskolar sa pagtino sa Aramaikong mga tinubdan 
alang sa Hebreohanong mga pulong maoy pangag- 
pas lamang. 

Ang paggamit sa pipila ka Aramaikong mga eks- 
presyon dili ikatingala kay ang mga Hebreohanon 
nalangkit pag-ayo sa mga Aramaeanhon ug sa 
Aramaikong pinulongan sulod sa taas nga pana- 
hon. Lakip sa kinaunahang mga hubad sa Hebreo- 
hanong Kasulatan ngadto sa ubang mga pinulo- 
ngan mao ang Aramaikong mga Targum. Ang 
nahibiling mga bahin sa unang mga Targum sa pi- 
pila ka basahon nakaplagan nga lakip sa Mga Linu- 
kot nga Basahon sa Patayng Dagat. 

Ang Pinulongan. Ang Aramaiko ug Hebreo- 
hanon nga pinulongan parehong giklasipikar nga 
sakop sa Amihanan-kasadpan nga Semitikanhong 
pamilya sa mga pinulongan. Bisan tuod ang Ara- 

maiko lahi ra kaayo sa Hebreohanon, kini maoy pi- 
nulongan nga pareho rag gigikanan sa Hebreoha- 
non diin ang mga letra sa alpabeto niini maingon 
man ang mga ngalan niini pareho sa Hebreohanon. 
Sama sa Hebreohanon, kini gisulat gikan sa tuo 
ngadto sa wala ug sa orihinal ang Aramaikong ka- 
rakter maoy mga konsonante. Apan, ang Aramai- 
ko nga gigamit sa Bibliya gibutangan sa ulahi 
sa mga Masorete ug mga marka para sa boka- 
les, sama sa ilang pagbutang sa Hebreohanon ug 
mga marka para sa bokales. Ang Aramaiko na- 
impluwensiyahan tungod sa pagkalangkit niini sa 
ubang mga pinulongan. Gawas nga kini adunay la- 
inlaing Hebreohanon, Akadianhon, ug Persianhon 
nga mga ngalan sa mga lugar ug mga tawo, ang 
Biblikanhong Aramaiko nagpadayag ug Hebreo- 
hanong impluwensiya diha sa relihiyosong mga 
termino, ang Akadianhong impluwensiya makita 
ilabina diha sa politikal ug pinansiyal nga mga ter- 
mino, ug ang Persianhong impluwensiya makita 
diha sa mga termino sama nianang maylabot sa 
politikanhon ug legal nga mga butang. 

Ang Aramaiko, gawas pa nga parehog karakter 
sa Hebreohanon, maoy kaamgid usab niini labot sa 
mga kausaban sa porma sa berbo, nombre, ug pro- 
nombre. Ang mga berbo adunay duha ka state o 
kahimtang, ang imperfect state (nga nagtumong 
sa aksiyon nga wala pa makompleto) ug ang per- 
fect state (nga nagpunting sa aksiyon nga nakom- 
pleto na). Gigamit sa Aramaiko ang singular, dual, 
ug plural nga mga nombre ug adunay duha ka 
gender, ang masculine ug feminine. Kini nalahi gi- 
kan sa ubang Semitikanhong mga pinulongan tu- 
ngod sa mas subsob nga paggamit niini sa tunog 
sa bokales nga a, ug sa ubang mga paagi, lakip ang 
mas subsob nga paggamit niini sa pipila ka konso- 
nante, sama sa d alang sa z ug t alang sa sh. 

Pangunang mga dibisyon. Ang Aramaiko sa 
katibuk-an gibahin ngadto sa Kasadpanhon ug 
Sidlakanhon nga mga grupo. Apan, pinasukad sa 
kasaysayan giila kining upat ka grupo: Karaang 
Aramaiko, Opisyal nga Aramaiko, Levantine nga 
Aramaiko, ug Sidlakanhon nga Aramaiko. Gituo- 
han nga lagmit ang lainlaing mga diyalekto sa 
Aramaiko gigamit ingong sinultihan sa palibot ug 
sa sulod sa Fertile Crescent ug sa Mesopotamia pa- 
nahon sa ikaduhang milenyo W.K.P. Ang usa ka 
kalainan tali sa sayong mga porma sa Aramaiko 
ug sa Hebreohanon makita sa Genesis 31:47. Hu- 
man nga nagkauliay si Jacob ug Laban, ang usa ka 
tapok sa mga bato gipatindog ingong usa ka sak- 
si taliwala kanila. Gitawag kini ni Laban nga “Je- 
gar-sahaduta” sa Aramaiko (Siryanhon), samtang 
gitawag kini ni Jacob nga “Galeed” sa Hebreoha- 
non, nga ang maong mga ekspresyon nagkahulo- 
gang “Tapok nga Saksi.” 

Ang Karaang Aramaiko maoy tawag sa pipila ka 
inskripsiyon nga nakaplagan sa amihanang Sirya 
ug giingon nga maoy sukad pa sa ikanapulo hang- 
tod sa ikawalong siglo W.K.P. Apan sa ngadtongad- 
to, ang usa ka bag-ong diyalekto sa pinulongang 
Aramaiko nahimong lingua franca o internasyo- 
nal nga segundaryong pinulongan sa panahon sa 
Asiryanhong Imperyo, ug mipuli sa Akadianhon 
ingong pinulongan nga gigamit sa kagamhanan 
alang sa opisyal nga mga sulat sa pagpakigkomu- 
nikar ngadto sa lagyong mga dapit sa imperyo. Tu- 
ngod sa gamit niini, kini nga Aramaiko gitawag 
ingong Opisyal nga Aramaiko. Kini padayong giga- 
mit sulod sa panahon nga ang Babilonya nahimong 
Gahom sa Kalibotan (625-539 W.K.P.) ug human 
niadto, sa panahon sa Persianhong Imperyo (538- 
331 W.K.P.). Ilabina nianang tungora nga kini kay- 
lap nga gigamit ingong ang opisyal nga pinulongan 
sa kagamhanan ug sa negosyo diha sa daghang da- 
pit, ingon sa gipamatud-an sa arkeolohikanhong 
mga kaplag. Kini makita sa mga talaan diha sa 
mga papan nga sinulatan ug cuneiform; sa mga os- 
tracon o mga bika, mga papiro, mga timbre, mga 
sensilyo, sa mga inskripsiyon diha sa bato, ug sa 
uban pa. Kining karaang mga butang nakaplagan 
diha sa mga yuta sama sa Mesopotamia, Persia, 
Ehipto, Anatolia, amihanang Arabia, sa mga rehi- 
yon hangtod sa A sa Kabukiran sa Ural; ug dapit sa 
S hangtod sa Afghanistan ug Kurdistan. Ang pag- 
gamit sa Opisyal nga Aramaiko nagpadayon sulod 
sa Helenistikong yugto (323-30 W.K.P.). 

Mopatim-aw nga kining Opisyal nga Aramaiko 
mao ang makaplagan diha sa mga sinulat ni Es- 
dras, Jeremias, ug Daniel. Ang Kasulatan naghatag 
usab ug ebidensiya nga ang Aramaiko maoy ko- 
mon nga pinulongan sa mga tawo niadtong kara- 
ang kapanahonan. Busa, niadtong ikawalong siglo 
W.K.P., ang tinudlong tigpamaba ni Haring Eze- 
quias sa Juda nangamuyo kang Rabsake nga hawas 
sa Asiryanhon nga si Haring Senakerib, nga nag- 
ingon: “Palihog, pakigsulti sa imong mga alagad sa 
pinulongang Siryanhon [Aramaeanhon, ug busa, 
Aramaiko], kay kami makasabot, ug ayaw pakig- 
sulti kanamo sa pinulongan sa mga Hudiyo sa ig- 
dulungog sa katawhan nga anaa sa paril.” (Isa 
36:11: 2Ha 18:26) Ang mga opisyal sa Juda maka- 
sabot ug Aramaiko o Siryanhon apan lagmit nga 
kini dili masabtan sa komon nga katawhan taliwa- 
la sa mga Hebreohanon nianang panahona sa Je- 
rusalem. 

Ubay-ubayng katuigan human makabalik ang 
mga Hudiyo gikan sa pagkadestiyero didto sa Babi- 
lonya, gibasa ni Esdras nga saserdote ang basahon 
sa Balaod ngadto sa mga Hudiyo nga nagkatigom 
didto sa Jerusalem, ug gipatin-aw kini sa lainlaing 
mga Levihanon ngadto sa katawhan, ug ang Nehe- 

mias 8:8 nag-ingon: “Sila nagpadayon pagbasa sa 
makusog diha sa basahon, diha sa balaod sa matu- 
od nga Diyos, nga gipatin-aw kini, ug gihatag ang 
kahulogan niini, ug sila nagpadayon pagpasabot sa 
gibasa.” Kini nga pagpatin-aw ug pagpasabot ha- 
yan naglangkit sa paggamit ug laing mga pulong 
gikan sa Hebreohanong teksto ngadto sa Aramai- 
ko, tungod kay ang Aramaiko lagmit gigamit na sa 
mga Hebreohanon sa didto pa sila sa Babilonya. Sa 
walay duhaduha, ang pagpatin-aw naglangkit usab 
sa pagbatbat sa kahulogan aron ang mga Hudiyo, 
bisan pag makasabot sa Hebreohanon, makatug- 
kad usab sa lawom nga kahulogan sa gibasa. 

Unsa nga Pinulongan ang Gigamit ni Je- 
sus? Bahin niini nga pangutana, ang mga opin- 
yon sa mga eskolar nagkalahi kaayo. Apan, bahin 
sa mga pinulongan nga gigamit sa Palestina sa din- 
hi pa si Jesu-Kristo sa yuta, si Propesor G. Ernest 
Wright nag-ingon: “Sa walay duhaduha lainlaing 
mga pinulongan ang madungog diha sa kadalanan 
sa dagkong mga siyudad. Ang Grego ug Aramaiko 
dayag nga mao ang komon nga mga pinulongan, 
ug kadaghanan sa mga tawo sa siyudad lagmit 
makasabot niini bisan sa ‘moderno’ o 'kasadpan- 
hon” nga mga siyudad sama sa Cesarea ug Sama- 
ria diin ang Grego mao ang mas komon. Ang 
Romanong mga sundalo ug mga opisyal lagmit 
madunggan nga magsultihanay ginamit ang Latin, 
samtang ang ortodoksong mga Hudiyo lagmit mi- 
gamit ug usa ka ulahing matang sa Hebreohanon 
sa dihang nakigsulti sa usag usa, usa ka pinulo- 
ngan nga atong nasayran nga dili usa ka klasikal 
nga Hebreohanon ni Aramaiko, bisan pa sa mga 
kaamgiran niini sa duha.” Dugang mikomento ba- 
hin sa pinulongan nga gigamit ni Jesu-Kristo, si 
Propesor Wright miingon: “Ang pinulongan nga gi- 
gamit ni Jesus gilantugian pag-ayo. Kita dili maka- 
tino kon siya ba makasulti ug Grego o Latin, apan 
sa iyang buluhatong pagpanudlo kanunay niyang 
gigamit ang Aramaiko o kaha ang popular nga 
Hebreohanon nga nasagolan ug daghang Aramai- 
ko. Sa dihang nakigsulti si Pablo sa magubtanong 
panon didto sa Templo, giingon nga siya migamit 
sa pinulongang Hebreohanon (Buh 21:40). Gisabot 
kini sa kadaghanang mga eskolar ingong Aramai- 
ko, apan posible gayod nga niadtong panahona ang 
usa ka popular nga Hebreohanon mao ang komon 
nga pinulongan taliwala sa mga Hudiyo."---Biblical 
Archaeology, 1962, p. 243. 

Malagmit nga si Jesus ug ang iyang unang mga 
tinun-an, sama kang apostol Pedro, tingali usahay 
migamit sa sinultihang Galileanhon nga Aramaiko, 
kay si Pedro gisultihan niadtong gabii nga si Kris- 
to gidakop: “Tinong ikaw usab usa kanila, kay, sa 
pagkatinuod, ang imong diyalekto nagpaila kani- 
mo.” (Mat 26:73) Kini lagmit giingon tungod kay 

ang apostol migamit man ug Galileanhon nga Ara- 
maiko niadtong higayona, bisan tuod nga kini dili 
tino, o kaha siya migamit ug sinultihang Galilean- 
hon nga Hebreohanon nga lahi nianang gigamit sa 
Jerusalem o sa ubang mga dapit sa Judea. Una pa 
niana, sa dihang si Jesus miadto sa Nasaret sa Ga- 
liea ug misulod sa sinagoga didto, siya miba- 
sa sa tagna ni Isaias, dayag nga sinulat sa Hebreo- 
hanon, ug dayon miingon: “Karong adlawa kining 
kasulatan nga bag-o lang ninyo nga nadungog na- 
tuman.” Wala isulti nga gihubad ni Jesus kini nga 
teksto ngadto sa Aramaiko. Busa lagmit nga ang 
mga tawo nga presente niadtong okasyona maka- 
sabot gayod ug Biblikanhong Hebreohanon. (Luc 
4:16-21) Angay usab matikdan nga ang Buhat 6:1, 
nga nagpunting sa panahon wala madugay human 
sa Pentekostes 33 K.P., naghisgot bahin sa nagsul- 
tig-Grego nga mga Hudiyo ug nagsultig-Hebreo- 
hanon nga mga Hudiyo sa Jerusalem. 

Si Propesor Harris Birkeland (The Language of 
Jesus, Oslo, 1954, pp. 10, 11) nagpunting nga ang 
pagkahimo sa Aramaiko ingong sinulat nga pinulo- 
ngan sa Palestina sa dihang si Jesus dinhi sa yuta 
wala gayod magpasabot nga kini gigamit ingong 
sinultihan sa masa. Dugang pa, ang kamatuoran 
nga ang Flephantine Papyri nga iya sa Hudiyoha- 
nong kolonya sa Ehipto maoy sinulat sa Aramaiko 
wala magpamatuod nga kini mao ang panguna o 
komon nga pinulongan sa ilang yutang natawhan, 
sanglit ang Aramaiko nahimong internasyonal nga 
literaryong pinulongan niadtong panahona. Siyem- 
pre, ang Kristohanon Gregong Kasulatan adunay 
pipila ka pulong nga may sagol nga Aramaiko, ug 
ingong pananglitan, si Jesus migamit ug pipila ka 
Aramaikong mga pulong. Apan, sumala sa gipa- 
ngatarongan ni Birkeland, tingali nga kasagarang 
gigamit ni Jesus ang popular nga Hebreohanon, 
apan usahay migamit ug Aramaikong mga eks- 
presyon. 

Bisan tuod dili kini kapamatud-an, ingon sa giin- 
sistir ni Birkeland, nga ang komon nga katawhan 
walay hibangkaagan sa Aramaiko, lagmit nga sa 
dihang si Lucas, usa ka edukadong mananambal, 
nag-asoy nga si Pablo nakigsulti ngadto sa mga 
Hudiyo “sa pinulongang Hebreohanon” ug sa di- 
hang ang apostol miingon nga ang tingog nga nag- 
gikan sa langit nakigsulti kaniya “sa pinulongang 
Hebreohanon,” ang aktuwal nga gipasabot mao 
ang usa ka matang sa Hebreohanon (bisan tingali 
dili mao ang karaang Hebreohanon) ug dili ang 
Aramaiko.---Buh 22:2: 26:14. 

Ang dugang pamatuod nga gigamit ang usa ka 
matang sa Hebreohanon didto sa Palestina sa di- 
hang si Jesu-Kristo dinhi pa sa yuta maoy tungod 
sa mga ebidensiya nga nagpakita nga unang gisu- 

lat ni apostol Mateo ang iyang asoy sa Ebanghel- 
yo sa pinulongang Hebreohanon. Pananglitan, si 
Eusebius (sa ikatulo ug ikaupat nga siglo K.P.) 
miingon nga “ang ebanghelisador nga si Mateo 
nagsulat sa iyang Ebanghelyo diha sa Hebreoha- 
nong pinulongan.” (Patrologia Graeca, Tomo XXII, 
lin. 941) Ug si Jerome (sa ikaupat ug ikalimang sig- 
lo K.P.) nag-ingon diha sa iyang basahon nga De 
viris inlustribus (Mahitungod sa Bantogang mga 
Tawo), kapitulo III: “Si Mateo, nga mao usab si Levi, 
ug kinsa gikan sa pagkamaniningil ug buhis nahi- 
mong usa ka apostol, una sa tanan nagsulat ug usa 
ka Ebanghelyo ni Kristo didto sa Judaea diha sa 
Hebreohanong pinulongan ug mga karakter alang 
sa kaayohan niadtong mga tinuli nga nanagpanuo. 
... Dugang pa, ang Hebreohanon mismo napreser- 
bar hangtod niining adlawa didto sa librarya sa Ce- 
sarea, diin makugihon kining gihugpong sa martir 
nga si Pamphilus.” (Hubad gikan sa Latin nga teks- 
to nga giedit ni E. C. Richardson ug gipatik diha 
sa mga seryeng “Texte und Untersuchungen zur 
Geschichte der altchristlichen Literatur,” Leipzig, 
1896, Tomo 14, pp. 8, 9.) Busa, si Jesu-Kristo 
ingong usa ka tawo dinhi sa yuta mahimong naka- 
gamit gayod ug usa ka matang sa Hebreohanon 
ug usa ka diyalekto sa Aramaiko.—Tan-awa ang 
HEBREOHANON, II. 


ARAM-MAACA. Tan-awa ang Aram Num. 5. 


ARAM-NAHARAIM. Tan-awa ang ARAM 
Num. 5. 


ARAM-ZOBA. Tan-awa ang ARAM Num. 5. 


ARAN. Usa ka anak nga lalaki ni Sultan Disan; 
kaliwat ni Seir nga Horihanon.—Gen 36:20, 28; 1Cr 
1:42. 


ARARAT. Kining ngalana nagtumong sa usa 
ka rehiyon diin ang Turkey, Iran, ug Armenia nag- 
abot, ug usab ngadto sa usa ka kutay sa kabukiran 
nga nahimutang didto. 

Human sa Lunop, ang arka ni Noe nahiluna sa 
ibabaw sa “kabukiran sa Ararat.” (Gen 8:4) Sa pa- 
nahon sa paghari ni Haring Ezequias, ang mga 
anak nga lalaki ni Senakerib nga si Adramelek ug 
Sarezer mikalagiw ngadto sa “yuta sa Ararat” hu- 
man nila patya ang ilang amahan. (2Ha 19:37; Isa 
37:38) Gitagna ni Jeremias nga ang Ararat maoy 
usa sa “mga gingharian” nga mosulong batok sa 
Babilonya panahon sa kalaglagan niini, niadtong 
ikaunom nga siglo W.K.P. (Jer 51:27) Kining ulahi 
nga mga paghisgot diha sa Kasulatan nagpaila sa 
usa ka yuta nga nahimutang sa A sa Asirya. Si Eu- 
sebius, Jerome, ug ang kadaghanan sa uban pang 
unang “Kristohanon” nga mga magsusulat nag-isip 

sa Ararat nga mao ra usab ang Armenia, ug ang 
hubad sa Gregong Septuagint sa Isaias 37:38 ug sa 
Latin nga Vulgate sa 2 Hari 19:37 naggamit usab 
niini. Daghang Asiryanhong inskripsiyon sukad sa 
paghari ni Salmaneser I, Ashurnasirpal II, Salma- 
neser III, Tiglat-pileser II, ug Sargon Il niadtong 
ikasiyam ug ikawalong siglo W.K.P. naghisgot sa 
Ararat ingong “Urartu.” Ang usa ka inskripsiyon ni 
Esar-hadon, laing anak nga lalaki ni Senakerib ug 
manununod sa trono sa Asirya, nag-ingon nga 
iyang gipildi ang kasundalohan sa iyang mga igso- 
on nga mipatay sa ilang amahan didto sa Hanigal- 
bat, sa dapit sa Armenia. Pinasukad niini nga mga 
inskripsiyon ug sa paglangkit ni Jeremias sa Ararat 
uban sa mga gingharian sa Mini ug Askenaz, mo- 
patim-aw nga ang yuta sa Ararat nahimutang sa 
bukirong rehiyon sa Lanaw sa Van didto sa kara- 
ang Armenia, diin ang mga tinubdan sa Suba sa 
Tigris nahimutang dapit sa H ug ang Kabukiran 
sa Caucasus nahimutang dapit sa A. 

Ang ngalang Ararat espesipikong nagtumong sa 
kinatas-ang bukid niini nga rehiyon ug kini gituo- 
han nga mao ang dapit diin nahiluna ang arka ni 
Noe. Adunay duha ka pormag-kono nga mga bukid 
nga may distansiyang mga 11 km (7 mi) gikan sa 
usag usa ug giulang sa usa ka lawom nga hulpa. 
Ang mas taas sa duha ka bukid may gihabogong 
5,165 m (16,950 p) ibabaw sa lebel sa dagat ug ka- 
nunayng naputos sa niyebe ang kataposang 900 m 
(3,000 p) hangtod sa kinatayuktokan niini. Ang 
mubomubo nga bukid, dapit sa HS, maoy 3,914 m 
(12,840 p) ibabaw sa lebel sa dagat. Ang mas ha- 
bog nga bukid lisod kaayo tungason ug kini unang 
natungas ni Parrot niadtong 1829. Daghang ngalan 
sa mga dapit niana nga rehiyon ang nagpahinum- 
dom sa asoy sa Bibliya. Ang Bukid sa Ararat gita- 
wag sa mga Turko nga Aghri Dagh (Bukid sa Arka) 
ug gitawag kini sa mga Persianhon nga Koh-i-nuh 
(Bukid ni Noe).---Tan-awa ang ARKA Num. 1. 


ARAUNA. Ang Jebusihanon nga tag-iya sa gi- 
okanan nga gipalit ni Haring David aron tukoran ug 
halaran alang kang Jehova. Gihimo niya kini agig 
pagsunod sa instruksiyon sa Diyos aron mohunong 
ang hampak nga misangpot tungod sa pag-ihap ni 
David sa katawhan.---2Sa 24:16-25: 1Cr 21:15-28. 

Lagmit gitanyag ni Arauna nga walay bayad ang 
maong dapit uban sa baka ug sa mga galamitong 
kahoy alang sa paghalad, apan si David miinsistir 
sa pagbayad. Ang rekord sa 2 Samuel 24:24 nagpa- 
kita nga gipalit ni David ang giokanan ug ang baka 
sa 50 ka siklong plata (8110). Apan, ang asoy sa 
1 Cronicas 21:25 nag-ingon nga si David nagbayad 
ug 600 ka siklong bulawan (mga 877,000) alang sa 
maong dapit. Ang magsusulat sa Ikaduhang Sa- 
muel nagtumong lamang sa pagpalit sa nahimuta- 

ngan sa halaran ug sa mga materyales alang sa 
paghalad nga gihimo niadtong higayona, ug busa 
mopatim-aw nga ang bili sa pagpalit nga iyang gi- 
hisgotan maoy alang lamang niining mga butanga. 
Sa laing bahin, gihisgotan sa magsusulat sa Unang 
Cronicas ang mga butang labot sa templo nga sa 
ulahi gitukod sa maong dapit ug gilangkit ang pag- 
palit uban niana nga pagtukod. (1Cr 22:1-6; 2Cr 
3:1) Sanglit dako man kaayo ang katibuk-ang luna 
sa templo, mopatim-aw nga ang kantidad nga 600 
ka siklong bulawan nagtumong sa pagpalit niining 
dakong luna imbes nga sa gamayng bahin nga gi- 
kinahanglan alang sa halaran nga unang gitukod 
ni David. 

Usa ka samag-dulang nga bato ang makita 
hangtod karon ilalom sa Muslim Dome of the Rock 
nga nahimutang sa usa ka bahin sa orihinal nga gi- 
tukoran sa templo, ug lagmit kining batoha nagti- 
maan sa unang giokanan ni Arauna. 

Sa rekord sa Mga Cronicas si Arauna gitawag 
nga Ornan.--1Cr 21:18-28, 2Cr 3:1. 


ARBA  [Upat]. Siya gitawag nga “ang amahan” 
o “ang bantogang tawo” sa mga Anakim ug mopa- 
tim-aw nga mao ang magtutukod sa Kiriat-arba, 
nga sa ulahi gitawag ug Hebron. (Jos 14:15, 15:13; 
21:11) Giisip sa pipila nga ang ngalang Anak nag- 
tumong sa higanteng rasa nga naggikan kang 
Arba inay nga usa ka personal nga ngalan sa anak 
nga lalaki ni Arba ug busa giisip nga si Arba mao 
gayod ang katigulangan sa mga Anakim.---Tan- 
awa ang ANAK, I; ANAKIM. 


ARBATNON [Taga- (Iya sa) Bet-araba]. Usa ka 
tawo nga naggikan sa siyudad sa kamingawan sa 
Bet-araba (Jos 15:61), nga usa ka siyudad nga na- 
himutang duol sa Jerico didto sa Distrito sa Walog 
sa Jordan. (Jos 18:21, 22) Ang usa sa gamhanang 
mga manggugubat ni David nga si Abi-albon o 
Abiel maoy usa ka Arbatnon.--2Sa 23:8, 31, 1Cr 
11:10, 32. 


ARBEL, BALAY NI. Ang balay ni Arbel 
(“Bet-arbel,” AT, JB, RS) giagawan ni Salman sa 
usa ka panahon nga wala matino. (Os 10:14) Kining 
dapita kasagarang gituohan nga mao ang Irbid, 
nga nahimutang mga 29 km (18 mi) sa HS sa Da- 
gat sa Galilea, busa anaa sa Gilead. 


ARBINHON. Usa ka lumad sa siyudad sa 
Arab, nga nahimutang duol sa Hebron sa bukirong 
rehiyon sa Juda. Si Paarai nga usa sa gamhanang 
mga tawo ni David maoy usa ka Arbinhon.---2Sa 
23:8, 3b. 


ARD. Usa sa kapitoan ka kalag sa balay ni Ja- 
cob nga miadto sa Ehipto.” (Gen 46:21, 27) Sa asoy 
sa Genesis siya gitawag nga usa ka anak nga lalaki 

ni Benjamin, apan tungod sa gihisgotan sa Nume- 
ros 26:40, lagmit gayod nga ang kahulogan dinhi 
maoy “apong lalaki.” Kon mao kana, nan siya usab 
lagmit mao ra si Addar sa 1 Cronicas 8:3. 


ARDNON [Kang (lya ni) Ard]. Usa ka banay sa 
tribo ni Benjamin nga naggikan kang Ard, nga 
anak nga lalaki ni Bela.---Num 26:40. 


ARDON. Usa sa mga anak nga lalaki ni Caleb 
nga anak nga lalaki ni Hesron, sa tribo ni Juda. 
--ICr 2:18. 


ARELI, ARELIHANON. Ang ikapitong gi- 
nganlan nga anak nga lalaki ni Gad, kinsa usa ni- 
adtong miadto sa Ehipto kauban sa banay ni Jacob 
niadtong 1728 W.K.P. Siya nahimong pangulo sa 
banay sa mga Arelihanon, kinsa gilakip sa pagsen- 
so didto sa kamingawan sa hapit nang mosulod sa 
Yutang Saad.---Gen 46:8, 16; Num 26:17. 


AREOPAGO [Bungtod ni Ares: Bungtod ni 
Mars]. Usa ka bungtod dapit sa AK sa nagbuntaog 
nga Acropolis sa Atenas, nga taliwala niini adunay 
usa ka mabaw nga walog. Kining hiktin, umaw nga 
tagaytay nga anapog maoy 113 m (370 p) ang gi- 
habogon ug ang Acropolis dapit sa HS niini mas 
habog pa ug 43 m (141 p). Ang agianan paingon sa 

A P r Pd 
Gregong plake sa paghandom sa 
pakigpulong ni Pablo sa Areopago 
(Buh 17:22-31) 

Bungtod ni Mars maoy hanayhay dapit sa A, sa H 
kini maoy titip. Dihay panahon nga sa tumoy nii- 
ning bungtora nahimutang ang Gresyanhong mga 
halaran, mga sangtuwaryo sa templo, mga estat- 
wa, ug ang korte suprema sa Areopago. Karong 
adlawa kining tanan nahanaw na ug pipila na la- 
mang ang nahibilin sa mga bato nga gipormang 
mga lingkoranan. 

Sa usa sa mga pagduaw ni apostol Pablo sa Ate- 
nas, ang pipila ka taga-Atenas nagdakop kaniya 
ug nagdala kaniya ngadto sa Areopago, nga nag- 
ingon: “Mahimo ba namong masayran kon unsa ki- 
ning bag-ong pagtulon-an nga imong gipamulong? 
Kay ikaw nagpahayag ug pipila ka butang nga dili 
sinati sa among mga igdulungog.” (Buh 17:19, 20) 
Sa pagtubag, mainampingon ug tagsatagsang gi- 
han-ay ni Pablo ang lig-ong mga kamatuoran, nga 
migamit ug lohikal, makadani, ug makapakombin- 
sir nga argumento. Wala mahuman ni Pablo ang 
iyang pakigpulong, kay “sa dihang sila nakadungog 
bahin sa pagkabanhaw sa mga patay” ang mga tig- 
yagayaga misugod sa pagyagayaga kaniya. Apan, 
sa dihang nahitabo kini nga pagsalga, ang apostol 
milampos na sa pagbahin sa mga opinyon sa iyang 
mga mamiminaw sa tulo ka paagi. Samtang ang 
pipila nagyagayaga, ang pipila miingon nga sila 
mamati ra ug dugang sa laing higayon, ang uban 
“nahimong mga magtutuo, apil kanila usab mao si 
Dionisio, usa ka maghuhukom sa korte sa Areopa- 
go, ug usa ka babayeng ginganlag Damaris, ug 
uban pa gawas kanila.” (Buh 17:22-34) Sa paghan- 
dom niini nga hitabo sa Bukid ni Mars, may usa ka 
bronse nga plake karon didto nga naundan niini 
nga pakigpulong ni apostol Pablo. Dili gayod mati- 
no kon si Pablo namulong ba nianang okasyona 
diha sa atubangan sa korte sa Areopago, apan la- 
bing menos may usa ka membro nianang iladong 
korte ang diha taliwala sa iyang mga mamiminaw. 
--HULAGWAY, Tomo 2, p. 746. 


ARETAS [Hamili: Maayo Kaayo]. Ang katapo- 
san sa ubay-ubayng Arabiano nga mga hari nga 
nagbaton niining ngalana kinsa maoy nagkontrolar 
sa Damasco sa panahon nga ang gobernador nii- 
ning siyudara miduyog sa laraw sa mga Hudiyo sa 
pagpatay kang Pablo. Si apostol Pablo nakaikyas 
sakay sa usa ka bukag nga gitunton gikan sa ben- 
tana sa paril sa siyudad.--Buh 9:23-25, 2Co 11: 
32, 33. 

Gihatag ni Aretas sa kaminyoon ang iyang anak 
nga babaye kang Herodes Antipas (tan-awa ang 
HERODES Num. 2), kinsa nagdiborsiyo kaniya aron 
makigminyo kang Herodias--ang mananapawong 
relasyon nga gihukman ni Juan nga Tigbawtismo. 
(Mat 14:3, 4) Kay misamot ang kasuko tungod sa 
mga kasungian sa utlanan, si Aretas misulong ug 

bug-os nagpildi kang Antipas. Dayon si Empera- 
dor Tiberio nagsugo sa gobernador sa Sirya nga si 
Vitellius sa pagdakop kang Aretas patay kon buhi. 
Si Vitellius, nga dili pod higala ni Antipas, nagpali- 
hok sa iyang kasundalohan, apan si Tiberio nama- 
tay niadtong 37 K.P., ug mao nga gihunong ang 
pagpakiggubat batok kang Aretas. Giusab sa ma- 
nununod ni Tiberio nga si Caligula kining langyaw 
nga polisa, gipalingkod si Herodes Agripa I puli 
kang Antipas, ug gitugotan si Aretas sa pagmando 
sa Damasco. Usa ka sensilyo sa Damasco nga may 
inskripsiyon bahin kang Aretas ang gipetsahan ni- 
ining yugtoa. 


ARGAMASA. Usa ka minasa nga ipatsing tali 
sa mga tisa ug mga bato aron magtapot kini 
(sama sa himoon diha sa bungbong) o nga gamiton 
ingong pangpalitada sa bungbong. (Lev 14:42, 45; 
1Cr 29:2, Isa 54:11; Jer 43:9) Ang minasa (hustong 
gitawag nga “argamasa") nga apog, balas, ug tubig 
nga makasugakod sa nagkalainlaing mga panahon 
gigamit sa pagtukod ug mas maanindot nga mga 
balay sa karaang Palestina. Ang laing matang sa 
argamasa, nga gigamit ingong pangpalitada, gi- 
masa pinaagi sa pagsagol sa balas, abo, ug apog. 
Usahay idugang ang lana ngadto sa minasa o ang 
bungbong pahiran ug lana human kini palitadahi 
aron kini dili kaayo matuphan ug tubig. Sa Ehipto 
(bisan hangtod sa modernong kapanahonan) ang 
argamasa nga gigamit sa pagpalitada sa bungbong 
gilangkoban sa duha ka bahin nga yutang-kulo- 
non, usa ka bahin nga apog, ug usa ka bahin nga 
uhot ug abo. 

Imbes sa naandang argamasa, ang mga mag- 
tutukod sa Torre sa Babel migamit ug aspalto, 
nga “nagsilbing argamasa alang kanila.” (Gen 11:3) 
Ang mga Babilonyanhon sa ulahi lagmit nagkuha 
sa ilang aspalto nga gigamit ingong argamasa gi- 
kan sa mga tuboran ilalom sa yuta duol sa siyudad 
sa Hit nga nahimutang dili halayo gikan sa Babi- 
lonya diha sa Suba sa Euprates. Sumala kang Hero- 
dotus (I, 179), ang init nga aspalto gigamit ingong 
semento, o argamasa, sa dihang gitukod ang mga 
kilid sa naglibot nga trinseras sa Babilonya ug sa 
dihang gitukod ang paril sa siyudad. 

Samtang ang mga Israelinhon naulipon sa Ehip- 
to, ang mga Ehiptohanon “nagpadayon sa pagpa- 
pait sa ilang kinabuhi pinaagi sa mabug-at nga 
pag-ulipon diha sa pagbuhat sa pangpalitada nga 
yutang-kulonon ug sa mga tisa.’ (Ex 1:14) Ang ar- 
gamasa gisagol nga halos sama ka lapot sa dugos, 
nga sagad gihimo pinaagig pagyatak. Ang tinadtad 
nga uhot isagol sa argamasa aron mas motapot pa 
ang minasa. Sa ulahi, sa ilang kaugalingong yuta, 
ang pangpalitada nga yutang-kulonon ug mga tisa 

nga lapok gigamit sa mga Israelinhon ingong pa- 
ngunang mga materyales sa pagpanukod diha sa 
mga dapit diin diyutay lamang ang mabatonan 
nga maayog kalidad nga mga bato nga gigamit sa 
pagpanukod. 

Ang mga tisa nga gama sa lapok dili makasuga- 
kod sa panahon sa ting-ulan. Busa, aron maprotek- 
tahan ang bag-ong paril o aron mapreserbar ug 
mapalig-on ang nadaot nga paril, ang panghaklap 
nga argamasa o ang pangpalitada usahay mao ang 
ipatsing. Apan, kon ang puting minasa lamang o 
ang dili maayog kalidad nga argamasa nga may di- 
yutay o walay sagol nga apog ang ipalitada diha sa 
maong paril, dili kini malaoman nga makasugakod 
sa grabeng mga bagyo.---Itandi ang Eze 13:11-16. 


ARGOB [Bugon sa Yuta]. 

1. Lagmit usa sa mga tawo nga gipatay kau- 
ban ni Haring Pekahias sa Israel niadtong mga 
778 W.K.P., pinaagi sa usa ka mangingilog nga gi- 
nganlan ug Peka, kinsa gitabangan sa maong kri- 
men sa 50 ka Gileadnon.---2Ha 15:23-25. 

2. Usa ka rehiyon sa Basan nga nailog samtang 
ang Israel didto pa sa S sa Jordan ug nga nahimong 
bahin sa teritoryo sa tribo ni Manases. Mopatim-aw 
nga kini maoy sentro sa pangagamhanan sa ging- 
harian ni Og ug gihubit nga adunay 60 ka kinuta- 
ang mga siyudad gawas pa sa daghan kaayong 
lungsod diha sa kabanikahan. (Deu 3:4, 5, 13, 14) 
Kini mao ang “yuta sa mga Repaim,” o yuta sa mga 
higante. 

Ang Argob nahimutang sa S sa Dagat sa Galilea. 
Bisan tuod ang gituohang nahimutangan sa Argob 
mao ang Al-Ledja, usa ka dapit nga natabonan ug 
laba nga mga 32 km (20 mi) sa H sa Damasco, ang 
kahubitan sa Deuteronomio bahin sa usa ka dapit 
nga may mga lungsod diha sa kabanikahan daw 
mopabor sa tabunok nga kapatagan dapit sa K sa 
Al-Ledja nga lagmit nahimutang sa tunga sa rehi- 
yon tali sa Nahr al-Ruqad, Nahr al-'Alan, ug Nahal 
Yarmuk. Diha niining halapad nga patag sa bukid, 
ang mga siyudad walay kinaiyanhong mga depen- 
sa ug nagkinahanglan ug “habog nga mga paril' 
nga gihisgotan sa Kasulatan. Adunay mga kagun- 
oban sa maong dagkong mga siyudad nga nagka- 
tag sa tibuok teritoryo sa Basan. 

Sa panahon ni Haring Solomon ang Argob maoy 
bahin sa usa sa 12 ka distrito nga gipadumala sa 
mga luyoluyo nga may kaakohan sa pagtaganag 
pagkaon sa panimalay sa hari.-- 1Ha 4:7, 13. 


ARIDAI. Usa sa napulo ka anak nga lalaki ni 
Haman.--Est 9:9, 10; tan-awa ang HAMAN. 


ARIDATA. Usa sa napulo ka anak nga lalaki ni 
Haman.--Est 9:8, 10; tan-awa ang HAMAN. 


ARIEH 


ARIEH.  [lagmit usa ka tawo nga gipatay didto 
sa Samaria uban ni Haring Pekahias sa Israel sa 
mangingilog sa trono nga si Peka niadtong mga 
778 W.K.P.--2Ha 15:25. 


ARIEL 
sa Diyos]. 

1. Usa ka Moabihanon kansang duha ka anak 
nga lalaki gipatay ni Benaias.--2Sa 23:20, 1Cr 
11:22. 

2. Usa sa siyam ka pangulo nga sa linaing paa- 
gi gigamit ni Esdras sa pagkuha ug kuwalipikadong 
"mga alagad alang sa balay sa Diyos.” Kadto maoy 
sa tingpamulak sa 468 W.K.P. sa dihang ang mga 
1,500 ka lalaking Israelinhon nga gipangulohan ni 
Esdras hapit nang mobiya sa suba sa Ahava aron 
moadto sa Jerusalem.---Esd 8:15-17, 31. 

3. Usa ka simbolikong ngalan nga gigamit alang 
sa Jerusalem diha sa Isaias 29:1, 2, 7. Ang Jerusa- 
lem mao ang nahimutangan sa templo sa Diyos 
diin anaa sa sulod niini ang halaran. Tungod nii- 
ni, ang siyudad nahimong abohan sa halaran sa 
Diyos. Kadto usab mao unta ang sentro sa putling 
pagsimba kang Jehova. Apan, ang mensahe sa Isa- 
ias 29:1-4 maoy makahahadlok ug nagtagna sa 
kalaglagan nga modangat sa Jerusalem pinaagi 
sa mga kamot sa mga Babilonyanhon niadtong 
607 W.K.P., sa dihang kini mahimong “abohan sa 
halaran” diha sa lahi nga diwa: ingong usa ka siyu- 
dad nga nagbanaw sa inula nga dugo ug gilamoy 
sa kalayo ug napuno sa lawas sa mga nangama- 
tay sa kalayonhong kalaglagan. Ang hinungdan sa 
maong katalagman gihisgotan diha sa mga bersi- 
kulo 9 hangtod sa 16. Apan, ang Isaias 29:7, 8 nag- 
pakita nga ang mga nasod nga nagpahinabo sa 
maong kalaglagan sa Jerusalem mapakyas sa ilang 
pangunang katuyoan o tumong. 


ARIMATEA [gikan sa Heb., nga nagkahulo- 
gang “Habog"]. “Usa ka siyudad sa mga Judean- 
hon” sa panahon ni Jesus, ug ang siyudad nga na- 
tawhan ni Jose, ang tinun-an sa tago kinsa mikuha 
sa patayng lawas ni Jesus aron ilubong. (Luc 23:50- 
53, Mat 27:57-60, Mar 15:43-46, Ju 19:38-42) Ang 
Arimatea kasagarang gituohan nga nahimutang sa 
modernong Rentis (Rantis), mga 35 km (22 mi) sa 
AK sa Jerusalem ug mga 26 km (16 mi) sa S sa 
Jope (modernong Tel Aviv-Yafo). 


ARIOK. 

1. Ang hari sa Elasar kinsa, sa pagpakig-abin 
kang Kedorlaomer ug sa duha ka uban pang mga 
hari, nakigbahin sa pagpukan sa pagrebelde sa So- 
doma, Gomora, ug sa ilang mga kaalyado ug sa 
pagdagit kang Lot ug sa iyang panimalay. Unya 
naapsan ni Abraham ang mga mananaog, gipildi si 
Ariok ug ang iyang mga kaabin, ug giluwas si Lot. 


[Abohan sa Halaran sa Diyos; o, Leyon 

(Gen 14:1-16: tan-awa ang KEDORLAOMER.) Ang ka- 
raang lokasyon sa Elasar dili matino.---Tan-awa 
ang ELASAR. 

2. Ang pangulo sa mga bantay ni Nabucodono- 
sor nga gisugo sa pagpatay sa tanang maalamon 
nga mga tawo sa Babilonya human nga sila napak- 
yas sa pagbutyag ug sa paghubad sa damgo sa 
hari. Sa pagkasayod nga si Daniel andam sa pag- 
butyag sa damgo ug sa paghatag sa hubad niini, “si 
Daniel gidali pagdala ni Ariok ngadto sa atubangan 
sa hari.”---Dan 2:12-25. 


ARISAI. Usa sa napulo ka anak nga lalaki ni 
Haman.--Est 9:9, 10: tan-awa ang HAMAN. 


ARISTARKO [Labing Maayo (Labing Hamili) 
nga Magmamando]. Usa sa mga suod nga kauba- 
nan ni Pablo, usa ka nagapanawng kauban ug isig- 
kabinilanggo, usa ka Macedonianhon nga taga- 
Tesalonica. (Buh 20:4, 27:2) Siya gipailaila diha sa 
asoy sa ikatulong misyonaryong panaw ni Pablo: sa 
kinatayuktokan sa kagubot sa Efeso si Aristarko 
ug Gayo gipugos pagdala ngadto sa teatro. (Buh 
19:29) Lagmit nga siya “ang igsoong lalaki” nga mi- 
tabang kang Pablo labot sa amot alang sa mga 
taga-Judea nga nakolekta didto sa Macedonia ug 
Gresya.---2Co 8:18-20. 

Si Aristarko milawig uban kang Pablo ngadto sa 
Roma, apan dili matino kon sa unsang paagi siya 
nakasakay, tingali ingong usa ka ulipon ni Pablo. 
(Buh 27:2) Samtang didto sa Roma siya padayong 
nagtabang ug nagdasig kang Pablo ug sa usa ka 
panahon nakaambit sa iyang mga talikala sa pag- 
kabinilanggo. Ang mga pangomosta ni Aristar- 
ko gipaabot ni Pablo ngadto sa mga taga-Colosas 
(4:10) ug kang Filemon (23, 24) diha sa iyang mga 
sulat. 


ARISTOBULO [Labing Maayo (Labing Hamili) 
nga Magtatambag]. Usa ka tawo nga ang pipila sa 
iyang panimalay sa Roma gipangomosta ni Pablo. 
--Rom 16:10. 


ARIYOS. Usa ka pormag-singsing nga pahiyas 
o ubang matang sa pahiyas nga isul-ob sa dalung- 
gan ingong dayandayan. Ang mga Hebreohanon 
mopatim-aw nga walay espesipikong pulong alang 
sa “ariyos,” kay ang usa sa mga pulong nga ilang 
gigamit sa pagtumong niini nga pahiyas (nezem) 
mahimong gamiton alang sa usa ka singsing sa 
ilong o kaha sa usa ka ariyos. (Pr 11:22: Ex 32:2) 
Ang konteksto diin makita ang nezZem diha sa Ka- 
sulatan makatabang usahay sa pagtino kon ang gi- 
pasabot mao ba ang ariyos o kaha ang singsing sa 
ilong. Lagmit nga sa daghang kahimtang ang mga 
ariyos ug mga singsing sa ilong diyutay rag kalai- 
nan sa porma. Ang Hebreohanong pulong nga 

aghil’ gigamit usab sa pagtumong sa ariyos ug 
nagpasabot sa usa ka linginong pahiyas.--Num 
31:50, Eze 16:12. 

Sa daghang kanasoran ang mga lalaki, babaye, 
ug mga bata sa kakaraanan tanan nagsul-ob ug 
mga ariyos. Ang pamatuod nga kini gisul-ob sa 
mga lalaki sa daghang kayutaan makita gikan sa 
mga larawan sa mga langyaw diha sa Ehiptoha- 
nong mga monyumento. Apan, sa Ehipto mopa- 
tim-awng dili naandan sa mga lalaki ang pagsul-ob 
ug mga ariyos, ug dili matino kon ang Israelin- 
hong mga lalaki sa naandan nagsul-ob ba niini o 
wala. Ang mga ariyos gisul-ob sa mga Midianhon, 
nga gikan kanila kini nakuha sa mga Israelinhon 
ingong bahin sa mga inagaw sa gubat. (Num 31:1, 
2, 50) Sa dihang hapit nang umolon ni Aaron ang 
nating baka nga bulawan didto sa kamingawan, 
siya nagsugo sa mga Israelinhon: “Tangtanga ang 
mga ariyos nga bulawan diha sa mga dalunggan sa 
inyong mga asawa, sa inyong mga anak nga lalaki 
ug sa inyong mga anak nga babaye ug dad-a kini 
kanako.”--Ex 32:1-4. 

Komon sa Ehiptohanong mga babaye ang pag- 
sul-ob ug mga ariyos nga adunay dagkong mga ka- 
wil nga bulawan, nga ang pipila maoy 4 hangtod 
sa 5 sm (1.5 hangtod sa 2 pul.) ang diyametro, bi- 
san tuod ang uban mas dagko ug may unom ka 
ariyos nga gitingob sa pagsolda. Ang mga ari- 
yos nga plata nakaplagan didto sa Thebes, nga 
ang pipila niini samag butones lamang. Usahay 
ang Ehiptohanong mga ariyos, sama sa Asiryan- 
hong mga ariyos, makuti kaayo ang mga disenyo, 
ang pipila niini maoy pormag krus. Ang ariyos sa- 
gad nga itaod pinaagi sa pagsuksok niini mismo o 
pinaagi sa usa ka kaw-it agi sa lungag diha sa ari- 
yosan sa dalunggan. 

Sa karaang Ehipto, ang mga tawong tag-as ug 
ranggo usahay nagsul-ob ug bulawang mga pahi- 
yas sa dalunggan nga pormag bitin, nga ang lawas 
niini giadornohan ug bililhong mga bato. Ang mga 
ariyos sa Tungang Sidlakan usahay pormag mga 
singsing nga niana ang mga mutya itaod ingong 
mga pabitay. Adunay lain usab nga matang sa 
“mga ariyos” (Heb., neti-phohth', gikan sa na-taph' 
[nga nagkahulogang “daligdig” o “tulo"]). Kini nga 
termino dayag nga nagtumong sa usa ka pahiyas o 
pabitay nga pormag tulo. Kini nga “mga ariyos” 
lagmit maoy mga perlas o linginong mga lobitos 
nga plata o bulawan, apan kini wala hubita sa Bib- 
liya. (Huk 8:26) Kini maoy lakip sa mga butang nga 
giingon ni Jehova nga iyang kuhaon gikan sa ma- 
pahitas-ong “mga anak nga babaye sa Zion. ”---Isa 
3:16, 19. 

Ang matinumanong mga Hebreohanon ug mga 
Kristohanon wala magsul-ob ug mga ariyos ingong 

mga anting-anting, bisan tuod ang uban sa kara- 
ang kapanahonan naghimo niana. Bisan tuod ang 
Bibliya wala maghisgot nga espesipiko nga “ang 
mga ariyos” nga nabatonan sa panimalay ni Jacob 
giisip ingong mga anting-anting, gilubong ni Jacob 
“ang langyawng mga diyos” ug “ang mga ariyos" 
sa iyang panimalay ilalom sa dakong kahoy nga 
duol sa Sekem. (Gen 35:2-4) Ang “mga pahiyas sa 
kinhason nga mohugong,” nga nabatonan sa ma- 
pahitas-ong “mga anak nga babaye sa Zion” maoy 
usa ka matang sa anting-anting nga lagmit gipabi- 
tay diha sa mga kulentas o gisul-ob ingong mga 
ariyos.--Isa 3:20. 

Sa dihang ang Israel gihatagan ug pribilehiyo 
nga moamot alang sa tabernakulo, ang andam- 
ug-kasingkasing nga mga tawo miamot ug nagka- 
lainlaing mga butang, lakip na ang mga ariyos. 
(Ex 35:20-22) Kasiglohan sa ulahi, gisultihan ni 
Jehova ang Jerusalem nga, lakip sa ubang mga 
butang, iyang gipakita ang iyang gugma kaniya 
pinaagi sa pagbutang ug mga ariyos diha sa iyang 
mga dalunggan. (Eze 16:1, 2, 12) Ug gigamit ni 
Solomon ang usa ka bulawang ariyos sa masambi- 
ngayong paagi sa dihang siya miingon: “Maoy usa 
ka ariyos nga bulawan, ug usa ka pahiyas sa ta- 
lagsaong bulawan ang usa ka maalamong magba- 
badlong diha sa mapatalinghogong igdulungog.” 
- Pr 25:1, 12. 


ARKA. 

1. Ang arka ni Noe mao ang gitagana sa paglu- 
was sa mga katigulangan sa tanang kataw- 
han gikan sa tibuok-yutang Lunop niadtong 2370- 
2369 W.K.P. (Tan-awa ang Lunor; Noe.) Si Noe 
gihatagan ni Jehova ug detalyadong instruksiyon 
bahin sa gidak-on, porma, disenyo alang sa agia- 
nan sa kahayag ug sa bentilasyon, ug sa mga 
materyales nga gamiton sa pagtukod niini.---Gen 
6:14-16. 

Disenyo ug Gidak-on. Ang arka (Heb., te- 
vah? Gr., ki-botos') maoy usa ka rektanggulo nga 
samag kaban nga sakayan nga lagmit eskinado ug 
lapad ang ilalom nga bahin. Dili kinahanglan nga 
linginon ang ilalom nga bahin niini o patalinis ang 
dulong aron kusog modagan diha sa tubig, kini 
wala magkinahanglan ug panimon; gikinahanglan 
lamang nga kini dili masuphan ug tubig ug mag- 
pabiling maglutaw. Ang sakayan nga ingon niinig 
porma dili daling matarog, dili daling matikyaob, 
ug ang espasyo niini nga makargahan mas dako ug 
mga un-tersiya kay sa komon nga mga barko. Di- 
hay usa ka pultahan nga gihimo sa kilid sa arka 
para sa pagkarga ug pagdiskarga. 

Ang arka maoy 300 ka maniko ang gitas-on, 50 
ka maniko ang gilapdon, ug 30 ka maniko ang 

gihabogon. Kon kalkulahon ang maniko ingong 
44.5 sm (17.5 pul.) (giisip sa uban nga ang kara- 
ang maniko maoy halos 56 o 61 sm), ang arka mo- 
sukod ug 133.5 m por 22.3 m por 13.4 m (437 p 
6 pul. x 72 p 11 pul. x 43 p 9 pul.), halos katunga 
sa gitas-on sa barkong Queen Elizabeth 2. Kini 
nga proporsiyon sa gitas-on ug gilapdon (6 por 1) 
gigamit sa modernong mga arkitekto sa dagat. 
Busa sa katibuk-an ang banabana nga gidak-on sa 
arka maoy mga 40,000 ku m (1,400,000 ku p). 
Walay nahibaloan nga sakayang pangkargamento 
sa karaang mga panahon ang susamag gidak-on 
sa arka. Kay gipalig-on sa sulod pinaagi sa pagdu- 
gang ug duha ka andana, ang tulo ka andana niini 
may katibuk-ang espasyo nga mga 8,900 m kwd 
(96,000 p kwd). 

“Magbuhat ka ug tso'har [atop, o, bentana] sa 
arka,” giingnan si Noe. (Gen 6:16) Dili gayod tin- 
aw kon unsa kini o kon giunsa kini pagbuhat. Ang 
pipila ka eskolar nagtuo nga ang tso'har may ka- 
labotan sa kahayag ug busa kini ilang gihubad 
nga “bentana” (KJ, Mo), “kahayag" (AS, JP), “usa 
ka dapit alang sa kahayag” (Ro). Apan, ang uban 
naglangkit sa tso'har sa ulahing Arabiko nga lin- 
tunganayng pulong nga nagkahulogang “likod (sa 
kamot),” “bukobuko (sa usa ka mananap),” “anda- 
na (sa usa ka barko),” nga mao, ang bahin nga 
wala mosangyad sa yuta o sa tubig, ug tungod ni- 
ana kini gihubad nga “atop.” (AT, RS, JB) Gi- 
sultihan si Noe nga kini nga tso'har kompleto- 
hon “hangtod sa usa ka maniko pataas.”--Gen 
6:16. 

Busa, lagmit nga ang tso'har gihimo aron sa 
pagtaganag igong kahayag ug bentilasyon, dili la- 
mang usa ka 'lilianan” nga usa ka maniko-kuwad- 
rado, apan maoy usa ka gawang nga usa ka ma- 
niko ang gihabogon duol sa atop ug naglibot sa 
upat ka kiliran nga ang katibuk-ang sukod niini 
maoy halos 140 m kwd (1,500 p kwd). Sa laing 
bahin, bisan tuod adunay igong gawang alang 
sa bentilasyon ubos sa atop o sa ubang bahin, 
ang atop lagmit nga pahandag ug diyutay. Mahi- 
tungod niini nga posibilidad, si James F. Arm- 
strong misulat diha sa Vetus Testamentum (Lei- 
den, 1960, p. 333): “Ang prase nga 'hangtod sa 
usa ka maniko pataas nga imo kining kompleto- 
hon’ lisod sabton kon ang sohar hubaron ingong 
'kahayag (= bentana)' o bisan ingong '(lapad) nga 
atop’. Apan, kon ibutang nato nga ang atop maoy 
pahandag, ang 'usa ka maniko pataas mahimong 
magtumong sa distansiya tali sa bubongan sa 
atop ug sa gisanggaan niini nga tumoyng bahin 
sa bungbong. Sa modernong mga termino sa ar- 
kitektura, ang ‘usa ka maniko’ mao ang gihabogon 
sa mga pindulon nga tali niana ipatong ang bubo- 

ngan... . Sumala sa argumento nga gipresentar, 
ang atop sa arka ni Noe gisabot ingong adunay 
upat ka porsiyento nga paghandag (1 ka maniko 
pataas--25 ka maniko gikan sa bungbong hang- 
tod sa bubongan), nga igo gayong makaagos ang 
ulan.” 

Kon unsay gamiton sa paghimo niining dako ka- 
ayong arka gipatin-aw ni Jehova: “Paghimo alang 
kanimo ug usa ka arka gikan sa kahoyng salongon 
[sa literal, mga kahoy nga gopher|.” (Gen 6:14) Ki- 
ning kahoyng salongon nga giingon dinhi gituo- 
han sa uban nga mao ang sipres o ang usa ka 
kahoy nga susama niini. Nianang dapita sa kali- 
botan ang gitawag karon nga sipres daghan kaa- 
yo, kini ilabinang gigamit sa mga Fenicianhon ug 
ni Alejandrong Bantogan sa paggama ug mga 
barko, sama sa paggamit niini hangtod sa presen- 
teng panahon, ug kini ilabinang makalahutay sa 
tubig ug dili daling madunot. Ang mga pultahan 
ug mga poste nga hinimo sa sipres gitaho nga mi- 
lungtad ug 1,100 ka tuig. Dugang pa, si Noe giing- 
nan dili lamang sa pagbulit sa dinugtongan niini 
kondili 'bulitan ang arka ug alkitran sa sulod ug sa 
gawas.'--Tan-awa ang ASPALTO. 

Daghan ug Ikakarga. Ang gitala nga isakay 
sa arka daghan kaayo. Gawas kang Noe, iyang 
asawa, iyang tulo ka anak nga lalaki, ug ilang mga 
asawa, ang buhing mga linalang “sa matag ma- 
tang sa unod, nga tinagurha,” kinahanglang isu- 
lod sa arka. “Laki ug baye kini sila. Sa naglupad 
nga mga linalang sumala sa ilang mga matang ug 
sa anad nga mga hayop sumala sa ilang mga ma- 
tang, sa tanang nagalihok nga mga mananap sa 
yuta sumala sa ilang mga matang, nga tinagurha 
manulod nganha kanimo aron sa pagtipig kani- 
la nga buhi.” Sa mahinlo nga mga mananap ug 
mga langgam, pito sa matag matang ang isulod. 
Kinahanglang magpondo usab sa sulod ug dag- 
han ug nagkadaiyang pagkaon alang sa tanan ni- 
ini nga mga linalang, nga makasapar sa kapin sa 
usa ka tuig.---Gen 6:18-21, 7:2, 3. 

Ang “mga matang” sa mga hayop nga gjipili 
nagtumong sa dayag ug dili-mausab nga mga ki- 
nutbanan o mga limitasyon nga gilatid sa Magla- 
lalang, nga sulod niana nga mga kinutbanan ang 
mga linalang makahimo sa pagpaliwat “sumala sa 
ilang mga matang.” Gibanabana sa pipila nga ang 
ginatos ka linibong mga espisye sa mga hayop ka- 
ron mahimong pakunhoron ngadto sa pipila na la- 
mang ka pamilya nga “mga matang"---ang kaba- 
yo nga matang ug ang baka nga matang maoy 
duha ka pananglitan. Ang mga kinutbanan sa 
pagpaliwat sumala sa “matang” nga giestablisar 
ni Jehova dili mahimong lapason. Maylabot niini, 
ang pipila ka tigdukiduki nag-ingon nga, kon di- 

hay bisan 43 ka “matang” sa sus-ang hayop, 74 ka 
“matang” sa langgam, ug 10 ka “matang” sa rep- 
tilya diha sa arka, sila makapatungha na sa lain- 
laing espisye nga atong nailhan karong adlawa. 
Ang uban nagbanabana gani nga 72 ka “matang” 
sa upat-ug-tiil nga mga hayop ug kubos sa 200 ka 
“matang” lamang sa langgam ang gikinahanglan. 
Ang daghang matang sa mga hayop nga nailhan 
karong adlawa lagmit naggikan sa pagpaliwat sa 
pipila lamang ka “matang” human sa Lunop. Kini 
gipamatud-an sa pagtungha sa daghan kaayong 
matang sa mga tawo--mubo, taas, tambok, ni- 
wang, nga may lainlaing kolor sa buhok, mata, ug 
panit---nga ang tanan naggikan sa usa lamang ka 
banay ni Noe. 

Kini nga banabana daw gamay ra kaayo para 
sa uban ilabina tungod kay ang reperensiya sama 
sa The Encyclopedia Americana nagpakita nga 
adunay kapin sa 1,300,000 ka espisye sa mga ha- 
yop. (1977, Tomo 1, pp. 859-873) Bisan pa niana, 
kapin sa 60 porsiyento niini maoy mga insekto. 
Sa pagpakunhod pa niini nga gidaghanon, sa 
24,000 nga mga ampibiano, reptilya, langgam, 
ug mga hayop nga sus-an, 10,000 ang langgam, 
9,000 ang reptilya ug ampibiano, nga kadagha- 
nan niini mahimong mabuhi sa gawas sa arka, 
ug 5,000 lamang ang hayop nga sus-an, lakip 
ang mga balyena ug mga lumod nga lagmit usab 
nga gibilin sa gawas sa arka. Ang ubang mga tig- 
dukiduki nagbanabana nga aduna lamay mga 
290 ka espisye sa mga hayop nga sus-an diha sa 
mamala nga mas dako kay sa karnero ug mga 
1,360 nga mas gamay kay sa ilaga. (The Deluge 
Story in Stone, ni B. C. Nelson, 1949, p. 156; The 
Flood in the Light of the Bible, Geology, and Ar- 
chaeology, ni A. M. Rehwinkel, 1957, p. 69) Busa, 
bisan pa kon ang pagbanabana ipasukad niining 
gipadako nga gidaghanon, sayon ra nga masulod 
sa arka ang matag paris sa tanan niini nga mga 
hayop. 

Lima ka bulan human magsugod ang Lunop, 
“ang arka nahiluna diha sa kabukiran sa Ara- 
rat,” lagmit nga dili sa kinatayuktokan (nga halos 
5,165 m; 16,950 p) kondili sa usa ka nahiangayng 
dapit diin ang matag usa nga anaa sa sulod maka- 
puyo nga komportable sulod sa pipila pa ka bulan. 
Sa kataposan, human sa usa ka tuig ug napulo ka 
adlaw sukad sa pagsugod sa Lunop, ang pultahan 
giablihan pag-usab ug ang tanan nga didto sa su- 
lod nanganaog.--Gen 7:11, 8:4, 14. 

Ang mga pangangkon nga may mga bahin sa 
arka nga nakaplagan wala pa mapamatud-i. 

2. Ang gamayng kahon diin gitagoan ni Joke- 
bed ang iyang tulo-ka-bulan nga “ambongan” nga 
anak nga sa ulahi ginganlan ug Moises, ug nga na- 

kaplagan sa anak nga babaye ni Paraon taliwala sa 
mga tangbo sa tampi sa Nilo. Kini nga arka o kahon 
(Heb., tevah') maoy ginama sa papiro ug gibulitan 
ug aspalto ug bulitik aron dili masuphan ug tubig. 
--Ex 2:2-4, 10, ftn sa Rbi8, 6:20. 

3. Ang sudlanan nga ginama sa kahoyng akas- 
ya diin ang ikaduhang mga papan nga bato sa Ba- 
laod nga gihatag kang Moises didto sa Bukid sa Si- 
nai, sa kasamtangan, gitipigan hangtod nga ang 
arka sa pamatuod nagama mga pipila ka bulan sa 
ulahi. (Deu 10:1-5) Ang Hebreohanong pulong nga 
'arohn”, nga gihubad nga “arka” sa Deuteronomio 
10:1-5, sa ubang teksto gihubad nga “lungon” (Gen 
50:26) ug “kahon.”---2Ha 12:9, 10, ftn sa Rbi8, 2Cr 
24:8, 10, 11. 

4. Tan-awa ang ARKA SA PAKIGSAAD. 


ARKANGHEL. Kini nga termino naggikan sa 
duha ka Gregong mga pulong nga “arkh” (pangulo 
o panguna) ug “aggelos” (anghel o manulonda). 
Busa ang pulong “arkanghel” nagkahulogang pa- 
ngulo o pangunang manulonda, nga nagpasabot 
nga adunay usa lamang ka arkanghel. Gani sa Ka- 
sulatan, ang “arkanghel” dili gayod makaplagan 
diha sa plural nga porma. Ang 1 Tesalonica 4:16, sa 
paghisgot sa pagkalabaw sa arkanghel ug sa awto- 
ridad sa iyang katungdanan, naghisgot niini may- 
labot sa nabanhaw nga si Ginoong Jesu-Kristo: 
“Ang Ginoo manaog gikan sa langit uban sa sing- 
git sa pagsugo, uban sa tingog sa arkanghel ug 
uban sa trompeta sa Diyos, ug kadtong nanga- 
matay nga nahiusa kang Kristo mouna pagba- 
ngon.” Busa, makahuloganon gayod nga ang bug- 
tong ngalan nga direktang gilangkit sa pulong nga 
“arkanghel” maoy Miguel.--Jud 9: tan-awa ang 
MIGUEL Num. 1. 


ARKA SA PAKIGSAAD. Ang sagradong 
kaban nga nahimutang sa Labing Balaan sa taber- 
nakulo ug, sa ulahi, sa templo nga gitukod ni Solo- 
mon. Ang Arka gibuhat tungod sa sugo ni Jehova 
ug sumala sa iyang disenyo. 

Ang mga magsusulat sa Bibliya nagtawag sa 
arka sa pakigsaad sa kapin sa 20 ka nagkalainlaing 
paagi. Ang labing komon niini nga mga ekspres- 
yon, ang “arka sa pakigsaad [Heb., 'arohn” hab- 
berith/ Gr., ki-botos' tes di-a'the'kes]” (Jos 3:6, Heb 
9:4) ug ang “arka sa pagpamatuod” (Ex 25:22), gi- 
gamit dili lamang sa usa ka magsusulat ug giga- 
mit nga baylobaylo. 

Sumbanan ug Disenyo. Ang unang gihatag 
ni Jehova kang Moises sa dihang gisugo siya sa 
paghimo sa tabernakulo mao ang sumbanan ug di- 
senyo sa Arka, sanglit kini mao gayod ang pangu- 
na ug hinungdanon kaayong butang sa tabernaku- 
lo ug sa tibuok kampo sa Israel. Ang kaban mismo 

misukod ug 2.5 ka maniko ang gitas-on, 1.5 ka ma- 
niko ang gilapdon, ug 1.5 ka maniko ang gihabo- 
gon (mga 111 x 67 x 67 sm, 44 x 26 x 26 pul.). 
Kini hinimo gikan sa kahoyng akasya nga hinakla- 
pan ug lunsayng bulawan sa sulod ug sa gawas. 
Ang artistikong “ribete nga bulawan” nagsilbing 
dayandayang lukong “libot niana.” Ang ikaduhang 
seksiyon sa Arka, ang tabon niini, hinimo gikan sa 
solidong bulawan, dili lamang sa kahoy nga hinak- 
lapan ug bulawan, ug kini parehog sukod sa bug-os 
nga gitas-on ug gilapdon sa kaban. Sa ibabaw niini 
nga tabon lig-ong gipahiluna ang duha ka sinalsal 
nga kerubin nga bulawan, nga nag-atubang sa 
usag usa diha sa isigkatumoy, nga ang mga ulo ni- 
ini nagduko ug ang mga pako nagbukhad pataas 
ug nagtabon sa Arka. (Ex 25:10, 11, 17-22, 37:6-9) 
Kini nga tabon gitawag usab nga “lingkoranan sa 
kaluoy” o “tabon sa pagpasig-uli.”--Ex 25:17: Heb 
9:5, ftn sa Rbi8, tan-awa ang TABON SA PAGPASIG-ULI. 

Ang tag-as nga mga yayongan gitagana aron sa 
pagdala sa Arka. Kini usab maoy hinimo gikan sa 
kahoyng akasya nga hinaklapan ug bulawan ug gi- 
sul-ot diha sa duha ka argolya nga bulawan nga 
anaa sa matag kiliran sa kaban. Kini nga mga ya- 
yongan dili tangtangon gikan sa mga argolya nii- 
ni, busa dili gayod kinahanglan nga hawiran ang 
Arka sa mga tigyayong niini. Kini adunay upat ka 
tiil, “samag naglakaw nga mga tiil, mga tiil nga 
daw andam sa paglakaw,” nga nahimutang sa mga 
eskina o mga kanto niini aron dili modapat ang 
Arka sa salog, apan wala ibutyag kon unsa ang gi- 
tas-on niini. (Commentary on the Old Testament, 
ni C. F. Keil ug F. Delitzsch, 1973, Tomo 1, The Sec- 
ond Bock of Moses, p. 167) Ang mga argolya lagmit 
gitaod sa ibabaw mismo sa mga tiil, kon dili man 
diha sa mga tiil mismo.--Ex 25:12-16, Num 4: 
5, 15, 1Ha 8:8, 1Cr 15:15. 

Inagurasyon ug Paggamit. Gisunod gayod 
ni Bezalel ug sa mga tawong maalamon nga mita- 
bang kaniya ang mga plano ug gihimo ang Arka 
gikan sa mga materyales nga giamot sa katawhan. 
(Ex 35:5, 7, 10, 12, 37:1-9) Sa dihang natapos ug 
napahimutang na ang tabernakulo usa ka tuig hu- 
man sa Pagpanggula, gikuha ni Moises ang duha 
ka papan nga bato sa Balaod ug gisulod kini sa 
Arka. (Ang Deuteronomio 10:1-5 nagpakita nga 
ang usa ka temporaryong arka nga hinimo gikan 
sa kahoyng akasya ang gibutangan sa mga papan 
sulod lamang sa pipila ka bulan gikan sa panahon 
nga nadawat kini ni Moises didto sa bukid hangtod 
nga kini gibalhin ngadto sa Arka nga hinimo ni Be- 
zalel.) Sunod, gisul-ot ni Moises ang mga yayongan 
diha sa mga argolya sa Arka, gipatong ang tabon 
niini, gidala kini ngadto sa tolda, ug gitaod ang ta- 
bil nga maoy magbulag sa Balaan gikan sa Labing 
Balaan. Dayon, ingong bahin sa seremonyas sa 

inagurasyon, gidihogan ni Moises ang Arka ug ang 
tanang ubang mga kasangkapan pinaagi sa lana. 
Sukad niadto, sa dihang bungkagon sa mga saser- 
dote ang tabernakulo aron mobalhin ug kampo, 
ang tabil nga nagbulag sa Balaan ug Labing Bala- 
an, uban ang mga panit sa poka ug panapton 
nga asul, mao ang gigamit sa pagtabon sa Arka 
aron ang mga tawo dili makatan-aw niini 'bisan sa 
daklit, basin sila mamatay. —Ex 40:3, 9, 20, 21, 
Num 3:30, 31: 4:5, 6, 19, 20, 7:9, Deu 10:8; 31:9, 
tan-awa ang TABERNAKULO. 

Ang Arka nagsilbing usa ka balaang tipiganan 
aron matipigan ang sagradong mga pahinumdom 
o pamatuod, nga ang pangunang mga sulod niini 
mao ang duha ka papan sa pagpamatuod o ang Na- 
pulo ka Sugo. (Ex 25:16) Ang “tibod nga bulawan 
nga may mana ug ang sungkod ni Aaron nga na- 
nalingsing” gidugang sa pagsulod sa Arka apan sa 
ulahi gikuha sa wala pa tukora ang templo ni Solo- 
mon. (Heb 9:4: Ex 16:32-34; Num 17:10, 1Ha 8:9, 
2Cr 5:10) Sa wala pa mamatay si Moises, siya mi- 
hatag ug usa ka kopya sa “basahon sa balaod” 
ngadto sa Levihanong mga saserdote uban ang 
mga instruksiyon nga kini angayng tipigan, dili sa 
sulod kondili “sa kilid sa arka sa pakigsaad ni Jeho- 
va nga inyong Diyos, . . . ingong saksi didto batok 
kanimo.'---Deu 31:24-26. 

Nalangkit sa presensiya sa Diyos. Ang 
Arka nalangkit sa presensiya sa Diyos sa tibuok 
nga kasaysayan niini. Si Jehova misaad: “Akong 
ipakita ang akong kaugalingon kanimo didto ug 
mosulti kanimo gikan sa ibabaw sa tabon, gikan sa 
taliwala sa duha ka kerubin nga anaa ibabaw sa 
arka sa pagpamatuod.” “Diha sa usa ka panganod 
ako magpakita ibabaw sa tabon.” (Ex 25:22, Lev 
16:2) Si Samuel misulat nga si Jehova “naglingkod 
ibabaw sa mga kerubin” (1Sa 4:4): busa ang mga 
kerubin nagsilbing “larawan sa karo” ni Jehova. 
(1Cr 28:18) Mao nga, “inigsulod ni Moises sa tolda 
nga tagboanan aron sa pagpakigsulti [kang Jeho- 
va], madungog niya ang tingog nga nagapakigsul- 
ti kaniya gikan sa ibabaw sa tabon nga diha sa iba- 
baw sa arka sa pagpamatuod, gikan sa taliwala sa 
duha ka kerubin, ug siya makigsulti kaniya.” (Num 
7:89) Sa ulahi, si Josue ug ang Hataas nga Saserdo- 
teng si Pinehas nagpakisayod usab kang Jehova 
atubangan sa Arka. (Jos 7:6-10: Huk 20:27, 28) Bi- 
san pa niana, ang hataas nga saserdote lamang 
ang mosulod sa Labing Balaan ug makakita sa 
Arka, usa ka adlaw sa usa ka tuig, dili aron makig- 
sulti kang Jehova, kondili sa pagtuman sa sere- 
monyas sa Adlaw sa Pagtabon-sa-Sala.--Lev 16:2, 
3, 13, 15, 17, Heb 9:7. 

Sa ubang mga paagi ang presensiya ni Jehova 
nga gihawasan sa Arka nagdalag mga panalangin 

sa Israel. Naandan nga sa dihang ang Israel mobal- 
hin ug kampo nga ang Arka uban sa panganod nga 
anaa sa ibabaw niini maoy magauna kanila. (Num 
10:33, 34) Busa sa pagtabok sa Jordan, sa dihang 
ang mga saserdote nga nagyayong sa Arka mitu- 
nob sa tubig sa suba, gipahunong ni Jehova ang 
pag-agos niini aron sila makatabok. (Jos 3:1-4:18) 
Sa ilang pagmartsa libot sa Jerico, ang nasangka- 
pan sa gubat nga kasundalohan gisundan sa pito 
ka saserdote nga naghuyop sa mga budyong, da- 
yon ang Arka, ug dayon ang magbalantay sa luyo. 
(Jos 6:3-13) Sukwahi sa kadaogan didto sa Jerico, 
ilang naagoman ang kapildihan sa dihang gisula- 
yan sa pipila ka mapangahasong mga rebelde ang 
pag-ilog sa Yutang Saad nga supak sa mga instruk- 
siyon sa Diyos, ug samtang “ang arka sa pakigsaad 
ni Jehova ug si Moises nagpabilin diha sa taliwala 
sa kampo.” (Num 14:44, 45) Bisan ang kaaway nga 
mga Filistehanon miila sa presensiya ni Jehova sa 
dihang nakita ang Arka didto sa panggubatan. Tu- 
ngod sa ilang kahadlok sila misinggit: “Ang Diyos 
anaa na sa kampo [sa Israel]!” “Alaot kita, kay ang 
ingon niining butanga wala pa mahitabo sukad! 
Alaot kita! Kinsay moluwas kanato gikan sa kamot 
niining halangdong Diyos? Kini mao ang Diyos nga 
naghampak sa Ehipto sa tanang matang sa pagpa- 
matay didto sa kamingawan."---1Sa 4:6-8. 

Ang presensiya ni Jehova padayong gipakita sa 
dihang nailog sa mga Filistehanon ang Arka ug 
nagdala niini ngadto sa Asdod aron ibutang tupad 
sa larawan ni Dagon. Niadtong gabhiona, si Dagon 
napukan nga nahiumod ang iyang nawong, sa su- 
nod nga gabii siya napukan pag-usab atubangan sa 
arka ni Jehova ug ang iyang ulo ug ang mga palad 
sa iyang duha ka kamot nangaputol. Sa misunod 
nga pito ka bulan, samtang gilibot ang Arka tali- 
wala sa Filistehanong mga siyudad, ang katawhan 
gihampak sa mga almoranas, ug ang siyudad sa 
Ekron nakaagom sa “makamatay nga kaguliyang,” 
hangtod nga ang Arka giuli ngadto sa Israel uban 
sa nahiangayng mga halad.---1Sa 5:1-6:12. 

Ang kamatuoran nga ang Arka gilangkit sa pre- 
sensiya ni Jehova nagpakita nga kinahanglang iha- 
tag ang nahiangay nga pagtahod ug hataas nga 
pagtamod sa Arka. Busa, sa dihang ang Arka mo- 
biya ug sa dihang kini mohunong, si Moises nagpa- 
hayag ug mga pulong sa pagdayeg kang Jehova. 
(Num 10:35, 36) Ang Hataas nga Saserdoteng si Eli 
nakurat gayod sa pagkadungog nga nailog sa mga 
Filistehanon ang Arka nga tungod niana siya na- 
wad-an sa iyang panimbang ug natikay-ang, ug 
nabali ang iyang liog, dugang pa, ang iyang uma- 
gad nga babaye nga himalatyon na mituaw, “Ang 
himaya nahimulag sa Israel ngadto sa pagkadesti- 
yero, tungod kay nailog ang arka sa matuod nga 
Diyos.” (1Sa 4:18-22) Si Haring Solomon miila nga 

“ang mga dapit nga gidad-an sa arka ni Jehova 
maoy balaan.”---2Cr 8:11. 

Dili usa ka anting-anting. Apan, ang Arka 
dili usa ka anting-anting. Ang pagkaanaa lamang 
niini dili garantiya sa kalamposan, ang mga pana- 
langin ni Jehova nagdepende sa espirituwal nga 
baroganan ug matinumanong pagsugot niadtong 
nagbaton sa Arka. Busa, ang mga Israelinhon ubos 
sa pagpanguna ni Josue nakaagom ug kapildihan 
didto sa Ai tungod sa pagkadili-matinumanon, bi- 
san pag ang Arka anaa sa ilang kampo. (Jos 7:1-6) 
Sa susama, ang pagsalig sa Israel sa pagkaanaa 
sa Arka taliwala sa nakiggubat nga kasundalohan 
wala makapugong sa mga Filistehanon sa pagpa- 
tay sa 30,000 ka Israelinhon ug sa pag-ilog sa 
Arka. (1Sa 4:1-11) Ang pag-uli sa mga Filisteha- 
non sa Arka maoy okasyon sa dakong pagmaya, 
sa pagtanyag ug mga halad, ug sa pagpasalamat, 
bisan pa niana, “gihampak ni Jehova ang katawhan 
uban sa usa ka dakong pagpamatay.” Ngano man? 
“Tungod kay mitan-aw sila sa arka ni Jehova" nga 
maoy paglapas sa iyang gisugo. (1Sa 6:11-21, Num 
4:6, 20) Kon pila gayod ang nangamatay niadtong 
higayona wala mahibaloi. Ang Masoretikong teks- 
to mabasa: “Busa siya nagpatay taliwala sa kataw- 
han ug kapitoan ka tawo--kalim-an ka libo ka 
tawo.” Kining dili tin-awng pag-asoy lagmit nagpa- 
ila nga gidugang ang “kalim-an ka libo ka tawo.” 
Ang Syriac nga Peshitta ug ang Arabiko nga bersi- 
yon nag-ingon nga “lima ka libo ug kapitoan ka 
tawo” ang gipamatay. Ang Targum ni Jonathan 
mabasa: “Ug siya nagpatay sa kapitoan ka tawo ta- 
liwala sa mga ansiyano sa katawhan, ug kalim-an 
ka libo taliwala sa kongregasyon.” Ang Gregong 
Septuagint nag-ingon nga “kapitoan ka tawo tali- 
wala kanila, ug kalim-an ka libo sa mga tawo" ang 
gipamatay. Si Josephus naghisgot lamang ug kapi- 
toan ka tawo nga gipamatay.--Jewish Antiquities, 
VI, 16 (i, 4). 

Mga Dapit nga Gibutangan sa Arka. Ang 
Arka walay permanenteng dapit nga nahimuta- 
ngan hangtod nga gitukod ni Solomon ang templo. 
Human matapos ang dakong pagpanakop sa yuta 
(mga 1467 W.K.P.), kini gibalhin didto sa Shilo diin 
kini tataw nga nagpabilin didto (gawas sa panahon 
nga kini didto sa Bethel) hangtod nga kini nailog sa 
mga Filistehanon. (Jos 18:1: Huk 20:26, 27, 1Sa 3:3, 
6:1) Human mahibalik sa teritoryo sa Israel kini 
nagpabilin didto sa Bet-semes ug sa Kiriat-jearim, 
niining ulahing dapit kini nagpabilin sa mga 70 ka 
tuig.--ISa 6:11-14, 7:1, 2; 1Cr 13:5, 6. 

Sumala sa Masoretikong teksto, ang 1 Samuel 
14:18 nagpaila nga sa usa ka panaggubat batok sa 
mga Filistehanon, si Haring Saul nagsugo kang 
Ahias nga hataas nga saserdote sa pagdala sa Arka 

ngadto sa iyang kampo. Apan, ang Gregong Septu- 
agint nag-ingon nga si Saul miingon kang Ahias: 
“'Dad-a ngari ang epod! (Kay siya nagdala sa epod 
niadtong adlawa atubangan sa Israel.).” 

Maayo ang tinguha ni David sa pagdala sa Arka 
ngadto sa Jerusalem, apan ang paagi sa iyang 
unang pagdala niini misangpot sa katalagman. Im- 
bes nga yayongan kini diha sa mga abaga sa Ko- 
hatnong mga Levihanon ingon sa gilagda, gipasa- 
kay kini ni David sa karomata. Ang mga torong 
baka hapit maglintuwad niini, ug si Uzah gipatay 
tungod sa pagkupot sa Arka, nga sukwahi sa bala- 
od sa Diyos.---2Sa 6:2-11: 1Cr 13:1-11: 15:13, Num 
4:15. 

Ang Arka sa kataposan nakaabot sa Jerusalem 
nga gidala sa mga Levihanon sa hustong paagi 
(1Cr 15:2, 15) ug kini nagpabilin didto sulod sa tol- 
da hangtod sa nahibiling bahin sa paghari ni Da- 
vid. (2Sa 6:12-19; 11:11) Ang mga saserdote misu- 
lay sa pagdala sa Arka sa dihang sila mikalagiw 
tungod sa pagrebelde ni Absalom, apan miinsistir 
si David nga kini magpabilin sa Jerusalem, nga mi- 
salig nga silang tanan luwas nga ibalik ni Jehova sa 
maong siyudad. (2Sa 15:24, 25, 29; 1Ha 2:26) Giti- 
nguha ni David ang pagtukod ug permanenteng 
balay alang sa Arka, apan gioktaba ni Jehova ang 
pagtukod niini hangtod sa paghari ni Solomon. 
(2Sa 7:2-13; 1Ha 8:20, 21, 1Cr 28:2, 6: 2Cr 1:4) Sa 
okasyon sa pagpahinungod sa templo, ang Arka gi- 
balhin gikan sa tolda sa Zion ngadto sa Labing Ba- 
laan sa templo didto sa Bukid sa Moria, diin kini 
gipahimutang nga gipandongan sa mga pako sa 
duha ka dagkong mga kerubin. Kini mao lamang 
ang kasangkapan gikan sa orihinal nga tabernaku- 
lo nga nahimong bahin sa templo ni Solomon. 
— 1Ha 6:19; 8:1-11; 1Cr 22:19; 2Cr 5:2-10; 6:10, 11, 
tan-awa ang TEMPLO (Templo ni Solomon); KERUBIN. 

Ang bugtong makasaysayanhong paghisgot sa 
arka sa pakigsaad human sa panahon ni Solo- 
mon, nga halos 900 ka tuig human kini mahimo, 
maoy sa 2 Cronicas 35:3 diin si Haring Josias nag- 
sugo nga kini ibalik ngadto sa templo niadtong 
642 W.K.P. Kon sa unsang paagi kini nabalhin wala 
hisgoti. Si Josias milingkod sa trono human sa pipi- 
la ka hilabihan ka apostatang mga hari, diin ang 
usa kanila nagbutang ug larawan didto sa balay ni 
Jehova ug lagmit ang usa niining daotang mga 
hari nagbalhin sa Arka. (2Cr 33:1, 2, 7) Sa la- 
ing bahin, gipaluyohan ni Josias ang dakong pag- 
pang-ayo sa templo, nga sa maong panahon ang 
Arka gibutang sa laing dapit aron kini dili madaot. 
(2Cr 34:8-35:19) Wala hisgoti nga ang Arka gidala 
ngadto sa Babilonya. Wala usab hisgoti nga lakip 
ang Arka sa mga butang sa templo nga gidala. Sa 
susama, wala hisgoti nga kini gibalik ug gibutang 

didto sa gitukod pag-usab nga templo ni Zorobabel; 
ni adunay gihulip niini. Wala mahibaloi kon ka- 
nus-a ug ubos sa unsang mga kahimtang nga na- 
hanaw ang Arka.—2Ha 25:13-17; 2Cr 36:18; Esd 
1:7-11; 7:12-19. 

Gitagna ni Jeremias ang panahon sa dihang ang 
arka sa pakigsaad mahanaw, apan walay mangiliw 
niini ug ang mga magsisimba ni Jehova dili maka- 
sinatig kalisdanan tungod sa pagkahanaw niini. Hi- 
nunoa “ang Jerusalem mismo pagatawgon nga tro- 
no ni Jehova.'—Jer 3:16, 17. 

Sa simbolikong basahon sa Pinadayag, si Juan 
nag-ingon nga ang “arka sa iyang pakigsaad naki- 
ta didto sa iyang sangtuwaryo sa templo” sa langit. 
Kini nga arka sa pakigsaad adunay kalabotan sa 
bag-ong pakigsaad sa Diyos uban sa mga tawo ug 
ang pagtungha sa Arka nagpaila nga si Jehova 
nagmando pag-usab pinaagi sa iyang Dinihogan. 
—Pin 11:15, 19. 


ARKEOLOHIYA. Ang arkeolohiya sa Bibliya 
mao ang pagtuon bahin sa katawhan ug sa mga 
panghitabo nga natala sa Bibliya pinaagi sa maka- 
iikag nga rekord nga nalubong sa yuta. Ang arkeo- 
logo magkalot ug mag-analisar sa bato, guba nga 
mga paril ug mga bilding, ug sa gun-ob nga mga 
siyudad ug usab mangubkob ug mga gamit nga 
gama sa yutang-kulonon, mga papan nga kulonon, 
sinulat nga mga inskripsiyon, mga lubnganan, ug 
uban pang mga nahibilin, o karaang mga butang, 
nga gikan niana siya manghagdaw ug impormas- 
yon. Ang maong mga pagtuon sagad nga nagpaus- 
wag sa pagsabot sa mga sirkumstansiya nga niana 
gisulat ang Bibliya ug niana nagkinabuhi ang kara- 
ang mga tawo sa pagtuo, ingon man sa mga pinu- 
longan nga ilang gigamit ug sa katawhan nga nag- 
libot kanila. Kini nagpauswag sa atong kahibalo 
bahin sa tanang mga rehiyon nga gihisgotan sa 
Bibliya: Palestina, Ehipto, Persia, Asirya, Babilonya, 
Asia Minor, Gresya, ug Roma. 

Ang arkeolohiya sa Bibliya medyo bag-o pa nga 
siyensiya. Niadtong 1822 lamang sa dihang naba- 
sa ang Bato sa Rosetta nga nasabtan ang Ehiptoha- 
nong hieroglyphics. Ang Asiryanhong cuneiform 
nasabtan kapin sa 20 ka tuig sa ulahi. Ang siste- 
matikong pagpangubkob nagsugod sa Asirya niad- 
tong 1843 ug sa Ehipto niadtong 1850. 

Pipila ka Pangunang mga Dapit ug mga 
Kaplag. Ang arkeolohiya nagpamatuod sa dag- 
hang makasaysayanhong mga bahin sa asoy sa 
Bibliya labot niini nga mga yuta ug nagpaluyo sa 
mga punto nga giduhaduhaan kanhi sa moder- 
nong mga kritiko. Ang pagduhaduha labot sa Tor- 
re sa Babel, ang dili pagtuo nga naglungtad ang 
usa ka Babilonyanhong hari nga ginganlag Belsa- 

zar ug ang usa ka Asiryanhong hari nga ginganlag 
Sargon (kansang mga ngalan, hangtod sa ika-19 
nga siglo K.P., wala makaplagi diha sa mga tinub- 
dan nga gawas sa rekord sa Bibliya), ug ang ubang 
grabe nga mga pagsaway bahin sa mga impormas- 
yon sa Bibliya labot niining mga yutaa tanan na- 
dayag ingong walay pasukaranan. Sa kasukwahi, 
daghang ebidensiya ang nakubkoban nga bug-os 
nahiuyon sa asoy sa Kasulatan. 

Babilonya. Tungod sa mga pagpangubkob sa 
sulod ug sa palibot sa karaang siyudad sa Babilon- 
ya nakaplagan ang nahimutangan sa ubay-ubayng 
mga ziggurat, o samag-piramide ug hugnahugna 
nga mga templo nga torre, lakip sa guba na nga 
templo sa Etemenanki sulod sa mga paril sa Babi- 
lonya. Ang mga rekord ug mga inskripsiyon nga 
nakaplagan labot sa maong mga templo sagad nga 
naundan sa mga pulong, “Ang tumoy niini moabot 
sa langit,” ug gitala nga si Haring Nabucodonosor 
nag-ingon: “Gipatas-an ko ang tumoy sa naghug- 
nahugna nga Torre didto sa Etemenanki aron nga 
ang tumoy niini mosangko sa langit.” Ang usa ka 
tipik nga yutang kulonon nga nakita sa A sa tem- 
plo ni Marduk sa Babilonya posibleng nagtumong 
sa pagkahugno sa ingon niana nga torre ug sa pag- 
libog sa mga pinulongan, bisag wala ni espesipi- 
kong maghisgot ug ziggurat. (The Chaldean Ac- 
count of Genesis, nga gisulat ni George Adam 
Smith, ug girebisar ug gikoreksiyonan [ug giduga- 
ngan] ni A. H. Sayce, 1880, p. 164) Ang ziggurat 
nga nahimutang sa Uruk (Erek sa Bibliya) nakapla- 
gan nga gitukod pinaagig yutang-kulonon, mga 
tisa, ug aspalto.--Itandi ang Gen 11:1-9. 

Duol sa Ganghaan ni Ishtar sa Babilonya, mga 
300 ka papan nga sinulatag cuneiform ang nakap- 
lagan nga nalangkit sa yugto sa paghari ni Haring 
Nabucodonosor. Lakip diha sa mga listahan sa mga 
ngalan sa mga trabahador ug mga binihag nga 
nagpuyo niadtong tungora sa Babilonya nga gi- 
hatagan sa mga abiyo mao ang kang “Yaukin, nga 
hari sa yuta sa Yahud,” buot ingnon, si “Jehoiakin, 
ang hari sa yuta sa Juda,” nga gidala ngadto sa Ba- 
bilonya sa panahon sa pagsakop ni Nabucodonosor 
sa Jerusalem niadtong 617 W.K.P. Gibuhian siya 
gikan sa bilanggoan ni Awil-Marduk (Evil-mero- 
dak), ang manununod ni Nabucodonosor, ug gi- 
hatagan ug adlaw-adlaw nga rasyon sa pagkaon. 
(2Ha 25:27-30) Lima sa mga anak nga lalaki ni Je- 
hoiakin gihisgotan usab niini nga mga papan.---1Cr 
3:17, 18. 

Daghang ebidensiya ang nakaplagan bahin sa 
daghang diyos sa Babilonya lakip ang pangunang 
diyos nga si Marduk, nga sagad gitawag sa ulahi 
nga Bel, ug ang diyos nga si Nebo nga parehong gi- 
hisgotan sa Isaias 46:1, 2. Ang kadaghanan sa im- 

pormasyon mahitungod sa mga inskripsiyon ni 
Nabucodonosor naghisgot bahin sa iyang dakong 
programa sa pagpanukod nga naghimo sa Babilon- 
ya nga halangdon kaayong siyudad. (Itandi ang 
Dan 4:30.) Ang ngalan sa iyang manununod nga si 
Awil-Marduk (gitawag nga Evil-merodak sa 2Ha 
25:27) makita diha sa usa ka plorera nga nakapla- 
gan didto sa Susa (Elam). 

Nakaplagan sab sa Babilonya, sa lugar diin anaa 
ang templo ni Marduk, ang usa ka silindro nga ku- 
lonon bahin kang Haring Ciro nga mananakop sa 
Babilonya. Kini nga silindro naghisgot nga sayon 
ra nga nabihag ni Ciro ang siyudad ug usab kini 
naghisgot sa iyang polisa sa pagpasig-uli sa mga 
binihag nga katawhan nga nagpuyo sa Babilonya 
ngadto sa ilang yutang natawhan, sa ingon nahiu- 
yon sa asoy sa Bibliya bahin kang Ciro ingong ang 
gitagna nga mananakop sa Babilonya ug bahin sa 
pagpasig-uli sa mga Hudiyo ngadto sa Palestina sa 
panahon sa paghari ni Ciro.--Isa 44:28, 45:1: 2Cr 
36:23. 

Duol sa modernong Baghdad ang mga pagpa- 
ngubkob sa ulahing katunga nga bahin sa ika-19 
nga siglo nakakaplag ug daghang papan ug silindro 
nga kulonon, lakip na ang ilado karon nga Croni- 
ca ni Nabonido. Ang tanang pagtutol sa rekord sa 
Daniel kapitulo 5 bahin sa pagmando ni Belsazar sa 
Babilonya sa panahon sa pagkapukan niini gipapas 
niini nga dokumento, nga nagpamatuod nga si Bel- 
sazar, ang kinamagulangang anak nga lalaki ni 
Nabonido, maoy kaubang magmamando sa iyang 
amahan ug nga sa ulahing bahin sa iyang paghari, 
gitugyan ni Nabonido ang kagamhanan sa Babilon- 
ya ngadto sa iyang anak nga si Belsazar. 

Ang Ur, ang karaang pinuy-anan ni Abraham 
(Gen 11:28-31), maoy kanhi usa usab ka promi- 
nenteng kaulohang siyudad nga may ugmad na 
kaayong sibilisasyon. Ingong usa ka Sumerian- 
hong siyudad, kini nahimutang sa Fuprates duol 
sa Gulpo sa Persia. Ang mga pagpangubkob did- 
to ni Sir Leonard Woolley nagpaila nga kini diha 
sa kinatayuktokan sa gahom ug dungog niini sa 
dihang mibiya si Abraham paingon sa Canaan 
(u. 1943 W.K.P.). Sa mga nakaplagan, ang ziggurat 
nga templo niini mao ang labing maayong napre- 
serbar. Sa harianong mga lubnganan sa Ur nakap- 
lagan ang daghang bulawan nga mga butang ug 
artistikanhon kaayo nga mga alahas, ug usab mga 
tulonggon sama sa alpa. (Itandi ang Gen 4:21.) Usa 
ka gamayng asero (dili lamang puthaw) nga atsa 
ang nakaplagan usab. (Itandi ang Gen 4:22.) Dinhi 
usab, ang linibo ka papan nga kulonon nagbut- 
yag ug daghang detalye labot sa pagkinabuhi sa 
halos 4,000 ka tuig na kanhi.--Tan-awa ang UR 
Num. 2. 

Asirya. Niadtong 1843 ang palasyo sa Asir- 
yanhon nga si Haring Sargon Il nakaplagan didto 
sa usa ka patag nga duolag 10 ekt (25 akre) duol 
sa Khorsabad, sa amihanang suba nga nagaagos 
ngadto sa Suba sa Tigris. Ang misunod nga pagpa- 
ngubkob didto naghimo niini nga hari nga gihisgo- 
tan sa Isaias 20:1 nga mailado sa sekular nga ka- 
saysayan. (HULAGWAY, Tomo 1, p. 960) Sa usa sa 
iyang mga talaan sa kasaysayan siya miingon nga 
iyang nabihag ang Samaria (740 W.K.P.). Iyang gi- 
tala usab ang pagkabihag sa Asdod, nga gihisgotan 
sa Isaias 20:1. Si Sargon II giisip kanhi sa daghang 
prominenteng mga eskolar ingong wala maglung- 
tad apan nahimo na karon nga usa sa labing ilado 
nga mga hari sa Asirya. 

Sa Nineve nga kaulohan sa Asirya, nakubkoban 
ang dakong palasyo ni Senakerib nga may mga 70 
ka lawak ug may linilok nga mga tabla nga gihan- 
ay diha sa kapin sa 3,000 m (duolag 10,000 p) 
nga mga bungbong. Ang usa niana naghulagway 
sa Judeanhong mga binilanggo nga gibihag hu- 
man mapukan ang Lakis niadtong 732 W.K.P. (2Ha 
18:13-17: 2Cr 32:9; HULAGWAY, Tomo 1, p. 952) Mas 
makaiikag pa gayod ang mga talaan sa kasaysayan 
ni Senakerib nga nakaplagan sa Nineve, nga gire- 
kord diha sa mga prisma (mga silindro nga yutang 
kulonon). Sa pipila ka prisma gihubit ni Senakerib 
ang pagpakiggubat sa Asirya batok sa Palestina sa 
paghari ni Ezequias (732 W.K.P.), apan, mama- 
tikdan nga ang hambogirong monarko wala ma- 
ngangkon nga nasakop ang Jerusalem, sa ingon 
nagpamatuod sa asoy sa Bibliya. (Tan-awa ang 
SENAKERIB.) Ang asoy sa pagpatay kang Senakerib 
pinaagi sa mga kamot sa iyang mga anak nga la- 
laki gitala usab diha sa usa ka inskripsiyon ni Esar- 
hadon, ang manununod ni Senakerib, ug ang ma- 
ong pagpatay gihisgotan sa usa ka inskripsiyon sa 
misunod nga hari. (2Ha 19:37) Dugang pa sa pag- 
hisgot ni Senakerib kang Haring Ezequias, ang 
mga ngalan sa mga Judeanhon nga si Haring Ahaz 
ug Manases, ug ang mga ngalan sa mga Israelin- 
hon nga si Haring Omri, Jehu, Jehoas, Menahem, 
ug Oseas, ug usab kang Hazael sa Damasco, maki- 
ta diha sa mga rekord nga cuneiform sa lainlaing 
mga emperador sa Asirya. 

Persia. Duol sa Behistun, Iran (karaang Per- 
sia), si Haring Dario I (521-486 W.K.P.: Esd 6:1-15) 
may usa ka dako kaayong inskripsiyon nga gipaku- 
lit sa itaas sa usa ka pangpang nga anapog, nga 
naghubit sa iyang paghiusa sa Imperyo sa Persia 
ug nagpasidungog sa iyang kalamposan ngadto sa 
iyang diyos nga si Ahura Mazda. Mahinungdanon 
gayod ang kamatuoran nga ang inskripsiyon gita- 
la sa tulo ka pinulongan, Babilonyanhon (Aka- 
dianhon), Elamihanon, ug karaang Persianhon, sa 

ingon nakatabang sa pagsabot sa Asiro-Babilon- 
yanhon nga cuneiform, nga hangtod sa maong pa- 
nahon wala pa masabti. Linibo ka papan nga ku- 
lonon ug mga inskripsiyon diha sa pinulongang 
Babilonyanhon mabasa na karon tungod niini. 

Ang Susan, ang nahitaboan sa mga panghitabo 
nga gitala sa basahon ni Ester, nakubkoban sa 
Pranses nga mga arkeologo tali sa 1880 ug 1890. 
(Est 1:2) Nakubkoban ang harianong palasyo ni 
Jerjes, nga duolan sa 1 ekt (2.5 akre), nga nagpa- 
dayag sa kahamili ug kahalangdon sa Persianhong 
mga hari. Ang mga kaplag nagpamatuod sa katuk- 
ma sa mga detalye nga giasoy sa magsusulat sa 
Ester maylabot sa pagdumala sa Persianhong ging- 
harian ug sa pagtukod sa palasyo. Ang basahon 
nga The Monuments and the Old Testament, ni 
I. M. Price (1946, p. 408), nagkomento: “Kon bahin 
sa mga tinukod, walay gihubit diha sa Daang Tu- 
gon nga sama ka detalyado ug katukma sa aktuwal 
nga nakubkoban nga ‘Palasyo sa Susan.’ “--Tan- 
awa ang SUSAN. 

Ang Mari ug Nuzi. Ang karaang harianong 
siyudad sa Mari (Tell Hariri) duol sa Suba sa Eupra- 
tes, mga 11 km (7 mi) sa AAK sa Abu Kemal sa HS 
sa Sirya, mao ang dapit diin gihimo ang mga pag- 
pangubkob sukad sa 1933. Ang usa ka dakong pa- 
lasyo nga nagkobreg mga 6 ekt (15 akre) ug may 
300 ka lawak ang nadiskobrehan, ug ang mga tipi- 
ganan sa makasaysayanhong mga dokumento nii- 
ni adunay kapin sa 20,000 ka papan nga kulonon. 
Ang palasyo naglakip dili lamang sa harianong 
mga puy-anan kondili usab sa administratibong 
mga buhatan ug sa usa ka tunghaan alang sa mga 
eskriba. Ang dagkong mga dibuho sa bungbong o 
mga fresco gidayandayan sa daghang bungbong, 
ang mga banyo may mga bathtub, ug may nakap- 
lagan nga mga hulmahan sa keyk diha sa mga ko- 
sina. Mopatim-aw nga kini nga siyudad maoy usa 
sa labing talagsaon ug bantog sa maong yugto sa 
unang bahin sa ikaduhang milenyo W.K.P. Ang 
mga sinulat diha sa mga papan nga kulonon nag- 
lakip sa harianong mga mando, mga pahibalo sa 
publiko, mga kuwenta, ug mga sugo alang sa pag- 
tukod ug mga kanal, ali, diki, ug uban pang mga 
proyekto sa irigasyon, ingon man sa mga sulat la- 
bot sa mga pag-importar, pag-eksportar, ug sa 
langyawng mga kalihokan. Ang pagsenso kanu- 
nayng gihimo labot sa buhis ug sa pagsundalo. 
Prominente ang relihiyon, ilabina ang pagsimba 
kang Ishtar, ang diyosa sa pertilidad, kansang tem- 
plo nakaplagan usab. Ang pagpanag-an gihimo 
didto sama sa Babilonya pinaagi sa paghiling sa 
mga atay, astronomiya, ug sa susamang mga me- 
todo. Ang dakong bahin sa siyudad gilaglag sa Ba- 
bilonyanhon nga si Haring Hammurabi. Ilabinang 

makalikag mao ang paglutaw sa mga ngalan ni Pe- 
leg, Serug, Nahor, Tera, ug Haran, tanan gitala 
ingong mga siyudad sa amihanang Mesopotamia 
ug nagbutyag sa mga ngalan sa mga paryente ni 
Abraham.---Gen 11:17-32. 

Sa Nuzi, usa ka karaang siyudad sa S sa Tigris ug 
HS sa Nineve, nga nakubkob niadtong 1925-1931, 
adunay nakaplagang kinulit nga mapa nga kulo- 
non, ang labing karaan nga nadiskobrehan. Ug 
usab, dihay ebidensiya nga ang pagpalit ug pagba- 
ligya sa paaging datadata nagsugod na sukad pa 
sa ika-15 nga siglo W.K.P. Mga 20,000 ka papan 
nga kulonon nga gituohang gisulat sa Hurrianhong 
mga eskriba diha sa Babilonyanhong pinulongan 
ang nakubkoban. Kini naundan ug mahinungda- 
nong detalye bahin sa legal nga sistema sa maong 
panahon, labot sa mga butang sama sa pagsagop, 
mga kontrata sa kaminyoon, mga katungod sa 
pagpanunod, ug mga tugon sa kabilin. Ang pipila 
ka aspekto amgid kaayo sa mga kostumbre nga gi- 
hubit diha sa asoy sa Genesis labot sa mga patriar- 
ka. Ang batasan sa usa ka magtiayong walay anak 
sa pagsagop ug anak, gipakatawo man nga gawas- 
non o ulipon, aron sa pag-atiman kanila, paglubong 
kanila, ug himoon nga ilang manununod, maoy ka- 
amgid sa gisulti ni Abraham bahin sa iyang sinali- 
gang ulipon nga si Eliezer diha sa Genesis 15:2. 
Ang pagbaligya sa mga katungod sa pagkapanga- 
nay gihubit, nga nagpahinumdom sa kahimtang ni 
Jacob ug Esau. (Gen 25:29-34) Kini nga mga sinu- 
lat nagpakita usab nga ang paghupot sa mga diyos 
nga iya sa pamilya, sagad gagmayng mga pigurin 
nga kulonon, gilantaw ingong sama sa paghupot 
ug titulo sa pagpanag-iya, sa ingon ang usa nga 
naghupot sa mga diyos giisip nga naghupot sa ka- 
tungod sa kabtangan o sa pagpanunod niana. Kini 
mahimong magpatin-aw sa situwasyon nga na- 
langkit sa pagkuha ni Raquel sa terapim sa iyang 
amahan ug sa dakong tinguha sa iyang amahan sa 
pagbawi niini.---Gen 31:14-16, 19, 25-35. 

Ehipto. Ang labing detalyadong kahubitan 
nga gihatag sa Bibliya labot sa Ehipto makaplagan 
diha sa asoy bahin sa pagsulod ni Jose didto ug sa 
misunod nga pag-abot ug sa temporaryo nga pag- 
puyo sa tibuok banay ni Jacob sa maong yuta. Ang 
mga kaplag sa arkeolohiya nagpakita nga kini nga 
kahubitan maoy tukma kaayo, ug dili gayod mahi- 
mong iasoy sa usa ka magsusulat nga nabuhi sa 
mas ulahing panahon (ingon sa gisulti sa pipila ka 
kritiko nga mao kuno ang kahimtang sa nagtala ni- 
ana nga bahin sa asoy sa Genesis). Sumala sa gii- 
ngon sa basahon nga New Light on Hebrew Ori- 
gins, ni J. G. Duncan (1936, p. 174), labot sa 
magsusulat sa asoy bahin kang Jose: “Iyang giga- 
mit ang hustong titulo ug sumala gayod sa pagka- 

gamit niini sa yugto nga gihisgotan. Kon walay 
Hebreohanong katumbas, siya mogamit ug Ehipto- 
hanong pulong ug hatagan kinig katumbas nga es- 
peling sa Hebreohanon.” Ang Ehiptohanong mga 
ngalan, ang posisyon ni Jose ingong tagdumala sa 
balay ni Potipar, ang mga bilanggoan, ang mga ti- 
tulo nga “pangulo sa mga magtitiing” ug “pangulo 
sa mga panadero,” ang kahinungdanon sa mga 
damgo alang sa mga Ehiptohanon, ang batasan sa 
Ehiptohanong mga panadero sa paglukdo sa mga 
bukag nga gisudlag tinapay (Gen 40:1, 2, 16, 17), 
ang posisyon nga gihatag ni Paraon kang Jose 
ingong primer ministro ug administrador sa pag- 
kaon, ang paagi sa pagpalingkod kaniya sa katung- 
danan, ang pag-ayad sa mga Ehiptohanon sa mga 
tig-alima sa karnero, ang dakong impluwensiya sa 
mga salamangkero diha sa palasyo sa Ehipto, ang 
temporaryong pagpuyo sa mga Israelinhon sa yuta 
sa Gosen, ang Ehiptohanong mga batasan sa pag- 
lubong---kining tanan ug ang daghan pang ubang 
mga butang nga gihubit diha sa rekord sa Bibli- 
ya tin-aw nga gipaluyohan sa arkeolohikanhong 
ebidensiya nga nakaplagan didto sa Ehipto.---Gen 
39:1-47:27: 50:1-3. 

Didto sa Karnak (karaang Thebes), sa Suba sa 
Nilo, ang usa ka dakong Ehiptohanong templo adu- 
nay usa ka inskripsiyon diha sa H nga bung- 
bong niini nga nagpamatuod sa pagsulong sa Ehip- 
tohanon nga si Haring Sisak (Sheshonk I) didto 
sa Palestina, nga gihubit sa 1 Hari 14:25, 26 ug 
2 Cronicas 12:1-9. Ang higanteng linilok nga nag- 
hulagway sa iyang mga kadaogan nagpakitag 156 
ka pinosasan nga Palestinong mga binilanggo, nga 
ang matag usa naghawas sa usa ka siyudad o ba- 
langay, ug ang ngalan niini gisulat pinaagig hiero- 
glyphic. Lakip sa mga ngalan nga mabasa mao ang 
Rabit (Jos 19:20), Taanak, Bet-sean ug Megido (diin 
ang usa ka bahin sa bantayog o kinulitang haligi ni 
Sisak nakubkoban) (Jos 17:11), Sunem (Jos 19:18), 
Rehob (Jos 19:28), Haparaim (Jos 19:19), Gabaon 
(Jos 18:25), Bet-horon (Jos 21:22), Aijalon (Jos 
21:24), Socoh (Jos 15:35), ug Arad (Jos 12:14). Gani 
iyang gitala ang “Uma ni Abram” ingong usa sa 
iyang mga naagaw, ang kinaunahan nga paghisgot 
kang Abraham diha sa Ehiptohanong mga rekord. 
Nakaplagan usab niini nga dapit ang usa ka mon- 
yumento ni Merneptah, nga anak nga lalaki ni 
Ramses II, nga adunay himno nga diha niana ma- 
kaplagan ang usa lang ka paghisgot sa ngalang Is- 
rael taliwala sa karaang Ehiptohanong mga sinulat. 

Didto sa Tell el-Amarna, mga 270 km (170 mi) sa 
H sa Cairo, usa ka mamumuo nga babaye sulag- 
mang nakadiskobre ug mga papan nga kulonon 
nga mitultol sa pagkakaplag sa daghang dokumen- 
to nga Akadianhon gikan sa mga tipiganan sa 

dokumento ni Amenhotep III ug sa iyang anak nga 
lalaki nga si Akhenaton. Ang 379 ka papan nga na- 
patik naglangkob sa mga sulat ngadto kang Paraon 
gikan sa basalyo nga mga prinsipe sa daghang 
siyudad-gingharian sa Sirya ug Palestina, lakip sa 
pipila ka sulat gikan sa gobernador sa Urusalim 
(Jerusalem), ug nagpakita ug usa ka larawan sa 
mga panag-away ug mga intriga nga nahiuyon ga- 
yod sa paghubit sa Kasulatan labot sa maong mga 
panahon. Ang “mga Habiru,” nga bahin kanila dag- 
hang reklamo ang girekord diha niini nga mga su- 
lat, gituohan sa pipila nga mao ang mga Hebreo- 
hanon, apan ang ebidensiya nagpakita nga sila, 
hinunoa, maoy lainlaing mga tawo nga tigbalhin- 
balhin pagpuyo nga ubos ug kahimtang sa katiling- 
ban sa maong panahon.---Tan-awa ang HEBREOHA- 
NON, I (Ang “mga Habiru"). 

Ang Elephantine, usa ka pulo sa Nilo dapit sa tu- 
moy sa H sa Ehipto (duol sa Aswan) nga nagbaton 
niining Gregong ngalan, mao ang nahimutangan 
sa usa ka Hudiyohanong kolonya human sa pagka- 
pukan sa Jerusalem niadtong 607 W.K.P. Daghang 
dokumento nga gisulat sa Aramaiko, sagad diha sa 
papiro, ang nakaplagan dinhi niadtong 1903, nga 
may petsang sukad pa sa ikalimang siglo W.K.P. ug 
sa paggahom sa Imperyo sa Medo-Persia. Ang mga 
dokumento naghisgot kang Sanbalat nga goberna- 
dor sa Samaria.---Neh 4:1. 

Walay duhaduha nga ang labing bililhong mga 
kaplag nga nadiskobrehan didto sa Ehipto mao ang 
mga tipaka nga papiro ug ang mga bahin sa mga 
basahon sa Bibliya, sa Hebreohanon ug Gregong 
Kasulatan, nga may petsang sukad pa gayod sa 
ikaduhang siglo W.K.P. Tungod sa uga nga klima 
ug sa balason nga yuta niini, ang Ehipto maoy ek- 
selenteng tipiganan alang sa mga dokumentong 
papiro.---Tan-awa ang MANUSKRITO SA BIBLIYA. 

Palestina ug Sirya. Mga 600 ka dapit nga 
matino ang petsa ang nakubkoban niini nga mga 
lugar. Kadaghanan sa impormasyon nga nabato- 
nan maoy pangkatibuk-an, nga nagpaluyo sa re- 
kord sa Bibliya sa katibuk-an imbes nga sa espesi- 
piko nalangkit sa pipila ka detalye o panghitabo. 
Pananglitan, sa miagi gihimo ang mga paningka- 
mot nga isalikway ang asoy sa Bibliya bahin sa 
bug-os nga pagkalaglag sa Juda sa panahon sa 
pagkadestiyero ngadto sa Babilonya. Apan, ang 
mga pagpangubkob sa katibuk-an nagpaluyo sa 
Bibliya. Maingon sa gisaysay ni W. F. Albright: 
“Walay bisan usa ka pananglitan nga nahibaloan 
diin ang usa ka lungsod sa Juda mismo padayong 
gipuy-an sa panahon sa pagkadestiyero. Aron ipa- 
kita ang kalainan, ang Bethel, nga nahimutang 
diha lamang sa gawas sa amihanang utlanan sa 
Juda sa wala pa ang panahon sa pagkadestiyero, 

wala malaglag sa maong panahon, apan padayon 
nga gipuy-an hangtod sa ulahing bahin sa ikaunom 
nga siglo.”--The Archaeology of Palestine, 1971, 
p. 142. 

Sa Bet-san (Bet-sean), usa ka karaang kuta nga 
siyudad nga nagpanalipod sa entrada paingon sa 
Walog sa Jezreel gikan sa S, gihimo ang dagkong 
mga pagpangubkob nga nagpadayag sa 18 ka lain- 


Ang bantayog nga diha niini si Merneptah, 
ang anak nga lalaki ni Ramses II, nanghambog 
sa pagpukan sa Israel: ang bugtong nahibaloan 
nga paghisgot sa Israel diha sa karaan nga 
Ehiptohanong mga sinulat 

laing mga hugna sa pagsakop, nga tungod niana 
kinahanglang mokalot hangtod sa giladmon nga 
21 m (70 p). (DAYAGRAM, Tomo 1, p. 959) Ang asoy 
sa Kasulatan nagpakita nga ang Bet-san dili lakip 
sa mga lungsod nga gisakop sa misulong nga mga 
Israelinhon sa sinugdan ug nga sa panahon ni Saul 
kini gipuy-an sa mga Filistehanon. (Jos 17:11; Huk 
1:27: 1Sa 31:8-12) Ang mga pagpangubkob sa ka- 
tibuk-an nagpaluyo niini nga rekord ug nagpakita 
nga ang Bet-san nalaglag human mailog sa mga 
Filistehanon ang arka sa pakigsaad. (1Sa 4:1-11) 
Makaiikag ilabina ang pagkadiskobre sa pipila ka 
Canaanhong mga templo didto sa Bet-san. Ang 
1 Samuel 31:10 nag-asoy nga ang mga Filisteha- 
non nagbutang sa armadura ni Haring Saul “sa ba- 
lay sa mga larawan ni Astoret, ug ang iyang patay 
nga lawas ilang gigaid sa paril sa Bet-san,” sam- 
tang ang 1 Cronicas 10:10 nag-ingon nga “ilang gi- 
butang ang iyang armadura sa balay sa ilang di- 
yos, ug ang iyang bagolbagol ilang gisab-it sa 
balay ni Dagon.” Ang duha sa mga templo nga na- 
kubkoban naglungtad sa samang yugto ug ang usa 
napamatud-an nga mao ang templo ni Astoret, 
samtang ang usa giisip nga mao ang templo ni Da- 
gon, sa ingon nahiuyon sa gikutlo nga mga teksto 
labot sa paglungtad sa duha ka templo didto sa 
Bet-san. 

Ang Ezion-geber maoy dunggoanang siyudad ni 
Solomon sa Gulpo sa ‘Aqaba. Lagmit nga kini mao 
ang presenteng-adlaw nga Tell el-Kheleifeh, nga 
nakubkoban sa 1937-1940 ug nakapatunghag ebi- 
densiya labot sa usa ka dapit nga tunawanan ug 
tumbaga, sanglit may hugaw sa tinunawng tum- 
baga ug mga tipik sa tumbaga nga nakaplagan sa 
ubos nga bungdo niana nga rehiyon. Apan, ang 
orihinal nga mga konklusyon sa arkeologo nga si 
Nelson Glueck bahin niini nga dapit iyang gihimo- 
ag dakong kausaban diha sa usa ka artikulo sa The 
Biblical Archaeologist (1965, p. 73). Ang iyang 
opinyon nga dihay tunawanang hudno nga gigamit 
didto gipasukad sa mga butang nga nakaplagan 
nga gituohang “flue-holes” o samag tubo nga mga 
bangag diha sa pangunang bilding nga nakubko- 
ban. Siya karon nakapanghinapos nga kini nga 
mga bangag diha sa mga bungbong sa bilding 
maoy resulta sa “pagkadunot ug/o kaha pagkasu- 
nog sa kahoyng mga balabag nga gibabag sa mga 
bungbong aron sa pagpalig-on niini.” Ang bilding, 
nga sa una gituohan nga usa ka tunawanan, gituo- 
han na karon nga usa ka kamalig. Bisan tuod gitu- 
ohan gihapon nga may gihimong mga pagtunaw 
sa metal sa maong dapit, kini wala na nila isipa 
nga usa ka dako kaayong tunawanan sumala sa 
pagtuo kanhi. Kini nagpasiugda nga ang pagsa- 
bot bahin sa mga kaplag sa arkeolohiya pangu- 

nang nagdepende sa indibiduwal nga interpretas- 
yon sa arkeologo, ug wala kini magkahulogan nga 
ang ilang interpretasyon dili masayop. Ang Bibli- 
ya wala maghisgot ug industriya sa tumbaga sa 
Ezion-geber, apan naghubit lamang sa paghulmag 
mga butang nga tumbaga sa usa ka dapit diha sa 
Walog sa Jordan.--- 1Ha 7:45, 46. 

Ang Hazor sa Galilea gihubit ingong “ang pangu- 
lo sa tanan niini nga mga gingharian,” sa panahon 
ni Josue. (Jos 11:10) Ang mga pagpangubkob didto 
nagpakita nga ang maong siyudad kanhi maoy 
mga 60 ekt (150 akre), ug daghag pumoluyo, nga 
nagpamatuod nga usa kini sa dagkong mga siyu- 
dad sa maong rehiyon. Gipalig-on ni Solomon ang 
maong siyudad, ug ang ebidensiya sukad sa ma- 
ong yugto nagpakita nga kini lagmit maoy usa ka 
siyudad sa mga karo.---1Ha 9:15, 19. 

Ang Jerico gikubkob sa tulo ka nagkalainlaing 
grupo sa mga arkeologo (1907-1909: 1930-1936, 
1952-1958) ug ang ilang mga interpretasyon bahin 
sa ilang mga kaplag didto nagpamatuod pag-usab 
nga ang arkeolohiya, sama sa ubang mga natad sa 
tawhanong siyensiya, dili tinubdan sa tukma ug 
dili mausab nga impormasyon. Ang matag usa sa 
tulo ka grupo may nakuhang impormasyon, apan 
ang matag usa lainlain ug mga konklusyon labot sa 
kasaysayan sa maong siyudad ug ilabina sa petsa 
sa pagpukan niini sa misulong nga mga Israelin- 
hon. Bisan pa niana, ang linangkob nga mga resul- 
ta ikaingong nakahatag sa katibuk-ang larawan 
nga gibatbat diha sa basahon nga Biblical Archae- 
ology, ni G. E. Wright (1962, p. 78), nga nag- 
ingon: “Ang siyudad nakaagom ug makalilisang 
nga kalaglagan o sunodsunod nga kalaglagan sa 
ikaduhang milenyo w.K., ug nagpabiling wala puy-i 
sulod sa mga kaliwatan.” Ang pagkapukan niini 
naglakip sa grabeng pagsunog, ingon sa gipakita 
sa ebidensiya nga nakubkoban.--Itandi ang Jos 
6:20-26. 

Sa Jerusalem niadtong 1867 usa ka karaang tu- 
nel sa tubig ang nadiskobrehan, nga miagos gikan 
sa tubod sa Gihon pabalik ngadto sa bungtod sa 
luyo niana. (Tan-awa ang GIHON Num. 2.) Kini 
magpatin-aw sa asoy bahin sa pag-ilog ni David sa 
siyudad diha sa 2 Samuel 5:6-10. Sa 1909-1911 ang 
enterong sistema sa mga tunel nga konektado sa 
tuboran sa Gihon nadayag. Ang usa ka tunel, nga 
nailhang Tunel sa Siloam, nag-aberids ug 1.8 m 
(6 p) ang gihabogon ug gibangag diha sa bato sa 
gilay-ong mga 533 m (1,749 p) gikan sa Gihon 
ngadto sa Linaw sa Siloam sa Walog sa Tyropoeon 
(sulod sa siyudad). Busa mopatim-awng kini mao 
ang proyekto ni Haring Ezequias nga gihubit sa 
2 Hari 20:20 ug 2 Cronicas 32:30. Makaiikag kaayo 
ang karaang inskripsiyon nga nakaplagan sa bung- 
bong sa tunel ginamit ang karaang Hebreohanong 

alpabeto nga naghubit sa pagbangag sa tunel ug sa 
gitas-on niini. Kini nga inskripsiyon gigamit sa 
pagtandi diha sa pagpetsa sa ubang Hebreohanong 
mga inskripsiyon nga nakaplagan. 

Ang Lakis, nga 44 km (27 mi) sa KHK sa Jeru- 
salem, maoy usa ka pangunang kuta nga nagpana- 
lipod sa kabungtoran sa Juda. Sa Jeremias 34:7 ang 
manalagna nagsaysay bahin sa kasundalohan ni 
Nabucodonosor nga nakiggubat batok sa “Jerusa- 
lem ug batok sa tanang siyudad sa Juda nga nahi- 
bilin, batok sa Lakis ug batok sa Azeka, kay kini 
sila, ang kinutaang mga siyudad, mao ang nahibi- 
lin taliwala sa mga siyudad sa Juda.” Ang mga 
pagpangubkob didto sa Lakis nagpatunghag ebi- 
densiya nga kini kaduha gisunog sulod sa yugto 
nga pipila lamang ka tuig, nga gituohang nagtu- 
mong sa duha ka pagsulong nga gihimo sa mga 
Babilonyanhon (618-617 ug 609-607 W.K.P.), nga 
human niana kini wala na puy-i sulod sa hataas 
nga yugto. 

Diha sa mga abo sa ikaduhang pagsunog, may 
nakaplagang 21 ka ostracon (mga bika nga gisula- 
tan ug inskripsiyon) nga gituohang maoy mga su- 
lat sa hapit na malaglag ang siyudad sa kataposang 
pag-atake ni Nabucodonosor. Nailhan ingong Mga 
Sulat sa Lakis, kini nagpabanaag sa usa ka yugto sa 
krisis ug kabalaka ug lagmit nga gisulat gikan sa 
nahibiling mga kampo sa Judeanhong mga sunda- 
lo ngadto kang Yaosh, nga usa ka komandante 
sa kasundalohan sa Lakis. (HULAGWAY, Tomo 1, 
p. 325) Ang Sulat numero IV naundan sa mga pu- 
long: “Hinaot si YHWH [nga mao, si Jehova] mag- 
tugot sa akong ginoo nga makadungog ug maa- 
yong mga balita karon. . . . among gibantayan ang 
mga senyas nga kalayo sa Lakis, sumala sa tanang 
timailhan nga gihatag sa akong ginoo, kay dili 
namo makita ang Azeka.” Kining mga pulonga da- 
yag nga nagpahayag sa kahimtang nga gihubit 
sa Jeremias 34:7, nga gikutlo sa itaas, ug lagmit 
nga nagpaila nga ang Azeka napukan na o kaha 
wala makapautbo sa gidahom nga mga senyas nga 
kalayo o aso. 

Ang Sulat numero III, nga gisulat ni “Hosaia,” 
naglakip sa mosunod: “Hinaot si YHWH [nga mao, 
si Jehova] magpahinabo sa akong ginoo nga maka- 
dungog ug mga balita sa kalinaw! .. . Ug gitaho 
ngadto sa imong alagad nga nag-ingon, “Ang ko- 
mandante sa kasundalohan, si Conias nga anak 
nga lalaki ni Elnatan, milugsong aron moadto sa 
Ehipto ug ngadto kang Hodavias nga anak nga la- 
laki ni Ahias ug ang iyang mga tawo iyang gipada- 
la aron magkuha [ug mga suplay] gikan kaniya.” 
Kini nga bahin nagpamatuod nga ang Juda nagpa- 
kitabang sa Ehipto, usa ka buhat nga gikondenar 
sa mga manalagna. (Jer 46:25, 26, Eze 17:15, 16) 

Ang mga ngalan nga Elnatan ug Hosaia, nga ma- 
kaplagan sa kompletong teksto niini nga sulat, ma- 
kaplagan usab sa Jeremias 36:12 ug Jeremias 42:1. 
Ang ubang mga ngalan nga makita diha sa mga 
sulat makaplagan usab diha sa basahon ni Jere- 
mias: Gemarias (36:10), Nerias (32:12), ug Jaaza- 
nias (35:3). Dili matino kon sila ba nagtumong sa 
mao ra nga indibiduwal o dili, apan makaiikag ang 
pagkapareho niini tungod kay si Jeremias nabuhi 
usab sa maong yugto. 

Makailikag ilabina mao ang kanunayng paggamit 
sa Tetragrammaton niini nga mga sulat, sa ingon 
nagpakita nga sa maong panahon ang mga Hudi- 
yo wala molikay sa paggamit sa ngalan sa Diyos. 
Makalikag usab ang nakaplagang marka sa timbre 
nga kulonon nga naghisgot kang “Gedalias, ang 
tagdumala sa balay.” Gedalias ang ngalan sa go- 
bernador nga gitudlo ni Nabucodonosor ibabaw sa 
Juda human mapukan ang Jerusalem, ug daghan 
ang naghunahuna nga lagmit ang marka sa tim- 
bre nagtumong kaniya.---2Ha 25:22, itandi ang Isa 
22:15, 36:3. 

Ang Megido maoy usa ka estratehikong kuta nga 
nagsilbing mahinungdanong agianan paingon sa 
Walog sa Jezreel. Kini gitukod pag-usab ni Solomon 
ug gihisgotan uban sa mga siyudad nga tipiganan 
ug sa mga siyudad sa karo sa iyang paghari. (1Ha 
9:15-19) Ang mga pagpangubkob sa maong dapit 
(Tell el-Mutesellim) , nga usa ka bungdo nga 5.3-ekt 
(13 akre), nagpadayag sa gituohan sa pipila ka es- 
kolar (apan dili tanan) ingong mga kuwadra nga 
arang maatiman ang mga 450 ka kabayo. Sa si- 
nugdan kini nga mga tinukod gituohang masubay 
sa panahon ni Solomon, apan sa ulahi giusab sa 
mga eskolar ang petsa niini ngadto sa mas ulahing 
yugto, nga tingali sukad pa sa panahon ni Ahab. 

Ang Bato sa Moab mao ang usa sa kinaunahan 
ug mahinungdanong mga kaplag diha sa dapit sa S 
sa Jordan. (HULAGWAY, Tomo 1, p. 325) Nakaplagan 
niadtong 1868 didto sa Dhiban, sa A sa Walog sa 
Arnon, kini nag-asoy sa bersiyon sa Moabihanon 
nga si Haring Mesa bahin sa iyang pag-alsa batok 
sa Israel. (Itandi ang 2Ha 1:1; 3:4, 5.) Sa usa ka ba- 
hin niini, ang inskripsiyon nag-ingon: “Ako (si) 
Mesa, anak nga lalaki ni Kemos-.. .. ], hari sa Moab, 
ang Dibonhon . . . Bahin kang Omri, nga hari sa Is- 
rael, iyang gipaubos ang Moab sa daghang katui- 
gan (sa lit., mga adlaw), kay si Kemos [ang diyos sa 
Moab] nasuko sa iyang yuta. Ug ang iyang anak 
nga lalaki misunod kaniya ug siya usab miingon, 
Tpaubos ko ang Moab.” Sa akong panahon siya na- 
mulong (sa ingon), apan ako nagmadaogon batok 
kaniya ug batok sa iyang balay, samtang ang Isra- 
el nahanaw hangtod sa hangtod! .. . Ug si Kemos 
miingon kanako, 'Lakaw, kuhaa si Nebo gikan sa Is- 

rael!’ Busa ako milakaw sa kagabhion ug nakiggu- 
bat batok niini sukad sa kaadlawon hangtod sa 
udto, nga nag-ilog niini ug nagpatay sa tanan... 
Ug gikuha ko gikan didto ang [mga sudlanan] ni 
Yahweh, naghakot niini ngadto sa atubangan ni 
Kemos.” (Ancient Near Eastern Texts, giedit ni 
J. B. Pritchard, 1974, p. 320) Busa ang maong bato 
wala lamang magphisgot sa ngalan ni Haring Omri 
sa Israel apan sa ika-18 nga linya niini, makita usab 
ang ngalan sa Diyos sa pormang Tetragrammaton. 

Ang Bato sa Moab naghisgot usab sa daghang 
dapit nga gihisgotan sa Bibliya: ang Atarot ug Nebo 
(Num 32:34, 38): ang Arnon, Aroer, Medeba, ug 
Dibon (Jos 13:9), Bamot-baal, Bet-baal-meon, Ja- 
haz, ug Kiriataim (Jos 13:17-19), Bezer (Jos 20:8): 
Horonaim (Isa 15:5): Bet-diblataim ug Keriot. (Jer 
48:22, 24) Busa kini nagpaluyo sa pagkamakasay- 
sayanhon sa tanan niini nga mga dapit. 

Ang Ras Shamra (ang karaang Ugarit), diha sa A 
nga baybayon sa Sirya atbang sa pulo sa Cipro, 
nagtaganag impormasyon bahin sa pagsimba nga 
susama nianang sa Canaan, lakip na ang mga di- 
yos ug mga diyosa, mga templo, “sagrado” nga 
mga pampam, mga rituwal, mga halad, ug mga 
pag-ampo niini. Taliwala sa templo ni Baal ug sa 
templo nga gipahinungod kang Dagon nakaplagan 
ang usa ka lawak nga may librarya sa ginatos ka 
relihiyosong mga sinulat nga gituohang sukad pa 
sa ika-15 ug sa unang bahin sa ika-14 nga mga sig- 
lo W.K.P. Ang mitolohikanhong balaknon nga mga 
sinulat nagpadayag ug dako bahin sa Canaanhong 
mga diyos nga si El ug Baal ug sa diyosa nga si 
Asera ug sa dunot nga matang sa idolatriya nga 
nalangkit sa pagsimba kanila. Si Merrill F. Unger 
diha sa iyang basahon nga Archaeology and the 
Old Testament (1964, p. 175) nagkomento: “Ang 
Ugaritikong literatura nga balak nakatabang aron 
madayag ang kagrabe sa kahiwian sa Canaanhong 
relihiyon. Sanglit usa ka pagsimba sa daghang di- 
yos nga hilabihan ka salawayon, ang Canaanhong 
buhat sa kulto maoy mananapon ug mahilayon ga- 
yod.” Ang mga imahen ni Baal ug sa ubang mga 
diyos nakaplagan usab. (Tan-awa ang Diyos UG MGA 
Diyosa, MGA [Canaanhong mga Bathala].) Ang usa 
ka kanhi wala mailhi nga matang sa alpabetikong 
sinulat nga cuneiform (lahi sa Akadianhong cune- 
iform) nagpalahi niini nga mga sinulat. Gisunod 
niini ang samang pagkahan-ay sa Hebreohanon 
apan nagdugang ug uban pang mga letra nga nag- 
himo niining 30. Sama didto sa Ur, usa ka asero 
nga atsang iggugubat ang nakubkoban usab. 

Ang Samaria, ang lig-ong kinutaan nga kaulohan 
sa amihanang gingharian sa Israel, gitukod ibabaw 
sa usa ka bungtod nga may gihabogon nga mga 
90 m (295 p) gikan sa salog sa walog. Ang kalig-on 

niini sa pagsustenir sa dugayng mga paglikos, ma- 
ingon sa gihubit sa 2 Hari 6:24-30 labot sa Sirya, 
ug sa 2 Hari 17:5 labot sa gamhanang kasundalo- 
han sa Asirya, napamatud-an pinaagi sa mga na- 
hibilin sa lig-ong doble nga mga paril, nga sa pipi- 
la ka bahin nahimong salipdanang paril nga 10 m 
(33 p) ang gilapdon. Ang pagpamanday sa bato 
nga nakaplagan niining dapita, nga gituohang sa 
panahon ni Haring Omri, Ahab, ug Jehu, maoy ta- 
lagsaon ang pagkagama. Ang daw plataporma sa 
palasyo may sukod nga mga 90 m (295 p) por 
180 m (590 p). Daghang mga piraso, plake, ug mga 
palid nga garing ang nakaplagan sa dapit sa palas- 
yo ug lagmit nalangkit sa balay nga garing ni 
Ahab nga gihisgotan sa 1 Hari 22:39. (Itandi ang 
Am 6:4.) Sa AK nga eskina sa tumoy, usa ka da- 
kong sementado nga linaw ang nakaplagan, nga 
may sukod nga 10 m (33 p) ang gitas-on ug mga 
5 m (17 p) ang gilapdon. Lagmit kini mao “ang li- 
naw sa Samaria,” nga diha niana gihugasan ang 
karo ni Ahab nga nagkadugo sa iyang dugo.---1Ha 
22:38. 

Nakaplagan usab didto ang 63 ka bika (mga os- 
tracon) nga may mga inskripsiyon nga gisulat pi- 
naagig tinta ug gituohang sukad pa sa ikawalong 
siglo W.K.P. Ang mga resibo sa mga gihatod nga 
bino ug lana ngadto sa Samaria gikan sa lainlaing 
mga lungsod nagpakita sa usa ka Israelinhong sis- 
tema sa pagsulat ug mga numero pinaagi sa pag- 
gamit ug patindog, pababag, ug pahandag nga 
mga pagsulat. Ang usa ka pananglitan niini nga re- 
sibo mabasa ingon sa mosunod: 


Sa ikanapulo nga tuig. 

Ngadto kang Gaddiyau [lagmit ang piniyalan sa 
tipiganan sa bahandi]. 

Gikan sa Azah [tingali ang balangay o distrito nga 
nagpadala sa bino o lana]. 

Abi-ba'al 2 

Ahaz 2 

Sheba 1 

Meriba'al 1 


Kini nga mga resibo nagpadayag usab nga kanu- 
nayng gigamit ang ngalang Baal ingong bahin sa 
mga ngalan sa tawo, mga 7 niini nga ngalan ang 
makita sa matag 11 ka ngalan nga may usa ka por- 
ma sa ngalang Jehova, nga lagmit nagpaila sa pag- 
yuhot sa pagsimba kang Baal ingon sa gihubit sa 
asoy sa Bibliya. 

Ang paglaglag sa Sodoma ug Gomora pinaagig 
kalayo ug ang pagkakaplag ug mga kagahongan sa 

aspalto niana nga rehiyon gihubit sa Bibliya. (Gen 
14:3, 10, 19:12-28) Daghang eskolar nagtuo nga 
ang katubigan sa Patayng Dagat lagmit nga mi- 
dako sa miagi ug misaylo sa habagatang tumoy 
sa dagat sa igoigong gilay-on, sa ingon nagtabon 
sa posibleng nahimutangan niining duha ka siyu- 
dad. Ang mga pagsuhid nagpakita niana nga dapit 
ingong usa ka nasunog nga rehiyon nga puno sa 
aseite ug aspalto. Mahitungod niining butanga, ang 
basahon nga Light From the Ancient Past, ni Jack 
Finegan (1959, p. 147), nag-ingon: “Usa ka maku- 
tihong surbi maylabot sa ebidensiya sa literatura, 
geolohiya, ug arkeolohiya nagpunting sa konklus- 
yon nga ang daotang “mga siyudad sa walog' (Ge- 
nesis 19:29) diha kanhi sa dapit nga karon naunlod 
na... ug nga ang kagun-oban niini maoy tungod 
sa dakong linog, nga lagmit inubanan sa mga pag- 
ulbo, kilat, pagdilaab sa kinaiyanhong gas, ug da- 
kong sunog. ”---Tan-awa usab ang SODOMA. 

Maylabot sa Kristohanon Gregong Kasula- 
tan. Ang paggamit ni Jesus sa sensilyong dena- 
rio nga may gikulit nga ulo ni Tiberio Cesar (Mar 
12:15-17) napamatud-an pinaagi sa pagkakaplag 
ug platang sensilyo nga denario nga may gikulit 
nga ulo ni Tiberio ug gigamit sa mga tuig 15 K.P. 
(HULAGWAY, Tomo 2, p. 544) (Itandi ang Luc 3:1, 2.) 
Ang kamatuoran nga si Poncio Pilato mao ang Ro- 
manong gobernador sa Judea niadtong panahona 
gipamatud-an usab pinaagi sa usa ka tinabas nga 
bato nga nakaplagan sa Cesarea nga may Latin nga 
mga ngalang Pontius Pilatus ug Tiberieum.---Tan- 
awa ang PILATO, HULAGWAY, Tomo 2, p. 741. 

Ang Mga Buhat sa mga Apostoles, nga naghatag 
ug tatawng ebidensiya nga gisulat ni Lucas, naun- 
dan sa daghang paghisgot sa mga siyudad ug sa 
mga probinsiya niini ug sa nagkalainlaing mga 
opisyales nga may lainlaing titulo, nga nangatung- 
danan sa usa ka tinong panahon---usa ka asoy nga 
posibleng masayop ang magsusulat. (Matikdi usab 
ang Luc 3:1, 2.) Hinunoa ang nabatonan nga arkeo- 
lohikanhong ebidensiya nagpakita sa pagkatukma 
gayod sa asoy ni Lucas. Sa ingon, sa Buhat 14:1-6, 
gibutang ni Lucas ang Listra ug Derbe sulod sa te- 
ritoryo sa Licaonia apan ang Iconio sa laing teritor- 
yo. Ang Romanong mga magsusulat, lakip na si Ci- 
cero, naghisgot sa Iconio ingong sakop sa Licaonia. 
Apan, ang usa ka monyumento nga nadiskobrehan 
sa 1910 nagpakita nga ang Iconio giisip nga mao 
gayoy usa ka siyudad sa Frigia imbes nga sa Licao- 
nia. 

Sa susama, usa ka inskripsiyon nga nadiskobre- 
han didto sa Delphi nagpamatuod nga si Galio 
maoy prokonsul sa Acaya, lagmit sa 51-52 K.P. 
(Buh 18:12) Ang mga 19 ka inskripsiyon nga sukad 
pa sa ikaduhang siglo W.K.P. hangtod sa ikatulong 

siglo K.P. nagpamatuod sa katukma sa paggamit ni 
Lucas sa titulo nga mga magmamando sa siyu- 
dad (sa singular, poli-tar'khes) sa pagtumong niini 
ngadto sa mga opisyales sa Tesalonica (Buh 17: 
6, 8), ang lima niini nga mga inskripsiyon espesi- 
piko nga naghisgot niana nga siyudad. (Tan-awa 
ang MAGMAMANDO SA SIYUDAD.) Ingon man usab, 
ang paghisgot kang Publio ingong “ang punoan” 
(pro'tos) sa Malta (Buh 28:7) naggamit sa eksak- 
tong titulo nga angayng gamiton, ingon sa gipaki- 
ta sa pagkakaplag niini nga titulo diha sa duha ka 
inskripsiyon sa Malta, ang usa sa Latin ug ang usa 
sa Grego. Ang mga sinulat nga gigamit sa sala- 
mangka ug ingon man ang templo ni Artemis na- 
kaplagan sa Efeso (Buh 19:19, 27): ang pagpangub- 
kob didto nakadiskobre usab ug usa ka teatro nga 
masudlan ug mga 25,000 ka tawo, ug may mga 
inskripsiyon nga naghisgot sa “mga komisyonado 
sa mga pista ug mga dula,” sama niadtong nangi- 
labot alang kang Pablo, ug usab sa usa ka “kalihim,” 
sama niadtong usa nga nagpahilom sa magubta- 
nong panon niadto nga okasyon.--Buh 19:29-31, 
35, 41. 

Ang pipila sa maong mga kaplag nagpalihok 
kang Charles Gore sa pagsulat bahin sa pagkatuk- 
ma ni Lucas diha sa A New Commentary on Holy 
Scripture: “Angay gayong ilhon nga tungod sa mo- 
dernong arkeolohiya halos napugos ang mga kriti- 
ko ni San Lucas nga dawaton ang tanan niyang 
mga paghisgot bahin sa sekular nga mga impor- 
masyon ug mga panghitabo ingong tukma gayod.” 
--Giedit ni Gore, Goudge, ug Guillaume, 1929, 
p. 210. 

Ang Limitadong Bili sa Arkeolohiya. Ang 
arkeolohiya nakapatunghag mapuslanong impor- 
masyon nga nakatabang sa pag-ila (sagad dili tino) 
sa Biblikanhong mga dapit, nakakalot ug mga sinu- 
lat nga mga dokumento nga nakaamot sa mas ma- 
ayong pagsabot sa orihinal nga mga pinulongan 
nga gigamit sa pagsulat sa Kasulatan, ug nakaha- 
tag ug kalamdagan sa mga kahimtang sa pagkina- 
buhi ug sa mga kalihokan sa karaang mga tawo ug 
mga magmamando nga gihisgotan sa Bibliya. Bi- 
san pa niana, kon ang arkeolohiya maghisgot labot 
sa pagkatinuod ug pagkakasaligan sa Bibliya, mai- 
ngon man sa pagtuo niini, mga pagtulon-an niini, 
ug sa mga gipadayag niini labot sa mga katuyoan 
ug mga saad sa Diyos, ikasulti gayod nga kini dili 
kinahanglanon ug dili mahinungdanon sa pagpa- 
matuod sa kamatuoran sa Pulong sa Diyos. Sama 
sa gipahayag ni apostol Pablo labot niini: “Ang pag- 
tuo mao ang masaligan nga pagpaabot sa mga bu- 
tang nga gilaoman, ang dayag nga pagpasundayag 
sa mga katinuoran bisan tuod wala makita. Tungod 
sa pagtuo atong masabtan nga ang mga sistema sa 

mga butang gihan-ay pinaagi sa pulong sa Diyos, 
mao nga ang mga butang nga makita mitungha 
gikan sa mga butang nga dili-makita.” (Heb 11: 
1, 3) “Kita nagalakaw pinaagi sa pagtuo, dili pinaa- 
gi sa makita.”---2Co 5:7. 

Kini wala magpasabot nga ang Kristohanong 
pagtuo walay bisan unsang makitang pasukaranan 
o nga kini naghisgot lamang sa mga butang nga 
dili makita. Apan tinuod nga sa matag yugto ug 
panahon adunay daghang ebidensiya sa palibot sa 
mga tawo, maingon man bahin sa ilang kaugali- 
ngon ug sa ilang mga kasinatian, nga mahimong 
magkombinsir kanila nga ang Bibliya mao ang ti- 
nuod nga tinubdan sa kapahayagan sa Diyos ug 
nga kini walay gihisgotan nga dili kaharmonya sa 
mapamatud-ang mga kamatuoran. (Rom 1:18-23) 
Ang kahibalo bahin sa nangaging panahon pinasu- 
kad sa arkeolohikanhong mga pagdiskobre maoy 
makaiikag ug gipabilhan, apan dili hinungdanon. 
Ang kahibalo bahin sa nangaging panahon pinasu- 
kad sa Bibliya mao lamang ang gikinahanglan ug 
kini kasaligan gayod. Ang Bibliya, may arkeolohiya 
man o wala, mohatag ug tinuod nga kahulogan sa 
presenteng panahon ug maglamdag sa umaabot. 
(Sal 119:105: 2Pe 1:19-21) Sa pagkatinuod, huyang 
ang pagtuo kon kini magdepende lamang gayod sa 
dugmok nga mga tisa, buak nga mga plorera, ug sa 
nahugno nga mga paril aron palig-onon kini ug 
magsilbing tukod niini. 

Ang pagkadili-tino sa mga konklusyon niini. 
Bisan tuod ang arkeolohikanhong mga diskobre 
usahay nagtaganag dali nga tubag alang kanilang 
misaway sa mga asoy sa Bibliya o misaway sa pag- 
kamakasaysayanhon sa pipila ka hitabo, ug bisan 
pag ang maong mga kaplag nakatabang nga ma- 
wala ang mga pagduhaduha sa sinserong mga 
tawo nga naapektohan pag-ayo sa mga argumento 
sa maong mga kritiko, ang arkeolohiya wala maka- 
pahilom sa mga kritiko sa Bibliya ni kini naghatag 
ug malig-ong patukoranan aron ipasukad sa usa ka 
tawo ang iyang pagtuo diha sa rekord sa Bibliya. 
Ang mga konklusyon nga nakab-ot pinasukad sa 
kadaghanan sa mga pagpangalot nga gihimo sa 
panguna maoy mga pangagpas lamang sa mga 
tigdukiduki, nga samag mga detektib, nga mihi- 
mog kaso nga ilang pamatud-an. Bisan sa mo- 
dernong mga panahon, bisan pag kini nga mga 
detektib mahimong makadiskobre ug makakuhag 
daghang sirkumstansiyal ug materyal nga ebiden- 
siya, ang bisan unsang kaso nga ipasukad lamang 
sa maong ebidensiya nga walay pamatuod sa kasa- 
ligang mga testigo nga direktang nasayod sa ma- 
ong kaso, kon isang-at sa husgado, mahimong isi- 
pon nga huyang kaayo. Ang mga desisyon nga 
ipasukad lamang sa maong ebidensiya moresultag 

dakong kasaypanan ug inhustisya. Kini ilabina ga- 
yod kon 2,000 o 3,000 na ka tuig ang gidugayon 
tali sa mga tigdukiduki ug sa panahon sa hitabo. 

Susama niana ang konklusyon sa arkeologong si 
R. J. C. Atkinson, kinsa nag-ingon: “Palandonga la- 
mang kon unsa gayod kalisod ang buluhaton sa 
umaabot nga mga arkeologo kon ilang tagikon pag- 
usab ang rituwal, tinuohan, ug ang doktrina sa 
Kristohanong mga Simbahan pinasukad lamang sa 
mga nagun-ob nga mga tinukod sa simbahan, 
nga walay tabang gikan sa bisan unsang sinulat 
nga rekord o inskripsiyon. Busa ikasubo gayod nga 
ang arkeolohiya, ang bugtong paagi nga masusi 
ang kagahapon sa tawo nga walay sinulat nga mga 
rekord, nahimong mas dili epektibong paagi sa di- 
hang susihon niini ang mga aspekto sa tawhanong 
kinabuhi nga sa mas espesipiko nalangkit sa taw- 
hanong kinaiyahan. “--Stonehenge, London, 1956, 
p. 167. 

Mas labaw pang nakapakomplikado mao nga, du- 
gang pa sa ilang kawalay katakos sa pagdiskob- 
re sa nangagi nga mas tukma, ug bisan pa sa 
ilang paningkamot nga dili magmapihigon sa ilang 
panglantaw sa ebidensiya nga ilang nakubkoban, 
ang mga arkeologo, sama sa ubang mga siyen- 
tipiko, nailalom sa tawhanong mga kahuyangan 
ug personal nga mga kiling ug mga ambisyon, 
nga makaaghat sa paghimog sayop nga pangataro- 
ngan. Nagpasiugda sa maong suliran, si Prope- 
sor W. F. Albright nagkomento: “Sa laing bahin, 
adunay kapeligrohan sa pagpangitag bag-ong mga 
diskobre ug bag-ong mga panglantaw puli sa mas 
malig-on nga naunang ebidensiya. Kini ilabinang 
tinuod sa mga natad sama sa Biblikanhong arkeo- 
lohiya ug geograpiya, diin ang batid nga paggamit 
sa mga himan ug sa mga paagi sa pagtuki makuti 
kaayo nga anaa kanunay ang tentasyon nga iba- 
lewala ang kasaligang pamaagi, nga pulihan ug 
inantigong pagkonektar sa mga detalye ug maala- 
mong mga pangagpas ang mas hinay ug sistema- 
tikong pagtuki.”--The Westminster Historical At- 
las to the Bible, giedit ni G. E. Wright, 1956, p. 9. 

Mga kalainan sa pagpetsa. Hinungdanon 
nga masabtan kini sa dihang tagdon ang mga pet- 
sa nga gihatag sa mga arkeologo labot sa 
ilang mga nadiskobrehan. Nag-ilustrar niini, si 
Merrill F. Unger nag-ingon: “Pananglitan, gipet- 
sahan ni Garstang ang pagkapukan sa Jerico sa 
mga 1400WK....: si Albright nagtuo nga kini 
maoy sa petsa nga mga 1290 W.K.... : si Hugues 
Vincent, ang iladong arkeologo nga Palestino nag- 
tuo sa petsa nga 1250 W.K.... : samtang si 
H. H. Rowley nag-isip kang Rameses II ingong ang 
Malupigong Paraon, ug ang Pagpanggula nahitabo 
sa panahon sa iyang manununod nga si Marniptah 

[Merneptah] sa mga 1225 W.K.” (Archaeology and 
the Old Testament, p. 164, ftn. 15) Samtang nagla- 
lisay sa pagkakasaligan sa modernong arkeolohi- 
kanhong proseso ug pag-analisar, si Propesor Al- 
bright miadmitir nga “lisod kaayo gihapon sa dili 
batid ang pagpili sa nagkasumpaki nga mga petsa 
ug mga konklusyon sa mga arkeologo.”-- The Ar- 
chaeology of Palestine, p. 253. 

Tinuod nga gigamit ang radiocarbon nga orasan, 
duyog sa ubang modernong mga paagi, sa pagpet- 
sa sa karaang mga butang nga nakaplagan. Bisan 
pa niana, ang pamatuod nga kining paagiha dili 
gayod tukma gipakita sa mosunod nga pahayag ni 
G. Ernest Wright diha sa The Biblical Archaeologist 
(1955, p. 46): “Mamatikdan nga ang bag-ong Car- 
bon 14 nga paagi sa pagpetsa sa karaang mga 
butang dili kay dili masayop ingon sa gilaoman. 
... Ang pipila ka pagpetsa nagpatunghag tatawng 
mga sayop, lagmit tungod sa ubay-ubayng mga 
katarongan. Sa pagkakaron, ang usa makasalig la- 
mang sa mga resulta nga walay pagduhaduha kon 
ang ubay-ubayng mga pagpetsa mohatag ug ha- 
los susamang mga resulta ug kon ang pagpetsa 
daw husto pinasukad sa ubang mga paagi sa pag- 
kuwenta [italiko amoa].” Dili pa dugay, ang The 
New Encyclopædia Britannica (Macropaedia, 1976, 
Tomo 5, p. 508) nag-ingon: “Bisan unsa pay hi- 
nungdan, . . . tin-aw nga ang carbon-14 nga pag- 
petsa dili tukma kay sa buot unta sa tradisyonal 
nga mga historyador.”---Tan-awa ang KRONOLOHIYA 
(Arkeolohikanhong Pagpetsa). 

Ang limitadong bili sa mga inskripsiyon. 
Libolibo sa karaang mga inskripsiyon ang nakapla- 
gan ug gihubad. Si Albright nag-ingon: “Ang sinu- 
lat nga mga dokumento mao lamang ang labing 
hinungdanong hugpong sa materyal nga nadiskob- 
rehan sa mga arkeologo. Busa hinungdanon kaayo 
nga mabatonan ang tin-awng ideya sa kinaiyahan 
niini ug sa atong katakos sa paghubad niini.” (The 
Westminster Historical Atlas to the Bible, p. 11) 
Lagmit gisulat kini diha sa mga bika, sa mga papan 
nga yutang-kulonon, papiro, o gikulit diha sa ba- 
tong granito. Bisan unsa pa ang materyales, ang 
impormasyon nga ihatag niini kinahanglang tim- 
bangtimbangon ug susihon gihapon ang pagkaka- 
saligan ug ang bili niini. Ang sayop o tataw nga 
kabakakan mahimo ug kasagarang gisulat diha 
sa bato maingon man sa papel.--Tan-awa ang 
KRONOLOHIYA (Ang Kronolohiya sa Bibliya ug ang 
Sekular nga Kasaysayan): SARGON. 

Ingong usa ka pananglitan, ang rekord sa Bibliya 
nag-ingon nga si Haring Senakerib sa Asirya gipa- 
tay sa iyang duha ka anak nga lalaki nga si Adra- 
melek ug Sarezer, ug gipulihan sa trono sa laing 
anak nga lalaki nga si Esar-hadon. (2Ha 19:36, 37) 

Apan, ang Babilonyanhong cronica nag-ingon nga, 
sa ika-20 sa Tebet, si Senakerib gipatay sa iyang 
anak nga lalaki diha sa usa ka pag-alsa. Si Beros- 
sus, ang Babilonyanhong saserdote sa ikatulong 
siglo W.K.P., ug si Nabonido, ang Babilonyanhong 
hari sa ikaunom nga siglo W.K.P., naghatag sa sa- 
mang asoy, nga mopatim-awng si Senakerib gipa- 
tay lamang sa usa sa iyang mga anak nga lalaki. 
Hinunoa, diha sa mas bag-ong nadiskobrehang ti- 
pak sa Prisma ni Esar-hadon, ang anak nga lalaki 
nga mipuli kang Senakerib, tin-awng giingon ni 
Esar-hadon nga ang iyang mga igsoong lalaki (plu- 
ral) mialsa ug mipatay sa ilang amahan ug dayon 
mikalagiw. Nagkomento bahin niini, si Philip Bi- 
berfeld, diha sa Universal Jewish History (1948, 
Tomo I, p. 27), nag-ingon: “Ang asoy sa Babi- 
lonyanhong Cronica, ni Nabonido, ug ni Berossus 
maoy sayop, ang asoy lamang sa Bibliya ang napa- 
matud-ang husto. Kini gikompirmar diha sa ta- 
nang gagmayng mga detalye pinaagi sa inskripsi- 
yon ni Esarhadon ug napamatud-ang mas tukma 
labot niini nga hitabo bahin sa Babilonyanhon- 
Asiryanhong kasaysayan kay sa Babilonyanhong 
mga tinubdan. Kini maoy usa ka pamatuod nga hi- 
nungdanon kaayo ang pagtimbangtimbang bisan 
sa mga kontemporaryong tinubdan nga dili uyon 
sa Biblikanhong tradisyon.” 

Mga suliran sa pagsabot ug sa paghubad. 
Kinahanglang mag-amping usab ang Kristohanon 
sa pagdawat dayon sa hubad sa daghang ins- 
kripsiyon nga makaplagan diha sa nagkalainlain 
nga karaang mga pinulongan. Ingong pananglitan 
niini, sama sa Bato sa Rosetta ug sa Behistun 
nga Inskripsiyon, ang mga tighubad nakabaton ug 
igong pagsabot bahin sa kanhing wala mahibaloi 
nga pinulongan pinaagi sa pagtandi niini uban sa 
aing nahibaloan nga pinulongan. Bisan pa niana, 
dili dahomon nga ang maong mga tabang mosul- 
bad sa tanang suliran o pinaagi niana bug-os nga 
masabtan ang pinulongan lakip ang tanang kahu- 
ogan ug mga idiom o masambingayong mga pu- 
long niini. Bisan ang pagsabot sa pangunang mga 
pinulongan sa Bibliya, ang Hebreohanon, Aramai- 
ko, ug Grego, nag-uswag pag-ayo sa dili pa du- 
gayng kapanahonan, ug kini nga mga pinulongan 
gitun-an pa gihapon. Mahitungod sa inspirado 
nga Pulong sa Diyos, kita hustong makadahom 
nga ang Awtor sa Bibliya magpaarang kanato nga 
makabaton sa hustong pagsabot sa mensahe niini 
pinaagi sa mabatonang mga hubad sa modernong 
mga pinulongan. Apan, dili ingon niini ang ka- 
himtang sa dili inspiradong mga sinulat sa paga- 
nong mga nasod. 

Aron liilustrar nga gikinahanglan ang pag- 
amping ug aron ipakita usab nga ang dili-mapi- 

higong pagsulbad sa mga suliran sa pagsabot sa 
karaang mga inskripsiyon sagad dili mao ang mas 
hinungdanon ingon sa gihunahuna sa uban, ang 
basahon nga The Secret of the Hittites, ni C. W. Ce- 
ram, naundan sa mosunod nga impormasyon labot 
sa iladong Asiryologo nga naningkamot sa pagsa- 
bot sa “Hitihanon” nga pinulongan (1956, pp. 106- 
109): “Ang iyang hubad talagsaon kaayo---usa ka 
inantigong pagkonektar sa grabeng mga sayop 
uban ang talagsaong mga ideya .. . Ang pipila sa 
iyang mga sayop gipaluyohan sa mga argumento 
nga makapakombinsir gayod nga gikinahanglan 
ang mga dekada sa pagtuon aron kini mapamatud- 
ang sayop. Ang iyang talagsaong pangatarongan 
gipaluyohan sa daghang kahibalo sa pinulongan 
nga sa ingon ang pagpinig sa sayop gikan sa hus- 
to dili sayon nga buhaton.” Dayon ang magsusulat 
naghubit sa pagkatig-a niini nga eskolar bahin sa 
bisan unsang kausaban sa iyang mga kaplag: hu- 
man sa daghang tuig siya sa kataposan miuyon ra 
sa paghimog pipila ka kausaban---aron lamang sa 
pag-usab sa mismong pagsabot nga sa ulahi nahi- 
mong mao ang tukma! Sa pag-asoy sa mainit nga 
panaglalis, nga puno sa personal nga mga pag-aku- 
sar, nga mibangon tali niini nga eskolar ug sa 
ubang mga tighubad sa “Hitihanon” nga hiero- 
glyphic, ang awtor nag-ingon: “Hinunoa ang pag- 
kapanatiko nga nakaingon niini nga mga panagla- 
lis mao ang gikinahanglan nga motibo kon buot 
sa mga eskolar nga mohimog mga pagdiskobre.” 
Busa, bisan tuod ang panahon ug ang pagtuon na- 
kawala sa daghang sayop nga pagsabot sa karaang 
mga inskripsiyon, maayong atong hinumdoman 
nga ang dugang pagsusi lagmit makahimog du- 
gang pa nga mga pagtul-id. 

Kini nga mga kamatuoran nakatabang sa pagtu- 
boy sa pagkailado sa Bibliya ingong tinubdan sa 
tukmang kahibalo, tinuod nga impormasyon, ug 
kasaligang giya. Ingong hugpong sa sinulat nga 
mga dokumento, ang Bibliya naghatag kanato ug 
labing tin-aw nga larawan sa kagahapon sa tawo, 
ug kini nakaabot kanato, dili tungod sa pagpangub- 
kob kondili tungod kay gitipigan kini sa Awtor nii- 
ni, si Jehova nga Diyos. Kini maoy “buhi ug gam- 
hanan” (Heb 4:12) ug mao ang “pulong sa buhi ug 
malungtarong Diyos.” “Ang tanang unod sama sa 
balili, ug ang tanang himaya niini sama sa bulak sa 
balili; ang balili malaya, ug ang bulak mapulak, 
apan ang pulong ni Jehova magpadayon hangtod 
sa kahangtoran. ”---1Pe 1:23-25. 


ARKIHANON. 

1. Mga kaliwat ni Ham pinaagi kang Canaan ug 
usa sa 70 ka banay human sa Lunop. (Gen 10:17, 
1Cr 1:15) Namuyo sila daplin sa Kabaybayonan sa 
Mediteranyo sa K sa Kabukiran sa Lebanon. 

2. Bisan tuod kini nga termino mahimong mag- 
tumong sa usa ka membro sa wala-mailhing tribo 
sa Canaan, mopatim-aw nga lagmit nagtumong 
gayod kini sa usa ka iladong pamilya o banay nga 
nahimutang sa dapit sa Atarot, sa HK sa Bethel. 
(Jos 16:2) Usa ka lungsod nga ginganlag “Kin ‘Arik 
sa K sa Bethel gituohan sa uban nga mao ang ti- 
nubdan o ang nahibiling ebidensiya nianang nga- 
lana. Si Husai nga usa ka matinumanong magta- 
tambag ni David maoy usa ka Arkihanon.---1Cr 
27:33; tan-awa ang HUSAI. 


ARKITEKTURA. Ang arte o siyensiya sa 
pagpanukod. Ang Bibliya nagpakita sa nagkadai- 
yang mga puloy-anan ug mga pamaagi sa pagki- 
nabuhi sa sayong bahin sa tawhanong kasaysayan 
sulod sa 1,656 ka tuig una pa ang Lunop sa adlaw 
ni Noe. Si Cain, human patya si Abel, gihisgotan 
ingong “mipuyo” sa usa ka dapit, ug didto “siya 
nagtukod ug usa ka siyudad.” (Gen 4:16, 17) Apan, 
usa sa iyang mga kaliwat, si Jabal, nahimong “ang 
mag-uugda niadtong mga nagapuyo sa mga tolda 
ug may kahayopan.” Ang lain pa nahimong usa ka 
“mananalsal sa tanang matang sa himan nga tum- 
baga ug puthaw.” (Gen 4:20, 22) Ang mga kaliwat 
ni Cain nangahanaw lagmit sa panahon sa Lunop, 
apan, ang katakos sa pagpanukod ug ang paggamit 
sa mga himan sa pagpanukod wala mahanaw uban 
kanila. 

Ang talagsaong pagpanukod sa wala pa ang Lu- 
nop gibuhat sa mga kaliwat ni Set: ang arka nga gi- 
tukod ni Noe ug sa iyang mga anak. Bisan tuod ang 
pangunang mga plano ug mga sukod gitagana sa 
Diyos, ang ubang abilidad sa arkitektura sa walay 
duhaduha nabatonan ni Noe ingong tagdumala sa 
buluhaton. Ang arka maoy 300 ka maniko ang gi- 
tas-on, 50 ka maniko ang gilapdon, ug 30 ka mani- 
ko ang gihabogon (133.5 m X 22.3 m X 13.4 m; 
437 p 6 pul. x 72 p 11 pul. X 43 p 9 pul.). Ang 
gilapdon sa salog niini lagmit nga mga 0.9 ekt 
(2.2 akre). Ang tulo ka andana lakip ang lapad nga 
atop, dugang pa sa mga “lawak,” lagmit nagkina- 
hanglan ug mga haligi ug mga sagbayan nga ka- 
hoy sa pagsangga sa kabug-at, ingon man usab 
sa paghatag ug gikinahanglang kalig-on sa arka. 
Bisan tuod ang arka gibulitan ug alkitran, giki- 
nahanglan usab ang maampingong pagpasibo sa 
mga kahoy aron maseguro nga dili kini malut- 
san ug tubig.--Gen 6:13-16, tan-awa ang ARKA 
Num. 1. 

Unang Pagpanukod Human sa Lunop. Sa 
panahon human sa Lunop, si Nimrod gihubit 
ingong usa ka bantogang magtutukod sa ubay- 
ubayng mga siyudad. (Gen 10:8-12) Ang laing da- 
kong proyekto sa pagpanukod gisugdan nianang 
higayona, ang Torre sa Babel, nga wala uyoni sa 

Diyos. Dinhi gihisgotan ang bag-ong mga mater- 
yales, mga tisa nga gipagba sa kalayo nga may as- 
palto nga gigamit ingong argamasa. Ang torre gi- 
tukod aron himoon nga kinatas-ang tinukod sa 
maong panahon.—Gen 11:3, 4. 

Si Abraham, ang katigulangan sa mga Israelin- 
hon, sa walay duhaduha nakakita sa medyo mo- 
dernong mga estilo sa arkitektura didto sa Ur sa 
mga Caldeanhon. (Gen 11:31) Ang mga pagpa- 
ngubkob didto nagpakita nga dihay mga dalan 
sa siyudad, tagduha ka andana nga mga balay nga 
may mga hagdanan nga tisa, ug mga tinukod nga 
mga templo ug mga palasyo, nga gituohan nga gi- 
tukod niadto pang ikatulong milenyo W.K.P. Dinhi 
nakaplagan usab ang pipila ka ebidensiya labot sa 
kinaunahang paggamit sa arko nga giporma pina- 
agi sa pagtukod ug duha ka kiliran sa bungbong 
nga nag-anam ka dug-ol hangtod nga ang kal-ang 
tali niini madugtong na pinaagig lumbay sa mga 
bato o mga tisa, ingon man usab sa laing matang 
sa arko nga may kinatung-ang bato niini. 

Sa ulahi, sa panahon sa iyang pagpuyo sa Ehipto 
(Gen 12:10), si Abraham lagmit nakakita sa pipila 
ka maanindot nga mga arkitektura sa maong yuta. 
Ang Hinagdan nga Piramide ni Haring Djoser did- 
to sa Saqqara gituohan nga sukad pa sa ikatulong 
milenyo W.K.P. ug mao ang usa sa labing unang 
mga pananglitan sa nahibilin sa dagkong mga ti- 
nukod ginamit ang tinabas nga bato. (HULAGWAY, 
Tomo 1, p. 530) Ang Bantogang Piramide ni Khu- 
fu, nga gitukod sa ulahi didto sa Giza, may dakong 
pundasyon nga 5.3 ekt (13 akre) ug gigama pinaa- 
gig mga 2,300,000 ka bloke sa anapog nga bato, 
nga ang matag usa nag-aberids ug 2.3 ka metri- 
kong tonelada ang gibug-aton. Kini sa orihinal 
maoy 147 m (482 p) ang gihabogon. Dili lamang 
ang gidak-on kondili ang pagkatakdo usab sa pag- 
pahiluna sa mga bato niini nga tinukod ang naka- 
pahingangha bisan sa modernong mga inhenyero. 
Ubay-ubayng mga siglo sa ulahi didto sa Karnak, 
sa ibabaw sa Nilo, ang mga Ehiptohanon nakapa- 
tungha sa gibantog nga kinadak-ang templo nga 
gitukod sa tawo. Ang atop sa dakong tigomanan 
niini gisuportahan sa 134 ka dagkong mga haligi, 
nga ang matag usa maoy mga 3 m (10 p) ang di- 
yametro, nga gidayandayanan sa daghag bulok 
nga mga linilok. 

Israelinhong Arkitektura. Sa panahon nga 
gidaogdaog ang mga Israelinhon didto sa Ehip- 
to, sila mihimog daghang buluhatong pagpanukod 
ingong mga ulipon ubos sa Ehiptohanong mga ka- 
patas. (Ex 1:11-14) Sa ulahi, didto sa kamingawan 
si Jehova naghatag kanila ug tinong mga instruk- 
siyon alang sa pagtukod sa tabernakulo, nga may 
kuwadrong mga bayanan, suksokanang mga pato- 

ngan, balabag, ug mga haligi, nga sa ilang bahin 
nagkinahanglan usab ug igoigong abilidad sa arki- 
tektura. (Ex 25:9, 40; 26:15-37: Heb 8:5) Bisan tuod 
ang kadaghanan niadtong nagbuhat sa maong bu- 
luhaton (ug niadtong mihimog mga pagpanukod sa 
Ehipto) sa walay duhaduha nangamatay na sa wala 
pa makaabot sa Yutang Saad, ang mga pamaagi sa 
pagpanukod ug ang paggamit sa mga himan ti- 
nong gipadayon niadtong mga buhi pa. (Itandi ang 
Deu 27:5.) Ang Moisesnong Balaod naglatid ug la- 
bing menos usa ka kinahanglanon sa pagpanukod. 
(Deu 22:8) Siyempre, ang mga Israelinhon, human 
masakop ang yuta, nag-ilog sa tibuok nga mga 
siyudad ug mga balangay uban sa ilang nakomple- 
tong mga tinukod, apan sila mihimo usab ug kau- 
galingong pagpanukod. (Num 32:16, Deu 6:10, 11, 
8:12) Sa panahon sa ilang pagsulod (1473 W.K.P.), 
ang Canaan maoy usa ka yuta nga may daghang 
pinarilan nga mga siyudad ug lig-ong mga kuta. 
-Num 13:28. 

Bisan tuod walay talagsaong mga tinukod nga 
nahibilin nga nagpailang kini orihinal nga gitukod 
sa mga Israelinhon o kini natukod tungod sa ilang 
pagkamamugnaon sa natad sa arkitektura, wala 
kini magpasabot nga sila walay abilidad sa pagpa- 
nukod. Dili sama sa paganong mga nasod, sila wala 
magtukod ug dagkong mga monyumento alang 
sa pagpasidungog sa politikanhong mga magma- 
mando o mga bayani sa militar. Ang usa ka tem- 
plo nga gitukod maoy didto sa Jerusalem, bisan 
tuod ang apostasya nakapatunghag ubang relihi- 
yosong mga tinukod sa laing mga dapit. Wala nay 
nahibilin sa orihinal nga templo o bisan sa templo 
nga gitukod puli niini. Lakip sa mga kagun-oban sa 
talagsaong mga tinukod nga nakubkoban mao kad- 
tong managsama nga mga ganghaan sa siyudad sa 
karaang Megido, Hazor, ug Gezer, nga gituohang 
gitukod sa panahon ni Solomon. (1Ha 9:15) Sa ma- 
tag ganghaan ang 20-m-gitas-on (66 p) nga mga 
paril sa gawas maoy hinimo sa maayong pagkata- 
bas nga mga bato. Diha sa agianan sa ganghaan 
may tulo ka sunodsunod nga paris sa mga hamba 
o nagsiwil nga mga haligi, sa ingon adunay unom 
ka lawaklawak sa isigkakilid niini, nga diha nia- 
na ang negosyo mahimong himoon o gikan nia- 
na ang mga sundalo makababag sa bisan unsang 
kasundalohan nga mosulay sa pagsulod agi sa mga 
ganghaan. (Tan-awa ang GANGHAAN.) Sa Megido ug 
sa Samaria nakaplagan ang mga pananglitan sa es- 
trukturang mga bato nga maayo kaayong pagka- 
gama, ang mga bato maampingong gisapsap, gipa- 
himutang, ug gidugtong nga hilabihan katakdo, sa 
pipila ka kahimtang kini takdo kaayo nga bisan ang 
nipis nga sulab sa kutsilyo dili ikasuksok tali sa di- 
nugtongan sa mga bato. Sa walay duhaduha ang 

pagpanukod labot sa templo ni Solomon ingon usab 
niana kataas ang kalidad.---1Ha 5:17, 6:7. 

Pinasukad sa arkeolohikanhong pagsusi mopa- 
tim-aw nga ang Israelinhong mga balay sa kati- 
buk-an maoy kasarangan kaayo ang pagkatukod, 
ug ang ubang mga tigdukiduki nagtuo nga kini dili 
kaayo pulidong pagkatukod. Bisan pa niana ang 
ebidensiya diin gipasukad ang maong mga opinyon 
diyutay ra kaayo. Sama sa gikomento sa The Inter- 
preter's Dictionary of the Bible (Tomo 1, p. 209): 
“Diyutay ra karon ang nahibaloan bahin niini tu- 
ngod kay ang karaang mga magsusulat wala kaa- 
yo maghatag ug detalye maylabot sa arkitektu- 
ra ug pipila na lamang ka tinukod ang nahibilin, 
nga ang kadaghanan niini bug-os nga nalumpag 
paglabay sa panahon ug giguba sa misunod nga 
mga kaliwatan sa mga magtutukod.” (Giedit ni 
G. A. Buttrick, 1962) Busa, lisod makakaplag ug ka- 
pin sa usa o duha ka lut-od sa estrukturang bato 
ibabaw sa pundasyon sa bisan haing naguba nga 
tinukod sa Palestina. Makataronganon usab nga 
ang mas maayong mga balay ang makaagom ug 
dakong kadaot diha sa mga kamot sa mga tiglag- 
lag ug, dayon, niadtong nangitag mga materyales 
alang sa pagpanukod. 

Karaang mga Materyales ug mga Pamaagi 
sa Pagpanukod. Ang mga pundasyon nga bato 
maoy komon sukad pa sa labing karaang kapana- 
honan. Bisan tuod nga gigamit tingali ang gansa- 
ngon nga mga bato, kini gilinya ug gipatapot pina- 
agi sa mga batong pamag-ang, nga gipahamis 
ug gipatakdo pag-ayo. (Itandi ang Sal 118:22: Isa 
28:16.) Ang gipalitadang yutang-kulonon o ang 
pangpalitada sulod sa Israelinhong mga balay nga 
bato gihisgotan diha sa Levitico 14:40-48. Kon ang 
ubang bahin sa balay wala gamiti ug bato, ang gi- 
pauga sa adlaw o gipagba sa kalayo nga mga tisa 
mao ang sagad nga gigamit ibabaw sa pundasyon. 
(Itandi ang Isa 9:10.) Ang kahoy usahay gisal-ang 
sa mga tisa. Ang gigamit nga mga materyales 
nagdepende ilabina sa kon unsay mabatonan sa lo- 
kal nga dapit. Tungod kay walay kahoy ug bato 
didto sa habagatang Mesopotamia, ang kadagha- 
nan sa mga tinukod didto gigamitan ug mga tisa 
nga gama sa lapok, samtang sa tibuok Palestina 
daghan ang anapog o ubang mga bato. Ang unang 
paagi sa paghimog dili-gastoso nga bungbong mao 
ang paglala ug mga sangasanga sa kahoy ug dayon 
tabonan ug bulitan kini pinaagig lapok. Ang mga 
usok iugsok sa yuta ug ang mga tangbo o malu- 
baylubay nga mga sanga gjilala tali niini nga paba- 
bag aron mahimong gambalay nga diha niana 
ihaklap ang yutang-kulonon. Sa dihang ang yu- 
tang-kulonon miuga na pag-ayo ug migahi tu- 
ngod sa init sa adlaw, kini sa popanahon palitada- 

han aron mapreserbar ang mga bungbong gikan 
sa makadaot nga mga elemento.--Tan-awa ang 
PARIL, BUNGBONG. 

Ang atop sa usa ka tinukod sagad giporma pina- 
agi sa pagpahimutang ug tag-as nga mga bato o 
mga kahoy latas sa magkaatbang nga nagsuportar 
nga mga bungbong. Ang mga poste o mga haligi 
mahimong ipahiluna ug butangan kini ug balabag 
aron pasangkaron ang gilapdon sa atop. Sanglit 
ang arko ilado sa karaang kapanahonan, posible 
nga sa dagkong mga tinukod kini gigamit aron mo- 
sangga sa patag nga mga atop tungod kay kini 
makahimo sa pagsangga ug igoigong gibug-aton. 
Diha niining mas dagkong mga tinukod, usa o duha 
ka lumbay sa mga haligi ang sagad nga gigamit, 
ang kahoy o bato nga mga haligi gipahimutang 
diha sa usa ka bato nga sukaranan, ug gituohan sa 
pipila nga ang mga haligi sa balay ni Dagon diin 
didto gidala sa mga Filistehanon ang gibutaan nga 
si Samson maoy ingon niining matanga sa haligi. 
Gawas pa niadtong nagkatigom sa sulod sa tinu- 
kod, mga 3,000 ka tawo ang didto sa atop nga nag- 
tan-aw sa dihang gitumba ni Samson ang duha ka 
pangunang mga haligi, nga maoy nakapahugno sa 
balay.---Huk 16:25-30. 

Ang mga atop sa mas gagmayng mga tinukod 
ug mga puloy-anan sagad nga hinimo sa mga sa- 
nga o mga tangbo nga gibangan ug gibanday sa 
mga sagbayan ug dayon gisansan ug gitabonan ug 
lapok o yutang-kulonon, ug dayon gipatag. Ang 
atop gipahandag ug diyutay aron makaagos ang 
ulan. Kining matanga sa mga atop makaplagan gi- 
hapon didto sa Walog sa Jordan sa presenteng- 
adlaw nga mga puloy-anan. 

Ang komong porma sa mga tinukod didto sa Pa- 
lestina maoy rektanggulo: kon kini usa ka balay, 
sagad kini adunay gagmayng rektanggulong mga 
lawak sa sulod nga mahimong gipahiluna sa lain- 
laing paagi. Ang gidak-on ug porma sa mga tinu- 
kod magdepende sa limitadong luna sa mga siyu- 
dad, nga sagad huot. Kon aduna pay luna, lagmit 
himoag sawang sa sulod diin ang tanang pultahan 
sa mga lawak paatubang niana ug adunay usa la- 
mang ka entrada pasulod sa balay gikan sa dalan. 
Ang samang rektanggulong disenyo gigamit usab 
dili lamang sa ordinaryong balay kondili sa haria- 
nong balay (palasyo), sa bodega, sa balay nga tigo- 
manan (sinagoga), sa balay sa Diyos (templo), ug 
sa balay sa mga patay (lubnganan). 

Mga Tinukod sa mga Hari sa Juda ug sa Is- 
rael. Ang bugtong linaing tinukod nga gihisgo- 
tan sa panahon sa paghari ni Haring David mo- 
patim-aw nga mao ang “balay nga sedro,” nga 
gitukod pinaagi sa mga materyales ug sa mga 
trabahante nga gipadala sa Fenicianhon nga si 

Haring Hiram sa Tiro (1Cr 14:1: 17:1), bisan tuod 
gitala nga si David nagpadayon sa pagpanukod sa 
ubang mga balay sa Jerusalem. (1Cr 15:1) Si David 
mihimo usab ug dakong pagpangandam alang sa 
pagtukod sa templo nga pagahimoon sa iyang anak 
nga si Solomon, lakip ang pagtabas ug kuwadra- 
dong mga bato, ang paghimog puthawng mga lan- 
sang, ug ang pag-andam sa mga tumbaga ug mga 
kahoyng sedro nga “daghan kaayo,” ingon man 
ang paglain sa mga suplay nga bulawan, plata, bi- 
lilhong mga bato, ug gagmayng mga bato nga mo- 
sayko. (1Cr 22:1-4: 29:1-5) Siya gigamit usab sa 
pagtagana sa inspirado sa Diyos nga “plano sa ar- 
kitektura” alang sa tibuok nga plano sa templo ug 
sa kasangkapan niini. (1Cr 28:11, 19) Ang Hebreo- 
hanong pulong alang sa “plano sa arkitektura” (tav- 
nith') naggikan sa lintunganayng pulong nga ba- 
nah’ (“tukod”: 1Cr 22:11) ug gihubad sa ubang mga 
teksto nga “sumbanan” ug “larawan.”--Ex 25:9: 
1Cr 28:18. 

Ilalom sa pagmando ni Solomon, ang Israelin- 
hong arkitektura nakaabot sa kinapungkayan niini. 
(2Cr 1:15, Ecc 2:4-6) Bisan tuod gigamit ang Feni- 
clanhong mga trabahante ni Haring Hiram sa pag- 
putol ug mga kahoy didto sa Lebanon aron ga- 
miton sa pagtukod sa templo, ang rekord wala 
magpaluyo sa panglantaw nga sagad gipatuo sa pi- 
pila nga ang templo sa Jerusalem maoy tinukod 
gayod sa mga Fenicianhon. Ang usa ka Israelin- 
hon-Fenicianhon nga ginganlan ug Hiram gihisgo- 
tan ingong nakaamot sa aktuwal nga pagtukod, 
apan sa panguna kini maoy maylabot sa pagdayan- 
dayan ug sa paggamag kagamitan nga metal, nga 
gibuhat human ang templo matukod ug sumala sa 
mga plano nga gitagana ni Haring David. (1Cr 
28:19) Giila ni Haring Hiram sa Tiro nga dihay “ha- 
nas nga mga tawo” usab taliwala sa mga Israelin- 
hon. (1Ha 7:13-40, 2Cr 2:3, 8-16, itandi ang 1Cr 28: 
20, 21.) Si Solomon mismo mao ang nagdumala sa 
pagtukod sa templo. (1Ha 6:1-38: 2Cr 3:1-4:22) 
Dugang pa, iyang gitukod ang sawang sa templo, 
ang Balay sa Lasang sa Lebanon, nga talagsaon tu- 
ngod sa 45 ka haligi niini nga kahoyng sedro ug 
may linaing mga agianan sa kahayag, ang Portiko 
sa mga Haligi, ang Portiko sa Trono, ingon man 
usab ang iyang kaugalingong balay ug ang balay 
sa anak nga babaye ni Paraon, nga ang tanan hini- 
mo sa mahalong mga bato nga tinabas “sumala sa 
sukod.”---1Ha 7:1-12. 

Ang ubang mga hari nga nabantog sa pagpanu- 
kod mao si Asa (1Ha 15:23), Baasa (1Ha 15:17), 
Omri (1Ha 16:23, 24), Ahab (1Ha 22:39), Jehosapat 
(2Cr 17:12), Uzzias (2Cr 26:6-10, 15), Jotam (2Cr 
27:3, 4), ug Ezequias (2Ha 20:20). Ang tunel sa Si- 
loam (533 m [1,749 p] ang gitas-on), nga gituo- 
hang gitukod ni Ezequias, ug ang mga tunel nga 

nakaplagan sa Lakis, Gabaon, Gezer, ug Megido 
maoy talagsaong mga kahimoan sa enhinyeriya. 
Pagpanukod sa Palestina Human sa Pag- 
kadestiyero. Sa yugto human sa pagkadestiye- 
ro, ang mga pagpanukod taliwala sa mga Hudiyo 
maoy kasarangan lamang. Apan, si Herodes nga 
Bantogan (sa unang siglo W.K.P.), ug ang iyang 
mga manununod, mihimog dagkong mga proyek- 
to sa arkitektura, lakip na ang pagtukod pag-usab 
sa templo sa Jerusalem (Mar 13:1, 2: Luc 21:5), sa 
dunggoanan sa Cesarea, sa dakong tulay nga mi- 
tadlas sa sentro nga bahin sa Jerusalem, ingon 
man usab sa publikong mga tinukod, teatro, lum- 
baanan sa mga kabayo, ug mga kaligoanan. Ang 
labing talagsaong kahimoan mao ang pagtukod ni 
Herodes ug kuta didto sa bungtod sa Masada nga 
kapin sa 400 m (1,300 p) ang gihabogon ibabaw sa 
Patayng Dagat. Gawas sa mga kuta, si Herodes 
nagtukod pa ug maanindot, tulo ka andanang pa- 
lasyo sa kilid sa pangpang nga may terasa ug mga 
swimming pool, ingon man usab sa laing palasyo 
nga may Romanhong balay-kaligoanan nga may 
mga tubong pangpainit diha sa mga bungbong ni- 
ini, ug sa usa ka kasilyas nga may sistema sa pag- 
plas sa tubig. Ang dakong kuta nga bato iyang gi- 
butangan ug usa ka dosenang dagko nga mga 
biawan nga masudlan ug halos 40,000 kl (10,500,- 
000 gal) nga tubig.---HULAGWAY, Tomo 2, p. 751. 
Asiryanhon, Babilonyanhon, Persianhon 
nga Arkitektura. Tungod sa pagkapukan sa 
amihanang gingharian sa Israel (740 W.K.P.) ug sa 
habagatang gingharian sa Juda (607 W.K.P.), ang 
Hudiyong katawhan nasinati sa maanindot nga 
mga arkitektura sa Asiryanhon, Babilonyanhon, ug 
sa Persianhon nga mga Imperyo. Ang palasyo ni 
Sargon II didto sa Khorsabad maoy talagsaon tu- 
ngod sa maayo kaayong proporsiyon niini, ingon 
man sa maanindot nga mga linilok, sinawon nga 
mga tisa, ug sa mga dibuho diha sa baldosa nga hi- 
naklapan ug enamel. Ang palasyo ni Senakerib did- 
to sa Nineve maoy usa ka dakong tinukod nga may 
mga 70 ka lawak, nga may espasyo sa bungbong 
nga kapin sa 3,000 m (halos 10,000 p) nga gilum- 
bayan ug kinulitan nga mga papan. (2Ha 19:36, 
itandi ang Jon 3:2, 3.) Gituohan usab nga si Sena- 
kerib ang nagtukod sa 48-km (30 mi) nga agianan 
sa tubig nga nagdala sa tubig gikan sa Suba sa Go- 
mel ngadto sa mga tanaman sa Nineve. Didto sa 
Mari, dapit sa Euprates sa sidlakang Sirya, ang usa 
ka dako kaayong palasyo nga may 300 ka lawak 
nagkobre ug luna nga mga 6 ekt (15 akre). Ang 
mga kagun-oban sa karaang Babilonya nagpakita 
usab sa kanhing katahom niana nga siyudad uban 
sa lig-ong mga paril niini, maanindot nga mga da- 
lan, ug ubay-ubayng mga palasyo ug mga templo. 

Ubos sa Persianhong pagmando, ang mga Hudi- 
yo sa Susan lagmit nakakita sa maanindot nga pa- 
lasyo ni Dario I, diin ang sulod niini gipatahom pi- 
naagig maanindot ug bulok nga sinawong mga 
tisa. (MGA HULAGWAY, Tomo 2, p. 330) Sa Persepo- 
lis, ang kahalangdon sa mga tinukod didto lag- 
mit labi pa ka makapahingangha (MGA HULAGWAY, 
Tomo 2, p. 329), gikan sa Ganghaan ni Jerjes, nga 
may dagkong mga linilok nga mga torong baka, 
ngadto sa palasyo ug dagko kaayong tigomanan ni 
Dario ug Jerjes, lakip ang tigomanan nga may 100 
ka haligi. Ang Persianhong mga haligi mas elegan- 
te ug yagpis kay sa nabantog nga loniko nga mga 
haligi sa mga Grego. Ang proporsiyon sa gihabo- 
gon ngadto sa diyametro sa mga haligi sa Tigoma- 
nan ni Jerjes maoy 12 por 1 kon itandi sa proporsi- 
yon nga 10 por 1 sa kinadak-an sa Corintohanong 
mga haligi, ug 6 por 1 lamang sa Ehiptohanong 
mga haligi. Sa ingon usab, ang distansiya tali sa 
mga haligi sa Persianhong mga tinukod maoy dob- 
le ang gilay-on kay nianang sa Gregong mga tinu- 
kod, sa ingon mas halapad ang luna kay nianang sa 
makaplagan diha sa susama nga karaang mga ti- 
nukod. 

Gresyanhon ug Romanhon nga mga Esti- 
lo ug mga Pamaagi. Ang Gregong arkitektura 
misulod sa “bulawanong yugto" niini sa ikapitong 
siglo W.K.P. Ang maong yugto miabot hangtod sa 
ikaupat nga siglo W.K.P. Ang Atenas nahimong 
dapit sa maanindot nga mga templo ug sa mga ti- 
nukod nga gipahinungod ngadto sa Gregong mga 
diyos ug mga diyosa. Kini nga mga tinukod nagla- 
kip sa Parthenon, sa Temple of Wingless Victory, 
ug sa Erechtheum, samtang didto sa Corinto naila- 
do ang Templo ni Apolo ug ang halapad nga ti- 
yanggihan (o agora’). Ang estilo sa arkitektura sa- 
gad nga gitawag sumala sa tulo ka pangunang 
matang sa maanindot nga Gregong mga haligi nga 
nagama: ang Doriko, ang loniko, ug ang Corintoha- 
non. 

Daghang estilo sa arkitektura sa mga Grego ang 
gisundog sa mga Romano. Ang Romanhong arki- 
tektura sa kasagaran mas praktikal kay sa Grego, 
bisan tuod kini dili kaayo matahom. Nakabenepis- 
yo usab ang mga Romano gikan sa mga Etruscan- 
hon, kinsa nabantog tungod sa ilang arko nga gi- 
porma pinaagig pormag-kunya nga mga bato. Sa 
ikaunom nga siglo W.K.P. ang maong mga arko gi- 
gamit sa labing talagsaong paagi diha sa paghi- 
mog dagkong mga imburnal sa Roma. Ang Roma- 
nong mga arkitekto angayng pasidunggan usab sa 
pagdisenyo sa dobleng arko ug sa simboryo, nga 
ilang gigamit sa pagtukod ug dagkong inarko-ug- 
atop nga mga tinukod ug haluag nga mga tigoma- 
nan nga walay haligi. Ang Gregong mga kantero 
nakatukod ug dagkong mga tinukod nga wala mo- 

gamit ug argamasa o semento tungod kay sila ba- 
tid kaayo ug hanas sa pagpahaom ug sa pagdug- 
tong sa gigamit nga mga blokeng marmol. Ang 
Romanong mga kantero migamit ug bolkanikong 
yuta nga gisagolan ug apog nga gitawag ug pozzo- 
lana, usa ka matang sa lig-on kaayo nga semento 
nga mobagtok bisan sa ilalom sa tubig. Pinaagi sa 
pozzolana ingong argamasa, ang mga Romano na- 
kapalapad sa ilang mga arko ingon man nakatukod 
ug daghag-andana nga mga tinukod, lakip na ang 
hilabihan ka dako nga upat ka andana nga Kolesi- 
yo, nga gitukod niadtong unang siglo K.P., nga su- 
mala sa nagkadaiyang pagbanabana, makalingkod 
niini ang 40,000 ngadto sa 87,000 ka tawo. Lakip 
sa mas bililhon nga Romanhong mga tinukod mao 
ang dagkong mga dalan sa militar ug maanindot 
nga mga agianan sa tubig nga gitukod ilabina su- 
kad sa ikatulong siglo W.K.P. Kanunayng giagian 
ni apostol Pablo kining dagkong Romanhong mga 
dalan ug sa walay duhaduha nakakita sa agianan 
sa tubig nga gigama ni Emperador Claudio ubay sa 
Apyanhong Dalan sa dihang mipanaw paingon sa 
Roma. 

Kristohanong Pagpanukod. Sama sa na- 
sod sa Israel nga wala mabantog sa pagpanukod 
ug maanindot o magarbohong mga tinukod, ang 
unang mga Kristohanon sa espirituwal nga Israel 
nagtukod usab nga makasaranganon. Ang Unger's 
Bible Dictionary (1965, pp. 84, 85) miingon: “Sukad 
pa gayod sa ika-3 nga siglo ang mga tinukod nga 
ilang gitukod naglungtad na, apan dili kini magar- 
bohon ni mahalon.” Sukad lamang sa panahon ni 
Emperador Constantino, sa dihang gidasig kadtong 
buot molangkit sa politikanhong estado, nga ang 
nagaangkong mga Kristohanon misugod sa pagpa- 
tunghag partikular nga disenyo sa arkitektura, nga 
sa ulahi nagtukod sa pipila sa labing dinayandaya- 
nan ug magarbohong mga tinukod nga nahibaloan 
sa maong panahon. 

Arkitektura Diha sa Tagna ug sa Paglara- 
wan. Adunay ubay-ubayng paggamit sa mga 
termino sa arkitektura diha sa mga tagna ug mga 
paglarawan sa Bibliya. Ang mga tagna sa pagpa- 
sig-uli naghisgot pag-ayo sa pagtukod (o pagtukod 
pag-usab) sa katawhan sa Diyos ug sa ilang mga 
siyudad. (Isa 58:12, 60:10, 61:4, Eze 28:26, 36:36) 
Ang Zion gitagna nga tukoron diha sa mga bato 
nga gipahiluna sa gahing mga argamasa, sa mga 
patukoranan nga sapiro, mga salipdanan nga rubi, 
ug sa mga ganghaan sa naggilakgilak nga mga 
bato. (Isa 54:11, 12) Ang kaalam gihubit ingong 
nagtukod ug kaugalingong balay niini (Pr 9:1) ug, 
uban sa katakos sa pag-ila ug kahibalo, ingong pa- 
agi sa pagtukod ug usa ka panimalay. (Pr 14:1: 24: 
3, 4) Si Jehoiakim gihukman tungod sa pagtukod sa 
iyang palasyo diha sa pagkadili-matarong pinaagi 


ARMADURA 


sa dili pagsuhol sa mga trabahante, ug ang mga 
Caldeanhon gihukman tungod sa pagtukod ug usa 
ka siyudad pinaagi sa dugo ug pagbudlay sa na- 
sakop nga mga katawhan. (Jer 22:13-15, Hab 2: 
12, 13) Ang bakak nga paghanduraw sa pakigdait 
uban sa Diyos gitandi sa pagtukod ug gipalitada- 
han nga pang-ulang nga paril nga hugnoon ni Je- 
hova pinaagi sa unos ug ulan nga yelo sa iyang ka- 
aligutgot, nga magpahapla niini ug magpadayag sa 
mga pundasyon niini. (Eze 13:10-16) Ang salmista 
nagpasalig nga gawas kon si Jehova ang magtukod 
sa balay, makawang ang paghago sa mga magtu- 
tukod. (Sal 127:1) Sa dili pa moabot “ang dakong 
adlaw ni Jehova,” kadtong dili manumbaling sa Di- 
yos magatukod apan dili makapuyo sa ilang mga 
tinukod. (Sof 1:12-14: itandi ang Am 5:11.) Sa ka- 
sukwahi, ang mga alagad sa Diyos “magtukod ug 
mga balay ug magpuyo niini” ug “gamiton sa bug- 
os” ang buhat sa ilang mga kamot.---Isa 65:17-23, 
itandi ang Ecc 3:3. 

Diha sa Kristohanon Gregong Kasulatan, ang ka- 
hinungdanon sa pagtimbangtimbang sa magasto 
sa dili pa magtukod gihisgotan ni Jesus sa dihang 
siya nagdasig sa iyang mga mamiminaw nga tim- 
bangtimbangon pag-ayo ang nalangkit sa pagkahi- 
mong iyang mga sumusunod. (Luc 14:28-30) Ang 
panginahanglan alang sa malig-ong patukoranan 
gigamit diha sa daghang sambingay. (Mat 7:24-27, 
Luc 6:48, 49, 1Ti 6:17-19, 2Ti 2:19: Heb 11:10) Si 
Kristo Jesus naghisgot sa pagtukod sa iyang kong- 
regasyon diha sa dakong-bato (pe'tra) (Mat 16:18), 
ug si Jesus gipakita mismo nga mao ang patukora- 
nan, nga gawas kaniya 'walay tawo nga makapahi- 
lunag bisan unsa pang lain”: bisan pa niana siya 
mao “ang bato nga gisalikway sa mga magtutu- 
kod.” (1Co 3:11, Mat 21:42, Buh 4:11, Sal 118:22) 
Tungod kay siya mao ang pangunang bato nga pa- 
mag-ang, ang tanang ubang “buhing mga bato” 
niini nga templo gipahiluna diha ug gipahiuyon 
uban kaniya, uban sa hustisya ingong “pising igsu- 
sukod” ug sa pagkamatarong ingong “nibel.” (Efe 2: 
20, 21, 1Pe 2:4-8, Isa 28:16, 17) Si Jesus naghisgot 
bahin sa templo sa iyang lawas ingong gipatindog 
“sulod sa tulo ka adlaw,” bisan tuod ang literal nga 
templo ug ang naglibot nga mga tinukod sa Jeru- 
salem sa iyang adlaw mikabat na ug 46 ka tuig sa 
pagtukod ug kini sa gihapon wala pa matapos. (Ju 
2:18-22) Si Pablo, ingong “maalamon nga tagdu- 
mala sa mga buluhaton,” nagtambag labot sa pag- 
gamit sa taas ug kalidad, dili-masunog nga mga 
materyales sa pagtukod diha kang Kristo ingong 
ang pundasyon. (1Co 3:10-17) Ang gugma gihubit 
ingong usa ka pangunang elemento sa pagtukod. 
(1Co 8:1, itandi ang Sal 89:2.) Ang panan-awon ni 
Juan labot sa Bag-ong Jerusalem nagpakita niini 

ingong masidlak nga siyudad nga ginama sa bilil- 
hong mga bato nga ang mga paril niini gipahiluna 
diha sa mga batong pundasyon nga gisulatan sa 
mga ngalan “sa napulog-duha ka apostoles sa Kor- 
dero.” (Pin 21:9-27) Ang Diyos mismo gihulagway 
ingong ang Dakong Magtutukod sa tanang butang, 
busa wala magpuyo sa mga tinukod nga gama sa 
mga tawo.--Heb 3:4: Buh 7:48-50, 17:24, 25; Isa 
66:1. 


ARMADURA. Tan-awa ang HINAGIBAN, ARMA- 
DURA. 


ARMAGEDON. Tan-awa ang HAR-MAGEDON. 


ARMONI [Iya sa Puloy-anang Torre, Natawo 
sa Puloy-anang Torre]. Usa sa duha ka anak nga la- 
laki ni Saul pinaagi sa iyang puyopuyo nga si Riz- 
pa. Aron mabayran ang pagkasad-an sa dugo ni 
Saul, pito sa iyang mga anak, apil si Armoni, gitug- 
yan ngadto sa mga Gabaonhon, kinsa nagpatay ka- 
nila ug nagladlad sa ilang mga patayng lawas iba- 
baw sa bukid. Gibantayan kini ni Rizpa, nga wala 
pasagding may langgam o hayop nga mohilabot 
kanila, hangtod nga gipalubong ni David ang ilang 
mga bukog.---2Sa 21:5-14. 


ARNAN. Usa ka ngalan nga makita sa usa ka 
talaan sa mga kaliwat ni Haring David. Si Arnan 
nabuhi human makabalik ang mga Hudiyo gikan 
sa pagkadestiyero sa Babilonya.--1Cr 3:1, 21. 


ARNI. Usa ka tawo nga ginganlan diha sa ta- 
laan sa tawhanong kagikan ni Jesu-Kristo. Lain 
nga porma sa Gregong katumbas sa Hebreoha- 
nong ngalan nga Ram, diha sa Gregong Septua- 
gint, ang Hebreohanong ngalan nga Ram gihubad 
nga Aram.--Luc 3:33, 1Cr 2:10, tan-awa ang RAM 
Num. 1. 


ARNON, BUL-OGANANG WALOG SA. 
Sa tungatunga paingon sa sidlakang bahin sa Pa- 
tayng Dagat, ang lawom nga lugot sa Walog sa Ar- 
non mitadlas sa rehiyon sa habog nga patag iba- 
baw sa bukid. Kini nga bul-oganan, ang Wadi 
Mujib (Nahal Arnon), giagosan sa ubay-ubayng 
mga sapa (Num 21:14) ug, gawas sa Jordan, mao 
lamang ang hinungdanong sapa nga nagaagos 
ngadto sa Patayng Dagat. Ang pula ug dalag nga 
balasong bato nga mga pangpang titip kaayo diha 
sa masigkakilid sa hiktin nga walog nga may ga- 
mayng sapa nga giagosan kanunay sa tin-awng 
katubigan nga tugob sa mga isda. Ubay sa kiliran 
nanubo ang mga kahoyng sause, mga adelpa, ug 
ang daghang uban pang katanoman. Sa dapit diin 
ang sapa mopaubos gikan sa titip, habog nga mga 
pangpang aron mosulod sa patag nga baybayon sa 
Patayng Dagat, ang gilapdon niini maoy gikan sa 

12 ngadto sa 30 m (40 ngadto sa 100 p), nga may 
agos sa tubig gikan sa 0.3 ngadto sa 1.2 m (1 ngad- 
to sa 4 p) ang giladmon. 

Ang makahahadlok nga dal-og nga sa ibabaw 
mosukod ug mga 3 km (2 mi) ang gilapdon ug 
halos 520 m (1,700 p) ang giladmon, matabok 
lamang sa pipila ka agianan (Isa 16:2) ug busa 
nahimo gayong usa ka kinaiyanhong utlanan. Sa 
panahon sa Israelinhong pagpanakop giulang niini 
ang mga Amorihanon sa A gikan sa mga Moabiha- 
non sa H (Num 21:13), apan ang mensahe ni Jepte 
ngadto sa mga Ammonhanon nagpakita nga ang 
A nga kiliran niini gikontrolar kanhi sa mga Am- 
monhanon ug gisulong sa mga Amorihanon sa 
wala pa moabot ang mga Israelinhon. (Huk 11:12- 
27) Ang Israel, nga miagi sa daplin sa teritoryo sa 
Moab, nakaabot sa Arnon, lagmit sa ibabaw nga 
mga bahin niini. Sa dihang giatake ni Sihon nga 
hari sa mga Amorihanon, ang Israel nakadaog ug 
gipanag-iya ang yuta gikan sa Arnon hangtod sa 
Jabok. (Num 21:21-24, Deu 2:24-36, tan-awa ang 
JABOK, BUL-OGANANG WALOG SA.) Human niadto ki- 
ning unang nasakop nga dapit nahimong teritoryo 


ang giladmon ug mga 3 km (2 mi) ang gilapdon 


AROD, ARODI, ARODNON 


sa mga tribo ni Ruben ug Gad.---Deu 3:16, Jos 12: 
1, 2; 13:8, 9, 15-28. 

Tungod kay si Jehu napakyas sa paglakaw nga 
bug-os sumala sa balaod ni Jehova, kini nga rehi- 
yon sa ulahi nailog sa misulong nga kasundalohan 
ni Hazael sa Sirya. (2Ha 10:32, 33) Ang Arnon gi- 
hisgotan diha sa linya 26 sa nabantog nga Bato sa 
Moab, nga diha niana si Haring Mesa sa Moab 
nanghambog nga siya nakatukod ug dakong dalan 
latas sa walog. Ang arkeolohikanhong mga kaplag 
nagpamatuod nga daghan ang mga kuta ug mga 
tulay sa maong dapit nga nagpamatuod nga ang 
nahimutangan sa Arnon hinungdanon kaayo. Ang 
ngalan niini makita diha sa mga tagna nga gitu- 
mong batok sa Moab.---Isa 16:2; Jer 48:20. 


AROD, ARODI, ARODNON. Ikaunom nga 
ginganlang anak nga lalaki ni Gad ug usa sa mga 
kalag nga miadto sa Ehipto kauban sa banay ni Ja- 
cob niadtong 1728 W.K.P. Siya nahimong pangulo 
sa banay sa mga Arodnon nga gilakip sa pagsenso 
didto sa kamingawan niadtong 1473 W.K.P.--Gen 
46:8, 16; Num 26:17. 


AROER 


AROER [Kahoyng Junipero]. 

1. Usa ka siyudad nga nahimutang sa A nga ki- 
liran sa lawom nga lugot nga nahimong bul-oga- 
nang walog sa Arnon. Sa panahon sa pagpanakop 
sa Israel (mga 1474 W.K.P.) kini mao ang kina- 
habagatang siyudad sa Amorihanong gingharian. 
(Deu 2:36: 4:47, 48: Jos 12:2) Human niadto kini 
nahimong bahin sa tribo ni Ruben, bisan tuod ang 
tribo ni Gad maoy gihisgotan nga nagtukod (lag- 
mit, nag-ayo) sa siyudad. (Num 32:33, 34, Deu 
3:12, Jos 13:8, 9, 15, 16; 1Cr 5:8) Kini nagtimaan sa 
habagatang utlanan sa Israel sa S sa Jordan ug sa 
ingon katumbas sa Beer-seba, usa ka pangunang 
siyudad sa habagatan sa K sa Jordan. 

Human masakop sa Israel sulod sa 300 ka tuig, 
giangkon sa mga Ammonhanon ang rehiyon nga 
nahimutang taliwala sa Arnon ug sa Jabok, apan 
gipanghimakak ni Maghuhukom Jepte ang ilang 
pangangkon pinaagi sa pagpakita nga gisakop sa 
Israel ang yuta, lakip ang Aroer, gikan sa mga 
Amorihanon.---Huk 11:13, 22, 26. 

Mopatim-aw nga sa siyudad sa Aroer nagsugod 
ang pagsenso nga gimando ni Haring David, nga 
human niadto mipadayon sa A ngadto sa Dan-jaan 
ug milibot ngadto sa Tiro ug Sidon ug dayon sa H 
ngadto sa Beer-seba sa Negeb. (2Sa 24:4-8) Ang 
paghisgot sa “siyudad nga anaa sa taliwala sa bul- 
oganang walog” mohaom sa susamang paghisgot 
diha sa Deuteronomio 2:36 ug Josue 13:9, 16. Ki- 
ning wala hinganli nga siyudad giisip sa uban nga 
mao ang Khirbet el-Medeiyineh, mga 11 km (7 mi) 
sa HS sa Aroer. 

Sa panahon sa paghari ni Haring Jehu sa Israel 
(mga 904-877 W.K.P.), si Haring Hazael sa Sirya 
nagsakop sa mga teritoryo sa Gad ug Ruben, hang- 
tod sa H sa Aroer nga didto sa Arnon. (2Ha 10:33) 
Tingali sulod niining panahona, ang Moabihanon 
nga si Haring Mesa nagpalig-on sa siyudad ug nag- 
tukod sa iyang dalan duol sa Arnon, ingon sa gia- 
soy diha sa linya 26 sa Bato sa Moab. Sa panahon sa 
pagpanagna ni Jeremias batok sa Moab, ang siyu- 
dad gikontrolar sa mga Moabihanon.---Jer 48:19. 

Ang nahimutangan sa karaang siyudad gituo- 
han nga mao ang Khirbet 'Aratir, mga 23 km 
(14 mi) sa S sa Patayng Dagat, mga 6 km (3.5 mi) 
sa HS sa Dibon, ug duol sa Dakong Dalan sa Hari, 
ang pangunang A-H nga ruta diha sa maong kili- 
ran sa Jordan. Lakip sa mga ebidensiya nga nakap- 
lagan mao ang usa ka karaang kuta nga, gikan sa 
bantaaw nga dapit niini sa daplin sa dakong lugot, 
lagmit nagkontrolar sa mga agianan diha sa Ar- 
non. 

2. Usa ka lungsod sa teritoryo sa Gad, nga gihu- 
bit ingong “anaa atubangan sa Raba” (modernong 
“Amman), ang pangunang siyudad sa mga Am- 
monhanon. (Jos 13:24, 25) Lagmit kini mao ang 

Aroer nga gihisgotan sa paghubit sa pagpanakop ni 
Jepte batok sa mga Ammonhanon diha sa Maghu- 
hukom 11:33. Ang nahimutangan sa maong dapit 
dili matino sanglit ang ekspresyon nga “anaa atu- 
bangan sa” dili gayod limitado ug kahulogan, bisan 
tuod ang kahulogan sagad giisip nga “sa sidlakan 
sa.” 

3. Usa ka lungsod sa habagatang bahin sa teri- 
toryo sa Juda. Human sa kadaogan ni David batok 
sa Amalekanhong mga manunulong, siya nangha- 
tag ug bahin sa mga inagaw ngadto sa mga ansi- 
yano sa siyudad. (1Sa 30:26, 28) Kini gituohan nga 
mao ang Khirbet “Artarah (Horvat “Aro'er), mga 
17 km (11 mi) sa HS sa Beer-seba, diin nagpabilin 
ang mga kagun-oban sa usa ka kuta. Ang pipila ka 
eskolar nagtuo nga lagmit kini mao ra ang dapit 
nga gitawag ug “Adada” sa Josue 15:22, diin ang 
Hebreohanon nga letrang dalleth (T) giilis sa let- 
rang rehsh (1) sa duha ka higayon. 

Ang paghisgot sa “mga siyudad sa Aroer” diha 
sa Isaias 17:2 ikapadapat bisan hain sa unang duha 
ka siyudad nga gihisgotan dinhi. Ang tagna ilabi- 
nang nagtumong sa Damasco, ug tungod sa Sir- 
yanhong pagsakop sa Israel nga nakaabot hangtod 
sa Aroer didto sa Arnon, ang ekspresyon mahi- 
mong magtumong sa kinahabagatang dapit nga 
ilang gimandoan sa S sa Jordan.---2Ha 10:33. 


AROERNON [Taga- (Iya sa) Aroer]. Usa ka 
molupyo sa usa sa mga siyudad nga ginganlag 
Aroer. Sa 1 Cronicas 11:44 si Hotam, ang amahan 
sa duha ka gamhanang mga tawo ni David nga gi- 
nganlag Sama ug Jeiel, gihisgotan ingong usa ka 
Aroernon. Ang pagpakig-uban sa iyang mga anak 
nga lalaki kang David mahimong magpasabot nga 
ang pinuy-anang siyudad sa ilang amahan maoy 
diha sa teritoryo sa Juda.--Tan-awa ang AROER 
Num. 3. 


ARPAD. Usa ka harianong siyudad sa A sa Sir- 
ya nga kanunayng gilangkit sa Bibliya ngadto sa 
siyudad sa Hamat. Ang Arpad gituohan nga mao 
ang Tell Erfad (Tell Rif'at) nga mga 30 km (19 mi) 
sa AAK sa Aleppo. Nahimutang daplin sa dalan pa- 
dulong sa H ngadto sa Hamat ug Damasco, kini 
subsob nga giatake sa mga Asiryanhon ug sa ka- 
dugayan nasakop ni Tiglat-pileser III ug sa ulahi ni 
Sargon II. Busa ang anak nga lalaki ni Sargon nga 
si Senakerib, sa dihang naghulga sa Jerusalem ni- 
adtong 732 W.K.P., nagsugo sa iyang tigpamaba 
nga si Rabsake sa paghisgot sa gidangatan sa Ar- 
pad ingong ebidensiya sa pagkawalay-katakos sa 
mga diyos sa mga nasod sa pagsukol sa kusganong 
gahom sa Asirya. (2Ha 18:34, 19:12, 13, Isa 36:19, 
37:12, 13) Una nang gitagna ni manalagnang Isa- 
ias ang maong pagpanghambog. (Isa 10:9) Sa ula- 
hi gitagna ni Jeremias nga ang Hamat ug ang Ar- 

pad maulawan ug mangabungkag tungod sa 'usa 
ka daotang taho,' dayag nga maylabot sa mga pag- 
panakop sa Babilonyanhon nga si Haring Nabuco- 
donosor.---Jer 49:23. 


ARPAKSAD. Usa ka anak nga lalaki ni Sem. 
Siya natawo duha ka tuig human sa Lunop, nga 
mao, sa mga 2368 W.K.P., ug namatay 438 ka tuig 
sa ulahi. Siya maoy katigulangan sa mga Hebreo- 
hanon pinaagi sa iyang apo nga si Eber. (Gen 10: 
22, 24: 11:10-13, 1Cr 1:17-27) Gipakitang siya ang 
amahan ni Sela, bisan tuod sa asoy ni Lucas (3:35, 
36), tungod sa paglakip kang Cainan, siya nahi- 
mong apohan ni Sela, apan tan-awa ang CAINAN 
Num. 2.--Gen 10:24, 11:12, 1Cr 1:24. 


ARQUELAO [Magmamando sa Katawhan]. 
Anak nga lalaki ni Herodes nga Bantogan pinaagi 
sa iyang ikaupat nga asawang si Malthace. Si Ar- 
quelao nahimong hari sa Judea samtang ang ba- 
tang si Jesus nagpuyo sa Ehipto uban kang Jose ug 
Maria. Sa ilang pagpauli, inay magkinabuhi ubos 
iyang malupigong pagmando, si Jose nagpapuyo sa 
iyang pamilya sa Nasaret sa Galilea nga dili sakop 
sa teritoryo ni Arquelao.--Mat 2:22, 23. 

Ingong panulondon, ang amahan ni Arquelao 
nga si Herodes nga Bantogan naghatag kaniya sa 
pagmando sa Judea, Samaria, ug Idumea, nga dob- 
le sa pahat nga gihatag ngadto sa matag usa sa 
iyang ubang duha ka anak nga lalaki, ug nga nag- 
lakip sa iladong mga siyudad sa Jerusalem, Sama- 
ria, Jope, ug Cesarea. Human sa kamatayon ni He- 
rodes, si Arquelao nanlimbasog sa pagpalig-on pa 
sa iyang pagmando pinaagi sa pagpakigkita kang 
Agusto didto sa Roma; bisan pa sa mga misupak sa 
iyang paghupot sa gahom, nga naglakip sa iyang 
igsoong lalaki ug sa usa ka delegasyon sa mga Hu- 
diyo, si Arquelao gitugotan nga magpadayon sa 
pagmando, bisan tuod gihimo siya ni Agusto dili 
ingong usa ka hari kondili usa ka etnarka, usa ka 
tigbayad-ug-tributo nga prinsipe nga mas taas ug 
katungdanan kay sa usa ka tetrarka. Apan, si Ma- 
teo haom nga nagtumong kaniya ingong “naghari, 
tungod kay ang lokal nga kasundalohan una pa ni- 
ana nagproklamar na kaniya nga hari.---Jewish 
Antiquities, ni F. Josephus, XVII, 194, 195 (viii, 2). 

Si Arquelao maoy usa ka mapintas nga magma- 
mando ug wala gayod kauyoni sa mga Hudiyo. Sa 
pagsumpo sa usa ka kagubot, sa usa ka higayon 
mabangison niyang gipamatay ang 3,000 kanila 
diha sa mga nataran sa templo: kaduha siya mag- 
tangtang ug posisyon sa hataas nga saserdote, ug 
dugang pa, ang iyang pagpakigdiborsiyo ug pag- 
minyo pag-usab maoy supak sa Hudiyohanong ba- 
laod. Ang mga reklamo sa mga Hudiyo ug mga 
Samarianhon ngadto kang Agusto sa kataposan 
misangpot sa usa ka imbestigasyon ug sa paghi- 


ARTAJERJES 


ngilin kang Arquelao niadtong ikasiyam o ikanapu- 
long tuig sa iyang paghari. Human niadto ang 
Judea nailalom sa Romanong mga gobernador. 
--Tan-awa ang HERODES Num. 1 ug 2. 


ARQUIPO [Magmamando sa Kabayo]. Sa 
iyang sulat ngadto sa mga Kristohanon sa Colosas, 
si Pablo nag-awhag kang Arquipo nga magmatinu- 
manon sa ministeryo, ug sa iyang sulat ngadto 
kang Filemon siya mabinationg naghisgot kang 
Arquipo ingong usa ka “isigkasundalo.” (Col 4:17; 
Flm 2) Ang duha ka sulat, nga gisulat sa naghina- 
pos ang unang pagkabilanggo ni Pablo sa Roma 
(mga 60-61 K.P.), nagpakita nga si Arquipo niad- 
tong tungora nanimuyo diha sa o duol sa Colosas 
sa Asia Minor. 


ARTAJERJES. Usa ka ngalan o titulo nga gi- 
gamit sa Bibliya alang sa duha ka hari sa Persia. 

1. Ang Persianhong magmamando nga nagpa- 
hunong sa pagtukod sa templo ni Jehova didto sa 
Jerusalem. (Esd 4:7-24) Tali sa paghari ni Ciro nga 
Bantogan, kinsa nagtugot sa mga Hudiyo nga mo- 
balik sa Jerusalem (537 W.K.P.), ug ni Dario nga 
Bantogan, kinsa nagtangtang sa pagdili sa pagtu- 
kod sa templo niadtong 520 W.K.P., lagmit tulo ka 
hari ang nagmando: si Cambyses II, ang iyang ig- 
soong lalaki nga si Bardiya (o lagmit ang usa ka 
Mago nga nailhang Gaumata nga giingong nagpa- 
kaaron-ingnon nga mao si Bardiya ug nagmando 
sulod sa pito ka bulan), ug si Nidintu-Bel (nga gi- 
pildi ug gipatay ni Dario human lamang sa duha ka 
bulan). Dayag nga si Cambyses mao ang gihawa- 
san sa “Ahasuero” nga gihisgotan sa Esdras 4:6 
nga kaniya gihimo ang unang pagprotesta sa mga 
magsusupak bahin sa pagtukod pag-usab sa tem- 
plo. Busa, sugod sa Esdras 4:7, ang magmaman- 
do nga gitawag ug “Artajerjes” mao si Bardiya o 
kaha si Gaumata, kansang pagmando milungtad 
lamang ug pito ka bulan (522 W.K.P.). 

Ang katawhan sa mga siyudad sa Samaria misu- 
lat ug sulat batok sa mga Hudiyo ngadto niini nga 
Persianhong hari. (Esd 4:7) Mao kining panahona 
nga ang mga Hudiyo puliki kaayo sa pagtukod sa 
templo. (Esd 4:1-3) Aron makab-ot ang ilang tu- 
mong, ang mga kaaway sa mga Hudiyo namakak, 
nga nag-ingon nga gitukod na pag-usab sa mga 
Hudiyo ang siyudad sa Jerusalem, lakip ang mga 
paril niini. (Esd 4:11-16) Ingong resulta niining ba- 
kak nga mga sumbong, nahunong “ang buluhaton 
sa balay sa Diyos.”---Esd 4:24. 

2. Si Artajerjes Longimanus, ang anak nga lala- 
ki ni Jerjes I, mao ang hari nga gitumong sa 
Esdras 7:1-28 ug Nehemias 2:1-18; 13:6. Bisan 
tuod ang kadaghanang reperensiyang mga basa- 
hon nagpetsa sa tuig sa iyang paglingkod sa trono 
ingong 465 W.K.P., adunay maayong katarongan 

sa pagpetsa niini sa 475 W.K.P.--Tan-awa ang 
PERSIA, PERSIANHON (Ang Paghari ni Jerjes ug ni 
Artajerjes). 

Gitugotan ni Artajerjes Longimanus si Esdras 
nga saserdote ug maingon man si Nehemias sa 
pagpanaw ngadto sa Jerusalem. (Esd 7:1-7; Neh 2: 
1,7,8) Ang karaang mga historyador naghubit ka- 
niya ingong buotan ug mahinatagon. Nahiuyon 
kini sa iyang mga gibuhat panahon sa ikapitong 
tuig sa iyang paghari (468 W.K.P.), sa dihang si 
Longimanus naghatag kang Esdras sa “tanan ni- 
yang gipangayo” pinaagi sa usa ka mando nga 
naglakip sa pagtagana ug plata, bulawan, ug mga 
sudlanan nga gamiton alang sa templo, maingon 
man sa balon nga trigo, bino, lana, ug asin. (Esd 7: 
6, 12-23, 8:25-27) Kining dagayang amot tingali 
mopatin-aw kon nganong si Artajerjes gilakip uban 
kang Ciro ug Dario diha sa Esdras 6:14 ingong usa 
sa mga nagpagula ug sugo nga nakaamot sa 'pag- 
tukod ug paghuman' sa templo, bisan tuod nga ang 
aktuwal nga pagtukod natapos na 47 ka tuig ang 
miagi, niadtong 515 W.K.P. Ang mando sa hari 
nag-awtorisar pa gani kang Esdras sa pagtudlo ug 
mga mahistrado ug mga maghuhukom nga maoy 
motudlo sa balaod sa Diyos (maingon man sa ba- 
laod sa hari) ug mopahamtang sa silot nga kama- 
tayon batok sa mga maglalapas kon gikinahanglan. 
--Esd 7:25, 26. 

Panahon sa ika-20 nga tuig sa iyang paghari 
(455 W.K.P.), si Artajerjes Longimanus nagtugot 
kang Nehemias nga mobalik sa Jerusalem aron sa 
pagtukod sa mga paril ug sa mga ganghaan sa 
siyudad. (Neh 2:1-8) Tungod kay gihisgotan kini sa 
Daniel 9:25 ingong maylabot sa panahon sa gisaad 
nga pag-abot sa Mesiyas, ang petsa sa ika-20 nga 
tuig ni Artajerjes hinungdanon kaayo. 

Ang Nehemias 13:6 naghisgot sa “ikakatloag- 
duha ka tuig ni Artajerjes,” nga mao, 443 W.K.P., 
sa dihang si Nehemias mibalik sulod sa usa ka pa- 
nahon ngadto sa palasyo niini nga hari. 


ARTE, KABATID. Ang arte o kabatid, kon 
kini nagtumong sa pagdibuho, eskultora, ug disen- 
yo, gihatagan lamang ug diyutayng pagtagad diha 
sa Bibliya. Bisan pa niana ang kinabuhi sa tawo 
nagsugod, dili sa usa ka umaw nga yuta, kondili sa 
usa ka tanaman, sa usa ka paraiso nga adunay mga 
kahoy nga dili lamang “maayong kan-on” kondili 
usab "tilinguhaon sa panan-aw.” (Gen 2:9) Gila- 
lang ang tawo nga may katakos nga moapres- 
yar sa katahom, ug ang dili-hitupngan nga ka- 
tahom, kaartistikanhon, ug disenyo nga makita 
diha sa kalalangan---kabulakan, kakahoyan, kabu- 
kiran, kawalogan, mga lanaw, mga busay, kalang- 
gaman, kahayopan, maingon man sa porma sa 
tawo mismo---makapukaw kaniya sa pagdayeg sa 
iyang Maglalalang. (Sal 139: 14: Ecc 3:11, Aw 2:1-3, 

9, 13, 14: 4:1-5, 12-15, 5:11-15; Rom 1:20) Ang arte 
o kabatid, ingon sa paghisgot dinhi, sa panguna 
nagpasabot sa larawan sa maong mga butang pi- 
naagi sa paggamit ug nagkadaiyang mga materya- 
les ug sa paggamit sa nagkalainlaing mga porma 
ug ekspresyon. 

Bisan sa panahon ni Abraham ang Bibliya nag- 
hisgot na ug mga gasa nga “bulawan nga sing- 
sing sa ilong,” bulawan nga mga pulseras, ug 
ubang mga butang nga plata ug bulawan, nga gi- 
hatag ngadto kang Rebeca. (Gen 24:22, 53) Ang 
Harianong mga Lubnganan sa Ur, ang siyudad nga 
gipuy-an kanhi ni Abraham, adunay daghang ma- 
anindot nga mga dayandayan nga artistikanhon 
kaayo ang pagkagama. Ugaling, daghan sa artisti- 
kanhong mga butang nga nakaplagan pinaagi sa 
arkeolohikanhong mga pagpanuhid sa mga kayu- 
taan sa Iraq, Israel, Ehipto, ug sa kasikbit nga mga 
rehiyon adunay pipila ka kalangkitan sa idolatroso 
nga paganong mga relihiyon o sa mapahitas-on 
nga politikanhong mga magmamando, sa ingon 
nagpaila sa sayong paggamit sa arte o kabatid diha 
sa sayop nga paagi. 

Nagkadaiyang mga Materyales. Ang bildo 
mopatim-awng gigama na sukad pa sa ikaduhang 
milenyo W.K.P. sa mga Ehiptohanon ug tingali sa 
mga Fenicianhon. Bisan pa niana, kini dayag nga 
naggikan sa Mesopotamia, diin didto nakaplagan 
ang mga piraso sa maayong pagkagama nga bil- 
do, nga gituohang sukad pa sa ikatulong milenyo 
W.K.P. Gihisgotan ni Job (mga 1600 W.K.P.) ang 
bildo ingong bililhon kaayo. (Job 28:17) Bisan tuod 
dili sihag, gigamit kini sa paghimog mga pigurin 
nga mga hayop, mga kahon sa pahumot, mga ku- 
lentas, ug uban pang mga alahas. Ang mga Roma- 
no maoy lakip sa unang migamag sihag nga bildo. 
--Itandi ang Pin 4:6, tan-awa ang BiLDo. 

Ang mga batid sa arte kanhi migamit ug nagka- 
daiyang mga materyales, lakip sa yutang-kulo- 
non, terra-cotta, kahoy, bronse o tumbaga, put- 
haw, bulawan, plata, bililhon ug dili kaayo mahalon 
nga mga bato, bildo, garing, anapog, ug marmol. 
--Tan-awa ang TIMBRE. 

Hebreohanong Arte. Diyutay lamang ang 
nahibiling materyal nga ebidensiya aron tin-aw 
nga ihulagway ang Hebreohanong arte, bisan pa 
niana ang ilang pagpabili sa arte maoy dayag diha 
sa rekord sa Bibliya. Sa paggula sa Ehipto, ang ka- 
tawhan nagdalag mga butang nga bulawan ug pla- 
ta nga ilang nakuha gikan sa mga Ehiptohanon. 
(Ex 12:35) Malipayon nilang giamot kini sa pagda- 
yandayan sa tabernakulo didto sa kamingawan. 
(Ex 35:21-24) Ang buluhaton sa paggama sa ta- 
bernakulo uban sa mga dayandayan ug mga ka- 
sangkapan niini nagpadayag sa ilang artistikan- 
hong abilidad sa pagpamanday, pagsalsal sa metal, 

sa pagborda, ug sa paggamag mga pahiyas, diin si 
Bezalel ug Oholiab mao ang ilabinang nanguna ug 
nagtudlo. Bisan pa niana, ang pasidungog tungod 
sa ilang artistikanhong abilidad gihatag ngadto 
kang Jehova.--Ex 35:30-35, 36:1, 2. 

Sa wala pa himoa ang tabernakulo, gigamit ni 
Aaron sa sayop nga paagi ang iyang artistikanhong 
abilidad pinaagi sa paggamit ug igkukulit aron hi- 
moon ang usa ka inumol nga larawan sa usa ka na- 
ting baka alang sa pagsimba. (Ex 32:3, 4) Gipakita 
usab ni Moises (o sa usa nga iyang gitudlo) ang 
maong abilidad, apan sa hustong paagi, sa dihang 
gihimo ang halas nga tumbaga sa ulahi. (Num 
21:9) Apan, ang mga probisyon diha sa Balaod nga 
nagdili sa paghimog mga larawan alang sa pagsim- 
ba, bisan tuod wala magdili sa tanang larawan nga 
buhat sa kabatid, sa walay duhaduha nakapugong 
sa mga Hebreohanon sa pagdibuho o sa pagkulit. 
(Ex 20:4, 5) Tungod sa grabeng idolatriya nga ko- 
mon kaayo sa tanang kanasoran ug sa kaylap nga 
paggamit sa arte aron sa pagpalambo sa maong 
idolatriya, dayag nga ang mga dibuho o kinulit nga 
mga larawan, sa tawo man o sa hayop, mahimong 
dudahan ingong idolatriya niadtong nagtuman sa 
mga probisyon sa Balaod ug niadtong gitugyanan 
sa pagpatuman niini. (Deu 4:15-19: 7:25, 26) Bisan 
ang mga kerubin sa tabernakulo gitabonan ug pa- 
napton sa dihang ibalhin ug busa natago gikan sa 
panan-aw sa katawhan (Num 4:5, 6, 19, 20), sam- 
tang kadtong didto sa templo nga gitukod sa ulahi 
makita lamang sa hataas nga saserdote sa usa ka 
adlaw sulod sa usa ka tuig. (1Ha 6:23-28, Heb 9: 
6, 7) Dugang pa, human sa ilang pagsulod ug pag- 
puyo sa Yutang Saad, ang pangunang agrikultural 
nga kinabuhi sa mga Israelinhon talagsa rang mo- 
hatag ug ekstrang panahon ug kahinguhaan nga 
gikinahanglan alang sa makuti nga mga buhat sa 
arte. 

Sa panahon sa mga Maghuhukom ang bugtong 
gipaila nga buhat sa arte nalangkit sa apostatang 
relihiyosong mga buhat.---Huk 2:13, 6:25, 8:24-27, 
17:3-6: 18:14. 

Buhat sa arte ilalom sa monarkiya. Bisan 
tuod ang karaang nasod sa Israel wala mailado ka- 
ron nga batid sa buhat sa arte, ang ebidensiya nag- 
pakita nga, kon gikinahanglan, sila makagamag 
buhat sa arte nga may artistikanhong kalidad nga 
gibantog ug gidayeg pag-ayo. Ang manalagnang si 
Ezequiel naghulagway sa paagi nga si Jehova nag- 
dayandayan ug nagpatahom sa Jerusalem mao 
nga “'ang usa ka ngalan nabaniog taliwala sa kana- 
soran tungod sa imong kaanyag, kay kini hingpit 
man tungod sa akong kahalangdon nga akong gi- 
hatag kanimo,’ mao ang giingon sa Soberanong Gi- 
noong Jehova.” (Eze 16:8-14) Hinunoa, ang misu- 
nod nga mga bersikulo (15-18, 25) nagpakita nga 

ang maong kaanyag gigamit sa sayop nga paagi, 
sanglit ang Jerusalem namampam uban sa politi- 
kanhong mga nasod diha sa ilang palibot. Si Jere- 
mias naghubit usab niadtong nagatan-aw sa Jeru- 
salem human sa iyang pagkapukan sa Babilonya 
nga nag-ingon: “Mao ba kini ang siyudad nga ilang 
ginaingon, “Kini ang kahingpitan sa kaanyag, usa 
ka kasadya alang sa tibuok yuta?” (Lam 2:15, itan- 
di ang Sal 48:2: 50:2; Isa 52:1.) Ang templo nga gi- 
tukod ni Solomon dayag nga usa gayod ka artisti- 
kanhong buhat nga hilabihan ang katahom ug 
gitawag nga usa ka “balay sa pagkabalaan ug kata- 
hom.”---Isa 64:11, 60:13. 

Sa paghisgot sa pagtukod sa templo sa panahon 
ni Haring Solomon, adunay daghang komento ang 
reperensiyang mga basahon mahitungod sa gituo- 
hang kakulang sa artistikanhong kabatid sa mga 
Israelinhon, hangtod sa punto nga gihatag ang 
tanang pasidungog ngadto sa mga Fenicianhon. 
Apan, ang rekord nagpakita nga si Solomon mi- 
hangyog usa lamang ka Fenicianhong artesano, 
gawas sa mga magtatablon nga gipatrabaho ni Ha- 
ring Hiram sa iyang kaugalingong kalasangan sa 
Lebanon ug sa mga tigpangubkob ug bato. (1Ha 5: 
6, 18, 2Cr 2:7-10) Kini nga artesano, nga ginganlan 
usab ug Hiram, maoy usa ka Israelinhon-Fenician- 
hon nga batid sa pagbuhat ginamit ang bililhong 
mga metal, sa paghablon, ug sa pagkulit. Bisan pa 
niana, ang rekord naghisgot sa kaugalingong batid 
nga mga tawo ni Solomon, ug si Haring Hiram 
naghisgot usab labot kanila ug sa batid nga mga 
tawo ni David nga amahan ni Solomon. (2Cr 2:13, 
14) Ang plano sa arkitektura sa templo ug sa ta- 
nang mga bahin niini gihatag ni David kang Solo- 
mon, nga naghatag ug “hait nga salabotan alang sa 
tanang butang nga sinulat gikan sa kamot ni Jeho- 
va..., bisan sa tanang buluhaton sa plano sa ar- 
kitektura.” (1Cr 28:11-19) Sa kasukwahi, ang dili- 
matinumanon nga si Haring Ahaz nahaylo pag-ayo 
sa paganong halaran didto sa Damasco ug gipada- 
la “ang disenyo sa halaran ug ang sumbanan niini” 
ngadto sa saserdote nga si Uriyas aron kini kopya- 
hon.---2Ha 16:1-12. 

Si Haring Solomon naghimo usab ug usa ka da- 
kong trono nga garing, hinaklapan ug bulawan, 
nga talagsaon ang disenyo, nga may mga leyon 
nga nagbarog tupad sa mga patongan sa bukton ug 
naglinya diha sa unom ka ang-ang paingon sa 
trono. (1Ha 10:18-20) Ang kaylap nga paggamit sa 
garing diha sa harianong palasyo gihisgotan sa 
Salmo 45:8. Sa amihanang gingharian sa Israel, 
uban sa kaulohan niini nga Samaria, ang pagkulit 
ug garing diha sa mga muwebles, sa mga pa- 
lid, ug sa artistikanhong mga butang dayag nga 
popular sa mga adlaw ni Haring Ahab ug hu- 
man niana. (1Ha 22:39, Am 3:12, 15, 6:4) Ang 

arkeolohikanhong mga pagpangubkob nakakaplag 
ug daghan kaayong piraso, plake, ug mga palid nga 
garing diha sa gituohang dapit nga nahimutangan 
sa palasyo. Ang mga hinaklap nga bulawan, lapis 
lazuli, ug bildo makita diha sa pipila ka piraso. Sa 
Megido mga 400 ka piraso sa garing ang nakapla- 
gan, lakip ang matahom nga pagkakulit nga mga 
palid, hinaklapan ug garing nga mga kahon, ug sa- 
mag-damahan nga mga papan, nga gibanabanang 
sukad pa sa mga ika-12 nga siglo W.K.P. 

Diha sa usa ka panan-awon, nakita ni Ezequiel 
ang kinulit nga mga larawan sa mga reptilya, mga 
hayop, ug mga idolo diha sa paril sa dapit sa 
templo sa apostatang Jerusalem (Eze 8:10), ug 
ang simbolikong si Oholiba (nga naghawas sa dili- 
matinumanong Jerusalem) gihisgotan ingong na- 
kakitag mga larawan sa mga Caldeanhon nga gi- 
kulit diha sa bungbong ug gipintalan ug mapula. 
--Fze 23:14: itandi ang Jer 22:14. 

Kalangkitan Niini sa Kristiyanidad. Si 
Pablo nakakita sa artistikanhong kahalangdon sa 
Atenas, nga naugmad tungod sa pagsimba sa Gre- 
gong mga diyos ug mga diyosa, ug iyang gipakita 
sa mga mamiminaw didto kon nganong dili maka- 
taronganon nga ang mga tawo, nga utang nila sa 
matuod nga Diyos ug Maglalalang ang ilang kina- 
buhi ug paglungtad, maghunahuna nga “ang Mao 
nga Diyos maoy sama ug bulawan o plata o bato, 
samag butang nga kinulit sa kabatid ug pagkama- 
mugnaon sa tawo.” (Buh 17:29) Sa ingon iyang 
gipasundayag pag-usab nga ang artistikanhong 
katahom, bisan pa sa pagkatalagsaon o pagkama- 
danihon niini, dili maghimo sa bisan unsang relihi- 
yon ingong matuod nga pagsimba.---Itandi ang Ju 
4:23, 24. 

Walay rekord o naglungtad nga ebidensiya sa 
mga buhat sa arte taliwala sa mga Kristohanon sa 
unang siglo K.P. Sulod lamang sa ikaduha ug ika- 
tulong siglo K.P. nga ang pipila ka dibuho ug 
mga eskultora makita diha sa mga lubnganan nga 
gituohang iya sa nag-angkong mga Kristohanon. 
Apan, human sa panaghiusa sa Simbahan ug Esta- 
do sa ikaupat nga siglo, ang arte gihatagan na usab 
ug importansiya nga sa ngadtongadto katumbas 
na nianang sa paganong mga relihiyon ug sagad 
nga gilangkit o direktang gisundog sa maong mga 
relihiyon, diha sa mga simbolismo niini ug sa mga 
porma niini. Si Louis Réau, kinsa nahimong tsir- 
man sa Kasaysayan sa Arte sa Edad Medya didto 
sa Unibersidad sa Sorbonne sa Pransiya, nagpa- 
sundayag diha sa iyang basahon nga Iconographie 
de l'art chrétien (Paris, 1955, Tomo I, p. 10) nga ang 
maong paganong impluwensiya dugay nang giila 
sa mga historyador sa arte ug ang may tulubagon 
niini dili lamang ang mga batid sa arte kondili usab 
ang mga polisa nga gisunod sa simbahan mismo. 

Siya mipunting (p. 50) nga imbes bug-os nga kabi- 
gon ang mga pagano gikan sa ilang karaang mga 
batasan ug mga porma sa pagsimba, ang sim- 
bahan mipalabi sa pagtahod “sa mga kostumbre 
sa katigulangan ug gipadayon kini ubos sa lain nga 
ngalan.” 

Busa, dili ikatingala nga makakita ug mga sim- 
bolo sa zodiac, nga ilado kaayo sa karaang Babilon- 
ya, nga gidispley diha sa mga katedral sama nia- 
nang sa Notre Dame sa Paris, diin kini makita diha 
sa walang ganghaan ug naglibot kang Maria diha 
sa dakong rosas nga bentana nga nahimutang 
sa tunga. (Itandi ang Isa 47:12-15.) Sa susama, ang 
usa ka giyang basahon sa katedral sa Auxerre, 
usab sa Pransiya, nag-ingon nga sa tungang gang- 
haan paingon sa katedral, “gilakip sa eskultor didto 
ang pipila ka paganong mga bayani: usa ka Eros 
[Gregong diyos sa gugma] nga hubo ug natulog ... 
usa ka Hercules ug usa ka Satyr [usa sa mestisong 
mga tawo nga samag-diyos sa mga Grego]! Diha 
sa ubos sa tuong bahin niana nga ganghaan adu- 
nay kinulit nga naglarawan sa sambingay sa Anak 
nga Mausikon.” 

Sa susama diha sa ganghaan sa Saint Peter's 
Cathedral sa Roma makita dili lamang ang larawan 
ni Kristo ug sa “Birhen” kondili makita usab ang la- 
rawan ni Ganymede nga “gidagit sa agila” aron 
mahimong magtitiing ni Zeus, ang hari sa mga di- 
yos, ug “ni Leda [nga nanganak kang Castor ug 
Pollux] nga gipertilisar sa sisne" nga si Zeus. Du- 
gang nagkomento sa maong paganong impluwen- 
siya, si Reau misukna: “Apan unsay ikasulti sa usa 
ka tawo bahin sa Kataposang Paghukom diha sa 
Kapilyang Sistine, ang pangunang kapilya sa Bati- 
kano, diin didto iyang makita ang hubo nga Kristo 
ni Michelangelo nga nagbangkaw ug kilat sama sa 
nagdahunog nga si Jupiter [ang Romanong ama- 
han sa mga diyos] ug sa Tinunglo nga mitabok 
sa Styx [ang suba nga gituohan sa mga Grego nga 
gitabok ang mga patay] pinaagi sa sakayan ni 
Charon?” Sumala sa iyang giingon: “Ang usa ka 
sumbanan nga naggikan sa kinatas-an [nga mao, 
giuyonan sa papado] sa walay pakyas pagasun- 
don.” 

Ingon sa nahisgotan na, ang arte wala hatagig 
dakong pagtagad sa unodnong Israel ug halos dili 
makita diha sa rekord sa unang kongregasyon sa 
espirituwal nga Israel sa unang siglo K.P. Hinunoa, 
sila milabaw sa tanang ubang katawhan diha sa 
natad sa literatura, nga gigamit sa Diyos sa pagpa- 
tungha sa usa ka sinulat nga talagsaon kaayo ang 
katahom, dili lamang sa pagkasulat kondili ilabina 
sa kaundan niini: ang Bibliya. Ang ilang inspira- 
dong mga sinulat maoy “sama sa mansanas nga 
bulawan diha sa linilok nga plata,” uban sa mga ka- 
matuoran nga samag-kristal katin-aw nga tungod 

sa kadan-ag makaindig sa kinamaayohang mga 
mutya, ug sa mahulagwayong mga pulong nga 
naglarawan sa mga panan-awon ug mga esena sa 
kahalangdon ug katahom nga dili arang ikalarawan 
sa mga tawong batid sa arte.--Pr 25:11, 3:13-15, 
4:7-9: 8:9, 10. 


ARTEMAS. Usa ka kauban ni Pablo nga gihu- 
nahuna niyang ipadala ngadto kang Tito sa Creta 
(Tit 3:12), tingali ingong kapuli aron nga si Tito 
makaduyog kang Pablo sa Nicopolis. Sanglit si Ar- 
temas ug Tiquico mao ang pagapilian ni Pablo, da- 
yag nga si Artemas maoy tinamod kaayo, ingon sa 
gipakita sa mga pulong ni Pablo bahin kang Tiqui- 
co sa Efeso 6:21, 22. 


ARTEMIS. Ang usa ka ulay nga Gregong di- 
yosa sa pagpangayam nailhan ingong Artemis: na- 
ilhan siya sa mga Romano ingong Diana. Kay adu- 
nay pana ug busogan, kini nga Artemis gilarawan 
nga naggukod ug ayamonon, ilabina ang mga la- 


Si Artemis sa Efeso, ang diyosa sa pertilidad: 
naglibot sa iyang ulo ang mga larawan sa 
hayop nga ang ulo pormag agila ug ang lawas 
pormag leyon, ug sa ubos sa girnalda nga iyang 
gikulentas adunay mga simbolo sa zodiac 

king osa. Bisan tuod giisip sa mga Grego nga ang 
Artemis sa Efeso mao ang ilang kaugalingong Ar- 
temis, ang Artemis sa Efeso, nga gisimba diha sa 
mga siyudad sa tibuok Asia Minor, gamay rag ka- 
amgiran sa Gregong bathala sa klasikal nga mito- 
lohiya. (Buh 19:27) Ang Artemis sa Efeso maoy 
usa ka diyosa sa pertilidad nga gilarawan sa lainla- 
ing paagi ingong may daghang suso, mga itlog, ug 
mga lisik sa gihalad nga mga torong baka. Ang 
ubos nga bahin sa iyang lawas nga samag mummy 
gidayandayanan sa nagkalainlaing mga simbolo 
ug mga larawan sa hayop. 

Ang Artemis nga gisimba sa Efeso suod nga na- 
langkit sa prominenteng mga diyosa sa ubang ka- 
tawhan, ug gituohan nga sila usa rag gigikanan. 
Ang A Dictionary of the Bible (Tomo I, p. 605) nag- 
ingon: “Si Artemis susama kaayo kang Cybele sa 
Frigia, ug sa ubang mga babayeng giisip nga may 
balaang gahom diha sa kanasoran sa Asia, sama ni 
Ma sa Capadocia, ni Astarte o Astarot sa Fenicia, ni 
Atargatis ug Mylitta sa Sirya, ug gituohan nga kini 
sila mao lamay lainlaing matang sa usa ka pani- 
nugdang relihiyoso nga konsepto, nga may pipila 
ka kalainan diha sa lainlaing mga nasod, tungod sa 
magkalahing kaugmaran sumala sa lokal nga mga 
kahimtang ug nasodnong kinaiyahan.”---Giedit ni 
J. Hastings, 1904. 

Giisip sa mga tawo sa kakaraanan ang templo ni 
Artemis didto sa Efeso ingong usa sa pito ka kati- 
ngalahan sa kalibotan. Kini maoy usa ka halang- 
dong tinukod nga ginama sa sedro, sipres, puting 
marmol, ug bulawan. 

Alang sa dagkong mga kapistahan nga himoon 
sa bulan sa Artemision (Marso-Abril) ginatos ka li- 
bong mga bisita ang mangabot sa Efeso gikan sa 
tibuok Asia Minor. Usa ka bahin sa kasaulogan mao 
ang relihiyosong prosesyon, diin ang larawan ni 
Artemis iparada sa tibuok siyudad uban ang hila- 
bihang pagsadya. 

Ang paghimog plata nga mga ampoanan ni Ar- 
temis nahimong dakong negosyo alang kang De- 
metrio ug sa ubang mga platero sa Efeso. Busa, sa 
dihang tungod sa pagsangyaw ni apostol Pablo did- 
to sa Efeso ang ubay-ubayng mga tawo mibiya sa 
mahugawng pagsimba niini nga diyosa, si Deme- 
trio nagsugnib sa ubang mga artesano, nga nag- 
ingon kanila nga ang pagsangyaw ni Pablo dili lang 
kay usa ka hulga sa ilang pinansiyal nga kaseguro- 
han kondili nagpameligro usab nga ang pagsimba 
sa dakong diyosa nga si Artemis mahimong walay 
kapuslanan. Kini misangko sa usa ka kagubot nga 
sa kataposan napahunong sa kalihim sa siyudad. 
--Buh 19:23-41, tan-awa ang EFESO. 


ARTESANO. Usa ka tawo nga batid sa ki- 
namot nga trabaho o arte. Ang komon nga hu- 
bad sa Hebreohanong pulong nga cha-rash” maoy 

“artesano,” apan kon ang gitumong niini mao ang 
usa ka partikular nga kahanas sa buluhaton, ang 
prase gihubad nga mas espesipiko, pananglitan, 
“mamumuhat sa kahoy ug metal” (Deu 27:15), 
“mga panday ug mga mamumuhat sa bato” (2Sa 
5:11), “maglililok sa puthaw,” “maglililok sa ka- 
hoy” (Isa 44:12, 13), usab ingong “mananalsal” (1Sa 
13:19), ug ‘mga tiggama.' (Isa 45:16) Dugang nag- 
ilustrar sa daghang kabatid nga nailalom sa gita- 
wag nga “kahanas sa pagbuhat” mao ang paghubit 
kang Bezalel kinsa, duyog kang Oholiab, maoy usa 
ka magbubuhat sa mga metal, bililhong mga bato, 
ug kahoy ug maoy usa ka maghahabol ug magtiti- 
na, nga batid “sa tanang matang sa pagkahanas sa 
pagbuhat. ”--Ex 35:30-35, tan-awa usab ang 2Ha 
12:11, 12. 

Daghang trabaho, sama sa paghimog mga hi- 
man, pagpamanday, paghimog tisa, pagkalinyas, 
paghablon, pagpanindot sa panapton, ug paghimog 
mga gamit nga gama sa yutang-kulonon ug paghi- 
mog alahas, sa usa ka panahon maoy simpleng 
mga buluhaton lamang diha sa balay nga gibuhat 
sa ordinaryong mga lalaki o mga babaye. Apan tu- 
ngod kay nanimuyo ingong usa ka komunidad, na- 
pauswag pa gayod nila ang ilang kabatid labot nii- 
ni. Bisan sa wala pa ang Lunop, ang pipila ka tawo 
nailhan ingong batid nga mga artesano. (Gen 4:21, 
22) Si Nabucodonosor nagbihag sa mga artesano 
lakip sa mga prinsipe ug mga inhenyero sa militar 
gikan sa Jerusalem ngadto sa Babilonya niadtong 
617 W.K.P. (2Ha 24:14, 16; Jer 24:1: 29:2) Sa pipila 
ka lungsod ang mga artesano sa usa ka partikular 
nga trabaho nag-uban sa pagpuyo diha sa sa- 
mang dapit, diin sila sa kadugayan nagkahiusa 
ingong kapunongan ug nailhan sa ulahi tungod sa 
ilang buluhaton ug adunay dakong impluwensi- 
ya sa mga kalihokan sa lungsod. (Neh 3:8, 31, 32; 
11:35: Jer 37:21, Buh 19:24-41) Ang mga detalye 
kon sa unsang paagi gibuhat niining batid nga mga 
artesano ang ilang buluhaton wala kaayo mapre- 
serbar, gawas sa mga sinulat ug mga hulagway 
nga naggikan sa Ehipto ug nga tin-awng naghubit 
ug nagpakita sa nagkalainlaing mga artesano nga 
nagtrabaho. 

Ang pagdili sa idolatriya nga gilakip diha sa Ba- 
laod ni Moises nagpugong gayod sa mga Hudiyo 
gikan sa uso niadto nga kabatid sa pagpanghimog 
mga pigurin ug sa susama niini ingong mga bu- 
tang nga ginasimba. (Ex 20:4: Deu 4:15-18, 27:15) 
Sa pagkatinuod, ang pagsimba sa larawan ug ang 
pagkaugmad sa kabatid sa pagpamuhat ug paglilok 
dungang milambo sa mga nasod sama sa Asirya 
ug Babilonya. (Sal 115:2, 4-8, Isa 40:19, 20, 44:11- 
20: 46:1, 6, 7: Jer 10:2-5) Si Demetrio ug ang iyang 
kaubang mga artesano sa Efeso nanginabuhi pina- 

agi sa paghimo ug plata nga mga ampoanan ni Ar- 
temis.--Buh 19:24-27. 

Alang sa detalyadong mga panaghisgot sa nag- 
kalainlaing kinamot nga mga buhat, tan-awa ang 
tagsatagsa ka ulohan sama sa TISA, PANDAY, 
PAGLILOK, TINA, PAGTINA, PAGBORDA: KANTERO:, PLATERO; 
MAGKUKULON: PAGKALINYAS, MAGTITINAG-PANIT, Ug 
PAGHABLON. 


ARUBOT [Mga Bentana]. Usa ka lungsod nga 
nahimong sentro sa pagdumala ilalom sa usa sa 12 
ka luyoluyo nga gitudlo ni Haring Solomon sa pag- 
taganag pagkaon alang sa panimalay sa hari. Ang 
anak nga lalaki ni Hesed maoy gitugyanan didto, 
nga nagdumala sa Socoh ug sa yuta sa Heper. 
(1Ha 4:7, 10) Ang Arubot gituohan sa pagkakaron 
nga mao ang modernong “Arraba, nga nahimutang 
duol sa Dotan ug mga 14 km (9 mi) sa A sa Sama- 
ria, busa anaa sa teritoryo sa Manases. 


ARUMA  [Habog: Hataas nga Dapit]. Usa ka 
lungsod sa teritoryo sa Epraim diin si Abimelek, 
ang anak nga lalaki ni Jerubaal, nagpuyo ug gikan 
niana siya milansad sa iyang pag-atake sa mga Se- 
kemnon. (Huk 9:41) Gipangagpas nga kini mao ang 
Khirbet el-'Ormah (Horvat 'el-'Urmeh), mga 8 km 
(5 mi) sa HS sa Sekem. Gituohan sa uban nga kini 
mao ra ang Ruma nga gihisgotan sa 2 Hari 23:36. 
--Tan-awa ang RUMA. 


ARVAD. Diha sa matagnaong awit sa pagba- 
ngotan ni Ezequiel bahin sa Tiro, gihisgotan ang 
mga tawong taga-Arvad nga nag-alagad ingong 
hanas nga mga tigbugsay sa mga barko sa Tiro ug 
ingong maisog nga mga manggugubat diha sa ka- 
sundalohan niini. (Eze 27:8, 11) Ang Arvad gituo- 
han nga mao ang gamayng batoon nga pulo nga 
nailhan karong adlawa ingong Arwad, nga nahi- 
mutang mga 3 km (2 mi) gikan sa baybayon sa 
amihanang Sirya, mga 186 km (116 mi) sa AAS sa 
Tiro. Ang mga molupyo maoy mga kaliwat ni Ca- 
naan.--Gen 10:15, 18. 


ARVADNON [Taga- (Iya sa) Arvad]. Usa ka 
sakop sa banay nga naggikan kang Ham pinaagi 
kang Canaan ug nga dayag nga nagpuyo sa Arvad, 
usa ka pulo nga tabok lang sa amihanang bayba- 
yon sa Sirya. (Gen 10:6, 15, 18, 1Cr 1:16) Wala nay 
laing paghisgot bahin kanila gawas sa paghisgot ni 
Ezequiel sa mga Arvadnon ingong hanas nga mga 
tripulante ug maisog nga mga sundalo sa Tiro. 
—Eze 27:8, 11. 


ARZA. Piniyalan sa panimalay ni Elah nga hari 
sa Israel (mga 952 W.K.P.) diin didto sa iyang ba- 
lay sa Tirza “naghubog” ang hari sa dihang gipatay 
ni Zimri.--1Ha 16:9, 10. 

ASA. 


1. Ang ikatulong hari sa Juda human mabahin 
ang nasod sa duha ka gingharian. Si Asa maoy 
anak nga lalaki ni Abiam (Abias) ug apo ni Re- 
hoboam. Naghari siya sulod sa 41 ka tuig (977- 
937 W.K.P.).--1Ha 15:8-10. 

Ang Kasibot ni Asa Alang sa Putli nga Pag- 
simba. Ang Juda ug Benjamin nahupong sa 
apostasya sulod sa 20 ka tuig human masiak ang 
nasod ngadto sa duha ka gingharian. “Sama ni Da- 
vid nga iyang katigulangan,” si Asa nagpasunda- 
yag ug kasibot alang sa putli nga pagsimba ug ma- 
isogong naghinlo sa yuta gikan sa mga lalaking 
pampam sa templo ug sa mga idolo. Iyang gitang- 
tang ang iyang apohang babaye nga si Maaca gi- 
kan sa iyang posisyon nga samag 'unang ginang' 
sa yuta tungod sa iyang paghimog “usa ka makali- 
lisang nga idolo” alang sa sagradong poste, o kang 
Asera, ug iyang gisunog ang relihiyosong idolo. 
--1Ha 15:11-33. 

Ang rekord sa 2 Cronicas 14:2-5 nag-ingon nga 
“gikuha [ni Asa] ang mga langyawng halaran ug 
ang hatag-as nga mga dapit ug gigun-ob ang sag- 
radong mga haligi ug giputol ang sagradong mga 
poste.” Apan, ang 1 Hari 15:14 ug 2 Cronicas 15:17 
nagpakita nga “ang hatag-as nga mga dapit wala 
niya kuhaa.” Busa, lagmit nga ang hatag-as nga 
mga dapit nga gitumong sa nahaunang asoy sa 
Mga Cronicas mao kadtong sa gisagop nga paga- 
nong pagsimba nga mitakod sa Juda, samtang ang 
gitumong sa asoy sa Mga Hari mao ang hatag-as 
nga mga dapit diin ang katawhan misimba kang 
Jehova. Bisan human sa pagkatukod sa tabernaku- 
lo ug sa pagkatukod sa templo sa ulahi, ang popa- 
nahon nga paghalad alang kang Jehova gihimo 
diha sa hatag-as nga mga dapit, nga maoy dalawa- 
ton kaniya ubos sa linaing mga kahimtang, sama 
sa kahimtang ni Samuel, David, ug Elias. (1Sa 9:11- 
19: 1Cr 21:26-30, 1Ha 18:30-39) Bisan pa niana, 
ang kasagarang dapit nga giuyonan alang sa pag- 
halad mao kadtong gipili ni Jehova. (Num 33:52, 
Deu 12:2-14: Jos 22:29) Ang sayop nga mga paagi 
sa pagsimba sa hataas nga dapit lagmit nagpada- 
yon bisan pa sa paghanaw sa paganong hatag-as 
nga mga dapit, tingali tungod kay wala ipadayon 
sa hari ang iyang kasibot sa pagwagtang niini 
sama sa iyang gipakita sa dihang iyang gihanaw 
ang paganong mga dapit. O lagmit gihimo ni Asa 
ang bug-os nga paghanaw sa tanang hatag-as nga 
mga dapit, hinunoa, paglabay sa panahon kini mi- 
tumaw pag-usab ug wala mahanaw sa ulahing ba- 
hin sa iyang paghari, nga tungod niana kini gidug- 
mok sa iyang manununod nga si Jehosapat. 

Ang kasibot ni Asa alang sa matarong nga pag- 
simba gipanalanginan ni Jehova ug kalinaw sulod 
sa unang napulo ka tuig sa iyang pagmando. (2Cr 

14:1, 6) Sa ulahi ang Juda giatake sa usa ka mil- 
yong manggugubat ubos ni Zera nga Etiopianhon. 
Bisan tuod walay bawot sa gidaghanon, si Asa mi- 
gula aron sa pagsugat sa mga manunulong didto sa 
Maresah nga mga 38 km (23 mi) sa KHK sa Jeru- 
salem sa ubos nga kayutaan sa Juda. Ang iyang ki- 
nasingkasing nga pag-ampo una pa magsugod ang 
gubat nagpakitag pag-ila sa gahom sa Diyos sa 
pagluwas ug siya nangamuyo sa tabang ni Jehova, 
nga nag-ingon: “Kami nagasalig kanimo, ug sa 
imong ngalan kami mianhi batok niining panon sa 
katawhan. Oh Jehova, ikaw mao ang among Diyos. 
Ayaw tugoti nga ang may-kamatayong tawo ma- 
kahupot ug kusog batok kanimo.” Kini misangpot 
sa bug-os nga kadaogan.---2Cr 14:8-15. 

Human niadto, si Asa gisugat ni manalagnang 
Azarias kinsa nagpahinumdom kaniya: “Si Jehova 
magauban kaninyo basta kamo magauban kaniya,” 
ug “kon inyo siyang biyaan siya mobiya kanin- 
yo.” Iyang gipahinumdom ang malaglagong pa- 
nag-away nga nasinati sa nasod sa dihang sila 
mibulag kang Jehova ug giawhag si Asa sa pagpa- 
dayon nga maisogon sa iyang buluhaton alang 
sa putli nga pagsimba. (2Cr 15:1-7) Tungod sa pag- 
sanong dayon ni Asa ug sa pagpalig-on sa nasod 
diha sa matuod nga pag-alagad kang Jehova, ang 
daghang katawhan gikan sa amihanang ginghari- 
an mibiya sa maong rehiyon aron motipon sa usa 
ka dakong panagkatigom sa Jerusalem sa ika-15 
nga tuig sa pagmando ni Asa (963 W.K.P.), nga sa 
maong panagkatigom gihimo ang usa ka pakigsa- 
ad nga nagpahayag sa determinasyon sa katawhan 
sa pagpangita kang Jehova ug sa pagpahamtang sa 
silot nga kamatayon niadtong dili motuman niini 
nga pakigsaad.---2Cr 15:8-15. 

Ang Daotang Laraw ug ang Pagpakiggubat 
Batok Kang Baasa. Si Haring Baasa sa Israel 
nagbabag sa agianan kang bisan kinsa nga gustong 
mobalik sa Juda pinaagi sa pagpalig-on sa utlanang 
siyudad sa Rama, nga nahimutang sa dakong dalan 
paingon sa Jerusalem ug duol ra sa may A sa ma- 
ong siyudad. Si Asa, pinaagig tawhanong pangata- 
rongan o tungod sa pagsunod sa daotang tambag, 
wala na sa bug-os mosalig kang Jehova ug mida- 
ngop na sa diplomasya ug pagpakigkunsabo aron 
mawala ang hulga. Iyang gikuha ang mga bahandi 
sa templo ug kadtong gikan sa balay sa hari ug gi- 
padala kini ingong hiphip ngadto kang Haring Ben- 
hadad I sa Sirya aron hayloon siya nga iliso ang 
pagtagad ni Baasa pinaagig pag-atake sa amiha- 
nang utlanan sa Israel. Gidawat kini ni Ben-ha- 
dad I, ug ang iyang pagsulong sa mga siyudad sa 
Israel sa A nakapahunong sa pagpanukod ni Ba- 
asa ug nagpaatras sa iyang mga kasundalohan 
gikan sa Rama. Niana girekluta ni Asa ang ta- 
nang tawo nga mahimong gamiton gikan sa tibuok 

nga gingharian sa Juda ug gidala niya ang tanang 
suplay nga materyales sa pagpanukod ni Baasa, ug 
gigamit kini sa pagtukod sa mga siyudad sa Geba 
ug Mizpa.---1Ha 15:16-22, 2Cr 16:1-6. 

Tungod niini, si Asa giatubang ni Hanani nga 
tigpatin-aw sa panan-awon, kinsa nagpunting sa 
pagkadili-maunongon ni Asa pinaagi sa dili pagsa- 
lig sa Diyos nga nagluwas kaniya gikan sa dakong 
panon sa kasundalohang Etiopianhon, nga nagpa- 
hinumdom kang Asa nga “kon mahitungod kang 
Jehova, ang iyang mga mata nagalibotlibot sa tibu- 
ok nga yuta aron ipakita ang iyang kusog alang ni- 
adtong kansang kasingkasing maoy bug-os alang 
kaniya.” Tungod sa iyang kabuangan, si Asa maka- 
sagubang ug padayong pakiggubat. Nayugot sa 
pagtul-id, si Asa dili-makataronganong nagpabi- 
langgo kang Hanani ug nagmalupigon sa uban sa 
katawhan.---2Cr 16:7-11. 

Ang mga pulong sa 2 Cronicas 16:1 nga si Baasa 
misulong sa Juda “sa ikakatloag-unom ka tuig sa 
paghari ni Asa” nakapatunghag pipila ka panguta- 
na, sanglit ang pagmando ni Baasa, nga nagsugod 
sa ikatulong tuig ni Asa ug milungtad lamang ug 
24 ka tuig, natapos mga 10 ka tuig una pa ang 
ika-36 nga tuig sa pagmando ni Asa. (1Ha 15:33) 
Bisan tuod nga ang pipila naghunahunang nasayop 
ang magkokopya ug nagtuong kini nagtumong sa 
ika-16 o ika-26 nga tuig sa paghari ni Asa, ang 
pagtuo nga kini nasayop wala kinahanglana aron 
lang magkaharmonya ang mga asoy. Ang mga ko- 
mentaristang Hudiyo nagkutlo sa Seder Olam, nga 
naghisgot nga ang ika-36 nga tuig giihap sukad 
sa paglungtad sa bulag nga gingharian sa Juda 
(997 W.K.P.) ug mitakdo sa ika-16 nga tuig ni Asa 
(si Rehoboam nagmando sa 17 ka tuig, si Abias 3 
ka tuig, ug nianang tungora si Asa diha sa iyang 
ika-16 nga tuig). (Soncino Books of the Bible, Lon- 
don, 1952, ftn sa 2Cr 16:1) Kini usab ang panglan- 
taw ni Arsobispo Ussher. Busa, ang tatawng kalai- 
nan usab sa mga pulong sa 2 Cronicas 15:19 nga 
nag-ingong, kon bahin sa “gubat, wala kini mahi- 
tabo hangtod sa ikakatloag-lima [sa pagkatinuod, 
ang ikanapulog-lima] ka tuig sa paghari ni Asa,” ug 
ang mga pulong sa 1 Hari 15:16 nga nag-ingong 
“ang pakiggubat nahitabo tali kang Asa ug Baasa 
nga hari sa Israel sa tanan nilang adlaw,” mahi- 
mong ipatin-aw nga sa dihang nagsugod ang mga 
panagbangi sa duha ka hari, kini nagpadayon pa 
human niadto, sumala sa gitagna ni Hanani.---2Cr 
16:9. 

Pagkasakit ug Pagkamatay. Sa kataposang 
tulo ka tuig ni Asa, siya nag-antos tungod sa iyang 
sakit sa tiil (tingali gout o panghupong sa mga lu- 
taluta), ug sa dili-maalamong paagi siya mipala- 
bi sa pagpangitag pisikal nga pagkaayo kay sa 
espirituwal nga pagkaayo. Sa iyang pagkamatay 

siya gihatagan ug dungganong paglubong didto sa 
iyang giandam nga lubnganan sa Siyudad ni Da- 
vid.---1Ha 15:23, 24: 2Cr 16:12-14. 

Bisan usahay siya nagpakitag kawalay kaalam ug 
espirituwal nga panabot, ang maayong mga hiyas 
ug ang pagkawala-malangkit ni Asa sa apostasya 
nangibabaw kay sa iyang mga kasaypanan, ug siya 
gilantaw ingong usa sa matinumanong mga hari 
sa linya ni Juda. (2Cr 15:17) Ang 41-ka-tuig nga 
paghari ni Asa nagkobre sa paghari sa walo ka hari 
sa Israel: kang Jeroboam, Nadab, Baasa, Elah, Zim- 
ri, Omri, Tibni (kinsa nagmando sa usa ka bahin sa 
Israel sa pagpakigbatok kang Omri), ug Ahab. (1Ha 
15:9, 25, 33; 16:8, 15, 16, 21, 23, 29) Pagkamatay ni 
Asa ang iyang anak nga lalaki nga si Jehosapat na- 
himong hari.---1Ha 15:24. 

2. Usa ka anak nga lalaki sa Levihanong si Elka- 
na ug ang amahan ni Berekias, kinsa gitala ingong 
nagpuyo sa “kabalangayan sa mga Netopahanon” 
human makabalik gikan sa pagkadestiyero sa Babi- 
lonya.— 1Cr 9:16. 


ASAHEL [Ang Diyos Naghimo]. 

1. Usa ka anak nga lalaki sa igsoong babaye ni 
David o sa iyang igsoong babaye sa inahan nga si 
Zeruia ug igsoon ni Abisai ug Joab; busa, pag- 
umangkon ni David. (1Cr 2:15, 16) Gipasidunggan 
ingong lakip sa 30 ka talagsaong manggugubat ila- 
lom ni David, si Asahel nailhan ilabina tungod sa 
iyang katulin, “sama sa usa sa mga gasela nga 
anaa sa kapatagan.” (2Sa 2:18, 23:24) Kini maoy 
nagpapukan kaniya. Human sa panagtigiay didto 
sa Linaw sa Gabaon ug sa misunod nga pagkapildi 
sa mga kasundalohang Israelinhon ilalom ni Ab- 
ner, si Asahel matubayong migukod sa mikalagiw 
nga si Abner. Human si Asahel hangyoa sa paghu- 
nong sa duha ka higayon, ang kusgang si Abner 
miduslak sa pangulahiang tumoy sa iyang bang- 
kaw sa tiyan ni Asahel, ug si Asahel namatay diha- 
diha. Bisan tuod gipahunong ni Joab nga igsoon ni 
Asahel ang kasundalohan sa Juda sa pagpakig- 
away ingong sanong sa pagtutol ni Abner, ang 
pagkamatay ni Asahel nakahatag ug kapait sa ka- 
hiladman ni Joab mao nga sa ulahing higayon siya 
malansisong nagmaniobra aron mapatay si Abner 
pinaagi sa espada.---2Sa 2:12-28, 3:22-27. 

Sa 1 Cronicas 27:7 si Asahel gilista ingong ko- 
mandante sa usa ka dibisyon sa binulan nga kahi- 
kayan sa kasundalohan. Sanglit namatay si Asahel 
sa wala pa maghari si David sa tibuok Israel, ang 
paghisgot kaniya dinhi lagmit maylabot sa iyang 
panimalay, nga gihawasan sa iyang anak nga lala- 
ki nga si Zebadias, nga gipaila sa teksto ingong ma- 
nununod ni Asahel. Ang laing posibilidad mao 
ang gihisgotan sa The Interpreter's Dictionary of 
the Bible (giedit ni G. A. Buttrick, 1962, Tomo 1, 

p. 244): “Posible nga kita dunay hulad dinhi sa mga 
sundalo ni David, nga giorganisar sa unang yugto 
sa pagmando sa hari sa Juda, ug nga kining orihi- 
nal nga listahan gibag-o pinaagi sa pag-apil kang 
Zebadias, anak nga lalaki ug manununod ni Asahel 
niini nga katungdanan.”---Itandi ang 1Cr 12. 

2. Usa sa mga Levihanon nga gitudlo aron mag- 
tudlo sa Balaod sa tibuok Juda, sugod sa ikatulong 
tuig sa paghari ni Jehosapat (934 W.K.P.).--2Cr 17: 
7, 8: itandi ang Deu 33:8-10. 

3. Usa ka komisyonado nga nag-alagad sa tem- 
plo panahon sa paghari ni Ezequias (745- 
717 W.K.P.) maylabot sa mga amot ug ikapulo. 
--2Cr 31:13. 

4. Ang amahan sa usa ka Jonatan nga kataliro- 
ngan ni Esdras.--Esd 10:15, tan-awa ang JAZEIAS. 


ASAIAS [Si Jah Naghimol]. 

1. Usa ka kaliwat ni Merari, ikatulong anak nga 
lalaki ni Levi, ug usa ka pangulo sa balay sa ama- 
han. Usa siya sa mga pangulo taliwala sa mga Le- 
vihanon kinsa nahimong bahin sa grupo sa 862 ka 
pinili nga magdala sa arka sa pakigsaad ngadto sa 
Jerusalem panahon sa ikaduha (ug malamposon) 
nga pagdala niini ni David.---1Cr 6:29, 30; 15:4-12. 

2. Usa ka pangulo sa tribo ni Simeon sa mga ad- 
law ni Haring Ezequias (745-717 W.K.P.). Lakip 
siya sa mga Simeonhon nga miduyog sa pagsakop 
sa tabunok nga walog sa yuta sa Gedor, nga hang- 
tod niadtong tungora gipuy-an pa sa mga Hamiha- 
non ug mga Meunim.---1Cr 4:36-41. 

3. Gitawag nga “alagad sa hari,” usa siya sa lima 
ka sinugo nga gipangulohan ni Hilkias, kinsa gipa- 
dala ni Haring Josias ngadto sa babayeng ma- 
nalagna nga si Hulda aron magpakisayod kang 
Jehova bahin sa kahulogan sa dili pa dugayng na- 
kaplagan nga basahon sa Balaod (sa 642 W.K.P.). 
- 2Ha 22:3, 8, 12-14: 2Cr 34:20, 21. 

4. Ang panganay sa mga Shilonhon (1Cr 9:1- 
3, 5) nga gitala lakip niadtong mipauli gikan sa Ba- 
bilonya human sa pagkadestiyero. Sa Nehemias 
11:5 gihisgotan si Maaseias ingong usa ka “Sela- 
hanon” nga kaliwat ni Juda, ug tungod sa ma- 
nagsamang kahulogan niini nga mga ngalan (ang 
Maaseias nagkahulogang “Buhat ni Jehova") giisip 
sa pipila nga si Asaias ug Maaseias mao ra ug 
naggikan kang Sela, ang kinamanghorang anak 
nga lalaki ni Juda pinaagi sa anak nga babaye ni 
Shua nga Canaanhon.---Gen 38:2, 5; tan-awa ang 
MAASEIAs Num. 17. 


ASAN [lagmit, Aso]. Usa ka siyudad sa Sepela o 
ubos nga kayutaan sa Juda. Unang gipahat ngadto 
kang Juda, human niana kini gihatag ngadto kang 
Simeon, tungod kay ang teritoryo sa Juda dako ra 
kaayo. (Jos 15:42: 19:7, 9: 1Cr 4:32) Gikan kanila 


ASAP 


gipasa kini ngadto sa Levihanong banay sa mga 
Kohatnon. (1Cr 6:54, 59) Ang 1 Samuel 30:30 nag- 
hisgot sa “Borasan” ingong usa sa mga siyudad ni- 
anang maong rehiyon nga gipadad-an ni David ug 
mga inagaw human sa iyang kadaogan batok sa 
mga Amalekanhon, ug kini gihunahuna sa pipila 
nga mao ra usab ang Asan. Sa Josue 21:16 gipaki- 
ta ang talaan sa mga siyudad nga gihatag ngadto 
sa mga Kohatnon, nga katumbas nianang sa 1 Cro- 
nicas 6:59, apan ang “Ain” maoy makaplagan diha 
sa talaan sa Josue inay ang Asan. Nagkomento ba- 
hin sa teksto, ang Soncino Books of the Bible (Lon- 
don, 1950) nagsugyot nga ang kompletong ngalan 
sa siyudad lagmit maoy Ain-asan. 

Gituohan sa daghan nga ang Asan mao ang 
Khirbet “Asan, nga nahimutang nga mga 2.5 km 
(1.5 mi) sa AK sa modernong Beer-seba, tupad sa 
Nahal “Asan. Gisugyot ni Yohanan Aharoni nga 
ang Asan mao ang Tel Bet Mirsham, 25 km (16 mi) 
sa AAS sa Beer-seba. 


ASAP [Siya [Diyos] Nagtigom]. 

1. Anak nga lalaki ni Levi kang Gersom. (1Cr 6: 
39, 43) Sa panahon sa paghari ni Haring David 
(1077-1038 W.K.P.) si Asap gitudlo sa mga Leviha- 
non ingong pangulong mag-aawit ug manunug- 
tog sa mga piyangpiyang nga miuban sa Arka 
samtang gidala kini gikan sa balay ni Obed-edom 
ngadto “sa Siyudad ni David.” (1Cr 15:17, 19, 25- 
29) Human niadto si Asap, uban kang Heman ug 
Etan, nag-alagad sa tabernakulo sa pagdumala sa 
musika ug sa pag-awit. (1Cr 6:31-44) Sama kang 
Heman ug Jedutun (dayag nga mao ra si Etan), si 
Asap gitawag nga “bisyonaryo,” kinsa “nagapanag- 
na uban sa mga alpa.”--1Cr 25:1-6, 2Cr 29:30, 
35:15. 

Ang mga anak nga lalaki ni Asap nagpadayon sa 
pagpormag usa ka espesyal nga grupo sa mga ka- 
hikayan sa orkestra ug koro, nga maoy gisaligan sa 
panahon sa inagurasyon sa templo ug sa pagda- 
la sa Arka gikan sa Zion ngadto sa dapit sa templo 
(2Cr 5:12): sa panahon sa mga reporma ni Haring 
Ezequias (2Cr 29:13-15): ug sa panahon sa dakong 
pagsaulog sa Paskuwa sa paghari ni Haring Josias. 
(2Cr 35:15, 16) Ang pipila sa iyang mga kaliwat 
maoy lakip usab sa unang grupo nga namalik sa 
Jerusalem gikan sa pagkadestiyero sa Babilonya. 
--Esd 2:1, 41; Neh 7:44. 

Ang mga superskripsiyon sa Salmo 50 ug 73 
hangtod sa 83 nagpasidungog niining mga awita 
kang Asap. Ugaling, ang ngalan nga gigamit didto 
morag nagtumong sa panimalay diin siya ang pa- 
ngulo sa amahan, sanglit ang pipila sa mga salmo 
(Sal 79, 80) dayag nga naghubit sa mga hitabo hu- 
man sa mga adlaw ni Asap. 


ASAREL 


2. Usa ka kaliwat ni Kohat nga anak nga lalaki 
ni Levi. Ang iyang mga kaliwat nag-alagad ingong 
mga magbalantay-sa-ganghaan sa tabernakulo sa 
panahon ni Haring David.--1Cr 26:1, Num 16:1. 

3. Lakip sa gihisgotang mga opisyal ni Haring 
Ezequias (745-717 W.K.P.) mao “si Joa nga anak 
nga lalaki ni Asap nga tigtala.” (2Ha 18:18, 37, Isa 
36:3, 22) Bisag ang pulong “tigtala” gitumong kang 
Asap diha sa Cyclopaedia of Biblical Literature ni 
John Kitto (1880, Tomo I, p. 233), giisip kini sa dag- 
hang eskolar nga nagtumong kang Joa (sa ingon, si 
Joah ben Asaph nga tigtala). Sanglit ang termi- 
nong “anak nga lalaki” sagad gigamit sa diwa nga 
“kaliwat,” ang pipila naghunahuna nga kini nga 
Asap mao ra ang Num. 1. 

4. Ang “magbalantay sa parke” ni Haring Arta- 
jerjes sa panahong mibalik si Nehemias sa Jerusa- 
lem (455 W.K.P.). (Neh 2:8) Ang parke punog 
kakahoyan, tingali sa Lebanon, nga ubos usab sa 
pagkontrolar sa Persia. Ang Hebreohanong ngalan 
sa magbalantay sa parke hayan nagpaila nga siya 
usa ka Hudiyo nga nakabaton niining opisyal nga 
katungdanan, sama kang Nehemias nga nag-ala- 
gad sa hinungdanong katungdanan ingong magti- 
tiing sa hari.--Neh 1:11. 


ASAREL. Usasa upat ka anak nga lalaki ni Je- 
halelel sa tribo ni Juda.--- 1Cr 4:16. 


ASARELA. (Usa ka anak nga lalaki ni Asap nga 
nag-alagad kauban sa mga pundok nga tig-alagad 
ingong mga maghohoni ug mga mag-aawit diha sa 
balay ni Jehova sa panahon ni David. (1Cr 25:1, 2) 
Lagmit nga ang Jesarela sa bersikulo 14 maoy lain 
niyang ngalan. 


ASAWA. Usa ka minyong babaye. Sa Hebreo- 
hanon, ang /ish-shah' nagkahulogan nga “babaye” 
(sa literal, usa ka babaye nga tawo) o “asawa”: ang 
asawa gihisgotan ingong “gipanag-iya sa bana.” 
(Isa 62:4, ftn sa Rbi8) Sa Grego, ang gyne’ ma- 
himong magkahulogan nga “asawa,” o “babaye,” 
minyo man o dili. Si Jehova nga Diyos naghatag sa 
unang tawo nga si Adan ug usa ka asawa pinaagi 
sa pagkuhag usa ka gusok gikan kaniya ug gihimo 
kining babaye. Mao nga siya nahimong bukog sa 
iyang mga bukog ug unod sa iyang unod. Siya 
maoy katugbang ni Adan ug gilalang ingong kata- 
bang niya. (Gen 2:18, 20-23) Ang Diyos direktang 
nakiglabot kang Adan, ug sa baylo, gisulti ni Adan 
ang mga sugo sa Diyos ngadto sa iyang asawa. 
Tungod kay siya ang unang gilalang ug gibuhat 
diha sa larawan sa Diyos, siya nakabatog pribilehi- 
yo ingong ulo sa babaye ug tigpamaba sa Diyos 
ngadto kaniya. Ang iyang pagkaulo kinahanglang 
ipasundayag pinaagi sa gugma, ug ang babaye 
ingong katabang angayng makigtambayayong ba- 

hin sa sugo sa pagpanganak nga gihatag ngadto sa 
magtiayon.---Gen 1:28, tan-awa ang BABAYE. 

Human sila makasala, una si Eva, nga inay nga 
katabang sa iyang bana nahimo hinuong maninen- 
tal, ug dayon ang iyang bana nga si Adan, nga mi- 
sunod kaniya sa pagpakasala, ang Diyos nagpa- 
hayag ug paghukom sa babaye, nga nag-ingon: 
“Dugangan ko pag-ayo ang kasakit sa imong pag- 
mabdos, sa mga kaul-ol sa pagpanganak ikaw ma- 
nganak ug mga anak, ug ang imong pangandoy 
maoy alang sa imong bana, ug siya magagahom 
kanimo.” (Gen 3:16) Sukad nianang panahona, ta- 
liwala sa daghang tawo sa yuta ang babaye gido- 
minar gayod sa iyang bana, sagad sa maharason 
kaayong paagi, ug inay nga usa ka kauban ug ka- 
tabang, siya sagad gitratar nga sama sa usa ka su- 
lugoon. 

Taliwala sa Karaang mga Hebreohanon. 
Taliwala sa karaang mga Hebreohanon, ang lalaki 
mao ang ulo sa panimalay ug maoy tag-iya (Heb., 
ba'al) sa iyang asawa, ug ang babaye maoy usa 
nga gipanag-iya (be'u-lah'). Taliwala sa mga alagad 
sa Diyos, ang asawa gihatagan ug dignidad ug 
usab gipasidunggan. Ang diyosnong mga babaye 
nga adunay kaisog ug katakos, samtang nagpasa- 
kop sa pagkaulo sa ilang mga bana, adunay dakong 
kagawasan sa paglihok ug maoy mga malipayon sa 
ilang kahimtang, sila gipanalanginan pinaagi sa 
paggamit ni Jehova nga Diyos kanila sa pagbuhat 
ug linaing mga pag-alagad kaniya. Lakip sa dag- 
hang matinumanong mga asawa diha sa Bibliya 
mao si Sara, Rebeca, Debora, Ruth, Ester, ug Maria 
nga inahan ni Jesus. 

Asawa protektado ilalom sa Balaod. Bisan 
tuod ang bana nakabaton ug labaw nga posisyon sa 
kahikayan sa kaminyoon, ang Diyos nagsugo sa 
bana sa pagtagana ug sa pag-atiman sa pamilya sa 
materyal ug espirituwal nga paagi. Dugang pa, ang 
bisan unsang kasaypanan sa pamilya mosumbalik 
kaniya, busa siya adunay bug-at nga responsibili- 
dad. Ug bisan tuod mas daghan siya ug pribilehiyo 
kay sa iyang asawa, ang balaod sa Diyos nagpana- 
lipod sa asawa ug naghatag kaniya ug pipila ka ta- 
lagsaong mga pribilehiyo, aron iyang mabatonan 
ang usa ka malipayon, mauswagon nga kinabuhi. 

Lakip sa pipila ka probisyon sa Balaod nga na- 
langkit ang asawa mao: Ang bana o kaha ang asa- 
wa patyon kon manapaw. Kon ang bana may kata- 
hap nga ang iyang asawa nagluib kaniya sa tago, 
mahimong dad-on niya ang iyang asawa ngadto sa 
saserdote, aron hukman ni Jehova nga Diyos ang 
maong butang, ug kon ang babaye sad-an, moku- 
yos ang iyang mga sangkap sa pagsanay, sa laing 
bahin, kon siya dili sad-an, ang bana sugoon sa 
pagpamabdos kaniya, sa ingon magpaila kaniya sa 

dayag nga siya inosente. (Num 5:12-31) Ang bana 
mahimong magdiborsiyo sa iyang asawa kon iyang 
nakaplagan diha kaniya ang butang nga malaw-ay. 
Mahimong lakip niini ang pagpakitag grabeng ka- 
walay-pagtahod kaniya o paghatag ug kaulawan sa 
panimalay o sa panimalay sa amahan sa bana. 
Apan ang asawa napanalipdan ubos sa sugo nga 
ang bana kinahanglang magsulat alang kaniya ug 
sulat-pamatuod sa diborsiyo. Busa siya adunay ka- 
gawasan sa pagminyo sa laing lalaki. (Deu 24:1, 2) 
Kon ang asawa mihimog panumpa apan gihunahu- 
na sa bana nga kini dili maalamon o makadaot sa 
kaayohan sa pamilya, siya mahimong magnulo ni- 
ini. (Num 30:10-15) Hinunoa, magsilbi kining pa- 
nalipod alang sa asawa, nga magpugong kaniya sa 
paghimog hinanaling aksiyon nga mahimong mo- 
sangpot ug kalisdanan alang kaniya. 

Ang poligamiya gitugotan ubos sa Moisesnong 
Balaod apan gikontrolar aron nga ang asawa mapa- 
nalipdan. Ang bana dili makabalhin sa katungod sa 
pagkapanganay gikan sa anak sa wala-kaayo hi- 
gugmaang asawa ngadto sa anak sa iyang mas gi- 
higugmang asawa. (Deu 21:15-17) Kon ang Is- 
raelinhong anak nga babaye gibaligya sa iyang 
amahan ingong sulugoon ug ang agalon naghimo 
kaniyang puyopuyo, ang iyang agalon motugot nga 
siya lukaton kon siya wala makapahimuot kaniya, 
apan dili niya ikabaligya siya ngadto sa langyawng 
tawo. (Ex 21:7, 8) Kon ang agalon o kaha ang iyang 
anak nga lalaki magkuha kaniya ingong puyopuyo 
ug dayon magminyo sa laing asawa, siya kina- 
hanglang tagan-an ug pagkaon, besti, ug puy- 
anan, maingon man sa kon unsay nahiangay alang 
sa magtiayon.---Ex 21:9-11. 

Kon ang bana sa daotang paagi nagsumbong sa 
iyang asawa nga siya nagpakaaron-ingnong ulay 
sa panahon sa kaminyoon ug ang iyang sumbong 
napamatud-ang bakak, ang bana silotan ug kina- 
hanglang mobayad sa amahan sa babaye ug doble 
sa bugay sa kaminyoon alang sa mga ulay ug dili 
makadiborsiyo kaniya sa tanan niyang mga adlaw. 
(Deu 22:13-19) Kon ang usa ka tawo magtental sa 
usa ka dili-sinayoran nga ulay, siya kinahanglang 
magbayad ug bugay ngadto sa iyang amahan ug, 
kon motugot ang amahan sa pagminyo kaniya, hu- 
man niana siya dili na gayod makadiborsiyo kani- 
ya sa tanan niyang mga adlaw.---Deu 22:28, 29; Ex 
22:16, 17. 

Bisan tuod ang kahimtang sa asawa sa Hebreo- 
hanong katilingban medyo lahi sa kahimtang sa 
asawa sa Kasadpanhong katilingban karong adla- 
wa, ang matinumanong asawa nga Hebreohanon 
malipayon sa iyang kahimtang ug sa iyang bulu- 
haton. Siya nagtabang sa iyang bana, nag-atiman 
sa pamilya, nagdumala sa panimalay, ug nakakap- 
lag ug katagbawan ug kahimuot sa daghang mga 


ASAWA 


butang, nga nakahimo sa pagpakita sa bug-os sa 
iyang mga kinaiya ug mga katakos. 

Kahubitan sa Usa ka Maayong Asawa. 
Ang malipayong kahimtang ug mga kalihokan sa 
matinumanong asawa gihubit diha sa Proverbio 31. 
Siya gihisgotan nga labi pang bililhon alang sa 
iyang bana kay sa mga korales. Ang iyang bana 
makasalig kaniya. Siya kugihan---naghabol, naghi- 
mog mga besti alang sa iyang pamilya, nangunay 
sa pagpamalit sa mga kinahanglanon sa panima- 
lay, nagtrabaho sa parasan, nagdumala sa panima- 
lay uban sa mga sulugoon, miabag sa uban nga 
nanginahanglan ug tabang, nagbesti sa iyang pa- 
milya ug maanindot nga mga besti, gani naka- 
batog pipila ka kinitaan gikan sa mga produkto 
nga iyang ginama, nagtagana sa iyang pamilya 
alang sa wala damhang mga galastohan, nagpaha- 
yag sa iyang kaugalingon pinaagi sa kaalam ug 
mahigugmaong-kalulot, ug, pinaagi sa pagkahad- 
lok kang Jehova ug sa maayong mga binuhatan, 
nakadawat ug pagdayeg gikan sa iyang bana ug sa 
iyang mga anak, sa ingon nagpasidungog sa iyang 
bana ug sa iyang pamilya diha sa yuta. Sa pagkati- 
nuod, siya nga nakakaplag ug usa ka maayong asa- 
wa nakakaplag ug usa ka maayong butang ug 
nakabaton ug maayong kabubut-on gikan kang Je- 
hova.--Pr 18:22. 

Diha sa Kristohanong Kongregasyon. Ang 
sukdanan diha sa Kristohanong kongregasyon nga 
ang usa ka bana magbaton lamang ug usa ka bu- 
hing asawa. (1Co 7:2, 1Ti 3:2) Ang mga asawa gi- 
sugo nga magpasakop sa ilang mga bana, Kristo- 
hanong magtutuo man kini nga mga bana o dili. 
(Efe 5:22-24) Ang mga asawa dili angay nga mag- 
hikaw sa nahiangay alang sa magtiayon, kon un- 
say angay nga ihatag sa bana, mao man usab ang 
asawa, siya dili “magbuot sa iyang kaugalingong la- 
was.” (1Co 7:3, 4) Ang mga asawa gisugo nga hi- 
moon nilang pangunang dayandayan ang natago 
nga pagkatawo sa ilang kasingkasing, nga magpa- 
tunghag bunga sa espiritu, aron nga pinaagi la- 
mang sa ilang panggawi tingali ilang makabig 
sa Kristiyanidad ang ilang dili-magtutuong bana. 
--1Pe 3:1-6. 

Mahulagwayong Paggamit. Sa mahulagwa- 
yong diwa gihubit ni Jehova ang Israel ingong 
iyang asawa pinaagi sa iyang pakigsaad uban sa 
nasod. (Isa 54:6) Si apostol Pablo naghisgot kang 
Jehova ingong ang Amahan sa inanak-sa-espiri- 
tung mga Kristohanon, ug siya naghisgot bahin sa 
“Jerusalem sa itaas” ingong ilang inahan, nga ma- 
orag si Jehova naminyo ngadto kaniya aron sa 
pagpatunghag inanak-sa-espiritung mga Kristoha- 
non. (Gal 4:6, 7, 26) Ang Kristohanong kongregas- 
yon gihisgotan ingong pangasaw-onon, o asawa, ni 
Jesu-Kristo.--Efe 5:23, 25: Pin 19:7: 21:2, 9. 


ASBEA 


ASBEA [Ang Usa Akong Papanumpaon (Pahi- 
moon ug Panaad)]. Ang balay o banay ni Asbea 
naggikan sa anak nga lalaki ni Juda nga si Sela ug 
kini nailado sa paggama ug pinong panapton. (1Cr 
4:21) Gidugang sa mga Targum nga ang ilang lino 
gihimo alang sa mga hari ug mga saserdote. 


ASBEL, ASBELNON. Si Asbel maoy usa ka 
anak nga lalaki ni Benjamin, nga gitalang ikatulo 
sa Genesis 46:21, apan ikaduha sa 1 Cronicas 8:1. 
Niadtong 1728 W.K.P. siya miadto sa Ehipto uban 
sa banay ni Jacob. Mopatim-aw nga siya gitawag 
ug Jediael diha sa 1 Cronicas 7:6, 10. Ang mga As- 
belnon, nga iyang mga kaliwat, girehistro sa pag- 
senso nga gihimo didto sa desyertong kapatagan sa 
Moab niadtong mga 1473 W.K.P.--Num 26:38. 


ASDOD. Usasa lima ka pangunang siyudad sa 
mga Filistehanon ilalom sa ilang “magkaabin nga 
mga ginoo” ug lagmit mao ang relihiyosong sentro 
sa Filistia uban ang pagsimba niini sa bakak nga 
diyos nga si Dagon. Ang ubang mga siyudad mao 
ang Gat, Gaza, Askelon, ug Ekron. (Jos 13:3) Ang 
Asdod gituohan nga mao ang Esdud (Tel Asdod) 
nga mga 6 km (3.5 mi) sa HHS sa, ug pailaya gi- 
kan sa, modernong Asdod daplin sa baybayon. 

Kini unang gihisgotan sa Josue 11:22 uban sa 
Gaza ug Gat ingong pinuy-anan sa nahibilin sa sa- 
mag-higante nga mga Anakim. Tungod kay habog 
ang dapit nga gitukoran niini ug duol ra kini sa da- 
lan nga agianan sa kasundalohan ubay sa bayba- 
yon gikan sa Ehipto hangtod sa Palestina, ang As- 
dod nag-okupar ug usa ka estratehikong dapit sa 
militar. Sa panahon nga gisakop kini sa mga Israe- 
linhon kini gihatag, uban sa kabalangayan nga nait 
sa siyudad, ngadto sa Juda (Jos 15:46, 47): apan 
lagmit nga ang mga molupyo niini gilakip sa “mga 
molupyo sa ubos nga patag” kinsa dili mapapaha- 
wa “tungod kay sila may mga karong iggugubat 
nga tinaoran ug puthawng mga sanggot.”---Huk 
1:19. 

Ang Filistehanong mga siyudad daw nakabaton 
sa kinatayuktokan sa gahom niini sa panahon ni 
Haring Saul. Sa wala pa mahimong hari si Saul, gi- 
paagom sa mga Filistehanon ug grabeng kapildi- 
han ang mga Israelinhon didto sa Ebenezer ug gii- 
log ang arka sa pakigsaad, nga human niana ilang 
gidala kini ngadto sa Asdod ug gibutang didto sa 
templo ni Dagon, tapad sa larawan sa ilang diyos. 
Human sa duha ka pagpakaulaw nga milagrosong 
gipahamtang nganha sa larawan ni Dagon, ang 
mga Asdodnon nakaagom ug grabeng hampak nga 
almoranas nga nakapalisang kanila. Tungod sa pa- 
nagsabot sa magkaabin nga mga ginoo sa mga Fi- 
listehanon gibalhin ang Arka ngadto sa siyudad sa 
Gat, nga tungod niana midangat ang hampak did- 
to. Sulod sa pito ka bulan gidala pagbalik ang Arka 


214 


ngadto sa Israel, inubanan sa halad nga bulawan. 
--1Sa 5:1-6:18, tan-awa ang FILISTIA, FILISTEHANON. 

Bisan tuod si Haring David nagpahamtang ug 
ubay-ubayng kapildihan sa mga Filistehanon, ang 
ilang pangunang mga siyudad dayag nga nagpa- 
biling independente hangtod sa panahon ni Ha- 
ring Uzzias (829-778 W.K.P/). Si Uzzias gihubit 
ingong tiggama ug “mga kasangkapan sa gubat” 
(2Cr 26:15), ug ang 2 Cronicas 26:6 naghisgot ka- 
nato nga si Uzzias “migula ug nakig-away batok sa 
mga Filistehanon ug gibuslotan ang paril sa Gat ug 
ang paril sa Jabne ug ang paril sa Asdod, nga hu- 
man niana siya nagtukod ug mga siyudad sa teri- 
toryo sa Asdod ug taliwala sa mga Filistehanon.” 

Dayag nga ang teritoryo sa Asdod wala magpa- 
biling nailalom sa pagkontrolar sa Juda, kay sa ula- 
hing mga yugto ang mga inskripsiyon nagpakita 
nga gipalagpot ni Haring Sargon II sa Asirya ang 
lokal nga hari nga si Azuri ug gientrono si Ahimi- 
ti puli kaniya. Tungod sa usa ka pag-alsa, si Sargon 
nakiggubat batok sa Filistia, nga nagsakop sa Gat, 
“Asdudu” (Asdod), ug “Asdudimmu” (Asdod-dap- 
lin-sa-Dagat, lagmit usa ka bulag nga dapit nga 
nahimutang daplin sa kabaybayonan). Tingali mao 
kini ang pagpakiggubat nga gihisgotan sa Isaias 
20:1 ug usa ka dili-bug-os nga katumanan sa tag- 
na sa Amos 1:8. Sa misunod nga siglo girekord ni 
Herodotus (Il, 157) nga ang siyudad sa Asdod 
(Azotus) gilikosan ni Paraon Psamtik (Psammeti- 
chus) sulod sa 29 ka tuig. 

Ang usa ka bato nga prisma ni Senakerib sa 
Asirya nag-ingon nga gipadad-an siya ni “Mitinti 
nga taga-Asdod” ug mahalon nga mga gasa ug gi- 
hagkan siya sa mga tiil, ug kini dugang nga nag- 
ingon bahin kang Haring Ezequias sa Juda (745- 
717 W.K.P/): “Ang iyang mga lungsod nga akong 
giagawan, gikuha ko gikan sa iyang nasod ug giha- 
tag kini ngadto kang Mitinti nga hari sa Asdod.” 
(Ancient Near Eastern Texts, giedit ni J. B. Prit- 
chard, 1974, pp. 287, 288) Daw huyang na ang ga- 
hom sa Asdod sa panahon ni Jeremias (human sa 
647 W.K.P.) mao nga siya namulong bahin sa 
“mga nahibilin sa Asdod.” (Jer 25:20) Si Nabuco- 
donosor, kansang pagmando nagsugod niadtong 
624 W.K.P., naghisgot sa hari sa Asdod ingong usa 
sa mga binilanggo sa palasyo sa Babilonya.---Itan- 
di ang Sof 2:4. 

Sa yugto human sa pagkadestiyero, ang Asdod 
pangunang nakigbatok gihapon sa mga Israelinhon 
(Neh 4:7), ug gibadlong pag-ayo ni Nehemias ang 
mga Hudiyo nga nakigminyo ug Asdodnong mga 
asawa, nga nagpatunghag mga anak nga “nagsul- 
ti ug Asdodnon, ug wala kanilay makamaong mo- 
sulti ug Hudiyohanon.” (Neh 13:23, 24) Sulod sa 
yugto sa mga Macabeo, ang idolatrosong Asdod 
(gitawag ug Azotus) gisulong ni Judas Macabeo 

niadtong mga 163 W.K.P. ug sa ulahi sa igso- 
ong lalaki ni Judas nga si Jonatan niadtong mga 
148 W.K.P., ug ang templo ni Dagon gisunog pa- 
nahon niining ikaduhang pag-atake.--1 Macabeo 
5:68, 10:84. 

Angayng matikdan nga ang tagna ni Zacarias 
nagpunting sa panahon nga ang Asdod pagabun- 
togon sa mga langyaw. Tataw nga tungod kay wala 
nay lumad nga populasyon ug pagmando nga Filis- 
tehanon, ang matagnaong pulong mao: “Ang usa 
ka anak sa gawas magapahiluna sa Asdod."”---Zac 
9:6. 

Kining maong siyudad gitukod pag-usab sa mga 
Romano niadtong mga tuig 55 W.K.P. ug nailhan 
sa kadaghanan sa Gregong ngalan niini nga Azo- 
tus. Si Felipe nga ebanghelisador miagi sa Asdod 
panahon sa iyang panaw sa pagsangyaw nga gita- 
la diha sa Buhat 8:40. 


ASDODNON [Taga- (Iya sa) Asdod]. Usa ka 
molupyo sa Filistehanong siyudad sa Asdod. (Jos 
13:3) Sama sa ubang mga Filistehanon, ang mga 
Asdodnon maoy mga kaliwat ni Ham pinaagi kang 
Mizraim ug Casluhim, nga miabot sa Canaan lag- 
mit gikan sa pulo sa Creta.--Gen 10:6, 13, 14; Am 
9:7: tan-awa ang ASsDOD, FILISTIA, FILISTEHANON. 

Sa Nehemias 13:24 ang terminong “Asdodnon” 
gigamit usab sa pagtumong sa ilang pinulongan. 
Tungod sa pagkawalay rekord bahin sa ilang sinul- 
tihan, dili matino kon gigamit pa ba nila ang kara- 
ang Filistehanong pinulongan o ang usa ka diyalek- 
to tungod sa pagkailalom sa langyawng pagmando 
sulod sa kasiglohan. 


ASEDERA. Usa ka tanom sa pamilya sa buck- 
wheat nga aslom ug lami tungod kay kini adunay 
oxalic acid diha sa dugaon nga mga dahon ug mga 
lindog niini. Ang mga dahon nga mosubol gikan sa 
mga gamot sa asedera (Rumex acetosella) motubo 
nga magpungpong. Ang linginong mga dahon nga 
pormag pana ang ubos nga bahin niini may gitas- 
ong mga 10 sm (4 pul.). Ang mga lindog sa bulak 
moabot sa gitas-ong mga 0.6 m (2 p) o kapin pa. Sa 
karaang panahon, isagol sa mga Israelinhon ang 
asedera sa kompay sa ilang mga baka ug asno. 
--Isa 30:24. 


ASENAPAR. Kining ngalana makita diha sa 
usa ka bahin sa basahon ni Esdras (4:10) nga gire- 
kord sa Aramaiko ug dayag nga usa ka pinamu- 
bong hubad sa ngalan sa Asiryanhong hari nga si 
Ashurbanipal nga ang letrang 1 gipulihan ug r, 
sama sa Persianhong pinulongan nga walay let- 
rang 1. Ang mga molupyo sa Susa (kaulohan sa 
Elam) gibalhin ni Asenapar ngadto sa Samaria. 
(Itandi ang 2Ha 17:24-28.) Ang kasaysayan nagpa- 
kita nga si Ashurbanipal mao lamang ang Asir- 


ASER 


yanhong hari nga may katungod sa pagbuhat nia- 
nang butanga ngadto sa mga molupyo sa Elam. 

Si Ashurbanipal maoy anak nga lalaki ni Esar- 
hadon (Esd 4:2) ug apo ni Senakerib. Katalirongan 
siya ni Haring Manases sa Juda (716-662 W.K.P.), 
kansang ngalan makaplagan sa usa ka prisma 
ni Ashurbanipal nga nagtala ug mga 20 ka hari 
ingong mga tighatag ug tributo sa Asirya. (Itandi 
ang 2Cr 33:10-13.) Ubos sa iyang pagmando, ang 
Asirya nakaabot sa kinapungkayan sa gahom niini. 
Lagmit nga natudlo ingong manununod nga prin- 
sipe mga tulo o upat ka tuig una pa niana, si 
Ashurbanipal milingkod sa trono sa Asirya human 
mamatay ang iyang amahan, samtang ang iyang 
igsoong lalaki nga si Shamash-shum-u-kin mao 
ang hari sa Babilonya. 

Nasumpo ni Ashurbanipal ang usa ka pag-alsa 
didto sa Ehipto, nga nagsakop ug naglaglag sa si- 
yudad sa Thebes (No-amon: itandi ang Nah 3:8- 
10). Sa ulahi siya nalangkit sa usa ka dugay nga pa- 
nagbangi sa iyang igsoon, ang hari sa Babilonya, 
ug human buntoga ang Babilonya, naglaglag sa 
Susa, ang kaulohan sa Elam. Kini nga pagpangda- 
og mao ang makasaysayanhong pasukaranan sa 
paglangkit kaniya kang Asenapar sa Esdras 4:9, 10. 

Apan, si Ashurbanipal nailhan pag-ayo tungod 
sa iyang interes sa literatura, usa ka talagsaong hi- 
yas taliwala sa gikahadlokang mga monarko sa 
Asirya. Sugod niadtong 1845 K.P., ang mga pagpa- 
ngubkob nagpadayag nga dihay usa ka dakong lib- 
rarya nga gitukod ni Ashurbanipal didto sa Nineve, 
nga adunay mga 22,000 ka kulonong mga papan 
ug mga teksto. Dugang pa sa mga orasyon, mga 
pag-ampo, ug mga himno, ang linibo ka sinulat 
nga cuneiform naglakip sa mga batbat sa kasaysa- 
yan, geograpiya, astronomiya, mga talaan sa ma- 
tematika, medisina, gramatika, ingon man sa mga 
dokumento sa negosyo nga naglangkit sa mga kon- 
trata, pagbaligya, ug mga pagpahulam. Giisip kini 
ingong mapuslanong tinubdan sa impormasyon 
bahin sa Asirya. 


ASENAT. Ang anak nga babaye sa Ehiptoha- 
nong saserdote nga si Potipera sa On, nga gihatag 
ni Paraon kang Jose ingong iyang asawa. Siya na- 
himong inahan ni Manases ug Epraim.---Gen 41: 
45, 50-52: 46:20. 


ASER [Malipayon: Kalipay]. 

1. Ang ikawalong anak nga lalaki ni Jacob ug 
ang ikaduha sa iyang duha ka anak kang Zilpa, nga 
sulugoong babaye ni Lea. (Gen 35:26) Busa ang 
bugtong pursoso nga igsoon ni Aser mao si Gad. 
Ang upat ka anak nga lalaki ni Aser ug ang usa 
niya ka anak nga babaye gitala sa 1 Cronicas 7:30, 
bisan tuod wala hinganli ang iyang asawa. Dili siya 


ASERA 


prominente sa 12 ka anak nga lalaki ni Jacob. Bisan 
pa niana, sa tagna sa iyang himalatyon nga ama- 
han, gisaaran si Aser ug usa ka kinabuhi nga pana- 
langinan sa dagayang matambok nga mga pag- 
kaon (Gen 49:20), ug ang kasaysayan sa iyang 
mga kaliwat nagpamatuod sa katumanan niining 
tagnaa. 

2. Ang ngalan gigamit usab alang sa tribo nga 
naggikan kang Aser. Usa ka tuig human sa Pag- 
panggula gikan sa Ehipto ang hingkod nga lalaking 
mga kaliwat sa tribo adunay gidaghanong 41,500 
(Num 1:41) ug, mga 39 ka tuig sa ulahi, miuswag 
ngadto sa 53,400, mao nga nahimo kining ikalima 
sa kinadaghanag sakop nga tribo. (Num 26:47) Sa 
kampo sa Israel, ang Aser nag-okupar sa A sa ta- 
bernakulo, kauban sa mga tribo ni Dan ug Neptali. 
--Num 2:25-30. 

Sa wala pa mosulod sa Canaan, ang matagnaong 
panalangin ni Moises nagtagna pag-usab sa usa ka 
malamboon nga bahin alang sa Aser. Ang tribo sa 
malarawanon “nagtuslob sa tiil niini diha sa lana." 
(Deu 33:24, 25: itandi ang Job 29:6.) Ang pahat sa 
ilang teritoryo miabot ubay sa kapatagan daplin sa 
baybayon sa Mediteranyo gikan sa ubos sa lungsod 
sa Dor, sa H sa Bukid sa Carmelo, hangtod sa A 
nga utlanan sa Palestina didto sa Sidon. (Jos 17:7- 
11, 19:24-31) Lakip niini ang pipila sa labing tabu- 
nok nga yuta sa tibuok Israel, diin ang mga ka- 
hoyng olibo magtaganag dagayang lana, samtang 
ang ubang mga bunga magtaganag lamiang mga 
pagkaon nga takos idulot sa usa ka harianong la- 
mesa. (Gen 49:20: Deu 33:24) Ang mga teritoryo 
sa Zabulon ug Neptali nahimutang ubay sa S nga 
utlanan sa Aser, kauban sa Manases ug Isacar sa H 
ug sa HS. 

Gihisgotan ang Aser sa Josue 17:7 nga nahimu- 
tang sa utlanan sa tribo ni Manases. Gihisgotan 
usab ang Aser niining sama nga asoy diha sa ber- 
sikulo 10, diin kini tin-awng nagtumong sa tribon- 
hong teritoryo sa Aser. 


ASERA. Tan-awa ang SAGRADONG POSTE. 


ASERNON [Kang (Iya ni) Aser]. Usa ka kaliwat 
ni Aser, ang ikaduhang anak ni Jacob kang Zilpa 
nga sulugoong babaye ni Lea (Gen 30:12, 13): usa 
ka sakop sa tribo ni Aser.--Huk 1:31, 32, tan-awa 
ang ASER. 


ASHNA. 

1. Usa ka lungsod sa Juda diha sa Sepela nga gi- 
hisgotan lakip sa ubang mga siyudad, lakip ang Es- 
taol ug Zora. (Jos 15:33) Gituohan nga lagmit mao 
kini ang balangay sa “Aslin, tali sa Estaol ug Zora, 
duol sa tumoy sa patag sa Juda nga daplin sa bay- 
bayon. 

2. Ikaduhang lungsod sa Juda nga gitala lakip 
sa siyam ka siyudad ug dayag nga nahimutang sa 
unahan pa sa nahaunang Ashna dapit sa H. (Jos 
15:43) Dili matino ang nahimutangan niini; ang 
usa ka gisugyot nga dapit mao ang Idhna, nga na- 
himutang nga mga tungatunga sa Hebron ug La- 
kis, ug mga 8 km (5 mi) sa SHS sa Maresah nga 
makita diha sa samang talaan. 


ASHUR [lagmit, Kaitom]. Sumala sa Masoreti- 
kong teksto, siya ang anak nga lalaki ni Hesron, 
nga natawo human mamatay ang iyang amahan; 
ang apo-sa-tuhod ni Juda. (1Cr 2:4, 5, 24; tan-awa 
ang HESRON Num. 2.) Pinaagi sa iyang duha ka asa- 
wa siya nanganak ug pito ka anak nga lalaki. (1Cr 
4:5-7) Giingon usab nga siya mao ang amahan ni 
Tekoa, nga lagmit nagpasabot nga siya mao ang 
nagtukod sa lungsod nga ginganlan usab ug Tekoa. 


ASHURBANIPAL. Tan-awa ang ASENAPAR. 


ASIA. Diha sa Kristohanon Gregong Kasulatan 
ang terminong “Asia” nagtumong sa Romanhong 
lalawigan nga nahimutang sa kasadpang bahin sa 
Asia Minor, dili sa kontinente sa Asia. 

Ang Romanhong Lalawigan sa Asia. Ang 
Romanhong lalawigan sa Asia naglakip sa kara- 
ang mga dapit sa Misia, Lydia, Caria, ug usahay, 
sa usa ka bahin sa Frigia, ingon man sa silingang 
mga pulo. Busa ang mga kinutoban niini mao ang 
Dagat Aegean ug ang mga lalawigan sa Bitinia, 
Galacia (nga naglakip sa usa ka bahin sa Frigia), 
ug Licia. Apan, ang eksaktong mga utlanan lisod 
matino tungod sa sublisubli nga pagbalhinbalhin 
niini. 

Sa sinugdan, ang kaulohan nahimutang sa Per- 
gamo sa Misia, apan sa panahon sa paghari ni 
Agusto kini gibalhin ngadto sa Efeso, unahan pa 
dapit sa habagatan. Sa tuig 27 W.K.P., kining ma- 
ong lalawigan gidumala ubos sa Romanhong se- 
nado ug human niadto gipamunoan sa usa ka pro- 
konsul. (Buh 19:38) Kini gibahin usab ngadto sa 9 
ka hudisyal nga distrito ug dayon gibahinbahin 
ngadto sa 44 ka distritong mga siyudad. 

Sa paghubit sa mga rehiyon nga gigikanan sa 
mga Hudiyo nga nangadto sa Jerusalem sa pana- 
hon sa Pentekostes sa tuig 33 K.P., gitala ni Lucas 
ang Asia uban sa mga lalawigan sa Capadocia, 
Ponto, ug Pamfilia. (Buh 2:9, 10; itandi ang 1Pe 
1:1.) Dinhi iyang gitala ang Frigia nga bulag sa 
Asia, ingon sa iyang gihimo pag-usab diha sa Bu- 
hat 16:6. Ingon usab niana ang gihimo ni Pliny 
nga Magulang nga usa ka Romanong awtor sa 
unang siglo K.P. (Natural History, V, XXvu, 102) 
Ang asoy sa Buhat 16:6, 7 nag-ingon nga si Pablo 
“gidid-an sa balaang espiritu nga isulti ang pulong 

didto sa distrito sa Asia” sa dihang mipanaw paka- 
sadpan panahon sa iyang ikaduhang misyonar- 
yong panaw (mga 49-52 K.P.). Busa siya mipanaw 
agi sa Frigia ug Galacia paamihanan paingon sa 
lalawigan sa Bitinia, apan siya gipatipas pag-usab 
pakasadpan agi sa Misia paingon sa dunggoanan 
sa Troas, ang dapit diin mosakay ug barko pai- 
ngon sa Macedonia. Dinhi si Pablo nakadawat sa 
iyang panan-awon nga nagdapit kaniya nga nag- 
ingon: “Dali ngari sa Macedonia ug tabangi kami.” 
(Buh 16:9) Busa, bisan tuod si Pablo miagi sa ami- 
hanang bahin sa lalawigan sa Asia, ayha pa siya 
migugol ug panahon didto sa iyang pagbalik pag- 
katapos sa iyang buluhaton sa Macedonia ug sa 
Acaya. Miestar siya kadiyot sa Efeso, nga nagwa- 
li sa sinagoga ug, sa iyang pagbiya, siya misaad 
nga mobalik.---Buh 18:19-21. 

Panahon sa iyang ikatulong panaw (mga 52- 
56 K.P.) si Pablo migugol ug kapin sa duha ka tuig 
didto sa Efeso, mao nga “ang tanang nagpuyo sa 
distrito sa Asia nakadungog sa pulong sa Ginoo, 
mga Hudiyo ug mga Grego.” (Buh 19:1-10, 22) 
Lagmit nga niining panahona (mga 55 K.P.), didto 
sa Efeso, nga gisulat ni Pablo ang iyang unang 
sulat ngadto sa mga taga-Corinto, nga ngadto 
kanila iyang gipadala ang mga pangomosta gi- 
kan sa “mga kongregasyon sa Asia,” nga nagpaki- 
tang ang maong mga kongregasyon may maayong 
pag-uswag. (1Co 16:19) Sa dihang gisulat niya sa 
ulahi ang iyang ikaduhang sulat ngadto sa mga 
taga-Corinto gikan sa 
Macedonia, gihisgotan 
niya ang mga kalis- 
danan ug ang da- 


kong kapeligrohan nga Karaang Ngalan sa 
iyang nasinati sa Asia. mga Rehiyon 
(Buh 19:23-41; 2Co - 


1:8) Sa iyang paglawig 
pabalik, kay dili buot 
nga moestar pa sa 
Asia, si Pablo milabay 
lamang sa Efeso, mi- 
hapit sa pulo sa Samos 
ug midunggo sa Mi- 
leto sa Caria, nga sa- 
kop sa lalawigan sa 
Asia, diin nianang da- 
pita iyang gidapit ang 
“mga ansiyano” sa 
kongregasyon sa Efeso 
nga moadto aron ma- 
kigkita kaniya.--Buh 
20:15-18. 

Sa pagpanaw pai- 
ngon sa Roma alang 
sa iyang unang husay 

(mga 60/61 K.P.), nga nahitabo tungod sa kagubot 
didto sa Jerusalem nga gipasiugda sa “mga Hudiyo 
nga gikan sa Asia” (Buh 21:27, 28, 24:18, 19, itan- 
di ang 6:9), si Pablo sa sinugdan misakay ug barko 
nga molawigay paingon sa “mga dapit sa kabayba- 
yonan sa distrito sa Asia,” apan siya mibalhin ug 
laing barko didto sa Mira sa silingang lalawigan sa 
Licia.--Buh 27:2-6. 

Ang mga pulong ni Pablo sa 2 Timoteo 1:15, nga 
dayag nga gisulat didto sa Roma sa mga tuig 
65 K.P., lagmit nagpakita nga tungod kay misu- 
god na pag-ulbo niadtong higayona ang dakong 
paglutos nga gihimo sa Romanhong awtoridad ba- 
tok sa mga Kristohanon, daghang Kristohanon 
sa Asia wala na makig-uban sa nabilanggong si 
apostol Pablo, nga mitalikod kaniya niining mali- 
sod nga panahon. Ang mga pulong nga “tanang 
tawo sa distrito sa Asia” wala magpasabot sa bug- 
os nga pagtalikod sa tanang Kristohanon sa Asia, 
tungod kay human dayon niadto si Pablo nagha- 
tag ug komendasyon kang Onesiforo, kinsa dayag 
nga usa ka molupyo sa Efeso.--2Ti 1:16-18, 4:19. 

Ang impormasyon bahin sa pagpabilin diha sa 
Kristohanong pagtuo makita usab diha sa Pinada- 
yag ug sa pito ka mensahe nga gipadala ni Juan 
ngadto sa pito ka kongregasyon sa iladong mga 
siyudad sa Asia: ang Efeso, Smirna, Pergamo, 
Tiatira, Sardis, Filadelfia, ug Laodicea, nga ka- 
daghanan niini nga mga kongregasyon gihata- 
gag komendasyon tungod sa paglahutay sa mga 

kasakitan. (Pin 1:4, 11: 2:2, 3, 9, 10, 13, 19: 3:10) 
Niadtong tungora (mga 96 K.P.) si Juan didto sa 
pulo sa Patmos, nga duol sa baybayon sa lalawi- 
gan sa Asia. Gituohan sa kadaghanan nga ang 
asoy sa Ebanghelyo ni Juan ug ang tulo niya ka 
sulat gisulat didto sa o duol sa Efeso, human siya 
buhii gikan sa Patmos. 

Ang ubang mga siyudad sa lalawigan sa Asia 
nga gihisgotan sa Kasulatan mao ang Colosas, Hie- 
rapolis, Adramito, ug Asos. 


ASIEL [Gihimo sa Diyos]. Ang Simeonhon nga 
katigulangan ni Jehu, usa ka pangulo sa mga ad- 
law ni Haring Ezequias.--1Cr 4:35, 38, 41. 


ASIMA. Usa ka bathala nga gisimba sa kataw- 
han gikan sa Hamat nga gipapuyo sa hari sa Asir- 
ya didto sa Samaria human sa iyang pagbihag sa 
mga Israelinhon. (2Ha 17:24, 30) Si Asima, suma- 
la sa Babilonyanhong Talmud (Sanhedrin 63b), gi- 
larawan ingong usa ka walay balhibo nga laking 
kanding, ug tungod niini gituohan sa pipila nga si 
Asima mao si Pan, usa ka diyos sa pertilidad nga 
magbalantay sa kahayopan. Ang laing ideya mao 
nga ang ngalang Asima lagmit maoy usa ka tinu- 
yong pag-usab sa ngalang “Asera” (ang Cana- 
anhong diyosa sa pertilidad) aron ikombinar kini 
sa Hebreohanong pulong nga 'a:sham” (“pagkasad- 
an”, Gen 26:10). Hinunoa, walay ikasulti nga tino 
labot niini gawas sa kon unsay gibutyag sa Bibliya. 

ASIN. Ang puting 
kristal nga kombinas- 
yon sa duha ka ele- 
mento nga gitawag ug 
sodium chloride (NaCl), 
nga nailhan ingong ko- 
mon nga asin. Adunay 
daghan kaayong depo- 
sito sa batong asin sa 
ilalom sa yuta, mga gi- 
natos ka metro ang 
gibag-on. Ang kadaga- 
tan sa kalibotan adu- 
nay mga 3.5 porsiyen- 
to nga asin, nga ang 
w "| kadaghanan maoy so- 
dium chloride. Kini 
daw gamay ra kaayo, 
apan ang usa ka kilo- 
metro kubiko nga da- 
gat adunay duolan sa 
27 milyones ka metriko 
tonelada nga asin. Ang 
Patayng Dagat (Da- 
gat sa Asin) sa Palesti- 
na maoy mga siyam ka 
pilo ang kaparat. (Gen 14:3) Ang asin dali rang ma- 
batonan sa mga Israelinhon. Ang pagpauga ug da- 
gat gikan sa katubigan sa Patayng Dagat nagha- 
tag ug daghang suplay, apan dili-maayog kalidad. 
Adunay mga kabungtoran nga may mga asin duol 
sa habagatang tumoy sa Patayng Dagat, dili layo 
sa dapit diin ang asawa ni Lot nahimong haliging 
asin. (Gen 19:26; Sof 2:9) Sa usa ka bahin, ang mga 
suplay sa amihanang Palestina lagmit naggikan sa 
mga Fenicianhon, kinsa gikaingon nga nakabaton 
niini pinaagi sa pagpauga ug tubig sa dagat gikan 
sa Mediteranyo. 

Bisan tuod halos dili mahurot ang suplay nii- 
ni, ang asin dili kanunayng daling mabatonan sa 
tawo. Ang mga gubat ug mga rebolusyon gisang- 
ka tungod niini. Sa karaang Tsina ang bili sa asin 
maoy ikaduha sa bulawan. Ang mga asawa ug 
mga anak gibaligya sa pagkaulipon tungod lang sa 
asin. Ang mga sundalo ni Cesar nakadawat ug sa- 
lapi aron ipalit ug asin, ang katibuk-ang kantidad 
niini gitawag ug salarium, nga niini naggikan ang 
Iningles nga pulong nga “salary” (“suweldo" sa Ce- 
buano).--Itandi ang Esd 4:14. 

Gihisgotan sa Bibliya ang asin ingong hinungda- 
nong bahin sa pagkaon sa tawo, ingong panimpla 
alang sa pagkaon. (Job 6:6) Ilalom sa Moisesnong 
Balaod ang bisan unsang butang nga ihalad sa iba- 
baw sa halaran ngadto kang Jehova kinahanglang 
timplahan ug asin, dili tungod sa lami, apan tungod 

gayod kay ang asin naghawas sa pagkadili-madu- 
not o pagkadili-madaot. (Lev 2:11, 13, Eze 43:24) 
Ang daghang asin dayag nga gipondo sa mga tug- 
karan sa templo alang niini nga katuyoan. Gitino ni 
Esdras nga kinahanglang adunay daghang asin 
nga magamit alang sa mga halad. (Esd 6:9, 7:21, 
22) Gikataho nga si Antiochus III (mga 198 W.K.P.) 
naghatag ug 375 ka medimni (mga 20 kl) nga asin 
aron magamit alang sa templo. 

Ang asin nailhan nga makaayo, tambal, ug pa- 
ngontra sa kagaw o antiseptiko. Ang bag-ong nata- 
wo nga mga bata usahay hilogan ug asin sa dihang 
mahimugso. (Eze 16:4) Sa limitadong gidaghanon, 
ang asin mapuslanon sa pipila ka yuta nga may 
asido o kon kini isagol sa abono, apan kon tugotan 
nga magpondo diha sa yuta, patyon niini ang mga 
pananom ug ang yuta mahimong umaw ug dili 
mabungahon, sama sa kanhi tabunok nga Walog 
sa Euprates. Ang usa ka siyudad nga gihukman sa 
bug-os nga kalaglagan usahay pagasabwagan ug 
asin, ug kini nga buhat nagpakita sa tinguha nga 
ang dapit mahimong umaw ug dili mabungahon 
hangtod sa hangtod.--Deu 29:22, 23, Huk 9:45, 
Job 39:5, 6: Jer 17:6. 

Mahulagwayong Paggamit. Ang asin sagad 
gigamit sa mahulagwayong paagi diha sa Bibli- 
ya. Gisultihan ni Jesus ang iyang mga tinun-an: 
“Kamo ang asin sa yuta,” usa ka nagapreserbar nga 
impluwensiya sa uban, nga nagpanalipod sa espiri- 
tuwal nga pagkatata ug pagkadunot sa moral. Ang 
maayong balita nga ilang gidala makapreserbar ug 
kinabuhi. Hinunoa, siya miingon kanila: “Apan kon 
ang asin mawad-an sa lami niini, unsaon man pag- 
pasig-uli sa kaparat niini? Dili na kini magamit 
alang sa bisan unsa kondili igasalibay sa gawas nga 
pagayatakan sa mga tawo.” (Mat 5:13, Mar 9:50, 
Luc 14:34, 35) Ang usa ka komentarista sa Bibliya 
nagkomento bahin sa Mateo 5:13: “Ang asin nga 
gigamit niini nga nasod [Tinipong Bansa] maoy 
usa ka kemikal nga kombinasyon sa mga elemento 
--sodium chloride---ug kon ang kaparat mawala, o 
kon kini mawad-an sa sabor niini, kini dili na ma- 
puslan pa. Kini mahimong kinaiyanhong substan- 
siya na lamang. Apan sa kanasoran sa sidlakan, 
ang asin nga gigamit dili puro, may sagol nga mga 
utanon ug ubang mga substansiya gikan sa yuta, 
busa mahimong mawala ang kaparat niini, ug ang 
mahibilin mao na lamang ang mga substansiya 
nga gikan sa yuta. Kini walay kapuslanan gawas 
kon kini gamiton, sumala sa gituohan, aron ibu- 
tang sa mga agianan o mga suroyanan sama sa 
atong paggamit sa graba. Kini nga matang sa asin 
komon gihapon nianang yutaa. Lut-odlut-od kini 
nga makaplagan diha sa yuta, ug kon mainitan ug 


maulanan, mawad-an sa kaparat niini.”---Barnes" 


Notes on the New Testament, 1974. 

Tungod kay ang asin pangontra aron dili madu- 
not ang usa ka butang, kini nahimong simbolo 
sa kalig-on ug kapermanente. Sagad sa dihang 
ang mga pakigsaad himoon, ang mga hingtungdan 
magduyog ug pangaon---mag-uban sa pagkaon ug 
asin---nga nagsimbolo sa dumalayong pagkamau- 
nongon ug pagkamatinumanon sa usag usa diha sa 
relasyon sa pakigsaad. Busa ang “usa ka pakigsaad 
sa asin” giisip nga angay gayod nga pagatumanon. 
(Num 18:19) Sa ingon, ang gipamulong ni Haring 
Abias sa Juda nga si Jehova naghimo ug “usa ka 
pakigsaad sa asin” uban kang David ug sa iyang 
mga anak nagkahulogan nga ang pakigsaad uban 
sa kaliwatan ni David alang sa pagkahari magpa- 
dayon hangtod sa walay kataposan. Si Jesu-Kristo 
nga “anak ni David” ug “ang gamot ni David” mao 
ang usa nga nagahupot sa Gingharian ug nagdu- 
mala sa mga kalihokan niini hangtod sa walay ka- 
taposan.--2Cr 13:4, 5: Sal 18:50, Mat 1:1: Pin 5:5, 
Isa 9:6, 7. 

Si Jesus miingon: “Kay ang matag usa kinahang- 
lang pagaasinan ug kalayo.” Ang konteksto dinhi 
nagtumong sa usa ka pag-asin pinaagig kalayo sa 
Gehenna alang niadtong tanang mapandol ngadto 
sa pagkinabuhi sa kasal-anan o niadtong maoy hi- 
nungdan sa pagkapandol sa uban.---Mar 9:42-49. 

Migamit sa termino aron sa paghatag ug laing 
kahulogan, si Jesus miingon: “Pagbaton ug asin sa 
inyong kaugalingon, ug pagdinaitay kamo sa usag 
usa.” (Mar 9:50) Si apostol Pablo migamit niini sa 
susamang paagi, nga nag-ingon: “Himoa ang in- 
yong sinultihan nga kanunayng madanihon, ti- 
nimplahan ug asin, aron mahibaloan ninyo kon 
unsaon pagtubag sa matag usa.” (Col 4:6) Ang 
panggawi ug sinultihan sa usa ka tawo kinahang- 
lang maligdong kanunay, may konsiderasyon, ma- 
ayo, ug may tinguha sa pagpreserbar sa kinabuhi 
sa uban. 


ASIN, SIYUDAD SA. Usa ka siyudad sa ka- 
mingawan sa Juda. (Jos 15:61, 62) Gituohan nga 
kini mao ang Khirbet Qumran (Horvat Qumeran), 
mga 20 km (13 mi) sa S sa Jerusalem, sa daplin sa 
AK nga baybayon sa Patayng Dagat. 


ASIN, WALOG SA. Usa ka walog diin sa 
duha ka okasyon gipildi sa mga Israelinhon ang 
mga Edomhanon. (2Sa 8:13; 2Ha 14:7) Ang tuk- 
mang nahimutangan niini dili matino, apan ang 
mga eskolar sa katibuk-an mirekomendar sa bisan 
hain sa duha ka dapit, ang usa duol sa Beer-seba 
ug ang lain sa H sa Dagat sa Asin. 

Sa sidlakan gikan sa Beer-seba sa Negeb adunay 
usa ka walog nga ang ngalan sa Arabiko (Wadi el- 
Milh) nagkahulogang Walog sa Asin. Kini mao ang 
dapit diin ang mga Judeanhon gikan sa A ug ang 

mga Edomhanon gikan sa HS mahimong magtag- 
bo aron magsangka. Apan, ang pipila ka eskolar, 
nga mipabor sa usa ka dapit sa teritoryo sa Edom, 
nagtuo nga ang Walog sa Asin diha sa Kasulatan 
mao ang patag sa HHK sa Dagat sa Asin. Sa pag- 
kakaron, ang kapatagan sa H sa Dagat sa Asin 
maoy kalamakan ug dili gayod usa ka dapit nga 
mahimong pilion alang sa pagpakiggubat. Apan, 
sanglit mitaas ang lebel sa Dagat sa Asin, ang pa- 
tag lagmit nga mas bantok sa panahon nga nahita- 
bo ang mga gubat, o ang gubat mahimong nagsu- 
god diha sa usa ka bahin sa walog diin ang yuta dili 
kalamakan. Human sa ikaduhang panaggubat, ang 
10,000 ka Edomhanon gipanghulog gikan sa usa ka 
pangpang ug nangamatay, apan ang nahimuta- 
ngan sa maong pangpang wala hisgoti.--2Cr 25: 
11, 12. 

Sa unang gubat, si David ug Joab (lagmit uban 
kang Abisai nga nangulo sa pipila ka sundalo) na- 
kapatay ug 18,000 ka Edomhanon sa Walog sa 
Asin. (2Sa 8:13, 1Ha 11:15: 1Cr 18:12, Sal 60:Sup) 
Sa ulahi, si Haring Amazias (858-830 W.K.P.) mia- 
take ug nakapatay ug 10,000 ka Edomhanon sa sa- 
mang walog, ug human niini iyang gipatay ang 
10,000 ka Edomhanon nga nadakpan, ingon man 
giilog ang Edomhanong kuta sa Sela.--2Ha 14:7, 
2Cr 25:11, 12, tan-awa ang EDOM, EDOMHANON. 


ASINKRITO [Walay Ikatandi]. Usa ka Kristo- 
hanon sa Roma nga gipangomosta ni apostol Pablo 
diha sa iyang inspiradong sulat ngadto sa mga 
taga-Roma nga gisulat gikan sa Corinto niadtong 
mga 56 K.P. (Rom 16:14) Ang Kasulatan wala 
maghatag ug dugang impormasyon bahin kang 
Asinkrito, apan, ang arkeolohikanhong ebidensiya 
nga makita diha sa mga inskripsiyon ug mga papi- 
ro nagpakita nga ang ngalang Asinkrito gigamit 
gayod nianang panahona. 


ASIR [lagmit, Binilanggo]. 

1. Usa ka Levihanon nga natawo sa Ehipto nga 
usa sa mga anak nga lalaki ni Kore.---Ex 6:24: 1Cr 
6:22. 

2. Sa 1 Cronicas 6:23, 37 mopatim-aw nga daw 
adunay ikaduhang Asir nga usa ka anak nga lalaki 
o kaliwat ni Ebiasap. 

Ang King James Version naggamit sa ngalang 
Asir sa 1 Cronicas 3:17: apan daghang modernong 
hubad (AS, AT, Mo, NW, Ro, RS) nag-isip sa He- 
breohanong pulong dinhi dili ingong usa ka perso- 
nal nga ngalan kondili ingong usa ka ekspresyon 
nga naghubit kang Jeconias (Jehoiakin) ingong bi- 
nihag o binilanggo sa Babilonya. (2Ha 24:12-15, 
25:27-30) Ang Bag-ong Kalibotang Hubad tuk- 
mang mabasa: “Ug ang mga anak ni Jeconias 
ingong binilanggo [/assir] mao si Sealtiel .. .” 

ASIRYA. Ang ngalan gigamit alang sa nasod 
nga sa karaang panahon nag-okupar sa tumoy sa 
amihanang kapatagan sa Mesopotamia o sa kina- 
tumyan sa amihanang bahin sa modernong nasod 
sa Iraq karong adlawa. Sa panguna, kini nahimu- 
tang sulod sa triyanggulong yuta nga naporma sa 
mga suba sa Tigris ug sa Gamayng Zab, kining 
mga subaa sa katibuk-an naglangkob sa kasadpan 
ug habagatang mga utlanan, samtang ang kabu- 
kiran sa karaang Armenia mao ang utlanan sa 
amihanan, ug ang Kabukiran sa Zagros ug ang 
yuta sa Media mao ang utlanan sa sidlakan. Apan, 
angayng matikdan nga kini nga mga utlanan nag- 
usab-usab, ang Asirya miabot ngadto sa H sa Ga- 
mayng Zab sa dihang mihuyang ang Babilonya, 
apan misibog sa dihang ang politikal nga mga ka- 
lamposan sa Asirya mikunhod ug kadtong sa Babi- 
lonya mipatigbabaw. Ang maong pagbalhinbalhin 
sama ra usab sa ubang mga utlanan ug ilabina ang 
utlanan sa Tigris, sanglit ang Asirya sayong nag- 
pasangkad sa iyang impluwensiya sa K sa ma- 
ong suba. Siyempre, ang Asiryanhong Imperyo sa 
ngadtongadto nakaangkon ug mas dako pa gayod 
nga lugar.--MAPA, Tomo 1, p. 954. 

Dihay nagpadayong suod nga relasyon tali sa 
Asirya ug Babilonya sa tibuok kasaysayan niini. 
Kini maoy magsilingang mga estado nga duyog 
nga nag-okupar sa usa ka rehiyon nga walay tino 
nga kinaiyanhong dibisyon nga magsilbing utla- 
nan tali sa mga teritoryo niini. Apan, ang rehiyon 
sa sentro sa Asirya sa dakong bahin maoy mga ka- 
bukiran, nga kadaghanan maoy gansangong dapit, 
nga adunay mas maayong klima kay sa klima sa 
Babilonya. Ang katawhan mas abtik ug agresibo 
kay sa mga Babilonyanhon. Sila gilarawan diha sa 
mga linilok ingong lig-on ug lawas, itomon, bagag 
mga kilay ug bungot, ug tag-as ug ilong. 

Ang siyudad sa Asur, nga nahimutang sa K sa 
Tigris, giisip kanhi nga maoy orihinal nga kaulo- 
han sa maong rehiyon. Apan, human niadto ang 
Nineve nahimong ang labing prominenteng kaulo- 
han niini, samtang ang Cala ug Khorsabad gigamit 
usahay sa mga monarko sa Asirya ingong kaulo- 
hang mga siyudad. Ang ruta sa negosyo paingon 
sa Mediteranyo ug sa Asia Minor maoy ubay sa 
amihanang bahin sa Asirya, ug ang ubang mga 
ruta miabot ngadto sa Armenia ug sa rehiyon sa 
Lanaw sa Urmia. Ang kadaghanan sa pagpakiggu- 
bat sa Asirya maoy aron mabatonan o magpabilin 
ang pagkontrolar sa maong mga ruta sa negosyo. 

Militarismo. Sa panguna ang Asirya maoy 
usa ka militaryong gahom, ug ang nahibiling ma- 
kasaysayanhong larawan bahin sa mga kadaogan 
niini maoy puno sa kabangis ug kahakog. (MGA 
HULAGWAY, Tomo 1, p. 958) Usa sa ilang manggu- 
gubat nga mga monarko nga si Ashurnasirpal nag- 


bag A O NB AN AG 
Kinulit gikan sa amihanang palasyo sa Nineve. 
Ang hari ug ang iyang rayna nagsalosalo diha 
sa usa ka tanaman; diha sa kahoy atubangan sa 
tigtugtog sa alpa mao ang ulo sa usa ka 
nabuntog nga hari 


hubit sa iyang pagsilot sa ubay-ubayng masukla- 
nong mga siyudad niining paagiha: 

“Nagpatindog akog usa ka haligi sa atubangan sa 
iyang ganghaan sa siyudad, ug akong gipanitan 
ang tanang pangulong mga lalaki nga mialsa, ug 
akong giputos ang haligi pinaagi sa ilang mga pa- 
nit, ang uban akong gitanggong sulod sa haligi, 
ang uban akong gilansang sa mga estaka diha sa 
haligi, . . . ug akong gipangputlan ug mga kas- 
way ang mga opisyal, ang mga harianong opis- 
yal nga mirebelde. . . . Daghang binihag taliwala 
kanila akong gipangsunog sa kalayo, ug daghan 
ang akong gipangdala ingong buhing mga binihag. 
Ang uban akong gipangputlan sa ilang mga kamot 
ug sa ilang mga tudlo, ug ang uban akong gipang- 
putlan sa ilang mga ilong, sa ilang mga dalunggan, 
ug sa ilang mga tudlo(?), daghan ang akong gi- 
panglugitan sa ilang mga mata. Naghimo akog usa 
ka haligi sa mga buhi, ug laing haligi sa mga ulo, 
ug gihigot ko ang ilang mga ulo sa mga poste (mga 
punoan sa kahoy) palibot sa tibuok siyudad. Gi- 
pangsunog ko sa kalayo ang ilang batan-ong mga 
lalaki ug mga babaye . . . Kawhaan ka lalaki gida- 
kop ko nga buhi ug gilubong ko sila sulod sa paril 
sa iyang palasyo. .. . Ang uban kanila [ilang mang- 
gugubat] gipatay ko pinaagi sa kauhaw sa des- 
yerto sa Euprates.”- Ancient Records of Assyria 
and Babylonia, ni D. D. Luckenbill, 1926, Tomo I, 
pp. 145, 147, 153, 162. 

Ang mga linilok subsob nagpakita sa ilang mga 
binihag nga giguyod pinaagi sa mga pisi nga gihi- 
got diha sa mga kaw-it nga gitusok sa ilong o 

sa mga ngabil, o ang ilang mga mata gilugit sa 
tumoy sa bangkaw. Busa, ang sadistikong pag- 
paantos maoy kanunayng bahin sa Asiryanhong 
pagpakiggubat, nga mahitungod niini sila walay 
kokaulaw nga nanghambog ug mainampingong 
nagrekord. Ang pagkasayod sa ilang kabangis da- 
yag nga nakapabentaha kanila sa militaryong paa- 
gi, nakapalisang sa mga kasingkasing niadtong 
ilang atakehon ug kanunayng nakapukan niadtong 
mga mosupak. Ang kaulohan sa Asirya, ang Nine- 
ve, haom nga gihubit ni manalagnang Nahum 
ingong usa ka “puloy-anan sa mga leyon” ug “ang 
siyudad nga nagaula ug dugo.”---Nah 2:11, 12, 3:1. 


Unsang matanga sa relihiyon ang 
gisunod sa mga Asiryanhon? 


Ang relihiyon sa Asirya sa dakong bahin napa- 
nunod gikan sa Babilonya, ug bisan pag ang ilang 
nasodnong diyos nga si Asur giisip ingong supre- 
mo sa mga Asiryanhon, ang Babilonya giisip giha- 
pon nila ingong ang pangunang sentro sa relihi- 
yon. Ang Asiryanhong hari nag-alagad ingong 
hataas nga saserdote ni Asur. Ang usa ka timbre, 
nga nakaplagan ni A. H. Layard diha sa mga ka- 
gun-oban sa usa ka Asiryanhong palasyo ug karon 
gipreserbar diha sa British Museum, naghulagway 
sa diyos nga si Asur nga may tulo ka ulo. Ang pag- 
tuo sa triad nga mga diyos maingon man sa pen- 
tad, o lima ka diyos, maoy prominente sa Asiryan- 
hong pagsimba. Ang pangunang triad gilangkoban 
ni Anu, nga naghawas sa langit, ni Bel, nga nagha- 
was sa rehiyon nga gipuy-an sa tawo, mga ha- 
yop, ug mga langgam, ug ni Ea, nga naghawas 
sa katubigan sa ibabaw sa yuta ug sa ilalom sa 
yuta. Ang ikaduhang triad gilangkoban ni Sin, ang 
diyos-bulan, ni Shamash, ang diyos-adlaw, ug ni 

Ramman, ang diyos sa bagyo, bisan tuod nga ang 
iyang dapit kanunayng hulipan ni Ishtar, ang ray- 
na sa mga bituon. (Itandi ang 2Ha 23:5, 11.) Dayon 
misunod ang lima ka diyos nga naghawas sa lima 
ka planeta. Nagkomento bahin sa mga diyos nga 
naglangkob sa mga grupo sa trinidad, ang Unger's 
Bible Dictionary (1965, p. 102) nagpahayag: “Usa- 
hay kini nga mga diyos diha sa mga prase gisang- 
pit sa makadaghang higayon nga sa baylo daw 
nagtuboy sa matag usa ngadto sa usa ka posisyon 
nga hataas kay sa uban.” Apan, lakip sa ilang gii- 
lang mga diyos mao ang dili-maihap nga uban 
pang gagmayng mga bathala, nga daghan niini 
ang gihimong mga patron sa mga lungsod. Si Nis- 
rok gihisgotan nga gisimba ni Senakerib sa pana- 
hon nga siya gipatay.---Isa 37:37, 38. 

Ang relihiyon nga gisunod maylabot niini nga 
mga diyos maoy mananapon, nga mao, ang mga 
Asiryanhon mituo nga ang tanang butang ug ki- 
naiyanhong panghitabo gipalihok pinaagi sa usa 
ka espiritu. Daw lahi kini sa ubang pagsimba 
sa kinaiyahan nga kaylap diha sa naglibot nga 
kanasoran sanglit ang gubat giisip nga maoy 
pagpakita sa pagkamaunongon sa relihiyon sa na- 
sod. (HULAGWAY, Tomo 1, p. 956) Busa, si Tig- 
lat-pileser I miingon bahin sa iyang pagpakiggu- 
bat: “Ang akong Ginoong si AsHUR nag-awhag 
kanako.” Diha sa mga talaan sa iyang kaliho- 
kan, si Ashurbanipal nag-ingon: “Tungod sa sugo 
ni ASSUR, SIN, ug SHAMAS, ang dagkong mga diyos 
nga akong mga ginoo nga nagpanalipod kana- 
ko, ngadto sa Minni ako misulod ug mimartsa 
nga madaogon.” (Records of the Past: Assyrian 
and Egyptian Monuments, London, 1875, Tomo V, 
p. 18; 1877, Tomo IX, p. 43) Si Sargon kanunayng 
mosangpit kang Ishtar alang sa tabang sa dili pa 
moadto sa pagpakiggubat. Ang kasundalohan mo- 
martsa sa luyo sa mga estandarte sa mga diyos, 
nga lagmit mga simbolo nga kahoy o metal nga 
ibutang sa tumoy sa mga tukon. Gihatagag dakong 
pagtagad ang mga tilimad-on, nga gisuta pinaagi 
sa pagsusi sa mga atay sa gihalad nga mga hayop, 
pinaagi sa paglupad sa mga langgam, o pinaagi sa 
posisyon sa mga planeta. Ang basahon nga An- 
cient Cities, ni W. B. Wright (1886, p. 25) nag- 
ingon: “Ang pagpakig-away mao ang gikapulikian 
sa nasod, ug ang mga saserdote mao ang walay- 
hunong nga mga tigsiba sa gubat. Sa kinadak-ang 
bahin sila gisuportahan pinaagi sa mga inagaw sa 
kadaogan, nga niini ang usa ka tinong porsiyento 
kanunayng ihatag kanila sa dili pa makaambit ang 
uban, kay kini nga rasa sa mga mang-aagaw maoy 
hilabihan ka relihiyoso.” 

Kultura, Literatura, ug mga Balaod. Ang 
mga Asiryanhon nagtukod ug matahom nga mga 
palasyo, nga naglukop sa mga paril ug kinulitan 

nga mga papan nga naghulagway sa realistiko ka- 
ayong mga talan-awon sa gubat ug pakigdait. Ang 
pak-an nga mga torong baka nga may mga ulo sa 
tawo nga gikulit diha sa usa lamang ka bloke sa 
anapog nga may gibug-aton nga mga 36 metriko 
tonelada gidayandayan sa mga ganghaan. Ang 
ilang mga timbre nga silindro nagpadayag sa ma- 
kuti nga pagkulit. (Tan-awa ang ARKEOLOHIYA.) Ang 
ilang paghulma sa metal nagpakita sa ilang da- 
kong kahibalo bahin sa teknolohiya sa metal. Ang 
ilang mga hari nagtukod ug mga agianan sa tu- 
big ug nagmugnag mga sistema sa irigasyon, sila 
naghimo ug harianong mga parke sa mga tanom 
ug mga hayop nga may mga tanom, mga kahoy, 
ug mga hayop nga naggikan sa daghang kayutaan. 
Ang ilang mga bilding sa palasyo sagad nagpaki- 
tag ebidensiya sa maayong-pagkaplano nga mga 
sistema sa mga kanal ug maayo kaayo nga sanitas- 
yon. 

Ilabinang makapaikag mao ang dagkong mga 
librarya nga gitukod sa pipila ka Asiryanhong mga 
monarko, nga adunay tinagpulo ka linibo ka kulo- 
nong mga papan, mga prisma, ug mga silindro nga 
sinulatag cuneiform nga nag-asoy sa dagkong ma- 
kasaysayanhong mga panghitabo, impormasyon 
sa relihiyon, ug legal ug komersiyal nga mga bu- 
tang. Apan, ang pipila ka balaod nga pinetsahan 
gikan sa usa ka yugto sa Asiryanhong kasaysayan 
sa makausa pa naglarawan sa kamapig-oton nga 
sagad kaayong nagpaila sa nasod. Ang pagputol sa 
usa ka bahin sa lawas gilagda ingong silot sa pipi- 
la ka krimen. Pananglitan, ang usa ka ulipong ba- 
baye wala tugoting magbutang ug tabon sa iyang 
ulo sa atubangan sa publiko, ug kon lapason kini 
nga sugo ang iyang mga dalunggan abison. Ang 
kawalay legal nga proteksiyon sa mga babayeng 
minyo makita diha sa usa ka balaod nga nag- 
ingon: “Gawas sa mga silot nga gikulit diha sa pa- 
pan maylabot sa usa ka babayeng minyo, ang usa 
ka lalaki mahimong magbunal sa iyang asawa, 
maglabnot sa iyang buhok, magpikas ug magsa- 
mad sa iyang dalunggan. Walay (nalangkit nga) 
paglapas sa balaod bahin niini.”-.-Everyday Life in 
Babylonia and Assyria, ni H. W. F. Saggs, 1965, 
p. 152. 

Biblikanhon ug Sekular nga Kasaysayan. 
Ang unang paghisgot sa Asirya diha sa rekord sa 
Bibliya anaa sa Genesis 2:14, diin ang Suba sa Hi- 
dekel (ang Tigris), nga sa sinugdan mao ang usa sa 
upat ka sanga sa suba “gikan sa Eden,” gihubit ni 
Moises sa iyang adlaw ingong “nagaagay padulong 
sa sidlakan sa Asirya.”---Gen 2:10. 

Ang ngalan sa yuta naggikan sa anak nga lalaki 
ni Sem nga si Asur. (Gen 10:22) Mopatim-aw nga 
kini unang gipuy-an sa mga Semihanon wala ma- 
dugay human sa Lunop. Hinunoa, kini sayo nga gi- 

sulong sa mga kaaway, sanglit ang apong lalaki ni 
Ham nga si Nimrod misulod sa Asirya ug gitukod 
ang “Nineve ug ang Rehobot-Ir ug ang Cala ug ang 
Resen taliwala sa Nineve ug sa Cala: mao kini ang 
bantogang siyudad.” (Gen 10:11, 12; itandi ang Miq 
5:6.) Wala hisgoti kon kini human ba sa pagtukod 
sa Torre sa Babel ug sa miresultang paglahugay sa 
mga pinulongan (Gen 11:1-9), bisan tuod nga gi- 
hisgotan na ang nagkalainlaing “mga pinulongan” 
niining ikanapulo nga kapitulo sa Genesis. (Gen 10: 
5, 20, 31) Bisan pa niana, natino na nga ang Nine- 
ve, ang kaulohan sa Asirya, naugmad tungod sa 
Babilonya, ug kaharmonya kini sa sekular nga ka- 
saysayan. Diha sa mas ulahing petsa, ang mga tri- 
bo nga naggikan sa anak nga lalaki ni Abraham 
nga si Ismael gihubit nga nakaabot ngadto sa Asir- 
ya sa ilang pagbalhinbalhin.---Gen 25:18. 

Ang yugto tali sa mga 1100 ug 900 W.K.P. (hu- 
man sa pagmando ni Tiglat-pileser I) maoy usa ka 
yugto sa pagkahuyang sa Asirya, ug kini maoy gi- 
tuohan ingong paborableng kahimtang sa pagpa- 
sangkad sa mga utlanan sa nasod sa Israel ila- 
lom sa pagmando ni David (1077-1038 W.K.P.) ug 
ang dugang pagpakaylap sa impluwensiya niini 
ilalom sa paghari ni Solomon (1037-998 W.K.P.). 
Siyempre, ang kalamposan sa maong pagpasang- 

kad maoy tungod gayod sa pagpaluyo sa Diyos ug 
busa dili tungod sa pagkahuyang sa Asirya.---2Sa 
8, 10; 1Ha 4:21-24. 

Si Ashurnasirpal II ug Salmaneser III. Ha- 
pit nang mosulong ang Asirya sa Israel panahon 
sa pagmando ni Ashurnasirpal II, kinsa nabantog 
tungod sa iyang sinalbahis nga mga pagpakiggu- 
bat ug kabangis, nga nahisgotan na. Ang mga 
inskripsiyon nagpakita kaniya nga mitabok sa Eu- 
prates ug nagparot sa amihanang Sirya ug ma- 
pugsanong nangayog tributo gikan sa mga siyu- 
dad sa Fenicia. Ang iyang manununod nga si 
Salmaneser III mao ang unang hari nga nagrekord 
ug direktang pakigkontak sa amihanang ginghari- 
an sa Israel. Ang Asiryanhong mga rekord nagpa- 
kita kang Salmaneser nga miatake sa Karkar sa 
Suba sa Orontes diin siya nakig-away sa magkaa- 
bin nga mga hari, sumala sa iyang gipangangkon. 
Dili matino kon kinsa ang midaog niini nga gubat. 
Ang Itom nga Obelisko ni Salmaneser didto sa 
Nimrud nagtala kang Jehu (mga 904-877 W.K.P.) 
nga nagbayad kaniya ug tributo ug may lini- 
lok nga lagmit naghulagway sa emisaryo o ha- 
was ni Jehu nga naghatod sa tributo ngadto sa 
Asiryanhong monarko.--Tan-awa ang SALMANE- 
SER Num. 1. 

Si Adad-nirari III ug ang iyang mga manu- 
nunod. Human kang Shamshi-Adad V, ang ma- 
nununod ni Salmaneser III, si Adad-nirari HI mi- 
lingkod sa trono sa Asirya. Ang mga inskripsiyon 
nagtaho sa iyang pag-atake sa Damasco ug pagda- 
wat ug tributo gikan kang Jehoas sa Samaria. Ti- 
ngali panahon sa mga tungatunga sa ikasiyam nga 
siglo W.K.P. (mga 844), ang manalagnang si Jonas 
gipadala sa usa ka misyon ngadto sa Nineve nga 
kaulohan sa Asirya, ug ingong resulta sa iyang pa- 
sidaan sa umalabot nga kalaglagan, ang tibuok 
siyudad, lakip ang hari niini, misanong uban ang 
paghinulsol. (Jon 3:2-6) Lagmit nga ang Asiryan- 
hong hari nianang panahona mao si Adad-nira- 
ri II, apan dili kini tino. 

Gitala sa kasaysayan nga ang mga hari nga mi- 
sunod kang Adad-nirari II lakip kang Salmane- 
ser IV, Ashur-dan Ill, ug Ashur-nirari V, tanan 
maoy mga anak nga lalaki ni Adad-nirari III. Niini 
nga yugto dili na kaayo agresibo ang mga Asiryan- 
hon sa pagpanakop. 

Tiglat-pileser III. Ang unang hari nga Asir- 
yanhon nga gihinganlan sa Bibliya mao si Tiglat- 
pileser II (2Ha 15:29: 16:7, 10), nga gitawag usab 
ug “Pul” sa 2 Hari 15:19. Sa 1 Cronicas 5:26 kining 
duha ka ngalan gigamit, ug kini nakaaghat sa uban 
kaniadto sa pag-isip kanila ingong magkalahi nga 
mga hari. Apan, ang Babylonian and Assyrian King 
Lists naghatag sa duha ka ngalan sa parehong in- 
dibiduwal. Gituohan sa pipila nga kini nga hari na- 
ilhan sa orihinal ingong Pul ug iyang gigamit ang 
ngalang Tiglat-pileser sa dihang siya milingkod sa 
trono sa Asirya.--Tan-awa ang PUL Num. 1. 

Maoy sa panahon sa paghari ni Menahem sa Is- 
rael (mga 790-781 W.K.P.) nga si Tiglat-pileser III 
misulod sa dominyo nianang amihanang ginghari- 
an. Si Menahem nagbayad kaniya ug usa ka libo ka 
talanton nga plata (86,606,000) ug maong misibog 
ang mga Asiryanhon. (2Ha 15:19, 20) Apan sa ula- 
hi, si Haring Peka sa Israel (mga 778-759 W.K.P.) 
miduyog kang Haring Rezin sa Sirya batok kang 
Haring Ahaz sa Juda (761-746 W.K.P.). Bisan pag 
gitagna ni Isaias ang tinong pagkahanaw niining 
Siryanhon-Israelinhon nga hulga pinaagi sa gahom 
sa hari sa Asirya (Isa 7:1-9, 16, 17: 8:3, 4), gipili ni 
Ahaz ang dili-maalamong paagi sa pagpadala ug 
hiphip ngadto kang Tiglat-pileser aron iyang ata- 
kehon ang magkaabin nga puwersa ug sa ingon 
mahanaw ang pagpig-ot batok sa Juda. Ang Asir- 
yanhong monarko misanong pinaagi sa pag-ilog sa 
daghang siyudad sa amihanang bahin sa ginghari- 
an sa Israel, maingon man sa mga rehiyon sa Gil- 
ead, Galilea, ug Neptali. Sayo sa iyang paghari, gi- 
sugdan sa pagpatuman ni Tiglat-pileser ang polisa 
sa paglalin sa katawhan sa nailog nga mga dapit 

aron mamenosan ang posibilidad sa umalabot nga 
mga pag-alsa, ug nianang panahona iyang gisug- 
dan ang pagdestiyero sa ubang mga Israelinhon. 
(1Cr 5:6, 26) Dugang pa, ang Juda karon nailalom 
na sa Asirya, ug si Ahaz sa Juda mipanaw ngadto 
sa Damasco, nga nahulog usab ngadto sa mga 
Asiryanhon, ug dayag nga naghatag ug pagtahod 
kang Tiglat-pileser.--2Ha 15:29, 16:5-10, 18, 2Cr 
28:16, 20, 21, itandi ang Isa 7:17-20. 

Salmaneser V. Si Salmaneser V mipuli kang 
Tiglat-pileser II. Si Oseas (mga 758-740 W.K.P.), 
nga miilog sa trono sa Israel, sa sinugdan mituman 
sa gipangayo nga tributo sa Asirya. Sa ulahi siya 
nakigkunsabo sa Ehipto aron mapahigawas ang Is- 
rael gikan sa yugo sa Asirya, ug si Salmaneser 
nagsugod sa tulo-ka-tuig nga paglikos sa siyu- 
dad sa Samaria nga sa kataposan nagpukan niini 
(740 W.K.P.) ug nagdestiyero sa Israel. (2Ha 17: 
1-6, 18:9-11, Os 7:11, 8:7-10) Ang kadaghanang 
mga sinulat nag-ingon nga si Salmaneser namatay 
sa Wala pa mahuman ang pagsakop sa Samaria ug 
nga si Sargon II mao ang hari sa dihang ang siyu- 
dad sa kataposan napukan.--Apan, tan-awa ang 
SARGON; SALMANESER Num. 2. 

Sargon II. Ang mga talaan ni Sargon naghis- 
got sa pagdestiyero sa 27,290 ka Israelinhon ngad- 
to sa mga dapit sa Ibabaw nga Euprates ug Media. 
Gihubit usab ang iyang pagpakiggubat sa Filistia 
diin iyang gidaog ang Gat, Asdod, ug Asdudimmu. 
Maoy sa panahon niini nga pagpakiggubat nga ang 
manalagnang si Isaias gisugo sa pagpasidaan sa 
kakawangan sa pagsalig sa Ehipto o Etiopia ingong 
proteksiyon batok sa manunulong nga mga Asir- 
yanhon. (Isa 20:1-6) Lagmit nga sa panahon sa 
paghari ni Sargon nga ang katawhan sa Babilonya 
ug Sirya unang gidala ngadto sa Samaria aron puy- 
an kini pag-usab, ang Asiryanhong hari sa ulahi 
nagpadalag balik sa usa ka Israelinhong saserdote 
gikan sa pagkadestiyero aron sa pagtudlo kanila sa 
“relihiyon sa Diyos sa yuta.”--2Ha 17:24-28, tan- 
awa ang SAMARIA Num. 2, SAMARIANHON. 

Senakerib. Si Senakerib, ang anak nga lalaki 
ni Sargon II, miatake sa gingharian sa Juda pana- 
hon sa ika-14 nga tuig ni Ezequias (732 W.K.P.). 
(2Ha 18:13, Isa 36:1) Si Ezequias mirebelde batok 
sa gisangon nga yugo sa Asirya ingong resulta sa 
gibuhat sa iyang amahan nga si Ahaz. (2Ha 18:7) 
Si Senakerib misanong pinaagi sa pagpangdaog sa 
tibuok Juda, nga gitahong nagsakop sa 46 ka siyu- 
dad (itandi ang Isa 36:1, 2), ug dayon, gikan sa 
iyang kampo sa Lakis, siya nangayo kang Eze- 
quias ug tributo nga 30 ka talanton nga bulawan 
(mga S11,560,000) ug 300 ka talanton nga plata 
(mga $1,982,000). (2Ha 18:14-16, 2Cr 32:1: itandi 
ang Isa 8:5-8.) Bisan pa ug nabayran kini nga kan- 

tidad, si Senakerib nagpasugo sa iyang mga tigpa- 
maba aron pasurenderon sa bug-os ang Jerusalem. 
(2Ha 18:17-19:34: 2Cr 32:2-20) Ang misunod nga 
paglaglag ni Jehova sa 185,000 sa kasundalohan ni 
Senakerib sa usa lamang ka gabii nakapugos sa 
nanghambog nga Asiryanhon sa pagsibog ug sa 
pagbalik ngadto sa Nineve. (2Ha 19:35, 36) Sa ula- 
hi siya gipatay didto sa iyang duha ka anak nga la- 
laki ug gipulihan sa trono sa iyang laing anak 
nga lalaki, si Esar-hadon. (2Ha 19:37: 2Cr 32:21, 22, 
Isa 37:36-38) Kini nga mga panghitabo, gawas 
sa paglaglag sa Asiryanhong kasundalohan, gitala 
usab diha sa prisma ni Senakerib ug sa prisma ni 
Esar-hadon.---MGA HULAGWAY, Tomo 1, p. 957. 

Esar-hadon. Panahon sa paghari ni Manases 
(716-662 W.K.P.), ang mga pangulo sa kasundalo- 
han sa Asirya gitugotan ni Jehova sa pagbihag ni- 
ining Judeanhong hari ngadto sa Babilonya (nga 
nianang panahona ilalom sa pagkontrolar sa Asir- 
ya). (2Cr 33:11) Gihunahuna sa pipila nga lagmit 
panahon kadto sa madaogong pagpakiggubat ni 
Esar-hadon batok sa Ehipto. Bisan pa niana, si Me- 
nasi (Manases) sa Juda gihisgotan diha sa mga ins- 
kripsiyon ingong usa niadtong nagbayad ug tributo 
kang Esar-hadon. Si Manases sa ulahi napasig-uli 
sa Jerusalem. (2Cr 33:10-13) Gipakita sa Esdras 4:2 
nga ang paglalin sa katawhan gikan ug ngadto sa 
amihanang gingharian sa Israel nagpadayon pa gi- 
hapon sa mga adlaw ni Esar-hadon, nga tingali 
maghatag ug pagsabot sa yugto nga “kan-umag- 
lima ka tuig” diha sa tagna sa Isaias 7:8.---Tan-awa 
ang AHAZ Num. 1, ESAR-HADON. 

Ashurbanipal. Sa wala pa mamatay si Esar- 


hadon iyang gitudlo ang iyang anak nga lalaking si 
Ashurbanipal ingong manununod nga prinsipe sa 
Asirya ug ang laing anak nga lalaki, si Shamash- 

shum-u-kin, ingong manununod nga prinsipe sa 
Babilonya. Sa ulahi si Shamash-shum-u-kin mire- 
belde batok sa iyang igsoon, ug gibuntog ni Ashur- 
banipal ang rebelyon ug giagawan ang siyudad sa 
Babilonya. 

Gihimo ni Ashurbanipal ang kinadak-ang pagpa- 
sangkad sa imperyo. Iyang gipahunong ang pag- 
alsa didto sa Ehipto ug giagawan ang siyudad sa 
Thebes (No-amon). Ang mga utlanan sa Asiryan- 
hong Imperyo karon naglakip sa mga rehiyon sa 
Elam, usa ka bahin sa Media hangtod sa Ararat, 
hangtod sa K sa Cilicia sa Asia Minor, latas sa Sir- 
ya ug Israel (apan dili ang Jerusalem), ug hang- 
tod sa Ehipto, Arabia, ug Babilonya. Lagmit nga 
siya mao ang “bantogan ug dungganong Asena- 
par” nga gihisgotan sa Esdras 4:10.---Tan-awa ang 
ASENAPAR. 

Ang pagkapukan sa imperyo. Ang Babilon- 
yanhong Cronica nga B.M. (British Museum) 21901 
nag-asoy sa pagkapukan sa Nineve, ang kaulo- 
han sa Asirya, human sa paglikos nga gihimo sa 
magkaabin nga kasundalohan ni Nabopolasar, ang 
hari sa Babilonya, ug ni Cyaxares nga Median- 
hon panahon sa ika-14 nga tuig ni Nabopolasar 
(632 W.K.P.): “Ang siyudad [ilang gihimo nga] 
mga bungtod sa ginun-ob ug mga tap[ok (sa li- 
numpag)].” (Ancient Near Eastern Texts, giedit ni 
J. B. Pritchard, 1974, p. 305; ilaha ang mga braket 
ug parentesis.) Busa ang mabangis nga Asiryan- 
hong Imperyo midangat sa iyang makauulaw nga 
kataposan.--Isa 10:12, 24-26, 23:13, 30:30-33, 31: 
8, 9: Nah 3:1-19, Sof 2:13. 

Sumala sa samang cronica, sa ika-14 nga tuig ni 
Nabopolasar (632 W.K.P.), si Ashur-uballit II misu- 
lay sa pagpadayon sa Asiryanhong pagmando gi- 
kan sa Haran ingong iyang kaulohang siyudad. 
Kini nga cronica nag-ingon, ilalom 
sa ika-17 nga tuig ni Nabopolasar 
(629 W.K.P.): “Sa bulan sa Du'u- 
zu, si Ashur-uballit, hari sa Asirya, 
(ug) usa ka dakong panon sa [ka- 
sundalohan sa] E[hi]pto [nga mita- 
bang kaniya] mitabok sa suba (sa 
Euprates) ug [mipadayon sa pag- 
martsa] aron sa pagsakop sa Har- 
ran.” (Ancient Near Eastern Texts, 
p. 305, ilaha ang mga braket ug pa- 
rentesis.) Sa pagkatinuod, si Ashur- 
uballit misulay sa pagsakop niini 


Bungbong sa paril gikan sa 
Nimrud nga nagpakita sa 
Asiryanhong kasundalohan nga 
nagdala sa mga diyos gikan sa 
usa ka nabuntog nga siyudad 

pag-usab human siya aboga. Kini nga talaan maoy 
kaharmonya sa asoy bahin sa kalihokan ni Paraon 
Neko nga gitala diha sa 2 Hari 23:29, kansang kali- 
hokan miresulta sa kamatayon ni Haring Josias sa 
Juda (mga 629 W.K.P.). Kini nga teksto nag-ingon 
nga “si Paraon Neko nga hari sa Ehipto mitungas 
ngadto sa hari sa Asirya agi sa suba sa Euprates” 
--dayag aron sa pagtabang kaniya. Ang “hari sa 
Asirya” nga giadto ni Neko posible nga mao si 
Ashur-uballit II. Ang ilang pagpakiggubat batok sa 
Haran wala molampos. Ang Asiryanhong Imperyo 
natapos. 

Ang titulong “hari sa Asirya” gigamit alang sa 
Persianhong hari (Dario Hystaspis) nga nagman- 
do sa yuta sa Asirya panahon sa pagtukod pag- 
usab sa templo sa Jerusalem (natapos niadtong 
515 W.K.P.).—Esd 6:22. 

Asirya Diha sa Tagna. Ang Asirya gi- 
larawan diha sa tagna ni Balaam sa mga tuig 
1473 W.K.P. (Num 24:24) Daghang paghisgot sa 
Asirya ang makaplagan diha sa mga tagna ni Isa- 
ias, Jeremias, Ezequiel, Miqueas, Nahum, Sofonias, 
ug Zacarias, samtang ang pasidaan bahin sa pag- 
laglag sa Asirya sa amihanang gingharian sa Isra- 
el gilambigit diha sa tibuok nga tagna ni Oseas. Ka- 
nunayng gisaway ang pagsalig sa apostatang Israel 
ug Juda sa maong pagano nga kanasoran, nga sa- 
gad magpalingpaling tali sa Ehipto ug Asirya, nga 
nahisama sa “usa ka walay buot nga salampati nga 
walay kasingkasing.” (Jer 2:18, 36; Lam 5:6; Eze 16: 
26, 28, 23:5-12, Os 7:11) Ang makatalagmanong 
mga resulta sa maong buhat tin-aw nga gihubit. 
(Eze 23:22-27) Gitagna usab ang kaulawan sa mga 
Asiryanhon ug ang pagpasig-uli sa mga nadestiye- 
rong mga Israelinhon ngadto sa ilang yutang na- 
tawhan. (Isa 11:11-16, 14:25: Jer 50:17, 18: Eze 
32:22, Zac 10:10, 11) Sa kataposan, gitagna usab 
ang panahon nga molungtad ang makigdaitong re- 
lasyon tali sa mga yuta sa Asirya ug Ehipto ug nga 
sila mahiusa uban sa Israel diha sa pabor sa Diyos 
ug mahimong “usa ka panalangin taliwala sa yuta.” 
--Isa 19:23-25. 


ASKELON [lagmit, Dapit sa Pagtimbang (Pag- 
bayad)]. Usa ka dunggoanan sa Mediteranyo ug 
usa sa lima ka pangunang Filistehanong mga siyu- 
dad. (Jos 13:3) Kini gituohan nga mao ang “Asqa- 
lan (Tel Ashgelon) nga nahimutang mga 19 km 
(12 mi) sa AAS sa Gaza. Ang siyudad nahimutang 
sa usa ka kinaiyanhong naporma nga batoong am- 
piteatro, nga ang nalubyok nga bahin niini nag- 
atubang sa Mediteranyo. Ang kabanikanhan maoy 
tabunok, nga nagpatubog mga mansanas, igos, ug 
gagmayng sibuyas nga nailhang scallion, nga lag- 
mit naggikan ang ngalan niini sa ngalan sa Filiste- 
hanong siyudad. 


226 


Ang Askelon gipahat ngadto sa tribo ni Juda ug 
ila kining nailog, apan dayag nga wala nila kini ma- 
sakop sulod sa dugayng panahon. (Huk 1:18, 19) 
Usa kini ka Filistehanong siyudad sa panahon ni 
Samson ug Samuel. (Huk 14:19, 1Sa 6:17) Gihisgo- 
tan kini ni David sa iyang pagbangotan tungod sa 
kamatayon ni Saul ug Jonatan. (2Sa 1:20) Panahon 
sa pagsakop ni Haring Uzzias sa mga siyudad sa 
mga Filistehanon, ang Askelon wala itala nga lakip 
niadtong nailog.---2Cr 26:6. 

Diha sa tagna ni Amos (mga 804 W.K.P.) gitag- 
na ang pagkapildi sa magmamando sa Askelon. 
(Am 1:8) Ang sekular nga kasaysayan nagpakita 
nga sa misunod nga siglo gihimo ni Tiglat-pile- 
ser III sa Asirya ang Asqgaluna (Askelon) ingong 
usa ka basalyo nga siyudad. Si Jeremias (human sa 
647 W.K.P.) nagpahayag ug duha ka tagna may 
kalabotan sa Askelon. Bisan tuod nga ang tagna sa 
Jeremias 47:2-7 lakbit nga natuman sa dihang gi- 
agawan ni Nabucodonosor ang siyudad sa sayong 
bahin sa iyang paghari (mga 624 W.K.P.), ang tag- 
na sa Jeremias 25:17-20, 28, 29 tin-awng nagpaki- 
tag katumanan human mapukan ang Jerusalem 
niadtong 607 W.K.P. Ang tagna ni Sofonias (gisu- 
lat sa wala pa ang 648 W.K.P.) nagtagna usab 
sa umaabot nga kalaglagan sa Askelon, lakip sa 
ubang Filistehanong mga siyudad, nga human ni- 
ana ang nahibilin sa Juda sa kataposan mopuyo sa 
“mga balay sa Askelon.” (Sof 2:4-7) Sa kataposan, 
sa mga 518 W.K.P., gimantala ni Zacarias ang kaa- 
laotan sa Askelon maylabot sa panahon sa kalagla- 
gan sa Tiro (332 W.K.P.).---Zac 9:3-5. 


ASKELONHON [Taga- (Iya sa) Askelon]. Usa 
ka pumoluyo sa Filistehanong siyudad sa Askelon. 
--Jos 13:3. 


ASKENAZ. 

1. Ang unang ginganlan sa tulo ka anak nga la- 
laki ni Gomer, nga anak nga lalaki ni Japet.---Gen 
10:3, 1Cr 1:6. 

Diha sa Hudiyohanong mga sinulat sa mga pa- 
nahon sa Edad Medya (ug bisan human niana) ang 
terminong “Askenaz” nagtumong sa Teutonikong 
rasa, ug mas espesipiko ngadto sa Alemanya. Busa, 
bisan karon ang mga Hudiyo gikan sa mga nasod 
nga Alemanhon gitawag ingong mga Askenazim 
agig pagpalahi sa mga Separdim, mga Hudiyo gi- 
kan sa Espanya ug Portugal. 

2. Ang Jeremias 51:27 naghisgot sa usa ka 
gingharian sa Askenaz nga nakig-alyansa sa mga 
gingharian sa Ararat ug Mini batok sa Babilonya sa 
panahon nga kini napukan (539 W.K.P.). Sanglit 
ang Ararat gituohan nga nahimutang sa rehiyon 
sa Lanaw sa Van, ug ang Mini (gihisgotan ingong 
“Mannai” diha sa Asiryanhong mga inskripsiyon) 

glisip nga nahimutang sa HS sa Lanaw sa Van, lag- 
mit nga ang gingharian sa Askenaz nahimutang 
duol niini nga mga rehiyon, tingali sa may A sa usa 
ka dapit taliwala sa Itom nga Dagat ug sa Dagat 
Caspian. 

Ang ngalang Askenaz giisip sa mga arkeologo 
ingong katumbas sa Asiryanhong Ashguzai, nga 
lagmit nagtumong sa karaang mga Sityanhon nga 
nanimuyo sa mga dapit duol sa Itom nga Dagat ug 
sa Dagat Caspian. Ang cuneiform nga mga papan 
nagrekord sa pakig-alyansa tali niini nga tribo ug 
sa Mamnai (Mini) diha sa usa ka pag-alsa batok sa 
Asirya sa ikapitong siglo W.K.P. 


ASNA. Ang pangulo sa banay sa pipila ka Ne- 
tinim nga mibalik gikan sa pagkadestiyero sa Babi- 
lonya ngadto sa Jerusalem kauban ni Zorobabel ni- 
adtong 537 W.K.P. (Esd 2:1, 50) Apan sila wala iapil 
diha sa samang talaan sa Nehemias 7:52. 


ASNO [Heb., chamohr”: 'athohn”, “asna”; @'yir, 
“hingkod nga asno", Gr. o'nos, ona'rion, “nating 
asno"]. Usa ka gahig-kuko nga hayop nga pamilya 
sa mga kabayo, apan lahi sa kabayo tungod kay 
kini mas gamay, mas mubog lambungay, mas taas 
ug dalunggan, ug mas mubog buhok sa ikog, ug 
katunga lamang sa ikog dapit sa tumoy nga bahin 
ang adunay buhok. Sanglit kini dili daling matakil- 
po kon itandi sa mga kabayo tungod sa gagmay, 
talinis nga mga kuko niini, ang asno mas angayan 
diha sa gansangon ug bukirong mga dapit nga ka- 
sagaran diha sa Palestina. Bisan tuod nahimong 
panultihon ang katig-a ug pagkagahian sa asno, 
ang intelihensiya niini giisip gayod nga mas labaw 
kay sa mga kabayo, ug kini malahutayon, hataas- 
ug-pailob nga linalang nga, sama sa ubang mga 
hayop, sagad nakasinati ug pag-abuso diha sa ka- 
mot sa tawo. 

Ang asno (Equus asinus) dugay nang nag-ala- 
gad sa tawo ingong mananap nga luwanan, sakya- 
nan, ug igguguyod nga hayop, ug kini unang gihis- 
gotan diha sa Kasulatan maylabot kang Abraham. 
(Gen 12:16: 22:3: Jos 15:18, 2Cr 28:15: Isa 30:24) 
Dayag nga tungod sa hagong buluhaton sa asno sa 
pagpas-an ug mga luwan nga gitandi ni Jacob ang 
iyang anak nga lalaking si Isacar niini nga hayop. 
(Gen 49:14) Sa laing bahin, ang pagpamampam sa 
gingharian sa Juda ngadto sa kanasoran gipakasa- 
ma sa kahigal sa mga asno.---Eze 23:20. 

Sa usa sa iyang mga panan-awon ang manalag- 
nang si Isaias nakakita ug “usa ka karo nga ig- 
gugubat sa mga asno.” (Isa 21:7) Kini nagpakita 
nga ang mga asno gigamit usab sa gubat, lagmit 
ingong mga kargahanan, kon dili man ugaling sak- 
yanan usab sa mga manggugubat ngadto sa aktu- 
wal nga pagpakiggubat. Niining bahina makapai- 


ASNO 


kag nga ang Gregong historyador nga si Herodotus 
(IV, 129) nag-ingon nga ang mga asno gigamit sa 
Persianhong kasundalohan. 

Sumala sa Balaod, ang asno maoy usa ka mahu- 
gaw nga hayop. Sanglit ang tanang panganay iya 
man kang Jehova ug ang panganay sa usa ka asno 
dili man ikahalad, busa kini kinahanglang tubson 
pinaagi sa pagbaylo niini ug usa ka karnero o kaha 
balion ang liog niini.--Ex 13:13, 34:20. 

Bisan tuod mahugaw, ang mga asno gikaon did- 
to sa Samaria tungod sa kagrabe sa gutom sa di- 
hang gilikosan ni Haring Ben-hadad kini nga siyu- 
dad, ug bisan ang dili na gayod makaon nga bahin 
niini, ang puro bukog, nipis ug unod nga ulo sa usa 
ka asno nahimo nang maluho nga pagkaon nga 
nagkantidad ug 80 ka pirasong plata (kon siklo, 
8176).--2Ha 6:24, 25. 

Gilatid sa balaod sa Diyos ang maluluy-ong pag- 
tratar sa binuhing mga hayop, sama sa asno. Ang 
usa ka asno nga nalup-ogan sa luwan niini kina- 
hanglang palingkawason gikan niini, ug ang usa ka 
asno ug usa ka torong baka dili parison pagyugo. 
(Ex 23:5, Deu 22:10) Kay mas gamay ug menos ug 
kusog ug lahig kinaiya, ang asno malisdan tungod 
sa maong dili timbang nga pagyugo. 

Ang mga asno nga nabatonan sa mga Israelin- 
hon lagmit daghan kaayo, tungod kay sa ilang 
pagpakiggubat batok sa mga Midianhon lamang 
sila nakakuhag 61,000 ka asno ingong mga ina- 
gaw sa gubat. (Num 31:3, 32-34) Ang sagad nga 
paghisgot niini nga linalang diha sa Kasulatan 
nagpasabot nga diyutay lamang sa mga panima- 
lay kaniadto ang walay asno. (Deu 5:21: 22:4: 1Sa 
12:3) Gipamatud-an usab kini sa kamatuoran nga 
may usa ka asno ang matag unom ka lalaki (wa- 
lay labot ang mga ulipon ug mga mag-aawit) 
nga namalik uban kang Zorobabel gikan sa pagka- 
destiyero sa Babilonya. (Esd 2:1, 2, 64-67: Neh 
7:66-69) Ang pag-ila sa asno sa iyang posisyon la- 
bot sa iyang agalon gigamit ingong sanglitanan 
aron sa pagbadlong sa dili-matinumanong Israel 
tungod sa iyang pagkapakyas sa pag-ila kang Je- 
hova.--Isa 1:3. 

Ang asno, kon kini mamatay, guyoron lamang 
ngadto sa gawas sa siyudad ug isalibay ngadto sa 
tapok sa mga basura. Busa ang manalagna sa Di- 
yos nagtagna sa pagpaubos sa garboso ug walay 
pagtuo nga si Jehoiakim, ang anak nga lalaki ni Jo- 
sias nga hari sa Juda: “Siya ilubong ingon sa pag- 
lubong sa usa ka laking asno, nga guyoron ug 
isalibay, sa gawas saylo sa mga ganghaan sa Jeru- 
salem. ”---Jer 22:19. 

Ang mga lalaki ug mga babaye, bisan ang pro- 
minenteng mga Israelinhon, misakay sa mga asno. 
(Jos 15:18, Huk 5:10, 10:3, 4, 12:14, 1Sa 25:42) 


ASO 


Sa dihang gidihogan sa pagkahari, si Solomon, ang 
anak nga lalaki ni David, misakay sa bayeng mula, 
usa ka mestisong liwat sa usa ka laking asno, nga 
gipanag-iya sa iyang amahan. (1Ha 1:33-40) Busa 
haom gayod nga si Jesus, ang usa nga mas dako 
kay kang Solomon, nagtuman sa tagna sa Zacarias 
9:9 pinaagi sa pagsakay, dili sa usa ka kabayo kon- 
dili sa usa ka nati sa asno “nga wala pa masakyi sa 
usa ka tawo.”--Luc 19:30, 35. 

Giisip sa pipila nga managkalahi ang mga asoy 
sa Ebanghelyo kon bahin sa hayop nga gisakyan ni 
Jesus sa iyang madaogong pagsulod sa Jerusalem. 
Si Marcos (11:7), Lucas (19:35), ug Juan (12:14, 15) 
nagpakita nga si Jesus misakay sa usa ka nati o ba- 
tan-ong asno, apan wala sila maghisgot nga dihay 
kauban nga mas gulang nga asno. Bisan pa niana 
si Mateo (21:7) naghisgot nga “gidala [sa mga ti- 
nun-an] ang asno ug ang nati niini, ug ilang gibu- 
tang ibabaw niini ang ilang panggawas nga mga 
besti, ug siya milingkod ibabaw niini.” Dayag nga 
si Jesus wala molingkod sa duha ka hayop kondi- 
li sa mga besti nga gipahiluna diha sa nating asno. 
Nan, tungod kay siya wala mosakay sa asno, kon- 
dili sa nati niini, si Marcos, Lucas, ug Juan wala na 
maghisgot bahin sa inahan nga asno diha sa ilang 
mga asoy. 

Ihalas nga Asno. Ang ihalas nga asno [Heb., 
@-rohdh/ Aramaiko, @aradh'] gipalahi gikan sa bi- 
nuhing asno, dili tungod sa hitsura niini, kondili tu- 
ngod sa kaidlas ug pagkadili-mapanton niini. Kini 
kaharmonya gayod sa gihubit sa Bibliya bahin sa 
usa ka hayop nga daw 'binadbaran sa mga gapos." 
--Job 39:5. 

Ang pinuy-anan sa ihalas nga asno (Equus he- 
mionus) mao ang desyertong kapatagan ug ang 
yuta nga asin, nga halayo sa kagubot sa usa ka 
lungsod. Kini kinaiyanhong nagalikay sa mga dapit 
nga gipuy-an sa tawo, busa “kini dili makadungog 
sa kabanha sa mangungukoy.” Dili buot ipasabot 
nga ang ihalas nga asno dili kaayo makadungog, 
hilabihan kini kaigmat tungod sa hait niini nga 
sentido sa pandungog, panan-aw, ug panimaho. 
Kon sulayan sa usa ka tawo ang pag-ukoy niini nga 
linalang, kini mokabad nga tulin kaayo. Ang ihalas 
nga mga asno magpunay ug balhin aron sa pagpa- 
ngitag lunhawng mga balili, ngani mosuhid sa 
mga kabukiran nga mangitag kasibsiban. Sila ma- 
nibsib sa tanang matang sa lunhawng mga tanom, 
ug kini mopang-os bisan sa mga gamot. Ang asin 
maoy bahin usab sa ilang pagkaon. (Job 39:5-8) 
Ang pagkagusto sa ihalas nga asno sa gawasnon 
ug dili-piniotan nga pagkinabuhi nga halayo gikan 
sa pinuy-anan sa tawo naghatag ug dugang kahu- 
logan sa pagpuyo ni Nabucodonosor uban niini nga 
mga linalang sulod sa iyang pito ka tuig nga pag- 
kabuang.---Dan 5:21, tan-awa ang SEBRA. 

ASO. Ang makitang nagkasagol nga mga parti- 
kulo sa karbon ug mga gas nga nagpatunghag 
anuos gikan sa nasunog nga organikong mga ma- 
teryal, nagtumong usab sa alisngaw o panganod 
nga kaamgid sa aso. Gawas sa paghisgot sa lite- 
ral nga aso (Heb., @shan” Gr., ka-pnos') diha sa 
daghang teksto, adunay ubay-ubayng mahulag- 
wayong mga paggamit niini nga pulong, ug adu- 
nay mahulagwayong kahulogan ang pagtungha sa 
aso mismo. 

Presensiya ni Jehova, ug ang Iyang Kasuko. 
Si Jehova nagpadayag sa iyang presensiya pinaagi 
sa usa ka panganod sa “aso,” nga usahay inubanag 
kalayo. (Ex 19:18, 20:18, Isa 4:5) Iyang gihawasan 
ang iyang presensiya niining paagiha diha sa pa- 
nan-awon sa mga templo nga nakita ni manalag- 
nang Isaias ug ni apostol Juan.--Isa 6:1-6, Pin 
15:8, tan-awa ang PANGANOD. 

Ang aso nalangkit usab sa nagasilaob nga kasu- 
ko ni Jehova. (Deu 29:20) Sa laing bahin, kadtong 
mga tawo sa Israel nga nahulog sa pagsimba sa ba- 
kak nga mga diyos gitawag nga “aso” sa mga buho 
sa ilong sa Diyos, nga nagpasabot nga sila nakaha- 
git sa iyang dakong kasuko.---Isa 65:5. 

Usa ka Pasidaan o Tilimad-on. Ang mga 
aso ingong ilhanan gigamit sa panahon sa gubat 
aron sa paghatag ug mensahe tali sa mga siyudad 
o sa mga dibisyon sa kasundalohan. (Huk 20:38- 
40) Usa usab kini ka ebidensiya nga may gisunog 
sa kalayo, sama pananglitan, sa aso nga miutbo gi- 
kan sa halayong siyudad. (Gen 19:28, Jos 8:20, 21) 
O sa mahulagwayong paagi kini mahimong mag- 
tumong sa usa ka kasundalohan nga misulong 
aron sa pagpahamtang sa kalaglagan, nga sagad 
naglakip sa pagsunog sa nailog nga mga siyudad. 
-Isa 14:31. 

Busa, ang usa ka utbo o panganod sa aso gigamit 
sa ulahi sa simbolikong paagi ingong usa ka tima- 
an sa pasidaan, usa ka tilimad-on sa kaalaotan nga 
moabot o sa kalaglagan. (Pin 9:2-4: itandi ang Joe 
2:30, 31, Buh 2:19, 20, Pin 9:17, 18.) Ang salmista 
nag-ingon bahin sa mga daotan: “Mahanaw sila 
sama sa aso.” (Sal 37:20) Ang aso nagsimbolo usab 
sa ebidensiya sa kalaglagan. (Pin 18:9, 18) Busa 
ang aso nga padayong nagautbo “hangtod sa pana- 
hong walay tino” dayag nga usa ka ekspresyon nga 
nagtumong sa bug-os ug walay-kataposang kalag- 
lagan, sama sa tagna ni Isaias batok sa Edom: 
“hangtod sa panahong walay tino ang aso niini 
padayong mag-utbo.” (Isa 34:5, 10) Ang Edom 
ingong usa ka nasod nahanaw ug nagpabiling bini- 
yaan hangtod niining adlawa, ug ang ebidensiya 
niini natala diha sa asoy sa Bibliya ug diha sa mga 
rekord sa sekular nga kasaysayan. Sa susama, ang 
walay-kataposang kalaglagan sa Dakong Babilonya 
gitagna diha sa Pinadayag 18:8, ug ang samang 

paghukom ipahamtang batok niadtong nagasimba 
sa “mapintas nga mananap” ug sa larawan niini, 
diha sa Pinadayag 14:9-11. 

Ubang Masambingayong mga Paggamit. 
Ang aso kasagarang mapalid dayon ug mahanaw, 
busa kini usahay mahulagwayong gigamit sa pag- 
tumong sa usa ka butang nga lumalabay lamang. 
Gigamit kini maylabot sa: mga kaaway sa Diyos 
(Sal 68:2), mga magsisimba sa idolo (Os 13:3), ug 
sa nakunhorang kinabuhi sa sinakit (Sal 102:3). 

“Kon unsa ang suka alang sa ngipon ug ang aso 
alang sa mata, mao man usab ang tawong tapolan 
alang niadtong nagsugo kaniya,” matod pa sa pro- 
verbio. Maingon nga ang aso makapasakit ug ma- 
kapahapdos sa mata, mao man usab kadtong nag- 
patrabaho sa usa ka tawong tapolan naghimo niana 
sa ikadaot sa iyang mga katuyoan.---Pr 10:26. 

Ang salmista, nga nagpaabot kang Jehova aron 
sa paghupay kaniya, miingon: “Ako nahisama sa 
botelya nga panit nga gipaasohan.” (Sal 119:83) 
Ang mga botelya nga panit, sama niadtong giga- 
mit sa Tungang Sidlakan, nga isab-it sa bungbong 
kon dili gamiton, mouga ug mokuyos tungod sa aso 
sa balay. Ingon niana ang naagoman sa salmista 
ilalom sa mga kamot niadtong naglutos kaniya. 

Si Jehova, sa paghubit sa iyang mga kalalangan 
ngadto kang Job, naghisgot sa Leviatan, nga nag- 
ingon: “Gikan sa mga buho sa iyang ilong magagu- 
la ang aso, ingon sa usa ka hudno nga gipasiga pi- 
naagi sa mga tikog.” (Job 41:20) Daghang eskolar 
sa Bibliya ang nagtuo nga ang Diyos naghisgot 
dinhi sa buaya, nga sa dihang mohaw-as gikan sa 
tubig, mobuga ug baga, gabonon nga alisngaw 
uban ang pagdahunog. 

Gipaaso nga Halad. Ang laing Hebreoha- 
nong pulong nga qatar, nagtumong sa paghimog 
gipaaso nga halad, aso man sa insenso o aso sa la- 
ing halad sa ibabaw sa halaran. (1Cr 6:49: Jer 
44:15) Ang maong gipaaso nga halad giisip nga 
usa ka humot nga alimyon nga miutbo ngadto sa 
Usa nga gihalaran niini.---Gen 8:20, 21; Lev 26:31, 
Efe 5:2. 


ASOR [gikan sa Heb., nga nagkahulogang “Usa 
nga Nagatanyag ug Tabang ']. Usa ka katigulangan 
sa amaama ni Jesus nga si Jose human sa pagka- 
destiyero.--Mat 1:13, 14, 16. 


ASOS. Usa ka dunggoanang lungsod sa Misia 
sa A nga baybayon sa Gulpo sa Adramito, busa sa- 
kop sa Romanhong lalawigan sa Asia. Kining dapi- 
ta nailhan karong adlawa nga Behramkale (kaniad- 
to, Behramköy). 

Sa iyang ikatulong misyonaryong panaw, si 
apostol Pablo mipauli sa Jerusalem ug mihapit sa 
Troas. Gikan didto iyang gipalawig si Lucas ug ang 
uban pa sakay sa usa ka sakayan padulong sa Asos, 


ASPENAZ 


diin siya nagplano nga moapas kanila didto. Ang 
sakayan kinahanglang molawig libot sa Cape Baba 
(Lectum) aron makaabot sa Asos (sa pikas bahin sa 
habog nga lawis gikan sa Troas), ug tungod niana 
dili kaayo layo ang gibaktas ni Pablo (mga 32 km, 
20 mi) ug nakaabot gihapon sa Asos sa hustong 
oras aron makasakay sa maong sakayan, ug dayon 
milawig paingon sa Mitilene sa pulo sa Lesbos, sa 
H sa Asos.--Buh 20:6, 13, 14. 


ASPALTO. Adunay tulo ka Hebreohanong 
mga pulong nga gigamit sa pagtumong niining 
itom o kapehon nga mineral. Ang duha niini nag- 
hubit sa kalainan sa kagahi: ang bulitik (ze'pheth), 
nga likido niini; ang aspalto (Cchemar), nga solido 
niini. Ang ikatulong pulong, ang alkitran (ko pher), 
naghubit sa gamit niini: gigamit nga pangbulit sa 
mga butang nga gama sa kahoy. (Tan-awa ang Bu- 
LITIK.) Sanglit maayo kining ibulit tungod kay dili 
masuphan ug tubig, ang aspalto o alkitran gigamit 
na sa tawo sa wala pa ang Lunop, kay si Noe, sa di- 
hang gisugo sa pagtukod sa arka, gisultihan nga 
"bulitan kinig alkitran sa sulod ug sa gawas.'---Gen 
6:14. 

Ang arka nga papiro nga gipalutaw taliwala sa 
katangbohan sa Nilo ug gibutangan sa batang si 
Moises maoy dili masuphan ug tubig tungod kay 
kini gibulitan ug “aspalto ug bulitik.” (Ex 2:3) Nahi- 
baloan sa mga magtutukod sa siyudad sa Babilon- 
ya nga gawas nga ang aspalto dili masuphan ug 
tubig, kini kusog usab kaayong mopilit mao nga 
kini nahimong labing hinungdanon nga argamasa 
alang sa ilang mga tisa nga gipagba sa tapahan. 
--Gen 11:3. 

Dihay panahon nga ang Walog sa Sidim, nga na- 
himutang duol sa Sodoma ug Gomora sa dapit sa 
Patayng Dagat, nabantog tungod sa “mga kagaho- 
ngan sa aspalto” niini (“mga gahong sa hagkot nga 
mga substansiya,” KJ). (Gen 14:10) Bisan karong 
adlawa, ang aspalto usahay ianod diha nianang da- 
pita, nga nagpakitang ang Sidim sa pagkakaron na- 
himutang sa ilalom sa katubigan sa Patayng Dagat. 
Ang aspalto maoy usa ka materyales nga mosiga 
usab ug ingon niana ang pagkahubit ni Isaias, kin- 
sa nagtagna nga ang yuta sa Edom “mahimong 
sama sa nagdilaab nga bulitik.”--Isa 34:9. 


ASPATA. Usa sa napulo ka anak nga lalaki ni 
Haman.---Est 9:7, 10; tan-awa ang HAMAN. 


ASPENAZ. Ang ngalan sa pangulong opisyal 
sa palasyo sa Babilonya panahon sa paghari ni Na- 
bucodonosor. (Dan 1:3) Dayag nga siya ang na- 
ngulo sa grupo sa mga eunuko bisag dili siya usa 
ka eunuko. Usa sa iyang mga katungdanan mao 
ang pagbansay sa mga batan-on aron mahimong 
mga tig-alagad sa monarko. 


ASRIEL 


ASRIEL. Usa ka lalaking kaliwat ni Manases 
nga nahimong pangulo sa banay sa mga Asriel- 
non. Ang Numeros 26:29-31 nagpakita nga siya 
mao ang apo-sa-tuhod ni Manases pinaagi kang 
Makir ug sa iyang anak nga lalaki nga si Gilead. Su- 
mala sa 1 Cronicas 7:14, si Asriel mao ang anak 
nga lalaki ni Manases nga gipanganak sa iyang Sir- 
yanhong puyopuyo. Apan ang mosunod, nga lag- 
mit bahin sa usa ka sinal-ot nga mga pulong, ma- 
basa: “Siya nanganak kang Makir nga amahan ni 
Gilead.” Busa, sama sa kasagarang mabasa diha sa 
Biblikanhong mga talaan sa kagikan, si Asriel din- 
hi tingali matawag nga usa ka “anak nga lalaki” ni 
Manases sa diwa lamang ingong usa sa iyang ula- 
hing mga kaliwat (pinaagi kang Makir nga anak 
nga lalaki ni Manases pinaagi sa iyang Siryanhong 
puyopuyo). Apan posible nga si Manases may pur- 
sosong anak nga lalaki ug usa ka apo-sa-tuhod nga 
lalaki nga nagbaton sa samang ngalan. Ang “mga 
anak nga lalaki ni Asriel” maoy mga kaliwat ni Ma- 
nases kinsa gihatagan ni Josue ug mga pahat sa te- 
ritoryo sa Yutang Saad.---Jos 17:1-4. 


ASRIELNON [Kang (Iya ni) Asriel]. Usa ka 
Manasesnong banay nga naggikan kang Asriel. 
--Num 26:29, 31. 


ASTAROT. Usa ka siyudad sa rehiyon sa Ba- 
san, nga gituohan sa kadaghanan karong adla- 
wa nga mao ang Tell “Ashtarah nga mga 32 km 
(20 mi) sa S sa Dagat sa Galilea. Ang mubo nga 
bungtod didto gipalibotan sa usa ka maayong pag- 
katubig nga patag. Ang ngalan niini lagmit nagpa- 
ila nga kini kanhi maoy usa ka sentro sa pagsimba 
sa diyosa nga si Astoret. 

Ang Biblikanhong mga paghisgot niini sa pangu- 
na maoy bahin sa higante nga si Haring Og sa Ba- 
san, kinsa gihisgotang naghari “sa Astarot, sa Ed- 
rei.” (Deu 1:4, Jos 9:10, 12:4, 13:12) Ang nasakop 
nga teritoryo sa gingharian ni Og sa sinugdan gi- 
pahat ngadto sa mga Makirnon sa tribo ni Mana- 
ses, apan ang Astarot sa ulahi gipasa ngadto sa 
mga Gersonhon ingong usa ka Levihanong siyu- 
dad. (Jos 13:29-31, 1Cr 6:71) Sa Josue 21:27, nga 
katumbas sa asoy sa 1 Cronicas 6:71, ang siyudad 
gitawag ug Beestera. 

Kini nga siyudad gihisgotan sa Asiryanhong 
mga inskripsiyon ug sa mga Papan sa Amarna. 


ASTAROTNON [Taga- (Iya sa) Astarot]. Usa 
ka molupyo sa Astarot. Si Uzia lamang nga usa sa 
gamhanang mga tawo ni David ang gitawag ug 
Astarotnon.--1Cr 11:44. 


ASTEROT-KARNAIM. Ang dapit diin gipil- 
di ni Kedorlaomer nga hari sa Elam ang mga Repa- 


im. (Gen 14:5) Gihunahuna sa pipila nga mao kini 
ang bug-os nga ngalan sa Astarot ug nga ang pag- 


230 


dugang ug “karnaim” (mga sungay) nagtumong sa 
duha ka sungay sa haya nga bulan nga nagsimbo- 
lo sa diyosang si Astarte o ngadto sa duha ka bu- 
kid nga kasikbit sa lungsod. Apan, gisugyot usab 
nga ang ngalan nagkahulogang “Asterot Duol sa 
Karnaim” ug busa kini nagtumong sa siyudad sa 
Astarot uban sa Karnaim nga gihisgotan ingong 
bulag apan kasikbit nga lungsod. Ang Karnaim gi- 
tuohan nga nahimutang sa Sheikh Sa'ad, nga nahi- 
luna sa kasikbit nga dapit nga giila sa kadaghanan 
nga mao ang nahimutangan sa Astarot (Tell “Ash- 
tarah).---Tan-awa ang ASTAROT. 


ASTORET. Usa ka diyosa sa mga Canaanhon, 
nga giisip nga asawa ni Baal. Si Astoret sagad nga 
gihulagway ingong usa ka hubo nga babaye nga 
may hilabihan kadagko nga mga kinatawo. Ang 
pagsimba niini nga diyosa maoy kaylap taliwala sa 
nagkalainlaing katawhan sa kakaraanan, ug ang 
ngalang Astoret maoy komon diha sa lainlain nga 
porma. Ang Gregong ngalan maoy Astarte. Tali- 
wala sa mga Filistehanon, si Astoret dayag nga gi- 
isip ingong usa ka diyosa sa gubat, sumala sa gipa- 
kita sa kamatuoran nga ang armadura sa napilding 
si Haring Saul gibutang didto sa templo sa mga la- 
rawan ni Astoret. (1Sa 31:10) Apan, sa panguna, si 
Astoret dayag nga usa ka diyosa sa pertilidad. Ang 
labing iladong bahin sa pagsimba kaniya naglakip 
sa mga kahilayan sa sekso diha sa mga templo o sa 
hatag-as nga mga dapit nga gipahinungod sa pag- 
simba kang Baal, diin nag-alagad ang lalaki ug ba- 
baye nga mga pampam.--Tan-awa ang CANAAN, 
CANAANHON Num. 2 (Gisakop sa Israel ang Canaan). 

Ang pagsimba kang Astoret lagmit nga nag- 
lungtad sa Canaan sukad pa sa kapanahonan ni 
Abraham, kay usa sa mga siyudad didto gitawag 
nga “Asterot-karnaim.” (Gen 14:5) Gihisgotan usab 
sa Kasulatan ang siyudad sa Astarot, ang pinuy- 
anan sa higante nga si Haring Og sa Basan. Ang 
ngalan niini nagpaila nga kining siyudara tingali 
maoy usa ka sentro sa pagsimba kang Astoret. 
--Deu 1:4: Jos 9:10, 12:4. 

Ang singular nga pormang “@ash-to'reth (Astoret) 
unang makita sa Bibliya maylabot sa pag-apostata 
ni Haring Solomon sa hinapos nga bahin sa iyang 
paghari. Nianang panahona ang mga Israelinhon 
misugod sa pagsimba sa Astoret sa mga taga- 
Sidon. (1Ha 11:5, 33) Ang bugtong laing higayon 
nga makita ang singular nga porma maoy mayla- 
bot sa paglumpag ni Haring Josias sa hatag-as nga 
mga dapit nga gitukod ni Solomon alang kang As- 
toret ug sa ubang mga bathala. (2Ha 23:13) Ang 
plural nga @sh-ta-rohth' (“mga larawan ni Astoret,” 
NW, Ashtarts,” AT) lagmit nagtumong sa mga la- 
rawan o mga dagway niining paganong diyosa. 
--Huk 2:13, 10:6, 1Sa 7:3, 4. 

ASTROLOGO. Ang pulong nga gazerin' ma- 
kita lamang sa usa ka bahin sa Daniel nga gisulat 
sa Aramaiko (Dan 2:4b-7:28) ug may lintunga- 
nayng pulong nga nagkahulogang “sapsap,” nga 
ang paghisgot gihunahunang nagtumong niadtong 
nagbahin sa kalangitan sumala sa mga porma nii- 
ni. (Dan 2:34) Ang pipila ka Iningles ug Cebuano 
nga mga bersiyon (Dy, KJ, Le, AS, NCV) naghubad 
sa orihinal nga Aramaikong pulong nga ga-zerin' 
ingong “mga tigpanag-an,” “mga mulo-manalag- 
na,” ug “mga nagpakamanalagna.” (Dan 2:27, 4:7 
[ber 4, Dy, Le]: 5:7, 11) Kining astrolohikanhong 
kulto nga gilangkoban niadtong “kinsa, pinasukad 
sa posisyon sa mga bituon sa takna sa pagkahi- 
mugso, pinaagi sa nagkalainlaing kabatid sa pagku- 
wenta ug pagpanag-an . . . nagtino sa kapala- 
ran sa mga indibiduwal.” (Gesenius's Hebrew and 
Chaldee Lexicon, gihubad ni S. P. Tregelles, 1901, 
pp. 166, 167) Sa panguna, ang astrolohiya maoy 
politeistiko (daghag-diyos): ang pagsugod niini did- 
to sa ubos nga Walog sa Mesopotamia lagmit sukad 
pa niadtong panahon wala madugay pagkahuman 
sa Lunop sa dihang ang mga tawo mipahilayo gi- 
kan sa putling pagsimba kang Jehova. Ang nga- 
lang Caldeanhon sa ngadtongadto nahimong halos 
susamag kahulogan sa “astrologo.” 

Maylabot niining bakak nga siyensiya sa astrolo- 
hiya, usa ka lahing diyos ang gituohan nga nag- 
mando sa matag bahin sa mga langit. Ang matag 
kalihokan ug panghitabo sa langit, sama sa pagsu- 
bang ug pagsalop sa adlaw, ang mga equinox ug 
mga solstice, ang mga hugna sa bulan, mga eklip- 
se, ug mga bulalakaw, giingon nga mga minugna 
niini nga mga diyos. Busa kini nga mga kalihokan 
sa langit kanunayng gimatikdan, gihimo ang kom- 
plikadong mga tsart ug mga talaan sa mga pag- 
tungha niini, ug pinasukad niini, gitagna ang taw- 
hanong mga kalihokan ug yutan-ong mga hitabo. 
Ang tanang butang, dayag man ug pribado, gi- 
tuohan nga gikontrolar niini nga mga diyos sa 
kalangitan. Ingong resulta, ang politikanhon ug 
militaryong mga desisyon ayha pa himoon kon 
mapatawag na ang mga astrologo aron sa pagbasa 
ug paghubad sa mga tilimad-on ug sa paghatag sa 
ilang tambag. Tungod niini nakabaton ug dakong 
gahom ug impluwensiya ang mga saserdote diha 
sa mga kinabuhi sa katawhan. Sila nangangkon 
nga nakabaton kuno ug labaw-tawhanon nga ga- 
hom, panabot, ug dakong kaalam. Walay banto- 
gang templo ang natukod taliwala sa mga Babilon- 
yanhon nga wala masangkapi ug kaugalingong 
obserbatoryo niini alang sa kalangitan. 

Sa ikawalong siglo W.K.P., ang manalagnang si 
Isaias, sa pagtagna sa kalaglagan sa Babilonya, 
naghagit sa tigpaniid sa mga bituon nga astrolohi- 
kanhong mga magtatambag nianang hinukman 

nga siyudad sa pagluwas niini: “Ikaw [Babilonya] 
gipul-an sa kadaghan sa imong mga magtatam- 
bag. Karon, pabaroga sila ug ipaluwas ka, ang mga 
magsisimba sa kalangitan, ang mga tighangad sa 
kabituonan, silang naghatag ug kahibalo panahon 
sa bag-ong mga bulan mahitungod sa mga butang 
nga modangat kanimo. ”---Isa 47:13. 

Sa pagdagan sa kasaysayan, si Daniel ug ang 
iyang tulo ka kauban nahimong mga bihag niini 
nga yuta sa mga astrologo. Sa dihang gisulayan 
“kon mahitungod sa matag butang maylabot sa ka- 
alam ug sa pagsabot,” kini nga mga Hebreohanon 
nakaplagan sa Babilonyanhong hari nga “napulo ka 
pilo nga mas maayo kay sa tanang salamangke- 
rong saserdote ug mga diwatahan nga diha sa 
tibuok niyang gingharian.” (Dan 1:20) Si Daniel 
human niadto gitawag nga “pangulo sa mga sala- 
mangkerong saserdote” (Dan 4:9), apan angayng 
matikdan nga siya wala gayod mobiya sa pagsim- 
ba kang Jehova aron mahimong usa ka tigpaniid sa 
mga bituon nga 'tigbahin sa kalangitan.” Panangli- 
tan, si Nabucodonosor napungot pag-ayo sa dihang 
ang mga astrologo ug ang uban pa sa “mga tawong 
maalamon” wala makapadayag sa iyang damgo 
nga tungod niana siya mipatugbaw: “Kamo paga- 
putolputolon, ug ang inyong mga balay himoong 
publikong mga kalibangan.” (Dan 2:5) Si Daniel ug 
ang iyang mga kauban nahilakip niini nga sugo sa 
pagpatay, apan sa wala pa kini ipatuman, gidala si 
Daniel atubangan sa hari, nga kaniya siya miingon: 
“Adunay usa ka Diyos sa kalangitan nga Tigpada- 
yag sa mga tinago,” apan “kon bahin kanako, dili 
tungod kay nagbaton ako ug kaalam nga labaw kay 
sa uban nga buhi nga kining maong tinago gipada- 
yag kanako.”--Dan 2:28, 30. 


Kinsa ang mga Mago nga miduaw sa 
batang si Jesus? 


Ang mga astrologo (Gr., magoi, “mga Mago,” 
CC, ED, We, ftn sa AS) nagdalag mga gasa ngadto 
sa batang si Jesus. (Mat 2:1-16) Sa pagkomento kon 
kinsa kini nga mga ma'goi, ang The Imperial Bible- 
Dictionary (Tomo II, p. 139) nag-ingon: “Matod ni 
Herodotus ang mga mago maoy usa ka tribo sa 
mga Medianhon [I, 101], kinsa nangangkon nga 
makahubad ug mga damgo, ug opisyal nga gitug- 
yanan sa sagradong mga rituwal.. . sila, sa lak- 
tod, mao ang makinaadmanon ug saserdotehanong 
hut-ong, ug adunay katakos, ingon sa gituohan, 
nga makabaton ug labaw-tawhanong panabot ba- 
hin sa umaabot nga mga panghitabo gikan sa mga 
basahon ug sa pagpaniid sa mga bituon ... Ang 
ulahing mga pagsusi mopatim-aw nga ang Babi- 
lonya, inay ang Media ug Persia, mao ang sentro sa 
kaylap kaayong pagtulon-an sa mga mago. ‘Sa 

sinugdan, ang Medianhong mga saserdote wala 
tawga nga mga mago . . . Hinunoa, gikan sa mga 
Caldeanhon sila nakadawat sa ngalan nga mago 
tungod sa ilang saserdotehanong hut-ong, ug mao 
kini ang among gipasabot sa giingon ni Herodotus 
bahin sa mga mago ingong usa ka Medianhong tri- 
bo”... (J. C. Müller sa Herzog's Encl.).”---Giedit ni 
P. Fairbairn, London, 1874. 

Nan, husto si Justin Martyr, Origen, ug Tertul- 
lian, sa dihang nagbasa sa Mateo 2:1, sa paghuna- 
huna sa magoi ingong mga astrologo. Misulat si 
Tertullian (“On Idolatry,” IX): “Kita nahibalo sa 
suod nga kalangkitan sa salamangka ug astrolohi- 
ya. Nan, ang mga maghuhubad sa mga bituon mao 
ang una .. . sa pagtanyag Kaniya [kang Jesus] 
ug ‘mga gasa.” (The Ante-Nicene Fathers, 1957, 
Tomo III, p. 65) Ang ngalang Mago nahimong ila- 
do “ingong komon nga pagtawag sa mga astrologo 
sa Sidlakan.”---The New Funk G Wagnalls Encyclo- 
pedia, 1952, Tomo 22, p. 8076. 

Tungod niini lig-on ang ebidensiya nga ang ma'- 
goi nga miduaw sa batang si Jesus maoy mga as- 
trologo. Busa ang The New Testament nga gihubad 
ni C. B. Williams mabasa nga “mga tigpaniid sa 
mga bituon,” uban ang usa ka nota o footnote nga 
nagpatin-aw: “Kini maoy mga tigtuon sa mga bitu- 
on maylabot sa mga panghitabo dinhi sa yuta.” 
Nan, haom nga ang modernong mga hubad maba- 
sa nga “mga astrologo” diha sa Mateo 2:1.--AT, 
NE, NW, Ph. 

Wala ibutyag kon pila ka astrologo nga “gikan sa 
sidlakang mga bahin” ang nagdalag “bulawan ug 
kamangyan ug mira” ngadto sa batang si Jesus: 
walay pamatuod nga magpaluyo sa tradisyon nga 
dihay tulo ka astrologo. (Mat 2:1, 11) Ingong mga 
astrologo, sila maoy mga alagad sa bakak nga mga 
diyos ug sa tinuyo o dili tinuyo gitultolan sa gituo- 
han nilang usa ka nagapanaw nga “bituon.” Ilang 
gipahibalo si Herodes nga ang “hari sa mga Hudi- 
yo” natawo ug sa baylo, si Herodes nagtinguha sa 
pagpatay kang Jesus. Apan napakyas ang maong 
daotang laraw. Si Jehova nangilabot ug napama- 
tud-ang mas labaw kay sa demonyong mga diyos 
sa mga astrologo, busa inay nga mobalik kang He- 
rodes, ang mga astrologo namauli agi sa laing agi- 
anan human hatagi “sa Diyos ug pasidaan diha sa 
usa ka damgo.”---Mat 2:2, 12. 

Ang Pagpanag-an Pinaagi sa Pagsusi sa 
Atay ug ang Astrolohiya. Ang batasan sa 
"pagsusi sa atay” daw maoy usa ka linaing bahin sa 
astrolohiya. (Eze 21:21) Ang usa ka yutang-kulo- 
non nga modelo nga pormag atay nakaplagan sa 
usa ka tunghaan sa templo didto sa Babilonya nga 
sukad pa sa panahon ni Hammurabi. Ang usa 
ka bahin niini gibahin ngadto sa mga seksiyon 
nga naghawas sa “adlaw” ug sa “gabii.” Ang kiliran 

gibahin ngadto sa 16 ka bahin, ug ang matag sek- 
siyon niini ginganlan sa katumbas nga mga ngalan 
sa mga bathala sa kalangitan. Busa, maingon nga 
kining matanga sa pagpanag-an nagbahin sa kala- 
ngitan sa hinanduraw lamang nga paagi, sa sa- 
mang paagi usab sila nagbahin sa atay sa ilang 
mga ihalad. Sa dihang magatanyag niini nga mga 
halad ilang susihon ang atay, nga mag-isip niini 
ingong gamay nga hulad sa kalangitan, aron mati- 
no kon unsa nga mga tilimad-on ang gibutyag ka- 
nila sa mga diyos.---Tan-awa ang PAGPANAG-AN. 

Si Molek ug ang Astrolohiya sa Israel. 
Adunay ebidensiya nga ang astrolohiya suod nga 
nalangkit sa pagsimba kang Molek, usa ka diyos 
nga usahay gihulagway nga may ulo sa torong 
baka. Ang torong baka gisimba sa mga Babilon- 
yanhon, Canaanhon, Ehiptohanon, ug sa uban pa 
ingong usa ka simbolo sa ilang mga bathala---si 
Marduk, Molek, Baal, ug uban pa. Ang torong baka 
maoy usa sa labing hinungdanong mga simbolo sa 
zodiac, ang Taurus. Ang diyos-adlaw sagad giha- 
wasan sa mga torong baka, ang mga sungay nag- 
hawas sa mga bidlisiw sa adlaw, ug ang kusganong 
gahom sa pagsanay sa baka naghawas sa gahom 
sa adlaw ingong “maghahatag sa kinabuhi.” Ang 
baye nga baka gihatagan ug samang pasidungog 
ingong simbolo ni Ishtar o Astarte, sumala sa lain- 
lain nga pagtawag kaniya. Busa sa dihang gisug- 
dan ni Aaron ug Jeroboam ang maong pagsimba 
sa torong baka (pagsimba sa nating baka) diha sa 
Israel, kadto usa gayod ka dakong sala sa mga 
mata ni Jehova.---Ex 32:4, 8, Deu 9:16, 1Ha 12:28- 
30; 2Ha 10:29. 

Ang apostatang napulo-ka-tribo nga gingharian 
sa Israel gisaway sa pagduyog niini nga kulto sa as- 
trolohiya, tungod kay “nagpadayon sila sa pagbiya 
sa tanang kasugoan ni Jehova nga ilang Diyos ug 
naghimo alang sa ilang kaugalingon ug inumol nga 
mga estatwa, duha ka nating baka, ug naghimo ug 
sagradong poste, ug sila miyukbo sa tanang panon 
sa mga langit ug sa pag-alagad kang Baal, ug sila 
nagpadayon sa pagpaagi sa ilang mga anak nga la- 
laki ug mga anak nga babaye sa kalayo ug sa 
pagpanag-an ug sa pagpangitag mga tilimad-on.” 
—?2Ha 17:16, 17. 

Sa duha-ka-tribo nga gingharian sa habagatan 
ang daotan nga si Haring Ahaz ug ang iyang apo 
nga lalaking si Manases parehong nangulo sa pag- 
simba sa bituon nga mga diyos ug sa yawan-ong 
paagi nagtanyag sa ilang mga anak aron sunogon 
nga buhi ingong mga halad. (2Ha 16:3, 4: 21:3, 6, 
2Cr 28:3, 4: 33:3, 6) Apan, ang maayong hari 
nga si Haring Josias 'nagwagtang sa mga saserdo- 
te sa langyawng diyos’ kinsa “naghimog gipaaso 
nga halad kang Baal, sa adlaw ug sa bulan ug sa 
mga konstelasyon sa zodiac ug sa tanan nga panon 

sa mga langit,” ug iyang gilumpag ang hatag-as 
nga mga dapit ug gihimo ang Topet nga dili angay 
alang sa pagsimba “aron nga walay usa nga mag- 
paagi sa kalayo sa iyang anak nga lalaki o anak nga 
babaye alang kang Molek.” (2Ha 23:5, 10, 24) Si Je- 
hova, pinaagi sa iyang mga manalagna nga si So- 
fonias ug Jeremias, mahukmanong nagsaway ka- 
nila tungod sa ilang mga buhat sa astrolohiya, 
ingong “kadtong mga nagyukbo sa panon sa kala- 
ngitan diha sa mga atop,” ug ingong kadtong “nag- 
himog mga panumpa sa ngalan ni Malcam [Mo- 
lek].”--Sof 1:5; Jer 8:1, 2, 19:13. 

Ang dugang nagpakita sa kalangkitan sa pag- 
simba kang Molek, sa pagsimba sa nating baka, ug 
sa astrolohiya mao ang asoy ni Esteban bahin sa 
pagrebelde sa mga Israelinhon didto sa kaminga- 
wan. Sa dihang sila mipatugbaw kang Aaron, “Pag- 
himog mga diyos alang kanamo nga mag-una ka- 
namo,” “gitugyan sila [ni Jehova] aron maghatag 
ug sagradong pag-alagad sa panon sa langit, ingon 
gayod sa nahisulat sa basahon sa mga manalagna, 
'Dili kanako nga kamo mihalad ug mga inihaw ug 
mga halad ... Apan ang tolda ni Molok ug ang bi- 
tuon sa diyos nga si Repan maoy inyong gidala.”” 
— Buh 7:40-43. 

Gikondenar sa Diyos ang Astrolohiya. 
Ang usa ka dakong kamatuoran yanong gipaha- 
yag: “Sa sinugdan gilalang sa Diyos ang mga langit 
ug ang yuta,” lakip ang mga planeta sa atong sis- 
tema solar ug sa permanenteng mga bituon diha 
sa mga konstelasyon niini. (Gen 1:1, 16; Job 9:7-10; 
Am 5:8) Apan, sa maong dakong kalalangan, dili 
kabubut-on ni Jehova nga ang tawo maghimog 
mga diyos gikan niining mga butanga. Busa, siya 
hugot nga nagdili sa iyang katawhan sa pagsimba 
sa “usa ka dagway nga sama sa bisan unsa nga 
anaa sa kalangitan sa itaas.” (Ex 20:3, 4) Gidili 
ang bisan unsang matang sa astrolohiya.---Deu 
18:10-12. 


ASUL. 


ASUPRE. Usa ka dalag, dili metal nga elemen- 
to nga makaplagan nga puro o nahisagol sa ubang 
mga elemento diha sa mga sambog nga sulfide ug 
sulfate. Ang temperatura nga gikinahanglan sa 
pagtunaw niini ubos kaayo, 113°C. (235'F.). Kini 
daling masunog ug pughawon-asul ang kalayo ni- 
ini, ug sa samang panahon mahimong sulfur diox- 
ide, nga halang ug baho. 

Ang unang makasaysayanhong paghisgot sa 
asupre nag-asoy kon sa unsang paagi nahitabo ang 
kalaglagan sa daotang mga siyudad sa Sodoma 
ug Gomora pinaagi sa kalayo ug asupre. (Gen 
19:24: Luc 17:29) Pinasukad sa geolohikanhong 
ebidensiya, ang uban nagtuo nga kining makata- 
lagmanong paghukom gikan kang Jehova lagmit 


Tan-awa ang BULOK. 

pinaagig pagbuto sa usa ka bolkan sa habagatang 
rehiyon sa Patayng Dagat, nga maoy hinungdan 
nga daghan kaayo ang asupre nianang dapita ka- 
rong adlawa. 

Gituohan nga ang init kaayong sunoganan ug 
basura sa karaang siyudad sa Jerusalem naugmad 
pinaagi sa pagdugang ug asupre nganha sa kanu- 
nayng nagdilaab nga kalayo sa Walog sa Hinnom 
(Gehenna) sa gawas lamang sa mga paril. 

Sukad sa kalayonhong paghukom sa Sodoma ug 
Gomora niadtong 1919 W.K.P., ang daling masu- 
nog nga kinaiyahan sa asupre gihisgotan sa Kasu- 
latan. (Isa 30:33: 34:9: Pin 9:17, 18) Kini maoy sim- 
bolo sa bug-os nga kalaglagan. (Deu 29:22, 23: Job 
18:15) Ang “kalayo ug asupre” duyog nga gihisgo- 
tan kon ihulagway ang bug-os nga kalaglagan. (Sal 
11:6; Eze 38:22, Pin 14:9-11) Gisultihan kita nga 
ang Yawa “igatambog ngadto sa linaw nga kalayo 
ug asupre,” usa ka haom nga kahubitan sa bug-os 
nga kalaglagan, “ang ikaduhang kamatayon.”---Pin 
19:20, 20:10, 21:8. 


ASUR. 

1. Usa ka anak nga lalaki ni Sem, ang ikaduha 
nga ginganlan diha sa Genesis 10:22 ug 1 Cronicas 
1:17. Siya mao ang katigulangan sa mga Asiryan- 
hon, ug ang samang Hebreohanong pulong gihu- 
bad nga “Asur” ingon man “Asirya(nhon).” Ang 
ilang nasod o kaha ang usa sa pangunang mga 
siyudad niini, ang Asur (modernong Qal'at Sher- 
qat), mao ang gipasabot sa Ezequiel 27:23. 

2. Ang pangunang diyos sa mga Asiryanhon, 
ang ilang diyos sa militaryong katakos, nga kaniya 
kining katawhan nga gustong makiggubat naga- 
ampo alang sa tabang. Si Asur maoy usa ka “patri- 
arka nga gipakadiyos,” ug sa pagsimba kaniya, ang 
mga Asiryanhon mahimong sa aktuwal nagsimba 
sa ilang katigulangan, si Asur, nga anak nga la- 
laki ni Sem. Ang ngalang Asur gikombinar sa 
daghang Asiryanhong mga ngalan, sama nianang 
kang Esar-hadon ug Ashurbanipal. 

Ang mini nga diyos nga si Asur gituohan nga 
mao ang pangunang tigpanalipod sa mga Asiryan- 
hon, nga gihawasan diha sa ilang mga dibuho 
ingong pak-an nga butang nga pormag-adlaw. Sa 
ngalan sa ilang diyos nga si Asur ug uban sa iyang 
pag-uyon (nga gipaila pinaagig paborableng mga 
tilimad-on) nga ang kasundalohan sa Asirya ma- 
kiggubat, nga magdala sa iyang sagradong simbo- 
lo ngadto sa panggubatan. Gipahinungod sa mga 
hari ang ilang mga kadaogan “sa tabang ni Asur.” 
--Tan-awa ang HULAGWAY, Tomo 2, p. 529; ASIRYA. 


ASURIHANON. Usa ka katawhan nga sakop 
sa pagkahari ni Is-boset nga anak nga lalaki ni 
Saul. Sa 2 Samuel 2:9 gitala sila taliwala sa Gilead 
ug Jezreel. Ang Latin nga Vulgate ug Syriac nga 


ASURIM 


Peshitta mabasa dinhi nga “mga Gesurihanon,” 
samtang ang mga Targum nag-ingon nga “mga 
Asernon.” (Itandi ang Huk 1:32.) Ang ngalang 
Asurim gigamit sa Genesis 25:3, apan niining teks- 
toha kini nagtumong sa Arabianhong mga kaliwat 
ni Abraham pinaagi kang Dedan.-- Tan-awa ang 
SIPRES. 


ASURIM. Ang mga kaliwat ni Dedan nga 
anak nga lalaki ni Joksan, nga usa sa mga anak nga 
lalaki ni Abraham kang Ketura. (Gen 25:1-3) Ang 
paggamit diha sa Hebreohanong teksto niini nga 
ngalan nga ang tumoy maoy plural (im) nagpakita 
nga ang Asurim naghawas sa usa ka tribo o kataw- 
han. Dili espesipikong matino kon hain niini, apan 
ang pipila ka tribo sa amihanang Arabia lagmit 
mao ang gipasabot. Hinunoa, kini sila lahi ra sa 
mga Asiryanhon nga mga kaliwat sa anak nga la- 
laki ni Sem nga si Asur. 


ASVAT. Usa ka tawo sa tribo ni Aser, sa banay 
ni Japlet.--1Cr 7:33. 


ATABAY. Ang Hebreohanong pulong nga 
be'er”, nga gihubad nga “atabay,” kasagarang nag- 
tumong sa usa ka gahong o lungag nga gikalot sa 
yuta aron makakuhag tubig diha sa mga tubod ni- 
ini. Ang terminong be'er' makita diha sa mga nga- 
lan sa dapit sama sa Beer-lahai-roi (Gen 16:14), 
Beer-seba (Gen 21:14), Beer (Num 21:16-18), ug 
Beer-elim (Isa 15:8). Kining pulonga mahimong 
magkahulogan usab ug “gahong” (Gen 14:10) ug, 
diha sa Salmo 55:23 (“gahong”) ug 69:15 (“ata- 
bay”), daw kini nagtumong sa lubnganan. Kini gi- 
gamit ingong metapora sa pagtumong sa usa ka 
asawa o hinigugmang babaye. (Pr 5:15, Aw 4:15) 
Ug ang Proverbio 23:27, diin ang langyaw nga ba- 
baye gipakasama sa usa ka masigpit nga atabay, 
lagmit nagpunting nga dili sayon ang pagkalos ug 
tubig gikan sa maong atabay, sanglit ang kulonong 
mga banga dali rang mabuak kon mabangga sa 
mga kilid niini.--Tan-awa ang TUBORAN, TUBOD. 
Sukad pa sa unang kapanahonan, ang mga ata- 
bay hinungdanon kaayo diha sa kayutaan nga taas 
ang panahon sa ting-init ilabina sa mga rehiyon sa 
kamingawan. Sa karaang panahon, ang pagkalos 
ug tubig gikan sa mga atabay nga walay popa- 
nanghid mopatim-awng giisip nga usa ka paglapas 
sa mga katungod sa propiedad. (Num 20:17, 19, 
21:22) Ang kanihit sa tubig ug ang kahago sa 
pagkalot ug mga atabay maoy nakapahimo niini 
nga bililhon nga propiedad. Ang pag-ilogay ug 
mga atabay sagad nga misangpot sa mapintas nga 
mga panaglalis ug mga panag-away. Tungod niini, 
sa usa ka higayon niana, pormal nga gipanghima- 
tud-an sa patriarkang si Abraham nga siya mao 
ang tag-iya sa usa ka atabay didto sa Beer-seba. 

(Gen 21:25-31, 26:20, 21) Apan, human sa iyang 
kamatayon, gibalewala sa mga Filistehanon ang 
katungod sa iyang anak ug manununod nga si Isa- 
ac ug gitak-opan ang mga atabay nga gikalot sa 
mga alagad ni Abraham.---Gen 26:15, 18. 

Sa pagkamasaligon, si Jehova misaad sa iyang 
katawhan nga sila makakaplag ug mga atabay nga 
nakubkob na sa dihang sila mosulod sa Yutang 
Saad. (Deu 6:10, 11, Neh 9:25) Si Haring Uzzias gi- 
hisgotan nga nagkubkob ug “daghang atabay” sa 
tibuok Juda. (2Cr 26:1, 10) Si Senakerib misulay sa 
paghaylo sa mga molupyo sa Jerusalem pinaagi sa 
pagsaad nga kon sila mosurender ngadto kaniya, 
sila Moinom ang matag usa sa tubig sa iyang kau- 
galingong atabay.'---2Ha 18:31, Isa 36:16. 

Ang Ecclesiastes 12:6 naghisgot sa “moton sa 
atabay,” apan kasagaran ang tubig kaloson pinaa- 
gig mga tibod nga itunton pinaagig mga pisi. Tu- 
ngod kay usahay mabuak man ang maong mga ti- 
bod, mao nga nakaplagan ang mga bika diha sa 
ilalom sa kadaghanan sa maong mga atabay. 

Ang mga atabay sagad gipalibotan ug mugbong 
mga paril ug kanunayng gitabonan ug dakong 
bato, sa walay duhaduha aron dili mahugawan ug 
aron dili mahulog niini ang mga hayop ug mga 
tawo. (Gen 29:2, 3, Ex 2:15, 16) Dugang pa, ang ta- 
bon sa atabay nakatabang nga magpabiling bug- 
naw ang tubig ug dili daling mohubas tungod sa 
pag-alisngaw. (Jer 6:7) Duol sa pipila ka atabay, 
adunay mga imnanan nga pasong aron makainom 
ang binuhing mga hayop. (Gen 24:20, Ex 2:16-19) 
Lukop sa kabungtoran sa Palestina, ang mga ata- 
bay gikalot diha sa anapog, ug kini may mga hag- 
danhagdan paingon sa tubig nga sagad gihakhak 
diha sa bato. Sa pipila ka atabay, human makaka- 
naog, ang usa nga mokalos ug tubig deretso la- 
mang nga motuslob sa iyang sudlanan diha niini. 
Apan, kon lalom ang tubig diha sa mga atabay, 
ang tubig kasagarang kaloson pinaagi sa usa ka pa- 
nit nga timba (Num 24:7) o sa usa ka kulonon nga 
banga (Gen 24:16) nga hinigtan ug pisi.---Tan-awa 
ang TUBORAN NI JACOB. 

Ubang mga Paggamit. Ang mga atabay gi- 
gamit usab sa ubang mga katuyoan. Si Jeremias 
gibilanggo didto sa “balay sa atabay" ug sa ulahi 
gitambog ngadto sa lapokon nga gahong. (Jer 
37:16, 38:6-13) Kas-a, sa dihang ang mga Israelin- 
hon mikalagiw gikan sa mga Filistehanon, ang pi- 
pila mitago sa mga atabay (mga gahong-sa-tu- 
big), ug sa laing higayon, ang dakong atabay ni 
Asa nahimong lubnganan sa 70 ka patayng mga 
lawas. (1Sa 13:6, Jer 41:4-9) Tungod kay kini per- 
manente, ang uban sa mga atabay nagsilbing 
geograpikanhong mga ilhanan.--1Sa 19:22, 2Sa 
3:26: 2Ha 10:14. 

Mahulagwayong Paggamit. Diha sa Bibliya, 
ang “atabay” gigamit usab sa mahulagwayong pa- 
agi. Si Jehova miingon nga ang katawhan nga mi- 
biya kaniya aron mangita ug laing tuboran sa pa- 
nalipod ug tabang sa pagkatinuod mibiya gikan sa 
“tuboran sa buhi nga tubig, aron magkalot ug mga 
atabay alang sa ilang kaugalingon, mga atabay 
nga may liki, nga dili kasudlan ug tubig.”--Jer 2: 
13, 18, tan-awa usab ang BIAWAN. 


ATAD [Sampinit]. Usa ka dapit nga dili tino ang 
lokasyon diha sa rehiyon sa Jordan ang gitawag ug 
“giokanan sa Atad.” Didto mihunong ang proses- 
yon sa lubong ni Jacob alang sa pito ka adlaw nga 
pagbangotan samtang nagpaingon gikan sa Ehipto 
ngadto sa langob sa yuta sa Makpela didto sa Ca- 
naan. Ang Atad lagmit maoy usa ka tawo, apan 
ang ngalan mismo mopatim-awng nagtumong sa 
usa ka dapit. Ang pundok nga mikuyog sa paglu- 
bong naglakip sa mga alagad ni Paraon maingon 
man sa mga ansiyano sa Ehipto, ug sa dihang 
nakita sa mga Canaanhon ang mga seremonyas 
sa pagbangotan, sila mipatugbaw: “Hilabihan kini 
nga pagbangotan sa mga Ehiptohanon!” Busa, ang 
dapit gitawag ug Abel-mizraim, nga nagkahulo- 
gang “Pagbangotan sa mga Ehiptohanon.”---Gen 
50:7-13. 

Ang lainlaing hubad (pananglitan, AS, AT, RS) 
naggamit sa mga pulong “tabok sa Jordan” diha sa 
Genesis 50:10, 11, ug ang pipila nanghinapos nga 
ang giokanan sa Atad nahimutang sa S sa Suba sa 
Jordan. Kini nagkahulogan nga ang prosesyon dili 
deretso, apan mituyok libot sa Patayng Dagat, nga 
posibleng gihimo aron dili mahinagbo ang mga Fi- 
listehanon. Apan, ang Hebreohanong ekspresyon 
nga bee ver, nga gihubad ug “tabok,” mahimong 
magtumong sa usa ka rehiyon sa S o kaha sa K sa 
Jordan. Pinasukad sa panglantaw ni Moises didto sa 
yuta sa Moab sa panahon nga nakompleto ang Pen- 
tateuko, ang “tabok sa Jordan” mahimong magka- 
hulogan ug K sa suba. Hinuon, ang tanang suliran 
nasulbad sa Bag-ong Kalibotang Hubad, nga sa 
tukma naghubad sa Hebreohanong teksto sa ma- 
ong mga bersikulo nga “didto sa rehiyon sa Jor- 
dan.” 


ATAI [pinamubo sa Ataias]. 

1. Apo nga lalaki ni Sesan, nga usa ka kaliwat ni 
Juda pinaagi kang Hesron. Mga babaye lamang 
ang mga anak ni Sesan, ang usa kanila iyang gipa- 
minyo sa iyang Ehiptohanong ulipon nga si Jarha, 
kinsa nanganak kang Atai. Sa baylo si Atai maoy 
amahan sa usa ka Natan.--1Cr 2:25, 34-36. 

2. Usa sa 11 ka maisog nga Gadhanon nga mi- 
tabok sa nagbaha nga Jordan aron moduyog sa ka- 
sundalohan ni David didto sa kamingawan.---1Cr 
12:8, 11-15. 


ATALIA 


3. Ikaduha sa upat ka anak nga lalaki nga gipa- 
nganak kang Rehoboam pinaagi sa iyang minahal 
nga asawa nga si Maaca, ang apo nga babaye ni 
Absalom. Busa si Atai maoy apo ni Solomon ug ig- 
soon ni Haring Abias (Abiam).---2Cr 11:20, 21. 


ATAIAS. Usa ka tawo sa tribo ni Juda, usa ka 
kaliwat ni Perez, nga gitala lakip sa ubang mga pu- 
moluyo sa Jerusalem sa panahon ni Nehemias, hu- 
man makagawas gikan sa pagkadestiyero sa Babi- 
lonya.--Neh 11:4-6. 


ATAK. Usa ka lungsod sa Juda nga gihisgotang 
lakip sa mga dapit nga gipadad-an ni David ug ba- 
hin sa mga inagaw tungod sa iyang kadaogan ba- 
tok sa misulong nga mga Amalekanhon.---1Sa 30: 
26, 30. 


ATALIA. 


1. Rayna sa Juda, anak ni Haring Ahab sa Isra- 
el ug sa iyang asawa nga si Jezebel: apo ni Omri. 
(2Ha 8:18, 26) Igsoon siya ni Haring Jehoram sa Is- 
rael, ug igsoon o igsoon niya sa amahan ang 70 ka 
ubang mga anak nga lalaki ni Ahab, nga tanan gi- 
papatay ni Jehu. (2Ha 3:1, 2, 10:1-9) Si Atalia giha- 
tag sa kaminyoon alang sa politikanhong bentaha 
ngadto kang Jehoram, ang panganayng anak nga 
lalaki ni Jehosapat sa Juda. (2Ha 8:25-27: 2Cr 18:1) 
Siya ang inahan ni Ahazias, kinsa sa ulahi nahi- 
mong hari sa Juda. 

Sama sa iyang inahan nga si Jezebel, si Atalia 
naghulhog sa iyang bana nga si Jehoram sa pagbu- 
hat kon unsay daotan sa mga mata ni Jehova sulod 
sa iyang walo ka tuig nga paghari. (1Ha 21:25, 2Cr 
21:4-6) Ug sama sa iyang inahan, si Atalia walay 
kokaluoy nga nag-ula sa dugo sa mga inosente. Sa 
dihang ang iyang daotang anak nga si Ahazias na- 
matay human sa usa ka tuig nga paghari, iyang gi- 
patay ang tanang uban pang harianong kaliwat, 
gawas sa masusong si Jehoas nga gitagoan sa ha- 
taas nga saserdote ug sa iyang asawa nga iyaan ni 
Jehoas. Human niana gihimo ni Atalia ang iyang 
kaugalingon ingong rayna sulod sa unom ka tuig, 
mga 905-899 W.K.P. (2Cr 22:11, 12) Gikawat sa 
iyang mga anak nga lalaki ang balaang mga bu- 
tang sa templo ni Jehova ug gihalad kini kang Baal. 
--2Cr 24:7. 

Sa dihang si Jehoas nag-edad na ug pito ka tuig, 
ang mahinadlokon sa Diyos nga Hataas nga Saser- 
doteng si Jehoiada nagpagawas sa batan-ong lala- 
ki gikan sa pagtago ug nagkorona kaniya ingong 
may katungod nga manununod sa trono. Pagkadu- 
ngog sa kaguliyang, si Atalia nagdali paingon sa 
templo ug, sa pagkakita sa nahitabo, siya mising- 
git, “Panagkunsabo! Panagkunsabo!” Ang Hataas 
nga Saserdoteng si Jehoiada mimando nga dad-on 
siya sa gawas sa templo aron patyon didto sa 


ATARA 


ganghaan sa kabayo sa palasyo: lagmit siya ang 
kataposang sakop sa dulumtanang balay ni Ahab. 
(2Ha 11:1-20, 2Cr 22:1-23:21) Natinuod gayod: 
“Walay pulong ni Jehova nga mahulog sa yuta nga 
dili matuman nga gisulti ni Jehova batok sa balay 
ni Ahab"!---2Ha 10:10, 11, 1Ha 21:20-24. 

2. Usa ka Benjaminhon sa balay ni Jeroham kin- 
sa nagpuyo sa Jerusalem.---1Cr 8:26-28. 

3. Amahan sa usa ka tawo nga mipauli sa Jeru- 
salem kauban ni Esdras niadtong 468 W.K.P.: nag- 
gikan sa banay ni Elam.---Esd 8:1, 7. 

4. [Kang (Iya ni) Attalus]. Sa natapos ang unang 
misyonaryong panaw ni Pablo, siya misakay gikan 
sa dunggoanang lungsod sa Atalia didto sa bayba- 
yon sa Pamfilia sa Asia Minor paingon sa Antio- 
quia sa Sirya, mga 500 km (300 mi) ang gilay-on. 
--Buh 14:24-26. 

Ang Atalia, nga mao ang modernong Antalya, 
gitukod ni Attalus Il nga hari sa Pergamo (159- 
138 W.K.P.) diha sa bokana sa Suba sa Cataractes. 
Kini nahimong pangunang dunggoanan sa lalawi- 
gan sa Pamfilia, nga nagsilbing gawasanan sa adu- 
nahang interyor nga rehiyon sa HK sa Frigia ug 
ingong naandang sukaranan sa pagsakay gikan sa 
sentro sa Asia Minor paingon sa Sirya ug Ehipto. Bi- 
san tuod kini sa sinugdan mao ang dunggoanan sa 
haduol nga siyudad sa Perga, nga nahimutang mga 
13 km (8 mi) pailaya, ang Atalia mipuli sa maong 
siyudad sa kahinungdanon sa kapanahonan sa mga 
apostoles. 


ATARA [Purongpurong]. Usa sa mga asawa ni 
Jerameel sa tribo ni Juda ug ang inahan ni Onam. 
— 1Cr 2:3-5, 25, 26. 


ATARIM. Ang mga Israelinhon gitahong mi- 
panaw “agi sa dalan sa Atarim” sa pagpadulong sa 
Yutang Saad gikan sa Kades-barnea agi sa Bukid sa 
Hor. (Num 21:1) Tungod niana, sila giatake sa hari 
sa Arad sa rehiyon sa Negeb. Ang Atarim mahi- 
mong magtumong sa usa ka dapit o sa usa ka ti- 
nong ruta. 


ATAROT [Mga Purongpurong [nga mao, nagli- 
bot nga mga paril]]. 

1. Usa ka lungsod sa S nga bahin sa Jordan, nga 
lakip niadtong gihangyo sa mga tribo ni Gad ug 
Ruben nga ilang panag-iyahon. Ang maong luna 
glisip nga ilabinang angayan alang sa kahayopan 
niini nga mga tribo. (Num 32:1-5) Human niadto 
ang lungsod gitukod pag-usab sa mga Gadhanon. 
--Num 32:34. 

Ang Bato sa Moab ni Haring Mesa naghisgot 
usab niining dapita, diha sa linya 10 ug 11 sa ma- 
ong inskripsiyon. Sa bahin kini nag-ingon: “Karon 
ang mga tawo sa Gad kanunayng nanimuyo sa 
yuta sa Atarot, ug gitukod sa hari sa Israel ang 

Atarot alang kanila, apan ako nakig-away batok sa 
lungsod ug nag-ilog niini ug nagpatay sa tanang 
tawo sa maong lungsod . .. Ug sa akong pagpauli 
gidala ko gikan didto si Arel (o Oriel), ang pangulo 
niini... ug gipapuyo ko didto ang mga tawo sa Sa- 
ron ug ang mga tawo sa Maharit.”--Ancient Near 
Eastern Texts, giedit ni J. B. Pritchard, 1974, p. 320. 

Ang nahimutangan niining dapita giisip sa ka- 
daghanan nga mao ang presenteng-adlaw nga 
Khirbet “Attarus, sa S sa Patayng Dagat ug mga 
13 km (8 mi) sa AK sa Dibon (nga gihisgotan hu- 
man sa Atarot diha sa Num 32:3). Ang mga ka- 
gun-oban nahimutang diha sa K nga bakilid sa usa 
ka bukid nga ginganlan sa samang ngalan ug mga 
750 m (2,500 p) ang gihabogon. Bisan tuod nga na- 
himutang kini diha sa teritoryo sa Ruben, mopa- 
tim-aw nga dihay panag-ambit sa tribonhong teri- 
toryo tali sa Gad ug sa Ruben. 

2. Usa ka lungsod ubay sa utlanan tali sa mga 
teritoryo sa Epraim ug sa Benjamin. (Jos 16:2) Da- 
yag nga kini mao ra usab ang Atarot-adar nga gi- 
hisgotan sa Josue 16:5 ug 18:13. Niini nga ulahing 
bersikulo, kini gipakita ingong bahin sa A nga ut- 
lanan sa Benjamin ug nahimutang “diha sa bukid 
nga anaa sa habagatan sa Ubos nga Bet-horon.” 

3. Usa ka lungsod sa AS nga utlanan sa tribo ni 
Epraim.---Jos 16:7. 


ATAROT-ADAR [Mga Purongpurong [nga 
mao, naglibot nga mga paril] sa Addar]. Usa ka 
lungsod sa Epraim. (Jos 16:5: 18:13) Lagmit nga 
mao ra usab ang Atarot sa Josue 16:2.--Tan- 
awa ang ATAROT Num. 2. 


ATAY. Usa ka dakong organo nga glandula sa 
may-dugokan nga mga hayop ug sa tawo nga 
hinungdanon alang sa paghilis ug sa kemistri- 
ya sa dugo; diha sa tawo, kini ang kinadak-ang 
glandula. Ang Hebreohanong termino alang sa 
atay (ka-vedh') naggikan sa lintunganayng pulong 
nga nagkahulogang “mabug-at.” Ang Hebreoha- 
nong Kasulatan mas subsob naggamit sa pulong 
nga “atay” sa pagtumong sa mga atay sa mga ha- 
yop nga giandam sa mga Israelinhon aron ihalad. 
(Ex 29:22, Lev 3:4, 10, 15, 4:9) Ang bahin nga na- 
gatapot sa atay” mao ang gipaaso diha sa halaran. 
(Ex 29:13) Ang Commentary on the Old Testa- 
ment, ni C. F. Keil ug F. Delitzsch, naghubit niini 
nga bahin sa atay ingong ang “salimbong sa atay, 
o salimbong sa tiyan... , nga nagsugod sa tunga 
tali sa tuo ug wala nga mga bahin sa atay, ug mo- 
abot ang usa ka kiliran latas sa tiyan, ug ang pikas 
nga kiliran ngadto sa dapit nga nahimutangan sa 
mga amimislon. . . . Kining gamayng salimbong 
maoy talandogon, apan dili kaayo tambok dili sama 
sa mas dako nga salimbong, bisan tuod kini lakip 
gihapon sa tambok nga mga bahin.” (1973, Tomo I, 

The Third Book of Moses, p. 300) Sa komento ni 
Rashi sa Levitico 3:4, kini gihubit ingong “ang 
nanalipod nga bungbong (membrana) palibot sa 
atay."--Pentateuch With Targum Onkelos, Haphta- 
roth and Rashi's Commentary, gihubad ni M. Ro- 
senbaum ug A. Silbermann. 

Ang asoy ni Haring Solomon bahin sa walay ka- 
sinatian nga batan-on nga nahaylo sa pangdani sa 
imoral nga babaye mihinapos: “Sa takulahaw la- 
mang siya misunod kaniya, . . . hangtod nga ang 
usa ka pana molagbas sa iyang atay, .. . ug wala 
siya mahibalo nga nalangkit niini ang iyang kalag.” 
(Pr 7:21-23) Kini haom kaayo nga kahubitan, kay 
ang mga doktor nakakaplag nga sa grabeng mga 
kaso sa sipilis (sama sa daghang ubang mga sakit), 
ang mga organismo sa bakterya molukop sa atay. 
Ang organismo (gonococcus) nga mao ang hinung- 
dan sa gonoria, laing sakit nga gipasa sa sekso, sa 
pipila ka kahimtang usab nagpahinabog grabeng 
pagpanghubag sa atay. Siyempre, ang grabeng 
pagkadaot sa atay mosangpot sa kamatayon. Ang 


ATENAS 


atay hinungdanon gayod sa kinabuhi, nga tungod 
niana kini mahulagwayong gigamit sa paglarawan 
sa hilabihang kasubo.--Lam 2:11. 

Si Haring Nabucodonosor sa Babilonya, sa 
dihang nanginahanglan ug paggiya maylabot sa 
iyang militaryong mga pagmaniobra, “misusi sa 
atay” ingong usa ka matang sa pagpanag-an.---Eze 
21:21, tan-awa ang PAGPANAG-AN. 


ATENAS [Kang (Iya ni) Atena]. Ang moder- 
nong kaulohan ug ang labing prominenteng siyu- 
dad sa Gresya sa karaang kapanahonan. Nahimu- 
tang kini sa habagatang tumoy sa Kapatagan sa 
Attica nga mga 8 km (5 mi) gikan sa Dagat Ae- 
gean, ug gisilbihan sa silingang dunggoanan sa Pi- 
raeus, diin kini gikonektar pinaagig taas, halos nag- 
buyon nga mga paril sa wala pa ang Kristohanong 
mga panahon. Ang lokasyon niini nakaamot ug 
dako sa kabantog niini sa kasaysayan. Ang kabuki- 
ran nga naglibot sa siyudad nahimong usa ka 
kinaiyanhong depensa, ug ang mga agianan sa 
bukid may igo nga gilay-on 
aron malikayan ang posibili- 
dad sa kalit nga pag-atake 
agi sa yuta. Igo usab ang gi- 
lay-on niini sa dagat aron 
mahimong luwas gikan sa 
manunulong nga mga bar- 
ko, apan ang tulo ka kinai- 
yanhong dunggoanan niini 
sa kasikbit nga Piraeus dali 
rang maadto gikan sa siyu- 
dad. 

Sentro sa Kultura ug 
Relihiyon. Bisan tuod ang 
Atenas nakabaton ug mili- 
taryong kabantog ingong 
kaulohan sa usa ka gamayng 
imperyo ug ingong usa ka 
kusganong puwersa sa mga 
barkong iggugubat sa ikali- 
mang siglo W.K.P., kini pa- 
ngunang giila ingong sentro 
sa Gregong kahibalo, litera- 
tura, ug arte. Kini nahimong 
usa ka siyudad nga dag- 
hag unibersidad nga puno 
sa mga propesor, tigpa- 
kigpulong, ug mga piloso- 
po, ang pinuy-anan sa ban- 
togang mga pilosopo sama 


Modernong-adlaw nga 
Atenas uban sa iladong 
bungtod niini nga gitawag 
ug Lycabettus 


ATENAS 


ni Socrates, Plato, ug Aristotle. Upat ka tunghaan sa 
pilosopiya ang gitukod didto, ang Platoniko, Peripa- 
tetiko, Epicureo, ug Estoiko (Buh 17:18), ug kini 
maoy gitunghaan sa mga estudyante gikan sa tibu- 
ok imperyo sa kapanahonan sa Roma. 

Ang Atenas maoy usa ka relihiyoso kaayong 
siyudad usab, nga nakaaghat kang apostol Pablo sa 
pag-ingon nga ang mga taga-Atenas “daw mas 
mahadlokon sa mga bathala kay sa uban.” (Buh 
17:22) Sumala sa historyador nga si Josephus, ang 
mga taga-Atenas mao 'ang labing masimbahon ta- 
liwala sa mga Grego.’ (Against Apion, Il, 130 [12]) 
Gikontrolar sa Estado ang relihiyon ug gidasig kini 
pinaagi sa pagbayad alang sa publikong mga halad, 
mga rituwal, ug mga parada sa pagpasidungog sa 
mga diyos. Ang mga idolo makita diha sa mga 
templo, sa mga plasa, ug sa mga dalan, ug ang 
mga tawo kanunayng nag-ampo sa mga diyos una 
pa makig-ambit sa ilang mga salosalo o mga sim- 
posyum sa kinaadman, politikanhong mga kati- 
goman, ug atletikong mga panagtigi. Aron dili 
masuko ang bisan kinsa sa mga diyos, ang mga 
taga-Atenas naghimo ganig mga halaran “Alang 
sa Usa ka Diyos nga Wala Mailhi,” nga labot niini si 
Pablo naghisgot diha sa Buhat 17:23. Ang ikadu- 
hang siglo nga geograpo nga si Pausanias nagpa- 
matuod niini, nga nagsaysay nga samtang siya 
nagpanaw sa dalan gikan sa dunggoanan sa Luok 
sa Phaleron paingon sa Atenas (lagmit gitadlas ni 
Pablo sa iyang pag-abot) iyang nakit-an ang “mga 
halaran sa mga diyos nga ginganlag Wala Mailhi, 
ug sa mga bayani.”---Description of Greece, Atti- 
ca, 1, 4. 

Sayo nga Kasaysayan. Ang siyudad midako 
palibot sa Acropolis, usa ka linginong bungtod nga 
mga 150 m (500 p) ang gihabogon, nga titip ang 
tulo ka kilid niini. (MGA HULAGWAY, Tomo 2, p. 333, 
749) Sa ikapitong siglo W.K.P. kini gimandoan sa 
mga manununod sa pagkahamili o aristokrasya 
nga gitawag ug Eupatridae, kinsa mao lamang ang 
nagbaton sa politikanhong gahom ug may kontrol 
sa Areopago, ang pangunang korte kriminal niad- 
tong panahona. Apan, sa sayong bahin sa ikaunom 
nga siglo W.K.P., usa ka magbabalaod nga gingan- 
lag Solon naghimog mga reporma sa konstitusyon 
nga nagpauswag sa kahimtang sa mga kabos ug 
nagpahiluna sa pundasyon alang sa demokratikan- 
hong kagamhanan. Hinunoa, kadto maoy demo- 
krasya para lamang sa gawasnong mga lungsora- 
non sa maong yuta, sanglit ang dakong bahin sa 
katawhan maoy mga ulipon. 

Human sa pagpangdaog batok sa mga Persian- 
hon sa ikalimang siglo W.K.P., ang Atenas nahi- 
mong kaulohan sa usa ka gamay nga imperyo, nga 
nagkontrolar sa dakong bahin sa kabaybayonan 
palibot sa Dagat Aegean ug nagpakaylap sa iyang 

patigayon ug impluwensiya gikan sa Italya ug Sici- 
lia sa K ngadto sa Cipro ug Sirya sa S. Ang siyudad 
nanguna sa kultura sa karaang kalibotan, nga na- 
kahimog talagsaong mga kalamposan sa literatura 
ug arte. Niining panahona daghang maanindot nga 
publikong mga tinukod ug mga templo ang gitu- 
kod, lakip na ang Parthenon (ang templo ni Atena) 
ug ang Erechtheum, diin ang mga kagun-oban ni- 
ini makita pa gihapon ibabaw sa Acropolis sa mo- 
dernong Atenas. Ang Parthenon giisip nga pa- 
ngunang monyumento sa arkitektura sa karaang 
paganong relihiyon ug gidayandayanan sa 12-m 
(40 p) nga bulawan ug garing nga estatwa ni 
Atena. 

Apan, kining pisikal nga katahom wala maka- 
patunghag tinuod nga kauswagan sa espirituwal 
alang sa mga taga-Atenas, kay ang mga diyos ug 
mga diyosa nga gipasidunggan niini gihubit mis- 
mo sa Gregong mitolohiya ingong nagahimo sa ta- 
nang imoral ug kriminal nga buhat nga nahibaloan 
sa mga tawo. Busa, sa adlaw ni Pablo, ang Gregong 
pilosopo nga si Apollonius nagsaway sa mga taga- 
Atenas tungod sa ilang malaw-ayng mga sayaw 
diha sa Pista ni Dionysus (Bacchus) ug tungod sa 
ilang kaikag sa pag-ula ug dugo sa tawo diha sa 
mga tigiay sa gladyador. 

Ang Imperyo sa Atenas nahanaw human kini 
mapildi sa mga taga-Sparta sa Peloponnesian nga 
mga gubat sa kataposan sa ikalimang siglo W.K.P., 
apan ang mga mananakop niini nagpakitag konsi- 
derasyon sa siyudad tungod sa kultura niini ug kini 
wala gun-oba sa bug-os. Kini nasakop sa Roma ni- 
adtong 86 W.K.P. ug giagawan sa iyang patigayon 
ug komersiyo, mao nga sa panahon sa pagkinabu- 
hi ni Jesus ug sa unang mga Kristohanon sa Pales- 
tina, ang Atenas nagbantog na lamang tungod sa 
iyang mga unibersidad ug mga tunghaan sa pilo- 
sopiya. 

Ang Buluhaton ni Pablo sa Atenas. Sa mga 
50 K.P. si apostol Pablo miduaw sa Atenas panahon 
sa iyang ikaduhang misyonaryong panaw. Iyang 
gibilin si Silas ug Timoteo didto sa Berea ug gitu- 
gon sa pagsunod dayon kon posible. (Buh 17:13-15) 
Samtang naghulat kanila, siya naglagot tungod sa 
daghang bakak nga mga diyos sa siyudad ug busa 
misugod sa pagpangatarongan sa katawhan, diha 
sa sinagoga sa mga Hudiyo ug sa tiyanggihan. 
(Buh 17:16, 17) Sa dili pa dugayng katuigan kini 
nga tiyanggihan, o agora, sa AK sa Acropolis bug- 
os nga gikubkob sa American School of Classical 
Studies. Ang agora dayag nga dili lamang usa ka 
dapit sa negosyo kondili dapit usab sa pakigdebate 
ug sa paghimog mga kalihokang sibiko. Ang pag- 
kamausisahon sa mga taga-Atenas nga gihubit sa 
asoy sa Buhat 17:18-21 makita diha sa pagsaway ni 
Demosthenes sa iyang mga katagilungsod sa Ate- 

nas tungod sa ilang hilig sa pagsuroysuroy diha sa 
tiyanggihan sa pagsuknag, “Unsay balita?” 

Samtang didto sa tiyanggihan, si Pablo giharong 
sa mga pilosopong Estoiko ug Epicureo ug giduda- 
han nga “usa ka magmamantala sa langyawng 
mga bathala.” (Buh 17:18) Dihay daghang matang 
sa relihiyon sa Imperyo sa Roma, apan ang Grego 
ug Romanhong balaod nagdili sa pagpaila ug lang- 
yawng mga diyos ug bag-ong mga kostumbre sa 
relihiyon, ilabina kon kini kasukwahi sa lumad nga 
relihiyon. Dayag nga si Pablo nakasinatig kalisda- 
nan tungod sa relihiyosong pagkadili-matugoton 
diha sa gihimong Romanhon nga siyudad sa Fili- 
pos. (Buh 16:19-24) Ang mga molupyo sa Atenas 
maoy mas maduhaduhaon ug matugoton kay sa 
mga taga-Filipos, apan dayag nga sila nabalaka gi- 
hapon bahin sa mahimong epekto niining bag-ong 
pagtulon-an diha sa seguridad sa estado. Si Pablo 
gidala ngadto sa Areopago, apan dili matino kon 
siya ba namulong atubangan sa korte nga gitawag 
ug Areopago. Ang pipila nag-ingon nga sa adlaw 
ni Pablo ang korte mismo wala na magtigom didto 
sa bungtod kondili didto na sa agora. 

Ang tin-aw ug kusganong pamatuod ni Pablo 
atubangan niining makinaadmanong mga tawo sa 
Atenas maoy usa ka leksiyon sa pagkamataktikan- 
hon ug mailahong pagsabot. Siya nagpakita nga, 
imbes nga magwali bahin sa usa ka bag-ong bat- 
hala, siya nagwali bahin sa Maglalalang mismo sa 
langit ug sa yuta, ug siya mataktikanhong naghis- 
got sa “Diyos nga Wala Mailhi,” kansang halaran 
iyang nakita, ug gani siya nagkutlo pa gikan sa 
Phaenomena ni Aratus, usa ka magbabalak sa Cili- 
cia, ug gikan sa Hymn to Zeus ni Cleanthes. (Buh 
17:22-31) Bisan tuod ang kadaghanan nagbiaybiay 
kaniya, may pipila ka taga-Atenas, lakip na si Mag- 
huhukom Dionisio sa Areopago ug ang usa ka ba- 
baye nga ginganlag Damaris, ang nahimong mga 
magtutuo.--Buh 17:32-34. 

Posible nga si Timoteo miduyog kang Pablo did- 
to sa Atenas ug unya gipadalag balik ngadto sa Te- 
salonica, apan mopatim-awng lagmit gayod nga si 
Pablo nagpahibalo kaniya didto sa Berea nga himo- 
on kining maong panaw, sa ingon nagbiya kang 
Pablo nga walay mga kauban didto sa Atenas. Ang 
pulong nga “kami” sa 1 Tesalonica 3:1, 2 lagmit gi- 
gamit sa editoryal nga diwa ni Pablo sa pagtumong 
lamang sa iyang kaugalingon. (Itandi ang 1Te 2:18, 
3:6.) Kon mao kana ang kahimtang, nan si Pablo 
mibiya nga nag-inusara gikan sa Atenas, miadto sa 
Corinto, diin sa ulahi si Silas ug Timoteo miduyog 
pag-usab kaniya. (Buh 18:5) Lagmit nga si Pablo 
miduaw pag-usab sa Atenas sa iyang ikatulong 
misyonaryong panaw (55 o 56 K.P.), sanglit ang 
rekord nag-ingon nga siya migugol ug tulo ka bu- 
lan sa Gresya niadtong panahona.---Buh 20:2, 3. 


ATOB 


ATER [Gisirhan; Gibabagan]. 

1. Usa ka tawo sa Israel, nga 98 sa iyang mga 
anak o mga kaliwat namalik gikan sa pagkadesti- 
yero sa Babilonya kauban ni Zorobabel niadtong 
537 W.K.P. (Esd 2:1, 2, 16; Neh 7:21) Sila gitala nga 
ingon niini: “Ang mga anak ni Ater, ni Ezequias, 
kasiyamag-walo,” nga lagmit nagpakita nga sila 
maoy mga kaliwat ni Ater nga kaliwat sa usa ka 
Ezequias (apan lagmit dili ang hari sa Juda nga 
sama ug ngalan), o nga sila maoy mga kaliwat ni 
Ater pinaagi sa usa ka Ezequias. Lagmit nga usa ka 
kaliwat niini nga Ater nga usa sa mga pangulo sa 
katawhan ang nagpamatuod pinaagig timbre sa 
“kasaligang kontrata” sa adlaw ni Nehemias.—Neh 
9:38; 10:1, 17. 

2. Usa ka pangulo sa banay kansang mga kali- 
wat maoy lakip sa Levihanong “mga anak sa mga 
magbalantay-sa-ganghaan” sa templo nga mibalik 
gikan sa Babilonya ngadto sa Jerusalem kauban ni 
Zorobabel.---Esd 2:42; Neh 7:45. 


ATLAI. Anak nga lalaki ni Bebai; usa sa mga 
Israelinhon nga nagpapahawa sa ilang langyawng 
mga asawa human si Esdras miadto sa Jerusalem 
niadtong 468 W.K.P.--Esd 10:28, 44. 


ATOB. Usa ka ngitngit, gamay nga lawak, sa- 
gad sa ilalom sa yuta, nga gigamit ingong bilang- 
goan. Ang Hebreohanong pulong alang sa “atob” 
(masger') naggikan sa usa ka lintunganayng pu- 
long nga nagkahulogang “sirhan.” (Gen 19:6, Huk 
3:23) Gibati ni David nga daw anaa siya sa usa ka 
atob sa panahon nga nagtago siya sa usa ka la- 
ngob ingong usa ka ginukod nga kagiw gikan 
kang Haring Saul. Ang iyang mga kahimtang ma- 
lisod kaayo, ang iyang kinabuhi kanunayng na- 
meligro, ang mga lit-ag anaa sa iyang agianan, ug 
walay laing dapit nga kaikyasan. Siya miampo 
kang Jehova alang sa kaluwasan. (Sal 142:7) Si 
Isaias migamit niini nga termino sa simbolikong 
paagi diha sa duha ka dapit: (1) Bahin sa paghatag 
ug pagtagad ni Jehova sa “panon sa kahitas-an” 
(lagmit nagpasabot sa dili-masinugtanong mga 
manulonda) ug sa “mga hari sa yuta,” diin ang 
manalagna nag-ingong sila “tak-opan sulod sa 
atob” ug hatagag pagtagad “human sa daghang 
adlaw,” nga tingali nagtumong sa temporaryong 
pagpagawas sa dili-masinugtanong mga manu- 
londa. (Isa 24:21, 22, itandi ang Pin 20:1-3.) (2) Sa 
Isaias 42:7, ang manalagna naghisgot sa atob sa 
dihang nagtagna sa kagawasan gikan sa espiritu- 
wal nga kangitngit ug pagkabilanggo. Ang tigu- 
lang nga si Simeon, ubos sa inspirasyon, nagpa- 
dapat sa ulahing tagna niadtong kinsa dad-an 
ni Jesu-Kristo sa kahayag sa kamatuoran.---Luc 
2:25-32, tan-awa ang BILANGGOAN. 


ATROT-BET-JOAB 


ATROT-BET-JOAB [Mga Purongpurong [nga 
mao, naglibot nga mga paril] sa Balay ni Joab]. 
Usa ka ngalan nga makita lakip sa “mga anak nga 
lalaki ni Salma” diha sa talaan sa kagikan sa tribo 
ni Juda. (1Cr 2:54) Gituohan sa pipila nga kini 
maoy ngalan sa usa ka lungsod sa Juda, sanglit 
ang mga ngalan nga sama sa Kiriat-jearim, Bet- 
gader, Betlehem, ug ang uban pa makita nga la- 
kip niini nga mga talaan sa kagikan. Apan, ang 
pagkapareho lamang ug ngalan niini sa usa ka 
lungsod dili gayod timailhan nga lungsod ang gi- 
tumong niini, sanglit sa daghang higayon adunay 
mga tawo ug mga lungsod nga pareho ug ngalan. 
Bisan pa niana, ang porma o kahulogan sa pipila 
ka ngalan diha sa mga talaan sa kagikan daw nag- 
pakita nga usa ka dapit ang gipaila inay nga usa 
ka tawo. Kini masulbad kon konsiderahon ang 
panglantaw nga gihuptan sa daghang eskolar nga 
nag-ingon nga mas tukmang nagtumong kini sa 
mga molupyo sa lungsod inay sa usa ka dapit. 
Busa, ang ekspresyon nga “amahan ni” sa pipila ka 
teksto gisabot nga nagkahulogang “magtutukod 
sa” o “pangulong molupyo sa” partikular nga ka- 
tawhan nga nagpuyo sa gihisgotan nga dapit. 

Angayng matikdan nga ang pulong “amahan” 
makita diha sa orihinal nga Hebreohanon sa Ge- 
nesis 4:20, 21 apan sa ubang mga hubad kini gi- 
hubad nga “katigulangan” (AT; JB) o “mag-uugda” 
(NW). Lakip sa posibleng mga kahulogan sa Heb- 
reohanon nga terminong “amahan” nga gilakip sa 
Hebreohanong mga leksikon mao ang “magma- 
mando, pangulo” (A Hebrew and English Lexicon 
of the Old Testament, ni Brown, Driver, ug Briggs, 
1980, p. 3), “katigulangan, katigulangan sa tribo, 
nasod... sa usa ka dapit... ang magtutukod sa 
usa ka hugpong o pundok sa katawhan, . ... sa usa 
ka trabaho .. . magtutukod, pangulong mahistra- 
do sa usa ka dapit.” (Lexicon in Veteris Testamen- 
ti Libros, ni L. Koehler ug W. Baumgartner, Lei- 
den, 1958, p. 1)--Itandi ang Isa 22:20-22. 


ATROT-SOPAN [Mga Purongpurong [nga mao, 
naglibot nga mga paril] sa Sopan]. Usa ka siyudad 
nga gitukod pag-usab sa tribo ni Gad lakip niad- 
tong nabihag gikan sa mga gingharian ni Haring 
Sihon ug Og.--Num 32:33, 35. 


ATSA. Usa ka himan nga may puloan nga ang 
ulo adunay sulab, nga gigamit sa pagputol ug ka- 
hoy o pagsapsap ug bato: gigamit usab ingong hi- 
nagiban. 

Ubay-ubayng Hebreohanon ug Grego nga mga 
pulong ang gigamit sa pagtumong niini nga hi- 
man. Ang Hebreohanong pulong nga garzen, nga 
makaplagan sa Bibliya ug nagtumong sa usa ka 
atsa nga gigamit sa pagputol ug kahoy, makapla- 

gan usab diha sa inskripsiyon sa Siloam alang sa 
usa ka atsa nga gigamit sa pagkubkob ug bato. 
(Deu 19:5: Isa 10:15) Sumala sa Lexicon in Vete- 
ris Testamenti Libros ni Koehler ug Baumgartner 
(Leiden, 1958, p. 650), ang Hebreohanong pulong 
nga saghar, nga makita sa Salmo 35:3, nagtu- 
mong sa usa ka “atsa nga duhay-sulab.” Ug diha 
sa 2 Hari 6:5, 6, ang Hebreohanong pulong nga 
barzel, nga sa literal nagkahulogang “puthaw,” 
nagkahulogan nga “ulo sa atsa.” 

Sa Pinadayag 20:4, gihisgotan nga ang mga 
manununod sa langitnong gingharian “gipamatay 
pinaagi sa atsa tungod sa ilang pagpamatuod ba- 
hin kang Jesus ug tungod sa pagsulti bahin sa Di- 
yos.” Sanglit ang atsa usahay gigamit sa politikan- 
hong estado aron sa pagpahamtang ug silot nga 
kamatayon, kini nagpasabot gayod nga gihukman 
sa tawhanong mga kagamhanan kining mauno- 
ngong mga alagad sa Diyos ingong dili takos nga 
mabuhi. 


AVA. Usa ka lungsod sa amihanang Sirya, nga 
nailalom sa pagmando sa Asirya sa ikawalong sig- 
lo W.K.P. Mopatim-aw nga mao ra ang Iva.---2Ha 
17:24: 18:34, 19:13, Isa 37:13, tan-awa ang IvA. 


AVEN. 

1. Ang Aven makita diha sa Masoretikong teks- 
to nga Hebreohanon sa Ezequiel 30:17 ug gihubad 
nga Aven diha sa King James Version. Ang maba- 
sa dinhi sa daghang modernong mga hubad maoy 
“On,” ang siyudad sa Ehipto nga gitawag sa mga 
Grego nga Heliopolis. Ang Hebreohanong mga 
konsonante sa Aven susama ra sa On, apan lahi 
ang marka para sa bokales. Ang pipila ka komen- 
tarista nagtuo nga ang kausaban sa marka para sa 
bokales maoy tinuyo aron ipasiugda ang pagta- 
may sa idolatrosong siyudad sa On, ang sentro sa 
Ehiptohanong pagsimba sa adlaw.---Tan-awa ang 
ON Num. 2. 

[2, 3: Pagkamadaoton, Butang Makadaot] 

2. Diha sa Oseas 10:8 dayag nga makita ang 
Aven diha sa Hebreohanong teksto ingong pina- 
mubo sa Bet-aven.--Itandi ang Os 4:15: 5:8: 10:5: 
tan-awa ang BET-AVEN Num. 2. 

3. Ang Amos 1:5 naghisgot sa “patag sa walog 
sa Aven,” ug kining ekspresyona nga gikan sa 
Hebreohanon gihubad nga “Bikat-aven” diha sa 
NW, JP, ug JB.--Tan-awa ang BIKAT-AVEN. 


AVIHANON. Mga molupyo sa Ava, kinsa la- 
kip sa mga katawhan nga gipuli sa mga Asiryan- 
hon sa gidestiyerong mga Israelinhon human ma- 
ilog ang Samaria niadtong 740 W.K.P. (2Ha 17:24) 
Kining tanan nga gipamalhing mga pumoluyo na- 
ilhan sa ulahi ingong mga Samarianhon. Ang mga 

Avihanon, bisan tuod nakakat-on ug diyutayng 
pagkahadlok kang Jehova, naghimo ug nagsimba 
gihapon sa mga diyos nga si Nibhaz ug Tartak. 
--2Ha 17:29-33, tan-awa ang Ava. 


AVIM. 

1. Ang unang mga lalin niining bahin sa yuta 
sa Canaan nga nahimutang pakasadpan paingon 
sa Gaza. Kap-atan ka tuig human sa Pagpanggu- 
la, gisulti ni Moises, sa kinadak-ang bahin, kon sa 
unsang paagi kini nga mga Avim gipapahawa sa 
mga Captorim. (Deu 2:23) Sa hapit nang mama- 
tay si Josue, sa mga tungatunga sa ika-15 nga sig- 
lo W.K.P., may nahibilin pa gihapon nga mga 
Avim.--Jos 13:1, 3. 

2. Usa ka siyudad sa Benjamin, nga gitala ta- 
liwala sa Bethel ug Para diha sa Josue 18:21- 
23. Lagmit nga kini gipuy-an sa nahibiling mga 
membro sa tribo sa mga Avim. Gituohan nga mao 
kini ang Khirbet Haiyan (Horvat Hayan), mga 
4 km (2.5 mi) sa SHS sa Bethel (Beitin), sumala ni 
F.-M. Abel.--Geographie de la Palestine, Paris, 
1938, Tomo II, p. 257. 


AVIT. Ang harianong siyudad o pinuy-anan ni 
Hadad, ang ikaupat nga hari sa mga Edomhanon, 
kinsa nagpildi sa mga Midianhon diha sa pagpa- 
kiggubat. (Gen 36:35: 1Cr 1:46) Gituohan nga kini 
ang dapit sa Khirbet el-Jiththeh, nga nahimutang 
sa karaang teritoryo sa mga Edomhanon tali sa 
Mar'an ug Khirbet el-Bastah, mga 100 km (62 mi) 
sa HHS sa Patayng Dagat. Ang bukid nga parehog 
ngalan (Jebel el-Jiththeh) nagtuybo didto sa giha- 
bogong 1,332 m (4,370 p). 


AVREKH. Ang termino sa pasidungog ug dig- 
nidad nga gisinggit sa atubangan sa karo ni Jose 
human siya himoa ni Paraon nga ikaduha sa ging- 
harian. (Gen 41:43) Kon kini nga pulong naggikan 
sa Hebreohanon, ingon sa gipangagpas sa kara- 
ang maghuhubad nga si Aquila ug gipaluyohan 
sa Latin nga Vulgate, kini lagmit nagkahulogang 
“pagluhod,” ug gihubad sa ingon diha sa daghang 
bersiyon. (AS, KJ, Da, Dy, ER, Ro, RS) Apan, kini 
nga panglantaw gisalikway sa daghan ug mas 
mipabor sa kaamgid nga mga pulong niini sa 
ubang mga pinulongan. Pananglitan, ang uban 
nagtuo nga lagmit kini maoy usa ka Babilonyan- 
hon o Asiryanhon nga titulo sa usa ka hataas 
nga opisyal, nga nagkahulogang “tigpatin-aw sa 
panan-awon" o “pangulong ministro.” Ang uban 
nag-ingon nga kini maoy terminong Coptic ug 
nagkahulogan nga “idungo ang ulo”, ang uban 
nag-ingon nga ang mga Arabo migamit ug susa- 
mang pulong sa pagpaluhod sa ilang mga kamel- 
yo. Ang Syriac nga Peshitta mabasa: “Amahan ug 

Magmamando!” Ang ubang mga tigpanukiduki 
nagtuo nga kini maoy usa gayod ka Ehiptohanong 
termino. Si Origen, usa ka lumad sa Fhipto, ug si 
Jerome nagtuo nga kini nagkahulogang “usa ka 
lumad nga Ehiptohanon,” ug tungod kay gisalik- 
way sa mga Ehiptohanon ang mga langyaw, sila 
nag-ingon nga kadto maoy usa ka publikong prok- 
lamasyon sa pagkahimong lungsoranon sa usa 
ka tawo. Ang susamang ekspresyon, nga makita 
diha sa nakaplagang mga papiro, nagkahulogan 
nga “ang imong sugo mao ang among gitinguha,' 
sa ato pa, kami andam nga moalagad kanimo.’ 
-- The Life and Times of Joseph in the Light 
of Egyptian Lore, ni H. Tomkins, London, 1891, 
pp. 49, 50. 

Busa, ang eksaktong kahulogan niini nga eks- 
presyon wala pa matino, mao nga ang ubang mga 
bersiyon wala maghubad niini. (NW, JP, JB) Ki- 
ning dili-Hebreohanon nga kostumbre nga pasi- 
dunggan ang usa ka tawo diha sa publiko samtang 
siya ilibot sa lungsod sakay sa kabayo susama 
usab sa asoy diha sa Ester 6:11, sa dihang si Mar- 
dokeo gipasidunggan sa publiko ubos sa sugo sa 
Persianhon nga si Haring Ahasuero. 


AWAY. Usa ka panagbangi (Deu 17:8: Jer 
25:31), panaglalis (2Sa 19:9), o buroka (Jer 11:20). 

Ang Kasulatan nagtambag batok sa pagkalang- 
kit sa mga away o sa mga panagbangi nga walay 
hinungdan. (Pr 3:30) Nag-ingon ang proverbio: 
“Ingon sa usa ka tawo nga nagahawid sa mga da- 
lunggan sa iro ang usa nga nagaagi nga masuko 
pag-ayo sa away nga dili iya.” (Pr 26:17) Ang mga 
pulong sa mga hungog magdala kanila ngadto 
sa mga away, ug ang mga buangbuang walay 
pagpugong aron makalikay sa panag-away. (Pr 
18:6, 20:3) Sanglit ang “pagpuga sa kasuko” mag- 
pahinabog panag-away (Pr 30:33), ang kahinay 
sa pagkasuko adunay sukwahi nga epekto.---Pr 
15:18. 

Ang panag-away magdaot sa malinawong ka- 
himtang (Pr 17:1) ug lagmit maoy hinungdan nga 
bisan ang labing maaghop nga tawo mawad-an 
ug pagpugong-sa-kaugalingon. Pananglitan, ang 
pagpakig-away o pagpakiglalis sa Israel tungod sa 
pagkawalay tubig didto sa Kades nag-aghat kang 
Moises ug Aaron sa paglihok nga dinalidali, sa 
ingon nawad-an sa pribilehiyo nga makasulod sa 
Yutang Saad. Ang dili-makataronganong pagpa- 
kiglalis sa Israel sa mga hawas ni Jehova sa pag- 
katinuod maoy usa ka pagpakiglalis o pagpakig- 
away kang Jehova. (Num 20:2, 3, 10-13, 27:14, Sal 
106:32) Kadtong sa susama nalangkit sa pagpa- 
kig-away o sa mapintas nga mga kontrobersiya 
batok sa mga alagad sa Diyos anaa sa peligroso 


AWIT 


kaayong kahimtang, butang nga motultol sa ka- 
matayon.--Itandi ang Isa 41:8, 11, 12, 54:17. 

Tungod sa makadaot nga epekto sa pagpakig- 
away, ang proverbio nagtambag: “Sa dili pa moul- 
bo ang away, biya na.” (Pr 17:14) Si Abram (Abra- 
ham) nagpakitag maayong panig-ingnan niining 
bahina. Nabalaka nga wala untay panagbangi nga 
mahitabo tali sa iyang mga tig-alimag hayop ug 
niadtong sa iyang pag-umangkon nga si Lot, si 
Abram misugyot nga sila magbulag. Sa pagkadi- 
li-mahakogon iyang gihatag kang Lot ang kahiga- 
yonan sa pagpili sa dapit nga iyang kapasibsiban 
sa iyang mga hayop. (Gen 13:7-11) Sa laing bahin, 
ang dili-matinumanong mga Israelinhon sa pana- 
hon ni Isaias wala molihok sama sa gibuhat sa 
ilang katigulangang si Abraham. Labot kanila kini 
ang giingon: “Kamo nagpuasa alang sa panag- 
away ug panagbisogay.” Bisan panahon sa pagpu- 
asa sila nakig-away.--Isa 58:4. 

Ang Moisesnong Balaod naghisgot sa mga kaso 
sa panag-away nga moresulta sa kadaot sa lawas. 
Kini naglatid nga bayran ug danyos ang tawong 
nasamdan tungod sa panahon nga nawala gikan 
sa iyang pagtrabaho.--Ex 21:18, 19. 

Pagbagulbol. Ang pagbagulbol makawala sa 
kadasig ug makapahugno. Ang mga Israelinhon, 
nga dili pa dugayng nakagawas sa Ehipto, nagba- 
gulbol batok kang Jehova, nga nangitag sayop sa 
pagpanguna nga iyang gitagana pinaagi sa iyang 
mga alagad nga si Moises ug Aaron. (Ex 16:2, 7) 
Sa ulahi ang ilang mga pagbagulbol nakapaluya 
gayod kang Moises nga tungod niana siya mi- 
hangyo na lamang nga mamatay. (Num 11:13- 
15) Ang pagbagulbol mahimong usa ka makama- 
tayng kapeligrohan sa usa nga bagulbolan. Giisip 
ni Jehova ang mga butang nga gisulti sa mga ba- 
gulbolan batok kang Moises ingong rebelyosong 
pagreklamo batok sa Iyang kaugalingong balaang 
pagpanguna. (Num 14:26-30) Daghan ang nanga- 
matay ingong resulta sa pagpangitag sayop. 

Tungod niini, ang Kristohanon Gregong Kasula- 
tan naghisgot sa karaang mga pananglitan aron 
sa pagpasidaan sa pagkamalaglagon sa pagbagul- 
bol, o sa pagreklamo. (1Co 10:10, 11) Si Judas nag- 
hisgot niadtong kinsa “nagsalikway sa pagkaginoo 
ug nagsulti nga mapasipalahon labot sa mga ma- 
himayaon,” nga naghubit sa maong mga tawo 
ingong “mga bagulbolan, mga reklamador bahin 
sa ilang kahimtang sa kinabuhi, nga nagpahiu- 
yon sa ilang kaugalingong mga tinguha, ug ang 
ilang mga baba nagsultig hinambog nga mga bu- 
tang, samtang sila nagdayeg ug mga personali- 
dad alang sa ilang kaugalingong kaayohan.”---Jud 
8, 16. 

Si Jesus nagkondenar sa tinamdan nga mangi- 
tag sayop sa dihang siya miingon: “Hunong na sa 
pagpanghukom aron dili kamo pagahukman. Nan, 
nganong tan-awon nimo ang uhot nga anaa sa 
mata sa imong igsoon, apan wala magtagad sa sa- 
lagunting nga anaa sa imong kaugalingong mata? 
... Salingkapaw! Kuhaa una ang salagunting gi- 
kan sa imong kaugalingong mata, ug unya maka- 
kita ka nga tin-aw kon unsaon sa pagkuha sa uhot 
gikan sa mata sa imong igsoon.”--Mat 7:1, 3-5, 
itandi ang Rom 2:1. 


AWIT. Usa ka tinagik nga naglakip sa honi ug 
mga pulong; usa ka balaknon nga tinagik. (Tan- 
awa ang MUSIKA.) Mga ikanapulo nga bahin sa ti- 
buok Bibliya maoy awit, nga ang kinadaghanan 
niini mao ang Mga Salmo, Awit ni Solomon, ug 
Lamentaciones. Bisan tuod ang Kasulatan naghis- 
got sa sekular nga mga awit, sama sa mga awit sa 
pagtamay ug sa paghaylo, ang kadaghanan sa 
mga 300 ka paghisgot sa Bibliya sa mga awit 
nalangkit sa pagsimba kang Jehova nga Diyos. 
Sa panguna, ang pag-awit gilangkit sa kasadya, 
sama sa dihang ang tinun-ang si Santiago misu- 
lat: “Aduna bay nagmasadyaon? Paawita siya ug 
mga salmo [mga awit sa pagdayeg sa Diyos].” (San 
5:13) Ang mga awit nga nagpadayag ug kasub- 
anan lagmit mas tukmang tawgon nga mga awit 
sa pagbangotan.---Am 8:10: tan-awa ang AWIT SA 
PAGBANGOTAN. 

Ang unang awit nga gitala sa Bibliya mao kad- 
tong giawit ni Moises ug sa mga kalalakin-an sa 
Israel, nga gitubag usab ni Miriam ug sa mga ka- 
babayen-an, sa panahon sa ilang kaluwasan sa 
Pulang Dagat. (Ex 15:1-21) Ang uban pa mao ang 
awit sa pagpanamilit ni Moises, ang awit sa kada- 
ogan ni Debora ug Barak, ug ang awit sa pagba- 
ngotan ni David tungod sa kamatayon ni Saul ug 
sa minahal nga higala ni David nga si Jonatan. 
(Deu 31:30: 32:1-43: Huk 5:1-31, 2Sa 1:17-27) 
Ang dugang nga mga tinagik ni David naglakip 
ug labing menos 73 ka awit diha sa Mga Salmo. 
Ang Bibliya naghisgot usab sa “awit kang Jehova,” 
nga gihisgotan maylabot sa pagpasig-uli ni Eze- 
quias sa putli nga pagsimba, maingon man sa 
“awit ni Moises ug sa Kordero.'---2Cr 29:27: Pin 15: 
3,4. 

Ang mga paghisgot sa “usa ka bag-ong awit” 
makita dili lamang sa Mga Salmo kondili diha 
usab sa mga sinulat ni Isaias ug ni apostol Juan. 
(Sal 33:3: 40:3, 96:1; 98:1, 144:9; 149:1; Isa 42:10, 
Pin 5:9, 14:3) Ang pagsusi sa konteksto nga nagli- 
bot sa kadaghanang paggamit sa ekspresyon nga 
“bag-ong awit” nagpadayag nga ang maong awit 
giawit tungod sa usa ka bag-ong kaugmaran sa 

AWIT NI SOLOMON, ANG 


MGA PANGUNANG PUNTO SA AWIT NI SOLOMON 


Ang dili-matarog nga gugma sa usa ka dalagang Sulamita alang 
sa usa ka batan-ong magbalantay sa kahayopan bisan pa sa 
mga paningkamot ni Haring Solomon sa pagdani kaniya 


Gisulat ni Solomon, dayag nga sa sayong bahin sa iyang paghari 


Ang dalagang Sulamita didto sa kampo ni Solomon 
(1:1-3:5) 
Nangandoy siya sa gugma sa iyang minahal, nga usa ka mag- 
balantay sa kahayopan, ug buot niya nga kuhaon siya sa 
iyang minahal gikan sa harianong dapit 


Iyang gipatin-aw ngadto sa kababayen-an sa palasyo nga ang 
hinungdan nga siya itomon mao ang iyang pagkabulad sa 
adlaw samtang siya nagtrabaho sa mga parasan sa iyang 
mga igsoong lalaki 

Gisaaran siya ni Solomon ug mga pahiyas nga bulawan ug pla- 
ta, apan siya miinsistir sa pagpadayon sa paghigugma sa 
iyang minahal 

Ang iyang magbalantay mitungha ug midayeg sa katahom sa 
dalagang Sulamita, nga nagtandi kaniya sa lirio taliwala sa 
mga bunglayon 

Gisultihan sa Sulamita ang kababayen-an sa palasyo nga 
ang iyang magbalantay maoy sama sa kahoyng mansanas 
nga ang landong iyang gipangandoy sa hilabihan: iyang gi- 
papanumpa sila nga dili siya aghaton sa paghigugma kang 
Solomon: siya nahinumdom sa dihang gidapit siya sa iyang 
hinigugma sa pag-uban kaniya, apan, giingnan siya sa iyang 
mga igsoong lalaki nga ang mga parasan kinahanglang pana- 
lipdan gikan sa gagmayng mga iro nga ihalas 

Sa kagabhion, siya nagdamgo nga nangita sa iyang hinigugma 
ug siya nakakaplag kaniya 

Gisulayan diha sa siyudad sa Jerusalem (3:6-8:4) 

Ang halangdong parada sa mga kaubanan ni Solomon mibalik 
sa Jerusalem 

Ang magbalantay nakigkita pag-usab sa Sulamita (sa maong 
higayon gipandongan o gitaptapan) ug namulong bahin sa 


iyang katahom, nga nagtandi kaniya sa usa ka gialihan nga 
tanaman nga puno sa humot nga mga tanom 


Iyang gidapit siya nga mosulod niini nga tanaman ug tagamta- 
mon ang mga bunga niini 

Giasoy sa Sulamita ang iyang daotang damgo ngadto sa kaba- 
bayen-an sa palasyo: Miabot ang iyang hinigugma samtang 
siya naghigda: mibiya kini una pa niya maablihi ang pulta- 
han, kawang ang iyang pagpangita kaniya didto sa siyudad 
ug dili maayo ang pagtratar kaniya sa mga magbalantay sa 
siyudad 


Ang mga anak nga babaye sa Jerusalem nagpakisayod bahin 
sa iyang minahal, ug siya mitubag pinaagig paghubit kaniya 
nga puno sa pagdayeg 

Niining higayona si Solomon mipahayag sa iyang gugma sa 
Sulamita, nga nag-ingong siya mas matahom kay sa iyang 
60 ka rayna ug 80 ka puyopuyo 

Ang Sulamita wala matarog, nga miingong siya nahiadto la- 
mang didto tungod sa usa ka sugo nga nagdala kaniya ha- 
duol sa kampo 


Si Solomon tin-aw nga naghubit sa iyang katahom, apan ang 
Sulamita wala magpadala sa iyang pagkabatid manulti, ug 
miinsistir nga siya iya lamang sa iyang minahal 

Mipauli ang Sulamita, napamatud-an ang iyang pagka- 

maunongon (8:5-14) 

Mipauli ang Sulamita, nga nagpauraray sa iyang minahal 


Una pa niana, ang iyang mga igsoong lalaki naghunahuna kon 
siya ba malig-on sama sa usa ka paril, o mapalingpaling 
sama sa usa ka maabli-abli nga pultahan nga magpasulod 
kang bisan kinsa 


Gidumilian sa Sulamita ang tanang gitanyag ni Solomon, nga 
nagpamatuod sa iyang bug-os nga pagkamahinalaron o pag- 
kamaunongon ngadto sa iyang minahal, ang iyang gugma 
kusganon sama sa kamatayon, ug ang mga dinilaab niini 
sama sa kalayo o siga ni Jah 


paggamit ni Jehova sa iyang pagkasoberano sa 
uniberso. Ingon sa masadyaong gimantala sa Sal- 
mo 96:10: “Si Jehova nahimong hari.” Ang bag- 
ong mga kaugmaran sa pagpadako ni Jehova sa 
iyang pagkahari, ingon man ang kahulogan niini 
alang sa langit ug sa yuta, mopatim-awng mao 
ang ulohan niining “bag-ong awit.”---Sal 96:11-13, 
98:9: Isa 42:10, 13. 


AWIT NI SOLOMON, ANG. Usa ka balak- 
nong basahon sa Hebreohanong Kasulatan nga 
nag-asoy sa dili-matarog nga gugma sa usa ka da- 
lagang Sulamita (usa ka dalagang banikanhon 
nga taga-Sunem, o Sulem) ngadto sa usa ka mag- 
balantay sa kahayopan ug sa napakyas nga pa- 
ningkamot ni Haring Solomon nga maangkon ang 
iyang gugma. Ang pangbukas nga mga pulong sa 
Hebreohanong teksto nagtawag niini nga balak 
ingong “awit sa mga awit,” sa ato pa, usa ka “la- 
bing maanindot nga awit,” ang labing matahom, 
ang labing ekselente nga awit. (Tan-awa ang ftn 


sa Rbi8 labot sa ulohan.) Kini maoy usa lamang ka 
awit ug dili usa ka koleksiyon sa mga awit. 

Diha sa sinugdanan niini, si Solomon gipaila 
ingong mao ang magsusulat. (Aw 1:1) Ang pang- 
sulod nga ebidensiya nahiuyon niini, kay gipada- 
yag niini ang magsusulat ingong usa nga sinati 
kaayo sa kalalangan sa Diyos, sama kang Solo- 
mon. (1Ha 4:29-33) Ang katanoman, kahayopan, 
bililhong mga bato, ug mga metal sublisubling gi- 
gamit diha sa tin-awng paghulagway sa basahon. 
(Aw 1:12-14, 17: 2:1, 3, 7, 9, 12-15: 4:8, 13, 14: 
5:11-15, 7:2, 3, 7, 8, 11-13) Ang magsusulat, ingon 
sa angayng dahomon sa usa ka hari nga sama 
kang Solomon, pamilyar kaayo sa yuta nga gipuy- 
an sa mga Israelinhon---sa patag daplin sa bayba- 
yon, sa ubos nga kapatagan (2:1): sa kabukiran 
sa Lebanon, Hermon, Anti-Lebanon, ug Carmelo 
(4:8; 7:5): sa mga parasan sa En-gedi (1:14), ug sa 
“mga linaw sa Hesbon, sa daplin sa ganghaan sa 
Bat-rabim” (7:4). 


AWIT NI SOLOMON, ANG 


Gitagik kini nga balak sa dihang si Solomon 
may 60 ka rayna ug 80 ka puyopuyo. (Aw 6:8) Kini 
nagpunting sa unang bahin sa iyang 40-ka-tuig 
nga paghari (1037-998 W.K.P.), sanglit si Solomon 
sa kataposan nakabaton ug 700 ka asawa ug 300 
ka puyopuyo.— 1Ha 11:3. 

Ang mga pahayag sa pagmahal nga makapla- 
gan sa Awit ni Solomon tingali talagsaon ra kaa- 
yo alang sa mga magbabasa nga taga-Kasadpan. 
Apan angayng hinumdoman nga kini nga awit 
didto nahitabo sa Sidlakan mga 3,000 na ka tuig 
kanhi. 

Nalangkit nga mga Tawo. Ang pangunang 
gihisgotan sa Awit ni Solomon mao ang Sulamita. 
Ang ubang mga tawo nga gihisgotan sa balak 
mao ang iyang hinigugma nga magbalantay sa 
kahayopan (Aw 1:7) ug ang iyang inahan ug mga 
igsoong lalaki (1:6: 8:2), si Haring Solomon (3:11), 
ang “mga anak nga babaye sa Jerusalem” (ang ka- 
babayen-an sa palasyo ni Solomon), ug ang “mga 
anak nga babaye sa Zion” (mga babayeng pumo- 
luyo sa Jerusalem) (3:5, 11). Ang mga indibiduwal 
mailhan pinaagi sa ilang gisulti bahin sa ilang ka- 
ugalingon o pinaagi sa kon unsay gisulti ngadto 
kanila. Sa Hebreohanong teksto, ang gramatikan- 
hong mga porma sagad nga nagpaila sa gender 
(masculine o feminine) ingon man sa gidaghanon 
(singular o plural), nga tungod niana daling mail- 
han ang mga karakter. Aron makita kini nga 
kalainan sa Cebuano nga pinulongan sagad nga 
kinahanglang magdugang ug mga pulong sa pag- 
patin-aw aron bug-os nga makuha ang kahulogan 
sa orihinal. Mao nga sa Awit ni Solomon 1:5 diha 
sa Hebreohanon kini literal nga mabasa: “Maitom 
ako ug matahom.” Apan, ang Hebreohanong mga 
pulong alang sa “maitom” ug “matahom" anaa sa 
feminine gender. Busa ang Bag-ong Kalibotang 
Hubad mabasa: “Ako babayeng maitom, apan ma- 
tahom.” 

Ang Drama. Nahibalag sa Sulamita ang 
magbalantay sa dapit nga natawhan niini. (Aw 
8:5b) Kay mabinantayon alang sa kaputli sa ilang 
igsoong babaye, ang mga igsoong lalaki sa Sula- 
mita naningkamot nga panalipdan siya gikan sa 
tentasyon. Busa, sa dihang buot niyang dawaton 
ang pagdapit sa iyang hinigugma sa pagkuyog ka- 
niya sa pagsud-ong sa katahom sa sayong tingpa- 
mulak (2:8-14), sila nangasuko sa dalaga ug, kay 
adunay panginahanglan niadtong panahona, nag- 
sugo kaniya sa pagbantay sa mga parasan batok 
sa mga pag-atake sa gagmayng mga iro nga iha- 
las. (1:6, 2:15) Kay nabulad sa adlaw, nangitom 
ang pution nga panit sa Sulamita.---1:5, 6. 

Sa ulahi, samtang siya nagpaingon sa tanaman 
sa mga kahoyng nuwes, sa wala tuyoa siya nahi- 

dangat sa kampo ni Haring Solomon. (Aw 6:11, 
12) Tingali kay nakita sa hari o kaha nakit-an sa 
laing tawo ug dayon girekomendar ngadto sa hari, 
ang Sulamita gidala ngadto sa kampo ni Solomon. 
Gipahayag ni Haring Solomon ang iyang pag- 
dayeg kaniya. Apan ang Sulamita wala mada- 
ni kaniya ug mipahayag sa iyang pagpangandoy 
sa iyang hinigugma nga magbalantay. (1:2-4, 7) 
Busa ang “mga anak nga babaye sa Jerusalem” 
misugyot nga siya mobiya sa kampo ug pangita- 
on ang iyang hinigugma. (1:8) Apan, si Solomon 
dili buot nga siya mobiya ug misugod sa pagdayeg 
sa iyang katahom, nga misaad sa paghimo ug 
mga lukong nga bulawan ug mga samag-butones 
nga plata alang kaniya. (1:9-11) Niana ang Sula- 
mita mipahibalo sa hari nga ang iyang gugma gi- 
pahinungod na ngadto sa lain.---1:12-14. 

Human niadto ang magbalantay nga hinigug- 
ma sa Sulamita miabot sa kampo ni Solomon ug 
mipahayag sa iyang pagmahal sa dalaga. Ang da- 
laga usab mipasalig kaniya sa iyang gugma. (Aw 
1:15-2:2) Sa pagpakigsulti ngadto sa “mga anak 
nga babaye sa Jerusalem,” gitandi sa Sulamita 
ang iyang hinigugma sa usa ka bungahoy taliwa- 
la sa kakahoyan sa lasang ug sa kaugdang iyang 
gisultihan sila, atubangan sa kon unsay matahom 
ug maanindot, sa dili pagpukaw sa dili-dalawa- 
tong gugma sa sulod niya. (2:3-7) Sa kanunay, bi- 
san sa kagabhion, siya nagpadayon sa pagpa- 
ngandoy sa iyang hinigugma nga magbalantay, 
ug siya nagpahinumdom sa “mga anak nga baba- 
ye sa Jerusalem” nga sila nanumpa nga dili mosu- 
lay sa pagpalihok o pagpukaw sa gugma diha sa 
sulod niya hangtod nga kini buot na.---2:16-3:5. 

Sa pagbalik ngadto sa Jerusalem, gidala ni Solo- 
mon ang Sulamita. Sa pagkakita kanila nga nagsi- 
ngabot sa siyudad, ang ubay-ubayng “mga anak 
nga babaye sa Zion” nagkomento bahin sa dag- 
way sa parada. (Aw 3:6-11) Didto sa Jerusalem, 
ang hinigugma nga magbalantay, kay misunod sa 
parada, nakahigayon sa pagpakigkita sa Sulamita 
ug nagdayeg sa iyang katahom, sa ingon nagpa- 
salig kaniya sa iyang gugma. (4:1-5) Gipahayag 
sa Sulamita ang iyang tinguha nga mobiya sa 
siyudad (4:6), ug ang magbalantay mipadayon sa 
pagpahayag sa iyang pagdayeg kaniya. (4:7-16a) 
“Paadtoa ang akong minahal sa iyang tanaman ug 
pakan-a sa labing maayong mga bunga niini,” 
ang Sulamita miingon. (4:16b) Ang tubag sa mag- 
balantay niini nga pagdapit mao: “Ania na ako sa 
akong tanaman, Oh akong igsoong babaye, akong 
pangasaw-onon.” (5:1a) Ang kababayen-an sa Je- 
rusalem nagdasig kanila, nga nag-ingon: “Kaon, 
Oh mga higala! Inom ug mahubog uban sa mga 
pahayag sa pagmahal!"---5: 1b. 

Sa dihang ang Sulamita, human sa usa ka dao- 
tang damgo, nag-asoy niini ngadto sa “mga anak 
nga babaye sa Jerusalem” ug nag-ingon kanila 
nga siya nagmasakiton tungod sa gugma (Aw 
5:2-8), buot nilang mahibaloan kon unsay nakapa- 
himong talagsaon kaayo sa iyang minahal. Niana 
ang Sulamita naghubit sa iyang hinigugma pina- 
agig mga pulong nga puno sa pagdayeg. (5:10-16) 
Sa dihang ilang gipangutana kon hain siya, iyang 
gisultihan sila nga siya nagbantay sa kahayopan 
taliwala sa mga tanaman. (6:1-3) Sa makausa pa 
si Solomon nangamoral sa Sulamita pinaagig mga 
pahayag sa pagdayeg. (6:4-10) Sa dihang giing- 
nan nga siya wala magtinguha nga makig-uban 
kaniya (6:11, 12), si Solomon mihangyo kaniya sa 
pagbalik. (6:13a) Tungod niini siya nangutana: 
“Unsay inyong nakita sa Sulamita?” (6:13b) Giga- 
mit kini ni Solomon nga pasukaranan aron ipaha- 
yag ang dugang nga pagdayeg kaniya. (7:1-9) 
Apan ang Sulamita nagpabiling wala mausab sa 
iyang gugma ug mihangyo sa “mga anak nga ba- 
baye sa Jerusalem” nga dili palihokon o pukawon 
ang gugma diha sa sulod niya kon dili buot niini. 
—7:10-8:4. 

Dayag nga human niana gitugotan ni Solomon 
ang Sulamita nga mopauli sa iyang balay. Sa pag- 
kakita nga siya nagsingabot, ang iyang mga igso- 
ong lalaki nangutana: “Kinsa kining babaye nga 
miabot gikan sa kamingawan, nga nagpauraray 
sa iyang minahal?” (Aw 8:ba) Ang mga igsoong 
lalaki sa Sulamita wala magdahom nga ang ilang 
igsoong babaye maunongon kaayo sa iyang gug- 
ma. Sa miaging mga tuig ang usa niya ka igsoon 
miingon bahin kaniya: “Kami adunay igsoong da- 
lagita nga wala pay mga dughan. Unsay among 
buhaton alang sa among igsoong babaye sa adlaw 
nga siya pangulitawhan?” (8:8) Ang laing igsoong 
lalaki mitubag: “Kon siya usa man ka paril, kami 
magtukod sa ibabaw kaniya ug usa ka salipdanan 
nga plata, apan kon siya usa man ka pultahan, 
among alihan siya ug tabla nga sedro.” (8:9) Apan, 
sanglit ang Sulamita nagmalamposon sa pagsukol 
sa tanang pangdani, nga kontento na sa iyang ka- 
ugalingong parasan ug nagmaunongon sa iyang 
pagmahal alang sa iyang hinigugma (8:6, 7, 11, 
12), siya tukmang nakaingon: “Ako usa ka paril, 
ug ang akong mga dughan sama sa mga torre. 
Tungod niini, sa iyang mga mata ako nahisama 
kaniya nga nakakaplag ug pakigdait.”---8: 10. 

Ang awit gitapos pinaagig usa ka pahayag sa ti- 
nguha sa iyang hinigugma nga magbalantay nga 
madungog ang iyang tingog (Aw 8:13), ug sa pa- 
hayag sa tinguha sa dalaga nga ang iyang hini- 
gugma moabot nga magluksolukso, motabok sa 
kabukiran nga nag-ulang kanila.---8: 14. 


AWIT SA PAGBANGOTAN 


Bili. Ang Awit ni Solomon nag-ilustrar sa ka- 
tahom sa walay paglubad ug malig-on nga gug- 
ma. Ang maong dili-matarog nga gugma gipakita 
diha sa relasyon ni Kristo Jesus ug sa iyang pa- 
ngasaw-onon. (Efe 5:25-32) Busa Ang Awit ni So- 
lomon makapalig-on niadtong nag-angkon nga 
membro sa pangasaw-onon ni Kristo sa pagpabi- 
ling matinumanon ngadto sa ilang langitnong pa- 
manhonon.---Itandi ang 2Co 11:2. 


AWIT SA PAGBANGOTAN. Usa ka kom- 
posisyon sa mga pulong o mga honi nga nagpaha- 
yag sa tumang kasubo sama sa kaguol tungod sa 
kamatayon sa usa ka higala o sa usa ka minahal, 
usa ka awit o balak sa pagbangotan. Sa Bag-ong 
Kalibotang Hubad ang hubad nga “awit sa pagba- 
ngotan” sagad naggikan sa Hebreohanong pulong 
nga qi-nah, nga nagpasabot sa usa ka masulub- 
ong komposisyon, usa ka awit o balak sa pagba- 
ngotan, o usa ka pagbakho. 

Ang Hebreohanong termino nga shig-ga-yohn' 
diha sa superskripsiyon sa Salmo 7 gihubad usab 
nga “awit sa pagbangotan” ug lagmit nagpasabot 
sa usa ka emosyonal kaayong awit nga may pas- 
pas nga mga pag-usab-usab sa ritmo. (Ftn sa 
Rbi8) Ang usa ka plural nga porma sa Hebreoha- 
nong pulong niini makita sa Habacuc 3:1, diin kini 
gihubad nga “mga awit sa pagbangotan.” Tungod 
sa kinaiyahan niini, ang mga awit sa pagbangotan 
gihisgotan nga duyog sa pagdanguyngoy ug pag- 
minatay (Eze 2:10), ug labing menos ang pipila ni- 
ini nasulat ug natipigan. Ang 2 Cronicas 35:25 
nagtaho nga si Jeremias miawit tungod sa nama- 
tay nga si Haring Josias ug nagpaila nga adunay 
koleksiyon kanhi sa mga awit sa pagbangotan 
(Heb., gi:'nohth'), kay didto kini giingon: “Ang ta- 
nang lalaking mag-aawit ug mga babayeng mag- 
aawit nagpadayon paghisgot bahin kang Josias 
diha sa ilang mga awit sa pagbangotan hangtod 
karong adlawa, ug gihimo nila kini sila ingong re- 
gulasyon sa Israel, ug anaa kini sila nahisulat la- 
kip sa mga awit sa pagbangotan.” 

Ang mga awit sa pagbangotan gilangkit sa pag- 
balata, sama sa dihang si Jehova miingon ngadto 
sa dili-matinumanong Israel: “Ang inyong mga 
pista himoon ko nga pagbangotan ug ang tanan 
ninyong awit himoon ko nga awit sa pagbango- 
tan.” (Am 8:10) Busa, ang pag-awit kaniadto ug 
usa ka awit sa pagbangotan nagpasabot sa pag- 
kanta ug usa ka awit o balak sa pagbangotan, o 
masulub-ong komposisyon, tingali usa nga nag- 
pakita sa pagsalikway ni Jehova o sa pagtandi sa 
kanhing paborableng mga kahimtang sa dili ma- 
lipayong kahimtang sa ulahi. (Jer 7:29; Eze 19:1- 
14) Ang awit sa pagbangotan sagad awiton sa ka- 
babayen-an.---Eze 27:32, Jer 9:20. 


AWTORIDAD 


Ang pipila ka awit sa pagbangotan maoy maka- 
saysayanhon, nga gitagik human sa usa ka hitabo, 
sama sa kamatayon sa usa ka minahal nga kaila. 
Usa ka pananglitan niining matanga sa awit mao 
ang awit sa pagbangotan ni David nga giawit tu- 
ngod sa iyang kasubo labot kang Saul ug Jonatan, 
kinsa namatay didto sa Bukid sa Gilboa panahon 
sa pagpakiggubat batok sa mga Filistehanon. (2Sa 
1:17-27, 1Sa 31:8) Si Haring David miawit usab 
nga masulub-on tungod kang Abner human sa 
paglubong kaniya. (2Sa 3:31-34) Samtang ang 
mga awit sa pagbangotan maylabot sa kamatayon 
sa usa ka tawo lagmit gitagik aron sa paghatag ug 
paghupay sa mga nahibilin, taliwala sa matinu- 
manong mga alagad sa Diyos kini gihimo dili aron 
himayaon ang namatay.---Ecc 9:5, 10. 

Ang basahon sa Lamentaciones maoy usa ka 
awit sa pagbangotan nga gisulat ni Jeremias hu- 
man sa kalaglagan sa Jerusalem diha sa mga ka- 
mot sa mga Babilonyanhon niadtong 607 W.K.P. 
Bisan tuod kini nagpahayag ug kasubo tungod sa 
maong kalaglagan, kini nagpasundayag usab sa 
pagtuo ug paglaom kang Jehova: ug ang ikali- 
mang kapitulo nagbukas uban ang pangamuyo 
ngadto sa Diyos nga hinumdoman ang iyang ka- 
tawhan nga nahimong “mga ilo na lamang nga 
walay amahan.”--Lam 3:22-27, 5:1-3, tan-awa 
ang LAMENTACIONES, BASAHON SA. 

Ang pipila ka narekord nga mga awit sa pagba- 
ngotan diha sa Bibliya maoy matagnaon ug detal- 
yadong naghubit sa nagsingabot nga kalamidad, 
nga usahay maorag kini nahitabo na. Ang matag- 
naong mga awit sa pagbangotan gipatugbaw ba- 
tok sa Tiro ug sa hari niini (Eze 26:17: 27:1, 2: 
28:11-19), maingon man batok kang Paraon ug 
sa Ehipto. (Eze 32:2-16) Ang pagpatugbaw ug 
awit sa pagbangotan tungod sa Juda ug Jeru- 
salem gihisgotan maylabot sa ilang kalaglagan. 
--Jer 9:9-11. 


AWTORIDAD. Tan-awa ang LABAW NGA MGA 
AWTORIDAD. 


“YIN [Y]. Ang ika-16 nga letra sa Hebreoha- 
nong alpabeto. Ang Gregong bokales nga o'mi- 
kron ("o") gikuha gikan sa @'yin, apan, ang Heb- 
reohanong letra dili usa ka bokales kondili usa ka 
konsonante. Kini naghawas sa usa ka linaing tu- 
nog nga litokon diha sa likod sa tutonlan ug wa- 
lay katumbas sa Cebuano. Kini gisulat lamang 
ingong “. Kini ang unang letra sa matag usa sa 
mga bersikulo sa Salmo 119:121-128 sa Hebreoha- 
nong teksto. 


AZAI [pinamubo sa Ahazias, nga nagkahulo- 
gang “Nakahupot si Jehova”]. Anak nga lalaki ni 

Mesilemot ug katigulangan sa pipila ka saser- 
dote sa Jerusalem human sa pagkadestiyero sa 
Babilonya. (Neh 11:13) Ang pipila nagtuo nga 
siya mao ang Jazera nga gitala sa 1 Cronicas 
9:12. 


AZALIAS [Gipamatud-an ni Jehova ang Iyang 
Kaugalingon nga Inila]. Anak nga lalaki ni Mesu- 
lam ug amahan ni Sapan nga sekretaryo ni Ha- 
ring Josias.---2Ha 22:3, 2Cr 34:8. 


AZAN [gikan sa lintunganayng pulong nga 
nagkahulogang “kusgan”]. Amahan ni Paltiel, kin- 
sa gipili ni Jehova nga maghawas sa tribo ni Isa- 
car sa dihang gibahinbahin ang Yutang Saad. 
--Num 34:26, 29. 


AZANIAS [Si Jah Nagpatalinghog]. Amahan 
sa Levihanong si Jesua.---Neh 10:9. 


AZAREL [Ang Diyos Nagtabang]. 

1. Usa sa mga tawong gamhanan nga midu- 
yog kang David sa Ziklag.--1Cr 12:1, 6. 

2. Pangulo sa ika-11 sa 24 ka dibisyon sa mga 
mag-aawit sa templo sa panahon ni David, gita- 
wag usab nga Uziel.--1Cr 25:1, 4, 18. 

3. Anak nga lalaki ni Jeroham ug prinsipe sa 
tribo ni Dan ubos sa pagmando ni David.---1Cr 
27:22: 28:1. 

4. Usa sa mga kaliwat ni Binui kinsa, tungod sa 
pag-awhag ni Esdras, nagpapahawa sa ilang lang- 
yawng mga asawa ug mga anak.---Esd 10:19, 38- 
41, 44. 

5. Amahan o katigulangan ni Amassai nga mi- 
puyo sa Jerusalem ubos sa pagmando ni Goberna- 
dor Nehemias. Siya maoy sakop sa saserdoteha- 
nong balay o banay ni Imer.--Neh 11:1, 13. 

6. Usa ka maghohoni diha sa parada nga gipa- 
ngunahan ni Esdras samtang sila naglakaw sa 
ibabaw sa natukod pag-usab nga paril sa Jeru- 
salem sa panahon sa inagurasyon niini. Lagmit 
siya mao ra usab ang Num. 5.---Neh 12:31, 36. 


AZARIAS [Si Jehova Nagtabang]. 

1. Usa ka kaliwat ni Juda pinaagi ni Tamar, sa- 
kop sa balay ni Etan.--1ICr 2:4, 6, 8. 

2. Usa ka Levihanon pinaagi ni Kohat; anak 
nga lalaki ni Sofonias ug katigulangan sa mana- 
lagnang si Samuel.---1Cr 6:33, 36. 

3. Usa ka kaliwat ni Aaron sa linya ni Eleasar; 
anak nga lalaki ni Ahimaaz.---1Cr 6:9. 

4. Usa sa mga prinsipe ni Solomon. (1Ha 4:2) 
Siya gihisgotan ingong anak nga lalaki sa saser- 
doteng si Zadok, lagmit igsoon siya ni Ahimaaz. 
— 1Cr 6:8. 

5. Anak nga lalaki ni Natan, ang prinsipe nga 
gitudlo ni Solomon ingong pangulo sa 12 ka luyo- 
luyo nga gitugyanan sa pagtaganag pagkaon sa 
panimalay sa hari.---1Ha 4:5, 7, 19. 

6. Usa ka manalagna, nga anak nga lalaki ni 
Oded, kinsa mitabang sa pag-awhag kang Asa ni- 
adtong 963 W.K.P. sa “pagpangita kang Jehova.” 
Ingong resulta, gihanaw sa hari “ang dulumta- 
nang mga butang” gikan sa tibuok yuta ug gipai- 
lalom ang katawhan sa usa ka gipanumpaang pa- 
kigsaad, aron nga “si bisan kinsa nga dili mangita 
kang Jehova nga Diyos sa Israel pagapatyon.” 
--2Cr 15:1-15. 

7, 8. Duha sa pito ka anak nga lalaki ni Jeho- 
sapat, gitala nga ikaduha ug ikalima. Ang ilang 
amahan naghatag kanila ug daghang gasa ug ki- 
nutaang mga siyudad, apan sa dihang ang ilang 
magulang nga si Jehoram nahimong hari, kini 
nga mga anak gipamatay. (2Cr 21:1-4) “Layo 
rang tuohan [ingon sa gituohan sa uban] nga ang 
ngalan kaduha gamita tungod kay ang mga bata 
magsoon sa amahan lamang o tungod kay ang 
usa namatay samtang masuso pa.” (The Interpre- 
ter's Dictionary of the Bible, giedit ni G. A. But- 
trick, 1962, Tomo 1, p. 325) Dili kasagaran alang 
sa duha ka magsoon nga magkapareho ang nga- 
lan, apan sa Hebreohanon adunay gamayng kala- 
inan tali niining duha diha sa espeling ug sa 
paglitok, “Azaryah' (“Si Jah Nagtabang") ug “Azar- 
ya'hu (“Si Jehova Nagtabang”). 

9. Anak nga lalaki sa usa ka ginganlag Jehu 
ug amahan ni Helez, naggikan sa tribo ni Juda, 
pito ka kaliwatan ang kal-ang gikan sa iyang 
Ehiptohanong katigulangan nga si Jarha.---1Cr 2: 
3, 34-39. 

10. Hari sa Juda, ang kamanghorang anak nga 
lalaki ni Jehoram ug Atalia, gitawag usab nga Je- 
hoahaz ug Ahazias.---2Ha 8:25-29, 2Cr 21:17: 22: 
1, 6, tan-awa ang AHAZIAS Num. 2. 

11. Anak nga lalaki ni Jeroham. Usa sa lima ka 
pangulo sa ginatos nga mitabang sa pagpukan sa 
mangingilog sa trono nga si Atalia ug sa pagpa- 
lingkod kang Jehoas sa trono sa Juda niadtong 
898 W.K.P.--2Cr 23:1-15. 

12. Anak nga lalaki ni Obed. Usa sa lima ka pa- 
ngulo sa ginatos nga mitabang sa pagpalingkod 
kang Jehoas sa trono puli sa mangingilog sa trono 
nga si Atalia niadtong 898 W.K.P.--2Cr 23:1-15. 

13. Hari sa Juda sulod sa 52 ka tuig (829- 
778 W.K.P.). Anak nga lalaki ni Amazias ug Jeco- 
lias. (2Ha 14:21, 15:1, 2) Gitawag siya nga Uzzias 
sa 2 Hari 15:13.--Tan-awa ang Uzz1as Num. 3. 

14. Usa ka hataas nga saserdote, anak nga la- 
laki ni Johanan, kaliwat ni Aaron. (1Cr 6:1-10) Sa 


AZARIAS 


dihang si Haring Uzzias mapangahasong misulay 
sa paghalad ug insenso sa templo, tingali kini nga 
Azarias ang nagmando kaniya sa paggula, ug 
sa dihang siya midumili, si Jehova naghampak 
sa hari pinaagig sanla. (2Cr 26:16-21) Mga tulo ka 
dekada human mamatay si Uzzias, panahon sa 
unang tuig sa paghari ni Ezequias (745 W.K.P.), 
gila ni Azarias, nga nag-alagad gihapon ingong 
hataas nga saserdote (o ang lain nga pareho niyag 
ngalan), ang panalangin ni Jehova sa gihimong 
mga reporma sa hari.---2Cr 31:9, 10, 13. 

15. Usa ka prinsipe sa Epraim, anak nga lalaki 
ni Jehohanan. Human pildiha ang Juda sa tunga- 
tunga sa ikawalong siglo W.K.P., gidala sa Israel 
pabalik ang 200,000 ka binihag sa dihang gipabu- 
hian sila ni Azarias ug sa ubang mga prinsipe sa 
Epraim ug gitabangan sa materyal nga paagi sa 
ilang pagpauli.---2Cr 28:5-15. 

16. Usa ka kaliwat ni Levi pinaagi kang Kohat 
kansang anak nga lalaki nga si Joel mitabang sa 
paghinlo sa templo ubos sa sugo ni Ezequias sa 
745 W.K.P.--2Cr 29:1-12, 15. 

17. Usa ka kaliwat ni Levi pinaagi ni Merari; 
anak nga lalaki ni Jehalelel:, usa niadtong midu- 
yog sa paghinlo sa templo sumala sa gimando ni 
Ezequias.--2Cr 29:1-12, 15. 

18. Anak nga lalaki ni Meraiot, usa ka katigu- 
langan ni Esdras.---Esd 7:3. 

19. Anak nga lalaki ni Hilkias nga hataas nga 
saserdote ubos ni Josias ug amahan ni Seraias 
(2Ha 22:3, 4, 1Cr 6:13, 14): katigulangan ni Es- 
dras nga magkokopya.---Esd 7:1. 

20. Anak nga lalaki ni Hosaia. (Jer 43:2) Gita- 
wag usab siya nga Jezanias (Jer 40:8, 42:1) ug Ja- 
azanias (2Ha 25:23). Si Azarias maoy usa sa mga 
pangulo sa kasundalohan nga mipaluyo kang Ge- 
dalias (Jer 40:7-10), usa nga naghangyo kang Je- 
remias nga iampo sila aron sila giyahan (Jer 
42:1-3): ug, sa kataposan, usa sa “mapangaha- 
song mga tawo" nga misalikway sa tubag ni Jeho- 
va pinaagi sa baba ni Jeremias.---Jer 43:1-3. 

21. Usa sa mga batan-ong Hebreohanon nga 
gibihag ngadto sa Babilonya niadtong 617 W.K.P., 
kansang ngalan giilisdan ug Abednego, lagmit 
nagkahulogang “Alagad ni Nebo [usa ka diyos sa 
Babilonya].” (Dan 1:3-7) Human sa linaing tulo ka 
tuig nga pagbansay, si Azarias ug ang iyang mga 
kauban (si Daniel, Hananias, Misael) nakaplagan 
nga “napulo ka pilo nga mas maayo kay sa tanang 
salamangkerong saserdote ug mga diwatahan” sa 
Babilonya. (Dan 1:5, 14-20) Gihulga siya primero 
nga patyon (Dan 2:13-18), unya gipatas-ag ka- 
tungdanan ingong tagdumala (Dan 2:49), apan 
ang kinalabwang pagsulay sa pagkamaunongon 


AZAZ 


ni Azarias kang Jehova miabot sa dihang siya gi- 
tambog ngadto sa gipainit pag-ayo nga hudno tu- 
ngod kay wala siya mosimba sa larawan nga gi- 
patindog ni Nabucodonosor. (Dan 3:12-30) Kay 
usa gayod ka tawo sa pagtuo, siya gipaila ni apos- 
tol Pablo ingong usa nga “nagpahunong sa puwer- 
sa sa kalayo.”---Heb 11:34. 

22. Usa nga mipauli sa Jerusalem uban ni Zo- 
robabel niadtong 537 W.K.P. human sa pagkades- 
tiyero sa Babilonya. (Neh 7:6, 7) Gitawag nga Se- 
raias sa Esdras 2:2. 

23. Usa sa mga saserdote nga nagpuyo sa Je- 
rusalem human sa pagkadestiyero. (1Cr 9:11) Sa 
usa ka samang talaan (Neh 11:11) ang iyang nga- 
lan maoy Seraias. Lagmit mao ra ang Num. 22. 

24. Anak nga lalaki ni Maaseias nga anak nga 
lalaki ni Ananias. Ubos sa pagdumala ni Nehe- 
mias, iyang giayo ang usa ka seksiyon sa paril sa 
Jerusalem duol sa iyang balay, sa 455 W.K.P. 
--Neh 3:23, 24. 

25. Usa nga gitudlo ni Nehemias sa paglakaw 
kauban ni Esdras ug sa uban pa diha sa parada 
ibabaw sa gitukod pag-usab nga paril sa Jerusa- 
lem panahon sa inagurasyon niini; lagmit mao ra 
ang Num. 27.—Neh 12:31-36. 

26. Usa sa 13 ka Levihanon nga mitabang 
kang Esdras sa pagpatin-aw sa Balaod sa dihang 
gibasa kini ngadto sa katawhan.---Neh 8:7, 8. 

27. Usa ka saserdote, o ang katigulangan sa 
usa ka tawo, nga sa mga adlaw ni Gobernador Ne- 
hemias nagpamatuod pinaagig timbre sa “kasali- 
gang kontrata.”--Neh 9:38, 10:1, 2, 8. 


AZAZ [pinamubo sa Azazias]. Usa ka kaliwat 
ni Ruben nga panganayng anak nga lalaki ni Ja- 
cob.--1Cr 5:1, 8. 


AZAZEL [Kanding nga Nahanaw]. Ang pu- 
long nga “Azazel" makita sa upat ka higayon sa 
Bibliya, diha sa mga regulasyon maylabot sa Ad- 
law sa Pagtabon-sa-Sala.--Lev 16:8, 10, 26. 

Ang gigikanan niini nga pulong gilantugian. 
Kon atong sundon ang espeling sa Hebreoha- 
nong Masoretikong teksto, ang ‘ʻaza’zel mopa- 
tim-aw nga kombinasyon sa duha ka lintunga- 
nayng pulong nga nagkahulogang “kanding” ug 
“nahanaw.” Busa kini nagkahulogang “Kanding 
nga Nahanaw.” Sumala sa laing gigikanan niini, 
pinasukad sa pagtuo nga nagkabaylo ang duha ka 
konsonante, kini nagkahulogang “Kusog sa Diyos.” 
Ang Latin nga Vulgate naghubad sa Hebreoha- 
nong pulong ingong caper emissarius, sa ato pa, 
“ang sinugo nga kanding,” o “ang dat-oganan sa 
sala.” Ug ang Gregong ekspresyon nga gigamit 

diha sa Septuagint nagkahulogang “ang usa nga 
nagdala sa daotan ngadto sa halayo.” 

Duha ka kanding (mga laking nati) ang kuhaon 
sa hataas nga saserdote gikan sa katigoman sa 
mga anak sa Israel aron gamiton sa tinuig nga 
Adlaw sa Pagtabon-sa-Sala. Pinaagi sa pagripa, 
ang usa ka kanding gigahin “alang kang Jehova,” 
ug ang usa “alang kang Azazel.” Human nga ang 
usa ka torong baka ihalad alang sa hataas nga sa- 
serdote ug sa iyang panimalay (sa walay duhadu- 
ha lakip sa tanang mga Levihanon), ang kanding 
alang kang Jehova ihalad ingong usa ka halad-sa- 
sala. Apan, ang kanding alang kang Azazel gitipi- 
gang buhi sulod sa usa ka panahon “atubangan ni 
Jehova aron sa paghimog pagtabon-sa-sala alang 
niini, aron palakton kini alang kang Azazel ngad- 
to sa kamingawan.” (Lev 16:5, 7-10) Ang pagta- 
bon-sa-sala alang niining buhi nga kanding nag- 
gikan sa dugo sa kanding alang kang Jehova, nga 
gipatay ingong usa ka halad-sa-sala, sanglit ang 
kinabuhi sa unod anaa sa dugo. (Lev 17:11) Ang 
bili sa dugo o ang bili sa kinabuhi sa gipatay nga 
kanding sa ingon gibalhin ngadto sa buhi nga 
kanding, o sa kanding alang kang Azazel. Busa, 
bisan tuod kini wala patya sa saserdote, dala nii- 
ning buhi nga kanding ang merito sa pagpasaylog 
sala o ang bili sa kinabuhi. Ang kamatuoran nga 
kini gitanyag sa atubangan ni Jehova dayag nga 
nagpakita nga iyang giila kini nga pagbalhin sa 
merito o gahom sa pagpasaylog sala. Ang kaam- 
gid niini mao ang gilatid nga paagi sa paghinlo sa 
usa ka Israelinhon nga naayo gikan sa sanla, o 
sa paghinlo sa usa ka balay nga naayo gikan 
sa maong hampak. Niini nga kahimtang ang usa 
ka buhi nga langgam ituslob sa dugo sa usa ka 
langgam nga gipatay. Unya ang buhing langgam 
paluparon, nga magdala sa sala ngadto sa halayo. 
-Lev 14:1-8, 49-53. 

Ang duha ka kanding kinahanglang walay de- 
pekto, himsog, ug pareho gayod kon posible. Sa 
dili pa kini ripahan, kining duha ka kanding adu- 
nay purohan nga mapili ingong kanding alang 
kang Jehova. Human ihalad ang kanding alang 
kang Jehova, itapion sa hataas nga saserdote ang 
iyang mga kamot diha sa ulo sa buhing kan- 
ding ug isugid ang mga sala sa katawhan nganha 
niini. Dayon kini nga kanding buhian, nga palak- 
ton sa “usa ka tawong andam” ngadto sa kami- 
ngawan. (Lev 16:20-22) Sa ingon, ang kanding 
alang kang Azazel simbolikong magdala sa mga 
sala sa katawhan sa milabay nga tuig, ug kini ma- 
hanaw ngadto sa kamingawan uban sa mga sala. 

Kining duha ka kanding gitawag ingong usa la- 
mang ka halad-sa-sala. (Lev 16:5) Dayag nga 

duha ang gigamit aron sa pagpasiugda kon unsay 
nahimo niini nga probisyon sa pagtabon sa mga 
sala sa katawhan. Ang unang kanding ihalad. 
Ang ikaduha, nga gisugiran sa mga sala sa ka- 
tawhan ug gibuhian ngadto sa kamingawan, du- 
gang nga nagpasiugda sa pagpasaylo nga ihatag 
ni Jehova ngadto sa mga mahinulsolon. Ang Sal- 
mo 1033:12 nagpasalig: “Ingon sa pagkalayo sa sid- 
lakan gikan sa kasadpan, sa mao nga gilay-on 
iyang gipahilayo gikan kanato ang atong mga ka- 
lapasan.” 

Sumala sa gipatin-aw ni apostol Pablo, pinaagi 
sa paghalad ni Jesus sa iyang kaugalingong hing- 
pit nga tawhanong kinabuhi ingong usa ka halad 
alang sa mga sala sa katawhan, siya nakahimo ug 
labaw pa kay sa nahimo sa “dugo sa torong mga 
baka ug mga kanding.” (Heb 10:4, 11, 12) Busa 
siya nahimong “ang dat-oganan sa sala,” nga mao 
ang 'tigdala sa atong mga sakit,” ang usa nga “gi- 
dughang tungod sa atong kalapasan.” (Isa 53:4, 5: 
Mat 8:17, 1Pe 2:24) Iyang 'gidala ngadto sa hala- 
yo' ang mga sala sa tanan nga nagpasundayag ug 
pagtuo sa bili sa iyang halad. Iyang gipakita ang 
probisyon sa Diyos sa bug-os nga paghanaw sa 
mga sala. Niining paagiha ang kanding “alang 
kang Azazel” naglarawan sa halad ni Jesu-Kristo. 


AZAZIAS [Si Jehova Milabaw sa Kusog]. 

1. Usa sa unom ka tigtugtog ug alpa diha sa 
parada nga nagdala sa arka sa pakigsaad ngadto 
sa Jerusalem.— 1Cr 15:21. 

2. Amahan ni Oseas, ang prinsipe sa tribo ni 
Epraim sa panahon ni David.--1Cr 27:16, 20, 22. 

3. Usa ka Levihanon ug usa sa napulo ka ko- 
misyonado nga gitudlo ni Haring Ezequias sa pag- 
dala sa mga amot ngadto sa balay ni Jehova. 
—2Cr 31:12, 13. 


AZBUK. Amahan sa prinsipe nga si Nehe- 
mias, kinsa nabuhi sa samang panahon, apan kini 
nga Nehemias dili mao ang gobernador ug mag- 
susulat sa Bibliya.—Neh 3:16. 


AZEKA [gikan sa lintunganayng pulong nga 
nagkahulogang “pagkalot” [nga mao, sarol]]. Usa 
ka siyudad sa rehiyon sa Sepela, nga nahimutang 
sa agianan paingon sa ibabaw nga mga bahin 
sa Walog sa Elah. Kining dapita gituohan nga 
mao ang Tell Zakariyeh (Tel 'Azeqa), mga 26 km 
(16 mi) sa AK sa Hebron. 

Ang unang paghisgot niini nga siyudad makita 
diha sa Josue 10:5-11 labot sa hiniusang pag-ata- 
ke sa lima ka Canaanhong mga hari batok sa 
Gabaon. Si Josue ug ang iyang kasundalohan, 
nga mitabang sa Gabaon, migukod sa Canaan- 

hong kasundalohan “hangtod sa Azeka ug sa Ma- 
keda,” nga may gilay-ong mga 30 km (19 mi). 
Human niadto kini nga siyudad gipahat ngadto sa 
tribo ni Juda.---Jos 15:20, 35. 

Sa panahon sa paghari ni Haring Saul (1117- 
1078 W.K.P.) ang mga Filistehanon nagtigom 
sa ilang kasundalohan tali sa Socoh ug Azeka, 
nga nagpresentar kang Goliat ingong ilang banto- 
gang manggugubat. Sa dihang ang mga Israelin- 
hon miabot, ang duha ka pundok sa kasundalo- 
han nag-atbangay sa isigkakilid sa Walog sa Elah 
hangtod nga ang wala damhang kadaogan ni Da- 
vid batok kang Goliat nagpakalagiw sa mga Filis- 
tehanon.--- 1Sa 17:1-53. 

Sa dihang nabahin ang nasod human mamatay 
si Solomon (mga 998 W.K.P.), gipalig-on ni Ha- 
ring Rehoboam sa Juda ang Azeka lakip ang La- 
kis ug ang ubang estratehikong mga siyudad. 
(2Cr 11:5-10) Ang mga pagpangubkob nga gihi- 
mo sa Tell Zakariyeh nagpadayag sa nahibiling 
mga bahin sa mga paril ug mga torre ug sa ebi- 
densiya nga dihay usa ka kuta sa kinahabogang 
lugar sa maong dapit. 

Sa dihang ang Babilonyanhong kasundalohan 
ni Nabucodonosor nagpukan sa gingharian sa 
Juda (609-607 W.K.P.), ang Azeka ug ang La- 
kis mao ang kataposang duha ka kinutaang mga 
siyudad nga napukan una pa mabuntog ang Jeru- 
salem. (Jer 34:6, 7) Ang tin-awng pamatuod ba- 
hin niini gibutyag sa nadiskobrehan nga mga ki- 
nulitang ostracon o mga bika nga gitawag ug Mga 
Sulat sa Lakis, nga ang usa niini naundan sa men- 
sahe nga lagmit gimando sa usa ka kampo sa ka- 
sundalohan ngadto sa usa ka komandante militar 
sa Lakis. Kini sa bahin mabasa: “among gibanta- 
yan ang mga senyas sa Lakis, sumala sa tanang 
timailhan nga gihatag sa akong ginoo, kay dili 
namo makita ang Azeka.” (Ancient Near Eastern 
Texts, giedit ni J. B. Pritchard, 1974, p. 322) Kon 
ugaling kining sulata gisulat sa panahon nga mi- 
atake ang Babilonya, kini nagpaila nga ang Azeka 
napukan na, mao nga wala nay mga senyas nga 
nadawat gikan sa maong kuta. 

Human sa 70-ka-tuig nga pagkabiniyaan sa 
yuta, ang Azeka mao ang usa sa mga siyudad nga 
gipuy-an pag-usab sa namalik nga destiyerong 
mga Hudiyo.---Neh 11:25, 30. 


AZEL [Inilang Tawo]. 

1. Usa ka kaliwat ni Saul pinaagi kang Jonatan, 
aduna siyay unom ka anak nga lalaki.---1Cr 8:33- 
38, 9:43, 44. 

2. Usa ka dapit nga gihisgotan sa Zacarias 
14:5 diin didto makaabot ang walog tungod sa 

gitagnang pagkasip-ak sa Bukid sa mga Olibo. 
Busa, dayag nga kini nagtumong sa usa ka dapit 
nga duol sa Jerusalem, ug ang ngalan niana lag- 
mit nga nagpabilin pa diha sa ngalan sa Wadi Ya- 
sul (Nahal Azal), nga milatas paingon sa Walog sa 
Kidron gikan sa Bukid sa mga Olibo. 


AZGAD [Kusgan si Gad]. Ang pangulo sa usa 
ka balay sa amahan, kansang pipila ka membro 
namalik sa Jerusalem kauban ni Zorobabel niad- 
tong 537 W.K.P. (Esd 2:12: Neh 7:17), ug ang pi- 
pila kauban ni Esdras niadtong 468 W.K.P. (Esd 
8:12) Lagmit nga usa sa iyang mga kaliwat ang 
nagpamatuod sa “kasaligang kontrata” nga gihi- 
mo ni Nehemias.---Neh 9:38, 10:1, 14, 15. 


AZIEL. Tan-awa ang JAAZIEL. 


AZIZA [Usa nga Kusgan]. Usa niadtong kinsa, 
tungod sa pag-awhag ni Esdras, nagpapahawa sa 
ilang langyawng mga asawa ug mga anak.--Esd 
10:27, 44. 


AZMAVET [Kusganon ang Kamatayon]. 

1. Usa sa maisog nga mga tawo ni David nga 
usa ka Barhumnon (Baharumnon). (2Sa 23:31: 
1Cr 11:33) Lagmit mao ra ang Num. 2. 

2. Ang amahan ni Jeziel ug Pelet sa tribo ni 
Benjamin, nga lakip sa gamhanang mga tawo nga 
miduyog sa kasundalohan ni David didto sa Zik- 
lag. (1Cr 12:1-3) Lagmit mao ra ang Num. 1. 

3. Usa ka anak nga lalaki ni Adiel kinsa, sa 
mga adlaw ni Haring David, maoy tinugyanan sa 
mga bahandi sa hari.— 1Cr 27:25. 

4. Usa ka kaliwat ni Saul, ug ikaunom sa linya 
gikan kaniya, pinaagi kang Jonatan.— 1Cr 8:33- 
36, 9:39-42. 

5. Usa ka lungsod nga nahimutang sulod sa te- 
ritoryo sa Benjamin, gitawag usab ug Bet-azma- 
vet. Ang mga destiyero gikan didto maoy lakip ni- 
adtong namalik human sa pagkadestiyero. (Esd 2: 
1, 24: Neh 7:28) Sa inagurasyon sa paril sa napa- 
sig-uling Jerusalem, ang lungsod nagtaganag pi- 
pila sa mga mag-aawit alang sa maong okasyon. 
(Neh 12:29) Gituohan nga kini mao ang moder- 
nong Hizmeh (Hizma), mga 8 km (5 mi) sa AAS 
sa Jerusalem, taliwala sa Geba ug Anatot. 


AZMON [Dapit sa Bukog]. Usa ka dapit nga 
nahimong bahin sa habagatang utlanan sa Yu- 
tang Saad, tali sa Hazar-addar ug sa Bul-oganang 
Walog sa Ehipto. (Num 34:3-5, Jos 15:1-4) Ang 
usa ka gisugyot nga lokasyon mao ang ‘Ain el- 
Qeseimeh, kapin sa 13 km (8 mi) sa AK sa Kades- 
barnea. Adunay usa ka gamay nga tubod niining 
dapita. 

AZNOT-TABOR. Usa ka lungsod o dapit sa 
habagatang utlanan sa teritoryo sa Neptali. (Jos 
19:32, 34) Ang Khirbet Umm Jebeil (Tel Govel), 
nga mga 4.5 km (3 mi) sa A sa taluktok sa Bukid 
sa Tabor, gituohan nga mao ang posibleng lokas- 
yon. 


AZRIEL [Ang Diyos Maoy Akong Katabang]. 

1. Amahan sa prinsipe nga si Jerimot sa tribo 
ni Neptali sa panahon ni David.— 1Cr 27:19, 22. 

2. Usa ka pangulo sa panimalay sa katunga sa 
tribo ni Manases sa S sa Jordan, usa sa “maisog, 
gamhanang mga tawo” kansang mga kaliwat gi- 
pasagdan nga idestiyero ni Tiglat-pileser II nga 
hari sa Asirya tungod kay sila miliso ngadto sa 
pagsimba sa bakak nga mga diyos.---1Cr 5:23-26. 

3. Amahan ni Seraias, kinsa maoy usa sa tulo 
nga gipadala aron sa pagdakop kang Baruk ug Je- 
remias.---Jer 36:26. 


AZRIKAM [Miabot ang Akong Tabang]. 

1. Usa sa unom ka anak nga lalaki ni Azel, usa 
ka kaliwat ni Haring Saul pinaagi kang Jonatan sa 
tribo ni Benjamin.---1Cr 8:33-38, 9:44. 

2. Ang “pangulo sa panimalay” sa daotan nga 
si Haring Ahaz sa Juda. Gipatay siya sa Epraim- 
non nga si Zikri sa dihang si Haring Peka sa Isra- 
el nakiggubat sa Juda.--2Cr 28:6, 7. 

3. Usa ka Levihanon sa banay ni Merari kan- 
sang kaliwat nga si Semaias nagpuyo sa Jerusa- 
lem human makabalik gikan sa pagkadestiyero. 
— 1Cr 9:2, 14: Neh 11:15. 

4. Ang ikatulong gitala nga anak nga lalaki ni 
Nearias ug usa ka kaliwat ni David.--1Cr 3:1, 23. 


AZUBA [Gibiyaan sa Bug-os: Gipasagdan]. 
1. Usa sa mga asawa ni Caleb nga anak nga la- 
laki ni Hesron.— 1Cr 2:18, 19, tan-awa ang JERIOT. 
2. Anak nga babaye ni Silhi ug inahan ni Ha- 
ring Jehosapat nga anak nga lalaki ni Asa.--1Ha 
22:41, 42: 2Cr 20:31, 32. 


AZUR [Usa nga Nagatanyag ug Tabang]. 

1. Amahan sa mini nga manalagna nga si Ha- 
nanias nga gikan sa Gabaon.---Jer 28:1. 

2. Amahan ni Jaazanias, kinsa usa sa “mga 
prinsipe sa katawhan” taliwala sa 25 ka lalaki nga 
nakita ni Ezequiel diha sa panan-awon “nga nag- 
laraw ug kadaot ug naghatag ug daotang tambag” 
batok sa Jerusalem.--Eze 11:1, 2. 

3. Usa sa “mga pangulo sa katawhan” kansang 
kaliwat, kon dili man siya mismo, nagpamatuod 
pinaagi sa timbre sa “kasaligang kontrata” ni Ne- 
hemias.--Neh 10:1, 14, 17: 9:38. 

BAAL [Tag-iya: Agalon]. 

1. Ang ikaupat nga gitala nga anak nga lalaki ni 
Jeiel, usa ka Benjaminhon.---1Cr 8:29, 30, 9:35, 36. 

2. Usa ka Rubenhon kansang anak nga lalaki 
nga si Beerah kauban niadtong gibihag sa Asiryan- 
hong hari nga si Tiglat-pileser II.— 1Cr 5:5, 6, 26. 

3. Usa ka sakop nga siyudad sa Simeon sulod sa 
teritoryo sa Juda, lagmit nga mao ra usab ang Ba- 
alat-beer ug Rama sa habagatan (o Negeb).---Itan- 
di ang 1Cr 4:32, 33 ug Jos 19:7-9. 

4. Sa Kasulatan, ang Hebreohanong pulong nga 
ba'al gigamit sa pagtumong sa (1) usa ka bana 
ingong tag-iya sa iyang asawa (Gen 20:3): (2) mga 
tag-iyag yuta (Jos 24:11, ftn sa Rbi8): (3) “mga tag- 
iya sa kanasoran” (Isa 16:8, ftn sa Rbi8): (4) “mga 
kaabin” (sa literal, “mga tag-iya [mga agalon] sa usa 
ka pakigsaad”) (Gen 14:13, ftn sa Rbi8): (5) mga 
tag-iya o mga naghupot ug mga kabtangan (Ex 21: 
28, 34: 22:8: 2Ha 1:8, ftn sa Rbi8): (6) mga tawo 
o mga butang nga mailhan pinaagi sa ilang kinaiya, 
paagi, trabaho, ug sa susamang mga butang, sama 
pananglitan, usa ka magpapana (sa literal, “tag-iya 
ug mga pana”) (Gen 49:23), usa ka 'tigpautang' (sa 
literal, “tag-iya sa utang sa iyang kamot”) (Deu 
15:2), “bisan kinsa nga masuk-anon” (sa literal, 
“tag-iya sa kasuko”) (Pr 22:24), “hudisyal nga kaba- 
tok” (sa literal, “tag-iya sa paghukom"”) (Isa 50:8, 
ftn sa Rbi8): (7) kang Jehova (Os 2:16): (8) bakak 
nga mga diyos (Huk 2:11, 13). 

Ang terminong habBa'al (ang Baal) mao ang 
ngalan nga gigamit sa pagtawag sa bakak nga di- 
yos nga si Baal. Ang ekspresyon nga habBealim' 
(ang mga Baal) nagtumong sa nagkalainlaing lokal 
nga mga bathala nga gituohang nanag-iya o nag- 
hupot ug adunay impluwensiya sa partikular nga 
mga dapit. 

Ang terminong “Baal” makaplagan kausa diha sa 
Kristohanon Gregong Kasulatan sa Roma 11:4, diin 
sa Gregong teksto kini giunhan sa feminine article 
nga he. Sa pagkomento sa paggamit sa feminine 
article nga nag-una sa “Baal” diha sa Gregong Sep- 
tuagint ug sa Roma 11:4, si John Newton misulat 
diha sa usa ka mubong sinulat bahin sa pagsimba 
kang Baal: “Bisan tuod siya anaa sa pormang pang- 
lalaki diha sa Hebreohanon, [hab-Ba al], ang ginoo, 
si Baal gitawag nga [he Baal], = ang ginang, diha 
sa Septuagint: Os. ii. 8; Sof. i. 4; ug diha sa Bag-ong 
Tugon, sa Roma xi. 4. Diha sa mahilayong pagsim- 
ba niining diyos nga puwedeng mahimong lalaki o 
babaye, ang mga lalaki usahay magsul-ob ug mga 
besti sa babaye, samtang ang mga babaye mag- 


sul-ob ug besti sa mga lalaki, nga magwarawara 
ug mga hinagiban.”--Ancient Pagan and Modern 
Christian Symbolism, ni T. Inman, 1875, p. 119. 

Usahay, sa kasaysayan sa Israel si Jehova gita- 
wag nga “Baal,” sa diwa nga siya ang Tag-iya o 
Bana sa nasod. (Isa 54:5) Dugang pa, lagmit nga 
ang mga Israelinhon sayop nga naglangkit kang 
Jehova uban kang Baal diha sa ilang pag-apostata. 
Kining ulahi nga gihisgotan mopatim-awng gipa- 
matud-an sa tagna ni Oseas nga moabot ang pana- 
hon sa dihang ang Israel, human madestiyero ug 
mapasig-uli gikan sa pagkadestiyero, mahinulso- 
long motawag kang Jehova nga “Akong bana,” ug 
dili na “Akong tag-iya” (“Akong Baal,” AT). Ang 
konteksto nagpasabot nga ang ngalang “Baal” ug 
ang mga paglangkit niini sa bakak nga diyos dili 
na gayod mogula gikan sa mga ngabil sa mga 
Israelinhon. (Os 2:9-17) Ang daotang kahulogan 
nga posibleng nalangkit sa Hebreohanong pulong 
nga ba'al tungod sa pagkalambigit niini sa dunot 
nga pagsimba kang Baal giisip sa pipila nga mao 
ang hinungdan nga gigamit sa magsusulat sa Ika- 
duhang Samuel ang mga ngalang “Is-boset” ug 
“Mepiboset” (ang bo'sheth nagkahulogang kaulaw) 
inay nga “Esbaal” ug “Merib-baal.”--2Sa 2:8, 9:6; 
1Cr 8:33, 34, tan-awa ang Is-BOSET. 

Pagsimba Kang Baal. Gamay ra ang nasay- 
ran bahin sa pagsimba kang Baal gawas sa dag- 
hang paghisgot niini sa Kasulatan hangtod nga 
ang mga pagpangubkob sa Ugarit (ang modernong 
Ras Shamra sa baybayon sa Sirya atbang sa AS 
nga tumoy sa pulo sa Cipro) nagpakita sa daghang 
relihiyosong mga butang ug ginatos ka papan nga 
yutang-kulonon. Daghan niining karaang mga do- 
kumento, nga nailhan karon ingong mga teksto sa 
Ras Shamra, gituohang mao ang mga liturhiya o 
mga pulong nga giyamyam niadtong mga nakig- 
ambit sa mga rituwal sa relihiyosong mga kapista- 
han. 

Diha sa mga teksto sa Ras Shamra, si Baal (gita- 
wag usab nga Aliyan [ang usa nga nagmadaogon] 
Baal) gitawag nga “Zabul [Prinsipe], Ginoo sa Yuta” 
ug “ang Nagsakay sa mga Panganod.” Nahiuyon 
kini sa larawan ni Baal, nga nagpakita kaniya nga 
naggunit ug usa ka puspos o garote diha sa iyang 
tuong kamot ug diha sa iyang walang kamot ang 
usa ka pormag kilat nga may ulo sa bangkaw nga 
ang tumoy niini may tanom nga nanalingsing. Gi- 
hulagway usab siya nga nagsul-ob ug helmet nga 
may mga sungay, nga nagpailang nalangkit gayod 
kini sa torong baka, usa ka simbolo sa pertilidad. 
--HULAGWAY, Tomo 1, p. 253. 

Sagad nga sa ulahing bahin sa Abril hangtod sa 
Septiyembre panagsa ra kaayong moulan sa Pales- 
tina. Ang ulan magsugod sa Oktubre ug magpada- 
yon sa tibuok nga tingtugnaw hangtod sa Ahril, 
nga maghatag ug dagayang mga pananom. Ang 
mga kausaban sa mga yugto sa panahon ug ang 
mga epekto niini gituohang magbalikbalik tungod 
sa walay-puas nga panag-away tali sa mga diyos. 
Ang paghunong sa mga pag-ulan ug ang pagka- 
matay sa mga pananom giisip nga kadaogan sa di- 
yos nga si Mot (kamatayon ug kahulaw) batok kang 
Baal (ulan ug pertilidad), nga tungod niana si Baal 
mapugos sa pag-atras ngadto sa mga kahiladman 
sa yuta. Gituohan nga ang pagsugod sa ting-ulan 
nagpaila nga si Baal buhi na usab. Gihunahunang 
kini nahitabo tungod sa kadaogan sa igsoong baba- 
ye ni Baal nga si Anat batok kang Mot, nga tungod 
niana ang iyang igsoong lalaki nga si Baal nahiba- 
lik sa iyang trono. Ang pagpakigsekso ni Baal sa 
iyang asawa, lagmit nga si Astoret, gituohan nga 
tinong maghatag ug pertilidad o dagayang abot 
sa mosunod nga tuig. 

Ang mag-uuma ug nagbuhi ug baka nga mga 
Canaanhon lagmit naghunahuna nga ang ilang 
pagpakig-ambit sa usa ka gilatid nga rituwal, nga 
usa ka matang sa salamangka, nakapalihok sa 
ilang mga diyos nga sundogon ang gihimo nila 
diha sa ilang relihiyosong mga kapistahan ug kini 
gikinahanglan aron matino nga magmabungahon 
ang abot ug modaghan ang kahayopan sa mosu- 
nod nga tuig ug aron malikayan ang mga hulaw, 
hampak sa mga dulon, ug uban pa. Busa ang 
pagkabaton pag-usab ni Baal ug kinabuhi aron 
maentrono ug makigsekso sa iyang asawa mopa- 
tim-awng gisaulog uban ang mahilayong mga ri- 
tuwal sa pertilidad, nga inubanan sa mapatuya- 
ngong seksuwal nga kahilayan. 

Walay duhaduha nga ang matag siyudad sa Ca- 
naan nagtukod ug sangtuwaryo ni Baal agig pasi- 
dungog sa ilang lokal nga patron nga si Baal. Ang 
mga saserdote gitudlo aron magdumala sa pagsim- 
ba diha niini nga mga sangtuwaryo ug sa daghang 
ampoanan sa kasikbit nga mga tumoy sa kabung- 
toran nga gitawag ug hatag-as nga mga dapit. 
(Itandi ang 2Ha 17:32.) Sulod sa mga ampoanan 
lagmit nga dihay mga imahen o mga larawan ni 
Baal, samtang duol sa mga halaran sa gawas ma- 
kita ang bato nga mga haligi (lagmit pormag kina- 
tawo sa lalaki nga mga simbolo ni Baal), mga sag- 
radong poste nga naglarawan sa diyosa nga si 
Asera, ug mga tungtonganan sa insenso. (Itandi 
ang 2Cr 34:4-7: tan-awa ang SAGRADONG POSTE.) 
Ang mga pampam nga lalaki ug babaye nag-ala- 
gad sa hatag-as nga mga dapit, ug gawas pa sa se- 
remonyal nga pagpamampam, ang paghalad ug 
bata gihimo usab. (Itandi ang 1Ha 14:23, 24: Os 4: 

13, 14: Isa 57:5: Jer 7:31, 19:5.) Ang pagsimba kang 
Baal gihimo usab diha mismo sa mga atop sa ba- 
lay sa mga tawo, diin sagad nga makitang moutbo 
ang gipaaso nga halad alang sa ilang diyos.---Jer 
32:29. 

Adunay mga timailhan nga si Baal ug ang ubang 
mga diyos ug mga diyosa sa Canaanhong templo 
gilangkit sa ilang mga magsisimba ngadto sa pipi- 
la ka langitnong mga butang. Pananglitan, usa sa 
mga teksto sa Ras Shamra naghisgot sa pagha- 
lad ngadto kang “Rayna Shapash (ang Adlaw) ug 
ngadto sa mga bituon,” ug ang lain naghisgot sa 
“panon sa adlaw ug sa panon sa maadlaw.” 

Busa, makaiikag nga ang Bibliya mihimog ubay- 
ubayng paghisgot sa langitnong mga butang nga 
nalangkit sa pagsimba kang Baal. Sa paghubit sa 
masukihong dalan nga gisubay sa gingharian sa 
Israel, ang rekord sa Kasulatan nag-ingon: “Nagpa- 
dayon sila sa pagbiya sa tanang kasugoan ni Jeho- 
va... , ug sila miyukbo sa tanang panon sa mga 
langit ug sa pag-alagad kang Baal.” (2Ha 17:16) 
Mahitungod sa gingharian sa Juda, mamatikdan 
nga diha mismo sa templo ni Jehova may ‘mga ga- 
lamiton nga gihimo alang kang Baal ug alang sa 
sagradong poste ug alang sa tanang panon sa 
kalangitan.” Dugang pa, ang katawhan sa tibuok 
Juda naghimog “gipaaso nga halad kang Baal, sa 
adlaw ug sa bulan ug sa mga konstelasyon sa zo- 
diac ug sa tanan nga panon sa mga langit.”---2Ha 
23:4, 5: 2Cr 33:3, tan-awa usab ang Sof 1:4, 5. 

Ang matag lugar adunay kaugalingong Baal, ug 
ang Baal sa matag lugar sagad gihatagag ngalan 
nga nagpaila sa pagkalambigit niya sa usa ka espe- 
sipikong lugar. Pananglitan, ang ngalang Baal sa 
Peor (Baal-peor), nga gisimba sa mga Moabihanon 
ug mga Midianhon, gikuha gikan sa Bukid sa Peor. 
(Num 25:1-3, 6) Sa ulahi ang ngalan sa mga Baal 
sa matag lugar nagrepresentar na sa mga lugar 
mismo, sama pananglitan, sa Baal-hermon, Baal- 
hazor, Baal-zepon, Bamot-baal. Apan, bisan tuod 
dihay daghang lokal nga mga Baal, alang sa mga 
Canaanhon adunay usa lamang gayod ka diyos 
nga si Baal. 


Unsay epekto sa pagsimba kang Baal 
ngadto sa Israel? 


Ang Baalismo sayong gihisgotan sa Bibliya, bi- 
san tuod tingali sa mga adlaw sa mga patriarka 
kini dili ingon ka daotan sa dihang ang mga Israe- 
linhon misulod sa yuta sa Canaan. (Itandi ang Gen 
15:16, 1Ha 21:26.) Ang pagtala sa siyudad sa Aste- 
rot-karnaim, nga lagmit ginganlan sumala sa nga- 
lan sa asawa ni Baal nga si Astoret, nagpakita sa 
unang paghisgot niini. (Gen 14:5) Sa wala pa mo- 

tabok ang mga Israelinhon sa Pulang Dagat, ang 
dapit nga Baal-zepon makita diha sa kamingawan. 
(Ex 14:2, 9) Mahitungod sa mga molupyo sa Cana- 
an, ang espesipikong mga pasidaan gihatag ngad- 
to kang Moises didto sa Bukid sa Sinai sa pagtum- 
pag sa ilang mga halaran, sa pagpusgay sa ilang 
mga sagradong haligi, ug sa pagputol sa ilang mga 
sagradong poste. (Ex 34:12-14) Sa ingon ang ta- 
nang butang nga nalangkit sa pagsimba kang Baal 
kinahanglang mawagtang gikan sa Yutang Saad. 

Samtang ang mga Israelinhon nagkampo sa Ka- 
patagan sa Moab, gidala ni Haring Balak si Balaam 
patungas sa Bamot-baal (nagkahulogang “Hatag- 
as nga mga Dapit ni Baal”) aron makita ang dakong 
panon. (Num 22:41) Human mapakyas sa direk- 
tang pagtunglo sa mga Israelinhon, si Balaam mi- 
tambag kang Balak sa paghaylo kanila sa pagbuhat 
ug idolatriya pinaagi sa pagtental kanila nga mohi- 
mog seksuwal nga imoralidad uban sa mga baba- 
yeng magsisimba sa idolo ni Baal sa Peor. Linibo ka 
Israelinhon ang nahulog niini nga tentasyon ug na- 
wad-an sa ilang kinabuhi.--Num 22:1-25:18, Pin 
2:14. 

Bisan pa niining mapait nga kasinatian ug sa tin- 
aw nga mga pasidaan ni Moises ug Josue (Deu 7: 
25, 26, Jos 24:15, 19, 20), ang mga Israelinhon, sa 
pagpuyo sa maong yuta, misundog sa 
nahibilin nga mga Canaanhon, lagmit 
aron maseguro ang pagsanay sa ilang 
kahayopan ug ang pagkamabungahon 
sa mga pananom. Sa samang higayon, 
sila nagpakaaron-ingnon nga nagsim- 
ba kang Jehova. Human sa kamatayon 
ni Josue, ang grabeng apostasya misu- 
god. (Huk 2:11-13, 3:5-8) Ang kataw- 
han nagbaton ug mga halaran, mga 
poste, ug ubang mga butang nga na- 
langkit sa pagsimba kang Baal diha sa 
ilang mga uma, ug lagmit nga sila na- 
mati sa ilang mga silingan nga Ca- 
naanhon kon unsaon sa pagpahimuot 
sa “tag-iya,” o Baal, sa matag luna sa 
yuta. Ang mga Israelinhon nalit-agan 
usab sa imoral nga mga buhat nga na- 
langkit sa pagsimba kang Baal. Ingong 
sangpotanan, si Jehova nagtugyan ka- 
nila ngadto sa ilang mga kaaway. 

Apan, sa dihang ang katawhan miba- 
lik kaniya, si Jehova maluluy-ong nag- 
luwas kanila pinaagi sa pagpatunghag 
mga maghuhukom sama kang Gideon, 
kansang ngalan giilisdan ug Jeruba- 
al (nagkahulogang “Pahimoa si Baal ug 
Legal nga Depensa (Paawaya)”). (Huk 
6:25-32: 1Sa 12:9-11) Apan walay nahi- 


BAAL 


tabong permanente nga reporma niadtong pana- 
hona. (Huk 8:33, 10:6) Ang Baalismo padayong gi- 
nabuhat saylo pa sa mga adlaw ni Samuel, bisan 
tuod nahisulat nga, tungod sa iyang mga pag- 
aghat, gisalikway sa katawhan ang mga Baal ug 
mga larawan ni Astoret ug mialagad kang Jehova 
lamang.--1Sa 7:3, 4. 

Bisan tuod wala na hisgoti pag-usab ang Baalis- 
mo hangtod sa kataposan sa paghari ni Solomon, 
lagmit nagpadayon kini sa pipila ka bahin sa ging- 
harian. Daghang matang sa Baalismo ang gipasu- 
lod ngadto sa nasod sa dihang si Solomon nakig- 
minyo sa iyang daghang pagano nga mga asawa, 
ug sila nagdaldal kaniya ug sa ilang mga anak sa 
pag-alagad sa ubang mga diyos ug mga diyosa, 
sama kang Astoret ug Molek, nga nalangkit sa pag- 
simba kang Baal.-- 1Ha 11:4, 5, 33: Jer 32:35. 

Sa dihang nabahin ang gingharian niadtong 
997 W.K.P., gitukod ni Jeroboam ang pagsimba sa 
nating baka diha sa amihanang gingharian sa Isra- 
el didto sa Dan ug Bethel. Ang lumad nga Baalis- 
mo ug ang pagsimba sa nating baka duyog nga gi- 
himo, maingon nga sa Juda ang usa ka dagway sa 
matuod nga pagsimba gihimo didto sa Jerusa- 
lem samtang ang Baalismo gibuhat usab sa tibuok 
yuta.--1Ha 14:22-24. 


Mga larawan ni Baal, 
ang diyos sa ulan ug pertilidad, 
nga nakaplagan sa Ras Shamra 


BAALA 


Usa ka lahi nga kulto ni Baal ang gipasulod 
sa Israel sa adlaw ni Haring Ahab (mga 940- 
920 W.K.P.), kadtong kang Melkart, ang Baal sa 
Tiro. (HULAGWAY, Tomo 2, p. 532) Si Ahab nakig- 
alyansa sa kaminyoon sa anak nga babaye sa 
hari sa Tiro, nga ginganlag Etbaal (nagkahulogang 
“Uban Kang Baal"). Tungod niini ang anak nga ba- 
baye ni Etbaal nga si Jezebel nagdala niini nga kul- 
to nga nakaimpluwensiyag dako sa Israel, uban sa 
daghang saserdote ug mga tig-alagad. (1Ha 16:31- 
33) Sa kataposan, usa ka nabantog nga panagtigi 
ang nahitabo didto sa Bukid sa Carmelo tali ni Je- 
hova ug ni Baal. 

Lagmit tungod kay si Baal, nga gitubdhang mao 
ang tag-iya sa langit, giisip sa iyang mga magsi- 
simba ingong maghahatag sa ulan ug pagkatabu- 
nok, gimando ni Elias nga mahitabo ang usa ka hu- 
law pinaagi sa ngalan ni Jehova. (1Ha 17:1) Human 
sa tulo ka tuig ug unom ka bulan nga hulaw, sang- 
lit si Baal napamatud-ang dili makahimo sa pagta- 
pos sa hulaw agig tubag sa daghang pangamuyo 
nga sa walay duhaduha gihimo sa iyang mga sa- 
serdote ug mga magsisimba, si Elias nagpatawag 
sa tanang katawhan ngadto sa Bukid sa Carmelo 
aron saksihan ang dakong panagtigi kon kinsa ang 
matuod nga Diyos. Ang panagtigi misangpot sa 
kaulawan sa mga magsisimba ni Baal ug sa pagpa- 
tay sa 450 ka manalagna ni Baal. Dayon si Jehova, 
ug dili si Baal, ang nagpaulan aron matapos ang 
hulaw.-- 1Ha 18:18-46, San 5:17. 

Ang anak nga lalaki ug manununod ni Ahab, 
si Ahazias, nagpadayon sa pag-alagad kang Baal. 
(1Ha 22:51-53) Ang igsoong lalaki ni Ahazias, si 
Jehoram, mipuli kaniya, ug gitaho nga iyang gi- 
wagtang ang sagradong haligi ni Baal nga gihimo 
sa iyang amahan, apan siya nagpadayon sa pag- 
simba sa nating baka.---2Ha 3:1-3. 

Sa ulahi (mga 905 W.K.P.) si Jehu gidihogan 
ingong hari. Siya nanimalos sa pagbuno sa mga 
manalagna ni Jehova pinaagi sa pagpatay kang Je- 
zebel ug sa panimalay sa iyang bana nga si Ahab. 
Dayon ang tanang magsisimba ni Baal gipatawag 
ngadto sa Samaria aron kunohay maghimo ug 
“usa ka solemneng panagkatigom alang kang Baal.” 
Ubos sa sugo ni Jehu ang tanang magsisimba ni 
Baal gipatay. Ang mga sagradong poste gisunog, 
ug ang sagradong haligi ug ang balay ni Baal gi- 
tumpag, ug kini gihimong publikong kalibangan. 
Tungod niini, giingon nga “gilaglag ni Jehu si Baal 
gikan sa Israel.” (2Ha 10:18-28) Busa, sulod sa pi- 
pila ka panahon, ang pagsimba kang Baal nasugpo. 
Bisan pa niana, tungod sa maong relihiyon nga 
nagsimba kang Baal, si Jehova sa kataposan nagtu- 
got nga madestiyero ang napulo-ka-tribo nga ging- 
harian sa Israel.---2Ha 17:16-18. 

Sa Juda, ang Baalismo nagpabiling lig-ong na- 
kagamot, bisan pa sa mga paningkamot ni Ha- 
ring Asa nga wagtangon ang mga butang nga 
nalangkit niini. (2Cr 14:2-5) Sa dihang si Ata- 
lia nga anak nga babaye ni Ahab kang Jezebel gi- 
minyo ni Ahab kang Jehoram, ang ikapitong hari 
sa Juda, ang daotang impluwensiya ni Atalia nag- 
palig-on sa Baalismo sa Tiro taliwala sa harianong 
banay sa Juda. Bisan ang mga reporma sa sinug- 
danan sa paghari sa apo nga lalaki ni Atalia nga si 
Haring Jehoas, ug sa ulahi niadtong kang Ha- 
ring Ezequias, wala makapahinabog permanen- 
te nga pagwagtang sa pagsimba kang Baal. (2Ha 
11:18, 18:4) Ang anak nga lalaki ni Ezequias nga si 
Manases nagtukod pag-usab sa hatag-as kaayong 
mga dapit nga gilaglag sa iyang amahan. (2Ha 
21:3) Samtang dayag nga kadaghanan sa mga hari 
sa Juda nahugawan sa pagsimba kang Baal, si Ma- 
nases naghingapin sa iyang mga buhat labot nii- 
ning dunot nga kulto. (2Ha 21:9-11) Ang ulahing 
mga reporma ni Haring Manases ug bisan ang ma- 
lukpanong paghinlo sa iyang apo nga lalaki, si Ha- 
ring Josias, wala makapahinabog permanenteng 
pagbalik ngadto sa matuod nga pagsimba. Ang si- 
lot nga pagkadestiyero ug pagkabiniyaan sa yuta 
nahitabo tungod niining bug-os nga kahugawan 
gumikan sa bakak nga pagsimba.--2Cr 33:10-17, 
2Ha 23:4-27, Jer 32:29. 

Si Jeremias, nga nagpadayon sa iyang pagpa- 
nagna sukad sa mga adlaw ni Josias hangtod sa 
pagkadestiyero ngadto sa Babilonya, nagsaway sa 
Israel tungod sa pagpakaulaw sa kaugalingon niini 
pinaagi sa pagsimba kang Baal, nga nagpakasama 
sa Israel sa usa ka mananapawng asawa nga na- 
mampam ilalom sa matag malamboon nga kahoy 
ug sa matag hatag-as nga dapit, nga nanapaw 
uban sa mga bato ug sa mga kahoy, ug nalimot 
kang Jehova, ang “bana nga tag-iya” sa katawhan. 
(Jer 2:20-27, 3:9, 14) Human sa pagkadestiyero 
ngadto sa Babilonya ug sa pagbalik sa mga Hudiyo 
ngadto sa Palestina, ang Bibliya wala na maghisgot 
nga ang Baalismo padayon pang gibuhat sa mga 
Israelinhon. 


BAALA [Dapit sa Agalong Babaye]. 

1. Usa ka siyudad sa A nga utlanan sa Juda, 
gitawag usab nga Kiriat-baal apan mas nailhan 
ingong Kiriat-jearim. Gituohan nga lagmit mao 
kini ang Deir el-'Azar (Tel Qiryat Yetarim), mga 
13 km (8 mi) sa KAK sa Jerusalem.--Jos 15:9, 10, 
60, 18:14: 1Cr 13:6, tan-awa ang KIRIAT-JEARIM. 

2. Usa ka bukid sa AK nga bahin sa Juda, tali sa 
mga lungsod sa Sikeron ug sa Jabneel, nga bahin 
sa A nga utlanan sa teritoryo sa Juda. (Jos 15:11) 
Posibleng mao ang bungtod sa Mughar nga A la- 
mang sa bul-oganang walog sa Sorek ug 3 km 
(mga 2 mi) sa SHS sa Jabneel (modernong Yavne). 

3. Usa ka lungsod sa rehiyon sa Negeb sa Juda 
(Jos 15:29), dayag nga mao ang gitawag nga Bala 
sa Josue 19:3 ug Bilha sa 1 Cronicas 4:29. Human 
niadto, kini gipahat ngadto sa tribo ni Simeon 
ingong usa ka sakop nga siyudad. Ang tinong lo- 
kasyon niini wala mahibaloi, apan dayag nga nahi- 
mutang kini sa HS sa Beer-seba. 


BAALAT [Dapit sa Agalong Babaye]. Usa ka 
utlanang lungsod sa orihinal nga teritoryo sa Dan, 
nga gihisgotan sa Josue 19:44, 45 nga nahimutang 
taliwala sa Gibeton ug Jehud. Dayag nga mao ra 
usab kining dapita ang gilakip ni Solomon sa iyang 
programang pagpanukod pag-usab. (2Cr 8:5, 6) 
Dili matino ang nahimutangan niining dapita; si 
Josephus (Jewish Antiquities, VIII, 152 [vi, 1]) nag- 
hisgot niini uban sa Bet-horon ingong dili halayo 
gikan sa Gezer, ang lain pang kinutaang siyudad. 
— 1Ha 9:17, 18. 


BAALAT-BEER [Agalong Babaye sa Atabay]. 
Usa ka sakop nga siyudad sa tribo ni Simeon nga 
sulod sa mga utlanan sa teritoryo sa Juda. (Jos 19: 
1, 8) Gitawag usab kini nga “Rama sa habagatan” 
(o Negeb), apan dayag nga gitawag lamang ug Baal 
sa 1 Cronicas 4:33 ug lagmit nga mao ra usab ang 
“Ramot sa habagatan” sa 1 Samuel 30:27. Ang mga 
paghisgot labot niini nagpakita nga kini nahimu- 
tang sa H sa Beer-seba, busa anaa sa Negeb. 


BAAL-BERIT [Tag-iya sa Usa ka Pakigsaad; 
sa Huk 9:46, kini kausa lamang makita ingong El- 
berit, Diyos sa Usa ka Pakigsaad]. Ang Baal sa Se- 
kem, nga gisimba sa mga Israelinhon human sa 
kamatayon ni Maghuhukom Gideon. (Huk 8:33) 
Ang ngalang “Baal-berit” mahimong magpasabot 
nga kini nga Baal gituohang magbantay sa pagtu- 
man sa mga pakigsaad. 

Dayag nga dihay usa ka tipiganan sa bahandi 
nga gidugtong sa balay o templo ni Baal-berit did- 
to sa Sekem. (Huk 9:4) May kalabotan sa pag-ani sa 
mga ubas, ang mga Sekemnon dayag nga nagsau- 
log ug usa ka pista agig pasidungog kang Baal- 
berit, nga gitapos pinaagig usa ka matang sa pag- 
pangaon ingong halad didto sa templo sa ilang 
diyos. Didto sa templo ni Baal-berit panahon sa 
ilang pagpangaon ug pag-inom ug pagtunglo kang 
Abimelek, ug lagmit ilalom sa impluwensiya sa 
bino, nga si Gaal nag-aghat sa mga Sekemnon sa 
pag-alsa batok kang Haring Abimelek. (Huk 9:27- 
29) Sa ulahi, sa dihang gihulga ni Abimelek, ang 
mga tag-iyag yuta sa torre sa Sekem (Migdal- 
Sekem, AT) midangop sa inarkong lawak nga tago- 
anan sa balay ni El-berit (Baal-berit), apan nanga- 
matay sa dihang gisunog kini ni Abimelek ug sa 
iyang mga tawo.---Huk 9:46-49. 


BAAL-HERMON 
BAALE-JUDA. Tan-awa ang KIRIAT-JEARIM. 


BAAL-GAD [Tag-iya sa Gad (Pagkabulahan)]. 
Usa ka lungsod sa patag nga walog sa Lebanon sa 
tiilan sa Bukid sa Hermon, sa K nga kiliran niini. 
Kini gigamit sa paghubit sa kinaamihanang dapit 
sa pagsakop ni Josue sa yuta sa Canaan, kon itandi 
sa kinahabagatang dapit sa Bukid sa Halak didto sa 
Negeb. (Jos 11:17: 12:7: 13:5) Ang tukmang nahi- 
mutangan niini dili matino, apan kini kasagarang 
gituohan nga mao ang Hasbaiya sa Wadi et-Teim o 
ang usa ka kasikbit nga dapit. 


BAAL-HAMON [Tag-iya sa Panon (Daghan). 
Usa ka dapit nga gihisgotan sa Awit ni Solomon 
8:11 ingong nahimutangan sa usa ka mabunga- 
hong parasan ni Haring Solomon. Ang nahimuta- 
ngan niining dapita wala hisgoti. Bisan tuod gituo- 
han sa daghan nga usa kini ka literal nga dapit, 
glisip sa pipila nga kini gigamit nga mahulagwa- 
yon niining balaknong sinulat aron maghawas sa 
gingharian nga gimandoan ni Solomon ug ingon 
man usab nagpatunghag dakong bahandi.---Itandi 
ang 1Ha 4:20, 21. 


BAAL-HANAN 
Baal Mapuangoron]. 

1. Anak nga lalaki ni Akbor, ang ikapito sa walo 
ka hari sa Edom kinsa nagmando “sa wala pay hari 
nga naghari sa mga anak sa Israel.”--Gen 36:31, 
38, 39, 1Cr 1:49, 50. 

2. Ang Gederhanon kinsa gitudlo ni David nga 
maoy magdumala “sa mga kaolibohan ug sa mga 
kahoyng sikomoro nga didto sa Sepela.”--1Cr 27: 
28, 31. 


BAAL-HAZOR [Tag-iya sa Sawang (Bala- 
ngay)]. Usa ka dapit nga duol sa “Epraim” (lagmit 
ang siyudad sa Eprain[m] nga gihisgotan sa 2Cr 
13:19, itandi ang Ju 11:54) diin gihimo ni Absalom 
ang pista sa pag-alot sa mga karnero ug didto 
iyang gimaniobra ang pagpatay sa iyang igsoong 
lalaki nga si Amnon. (2Sa 13:23, 28) Gituohan nga 
kini mao ang 1,032-m-gihabogon (3,386 p) nga 
bukid sa Jebel “Asur (Ba'al Hazor), mga 8 km (5 mi) 
sa AS sa Bethel. Gikan sa Baal-hazor si Absalom 
mikalagiw ngadto sa gamayng gingharian sa Ge- 
sur, sa S sa Dagat sa Galilea. 


BAAL-HERMON [Tag-iya sa Hermon]. Ki- 
ning ngalana makita diha sa Maghuhukom 3:3 ug 
sa 1 Cronicas 5:23. Sa unang teksto kini naghubit 
sa usa ka dapit diha sa rehiyon nga gipuy-an sa 
mga taga-Sidon ug sa mga Hivihanon nga nagpa- 
biling wala mabuntog sa mga Israelinhon, ug dinhi 
kini gitawag ingong “Bukid sa Baal-hermon.” Kasa- 
garang gituohan nga mao kini ang Bukid sa Her- 
mon apan mahimong magtumong sa Kabukiran sa 


[Si Baal Nagpakitag Pabor: Si 


BAALIS 


Anti-Lebanon sa kinatibuk-an o sa usa ka bahin ni- 
ini. Sa 1 Cronicas 5:23 ang “Baal-hermon” gihisgo- 
tan uban sa Senir ug sa Bukid sa Hermon ug sa 
rehiyon sa Basan aron ilatid ang teritoryo nga gi- 
puy-an sa katunga sa tribo ni Manases. Bisan tuod 
nga tingali nagtumong kini sa usa ka lungsod o sa 
usa ka dapit nga duol sa Bukid sa Hermon, lagmit 
usab nga usa kini ka ngalan sa bukirong rehiyon sa 
Hermon.--- Tan-awa ang HERMON. 


BAALIS. Ang hari sa Ammon, kinsa gitahong 
nagsugo kang Ismael sa pagbuno kang Goberna- 
dor Gedalias sa Juda niadtong 607 W.K.P. Ang 
Gregong Septuagint nag-espeling niining ngalana 
ingong “Belisa.”---Jer 40:14. 

Usa ka marka sa timbre nga may ngalang Batal- 
yish'a ang nadiskobrehan niadtong 1984 sa mga 
pagpangubkob sa Tell el-'Umeiri sa Jordan. Kining 
marka sa timbre gituohan sa mga nagtuon sa kan- 
hing mga sinulat nga maoy sukad pa sa ulahing 
bahin sa ikapitong siglo W.K.P. Ang inskripsiyon 
diha niana, nga gisulat sa karaang mga karakter 
nga Ammonhanon, mabasa: “Iya ni Milkom'or [o, 
Milkom'ur], alagad ni Bar'alyish'a.” Si Batalyish'a 
lagmit mao ang Baalis sa Bibliya. 


BAAL-MEON [pinamubo sa Bet-baal-meon]. 
Usa ka iladong lungsod diha sa patag sa bukid sa A 
sa Moab nga gipahat ngadto sa tribo ni Ruben la- 
kip sa Nebo, Kiriataim, ug ubang mga lungsod sa 
maong rehiyon. (Num 32:37, 38, 1Cr 5:8) Ang mga 
Rubenhon, nga nagtinguha sa maong rehiyon tu- 
ngod sa maayong sibsibanan niini, lagmit nagtu- 
kod ug nagngalan pag-usab sa maong mga lung- 
sod. Sa mas naunang talaan diha sa Numeros 32: 
3, 4, ang Baal-meon lagmit gihawasan sa ngalan 
nga “Beon.” Unya si Josue nagtawag niana nga Bet- 
baal-meon, nga lagmit mao ang bug-os nga ngalan 
sa maong dapit.---Jos 13:17. 

Mopatim-awng ang Baal-meon nakuhag balik 
sa mga Moabihanon panahon sa paghari ni Ha- 
ring Mesa sa Moab, dayag sa ulahing bahin sa ika- 
napulong siglo W.K.P. Ang inskripsiyon sa Bato sa 
Moab (linya 9) nag-ingon nga si Mesa “nagtukod 
[lagmit, nagpalig-on] sa Baal-meon, nga naghimog 
usa ka tangke sa tubig diha niana,” ug sa linya 30 
iyang gihisgotan kini ginamit ang bug-os nga nga- 
lang Bet-baal-meon. Dugang pa, sa usa ka bika nga 
may inskripsiyon nga nakaplagan sa Samaria (Os- 
traca 27 sa Samaria) gihisgotan ang usa ka “Baala 
nga Baal-meonhon.” 

Sa ikapitong siglo W.K.P. ang manalagnang si Je- 
remias nagpahayag ug usa ka pasidaan gikan sa 
Diyos ngadto sa Moab, nga nagtagna nga kining 
yutaa laglagon sa Babilonya, ug siya espesipikong 
naghisgot sa pipila ka lungsod, lakip ang Bet-meon 

(lagmit ang Baal-meon). (Jer 48:20-23) Gilakip ni 
Ezequiel ang Baal-meon ingong usa sa mga dapit 
sa Moab nga panag-iyahon sa “mga taga-Sidla- 
kan” (o, “mga anak sa Sidlakan”). (Eze 25:9, 10) 
Ang sekular nga kasaysayan ug ang arkeolohikan- 
hong panukiduki nagpamatuod sa katumanan nii- 
ni nga mga tagna.--Tan-awa ang MOAB, MOABIHA- 
NON Num. 2. 

Gituohan nga ang Baal-meon mao ang mga ka- 
gun-oban sa Marin, nga nahimong usa ka dakong 
bungdo nga mga 6 km (3.5 mi) sa KHK sa Medeba 
ug 12 km (7 mi) sa S sa Patayng Dagat. Ang patag 
sa bukid nga nahimutangan sa Main may gihabo- 
gon nga mga 800 m (2,600 p). 


BAAL-PERAZIM [Tag-iya sa mga Pagbung- 
kag]. Ang dapit diin bug-os nga nakadaog si Ha- 
ring David batok sa nag-usa nga kasundalohan sa 
mga Filistehanon, human sakopa ni David ang sa- 
lipdanan sa Zion. (2Sa 5:9, 17-21) Ang rekord nag- 
ingon nga, sa pagkadungog ni David nga gipangita 
siya sa mga Filistehanon, siya ug ang iyang mga 
tawo “miadto sa dapit nga lisod adtoon,” samtang 
ang mga Filistehanon “milibot didto sa ubos nga 
patag sa Repaim.” Kay gipasaligan nga paluyohan 
ni Jehova, si David miatake, ug nangalagiw ang 
mga Filistehanon ug nagbiya sa ilang mga idolo. Sa 
pagpasidungog sa kadaogan ngadto kang Jehova, 
si David miingon: “Si Jehova nagbungkag sa akong 
mga kaaway una kanako, sama sa usa ka giwang 
nga nahimo pinaagi sa mga tubig”: ug tungod nii- 
ni iyang “gitawag ang ngalan niadtong dapita nga 
Baal-perazim.” Ang asoy sa 2 Samuel 5:21 nag- 
ingon nga si David ug ang iyang mga tawo “nagda- 
la sa gibiyaan nga mga idolo sa mga Filistehanon."” 
Ang samang asoy sa 1 Cronicas 14:12 nagpakita sa 
kataposang lakang nga iyang gihimo, nga nag- 
ingon: “Unya si David nagsugo, mao nga kini [ang 
mga idolo] gisunog sa kalayo.” 

Ang Bukid sa Perazim nga gihisgotan ni Isaias 
(28:21) giisip nga mao ra usab ang samang dapit. 
Ang paggamit niini diha sa iyang tagna nagpahi- 
numdom sa kadaogan ni Jehova pinaagi kang Da- 
vid didto sa Baal-perazim, nga gihisgotan ingong 
usa ka panig-ingnan sa katingalahang buhat nga 
hapit nang ipahinabo, nga niana si Jehova nag- 
ingong iyang bungkagon ang iyang mga kaaway 
sama sa bul-og sa baha. 

Ang Ubos nga Patag sa Repaim giisip nga mao 
ang Patag sa Baqa‘ sa HK sa Patukoranan sa Tem- 
plo, nga human modulhog ug mga 1.5 km (1 mi), 
nahimong usa ka hiktin nga walog, ang Wadi el 
Werd (Nahal Refa'im). Tungod niini, ang pipila ka 
eskolar nagtuo nga ang Baal-perazim mao ang da- 
pit nga duol niini nga walog. Apan, tungod kay pa- 
rehong gihisgotan uban sa “ubos nga patag duol 

sa Gabaon” sumala sa giingon ni Isaias (28:21), gi- 
tuohan sa pipila ka eskolar nga kini mao ang usa ka 
dapit sa AK, lagmit ang Sheikh Bedr, mga 4 km 
(2.5 mi) sa KAK sa Patukoranan sa Templo. (Jos 15: 
8, 9) Nahiuyon kini sa kamatuoran nga ang ruta 
nga giikyasan sa mga Filistehanon kinsa gigukod 
ni David maoy paingon sa Gabaon ug sa Gezer. 
--28Sa 5:22, 25; 1Cr 14:16. 


BAAL-SALISA [Tag-iya sa Salisa]. Usa ka da- 
pit diin may usa ka tawo nga nagdalag 20 ka se- 
badang tinapay gikan sa unang mga bunga sa 
iyang ani ug bag-ong mga lugas nga ihatag ngad- 
to sa manalagnang si Fliseo. (2Ha 4:42-44) Pana- 
hon kadto sa gutom, ug si Eliseo didto sa Gilgal. 
Ang diyutayng pagkaon napaigo alang sa usa ka 
gatos ka “anak nga lalaki sa mga manalagna” did- 
to, ug may mga salin pa.---2Ha 4:38, 43: itandi ang 
Mat 14:20, Mar 8:8. 

Ang Baal-salisa giisip nga duol sa Gilgal ug lag- 
mit diha sa “yuta sa Salisa,” nga niana milatas si 
Saul sa dihang nangita sa mga asna sa iyang ama- 
han. (1Sa 9:4) Gihisgotan ang Baal-salisa diha sa 
Babilonyanhong Talmud nga naghubit niini ingong 
usa ka dapit diin ang mga bunga sayo kaayong 
mangahinog. (Sanhedrin 12a) Ang gituohan nga 
dapit mao kanang sa Kafr Thulth sa tiilan sa ka- 
bungtoran sa Epraim, sanglit ang ngalang Thulth 
maoy tukmang katumbas sa Arabiko sa Hebreoha- 
nong pulong nga Salisa. Ang Kafr Thulth nahimu- 
tang nga mga 46 km (29 mi) sa AAK sa Jerusalem. 


BAAL SA PEOR. Ang Baal nga gisimba sa 
mga Moabihanon ug mga Midianhon didto sa Bu- 
kid sa Peor. (Num 25:1, 3, 6) Gihunahuna nga ang 
Baal sa Peor lagmit mao gayod si Kemos, tungod 
kay kini ang pangunang diyos sa mga Moabihanon. 
(Num 21:29) Sama sa Baalismo sa katibuk-an, ang 
hilabihan ka mahilayong mga rituwal lagmit nga 
nalangkit sa pagsimba kang Baal sa Peor. Ang mga 
Israelinhon, samtang nagkampo sa Sitim diha sa 
habog nga kapatagan sa Moab, gihaylo sa mga ba- 
bayeng magsisimba niini nga diyos sa pagbuhat ug 
imoralidad ug idolatriya.--Num 25:1-18, Deu 4:3, 
Sal 106:28, Os 9:10; Pin 2:14. 

Tungod sa sala sa Israel maylabot sa Baal sa 
Peor, si Jehova nagpadangat ug makamatay nga 
hampak nga mipatay sa linibo ka Israelinhon. Gi- 
kaduhaduhaan ang gidaghanon sa aktuwal nga 
namatay sa hampak tungod sa daw panagsum- 
paki tali sa asoy sa Numeros 25:9 ug 1 Corinto 
10:8. Lagmit nga 23,000 ang direktang namatay sa 
hampak, samtang 1,000 ka “pangulo” ang gipatay 
sa mga maghuhukom sa Israel ug dayon gibitay 
aron makita sa tanan.---Num 25:4, 5; tan-awa ang 
BAAL Num. 4. 


BAAL-ZEPON 


BAAL-TAMAR [Tag-iya sa Kahoyng Palma]. 
Usa ka dapit nga duol sa Gibea diin ang Israelin- 
hong kasundalohan mihan-ay aron sa pagpakig- 
away sa tribo ni Benjamin sa usa ka makatalagma- 
nong gubat nga gisugniban sa usa ka mangilngig 
nga seksuwal nga krimen. Ang uban sa kasundalo- 
han sa Israel gitapok didto sa Baal-tamar, samtang 
ang uban gipahiluna ingong magbabanhig batok sa 
mga Benjaminhon. (Huk 19:25-28, 20:33) Ang na- 
himutangan sa Baal-tamar dili matino. 


BAAL-ZEBUB [Tag-iya sa mga Langaw]. Ang 
Baal nga gisimba sa mga Filistehanon didto sa 
Ekron. Adunay mga timailhan nga komon nang 
batasan taliwala sa mga Hebreohanon ang pag- 
usab sa mga ngalan sa bakak nga mga diyos ngad- 
to sa kokaamgid apan matamayon nga ngalan. 
Busa, ang tumoy niini nga “zebub” lagmit maoy 
usa ka pag-usab sa usa sa mga titulo ni Baal nga 
gipakita diha sa mga teksto sa Ras Shamra ingong 
“Zabul” (“Prinsipe”), o Zebul. Apan, ang pipila ka 
eskolar naghunahuna nga kining ngalana gihatag 
sa iyang mga magsisimba ngadto sa maong diyos 
tungod kay siya giisip ingong tigpatungha sa mga 
langaw ug busa makahimo sa pagkontrolar niining 
komon nga dangan sa Tungang Sidlakan. Sanglit 
ang paghatag ug mga orakulo gilangkit kang Baal- 
zebub, ang uban mipabor sa opinyon nga si Baal- 
zebub maoy usa ka diyos nga gikaingong naghatag 
ug mga orakulo pinaagi sa paglupad o paghadyong 
sa usa ka langaw.---2Ha 1:2. 

Si Ahazias nga hari sa Israel nagpadalag mga 
mensahero aron sa pagpakisayod kang Baal-zebub 
kon siya ba maulian sa iyang grabeng pagkaangol 
o dili. Pinaagi sa iyang manalagna nga si Elias, si 
Jehova nagbadlong kang Ahazias, nga nag-ingon: 
“Tungod ba kay wala gayoy Diyos sa Israel nga 
ikaw nagpasugo aron sa pagpakisayod kang Baal- 
zebub nga diyos sa Ekron? Busa, mahitungod sa 
higdaanan nga imong gisak-an, ikaw dili manaog 
gikan niini, tungod kay ikaw tinong mamatay.” 
--2Ha 1:2-8, tan-awa ang BEELZEBUB. 


BAAL-ZEPON [Tag-iya sa Amihanan (Ami- 
hanang Utlanan)]. Usa ka dapit nga gihisgotan aron 
matino ang gikampohan sa mga Israelinhon didto 
sa Pihahirot sa wala pa sila motabok sa Pulang Da- 
gat. (Ex 14:2; Num 33:1-7) Kay nakabiya na sa Ra- 
meses, sila unang nagkampo sa Sucot, dayon sa 
Etam “sa daplin sa kamingawan.” (Ex 13:20) Nii- 
ning dapita, si Jehova miingon kanila nga “mama- 
lik ug magkampo atubangan sa Pihahirot taliwala 
sa Migdol ug sa dagat nga malantaw sa Baal- 
zepon.” Dinhi niining dapita nga ang mga magka- 
karo, mangangabayo, ug ang kasundalohan ni Pa- 
raon nakaapas kanila.—Ex 14:2, 9. 


BAANA 


Ang nahimutangan sa Baal-zepon dili matino. 
Dayag nga ilado kining dapita niadtong panaho- 
na. Siyempre, ang pangunang hinungdan mao ang 
pagtabok sa Israel sa Pulang Dagat, nga ang asoy 
niini nagpakita nga sila milabang sa usa ka lawom 
kaayo nga katubigan. Kana nga kahimtang makita 
lamang sa dihang makaabot hangtod sa H sa ami- 
hanang tumoy sa Gulpo sa Suez. Tungod niini, 
ang pipila ka eskolar nagtuo nga ang Baal-zepon 
mao ang kabukiran niana nga rehiyon. Ang A He- 
brew and English Lexicon of the Old Testament, ni 
Brown, Driver, ug Briggs (1980, p. 128), nag-ingon: 
“duol sa Pulang Dagat sa Ehipto, ti[ngali] ang Bkd. 
sa “Ataka.” Kini nga bukid nahimutang duol sa ulo- 
han sa Gulpo sa Suez, dili halayo sa HK sa presen- 
teng siyudad sa Suez. Ang uban nagtuo nga kini 
mao ang Jebel el Galala, mga 40 km (25 mi) o ka- 
pin pa dapit sa H. Kadtong mipabor niining dapita 
nagtuo nga ang Migdol, nga gihisgotan uban sa 
Baal-zepon diha sa mga asoy, maoy usa ka ban- 
tayanang torre nga maayong pagkapuwesto diha sa 
Jebel (Bukid sa) “Atagah.--Tan-awa ang PAGPANG- 
GULA; PIHAHIROT. 


BAANA. 

1. Anak nga lalaki ni Rimon nga Benjaminhon. 
Siya ug ang iyang igsoong lalaki nga si Rekab maoy 
mga pangulo sa pundok sa mga bandido nga iya ni 
Is-boset nga anak nga lalaki ni Saul. Si Baana ug 
ang iyang igsoon nagbuno kang Is-boset samtang 
siya mitagpilaw sa kaudtohon, apan sa dihang ilang 
gidala ang iyang ulo ngadto kang David, kinsa 
bag-o lang gipalingkod ingong hari, gimando ni Da- 
vid nga pamatyon sila, giputol ang ilang mga ka- 
mot ug mga tiil, ug gibitay sila sa daplin sa linaw 
sa Hebron.---2Sa 4:2-12. 

2. Usa ka Netopahanon ug amahan sa usa sa 
gamhanang mga tawo ni David nga si Heleb (He- 
led).---2Sa 23:29, 1Cr 11:30. 

3. Usa sa 12 ka luyoluyo nga gitudlo ni Solomon 
sa pagtaganag pagkaon alang sa panimalay sa hari. 
Ang asaynment ni Baana mao ang ikalima nga gi- 
talang distrito, sa panguna ang tabunok nga mga 
walog sa Megido ug Jezreel. Anak nga lalaki ni Ahi- 
lud; lagmit ang igsoon ni Jehosapat nga tigtala ni 
Solomon.-- 1Ha 4:3, 7, 12. 

4. Usa pa sa 12 ka luyoluyo nga tigtagana ug 
pagkaon ni Solomon nga responsable sa ikasiyam 
nga gitalang distrito sa amihanang Palestina. Anak 
nga lalaki ni Husai nga higala ni David.--1Ha 4: 
7, 16, 2Sa 15:32-37. 

5. Lagmit usa ka pangulo niadtong namalik gi- 
kan sa pagkadestiyero sa Babilonya kauban ni Zoro- 
babel.--Esd 2:2, Neh 7:7. 

6. Usa sa “mga pangulo sa katawhan” kansang 
kaliwat, kon dili man siya mismo, nagpamatuod sa 

“kasaligang kontrata” ni Nehemias. (Neh 9:38, 10: 
14, 27) Siya lagmit mao ra ang Num. 5. 

7. Amahan ni Zadok nga mitabang kang Nehe- 
mias sa pag-ayo sa mga paril sa Jerusalem niad- 
tong 455 W.K.P.--Neh 3:3, 4. 


BAARA. Usa sa mga asawa ni Saharaim nga 
Benjaminhon.---1Cr 8:1, 8. 


BAASA. Ikatulong hari sa napulo-ka-tribong 
gingharian sa Israel: anak nga lalaki ni Ahias sa tri- 
bo ni Isacar ug dili ilado ang kagikan. Giilog niya 
ang trono pinaagi sa pagpatay sa gisundan niya sa 
paghari nga si Nadab, nga human niana iyang gi- 
patay ang tibuok banay ni Jeroboam sumala sa gi- 
tagna. (1Ha 15:27-30, 14:10) Apan, gipadayon ni 
Baasa ang gibuhat ni Jeroboam nga pagsimba sa 
nating baka, ug tungod niana ang kalaglagan gi- 
tagna usab batok sa iyang kaugalingong banay. 
(1Ha 16:1-4) Sa dihang siya nakiggubat batok sa 
Juda, giawhag ni Asa ang hari sa Sirya nga hasion 
si Baasa gikan sa A. Unya giguba ni Asa ang gipa- 
lig-on nga siyudad sa Rama nga gitukod ni Baa- 
sa. (1Ha 15:16-22, 2Cr 16:1-6, tan-awa ang Asa 
Num. 1 [Ang Daotang Laraw ug ang Pagpakiggu- 
bat Batok Kang Baasa].) Human magmando gikan 
sa mga 975 hangtod sa 953 W.K.P., si Baasa nama- 
tay ug gilubong didto sa iyang kaulohan sa Tirza. 
Ang iyang anak nga lalaki nga si Elah nahimong 
hari niadtong ika-26 nga tuig ni Asa nga hari sa 
Juda (1Ha 16:8), apan sa ika-27 nga tuig ni Asa 
(1Ha 16:15) si Zimri mialsa ug gipapas ang banay 
ni Baasa ingong katumanan sa gimbut-an ni Je- 
hova. 


BAASEIAS. Usa ka kaliwat ni Levi pinaagi 
kang Gersom, katigulangan sa maghohoni sa tem- 
plo nga si Asap.— 1Cr 6:39, 40, 43. 


BABA. Usa ka sangkap sa lawas nga gidisenyo 
sa Diyos aron sa pagdawat ug sa pag-andam ug 
pagkaon alang sa tiyan, ug usab ingong sangkap sa 
tawo sa pagsulti. Ang tanang ipamulong angayng 
mohatag ug pagdayeg Kaniya. (Sal 34:1; 51:15, 
71:8, 145:21) Ang salmista nagpahayag nga ang ta- 
nan nga adunay gininhawa magadayeg kang Jeho- 
va, busa kinahanglang gamiton sa mga tawo ang 
ilang mga baba sa pagbuhat niini kon buot nila nga 
mabuhi. Si apostol Pablo miingon nga ang pagtuo 
sa Diyos ug sa iyang Anak, bisan pag kini kinasing- 
kasing, dili pa igo. Kinahanglang duyogan kini ug 
pagpahayag sa dayag aron makabaton ug kaluwa- 
san.--Sal 150:6; Rom 10:10. 

Uyon sa iyang katuyoan ug sa iyang katungod ug 
gahom ingong Maglalalang, si Jehova makabutang 
sa tukmang mga pulong diha sa baba sa iyang ala- 
gad. Bahin sa iyang mga manalagna, gihimo niya 
kini sa milagrosong paagi, pinaagi sa pag-inspirar 

kanila. (Ex 4:11, 12, 15, Jer 1:9) Sa usa ka higayon, 
gipahinabo gani niya nga mosulti ang dili-maka- 
sulti nga hayop, ang usa ka asno. (Num 22:28, 30, 
2Pe 2:15, 16) Karong adlawa ang mga alagad sa Di- 
yos makabaton sa iyang mga pulong diha sa ilang 
mga baba, dili pinaagi sa pag-inspirar, kondili gikan 
sa iyang inspiradong sinulat nga Pulong, nga bug- 
os magsangkap kanila alang sa tanang maayong 
buhat. (2Ti 3:16, 17) Dili na kinahanglang hulaton 
pa nila si Kristo nga moanhi aron sa pagtagana ka- 
nila sa maayong balita, ni kinahanglan pa silang 
moadto sa ubang mga tinubdan sa kon unsay ilang 
iwali. Kini anaa mismo sa ilang atubangan, nga an- 
dam nilang isulti, sanglit sila gisultihan: “Ang pu- 
long haduol kanimo, sa imong kaugalingong baba 
ug sa imong kaugalingong kasingkasing.”---Rom 
10:6-9, Deu 30:11-14. 

Makahatag ug Kinabuhi o Kamatayon. Nan 
tataw nga hinungdanon ang hustong paggamit sa 
baba, ug busa si Jehova nagpahayag nga gamiton 
kini sa maong paagi. Ang iyang Pulong nag-ingon: 
“Ang baba sa matarong maoy tuboran sa kinabu- 
hi.” (Pr 10:11) Busa, ang baba kinahanglang ampi- 
ngan pag-ayo (Sal 141:3; Pr 13:3; 21:23), kay ang 
binuang nga paggamit niini magpahinabog kadaot 
sa tag-iya niini. (Pr 10:14: 18:7) Papanubagon sa Di- 
yos ang usa ka tawo kon unsay gipamulong sa 
iyang baba. (Mat 12:36, 37) Ang usa ka tawo tinga- 
li mosulti nga dinalidali, nga mohimog dinalidali 
nga panaad. (Ecc 5:4-6) Tingali iyang ulog-ulogan 
ang usa ka tawo, nga mosangpot sa pagkapukan sa 
maong tawo ug sa iya mismong pagkahinukman. 
(Pr 26:28) Ilabinang hinungdanon ang pagbantay 
sa baba sa usa sa dihang anaa sa atubangan sa 
mga daotan, tungod kay ang gamayng pagtipas sa 
kon unsay ipasulti sa kaalam sa Diyos sa iyang ala- 
gad makahatag ug kaulawan sa ngalan sa Diyos ug 
makapahinabo sa iyang kamatayon. (Sal 39:1) Gi- 
hatag ni Jesus ang maayong panig-ingnan sa pag- 
pasakop sa kabubut-on sa Diyos nga walay pagrek- 
lamo o bisan unsang pagpasipala batok sa iyang 
daotang mga magsusupak.--Isa 53:7: Buh 8:32, 
1Pe 2:23. 

Ang Kristohanon kinahanglang magmabinanta- 
yon kanunay, kay siya dili hingpit, busa kinahang- 
lan niyang bantayan ang iyang kasingkasing. Si Je- 
sus miingon nga dili ang mosulod sa baba ang 
makapahugaw sa usa ka tawo, kondili ang magagu- 
la gikan sa baba, kay “gikan sa kadagaya sa kasing- 
kasing ang baba mosulti.” (Mat 12:34, 15:11) Busa 
ang usa kinahanglang mag-amping nga dili mag- 
pataka ug sulti sa bisan unsa, nga dili mamalan- 
dong sa mga sangpotanan. Kinahanglang gamiton 
sa usa ka tawo ang iyang kaisipan sa pagpadapat sa 
maayong mga butang nga iyang nakat-onan gikan 
sa Pulong sa Diyos.--Pr 13:3, 21:23. 


BABA 


Sanglit kusganon ang gahom sa baba alang sa 
ikaayo o ikadaot, dagkong mga butang ang malam- 
pos kon kini giyahan ni Jehova. Gihimo niya ang 
baba ni Isaias nga “sama sa usa ka mahait nga es- 
pada” ug ang mga pulong diha sa baba ni Jeremias 
nga sama sa 'usa ka kalayo.” Gipaluyohan ni Jeho- 
va ang ilang matagnaong mga pulong pinaagi sa 
iyang gahom, ug kini natuman. (Isa 49:2, Jer 5:14) 
Sa laing bahin, peligroso ang pagpatalinghog sa bi- 
san unsang butang nga ipamulong sa baba sa usa 
ka tawo nga nailhang apostata, kini makapahina- 
bog kadaot sa usa ka tawo.---Pr 11:9. 

Mahulagwayong Paggamit. Ang Diyos 
naghulagway sa iyang kaugalingon sa simbolikong 
paagi nga adunay baba. Wala siyay gibungat nga 
mga pahayag nga nahimong walay kapuslanan, 
nga nakawang, kini mamatuman bisan ang kina- 
gamyang detalye. (Isa 55:10, 11) Busa, kadtong 
nagtinguha ug kinabuhi kinahanglang magkinabu- 
hi pinaagi sa matag pulong nga magagula gikan sa 
baba sa Diyos. (Deu 8:3, Mat 4:4) Sa dinhi pa sa 
yuta, gipahiuyon sa iyang Anak nga si Jesu-Kristo 
ang iyang tibuok kinabuhi sa mga pulong sa iyang 
Amahan ug sa pagkakaron siya gihatagan ug aw- 
toridad sa tibuok uniberso. Ingong tinudlong Hari 
ni Jehova, iyang hampakon ang yuta pinaagi sa 
“olisi sa iyang baba.” (Isa 11:4) Ang panan-awon sa 
Pinadayag nagpakita kaniya nga nagahampak sa 
kanasoran pinaagi sa taas nga espada nga nagagu- 
la sa iyang baba. (Pin 19:15, 21) Kining mahulag- 
wayong mga pulong naghawas sa awtoridad nga 
iyang gamiton sa pagmando sa tanang langitnong 
panon ni Jehova sa pag-organisar ug sa pagduma- 
la sa gubat nga mosangpot sa paglaglag sa mga ka- 
away sa Diyos. 

Ang “baba” sagad gigamit nga samag kahulogan 
sa pagsulti o sa gahom sa pagsulti, ingon sa maki- 
ta sa pipila ka pananglitan nga nahisgotan na. Ang 
lagda nga gisunod maylabot sa ebidensiya sa usa 
ka kaso ubos sa Moisesnong Balaod, ug gisunod 
usab diha sa Kristohanong kongregasyon, mao nga 
ang usa ka tawo mahimong sad-an lamang “sa 
baba,” sa ato pa, sa pamatuod, sa duha o tulo ka 
saksi. (Mat 18:16, itandi ang 2Co 13:1.) Ang pipi- 
la ka pananglitan sa susamang paggamit niini ma- 
kaplagan diha sa Job 32:5, Salmo 10:7: 55:21, 78:36, 
Ezequiel 24:27: 29:21: Lucas 21:15, ftn sa Rbi8, 
Roma 15:6. 

Dugang pa, ang “baba” mahimong magtumong 
sa puwerta o lungag sa usa ka butang, sama sa usa 
ka atabay (Gen 29:2), sako (Gen 43:12: 44:1, 2), la- 
ngob (Jos 10:22), o sa usa ka lungag sa yuta (Num 
16:32), maingon man sa katakos sa yuta sa pagpa- 
suhop sa mga likido nga gibubo nganha niini (Gen 
4:11). Ang Sheol, ang komon nga lubnganan sa 


BABAYE 


tawo, gihisgotan nga may dakong baba aron sa 
pagdawat sa daghang patay.---Isa 5:14. 

Ang Alingagngag. Ang alingagngag mao 
ang atop-atop sa baba, nga nag-ulang sa baba gi- 
kan sa mga lungag sa ilong; kini may humok nga 
tisyu nga napormang samag kortina tali sa baba ug 
sa tilaokan. Sa Kasulatan, ang “alingagngag,” diha 
sa pipila ka teksto, gigamit nga samag kahulogan 
sa “baba.”--Pr 8:7: Os 8:1, ftn sa Rbis. 

Gigamit ni Job ug Elihu kining pulonga sa dihang 
ilang gipakasama ang katakos sa alingagngag sa 
pag-ila sa lami ngadto sa paghukom sa tawo sa kon 
unsay matarong ug maalamon. (Job 12:11, 34:3) 
Dili sayop ang pag-ingon nga ang alingagngag 
adunay katakos sa pagtilaw, sumala sa gisulti usa- 
hay sa uban. Kini mapamatud-an pinaagi sa pag- 
obserbar sa kahinungdanon sa alingagngag diha sa 
pagtulon. Ang pagkaon itulod sa dila nganha sa ali- 
ngagngag ug katagon sa dihang kini mopaingon sa 
luyo sa tilaokan, nga usa ka pormag-kono nga tubo 
paingon sa tiyan ug nakonektar usab sa mga agia- 
nan sa hangin sa ilong. Kini magpakaylap sa alim- 
yon sa pagkaon ngadto sa mga agianan sa hangin 
sa ilong, nga nakaamot ug dako sa sagad gitawag 
ug lami. 


BABAYE. Ang Hebreohanong pulong alang sa 
babaye maoy “ish-shah' (sa literal, usa ka babaye 
nga tawo), nga gihubad usab ingong “asawa.” Sa 
susama, ang Gregong termino nga gy-ne” gihubad 
ingong “babaye” ug “asawa.” 

Paglalang. Sa wala pa gani mohangyo si Adan 
ug tawo ingong kauban, aduna nay gitagana ang 
Diyos nga iyang Maglalalang. Human ibutang si 
Adan sa tanaman sa Eden ug gihatag kaniya ang 
balaod labot sa kahoy sa pagkahibalo sa maayo ug 
sa daotan, si Jehova miingon: “Dili maayo alang sa 
tawo nga magpadayon nga mag-inusara. Buhatan 
ko siyag katabang, ingon nga iyang katimbang.” 
(Gen 2:18) Wala niya obligaha ang tawo nga ma- 
ngitag kauban taliwala sa mga hayop, apan iyang 
gidala ang mga hayop ngadto kang Adan aron ha- 
tagan ug mga ngalan. Si Adan wala magtingu- 
ha nga makigsekso sa mga hayop ug nakatino 
nga siya walay angayang kauban taliwala niini nga 
mga hayop. (Gen 2:19, 20) “Busa gipahinanok ni Je- 
hova nga Diyos ang tawo ug, samtang siya natulog, 
gikuha niya ang usa sa iyang mga gusok ug unya 
gitak-op ang unod sa ibabaw niini. Ug gihimo ni Je- 
hova nga Diyos nga usa ka babaye ang gusok nga 
iyang gikuha gikan sa lalaki ug gidala siya ngadto 
sa lalaki. Unya ang lalaki miingon: 'Kini sa kata- 
posan bukog sa akong mga bukog ug unod sa 
akong unod. Kini siya pagatawgon nga Babaye, tu- 
ngod kay gikan sa lalaki kini siya gikuha.' “---Gen 
2:21-23. 

Katungdanan ug mga Kaakohan. Ang baba- 
ye, nga gilalang gikan sa lalaki, milungtad gumikan 
sa lalaki. Sanglit siya bahin man sa lalaki, nga “usa 
ka unod” uban kaniya, ug usa ka katimbang ug 
katabang kaniya, siya magpasakop kaniya ingong 
iyang ulo. Siya nailalom usab sa balaod nga gihatag 
sa Diyos kang Adan bahin sa kahoy sa kahibalo sa 
maayo ug sa daotan. Siya may kaakohan sa pagbu- 
hat alang sa kaayohan sa lalaki. Silang duha mag- 
baton ug mga anak ug magbaton ug pagbulot-an 
ibabaw sa mga hayop.---Gen 1:28, 2:24. 

Sanglit ang naandang dagan sa kinabuhi sa mga 
babaye sa kapanahonan sa Bibliya mao ang pag- 
minyo, ang mga teksto nga naghisgot sa mga kaa- 
kohan sa babaye sagad may kalabotan sa iyang 
katungdanan ingong asawa. Ang pangunang ka- 
tungdanan sa tanang babaye sa Israel mao ang 
pag-alagad kang Jehova nga Diyos diha sa matuod 
nga pagsimba. Si Abigail, nga nahimong asawa ni 
David human mamatay ang iyang walay-silbing 
bana nga si Nabal, maoy usa ka panig-ingnan nii- 
ni. Bisan tuod misubay sa daotang dalan si Nabal, 
nga midumili sa paggamit sa iyang materyal nga 
mga kabtangan aron tabangan si David nga dini- 
hogan ni Jehova, si Abigail nakaamgo nga siya, 
ingong asawa ni Nabal, dili obligado sa pagsunod sa 
gihimo sa iyang bana nga supak sa kabubut-on ni 
Jehova. Si Jehova nagpanalangin kaniya sa dihang 
ang iyang pagtabang sa dinihogan ni Jehova nag- 
padayag sa iyang hugot nga tinguha alang sa hus- 
tong pagsimba.--- 1Sa 25:23-31, 39-42. 

Dugang pa, kinahanglang sundon sa babaye ang 
iyang bana. Siya may kaakohan nga magmakugi- 
hon alang sa kaayohan sa panimalay ug sa pagpa- 
sidungog sa iyang bana ingong ulo. Kini mohatag 
ug kinadak-ang himaya alang kaniya. Ang Prover- 
bio 14:1 nag-ingon: “Ang babayeng tinuod nga ma- 
alamon nagtukod sa iyang balay, apan ang bu- 
angbuang naglumpag niana pinaagi sa iyang mga 
kamot.” Siya angayng mosulti kanunay ug maa- 
yong mga butang bahin sa iyang bana ug pauswa- 
gon ang pagtahod sa uban kaniya, ug ang iyang 
bana angayng magmagarbohon kaniya. “Ang usa 
ka asawa nga may katakos maoy purongpurong sa 
iyang tag-iya, apan siya nga nagabuhat nga maka- 
uulaw maingon sa pagkadunot sa iyang mga bu- 
kog.” (Pr 12:4) Ang dungganong katungdanan ug 
mga pribilehiyo nga iyang mabatonan ingong asa- 
wa, uban sa mga panalangin tungod sa iyang pag- 
kamatinumanon, pagkamakugihon, ug kaalam, gi- 
hubit diha sa Proverbio kapitulo 31.---Tan-awa ang 
ASAWA. 

Ang usa ka Hebreohanong babaye nga usa ka 
inahan dakog mahimo sa pagbansay sa iyang mga 
anak diha sa pagkamatarong, pagkamatinahoron, 

ug pagkamakugihon ug sagad dakog mahimo sa 
pagtambag ug paggiya alang sa kaayohan sa iyang 
dagko nang mga anak nga lalaki. (Gen 27:5-10, Ex 
2:7-10: Pr 1:8, 31:1, 2Ti 1:5, 3:14, 15) Ang mga ba- 
tang babaye ilabinang gibansay sa pagkahimong 
maayong mga asawa pinaagi sa pagkakat-on gikan 
sa ilang mga inahan sa mga paagi sa pagluto, pag- 
hablon, ug sa katibuk-ang pagdumala sa panima- 
lay, samtang ang anak nga lalaki tudloan sa ama- 
han ug usa ka partikular nga trabaho. Ang mga 
asawa usab gawasnong makapahayag sa ilang ka- 
ugalingon ngadto sa ilang mga bana (Gen 16:5, 6) 
ug usahay makatabang sa ilang mga bana sa pag- 
kab-ot sa hustong mga desisyon.--Gen 21:9-13: 
27:46-28:4. 

Ang mga ginikanan sagad maoy mopili sa pa- 
ngasaw-onon sa ilang anak nga lalaki. Apan, sa wa- 
lay duhaduha ubos sa Balaod, sama sa kahimtang 
ni Rebeca una pa niini, ang babaye may kahigayo- 
nan sa pagpatugbaw sa iyang pagbati ug kabubut- 
on bahin niini. (Gen 24:57, 58) Bisan tuod gitugo- 
tan ang pagbaton ug daghang asawa, sanglit wala 
pa molihok ang Diyos aron ipasig-uli ang kahim- 
tang nga usa ra ang asawa hangtod nga natukod 
ang Kristohanong kongregasyon (Gen 2:23, 24; Mat 
19:4-6, 1Ti 3:2), ang pagbaton ug daghang asawa 
gikontrolar. 

Bisan gani ang mga balaod sa militar mihatag ug 
pabor sa asawa ug bana pinaagi sa pagpahigawas 
gikan sa pagkasundalo sa usa ka bag-ong namin- 
yong lalaki sulod sa usa ka tuig. Kini mohatag ug 
kahigayonan sa magtiayon nga pahimuslan ang 
ilang katungod sa pagbaton ug anak, nga mahi- 
mong usa ka dakong kahupayan alang sa inahan 
kon wala diha ang iyang bana, ug ilabina kon siya 
mamatay sa panggubatan.---Deu 20:7, 24:5. 

Patas ang pagpadapat sa mga balaod ngadto sa 
mga lalaki ug mga babaye nga sad-an sa pagpana- 
paw, insesto o pag-unay, pagpakigsekso sa hayop, 
ug ubang mga krimen. (Lev 18:6, 23; 20:10-12, Deu 
22:22) Ang mga babaye gidid-an sa pagsul-ob ug 
mga besti sa usa ka lalaki o ang usa ka lalaki gidid- 
an usab nga magsul-ob ug mga besti sa usa ka ba- 
baye, usa ka buhat nga mahimong motultol ngad- 
to sa imoralidad, lakip na ang homoseksuwalidad. 
(Deu 22:5) Ang mga babaye mahimong makapahi- 
mulos sa mga kaayohan sa mga adlaw nga Igpapa- 
hulay, sa mga balaod sa pagkahimong Nazareo, sa 
mga pista, ug, sa katibuk-an, sa tanang probisyon 
sa Balaod. (Ex 20:10, Num 6:2, Deu 12:18, 16:11, 14) 
Ang inahan, ingon man usab ang amahan, kina- 
hanglang pasidunggan ug pagasundon.--Lev 19:3, 
20:9: Deu 5:16; 27:16. 

Mga Pribilehiyo Diha sa Kristohanong 
Kongregasyon. Maylabot sa gipili sa Diyos 
alang sa langitnong pagtawag (Heb 3:1) nga mahi- 

mong kaubang mga manununod ni Jesu-Kristo, 
walay kalainan ang mga lalaki ug mga babaye diha 
sa espirituwal nga diwa. Ang apostol misulat: “Sa 
pagkatinuod, kamong tanan mga anak sa Diyos pi- 
naagi sa inyong pagtuo kang Kristo . . . walay lala- 
ki ni babaye, kay kamong tanan usa ka persona nga 
nahiusa kang Kristo Jesus.” (Gal 3:26-28) Silang ta- 
nan kinahanglang makadawat ug kausaban sa ki- 
naiyahan panahon sa ilang pagkabanhaw, sanglit 
sila gihimong mga mag-aambit sa “kinaiyahan nga 
iya sa Diyos,” nga sa maong kahimtang walay mga 
babaye, kay walay babaye taliwala sa espiritung 
mga linalang, sanglit ang sekso maoy paagi sa Di- 
yos sa pagpadaghan sa mga linalang sa yuta.---2Pe 
1:4. 

Mga magmamantala sa maayong balita. 
Ang mga babaye, nga gihisgotan ingong “mga 
anak nga babaye” ug “mga sulugoong babaye” diha 
sa tagna ni Joel, maoy lakip niadtong nakadawat sa 
mga gasa sa balaang espiritu sa adlaw sa Pentekos- 
tes 33 K.P. Sukad niadtong adlawa ang Kristoha- 
nong mga babaye nga gihatagan niini nga mga 
gasa nakasultig langyawng mga pinulongan nga sa 
nangagi dili nila masabtan, ug sila “anagna, dili 
kay mihimog mga prediksiyon bahin sa hinungda- 
nong mga hitabo sa umaabot, kondili nagasulti ba- 
hin sa mga kamatuoran sa Bibliya.--Joe 2:28, 29, 
Buh 1:13-15, 2:1-4, 13-18, tan-awa ang MANALAG- 
NANG BABAYE. 

Ang ilang pagpakigsulti bahin sa mga kamatuo- 
ran sa Bibliya ngadto sa uban dili lamang limitado 
sa ilang mga isigkamagtutuo. Una pa sa iyang pag- 
kayab sa langit, gisultihan ni Jesus ang iyang mga 
sumusunod: “Kamo magadawat ug gahom sa di- 
hang ang balaang espiritu mokunsad kaninyo, ug 
kamo mahimong akong mga saksi sa Jerusalem ug 
sa tibuok Judea ug Samaria ug hangtod sa kinalay- 
ang dapit sa yuta.” (Buh 1:8) Human niadto, sa ad- 
law sa Pentekostes 33 K.P., sa dihang ang balaang 
espiritu gibubo ngadto kanila, ang tibuok pundok 
sa 120 ka tinun-an (lakip ang pipila ka babaye) gi- 
tugahan ug gahom ingong iyang mga saksi (Buh 1: 
14, 15, 2:3, 4): ug ang tagna ni Joel (2:28, 29) nga 
gikutlo ni Pedro niadtong okasyona naghisgot lakip 
sa mga babaye. Busa sila gilakip taliwala niadtong 
kinsa may kaakohan sa pagkahimong mga saksi ni 
Jesus “sa Jerusalem ug sa tibuok Judea ug Samaria 
ug hangtod sa kinalay-ang dapit sa yuta.” Nahiuyon 
niana, si apostol Pablo sa ulahi nagtaho nga si Euo- 
dia ug Sintique, nga didto sa Filipos, “naningkamot 
kiliran sa kiliran uban [kaniya] diha sa maayong 
balita”: ug si Lucas naghisgot kang Priscila nga na- 
kig-ambit uban sa iyang bana nga si Aquila sa 
'pagpatin-aw sa dalan sa Diyos' didto sa Efeso. 
--Flp 4:2, 3, Buh 18:26. 

Mga tigom sa kongregasyon. Dihay mga ti- 
gom sa dihang kini nga mga babaye nag-ampo ug 
nanagna, apan sila nagpandong sa ilang ulo. (1Co 
11:3-16, tan-awa ang PANDONG SA ULO.) Bisan pa ni- 
ana, dayag nga sa mga panagkatigom sa publi- 
ko, sa dihang “ang tibuok kongregasyon” ingon 
man usab ang “mga dili-magtutuo” magkatigom 
sa usa ka dapit (1Co 14:23-25), ang mga baba- 
ye kinahanglang “magpakahilom.” Kon “buot si- 
lang makakat-on, sila makapangutana sa ilang mga 
bana sa balay, kay makauulaw alang sa babaye nga 
mosulti diha sa kongregasyon.'--- 1Co 14:31-35. 

Bisan tuod wala tugoti sa pagtudlo diha sa mga 
tigom sa kongregasyon, ang usa ka babaye maka- 
tudlo sa mga tawo sa gawas sa kongregasyon nga 
nagtinguha nga makakat-on sa kamatuoran sa Bib- 
liya ug sa maayong balita bahin kang Jesu-Kristo 
(itandi ang Sal 68:11), ingon man usab mahimong 
“magtutudlo sa maayo” ngadto sa mas batan-ong 
mga babaye (ug kabataan) sulod sa kongregasyon. 
(Tit 2:3-5) Apan siya walay awtoridad ibabaw sa 
usa ka lalaki o makiglantugi sa mga lalaki, sama 
pananglitan, diha sa mga panagkatigom sa kongre- 
gasyon. Kinahanglan niyang hinumdoman kon un- 
say nahitabo kang Eva ug kon sa unsang paagi 
gipahayag sa Diyos ang katungdanan sa babaye 
human makasala si Adan ug Eva.--ITi 2:11-14, 
Gen 3:16. 

Mga lalaki nga nag-alagad ingong mga mag- 
tatan-aw, ministeryal nga mga alagad. Sa 
paghisgot bahin sa “mga gasa nga mga lalaki” nga 
gihatag ni Kristo ngadto sa kongregasyon, wa- 
lay gihisgotan nga mga babaye. Ang mga pulong 
nga “mga apostoles,” “mga manalagna,” “mga tig- 
ebanghelyo,” “mga magbalantay,” ug “mga magtu- 
tudlo” tanan nagtumong sa mga lalaki. (Efe 4: 
8, 11) Ang Efeso 4:11 gihubad sa American Trans- 
lation: “Ug iyang gihatag kanato ang pipila ka lala- 
ki ingong mga apostoles, ang pipila ingong mga 
manalagna, ang pipila ingong mga misyonaryo, 
ang pipila ingong mga pastor ug mga magtutudlo.” 
--Itandi ang Mo, NW, usab ang Sal 68:18. 

Bug-os nga nahiuyon niini, sa dihang si apostol 
Pablo misulat kang Timoteo bahin sa mga kuwali- 
pikasyon alang sa mga katungdanan sa pag-ala- 
gad ingong “mga magtatan-aw” (@pi'sko-poi), kin- 
sa usab maoy mga “ansiyano” (presby teroi), ug 
ingong “ministeryal nga mga alagad” (di'a'ko'noi) 
sa kongregasyon, siya espesipikong nag-ingon nga 
sila kinahanglang mga lalaki ug, kon minyo, “bana 
sa usa ka asawa.” Walay bisan usa sa mga aposto- 
les ang naghisgot maylabot sa katungdanan sa 
“diakonisa” (di'a'ko'nissa).-1Ti 3:1-13, Tit 1:5-9, 
itandi ang Buh 20:17, 28; Flp 1:1. 

Bisan tuod gihisgotan si Febe (Rom 16:1) ingong 
usa ka “ministro” (dia'ko'nos, nga wala ang ti- 

nong artikulo sa Grego), dayag nga siya wala itudlo 
ingong babayeng ministeryal nga alagad sa kong- 
regasyon, tungod kay walay probisyon ang Kasula- 
tan labot niana. Wala sultihi sa apostol ang kongre- 
gasyon nga modawat ug mga instruksiyon gikan 
kang Febe apan, hinuon, abiabihon siya ug “abagan 
siya sa bisan unsang butang nga siya mangina- 
hanglan kanila.” (Rom 16:2) Ang paghisgot ni Pab- 
lo kaniya ingong ministro dayag nga maylabot sa 
iyang kalihokan sa pagpakaylap sa maayong balita, 
ug siya naghisgot kang Febe ingong babayeng mi- 
nistro nga nakig-uban sa kongregasyon sa Cencrea. 
--Itandi ang Buh 2:17, 18. 

Sa balay. Ang babaye gihubit sa Kasulatan 
ingong “usa ka sudlanan nga mas mahuyang.” Siya 
pakiglabotan sa iyang bana sumala niana nga ka- 
himtang. (1Pe 3:7) Siya may daghang pribilehiyo, 
sama sa pagpakigbahin sa pagtudlo sa mga anak 
ug sa katibuk-ang pagdumala sa mga kalihokan su- 
lod sa panimalay, ubos sa pag-uyon ug direksiyon 
sa iyang bana. (1Ti 5:14, 1Pe 3:1, 2; Pr 1:8, 6:20, 
kap 31) Siya may katungdanan nga magpasakop sa 
iyang bana. (Efe 5:22-24) Siya may obligasyon sa 
iyang bana nga ihatag ang nahiangay sa magtia- 
yon.— 1Co 7:3-5. 

Pagdayandayan. Ang Bibliya sa katibuk-an 
wala maghukom batok sa pagdayandayan pinaagi 
sa pamesti o pagsul-ob ug mga alahas, apan kini 
naglatid nga ang pagkamakasaranganon ug pag- 
kanahiangay maoy mga sukdanan. Ang apostol 
nagtudlo nga ang pagpamesti sa mga babaye ki- 
nahanglang mahapsay ug nga ang mga babaye 
magdayandayan sa ilang kaugalingon “uban ang 
pagkamakasaranganon ug maayong panghunahu- 
na.” Dili hatagan ug sobrang pagtagad ang mga es- 
tilo sa buhok, mga pahiyas, ug mahal nga mga sini- 
na apan, hinunoa, ang mga butang nga makaamot 
sa espirituwal nga katahom, nga mao, ang “maa- 
yong mga buhat” ug ang “natago nga pagkatawo sa 
kasingkasing pinaagi sa dili-madunot nga sapot sa 
malinawon ug malumong espiritu.” —1Ti 2:9, 10; 
1Pe 3:3, 4; itandi ang Pr 11:16, 22; 31:30. 

Si apostol Pedro naghisgot sa maong mapinasa- 
kopong mga babaye nga nagpasundayag sa ka- 
putli, pagkamatinahoron, diyosnong panggawi nga 
‘kamo mahimong mga anak ni Sara, kon kamo 
magpadayon sa pagbuhat ug maayo ug dili mahad- 
lok sa bisan unsang hinungdan sa kalisang.’ Busa 
kini nga mga asawa adunay dakong pribilehiyo, dili 
ingong kaliwat sa matinumanong si Sara sa unod- 
nong paagi kondili ingong mga tigsundog kaniya. Si 
Sara nakapribilehiyo sa pagpahimugso kang Isaac 
ug nahimong katigulangang babaye ni Jesu-Kristo, 
kinsa sa panguna mao ang ‘binhi ni Abraham.” (Gal 
3:16) Busa ang Kristohanong mga asawa, nga nag- 

pamatuod sa ilang kaugalingon ingong mahulag- 
wayong mga anak nga babaye ni Sara bisan ngad- 
to sa dili-magtutuong mga bana, makaseguro sa 
pagkadawat ug dagayang ganti diha sa mga kamot 
sa Diyos.--1Pe 3:6: Gen 18:11, 12: 1Co 7:12-16. 

Mga Babaye nga Nag-alagad Kang Jesus. 
Ang mga babaye nakapahimulos ug mga pribilehi- 
yo maylabot sa yutan-ong ministeryo ni Jesus, 
apan dili ang mga pribilehiyo nga gihatag ngadto 
sa 12 ka apostoles ug sa 70 ka tig-ebanghelyo. (Mat 
10:1-8, Luc 10:1-7) Ubay-ubay sa mga babaye ang 
nag-alagad kang Jesus ginamit ang ilang mga kab- 
tangan. (Luc 8:1-3) Ang usa ka babaye nagdihog 
kaniya ug pinahumotan nga lana pipila ka adlaw 
una pa sa iyang kamatayon, ug tungod sa iyang gi- 
buhat si Jesus misaad: “Bisan diin gani sa tibuok 
kalibotan igawali kining maayong balita, ang gibu- 
hat niini nga babaye igaasoy usab ingon nga pag- 
handom kaniya.” (Mat 26:6-13, Ju 12:1-8) Ang mga 
babaye maoy lakip niadtong linaing gipakigkitaan 
ni Jesus sa adlaw sa iyang pagkabanhaw, ug ang 
mga babaye maoy lakip niadtong iyang gipakigki- 
taan sa ulahi.---Mat 28:1-10, Ju 20:1-18. 

Mahulagwayong Paggamit. Sa ubay-ubayng 
mga higayon ang mga babaye gigamit ingong sim- 
bolo sa paghawas sa mga kongregasyon o mga 
organisasyon sa tawo. Gigamit usab sila sa pagsim- 
bolo sa mga siyudad. Ang hinimayang kongregas- 
yon ni Kristo gihisgotan ingong iyang “pangasaw- 
onon,” nga gitawag usab nga “ang balaang siyudad, 
ang Bag-ong Jerusalem.”--Ju 3:29: Pin 21:2, 9, 
19:7: itandi ang Efe 5:23-27, Mat 9:15, Mar 2:20, 
Luc 5:34, 3b. 

Si Jehova naghisgot sa kongregasyon o sa nasod 
sa Israel ingong iyang “babaye,” sanglit siya mao 
ang “banang tag-iya” niini tungod sa iyang relas- 
yon uban kanila gumikan sa pakigsaad sa Balaod. 
Sa mga tagna sa pagpasig-uli siya naghisgot sa Is- 
rael niining paagiha, nga usahay nagtumong sa 
iyang mga pulong ngadto sa Jerusalem, ang naga- 
mandong siyudad sa nasod. Ang “mga anak nga la- 
laki” ug “mga anak nga babaye” (Isa 43:5-7) niini 
nga babaye mao ang mga membro sa nasod sa Is- 
rael.--Isa 51:17-23: 52:1, 2; 54:1, 5, 6, 11-13: 66:10- 
12, Jer 3:14, 31:31, 32. 

Sa daghang higayon ang ubang mga nasod 
o mga siyudad gihisgotan ingong mga babaye. 
Ang pipila mao kini: ang Moab (Jer 48:41), Ehipto 
(Jer 46:11), Raba sa Ammon (Jer 49:2), Babilonya 
(Jer 51:13), ug ang simbolikong Dakong Babilonya. 
--Pin 17:1-6: tan-awa ang DAKONG BABILONYA, ANAK 
NGA BABAYE. 

Ang “babaye” sa Genesis 3:15. Sa panahon 
nga iyang gihukman ang mga ginikanan sa kataw- 
han, si Adan ug Eva, gisaad sa Diyos ang usa ka 
binhi nga ipanganak sa “babaye,” ug kinsa maoy 

magdugmok sa ulo sa halas. (Gen 3:15) Kini maoy 
usa ka “sagradong tinago” nga ibutyag sa Diyos sa 
iyang takdang panahon. (Col 1:26) Ang pipila ka 
butang maylabot sa mga panghitabo nga gihisgo- 
tan sa panahon nga gihatag ang tagna mohatag 
ug mga timailhan kon kinsa gayod ang “babaye.” 
Sanglit ang iyang binhi maoy magdugmok sa ulo sa 
halas, dili gayod siya usa ka tawhanong binhi, kay 
ang Kasulatan nagpakita nga dili usa ka literal nga 
halas diha sa yuta ang gipunting sa mga pulong sa 
Diyos. Ang “halas” gipakita sa Pinadayag 12:9 nga 
mao si Satanas nga Yawa, usa ka espiritung perso- 
na. Busa, ang “babaye” sa tagna dili mahimong usa 
ka tawhanong babaye, sama kang Maria nga ina- 
han ni Jesus. Ang apostol mihatag ug katin-awan 
bahin niini diha sa Galacia 4:21-31.---Tan-awa ang 
BINHI. 

Niini nga mga teksto ang apostol naghisgot sa 
gawasnong asawa ni Abraham ug sa iyang puyopu- 
yo nga si Agar ug nag-ingon nga si Agar maoy ka- 
tumbas sa literal nga siyudad sa Jerusalem ilalom 
sa pakigsaad sa Balaod, ug ang iyang “mga anak” 
mao ang mga lungsoranon sa Hudiyohanong na- 
sod. Ang asawa ni Abraham nga si Sara, matod ni 
Pablo, maoy katumbas sa “Jerusalem sa itaas,” nga 
mao ang espirituwal nga inahan ni Pablo ug sa 
iyang mga kaubanan nga inanak sa espiritu. Kining 
langitnong “inahan” mao usab ang “inahan” ni Kris- 
to, nga mao ang kinamagulangan sa tanan niyang 
espirituwal nga mga igsoon, nga ang tanan kanila 
naggikan sa Diyos ingong ilang Amahan.---Heb 2: 
11, 12, tan-awa ang BABAYENG GAWASNON. 

Makataronganon ug nahiuyon sa Kasulatan nga 
ang “babaye” sa Genesis 3:15 maoy usa ka espiritu- 
wal nga “babaye.” Maingon nga ang “pangasaw- 
onon,” o “asawa,” ni Kristo dili usa ka indibiduwal 
nga babaye, kondili usa ka grupo, nga gilangko- 
ban sa daghang espirituwal nga mga membro (Pin 
21:9), ang “babaye” nga manganak ug espirituwal 
nga mga anak sa Diyos, ang ‘asawa’ sa Diyos (nga 
gitagna diha sa mga pulong ni Isaias ug Jeremias 
sama sa gihisgotan), maglangkob sa daghang espi- 
rituwal nga mga tawo. Kini maoy linangkob nga 
pundok sa mga tawo, usa ka organisasyon, usa nga 
langitnon. 

Kini nga “babaye” gihubit diha sa panan-awon ni 
Juan sa Pinadayag kapitulo 12. Ang babaye gipaki- 
ta nga nanganak ug usa ka anak nga lalaki, usa ka 
magmamando nga “magabantay sa katawhan pi- 
naagig olisi nga puthaw.” (Itandi ang Sal 2:6-9, 110: 
1, 2.) Kini nga panan-awon gipakita kang Juan du- 
gay pang panahon human sa pagkatawo ni Jesus 
ug usab human sa pagdihog kaniya ingong Mesi- 
yas sa Diyos. Sanglit dayag nga kini naghisgot sa 
samang persona, kini nagtumong gayod, dili sa 
tawhanong pagkatawo ni Jesus, kondili ngadto sa 

ubang hitabo, nga mao, ang pagpalingkod kaniya 
aron sa pagmando sa Gingharian. Busa ang pagka- 
himugso sa Mesiyanikong Gingharian sa Diyos mao 
ang gihulagway dinhi. 

Si Satanas gipakita sa ulahi ingong naglutos sa 
“babaye” ug nakiggubat sa “mga nahibilin sa iyang 
binhi.” (Pin 12:13, 17) Sanglit ang “babaye” langit- 
non, ug si Satanas niining panahona gitambog na 
sa yuta (Pin 12:7-9), dili na niya maabot ang ma- 
ong langitnong mga persona nga naglangkob sa 
“babaye,” apan iyang maabot ang mga nahibilin 
sa “binhi” o mga anak sa babaye, ang mga igsoon 
ni Jesu-Kristo nga ania pa sa yuta. Niining paagiha 
iyang gilutos ang “babaye.” 

Ubang paggamit. Sa pagtagna sa kagutma- 
nan nga modangat sa Israel kon sila mosupak ug 
molapas sa iyang pakigsaad, ang Diyos miingon: 
“Napulo unya ka babaye ang magluto sa inyong ti- 
napay sa usa ka hurnohan ug ihatag pagbalik ang 
inyong tinapay sumala sa timbang niini.’ Ang ka- 
gutmanan hilabihan gayod nga tungod niana ang 
napulo ka babaye magkinahanglan ug usa lamang 
ka hurnohan, samtang sa kasagarang panahon ang 
matag usa kanila mogamit ug usa ka hurnohan. 
--Lev 26:26. 

Human pasidan-i ang Israel sa katalagman nga 
modangat kaniya tungod sa iyang pagkadili-mati- 
numanon, si Jehova miingon pinaagi ni Isaias nga 
manalagna: “Ug pito ka babaye mogunit sa usa ka 
lalaki nianang adlawa, nga magaingon: “Kami mo- 
kaon sa among kaugalingong tinapay ug mosul-ob 
sa among kaugalingong mga kupo: basta tawgon 
lamang kami sa imong ngalan aron mawagtang 
ang among kaulawan.” (Isa 4:1) Sa nag-unang 
duha ka bersikulo (Isa 3:25, 26), gisulti sa Diyos 
nga ang mga tawo o kalalakin-an sa Israel mapu- 
kan sa gubat. Busa iyang gisultihan ang Israel sa 
kadaot nga ipahinabo sa maong mga gubat ngan- 
ha sa mga lalaki sa nasod, nga hilabihang magpa- 
kunhod kanila nga tungod niana ang ubay-ubayng 
mga babaye motapot sa ilang kaugalingon ngadto 
sa usa lamang ka lalaki. Sila malipay na sa paghu- 
pot sa iyang ngalan ug makabaton ug atensiyon sa 
usa ka lalaki, bisan pag ilang ipaambit siya ngadto 
sa ubang mga babaye. Ilang gidawat ang poligami- 
ya ug ang pagkahimong puyopuyo aron lamang 
makabaton ug diyutayng bahin sa kinabuhi sa usa 
ka lalaki. Sa ingon mahanaw ang pipila ka kaulawan 
tungod sa pagkabalo o sa pagkadili-minyo, ug sa 
pagkawalay-anak. 

Sa usa ka tagna sa paghupay sa Israel, si Jehova 
miingon: “Hangtod kanus-a nga ikaw moliso ngad- 
to-nganhi, Oh dili-matinumanong anak nga baba- 
ye? Kay si Jehova naglalang ug usa ka bag-ong bu- 
tang sa yuta: Usa ka babaye lamang ang magalimis 
sa usa ka lalaki nga lig-on ug lawas.” (“Ang babaye 

mangulitawo sa lalaki!” AT) (Jer 31:22) Hangtod ni- 
anang panahona ang Israel, ingong asawa sa Diyos 
pinaagi sa pakigsaad sa Balaod, miliso “ngadto- 
nganhi” sa pagkadili-matinumanon. Karon si Jeho- 
va nagdapit sa “ulay sa Israel” sa pagbutang ug 
mga timaan sa dalan ug mga timailhang poste aron 
tultolan siya sa pagbalik ug itumong ang iyang ka- 
singkasing diha sa dakong dalan nga pabalik. (Jer 
31:21) Si Jehova magbutang sa iyang espiritu diha 
kaniya aron siya magmaikagon gayod sa pagbalik. 
Busa, sama sa usa ka asawa nga magalimis sa 
iyang bana aron mahibalik ang maayong relasyon 
uban kaniya, sa ingon ang Israel magalimis kang 
Jehova nga Diyos aron mahibalik ang maayong re- 
lasyon uban kaniya ingong iyang bana. 

Ang “tinguha sa mga babaye.” Mahitungod 
sa “hari sa amihanan,” ang tagna ni Daniel nag- 
ingon: “Siya dili magtagad sa Diyos sa iyang mga 
amahan, ug siya dili magtagad sa tinguha sa 
mga babaye ug sa tanang ubang diyos, apan siya 
magbayaw sa iyang kaugalingon ibabaw sa tanan. 
Apan ngadto sa diyos sa mga kuta, sa iyang ka- 
tungdanan siya maghatag ug himaya.” (Dan 11:37, 
38) Ang “mga babaye” dinhi mahimong magtu- 
mong sa mas mahuyang nga mga nasod nga ma- 
himong 'babayeng mga sulugoon' sa “hari sa ami- 
hanan,” ingong mas mahuyang nga mga sudlanan. 
Sila adunay mga diyos nga ilang gitinguha ug gi- 
simba, apan ang “hari sa amihanan” dili magtagad 
kanila ug magpabili hinuon sa diyos sa militarismo. 

Ang simbolikong “mga dulon.” Sa panan- 
awon sa simbolikong “mga dulon” sa Pinadayag 
9:1-11, kini nga mga dulon gihulagway nga adunay 
“buhok ingon sa buhok sa mga babaye.” Nahiuyon 
sa prinsipyo sa Kasulatan nga ang tag-as nga bu- 
hok sa babaye maoy timaan sa iyang pagpasakop 
sa iyang bana ingong ulo, ang buhok niining sim- 
bolikong “mga dulon” naghawas gayod sa pagpasa- 
kop niadtong kinsa ilang gisimbolohan ngadto sa 
usa nga gipakita diha sa tagna nga mao ang ulo ug 
hari ibabaw kanila.---Tan-awa ang ABADDON. 

Ang 144,000 “wala mahugawi sa mga baba- 
ye.” Sa Pinadayag 14:1-4, ang 144,000 nga gihu- 
bit nga nagbarog uban sa Kordero didto sa Bukid sa 
Zion giingon nga “gipalit gikan sa yuta. Mao kini 
sila ang wala mahugawi sa mga babaye: sa pagka- 
tinuod, sila mga ulay.” Kini sila gipakita nga naka- 
baton ug suod nga relasyon uban sa Kordero kay sa 
nabatonan ni bisan kinsang uban pa nga tawo, 
nga mao lamang ang bug-os nga nakakat-on sa 
“bag-ong awit.” (Pin 14:1-4) Kini nagpasabot nga 
sila mao ang “pangasaw-onon” sa Kordero. (Pin 
21:9) Sila maoy espirituwal nga mga tawo, ingon sa 
gibutyag sa kamatuoran nga sila nagbarog sa la- 
ngitnong Bukid sa Zion uban sa Kordero. Busa ang 

ilang “pagkawala mahugawi sa mga babaye" ug ang 
ilang pagkahimong “mga ulay” wala magpasabot 
nga walay usa niining 144,000 ka tawo ang nag- 
minyo sukad, kay ang Kasulatan wala magdili sa 
pagminyo niadtong mga tawo sa yuta nga mahi- 
mong kaubang mga manununod ni Kristo. (1Ti 3:2, 
4:1, 3) Ni kini magpasabot nga ang tanang 144,000 
maoy mga lalaki, kay “walay lalaki ni babaye” may- 
labot sa espirituwal nga relasyon sa kaubang mga 
manununod ni Kristo. (Gal 3:28) Busa ang “mga 
babaye” maoy simboliko gayod nga mga babaye, 
nga sa walay duhaduha mao ang relihiyosong mga 
organisasyon sama sa Dakong Babilonya ug sa 
iyang “mga anak nga babaye, ang bakak nga reli- 
hiyosong mga organisasyon, diin ang pagduyog ug 
pagpakigbahin niini maghimo gayod sa usa nga 
mahugaw. (Pin 17:5) Kining simbolikong kahubitan 
nahiuyon sa gikinahanglan sa Balaod nga ang hata- 
as nga saserdote sa Israel mokuha lamang ug ulay 
nga babaye aron mahimo niyang asawa, kay si 
Jesu-Kristo mao ang dakong Hataas nga Saserdote 
ni Jehova.--Lev 21:10, 14; 2Co 11:2, Heb 7:26. 

Mahitungod sa pagtawag ni Jesus kang Maria 
ingong “babaye,” tan-awa ang MARIA Num. 1 (Gita- 
hod, Gihigugma ni Jesus). 


BABAYENG BALO. Usa ka babaye nga na- 
matyan sa iyang bana ug wala magminyo pag- 
usab. Ang kamatayon sa bana nagputol sa bugkos 
sa kaminyoon, nga naghatag ug kagawasan sa ba- 
long asawa sa pagminyo pag-usab kon buot niya. 
(Ru 1:8-13: Rom 7:2, 3; 1Co 7:8, 9) Ubos sa patriar- 
kanhong kahikayan, ug sa ulahi ubos sa Moises- 
nong Balaod, ang igsoong lalaki sa usa ka tawong 
namatay nga walay anak mangasawa sa balo sa 
iyang igsoon ug magbaton ug anak pinaagi kaniya, 
aron magpadayon ang linya sa kaliwat sa iyang na- 
matayng bana.---Gen 38:8, Deu 25:5-10, Ru 4:3-10, 
tan-awa ang KAMINYOON SA BAYAW NGA LALAKI. 

Sa dihang mamatay ang ilang kapikas, ang mga 
babayeng balo mahimong mopauli sa balay sa 
ilang amahan. (Gen 38:11) Diha sa Balaod, gihimo 
ang espesipikong probisyon alang sa nabalo o gidi- 
borsiyohan nga anak nga babaye sa usa ka saser- 
dote. Sanglit ang saserdote makadawat ug ikapulo 
ingong sustento alang sa iyang panimalay, ang 
anak nga babaye mahimong makaambit niini nga 
probisyon. Tungod niini, siya dili mahimong ka- 
bos, ug busa malikayan ang kaulawan nga mahi- 
mong modangat sa mga saserdote. (Lev 22:13) 
Alang sa mga babayeng balo nga walay tagana 
o proteksiyon nga sama niini, may mga probis- 
yon nga gihimo diha sa balaod sa Diyos aron sila 
makapahimulos sa mga katungod sa manghahag- 
daw sa kaumahan, kaolibohan, ug kaparasan (Deu 
24:19-21), makapakigbahin sa dagayang kasaulo- 

gan sa matag tuig panahon sa mga kapistahan 
(Deu 16:10-14): ug sa kada tulo ka tuig, makaam- 
bit sa mga ikapulo nga giamot sa nasod (Deu 14: 
28, 29: 26:12, 13). 

Kahangawa ni Jehova ug ni Kristo sa mga 
Babayeng Balo. Gihubit ni Jehova ang iyang 
kaugalingon ingong ang Usa nga “nagpahamtang 
ug paghukom alang sa batang ilo-sa-amahan ug sa 
babayeng balo.” (Deu 10:18) May bug-at nga mga 
sugo nga gilatid diha sa Balaod aron ipatuman ang 
bug-os ug timbang nga hustisya alang sa mga ba- 
bayeng balo. (Ex 22:22-24: Deu 24:17) Ang usa ka 
tunglo gipahayag ngadto niadtong nagtuis sa hu- 
kom alang sa mga babayeng balo (Deu 27:19), ug 
ang hustong pagtagad alang sa mga babayeng balo 
gipasiugda diha sa mga sinulat sa mga manalagna. 
- Isa 1:17, 23, 10:1, 2, Jer 22:3, Eze 22:7, Zac 7: 
9, 10; Mal 3:5. 

Gipakita ni Jesus ang iyang kahangawa alang sa 
kaayohan sa mga babayeng balo sa Israel sa di- 
hang iyang gihukman ang mga eskriba ingong 
“nagapanukob sa mga balay sa mga babayeng 
balo.”--Mar 12:38-40, Luc 20:46, 47. 

Kristohanong Tabang Alang sa mga Baba- 
yeng Balo. Sa panahon sa emerhensiya nga mi- 
tungha diha sa Kristohanong kongregasyon wala 
madugay human sa adlaw sa Pentekostes 33 K.P., 
ang nagsultig-Grego nga mga babayeng balo na- 
limtan sa adlaw-adlaw nga pagpang-apod-apod. Sa 
dihang kini gipatagad sa mga apostoles, ilang giisip 
kining butanga nga importante kaayo mao nga sila 
nagtudlo ug pito ka lalaki nga puno sa espiritu ug 
kaalam” aron magdumala sa patas nga pag-apod- 
apod sa pagkaon.---Buh 6:1-6. 

Si apostol Pablo, sa 1 Timoteo 5:3-16, naghatag 
ug kompletong mga instruksiyon alang sa mahi- 
gugmaong pag-atiman sa mga babayeng balo diha 
sa Kristohanong kongregasyon. Atimanon sa kong- 
regasyon ang kabos nga mga babayeng balo. Apan 
kon ang babayeng balo may mga anak o mga apo, 
angayng abagahon nila ang kaakohan sa pagtaga- 
na sa iyang mga panginahanglan, o sumala sa gii- 
ngon ni Pablo, “kon adunay magtutuong baba- 
ye nga may mga babayeng balo [buot ingnon, 
mga babayeng balo nga paryente niya], patabanga 
siya kanila, ug dili pabug-atan ang kongregasyon. 
Sa ingon kini makatabang niadtong tinuod nga 
mga babayeng balo [buot ingnon, aktuwal nga na- 
matyan, walay tabang].” Ang babayeng balo nga 
gitala sa listahan nga hatagan sa materyal nga ta- 
bang sa kongregasyon maoy usa nga “dili moubos 
sa kan-uman ka tuig ang pangedaron,” nga may 
maayong rekord sa moral, sa pagkamatinumanon 
ug sa mahigugmaong debosyon kang Jehova, ug 
sa pagkamaabiabihon ug sa gugma alang sa uban. 
Sa laing bahin, girekomendar sa apostol nga ang 

batan-ong mga babayeng balo magminyo pag- 
usab, manganak, ug magdumala ug panimalay, 
sa ingon makalikay sa lit-ag tungod sa seksuwal 
nga panukmod ug sa kapeligrohan nga mahimong 
“walay ginabuhat, . .. mga tabian ug hilabtanon sa 
mga kalihokan sa ubang mga tawo.” 

Gipasiugda ni Santiago nga igsoon ni Jesus sa 
inahan ang importansiya sa pag-atiman sa mga ilo 
ug sa mga babayeng balo sa ilang kasakitan sa di- 
hang, ingong kinahanglanon sa pagsimba nga hin- 
lo ug wala mahugawi sa panglantaw sa Diyos, 
iyang gihisgotan kini duyog sa pag-amping sa usa 
nga dili mahugawan sa kalibotan.---San 1:27. 

Lakip sa mga babayeng balo nga talagsaon ang 
pagtuo mao si Tamar (Gen 38:6, 7), Noemi ug Ruth 
(Ru 1:3-5), Abigail (1Sa 25:37, 38, 42), ang baba- 
yeng balo sa Zarepta (1Ha 17:8-24), ug si Ana nga 
manalagna (Luc 2:36, 37; itandi ang paghubit ni 
Lucas kang Ana sa mga kuwalipikasyon sa usa ka 
takos tabangan nga babayeng balo sumala sa gila- 
tid ni Pablo sa 1Ti 5:3-16). Dugang pa, usa ka wala 
nganli nga babayeng balo ang gidayeg pag-ayo ni 
Jesus tungod sa iyang pag-amot ngadto sa templo 
sa tanan niyang nabatonan.---Mar 12:41-44. 

Mahulagwayong Paggamit. Ang mga siyu- 
dad, sa dihang isalikway ug himoong biniyaan, 
malarawanong gipakasama sa mga babayeng balo. 
(Lam 1:1, itandi ang Jer 51:5.) Sama sa karaang 
Babilonya kaniadto, ang Dakong Babilonya, “ang 
dakong siyudad nga adunay gingharian ibabaw sa 
mga hari sa yuta,” nanghambog usab nga siya dili 
gayod mabalo. Bisan pa niana, maingon nga ang 
karaang Babilonya “nabalo” gayod, mao man usab 
ang Dakong Babilonya.---Isa 47:8, 9; Pin 17:18, 18: 
7,8. 


BABAYENG GAWASNON. Usa ka babaye 
nga dili ilalom sa pagkaulipon. Kini nga termino gi- 
gamit maylabot sa asawa ni Abraham nga si Sara 
ug sa “Jerusalem sa itaas.” Sukad sa panahon nga 
gipagawas ni Jehova nga Diyos ang mga Israelin- 
hon gikan sa pagkaulipon sa Ehipto ug gihatag ka- 
nila ang Balaod didto sa Bukid sa Sinai hangtod 
sa pagkatapos sa pakigsaad sa Balaod niadtong 
33 K.P., giisip ni Jehova ang nasod sa Israel ingong 
usa ka segundaryong asawa. (Jer 3:14: 31:31, 32) 
Apan, ang Balaod wala maghimo sa nasod sa Isra- 
el nga usa ka babayeng gawasnon, kay kini nagpa- 
kita sa mga Israelinhon ingong nailalom sa sala, sa 
ingon mga ulipon. Busa, haom gayod nga si Pablo 
nagtandi sa naulipong Jerusalem sa iyang adlaw 
ngadto sa sulugoong babaye nga si Agar, ang pu- 
yopuyo ni Abraham, ug ang “mga anak” o mga 
lungsoranon sa Jerusalem ngadto sa anak nga la- 
laki ni Agar nga si Ismael. Sa kasukwahi, ang ori- 
hinal nga asawa sa Diyos, ang Jerusalem sa itaas, 
sama kang Sara, kanunay nga usa ka babayeng ga- 

wasnon, ug ang iyang mga anak gawasnon usab. 
Aron mahimong anak nga gawasnon sa Jerusalem 
sa itaas, nga nagbaton sa “iyang kagawasan,” ang 
usa gikinahanglan nga mapahigawas gikan sa pag- 
kaulipon sa sala pinaagi sa Anak sa Diyos.---Gal 
4:22-5:1 ug ftn sa 5:1 sa Rbi8, Ju 8:34-36. 


BABEL [Kalibog]. Usa sa unang mga siyudad 
nga gitukod human sa Lunop. Dinhi ang Diyos 
“naglahugay sa pinulongan sa tibuok yuta.” (Gen 
11:9) Ang ngalan naggikan sa berbo nga balal, 
nga nagkahulogang “libog.” Ang lokal nga mga 
lungsoranon, nga naghunahunang ang ilang siyu- 
dad maoy sentro sa kagamhanan sa Diyos, nag- 
ingon nga kini nga ngalan maoy kombinasyon sa 
Bab (Ganghaan) ug ilu (Diyos), nga nagkahulogang 
“Ganghaan sa Diyos.” 

Dinhi sa Babel nagsugod ang gingharian sa dao- 
tang si Nimrod, ang “gamhanang mangangayam 
nga supak kang Jehova,” “sa yuta sa Sinar,” duol sa 
kapatagan sa yutang binanlas nga napondo tungod 
sa mga pagbaha sa suba sa Euprates ug Tigris. 
(Gen 10:9, 10) Walay mga bato nga magamit sa 
pagpanukod, mao nga gigamit sa mga magtutu- 
kod ang daghang napondong binanlas nga yutang- 
kulonon. “Maghimo kita ug mga tisa ug pagba- 
hon kini pinaagi sa kalayo,” sila miingon. Tungod 
kay walay apog, gihimong argamasa ang aspalto. 
--Gen 11:3. 

Ang batok-sa-Diyos nga proyekto sa Babel na- 
sentro sa pagtukod sa usa ka relihiyosong torre 
“nga ang tumoy niini abot sa mga langit.” Kadto 
wala tukora alang sa pagsimba ug pagdayeg kang 
Jehova, apan gipahinungod ngadto sa bakak nga 
hinimog-tawo nga relihiyon, aron makahimog usa 
ka “bantog nga ngalan” alang sa mga magtutukod. 
--Gen 11:4. 

Ang gibanabanang panahon nga nahitabo ang 
maong pagtukod mahimong mahibaloan gikan ni- 
ini nga impormasyon: Si Peleg nagkinabuhi sukad 
sa 2269 hangtod sa 2030 W.K.P. Ang iyang ngalan 
nagkahulogang “Panagkabahin,” kay “sa iyang mga 
adlaw ang yuta [nga mao, “ang katawhan sa yuta"] 
nabahin”; si Jehova “nagpatibulaag kanila sa iba- 
baw sa tibuok nawong sa yuta.” (Gen 10:25; 11:9) 
Ang usa ka sinulat bahin kang Sharkalisharri nga 
hari sa Agade (Acad) sa panahon sa mga patriarka 
naghisgot sa iyang pagpasig-uli sa usa ka templo 
nga torre sa Babilonya, nga nagpasabot nga ang 
maong estruktura naglungtad na sa wala pa siya 
maghari. 


BABILONYA [Kalibog]. 

1. Ang ulahing ngalan nga gingalan sa Babel. 
Kining bantogang siyudad nahimutang ubay sa 
Suba sa Euprates duol sa Kapatagan sa Sinar nga 
kapin kon kulang mga 870 km (540 mi) sa S sa Je- 

rusalem ug mga 80 km (50 mi) sa H sa Baghdad. 
Ang mga kagun-oban sa Babilonya miabot latas sa 
usa ka dakong luna nga pormag triyanggulo. Ubay- 
ubayng bungdo ang anaa sa tibuok lugar. Ang Tell 
Babil (Mujelibe), sa amihanang bahin sa triyanggu- 
lo, nagpreserbar sa karaang ngalan ug nahimutang 
mga 10 km (6 mi) sa A sa Hilla, Iraq.---Tan-awa 
ang BABILONYA Num. 2; SINAR. 

Ang siyudad nahimutang sa isigkakilid sa Suba 
sa Euprates. Dobleng sistema sa mga paril ang 
naglibot sa Babilonya, nga naghimo niini nga daw 
dili mapukan. 

Ang pangsulod nga kuta, nga gitukod ginamit 
ang natural nga tisa, gilangkoban sa duha ka paril. 
Ang pangsulod nga paril maoy 6.5 m (21.5 p) ang 
gibag-on. Ang panggawas nga paril, nga nahimu- 
tang nga 7 m (23 p) ang gilay-on gikan niini, maoy 
mga 3.5 m (11.5 p) ang gibag-on. Ķini nga mga pa- 
ril gibantingan pinaagig pangdepensang mga tor- 
re, nga nagsilbing pangpalig-on usab sa estruktu- 
ra sa mga paril. Mga 20 m (66 p) sa gawas sa 
panggawas nga paril mao ang usa ka pantalan nga 
ginama sa pinagbang tisa nga gibulitan ug aspalto. 
Sa gawas niini nga paril mao ang usa ka trinseras 
nga konektado sa Euprates paingon sa A ug H sa 
siyudad. Kini nagtaganag suplay sa tubig ug pro- 
teksiyon batok sa kaawayng kasundalohan. Ang 
mga dokumento sa Babilonya nagpakita nga may 
walo ka ganghaan nga kaagian ngadto sa interyor 
sa siyudad. Hangtod karon, upat pa lang sa mga 
ganghaan sa Babilonya ang nakaplagan ug nakub- 
koban. 

Ang panggawas nga kuta sa S sa Euprates gidu- 
gang ni Nabucodonosor II (kinsa naglaglag sa tem- 
plo ni Solomon), sa ingon napalibotan ang usa ka 
dakong bahin sa kapatagan dapit sa A, S, ug H aron 
ang katawhan nga nagpuyo sa duol makakalagiw 
ngadto niini kon adunay gubat. Kini nga pangga- 
was nga kuta gilangkoban usab sa duha ka paril. 
Ang pangsulod nga paril, nga hinimo sa dili-pinag- 
bang mga tisa, maoy mga 7 m (23 p) ang gibag-on 
ug gibantingan ug pangdepensa nga mga torre. 
Unahan niini, mga 12 m (40 p) ang gilay-on, mao 
ang panggawas nga paril nga ginama sa pinagbang 
mga tisa. Kini maoy dobleng paril nga gilanggikit 
sa mga torre niini: ang usa maoy halos 8 m (26 p) 
ang gibag-on, ug ang sikbit nga bahin maoy mga 
3.5 m (11.5 p) ang gibag-on. 

Gisumpay ni Nabonido ang mga tumoy sa pang- 
gawas nga kuta pinaagi sa pagtukod ug usa ka pa- 
ril ubay sa sidlakang tampi sa suba. Kini nga paril 
maoy mga 8.5 m (28 p) ang gilapdon ug may mga 
torre usab ug usa ka pantalan nga 3.5 m (11.5 p) 
ang gilapdon. 

Si Herodotus, nga usa ka Gregong historyador sa 
ikalimang siglo W.K.P., nag-ingon nga ang isigka- 

tampi sa Suba sa Euprates adunay taas nga panta- 
lan, nga gibulag gikan sa sentro sa siyudad pinaa- 
gig mga paril nga may mga ganghaan. Matod pa 
niya, ang mga paril sa siyudad maoy mga 90 m 
(295 p) ang gihabogon, 26.5 m (87 p) ang gibag- 
on, ug mga 95 km (59 mi) ang gitas-on. Apan, mo- 
patim-aw nga gipasobrahan ra ni Herodotus ang 
iyang asoy bahin sa Babilonya. Ang arkeolohikan- 
hong ebidensiya nagpakita nga mas gamay ra ang 
Babilonya, nga ang panggawas nga kuta niini dili 
kaayo taas ug habog. Walay ebidensiyang nakapla- 
gan nga magpamatuod nga dihay pantalan ubay 
sa mismong kasadpang tampi sa suba. 

Ang mga dalan gikan sa mga ganghaan sa dag- 
kong mga paril mitadlas sa siyudad. Ang Agianan 
sa Prosesyon nga mao ang pangunang dalan maoy 
binakbakan ug ang mga paril ubay niini gida- 
yandayanan ug mga leyon. (HULAGWAY, Tomo 2, 
p. 323) Si Nabucodonosor II nag-ayo ug nagpadako 
sa karaang palasyo ug nagtukod ug laing palasyo 
sa ting-init nga nahimutang mga 2 km (1.5 mi) da- 
pit sa amihanan. Nagtukod usab siya ug usa ka da- 
kong estruktura sa inarkong mga agianan, nga 
naghuntahunta, nga nailhan ingong ang Nagbi- 
tayng mga Tanaman sa Babilonya ug nabantog 
ingong usa ka “kahibulongan sa karaang kalibo- 
tan.” 

Kining halapad nga siyudad nga nahimutang sa 
isigkakilid sa agosanan sa Euprates maoy usa ka 
sentro sa komersiyo ug industriya sa pamatigayon 
sa kalibotan. Gawas pa nga kini usa ka hinungda- 
nong sentro sa pagpanggama, kini maoy usa ka ko- 
mersiyal nga pondohanan sa baligya tali sa mga 
katawhan sa Sidlakan ug Kasadpan, sa mamala ug 
sa dagat. Busa ang panon sa mga barko niini ma- 
kaadto sa Gulpo sa Persia ug sa kadagatan saylo pa 
niana. 

Kasaysayan. Si Nimrod, nga nabuhi sa ula- 
hing bahin sa ikatulong milenyo W.K.P., nagtukod 
sa Babilonya ingong sentro sa unang politikanhong 
imperyo sa tawo. Apan, ang pagtukod niini nga 
siyudad kalit nga nahunong sa dihang nahitabo 
ang dili pagsinabtanay sa sinultihan. (Gen 11:9) 
Ang ulahing mga kaliwatan sa mga magtutukod 
pag-usab miabot ug milabay. Si Hammurabi nag- 
padako sa siyudad, nagpalig-on niini, ug naghimo 
niini nga kaulohan sa Imperyo sa Babilonya ilalom 
sa Semitikanhong pagmando. 

Ilalom sa paggahom sa Asiryanhong Gahom 
sa Kalibotan, ang Babilonya nalangkit sa lainla- 
ing mga panagsangka ug mga pag-alsa. Dayon 
sa nagkahuyang ang ikaduhang imperyo sa ka- 
libotan, ang Caldeanhong si Nabopolasar nagtu- 
kod ug usa ka bag-ong dinastiya sa Babilonya ni- 
adtong mga 645 W.K.P. Ang iyang anak nga si 

Nabucodonosor II, nga nagtapos sa pagpasig-uli ug 
nagdala sa siyudad ngadto sa kinatas-ang himaya 
niini, nanghambog, “Dili ba kini ang Dakong Babi- 
lonya, nga akong gitukod?” (Dan 4:30) Sa maong 
matang sa himaya kini nagpadayon ingong sentro 
sa ikatulong gahom sa kalibotan hangtod sa gabii 
sa Oktubre 5, 539 W.K.P. (Gregorian nga kalendar- 
yo), sa dihang ang Babilonya napukan atubangan 
sa misulong nga kasundalohan sa Medo-Persia nga 
gipangulohan ni Ciro nga Bantogan. 

Nianang makatalagmanon nga gabii sa siyudad 
sa Babilonya, si Belsazar naghimog usa ka bangke- 
te uban sa usa ka libo sa iyang mga kadagkoan. 
Si Nabonido wala niadtong higayona aron makita 
ang makahahadlok nga sinulat diha sa bungbong: 
“ME'NE, MENE, TEKEL ug PARSIN.” (Dan 5:5-28) 
Human makaagom ug kapildihan sa mga kamot sa 
mga Persianhon, si Nabonido mikalagiw ngadto sa 
siyudad sa Borsippa sa HK. Apan ang manalag- 
na ni Jehova nga si Daniel diha nianang higayo- 

na sa Babilonya sa maong gabii sa Oktubre 5, 
539 W.K.P., ug iyang gipahibalo ang kahulogan sa 
sinulat diha sa bungbong. Ang mga sundalo ni Ciro 
wala mangatulog diha sa ilang kampo palibot sa 
daw dili-mapukan nga mga paril sa Babilonya. 
Alang kanila kadto maoy usa ka gabii nga dako ang 
buluhaton. Pinaagi sa maalamong estratehiya, gi- 
pasimang sa mga inhenyero sa kasundalohan ni 
Ciro ang dakong Suba sa Euprates gikan sa giago- 
san niini latas sa siyudad sa Babilonya. Unya latas 
sa salog sa suba ang mga Persianhon miagi, mitu- 
ngas sa mga tampi niini, aron kalit nga ilogon ang 
siyudad agi sa mga ganghaan ubay sa pantalan. 
Dalidali nga milatas sa kadalanan, gipatay ang ta- 
nan nga misukol, ilang giilog ang palasyo ug gipa- 
tay si Belsazar. Ug dinhi natapos ang tanan. Sa usa 
lamang ka gabii napukan ang Babilonya, ug na- 
tapos ang daghang kasiglohan sa Semitikanhong 
paggahom,: Aryanhon na ang nagmando sa Babi- 
lonya, ug natuman ang pulong sa tagna ni Jehova. 

--Isa 44:27: 45:1, 2; Jer 50:38, 51:30-32, tan-awa 
ang HULAGWAY, Tomo 2, p. 325, CIRO. 

Sukad sa maong halandomong petsa nga 
539 W.K.P., ang himaya sa Babilonya nahanaw 
samtang ang siyudad mihuyang sa gahom. Kini 
mialsa sa makaduha batok sa emperador sa Persia 
nga si Dario I (Hystaspis), ug sa ikaduhang higa- 
yon kini nabuntog. Ang usa ka temporaryong na- 
pasig-uli nga siyudad mirebelde batok kang Jer- 
jes I ug kini giagawan. Si Alejandrong Bantogan 
naglaraw sa paghimo sa Babilonya nga iyang ka- 
ulohan, apan siya kalit nga namatay niadtong 
323 W.K.P. Si Nicator nagsakop sa siyudad niad- 
tong 312 W.K.P. ug nagdala sa kadaghanang ma- 
teryales niini ngadto sa mga tampi sa Tigris aron 
gamiton sa pagtukod sa iyang bag-ong kaulohan sa 
Seleucia. Apan, ang siyudad ug ang nanimuyo nga 
mga Hudiyo nagpabilin niadtong unang Kristoha- 
nong kapanahonan, nga tungod niana miduaw si 
apostol Pedro sa Babilonya, sumala sa gihisgotan sa 

iyang sulat. (1Pe 5:13) Ang mga inskripsiyon nga 
nakaplagan didto nagpakita nga ang templo ni Bel 
sa Babilonya naglungtad bisan niadtong 75 K.P. Sa 
ikaupat nga siglo K.P. ang siyudad nagun-ob na, ug 
sa kataposan wala na maglungtad. Kini nahimo na 
lamang nga “tinapok sa mga bato."---Jer 51:37. 

Karong adlawa mga bungdo ug kagun-oban na 
lamang ang nahibilin sa Babilonya, usa gayod ka 
awaaw. (HULAGWAY, Tomo 2, p. 324) Ang librong 
Archaeology and Old Testament Study nag-ingon: 
“Kining dakong kagun-oban, nga bisan pa sa gi- 
himo ni Koldewey gamayng bahin lamang ang 
nakubkob, gipangahoyan pag-ayo sulod sa mila- 
bayng kasiglohan aron gamiton nga mga materya- 
les sa pagpanukod. Sa usa ka bahin ingong resulta 
niini, ang kinadak-ang bahin nga makita sa maong 
dapit karong adlawa naghulagway sa dakong kada- 
ot nga lig-ong nagpaluyo sa mga tagna sa Isa. 
xiii. 19-22 ug Jer. 1l. 39 f., ang timailhan sa ka- 
laglagan dugang pang napamatud-an tungod sa 
kaumaw sa yuta nga naglangkob sa 
dakong bahin sa dapit sa mga kagun- 
oban.”--Giedit ni D. W. Thomas, Ox- 
ford, 1967, p. 41. 

Relihiyon. Ang Babilonya maoy 
usa ka dapit nga relihiyoso kaayo. Ang 
ebidensiya gikan sa mga pagpangub- 
kob ug sa karaang mga sinulat nagpa- 
matuod sa paglungtad sa kapin sa 50 
ka templo. Ang pangunang diyos sa 
siyudad sa imperyo mao si Marduk, 
nga gitawag ug Merodak sa Bibliya. Gi- 
tuohan nga si Nimrod mao ang gipaka- 
diyos nga si Marduk, apan managkala- 
hi ang mga opinyon sa mga eskolar 
bahin sa paglangkit sa mga ngalan sa 
mga diyos uban sa espesipikong mga 
tawo. Ang tinagutlo ka bathala pro- 
minente usab sa relihiyon sa Babilon- 
ya. Ang usa niini, nga gilangkoban sa 
duha ka diyos ug usa ka diyosa, mao 
si Sin (ang diyos-bulan), si Shamash 
(ang diyos-adlaw), ug si Ishtar; giingon 
nga kini sila mao ang mga magma- 
mando sa zodiac. Ug ang lain pang 
hugpong nga tinagutlo gilangkoban sa 
mga demonyo nga si Labartu, Labasu, 
ug Akhkhazu. Ang idolatriya makita 
bisan diin. Sa pagkatinuod, ang Babi- 
lonya maoy “usa ka yuta sa mga kinu- 
lit nga larawan,” sa hugaw nga “maka- 
luod nga mga idolo. ”---Jer 50:1, 2, 38. 

Ang mga Babilonyanhon nagtuo sa 
pagkadili-mamatay sa kalag sa tawo. 
--The Religion of Babylonia and As- 
syria, ni M. Jastrow, Jr., 1898, p. 556. 

Gigamit sa mga Babilonyanhon ang astrolohiya 
aron mahibaloan ang kaugmaon sa tawo pinaagi sa 
mga bituon. (Tan-awa ang ASTROLOGO.) Ang sala- 
mangka, pagpamarang, ug astrolohiya maoy hi- 
nungdanong bahin sa ilang relihiyon. (Isa 47:12, 
13, Dan 2:27, 4:7) Daghang langitnong mga bu- 
tang, sama sa mga planeta, ginganlan sumala sa 
mga ngalan sa Babilonyanhong mga diyos. Ang 
pagpanag-an nagpadayon nga usa ka paninugdang 
elemento sa Babilonyanhong relihiyon sa mga ad- 
law ni Nabucodonosor, kinsa migamit niini aron 
makahimog mga desisyon.---Eze 21:20-22. 

Ang Dugay na nga Kaaway sa Israel. Ang 
Bibliya naghimog daghang paghisgot sa Babilonya, 
sugod sa asoy sa Genesis bahin sa orihinal nga 
siyudad sa Babel. (Gen 10:10; 11:1-9) Lakip sa ina- 
gaw nga gikuha ni Acan gikan sa Jerico mao ang 
“usa ka opisyal nga besti gikan sa Sinar.” (Jos 7:21) 
Human mapukan ang amihanang gingharian sa 
Israel niadtong 740 W.K.P., ang katawhan gikan sa 
Babilonya ug sa ubang mga dapit gidala ngadto ni- 
ini aron ipuli sa mga binihag nga mga Israelinhon. 
(2Ha 17:24, 30) Si Ezequias nasayop sa pagpakita 
sa mga bahandi sa iyang balay ngadto sa mga 
mensahero gikan sa Babilonya: kining maong mga 
bahandi maingon man ang pipila sa “mga anak 
nga lalaki” ni Ezequias gidala sa ulahi ngadto sa 
Babilonya. (2Ha 20:12-18: 24:12: 25:6, 7) Si Ha- 
ring Manases (716-662 W.K.P.) gibihag usab ngad- 
to sa Babilonya, apan tungod kay siya nagpaubos 
sa iyang kaugalingon, gipasig-uli siya ni Jehova sa 
iyang trono. (2Cr 33:11) Gidala ni Haring Nabuco- 
donosor ang bililhong mga galamiton sa balay ni 
Jehova ngadto sa Babilonya, uban ang linibo ka bi- 
nihag.---2Ha 24:1-25:30, 2Cr 36:6-20. 

Ang Kristohanon Gregong Kasulatan naghisgot 
kon sa unsang paagi si Jeconias (Jehoiakin), nga gi- 
dala ingong binilanggo ngadto sa Babilonya, maoy 
usa ka dugtong sa mga kagikan ni Jesus. (Mat 1:11, 
12, 17) Ang unang kanonikal nga sulat ni apostol 
Pedro gisulat didto sa Babilonya. (1Pe 5:13, tan-awa 
ang PEDRO, MGA SULAT NI.) Kana nga “Babilonya” 
mao ang siyudad daplin sa Euprates, ug dili ang 
Roma sumala sa gipangangkon sa pipila. 

Tan-awa ang DAKONG BABILONYA. 

2. Ang Imperyo sa Babilonya gitawag usab pi- 
naagi sa ngalan sa kaulohang siyudad niini, ang 
Babilonya, ug kini nahimutang sa sentro sa ubos 
nga walog sa Mesopotamia.---MAPA, Tomo 2, p. 321. 

Usahay ang mga historyador nagbahin sa Babi- 
lonya, nga nagtawag sa amihanang bahin nga 
Akad (Acad) ug ang habagatang bahin nga Sumer 
o Caldea. Sa orihinal kini nga teritoryo ginganlan 
diha sa Kasulatan ingong “yuta sa Sinar.” (Gen 
10:10: 11:2, tan-awa ang SINAR.) Sa ulahi, sa dihang 
ang nagdominar nga mga magmamando naghimo 

sa siyudad sa Babilonya nga ilang kaulohan, kining 
“yuta sa Sinar” sa katibuk-an nailhan usab ingong 
Babilonya. Tungod kay nangibabaw usahay ang 
Caldeanhong mga dinastiya, kini gitawag usab nga 
“yuta sa mga Caldeanhon.” (Jer 24:5, 25:12, Eze 
12:13) Ang pipila sa karaang mga siyudad sa Babi- 
lonya mao ang Adab, Akad, Babilonya, Borsippa, 
Erek, Kis, Lagash, Nippur, ug Ur. Sa pagkatinuod, 
ang Imperyo sa Babilonya miabot saylo pa sa rehi- 
yon sa Babilonya, nga nagsakop sa Sirya ug Pales- 
tina hangtod sa utlanan sa Ehipto. 

Sa mga unang katunga sa ikawalong sig- 
lo W.K.P., usa ka Asiryanhong hari nga ginganlan 
ug Tiglat-pileser III (Pul) ang nagmando sa Babi- 
lonya. (2Ha 15:29: 16:7: 1Cr 5:26) Sa ulahi, usa ka 
Caldeanhon nga ginganlag Merodak-baladan ang 
nahimong hari sa Babilonya, apan human sa 12 ka 
tuig siya gipalagpot ni Sargon II. Si Senakerib, sa 
dihang gipulihan si Sargon Il, miatubang ug la- 
ing Babilonyanhong pag-alsa nga gipangunahan 
ni Merodak-baladan. Human sa dili malamposong 
pagsulay ni Senakerib sa pag-ilog sa Jerusalem ni- 
adtong 732 W.K.P., si Merodak-baladan nagpadala 
ug mga mensahero ngadto kang Ezequias sa Juda 
tingali aron sa pagpangayog tabang batok sa Asir- 
ya. (Isa 39:1, 2, 2Ha 20:12-18) Sa ulahi gipapahawa 
ni Senakerib si Merodak-baladan ug gipurongpuro- 
ngan niya ang iyang kaugalingon ingong hari sa 
Babilonya, usa ka posisyon nga iyang gihuptan 
hangtod sa iyang kamatayon. Ang iyang anak nga 
lalaking si Esar-hadon nagtukod pag-usab sa Babi- 
lonya. Ang mga Babilonyanhon naghiusa sa pag- 
paluyo kang Nabopolasar ug naghatag kaniya sa 
pagkahari. Pinaagi kaniya nagsugod ang Neo-Babi- 
lonyanhong dinastiya nga nagpadayon hangtod 
kang Belsazar. Kana nga dinastiya gikan sa anak 
nga lalaki ni Nabopolasar nga si Nabucodonosor 
hangtod kang Belsazar gihawasan sa tagna sa Bib- 
liya pinaagi sa ulo nga bulawan diha sa larawan sa 
damgo ni Nabucodonosor (Dan 2:37-45) ug, diha sa 
damgo-panan-awon ni Daniel, kini gihawasan sa 
usa ka leyon nga may mga pako sa agila ug may 
kasingkasing sa usa ka tawo.---Dan 7:4. 

Niadtong 632 W.K.P. ang Asirya gibuntog nii- 
ning bag-ong Caldeanhong dinastiya, uban sa ta- 
bang sa mga kaalyado nga Medianhon ug Sityan- 
hon. Niadtong 625 W.K.P., ang kamagulangang 
anak nga lalaki ni Nabopolasar, si Nabucodono- 
sor (II), nagpildi kang Paraon Neko sa Ehipto did- 
to sa gubat sa Carkemis, ug sa maong tuig siya 
nahimong pangulo sa kagamhanan. (Jer 46:1, 2) 
Ilalom kang Nabucodonosor, ang Babilonya maoy 
“usa ka kopang bulawan” diha sa kamot ni Jehova 
aron ibubo ang kasuko batok sa dili-matinuma- 
nong Juda ug Jerusalem. (Jer 25:15, 17, 18, 51:7) 
Niadtong 620 W.K.P. iyang gipugos si Jehoiakim sa 
pagbayad ug tributo, apan human sa mga tulo ka 

tuig mialsa si Jehoiakim. Niadtong 618 W.K.P., o 
panahon sa ikatulong tuig ni Jehoiakim ingong 
magmamando nga tighatag ug tributo, si Nabuco- 
donosor misulong sa Jerusalem. (2Ha 24:1, 2Cr 
36:6) Apan, sa wala pa siya madakpi sa mga Babi- 
lonyanhon, si Jehoiakim namatay. Si Jehoiakin, 
nga mipuli sa iyang amahan, misurender dayon ug 
gibihag duyog sa ubang mga hamili ngadto sa Ba- 
bilonya niadtong 617 W.K.P. (2Ha 24:12) Si Zede- 
kias mao ang sunod nga gitudlo diha sa trono sa 
Juda, apan siya mirebelde usab, ug sa 609 W.K.P. 
ang mga Babilonyanhon milikos pag-usab sa Jeru- 
salem ug sa kataposan gibuslotan ang mga paril ni- 
ini niadtong 607 W.K.P. (2Ha 25:1-10, Jer 52:3-12) 
Kana nga tuig, ang 607 W.K.P., sa dihang gihi- 
mong biniyaan ang Jerusalem, maoy usa ka hi- 
nungdanong tuig sa pag-ihap sa panahon hangtod 
si Jehova, ang Unibersohanong Soberano, magpa- 
lingkod sa magmamando sa kalibotan nga iyang 
pinili aron magmando sa Gingharian.---Tan-awa 
ang TINUDLONG MGA PANAHON SA MGA NASOD (Ang 
pagsugod sa 'pagyatak). 

Usa ka papan nga cuneiform ang nakaplagan nga 
naghisgot sa pagpakiggubat batok sa Ehipto sa ika- 
37 nga tuig ni Nabucodonosor (588 W.K.P.). Kini ti- 
ngali mao ang higayon nga ang gamhanang Ehip- 
to nailalom sa pagkontrolar sa Babilonya, ingon sa 
gitagna ni manalagnang Ezequiel niadtong tuig 
591 W.K.P. (Eze 29:17-19) Sa kataposan, human sa 
43 ka tuig nga paghari, nga naglakip sa pagsakop 
sa daghang kanasoran ug sa dakong programa sa 
pagpanukod sa Babilonya mismo, si Nabucodono- 
sor II namatay niadtong Oktubre sa 582 W.K.P. ug 
siya gipulihan ni Awil-Marduk (Evil-merodak). Ki- 
ning bag-o nga magmamando nagpakitag kalulot 
sa binihag nga si Haring Jehoiakin. (2Ha 25:27-30) 
Diyutay lamang ang nahibaloan bahin sa mga pag- 
hari ni Neriglissar, nga mao ang manununod ni 
Evil-merodak, ug ni Labashi-Marduk. 

Mabatonan ang mas kompleto nga makasaysa- 
yanhong impormasyon bahin kang Nabonido ug sa 
iyang anak nga lalaking si Belsazar, nga tatawng 
kauban nga nagmando panahon sa pagkapukan sa 
Babilonya. 

Nianang higayona ang mga Medianhon ug mga 
Persianhon nga gipangulohan ni Ciro nga Banto- 
gan misulong aron sa pag-ilog sa Babilonya ug na- 
himong ikaupat nga gahom sa kalibotan. Niadtong 
gabii sa Oktubre 5, 539 W.K.P. (Gregorian nga ka- 
lendaryo), ang Babilonya nailog, ug si Belsazar 
gipatay. Sa unang tuig ni Ciro, human sa pag- 
kasakop sa Babilonya, siya nagpagula sa naban- 
tog nga mando nga nagtugot sa usa ka grupo sa 
42,360 ka Israelinhon, gawas pa sa daghang ulipon 
ug mga propesyonal nga mag-aawit, sa pagbalik 
ngadto sa Jerusalem. Mga 200 ka tuig sa ulahi, na- 
tapos ang Persianhong pagmando sa Babilonya sa 


BABOY 


dihang nailog ni Alejandrong Bantogan ang Babi- 
lonya niadtong 331 W.K.P. Sa tungatunga sa ika- 
duhang siglo W.K.P. ang mga Partianhon, ilalom sa 
ilang hari nga si Mithradates I, maoy naggahom sa 
Babilonya. 

Sanglit daghan ang mga komunidad sa mga Hu- 
diyo niining yutaa, si Pedro nga apostol ngadto sa 
mga Hudiyo miadto sa Babilonya, ug gikan didto 
siya misulat sa labing menos usa sa iyang inspira- 
dong mga sulat. (Gal 2:7-9, 1Pe 5:13) Ang Hudi- 
yong mga pangulo niini nga mga komunidad sa 
Sidlakan nakaugmad usab sa Babilonyanhong Tar- 
gum, nga nailhan usab ingong Targum ni Onkelos, 
ug nakapatunghag daghang manuskrito sa Heb- 
reohanong Kasulatan. Ang Petersburg Codex of 
the Latter Prophets, nga gipetsahan ug 916 K.P., 
maoy talagsaon tungod kay kini maoy kombinas- 
yon sa Sidlakanhon (Babilonyanhon) ug Kasadpan- 
hon (Tiberianhon) nga mga sinulat. 


BABOY [Gr., khoi'ros: hys (anay): Heb., chazir' 
(baboy, baboyng ihalas)]. Ang baboy (Sus domes- 
tica) maoy igoigo ug gidak-on, pikas ug kuko, mu- 
bog tiil, ug sus-an nga hayop nga baga ug panit, 
supang ug lawas nga kasagaran nalukop sa gas- 
pang nga mga balhibo. Ang simod sa baboy pug- 
dol, ug mubo ang liog ug ikog niini. Kay wala ma- 
gapangusap sa kinaon, ang baboy dili pagakan-on o 
igahalad ilalom sa Moisesnong Balaod.--Lev 11:7: 
Deu 14:8. 


Bisan tuod nga ang pagdili ni Jehova sa pagkaon 
ug karne sa baboy wala ipasukad sa mga kaayohan 
sa panglawas, kaniadto ug karon aduna gihapoy 
mga kapeligrohan nga nalangkit sa pagkaon ug 
karne sa baboy. Sanglit ang mga baboy walay gipi- 
ling kaonon, nga gani mokaon ug bakag ug mga ba- 
sura, sila lagmit nga daghan gayod ug mga parasi- 
to, lakip ang mga parasito nga maoy hinungdan sa 
mga sakit sama sa trichinosis ug ascariasis. 

Ang mga Israelinhon sa katibuk-an dayag nga 
nag-isip sa mga baboy nga makaluod kaayo. Busa, 
ang tumang pagdumot sa dulumtanang pagsimba 
gipakita sa mga pulong: “Ang usa nga nagtanyag 
ug gasa--ang dugo sa usa ka baboy!” (Isa 66:3) 
Alang sa mga Israelinhon, dili gayod angayan nga 
ang bulawan nga singsing sa ilong ibutang sa si- 
mod sa baboy. Ug ingon niini ang pagtandi sa Pro- 
verbio 11:22 sa usa ka babayeng maanyag apan 
walay salabotan. 

Bisan tuod nga ang apostatang mga Israelinhon 
mikaon ug karne sa baboy (Isa 65:4: 66:17), ang 
Apokripal nga mga basahon sa Unang Macabeo (1: 
65, Dy) ug Ikaduhang Macabeo (6:18, 19, 7:1, 2, 
Dy) nagpakita nga sa panahon nga ang Palestina 
nailalom sa langyawng pagmando sa Siryanhong 
hari nga si Antiochus IV Epiphanes ug sa iyang 


BABOYNG IHALAS 


daotang kampanya sa paghanaw sa pagsimba kang 
Jehova, daghang Hudiyo ang wala mokaon ug kar- 
ne sa baboy, nga mipalabing mamatay tungod sa 
pagsupak sa sugo sa hari inay nga molapas sa ba- 
laod sa Diyos. 

Bisan tuod ang ubang mga nasod wala mokaon 
ug karne sa baboy, ampay kini sa mga Grego. Busa, 
lagmit tungod sa Helenistiko o Gregong impluwen- 
siya, sa panahon sa yutan-ong ministeryo ni Jesu- 
Kristo, dayag nga dihay ubay-ubayng mga baboy 
didto sa Palestina, ilabina sa rehiyon sa Decapolis. 
Sa yuta sa mga Gadaranhon dihay usa ka panon sa 
mga 2,000 ka baboy. Sa dihang gitugotan ni Jesus 
ang mga demonyo nga iyang gihinginlan nga mo- 
sulod ngadto niining dakong panon sa mga baboy, 
kining tanan nga hayop mihaguros pagdulhog sa 
pangpang ug nangalumos sa dagat.---Mat 8:28-32, 
Mar 5:11-13. 

Ang Gihinginlan nga mga Demonyo nga 
Misulod sa mga Baboy. Dili sad-an si Jesus 
sa iyang pagtugot sa mga demonyo nga mosulod 
ngadto sa mga baboy, ilabina nga adunay wala his- 
goting mga rason nga hayan posibleng nalangkit, 
sama pananglitan kon ang mga tag-iya ba niini 
maoy mga Hudiyo, nga tungod niana sila sad-an sa 
pagpasipala sa Balaod. Siyempre, wala kinahangla- 
na nga gamiton ni Jesus ang iyang kahibalo-daan 
bahin sa kon unsay buhaton sa mga demonyo sa di- 
hang sila makasulod na sa mahugaw nga mga ha- 
yop. Ug ang mga demonyo tingali buot mosulod sa 
mga baboy aron makabaton gikan niini ug dili ki- 
naiyanhong sadistikong kalipay. Dugang pa, maka- 
taronganong hunahunaon nga ang usa ka tawo 
mas bililhon pa gayod kay sa usa ka panon sa mga 
baboy. (Mat 12:12) Labot pa, ang tanang hayop sa 
pagkatinuod iya ni Jehova tungod kay siya mao ang 
Maglalalang, ug busa si Jesus ingong hawas sa Di- 
yos nakabaton ug bug-os nga katungod sa pagtu- 
got sa mga demonyo nga mosulod sa panon sa mga 
baboy. (Sal 50:10; Ju 7:29) Ang pagsulod sa mga 
demonyo ngadto sa mga baboy nagpaila nga sila 
gihinginlan gikan sa mga tawo sa pinugos gayod 
nga paagi, ug busa nadayag usab pag-ayo ngadto 
sa mga nakakita ang kadaot nga midangat sa unod- 
nong mga linalang nga nagamhan sa demonyo. Gi- 
pasundayag niini ngadto sa mga tawong nakakita 
ang gahom ni Jesus ibabaw sa mga demonyo ug 
ang gahom sa mga demonyo ibabaw sa unodnong 
mga linalang. Kining tanan lagmit nahiuyon sa 
katuyoan ni Jesus ug magpatin-aw kon nganong 
iyang gitugotan ang mahugawng mga espiritu sa 
pagsulod sa mga baboy. 

Masambingayong Paggamit. Ang pagkawa- 
lay katakos sa mga baboy sa pag-ila sa bili sa mga 
perlas gigamit ni Jesus sa pag-ilustrar sa pagkadili- 
maalamon sa pagpaambit sa espirituwal nga mga 

butang ngadto sa mga walay pagpabili sa bisan un- 
sang espirituwal nga mga panghunahuna ug mga 
pagtulon-an. (Mat 7:6) Ug sa sambingay ni Jesus 
bahin sa anak nga mausikon, ang kaalaotan nga 
naagoman sa batan-ong lalaki misamot pa gayod 
tungod kay siya nagpasuhol ingong tig-alima ug 
mga baboy, usa ka talamayon kaayong trabaho 
alang sa usa ka Hudiyo, ug tungod kay siya andam 
nga mokaon sa lawog niining mga hayopa.---Luc 
15:15, 16. 

Si apostol Pedro nagtandi sa mga Kristohanon 

nga mibalik sa ilang kanhing dalan sa kinabuhi 
ngadto sa usa ka anay nga mibalik sa pagligid sa la- 
pok human mahinloi. (2Pe 2:22) Apan, dayag nga, 
kon bahin sa baboy, wala ipunting niini nga ilus- 
trasyon ang labaw pa sa kon unsay makita sa pang- 
gawas lang nga dagway. Ngani, ang baboy, ubos sa 
kinaiyanhong mga kahimtang, dili kay mas hugaw 
kay sa ubang mga hayop, bisan tuod nga sa popa- 
nahon kini motuna aron magpabugnaw sa panahon 
sa ting-init ug aron matangtang ang mga parasito 
gikan sa panit niini. 
BABOYNG IHALAS [Heb., chazir]. Kini nga 
hayop gihisgotan sa Kasulatan diha sa Salmo 80: 13, 
diin giingong kini mohimog kadaot sa dili binanta- 
yan nga kaparasan. Kini lahi sa binuhing butakal 
nga pamilya ra niini. Kini nga hayop (Sus scrofa) 
makaplagan pa gihapon diha sa kalamakan sa Pa- 
lestina. 

Ang usa ka dako nga baboyng ihalas tingali mo- 
timbang ug mga 160 kg (350 Ib), halos 1.5 m (5 p) 
ang gitas-on, ug tingali may gihabogong 1 m (3 p) 
taman sa abaga. Ang simod sa baboyng ihalas na- 
hiangay gayod sa pag-ungad aron sa pagpangitag 
pagkaon taliwala sa mga tanomtanom sa lasang. 
Ang mga bangkil niini, ilabina nianang sa laki, 
maoy usa ka lig-ong hinagiban, nga pinaagi niini 
dali rang makuniskunis ang usa ka kabayo. Kini 
nga hayop dili lamang makuyaw kondili makahimo 
usab ug dakong perdisyon, gikaingon nga ang usa 
ka grupo niini makadaot sa tibuok parasan sa usa 
lamang ka gabii. Ang pagkaon niini, bisan tuod kini 
tigkaon ug mga tanom, naglakip sa nagkadaiyang 
mga pagkaon sama sa mga gamot, mga lugas, 
wati, hilahila, gagmayng mga hayop, itlog sa lang- 
gam, ug ang susama niana. 


BACA [Heb., bakha”]. Ang tanom nga may hi- 
nungdanong papel sa pagpakig-away ni David sa 
mga Filistehanon didto sa “ubos nga patag sa Repa- 
im.” (2Sa 5:22-25, 1Cr 14:13-16) Ang bugtong laing 
paghisgot sa tanom maoy sa Salmo 84:6: “Nga nag- 
tadlas sa ubos nga patag sa mga kahoykahoy nga 
baca, gihimo nila kini nga usa ka tubod.” Kini ma- 
himong nagtumong sa samang “ubos nga patag sa 
Repaim” diin didto nahitabo ang pagpakig-away ni 

David ug nga kini nga patag gituohan nga nahimu- 
tang sa HK sa Jerusalem. 

Ang Hebreohanong pulong nga gigamit dinhi 
naggikan sa lintunganayng pulong nga nagkahulo- 
gang “hilak.” (Itandi ang Gen 21:16.) Busa kini daw 
magpaila sa usa ka tanom, kahoykahoy, o kahoy 
nga magpagulag mga tinulo sa tagok o tingali sa- 
mag gatas nga duga. Dili matino kon unsa gayod 
kining tanoma, ang ngalang baca maoy katumbas 
lamang nga espeling sa Hebreohanong pulong. Wa- 
lay dayag nga pasukaranan ang rabbinikong pang- 
lantaw nga naglangkit niini sa kahoyng mulberi 
(sama sa paghubad usab niini diha sa KJ). Sanglit 
ang mga kahoyng balsamo (nga may ubay-ubayng 
pamilya usab sa lainlaing kahoy) magpagulag ta- 
gok o salong, kini gisugyot usab sa daghang esko- 
lar. Ang usa ka kahoyng balsamo sa pamilyang ala- 
mo (Populus euphratica) maoy girekomendar sa 
pipila ka eksperto nga nagtuon sa mga tanom, ila- 
bina tungod kay daling maukay ang mga dahon ni- 
ini sa bisan unsang huyohoy sa hangin, ug kini 
magpatunghag kinanaas. Ugaling, ang Bibliya wala 
magpaila kon sa unsang paagi napatungha ang “da- 
hunog sa pagmartsa” (kon pinaagi ba sa mga da- 
hon, sa mga sanga, o sa pipila ka ubang bahin 
sa tanom) ug ang gihisgotan lamang nga kini nahi- 
tabo didto “sa tumoy" sa mga tanom. Kini mahi- 
mong kinanaas lamang nga nagsilbing usa ka ilha- 
nan, o ingon sa gituohan sa pipila, kini lagmit nga 
usa ka kabanha nga may igoigong gikusgon nga gi- 
patungha sa naghaguros nga hangin nga nagpatig- 
babaw o gani kaamgid sa dinahunog sa nagmar- 
tsang kasundalohan.---2Sa 5:24: 1Cr 14:15. 


BAGA. 


BAGAHAN. Sagad nga kini maoy usa ka gala- 
miton sa pagpainit nga may usa ka samag kalaha 
nga sudlanan nga gipakawan gikan sa yuta pinaa- 
gig mga tiiltiil ug gidisenyo aron butangan sa nag- 
sigang mga baga o uling. Ang Hebreohanong pu- 
long nga gihubad nga “bagahan” ('ach) naggikan sa 
Ehipto, nga nagsugyot nga ang bagahan giimben- 
to sa Ehipto. 

Mopatim-aw nga sa mas nindot nga mga balay 
ang bagahan nahimutang sa usa ka hulpa diha sa 
salog sa balay, diin mahimong maghaling ug kala- 
yo. Si Haring Jehoiakim adunay usa ka bagahan, 
nga lagmit hinimo sa metal, diha sa iyang balay 
alang sa tingtugnaw.---Jer 36:22, 23. 


BAGAHE. 


BAG-ONG JERUSALEM. Usa ka ekspres- 
yon nga makaplagan sa duha ka higayon, ug diha 
lamang sa simboliko kaayong basahon sa Pinada- 
yag. (Pin 3:12, 21:2) Duol sa kataposan niining su- 
nodsunod nga mga panan-awon, ug human makita 


Tan-awa ang ULING. 


Tan-awa ang DAD-ONON. 


BAG-ONG JERUSALEM 


nga nalaglag ang Dakong Babilonya, si apostol Juan 
miingon: “Nakita ko usab ang balaang siyudad, ang 
Bag-ong Jerusalem, nga nanaog gikan sa langit gi- 
kan sa Diyos ug giandam ingong usa ka pangasaw- 
onon nga gidayandayanan alang sa iyang bana.” 
--Pin 21:2. 

Ang Pangasaw-onon sa Kordero. Sa kaha- 
yag sa ubang mga teksto, tinong gipaila kon unsa 
ang Bag-ong Jerusalem. Siya maoy “ingon sa usa ka 
pangasaw-onon.” Dugang pa, si Juan misulat: “Ang 
usa sa pito ka manulonda . . . nakigsulti kanako ug 
miingon: 'Umari ka, ipakita ko kanimo ang panga- 
saw-onon, ang asawa sa Kordero.” Busa gidala niya 
ako diha sa gahom sa espiritu ngadto sa usa ka 
dako ug habog nga bukid, ug gipakita niya kanako 
ang balaang siyudad nga Jerusalem nga nanaog gi- 
kan sa langit gikan sa Diyos ug may himaya sa Di- 
yos. Ang kasidlak niini ingon sa usa ka batong bi- 
lilhon kaayo, ingon sa usa ka batong haspe nga 
naggilakgilak nga sama katin-aw sa kristal.”---Pin 
21:9-11. 

Kang kinsang pangasaw-onon ang Bag-ong Jeru- 
salem? Sa Kordero sa Diyos, si Jesu-Kristo, kinsa 
nag-ula sa iyang dugo ingong halad alang sa ka- 
tawhan. (Ju 1:29: Pin 5:6, 12, 7:14: 12:11, 21:14) 
Sa unsang paagi mailhan kining Bag-ong Jerusa- 
lem? Siya gilangkoban sa mga sakop sa hinima- 
yang Kristohanong kongregasyon. Ang kongregas- 
yon dinhi sa yuta gipakasama sa “usa ka putli nga 
ulay” nga ipresentar ngadto kang Kristo. (2Co 11:2) 
Sa makausa pa, gipakasama ni apostol Pablo ang 
Kristohanong kongregasyon sa usa ka asawa, nga si 
Kristo mao ang iyang Bana ug Ulo.--Efe 5:23- 
25, 32. 

Dugang pa, si Kristo namulong sa kongregasyon 
diha sa Pinadayag 3:12, nga nagsaad sa matinuma- 
nong mananaog nga iyang isulat diha kaniya “ang 
ngalan sa akong Diyos ug ang ngalan sa siyudad sa 
akong Diyos, ang bag-ong Jerusalem nga manaog 
gikan sa langit gikan sa akong Diyos, ug ang akong 
bag-ong ngalan.” Ang asawa magdala sa ngalan sa 
iyang bana. Busa kadtong nakita nga nagbarog ka- 
uban sa Kordero diha sa Bukid sa Zion, nga 144,000 
ang gidaghanon, nga nagbaton sa ngalan sa Korde- 
ro ug sa ngalan sa iyang Amahan nga gisulat diha 
sa ilang mga agtang, dayag nga mao ra nga grupo, 
ang pangasaw-onon.---Pin 14:1. 


Nganong ang “Bag-ong Jerusalem” dili 
usa ka siyudad sa Tungang Sidlakan? 


Ang Bag-ong Jerusalem maoy langitnon, dili yu- 
tan-on, kay kini nanaog “gikan sa langit gikan sa 
Diyos.” (Pin 21:10) Busa dili kini usa ka siyudad nga 
tinukod sa mga tawo nga adunay literal nga mga 


BAG-ONG PAKIGSAAD 


dalan ug mga bilding nga gitukod didto sa Tu- 
ngang Sidlakan sa dapit nga nahimutangan sa ka- 
raang siyudad sa Jerusalem, nga gilaglag niadtong 
70 K.P. Ang mga sakop sa pangasaw-onon nga ma- 
tang, sa dihang dinhi sa yuta, giingnan nga ang 
ilang “pagkalungsoranon nagalungtad sa mga la- 
ngit” ug nga ang ilang paglaom mao ang pagdawat 
sa “usa ka dili-madunoton ug wala-mahugawi ug 
dili-malawos nga panulondon.” “Gitagana kini sa 
mga langit alang kaninyo,” matod ni apostol Pedro. 
--Flp 3:20, 1Pe 1:4. 

Niadtong 537 W.K.P., gilalang ni Jehova ang 
“bag-ong mga langit ug usa ka bag-ong yuta" sa di- 
hang ang nahibiling mga Hudiyo gipasig-uli ngad- 
to sa Jerusalem gikan sa pagkadestiyero sa Babilon- 
ya. (Isa 65:17) Dayag nga ang pagkagobernador ni 
Zorobabel (usa ka kaliwat ni David) inabagan sa 
Hataas nga Saserdoteng si Josue, didto sa siyudad 
sa Jerusalem, mao ang “bag-ong mga langit” niad- 
tong panahona. (Hag 1:1, 14: tan-awa ang LANGIT 
[Bag-ong mga langit ug bag-ong yuta].) Ang Bag- 
ong Jerusalem, uban kang Kristo diha sa iyang tro- 
no niining simbolikong siyudad, mao ang “bag-ong 
mga langit” nga magmando ibabaw sa “bag-ong 
yuta,” ang tawhanong katilingban sa yuta. 

Ang ebidensiya nga ang Bag-ong Jerusalem usa 
gayod ka langitnong siyudad dugang gipamatud- 
an sa panan-awon nga nakita ni Juan bahin niini. 
Usa ka simbolikong siyudad lamang ang may mga 
sukod ug kahalangdon nga sama sa Bag-ong Je- 
rusalem. Ang patukoranan niini maoy kuwadra- 
do, mga 555 km (345 mi) sa matag kilid, o mga 
2,220 km (1,379 mi) sa tibuok palibot, nga mao, 
12,000 ka estadio. Kay kuwadrado ug porma, ang 
siyudad may gihabogon usab nga pareho sa gitas- 
on ug gilapdon niini. Walay hinimog-tawo nga siyu- 
dad nga ang gihabogon nakaabot ngadto sa “kawa- 
nangan.” Sa palibot may paril nga 144 ka maniko 
(64 m, 210 p) ang gihabogon. Ang paril, nga gina- 
ma sa haspe, gitukod ibabaw sa 12 ka patukora- 
nang mga bato, bililhong mga bato nga matahom 
kaayo--haspe, sapiro, kalsidonya, esmeralda, sar- 
donika, sardio, krisolito, berilo, topasyo, krisopraso, 
hasinto, ug amatista. Niining 12 ka patukoranang 
mga bato gikulit ang mga ngalan sa 12 ka aposto- 
les sa Kordero. Ang siyudad sa sulod niining mata- 
hom nga mga paril maoy mahimayaon gayod, kay 
kini gihubit ingong “lunsayng bulawan nga sama sa 
tin-aw nga bildo,” nga may halapad nga dalan nga 
“lunsayng bulawan, ingon sa tin-aw nga bildo.” 
--Pin 21:12-21. 

Usa ka Putli, Makahatag ug Kaayohan nga 
Pagmando. Ang agianan ngadto sa Bag-ong Je- 
rusalem latas sa halangdong mga paril niini mao 
ang 12 ka ganghaan, tulo sa matag kilid, nga 
ang matag usa ginama sa dakong perlas. Bisan 

tuod kini nga mga ganghaan wala gayod sirad-i, 
“ang bisan unsa nga dili sagrado ug si bisan kinsa 
nga padayong nagbuhat ug dulumtanang butang 
ug bakak dili gayod makasulod niini; sila lamang 
nga nahisulat sa linukot nga basahon sa kinabuhi 
nga iya sa Kordero.” Kini usa gayod ka balaan ug 
sagradong siyudad, apan walay makitang templo 
alang sa pagsimba, kay “ang Labing Gamhanang 
Diyos nga si Jehova mao man ang templo niini, 
mao man usab ang Kordero.” Ug kini “wala magki- 
nahanglan sa adlaw ni sa bulan nga modan-ag ni- 
ini, kay ang himaya sa Diyos nagdan-ag niini, ug 
ang lampara niini mao ang Kordero.” Ang pagman- 
do niini ibabaw sa kanasoran makahatag kanila ug 
kaayohan, kay “ang kanasoran managlakaw pinaa- 
gi sa kahayag niini.”---Pin 21:22-27. 


BAG-ONG PAKIGSAAD. Tan-awa ang Pa- 


KIGSAAD. 
BAHA. Tan-awa ang Lunor. 
BAHANDI. Ang kadagaya sa materyal nga 


mga kabtangan, ingon man usab ang espirituwal 
nga mga hiyas, mga pribilehiyo sa pag-alagad, ug 
pag-uyon sa Diyos. 

Wala ipasiugda sa tibuok Kasulatan ang pagba- 
ton ug materyal nga mga bahandi, apan ang gipa- 
siugda mao ang pagbaton ug usa ka maayong 
baroganan uban kang Jehova nga Diyos, usa ka ba- 
roganan nga mahuptan sa usa ka tawo pinaagi sa 
pagpadayon sa pagbuhat sa kabubut-on sa Diyos 
pinasukad sa pagtuo. Gidasig ni Kristo Jesus ang 
uban nga mahimong “dato ngadto sa Diyos” (Luc 
12:21) ug magtigom ug ‘mga bahandi sa langit.” 
(Mat 6:20, Luc 12:33) Ang rekord sa maayong mga 
binuhatan sa usa ka tawo maoy sama sa mga ba- 
handi nga gideposito niya sa Maglalalang didto sa 
langit, nga nagpasalig ug malungtarong mga pa- 
nalangin alang sa usa nga nagbuhat niana. Ang 
mga tawo nga nahimong dinihogan sa espiritung 
mga sumusunod ni Jesu-Kristo makalaom sa “ma- 
himayaong bahandi” sa usa ka langitnong panu- 
london (Efe 1:18), ug panahon sa ilang 'pagpuyo 
ingong langyaw' dinhi sa yuta, sila mahimong dato 
o dagaya sa pagtuo, gugma, pagkamaayo, ug sa 
ubang diyosnong mga hiyas.---Itandi ang Gal 5:22, 
23, San 2:5; 1Pe 2:11, 12; 2Pe 1:5-8. 

Ang Adunahang mga Patriarka. Ang mati- 
numanong mga alagad ni Jehova nga Diyos, sama 
sa mga patriarkang si Abraham ug Job, wala sugoa 
nga motabang sa mga tawo sa gawas sa ilang mga 
panimalay aron sa pagsagop sa matuod nga pag- 
simba. Tungod niini, mopatim-aw nga ang ilang 
panahon pangunang gigugol sa pag-atiman sa pisi- 
kal ug espirituwal nga mga panginahanglan sa 
ilang tagsatagsa ka panimalay. Gipanalanginan ni 
Jehova ang makugihong mga paningkamot niining 

iyang mga alagad maong sila nakabaton ug dag- 
hang kahayopan, daghang sulugoon, ug daghang 
bulawan ug plata.--Gen 12:16, 13:2, 14:14, 30:43, 
32:10: Job 1:2, 3; 42:10-12. 

Bisan pag adunahan, kining mga tawhana dili 
materyalistiko. Nasayod sila nga ang ilang mater- 
yal nga kauswagan maoy tungod sa panalangin ni 
Jehova nganha kanila, ug sila dili hakog sa mga ba- 
handi. Si Abraham, human pildiha ang upat ka 
magkaalyadong mga hari ug mabawi ang mga 
manggad nga ilang nailog gikan sa Sodoma, maka- 
pauswag unta pag-ayo sa iyang bahandi. Apan 
iyang gidumilian ang tanyag sa hari sa Sodoma sa 
pagkuha sa nabawi nga mga manggad, nga nag- 
ingon: “Giisa ko ang akong kamot sa pagpanumpa 
kang Jehova nga Labing Hataas nga Diyos, Mag- 
mumugna sa langit ug sa yuta, nga, gikan sa usa ka 
lugas nga hilo hangtod sa usa ka liston sa sandal- 
yas, wala gayod akoy kuhaon gikan sa bisan unsa 
nga imoha, aron nga dili ka moingon, “Ako ang 
nagpadato kang Abram.’ Walay bisan unsa alang 
kanako!” (Gen 14:22-24) Sa dihang si Job nawad-an 
sa tanan niyang mga hayop ug mga anak, siya mi- 
patugbaw: “Si Jehova mihatag, ug si Jehova miku- 
ha. Padayong dayegon ang ngalan ni Jehova.”---Job 
1:21. 

Si Abraham, Job, ug ang uban pa nagpakita nga 
sila kapiyalan ug mga bahandi. Sila mga kugihan 
ug migamit sa ilang materyal nga mga kabtangan 
sa hustong paagi. Pananglitan, si Job kanunayng 
andam sa pagtabang sa mga kabos ug sinakit. (Job 
29:12-16) Tungod sa ilang maayong tinamdan, ma- 
kataronganon nga panalipdan ni Jehova nga Diyos 
ang iyang mga alagad aron dili matikasan sa hakog 
ug dalo nga mga tawo.---Gen 31:5-12, Job 1:10; Sal 
105:14. 

Ang Israel Magmauswagon Kon Magmasi- 
nugtanon. Sama sa matinumanong mga patri- 
arka, ang materyal nga kauswagan sa mga Israe- 
linhon nagdepende sa ilang padayong paghupot ug 
maayong relasyon uban kang Jehova nga Diyos. Si 
Moises hugot nga nagtambag kanila sa paghinum- 
dom nga si Jehova nga ilang Diyos maoy naghatag 
kanila ug gahom aron makabaton ug bahandi. (Deu 
8:18) Oo, si Jehova mao ang Usa nga naghatag ug 
yutang panulondon sa maong nasod nga may pa- 
kigsaad uban kaniya. (Num 34:2-12) Gitino usab 
niya nga sila makabaton ug ulan sa tinudlong pa- 
nahon niini ug dili makaagom ug perdisyon tungod 
sa kawalay abot o tungod sa mga pagsulong sa ka- 
awayng kasundalohan.---Lev 26:4-7. 

Katuyoan sa Diyos nga ang Israel, kon mag- 
masinugtanon, mahimong usa ka mauswagon nga 
nasod. Miingon si Moises: “Pagabuksan ni Jehova 
alang kanimo ang iyang maayong balay-tipiganan, 
ang kalangitan, aron sa paghatag ug ulan sa imong 

yuta sa panahon niini ug aron sa pagpanalangin sa 
tanang buhat sa imong kamot, ug ikaw magpahu- 
lam gayod sa daghang kanasoran, samtang ikaw 
dili manghulam. Ug ibutang ka ni Jehova sa ulo ug 
dili sa ikog, ug ikaw maibabaw lamang, ug ikaw dili 
mailalom, tungod kay nagpadayon ka sa pagtuman 
sa kasugoan ni Jehova nga imong Diyos.” (Deu 28: 
12, 13) Ang kauswagan sa nasod nagpasidungog 
gayod kang Jehova, nga nahimong usa ka gamha- 
nang pamatuod alang sa naglibot nga kanasoran 
nga siya mao ang “Nagapadato” (1Sa 2:7) sa iyang 
katawhan ug ang Balaod nga iyang gihatag kanila 
dili gayod matupngan sa paghatag ug kaayohan sa 
tanan nga nagsunod niana. 

Ang pamatuod nga ang kauswagan sa Israel 
nagtukmod gayod sa ubang mga katawhan sa pag- 
himaya kang Jehova giilustrar sa kahimtang ni Ha- 
ring Solomon. Sa pagsugod sa iyang paghari, sa 
dihang gihatag kaniya ang kahigayonan nga mo- 
hangyo kon unsay iyang gusto gikan kang Jehova, 
siya wala mangayo ug daghang bahandi apan mi- 
hangyo ug kaalam ug kahibalo aron sa paghukom 
sa nasod. Si Jehova naghatag kang Solomon sa 
iyang hangyo ug naghatag usab kaniya ug “katiga- 
yonan ug mga bahandi ug dungog.” (2Cr 1:7-12: 
9:22-27) Ingong resulta, ang mga taho bahin sa ka- 
alam ug bahandi ni Solomon nalangkit sa ngalan ni 
Jehova. Pananglitan, kay nakabalita kang Solomon 
maylabot kang Jehova, ang rayna sa Sheba miabot 
gikan sa halayong yuta aron sa pagtino kon tinuod 
ba ang mga taho bahin sa iyang kaalam ug kaus- 
wagan. (1Ha 10:1, 2) Ang iyang nakita nakatuk- 
mod kaniya sa pag-ila sa gugma ni Jehova alang 
sa Israel. Siya miingon: “Matuod ang pulong nga 
akong nadunggan sa akong yuta mahitungod kani- 
mo ug mahitungod sa imong kaalam. Ug wala 
ako magbutang ug pagtuo sa mga pulong hang- 
tod nga ako mianhi aron ang akong kaugalingong 
mga mata makakita, ug, tan-awa! wala sa katunga 
ang nasaysay kanako. Imong nalabwan sa kaa- 
lam ug kauswagan ang mga butang nga nadungog 
nga akong gipamatian. Malipayon ang imong mga 
tawo, malipayon kining imong mga alagad nga na- 
gabarog sa imong atubangan sa kanunay, nga na- 
gapamati sa imong kaalam! Hinaot pagadayegon si 
Jehova nga imong Diyos, nga may kahimuot kani- 
mo pinaagi sa pagbutang kanimo sa trono sa Isra- 
el: tungod kay si Jehova nahigugma sa Israel hang- 
tod sa panahong walay tino, mao nga ikaw iyang 
gitudlo ingong hari aron ipahamtang ang hudisyal 
nga hukom ug pagkamatarong."”---1Ha 10:6-9. 

Ingong usa ka mauswagong nasod, ang mga Is- 
raelinhon nakapahimulos sa pagkaon ug pag-inom 
(1Ha 4:20, Ecc 5:18, 19), ug ang ilang mga bahan- 
di nagpanalipod kanila nga dili maagoman ang 
mga problema sa kakabos. (Pr 10:15; Ecc 7:12) 

Apan, bisan tuod nga nahiuyon sa katuyoan ni Je- 
hova nga ang mga Israelinhon makapahimulos ug 
kauswagan gumikan sa ilang kahago (itandi ang Pr 
6:6-11, 20:13; 24:33, 34), gitino usab niya nga sila 
mapasidan-an mahitungod sa kapeligrohan sa pag- 
hikalimot kaniya ingong Tinubdan sa ilang katiga- 
yonan ug sa pagsalig sa ilang mga bahandi. (Deu 
8:7-17: Sal 49:6-9, Pr 11:4: 18:10, 11, Jer 9:23, 24) 
Sila gipahinumdoman nga ang mga bahandi maoy 
temporaryo lamang (Pr 23:4, 5), dili ikahatag ngad- 
to sa Diyos ingong lukat aron sa pagluwas sa usa gi- 
kan sa kamatayon (Sal 49:6, 7), ug walay bili ngad- 
to sa mga patay (Sal 49:16, 17: Ecc 5:15). Gipakita 
kanila nga ang paghatag ug sobrang pagtagad sa 
mga bahandi mosangpot sa malimbongong mga 
binuhatan ug sa pagkawala sa pabor ni Jehova. (Pr 
28:20, itandi ang Jer 5:26-28, 17:9-11.) Giawhag 
usab sila sa “pagpasidungog kang Jehova pinaagi sa 
ilang bililhong mga butang.'--Pr 3:9. 

Siyempre, ang kauswagan sa nasod wala magpa- 
sabot nga ang matag indibiduwal maoy adunahan 
o nga kadtong kabos wala gayod uyoni sa Diyos. 
Ang wala damhang mga panghitabo tingali mag- 
patumpawak sa mga tawo ngadto sa kakabos. (Ecc 
9:11, 12) Tungod sa kamatayon, ang uban nahi- 
mong mga ilo ug mga babayeng balo. Ang mga ak- 
sidente ug sakit mahimong temporaryo o perma- 
nente nga makapugong sa usa ka tawo sa paghimo 
sa hinungdanong buluhaton. Busa ang mga Israe- 
linhon giawhag nga magmahinatagon sa ilang mga 
bahandi sa pagtabang sa mga kabos ug sa mga si- 
nakit sa ilang taliwala.--Lev 25:35, Deu 15:7, 8: Sal 
112:5, 9; Pr 19:17: tan-awa ang GASA SA KALUOY, 
KABOS. 

Mga Bahandi Taliwala sa mga Sumusunod 
ni Kristo Jesus. Dili sama sa mga patriarka ug 
sa nasod sa Israel, ang mga sumusunod ni Jesu- 
Kristo gisugo sa “paghimog mga tinun-an sa ka- 
tawhan sa tanang kanasoran.” (Mat 28:19, 20) Ang 
pagtuman sa maong sugo nagkinahanglan ug pa- 
nahon ug paningkamot nga mahimong magamit 
unta sa sekular nga mga pangagpas. Busa, ang usa 
ka tawo nga nagpadayon sa pagsalig sa iyang ba- 
handi inay nga haw-asan ang iyang kaugalingon sa 
kabug-at aron makagamit sa iyang panahon ug 
mga kahinguhaan sa pagtuman niana nga buluha- 
ton dili mahimong tinun-an ni Jesus, uban ang 
paglaom nga makabaton ug kinabuhi didto sa mga 
langit. Tungod niana ang Anak sa Diyos miingon: 
“Pagkalisod gayod alang niadtong may salapi nga 
makasulod sa gingharian sa Diyos! Sa pagkatinuod, 
mas sayon pa sa usa ka kamelyo nga makalusot sa 
mata sa igtatahing dagom kay sa usa ka datong 
tawo nga makasulod sa gingharian sa Diyos.” (Luc 
18:24, 25) Kining mga pulonga gibungat tungod sa 
reaksiyon sa datong batan-on nga magmamando 

sa dihang giingnan ni Jesus: “Ibaligya ang tanang 
butang nga imong nabatonan ug iapod-apod ngad- 
to sa mga tawong kabos, ug makabaton ka ug 
bahandi sa mga langit, ug umari ka mahimong 
akong sumusunod.” (Luc 18:22, 23) Ang maong da- 
tong batan-on nga magmamando obligado sa pag- 
tabang sa kabos nga mga isigka-Israelinhon. (Pr 
14:21, 28:27; Isa 58:6, 7; Eze 18:7-9) Apan ang 
iyang pagkadili-buot mopaambit sa iyang materyal 
nga mga katigayonan, nga nagagamit niini aron sa 
pagtabang sa uban, ug sa pagdeboto sa iyang ka- 
ugalingon nga mahimong usa ka sumusunod ni 
Jesu-Kristo nakababag sa iyang pagsulod sa Ging- 
harian sa mga langit. 

Apan, ang mga sumusunod ni Kristo dili mag- 
banlod sa ilang kaugalingon sa kakabos ug dayon 
magsalig sa uban alang sa tabang. Hinunoa, sila 
maghago aron sila makaatiman sa ilang mga pa- 
milya ug usab “adunay ikahatag sa nanginahang- 
lan.” (Efe 4:28, 1Te 4:10-12, 2Te 3:10-12, 1Ti 5:8) 
Sila angay nga magmakontento sa kon unsay naba- 
tonang pagkaon ug besti, ug dili maningkamot nga 
madato. Si bisan kinsa nga naghatag ug pangu- 
nang pagtagad sa materyal nga mga pangagpas 
nameligro nga malangkit sa malimbongong mga 
buhat ug sa pagkawala sa ilang pagtuo tungod sa 
pagpasagad sa espirituwal nga mga butang. Kini 
nahitabo sa pipila, sumala sa mga pulong ni Pab- 
lo ngadto kang Timoteo: “Sila nga determinadong 
madato mangahulog sa tentasyon ug sa lit-ag ug sa 
daghang binuang ug makadaot nga mga tinguha, 
nga nagbanlod sa mga tawo sa kalaglagan ug sa 
kadaotan. Kay ang gugma sa salapi maoy gamot sa 
tanang matang sa makadaot nga mga butang, ug 
tungod sa pagpangab-ot niini nga gugma ang pipi- 
la nahisalaag gikan sa pagtuo ug nagtusaktusak sa 
ilang kaugalingon sa daghang kasakitan.”--ITi 6: 
9, 10. 

Siyempre, ang giingon ni Jesus ngadto sa datong 
batan-on nga magmamando wala magpasabot nga 
ang usa ka Kristohanon dili mahimong magbaton 
ug materyal nga mga bahandi. Pananglitan, sa 
unang siglo K.P., ang adunahang mga Kristohanon 
maoy kaanib sa kongregasyon sa Efeso. Wala sugoa 
ni apostol Pablo si Timoteo sa pagtambag niining 
dato nga mga igsoon nga hikawan nila ang ilang 
kaugalingon sa tanang materyal nga mga butang, 
kondili siya misulat: “Sugoa ang mga dato niini nga 
sistema sa mga butang nga dili magmapahitas-on 
sa kaisipan, ug magbutang sa ilang paglaom, dili sa 
walay-kasegurohang bahandi, kondili sa Diyos, nga 
dagayang naghatag kanato sa tanang butang aron 
atong pagakalipayan, nga magbuhat sa maayo, nga 
magmadato sa maayong mga buhat, nga magma- 
hinatagon, andam sa pagpaambit, nga maampi- 
ngong magtipig alang sa ilang kaugalingon ug usa 

ka maayong patukoranan alang sa umalabot, aron 
sila makapangupot pag-ayo sa tinuod nga kina- 
buhi.” (1Ti 6:17-19) Busa kining adunahang mga 
Kristohanon kinahanglang magbantay sa ilang ti- 
namdan, nga magbutang sa mga bahandi diha sa 
hustong dapit niini ug magagamit niini nga mada- 
gayaon sa pagtabang sa uban. 

Dili-matarong nga mga Bahandi. Gipakita 
ni Jesus nga ang usa ka tawo dili mahimong ulipon 
sa Diyos kon ang Bahandi maoy iyang agalon. (Mat 
6:24) Giawhag niya ang iyang mga mamiminaw: 
“Paghimo kamog mga higala alang sa inyong kau- 
galingon pinaagi sa dili-matarong nga mga bahan- 
di, aron nga, inigkahurot niana, kamo ilang dawa- 
ton ngadto sa walay kataposang puloy-anang mga 
dapit.” (Luc 16:9) Sanglit ang pagpanag-iya o ang 
tinguha sa pagbaton ug materyal nga mga bahan- 
di mahimong motultol sa kalapasan, lagmit mao 
kini ang hinungdan kon nganong gitawag kini nga 
“dili-matarong nga mga bahandi,” kon itandi sa es- 
pirituwal nga mga bahandi. Dugang pa, ang mater- 
yal nga mga bahandi, ilabina ang salapi, sa pagka- 
tinuod gipanag-iya ug nailalom sa pagkontrolar ni 
“Cesar,” kinsa maoy nagluwat ug salapi ug nagha- 
tag ug tinong bili niini. Ang maong mga bahan- 
di maoy lumalabay lamang, ug ang pagkahanaw 
niini lagmit maagoman tungod sa ekonomikan- 
hong mga kahimtang o ubang mga sirkumstansi- 
ya. Busa, ang tawo nga nagbaton sa maong mga 
bahandi dili angayng magbutang sa iyang pagsalig 
niini, ni gamiton niya kini ingon sa paggamit niini 
sa kalibotan sa katibuk-an alang sa hakog nga mga 
katuyoan, sama sa pagtigom ug daghan pa gayod 
nga mga bahandi. (1Co 7:31) Hinunoa, siya mag- 
maalisto ug magmakugihon sa pagpakighigala sa 
mga tag-iya sa walay kataposang puloy-anang mga 
dapit. 

Ang mga tag-iya sa “walay kataposang puloy- 
anang mga dapit” mao si Jehova nga Diyos ug ang 
iyang Anak nga si Kristo Jesus. (Itandi ang Ju 6:37- 
40, 44.) Ang mga tawo nga dili mogamit sa ilang 
“dili-matarong nga mga bahandi” sa hustong paagi 
(sama sa pagtabang niadtong nanginahanglan ug 
sa pagpauswag sa “maayong balita”: Gal 2:10, Flp 
4:15) dili gayod mahimong mga higala sa Diyos ug 
sa iyang Anak, si Kristo Jesus. Ang ilang dili-mati- 
numanong paggamit sa dili-matarong nga mga ba- 
handi magpakita nga sila dili takos piyalan ug es- 
pirituwal nga mga bahandi. (Luc 16:10-12) Ang 
maong mga tawo dili gayod mahimong maayo nga 
mga piniyalan sa dili-takos nga kalulot sa Diyos, 
nga mag-apod-apod ug espirituwal nga mga ba- 
handi ngadto sa uban.---1Pe 4:10, 11. 


BAHARUMNON [Taga- (Iya sa) Bahurin. 
Usa ka lumad sa balangay sa Bahurim. Si Azmavet, 
nga usa sa gamhanang mga tawo ni David, naggi- 

kan niining dapita ug gitawag nga “Baharumnon” 
sa 1 Cronicas 11:33 ug “Bar-humnon” sa 2 Samuel 
23:31. Si Simei, ang nagpasipala sa mikalagiw nga 
si Haring David, maoy usa usab ka Baharumnon. 
--28a 19:16, 1Ha 2:8, tan-awa ang BAHURIM. 


BAHEB. Lagmit nga usa ka dapit nga wala ma- 
hibaloi karon duol sa Arnon, didto “sa Supa.”--Num 
21:14. 


BAHURIM [Pinili]. Usa ka balangay sa Bukid 
sa mga Olibo, nga nahimutang sa A nga kiliran sa 
karaang dalan paingon sa Jerico ug sa Jordan. Gi- 
tuohan kini sa kadaghanan nga mao ang Ras et- 
Tmim, 2 km (mga 1 mi) sa AS sa Patukoranan sa 
Templo. 

Ang nagphilak nga si Paltiel misunod sa paglakaw 
sa anak nga babaye ni Saul nga si Mikal hangtod sa 
Bahurim sa dihang siya gibalik kang Haring David. 
Ang mando ni Heneral Abner: “Lakaw, pauli!” igo 
na aron siya mopauli nianang higayona. (2Sa 3:16) 
Sa ulahi, si David, sa dihang mibiya sa Jerusalem 
tungod sa pakigkunsabo sa iyang anak nga lalaki 
nga si Absalom batok kaniya, mitabok sa bul-oga- 
nang walog sa Kidron, mitungas “sa tungasanan sa 
mga Olibo,” nga mitabok saylo pa sa kinatumyan, 
ug nahiabot sa Bahurim. (2Sa 15:23, 30, 16:1, 5) 
Dinhi si Simei, ang Benjaminhong paryente ni Saul, 
milakaw ubay sa kiliran sa bukid, nanghimaraot 
kang David, nagbato, ug nagsaliyab ug abog. (2Sa 
16:5-13; 19:15-23) Ang Bahurim mao usab ang da- 
pit diin si Ahimaaz ug Jonatan, ang mga anak nga 
lalaki ni Zadok ug Abiatar, kinahanglang motago 
sulod sa atabay sa usa ka tawo sa dihang sila miad- 
to aron sa paghatod ug mensahe ngadto kang Ha- 
ring David.---2Sa 15:27, 17:17-20. 


BAKA [Heb., parah; 'eleph (Deu 7:13): egh- 
lah, dumalagang baka]. Ang baka nakatabang 
pag-ayo sa ekonomiya sa mga Israelinhon. Gawas 
nga usa kini ka igguguyod nga hayop, ang baka gi- 
pabilhan tungod sa gatas niini, nga gikan niini ma- 
batonan ang ubang komon nga mga pagkaon, lakip 
ang keso, mantekilya, ug buttermilk. (Num 19:2, 
Isa 7:21, 22) Lain pa, ang panit mahimong gamiton 
sa paghimog lainlaing mga kasangkapan nga gama 
sa panit. 

Usahay ihalad ang mga dumalagang baka, o 
mga nating baka. (Gen 15:9, 1Sa 6:14: 16:2) Ang 
mga abo sa tibuok mapulang baka, nga gisunog sa 
gawas sa kampo, nahimong usa ka sambog alang 
sa “tubig sa paghinlo” sa Israel. (Num 19:2, 6, 9) 
Mahitungod sa wala masulbad nga kaso sa pagbu- 
no, ang hawas nga mga ansiyano sa lungsod nga 
kinadul-an sa gipatay kinahanglang mag-ihaw ug 
usa ka batang baka didto sa usa ka wala matikad 
nga bul-oganang walog ug dayon manghunaw sa 

ibabaw sa patayng lawas niini samtang nagpa- 
matuod sa ilang pagkainosente sa krimen.---Deu 
21:1-9. 

Diha sa Kasulatan makita ang nagkalainlaing 
masambingayon nga paggamit sa baka o nating 
baka. Ang pito ka tambok ug pito ka niwang nga 
mga baka sa damgo ni Paraon gipatin-aw nga nag- 
punting sa pito ka tuig nga kadagaya nga sundan 
sa pito ka tuig nga gutom. (Gen 41:26, 27) Gihisgo- 
tan ni Samson ang iyang sinayorang pangasaw- 
onon ingong iyang dumalagang baka nga gigamit 
sa pagdaro sa 30 ka abay nga lalaki sa pamanho- 
non aron makahubad sa iyang tigmo.---Huk 14:11, 
12, 18. 

Ang mga babayeng mangangagaw nga mahi- 
gugmaon sa kaluho nga nagpuyo sa Samaria gihis- 
gotan ingong “mga baka sa Basan.” (Am 3:15; 4:1) 
Si Epraim gipakasama sa “usa ka namanso nga na- 
ting baka nga mahigugmang mogiok.” (Os 10:11) 
Kini nga pagtandi adunay dugang kahulogan kon 
tagdon ang kahimtang nga kaniadto ang mga ha- 
yop nga naggiok dili busalan ug, busa, makakaon 
sa mga lugas, sa ingon makadawat ug direkta ug 
dihadihang mga kaayohan tungod sa ilang pagha- 
go. (Deu 25:4) Tungod kay nanambok ingong re- 
sulta sa panalangin sa Diyos, ang Israel “mitindak,” 
mirebelde batok kang Jehova (Deu 32:12-15), ug 
busa, haom nga gihisgotan ingong usa ka gahi- 
an nga baka, usa ka baka nga dili buot mosa- 
ngon sa yugo. (Os 4:16) Ang Ehipto gipakasama sa 
usa ka matahom nga nating baka nga makaagom 
ug kalaglagan diha sa kamot sa mga Babilonyan- 
hon. (Jer 46:20, 21, 26) Ang mga Babilonyanhon, 
sa ilang pagpangagaw sa 'panulondon sa Diyos,’ 
ang Juda, gipakasama sa usa ka abtik nga nating 
baka nga nagpanikad diha sa lapyo nga balili.---Jer 
50:11. 

Sumala sa tagna, ang malinawon nga mga ka- 
himtang nga modangat tungod sa pagmando sa 
Mesiyas, si Kristo Jesus, tukmang gilarawan pi- 
naagi sa malinawong relasyon tali sa aghop nga 
baka ug sa bangis nga os0.---Isa 11:7: tan-awa ang 
TORONG BAKA, NATING BAKA. 


BAKAK. Ang kaatbang sa kamatuoran. Ang 
pagpamakak kasagarang naglangkit sa pagsulti ug 
dili tinuod ngadto sa usa ka tawo nga may katu- 
ngod sa pagkahibalo sa kamatuoran ug nagbuhat 
niana uban ang tuyo sa paglimbong o sa pagdaot 
kaniya o sa laing tawo. Ang pagpamakak dili gayod 
kanunayng binaba. Kini usab mahimong ikapakita 
pinaagi sa buhat, nga mao, ang usa ka tawo lagmit 
magkinabuhi diha sa kabakakan. Ang Hebreoha- 
nong berbo nga adunay ideya sa pagsulti sa kon 
unsay dili-tinuod mao ang kazav. (Pr 14:5) Ang la- 
ing Hebreohanong berbo nga shaqar’ nagkahulo- 
gang “makiglabot o molihok nga binakak,” ug ang 

nombre nga porma gihubad nga “bakak, limbong, 
kabakakan.” (Lev 19:11, 12, Sal 33:17: Isa 57:4) Ang 
Hebreohanong pulong nga shaw’, nga usahay gi- 
hubad nga “kabakakan, bakak,” pangunang nagtu- 
mong sa usa ka butang nga walay kapuslanan, ka- 
wang, walay-bili. (Sal 12:2, Deu 5:20, Sal 60:11, 
89:47: Isa 1:13) Ang Hebreohanong berbo nga ka- 
chash’ (manglimbong) dayag nga adunay pani- 
nugdang kahulogan nga “magpakyas.” (Lev 19:11, 
Os 9:2) Ang Gregong termino nga pseu dos ug ang 
kaamgid nga mga pulong adunay kalambigitan sa 
pagpamakak ug kabakakan. 

Ang amahan, o tigmugna, sa pagpamakak 
mao si Satanas nga Yawa. (Ju 8:44) Ang kabaka- 
kan nga iyang gipasa pinaagi sa usa ka halas 
ngadto sa unang babaye nga si Eva sa kataposan 
nagpahinabog kamatayon kang Eva ug sa iyang 
bana nga si Adan. (Gen 3:1-5, 16-19) Ang maong 
unang pagpamakak maoy tungod sa hinakog ug 
sayop nga tinguha. Kini gidisenyo aron ang gugma 
ug pagkamasinugtanon sa unang tawhanong paris 
mahiadto sa usa nga bakakon, kinsa nagpresentar 
sa iyang kaugalingon nga usa ka manulonda sa ka- 
hayag, usa ka maghahatag. (Itandi ang 2Co 11:14.) 
Ang tanang ubang madinaoton nga pagpamakak 
nga gipamulong sukad niadtong panahona sa su- 
sama maoy resulta sa pagkahakog ug sa sayop nga 
tinguha. Ang mga tawo mamakak aron makaling- 
kawas sa nahiangay nga silot, aron makabenepisyo 
apan sa ikadaot sa uban, ug aron makaangkon o 
makahupot ug pipila ka bentaha, materyal nga 
mga balos, o pagdayeg sa mga tawo. 

Ilabinang seryoso mao ang relihiyosong kabaka- 
kan, sanglit kini magpameligro sa umalabot nga ki- 
nabuhi sa mga tawo nga malimbongan niini. Mii- 
ngon si Jesu-Kristo: “Alaot kamo, mga eskriba ug 
mga Pariseo, mga salingkapaw! tungod kay gina- 
tadlas ninyo ang dagat ug ang mamalang yuta 
aron makahimog usa ka kinabig, ug sa dihang siya 
mahimo na, inyong ginahimo siya nga doble pa ka- 
angayan nga mahiagom sa Gehenna kay kaninyo.” 
(Mat 23:15) Ang pagbaylo sa kamatuoran sa Diyos 
alang “sa bakak,” ang kabakakan sa idolatriya, ma- 
kapahimo sa usa ka tawo nga usa ka mamumu- 
hat sa kon unsay makadaot ug mangil-ad.---Rom 
1:24-32. 

Ang kahimtang sa relihiyosong mga pangulo sa 
Judaismo panahon sa yutan-ong ministeryo ni Je- 
sus nagpakita kon unsay mahitabo kon ang usa 
mobiya sa kamatuoran. Sila naglaraw sa pagpapa- 
tay kang Jesus. Unya, sa dihang siya gibanhaw, gi- 
hiphipan nila ang mga sundalo nga nagbantay sa 
lubnganan aron ilang ililong ang kamatuoran ug 
isabwag ang bakak bahin sa pagkahanaw sa lawas 
ni Jesus.--Mat 12:14: 27:1, 2, 62-65: 28:11-15, Mar 
14:1, Luc 20:19. 

Si Jehova nga Diyos dili makabakak (Num 23: 19, 
Heb 6:13-18), ug siya nagadumot sa “bakakon nga 
dila.” (Pr 6:16-19) Ang iyang balaod ngadto sa mga 
Israelinhon naglatid nga pagabayran ang nahi- 
mong mga kadaot gumikan sa pagpanglimbong o 
sa madinaoton nga pagpamakak. (Lev 6:2-7, 19:11, 
12) Ug ang usa ka tawo nga nagsaksi ug bakak ki- 
nahanglang makadawat sa silot nga iyang gitingu- 
hang ipahamtang sa laing tawo tungod sa iyang 
mga pagpamakak. (Deu 19:15-21) Ang panglantaw 
sa Diyos bahin sa madinaoton nga pagpamakak, 
sumala sa makita sa Balaod, wala mausab. Kad- 
tong nagtinguha nga makabaton sa iyang pag- 
uyon dili magbatasan sa pagpamakak. (Sal 5:6; Pr 
20:19: Col 3:9, 10, 1Ti 3:11, Pin 21:8, 27, 22:15) Sila 
dili mahimong magkinabuhi sa kabakakan, nga 
moangkon nga nahigugma sa Diyos samtang nag- 
dumot sa ilang igsoon. (1Ju 4:20, 21) Tungod kay 
ilang gibakakan ang balaang espiritu, si Ananias 
ug ang iyang asawa namatay.---Buh 5:1-11. 

Hinuon, ang mga tawo nga sa daklit nadaog sa 
pagsultig bakak, dili awtomatiko nga nahimong 
sad-an sa usa ka dili-mapasaylo nga sala. Ang ka- 
himtang ni Pedro, sa paglimod kang Jesus sa tulo 
ka higayon, nagpakita nga kon ang usa ka tawo ti- 
nuod nga mahinulsolon, ang Diyos magpasaylo ka- 
niya.---Mat 26:69-75. 

Bisan tuod ang madinaoton nga pagpamakak ti- 
nong gihukman sa Bibliya, kini wala magpasabot 
nga ang usa ka tawo obligado sa pagtug-an sa ma- 
tuod nga impormasyon ngadto sa mga tawo nga 
walay katungod niana. Si Jesu-Kristo nagtambag: 
“Ayaw ihatag sa mga iro ang butang balaan, ni iit- 
sa atubangan sa mga baboy ang inyong mga per- 
las, aron dili gayod nila kini yatakyatakan ilalom sa 
ilang mga tiil ug mosumbalik ug mowataswatas 
kaninyo.” (Mat 7:6) Maoy hinungdan nga sa pipila 
ka okasyon si Jesus nagdumili sa paghatag ug bug- 
os nga detalye o direktang mga tubag sa pipila ka 
pangutana kon ang pagbuhat niana makapahina- 
bog wala kinahanglana nga kadaot. (Mat 15:1-6, 
21:23-27: Ju 7:3-10) Dayag nga ang gihimo ni Ab- 
raham, Isaac, Rahab, ug Eliseo sa paglimod o sa 
paglilong sa bug-os nga mga kamatuoran gikan sa 
dili mga magsisimba ni Jehova angay nga pagalan- 
tawon sa samang paagi.--Gen 12:10-19, kap 20, 
26:1-10, Jos 2:1-6, San 2:25, 2Ha 6:11-23. 

Gitugot ni Jehova nga Diyos nga “masayop” ang 
mga tawo nga nagpalabi sa kabakakan “aron sila 
managpanuo sa bakak” inay sa maayong balita ba- 
hin kang Jesu-Kristo. (2Te 2:9-12) Kini nga prinsip- 
yo giilustrar sa kon unsay nahitabo mga kasiglo- 
han una pa niana maylabot sa Israelinhon nga si 
Haring Ahab. Ang namakak nga mga manalagna 
nagpasalig kang Ahab sa kalamposan sa gubat ba- 
tok sa Ramot-gilead, samtang ang manalagna ni 


BAKOL, PIANG 


Jehova nga si Micaias nagtagna ug katalagman. 
Ingon sa gipadayag sa panan-awon ngadto kang 
Micaias, gitugotan ni Jehova ang usa ka espiritung 
linalang nga mahimong “usa ka malimbongong es- 
piritu” diha sa baba sa mga manalagna ni Ahab. Sa 
ato pa, kini nga espiritung linalang migamit sa 
iyang gahom nganha kanila aron sila mamulong, 
dili sa kamatuoran, kondili sa kon unsay buot ni- 
lang isulti ug kon unsay buot ni Ahab nga madu- 
ngog gikan kanila. Bisan pag gipasidan-an na, si 
Ahab mipalabi nga malimbongan sa ilang mga 
pagpamakak ug gibugtian kini sa iyang kinabuhi. 
--1]Ha 22:1-38, 2Cr 18. 


BAKBAKAR |lagmit, Dakong Tibod]. Usa ka 
Levihanon nga nagpuyo sa Jerusalem human sa 
pagkadestiyero didto sa Babilonya.--1Cr 9:3, 14, 
15, 34. 


BAKBUK  |Tibod]. Katigulangan sa pipila ka 
Netinim nga mibalik sa Jerusalem kauban ni Zo- 
robabel niadtong 537 W.K.P.--Esd 2:43, 51, Neh 
7:53. 


BAKBUKIAS [Tibod ni Jah]. 

1. Usa ka Levihanon nga mibalik sa Jerusalem 
uban ni Zorobabel ug nag-alagad ingong usa ka 
bantay. (Neh 12:1, 9) Lagmit mao ra ang Num. 2. 

2. Usa ka Levihanong bantay nga gitala ingong 
pangulo sa balay sa amahan.---Neh 12:23, 25, tan- 
awa ang Num. 1. 

3. Usa ka Levihanon, lagmit kauban sa mga 
mag-aawit, nga gipili nga mopuyo sa Jerusalem 
ilalom ni Nehemias.---Neh 11:17, 18. 


BAKI [Heb., tsepharde'a” Gr., ba'trakhos]. Usa 
ka walay ikog nga linalang nga mabuhi sa tubig ug 
sa mamala, hamis ug panit ug may taas, undanong 
pangulahiang mga tiil nga panglukso. Sa Hebreo- 
hanong Kasulatan ang mga baki gihisgotan la- 
mang maylabot sa ikaduhang hampak nga gipada- 
ngat ni Jehova sa Ehipto (Ex 8:1-14: Sal 78:45: 
105:30), nga, sama sa ubang mga hampak, maoy 
usa ka paghukom ngadto sa mga bathala nga gina- 
simba sa maong yuta. (Ex 12:12) Ang baki maoy 
sagrado alang kang Heqt, usa ka Ehiptohanong di- 
yosa nga gihulagwayng baki ang ulo. 

Sa Pinadayag 16:13 ang “mahugawng inspira- 
do nga mga pahayag” gipakasama sa mga baki. 
Tukma kini, kay ang mga baki maoy mahugaw 
nga pagkaon sumala sa Moisesnong Balaod.---Lev 
11:12. 


BAKOL, PIANG. Ang pagkabakol maoy usa 
ka pisikal nga depekto nga makapugong sa usa 
ka tawo sa paglakaw nga normal. Kini tingali 
maoy sukad pa sa pagkahimugso tungod sa kinai- 
yanhong mga depekto (Buh 3:2, 14:8), apan sa 

kadaghanang kahimtang kini maoy tungod sa mga 
aksidente o mga sakit. 

Aaronikong Pagkasaserdote. Kon bakol ang 
usa ka kaliwat ni Aaron, siya dili makaalagad 
ingong saserdote, apan siya tugotan sa pagkaon gi- 
kan sa mga kalan-ong gitagana alang sa mga sa- 
serdote ingong ilang sustento. (Lev 21:16-23) Si Je- 
hova naglatid ug hataas nga sukdanan sa pisikal 
nga kahimsog alang sa iyang mga saserdote, tu- 
ngod kay sila naghawas kaniya diha sa iyang sang- 
tuwaryo. Busa, si Kristo usab, ang dakong Hata- 
as nga Saserdote, maoy “maunongon, walay sala, 
wala mahugawi, nahimulag sa mga makasasala.” 
--Heb 7:26. 

Mga Halad. Gidili usab ubos sa Balaod ang 
paghalad ug bisan unsang hayop nga piang, tu- 
ngod kay kini nga mga halad naglandong sa hing- 
pit nga halad ni Kristo. (Deu 15:21, Lev 22:19, 20) 
Kini nga balaod gilapas sa apostatang mga Israe- 
linhon, nga tungod niana sila gibadlong sa Diyos, 
nga nag-ingon: “Sa dihang naghalad kamo ug ha- 
yop nga piang [kamo moingon]: “Kana dili daotan." 
Dad-a kana, palihog, ngadto sa imong gobernador. 
Mahimuot kaha siya kanimo, o magadawat kaha 
siya kanimo nga maluloton? . . . Ikalipay ko ba kini 
gikan sa inyong kamot?” (Mal 1:8, 13) Ang apostol 
dayag nga nagpadapat niini nga kinahanglanon sa 
espirituwal nga paagi ngadto sa mga Kristohanon, 
nga nangamuyo kanila: “Itugyan ang inyong mga 
lawas nga usa ka halad nga buhi, balaan, dalawa- 
ton sa Diyos, usa ka sagradong pag-alagad uban sa 
inyong gahom sa pagpangatarongan.”--Rom 12:1. 

Pagkapiang ni Jacob. Sa dihang si Jacob 
mga 97 anyos na, siya nakiglayog sa tibuok gabii 
sa usa ka nagmateryalisar nga manulonda sa Di- 
yos. Siya midaog sa paghawid sa manulonda hang- 
tod nga ang manulonda naghatag kaniya ug pana- 
langin. Panahon sa maong pakigtigi, gitandog sa 
manulonda ang piyakpiyak sa lutahan sa paa ni Ja- 
cob, maong kini nalisa. Ingong resulta si Jacob 
nagtakiang. (Gen 32:24-32, Os 12:2-4) Human ni- 
adto, gipahinumdoman si Jacob nga bisan tuod 
siya “nakigtigi sa Diyos [manulonda sa Diyos] ug sa 
mga tawo mao nga [siya] sa kataposan midaog,” 
sumala sa giingon sa manulonda, siya sa pagkati- 
nuod wala makabuntog sa gamhanang manulonda 
sa Diyos. Tungod lamang sa katuyoan ug pagtugot 
sa Diyos nga si Jacob gitugotan nga makigtigi sa 
manulonda, aron mapamatud-an ang dakong pag- 
pabili ni Jacob sa pagtinguha sa panalangin sa Di- 
yos. 

Konsiderasyon. Gipasiugda sa Kasulatan ang 
paghatag ug konsiderasyon sa mga bakol. Si Job 
miingon nga bisan sa iyang hamugaway nga ka- 
himtang, “ako nahimong mga tiil alang sa bakol.” 
(Job 29:15) Si Jesus ug ang iyang mga tinun-an 

naluoy sa mga masakiton ug sa bakol, ug dag- 
han sa maong mga tawo ang gipang-ayo nila. 
--Mat 11:4, 5; 15:30, 31; 21:14, Buh 3:1-10, 8:5-7, 
14:8-10. 

Masambingayon ug Mahulagwayong mga 
Paggamit. Ang mga Jebusihanon nagpadayag 
sa ilang mapasigarbohong pagsalig sa kahilwas sa 
ilang kuta sa dihang ilang gitamay si David: “'Dili 
ka makasulod dinhi, apan ang mga buta ug ang 
mga bakol mag-abog kanimo, sila naghunahuna: 
“Si David dili makasulod dinhi.” Sila lagmit nagbu- 
tang sa maong mga tawo sa ibabaw sa paril ingong 
mga tigdepensa, sumala sa gipahayag ni Josephus 
(Jewish Antiquities, VII, 61 [iii 1]), ug mao kini 
ang hinungdan nga si David miingon: “Ang bisan 
kinsa nga makapukan sa mga Jebusihanon, agi sa 
tunel sa tubig, patagboa siya sa mga bakol ug 
sa mga buta, nga mga dulumtanan sa kalag ni 
David!” Kini nga mga bakol ug mga buta maoy 
simbolo sa pag-insulto sa mga Jebusihanon kang 
David ug, mas grabe pa, sa ilang pagtamay sa ka- 
sundalohan ni Jehova. Gidumtan ni David ang 
mga Jebusihanon, lakip ang ilang mga bakol ug 
mga buta, tungod sa maong pagkamapasigarbo- 
hon. Lagmit iyang gitawag nga 'mga bakol ug mga 
buta” ang Jebusihanong mga pangulo agig pagyu- 
bit.---2Sa 5:6-8. 

Bahin sa giingon sa bersikulo 8, “Mao nga sila 
miingon: “Ang buta ug ang bakol dili makasulod sa 
balay,” ubay-ubay nga pagpatin-aw ang gihatag. 
Diha sa teksto, wala isulti nga si David ang nagpa- 
hayag niini ug lagmit nagpasabot nga gimugna sa 
uban kini nga panultihon bahin niadtong kinsa, 
sama sa mga Jebusihanon, nanghambog o sobrang 
nagsalig sa ilang hilwas nga kahimtang. O kaha 
ang panultihon tingali nagkahulogang, 'Walay usa 
nga nakiglabot sa gikasilagang katawhan nga sama 
sa mga Jebusihanon ang makasulod. Ang uban 
naghubad niini nga teksto, “tungod kay ang mga 
buta ug ang mga bakol nagpadayon sa pag-ingon, 
Siya dili makasulod niini nga balay,” o, “Tungod 
kay sila miingon, bisan ang mga buta ug mga ba- 
kol, Siya dili makasulod sa balay.”-- Synopsis of 
Criticisms ni Barrett, London, 1847, Tomo II, Ba- 
hin II, p. 518; panaplin sa KJ. 

Sa ulahing hitabo, gisukna ni Elias ang mga 
Israelinhon: “Hangtod kanus-a ba nga kamo maga- 
kiangkiang sa duha ka lainlaing hunahuna? Kon 
si Jehova mao ang matuod nga Diyos, sumunod 
kamo kaniya, apan kon si Baal man, sumunod 
kamo kaniya.” Nianang panahona ang mga Israe- 
linhon nangangkon nga sila nagsimba kang Jehova 
apan sa samang higayon nagsimba kang Baal. Ang 
ilang paagi sa pagkinabuhi nagtakiang ug naghu- 
nonghunong, sama sa linaktan sa usa ka tawong 
bakol. Sa misunod nga panagtigi, sa dihang ang 
mga manalagna ni Baal wala molampos sa ilang 

paningkamot sukad sa buntag hangtod sa udto sa 
pagpatubag sa ilang diyos kanila, “sila nagkiangki- 
ang palibot sa halaran nga ilang gihimo.” Kini lag- 
mit maoy matamayong paghubit sa rituwalistikong 
sayaw o pagluksolukso sa panatikong mga magsi- 
simba ni Baal, o lagmit nga sila nagtakiang tungod 
sa kakapoy gumikan sa ilang taas ug kawang nga 
rituwal.. 1Ha 18:21-29. 

Ang pagtakiang, pagkabakol, ug ang pagkapan- 
dol gigamit nga mahulagwayon aron sa pagtu- 
mong sa paghunong-hunong o pagkamabalhinon 
sa gisubayng dalan sa kinabuhi, katuyoan, o sinul- 
tihan sa usa ka tawo. Si Bildad, nga nagpasidaan 
kunohay kang Job bahin sa mga kapeligrohan nga 
anaa sa iyang unahan, miingon bahin sa usa ka 
tawo nga misubay sa usa ka daotang dalan: “Ang 
katalagman andam sa paghimo kaniya nga magta- 
kiang.” (Job 18:12) Sa susamang mahulagwayong 
pagkasulti si David ug Jeremias naghisgot sa ilang 
mga kaaway nga nagpaabot nga sila magparagpa- 
rag, nga nagbantay nga sila magtakiang, aron nga, 
matod pa sa mga kaaway ni Jeremias, “kita maka- 
daog batok kaniya ug kita makapanimalos kaniya.” 
(Jer 20:10, Sal 38:16, 17) Buot makita sa mga kaa- 
way ni Jesu-Kristo nga siya masayop o masipyat 
sa iyang isulti aron ilang mabitik siya.---Mat 22:15. 

Gigamit ingong panultihon. “Ingon sa usa 
nga nagaputol sa iyang mga tiil [nga magpabakol 
kaniya], ingon sa usa nga nagainom ug kapintasan, 
mao siya nga nagatugyan sa mga butang ngadto 
sa kamot sa hungog,” matod sa maalamon nga si 
Haring Solomon. Sa pagkatinuod, ang tawo nga 
magpatrabaho ug usa ka tawong hungog aron sa 
pagdumala sa bisan unsang proyekto alang kaniya 
nagahimog dakong perdisyon sa iyang kaugali- 
ngong intereses. Tinong iyang makita nga mahug- 
no ang iyang giplanong buluhaton, nga maghatag 
ug kadaot kaniya.---Pr 26:6. 

Ang Proverbio nagpadayon sa susamang sambi- 
ngay: “Nakakalos ba ug tubig ang mga tiil sa bakol? 
Nan adunay usa ka proverbio sa baba sa hungog 
nga mga tawo.” (Pr 26:7) Sa karaang mga panahon, 
ilabina sa mga siyudad nga gitukod ibabaw sa mga 
bungdo, sagad nga gikinahanglang mokanaog pi- 
naagi sa usa ka hagdan o sa usa ka taas nga hag- 
danan aron makakalos ug tubig gikan sa atabay. 
Ang usa ka hungog nga tawo nga mosulay sa pag- 
sulti o sa paggamit sa usa ka proverbio maoy dili 
angayan ug dili epektibo sama sa usa ka tawong 
bakol nga mosulay sa pagkalos ug tubig agi sa usa 
ka hagdanan. 

Ang karaang nasod sa Diyos. Sa paghisgot 
sa pagpasig-uli sa iyang katawhan, si Jehova misa- 
ad sa pagpalig-on kanila aron mobiya sa Babilonya 
ug mohimo sa peligrosong panaw balik sa biniyaan 
nga Jerusalem. Ang bisan unsang espirituwal nga 

pagkabakol, pagpanuko, o pagduhaduha pagahana- 
won. Pinaagi sa manalagnang si Isaias, ang Diyos 
nagdasig kanila: “Nianang panahona ang bakol mo- 
saka ingon sa laking osa.” (Isa 35:6) Ang nasod sa 
Diyos nagtakiang ug nasukamod ngadto sa pagka- 
bihag, apan “nianang adlawa,” miingon si Jehova, 
“akong tigomon ang nagtakiang, . . . ug ang nagta- 
kiang akong himoon nga nahibilin, ug siya nga gi- 
dala sa halayo akong himoon nga usa ka gamha- 
nang nasod.”---Miq 4:6, 7: Sof 3:19. 

Dugang nga naghupay sa iyang katawhan, si Je- 
hova misaad, ingong ilang Hari, sa pagpanalipod 
kanila gikan sa mga manunulong. Iyang gihu- 
bit ang kawalay mahimo sa mga kaaway sa Zion 
ingong sama sa usa ka barko nga ang mga kasang- 
kapan nanglugak, ang palo nagtawogtawog, ug ang 
layag natangtang. Unya siya miingon: “Nianang 
higayona bisan ang daghang inagaw sa gubat [sa 
mga kaaway] pagabahinbahinon, ang mga bakol 
makakuha gayod ug dakong inagaw.” Daghan ga- 
yod kaayong mga inagaw unya nga kadtong sagad 
wala makigbahin sa pagkuhag inagaw makahimo 
na nianang panahona sa pag-ambit.---Isa 33:23. 

Konsiderasyon alang sa mga bakol o piang sa 
espirituwal. Ang Kristohanong magsusulat sa 
sulat ngadto sa mga Hebreohanon naghisgot nga 
sa ilang taliwala adunay daghang dili hamtong 
sa espirituwal, nga angay untang mohimog du- 
gang nga pag-uswag. (Heb 5:12-14) Dayon, human 
hisgoti ang bahin sa disiplina, siya miingon: “Tul- 
ira ang mga alagianan sa inyong mga tiil, aron nga 
ang piang dili malisa, kondili mamaayo hinuon.” 
(Heb 12:13) Bisan gani ang mga malig-on kina- 
hanglang magbantay pag-ayo kon sa unsang paa- 
gi sila magkinabuhi ingong Kristohanon, aron nga 
ang mahuyang, mga “bakol” o “piang” sa espiritu- 
wal dili mapandol o masakitan. Kon kadtong ma- 
lig-on sa pagtuo mogamit sa ilang espirituwal nga 
kagawasan sa pagbuhat sa pipila ka butang nga su- 
bay sa balaod, kadtong mahuyang sa pagtuo lag- 
mit mapandol tungod sa ilang mga gibuhat.---Rom 
15:1. 

Gihatag ni apostol Pablo ang usa ka panig-ing- 
nan niini nga prinsipyo bahin sa pagkaon ug sa 
pag-inom. (Rom 14:13-18, 21) Niining tekstoha 
siya, sa bahin, nagtambag: “Himoa kini nga inyong 
desisyon, nga dili magbutang atubangan sa igsoon 
ug kapandolan o hinungdan sa pagkadagma.” Siya 
miingon: “Maayo nga dili mokaon ug karne o moi- 
nom ug bino o mobuhat ug bisan unsang butang 
nga ikapandol sa imong igsoon.”--Itandi ang 1Co 
8:7-13. 

Sa laing bahin, gipakita sa apostol nga ang usa ka 
Kristohanon angayng maglig-on sa iyang espiritu- 
wal nga “mga tiil” aron siya dili magtakiang o ma- 
pandol sa mga nahitabo o sa gihimo sa uban. 


BAKOS 


Kinahanglang palig-onon niya ang iyang kaugali- 
ngon aron makalahutay sa pagkinabuhi ingong 
Kristohanon. Si Pablo nag-ingon: “Dili ipakaubos sa 
usa nga nagakaon ang usa nga wala mokaon, ug 
dili pagahukman sa usa nga wala mokaon ang usa 
nga nagakaon, kay kana siya gidawat sa Diyos.” 
(Rom 14:3) Kini nga prinsipyo gipahayag sa sal- 
mista: “Ang dagayang pakigdait iya niadtong nahi- 
gugma sa imong balaod, ug alang kanila walay ka- 
pandolan.” (Sal 119:165) Kadtong nahigugma sa 
balaod sa Diyos dili magtakiang gumikan sa espiri- 
tuwal nga pagkabakol tungod sa bisan unsang bu- 
tang. 

Bug-os nga Pagkaayo. Ang pagkabakol na- 
himong hinungdan sa daghang luha. Maingon nga 
si Jesu-Kristo nag-ayo sa daghang bakol o bal- 
dadong mga tawo samtang dinhi pa sa yuta, nga 
nag-ayo pa gani sa nakuyos nga mga sangkap sa 
lawas (Mar 3:1, 5; itandi ang Luc 22:50, 51), pinaa- 
gi sa “usa ka bag-ong langit” himoon pag-usab 
sa Anak sa Diyos ang samang pagpang-ayo. Kini 
iyang himoon sa bug-os ingong Hataas nga Saser- 
dote ug Hari nga gitudlo sa Diyos, nga magapahid 
sa tanang luha gikan sa mga mata sa katawhan. 
--Mat 8:16, 17: Pin 21:1, 4. 


BAKOS. 
BESTI. 


Tan-awa ang HINAGIBAN, ARMADURA; 


BALA. Tan-awa ang BAALA Num. 3. 


BALAAM  [lagmit, Usa nga Nagalamoy]. Anak 
nga lalaki ni Beor, sa ika-15 nga siglo W.K.P. Siya 
nagpuyo sa Aramaeanhon nga lungsod sa Petor sa 
ibabaw nga bahin sa Walog sa Euprates ug duol sa 
Suba sa Sajur. Bisan tuod dili usa ka Israelinhon, si 
Balaam may diyutayng kahibalo ug pag-ila nga si 
Jehova mao ang matuod nga Diyos, nga sa usa ka 
higayon nagsulti bahin kaniya ingong si “Jehova 
nga akong Diyos.” (Num 22:5, 18) Tingali, kini tu- 
ngod kay ang debotadong mga magsisimba ni Je- 
hova (si Abraham, Lot, ug Jacob) nagpuyo kanhi sa 
kasilinganan sa Haran, dili layo sa Petor.---Gen 12: 
4, 5; 24:10, 28:5: 31:18, 38. 

Gisalikway ni Balaam ang tanyag sa unang dele- 
gasyon gikan sa Moabihanong hari nga si Balak, 
nga nagdala ug “bayad alang sa pagpanag-an,” nga 
nag-ingon: “Si Jehova dili motugot nga ako moku- 
yog kaninyo.” (Num 22:5-14) Sa dihang ang “laing 
mga prinsipe nga mas daghan ug dungganon pa 
kay sa nauna” miabot (Num 22:15), ug si Balaam 
nagpakisayod pag-usab sa Diyos kon siya ba moku- 
yog, si Jehova miingon: “Bangon, kuyog kanila. 
Apan ang pulong lamang nga akong isulti kanimo 
ang imong isulti.”---Num 22:16-21, Miq 6:5. 

Sa pagpaingon didto ang manulonda ni Jehova 
mibarog sa tulo ka higayon diha sa dalan, nga tu- 

ngod niana ang asno ni Balaam sa una nga higa- 
yon mitipas paingon sa usa ka uma, sunod gipiit 
ang tiil ni Balaam nganha sa usa ka paril, ug sa ka- 
taposan kini milubog. Katulo gibunalan ni Balaam 
ang hayop, nga niana kini milagroso nga misultig 
pagtutol. (Num 22:22-30) Sa kataposan, nakita ni 
Balaam ang manulonda ni Jehova, nga nagpaha- 
yag: “Ako migula aron sa pagsanta kanimo, kay 
ang imong dalan maoy supak gayod sa akong ka- 
bubut-on.” Apan sa makausa pa si Jehova nagtugot 
kang Balaam sa pagpadayon sa iyang gipiling da- 
lan.--Num 22:31-35. 

Sukad sa sinugdan hangtod sa kataposan ang Di- 
yos wala gayod mouyon sa bisan unsang pagtung- 
lo sa Israel, nga miinsistir nga kon si Balaam mo- 
adto siya magpanalangin, dili magtunglo. (Jos 24: 
9, 10) Apan, ang Diyos nagtugot kaniya sa pag- 
adto. Kini sama sa kahimtang ni Cain, sa dihang si 
Jehova mipahayag sa iyang dili pag-uyon apan 
sa samang higayon nagtugot sa indibiduwal nga 
magdesisyon sa iyang kaugalingon, sa pagbiya sa 
iyang daotang dalan o kaha sa pagpadayon sa 
iyang daotang dalan. (Gen 4:6-8) Busa, si Balaam 
maoy sama kang Cain nga matig-ang wala ma- 
numbaling sa kabubut-on ni Jehova sa maong bu- 
tang, ug siya determinado nga mabatonan ang 
iyang hakog nga tinguha. Sa kahimtang ni Balaam 
ang kahakog sa ganti maoy nagbuta kaniya sa pag- 
kadaotan sa iyang dalan, sama sa gisulat ni Judas: 
'Si Balaam nagdali ngadto sa masalaypong dalan 
alang sa ganti.” Si apostol Pedro nagkomento: 'Si 
Balaam, ang anak nga lalaki ni Beor, nahigugma sa 
ganti sa kasaypanan, apan gibadlong tungod sa 
iyang paglapas sa kon unsay matarong. Usa ka 
amang nga mananap nga luwanan, nga namulong 
sa tingog sa usa ka tawo, ang nagbabag sa binuang 
nga dalan sa manalagna.'--Jud 11, 2Pe 2:15, 16. 

Sa pag-abot sa teritoryo sa Moab ug sa pagkahi- 
balag kang Haring Balak sa tampi sa Arnon, si Ba- 
laam wala mag-usik ug panahon sa paglihok alang 
niini nga mga magsusupak sa katawhan ni Jehova 
sa pagkasunod adlaw. Si Balaam duyog kang Balak 
mitanyag ug mga halad, ug unya si Balaam mila- 
kaw, nga naglaom nga “makakaplag ug daotang 
mga tilimad-on” (Num 23:3, 24:1), apan ang men- 
sahe lamang nga nadawat maoy panalangin alang 
sa Israel gikan kang Jehova. Ang samang paagi sa 
paghalad gihimo usab didto sa ibabaw sa Pisga, ug 
sa gihapon “walay kalaki nga makadaot batok kang 
Jacob,” mga panalangin lamang. Sa kataposan, gi- 
subli ang paghalad didto sa ibabaw sa Peor, ug sa 
gihapon sa ikatulong higayon “gihimo sa... Di- 
yos ang maldisyon nga usa ka bendisyon.”--Num 
22:41-24:9: Neh 13:2. 

Tungod niini nga mga panghitabo, “ang kasuko 
ni Balak misilaob batok kang Balaam,” ug, mipak- 

pak sa iyang kamot tungod sa kapungot, siya mi- 
patugbaw: “Gitawag ko ikaw aron sa pagpanghi- 
maraot sa akong mga kaaway, ug, tan-awa! sila 
imong gipanalanginan sa hilabihan niining tulo ka 
higayon. Ug karon kalagiw sa imong dapit. Ako 
miingon sa akong kaugalingon nga ako sa walay 
pakyas magpasidungog kanimo, apan, tan-awa! si 
Jehova nagdumili kanimo sa kadungganan.” (Num 
24:10, 11) Gipaningkamotan ni Balaam nga ipahi- 
gawas ang iyang kaugalingon, nga gipasangil kang 
Jehova ang iyang kapakyasan sa pagtunglo sa Isra- 
el, nga giingong siya dili “makalapas sa sugo ni Je- 
hova,” ug nga ‘bisan unsa ang isulti ni Jehova mao 
ang iyang igasulti.” Busa human sa pipila pa ka du- 
gang panultihong mga pahayag batok sa mga kaa- 
way sa Israel, “si Balaam mitindog ug milakaw ug 
mipauli sa iyang dapit.”--Num 24:12-25. 

Sa dihang giingon nga si Balaam “mipauli sa 
iyang dapit” kini wala magkahulogan nga siya na- 
kaabot gayod sa iyang balay didto sa Petor. Kining 
mga pulonga mismo wala magpasabot nga si Bala- 
am mibiya sa palibot sa Bukid sa Peor. Sumala sa 
giingon sa Commentary ni Cook bahin sa Numeros 
24:25: “Mipauli sa iyang dapit. . . Dili ngadto sa 
iyang yuta, kay siya nagpabilin taliwala sa mga Mi- 
dianhon aron sa paglaraw ug bag-ong paagi batok 
sa katawhan sa Diyos, ug aron malaglag pinaagi sa 
iyang sala... . Ang prase, nga subsob makaplagan 
(pananglitan itandi ang Gen. xviii. 33, xxxi. 55, IS. 
xxvi. 25; 2 S. xix. 39), maoy mahulagwayon, nga 
nagkahulogan lamang nga si Balaam miadto sa usa 
ka lugar nga buot niya.” 

Si Balaam naglaom gihapon nga mabatonan ang 
dakong ganti nga alang niana siya miadto ug nga 
iyang gihagoan. Siya nangatarongan nga kon dili 
niya mahimong tunglohon ang Israel, basin ang 
Diyos mismo ang magtunglo sa iyang kaugali- 
ngong katawhan, kon sila madaldal nga makigba- 
hin sa pagsimba sa sekso sa Baal sa Peor. Busa si 
“Balaam . . . nagtudlo kang Balak sa pagbutang ug 
kapandolan atubangan sa mga anak sa Israel, sa 
pagkaon sa mga butang nga gihalad ngadto sa 
mga idolo ug sa pagpakighilawas.” (Pin 2:14) “Pina- 
agi sa pulong ni Balaam,” ang mga anak nga baba- 
ye sa Moab ug sa Midian “naghaylo sa mga anak 
sa Israel nga dili magmatinumanon kang Jehova 
mahitungod sa panghitabo sa Peor, mao nga ang 
hampak midangat sa katigoman ni Jehova.” (Num 
31:16) Ang resulta: 24,000 ka lalaki sa Israel ang 
nangamatay tungod sa ilang sala. (Num 25:1-9) 
Ang Midian ug si Balaam wala usab makaikyas sa 
silot sa Diyos. Gimando ni Jehova nga ang tanang 
lalaki, babaye, ug mga batang lalaki sa Midian pa- 
matyon, mga ulay lamang ang palingkawason. “Ug 
ilang gipatay si Balaam nga anak nga lalaki ni Beor 
pinaagi sa espada.” (Num 25:16-18, 31:1-18) Kon 


BALAAN, MGA 


bahin sa mga Moabihanon, sila gidid-an pagsulod 
sa kongregasyon ni Jehova “hangtod sa ikanapulo 
ka kaliwatan.”---Deu 23:3-6. 


BALAAN, MGA. Kadtong kinsa mahinlo, ila- 
bina sa espirituwal o moral nga diwa, kini nagtu- 
mong usab sa mga tawo nga gilain alang sa pag- 
alagad sa Diyos, sa langit man o sa yuta. 

Si Jehova mismo, nga kinalabwan sa kahinlo ug 
pagkamatarong, mao ang Labing Balaang Usa. (Os 
11:12) Siya kanunayng gitawag nga “Balaang Usa 
sa Israel.” (2Ha 19:22, Sal 71:22, 89:18) Gisulti- 
han ni apostol Juan ang mga isigkamembro sa 
Kristohanong kongregasyon: “Kamo gidihogan sa 
usa nga balaan.” (1Ju 2:20) Si Jesu-Kristo gitawag 
nga “kanang usa nga balaan ug matarong” sumala 
sa Buhat 3:14. Ang mga manulonda ni Jehova sa 
langit maoy mga balaan, nga bug-os debotado sa 
pag-alagad sa Diyos, mahinlo ug matarong.---Luc 
9:26; Buh 10:22. 

Sa Karaang Kapanahonan. Ang mga tawo 
sa yuta nga gilain alang sa pag-alagad sa Diyos gi- 
tawag usab nga “mga balaan.” (Sal 34:9) Ang Isra- 
el, nga nailalom sa pakigsaad sa Diyos, nahimong 
iyang linain nga kabtangan ug, ingong usa ka na- 
sod, balaan ngadto kaniya. Mao nga ang mga indi- 
biduwal sa maong nasod nga nagbuhat ug pagka- 
dili-hinlo o kasaypanan nagdalag kahugawan ug 
dili pag-uyon ni Jehova nganha sa nasod, gawas 
kon may gihimong aksiyon sa pagpapha kanila. 
Ang dalo ug dili-masinugtanong si Acan maoy usa 
kanila; ang iyang sala nagdalag kasakitan sa Israel 
hangtod nga siya nasakpan ug gibato hangtod nga 
namatay.—Jos 7. 

Si Aaron, nga gidihogan sa balaang igdidihog 
nga lana ingong hataas nga saserdote sa nasod, 
maoy balaan diha sa linain, lapad nga diwa. (Sal 
106:16) Tungod niini, ang mga kuwalipikasyon sa 
iyang katungdanan hataas kaayo. (Lev 21:1-15; 
matikdi usab ang mga butang nga makadiskuwali- 
pikar sa tanang saserdote diha sa mga bersiku- 
lo 16-23, tan-awa ang HATAAS NGA SASERDOTE.) Tu- 
ngod sa sala sa hataas nga saserdote (pananglitan, 
ang sayop nga paghukom sa usa ka butang), mahi- 
mong sad-an ang katawhan ug kinahanglang tabo- 
nan kini pinaagi sa paghalad ug usa ka toreyong 
baka, ang samang halad nga gikinahanglan alang 
sa sayop sa tibuok katigoman.---Lev 4:3, 13, 14. 

Ang Kristohanong mga Balaan. Ang mga 
tawo nga may relasyon sa Diyos tungod sa bag- 
ong pakigsaad maoy binalaan, hininloan, ug linain 
alang sa bug-os nga pag-alagad sa Diyos pinaagi sa 
“dugo sa pakigsaad,” ang giulang dugo ni Jesu- 
Kristo. (Heb 10:29, 13:20) Tungod niana sila nahi- 
mong “mga balaan” (“mga santos” diha sa KJ ug sa 
pipila ka ubang mga bersiyon). Busa, sila wala 


BALAANG AMOT 


mahimong “mga balaan,” o “mga santos,” pinaagi 
sa pagtudlo sa usa ka tawo o sa usa ka organisas- 
yon, apan pinaagi sa Diyos, kinsa nagdala kanila 
ngadto sa relasyon nga may pakigsaad kaniya pi- 
naagi sa dugo ni Jesu-Kristo. Busa ang termino 
nga “mga balaan” mapadapat sa tanan nga gihiusa 
ug gihimong kaubang mga manununod ni Kristo, 
dili sa pipila lamang nga giisip nga may talagsaong 
pagkabalaan. Kini usab gipadapat sa Bibliya ngad- 
to kanila sukad pa sa sinugdanan sa ilang binalaan 
nga pagkinabuhi sa yuta, nga dili na magpaabot pa 
hangtod nga sila mamatay. Si Pedro nag-ingon nga 
sila kinahanglang magmabalaan tungod kay ang 
Diyos balaan. (1Pe 1:15, 16, Lev 11:44) Ang tanang 
espirituwal nga mga igsoon ni Kristo diha sa mga 
kongregasyon kanunayng gitawag nga “mga bala- 
an.”--Buh 9:13: 26:10; Rom 1:7, 12:13; 2Co 1:1, 
13:13. 

Ingong “asawa” ni Kristo, ang tibuok kongregas- 
yon gilarawan ingong nagsul-ob ug magilakon, 
hinlo, pino nga lino, nga naghawas sa “matarong 
nga mga buhat sa mga balaan.” (Pin 19:7, 8) Diha 
sa panan-awon, ang simbolikong politikanhon nga 
“mapintas nga mananap” ni Satanas nga Yawa na- 
kitang nakiggubat batok kanila samtang sila dinhi 
pa sa yuta. (Pin 13:3, 7) Tungod niana ang pagla- 
hutay sa mga balaan nasulayan pag-ayo, apan sila 
nagmadaogon pinaagi sa pagsunod sa mga sugo sa 
Diyos ug sa pagtuo kang Jesus.—Pin 13:10; 14:12. 

Ilang paglaom. Sa susamang panan-awon si 
Daniel nakakita ug usa ka mapintas nga mananap 
nga nakiggubat batok sa mga balaan sa Diyos; 
kini gisundan sa usa ka esena sa hukmanan diin 
“ang Karaan sa mga Adlaw” mihukom dapig sa 
mga balaan ug sila gihatagan ug Gingharian nga 
mohangtod sa panahong walay tino, “ang ging- 
harian ug ang pagmando ug ang kahalangdon 
sa mga gingharian ilalom sa tibuok kalangitan.” 
- Dan 7:21, 22, 27. 

Kini nga “mga balaan” dili maghupot ug haria- 
nong awtoridad samtang ania pa sa yuta kondili ki- 
nahanglang maghulat nga sila mahiusa kang Kris- 
to didto sa mga langit. (Efe 1:18-21) Sila angay 
nga “magmadaogon” una. (Pin 3:21, itandi ang Pin 
2:26, 27: 3:5, 12.) Sila mag-alagad ingong mga sa- 
serdote ug magmando ingong mga hari uban ni 
Kristo sulod sa iyang Usa ka Libo ka Tuig nga Pag- 
hari. (Pin 20:4, 6) Si apostol Pablo nag-ingon nga 
ang mga balaan magahukom sa kalibotan, ingon 
man usab sa mga manulonda, dayag nga makig- 
ambit sa pagpahamtang ug paghukom batok sa 
mga daotan.---1Co 6:2, 3: Pin 2:26, 27. 

Pagsulong sa “Kampo sa mga Balaan.” Sa 
Pinadayag 20:7-9 gitagna nga si Satanas nga Yawa 
manguna sa mga nasod sa pagpakiggubat sa kam- 
po sa mga balaan ug sa siyudad nga hinigugma” sa 

pagkatapos sa usa ka libo ka tuig nga paghari ni 
Kristo. Ang tagna dayag nga nagtumong sa usa ka 
yutan-ong rebelyon batok sa soberanya sa gingha- 
rian sa Diyos ibabaw sa yuta, nga maoy pagsulong 
batok sa “mga balaan.” Niini nga konteksto sila da- 
yag nga mao kadtong napasig-uli nga katawhan 
nga naghupot sa ilang integridad ngadto sa Di- 
yos ug sa iyang Mesiyanikong Hari.---Tan-awa ang 
PAGKABALAAN, PAGBALAAN. 


BALAANG AMOT. Usa ka luna sa yuta diha 
sa panan-awon ni Ezequiel maylabot sa pagbahin- 
bahin sa Yutang Saad. 

Ang matag usa sa 12 ka tribo, gawas lamang sa 
tribo ni Levi (ang Epraim ug Manases naghawas 
kang Jose, mao nga nahimong 12), gihatagan ug 
pahat gikan sa S ngadto sa K latas sa yuta. Dapit sa 
habagatan sa luna alang kang Juda, nga mao ang 
ikapitong pahat gikan sa amihanang tumoy, may 
usa ka administratibong luna sa yuta. (Eze 48:1-8) 
Ang amihanang utlanan niini nga luna nagbuyon 
sa habagatang utlanan sa pahat ni Juda, ang utla- 
nan niini sa H mao ang bahin ni Benjamin, nga 
mao ang ikalimang pahat gikan sa habagatang tu- 
moy. (Eze 48:23-28) Kini nga administratibong 
luna maoy 25,000 ka maniko (13 km, 8 mi) ang gi- 
lapdon gikan sa A ngadto sa H. Ang katawhan ki- 
nahanglang maghatag niini aron magamit sa ka- 
gamhanan.---Eze 48:8. 

Ang sangtuwaryo ni Jehova nahimutang taliwa- 
la sa 25,000-maniko-kuwadrado nga “amot” sulod 
sa administratibong luna. Ang nahibilin sa luna 
dapit sa S ug K niini nga “amot” gilangkoban sa 
duha ka bahin alang sa pangulo. (Eze 48:20-22, 
tan-awa ang HAMILI, PANGULO, PRINSIPE.) Ang ku- 
wadradong luna nga “amot” gibahin ingon sa mo- 
sunod: usa ka luna nga nagbuyon sa amihanang 
utlanan, 10,000 ka maniko (5.2 km, 3.2 mi) ang gi- 
lapdon, alang sa dili-saserdoteng mga Levihanon. 
Walay usa niini nga pahat sa yuta ang ibaligya o 
ibaylo, “kay kini balaan nga butang alang kang Je- 
hova.” (Eze 48: 13, 14) Sikbit sa pahat sa mga Levi- 
hanon dapit sa H mao ang 10,000-ka-maniko nga 
luna, usa ka “balaang amot alang sa mga saserdo- 
te.” Nahimutang niini nga bahin sa mga saserdote 
ang sangtuwaryo o templo ni Jehova. (Eze 48:9-12) 
Kini nagbilin ug usa ka luna nga 5,000 ka maniko 
(2.6 km, 1.6 mi) ang gilapdon dapit sa habagatan. 
Kini nga bahin maoy “butang nga dili balaan alang 
sa siyudad, alang sa puloy-anang dapit ug alang sa 
sibsibanan.” (Eze 48:15) Sa taliwala niini nga bahin 
nahimutang ang siyudad nga gitawag ug “Si Jeho- 
va Anaa Diha.” Ang siyudad maoy 4,500 ka mani- 
ko (2.3 km, 1.4 mi) kuwadrado, nga may 12 ka 
ganghaan, may usa ka sibsibanan nga 250 ka ma- 
niko (130 m, 425 p) ang gilapdon sa palibot niini. 
Ang nahibiling bahin sa 25,000 ka maniko kuwad- 

rado, nga mao ang 10,000 ka maniko sa S sa siyu- 
dad ug 10,000 ka maniko sa K (5,000 ka maniko 
ang gilapdon), giisip usab nga dili balaan ug gitikad 
sa mga tribo sa Israel aron makataganag pagkaon 
alang sa siyudad.---Eze 48:15-19, 30-35. 

Busa, ang “balaang amot” maoy 25,000 ka mani- 
ko sa S ngadto sa K ug 20,000 ka maniko sa A 
ngadto sa H. Gilangkoban kini sa duha ka luna nga 
tag-10,000 ka maniko ang gilapdon, ang usa gipa- 
hat ngadto sa mga saserdote ug ang lain ngadto sa 
mga Levihanon. Ang nahibilin sa 25,000 ka mani- 
ko kuwadrado nga amot maoy “butang nga dili ba- 
laan,” nga gigamit “alang sa siyudad, alang sa pu- 
loy-anang dapit ug alang sa sibsibanan.”---Eze 48: 
10, 13-15, 18, 20, 21. 


BALAANG DAPIT. Usa ka termino nga gi- 
padapat sa ubay-ubayng mga paagi diha sa Kasu- 
latan. (1) Sa katibuk-an, kini mahimong ipadapat 
sa kampo sa Israel, sa Jerusalem ug sa balaang 
mga dapit nga anaa niana, dugang pa, kini espesi- 
pikong gigamit sa pagtumong sa (2) katibuk-ang 
tolda nga tagboanan ug, sa ulahi, sa templo, (3) sa 
Labing Balaan, sa kinasulorang lawak sa taberna- 
kulo ug, sa ulahi, sa templo, ug (4) sa unang sulod 
nga lawak sa tabernakulo, nga gipalahi gikan sa la- 
wak nga Labing Balaan. Sa matag higayon nga 
makita ang ekspresyong “balaang dapit,” ang kapa- 
dapatan mahimong matino gikan sa konteksto. 

1. Ang kampo sa Israel (Deu 23:14): sa ulahi, 
ang yuta sa Israel ug ilabina ang siyudad sa Jeru- 
salem. (Itandi ang Mat 24:15 ug Luc 21:20, matik- 
di ang ekspresyon nga “balaang siyudad” sa Mat 
27:53.) Ang sangtuwaryo sa Diyos nahimutang 
didto, ang iyang ngalan gibutang didto, ug ang 
iyang katawhan giisip nga balaan. (Eze 21:2) Ang 
tibuok kampo, ug sa ulahi ang tibuok yuta nga gi- 
hatag sa Diyos ngadto sa iyang katawhan, kina- 
hanglang magpabiling balaan. Busa, si bisan kinsa 
nga naghalad ngadto sa bakak nga diyos o nagbu- 
hat sa bisan unsang mahugaw nga mga buhat 
naghugaw sa sangtuwaryo sa Diyos nga anaa sa 
ilang taliwala.--Lev 20:3, itandi ang Lev 18:21, 30, 
19:30, Num 5:2, 3, Jer 32:34, Eze 5:11, 23:38. 

2. Ang tolda nga tagboanan ug, sa ulahi, ang 
templo. Ang katibuk-ang kahikayan, lakip ang sa- 
wang sa tabernakulo ug ang mga sawang sa tem- 
plo maoy balaang dapit. (Ex 38:24: 2Cr 29:5, Buh 
21:28) Ang pangunang mga butang nga anaa sa 
sawang mao ang halaran ug ang dulang nga tum- 
baga. Kini maoy balaang mga butang. Ang mga 
tawong mahinlo lamang sa seremonyal nga paagi 
ang makasulod sa sawang sa tabernakulo sa ta- 
nang panahon, ingon man usab, walay tawong 
mahugaw ang makasulod sa mga sawang sa tem- 
plo. Pananglitan, ang usa ka babaye nga mahugaw 

dili makahikap sa bisan unsang butang nga balaan 
o makasulod sa balaang dapit. (Lev 12:2-4) Dayag 
nga bisan ang nagpadayon nga kahugawan sa mga 
Israelinhon giisip nga nagpahugaw sa tabernakulo. 
(Lev 15:31) Kadtong magtanyag ug mga halad 
aron mahinloan gikan sa sanla magdala sa ilang 
halad hangtod lamang sa ganghaan sa sawang. 
(Lev 14:11) Ang tawong mahugaw dili mahimong 
makigsalo sa halad-sa-panag-ambit didto sa taber- 
nakulo o sa templo, aron dili mahiagom sa kama- 
tayon.--Lev 7:20, 21. 

3. Ang Labing Balaan, ang kinasuloran nga la- 
wak. Sa Levitico 16:2 kini gitawag nga “balaang da- 
pit [Heb., haqgo dhesh, “balaan”] sa sulod sa korti- 
na.” Mopatim-aw nga diha sa hunahuna ni Pablo 
kini nga lawak sa dihang siya naghisgot sa pagsu- 
od ni Jesus ngadto sa langit, nga nag-ingon nga 
siya wala mosulod ngadto sa usa ka “balaang dapit 
[Gr., hagia, “mga balaan”] nga hinimog mga ka- 
mot.” (Heb 9:24) Sa Hebreohanon 10:19 si Pablo 
naghisgot sa “balaang dapit” (NW): sa “labing ba- 
aan” (KJ) (sa literal, sa mga balaan, o sa balaang 
mga dapit, nga ang plural nagpaila sa pagkahami- 
i). 

Ang Labing Balaan sa tabernakulo nasudlan la- 
mang sa bulawan nga arka sa pakigsaad, nga gipa- 
tongan sa duha ka kerubin nga bulawan nga bi- 
nukhad ang mga pako. (Ex 25:10-22; 26:33) Ang 
templo nga gitukod ni Solomon may duha usab ka 
dagkong kerubin nga gama sa kahoyng oleifero 
nga gihaklapan ug bulawan. (1Ha 6:23-28) Apan, 
human sa pagkadestiyero didto sa Babilonya, ang 
sagradong Arka nahanaw gikan sa Labing Balaan. 

Diha sa Labing Balaan ang hataas nga saserdote 
gilibotan sa giborda nga mga kerubin sa sulod nga 
tabil ug sa kortina sa tabernakulo. (Ex 26:1, 31, 33) 
Sa templo ni Solomon, ang mga bungbong ug mga 
kisame maoy tabla nga sedro nga gihaklapan ug 
bulawan; diha sa mga bungbong gikulit ang mga 
kerubin, mga hulagway sa kahoyng palma, por- 
mag-tabayag nga mga dayandayan, ug mga bu- 
lak.—1Ha 6:16-18, 29; 2Cr 3:7, 8. 

4. Ang una ug mas dakong lawak, ang Balaang 
Dapit o ang Balaan, nga gipalahi gikan sa kinasu- 
lorang lawak, ang Labing Palaan. (Ex 26:33) Kini 
nga lawak maoy dos-tersiya sa bug-os nga gitas-on 
sa tinukod. (1Ha 6:16, 17; 2Cr 3:3, 8) Sulod sa Ba- 
laang Dapit sa tabernakulo nahimutang ang tang- 
kawan nga bulawan dapit sa H nga kiliran sa lawak 
(Ex 25:31-40; 40:24, 25), ang bulawan nga halaran 
sa insenso dapit sa K nga tumoy atbang sa kortina 
sa Labing Balaan (Ex 30:1-6; 40:26, 27), ug ang la- 
mesa sa pasundayag nga tinapay dapit sa A nga ki- 
liran (Ex 25:23-30; 40:22, 23; Heb 9:2, 3). Uban ni- 
ini mao ang mga galamiton nga bulawan, lakip 
ang mga panaksan, mga kimpit, ug uban pa. Sa 

Balaang Dapit sa templo nahimutang ang bula- 
wang halaran, ang napulo ka lamesa sa pasunda- 
yag nga tinapay, ug ang napulo ka tangkawan. 
Ang mga tangkawan ug mga lamesa gibutang nga 
lima sa tuo ug lima sa wala.--1Ha 7:48-50, 2Cr 4: 
7,8, 19, 20. 

Sa dihang anaa sa sulod sa Balaang Dapit sa ta- 
bernakulo, ang saserdote makakita, tali sa mga ba- 
hin sa kuwadrong bayanan sa mga bungbong, ug 
diha sa kisame, sa mabulokong giborda nga mga 
kerubin sa pangsulod nga tabil sa tabernakulo. (Ex 
26:1, 15) Nagbitay sa upat ka haligi nga bulawan 
mao ang kortina sa Labing Balaan, nga gibordahan 
usab ug mga kerubin. (Ex 26:31-33) Ang tabil sa 
ganghaan sa tabernakulo maoy gama usab sa ma- 
bulokong materyales. (Ex 26:36) Diha sa templo, 
ang mga bungbong niini nga lawak may kinulit 
nga mga kerubin, mga hulagway sa kahoyng pal- 
ma, pormag-tabayag nga mga dayandayan, ug 
mga girnalda sa mga bulak, nga ang tanan gihak- 
lapan ug bulawan.-- 1Ha 6:17, 18, 22, 29. 

Simbolikong Kahulogan. Ang kahikayan 
nga gihimo sa Diyos aron sa pagtabon-sa-sala sa 
tawo pinaagi sa halad ni Jesu-Kristo gitawag nga 
ang “labaw ug mas hingpit nga tolda nga dili hini- 
mog mga kamot.” Si Kristo misulod sa “makausa 
alang sa tanang panahon ngadto sa balaang dapit” 
niining dakong espirituwal nga templo “ug nakaba- 
ton sa walay kataposang kaluwasan alang kanato,” 
misulat si apostol Pablo. (Heb 9:11, 12) Sa pagkayab 
ngadto sa langit ug sa pag-atubang kang Jehova, si 
Kristo misulod ngadto sa gihulagwayan sa kinasu- 
lorang lawak sa tabernakulo, nga mao, ang Labing 
Balaan. (Heb 9:24, 25) Busa, ang tabernakulo ug 
ang mga pag-alagad diha niini nagsilbing “hulad 
ug landong sa mga butang nga langitnon.”---Heb 
8:5. 

Ang luyoluyo nga mga saserdoteng Kristo- 
hanon. Maingon nga ang dapit nga gipuy-an sa 
Diyos maoy usa ka sangtuwaryo, usa ka balaang 
dapit, ang Kristohanong kongregasyon gipakasama 
usab sa usa ka balaang dapit, ang templo sa Diyos. 
(1Co 3:17, Efe 2:21, 22) Samtang dinhi sa yuta, ang 
dinihogang mga sumusunod ni Jesu-Kristo gihis- 
gotan ingong “gitukod nga usa ka espirituwal nga 
balay alang sa katuyoan sa usa ka balaang pagka- 
saserdote” ug ingong naglangkob sa “usa ka hari- 
anong pagkasaserdote.” (1Pe 2:5, 9) Maingon nga 
ang luyoluyo nga mga saserdote nag-alagad diha 
sa sawang ug usab diha sa Balaang Dapit, sa ingon 
usab kining Kristohanong mga saserdote sa Diyos 
nag-alagad atubangan sa iyang simbolikong hala- 
ran ug usab sa iyang simbolikong Balaang Dapit. 
Ang mga saserdote sa Israel kinahanglang mag- 
mahinlo, busa sa dihang sila mangandam sa pag- 
alagad sa Balaang Dapit sila manghugas pinaagi sa 

tubig gikan sa dulang nga tumbaga diha sa sa- 
wang. (Ex 40:30-32) Busa, mao man usab, kadtong 
mga Kristohanon nga gipahayag nga matarong gi- 
kaingon nga “nahugasan na.” (1Co 6:11) Ang Israe- 
linhong mga saserdote gilibotan sa mga larawan sa 
mga kerubin diha sa mga kortina sa tabernakulo 
samtang sila nagbuhat sa ilang mga buluhaton 
didto. Kini magpahinumdom sa gisulti sa apostol 
ngadto sa mga gipahayag nga matarong nga, sam- 
tang dinhi pa sa yuta, “[ang Diyos] nagpalingkod 
kanato nga tingob sa langitnong mga dapit nga na- 
hiusa kang Kristo Jesus.” (Efe 2:4-6) Samtang nag- 
alagad kini nga mga Kristohanon sa “harianong 
pagkasaserdote,” ilang gitanyag ang mga halad sa 
pagdayeg (Heb 13:15) ug mga pag-ampo ngadto sa 
Diyos (kaamgid sa insenso, Pin 8:4), mikaon sa 
espirituwal nga pagkaon nga gitagana sa Diyos 
(samtang iyang gitagana ang pasundayag nga ti- 
napay alang sa mga saserdote, Mar 2:26), ug naka- 
pahimulos sa kahayag gikan sa Pulong sa Diyos 
sa kamatuoran (samag gikan sa tangkawan, Sal 
119:105). Gipasiugda ni apostol Pablo nga pinaagi 
sa halad ni Jesu-Kristo sila nakabaton sa paglaom 
nga makasulod ngadto sa tinuod nga “Labing Bala- 
an,” ang langit mismo.---Heb 6:19, 20; 9:24, 1Pe 1: 
3, 4; tan-awa ang BALAANG AMOT; LABING BALAAN. 


BALAANG ESPIRITU. Tan-awa ang ESPIRITU. 


BALAANG PANAGKATIGOM. Ang pu- 
long nga panagkatigom diha sa terminong “bala- 
ang panagkatigom” mao ang hubad sa Hebreoha- 
nong pulong nga miqg-ra”, nga nagkahulogang “usa 
ka panawagan alang sa panagkatigom,” o “panag- 
tapok.” Ang laing hubad niini nga Hebreohanong 
pulong mao ang “panagtipon.” Ang Numeros 10:2 
nagpakita sa pangunang kahulogan niini sa dihang 
gigamit kini aron ipasabot ang pagtigom sa kataw- 
han sa Israel.--Itandi ang Isa 1:13, ftn sa Rbi8. 

Ang “balaang mga panagkatigom” gieskedyul 
ingon sa mosunod: (1) Matag Igpapahulay (Lev 
23:3), (2) ang una ug ang ikapitong adlaw sa Pista 
sa mga Tinapay nga Walay Igpapatubo panahon sa 
Nisan, ang unang bulan (Marso-Abril) (Num 28:18, 
25: Lev 23:6-8): (3) ang Pista sa mga Semana o Pis- 
ta sa Pagpangani, sa ulahi nailhan ingong Pente- 
kostes, nga gisaulog sa ikatulong bulan, sa Sivan 
(Mayo-Hunyo) (Lev 23:15-21), (4) ang una ug ang 
ikanapulong adlaw sa ikapitong bulan, sa Etanim 
o Tisri (Septiyembre-Oktubre), nga ang ikanapu- 
long adlaw mao ang Adlaw sa Pagtabon-sa-Sala 
(Lev 23:23-27: Num 29:1, 7): (5) ang unang adlaw 
sa Pista sa mga Balongbalong, nga magsugod sa 
ika-15 nga adlaw sa ikapitong bulan, sa Etanim o 
Tisri, usab ang adlaw human nianang pito-ka- 
adlaw nga pista.--Lev 23:33-36. 

Ang usa ka talagsaong bahin niining tanan nga 
“balaang mga panagkatigom” mao nga sa panahon 
sa pagsaulog niini walay mahagong buluhaton nga 
himoon sa katawhan. Pananglitan, ang una ug 
ang ikapitong adlaw sa Pista sa mga Tinapay nga 
Walay Igpapatubo maoy “balaang mga panagkati- 
gom,” nga labot niini si Jehova miingon: “Walay 
trabaho nga buhaton nianang mga adlawa. Ang gi- 
kinahanglan lamang nga kan-on sa matag kalag, 
kana lamang ang mahimo ninyong buhaton.” (Ex 
12:15, 16) Apan, panahon sa “balaang mga panag- 
katigom” ang mga saserdote puliki sa pagtanyag 
ug mga halad ngadto kang Jehova (Lev 23:37, 38), 
nga tinong dili paglapas sa bisan unsang sugo ba- 
tok sa paghimo sa naandang buluhaton sa adlaw- 
adlaw. Kini nga mga okasyon dili usab yugto diin 
walay buhat ang katawhan sa katibuk-an kondili 
maoy mga panahon sa dakong espirituwal nga ka- 
ayohan. Sa senemanang adlaw nga Igpapahulay, 
ang katawhan magtigom alang sa publikong pag- 
simba ug instruksiyon. Dayon sila mapalig-on pi- 
naagi sa publikong pagbasa ug pagpatin-aw sa si- 
nulat nga Pulong sa Diyos, sama sa gihimo diha sa 
ulahing mga sinagoga. (Buh 15:21) Busa, sanglit 
ang katawhan walay himoong mahago nga bulu- 
haton panahon sa adlaw nga Igpapahulay o sa 
uban nga “balaang mga panagkatigom,” ilang ide- 
boto ang ilang kaugalingon diha sa pag-ampo ug 
pagpamalandong bahin sa Maglalalang ug sa iyang 
mga katuyoan.--Tan-awa ang KATIGOMAN, PANAG- 
KATIGOM. 


BALAAN SA MGA BALAAN. Tan-awa ang 
LABING BALAAN. 


BALADAN [gikan sa Akadianhon, nga nagka- 
hulogang “Ang Diyos Naghatag ug Anak nga Lala- 
ki]. Ang amahan ni Merodak-baladan (Isa 39:1, 
“Berodak-baladan” sa 2Ha 20:12). Ang anak nga la- 
laki ni Baladan nga si Merodak-baladan maoy hari 
sa Babilonya sulod sa usa ka yugto sa panahon 
samtang naghari si Haring Ezequias sa Juda (745- 
717 W.K.P.). 


BALAK [Iyang Gihimong Awaaw]. Usa ka hari 
sa Moab nga magsisimba ni Baal niadtong ika-15 
nga siglo W.K.P., anak nga lalaki ni Zipor. Ang ka- 
tawhan ni Balak nahadlok pag-ayo ug mibatig “hi- 
labihang kalisang” sa dihang ilang nakita ang gibu- 
hat sa Israel ngadto sa mga Amorihanon. Kay 
nakigkunsabo sa Midian, gipasugoan ni Balak si 
Balaam didto sa lungsod sa Petor duol sa Suba sa 
Euprates nga moadto kaniya gikan sa Mesopotamia 
ug tunglohon ang Israel pinaagig “mahikanhong 
gahom,” sa paglaom nga pinaagi niana sila maka- 
bentaha sa militaryong paagi. (Num 23:21) “Tan- 
awa!” si Balak miingon kang Balaam, “milukop [ang 

mga Israelinhon] sa yuta kutob sa maabot sa pa- 
nan-aw, ug sila mismo nagpuyo sa akong atuba- 
ngan.” Sa sinugdan midumili si Balaam sa pagku- 
yog, apan human magpadala si Balak ug mas 
dungganon nga delegasyon sa mga prinsipe ug gi- 
padak-an ang iyang tanyag, ang hakog nga mana- 
lagna sa kataposan misugot, nga may pagtugot ni 
Jehova. Pag-abot sa tampi sa Arnon, gikasab-an 
siya ni Balak: “Nganong wala ka man moanhi ka- 
nako [sa unang higayon]? Dili ba gayod ako maka- 
himo sa pagpasidungog kanimo?”--Num 22:2-37. 

Gidala ni Balak si Balaam sa tulo ka bantaaw nga 
dapit aron malantaw ang panon sa Israel. Sa matag 
dapit gihimo ang parehong paagi sa paghalad, si 
Balak gisugo nga maghimog pito ka halaran nga 
ibabaw niana igahalad ang pito ka torong baka ug 
pito ka laking karnero. Hinunoa, sa matag dapit, 
imbes nga tunglohon ang Israel, si Balaam nagpa- 
nalangin kanila.--Num 22:41-24:9, Miq 6:5. 

Tungod niini, “ang kasuko ni Balak misilaob ba- 
tok kang Balaam.” Mipakpak sa iyang mga kamot 
tungod sa kasuko, siya mipatugbaw: “Gitawag ko 
ikaw aron sa pagpanghimaraot sa akong mga kaa- 
way, ug, tan-awa! sila imong gipanalanginan sa hi- 
labihan niining tulo ka higayon. Ug karon kalagiw 
sa imong dapit.” Apan sa wala pa mobiya kining 
manalagna nga taga-Petor, iyang gitagna ang Me- 
siyanikong “bituon” nga magagikan sa binhi ni Ja- 
Cob.--Num 24:10-17, Jos 24:9, 10; Huk 11:25. 

Ang misunod nga mga panghitabo nagpakita 
nga si Balaam usab “nagtudlo kang Balak sa pag- 
butang ug kapandolan atubangan sa mga anak sa 
Israel, sa pagkaon sa mga butang nga gihalad 
ngadto sa mga idolo ug sa pagpakighilawas. ”---Pin 
2:14: Num 25:1-18. 


BALANGAW. Pormag arko nga may nagkala- 
inlaing mga bulok, usa ka makitang ilhanan sa pa- 
kigsaad ni Jehova nga “dili na pagalaglagon ang ta- 
nang unod pinaagi sa mga tubig sa lunop, ug 
wala nay mahitabong lunop nga magalaglag sa 
yuta.” (Gen 9:11-16) Walay Hebreohanong pulong 
alang sa balangaw, busa ang naandang pulong 
alang sa “busogan” (nga niana ipalantig ang mga 
pana) mao ang gigamit sa Bibliya. 

Ang komplikadong mga teoriya ug mga pormula 
gigamit aron ipatin-aw ang pagkamugna sa bala- 
ngaw. Sa paninugdan, mopatim-aw nga samtang 
ang puting kahayag modan-ag sulod sa usa ka ti- 
nulo sa ulan kini mosumbalik-silaw ug mahimong 
lainlaing mga bulok, ug ang tinulo sa ulan magsil- 
bing gamay nga prisma. Ang matag bulok modan- 
ag sulod sa tinulo sa ulan ug mosumbalik-silaw 
ngadto sa lahi ug espesipikong anggulo. Busa ma- 
kita sa tig-obserbar ang usa ka balangaw nga may 
katibuk-ang pito ka bulok (gikan sa sulod sa arko 

pagawas: bayolet, tagom, asul, berde, dalag, orens, 
ug pula), bisan tuod kini mahimong magsagol mao 
nga upat o lima lamang ang tin-awng makita. Usa- 
hay ang mas dako ug hanap nga “ikaduhang” bala- 
ngaw maporma nga balit-ad ang pagkasunodsu- 
nod sa mga bulok. Ang mga siyentipiko nagtuon pa 
gihapon sa balangaw. Si Carl B. Boyer miingon: 
“Sulod sa usa ka tinulo sa ulan ang interaksiyon sa 
enerhiya sa kahayag ug sa materya kinaiyanhon 
kaayo nga tungod niana ang usa laktod nga maka- 
tukbil sa quantum mechanics ug sa teoriya sa re- 
lativity. . . . Bisan tuod daghan ang nahibaloan ba- 
hin sa pagkamugna sa balangaw, diyutay lamang 
ang nasabtan bahin niini.”-- The Rainbow, From 
Myth to Mathematics, 1959, pp. 320, 321. 

Unang gihisgotan sa Bibliya ang balangaw diha 
sa asoy bahin sa gihimong pakigsaad sa Diyos 
uban kang Noe ug sa iyang mga anak human mo- 
gawas sa arka ang mga naluwas sa Lunop. (Gen 
9:8-17: Isa 54:9, 10) Kining maanindot nga talan- 
awon mismo maoy pasalig ug timailhan sa kalinaw 
alang kang Noe ug sa iyang pamilya. 

Daghang opinyon ang gihatag kon kini ba ang 
unang higayon nga nakita sa tawo ang balangaw. 
Ang ubang komentarista nagtuo nga ang bala- 
ngaw nakita na sa miagi ug ang 'paghatag' sa Di- 
yos ug balangaw niining higayona maoy “pagha- 
tag” lamang ug linaing kahulogan sa nangaging 
hitabo. Daghan niadtong naghupot niini nga pang- 
lantaw nagtuo nga ang Lunop nahitabo sa usa ka 
partikular nga dapit lamang o wala gayod magpa- 
hinabog dakong kausaban sa atmospera. 

Bisan pa niana, kini mao ang unang paghisgot sa 
balangaw, ug kon ang balangaw nakita na sa mia- 
gi, wala gayod untay kahulogan ang pagpahinabo 
sa Diyos niini ingong usa ka talagsaong ilhanan sa 
iyang pakigsaad. Kini mahimong ordinaryo na la- 
mang, ug dili usa ka talagsaong timailhan sa usa 
ka kausaban, sa usa ka butang nga bag-o. 

Ang Bibliya wala maghubit kon unsa ka tin-aw 
ang atmospera una pa ang Lunop. Apan mopatim- 
aw nga tungod sa kahimtang sa atmospera kaniad- 
to, hangtod miabot ang kausaban sa dihang “ang 
mga ganghaan sa tubig sa kalangitan nangabuk- 
san” (Gen 7:11), walay laing tawo una pa kang Noe 
ug sa iyang pamilya ang nakakita ug balangaw. Bi- 
san karong adlawa, ang mga kahimtang sa atmos- 
pera makaapektar kon makita ba o dili ang bala- 
ngaw. 

Ang himaya, katahom, ug kalinaw sa usa ka ba- 
langaw nga makita human sa usa ka unos gihisgo- 
tan sa Bibliya sa paghubit sa Diyos ug sa iyang 
trono. Sa panan-awon ni Ezequiel bahin sa Di- 
yos, ang manalagna nakakitag “dagway nga sa- 
mag balangaw nga mopakita sa panganod sa adlaw 
nga may ulan.” Kini nagpasiugda “sa himaya ni 

Jehova.” (Eze 1:28) Sa susama, nakita ni Juan 
ang mahimayaong trono ni Jehova, ug sa ‘palibot 
dihay usa ka balangaw nga sama ug esmeral- 
da tan-awon. Tungod sa makarepreskong bulok 
sa balangaw nga esmeralda-berde, gibati ni Juan 
ang pagkamalinawon sa presensiya sa Diyos, ug 
haom gayod kini tungod kay kontrolado ni Jeho- 
va ang tanang situwasyon, usa ka mahimayaong 
Magmamando. (Pin 4:3) Nakita usab ni Juan ang 
usa ka manulonda nga may "usa ka balangaw diha 
sa iyang ulo” (Pin 10:1), nga nagpaila nga siya 
maoy usa ka espesyal nga hawas sa “Diyos sa kali- 
naw.”---Flp 4:9. 


BALANGAY. Tan-awa ang SIYUDAD. 


BALAOD. “1. Ang mga prinsipyo ug mga re- 
gulasyon nga naggikan sa usa ka kagamhanan ug 
mapadapat sa usa ka pundok sa katawhan, pinaa- 
gig pamalaod o kaha kostumbre ug mga polisa nga 
glila ug gipatuman pinaagi sa hudisyal nga hukom. 
2. Bisan unsang sinulat ug giluwatan nga lagda, o 
hugpong sa mga lagda, nga gilatid ilalom sa awto- 
ridad sa estado o nasod.” (The American College 
Dictionary, giedit ni C. L. Barnhart, 1966) “Usa ka 
sugo sa Diyos o gipadayag nga kabubut-on sa Di- 
yos... ang katibuk-ang hugpong sa kasugoan o 
mga pinadayag sa Diyos: ang kabubut-on sa Diyos 
.. . |: usa ka lagda sa matarong nga pagkinabuhi o 
maayong pamatasan ilabina kon giisip nga uyon sa 
kabubut-on sa Diyos, sa tanlag o sa moral nga ki- 
naiyahan, o sa kinaiyanhong hustisya.”--- Webster's 
Third New International Dictionary, 1981. 

Ang pulong nga “balaod,” diha sa Hebreo- 
hanong Kasulatan, pangunang gihubad gikan sa 
Hebreohanong pulong nga tohrah, nga kaam- 
gid sa berbong yarah’ nga nagkahulogang “dire- 
her, tudlo, sugo.” Sa ubang mga teksto kini gihu- 
bad gikan sa Aramaikong termino nga dath. (Dan 
6:5, 8, 15) Ang ubang mga pulong nga gihu- 
bad sa King James Version ingong “balaod” mao 
ang mish-pat (hudisyal nga hukom, paghukom), ug 
mits:wah' (sugo). Sa Gregong Kasulatan ang pu- 
long nga no nos, nga gikan sa berbong nemo 
(paghatag, pag-apod-apod), gihubad nga “balaod.” 

Si Jehova nga Diyos gitawag ingong ang Tuboran 
sa balaod, ang Supremong Maghahatag-balaod (Isa 
33:22), ang Soberano, nga nagdelegar ug awtori- 
dad (Sal 73:28, Jer 50:25: Luc 2:29: Buh 4:24: Pin 
6:10), nga kon walay iyang permiso o pagtugot wa- 
lay awtoridad nga mahimong ikapatuman. (Rom 
13:1, Dan 4:35, Buh 17:24-31) Ang iyang trono gi- 
tukod diha sa pagkamatarong ug paghukom. (Sal 
97:1, 2) Ang gipahayag nga kabubut-on sa Diyos 
nahimong balaod ngadto sa iyang mga linalang. 
--Tan-awa ang LEGAL NGA KASO. 

Balaod Ngadto sa mga Manulonda. Ang 
mga manulonda, nga labaw kay sa tawo, nailalom 
sa balaod ug mga sugo sa Diyos. (Heb 1:7, 14; Sal 
104:4) Si Jehova nagsugo ug naghatag man gani 
ug restriksiyon sa iyang kaaway nga si Satanas. 
(Job 1:12, 2:6) Giila ug gitahod ni Miguel nga ar- 
kanghel ang posisyon ni Jehova ingong Supremong 
Maghuhukom sa iyang pag-ingon, sa dihang nakig- 
lalis sa Yawa: “Hinaot si Jehova magabadlong kani- 
mo.” (Jud 9; itandi ang Zac 3:2.) Gibutang ni Jeho- 
va nga Diyos ang tanang manulonda ilalom sa 
awtoridad sa hinimayang si Jesu-Kristo. (Heb 1:6, 
1Pe 3:22, Mat 13:41, 25:31, Flp 2:9-11) Busa, pinaa- 
gi sa sugo ni Jesus, ang usa ka mensahero nga ma- 
nulonda gipadala ngadto kang Juan. (Pin 1:1) Bisan 
pa niana, gihisgotan ni apostol Pablo sa 1 Corinto 
6:3 nga ang espirituwal nga mga igsoon ni Kristo 
gitudlo aron sa paghukom sa mga manulonda, tu- 
ngod kini kay sila makig-ambit sa pagpahamtang 
ug paghukom batok sa daotang mga espiritu. 

Balaod sa Kalalangan sa Diyos. Usa sa 
mga kahubitan sa balaod nga gihatag sa Webster's 
Third New International Dictionary mao “ang ma- 
kitang kahan-ayan sa kinaiyahan.” Ingong Magla- 
lalang sa tanang butang sa langit ug yuta (Buh 
4:24: Pin 4:11), si Jehova nagmugna ug mga bala- 
od alang sa tanang linalang. Ang Job 38: 10 naghis- 
got bahin sa usa ka “regulasyon” sa ibabaw sa da- 
gat, ang Job 38:12 naghisgot bahin sa 'pagsugo sa 
kabuntagon: ug ang Job 38:31-33 naghatag ug 
pagtagad sa mga konstelasyon sa mga bituon ug sa 
“mga lagda sa kalangitan.” Ang samang kapitulo 
naghisgot sa Diyos ingong nagmando sa kahayag, 
niyebe, ulan nga yelo, mga panganod, ulan, ya- 
mog, ug kilat. Sa pagpadayon sa mga kapitulo 39 
hangtod sa 41, ang pagmahal sa Diyos sa kahayo- 
pan gipakita, ug ang pagpanganak, mga siklo sa ki- 
nabuhi, ug ang mga batasan sa mga hayop gipasi- 
dungog sa mga regulasyon nga gilatid sa Diyos, dili 
sa bisan unsang “pagpasibo sa mga kahimtang” pi- 
nasukad sa ebolusyon. Ngani, sa paglalang mismo 
sa nagkalainlaing matang sa kinabuhi, gilakip sa 
Diyos ang balaod nga ang matag usa mosanay “su- 
mala sa iyang matang,” nga nagpahimong impo- 
sible sa ebolusyon. (Gen 1:11, 12, 21, 24, 25) Ang 
tawo nagpatungha usab ug mga anak “nga liwat 
kaniya, ingon sa iyang larawan.” (Gen 5:3) Sa Sal- 
mo 139:13-16 gihisgotan ang pagtubo sa binhi sa 
usa ka bata diha sa tagoangkan, nga ang mga ba- 
hin niini nahisulat diha sa basahon ni Jehova” sa 
wala pa maglungtad ang bisan unsang bahin niini. 
Ang Job 26:7 naghubit kang Jehova ingong “nag- 
bitay sa yuta sa wala.” Giingon sa mga siyen- 
tipiko karong adlawa nga ang posisyon sa yuta 
diha sa kawanangan sa panguna maoy tungod sa 
interaksiyon sa balaod sa grabidad ug sa balaod sa 
centrifugal nga puwersa. 

Balaod Ngadto Kang Adan. Sa tanaman sa 
Eden, si Adan ug Eva gisugo sa Diyos bahin 
sa ilang mga buluhaton (1) sa pagpuno sa yuta, 
(2) sa paggahom niini, ug (3) sa pagbuot sa tanang 
ubang buhi nga mga linalang sa yuta, dagat, ug 
kahanginan. (Gen 1:28) Gihatagan sila ug mga ba- 
laod bahin sa ilang pagkaon, ug gihatag kanila ang 
katanoman nga nagapatunghag binhi ug mga pru- 
tas ingong pagkaon. (Gen 1:29: 2:16) Apan, si Adan 
gihatagan ug usa ka sugo nga nagdili sa pagkaon 
gikan sa kahoy sa kahibalo sa maayo ug daotan 
(Gen 2:17): kini nga sugo gipahibalo ngadto kang 
Eva. (Gen 3:2, 3) Si Adan gihisgotan ingong mali- 
napason tungod kay iyang gilapas ang usa ka ta- 
tawng balaod.---Rom 5:14, 17: 4:15. 

Mga Balaod Ngadto Kang Noe; Patriarkan- 
hong Balaod. Si Noe gihatagan ug mga sugo 
maylabot sa pagtukod sa arka ug sa pagluwas sa 
iyang pamilya. (Gen 6:22) Human sa Lunop siya 
gihatagan ug mga balaod nga nagtugot sa tawo sa 
pagkaon ug karne: gipahayag ang pagkasagrado 
sa kinabuhi ug mao man usab ang pagkasagrado 
sa dugo, nga anaa niana ang kinabuhi, gidili ang 
pagkaon sa dugo; gikondenar ang pagbuno: ug gi- 
establisar ang silot nga kamatayon alang niini nga 
salaod.---Gen 9:3-6. 

Ang patriarka mao ang ulo ug magmamando sa 
pamilya. Si Jehova gitawag ingong ang labing da- 
kong Ulo sa Banay, o Patriarka, ang “Amahan, nga 
kaniya utang sa tanang kabanayan sa langit ug 
sa yuta ang ngalan niini.” (Efe 3:14, 15) Si Noe, Ab- 
raham, Isaac, ug Jacob maoy talagsaong mga pa- 
nig-ingnan sa mga patriarka. Nakiglabot si Jehova 
kanila sa linaing paagi. Gisugo si Abraham sa pag- 
tuli sa tanang lalaki sa iyang panimalay ingong usa 
ka ilhanan sa pakigsaad sa Diyos uban kaniya. 
(Gen 17:11, 12) Gisunod niya ang “mga sugo,” 
“mga lagda,” ug “mga balaod” ni Jehova. Nahibalo 
siya sa paagi ni Jehova sa pagbuhat sa pagkamata- 
rong ug sa paghukom ug iyang gihatag kini nga 
mga sugo ngadto sa iyang panimalay.--Gen 26: 
4, 5, 18:19. 

Ang mga balaod nga nagagiya sa mga patriarka 
kasagarang giila ug may mga bahin niini nga ma- 
kita usab diha sa mga balaod sa mga nasod nia- 
nang panahona, diin ang tanan niini nga mga na- 
sod naggikan sa tulo ka anak nga lalaki ni Noe, ang 
patriarka. Pananglitan, ang Paraon sa Ehipto nasa- 
yod nga sayop ang pagkuha sa asawa sa laing tawo 
(Gen 12:14-20), mao man usab ang mga hari sa 
mga Filistehanon sa mga kahimtang ni Sara ug Re- 
beca.---Gen 20:2-6, 26:7-11. 

Sa mga adlaw ni Moises, ang mga Israelinhon 
naulipon sa Ehipto. Sila kinabubut-ong miadto sa 
Ehipto sa dihang buhi pa si Jacob apan naulipon 

human mamatay ang anak nga lalaki ni Jacob, ang 
primer ministro nga si Jose. Busa, ingong resulta, 
sila gibaligya ingong ulipon sa wala lamay kapus- 
lanan. Si Jehova, nga nahiuyon sa patriarkanhong 
balaod sa pagtubos ug sa pagkapinalabi sa panga- 
nayng anak nga lalaki, misulti kang Paraon, pinaa- 
gi sa baba ni Moises ug Aaron: “Ang Israel maoy 
akong anak nga lalaki, ang akong panganay. Ug 
ako magaingon kanimo: Palakta ang akong anak 
nga lalaki aron siya mag-alagad kanako. Apan kon 
ikaw magdumili sa pagpalakaw kaniya, ania, ako 
magpatay sa imong anak nga lalaki, sa imong pa- 
nganay.” (Ex 4:22, 23) Wala kinahanglana ang 
pangtubos alang niini nga pagpagawas, ni may bi- 
san unsang bayad nga ihatag ngadto sa Ehip- 
to. Ug sa dihang ang mga Israelinhon mibiya sa 
mga nag-ulipon kanila, ang mga Ehiptohanon, “si 
Jehova naghatag sa katawhan ug pabor sa mga 
mata sa mga Ehiptohanon, mao nga ilang giha- 
tag kanila ang ilang gipangayo, ug gihukasan nila 
ang mga Ehiptohanon.” (Ex 3:21, 12:36) Sila misu- 
lod sa yuta uban ang pag-uyon ni Paraon, dili 
ingong mga binihag sa gubat aron uliponon, kondi- 
li ingong gawasnong katawhan. Ang pagkaulipon 
maoy dili makataronganon, busa gitino ni Jehova 
nga nianang panahona sila hatagan ug suhol sa 
ilang kahago. 

Ang pamilya manubag tungod sa paglapas sa in- 
dibiduwal nga mga membro batok sa balaod. Ang 
patriarkanhong ulo mao ang responsableng hawas, 
siya maoy basolon sa mga sayop sa iyang pamil- 
ya ug siya gisugo sa pagsilot sa tagsatagsa ka 
mamumuhat ug daotan sulod sa pamilya.---Gen 
31:30-32. 

Kaminyoon ug katungod sa pagkapanganay. 
Ang mga ginikanan maoy magbuot sa mga kahi- 
kayan sa kaminyoon sa ilang mga anak nga lalaki 
ug babaye. (Gen 24:1-4) Komon na ang pagbayad 
ug bugay. (Gen 34:11, 12) Taliwala sa mga mag- 
sisimba ni Jehova, ang pagpakigminyo sa mga 
tigsimbag idolo maoy pagkadili-masinugtanon ug 
batok sa kaayohan sa pamilya.--Gen 26:34, 35; 
27:46, 28:1, 6-9. 

Ang katungod sa pagkapanganay gipinig alang 
sa panganayng anak, ug kini iyang mapanag-iya 
pinaagi sa pagpanunod. Kini naglakip sa pagdawat 
ug dobleng bahin sa kabtangan. Apan, ang ulo sa 
pamilya, ang amahan, mahimong magbalhin niini. 
(Gen 48:22, 1Cr 5:1) Ang kamagulangang anak 
nga lalaki mao ang kasagaran nga mahimong pa- 
triarkanhong ulo kon mamatay ang amahan. Ang 
mga anak nga lalaki, human maminyo, makatukod 
ug mga panimalay nga bulag sa pagkaulo sa ilang 
amahan ug sila mismo mahimong mga ulo sa pa- 
milya. 

Moral nga mga panggawi. Ang pagpakighi- 
lawas maoy makauulaw ug pagasilotan ang naghi- 
mo niini, ilabina sa mga kahimtang sa mga tawong 
sinayoran o sa mga minyo (pagpanapaw). (Gen 
38:24-26, 34:7) Ang kaminyoon sa bayaw nga la- 
laki himoon sa dihang ang usa ka tawo mamatay 
nga walay anak nga lalaki. Nan ang igsoong lalaki 
sa namatay adunay responsibilidad sa pagkuha sa 
iyang nabalong bayaw ingong iyang asawa, ug 
ang panganayng anak sa ilang panagtiayon maoy 
manunod sa kabtangan sa tawong namatay ug 
magbangon sa iyang ngalan.--Deu 25:5, 6: Gen 
38:6-26. 

Katigayonan. Sa katibuk-an mopatim-aw nga 
walay nanag-iya ug indibiduwal nga mga kati- 
gayonan, gawas sa pipila ka personal nga mga 
butang, ang tanang kahayopan, mga butang sa 
panimalay, ug mga kasangkapan komon nga gipa- 
nag-iya sa pamilya.---Gen 31:14-16. 

Pinasukad sa susamang makasaysayanhong ebi- 
densiya, ang pipila ka eskolar nagtuo nga, sa pag- 
balhin sa pagpanag-iya sa yuta, ipakita ngadto sa 
pumapalit gikan sa bantaaw nga dapit ang yuta 
nga palitonon, ug ang tukmang mga utlanan gila- 
tid. Sa dihang ang pumapalit moingon, “Akong na- 
kita,” iyang gipakita ang legal nga pagdawat. Sa di- 
hang misaad si Jehova kang Abraham nga siya 
makadawat sa yuta sa Canaan, si Abraham gisul- 
tihan una sa pagtan-aw sa upat ka direksiyon. Si 
Abraham wala moingon, “Akong nakita o natan- 
aw,” tingali tungod kay ang Diyos nag-ingon nga 
iyang ihatag ang Yutang Saad ngadto sa binhi 
ni Abraham sa ulahi. (Gen 13:14, 15) Si Moises, 
ingong legal nga hawas sa Israel, gisultihan sa 
“pagtan-aw” sa yuta, ug kon husto ang panglantaw 
nga gihisgotan, kini magpaila sa legal nga pagbal- 
hin sa yuta ngadto sa Israel, aron ila kining panag- 
iyahon ubos sa pagpangulo ni Josue. (Deu 3:27, 28, 
34:4: tagda usab ang tanyag ni Satanas ngadto 
kang Jesus sa Mat 4:8.) Ang laing aksiyon nga may 
susamang legal nga diwa mao: ang paglatas sa 
yuta o ang pagsulod niini aron kini panag-iyahon. 
(Gen 13:17: 28:13) Sa pipila ka karaang mga doku- 
mento, ang gidaghanon sa mga kahoy nga anaa sa 
usa ka luna sa yuta gilista sa matag pagbaligya sa 
balay-ug-yuta.--Itandi ang Gen 23:17, 18. 

Pagtener o pagbantay. Adunay legal nga 
responsibilidad sa dihang ang usa ka tawo mosaad 
sa pagtener o sa “pagbantay” sa usa ka tawo, ha- 
yop, o butang. (Gen 30:31) Si Ruben, ingong pa- 
nganay ni Jacob, maoy nanubag sa dihang nawala 
si Jose. (Gen 37:21, 22, 29, 30) Ang magbalantay 
kinahanglang mag-atiman pag-ayo kon unsay gi- 
piyal kaniya. Siya kinahanglang magbayad sa mga 
hayop nga gikawat, apan dili kadtong namatay rag 

ila o nawala tungod sa mga panghitabo nga dili 
niya kapugngan, sama sa pag-atake sa armadong 
mga kawatag karnero. Kon ang usa ka hayop gipa- 
tay sa usa ka mapintas nga mananap, ang ebi- 
densiya sa gikuniskunis nga hayop kinahanglang 
ipakita aron ang magbalantay walay tulubagon. 
--Gen 37:12-30, 32, 33; Ex 22:10-13. 

Pagkaulipon.. Ang mga ulipon mahimong pi- 
nalit o lagmit nahimong ulipon tungod kay gipa- 
nganak sa ulipon nga mga ginikanan. (Gen 17:12, 
27) Ang mga ulipon mahimong makapahimulos ug 
dungganon kaayo nga posisyon sa patriarkanhong 
panimalay, sama sa kahimtang sa alagad ni Abra- 
ham nga si Eliezer.---Gen 15:2, 24:1-4. 

Ang Balaod sa Diyos Ngadto sa Israel 
— Ang Balaod ni Moises. Gihatag ni Jehova sa 
Israel ang Balaod pinaagi kang Moises ingong tig- 
pataliwala, didto sa Kamingawan sa Sinai, niadtong 
1513 W.K.P. Sa dihang gisugdan pagpatuman ang 
Balaod didto sa Bukid sa Horeb, dihay makalili- 
sang nga pagpasundayag sa gahom ni Jehova. (Ex 
19:16-19: 20:18-21, Heb 12:18-21, 25, 26) Ang pa- 
kigsaad gilig-on pinaagi sa dugo sa torong mga 
baka ug mga kanding. Ang katawhan mitanyag 
ug mga halad-sa-panag-ambit, ug ilang nadungog 
ang basahon sa pakigsaad nga gibasa ngadto kani- 
la, nga human niana sila miuyon nga magmasi- 
nugtanon sa tanan nga gipamulong ni Jehova. 
Daghan sa unang patriarkanhong mga balaod ang 
gilakip diha sa Balaod nga gihatag pinaagi kang 
Moises.---Ex 24:3-8, Heb 9:15-21, tan-awa ang PA- 
KIGSAAD. 

Ang unang lima ka basahon sa Bibliya (Gene- 
sis hangtod sa Deuteronomio) sagad gihisgotan 
ingong ang Balaod. Usahay kini nga termino giga- 
mit sa pagtumong sa tibuok inspirado nga Hebreo- 
hanong Kasulatan. Apan, sa katibuk-an giisip sa 
mga Hudiyo ang tibuok Hebreohanong Kasulatan 
ingong gilangkoban sa tulo ka seksiyon, ang “bala- 
od ni Moises,” ang “mga Manalagna,” ug ang “mga 
Salmo.” (Luc 24:44) Ang mga sugo nga gihatag pi- 
naagi sa mga manalagna obligadong gipatuman 
nganha sa Israel. 

Si Jehova gipaila diha sa Balaod ingong absolu- 
tong Soberano ug usab ingong Hari sa talagsaong 
paagi. Sanglit si Jehova maoy Diyos ug Hari sa Is- 
rael, ang pagkadili-masinugtanon sa Balaod maoy 
usa ka relihiyosong sala ug lese-majeste usa ka 
sala batok sa Pangulo sa Estado, nga niini nga ka- 
himtang maoy batok sa Hari nga si Jehova. Si Da- 
vid, Solomon, ug ang ilang mga manununod sa tro- 
no sa Juda gikaingon nga naglingkod sa “trono ni 
Jehova.” (1Cr 29:23) Ang tawhanong mga hari ug 
mga magmamando sa Israel nailalom sa Balaod, 
ug kon sila mahimong diktador sila maoy mga 

maglalapas sa balaod nga manubag sa Diyos. (1Sa 
15:22, 23) Bulag ang pagkahari ug ang pagkasaser- 
dote, ug tungod niini kini naghatag ug legal nga 
pagkatimbang sa gahom ug usa kini ka panalipod 
batok sa pagpanglupig. Kini nagpahinumdom ka- 
nunay sa mga Israelinhon nga si Jehova mao ang 
ilang Diyos ug tinuod nga Hari. Ang matag relas- 
yon sa indibiduwal ngadto sa Diyos ug sa iyang 
isigkatawo gihatagan ug tinong kahubitan diha sa 
Balaod, ug ang matag indibiduwal makaduol sa Di- 
yos pinaagi sa saserdotehanong kahikayan. 

Ang Balaod naghatag sa mga Israelinhon ug ka- 
higayonan nga mahimong “usa ka gingharian sa 
mga saserdote ug usa ka balaan nga nasod.” (Ex 
19:5, 6) Ang mga gipangayo sa Balaod nga bug-os 
nga pagkamahinalaron ngadto kang Jehova, ang 
bug-os nga pagdili niini sa bisan unsang matang sa 
panagtapo sa pagtuo, ug ang mga regulasyon niini 
mahitungod sa relihiyosong kahinlo ug sa pagkaon 
nagsilbing usa ka “paril” nga naghimo sa nasod 
nga bulag gayod gikan sa ubang kanasoran. (Efe 
2:14) Ang usa ka Hudiyo imposible gayod nga dili 
mahugawan sa relihiyosong paagi kon siya mosu- 
lod sa tolda o balay sa usa ka Hentil o mokaon uban 
sa mga Hentil. Ngani, sa dihang si Jesus dinhi pa 
sa yuta, bisan ang pagsulod sa balay o sa tinukod 
sa usa ka Hentil gituohan nga makapahugaw sa 
usa ka Hudiyo. (Ju 18:28, Buh 10:28) Ang pagka- 
balaan sa kinabuhi ug ang dignidad ug dungog sa 
pamilya, sa kaminyoon, ug sa tawo, gipanalipdan. 
Ang dugang mga epekto, nga mahimong isipon 
ingong resulta sa ilang pagkanahimulag sa relihi- 
yosong paagi tungod sa pakigsaad sa Balaod, mao 
ang mga kaayohan sa panglawas ug ang panali- 
pod gikan sa mga sakit nga kaylap sa mga nasod 
nga naglibot sa mga Israelinhon. Ang mga balaod 
maylabot sa moral nga kahinlo, pisikal nga pag- 
panghinlo, ug sa pagkaon sa walay duhaduha na- 
kahatag gayod ug kaayohan sa panglawas kon kini 
gisunod. 

Apan ang tinuod nga katuyoan sa Balaod, suma- 
la sa gipahayag ni apostol Pablo, maoy “aron mada- 
yag ang mga kalapasan, hangtod nga ang binhi 
moabot.” Kini maoy usa ka “magtutudlo nga naga- 
tultol ngadto kang Kristo.” Kini nagpunting kang 
Kristo ingong mao ang tumong nga kab-oton (“si 
Kristo mao ang kataposan sa Balaod”). Kini nagpa- 
dayag nga ang tanang katawhan, lakip ang mga 
Hudiyo, nailalom sa sala ug nga ang kinabuhi dili 
mahimong mabatonan pinaagi sa “mga buhat sa 
balaod.” (Gal 3:19-24: Rom 3:20, 10:4) Kini maoy 
“espirituwal,” gikan sa Diyos, ug “balaan.” (Rom 7: 
12, 14) Sa Efeso 2:15 kini gitawag nga “ang Balaod 
sa mga sugo nga naglangkob ug mga mando.” Kini 
maoy sukdanan sa pagkahingpit, nga nagklasipikar 
sa usa nga makatuman niini ingong hingpit, takos 


PIPILA KA HINUNGDANONG MGA BAHIN SA PAKIGSAAD SA BALAOD 


TEOKRATIKANHONG KAGAMHANAN 


Si Jehova nga Diyos mao ang Supremong Soberano (Ex 
19:5; 1Sa 12:12, Isa 33:22) 


Ang hari nga molingkod sa “trono ni Jehova” naghawas 
Kaniya (1Cr 29:23, Deu 17:14, 15) 


Ang ubang mga opisyal (mga pangulo sa mga tribo, mga 
pangulo sa linibo, sa ginatos, sa tagkalim-an, ug sa 
tagnapulo) gipili pinasukad sa ilang pagkamahinadlokon 
sa Diyos, ingon man usab sa ilang pagkakasaligan ug 
pagkadili-hiwi (Ex 18:21, 25, Num 1:44) 


Angayng tahoron ang tanang adunay hinatag-sa-Diyos 
nga awtoridad: mga opisyal, mga saserdote, mga mag- 
huhukom, mga ginikanan (Ex 20:12, 22:28, Deu 17:8-13) 


RELIHIYOSONG MGA OBLIGASYON 


(Kini natingob diha sa kinadak-ang sugo sa Balaod 
--ang paghigugma kang Jehova uban sa bug-os nga 
kasingkasing, hunahuna, kalag, ug kusog; Deu 6:5; 
10:12, Mar 12:30) 


Ang pagsimba ipahinungod lamang ngadto kang Jehova 
(Ex 20:3, 22:20, Deu 5:7) 


Ang gugma angayng mao ang puwersadong panuk- 
mod sa relasyon sa usa ka tawo ngadto sa Diyos 
(Deu 6:5, 6; 10:12: 30:16) 


Ang tanan angayng mahadlok sa Diyos aron dili ma- 
kasupak kaniya (Ex 20:20: Deu 5:29) 


Ang ngalan sa Diyos dili gamiton sa walay kapuslanan 
(Ex 20:7; Deu 5:11) 


Sila makaduol lamang kaniya diha sa paagi nga iyang 
giuyonan (Num 3:10, Lev 10:1-3, 16:1) 


Ang tanan obligado sa pagtuman sa Igpapahulay (Ex 
20:8-11: 31:12-17) 


Pakigtigom alang sa pagsimba (Deu 31:10-13) 


Ang tanang lalaki gisugo nga makigtigom tulo ka be- 
ses sa usa ka tuig: Sa Paskuwa ug sa Pista sa mga 
Tinapay nga Walay Igpapatubo, sa Pista sa mga Se- 
mana, ug sa Pista sa mga Balongbalong (Deu 16:16; 
Lev 23:1-43) 


Ang tawo nga tinuyong dili magpakabana sa pagtu- 
man sa Paskuwa “pagaputlon” (Num 9:13) 


Pagsuportar sa mga saserdote 


Ang mga Levihanon makadawat ug ikapulo sa ta- 
nang abot sa yuta gikan sa ubang mga tribo (Num 
18:21-24) 


Ang mga Levihanon kinahanglang maghatag ngadto 
sa mga saserdote ug ikapulo nga naggikan sa ki- 
namaayohang mga butang nga ilang nadawat (Num 
18:25-29) 


Pagtanyag ug mga halad (Heb 8:3-5, 10:5-10) 


Nagkalainlaing mga halad nga gjilatid diha sa Bala- 
od: naandang mga halad-nga-sinunog (Lev kap 1: 
Num kap 28), mga halad-sa-panag-ambit (Lev kap 3, 
19:5), mga halad-sa-sala (Lev kap 4, Num 15:22- 
29), mga halad-sa-pagkasad-an (Lev 5:1-6:7), mga 
halad-nga-lugas (Lev kap 2), mga halad-nga-ilimnon 
(Num 15:5, 10), mga halad-nga-tinabyog (Lev 23:10, 
11, 15-17) 


Gidili ang mga buhat sa bakak nga relihiyon 
ldolatriya (Ex 20:4-6, Deu 5:8-10) 


Pagsamadsamad sa unod sa usa ka tawo alang sa 
namatay o pagbutang ug patik sa lawas (Lev 19:28) 


Pagtanom ug kahoy ingong sagradong poste (Deu 
16:21) 


Pagpasulod sa mga butang nga dulumtanan, nga gika- 
tugyan ngadto sa kalaglagan, sa balay sa usa ka 
tawo (Deu 7:26) 


Pagsultig pagsukol batok kang Jehova (Deu 13:5) 


Pagpaluyo sa bakak nga pagsimba (Deu 13:6-10, 
17:2-7) 


Pagliso ngadto sa bakak nga pagsimba (Deu 13:12-16) 


Paghalad ug mga anak ngadto sa bakak nga mga di- 
yos (Lev 18:21, 29) 


Espiritismo, pamarang (Ex 22:18, Lev 20:27, Deu 
18:9-14) 


MGA KATUNGDANAN SA MGA SASERDOTE 


(Sa pagtuman sa ilang mga katungdanan, ang mga sa- 
serdote gitabangan sa mga Levihanon, Num 3:5-10) 


Pagtudlo sa Balaod sa Diyos (Deu 33:8, 10: Mal 2:7) 


Pag-alagad ingong mga maghuhukom, pagpatuman sa 
balaod sa Diyos (Deu 17:8, 9: 19:16, 17) 


Pagtanyag ug mga halad alang sa katawhan (Lev 
kap 1-7) 

Paggamit sa Urim ug Tumim aron sa pagpakisayod sa 
Diyos (Ex 28:30, Num 27:18-21) 


PAGKAHIMONG MEMBRO SA 
KONGREGASYON SA ISRAEL 


Ang pagkahimong membro sa kongregasyon sa Israel dili 
limitado lamang niadtong nangatawo diha sa nasod 


Ang mga tawo sa ubang kanasoran mahimong tinuling 
mga magsisimba 


Ang maong langyawng mga pumoluyo obligado sa 
pagtuman sa tanang kondisyon nga gilatid sa pakig- 
saad sa Balaod (Lev 24:22) 


Mga restriksiyon nga naglimite sa pagkahimong membro 
sa kongregasyon sa Israel 


Walay tawong gikapnan pinaagi sa pagpigsat sa mga 
itlog o pagputol sa iyang kinatawo (Deu 23:1) 


Walay anak sa gawas o iyang mga kaliwat hangtod sa 
“ikanapulo ka kaliwatan” (Deu 23:2) 


Walay Ammonhanon o Moabihanon (dayag nga mga 
lalaki) hangtod sa panahong walay tino, tungod kay 
sila wala magpakitag pagkamaabiabihon apan na- 
kigbatok sa Israel sa panahon sa Pagpanggula gi- 
kan sa Ehipto (Deu 23:3-6) 


Ang mga anak nga matawo sa mga Ehiptohanon “ingong 
ikatulong kaliwatan” mahimong dawaton (Deu 23:7, 8) 


HUDISYAL NGA SISTEMA 


(Ang mga balaod maylabot sa legal nga mga kaso nag- 
pasiugda sa hustisya ug kaluoy ni Jehova. Ang mga 
maghuhukom gihatagan ug kagawasan sa pagpakitag 
kaluoy, depende sa mga kahimtang. Kini nga mga ba- 
laod usab nag-amping sa nasod nga dili mahugawan 
ug nanalipod sa kaayohan sa tagsatagsa ka Israelin- 
hon) 

Mga maghuhukom 


Ang mga saserdote, mga hari, ug ang ubang mga 
tawo gitudlo ingong mga maghuhukom (Ex 18:25, 
26, Deu 16:18, 17:8, 9, 1Ha 3:6, 9-12, 2Cr 19:5) 


Ang pagbarog atubangan sa mga maghuhukom giisip 
ingong pagbarog atubangan ni Jehova (Deu 1:17, 19: 
16, 17) 


Paghusay sa mga kaso 


Ang ordinaryong mga kaso gitugyan ngadto sa mga 
maghuhukom (Ex 18:21, 22; Deu 25:1, 2; 2Cr 
19:8-10) 


Kon ang ubos nga hukmanan dili makahukom, ang 
kaso dalhon ngadto sa mas taas nga mga hukma- 
nan (Ex 18:25, 26; 1Ha 3:16, 28) 


Ang talagsaon o lisod nga mga kaso nga gidala ngad- 
to sa mga saserdote: 


Ang mga kaso sa pangabugho o pagkaadili-putli sa 
asawa (Num 5:12-15) 


Kon adunay saksi nga magpasakag sumbong sa 
paglapas batok sa usa ka tawo (Deu 19:16, 17) 


Kon nahimo ang mapintas nga buhat o kon ang 
usa nakaula ug dugo, o kon lisod ipakanaog ang 
hukom o kon kini may panagbangi (Deu 17:8, 9: 
21:5) 


Kon may tawong nakaplagang gipatay diha sa ka- 
patagan ug ang mamumuno wala masayri (Deu 
21:1-9) 


Mga saksi 


Labing menos duha ka saksi ang gikinahanglan aron 
maestablisar ang kamatuoran (Deu 17:6, 19:15: itandi 
ang Ju 8:17, 1Ti 5:19) 


Ang mga kamot sa mga saksi maoy unang mobakyaw 
aron sa pagpatay sa tawong sad-an. Kini maoy aron 
malikayan ang bakak, dinalidali, o mapasagaron nga 
testimonya (Deu 17:7) 


Pagtestigo ug bakak 


Ang pagtestigo ug bakak hugot nga gidili (Ex 20:16: 
23:1, Deu 5:20) 

Kon bakak ang sumbong batok sa usa ka tawo, ang 
bakakon nga saksi makadawat sa silot nga gilaraw 
alang sa tawong gisumbong (Deu 19:16-19) 

Panghiphip, pagpihigpihig sa paghukom 

Gidili ang panghiphip (Ex 23:8, Deu 27:25) 

Gidili ang pagtuis sa hustisya (Ex 23:1, 2, 6, 7: Lev 19: 
15, 35: Deu 16:19) 

Ang pagtener sa usa ka tawo himoon lamang kon li- 


sod ang kaso ug kinahanglang hukman ni Jehova (Lev 
24:11-16, 23, Num 15:32-36) 
Mga silot 

Mga hampak--limitado sa 40, aron ang gibunalan 
dili mahimong tinamay (Deu 25:1-3, itandi ang 2Co 
11:24) 

Kamatayon pinaagi sa pagbato--dayon ang patayng 
lawas mahimong bitayon diha sa estaka ingong usa 
nga tinunglo (Deu 13:10: 21:22, 23) 


Pagpanimalos--pagbalos, usa ka silot nga bugti sa 
nahimo (Lev 24:19, 20) 


Mga danyos: Kon ang hayop sa usa ka tawo nakahi- 
mog kadaot sa propiedad sa laing tawo (Ex 22:5, 
21:35, 36), kon ang usa ka tawo nagduslit ug kala- 
yo nga nakasunog sa propiedad sa laing tawo (Ex 
22:6): kon ang usa ka tawo nakapatay sa binuhing 
hayop sa laing tawo (Lev 24:18, 21, Ex 21:33, 34), 


kon ang usa ka tawo nakagamit nga wala tuyoa sa 
butang nga “balaan,” sama sa ikapulo o mga halad 
(Lev 5:15, 16), kon ang usa ka tawo naglimbong sa 
iyang kauban bahin sa usa ka butang nga gipiyal o 
gipatipigan o sa usa ka pagpangawat o sa nawalang 
butang nga nakaplagan, nga nanumpa nga binakak 
labot niining mga butanga (Lev 6:2-7: Num 5:6-8) 


Mga siyudad nga dalangpanan 


Ang dili-tinuyong nakabuno makakalagiw ngadto sa ki- 
nadul-ang siyudad nga dalangpanan (Num 35:12-15, 
Deu 19:4, 5: Jos 20:2-4) 


Dayon himoon ang husay didto sa dapit nga may hu- 
risdiksiyon sa panghitabo 


Ang tawong nakaplagan nga dili-tinuyong nakabu- 
no kinahanglang magpabilin didto sa siyudad nga 
dalangpanan hangtod mamatay ang hataas nga 
saserdote (Num 35:22-25, Jos 20:5, 6) 


Ang tinuyong nakabuno kinahanglang patyon (Num 
35:30, 31) 


KAMINYOON, MGA RELASYON SA PAMILYA, 
SEKSUWAL NGA MORALIDAD 


(Ang Balaod nanalipod sa Israel pinaagi sa pagpreserbar 
sa sagradong kahimtang sa kaminyoon ug sa pamilya- 
hanong kinabuhi) 


Ang kaminyoon unang gihimo ni Jehova (Gen 2:18, 
21-24) 
Ang bana mao ang tag-iya sa iyang asawa apan ma- 
nubag siya sa Diyos kon sa unsang paagi siya na- 
kiglabot kaniya (Deu 22:22; Mal 2:13-16) 


Ang poligamiya gitugotan apan gikontrolar sa Balaod 
aron panalipdan ang asawa ug ang iyang mga anak 
(Deu 21:15-17; Ex 21:10) 


Ang lalaki obligado sa pagpakasal sa babaye human 
niya kini tentala (gawas kon dili mosugot ang ama- 
han sa babaye) (Ex 22:16, 17; Deu 22:28, 29) 


Minyoan sa usa ka tawo ang nabalong asawa sa 
iyang igsoon kon ang iyang namatayng igsoon walay 
anak nga lalaki; ang tawong dili mobuhat niini paka- 
ulawan (Deu 25:5-10) 


Ang pagpakig-alyansa sa kaminyoon uban sa mga 
langyaw gidili (Ex 34:12-16; Deu 7:1-4), apan gitugo- 
tan ang pagpakigminyo sa nabihag nga mga babaye 
(Deu 21:10-14) 


Ang mga babaye nga mga manununod ug yuta ma- 
kigminyo lamang sa mga lalaki nga ilang katribo 
(Num 36:6-9) 


Diborsiyo 


Ang bana lamang ang gitugotan sa pagdiborsiyo (tu- 
ngod kay nakaplagan diha sa iyang asawa ang usa 
ka butang nga malaw-ay); siya kinahanglang magha- 
tag sa asawa ug sulat-pamatuod sa diborsiyo (Deu 
24:1-4) 

Ang bana dili makadiborsiyo sa asawa kon sila namin- 
yo human nga kini iyang gipugos nga makigdulog 
kaniya (Deu 22:28, 29) 

Ang bana dili makaminyo pag-usab sa iyang gidibor- 
siyohan nga asawa human maminyo pag-usab ang 
iyang asawa ug ang iyang ikaduhang bana nagdi- 
borsiyo kaniya o namatay (Deu 24:1-4) 


Ang panapaw adunay silot nga kamatayon alang sa duha 
ka sad-an (Ex 20:14: Deu 22:22) 


Insesto 


Ang usa ka lalaking Israelinhon dili makaminyo sa bi- 
san hain niining mosunod: Iyang inahan, inaina, o 


PIPILA KA HINUNGDANONG MGA BAHIN SA PAKIGSAAD SA BALAOD (sumpay) 


usa ka segundaryong asawa sa iyang amahan (Lev 
18:7, 8: 20:11, Deu 22:30: 27:20), iyang pursoso nga 
igsoong babaye o igsoon niyang babaye sa amahan 
o inahan (Lev 18:9, 11; 20:17: Deu 27:22), iyang apo 
nga babaye (Lev 18:10): iyang iyaan (igsoon man sa 
iyang inahan o igsoon sa iyang amahan) (Lev 18:12, 
13, 20:19), iyang iyaan tungod sa kaminyoon (asawa 
man sa igsoong lalaki sa iyang amahan o asawa sa 
igsoong lalaki sa iyang inahan) (Lev 18:14, 20:20): 
iyang umagad nga babaye (Lev 18:15: 20:12), iyang 
anak nga babaye, iyang hinablos nga babaye, anak 
nga babaye sa iyang hinablos nga babaye, anak nga 
babaye sa iyang hinablos nga lalaki, ugangan nga 
babaye (Lev 18:17: 20:14: Deu 27:23), asawa sa ig- 
soong lalaki (Lev 18:16, 20:21), gawas sa pagpakig- 
minyo sa asawa sa namatayng igsoon (Deu 25:5, 6): 
igsoong babaye sa iyang asawa samtang buhi pa 
ang iyang asawa (Lev 18:18) 


Ang usa ka babayeng lIsraelinhon dili makaminyo sa 
bisan hain niining mosunod: Iyang anak nga lala- 
ki o iyang hinablos nga lalaki (Lev 18:7, 8, 20:11: 
Deu 22:30, 27:20), iyang pursoso nga igsoong lala- 
ki o igsoon niyang lalaki sa amahan o inahan (Lev 
18:9, 11: 20:17; Deu 27:22), iyang apohan nga lalaki 
(Lev 18:10), iyang pag-umangkong lalaki (anak man 
sa iyang igsoong lalaki o anak sa iyang igsoong ba- 
baye) (Lev 18:12, 13: 20:19): iyang pag-umangkong 
lalaki (anak man sa igsoong lalaki sa iyang bana o 
anak sa igsoong babaye sa iyang bana) (Lev 18:14: 
20:20), iyang ugangan nga lalaki (Lev 18:15, 20:12): 
iyang amahan, amaama, amaama sa iyang inahan, 
amaama sa iyang amahan, umagad nga lalaki (Lev 
18:7, 17: 20:14, Deu 27:23), igsoong lalaki sa iyang 
bana (Lev 18:16, 20:21), gawas sa pagpakigminyo 
sa igsoong lalaki sa iyang namatayng bana (Deu 25: 
5, 6): bana sa iyang igsoong babaye samtang buhi 
pa ang iyang igsoong babaye (Lev 18:18) 


Ang silot sa insesto: kamatayon (Lev 18:29: 20:11, 12, 
14, 17, 20, 21) 


Pakigsekso sa panahon sa pagregla 


Kon ang lalaki ug babaye tinuyong magsekso pana- 
hon sa pagregla, sila pagapatyon (Lev 18:19; 20:18) 


Ang bana nga wala-tuyoang nakigsekso sa iyang asa- 
wa panahon sa maong kahugawan (lagmit sa wala 
damha nga pagsugod sa pagregla) maoy mahugaw 
sulod sa pito ka adlaw (Lev 15:19-24) 


Ginikanan-anak nga mga relasyon 


Ang mga ginikanan (ilabina ang mga amahan) gisugo 
sa pagtudlo sa ilang mga anak sa Balaod sa Diyos 
(Deu 6:6-9, 20-25; 11:18-21: Isa 38:19) 


Ang mga anak magpasidungog sa ilang mga ginika- 
nan (Ex 20:12: 21:15, 17; Lev 19:3, Deu 5:16; 21:18- 
21; 27:16) 


Gidili ang pagsul-ob ug besti sa kaatbang nga sekso (sa 
paglimbong alang sa imoral nga mga katuyoan) (Deu 
22:5) 


Ang sodomiya adunay silot nga kamatayon alang sa 
duha ka tawong nalangkit (Lev 18:22: 20:13) 


Ang pakigsekso sa hayop adunay silot nga kamatayon 
alang sa tawo ug sa hayop (Ex 22:19, Lev 18:23, 29, 
20:15, 16: Deu 27:21) 


Ang malaw-ay nga pag-atake (ang asawa nagbunlot sa 
pribadong mga sangkap sa lalaki nga gikabugno sa 
iyang bana) silotan pinaagi sa pagputol sa kamot 
sa babaye, inay sa silot nga mata sa mata, tungod 
sa pagtamod ni Jehova sa mga gahom sa babaye sa 


pagsanay ug sa katungod sa iyang bana nga makaba- 
ton ug mga anak pinaagi kaniya (Deu 25:11, 12) 


MGA KALIHOKAN SA NEGOSYO 


(Ang Balaod nag-awhag nga magmatinud-anon diha sa 
mga transaksiyon sa negosyo ug sa pagtahod sa ba- 
lay ug propiedad sa uban) 


Pagpanag-iya ug yuta 


Ang yuta gipahat ngadto sa mga banay (Num 33:54, 
36:2) 


Ang yuta dili permanenteng mapanag-iya sa dihang 
kini ibaligya apan ibalik ngadto sa tag-iya pana- 
hon sa Tinghugyaw, ang bili niini gibase sa gidag- 
hanon sa mga abot hangtod sa Tinghugyaw (Lev 
25:15, 16, 23-28) 


Kon ibaligya, ang kinadul-an nga paryente ang may 
katungod sa pagpalit (Jer 32:7-12) 


Ang estado walay katungod sa pagkuha sa yutang 
panulondon alang sa publikong mga katuyoan pi- 
naagi lamang sa pagbayad niini (1Ha 21:2-4) 


Ang bahin sa mga Levihanon gilangkoban sa mga 
siyudad ug sa mga sibsibanan niini 


Sa 48 ka siyudad nga gipahat, ang 13 maoy mga 
siyudad sa mga saserdote (Num 35:2-5, Jos 
21:3-42) 


Ang yutang sibsibanan sa usa ka Levihanong siyu- 
dad dili ikabaligya, kini iya sa siyudad, dili sa mga 
indibiduwal (Lev 25:34) 


Kon pagabalaanon (igahin ang paggamit o ang abot) 
sa usa ka tawo ang usa ka bahin sa yuta alang 
kang Jehova (ipagamit sa sangtuwaryo, sa mga sa- 
serdote), mao kini ang sukdanan sa pagbanabana 
sa bili niini: ang yuta nga mapugsan ug usa ka ho- 
mer nga binhi sa sebada mokantidad ug 50 ka siklo 
nga plata: ang bili magkagamay sumala sa gidagha- 
non sa mga tuig nga nahibilin hangtod sa sunod nga 
Tinghugyaw (Lev 27:16-18) 


Kon ang nagbalaan buot molukat niini, siya kina- 
hanglang magdugang ug 20 porsiyento sa giba- 
nabanang bili (Lev 27:19) 


Kon dili niya kini lukaton apan ibaligya ngadto sa 
laing tawo, sa Tinghugyaw kini mapanag-iya sa 
saserdote ingong balaan alang kang Jehova (Lev 
27:20, 21) 


Kon ang usa ka tawo magbalaan ug bahin sa iyang 
uma nga iyang napalit gikan sa laing tawo ngadto 
kang Jehova, sa Tinghugyaw kini ibalik ngadto sa 
orihinal nga tag-iya (Lev 27:22-24) 


Kon ang usa ka tawo 'nagpahinungod o nagtugyan' 
ug bisan unsa sa iyang kaugalingong propiedad (ang 
“gipahinungod o gitugyan nga mga butang maoy 
permanente ug gamiton lamang sa sangtuwaryo o 
alang sa kalaglagan, Jos 6:17: 7:1, 15, Eze 44:29), 
kini dili ikabaligya o malukat, kini magpabilin nga iya 
ni Jehova (Lev 27:21, 28, 29) 


Pagtubos sa propiedad 


Ang tanang yuta ibalik ngadto sa orihinal nga tag- 
iya panahon sa Tinghugyaw (uban sa nahisgo- 
tan na nga mga eksepsiyon) (Lev 25:8-10, 15, 16, 
24-28) 


Ang mga Levihanon makatubos sa ilang mga balay 
diha sa Levihanong mga siyudad sa bisan unsang 
panahon (Lev 25:32, 33) 


Tuig sa Tinghugyaw: magsugod sa Adlaw sa Pag- 
tabon-sa-Sala, sa ika-50 nga tuig, ang pag-ihap 
magsugod sukad sa tuig nga ang mga Israelinhon 
misulod sa yuta (Lev 25:2, 8-19) 


Panulondon 


Ang panganayng anak nga lalaki makapanunod ug 
dobleng bahin sa propiedad (Deu 21:15-17) 


Kon walay anak nga lalaki, ang panulondon maiya sa 
mga anak nga babaye. (Num 27:6-8) Kon ang tawo 
walay mga anak nga lalaki o babaye, kini maiya 
sa iyang mga igsoong lalaki, sa mga igsoong lalaki 
sa iyang amahan, o sa iyang kinadul-an nga kadugo 
(Num 27:9-11) 


Mga timbangan, mga bato sa timbangan, ug mga sukod 


Gimando ni Jehova ang pagkamatinud-anon ug ang 
pagkatukma (Lev 19:35, 36, Deu 25:13-15) 


Ang pagpanglimbong dulumtanan kaniya (Pr 11:1) 
Mga utang 


Sa kataposan sa matag pito ka tuig, ang Hebreoha- 
nong mga igsoon ipahigawas sa mga utang (Deu 15: 
1:4) 


Mahimong pig-oton ang langyaw sa pagbayad sa 
utang (Deu 15:3) 


Garantiya alang sa utang 


Kon kuhaon sa usa ka tawo ang panggawas nga besti 
ingong garantiya alang sa utang, dili niya kini huptan 
sa tibuok gabii (Ang kabos sagad matulog ginamit 
ang maong besti tungod kay walay laing mga bes- 
ting pangkatulog) (Ex 22:26, 27; Deu 24:12, 13) 


Ang usa ka tawo dili makasulod sa balay sa laing 
tawo aron sa pagkuha sa usa ka butang ingong ga- 
rantiya alang sa utang. Siya magpabilin sa gawas sa 
balay ug pasagdan niya ang tawo nga nanghulam 
nga maoy magdala niini ngadto kaniya (Kini nagpaki- 
ta sa pagkabug-os sa katungod sa tawo ingong tag- 
iya) (Deu 24:10, 11) 


Ang usa ka tawo dili makakuha sa galingang dema- 
no o sa ibabaw nga batong pangligis niini ingong 
garantiya (Basin unya ang tawo dili na makagaling 
ug lugas sa pagpakaon sa iyang kaugalingon ug sa 
iyang pamilya) (Deu 24:6) 


MGA BALAOD SA MILITAR 


(Kini nga mga balaod nagkontrolar sa gimbut-an sa Di- 
yos nga pagpakiggubat sa Israel didto sa Yutang 
Saad. Hugot nga gidili ang mga pagpakiggubat nga 
may hakog nga motibo o ang pagsakop sa mga lugar 
nga wala isugo sa Diyos) 

Mga gubat 
Makiggubat lamang sa mga gubat nga iya ni Jehova 

(Num 21:14, 2Cr 20:15) 
Ang mga sundalo gibalaan sa dili pa makiggubat (1Sa 
21:1-6, itandi ang Lev 15:16, 18) 
Edad sa mga sundalo 
Kawhaan ka tuig ang kagulangon ug pataas (Num 1: 
2, 3, 26:1-4) 
Sumala sa Jewish Antiquities, Ill, 288 (xii, 4), ni Jose- 
phus, sila mag-alagad hangtod sa edad nga 50 
Mga eksepsiyon gikan sa serbisyo militar: 


Mga Levihanon, ingong mga ministro ni Jehova (Num 
1:47-49, 2:33) 


Ang tawong wala pa makapainagurar sa iyang bag- 
ong natukod nga balay o wala pa makapahimulos sa 
bag-ong natanom nga parasan (Deu 20:5, 6: itandi 
ang Ecc 2:24, 3:12, 13) 


Ang tawong sinayoran ug wala pa makapangasawa. 
Ang bag-ong naminyo dili paapilon sa gubat sulod 
sa usa ka tuig (Ang tawo adunay katungod nga ma- 
kabaton ug manununod ug makakita niini nga manu- 
nunod) (Deu 20:7: 24:5) 


Ang tawo nga hadlokan (Siya makapaluya lamang sa 
iyang mga isigkasundalo) (Deu 20:8; Huk 7:3) 


Ang kahinlo gikinahanglan diha sa kampo (sanglit ang 
mga sundalo gibalaan alang sa pagpakiggubat) (Deu 
23:9-14) 


Walay mga babayeng gitugotan nga mosulod sa kam- 
po aron sa pagpakigsekso, ang pakigrelasyon sa 
mga babaye gidili sa panahon sa pagpakiggubat. Pi- 
naagi niini matino ang relihiyoso ug pisikal nga ka- 
hinlo (Lev 15:16, 1Sa 21:5: 2Sa 11:6-11) 


Wala itugot ang paglugos sa mga babaye taliwala 
sa mga kaaway, sanglit kini maoy pakighilawas: ug 
wala itugot ang pagpakigminyo sa maong mga ba- 
baye hangtod mahuman ang gubat. Kini makahatag 
ug relihiyosong kahinlo ug kini usab makapaaghat 
sa mga kaaway nga mosurender, kay sila makasa- 
lig nga ang ilang mga babaye dili pasipad-an (Deu 
21:10-13) 


Militaryong mga pamaagi batok sa mga siyudad sa ka- 
away 


Kon ang siyudad nga giatake maoy sakop sa pito ka 
nasod sa yuta sa Canaan (nga gihisgotan sa Deu 
7:1), ang tanang molupyo niini itugyan sa kalaglagan. 
(Deu 20:15-17: Jos 11:11-14, Deu 2:32-34, 3:1-7) Kon 
pasagdang magpabilin diha sa yuta, kini mahimong 
kapeligrohan sa dumalayong relasyon sa Israel uban 
kang Jehova nga Diyos. Siya nagtugot lamang kanila 
nga mabunhi diha sa yuta hangtod matapos sa bug- 
os ang ilang pagkadaotan (Gen 15:13-21) 


Sa mga siyudad nga dili sakop sa pito ka nasod, ipa- 
hibalo una ang mga kondisyon alang sa pakigdait. 
(Deu 20:10, 15) Kon mosurender ang siyudad, ang 
mga molupyo ipailalom sa pinugos nga trabaho. Kon 
sila dili mosurender, ang tanang lalaki ug ang tanang 
babaye nga dili mga ulay pamatyon. Ang uban pa- 
lingkawason ingong mga binihag. (Deu 20:11-14: itan- 
di ang Num 31:7, 17, 18.) Ang pagpatay sa tanang 
lalaki magwagtang sa kapeligrohan sa pag-alsa sa 
siyudad sa umaabot ug usab sa kapeligrohan sa 
pagpakigminyo niining mga tawhana sa Israelinhong 
mga babaye. Kini nga paagi makatabang usab nga 
malikayan ang pagsimba sa kinatawo sa lalaki ug 
ang pagtakboy sa mga sakit taliwala sa mga Israe- 
linhon 


Ang mga kahoy nga nagapatunghag pagkaon dili pa- 
mutlon ug dili gamiton ingong mga panglikos (Deu 
20:19, 20) 

Ang mga karo sunogon: ang mga kabayo kitnan aron 
dili kini magamit sa pagpakiggubat, ug sa ulahi kini 
pamatyon (Jos 11:6) 


MGA BALAOD LABOT SA PAGKAON UG SA 
SANITASYON 


(Kini nga mga balaod nakatabang sa mga Israelinhon 
nga magpabiling bulag gikan sa paganong mga nasod, 
aron sa pagpalambo sa kahinlo ug maayong pangla- 
was, ug aron sa pagpahinumdom kanila sa ilang pag- 
kabalaan ngadto sa Diyos, Lev 19:2) 


Paggamit sa dugo 


Ang pagkaon ug dugo hugot nga gidili. (Gen 9:4; Lev 
7:26; 17:12, Deu 12:23-25) Ang silot sa paglapas nii- 
ni nga balaod: kamatayon (Lev 7:27; 17:10) 


Ang kinabuhi (kalag) anaa sa dugo (Lev 17:11, 14) 


PIPILA KA HINUNGDANONG MGA BAHIN SA PAKIGSAAD SA BALAOD (sumpay) 


Ang dugo sa giihaw nga hayop kinahanglang iyabo 
sa yuta sama sa tubig ug tabonan kini ug yuta 
(Lev 17:13, Deu 12:16) 


Walay hayop nga namatay rag iya o nakaplagang 
patay ang pagakan-on (tungod kay kini mahugaw 
ug wala mapaagasi ug dugo sa hustong paagi) 
(Deu 14:21) 


Mga gilatid lamang nga paggamit: ibutang diha sa ha- 
laran alang sa pagtabon-sa-sala: gigamit alang sa 
gilatid nga mga katuyoan sa paghinlo (Lev 17:11, 12, 
Deu 12:27: Num 19:1-9) 


Paggamit sa tambok 


Walay tambok nga pagakan-on, ang tambok iya ni Je- 
hova (Lev 3:16, 17: 7:23, 24) 


Ang pagkaon sa tambok nga gihalad magdalag silot 
nga kamatayon (Lev 7:25) 


Giihaw nga mga hayop 


Didto sa kamingawan, ang bisan unsang binuhing mga 
hayop nga ihawon dad-on ngadto sa tabernakulo. 
Kini pagakan-on ingong mga halad-sa-panag-ambit 
(Lev 17:3-6) 


Ang silot sa paglapas: kamatayon (Lev 17:4, 8, 9) 


Ang hinlo nga ihalas nga mga hayop nga nadakpan 
sa pagpangayam mahimong patyon dihadiha, ang 
dugo kinahanglang iyabo (Lev 17:13, 14) 


Human makasulod sa Yutang Saad, ang hinlong mga 
hayop mahimong ihawon ingong pagkaon diha sa 
balay sa usa ka tawo kon siya halayo gikan sa sang- 
tuwaryo, apan ang dugo kinahanglang iyabo sa yuta 
(Deu 12:20-25) 


Mga hayop, isda, mga insekto nga gitugot nga kan-on: 


Ang matag linalang nga pikas ug kuko, may buak sa 
mga kuko, ug nagapangusap sa kinaon (Lev 11:2, 3: 
Deu 14:6) 


Ang tanang linalang sa tubig nga adunay mga kapay 
ug mga himbis (Lev 11:9-12: Deu 14:9, 10) 


Ang mga insekto ug pak-an nga tigpanon nga mga 
linalang nga nagalakaw pinaagi sa upat ka tiil ug 
adunay igluluksong mga paa: ang nagalalin nga du- 
lon, ang makaon nga dulon, ang timos, ug ang apan- 
apan (ang tanan sumala sa mga matang niini) (Lev 
11:21, 22) 


Mga hayop, isda, mga langgam, tigpanon nga mga lina- 
lang nga gidiling kan-on: 


Mga hayop: kamelyo, koneho sa kabatoan, liebre, ba- 
boy (Lev 11:4-8, Deu 14:7, 8) 


Isda ug ubang tigpanon nga mga linalang diha sa ka- 
tubigan nga walay mga kapay o mga himbis (Lev 
11:10) 


Mga langgam ug nagalupad nga mga linalang: agi- 
la, manaol, itom nga buwitre, pulang banog, itom 
nga banog, sikop, uwak, ostrik, bukaw, kanaway, ba- 
nog, gamayng ngiwngiw, taas-ug-dunggan nga ngiw- 
ngiw, sisne, pelikano, buwitre, kormoran, ciguefa, 
talabong, abubilya, kabog, ang bisan unsang pak-an 
nga tigpanon nga linalang nga nagalakaw pinaagi sa 
upat ka tiil (nga mao, nagalakaw sama sa paglakaw 
sa mga hayop nga upat ug tiil). Ang mga butang 
nga magtino kon unsang matanga sa nagalupad nga 
mga linalang ang gipaila nga “mahugaw” sa sere- 
monyal nga paagi wala sa dayag hisgoti diha sa 
Bibliya. Bisan tuod ang kadaghanan sa “mahugaw” 
nga mga langgam maoy mga langgam nga manda- 


dagit o mga tigkaon ug hugaw, dili tanan niini maoy 
mandadagit o mga tigkaon ug hugaw (Deu 14:12-19, 
Lev 11:13-20, tan-awa ang LANGGAM ug ang mga ar- 
tikulo sa tagsatagsa ka ngalan sa mga langgam) 


Ang tigpanon nga mga linalang sa yuta: ang ilagang 
tigkubkob, ilagang jerbo, tabili, tuko, ibid, tabili sa tu- 
big, tabili sa balas, kamelyon, ang bisan unsang lina- 
lang nga nagakamang pinaagi sa tiyan, nagalakaw 
pinaagi sa upat ka tiil, o ang bisan unsang daghan 
ug tiil (Lev 11:29, 30, 42) 


Ang hayop nga namatay rag iya o patay nang daan o 
gikuniskunis sa mapintas nga mananap (Lev 17:15, 
16, Deu 14:21, Ex 22:31) 


Ang mga hayop nga gihalad ingong mga halad-sa- 
panaad o kinabubut-ong mga halad, ug ingong ha- 
lad-sa-panag-ambit mahimong kan-on sa adlaw nga 
kini gitanyag ug sa ikaduhang adlaw apan dili sa 
ikatulong adlaw: ang silot kon lapason maoy kama- 
tayon. Ang halad-sa-pagpasalamat pagakan-on nia- 
nang adlawa, walay tipigan hangtod sa pagkabuntag 
(ikaduhang adlaw). Kinahanglang walay mahibilin sa 
halad sa Paskuwa, ang mahibilin pagasunogon (Lev 
716-18, 19:5-8, 22:29, 30, Ex 12:10) 


Mga butang nga nagpahinabog kahugawan: 
Ang paggawas sa binhi 


Ang tawo kinahanglang maligo ug mahimong mahu- 
gaw hangtod sa pagkagabii (Lev 15:16, Deu 23: 
10, 11) 


Ang besti nga natuloan sa binhi pagalabhan sa tu- 
big ug mahimong mahugaw hangtod sa pagkaga- 
bii (Lev 15:17) 


Ang bana ug asawa, human magsekso, kinahang- 
lang maligo ug mahimong mahugaw hangtod sa 
pagkagabii (Lev 15:18) 


Pagpanganak 


Ang inahan mahimong mahugaw sulod sa 7 ka ad- 
law human manganak ug anak nga lalaki, nga du- 
gangan pag 33 ka adlaw (sa unang 7 ka adlaw, 
siya mahugaw ngadto sa tanan, sama sa dihang 
nagregla; sa 33 ka adlaw siya mahugaw lamang 
maylabot sa paghikap sa balaang mga butang 
sama sa halad nga mga pagkaon o sa pagsulod 
sa balaan nga dapit) (Lev 12:2-4) 


Kon ang ipanganak maoy babaye, ang inahan mahi- 
mong mahugaw sulod sa 14 ka adlaw, nga duga- 
ngan pag 66 ka adlaw (Lev 12:5) 


Pagregla sa babaye (Lev 12:2) 


Ang babaye mahimong mahugaw sulod sa pito ka 
adlaw sa naandang pagregla: siya usab mahugaw 
sulod sa tibuok yugto sa dili-normal o dugay nga 
pag-agas sa dugo, nga dugangan pag pito ka ad- 
law (Lev 15:19, 25, 28) 


Sa panahon sa iyang kahugawan ang tanan nga 
iyang malingkoran o mahigdaan mahimong mahu- 
gaw (Lev 15:20) 


Ang tawo nga makahikap kaniya o sa iyang higdaa- 
nan o sa iyang nalingkoran kinahanglang maglaba 
sa iyang mga besti ug maligo ug mahimong ma- 
hugaw hangtod sa pagkagabii (Lev 15:21-23) 

Kon ang iyang kahugawan sa pagregla mahianha 
sa lalaki, ang lalaki mahimong mahugaw sulod sa 
pito ka adlaw, ug ang bisan unsa nga iyang ma- 
higdaan mahimong mahugaw (Lev 15:24) 


Kon siya adunay inagas siya mahugaw (Lev 15:25) 


Mga panalipod batok sa sakit 
Sanla ug ubang mga hampak 
Tinoon sa saserdote kon kini sanla o dili (Lev 13:2) 


Ang tawo ikuwarentinas sulod sa pito ka adlaw ug 
unya susihon, kon ang hampak mihunong na, iku- 
warentinas pa siya sulod sa dugang pito ka ad- 
law (Lev 13:4, 5, 21, 26), unya kon ang hampak 
wala na mokangp, siya ipahayag nga mahinlo (Lev 
13:6): kon ang hampak mikanap, kini maoy sanla 
(Lev 13:7, 8) 


Kon sanlahon, gision sa usa ka tawo ang iyang 
mga besti, kalkagon ang iyang buhok, tabonan 
ang iyang bigote (o ang ibabaw nga ngabil), ug 
mosinggit “Mahugaw, mahugaw!” Ilain siya pagpu- 
yo sa gawas sa kampo hangtod mamaayo ang 
iyang hampak (Lev 13:45, 46: Num 5:2-4) 


Inagas sa kinatawo (dayag nga tungod sa balatian) 
(Lev 15:2, 3) 


Ang higdaanan o mga butang nga malingkoran o 
mahigdaan sa maong tawo mahimong mahugaw 
(Lev 15:4) 


Ang bisan kinsa nga makahikap sa tawong may ina- 
gas, iyang higdaanan, o sa bisan unsa nga iyang 
nalingkoran mahimong mahugaw, o kon ang usa 
ka tawo maluwaan sa tawong may inagas, ang 
maong tawo mahimong mahugaw (Lev 15:5-11) 


Kon mahikapan sa usa ka tawong may inagas, ang 
mga sudlanan nga yutang-kulonon kinahanglang 
buk-on, ang mga sudlanan nga kahoy hugasan sa 
tubig (Lev 15:12) 


Human mohunong ang inagas, ang maong tawo 
mahugaw pa sulod sa pito ka adlaw (Lev 15:13) 


Ang pagkahinlo sa kampo militar namentinar pinaagi 
sa pagbaod nga adto malibang sa gawas sa kampo 
ug magtabon niini (Deu 23:12, 13) 


Mga regulasyon labot sa mga patayng lawas sa tawo 


Ang paghikap ug patayng lawas, bukog, o lubnga- 
nan sa tawo magpahugaw sa usa ka tawo sulod 
sa pito ka adlaw (bisan diha sa kapatagan). (Num 
19:11, 16) Kamatayon ang silot sa dili pagputli sa 
kaugalingon (Num 19:12, 13) (Tan-awa ang pama- 
agi sa paghinlo sa Num 19:17-19) 


Ang tanan nga anaa o misulod sa tolda diin may 
patayng lawas sa tawo mahimong mahugaw ingon 
man usab ang bisan unsang bukas nga sudla- 
nan didto nga walay taklob nga gihigot (Num 19: 
14, 15) 


Mga regulasyon labot sa mga patayng lawas sa mga 
hayop 


Ang pagdala, paghikap, pagkaon sa usa ka hin- 
long hayop nga namatay rag iya makapahugaw sa 
tawo, ang paghikap sa patayng lawas sa tanang 
mahugaw nga hayop makapahugaw sa naghikap 
niini. Ang paghinlo gikinahanglan (Lev 11:8, 11, 
24-31, 36, 39, 40, 17:15, 16) 


Kon mahulogan o mahidapat ang mga patayng la- 
was sa mahugaw nga mga hayop sa mga ka- 
sangkapan sama sa mga sudlanan, mga 
tungtonganan sa banga, mga tibod, mga hurno- 
han, mga besti, mga panit, ug sakong panapton 
kini mahimong mahugaw (Lev 11:32-35) 


Inagaw nga kinuha gikan sa siyudad 


Ang tanan nga mapaagi sa kalayo kinahanglang 
ipaagi sa kalayo (mga metal), dayon putlion pinaa- 
gig tubig aron sa paghinlo, ang ubang mga bu- 
tang kinahanglang labhan o hugasan (Num 31:20, 
22, 23) 


UBANG MGA OBLIGASYON NGA 
NALANGKIT ANG ISIGKALINALANG 


(Ang Balaod naglatid nga “higugmaon mo ang imong 
isigkatawo sama sa imong kaugalingon”: Lev 19:18. Gi- 
paila ni Jesus nga kini mao ang ikaduhang kinadak- 
ang sugo sa Balaod: Mat 22:37-40) 


Ngadto sa mga isigka-Israelinhon 


Ang gugma kinahanglang ipakita, ang pagbuno gidili 
(Ex 20:13: Rom 13:9, 10) 


Kinahanglang dili manimalos o maghambin ug kasuko 
batok sa isigkatawo (Lev 19:18) 


Ipakita ang kahangawa sa kabos (Ex 23:6; Lev 25:35, 
39-43) 


Ipakita ang kahangawa sa mga babayeng balo ug 
mga ilo (Ex 22:22-24, Deu 24:17-21, 27:19) 


Pagtahod sa propiedad 


Ang pagpangawat gidili: gikinahanglan ang pagba- 
yad (Ex 20:15, 22:1-4, 7) 


Ang sayop nga pagtinguha sa propiedad ug sa mga 
gipanag-iya sa laing tawo gidili (Ex 20:17) 


Konsiderasyon alang sa mga baldado 


Dili magyubit o manghimaraot sa bungol: siya dili 
makadepensa sa iyang kaugalingon batok sa mga 
pahayag nga dili niya madungog (Lev 19:14) 


Tinunglo ang usa ka tawo nga magbutang ug ba- 
bag sa agianan sa tawong buta o magpahisalaag 
kaniya (Lev 19:14: Deu 27:18) 


Ngadto sa langyawng mga pumoluyo: sila dili pagadag- 
malan (Ex 22:21: 23:9; Lev 19:33, 34, Deu 10:17-19, 24: 
14, 15, 17, 27:19) 


Ngadto sa mga ulipon 


Ang Hebreohanong ulipon hatagag kagawasan sa ika- 
pitong tuig sa iyang pagkaulipon o sa tuig sa Ting- 
hugyaw, bisan hain ang mauna. Sa panahon sa 
pagkaulipon, ang ulipon tratahon ingong sinuholang 
mamumuo uban ang konsiderasyon (Ex 21:2: Deu 
15:12: Lev 25:10) 


Kon ang usa ka ulipon mosulod nga may asawa, 
ang asawa pagawason o ipahigawas uban kaniya 
(Ex 21:3) 


Kon ang agalon naghatag kaniyag asawa (lagmit 
usa ka langyaw) samtang siya anaa sa pagkau- 
lipon, siya lamang ang pagawason, kon kini nga 
asawa adunay mga anak pinaagi kaniya, ang asa- 
wa ug ang mga anak magpabilin nga kabtangan 
sa agalon (Ex 21:4) 


Sa pagpagawas sa Hebreohanong ulipon, ang aga- 
lon kinahanglang maghatag kaniyag gasa sumala sa 
iyang maarangan (Deu 15:13-15) 


Ang ulipon mahimong bunalan sa agalon. (Ex 21:20, 
21) Kon mabaldado, siya hatagan ug kagawasan. 
(Ex 21:26, 27) Kon ang ulipon namatay sa dihang gi- 
bunalan sa iyang agalon, ang agalon mahimong silo- 
tan sa kamatayon, ang mga maghuhukom mao ang 
mohukom sa silot (Ex 21:20: Lev 24:17) 


Ngadto sa mga hayop 


Kon ang usa ka tawo makakaplag ug binuhing ha- 
yop nga nanginahanglan ug tabang, siya obligado sa 
pagtabang niini, bisan kon kini iya sa kaaway (Ex 23: 
4, 5: Deu 22:4) 


Ang mga mananap nga luwananan dili pasobrahan sa 
pagpatrabaho o dagmalan (Deu 22:10, itandi ang Pr 
12:10) 


BALAOD 


HINUNGDANONG MGA BAHIN SA 
PAKIGSAAD SA BALAOD (sumpay) 


Ang baka dili busalan samtang kini nagagiok, aron 
kini makakaon sa lugas nga iyang gigiok (Deu 
25:4, itandi ang 1Co 9:7-10) 


Ang usa ka tawo dili magkuha sa inayan ug sa mga 
itlog niini, sa ingon magpuo sa enterong pamilya 
(Deu 22:6, 7) 


Ang usa ka tawo dili mag-ihaw ug torong baka o 
karnero uban sa nati niini sa samang adlaw (Lev 
22:28) 


MGA KATUYOAN SA BALAOD 


Kini nagpadayag sa mga sala, kini nagpakitang ang 
mga Israelinhon nagkinahanglan nga pasayloon sa 
ilang mga kalapasan ug nga gikinahanglan ang mas 
dakong halad nga makatabon gayod sa ilang mga 
sala (Gal 3:19) 


Ingong usa ka magtutudlo, kini nanalipod ug nagdisipli- 
na sa mga Israelinhon, nag-andam kanila aron dawa- 
ton ang Mesiyas (Gal 3:24) 


Ang lainlaing mga bahin sa Balaod maoy mga landong 
nga naghawas sa mas dagkong mga butang nga mo- 
abot, kini nga mga landong nakatabang sa mata- 
rong-ug-kasingkasing nga mga Israelinhon sa pag-ila 
sa Mesiyas, sanglit ilang makita kon sa unsang paa- 
gi iyang gituman kining matagnaong mga sumbanan 
(Heb 10:1, Col 2:17) 


sa kinabuhi. (Lev 18:5, Gal 3:12) Sanglit ang dili- 
hingpit nga mga tawo dili makatuman sa Balaod, 
kini nagpakita nga “ang tanan nakasala ug wala 
makaabot sa himaya sa Diyos.” (Rom 3:23) Si Jesu- 
Kristo lamang ang nakatuman niini nga walay-ika- 
saway.---Ju 8:46: Heb 7:26. 

Ang Balaod usab nagsilbing landong sa maa- 
yong mga butang nga moabot, ug ang mga bu- 
tang nga nalangkit niini maoy “mga hulad,” nga 
tungod niana si Jesus ug ang mga apostoles sub- 
sob nga naghisgot niini aron ipatin-aw ang langit- 
nong mga butang ug ang mga butang mahitungod 
sa Kristohanong doktrina ug panggawi. Busa, kini 
maoy usa ka mahinungdanong natad nga kina- 
hanglang tun-an sa mga Kristohanon.---Heb 10:1, 
9:23. 

Miingon si Jesus nga ang tibuok Balaod nagsu- 
kad sa duha ka balaod, ang paghigugma sa Diyos 
ug ang paghigugma sa silingan. (Mat 22:35-40) 
Makapaikag nga diha sa basahon sa Deuteronomio 
(diin ang Balaod medyo gibag-o aron sa pagpasibo 
sa bag-ong mga sirkumstansiya sa Israel sa di- 
hang nanimuyo sa Yutang Saad) ang Hebreoha- 
nong mga pulong alang sa “gugma,” “gihigugma,” 
ug uban pa, makita kapin sa 20 ka beses. 

Ang Napulo ka Pulong (Ex 34:28), o ang Napulo 
ka Sugo, mao ang paninugdang bahin sa Balaod 
apan gilangkob uban sa mga 600 ka ubang mga 
balaod, nga ang tanan niini managsamag puwersa 

ug obligadong ipatuman nganha sa mga Israelin- 
hon. (San 2:10) Ang unang upat sa Napulo ka Sugo 
naghubit sa relasyon sa tawo ngadto sa Diyos, ang 
ikalima, ngadto sa Diyos ug sa mga ginikanan, ug 
ang kataposang lima ka sugo, ngadto sa isigkatawo. 
Kining kataposang lima ka sugo gihisgotan sumala 
sa dayag nga pagkasunodsunod sa kagrabe sa ka- 
daot nga mahimo ngadto sa isigkatawo: pagbuno, 
pagpanapaw, pagpangawat, pagsaksi ug bakak, ug 
hakog nga pangibog o hakog nga tinguha. Ang ika- 
napulo nga sugo naghimo sa Balaod nga talagsaon 
kon itandi sa ubang mga balaod sa tanang uban 
pang mga nasod sa pagkaagi nga kini nagdili sa 
hakog nga tinguha, usa ka sugo nga sa pagkatinu- 
od ang Diyos lamang maoy makapatuman. Gitug- 
kad gayod niini ang hinungdan sa paglapas sa ta- 
nang uban pang mga kasugoan.---Ex 20:2-17, Deu 
5:6-21: itandi ang Efe 5:5, Col 3:5: San 1:14, 15; 1Ju 
2:15-17. 

Ang Balaod naundan ug daghang prinsipyo ug 
mga lagda ingong giya. Ang mga maghuhukom gi- 
hatagan ug kagawasan sa pag-imbestigar ug sa 
pagkonsiderar sa mga motibo ug tinamdan sa mga 
maglalapas, lakip na ang mga sirkumstansiya nga 
nalangkit sa paglapas. Ang usa ka tinuyo, dili- 
matinahoron, o dili-mahinulsolon nga maglalapas 
makaagom ug bug-os nga silot. (Num 15:30, 31) Sa 
ubang mga kaso, lagmit ihatag ang usa ka mas 
gaan nga paghukom. Pananglitan, bisan tuod nga 
ang usa ka mamumuno pagapatyon gayod, ang usa 
nga nakabuno nga dili-tinuyo makadawat ug kalu- 
oy. (Num 35:15, 16) Ang tag-iya sa usa ka torong 
baka nga tigpanungay ug mga tawo ug nakapatay 
ug tawo mahimong patyon, o ang mga maghu- 
hukom mahimong magpahamtang ug lukat. (Ex 
21:29-32) Ang kalainan tali sa usa ka tawo nga ti- 
nuyong nangawat ug sa usa ka mamumuhat ug da- 
otan nga boluntaryong misugid sa iyang sala nada- 
yag tungod sa kalainan sa mga silot nga gihisgotan 
diha sa Exodo 22:7 ug nianang sa Levitico 6:1-7. 

Balaod sa Tanlag. Gipakita sa Bibliya nga 
ang mga tawo aduna niini tungod kay 'ang balaod 
nahisulat diha sa ilang mga kasingkasing.” Kadtong 
wala mailalom sa direktang balaod gikan sa Diyos, 
sama sa Balaod nga gihatag pinaagi kang Moises, 
gipakita nga sila mismo maoy “balaod sa ilang ka- 
ugalingon,” tungod kay pinaagi sa ilang mga tan- 
lag sila “ginasumbong o ginapalingkawas” diha sa 
ila mismong mga hunahuna. (Rom 2:14, 15) Dag- 
hang matarong nga mga balaod sa paganong mga 
katilingban ang nagpabanaag niini nga tanlag, nga 
unang gibutang diha sa ilang katigulangan nga si 
Adan ug gipasa pinaagi kang Noe.---Tan-awa ang 
TANLAG. 

Sa 1 Corinto 8:7 si apostol Pablo miingon nga ang 
kakulang sa tukmang Kristohanon nga kahibalo 

mahimong makapatunghag huyang nga tanlag. 
Ang tanlag mahimong usa ka maayong giya o usa 
ka dili-maayong giya, depende sa kahibalo ug pag- 
bansay sa indibiduwal. (1Ti 1:5, Heb 5:14) Ang 
tanlag sa usa ka tawo mahimong mahugawan, ug 
busa, makapahisalaag. (Tit 1:15) Ang pipila, pina- 
agi sa kanunayng pagbuhat nga sukwahi sa tanlag, 
naghimo niini nga sama sa usa ka kubal nga dili na 
mobati, ug busa dili usa ka maayong giya nga sun- 
don.--1Ti4:1,2. 

“Balaod ni Kristo.” Si Pablo misulat: “Magpa- 
dayon sa pagpinas-anay sa mga kabug-at sa usag 
usa, ug sa ingon magtuman sa balaod ni Kristo.” 
(Gal 6:2) Sa dihang ang pakigsaad sa Balaod gita- 
pos niadtong Pentekostes, 33 K.P. (“sanglit ang 
pagkasaserdote ginausab man, kinahanglan usab 
ang kausaban sa balaod”; Heb 7:12), ang mga Kris- 
tohanon “nailalom sa balaod ni Kristo.” (1Co 9:21) 
Kini nga balaod gitawag nga “hingpit nga balaod 
nga iya sa kagawasan,” “balaod sa mga tawong 
may kagawasan,” “balaod sa pagtuo.” (San 1:25; 
2:12, Rom 3:27) Kining bag-o nga balaod gitagna 
na sa Diyos pinaagi sa manalagnang si Jeremias sa 
dihang siya naghisgot bahin sa usa ka bag-ong 
pakigsaad ug sa pagsulat sa iyang balaod diha sa 
mga kasingkasing sa iyang katawhan.---Jer 31:31- 
34, Heb 8:6-13. 

Sama kang Moises, ang tigpataliwala sa pakigsa- 
ad sa Balaod, si Jesu-Kristo mao ang Tigpataliwala 
sa bag-ong pakigsaad. Gisulat ni Moises ang Bala- 
od ingong kodigo, apan si Jesus wala magsulat ug 
balaod. Iyang gisulti ug gibutang ang iyang balaod 
diha sa mga hunahuna ug mga kasingkasing sa 
iyang mga tinun-an. Ni ang iyang mga tinun-an 
nagsulat ug mga balaod ingong kodigo alang sa 
mga Kristohanon, nga nagklasipikar sa mga bala- 
od sa lainlaing mga kategoriya ug mga sub-ulohan. 
Bisan pa niana, ang Kristohanon Gregong Kasula- 
tan puno sa mga balaod, sugo, ug mga mando nga 
kinahanglang tumanon sa mga Kristohanon.---Pin 
14:12, 1Ju 5:2, 3; 4:21, 3:22-24: 2Ju 4-6, Ju 13:34, 
35, 14:15: 15:14. 

Gisugo ni Jesus ang iyang mga tinun-an sa pag- 
wali sa “maayong balita sa gingharian.” Ang iyang 
sugo makita sa Mateo 10:1-42, Lucas 9:1-6, 10:1- 
12. Sa Mateo 28:18-20 ang usa ka bag-ong sugo gi- 
hatag ngadto sa mga tinun-an ni Jesus sa pag- 
adto, dili ngadto sa mga Hudiyo lamang, kondili 
ngadto sa tanang kanasoran, aron sa paghimog 
mga tinun-an ug sa pagbawtismo kanila sa usa ka 
bag-ong bawtismo, “sa ngalan sa Amahan ug sa 
Anak ug sa balaang espiritu, nga magatudlo kani- 
la sa pagtuman sa tanang butang nga akong gisu- 
go kaninyo.” Busa, pinaagi sa awtorisasyon sa Di- 
yos si Jesus nagtudlo ug naghatag ug mga sugo 
samtang dinhi pa sa yuta (Buh 1:1, 2) maingon 

man human sa iyang pagkayab. (Buh 9:5, 6, Pin 
1:1-3) Ang tibuok basahon sa Pinadayag gilangko- 
ban sa mga tagna, mga sugo, pahimangno, ug ins- 
truksiyon ngadto sa Kristohanong kongregasyon. 

Ang “balaod ni Kristo” naglangkob sa katibuk- 
ang paagi sa pagkinabuhi ug buluhaton sa usa ka 
Kristohanon. Pinaagi sa tabang sa espiritu sa Diyos 
ang Kristohanon makasunod sa mga sugo aron 
mahukman nga paborable niana nga balaod, kay 
“ang balaod nianang espiritu maoy naghatag ug ki- 
nabuhi nga nahiusa kang Kristo Jesus.'---Rom 8: 
2,4. 

“Balaod sa Diyos.” Gihisgotan ni apostol 
Pablo ang pagpakigbugno sa Kristohanon ingong 
nagamhan sa duha ka butang, ang “balaod sa Di- 
yos” o “balaod nianang espiritu nga naghatag ug 
kinabuhi” ug ang “balaod sa sala” o “balaod sa sala 
ug sa kamatayon.” Gihubit ni Pablo ang maong pa- 
nagbangi, nga nag-ingon nga ang makasasalang 
unod nga nataptan sa sala naulipon sa “balaod sa 
sala.” “Ang paghunahuna sa unod nagkahulogan 
ug kamatayon,” apan “ang Diyos, pinaagi sa pagpa- 
dala sa iyang kaugalingong Anak sa dagway sa 
makasasalang unod ug labot sa sala, naghukom sa 
sala diha sa unod.” Pinaagi sa tabang sa espiritu 
sa Diyos ang Kristohanon makadaog sa pagpakig- 
bugno--pinaagi sa pagtuo kang Kristo, pagpatay 
sa mga buhat sa unodnong lawas, ug sa pagkina- 
buhi sumala sa pagtultol sa espiritu---ug makaba- 
ton sa kinabuhi.---Rom 7:21-8:13. 

Balaod sa Sala ug Kamatayon. Gipakita ni 
apostol Pablo nga, tungod sa sala sa amahan sa ka- 
tawhan nga si Adan, “ang kamatayon nagmando 
ingong hari” sukad kang Adan hangtod sa panahon 
ni Moises (sa dihang ang Balaod gihatag) ug nga 
gipadayag sa Balaod ang kalapasan, nga naghimo 
sa tawo nga sad-an. (Rom 5:12-14, Gal 3:19) Kini 
nga pagmando, o balaod sa sala, nga nagalihok 
diha sa dili-hingpit nga unod naggahom niini, ug 
naghimo niini nga buot molapas sa balaod sa Di- 
yos. (Rom 7:23, Gen 8:21) Ang sala makapahinabo 
ug kamatayon. (Rom 6:23, 1Co 15:56) Ang balaod 
ni Moises dili makabuntog sa pagmando sa mga 
haring sala ug kamatayon, apan ang kagawasan ug 
kadaogan miabot pinaagi sa dili-takos nga kalulot 
sa Diyos pinaagi kang Jesu-Kristo.---Rom 5:20, 21; 
6:14: 7:8, 9, 24, 25. 

“Balaod sa Pagtuo.” Ang “balaod sa pagtuo” 
gipalahi “nianang sa mga buhat.” Ang tawo dili 
makakab-ot sa pagkamatarong pinaagi sa iyang 
kaugalingong mga buhat o nianang sa Balaod ni 
Moises, nga daw nabatonan ang pagkamatarong 
ingong bayad sa mga buhat, apan ang pagkamata- 
rong mahuptan pinaagi sa pagtuo kang Jesu-Kris- 
to. (Rom 3:27, 28: 4:4, 5: 9:30-32) Bisan pa nia- 
na, si Santiago nag-ingon nga ang maong pagtuo 

pagaduyogan sa mga buhat ingong resulta sa pag- 
tuo sa usa ka tawo ug kini nga mga buhat angay 
nga kaharmonya sa pagtuo.---San 2:17-26. 

Balaod sa Bana. Ang usa ka minyong babaye 
nailalom sa obligasyon sa “balaod sa iyang bana.” 
(Rom 7:2, 1Co 7:39) Ang prinsipyo sa pagkaulo sa 
bana mapadapat sa tibuok organisasyon sa Diyos 
ug gipadapat na taliwala sa mga magsisimba sa Di- 
yos maingon man taliwala sa daghang uban pang 
mga katawhan. Ang Diyos nahimong usa ka bana 
ngadto sa iyang “babaye,” “ang Jerusalem sa itaas.” 
(Gal 4:26, 31; Pin 12:1, 4-6, 13-17) Ang relasyon 
sa nasodnong organisasyon sa mga Hudiyo maoy 
ingon sa usa ka asawa ngadto kang Jehova ingong 
bana.--Isa 54:5, 6: Jer 31:32. 

Sa patriarkanhong balaod ang bana mao ang dili- 
malalis nga ulo sa pamilya, ang asawa magpasa- 
kop, apan siya makahimo ug mga sugyot ubos sa 
pag-uyon sa bana. (Gen 21:8-14) Si Sara nagtawag 
kang Abraham nga “ginoo.” (Gen 18:12, 1Pe 3:5, 6) 
Ang pandong sa ulo isul-ob sa babaye ingong usa 
ka ilhanan sa iyang pagpasakop sa iyang bana 
ingong ulo.---Gen 24:65, 1Co 11:5. 

Ubos sa Balaod nga gihatag ngadto sa Israel, ang 
asawa magpasakop. Mahimong uyonan o anulahon 
sa bana ang mga panaad nga gihimo sa iyang asa- 
wa. (Num 30:6-16) Ang asawa walay mapanunod, 
apan siya iuban sa yutang panulondon, ug kon ang 
panulondon lukaton sa usa ka paryente nga lalaki, 
siya apil niini. (Ru 4:5, 9-11) Siya dili makadiborsi- 
yo sa iyang bana, apan ang bana adunay katungod 
sa pagdiborsiyo sa iyang asawa.---Deu 24:1-4. 

Diha sa Kristohanong kahikayan, ang babaye ki- 
nahanglang moila sa posisyon sa bana ug dili mo- 
ilog niini. Gihisgotan ni apostol Pablo ang minyo 
nga babaye ingong nailalom sa balaod sa iyang 
bana samtang buhi pa ang iyang bana, apan iyang 
gihisgotan nga siya mapahigawas sa dihang ma- 
matay na ang iyang bana, sa ingon dili siya mahi- 
mong usa ka mananapaw kon siya magminyo pag- 
usab nianang panahona.---Rom 7:2, 3; 1Co 7:39. 

“Harianong Balaod.” Ang “harianong bala- 
od” labaw ug mas importante taliwala sa ubang 
mga balaod maylabot sa tawhanong mga relasyon 
nga mabatonan sa usa ka hari taliwala sa mga 
tawo. (San 2:8) Ang diwa sa pakigsaad sa Balaod 
maoy gugma, ug ang sugo nga “higugmaon mo 
ang imong silingan sama sa imong kaugalingon” 
(ang harianong balaod) mao ang ikaduha sa mga 
sugo nga niini nagsukad ang tibuok Balaod ug ang 
mga Manalagna. (Mat 22:37-40) Ang mga Kristo- 
hanon, bisag dili ilalom sa pakigsaad sa Balaod, 
maoy sakop sa balaod sa Hari nga si Jehova ug sa 
iyang Anak, ang Haring Jesu-Kristo, maylabot sa 
bag-ong pakigsaad. 

BALAS. Ang buhaghag nga mga lugas nga 
mas gagmay kay sa graba apan mas dagko kay sa 
yutang binanlas. Si Jehova nga Diyos, pinaagi sa 
iyang dakong kaalam, “nagpahimutang sa balas 
ingong utlanan sa dagat, usa ka regulasyon nga 
mohangtod sa panahong walay tino aron kini dili 
makalabang.” (Jer 5:22) Dili sama sa solidong bato, 
ang balas mopahiuyon ug busa makasustiner sa 
paghapak sa mga balod nga modabodabo niini. 
Ang puwersa sa nagpungasi nga mga balod ma- 
bungkag ug mapusgay, mao nga ang dagat ma- 
pugngan. 

Sa pagpanalangin sa mga tribo ni Zabulon ug 
Isacar, si Moises miingon nga “suyopon nila ang 
dagayang bahandi sa kadagatan ug ang tinagong 
mga manggad diha sa balas.” (Deu 33:18, 19) Lag- 
mit nga kini nagkahulogan nga sila panalanginan 
ug mga bahandi sa dagat ug sa yuta. 

Sa daghang higayon ang “balas sa dagat” giga- 
mit sa Bibliya sa pagpaila sa pagkadili-maihap o sa 
hilabihang kadagaya. (Gen 22:17: 32:12, 41:49, Jos 
11:4, Sal 78:27: 139:17, 18: Jer 15:8, Heb 11:12) 
Apan ang gidaghanon nga gihisgotan diha sa ma- 
tag teksto dili gayod sobra ka daghan. Hinunoa, 
alang sa nagtan-aw, ang gidaghanon sa mga tawo 
o mga butang nga nalangkit hilabihan ka daghan 
nga tungod niana dili na kini matino. Panangli- 
tan, ang usa ka bahin sa Filistehanong kasundalo- 
han nga misulong sa Israel sa mga adlaw ni Ha- 
ring Saul gihubit ingong “katawhan nga sama sa 
balas sa baybayon ang gidaghanon.” (1Sa 13:5) 
Ang gidaghanon niadtong mapahisalaag ni Sata- 
nas human siya buhii gikan sa kahiladman, suma- 
la sa nakita ni Juan diha sa panan-awon, gikaingon 
nga “ingon sa balas sa dagat,” sa ato pa, daghan ka- 
ayo nga tungod niana si Juan dili makatino kon 
unsa unya sila ka daghan.--Pin 20:8. 

Sa paghubit sa kadako sa iyang kagul-anan, ang 
matinumanong si Job mipahayag: “Kini bug-at pa 
kay sa balas sa kadagatan.” (Job 6:3) Sa aberids, 
ang 1 lamang ka m ku (1.3 yd ku) nga basang ba- 
las motimbang ug 1,900 kg (4,200 1b). Bisan tuod 
bug-at nga palas-anon ang usa ka luwan nga balas, 
ang kagul-anan nga ipahinabo sa usa ka buang- 
buang nga tawo mas bug-at pa alang niadtong 
mopas-an niini. Kini gihisgotan diha sa Proverbio 
27:3: “Ang kabug-at sa usa ka bato ug ang usa ka 
luwan nga balas---apan ang kagul-anan nga ipahi- 
nabo sa usa nga buangbuang mabug-at pa kay ni- 
ining duha.” 


BALAT-ANG, HAWAK. Nahimutang dapit 
sa tiyan. Ang Bibliya naggamit sa duha ka Hebreo- 
hanong pulong nga chalattsayim ug mothna'yim 
sa paghisgot niini nga bahin sa lawas. (Isa 5:27: 
2Ha 4:29) Ang Gregong pulong nga osphys’ giga- 

mit usab sa ordinaryong diwa sa paghubit kang 
Juan nga Tigbawtismo nga may bakos nga panit sa 
iyang hawak.--Mat 3:4. 

Anaa sa bahin sa lawas nga gitawag ug “balat- 
ang” ang mga sangkap sa pagsanay: busa ang mga 
anak gikaingon nga “migula gikan sa balat-ang.' 
(Gen 35:11, 1Ha 8:19, Buh 2:30) Gigamit ni Pablo 
kini nga kamatuoran sa dihang iyang gipakita nga 
ang pagkasaserdote ni Jesus sa paagi nga sama 
kang Melquisedek maoy labaw nianang kang Aa- 
ron, sa pagkaagi nga si Levi, ang katigulangan ni 
Aaron, maoy diha sa balat-ang ni Abraham, ug tu- 
ngod niana nga diwa nagbayad ug ikapulo ngad- 
to kang Melquisedek. (Heb 7:5-10; Gen 14:18-20) 
Si Pablo usab susamang nangatarongan diha sa 
Roma 7:9, nga nag-ingon: “Ako [si Pablo nga Hudi- 
yo, diha sa balat-ang sa iyang katigulangan sa wala 
pa ihatag ang Balaod] kanhi buhi nga bulag sa ba- 
laod: apan sa dihang ang sugo miabot, ang sala na- 
buhi pag-usab, apan ako namatay.” 

Ang terminong 'baksan ang hawak' nagkahulo- 
gan sa pag-isa sa sidsid sa taas nga besti ug pailad- 
man kini sa paha aron sayon ang paglihoklihok ug 
kini gigamit sa ulahi ingong ekspresyon nga nag- 
paila sa pagpangandam alang sa hagong mental o 
espirituwal nga kalihokan, ug usahay, kini nagha- 
tag sa ideya sa pagpalig-on.---Luc 12:35: itandi ang 
1Pe 1:13, “Andama ang inyong kaisipan [sa literal, 
“Baksi ang hawak sa inyong hunahuna"] alang sa 
buluhaton.” 

Sa Efeso 6:14, ang mga Kristohanon gisultihan 
nga kinahanglang ang ilang “mga hawak binaksan 
sa kamatuoran, nga mao, gipalig-on sa kamatu- 
oran sa Pulong sa Diyos ingong hinungdanong 
pangsuportar, sama nga ang hugot nga pagbakos 
sa pisikal nga mga hawak manalipod kanila batok 
sa kadaot tungod sa hinobrang tensiyon. 

Gitagna ni Jehova ang kasakit ug kagul-anan sa 
Jerusalem pinaagi sa paghulagway sa “matag lala- 
ki nga lig-on ug lawas nga gihawid ang iyang mga 
kamot sa iyang balat-ang sama sa usa ka babaye 
nga nanganak. ”---Jer 30:6. 

Ang Hebreohanong pulong nga ke'sel (dapidapi) 
makita sa daghang higayon diha sa Levitico 3:4-15, 
nga naghisgot sa mga halad-sa-panag-ambit. Gi- 
gamit usab kini sa Job 15:27 ug Salmo 38:7 ug gi- 
hubad nga “balat-ang.” Gihubad kini nga “hawak” 
ug “balat-ang" sa King James Version. 

Ang Hebreohanong pulong nga moth:na'yim gi- 
gamit usab sa pagtumong sa “balat-ang” o “ha- 
wak,” ang ubos nga bahin sa likod sa lawas. 

Ang usa ka bakos sagad anaa sa hawak, ilabina 
sa sundalo, nga magsuksok ug espada o baraw nga 
may sakoban ilalom sa bakos o magsab-it sa sako- 
ban sa espada diha niini. (2Sa 20:8, Neh 4:18) Ang 

sekretaryo nagbutang sa iyang tintiro diha sa ba- 
lat-ang, nga gipailadman sa iyang bakos o paha. 
(Eze 9:2) Ang sakong panapton gibakos diha sa 
balat-ang ingong ilhanan sa pagbangotan.---Gen 
37:34: Am 8:10. 

Sa dili pa mohimo ug bisan unsang matang sa 
hagong pisikal nga buluhaton, ang usa ka tawo 
"magbakos sa iyang hawak,’ sagad pinaagi sa pag- 
isa sa sidsid sa iyang luag, taas nga besti agi sa 
iyang bilahan ug palugpitan ang sidsid ilalom sa 
iyang paha. Ang mga Israelinhon didto sa Ehipto 
mikaon sa Paskuwa nga binaksan ang ilang mga 
hawak, nga andam mopanaw pagawas sa maong 
yuta. Si Elias binaksan usab sa hawak sa dihang 
siya midagan nga nag-una sa karo ni Ahab.---Ex 
12:11, 1Ha 18:46. 

Mahulagwayong Paggamit. Ang mga kau- 
noran dapit sa balat-ang o hawak hinungdanon ka- 
ayo sa pagsakwat ug pagdala sa mabug-at nga 
mga luwan; busa haom ang giingon sa Salmo 66: 
11, “Ang kabug-at gibutang mo sa among balat- 
ang.” Ang pagpalig-on sa balat-ang nagtumong sa 
pagpangandam sa paggamit sa kusog, sama sa di- 
hang makig-away. (Nah 2:1) Gikaingon nga bak- 
san sa usa ka maayong asawa ang iyang hawak pi- 
naagi sa kusog ug pabaskogon ang iyang mga 
bukton aron makabuhat sa iyang daghang mga 
buluhaton alang sa kaayohan sa panimalay. (Pr 
31:17) Sa kasukwahi, kadtong naluya tungod sa 
kahadlok, kasakitan, o kapildihan gikaingon nga 
ang mga balat-ang nagkurog. (Sal 69:23, Eze 21:6, 
29:7) Ang pagtangtang sa bakos gikan sa hawak sa 
mga hari nagkahulogan sa pagkuha sa ilang kusog. 
-Isa 45:1. 

Si Jehova naghisgot sa mga balay sa Israel ug 
Juda nga kini sama sa usa ka bakos sa iyang ha- 
wak, iyang gibakos sila pag-ayo, aron sila mahi- 
mong usa ka pagdayeg ug usa ka butang nga 
matahom alang kaniya. (Jer 13:11) Si Jesu-Kristo 
gihulagway sa matagnaong paagi nga naghari diin 
ang pagkamatarong mao ang bakos sa iyang balat- 
ang ug ang pagkamatinumanon mao ang bakos sa 
iyang hawak. Kini lagmit nagpunting sa kamatuo- 
ran nga ang tanang aktibong gahom ni Jesu-Kris- 
to hingpit nga nagasubay sa pagkamatarong ug 
pagkamatinumanon. Sama sa usa ka bakos nga 
nagsuportar, ang hiyas sa pagkamatarong nagpa- 
lig-on kaniya sa paglihok ingong tinudlong Maghu- 
hukom ni Jehova.--Isa 11:1, 5. 


BALAY. Ang pulong nga “balay” sumala sa 
pagkagamit sa Bibliya (Heb., baYith, Gr., oi'kos 
o olkia) mahimong magtumong, lakip sa ubang 
mga butang, (1) sa usa ka panimalay o sa tanang 
kaliwat sa usa ka tawo (Gen 12:1; 17:13, 23; Abd 17, 
18: Miq 1:5): (2) sa usa ka puloy-anan (Gen 19:2-4), 

(3) sa usa ka bilanggoan o, sa mahulagwayong 
diwa, sa usa ka nasod diin didto naulipon ang usa 
ka tawo (Gen 40:3, 14: Ex 13:3): (4) sa usa ka pu- 
loy-anang dapit sa mga hayop ug sa mga langgam 
(Job 39:6, Sal 104:17): (5) sa usa ka balay sa lawa- 
lawa (Job 8:14): (6) sa usa ka harianong puloy- 
anan o palasyo (2Sa 5:11: 7:2): (7) sa usa ka banay 
sa mga saserdote (1Sa 2:35); (8) sa usa ka haria- 
nong dinastiya (1Sa 25:28, 2Sa 7:11): (9) sa taber- 
nakulo o templo ni Jehova, sa literal ug sa masam- 
bingayong paagi (Ex 23:19, 34:26, 1Ha 6:1, 1Pe 
2:5): (10) sa puloy-anang dapit ni Jehova, ang la- 
ngit mismo (Ju 14:2): (11) sa sangtuwaryo sa bakak 
nga diyos (Huk 9:27, 1Sa 5:2, 1Ha 16:32, 2Ha 5:18); 
(12) sa madunot nga pisikal nga lawas sa mga tawo 
(Ecc 12:3: 2Co 5:1-4): (13) sa dili-madunot nga es- 
pirituhanong lawas (2Co 5:1): (14) sa komon nga 
lubnganan (Job 17:13, Ecc 12:5): (15) sa kapuno- 
ngan sa mga mamumuo nga parehog mga traba- 
ho (1Cr 4:21): ug (16) sa usa ka estruktura nga ti- 
piganan sa opisyal nga mga rekord sa estado (Esd 
6:1). 

Ang usa ka porma sa Hebreohanong pulong 
alang sa balay (ba'yith) sagad maoy bahin sa usa 
ka ngalan sa dapit, sama sa Bethel (nagkahulo- 
gang “Balay sa Diyos”) ug Betlehem (nagkahulo- 
gang “Balay sa Tinapay”). 

Mga Materyales ug mga Paagi sa Pagpanu- 
kod. Sa kanhing panahon, sama karong adlawa, 
dihay nagkadaiyang matang sa puloy-anan. Nag- 
kalainlain ang mga paagi sa pagpanukod depende 
sa yugto sa panahon, sa ekonomikanhong mga ka- 
himtang sa magtutukod, ug sa mabatonang mga 
materyales. Pananglitan, ang mga magtutukod sa 
Babel migamit ug tisa inay nga bato, ug “ang 
aspalto nagsilbing argamasa alang kanila. ”---Gen 
11:3. 

Daghan sa mga Israelinhon ang namuyo sa mga 
balay sa gipapahawa nga mga Canaanhon ug lag- 
mit misundog sa samang mga paagi sa pagpanu- 
kod sulod sa mga katuigan human niana. (Deu 6: 
10, 11) Dayag nga mas gipalabi ang mga balay nga 
ginama sa bato (Isa 9:10, Am 5:11), sanglit kini 
mas lig-on ug mas hilwas gikan sa mga manglu- 
lungkab kay sa mga balay nga gitukod ginamit 
ang mga tisa nga lapok. Ang mga kawatan dali 
rang makasulod sa mga balay nga ginama sa mga 
tisa nga lapok pinaagi sa pagkubkob sa bungbong. 
(Itandi ang Job 24:16.) Apan, diha sa kapatagan, 
diin diyutay lamang ang maayong klase nga ana- 
pog ug sandstone, ang gibulad-sa-adlaw o, usahay 
ang gipagba-sa-tapahan nga mga tisa nga lapok 
ang gigamit alang sa mga bungbong sa mga pu- 
loy-anan. Sa paghimo ug mga sagbayan ug mga 
salagunting, gigamit ang sikomoro ug junipero, 

apan sa mas maanindot nga mga balay gigamit 
ang sedro.---Aw 1:17; Isa 9:10. 

Nakubkoban sa mga arkeologo ang mga kagun- 
oban sa ubay-ubayng mga matang sa karaang 
mga puloy-anan sa Palestina. Sagad may hudno 
diha sa sawang ug usahay may usa ka atabay o 
usa ka biawan usab. (2Sa 17:18) Ang mga kagun- 
oban sa mga balay nga nakaplagan nagpakita nga 
nagkalainlain ang gidak-on niini. Ang usa maoy 
mga 5 m (16 p) kuwadrado lamang, samtang ang 
lain misukod ug 32 por 30 m (104 por 97 p). Sagad 
ang mga lawak maoy gikan sa 3.5 hangtod sa 
4.5 m (12 hangtod sa 15 p) kuwadrado. 

Ang pipila ka balay gitukod ibabaw sa lagpad 
nga mga paril sa siyudad. (Jos 2:15) Apan gipala- 
bing tukoron kini sa ibabaw sa dakong-bato (Mat 
7:24), ug kasagaran ayha pa kini butangan ug mga 
tisa nga gama sa lapok kon ikapahiluna na ang 
duha o tulo ka laray nga mga bato. Kon ang usa ka 
balay dili matukod sa ibabaw sa usa ka dakong- 
bato, sagad ipahiluna ang usa ka solidong patuko- 
ranan, nga ang giladmon maoy katumbas sa giha- 
bogon sa paril o bungbong nga bato sa ibabaw sa 
yuta. Ang pipila ka patukoranan gitukod ginamit 
ang dagkong dili-tinabas nga mga bato, ug ang 
mga liki gisuksokan ug gagmayng mga bato, ang 
ubang mga patukoranan gitukod ginamit ang si- 
napsapan nga mga bato. Ang mga kagun-oban sa 
usa ka balay nga ginama sa mga tisa nga lapok nga 
nakubkoban sa mga arkeologo adunay bahin sa es- 
truktura nga ginama sa bato nga miabot sa gitas- 
ong kapin sa 0.5 m (1.5 p): sa lain, ang estruktura 
nga bato miabot sa gitas-ong mga 1 m (3 p). Ang 
mga bungbong sa pipila ka balay maoy mga 1 m 
(3 p) ang gibag-on. Sagad adunay ibulit nga usa ka 
matang sa puting minasa diha sa gawas nga bahin 
sa mga paril o mga bungbong (Eze 13:11, 15), ug 
ang mga bungbong nga ginama sa mga tisa nga 
lapok nga anaa sa daplin sa dalan usahay palitada- 
han ug gagmayng mga bato aron maprotektahan 
ang gawas nga bahin niini. 

Ang mga bato nga gigamit sa mga tinukod lin- 
yahon ug ipatapot sa gipahamis ug gipatakdo ka- 
ayong mga batong pamag-ang. (Itandi ang Sal 
118:22, Isa 28:16.) Usa ka minasa sa yutang-kulo- 
non ug uhot ang sagad gigamit ingong argamasa. 
Usahay kini nga minasa sagolan ug apog, abo, di- 
nugmok nga mga bika, pinolbos nga mga kabhang 
sa kinhason, o anapog. Kini gigamit alang sa mga 
tisa o mga bato aron kini magtapot, ug kini usab 
gigamit ingong palitada alang sa pangsulod nga 
mga bungbong. (Lev 14:41, 42) Apan, sa pipila ka 
kahimtang, ang mga bato maayo kaayong pagka- 
tabas nga tungod niana dili na kinahanglan ang ar- 
gamasa. 

Mga salog. Ang mga salog, lakip niadtong sa 
sawang, maoy gipabantok nga yuta o gibakbakan 
ug bato, tisa, o palitada nga apog. Usa ka bangag 
diha sa salog ang kasagarang gihimo nga dapogan, 
apan ang mga bagahan gigamit aron sa pagpainit 
sa mas maanindot nga mga balay. (Jer 36:22, 23) 
Ang mga aso mohungaw agi sa usa ka panghaw 
diha sa atop. (Os 13:3) Ang mga lawak sa samag- 
palasyo nga mga balay tingali adunay kahoy nga 
mga salog, sama sa templo.---1Ha 6:15. 

Mga bentana. Ang rektanggulo nga mga 
buho diha sa mga bungbong nagsilbing mga ben- 
tana. Ang pipila niini igong kaagian ug tawo. (Jos 
2:15, 1Sa 19:12, Buh 20:9) Kasagaran ang mga 
bentana nga nag-atubang sa dalan adunay mga 
rehasrehas.---Huk 5:28, Pr 7:6. 

Mga pultahan. Ang mga pultahan kasaga- 
rang ginama sa kahoy ug malisoliso pinaagi sa 
mga tuyokan niini (Pr 26:14) nga gipahaom ngad- 
to sa mga suksokanan diha sa kahoy o bato nga ba- 
labag ug bakanan. Duha ka nagbarog nga kahoyng 
poste ang nagsilbing mga hamba. (Ex 12:22, 23) 
Bisan tuod ang ubang mga balay adunay duha ka 
agianan, kasagaran usa lamang ka pultahan ang 
kaagian gikan sa dalan paingon sa sawang, nga gi- 
kan niini mahimong mosulod ngadto sa tanang la- 
wak sa balay. 

Pangsulod nga mga dayandayan ug mga mu- 
webles. Sa maluhong mga balay ang mga 
bungbong sa mga lawak gihaklapan ug sedro o 
ubang mahalong mga kahoy ug gipintalan ug ma- 
pula. (Jer 22:14: Hag 1:4) “Ang mga balay nga ga- 
ring” sa pipila ka adunahang mga tawo lagmit may 
mga lawak nga gibungbongan ug kahoy nga hi- 
naklapan ug garing. (1Ha 22:39, Am 3:15) Gawas 
pa sa lainlaing mga lutoanan, sudlanan, bukag, ug 
uban pang mga gamit sa panimalay, ang mga ka- 
sangkapan sa balay tingali naglakip sa mga higda- 
anan o mga kama, lingkoranan, bangko, lamesa, ug 
mga tangkawan. (Itandi ang 2Sa 4:11, 2Ha 4:10, Sal 
41:3, Mat 5:15.) Ang muwebles sa mga balay sa pi- 
pila ka adunahang mga tawo gipatahom pinaagi sa 
mga butang nga hinaklapan ug garing, bulawan, 
ug plata.--Itandi ang Est 1:6, Am 3:12, 6:4. 

Atop ug lawak sa itaas. Ang kadaghanang 
mga atop lagpad, ug ang Balaod naglatid nga ang 
mga atop sa mga Israelinhon libotan ug barandilya 
aron malikayan ang mga aksidente. (Deu 22:8) Kon 
ipainklinar ug diyutay ang atop, ang ulan makaa- 
gos. Ang atop gisangga sa lig-ong mga sagbayan 
nga kahoy nga gipahiluna sa isigkabungbong. Ang 
mas gagmayng mga salagunting gibabag niini nga 
mga sagbayan ug dayon gitabonan ug mga sanga, 

mga tangbo, ug uban pang susama niini. Ang su- 
nod maoy usa ka lut-od sa yuta nga pipila ka pul- 
gada ang gibag-on sa bagang palitada nga yutang- 
kulonon o minasa nga yutang-kulonon ug apog. 
Dali rang makabangag lapos sa maong atop nga 
yuta, sama sa gihimo sa mga tawo nga naningka- 
mot nga itunton ang usa ka paralitiko ngadto kang 
Jesus aron siya mamaayo. (Mar 2:4) Ang mga sag- 
bayan sa atop sagad gisangga sa naglumbay nga 
nagtindog nga mga kahoyng poste nga gipatong 
diha sa bato nga mga pundasyon. Ang mga bali- 
li mahimong manurok diha niini nga mga atop (Sal 
129:6), ug dili malikayan ang pagtulo. (Pr 19:13, 
27:15; Ecc 10:18) Lagmit nga sa dili pa magsugod 
ang ting-ulan, ang mga atop ayohon ug patagon 
aron sayon rang makaagos ang tubig. 

Ang mga atop maoy mga dapit diin himoon ang 
daghang kalihokan sa malinawon ug sa malisod 
nga mga panahon. (Isa 22:1; Jer 48:38) Gikan niini 
ang mga pahibalo mahimong himoon o may pipila 
ka buhat nga mahimong dali rang ibandilyo ngad- 
to sa publiko. (2Sa 16:22, Mat 10:27) Ang lino ibu- 
lad diha sa mga atop (Jos 2:6), ug dinhi ang mga 
tawo mahimong magsultihanay (1Sa 9:25), magla- 
kawlakaw sa usa ka mabugnaw nga kagabhion 
(2Sa 11:2), makigbahin sa matuod o bakak nga 
pagsimba (Jer 19:13, Sof 1:5; Buh 10:9), o gani ma- 
tulog (1Sa 9:26). Panahon sa Pista sa Pagpanghipos 
sa mga Abot, ang mga balongbalong tukoron sa 
ibabaw sa mga atop ug diha sa mga sawang sa 
mga balay.--Neh 8:16. 

Sagad tukoron ang usa ka lawak-sa-atop o lawak 
sa itaas diha sa atop sa balay. Kini maoy usa ka 
maanindot, bugnaw nga lawak nga sagad gjihi- 
mong usa ka lawak alang sa dinapit. (Huk 3:20, 
1Ha 17:19, 2Ha 1:2: 4:10) Siyempre, ang pipila ka 
balay maoy dos-andanas nga mga tinukod nga 
may naandang itaas nga andana. Sa usa ka dakong 
lawak sa itaas, lagmit sa lawak-sa-atop o sa lawak 
sa itaas nga andana, gisaulog ni Jesus ang katapo- 
sang Paskuwa uban sa iyang mga tinun-an ug gi- 
sugdan ang paghandom sa Panihapon sa Ginoo. 
(Luc 22:11, 12, 19, 20) Ug sa adlaw sa Pentekos- 
tes, 33 K.P., mga 120 ka tinun-an ang dayag nga 
didto sa lawak sa itaas sa usa ka balay sa Jerusalem 
sa dihang gibubo ang espiritu sa Diyos nganha ka- 
nila.--Buh 1:13-15, 2:1-4. 

Kasagaran may panggawas nga mga hagdanan 
o, sa kabos nga mga balay, may gagmayng mga 
hagdan nga gikan sa sawang paingon sa atop. 
Busa, kon gikinahanglan, ang usa ka tawo nga anaa 
sa atop sa balay makabiya nga dili na kinahang- 
lang mosulod pa sa balay mismo. Sanglit daghang 
balay ang gitukod nga nagtapadtapad, sagad nga 
posible ang paglakaw gikan sa usa ka atop ngadto 

sa laing atop. Kini nga mga kahimtang tingali mao 
ang pasukaranan sa diwa sa tambag ni Jesus diha 
sa Mateo 24:17 ug Marcos 13:15. Sa maanindot nga 
mga balay, kay adunay hagdanan diha sa sulod, 
ang usa mahimong makasaka ngadto sa itaas nga 
andana. 

Ang Balaod Nagpanalipod sa mga Katu- 
ngod sa Propiedad. Katuyoan ni Jehova nga 
ang iyang masinugtanong katawhan makabaton 
ug kalipay sa pagpuyo diha sa ilang kaugalingong 
mga balay. (Itandi ang Isa 65:21.) Ang pagpuyo sa 
laing tawo diha sa balay sa usa nga nagtukod niini 
maoy samag katalagman nga modangat batok sa 
mga dili masinugtanon. (Deu 28:30, Lam 5:2) Ug 
ang usa ka tawo nga wala pa makapainagurar sa 
iyang bag-ong balay dili paapilon sa serbisyo mili- 
tar.--Deu 20:5, 6. 

May pipila ka probisyon sa balaod sa Diyos ngad- 
to sa Israel ang nagpanalipod sa mga katungod sa 
propiedad. Ang Balaod nagkondenar sa hinakog 
nga pagkaibog sa mga gipanag-iya sa laing tawo, 
lakip sa iyang balay (Ex 20:17), ug si Jehova, pina- 
agi sa iyang mga manalagna, mahukmanong nag- 
saway sa pag-ilog ug mga balay nga dili subay sa 
balaod. (Miq 2:2; itandi ang Neh 5:1-5, 11.) Ang 
nagpautang dili makapangahas sa pagsulod sa ba- 
lay sa nakautang kaniya ug mosakmit ug usa ka 
garantiya. (Deu 24:10, 11) Ang usa ka Israelinhon 
nga nagbalaan sa iyang balay ngadto kang Jehova 
makahimo sa paglukat niini pinaagi sa pagbayad 
ug 120 porsiyento sa gibanabanang bili ngadto sa 
sangtuwaryo. (Lev 27:14, 15) Dugang pa, kadtong 
kinahanglang magbaligya sa ilang mga balay pa- 
dayong makahupot sa mga katungod sa paglukat 
niini, labing menos sulod sa usa ka panahon. Ang 
mga balay diha sa dili-pinarilan nga mga balangay 
mahimong malukat sa orihinal nga mga tag-iya ni- 
ini ug igauli ngadto kanila sa tuig sa Tinghugyaw. 
Apan ang mga balay sulod sa pinarilan nga mga 
siyudad permanenteng mapanag-iya sa nakapalit 
niini kon kini dili lukaton sulod sa gitagal nga usa- 
ka-tuig nga yugto diin sulod nianang panahona 
ang katungod sa paglukat padayong nahuptan. 
Permanente usab ang katungod sa paglukat sa 
mga balay nga nahimutang sulod sa pinarilan nga 
mga siyudad sa mga Levihanon. Kon dili pa malu- 
kat, ang tanang balay nga kanhi iya sa mga Levi- 
hanon kinahanglang iuli ngadto sa orihinal nga 
mga tag-iya niini sa tuig sa Tinghugyaw.--Lev 
25:29-33. 

Usa ka Dapit sa Espirituwal nga Instruksi- 
yon. Sukad pa sa karaang kapanahonan, ang ba- 
lay nahimong sentro alang sa paghatag ug instruk- 
siyon labot sa matuod nga pagsimba. Ang balaod 
sa Diyos ngadto sa Israel espesipikong nagsugo sa 

mga amahan sa pagtudlo sa ilang mga anak sa di- 
hang nagalingkod sa balay, maingon man usab sa 
ubang mga panahon. (Deu 6:6, 7: 11:19) Dugang 
pa, ang balaod sa Diyos igasulat, dayag sa mahu- 
lagwayong paagi, diha sa mga poste sa pultahan sa 
ilang mga balay (Deu 6:9; 11:20), ug ang balay 
kinahanglang mahigawas gikan sa tanang mga 
butang nga nalambigit sa idolatriya. (Deu 7:26) 
Tungod kay ang balay gigamit alang sa maong 
sagradong katuyoan, ang mga balay nga nataptan 
ug “grabeng sanla” kinahanglang lumpagon. (Tan- 
awa ang SANLA.) Ang balaod bahin sa mga balay 
nga nataptan ug sanla nagpahinumdom gayod sa 
mga Israelinhon nga sila makapuyo lamang sa 
mga balay nga hinlo sa panglantaw sa Diyos.---Lev 
14:33-57. 

Sa dihang natukod ang Kristiyanidad, ang pag- 
wali ug ang pagpanudlo sa balay ug balay nahi- 
mong hinungdanong bahin sa matuod nga pag- 
simba. (Buh 20:20) Ang mga sumusunod ni Jesus 
nakapahimulos sa pagkamaabiabihon nga gihatag 
kanila sa “mga takos’ o sa “mga higala sa kalinaw,’ 
ug sila miestar sa mga balay sa maong mga tawo 
hangtod sa pagkatapos sa ilang ministeryo sa usa 
ka siyudad. (Mat 10:11, Luc 10:6, 7; tan-awa ang 
MAGWAWALI, PAGWALI [“Sa Balay ug Balay'].) Sagad 
ang mga grupo o mga kongregasyon sa mga Kris- 
tohanon regular nga magtigom sulod sa mga balay 
aron sa pagtuon sa Pulong sa Diyos. (Rom 16:5, 1Co 
16:19, Col 4:15, Flm 2) Apan bisan kinsa nga mita- 
likod gikan sa pagtulon-an ni Kristo dili dawaton 
diha sa pribadong mga pinuy-anan.---2Ju 10. 


BALAY-ABOTANAN. Sa Grego, ang pando- 
khei'on sa literal nagkahulogang “usa ka dapit diin 
ang tanan gidawat o gipasaka,” nga mao, ang dapit 
nga ang mga magpapanaw makakaplag ug mga 
abtanan alang sa ilang kaugalingon ug sa ilang 
mga hayop. Tingali ang karaang mga balay-abota- 
nan sa Tungang Sidlakan maoy susama niadtong 
gipangtukod didto sa mas bag-o pang kapanaho- 
nan. Kini kasagaran maoy usa ka pinarilan nga da- 
pit nga usa lamang ang entrada. Ubay sa mga paril 
diha sa usa ka gipahabog nga plataporma adunay 
dili-sinangkapan nga mga lawak nga kasak-an sa 
mga magpapanaw ug kapahilunaan sa mga bu- 
tang, ug ang usa makasulod niini agi sa sulod 
nga sawang. Ang mga hayop ibilin diha sa da- 
kong sawang, nga sagad may usa ka atabay nga 
nahimutang sa tunga. Ang mga magbalantay sa 
balay-abotanan sa karaang kapanahonan nagtaga- 
nag pipila ka mahinungdanong mga kinahangla- 
non alang sa mga magpapanaw ug nag-atiman 
sa mga tawo nga gitugyan kanila, ug sila na- 
kadawat ug bayad sa ilang mga serbisyo.---Luc 
10:33-35. 

BALAY-HIGTANAN SA MGA MAGBA- 
LANTAY SA KARNERO. Usa ka dapit diha 
sa dalan gikan sa Jezreel paingon sa Samaria diin, 
duol sa usa ka atabay, nahibalag ug gipamatay ni 
Jehu ang mga igsoong lalaki ni Haring Ahazias sa 
Juda. (2Ha 10:12-14) Ang ngalan niini lagmit nag- 
pasabot sa usa ka balay diin didto gihigot ang mga 
karnero aron kini daling maalotan. Ang pipila ka 
bersiyon naghubad sa behth-'e'qedh ingong “balay 
tagboanan,” nga nagpasabot sa usa ka abtanan 
diin “ang mga magbalantay sa karnero" (haro-im) 
magtagbo, ang uban naghatag lamang ug katum- 
bas nga espeling sa maong Hebreohanong ngalan, 
nga nag-isip niini ingong ngalan sa usa ka lungsod. 
Gituohan sa kadaghanan nga kini mao ang Beit 
Qad (Bet Qad) nga mga 6 km (3.5 mi) sa SAS sa 
modernong Jenin. Adunay daghang atabay niining 
dapita. 


BALAY SA AMAHAN. Ang Hebreohanong 
ekspresyon nga behth '“av (plural, behth 'avohth’^) 
mahimong magtumong (1) sa usa ka puloy-anang 
dapit (Deu 22:21): (2) sa panimalay sa amahan sa 
usa ka tawo diha sa iyang dapit nga puloy-anan 
(Gen 31:30, 38:11): (3) niadtong naglangkob sa pa- 
nimalay mismo, bisan atua sa usa ka dapit nga 
halayo sa pinuy-anan sa mga katigulangan (Gen 
46:31: Huk 9:18): o (4), sumala sa lainlaing paghu- 
bad niini, sa usa ka “balay sa amahan,” “pangu- 
nang balay,” “balay sa katigulangan,” nga, sa pipila 
ka kahimtang, adunay ubay-ubayng mga banay. 
Pananglitan, sa dihang giihap ang mga Israelinhon 
didto sa kamingawan, upat ka banay ang giisip nga 
naglangkob sa balay sa amahan ni Kohat. (Num 3: 
19, 30, tan-awa usab ang Ex 6:14: Num 26:20-22, 
Jos 7:17.) Ubay-ubayng mga balay sa amahan ang 
naglangkob sa usa ka tribo (sama sa tribo ni Levi, 
nga gilangkoban sa mga balay sa amahan ni Ger- 
son, Kohat, ug Merari). 

Bisan pa niana, ang mga terminong “balay sa 
amahan,” “balay sa among amahan,” ug ang uban 
pa, dili kanunayng limitado sa mga paggamit nga 
nahisgotan na. (Alang sa mas lapad nga paggamit 
sa “balay sa amahan” tan-awa ang Num 17:2, 6, 
diin ang balay sa amahan maoy usa ka tribo.) 

Sa dihang midaghan ang populasyon sa Israel ug 
gipuy-an ang lainlaing dapit sa Yutang Saad, ang 
mga balay sa amahan midaghan usab. Ang mga 
saserdote giorganisar ni David ngadto sa 24 ka di- 
bisyon sa pag-alagad sumala sa mga balay sa ilang 
amahan, 16 ka dibisyon alang kang Eleasar ug 8 
alang kang Itamar. Ang 24 ka pangulo gitawag nga 
“mga pangulo alang sa mga balay sa ilang mga 
amahan.” (1Cr 24:4-6) Ang nahibilin sa mga Le- 
vihanon gjipili alang sa pipila ka buluhaton pi- 
naagig ripa, nga walay pagsapayan sa edad sa 

mga pangulo sa mga balay sa ilang amahan.--1Cr 
24:20-31. 

Ang matag balay sa amahan sa mga Israelinhon 
gihawasan sa usa nga nakapanunod ug katungda- 
nan sa pagkapangulo maylabot sa opisyal nga kali- 
hokan sa tribo ug sa pagpahamtang ug paghukom. 
(Neh 7:70, 71: 11:13) Sa pagsaulog sa Paskuwa did- 
to sa Jerusalem sa panahon ni Haring Josias, mo- 
patim-aw nga ang katawhan misulod sa sawang sa 
templo sumala sa mga balay sa ilang amahan aron 
sa pagtanyag sa ilang mga halad. Ang mga Levi- 
hanon, sumala sa ilang mga dibisyon pinasukad sa 
mga balay sa ilang amahan, midawat sa mga ha- 
lad sa katawhan ug giandam kini.---2Cr 35:4, 5, 12. 

Si Jesu-Kristo misaad sa iyang mga sumusu- 
nod nga siya moadto aron sa pag-andam ug dapit 
alang kanila didto sa 'balay sa iyang Amahan,' nga 
nagtumong sa langitnong puloy-anan ni Jehova. 
--Ju 14:2, tan-awa ang BANAY. 


BALAY SA KALAG. Kining literal nga pag- 
kahubad nga ekspresyong “mga balay sa kalag” 
lagmit nagtumong sa “mga sudlanag pahumot.” 
Kini lagmit gipabitay pinaagig usa ka kadenita o 
kulentas ug gisul-ob sa “mapahitas-ong mga anak 
nga babaye sa Zion" diha sa ilang mga liog.---Isa 3: 
16, 18, 20. 

Ang Hebreohanong ekspresyon niini maoy bot- 
teh” han-ne'phesh. Niini nga kahimtang, ang ne- 
phesh (kalag) mahimong magpasabot sa “butang 
nga gihanggab" o “gisimhot,” ug ang bot:teh' (mga 
balay sa) mahimong magkahulogan nga “mga sud- 
lanan sa.” 


BALAY SA LASANG SA LEBANON. Usa 
ka bahin sa pundok sa mga bilding sa kagamhanan 
nga gitukod ni Haring Solomon sulod sa iyang 13- 
ka-tuig nga programa sa pagpanukod human nga 
iyang natapos ang templo sa Jerusalem (1027- 
1014 W.K.P.). Ang maong bilding dayag nga giga- 
mit ingong tipiganan ug displeyhanan sa bililhong 
mga hinagiban ug mga galamiton. Kini nga es- 
truktura, nga nahimutang sa H sa templo, gingan- 
lan ug Balay sa Lasang sa Lebanon tungod kay gi- 
tukod kini ginamit ang sedro gikan sa Lebanon o 
tungod kay ang daghang dagkong mga haligi nga 
sedro niini nagpahinumdom sa usa sa mga kalasa- 
ngan didto. 

Ang Balay sa Lasang sa Lebanon maoy 100 ka 
maniko (44 m, 146 p) ang gitas-on, 50 ka maniko 
(22 m; 73 p) ang gilapdon, ug 30 ka maniko (13 m; 
44 p) ang gihabogon. Mopatim-aw nga kini adunay 
mga bungbong nga bato (1Ha 7:9), nga may mga 
sagbayan nga sedro nga ang mga tumoy niini gi- 
pahiluna ngadto sa mga bungbong ug gisuporta- 
han pa gayod ug upat ka laray sa mga haligi 

(“upat” sa Hebreohanong teksto, “tulo” sa Gregong 
Septuagint). Sa ibabaw sa mga haligi, dayag nga 
dihay hinaklapan ug sedro nga mga lawak. Gituo- 
han sa pipila nga sa pagtukod pag-usab niini nga 
balay adunay tulo ka hunta sa mga laray sa mga 
lawak sa ibabaw sa mga haligi ug kini nag-atubang 
sa dili-inatopan nga sawang sa tungatunga sa bil- 
ding. Ang mga lawak giingon nga adunay “usa ka 
agianan sa kahayag atbang sa usa ka agianan sa 
kahayag nga tulo ka hunta sa mga laray.” Mo- 
patim-awng nagpasabot kini nga, kon molantaw sa 
sawang, adunay mga bangag o dagkong mga ben- 
tana nga nag-atbangay sa mga bentana sa mga la- 
wak sa pikas bahin sa sawang. O, lagmit nagkahu- 
logan kini nga dihay bentana sa matag lawak nga 
nag-atubang sa sawang ug ang usa nag-atubang 
sa gawas. Ang mga agianan (lagmit ang mga pul- 
tahan paingon sa mga lawak ug tingali sa taliwala 
niini) “gikuwadrado uban sa bayanan.” Busa sila 
dili pormag-arko o inarko. Ang mga bentana ma- 
nagsama ug porma.-- 1Ha 7:2-5. 

Adunay pangutana kon unsa ka daghan ang 
mga laray sa mga haligi, sumala sa nahisgotan na. 
Kini tungod kay ang Hebreohanong teksto nag- 
ingon nga dihay upat ka laray ug sa ulahi naghis- 
got sa 45 ka haligi, dayon miingon: “Dihay napu- 
log-lima sa usa ka laray.” (1Ha 7:2, 3) Gihunahuna 
sa pipila nga ang teksto dinhi naghisgot sa mga la- 
wak nga tulo ka hunta ang mga laray, 15 ka lawak 
sa matag laray, ug nga tingali mas daghan pa ang 
mga haligi nga gibutang diha sa upat ka laray. Mas 
gituohan sa uban ang hubad sa Septuagint nga 
“tulo” ka laray sa mga haligi. Ang ubay-ubayng 
mga hubad nag-usab sa hubad niini nga teksto 
mao nga ang “kap-atag-lima” nagtumong sa mga 
sagbayan inay sa nagtindog nga mga haligi.---Tan- 
awa ang NE, NAB, AT, AS. 

Human matapos ni Solomon ang balay, iyang gi- 
butangan kini ug 200 ka dagkong mga taming nga 
ginama sa sinubong nga bulawan, nga ang matag 
usa gihaklapan ug 600 ka siklo nga bulawan (nag- 
kantidad ug mga S77,000), ug 300 ka kalasag nga 
ginama sa sinubong nga bulawan, nga ang matag 
usa gihaklapan ug tulo ka mina nga bulawan (nag- 
kantidad ug mga S19,300). Kini mokabat ug kapin 
sa 21 milyones dolyares nga kantidad sa bulawan 
nga gibutang diha sa mga taming ug sa mga kala- 
sag. Gawas pa niini, dihay wala hisgoting gidagha- 
non sa mga sudlanan nga bulawan nga gigamit 
diha sa balay. (1Ha 10:16, 17, 21: 2Cr 9:15, 16, 20) 
Kini nga mga taming nga bulawan gikuha ni Sisak 
nga hari sa Ehipto sa panahon sa paghari ni Reho- 
boam nga anak nga lalaki ni Solomon. Gipulihan 
kini ni Rehoboam ug mga taming nga tumbaga, 
nga iyang gitugyan ilalom sa pagbuot sa mga pa- 
ngulo sa mga magdadagan, ang mga bantay sa 

ganghaan sa balay sa hari.--1Ha 14:25-28, 2Cr 
12:9-11. 

Ang Balay sa Lasang sa Lebanon gitawag usab 
ug “tipiganan sa mga hinagiban sa balay sa lasang” 
diha sa Isaias 22:8. 


BALAY-TIPIGANAN. Usa ka bodega o tinu- 
kod diin tipigan ang bino ug lana, ingon man usab 
ang bilihong mga metal ug mga bato ug uban 
pang mga butang. Ang kamalig maoy usa ka tinu- 
kod nga gigamit ingong tipiganan sa giniok nga 
mga lugas. Ang mga dapa, mga torre, ug mga pa- 
silidad nga tipiganan maoy komon sa karaang ka- 
panahonan (1Cr 27:25: 2Cr 32:27, 28: Joe 1:17, Hag 
2:19), ug may pipila ka siyudad nga pangunang gi- 
gamit ingong mga tipiganan.---Ex 1:11. 

Maylabot sa sangtuwaryo, ang mga balay-tipiga- 
nan gikinahanglan aron sa pag-atiman sa mga ika- 
pulo ug sa mga amot gikan sa kaumahan, pruta- 
san, ug mga parasan nga gihatag sa Israel ngadto 
sa mga Levihanon. (Mal 3:10) Ang pipila ka Leviha- 
non gihimong tinugyanan sa mga tipiganan ug 
ilang giapod-apod ang maong mga tagana ngadto 
sa ilang kaigsoonan.---1Cr 26:15, 17: Neh 12:44, 13: 
12, 13. 

Sa karaang Ehipto ang mga kamalig lainlain ug 
porma sa estruktura. Ang usa ka matang niini 
adunay pultahan sa ibabaw alang sa pagpasulod sa 
mga lugas (pinaagi sa pagkatkat sa hagdan) ug 
adunay gagmayng madailos nga mga pultahan 
diha sa kinaubsang bahin niini aron sa pagkuha sa 
mga lugas. Ang mga kamalig sa ilalom sa yuta du- 
gay na usab nga gigamit sa Tungang Sidlakan, ug 
dayag nga kini ang mas gipalabi nga gigamit diha 
sa nihit ug pumoluyo nga mga dapit tungod kay 
kini dili makita sa mga bandido. 

Masambingayong Paggamit. Si Jesu-Kris- 
to, sa pag-awhag sa iyang mga tinun-an nga dili 
mabalaka bahin sa materyal nga mga pangina- 
hanglan, kondili mangita lamang sa ilang “tinapay 
alang niining adlawa,” nagpahinumdom kanila nga 
ang Diyos nagpakaon sa mga langgam bisan tuod 
sila wala magtigom ug mga butang ngadto sa mga 
balay-tipiganan o mga kamalig. (Mat 6:11, 25, 26, 
Luc 12:22, 24) Aron ipakita nga ang kinabuhi wala 
maggikan sa mga butang nga gipanag-iya sa usa 
ka tawo, si Jesus miasoy ug usa ka sambingay ba- 
hin sa usa ka datong tawo kinsa nagplano nga pu- 
lihan ang iyang mga balay-tipiganan ug mas dag- 
ko nga mga tipiganan aron kabutangan sa daghan 
niyang abot, apan namatay hinuon siya, busa ang 
iyang materyal nga mga bahandi walay kapusla- 
nan kaniya.--Luc 12:13-21. 

Imbes nga magdasig kanato nga mosalig sa yu- 
tan-ong mga manggad ug sa ingon magtigom 
ug daghan niana, ang maalamong magsusulat sa 

Mga Proverbio nag-ingon: “Pasidunggi si Jehova 
pinaagi sa imong bililhong mga butang ... Unya 
ang imong mga dapa mapuno sa kadagaya.” (Pr 3: 
9, 10) Kini gipakita sa kasinatian sa nasod sa Isra- 
el, nga sa dihang sila masinugtanong nag-alagad 
kang Jehova ug nagdala sa bug-os nga ikapulo 
ngadto sa sangtuwaryo, sila dagayang gipanala- 
nginan. (Deu 28:1, 8, 1Ha 4:20, 2Cr 31:4-10, Mal 
3:10) Dayag nga ang maong materyal nga mga 
panalangin tungod sa pagkamasinugtanon ang gi- 
hisgotan ni Haring David sa Salmo 144: 13-15. Ga- 
was sa pagluwas ni Jehova kang David ug sa mga 
tawo niini ug paghatag kanilag kadaogan batok sa 
ilang mga kaaway, apil sa panalangin ni Jeho- 
va ang pagpuno sa ilang mga balay-tipiganan ug 
mga abot ug ang paghatag kanilag abundang ma- 
teryal nga mga butang. Sa pagpakita nga si Jeho- 
va gyod ang gigikanan sa ilang kauswagan ug ka- 
lipay, gitapos ni David kini nga salmo pinaagi sa 
pag-ingon, “Malipayon ang katawhan kansang Di- 
yos mao si Jehova!” 

Mahulagwayong Paggamit. Gipasidan-an 
ni Juan nga Tigbawtismo ang mga Pariseo ug mga 
Saduseo bahin sa ilang peligrosong kahimtang, 
nga nagpakasama sa tinuod nga mga naghinulsol 
ngadto sa trigo nga pagatigomon, apan nagtandi sa 
maong mga pangulo ngadto sa tahop. Siya miingon 
kanila: “Ang usa nga moanhi sunod kanako... 
magtigom sa iyang trigo ngadto sa balay-tipiga- 
nan, apan ang tahop iyang sunogon sa kalayo nga 
dili mapalong.” (Mat 3:7-12, Luc 3:16, 17) Gitagna 
ni Jesus ang usa ka “pag-ani,” nga iyang gipakasa- 
ma sa “kataposan sa sistema sa mga butang” ug 
nga niana ang mga manulonda nga “mga mag- 
aani” magtigom sa simbolikong “mga bunglayon” 
aron sunogon, samtang “ang trigo” pagatigomon 
ngadto sa “balay-tipiganan” sa Diyos, ang gipasig- 
uli nga Kristohanong kongregasyon, diin sila ma- 
kabaton ug pag-uyon ug panalipod sa Diyos.---Mat 
13:24-30, 36-43. 

Si Jehova namulong mahitungod sa mga butang 
nga sa palibot niana siya nagbutang ug mga utla- 
nan pinaagi sa gilalang nga mga puwersa, o mga 
balaod sa kinaiyahan, ingon man sa mga butang 
nga iyang giandam ilalom sa iyang paggahom 
alang sa linaing mga katuyoan, nga ingon ug anaa 
sa sulod sa “mga balay-tipiganan.” Ang dagat gii- 
ngon nga 'ginatigom nga samag usa ka diki, nga 
gibutang sulod sa mga balay-tipiganan.” (Sal 33:7) 
Bahin sa uban pang mga panghitabo sa kinaiyahan 
nga usahay iyang gigamit batok sa iyang mga ka- 
away, siya usab misukna kang Job: “Nakasulod ka 
na ba sa mga balay-tipiganan sa niyebe, o imo 
bang nakita bisan ang mga balay-tipiganan sa ulan 
nga yelo, nga akong gipugngan una alang sa pana- 
hon sa kasakit, alang sa adlaw sa panag-away ug 

sa gubat?” (Job 38:22, 23; itandi ang Jos 10:8-11, 
Huk 5:20, 21, Sal 105:32: 135:7.) Bisan ang kasun- 
dalohan sa mga Medianhon ug mga Persianhon ila- 
lom ni Haring Ciro gigamit ni Jehova ingong lakip 
sa “mga hinagiban sa iyang mahukmanong pagsa- 
way” nga gikuha niya gikan sa iyang “balay-tipiga- 
nan” batok sa Babilonya.---Jer 50:25, 26. 


BALHIBO. Tan-awa ang BuHok, BALHIBO. 


BALHIBO SA KARNERO. Ang humokon, 
kuloton nga buhok nga nagtabon sa panit sa mga 
karnero. Kini aloton ug kasagarang gigamit sa mga 
Hebreohanon ug sa uban pa sa karaang kapanaho- 
nan sa paggama ug besti ug sa pagborda. (Ex 35:4- 
6, 25: 36:8, 35, 37; 38:18, 39:1-8, 22-29, Lev 13:47, 
Pr 31:13, 22, Eze 34:3) Ang delana nga besti moha- 
tag ug insulasyon sa kainit ug kabugnaw ug kini 
maoy komportable, nga naghatag ug kainit apan 
dili kaayo bug-at sul-obon ug mopasuhop sa kau- 
mog apan dili mobatig kabugnaw ang nagsul-ob 
niini. 

Ubos sa Balaod, ang mga Israelinhon gisugo nga 
ihatag ang “unang inalot nga balhibo” sa ilang mga 
panon sa karnero ngadto sa mga saserdote. (Deu 
18:3-5) Ang katawhan nga dili mga saserdote gi- 
did-an sa 'pagsul-ob sa sapot nga hinabol sa balhi- 
bo sa karnero ug sa lino. —Deu 22:11, Lev 19:19, 
tan-awa ang PANAPTON, TABIL (Ubang mga Ga- 
mit). 

Ang kahinungdanon sa balhibo sa karnero sa ka- 
raang kapanahonan gipakita sa kamatuoran nga 
ang Moabihanon nga si Haring Mesa mibayad ug 
“usa ka gatos ka libo ka nating karnero ug usa ka 
gatos ka libo ka wala-matupihing laking karnero” 
ngadto sa hari sa Israel ingong tributo. (2Ha 3:4) 
Ang balhibo sa karnero maoy usa usab ka bililhong 
baligya.--Eze 27:1, 2, 7, 16, 18. 

Sanglit sagad puti ang balhibo sa karnero, kini 
usahay gilangkit sa kaputi ug kaputli. Pananglitan, 
pinaagi sa manalagnang si Isaias, gipakasama ni 
Jehova ang gipasaylo nga mga sala ngadto sa puti 
nga balhibo sa karnero, nga nag-ingon: “Bisan tuod 
ang inyong mga sala sanag-pula, kini papution 
sama sa niyebe, bisan tuod kini mapula sama sa lu- 
tong-pula nga panapton, kini mahimong sama sa 
balhibo sa karnero. "---Isa 1:18-20. 

Si Jehova naghatag ug “niyebe sama sa balhibo 
sa karnero,” nga nagbakbak sa yuta ingon sa usa ka 
mainit nga bakbak sa puting balhibo sa karnero. 
--sSal 147:16. 

“Ang Karaan sa mga Adlaw,” si Jehova nga Di- 
yos, gilarawan sa simbolikong paagi diha sa pa- 
nan-awon ingong adunay buhok sama sa mahin- 
long balhibo sa karnero. (Dan 7:9) Kini nagpasabot 
sa hilabihan kataas nga pangedaron ug kaalam, 

nga gilangkit sa pagkaubanon. (Itandi ang Job 15: 
9, 10.) Sa susama, si apostol Juan nakakita ug “usa 
nga sama sa anak sa tawo” ug nakamatikod nga 
“ang iyang ulo ug ang iyang buhok maputi ingon 
sa maputing balhibo sa karnero, ingon sa niye- 
be.” (Pin 1:12-14) Ang iyang buhok nga gihulag- 
way niining paagiha tingali nagpasabot nga kini 
nahimong puti diha sa dalan sa pagkamatarong. 
--Pr 16:31. 


BALILI. Ang bisan unsang tanom nga sakop sa 
pamilyang Gramineae, ang kabalilihan, nga nagla- 
kip sa lugasong mga tanom, sa kasagbotan ug sib- 
sibanan, tubo, ug kawayan. Apan, bisan karong 
adlawa, sa komon nga paggamit, kini nga pagklasi- 
pikar sa siyensiya wala kaayo masunod, ug busa 
lagmit gayod nga ang karaang mga Hebreohanon 
wala magpalahi sa tinuod nga mga balili ug sa sa- 
mag-balili nga mga hilba. 

Ang kabalilihan gipatungha sa ikatulong adlaw 
sa paglalang (Gen 1:11-13) ug nagsilbing direkta o 
dili direktang tinubdan sa pagkaon alang sa tawo 
ug sa mga hayop. Dugang pa, duyog sa ubang mga 
tanom, sa dihang mahayagan sa adlaw sila naga- 
dulag hinungdanong papel sa paglunsay sa hangin, 
sa pagsuyop ug igong gidaghanon sa carbon diox- 
ide ug sa pagpagulag igong oksiheno aron maba- 
lanse ang kinaiyanhong mga panginahanglan sa 
mga tawo ug mga hayop. Ang lapad nga siste- 
ma sa gamot sa kabalilihan nagsilbing pangontra 
sa pagdahili sa yuta. Sa katukma, ang balili gihis- 
gotan ingong usa sa mga tagana ni Jehova, sama 
usab sa kahayag sa adlaw ug sa ulan nga hi- 
nungdanon kaayo sa paglipang sa mga balili.---Sal 
104:14: 147:8; Zac 10:1, 2Sa 23:3, 4: Job 38:25-27, 
Mat 5:45. 

Ang mga Israelinhon sinati kaayo sa pagkalaya 
sa mga balili ubos sa hilabihang kainit sa adlaw pa- 
nahon sa ting-init. Busa ang kamubo sa kinabuhi 
sa tawo haom nga gipakasama nianang sa balili ug 
gipakita ang kalainan niini sa pagkawalay katapo- 
san ni Jehova ug sa iyang “pulong” o “gipamulong.” 
(Sal 90:4-6; 103:15-17, Isa 40:6-8, 51:12: 1Pe 1:24, 
25) Ang mga mamumuhat ug daotan gipakasama 
sa balili nga daling mangalaya. (Sal 37:1, 2) Ang 
mga nagadumot sa Zion ingon man ang mga ta- 
wong hapit nang masakop sa militaryong pag- 
pangdaog gipakasama sa mabaw ug gamot nga 
mga balili nga nagatubo diha sa yuta nga mga 
atop, mga balili nga malaya bisan dili pa ibton o 
mapagba gumikan sa hangin nga timog.---Sal 129: 
5, 6, 2Ha 19:25, 26, Isa 37:26, 27. 

Gihisgotan sa usa ka tagna sa pagpasig-uli nga 
ang mga bukog sa mga alagad sa Diyos “mosubol 
sama sa lapyo nga balili,” nga mao, mapalagsik 
uban ang bag-ong kusog.--Isa 66:14: itandi ang 
Isa 58:9-11. 

BALING. Usa ka galamiton sa pagpangisda 
nga guyoron sa ilalom sa tubig aron sa pagsikop 
ug isda. (Eze 26:5, 14; 47:10) Sa karaang Ehipto, 
ang mga baling ginama sa mga lambo nga lino ug 
may mga pabug-at nga tingga sa ilalom ug mga 
boya nga kahoy sa ibabaw. Lagmit nga ang mga 
baling nga gigamit sa mga Israelinhon susama ra 
usab. 

Ang mga paagi sa pagpamaling ug isda nga gi- 
gamit sa karaang panahon lagmit nga kaamgid ka- 
ayo sa gigamit sa Tungang Sidlakan sa mas bag-o 
pang kapanahonan. Ang baling ilagak gikan sa 
mga sakayan aron liyokan ang usa ka pundok sa 
isda, ug ang tag-as nga mga pisi nga gitaod diha sa 
magkaatbang nga mga tumoy sa baling bitaron 
paingon sa baybayon, diin ubay-ubayng mga tawo 
nga maghawid sa matag pisi ang inanayng magbi- 
tad sa pukot ug magpormag katunga sa sirkulo pa- 
ingon sa baybayon. (Mat 13:47, 48) Ang laing paa- 
gi mao ang paglikos ug dayon dungan nga bitaron 
ang baling hangtod nga moanam kagamay ang 
sirkulo. Dayon ang mga mangingisda mosalom sa 
tubig ug bitaron ang sidsid niini nga may pabug- 
at, sa ingon maporma ang usa ka hanig. Human 
niini, ang baling o pukot bitaron ug ikarga sa usa 
ka sakayan o mga sakayan. (Luc 5:6, 7) Usahay 
ang baling o pukot guyoron una ngadto sa mas ma- 
baw nga tubig sa dili pa habwaan sa kuha.---Itan- 
di ang Ju 21:8, 11. 

Sa Kasulatan, ang baling gigamit sa mahulagwa- 
yong paagi maylabot sa pagpanigom sa mga tawo. 
(Mat 13:47, 48) Gigamit usab kini sa paglarawan sa 
kasingkasing sa usa ka imoral nga babaye (Ecc 
7:26) maingon man sa mga laraw sa paglit-ag sa 
uban. (Miq 7:2) Dugang pa, ang pagsakop nga hi- 
moon sa mga sundalo gipakasama sa pagpangisda 
ginamit ang usa ka baling.---Hab 1:15-17. 


BALONGBALONG. Usa ka samag-atop nga 
silonganan nga hinimo sa mga sanga ug mga da- 
hon sa kahoy, usahay may salog nga kahoy nga gi- 
pakawan gikan sa yuta, sa Hebreohanon, suk:kah' 
(sokh diha sa Lam 2:6), ug sa Grego, skene’. (Buh 
15:16) Sa panahon sa tinuig nga Pista sa mga Ba- 
longbalong didto sa Jerusalem, ang mga balongba- 
long gitukod diha sa mga atop sa mga balay, sa 
mga sawang, sa mga plasa, bisan sa mga nataran 
sa templo, ug sa daplin sa mga dalan duol sa Jeru- 
salem. Ang mga sanga sa mga kahoyng alamo, oli- 
bo, ug oleifero ingon man usab ang mga dahon sa 
palma ug ang humot nga mirto gigamit sa pagtu- 
kod niini. Kini maoy aron pahinumdoman ang Is- 
rael nga sila gipapuyo ni Jehova sa mga balongba- 
long sa dihang sila iyang gipagula gikan sa Ehipto. 
--Lev 23:34, 40-43, Neh 8:15, tan-awa ang PISTA SA 
MGA BALONGBALONG. 

Ang mga balongbalong gigamit usab alang 
sa daghang praktikal nga mga katuyoan. Si Ja- 
cob naghimog mga balongbalong aron kasilongan 
sa iyang panon sa kahayopan, ug kadtong dapi- 
ta iyang ginganlan ug Sucot, nga nagkahulogang 
“Mga Balongbalong.” (Gen 33:17) Ang mga balong- 
balong gigamit sa mga sundalo diha sa kapatagan, 
ilabina sa mga opisyal.-- 1Ha 20:12, 16. 

Ang usa ka balongbalong, o payag, sagad nga gi- 
tukod diha sa parasan o sa usa ka umahan aron ang 
tigbantay adunay kasilongan gikan sa init nga ad- 
law samtang siya nagbantay batok sa mga kawa- 
tan o kahayopan. (Isa 1:8) Ilalom sa landong niana 
ang mga mangangani mokaon sa ilang paniudto 
ug sa ingon walay mausik nga panahon kon mobi- 
ya pa sa uma. Ang balongbalong nga inatopan sa 
bagang pinawod nga mga dahon nagsilbing silo- 
nganan gikan sa ulan. (Isa 4:6) Si Jonas naghimo 
ug ingon niini nga balongbalong aron iyang kasilo- 
ngan gikan sa init sa adlaw samtang siya naghulat 
kon unsay mahitabo sa Nineve, nga batok niana 
siya nanagna.---Jon 4:5. 

Mahulagwayong mga Paggamit. Gihulag- 
way ni Isaias ang pagkabiniyaan sa Jerusalem diha 
sa panan-aw ni Jehova, nga nagpakasama niini sa 
usa ka balongbalong sa parasan, nga lahi sa dag- 
hag pumoluyo, malig-on nga siyudad. (Isa 1:8) Gi- 
hulagway ni Jehova ang iyang kaugalingon ingong 
nagpuyo sa usa ka balongbalong nga panganod sa 
dihang siya temporaryong nanaog gikan sa langit 
nganhi sa yuta. Dinha nagtago ang halangdon nga 
labing gamhanan, ug dinha niana naggikan ang 
mga dinaguok sa dalugdog. (Sal 18:9, 11: 2Sa 22:10, 
12: Job 36:29) Gipakasama ni David sa “balongba- 
long” ni Jehova ang dapit nga tagoanan niadtong 
nagasalig kang Jehova.---Sal 31:20. 

Gihisgotan ni Amos ang pagtukod pag-usab sa 
“napukan nga balongbalong ni David.” (Am 9:11) 
Gisaaran ni Jehova si David nga ang gingharian ni 
David mahimong lig-on hangtod sa panahong wa- 
lay tino. Mahitungod sa pagkapukan sa gingharian 
sa Juda ug sa kataposang hari niini nga si Zedekias 
sa linya ni David, si Ezequiel giinspirar sa pagtag- 
na: “Kagun-oban, kagun-oban, pagahimoon ko kini 
nga kagun-oban. Ug kon bahin niini usab, walay 
magapanag-iya niini hangtod nga moabot siya nga 
may legal nga katungod, ug ihatag ko kini kaniya.” 
(Eze 21:27) Sukad sa maong panahon walay hari sa 
linya ni David nga milingkod sa “trono ni Jehova” 
sa Jerusalem. (1Cr 29:23) Apan si Pedro sa adlaw 
sa Pentekostes, 33 K.P., nagpunting nga si Jesu- 
Kristo maoy gikan sa linya ni David ug mao ga- 
yod ang gihisgotan sa Diyos ingong permanenteng 
Hari. Gipahibalo ni Pedro ang mga Hudiyo nga 
nagkatigom didto sa Jerusalem nga, sa ilang pana- 

hon, gibanhaw ni Jehova si Jesus ug gihimong Gi- 
noo ug Kristo. (Buh 2:29-36) Sa ulahi, ang tinun-an 
nga si Santiago naghisgot nga ang tagna ni Amos 
nakabaton ug katumanan sa dihang gitigom ang 
mga tinun-an ni Kristo (mga manununod sa Ging- 
harian) gikan sa mga Hudiyo ug sa Hentil nga mga 
nasod.---Buh 15:14-18, Rom 8:17. 


BALONGBALONG, PISTA SA MGA. Tan- 
awa ang PISTA SA MGA BALONGBALONG. 


BALOS, BAYAD. Ang paghatag o pagdawat 
sa ganti o silot sumala sa nahiangay sa indibiduwal 
o sa grupo: kanang gihatag o gipangayo ingong 
bugti, ilabina tungod sa pagbuhat ug daotan. 

Ang kaamgid nga mga pulong o mga pulong nga 
naggikan sa Hebreohanon nga lintunganayng mga 
berbo nga shalam”' ug ga-mal' gihubad nga “ganti,” 
“balos,” “bayad,” “nahiangayng pagtagad,” “pagba- 
yad,” ug uban pa. Ang Grego nga a:podidomi, an- 
ti-mi-sthia, misthapodosi'a, ug ang kaamgid nga 
mga pulong gihubad usab sa ingon. 

Ngadto sa mga Nasod nga Nagdaogdaog sa 
Israel. Sa awit nga gihatag ni Moises ngadto sa 
Israel didto sa Kapatagan sa Moab una pa sa iyang 
kamatayon, iyang gihubit si Jehova ingong ang usa 
kinsa “manimalos' sa Iyang mga kaaway ug kinsa 
“magpahamtang ug bayad” niadtong hilabihang 
nagadumot Kaniya. (Deu 32:35, 41: Heb 10:30) 
Ang panimalos ug ang pagbayad ipahamtang sa 
Diyos uban ang bug-os nga pagpugong-sa-kauga- 
lingon, nga bug-os kaharmonya sa iyang hustis- 
ya ug dili gayod himoon kon walay bug-at nga mga 
hinungdan. Pananglitan, iyang gisilotan ang Isra- 
el tungod sa pagkadili-masinugtanon, nga usahay 
naggamit sa paganong mga nasod sama sa Asirya 
ug Babilonya ingong iyang mga instrumento. (Deu 
28:15-68, 2Ha 17:7-23, 2Cr 21:14-20) Apan, kining 
pagano nga mga nasod milihok tungod sa pagdu- 
mot kang Jehova ug sa iyang matuod nga pagsim- 
ba, ug sila misaylo pa gayod pinaagi sa paglipay tu- 
ngod sa kapildihan sa Israel ug sa pagdaogdaog sa 
Israel. Busa ang Diyos nagpahayag ug mga paghu- 
kom sa pagbalos batok kanila.--Isa 10:12, 34:1, 
2, 8; Jer 51:6, 56; Abd 8-16; Zac 1:15. 

Ang Babilonya sa partikular nakaagom ug balos 
tungod sa iyang dugay na kaayong pagpakigbatok 
kang Jehova ug sa iyang katawhan. Ang pagkapu- 
kan ug bug-os nga pagkaawaaw gitagna batok ka- 
niya. Siya gilaglag ni Ciro nga Persianhon niad- 
tong 539 W.K.P. apan nagpadayon sa paglungtad 
ingong usa ka siyudad sulod sa kasiglohan, ug sa 
kataposan napukan ngadto sa bug-os nga pagkaa- 
waaw, nga dili na gayod tukoron pa pag-usab. (Jer 
kap 50, 51) Ang simbolikong Dakong Babilonya 
makaagom sa susamang balos, nga igalabog nga 

“dili na gayod igkita pa.”--Pin 18:2, 6, 20, 21; tan- 
awa ang DAKONG BABILONYA. 

Ilalom sa Balaod. Ang balaod sa Diyos ngad- 
to sa Israel nga gihatag pinaagi kang Moises nag- 
latid ug tukmang pagbalos, bisan tuod ang kaluoy 
ipakita ngadto sa dili-tinuyo ug mahinulsolong ma- 
kasasala. (Lev 5:4-6, 17-19: 6:1-7: Num 35:22-29) 
Apan ang balaod sa pagbalos bug-os nga ipadapat 
ngadto sa tinuyo ug dili-mahinulsolong maglala- 
pas. (Num 15:30) Sa mga kaso nga ang usa ka tawo 
molihok ingong usa ka bakakong saksi, nga nagha- 
tag ug bakak nga testimonya batok sa iyang isigka- 
tawo atubangan sa mga maghuhukom, siya maka- 
dawat ug balos, ang samang silot nga iya untang 
ikapahinabo ngadto sa inosenteng tawo. Si Jehova 
miingon: “Ug ang imong mata kinahanglan nga dili 
maluoy: kalag alang sa kalag, mata alang sa mata, 
ngipon alang sa ngipon, kamot alang sa kamot, tiil 
alang sa tiil.”---Deu 19:16-21. 

Diha sa Hudiyohanong Nasod sa Unang 
Siglo. Ang Hudiyohanong nasod nagpasunda- 
yag ug hakog nga panglantaw sa pagdawat sa dili- 
takos nga kalulot ug mga pabor sa Diyos kanila. 
Gitugotan ni Jehova kining hakog nga dalan yg ti- 
namdan nga magpaagom ug balos nganha kanila. 
Misulay sila sa pag-establisar sa ilang kaugali- 
ngong pagkamatarong inay nga magpasakop sa 
pagkamatarong sa Diyos. (Rom 10:1-3) Ingong re- 
sulta, ang kadaghanan sa nasod napandol kang 
Jesu-Kristo ug misalikway kaniya, ug miambit sa 
pagkasad-an sa dugo labot sa iyang kamatayon, sa 
ingon nagdalag kalaglagan sa ilang siyudad ug 
templo ug kagun-oban sa ilang nasod. (Mat 27:25; 
Dan 9:26) Si apostol Pablo nagkutlo gikan sa Mga 
Salmo (69:22) ug nagpadapat niini ngadto kanila sa 
dihang siya misulat: “Dugang pa, si David nag- 
ingon: ‘Himoa ang ilang lamesa nga usa ka lit-ag 
ug usa ka bitik ug usa ka kapandolan ug usa ka ba- 
los.” "-Rom 11:9. 

Diha sa Dili-Masinugtanong mga Kristoha- 
non. Si apostol Pablo naghisgot sa mapanimas- 
long hustisya ilalom sa Balaod sa pagpasiugda sa 
kaseryoso nga sugton sa mga Kristohanon ang 
Anak sa Diyos: “Kay kon ang pulong nga gisulti pi- 
naagi sa mga manulonda malig-on, ug ang matag 
kalapasan ug buhat sa pagkadili-masinugtanon na- 
kadawat ug balos [sa literal, pagbayad sa ganti] su- 
bay sa hustisya, unsaon man nato pag-ikyas kon 
kita wala manumbaling sa ingon kadako nga kalu- 
wasan sa pagkaagi nga kini gisugdan pagsulti pi- 
naagi sa atong Ginoo ug gipamatud-an kanato pi- 
naagi nila nga nakadungog kaniya?” (Heb 2:2, 3, 
ftn sa Rbi8, itandi ang Heb 10:28-31.) Ang paghu- 
kom sa kalaglagan batok sa apostatang “tawo sa 
kalapasan” nagtaganag usa ka panig-ingnan sa 


310 


maong pagbalos.--2Te 2:3, 9, 10, tan-awa ang 
TAWO SA KALAPASAN. 


BALSA. Tan-awa ang GALAMITON SA PAGPANGUMA. 


BALSAMO, BALSAMO SA GILEAD. Ang 
terminong “balsamo” mapadapat ngadto sa bisan 
hain sa daghang tanom, kahoykahoy, ug mga ka- 
hoy nga magpatunghag humot ug kasagaran lana- 
hon ug salongon nga substansiya. Ang samang 
pulong mapadapat usab sa substansiya nga ipa- 
tungha niini. Adunay mga kahoy nga nagpatung- 
ha usab ug balsamo sama sa fir, spruce, alamo, ug 
sa ubang mga pamilya sa kahoy. Ang lana sa bal- 
samo gigamit ingong tambal (kasagaran adunay 
benzoic o cinnamic acid) ug ingong usa ka pahu- 
mot. 

Ang mga tanom ug mga kahoyng balsamo ka- 
nunayng gipabilhan pag-ayo sa mga tawo sa Sidla- 
kan. Ang unang paghisgot sa “lana sa balsamo” 
(Heb., bo'sem, be'sem, o basam) makita sa Exo- 
do 25:6 nga naghisgot maylabot sa paggamit nii- 
ni ingong sambog sa balaan nga igdidihog nga 
lana diha sa tabernakulo. (Tan-awa usab ang Ex 
35:8, 28.) Ang Hebreohanong pulong gihubad usa- 
hay ingong “mga pahumot,” “humot,” o “yerbang 
paalimyon,” sumala sa konteksto. (Ex 30:23: Aw 4: 
10, 14, 16, 5:13: 6:2, 8:14) Sa Isaias 3:24 ang kahu- 
mot niini gipalahi sa “kaabhong.” 

Ang gigamit nga balsamo alang sa pag-alagad 
sa tabernakulo didto sa kamingawan dayag nga 
naggikan sa gawas sa Palestina, tingali gikan sa 
Ehipto. Sa panahon sa paghari ni Haring Solomon, 
gipakasama ang pagkabililhon sa lana sa balsamo 
sa pagkabililhon sa bulawan ug sa bililhong mga 
bato nga lakip sa mga bahandi nga gidala sa rayna 
sa Sheba ingong mga gasa, gilakip usab kini sa tri- 
buto nga gibayad sa mga hari sa daghang kayuta- 
an ngadto sa maalamong hari sa Jerusalem. (1Ha 
10:2, 10, 25; 2Cr 9:1, 9, 24) Kini maoy lakip sa bi- 
lilhong mga butang nga gitipigan sa balay-tipiga- 
nan sa hari nga sa pagkadili-maalamon gipakita ni 
Ezequias ngadto sa mga emisaryo o mga sinugo gi- 
kan sa Babilonya. (2Ha 20:13, 2Cr 32:27: Isa 39:2) 
Gigamit kini sa pag-embalsamar (bisan tuod dili 
ingon sa paagi sa mga Ehiptohanon) sa patayng la- 
was ni Haring Asa. (2Cr 16:14) Ang pulong nga 
“embalsamar” mopatim-awng sa orihinal naggikan 
sa Hebreohanong pulong nga basam’. Si Ester gi- 
haplasan ug humot nga lana sa balsamo sa dihang 
gimasahe siya sulod sa kataposang unom ka bulan 
una pa siya moatubang kang Haring Ahasuero. 
--Est 2:12. 

Ang “balsamo [Heb., tsori] sa Gilead” mopa- 
tim-aw nga talagsaon ug makatambal. (Jer 8:22, 
46:11) Kini nga balsamo unang gihisgotan nga la- 
kip sa mga butang nga gidala sa nagapanawng 

mga magpapatigayon nga Ismaelinhon gikan sa 
Gilead, sa S sa Jordan, ug ngadto kanila gibaligya 
si Jose. (Gen 37:25-28) Sa ulahi kini gilakip ni Jacob 
uban sa “labing maayong mga produkto sa yuta” sa 
dihang nagpadalag gasa ngadto sa Ehipto uban sa 
iyang mibalik nga mga anak. (Gen 43:11) Sumala 
sa Ezequiel 27:17, ang adunahang mga magpapa- 
tigayon sa Tiro mipalit niini gikan sa gingharian 
sa Juda. 

Ang mga paghisgot sa makaalim nga kinaiyahan 
sa balsamo, ilabina ingong tambal sa mga samad, 
komon kaayo diha sa karaang mga basahon. Ang 
tanang paghisgot sa Kasulatan bahin sa makaalim 
nga mga kinaiyahan niini gihisgotan ni Jeremias. 
Apan, iya kining gihisgotan diha sa mahulagwa- 
yong diwa, una, sa dihang siya nagbangotan sa es- 
pirituwal nga pagkahugno sa Juda (Jer 8:14, 15, 21, 
22; itandi ang San 5:14, 15), dayon sa pagbadlong 
sa Ehipto labot sa kawang nga mga paningkamot 
niini aron dili mapildi sa Babilonya (Jer 46:11-13), 
ug sa kataposan diha sa pagpahayag ug paghukom 
sa kalaglagan gikan sa Diyos batok sa Babilonya. 
--Jer 51:8-10. 

Dili matino kon unsa nga espesipikong mga ta- 
nom o mga kahoy ang gihawasan sa Hebreo- 
hanong mga pulong nga bo'sem ug tsori. Ang 
ngalang “balsamo sa Gilead” gigamit sa pagtawag 
sa usa ka gamayong kahoy nga kanunayng lun- 
haw nga gitawag ug Commiphora opobalsamum 
(o, Commiphora gileadensis). Ang berdehon-dalag 
nga lanahong salong matigom pinaagi sa pagsa- 
mad sa punoan ug sa mga sanga, ug ang gag- 
mayng lingin nga mga tinulo kolektahon sa ulahi. 
Bisan tuod kining partikular nga kahoy sa dakong 
bahin makaplagan sa H sa Arabia, ang Hudiyong 
historyador nga si Josephus nagpaila nga kini gita- 
nom palibot sa Jerico sa panahon ni Solomon, ug 
ang Gregong geograpo nga si Strabo nagtala nga 
sa Romanhong mga panahon kini gitanom usab 
duol sa Dagat sa Galilea. 

Gituohan nga ang tsor!” mahimong magtumong 
sa kahoyng mastic (Pistacia lentiscus), nga magpa- 
tunghag humot, luspad-dalagong tagok nga gita- 
wag ug mastic, ingon man usab sa lana nga giga- 
mit ingong tambal nga makuha gikan sa panit, 
mga dahon, ug sa mga bunga niini. Kining kahoya 
komon sa Palestina, ug ang ngalan niini sa Arabi- 
ko susama kaayo sa Hebreohanong tsori. 


BAMOT [Hatag-as nga mga Dapit]. Usa sa mga 
dapit nga gikampohan sa nasod sa Israel sa nagsi- 
ngabot kini sa yuta sa Canaan. (Num 21:19, 20) 
Ang Bamot gitala nga nahimutang tali sa Nahaliel 
ug “sa walog nga anaa sa yuta sa Moab, didto sa 
ulohan sa Pisga.” Lagmit nga kini maoy pinamubo 
sa Bamot-baal.---Tan-awa ang BAMOT-BAAL. 


BANA 


BAMOT-BAAL [Hatag-as nga mga Dapit ni 
Baal]. Usa ka lungsod sa Moab diin si Balak nga 
hari sa Moab nagdala kang manalagnang Balaam 
aron iyang makita ang kampo sa Israel ug tunglo- 
hon kini. (Num 22:41) Ang pagpili ni Balak niining 
dapita aron himoon ang pagtunglo ug ang mga 
paghalad lagmit nagpakita nga kini maoy sentro sa 
pagsimba kang Baal, nga tatawng nahimutang sa 
usa ka habog nga dapit. (Num 23:1-9) Human ni- 
adto, ang Bamot-baal ug ang ubang mga lungsod 
“nga anaa sa patag sa bukid” gipahat ngadto sa tri- 
bo ni Ruben ingong panulondon. (Jos 13:15, 17) Sa 
sayong bahin sa ikasiyam nga siglo W.K.P., si Ha- 
ring Mesa sa Moab nag-ingon nga iyang gitukod 
pag-usab ang “Bet-bamot, kay kini nalaglag.” (Lin- 
ya 27 sa Bato sa Moab) Lagmit nga ang Bamot, Ba- 
mot-baal, ug Bet-bamot maoy mga ngalan sa mao 
ra nga lugar.--Itandi ang Baal-meon, Beon, Bet- 
baal-meon sa artikulo nga BAAL-MEON. 

Ang paghulagway nga gihatag sa asoy sa Bibli- 
ya nagpakita nga kini maoy usa ka dapit diha sa 
rehiyon sa kapatagan sa bukid dapit sa AS nga ki- 
liran sa Patayng Dagat. Bisan tuod dili tino ang na- 
himutangan niini, gituohan nga mao kini ang Khir- 
bet Quweijiya, mga 14 km (9 mi) sa S sa Patayng 
Dagat, duol sa posibleng nahimutangan sa Bukid 
sa Nebo. 


BANA. Usa ka minyong lalaki ang gitumong sa 
Hebreohanong termino nga “ish (lalaki) ug sa Gre- 
gong termino nga aner’ (tawong lalaki). (Os 2:16, 
ftn sa Rbi8: Rom 7:2, Int) Ang ubang Hebreoha- 
nong mga termino nga gigamit sa lainlaing paagi 
sa pagtumong sa usa ka bana mao ang 'a-dhohn' 
(ginoo), baal (tag-iya, agalon), ug rea" (kauban, 
higala). (Gen 18:12, 20:3, Jer 3:20) Sa Israel ang 
usa ka lalaki nga sinayoran, o kaslonon, gihisgotan 
usab ingong “bana” ug ang babaye ingong “asawa.” 
--Deu 22:23, 24: Mat 1:18-20. 

Ang lalaki mamalaye sa usa ka babaye o makig- 
sabot sa umaabot nga kaminyoon pinaagi sa pag- 
bayad ug bugay o kantidad sa pagpalit ngadto sa 
amahan sa babaye o sa mga tig-atiman sa babaye. 
(Ex 22:16, 17) Human niana ang babaye mahi- 
mong iyang kabtangan. (Ex 20:17) Ang pulong nga 
ba'al, nga nagkahulogang “tag-iya, agalon,” gipa- 
dapat ngadto sa lalaki, ug ang babaye gitawag nga 
beu-lah, nga nagkahulogang “gipanag-iya ingong 
asawa.” (Gen 20:3, Deu 22:22, Isa 62:4) Ngadto 
sa karaang nasod sa Israel, si Jehova miingon: 
“Ako nahimong bana nga tag-iya [usa ka porma sa 
ba'@l] ninyo.”--Jer 3:14; Isa 62:4, 5, tan-awa ang 
PANULONDON (Yugto sa Balaod). 

Sa kapanahonan sa mga patriarka ang bana nag- 
alagad ingong saserdote ug maghuhukom sa ba- 
nay, ug sa tibuok nga Kasulatan ang bana ug 

amahan kasagarang gihatagan ug halalom nga 
pagtahod.---Gen 31:31, 32, Job 1:5: 1Pe 3:5, 6, itan- 
di ang Deu 21:18-21: Est 1:10-21. 

Pagkaulo. Sa dihang maminyo sa usa ka ba- 
baye, ipailalom sa lalaki ang babaye ubos sa usa ka 
bag-ong balaod, ang “balaod sa iyang bana,” nga 
uyon niana ang bana makahimog mga lagda ug 
mga regulasyon alang sa iyang pamilya. (Rom 7: 
2, 3) Siya mahimong iyang ulo nga kaniya ang ba- 
baye angayng magpasakop. (Efe 5:21-24, 33) Kini 
maoy usa ka relatibong pagkaulo, tungod sa labaw 
nga pagkaulo sa Diyos ug ni Kristo.-- 1Co 11:3. 

Ang bana, bisan tuod ulo sa panimalay, kina- 
hanglang mohatag sa iyang asawa sa kon unsay 
nahiangay sa magtiayon, ang mga relasyon may- 
labot sa sekso, kay “ang bana dili mao ang magbu- 
ot sa iyang kaugalingong lawas, kondili ang iyang 
asawa.” (1Co 7:3-5) Siya mao usab ang may kaako- 
han sa espirituwal ug materyal nga kaayohan sa 
iyang pamilya.--Efe 6:4; 1Ti 5:8. 

Ang pagkaulo sa bana naghatag kaniyag mabug- 
at nga kaakohan. Bisan tuod siya mao ang ulo sa 
iyang asawa, angay niyang ilhon nga ang iyang 
asawa maoy bililhon sa mga mata sa Diyos, ilabina 
kon siya usa ka Kristohanon. Higugmaon niya siya 
sama sa iyang kaugalingon, kay silang duha “usa 
ka unod.”--Gen 2:24, Mat 19:4-6, Efe 5:28, 33. 

Angayng ipakita sa mga bana ngadto sa ilang 
mga asawa ang samang mahigugmaong pag-ati- 
man nga gipakita ni Kristo sa kongregasyon. (Efe 
5:25, 28-30, 33) Kinahanglang ilhon nila nga ang 
asawa maoy “usa ka sudlanan nga mas mahu- 
yang,” nga maghatag kaniyag kadungganan, mag- 
tagad sa iyang pisikal ug emosyonal nga ka- 
hulmahan ug kinaiyanhong mga kausaban. Kini 
ilabinang hinungdanon kon ang magtiayon maoy 
mga Kristohanon, nga mga isigkamanununod sa 
“dili-takos nga pabor sa kinabuhi,” aron dili maba- 
bagan ang mga pag-ampo sa bana. (1Pe 3:7) Bisan 
kon ang asawa dili usa ka magtutuo, kini dili mo- 
hatag ug katarongan sa bana sa pagdiborsiyo o sa 
pagbulag sa iyang asawa. Hinunoa, siya kinahang- 
lang mopuyo uban kaniya kon ang asawa mouyon 
niini ug angay niyang hunahunaon nga siya puwe- 
deng makatabang kaniya nga mahimong usa ka 
magtutuo ug maningkamot usab alang sa kaluwa- 
san sa ilang mga anak.--1Co 7:12, 14, 16; tan-awa 
ang BANAY, AMAHAN, KAMINYOON. 

Diborsiyo. Ubos sa Moisesnong Balaod ang 
usa ka lalaki makahimo sa pagdiborsiyo sa iyang 
asawa, apan ang iyang asawa dili makahimo sa 
pagdiborsiyo kaniya. Gikinahanglan nga ang bana 
maghatag kaniyag sulat-pamatuod sa diborsiyo. 
(Deu 24:1-4) Gipakita ni Jesu-Kristo nga ang ma- 
ong kahikayan alang sa pagdiborsiyo diha sa Isra- 

el gitugotan tungod sa katig-a sa ilang kasing- 
kasing. (Mat 19:8) Apan, kon ang usa ka lalaki 
magpugos sa usa ka dili-sinayorang ulay sa pagpa- 
kighilawas kaniya, siya mahimong iyang asawa 
(gawas kon ang amahan modumili sa paghatag sa 
babaye ngadto sa lalaki), ug siya dili tugotang ma- 
kigdiborsiyo kaniya sa tanan niyang mga adlaw. 
- Deu 22:28, 29. 

Ang Hebreohanong Kasulatan ug ang Kristoha- 
non Gregong Kasulatan nagpasiugda nga ang bana 
angayng maglimite sa iyang pakigrelasyon sa sek- 
so ngadto lamang sa iyang kapikas sa kaminyoon 
(Pr 5:15-20) ug nga ang kaminyoon kinahanglang 
huptan nga dungganon, kay hukman sa Diyos ang 
mga makihilawason ug mga mananapaw. (Heb 
13:4) Sa kapanahonan sa mga patriarka ug ilalom 
sa Balaod, ang poligamiya o pagbaton ug daghang 
kapikas ug ang pagpuyopuyo gitugotan ni Jehova, 
apan sa Kristohanong kahikayan ang lalaki magba- 
ton lamang ug usa ka buhing asawa. (Gen 25:5, 6, 
29:18-28, Deu 21:15-17, Mat 19:5, Rom 7:2, 3, 1Ti 
3:2) Ang bugtong Kristohanong pasikaranan alang 
sa pagdiborsiyo ug pagminyo pag-usab mao ang 
“pakighilawas.”--Mat 19:9, tan-awa ang PAKIGHILA- 
WAS. 

Masambingayong Paggamit. Tungod kay 
ang karaang nasod sa Israel nabugkos kang Jeho- 
va pinaagi sa pakigsaad sa Balaod, ang Diyos mao 
ang ilang “bana nga tag-iya.” (Jer 3:14) Si apostol 
Pablo naghisgot kang Jehova ingong ang Amahan 
sa dinihogang mga Kristohanon, ang iyang espiri- 
tuwal nga mga anak, ug sa “Jerusalem sa itaas” 
ingong ilang inahan, nga nagpakitang giisip ni Je- 
hova ang iyang kaugalingon ingong bana niini nga 
Jerusalem.---Gal 4:6, 7, 26; itandi ang Isa 54:5. 

Si Jesu-Kristo giisip ingong Bana sa Kristoha- 
nong kongregasyon. (Efe 5:22, 23: Pin 19:7, 21:2) 
Kini nga pagtandi nagpasiugda sa iyang pagkaulo 
ug sa iyang mahigugmaong pag-atiman sa kong- 
regasyon. Siya nagbuhis sa iyang kaugalingong ki- 
nabuhi alang sa iyang pangasaw-onon, ug siya 
nagpadayon sa pagpakaon ug pagpangga niini. 


BANAY. Ang Hebreohanong termino nga 
mish:pachah' (banay), dugang pa sa paggamit nii- 
ni sa pagtumong sa usa ka panimalay, nagkahulo- 
gan usab, sa mas lapad nga diwa, sa usa ka tribo, 
katawhan, o nasod. Ang Gregong pulong nga pa- 
tri':a' lapad usab ug kahulogan. Ang Hebreohanong 
pulong nga 'um-mah' nagtumong sa usa ka dakong 
katilingban nga adunay komon nga panulondon, 
ug susama sa usa ka tribo ang gidak-on. Sa tanang 
tulo ka higayon diin kini nga pulong makita, kini 
nagtumong sa usa ka dakong pundok sa mga dili- 
Israelinhon. Pananglitan, ang mga kaliwat sa 12 ka 
anak nga lalaki ni Ismael gihubit ingong “mga ba- 

nay” sa sayong bahin sa kasaysayan sa maong et- 
nikong pundok. (Gen 25:16) Gihubit usab sa ingon 
ang mga kaliwat ni Midian. (Num 25:15) Ang ter- 
mino makaplagan usab diha sa Hebreohanong ba- 
lak sa Salmo 117:1, diin kini makita sa usa ka para- 
lelismo uban sa “kanasoran.” Ang Hebreohanong 
pulong nga sheet, nga sagad gihubad nga “tribo,” 
gihubad nga “banay” diha sa Numeros 18:2. Kini 
maoy usa ka talagsaong pananglitan aron ipakita 
ang kalainan nga gihimo sa Hebreohanong teksto, 
tungod kay niining bersikuloha makita ang duha 
ka pulong nga mat:teh' ug she vet, nga sagad pare- 
hong gihubad nga “tribo.” 

Si Jehova nga Diyos mao ang nagmugna sa ka- 
hikayan sa banay. Siya mao ang Amahan sa iyang 
langitnong banay ug ang usa nga kaniya 'utang sa 
tanang kabanayan sa yuta ang ilang ngalan.” (Efe 
3:14, 15) Kini tungod kay gimugna ni Jehova ang 
unang tawhanong banay, ug pinaagi niini iyang 
katuyoan nga pun-on ang yuta. Dugang pa, Iyang 
gitugotan si Adan, bisag usa ka makasasala, nga 
makabaton ug banay ug makabaton ug mga anak 
“nga liwat kaniya, ingon sa iyang larawan.” (Gen 
5:3) Sa Bibliya, sukad pa kaniadto gipatin-aw ni Je- 
hova nga Iyang gihatagan ug dakong importansiya 
ang Iyang gihatag nga gahom sa pagsanay, ang 
paagi nga ang tawo makapadayon sa paghupot sa 
iyang ngalan ug kaliwat diha sa yuta.--Gen 38:8- 
10, Deu 25:5, 6, 11, 12. 

Gambalay ug Pagpatunhay sa Banay. Sa 
karaang Hebreohanong katilingban ang banay mao 
ang pangunang yunit. Ang banay maoy usa ka ga- 
may nga gobyerno, ang amahan ingong pangulo 
may kaakohan ngadto sa Diyos, ug ang inahan 
mao ang katabang nga tagdumala sa mga anak 
diha sa panimalay. (Buh 2:29, Heb 7:4) Ang banay, 
sa gamay nga paagi, maoy usa ka larawan sa da- 
kong banay sa Diyos. Ang Diyos gilarawan diha sa 
Bibliya ingong usa ka bana, ug ang “Jerusalem sa 
itaas” ingong ang inahan sa iyang mga anak.---Gal 
4:26; itandi ang Isa 54:5. 

Ang banay sa kapanahonan sa mga patriarka 
mahimong ikatandi sa pipila ka paagi sa moder- 
nong korporasyon. Adunay pipila ka personal nga 
butang nga panag-iyahon sa mga membro sa ba- 
nay. Apan, sa dakong bahin, ang propiedad panag- 
iyahon sa tanan, nga ang amahan maoy magdu- 
mala sa paggamit niini. Ang usa ka sayop nga 
mahimo sa usa ka membro sa banay isipon nga 
usa ka sayop batok sa banay mismo, ilabina sa ulo 
niini. Makahatag kini ug kaulawan kaniya, ug siya 
may kaakohan, ingong maghuhukom sa panima- 
lay, nga mohimog gikinahanglang aksiyon labot 
niini.---Gen 31:32, 34, Lev 21:9, Deu 22:21, Jos 
7:16-25. 


BANAY 


Ang monogamiya o ang pagbaton ug usa la- 
mang ka kapikas mao ang orihinal nga sukdanan 
nga gilatid ni Jehova alang sa banay. Bisan tuod gi- 
buhat sa ulahi ang poligamiya o ang pagbaton ug 
daghang kapikas, kini maoy supak kanunay sa ori- 
hinal nga sukdanan nga gjilatid sa Diyos. Bisan pa 
niana, iyang gitugotan kini hangtod sa iyang gitak- 
dang panahon sa pagpasig-uli sa iyang orihinal 
nga sukdanan, nga iyang gihimo diha sa Kristoha- 
nong kongregasyon. (1Ti 3:2, Rom 7:2, 3) Ubos sa 
pakigsaad sa Balaod iyang gitugotan ang poligami- 
ya ug gikontrolar kini aron ang banay magpabiling 
mahiusa ug molungtad. Apan si Jehova mismo ang 
nag-ingon: “Mao nga ang lalaki mobiya sa iyang 
amahan ug sa iyang inahan ug siya kinahang- 
lang moipon sa iyang asawa ug sila mahimong usa 
ka unod.” Ug ang iyang Anak mao ang nagkutlo ni- 
ining mga pulonga ug miingon: “Mao nga dili na 
sila duha, kondili usa ka unod. Busa, kon unsay gi- 
hiusa pagyugo sa Diyos ayaw ipabulag ni bisan 
kinsang tawo.” (Gen 2:24: Mat 19:4-6) Ang rekord 
nagpakita nga si Adan may usa lamang ka asawa, 
nga nahimong “inahan sa tanang tawo nga buhi.” 
(Gen 3:20) Ang tulo ka anak nga lalaki ni Noe, nga 
nagsugod sa pagpasanay na usab sa populasyon sa 
yuta human sa tibuok-yutang Lunop, maoy mga 
anak sa usa lamang ka amahan ug usa ka inahan, 
ug ang matag usa sa mga anak nga naluwas sa Lu- 
nop may usa lamang ka asawa.--Gen 8:18, 9:1, 
1Pe 3:20. 

Ilalom sa Pakigsaad sa Balaod. Sa paghatag 
sa Napulo ka Sugo ngadto sa Israel, gihatagan ug 
pagtagad sa Diyos ang integridad sa banay. Ang 
ikalimang sugo nga “Pasidunggi ang imong ama- 
han ug ang imong inahan” mao ang unang sugo 
nga may saad. (Deu 5:16, Efe 6:2) Ang usa ka anak 
nga morebelde sa iyang mga ginikanan maoy usa 
ka anak nga rebelyoso batok sa kahikayan sa ka- 
gamhanan nga gitukod sa Diyos ug rebelyoso usab 
batok sa Diyos mismo. Kon iyang dapatan o tung- 
lohon ang iyang amahan o inahan, o kon siya dili 
na gayod magpatul-id, siya pagapatyon. (Ex 21:15, 
17: Lev 20:9, Deu 21:18-21) Ang mga anak kina- 
hanglang adunay hustong kahadlok sa ilang mga 
ginikanan, ug ang usa ka anak nga magtamay sa 
iyang amahan o inahan maoy tinunglo.---Lev 19:3, 
Deu 27:16. 

Ang ikapitong sugo, “Dili ka manapaw,” nagdi- 
li sa bisan unsang pagpakigsekso sa usa ka min- 
yong tawo uban sa usa nga dili niya kapikas. (Ex 
20:14) Ang tanang anak angayng matawo diha sa 
sulod sa banay. Ang anak sa gawas dili pagail- 
hon, ni ang iyang mga kaliwat tugotan nga mahi- 
mong mga membro sa kongregasyon sa Israel bi- 
san hangtod sa ikanapulo nga kaliwatan.---Deu 
23:2. 

Bisan tuod ang ikapitong sugo nga nagdili sa 
pagpanapaw nagsilbing panalipod sa banay, ang 
ikanapulo nga sugo, pinaagi sa pagdili sa sayop nga 
mga tinguha, dugang nagpanalipod sa integridad 
sa kaugalingong banay sa usa ka tawo ingon man 
sa balay ug banay sa laing tawo. Ang labing komon 
nga mga butang nga nalangkit sa banaynong kina- 
buhi gipanalipdan niini nga sugo, nga mao, ang 
balay, asawa, mga ulipon, mga hayop, ug ubang 
propiedad.---Ex 20:17. 

Ilalom sa Balaod giampingan pag-ayo ang mga 
talaan sa kagikan. Ang integridad sa banay labaw 
pa nga gipasiugda maylabot sa mapanunod nga 
yuta sa katigulangan. Ilabinang hinungdanon ang 
mga talaan sa kagikan sa linya sa banay ni Juda 
ug, sa ulahi, sa linya sa kaliwat ni Juda nga si Da- 
vid. Tungod sa saad nga ang Mesiyas nga Hari 
maggikan niini nga mga banay, ang rekord sa re- 
lasyon sa matag banay giampingan pag-ayo. Ug 
bisan tuod ang poligamiya wala hanawa sa Balaod, 
ang integridad sa banay gipanalipdan ug ang tala- 
an sa kagikan niini gitipigan pag-ayo pinaagi sa 
higpit nga mga balaod nga gilatid labot sa poliga- 
miya. Wala gayod itugot sa balaod ang pagkamahi- 
layon ug kalaw-ayan. Ang mga anak nga lalaki nga 
natawo sa poligamiya o sa pagpuyopuyo maoy mga 
lehitimo, tinuod nga mga anak nga lalaki sa ama- 
han.---Tan-awa ang PuyoPuyo. 

Ang Balaod espesipikong nagdili sa pagpakig- 
minyo sa mga molupyo sa pito ka Canaanhong 
mga nasod nga kinahanglang papahawaon gikan 
sa yuta. (Deu 7:1-4) Tungod kay napakyas sa pag- 
tuman niini nga sugo, ang nasod sa Israel nalit- 
agan sa pagsimba sa bakak nga mga diyos ug sa 
kataposan nabihag sa ilang mga kaaway. Si Solo- 
mon maoy usa ka talagsaong pananglitan sa usa 
nga nakasala niining bahina. (Neh 13:26) Si Esdras 
ug Nehemias mihimog kusganong mga reporma 
taliwala niadtong namalik nga mga Israelinhon 
nga naghugaw sa ilang mga banay ug sa Israel 
mismo pinaagi sa pagkuhag langyawng mga asa- 
wa.--Esd 9:1, 2; 10:11: Neh 13:23-27. 

Sa dihang gipadala sa Diyos ang iyang bug- 
tong nga Anak dinhi sa yuta, iyang gipakatawo 
siya sulod sa usa ka tawhanong banay. Iyang gi- 
hikay nga siya makabaton ug mahinadlokon-sa- 
Diyos nga amaama ug usa ka mahigugmaong ina- 
han. Si Jesus ingong usa ka anak nagpasakop sa 
iyang mga ginikanan ug nagtahod ug nagmasi- 
nugtanon kanila. (Luc 2:40, 51) Bisan sa dihang 
siya himalatyon na diha sa estaka sa pagsakit, siya 
nagpakitag pagtahod ug mahigugmaong pag-ati- 
man sa iyang inahan, kinsa dayag nga usa na ka 
balo niadtong panahona, sa dihang siya miingon 
kaniya: “Babaye, tan-awa! Ang imong anak!” ug 
ngadto sa tinun-an nga iyang gihigugma: “Tan- 

awa! Ang imong inahan!” sa ingon dayag nga nag- 
sugo niini nga tinun-an sa pag-atiman kaniya didto 
sa iyang kaugalingong pinuy-anan.--Ju 19:26, 27. 


Sa unsang paagi gipakita sa Bibliya 
ang pagkahinungdanon sa banay diha 
sa Kristohanong kongregasyon? 


Sa Kristohanong kongregasyon ang banay giila 
ingong pangunang yunit sa Kristohanong katiling- 
ban. Ang dakong bahin sa Kristohanon Gregong 
Kasulatan naundan sa mga instruksiyon maylabot 
sa relasyon sa banay. Sa makausa pa ang lalaki gi- 
pasidunggan ingong ulo sa banay, ug ang asawa 
magpasakop sa iyang bana ug magdumala sa pa- 
nimalay ubos sa pangatibuk-ang pagdumala sa 
bana. (1Co 11:3, 1Ti 2:11-15, 5:14) Nagpakasa- 
ma kang Jesus ingong bana ug ulo sa banay ngad- 
to sa iyang 'asawa, ang kongregasyon, si Pablo 
nagtambag sa mga bana sa pagdumala sa pagkau- 
lo diha sa gugma, ug siya nagtambag sa mga asa- 
wa sa pagtahod ug sa pagpasakop sa ilang mga 
bana. (Efe 5:21-33) Ang mga anak gisugo nga 
magmasinugtanon sa ilang mga ginikanan, ug ang 
mga amahan ilabinang gihatagan ug kaakohan sa 
pagmatuto sa ilang mga anak diha sa disiplina ug 
sa pagdumala-sa-kaisipan nga iya ni Jehova.---Efe 
6:1-4. 

Ang tawo nga gigamit ingong magtatan-aw 
sa Kristohanong kongregasyon, kon minyo, kina- 
hanglang magpakitag hataas nga mga sukdanan 
ingong ulo sa banay, nga nagdumala sa maayong 
paagi ug may mga anak nga mapinasakopon ug dili 
mga masupilon o walay ikasumbong sa unodnong 
pagpatuyang, kay, si Pablo misukna: “Sa pagkati- 
nuod kon si bisan kinsa dili makamao sa pagduma- 
la sa iyang kaugalingong panimalay, unsaon man 
niya pag-atiman sa kongregasyon sa Diyos?” sang- 
lit ang kongregasyon susama man sa usa ka banay. 
(1Ti 3:2-5, Tit 1:6) Ang mga asawa gitambagan sa 
paghigugma sa ilang mga bana ug mga anak, nga 
mahimong mga manggibuhaton sa balay, ug mag- 
pasakop sa ilang mga bana.---Tit 2:4, 5. 

Si Jesus nagtagna nga ang pagsupak sa kamatu- 
oran sa Diyos mopahinabog panagkabahin sa mga 
banay. (Mat 10:32-37, Luc 12:51-53) Apan kusga- 
nong gitambagan ni apostol Pablo ang mga mag- 
tutuo batok sa pagbungkag sa relasyon sa kamin- 
yoon, nga nangamuyo pinasukad sa kaayohan sa 
dili-magtutuong kapikas ingon man usab sa mga 
anak. Iyang gipasiugda ang pagkabililhon sa relas- 
yon sa banay sa dihang iyang gipunting nga ang 
Diyos naglantaw sa gagmayng mga anak ingong 
balaan, bisan tuod ang dili-magtutuong kapikas 
wala pa mahinloi gikan sa iyang mga sala pinaagi 

sa pagtuo kang Kristo. Sa pagkatinuod, ang dili- 
magtutuo lagmit nagabuhat sa pipila ka butang 
nga gihisgotan ni Pablo nga gibuhat sa pipila ka 
Kristohanon sa wala pa nila dawata ang maa- 
yong balita bahin kang Kristo. (1Co 7:10-16, 6:9- 
11) Gipanalipdan usab sa apostol ang panaghiusa 
sa Kristohanong banay pinaagi sa paghatag ug 
mga instruksiyon sa mga bana ug mga asawa labot 
sa paghatag sa kon unsay nahiangay sa magtia- 
yon.---1Co 7:3-5. 

Ang banaynong relasyon napamatud-ang usa ka 
panalangin alang sa daghan maylabot sa Kristiya- 
nidad, “kay, unsaon god nimo pagkahibalo, asawa, 
nga maluwas mo ang imong bana? O, unsaon god 
nimo pagkahibalo, bana, nga maluwas mo ang 
imong asawa?” (1Co 7:16) Gipakita usab kini diha 
sa mga pangomosta ni apostol Pablo ngadto sa 
ubay-ubayng mga panimalay. Ang pipila ka mag- 
tutuo nakapribilehiyo sa paggamit sa balay sa ba- 
nay ingong usa ka tigomanan sa kongregasyon. 
(Rom 16:1-15) Ang Kristohanong misyonaryo nga 
si Felipe maoy usa ka tawong pamilyado, nga may 
upat ka matinumanong Kristohanon nga mga anak 
nga babaye. Siya gipanalanginan nga makaabiabi 
kang apostol Pablo ug sa iyang mga isigkamagbu- 
buhat sulod sa usa ka panahon didto sa iyang ba- 
lay sa Cesarea. (Buh 21:8-10) Ang Kristohanong 
kongregasyon mismo gitawag nga “panimalay sa 
Diyos.” Ang pangunang membro ug ulo niini mao 
si Jesu-Kristo, ug kini nga “panimalay” nag-ila ka- 
niya ingong ang Binhi nga pinaagi kaniya ang ta- 
nang banay sa yuta magapanalangin sa ilang kau- 
galingon.--1Ti 3:15, Efe 2:19: Col 1:17, 18, Gen 
22:18: 28:14. 

Ang inspiradong Kasulatan nagtagna bahin sa 
usa ka mapintas nga pag-atake sa institusyon sa 
banay nga sundan sa pagkahugno sa moralidad ug 
sa tawhanong katilingban sa gawas sa Kristoha- 
nong kongregasyon. Giklasipikar ni Pablo nga lakip 
sa inspirado-sa-demonyong mga pagtulon-an sa 
“ulahing mga yugto sa panahon” mao ang 'pagdi- 
li sa pagminyo.' Siya nagtagna nga sa “kataposang 
mga adlaw” ang kahimtang sa pagkadili-masi- 
nugtanon ngadto sa mga ginikanan, pagkadili- 
maunongon, ug pagkawalay “kinaiyanhong pagba- 
ti” modaghan, bisan sa taliwala niadtong “nagbaton 
sa dagway sa diyosnong pagkamahinalaron.” Siya 
nagpasidaan sa mga Kristohanon nga likayan ki- 
ning mga tawhana.--1ITi 4:1-3, 2Ti 3:1-5. 

Ang Dakong Babilonya, ang kaaway sa “babaye” 
sa Diyos (Gen 3:15, Gal 4:27) ug sa “pangasaw- 
onon” ni Kristo (Pin 21:9), maoy usa ka dakong “bi- 
gaon” nga organisasyon, nga nakighilawas sa mga 
hari sa yuta. Sanglit siya mao “ang inahan sa mga 
bigaon ug sa dulumtanang mga butang sa yuta,” 
kini nagpakita nga ang iyang “mga anak nga baba- 

ye” maoy mga bigaon usab, ug iyang gipahinabo 
nga ibalewala gayod ang mga kahikayan ug mga 
sugo ni Jehova nga Diyos, lakip ang mga kinahang- 
lanon sa Diyos nga makaamot sa integridad sa ba- 
nay. (Pin 17:1-6) Siya naningkamot sa paghaylo sa 
uban ngadto sa pagpamampam ug milampos sa 
pagpatunghag daghang “bigaon” nga mga anak 
nga babaye, nga misulay sa pagpugong kang Kris- 
to nga makabaton ug hinlong “pangasaw-onon.” 
Bisan pa niana, ang iyang “pangasaw-onon” migu- 
la nga madaogon, mahinlo, matarong, takos nga 
mahimong sakop sa “banay” ni Jehova ingong “asa- 
wa” ni Jesu-Kristo, alang sa pagpanalangin ug pag- 
maya sa tibuok uniberso.--2Co 11:2, 3: Pin 19: 
2, 6-8: tan-awa ang KAMINYOON ug ang ubang ba- 
naynong mga relasyon ubos sa ilang tagsatagsa ka 
ngalan. 


BANGA. Tan-awa ang SUDLANAN. 


BANGAN SA DUGHAN. Usa ka paha nga 
isul-ob sa usa ka pangasaw-onon sa adlaw sa iyang 
kasal. Kini magpaila kaniya ingong babayeng min- 
yo. Si Jehova ingong “bana” sa Israel nagpasiugda 
sa sala ug sobrang pagsalikway sa Israel kani- 
ya pinaagi sa pag-ingon: “Malimtan ba sa usa ka 
ulay ang iyang mga pahiyas, sa usa ka pangasaw- 
onon ang iyang mga bangan sa dughan? Apan 
ang akong kaugalingong katawhan---sila nahikali- 
mot kanako sa mga adlaw nga dili maihap.” Ang 
Diyos sa Israel mao untay iyang labing maanindot 
nga pahiyas, apan iyang gitalikdan siya tungod sa 
ubang mga diyos.---Jer 2:32, Isa 3:20, itandi ang 
Isa 49:18. 


BANGKAW. Tan-awa ang HINAGIBAN, ARMA- 
DURA. 


BANGKO, MAGBABANGKO. Diha sa mga 
sambingay ni Jesus bahin sa mga talanton ug mga 
mina, siya naghisgot sa mga magbabangko ug sa 
usa ka bangko nga mihatag ug tubo sa salapi 
nga gideposito kanila. (Mat 25:27: Luc 19:23) Sama 
gayod sa pulong nga “bangko” (nga katumbas sa 
Italyanong pulong nga banca alang sa lingkoranan 
o talad), ang Gregong pulong nga gihubad nga 
bangko, tra'pe-za, sa literal nagkahulogang “lame- 
sa” (Mat 15:27), o sa dihang ilangkit sa mga kaliho- 
kan sa panalapi, sama sa mga tig-ilis ug salapi, kini 
nagtumong sa usa ka talad alang sa salapi.---Mat 
21:12, Mar 11:15, Ju 2:15. 

Ang paghisgot sa magbabangko (Gr., trape- 
zei'tes) nga midawat ug mga deposito ug mibayad 
ug tubo nagpakita sa usa ka mas dakong kalihokan 
kay sa sagad nga gihimo sa usa ka magpapatiga- 
yon ug salapi (Gr., kerma-tistes), o tig-ilis ug sala- 
pi (kolly-bistes), kansang pangunang mga kaliho- 
kan mao ang pag-ilis ug lokal nga salapi alang sa 

langyawng salapi ug sa pagtaganag mga sensilyo 
nga kubos ug bili baylo sa mga sensilyo nga mas 
dakog bili, nga magpabayad alang sa matag usa ni- 
ini nga serbisyo. (Tan-awa ang TIG-ILIS UG SALAPI.) 
Ang uban niini nga mga tawo lagmit misulod usab 
sa patigayon sa pamangko, nga midawat ug mga 
deposito ug nagpahulam, samtang sa ubang mga 
kahimtang kini nga mga transaksiyon sa panalapi 
gidumala sa mga tawong adunahan, sama sa mga 
magpapatigayon ug mga tag-iyag dagkong kabta- 
ngan. 

Mopatim-aw nga diha nay mga kalihokan sa pa- 
mangko sukad pa sa panahon ni Abraham, kay ang 
karaang mga Sumerianhon didto sa yuta sa Sinar 
naghimog “makuti kaayong sistema sa pagpau- 
tang, pagpanghulam, paghupot sa gideposito nga 
salapi, ug sa pagtaganag mga sulat-garantiya sa 
pag-utang.” (The Encyclopedia Americana, 1956, 
Tomo III, p. 152) Didto sa Babilonya, ug sa ulahi sa 
Gresya, ang mga kalihokan sa pamangko nasentro 
diha sa relihiyosong mga templo, ug tungod kay 
glisip kini sa mga tawo ingong sagrado kaayo, na- 
panalipdan kini batok sa pag-atake sa mga kawa- 
tan. 

Sanglit ang ekonomiya sa nasod sa Israel sa pa- 
nguna naggikan sa agrikultura, dili ra kaayo kina- 
hanglan ang mga negosyo kon itandi sa mga sen- 
tro sa komersiyo sama sa Babilonya, Tiro, ug Sidon. 
Bisan tuod ang pagpatubo sa mga gihulam sa ilang 
mga isigka-Israelinhon gihukman diha sa Deutero- 
nomio 23:19, mopatim-aw nga kini pangunang gi- 
padapat sa mga paghulam nga gihimo sa mga na- 
nginahanglan ug sa kabos nga mga tawo. (Itandi 
ang Ex 22:25; Lev 25:35-37, 2Ha 4:1-7.) Espesipi- 
kong gitugotan ang pagpatubo sa mga utang sa 
mga dili-Israelinhon. (Deu 23:20) Ang mga mang- 
gad sagad nga itugyan ngadto sa sinaligang mga 
tawo aron tipigan (Ex 22:7), samtang ang uban 
maglubong niana sa yuta, sama sa gihimo sa tapo- 
lan nga ulipon sa sambingay ni Jesus. (Mat 25:25: 
itandi ang Mat 13:44.) Ang ebidensiya nga kini gi- 
himo kanhi mao ang daghang manggad ug mga 
sensilyo nga nakalotan sa mga arkeologo ug mga 
mag-uuma diha sa kayutaan sa Bibliya. 

Ang pipila sa mga Israelinhon nga mibalik gikan 
sa Babilonya ngadto sa yuta sa Juda gihukman tu- 
ngod sa pagkamapig-oton sa ilang mga pamaagi sa 
pagpamangko sa dihang magpahulam sa ilang na- 
nginahanglang kaigsoonan, nga ingong garantiya 
nangayo sa ilang mga balay, mga yuta, mga para- 
san, ug bisan gani sa ilang mga anak, ug nagpatu- 
bo ug 12 porsiyento kada tuig (ikausa-ka-gatos nga 
bahin kada bulan). Busa, kadtong mga nakautang 
nga walay ikabayad nawad-an sa ilang mga kabta- 
ngan. (Neh 5:1-11) Apan, ang maong dili-husto 
nga buhat wala maghukom sa tanang pagpatubo, 

maingon sa gipakita sa gipamulong ni Jesus sa ula- 
hi nga nagpakitag pag-uyon sa pagpatubo sa gipa- 
hulam nga puhonan aron makaganansiya.---Tan- 
awa ang TUBO. 


BANI [gikan sa lintunganayng pulong nga nag- 
kahulogang “pagtukod"]. 

1. Usa ka Levihanon sa linya ni Merari, ug kati- 
gulangan ni Etan nga gitudlo ni David sa pag-ala- 
gad sa templo.---1Cr 6:31, 44, 46. 

2. Usa sa gamhanang mga tawo ni David, usa 
ka Gadhanon.---2Sa 23:36. 

3. Usa ka kaliwat ni Juda pinaagi kang Perez, 
kansang mga kaliwat nagpuyo sa Jerusalem hu- 
man sa pagkadestiyero. (1Cr 9:3, 4) Kini nga ulo sa 
banay lagmit mao ra usab ang Num. 4 ug 5 o ang 
4 ug 6. 

4. Usa ka ulo sa banay kansang mga kaliwat, 
nga may gidaghanong kapin sa 600, mibalik sa Je- 
rusalem uban ni Zorobabel. (Esd 2:1, 10) Gitawag 
siya ug Binui sa Nehemias 7:15.--Tan-awa ang 
Num. 3. 

5. Usa ka ulo sa banay, nga ang unom sa iyang 
mga kaliwat nagpapahawa sa ilang langyawng 
mga asawa ug mga anak sa panahon ni Esdras. Dili 
mao ang Num. 6.--Esd 10:29, 44: tan-awa ang 
Num. 3. 

6. Usa ka ulo sa banay sa Israel nga mopatim- 
awng nakabaton ug 12 ka kaliwat nga nagpapaha- 
wa sa ilang langyawng mga asawa ug mga anak sa 
adlaw ni Esdras. Dili mao ang Num. 5.---Esd 10:34, 
44: tan-awa ang Num. 3. 

7. Usa ka Levihanon kansang anak nga lalaki 
nga si Rehum mitabang sa pag-ayo sa paril sa Je- 
rusalem niadtong 455 W.K.P. Itandi ang Num. 8-10 
ug 12.--Neh 3:17. 

8. Usa ka Levihanon nga mitabang kang Esdras 
sa pagbasa ug pagpatin-aw sa Balaod ngadto sa ka- 
tawhan.---Neh 8:7: 9:4, 5; tan-awa ang Num. 7. 

9. Ang ikaduhang gitala sa duha ka Levihanon 
nga ginganlag Bani nga didto sa plataporma sa di- 
hang gihimo ang publikong pagsugid sa mga sala 
sa Israel niadtong 455 W.K.P.---Neh 9:4. 

10. Usa ka Levihanon kansang kaliwat, kon dili 
man siya mismo, nagpamatuod pinaagig timbre 
sa “kasaligang kontrata” ni Nehemias.---Neh 9:38, 
10:13. 

11. Usa sa “mga pangulo sa katawhan” kansang 
kaliwat, kon dili man siya mismo, nagpamatuod 
usab sa “kasaligang kontrata.”---Neh 9:38, 10:14. 

12. Usa ka Levihanong kaliwat ni Asap kansang 
anak nga lalaki nga si Uzi maoy magtatan-aw sa 
mga Levihanon didto sa Jerusalem sa mga adlaw 
ni Nehemias.---Neh 11:22, tan-awa ang Num. 7. 

BANOG [Heb., 'aiyah, “itom nga banog”; da- 
ah’, “pula nga banog”; ug tingali dai-yah” “sikop,” 
lagmit usa ka matang sa banog]. Ang banog maoy 
usa ka langgam nga mandadagit ug tigkaon usab 
ug hugaw. Ang itom ug ang pula nga banog, ang 
kasagarang matang nga makaplagan sa Palestina, 
maoy lakip sa mahugawng mga langgam sumala 
sa Balaod. (Lev 11:13, 14; Deu 14:12, 13) Sa talaan 
sa Deuteronomio makita ang ra-ah' inay ang da- 
ah’, nga sama nianang sa Levitico, apan kini tinga- 
li tungod kay ang “d” (T) napulihan sa magkokop- 
ya ug Hebreohanong katumbas sa “tr” (n), diin ang 
mga letra amgid kaayo. 

Ang Hebreohanong ngalan nga 'ai'yah' gituohan 
nga maoy pagsundog sa pag-iyagak sa itom nga 
banog (giklasipikar sa mga eksperto nga nagtuon 
sa mga langgam ingong Milvus migrans). 

Ang orihinal nga kahulogan sa Hebreohanong 
ngalan nga da-ah' dili matino, apan gituohan nga 
kini nagpaila sa “pagsakdop o hagiyos nga paglu- 
pad,” sama sa ekspresyong “siya miabot nga naglu- 
pad [gikan sa Heb. nga da-ah|] sakay sa mga 
pako sa espiritu” (Sal 18:10), ug sa mga paghisgot 
sa 'pagsakdop sa agila. (Deu 28:49: Jer 48:40, 
49:22) Busa ang ngalan nagtumong sa usa ka lang- 
gam nga mandadagit, ug si Koehler ug Baumgart- 
ner (Lexicon in Veteris Testamenti Libros, Leiden, 
1958, p. 198) nagsugyot sa pula nga banog (Milvus 
milvus). 

Si Job naggamit sa itom nga banog ingong sang- 
litanan sa hait kaayong panan-aw, apan nagpakita 
nga ang pagkamamugnaon sa tawo ug ang iyang 
pagpangitag bahandi nagtultol kaniya ngadto sa 
mga dalan sa ilalom sa yuta nga bisan ang halayog 
panan-aw nga mga langgam nga mandadagit dili 
makakita.---Job 28:7. 

Ang kadaghanan sa itom nga mga banog moagi 
sa Palestina aron magpalabay sa tingtugnaw didto 
sa Aprika. Ang nag-uswag nga gidaghanon mopa- 
labay sa tingtugnaw didto sa Israel. Sila magsalag 
diha sa mga sangasanga sa tag-as nga mga kahoy 
ug magtigom ug pagkaon diha sa salag una pa ma- 
ngitlog. Ang pula nga banog, nga usa ka talagsa- 
ong dumuduaw sa panahon sa tingtugnaw, maoy 
usa ka langgam nga pulahon ang pagkakape, nga 
may budlisbudlis nga itom, ug may abohon-puti 
nga ulo. 

Lain pa, ang modernong mga leksikograpo nag- 
tuo nga ang Hebreohanong termino nga nets nag- 
tumong usab sa mga banog. Ingong usa ka manu- 
nukob, nga mokaon ug mga bitin, tabili, gagmayng 
sus-an nga mga hayop, ug ubang mga langgam, 
“ang banog sumala sa matang niini” (“ang ta- 
nang matang sa ananangkil,” Maayong Balita Bib- 
lia) maoy lakip sa mga langgam nga gjiklasipikar 


BANOG 


Ang itom nga banog; usa ka langgam nga 
gidiling kan-on sumala sa Moisesnong Balaod 


nga “mahugaw” sa Moisesnong Balaod.---Lev 11:16, 
Deu 14:15. 

Ang pipila ka banog maoy kaindig sa sayaw 
ingong kinakusgang molupad taliwala sa pamilya 
sa mga langgam, ug ang mga nakakita miingon 
nga may usa ka banog nga misarap sa gikusgong 
290 km/oras (180 mko). Usa sa mga banog nga 
makaplagan sa Palestina mao ang banog nga pe- 
regrino (Falco peregrinus), usa ka komon nga tigla- 
lin. Anaa usab ang medyo dakodakong lanner nga 
mga banog (Falco biarmicus), nga kanhi daghan 
diha sa mga pangpang ug batoong mga lugot gi- 
kan sa Bukid sa Hermon hangtod sa dapit sa Pa- 
tayng Dagat. Ang saker nga mga banog (Falco 
cherrug) sa popanahon makita diha sa kasadpang 
Negev. 

Ang gagmayng komon nga kestrel (Falco tin- 
nunculus), nga mga 36 sm (14 pul.) ang gitas-on 
sa lawas, sakop usab sa samang pamilya sa mga 
banog. Makaplagan kini sa tibuok tuig sa tanang 
dapit sa agrikultural nga kabalangayan ug mga ta- 
naman sa Palestina, ug gani kini mangitlog diha sa 
dagkong mga bilding sa mga siyudad. 

Ang Job 39:26 naghubit sa 'paglupad sa itaas ug 
sa pagbukhad sa mga pako sa banog ngadto sa ha- 
ngin sa habagatan, ug kini gisabot sa uban nga 

nagtumong sa paglalin nga pahabagatan (“nagbuk- 
had sa iyang mga pako aron sa pagpanaw ngadto 
sa habagatan,” JB), nga maoy himoon usab sa mas 
gamayng kestrel nga pamilya sa banog ug sa ba- 
nog nga peregrino. Apan ang uban nagtuo nga kini 
nga teksto naghubit bahin sa pagsugat sa langgam 
sa nagsingabot nga hangin ug, pinaagi sa kusog sa 
mga pako niini, molupad nga pasungsong, nga mo- 
kayab ngadto pa gayod sa itaas. Ang mga banog 
giingon nga “molupad nga taas kaayo, nga kanu- 
nayng maningkamot sa paglupad nga mas taas pa 
kay sa bisan unsang langgam nga tingali ilang gi- 
gukod” aron kusog kaayong makasakdop sa ilang 
tukbonon diha sa ubos, ug sa pagbuhat sa ingon 
sila sagad “molupad pauyon sa hangin, ug pinaagi 
sa paglupad nga pasungsong niini sila mokayab 
sama sa tabanog.” (Funk and Wagnalls New Stan- 
dard Encyclopedia, 1931, Tomo XI, pp. 329, 330) Sa 
susama, ang kestrel usahay gitawag nga wind- 
hover “tungod kay kini magpautaw-utaw (mag- 
pondo sa usa ka dapit) sa hangin samtang kini 
mangitag makaon. Kini nga langgam molupad pa- 
atubang sa hangin ug mokapakapa sa iyang mga 
pako samtang nagtan-aw sa yuta alang sa iyang 
tukbonon.”--The World Book Encyclopedia, 1987, 
Tomo 11, p. 237. 

Ang banog ilado kaayo sa relihiyon sa Ehipto. 
Kini nahimong simbolo ni Horus, ang banog-ug- 
ulo nga diyos sa Ehipto, kinsa, duyog kang Isis ug 
Osiris, naglangkob sa pangunang trinidad o “bala- 
ang pamilya” taliwala sa mga diyos ug mga diyosa 
sa Ehipto. Ang larawan sa banog kanunayng giga- 
mit sa pagsulat sa titulo sa mga Paraon, ug sa pipi- 
la ka kahimtang, kini nga mga magmamando gii- 
sip nga mga inkarnasyon ni Horus. Sa gatosan ka 
gipreserbar nga mga patayng lawas sa langgam 
nga nakaplagan sa Ehipto, ang banog, ilabina ang 
kestrel, mao ang kinadaghanan. Si Herodotus mii- 
ngon nga ang bisan kinsa nga makapatay ug usa 
ka banog didto sa Ehipto, bisan pag dili tinuyo, pa- 
gapatyon. 


BANTAY, GUWARDIYA. Diha sa Kasula- 
tan sa wala pa ang Kristohanong panahon, ang 
nombre nga “bantay” o “guwardiya,” sa daghang 
higayon, naggikan sa Hebreohanong berbo nga 
shamar’, nga nagkahulogang “bantay, tuman.” 
(Gen 3:24: 17:9; 37:11, 1Sa 26:15) Ang mga traba- 
hador sa pagtukod pag-usab sa paril sa Jerusalem 
ubos sa pagdumala ni Nehemias nag-alagad usab 
ingong mga bantay sa kagabhion. (Neh 4:22, 23) 
Ang mga hari adunay bantay nga mga magdada- 
gan kuyog sa ilang mga karo, sama sa gihimo ni 
Absalom ug Adonias sa dihang ang matag usa ka- 
nila misulay sa pag-ilog sa trono sa Israel. (2Sa 
15:1, 1Ha 1:5) Ang mga magdadagan nag-alagad 

ubos kang Haring Rehoboam ingong mga bantay 
diha sa mga pultahan sa palasyo ug nagbantay sa 
bililhong mga taming nga tumbaga. (1Ha 14:27, 
28) Ang Hataas nga Saserdoteng si Jehoiada mi- 
gamit sa mga magdadagan sa templo, uban sa 
Carianhong bantay, aron sa pagpanalipod sa bata 
nga si Haring Jehoas ug sa pagpatay kang Atalia. 
--2Ha 11:4-21, tan-awa ang CARIANHONG BANTAY, 
MAGDADAGAN. 

Ang Hebreohanong pulong nga tabbach, nga 
gihubad nga “kosinero” sa 1 Samuel 9:23, sa 
panguna nagkahulogang “tigpatay” ug nakabaton 
sa kahulogang “berdugo”: kini gigamit sa ubang 
mga teksto labot sa mga bantay ni Paraon sa Ehip- 
to ug ni Haring Nabucodonosor sa Babilonya. (Gen 
37:36, 2Ha 25:8, 11, 20, Dan 2:14) Ang Hebreo- 
hanong pulong nga mish:ma'ath, nga sa pangu- 
na nagkahulogang “mamiminaw” ug gihubad nga 
“mga sakop” diha sa Isaias 11:14, gigamit sa pagta- 
wag sa mga bantay ni David (2Sa 23:23, 1Cr 11:25) 
ug sa mga bantay ni Saul, nga kanila si David mao 
ang pangulo.---1Sa 22:14. 

Sa mga bilanggoan sa Roma, naandan ang pag- 
kadena sa binilanggo ngadto sa usa ka bantay nga 
sundalo o, para mas segurado, ngadto sa duha ka 
bantay, sama sa gihimo kang Pedro. (Buh 12:4, 6) 
Panahon sa unang pagkabilanggo ni apostol Pablo 
sa Roma, gitugotan siya nga mopuyo sa iyang gi- 
abangang balay, ug usa ka sundalo ang nagban- 
tay niya. (Buh 28:16, 30) Sa iyang ikaduhang 
pagkabilanggo, mas estrikto na ang pagtratar ka- 
niya. 

Aron dili masayran sa mga tawo nga nabanhaw 
na si Jesus, ang pangulong mga saserdote naghip- 
hip sa Romanong mga guwardiya aron ibaniog ang 
tumotumo nga gikawat sa mga sumusunod ni Je- 
sus ang iyang patayng lawas.---Mat 27:62-66, 28: 
11-15, tan-awa ang SUNDALO. 

Ang Romanhon nga Praetorianong Guwardiya 
gimugna ni Cesar Agusto niadtong 13 W.K.P. aron 
mag-alagad ingong mga guwardiya sa imperyo. 
(Flp 1:12, 13) Permanenteng gipakampo ni Empe- 
rador Tiberio kini nga mga guwardiya duol sa 
mga paril sa Roma ug pinaagi kanila napugngan 
ang bisan unsang kagubot sa katawhan. Tungod 
niini ang komandante sa mga guwardiya nahi- 
mong hinungdanon kaayo, kansang puwersa mi- 
kabat sa mga 10,000 ka sundalo. Paglabay sa 
panahon ang Praetorianong Guwardiya nahimong 
gamhanan kaayo nga kini mahimong makapahilu- 
na ug mga emperador diha sa katungdanan ug 
makatangtang kanila gikan sa trono. 

Ang mga saserdote ug mga Levihanon giorgani- 
sar ubos sa mga kapitan aron magbantay sa tem- 
plo sa Jerusalem.---Tan-awa ang KAPITAN SA TEMPLO. 

BANTAYANANG TORRE. (Usa ka dapit nga 
sagad gitukod ibabaw sa paril sa siyudad diin didto 
magbantay o maniid ang usa ka guwardiya. (Tan- 
awa ang TORRE.) Ang ubang mga bantayanang tor- 
re gitukod diha sa mga dapit sa kamingawan o sa 
mga utlanan. Kini pangunang gihimo alang sa mi- 
litaryong mga katuyoan ug sa pagpanalipod sa usa 
ka siyudad o sa usa ka utlanan; kini gitukod usab 
ingong mga dapit nga dalangpanan sa mga mag- 
balantay sa kahayopan ug sa mga mag-uuma sa 
hilit nga mga dapit ug pinaagi niini ang usa ka tig- 
bantay makapasidaan kon may nagsingabot nga 
mga tulisan aron ang panon sa kahayopan ug ang 
nagkahinog nga mga abot sa maong dapit mapa- 
nalipdan.--2Cr 20:24: Isa 21:8: 32:14. 

Ubay-ubayng mga siyudad ang ginganlan ug 
Mizpe (Heb., mits:peh,, “Bantayanang Torre"), lag- 
mit tungod kay kini nahimutang sa habog nga 
mga dapit o tungod sa iladong mga torre nga gitu- 
kod didto. Usahay gipalahi sa Bibliya kini nga mga 
siyudad pinaagi sa paghisgot sa lokasyon niini, 
sama sa “Mizpe sa Gilead” (Huk 11:29) ug “Mizpe sa 
Moab.”---1Sa 22:3. 

Ang usa ka tapok sa mga bato gipatindog ni 
Jacob ug gitawag nga “Galeed” (nagkahulogang 
“Tapok nga Saksi”) ug “Ang Bantayanang Torre.” 
Dayon si Laban miingon: “Hinaot si Jehova mag- 
bantay tali kanako ug kanimo sa dihang kita mahi- 
mutang nga dili magkitaay sa usag usa.” (Gen 
31:45-49) Kini nga tapok sa mga bato magpamatu- 
od nga si Jehova nagbantay aron matino nga si Ja- 
cob ug si Laban magatuman sa ilang pakigsaad sa 
pakigdait. 


BANWAG, SUGA. Usa ka tinubdan sa kaha- 
yag; usa ka lampara, usa ka langitnong butang nga 
gikan niana ang yuta makadawat ug kahayag. 

Ang asoy sa Genesis naghisgot nga sa ikaupat 
nga “adlaw” sa paglalang, gipahinabo sa Diyos nga 
“motungha ang mga banwag diha sa hawan sa 
mga langit.” (Gen 1:14, 19) Wala kini magpasabot 
nga mao pay paglungtad sa kahayag (Heb., 'ohr), 
sanglit gipakita nga kini naglungtad na. (Gen 1:3) 
Ni kini nag-ingon nga ang adlaw, bulan, ug mga 
bituon gilalang niining yugtoa sa panahon. Ang 
unang bersikulo sa Bibliya nag-ingon: “Sa sinugdan 
gilalang sa Diyos ang mga langit ug ang yuta.” 
(Gen 1:1) Busa ang mga langit uban ang langit- 
nong mga butang niini, lakip ang adlaw, naglung- 
tad na sa usa ka wala-matinong yugto sa panahon 
una pa ang mga proseso ug mga panghitabo nga 
gihisgotang nahitabo sulod sa unom ka yugto sa 
paglalang nga gihubit diha sa misunod nga mga 
bersikulo sa unang kapitulo sa Genesis. 

Angayng matikdan nga, bisan tuod ang Genesis 
1:1 nag-ingon nga sa sinugdan “gilalang” (Heb., 

bara”) sa Diyos ang mga langit ug ang yuta, ang 
mga bersikulo 16 ug 17 nag-ingon nga, sulod sa 
ikaupat nga “adlaw” sa paglalang, “gibuhat [Heb., 
usa ka porma sa @sah'] sa Diyos ang duha ka dag- 
kong banwag, ang mas dako nga banwag aron sa 
paghari sa adlaw ug ang gamaygamay nga ban- 
wag aron sa paghari sa gabii, ug usab ang mga bi- 
tuon. Busa gibutang kini sa Diyos diha sa hawan sa 
mga langit aron sa paglamdag sa yuta.” Ang Heb- 
reohanong pulong nga asah’, nga sagad gihubad 
nga “buhat,” mahimong magkahulogan lamang ug 
pagtukod (2Sa 7:11), pagtudlo (Deu 15:1), pag- 
umol (Jer 18:4), o pag-andam (Gen 21:8). 

Busa ang rekord dinhi nagsaysay kon unsa nay 
kahimtang karon sa naglungtad na nga adlaw, bu- 
lan, ug mga bituon may kalabotan sa planetang 
Yuta. Sa unang “adlaw” ang kahayag (Heb., 'ohr) 
dayag nga inanayng misuhop sa hut-ong sa mga 
panganod nga nagtabon pa sa yuta ug mahimong 
makita sa tawo nga nagtan-aw gikan sa yuta, kon 
siya diha pa nianang tungora. (Gen 1:3) Sa ikaupat 
nga “adlaw” dihay kausaban nga nahitabo. Ang pa- 
mulong nga “gibutang kini sa Diyos diha sa hawan 
sa mga langit” nianang adlawa nagpasiugda sa ka- 
matuoran nga gipahinabo sa Diyos nga ang mga 
tinubdan sa kahayag (Heb., ma-ohr'), nga mao, 
ang adlaw, bulan, ug mga bituon, makita na diha 
sa wanang. Ang ilang katuyoan maoy aron “sa pag- 
bahin sa adlaw ug sa gabii” ug aron “magsilbing 
mga ilhanan ug alang sa mga panahon ug alang sa 
mga adlaw ug sa mga tuig.” Gawas pa nga nagsil- 
bing mga ilhanan sa paglungtad ug sa kahalang- 
don sa Diyos, pinaagi sa ilang paglihok ang maong 
mga banwag nakapaarang sa mga tawo sa paghi- 
mog tukmang timaan sa kinaiyanhong mga yugto 
sa panahon, mga adlaw, ug mga tuig.--Gen 1:14- 
18; Sal 74:16, 148:3. 

Ang samang Hebreohanong pulong (ma-ohr') 
gigamit alang sa suga sa tabernakulo, nga gigami- 
tan ug sinindihang lana aron sa pagpatunghag ka- 
hayag. (Ex 25:6, 27:20; 35:8, 14, 28, Lev 24:2, Num 
4:9) Sa Proverbio 15:30 gigamit kini sa mahulag- 
wayong paagi diha sa ekspresyon nga “kasanag sa 
mga mata.” Ang Ehipto matagnaong gipasidan-an 
nga palongon ang tanang kahayag pinaagi sa pag- 
pangitngit ug sa pagtabon ni Jehova sa tanang 
“mga banwag [porma sa ma-ohr'| nga nagasiga 
[ohr] diha sa kalangitan.”---Eze 32:2, 7, 8. 


BANYOS-SA-MATA. Usa ka makaayong 
substansiya nga ihidhid sa mga mata, gigamit sa 
mahulagwayong diwa diha sa Bibliya. Ang mga 
Kristohanon sa kongregasyon sa Laodicea nga buta 
sa espirituwal giawhag sa pagpalit ug 'banyos-sa- 
mata, nga ihidhid sa ilang mga mata aron sila ma- 
kakita.” (Pin 3:17, 18) Ang Gregong pulong alang sa 

banyos-sa-mata (kollou'ri-on) sa literal nagkahulo- 
gang usa ka hinulma o linginong minasa sa dili- 
pino nga tinapay, nga nagpasabot nga ang banyos 
lagmit gihimo ingong gagmayng linginong minasa 
o mga hinulma. Sanglit ang Laodicea ilado tungod 
sa tunghaan sa medisina niini ug lagmit naghimo 
usab sa tambal sa mata nga nailhang polbos sa Fri- 
gia, ang rekomendasyon nga mopalit ug banyos- 
sa-mata makahuloganon gayod alang sa mga Kris- 
tohanon didto. 


BAPSI. Usa ka Neptalihanon kansang anak nga 
lalaki nga si Nabi maoy usa sa 12 ka Israelinhon 
nga gipadala aron sa pagpangespiya sa Canaan. 
—Num 13:2, 14. 


BARABAS [Anak sa Amahan, lagmit, Anak sa 
Magtutudlo]. Ang binilanggong kriminal nga sad- 
an sa pagpanulis, pag-alsa sa pamunoan, ug pag- 
buno kinsa gibuhian ni Pilato puli kang Jesus. 
Gibuhat kini ni Pilato kay siya “nagtinguha sa pag- 
pahimuot sa panon sa katawhan” nga naninggit 
aron buhian si Barabas tungod sa pag-insistir sa 
pangulong mga saserdote ug mga ansiyano.---Mat 
27:15-26, Mar 15:6-15, Luc 23:16-25: Ju 18:39, 40, 
Buh 3:14. 

Kining talagsaong batasan sa pagbuhi ug bini- 
langgo panahon sa Paskuwa matag tuig walay ba- 
sehanan o sumbanan diha sa Hebreohanong Kasu- 
latan, ug walay sekular nga ebidensiya nga kini 
usa ka batasan sa mga Romano. Tin-aw nga kini 
naggikan sa mga Hudiyo, kay si Pilato nag-ingon 
ngadto sa mga Hudiyo: “Aduna kamoy batasan nga 
panahon sa paskuwa pagabuhian ko ang usa ka 
tawo alang kaninyo.”--Ju 18:39. 


BARAK [Kilat]. Anak nga lalaki ni Abinoam sa 
Kedes sa teritoryo sa Neptali. Sa sayong yugto sa 
panahon sa mga maghuhukom, ang mga Israelin- 
hon nahulog gikan sa matuod nga pagsimba, ug 
busa sulod sa 20 ka tuig gitugotan sa Diyos nga sila 
daogdaogon ni Jabin, ang hari sa Canaan. Sila mi- 
tuaw kang Jehova alang sa tabang, ug nianang pa- 
nahona gitudlo sa Diyos si Barak ingong ilang pa- 
ngulo. (Huk 4:1-3) Bisan tuod ang Canaanhong 
mga tigdaogdaog sa mga Israelinhon sinangkapan 
kaayo sa hinagiban, “walay taming nga makita, ni 
usa ka bangkaw, taliwala sa kap-atan ka libo sa Is- 
rael.” (Huk 5:8) Apan, sa adlaw ni Barak, gihatag ni 
Jehova sa Israel ang kadaogan batok sa ilang mga 
kaaway, usa ka kadaogan nga dili mahikalimtan. 
(Sal 83:9) Ang duha ka asoy bahin niining mga bu- 
tanga diha sa Mga Maghuhukom (kapitulo 4, ug sa 
masadyaong awit ni Debora ug Barak sa kapitulo 5) 
nagtampohay sa usag usa ug naghulagway ug usa 
ka tin-awng larawan kon unsay nahitabo nianang 
panahona. 

Ang manalagnang si Debora, nga naghukom sa 
Israel nianang panahona, nagdasig kang Barak nga 
manguna sa pagpagawas sa iyang katawhan. Miu- 
yon si Barak, apan ubos sa kondisyon nga mouban 
kaniya si Debora. Siya misugot apan giingnan si 
Barak nga ibaligya ni Jehova si Sisera, ang pangu- 
lo sa kasundalohan ni Jabin, ngadto sa kamot sa 
usa ka babaye.---Huk 4:4-9. 

Nagrekluta si Barak ug 10,000 ka lalaki gikan sa 
Neptali, Zabulon, ug sa ubang mga tribo sa Israel 
(Huk 4:6, 5:9-18) ug mitungas sa Bukid sa Tabor. 
Sa pagkadungog niini, si Sisera ug ang iyang ka- 
sundalohan, nga sinangkapan sa 900 ka karo nga 
tinaoran ug puthawng mga sanggot, midasdas sa 
mga Israelinhon ubay sa naughang suba sa Kison 
(sa Patag sa Jezreel). Uban sa pagpanguna ni Ba- 
rak, ang Israelinhong kasundalohan, nga dili kaayo 
sinangkapan, maisogong milugsong gikan sa Bukid 
sa Tabor, nga andam makigsangka batok sa na- 
sangkapan pag-ayong mga Canaanhon. Apan, ang 
Kison mibaha pag-ayo, nga tungod niana dili na 
makadagan ang mga karo sa mga kaaway. Sa pag- 
katinuod, “gikan sa langit ang mga bituon nakig- 
away, gikan sa ilang mga agianan nakig-away sila 
batok kang Sisera. Ang suba sa Kison mibanlas ka- 
nila.” Si Barak ug ang iyang mga tawo midasdas 
nga nakabentaha, ug ang asoy nag-ingon: “Ang ti- 
buok panon ni Sisera napukan pinaagi sa sulab sa 
espada. Walay bisan usa nga nabilin.”---Huk 5:20- 
22; 4:10-16. 

Si Sisera, nga mibiya sa iyang karo ug sa iyang 
gilikosang kasundalohan, mikalagiw ug midangop 
sa tolda ni Jael, ang asawa ni Heber, nga usa ka Ke- 
nihanon nga nakigdait kang Jabin. Giabiabi ni Jael 
si Sisera, apan samtang siya natulog, siya gipatay 
ni Jael pinaagi sa pagbugsok sa ugsok sa tolda 
nganha sa iyang mga tampihak lahos sa yuta. Sa 
dihang miabot si Barak, gipadayon siya ni Jael sa 
sulod sa tolda, diin iyang nakita nga natuman ang 
pulong ni Jehova, sa pagkatinuod si Sisera gibalig- 
ya ngadto sa kamot sa usa ka babaye. (Huk 4:17- 
22: 5:24-27) Human niana, ang kamot sa madao- 
gong mga Israelinhon “nagkabangis batok kang 
Jabin nga hari sa Canaan, hangtod nga sila nagpa- 
tay kang Jabin.” Busa, ang mao nga dapit sa Israel 
“wala nay kasamok sulod sa kap-atan ka tuig.” 
--Huk 4:23, 24: 5:31. 

Si Barak giapil paghisgot ingong panig-ingnan sa 
pagkamatinumanon “nga tungod sa pagtuo nagpil- 
di ug mga gingharian diha sa panaggubat, ... na- 
himong maisogon sa gubat, nagparot sa kasunda- 
lohan sa mga langyaw.”---Heb 11:32-34. 

Lagmit si Barak mao ang “Bedan” sa 1 Samuel 
12:11 (kon sundon ang LXX ug ang Sy).---Tan-awa 
ang BEDAN Num. 1. 

ADUNAY lig-ong pamatuod 
nga ang Bibliya, ang 
inspiradong pulong sa Diyos, 
nakopya ug napasa kanato sa 
tukmang paagi. Gipamatud-an 
kini sa karaang mga manuskrito 
nga mabatonan karon---tingali 
6,000 sa tibuok Hebreohanong 
Kasulatan o sa mga bahin niini 
ug mga 5,000 sa Kristohanon 
Gregong Kasulatan. 


Orihinal nga mga Sinulat 


Ang orihinal nga mga sinulat sa Bibliya maoy sinulat 
sa kamot diha sa madugta nga mga materyales sama sa 
papiro ug panit sa hayop; wala nay usa sa mga orihinal 
ang nahibaloang naglungtad karon 


Mga Kopya 


Wala madugay human masulat ang orihinal nga mga sinulat, 
ang mga kopya sa manuskrito gisugdan sa paghimo. Ang mga 
magkokopya nag-amping pag-ayo aron makopya sa tukma ang 


--Hebreohanon o Grego sinulat: ang mga Masorete nag-ihap pa gani sa mga letra nga 


ilang gikopya 


Aron mabatonan ang Kasulatan sa ubang mga 
pinulongan, gikinahanglan ang paghubad sa Bibliya. 
Adunay naglungtad karon nga mga manuskrito sa 
maong unang mga bersiyon sama sa Septuagint (usa ka 


Unang mga Hubad hubad sa Hebreohanong Kasulatan ngadto sa Grego, 


gikan sa ikatulo ug ikaduhang mga siglo W.K.P.) ug ang 


Sumbanang 
mga Teksto 


Modernong 
mga Hubad 


Vulgate ni Jerome (usa ka hubad sa Hebreohanon ug 
Gregong mga teksto ngadto sa Latin, nga orihinal nga 
gihimo niadtong mga 400 K.P.) 


Pinaagi sa pagtuon ug pagtandi sa ginatos ka manuskrito sa Bibliya 

nga naglungtad, giandam sa mga eskolar ang sumbanang mga teksto. 
Kining naimprenta nga mga edisyon sa mga teksto sa orihinal nga 
pinulongan naghatag ug labing maayo nga mga teksto nga mabatonan 
samtang naghatag ug pagtagad sa mga kalainan nga mahimong makita 
diha sa pipila ka manuskrito. Ang mga teksto sa Hebreohanong Kasulatan 
nga may mga nota o footnote alang sa pagtandi giandam sa mga eskolar 
nga sama ni Ginsburg ug Kittel. Lakip sa sumbanang mga teksto sa 
Kristohanon Gregong Kasulatan mao ang mga napatik ni Westcott ug Hort 
maingon man ang napatik ni Nestle ug Aland 


Ang mga maghuhubad sa Bibliya karong adlawa sa katibuk-an 
nagagamit ug sumbanang mga teksto sa orihinal nga pinulongan aron 
makapatunghag modernong mga hubad 


Hebreohanong 
Kasulatan 


Mga langob sa Qumran, 
duol sa amihanan-kasadpang 
baybayon sa Patayng Dagat, 
diin daghang karaan nga 
linukot nga mga basahon sa 
Bibliya ang nakaplagan 


KAYPARS NA MARTA KP WA 

AKo An AA IRAY Ta LIN Ya AAPA AY KO AA 
mawa bas 2ft PAN AY n Mp KO aa a Ess sawa: 
anya aA pr APS IRPA WORK Tasan TTE KOK Naay NA isla 
AAAA IN AAPUTIS LAKIA JANG AS YAAD YA 
Ye nak B YY AA maray AN WK Arya Up. 


Usa ka seksiyon sa Linukot nga 
44 Basahon ni Isaias sa Patayng Dagat 
hie ps BERA W mataya nay mg BY y (gituohang sukad pa sa hinapos sa 
| ikaduhang siglo W.K.P.). 
| ka Sa dihang gitandi kini sa 
LIA 


Masoretikong teksto nga gisulat 
kapin sa usa ka libo ka tuig sa 
ulahi, ginagmayng kalainan lamang 
ang nakita, kasagaran sa espeling 


Usa ka bahin sa Aleppo Codex. 
Matikdi nga ang Hebreohanong 


letra nga 'a'yin gipataas aron t 
ipakita nga kini mao ang nG NN aa] A 
tungatungang letra sa Mga 1 LALA. `% ng avu AJ y 
Salmo (80:13). Ang panaplin ` 


nga Masoretikong nota naghatag aag ad WYT pal nn Py "NA Di 


ug linain nga pagtagad niini nga Kai rig 
letra. Ang unang mga eskriba pi 


e maw ban SE AY 
Masorete nagdugang ug mga 

AGA 7 IYA PEN TA MGA 
sa konsonanteng teksto k vs 


Ng a0 NAYAN 1 | - ng ) WA 


JN” “ 


5 NA Aby AMOJ PN 


KALA : RP Aa 


Kristohanon 
Gregong Kasulatan 


Papyrus Rylands 457 (P7) 

-ang atubangan ug luyo sa usa 
ka tipik sa Ebanghelyo ni Juan nga 
sukad pa sa unang katunga sa 
ikaduhang siglo K.P., nga pipila 
lamang ka dekada human masulat 
ang orihinal nga sinulat 


Sinaitic Manuscript--usa ka codex nga 
ginama gikan sa panit sa hayop nga 
sukad pa sa ikaupat nga siglo K.P., 
nga naundan sa tibuok Kristohanon 
Gregong Kasulatan ug sa bahin sa 
Gregong Septuagint nga hubad sa 
Hebreohanong Kasulatan 


Ang St. Catherine 
Monastery didto sa Bukid sa 
Sinai, diin nakaplagan ang 
Sinaitic Manuscript. Ang 
manuskrito gitipigan karon 
sa British Library 


K ayt 


Ang pagtuon ug pagtandi sa linibo ka karaang mga manuskrito nagpamatuod nga ang 
Kasulatan miabot kanato sa kasaligang paagi. Ingon sa gisulti ni Sir Frederic Kenyon: “Ang 
katibuk-ang resulta niining tanan nga mga kaplag ug niining tanan nga pagtuon mao ang 
paglig-on sa pamatuod sa pagkakasaligan sa Kasulatan, ug sa atong hugot nga pagtuo nga 
ania sa atong mga kamot, nga lunsay uyamot, ang tinuod nga Pulong sa Diyos.”— The Story of 
the Bible, 1937, p. 144. 


Ang Ngalan sa Diyos 

JEHOVA--ang ngalan sa 
Soberanong Ginoo sa uniberso. 
Kini mao ang ngalan nga iyang 
gipili aron siya mailhan. Ang 
Tetragrammaton (ang nailhang 
upat ka Hebreohanong mga letra 
sa ngalan sa Diyos) makita sa 
Hebreohanong teksto sa Bibliya 
sa halos 7,000 ka higayon 
--mas daghan pa kay sa bisan 
unsang ubang titulo nga naghubit 
sa Diyos. Kining ngalana dili 
lamang usa ka yanong ngalan. 
Kini nagpalahi sa matuod nga 
Diyos gikan sa tanang ubang mga 
diyos, lakip sa hinimog-tawong 
mga diyosdiyos. Kini mao ang 
ngalan nga kinahanglang ilhon, 
pasidunggan, ug balaanon sa 
tanang intelihenteng mga 
linalang. 


Ang ngalang Jehova nagpaila 
sa Maglalalang sa langit ug sa 
yuta (Gen 2:4), sa Diyos ug 
Amahan ni Jesu-Kristo (Mat 4:10: 
Ju 20:17), sa Usa nga nagsaad 
sa pagpatunghag “bag-ong mga 
langit ug usa ka bag-ong yuta” 
nga niana mopatigbabaw ang 


pagkamatarong.-- Isa 65:17, 25, 
2Pe 3:13. 


Ikahibulong, daghang hubad sa 
Bibliya karong adlawa wala gayod 
maglakip sa ngalan sa Diyos. 
Ngano man? Ang usa ka patuotuo 
mitungha taliwala sa mga Hudiyo 
nga kuno sayop ang paglitok sa 


7a! aag 


Ang nagkalainlaing mga estilo 
sa pagsulat sa ngalan sa Diyos 
diha sa Hebreohanon sa 
karaang mga panahon 


maong ngalan. Kini miresulta, una 
sa dili paglitok sa ngalan sa Diyos 
taliwala sa mga Hudiyo, ug dayon 
sa pagtangtang sa personal nga 
ngalan sa Diyos gikan sa Gregong 
mga manuskrito sa Balaang 
Kasulatan. Sa ngadtongadto, diha 
sa kadaghanang hubad sa Bibliya 
ang ngalan sa Diyos bug-os na 


nga gipulihan pinaagi sa mga 
ekspresyong sama sa “Ginoo” ug 
“Diyos.” Angayng matikdan nga 
ang labing hinungdanong ngalan 
sa tanan--ang Jehova--mao 
lamang ang gihilabtan, ang ubang 
mga ngalan sa Bibliya wala 


hilabti. 


Bisan pa niana, hinungdanon 
alang sa tanang katawhan nga 
makaila sa ngalan sa Diyos. 
(Rom 10:13) Kini labaw pa 
kay sa pagkahibalo lamang kon 
unsay personal nga ngalan sa 
Diyos. Naglakip kini sa pagkaila 
usab sa persona nga gihawasan sa 
maong ngalan ug sa pagkinabuhi 
nga nahiuyon sa mga katuyoan 
nga nalangkit niini nga ngalan. 
Responsibilidad sa tanan kinsa 
nagasimba sa matuod nga Diyos 
nga magmakugihon sa pagpaila 
sa iyang ngalan ngadto sa 
uban, ingon sa gibuhat ni Jesus. 
(Ju 17:6, 26) Si Jehova nga 
Diyos misaad sa pagpanalangin 
niadtong nakaila, naggamit, ug 
nagpasidungog sa iyang dakong 
ngalan.--Sal 91:14. 


Pagtangtang sa Ngalan sa Diyos Diha sa Bibliya. Ingon sa gipakita dinhi, 
ang Hebreohanong manuskrito (Aleppo Codex: ubos, sa wala) sa Deu 32:3, 6 


naundan sa ngalan sa Diyos. Ang hubad sa Gregong Septuagint (P. Fouad Inv. 266, 


sa tunga) sa samang teksto naundan usab sa ngalan sa Diyos diha sa 


Hebreohanong mga karakter 


Apan matikdi nga ang ngalan dili makaplagan sa maong mga bersikulo diha sa 
Codex Alexandrinus (ibabaw, sa tuo), sa ikalimang siglo K.P. Gitangtang ang 


ngalan sa Diyos. Kini wala hubara ngadto sa Gregong katumbas niini apan 
gipulihan sa pinamubong porma sa Gregong pulong nga Ky'ri-os (Ginoo) 


Ang dili-Biblikanhong mga tinubdan 
nagpunting sa adlaw-adlawng 
paggamit sa ngalan sa Diyos sa 
karaang kapanahonan 


Ang Bato sa Moab, sa ikasiyam nga siglo W.K.P., 
naghatag ug pamatuod nga bisan ang paganong mga 
nasod nga duol sa Israel nakaila sa ngalang Jehova. 
Ang Tetragrammaton makita sa ika-18 nga linya 


Diha niining tipak nga kulonon 
nga gikan sa Arad sa Juda, makita 
ang usa ka sulat, dayag nga 
gisulat sa ikapitong siglo W.K.P. 
Kini nagsugod sa mga pulong: 
“Ngadto sa akong ginoo nga si 
Eliasib: Hinaot si Jehova mangayo 
sa imong kalinaw,” ug natapos sa 
mga pulong: “Siya nagapuyo sa 
balay ni Jehova” 


Sa Sulat sa Lakis II, 
ianh nb nga gituohang sukad pa sa 
ikapitong siglo W.K.P., ang 


Apayao PH 


F#4 


ngalang Jehova nga gihawasan 
sa Tetragrammaton gigamit 
sa makaduha 


Niadtong 1961 kining lubnganang langob 
nadiskobrehan mga 35 km (22 mi) sa 
habagatan-kasadpan sa Jerusalem. Ang usa 
ka inskripsiyon diha sa bungbong niini, 
lagmit sukad pa sa ikawalong siglo W.K.P., 
nag-ingon: “Si Jehova mao ang Diyos sa 
tibuok yuta” 


Niini nga mga tipik sa unang Gregong 
manuskrito, ang personal nga ngalan sa Diyos 
makaplagan diha sa Gregong teksto ingong 
Tetragrammaton nga gisulat diha sa 
Hebreohanong mga karakter 


ARHOINONKA Ni 
IHAYHMEPOCTE 
W Cosoceoy 
. PDIOTIBAEAYT 
TAYTA 


Kining mga tipik nga papiro sa 
Gregong Septuagint (Fouad Inv. 266), 
nga sukad pa sa unang siglo W.K.P., 
nagpakita sa Tetragrammaton diha sa 
mga bahin sa Deuteronomio. Ang 
paggamit niining upat ka Hebreo- 
hanong mga letra nga naghawas sa 
ngalan sa Diyos nagpadayon diha sa 
pipila ka kopya sa Septuagint sulod sa 
kasiglohan human niadto. Busa, du- 
gang pa sa Hebreohanong teksto sa 
Kasulatan, si Jesu-Kristo ug ang iyang 
mga tinun-an nakabaton usab sa Gre- 
gong Septuagint; kining duha naundan 
sa ngalan sa Diyos. Nan, sa wa- 
lay duhaduha ang orihinal nga mga 
magsusulat sa Kristohanon Gregong 
Kasulatan migamit sa ngalan sa Di- 
yos, ilabina sa dihang sila mikutlo ug 
mga teksto gikan sa Hebreohanong 
Kasulatan nga naundan sa Tetragram- 
maton 


Lunop sa Adlaw ni Noe 

KAPIN sa 4,350 ka tuig kanhi, 
sumala sa makasaysayanhong 
rekord sa Bibliya, ang mga 
ganghaan sa tubig sa kalangitan 
nangabuksan ug ang usa ka 
lunop mitabon sa tibuok yuta. 
Ang dili-diyosnon, mapintas 
nga mga tawo ug ang tanan nga 
wala magpakabana sa pasidaan 
sa Diyos nalaglag. Ang 
matarong lamang nga si Noe 

ug ang iyang pamilya, walo 

ka tawo tanan, ang naluwas 

sa Lunop uban sa limitadong 
gidaghanon sa tagsatagsa ka 
matang sa hayop sakay sa 

usa ka dakong arka nga 


Masulod Kaha sa Arka ang 
Tanang Hayop? 

Tinuod nga ang mga ensiklopedia 
naghisgot ug kapin sa usa ka 
milyon ka espisye sa mga hayop. 
Apan si Noe gisugo sa pagpreserbar 
lamang sa mga hawas sa matag 
“matang” sa mga hayop sa yuta 
ug sa nagalupad nga linalang. Ang 
pipila ka tigpanukiduki miingon nga 
43 lamang ka “matang” sa mga 
sus-an nga hayop, 74 ka “matang” sa 
mga langgam, ug 10 ka “matang” 
sa mga reptilya ang makapatungha 
sa nagkadaiyang espisye niini nga 
mga linalang nga nailhan karong 
adlawa. Ang arka adunay mga 
40,000 ku m (1,400,000 ku p) nga 
luna--nga sobra pa kaayo para sa 
tanan nga pasahero 


gihimo ubos sa pagtultol sa 
Diyos.--Gen 7:1-24. 


Ang kamatuoran nga 

ang Lunop nahitabo gayod 
gipamatud-an sa ubay-ubayng 
mga magsusulat sa Bibliya. (Isa 
54:9: 2Pe 3:5, 6: Heb 11:7) 
Apan, ang labing lig-ong 
pamatuod mao ang testimonya 
ni Jesu-Kristo, kinsa usa ka 
saksing-nakakita didto sa mga 
langit. (Itandi ang Ju 8:58.) 
Tataw siyang miingon: “Sa mga 
adlaw ni Noe, . . . ang lunop 


miabot ug naglaglag kanilang 
tanan.”--Luc 17:26, 27. 


Ang asoy bahin sa Lunop 
dili lamang usa ka sugila- 
non. Gipakita ni Jesu-Kristo 
nga kini adunay matagnaong 
kahulogan. Sa iyang tagna ma- 
hitungod sa “kataposan sa 
sistema sa mga butang,” es- 
pesipiko niyang gihisgotan ang 
“mga adlaw ni Noe.” Iyang gi- 
punting ang Lunop ingong 
pasidaang panig-ingnan sa usa 
ka mas dakong kalaglagan nga 
moabot panahon sa “presensiya 
sa Anak sa tawo.”--Mat 24: 
Sh O 


Diin Mipaingon ang mga Tubig 
sa Lunop? 
Dayag nga kini ania ra gihapon sa 
yuta. Karong adlawa adunay mga 1.4 ka 
bilyong ku km (326 ka milyong ku mi) nga 
«~ tubig dinhi sa yuta. Kini nagtabon sa kapin 
= sa 70 porsiyento sa nawong sa globo. Ang 
pra aberids nga giladmon sa kadagatan maoy 
~% ". 4km (2.5 mi) ang aberids nga gihabogon 
sa yuta maoy 0.8 km (0.5 mi) lamang 
ibabaw sa lebel sa dagat. Kon ang nawong 
sa yuta patagon, kini matabonan sa tubig sa 
giladmon nga 2,400 m (8,000 p) 


Tubig 


mga 70 porsiyento sa nawong sa yuta 


~ - 


Yuta mga 30 porsiyento NG 


Mga Leyenda sa Lunop 


Mga pananglitan gikan sa unom ka kontinente 
ug mga kapuloan sa dagat: ginatos sa maong mga 
leyenda ang nahibaloan 


Kalaglagan Pinaagi sa Tubig 
Gipahinabo sa Diyos 
Pasidaan Gihatag 


Giluwas ang mga Tawo 


Giluwas ang mga Hayop 
Naluwas Sulod sa Usa ka Sakayan 


Australia - Kurnai 

Babilonya - asoy ni Berossus 
Babilonya - balak ni Gilgamesh 
Bolivia - Chiriguano 

Borneo - Sea Dayak 

Burma (Myanmar) - Singpho 
Canada - Cree 

Canada - Montagnais 

Tsina - Lolo 

Cuba - orihinal nga mga lumad 
Sidlakang Aprika - Masai 
Ehipto - Basahon sa mga Patay 
Fiji - tradisyon nga Walavu-levu 
French Polynesia - Raiatea 
Gresya - asoy ni Lucian 

Guyana - Macushi 

Iceland - Eddas 

India - Kapuloan sa Andaman 
India - Bhil 

India - Kamar 

Iran - Zend-Avesta 

Italya - balak ni Ovid 

Malay Peninsula - Jakun 
Mexico - Codex Chimalpopoca 
Mexico - Huichol 

New Zealand - Maori 

Peru - mga Indian sa Huarochiri 
Rusya - Vogul 

T.B.A. (Alaska) - Tlingit 
T.B.A. (Arizona) - Papago 
T.B.A. (Hawaii) - leyenda ni Nu-u 
T.B.A. (North Dakota) - Mandan 
Vanuatu - mga Melanesian 
Vietnam - Bahnar 


Wales - leyenda ni Dwyfan/Dwyfach 


Pagpasig-uli sa mibagtik nga mammoth 
(usa ka matang sa elepante) nga 
nakaplagan sa Siberia niadtong 1901. 
Human sa linibo ka katuigan, ang 
gikaon nga mga tanom diha pa sa baba 
niini. Nakita sa pipila diha niini, ingon 
man diha sa ubang mga butang sama 
sa mga fossil sa dagat nga nakaplagan 
sa hatag-as nga mga bukid, ang 
makapakombinsir nga pamatuod sa usa 
ka kalit ug malaglagon nga 
tibuok-globong lunop 


Gigikanan sa mga Nasod 

ANG tanang katawhan 
naggikan sa unang tawhanong 
paris, si Adan ug Eva. (Gen 
1:28, 3:20, 5:1, 2) Human sa 
Lunop, ang bag-ong populasyon 
sa yuta, lakip ang tanang rasa 
ug nasodnong mga pundok sa 
yuta karong adlawa, naggikan 
kang Noe pinaagi sa iyang 
tulo ka anak nga lalaki ug sa 
ilang mga asawa nga naluwas sa 
tibuok-globo nga Lunop. Busa, 
human itala ang 70 ka anak sa 
mga anak nga lalaki ni Noe, 
ang asoy sa Genesis nag-ingon: 
“Gikan niini nila ang mga nasod 
mikaylap sa yuta.”--Gen 10:32. 


NOE 
JAPET GOMER Mga Cimerianhon, 
Aryan nga sa A sa Itom nga Dagat 
Sanga sa ASKENAZ HS sa Itom nga Dagat 
Sinultihan: RIPAT Mga Taga-Paphlagonia 
Indo-Uropanhon TOGARMA Mga Armenianhon 
(14 ka banay) MAGOG 

MADAI Mga Medianhon, 

sa H sa Dagat Caspian 

HAM CUS Mga Etiopianhon sa 
Hamitikanhong S sa Aprika ug Arabia 
Sanga sa SEBA Sa S sa Aprika 
Sinultihan: HAVILA Sa HK sa Arabia 
Ta a SABTA Sa H sa Arabia 
oa RAAMA Sa HK sa Arabia 

SHEBA Sa HK sa Arabia 


DEDAN Sa Arabia 

SABTECA Sa H sa Arabia o Etiopia 
MIZRAIM Mga Ehiptohanon 
LUDIM Sa A sa Aprika 


SEM ELAM HS sa Mesopotamia 

Semitikanhong ASUR Mga Asiryanhon 

Sanga sa ARPAKSAD 

Sinultihan: SELA 

w banay) EBER Sa Arabia ug Mesopotamia 
PELEG 

(Uban sa ilang JOKTAN Mga Arabo 

mga kaliwat o sa ALMODAD 

mga dapit nga SELEP 

ilang gipuy-an) 


Talaan sa 70 ka Banay Human sa Lunop 


JAVAN Mga Ionian, 
mga Grego sa HS sa Uropa 

ELISA Duol sa Gresya 

TARSIS Sa wala pa ang mga Katsila 
sa HK sa Uropa 

KITIM Cipro 

DODANIM (RODANIM) Pulo sa Rodas 
ug sa ubang Kapuloan sa Aegean 


ANAMIM Sa Ehipto 

LEHABIM Mga Libyanhon 

NAPTUHIM Sa A sa Ehipto 

PATRUSIM Sa Ibabaw nga Ehipto 

CASLUHIM 

FILISTEHANON Patag Daplin sa 
Baybayon sa Palestina 

CAPTORIM Mga Cretanhon 

PUT Sa A sa Aprika 

CANAAN K sa Suba sa Jordan 

SIDON Mga Taga-Sidon (Mga 
Fenicianhon) 


HAZARMAVET 


TUBAL Tibareni, sa Asia Minor 

MESEK Mga Frigiahanon sa Asia Minor 

TIRAS Mga Tyrrhenianhon, sa Kapuloan 
ug Kabaybayonan sa Aegean 


HET Mga Hitihanon 
JEBUSIHANON Sa palibot sa 
unang Jerusalem 
AMORIHANON Sa Palestina 
GIRGASIHANON K sa Suba sa Jordan 
HIVIHANON Sentral nga Palestina 
ARKIHANON K sa Kabukiran sa Lebanon 
SINIHANON 
ARVADNON Pulo nga duol sa 
Kabaybayonan sa Sirya 
ZEMARIHANON A sa Kabaybayonan 
sa Fenicia 


HAMATIHANON A aa Palestina 


HAVILA 

JOBAB 

LUD Mga Lydianhon sa Asia Minor 

ARAM Mga Aramaeanhon, 
mga Siryanhon 

UZ 

HUL Duol sa Armenia 

GETER 

MAS Siro-Arabianhong Desyerto 
osa A sa Mesopotamia 


Mga Panaw ni Abraham 

MAKAIIKAG kaayo ang kinabuhi 
ni Abraham alang kanato karong 
adlawa. Ngano? Tungod kay 
siya ang giingnan ni Jehova: 
“Ang tanang banay sa yuta 
tinong magapanalangin sa ilang 
kaugalingon pinaagi kanimo.” 
Hinunoa, aron mapahimuslan ni 
Abraham kanang maong papel 
diha sa katuyoan sa Diyos, 
kinahanglang iyang pamatud-an 
nga siya usa ka tawo sa pagtuo 
ug masinugtanon sa Diyos.---Gen 
12:1-3: Buh 7:2, 3. 

Kini naglakip sa pagbiya sa 
iyang pinuy-anan ug kaparyente- 
han sa mauswagong Ur, nga 


dili na mobalik pa. Nagbaktas 
ug nagbiyaheng walay modernong 
transportasyon, siya mipanawg 
mga 960 km (600 mi) paingon sa 
Haran. Sa Nisan 14, 1943 W.K.P., 
siya mitabok sa Suba sa Euprates 
ug mipaingon sa habagatan. Sa 
kataposan siya nakaabot sa 
kinapusoran sa Canaan human 
sa usa ka panaw nga mikabat ug 
mga 1,650 km (1,025 mi). 


Sa tinudlong panahon ni 
Jehova, gikan sa mga kaliwat 
ni Abraham, gipakatawo sa Diyos 
ang iyang kaugalingong Anak 
nga si Jesus gikan sa kalangitan. 
Pinaagi kang Jesus, ang panalangin 
sa walay-kataposang kinabuhi 
nahimong posible alang kanato. 


MGA DAPIT DIHA SA MAPA 

Uban ang Nalangkit nga mga Teksto 

Ai Gen 12:8: 13:3, 4 

Beer-seba Gen 21:31-33, 22:19 

Bethel Gen 12:8 

Damasco Gen 14:15 

Dan Gen 14:14 

Gerar Gen 20:1-18 

Gomora Gen 18:20, 21 

Haran Gen 11:32: 12:4, 5 

Hebron Gen 13:18 

Hoba Gen 14:15, I6 

Mamre Gen 13:18, 18:1-33, 
25:9, 10 

Moria Gen 22:2-18 

Negeb Gen 12:9; 13:1 

Sekem Gen 12:6, 7 

Sodoma Gen 19:24 

Sur Gen 16:7-12 

Ur Gen 11:31 


Ang Suba sa Euprates. 


Si Abraham mitabok 
sa suba malagmit sa 
habagatang bahin 
niini duol sa Carkemis 


Ibabaw nga Galilea, ang yuta nga nakita 
ni Abraham samtang mipanaw siya 
pahabagatan paingon sa Sekem 


Bukid sa Gerizim (wala) ug Bukid sa Ebal 
(tuo) nga nagbuntaog sa Sekem. Dinhi 
niining waloga nga si Jehova misaad 
kang Abraham: “Sa imong binhi akong 
ihatag kining yutaa” (Gen 12:6, 7) 


Ang Hebron ingon sa makita karong 
adlawa. Duol niini, si Abraham nagtukod ug 
halaran alang sa pagsimba kang Jehova 


(Gen 13:18) 


Geograpikanhong Dagway sa Yutang Saad 

ANG yuta nga gihatag sa Diyos 
ngadto sa karaang Israel adunay 
talagsaon ug nagkalainlain nga 
geograpikanhong dagway. Sa 
amihanan anaa ang mga taluktok 
sa kabukiran nga naputos sa 
niyebe, ang mga dapit sa 
habagatan maoy tropikanhon. 
Sulod sa mga utlanan niini 
anaa ang mabungahong ubos nga 
kayutaan, kabungtoran alang sa 
mga prutasan ug mga sibsibanan 
sa kahayopan, maingon man mga 
dapit sa awaaw nga kamingawan. 
Dinhi niining gamay nga 

luna makita ang nagkalainlaing 
dagway sa yuta. 


Ubay sa utlanan sa sidlakang 
tumoy sa Dagat Mediteranyo 
dihay usa ka hiktin nga luna sa 
tabunok nga patag. Sa sidlakan 
niini mao ang Sepela, ang 
bungtorong ubos nga kayutaan 
diin gitikad ang mga parasan ug 
kaolibohan. Sa unahan pa dapit sa 
sidlakan, may usa ka kutay sa 
kabukiran latas sa tibuok gitas-on 
sa yuta nga sama sa usa ka 
dakong dugokan. Dayon ang yuta 
titip nga midulhog ngadto sa Rift 
Valley, nga nagpikas sa yuta sa 
tibuok gitas-on niini. Agi niini 
nga walog ang Suba sa Jordan 
miagos nga palikoliko gikan sa 


Dagat sa Galilea paingon sa Dagat 
sa Asin. Sa sidlakan sa Jordan 
adunay tabunok nga kabungtoran 
ug sibsibanang mga dapit. Saylo 
niining maanindot nga yuta, 
dapit sa sidlakan, nagsugod ang 
Desyerto sa Arabia. 


Niadtong nindot pa kaayo 
kini, ang Yutang Saad uban sa 
tanang kadaiyahan niini maoy 
sama sa tanaman sa Eden. Busa 
ang Israel nagtaganag usa ka 
gamayng pasiunang talan-awon 
kon unsay kahulogan sa Paraiso 
ilalom sa Gingharian sa Diyos 
alang sa katawhan sa tanang 
bahin sa yuta. 


Usa sa mga 
tinubdan sa 
Suba sa Jordan, 
ang Nahr 
Banyas (Nahal 
Hermon) 


Ang Bukid sa Hermon, 
ang kinahabogan diha 
sa Palestina. Ang 
natunaw nga mga 
niyebe niini nakaamot sa 
pagpatunghag yamog 
alang sa yuta ug tubig 
alang sa Suba sa Jordan 

Ang Bukid sa 

Tabor madanihong 
Ang Walog sa Jordan, diin ang nagtuybo ibabaw 
suba niini naglikoliko nga mga sa Walog sa Jezreel 
320 km (200 mi) ug nakaabot sa 
gilay-ong 105 km (65 mi) paingon 
sa Patayng Dagat 


Ang mabungahong Walog sa Jezreel 


Ang Kamingawan sa Juda. Dinhi si David 
nagtago gikan kang Saul, ug niining hilit nga 
kamingawan ang Yawa misulay sa pagtental 
kang Jesus 


Mga sibsibanan sa Basan, sa sidlakan sa 
Dagat sa Galilea--usa ka dapit nga nabantog 
sa pagpamuhig kahayopan 


Ang Patag sa Saron, diin ang mga 
prutasan sa sitros malamboon gihapon 
bisan karong adlawa 


Amihanang baybayon sa Dagat 
sa Galilea, ug makita ang view 
sa amihanan-sidlakan 


Mga nanibug-ok nga asin diha sa 
Patayng Dagat, usa sa kinaparatan 
nga katubigan sa tibuok yuta 

BARAKEL [Ang Diyos Nagpanalangin]. Ama- 
han sa higala ni Job nga si Elihu, usa ka Buzihanon, 
lagmit kaliwat sa pag-umangkong lalaki ni Abra- 
ham nga si Buz.---Job 32:2, 6, Gen 22:20, 21. 


BARANGAN. 
PAMARANG. 


BARAQUIAS [Si Jehova Nagpanalangin]. Ama- 
han ni Zacarias kinsa gibuno “taliwala sa sangtu- 
waryo ug sa halaran.”---Mat 23:35, Luc 11:50, 51. 

Mahitungod sa mga pulong nga “anak ni Bara- 
quias,” dili kini makita diha sa asoy ni Lucas, ug 
wala kini ilakip sa asoy ni Mateo diha sa Codex Si- 
naiticus (orihinal nga sinulat). Gituohan nga si Je- 
hoiada nga amahan sa usa ka Zacarias nga gibuno, 
tingali dunay duha ka ngalan, sama sa ubang mga 
tawo diha sa Bibliya.--Itandi ang Mat 9:9 ug Mar 
2:14: Mat 10:2, 3. 

Gisabot sa kadaghanan nga si Jesus dinhi naghis- 
got kang Zacarias “nga anak nga lalaki ni Jehoia- 
da nga saserdote.” (2Cr 24:20-22) Kini mao ang 
labing makataronganong paghinapos, sanglit ang 
Mga Cronicas gitala nga kataposan sa kanon sa tra- 
disyon sa mga Hudiyo, busa naghimo kang Abel 
nga una ug kang Zacarias nga ulahi nga tawong 
matarong nga gibuno nga girekord diha sa Hebreo- 
hanong Kasulatan. Sumala sa 2 Cronicas 24:21, si 
Zacarias gibuno “didto sa sawang sa balay ni Jeho- 
va.” Ang halaran sa halad-nga-sinunog maoy didto 
sa sulod nga sawang, sa gawas ug atubangan sa 
ganghaan sa sangtuwaryo. Kini mohaom sa gihis- 
gotan ni Jesus nga dapit nga nahitaboan “taliwala sa 
sangtuwaryo ug sa halaran.” 

Mahitungod kang Abel ug Zacarias, gitagna ang 
usa ka panudya tungod sa pag-ula sa ilang dugo. 
(Gen 4:10, 2Cr 24:22) Dugang pa, dunay dakong ka- 
amgiran tali sa mga sirkumstansiya ug mga pang- 
hitabo sa mga adlaw ni Zacarias nga anak nga lala- 
ki ni Jehoiada ug niadtong sa kaliwatan nga nabuhi 
sa dihang gihisgotan ni Jesus kining mga pulonga. 
Samtang si Zacarias himalatyon siya miingon: “Si 
Jehova magatan-aw unta niini ug magasingil niini.” 
Wala madugay ang iyang matagnaong mga pulong 
natuman. Usa ka gamayng panon sa kasundalohan 
sa Sirya misulong, ug gitugyan ni Jehova ang da- 
kong kasundalohan sa Juda ngadto sa ilang kamot, 
nga tungod niana gilaglag ug giagawan sa hilabihan 
ang mga prinsipe sa Juda. Gipahamtang sa mga 
Siryanhon ang mga buhat sa paghukom kang Jeho- 
as ug gibiyaan siya nga may daghang balatian, nga 
human niana siya gibuno sa iyang mga alagad. (2Cr 
24:23-25) Human hubita ang pagkasad-an sa dugo 
niadtong iyang gikasulti, si Jesus miingon: “Kining 
tanang butanga modangat niining kaliwatana.” (Mat 
23:36) Ang tagna ni Jesus natuman sa Jerusalem 
ug Juda niadtong 70-73 K.P. 


Tan-awa ang SALAMANGKA UG 


BAR-HUMNON 
BARAW. Tan-awa ang HINAGIBAN, ARMADURA. 


BARBARO. Ang pagsubli sa “bar bar” diha sa 
Gregong pulong nga bar'baros nagpunting sa ide- 
ya sa pagbungabunga, pagkanganga, o sa dili- 
masabtan nga pamulong, busa ang terminong 
“barbaro” sa orihinal gipadapat sa mga Grego 
ngadto sa usa ka langyaw, ilabina sa usa nga nag- 
sulti ug lain nga pinulongan. Nianang panahona, 
wala kini magpasabot sa kakulang sa sibilisasyon, 
kaligdong, o maayong pamatasan, ni nagtumong 
kini sa pagkatalamayon. Ang terminong “barbaro” 
nagpalahi lamang ilabina sa mga dili-Grego gikan 
sa mga Grego, sama sa terminong “Hentil” nga 
nagpalahi sa mga dili-Hudiyo gikan sa mga Hudi- 
yo. Kining mga dili-Grego wala motutol o mainsul- 
to tungod kay sila gitawag ug mga barbaro. Ang 
ubang Hudiyong mga magsusulat, lakip kang Jo- 
sephus, wala mosupak nga sila gibansagan sa ma- 
ong termino (Jewish Antiquities, XIV, 187 [x, 1]; 
Against Apion, I, 58 [11]): ang mga Romano nagta- 
wag sa ilang kaugalingon nga mga barbaro hang- 
tod nga ilang gisagop ang Gregong kultura. Nan, 
diha niining paborableng diwa nga si Pablo, sa 
iyang pagsulat ngadto sa mga taga-Roma, migamit 
sa katibuk-ang ekspresyon: “Ngadto sa mga Grego 
ug sa mga Barbaro.”--Rom 1:14. 

Ang pangunang butang nga nag-ulang sa mga 
Grego gikan sa komunidad sa mga barbaro mao 
ang ilang pinulongan, busa kini nga termino sa li- 
naing paagi nagtumong ngadto sa mga tawo nga 
wala magsulti ug Grego, sama pananglitan, sa mga 
molupyo sa Malta nga nagsulti ug lain nga pinulo- 
ngan. Niini nga kaso ang Bag-ong Kalibotang Hu- 
bad naghatag ug kahulogan sa bar'baroi pinaagi sa 
paghubad niini nga “mga tawo nga langyawg- 
sinultihan.” (Buh 28:1, 2, 4) Sa dihang nagsulat ba- 
hin sa gasa sa mga pinulongan, kaduha tawga 
ni Pablo ang usa nga nagsulti ug dili-masabtan 
nga pinulongan ingong bar'barros ("langyaw”). (1Co 
14:11, tan-awa usab ang Col 3:11.) Sa susama, ang 
Gregong Septuagint migamit sa bar'ba-rros diha sa 
Salmo 113:1 (114:1 sa Hebreohanon ug Cebuano 
nga mga bersiyon) ug sa Ezequiel 21:36 (21:31 sa 
Cebuano). 

Tungod kay gibati sa mga Grego nga ang ilang 
pinulongan ug kultura mas labaw kay sa tanang 
uban pa, ug tungod kay sila nakasinati ug mga 
pagmaltratar sa kamot sa ilang mga kaaway, ang 
termino nga “barbaro” sa ngadtongadto nahimong 
talamayon. 


BAR-HUMNON. (Usa ka laing hubad sa Baha- 
rumnon, usa ka molupyo sa balangay sa Bahurim. 
--Itandi ang 2Sa 23:31 ug 1Cr 11:33, tan-awa ang 
BAHURIM, BAHARUMNON. 


BARIAS 


BARIAS [Kagiw: Layas]. Layong kaliwat ni Da- 
vid pinaagi kang Solomon.--- 1Cr 3:1, 10, 22. 


BAR-JESUS [Anak ni Jesus]. Usa ka Hudiyo sa 
Pafos sa pulo sa Cipro niadtong unang siglo K.P., 
kinsa “usa ka barangan, usa ka mini nga manalag- 
na.” (Buh 13:6) Iyang giangkon ang propesyonal 
nga ngalan o titulo nga Elimas, nga nagkahulogang 
“Barangan.”---Tan-awa ang ELMAS. 

Mopatim-aw nga si Bar-Jesus naghupot ug im- 
pluwensiyadong posisyon ingong salamangkero sa 
palasyo ug magtatambag ni Sergio Paulo, ang Ro- 
manong prokonsul sa Pafos. Ingong usa ka “saser- 
dote” sa kulto sa pagpanag-an, si Bar-Jesus batok 
gayod sa Kristiyanidad, ug kay buot nga protekta- 
han ang iyang dakog-kita nga posisyon, bug-os 
ang iyang pagsupak sa pagsangyaw ni Pablo ug 
Bernabe. Busa, sa dihang si Sergio Paulo “matinuo- 
rong nagtinguha nga makadungog sa pulong sa 
Diyos,” si Elimas “misupak kanila, nga nagtingu- 
ha sa pagpahilayo sa prokonsul gikan sa pagtuo.” 
--Buh 13:7, 8. 

Tungod niana, gitutokan ni Pablo kining Satani- 
kong barangan ug, “napuno sa balaang espiritu,” 
siya miingon: “Oh tawo nga puno sa tanang ma- 
tang sa panikas ug sa tanang matang sa pagkalam- 
pingasan, ikaw nga anak sa Yawa, ikaw nga kaa- 
way sa tanang butang nga matarong, dili ka ba 
mohunong sa pagtuis sa matul-id nga mga dalan 
ni Jehova? Nan, karon, tan-awa! ang kamot ni Je- 
hova maoy batok kanimo, ug ikaw mabuta, nga dili 
makakita sa kahayag sa adlaw sulod sa usa ka yug- 
to sa panahon.” Dihadiha si Bar-Jesus nabuta. Sa 
dihang nasaksihan kining unang natala nga milag- 
ro ni Pablo, ang prokonsul “nahingangha sa pagtu- 
lon-an ni Jehova,” ug dihadiha iyang gidawat ang 
mensahe ug “nahimong usa ka magtutuo.”---Buh 
13:9-12. 


BARKO. Usa ka dakong sakayan nga tiglawig 
sa dagat. Ang Bibliya sa katibuk-an lakbit lamang 
nga naghisgot sa mga barko, panakayan, ug sa 
mga kagamitan sa barko, apan kini naghatag ug 
pipila ka ideya labot sa mga barko sa kapanahonan 
sa Bibliya. Ang ubang mga kahubitan sa karaang 
mga barko naggikan sa mga talaan sa kasaysayan 
sa nagkalainlaing mga nasod o naggikan sa mga 
hulagway sa mga barkong pangnegosyo, mga pa- 
naggubat diha sa dagat, ug uban pa. 
Ehiptohanon. Ang mga tangbo nga papiro 
nga gihablon ug gibangan, nagtaganag materyales 
sa daghang matang sa mga sakayang Ehiptoha- 
non. Lainlain ang gidak-on niini. May gagmayng 
mga sakayan nga gigamit diha sa mga suba nga 
makaluwan ug usa o pipila lamang ka manganga- 
yam o mga mangingisda ug tulin nga mabugsayan 
diha sa Nilo, ug may dagko usab nga mga sakayan 

nga bawog ug dulong ug lig-ong makalawig diha 
sa kadagatan. Ang mga Etiopianhon ug mga Babi- 
lonyanhon migamit usab ug mga sakayan nga 
gama sa tangbo, ang Babilonya nakabaton usab ug 
dakong panon sa mga barko nga ginaoran. 

Usa ka linilok didto sa Medinet Habu naghulag- 
way sa mga sakayang Ehiptohanon nga adunay 
palo nga may layag ug may lantawanan ibabaw sa 
palo. Kini gipadagan usab pinaagig mga bugsay, 
nga may dakong bugsay sa ulin nga gigamit sa 
pagtimon. Ang dulong giporma nga sama sa ulo sa 
bayeng leyon nga diha sa baba niini may lawas sa 
usa ka tawong taga-Asia. 

Ang dagkong mga barko nga may rektanggu- 
long mga layag ug may kapin sa 20 ka bugsay, nga 
lagmit may kilya sa tunga, mihimog lagyong mga 
paglawig latas sa Dagat Mediteranyo. Ang pama- 
tuod nga kining matanga sa mga barko tiglawig 
na sa kadagatan sa panahon ni Moises gipaki- 
ta sa pasidaan ni Jehova didto sa Kapatagan sa 
Moab nga, kon sila dili magmasinugtanon, ang 
mga Israelinhon pagadad-on ‘balik sa Ehipto pina- 
agi sa mga barko, aron ibaligya didto ingong mga 
ulipon.---Deu 28:68. 

Fenicianhon. Sa paghulagway sa siyudad sa 
Tiro ingong maanindot nga barko, ang manalagna 
nga si Ezequiel (27:3-7) naghatag ug mga detalye 
nga tin-awng naghubit sa usa ka barko nga Feni- 
cianhon. Kini may mga tabla nga gama sa lig-ong 
kahoy nga junipero, usa ka palo nga gama sa sed- 
ro gikan sa Lebanon, ug mga bugsay nga gama sa 
“nagbuntaog nga mga kahoy” gikan sa Basan, lag- 
mit mga robles. Ang dulong, nga lagmit habog ug 
nagkurba, maoy gama sa kahoyng sipres nga hi- 
naklapan ug garing. Ang layag maoy gama gikan 
sa dekolor nga lino sa Ehipto, ug ang tolda (tingali 
usa ka atop-atop sa barko aron sa pagtaganag ka- 
silongan) maoy gama sa tinina nga balhibo sa kar- 
nero. Ang mga dinugtongan sa barko gibulitan. 
(Eze 27:27) Ang mga Fenicianhon maoy hanas nga 
mga tripulante nga nagdalag daghang baligya diha 
sa dapit sa Mediteranyo, ug sila miabot pa gani 
hangtod sa Tarsis (lagmit ang Espanya). Gituohan 
sa pipila nga sa ulahi ang terminong “mga barko sa 
Tarsis,” o “mga barkong Tarsis,” nagtumong sa usa 
ka matang sa barko nga gigamit sa mga Fenician- 
hon sa pagdalag mga baligya ngadto nianang ha- 
layong dapit, sa ato pa, usa ka lig-ong sakayan sa 
dagat nga makasugakod sa dugayng mga pagla- 
wig. (1Ha 22:48, Sal 48:7, Isa 2:16, Eze 27:25) Lag- 
mit si Jonas mikalagiw sakay niining matanga sa 
barko. Kini inandanahan, nga may luna alang sa 
kargamento ug mga pasahero.---Jon 1:3, 5. 

Usa sa mga eskultora ni Senakerib naghulagway 
sa usa ka Fenicianhong barko nga may dagkong 
mga andana, may duha ka hugpong sa mga bug- 

say, usa ka layag, ug usa ka tabil sa ibabaw nga an- 
dana nga diha niana gibitay ang mga taming. Ang 
dulong niini nga barkong iggugubat maoy taas ug 
talinis. 

Hebreohanong mga Barko. Sa dihang mi- 
puyo sa Yutang Saad, si Dan gihisgotan nga sa usa 
ka panahon siya nagpuyo diha sa mga barko (Huk 
5:17), lagmit nagpunting sa pahat nga teritoryo ni- 
ini diha sa daplin sa Filistehanong baybayon. (Jos 
19:40, 41, 46) Ang teritoryo sa Aser maoy ubay sa 
baybayon ug naglakip sa mga siyudad sa Tiro ug 
Sidon (bisan tuod walay ebidensiya nga kining mga 
siyudara nailog ni Aser). Ang mga tribo ni Mana- 
ses, Epraim, ug Juda may teritoryo nga ubay sa 
Baybayon sa Mediteranyo, mao nga sila usab pa- 
milyar kaayo sa mga barko. (Jos 15:1, 4; 16:8, 17: 
7, 10) Si Manases, Isacar, ug si Neptali nakabaton 
usab ug yuta nga diha o duol sa baybayon sa Da- 
gat sa Galilea. 

Bisan tuod ang Israel lagmit nga migamit na ug 
mga sakayan sukad pa sa unang kapanahonan, da- 
yag nga si Solomon mao ang unang magmaman- 
do sa Israel nga nagpasiugda sa paggamit ug bar- 
kong pangnegosyo. Pinaagi sa tabang ni Hiram, 
siya nakahimog panon sa mga barkong dekarga 
nga milawig gikan sa Ezion-geber ngadto sa Opir. 
(1Ha 9:26-28, 10:22, 2Cr 8:17, 18; 9:21) Kini nga 
mga sakayan duyog nga gidumala sa mga Israelin- 
hon ug sa may kasinatian nga mga sakayanon o 
mga marinero nga taga-Tiro. Matag tulo ka tuig 
ang mga barko moabot nga may mga kargamento 
nga bulawan, plata, garing, aliwas, ug mga pabore- 
yal.— 1Ha 9:27, 10:22. 

Si Haring Jehosapat sa Juda sa ulahi mihimog 
panagkombuya uban sa daotan nga si Haring Aha- 
zias sa Israel sa paghimog mga barko didto sa 
Ezion-geber aron moadto sa Opir alang sa bula- 
wan, apan si Jehova nagpasidaan kaniya sa Iyang 
dili pag-uyon niini nga pakig-alyansa. Busa, ang 
mga barko nangaguba didto sa Ezion-geber, ug si 
Jehosapat dayag nga midumili sa hangyo ni Aha- 
zias nga sulayan pag-usab ang proyekto.--- 1Ha 22: 
48, 49: 2Cr 20:36, 37. 

Sa Unang Siglo K.P. Sa unang siglo K.P., 
daghang barkong pangnegosyo nga nagkalainlain 
ug matang ang milawig sa kadagatan sa Medite- 
ranyo. Ang pipila niini maoy mga sakayang tig- 
dunggoan sa mga baybayon, sama sa sakayan 
nga gikan sa Adramito nga pinaagi niini si Pablo, 
ingong usa ka binilanggo, milawig gikan sa Cesa- 
rea paingon sa Mira. (Buh 21:1-6, 27:2-5) Apan, 
ang barkong pangnegosyo nga gisakyan ni Pablo 
didto sa Mira maoy usa ka dakong barko nga nag- 
kargag trigo ug may mga tripulante ug mga pasa- 
hero nga ang tanan miabot ug 276 ka tawo. (Buh 
27:37, 38) Si Josephus nagtaho nga kas-a siya mi- 

lawig sa usa ka barko nga may sakay nga 600. 
- The Life, 15 (3). 

Si Pablo sa makadaghan mipanaw sakay sa mga 
barko, siya nakasinatig tulo ka pagkalunod sa bar- 
ko una pa niini nga panaw. (2Co 11:25) Ang barko 
nga iyang gisakyan niining higayona maoy usa ka 
barkong delayag nga may dakong layag sa pangu- 
nang palo niini ug may pangunahan nga layag ug 
may duha ka dagkong mga bugsay nga panimon 
diha sa ulin. Ang maong mga barko sagad adunay 
dagway sa dulong nga naghawas sa pipila ka diyos 
o mga diyosa. (Ang barko nga gisakyan ni Pablo 
human niadto may dagway sa “Mga Anak nga La- 
laki ni Zeus” diha sa dulong.) (Buh 28:11) Usa ka 
gamayng sakayan, o bote, ang giguyod diha sa ulin 
sa barko. Gigamit kini aron makadunggo sa bayba- 
yon sa dihang magpondo ang barko duol sa bayba- 
yon. Aron dili kini masudlan ug tubig o maguba, 
ang bote ikarga sa panahon sa mga bagyo. Niini 
nga paglawig ni Pablo, tungod sa kakusog sa bag- 
yo, gigakotan sa mga tripulante ang barko (lagmit 
kini mao ang paghigot sa kasko ginamit ang mga 
pisi o mga kadena sa ilalom sa kasko gikan sa usa 
ka kiliran ngadto sa lain aron sa pagbanting sa bar- 
ko), giariya ang mga kagamitan (dayag ang harsi- 
ya), gitambog sa dagat ang mga kargamento nga 
trigo, gisalibay ang mga kagamitan sa sakayan, ug 
gilugakan ang mga higot sa mga bugsay nga pani- 
mon (aron dili kini madaot).---Buh 27:6-19, 40. 

Ang Dagat sa Galilea. Ang mga Ebanghelyo 
subsob nga naghisgot sa mga sakayan nga nagala- 
wig sa Dagat sa Galilea. Lagmit kini nga mga saka- 
yan pangunang gigamit sa pagpangisda ginamit 
ang mga pukot (Mat 4:18-22, Luc 5:2, Ju 21:2-6), 
bisan tuod gihimo usab ang pagpangisda ginamit 
ang mga pasol. (Mat 17:27) Si Jesus usahay miga- 
mit ug sakayan ingong kombenyenteng dapit nga 
gikan niana mosangyaw ngadto sa mga panon sa 
katawhan nga diha sa daplin sa baybayon (Mat 
13:2, Luc 5:3), ug siya ug ang iyang mga apostoles 
kanunayng migamit niini ingong sakyanan. (Mat 
9:1: 15:39, Mar 5:21) Ang maong sakayan gipada- 
gan pinaagig mga bugsay o gamayng layag. (Mar 
6:48; Luc 8:22) Bisan tuod ang Bibliya wala mag- 
hubit niini nga mga sakayan sa pagpangisda, ang 
pipila niini dagko nga makaluwan ug mga 13 ka 
tawo o kapin pa.--Mar 8:10, Ju 21:2, 3; tan-awa 
ang SAKAYANG GINAORAN, MARINERO. 

Mga Angkla. Ang unang mga angkla, sukad 
nga kini nahibaloan, maoy gama sa bato ug itun- 
ton kini gikan sa dulong sa barko. Sa ulahi ang mga 
angkla nga gama sa kahoy nga pormag kaw-it nga 
gipabug-atan ug bato o metal gigamit didto sa Me- 
diteranyo. Ang uban adunay mga bara nga tingga. 
Usa ka angkla ang nadiskobrehan duol sa Cirene 
nga may gibug-aton nga mga 545 kg (1,200 1b). Sa 

kadugayan, gigamit ang mga angkla nga lunlon 
gama sa metal, ang uban ordinaryo ug porma ug 
ang uban dobleg sima. Ang mga tripulante sa 
barko nga gisakyan ni Pablo nagtunton ug upat 
ka angkla gikan sa ulin sa barko (ang pamaagi 
nga usahay gisunod aron makasugakod sa kusog 
nga hangin). (Buh 27:29, 30, 40) Usa ka tingga nga 
pangsunda ang gigamit sa pagtino sa giladmon sa 
tubig.---Buh 27:28. 

Gigamit ni apostol Pablo ang terminong “angkla” 
sa mahulagwayong paagi sa dihang siya nakigsul- 
ti sa iyang espirituwal nga mga igsoon diha kang 
Kristo, nga nagtawag sa paglaom nga gibutang sa 
ilang atubangan ingong “angkla sa kalag.”---Heb 
6:19: itandi ang Efe 4:13, 14, San 1:6-8. 


BARKOS. Katigulangan sa pipila ka Netinim 
nga namalik sa Jerusalem kauban ni Zorobabel. 
--Esd 2:43, 53: Neh 7:46, 55. 


BARPIN. Usa ka pangdayandayan nga kimpit 
nga ginama gikan sa metal ug may pangtusock o di- 
ladila nga pinaagi niana kini ikataod sa sinina sa 
usa ka tawo. Sa karaang mga panahon ang mga 
barpin gigamit sa mga lalaki ug mga babaye, sama 
sa mga Grego ug mga Romano. Ang Romanhong 
barpin o fibula usahay may bawog nga piraso sa 
metal nga may kaw-it sa usa ka tumoy ug usa ka 
pangtusok nga gikan sa pikas tumoy, nga samag 
alpiler. Ang barpin dili lamang pahiyas kondili ma- 
puslanon usab, sanglit sagad kining gigamit sa 
pagtapot sa duha ka bahin sa usa ka bandana o 
kupo. Ang karaang mga barpin maoy ginama gi- 
kan sa bronse, puthaw, bulawan, o plata. Napama- 
tud-an sa arkeolohikanhong mga kaplag nga kini 
gigamit sa Palestina niadtong unang panahon, nga 
lakip niini mao ang bawog nga mga barpin nga na- 
kaplagan sa Tell en-Nasbeh. 

Sa dihang ang mga Israelinhon gihatagan ug 
pribilehiyo sa pag-amot alang sa pagtukod sa ta- 
bernakulo, ang mga lalaki ug mga babaye nagda- 
lag lainlaing mga pahiyas lakip na ang “mga bar- 
pin” o “mga bilya sa bakos.” (Ex 35:21, 22) Kini nga 
mga barpin lagmit maoy mga pahiyas nga may 
kaw-it, kay ang samang Hebreohanong pulong nga 
gigamit alang niini (chach) gihubad nga “kaw-it” sa 
ubang teksto. (2Ha 19:28) Apan, ang Kasulatan 
wala maghubit niini nga mga barpin.---Tan-awa 
ang DAYANDAYAN, PAHIYAS. 


BARSABAS. Kini tingali maoy usa ka apelyido 
o usa lamang ka sumpay nga ngalan nga gihatag 
alang sa duha ka tawo: si Jose, nga gianggaan ug 
Justo, kinsa mao ang wala mapili sa pagkaapostol 
sa dihang kini nga posisyon gibiyaan ni Judas Iska- 
riote, ug si Judas, kinsa miuban kang Pablo, Berna- 
be, ug Silas gikan sa Jerusalem ngadto sa Antio- 

quia niadtong mga 49 K.P. Walay ebidensiya nga 
ang duha ka tawo maoy managsoon.--Buh 1:23, 
15:22, tan-awa ang Jose Num. 11; Jupas Num. 7. 


BARTIMEO [Anak nga Lalaki ni Timeo (Pina- 
sidunggan)]. Usa ka buta nga makililimos kansang 
panan-aw gipasig-uli ni Jesus. Si Bartimeo ug ang 
usa ka wala hiilhing kauban naglingkod sa gawas 
sa Jerico sa dihang si Jesus ug ang usa ka panon 
milabay. Si Bartimeo nagpakisayod kon unsay hi- 
nungdan sa kaguliyang, ug sa dihang gisultihan, 
siya misugod sa pagsinggit: “Anak ni David, Jesus, 
kaluy-i ako!" Ang uban nagbadlong kaniya sa pag- 
hilom, apan misamot pa hinuon siya sa pagsinggit. 
Sa dihang gitawag ni Jesus, iyang gisalibay ang 
iyang panggawas nga besti, midali pag-adto sa 
Agalon, ug nagpakiluoy nga ipasig-uli ang iyang 
panan-aw. Si Jesus, kay nakita ang pagtuo niini 
nga tawo ug natukmod sa kaluoy, nag-ayo kang 
Bartimeo, kinsa misunod dayon kaniya ug naghi- 
maya sa Diyos.---Mar 10:46-52: Mat 20:29-34: Luc 
18:35-43. 

Sa pagtaho bahin niini, si Marcos ug Mateo nag- 
ingon nga kini nahitabo sa dihang si Jesus “miga- 
was sa Jerico,” apan si Lucas nag-ingon nga “sam- 
tang nagkaduol na [si Jesus] sa Jerico.” (Mat 20:29, 
Mar 10:46, Luc 18:35) Ang pipila nag-ingon nga 
nagtumong kini sa duha ka magkalahi nga mga 
panghitabo. Mahitungod niini, si Joseph P. Free mi- 
sulat: “Hinunoa, ang arkeolohiya naghatag ug du- 
gang katin-awan bahin niining daw panagsumpa- 
ki. Sayo sa ikakawhaan nga siglo A.D., gihimo ang 
mga pagpangubkob sa Jerico ni Ernest Sellin sa 
German Oriental Society (1907-1909). Ang mga 
pagpangubkob nagbutyag nga ang Jerico sa pana- 
hon ni Jesus maoy duha ka siyudad .. . Ang kara- 
ang Hudiyohanong siyudad maoy mga usa ka mil- 
ya ang gilay-on gikan sa Romanhong siyudad. 
Tungod niini nga ebidensiya, lagmit si Mateo nag- 
hisgot sa Hudiyohanong siyudad diin nakabiya na 
si Kristo, samtang si Lucas naghisgot sa Roman- 
hong siyudad diin wala pa makaabot si Kristo. 
Busa, sa Iyang pagpaingon gikan sa karaang siyu- 
dad ngadto sa bag-ong siyudad, nahibalag ug gia- 
yo ni Kristo ang buta nga si Bartimeo.”---Archaeol- 
ogy and Bible History, 1964, p. 295. 


BARTOLOME [Anak nga Lalaki ni Tolmai]. 
Usa sa 12 ka apostoles ni Jesus, nga sagad gituo- 
hang mao si Natanael. Ang pagtandi sa mga asoy 
sa Ebanghelyo nagpakita nga duyog nga gihisgo- 
tan ni Mateo ug Lucas si Bartolome ug si Felipe ma- 
ingon nga duyog usab nga gihisgotan ni Juan ang 
ngalan ni Natanael ug ni Felipe. (Mat 10:3, Luc 
6:14: Ju 1:45, 46) Alang sa mga detalye bahin sa 
buluhaton niini nga apostol, tan-awa ang NATA- 
NAEL. 


341 


BARUK  [Gipanalanginan]. 

1. Ang eskriba nga sekretaryo ni Jeremias. Si 
Baruk mao ang anak nga lalaki ni Nerias ug igsoon 
ni Seraias, ang tagdumala sa mga lawak ni Zede- 
kias nga nagbasa sa linukot nga basahon ni Jere- 
mias sa daplin sa Euprates.--Jer 32:12, 51:59-64. 

Sa ikaupat nga tuig ni Haring Jehoiakim, niad- 
tong 625 W.K.P., gisugdan pagsulat ni Baruk diha 
sa usa ka linukot nga basahon ang matagnaong 
mensahe sa kalaglagan sa Jerusalem nga gidiktar 
ni Jeremias. Sa naghinapos ang tinghunlak sa mi- 
sunod nga tuig, niadtong 624 W.K.P., si Baruk nag- 
basa sa makusog sa linukot nga basahon “diha sa 
mga igdulungog sa tanang katawhan” didto sa 
ganghaan sa balay ni Jehova. Dayon siya gipa- 
tawag aron basahon kini ngadto sa nagkatigom 
nga mga prinsipe, kinsa, kay napalihok sa ilang na- 
dungog ug nahadlok sa mga sangpotanan sa di- 
hang ang pulong makaabot sa mga igdulungog sa 
hari, nag-awhag kang Baruk ug Jeremias sa pagta- 
go. Sa pagkadungog ni Jehoiakim niini nga mahuk- 
manong pagsaway, iyang gisunog ang tagsatagsa 
ka piraso sa linukot nga basahon ug iyang gisugo 
nga dad-on sa iyang atubangan si Baruk ug Jere- 
mias, “apan gitagoan sila ni Jehova.” Ubos sa pag- 
diktar ni Jeremias, si Baruk misulat ug laing linu- 
kot nga basahon sama sa una, apan nasudlan sa 
“daghan pang pulong” gikan sa baba ni Jehova. 
--Jer 36:1-32. 

Napulog-unom ka tuig sa ulahi, sa ikanapulo nga 
tuig ni Zedekias, pipila lamang ka bulan sa wala pa 
maagawi ang Jerusalem, gikuha ni Baruk ang mga 
sulat-kalig-onan sa kabtangan nga gipalit ni Jere- 
mias gikan sa usa ka ig-agaw ug gibutang kini sa 
usa ka sudlanan nga kulonon aron mapreserbar ug 
matipigan.--Jer 32:1, 9-16. 

Sa usa ka higayon sa dihang gisulat ang unang 
linukot nga basahon, sa dihang si Baruk nagmulo 
tungod kay siya naluya, si Jehova nagpasidaan ka- 
niya: 'Ayaw pagpadayon sa pagtinguha ug dag- 
kong mga butang alang sa imong kaugalingon."” Bi- 
san pa niana, tungod sa iyang pagkamatinumanon 
siya gisaaran nga panalipdan ug luwason didto 'sa 
tanang dapit nga iyang adtoan,' dili lamang sa pa- 
nahon sa grabeng paglikos sa Jerusalem kondili 
human usab niana, sa dihang ang rebelyosong ka- 
tawhan nagpugos kaniya ug kang Jeremias sa pag- 
adto sa Ehipto uban kanila.---Jer 45:1-5: 43:4-7. 

2. Anak nga lalaki ni Zabai, si Baruk “nagtraba- 
ho nga madasigon” sa pagtabang kang Nehemias 
sa pagtukod pag-usab sa mga paril sa Jerusalem. 
(Neh 3:20) Lagmit mao ra ang Num. 3. 

3. Usa ka saserdote kansang kaliwat, kon 
dili man siya mismo, nagpamatuod sa “kasaligang 
kontrata” ni Nehemias. (Neh 9:38; 10:1, 6, 8) Kon si 

Baruk mismo ang nagtimbre niini nga kasabotan, 
siya lagmit mao ra ang Num. 2. 

4. Amahan o katigulangan ni Maaseias, kinsa 
nagpuyo sa Jerusalem sa panahon ni Nehemias. 
Usa ka kaliwat ni Juda.---Neh 11:4-6. 


BARZILAI [Sa Puthaw]. 


1. Usa ka Meholahanon kansang anak nga lala- 
ki nga si Adriel nakigminyo kang Merab nga anak 
nga babaye ni Saul.-- 1Sa 18:19, 2Sa 21:8. 

2. Usa ka datong Gileadnon, “siya bantogan ka- 
ayong tawo,” sa lungsod sa Rogelim. Si Barzilai 
maoy usa sa tulo ka tawo nga mitabang kang Da- 
vid ug sa iyang kasundalohan sa pagtaganag mga 
pagkaon ug mga higdaanan panahon sa pagrebel- 
de ni Absalom. (2Sa 17:27-29) Sa dihang mibalik si 
David sa Jerusalem, si Barzilai miuban paghatod sa 
panon ngadto sa Jordan, apan tungod sa iyang pa- 
ngedaron (“Ako kawaloan na ka tuig ang panuigon 
niining adlawa”), siya mibalibad sa tanyag ni David 
nga mahimong membro sa iyang palasyo, ug nag- 
padala hinuon kang Kimham puli kaniya. Sa pag- 
panamilit, si David mihalok ug nagpanalangin ka- 
niya. (2Sa 19:31-40) Sa hapit nang mamatay, si 
David nahinumdom kang Barzilai ug naghangyo 
kang Solomon nga pakitaan ug kalulot ang iyang 
mga anak nga lalaki ug mohimog kahikayan nga 
sila “mahiuban niadtong managpangaon diha sa 
iyang lamesa.'-- 1Ha 2:7. 

3. Usa ka saserdote nga nagminyo sa usa ka 
anak nga babaye ni Barzilai nga Gileadnon (lagmit 
gayod ang Num. 2) ug nagsagop sa ngalan sa 
iyang ugangang lalaki. Ang iyang mga kaliwat, sa 
ilang paghibalik gikan sa pagkadestiyero sa Babi- 
lonya, wala makakaplag sa ilang mga ngalan diha 
sa rehistro sa talaan sa mga kagikan ug busa sila 
wala mahimong kuwalipikado sa pagkasaserdote. 
--Esd 2:61, 62; Neh 7:63, 64. 


BASAHON. Ang Hebreohanong pulong nga 
se'pher (basahon, letra, pagsulat) nalangkit sa ber- 
bong sa-phar” (ihap) ug sa nombreng sopher” (es- 
kriba; magkokopya). (Gen 5:1, 2Sa 11:15, Isa 29:12, 
22:10, Huk 5:14, Neh 13:13) Sa dihang gigamit 
maylabot sa opisyal nga mga sinulat, ang sepher 
gihubad sa lainlaing paagi nga “sinulat nga doku- 
mento,” “sulat-pamatuod,” ug “sulat-kalig-onan.” 
(Est 9:25, Jer 3:8, 32:11) Ang bi'blos mao ang Gre- 
gong termino alang sa “basahon”, ang diminutive 
form niini nga bi-bli'on (sa literal, gamayng basa- 
hon) gihubad nga “basahon,” “sulat-pamatuod,” ug 
“linukot nga basahon.” (Mar 12:26, Heb 9:19, Int, 
Mat 19:7; Luc 4:17) Ang pulong nga “Bibliya” nag- 
gikan niining Gregong mga pulong.---Tan-awa ang 
BIBLIYA. 

Ang karaang “basahon” lagmit nga usa ka papan 
o usa ka koleksiyon sa mga papan nga gama sa 

yutang-kulonon, bato, talo, kahoy nga gihaklapan 
ug talo, metal, garing, o tingali bisan usa ka hug- 
pong sa mga bika. Ang sinulat sa kamot nga mga 
linukot nga basahon gihimo pinaagi sa pagsum- 
paysumpay sa mga palid sa papiro, sa mga perga- 
mino (panit sa mga hayop, sama sa mga karnero 
ug mga kanding), o sa mas maayong materyales 
nga vellum, nga gama usab gikan sa panit sa mga 
hayop sama sa nating baka ug uban pa, ug, sa mas 
ulahi pa, sa mga materyales gikan sa tanom nga 
lino, ug sa papel nga gikan niini nga tanom. Sa ka- 
taposan ang usa ka basahon nahimong usa ka ko- 
leksiyon sa sunodsunod ug pinilo nga mga palid 
nga sinulat sa kamot o pinatik, nga gitahi, gipapi- 
lit, o gitapot pagtingob aron mahimong usa ka 
tomo. 

Ang mga linukot nga basahon sagad adunay si- 
nulat diha sa usa ka bahin lamang (kon panit, ang 
gisulatan mao ang bahin nga wala nay balhibo). 
Ang gisulatan nga materyales usahay lukoton diha 
sa usa ka pudlos. Ang magbabasa magsugod sa 
pagbasa sa usa ka tumoy, nga kuptan ang linukot 
nga basahon sa iyang wala nga kamot ug lukoton 
kini diha sa pudlos pinaagi sa iyang tuo nga kamot 
(kon mobasag Hebreohanon, apan baliktad niini 
kon mobasag Grego). Kon ang basahon taas, ang li- 
nukot nga basahon lagmit lukoton diha sa duha ka 
pudlos, nga ang tungang bahin sa teksto makita 
kon kuhaon kini aron basahon. Busa ang pulong 
nga “tomo,” nga naggikan sa Latin nga pulong nga 
tomus, ug sa Grego nga t0mos, nagkahulogang usa 
ka “linukot.” 

Ang kasagarang mga palid nga gigamit sa pag- 
himog mga linukot nga basahon maoy 23 ngadto 
sa 28 sm (9 ngadto sa 11 pul.) ang gitas-on ug 15 
ngadto sa 23 sm (6 ngadto sa 9 pul.) ang gilapdon. 
Daghan niini nga mga palid ang gidugtong sa isig- 
kakilid pinaagig papilit. Apan, ang mga palid sa Li- 
nukot nga Basahon ni Isaias sa Patayng Dagat, sa 
ikaduhang siglo W.K.P., gitahi pinaagig hilo nga 
lino. Kini nga linukot nga basahon gilangkoban 
ug 17 ka palid sa pergamino nga nag-aberids ug 
26.2 sm (10.3 pul.) ang gitas-on ug nagkalainlain 
ang gilapdon gikan sa mga 25.2 sm (halos 10 pul.) 
hangtod sa 62.8 sm (mga 25 pul.), nga sa katibuk- 
an maoy 7.3 m (24 p) ang gitas-on sumala sa pag- 
kapreserbar niini karon. Ang komong gitas-on sa 
linukot nga basahon sa panahon ni Pliny (lag- 
mit kadtong mapalit nianang panahona) maoy 20 
ka palid. Ang usa ka Ehiptohanong linukot nga 
basahong papiro nga nagrekord sa pagkahari ni 
Ramses III, nga gitawag ug Harris Papyrus, maoy 
40.5 m (133 p) ang gitas-on. Ang Ebanghelyo ni 
Marcos nagkinahanglan ug usa ka linukot nga ba- 
sahon nga 5.8 m (19 p) ang gitas-on, ang kang Lu- 
cas, nagkinahanglan ug mga 9.5 m (31 p). 

Ang mga kilid sa linukot nga basahon gitabasan, 
gipahamis pinaagig bato nga gikan sa bolkan, ug 
gikoloran, nga sagad itom. Ang pagtuslob niini 
diha sa lana sa sedro nagpanalipod sa linukot nga 
basahon batok sa mga insekto. Sagad sulatan ang 
atubangan sa linukot gawas kon adunay dugang 
impormasyon nga dili maigo diha sa atubangan. 
Niana nga kahimtang, ang pipila ka sinulat himo- 
on diha sa luyo nga bahin. Ang mga linukot nga 
basahon diha sa panan-awon nga naundan sa mga 
paghukom nga nakita sa mga manalagnang si Eze- 
quiel ug Zacarias ug ni apostol Juan adunay mga 
sinulat sa atubangan ug sa luyo. Kini nagpaila nga 
ang mga paghukom grabe, malukpanon, ug bug- 
at.--Eze 2:10, Zac 5:1-3, Pin 5:1. 

Ang hinungdanong mga dokumento timbrehan 
pinaagig minasa nga yutang-kulonon o talo nga 
minarkahan sa timbre sa magsusulat o sa tighimo, 
ug kini ipatapot sa dokumento pinaagig mga higot. 
Nakita ni apostol Juan diha sa panan-awon ang usa 
ka linukot nga basahon nga may pito ka timbre, 
nga gihatag ngadto sa Kordero gikan sa usa nga 
naglingkod sa trono.---Pin 5:1-7. 

Ang mas unang mga linukot nga basahon mopa- 
tim-aw nga adunay upat ka lindog sa matag palid, 
samtang ang ulahing mga linukot nga basahon ka- 
sagaran adunay usa na lamang ka lindog. Ang li- 
nukot nga basahon ni Jeremias adunay “mga lin- 
dog” sa matag panid. Sa dihang gibasa ang tulo o 
upat ka lindog, si Haring Jehoiakim nagputol sa 
maong bahin gikan sa linukot ug nag-itsa niini sa 
kalayo. (Jer 36:23) Ang 17 ka palid sa Linukot nga 
Basahon ni Isaias sa Patayng Dagat naundan sa 54 
ka lindog sa mga sinulat, nga nag-aberids ug mga 
30 ka linya kada lindog. 

Ang ingon niini nga linukot nga basahon gigamit 
sa mga Israelinhon hangtod sa yugto sa Kristo- 
hanong kongregasyon. Ang mga rekord sulod sa 
karaang tipiganan sa mga dokumento sa nasod 
sa Israel ug sa Juda ingon man ang inspiradong 
mga sinulat sa mga manalagna ni Jehova, bisan 
tuod usahay gitawag ug mga libro, sa pagkatinuod 
maoy mga linukot.--1Ha 11:41, 14:19, Jer 36:4, 
6, 23. 

Ang matag sinagoga, nga mitungha human sa 
pagkadestiyero sa Babilonya, nagtipig ug naggamit 
sa mga linukot nga basahon sa Sagradong Kasula- 
tan, ug gibasa kini diha sa publiko sa matag Igpa- 
pahulay. (Buh 15:21) Si Jesus mismo mibasa gikan 
nianang matanga sa linukot nga basahon, lagmit 
sama nianang sa Linukot nga Basahon ni Isaias sa 
Patayng Dagat.---Luc 4: 15-20. 

Codex. Mopatim-aw nga kasagarang giga- 
mit sa mga Kristohanon ang linukot nga basahon 
hangtod sa mga hinapos sa unang siglo K.P. Gisu- 
lat ni apostol Juan ang Pinadayag niadtong mga 

96 K.P., ug kini nga basahon nagtawag sa kaugali- 
ngon niini ingong usa ka linukot nga basahon diha 
sa kapitulo 22, bersikulo 18 ug 19. Apan ang linu- 
kot nga basahon dili sayon nga gamiton. Human 
mausab ang codex gikan sa kuwaderno ngadto sa 
libro nga porma, nadayag ang pagkamaayo sa co- 
dex kay sa naandang linukot nga basahon. Panang- 
litan, lagmit gikinahanglan ang usa ka linukot nga 
basahon nga 31.7 m (104 p) ang gitas-on aron ma- 
sulod ang upat ka Ebanghelyo, samtang kining ta- 
nan masulod sa usa lamang ka dasok nga codex. 
Dugang pa, ang codex mas ekonomikanhon, sang- 
lit mahimong sulatan ang atubangan ug luyo nga 
panid. Gawas pa, ang mga hapin nagtaganag ma- 
ayong panalipod sa mga sinulat nga anaa sa sulod 
niini, ug ang lainlaing mga reperensiya daling ma- 
kaplagan nga dili na hago ang pagbuklad ug pag- 
hipos sama sa mga linukot nga basahon. 

Sa pagkatinuod, lisod o imposible gayod nga ma- 
kita dayon ang pipila ka pamulong diha sa usa ka 
dakong linukot nga basahon. Mopatim-aw nga gi- 
sagop dayon sa mga Kristohanon ang paggamit sa 
codex, o pinanid nga basahon, tungod kay sila in- 
teresado sa pagsangyaw sa maayong balita ug sila 
nagkonsulta ug nagkutlo sa daghang reperensiya 
diha sa Kasulatan sa ilang pagtuon sa Bibliya ug sa 
pagsangyaw. 

Labot sa kamatuoran nga ang mga Kristohanon, 
kon dili man ugaling sila ang nakaimbento sa pina- 
nid nga basahon, mao ang nanguna sa paggamit 
niini, si Propesor E. J. Goodspeed diha sa iyang ba- 
sahon nga Christianity Goes to Press (1940, pp. 75, 
76) nag-ingon: “Adunay mga tawo sa unang sim- 
bahan nga nasayod kaayo sa kahinungdanon sa 
pagpatik diha sa Grego-Romanhong kalibotan, kin- 
sa, tungod sa ilang kasibot sa pagpakaylap sa Kris- 
tohanong mensahe sa maong kalibotan, migamit 
sa tanang paagi sa pagpatik, dili lamang sa kara- 
ang tradisyonal nga paagi, kondili sa kinabag-ohan 
ug labing mauswagong paagi, ug bug-os nga nag- 
gamit niini diha sa ilang Kristohanong pagsang- 
yaw. Sa pagbuhat niini ilang gigamit pag-ayo ang 
pinanid nga basahon nga karon gigamit na sa tibu- 
ok kalibotan. Ang ilang ebanghelyo dili usa ka pri- 
bado, tinagong misteryo, kondili usa ka ebanghel- 
yo nga kinahanglang imantala diha sa mga atop 
sa balay, ug gihimo nilang buluhaton ang pag- 
tuman sa karaang mensahe sa mga manalagna, 
'Tmantala ang maayong balita.” Siyempre, ang pag- 
sulat sa tagsatagsa ka ebanghelyo hinungdanon 
kaayo, apan ang paghipos niini, duyog sa pagpa- 
tik niini ingong usa ka koleksiyon, sa pagkatinuod 
maoy lahi nga buhat, ug usa ka buhat nga halos 
sama ka hinungdanon sa pagsulat sa pipila nii- 
ni.”---Tan-awa usab ang Encyclopædia Britannica, 
1971, Tomo 3, p. 922. 

Pinasukad sa gipamulong ni Propesor Sanders 
(gipatik diha sa University of Michigan Quarterly 
Review, 1938, p. 109), gilatid ni Propesor Good- 
speed diha sa iyang basahon (p. 71) ang usa ka ta- 
laan nga nagtandi sa mga kaplag sa klasikal ug sa 
Kristohanong mga sinulat sa ikaduha, ikatulo, ug 
ikaupat nga siglo K.P., bahin sa gidaghanon sa mga 
tipik sa linukot nga mga basahon ug sa codex, o pi- 
nanid nga mga basahon, nga makaplagan diha sa 
matag grupo: 


KLASIKAL KRISTOHANON 
Siglo Linukot Codex Linukot Codex 


Il 1? 4 
[ll] 291 20 9? 38 
IV 26 49 6? 64 


Labot sa unang mga Kristohanon ingong magpa- 
patik sa mga basahon, si Propesor Goodspeed mii- 
ngon (p. 78): “Dili lamang kay sila nakanunot sa 
ilang panahon labot niining mga butanga, kondili 
sila abante pa gani labot niini, ug ang mga magpa- 
patik sa misunod nga mga siglo misunod kanila.” 
Siya dugang miingon (p. 99): “Ang pagpatik sa Bi- 
bliya mao ang nakaaghat sa pagkaugmad sa pina- 
nid nga basahon alang sa pagpanulat niadtong ika- 
duhang siglo, ug ang pagpatik sa Bibliya mao ang 
nakaaghat sa imbensiyon sa pag-imprenta.” 

Si Propesor Goodspeed mapangahasong miingon 
(p. 81): “Ang matukion nga komento sa II Tim. 4:13 
'Dad-a... ang mga basahon, ilabina ang mga per- 
gamino, (ang Gregong mga pulong maoy biblia, 
membranas) magpahunahuna sa usa kon ang bib- 
lia nga gipasabot mao ba ang mga linukot nga ba- 
sahon sa Hudiyohanong kasulatan, ug ang mem- 
branai mao ba ang mas bag-ong pinanid nga mga 
basahon nga naggikan sa mga Kristohanon---ang 
mga ebanghelyo ug kang Pablo. Ang argumento ni 
Propesor Sanders kusganong mipunting nga sa 
amihanan sa Mediteranyo, ang pinanid nga mga 
basahon sa sinugdan lagmit gayod nga gama sa 
pergamino.” 

Mga Ginamit na nga mga Sulatanan (Pa- 
limpsest). Tungod sa kamahal o kanihit sa mga 
sulatanan, kini usahay gamiton pag-usab. Ang 
mga manuskrito usahay papasan ug mga sinulat 
pinaagi sa pagkuskos, pagnusnos ginamit ang es- 
pongha, o sa paggamit sa lainlaing paagi sa pag- 
papas sa orihinal nga sinulat kutob sa mahimo. 
Sa papiro, ang pagnusnos ginamit ang espongha 
himoon kon ang tinta bubag-o pa, apan kon ang 
tinta dugay na, ang karaang sinulat kurusan, o ang 
luyo nga bahin sa materyales mao ang gamitong 
sulatanan. Diha sa pipila ka palimpsest, tungod sa 
klima ug sa ubang mga kahimtang, ang orihinal 
nga sinulat lagmit tin-aw pang masabtan. Lakip 

niini ang daghang manuskrito sa Bibliya, nga ang 
iladong pananglitan mao ang Codex Ephraemi nga 
nasapawan sa lagmit ika-12 nga siglong sinulat 
apan sa orihinal naundan sa usa ka bahin sa He- 
breohanon ug Gregong Kasulatan nga gituohang 
sukad pa sa ika-5 nga siglo K.P. 

Ubang mga Basahon nga Gihisgotan sa Bi- 
bliya. Daghang dili-inspiradong mga basahon 
ang gihisgotan sa Bibliya. Ang pipila maoy mga re- 
perensiya alang sa inspiradong mga magsusulat. 
Ang uban mopatim-aw nga maoy mga basahon 
nga gihipos gikan sa mga rekord sa estado. Lakip 
niini mao ang mosunod: 

Basahon sa Mga Gubat ni Jehova. Gikutlo ni 
Moises diha sa Numeros 21:14, 15, kining basahona 
sa walay duhaduha maoy usa ka kasaligan nga re- 
kord o kasaysayan bahin sa mga gubat sa kataw- 
han sa Diyos. Lagmit kini nagsugod sa malampo- 
song pagpakiggubat ni Abraham batok sa upat ka 
magkaalyadong mga hari nga nagbihag kang Lot 
ug sa iyang pamilya.---Gen 14:1-16. 

Basahon ni Jasar. Kini nga basahon gihisgo- 
tan sa Josue 10:12, 13, diin kini naghisgot sa pa- 
ngamuyo ni Josue nga pahunongon ang adlaw ug 
ang bulan sa panahon sa iyang pagpakig-away sa 
mga Amorihanon, ug sa 2 Samuel 1:18-27, diin gi- 
tagik ang usa ka balak nga gitawag ug “Ang Pana,” 
usa ka awit sa pagbangotan alang kang Saul ug Jo- 
natan. Busa, gituohan nga ang maong basahon 
maoy usa ka koleksiyon sa mga balak, awit, ug 
ubang mga sinulat. Sa walay duhaduha gikaikagan 
pag-ayo ang kasaysayan niini ug kini kaylap nga 
naapod-apod taliwala sa mga Hebreohanon. 

Ubang makasaysayanhong mga sinulat. Dag- 
hang ubang dili-inspirado nga makasaysayanhong 
mga sinulat ang gihisgotan sa mga basahon sa 
Mga Hari ug sa Mga Cronicas, usa niini mao ang 
“basahon sa mga kalihokan sa mga adlaw sa mga 
hari sa Israel.” (1Ha 14:19, 2Ha 15:31) Ang “basa- 
hon sa mga kalihokan sa mga panahon sa mga hari 
sa Juda” mao ang katugbang niini alang sa mga 
hari sa habagatang gingharian, sugod sa anak nga 
lalaki ni Solomon nga si Rehoboam. Gihisgotan kini 
sa 15 ka beses. (1Ha 14:29, 2Ha 24:5) Ang laing re- 
kord sa pagmando ni Solomon gihisgotan sa 1 Hari 
11:41 ingong ang “basahon sa mga kalihokan ni So- 
lomon.” 

Sa paghipos ug sa pagsulat sa Mga Cronicas hu- 
man sa pagkadestiyero, si Esdras naghisgot sa la- 
bing menos 14 ka higayon sa ubang mga tinubdan, 
lakip sa “Basahon sa mga Hari sa Israel,” sa “talaan 
sa kalihokan sa mga adlaw ni Haring David,” ug sa 
“Basahon sa mga Hari sa Juda ug sa Israel.” (1Cr 
9:1: 27:24: 2Cr 16:11: 20:34: 24:27: 27:7: 33:18) Si 
Esdras naghisgot usab sa mga basahon sa nanga- 

ging inspiradong mga magsusulat. (1Cr 29:29, 2Cr 
26:22, 32:32) Gihisgotan ni Esdras nga ang ubang 
mga manalagna ni Jehova mihimog sinulat nga 
mga rekord nga wala mapreserbar diha sa inspira- 
dong Balaang Kasulatan. (2Cr 9:29, 12:15, 13:22) 
Ang usa ka “basahon sa mga kalihokan sa mga pa- 
nahon” gihisgotan ni Nehemias. (Neh 12:23) Ang 
mga rekord sa kagamhanan sa Persia gihisgotan sa 
Bibliya. Niini gilakip ang mga taho sa mga pag-ala- 
gad ngadto sa hari, sama sa pagbutyag ni Mardo- 
keo sa usa ka planong pagpatay.--Esd 4:15: Est 
2:23: 6:1, 2: 10:2. 

Ang maalamong magsusulat sa Ecclesiastes 
nagpasidaan batok sa walay kataposang paggamag 
mga basahon nga produkto sa kalibotanong panga- 
tarongan ug kasukwahi sa diyosnong kaalam, mga 
basahon nga wala magsilsil sa kahadlok sa matuod 
nga Diyos ug sa pagtuman sa iyang mga sugo. (Ecc 
12:12, 13) Usa ka pananglitan niini makaplagan sa 
Efeso, diin kaylap ang espiritismo ug demonismo. 
Human isangyaw ang maayong balita bahin kang 
Kristo, ang mga magtutuo nagdala sa ilang mga 
basahon sa salamangka ug nagsunog niini diha 
sa publiko, ug ang banabanang bili niini maoy 
50,000 ka pirasong plata (kon denario, 837,200). 
--Buh 19:19. 

Sa Exodo 17:14 makita ang sugo ni Jehova sa 
pagsulat diha “sa basahon” sa iyang paghukom ba- 
tok kang Amalek, nga nagpaila nga ang mga sinu- 
lat ni Moises, ang unang mga sinulat nga nail- 
hang inspirado, gisugdan na sa pagsulat niadtong 
1513 W.K.P. 

Ang ubang mga paghisgot sa Bibliya o sa mga 
bahin niini mao: “Ang basahon sa pakigsaad,” da- 
yag nga naundan sa mga balaodnon nga gilatid 
diha sa Exodo 20:22 hangtod sa 23:33 (Ex 24:7): ug 
ang “linukot nga basahon,” ang Hebreohanong Ka- 
sulatan.---Heb 10:7. 

Mahulagwayong Paggamit. Sa daghang hi- 
gayon ang “basahon” gigamit nga mahulagwayon, 
sama sa mga ekspresyon nga “imong basahon” o 
basahon sa Diyos (Ex 32:32), “basahon sa hando- 
manan” (Mal 3:16), ug “basahon sa kinabuhi” (Flp 
4:3: Pin 3:5, 20:15). Mopatim-aw nga sa panguna 
kining tanan managsama ra, sa ato pa, kining 
tanan maoy “basahon” sa Diyos sa handomanan 
alang sa paghatag ug ganti nga kinabuhing walay 
kataposan (sa langit o sa yuta) ngadto sa mga tawo 
kansang mga ngalan nahisulat diha niini. Dayag 
nga adunay mga kondisyon ang pagtala sa mga 
ngalan diha sa “basahon” sa Diyos, sanglit gipaila 
sa Kasulatan nga ang ngalan sa usa ka tawo mahi- 
mong “papason” gikan niini. (Ex 32:32, 33, Pin 3:5) 
Busa ang ngalan sa usa ka tawo magpabilin la- 
mang diha sa basahon kon siya magpadayon nga 
matinumanon.---Tan-awa ang KINABUHI. 

BASAN [lagmit, Tabunok (Walay Bato) nga Pa- 
tag]. Usa ka dakong rehiyon sa S sa Dagat sa Gali- 
lea. Ang gibanabanang mga utlanan sa Basan mao 
ang Bukid sa Hermon sa A, ang bukirong rehiyon 
sa Bukid sa Hauran (Jebel ed Druz) sa S, ang Gilead 
sa H, ug ang mga bungtod nga anaa sa utlanan sa 
sidlakang kiliran sa Dagat sa Galilea dapit sa K. 
--Deu 3:3-14, Jos 12:4, 5. 

Ang dakong bahin sa Basan nahimutang ibabaw 
sa usa ka patag sa bukid, nga may aberids nga gi- 
habogon nga mga 600 m (2,000 p). Sa katibuk-an 
patag ang yuta, apan may pipila ka tagaytay diha 
niini nga sa sinugdan maoy mga bolkan nga dag- 
hag bantilis, itom nga basaltong bato, nga kusog 
mosuhop ug umog. Anapogon ug pula-kapehon 
ang yuta. Ang tubig ug ang natunaw nga ni- 
yebe nga modagayday gikan sa Bukid sa Her- 
mon nakatabang sa paghimo sa tibuok rehiyon nga 
usa ka maayo kaayong dapit sa agrikultura. Kay 
tabunok kaayo kini nga patag, nahimo kining usa 
ka maayong tinubdan sa mga abot ug nagtaga- 
nag maanindot nga mga sibsibanan. Sa baylo, kini 
nakaamot sa pagpatunghag maayong liwat sa mga 
baka ug mga karnero. Ang mga torong baka sa Ba- 
san ug ang mga laking karnero niini nahimong 
mga tema sa awit ug balak ug maoy mga simbolo 
sa kadagaya, kalig-on, ug kauswagan.---Deu 32:14, 
Eze 39:18, Sal 22:12. 

Sa kinadak-ang bahin, ang kapatagan sa Basan 
kon tan-awon walay mga kahoy, apan ang mga ta- 
gaytay niini daghag kahoy ug may dagkong mga 
kahoy, tingali mga robles (nga makita gihapon sa 
maong dapit karong adlawa). Diha sa tagna, kining 
mga kahoya gigamit ingong mga simbolo sa kaha- 
langdon. (Isa 2:13, Zac 11:1, 2) Ang Ezequiel 27:5, 6 
nagpakita nga ang Fenicianhong mga tiggamag 
barko sa Tiro naggamit sa mga kahoyng junipero 
sa Senir alang sa mga tabla niini ug ang tag-as nga 
mga sedro gikan sa Lebanon alang sa palo niini, 
apan ilang gihimo ang ilang lig-ong mga bugsay 
gikan sa durableng mga kahoy sa Basan. 

Walay duhaduha nga tungod sa katabunok ug 
kamabungahon sa Basan kini gihisgotan lakip sa 
ubang mabungahong mga dapit sama sa Carmelo 
ug Lebanon. (Jer 50:19, Isa 33:9) Gilakip usab pag- 
hisgot ni Jeremias ang mga bukid sa Basan uban 
sa Lebanon ingong usa ka bantaaw nga dapit diin 
makita ang katalagman nga modangat sa yuta sa 
mga Israelinhon tungod sa ilang pagtalikod kang 
Jehova. (Jer 22:20) Ang paghisgot sa “bukid sa 
Diyos" ug sa “bukid sa mga taluktok” sa Basan, diha 
sa Salmo 68:15, 16, lagmit nagtumong sa bukirong 
rehiyon sa Bukid sa Hauran (Jebel ed Druz). Ang 
Zalmon (nga gihisgotan sa Sal 68:14) tingali mao 
ang kinatas-ang bukid niini. 

Ang rehiyon sa Basan mopatim-awng unang 
gihisgotan sa rekord sa Bibliya diha sa Genesis 
14:5 maylabot sa mga Repaim (mga higante) sa 
Asterot-karnaim, kinsa gipildi sa misulong nga 
mga hari sa panahon ni Abraham (una pa ang 
1933 W.K.P.). Sa panahon nga misulong ang mga 
Israelinhon (mga 1473 W.K.P./), si Og, ang hari sa 
Basan ug ang kataposang nahibilin nga samag- 
higante nga mga tawo nianang dapita, napildi ug 
namatay, ug ang yuta giokupar sa Israel. (Num 
21:33-35, Deu 3:1-3, 11; Jos 13:12) Ang tribo ni 
Manases nakadawat sa Basan ingong panulondon, 
bisan tuod nga sa ulahi, may pipila ka sakop sa tri- 
bo ni Gad nga mipuyo sa habagatang bahin niini. 
--Jos 13:29-31, 17:1, 5; 1Cr 5:11, 16, 23. 

Ang pangunang mga siyudad sa Basan mao kini: 
ang Astarot (usa ka siyudad ni Og ug sa ulahi na- 
himong usa ka Levihanong siyudad), ang Edrei 
(ang utlanang siyudad diin gipildi sa Israel si Og), 
ang Golan (nga nahimo usab nga usa ka Leviha- 
nong siyudad ug usa sa tulo ka siyudad nga da- 
langpanan sa S sa Jordan), ug ang Saleca. (Deu 
4:41-43: Jos 9:10, 12:4, 5: 20:8, 9: 1Cr 6:64, 71) Sa 
rehiyon sa Argob lamang dihay 60 ka pinarilang 
mga siyudad, ug ang mga kagun-oban sa kara- 
ang mga lungsod makita gihapon sa tibuok dapit 
karong adlawa.--Deu 3:3-5, tan-awa ang ARGOB 
Num. 2. 

Sa panahon sa paghari ni Solomon, ang Basan 
maoy usa sa 12 ka distrito nga gidumala sa mga lu- 
yoluyo ug gitudlo aron sa pagtaganag pagkaon 
alang sa mga talad sa hari.--- 1Ha 4:7, 13. 

Diha sa dapit sa S sa Jordan, ang pangunang 
ruta gikan sa A paingon sa H, nga gitawag ug “da- 
lan sa hari,” maoy palatas sa Basan diha sa siyudad 
sa Astarot, ug tungod niini, lakip ang katabunok sa 
Basan ug ang kaduol niini sa Damasco, kini nahi- 
mong puntirya sa militaryong pagpanakop. Ang 
Basan nailog ni Haring Hazael sa Damasco pana- 
hon sa paghari ni Jehu (mga 904-877 W.K.P.), apan 
lagmit nga kini nabawi sa paghari ni Jehoas (2Ha 
10:32, 33, 13:25) o tingali sa panahon ni Jero- 
boam II (mga 844-804 W.K.P.). (2Ha 14:25) Ang 
tibuok nga dapit gisakop ni Tiglat-pileser Ill sa 
Asirya panahon sa paghari ni Peka (mga 778- 
759 W.K.P.).--2Ha 15:29, 1Cr 5:26. 

Human sa mga panahon sa pagkadestiyero, ang 
Basan nailalom sa paggahom sa Gresya ug sa ula- 
hi nahimong usa sa pangunang mga tinubdan sa 
trigo sa Romanhong Imperyo. Nabahin kini sa upat 
ka distrito, ug gawas sa distrito sa AS nga gitawag 
ug Trakonite, kini nga mga distrito nagpreserbar sa 
pipila ka paagi sa orihinal nga mga ngalan nga 
naggikan sa maong dapit: ang distrito sa Gaulani- 
tis sa K nagkuha sa ngalan niini gikan sa Golan, 
ang Auranitis sa H naggikan sa Hauran, ug ang 

sentral nga Batanaea naggikan sa Basan. Gawas sa 
paghisgot sa Trakonite (Luc 3:1), ang Basan wala 
na hisgoti diha sa Kristohanon Gregong Kasulatan. 
--Tan-awa ang HAURAN. 


BASEMAT [Pinahumotan: Lana sa Balsamo; 
Sinakotan ug Yerbang-paalimyon]. 

1. Asawa ni Esau. Siya maoy anak nga babaye 
ni Elon nga Hitihanon, busa lagmit nga siya mao 
ra usab si Ada o kaha iyang igsoong babaye. Si Ba- 
semat maoy “tinubdan sa kapaitan” ni Isaac ug Re- 
beca.---Gen 26:34, 35; 27:46; 28:8, 36:2. 

2. Laing asawa ni Esau, lagmit mao ra usab 
si Mahalat. Siya maoy anak nga babaye sa anak 
nga lalaki ni Abraham nga si Ismael, igsoong 
babaye ni Nebaiot, ug busa ig-agaw igtagsa ni 
Esau. Gipangasawa siya ni Esau human makita nga 
wala gayod kahimut-i sa iyang amahan ang iyang 
mga asawa nga Canaanhon. Si Basemat nanganak 
sa anak nga lalaki ni Esau nga si Reuel.--Gen 28: 
8, 9: 36:3, 4, 10. 

3. Usa ka anak nga babaye ni Solomon ug asa- 
wa ni Ahimaaz nga usa sa mga luyoluyo nga tigta- 
gana ug pagkaon ni Solomon.---1Ha 4:7, 15. 


BATA, ANAK. Ang Hebreohanon ug Gregong 
mga termino nga naghatag ug nagkalainlaing ma- 
katabang nga mga detalye gigamit sa pagtumong 
sa mga liwat sa tawo. Ang komon nga Hebreoha- 
nong termino alang sa bata maoy yeledh. (Gen 
21:8) Ang kaamgid nga pulong nga yaldah' nagtu- 
mong sa usa ka “batang babaye,” o sa usa ka 
“batan-ong babaye.” (Joe 3:3; Gen 34:4) Kining 
duha ka pulong naggikan sa lintunganayng pulong 
nga yaladh, nga nagkahulogang “magpahimug- 
so, manganak.” Ang laing duha pa ka Hebreoha- 
nong mga pulong alang sa bata (ohle! ug oh- 
lal') naggikan sa lintunganayng berbo nga “Ul, nga 
nagkahulogang “magpasuso.” (1Sa 22:19: Jer 6:11, 
Gen 33:13) Ang kasagaran nga Hebreohanong ter- 
mino alang sa batang lalaki o batan-ong lalaki 
maoy na'ar. (Gen 19:4: Huk 8:20) Bisan pa nia- 
na, ang termino gigamit usab sa pagtumong sa 
mga masuso sama sa tulo-ka-bulan nga masusong 
si Moises. (Ex 2:6, itandi ang 2Sa 12:16.) Ang 
pangunang ideya sa Hebreohanong pulong nga 
taph (gagmayng mga bata, mga bata) nagtumong 
sa mga batang magkapandolpandol sa paglakaw. 
(Gen 43:8, 45:19) Lakip sa Gregong mga termino 
mao ang te'knon (anak), teknion (minahal nga 
anak), paidion (bata), ug ar'sen (batang lalaki). 
(Mat 10:21, Ju 13:33, Mat 2:8; Pin 12:13) Ang Gre- 
gong nepios nagtumong sa usa ka “bata” (1Co 
13:11), ug ang Gregong bre' phos nagtumong sa usa 
ka masuso o sa usa ka “bata” sulod sa tagoangkan. 
(Luc 1:41) Usahay ang Hebreohanon ug Gregong 

mga pulong alang sa “anak nga lalaki” gihubad nga 
“anak.”--Gen 3:16, Luc 20:34; tan-awa ang ANAK 
NGA LALAKI. 

Katuyoan sa Maglalalang nga si Jehova nga mo- 
daghan ang tawhanong rasa pinaagi sa pagpa- 
himugsog mga anak kinsa, sa baylo, mahimong 
mga adulto ug, sa ulahi, mahimong mga ginikanan 
usab. Ang sugo sa pagsanay gipahayag diha sa Ge- 
nesis 1:28. Ang pagbatog mga anak maoy kinai- 
yanhong tinguha sa mga tawo. Ang karaang mga 
Israelinhon ilabinang nagtinguha sa pagpatunghag 
mga anak tungod sa saad sa Diyos sa paghimo ka- 
nilang usa ka gamhanang nasod ug tungod kay pi- 
naagi kanila moabot ang binhi ni Abraham nga 
pinaagi kaniya ang tanang banay sa yuta magapa- 
nalangin sa ilang kaugalingon. (Gen 28:14) Ang 
pagbaton ug daghang anak giisip nga usa ka pa- 
nalangin gikan sa Diyos. (Sal 127:3-5, 128:3-6) 
Ang pagkaapuli giisip nga usa ka kaulawan.---Gen 
30:23. 

Sa kapanahonan sa Bibliya ang pagkatawo sa usa 
ka batang lalaki mas makapalipay nga okasyon kay 
sa pagkatawo sa usa ka batang babaye, bisan tuod 
diha sa banay ang anak nga babaye ug anak nga 
lalaki parehong gihigugma sa mga ginikanan. Mas 
gipalabi ang anak nga lalaki tungod kay pinaagi ni- 
ini matino nga magpadayon ang kaliwat ug ngalan 
sa banay, ug matino nga magpabilin ang kabta- 
ngan sa banay. Ang pagpalabi sa anak nga lalaki 
gipakita usab tungod kay ang yugto sa pagputli 
nga gisugo sa Balaod alang sa nahimugsong mga 
anak nga babaye maoy duha ka pilo. (Lev 12:2-5) 
Ang panganay nga anak nga lalaki maoy iya ni Je- 
hova ug kinahanglang tubson pinaagi sa usa ka ha- 
lad.--Ex 13:12, 13; Num 18:15. 

Sa karaang panahon, ang bata, sa pagkahimug- 
so, hugasan una ug tubig, dayon hilogan ug asin. 
(Eze 16:4) Gibuhat kini aron ang panit mouga, mo- 
hugot, ug motigson. Ang panglimin nga mga pa- 
napton o mga bakbak iputos pag-ayo sa bata. (Job 
38:9, Luc 2:12) Ang inahan magpasuso niini sulod 
sa duha ug tunga o tulo ka tuig, o mas dugay pa ni- 
ana. Ubos sa talagsaong mga kahimtang, sama pa- 
nanglit kon himalatyon ang inahan o dili makapa- 
tunghag gatas, gigamit ang mga iwa. 

Sa unang kasaysayan, inigkahimugso sa mga 
anak, kini paganganlan sa amahan (Gen 5:29, 
16:15: 21:3, 35:18) o kaha sa inahan (Gen 4:25; 
29:32, 1Sa 1:20), apan sa ulahing kapanahonan sa 
Israel, ang mga batang lalaki paganganlan pana- 
hon sa pagtuli niini, nga himoon sa ikawalong ad- 
law. (Luc 1:59, 2:21) Usahay ang usa ka batang la- 
laki nganlan sumala sa ngalan sa iyang amahan, 
apan kasagaran kini nga ngalan gihatag tungod sa 
mga panghitabo sa wala pa o sa panahon sa pagpa- 
nganak, o kini maoy usa ka ngalan nga naglangkit 

sa ngalan ni Jehova. Sa paglabay sa panahon, ang 
pipila ka ngalan nahimong naandan na lamang ug 
wala nay kalangkitan sa orihinal nga kahulogan ni- 
ini. 

Lainlaing paagi ang gigamit sa mga inahan sa 
pagdala sa ilang mga bata. Usahay ang bata baba- 
hon o pas-anon. Si Jehova pinaagi ni Isaias naghis- 
got sa mga inahan nga nagsabak sa ilang mga 
bata, nagpas-an o nagsung-ay kanila, o nagsampi- 
la kanila. (Isa 49:22, 66:12) Dugang pa, ang mga 
pulong ni Moises nagpakita nga ang mga bata gi- 
kugos.--Num 11:12. 

Ang mga batang lalaki sa panguna giatiman sa 
inahan hangtod sa edad nga singko anyos. Siyem- 
pre, ang amahan may pangunang kaakohan sa 
pagtudlo sa bata bahin sa Kasulatan sukad sa pag- 
kamasuso niini, ug ang inahan motabang. (Deu 
6:7: Pr 1:8: Efe 6:4: 2Ti 3:15) Samtang nagdako ang 
mga bata sila hatagan ug mapuslanong pagbansay 
sa amahan labot sa pagpanguma, pagbuhig mga 
hayop, o usa ka trabaho sama sa pagpamanday. Si 
Jose ug David maoy batan-ong mga magbalantay 
sa karnero.---Gen 37:2, 1Sa 16:11. 

Ang mga batang babaye maoy ilalom sa direk- 
tang pag-atiman sa inahan, siyempre, ubos usab sa 
pagdumala sa amahan. Samtang anaa sa balay sila 
gitudloan sa mga buluhaton sa balay nga mapus- 
lanon kaayo inigkahamtong nila. Si Raquel maoy 
usa ka magbalantay sa karnero. (Gen 29:6-9) Ang 
batan-ong mga babaye nagtrabaho sa mga uma- 
han sa panahon sa pagpangani (Ru 2:5-9), ug ang 
dalagang Sulamita nag-ingon nga ang iyang mga 
igsoong lalaki naghimo kaniyang magbalantay sa 
kaparasan.---Aw 1:6. 

Ang kabataan sa Israel maglipaylipay ug magli- 
ngawlingaw usab, usahay magduladula sa tiyang- 
gihan, magsundog sa mga butang nga ilang naki- 
ta nga gibuhat sa mga edaran.---Mat 11:16, 17: Zac 
8:5. 

Apan ang maayong pagkabansay nga mga ba- 
tan-ong Israelinhon nahinumdom sa ilang Magla- 
lalang sa mga adlaw sa ilang pagkabatan-on, ug 
ang uban nahimong iyang mga alagad. Si Samuel 
ingong usa ka bata gigamit sa pag-alagad kang Je- 
hova didto sa tabernakulo. (1Sa 2:11) Si Jesus ma- 
tinguhaon kaayo sa pag-alagad sa iyang Amahan 
sa dihang siya 12 anyos pa lamang, nga nagtuon 
kutob sa iyang mahimo pinaagi sa pagpakigsulti sa 
mga magtutudlo didto sa templo. (Luc 2:41-49) 
Ang Hebreohanong batang babaye, nga may da- 
kong pagtuo kang Jehova ug sa iyang manalagna 
nga si Eliseo, mao ang nagsulti kang Naaman nga 
moadto kang Eliseo aron mamaayo sa iyang sanla. 
(2Ha 5:2, 3) Sa Salmo 148:12, 13 ang mga batang 
lalaki ug babaye gisugo sa pagdayeg kang Jehova. 
Tungod kay sila nabansay sa Bibliya, ang mga ba- 


BATA, ANAK 


tang lalaki misinggit sa dihang ilang nakita si Jesus 
didto sa templo, nga nag-ingon: “Luwasa, kami na- 
gaampo, ang Anak ni David!” ug gidayeg sila ni Je- 
sus.—Mat 21:15, 16. 

Ang mga ginikanan mao ang may mga kaako- 
han sa pag-edukar ug sa pagbansay sa ilang mga 
anak, sila mao ang mga magtutudlo ug mga tiggi- 
ya, pinaagi sa pulong ug sa panig-ingnan. Ang 
programa sa edukasyon maoy ingon sa mosunod: 
(1) Gitudlo ang pagkahadlok kang Jehova. (Sal 
34:11; Pr 9:10) (2) Gisugo ang bata sa pagpasidu- 
ngog sa iyang amahan ug inahan. (Ex 20:12; Lev 
19:3; Deu 27:16) (3) Ang disiplina o instruksiyon sa 
Balaod, ang mga sugo ug mga pagtulon-an niini, 
ug ang edukasyon maylabot sa mga kalihokan ug 
sa gibutyag nga mga kamatuoran bahin kang Je- 
hova masibotong gisilsil diha sa daling matudloan 
nga mga kaisipan sa mga bata. (Deu 4:5, 9; 6:7-21: 
Sal 78:5) (4) Ang pagtahod sa edarang mga tawo 
gipasiugda. (Lev 19:32) (5) Ang kahinungdanon sa 
pagkamasinugtanon gitisok pag-ayo diha sa huna- 
huna sa mga bata. (Pr 4:1: 19:20; 23:22-25) (6) Gi- 
pasiugda ang mapuslanong pagbansay alang sa 
pagkinabuhi inigkadagko na, sama sa pagtudlo sa 
mga batang babaye sa mga buluhaton sa balay, o 
sa pagtudlo sa mga batang lalaki sa trabaho sa 
amahan o sa ubang mga trabaho. (7) Gitudlo ang 
pagbasa ug pagsulat. 

Human sa pagkadestiyero didto sa Babilonya, di- 
hay gitukod nga mga sinagoga sa kadaghanang 
mga siyudad, ug sa ulahing kapanahonan ang mga 
batang lalaki gitudloan sa mga magtutudlo didto. 
Dugang pa, gihatag ang relihiyosong instruksiyon 
sa dihang dad-on sa mga ginikanan ang ilang mga 
anak sa pagtambong nila sa mga panagkatigom 
nga gihimo alang sa pagsimba ug pagdayeg kang 
Jehova. (Deu 31:12, 13, Neh 12:43) Ang mga gini- 
kanan ni Jesus nagdala kaniya ngadto sa Jerusa- 
lem alang sa Paskuwa. Sa ilang pagpamauli, ilang 
nabiyaan siya ug nakaplagan siya didto sa templo, 
“nga naglingkod taliwala sa mga magtutudlo ug 
nagpatalinghog kanila ug nangutana kanila.”--Luc 
2:41-50, tan-awa ang EDUKASYON. 

Kon pananglitan ang usa ka anak mahimo ga- 
yong rebelyoso ug dili magpatul-id human sa sub- 
lisubling mga pagpasidaan ug sa gikinahanglang 
pagdisiplina, himoon ang usa ka mas grabe nga 
pagsilot. Ang anak dalhon atubangan sa mga ansi- 
yano sa siyudad, ug human sa pagpanghimatuod 
sa mga ginikanan nga siya usa ka maglalapas nga 
dili gayod magpatul-id, ang delingkuwenteng anak 
silotan sa kamatayon pinaagi sa pagbato. Dayag 
nga himoon kini nga kahikayan alang sa usa ka 
anak nga saylo na sa pangedarong isipon nga usa 
ka bata, kay kini siya gihubit diha sa Kasulatan 
ingong “ulit ug palahubog.” (Deu 21:18-21) Ang 


BATA, ANAK 


anak nga modapat sa iyang amahan o inahan, o 
manghimaraot sa iyang mga ginikanan, pagapat- 
yon. Ang katarongan sa maong bug-at nga pagsi- 
lot maoy aron nga ang nasod mawad-an ug daotan 
gikan sa ilang taliwala ug aron “ang tibuok Israel 
makadungog ug mahadlok gayod.” Busa, ang bisan 
unsang kiling sa pagkadelingkuwente sa mga ba- 
tan-on o sa pagkawalay-pagtahod sa awtoridad sa 
mga ginikanan diha sa nasod masanta gayod pina- 
agi sa silot nga ipahamtang sa mga makasasala. 
--Ex 21:15, 17; Mat 15:4: Mar 7:10. 

Ang usa ka grupo sa mga batang lalaki nagpa- 
kitag hilabihang pagkawalay-pagtahod ngadto sa 
tinudlo sa Diyos nga si manalagnang Eliseo ug 
sila nagyagayaga kaniya, nga misinggit: “Tungas, 
upaw! Tungas, upaw!” Buot nila nga si Eliseo, kinsa 
nagsul-ob sa pamilyar nga besti ni Elias, motungas 
ngadto sa Bethel o kaha mahanaw gikan sa yuta 
ingon sa gituohang gihimo ni Elias. (2Ha 2:11) Dili 
nila buot nga makita siya didto. Sa kataposan si Eli- 
seo milingi ug gipanghimaraot sila sa ngalan ni Je- 
hova. “Unya duha ka bayeng oso ang nanggula 
gikan sa kakahoyan ug nagkuniskunis sa kap-atag- 
duha ka bata. ”---2Ha 2:23, 24. 

Gitagna ni Jesus nga ang mga anak motindog 
batok sa mga ginikanan ug ang mga ginikanan ba- 
tok sa ilang mga anak tungod sa ilang gipiling 
baroganan ingong iyang mga sumusunod. (Mat 
10:21, Mar 13:12) Gitagna ni apostol Pablo nga ang 
pangunang mga suliran nga magtimaan sa “kata- 
posang mga adlaw” maglakip sa mga anak nga 
dili-masinugtanon sa ilang mga ginikanan ug sa 
kawalay kinaiyanhong pagbati.---2Ti 3:1-3. 

Sa paglatid sa mga kuwalipikasyon alang sa mga 
magtatan-aw ug sa ministeryal nga mga alagad 
diha sa Kristohanong kongregasyon, si apostol Pab- 
lo espesipikong naghisgot nga ang mga lalaki nga 
pilion alang niini nga mga katungdanan kinahang- 
lang adunay “mga anak nga magtutuo nga walay 
ikasumbong sa unodnong pagpatuyang ni sa pag- 
kamasupilon,” ug sila kinahanglang magpasakop 
uban ang bug-os nga kaugdang, kay, matod ni 
Pablo, “sa pagkatinuod kon si bisan kinsa dili maka- 
mao sa pagdumala sa iyang kaugalingong panima- 
lay, unsaon man niya pag-atiman sa kongregasyon 
sa Diyos?”--Tit 1:6, 1Ti 3:4, 5, 12. 

Awtoridad sa Ginikanan. Daghan ang nala- 
kip sa awtoridad sa mga ginikanan, ilabina ang 
amahan sa banay. Samtang buhi pa ang ama- 
han ug makaarang sa pagdumala sa panimalay, 
ang mga anak kinahanglang magpasakop kaniya. 
Apan, kon ang anak nga lalaki sa kataposan mag- 
tukod na ug kaugalingong panimalay, nan siya ang 
mahimong ulo sa iyang kaugalingong panimalay. 
Ang mga anak mahimong ibaligya sa amahan 
ngadto sa temporaryo nga pagkaulipon ingong ba- 

yad sa mga nautang. (Ex 21:7: 2Ha 4:1, Mat 18:25) 
Dako gayod ang awtoridad sa usa ka amahan sa 
iyang anak nga babaye nga tungod niana siya ma- 
kahimo sa pagnulo sa panaad nga gihimo sa iyang 
anak nga babaye. Bisan pa niana, ang iyang awto- 
ridad dili magamit sa pagdili sa iyang anak nga ba- 
baye nga mosimba kang Jehova o sa pagpahinabo 
kaniya sa paglapas sa kasugoan ni Jehova, tungod 
kay ang amahan ingong membro sa nasod sa Isra- 
el gipahinungod sa Diyos ug bug-os nga nailalom 
sa Balaod sa Diyos. (Num 30:3-5, 16) Ang awtori- 
dad sa ginikanan makita usab diha sa kaminyoon 
sanglit ang mga ginikanan mao ang mopili ug mga 
asawa alang sa ilang mga anak nga lalaki o mohi- 
mog mga kahikayan alang sa kaminyoon. (Gen 
21:21: Ex 21:8-11, Huk 14:1-3) Ang biyuda o dibor- 
siyada makabalik ngadto sa balay sa iyang amahan 
ug magpasakop na usab kaniya.---Gen 38:11. 

Naggikan sa amahan ang mga katungod sa 
panulondon. Sa pagkahimugso sa kaluha, gikina- 
hanglan ang pag-amping pag-ayo aron mailhan 
ang bata nga unang migula gikan sa inahan (Gen 
38:28), sanglit ang panganay nga anak nga lalaki 
makadawat ug dobleng bahin sa panulondon sa 
iyang amahan, samtang ang laing anak nga lalaki 
makadawat lamang ug usa ka bahin. (Deu 21:17, 
Gen 25:1-6) Sagad ang magulang nga anak nga la- 
laki maoy moabaga sa pagsuportar sa mga babaye 
diha sa banay human mamatay ang iyang ama- 
han. Pinaagi sa pagtuman sa kahikayan nga min- 
yoan sa suod nga kabanay ang nabiyudang asawa, 
ang anak nga lalaki nga matawo pinaagi niini nga 
kaminyoon padak-on ingong anak sa namatay nga 
bana ug makapanunod sa iyang kabtangan.---Deu 
25:6, Ru 4:10, 17. 

Mahulagwayong mga Paggamit. Lapad ug 
kahulogan ang mga pulong nga “anak” ug “mga 
anak” ingon sa paggamit niini sa Bibliya. Ang 
mga kaliwat sa Israel gihisgotan ingong “mga anak 
diha sa unod,” ug gihisgotan usab ni Isaias ingong 
“mga anak sa kalapasan” tungod sa ilang rebelyo- 
song mga dalan batok kang Jehova. (Rom 9:8, Isa 
57:4) Sa mga adlaw sa mga apostoles, ang daotang 
mga tawo giklasipikar ingong “mga anak nga ti- 
nunglo” ug “mga anak sa Yawa.” (2Pe 2:14: 1Ju 
3:10) Sa kasukwahi, ang mga tawong nagpakitag 
pagtuo kang Kristo ug nahimong mga inanak-sa- 
espiritu gitawag nga “mga anak sa Diyos.” (Ju 1:12, 
Rom 8:16) Ang mga tinun-an sagad nga gitawag 
ug mga anak.--Ju 13:33, Heb 2:13. 

Ang mga tawong nakapribilehiyo nga banhawon 
gikan sa mga patay gihisgotan ingong “mga anak 
sa pagkabanhaw” (Luc 20:36), dugang pa, kadtong 
kaubang mga manununod ni Kristo maoy “mga 
anak pinaagi sa saad” (Rom 9:8) o mga anak “sa ba- 
bayeng gawasnon” (Gal 4:31). Ang tanan nga nag- 

tinguhang makabaton ug kinabuhi sa Gingharian 
sa langit kinahanglang magpakitag mga hiyas nga 
sama sa mga hiyas sa bata sama sa pagkama- 
paubsanon, pagkamadinawaton, ug pagsalig. (Mat 
18:2-4) Ang mga lalaki ug mga babaye nga na- 
ningkamot nga magmasinugtanon sa Diyos pinaa- 
gi sa pagpasidlak sa kahayag sa kamatuoran diha 
sa ilang mga kinabuhi gihubit ingong “masinugta- 
nong mga anak” ug ingong “mga anak sa kaha- 
yag.”--1IPe 1:14: Efe 5:8. 

Gitambagan ni Pablo ang kongregasyon sa Co- 
rinto ingong iyang mga anak, nga “magpasangkad” 
sa pagmahal, una pa niini iyang gidasig sila nga dili 
magpakabata sa mga gahom sa pagsabot.---2Co 
6:13, 1Co 14:20. 


BATA NGA ILO-SA-AMAHAN. Kay wa- 
lay lalaki sa balay nga mosuportar kanila ug mana- 
lipod sa ilang mga katungod, ang bata nga ilo-sa- 
amahan, o ilong tuwapos, ug babayeng balo lagmit 
dali kaayong mabiktima sa pagpanglupig ug mga 
kalisdanan. Busa, adunay probisyon ang Balaod 
alang sa ilang kaayohan, nga nagtino sa hustisya 
alang sa batang ilo-sa-amahan, sa babayeng balo, 
ug sa langyawng pumoluyo ug naglakip usab sa 
mga probisyon alang sa ilang panginahanglan. (Ex 
22:22-24: Deu 24:17) Ang mga hagdawonon diha 
sa kaumahan, sa punoan sa olibo, ug sa parasan 
ibilin alang niini nga mga kabos. (Deu 24:19-21) 
Gipaabot kanila ang usa ka linaing pagdapit aron 
makig-ambit sa dagayang tinuig nga Pista sa Pag- 
panghipos sa mga Abot (Pista sa mga Balongba- 
long), nga niana sila makapahimulos sa kasadya sa 
maong pagsaulog. (Deu 16:9-14) Sa matag tulo 
ka tuig ang linaing ikapulo nga sagad kaonon sa 
mga Israelinhon sa Jerusalem ibutang sa sulod sa 
mga ganghaan sa mga siyudad nga ilang gipuy-an. 
Gikan niini nga ikapulo ang batang ilo-sa-amahan 
adunay katungod nga makabaton ug bahin.---Deu 
14:28, 29, 26:12, 13. 


Nganong hinungdanon 
ang pagpakitag mahigugmaong 
kahingawa alang sa mga ilo 
taliwala sa mga alagad sa Diyos? 


Sanglit ang mga namatyan ug walay panalipod 
daling mapasagdan, si Jehova naggamit sa eks- 
presyong “bata nga ilo-sa-amahan” sa paghubit 
kon unsa ka dako ang pagkamatarong nga nahup- 
tan sa Israel o kon unsa ka layo ang ilang pagsi- 
mang gikan niini. Sa dihang ang nasod himsog sa 
espirituwal, ang batang ilo-sa-amahan giatiman. 
Sa dihang ang hustisya gituis diha sa yuta, ang ba- 
tang ilo-sa-amahan gipasagdan gayod, ug kini na- 


BATO 


himong simtoma sa pagkadunot sa nasod. (Sal 
82:3: 94:6, Isa 1:17, 23; Jer 7:5-7: 22:3: Eze 22:7, 
Zac 7:9-11, Mal 3:5) Gitunglo ni Jehova kadtong 
nagdaogdaog sa batang ilo-sa-amahan. (Deu 27:19, 
Isa 10:1, 2) Gihubit ni Jehova ang iyang kaugali- 
ngon ingong ang Manunubos (Pr 23:10, 11), Magta- 
tabang (Sal 10:14), ug Amahan (Sal 68:5) nila. Siya 
ang Usa nga nagpahamtang ug paghukom alang 
kanila (Deu 10:17, 18), nagpakita kanilag kaluoy 
(Os 14:3), naghatag kanilag kahupayan (Sal 146:9), 
ug nagtipig kanilang buhi.---Jer 49:11. 

Usa sa mga ilhanan sa matuod nga Kristiyanidad 
mao ang pagpakitag konsiderasyon sa mga nagba- 
ngotan tungod sa pagkamatay sa bana o mga gini- 
kanan. Ang tinun-an nga si Santiago misulat sa 
mga Kristohanon: “Ang dagway sa pagsimba nga 
hinlo ug wala mahugawi sa panglantaw sa atong 
Diyos ug Amahan mao kini: ang pag-atiman sa 
mga ilo ug sa mga babayeng balo sa ilang kasaki- 
tan, ug ang pag-amping sa kaugalingon nga dili 
mahugawan sa kalibotan.”---San 1:27. 

Ang Gregong pulong alang sa ilo (orrpha:nos') gi- 
gamit sa mahulagwayong diwa diha sa Juan 14:18 
ug gihubad sa lainlaing paagi ingong “biniyaan” 
(AS), “nagminghoy” (Mo), “walay higala” (AT), ug 
“nagbangotan” (NW; Yg). 


BATANG LALAKI. 
ANAK NGA LALAKI. 


Tan-awa ang BATA, ANAK, 


BATH. Usa ka sukod sa butang nga likido nga 
maoy ikanapulo sa usa ka homer (cor) ug katum- 
bas sa ephah nga sukod sa butang nga mala. (Eze 
45:10, 11, 14) Pinasukad sa nakaplagang mga tipak 
sa banga nga mabasa ang terminong “bath” nga 
gisulat diha sa karaang Hebreohanon nga mga ka- 
rakter, gibanabana nga ang bath nga sukod ka- 
tumbas sa 22 L (5.81 gal). 


BATO. Usa ka materyales nga kasagarang gi- 
gamit sa pagpanukod. Ang kalig-on niini nakata- 
bang ug dako sa mga arkeologo sa pagbaton ug 
kahibalo sa nangaging kapanahonan. Ang mga 
templo, palasyo, monyumento, ug ubang mga es- 
truktura nga bato gitukod sa mga Ehiptohanon, 
Asiryanhon, ug sa ubang kanasoran. Ang kadag- 
hanan niini nga mga tinukod maoy mga larawan 
ug mga inskripsiyon nga naghisgot sa mga pang- 
hitabo, naghubit sa mga kadaogan, ug naghulag- 
way sa mga kostumbre, nga naghatag ug katin- 
awan sa ilang kasaysayan ingon man usab sa ilang 
inadlawng pagkinabuhi. Ang mga Hebreohanon 
kasagarang migamit ug mga bato alang sa mga 
tinukod (Lev 14:40, 41), mga paril (Neh 4:3: Pr 
24:31), mga halaran (Ex 20:25), mga galingan nga 
bato (Huk 9:53), mga sudlanan ug tubig (Ju 2:6), 
mga igtitimbang nga bato (Pr 16:11), sa pagtabon 


BATO 


sa mga atabay, mga langob, ug sa mga lubnganan 
(Gen 29:8, Jos 10:18; Ju 11:38), ingon man usab sa 
daghan pang ubang mga katuyoan. Bisan pa niana, 
ang mga Hebreohanon wala magtukod ug mga 
monyumento nga may pinaugdong mga kinulit 
nga hulagway, sama sa gihimo sa paganong mga 
nasod, busa diyutay lamang ang nahibaloan may- 
labot sa ilang panagway, sa tukmang estilo sa ilang 
pamesti, ug uban pa. Apan ang Bibliya nagtaganag 
mas dagayang impormasyon bahin sa kasaysayan 
sa Israel, sa ilang paagi sa pagkinabuhi, ug sa ilang 
mga kinaiya kay sa nianang gitagana sa nahibiling 
mga bato sa bisan unsang uban pang mga nasod. 

Ang pagtabas ug mga bato maoy usa ka kabatid 
nga ugmad na kaayo. (2Sa 5:11, 1Ha 5:18) Ang 
mga bato nga gigamit sa pagtukod sa templo ni So- 
lomon sa Jerusalem gitabas na didto sa kubkoba- 
nan aron kini mapahaom sa dapit nga gitukoran sa 
templo nga dili na tabason pa.---1Ha 6:7. 

Ang Kasulatan sumala sa pagkasulat niini sa 
Hebreohanon nagpalahi tali sa usa ka bato o da- 
kong piraso sa bato (tsur) ug sa dakong bato 
(sela). Kining duha ka termino gigamit sa literal 
ug sa mahulagwayong paagi diha sa Kasulatan. Ki- 
ning duha makaplagan sa paralelismo sa 2 Samuel 
22:2, 3 ug Salmo 18:2: “Si Jehova mao ang akong 
dakong bato... Ang akong Diyos mao ang akong 
bato.” 

Ang Bibliya nagpreserbar sa mga ngalan sa pipi- 
la ka dagkong bato. Pananglitan, ang Midianhong 
prinsipe nga si Oreb gipatay sa mga tawo ni Gi- 
deon didto sa usa ka bato nga gitawag ug Oreb, 
dayag nga ginganlan sa ingon tungod niini nga 
panghitabo. (Huk 7:25, Isa 10:26) Gihisgotan ang 
dakong bato sa Etam, diin si Samson nagpuyo su- 
lod sa usa ka panahon (Huk 15:8), ug ang samag- 
ngipon nga dagkong mga bato nga Bozez ug Sene, 
diin si Jonatan ug ang iyang tigdala sa armadura 
miatake sa usa ka kampo sa mga Filistehanon. (1Sa 
14:4, 5) Didto sa Meriba, sa kasikbit sa Kades (di- 
hay laing Meriba duol sa Repidim sa bukirong rehi- 
yon sa Horeb [Ex 17:7]), nga si Moises ug Aaron 
nasuko hangtod nga sila napakyas sa pagbalaan 
kang Jehova sa dihang nagpagula ug tubig gikan 
sa dakong bato alang sa katigoman.--Num 20:11- 
13, Sal 106:32, 33, tan-awa ang MASAH, MERIBA 
Num. 1 ug 2. 

Mahulagwayong Paggamit. Ang dinihogang 
mga Kristohanon sa yuta gipakasama sa usa ka 
templo, nga si Jesu-Kristo mao ang “patukoranang 
bato nga pamag-ang.” (Tan-awa ang BATO NGA PA- 
MAG-ANG.) Ibabaw niining “patukoranang bato nga 
pamag-ang,” ang dinihogan sa espiritung mga su- 
musunod ni Kristo “ingong buhing mga bato gitu- 
kod nga usa ka espirituwal nga balay.” Ang Hu- 
diyong relihiyosong mga pangulo, ingong “mga 

magtutukod” sa nasod, nagsalikway kang Jesus 
ingong ang “pangulong bato nga pamag-ang,” ug 
sila nangapandol niini nga bato tungod kay sila 
wala magsunod sa Pulong sa Diyos.--Efe 2:19-22, 
1Pe 2:4-8, Mat 21:42, Mar 12:10, Luc 20:17: Rom 9: 
32, 33. 

Ang Gingharian sa Diyos gipakasama sa usa ka 
bato nga “gisapsap dili pinaagi sa mga kamot,” usa 
ka bato nga maoy magadugmok ug magatapos sa 
mga gingharian nga girepresentahan sa lainla- 
ing bahin sa larawan. Kini nga Gingharian moba- 
rog hangtod “sa panahong walay tino.”---Dan 2:34, 
44, 45. 

Sa Pinadayag 2:17, ang hinimayang si Kristo Je- 
sus nagsaad mahitungod sa nagmadaogong mga 
Kristohanon: “Ihatag ko kaniya ang usa ka ga- 
mayng bato nga puti [“bato," KJ], ug sa maong ga- 
mayng bato nasulat ang usa ka bag-ong ngalan 
nga walay bisan kinsa nga mahibalo gawas lamang 
sa makadawat niini.” Ang pulong dinhi nga “ga- 
mayng bato” gihubad gikan sa Gregong pulong 
nga pse'phon. Gigamit ni apostol Pablo ang maong 
pulong sa dihang iyang giasoy ang iyang kanhing 
paglutos sa mga Kristohanon, nga nag-ingon: “Mi- 
hatag ako sa akong pag-uyon [pse'phon, sa lite- 
ral, (pagbotar) gamayng bato] batok kanila.” (Buh 
26:10) Ang gagmayng mga bato gigamit diha sa 
mga hukmanan sa pagpahamtang ug paghukom o 
sa pagpahayag ug opinyon kon ang usa ka tawo 
inosente ba o sad-an. Ang puti nga gagmayng mga 
bato gigamit aron ipahayag ang pagkainosente, 
pagkadili-sad-an, ang itom nga bato gigamit aron 
ipahayag ang pagkasad-an, pagkahinukman. Busa 
ang gamayng puting bato nga gihatag ngadto sa 
nagmadaogon mopatim-awng nagpasabot nga gi- 
hukman siya ni Jesus ingong inosente, putli, hinlo, 
nga nakabaton sa pag-uyon ni Kristo ingong usa ka 
tinun-an.---Tan-awa ang MUTYA UG BILILHONG BATO. 

Sa usa ka mahulagwayong diwa ang “bato” nag- 
hubit sa mga hiyas ni Jehova ingong ang Amahan 
sa Israel (Deu 32:18), ingong usa ka salipdanan 
(2Sa 22:32, 33, Isa 17:10), ingong luwas nga hata- 
as nga dapit ug dalangpanan sa iyang katawhan 
(Sal 62:7: 94:22), ug ingong ilang kaluwasan (Deu 
32:15: Sal 95:1). Ang pipila midangop sa bakak nga 
mga diyos ingong ilang “bato.” (Deu 32:37) Adunay 
ubang mga pananglitan diin ang “bato” nagsimbo- 
lo sa linangkob nga paagi sa usa ka dapit sa kalu- 
wasan, panalipod, kasegurohan, ug dalangpanan. 
(Isa 2:10, 19, 21) Sa Isaias 8:14 si Kristo Jesus 
gihisgotan ingong “usa ka bato” nga niana ang 
“duha ka balay sa Israel” mapandol.--Itandi ang 
Mat 21:42-44. 

Sa sambingay ni Jesus bahin sa magpupugas, 
ang Gregong adhetibo nga petro'des (nga nalang- 
kit sa nombreng pe'tros) gigamit sa paghubit sa 

batoong mga dapit nga diha niana ang ubang mga 
binhi nangahulog. (Mat 13:3-5, 20) Ang pe'tros gi- 
gamit ingong personal nga ngalan, ang “Pedro.” (Ju 
1:42) Bahin sa kahulogan niini nga termino, ang 
Vine's Expository Dictionary of Old and New Testa- 
ment Words (1981, Tomo 4, p. 76) nagkomento: 
“Ang petros nagtumong sa usa ka pirasong bato, 
usa ka nahilain nga bato, nga kasukwahi sa petra, 
nga usa ka dakong bato.” Ang Word Studies in the 
New Testament nag-ingon bahin sa pe'tros: “Sa 
klasikal nga Grego kini nga pulong nagkahulogang 
usa ka pirasong bato, sama sa sinulat ni Homer, ba- 
hin kang Ajax nga naglabay ug bato kang Hector, 
... O bahin kang Patroclus nga naggunit ug nagta- 


go diha sa iyang kamot ug usa ka hait nga bato.” 


--Sinulat ni M. Vincent, 1957, Tomo I, p. 91. 

Ang Gregong pulong nga tra-khys', nga nagka- 
hulogang “libaong” (Luc 3:5), nagtumong sa hait, 
gansangong kagaangan diha sa Buhat 27:29. 

Ang laing Gregong pulong nga spi-las' dayag nga 
nagtumong sa usa ka bato o kagaangan nga anaa 
sa ilalom sa tubig. Gigamit kini ni Judas sa pag- 
ilustrar sa pipila ka tawo nga miyuhot sa Kristoha- 
nong kongregasyon nga may daotang mga motibo. 
Sama sa natagong mga bato nga nagpameligro sa 
mga barko, mao man usab, kini nga mga tawo na- 
himong usa ka dakong kapeligrohan ngadto sa 
uban sulod sa kongregasyon. Siya miingon bahin 
sa maong mga tawo: “Kini mao ang mga bato nga 
natago ilalom sa tubig diha sa inyong mga kombi- 
ra sa gugma samtang sila nangombira uban kanin- 
yo.”--Jud 12. 

Alang sa panaghisgot bahin sa Mateo 16:18, tan- 
awa ang DAKONG-BATO. 


BATO NGA PAMAG-ANG. (Usa ka bato nga 
gipahiluna diha sa usa ka kanto sa usa ka tinukod 
diin mag-abot ang duha ka bungbong, nga mahi- 
nungdanon kaayo sa pagdugtong ug sa pagpata- 
pot niini. Sagad nga gitabas ingong rektanggulong 
mga bloke, ang mga batong pamag-ang sa naan- 
dan gipahiluna diha sa mga tumoy ug sa mga ki- 
lid nga sal-angsal-ang gikan sa patukoranan ngad- 
to sa ibabaw o atop sa usa ka tinukod. Busa, diha sa 
usa ka kanto, ang kiliran sa usa ka bato makita diha 
sa ubos 0 sa ibabaw nga tumoy sa sunod nga bato. 

Ang pangunang bato nga pamag-ang mao ang 
patukoranan nga batong pamag-ang, usa ka lig-on 
kaayong bato nga kasagarang gipili alang sa publi- 
kong mga tinukod ug mga paril sa siyudad. Ang 
patukoranan nga batong pamag-ang mahimong 
gamiton ingong giya samtang ipahiluna ang ubang 
mga bato, ug usa ka tunton ang gamiton alang ni- 
ini aron nga ang mga bato tul-id nga ikapahiluna. 
Ang tanang uban pang bato kinahanglang ipahiu- 
yon sa patukoranan nga batong pamag-ang aron 


BATO NGA PAMAG-ANG 


ang tinukod maayong pagkatukod. Usahay, dagko 
kaayo ang patukoranan nga batong pamag-ang. 
Gitapot usab sa patukoranan nga batong pamag- 
ang ang mga bahin sa usa ka gambalay. 

Ang laing hinungdanon nga batong pamag- 
ang mao ang “pangulong bato sa pamag-ang” (Sal 
118:22), ug dayag nga kini nga ekspresyon nagtu- 
mong sa kinaibabwan ug busa maoy kinatas-an sa 
usa ka tinukod. Pinaagi niini ang duha ka bung- 
bong nga mag-abot sa kanto tapoton sa ibabaw 
aron kini dili mabungkag ug ang tinukod dili ma- 
hagsa. 

Dihay kalipay ug pagdayeg kang Jehova sa di- 
hang gipahiluna ang patukoranan sa templo sa ad- 
law ni Zorobabel. (Esd 3:10, 11) Dugang pa, gitagna 
nga sa dihang si Zorobabel “magpagula sa pa- 
ngulong bato, adunay mga pagsinggit labot niini 
nga “Pagkamakabibihag! Pagkamakabibihag!” (Zac 
4:6, 7) Apan, ang kasubo ug kalaglagan nagpaabot 
sa Babilonya, kay si Jehova nagtagna: “Ang kataw- 
han dili mokuha gikan kanimo ug usa ka bato 
ingon nga pamag-ang o bato alang sa mga patuko- 
ranan, tungod kay ikaw mahimong awaaw hang- 
tod sa panahong walay tino.”---Jer 51:26. 

Mahulagwayon ug Simbolikong Paggamit. 
Labot sa pagkatukod sa yuta, ang Diyos nangutana 
kang Job: “Kinsay nagpahiluna sa bato nga pamag- 
ang niini?” Ang yuta, nga diha niana ang mga 
tawo nagpuyo ug nagtukod ug daghang bilding, gi- 
pakasama sa dako kaayong tinukod nga may ba- 
tong pamag-ang. Ang pagpahiluna niini, nga dili 
ikapasidungog kang bisan kinsang tawo, kay ang 
tawo wala pa man malalang, nakaaghat sa langit- 
nong “mga anak sa Diyos' sa pagsinggit ug pagda- 
Veg.---Job 38:4-7. 

Ang pipila ka hubad naggamit sa “(mga) batong 
pamag-ang” sa paghubad sa usa ka Hebreoha- 
nong pulong (pin:nah), nga adunay pangunang 
kahulogan nga “kanto” apan kini gigamit usab sa 
mahulagwayong paagi alang sa usa ka pangulo 
ingong “pamag-ang” sa pagdepensa o pagpaluyo, 
busa nagtumong sa usa ka sinaligan. Busa, sa Isa- 
ias 19:13 ang pipila ka hubad migamit ug “(mga) 
batong pamag-ang” (RS: AT; AS), samtang ang 
uban migamit ug “mga dakodako” (Le) ug “mga pa- 
ngulo” (Mo), nga susama gayod sa Bag-ong Kalibo- 
tang Hubad nga naghubad niini ingong “mga sina- 
ligan.” (Tan-awa usab ang 1Sa 14:38, Zac 10:4, diin 
ang Hebreohanong pulong sa literal nagkahulo- 
gang “(mga) torre sa eskina,” ug kini sa mahulag- 
wayong paagi nagtumong sa inila o hinungdanong 
mga tawo, o mga dakodako.) Ang maong pagpada- 
pat sa 'pamag-ang' ngadto sa usa ka sinaligan mo- 
patim-aw nga hinungdanon tungod sa simbolikong 
kapadapatan sa “batong pamag-ang” diha sa Mesi- 
yanikong tagna. 


BATONG LESHEM 


Si Jesu-Kristo gihisgotan sa Kasulatan ingong 
ang “patukoranang bato nga pamag-ang” sa Kris- 
tohanong kongregasyon, nga gipakasama ngadto 
sa usa ka espirituwal nga balay. Pinaagi kang Isa- 
ias, si Jehova nagtagna nga Siya magpahimutang 
sa Zion ingong usa ka patukoranan ug ‘usa ka bato, 
usa ka sinulayang bato, ang bililhong pamag-ang 
sa usa ka seguradong patukoranan.” (Isa 28:16) Si 
Pedro nagkutlo ug nagpadapat niini nga tagna 
ngadto kang Jesu-Kristo labot sa “patukoranang 
bato nga pamag-ang” nga diha niana ang tag- 
satagsa ka dinihogang mga Kristohanon gitukod 
ingong “buhing mga bato,” aron mahimong usa ka 
espirituwal nga balay o templo ni Jehova. (1Pe 
2:4-6) Sa susama, gipakita ni Pablo nga ang mga 
membro sa Kristohanong kongregasyon gitukod 
“ibabaw sa patukoranan sa mga apostoles ug mga 
manalagna, samtang si Kristo Jesus mao ang patu- 
koranang bato nga pamag-ang,” diin ang tibuok ti- 
nukod nga nahiusa kaniya ug takdong nadugtong 
“nagatubo ngadto sa pagkahimong usa ka balaang 
templo alang kang Jehova,” usa ka dapit alang 
Kaniya nga pagapuy-an pinaagi sa espiritu.--Efe 
2:19-22. 

Ang Salmo 118:22 nagbutyag nga ang bato nga 
gisalikway sa mga magtutukod nahimong “pangu- 
long bato sa pamag-ang” (Heb., ro'sh pin-nah). Si 
Jesus nagkutlo ug nagpadapat niini nga tagna sa 
iyang kaugalingon ingong ang “pangulong bato 
nga pamag-ang” (Gr., kepha-le' go'ni'as, pangulong 
bato nga pamag-ang). (Mat 21:42, Mar 12:10, 11, 
Luc 20:17) Maingon nga ang kinaibabwang bato sa 
usa ka tinukod daling makita, si Jesu-Kristo usab 
mao ang kinaibabwang bato sa Kristohanong kong- 
regasyon sa mga dinihogan, nga gipakasama sa 
espirituwal nga templo. Si Pedro nagpadapat usab 
sa Salmo 118:22 ngadto kang Kristo, nga nagpaki- 
tang siya mao ang “bato” nga gisalikway sa mga 
tawo apan gipili sa Diyos nga mahimong “ulohan sa 
pamag-ang.”--Buh 4:8-12, tan-awa usab ang 1Pe 
2:4-7. 


BATONG LESHEM. Usa ka bililhong bato 
nga wala mailhi nga mao ang una sa ikatulong 
laray sa mga mutya diha sa “tabon sa dughan 
sa paghukom” sa hataas nga saserdote.--Ex 28: 
15, 19; 39:12. 

Ang nagkalainlaing bato, sama sa amber, hasin- 
to, opal, ug tourmaline, gituohan nga mao ra ang 
“batong leshem,” apan kini dili mapamatud-an. 
Busa ang Bag-ong Kalibotang Hubad mipalabi sa 
dili paghubad sa Hebreohanong pulong ingong ba- 
tong leshem. 


BATONG PORPIDO. Usa ka matang sa bato, 
sagad lugom-pula, purpura, o usahay berde, nga 
may feldspar nga mga kristal. Lakip sa marmol ug 

perlas, kini gigamit ingong bakbak sa salog sa Per- 
sianhong palasyo sa Susan sa mga adlaw ni Ha- 
ring Ahasuero.--Est 1:6. 


BAT-RABIM [Anak nga Babaye sa Daghan]. 
Diha sa Awit ni Solomon, ang mga mata sa dala- 
gang Sulamita gipakasama sa “mga linaw sa Hes- 
bon, sa daplin sa ganghaan sa Bat-rabim.” (Aw 7:4) 
Ang Hesbon maoy usa ka siyudad sa teritoryo sa 
Gad apan gihatag ngadto sa mga Levihanon. (Jos 
21:38, 39) Samtang ang pipila nagtuo nga ang nga- 
lang Bat-rabim maoy ngalan sa usa ka ganghaan 
sa Hesbon nga nag-atubang sa siyudad sa Raba 
(modernong 'Amman) sa AS, ang uban naghuna- 
huna nga ang Bat-rabim (nagkahulogang “Anak 
nga Babaye sa Daghan") gigamit nga mahulagwa- 
yon sa pagtumong sa daghag molupyo nga siyu- 
dad sa Hesbon, ug nga ang ganghaan gitawag sa 
ingon sanglit daghang tawo ang moagi pasulod ug 
pagawas sa siyudad o magtigom diha sa gangha- 
an. Sa palibot sa presenteng mga kagun-oban sa si- 
yudad, may ebidensiyang nagpakita nga kaniadto 
dihay karaang mga linaw ug usa ka dakong pondo- 
hanan ug tubig. Ang balaknong kahubitan nagha- 
tag ug tukmang larawan sa yano, ligdong nga ka- 
tahom nga makita diha sa magilakong mga mata 
sa Sulamita, ang iyang agtang lagmit naghawas 
sa ganghaan sa siyudad. 


BAT-SEBA [Anak nga Babaye sa Kadagaya: 
lagmit, Anak nga Babaye nga [Natawo sa] Ikapito 
[nga Adlaw]]. Anak nga babaye ni Eliam (Amiel, 
sa 1Cr 3:5), lagmit apo nga babaye ni Ahitopel. 
(2Sa 11:3, 23:34) Sa sinugdan siya maoy asawa ni 
Urias nga Hitihanon, usa sa gamhanang mga tawo 
ni David, sa ulahi siya naminyo kang David hu- 
man malangkit sa usa sa labing mangiob nga mga 
panghitabo sa kinabuhi ni David.---2Sa 23:39. 

Usa ka gabii niana sa adlaw nga tingpamulak, si 
Bat-seba naligo sa dihang ang usa ka silingan, si 
Haring David, nga didto sa atop sa iyang palasyo, 
nakakita niining matahom nga babaye, nga gihu- 
bit ingong “matahom kaayo sa panagway.' Sa pag- 
kahibalo nga ang iyang bana atua sa gubat, ang 
hari nga napukaw sa iyang hilabihang kaibog nag- 
sugo nga dad-on si Bat-seba ngadto sa palasyo, 
diin siya nakigdulog kaniya. “Unya siya mipauli sa 
iyang balay,” ug sa paglabay sa pipila ka panahon 
si Bat-seba nagpahibalo kang David nga siya nag- 
mabdos. Human niadto naglaraw si David nga pa- 
dulogon si Urias sa iyang asawa aron matago ang 
pagpanapaw, apan sa dihang napakyas kining ma- 
ong laraw, ang hari nagpapatay kang Urias didto sa 
panggubatan. Sa dihang natapos na ang yugto sa 
pagbangotan, si Bat-seba nahimong asawa ni Da- 
vid ug nanganak sa bata.---2Sa 11:1-27. 

'Apan kadto daotan sa mga mata ni Jehova.’ Gi- 
badlong sa iyang manalagna nga si Natan ang hari 
pinaagi sa usa ka ilustrasyon nga niana iyang gipa- 
kasama si Bat-seba ingong “usa ka bayeng nating 
karnero" sa kabos nga tawo, si Urias, nga gikuha sa 
tawong dato, si David, aron idalit sa iyang bisita. Sa 
dakong kasubo si David naghinulsol (Sal 51), apan 
ang bata nga anak sa pagpanapaw, nga wala hi- 
nganli, namatay. (Tan-awa ang DaviD.) Katuigan 
sa ulahi, dugang kadaotan ang midangat kang Da- 
vid tungod sa iyang sala, ang iyang kaugalingong 
mga puyopuyo gipasipad-an ni Absalom nga iyang 
anak nga lalaki.---2Sa 11:27-12:23; 16:21, 22. 

Si Bat-seba nakakaplag ug paghupay sa iyang 
mahinulsolong bana, nga sublisubling nagtawag 
kaniya nga “akong ginoo,” sama sa gibuhat ni Sara 
sa iyang bana (1Ha 1:15-21: 1Pe 3:6), ug sa ulahi 
siya nanganak kaniya ug usa ka anak nga lalaki 
nga ginganlan ug Solomon, nga gihigugma ug gi- 
panalanginan ni Jehova. (2Sa 12:24, 25) Nakabaton 
usab siya ug laing tulo ka anak nga lalaki, si Simea, 
Sobab, ug Natan, ang ulahi nahimong katigulangan 
ni Maria nga inahan ni Jesus. Sanglit si Jose nag- 
gikan kang Solomon, ang duha ka yutan-ong gini- 
kanan ni Jesus naggikan sa ilang katigulangang si 
Bat-seba ingon man usab kang David.--1Cr 3:5, 
Mat 1:6, 16: Luc 3:23, 31. 

Gihisgotan pag-usab si Bat-seba diha sa asoy sa 
hapit nang matapos ang 40-ka-tuig nga pagmando 
ni David. Si David nanumpa kaniya: “Si Solomon 
nga imong anak mao ang mahimong hari sunod 
kanako.” Busa sa dihang ang magulang nga igso- 
on-sa-amahan ni Solomon nga si Adonias misulay 
sa pag-ilog sa trono sa wala pa mamatay si David, 
si Bat-seba, pinaagi sa tambag sa manalagna nga 
si Natan, nagpahinumdom kang David sa iyang pa- 
numpa. Dihadiha gipalingkod ni David sa trono si 
Solomon, ug sa ingon si Bat-seba nahimong rayna 
nga inahan.---1Ha 1:5-37. 

Human matukod nga malig-on ang trono ni So- 
lomon, si Bat-seba nagpakita sa iyang atubangan 
ingong impluwensiyadong tigpataliwala nga may 
hangyo alang kang Adonias. Si Solomon dihadiha 
“mitindog sa pagsugat kaniya ug miyukbo kaniya,” 
ug nagsugo nga ipahimutang ang usa ka trono 
alang sa iyang inahan, “aron siya molingkod sa 
iyang tuo.” Apan, ang iyang hangyo nagbutyag la- 
mang sa pagkamalinglahon ni Adonias, busa si 
Adonias gipapatay ni Solomon.---1Ha 2:13-25. 


BAVAI. Usa ka Levihanong trabahador sa pro- 
yekto ni Nehemias sa pagtukod pag-usab sa paril sa 
Jerusalem. Siya gikan sa distrito sa Keila, ang anak 
nga lalaki ni Henadad ug lagmit igsoon ni Binui. 
--Neh 3:18, 24. 

BAWTISMO. Ang Gregong pulong nga bapti- 
sma nagtumong sa pagtuslob, lakip ang paglusbog 
ug paghaw-as, kini naggikan sa berbo nga bapto, 
nga nagkahulogang “ituslob.” (Ju 13:26) Sa Bibliya, 
ang “pagbawtismo” sama ra sa “pagtuslob.” Ingong 
pananglitan niini ang The Holy Bible An Im- 
proved Edition, naghubad sa Roma 6:3, 4 ingon sa 
mosunod: “O, kamo ba walay hibangkaagan, nga 
kitang tanan nga gibawtismohan (gituslob) ngadto 
kang Kristo Jesus gibawtismohan (gituslob) ngadto 
sa iyang kamatayon? Busa kita gilubong uban ka- 
niya pinaagi sa atong bawtismo (pagtuslob) ngad- 
to sa iyang kamatayon.” (Tan-awa usab ang Ro; 
ED.) Ang Gregong Septuagint migamit ug usa 
ka porma sa samang pulong alang sa “pagtuslob' 
diha sa Exodo 12:22 ug Levitico 4:6. (Tan-awa ang 
mga ftn sa Rbi8.) Kon ang usa ituslob sa tubig, siya 
temporaryong “ilubong” ug dayon haw-ason. 

Tagdon nato ang upat ka lainlaing mga aspekto 
sa bawtismo, lakip ang nalangkit nga mga pangu- 
tana: (1) ang bawtismo ni Juan, (2) ang bawtismo 
ni Jesus ug sa iyang mga sumusunod, (3) ang baw- 
tismo ngadto kang Kristo Jesus ug ngadto sa iyang 
kamatayon, (4) ang bawtismo sa kalayo. 

Ang Bawtismo ni Juan. Ang unang tawo 
nga giawtorisahan sa Diyos nga mohimog bawtis- 
mo sa tubig mao si Juan nga anak nga lalaki ni Za- 
carias ug Elisabet. (Luc 1:5-7, 57) Ang mismong 
kamatuoran nga siya nailhan ingong “Juan nga 
Bawtista” o “tigbawtismo” (Mat 3:1, Mar 1:4) nag- 
pasabot nga ang bawtismo o pagtuslob sa tubig na- 
hibaloan sa katawhan ilabina pinaagi kang Juan, 
ug ang Kasulatan nagpamatuod nga ang iyang mi- 
nisteryo ug bawtismo naggikan sa Diyos: kini wala 
maggikan kang Juan. Ang iyang mga buluhaton 
gitagna ni manulondang Gabriel ingong gikan sa 
Diyos (Luc 1:13-17), ug gitagna ni Zacarias pinaagi 
sa balaang espiritu nga si Juan mahimong usa ka 
manalagna sa Labing Hataas aron sa pag-andam 
sa mga dalan ni Jehova. (Luc 1:68-79) Gipamatud- 
an ni Jesus nga ang ministeryo ug bawtismo ni 
Juan naggikan sa Diyos. (Luc 7:26-28) Ang tinun- 
ang si Lucas nagrekord nga “ang pahayag sa Diyos 
miabot kang Juan nga anak nga lalaki ni Zacarias 
didto sa kamingawan. Busa siya miadto .. . nga 
nagwali sa bawtismo.” (Luc 3:2, 3) Si apostol Juan 
nag-ingon bahin kaniya: “Dihay mitungha nga usa 
ka tawo nga gipadala ingon nga usa ka hawas sa 
Diyos: ang iyang ngalan maoy Juan.”--Ju 1:6. 

Mabatonan ang dugang pagsabot sa kahulogan 
sa bawtismo ni Juan pinaagi sa pagtandi sa nagka- 
lainlaing mga hubad sa Lucas 3:3. Si Juan miabot 
“nga nagwali sa bawtismo nga simbolo sa paghi- 
nulsol alang sa kapasayloan sa mga sala” (NW): 
“bawtismo pinasukad sa paghinulsol” (CB): “bawtis- 
mo nga pinaagi niana ang mga tawo naghinulsol, 

aron ang ilang mga sala mapasaylo” (Kx); “bawtis- 
mo ingong timaan sa paghinulsol alang sa kapasay- 
loan sa mga sala” (NE): “Talikod kamo gikan sa in- 
yong mga sala ug magpabawtismo, ug ang Diyos 
magapasaylo sa inyong mga sala” (TEV). Gitin-aw 
niini nga mga hubad nga ang bawtismo wala mag- 
hugas sa ilang mga sala, apan ang paghinulsol ug 
ang pag-usab sa ilang mga dalan mao ang naghu- 
gas niini, ug ang bawtismo maoy simbolo niini. 

Busa ang bawtismo nga gihimo ni Juan dili usa 
ka linaing paghinlo gikan sa Diyos pinaagi sa iyang 
alagad nga si Juan, apan usa ka publikong pasun- 
dayag ug simbolo sa paghinulsol sa usa ka tawo sa 
iyang mga sala batok sa Balaod, nga maoy motul- 
tol kanila ngadto kang Kristo. (Gal 3:24) Pinaagi ni- 
ana giandam ni Juan ang usa ka katawhan aron 
“makakita sa paagi sa pagluwas sa Diyos.” (Luc 3:6) 
Ang iyang buluhaton maoy “aron sa pag-andam 
alang kang Jehova ug usa ka katawhan nga inan- 
dam.” (Luc 1:16, 17) Ang maong buluhaton gitag- 
na na ni Isaias ug ni Malaquias.---Isa 40:3-5, Mal 4: 
5, 6. 

Gisabot sa pipila ka eskolar nga ang karaang mga 
seremonyas sa paglunsay ilalom sa Balaod (Ex 
29:4: Lev 8:6; 14:8, 31, 32: Heb 9:10, ftn sa Rbi8) o 
ang mga buhat sa tagsatagsa ka tawo (Gen 35:2, 
Ex 19:10) pasiunang nagpunting sa bawtismo ni 
Juan ug sa Kristohanong bawtismo. Apan kining 
mga butanga nga gihisgotan wala gayoy kaamgi- 
ran sa tinuod nga kahulogan sa bawtismo. Kini 
maoy mga paghugas alang sa seremonyal nga ka- 
hinlo. Dihay usa lamang ka higayon nga gihimo 
ang pagtuslob sa tibuok lawas sa ilalom sa tubig. 
Maylabot kini kang Naaman nga sanlahon, ug ang 
paglusbog nganha sa tubig gihimo sa makapito. 
(2Ha 5:14) Kini wala maghatag kaniya ug usa ka li- 
naing relasyon uban sa Diyos, apan kini nag-ayo 
lamang kaniya gikan sa sanla. Gawas pa, sumala sa 
Kasulatan, ang mga kinabig gituli, wala bawtismo- 
hi. Aron makaambit sa Paskuwa o makaapil sa pag- 
simba didto sa sangtuwaryo ang usa kinahanglang 
tulion.--Ex 12:43-49. 

Walay mga pasikaranan ang pangangkon sa pi- 
pila ka tawo nga ang bawtismo ni Juan lagmit gi- 
sundog gikan sa Hudiyohanong sekta nga mga 
Essene o gikan sa mga Pariseo. Kini nga mga sek- 
ta parehong adunay daghang kuskos balungos sa 
pagpanghugas nga subsob himoon. Apan gipaki- 
ta ni Jesus nga ang maong mga butang maoy 
mga sugo lamang sa mga tawo nga naglapas sa 
mga sugo sa Diyos tungod sa ilang tradisyon. (Mar 
7:1-9, Luc 11:38-42) Si Juan nagbawtismo sa tubig 
tungod kay, sumala sa iyang giingon, siya gipada- 
la sa Diyos aron sa pagbawtismo sa tubig. (Ju 1:33) 
Siya wala ipadala sa mga Essene o sa mga Pariseo. 
Gisugo siya dili aron sa paghimog Hudiyong mga 

kinabig kondili aron sa pagbawtismo niadtong mga 
sakop na sa Hudiyohanong kongregasyon.—Luc 
1:16. 

Nahibalo si Juan nga ang iyang mga buluhaton 
maoy pag-andam lamang sa dalan alang sa Anak 
sa Diyos ug Mesiyas ug maghatag ug luna sa mas 
dakong ministeryo niana nga Usa. Ang hinungdan 
sa pagpamawtismo ni Juan maoy aron ikapadayag 
ang Mesiyas ngadto sa Israel. (Ju 1:31) Sumala sa 
Juan 3:26-30, ang ministeryo sa Mesiyas motubo o 
mouswag, apan ang ministeryo ni Juan mokun- 
hod. Kadtong nabawtismohan sa mga tinun-an ni 
Jesus panahon sa yutan-ong ministeryo ni Jesus 
ug kinsa usab nahimong mga tinun-an ni Jesus gi- 
bawtismohan ingong simbolo sa paghinulsol sama 
sa paagi sa bawtismo ni Juan.--Ju 3:25, 26, 4:1, 2. 

Ang Pagbawtismo Kang Jesus sa Tubig. 
Ang pagbawtismo kang Jesus ingon sa gihimo ni 
Juan aduna gayoy kahulogan ug katuyoan nga lahi 
kaayo sa bawtismo ni Juan, sanglit si Jesus “walay 
nahimong sala, ni may nakaplagan nga limbong 
diha sa iyang baba.” (1Pe 2:22) Busa siya dili ma- 
himong mapailalom sa usa ka buhat nga nagsim- 
bolo sa paghinulsol. Walay duhaduha nga mao kini 
ang hinungdan nga si Juan mitutol sa pagbawtis- 
mo kang Jesus. Apan si Jesus miingon: “Pasagdi la- 
mang kini karong panahona, kay sa ingon nga pa- 
agi angay nga atong pagatumanon ang tanan nga 
matarong.”---Mat 3:13-15. 

Giasoy ni Lucas nga si Jesus nag-ampo sa pana- 
hon sa iyang bawtismo. (Luc 3:21) Dugang pa, ang 
magsusulat sa sulat ngadto sa mga Hebreohanon 
nag-ingon nga sa dihang si Jesu-Kristo mianhi “sa 
kalibotan” (sa ato pa, dili sa dihang siya natawo ug 
dili pa makabasa ug makasulti niining mga pulo- 
nga, kondili sa dihang iyang gipresentar ang iyang 
kaugalingon alang sa bawtismo ug nagsugod sa 
iyang ministeryo) siya namulong, uyon sa Salmo 
40:6-8 (LXX): “Ang halad ug gasa wala nimo ti- 
nguhaa, apan ikaw nag-andam ug lawas alang ka- 
nako.... Tan-awa! Ako mianhi (sa linukot nga ba- 
sahon kini nahisulat bahin kanako) sa pagbuhat sa 
imong kabubut-on, Oh Diyos.” (Heb 10:5-9) Si Je- 
sus natawo nga sakop sa Hudiyohanong nasod nga 
nailalom sa usa ka nasodnong pakigsaad uban sa 
Diyos, nga mao, ang pakigsaad sa Balaod. (Ex 19: 
5-8: Gal 4:4) Tungod niini, si Jesus nailalom na sa 
usa ka pakigsaad kang Jehova nga Diyos sa dihang 
iyang gipresentar ang iyang kaugalingon ngadto 
kang Juan aron bawtismohan. Gibuhat ni Jesus 
didto ang usa ka butang nga labaw pa sa gilatid ka- 
niya ilalom sa Balaod. Iyang gipresentar ang iyang 
kaugalingon ngadto sa iyang Amahan nga si Jeho- 
va aron sa pagbuhat sa “kabubut-on” sa iyang 
Amahan maylabot sa pagtanyag sa iyang kaugali- 
ngong 'giandam' nga lawas ug may kalabotan sa 

paghanaw sa mga halad nga hayop nga gitanyag 
sumala sa Balaod. Si apostol Pablo mikomento: “Pi- 
naagi sa giingong “kabubut-on' kita nabalaan pina- 
agi sa paghalad sa lawas ni Jesu-Kristo sa makau- 
sa alang sa tanang panahon.” (Heb 10:10) Ang 
kabubut-on sa Amahan alang kang Jesus naglang- 
kit usab sa buluhaton maylabot sa Gingharian, ug 
alang usab niini nga pag-alagad gipresentar ni Je- 
sus ang iyang kaugalingon. (Luc 4:43, 17:20, 21) Si 
Jehova midawat ug miila niini nga pagpresentar sa 
iyang Anak, nga nagdihog kaniya sa balaang espi- 
ritu ug nag-ingon: “Ikaw mao ang akong Anak, ang 
hinigugma, giuyonan ko ikaw.”--Mar 1:9-11, Luc 
3:21-23, Mat 3:13-17. 

Ang Bawtismo sa Tubig sa mga Sumusunod 
ni Jesus. Miabot ang panahon nga ang bawtis- 
mo ni Juan pulihan na sa bawtismo nga gisugo ni 
Jesus: “Paghimog mga tinun-an sa katawhan sa 
tanang kanasoran, nga magabawtismo kanila sa 
ngalan sa Amahan ug sa Anak ug sa balaang espi- 
ritu.” (Mat 28:19) Kini mao lamang ang bawtismo 
sa tubig nga giuyonan sa Diyos sukad sa Pentekos- 
tes, 33 K.P. Mga pipila ka tuig human sa 33 K.P., si 
Apolos, usa ka masiboton nga tawo, nagtudlo sa 
hustong paagi bahin kang Jesus, apan siya nakasa- 
bot lamang bahin sa bawtismo ni Juan. Bahin nii- 
ning butanga siya kinahanglang tul-iron, sama sa 
mga tinun-an nga nahimamat ni Pablo didto sa 
Efeso. Kini nga mga tawo sa Efeso nabawtismohan 
na sa bawtismo ni Juan, apan dayag nga kadto 
maoy sa pagkatapos sa balido nga kapadapatan ni- 
ini, sanglit ang pagduaw ni Pablo sa Efeso maoy 
mga 20 ka tuig human matapos ang pakigsaad sa 
Balaod. Busa sila gibawtismohan sa hustong paagi 
sa ngalan ni Jesus ug nakadawat sa balaang espi- 
ritu.--Buh 18:24-26, 19:1-7. 

Ang pamatuod nga ang Kristohanong bawtismo 
nagkinahanglan ug pagsabot sa Pulong sa Diyos ug 
maalamong desisyon aron ikapresentar ang ka- 
ugalingon sa pagbuhat sa gipadayag nga kabu- 
but-on sa Diyos nadayag sa dihang sa Pentekos- 
tes, 33 K.P., ang mga Hudiyo ug ang mga kinabig 
nga nagkatigom didto, kinsa aduna nay kahibalo sa 
Hebreohanong Kasulatan, nakadungog kang Pedro 
nga namulong bahin kang Jesus nga Mesiyas, nga 
tungod niana 3,000 ang “kinasingkasing nga misa- 
gop sa iyang pulong” ug “nabawtismohan.” (Buh 
2:41: 3:19-4:4, 10:34-38) Kadtong didto sa Samaria 
mituo una sa pagwali ni Felipe bahin sa maayong 
balita, ug dayon sila gibawtismohan. (Buh 8:12) 
Ang Etiopianhong eunuko, ingong usa ka debotado 
nga Hudiyong kinabig nga nakabaton usab ug ka- 
hibalo bahin kang Jehova ug sa Hebreohanong Ka- 
sulatan, nakadungog una sa pagpatin-aw sa katu- 
manan niini nga mga teksto diha kang Kristo, 
midawat niini, ug dayon buot magpabawtismo. 

(Buh 8:34-36) Gipatin-aw ni Pedro kang Cornelio 
nga “ang tawo nga mahadlok [sa Diyos] ug maga- 
buhat sa pagkamatarong dalawaton” (Buh 10:35) 
ug nga ang matag usa nga magatuo kang Jesu- 
Kristo mapasaylo sa mga sala pinaagi sa iyang 
ngalan. (Buh 10:43, 11:18) Kining tanan maoy ka- 
harmonya sa sugo ni Jesus sa “paghimog mga ti- 
nun-an ... nga magatudlo kanila sa pagtuman sa 
tanang butang nga akong gisugo kaninyo.” Kad- 
tong midawat sa pagtulon-an ug nahimong mga ti- 
nun-an nabawtismohan sa hustong paagi.---Mat 
28:19, 20; Buh 1:8. 

Sa Pentekostes, ang mga Hudiyo, nga may tulu- 
bagon ingong katilingban tungod sa kamatayon ni 
Jesus, ug kinsa sa walay duhaduha nasayod sa 
bawtismo ni Juan, 'nasamdan sa ilang kasingka- 
sing” tungod sa giwali ni Pedro ug nangutana: “Mga 
igsoon, unsay among buhaton?” Si Pedro mitubag 
kanila: “Paghinulsol kamo, ug magpabawtismo ang 
matag usa kaninyo sa ngalan ni Jesu-Kristo alang 
sa kapasayloan sa inyong mga sala, ug inyong ma- 
dawat ang walay bayad nga gasa nga balaang es- 
piritu.” (Buh 2:37, 38) Matikdi nga may bag-ong 
gibutyag si Pedro ngadto kanila--nga, dili ang 
paghinulsol ug ang bawtismo sa bawtismo ni Juan 
ang gikinahanglan alang sa kapasayloan sa mga 
sala, kondili ang paghinulsol ug bawtismo sa nga- 
lan ni Jesu-Kristo. Siya wala moingon nga ang 
bawtismo mismo naghugas sa mga sala. Si Pedro 
nahibalo nga “ang dugo ni Jesus nga Anak sa Diyos 
nagahinlo kanato gikan sa tanang sala.’ (1Ju 1:7) 
Sa ulahi, human maghisgot kang Jesus ingong 
“ang Pangulong Ahente sa kinabuhi,” gisultihan ni 
Pedro ang mga Hudiyo didto sa templo: “Busa, pag- 
hinulsol kamo, ug pamalik kamo aron mapapas ang 
inyong mga sala, aron ang mga panahon sa ka- 
hayahay moabot gikan sa atubangan ni Jehova.” 
(Buh 3:15, 19) Dinhi iyang gisugo sila nga ang pag- 
hinulsol sa ilang daotang binuhatan batok kang 
Kristo ug ang “pagbalik” o pagliso aron ilhon siya, 
mao ang makahatag ug kapasayloan sa sala, siya 
wala maghisgot nianang tungora mahitungod sa 
bawtismo. 

Mahitungod sa mga Hudiyo, ang pakigsaad sa 
Balaod gihanaw pinasukad sa kamatayon ni Kris- 
to diha sa estaka sa pagsakit (Col 2:14), ug ang 
bag-ong pakigsaad nagsugod niadtong Pentekos- 
tes, 33 K.P. (Itandi ang Buh 2:4, Heb 2:3, 4.) Bisan 
pa niana, gihatagan sa Diyos ug linaing pabor ang 
mga Hudiyo ug dugang pang mga tulo ug tunga ka 
tuig. Sulod sa maong panahon ang mga tinun-an 
ni Jesus nagwali ngadto lamang sa mga Hudiyo, sa 
Hudiyong mga kinabig, ug sa mga Samarianhon. 
Apan sa mga 36 K.P. gisugo sa Diyos si Pedro sa 
pag-adto sa balay sa Hentil nga si Cornelio, usa ka 
opisyal sa Romanhong kasundalohan, ug pinaagi 

sa pagbubo sa Iyang balaang espiritu diha kang 
Cornelio ug sa iyang panimalay, Iyang gipakita 
kang Pedro nga ang mga Hentil mahimo nang da- 
waton nianang panahona alang sa bawtismo sa tu- 
big. (Buh 10:34, 35, 44-48) Sanglit wala na ilha sa 
Diyos ang pakigsaad sa Balaod uban sa tinuling 
mga Hudiyo kondili nag-ila na lamang nianang hi- 
gayona sa iyang bag-ong pakigsaad diin ang tigpa- 
taliwala mao si Jesu-Kristo, ang kinaiyanhong mga 
Hudiyo, tinuli man o dili, wala na isipa sa Diyos nga 
sila may linaing relasyon uban kaniya. Sila dili ma- 
kahupot ug usa ka dungganong baroganan uban 
sa Diyos pinaagi sa pagtuman sa Balaod nga dili na 
balido, ni pinaagi sa bawtismo ni Juan nga may ka- 
labotan sa Balaod, apan sila kinahanglang moduol 
sa Diyos pinaagi sa pagtuo sa iyang Anak ug paga- 
bawtismohan sa tubig sa ngalan ni Jesu-Kristo 
aron ilhon ug uyonan ni Jehova.--Tan-awa ang 
KAPITOAN KA SEMANA (Gipatuman ang pakigsaad 
“sulod sa usa ka semana"). 


Tungod niadto, human sa 36 K.P., ang tanan, 
mga Hudiyo ug mga Hentil, nakabaton ug samang 
baroganan sa panan-aw sa Diyos. (Rom 11:30-32, 
14:12) Ang katawhan sa Hentil nga kanasoran, ga- 
was niadtong tinuli nga Hudiyong mga kinabig, 
wala mailalom sa pakigsaad sa Balaod ug wala su- 
kad mahimong katawhan nga nakabaton ug usa ka 
linaing relasyon sa Diyos nga Amahan. Ang kahi- 
gayonan nga mahimong katawhan sa Diyos gipaa- 
bot na ngadto kanila ingong indibiduwal. Busa, sa 
dili pa sila bawtismohan sa tubig, sila kinahang- 
lang moduol sa Diyos ingong mga magtutuo sa 
iyang Anak nga si Jesu-Kristo. Unya, pinasukad sa 
sumbanan ug sugo ni Kristo, sila kinahanglan nga 
sa tukmang paagi magpabawtismo diha sa tubig. 
--Mat 3:13-15, 28:18-20. 

Ang maong Kristohanong bawtismo adunay hi- 
nungdanong epekto sa ilang baroganan atubangan 
sa Diyos. Human hisgoti ang pagtukod ni Noe sa 
arka diin siya ug ang iyang pamilya natipigang 
buhi latas sa Lunop, si apostol Pedro misulat: “Kana 
nga motumbas niini karon nagaluwas usab kanin- 
yo, nga mao, ang bawtismo, (dili ang pagkuha sa 
kahugawan sa unod, kondili ang paghangyo sa 
Diyos alang sa usa ka maayong tanlag,) pinaagi sa 
pagkabanhaw ni Jesu-Kristo.” (IPe 3:20, 21) Ang 
arka maoy usa ka pisikal nga ebidensiya nga si Noe 
nagpahinungod sa iyang kaugalingon sa pagbuhat 
sa kabubut-on sa Diyos ug matinumanong naka- 
buhat sa buluhaton nga gitudlo sa Diyos. Kini mi- 
sangpot sa iyang pagkaluwas. Sa samang paa- 
gi, kadtong magpahinungod sa ilang kaugalingon 
ngadto kang Jehova pinasukad sa pagtuo sa naban- 
hawng Kristo, magpabawtismo ingong simbolo ni- 
ana nga pagpahinungod, ug mobuhat sa kabubut- 
on sa Diyos alang sa iyang mga alagad, maluwas 

gikan niining presenteng daotan nga kalibotan. 
(Gal 1:3, 4) Sila dili na mahilinya sa kalaglagan du- 
yog sa uban pa sa kalibotan. Sila maluwas gikan ni- 
ini ug hatagan sa Diyos ug usa ka maayong tanlag. 

Walay Bawtismo Alang sa mga Masuso. 
Tungod kay ang 'pagpaminaw sa pulong, 'kina- 
singkasing nga pagsagop sa pulong,” ug “paghinul- 
sol” mag-una sa bawtismo sa tubig (Buh 2:14, 22, 
38, 41) ug gikinahanglan sa maong bawtismo nga 
ang indibiduwal mohimog ugdang nga desisyon, 
dayag nga ang usa aduna nay igong pangedaron 
sa pagpaminaw, sa pagtuo, ug sa paghimo niini 
nga desisyon. May argumentong gipatungha sa pi- 
pila aron sa pagpaluyo sa bawtismo sa mga masu- 
so. Ilang gipunting ang mga panghitabo diin ang 
"mga panimalay' gibawtismohan, sama sa panima- 
lay ni Cornelio, ni Lydia, sa magbalantay sa bilang- 
goan nga taga-Filipos, ni Crispo, ug ni Estefanas. 
(Buh 10:48; 11:14: 16:15, 32-34, 18:8, 1Co 1:16) Sila 
nagtuo nga kini nagpasabot nga ang gagmayng 
mga bata sa maong mga banay gibawtismohan 
usab. Apan, bahin kang Cornelio, ang mga na- 
bawtismohan mao kadtong nakadungog sa pulong 
ug nakadawat sa balaang espiritu, ug sila nag- 
sulti sa laing mga pinulongan ug naghimaya sa 
Diyos, kining mga butanga dili mahimong ikapada- 
pat ngadto sa mga masuso. (Buh 10:44-46) Si Lydia 
maoy “usa ka magsisimba sa Diyos, .. . ug gibuk- 
san pag-ayo ni Jehova ang iyang kasingkasing 
aron maminaw sa mga butang nga gjisulti ni Pab- 
lo.” (Buh 16:14) Ang magbalantay sa bilanggoan 
nga taga-Filipos kinahanglang “motuo sa Ginoong 
Jesus,” ug kini nagpasabot nga ang uban sa iyang 
banay kinahanglang motuo usab aron sila mabaw- 
tismohan. (Buh 16:31-34) “Si Crispo nga nagadu- 
malang opisyal sa sinagoga nahimong magtutuo 
sa Ginoo, ug ingon man usab ang iyang tibuok 
panimalay.” (Buh 18:8) Kining tanan nagpakita 
nga nalangkit sa bawtismo ang pagpaminaw, pag- 
tuo, ug paghimaya sa Diyos, mga butang nga dili 
mahimo sa mga masuso. Sa Samaria sa dihang 
sila nakadungog ug mituo “sa maayong balita sa 
gingharian sa Diyos ug sa ngalan ni Jesu-Kristo, 
sila nagpabawtismo.” Dinhi ang rekord sa Kasula- 
tan nagpatin-aw nga ang mga nabawtismohan dili 
mga masuso, kondili hamtong na nga “mga lalaki 
ug mga babaye.”---Buh 8:12. 

Ang giingon ni apostol Pablo ngadto sa mga 
taga-Corinto nga ang mga anak maoy “balaan” tu- 
ngod sa magtutuong ginikanan dili pamatuod nga 
ang mga masuso gibawtismohan, hinunoa, kini 
nagpasabot nga sila dili pa bawtismado. Ang me- 
nor-de-edad nga mga anak nga bata pa kaayo aron 
makahimo sa maong desisyon mailalom sa usa ka 
matang sa merito o pabor tungod sa magtutuong 
ginikanan, dili tungod sa bisan unsang gitawag 

kuno nga sakramental nga bawtismo, nga nagha- 
tag ug independenteng merito. Kon ang mga ma- 
suso mabawtismohan sa tukmang paagi, dili ki- 
nahanglang ipaabot kanila ang merito sa ilang 
magtutuong ginikanan.---1Co 7:14. 

Tinuod nga miingon si Jesus: 'Ayaw babagi ang 
mga bata sa pagduol kanako, kay ang gingharian 
sa mga langit ilaha sa mga ingon kanila. (Mat 
19:13-15, Mar 10:13-16) Apan sila wala bawtismo- 
hi. Gipanalanginan sila ni Jesus, ug walay gipakita 
nga ang iyang pagtapion sa iyang mga kamot 
nganha kanila maoy usa ka relihiyosong seremon- 
yas. Siya dugang nagpakita nga ang katarongan 
nga “ang gingharian sa Diyos ilaha’ dili tungod kay 
sila nabawtismohan, kondili, tungod kay sila daling 
matudloan ug daling mosalig. Ang mga Kristoha- 
non gisugo nga “magpakabata sa pagkadaotan,” 
apan “magpakahingkod sa mga gahom sa pagsa- 
bot.”--Mat 18:4; Luc 18:16, 17; 1Co 14:20. 

Ang relihiyosong historyador nga si Augustus 
Neander misulat bahin sa unang-siglong mga Kris- 
tohanon: “Ang batasan sa pagbawtismo sa mga 
masuso wala igdungog niini nga yugto. .. . Ang 
kamatuoran nga sa ulahi na kaayo nga panahon 
(labing menos dili gayod una pa sa panahon) ni Ire- 
naeus [mga 120/140-mga 200/203 K.P.], mitungha 
ang usa ka timailhan sa pagbawtismo sa mga ma- 
suso, ug nga kini unang nailhan ingong apostoli- 
kanhong tradisyon sa paglakat sa ikatulong siglo, 
maoy ebidensiya nga kontra hinuon inay pabor 
sa pagdawat nga kini naggikan sa mga aposto- 
les.”- History of the Planting and Training of the 
Christian Church by the Apostles, 1864, p. 162. 

Bug-os nga Pagtuslob. Pinasukad sa kahulo- 
gan sa bawtismo ingon sa nahisgotan na, tin-aw 
nga ang bawtismo maoy usa ka bug-os nga pag- 
tuslob o paglusbog sa tubig, dili lamang pagbubo o 
pagwisik. Ang mga pananglitan sa Bibliya bahin sa 
bawtismo nagpaluyo niini nga kamatuoran. Si Je- 
sus gibawtismohan sa usa ka dakong suba, ang 
Jordan, ug human mabawtismohi siya 'mihaw-as 
gikan sa tubig.” (Mar 1:10, Mat 3:13, 16) Si Juan 
nagpili ug usa ka dapit sa Walog sa Jordan duol sa 
Salim aron sa pagpamawtismo, “tungod kay may 
daghang tubig didto.” (Ju 3:23) Ang Etiopianhong 
eunuko mihangyo nga magpabawtismo sa dihang 
sila nakaabot sa usa ka “dapit nga may tubig.” Si- 
lang duha “nanganaog ngadto sa tubig.” Human 
niadto sila “mihaw-as gikan sa tubig. (Buh 8:36- 
40) Kining tanan nga mga panghitabo nagpasabot 
nga dili sa usa ka gamay, taman-sa-kiting nga li- 
naw, kondili sa usa ka dakong tubig nga kinahang- 
lan silang moubog ug mohaw-as. Dugang pa, ang 
kamatuoran nga ang bawtismo gigamit usab sa 
pagsimbolo sa usa ka paglubong nagpaila nga kini 
maoy bug-os nga paglusbog.---Rom 6:4-6, Col 2: 12. 

Ang makasaysayanhong mga tinubdan nagpa- 
kita nga ang unang mga Kristohanon nabawtismo- 
han pinaagi sa pagtuslob. Labot niini nga ulohan 
ang New Catholic Encyclopedia (1967, Tomo II, 
p. 56) nag-ingon: “Dayag nga ang Bawtismo sa 
unang Simbahan maoy pinaagi sa pagtuslob.” Ang 
Larousse du XX? Siècle, Paris, 1928, nag-ingon: 
“Ang unang mga Kristohanon gibawtismohan pi- 
naagi sa pagtuslob sa bisan asang dapit nga adu- 
nay tubig.” 

Ang Bawtismo Ngadto Kang Kristo Jesus, 
Ngadto sa Iyang Kamatayon. Sa panahon sa 
iyang bawtismo didto sa Suba sa Jordan, si Jesus 
nasayod nga siya misubay sa usa ka masakripisyo- 
hon nga paagi sa pagkinabuhi. Siya nasayod nga 
ang iyang lawas nga giandam mamatay gayod, 
nga siya mamatay nga walay sala ingong usa ka 
hingpit nga tawhanong halad nga may bili nga 
makalukat sa katawhan. (Mat 20:28) Nakasabot si 
Jesus nga siya ilusbog ngadto sa kamatayon apan 
siya haw-ason gikan niini sa ikatulo ka adlaw. (Mat 
16:21) Busa iyang gipakasama ang iyang masinati- 
an sa usa ka bawtismo ngadto sa kamatayon. (Luc 
12:50) Gipatin-aw niya ngadto sa iyang mga tinun- 
an nga siya gibawtismohan na niini nga bawtismo 
panahon sa iyang ministeryo. (Mar 10:38, 39) Siya 
nabawtismohan sa bug-os ngadto sa kamatayon sa 
dihang siya gilusbog ngadto sa kamatayon pinaagi 
sa paglansang kaniya diha sa estaka sa pagsakit ni- 
adtong Nisan 14, 33 K.P. Ang pagbanhaw kaniya sa 
iyang Amahan nga si Jehova nga Diyos sa ikatulo 
ka adlaw nagtapos niini nga bawtismo, nga nagla- 
kip sa pagbangon kaniya. Ang bawtismo ni Jesus 
ngadto sa kamatayon dayag nga lahi ra sa iyang 
bawtismo sa tubig, sanglit siya bug-os nang na- 
bawtismohan sa tubig sa pagsugod sa iyang minis- 
teryo, nga nianang panahona mao pay pagsugod 
sa iyang bawtismo ngadto sa kamatayon. 

Ang matinumanong mga apostoles ni Jesu-Kris- 
to nabawtismohan sa tubig pinaagi sa bawtismo ni 
Juan. (Ju 1:35-37: 4:1) Apan sila wala pa mabaw- 
tismohi pinaagi sa balaang espiritu sa dihang gi- 
sulti ni Jesus nga sila kinahanglang bawtismohan 
usab sa simbolikong bawtismo sama sa iyaha, usa 
ka bawtismo ngadto sa kamatayon. (Mar 10:39) 
Busa adunay kalainan ang bawtismo ngadto sa 
iyang kamatayon ug ang bawtismo sa tubig. Si 
Pablo nagpahayag diha sa iyang sulat ngadto sa 
Kristohanong kongregasyon sa Roma, nga nag- 
ingon: “Wala ba kamo mahibalo nga kitang tanan 
nga gibawtismohan ngadto kang Kristo Jesus gi- 
bawtismohan ngadto sa iyang kamatayon?”---Rom 
6:3. 

Si Jehova nga Diyos maoy responsable sa paghi- 
mo sa maong bawtismo ngadto kang Kristo Jesus 
ingon man usab sa bawtismo ngadto sa iyang 

kamatayon. Siya nagdihog kang Jesus, nga naghi- 
mo kaniya nga Kristo o Dinihogan. (Buh 10:38) 
Busa ang Diyos nagbawtismo kang Jesus pinaagi 
sa balaang espiritu aron nga human niana, pinaa- 
gi kang Jesus, ang iyang mga sumusunod ma- 
bawtismohan pinaagi sa balaang espiritu. Busa, 
kadtong mahimong kauban niyang mga manunu- 
nod, nga may langitnong paglaom, kinahanglang 
'bawtismohan ngadto kang Kristo Jesus, nga mao, 
ngadto sa Dinihogan nga si Jesus kinsa, sa pana- 
hon sa pagdihog kaniya, gipanganak usab pinaagi 
sa espiritu aron mahimong anak sa Diyos. Sa ingon 
sila nahiusa kaniya, ang ilang Ulo, ug sila nahi- 
mong mga sakop sa kongregasyon nga mao ang la- 
was ni Kristo.--1Co 12:12, 13, 27, Col 1:18. 

Ang dalan niining Kristohanong mga sumusu- 
nod nga nabawtismohan ngadto kang Kristo Jesus 
maoy usa ka dalan sa paghupot sa integridad ubos 
sa pagsulay sukad sa panahon nga sila nabawtis- 
mohan ngadto kang Kristo, usa ka adlaw-adlaw 
nga pag-atubang sa kamatayon ug sa kataposan 
usa ka kamatayon tungod sa paghupot sa integri- 
dad, ingon sa gihubit ni apostol Pablo sa dihang 
siya nagpatin-aw ngadto sa Romanong mga Kris- 
tohanon: “Busa kita gilubong uban kaniya pinaagi 
sa atong bawtismo ngadto sa iyang kamatayon, 
aron nga, ingon nga si Kristo gibangon gikan sa 
mga patay pinaagi sa himaya sa Amahan, kita 
usab sa susama angay magalakaw diha sa pagka- 
bag-o sa kinabuhi. Kay kon kita nahiusa uban ka- 
niya sa dagway sa iyang kamatayon, kita tino usab 
nga mahiusa uban kaniya diha sa dagway sa iyang 
pagkabanhaw.”---Rom 6:4, 5; 1Co 15:31-49. 

Ingong dugang pa nga pagpatin-aw niining bu- 
tanga, si Pablo, sa pagsulat ngadto sa kongregas- 
yon sa Filipos, naghubit sa iyang kaugalingong da- 
lan ingong “pagpakig-ambit diha sa mga pag-antos 
ni Kristo, nga magatugyan sa akong kaugalingon 
sa kamatayon nga sama sa iyaha, aron makita kon 
ako sa bisan unsang paagi makabaton sa mas sayo 
nga pagkabanhaw gikan sa mga patay.” (Flp 3:10, 
11) Ang Labing Gamhanan nga Diyos nga langit- 
nong Amahan, kinsa mao ang Tigbawtismo niad- 
tong nabawtismohan nga nahiusa kang Jesu-Kris- 
to ug ngadto sa iyang kamatayon, mao lamang ang 
makatapos sa maong bawtismo. Kini Iyang himo- 
on pinaagi kang Kristo pinaagi sa pagbanhaw kani- 
la gikan sa kamatayon aron mahiusa kang Jesu- 
Kristo sama sa iyang pagkabanhaw, nga maoy 
ngadto sa langitnon, walay-kamatayon nga kina- 
buhi.---1Co 15:53, 54. 

Giilustrar ni apostol Pablo nga ang usa ka kong- 
regasyon sa katawhan, ingnon ta, mahimong baw- 
tismohan o ituslob ngadto sa usa ka tigpahigawas 
ug pangulo sa dihang iyang gihubit ang kongre- 
gasyon sa Israel ingong “nabawtismohan ngadto 


358 


kang Moises pinaagi sa panganod ug sa dagat.” 
Didto sila gitabonan pinaagi sa usa ka panganod 
nga nagpanalipod ug pinaagi sa mga paril sa tu- 
big sa isigkakilid nila, nga sa simbolikong pag- 
kasulti, sila gituslob. Gitagna ni Moises nga ang 
Diyos magpatindog ug usa ka manalagna sama ka- 
niya: gipadapat ni Pedro kini nga tagna ngadto 
kang Jesu-Kristo.--1Co 10:1, 2, Deu 18:15-19, Buh 
3:19-23. 


Unsa ang bawtismo 
“aron mahimong mga patay”? 


Ang mga pulong sa 1 Corinto 15:29 gihubad sa 
mga maghuhubad sa lainlaing paagi: “Unsay ilang 
buhaton nga gibawtismohan alang sa mga patay?” 
(KJ): “alang sa ilang mga patay?” (AT): “alang sa 
mga patay?” (NE): “aron mahimong mga patay?” 
(NW) 

Daghang lainlaing mga interpretasyon nga giha- 
tag alang niini nga bersikulo. Ang labing komon 
nga interpretasyon mao nga si Pablo naghisgot sa 
kostumbre sa kahulip nga bawtismo sa tubig, nga 
mao, ang pagbawtismo sa mga tawong buhi alang 
sa mga patay ingong kapuli aron makabenepisyo 
ang mga patay. Dili kapamatud-an nga naglungtad 
ang maong kostumbre sa adlaw ni Pablo, ni kini ka- 
harmonya sa mga teksto nga tin-awng nag-ingon 
nga ang “mga tinun-an,” kadtong 'kinasingkasing 
nga misagop sa pulong,” kadtong personal nga “mi- 
tuo,” mao ang mga nabawtismohan.--Mat 28:19, 
Buh 2:41, 8:12. 

Ang A Greek-English Lexicon, ni Liddell ug 
Scott, naglakip sa “alang,” “alang sa,” ug “tungod 
sa” sa mga kahulogan sa Gregong preposisyon nga 
hyper”, nga gigamit uban sa genitive case diha sa 
1 Corinto 15:29. (Girebisar ni H. Jones, Oxford, 
1968, p. 1857) Sa ubang mga kahimtang ang eks- 
presyong “tungod sa” maoy katumbas sa “aron 
mahimong.” Niadtong 1728 may mga pananglitan 
na nga nakita si Jacob Elsner gikan sa lainlaing 
Gregong mga magsusulat diin ang hy:per” uban 
sa genitive adunay pangataposang kahulogan, nga 
mao, usa ka kahulogan nga nagpadayag ug katu- 
yoan, ug iyang gipakita nga diha sa 1 Corinto 15:29 
kini nga gramatikanhong pagkahan-ay naghambin 
sa mao nga kahulogan. (Observationes Sacree in 
Novi Foederis Libros, Utrecht, Tomo II, pp. 127-131) 
Uyon niini, ang Bag-ong Kalibotang Hubad naghu- 
bad sa hyper" niini nga bersikulo ingong “aron ma- 
himong.” 

Sa dihang ang usa ka ekspresyon gramatikan- 
hong mahubad sa daghang paagi, ang hustong 
paghubad mao kanang nahiuyon sa konteksto. 
Diha sa konteksto, ang 1 Corinto 15:3, 4 nagpakita 

nga ang pangunang gihisgotan mao ang pagtuo sa 
kamatayon ug pagkabanhaw ni Jesu-Kristo. Ang 
mosunod nga mga bersikulo nagpresentar ug ebi- 
densiya sa pagkahusto sa maong pagtuo (ber 5-11): 
kini naghisgot sa seryosong mga implikasyon sa 
dili pagtuo sa pagkabanhaw (ber 12-19), sa kama- 
tuoran nga ang pagkabanhaw ni Kristo naghatag 
ug kasegurohan nga ang uban pagabanhawon gi- 
kan sa mga patay (ber 20-23), ug kon sa unsang 
paagi kining tanan makaamot sa panaghiusa sa ta- 
nang intelihenteng linalang uban sa Diyos (ber 24- 
28). Ang bersikulo 29 dayag nga maoy usa ka hi- 
nungdanong bahin niini nga panaghisgot. Apan 
kang kinsa nga pagkabanhaw ang gihisgotan sa 
bersikulo 29? Pagkabanhaw ba kini niadtong kan- 
sang bawtismo gihisgotan dinha? O pagkabanhaw 
ba kini sa usa ka tawo nga namatay sa wala pa ma- 
hitabo ang maong bawtismo? Unsay gipakita sa 
mosunod nga mga bersikulo? Ang mga bersiku- 
lo 30 hangtod sa 34 tin-awng nagpakita nga gihis- 
gotan dinha ang mga paglaom sa umaabot nga ki- 
nabuhi sa buhing mga Kristohanon, ug ang mga 
bersikulo 35 hangtod sa 58 nag-ingon nga kini sila 
maoy matinumanong mga Kristohanon nga naka- 
baton ug paglaom sa langitnong kinabuhi. 

Uyon kana sa Roma 6:3, nga nag-ingon: “Wala 
ba kamo mahibalo nga kitang tanan nga gibawtis- 
mohan ngadto kang Kristo Jesus gibawtismohan 
ngadto sa iyang kamatayon?” Sumala sa gipatin- 
aw niini nga teksto, kini dili usa ka bawtismo nga 
masinatian sa usa ka Kristohanon alang sa usa nga 
patay na, kondili, usa kini ka bawtismo nga maka- 
apektar sa mismong kaugmaon sa maong tawo. 

Nan, sa unsa nga diwa nga ang maong mga Kris- 
tohanon “gibawtismohan aron mahimong mga pa- 
tay,” o “gibawtismohan ngadto sa iyang kamata- 
yon”? Sila gituslob ngadto sa dalan sa kinabuhi nga 
motultol kanila sa pagkamaghuhupot sa integridad 
hangtod sa kamatayon, sama sa kahimtang ni 
Kristo, ug may paglaom sa pagkabanhaw ngadto 
sa walay-kamatayon nga espirituhanong kinabuhi 
sama sa kang Kristo. (Rom 6:4, 5; Flp 3:10, 11) Dili 
kini bawtismo nga daling himoon ingon sa pagtus- 
lob sa tubig. Kapin sa tulo ka tuig human sa pag- 
tuslob kaniya sa tubig, si Jesus naghisgot sa usa ka 
bawtismo nga wala pa matapos diha sa iyang kau- 
galingon ug kadto maoy sa umalabot pa alang sa 
iyang mga tinun-an. (Mar 10:35-40) Sanglit kini 
nga bawtismo motultol sa pagkabanhaw ngadto sa 
langitnong kinabuhi, kini magsugod gayod pinaagi 
sa paglihok sa espiritu sa Diyos diha sa maong tawo 
aron siya makabaton niana nga paglaom, ug kini 
matapos, dili sa kamatayon, kondili sa katumanan 
sa maong paglaom sa walay-kamatayon nga es- 
pirituhanong kinabuhi pinaagi sa pagkabanhaw. 
--2Co0 1:21, 22: 1Co 6:14. 

Ang Dapit sa Tawo Diha sa Katuyoan sa 
Diyos. Angayng matikdan nga ang usa ka tawo 
nga nabawtismohan sa tubig nakahupot ug usa ka 
linaing relasyon ingong alagad ni Jehova, aron sa 
pagbuhat sa Iyang kabubut-on. Ang maong tawo 
dili maoy motino kon unsa ang kabubut-on sa 
Diyos alang kaniya, kondili ang Diyos mao ang 
magdesisyon kon unsaon niya paggamit ang ma- 
ong tawo ug asa kini niya ipahiluna diha sa gam- 
balay sa Iyang mga katuyoan. Pananglitan, sa mi- 
aging kapanahonan, ang tibuok nasod sa Israel 
nakahupot ug linaing relasyon uban sa Diyos, sila 
maoy katigayonan ni Jehova. (Ex 19:5) Apan ang 
tribo lamang ni Levi maoy gipili sa pagbuhat sa 
mga buluhaton sa sangtuwaryo, ug gikan niini nga 
tribo ang banay lamang ni Aaron mao ang na- 
himong mga saserdote. (Num 1:48-51: Ex 28:1, 
40:13-15) Ang pagkahari gitukod ni Jehova nga 
Diyos diha lamang sa linya sa banay ni David. 
--2Sa 7:15, 16. 

Sa samang paagi kadtong nabawtismohan 
ingong Kristohanon nahimong katigayonan sa 
Diyos, iyang mga ulipon, aron mobuhat sumala sa 
nakita niyang angayng himoon. (1Co 6:20) Ang 
usa ka pananglitan bahin sa pagtultol sa Diyos la- 
bot niana makita diha sa Pinadayag, diin gihisgo- 
tan ang tinong gidaghanon sa mga tawo nga sa ka- 
taposan “gitimbrehan,” nga mao, ang 144,000. (Pin 
7:4-8) Bisan sa wala pa ang maong kataposang 
pag-uyon, ang balaang espiritu sa Diyos nahimong 
usa ka timbre nga naghatag niadtong gitimbrehan 
ug usa ka pasiunang timaan sa ilang panulon- 
don, usa nga langitnon. (Efe 1:13, 14; 2Co 5:1-5) 
Kadtong nakabaton sa maong paglaom gisultihan 
usab: “Ang Diyos nagpahiluna sa mga sangkap sa 
lawas [ni Kristo], ang matag usa niini, sumala sa 
iyang gikahimut-an.”--1Co 12:18, 27. 

Si Jesus naghatag ug pagtagad sa laing pundok 
sa dihang siya miingon: “Ako adunay ubang mga 
karnero, nga wala niining torila, kinahanglan nga 
dad-on ko usab sila, ug sila magpatalinghog sa 
akong tingog, ug sila mahimong usa ka panon, 
usa ka magbalantay.” (Ju 10:16) Kini sila dili sakop 
sa “gamayng panon” (Luc 12:32), apan sila usab 
kinahanglang moduol kang Jehova pinaagi kang 
Jesu-Kristo ug magpabawtismo sa tubig. 

Ang panan-awon nga gihatag kang apostol Juan, 
sumala sa gitala sa Pinadayag, maoy kaharmonya 
niini sa dihang, human ipakita kang Juan ang 144,- 
000 ka “gitimbrehan,” nakita niya ang “usa ka da- 
kong panon, nga walay tawong makaihap.” Kini 
sila gipakita ingong “naglaba sa ilang tag-as nga 
mga besti ug nagpaputi niini sa dugo sa Kordero,' 
nga nagpasabot nga sila adunay pagtuo sa halad 
lukat ni Jesu-Kristo nga Kordero sa Diyos. (Pin 7: 

9, 14) Busa sila gihatagan ug paborableng pag-ila, 
“nga nagbarog atubangan sa trono [sa Diyos],” 
apan dili mao kadtong gipili sa Diyos aron mahi- 
mong 'inimbrehan' nga 144,000. Kon bahin nii- 
ning “dakong panon,” ang panan-awon nagpunting 
nga sila nag-alagad sa Diyos adlaw ug gabii ug sila 
iyang panalipdan ug atimanon.---Pin 7:15-17. 

Bawtismo sa Kalayo. Sa dihang ang dag- 
hang Pariseo ug mga Saduseo miadto kang Juan 
nga Tigbawtismo, siya nagtawag kanila nga “kali- 
wat sa mga bitin.” Siya naghisgot bahin sa Usa nga 
moabot ug miingon: “Kana siya magbawtismo ka- 
ninyo sa balaang espiritu ug sa kalayo.” (Mat 3: 
7, 11, Luc 3:16) Ang bawtismo sa kalayo lahi sa 
bawtismo sa balaang espiritu. Ang bawtismo sa 
kalayo dili mahimong magtumong, sama sa gii- 
ngon sa pipila, sa mga dila sa kalayo panahon sa 
Pentekostes, kay ang mga tinun-an didto wala itus- 
lob sa kalayo. (Buh 2:3) Gisultihan ni Juan ang 
iyang mga mamiminaw nga aduna unyay pagba- 
hinbahin, adunay pagtigom sa trigo, ug human ni- 
ana ang tahop pagasunogon sa kalayo nga dili ma- 
palong. (Mat 3:12) Siya nagpunting nga ang kalayo 
dili mahimong usa ka panalangin o ganti kondili 
modangat gayod tungod kay “ang kahoy wala ma- 
mungag maayong bunga. '---Mat 3:10, Luc 3:9. 

Sa paggamit ug kalayo ingong usa ka simbolo sa 
kalaglagan, gitagna ni Jesus nga modangat ang ka- 
laglagan sa mga daotan panahon sa iyang presen- 
siya, nga nag-ingon: “Sa adlaw nga si Lot migula sa 
Sodoma, miulan ug kalayo ug asupre gikan sa la- 
ngit ug gilaglag silang tanan. Maingon usab unya 
niini sa adlaw nga igapadayag ang Anak sa tawo.” 
(Luc 17:29, 30; Mat 13:49, 50) Ang ubang mga pa- 
nanglitan diin ang kalayo gigamit sa paghawas, dili 
ingong usa ka puwersa nga magaluwas, kondili usa 
ka puwersa nga magalaglag, makaplagan sa 2 Te- 
salonica 1:8; Judas 7: ug 2 Pedro 3:7, 10. 


BAYAD, I. Ang katumbas nga ihatag o mada- 
wat alang sa mga serbisyo o kadaot. Ang He- 
breohanong berbo nga gihubad nga “magbayad” 
(shalem) maoy kaamgid sa shalohm', nga nagka- 
hulogang “pakigdait.” (Ex 21:36, 1Ha 5:12) Busa 
ang maong berbo nagpasabot sa pagpasig-uli sa 
pakigdait pinaagig pagbayad o pag-uli. Ubos sa Ba- 
laod nga gihatag ngadto sa Israel pinaagi kang 
Moises, ang bayad pangayoon kon adunay kadaot 
sa bisan unsang natad sa tawhanong mga relas- 
yon. Ang bayad ihatag usab alang sa trabaho o 
mga serbisyo nga gihimo. Ang sinuholang mga 
mamumuo, sila man mga Israelinhon, langyawng 
mga pumoluyo, o uban pa, kinahanglang bayran 
sa ilang mga suhol nianang adlawa mismo.---Lev 
19:13, Deu 24:14, 1b. 

Mga Kadaot Ngadto sa mga Tawo. Ang usa 
ka tawo nga nakahimog kadaot sa laing tawo diha 
sa panag-away tungod sa paghampak kaniya ki- 
nahanglang magbayad kaniya alang sa panahon 
nga dili siya makatrabaho, hangtod nga ang ma- 
ong tawo bug-os nga mamaayo.---Ex 21:18, 19. 

Kon, sa panag-away tali sa duha ka tawo, ang 
usa ka mabdos nga babaye nahimoag kadaot o ang 
iyang (mga) anak “ahat nga gipanganak, apan wa- 
lay nahitabong makamatay nga aksidente, ang ta- 
wong sad-an pahamtangan ug danyos sa tag-iya 
sa babaye. (Kon ang bana mangayog sobrang dan- 
yos, ang mga maghuhukom maoy magtino kon 
pila ang ibayad.)---Ex 21:22. 

Kon ang usa ka torong baka maoy tigpanungay 
ug ang tag-iya gipasidan-an na niini apan wala 
magbantay niini, nan, kon kini makasungay ug usa 
ka ulipon ug siya mamatay, ang tag-iya sa ulipon 
makadawat ug 30 ka siklo (566) nga bayad gikan 
sa tag-iya sa torong baka. Kini nagtumong sa lang- 
yawng mga ulipon, dili sa mga Hebreohanon, su- 
mala sa Hudiyong mga komentarista. Kon ang 
torong baka makasungay ug usa ka tawong gawas- 
non, ang tag-iya pagapatyon. Apan, kon sa tan-aw 
sa mga maghuhukom ang mga kahimtang o uban 
pang mga hinungdan magtugot sa mas gaan nga 
silot, ang usa ka lukat mahimong ipahamtang ka- 
niya. Niana nga kahimtang ang tag-iya sa torong 
baka nga nakasungay magbayad sa bisan unsang 
kantidad nga ipahamtang sa mga maghuhukom. 
Dugang pa, ang tag-iya mawad-an sa torong baka, 
kay kini batoon hangtod mamatay. Ang unod niini 
dili pagakan-on. (Ex 21:28-32) Kini nga balaod da- 
yag nga gipadapat usab ngadto sa ubang mga ha- 
yop nga makapatay. 

Kon ang usa ka tawo magtental sa usa ka ulay 
nga dili sinayoran, siya kinahanglang magkuha ka- 
niya ingong iyang asawa, bisan kon ang amahan 
magdumili gayod sa paghatag kaniya ngadto sa la- 
laki, siya kinahanglang magbayad sa amahan sa 
babaye sa kantidad sa pagpalit alang sa mga ulay 
(50 ka siklo, $110), ang sagad nga bugay, tungod 
kay ang iyang mikubos nga bili ingong pangasaw- 
onon angayng pagabayran.---Ex 22:16, 17: Deu 22: 
28, 29. 

Pagbutangbutang. Ang usa ka lalaking bi- 
nakak nga nag-akusar sa iyang asawa nga malim- 
bongong nangangkon nga siya kuno ulay sa pana- 
hon sa ilang kaminyoon kinahanglang mobayad sa 
amahan sa iyang asawa ug doble sa kantidad nga 
ibayad alang sa mga ulay (2 x 50 ka siklo: $220) 
tungod sa iyang pagduhig ug daotang ngalan sa 
usa ka ulay sa Israel.---Deu 22: 13-19. 

Usa ka matang sa bayad ang nalangkit usab sa 
dihang ang usa ka tawo binakak nga magsumbong 

sa iyang asawa sa pagluib. Kon tinuod ang sum- 
bong, ang mga sangkap sa pagsanay sa asawa mo- 
kuyos, nga dili na makapanganak, apan, kon siya 
makaplagan nga dili sad-an, ang iyang bana kina- 
hanglang magpamabdos kaniya. Sa ingon siya pa- 
nalanginan ug anak.--Num 5:11-15, 22, 28. 

Pagpangawat. Ang pagpangawat gidili sa 
Balaod. Mahitungod sa usa ka kawatan, kini maba- 
sa: “Siya magbayad sa walay pakyas. Kon siya wa- 
lay bisan unsa, nan siya ibaligya alang sa mga bu- 
tang nga iyang gikawat. Kon adunay hikaplagan 
nga kinawat diha sa iyang kamot, gikan sa torong 
baka ngadto sa asno ug ngadto sa karnero, nga 
buhi, siya magbayad ug doble.” Lakip niini ang sa- 
lapi o ubang mga butang ingon man mga hayop. 
Kon giihaw na sa kawatan ang kinawat nga hayop 
o gibaligya na kini, nan siya magbayad ug dako, 
nga mao, alang sa usa ka torong baka lima ka baka, 
ug alang sa usa ka karnero upat ka karnero. (Ex 22: 
1,3,4, 7) Tungod niini nga balaod, napanalipdan 
ug nabayran ang biktima ug ang kawatan mapu- 
gos sa pagtrabaho aron mabayran ang iyang sala- 
od imbes nga mopuyo na lang sa bilanggoan ug 
mahimong pinansiyal nga palas-anon sa komuni- 
dad, samtang ang biktima dili mabayran kon un- 
say nawala kaniya. 

Mga Kadaot ug mga Danyos sa Kabtangan. 
Ang usa ka tawo nga nakapatay sa hayop sa laing 
tawo kinahanglang magbayad niini. (Lev 24:18, 21) 
Kon ang usa ka torong baka makapatay ug laing to- 
rong baka, ang buhing torong baka ibaligya, ug 
ang halin niini ug ang patayng hayop bahinon 
nga patas tali sa mga tag-iya. Apan, kon ang to- 
rong baka nahibaloan na nga mangtas, ang tag-iya 
magbayad sa laing tawo pinaagi sa paghatag kani- 
yag buhi nga torong baka ug maiya ang patayng 
torong baka ug, busa, kubos kaayog bili.--Ex 21: 
35, 36. 

Ang labing maayo sa uma o parasan sa usa ka 
tawo kinahanglang maoy ibayad sa kadaot nga na- 
himo sa iyang hayop nga misulod ug nanibsib sa 
uma sa laing tawo. Kon ang usa ka tawo maoy 
nakaingon sa sunog nga nakahimog kadaot sa uma 
sa laing tawo, ang tag-iya kinahanglang bayran sa 
katumbas nga kantidad. Mas bug-at ang hukom sa 
kadaot nga mahimo sa mga hayop nga misulod 
sa uma sa laing tawo tungod kay ang mga hayop 
mas sayon nga makontrolar kay sa kalayo, ug usab 
tungod kay ang nanibsib nga hayop dili-makataro- 
nganong nakapahimulos niana sama sa usa ka ka- 
watan, busa, labaw pa sa katumbas nga bayad ang 
gikinahanglan.---Ex 22:5, 6. 

Pagpatipig, Pagpaatiman. “Sa dihang ang 
mga butang o mga manggad gipatipigan sa usa ka 
tawo ug sa maong panahon kini gikawat, ang ka- 


BAYENG OSA 


watan, kon masakpan, kinahanglang mohatag sa 
naandang doble nga bayad. Ang salapi ug mga bu- 
tang nga gipatipigan sa usa ka tawo wala mangi- 
nahanglan ug linaing pag-atiman apan angayng 
tagoan sa usa ka luwas nga dapit. Bahin sa binu- 
hing hayop nga gipaatiman sa laing tawo, ang 
nag-atiman sa hayop kinahanglang mag-atiman 
niini sama sa iyang kaugalingong mga hayop. Ang 
maong mga tig-atiman sagad nga bayran alang sa 
gikinahanglang pagkaon sa mga hayop, ug usahay 
sila bayran usab sa dugang pang kahasol sa pag- 
bantay sa mga hayop. Kon ang hayop namatay rag 
iya, gikuniskunis sa mabangis nga mananap, o gi- 
kawat sa pundok sa mga bandido, ang tig-atiman 
dili pakasad-on. Ang maong perdisyon dili niya 
mapugngan. Kini mahimong mahitabo usab sa 
iyang kaugalingong kahayopan, apan kon kini gika- 
wat (sa usa ka tawo nga mahimong mapugngan 
unta sa tig-atiman, o kon kini tungod sa iyang pag- 
pasagad), ang tig-atiman manubag ug kinahang- 
lan nga magbayad.---Ex 22:7-13, tan-awa ang Gen 
31:38-42. 

Ang usa ka tawo nga nanghulam ug hayop gikan 
sa laing tawo aron iyang gamiton kinahanglang 
magbayad sa bisan unsang kadaot nga mahita- 
bo. (Ex 22:14) Kon ang tag-iya kauban niini, wa- 
lay bayad nga pangayoon, pinasukad sa prinsip- 
yo nga ang indibiduwal angayng magbantay sa 
iyang kaugalingong kabtangan. Kon kini inaba- 
ngan, ang tag-iya maoy mopas-an sa kadaot tu- 
ngod kay angay unta niyang hunahunaon ang 
kapeligrohan sa dihang gitakda ang kantidad sa 
abang.---Ex 22:15. 


BAYAD, II. Tan-awa ang Baros, BAYAD. 


BAYENG OSA [Heb., 'aiyalah: 'ai-yeleth]. 
Kini maoy sakop sa pamilya nga Cervidae. Ang ba- 
yeng osa maoy yagpison, madanihon nga linalang, 
idlas, dili daling matumba, ug matulin. Kon ma- 
nganakay na, kini motago sa labing hilit nga dapit 
sa lasang aron manganak ug unya padayong mag- 
lain, mahigugmaong mag-atiman ug manalipod sa 
mga nati niini hangtod sa panahon nga ang mga 
nati makasugakod na sa pag-atiman sa ilang kau- 
galingon.---Job 39:1, Sal 29:9. 

Ang lumo, madanihong bayeng osa tin-awng gi- 
hulagway diha sa Bibliya. (Pr 5:18, 19: Aw 2:7, 3:5, 
tan-awa ang GASELA.) Gihisgotan ang pagkatulin 
ug pagkadili daling matumba sa maong hayop, nga 
tungod niini kini dali rang makaikyas gikan sa mga 
kaaway niini. (2Sa 22:1, 34: Sal 18:32, 33, Hab 3:19) 
Lagmit nga naghisgot sa kahanas ug kaabtik sa 
pagpakiggubat, si Jacob matagnaong naghubit sa 
tribo ni Neptali ingong “usa ka yagpis nga bayeng 
osa.” (Gen 49:21) Ang salmista, sa dihang gidid-an 


BAZLUT, BAZLIT 


sa pagsulod sa sangtuwaryo, nagtandi sa iyang 
pagpangandoy sa Diyos ngadto sa pagpangandoy 
sa bayeng osa alang sa tubig sa kasapaan. (Sal 
42:1-4) Ang paglarawan sa usa ka bayeng osa nga 
nagbiya sa iyang bag-ong natawong nati, nga suk- 
wahi kaayo sa iyang iladong kinaiyahan sa pagka- 
mahangawaon sa iyang mga anak ubos sa naan- 
dang mga kahimtang, nagpakita sa kagrabe sa 
mga hulaw sa Juda.--Jer 14:1, 2, 5. 


BAZLUT, BAZLIT. Usa ka pangulo sa banay 
kansang mga kaliwat maoy lakip sa mga Netinim 
nga namalik sa Jerusalem kauban ni Zorobabel ni- 
adtong 537 W.K.P.--Esd 2:1, 2, 52, Neh 7:54. 


BEALIAS [Si Jah ang Tag-iya]. Usa ka Benja- 
minhong manggugubat nga miduyog kang David 
didto sa Ziklag.--ICr 12:1, 2, 5. 


BEALOT [Dapit sa mga Agalong Babaye]. 

1. Usa ka siyudad sa kinatumyang H sa Juda, 
nga gihisgotan sa Josue 15:24. Ang nahimutangan 
niini wala mahibaloi. 

2. Usa ka distrito nga kasikbit sa Aser nga gidu- 
mala ni Baana aron sa pagtaganag pagkaon ni So- 
lomon. Gitawag ug Aloth sa King James Version. 
— 1Ha 4:16. 


BEBAI. 

1. Usa ka pangulo sa panimalay kansang mga 
kaliwat, nga kapin sa 600, namalik sa Jerusalem 
kauban ni Zorobabel niadtong 537 W.K.P. (Esd 2:1, 
2, 11; Neh 7:16) Ang dugang pang kawhaag-siyam 
mikuyog kang Esdras niadtong 468 W.K.P. (Esd 
8:11) Upat sa unang grupo nagkuhag langyawng 
mga asawa, nga ilang gipapahawa tungod sa pag- 
insistir ni Esdras.---Esd 10:28, 44. 

2. Usa ka tawong prominente o usa ka hawas sa 
mga anak nga lalaki ni Bebai (Num. 1), kinsa 
nagpamatuod sa kasabotan sa pagkamatinumanon 
nga gihimo ni Nehemias.—Neh 9:38; 10:1, 15. 


BECORAT [Panganay]. Katigulangan ni Ha- 
ring Saul; sa tribo ni Benjamin.--- 1Sa 9:1. 


BEDAD. Amahan sa Edomhanon nga si Ha- 
ring Hadad, kinsa nagmando sa Avit sa wala pay 
nagmando nga hari sa Israel.--Gen 36:31, 35; 1Cr 
1:43, 46. 


BEDAN. 


1. Gitala uban kang Gideon (Jerubaal), Jepte, ug 
Samuel ingong nagluwas sa Israel gikan sa mga 
kaaway. (1Sa 12:11) Hinunoa, wala nay laing gihis- 
gotan sa Bibliya ni sa sekular nga kasaysayan ba- 
hin niini nga Bedan. Mahitungod niini nga teksto, 
si C. F. Keil ug F. Delitzsch nagkomento: “Imposib- 
le kaayo nga gihisgotan dinhi ni Samuel ang usa ka 

maghuhukom, nga gisayloan sa basahon sa Mga 
Maghuhukom tungod kay siya dili kaayo importan- 
te.” -Commentary on the Old Testament, 1973, 
Tomo II, 1 Samuel, p. 118. 

Gituohan sa pipila nga si Bedan mao si Barak. 
Ang konteksto sa 1 Samuel 12:11 nagpaila sa usa ka 
dakong manluluwas ug nagpahinumdom sa pag- 
panglupig ni Sisera ug sa kaluwasan nga misunod, 
usa ka kaluwasan nga gigamit ni Jehova si Barak. 
Gihisgotan si Barak uban kang Gideon ug Jepte sa 
Hebreohanon 11:32. Kini mabasa nga “Barak” sa 
1 Samuel 12:11 sa Gregong Septuagint ug Syriac 
nga Peshitta. Ang uban nagtuo nga si Bedan mao 
si Maghuhukom Abdon.---Tan-awa ang BARAK. 

2. Usa ka kaliwat ni Manases.--1Cr 7:17. 


BEDEIAS. Usa sa 12 ka anak nga lalaki ni Bani 
kinsa, tungod sa pag-awhag ni Esdras, nagpapaha- 
wa sa ilang langyawng mga asawa ug mga anak. 
--Esd 10:10, 11, 34, 35, 44. 


BEELIADA [Ang Tag-iya Nahibalo]. Usa ka 
anak nga lalaki ni David nga natawo human sa 
iyang pag-abot sa Jerusalem. (1Cr 14:3-7) Siya gi- 
tawag ug “Eliada” (nagkahulogang “Ang Diyos Na- 
hibalo”) sa 2 Samuel 5:16 ug 1 Cronicas 3:8. 


BEELZEBUB [lagmit nga usa ka pag-usab sa 
Baal-zebub, nga nagkahulogang “Tag-iya sa mga 
Langaw,” ang Baal nga gisimba sa mga Filisteha- 
non didto sa Ekron. Ang Beelzeboul ug Beezeboul, 
nga gibaylobaylo sa paggamit, lagmit nagkahulo- 
gang “Tag-iya sa Halangdong Puloy-anan (Pinuy- 
anan)”: o, kon gamiton ang gamayng kalainan sa 
dili-Biblikanhong Heb. nga pulong nga ze'vel (ki- 
nalibang), nagkahulogang “Tag-iya sa Kinalibang"]. 
Ang “Beelzebub” maoy usa ka ngalan nga gipada- 
pat kang Satanas nga prinsipe, o magmamando, 
sa mga demonyo. Ang relihiyosong mga pangulo 
mapasipalahong nag-akusar kang Jesu-Kristo nga 
siya kuno naghingilin ug mga demonyo pinaagi 
kang Beelzebub.--Mat 10:25, 12:24-29, Mar 3:22- 
27; Luc 11:15-19, tan-awa ang BAAL-ZEBUB. 


BEER [Atabay]. Ang Hebreohanong pulong nga 
be'er' kasagarang nagtumong sa usa ka atabay nga 
lahi sa usa ka kinaiyanhong tubod (Heb., @'yin). 
Sagad kining makita diha sa gikombinar nga nga- 
lan sa mga dapit.---Itandi ang BEER-ELIM, BEER-SEBA. 

1. Human moagi sa Arnon sa ilang pagsingabot 
sa Yutang Saad, ang mga Israelinhon nakaabot sa 
Beer. (Num 21:13-16) Dinhi gikalot ang usa ka ata- 
bay, lagmit sa mga pangulong prinsipe sa mga tri- 
bo, nga naggamit sa ilang mga sungkod, ug migula 
ang tubig. Kini nga panghitabo mao ang hinung- 
dan sa balaknong awit nga gitagik diha sa mga 
bersikulo 17, 18. 

Tungod sa kahinungdanon sa gihimo sa mga 
prinsipe sa pagkalot sa atabay, gituohan sa pipila 
nga kining dapita mao ra usab ang Beer-elim (nag- 
kahulogang “Atabay sa Dagkong mga Kahoy”). (Isa 
15:8) Ang lokasyon dili matino, apan gihunahuna 
nga lagmit nahimutang kini diha sa bul-oganang 
walog nga gitawag ug Wadi Thamad, sa A sa Ar- 
non ug mga 56 km (35 mi) sa S sa Patayng Dagat. 
Ang tubig sagad dali rang makaplagan dinhi pina- 
agi sa pagkalot sa yuta. 

2. Usa ka dapit diin si Jotam nga anak nga lala- 
ki ni Gideon (Jerubaal) mikalagiw human niya 
iyagyag ang pagkamaluibon ni Abimelek. (Huk 
9:3-5, 21) Ang Al-Bira, mga 12 km (7.5 mi) sa A sa 
Bet-san ug sa HS sa Bukid sa Tabor, gituohan sa pi- 
pila nga mao ang posibleng lokasyon; ang uban 
naghunahuna nga mao kini ang Beerot. (Tan-awa 
ang BEEROT.) Apan, tungod kay walay timailhan sa 
direksiyon sa pagkalagiw ni Jotam gikan sa Bukid 
sa Gerizim, dili matino ang nahimutangan niini. 


BEERA [Atabay]. Usa ka pangulo sa banay ug 
kaliwat ni Aser.--1Cr 7:30, 37, 40. 


BEERAH [Atabay]. Usa ka pangulong Ruben- 
hon nga gidestiyero sa Asiryanhon nga si Haring 
Tiglat-pileser III, lagmit sa panahon sa paghari ni 
Peka (mga 778-759 W.K.P.).--1Cr 5:6. 


BEER-ELIM [Atabay sa Dagkong mga Ka- 
hoy]. Usa ka dapit nga gihisgotan diha sa pahayag 
ni Isaias batok sa Moab. (Isa 15:8) Ang pagkatu- 
man sa gitagnang pagkabiniyaan magpahinabog 
“pagtiyabaw” hangtod sa Eglaim ug sa Beer-elim. 
Ang nahimutangan niini wala mahibaloi, gituohan 
sa daghang eskolar nga mao kini ang Beer nga gi- 
hisgotan sa Numeros 21:16.--Tan-awa ang BEER 
Num. 1. 


BEERI [Karg (lya ni) Beer o Beerot]. 

1. Ang Hitihanong amahan ni Judit nga asawa 
ni Esau.--Gen 26:34. 

2. Amahan sa manalagnang si Oseas.---Os 1:1. 


BEER-LAHAI-ROI [Atabay sa Usa nga Buhi 
nga Nakakita Kanako]. Si Agar, ang Ehiptohanong 
sulugoong babaye ni Sarai, sa dihang mikalagiw 
tungod sa kasuko sa iyang agalong babaye, misu- 
bay “sa dalan paingon sa Sur,” latas sa Negeb 
hangtod sa Ehipto. Apan, sa paghiabot sa usa ka 
tuboran (Heb., @Yyin), siya gipasaligan sa usa ka 
manulonda, gisugo sa pagbalik ngadto sa iyang 
agalong babaye, ug gisultihan bahin sa pagkatawo 
ug sa kaugmaon ni Ismael (kansang ngalan nagka- 
hulogang “Ang Diyos Namati (Nagpatalinghog) "). 
Busa, ang atabay didto gitawag nga “Beer-lahai- 
roi,” sanglit si Agar nag-ingon kang Jehova, “Ikaw 
usa ka Diyos sa panan-aw."”---Gen 16:7-14. 


BEEROT BENE-JAAKAN 


Sa ulahi, si Isaac nagsingabot gikan “sa dalan 
nga paingon sa Beer-lahai-roi” sa Negeb sa di- 
hang iyang nalantawan ang nagapanawng panon 
sa mga kamelyo nga nagdala sa iyang umaabot 
nga pangasaw-onon nga si Rebeca. (Gen 24:62, 63) 
Human sa kamatayon ni Abraham, si Isaac nani- 
muyo “duol sa Beer-lahai-roi.”---Gen 25:11. 

Ang Beer-lahai-roi giingon nga nahimutang sa 
“taliwala sa Kades ug sa Bered.” (Gen 16:14) Suma- 
la sa usa ka tradisyon sa mga Bedouin, kini nahi- 
mutang sa “Ain Muweillih, mga 19 km (12 mi) sa 
AK sa “Ain Qedeis (ang posibleng dapit sa Kades- 
barnea). Apan tungod kay walay tinong impor- 
masyon nga makuha bahin sa nahimutangan sa 
Bered, dili matino kon diin nahimutang ang Beer- 
lahai-roi. 


BEEROT [Mga Atabay]. Usa sa upat ka Hiviha- 
nong mga siyudad nga sa pagkamaalamon mihi- 
mog usa ka pakigsaad kang Josue, ug mopatim-aw 
nga ang mga tawo sa siyudad sa Gabaon mao ang 
nanguna sa paghimo niini nga pakigsaad. (Jos 9:3- 
17) Human niadto ang siyudad gilakip sa panulon- 
don sa tribo ni Benjamin. (Jos 18:21, 25) Sa dihang 
gihubit nga gipatay sa mga tawo nga gikan sa Be- 
erot si Is-boset nga anak nga lalaki ni Saul, giingon 
nga “ang Beerot, usab, giisip nga bahin sa Benja- 
min.” Lagmit nagpakita kini nga ang siyudad nahi- 
mutang duol sa utlanan sa silingan nga tribo, mao 
nga kinahanglang tinoon ang tribonhong teritoryo 
diin kini nahimutang. (2Sa 4:2-6) Gihisgotan ang 
pagkalagiw sa mga molupyo niini ngadto sa Gita- 
im, apan ang hinungdan wala ibutyag, lagmit tu- 
ngod kini sa mga pagpanulong sa mga Filistehanon 
human sa ilang kadaogan batok sa kasundalohan 
ni Saul didto sa Bukid sa Gilboa, o tingali kini nga 
pagkalagiw nahitabo human sa pagpatay kang Is- 
boset aron sila makalikay sa panimalos tungod sa 
maong pagbuno. Apan, human sa pagkadestiyero 
didto sa Babilonya, ang mga tawo sa Beerot gitala 
nga lakip niadtong namalik sa yuta sa Juda.---Esd 
2:1, 25; Neh 7:29. 

Bisan tuod gituohan sa pipila nga kini mao ang 
Khirbet el Burj o Nabi Samwil dapit sa H, gituohan 
sa uban nga kini mao ang el Bira, usa ka silingang 
lungsod sa modernong Ramallah, nga nahimutang 
nga mga 14 km (9 mi) sa A sa Jerusalem ug mga 
8 km (5 mi) sa AAS sa Gabaon, busa, duol sa utla- 
nan sa Epraim. Usa ka tubod didto ang nagtaganag 
maayong abiyo sa tubig. Ang nahibiling mga ba- 
hin sa usa ka karaang abtanan didto nagpakitang 
kini maoy usa ka pahulayanan alang sa nagapa- 
nawng mga panon. 


BEEROT BENE-JAAKAN [Mga Atabay sa 
mga Anak nga Lalaki ni Jaakan]. Usa ka dapit nga 
gikampohan sa mga Israelinhon tingali dili lang 


BEEROTNON 


kas-a sa panahon sa ilang mga paglatagaw sa ka- 
mingawan, nga ang kataposang higayon nga sila 
nagkampo niini mao kadtong sa hapit nang mama- 
tay si Aaron didto sa Bukid sa Hor. (Deu 10:6) Gi- 
tuohan nga lagmit mao kini ang el-Birein, mga 
62 km (38 mi) sa HK sa Beer-seba ug duol sa mo- 
dernong “Ezuz. Adunay mga atabay dinhi, ug ang 
posibleng nahimutangan sa Kades-barnea maoy 
pipila lamang ka milya sa habagatan. Si Nelson 
Glueck nagkomento: “Daghan kaayong karaan nga 
mga dapit niini nga distrito.” (Rivers in the Desert, 
1960, p. 97) Ang Beerot Bene-jaakan dayag nga gi- 
tawag lang ug Bene-jaakan diha sa Numeros 33:31. 
--Tan-awa ang BENE-JAAKAN. 


BEEROTNON [Taga- (Iya sa) Beerot]. Usa ka 
molupyo o lumad sa Beerot. Sa panahon sa pagsu- 
lod sa mga Israelinhon sa Canaan, ang mga molup- 
yo niini maoy mga Hivihanon. Human niadto ang 
teritoryo gipahat ngadto sa tribo ni Benjamin, ug 
ang Hivihanon nga mga pumoluyo nahimong “mga 
mangangahoy ug mga magkakalos ug tubig.” (Jos 
9:17, 27: 18:21, 25: tan-awa ang BEEROT.) Ang mga 
nagpatay kang Is-boset, nga mao, si Baana ug Re- 
kab, maoy “mga anak nga lalaki ni Rimon nga Be- 
erotnon, sa mga anak sa Benjamin.” (2Sa 4:2, 5, 9) 
Si Naharai, usa sa gamhanang mga tawo ni David, 
gitawag nga “Beerotnon" sa 2 Samuel 23:37 ug “Be- 
rotnon” sa 1 Cronicas 11:39. 


BEER-SEBA [Atabay sa Panumpa: o, Atabay 
sa Pito]. Ang dapit nga nahimutangan sa usa ka 
atabay ug, sa ulahi, sa usa ka siyudad sa habaga- 
tang Juda. Kini nahimutang sa mga tungatunga sa 
Kabaybayonan sa Mediteranyo ug sa habagatang 
tumoy sa Patayng Dagat, mga 45 km (28 mi) sa 
HK sa Hebron, ug may susamang gilay-on sa HS 
sa Gaza. 

Ang Beer-seba mao ang kinatumyang dapit sa 
habagatan sa dihang gihubit ang gitas-on sa Yu- 
tang Saad, sumala sa ginaingon nga “gikan sa Dan 
hangtod sa Beer-seba” (Huk 20:1), o, kon balihon, 
“gikan sa Beer-seba hangtod sa Dan.” (1Cr 21:2, 
2Cr 30:5) Human mabahin ang nasod ngadto sa 
duha ka gingharian, ang Beer-seba gigamit giha- 
pon sa pagpaila sa habagatang tumoy sa ginghari- 
an sa Juda diha sa mga ekspresyong “gikan sa 
Geba hangtod sa Beer-seba” (2Ha 23:8) ug “sukad 
sa Beer-seba ngadto sa bukirong rehiyon sa Epra- 
im” (diin nagsukad ang amihanang gingharian sa 
Israel). (2Cr 19:4) Human sa pagkadestiyero, ang 
maong ekspresyon gigamit sa limitado na lang nga 
paagi sa pagtumong sa dapit nga giokupar sa na- 
malik nga mga tawo sa Juda, nga nagsukad sa 
Beer-seba “hangtod sa walog sa Hinnom.”---Neh 
11:27, 30. 

Sa pagkatinuod, dihay ubang mga lungsod sa 
Yutang Saad nga nahimutang dapit sa H sa Beer- 
seba, maingon nga dihay Israelinhong mga lung- 
sod usab sa A sa Dan. Apan, ang Dan ug ang Beer- 
seba nahimutang sa kinaiyanhong mga utlanan sa 
yuta. Kon bahin sa Beer-seba, kini nahimutang sa 
ubos sa kabukiran sa Juda sa daplin sa desyerto. 
Dugang pa, usa kini sa pangunang mga siyudad sa 
Juda (lakip ang Jerusalem ug Hebron), ug kini dili 
lang tungod sa dagayang suplay niini sa tubig kon 
itandi sa naglibot nga rehiyon, sa ingon nahimong 
posible ang pagpanguma ug ang pagpasibsib sa 
mga panon sa baka ug mga karnero, kondili tungod 
usab kay ang mahinungdanong mga dalan gikan 
sa lainlaing direksiyon magtagbo nganha niini. Gi- 
kan sa Ehipto ang usa ka karaang ruta nga moagi 
sa “Dalan sa mga Atabay” paingon sa Kades-bar- 
nea hangtod sa Beer-seba nakonektar sa laing da- 
lan nga maoy agian sa dihang mopanaw ang pa- 
non sa mga kamelyo gikan sa “Mga Gingharian sa 
Yerbang-Paalimyon"” sa Peninsula sa Arabia padu- 
long sa Filistia o Juda. Gikan sa Ezion-geber, sa 
ulohan sa Gulpo sa ‘Aqaba, may laing ruta nga 
moagi latas sa Araba ug dayon moliko ngadto sa K, 
ug patungas ngadto sa Tungasanan sa Akrabim 
hangtod sa Beer-seba. Sa Gaza, didto sa Patag sa 
Filistia, may usa ka dalan nga misanga gikan sa 
dakong dalan ang paingon sa HS ngadto sa Beer- 
seba. Ug sa pagkonektar niini sa ubang dalan sa 
Juda, may usa ka dalan gikan sa Beer-seba nga pa- 
ingon sa AS ang patungas ngadto sa kabukiran 
sa Juda hangtod sa Jerusalem ug sa unahan pa nga 
mga dapit sa A.---Gen 22:19. 

Kining dapita unang gihisgotan maylabot kang 
Agar, kinsa naglatagaw uban sa iyang anak nga la- 
laking si Ismael “sa kamingawan sa Beer-seba” sa 
dihang gipalakaw sila ni Abraham. (Gen 21:14) 
Kay nagtuo nga ang iyang anak mamatay sa kau- 
haw, siya mipahilayo kang Ismael, apan ang Diyos 
namati sa bata ug gitultolan si Agar ngadto sa usa 
ka atabay. (Gen 21:19) Lagmit nga usa kadto ka 
atabay nga kanhi gikalot ni Abraham, apan ni- 
anang panahona wala pa mahinganli, tungod sa 
mosunod nga asoy. Mapintasong giilog sa pipila ka 
Filistehanon ang usa ka atabay niining dapita, nga 
lagmit wala mahibaloi ni Abimelek nga hari sa Ge- 
rar. Siya ug si Picol nga pangulo sa iyang kasunda- 
lohan miadto kang Abraham aron himoon ang usa 
ka pakigsaad sa pakigdait. Sa dihang gisaway pag- 
ayo ni Abraham si Abimelek tungod sa mapinta- 
song buhat sa iyang mga sulugoon sa pag-ilog sa 
atabay, nanghunaw si Abimelek niana, mihimog 
pakigsaad kang Abraham, ug midawat ug pito ka 
baye nga nating karnero gikan kaniya ingong pa- 
matuod nga gipanag-iya ni Abraham ang atabay. 

“Mao nga gitawag ni Abraham kadtong dapita nga 
Beer-seba, tungod kay didto silang duha nanum- 
pa.” (Gen 21:31) Unya si Abraham nagtanom didto 
ug usa ka kahoyng tamarisko ug mitawag “sa nga- 
lan ni Jehova, ang Diyos nga hangtod sa panahong 
walay tino.” (Gen 21:33) Gikan sa Beer-seba si Ab- 
raham miadto sa Moria aron ihalad si Isaac, ug 
unya siya mibalik aron sa pagpuyo didto.---Gen 
22:19. 

Sa dihang namatay si Abraham, gitak-opan sa 
mga Filistehanon ang mga atabay nga iyang gika- 
lot, apan sa dihang si Isaac mipuyo dinhi gibuksan 
niya kini pag-usab ug gitawag kini sumala sa mga 
ngalan nga gitawag sa iyang amahan niini. (Gen 
26:18) Kay giayran sa mga Filistehanon, siya nag- 
balhinbalhin pagpuyo hangtod nga siya nakakap- 
lag ug dakong luna didto sa Rehobot, ug sa ulahi 
siya miadto sa Beer-seba. (Gen 26:22, 23) Sa di- 
hang ang mga sulugoon ni Isaac nagkalot ug usa 
ka atabay didto sa Beer-seba, si Abimelek, lagmit 
nga laing hari sa Gerar (nga samag ngalan o sa- 
mag titulo sa hari nga nakigsaad kang Abraham, o 
kaha mao ra usab mismo nga hari), miadto uban 
kang Picol nga pangulo sa iyang kasundalohan 
ngadto kang Isaac aron sa paghimo ug usa ka 
pakigsaad uban kaniya. Human sa kombira ug 
sa pag-inom, sila mibangon pagsayo pagkasunod 
buntag ug naghimog gipanumpaang mga pahayag 
sa usag usa. Nianang mao ra usab nga adlaw, ang 
atabay nagpatungha ug tubig, ug ginganlan kini ni 
Isaac nga Siba, nga nagkahulogang “Panumpa: o, 
Pito” ug nagtumong sa usa ka panumpa o pahayag 
nga gipanumpa pinaagi sa pito ka butang. (Gen 
26:31-33, tan-awa ang SIBA.) Pinaagi sa paggamit 
sa ngalang “Siba” (laing porma sa ngalan nga She- 
ba), lagmit gipreserbar ni Isaac ang ngalang Beer- 
seba, nga gingalan ni Abraham sa maong dapit. 
Ang pamatuod nga lagmit mao ra usab kining ata- 
baya nga kanhi gikalot ni Abraham ug gikalot pag- 
usab sa mga tawo ni Isaac gipakita sa nahisgotan 
na nga teksto sa Genesis 26:18. Sulod sa katuigan 
nga si Isaac mipuyo dinhi, iyang gipanalanginan si 
Jacob inay si Esau ug gipaadto siya sa Haran aron 
sa pagkuhag asawa gikan sa mga anak nga babaye 
ni Laban, ang igsoong lalaki sa iyang inahan. (Gen 
28:1, 2, 10) Sa ulahi, si Jacob, nga karon nailhan 
ingong Israel, mitanyag ug mga halad alang sa 
Diyos ni Isaac didto sa Beer-seba samtang siya 
nagpaingon sa Ehipto, aron sa pagduyog sa iyang 
anak nga lalaki nga si Jose.---Gen 46:1-5. 

Sulod sa kal-ang nga kapin sa 250 ka tuig hang- 
tod nga ang Canaan giapod-apod ngadto sa 12 ka 
tribo sa Israel, diha nay siyudad nga natukod sa 
Beer-seba (Jos 15:21, 28), nga gipahat ngadto sa 
tribo ni Simeon ingong usa ka sakop nga siyudad 


BEHEMOT 


sa teritoryo sa Juda. (Jos 19:1, 2) Dinhi ang mga 
anak nga lalaki ni Samuel nangatungdanan ingong 
mga maghuhukom. (1Sa 8:1, 2) Si Elias, nga mika- 
lagiw gumikan sa kapungot ni Rayna Jezebel, nag- 
biya sa iyang tig-alagad didto sa Beer-seba ug mi- 
padulong pahabagatan tabok sa Negeb paingon sa 
Horeb. (1Ha 19:3) Si Zibia, ang inahan ni Ha- 
ring Jehoas sa Juda, naggikan niining dapita. (2Ha 
12:1) Ang Beer-seba gihisgotan ingong kataposang 
dapit sa gihimong pagrehistro ni David sa kataw- 
han sa tibuok Israel (2Sa 24:2, 7) ug ang sukara- 
nang dapit sa gihimo ni Jehosapat nga mga repor- 
ma sa pagsimba. (2Cr 19:4) Ang mga paghisgot ni 
Amos sa Beer-seba sa iyang adlaw kusganong nag- 
pakita nga kanhi usa kini ka dapit sa mahugawng 
relihiyosong mga buhat (Am 5:5, 8:14), tingali na- 
langkit sa pipila ka bahin sa idolatrosong ginghari- 
an sa amihanan. Ang mga pigurin sa diyosang si 
Astarte nakubkoban didto, sama usab sa ubang 
mga dapit sa Israel. Sukad niadtong panahona, ga- 
was sa daklit nga paghisgot nga kining siyudara ug 
ang mga sakop nga mga lungsod niini gipuy-an 
pag-usab human sa pagkadestiyero sa Babilonya 
(Neh 11:27), kining ngalana dili na makita diha sa 
rekord sa Bibliya. 

Kining siyudara sa yugto sa mga hari gituohan 
nga mao ang Tell es-Saba' (Tel Be'er Sheva'), 4 km 
(2.5 mi) sa S sa presenteng-adlaw nga Be'er Sheva". 
Ang sekular nga mga magsusulat sa ikaupat nga 
siglo K.P. naghubit sa Beer-seba nianang panahona 
ingong usa ka dakong balangay o lungsod ug usa 
ka garison sa mga Romano. Karong adlawa, usa gi- 
hapon kini ka lungsod nga nahimutang sa kina- 
sang-ang mga dalan ug usa ka iladong tiyanggi- 
han. Bisan tuod umaw ang dal-as sa Beer-seba, 
nga moulan lamang ug mga 15 ngadto sa 20 sm 
(6 ngadto sa 8 pul.) sulod sa usa ka tuig, ang yuta 
mabungahon, ug daghang maayong mga uma sa 
maong dapit. Ubay-ubayng mga atabay ang ma- 
kaplagan didto, ang kinadak-an niini maoy halos 
4m (13 p) ang diyametro nga ang ilalom nga ba- 
hin niini gikubkob diha sa solidong bato nga mga 
5 m (16 p). 


BEESTERA  [lagmit, Balay ni Astoret]. Usa ka 
siyudad sa S sa Jordan nga gihatag ngadto sa mga 
Gersonhon sa tribo ni Levi. (Jos 21:27) Ang sa- 
mang asoy sa 1 Cronicas 6:71 nagpakita nga kini 
mao ra ang Astarot. 


BEHEMOT. Ang ngalang “Behemot,” nga ma- 
kita sa Job 40:15, giisip sa lainlaing paagi ingong 
(1) usa ka pulong nga naggikan sa Ehiptohanong 
pulong alang sa “baka sa tubig,” (2) usa ka pu- 
long nga lagmit naggikan sa Asiryanhong pu- 
long nga nagkahulogang “mangtas,” ug (3) usa 


BEHTH 


ka intensified plural sa Hebreohanong pulong nga 
behemah' (mananap, anad nga hayop) nga gisa- 
bot nga nagtumong sa “dakong mananap” o “dako 
kaayong mananap.” Diha sa Gregong Septuagint 
ang pulong nga theria (mapintas nga mga mana- 
nap) mao ang hubad sa Hebreohanong pulong nga 
behemohth'. Apan, dayag nga usa lamang ka ha- 
yop ang gipasabot sanglit ang kahubitan nga giha- 
tag bahin sa Behemot dili maoy alang sa daghang 
mga linalang kondili sa usa lamang, nga gituohang 
mao ang hippopotamus (Hippopotamus amphibi- 
us). Ngani, ubay-ubayng mga hubad sa Bibliya 
(AT, La, Ro, NW, JB, RS) ang naggamit sa pulong 
nga “hippopotamus” diha sa pangunang teksto o 
diha sa mga nota o footnote aron ipaila ang linalang 
nga gihisgotan sa Diyos. 

Ang hippopotamus maoy dako, bagag-panit, ha- 
los walay balhibo nga hayop nga sus-an nga mag- 
kanunayan sa mga suba, lanaw, ug kalamakan. 
Kini nailhan tungod sa iyang mugbong mga tiil, da- 
kong apapangig, ug dakong ulo, nga gikaingong 
motimbang ug hangtod sa usa ka tonelada. Kusgan 
kaayo ang apapangig ug ang mga ngipon niini nga 
ang usa ka pagpaak niini makadulot sa panit sa bu- 
aya. Kon hamtong na, kini tingali may gitas-ong 
4 hangtod sa 5 m (12 hangtod sa 15 p) ug tingali 
motimbang hangtod sa 3,600 kg (8,000 Ib). Ingong 
usa ka linalang nga mabuhi sa tubig ug sa mama- 
la, ang hippopotamus, bisan pa sa kadako niini, tu- 
lin nga molangoy ug kusog modagan. Kini mokaon 
ug humokon nga mga tanom sa tubig, mga balili, 
tangbo, ug kahoykahoy, ug kada adlaw kini moka- 
on ug kapin sa 90 kg (200 Ib) nga lunhawng mga 
tanom aron isulod sa iyang tiyan nga kasudlan ug 
150- hangtod sa 190-L (40 hangtod sa 50 gal). 

Ang panit niini, ilabina ang panit sa tiyan, baga 
kaayo, mao nga kini makasugakod bisag mabang- 
ga ug mabagnos samtang isaguyod sa hippopota- 
mus ang lawas niini diha sa talinis nga mga kahoy 
ug mga bato sa mga salog sa suba. Ang mga buho 
sa ilong maayong pagkahimutang diha sa tumoy sa 
simod niini, ug ang mga mata anaa sa itaas nga ba- 
hin sa atubangan sa ulo, nga tungod niini ang hip- 
popotamus makaginhawa ug makakita bisag ga- 
may na lang nga bahin sa ulo niini ang naggimaw 
sa tubig. Ang mga dalunggan ug ang samag balbu- 
la nga mga buho sa ilong mosira sa dihang kini mo- 
lusbog. Bisan samtang matulog, sa dihang ang su- 
kod sa carbon dioxide diha sa dugo makaabot na sa 
usa ka tinong lebel, ang hayop awtomatikong mo- 
paibabaw sa tubig aron sa paghanggab ug lab-as 
nga hangin ug dayon molusbog na usab. 

Ang hippopotamus makaplagan kanhi sa kadag- 
hanang dagkong mga lanaw ug mga suba sa Apri- 
ka, apan tungod sa pagpangayam sa tawo, kini 
nahanaw na diha sa daghang mga rehiyon ug gika- 

ingon nga dili na kini makit-an sa A sa busay sa 
Khartoum, Sudan. Sa karaang kapanahonan ang 
hippopotamus lagmit nga magkanunayan sa Jor- 
dan. Ngani, gikaingon nga ang mga bangkil ug 
mga bukog niini nga linalang nakaplagan diha sa 
lainlaing mga dapit sa Palestina. 

Ang paghubit diha sa ika-40 nga kapitulo sa ba- 
sahon ni Job naghatag ug tin-awng paglarawan ba- 
hin niining dakong sus-an nga hayop, ang Behe- 
mot. Kini gihubit ingong tigkaon ug mga balili. 
(Ber 15) Ang mga tinubdan sa talagsaong gahom 
ug kusog niini giingong anaa sa hawak ug sa mga 
ugat sa iyang tiyan, nga mao, ang mga kaunoran 
sa likod ug sa tiyan niini. (Ber 16) Ang ikog sa Be- 
hemot sama sa usa ka sedro. Sanglit ang ikog 
sa hippopotamus mubomubo ra, nga ang gitas-on 
maoy mga 46 hangtod sa 51 sm (18 hangtod sa 
20 pul.), kini lagmit sabton nga nagkahulogan nga 
ang hayop makapatuskig sa iyang bagang ikog o 
makapalubaylubay niini sama sa usa ka kahoy. 
“Ang mga ugat sa iyang paa nagkalanggikit,” mao 
nga ang mga lanotlanot ug mga ugat sa kaunoran 
sa mga paa niini maoy linubid ug sinalapid sama sa 
lig-ong mga kable. (Ber 17) Ang mga bukog sa mga 
tiil niini sama kalig-on sa “mga tubo nga tumbaga,” 
busa kini makadaog sa bug-at kaayo nga lawas ni- 
ini. Ang mga bukog ug mga gusok maoy ingon sa 
sinalsal nga mga puthawng olisi. (Ber 18) Gihisgo- 
tan ang pagkadakog kaon sa Behemot (ber 20), ug 
gihisgotan usab ang pagpahulay niini sa ilalom sa 
tunokon nga mga kahoyng lotus o ang pagtago ni- 
ini diha sa kalamakan, nga nagpasilong sa landong 
sa mga alamo. (Ber 21, 22) Bisan pag malapawan 
ang mga tampi sa suba, kini nga linalang dili mali- 
sang, kay makahimo gihapon kini sa paglangoy 
nga ang ulo anaa sa ibabaw sa tubig ug makasu- 
ngasong sa sulog sa baha. (Ber 23) Si Jehova na- 
ngutana kang Job: “Sanglit ang Behemot kusgan ug 
kahadlokan kaayo, makapangahas ba ang usa ka 
tawo sa pagharong niini atubangan sa iyang pa- 
nan-aw ug sa pagbangag sa ilong niini pinaagi sa 
usa ka kaw-it?'--Ber 24. 


BEHTH [7]. Ang ikaduhang letra sa Hebreoha- 
nong alpabeto. Ang kahulogan sa ngalan niini nga 
letra maoy “balay.” 

Kini samag tunog sa Cebuanong “b” sa dihang 
ang usa ka tulbok ibutang sa tunga niining Hebreo- 
hanong karakter aron pagahion ang paglitok niini 
nga letra. Kon wala ang tulbok kini adunay humok 
nga tunog nga halos sama sa “v,” sama sa ngalan 
nga “Vasti.” 

Sa Hebreohanong teksto, ang pangbukas nga pu- 
long sa matag usa sa walo ka bersikulo sa Salmo 
119:9-16 nagsugod niini nga letra, agig pagsunod 
sa akrostiko nga estilo sa salmo diin ang sinugda- 

nan sa mga bersikulo o hugpong sa mga bersikulo 
gigamitag Hebreohanong mga letra sumala sa pag- 
kahan-ay niini diha sa alpabeto.---Tan-awa ang HE- 
BREOHANON, II. 


BEKER [Batan-ong Laki nga Kamelyo]. 

1. Ang ikaduhang ginganlan nga anak nga lala- 
ki ni Benjamin diha sa talaan sa mga kaliwat ni 
Jacob sa Genesis kapitulo 46. (Tan-awa ang Gen 
46:21: 1Cr 7:6.) Wala ilakip si Beker diha sa mga ta- 
laan sa kagikan sa Numeros 26:38 ug 1 Cronicas 8: 
1,2. Ang iyang mga kaliwat pinaagi sa iyang siyam 
ka anak nga lalaki ingong mga pangulo sa banay 
mikabat ug 20,200 ka “maisog, gamhanang mga 
tawo,” sumala sa asoy nga gitala sa 1 Cronicas 7: 
8, 9. 

2. Pangulo sa banay sa mga Bekernon (Bakriha- 
non, KJ) sa tribo ni Epraim.--Num 26:35. 


BEKERNON [Kang (Iya ni) Beker]. Usa ka Epra- 
imnong banay nga naggikan kang Beker.--Num 
26:35. 


BEL [gikan sa Akadianhon, nga nagkahulogang 
“Tag-iya; Agalon"]. Usa ka Babilonyanhong bathala 
kansang makauulawng pagkapukan gitagnang ma- 
hitabo panahon sa kalaglagan sa Babilonya.---Isa 
46:1: Jer 50:2, 51:44. 

Ang titulong Bel unang gigamit alang sa diyos 
nga si Enlil. Si Bel maoy bahin sa orihinal nga hug- 
pong sa tulo ka Sumerianhong mga bathala, uban 
ni Anu ug Enki (Ea). Sa dihang si Marduk (Mero- 
dak) nahimong pangunang diyos sa Babilonya, siya 
usab ginganlan ug Bel.---Tan-awa ang DIYOS UG MGA 
Diyosa, MGA (Babilonyanhong mga Bathala). 

Kon tagdon ang hataas nga pagtamod nga giha- 
tag kang Bel, madayag kon nganong ang mga ma- 
nalagna ni Jehova, ubos sa pag-inspirar, naghisgot 
kaniya ingong usa sa mga bathala nga mapaubos 
sa dihang mapukan ang Babilonya. Halos 200 ka 
tuig sa wala pa mapukan ang Babilonya ngadto sa 
mga Medianhon ug mga Persianhon, si Isaias nag- 
tagna nga si Bel moyuko ug si Nebo motikubo 
diha sa makauulawng kapildihan. Ang ilang ido- 
long mga larawan pagadad-on sa ihalas nga mga 
mananap, kay dili makatabang sa ilang kaugali- 
ngon, sila hakoton ingong mga bagahe nga ikarga 
diha sa mga mananap nga luwanan. Si Bel ug Nebo 
dili makaikyas. “Ang ilang kalag,” nga mao, sila 
mismo, mabihag. (Isa 46:1, 2; tan-awa usab ang Jer 
50:2.) Si Jehova magpugos kang Bel sa pagpagula 
sa kon unsay iyang gitulon pinaagi sa iyang mga 
magsisimba, kinsa nagpahinungod sa ilang mga 
kadaogan ngadto kaniya. Kinahanglan nga pagula- 
on ni Bel ilabina ang nadestiyerong katawhan ni Je- 
hova ug ang sagradong mga kasangkapan sa Iyang 
templo. Dili na magaganayan ang mga katawhan 


BELIAL 


sa kanasoran nga gisakop sa Babilonya aron mo- 
simba kang Bel o mosurender ngadto sa iyang mga 
magsisimba nga daw mosurender ngadto sa pa- 
ngunang diyos sa kalibotan.--Jer 51:44: tan-awa 
ang MERODAK. 


BELA. 

1. Ang panganay nga anak nga lalaki ni Benja- 
min, ug usa sa panimalay ni Jacob nga “miuban 
kang Jacob sa Ehipto.” Siya nahimong pangulo sa 
banay sa mga Belahanon.---Gen 46:8, 21, 26, Num 
26:38, 1Cr 7:6; 8:1-5. 

2. Ang anak nga lalaki ni Beor ug ang unang gi- 
nganlan nga hari sa Edom. Dugay nang panahon 
sa wala pay hari ang Israel, si Bela naghari na sa 
iyang kaulohang siyudad sa Dinhaba.---Gen 36:31, 
32, 1Cr 1:43. 

3. Usa ka anak nga lalaki ni Azaz sa tribo ni Ru- 
ben.--- 1Cr 5:3, 8. 

4. Usa ka laing ngalan sa siyudad sa Zoar ug 
lagmit ang mas unang ngalan niini nga siyudad; 
gihisgotan duyog sa ubang mga siyudad sa kapata- 
gan diha sa Genesis 14:2, 8.---Tan-awa ang ZOAR. 


BELAHANON [Kang (lya ni) Bela]. Usa ka ba- 
nay nga naggikan kang Bela nga panganay ni Ben- 
jamin.--Num 26:38. 


BELIAL [gikan sa Heb., nga nagkahulogang 
“Walay-Silbi” o “Walay-Pulos": linangkob nga pu- 
long sa beli, “dili, wala,” ug yaʻal, “magpulos, 
magmapuslanon"]. Ang hiyas o kahimtang sa pag- 
kawalay-silbi, pagkangil-ad, pagkawalay-hinung- 
dan, pagkawalay-pulos. Ang Hebreohanong termi- 
no nga beliyaʻal gigamit sa pagtumong sa mga 
ideya, mga pulong, ug tambag (Deu 15:9, Sal 101:3; 
Nah 1:11), sa makatalagmanong mga kahimtang 
(Sal 41:8), ug mas subsob, sa hilabihan ka walay 
pulos nga mga tawo---pananglitan, sa mga tawong 
nag-aghat sa pagsimba sa ubang mga diyos (Deu 
13:13), sa mga tawo sa Benjamin nga nakahimog 
seksuwal nga krimen didto sa Gibea (Huk 19:22-27, 
20:13), sa daotang mga anak nga lalaki ni Eli (1Sa 
2:12): sa bagis nga si Nabal (1Sa 25:17, 25): sa mga 
magsusupak sa dinihogan sa Diyos nga si David 
(2Sa 20:1, 22:5; 23:6, Sal 18:4), sa walay silbing 
mga kaubanan ni Jeroboam (2Cr 13:7): sa mga ka- 
kunsabo ni Jezebel batok kang Nabot (1Ha 21:10, 
13), ug sa mga tawo sa katibuk-an nga nagpahina- 
bog panaglalis (Pr 6:12-14: 16:27: 19:28). Sa pagpa- 
kita nga ang gahom sa kaaway dili na makababag 
sa pagpatuman sa matuod nga pagsimba sa iyang 
katawhan diha sa ilang yuta, si Jehova mipahayag 
pinaagi sa iyang manalagna: “Wala nay tawong wa- 
lay-silbi nga molatas kanimo pag-usab. Siya paga- 
laglagon gayod sa bug-os.”--Nah 1:15: tan-awa 
usab ang 1Sa 1:16, 10:27: 30:22, Job 34:18. 


BELSAZAR 


Sa panahon nga gipadayon ang pagsulat sa Bib- 
liya sa unang siglo, ang “Belial” gigamit ingong usa 
ka ngalan alang kang Satanas. Busa sa dihang si 
Pablo misulat sa 2 Corinto 6:15 diha sa iyang su- 
nodsunod nga mga pagtandi, “Aduna bay panag- 
uyon tali kang Kristo ug Belial?” ang kasagarang 
konklusyon mao nga si “Belial” mao si Satanas. Ang 
Syriac nga Peshitta dinhi mabasa nga “Satanas.” 


BELSAZAR [gikan sa Akadianhon, nga nagka- 
hulogang “Panalipdi ang Iyang Kinabuhi”, o, lag- 
mit, “[Hinaot] si Bel Magapanalipod sa Hari"]. Ang 
panganayng anak nga lalaki ni Nabonido, ug kau- 
bang magmamando ni Nabonido sa kataposang 
mga tuig sa Imperyo sa Babilonya. Gihisgotan siya 
diha lamang sa asoy sa Bibliya ni manalagnang 
Daniel, ug sulod sa dugayng panahon ang iyang 
posisyon ingong “hari sa Babilonya” wala dawata sa 
mga kritiko sa Bibliya. (Dan 5:1, 9: 7:1, 8:1) Apan, 
ang arkeolohikanhong ebidensiya diha sa karaang 
mga sinulat dugay nang nagpakita sa pagkamaka- 
saysayanhon sa asoy sa Bibliya. 

Sa Daniel 5:2, 11, 18, 22, si Nabucodonosor gita- 
wag ingong “amahan” ni Belsazar, ug si Belsa- 
zar ingong “anak” ni Nabucodonosor. Ang librong 
Nabonidus and Belshazzar (ni R. P. Dougherty, 
1929) nangatarongan nga posible nga ang inahan 
ni Belsazar mao si Nitocris ug nga siya maoy usa ka 
anak nga babaye ni Nabucodonosor (Il). Kon mao, 
si Nabucodonosor mao ang apohan ni Belsazar. 
(Tan-awa ang Gen 28:10, 13 sa parehong paggamit 
sa “amahan.”) Apan, dili tanang eskolar ang bug-os 
kombinsido sa ebidensiya mahitungod sa maong 
relasyon. Lagmit nga si Nabucodonosor mao lamay 
“amahan” ni Belsazar kon bahin sa trono, ug nga si 
Nabucodonosor maoy usa ka hari nga nag-una ka- 
niya. Sa samang paagi, ang mga Asiryanhon nag- 
gamit sa ekspresyong “anak nga lalaki ni Omri” sa 
pagtumong sa usa ka manununod ni Omri.---Tan- 
awa ang OMRI Num 3. 


Gipamatud-an ba sa sekular nga 
kasaysayan ang papel ni Belsazar 
ingong magmamando sa Babilonya? 


Usa ka papan nga sinulatag cuneiform nga nag- 
lungtad sukad pa sa tuig sa paglingkod sa trono ni 
Neriglissar, kinsa mipuli kang Awil-Marduk (Evil- 
merodak) diha sa trono sa Babilonya, naghisgot sa 
usa ka “Belsazar, ang pangulong opisyal sa hari,” 
maylabot sa usa ka transaksiyon sa panalapi. Bisan 
wala mapamatud-i, lagmit nga kini nagtumong 
kang Belsazar sa Bibliya. Niadtong 1924 gipatik ang 
nasabtan na nga kahulogan sa usa ka karaang sinu- 
lat nga cuneiform nga gihubit ingong “Bersong 
Asoy Bahin Kang Nabonido,” ug pinaagi niini ang 

usa ka bililhong impormasyon napadayag nga tin- 
awng nagpamatuod sa posisyon ni Belsazar ingong 
hari didto sa Babilonya ug nagsaysay sa paagi sa 
pagkahimo niyang kauban nga magmamando ni 
Nabonido. Mahitungod sa pagsakop ni Nabonido sa 
Tema sa iyang ikatulong tuig sa pagmando, usa ka 
bahin sa sinulat nag-ingon: “Iyang gitugyan ang 
‘Kampo’ ngadto sa iyang kamagulangan (nga anak 
nga lalaki), ang panganay [si Belsazar], ang kasun- 
dalohan sa tanang dapit sa nasod iyang gimando- 
an ilalom sa (pagpangulo) [ni Belsazar]. Iyang gi- 
tugyan ang (tanang butang), gipiyal ang pagkahari 
ngadto kaniya ug, siya mismo [si Nabonido] migi- 
kan alang sa usa ka layong panaw, ang (kasunda- 
lohan) sa Akad nagmartsa uban kaniya, siya mipa- 
ingon sa Tema (sa halayo nga bahin) sa kasadpan.” 
(Ancient Near Eastern Texts, giedit ni J. Pritchard, 
1974, p. 313) Busa, si Belsazar tinong nakabaton ug 
harianong awtoridad sukad sa ikatulong tuig ni Na- 
bonido, ug kini nga panghitabo lagmit mohaom sa 
gihisgotan ni Daniel sa “unang tuig ni Belsazar nga 
hari sa Babilonya. ”---Dan 7:1. 

Diha sa laing dokumento, ang Cronica ni Naboni- 
do, usa ka pahayag ang nakaplagan bahin sa ikapi- 
to, ikasiyam, ikanapulo, ug ikanapulog-usa nga tuig 
sa paghari ni Nabonido. Kini mabasa: “Ang hari 
(didto) sa Tema (samtang) ang prinsipe, ang mga 
opisyal, ug ang iyang kasundalohan (didto) sa Akad 
[Babilonya].” (Assyrian and Babylonian Chronicles, 
ni A. K. Grayson, 1975, p. 108) Lagmit nga gigugol 
ni Nabonido ang kadaghanang tuig sa iyang pagha- 
ri nga wala sa Babilonya, ug bisan tuod nga wala 
niya biyai ang iyang posisyon ingong supremong 
magmamando, iyang gitugyan ang pangagamha- 
nan ngadto sa iyang anak nga si Belsazar aron sa 
paglihok sulod sa panahon nga wala siya. Maki- 
ta kini sa daghang sinulat nga nakaplagan gikan sa 
karaang mga tipiganan sa mga dokumento nga 
nagpamatuod nga si Belsazar naghupot ug haria- 
nong mga katungod, nga siya nagpakanaog ug 
mga sugo ug mga mando. Ang mga butang nga gi- 
dumala ni Belsazar diha sa pipila ka dokumento 
ug mga sugo mao kadtong kasagarang giduma- 
la ni Nabonido, ingong supremong magmamando, 
kon siya anaa nianang higayona. Apan, si Belsazar 
nagpabilin nga ikaduha lamang nga magmaman- 
do sa imperyo, ug busa siya mitanyag kang Da- 
niel ingong “ikatulo [lamang] sa gingharian.”---Dan 
5:16. 

Tinuod nga ang opisyal nga mga inskripsiyon 
naghatag kang Belsazar sa titulong “manununod 
nga prinsipe,” samtang diha sa basahon ni Daniel 
ang iyang titulo maoy “hari.” (Dan 5:1-30) Ang usa 
ka arkeolohikanhong kaplag didto sa amihanang 
Sirya nagpakita kon nganong naingon niini. Niad- 
tong 1979, nakubkoban ang usa ka samag gidak-on 
sa tawo nga estatwa sa usa ka magmamando sa ka- 

raang Gozan. Diha sa sidsid niini mao ang duha ka 
inskripsiyon, ang usa sa pinulongang Asiryanhon 
ug ang lain sa Aramaiko---ang pinulongan nga gi- 
gamit sa asoy ni Belsazar diha sa Daniel. Ang duha 
ka halos managsamang mga inskripsiyon adunay 
usa ka talagsaong kalainan. Ang mga sinulat diha 
sa Asiryanhong pinulongan sa imperyo nag-ingon 
nga ang estatwa maoy iya sa “gobernador sa Go- 
zan.” Ang mga sinulat sa Aramaiko, ang pinu- 
longan sa lokal nga mga tawo, naghubit kaniya 
ingong “hari.” 

Busa, ang eskolar sa arkeolohiya ug sa pinulo- 
ngan nga si Alan Millard misulat: “Sa kahayag sa 
Babilonyanhong mga tinubdan ug sa bag-ong mga 
sinulat nga anaa niini nga estatwa, tingali tuk- 
ma lamang gayod nga ang maong dili-opisyal nga 
mga rekord sama sa Basahon ni Daniel nagtawag 
kang Belsazar ingong “hari.” Siya nag-alagad ingong 
hari, nga hawas sa iyang amahan, bisan tuod nga 
siya dili mao ang legal nga hari. Ang tukmang ka- 
lainan dili na mahinungdanon ug makapalibog pa 
diha sa estorya ingon sa giasoy sa Daniel.”---Bibli- 
cal Archaeology Review, Mayo/Hunyo 1985, p. 77. 

Kadtong naghupot ug gahom ingong magma- 
mando sa Babilonya gidahom nga mahimong mga 
panig-ingnan sa pagsimba sa mga diyos. Adunay 
unom ka sinulat nga cuneiform mahitungod sa 
mga panghitabo sukad sa ika-5 hangtod sa ika-13 
nga tuig nga paghari ni Nabonido nga nagpakita sa 
debosyon ni Belsazar ngadto sa Babilonyanhong 
mga bathala. Ingong kapuli nga hari sa dihang 
wala si Nabonido, si Belsazar gipakita diha sa mga 
dokumento nga naghalad ug bulawan, plata, ug 
mga hayop ngadto sa mga templo sa Erek ug Sip- 
par, sa ingon naggawi sa iyang kaugalingon nga 
nahiangay sa iyang harianong posisyon. 

Ang Kataposan sa Pagmando ni Belsazar. 
Sa gabii sa Oktubre 5, 539 W.K.P. (Gregorian nga 
kalendaryo, o Oktubre 11, sa Julian nga kalendar- 


Silindro sa templo sa Babilonya nga naghisgot 
sa ngalan ni Haring Nabonido ug sa 
iyang anak nga si Belsazar 


BELSAZAR 


yo), si Belsazar naghimog usa ka dakong kombira 
alang sa iyang usa ka libo ka kadagkoan, ingon sa 
giasoy sa kapitulo 5 sa Daniel. (Dan 5:1) Nianang 
higayona ang Babilonya nameligro tungod sa nag- 
likos nga kasundalohan ni Ciro nga Persianhon ug 
sa iyang kaalyado nga si Dario nga Medianhon. Ma- 
tod sa Hudiyong historyador nga si Josephus (kin- 
sa mikutlo usab sa Babilonyanhong si Berossus), si 
Nabonido mitago didto sa Borsippa human mapildi 
sa Medo-Persianhong kasundalohan diha sa pag- 
pakiggubat. (Against Apion, I, 150-152 [20]) Kon 
mao, si Belsazar nag-alagad ingong kapuli nga hari 
sa Babilonya. Ang paghimo sa usa ka kombira bi- 
sag ang siyudad gilikosan dili ikatingala kon huna- 
hunaon nga masaligong giisip sa mga Babilonyan- 
hon nga ang mga paril sa siyudad dili mapukan. 
Ang mga historyador nga si Herodotus ug Xeno- 
phon nag-ingon usab nga ang siyudad adunay da- 
gayang suplay sa gikinahanglang mga butang ug 
busa wala mabalaka nga mahutdan. Gihubit ni He- 
rodotus nga ang siyudad nagsadya nianang gabhi- 
ona, nga may mga pagsayaw ug paglingawlingaw. 

Panahon sa kombira ug ilalom sa impluwensiya 
sa bino, gipakuha ni Belsazar ang mga sudlanan gi- 
kan sa templo sa Jerusalem aron siya ug ang iyang 
mga dinapit ug ang iyang mga asawa ug mga pu- 
yopuyo moinom gikan niini samtang nagadayeg sa 
Babilonyanhong mga diyos. Dayag, kini nga sugo 
dili maoy tungod sa kakulang sa imnanan, apan, 
hinuon, kini maoy usa ka tinuyong pagtamay nii- 
ning paganong hari aron sa pagpasipala sa Diyos sa 
mga Israelinhon, si Jehova. (Dan 5:2-4) Busa siya 
nakigbatok kang Jehova, kinsa nag-inspirar sa mga 
tagna bahin sa pagkapukan sa Babilonya. Sa dihang 
si Belsazar daw wala magpakabana bahin sa pagli- 
kos nga gihimo sa mga kaawayng kasundalohan, 
siya nianang higayona nangurog sa hilabihan sa 
dihang kalit nga nagpakita ang usa ka kamot ug 
misulat diha sa bungbong sa palasyo. Samtang ang 
iyang mga tuhod nagpingkiay, iyang gipatawag 
ang tanan niyang maalamong mga tawo aron sa 
paghubad sa sinulat nga mensahe, apan wala sila 
makahimo. Ang rekord nagpakita nga ang rayna 
naghatag ug maayong tambag sa hari, nga nagre- 
komendar kang Daniel ingong ang usa nga makaa- 
rang sa paghubad. (Dan 5:5-12) Giisip sa pipila ka 
eskolar nga ang “rayna” dili mao ang asawa ni Bel- 
sazar, kondili, ang iyang inahan, nga gituohang 
mao ang anak nga babaye ni Nabucodonosor nga si 
Nitocris. Si Daniel, pinaagi sa pag-inspirar, nagbut- 
yag sa kahulogan sa milagrosong mensahe, nga 
nagtagna sa pagkapukan sa Babilonya ngadto sa 
mga Medianhon ug mga Persianhon. Bisan pag ang 
tigulang nga manalagna nagsaway sa mapasipala- 
hong buhat ni Belsazar sa paggamit sa mga sudla- 
nan sa pagsimba kang Jehova aron sa pagdayeg 


BELTESAZAR 


sa dili-makakita, dili-makadungog, walay-kalibo- 
tan nga mga diyos, gituman ni Belsazar ang iyang 
tanyag ug gipadayon ang paghatag kang Daniel sa 
posisyon ingong ikatulong magmamando sa lagla- 
gonon nga gingharian.---Dan 5:17-29. 

Si Belsazar wala magdugay nianang gabhiona, 
siya gipatay samtang ang siyudad napukan sa ga- 
bii sa Oktubre 5, 539 W.K.P., sa dihang, sumala sa 
Cronica ni Nabonido, “ang kasundalohan ni Ciro (Il) 
misulod sa Babilonya nga walay panaggubat.” (As- 
syrian and Babylonian Chronicles, pp. 109, 110; 
tan-awa usab ang Dan 5:30.) Sa pagkamatay ni 
Belsazar ug sa tatawng pagsurender ni Nabonido 
ngadto kang Ciro, natapos ang Neo-Babilonyan- 
hong Imperyo.---Tan-awa ang CIRO, NABONIDO. 


BELTESAZAR [gikan sa Akadianhon, nga 
nagkahulogang “Panalipdi ang Kinabuhi sa Hari']. 
Ang Babilonyanhong ngalan nga gihatag kang Da- 
niel human siya idestiyero niadtong 617 W.K.P. 
--dili angayng pakasaypon kang Belsazar. (Dan 
1:7) Kini nga ngalan dayag nga usa ka pinamubo sa 
usa ka pag-ampo ngadto kang Bel ug busa gjipili, 
matod pa ni Nabucodonosor, “sumala sa ngalan sa 
akong diyos.” (Dan 4:8, 5:12) Dayag nga ang katu- 
yoan maoy aron himoong lungsoranon si Daniel sa 
Babilonya ug ipahilayo siya sa pagsimba kang Je- 
hova. Bisan pa niana, ang mga Babilonyanhon nag- 
padayon usab sa pagtawag kaniya sa iyang ngalang 
Daniel.---Dan 4:18, 19, 5:12, 13; tan-awa ang DANIEL 
Num. 2. 


BEN [Anak nga Lalaki]. 

1. Usa ka Levihanong maghohoni sa adlaw ni 
David nga mikuyog sa pagdala sa arka sa pakigsa- 
ad ngadto sa Jerusalem.-- 1Cr 15:15, 18. 

2. Ang Hebreohanong prefix nga ben kasaga- 
rang makita diha sa mga ngalan sama sa Benjamin 
(nagkahulogang “Anak sa Tuong Kamot”) o Ben- 
ami (nagkahulogang “Anak sa Akong Katawhan 
[nga mao, mga paryente]”). Katumbas kini sa bar 
diha sa Aramaikong mga ngalan sama sa “Barna- 
bas” ([sa Cebuano, Bernabe] nga nagkahulogang 
“Anak sa Paghupay”). (Buh 4:36) Subsob usab kini 
nga gigamit sa paghubit sa mga relasyon gawas 
pa sa relasyon tali sa ginikanan ug anak, sama 
pananglit sa rasa, “mga anak sa [beneh] Israel,” 
“mga anak sa mga Cusihanon” (2Cr 35:17: Am 9:7): 
sa dapit, “mga anak sa sakop nga distrito” (Esd 2:1), 
o sa kahimtang, “mga anak sa pagkabatan-on,” 
“mga anak sa pagkadili-matarong” (Sal 127:4; Os 
10:9). 


BENAIAS [Si Jehova Nagtukod]. 
1. Anak nga lalaki sa Levihanon nga pangulong 


saserdote nga ginganlag Jehoiada, ug amahan sa 
labing menos duha ka anak nga lalaki nga si Ami- 

zabad ug Jehoiada. (1Cr 27:5, 6, 34) Si Benaias 
maoy usa ka gamhanang manggugubat nga mai- 
sogon kaayo, “mas inila nga labaw kay sa katloan” 
sa gamhanang mga tawo sa kasundalohan ni Da- 
vid, bisag “siya wala mahiapil sa ranggo sa tulo.” 
--2Sa 23:20-23. 

Gipasundayag ni Benaias ang iyang kaisog sa 
tulo ka paagi: pinaagi sa pagpatay sa duha ka gam- 
hanang mga bayani sa Moab, pinaagi sa walay ko- 
kahadlok nga pagkanaog ngadto sa usa ka gahong- 
sa-tubig ug nagpatay sa usa ka leyon, ug pinaagi sa 
pagpatay sa higanteng Ehiptohanon ginamit ang 
kaugalingong bangkaw niini bisan tuod wala gayod 
siyay dag-anan kon bahin sa gidak-on. (1Cr 11:22- 
24) Kining maisog nga tawo gibutang ni David 
nga tagdumala sa iyang kaugalingong mga bantay. 
(1Cr 11:24, 25) Ang mga Keretnon ug mga Pelet- 
non, nga gipangulohan ni Benaias, nagpabiling ma- 
unongon sa hari sa panahon sa pag-alsa ni Absa- 
lom ug Adonias. (2Sa 8:18, 15:18; 20:23, 1Ha 1: 
8, 10, 26: 1Cr 18:17) Dugang pa, si Benaias gitudlo 
ingong pangulo sa ikatulong dibisyon sa nagrelibo- 
hay nga kasundalohan, nga may gidaghanon nga 
24,000 ka tawo. (1Cr 27:5, 6) Sa pagkatigulang ni 
David si Benaias ug ang mga Keretnon ug mga Pe- 
letnon mipaluyo sa pagpurongpurong kang Solo- 
mon. (1Ha 1:32-40) Sa ulahi, ubos sa paghari ni 
Solomon, si Benaias gisugo sa pagpatay kang Ado- 
nias, Joab, ug Simei, ug gitudlo usab siya ni Solo- 
mon nga mangulo sa kasundalohan.--1Ha 2:24, 
25, 28-46, 4:4. 

2. Usa sa gamhanang mga tawo ni David, pa- 
ngulo sa ika-11 nga dibisyon sa nagrelibohay nga 
kasundalohan, usa ka Piratonhon sa tribo ni Epra- 
im.--2Sa 23:30, 1Cr 11:31, 27:14. 

3. Usa ka Levihanong maghohoni nga nagpato- 
kar sa iyang kinuldasang instrumento nga nagdu- 
yog sa arka sa pakigsaad sa dihang gidala kini sa 
Jerusalem ug gibutang kini sulod sa tolda nga gian- 
dam ni David.— 1Cr 15:18, 20, 16:1, 5. 

4. Usa ka saserdote nga nagpatokar sa trompe- 
ta sa dihang ang Arka gidala sa Jerusalem panahon 
sa paghari ni David.---1Cr 15:24: 16:6. 

5. Usa ka Levihanon nga kaliwat ni Asap.---2Cr 
20:14. 

6. Usa ka Simeonhon, lagmit usa ka kataliro- 
ngan ni Haring Ezequias.---1Cr 4:24, 36-43. 

7. Usa ka Levihanon nga gitudlo ni Ezequias 
aron motabang sa pag-atiman sa dagayang mga 
amot alang sa balay ni Jehova.---2Cr 31:12, 13. 

8. Amahan ni Pelatias, usa sa daotang mga 
prinsipe nga nakita sa panan-awon ni Ezequiel. 
-Fze 11:1, B3. 

9, 10, 11, 12. Upat ka lalaki nga naghingilin sa 
ilang langyawng mga asawa ug mga anak tungod 


371 


sa tambag ni Esdras. Kining upat maoy mga kali- 
wat ni Paros, Pahat-moab, Bani, ug Nebo.---Esd 10: 
25, 30, 34, 35, 43, 44. 


BEN-AMI [Anak sa Akong Katawhan [nga 
mao, mga paryente]]. Anak nga lalaki ni Lot pinaa- 
gi sa manghod niyang anak nga babaye, busa igso- 
on-sa-amahan ni Moab. Ang modernong mga kap- 
lag nagpamatuod sa komon nga paggamit niining 
ngalana sa mao nga panahon. Si Ben-ami, nga gi- 
tawag usab ug Ammon, mao ang katigulangan sa 
mga Ammonhanon.--Gen 19:31-38, tan-awa ang 
AMMON. 


BENE-BERAK [Mga Anak nga Lalaki ni Be- 
rak]. Usa ka siyudad sa Dan nga gituohan nga mao 
ang Ibn Ibraq (o Kheiriyeh [Horvat Bene-beraq]), 
nga 8 km (5 mi) sa SHS sa Tel Aviv-Yafo (Jope). (Jos 
19:40, 45) Ang Arabiko nga ngalang Ibn Ibraq 
maoy katumbas sa Hebreohanon nga Bene-berak. 
Diha sa usa ka prisma ni Senakerib, ang asoy sa 
emperador bahin sa pagpakiggubat sa Asirya batok 
kang Ezequias nag-ingon nga iyang “gilikosan ang 
Bet-Dagon, Jope, Banai-Barqa [Bene-berak], Azu- 
ru."-- Ancient Near Eastern Texts, giedit ni J. Prit- 
chard, 1974, p. 287. 


BENE-JAAKAN [Mga Anak nga Lalaki ni Ja- 
akan]. Usa ka dapit nga gihunongan sa mga Israe- 
linhon sa ilang pagpanaw latas sa kamingawan. 
(Num 33:31, 32) Si Jaakan mopatim-awng mao si 
Akan sa Genesis 36:27 ug 1 Cronicas 1:42 (diin sa 
Masoretikong teksto mabasa nga “Jaakan”). Ang 
asoy sa basahon sa Numeros nag-ingon nga ang 
mga Israelinhon “mibiya sa Moserot ug nagkampo 
sa Bene-jaakan. Human niana sila mibiya sa Bene- 
jaakan ug nagkampo sa Hor-hagidgad.” 

Sa Deuteronomio 10:6 gihisgotan ang Beerot 
Bene-jaakan maylabot sa “Mosera” (singular sa Mo- 
serot), lagmit nagpakita nga ang Beerot Bene-jaa- 
kan (nagkahulogang “Mga Atabay sa mga Anak 
nga Lalaki ni Jaakan”) mao ra usab ang Bene- 
jaakan. Apan, baliktad ang gihisgotan sa asoy sa 
Deuteronomio bahin sa direksiyon sa pagpanaw sa 
Israel kon itandi sa asoy sa Numeros, kay ang Deu- 
teronomio nag-ingong “ang mga anak sa Israel mi- 
gikan sa Beerot Bene-jaakan paingon sa Mosera.” 
Tungod sa daghang katuigan nga gigugol diha sa 
kamingawan, posible gayod nga ang mga Israelin- 
hon kaduha moagi niini nga rehiyon. Sama sa gii- 
ngon sa The Pentateuch and Haftorahs bahin niini 
nga teksto: “Ang posibleng pagpatin-aw mao nga 
ang mga Israelinhon, human mopanaw sa habaga- 
tang direksiyon paingon sa yuta sa Edom, kina- 
hanglang mobalik paingon sa amihanan.” (Giedit ni 
J. Hertz, London, 1972) Lagmit sila mibalik pag- 
usab nga duol ra sa ilang unang giagian ug miha- 

pit pag-usab sa pipila ka dapit nga ilang naagian 
na, niining higayona sa pabalik nga direksiyon. Ma- 
matikdan nga ang rekord sa Deuteronomio (10:6) 
naghisgot sa kamatayon ni Aaron human gilayon 
sa paghisgot sa paghunong didto sa Mosera, sam- 
tang ang asoy sa Numeros (33:31-39) naghubit sa 
pagpanaw sa mga Israelinhon paingon sa Ezion- 
geber ug dayon sa AK paingon sa Kades una pa 
maghisgot sa kamatayon ni Aaron. Kini, uban ang 
hataas nga yugto sa katuigan nga nalangkit, mag- 
tugot gayod nga makabalik sila sa ilang giagian, 
kon kana mao ang kahimtang. 

Ang Bene-jaakan (Beerot Bene-jaakan) sagad gi- 
tuohan nga mao ang usa ka dapit nga pipila ka mil- 
ya sa A sa Kades-barnea.--Tan-awa ang BEEROT 
BENE-JAAKAN. 


BEN-HADAD [Anak nga Lalaki ni Hadad]. 
Ang ngalan sa tulo ka hari sa Sirya nga gihisgotan 
sa rekord sa Bibliya. Si Hadad mao ang diyos-bag- 
yo nga gisimba sa tibuok Sirya ug sa ubang kanait 
nga mga rehiyon. 

1. Ang unang hari sa Sirya nga ginganlan ug 
Ben-hadad diha sa asoy sa Bibliya mao ang anak 
nga lalaki ni Tabrimon ug apo ni Hezion. Siya na- 
kigsaad kang Haring Baasa sa Israel, apan si Ha- 
ring Asa sa Juda, nga nahadlok sa dihang si Baasa 
nagpalig-on sa Rama mga pipila lang ka milya sa A 
sa Jerusalem, naghiphip kang Ben-hadad sa pag- 
bungkag sa iyang pakigsaad ug sa pagsulong sa 
amihanang gingharian, sa ingon nagpugos kang 
Baasa sa pagsibog. Baylo sa bahandi sa hari sa Juda 
ug sa bahandi sa sangtuwaryo sa templo, si Ben- 
hadad misulong sa Israel, nga nag-ilog sa lainlaing 
mga siyudad sa teritoryo sa Neptali ug sa rehiyon 
sa Dagat sa Galilea. Ingon sa gidahom, si Baa- 
sa misibog ngadto sa iyang kaulohan sa Tirza. 
(1Ha 15:16-21: 2Cr 16:1-6) Nahitabo kini niadtong 
mga 962 W.K.P. (ang “ikakatloag-unom ka tuig” sa 
2 Cronicas 16:1 dayag nga nagtumong sa ika-36 
nga tuig gikan sa pagkabahin sa gingharian niad- 
tong 997 W.K.P.).-- Tan-awa ang Asa Num 1. 

2. Ang sunod nga gihisgotang hari sa Sirya 
nga ginganlan ug Ben-hadad maoy sa panahon 
sa paghari ni Haring Ahab sa Israel (mga 940- 
920 W.K.P.). Mga ikalimang tuig sa wala pa mama- 
tay si Ahab, si “Ben-hadad nga hari sa Sirya” na- 
nguna sa gihiusang kasundalohan sa 32 ka sakop 
nga mga hari batok sa Samaria, nga naglikos sa si- 
yudad ug nag-awhag kang Haring Ahab nga bug- 
os mosurender. (1Ha 20:1-6) Gikonsulta ni Ahab 
ang mga ansiyano sa yuta, kinsa mitambag kaniya 
sa pagsukol. Unya, samtang ang Siryanhong ka- 
sundalohan nangandam sa pag-atake sa siyudad 
ug samtang si Ben-hadad ug ang ubang mga hari 
nangahubog didto sa mga balongbalong nga ilang 

gitukod, si Ahab, nga misunod sa tambag gikan sa 
Diyos, migamit ug estratehiya sa paghimog kalit 
nga pag-atake sa kampo sa Sirya, ug siya malam- 
posong nagparot kanila.--- 1Ha 20:7-21. 

Kay mituo sa teoriya sa iyang mga magtatambag 
nga si Jehova maoy “usa ka Diyos sa mga bukid” ug 
nga tungod niini ang mga Israelinhon mapildi diha 
sa patag, sa pagkasunod tuig gipangunahan ni Ben- 
hadad ang iyang kasundalohan sa pagsulong sa 
Apek, usa ka lungsod nga lagmit nahimutang sa S 
sa Dagat sa Galilea. (Tan-awa ang APEK Num. 5.) 
Giorganisar pag-usab ang Siryanhong kasundalo- 
han, nga tungod niini ang 32 ka hari gipulihan ug 
mga gobernador ingong mga pangulo sa mga tro- 
pa, tingali tungod kay gituohan nga ang mga go- 
bernador makig-away nga mas mahiusahon ug 
masinugtanon ug tingali may dakong panukmod sa 
pagdaog aron mapatas-an ang ilang ranggo kay sa 
mas independenteng mga hari. Apan, ang relihiyo- 
so ug militaryong mga teoriya ni Ben-hadad wala 
magsilbi batok sa Israelinhong kasundalohan kinsa, 
bisag walay bawot sa gidaghanon, gipasidan-an sa 
usa ka manalagna bahin sa maong pag-atake ug gi- 
paluyohan sa Hari sa uniberso, si Jehova nga Diyos. 
Ang Siryanhong kasundalohan bug-os nga napildi, 
ug si Ben-hadad mikalagiw ngadto sa Apek. Apan, 
gibuhian ni Ahab kining peligrosong kaaway, uban 
niini nga saad gikan kang Ben-hadad: “Ang mga 
siyudad nga gikuha sa akong amahan gikan sa 
imong amahan akong iuli; ug ikaw magtudlo ug 
mga dalan sa Damasco alang sa imong kaugalingon 
sama sa pagtudlo sa akong amahan didto sa Sama- 
ria.”-- 1Ha 20:22-34. 

Nagkalainlain ang opinyon kon kini ba nga Ben- 
hadad mao ra ang Siryanhong hari sa adlaw ni Ba- 
asa ug Asa o siya ba hinuon maoy usa ka anak nga 
lalaki o kaha apo niana nga hari. Aron si Ben- 
hadad I (sa panahon ni Asa) mahimong mao ra 
usab ang Ben-hadad sa panahon ni Ahab ug sa pa- 
nahon ni Jehoram (mga 917-905 W.K.P.), gikina- 
hanglan ang paghari nga mga 45 ka tuig o kapin 
pa. Siyempre, kini dili imposible. 

Apan, kadtong nagtuo nga ang Siryanhong hari 
sa adlaw ni Ahab pagatawgong Ben-hadad II nag- 
punting sa saad nga gihimo ni Ben-hadad ngadto 
kang Ahab, ingon sa gikutlo na. (1Ha 20:34) Daw 
mopatim-awng gihisgotan niini nga ang amahan ni 
Ben-hadad nag-ilog ug mga siyudad gikan kang 
Omri nga amahan ni Ahab. Apan kon ang maong 
pag-ilog nga gihisgotan mao ang gihimo ni Ben- 
hadad I panahon sa pagmando ni Baasa, kana mag- 
himo kang Ben-hadad I ingong amahan (0 tingali 
mao lamang ang gipulihan) ni Ben-hadad II sa pa- 
nahon sa paghari ni Ahab. Mao man usab, ang gi- 
ingong “amahan” ni Ahab mahimong magtumong 
sa usa ka hari nga gipulihan sa trono bisan tuod 

dili niya kadugo ingong pursosong katigulangan. 
--Tan-awa ang BELSAZAR. 

Bisan pa niana, tungod kay gihisgotan man ang 
Samaria diha sa saad ni Ben-hadad ngadto kang 
Ahab, posible gayong giilog sa mga Siryanhon ang 
Israelinhong mga siyudad sa panahon nga naghari 
si Omri, sanglit siya maoy nagtukod sa Samaria ug 
human niadto naghimo niini nga kaulohan sa Isra- 
el. Lagmit nga ang “mga dalan” nga gitudlo maoy 
alang sa pagtukod ug mga tindahan, o mga tiyang- 
gihan, aron mapalambo ang pamatigayon. 

Bisan unsa ang mga kahimtang ug panahon sa 
pag-ilog sa Israelinhong mga siyudad, ang Kasu- 
latanhong ebidensiya daw nagpunting sa usa ka 
lahi nga Ben-hadad nga nagmando sa panahon ni 
Ahab, ug busa siya mahimong tawgon nga Ben- 
hadad II. Mopatim-aw nga ang saad ni Ben-hadad 
nga ibalik ang mga siyudad nga gikuha sa iyang 
amahan gikan sa Israel wala sa bug-os matuman, 
kay sa kataposang tuig sa pagmando ni Ahab ki- 
ning maong Israelinhong hari nakig-alyansa kang 
Jehosapat sa kawang nga pagsulay sa pagbawi sa 
Ramot-gilead (S sa Jordan) gikan sa mga Siryan- 
hon. Si Ben-hadad II lagmit mao ang wala mailhi 
nga “hari sa Sirya” kinsa nagmando sa iyang “kat- 
loag-duha ka pangulo sa mga karo” sa pagsentro sa 
ilang pag-atake kang Ahab sa maong pagpakiggu- 
bat. (1Ha 22:31-37) Siya lagmit mao usab ang hari 
nga nagpadala sa iyang sanlahon nga pangulo sa 
kasundalohan nga si Naaman aron ayohon ni Eliseo 
panahon sa paghari ni Jehoram. Ang Siryanhong 
hari misimba sa diyos nga si Rimon (kansang nga- 
lan maoy bahin sa ngalan ni Tabrimon, ang ama- 
han ni Ben-hadad I).---2Ha 5:1-19. 

Bisan pag giayo ang iyang heneral, nagpabilin gi- 
hapon ang pagkamabatokon ni Ben-hadad sa Israel 
ug nagpadala ug kasundalohan aron sa pagsulong 
sa Israel. (2Ha 6:8, itandi ang bersikulo 23.) Apan, 
si Eliseo kanunayng nagpasidaan sa hari sa Israel 
bahin sa ruta sa misulong nga mga kasundalohan, 
mao nga si Ben-hadad nagsugod sa pagsuspetsa 
nga adunay nagmaluibon taliwala sa iyang mga 
alagad. Sa pagkasayod nga si Eliseo diay ang nag- 
pahibalo sa hari sa Israel bahin sa “mga butang nga 
gisulti ni Ben-hadad didto sa iyang sulod nga la- 
wak-katulganan, ang Siryanhong hari nagpadala 
ug dakong panon sa kasundalohan aron sa pagda- 
kop kang Eliseo didto sa Dotan. Apan, gipahinabo ni 
Eliseo sa milagrosong paagi nga ang kasundalohan 
hampakon sa usa ka matang sa pagkabuta, ug iyang 
gidala sila didto mismo sa kaulohan sa Israel, ang 
Samaria. Kini nga kasinatian, tingali duyog sa gipa- 
kitang kaluoy ug gihatag nga kagawasan sa mga 
Siryanhon didto, nagpahunong sa kalihokan sa mga 
bandido, bisan tuod nga kini wala maghanaw sa ag- 
resibong tinamdan ni Ben-hadad.---2Ha 6:9-23. 

Kay nagtinguha gihapon sa pagpukan sa Israe- 
linhong gingharian, sa ulahi gitigom ni Ben-hadad 
ang iyang kasundalohan ug gilikosan ang Sama- 
ria, nga nagpahinabog grabe kaayong kagutma- 
nan. (2Ha 6:24-29) Apan, sa dihang usa ka gabii ni- 
ana gipahinabo ni Jehova nga ang kampo sa Sirya 
makadungog sa kagahob sa nagsingabot nga da- 
kong panon sa kasundalohan, sila gilayon nakai- 
ngon nga si Jehoram nagsuhol sa mga Hitihanon 
ug mga Ehiptohanon aron sa pagluwas kaniya, ug 
tungod niadto sila mikalagiw balik sa Sirya pana- 
hon sa kagabhion, nga nagbilin sa tanan nilang ka- 
sangkapan ug mga abiy0.---2Ha 7:6, 7. 

Si Ben-hadad II nagkasakit sa dihang si Eliseo 
mipanaw ngadto sa Damasco dala ang sugo sa 
Diyos nga gihatag ngadto sa iyang gipulihang ma- 
nalagna nga si Elias. (1Ha 19:15) Sa iyang pag- 
padalag 40 ka kamelyo nga gikargahan ug mga 
gasa alang sa manalagna, si Ben-hadad nagpakisa- 
yod kon siya mamaayo pa ba sa iyang balatian. 
Ang tubag ni Eliseo nga gipahibalo kang Hazael 
nagpakita nga ang hari mamatay ug nga si Hazael 
mao ang mopuli sa pagkahari. Pagkaugma gipatay 
ni Hazael si Ben-hadad pinaagi sa pagtuok, ug unya 
si Hazael mipuli sa trono ingong hari.---2Ha 8:7-15. 

3. Ang anak nga lalaki ni Hazael nga hari sa Sir- 
ya. (2Ha 13:3) Si Ben-hadad II dayag nga na- 
kig-uban sa iyang amahan sa dihang gilupigan 
ang Israel sa mga adlaw ni Jehoahaz (876-mga 
860 W.K.P.) ug sa dihang gisakop sa mga Siryan- 
hon ang Israelinhong mga siyudad. Apan, si Jeho- 
va nagpatindog ug “usa ka manluluwas” alang sa 
Israel, dayag nga pinaagi sa anak nga lalaki ni Je- 
hoahaz nga si Jehoas (mga 859-845 W.K.P.) ug sa 
misunod kaniya nga si Jeroboam Il (mga 844- 
804 W.K.P.). (2Ha 13:4, 5) Ingong katumanan sa 
kataposang tagna ni Eliseo, nabawi ni Jehoas “gikan 
sa kamot ni Ben-hadad nga anak nga lalaki ni Ha- 
zael ang mga siyudad nga iyang nakuha gikan sa 
kamot ni Jehoahaz,” nga nagpildi sa Siryanhong ka- 
sundalohan sa tulo ka higayon. (2Ha 13:19, 23-25) 
Gipadayon ni Jeroboam II ang mga kadaogan sa 
iyang amahan batok sa Sirya ug gibalik ang mga 
utlanan sa Israel sa kanhing nahimutangan niini, 
sa ingon nahimong usa ka manluluwas sa Israel. 
(2Ha 14:23-27) Si Ben-hadad III wala hisgoti may- 
labot sa mga pagsakop ni Jeroboam ug lagmit wala 
pa siya matawo nianang panahona. 

Ang ekspresyon nga “mga puloy-anang torre ni 
Ben-hadad,” nga gigamit ni manalagnang Amos 
(kinsa nanagna sa panahon sa paghari ni Jero- 
boam II) sa pagtumong sa harianong mga palasyo 
sa Damasco (Am 1:3-5, itandi ang 2Ha 16:9), pada- 
yong gigamit sa susamang paagi ni Jeremias mga 
duha ka siglo sa ulahi.---Jer 49:23-27. 

Si Ben-hadad sa Karaang mga Inskripsiyon. 
Ang usa ka inskripsiyon ni Salmaneser II, human 
iasoy ang usa ka pagpakiggubat batok sa mga Sir- 
yanhon, nagpahayag: “Si Hadadezer (mismo) na- 
matay. Si Hazael, nga usa ka ordinaryo nga tawo 
(lit.: anak sa usa ka dili inila), miilog sa trono.” (An- 
cient Near Eastern Texts, giedit ni J. Pritchard, 
1974, p. 280) Busa, si Ben-hadad II lagmit gitawag 
nga “Hadadezer” (Asiryanhon, Adad-idri) ni Salma- 
neser III. 

Ang Bantayog ni Zakir naghubit sa silot nga gi- 
pahamtang ni “Barhadad, ang anak nga lalaki ni 
Hazael, hari sa Aram,” nga nangulo sa magkaabin 
nga Siryanhong mga hari batok kang “Zakir, hari sa 
Hamat ug Luʻath,” sa ingon nagdugang ug ar- 
keolohikanhong pamatuod sa paglungtad ni Ben- 
hadad III, ang anak nga lalaki ni Hazael.--- Ancient 
Near Eastern Texts, p. 655. 

Usa ka bantayog, nga nailhan ingong Bantayog 
ni Melqart, nakaplagan niadtong 1940 mga 6 km 
(3.5 mi) sa A sa Aleppo sa amihanang Sirya, ug bi- 
sag ang inskripsiyon dili bug-os mabasa, kini sa ba- 
hin mabasa: “Usa ka bantayog nga gipatindog ni 
Barhadad . . . alang sa iyang Ginoong Melqart.” 
(Ancient Near Kastern Texts, p. 655) Dili tino kon 
kini nga Barhadad mao ba si Ben-hadad I, II, II, o 
lain pa nga Ben-hadad. 


BEN-HAIL. Usa sa lima ka prinsipe nga gipa- 
dala ni Jehosapat sa ikatulo nga tuig sa iyang pag- 
hari aron sa pagtudlo sa Balaod ngadto sa mga mo- 
lupyo sa Juda.---2Cr 17:7, 9. 


BEN-HANAN [Anak sa Usa nga Nagpakitag 
Pabor; Anak sa Mapuangoron]. Usa sa upat ka anak 
nga lalaki ni Shimon; kaliwat ni Juda.--1Cr 4:1, 20. 


BENINU. Usa ka Levihanon, o katigulangan sa 
usa ka Levihanon, kinsa nagpamatuod pinaagig 
timbre sa “kasaligang kontrata” ni Nehemias.---Neh 
9:38; 10:1, 13. 

mot]. 

1. Ang ika-12 nga anak nga lalaki ni Jacob ug 
pursoso nga igsoon ni Jose. Si Benjamin mopatim- 
awng mao lamang ang anak nga natawo kang Ja- 
cob sa yuta sa Canaan, samtang ang ubang mga 
anak natawo sa Padan-aram. (Gen 29:31-30:25; 
31:18) Si Raquel nanganak kang Benjamin, ang 
iyang ikaduhang anak nga lalaki, samtang nagpai- 
ngon sa Bethel sa Eprat (Betlehem), nga nag- 
malamposon sa malisod nga pagpanganak apan 
nakabsan sa iyang kinabuhi. Sa dihang himalat- 
yon, kini nga anak iyang gitawag ug Ben-oni, 
nga nagkahulogang “Anak sa Akong Pagbango- 
tan”, apan ang iyang nagbangotang bana human 

niadto nagngalan kaniya ug Benjamin, nga nag- 
kahulogang “Anak nga Lalaki sa Tuong Kamot.” 
--Gen 35:16-19, 48:7. 

Sukad sa iyang pagkatawo hangtod human nga 
ibaligya sa pagkaulipon sa Ehipto ang iyang igso- 
ong si Jose, wala nay dugang giasoy kanato bahin 
kang Benjamin. Ingong kamanghorang anak ni Ja- 
cob pinaagi sa iyang gihigugmang asawa nga si 
Raquel (Gen 44:20), tinong si Benjamin mao ang 
gimahal pag-ayo sa iyang amahan, ilabina nga ni- 
adtong panahona si Jacob nagtuo nga si Jose patay 
na. Busa si Jacob nagpanuko pag-ayo sa pagpau- 
ban kang Benjamin sa iyang mga igsoon ngadto sa 
Ehipto, ug human lamang sa hilabihang pagpa- 
ngombinsir nga siya mitugot nga mouban kini. 
(Gen 42:36-38, 43:8-14) Angayng matikdan nga 
bisan tuod nianang panahona gitawag ni Juda si 
Benjamin nga usa ka “bata,” nianang tungora si 
Benjamin ulitawo na. Gipakita sa rekord sa Genesis 
46:8, 21 nga si Benjamin may mga anak panahon 
sa pagpuyo ni Jacob sa Ehipto. Bisan pa niana, 
siya maoy hinigugmang “anak [ni Jacob] sa iyang 
pagkatigulang,” kinsa gisaligan sa daghang paagi 
sa iyang tigulang nga ginikanan. (Gen 44:20-22, 
29-34) Gimahal usab pag-ayo ni Jose ang iyang 
manghod nga igsoon.---Gen 43:29-31, 34. 

Ang talaan sa mga kaliwatan ni Benjamin giasoy 
sa daghang teksto, nga ang pipila daw mas kom- 
pleto kay sa uban. Ang Genesis 46:21 nagtala ug 
napulo ka tawo ingong “mga anak nga lalaki ni 
Benjamin,” ug ang pagkadili-makita sa pipila niini 
nga mga ngalan sa mosunod nga mga talaan naka- 
paaghat sa uban sa paghunahuna nga ang pipila ka 
anak tingalig nangamatay nga bata pa o kaha 
wala makapatunghag mga anak nga mohatag ug 
mga kaliwat. Dayag nga adunay pipila ka kalainan 
sa espeling sa mga ngalan niini nga mga talaan 
(itandi ang Ehi, Ahiram, Ahara), ug ang pipila nga 
natala sa Genesis 46:21 tingali mga kaliwat na la- 
mang. (Num 26:38-40, 1Cr 7:6: 8:1) Dihay mga 
pagtutol sa posibilidad nga si Benjamin nakabatog 
daghang anak nga lalaki o mga apo niining tungo- 
ra, apan angayng hinumdoman nga ang paghisgot 
kanila ingong lakip sa ‘mga kalag nga miuban kang 
Jacob sa Ehipto” wala gayod magkahulogan nga gi- 
panganak na sila una pa mosulod sa maong yuta. 
Sila lagmit “miadto sa Ehipto' sa diwa nga sila gipa- 
nganak didto sa panahon sa 17 ka tuig nga pagpu- 
yo ni Jacob sa Ehipto sa wala pa siya mamatay, 
maingon nga ang duha ka anak nga lalaki ni Jose 
nga natawo didto gitala lakip sa ‘mga kalag sa ba- 
lay ni Jacob nga miadto sa Ehipto.” (Gen 46:26, 27) 
Sa pagkamatay sa iyang amahan, si Benjamin lag- 
mit nagpanuigon nag kapin sa 40 ug busa may igo 
nang pangedaron nga makabatog mga apo. 

Ang panalangin nga gipahayag sa iyang ama- 
han alang kang Benjamin ingong usa sa mga pa- 
ngulo sa 12 ka tribo sa Israel gihisgotan sa Nume- 
TO 2.—Gen 49:27, 28. 

2. Ang ngalang Benjamin nagpunting usab sa 
tribo nga naggikan sa anak nga lalaki ni Jacob. Sa 
Pagpanggula gikan sa Ehipto, kini maoy ikaduha sa 
kinagamyan (sunod kang Manases) sa tanang tri- 
bo kon maylabot sa gidaghanon sa mga lalaki. 
(Num 1:36, 37) Sa pagsenso sa ulahi didto sa Kapa- 
tagan sa Moab, ang tribo ni Benjamin miuswag 
ngadto sa ikapitong dapit. (Num 26:41) Sa dihang 
nagkampo sa kamingawan, ang tribo nag-okupar 
ug puwesto sa K nga dapit sa tabernakulo, tupad sa 
mga tribo nga naggikan sa mga anak ni Jose nga 
si Manases ug Epraim, ug kining tulo-ka-tribo nga 
dibisyon maoy ikatulo diha sa han-ay sa pagmar- 
tsa.--Num 2:18-24. 

Sulod sa Canaan, ang teritoryo nga gihatag 
ngadto sa tribo ni Benjamin nahimutang taliwala 
sa mga tribo ni Epraim ug Juda, samtang ang teri- 
toryo sa Dan maoy utlanan niini sa K. Ang utlanan 
niini sa A nagsukad sa Suba sa Jordan duol sa Je- 
rico, mitabok sa kabukiran agi sa Bethel ug mipa- 
dayon pakasadpan ngadto sa dapit duol sa Ubos 
nga Bet-horon, gikan didto, ang kasadpang utlanan 
milugsong sa Kiriat-jearim, dayon sa H, miliko pa- 
sidlakan ug mitabok sa Jerusalem latas sa Walog sa 
Hinnom, midulhog sa gansangong kabakiliran sa 
sidlakan pabalik sa Jordan sa A nga utlanan sa Pa- 
tayng Dagat, sa ingon ang Suba sa Jordan nahi- 
mong sidlakang utlanan niini. (Jos 18:11-20, itandi 
ang A nga utlanan sa Juda sa Jos 15:5-9 ug ang H 
nga utlanan sa “mga anak ni Jose” sa Jos 16:1-3.) 
Ang sukod sa luna gikan sa A hangtod sa H maoy 
mga 19 km (12 mi) ug gikan sa S hangtod sa K 
maoy mga 45 km (28 mi). Gawas sa bahin sa Wa- 
log sa Jordan palibot sa tubigan nga dapit sa Jeri- 
co, ang teritoryo maoy bungtoron ug gansalon, bi- 
san tuod nga dihay ubang tabunok nga mga dapit 
sa kasadpang kabakiliran. Tungod sa bul-oganang 
mga walog pakasadpan ngadto sa patag sa mga Fi- 
listehanon ug pasidlakan ngadto sa Jordan, kining 
dapita nahimong pangunang agianan paingon sa 
habog nga rehiyon alang sa komersiyal ug militar- 
yong mga katuyoan. Ang kasundalohan sa mga Fi- 
listehanon nanghugop niining dapita panahon sa 
sayong bahin sa paghari ni Saul ug gipang-agawan 
ang mga Israelinhon gikan sa ilang kampo sa Mik- 
mas, nga duol ra sa A sa balay ni Saul sa Gibea, 
apan ang kadaogan ni Jonatan sa Mikmas maoy 
nagpakalagiw ug nagpaatras kanila ngadto sa ka- 
patagan daplin sa baybayon.--- 1Sa 13:16-18, 14:11- 
16, 23, 31, 46. 

Apil sa natala nga prominenteng mga siyudad 
nga sa sinugdanan gihatag kang Benjamin mao 
ang Jerico, Bethel, Gabaon, Gibea, ug Jerusalem. 
Apan, ang Bethel giilog sa balay ni Jose. Sa ulahi 
ang Bethel nahimong prominenteng siyudad sa ka- 
sikbit nga Epraim ug usa ka sentro sa idolatrosong 
pagsimba sa baka. (Huk 1:22, 1Ha 12:28, 29; tan- 
awa ang BETHEL Num. 1.) Bisan tuod ang Jerusalem 
sakop usab sa teritoryo sa Benjamin, nahimutang 
kini sa utlanan sa Juda, ug mao kini ang tribo nga 
unang mibihag ug misunog sa siyudad. (Huk 1:8) 
Apan wala magmalamposon ang Juda ni ang Ben- 
jamin sa pagpapahawa sa mga Jebusihanon gikan 
sa kuta sa Jerusalem (Jos 15:63, Huk 1:21), ug sa 
panahon lamang sa pagmando ni Haring David 
nga naangkon ang bug-os nga pagkontrolar ug ang 
siyudad nahimong kaulohan sa Israel.---2Sa 5:6-9. 

Panahon sa mga Maghuhukom, ang tribo ni Ben- 
jamin nagpakitag matig-ang espiritu pinaagi sa 
pagdumili sa pagtugyan sa mga kriminal nga mi- 
himog binanyagang buhat didto sa siyudad sa Gi- 
bea. Mitultol kini sa usa ka sibil nga gubat batok sa 
ubang mga tribo, kinsa determinado sa pagsilot sa 
daotan, ug tungod niini hapit mapuo ang tribo ni 
Benjamin. (Huk 19-21) Bisan pa niana, tungod sa 
paagi nga gihimo sa ubang mga tribo aron mapre- 
serbar kini nga tribo, ang Benjamin naulian ug mi- 
uswag sa gidaghanon gikan sa 600 ka lalaki ngad- 
to sa duolan ug 60,000 ka manggugubat panahon 
sa paghari ni David.-- 1Cr 7:6-12. 

Ang katakos sa pagpakig-away sa mga kaliwat ni 
Benjamin gihulagway sa tagna ni Jacob sa dihang 
himalatyon na siya diin miingon siya niining hini- 
gugmang anak: “Si Benjamin magpadayon sa pag- 
kuniskunis sama sa usa ka lobo. Sa buntag siya 
mokaon sa nadakpang hayop ug sa gabii siya mag- 
bahin sa inagaw.” (Gen 49:27) Ang Benjaminhong 
mga manggugubat nailhan sa ilang katakos sa 
paggamit ug lambuyog, nga molambuyog sa mga 
bato pinaagi sa ilang tuo o sa walang kamot ug 
makaigo sa puntirya “hangtod sa kanipson sa usa 
ka lugas nga buhok.” (Huk 20:16: 1Cr 12:2) Ang 
walhon nga si Maghuhukom Ehud, ang mipatay sa 
malupigon nga si Haring Eglon, maoy usa ka Ben- 
jaminhon. (Huk 3:15-21) Mahimong matikdan usab 
nga “sa buntag" sa gingharian sa Israel nga ang tri- 
bo ni Benjamin, bisan usa sa “kinagamyan sa mga 
tribo,” nagpatungha sa unang hari sa Israel, si Saul 
nga anak ni Kis, nga usa ka maisog nga manggu- 
gubat batok sa mga Filistehanon. (1Sa 9:15-17, 21) 
Usab “sa gabii,” kon mahitungod sa nasod sa Isra- 
el, gitagana sa tribo ni Benjamin si Rayna Ester ug 
si Primer Ministro Mardokeo aron sa pagluwas sa 
mga Israelinhon gikan sa pagkapuo ilalom sa Im- 
peryo sa Persia.--Est 2:5-7. 


BENJAMIN 


Bisan tuod ang pipila ka lalaking Benjaminhon 
mipaluyo sa mikalagiw nga si David samtang siya 
gigukod ni Haring Saul (1Cr 12:1-7, 16-18), sa di- 
hang namatay si Saul ang kadaghanan sa tribo mi- 
paluyo una sa anak ni Saul nga si Is-boset. (2Sa 
2:8-10, 12-16) Apan, human niadto ilang giila ang 
pagkahari ni David ug sukad niadto sila nagpabi- 
ling maunongon sa gingharian sa Juda, nga may 
pipila lang ka eksepsiyon. May nagpabiling mapihi- 
gong espiritu taliwala sa pipila, sama kang Simei 
ug Sheba, nga misangpot sa temporaryong pagpa- 
lain (2Sa 16:5: 20:1-22): apan sa pagkabahin sa na- 
sod, diin ang silingang tribo sa Epraim (nga nag- 
gikan sa pag-umangkon ni Benjamin) nahimong 
prominenteng tribo sa amihanang gingharian, ang 
tribo ni Benjamin miunong sa Juda isip pag-ila sa 
sugo ni Jehova.--I1Ha 11:31, 32, 12:21, 2Cr 11:1; 
Gen 49:8-10. 

Human madestiyero sa Babilonya, ang mga tribo 
ni Benjamin ug Juda mao ang labing prominente 
taliwala sa napasig-uling mga Israelinhon sa Pales- 
tina. (Esd 4:1: 10:9) Ang maunongong pakig-uban 
ni Benjamin sa Juda ug Jerusalem tinong nakaa- 
mot sa kahan-ayan niini sa panan-awon ni Eze- 
quiel labot sa pagbahin sa yuta ilalom sa sinaad 
nga gingharian, nga niini nga panan-awon ang tri- 
bo ni Benjamin gihulagway nga nahimutang sa 
tuong dapit sa habagatang utlanan sa “balaang 
amot,” samtang ang tribo ni Juda nahimutang sa 
amihanang utlanan.---Eze 48:8, 21-23. 

Usa sa matinumanong mga sumusunod ni Jesus, 
“ang Leyon nga gikan sa tribo ni Juda,” mao si 
apostol Pablo, usa ka Benjaminhon nga nahimong 
usa ka maisog nga manggugubat diha sa espiritu- 
wal nga pakiggubat batok sa bakak nga doktrina ug 
binuhatan. (Pin 5:5, Rom 11:1; Flp 3:5) Ang tribo ni 
Benjamin gihatagag nahiangayng luna taliwala sa 
mga tribo sa espirituwal nga Israel.---Pin 7:8. 

Ang karaang mga sinulat, nga makaplagan sa 
Mari sa Suba sa Euprates ug giisip nga maoy sa 
ika-18 nga siglo W.K.P., naghisgot sa maisog nga 
tribo sa mga tigbalhinbalhin nga gitawag ug Binu- 
Jamina. Mahitungod niining ngalana, ang The Il- 
lustrated Bible Dictionary nag-ingon nga ang pipi- 
la ka eskolar “nagsubay dinhi sa mga kagikan sa 
biblikanhong tribo: apan ang kalainan sa pana- 
hon ug sa gigikanan nagpahimo niining dili tino.” 
--Giedit ni J. Douglas, 1980, Tomo 1, p. 185. 

3. Usa ka Benjaminhon, kaliwat ni Jediael pina- 
agi kang Bilhan.---1Cr 7:6, 10. 

4. Usa sa “mga anak nga lalaki ni Harim” nga 
nagpapahawa sa ilang langyawng mga asawa sa 
adlaw ni Esdras. (Esd 10:31, 32, 44) Lagmit mao ra 
usab kini nga Benjamin nga gihisgotan sa Nehe- 
mias 3:23 ug 12:34, apan kini dili tino. 


BENJAMINHON 


BENJAMINHON. 
Num. 2. 


Tan-awa ang BENJAMIN 


BENO. Usa ka Levihanon sa panahon ni David, 
kaliwat ni Merari.--1Cr 24:20, 26, 27. 


BEN-ONI [Anak sa Akong Pagbangotan]. Ang 
ngalan nga gihatag ni Raquel sa iyang ikaduhang 
anak nga lalaki sa dihang nagtinga siya panahon sa 
iyang pagpanganak. Giilisan ni Jacob ang iyang 
ngalan ug Benjamin, nga nagkahulogang “Anak sa 
Tuong Kamot.”--Gen 35:18: tan-awa ang BENJAMIN 
Num. 1. 


BENTANA. Tan-awa ang BALAY. 


BEN-ZOHET [Anak nga lalaki ni Zohet]. Gita- 
la nga lakip sa mga kaliwat ni Juda ingong anak 
nga lalaki ni Isi ug igsoon ni Zohet. Apan sanglit 
ang prefix sa iyang ngalan (Ben-) nagkahulogang 
“anak nga lalaki ni,” lagmit nga siya mao ang anak 
nga lalaki ni Zohet ug apo ni Isi.---1Cr 4:20. 


BEON. 


BEOR. 

1. Usa ka Edomhanon kansang anak nga lalaki 
nga si Bela gitala ingong unang hari sa Edom. 
--Gen 36:31, 32, 1Cr 1:43. 

2. Amahan sa manalagnang si Balaam.--Num 
22:5, 2Pe 2:15. 


BERA. Ang hari sa Sodoma nga napildi ni Ke- 
dorlaomer ug sa iyang mga alyado sa Ubos nga Pa- 
tag sa Sidim. (Gen 14:1-11) Gigukod ni Abraham 
ang mga mananaog aron luwason ang iyang pag- 
umangkon nga si Lot, gibawi ang inagaw, ug giuli 
kini ngadto sa hari sa Sodoma inay nga iyang pa- 
nag-iyahon. Gibuhat kini ni Abraham, matod niya, 
aron ang hari sa Sodoma dili makapanghambog: 
“Ako ang nagpadato kang Abram.”---Gen 14:14-24. 


BERACA [Pagdayeg]. 

1. Usa sa mga tawong gamhanan nga batid sa 
paggamit sa busogan, gikan sa tribo ni Benjamin, 
kinsa miduyog kang David didto sa Ziklag. Kini 
maoy sa panahong si David dili pa libreng makali- 
hok tungod kang Saul.--1Cr 12:1-3. 

2. Usa ka ubos nga patag sa Juda nga nahimu- 
tang tali sa Betlehem ug Hebron. Sa pagkakaron gi- 
tuohan kini nga mao ang Wadi el-'Arrub, ug ang 
duol nga Khirbet Bereikut (Berakhot) daw mao ang 
nagpreserbar sa orihinal nga ngalan. Kini nga wa- 
log mitadlas sa S-K, nga nagdugtong sa kabungto- 
ran sa Juda ug sa dapit sa kamingawan sa K sa Da- 
gat sa Asin. 

Human sa milagrosong kadaogan batok sa mag- 
kaabing kasundalohan sa Ammon, Moab, ug Edom, 
gitigom ni Jehosapat ang katawhan niining ubos 


Tan-awa ang BAAL-MEON. 

nga patag aron dayegon si Jehova, busa kini gi- 
nganlan nga Ubos nga Patag sa Beraca (nagkahu- 
logang “Pagdayeg").---2Cr 20:26. 


BERAIAS [Si Jah Naglalang]. Anak nga lalaki 
ni Simei, ug pangulo sa balay sa amahan sa mga 
Benjaminhon nga nanimuyo sa Jerusalem.---1Cr 8: 
1, 21, 28. 


BEREA. Usa ka daghag molupyo nga siyudad 
sa lalawigan sa Macedonia nga giduaw ni apostol 
Pablo panahon sa iyang ikaduhang misyonaryong 
panaw. (Buh 17:10-14) Kini gitawag sa pagkakaron 
ug Veroia ug nahimutang kanhi sa usa ka tabunok 
nga dapit sa tiilan sa Bukid sa Bermios nga mga 
65 km (40 mi) sa KHK sa Tesalonica. Busa kini na- 
himutang nga mga 35 km (22 mi) pailaya gikan sa 
Dagat Aegean. 

Lagmit niadtong mga 50 K.P. nga si Pablo ug Si- 
las miabot sa Berea human mobiya panahon sa ka- 
gabhion gikan sa Tesalonica tungod sa kapintasan 
sa maguboton nga panon. Ang Berea adunay usa 
ka komunidad sa mga Hudiyo ug usa ka sinagoga 
diin didto misangyaw kining duha ka misyonaryo. 
Tungod sa pagkaandam sa mga taga-Berea sa pag- 
patalinghog sa mensahe ni Pablo ug Silas, ug tu- 
ngod sa ilang kakugi sa pagsusi sa Kasulatan aron 
sutaon ang mga butang nga nakat-onan, sila gida- 
yeg ingon sa makaplagan sa Buhat 17:11. Ingong 
resulta, daghan ang nahimong mga kinabig taliwa- 
la niining “hamilig-hunahuna” nga mga tawo, mga 
Hudiyo ug mga Grego. Apan, nahunong ang bulu- 
haton ni Pablo sa dihang miabot ang panatikong 
mga Hudiyo gikan sa Tesalonica nga desididong 
magpahinabo ug dugang kasamok pinaagi sa pa- 
non sa mga manggugubot. Siya milawig ngadto sa 
Atenas, nga nagbiya kang Silas ug Timoteo aron sa 
pag-atiman sa bag-ong pundok sa mga magtutuo 
didto sa Berea.---Buh 17:12-15. 

Sa walay duhaduha si Pablo milatas o milabay 
duol sa Berea sa iyang ikatulong misyonaryong pa- 
naw, nga tungod niini siya nakaabot pag-usab sa 
Macedonia. Usa sa iyang mga kauban niadtong 
panahona mao si Sopater, usa ka Kristohanon nga 
taga-Berea.---Buh 20:1-4. 


BERED [Ulan nga Yelo]. 

1. Usa ka apong lalaki ni Epraim pinaagi kang 
Sutela.--1Cr 7:20. 

2. Usa ka dapit sa habagatang Palestina nga gi- 
hisgotan diha sa asoy sa pagkalagiw ni Agar gikan 
kang Sarai. Ang atabay sa Beer-lahai-roi, diin mi- 
hunong si Agar, nahimutang sa kamingawan tali- 
wala sa Bered ug Kades, nga diha sa dalan paingon 
sa Sur. (Gen 16:7, 14) Ang kamingawan sa Sur 
maoy usa ka rehiyon sa HK sa Filistia ug diha sa 
dalan paingon sa Ehipto, nga lagmit nagpakita nga 


377 


si Agar nagpaingon balik sa iyang yutang nataw- 
han.---Ex 15:22. 


BEREKIAS [Gipanalanginan ni Jehova]. 

1. Ang anak nga lalaki ni Simea, sumala sa lin- 
ya sa kagikan gikan kang Levi hangtod kang Ger- 
som. Ang anak nga lalaki ni Berekias nga si Asap 
maoy usa ka pangunang lider sa mga mag-aawit 
nga gitudlo ni Haring David, ug pinaagi kaniya 
nagsumikad ang daghan pang mga kaliwatan sa 
mga mag-aawit sa templo. Kini nga Berekias lag- 
mit mao ra ang Num. 2.--1Cr 6:39, 15:17, 25:1-9, 
Esd 2:41: Neh 7:44. 

2. Usa sa upat ka Levihanong mga magbalan- 
tay-sa-ganghaan alang sa Arka sa dihang si David 
ang hari. Lagmit nga siya mao ra ang Num. 1. 
— 1Cr 15:23, 24. 

3. Ang anak nga lalaki ni Mesilemot. (2Cr 28:12) 
Sa panahon nga si Ahaz mao ang hari sa Juda, ki- 
ning habagatang gingharian nakaagom ug grabeng 
kapildihan sa mga kamot sa amihanang ginghari- 
an, apan sa dihang gibihag ang 200,000 ka tawo 
ngadto sa Samaria, si Berekias ug ang tulo ka 
ubang mga pangulo sa Epraim milihok gilayon su- 
mala sa tambag ni Oded nga manalagna ni Jehova. 
Dili lamang kay napugngan nila ang mga manana- 
og sa pag-ulipon sa ilang mga igsoon kondili gibes- 
tihan ug gipakaon pa gani nila ang mga nabihag ug 
gitabangan sila sa ilang pagpauli.---2Cr 28:6-15. 

4. Usa ka kaliwat ni David pinaagi kang Solo- 
mon.--1Cr 3:1, 10, 20. 

5. Usa ka Levihanon nga nabuhi human sa pag- 
kadestiyero sa Babilonya: ang anak nga lalaki ni 
Asa.— 1Cr 9:16. 

6. Ang anak nga lalaki ni Mesezabel. Ang anak 
nga lalaki ni Berekias nga si Mesulam mitabang sa 
pagtukod pag-usab sa mga paril sa Jerusalem sa 
panahon ni Nehemias, ug ang iyang apong babaye 
naminyo sa anak nga lalaki ni Tobias.---Neh 3:4, 30; 
6:17, 18. 

7. Ang anak nga lalaki sa manalagnang si Ido ug 
ang amahan sa manalagnang si Zacarias.—Zac 1: 
1,7. 


BERI. Anak nga lalaki ni Zopa ug pangulo sa 
banay sa tribo ni Aser.— 1Cr 7:36, 40. 


BERIA [Uban ang Katalagman]. 

1. Ang ikaupat sa gitalang anak nga lalaki ni 
Aser kinsa, lagmit uban sa iyang duha ka anak nga 
lalaki nga si Heber ug Malkiel, miadto sa Ehipto 
uban sa panimalay ni Jacob. (Gen 46:8, 17) Siya ug 
ang iyang duha ka anak nga lalaki gitala ingong 
mga pangulo sa banay sa mga katigulangan, ug 
ang iyang mga kaliwat mao ang mga Beriahanon. 
--Num 26:44, 45: 1Cr 7:30, 31. 


BERNABE 


2. Usa ka anak nga lalaki ni Epraim nga natawo 
human patya sa mga tawo sa Gat ang iyang mga 
magulang nga lalaki. Si Epraim “nagtawag sa iyang 
ngalan nga Beria, tungod kay uban ang katalag- 
man [Heb., vera-ah'] nga siya [inahan ni Beria] 
didto sa iyang balay. '--1Cr 7:20-23. 

3. Usa sa lima ka anak nga lalaki ni Elpaal ug 
usa sa mga pangulo sa banay sa mga Benjaminhon 
nga nag-abog sa mga molupyo sa Gat.--ICr 8: 
12, 13. 

4. Ang kataposang ginganlan nga anak nga la- 
laki ni Simei, usa ka Levihanong kaliwat ni Gerson. 
Si Beria ug ang iyang igsoong lalaki nga si Jeus 
'walay daghang anak nga lalaki, busa sila nahi- 
mong usa ka balay o banay sa amahan nga usa ka 
hut-ong nga nangatungdanan.'--1Cr 23:6-11. 


BERIAHANON [Kang (Iya ni) Beria]. Usa ka 
banay nga Asernon nga naggikan kang Beria. 
--Num 26:44. 


BERILO. Usa ka medyo sihag o dili-sihag 
nga mineral nga gilangkoban sa silicate sa alumi- 
num ug beryllium. Kini mas gahi kay sa kuwar- 
so (quartz) ug sagad dalag-berde ug kolor, apan 
usahay kini maoy berde, dalag, asul, puti, lus- 
pad nga pula, o tin-aw. Ang lubos-berdeng beri- 
lo giklasipikar ingong esmeralda, ang asul-berde 
ingong aquamarine, ug ang kolor rosas gitawag ug 
morganite. Ang berilo sagad makaplagan ingong 
pormag unom-ug-kilid nga mga kristal diha sa 
bantilisong mga bato. Adunay nakaplagang tibuok 
nga mga kristal nga berilo nga mitimbang ug kapin 
sa 25 ka tonelada. 

Ang berilo maoy usa ka ilado kaayong mutya sa 
karaang kapanahonan. Ang mga Grego mihimog 
nindot nga mga igtitimbre nga berilo, ug ang mga 
Romano migamag mga bato sa ariyos gikan niining 
kinaiyanhong mga kristal. Ang berilo (Gr., beryl- 
los) kausa ra gihisgotan diha sa Kasulatan (NW, NE, 
RS) ingong ang ikawalong patukoranan sa paril sa 
Bag-ong Jerusalem.---Pin 21:2, 19, 20. 


BERNABE [Anak sa Paghupay]. Kining promi- 
nente nga tawo sa unang-siglo nga Kristiyanidad 
unang gipailaila kanato ni Lucas diha sa Kasulatan 
sa Buhat 4:34-36. Dinhi atong masayran nga ki- 
ning debotado nga tawo maoy usa ka Levihanon ug 
lumad sa pulo sa Cipro, apan sa panahon nga siya 
gipailaila, siya didto sa Jerusalem. Kining tawhana 
maoy usa sa mga ginganlan nga lakip sa daghang 
magtutuo kinsa wala madugay human sa Pentekos- 
tes nagbaligya sa ilang mga yuta ug mga balay ug 
naghatag sa halin niini ngadto sa mga apostoles 
alang sa pagpauswag sa Kristohanong buluhaton. 
Ang iyang tinuod nga ngalan maoy Jose, apan ang 
mga apostoles nag-angga kaniya ug Bernabe, nga 

nagkahulogang “Anak sa Paghupay.” Kining bata- 
san sa paghatag ug mga angga pinasukad sa mga 
kinaiya sa usa ka tawo maoy kasagaran. 

Siya mabination ug manggihatagon kaayo nga 
tawo, nga sa kinabubut-on wala magpanuko sa 
pagtanyag sa iyang kaugalingon ug sa iyang ma- 
teryal nga mga kabtangan alang sa pagpauswag 
sa mga intereses sa Gingharian. Siya malipayong 
"nagtabang' sa iyang mga igsoon (Buh 9:27), ug sa 
atubangan sa bag-ong interesado nga mga tawo 
“siya nagmaya ug nagdasig kanilang tanan sa pag- 
padayon diha sa Ginoo uban ang kinasingkasing 
nga katuyoan.” Si Bernabe maoy “usa ka maayong 
tawo ug puno sa balaang espiritu ug sa pagtuo” 
(Buh 11:23, 24), usa ka manalagna ug magtutudlo 
sa Antioquia. (Buh 13:1) Ang mga apostoles nag- 
hisgot kang Bernabe ingong lakip sa ilang “mga hi- 
nigugma” kinsa “mitugyan sa ilang mga kalag tu- 
ngod sa ngalan sa atong Ginoong Jesu-Kristo.” 
(Buh 15:25, 26) Bisan tuod siya dili usa sa 12 ka 
apostoles, tukmang gitawag siya nga usa ka apos- 
tol (Buh 14:14), kay, sa pagkatinuod, usa siya nga 
“gipadala sa balaang espiritu.”---Buh 13:4, 43. 

Ang suod nga pagpakig-uban ni Bernabe kang 
Pablo, nga milungtad sa daghang katuigan, nagsu- 
god mga tulo ka tuig human sa pagkakabig ni Pab- 
lo sa dihang buot ni Pablo nga makigkita sa kongre- 
gasyon sa Jerusalem. Wala ibutyag kon sa unsang 
paagi unang nahimamat ni Bernabe si Pablo. Apan 
si Bernabe ang nakapribilehiyo sa pagpailaila kang 
Pablo ngadto kang Pedro ug sa tinun-an nga si San- 
tiago.--Buh 9:26, 27: Gal 1:18, 19. 

Sa kasamtangan napukaw sa pipila ka nagsultig- 
Gregong mga Hudiyo nga gikan sa Cipro ug Cirene 
ang dako kaayong interes sa Kristiyanidad didto sa 
Antioquia sa Sirya. Ingong resulta, ang nagaman- 
dong lawas sa Jerusalem nagpadala kang Bernabe 
ngadto sa Antioquia aron sa pagdasig ug pagpalig- 
on pa niining mga bag-ong magtutuo. Maayo ang 
pagkapili kang Bernabe alang niining buluhatona, 
sanglit siya maoy usa ka nagsultig-Grego nga taga- 
Cipro. Sa dihang “dakodakong panon sa katawhan 
ang nadugang ngadto sa Ginoo" didto sa Antioquia, 
si Bernabe nagdali pag-adto sa Tarso ug nagkom- 
binsir kang Pablo nga moadto ug motabang sa mi- 
nisteryo. Nianang mga panahona usab, tungod sa 
pasidaan sa Diyos maylabot sa umaabot nga gu- 
tom, ang mga igsoon sa Antioquia nagtigom ug 
daghang pagkaon ug sa takdang panahon gipadala 
kini ngadto sa kongregasyon sa Jerusalem pinaa- 
gi kang Bernabe ug Pablo.--Buh 11:22-24, 27-30, 
12:25. 

Sa dihang natapos na kining buluhaton sa pagpa- 
dala ug hinabang, ang duha mibalik sa Antioquia 
sa mga 47 K.P. ug gikan didto mibiya alang sa 
usa ka misyonaryong asaynment ubos sa pagtultol 

sa balaang espiritu. Kini nagdala kang Bernabe ug 
Pablo una ngadto sa Cipro, diin sila nakatabang sa 
pagdala sa kamatuoran sa Diyos ngadto sa prokon- 
sul nga si Sergio Paulo. Gikan didto sila mipanaw 
latas sa interyor nga bahin sa Asia Minor. Usahay 
sila lutoson pag-ayo sa magubtanong mga panon. 
Kas-a, sa dihang ilang giayo ang usa ka tawong ba- 
kol didto sa Listra, bag-o pa lang nilang napugngan 
ang “mga panon sa katawhan sa paghalad ngadto 
kanila” (nga nagtuong si Bernabe mao ang diyos 
nga si Zeus ug si Pablo, “ang nanguna sa pagsulti,” 
mao si Hermes, o Mercury), sa dihang ang mga 
Hudiyo “nangombinsir sa mga panon sa katawhan, 
ug ilang gibato si Pablo ug giguyod siya gawas sa 
siyudad.”--Buh 13:1-12, 14:1-20. 

Sa mga 49 K.P., gidala ni Bernabe ug Pablo ang 
mainit nga isyu bahin sa pagtuli sa mga dili Hudi- 
yo ngadto sa nagamandong lawas sa Jerusalem, ug 
sa dihang nahusay na kini, mibalik dayon sila sa 
Antioquia nga nangandam alang sa ilang sunod 
nga misyonaryong panaw. (Buh 15:2-36) Apan, tu- 
ngod kay wala sila magkasinabot bahin sa pagpau- 
ban kang Juan Marcos, sila nagbulag paingon sa 
magkalahi nga mga teritoryo. Si Bernabe nagdala 
sa iyang ig-agaw nga si Marcos ngadto sa Cipro, ug 
si Pablo nagdala kang Silas latas sa mga distrito sa 
Sirya ug Cilicia. (Buh 15:37-41) Dinhi natapos ang 
rekord bahin kang Bernabe diha sa Kasulatan, ga- 
was sa daklit nga paghisgot kaniya diha sa pipila ka 
sulat ni Pablo.--- 1Co 9:6, Gal 2:1, 9, 13; Col 4:10. 


BERNICE [gikan sa lintunganayng pulong nga 
nagkahulogang “modaog"]. Anak nga babaye ni 
Herodes Agripa I pinaagi sa iyang asawa nga si 
Cypros, natawo sa mga 28 K.P.: igsoon ni Ma- 
riamne III, Drusila, ug Herodes Agripa II. (Tan-awa 
ang HERODES Num. 4.) Si Bernice ug ang iyang igso- 
ong lalaki nga si Agripa miduaw kang Goberna- 
dor Festo sa Cesarea niadtong 58 K.P., diin silang 
duha, nga giimbitar ni Festo, “miabot uban ang 
mapagarbohong pasundayag ug misulod sa lawak 
sa mga mamiminaw uban sa mga komandante mi- 
litar maingon man sa mga tawong halangdon sa 
siyudad.” Dayon ang binilanggong si Pablo gidala 
sa sulod ug gitugotan sa paghatag sa iyang pu- 
wersado ug makapakombinsir nga depensa atuba- 
ngan niining tanan nga kadagkoan.--Buh 25:13, 
23, 26:1-30. 

Sa batan-on pa kaayo, siya naminyo kang Marcus 
nga anak ni Alejandro Lysimachus. Human mama- 
tay si Marcus, siya naminyo sa iyang uyoan nga si 
Herodes nga hari sa Chalcis. Pinaagi kaniya siya 
nanganak ug duha ka anak nga lalaki sa wala 
pa mamatay si Herodes niadtong 48 K.P. Dayon 
siya mipuyo uban sa iyang igsoong lalaki hangtod 
nga nabaniog ang mga tabitabi nga kadto maoy 
usa ka insestong relasyon. Sa ulahi siya naminyo 

kang Polemo nga hari sa Cilicia, human kini mou- 
yon nga makabig ngadto sa Judaismo. Apan, sa 
wala madugay iyang gibiyaan si Polemo ug nakig- 
ipon pag-usab sa iyang igsoon. Mao kadtong pana- 
hona nga siya ug si Agripa miduaw sa Cesarea. 

Niadtong 65 K.P. gipameligro ni Bernice ang 
iyang kinabuhi sa pagpanalipod sa mga Hudiyo ba- 
tok kang Florus, kinsa nag-aghat sa pag-ulag dugo 
ug nagmugnag kagubot didto sa Jerusalem. Sa 
ulahi siya ug ang iyang igsoong lalaki, sama sa 
daghang uban pa, nanumpa nga magmaunongon 
ngadto sa Romanong emperador nga si Vespasian. 
Gani ang anak sa emperador nga si Tito nagda- 
la kang Bernice ngadto sa Roma aron mahimong 
iyang asawa, bisan tuod si Bernice mas magulang 
ug napulo ka tuig kay kaniya. Apan, tungod sa 
pagprotesta sa Romanong katawhan sa pagkaki- 
tang sila makabaton diay ug usa ka rayna nga Hu- 
diyo, giputol ni Tito ang relasyon. 


BERODAK-BALADAN. Tan-awa ang MER0- 


DAK-BALADAN. 


BEROTA, BEROTAI [Mga Atabay]. Sa pa- 
nan-awon ni Ezequiel maylabot sa panulondong te- 
ritoryo sa Israel, ang Berota gitala ingong anaa sa 
amihanang utlanan sa tunga sa Hamat ug Sibraim. 
(Eze 47:16) Mopatim-aw nga kini mao ra usab ang 
Berotai sa 2 Samuel 8:8, usa ka siyudad ni Hadade- 
zer nga hari sa Zoba, nga gikan didto si David nag- 
dala ug “daghan kaayong tumbaga.” Diha sa sa- 
mang rekord sa 1 Cronicas 18:8 ang ngalang Cun 
mao ang makita puli niini. Gituohan sa kadaghanan 
nga ang Berota (o Berotai) mao ang presenteng- 
adlaw nga Britel (Bereitan), mga 10 km (6 mi) sa 
HK sa Baalbek diha sa walog nga nailhan nga 
Beqa‘, nga nahimutang taliwala sa kabukiran sa Le- 
banon ug Anti-Lebanon. 


BEROTNON. 


BERSIYON. Mga hubad sa Bibliya gikan sa 
Hebreohanon, Aramaiko, ug Grego ngadto sa 
ubang mga pinulongan. Tungod sa buluhatong 
paghubad, ang Pulong sa Diyos mabatonan na sa 
linibo ka milyong tawo nga dili makasabot sa orihi- 
nal nga mga pinulongan sa Bibliya. Ang unang 
mga bersiyon sa Kasulatan maoy sinulat sa kamot 
ug busa kini maoy mga manuskrito. Apan, sukad 
sa pagtungha sa imprentahan, daghang dugang 
mga bersiyon o mga hubad ang mitungha, ug kini 
kasagarang gipatik nga tinagdaghan. Ang pipila ka 
bersiyon gihubad nga direkta gikan sa Hebreoha- 
non ug Gregong mga teksto sa Bibliya, samtang 
ang uban gipasukad sa mas unang mga hubad. 
--TSART, Tomo 1, p. 321. 

Ang Kasulatan napatik na, sa katibuk-an o sa ba- 
hin, sa kapin sa 3,000 ka pinulongan. Pinasukad sa 

gidaghanon sa pinulongan nga nakobrehan niini, 
kini nagkahulogan nga mga 90 porsiyento sa popu- 
lasyon sa yuta ang mahimong makabaton sa labing 
menos pipila ka bahin sa Bibliya. Ang pagsusi sa 
mga bersiyon o mga hubad sa Kasulatan makaag- 
hat sa usa ka tawo sa pagpasalamat kang Jeho- 
va nga Diyos tungod sa kahibulongang paagi nga 
iyang gipreserbar ang iyang Pulong alang sa kaa- 
yohan sa minilyon nga katawhan. 

Karaang mga Bersiyon sa Hebreohanong 
Kasulatan. Naglungtad pa gihapon karon ang 
lagmit 6,000 ka karaang mga manuskrito sa tibuok 
o sa mga bahin sa Hebreohanong Kasulatan, nga 
gisulat diha sa Hebreohanon (gawas sa pipila ka ba- 
hin nga Aramaiko). Ang nahibaloan nga naglung- 
tad pa gihapon mao usab ang daghang manuskrito 
sa karaang mga bersiyon o mga hubad sa Hebreo- 
hanong Kasulatan sa nagkadaiyang mga pinulo- 
ngan. Ang pipila ka bersiyon maoy mga hubad sa 
mas naunang mga hubad gikan sa Hebreohanon. 
Pananglitan, ang bahin sa Hebreohanong Kasula- 
tan sa Karaang Latin nga bersiyon gihubad gikan 
sa Septuagint, usa ka Gregong hubad sa Hebreoha- 
nong Kasulatan. Sa laing bahin, ang ubang ka- 
raang mga bersiyon sa Hebreohanong Kasulatan 
(ang Gregong Septuagint, Aramaikong mga Tar- 
gum, ang Syriac nga Peshitta, ug ang Latin nga 
Vulgate) direktang gihubad gikan sa Hebreohanon 
ug dili pinaagi sa usa ka bersiyon sa Grego o sa 
ubang pinulongan. 

Samarianhong “Pentateuch.” Human ang 
Asirya maghingilin sa kadaghanan sa mga molup- 
yo sa Samaria ug sa napulo-ka-tribong gingharian 
sa Israel niadtong 740 W.K.P., ang mga pagano gi- 
kan sa ubang mga teritoryo sa Asiryanhong Im- 
peryo gipapuyo sa Asirya didto sa Samaria. (2Ha 
17:22-33) Sa ulahi ang mga kaliwat niadtong na- 
hibilin sa Samaria ug niadtong gidala sa Asirya 
ngadto sa Samaria gitawag nga mga Samarian- 
hon. Ilang gidawat ang unang lima ka basahon sa 
Hebreohanong Kasulatan, ug sa mga ikaupat nga 
siglo W.K.P. ilang napatungha ang Samarianhong 
Pentateuch, nga dili gayod usa ka hubad sa orihinal 
nga Hebreohanong Pentateuko, kondili gihatagan 
ug katumbas nga espeling ang mga karakter niini 
ginamit ang Samarianhong mga karakter, nga gi- 
sagolan ug Samarianhong mga idiom. Ang pipila 
sa naglungtad pa nga mga manuskrito sa Sama- 
rianhong Pentateuch maoy una pa sa ika-13 nga 
siglo K.P. Sa mga 6,000 ka kalainan tali sa Sa- 
marianhon ug sa Hebreohanong mga teksto, ang 
kadaghanan dili ra dakong butang. Ang usa ka 
kalainan nga makaiikag makita sa Exodo 12:40, 
diin ang Samarianhong Pentateuch maoy pareho sa 
Septuagint. 

Mga Targum. Ang mga “Targum” maoy usa 
ka dili-estriktong mga hubad o laing paagi sa pag- 
batbat sa mga pulong sa Hebreohanong Kasulatan 
ngadto sa Aramaiko. Bisan tuod ang mga tipik sa 
unang mga Targum sa pipila ka basahon nakapla- 
gan lakip sa mga Linukot nga Basahon sa Patayng 
Dagat, ang Hudiyohanong mga Targum sa katibuk- 
an lagmit ayha pa nakabaton sa ilang presenteng 
porma niadtong mga ikalimang siglo K.P. Usa sa 
pangunang mga Targum, ang “Targum ni Onkelos” 
diha sa Pentateuko, maoy literal kaayo. Ang lain pa, 
ang gitawag nga Targum ni Jonathan alang sa Mga 
Manalagna, dili kaayo literal. Ang naglungtad pa 
karong adlawa mao ang mga Targum sa kadagha- 
nang mga basahon sa Hebreohanong Kasulatan ga- 
was sa Esdras, Nehemias, ug Daniel. 

Ang Gregong “Septuagint.” Ang Gregong 
Septuagint (sagad gipaila nga LXX) gigamit sa 
nagsultig-Grego nga mga Hudiyo ug sa mga Kris- 
tohanon sa Ehipto ug sa ubang dapit. Giingon 
nga ang pagsulat niini gisugdan didto sa Ehip- 
to sa mga adlaw ni Ptolemy Philadelphus (28b- 
246 W.K.P.), sa dihang, sumala sa tradisyon, ang 
Pentateuko gihubad ngadto sa Grego sa 72 ka Hu- 
diyong mga eskolar. Sa ulahi, ang gidaghanon nga 
70 gigamit, ug ang bersiyon sa Pentateuko gitawag 
ingong ang Septuagint, nga nagkahulogang “Kapi- 
toan.” Ang ubang mga basahon sa Hebreohanong 
Kasulatan (sa lainlaing mga maghuhubad kansang 
estilo magkalahi gikan sa literal ngadto sa medyo 
dili kaayo estrikto nga paghubad) inanayng gidu- 
gang hangtod nga ang hubad sa tibuok Hebreo- 
hanong Kasulatan nakompleto sa ikaduhang sig- 
lo W.K.P. ug tingali sa 150 W.K.P. Human niadto 
ang tibuok basahon nailhan ingong ang Septuagint. 
Kini nga bersiyon sagad gikutlo sa mga magsusu- 
lat sa Kristohanon Gregong Kasulatan. Ang apokri- 
pal nga mga sinulat dayag nga gisal-ot nganha sa 
Gregong Septuagint human nga kini unang nakom- 
pleto.---Tan-awa ang APOKRIPA. 

Usa sa labing karaang naglungtad nga mga ma- 
nuskrito sa Gregong Septuagint mao ang Papy- 
rus 957, ang Rylands Papyrus iii. 458, nga gipre- 
serbar diha sa John Rylands Library, Manchester, 
Inglaterra. Kini maoy panahon pa sa ikaduhang 
siglo W.K.P. ug naundan sa mga tipik nga mga ba- 
hin sa Deuteronomio (23:24-24:3: 25:1-3; 26:12, 
17-19, 28:31-33). Ang laing manuskrito, sa unang 
siglo W.K.P., mao ang Papyrus Fouad 266 (nga gi- 
panag-iya sa Société Egyptienne de Papyrologie, 
Cairo), nga naundan sa mga bahin sa ikaduhang 
katunga sa Deuteronomio nga pinasukad sa Gre- 
gong Septuagint. Sa lainlaing mga teksto diha nia- 
na, ang Tetragrammaton (YHWH sa Cebuano) sa 
ngalan sa Diyos makaplagan ingong kuwadradong 

mga karakter nga Hebreohanon diha mismo sa 
Gregong teksto.---Tan-awa ang HULAGWAY, Tomo 1, 
p. 326: JEHOVA. 

Ang Gregong Septuagint sa ingon napreserbar 
diha sa ubay-ubayng mga manuskrito, daghan ang 
mga tipik na lang, ang uban halos kompleto pa. Ma- 
kaiikag, ang mga teksto sa Septuagint napreserbar 
sa tulo ka iladong uncial (usa ka karaang estilo sa 
pagsulat) nga mga manuskrito nga gisulat diha sa 
vellum (panit sa hayop)--ang Vatican Manuscript 
Num. 1209 ug ang Sinaitic Manuscript, nga pare- 
hong sa ikaupat nga siglo K.P., ug ang Alexandrine 
Manuscript sa ikalimang siglo K.P. Ang Septuagint 
sumala sa makita sa Vatican Manuscript Num. 1209 
maoy halos kompleto; ang bahin sa Hebreohanong 
Kasulatan nga kanhi gilakip diha sa Sinaitic Manu- 
script nahanaw na, ang sa Alexandrine Manuscript 
halos kompleto pa, bisan tuod may mga bahin nga 
kulang diha sa Genesis, Unang Samuel, ug sa Mga 
Salmo. 

Ulahing Gregong mga bersiyon. Sa ikadu- 
hang siglo, si Aquila, usa ka Hudiyong kinabig sa 
Ponto, naghimog bag-o ug literal kaayo nga Gre- 
gong hubad sa Hebreohanong Kasulatan. Kini na- 
hanaw na gawas sa mga tipik ug mga kinutlo nia- 
na sa unang mga magsusulat. Ang laing Gregong 
hubad sa samang siglo gihimo ni Theodotion. Ang 
iyang hubad mopatim-aw nga maoy usa ka rebis- 
yon sa Septuagint o sa ubang Gregong bersiyon sa 
Hebreohanong Kasulatan, bisan tuod iyang gikon- 
siderar ang Hebreohanong teksto mismo. Wala nay 
naglungtad pa nga kompletong kopya sa bersiyon 
ni Theodotion. Ang lain pang Gregong bersiyon sa 
Hebreohanong Kasulatan nga wala nay komple- 
tong kopya nga naglungtad mao ang bersiyon ni 
Symmachus. Ang iyang hubad, nga lagmit gihubad 
sa mga 200 K.P., naningkamot sa paghatag sa ek- 
saktong diwa inay nga literal. 

Niadtong mga 245 K.P., si Origen, ang iladong 
eskolar sa Alejandria, Ehipto, nakahuman ug usa 
ka dako kaayong edisyon sa daghag bersiyon nga 
Hebreohanong Kasulatan nga gitawag ug Hexapla 
(nga nagkahulogang “unom ka pilo”). Bisan tuod 
ang mga tipik niini naglungtad pa, walay komple- 
tong kopya sa manuskrito ang napreserbar. Gihan- 
ay ni Origen ang teksto diha sa unom ka nagtapad 
nga mga lindog nga naundan (1) sa mga konsonan- 
teng Hebreohanong teksto, (2) sa katumbas nga 
Gregong mga espeling sa Hebreohanong teksto, 
(3) sa Gregong bersiyon ni Aquila, (4) sa Gregong 
bersiyon ni Symmachus, (5) sa Septuagint, nga gi- 
rebisar ni Origen aron mahimong mas katumbas sa 
Hebreohanong teksto, ug (6) sa Gregong bersiyon 
ni Theodotion. Diha sa Mga Salmo, gigamit ni Ori- 
gen ang wala mailhing mga bersiyon nga iyang gi- 

tawag ug Quinta, Sexta, ug Septima. Ang Quinta ug 
Sexta gigamit usab sa ubang mga basahon. 

Kristohanon Gregong Kasulatan. Ang mga 
hubad sa Kristohanon Gregong Kasulatan ngadto 
sa Syriac (usa ka Aramaikong diyalekto) gihimo su- 
kad niadtong ikaduhang siglo. Ang usa ka Syriac 
nga bersiyon nga angayng hatagag pagtagad mao 
ang Diatessaron ni Tatian, usa ka hinan-ay nga 
Ebanghelyo sa ikaduhang siglo K.P. Lagmit nga kini 
orihinal nga gisulat didto sa Roma diha sa Gregong 
pinulongan ug sa ulahi gihubad ngadto sa Syriac 
didto sa Sirya ni Tatian mismo, apan dili kana tino. 
Ang Diatessaron naglungtad pa gihapon karong 
adlawa diha sa usa ka Arabikong hubad ug diha sa 
usa ka gamay nga ikatulong-siglong tipik sa vellum 
sa pinulongang Grego. Dugang pa, duha ka edisyon 
sa ikaupat-siglong komentaryo ni Ephraem, ang 
usa diha sa orihinal nga Syriac ug ang lain usa ka 
Armenianhong hubad, naundan ug tag-as nga mga 
kinutlo gikan sa teksto niini. 

Ang dili-kompletong mga manuskrito sa Karaang 
Syriac nga bersiyon sa mga Ebanghelyo (usa ka 
hubad nga lahi sa Diatessaron) mao na lamang 
ang naglungtad, ang Curetonian ug ang Sinaitikong 
Syriac nga mga Ebanghelyo. Bisan tuod kini nga 
mga manuskrito lagmit gikopya niadtong ikalimang 
siglo, kini lagmit gayod nagrepresentar sa usa ka 
karaang Syriac nga teksto. Ang orihinal nga bersi- 
yon lagmit gisulat gikan sa Grego niadtong mga 
200 K.P. Lagmit gayod, ang Karaang Syriac nga 
mga hubad sa ubang mga basahon sa Kristohanon 
Gregong Kasulatan naglungtad kanhi, apan wala 
nay naglungtad nga mga manuskrito niini. Ang ta- 
nang basahon sa Kristohanon Gregong Kasulatan 
gawas sa Ikaduhang Pedro, Ikaduha ug Ikatulong 
Juan, Judas, ug Pinadayag gilakip diha sa Syriac 
nga Peshitta sa ikalimang siglo. Sa mga 508 K.P. si 
Philoxenus, ang obispo sa Hierapolis, nagsugo kang 
Polycarp sa paghimog usa ka rebisyon sa Peshitta 
nga bersiyon sa Kristohanong Kasulatan, ug kini 
mao ang unang higayon nga ang Ikaduhang Pedro, 
Ikaduha ug Ikatulong Juan, Judas, ug Pinadayag gi- 
dugang ngadto sa usa ka Syriac nga bersiyon. 

Ang Kristohanon Gregong Kasulatan nahubad 
na ngadto sa Latin sa pagkatapos sa ikaduhang sig- 
lo K.P. Kini mabatonan usab sa Ehiptohanong pinu- 
longan sa mga tungatunga sa ikatulong siglo. 

Karaang mga Bersiyon sa Tibuok Bibliya. 
Ang Peshitta sa nagsultig-Syriac nga katawhan nga 
nag-angkong mga Kristohanon gigamit sa kadag- 
hanan sukad sa ikalimang siglo K.P. Ang pulong 
nga “Peshitta” nagkahulogang “yano.” Ang seksiyon 
sa Hebreohanong Kasulatan sa panguna maoy usa 
ka hubad gikan sa Hebreohanon, lagmit gihubad su- 
lod sa ikaduha o ikatulong siglo K.P., bisan tuod nga 
ang usa ka ulahing rebisyon niini gitandi sa Septua- 
gint. Daghang Peshitta nga mga manuskrito ang 

naglungtad pa, nga ang labing bililhon niini mao 
ang ikaunom- o ikapitong-siglo nga codex nga gi- 
preserbar diha sa Ambrosian Library sa Milan, Ital- 
ya. Ang usa ka Peshitta nga manuskrito sa Pen- 
tateuko (nga walay Levitico) dunay pinirmahang 
petsa nga motumbas sa mga 464 K.P., ug ang usa 
ka palimpsest (manuskrito diin gipapas ang unang 
sinulat ug gisulatag bag-o) nga nag-apil sa Isaias 
may pinirmahang petsa nga 459-460 K.P., ug busa 
kini nga mga manuskrito ang labing karaan nga pi- 
netsahang manuskrito sa Bibliya diha sa bisan un- 
sang pinulongan. 

Karaang Latin. Kini ang tawag sa koleksiyon 
(Vetus Latina) sa Latin nga mga hubad sa wala 
pa ang Vulgate ni Jerome. Kini lagmit makita su- 
kad sa ulahing bahin sa ikaduhang siglo K.P., pero 
ang kinasayohang ebidensiya sa Latin nga Bibliya 
maoy gikan sa Cartago, Amihanang Aprika, lagmit 
sa mga 250 K.P. Ang Hebreohanong Kasulatan gihu- 
bad ngadto sa Latin gikan sa Gregong Septuagint 
(nga wala pa marebisar ni Origen), apan ang Kristo- 
hanong Kasulatan gihubad gikan sa orihinal nga 
Grego. Ang mga eskolar kasagarang nagtawag sa 
duha ka pangunang matang sa Karaang Latin nga 
teksto: ang Aprikanhon ug ang Uropanhon. Ang ki- 
nasayohang naglungtad nga mga manuskrito sa Bib- 
liya maoy gikan sa ikaupat ug ikalima nga siglo K.P. 

Latin nga “Vulgate.” Ang Latin nga Vulgate 
(Vulgata Latina) maoy usa ka bersiyon sa tibuok 
Bibliya sa usa ka bantogang eskolar sa Bibliya nia- 
nang panahona, si Eusebius Hieronymus, nga mas 
nailhan ingong Jerome. Siya unang mihimo ug usa 
ka rebisyon sa Karaang Latin nga bersiyon sa Kris- 
tohanong Kasulatan ingong pagtandi sa Gregong 
teksto, siya nagsugod sa mga Ebanghelyo, nga gi- 
patik niadtong 383 o 384 K.P. Dili matino kon ka- 
nus-a gayod natapos ang iyang rebisyon sa Kara- 
ang Latin nga Kristohanong Kasulatan. Tali sa mga 
384 ug 390 K.P., siya naghimog duha ka rebisyon 
sa Karaang Latin nga Mga Salmo, nga gibase sa 
Gregong Septuagint. Ang una dili na makaplagan 
karon pero ang gitawag nga Romanhong Salmo 
lagmit nagrepresentar sa Karaang Latin nga teksto 
nga iyang gitul-id. Ang ikaduha gitawag nga Galli- 
can nga Salmo, tungod kay kini unang gidawat sa 
Gaul. Gihubad usab ni Jerome ang Mga Salmo nga 
direkta gikan sa Hebreohanon, ug kini nga sinulat 
gitawag nga Hebreohanong Salmo. Siya nagsugod 
sa pagrebisar sa ubang basahon sa Hebreohanong 
Kasulatan gikan sa Grego apan mopatim-aw nga 
wala gayod niya matapos ang maong rebisyon, nga 
nagpalabi sa paghubad nga direkta gikan sa Heb- 
reohanon (bisan tuod mikonsulta usab sa Gregong 
mga bersiyon). Si Jerome nagbudlay sa paghubad 
sa iyang Latin nga hubad gikan sa Hebreohanon 
sukad sa mga 390 hangtod sa 405 K.P. 

Ang bersiyon ni Jerome sa sinugdan wala dawa- 
ta sa kadaghanan, apan sa ngadtongadto kini kay- 
lap nga gidawat. Kay gidawat sa ulahi sa kadagha- 
nan sa kasadpang Uropa, kini gitawag nga Vulgate, 
nga nagtumong sa usa ka komon nga dinawat nga 
bersiyon (ang Latin nga vulgatus nagkahulogang 
“komon, ilado"). Ang orihinal nga hubad ni Jerome 
miagi ug mga rebisyon, ug ang rebisyon niadtong 
1592 mao ang gihimong sumbanan nga edisyon sa 
Romano Katolikong Simbahan. Linibo sa mga ma- 
nuskrito sa Vulgate ang naglungtad pa gihapon ka- 
rong adlawa. 

Ang ubang karaang mga hubad. Sa dihang 
mikaylap ang Kristiyanidad, ang ubang mga bersi- 
yon gikinahanglan. Malagmit niadtong ikatulong 
siglo K.P., ang unang hubad sa Kristohanon Gre- 
gong Kasulatan gihimo alang sa mga lumad nga 
Coptic sa Ehipto. Ang nagkadaiyang mga diyalekto 
sa Coptic gigamit sa Ehipto, ug sa paglabay sa pa- 
nahon may nagkadaiyang mga bersiyon nga Coptic 
ang napatungha. Ang labing ilado mao ang Theba- 
ic o Sahidic nga Bersiyon sa Ibabawng Ehipto (dapit 
sa H) ug ang Bersiyong Bohairic sa Ubos nga Ehip- 
to (dapit sa A). Kini nga mga bersiyon, nga adunay 
Hebreohanon ug Kristohanon Gregong Kasulatan, 
lagmit napatungha sa ikatulo ug ikaupat nga siglo 
K.P. 

Ang Gothic nga bersiyon gihimo alang sa mga 
Goth panahon sa ikaupat nga siglo K.P. samtang 
sila nagpuyo sa Moesia (Serbia ug Bulgaria). Wala 
ilakip niini nga bersiyon ang mga basahon ni Sam- 
uel ug sa Mga Hari, nga giingong gipapas tungod 
kay si Obispo Ulfilas, nga maoy naghubad niini, 
naghunahuna nga peligrosong ilakip kay basin ga- 
miton sa mga Goth kini nga mga basahon nga nag- 
hisgot bahin sa pagpakiggubat ug nga kini naun- 
dan ug mga impormasyon batok sa idolatriya. 

Ang Armenianhong bersiyon sa Bibliya maoy 
sukad pa niadtong ikalimang siglo K.P. ug lagmit 
gisulat gikan sa Grego ug Syriac nga mga teksto. 
Ang Georgian nga bersiyon, nga gihimo alang sa 
mga Georgian sa Caucasus, nahuman sa hinapos sa 
ikaunom nga siglo K.P. ug, bisan tuod makita niini 
ang Gregong impluwensiya, kini nagsumikad sa 
Armenianhon ug Syriac. Ang Etiopianhong bersi- 
yon, nga gigamit sa mga Abyssinian, lagmit gipa- 
tungha niadtong mga ikaupat o ikalimang siglo K.P. 
Adunay ubay-ubayng karaang Arabiko nga mga 
bersiyon sa Kasulatan. Ang mga hubad sa mga ba- 
hin sa Bibliya ngadto sa Arabiko lagmit maoy su- 
kad pa sa ikapitong siglo K.P., apan ang labing 
unang rekord mao ang sa usa ka bersiyon nga gi- 
himo didto sa Espanya niadtong 724 K.P. Ang Sla- 
vonic nga bersiyon gihimo niadtong ikasiyam nga 
siglo K.P. ug gipasidungog ngadto sa duha ka mag- 
soon nga si Cyril ug Methodius. 

BESAI. Katigulangan sa pipila ka Netinim nga 
mibalik sa Jerusalem gikan sa Babilonya niad- 
tong 537 W.K.P.--Esd 2:1, 2, 43, 49: Neh 7:6, 
7, 46, 52. 


BESODEIAS [Diha sa Suod nga Pundok ni 
Jah]. Amahan ni Mesulam nga mitabang sa pag- 
ayo sa “Ganghaan sa Karaang Siyudad” ubos sa 
pagdumala ni Nehemias.---Neh 3:6. 


BESOR, BUL-OGANANG WALOG SA. Usa 
ka bul-oganang walog nga gihisgotan lamang 
maylabot sa paggukod ni David sa nanulong nga 
mga Amalekanhon nga nag-ilog ug nagsunog sa 
siyudad sa Ziklag. (1Sa 30:1, 10, 21) Dayag nga ni- 
adtong higayona kini nga mga manunulong nagpa- 
ingon sa habagatan ngadto sa ilang pinuy-anan 
nga teritoryo sa Negeb, apan ang tukmang direksi- 
yon sa ilang panaw wala hisgoti. Busa, ang bul- 
oganang walog sa Besor, ang dapit nga gipahula- 
yan sa 200 ka sundalo ni David tungod sa kakapoy, 
dili gayod matino. Apan, sa katibuk-an gihunahuna 
nga lagmit kini mao ang Wadi Ghazzeh (Nahal Be- 
sor), usa ka dakong lugot sa HK sa Ziklag nga mo- 
agos paingon sa Mediteranyo sa ubos sa Gaza. 

Human sa iyang kadaogan batok sa mga Amale- 
kanhon, ang pagbahinbahin ni David sa mga ina- 
gaw ngadto sa iyang mga manggugubat nga nag- 
pabilin didto sa walog aron sa pagbantay sa mga 
bagahe, lagmit maoy pagsunod sa prinsipyo nga 
unang gipahayag ni Jehova sa Numeros 31:27, hu- 
man sa Israelinhong kadaogan batok sa Midian. Si 
David, human niadto, nagpadayon niini nga buhat 
ingong “usa ka regulasyon ug usa ka hudisyal nga 
hukom alang sa Israel.”---1Sa 30:21-25. 


BESTI. Gawas sa paghisgot uban ang lakbit 
nga paghubit sa nagkalainlaing mga besti diha sa 
Bibliya, adunay diyutay ra kaayong makasaysa- 
yanhong impormasyon bahin sa besti nga gisul-ob 
sa mga Hebreohanon---mas diyutay kon itandi sa 
mga impormasyon bahin sa mga besti sa mga 
Ehiptohanon ug mga Asiryanhon. Kini tungod kay 
ang nasod sa Israel wala magpatindog ug mga 
monyumento o maghimog mga inskripsiyon nga 
nagbayaw sa ilang mga mananaog sa gubat, nga 
nagpakita sa ilang mga hulagway nga ato untang 
kakuhaag ideya bahin sa ilang estilo sa besti. Dag- 
hang Ehiptohanon ug Asiryanhon nga pinaugdong 
mga kinulit, ug nianang sa ubang kanasoran, nag- 
hulagway sa besti sa ilang katawhan, ug ubay- 
ubay niini ang nagpakita sa ilang mga binihag 
gikan sa lainlaing mga nasyonalidad. Ang pipila 
niadtong gihulagway gituohan nga maoy mga He- 
breohanon, apan kini dili mapamatud-an. Apan, 
daw makataronganon nga ang pipila sa mga besti 
nga gisul-ob karon sa katawhan sa mga kayutaan 
sa Bibliya lagmit nga susama sa kon unsay gisul- 

ob mga kasiglohan kanhi, sanglit pareho lang ang 
mga katuyoan niini ug ang pipila sa mga kostum- 
bre wala man mausab sulod sa kasiglohan. Sa la- 
ing bahin, ang arkeolohikanhong ebidensiya daw 
nagpakita nga ang mga besti sa mga Hebreoha- 
non mas mabulokon kay sa modernong mga Ara- 
bong Bedouin. Dugang pa, ang besti nga gisul- 
ob sa modernong-adlaw nga mga Hudiyo ug sa 
ubang katawhan niadtong mga yutaa sagad na- 
impluwensiyahan pag-ayo sa relihiyon ug sa mga 
kostumbreng Gresyanhon, Romanhon, ug Kasad- 
panhon, mao nga kita makakuha lamang ug kati- 
buk-ang ideya pinaagig pagtandi. 

Materyales. Ang kinaunahang materyales 
nga gihimong besti mao ang dahon sa igos, nga gi- 
tahi ni Adan ug Eva aron himoong mga tapis sa 
balat-ang. (Gen 3:7) Sa ulahi, si Jehova naghimo 
alang kanila ug hatag-as nga mga besti nga panit. 
(Gen 3:21) Usa ka “besti nga balhibo” ang gigamit 
ni Elias ug ni Eliseo ingong “opisyal nga besti” sa 
ilang buluhaton sa pagpanagna. Si Elias nagsul-ob 
usab ug panit nga bakos. Susama usab niana ang 
besti ni Juan nga Tigbawtismo. (2Ha 1:8, 2:13, Heb 
11:37, Mat 3:4) Ang sakong panapton, nga sagad 
ginama sa balhibo (Pin 6:12), maoy isul-ob sa mga 
nagbangotan. (Est 4:1, Sal 69:10, 11, Pin 11:3) Ang 
lino ug balhibo sa karnero mao ang pangunang 
mga panapton. (Lev 13:47-59, Pr 31:13) Ang gas- 
pangon nga mga panapton sa mga kabos maoy 
gama gikan sa balhibo sa kanding ug sa kamelyo, 
apan sila migamit usab ug balhibo sa karnero. Ang 
lino mas mahalon nga panapton. Ang panaptong 
dehilo lagmit nga gigamit usab. Usa lamang ka 
teksto sa Bibliya ang tinong naghisgot sa seda, 
nga nagtala niini ingong baligya ngadto sa Da- 
kong Babilonya. (Pin 18:12) Ang mga besti lainlaig 
kolor, lainlaig disenyo, ug may budlisbudlis, ug 
ang uban binordahan. (Huk 5:30) Adunay nagka- 
daiyang paghablon. Ang puting tag-as nga besti 
nga lino sa hataas nga saserdote gihablon nga 
“kuwadrado-kuwadrado.” (Ex 28:39) Ang mga Is- 
raelinhon nga dili mga saserdote mahimong mag- 
sul-ob ug besti nga lino ug usab delana apan ang 
balaod sa Diyos nagdili sa pagsul-ob ug besti nga 
may duha ka matang sa hilo nga gisagol.---Lev 
19:19, Deu 22:11, tan-awa ang PANAPTON, TABIL; 
TINA, PAGTINA. 

Sapot. Ang kasagarang termino alang sa sapot 
o besti nga sagad kaayong gigamit sa Hebreoha- 
nong Kasulatan mao ang beghedh. Ang ubang 
mga termino gigamit, usahay sa katibuk-an, apan 
kini makita usab diha sa mga teksto nga nagtu- 
mong sa espesipikong mga matang sa besti. 

Pang-ilalom nga mga besti. Mopatim-aw 
nga dihay kinailadman nga besti alang sa balat- 
ang, o tingali mga purol nga unang isul-ob, kay 

makauulaw ang pagkadayag sa bug-os nga pagka- 
hubo. Ang mga saserdote kinahanglang magsul-ob 
ug lino nga mga purol (Heb., mikh-nasa'yim) aron 
malikayan nga madayag ang kaulawan kon sila 
mag-alagad diha sa halaran. Usahay ang paga- 
nong mga saserdote nag-alagad nga hubo, usa 
ka butang nga dulumtanan kang Jehova.--Ex 28: 
42, 43. 

Ang sadhin” (Heb.) maoy usa ka pang-ilalom 
nga besti nga parehong gisul-ob sa mga lalaki ug 
mga babaye. (Isa 3:23) Ang uban nagtuo nga 
ang usa ka matang niining pang-ilalom nga besti 
maoy samag tapis. Kini isul-ob nga dili sapawan ug 
panggawas nga besti sa mga magbabaol o sa mga 
mangingisda, panday, tigsapsap ug kahoy, tigkalos 
ug tubig, ug uban pa. Kon isul-ob nga sapawan ug 
panggawas nga besti, ang estilo niini maoy samag- 
kamisa, nga moabot hangtod o ubos sa tuhod, nga 
may mga bukton ug isul-ob nga adunay paha o 
wala. Kini gama gikan sa balhibo sa karnero o sa 
lino. 

Ang Hebreohanong kut:to'neth, nga usa ka ma- 
tang sa taas nga besti, daw katumbas sa Gregong 
khitton'. Kining duha ka termino kaylap kaayong 
gigamit sa pagtumong sa usa ka tunika o sa sa- 
mag-kamisa nga besti, taas o mubog bukton, nga 
moabot sa tuhod o sa buolbuol. Mao kini ang besti 
nga isul-ob sa sulod sa balay ug sa mga dapit sa 
gawas nga kanunayng adtoan. Sa ubang mga esti- 
lo sa kut-to'neth, o khi'ton”, tingali ang panapton gi- 
sablay ingong tabon diha sa usa ka abaga, samtang 
ang laing abaga walay tabon, ug kini puti o lainla- 
ig mga kolor. Ang estilo sa besti nga mas taas ma- 
himong bingalan sa isigkakilid gikan sa sidsid pata- 
as hangtod sa mga 30 sm (1 p) aron dili lisod ang 
paglakaw. Ang pipila niini maoy lino apan kadag- 
hanan niini lagmit mga delana, ilabina taliwala sa 
mga kabos. Kini nga besti parehong gisul-ob usab 
sa mga lalaki ug mga babaye, apan lagmit nga mas 
taas ang besti sa babaye. 

Ang kut:toneth mao ang pulong nga gigamit 
alang sa taas nga besti sa hataas nga saserdote 
ug sa luyoluyong mga saserdote. (Ex 28:39, 40) 
Kini gigamit usab alang sa taas, may mga budlis 
nga samag-kamisa nga besti ni Jose (Gen 37:3) 
ug sa taas, may mga budlis nga besti ni Tamar, 
nga iyang gigisi tungod sa kaguol ug kaulawan. 
(2Sa 13:18) Tibuok ang pagkahablon ug walay ti- 
nahian ang pang-ilalom nga besti (khi-ton') ni Je- 
sus nga giripahan sa mga sundalo. (Ju 19:23, 24) 
Ang kut:to'neth, o khi-ton, mahimong isul-ob nga 
may paha, sama sa gihimo sa mga saserdote, o 
kaha isul-ob nga walay paha, lagmit nga sa kadag- 
hanang higayon kini gigamitan ug paha. Mahi- 
mong lainlain nga mga estilo niini ang gisul-ob, 
depende sa buluhaton sa nagsul-ob. Ang usa ka 

tawo nga nagtrabaho o may pisikal nga buluhaton 
magsul-ob gayod ug mubomubo nga besti, aron 
dili malisdan sa paglihoklihok. Ang ilustrasyon ni 
Judas, sa bersikulo 23, tukma gayod kay ang khi- 
ton’ modapat man sa lawas. 

Panggawas nga mga besti. Ang meil, usa 
ka kupo nga walay bukton nga sagad bukas sa atu- 
bangan, isapaw sa kuttoneth o puti nga linong 
taas nga besti sa hataas nga saserdote. (Lev 8:7) 
Hinunoa, ang me'ʻil dili lamang alang sa mga sa- 
serdote, apan maoy usa ka komon nga besti. Si Sa- 
muel, Saul, David, ingon man si Job ug ang iyang 
tulo ka higala maoy lakip niadtong gihisgotan nga 
nagsul-ob ug mga kupo nga walay bukton. (1Sa 
2:19: 15:27: 18:4, 24:4: 1Cr 15:27: Job 1:20, 2:12) Sa 
matag kahimtang tataw kaayo nga kini nagtu- 
mong sa pang-itaas o sa laing besti nga isapaw. 
Ang Septuagint usahay naghubad sa me'ʻil’ diha sa 
Gregong pinulongan ingong stole” ug hi-mation, 
mga termino nga nagtumong sa pang-itaas nga 

besti. Kini nga matang sa besti mas taas kay sa 
kut:to'neth. Ang salmah’ (Heb.) lagmit usa usab ka 
matang sa panggawas nga besti. 

Ang stole”, ingon sa paghisgot niini sa Kristoha- 
non Gregong Kasulatan, maoy usa ka halangdong 
taas nga besti nga moabot hangtod sa tiil. Gisaway 
ni Jesus ang mga eskriba tungod kay gusto silang 
magsul-ob niini nga matang sa besti diha sa pub- 
likong mga dapit aron hatagag pagtagad ug daye- 
gon sa katawhan ang ilang kadungganon. (Luc 
20:46) Ang manulonda nga didto sa lubnganan ni 
Jesus nagsul-ob niining matanga sa besti. (Mar 
16:5) Kini nga besti, “ang labing maayo,” mao ang 
gipasul-ob ngadto sa anak nga mausikon sa iyang 
pagbalik. (Luc 15:22) Ug ang gipatay ingong mar- 
tir nga mga alagad sa Diyos sa panan-awon ni Juan 
nagsul-ob ug stole” (Pin 6:11), ingon man usab ang 
mga membro sa “dakong panon.”---Pin 7:9, 13, 14. 

Ang esthes” (Gr.) sagad nga nagtumong sa 
usa ka besti nga dinayandayanan, ug maanin- 
dot. Sa dihang ang mga manu- 
londa nagpakita, sila nagsul-ob 
niining matanga sa besti. (Luc 
24:4: tan-awa usab ang San 2: 
2, 3.) Si Jesus gisul-oban ni He- 
rodes niining matanga sa bes- 
ti ingong pagyagayaga. (Luc 
23:11) Human kastigoha si Je- 
sus ubos sa sugo ni Pilato, 
ang mga sundalo nagsul-ob ka- 
niya ug sanag-pula nga kupo 
(khlamys') (Mat 27:28, 31), o 
hi-ma'ti-on. (Ju 19:2, 5) Lagmit 
nga kini maoy usa ka kupo o 
usa ka taas nga besti nga gi- 
sul-ob sa mga hari, mahistra- 
do, opisyal sa kasundalohan, ug 
uban pa. 

Ang sim-lah” (Heb.), “kupo,” 
mao ang kinaibabwan nga bes- 
ti nga gisul-ob sa kadaghanan. 
Kini usab ang kinadak-an ug ki- 
nabug-atan, nga hinimo gikan 
sa balhibo sa karnero, lino, o 
sa balhibo sa kanding, ug ti- 
ngali sa pipila ka kahimtang, 
gama gikan sa panit sa karne- 
ro o sa panit sa kanding. Ang 
kupo sagad mao ang besti nga 
gision aron ipakita ang kasu- 
bo. (Gen 37:34: 44:13: Jos 7:6) 
Lagmit nga kini maoy usa ka 
dakong rektanggulo nga panap- 
ton, nga sagad isab-ay diha sa 
wala nga abaga, ipasaka agi sa 
ilalom sa tuo nga bukton gikan 

sa luyo, ilimin sa dughan ug isab-ay pag-usab iba- 
baw sa wala nga abaga, nga tungod niana walay 
sagabal ang tuong kamot. Sa dili-maayong pana- 
hon kini ilimin pag-ayo sa lawas, diha sa duha ka 
kamot, ug itabon pa gani sa ulo. Usahay kini maoy 
dakong kuwadrado nga panapton nga may mga bi- 
ngal alang sa mga bukton. Ang kupo, nga susa- 
ma sa atong panyolon, mahimong gamiton ingong 
pangtabon (Gen 9:23), ingong hapin sa higdaanan 
(Ex 22:27, Deu 22:17), ug sa pagputos sa mga bu- 
tang.--Ex 12:34, Huk 8:25, 1Sa 21:9. 

Ang sim-lah' parehong gisul-ob sa mga lalaki ug 
sa mga babaye, apan ang besti sa babaye daling 
mailhan gikan nianang sa lalaki, tingali tungod sa 
gidak-on, kolor, ug sa dekorasyon sama sa mga 
borda niini. Ang Diyos nagsugo nga ang babaye 
dili magsul-ob sa kupo sa lalaki, ni ang lalaki mag- 
sul-ob sa kupo sa babaye, walay duhaduha nga gi- 
hatag kini nga sugo aron malikayan ang mga pag- 
abuso sa sekso.---Deu 22:5. 

Ang tawong kabos lagmit nga usa ray kupo, 
apan ang adunahan daghag ilisan. (Ex 22:27, Deu 
10:18: Gen 45:22) Tungod kay kini mao ang habol 
sa kabos panahon sa tugnaw nga mga kagabhi- 
on, gidili ang pagkuha sa besti sa babayeng balo 
ingong garantiya o sa paghupot sa besti sa kabos 
nga tawo sa tibuok gabii, ug ang pangunang gitu- 
mong dinhi mao ang kupo.---Deu 24:13, 17. 

Ang Gregong hima'tion, “panggawas nga besti,” 
lagmit katumbas gayod sa kupo (sim-lah') diha sa 
Hebreohanong Kasulatan. Sa pipila ka kahimtang 
mopatim-awng kini maoy usa ka luag nga taas nga 
besti, apan sagad rektanggulo kini nga panapton. 
Dali kining isul-ob ug hukason. Sagad nga hukason 
kini kon ang tag-iya niini nagtrabaho lang sa duol. 
(Mat 24:18, Mar 10:50; Ju 13:4; Buh 7:58) Gihisgo- 
tan ni Jesus kini nga besti sa dihang siya miingon: 
“Kaniya nga magakuha sa imong panggawas nga 
besti [hi:-ma'ti-on], ayaw ihikaw bisan ang pang-ila- 
lom nga besti [khi-to'na].” (Luc 6:29) Mahimong 
siya nagtumong sa pinugos o ilegal nga pagkuha sa 
mga besti, diin natural lamang nga ang pangga- 
was nga besti ang unang kuhaon. Sa Mateo 5:40, 
iyang gibali ang han-ay. Dinhi siya naghisgot sa 
usa ka legal nga aksiyon, diin lagmit unang igan- 
ti sa mga maghuhukom ngadto sa nagsumbong 
ang khi'ton, ang pang-ilalom nga besti, nga mas 
ubos ug bili. 

Ang pamatuod nga ang hi-mation ug ang khi- 
ton” usahay baylobaylo tingaling gigamit sa pagtu- 
mong sa “besti” makita diha sa mga asoy ni Mateo 
ug Marcos bahin sa paghusay kang Jesus. Gigisi sa 
hataas nga saserdote ang iyang besti aron ipakita 
gayod ang iyang pagpakabalaan pinaagi sa iyang 
kunohayng kalisang ug kasuko. Gigamit dinhi ni 
Mateo ang pulong nga hi-ma'ti-on, samtang gigamit 

ni Marcos ang khi-ton. (Mat 26:65, Mar 14:63) 
O posible usab nga tungod sa iyang kasuko gigisi 
niya ang usa ka besti, ug dayon ang lain. 

Ang phelo'nes (Gr.), nga gitugon ni Pablo nga 
dad-on ni Timoteo ngadto kaniya sa bilanggoan, 
lagmit maoy usa ka pangpanaw nga kupo nga gi- 
gamit ingong proteksiyon sa katugnaw o sa dili- 
maayong panahon. Dili kadto relihiyoso o eklesias- 
tikanhon nga besti.---2Ti 4:13. 

Ang 'addereth (Heb.) mao ang opisyal nga bes- 
ti sa usa ka manalagna o sa usa ka hari. (2Ha 2:8, 
Jon 3:6) Ang opisyal nga besti sa manalagna lag- 
mit nga gama gikan sa balhibo sa kamelyo o sa 
kanding. (2Ha 1:8, Mat 3:4, Mar 1:6, itandi ang Gen 
25:25.) Gitudlo ni Elias si Eliseo ingong iyang ma- 
nununod pinaagi sa pagsul-ob sa iyang opisyal nga 
besti ngadto kaniya, ug kini nga besti gikuha ni Eli- 
seo human si Elias mosaka sa langit pinaagi sa 
alimpulos. (1Ha 19:19, 2Ha 2:13) Usa ka opisyal nga 
besti gikan sa Sinar ang gikuha ni Acan gikan sa 
“gikatugyan” nga siyudad sa Jerico, nga maoy pag- 
lapas sa sugo ni Jehova.---Jos 7:1, 21. 

Ang Gregong pulong nga endy:ma gigamit sa 
pagtumong sa besti sa kasal (Mat 22:11, 12), sa 
besti sa manulonda nga didto sa lubnganan ni Je- 
sus (Mat 28:3), sa besti ni Juan nga Tigbawtismo 
nga ginama sa balhibo sa kamelyo, ug sa mga bes- 
ti sa katibuk-an.---Mat 3:4, 6:25, 28, Luc 12:23. 

Pandong. Ang “purong” o “pandong” sa baba- 
ye nga gihisgotan ni apostol Pablo ingong simbolo 
sa pagpasakop sa babaye sa pagkaulo maoy peri- 
bolai'on (Gr.), usa ka butang nga ipurong o ilimin. 
(1Co 11:15) Lahi kini sa taptap sa nawong, o tabon, 
nga gibutang ni Moises sa dihang misilaw ang 
iyang nawong aron dili makasud-ong niini ang 
mga Israelinhon. (Ex 34:33-35, 2Co 3:13) Si Rebe- 
ca nagbutang ug pandong sa dihang misugat kang 
Isaac nga iyang pamanhonon aron ipaila ang iyang 
pagpasakop. (Gen 24:65) Ang Hebreohanong pu- 
long nga tsa iph, nga gigamit dinhi, gihubad nga 
“panyolon” (NW) ug “pandong” (AT, RS) sa Gene- 
sis 38:14, 19. 

Paha, bakos. Ang paha sagad nga gisul-ob 
ibabaw sa pang-ilalom o sa panggawas nga mga 
besti. Sa dihang ang usa ka tawo mobuhat sa usa 
ka matang sa pisikal nga buluhaton o trabaho, siya 
'magbakos sa iyang hawak” pinaagi sa usa ka paha, 
nga sagad magbitad sa sidsid sa besti agi sa iyang 
bilahan ug palugpitan kini nga sidsid ilalom sa 
paha aron siya dili malisdan sa paglihoklihok. (1Ha 
18:46, 2Ha 4:29: 9:1) Ang hataas nga saserdote 
magsul-ob ug hinablon nga paha ibabaw sa iyang 
lino nga taas nga besti, ug kon magsul-ob sa epod, 
ang bakos nga ginama sa samang materyales isul- 
ob aron ang likod ug ang atubangan nga mga 

bahin sa samag-ipron nga epod malugpitan diha sa 
hawak. (Ex 28:4, 8, 39, 39:29) Ang bakos komon 
nga gisul-ob tungod sa dugang kapuslanan niini sa 
paghawid sa mga baraw o mga espada nga gibu- 
tang sa sakoban, sa salapi, tintiro sa sekretaryo, ug 
uban pa.---Huk 3:16, 2Sa 20:8, Eze 9:3. 

Sanglit kadtong nagbuhat sa usa ka matang sa 
buluhaton, ug ang mga sulugoon o mga ulipon, 
nagsul-ob ug paha o bakos, kini nahimong simbo- 
lo sa pag-alagad o sa usa nga nag-alagad sa uban. 
Ang mga pulong ni Jesus nga “baksi ang inyong 
hawak” mahulagwayong naghubit sa pagkaandam 
sa mga alagad sa Diyos alang sa espirituwal nga 
buluhaton. (Luc 12:35) Si Jesus naghiklin sa iyang 
panggawas nga mga besti ug nagbakos ug toalya. 
Dayon siya mialagad sa iyang mga apostoles pina- 
agi sa paghugas sa ilang mga tiil, sa ingon nagtud- 
lo kanila, pinaagig panig-ingnan, sa pag-alagad sa 
ilang mga igsoon. Ang mga manulonda nga nakita 
ni Juan sa panan-awon may bulawan nga mga ba- 
kos, nga naglarawan sa labing bililhong pag-ala- 
gad.--Ju 13:1-16, Pin 15:6. 

Si Elias nagsul-ob ug bakos (Heb., ezohr') nga 
panit “nga gibakos sa iyang hawak,” sama kang 
Juan nga Tigbawtismo (ang z0'ne mao ang Gr. nga 
pulong sa bakos ni Juan).---2Ha 1:8, Mat 3:4. 

Mga sidsid ug mga borlas. Ang Diyos nag- 
sugo sa mga Israelinhon sa paghimog binorlasan 
nga sidsid sa ilang mga besti, nga magbutang ug 
asul nga kordon sa ibabaw sa borlas sa sidsid. Mo- 
patim-aw nga kini makita lamang diha sa besti sa 
mga Israelinhon ug nagsilbing makitang pahinum- 
dom nga sila gilain ingong usa ka katawhan nga 
balaan ngadto kang Jehova. Kini kanunayng mag- 
pahinumdom kanila nga sila angayng magmasi- 
nugtanon sa mga sugo ni Jehova. (Num 15:38-41) 
Ang borlas kinahanglang ibutang usab diha sa 
upat ka tumoy sa ilang besti; lagmit nga kini nag- 
tumong sa upat ka kilid sa besti. (Deu 22:12) Ang 
sidsid sa asul nga walay-bukton nga kupo sa hata- 
as nga saserdote giborlasan ug nagsal-angsal-ang 
nga bulawang mga kampanilya ug mga granada 
nga ginama sa panapton.---Ex 28:33, 34. 

Mga pangtusok. Kon ang taas nga besti o 
paha kinahanglang ipatapot, ang mga Hebreoha- 
non lagmit nga mogamit ug pangtusok. Ang mga 
pangtusok nga nakaplagan sa Tungang Sidlakan 
talinis ang usa ka tumoy ug dunay lungag sama sa 
mata sa dagom diha sa tunga, nga nganha niana 
ihikot ang hilo. Ang besti tapoton pinaagi sa pagtu- 
sok niini nganha sa besti ug dayon ibubod ang hilo 
sa nagsiwil nga tumoy sa pangtusok. Mopatim-aw 
nga sa mga ikanapulo nga siglo W.K.P. ang usa ka 
matang sa ganso nga sama sa atong modernong 
ganso gisugdan paggamit sa karaang Israel. 

Husto ug Sayop nga Panglantaw sa Besti. 
Ang katawhan ni Jehova giingnan nga dili sobrang 
magmabalak-on bahin sa pagbaton ug igong besti. 
(Mat 6:25-32) Ang Kristohanong babaye gipasi- 
dan-an nga dili tugotan nga ang mahalon, mapa- 
gawalong besti o estilo mao ang iyang tinguhaon, 
hinunoa, siya magsul-ob ug besti nga makasara- 
nganon, apan mahapsay, ug magpasundayag sa 
maayong panghunahuna. Busa, angay niyang ha- 
tagag pagtagad ang iyang pamesti, apan angay 
nga pangunang hatagag pagtagad ang mahulag- 
wayong sapot sa malinawon ug malumong espiri- 
tu. (1Ti 2:9, 1Pe 3:3-5) Apan, gihubit sa maala- 
mong magsusulat sa Mga Proverbio nga ang usa 
ka maayong asawa magtino nga ang iyang pamil- 
ya makabaton ug maayong mga besti, nga kuging 
maghimo sa maong mga besti.---Pr 31:13, 21, 24. 

Sa laing bahin, daghang babaye sa kapanahonan 
sa Bibliya ang migamit sa ilang besti ingong paagi 
sa pagkab-ot sa ilang hakog nga mga tinguha. Na- 
batasan sa mga babaye sa paganong mga siyudad, 
nga sa dihang hapit na silang mabihag sa kaaway, 
sila magsul-ob sa ilang labing maanindot nga sa- 
pot aron madani ang mga sundalo kinsa tingali 
magkuha kanila ingong mga asawa. Apan, kon ang 
usa ka binihag nga babaye gikuha sa usa ka Israe- 
linhong sundalo, kinahanglang ihiklin sa babaye 
ang iyang mga besti, nga ang pipila niini lagmit 
nga konektado sa paganong relihiyon, una pa ang 
sundalo makaminyo kaniya.---Deu 21:10-13. 

Human ang Israel mahulog ngadto sa daghang 
idolatroso ug imoral nga mga buhat, gikondenar ni 
Jehova ang mga babaye sa nasod nga mapahitas- 
ong nagbesti ug nagdayandayan sa ilang kaugali- 
ngon aron makadani ug mga lalaki, bisan ang mga 
lalaki sa ubang kanasoran, ug kinsa nagdayanda- 
yan sa ilang kaugalingon ug mga pahiyas sa bakak 
nga relihiyon.---Isa 3:16-23, itandi ang Pr 7:10. 

Mahulagwayong Paggamit. ilarawan ni 
Jehova ang Jerusalem ingong mahulagwayon ni- 
yang gibestihan kanhi ug matahom nga mga besti. 
Apan siya misalig sa iyang kaanyag ug nakig-uban 
sa paganong mga nasod, nga nagdayandayan sa 
iyang kaugalingon aron mahimong madanihon, 
ingong usa ka pampam.--Eze 16:10-14, tan-awa 
usab ang Eze 23:26, 27: Jer 4:30, 31. 

Ang besti gigamit sa simbolikong paagi diha sa 
daghang teksto sa Bibliya. Si Jehova naghulagway 
sa iyang kaugalingon ingong nasul-oban sa digni- 
dad, kahalangdon, kabantog, kahayag, pagkamata- 
rong, kasibot, ug panimalos. (Sal 93:1: 104:1, 2, Isa 
59:17) Giingon nga siya magbesti sa iyang kataw- 
han sa mga besti sa pagkamatarong ug kaluwasan. 
(Sal 132:9; Isa 61:10) Ang iyang mga kaaway pa- 
gasul-oban ug kaulawan ug pagkapinaubos. (Sal 
35:26) Gisugo ni Pablo ang mga Kristohanon nga 

hukason ang daang pagkatawo ug isul-ob ang bag- 
ong pagkatawo, nga lakip niini ang malumong mga 
pagmahal sa pagkamabination, kalulot, pagpaubos 
sa hunahuna, hataas nga pailob, ug ilabina, ang 
gugma.---Col 3:9-14. 

Daghang uban pang simbolikong mga paghisgot 
sa besti. Maingon nga ang uniporme o linaing bes- 
ti magpaila sa usa ingong membro sa usa ka orga- 
nisasyon o magpaluyo sa usa ka kalihokan, mao 
man usab ang besti, sumala sa simbolikong pagga- 
mit niini sa Bibliya, pinaagi niini mailhan ang usa 
ka tawo kon unsa ang kawsa nga iyang gibarogan 
ug ang iyang mga buluhaton nga uyon niini, sama 
sa kahimtang sa sambingay ni Jesus mahitungod 
sa besti sa kasal. (Mat 22:11, 12, tan-awa ang 
PuURONG, PANDONG, SANDALYAS.) Sa Pinadayag 16: 
14, 15, ang Ginoong Jesu-Kristo nagpasidaan batok 
sa pagkatulog sa espirituwal nga paagi ug sa ingon 
mahukasan sa ilhanan ingong matinumanong sak- 
si sa matuod nga Diyos. Kini maoy makatalagma- 
non sa panahon nga taliabot ang “gubat sa dakong 
adlaw sa Diyos nga Labing Gamhanan.” 


BESTIALIDAD. Dili-kinaiyanhong pagpakig- 
sekso sa usa ka lalaki o babaye uban sa usa ka ha- 
yop. Ang Moisesnong Balaod nagkondenar gayod 
niining mahilayong buhat, nga nagsilot ug kama- 
tayon batok sa sad-ang tawo ug sa mananap. “Kon 
ihatag sa usa ka lalaki ang mogawas niyang binhi 
ngadto sa usa ka mananap, pagapatyon siya sa wa- 
lay pakyas, ug patyon ninyo ang mananap. Ug kon 
ang usa ka babaye moduol sa bisan unsang mana- 
nap aron makighilawas niini, patyon mo ang baba- 
ye ug ang mananap.”--Lev 20:15, 16; 18:23, Ex 
22:19: Deu 27:21. 

Tungod niini nga pagdili, lakip ang ubang mga 
balaod sa Diyos maylabot sa mga relasyon sa sek- 
so, natuboy pag-ayo ang moralidad sa mga Israe- 
linhon kon itandi sa ilang mga silingan. Sa Ehipto, 
ang bestialidad nahimong bahin sa idolatrosong 
pagsimba sa mga hayop, pananglitan, gipamatud- 
an sa mga historyador nga adunay mga babaye 
nga nakigluon sa mga kanding. Ang samang mga 
buhat kaylap usab taliwala sa mga Canaanhon (Lev 
18:23-30), ug gikataho nga gihimo usab didto sa 
Roma. 

Ang Gregong pulong nga pornei'a nga gihubad 
nga “pakighilawas” naglakip sa mahilayong buhat 
sa bestialidad. (Tan-awa ang PAKIGHILAWAS.) Si bi- 
san kinsa nga nagbatasan niining mahugaw nga 
buhat maoy dili-hinlo sa moral, ug kon ang usa ka 
membro sa Kristohanong kongregasyon magbata- 
san niini, siya palagpoton.--Efe 5:3, Col 3:5, 6. 


BETA. Usa ka lungsod nga gihisgotan uban sa 
Berotai maylabot sa pagpildi ni David kang Ha- 
dadezer nga hari sa Zoba. (2Sa 8:8) Ang dapit 

wala mahibaloi, bisan tuod nga ang Aramaean- 
hong gingharian sa Zoba giisip nga nahimutang sa 
A sa Damasco. Diha sa samang asoy sa kadaogan 
ni David, ang 1 Cronicas 18:8 naghisgot sa “Tib- 
hat,” ug ang pipila ka leksikograpo naghunahuna sa 
Tibhat nga mao ang mas tukmang hubad. Ang 
mabasa sa Syriac nga Peshitta maoy “Teba” inay 
nga Beta diha sa 2 Samuel 8:8. Angayng matikdan 
nga ang Beta mahimong Teba pinaagi sa yanong 
pagbaylo sa unang duha ka Hebreohanong mga 
konsonante. Sanglit ang Beta (o Tibhat) maoy usa 
ka Aramaeanhong siyudad, gilangkit kini sa pipila 
ka eskolar kang Teba, ang anak nga lalaki ni Nahor. 
--Gen 22:24: tan-awa ang TIBHAT. 


BET-ANAT [Balay ni Anat]. Usa sa kinutaang 
mga siyudad nga gipahat ngadto sa tribo ni Nepta- 
li (Jos 19:38, 39), apan wala nila aboga ang Ca- 
naanhong mga molupyo gikan niini, hinuon sila 
nagpailalom kanila sa pinugos nga trabaho. (Huk 
1:33) Lagmit kini mao ang Safed el-Battikh, 24 km 
(15 mi) sa SHS sa Tiro. Ang lungsod gihisgotan diha 
sa mga talaan sa nagkalainlaing mga magmaman- 
do sa Ehipto sa yugto sa “Bag-ong Gingharian.” 

1. Usa ka balangay nga “mga tulo ka kilometro” 
ang gilay-on gikan sa Jerusalem. Ang sukod nga 
gigamit sa magsusulat sa Ebanghelyo nianang pa- 
nahona mao ang Romanhong estadio, ug gihisgo- 
tan niya ang “napulog-lima ka estadio” nga katum- 
bas sa mga 2.8 km (1.7 mi). (Ju 11:18, ftn sa Rbi8) 
Kini nahimutang sa S nga bakilid sa Bukid sa mga 
Olibo diha sa karaang dalan paingon sa Jerusalem 
gikan sa Jerico ug sa Jordan. (Mar 10:46, 11:1, Luc 
19:29) Karong adlawa, ang nagsilbing timaan sa 
maong dapit mao ang gamayng balangay sa el- 
“Azariyeh (El “Eizariya), usa ka Arabiko nga ngalan 
nga nagkahulogang “ang Dapit ni Lazaro,” nga na- 
himutang nga 2.5 km (1.5 mi) sa SHS sa Patukora- 
nan sa Templo.---HULAGWAY, Tomo 2, p. 950. 

Maingon nga ang Capernaum mao ang pinuy- 
anan ni Jesus didto sa Galilea (Mar 2:1), ang Beta- 
nia mahimong tawgon usab nga iyang pinuy-anan 
didto sa Judea. Mao kini ang “usa ka balangay” nga 
giduaw ni Jesus panahon sa iyang ulahing minis- 
teryo sa Judea (mga Oktubre hangtod sa Disyem- 
bre, 32 K.P.), ang dapit nga gipuy-an ni Marta, Ma- 
ria, ug Lazaro, kinsa nahimong minahal nga mga 
higala ni Jesus. (Luc 10:38) Dinhi sa ulahi gihimo 
ni Jesus ang milagro sa pagbanhaw kang Lazaro. 
-Ju 11:1, 38-44. 

Unom ka adlaw una pa ang kataposang Paskuwa 
ni Jesus (samtang nagsugod ang senemanang Ig- 
papahulay, sa Nisan 8, 33 K.P.), si Jesus miabot sa 
Betania. (Ju 12:1) Human sa Igpapahulay (buot 
ingnon, sa pagsugod sa Nisan 9) siya nanihapon sa 

balay ni Simon nga sanlahon, duyog kang Marta, 
Maria, ug Lazaro. Kini mao ang dapit nga siya gi- 
dihogan ni Maria ug mahalon nga lana, nga tu- 
ngod niana salingkapawng mitutol si Judas ug 
siya gibadlong ni Jesus. (Mat 26:6-13, Mar 14:3-9, 
Ju 12:2-8) Niining panahona, ang balita nakaabot 
usab sa Jerusalem nga si Jesus anaa sa palibot, ug 
sanglit ang Igpapahulay natapos na, ang usa ka da- 
kong panon sa mga Hudiyo nagganayan aron ma- 
kita siya ug ang nabanhawng si Lazaro. (Ju 12:9) 
Pagkasunod adlaw (Nisan 9 pa gihapon) gihimo ni 
Jesus ang iyang madaogong pagsakay pasulod sa 
Jerusalem, lagmit agi sa ibabaw sa Bukid sa mga 
Olibo ubay sa dalan gikan sa Betania. (Mat 21:1-11, 
Mar 11:1-11: Luc 19:29-38) Sa pagpaingon sa Jeru- 
salem gikan sa Betania niadtong Nisan 10 gitunglo 
ni Jesus ang walay bunga nga kahoyng igos, nga 
bug-os nang nalaya sa dihang siya ug ang iyang 
mga tinun-an milabay niini sa pagkasunod adlaw 
(Nisan 11).--Mar 11:12-14, 19, 20. 

Sa nahibiling pipila ka adlaw niya sa yuta, gigu- 
gol ni Jesus ang buluhaton sa maadlaw didto sa 
Jerusalem, apan sa pagkagabii, siya ug ang iyang 
mga tinun-an mobiya sa dakong siyudad aron 
mopahulay didto sa kasarangang balangay sa Be- 
tania sa S nga bakilid sa Bukid sa mga Olibo, 
sa walay duhaduha didto sa pinuy-anan ni Mar- 
ta, Maria, ug Lazaro.--Mar 11:11; Mat 21:17, Luc 
21:37. 

Kap-atan ka adlaw human sa pagkabanhaw ni 
Jesus, sa dihang miabot na ang panahon nga siya 
mobiya sa iyang mga tinun-an, iyang gidala sila, 
dili ngadto sa templo nga nianang panahona gisa- 
likway na sa Diyos kondili, “ngadto sa gawas hang- 
tod sa Betania” sa ibabaw sa Bukid sa mga Oli- 
bo, diin didto siya mikayab.--Luc 24:50-53, Buh 
1:9-12. 

Kasagarang gituohan nga ang Benjaminhong 
siyudad sa Ananias (Neh 11:32) mao ang karaang 
nahimutangan sa balangay sa Betania sa adlaw ni 
Jesus. 

2. Ang Betania nga nahimutang tabok sa Jor- 
dan kausa ra hisgoti (Ju 1:28) ingong ang dapit diin 
si Juan namawtismo ug mopatim-aw nga kini mao 
ang dapit diin iyang gipaila si Jesus ngadto sa 
iyang mga tinun-an ingong “ang Kordero sa Di- 
yos.” (Ju 1:35, 36) Sa ikatulong siglo gipulihan ni 
Origen ang Betania sa ngalang Bethabara, ug gisu- 
nod kini nga hubad sa King James Version, apan, 
ang mabasa diha sa labing kasaligang mga manus- 
krito maoy Betania. Ang nahimutangan niini nga 
Betania nga saylo o anaa sa S sa Jordan wala ma- 
hibaloi. Ang pipila nga mipabor nga mao kini ang 
giilang dapit diin gibawtismohan si Jesus nagtuo 
nga kini nahimutang sa tabok sa Jordan atbang sa 

Jerico. Apan, ang rekord sa Juan 1:29, 35, 43; 2:1 
daw nagpakita nga kini duol sa Galilea, samtang 
ang rekord sa Juan 10:40 ug 11:3, 6, 17 mahimong 
magpasabot nga kini maoy mga duha ka adlaw 
nga panaw gikan sa Betania nga mao ang pinuy- 
anan ni Lazaro. Busa, ang usa ka dapit nga H ug di- 
yutay sa Dagat sa Galilea lagmit mao ang nahimu- 
tangan, apan walay makuhang lig-ong ebidensiya 
sa pagpamatuod niini. 


BET-ANOT (Balay sa mga Tubag [nga mao, sa 
mga pag-ampo]]. Usa sa mga siyudad nga gipahat 
ngadto sa tribo ni Juda didto sa bukirong rehiyon 
sa teritoryo niana nga tribo. (Jos 15:59) Kini gituo- 
han karon nga mao ang Khirbet Beit “Anun, mga 
6 km (3.5 mi) sa AAS sa Hebron. 


BET-ARABA [Balay sa Desyertong Kapata- 
gan]. Usa sa unom ka siyudad sulod sa teritoryo sa 
Juda nga gihubit ingong didto “sa kamingawan.” 
(Jos 15:61) Gigamit kini sa paghubit sa samang 
mga utlanan tali sa mga tribo ni Benjamin ug Juda. 
(Jos 15:6) Bisan tuod gitala ingong sulod sa pahat 
nga teritoryo sa tribo ni Juda, kini human niadto 
gihisgotan nga iya sa Benjamin, tungod tingali kay 
ang dapit maoy usa ka sakop nga siyudad sa mga 
Benjaminhon. (Jos 18:21, 22) Ang nahibiling ebi- 
densiya sa maong ngalan mahimong makita diha 
sa ngalan nga “Ain el-Gharabah, usa ka tubod sa A 
nga bahin sa Wadi el Qilt nga mga 6 km (3.5 mi) 
sa SHS sa Jerico. Tungod niini mahimong ikaingon 
nga kini nahimutang sa desyertong rehiyon sa A 
nga tumoy sa Patayng Dagat. 


BET-ARBEL. Tan-awa ang ARBEL, BALAY NI. 


BET-AVEN 
daot)]. 

1. Usa ka lungsod sa teritoryo sa tribo ni Benja- 
min, duol sa karaang siyudad sa Ai. (Jos 7:2, 18:11, 
12) Nahimutang kini sa kamingawan dapit sa S sa 
Bethel ug sa K sa Mikmas, ug kini gihisgotan labot 
sa talagsaong pakiggubat ni Saul ug Jonatan sa di- 
hang ilang giparot ang mga Filistehanon didto sa 
siyudad sa Mikmas.--1Sa 13:5: 14:23. 

2. Sa pagbakho tungod sa pagkahitumpawak sa 
Israel sa idolatrosong mga buhat sa iyang pana- 
hon, ang manalagna nga si Oseas naghisgot sa Bet- 
aven uban sa Gibea ug Rama, laing iladong mga 
siyudad sa Benjamin. (Os 4:15: 5:8, 10:5, 8) Mopa- 
tim-aw nga kining ngalana gigamit sa manalagna 
diha sa mabiaybiayong diwa ngadto sa siyudad 
sa Bethel, nga sa usa ka panahon nahimong usa ka 
'balay sa Diyos apan nianang tungora nahimo 
nang usa ka ‘balay sa kon unsay makadaot' tungod 
sa gihimo didto nga pagsimba sa nating baka. 
--1Ha 12:28-30. 


[Balay sa Pagkamadaoton (Maka- 

BET-AZMAVET. Tan-awa ang AZMAVET 


Num. 5. 
BET-BAAL-MEON. Tan-awa ang BAAL-MECN. 
BET-BARA [Balay ni Bara]. Sa dihang ang ka- 


sundalohan ni Gideon migukod sa nangalagiw nga 
mga Midianhon, si Gideon nagpadalag mensahe 
ngadto sa mga tawo sa Epraim sa pag-ilog “sa mga 
tubig hangtod sa Bet-bara ug sa Jordan” (Huk 
7:24), lagmit aron ang mga kaaway dili makatabok 
sa Jordan. Sanglit ang panaggubat nahitabo didto 
sa Ubos nga Patag sa Jezreel (Huk 6:33), kini nag- 
pakita nga ang maong dapit nahimutang sa K sa 
Jordan. Wala mahibaloi kon diin gayod ang tinong 
nahimutangan niini, apan gituohang kini nahimu- 
tang tali sa Wadi Farah ug sa Jordan. Ang susa- 
mang taktika gigamit ni Ehud sa pagpakiggubat sa 
mga Moabihanon sa dihang ilang “nailog ang mga 
tabokanan nga bahin sa Jordan batok sa mga Moa- 
bihanon. ”---Huk 3:27, 28. 


BET-BIRI. Usa ka lungsod sa rehiyon sa Ne- 
geb didto sa Juda apan gipahat ngadto sa mga 
anak nga lalaki ni Simeon. (1Cr 4:24, 31) Diha sa 
samang talaan sa mga lungsod sa Josue 19:6 kini 
gipaila ingong Bet-lebaot, ug ang pipila nagtuo 
nga ang Bet-biri lagmit mao ang ngalan sa Bet- 
lebaot human sa pagkadestiyero, nga gigamit ni 
Esdras ingong magsusulat sa Mga Cronicas. Mo- 
patim-awng napreserbar kining ngalana diha sa 
ngalang Jebel el-Biri, usa ka bukid nga mga 40 km 
(25 mi) sa HK sa Beer-seba. Tungod niini, ang pi- 
pila nag-ingon nga ang Bet-biri maoy diha o duol 
niining bukira.---Tan-awa ang BET-LEBAOT. 


BET-CAR [Balay sa Laking Karnero]. Usa ka 
dapit nga gihisgotan diha sa asoy sa pagpildi sa Is- 
rael sa mga Filistehanon didto sa Mizpa. Gigukod 
sa mga Israelinhon ang nangalagiw nga mga Filis- 
tehanon “hangtod sa habagatan sa Bet-car.” (1Sa 
7:11) Gilangkit sa daghan ang Bet-car sa Bet-hake- 
rem (Jer 6:1: Neh 3:14), nga gituohan sa pipila nga 
mao ang “Ain Karim (En Kerem), mga 7.5 km 
(4.5 mi) sa KHK sa Patukoranan sa Templo didto sa 
Jerusalem. Kon ang maong ruta maoy ilang gisu- 
bay, ang mga Filistehanon makadangat unta gikan 
sa Mizpa latas sa lawom nga Wadi beit Hanina pa- 
lugsong sa Walog sa Sorek, ug motabok niana pai- 
ngon sa Kapatagan sa Filistia.--Tan-awa ang BET- 
HAKEREM. 


BET-DAGON [Balay ni Dagon]. 

1. Usa ka lungsod diha sa pahat nga teritoryo 
nga gihatag ngadto sa tribo ni Juda. (Jos 15:21, 41) 
Bisan tuod kini gitala nga lakip sa ubang mga lung- 
sod sa Sepela o ubos nga kayutaan, kini gituohang 
nahimutang diha sa Kapatagan sa Filistia sa Khir- 

bet Dajun, nga duol lang sa HK sa modernong Beit 
Dajan (Bet Dagan) ug mga 10 km (6 mi) sa HS sa 
Tel Aviv-Yafo. Labot niini, mamatikdan nga ang 
ubang mga siyudad sa kapatagan sa Filistia gitala 
diha sa misunod nga mga bersikulo. (Jos 15:45-47) 
Nan ikaingon nga kini maoy sakop nga siyudad su- 
lod sa teritoryo sa Dan, nga mopatim-awng mao 
usab ang kahimtang sa Gedera.---Jos 15:36. 

2. Usa ka lungsod diha sa teritoryo sa Aser, lag- 
mit sa sidlakang bahin niini ug duol sa utlanan ni- 
ini ug sa Zabulon. (Jos 19:24, 27) Dili matino ang 
tukmang nahimutangan niini. 


BET-DIBLATAIM [Balay ni Diblataim]. Usa 
ka siyudad sa Moab (Jer 48:22) nga ang nahimuta- 
ngan dili matino. Apan, lagmit mao kini ang dapit 
nga gitawag ug Almon-diblataim nga gihisgotan 
sa Numeros 33:46. Diha sa inskripsiyon sa Bato sa 
Moab gihisgotan ang usa ka siyudad nga gitawag 
ug Bet-diblaten nga gitukod ni Mesa nga hari sa 
Moab. 


BET-EDEN [Balay sa Eden]. Usa ka siyudad o 
rehiyon sa Sirya nga gihisgotan sa Amos 1:5 sa 
mensahe niini nga manalagna batok sa Damasco. 
Sa pagkakaron gituohan sa kadaghanan nga mao 
kini ang Bit-adini sa Asiryanhong mga inskripsi- 
yon, usa ka rehiyon nga nahimutang tali sa mga 
suba sa Euprates ug Balikh. Hinuon, ang gituohang 
nahimutangan niini dalawaton lamang kon ang 
“Damasco” diha sa tagna sabton nga naghawas sa 
Aramaeanhon (Siryanhon) nga mga gingharian sa 
katibuk-an, sanglit ang gingharian sa Bit-adini na- 
himutang nga mga 480 km (300 mi) sa A sa Da- 
masco. Sa pagkamatuod, ang Damasco gitawag 
nga “ang ulo sa Sirya” diha sa Isaias 7:8. 

Ang tagna ni Amos (tingali mga 804 W.K.P.) 
nga “ang katawhan sa Sirya madestiyero gayod 
ngadto sa Kir” mopatim-awng natuman sa pana- 
hon sa Asiryanhong monarko nga si Tiglat-pile- 
ser II, sa dihang naghari si Haring Ahaz (761- 
746 W.K.P.).---2Ha 16:9. 

Ang “mga anak sa Eden” nga gihisgotan sa 
2 Hari 19:12 ug Isaias 37:12 lagmit nagtumong sa 
katawhan sa Bet-eden, tingali ang “Eden” sa Eze- 
quiel 27:23.---Tan-awa ang EDEN Num. 2. 


BET-EMEK [Balay sa Ubos nga Patag]. Usa ka 
lungsod diha sa teritoryo sa tribo ni Aser. (Jos 19: 
24, 27) Karon gituohan kini nga mao ang Tell Mi- 
mas (Tel Bet Ha'Emeq), mga 8 km (5 mi) sa AS sa 
Aco. Ang orihinal nga ngalan daw napreserbar 
diha sa ngalan sa duol nga Arabianhong balangay 
sa “Amga nga karon biniyaan na. 


BETEN [Liso sa Pistasyo]. Usa ka siyudad nga 
gihisgotan lamang sa Josue 19:25; usa sa utlanang 
mga lungsod sa Aser. Ang nahimutangan niini dili 

matino, sanglit ang mga nahimutangan sa dag- 
hang ubang mga lungsod nga gihisgotan diha sa 
talaan wala mahibaloi. Apan, kini gituohan sa ka- 
daghanan nga mao ang Khirbet Ibtin, mga 17 km 
(11 mi) sa H sa Aco ug 13 km (8 mi) sa HS sa Hai- 
fa, sa habagatang tumoy sa Patag sa Aco. 


BET-EZEL. Usa ka lungsod, dayag nga nahi- 
mutang sa Juda, nga gihisgotan lamang diha sa 
tagna ni Miqueas bahin sa katalagman nga tinong 
modangat sa dili-matinumanong Samaria ug Jeru- 
salem. (Miq 1:11) Niining bahina sa tagna, ang ma- 
nalagna sublisubling migamit ug mga pulong nga 
kaamgid ug tunog ug may kaatbang nga kahulo- 
gan sa mga ngalan sa ubay-ubayng mga lungsod, 
mao nga sa pagkatinuod siya miingon: “Didto sa 
balay sa Apra [lagmit nagkahulogang “Abog'] li- 
gid sa abog. Agi, Oh babayeng molupyo sa Sapir 
[nagkahulogang “Maanindot, Pinasinaw, Kahimut- 
anan"], diha sa makauulawng pagkahubo. Ang ba- 
bayeng molupyo sa Zaanan wala mogula. Ang 
pagminatay sa Bet-ezel [nagkahulogang “Balay sa 
Duol (Tupad)”] mokuha gikan kaninyo sa nahimu- 
tangan niini. Kay ang babayeng molupyo sa Marot 
[gikan sa lintunganayng pulong nga nagkahulo- 
gang “mapait”] naghulat sa maayo, apan daotan 
ang miabot gikan kang Jehova ngadto sa gangha- 
an sa Jerusalem.” (Miq 1:10-12) Busa, ang pasida- 
an sa manalagna, nga gitumong alang niadtong 
makaagom sa katalagman, nagsulti kanila nga ang 
pagminatay mokaylap hangtod sa Jerusalem. 
Bisag pangagpas lamang ang gituohang nahi- 
mutangan niini, gihunahuna nga ang Bet-ezel na- 
himutang sa dapit sa presenteng-adlaw nga Deir 
el-'Asal, mga 16 km (10 mi) sa KHK sa Hebron. 


BETFAGE [gikan sa Heb., lagmit nagkahulo- 
gang “Balay sa Sayo nga mga Igos"]. Gihisgotan 
ang Betfage diha sa asoy sa pagpaingon ni Jesus sa 
Jerusalem ug ingong dapit nga didto gisugo ni Je- 
sus ang iyang mga tinun-an sa pagkuha ug asno 
nga iyang kasakyan panahon sa iyang madaogong 
pagsulod sa Jerusalem niadtong Nisan 9 sa tuig 
33 K.P. (Mat 21:1, 2, Mar 11:1, 2; Luc 19:29, 30) 
Ang mga reperensiya nagpakita nga kini nahimu- 
tang sa ibabaw sa Bukid sa mga Olibo, duol sa Je- 
rusalem, ug duol usab sa Betania. Bisan tuod giisip 
sa pipila nga ang Betfage nahimutang sa tabok sa 
lugot dapit sa HS sa Betania diha sa presenteng- 
adlaw nga Abu Dis, ang naandang dapit nga gitu- 
ohang nahimutangan niini maoy tali sa Betania ug 
Jerusalem didto sa et-Tur, sa HS nga bakilid sa Bu- 
kid sa mga Olibo. Gikan niining dapita, kini duol ra 
sa usa sa mga tayuktok sa Bukid sa mga Olibo. Kon 
molugsong gikan didto, tatawng makita sa usa ang 
tibuok siyudad sa Jerusalem.--Itandi ang Luc 19: 
37, 41. 

Ang mga paghisgot sa Talmud bahin sa Betfage 
nagpakita nga kini gituohang nahimutang sa utla- 
nan sa gilatid nga dapit sa igpapahulay palibot sa 
siyudad sa Jerusalem.--Babilonyanhong Talmud, 
Menahot 78b, itandi ang Buh 1:12, ftn sa Rbi8. 


BET-GADER [Balay sa Paril nga Bato]. Usa ka 
ngalan nga makita diha sa talaan sa mga kaliwat ni 
Juda. (1Cr 2:50, 51) Mopatim-aw nga kining ngala- 
na maoy ngalan sa usa ka dapit inay nga ngalan sa 
usa ka tawo, nga tungod niana giisip sa pipila ka 
eskolar nga kini nagtumong sa usa ka lungsod 
sa Juda. Ang Bet-gader mahimong ilangkit sa Ge- 
der, usa ka lungsod kansang hari maoy lakip niad- 
tong gibuntog ni Josue didto sa rehiyon sa K sa 
Jordan.--Jos 12:13. 


BET-GAMUL Balay sa Usa nga Gilutas (o, 
Usa nga Nakadawat ug Nahiangayng Pagtagad)]. 
Usa ka siyudad nga gihisgotan labot sa mga paha- 
yag ni Jehova batok sa Moab. Kini gitala kauban sa 
Dibon ug sa ubang mga siyudad sa “yuta diha 
sa kapatagan” sa Moab. (Jer 48:21, 23) Gituohan 
sa kadaghanan nga kini mao ang Jumaiyil, diha sa 
rehiyon sa patag sa bukid sa Moab nga mga 13 km 
(8 mi) sa S sa Dibon (Dhiban). May mga ebidensi- 
yang makita niini nga rehiyon, nga nahimutang 
dapit sa A lamang sa Arnon, nga kini natikad pag- 
ayo sa karaang kapanahonan. 


BET-GILGAL. 
BETHABARA. Tan-awa ang BETANIA Num. 2. 


BET-HAKEREM [Balay sa Parasan]. Usa ka 
dapit duol sa Jerusalem nga gihisgotan ni Jeremias 
diin maayong iisa ang usa ka kalayo nga timaan 
aron sa pagpasidaan labot sa nagsingabot nga kaa- 
wayng kasundalohan gikan sa A. (Jer 6:1) Sa mga 
panahon human sa pagkadestiyero, usa ka distrito 
sa Juda ang nagbaton niining ngalana diin si Mal- 
kias mao ang “prinsipe” niini. (Neh 3:14) Tungod 
kay gihisgotan ang Tekoa uban sa Bet-hakerem 
diha sa Jeremias 6:1, giisip sa pipila nga ang Bet- 
hakerem nahimutang sa H sa Jerusalem, tali niana 
nga siyudad ug sa Tekoa. Si Jerome, sa ikaupat nga 
siglo K.P., naghisgot niining dapita diha sa maong 
lokasyon ginamit ang ngalang Bethacharma. Uyon 
niini nga mga panglantaw, gituohan nga ang dapit 
sa Khirbet Salih (Ramat Rahel) nga 4.5 km (3 mi) 
sa HHK sa Patukoranan sa Templo mao ang nahi- 
mutangan niini. Apan, ang uban wala mag-isip 
nga ang paghisgot sa Tekoa nagpasabot nga hadu- 
ol kini sa Bet-hakerem ug sila mipabor nga kini 
nahimutang sa dapit sa “Ain Karim (En Kerem) 
(mnagkahulogang “Tubod sa Parasan”) nga 7.5 km 
(4.5 mi) sa KHK sa Patukoranan sa Templo. Kini 
anaa sa usa ka tabunok nga dapit nga may mga ka- 


Tan-awa ang GILGAL Num. 1. 

olibohan ug mga parasan, ug kini nahimutang diha 
sa tiilan sa Jebel “Ali diin gikan sa tumoy niini ma- 
kita ang Bukid sa mga Olibo nga usa ka bahin sa 
Jerusalem, ug dapit sa K mao ang Dagat Me- 
diteranyo. Ang dagkong mga bungdo nga bato 
nga makaplagan sa tayuktok gituohan sa pipila 
nga gigamit kanhi sa pagpasiga ug mga kalayo 
ingong timaan sama niadtong gihisgotan ni Jere- 
mias.---Tan-awa ang BET-CAR. 


BET-HARAN, BET-HARAM. Usa ka si- 
yudad sa sidlakang bahin sa Jordan sa teritoryo 
nga gipangayo sa tribo ni Gad tungod sa maayong 
sibsibanan niini. Kini gitukod o kaha gitukod pag- 
usab sa mga Gadhanon, ug bisan tuod nahimu- 
tang sa ubos nga patag, kini nahimong usa sa 
ilang kinutaang mga siyudad.--Num 32:1, 34, 36, 
Jos 13:27. 

Kini nga ngalan daw napreserbar diha sa ngalan 
sa Tell er-Rameh sa Wadi er-Rameh (Wadi Husban) 
sa Kapatagan sa Moab, apan ang orihinal nga dapit 
sa Bet-haran (Bet-haram) gituohan nga mao ang 
Tell Iktanu, mga 13 km (8 mi) sa SAS sa dapit diin 
ang Jordan moagos paingon sa Patayng Dagat. Ki- 
ning dapita maoy duol sa tinubdan sa iladong ma- 
init nga mga tubod, nga lagmit usa sa mga hi- 
nungdan nga si Haring Herodes nagpatukod ug 
palasyo niining dapita. Sa unang bahin sa Komong 
Panahon, ang dapit sa Tell er-Rameh nailhang Li- 
vias, nga maoy gingalan niini ni Herodes Antipas, 
ug sa ulahi ang ngalan niini giilisdan ug Julias. 


BETHEL Balay sa Diyos]. 

1. Usa ka prominenteng siyudad sa Israel, nga 
subsob nga gihisgotan diha sa Bibliya kay sa ubang 
mga siyudad gawas sa Jerusalem. Gituohan nga 
mao kini ang mga kagun-oban duol sa modernong 
balangay sa Beitin, mga 17 km (11 mi) sa A sa Je- 
rusalem. Kini nahimutang sa usa ka batoon nga 
tagaytay sa kinatumyan nga habagatang bahin 
sa bukirong rehiyon sa Epraim nga mga 900 m 
(3,000 p) ibabaw sa lebel sa dagat. Ang naglibot 
nga dapit niini karong adlawa umaw kaayo, nga 
usa ka batoon nga patag sa bukid nga nihit ug mga 
tanom. Apan, ang ubay-ubayng mga tubod nga 
makaplagan didto nagpakita nga ang karaang siyu- 
dad adunay maayo kaayong suplay sa tubig. 

Maayo kaayo ang nahimutangan sa Bethel ug 
maoy hinungdan nga kini ilado kaayo. Sanglit na- 
himutang sa tagaytay sa tungang kabukiran, kini 
anaa sa hinungdanong A-H nga ruta nga nagsu- 
bay ubay sa luna nga agianan sa sapa, gikan sa Se- 
kem pahabagatan latas sa Bethel, Jerusalem, Betle- 
hem, Hebron, ug hangtod sa Beer-seba. (Itandi ang 
Huk 21:19.) May laing ruta nga nagkonektar sa 
Bethel ug Jope dapit sa K sa Mediteranyo ug sa Je- 


BETHEL 


rico dapit sa S duol sa Jordan. Ang Bethel maoy usa 
ka lungsod nga nahimutang sa kinasang-an sa 
mga dalan, sama sa Samaria, Jerusalem, Hebron, 
ug Beer-seba. Dugang pa, gipakita sa ebidensiya 
nga ang dapit tali sa Jerusalem ug Bethel maoy usa 
ka dapit nga baga ug populasyon, nga may dag- 
hang lungsod kon itandi sa uban pang dapit sa Pa- 
lestina. 

Ang arkeolohikanhong mga pagpangubkob sa 
Beitin nagpakita nga kini maoy usa ka dapit 
nga karaan kaayo, ug gituohan nga ang orihinal 
nga kabalangayan maoy sukad pa niadtong ika-21 
nga siglo W.K.P. Gipakita usab sa ebidensiya nga 
dihay usa ka grabeng kalaglagan ug dakong sunog 
nga nagbilin ug mga kagun-oban ug mga abo nga 
mga 1.5 m (mga 5 p) ang kabag-on diha sa pipila 
ka dapit, ug gituohan nga kini lagmit nahitabo sa 
dihang gisakop sa Israel ang Canaan. 

Sa pagsulod ni Abraham sa Canaan, siya miha- 
pit sa Sekem ug dayon mibalhin sa H “ngadto sa 
bukirong rehiyon sa sidlakan sa Bethel ug nagpa- 
tindog sa iyang tolda nga ang Bethel diha sa kasad- 
pan ug ang Ai diha sa sidlakan.” (Gen 12:8) Human 
makagugol ug taudtaod nga panahon sa Ehipto tu- 
ngod sa usa ka gutom didto sa Canaan, si Abraham 
kauban sa iyang pag-umangkong lalaki nga si Lot 
mipuyo pag-usab sa S sa Bethel. Sanglit niining 
duha ka kahimtang si Abraham nagpatindog ug 
tolda dapit sa S sa Bethel, gituohan nga ang dapit 
nga iyang gikampohan maoy didto sa Burj Beitin, 
duol sa HS sa Beitin, nga gitawag nga “usa sa ma- 
anindot nga bantaaw nga lantawanan sa Palesti- 
na.” (Encyclopædia Biblica, giedit ni T. K. Cheyne, 
London, 1899, Tomo I, lin. 552) Lagmit nga dinhi 
niining bantaaw nga dapit nga gipapili ni Abraham 
si Lot kon asa niya gustong moadto sa dihang mo- 
bulag kang Abraham. Busa “giyahat ni Lot ang 
iyang mga mata ug nakita ang tibuok Distrito sa 
Jordan” ug mipalabi sa pagpili sa maong rehiyon. 
(Gen 13:8-11) Human niadto giingnan ni Jehova si 
Abraham sa paglantaw sa yuta sa tanang direksi- 
yon ug gipasaligan siya nga mahimo kining iyang 
panulondon ug sa iyang binhi.---Gen 13:14, 15. 

Bisan tuod si Moises, sa pagtagik sa asoy sa Ge- 
nesis, naghisgot sa lungsod nga duol sa gikampo- 
han ni Abraham ingong “Bethel,” ang misunod nga 
rekord nagpakita nga ang orihinal nga Canaan- 
hong ngalan niini maoy “Luz.” (Tan-awa ang Luz 
Num. 1.) Si Jacob nagpalabay sa kagabhion duol 
niini nga siyudad sa dihang mipanaw gikan sa 
Beer-seba paingon sa Haran, ug human magdam- 
go bahin sa usa ka hagdanan nga miabot sa mga 
langit ug nakadungog sa pamatuod sa Diyos bahin 
sa Abrahamikong saad, human niadto siya nagpa- 
tindog ug usa ka haligi ug nagtawag sa ngalan sa 
maong dapit nga Bethel, bisan tuod nga “Luz kanhi 

ang ngalan sa maong siyudad.” (Gen 28:10-19) 
Mga 20 ka tuig sa ulahi ang Diyos nakigsulti kang 
Jacob didto sa Haran, nga nagpaila kaniya nga siya 
mao kadtong nakigsulti kaniya didto sa Bethel, 
ug giingnan siya nga mobalik ngadto sa Canaan. 
--Gen 31:13. 

Human pasipad-i si Dina didto sa Sekem ug hu- 
man ipahamtang sa mga anak nga lalaki ni Jacob 
ang panimalos batok sa mga Sekemnon, nakada- 
wat si Jacob ug instruksiyon sa Diyos nga pabali- 
kon siya sa Bethel. Human hanawa ang mga bu- 
tang nga nalangkit sa bakak nga relihiyon gikan sa 
iyang panimalay ug sa iyang mga alagad, siya 
mipanaw ngadto sa Bethel ubos sa panalipod sa 
Diyos, nagtukod ug usa ka halaran didto, ug nag- 
tawag pag-usab sa maong dapit sa ngalan nga 
iyang gingalan niini kanhi, nga nagtawag niini nga 
El-bethel, nga nagkahulogang “Ang Diyos sa Beth- 
el.” Dinhi si Debora nga iwa ni Rebeca namatay ug 
gilubong. Dinhi usab gikompirmar ni Jehova ang 
pag-usab sa ngalan ni Jacob ingong Israel, nga 
nagsubli sa Abrahamikong saad.---Gen 35:1-16. 


Nman Bi 


Mga kagun-oban diin nahimutang ang karaang Bethel. 

Mga siglo sa ulahi, sa dihang misulod ang nasod 
sa Israel ngadto sa Canaan (1473 W.K.P.), ang nga- 
lang Bethel sa makausa pa gigamit sa pagtumong 
sa siyudad nga kanhi gitawag ug Luz inay sa gi- 
kampohan ni Abraham ug Jacob. Sa asoy bahin sa 
pag-atake sa Ai, ang rekord nagpakita nga ang Ca- 
naanhong mga tawo sa Bethel naningkamot sa 
pagtabang sa mga tawo nianang kasikbit nga siyu- 
dad, apan sila wala magmalamposon. Kon dili man 
nianang panahona, ang hari sa Bethel napildi sa 
kasundalohan ni Josue sa ulahi. (Jos 7:2: 8:9, 12, 17: 
12:9, 16) Human niadto, mopatim-aw nga ang 
Bethel nahimong usa ka utlanang siyudad tali sa 
mga teritoryo sa mga tribo ni Epraim ug Benjamin. 
Kini gitala nga gipahat ngadto kang Benjamin, 
apan ang rekord nagpakita nga ang banay ni Jose 
(nga niini sakop ang Epraim) mao ang nagsakop sa 
siyudad. (Jos 16:1, 2, 18:13, 21, 22, Huk 1:22-26) 
Sukad niadto ang ngalang Luz wala na gamita 
alang niini nga siyudad. 

Sa yugto sa mga Maghuhukom, ang pinuy-anan 
ni Debora nga manalagna nahimutang “"taliwala sa 


AZ 


Niining siyudara duol sa agianan paingon sa Jerusalem, 
si Jeroboam nagtukod ug usa ka sentro sa pagsimba sa nating baka 

Rama ug sa Bethel sa bukirong rehiyon sa Epraim.” 
(Huk 4:4, 5) Mopatim-aw nga sa dihang gipaham- 
tang ang paghukom ngadto sa tribo ni Benjamin 
tungod sa salaod nga gihimo sa mga membro nii- 
ni, ang arka sa pakigsaad temporaryong gidala gi- 
kan sa Shilo ngadto sa Bethel, kay ang Bethel mas 
duol sa dapit diin nahitabo ang panaggubat nga 
nasentro didto sa Gibea, mga 12 km (7.5 mi) sa H 
sa Bethel.---Huk 20:1, 18, 26-28, 21:2. 

Ang Bethel maoy sakop sa mga dapit nga gidu- 
aw ni Samuel sanglit naghukom siya sa katawhan 
matag tuig nianang siyudara maingon man sa Gil- 
gal ug sa Mizpa, ug niadtong panahona kini giisip 
gihapon ingong usa ka dapit alang sa pagsimba. 
(1Sa 7:16; 10:3) Apan, sukad niadto hangtod sa 
pagkabahin sa gingharian (997 W.K.P.), ang Beth- 
el gihisgotan lamang maylabot sa pagpahiluna ni 
Haring Saul sa iyang kasundalohan agig pagpa- 
ngandam sa pagpakiggubat batok sa mga Filiste- 
hanon.-- 1Sa 13:2. 

Ingong usa ka dakong siyudad sa amihanang 
gingharian ubos ni Jeroboam, ang Bethel, nga na- 
bantog kanhi ingong usa ka dapit diin mipadayag 
ang matuod nga Diyos, karon nailhan na ingong 
usa ka sentro sa bakak nga pagsimba. Didto sa 
Bethel, sa kinatumyang bahin sa H sa bag-ong na- 
pormang gingharian sa Israel, ug didto sa Dan, sa 
kinatumyang bahin sa A niana, gihimo ni Jero- 
boam ang mga bulawan nga nating baka aron pug- 
ngan ang katawhan sa iyang dominyo sa pag-adto 
sa templo sa Jerusalem. (1Ha 12:27-29) Kay aduna 
nay kaugalingong balay ug halaran alang sa pag- 
simba, linaing pagkamugna nga panahon sa kapis- 
tahan, ug mga saserdote nga gipili gikan sa dili- 
Levihanong mga tribo, ang Bethel nahimo nang 
usa ka simbolo sa grabeng apostasya gikan sa ma- 
tuod nga pagsimba. (1Ha 12:31-33) Si Jehova nga 
Diyos wala maglangan sa pagpahayag sa iyang dili 
pag-uyon pinaagi sa pagpadala ug usa ka “tawo sa 
matuod nga Diyos" ngadto sa Bethel aron ipahayag 
ang paghukom batok sa halaran nga gigamit may- 
labot sa pagsimba sa nating baka. Ang pagkapikas 
niini nga halaran nagsilbing usa ka tilimad-on, nga 
nagpamatuod sa tinong katumanan sa mga pulong 
sa manalagna. Apan, human mobiya sa Bethel, 
kini nga “tawo sa matuod nga Diyos” nagpadaldal 
sa usa ka tigulang nga manalagna sa Bethel sa 
pagdawat ug sa pagtuo sa usa ka mensahe nga 
naggikan kuno sa usa ka manulonda ingong pag- 
supak sa tatawng sugo sa Diyos, nga tungod niana 
midangat kaniya ang katalagman. Kay gipatay sa 
usa ka leyon, siya gilubong didto sa Bethel sa kau- 
galingong lubnganan sa tigulang nga manalagna 
kinsa pinaagi niining tanang mga panghitabo na- 
kakita sa tinong katumanan sa pulong ni Jehova ug 
sa ingon mihangyo nga ang iyang lawas inigkama- 

tay ilubong sa mao ra usab nga lubnganan.---1Ha 
13:1-32. 

Temporaryong nailog ni Haring Abias sa Juda 
ang Bethel ug ang ubang mga lungsod gikan sa 
paggahom sa amihanang gingharian (2Cr 13:19, 
20), apan mopatim-aw nga ang Bethel nabawi sa 
amihanang gingharian sa panahon ni Haring Baa- 
sa sa Israel, sanglit siya naningkamot sa paglig-on 
sa Rama, dapit sa H sa Bethel. (1Ha 15:17: 2Cr 16:1) 
Bisan tuod nga sa ulahi gihanaw ni Haring Jehu 
ang pagsimba kang Baal gikan sa Israel, ang mga 
nating baka nga bulawan nagpabilin gihapon didto 
sa Dan ug sa Bethel.---2Ha 10:28, 29. 

Bisan pa sa kakaylap sa bakak nga pagsimba did- 
to, ang rekord nagpakita nga nanimuyo sa Bethel 
ang usa ka pundok sa mga manalagna sa panahon 
ni Elias ug Eliseo. Ang Bethel mao usab ang pinuy- 
anan sa pundok sa bugalbugalon nga mga batang 
lalaki nga nagyagayaga kang Eliseo, nga tungod 
niana nangamatay ang daghan kanila gumikan sa 
paghukom sa Diyos.---2Ha 2:1-3, 23, 24. 

Ang mga manalagnang si Amos ug Oseas, sa 
ulahing bahin sa ikasiyam ug sa tungatunga sa ika- 
walong siglo W.K.P., nagmantala sa paghukom sa 
Diyos batok sa relihiyosong kadunotan nga nasen- 
tro sa Bethel. Bisan tuod nga si Oseas direktang 
naghisgot lamang sa Bethel (nagkahulogang “Ba- 
lay sa Diyos") sa dihang nagpahinumdom sa pag- 
padayag sa Diyos ngadto sa matinumanong si Ja- 
cob didto (Os 12:4), lagmit nga iyang gigamit ang 
ngalang “Bet-aven,” nga nagkahulogang “Balay sa 
Pagkamadaoton (Makadaot),” sa pagtumong sa ma- 
ong siyudad ug sa epekto sa bakak nga relihiyo- 
song mga buhat niini. (Os 4:15: 5:8) Siya nagpasi- 
daan nga ang nating baka nga idolo niini, nga 
gialagaran sa mga saserdote sa langyawng diyos, 
mahimo unyang hinungdan sa pagbangotan sa 
idolatrosong Israel, kay ang hatag-as nga mga da- 
pit niini pagalaglagon, ug ang mga halaran niini 
malukop sa mga sampinit ug kudyapa: samtang 
ang katawhan nga mabihag didto sa Asirya, mo- 
singgit ngadto sa kabukiran, “Taboni kami!” ug sa 
mga bungtod, “Tumpagi kami!” (Os 10:5-8, itandi 
ang Luc 23:30, Pin 6:16.) Ang manalagnang si 
Amos namulong sa samang diwa, nga nagpakita 
nga bisan unsa pa kasubsob ang pagtanyag sa mga 
tawo ug mga halad didto sa mga halaran sa Beth- 
el, ang ilang relihiyosong mga pagduaw sa maong 
dapit maoy usa ka pagpakasala lamang, ug nagpa- 
sidaan nga ang nagdilaab nga kasuko ni Jehova 
mosilaob nga dili mapalong batok kanila. (Am 3:14; 
4:4: 5:5, 6) Kay nasuko nga si Amos nanagna did- 
to mismo sa Bethel, ang apostatang saserdote nga 
si Amazias nag-akusar kang Amos nga siya nag- 
sultig mga pulong sa pag-alsa batok sa pamunoan, 
ug nagmando kaniya nga “mobalik ngadto sa Juda 

diin siya naggikan'” ug didto siya managna: “Apan 
ayaw na gayod panagna pa sa Bethel, kay kini mao 
ang sangtuwaryo sa usa ka hari ug kini mao ang 
balay sa usa ka gingharian.”--Am 7:10-13. 

Ang Bethel nagpadayon gihapon ingong usa ka 
idolatrosong sangtuwaryo hangtod sa panahon nga 
gipukan sa Asirya ang amihanang gingharian ni- 
adtong 740 W.K.P. Busa si Jeremias, kapin sa usa 
ka siglo sa ulahi, naghisgot niini ingong usa ka pa- 
sidaang panig-ingnan alang niadtong nagasalig sa 
bakak nga mga diyos nga maoy naghatag kanilag 
kaulawan sa ulahi. (Jer 48:13) Bisan human niadto, 
ang Bethel nagpadayon gihapon ingong usa ka 
sentro sa pagsimba, kay ang hari sa Asirya nagpa- 
dala sa usa sa nadestiyero nga mga saserdote balik 
sa Israel aron ang gihampak-sa-leyon nga kataw- 
han tudloan bahin sa “relihiyon sa Diyos sa yuta,” 
ug kini nga saserdote mipuyo sa Bethel, nga nag- 
tudlo sa katawhan “kon sa unsang paagi angay si- 
lang mahadlok kang Jehova.” Ang mga resulta tin- 
awng nagpakita nga siya usa diay ka saserdote sa 
bulawan nga nating baka, sanglit “kang Jehova sila 
nahimong mga mahadlokon, apan sila maoy mga 
magsisimba sa ilang kaugalingong mga diyos,” ug 
ang mga butang nagpadayon sa samang bakak ug 
idolatroso nga pasukaranan nga gisugdan ni Jero- 
boam.---2Ha 17:25, 27-33. 

Ingong katumanan sa tagna ni Oseas ang bula- 
wan nga nating baka sa Bethel gidala ngadto sa 
hari sa Asirya (Os 10:5, 6), apan ang orihinal 
nga halaran ni Jeroboam nagpabilin gihapon didto 
sa panahon ni Haring Josias sa Juda. Sulod o hu- 
man sa ika-18 nga tuig nga pagmando ni Josias 
(642 W.K.P.), iyang gipaabot ang iyang paghanaw 
sa bakak nga relihiyon hangtod sa Bethel ug usab 
ngadto sa mga siyudad sa Samaria. Gilaglag ni Jo- 
sias ang dapit sa idolatrosong pagsimba sa Bethel, 
una, gisunog sa ibabaw sa halaran ang mga bukog 
gikan sa kasikbit nga mga lubnganan, sa ingon 
nagpasipala niini ingong katumanan sa tagna nga 
gihatag sa “tawo sa matuod nga Diyos” kapin sa 
tulo ka siglo una pa niana. Ang lubnganan lamang 
nga wala unsaa mao ang lubnganan sa “tawo sa 
matuod nga Diyos,” mao nga napreserbar usab ang 
mga bukog sa tigulang nga manalagna nga gilu- 
bong sa mao ra usab nga lubnganan.--2Ha 22:3, 
23:15-18, 1Ha 13:2, 29-32. 

Ang mga tawo sa Bethel maoy lakip sa mga Is- 
raelinhon nga namalik gikan sa pagkadestiyero sa 
Babilonya (Esd 2:1, 28: Neh 7:32), ug ang Bethel gi- 
puy-an pag-usab sa mga Benjaminhon. (Neh 11:31) 
Sa yugto sa mga Macabeo kini gipalig-on sa Sir- 
yanhong si Heneral Baquides (mga 160 W.K.P.) ug 
kini nailog sa ulahi sa Romanong si Heneral Ves- 
pasian sa wala pa siya mahimong emperador sa 
Roma. 

2. Usa sa mga siyudad nga gipadad-an ni David 
ug mga gasa human sa iyang kadaogan batok sa 
mga Amalekanhon. (1Sa 30:18, 26, 27) Tungod kay 
kini nalakip sa “mga dapit nga naadtoan ni David, 
niya ug sa iyang mga tawo, daw nagpakita nga 
mao kini ang dapit nga gitawag sa ubang teksto 
nga Betul o Betuel, usa ka Simeonhong siyudad sa 
teritoryo sa Juda.--- 1Sa 30:31, Jos 19:1, 4; 1Cr 4:30, 
tan-awa ang BETUEL Num. 2. 


BET-HOGLA. Usa ka utlanang lungsod sa 
Benjamin nga nahimutang sa habagatan-sidlakang 
bahin sa teritoryo niini nga tribo ug diha sa utlanan 
tali sa Benjamin ug Juda. (Jos 15:1, 6; 18:11, 19, 21) 
Sa katibuk-an gituohan sa mga eskolar nga ang 
Bet-hogla nahimutang duol sa ‘Ein Hajla, mga 8 km 
(5 mi) sa HS sa Jerico. 


BET-HORON. Ang duha ka lungsod, ang Iba- 
baw ug Ubos nga Bet-horon, maayong pagkahimu- 
tang diha sa karaang ruta gikan sa Jope ug sa pa- 
tag duol sa dagat paingon sa Walog sa Aijalon 
hangtod sa Bethel o hangtod sa Gabaon ug Jerusa- 
lem. Karong adlawa ang maong mga dapit maoy 
nahimutangan sa duha ka modernong mga bala- 
ngay, ang ibabaw: Beit ‘Ur el Fauqa (Bet Horon 'El- 
yon) ug ang ubos: Beit 'Ur et Tahta (Bet Horon 
Tahton). Sa ingon ang Ibabaw nga Bet-horon nahi- 
mutang nga mga 16 km (10 mi) sa AK sa Jerusa- 
lem, ug ang Ubos nga Bet-horon maoy 2.5 km 
(1.5 mi) sa KAK sa Ibabaw nga Bet-horon, nga pu- 
los nahimutang ibabaw sa mga tumoy sa bungtod. 

Ang pagtukod (o pagpundar) niining mga dapita 
gipasidungog sa sinugdan kang Seera, usa ka anak 
nga babaye o apo nga babaye ni Epraim. (1Cr 7:22- 
24) Ang mga lungsod nahimong bahin sa habaga- 
tang utlanan sa tribo ni Epraim (Jos 16:3, 5), sam- 
tang ang utlanan sa tribo ni Benjamin giingong 
miabot “sa bukid nga anaa sa habagatan sa Ubos 
nga Bet-horon.” (Jos 18:13, 14) Nagpakita kini nga 
ang duha ka lungsod tukmang nahimutang sulod 
sa panulondon ni Epraim. Ang Bet-horon, nga ti- 
ngali usa lamang sa mga lungsod, human niadto 
gihatag ngadto sa Levihanong mga anak nga lalaki 
ni Kohat.---Jos 21:20, 22, 1Cr 6:68. 

Sanglit nahimutang kini diha sa pangunang ruta 
gikan sa patag nga duol sa dagat paingon sa ka- 
bungtoran, kini nga mga lungsod kanunayng gia- 
gian sa nakiggubat nga kasundalohan. Sa panahon 
sa Israelinhong pagpanakop, giparot ni Josue ang 
lima ka Amorihanong mga hari nga nagkahiusa sa 
pagpakiggubat sa Gabaon, nga “naggukod kanila 
agi sa tungasanan sa Bet-horon.” Dinhi gipahinabo 
ni Jehova ang dagkong ulan nga yelo sa pagham- 
pak sa daghang Amorihanon samtang sila nanga- 
lagiw agi sa “lugsongong dapit sa Bet-horon.” (Jos 
10:6-12) Ang “lugsongong dapit sa Bet-horon"” gii- 

sip sa pipila nga nagtumong sa lugsongon nga ba- 
hin gikan sa Ibabaw nga Bet-horon paingon sa 
Ubos nga Bet-horon, sanglit may diperensiya sa gi- 
habogon nga mga 240 m (800 p) tali niining duha 
ka dapit. 

Sa ulahi, sa panahon sa paghari ni Haring Saul, 
ang “dalan sa Bet-horon” maoy usa sa tulo ka ruta 
nga giagian sa panon sa mangingilog nga mga Fi- 
listehanon nga mihimog mga pagpanulong gikan 
sa Mikmas. (1Sa 13:16-18) Si Haring Solomon nag- 
tukod o nagpalig-on sa duha ka lungsod pinaagig 
mga paril, mga pultahan, ug mga trangka, nga sa 
walay duhaduha nag-isip niini ingong ali batok sa 
mosulong nga kasundalohan gikan sa Ehipto o sa 
Filistia. (2Cr 8:5) Si Sisak sa Ehipto, kinsa misulong 
sa Juda sa panahon sa paghari ni Rehoboam, nag- 
tala sa “Bet-horon” ingong usa sa mga lungsod nga 
giingong nailog o ubos sa iyang pagmando. (1Ha 
14:25, 2Cr 12:2-9) Sa dihang si Haring Amazias 
sa Juda nagpapauli sa sinuholang kasundalohan 
nga mga Epraimnon sa wala pa makiggubat sa 
mga Edomhanon, kini nga sinuholang kasundalo- 
han gikan sa amihanang gingharian, nga ang kau- 
lohan anaa sa Samaria, nagsulong sa Judeanhong 
mga siyudad hangtod sa Bet-horon tungod sa ilang 
kasuko nga gipapauli sila.---2Cr 25:5-13. 


BETHZATHA. Kining ngalana gigamit sa 
pagtawag sa usa ka linaw diin giayo ni Jesus ang 
usa ka tawo nga nagkasakit sulod na sa 38 ka tuig. 
(Ju 5:1-9) Sa Juan 5:2, sa pipila ka manuskrito ug 
mga hubad (KJ, NE) kini mabasa nga “Bethesda.” 
Ang linaw gihubit nga adunay lima ka portiko, diin 
daghang masakiton, buta, ug bakol nga mga tawo 
ang magtapok, kay nagtuong ang tubig didto ma- 
kaayog sakit, ilabina human gayod matugaw ang 
tubig. Ang kataposang pito ka pulong sa bersikulo 3 
nga makaplagan sa King James Version ug sa ber- 
sikulo 4 niini nga kapitulo, nga nag-ingong usa 
ka manulonda ang nagtugaw sa tubig, dili ma- 
kaplagan sa pipila ka labing karaan nga Gregong 
mga manuskrito ug giisip nga kini gisal-ot lamang. 
Busa ang Bibliya wala magbutyag sa hinungdan sa 
pagkatugaw sa tubig apan nagpakita lamang sa 
pagtuo sa katawhan nga ang tubig didto makaayog 
sakit. 

Ang nahimutangan sa linaw gipakita pinaagi sa 
dayag nga paghisgot sa “ganghaan sa karnero” (bi- 
san tuod sa orihinal nga Grego ang pulong nga 
“ganghaan” kinahanglang idugang), nga kasaga- 
rang gituohan nga kini nga ganghaan nahimu- 
tang sa amihanang bahin sa Jerusalem. Ang Nehe- 
mias 3:1 nagpakita nga kini nga ganghaan gitukod 
sa mga saserdote, ug busa gipangagpas nga kini 
maoy usa ka agianan duol sa templo. Dugang pa, 
ang ngalang Bethzatha nalangkit sa dapit nga gita- 

wag ug Bezetha, ang seksiyon sa karaang Jerusa- 
lem nga nahimutang sa amihanan sa templo. Sa 
adlaw ni Jesus kini nga seksiyon nahimutang sa ga- 
was sa mga paril sa siyudad, apan si Herodes Agri- 
pa I (nga namatay niadtong 44 K.P.) nagdugang ug 
ikatulo nga amihanang paril sa siyudad panahon sa 
pagmando ni Claudio (41-54 K.P.), ug tungod nia- 
na ang Bezetha nabutang sa sulod sa mga paril 
sa siyudad, mao nga si Juan tukmang nakaingon 
nga ang linaw anaa “sa Jerusalem,” kay siya suhe- 
to sa siyudad una pa kini malaglag niadtong 70 K.P. 
Sa gihimong mga pagpangubkob sa A lamang sa 
templo niadtong 1888 dihay nakaplagang duha ka 
linaw nga giulang ug partisyon nga bato ug may 
katibuk-ang luna nga mga 46 por 92 m (150 x 
300 p). Makita pa ang ebidensiya sa mga portiko ug 
ang usa ka lubad nga dibuho nga gitawag ug fres- 
co nga adunay larawan sa usa ka manulonda nga 
nagkisaw sa tubig, bisan tuod kini nga dibuho lag- 
mit nga gidugang na lang sa ulahi. Ang nahimuta- 
ngan niini daw mohaom sa kahubitan sa Bibliya. 


BET-JESIMOT [Balay sa mga Kalaglagan]. 
Ang kinatumyang dapit sa habagatan nga naabot 
sa kampo sa mga Israelinhon sa dihang sila nag- 
kampo sa Kapatagan sa Moab una pa motabok 
sa Jordan paingon sa Canaan. (Num 33:48, 49) 
Ang kampo nakaabot gikan sa Bet-jesimot ngad- 
to sa Abel-sitim, mga 8 km (5 mi) ang gilay-on 
sumala sa gituohang mga nahimutangan niining 
mga dapita. Ang Bet-jesimot gituohan karong adla- 
wa nga mao ang Tell el-:Azeimeh duol sa AS nga 
kiliran sa Patayng Dagat ug 19 km (12 mi) sa HS 
sa Jerico. Duol niana mao ang Khirbet Sweimeh, 
nga ingong usa ka Romanhong balangay nailhan sa 
Gregong ngalan nga Besimot. Adunay usa usab ka 
kusog nga tubod haduol sa maong dapit. Ang Tell 
el-'Azeimeh nahimutang sa usa ka patag nga yuta 
sa ibabawng dapit nga nag-umbaw sa kapatagan 
sa ubos, ug gikan niini mabantayan ang mga agia- 
nan nga pagawas gikan sa usa sa mga bul-oganang 
walog nga padulhog gikan sa kabukiran paingon 
sa S. 

Ang Bet-jesimot nahimong bahin sa gingharian 
ni Haring Sihon sa mga Amorihanon ug, human sa 
pagpanakop sa Israel sa maong rehiyon, kini gipa- 
hat ngadto sa tribo ni Ruben. (Jos 12:1-3, 13:15-21, 
itandi ang Huk 11:13-27.) Sa panahon ni manalag- 
nang Ezequiel, gilakip kini sa pipila ka siyudad sa 
Moab nga nahimutang sa bakilid sa utlanan niini 
ug gihubit ingong “ang dayandayan sa yuta.” (Eze 
25:8-10) Ang tagna nagpakita nga ipahinabo ni Je- 
hova nga mabuksan kining utlanan nga mga siyu- 
dad, nga magladlad sa Moab sa pag-atake sa “mga 
taga-Sidlakan,” o “mga anak nga lalaki sa Sidlakan,” 
ang tigbalhinbalhin nga mga tribo nga nanimuyo 

sa Desyerto sa Arabia. (Itandi ang Huk 6:3, ftn sa 
Rbi8, 8:10.) Lagmit nga giilog sa Moab ang Bet- 
jesimot ug ang ubang mga siyudad ni Ruben hu- 
man madestiyero ang maong tribo ngadto sa Asir- 
ya o kaha sa mas sayo pa niana.— 1Cr 5:26. 


BET-LEBAOT Balay sa mga Bayeng Leyon]. 
Usa ka siyudad nga gitala lakip sa mga dapit nga 
gipahat ngadto sa tribo ni Simeon ingong sakop 
nga mga siyudad sulod sa teritoryo sa Juda. (Jos 
19:1, 6) Gihisgotan kini taliwala sa Hazar-susa ug 
Saruhen, nga nagpailang kini nahimutang sa rehi- 
yon sa Negeb, lagmit sa K o sa HK sa Beer-seba. Sa 
Josue 15:32 dayag nga kini gitawag lamang ug Le- 
baot, samtang sa 1 Cronicas 4:31 ang Bet-lebaot gi- 
ilisan sa ngalang “Bet-biri.” Ang Bet-biri lagmit nga 
maoy gingalan sa Bet-lebaot human sa pagkadesti- 
yero.---Tan-awa ang BET-BIRI. 


BETLEHEM [Balay sa Tinapay]. 

1. Usa ka lungsod diha sa kabukiran sa Juda nga 
nag-umbaw sa pangunang dalan nga nagsukad sa 
Jerusalem paingon sa Beer-seba. Karong adlawa 
gitawag kini nga Beit Lahm (Bet Lehem), nga nahi- 
mutang mga 9 km (5.5 mi) sa HHK sa Patukoranan 
sa Templo. Ang gihabogon niini nga mga 780 m 
(2,560 p) ibabaw sa lebel sa dagat maoy halos pa- 
reho sa gihabogon sa Jerusalem mismo. Ang kaba- 
nikahan niini, bisan tuod batohon, nagpatubo ug 
mga olibo, ubas, ug lainlaing mga lugas.---Ru 1:22. 

Dayag nga ang unang ngalan sa Betlehem maoy 
Eprat (o, Eprata). Gilubong ni Jacob si Raquel “sam- 
tang nagpaingon sila sa Eprat, buot ingnon, Betle- 
hem.” (Gen 35:19: 48:7) Lakip sa unang mga kali- 
wat sa anak nga lalaki ni Jacob nga si Juda mao si 
“Salma nga amahan ni Betlehem” (1Cr 2:51, 54) ug 
ang “amahan ni Betlehem nga si Hur nga panganay 
ni Eprata.” (1Cr 4:4) Kining mga pulonga lagmit 
nagpasabot nga kining mga tawhana maoy mga 
katigulangan sa mga Israelinhon nga sa ulahi na- 
muyo sa Betlehem. (Tan-awa ang EPRATA Num. 2.) 
Sa dihang ang mga Israelinhon misulod sa Canaan, 
ang Betlehem nahimutang sulod sa teritoryo sa 
Juda, bisan tuod wala kini hisgoti nga espesipiko 
diha sa bisan unsang talaan sa mga siyudad sa 
Juda ug wala poy makitang pamatuod nga naghis- 
got sa gidak-on o pagkailado niini niadtong pana- 
hona. Sanglit may laing Betlehem diha sa teritoryo 
sa Zabulon (Jos 19:10, 15), kini nga lungsod sa Juda 
sagad nga gipalahi pinaagi sa paghisgot sa Eprat, o 
pinaagi sa pagtawag niini nga “Betlehem sa Juda.” 
--Huk 17:7-9, 19:1, 2, 18. 

Busa si Maghuhukom Ibzan lagmit nga taga-Bet- 
lehem sa Juda, apan sanglit wala hisgoti ang Juda, 
o Eprat, daghan ang naghunahuna nga siya taga- 
Betlehem sa Zabulon. (Huk 12:8-10) Si Elimelek, 
ang iyang asawa nga si Noemi, ug ang ilang mga 

anak nga lalaki maoy taga-Betlehem, ug niining 
dapita mibalik si Noemi uban kang Ruth nga Moa- 
bihanon. (Ru 1:1, 2, 19, 22) Si Boaz gikan usab sa 
Betlehem, ug ang nahibiling mga panghitabo sa 
basahon ni Ruth labot sa mga katigulangan ni Je- 
sus (Mat 1:5, 6) nakasentro niining lungsora ug sa 
kaumahan niini.---Ru 2:4; 4:11. 

Si David nga anak nga lalaki ni “Jese nga taga- 
Betlehem” natawo sa Betlehem sa Juda, nag-alima 
sa mga karnero sa iyang amahan nianang dapita, 
ug sa ulahi gidihogan didto ni Samuel ingong uma- 
abot nga hari sa Israel. (1Sa 16:1, 4, 13, 18, 17:12, 
15, 58, 20:6) Sa ulahi, samtang siya usa ka kagiw, 
si David nangandoy nga makainom ug tubig gikan 
sa atabay sa Betlehem, diin niadtong tungora maoy 
dapit nga gikampohan sa mga Filistehanon. (2Sa 
23:14, 15; 1Cr 11:16, 17) Mamatikdan nga adunay 
tulo ka atabay nga makaplagan gihapon diha sa A 
nga bahin sa maong lungsod. Si Elhanan, usa sa ta- 
lagsaong mga manggugubat ni David, maoy anak 
nga lalaki sa usa ka tawo sa Betlehem (2Sa 23:24), 
sama sa mga pag-umangkon ni David nga si Joab, 
Abisai, ug Asahel. Ang tulin modagan nga si Asa- 
hel gilubong didto human siya mapatay sa banggi- 
itan nga si Abner.---2Sa 2:18-23, 32. 

Bisan tuod anaa kini sa sentro nga dapit, diha sa 
pangunang dalan, ug maayong pagkapuwesto sa 
militaryong paagi (sanglit nahimutang kini diha 
sa habog nga dapit ug gitukod sa usa ka dapit 
nga nag-umbaw sa usa ka tagaytay nga anapog), 
ug bisan pag kini ang lungsod nga natawhan ni Da- 
vid, ang Betlehem wala pilia nga mahimong kaulo- 
han ni David. Sa panahon na lamang sa paghari ni 
Rehoboam nga anak nga lalaki ni Solomon nga ang 
Betlehem direktang gihisgotan pag-usab, sa dihang 
kini gilakip sa mga siyudad nga gipalig-on niini nga 
hari. (2Cr 11:5, 6) Ang nahibilin sa katawhan nga 
gibilin sa Juda human mapukan ang Jerusalem 
sa Babilonya mihunong duol sa Betlehem una pa 
sila mipadayon paingon sa Ehipto. (Jer 41:17) Ang 
mga tawo sa Betlehem maoy lakip niadtong nama- 
lik gikan sa Babilonya human sa pagkadestiyero. 
--Esd 2:21; Neh 7:26. 

Ingon sa namatikdan sa miagi, ang Betlehem 
wala itala lakip sa mga siyudad sa Juda diha sa 
mga asoy sa mga dibisyon sa mga tribo. Bisan tuod 
ang mga basahon sa Bibliya naghisgot niini labot 
sa pipila ka indibiduwal, mopatim-awng kini dili 
inila nga lungsod ni kini daghan ug populasyon 
—usa ka “balangay” sa dihang si Jesus dinhi sa 
yuta. (Ju 7:42) Tungod niana ang manalagnang si 
Miqueas sa iyang Mesiyanikong tagna sa Miqueas 
5:2 naghisgot sa Betlehem Eprata ingong “gamay 
kaayo aron mahiapil taliwala sa linibo sa Juda.” 
Apan ang iyang tagna nagpakita nga ang gamayng 
Betlehem makabaton ug talagsaong dungog ingong 

lungsod nga niana maggikan ang Mesiyas. Gisabot 
sa mga Hudiyo kining tagnaa nga ang Mesiyas o 
Kristo matawo o mogula gikan nianang lungsora 
(Ju 7:40-42), usa ka pagtuo nga gipahayag usab sa 
ilang pangulong mga saserdote ug mga eskriba. 
--Mat 2:3-6. 

Busa, bisan tuod si Maria nagmabdos didto sa 
Nasaret sa Galilea, siya nanganak kang Jesus didto 
sa Betlehem sa Judea, aron matuman ang tagna gi- 
kan sa Diyos. (Luc 1:26-38, 2:4-7) Kini nga pa- 
naw mokabat ug 110 km (68 mi) hangtod 150 km 
(93 mi), depende sa ruta nga agian. 

Sa panahon sa pagkatawo ni Jesus, ang mga 
magbalantay nagpuyo sa gawas didto sa kapata- 
gan ug nagbantay sa ilang panon sa kahayopan 
panahon sa kagabhion. (Luc 2:8) Bisan tuod ang 
mga karnero mahimong dad-on sa gawas aron pa- 
sibsibon sa maadlaw sa bisan unsang yugto sa 
tuig, ang pagkaatua sa mga magbalantay didto sa 
kapatagan ug ang ilang pagpalabay sa kagabhion 
uban sa ilang panon sa kahayopan nagpaila sa 
tinong yugto sa panahon nga natawo si Jesus. 
Ang ting-ulan sa Palestina magsugod sa mga tu- 
ngatunga sa Oktubre, nga molungtad ug pipi- 
la ka bulan. Sa Disyembre, ang Betlehem, sama 
sa Jerusalem, makasinatig kanunay nga pagyelo 
sa panahon sa kagabhion. Busa, sanglit ang mga 
magbalantay sa Betlehem didto man sa kapatagan 


BETLEHEM 


panahon sa kagabhion, nan kadto gayod maoy pa- 
nahon nga wala pa magsugod ang ting-ulan. Im- 
posible usab nga basta pasuk-on na lang ni Cesar 
Agusto ang mga Hudiyo pinaagi sa pagsugo kani- 
la nga magparehistro sa panahon sa tingtugnaw 
ug ting-ulan nga bulan sa Disyembre, sa dihang 
lisod ang pagpanaw.--Luc 2:1-6, itandi ang Mat 
24:20. 

Ang orihinal nga nahimutangan sa kuwadra did- 
to sa Betlehem diin natawo si Jesus wala mahiba- 
loi. Usa ka panahon niana human matawo si Jesus, 
sa dihang ang iyang mga ginikanan nagpuyo na sa 
usa ka balay ug dili sa usa ka kuwadra, ang Betle- 
hem giduaw sa pipila ka astrologo nga taga-Sidla- 
kan ug ilang gipangita “ang bata.” (Mat 2:1-12) Bi- 
san tuod nangilabot ang Diyos aron nga ang ilang 
pagduaw dili mosangpot sa kamatayon sa bata nga 
si Jesus, ang tanang batang lalaki nga nag-edad ug 
duha ka tuig paubos gipamatay diha sa lungsod sa 
Betlehem ug diha sa naglibot niini nga teritoryo tu- 
ngod sa sugo ni Haring Herodes. (Mat 2:12, 16) Sa 
Mateo 2:17, 18 gikutlo sa inspiradong magsusulat 
ang tagna sa Jeremias 31:15 ug gipadapat kini sa 
nahitabo niadtong panahona.--Tan-awa ang RA- 
QUEL. 


2. Usa ka lungsod sa teritoryo sa Zabulon. (Jos 
19:10, 15) Lagmit nga dinhi niini nga Betlehem 
naggikan si Maghuhukom Ibzan, ug dinhi niining 


Betlehem, ang dapit nga natawhan ni David ug Jesus, ingon sa makita karong adlawa 


BETLEHEM, TAGA- 


lungsora nga siya gilubong, sanglit wala hisgoti 
ang Eprat o Juda diha sa asoy. (Huk 12:8-10) Ang 
Betlehem sa Zabulon gituohan nga mao ang Beit 
Lahm (Bet Lehem Ha-Gelilit) nga mga 11 km (7 mi) 
sa KAK sa Nasaret. 


BETLEHEM, TAGA- [Iya sa Betlehem]. Usa 
ka molupyo sa Betlehem. Diha sa tulo sa upat ka hi- 
gayon nga makita kini sa Bibliya, ang “taga-Betle- 
hem” gipadapat kang Jese nga amahan ni David. 
--1Sa 16:1, 18, 17:58, 2Sa 21:19. 


BET-MAACA. 
ABEL SA BET-MAACA. 


BET-MARCABOT [Balay sa mga Karo]. Usa 
sa sakop nga mga siyudad ni Simeon nga gihatag 
kanila sulod sa teritoryo sa tribo ni Juda. (Jos 19: 
1, 5; 1Cr 4:31) Diha sa samang asoy bahin sa mga 
siyudad nga sa sinugdan gipahat ngadto sa Juda 
(Jos 15:31), ang Bet-marcabot lagmit gipulihan sa 
Madmana. Kon ang Bet-marcabot mao ra ang Mad- 
mana, nan dayag nga kini nahimutang diha sa pa- 
ngunang dalan gikan sa Beer-seba paingon sa Je- 
rusalem ug sa mga dapit sa A, ug tingali ang 
ngalang Bet-marcabot maoy ikaduhang ngalan sa 
Madmana. Ang ngalan sa lungsod nga gitala sunod 
sa Bet-marcabot, ang Hazar-susa (o Hazar-susim), 
nagkahulogang “Sawang (Balangay) sa Bayeng Ka- 
bayo (o mga Kabayo).” Ang pipila nagtuo nga ang 
duha ka dapit maoy mga pondohanan ug mga hu- 
nonganan sa mga kabayo ug mga karo nga naga- 
panaw sa karaang mga ruta tali sa Palestina ug 
Ehipto. Ang mga karo gigamit usab alang sa gubat 
(Huk 1:19), ug ang Bet-marcabot lagmit maoy usa 
ka kuta nga siyudad sa mga Canaanhon diin diha 
manukad ang ilang mga karo nga iggugubat pai- 
ngon sa kapatagan sa dapit sa Beer-seba.---Tan- 
awa ang MADMANA Num. 2. 


BET-MEON [pinamubo sa Bet-baal-meon]. 
Usa ka siyudad sa Moab nga gihisgotan sa Jeremias 
48:23 nga lagmit mao ra usab ang Baal-meon o 
Bet-baal-meon.---Tan-awa ang BAAL-MEON. 


BET-MERHAK Balay sa Halayo: Layo nga 
Balay]. Sa dihang mibiya si Haring David sa Jeru- 
salem tungod sa pagrebelde sa iyang anak nga la- 
laking si Absalom, siya mihapit sa Bet-merhak, 
lagmit ang kataposang balay sa Jerusalem pa- 
ingon sa Bukid sa mga Olibo una pa motabok 
sa Walog sa Kidron. (2Sa 15:17, 23) Mopatim-aw 
nga niining higayona gisusi ni Haring David ang 
iyang kasundalohan samtang sila mitabok sa wa- 
log, nga nagpailang si David wala mohimog dinali- 
dali nga pagkalagiw apan mihimog organisadong 
pagbiya gikan sa siyudad.---2Sa 15:18-26. 


Tan-awa ang ABEL-BET-MAACA, 

BET-MILO. Tan-awa ang MILO. 


BET-NIMRA Balay sa Leopardo]. Usa ka 
lungsod nga gipahat ngadto sa tribo ni Gad sa S 
nga bahin sa Jordan, gitawag usab nga Nimra. 
(Num 32:3, 34, 36) Kini gihubit nga anaa sa “ubos 
nga patag” ug nga kanhi bahin sa gingharian ni 
Haring Sihon. (Jos 13:27) Ang karaang ngalan daw 
napreserbar pinaagi sa ngalan sa modernong Tell 
Nimrin, nga nahimutang sa H nga bahin sa Wadi 
Nimrin, apan ang orihinal nga dapit lagmit nahi- 
mutang sa Tell Bleibil, mga 2.5 km (1.5 mi) sa AS, 
sa A nga bahin sa Wadi Nimrin, diin ang mga pag- 
susi nagpamatuod nga kini giokupar sa panahon sa 
mga Israelinhon ug human niana kini gibiyaan. 
Busa kini nahimutang nga mga 19 km (12 mi) sa 
SAS sa Jerico. 


BETONIM [Mga [Liso sa Pistasyo]. Usa ka siyu- 
dad sa S sa Jordan nga gihatag ni Moises ingong 
“gasa” ngadto sa tribo ni Gad. (Jos 13:24-27) Ang 
Betonim gituohan sa kadaghanan nga mao ang 
presenteng-adlaw nga Khirbet Batneh sa buki- 
rong dapit nga 21 km (13 mi) sa K sa Raba (sa Am- 
mon). 


BET-PAZEZ [Balay sa Pagdugmok]. Usa ka ut- 
lanang lungsod sa Isacar. (Jos 19:17, 21) Ang nahi- 
mutangan niini dili matino, ug ang pipila mipabor 
sa pagtuong kini mao ang Kerm el-Hadetheh duol 
sa gituohang nahimutangan sa En-hada nga gihis- 
gotan uban sa Bet-pazez. 


BET-PELET Balay sa Pag-ikyas]. Usa ka lung- 
sod sa habagatang bahin sa panulondon sa Juda. 
(Jos 15:21, 27) Lakip kini sa mga siyudad sa Juda 
nga gipuy-an pag-usab human sa pagkadestiyero 
didto sa Babilonya. (Neh 11:26) Ang ubang mga 
lungsod nga gitala uban niini nagpaila nga kini ka- 
sikbit sa Beer-seba, apan ang eksaktong nahimuta- 
ngan niini dili matino. 


BET-PEOR [Balay sa Peor]. Sa kataposang tuig 
sa ilang pagpanaw sa kamingawan, ang nasod sa 
Israel nagkampo didto “sa walog sa atubangan sa 
Bet-peor.” (Deu 3:29) Ang Bet-peor lagmit maoy 
usa ka lungsod nga nahimutang sa mga bakilid sa 
Peor. Ang bukid ug ang lungsod lagmit nga na- 
langkit pag-ayo sa pagsimba “sa Baal sa Peor.” 
Ingon sa gitaho sa Numeros 25: 1-9, ang mga Israe- 
linhon nalit-agan sa imoral nga mga rituwal nga 
nalangkit sa maong pagsimba.---Tan-awa ang BAAL 
SA PECR. 

Didto sa Kapatagan sa Moab, sa rehiyon sa Jor- 
dan, gihisgotan pag-usab ni Moises ang Balaod 
ngadto sa Israel, ug human niadto si Moises gilu- 
bong “sa walog didto sa yuta sa Moab atbang sa 

Bet-peor.” Busa ang Bet-peor mopatim-awng anaa 
“sa yuta sa Moab,” buot ingnon, sa yuta nga gi- 
puy-an sa mga Moabihanon, apan sa teritoryo nga 
bag-o pang nakontrolar ni Haring Sihon sa mga 
Amorihanon, sa ato pa, hangtod nga siya napildi sa 
nasod sa Israel. (Deu 4:46, 34:6) Sa ulahi kini gipa- 
hat ngadto sa tribo ni Ruben, nga gihisgotan uban 
sa “mga bakilid sa Pisga ug Bet-jesimot.”--Jos 13: 
15, 20. 

Kining mga tekstoha pulos nagtumong sa usa ka 
dapit duol sa AS nga tumoy sa Patayng Dagat 
ug nag-atubang sa Kapatagan sa Moab. Ang tuk- 
mang dapit dili matino. Bisan pa niana, si Euse- 
bius naghisgot nga kining maong dapit maoy mga 
unom ka Romanhong milya (9 km; 5.5 mi) sa S sa 
Livias (modernong Tell er-Rameh). (Onomasticon, 
48, 3-5) Pinasukad niini ang pipila nagtuo nga kini 
mao ang Khirbet esh-Sheikh-Jayil nga mga 5 km 
(3 mi) sa KAK sa gituohang nahimutangan sa Bu- 
kid sa Nebo. Kini nga dapit nahimutang sa bakilid 
sa kinatas-ang bukid nga lagmit mao ang “Peor” 
diin didto kataposang gidala si Balaam aron tunglo- 
hon ang Israel. Kon husto ang maong dapit nga gi- 
hisgotan, nan ang “walog atubangan sa Bet-peor” 
lagmit mao ang Wadi Husban.--Num 23:28, Deu 
4:46, tan-awa ang PEOR. 


BET-RAPA [Balay ni Rapa]. Ang maong nga- 
lan makita diha sa 1 Cronicas 4:12 nga didto 
giingon nga si Eston “nanganak kang Bet-rapa.” 
Tungod kay gigamit ang “Bet” (nagkahulogang “Ba- 
lay”) diha sa maong ngalan, natukmod ang dag- 
hang komentarista sa paghunahuna nga kini nag- 
tumong sa “balay” sa usa ka banay o sa usa ka 
dapit. Ang Commentary on the Old Testament ni 
Keil ug Delitzsch (1973, Tomo II, 1 Chronicles, 
p. 88) nag-ingon: “Si Eston ang nagpundar sa balay 
(sa banay) ni Rapa, nga kaniya wala nay dugang gi- 
sulti pa, kay sila dili mahimong ilangkit sa Benja- 
minhong si Rapa (viii. 2) ni sa mga anak ni Rapa 
(xx. 4, 6, 8).” 


BET-REHOB [Balay sa Plasa (Halapad nga Da- 
pit)]. Dayag nga mao ang ngalan sa usa ka gamay 
nga Aramaeanhong gingharian, tingali gigamit sa 
pagtawag ilabina sa pangunang siyudad niini. Diha 
sa asoy sa pag-atake sa Lais sa 600 ka Danhanon, 
ang Lais gihubit ingong didto “sa ubos nga patag 
nga sakop sa Bet-rehob.” (Huk 18:7, 28) Sa ulahi, sa 
panahon ni David, ang mga Ammonhanon nagsu- 
hol ug Siryanhong mga sundalo gikan sa Bet-rehob 
diha sa usa ka kawang nga paningkamot sa pagde- 
pensa sa ilang kaugalingon batok sa kasundalohan 
sa Israel. (2Sa 10:6) Kini usab gitawag lamang 
nga “Rehob” (2Sa 10:8) ug busa gituohan nga mao 
ra usab ang samang dapit nga gihisgotang lakip 
sa mga dapit nga naabot sa 12 ka Israelinhong mga 

espiya sa ilang unang pagsusi sa yuta sa Canaan. 
--Num 13:21. 

Ang paghisgot nga sakop sa Bet-rehob ang “ubos 
nga patag” nga nahimutangan sa Lais (sa ulahi 
Dan) ug ang giingon sa Numeros 13:21 nga ang Re- 
hob anaa sa dapit nga paingon sa “pagsulod sa Ha- 
mat,” lagmit nagtumong sa usa ka dapit diha sa 
habagatang bahin sa Walog sa Beqa‘, nga nahimu- 
tang tali sa kabukiran sa Lebanon ug sa Anti-Leba- 
non. Ang tukmang nahimutangan niini dili matino. 
BETSAIDA [gikan sa Aramaiko, nga nagkahu- 
logang “Balay sa Mangangayam (o, Mangingisda) "]. 
Ang siyudad diin naggikan si Felipe, Andres, ug 
Pedro (Ju 1:44), bisan tuod nga si Simon Pedro ug 
Andres mopatim-awng didto nagpuyo sa Caperna- 
um panahon sa ministeryo ni Jesus. (Mat 8:5, 14: 
Mar 1:21, 29) Kini maoy usa ka siyudad “sa Galilea.” 
(Ju 12:21) Human mamatay si Juan nga Tigbawtis- 
mo, si Jesus miadto sa Betsaida uban sa iyang mga 
tinun-an, ug didto sa usa ka hilit ug balilihon nga 
dapit nga kasikbit niini, iyang gipakaon sa mi- 
lagrosong paagi ang mga 5,000 ka lalaki, gawas 
pa sa mga babaye ug mga bata, kinsa nagtigom 
aron maminaw kaniya. (Luc 9:10-17, itandi ang Mat 
14:13-21, Ju 6:10.) Human niadto, sa gawas sa Bet- 
saida, gipasig-uli ni Jesus ang panan-aw sa usa ka 
tawong buta. (Mar 8:22) Sanglit kining gamhanang 
mga buhat gihimo didto sa ilang kasilinganan, ang 
katawhan sa Betsaida sa katibuk-an, lakip ang ka- 
tawhan sa Corasin, angayang panghimaraoton tu- 
ngod sa ilang dili-mahinulsolong tinamdan.---Luc 
10:13. 

Nahimong ulohan sa mga panaghisgot kon diin 
nahimutang kini nga “balangay” (Mar 8:22, 23) o 
“siyudad” (Luc 9:10) sa Betsaida. Ang mga gihisgo- 
tan sa Kasulatan nagpunting sa usa ka dapit sa A 
nga kabaybayonan sa Dagat sa Galilea. Kini nga 
ngalan gilangkit ni Josephus sa usa ka daghag mo- 
lupyo nga balangay nga nahimutang duol sa S, sa 
dapit diin ang Suba sa Jordan moagos pasulod sa 
Dagat sa Galilea. Kining balangaya gitukod pag- 
usab ni Felipe nga tetrarka ug ginganlan ug Ju- 
lias agig pasidungog sa anak nga babaye ni Cesar 
Agusto. (Jewish Antiquities, XVII, 28 [ii, 1]) Ang 
karaang mga kagun-oban sa dapit sa Julias nahi- 
mutang sa et-Tell, mga 3 km (2 mi) gikan sa dagat, 
apan, ang mga nahibilin sa usa ka gamayng bala- 
ngay sa pagpangisda nahimutang sa el-'Araj sa 
kabaybayonan mismo. Dinhi may usa ka kinai- 
yanhong dunggoanan nga gigamit sa mga mangi- 
ngisda hangtod karong panahona, busa ang maong 
dapit mohaom sa kahulogan sa ngalang Betsaida. 

Bisan tuod gidawat kini nga dapit ingong 
mao ang Betsaida diha sa pipila ka teksto, dag- 
hang komentarista ang miergo nga may ikaduhang 


BET-SEAN, BET-SAN 


Betsaida dapit sa K sa Jordan. Kini nga panghuna- 
huna mitungha tungod sa pagsabot nga ang utla- 
nan sa teritoryo sa Galilea wala makaabot sa S sa 
Jordan, sumala sa mga gipahayag ni Josephus ug 
sa uban pa. Si Josephus mismo naghisgot bahin sa 
Julias ingong nahimutang sa “ubos nga Gaulanitis,” 
ang rehiyon dapit sa S sa Dagat sa Galilea. (The 
Jewish War, Il, 168 [ix, 1]) Apan ang Betsaida gi- 
hisgotan nga nahimutang “sa Galilea.” (Ju 12:21) 
Hinunoa, ang rehiyon sa Galilea daw kanunayng 
dili kaayo tino ang mga utlanan, ug si Josephus 
gani naghisgot sa usa ka Judas nga taga-Gaulanitis 
ingong “usa ka Galileanhon.” (Jewish Antiquities, 
XVIII, 4 [i, 1], The Jewish War, Il, 118 [viii, 1]) Posi- 
ble sab gayod nga ang pipila sa katawhan sa siyu- 
dad sa Betsaida nakaabot hangtod sa K nga tampi 
sa Jordan, mga 1.5 km (1 mi) ang gilay-on. 

Dugang pa, sanglit ang hubad sa King James 
Version sa Marcos 6:45 nag-ingon nga gisugo ni Je- 
sus ang iyang mga apostoles “nga mouna pag-adto 
[sakay sa sakayan] sa pikas tampi paingon sa Bet- 
saida,” samtang ang samang asoy sa Juan 6:17 
nag-ingon nga sila mipadulong sa Capernaum, ang 
pipila nagtuo nga kini usab nagpasabot nga adunay 
ikaduhang Betsaida sa K nga tampi sa Jordan duol 
sa Capernaum. Apan, ang modernong mga hubad 
sa teksto sa Marcos 6:45 naghatag ug luna sa pag- 
sabot nga ang mga apostoles nagsugod sa ilang pa- 
naw paingon sa Capernaum pinaagi sa pagpamay- 
bay una “paingon sa Betsaida” (ang dapit diin sila 
mibiya kang Jesus nga mopatim-awng duol sa da- 
pit nga nahitabo ang milagrosong pagpakaon sa 
5,000 ka lalaki, nga lagmit may igoigong gilay-on 
sa H sa Betsaida ug sa pikas tampi sa dagat gikan 
sa Capernaum), ug human niana mitabok sa ami- 
hanang tumoy sa dagat padulong sa ila gayong 
destinasyon, ang Capernaum. Sila mikawas sa ka- 
baybayonan sa Genesaret, tingali sa H ug diyutay 
sa siyudad sa Capernaum.---Mar 6:53. 

Busa, bisan tuod may lainlaing mga dapit nga gi- 
tuohang mao ang ikaduhang Betsaida, ang mga 
asoy sa Bibliya wala mag-ingon niini. Angayng 
matikdan usab nga kining tanang gituohan nga 
mga dapit maoy duol sa Capernaum ug dili gayod 
makataronganon nga ang duha ka siyudad nga 
nagbaton sa ngalang Betsaida nahimutang nga pi- 
pila lang ka milya ang distansiya gikan sa usag usa. 


BET-SEAN, BET-SAN. Sa sinugdan, kini 
maoy usa ka pangunang kinutaan nga siyudad sa 
mga Canaanhon, nga nahimutang sa estratehikong 
dapit nga nag-umbaw sa entrada sa Walog sa Jez- 
reel gikan sa Walog sa Jordan. Ang ngalan niini 
padayong gigamit diha sa ngalan sa Beisan (Bet 
She'an), samtang ang karaang dapit nahimutang 
duol sa Tell el-Husn (Tel Bet She'an). Ang yuta sa 

Bet-sean maoy mga 120 m (390 p) ubos sa lebel sa 
dagat, ug dapit sa S kini titip kaayong midulhog 
ngadto sa mga 275 m (900 p) ubos sa lebel sa da- 
gat duol sa tampi sa Suba sa Jordan, nga mga 5 km 
(3 mi) gikan niana. Kay gitukod ibabaw sa usa ka 
dakong bungdo sa daplin niini nga bakilid, ang Bet- 
sean nakabentaha gayod sa militaryong paagi. Ang 
patag nga walog dapit sa K sa Bet-sean, nga giagi- 
an sa suba sa Jalud (Nahal Harod), maoy maayong 
pagkatubig ug tabunok ug nag-anam ka taas hang- 
tod nga kini nakaabot sa Jezreel nga mga 17 km 
(11 mi) dapit sa KAK. 

Ang Bet-sean maoy usa ka lungsod usab diha sa 
kinasang-an sa kanunayng giagian nga ruta gikan 
sa Kabaybayonan sa Mediteranyo ngadto sa Walog 
sa Jordan ug dayon ngadto sa Damasco ug sa Ara- 
bia. 

Diha sa arkeolohikanhong mga pagpangubkob sa 
Bet-sean nakaplagan ang daghang lut-od sa kara- 
ang mga kagun-oban, nga ang kinaunahan nii- 
ni mopatim-awng una pa sa panahon ni Abra- 
ham. (DAYAGRAM, Tomo 1, p. 959) Sa tungatunga 
sa ikaduhang milenyo W.K.P., ang Bet-sean mo- 
patim-awng nailalom sa pagmando sa Ehipto tu- 
ngod sa kadaogan ni Thutmose III didto sa Megido. 
Ang arkeolohikanhong ebidensiya nagpakita nga 
kini maoy usa ka kampo sa mga Ehiptohanon sa 
panahon nga naghari ang daghang Paraon. 

Sa panahon sa pagpanakop sa mga Israelinhon sa 
Canaan (1473-mga 1467 W.K.P.), ang Bet-sean na- 
himutang sulod sa teritoryo nga gipahat ngadto sa 
Isacar apan gihatag ngadto sa tribo ni Manases 
ingong panag-iya. (Jos 17:11: 1Cr 7:29) Ang mga 
tawo sa Manases napakyas sa pagpapahawa sa mga 
Canaanhon sa Bet-sean ug sa ubang mga lungsod 
diha sa walog, kay kuno nakabentaha ang kasunda- 
lohan sa mga Canaanhon tungod sa ilang mga ka- 
rong iggugubat nga may mga puthawng sanggot, 
apan kini nga katarongan wala makapakombinsir 
sa ilang komandante nga si Josue. Ang mga Cana- 
anhon, bisan tuod wala papahawaa, sa ulahi nasa- 
kop ug gipaalagad sa pinugos nga trabaho.---Jos 17: 
12, 13, 16-18, Huk 1:27, 28. 

Ang Bet-sean gipanag-iya sa mga Filistehanon 
sa panahon sa paghari ni Haring Saul, ug human sa 
pagkapildi ni Saul sa kasikbit nga Bukid sa Gilboa, 
gibutang sa mananaog nga mga Filistehanon ang 
armadura ni Saul didto sa “balay sa mga larawan ni 
Astoret” ug ang iyang ulo diha sa balay ni Dagon, 
ug gibitay ang mga patayng lawas ni Saul ug sa 
iyang mga anak nga lalaki diha sa paril sa Bet-san 
(Bet-sean), lagmit sa sulod nga bahin nga nag-atu- 
bang sa plasa sa siyudad. Ang maisog ug walay ka- 
hadlok nga mga Israelinhon sa Jabes-gilead, mga 
20 km (12 mi) gikan sa pikas bahin sa Jordan, nag- 
bawi sa mga patayng lawas, nga tingali nanulod sa 

ANAN NA 3o” 


ba ri k p : >~ AAA 
Ang Bet-sean, nga gitukod ibabaw niini nga 
bungdo, nag-umbaw sa sidlakang 

entrada sa Walog sa Jezreel 


siyudad panahon sa kagabhion aron himoon kini. 
— 15Sa 31:8-13, 2Sa 21:12; 1Cr 10:8-12. 

Nahiuyon sa gihisgotan nga asoy, diha sa mga 
pagpangubkob sa Tell el-Husn nakaplagan ang mga 
kagun-oban sa duha ka templo, nga ang usa niini 
giisip nga mao ang templo ni Astoret, samtang ang 
lain, sa unahan pa dapit sa H, gituohan sa pipila 
nga mao ang templo ni Dagon. Ang templo ni As- 
toret gibanabana nga padayong gigamit hangtod 
sa mga ikanapulong siglo W.K.P. Adunay ebidensi- 
ya nga nagpakita sa mas nauna pa nga pagsimba 
sa diyos nga si Baal nga gihisgotan sa usa ka ban- 
tayog ingong “Mekal nga agalon [Baal] sa Bet-san.” 

Sa ulahi ang siyudad nasakop sa mga Israelinhon, 
walay duhaduha sa panahon sa paghari ni David, 
ug sa panahon sa paghari ni Solomon, ang Bet-sean 
gilakip sa usa sa 12 ka distrito nga nagtaganag mga 
suplay sa hari. (1Ha 4:12) Human mabahin ang 
gingharian, si Paraon Sisak (gitawag nga Sheshonk 
sa mga Ehiptohanon) misulong sa Palestina sa ika- 
lima nga tuig ni Haring Rehoboam (993 W.K.P)). 
(1Ha 14:25) Usa ka linilok diha sa paril sa Karnak sa 
Ehipto naghulagway sa pagpangdaog ug pagpana- 
kop ni Sisak sa daghang kalungsoran, lakip na ang 
Bet-sean. 

Sa panahon sa mga Macabeo ang ngalan sa Bet- 
sean giilisdan ug Sitopolis, ug kini gihisgotan sa 
Hudiyong historyador nga si Josephus ingong ang 


BET-SEMES 


kinadak-an nga siyudad sa Decapolis. (The Jewish 
War, III, 446 [ix, 7]) Niining napulo ka siyudad, kini 
lang ang nahimutang sa K sa Jordan. 


BET-SEMES [Balay sa Adlaw]. Ang ngalan sa 
upat ka siyudad diha sa asoy sa Bibliya. 

1. Usa ka siyudad nga nahimutang sa amiha- 
nang utlanan sa Juda, nga gitala taliwala sa Kesa- 
lon ug Timnah. (Jos 15:10) Dayag nga gitawag kini 
ug Ir-semes (nagkahulogang “Siyudad sa Adlaw”) 
sa Josue 19:41, diin mopatim-awng kini maoy usa 
ka utlanang lungsod sa tribo ni Dan, silingan sa 
Juda dapit sa amihanan. Human niadto ang Juda 
naghatag sa Bet-semes ngadto sa mga Levihanon 
ingong siyudad sa mga saserdote.--Jos 21:13, 16, 
1Cr 6:59. 

Ang Bet-semes gituohan nga mao ang Tell er- 
Rumeileh (Tel Bet Shemesh) nga K lamang sa mga 
kagun-oban sa siyudad sa Byzantium duol sa pre- 
senteng-adlaw nga 'Ain Shems, ang ngalan sa da- 
pit nga sa bahin nagpreserbar sa karaan nga nga- 
lan. Busa ang Bet-semes nahimutang mga 26 km 
(16 mi) sa K sa Jerusalem ug anaa sa pangunang 
dalan gikan niana nga siyudad paingon sa Filiste- 
hanong mga siyudad sa Asdod ug Askelon. Dayag 
nga sa militaryong paagi usa kini ka estratehikong 
dapit sanglit kini nagbantay sa ibabaw nga bahin 
sa bul-oganang walog sa Sorek ug usa sa pangu- 
nang mga agianan gikan sa kapatagan daplin sa 
baybayon ngadto sa rehiyon sa Sepela ug sa kabu- 
kiran sa Juda. Ang mga pagpangubkob nga gihimo 
niining dapita nagpaila sa karaang kasaysayan sa 


BET-SEMES, TAGA- 


siyudad, nga may daghang ebidensiya sa Filisteha- 
nong impluwensiya. 

Sa dihang ang mga Filistehanon, nga gihampak 
ug sakit, nagpadala sa arka ni Jehova balik sa Isra- 
el, ang mga baka nga nagguyod sa karomata kina- 
bubut-ong mipaingon niining Levihanong siyudad 
sa Bet-semes. Apan tungod sa sayop nga buhat sa 
pipila ka molupyo sa Bet-semes sa pagtan-aw sa 
arka sa pakigsaad, ang 70 kanila nangamatay. (1Sa 
6:9-20) Ang prase nga “kalim-an ka libo ka tawo” 
nga makita sa 1 Samuel 6:19 diha sa Hebreohanon 
wala idugtong sa prase nga “kapitoan ka tawo" pi- 
naagig panumpay (conjunction), ug kini giisip sa 
pipila nga usa ka pagsal-ot. Si Josephus (Jewish 
Antiquities, VI, 16 [i, 4]) sa paghisgot sa asoy sa Bi- 
bliya, naghisgot lamang ug 70 ka tawo nga na- 
matay, nga nagtangtang sa tanang paghisgot sa 
50,000.--Tan-awa ang 1Sa 6:19, ftn sa Rbi8. 

Ang Bet-semes maoy usa sa mga siyudad nga la- 
kip sa administratibong kahikayan ni Haring Solo- 
mon sa pagtaganag pagkaon sa lamesa sa hari. 
(1Ha 4:7, 9) Nakaplagan didto ang tag-as, hiktin 
nga mga lawak nga gituohang gigamit aron pondo- 
han ug mga lugas, ingon man ang usa ka dakong 
pinarilag-bato nga gahong nga mga 7 m (23 p) ang 
diyametro ug halos 6 m (20 p) ang giladmon. Ang 
daghang pug-anan sa bino ug mga pug-anan sa 
olibo nga nakalotan didto nagpaila nga ang dapit 
maoy dagaya kaayo sa lana ug bino. 

Si Haring Amazias (858-830 W.K.P.) sa pagkadi- 
li-maalamon naghagit kang Jehoas sa Israel ug na- 
kaagom ug kapildihan ug pagkabihag didto sa Bet- 
semes. (2Ha 14:9-13: 2Cr 25:18-23) Sa panahon sa 
paghari ni Ahaz (761-746 W.K.P.) ang Bet-semes 
nailog sa mga Filistehanon tungod sa pagkadaotan 
ug pagkadili-matinumanon sa nasod. (2Cr 28:18, 
19) Ang usa ka minarkahan nga gunitanan sa ba- 
nga nga adunay inskripsiyon nga “iya ni Eliakim, 
piniyalan ni Jaukin [pinamubo sa ngalang Jehoia- 
kin],” nakubkoban didto sa Bet-semes ug gituohang 
kini gipanag-iya sa hari nga nagbaton niining nga- 
lana, nga lagmit nagpasabot nga sa ulahi kini nga 
siyudad nabawi sa gingharian sa Juda gikan sa 
mga Filistehanon. 

2. Usa ka kinutaang siyudad sa teritoryo sa Nep- 
tali. (Jos 19:35-39) Bisan tuod wala aboga, ang mga 
Canaanhon nga nanimuyo niini nga siyudad gipai- 
lalom sa pinugos nga trabaho alang sa mga Nepta- 
lihanon. (Huk 1:33) Ang karaang dapit nagpabiling 
wala mahibaloi. 

3. Usa ka lungsod sa Isacar duol sa Jordan. (Jos 
19:22, 23) Bisan tuod lainlaing dapit ang gisugyot, 
ang pipila ka eskolar mipalabi sa pagtuo nga kini 
mao ang el-'Abeidiyeh diha sa mga tampi sa Jor- 
dan nga mga 3 km (2 mi) sa H sa Dagat sa Galilea 
ug mga 16 km (10 mi) sa S sa Bukid sa Tabor. Ang 

karaang ngalan lagmit nga napreserbar diha sa 
ngalan sa haduol nga Khirbet Shamsawi. 

4. Usa ka siyudad sa Ehipto nga gilakip diha sa 
tagna ni Jeremias bahin sa nagsingabot nga kalag- 
lagan sa maong nasod. (Jer 43:13) Giisip kini nga 
mao ra ang Heliopolis (nagkahulogang “Siyudad sa 
Adlaw”), nga nahimutang sa AS nga utlanan sa 
modernong Cairo. Sa ubang mga teksto gihisgo- 
tan kini sa asoy sa Kasulatan ginamit ang Ehipto- 
hanong ngalan niini nga On.--Tan-awa ang ON 
Num. 2. 


BET-SEMES, TAGA- [Iya sa Bet-semes]. 
Usa ka molupyo sa Bet-semes nga sakop sa Juda. 
Kini nga termino gigamit sa pagtawag kang Josue, 
ang tag-iya sa yuta diin ang arka sa pakigsaad gi- 
pahimutang sa “usa ka dakong bato,” nga dayag 
nga makita, human kini dad-a didto sakay sa usa 
ka karomata sa mga Filistehanon.--- 1Sa 6:14, 18. 


BET-SITA [Balay sa [Kahoyng] Akasya]. Usa 
ka lungsod nga gihisgotan sa paghubit sa giagian 
sa mga Midianhon sa ilang pagkalagiw human sila 
mapildi ni Maghuhukom Gideon didto sa Ubos nga 
Patag sa Jezreel. (Huk 7:22) Sanglit ang mga Mi- 
dianhon nagpaingon man sa rehiyon sa Jordan, 
ang Bet-sita lagmit gayod nga nahimutang sa may 
Sosa HS sa bungtod sa More ug sa atabay ni Ha- 
rod, diin sa duol niini nahitabo ang panaggubat. 
(Huk 7:1) Ang Shattah (Bet Ha-Shitta), mga 4.5 km 
(3 mi) sa SHS sa modernong “En Harod, gituohan 
sa pipila nga lagmit mao ang nahimutangan niini 
ug nagbaton sa ngalan nga susama sa orihinal nga 
ngalan niini. Ang uban naghunahuna nga kini duol 
ra kaayo sa dapit nga gigubatan ug sila nagsugyot 
ug usa ka lokasyon nga mas duol sa HS, bisan tuod 
sila wala magtumbok ug usa ka tinong dapit. 


BET-TAPUA Balay sa [Kahoyng] Mansanas]. 
Usa ka siyudad sa kabungtoran duol sa Hebron ug 
bahin sa teritoryong panulondon ni Juda. (Jos 15: 
20, 48, 53) Ang pipila nagtuo nga kini nakabaton 
sa ngalan niini gikan sa Judeanhon nga ginganlag 
Tapua (1Cr 2:42, 43): apan, posible usab nga ang 
Bet-tapua ginganlan pinasukad sa mga kahoyng 
mansanas nga lagmit dagaya kanhi sa maong lu- 
gar. Karong adlawa gituohan nga kini mao ang mo- 
dernong Taffuh, mga 6 km (3.5 mi) sa KAK sa Heb- 
ron. 


BETUEL. 


1. Pag-umangkong lalaki ni Abraham, anak sa 
iyang igsoong lalaki nga si Nahor pinaagi kang Mil- 
ca. (Gen 22:20, 22) Si Betuel nanganak kang Rebe- 
ca ug Laban. (Gen 22:23; 24:15, 24, 29) Sa ulahi 
iyang giila nga ang pagtultol sa Diyos maoy nagda- 
la sa ulipon ni Abraham ngadto sa iyang balay aron 
mangita ug asawa alang kang Isaac, nga nag-ingon 

duyog kang Laban, “Gikan kang Jehova migula ki- 
ning butanga.” (Gen 24:50) Gitawag siya nga Sir- 
yanhon o Aramaeanhon, nga nagpuyo sa kapata- 
gan sa Aram.---Gen 25:20, 28:2, 5. 

2. Ang usa ka pagtandi sa mga talaan sa ka- 
lungsoran diha sa Josue 15:30, 19:4 ug sa 1 Croni- 
cas 4:30 nagpakita nga kining lungsora gitawag 
usab nga Betul ug Kesil. Nahimutang kini sa haba- 
gatang bahin sa teritoryo sa Juda apan gipahat 
ngadto sa tribo ni Simeon ingong sakop nga siyu- 
dad. Busa, lagmit nga kini mao ra usab ang “Beth- 
el” nga gihisgotan sa 1 Samuel 30:27 nga usa sa 
mga dapit diin si David nagpadala ug mga bahin sa 
inagaw sa gubat ingong gasa. Gituohan nga lagmit 
kini mao ang Khirbet el-Qaryatein (Tel Qeriyyot), 
mga 19 km (12 mi) sa H sa Hebron: apan ang pipi- 
la mipalabi sa Khirbet er-Ras (Horvat Rosh) nga 
mga 24 km (15 mi) dapit sa K niini nga lokasyon. 
--Tan-awa ang KESIL. 


BETUL. 


BET-ZUR Balay sa Bato]. Usa ka lungsod sa 
bukirong rehiyon sa Juda nga gitala taliwala sa 
Halhul ug Gedor. (Jos 15:58) Kini nga ngalan na- 
preserbar gihapon diha sa ngalan sa Burj es-Sur, 
apan ang mga pagpangubkob nagpakita nga ang 
aktuwal nga dapit sa karaang siyudad nahimutang 
sa Khirbet et-Tubeiqeh (Bet Zur), mga 0.5 km 
(0.3 mi) dapit sa AK. Kini nga lokasyon maoy 
7.5 km (4.5 mi) sa A sa Hebron, diin ang Gedor 
maoy mga 5 km (3 mi) sa unahan pa ngadto sa 
AAK ug ang Halhul maoy 1.5 km (1 mi) dapit sa 
HHS. Gihubit kini ingong usa sa kinahabogang na- 
gun-ob nga mga lungsod didto sa Palestina, sanglit 
nahimutang kini sa usa ka bungtod nga 1,007 m 
(3,304 p) ibabaw sa lebel sa dagat. Kay duol sa da- 
kong dalan nga paingon sa A-H ubay sa tagaytay 
nga giagian sa mga sapa ug ingon man nahimu- 
tang sa agianan sa mga ruta paingon sa Maresah 
ug Libna sa K, ang Bet-zur anaa sa usa ka posisyon 
nga hinungdanon kaayo. 

Human sa pagkabahin sa gingharian, ang Bet- 
zur maoy usa sa 15 ka siyudad nga gitukod 
pag-usab ug gipalig-on ni Haring Rehoboam aron 
mapanalipdan ang Juda ug Benjamin batok sa pag- 
sulong. (2Cr 11:5-12) Lakip kini sa mga siyudad 
nga gipuy-an pag-usab sa namalik nga mga Hudi- 
yo gikan sa pagkadestiyero sa Babilonya. (Neh 3:16) 
Sa panahon sa mga Macabeo ang Bet-zur (nga 
sa maong panahon gitawag ug Bethsura) iladong 
gihisgotan diha sa pagpakigsangka sa mga Hu- 
diyo batok sa Seleucid nga mga hari sa Sirya. 
Ang Apokripal nga basahon sa Unang Macabeo 
naghubit sa usa ka dakong kadaogan didto ni Ju- 
das Macabeo batok sa Siryanhong kasundalohan 
(165 W.K.P.), nga human niadto iyang gipalig-on 


Tan-awa ang BETUEL Num. 2. 


BEULAH 


pag-usab ang siyudad. (1 Macabeo 4:61: 6:26) Ni- 
adtong 162 W.K.P. ang mga Siryanhon naglikos sa 
siyudad, ug sa kadugayan kini misurender tungod 
kay nahutdan ug suplay sa pagkaon. (1 Macabeo 
6:30-50) Nahimo kining garison sa mga Siryanhon, 
ug si Heneral Baquides nagpalig-on sa mga kuta 
niini.---1 Macabeo 9:52. 

Ang arkeolohikanhong mga pagpangubkob didto 
sa Bet-zur niadtong 1931 ug 1957 nagbutyag ug 
ebidensiya bahin sa lig-ong mga kuta. Daghang 
sensilyo ang nakaplagan nga may petsa nga sukad 
pa sa ikaupat ngadto sa ikaduhang siglo W.K.P.: 
naglakip kini sa platang mga sensilyo sa mga Hu- 
diyo nga gituohang may petsa nga sukad pa sa 
yugto sa mga Persianhon o sa mga ikaupat nga sig- 
lo W.K.P. 

Ang ngalang Bet-zur makita sa usa ka talaan sa 
kagikan sa mga kaliwat ni Caleb nga igsoong lalaki 
ni Jerameel diha sa 1 Cronicas 2:45. Didto gihisgo- 
tan si Maon nga mao “ang amahan ni Bet-zur.” Gi- 
sabot sa daghang komentarista nga ang Bet-zur 
nagtumong sa lungsod nga nagbaton sa maong 
ngalan, nga niana nga kahimtang si Maon mao ang 
amahan niadtong namuyo didto, o tingali ang pa- 
ngulo o dakodako sa maong siyudad. 


BEULAH  [Gipanag-iya Ingong Asawa]. Usa ka 
Hebreohanong pulong (Be'u-lah') nga gihatagag ka- 
tumbas nga espeling ingong ngalan sa usa ka ba- 
baye diha sa Isaias 62:4 sa pipila ka hubad (AS; 
KJ, Ro), samtang sa uban kini gihubad nga “Min- 
yo” (AT: RS), “Giminyoan” (Le), “akong pinakas- 
lang asawa” (Mo), ug “Gipanag-iya Ingong Asawa” 
(NW). 

Ang espirituwal nga babaye nga Zion mabiniya- 
an human sa paglaglag sa mga Babilonyanhon sa 
Jerusalem ug sa bug-os nga pagkabiniyaan sa Juda. 
Bisan pa niana, ang tagna sa pagpasig-uli nga gi- 
hatag ni Jehova pinaagi kang Isaias, usa ka tagna 
nga hinungdanon kaayo alang sa Hudiyong mga 
destiyero sa karaang Babilonya ug sa mga membro 
sa espirituwal nga Israel, nagpasalig sa kapasig-uli- 
an ug sa pagpuyo pag-usab sa katawhan sa maong 
yuta, diha sa usa ka nausab nga kahimtang. Ang 
biniyaan kanhi nga Zion dili na “usa ka babayeng 
bug-os nga biniyaan,” ug ang iyang yuta dili na 
mahimong biniyaan, kay kini ang gisaad: “Apan 
ikaw tawgong Ang Akong Kahimuot Anaa Kaniya 
[Heb., Cheph-tsi-vah], ug ang imong yuta Gipanag- 
iya Ingong Asawa [Heb., Beu-lah']. Kay si Jehova 
magbaton ug kahimuot kanimo, ug ang imong ka- 
ugalingong yuta panag-iyahon ingong usa ka asa- 
wa.” Ang nakabalik nga “mga anak nga lalaki” 
sa Zion, nga nahigawas gikan sa pagkadestiyero 
sa Babilonya, sa makausa pa mopuyo diha kani- 
ya, usab “manag-iya kaniya ingong usa ka asawa." 


BEZAI 


Ang pagpasig-uli sa Zion, o Jerusalem, nagpasa- 
bot ug usa ka bag-ong kahimtang alang kaniya, 
usa ka kahimtang nga lahi sa iyang pagkabiniyaan 
kanhi. Tungod niini nga pagkapasig-uli, si Jehova, 
kinsa nahimuot sa Zion, miingon nga siya taw- 
gong “Ang Akong Kahimuot Anaa Kaniya,” ug ang 
iyang yuta tawgong “Gipanag-iya Ingong Asawa.” 
--Isa 62, itandi ang Isa 54:1, 5, 6: 66:8, Jer 23:5-8, 
30:17: Gal 4:26-31. 


BEZAI [pinamubo sa Bezalel]. 

1. Usa ka Israelinhon kansang mga kaliwat nga 
mikabat ug kapin sa 300 namalik sa Jerusalem ka- 
uban ni Zorobabel niadtong 537 W.K.P.--Esd 2:17, 
Neh 7:23. 

2. Usa ka tawo nga nagbaton niining ngalana, o 
usa ka hawas niini nga pundok sa banay, kinsa 
nagpamatuod sa “kasaligang kontrata” ni Nehe- 
mias.--Neh 9:38, 10:1, 14, 18. 


BEZALEL 
Diyos]. 

1. Pangulong artesano ug magtutukod sa taber- 
nakulo, “nga anak nga lalaki ni Uri nga anak nga la- 
laki ni Hur sa tribo ni Juda.” (Ex 31:1, 2; 1Cr 2:20) 
Si Jehova mao ang nagtudlo kang Bezalel ug nag- 
saad nga “pun-on siya sa espiritu sa Diyos sa kaa- 
lam ug sa pagsabot ug sa kahibalo ug sa tanang 
matang sa kahanas sa pagbuhat, alang sa pagdi- 
senyog mga galamiton, alang sa pagpamuhat gina- 
mit ang bulawan ug plata ug tumbaga, ug sa pag- 
pamuhat diha sa mga bato aron ipahimutang kini 
ug sa pagpamuhat diha sa kahoy aron sa paghi- 
mo sa tanang matang sa kagamitan.” (Ex 31:3-5, 
35:30-33) Kining mahalong mga materyales nga 
gigamit ni Bezalel maoy gikan sa dagayang mga 
amot sa “andam ug kasingkasing” nga katawhan, 
ug “gani nagsobra pa” kini--Ex 35:4-9, 20-29, 
36:3-7. 

Si Bezalel adunay pangunang katabang nga mao 
si Oholiab (Ex 31:6), ug dihay daghang “maalamon 
ug kasingkasing” nga mitabang kanila, apan ang 
responsibilidad sa pagdirihir sa komplikadong bu- 
luhaton iya ni Bezalel. (Ex 35:10-19, 25, 26, 34: 36: 
1, 2) Tin-awng makita kini diha sa pagbayloay sa 
mga pronombre nga “siya,” nga nagtumong kang 
Bezalel, ug “sila,” nga nagtumong sa iyang mga ka- 
tabang. (Ex 36-39) Sanglit daghan kaayong naan- 
tigohan si Bezalel ug kay siya napuno sa “espiritu 
sa Diyos” (Ex 35:31), iyang nadumala ang pag- 
panghimo sa mga tabil sa tolda ug sa mga borda 
niini, sa bulawan ug tumbagang mga kaw-it, sa 
panggawas nga mga tabon nga gikan sa mga panit, 
sa mga kuwadrong bayanan nga gipanghaklapan 
ug bulawan, sa mga tabil sa sulod (Ex 36), sa hi- 
naklapang arka sa pakigsaad ug sa mga kerubin ni- 
ini, sa lamesa ug sa mga galamiton niini, sa bula- 


[lalom sa Landong (Silong) sa 

wan nga tangkawan ug sa halaran sa insenso, sa 
giespesipikar nga igdidihog nga lana ug insenso 
(Ex 37), sa halaran sa halad-nga-sinunog, sa du- 
lang nga tumbaga ug sa tungtonganan niini, sa sa- 
wang (Ex 38), sa epod ug sa tabon sa dughan uban 
sa bililhong mga bato niini, ug sa mga tag-as nga 
besti sa mga saserdote (Ex 39). Sa dihang miling- 
kod sa trono si Solomon 475 ka tuig sa ulahi, ang 
tolda sa tabernakulo, ang arka sa pakigsaad, ug ang 
halaran nga tumbaga gigamit pa gihapon.---2Cr 
1:1-6. 

2. Usa sa mga anak nga lalaki ni Pahat-moab 
nga naghingilin sa ilang langyawng mga asawa ug 
mga anak tungod sa pag-awhag ni Esdras.---Esd 
10:30, 44. 


BEZEK. 

1. Ang dapit diin gipildi sa Juda ug Simeon ang 
10,000 ka kasundalohang Canaanhon ug Periziha- 
non ilalom ni Adoni-bezek. (Huk 1:3-7) Kini nga 
Bezek gituohan sa pipila nga mao ang gihisgotan sa 
1 Samuel 11:8 (Num. 2), nga nahimutang sa kina- 
tumyang bahin sa amihanan gikan sa Jerusalem ug 
sa teritoryo nga giokupahan sa Juda ug Simeon. 
Ang maong panglantaw nagpasabot nga tingali si 
Adoni-bezek miadto sa H aron moduyog sa ubang 
Canaanhong kasundalohan apan siya gisugat sa 
Juda ug Simeon, gigukod paingon sa A ngadto sa 
Bezek, ug gipildi didto. Apan, ang konteksto daw 
nagpaila nga kini maoy usa ka lugar diha sa dapit 
mismo sa Jerusalem. Tungod niini nga mga kahim- 
tang, ang Bezek, ang siyudad ni Adoni-bezek, giba- 
nabana nga nahimutang sa rehiyon sa Sepela sa 
dapit sa Khirbet Bezqa, mga 5 km (3 mi) sa AS sa 
Gezer. 

2. Ang dapit diin si Saul nagtigom sa mga anak 
sa Israel ug Juda aron makig-away sa mga Am- 
monhanon nga nagkampo batok sa Jabes didto sa 
Gilead. (1Sa 11:8-11) Sanglit dili ra man moabot ug 
usa ka gabiing pagbaktas ang gilay-on niining da- 
pita gikan sa Jabes, kini nagpaluyo sa panglantaw 
nga kini nahimutang sa modernong dapit sa Khir- 
bet Ibziq, 21 km (13 mi) sa AS sa Sekem. Adunay 
usa ka bukid sa K sa Khirbet Ibziq nga may giha- 
bogong 713 m (2,339 p) ibabaw sa lebel sa dagat 
ug kini lagmit nahimong usa ka maayong dapit 
aron matigom ni Saul ang iyang kasundalohan. 


BEZER. 


1. [lagmit, Bilihong Bato]. Usa sa “mga anak 
nga lalaki ni Zopa” sa tribo ni Aser.--1ICr 7:30, 
36, 37. 

2. [Dili Maduol nga Dapit]. Usa ka Levihanong si- 
yudad nga dalangpanan, usa sa tulo nga nahimu- 
tang sa S nga bahin sa Jordan, nga pangunang gi- 
tudlo alang sa tribo ni Ruben. (Deu 4:41-43, Jos 
20:8, 21:36, 1Cr 6:78) Kini gihisgotang anaa “sa pa- 

tag sa bukid” ug “sa Jerico sa sidlakan sa Jordan ... 
sa kamingawan.” Ang Bezer gituohan sa kadagha- 
nan nga mao ang modernong Umm el-'Amad, nga 
nahimutang sa rehiyon sa patag ibabaw sa bukid, 
19 km (12 mi) sa H sa Raba (sa Ammon). Gihisgo- 
tan kini diha sa Bato sa Moab ingong usa sa mga si- 
yudad nga nailog ug gipalig-on ni Haring Mesa sa 
Moab sa dihang siya mialsa batok sa Israel hu- 
man sa kamatayon ni Haring Ahab niadtong mga 
920 W.K.P.---2Ha 3:5. 


BIAWAN. Usa ka kinalot nga bangag sa ilalom 
sa yuta nga kasagarang gigamit ingong pondoha- 
nan ug tubig. Ang mga biawan kasagarang gidi- 
senyo aron masawod ug mapondo ang ulan o mga 
inagos gikan sa mga tubod, dili sama sa mga ata- 
bay nga gikalot aron makakuhag tubig sa ilalom sa 
yuta. Dili sama sa mga linaw, kini sagad adunay 
tabon. Ang Hebreohanong pulong nga bohr, nga 
gihubad nga “biawan,” gihubad usab nga “gahong- 
sa-tubig,” ilabina kon kini walay tubig (Gen 37:20- 
29, 2Sa 23:20), ingong “bilanggoanang gahong" kon 
kini gigamit alang sa maong katuyoan (Gen 40:15), 
ug ingong “gahong" kon kini nagtumong o gitandi 
sa “Sheol” (Sal 30:3; Pr 1:12, Eze 31:14, 16). 

Ang mga biawan hinungdanon didto sa Yutang 
Saad. Sagad mao lamang kini ang paagi nga maka- 
pondo ug igong suplay sa tubig, tungod kay ang 
mga atabay ug mga tubod diyutay ra sa buki- 
rong dapit ug, kon aduna man, sagad mahubsan sa 
maghinapos na ang ting-init. Tungod sa ginama- 
ug-tawo nga mga biawan, natukod ang kabalanga- 
yan bisan sa mga dapit nga nihit kaayo ang suplay 
sa tubig, sama sa Negeb. Gikan sa ibabaw nga Ga- 
lilea hangtod sa Negeb, ang mga biawan sa lite- 
ral miabot ug linibo, ug daghan niini ang nadis- 
kobrehan, gani ang ubang mga bahin sa maong 
dapit napuno sa mga bangag tungod niini. Daw 
hinungdanon nga ang matag panimalay adunay 
kaugalingong biawan, bisan taliwala sa mga Moabi- 
hanon. Sumala sa Bato sa Moab, nga gikulit niad- 
tong ikasiyam nga siglo W.K.P., si Haring Mesa mi- 
pahayag: “Walay biawan sa sulod sa lungsod sa 
Qarhoh, busa ako miingon sa tanang katawhan, 
“Ang matag usa kaninyo maghimo ug biawan diha 
sa iyang balay! “-- Ancient Near Eastern Texts, gi- 
edit ni J. Pritchard, 1974, p. 320. 

Ang mga biawan kasagarang kubkobon diha sa 
dagkong bato. Kon ang bato solido ug walay mga 
liki, dili ra kaayo problema ang paghunob, apan sa 
dali rang masuphan ug tubig nga anapog nga kasa- 
garan kaayo sa Palestina, gikinahanglan nga palita- 
dahan ang mga bungbong sa sulod aron dili mohu- 
nob ang tubig. Ang mga biawan nga kubkobon 
diha sa yuta butangan ug linut-od nga tisa o bato 
ug dayon palitadahan aron kini mahimong solido 
nga mga bungbong. Kini nga mga biawan kasaga- 

ran samag-peras ug porma, mas dako sa ilalom ug 
pahiktin sa ibabaw, usahay ang baba usa o duha la- 
mang ka piye ang buka. Sa dihang ang kinaiyan- 
hong mga langob bag-ohon o padak-an aron hi- 
moong mga biawan, ang mga haliging bato nga 
makaplagan sa sulod niini himoong sangga sa atop, 
o ingon sa pipila nga nadiskobrehan didto sa Negeb, 
ang mga arko gitukod diha sa sulod sa biawan 
alang sa samang katuyoan. Adunay mga kanal sa 
kilid sa bungtod nga diha niini moagos ang tubig 
sa ulan ngadto sa pondohanan nga anaa sa ilalom 
sa yuta. 

Ang karaang batasan sa pag-itsa ug yuta ngadto 
sa biawan nga hugaw ang tubig aron molugdang 
ang mga yamukmok tingali maoy usa sa mga hi- 
nungdan kon nganong daghan niini ang halos na- 
punog yuta. Ang mga tabon sa mga baba niini 
nagsilbing panalipod aron dili mahugawan ang tu- 
big ug aron dili mahulog niini ang mga tawo o mga 
hayop, bisan tuod ang tubig dili mahimong hugaw 
sa seremonyal nga paagi kon ang usa ka patayng 
lawas aksidenteng mahulog niini, apan, ang usa 
nga nagkuha sa maong patayng lawas mao ang 
mamahugaw. (Ex 21:33, Lev 11:35, 36) Ang ubang 
dagkong mga biawan adunay daghang baba nga 
niana kaloson ang tubig. Sa mga biawan nga dagko 
ug lawom kaayo, may mga hagdanan nga paingon 
sa ubos niini nga moabot hangtod sa 30 m (100 p) 
o kapin pa. 

Ubang mga Paggamit. Gawas pa sa pagga- 
mit niini ingong pondohanan ug tubig, adunay pi- 
pila ka kahimtang nga ang mga biawan gigamit sa 
ubang mga katuyoan. Sa uga nga mga dapit, ug 
kon tinakpan aron dili makasulod ang umog, mga 
ilaga, ug ubang mga insekto, kini maoy maayong 
mga tipiganan sa mga lugas, nga dili usab daling 
mamatikdan sa mga kawatan, ang ubang mga bia- 
wan nga nakaplagan sa mga dapit nga walay kina- 
iyanhong tinubdan sa tubig dayag nga gigamit ila- 
bina ingong mga kamalig. Usahay ang bakanteng 
mga biawan gigamit ingong mga bilanggoan. (Zac 
9:11) Ang mga igsoong lalaki ni Jose nagtambog 
kaniya ngadto niining matanga sa gahong-sa-tubig 
(Gen 37:20-24), ug sa ulahi siya gibalhog sulod sa 
usa ka bilanggoanang gahong (sa literal, “biawan") 
didto sa Ehipto. (Gen 40:15, ftn sa Rbi8, 41:14) 
Ang ikanapulong hampak sa Ehipto midangat bi- 
san ngadto “sa panganay sa binihag nga didto sa 
bilanggoan nga gahong [sa literal, “balay sa atabay 
o biawan'].”--Ex 12:29. 

Mahulagwayong Paggamit. Si Solomon, sa 
pagtambag bahin sa pagkamaunongon sa kamin- 
yoon, migamit sa biawan sa mahulagwayong paa- 
gi sa pag-ingon: “Inom ug tubig gikan sa imong ka- 
ugalingong biawan.”--Pr 5:15: tan-awa usab ang 
ATABAY. 

BIBLIYA. Ang Balaang Kasulatan, ang inspi- 
radong Pulong ni Jehova, ang giila ingong ang la- 
bing bantogang basahon sa tanang panahon tu- 
ngod sa kakaraan niini, sa katibuk-ang sirkulasyon 
niini, sa gidaghanon sa mga pinulongan nga kini 
nahubad, sa pagkalabaw uyamot niini ingong usa 
ka obra maestra sa katitikan, ug sa pagkahinung- 
danon gayod niini alang sa tanang katawhan. Kay 
wala magdepende sa tanang ubang mga basahon, 
kini lahi sa uban. Kini makabarog sa kaugalingon 
niini, nga naghatag ug kadungganan sa talagsaong 
Awtor niini. Ang Bibliya nabantog usab nga naka- 
lahutay sa mas grabeng mga kontrobersiya kay sa 
bisan unsang ubang mga basahon, ug kini gidum- 
tan sa daghang kaaway. 

Ngalan. Ang pulong nga “Bibliya” naggikan 
sa Latin nga gikuha gikan sa Gregong pulong nga 
bi-bli'a, nga nagkahulogang “gagmayng mga basa- 
hon.” Sa baylo, ang biblia naggikan sa bi'blos, usa 
ka pulong nga naghulagway sa sulod nga bahin 
sa tanom nga papiro nga gikan niini gigama ang 
usa ka karaang matang sa papel. Ang Fenician- 
hong siyudad sa Gebal, nga nabantog tungod sa 
negosyo niini nga papiro, gitawag sa mga Grego 
nga “Byblos.” (Tan-awa ang Jos 13:5, ftn sa Rbi8.) 
Sa ngadtongadto ang biblia nagtumong sa nagka- 
daiyang mga sinulat, mga linukot nga basahon, 
mga libro, ug sa ulahi ngadto sa koleksiyon sa gag- 
mayng mga basahon nga naglangkob sa Bibliya. Si 
Jerome nagtawag niini nga koleksiyon nga Biblio- 
theca Divina, ang Balaang Librarya. 

Si Jesus ug ang mga magsusulat sa Kristohanon 
Gregong Kasulatan nagtawag sa koleksiyon sa sag- 
radong mga sinulat ingong “ang mga Kasulatan,” o 
"ang balaang Kasulatan,’ “ang balaang mga sinulat.’ 
(Mat 21:42, Mar 14:49; Luc 24:32, Ju 5:39; Buh 
18:24: Rom 1:2, 15:4, 2Ti 3:15, 16) Kini nga kolek- 
siyon mao ang sinulat nga pulong sa usa ka Diyos 
nga nakigkomunikar, ang Pulong sa Diyos, ug kini 
giila diha sa mga prase sama sa “pulong gikan sa 
baba ni Jehova” (Deu 8:3), “kasugoan ni Jehova” 
(Esd 7:11), “balaod ni Jehova,” “pahinumdom ni Je- 
hova,” “mga sugo ni Jehova” (Sal 19:7, 8), “pu- 
long ni Jehova” (Jos 24:27, Isa 38:4, Mat 4:4, 1Te 
4:15). Kini nga mga sinulat sublisubling gihisgotan 
ingong “sagradong mga pahayag sa Diyos.”---Rom 
3:2, Buh 7:38, Heb 5:12, 1Pe 4:11. 

Mga Pagbahin. Kan-uman ug unom ka indi- 
biduwal nga mga basahon gikan sa Genesis hang- 
tod sa Pinadayag ang naglangkob sa kanon sa 
Bibliya. Ang pagpili niining partikular nga mga ba- 
sahon, ug ang pagsalikway sa daghan pang uban, 
maoy ebidensiya nga ang Balaang Awtor wala la- 
mang mag-inspirar sa pagsulat niini kondili mai- 
nampingon usab nga nagbantay sa paghugpong ug 
pagpreserbar niini diha sa sagradong mga katalo- 

go. (Tan-awa ang APOKRIPA, Kanon.) Ang katlo- 
ag-siyam sa 66 ka basahon, nga naglangkob ug 
tres-kuwarto sa mga kaundan sa Bibliya, nailhan 
ingong ang Hebreohanong Kasulatan, nga ang ta- 
nan orihinal nga gisulat niana nga pinulongan ga- 
was sa pipila ka gagmayng mga seksiyon nga gisu- 
lat sa Aramaiko. (Esd 4:8-6:18: 7:12-26: Jer 10:11, 
Dan 2:4b-7:28) Sanglit giusa sa mga Hudiyo ang 
pipila niini nga mga basahon, sila adunay 22 o 
24 lamang ka basahon sa kinatibuk-an, apan kini 
naglangkob sa sama ra nga materyal. Mopatim- 
aw usab nga naandan nilang gibahin ang Kasula- 
tan ngadto sa tulo--'ang balaod ni Moises, ang 
mga Manalagna, ug ang mga Salmo.’ (Luc 24:44: 
tan-awa ang HEBREOHANONG KASULATAN.) Ang ka- 
taposang un-kuwarto sa Bibliya nailhan ingong 
ang Kristohanon Gregong Kasulatan, gitawag nga 
ingon tungod kay ang 27 ka basahon nga naglang- 
kob niini nga seksiyon gisulat diha sa Grego. Ang 
pagsulat, paghugpong, ug ang paghan-ay niini nga 
mga basahon sulod sa kanon sa Bibliya nagpasun- 
dayag usab sa pagtultol ni Jehova gikan sa pagsu- 
god hangtod sa pagkatapos niini.--Tan-awa ang 
KRISTOHANON GREGONG KASULATAN. 

Ang pagbahinbahin sa Bibliya ngadto sa mga ka- 
pitulo ug mga bersikulo (ang KJ adunay 1,189 ka 
kapitulo ug 31,102 ka bersikulo) wala himoa sa ori- 
hinal nga mga magsusulat, apan kini maoy usa ka 
hinungdanon kaayo nga pamaagi nga gidugang 
kasiglohan sa ulahi. Gibahin sa mga Masorete ang 
Hebreohanong Kasulatan ngadto sa mga bersikulo, 
dayon sa ika-13 nga siglo sa atong Komong Pana- 
hon gidugang ang mga pagbahin niini ngadto sa 
mga kapitulo. Sa kataposan, niadtong 1553 ang 
edisyon ni Robert Estienne sa Pranses nga Bibliya 
gipatik ingong ang unang kompletong Bibliya nga 
gibahin diha sa presenteng mga kapitulo ug mga 
bersikulo. 

Ang 66 ka basahon sa Bibliya sa katibuk-an 
maoy usa lamang ka kompletong sinulat. Maingon 
nga ang mga kapitulo ug bersikulo maoy komben- 
yenteng mga tabang lamang alang sa pagtuon sa 
Bibliya ug wala himoa aron madaot ang katibuk- 
ang panaghiusa niini, mao man usab ang pag- 
bahinbahin sa Bibliya, nga gihimo pinasukad sa 
pangunang pinulongan nga gigamit sa mga ma- 
nuskrito nga midangat kanato. Busa, kita adunay 
Hebreohanon ug Gregong Kasulatan, diin giduga- 
ngan ang Gregong Kasulatan ug terminong “Kris- 
tohanon” aron sa pagpalahi niini gikan sa Gregong 
Septuagint, nga mao ang Hebreohanong seksiyon 
sa Kasulatan nga gihubad ngadto sa Grego. 

“Daang Tugon” ug “Bag-ong Tugon.” Ka- 
rong adlawa naandan na ang pagtawag sa 
Kasulatan nga gisulat sa Hebreohanon ug Ara- 
maiko ingong ang “Daang Tugon.” Pinasukad ki- 

LISTAHAN SA MGA BASAHON SA BIBLIYA SUMALA SA 


PAGKAHUMAN SA PAGSULAT NIINI 


(Ang pagkasunodsunod sa pagsulat sa mga basahon sa Bibliya ug ang nahimutangan sa matag 
usa maylabot sa ubang mga basahon maoy banabana:, ang pipila ka petsa [ug mga dapit nga 


gisulatan] dili tino. Ang simbolong h. nagkahulogang “human sa”, u., “una pa”: ug m., “mga.”) 


Hebreohanong Kasulatan (W.K.P.) 


Basahon Magsusulat | Pagsulat Gikobrehang 
Nahuman Panahon 


Genesis Moises “Sa sinugdan” 
hangtod sa 1657 
Exodo Moises 1657-1512 

Levitico Moises 1 ka bulan (1512) 
Job Moises Kapin sa 140 ka tuig 
tali sa 

1657 ug 1473 
Numeros Moises 1512-1473 


Deuteronomio Moises 2 ka bulan (1473) 


Josue Josue 1473-m. 1450 
Maghuhukom Samuel m. 1450-m. 1120 
Ruth Samuel 11 ka tuig nga 
pagmando sa mga 
Maghuhukom 

1 Samuel Samuel: m. 1180-1078 

Gad: 
Natan 
2 Samuel Gad: 1077-m. 1040 
Natan 


Awit ni Solomon Solomon 
Ecclesiastes Solomon 
Jonas Jonas 
Joel Joel 
Amos Amos 
Oseas Oseas u. 804-h. 745 


Isaias Isaias m. 778-h. 732 
Miqueas Miqueas m. 777-717 
Proverbio Solomon, 
Agur; 
Lemuel 
Sofonias Sofonias 
Nahum Nahum 
Habacuc Habacuc 
Lamentaciones Jeremias 


Abdias Abdias 
Ezequiel Ezequiel 613-m. 591 

1 ug2 Hari Jeremias m. 1040-580 
Jeremias Jeremias 647-580 

Daniel Daniel 618-m. 536 
Haggeo Haggeo 112 ka adlaw (520) 
Zacarias Zacarias 520-518 

Ester Mardokeo 493-m. 475 


1 ug 2 Cronicas Esdras Human sa 1 Cro- 
nicas 9:44, 
1077-537 
Esdras Esdras 537-m. 467 
Salmo David ug 
uban pa 
Nehemias Nehemias 456-h. 443 
Malaquias Malaquias 


Dapit nga 
Gisulatan 


Kamingawan 


Kamingawan 
Kamingawan 
Kamingawan 


Kamingawan / 
Kapatagan sa 
Moab 


Kapatagan sa 
Moab 


Canaan 
Israel 
Israel 


Israel 


Israel 


Jerusalem 
Jerusalem 


Juda 

Juda 

Samaria 
(Distrito) 

Jerusalem 

Juda 

Jerusalem 


Juda 

Juda 

Juda 

Duol sa 
Jerusalem 


Babilonya 
Juda/Ehipto 
Juda/Ehipto 
Babilonya 
Jerusalem 
Jerusalem 
Susan, Elam 
Jerusalem (?) 


Jerusalem 


Jerusalem 
Jerusalem 

ni sa hubad sa 2 Corinto 3:14 
diha sa Latin nga Vulgate ug 
sa King James Version. Apan, 
ang hubad nga “daang tu- 
gon” niini nga teksto maoy sa- 
yop. Ang Gregong pulong nga 
diathe'kes dinhi nagkahulo- 
gang “pakigsaad,” sama usab 
sa ubang 32 ka teksto diin 
kini makita diha sa Gregong 
teksto. Daghang modernong 
mga hubad tukmang naghu- 
bad niini nga “daang pakigsa- 
ad.” (NE, RS, JB) Wala hisgoti 
ni apostol Pablo ang Hebreoha- 
non ug Aramaikong Kasulatan 
sa katibuk-an niini. Ni iyang 
gipasabot nga ang inspirado 
nga Kristohanong mga sinu- 
lat maoy usa ka “bag-ong tu- 
gon (o, pakigsaad).” Ang apos- 
tol naghisgot bahin sa daang 
pakigsaad sa Balaod, nga gi- 
tala ni Moises sa Pentateuko 
ug naglangkob sa usa ka ba- 
hin lamang sa una-Kristoha- 
nong Kasulatan. Tungod nii- 
ni siya miingon sa sunod nga 
bersikulo, “sa dihang ang mga 
basahon ni Moises ginabasa.” 

Busa, walay balidong pasu- 
karanan nga ang Hebreoha- 
non ug Aramaikong Kasulatan 
pagatawgon nga “Daang Tu- 
gon” ug ang Kristohanon Gre- 
gong Kasulatan pagatawgon 
nga “Bag-ong Tugon.” Si Jesu- 
Kristo mismo nagtawag sa ko- 
leksiyon sa sagradong mga si- 
nulat ingong “ang Kasulatan.” 
(Mat 21:42, Mar 14:49: Ju 5:39) 
Gitawag kini ni apostol Pablo 
ingong 'ang balaang Kasula- 
tan, “ang Kasulatan, ug “ang 
balaang mga sinulat. —Rom 
1:2: 15:4: 2T 3:15. 

Ang Awtor Niini. Ang 
kauban nga tsart nagpakita 
nga mga 40 ka tawo ingong 
mga sekretaryo o mga eskri- 
ba ang gigamit sa usa ra ka 
Awtor sa pagrekord sa inspira- 
dong Pulong ni Jehova. “Ang 
tibuok Kasulatan inspirado sa 
Diyos,” ug kini naglakip sa 

mga sinulat diha sa Kristo- 7 
hanon Gregong Kasulatan apil Kristohanon Gregong Kasulatan (K.P.) 
“sa uban pang mga Kasula- Basahon Magsusulat Pagsulat Gikobrehang Dapit nga 
tan.” (2Ti 3:16: 2Pe 3:15, 16) Nahuman Panahon Gisulatan 
Kining eksp reSyon, nga ns Mateo Mateo m. 41 2 W.K.P.-33 K.P. Palestina 
pirado sa Diyos” maoy hu- 1 Tesalonica Pablo m. 50 Corinto 
bad sa Gregong prase nga 2 Tesalonica Pablo m.51 Corinto 
theo'pneu-stos, nga nagkahu- Galacia Pablo m. 50-52 Corinto o 
logang “gihuypan sa Diyos.” pigi sa 
É : i i E irya 
Pinaagi nd p aghuyop Ngo 1 Corinto Pablo m. 55 Efeso 
ha sa matinumanong mga 2 Corinto Pablo m. 55 Macedonia 
lalaki, ang Diyos nagpali- Roma Pablo m. 56 Corinto 
hok sa iyang espiritu, o ak- Lucas Lucas m. 56-58 3 W.K.P.-33 K.P. Cesarea 
tibong puwersa, nganha ka- Efeso Pablo m. 60-61 Roma 
nila ug nagtultol kon unsay Colosas Pablo m. 60-61 Roma 
buot niyang itala, kay, suma- Filemon Pablo m. 60-61 Roma 
. pi Filipos Pablo m. 60-61 Roma 
la sa nahisulat, walay panag- Hebreohanon Pablo m. 61 Roma 
na bisan kanus-a nga mida- Buhat Lucas m. 61 33-m. 61 K.P. Roma 
ngat pinaagi sa kabubut-on sa Santiago Santiago u.62 Jerusalem 
tawo, hinunoa ang mga tawo Marcos Marcos m. 60-65 29-33 K.P. Roma 
nagsulti gikan sa Diyos sam- 1 Timoteo Pablo m. 61-64 Macedonia 
tang sila giag ak sa b alaang Tito Pablo m. 61-64 Macedonia (?) 
Ga 1 Pedro Pedro m. 62-64 Babilonya 
espiritu.” -2Pe 1:21; Ju 20: 2 Pedro Pedro m. 64 Babilonya (?) 
21, 22, tan-awa ang PAGDASIG, 2 Timoteo Pablo m. 65 Roma 
PAG-INSPIRAR. Judas Judas m. 65 Palestina (?) 
Kining dili makita nga ba- Pinadayag Juan m. 96 Patmos 
paa f Juan Juan m. 98 Human sa pasiuna, Efeso, 
laang espiritu sa Diyos mao 29-33 K.P. o duol niini 
ang iyang simbolikong “tud- 1 Juan Juan m. 98 Efeso, 
lo.” Busa, sa dihang ang mga o duol niini 
tawo nakakita kang Moises 2 Juan Juan m. 98 aea a 
EA E s 5 O duol niini 
nga mihimog labaw-kinaiyan- 3 Juan Juan m. 98 Efeso, 
hong mga butang sila mipa- o duol niini 
tugbaw: “Kini mao ang tudlo 


sa Diyos!” (Ex 8:18, 19; itandi 


ang mga pulong ni Jesus sa Mat 12:22, 28; Luc 
11:20.) Sa samang pagpasundayag sa gahom sa 
Diyos, gisugdan sa “tudlo sa Diyos” ang pagsulat sa 
Bibliya pinaagi sa pagkulit sa Napulo ka Sugo diha 
sa mga papan nga bato. (Ex 31:18; Deu 9:10) Busa, 
sayon ra alang kang Jehova nga mogamit ug mga 
tawo ingon nga iyang mga eskriba bisan tuod ang 
pipila maoy “dili edukado ug ordinaryo” maylabot 
sa akademikanhong kaalam (Buh 4:13), ug dili ig- 
sapayan kon ang indibiduwal maoy usa ka magba- 
lantay sa mga hayop, mag-uuma, tighimog tolda, 
mangingisda, maniningil ug buhis, mananambal, 
saserdote, manalagna, o hari. Ang aktibong puwer- 
sa ni Jehova nagbutang sa mga ideya diha sa ka- 
isipan sa magsusulat ug, sa pipila ka kahimtang, 
nagtugot kaniya sa pagpahayag sa hunahuna sa 
Diyos diha sa iyang kaugalingong mga pulong, nga 
tungod niana madayag ang personalidad ug indi- 
biduwal nga mga hiyas diha sa ilang sinulat, apan 
sa samang higayon padayong nakahupot ug talag- 
saong panaghiusa sa tema ug katuyoan sa katibuk- 
an. Tungod niini ang namugna nga Bibliya, kay 


nagpabanaag sa hunahuna ug kabubut-on ni Jeho- 
va, milabaw gayod sa kadagaya ug sa giladmon sa 
kaalam kay sa mga sinulat sa yanong mga tawo. 
Gitino sa Labing Gamhanan nga Diyos nga ang 
iyang sinulat nga Pulong sa kamatuoran masulat 
diha sa pinulongan nga daling masabtan ug daling 
mahubad ngadto sa halos bisan unsang pinulo- 
ngan. 

Walay laing basahon nga nakompleto nga ingon 
ka dugay sa Bibliya. Niadtong 1513 W.K.P. gisug- 
dan ni Moises ang pagsulat sa Bibliya. Ang ubang 
sagradong mga sinulat gidugang lamang ngan- 
ha sa inspiradong Kasulatan pagkahuman na sa 
443 W.K.P. sa dihang natapos ni Nehemias ug Ma- 
laquias ang ilang mga basahon. Dayon dihay kal- 
ang sa pagsulat sa Bibliya nga halos 500 ka tuig 
ayha pa gisulat sa apostol nga si Mateo ang iyang 
makasaysayanhong asoy. Duolan sa 60 ka tuig sa 
ulahi, si Juan, ang kataposang namatay sa mga 
apostoles, mitampo sa iyang Ebanghelyo ug sa 
iyang tulo ka sulat, sa ingon nakompleto ang kanon 
sa Bibliya. Busa, sa katibuk-an, usa ka yugtong 

mga 1,610 ka tuig ang nalangkit sa pagmugna 
sa Bibliya. Ang tanang kaubang mga magsusulat 
maoy mga Hebreohanon ug, busa, maoy bahin sa 
katawhan nga 'gipiyalan sa sagradong mga paha- 
yag sa Diyos. '---Rom 3:2. 

Ang Bibliya dili usa ka saksak-sinagol nga kolek- 
siyon sa nagkadaiya nga mga tipik gikan sa Hudi- 
yohanon ug Kristohanon nga literatura. Hinunoa, 
kini maoy usa ka organisadong basahon nga ang 
nagkalainlaing mga seksiyon nahiusa ug nagka- 
lambigit pag-ayo sa usag usa, nga nagpabana- 
ag gayod sa sistematikong kahapsay sa mismong 
Maglalalang-Awtor niini. Ang mga pagpakiglabot 
sa Diyos uban sa Israel sa paghatag kanila ug usa 
ka komprehensibong kodigo sa balaod ug mga re- 
gulasyon nga naggahom sa mga butang bisan sa 
gagmayng mga detalye sa ilang pagkinabuhi didto 
sa kampo---mga butang nga nakita sa ulahi diha sa 
Davidnong gingharian maingon man diha sa kahi- 
kayan sa kongregasyon taliwala sa unang-siglong 
mga Kristohanon---nagpabanaag ug nagbayaw ni- 
ining organisasyonal nga aspekto sa Bibliya. 

Mga Kaundan. Sa mga kaundan niini kini 
nga Basahon sa mga Basahon nagpadayag sa mia- 
gi, nagpatin-aw sa presente, ug nagtagna sa uma- 
abot. Kini maoy mga butang nga Siya lamang ang 
makamugna sanglit siya nasayod sa kataposan su- 
kad sa sinugdan. (Isa 46:10) Sa pag-asoy gikan sa 
sinugdanan bahin sa paglalang sa langit ug sa 
yuta, ang Bibliya human niana naghatag ug dag- 
hang asoy bahin sa mga panghitabo nga nag- 
andam sa yuta aron kapuy-an sa tawo. Dayon ang 
tinuod nga siyentipikanhong katin-awan bahin sa 
gigikanan sa tawo gibutyag---kon sa unsang paagi 
ang kinabuhi mitungha gikan lamang sa usa ka 
Maghahatag-Kinabuhi---mga kamatuoran nga ang 
Maglalalang lamang ang makapatin-aw diha sa 
iyang papel karon ingong Awtor niini. (Gen 1:26- 
28, 2:7) Pinaagi sa asoy kon nganong ang tawo ma- 
matay, gipasiugda ang nagpatigbabaw nga tema 
nga anaa sa tibuok Bibliya. Kini nga tema, ang pag- 
bindikar sa pagkasoberano ni Jehova ug ang hing- 
pit nga katumanan sa iyang katuyoan alang sa 
yuta pinaagi sa iyang Gingharian ubos ni Kristo 
ingong ang sinaad nga Binhi, nalanggikit sa unang 
tagna bahin sa ‘binhi sa babaye.” (Gen 3:15) Mila- 
bay ang kapin sa 2,000 ka tuig ayha pa hisgoti pag- 
usab kini nga saad bahin sa usa ka “binhi,” nga ang 
Diyos miingon kang Abraham: “Pinaagi sa imong 
binhi ang tanang nasod sa yuta tinong magapana- 
langin sa ilang kaugalingon.” (Gen 22:18) Kapin sa 
800 ka tuig sa ulahi, ang samang pasalig gipaha- 
yag pag-usab ngadto sa kaliwat ni Abraham nga si 
Haring David, ug sa paglabay sa dugang pang pa- 
nahon, padayon gihapong gipadilaab sa mga ma- 
nalagna ni Jehova kini nga paglaom. (2Sa 7:12, 16, 

Isa 9:6, 7) Kapin sa 1,000 ka tuig human kang Da- 
vid ug 4,000 ka tuig human sa orihinal nga tagna 
didto sa Eden, ang mismong Sinaad nga Binhi mi- 
tungha, si Jesu-Kristo, ang legal nga manununod 
sa “trono ni David nga iyang amahan.” (Luc 1:31- 
33; Gal 3:16) Kay gisamaran diha sa kamatayon pi- 
naagi sa yutan-ong binhi sa “halas,” kining “Anak 
sa Labing Hataas” nagtagana sa bili sa lukat nga 
gibayad alang sa nawala nga mga pribilehiyo sa ki- 
nabuhi sa mga kaliwat ni Adan, sa ingon nagtaga- 
na sa bugtong paagi nga niana ang katawhan ma- 
kabaton ug kinabuhing walay kataposan. Dayon 
siya gibayaw sa itaas, nga didto naghulat sa tinud- 
long panahon aron itambog sa yuta “ang orihinal 
nga halas, ang usa nga gitawag Yawa ug Satanas,” 
nga pagalaglagon ra sa walay kataposan. Busa ang 
halangdong tema nga gipahibalo diha sa Genesis, 
nga nagkaanam ug katuman ug nahimong mas 
tin-aw pa diha sa nahibiling mga basahon sa Bibli- 
ya, miabot sa mahimayaong sangkoanan diha sa 
kataposang mga kapitulo sa Pinadayag samtang 
napadayag ang dakong katuyoan ni Jehova pinaa- 
gi sa iyang Gingharian.--Pin 11:15, 12:1-12, 17; 
19:11-16, 20:1-3, 7-10, 21:1-5, 22:3-5. 

Pinaagi niini nga Gingharian ubos ni Kristo ang 
Sinaad nga Binhi, ang pagkasoberano ni Jehova 
mabindikar ug ang iyang ngalan mabalaan. Subay 
niini nga tema, ang Bibliya nagabayaw sa personal 
nga ngalan sa Diyos nga labaw gayod kay sa bisan 
unsang ubang basahon, kini nga ngalan makap- 
lagan sa 6,979 ka higayon diha sa seksiyon sa 
Hebreohanong Kasulatan sa Bag-ong Kalibotang 
Hubad. Kana maoy dugang pa sa paggamit sa pi- 
namubo nga pormang “Jah” ug sa daghang teksto 
diin kini gikombinar aron maporma ang ubang 
mga ngalan sama sa “Jehosue,” nga nagkahulo- 
gang “Si Jehova Maoy Kaluwasan.” (Tan-awa ang 
JEHOVA [Kahinungdanon sa Ngalan].) Dili nato unta 
mahibaloan ang ngalan sa Maglalalang, ang da- 
kong isyu nga naglangkit sa iyang pagkasoberano 
nga gibangon tungod sa pag-alsa didto sa Eden, o 
ang katuyoan sa Diyos sa pagbalaan sa iyang nga- 
lan ug sa pagbindikar sa iyang pagkasoberano atu- 
bangan sa tanang linalang kon kining mga buta- 
nga wala pa ibutyag sa Bibliya. 

Diha niini nga koleksiyon nga gilangkoban sa 66 
ka gagmayng mga basahon ang tema sa Gingha- 
rian ug ang ngalan ni Jehova nalanggikit pag-ayo 
sa mga impormasyon maylabot sa daghang ulo- 
han. Ang paghisgot niini bahin sa mga natad sa 
kahibalo sama sa agrikultura, arkitektura, astrono- 
miya, kemistriya, komersiyo, inhenyeriya, etnolohi- 
ya, pangagamhanan, panghindik, musika, balak, 
pilolohiya, ug ang taktika sa pagpakiggubat maoy 
butang lamang nga nalakbitan sa dihang naugmad 
ang tema, dili kay usa ka asoy nga sistematiko 
ang pagkabatbat. Bisan pa niana, kini naundan ug 

tinuod nga bahandi sa impormasyon alang sa mga 
arkeologo ug mga paleograpo (mga eksperto sa ins- 
kripsiyon). 

Ingong usa ka tukmang makasaysayanhon nga 
sinulat ug usa nga nakatugkad pag-ayo sa kapana- 
honang milabay, ang Bibliya milabaw gayod sa ta- 
nang ubang mga basahon. Apan, kini mas bililhon 
pa gayod diha sa natad sa panagna, nga nagtagna 
sa umalabot nga walay tukmang makapadayag ga- 
was lamang sa Hari nga Walay Kataposan. Ang 
pagtungha sa mga gahom sa kalibotan latas sa ka- 
siglohan, bisan ang pagtungha ug ang bug-os nga 
pagkahanaw sa presenteng-adlaw nga mga insti- 
tusyon, matagnaong giasoy diha sa mga tagna sa 
Bibliya. Kini nga mga tagna naglangkob ug taas 
nga panahon. 

Ang Pulong sa Diyos sa kamatuoran sa praktikal 
kaayo nga paagi nagpahigawas sa mga tawo gi- 
kan sa pagkawalay-hibangkaagan, mga patuotuo, 
tawhanong mga pilosopiya, ug walay pulos nga 
mga tradisyon sa mga tawo. (Ju 8:32) “Ang pu- 
long sa Diyos buhi ug gamhanan.” (Heb 4:12) Kon 
wala ang Bibliya dili kita makaila kang Jehova, dili 
kita mahibalo sa kahibulongang mga benepisyo 
nga mosangpot tungod sa halad lukat ni Kristo, ug 
dili kita makasabot sa mga kinahanglanon nga ki- 
nahanglang kab-oton aron makabaton ug kinabu- 
hing walay kataposan diha o ubos sa matarong nga 
Gingharian sa Diyos. 

Ang Bibliya maoy labing praktikal nga basa- 
hon sa ubang mga paagi usab, kay kini nag- 
hatag ug ugdang nga tambag sa mga Kristoha- 
non kon unsaon pagkinabuhi karon, kon unsaon sa 
pagpadayon sa ilang ministeryo, ug kon unsaon 
sa paglahutay niining batok-Diyos, matinguhaon- 
sa-kalipayan nga sistema sa mga butang. Ang 
mga Kristohanon gisultihan nga “mohunong na sa 
pagpaumol sumala niining sistemaha sa mga bu- 
tang” pinaagi sa pagbag-o sa ilang mga hunahuna 
gikan sa kalibotanong mga panghunahuna, ug kini 
ilang mahimo pinaagi sa pagbaton ug samang ti- 
namdan sa pangisip sa pagkamapaubsanon “nga 
diha usab kang Kristo Jesus” ug pinaagi sa paghu- 
kas sa daang pagkatawo ug sa pagsul-ob sa bag- 
ong pagkatawo. (Rom 12:2, Flp 2:5-8, Efe 4:23, 24: 
Col 3:5-10) Kini nagkahulogan sa pagpasundayag 
sa bunga sa espiritu sa Diyos, “ang gugma, ka- 
lipay, pakigdait, hataas-nga-pailob, kalulot, pag- 
kamaayo, pagtuo, kalumo, pagpugong-sa-kaugali- 
ngon”--mga butang nga labot niini daghan kaayo 
ang nahisulat diha sa tibuok Bibliya.---Gal 5:22, 23, 
Col 3:12-14. 

Pagkatinuod. Ang pagkatinuod sa Bibliya gi- 
atake sa daghang pundok sa mga tawo, apan wala 
gayoy usa niini nga mga paningkamot ang naka- 
daot o nakapahuyang niini. 

Kasaysayan sa Bibliya. Ang pagtapot niini sa 
kamatuoran napamatud-ang malig-on sa bisan 
unsang bahin nga kini mahimong sulayan. Ang 
kasaysayan niini maoy tukma ug kasaligan. Pa- 
nanglitan, ang giingon niini bahin sa pagkapukan 
sa Babilonya ubos sa mga Medianhon ug mga Per- 
sianhon dili gayod malalis, (Jer 51:11, 12, 28, Dan 
5:28), ni kini malalis kon unsay giingon niini ba- 
hin sa mga tawo sama sa Babilonyanhong si Na- 
bucodonosor (Jer 27:20: Dan 1:1): sa Ehiptohanon 
nga si Haring Sisak (1Ha 14:25, 2Cr 12:2), sa 
mga Asiryanhong si Tiglat-pileser III ug Senake- 
rib (2Ha 15:29, 16:7: 18:13): sa Romanong mga 
emperador nga si Agusto, Tiberio, ug Claudio (Luc 
2:1: 3:1, Buh 18:2), sa mga Romano sama kang Pi- 
lato, Felix, ug Festo (Buh 4:27, 23:26, 24:27): ma- 
ingon man usab kon unsay giingon niini bahin sa 
templo ni Artemis sa Efeso ug sa Areopago sa 
Atenas (Buh 19:35, 17:19-34). Kon unsay giingon 
sa Bibliya bahin niini o sa uban pang mga dapit, 
katawhan, o mga panghitabo maoy tukma labot 
sa kasaysayan diha sa matag detalye. Ang arkeo- 
logo nga si W. F. Albright miingon: “Naapresyar 
na pag-usab sa kadaghanan ang katukma, ang ka- 
tibuk-an man o ang tinuod nga detalye, sa relihi- 
yosong kasaysayan sa Israel.”---Tan-awa ang AR- 
KEOLOHIYA. 

Mga rasa ug mga pinulongan. Ang giingon sa 
Bibliya bahin sa mga rasa ug mga pinulongan sa 
katawhan tinuod usab. Ang tanang mga katawhan, 
bisan unsa pa ang kahimtang sa kinabuhi, kultura, 
kolor, o pinulongan, maoy mga membro sa usa ka 
tawhanong banay. Ang pagkabahin sa tawhanong 
banay ngadto sa tulo ka dibisyon sa mga rasa 
nga Japetikanhon, Hamitikanhon, ug Semitikan- 
hon, nga ang tanan naggikan kang Adan pinaagi 
kang Noe, dili gayod malalis. (Gen 9:18, 19; Buh 
17:26) Nag-ingon si Sir Henry Rawlinson: “Bisan 
kon ang atong subayon mao lamang ang kinasang- 
an sa gigikanan sa mga pinulongan, ug dili magde- 
pende sa tanang reperensiya sa Kasulatanhong 
rekord, kita modangat gihapon sa kapatagan sa Si- 
nar, ingong ang sentro nga gikan niini ang nagka- 
daiyang mga pinulongan mikaylap ngadto sa lain- 
laing mga dapit. “---The Historical Evidences of the 
Truth of the Scripture Records, gisulat ni G. Raw- 
linson, 1862, p. 287; Gen 11:2-9. 

Ang pagkapraktikal. Ang mga pagtulon-an, mga 
panig-ingnan, ug mga doktrina sa Bibliya maoy la- 
bing praktikal alang sa tawo sa modernong pana- 
hon. Ang matarong nga mga prinsipyo ug ang ha- 
taas nga moral nga mga sukdanan nga anaa niini 
nga basahon nagpalahi gayod niini ibabaw sa ta- 
nang ubang mga basahon. Dili lamang ang Bibliya 
nagtubag sa hinungdanong mga pangutana kondi- 
li kini nagtagana usab ug daghang praktikal nga 

mga sugyot nga, kon sundon, makatabang pag- 
ayo sa pagpauswag sa pisikal ug mental nga pang- 
lawas sa katawhan sa yuta. Ang Bibliya naglatid ug 
mga prinsipyo kon unsay matarong ug daotan nga 
nagsilbing usa ka sukdanan sa hustong mga pag- 
pakiglabot sa negosyo (Mat 7:12, Lev 19:35, 36; Pr 
20:10, 22:22, 23), kakugi (Efe 4:28, Col 3:23, 1Te 4: 
11, 12, 2Te 3:10-12), kahinlo sa moral nga pangga- 
wi (Gal 5:19-23: 1Te 4:3-8; Ex 20:14-17: Lev 20:10- 
16), makapalig-on nga mga pagpakig-ubanay (1Co 
15:33, Heb 10:24, 25; Pr 5:3-11, 13:20), maayong 
mga relasyon sa pamilya (Efe 5:21-33: 6:1-4: Col 
3:18-21, Deu 6:4-9, Pr 13:24). Matod pa sa giingon 
kas-a sa bantogang edukador nga si William Lyon 
Phelps: “Nagtuo ako nga ang kahibalo sa Bibliya bi- 
san walay kurso sa kolehiyo mas hinungdanon pa 
kay sa usa ka kurso sa kolehiyo nga walay Bibliya.” 
(The New Dictionary of Thoughts, p. 46) Mahitu- 
ngod sa Bibliya, si John Quincy Adams misulat: “Sa 
tanang basahon sa kalibotan mao kini ang makata- 
bang pag-ayo sa paghimo sa mga tawo nga maa- 
yo, maalamon, ug malipayon.”--Letters of John 
Quincy Adams to His Son, 1849, p. 9. 

Tukma sa siyentipikanhong paagi. Kon bahin 
sa siyentipikanhong pagkatukma ang Bibliya wala 
magkulang. Bisan sa dihang naghubit sa pagkasu- 
nodsunod sa panghitabo sa pag-andam sa yuta 
aron puy-an sa tawo (Gen 1:1-31), sa dihang nag- 
hisgot sa yuta ingong lingin ug gibitay sa “wala” 
(Job 26:7: Isa 40:22), sa dihang nagklasipikar sa lie- 
bre ingong tigpangusap sa kinaon (Lev 11:6), o 
kaha sa dihang nagpahayag nga “ang kalag sa 
unod anaa sa dugo” (Lev 17:11-14), ang Bibliya 
maoy tukma sa siyentipikanhong paagi. 

Mga kultura ug mga kostumbre. Kon bahin sa 
mga butang nga naglangkit sa mga kultura ug 
mga kostumbre, wala gayod makaplagi nga sayop 
ang Bibliya. Maylabot sa politika, ang Bibliya kanu- 
nayng naghisgot sa usa ka magmamando ginamit 
ang tukmang titulo nga iyang nahuptan sa pana- 
hon sa pagsulat. Pananglitan, si Herodes Antipas 
ug Lisanias gitawag ingong mga magmamando 
sa distrito (mga tetrarka), si Herodes Agripa (Il) 
ingong hari, ug si Galio ingong prokonsul. (Luc 3:1, 
Buh 25:13, 18:12) Ang mga pagmartsa sa kadao- 
gan sa nagmadaogong mga sundalo, uban sa ilang 
mga binihag, maoy komon sa mga panahon sa 
mga Romano. (2Co 2:14) Ang pagkamaabiabihon 
nga gipakita ngadto sa mga langyaw, ang paagi sa 
pagkinabuhi sa mga taga-Sidlakan, ang paagi sa 
pagpalit ug katigayonan, ang legal nga mga pama- 
agi sa paghimog mga kontrata, ug ang batasan 
sa pagtuli taliwala sa mga Hebreohanon ug sa 
ubang mga tawo gihisgotan sa Bibliya, ug sa tanan 
niini nga mga detalye tukma ang Bibliya.---Gen 
18:1-8, 23:7-18, 17:10-14: Jer 9:25, 26. 

Pagkaprangka. Ang pagkaprangka sa mga mag- 
susulat sa Bibliya dili makita taliwala sa ubang 
karaang mga magsusulat. Gikan sa sinugdanan, 
prangkang gitala ni Moises ang iyang kaugalingong 
mga sala maingon man ang mga sala ug kasaypa- 
nan sa iyang katawhan, usa ka pamaagi nga gisu- 
nod sa ubang Hebreohanong mga magsusulat. (Ex 
14:11, 12; 32:1-6, Num 14:1-9, 20:9-12, 27:12-14, 
Deu 4:21) Ang mga sala sa iladong mga tawo sama 
kang David ug Solomon wala ililong apan kini gita- 
la. (2Sa 11:2-27, 1Ha 11:1-13) Gisugilon ni Jo- 
nas ang iyang kaugalingong pagkadili-masinugta- 
non. (Jon 1:1-3, 4:1) Ang ubang mga manalagna 
nagpakita usab niining samang madayganon ug 
prangka nga tinamdan. Ang mga magsusulat sa 
Kristohanon Gregong Kasulatan adunay samang 
panglantaw bahin sa paghatag ug matinud-anong 
taho ingon sa gipakita diha sa Hebreohanong Ka- 
sulatan. Gisulti ni Pablo ang iyang masalaypong 
paagi sa pagkinabuhi kanhi, ang wala pagpadayon 
ni Marcos sa misyonaryong buluhaton, ug giasoy 
usab ang kasaypanan ni apostol Pedro. (Buh 22:19, 
20; 15:37-39, Gal 2:11-14) Ang maong prangka, 
walay lipodlipod nga pagtaho naghatag ug pagsa- 
lig sa gipahayag nga pagkamatinud-anon ug pag- 
katinuod sa Bibliya. 

Integridad. Gipamatud-an sa mga kamatuoran 
ang integridad sa Bibliya. Ang asoy sa Bibliya bug- 
os nga nalangkit sa kasaysayan sa mga panahon. 
Kini naghatag ug madayganon, matinud-anong 
instruksiyon sa labing yano nga paagi. Ang lun- 
say nga pagkamatinuoron ug pagkamaunongon sa 
mga magsusulat niini, ang ilang nagdilaab nga ka- 
sibot sa kamatuoran, ug ang ilang makutihon nga 
paningkamot sa pagkab-ot sa mga detalye sa tuk- 
mang paagi maoy angay natong dahomon sa Pu- 
long sa Diyos sa kamatuoran.--Ju 17:17. 

Tagna. Kon adunay usa ka butang nga mismo 
nagpamatuod sa Bibliya ingong inspiradong Pu- 
long ni Jehova, kini mao ang mahitungod sa tagna. 
Diha sa Bibliya, adunay daghang tagna nga natu- 
man na nga taas-ug-panahon ang gilangkoban. 
Alang sa usa ka dili-kompletong talaan, tan-awa 
ang librong “Ang Tibuok Kasulatan Dinasig sa 
Diyos ug Mapuslanon,” pp. 343-346. 

Pagpreserbar. Karong adlawa walay usa sa 
orihinal nga mga sinulat sa Balaang Kasulatan ang 
nahibaloan nga naglungtad. Bisan pa niana, gitino 
ni Jehova nga magama ang mga kopya aron ihulip 
sa karaan na nga orihinal nga mga sinulat. Dugang 
pa, sukad ug human sa pagkadestiyero didto sa Ba- 
bilonya, sa paglambo sa daghang Hudiyohanong 
mga komunidad sa gawas sa Palestina, dihay nag- 
kadakong panginahanglan alang sa dugang pang 
mga kopya sa Kasulatan. Kini nga panginahanglan 
natagan-an sa propesyonal nga mga magkokopya 

kinsa mihimog talagsaong mga paningkamot aron 
matino nga tukma ang ilang sinulat-sa-kamot nga 
mga manuskrito. Si Esdras maoy usa sa maong 
tawo, “usa ka batid nga magkokopya sa balaod ni 
Moises, nga gihatag ni Jehova nga Diyos sa Israel.” 
--Esd 7:6. 

Sulod sa ginatos ka katuigan ang sinulat-sa- 
kamot nga mga kopya sa Kasulatan padayong gi- 
himo, ug sa maong yugto ang Bibliya mibaga 
pinaagi sa pagdugang sa Kristohanon Gregong Ka- 
sulatan. Ang mga hubad o mga bersiyon niini nga 
Balaang mga Sinulat makita usab diha sa ubang 
mga pinulongan. Sa pagkatinuod, ang Hebreoha- 
nong Kasulatan gipasidunggan ingong ang unang 
iladong basahon nga gihubad ngadto sa laing pinu- 
longan. Naglungtad karong adlawa ang linibo niini 
nga mga manuskrito ug mga bersiyon sa Bibliya. 
--Tan-awa ang MANUSKRITO SA BIBLIYA, BERSIYON. 

Ang unang pinatik nga Bibliya, ang Gutenberg, 
naimprenta niadtong 1456. Karong adlawa ang 
pag-apod-apod sa Bibliya (sa katibuk-an o sa ba- 
hin) mikabat na sa kapig lima ka bilyong kopya sa 
kapin sa 3,000 ka pinulongan. Apan wala kini mo- 
lampos nga walay dakong pagsupak gikan sa dag- 
hang pundok sa mga tawo. Sa pagkatinuod, ang 
Bibliya mas daghan ug mga kaaway kay sa bisan 
unsang ubang mga basahon, gani ang mga papa 
ug mga konsilyo nagdili sa pagbasa sa Bibliya ubos 
sa silot nga ekskomunikasyon. Linibo ka tawong 
mahigugmaon sa Bibliya ang nawad-an sa ilang 
mga kinabuhi, ug linibo ka kopya sa Bibliya ang gi- 
pangsunog. Ang usa sa mga biktima sa pagpa- 
kigbisog nga mapreserbar ang Bibliya mao ang 
maghuhubad nga si William Tyndale, nga kas-a 
mipahayag sa usa ka pagpakighisgot sa usa ka kle- 
ro: “Kon tugotan ako sa Diyos nga mabuhi pa sa 
daghang tuig, himoon ko nga ang usa ka batang la- 
laki nga nagdaro mas mahibalo pa sa Kasula- 
tan kay kanimo.”---Actes and Monuments, ni John 
Foxe, London, 1563, p. 514. 


Ang tanang pasidungog ug pasalamat tungod sa 
padayong paglungtad sa Bibliya bisan pa sa maong 
mapintas nga pagsupak angay lamang nga ihatag 
kang Jehova, ang Tigpreserbar sa iyang Pulong. 
Kini nga kamatuoran naghatag ug dugang kahulo- 
gan sa gikutlo ni apostol Pedro gikan sa manalag- 
na nga si Isaias: “Ang tanang unod sama sa balili, 
ug ang tanang himaya niini sama sa bulak sa 
balili, ang balili malaya, ug ang bulak mapulak, 
apan ang pulong ni Jehova magpadayon hangtod 
sa kahangtoran.” (1Pe 1:24, 25; Isa 40:6-8) Busa, 
kita angayng maghatag ug “pagtagad niini samag 
usa ka lampara nga nagadan-ag sa usa ka dapit 
nga mangitngit" niining ika-21 nga siglo. (2Pe 1:19, 
Sal 119:105) Ang tawo kansang “kalipay anaa sa 
balaod ni Jehova, ug sa iyang balaod siya nagaba- 

sa sa hinayng tingog sa adlaw ug gabii” ug naga- 
tuman sa mga butang nga iyang gibasa mao ang 
usa nga magmalamposon ug magmalipayon. (Sal 
1:1, 2, Jos 1:8) Alang kaniya ang mga balaod, pa- 
hinumdom, sugo, kasugoan, ug hudisyal nga mga 
hukom ni Jehova nga anaa sa Bibliya maoy “ma- 
tam-is pa kay sa dugos,” ug ang kaalam nga maku- 
ha gikan niini “tilinguhaon pa kay sa bulawan, 
oo, labi pa kay sa dinalisay nga bulawan,” kay 
kini nagkahulogan sa iya mismong kinabuhi.---Sal 
19:7-10, Pr 3:13, 16-18, tan-awa ang KANON. 


BIDKAR [lagmit, Anak nga Lalaki ni Deker]. 
Luyoluyo nga komandante ni Jehu kinsa, “sumala 
sa pulong ni Jehova,” nagsalibay sa lawas ni Ha- 
ring Jehoram sa Israel ngadto sa yuta ni Nabot. 
--2Ha 9:25, 26. 


BIGAON. Usa ka pampam. Ang termino sagad 
nagtumong sa usa ka babaye nga nakigsekso sa 
gawas sa bugkos sa kaminyoon, ilabina kon siya 
nagbatasan niini bugti sa usa ka matang sa suhol. 
Sa pagkamatuod, ang Gregong termino nga por'ne 
(bigaon, makihilawason, pampam) naggikan sa lin- 
tunganayng pulong nga nagkahulogang “baligya.” 
(Pin 17:1, ftn sa Rbi8) Ang Hebreohanon nga ter- 
minong zoh-nah” (bigaon, pampam) naggikan sa 
lintunganayng berbo nga za:nah, nga nagkahulo- 
gang “magpakapampam, pagpakighilawas, pagpa- 
mampam, makighilawas.”--Tan-awa ang PAMPAM. 

Sukad sa sinugdan, ang pagpamampam gikon- 
denar sa Diyos. Ang hingpit nga sukdanan sa ka- 
minyoon gipundar mismo sa Diyos didto sa Eden 
sa panahon sa kaminyoon ni Adan ug Eva, sa di- 
hang Siya miingon: “Ang lalaki mobiya sa iyang 
amahan ug sa iyang inahan ug siya kinahanglang 
moipon sa iyang asawa ug sila mahimong usa ka 
unod.” (Gen 2:24) Bisan tuod gikondenar sa Diyos 
ang pagpamampam, iyang gitugotan ang pagpu- 
yopuyo ug ang poligamiya, bisan taliwala sa iyang 
mga alagad, hangtod sa iyang takdang panahon sa 
pagpundar pag-usab sa hingpit nga sukdanan sa 
kaminyoon pinaagi ni Jesu-Kristo. Gikutlo ni Jesus 
ang maong mga pulong sa iyang Amahan, ug gi- 
pasiugda ni apostol Pablo nga kini nga lagda gipa- 
tuman diha sa Kristohanong kongregasyon. Iyang 
gipakita nga ang Kristohanon nga molapas niini 
nga lagda naglanggikit sa iyang kaugalingon sa usa 
ka pampam ingong “usa ka lawas.”--Mat 19:4-9, 
1Co 6:16. 

Ang panglantaw kaniadto sa pagpamampam ta- 
liwala sa mga alagad sa Diyos giilustrar sa kahim- 
tang ni Juda nga apo-sa-tuhod ni Abraham. Sam- 
tang nagkinabuhi ingong langyaw nga pumoluyo 
didto sa Canaan, diin ang pagpamampam gitugo- 
tan, ang ulo sa banay nga si Juda nakigrelasyon 
kang Tamar (ang balo sa iyang anak nga lalaking si 

Er), kinsa nagtakoban ingong usa ka pampam. Sa 
dihang nadiskobrehan nga nagmabdos si Tamar 
tungod niadto, kini mao ang gitaho kang Juda: “Si 
Tamar nga imong umagad nga babaye nagpaka- 
pampam, ug ania, siya usab nagmabdos tungod sa 
iyang pagpamampam.” Dihadiha si Juda nagsugo 
nga sunogon si Tamar (buot ingnon, patyon una, 
dayon sunogon ingong dulumtanan) tungod kay 
siya giisip nga pangasaw-onon sa anak nga lalaki 
ni Juda nga si Sela. Sa dihang bug-os nga nahiba- 
loan ni Juda ang mga kamatuoran, wala niya ipa- 
higawas ang iyang kaugalingon gikan sa iyang 
nahimo uban sa gituohang pampam, apan siya mi- 
ingon labot kang Tamar: “Matarong pa siya kay ka- 
nako, tungod kay wala ko siya ihatag kang Sela nga 
akong anak nga lalaki.” Busa gipasaylo niya si Ta- 
mar sa pagbuhat sa ingon tungod sa pagpaning- 
kamot nga makabaton ug anak gikan kang Juda 
human mapakyas si Juda nga iminyo si Tamar 
ngadto sa iyang anak nga lalaking si Sela pinaagi 
sa kahikayan sa kaminyoon sa bayaw nga lalaki. 
--Gen 38:6-26. 

Ang pagpamampam gikondenar sa Balaod sa 
Diyos ngadto sa Israel, bisan tuod naglungtad ang 
mga pampam nianang yutaa. (Pr 7) Ang Balaod 
hugot nga nagdili sa pagpamampam sa usa ka Is- 
raelinhong babaye. (Lev 19:29: 21:9) Si bisan kin- 
sang Israelinhong babaye nga nakighilawas ug sa 
ulahi nagminyo ubos sa binakak nga pangangkon 
nga siya usa ka ulay pagabatoon hangtod nga ma- 
matay. (Deu 22:20, 21) Ang bayad nga nakuha 
ingong suhol sa usa ka pampam maoy dulum- 
tanang butang ug dili dalawaton ingong amot sa 
sangtuwaryo ni Jehova. Kini kasukwahi sa paga- 
nong mga buhat diin ang mga pampam sa templo 
sagad maoy usa ka tinubdan sa kita.---Deu 23:18. 

Si Rahab, nga usa ka pampam sa paganong siyu- 
dad sa Jerico, nagpasundayag ug matarong nga 
kasingkasing ngadto kang Jehova ug milihok aron 
tabangan ang Israelinhong mga espiya nga gipa- 
dala ni Josue. Tungod sa iyang pagtuo, ug sa mga 
buhat nga kaharmonya niini, naluwas ang iyang 
kinabuhi. Sa ulahi siya nakabaton ug dungganong 
kaminyoon uban kang Salmon sa tribo ni Juda ug 
nahimong katigulangang babaye ni Jesu-Kristo. 
--Jos kap 2, 6:22-25: Mat 1:1, 5; San 2:25. 

Sa dihang si Jesu-Kristo dinhi sa yuta, kusga- 
non niyang gisaway ang dili-matinuohon nga pa- 
ngulong mga saserdote ug ang impluwensiyadong 
mga ansiyano, nga nagpahayag nga ang mga ma- 
niningil ug buhis ug ang mga pampam magauna 
sa pagsulod sa Gingharian sa Diyos kay kanila. 
(Mat 21:23, 31, 32) Kining tinamay nga mga tawo 
adunay matarong nga kasingkasing nga nakada- 
wat ug kapasayloan pinaagi sa pagtuo kang Kristo. 
Bisan pa niana, sila kinahanglang maghinlo una gi- 


BIGVAI 


kan sa ilang pagpamampam, kay kadtong magpa- 
dayon sa pagbatasan sa maong imoralidad dili ma- 
kapanunod sa Gingharian.---Gal 5:19-21: Efe 5:5. 

Mahulagwayong Paggamit. Ang terminong 
“bigaon” o “pampam” gigamit usab nga mahulag- 
wayon sa pagtumong sa usa ka nangangkon nga 
magsisimba ni Jehova, o sa usa ka organisasyon o 
sa usa ka nasod nga nangangkon nga nagsimba 
kaniya apan sa pagkatinuod nagmahal ug nagsim- 
ba sa laing mga diyos. Ang Jerusalem nahimong 
usa ka “pampam” niini nga diwa. Sa pagkamatuod, 
siya nagpasulabi pa tungod kay iyang gibuhat kon 
unsay dili normal alang sa mga pampam, nga mao, 
inay nga modawat ug suhol, iyang gisuholan ang 
paganong mga nasod aron mamampam kaniya. 
--Eze 16:33, 34; tan-awa ang Eze 23, diin ang Sa- 
maria (naghawas sa Israel) ug Jerusalem (Juda) gi- 
pakasama sa mga pampam. 

Sa simbolikong paagi gihulagway diha sa Pina- 
dayag ang usa ka bigaon nga nagsakay sa usa ka 
sanag-pulang bulok nga mapintas nga mananap 
ug adunay usa ka ngalan diha sa iyang agtang nga 
“Dakong Babilonya, ang inahan sa mga bigaon ug 
sa dulumtanang mga butang sa yuta.” Uban ka- 
niya “nakighilawas ang mga hari sa yuta.”---Pin 
17:1-5, tan-awa ang DAKONG BABILONYA, PAKIGHILA- 
WAS. 


BIGOTE. Tan-awa ang BunGorT. 


BIGTA. Usa sa pito ka opisyal sa palasyo nga 
gisugo ni Haring Ahasuero sa pagdala sa iyang 
rayna nga si Vasti sa iyang atubangan.---Est 1:10, 
11; tan-awa ang OPISYAL SA PALASYO. 


BIGTAN, BIGTANA. Usa sa duha ka mag- 
balantay-sa-ganghaan sa palasyo sa Persia nga na- 
kigkunsabo batok sa kinabuhi ni Haring Ahasuero. 
Nahibaloan ni Mardokeo ang laraw, gibutyag kini 
ni Rayna Ester ngadto sa hari, gibitay si Bigtan, ug 
ang panghitabo girekord diha sa harianong tipiga- 
nan sa mga dokumento.---Est 2:21-23, 6:2. 


BIGVAI. 

1. Katigulangan sa mga 2,000 ka “mga anak ni 
Bigvai” nga namalik sa Jerusalem kauban ni Zoro- 
babel niadtong 537 W.K.P. (Esd 2:1, 2, 14: Neh 
7:19) Sa ulahi, niadtong 468 W.K.P., daghan pa sa 
iyang mga kaliwat ang mipanaw kauban ni Esdras. 
--Esd 8:1, 14. 

2. Usa ka tawo nga prominenteng gitala lakip ni- 
adtong namalik sa Jerusalem kauban ni Zorobabel 
gikan sa pagkadestiyero sa Babilonya.---Esd 2:1, 2, 
Neh 7:7. 

3. Usa ka tawo nga nagbaton niining ngalana, o 
usa ka hawas sa pundok sa banay nga gihisgotan 
sa Num. 1, kinsa nagpamatuod sa “kasaligang kon- 
trata” ni Nehemias.---Neh 9:38, 10:1, 16. 


BIKA 


BIKA. Usa ka tipak o buak nga piraso sa kulon; 
usa ka tipak sa gamit nga kulonon. Ang Hebreoha- 
nong pulong nga cherTes, bisan usahay gigamit 
alang sa usa ka dili-buak nga sudlanan nga kulo- 
non o tibod nga kulonon (Num 5:17; Jer 19:1), 
lagmit maoy kaamgid sa Arabikong pulong nga 
nagkahulogang “pagkagis” o “pagkiskis” ug busa 
mahimong magtumong sa usa ka butang nga gas- 
pangon, sama sa usa ka bika. Sa dihang gihampak 
ni Satanas si Job pinaagi sa “grabeng mga hubag” 
gikan sa iyang alimpulo ngadto sa lapalapa sa 
iyang tiil, si Job “mikuha ug usa ka bika nga iyang 
ikakagis sa iyang kaugalingon.” (Job 2:7, 8) Ug ma- 
hitungod sa Leviatan kini ang giingon: “Ingon sa 
talinis nga mga bika ang iyang ilalom nga mga ba- 
hin.”--Job 41:1, 30. 

Ang Gregong pulong nga o'stra'kon (nga makita 
sa Job 2:8 diha sa LXX) gigamit sa mga Grego 
alang sa mga bika nga diha niana ilang gitala ang 
mga botos. 

Arkeolohikanhong mga Kaplag. Ang mga 
bika, o mga tipaktipak sa kulon, mao ang kinadag- 
hanan nga nakaplagan sa mga arkeologo sa pana- 
hon sa mga pagpangubkob sa karaang mga dapit. 
Sa nangagi, ang usa ka tipak sa kulon mahi- 
mong gamiton sa pagkahig sa mga abo o ingong 
kabo. (Isa 30:14) Apan ilabinang gigamit ang mga 
bika ingong mga sulatanan nga baratohon didto sa 
Ehipto, Mesopotamia, ug sa ubang mga dapit sa ka- 
raang Tungang Sidlakan. Pananglitan, ang mga ti- 
pak sa mga gamit nga kulonon gigamit alang sa 
nabantog nga Mga Sulat sa Lakis, nga niini makita 
sa daghang higayon ang ngalan sa Diyos nga Jeho- 
va diha sa pormang Tetragrammaton (YHWH). Sa 
Ehipto, ang mga arkeologo nakakaplag ug daghang 
piraso sa anapog ug sa mga tipak sa mga gamit 
nga kulonon nga diha niana makita ang mga dro- 
wing ug mga inskripsiyon nga gisulat pinaagig tin- 
ta (nga ang kadaghanan maoy diha sa pinakatay 
nga sinulat nga hieroglyphic), diin daghan niini 
ang giingon nga sukad pa sa mga ika-16 hangtod 
sa ika-11 nga siglo W.K.P. ug busa ang pipila lag- 
mit sukad pa sa mga adlaw ni Moises ug sa pagka- 
ulipon sa Israel didto sa Ehipto. Ang pipila niining 
mga tipak nga may mga sulat naundan sa mga su- 
gilanon, balak, himno, ug sa susama, nga ang pipi- 
la lagmit gisulat ingong mga leksiyon sa tunghaan. 
Ang mga tipak sa mga gamit nga kulonon mopa- 
tim-aw nga kasagarang gigamit ingong sulatanan 
sa mga tawo, sama nga ang gagmayng papel ug 
ubang mga piraso sa papel gigamit usab karong 
adlawa aron sa pagrekord sa mga kuwentada, mga 
halin, mga kontrata sa kaminyoon, mga asunto, ug 
daghan pang ubang mga butang. 

Kapin sa 60 ka bika nga gisulatan pinaagig tinta 
ginamit ang mga letrang Paleo-Hebreohanon ang 

nadiskobrehan sa mga kagun-oban sa palasyo sa 
hari didto sa Samaria. Mopatim-aw nga kini maoy 
mga rekord sa mga abot sa parasan, nga ang kadag- 
hanan maoy sukad pa sa panahon ni Jeroboam II. 
Kini adunay mga ngalan sa mga dapit ug mga tawo, 
diin ang ubang ngalan sa mga tawo gikombinar 
uban sa mga ngalang Baal, El, ug Jehova. 

Ang Gregong mga bika nga nakaplagan sa Ehip- 
to naglakip sa nagkalainlaing matang sa mga doku- 
mento apan ang kadaghanan maoy mga resibo sa 
buhis. Kini naghatag ug tin-awng pagsabot bahin 
sa Gregong pinulongan nga gigamit sa komong ka- 
tawhan nianang yutaa sulod sa Ptolemaiko, Roman- 
hon, ug Byzantinong kapanahonan, ug busa kini 
mapuslanon sa mga pagtuon sa Koine nga gigamit 
sa mga magsusulat sa Kristohanon Gregong Kasu- 
latan. Ang kawhaan ka Gregong mga bika nga na- 
kaplagan sa Ibabawng Ehipto adunay sinulat nga 
mga bahin nga naggikan sa upat ka Ebanghelyo, ug 
kini lagmit maoy sukad pa sa ikapitong siglo K.P. 

Gigamit Diha sa mga Sambingay. Ang 
mga bika gigamit usab nga mahulagwayon diha 
sa Kasulatan. Si David, nga naguol ug gilibotan 
sa mga kaaway, miingon diha sa usa ka salmo 
nga nagtagna bahin sa mga pag-antos sa Mesiyas: 
“Ang akong kusog nauga sama sa bika.” (Sal 22:11- 
15) Samtang ang mga gamit nga gama sa kulonon 
pagbahon, kini mahimong uga kaayo, ug tungod 
niini kini daling mabuak. 

Ang mga paagi sa pagpasinaw dayag nga komon 
sa adlaw ni Haring Solomon, kay ang Proverbio 
26:23 nag-ingon: “Ingon sa pasinawng plata nga 
gihaklap sa bika mao ang mainitong mga ngabil 
uban sa daotang kasingkasing.” Sama sa “pasi- 
nawng plata” nga magatago sa gamit nga kulonon 
nga gihaklapan niini, ang “mainitong mga ngabil” 
makatago sa “daotang kasingkasing” kon ang pa- 
naghigalaay maoy pagpakaaron-ingnon lamang. 

Si Oholiba (Jerusalem) gipasidan-an ni Jehova 
nga siya mapuno sa kahubog ug kagul-anan, nga 
magainom sa kopa nga giimnan sa iyang igsoong 
babaye nga si Ohola (Samaria). Ang Juda motiti ni- 
ining mahulagwayon nga kopa, kay ang paghu- 
kom sa Diyos bug-os nga ipahamtang diha kaniya. 
Busa, pinaagi kang Ezequiel, ang Diyos miingon: 
“Ikaw magainom niini ug magatiti niini, ug ang 
mga bika niini imong kitkiton.”---Eze 23:4, 32-34. 

Ang bug-os nga kabuangan sa tawo sa pagba- 
gulbol batok sa Diyos ug sa pagpangitag sayop sa 
Diyos tungod sa iyang paagi sa pagbuhat sa mga 
butang gipakita pinaagi sa mga pulong: “Alaot ang 
usa nga nakiglalis sa iyang Mag-uumol, ingon sa 
usa ka bika batok sa ubang bika sa yuta! Moingon 
ba ang yutang-kulonon sa iyang mag-uumol: 'Un- 
say imong ginahimo?” Ug ang imong hinimo moi- 
ngon: ‘Siya walay mga kamot”?”--Isa 45:9, 13. 

BIKAT-AVEN [Patag sa Walog sa Pagkamada- 
oton (Makadaot)]. Usa ka dapit o patag sa walog 
nga kauban sa Damasco ug Bet-eden diha sa tag- 
na ni Jehova pinaagi kang Amos nga nagtagna sa 
pagkadestiyero sa katawhan sa Sirya. (Am 1:5) Tu- 
ngod kay walay bisan unsang rekord sa usa ka si- 
yudad o lungsod sa Sirya nga ginganlan nianang 
ngalana, gihunahuna sa pipila ka eskolar nga ang 
Bikat-aven mao ang Walog sa Beqa‘ tali sa kabuki- 
ran sa Lebanon ug sa Anti-Lebanon. Ang gitag- 
nang pagpuo sa mga molupyo sa Bikat-aven dayag 
nga nahitabo tungod kay gisakop sa Asiryanhon 
nga si Haring Tiglat-pileser III ang Sirya.---2Ha 16: 
9, 10. 


BIKRI. Ang Benjaminhong amahan o katigula- 
ngan sa usa ka tawong walay pulos nga ginganlan 
ug Sheba nga mirebelde kang David. Niini nga bu- 
hat ang mga Bikrihanon (mga Beritanhon, KJ) mi- 
suportar kang Sheba.---2Sa 20:1-22. 


BIKRIHANON. Dayag nga mga kaliwat ni Bi- 
kri nga Benjaminhon o mga membro sa iyang 
banay. Ilang gisuportahan ang mag-aalsa nga si 
“Sheba nga anak nga lalaki ni Bikri” sa iyang 
pagrebelde batok kang Haring David.---2Sa 20:1, 
2, 14, 15. 


BILANGGOAN. Usa ka prisohan alang sa usa 
nga gitener aron husayon o alang sa usa nga na- 
kaplagang sad-an tungod sa paglapas sa balaod. 
Ang lainlaing orihinal nga mga pulong nga nagtu- 
mong sa usa ka bilanggoan, o prisohan, adunay 
ingon niini nga mga kahulogan: “balay nga li- 
ngin” (Gen 39:20: itandi ang ftn sa Rbi8), “balay 
sa atabay” (Ex 12:29, ftn sa Rbi8), “bilanggoan” 
(Gen 42:19: 1Ha 22:27, Jer 52:11), “balay sa mga 
binilanggo o niadtong mga ginapos” (Huk 16:21, 
Ecc 4:14), “balay sa sepohan” (2Cr 16:10), “dapit 
nga gaposanan” (Mat 11:2), “dapit nga bantayanan” 
(Mat 14:10), ug “dapit sa pagtener o pagpaniid” 
(Buh 5:18). 

Taliwala sa lainlaing mga katawhan sa kakara- 
anan, lakip ang mga Ehiptohanon, Filistehanon, 
Asiryanhon, Babilonyanhon, ug mga Persianhon, 
ang pagbilanggo maoy usa ka matang sa legal nga 
silot. (Gen 39:20, Huk 16:25; 2Ha 17:4: Esd 7:26: Jer 
52:31-33) Ang mga binilanggo lagmit butangan ug 
talikala sa mga tiil ug pugson sa pagpatrabaho sa 
mabug-at nga mga trabaho, sama sa paggaling. 
(Huk 16:21; 2Ha 17:4: Sal 105:17, 18; Jer 52:11) Sa 
Ehipto, ang usa ka piniyalan nga binilanggo (sama 
kang Jose) mahimong tugyanan sa pagbantay sa 
ubang mga binilanggo ug itudlo sa pag-alagad ni- 
adtong naghupot kanhi ug dungganong mga posis- 
yon sa wala pa sila mabilanggo.---Gen 39:21-40:4. 


BILANGGOAN 


Ang mga bilanggoan lagmit naglungtad na su- 
kad pa sa ika-18 nga siglo W.K.P., kay mao kadtong 
panahona nga si Jose sa dili-makataronganong pa- 
agi gibalhog sa bilanggoan nga sumpay sa “ba- 
lay sa pangulo sa mga bantay.” (Gen 39:20, 40:3, 
41:10) Kini nga bilanggoan sa Ehipto dayag nga 
adunay atob, o lungag nga pormag atabay, diin 
didto ibalhog ang mga binilanggo.--Gen 40:15: 
41:14: itandi ang Isa 24:22. 

Wala ilatid sa Moisesnong Balaod ang probisyon 
sa pagbilanggo ingong usa ka matang sa silot. 
Sanglit ang hustisya ipatuman sa madali (Jos 7:20, 
22-25), mabasa nato diha sa Pentateuko nga gite- 
ner ang mga tawo sa mga kaso lamang nga nagki- 
nahanglan pag katin-awan gikan sa Diyos. (Lev 
24:12; Num 15:34) Apan, sa ngadtongadto, ang 
mga bilanggoan gigamit ra sa mga Israelinhon. Pa- 
nanglitan, ang manalagna nga si Jeremias gitener 
“sa talikalaanan, didto sa balay ni Jehonatan.” Kini 
nga bilanggoan adunay “inarkong mga lawak,” ti- 
ngali mga selda sa atob. Pait kaayo ang kahimtang 
didto nga tungod niana si Jeremias nahadlok nga 
siya mamatay. (Jer 37:15-20) Human niadto, siya 
gibalhin ngadto sa “Sawang sa Guwardiya,” diin 
siya nakabaton ug inadlawng rasyon sa tinapay, 
mahimong makadawat ug mga bisita, ug maka- 
himog mga transaksiyon sa negosyo.--Jer 32:2, 
8, 12: 37:21, tan-awa ang 1Ha 22:27, 2Cr 16:10, 
Heb 11:36. 

Sa unang siglo K.P., sumala sa Romanhong kos- 
tumbre, ang mga magbalantay sa bilanggoan o 
mga guwardiya mao ang mismong manubag may- 
labot sa mga binilanggo. (Buh 12:19) Busa, ang 
magbalantay sa bilanggoan didto sa Filipos, kay 
naghunahuna nga ang iyang mga binilanggo naka- 
puga, magpakamatay na unta. (Buh 16:27) Alang 
sa seguridad, ang mga guwardiya sagad ipuwesto 
diha sa mga pultahan sa bilanggoan, ug ang mga 
tiil sa mga binilanggo lagmit ipahuot diha sa sepo- 
han o ikadena ang ilang mga kamot ngadto sa 
nagbantay kanila. (Buh 5:23, 12:6-10: 16:22-24) 
Ang pipila ka binilanggo gitugotan nga makadawat 
ug mga bisita.--Mat 25:36: Buh 23:35, 24:23, 27, 
28:16-31, tan-awa ang GAPOS; MAGBALANTAY SA BI- 
LANGGOAN. 

Ingon sa gitagna ni Kristo Jesus, daghan sa 
iyang mga sumusunod ang makasinatig pagkabi- 
langgo. (Luc 21:12, Buh 26:10, Rom 16:7: Col 4:10, 
Heb 10:34, 13:3) Si apostol Juan, sa dihang nades- 
tiyero didto sa pulo sa Patmos, misulat nga ang 
pagkabilanggo magpadayon ingong usa ka matang 
sa paglutos sa mga Kristohanon.---Pin 2:10. 

Mahulagwayong Paggamit. Sa mahulagwa- 
yong diwa, ang “bilanggoan” mahimong magtu- 
mong sa usa ka yuta sa pagkadestiyero (sama 
kanhi sa Babilonya) o sa usa ka kahimtang sa 

espirituwal nga pagkabilanggo. (Isa 42:6, 7: 48:20, 
49:5, 8, 9: 61:1, Mat 12:15-21, Luc 4:17-21, 2Co 6: 
1, 2) Bisan tuod nga ang masinupakong espiritung 
mga linalang sa adlaw ni Noe walay pisikal nga 
mga lawas nga mahimong gaposon sa literal nga 
mga gapos, sila gikutohan na sa ilang mga kaliho- 
kan ug anaa sa kahimtang sa naglugitom nga ka- 
ngitngitan sa panan-aw ni Jehova nga Diyos, nga 
daw sila anaa sa bilanggoan. (1Pe 3:19: Jud 6; tan- 
awa ang TARTARO.) Dugang pa, ang kahiladman 
diin didto itanggong si Satanas sulod sa usa ka libo 
ka tuig maoy usa ka “bilanggoan,” usa ka dapit sa 
samag-kamatayon nga pagkabilanggo.--Pin 20:1- 
3, 7. 


BILDAD. Usa sa tulo ka higala ni Job, gitawag 
nga Shuhanon, kaliwat ni Shuah, ang anak nga la- 
laki ni Abraham pinaagi kang Ketura. (Job 2:11, 
Gen 25:2; 1Cr 1:32) Ikaduha nga misulti diha sa 
tulo ka hugnang debate, sagad gisunod lang ni Bil- 
dad ang katibuk-ang tema nga gipasiugda ni Eli- 
paz: ang iyang mga pakigpulong mas mubo ug 
mas makapasakit, bisag kini dili sama nianang 
kang Zopar. Si Bildad ang unang miakusar nga 
ang mga anak ni Job nakabuhat ug daotan ug 
busa takos sa kadaot nga midangat kanila. Pinaagi 
sa sayop nga pangatarongan gigamit niya kining 
ilustrasyona: Sama sa papiro ug mga tangbo nga 
malaya ug mamatay kon walay tubig, mao man 
usab ang “tanan nga makalimot sa Diyos”---tinuod 
gayod kining mga pulonga, apan sayop kaayong 
ipasumbingay nga kini ipadapat sa mahinadlokon- 
sa-Diyos nga si Job. (Job 8) Sama kang Elipaz, sa- 
yop nga nagtuo si Bildad nga ang kasakitan ni Job 
maoy ingon sa kasakitan nga modangat sa mga 
daotan: ‘walay mga kaliwat ug mga anak’ alang 
sa alaot nga Job, gipasabot ni Bildad. (Job 18) 
Sa iyang ikatulong pakigpulong, usa ka mubo nga 
pakigpulong nga niana nangatarongan si Bildad 
nga ang tawo maoy “usa ka ulod” ug busa mahu- 
gaw atubangan sa Diyos, natapos ang mga pu- 
long sa “paghupay” gikan sa tulo ka higala ni Job. 
(Job 25) Sa kataposan, si Bildad, kauban sa duha 
pa, gisugo sa Diyos nga maghalad ug halad-nga- 
sinunog ug hangyoon si Job nga mag-ampo alang 
kanila.---Job 42:7-9. 


BILDO. Usa ka kombinasyon sa linaing ma- 
tang sa balas (silica) nga may diyutayng sagol sa 
ubang mga elemento sama sa boron, phosphorus, 
ug tingga. Kini nga mga sangkap tingob nga tuna- 
won sa temperatura nga mga 1650'C. (3000°F.). Sa 
dihang mobugnaw na, ang bag-ong naporma nga 
bildo dili-sihag, hamis, gahi kaayo, ug medyo da- 
ling mabuak. Ang kainit sa bolkan makapatung- 
ha ug usa ka dagtomon nga matang sa bildo nga 
gitawag ug obsidian, ug sa dihang ang balas mai- 

go sa kilat, ang balas usahay matunaw ug mahi- 
mong taas, yagpis nga mga tubo sa bildo nga nail- 
hang mga fulgurite. 

Sa Ehipto adunay nakaplagang mga lobitos nga 
bildo nga gituohan sa mga arkeologo nga gigama 
mga 4,000 ka tuig na ang milabay, sa mga pana- 
hon sa pagkatawo ni Abraham. Si Job, nga nabuhi 
niadtong ika-17 nga siglo sa wala pa ang Komong 
Panahon, naghisgot sa pagkabililhon sa bildo kau- 
ban sa bulawan sa dihang siya miingon: “Ang bula- 
wan ug bildo dili ikatandi [sa kaalam].”---Job 28:17. 

Si apostol Juan, sa dihang naghubit sa iyang mga 
panan-awon, naghisgot sa “tin-aw nga bildo” (Pin 
21:18, 21), ug usab sa "usa ka dagat nga bildo nga 
sama ug kristal. ”---Pin 4:6. 


BILEAM  [lagmit, Usa nga Nagalamoy]. Usa ka 
lungsod nga gihatag ngadto sa mga Levihanon sa 
banay ni Kohat, nga gihatag kanila gikan sa teri- 
toryo sa katunga sa tribo ni Manases nga nahimu- 
tang sa K sa Suba sa Jordan. (1Cr 6:70, LXX, “leb- 
laam”) Ang talaan sa Levihanong mga siyudad sa 
Josue 21:11-39 wala maglakip sa Bileam, apan dag- 
hang eskolar ang nagtuo nga tungod kay nasayop 
ang magkokopya nasubli ang Gat-rimon diha sa 
bersikulo 25 imbes nga Bileam. Mopatim-aw nga 
ang Bileam maoy laing espeling sa Ibleam, ug ki- 
ning Ibleam mao ang mas kanunayng gigamit. 


BILGA  [Nagdan-ag]. 

1. Ang pangulo sa ika-15 sa 24 ka dibisyon sa 
saserdotehanong pag-alagad sa dihang giorganisar 
pag-usab ni David ang pag-alagad sa sangtuwaryo. 
— 1Cr 24:1, 3, 14. 

2. Usa ka saserdote nga mibalik sa Jerusalem 
kauban ni Zorobabel niadtong 537 W.K.P. (Neh 12: 
1, 5, 7) Sa misunod nga kaliwatan ang pangulo sa 
balay o banay sa iyang amahan mao si Samua. 
- Neh 12:12, 18, 26. 


BILGAI [Nagdan-ag]. Usa ka saserdote, o kati- 
gulangan sa usa ka saserdote, kinsa miuyon sa pa- 
kigsaad nga gihikay ni Nehemias.---Neh 10:1, 8. 


BILHA. 


1. Usa sa mga sulugoong babaye sa panimalay 
ni Laban nga iyang gihatag sa iyang anak nga ba- 
bayeng si Raquel ingong iyang sulugoon sa dihang 
siya naminyo kang Jacob. (Gen 29:29) Nahitabo 
kadto sa Padan-aram, nga nahimutang sa patag sa 
ibabaw sa bukid sa amihanang rehiyon sa Mesopo- 
tamia. Sa paglabay sa panahon, sa dihang si Raquel 
apuli pa gihapon, iyang gihatag si Bilha kang Jacob 
ingong segundaryong asawa, aron nga pinaagi sa 
iyang sulugoong babaye si Raquel makabatog mga 
anak, sama sa gihimo ni Sara. (Gen 16:2) Niining 
paagiha si Bilha nakabaton sa pribilehiyo nga ma- 

himong inahan sa duha ka anak nga lalaki, si Dan 
ug Neptali, kansang mga kaliwat naglangkob ug 
2 sa 12 ka tribo sa Israel. (Gen 30:3-8, 35:25: 1Cr 
7:13) Sa dihang mipauli si Jacob sa yuta sa Canaan, 
si Bilha, kauban sa iyang mga anak, personal nga 
gipailaila kang Esau nga kaluhang igsoon ni Jacob. 
Human mamatay si Raquel, ang kamagulangang 
anak nga lalaki ni Jacob, si Ruben, nakighilawas 
kang Bilha.---Gen 35:22, 49:3, 4. 

2. Usa ka lungsod nga sakop sa tribo ni Simeon 
nga nahimutang sa rehiyon sa Negeb sa Juda (1Cr 
4:29), dayag nga mao ra ang Baala sa Josue 15:29. 


BILHAN. 

1. Unang gitala nga anak nga lalaki ni Sultan 
Ezer, usa ka Horihanon.--Gen 36:20, 21, 27; 1Cr 
1:42. 

2. Anak nga lalaki ni Jediael, usa ka Benjamin- 
hon. Ang pito ka anak nga lalaki ni Bilhan maoy 
mga pangulo sa banay kansang mga kaliwat sa 
usa ka higayon mikabat sa gidaghanong 17,200 ka 
“maisog, gamhanang mga tawo. ”--ICr 7:6, 10, 11. 


BILIKAN. Usa ka gamayng pudlos nga gikan 
niana birahon ug itaod sa kalinyasan ang nahinlo- 
an, luag nga pagkabubod nga mga lanot sa lino, 
balhibo sa karnero, o ubang materyales aron himo- 
ong hilo.---Pr 31:19; tan-awa ang PAGKALINYAS. 


BILSAN. Usa sa mga tawong prominente nga 
mibalik sa Jerusalem kauban ni Zorobabel niad- 
tong 537 W.K.P.---Esd 2:2; Neh 7:7. 


BIMHAL. Usa ka pangulo sa mga hepe sa tri- 
bo ni Aser.--1Cr 7:30, 33, 40. 


BINEA. Usa ka kaliwat ni Jonatan nga anak 
nga lalaki ni Saul, sa tribo ni Benjamin.---1Cr 8:33- 
37, 40, 9:39-43. 


BINHI. Ang Hebreohanong pulong nga ze'ra' 
ug ang Gregong pulong nga sper'ma, nga pare- 
hong gihubad nga “binhi,” makaplagan sa daghang 
higayon diha sa Kasulatan, nga gigamit o gipada- 
pat sa mosunod: (a) sa panguma ug sa pananom, 
(b) sa binhi sa tawo, ug (c) sa mahulagwayong pa- 
agi alang sa “kaliwat.” 

Panguma ug Pananom. Ang ekonomiya sa 
Israel sa panguna nagdepende sa panguma, mao 
nga daghan ang gihisgotan bahin sa pagpugas, 
pagtanom, ug sa pag-ani, ug ang “binhi” kanu- 
nayng gihisgotan, nga ang una niini maoy diha sa 
rekord sa ikatulong adlaw sa paglalang sa yuta. Si 
Jehova nagsugo: “Magpaturok ang yuta ug balili, 
mga tanom nga magpatunghag binhi, mga bunga- 
hoy nga magapamunga sumala sa ilang mga ma- 
tang, nga ang binhi anaa niana, ibabaw sa yuta.” 
(Gen 1:11, 12, 29) Dinhi ang Maglalalang nagbut- 

yag sa iyang katuyoan sa paglukop sa yuta ug mga 
pananom pinaagi sa pagpadaghan niini pinaagig 
binhi, nga naglain sa matag matang nga gilalang, 
aron ang matag usa mamunga “sumala sa matang 
niini pinaagi sa kaugalingong lahi nga binhi niini. 

Binhi sa Tawo. Ang Hebreohanong termino 
nga ze'ra" gigamit diha sa Levitico 15:16-18, 18:20 
maylabot sa paggawas sa binhi sa lalaki. Diha sa 
Levitico 12:2 ang causative form sa berbong zara“ 
(pugas) gihubad diha sa daghang mga hubad pina- 
agi sa ekspresyon nga “manamkon.” Sa Numeros 
5:28 ang passive form sa zara” makaplagan uban 
sa ze'ra' ug gihubad nga “namabdos pinaagi sa bin- 
hi (NW), “gipugsan ug binhi” (Yg), “nanamkon” 
(KJ). 

Mahulagwayong Paggamit. Sa kadagha- 
nang kahimtang nga ang pulong nga zeTa' makita 
sa Bibliya, kini gigamit maylabot sa kaliwat. Sa Ge- 
nesis 7:3 ang mga liwat sa mga hayop gitawag ni- 
ini nga termino. Sa Genesis 9:9 gihisgotan ang 
tawhanong kaliwat ni Noe, sa Genesis 16:10 gihis- 
gotan ang kaliwat sa babaye nga si Agar. Gisugo sa 
Diyos si Abram ug ang iyang kinaiyanhong “binhi” 
nga magpatuli ingong ilhanan sa pakigsaad nga gi- 
himo sa Diyos uban kanila.---Gen 17:7-11. 

Pareho ang mga kapadapatan sa Gregong pu- 
long nga sper'ma ug sa Hebreohanong pulong nga 
zera‘. (Itandi ang Mat 13:24, 1Co 15:38, Heb 11:11, 
Ju 7:42.) Gigamit ni Jesu-Kristo ang susamang pu- 
long nga spo ros (butang nga gipugas) ingong sim- 
bolo sa pulong sa Diyos.---Luc 8: 11. 

Usa ka Sagradong Tinago. Sa panahon nga 
gihukman sa Diyos si Adan ug Eva, siya mipaha- 
yag ug usa ka tagna nga nakahatag ug paglaom sa 
ilang mga kaliwat, nga nag-ingon ngadto sa halas: 
“Ibutang ko ang panag-away tali kanimo ug sa ba- 
baye ug tali sa imong binhi ug sa iyang binhi. Siya 
magsamad kanimo sa ulo ug ikaw magsamad ka- 
niya sa tikod.” (Gen 3:15) Sukad sa sinugdan, kon 
kinsa kining sinaad nga “binhi” maoy usa ka sagra- 
dong tinago sa Diyos. 

Kining matagnaong pahayag nagbutyag nga 
adunay usa ka manluluwas nga maglaglag sa usa 
nga gihawasan gayod sa halas, nga mao, ang 
dakong halas ug kaaway sa Diyos, si Satanas nga 
Yawa. (Pin 12:9) Kini nagpakita usab nga ang Yawa 
makabaton ug “binhi.” Nanginahanglan ug pana- 
hon aron mapatungha kining duha ka binhi ug 
aron maugmad ang panag-away tali kanila. 

Ang binhi sa Halas. Atong mamatikdan nga 
sa dihang ang Bibliya maghisgot ug “binhi” diha sa 
simbolikong diwa, wala kini magtumong sa literal 
nga mga anak, o kaliwat, apan nagtumong niad- 
tong mosunod sa panig-ingnan sa ilang simboli- 
kong “amahan,” niadtong magbaton sa iyang espi- 
ritu o disposisyon. Ang unang anak ni Adan ug 

Eva nga si Cain maoy pananglitan sa usa sa mga 
kaliwat sa Halas. Si apostol Juan nagpatin-aw niini 
nga punto: “Ang mga anak sa Diyos ug ang mga 
anak sa Yawa dayag niining butanga: Ang matag 
usa nga wala magpadayon sa pagbuhat ug pagka- 
matarong wala magagikan sa Diyos, ni siya nga 
wala mahigugma sa iyang igsoon. Kay kini mao 
ang mensahe nga inyong nadungog sukad pa sa si- 
nugdan, nga kita kinahanglang magbaton ug gug- 
ma alang sa usag usa, dili sama kang Cain, nga 
naggikan sa usa nga daotan ug nagpatay sa iyang 
igsoon. Ug nganong iyang gipatay siya? Tungod 
kay daotan ang iyang mga buhat, apan kadtong sa 
iyang igsoon maoy matarong.”---1Ju 3:10-12, itan- 
di ang Ju 8:44. 

Busa ang binhi sa Halas latas sa kasiglohan nag- 
langkob niadtong nagbaton sa espiritu sa Yawa, 
nga nagdumot sa Diyos ug nakig-away sa kataw- 
han sa Diyos, ug kini naglakip ilabina sa relihiyo- 
song mga tawo nga nangangkong nag-alagad sa 
Diyos apan sa pagkatinuod mga mini ug mga sa- 
lingkapaw. Gipaila ni Jesus ang Hudiyong relihiyo- 
song mga pangulo sa iyang adlaw ingong bahin sa 
binhi sa Halas, nga nag-ingon kanila: “Mga halas, 
kaliwat [Gr., gen:'nemata, “mga anak'”] sa mga bi- 
tin, unsaon ninyo pagkalagiw gikan sa paghukom 
sa Gehenna?”--Mat 23:33, Int. 

Anam-anam nga gipadayag ang mga bahin sa 
tinago sa Diyos labot sa sinaad nga “binhi” sa ba- 
baye. Ang mga pangutana nga pagatubagon mao: 
Ang binhi ba langitnon o yutan-on? Kon kini espi- 
rituhanon o langitnon, kini ba magkinabuhi nga 
yutan-on? Ang binhi ba usa ra o daghan? Unsaon 
niini sa paglaglag sa Halas ug sa pagluwas sa ka- 
tawhan? 

Ingon sa gipakita na, ang halas nga gitumong ni 
Jehova sa iyang mga pulong nga gitala sa Genesis 
3:15 dili mao ang hayop diha sa yuta. Dayag nga 
kini dili makasabot sa isyu nga sama sa nalangkit 
dinhi, ang paghagit sa pagkasoberano ni Jehova. 
Busa, ingon sa gipadayag sa ulahing mga kalam- 
boan, ang Diyos namulong ngadto sa usa ka inteli- 
henteng indibiduwal, ang iyang pangunang kaa- 
way nga si Satanas nga Yawa. Kining butanga 
gipatin-aw kanato sa basahon ni Job, sanglit diha 
niana atong makita nga si Satanas nagpahayag 
sa iyang akusasyon batok sa integridad ni Job 
ngadto kang Jehova aron paluyohan ang iyang ha- 
git batok sa pagkasoberano sa Diyos. (Job 1:6-12, 
2:1-5) Busa, ang “amahan” sa binhi sa halas dili 
usa ka literal nga hayop nga halas, kondili usa ka 
manulonda, espirituhanon nga “amahan,” si Sata- 
nas nga Yawa. 

Ang ‘binhi sa babaye” maoy espirituhanon. 
Busa, bisan unsa pay panglantaw sa matinuma- 
nong mga tawo sa kakaraanan labot niining buta- 

nga, tataw nga, pinasukad sa kahayag sa Kristoha- 
nong Kasulatan, ang sinaad nga ‘binhi sa babaye" 
kinahanglang labaw pa gayod kay sa tawo aron 
'makasamad sa ulo” niining espirituhanong kaa- 
way, niining personang manulonda, ang Yawa. 
Ang “binhi” kinahanglan gayod nga usa ka gamha- 
nang espirituhanong persona. Sa unsang paagi siya 
ipatungha, ug kinsa ang iyang “inahan,' ang “baba- 
ye”? 

Ang sunod nga natalang paghisgot sa sinaad 
nga “binhi” gipahayag kapin sa 2,000 ka tuig sa 
ulahi, ngadto sa matinumanong si Abraham. Si 
Abraham maoy gikan sa linya ni Sem, ug diha sa 
mas una pa nga tagna gihisgotan ni Noe si Jehova 
ingong “Diyos ni Sem.” (Gen 9:26) Kini nagpaila sa 
pag-uyon sa Diyos kang Sem. Sa panahon ni Abra- 
ham ang “binhi” nga gisaad gitagna nga moabot 
pinaagi kang Abraham. (Gen 15:5, 22:15-18) Ang 
pagpanalangin kang Abraham sa saserdoteng si 
Melquisedek naghatag ug dugang pamatuod niini. 
(Gen 14:18-20) Samtang ang pahayag sa Diyos 
ngadto kang Abraham nagpadayag nga si Abra- 
ham makabaton ug kaliwat, kini nagbutyag usab 
nga ang linya sa katigulangan sa matagnaong si- 
naad nga “binhi” sa kaluwasan magkinabuhi gayod 
nga yutan-on. 

Usa ka tawo gitagna. Sa paghisgot bahin sa 
kaliwat ni Abraham ug sa uban pa, ang Hebreoha- 
non ug Gregong mga termino nga gigamit maoy 
singular, nga sagad nagtumong niini nga kaliwat 
diha sa linangkob nga diwa. Mopatim-aw nga adu- 
na gayoy usa ka lig-ong katarongan kon nganong 
ang linangkob nga termino nga zeʻra‘, “binhi,” im- 
bes ang plural nga pulong nga banim’, “mga anak” 
(ben sa singular), ang sagad nga gigamit maylabot 
sa kaliwat ni Abraham. Gipunting ni apostol Pablo 
kini nga kamatuoran sa pagpatin-aw nga sa dihang 
ang Diyos naghisgot bahin sa mga panalangin nga 
moabot pinaagi sa binhi ni Abraham, siya pa- 
ngunang nagtumong sa usa ka tawo, nga mao, 
si Kristo. Si Pablo nag-ingon: “Karon ang mga 
saad gisulti kang Abraham ug sa iyang binhi. Kini 
[o, Siya] wala mag-ingon: ‘Ug sa mga binhi [Gr., 
sper'marsin], nga ingon nianang sa daghan, kondi- 
li ingon nianang sa usa ra: ‘Ug sa imong binhi [Gr., 
sper'ma'ti'], nga mao si Kristo.”---Gal 3:16, ftn sa 
Rbi8. 

Ang pipila ka eskolar mitutol sa gipahayag ni 
Pablo mahitungod sa singular ug plural nga pagga- 
mit sa “binhi.” Sila miingon nga sa Hebreohanon 
ang pulong alang sa “binhi” (zera), kon gamiton 
alang sa kaliwat, dili mabag-o ang porma diha sa 
singular ug plural. Dugang pa, ang kaubang mga 
berbo ug adhetibo dili maoy magpaila kon singular 
o plural ba ang gitumong sa pulong alang sa “bin- 
hi.” Bisan pa niana, adunay laing butang nga nag- 

pakitang ang pagpatin-aw ni Pablo maoy tukma 
sumala sa gramarya ug sa doktrina. Sa pagpatin- 
aw niining butanga, ang Cyclopaedia ni MClintock 
ug Strong (1894, Tomo IX, p. 506) nag-ingon: 
“Maylabot sa mga pronombre, ang pagbalay maoy 
bug-os nga lahi gikan sa nauna [nga mao, ang mga 
berbo ug mga adhetibo nga gigamit uban sa pu- 
long nga “binhi'”]. Ang singular nga pronombre [gi- 
gamit uban sa ze 'ra'] nagpaila sa usa ka indibidu- 
wal, sa usa lamang, o sa usa gikan sa daghan, 
samtang ang plural nga pronombre naghawas sa 
tanang kaliwat. Kini nga lagda kanunayng gisunod 
sa Sept[uagint] . . . Nasabtan ni Pedro kini nga pag- 
balay, sanglit atong nakita nga siya nagpasabot sa 
usa lang ka binhi gikan sa Gen. xxii, 17, 18, sa di- 
hang namulong ngadto sa lumad nga mga Hudiyo 
sa siyudad sa Jerusalem sa wala pa makabig si 
Pablo (Buh. iii, 26), ingon sa gipakitang panig-ing- 
nan ni David usa ka libo ka tuig kanhi (Sal. Ixxii, 
17).” 

Dugang pa, kini nga reperensiya nag-ingon: 
“Ang pagpalahi nga gihimo ni Pablo dili maoy tali 
sa usa ka binhi ug sa laing binhi, kondili tali sa usa 
ka binhi ug sa daghan, ug kon atong isipon nga 
siya nagkutlo sa samang teksto nga gikutlo ni Ped- 
ro [nga nahisgotan na], ang iyang argumento igo 
nang gipaluyohan sa pronombre nga “yang [dili 
ilang] mga kaaway.” Ang binhi uban sa pronombre 
nga singular maoy tukmang katumbas sa anak 
nga lalaki.” 

Ingong usa ka pananglitan, ang ekspresyon nga 
“akong kaliwat” mahimong magtumong sa usa ra o 
sa daghan. Apan kon human sa maong ekspresyon 
kini hisgotan ingong “siya,” tataw nga usa ra ka 
anak o kaliwat ang gipasabot. 

Ang saad kang Abraham nga ang tanang banay 
sa yuta magapanalangin sa ilang kaugalingon pi- 
naagi sa iyang “binhi” dili mahimong maglakip sa 
tanang kaliwat ni Abraham ingon nga iyang “bin- 
hi,” sanglit ang kaliwat sa iyang anak nga si Isma- 
el ug usab sa iyang mga anak pinaagi ni Ketura 
wala gamita sa pagpanalangin sa katawhan. Ang 
binhi sa pagpanalangin maoy pinaagi kang Isaac. 
“Ang pagatawgon nga imong binhi maoy pinaagi 
kang Isaac,” miingon si Jehova. (Gen 21:12, Heb 
11:18) Human niana kini nga saad nahimong mas 
tin-aw pa sa dihang, sa duha ka anak ni Isaac nga 
si Jacob ug Esau, si Jacob linain nga gipanalangi- 
nan. (Gen 25:23, 31-34: 27:18-29, 37; 28:14) Du- 
gang pa, nahimo pa gayod kining mas tin-aw pina- 
agi sa pagpakita ni Jacob nga ang pagtigom sa 
katawhan maoy ngadto kang Shilo (nga nagkahu- 
logang “Iya Kini, Siya ang Tag-iya Niini”) sa tribo ni 
Juda. (Gen 49:10) Dayon, taliwala sa tibuok Juda, 
ang umaabot nga binhi magagikan lamang sa lin- 
ya ni David. (2Sa 7:12-16) Sa unang siglo K.P., ki- 

ning inanay nga katin-awan bahin sa saad nasab- 
tan sa mga Hudiyo kinsa sa aktuwal naglaom sa 
usa lamang ka tawo nga moabot ingong Mesiyas o 
Kristo, ingong manluluwas (Ju 1:25, 7:41, 42), bi- 
san tuod sila usab naghunahuna nga ingong kali- 
wat o binhi ni Abraham sila mao ang inuyonang 
katawhan ug tungod niana maoy mga anak sa 
Diyos.---Ju 8:39-41. 

Pagpadako sa gilangkoban niini. Human 
pugngi sa manulonda ni Jehova si Abraham sa ak- 
tuwal nga paghalad sa iyang anak nga si Isaac, ang 
manulonda miingon kang Abraham: “'Sa akong ka- 
ugalingon ako manumpa,” mao ang giingon ni Je- 
hova, “nga tungod kay imong gibuhat kining buta- 
nga ug wala nimo idumili ang imong anak, ang 
imong bugtong anak, ako magpanalangin gayod 
kanimo ug ako tinong magpadaghan sa imong bin- 
hi sama sa mga bituon sa kalangitan ug sama sa 
mga lugas sa balas nga anaa sa baybayon, ug ang 
imong binhi manag-iya sa ganghaan sa iyang mga 
kaaway. Ug pinaagi sa imong binhi ang tanang na- 
sod sa yuta tinong magapanalangin sa ilang kau- 
galingon.' “--Gen 22:16-18. 

Kon kini nga saad sa Diyos adunay katumanan 
sa espirituwal nga binhi, nan kini nagpaila nga 
adunay uban pa nga idugang ngadto sa usa nga 
pangunang binhi. Ug si apostol Pablo nagpatin-aw 
nga tinuod kini. Siya nangatarongan nga si Abra- 
ham gihatagan sa panulondon pinaagi sa saad ug 
dili pinaagi sa balaod. Ang Balaod gidugang la- 
mang aron madayag ang mga kalapasan “hangtod 
nga ang binhi moabot.” (Gal 3:19) Busa, makataro- 
nganon nga ang saad maoy tino ngadto sa tanan 
niyang binhi, “dili lamang ngadto sa nagatapot sa 
Balaod, kondili usab ngadto sa nagatapot sa pagtuo 
ni Abraham.” (Rom 4:16) Ang mga pulong ni Jesu- 
Kristo ngadto sa mga Hudiyo nga misupak kaniya: 
“Kon kamo mga anak ni Abraham, buhata ang 
mga buhat ni Abraham,” nagpaila nga, dili kad- 
tong nahimong kaliwat pinaagi sa unod, kondili 
kadtong adunay pagtuo nga sama kang Abraham 
ang giisip sa Diyos nga binhi ni Abraham. (Ju 8:39) 
Ang apostol naghimo niining espesipiko gayod sa 
dihang siya nag-ingon: “Dugang pa, kon kamo iya 
ni Kristo, kamo sa pagkatinuod binhi ni Abraham, 
mga manununod maylabot sa usa ka saad.”---Gal 
3:29, Rom 9:7, 8. 

Busa, ang saad sa Diyos, “Ako tinong magpadag- 
han sa imong binhi sama sa mga bituon sa kala- 
ngitan ug sama sa mga lugas sa balas nga anaa sa 
baybayon,” adunay espirituwal nga katumanan ug 
nagkahulogan nga ang uban pa, nga “iya ni Kristo,” 
idugang ingong bahin sa binhi ni Abraham. (Gen 
22:17, Mar 9:41, 1Co 15:23) Ang Diyos wala mag- 
butyag sa gidaghanon apan nagpakasama niana sa 
mga bituon ug sa mga lugas sa balas nga dili 

matino sa tawo ang gidaghanon. Niadto lamang 
mga 96 K.P., diha sa Pinadayag ngadto kang apos- 
tol Juan, nga Iyang gibutyag nga ang espirituwal 
nga Israel, kadtong “gitimbrehan” sa espiritu sa 
Diyos, nga maoy timaan sa ilang langitnong panu- 
ondon, may gidaghanong 144,000 ka tawo.--Efe 
1:13, 14; Pin 7:4-8, 2Co 1:22, 5:5. 

Kining 144,000 gipakita nga nagbarog uban sa 
Kordero ibabaw sa Bukid sa Zion. “Kini sila gipa- 
it gikan sa katawhan ingong mga unang bunga 
ngadto sa Diyos ug sa Kordero.” (Pin 14:1, 4) Gitug- 
yan ni Jesu-Kristo ang iyang kinabuhi alang kani- 
a, nga 'nagatabang sa binhi ni Abraham’ ingong 
ilang dakong Hataas nga Saserdote. (Heb 2:14-18) 
Malulotong gihatag sa Diyos nga Amahan ngadto 
sa iyang Anak kini nga kongregasyon, kini nga 
“pangasaw-onon.” (Ju 10:27-29: 2Co 11:2, Efe 5:21- 
32, Pin 19:7, 8; 21:2, 12) Sila mahimong mga hari 
ug mga saserdote, ug si Jesus magpaambit kanila 
sa himaya ug Gingharian nga gihatag kaniya sa 
Amahan. (Luc 22:28-30, Pin 20:4-6) Sa pagkatinu- 
od, ang sagradong tinago mahitungod sa Binhi 
maoy usa ka bahin lamang sa dakong sagradong 
tinago sa Gingharian sa Diyos pinaagi sa iyang Me- 
siyas.--Efe 1:9, 10, tan-awa ang SAGRADONG TI- 
NAGO. 

Gihulagway ni Pablo kini nga buhat sa Diyos pi- 
naagi sa paghisgot kang Abraham, sa iyang ga- 
wasnong asawa (si Sara), ug kang Isaac, ang anak 
nga gisaad. Gipakasama niya si Sara sa “Jerusalem 
sa itaas,” ang “atong inahan [nga mao, inahan sa 
inanak-sa-espiritu nga mga Kristohanon].” Si Isa- 
ac gipakasama ngadto niini nga mga Kristohanon 
ingong mga kaliwat o mga anak niini nga “inahan.” 
--Gal 4:22-31. 

Ang pag-abot sa “binhi.” Si Jesus, sumala sa 
napamatud-an na, mao ang pangunang “binhi.” 
Apan, dili siya ang 'binhi sa babaye” (nga mao, sa 
“Jerusalem sa itaas”) sa panahon sa iyang pagkahi- 
mugso ingong tawo. Tinuod, siya maoy kinaiyan- 
hong binhi ni Abraham, pinaagi sa iyang inahan 
nga si Maria, siya maoy sa tribo ni Juda, ug sa ki- 
naiyanhon pinaagi kang Maria ug subay sa balaod 
pinaagi sa iyang amaama nga si Jose, siya maoy sa 
linya ni David. (Mat 1:1, 16, Luc 3:23, 31, 33, 34) 
Busa si Jesus mikuwalipikar pinasukad sa matag- 
naong mga saad. 

Apan sa diha lamang nga si Jesus gianak pinaa- 
gi sa balaang espiritu sa Diyos nga siya nahimong 
ang binhi, o kaliwat, sa babaye ug ang Binhi nga 
maoy magapanalangin sa tanang kanasoran. Kini 
nahitabo sa panahon sa iyang bawtismo pinaagi ni 
Juan didto sa Suba sa Jordan niadtong 29 K.P. Ni- 
adtong higayona ang edad ni Jesus maoy mga 
30 anyos. Ang balaang espiritu, nga mikunsad 

kang Jesus, nagpakita ngadto kang Juan ingong 
usa ka salampati, ug ang Diyos mismo miila kang 
Jesus ingong iyang Anak niadtong higayona.---Mat 
3:13-17, Luc 3:21-23, Ju 3:3. 

Ang pagdugang sa kaubang “binhi,” ang Kristo- 
hanong kongregasyon, nagsugod sa panahon sa 
pagbubo sa balaang espiritu sa adlaw sa Pente- 
kostes 33 K.P. Si Jesus mikayab na ngadto sa 
langit, ngadto sa presensiya sa iyang Amahan, 
ug nagpadala na sa balaang espiritu ngadto nii- 
ning una niyang mga sumusunod, lakip na ang 12 
ka apostoles. (Buh 2:1-4, 32, 33) Sa pag-alagad 
ingong Hataas nga Saserdote sa paagi nga sama 
kang Melquisedek, siya dinhi naghatag ug dakong 
“tabang” ngadto sa ikaduhang binhi ni Abraham. 
--Heb 2:16. 

Panag-away tali sa duha ka binhi. Ang da- 
kong halas nga si Satanas nga Yawa nagpatung- 
hag “binhi” nga nagpakitag hilabihang pagdumot 
ngadto niadtong nag-alagad sa Diyos ug kinsa may 
pagtuo nga sama kang Abraham, ingon sa gipa- 
matud-an sa makadaghan diha sa rekord sa Bibli- 
ya. Si Satanas misulay sa pagbabag o pagbalda sa 
pagkaugmad sa binhi sa babaye. (Itandi ang Mat 
13:24-30.) Gani kini nga pagdumot migrabe pag- 
ayo pinaagi sa paglutos sa espirituwal nga binhi, 
ilabina kang Jesu-Kristo. (Buh 3:13-15) Gihisgotan 
ni Pablo kining matagnaong drama sa pag-ilustrar, 
nga nag-ingon: “Ingon nga kaniadto ang usa nga 
natawo sa paagi sa unod [si Ismael] naglutos sa 
usa nga natawo sa paagi sa espiritu [si Isaac], mao 
man usab karon.” (Gal 4:29) Ug ang ulahing asoy 
nga sa pagkatinuod maoy usa ka tagna naghubit sa 
pagkatukod sa Gingharian didto sa langit ug sa 
pagtambog sa Yawa gikan sa langit nganhi sa yuta, 
nga may hamubo na lamang nga panahon sa pag- 
padayon sa iyang pagpakig-away. Kini naghinapos: 
“Ug ang dragon napungot sa babaye, ug nakiggu- 
bat sa mga nahibilin sa iyang binhi, nga nagaban- 
tay sa mga sugo sa Diyos ug may buluhaton sa 
pagpamatuod bahin kang Jesus.” (Pin 12:7-13, 17) 
Kini nga pakiggubat batok sa nahibilin sa binhi sa 
babaye matapos sa dihang 'si Satanas dugmokon 
ilalom sa ilang mga tiil. —Rom 16:20. 

Pagpanalangin sa tanang banay sa yuta. Si 
Jesu-Kristo, ang Binhi, naghatag na ug daghang 
panalangin ngadto sa matinud-anog kasingkasing 
nga mga tawo pinaagi sa iyang mga pagtulon-an 
ug pinaagi sa giya nga iyang gihatag sa iyang 
kongregasyon sukad sa Pentekostes. Apan sa pag- 
sugod sa iyang Usa ka Libo ka Tuig nga Paghari, 
ang iyang espirituwal nga “mga igsoon,” nga gi- 
banhaw ug nakig-ambit sa iyang pagmando sa 
Gingharian, mahimo usab nga luyoluyong mga sa- 
serdote uban kaniya. (Pin 20:4-6) Sa panahon nga 

“ang mga patay, ang dagko ug ang gagmay,” mo- 
barog atubangan sa trono aron hukman, kadtong 
magpasundayag ug pagtuo ug pagkamasinugta- 
non “magapanalangin sa ilang kaugalingon,” nga 
makahupot sa kinabuhi pinaagi sa binhi ni Abra- 
ham. (Pin 20:11-13, Gen 22:18) Kini magkahulogan 
ug walay kataposang kinabuhi ug kalipay alang ka- 
nila.--Ju 17:3, itandi ang Pin 21:1-4. 

Pagkabanhaw sa “binhi.” Sa pagpatin-aw sa 
pagkabanhaw sa Binhi nga si Jesu-Kristo, si apos- 
tol Pedro nagsulat nga siya “gipatay diha sa unod, 
apan gibuhi diha sa espiritu.” (1Pe 3:18) Ang iyang 
isigkaapostol nga si Pablo, sa paghisgot bahin sa 
pagkabanhaw sa mga kauban ni Kristo, migamit 
ug sambingay bahin sa panguma. Siya nangataro- 
ngan: “Ang imong ipugas dili mabuhi gawas kon 
kini mamatay una, ug bahin sa imong ipugas, ipu- 
gas nimo, dili ang lawas nga motubo, kondili ang 
usa lamang ka lugas, kaha sa trigo o sa bisan un- 
sang uban pa, apan ang Diyos magahatag niini ug 
lawas sumala sa iyang gikahimut-an, ug ang ma- 
tag usa sa mga binhi pagahatagan ug kaugali- 
ngong lawas niini. .. . Mao man usab ang pagka- 
banhaw sa mga patay. Ipugas kini sa pagkadunot, 
bangonon kini sa pagkadili-madunoton. Ipugas kini 
sa kaulawan, bangonon kini sa himaya... . Ipu- 
gas kini ingong lawas nga pisikal, bangonon kini 
ingong lawas nga espirituhanon.” (1Co 15:36-44) 
Busa, kadtong naglangkob sa “binhi sa babaye,’ ang 
“binhi ni Abraham,” mamatay, nga magabiya sa 
yutan-ong mga lawas sa madunot nga unod, ug 
banhawon uban sa mahimayaon nga dili-maduno- 
tong mga lawas. 

Dili-madunot nga binhi sa pagsanay. Si 
apostol Pedro namulong ngadto sa iyang espiritu- 
wal nga mga igsoon mahitungod sa ilang “pagkahi- 
mugso pag-usab ngadto sa usa ka buhi nga pagla- 
om pinaagi sa pagkabanhaw ni Jesu-Kristo gikan 
sa mga patay, ngadto sa usa ka dili-madunoton ug 
wala-mahugawi ug dili-malawos nga panulondon." 
Siya miingon, “Gitagana kini sa mga langit alang 
kaninyo.” Iyang gipasiugda ngadto kanila nga sila 
gipahigawas dili pinaagig madunot nga mga bu- 
tang sama sa plata ug bulawan, kondili pinaagi sa 
dugo ni Kristo. Human niini siya miingon: “Kay 
kamo gipahimugso pag-usab, dili pinaagi sa madu- 
not, kondili pinaagi sa dili-madunot nga binhi sa 
pagsanay, pinaagi sa pulong sa buhi ug malungta- 
rong Diyos.” Dinhi ang pulong nga “binhi” mao 
ang Gregong pulong nga spora’, nga nagtumong 
sa binhi nga gipugas, busa mahimong mosanay. 
--1Pe 1:3, 4, 18, 19, 23. 

Niini nga paagi gipahinumdoman ni Pedro ang 
iyang mga igsoon bahin sa ilang relasyon ingong 
mga anak, dili sa usa ka tawhanong amahan nga 

mamatay ug dili makahimo sa pagpasa sa pagkadi- 
li-madunoton ni sa kinabuhing walay kataposan 
ngadto kanila, kondili ingong mga anak sa “buhi ug 
malungtarong Diyos.” Ang dili-madunot nga binhi 
nga pinaagi niana sila gipahimugso pag-usab mao 
ang balaang espiritu sa Diyos, ang iyang aktibong 
puwersa, nga nagalihok uban sa malungtarong Pu- 
long sa Diyos, nga inspirado usab sa espiritu. Si 
apostol Juan miingon usab bahin sa maong mga 
inanak-sa-espiritu: “Ang matag usa nga gipanga- 
nak gikan sa Diyos dili magpadayon sa pagbuhat 
ug kasal-anan, tungod kay ang Iyang binhi sa pag- 
sanay nagpabilin diha kaniya, ug siya dili makabu- 
hat ug kasal-anan, tungod kay siya gipanganak gi- 
kan sa Diyos. ”--1Ju 3:9. 

Kini nga espiritu nga anaa kanila nagalihok aron 
sila ipahimugso pag-usab ingong mga anak sa 
Diyos. Kini maoy usa ka puwersa alang sa kahinlo, 
ug kini mamunga sa bunga sa espiritu, dili sa 
dunot nga mga buhat sa unod. Busa ang tawo 
nga nagbaton niining binhi sa pagsanay diha sa 
iyang kaugalingon dili magbatasan sa mga buhat 
sa unod. Si apostol Pablo nagkomento bahin niining 
butanga: “Kay ang Diyos nagtawag kanato, dili 
alang sa kahugawan, kondili labot sa pagkabalaan. 
Busa, ang tawo nga wala manumbaling, wala ma- 
numbaling sa tawo, kondili sa Diyos, kinsa maoy 
nagbutang sa iyang balaang espiritu diha kaninyo.” 
—1Te 4:7, 8. 

Hinunoa, kon ang usa niini nga mga inanak- 
sa-espiritu magpadayon sa pagsukol sa espiritu o 
'magpaguol' niini, nga mao, “magpasubo" niini o 
'magpasakit” niini, bawion ra sa Diyos ang iyang 
espiritu gikan kaniya. (Efe 4:30, Int, itandi ang Isa 
63:10.) Ang usa ka tawo mahimong maghingapin 
pa gani pinaagi sa pagpasipala batok sa espiritu, 
nga magpahinabog dakong kadaot kaniya. (Mat 12: 
31, 32, Luc 12:10) Busa gipasiugda ni Pedro ug 
Juan ang panginahanglan sa padayong paghupot 
sa pagkabalaan ug sa gugma sa Diyos, sa kinasing- 
kasing nga paghigugma sa mga igsoon, ug sa pag- 
pasakop sa paggiya sa espiritu sa Diyos, sa ingon 
magpamatuod sa kaugalingon nga usa ka matuod, 
maunongong anak sa Diyos.--1Pe 1:14-16, 22, 1Ju 
2:18, 19, 3:10, 14. 


BINIHAG. Usa ka tawo nga naulipon, nadesti- 
yero, natanggong, o nabilanggo, ilabina ang usa ka 
tawo nga nadakpan ug gidala ingong resulta sa gu- 
bat. (Num 21:1) Sa karaang mga panahon, gawas 
pa sa nabihag nga kahayopan, ang mga inagaw sa 
gubat sagad naglakip sa katawhan sa nailog nga 
mga siyudad ug mga teritoryo. (1Cr 5:21: 2Cr 14: 
14, 15, Am 4:10) Sa usa ka okasyon ang arka sa pa- 
kigsaad gidala ingong inagaw sa gubat, nga nag- 
dalag daotang sangpotanan ngadto sa mga Filiste- 
hanon nga nagkuha niini. (1Sa 4:11-5:12) Ang 

mga paghisgot sa mga binihag maoy sukad pa sa 
kapanahonan sa mga patriarka, ang unang gihis- 
gotan sa Bibliya mao si Lot, kinsa giluwas ni Abra- 
ham gikan sa kasundalohan ni Kedorlaomer. (Gen 
14:14: 31:26; 34:25-29) Sa usa ka diwa si Job, bisan 
tuod dili biktima sa gubat, maoy diha sa “binihag 
nga kahimtang” hangtod nga giluwas siya ni Jeho- 
va gikan sa iyang kalisdanan.---Job 42: 10. 

Sa dihang ang mga Israelinhon misulod aron sa 
pagpanag-iya sa Yutang Saad, ang pipila ka siyu- 
dad lakip ang ilang mga populasyon, bug-os nga 
gitugyan sa kalaglagan, sama pananglitan sa Jeri- 
co, ang unang bunga sa pagpangdaog. (Jos 6:17, 
21) Sa dihang gisakop ang ubang mga siyudad nga 
wala itugyan sa kalaglagan, ang mga Israelinhon, 
dili sama sa paganong mga nasod, wala tugoti sa 
paglugos sa mga babaye. Kon gusto nilang mahi- 
mong asawa ang usa ka nabihag nga babaye, 
kinahanglang makab-ot una ang pipila ka kina- 
hanglanon.--Lam 5:11, Num 31:9-19, 26, 27, Deu 
21:10-14. 

Apan, sa dihang ang kaaway nga mga nasod mi- 
sulong batok sa mga Israelinhon, usahay gitugotan 
ni Jehova nga mabihag ang iyang katawhan sa di- 
hang sila wala magmatinumanon kaniya. (2Cr 21: 
16, 17: 28:5, 17: 29:9) Ang labing iladong panangli- 
tan niini maoy sa ikawalo ug ikapitong siglo W.K.P., 
sa dihang libolibo sa mga Israelinhon ang gidesti- 
yero ingong mga binihag sa Asiryanhon ug Babi- 
lonyanhong mga Gahom sa Kalibotan. (Tan-awa 
ang PAGKABINIHAG.) Gitagna ni Ahias ug Jeremias 
kining umaabot nga katalagman sa nasod. (1Ha 
14:15: Jer 15:2) Si Moises nagpasidaan usab nga 
ang ilang mga anak nga lalaki ug babaye “pamiha- 
gon” ingong silot sa pagkadili-masinugtanon ngad- 
to kang Jehova, ug miingon usab nga kon sila mag- 
hinulsol, ang maong mga binihag mahibalik ra sa 
ulahi. (Deu 28:41, 30:3) Nakitang daan ni Solomon 
ang pagkabinihag ingong sangpotanan sa pagkadi- 
li-matinumanon, ug siya miampo kang Jehova sa 
pagpagawas sa mga binihag kon sila maghinulsol. 
-- 1Ha 8:46-52, 2Cr 6:36-39, tan-awa usab ang 2Cr 
30:9, Esd 9:7. 

Nagkalainlain gayod ang pagtratar sa mga bini- 
hag, depende sa daghang kahimtang. Usahay sila 
gitugotan nga magpabilin sa ilang kaugalingong 
yuta ubos sa kondisyon nga sila mohatag ug tribu- 
to ug dili morebelde batok sa ilang bag-ong agalon. 
(Gen 14:1-4, 2Sa 8:5, 6, 2Ha 17:1-4) Usahay gitu- 
gotan ang nabuntog nga monarko nga magpada- 
yon sa pagmando ingong sakop nga hari, o siya 
mahimong pulihan. (2Ha 23:34, 24:1, 17) Sa pipila 
ka kahimtang, daghan kaayong mga binihag ang 
gipamatay, sama sa 10,000 nga gipanghulog gikan 
sa usa ka pangpang mao nga “silang tanan nagka- 
gutaygutay.” (2Cr 25:12) Ang pipila ka mananakop 

maoy mapintas ug mananapon kaayo sa ilang pag- 
tratar sa mga binihag, nagbitay kanila “pinaagi la- 
mang sa ilang kamot” (Lam 5:12), nag-abis sa ilang 
mga ilong ug mga dalunggan (Eze 23:25), nagbuta 
kanila pinaagi sa binagang mga puthaw o naglusok 
sa ilang mga mata pinaagi sa mga bangkaw o mga 
baraw (Huk 16:21, 1Sa 11:2, Jer 52:11), o 'nagyas- 
yas sa mga babayeng mabdos' sa nailog nga lung- 
sod. (Am 1:13) Ang sadistikong mga Asiryanhon, 
nga ilabinang nailado tungod sa ilang naghinga- 
ping kapintasan, gihulagway diha sa mga monyu- 
mento nga naggapos sa ilang mga binihag nga pa- 
tuwad ug dayon nagpanit kanila nga buhi. 

Ang mga binihag sagad gipatrabaho sa pinugos 
nga trabaho (2Sa 12:29-31, 1Cr 20:3), gihimong 
ulipon, o gibaligya ingong ulipon (1Sa 30:1, 2, 2Ha 
5:2, Isa 14:3, 4). Sagad ang mga mananakop mahi- 
muot sa paghigot ug pisi diha sa liog o sa ulo sa 
ilang mga binihag (itandi ang Isa 52:2), o sa pag- 
gapos kanila pinaagig mga talikala (2Ha 25:7), ug 
sa pagdala kanila “nga hubo ug nagtiniil, ug hinu- 
boan ang sampot,” nga nagpaubos ug nagpakau- 
law kanila.---Isa 20:4. 

Ang pagbuhi ug pagbalik sa Hudiyong mga bini- 
hag mao ang makapalipay nga tema sa daghang 
tagna. (Isa 49:24, 25; Jer 29:14, 46:27, Eze 39:28, 
Os 6:11: Joe 3:1: Am 9:14; Sof 3:20) Gipaabot usab 
sa salmista ang panahon sa dihang “tigomon pag- 
balik ni Jehova ang mga nabihag niyang kataw- 
han.” (Sal 14:7: 53:6, 85:1, 126:1, 4) Daghan niining 
mga tagnaa ang natuman sa gamayng paagi su- 
kad ug human niadtong 537 W.K.P., sa dihang ang 
nahibilin sa mga binihag nga nailalom sa Persian- 
hong Imperyo misugod sa pagbalik sa Jerusalem 
aron sa pagtukod pag-usab sa siyudad ug sa da- 
kong templo niini. (Esd 2:1: 3:8, 8:35, Neh 1:2, 3, 
7:6: 8:17) Ang pipila sa mga kaaway sa katawhan 
ni Jehova linaing gihisgotan nga mahiagom usab 
sa pagkabinihag, mga nasod nga sama sa Babilon- 
ya (Isa 46:1, 2; Jer 50:1, 2), Ehipto (Jer 43:11, 12, 
Eze 30:17, 18), ug Moab (Jer 48:46). 

Si Jesus nagkutlo gikan sa Isaias 61:1, 2, nga 
nagpadapat niini ngadto kaniya ingong gipadala 
ni Jehova “aron sa pagwali sa kagawasan ngadto 
sa mga binihag ug sa kapasig-ulian sa panan-aw 
ngadto sa mga buta.” (Luc 4:16-21) Si apostol Pab- 
lo mihimog mga ilustrasyon gikan sa karaang ba- 
tasan sa mga mananakop sa pagdalag mga bini- 
hag. (Efe 4:8, 2Co 10:5) Sa kataposang basahon sa 
Bibliya ang prinsipyo gilatid: “Kon ang usa alang sa 
pagkabihag, siya mabihag.”--Pin 13:10. 


BINO UG ILIMNONG MAISOG. Adunay 
ubay-ubayng mga termino sa orihinal nga pinulo- 
ngan nga kasagarang nagtumong sa usa ka ma- 
tang sa bino (Heb., ti:rohsh' [Gen 27:28, 37: Os 2:8, 
9, 22]: Heb., che'mer [Deu 32:14, Isa 27:2] ug sa 

katumbas nga Aramaikong termino nga chamar’ 
[Dan 5:1, 2, 4, 23]; maingon man sa Gr. nga gleu- 
kos [Buh 2:13]). Apan ang Hebreohanong pulong 
nga ya'yin subsob nga makaplagan diha sa Kasu- 
latan. Kini unang makita diha sa Genesis 9:20-24, 
diin gihisgotan ang pagtanom ni Noe ug parasan 
human sa Lunop ug dayon ang iyang pagkahubog 
tungod niana. Ang Gregong pulong nga oi'nos (nga 
sa paninugdan katumbas sa Hebreohanong termi- 
no nga ya'yin) unang makita diha sa mga komen- 
to ni Jesus bahin sa pagkadili-haom sa paggamit sa 
daan nga mga panit nga sudlanag bino alang sa 
bag-o, dili pa bug-os napaaslom nga bino, sanglit 
ang presyur nga matigom tungod sa pagpaaslom 
magpabusisi sa karaang mga panit nga sudlanag 
bino.--Mat 9:17: Mar 2:22, Luc 5:37, 38. 

Ang nagkadaiyang matang sa maisog nga alko- 
holikong mga ilimnon, nga lagmit naggikan sa 
mga granada, datiles, igos, ug susama niini, ka- 
sagarang gitawag sa Hebreohanong termino nga 
shekhar”. (Num 28:7, Deu 14:26, Sal 69:12) Ang 
Hebreohanong pulong nga asis’, sa Awit ni Solo- 
mon 8:2, nagtumong sa “bag-ong duga” sa mga 
granada, apan sa ubang mga teksto ang konteksto 
nagpunting sa bino. (Isa 49:26, Joe 1:5) Ang serbe- 
sa lagmit mao ang gitumong sa Hebreohanong pu- 
long nga so ve"--Isa 1:22, Nah 1:10. 

Paghimog Bino. Sa Palestina ang mga ubas 
anihon sa Agosto ug Septiyembre, depende sa ma- 
tang sa mga ubas ug sa klima sa maong dapit. Ang 
pagpangani sa ubas hapit nang matapos sa di- 
hang “ang pista sa mga balongbalong” saulogon 
sa unang bahin sa tinghunlak. (Deu 16:13) Hu- 
man pupoa, ang mga ubas ibutang diha sa anapog 
nga mga pasong, diin kini kasagarang pigsaton sa 
mga tawo nga magtiniil, nga magaawit samtang 
sila magtamaktamak sa mga pug-anan sa bino. 
(Isa 16:10: Jer 25:30, 48:33) Niini nga paagi sa pag- 
pigsat diin ang mga lindog ug mga liso dili madug- 
mok, diyutay ra ang mogawas nga tannic acid diha 
sa mga panit, busa kini magpatungha ug usa ka 
maayog kalidad nga bino, nga tanglas ug hamloy 
sa tutonlan. (Aw 7:9) Usahay gigamit ang bug-at 
nga mga bato sa pagpigsat inay sa mga tiil.---Tan- 
awa ang PUG-ANAN. 

Ang unang “duga,” o lab-as nga duga, nga mo- 
gula gikan sa nangliki nga mga panit sa ubas, kon 
ilain gikan sa mas daghang duga nga makuha pi- 
naagi sa pagpuga pag-ayo, mao ang kinalamian ug 
kinamaayohan nga bino. Ang pag-aslom mosugod 
sulod sa unom ka oras human sa pagpigsat, sam- 
tang ang duga anaa pa sa mga pasong, ug magka- 
anam ug kaaslom sulod sa ubay-ubayng mga bu- 
lan. Ang alkohol nga anaa sa natural nga mga bino 
managkalahi gikan sa 8 hangtod sa 16 porsiyento 
sa gidaghanon, apan kini mahimong mapadaghan 


BINO UG ILIMNONG MAISOG 


pinaagi sa pagdugang sa ulahi ug alkoholikong 
mga sangkap. Kon ang ubas diyutay rag asukar, ug 
ang pag-aslom dugay kaayo, o kon ang bino wala 
mapanalipdi sa hustong paagi aron dili makasulod 
ang oksiheno, kini mahimong acetic acid, o suka. 
- Ru 2:14. 

Sulod sa panahon nga ang bino palaonon, ang 
bino tipigan diha sa mga banga o mga panit nga 
sudlanan. (Jer 13:12) Kini nga mga sudlanan lag- 
mit may hungawanan aron makagawas ang gas 
nga carbon dioxide (ang gas nga napatungha sa di- 
hang ang mga asukar nahimong alkohol pinaagi sa 
pagpaaslom) ug dili usab makasulod ang oksiheno 
gikan sa hangin nga mosagol ug makaapektar sa 
bino. (Job 32:19) Samtang dili tandogon ang mga 
bino, kini inanay nga motin-aw, ang mga lawog 
molugdang, ug mosamot ang kahumot ug kalami. 
(Luc 5:39) Human niana ang mga bino kasagarang 
ibalhin ngadto sa ubang mga sudlanan.---Isa 25:6, 
Jer 48:11, tan-awa ang LINUGDANG. 

Mga Gamit. Sukad pa sa kanhiayng mga pa- 
nahon ang bino gigamit na ingong ilimnon diha sa 
mga pagpangaon. (Gen 27:25: Ecc 9:7) Ang bino, 
tinapay, ug ang ubang mga pagkaon sagad magka- 
uban. (1Sa 16:20, Aw 5:1: Isa 22:13: 55:1) Si Mel- 
quisedek nagdalit ug “tinapay ug bino” kang Abra- 
ham. (Gen 14:18-20) Sa dihang adunay bino, si 
Jesus miinom niini sa panahon nga siya mokaon. 
(Mat 11:19: Luc 7:34) Ang bino sagad kaayong ida- 
lit sa mga bangkete (Est 1:7: 5:6, 7:2, 7, 8), mga 
kombira sa kasal (Ju 2:2, 3, 9, 10, 4:46), ug ubang 
malipayong mga okasyon (1Cr 12:39, 40, Job 1:13, 
18). Ang mga tipiganan sa mga abiyo sa hari may 
daghang pondo nga bino (1Cr 27:27: 2Cr 11:11), 
kini maoy naandang ilimnon sa mga hari ug mga 
gobernador. (Neh 2:1: 5:15, 18; Dan 1:5, 8, 16) Ang 
mga magpapanaw sagad naglakip niini diha sa 
ilang mga balon alang sa panaw.---Jos 9:4, 13; Huk 
19:19. 

Tungod kay daghan ang migamit niini, ang bino 
nahimong bililhong baligya (Neh 13:15), “ang bino 
sa Helbon” (nga paborito sa mga hari sa Persia) ug 
ang “bino sa Lebanon” maoy ilabinang nabantog. 
(Eze 27:18, Os 14:7) Ang bino gigamit nga suhol 
alang sa mga trabahante nga nagtrabaho aron sa 
pagtaganag kahoy nga gamiton sa pagtukod sa 
templo. (2Cr 2:8-10, 15) Kini giisip nga labing ma- 
ayong gasa alang sa mga superyor (1Sa 25:18, 
2Sa 16:1, 2) ug kini gilakip sa mga amot sa ikapu- 
lo nga gihatag alang sa pagsuportar sa mga saser- 
dote ug mga Levihanon. (Deu 18:3, 4; 2Cr 31:4, 5, 
Neh 10:37, 39, 13:5, 12) Ug ang bino maoy lakip sa 
hamiling mga butang nga gitanyag kang Jehova 
maylabot sa halad sa pagsimba kaniya.---Ex 29:38, 
40; Lev 23:13, Num 15:5, 7, 10, 28:14, 1Sa 1:24, 
10:3, Os 9:4. 


BINO UG ILIMNONG MAISOG 


Ang bino sa sinugdan dili bahin sa pagkaon sa 
Paskuwa apan gidugang na lamang sa ulahi, lagmit 
human sa pagbalik sa pagkadestiyero gikan sa Ba- 
bilonya. Busa diha kini sa lamesa sa dihang gisau- 
log ni Jesus ang Paskuwa sa kataposang higayon 
uban sa iyang mga apostoles ug iyang gigamit sa 
dihang gisugdan niya pagsaulog ang Memoryal sa 
iyang kamatayon. Ang pulang “dugo sa mga ubas” 
maoy usa ka haom nga simbolo sa kaugalingong 
dugo ni Jesus ingong halad. Sa maong okasyon, sa 
dihang gipahayag ni Jesus ang mga pulong nga 
“niini nga produkto sa paras,” iyang gitumong ang 
maong matang sa bino, ug sanglit kadto tingali 
maoy pito na ka bulan human sa pagpangani sa 
ubas, walay duhaduha nga kadto maoy gipaaslom 
nga duga sa paras.---Gen 49:11, Mat 26:18, 27-29. 

Sumala sa gipakita ni Jesus ug sa gitaho sa ma- 
nanambal nga si Lucas, ang bino maoy maayong 
tambal ingong pangontra sa kagaw o antiseptiko 
ug dili kaayo isog nga panghunad. (Luc 10:34) Gi- 
rekomendar usab kini sa Bibliya ingong tambal sa 
pipila ka sakit sa tinai. Si Pablo mitambag kang Ti- 
moteo: “Ayaw na pag-inom ug tubig, kondili pag- 
inom ug diyutayng bino alang sa imong tiyan ug sa 
subsob nimong pagkasakit.” (1Ti 5:23) Kini maoy 
maayong medikal nga tambag. Sumala sa gisulat 
ni Dr. Salvatore P. Lucia, propesor sa medisina, sa 
University of California School of Medicine: “Ang 
bino mao ang labing karaang ilimnon ug ang la- 
bing hinungdanong tambal nga padayong gigamit 
sa tibuok kasaysayan sa katawhan. . . . Sa pagkati- 
nuod, ang bino maoy usa sa pipila ka substan- 
siya nga mabatonan sa tawo nga girekomendar 
tungod sa makapaayong epekto niini.”-- Wine as 
Food and Medicine, 1954, p. 5, tan-awa ang SAKIT 
UG PAGTAMBAL. 

Sukwahi sa sayop nga mga opinyon sa uban, ang 
alkoholikong mga ilimnon dili pangpalagsik sa hu- 
nahuna kondili sa pagkatinuod maoy mga pangpa- 
kalma ug pangpakunhod sa sentral nga sistema sa 
nerbiyos. “Ihatag ninyo ang makahubog nga ilim- 
non ngadto sa usa nga hapit nang mamatay, ug 
ang bino ngadto niadtong mapait ug kalag,” dili 
ingong pangpalagsik sa hunahuna aron mas bation 
sa maong mga tawo ang ilang kagul-anan, kondili, 
hinuon, matod pa sa proverbio, aron ilang “mahika- 
limtan ang ilang mga kalisod.” (Pr 31:6, 7) Dihay 
karaang batasan taliwala sa mga Romano sa pag- 
hatag sa mga kriminal ug bino nga may droga 
aron dili mabatyagan ang kasakit sa pagpatay. 
Lagmit kini ang hinungdan nga ang Romanong 
mga sundalo nagtanyag kang Jesus ug bino nga 
may droga sa dihang gilansang siya.--Mar 15:23. 

Dayag nga ang bino maoy usa sa mga gasa nga 
gilakip sa mga panalangin ni Jehova alang sa ka- 
tawhan. Ang bino “makapalipay sa kasingkasing sa 

may-kamatayong tawo”; kini maghimo sa kasing- 
kasing nga “magmalipayon.” (Sal 104:15, Est 1:10, 
2Sa 13:28, Ecc 2:3; 10:19: Zac 10:7) Busa, si Daniel 
wala moinom ug bino sa dihang siya nagbangotan. 
(Dan 10:2, 3) Ang dagayang suplay sa bino, nga 
gisimbolohan sa “paras” diha sa subsob nga gisub- 
ling ekspresyon nga “naglingkod ilalom sa kaugali- 
ngong paras ug kahoyng igos, nagtumong sa ka- 
uswagan ug kasegurohan ilalom sa matarong nga 
pagmando ni Jehova. (1Ha 4:25, 2Ha 18:31, Isa 
36:16, Miq 4:4: Zac 3:10) Ang bino gilakip usab 
sa mga panalangin sa pagpasig-uli nga gisaad ni 
Jehova.---Joe 3:18, Am 9:13, 14; Zac 9:17. 

Kasarangang Paggamit. Ang kasarangang 
paggamit sa tanang butang maoy usa ka Biblikan- 
hong prinsipyo. Bisan ang dugos dili eksepsiyon 
--kon kasarangan kini maayo, apan kon gami- 
ton nga sobra, kini makadaot. (Pr 25:27) Mao man 
usab sa mga gasa ni Jehova nga bino ug ilim- 
nong maisog, kini kinahanglang gamiton suma- 
la sa iyang direksiyon. Ang pagpasulabi ug ang 
dili pagpanumbaling sa mga prinsipyo sa Bibliya 
sa paggamit niini nga mga tagana mosangpot sa 
pagkadili-inuyonan ni Jehova ug motultol sa pag- 
kamapatuyangon ug sa kamatayon. Ang Bibliya 
prangka kaayo bahin niining butanga, maylabot sa 
mga sugo ug mga sumbanan niini.--Pr 23:29-31, 
tan-awa ang PAGKAHUBOG. 

Mahimong adunay mga kahimtang diin ang 
pag-inom ug bino, bisan ug diyutay lang, dili maa- 
lamon ug makadaot pa sa panglawas sa usa ka 
tawo. Sa ubang mga okasyon ang usa tingali mag- 
dumili sa pag-inom ug makahubog nga ilimnon 
aron dili makapandol sa uban ug tungod sa gug- 
ma ug paghatag ug konsiderasyon sa uban.---Rom 
14:21. 

Sa dihang mag-alagad sa tabernakulo o sa tem- 
plo, gidid-an ni Jehova ang mga saserdote ug mga 
Levihanon sa pag-inom ug bisan unsang matang 
sa bino, ubos sa silot nga kamatayon. (Lev 10:8, 9, 
Eze 44:21) Kon wala sila sa ilang trabaho, sila ma- 
himong moinom ug bino sa kasarangang paagi. 
(1Cr 9:29) Gibaod usab sa Diyos nga ang usa ka 
Nazareo dili moinom ug bisan unsang alkoholikong 
ilimnon samtang nailalom niining linain nga pana- 
ad. (Num 6:2-4, 13-20, Am 2:12) Tungod kay si 
Samson mahimong usa ka Nazareo sukad sa pag- 
kahimugso, ang iyang inahan wala tugoti sa paghi- 
kap ug bino o sa makahubog nga ilimnon sa dihang 
siya nagmabdos kaniya. (Huk 13:4, 5, 7, 14) Sa di- 
hang anaa sa pag-alagad, “dili alang sa mga hari 
ang pag-inom ug bino ni alang sa mga pangulo ang 
pag-ingon: “Hain ang makahubog nga ilimnon?”” 
aron sila dili “mahikalimot sa gimando ug magatu- 
is sa kawsa ni bisan kinsa sa mga anak nga gi- 
nasakit.” (Pr 31:4, 5) Ang mga magtatan-aw sa 

Kristohanong kongregasyon kinahanglan nga dili 
“palahubog nga burokinto,” ug “ingon man usab 
ang ministeryal nga mga alagad angay nga mag- 


maugdang, . . . dili palainom ug daghang bino.” 
--ITi 3:3, 8. 
Malarawanon. Ang karaang Babilonya, sa di- 


hang nag-alagad ingong tigpahamtang ug silot ni 
Jehova, Taghubog sa tanang kanasoran sa bino, 
nga nagsimbolo sa kapungot ni Jehova batok sa ka- 
nasoran. (Jer 51:7) Dugang pa, sa ubang mga teks- 
to, ang mga kaaway ni Jehova gihulagway ingong 
gipugos sa pagpainom sa matarong nga kasuko sa 
Diyos, nga gipakasama sa “bino [nga] nagabula,” 
“sa bino sa kaaligutgot,” “sa bino sa kasuko sa 
Diyos.” (Sal 75:8, Jer 25:15; Pin 14:10: 16:19) Ang 
pait nga ilimnon nga walay kalabotan sa kasuko sa 
Diyos mao ang “bino sa iyang [espirituwal nga] 
pagpakighilawas” nga gipainom sa “Dakong Ba- 
bilonya” ngadto sa tanang kanasoran.--Pin 14:8, 
17:2, 18:3, 13. 


BINUI [pinamubo sa Benaias, nga nagkahulo- 
gang “Si Jehova Nagtukod"]. 

1. Usa ka katigulangan sa Israel kansang mga 
kaliwat, nga kapin sa 600 ang gidaghanon, nama- 
lik sa Jerusalem niadtong 537 W.K.P. (Neh 7:6, 
7, 15) Siya gitawag ug Bani sa Esdras 2:10. 

2. Usa ka Levihanon nga mibalik kauban ni Zo- 
robabel niadtong 537 W.K.P. (Neh 12:1, 8) Mopa- 
tim-aw nga ang iyang anak nga lalaki nga si Noa- 
dias ang mitabang sa pag-atiman sa dugang pang 
mga kagamitan sa templo sa dihang gihatod kini ni 
Esdras ngadto sa templo sa Jerusalem niadtong 
468 W.K.P.- Esd 8:33. 

3. Usa sa “mga anak ni Pahat-moab” kinsa, tu- 
ngod sa pagdasig ni Esdras, nagpapahawa sa ilang 
langyawng mga asawa ug mga anak.--Esd 10: 
30, 44. 

4. Usa ka Israelinhon nga ubay-ubay sa iyang 
“mga anak” ang nagpapahawa sa ilang langyawng 
mga asawa.---Esd 10:38, 44. 

5. Usa ka Israelinhon nga mitabang kang Nehe- 
mias sa pagtukod pag-usab sa paril sa Jerusalem. 
(Neh 3:24) Kini nga anak nga lalaki ni Henadad 
lagmit mao ra usab ang Num. 6. 

6. Usa sa Levihanong mga anak nga lalaki ni 
Henadad. Lagmit ang katigulangan sa usa nga mi- 
uyon sa “kasaligang kontrata” sa mga adlaw ni Ne- 
hemias: kon mao kana ang kahimtang, posible nga 
siya mao ra usab ang Num. 2. (Neh 9:38, 10:1, 9) 
Kon, sa laing bahin, si Binui mismo ang nagtimbre 
niini nga kasabotan, imbes nga usa sa iyang mga 
kaliwat, posible nga siya mao ra usab ang Num. 5. 
O tingali siya maoy laing tawo nga pareho niya ug 
ngalan. 


BISYONARYO 


BIRSA. Ang hari sa Gomora nga napildi ni Ke- 
dorlaomer ug sa iyang mga alyado sa Ubos nga Pa- 
tag sa Sidim.---Gen 14:1-11. 


BIRZAIT. Usa ka ngalan diha sa talaan sa 
mga kaliwat ni Aser sa banay ni Malkiel. (1Cr 7:30, 
31) Tungod kay ang Birzait mao lamang ang nga- 
lan sa mga gitala sa 1 Cronicas 7:30, 31 nga dili 
makaplagan sa samang talaan sa kagikan sa Gene- 
sis 46:17, gituohan sa pipila nga ang Birzait nagtu- 
mong sa usa ka dapit diin nagpuyo diha niini ang 
mga kaliwat ni Malkiel, o gihunahuna nila nga kini 
maoy usa ka dapit diin si Malkiel ang pangu- 
nang molupyo, maingon nga si Sobal gihisgotan 
ingong “ang amahan ni Kiriat-jearim” ug si Salma 
ingong “ang amahan ni Betlehem.” (1Cr 2:51, 52) 
Sanglit gihunahuna man nga ang Birzait maoy 
ngalan sa usa ka dapit, gituohan sa pipila nga mao 
kini ang Birzeit, mga 21 km (13 mi) sa AAK sa Je- 
rusalem, apan, bisan pa sa kaamgiran sa maong 
mga ngalan, ang nahimutangan sa Birzeit nga duol 
sa habagatang utlanan sa Epraim (inay nga sa te- 
ritoryo sa Aser) wala magpaluyo nga kini mao ang 
Birzait. 


BISLAM [lagmit, Anaa sa Kalinaw]. Usa ka 
magsusupak sa pagtukod pag-usab sa templo hu- 
man sa pagkadestiyero kinsa miapil sa pagsulat ug 
usa ka bakak nga sumbong batok sa mga Hudiyo 
ngadto sa Persianhon nga si Haring Artajerjes. 
--Esd 4:6, 7: tan-awa ang ARTAJERJES Num. 1. 


BISYONARYO. Usa ka tawo nga nakakita o 
miingong nakakita ug mga panan-awon gikan sa 
Diyos bahin sa mga tinago o umaabot nga mga bu- 
tang. Ang Hebreohanong pulong alang sa “bisyo- 
naryo” mao ang chozeh', gikan sa chazah,, nga 
nagkahulogang “makita, panan-awon.” Ang cha- 
zah’ ug ang mga pulong nga naporma gikan niini 
gigamit sa pagtumong sa pagkakita ug mga panan- 
awon.---Num 24:4: Isa 1:1: 21:2, 22:1; Eze 13:7; Dan 
8:1; tan-awa ang TIGPATIN-AW SA PANAN-AWON. 

Ang pipila ka bisyonaryo maoy mini ug gipakig- 
batokan sa Diyos. (Isa 29:10, Miq 3:7) Ang uban 
maoy pinadala ni Jehova ug nagsulti pinaagi sa 
iyang ngalan. (2Ha 17:13, 2Cr 33:18) Ang ubay- 
ubayng mga tawo, sama kang Heman, Ido, Hana- 
ni, Gad, Asap, Jedutun, ug Amos gitawag ug “bis- 
yonaryo.” (1Cr 25:5; 2Cr 12:15, 19:2, 29:25, 30, 
35:15, Am 7:12) Ang pipila, sama kang Gad ug Ido, 
nagtala sa ilang mga panan-awon o nagsulat ug 
ubang mga asoy. (1Cr 29:29: 2Cr 9:29: 33:19) Dili 
tanan sa mga manalagna ni Jehova maoy mga bis- 
yonaryo. Apan, si Gad gitawag nga “manalagna” 
ug “bisyonaryo ni David,” lagmit tungod kay ang 
pipila sa mga mensahe nga iyang nadawat gikan 
sa Diyos gihatag pinaagig mga panan-awon nga 


BITIAS 


naundan sa instruksiyon o tambag sa Diyos alang 
kang Haring David.---2Sa 24:11; 1Cr 21:9. 


BITIAS [gikan sa Ehiptohanon, nga nagkahu- 
logang “Rayna"”]. Anak nga babaye sa usa ka Para- 
on ug asawa ni Mered sa tribo ni Juda.--1ICr 4: 
1, 18. 


BITIIS. Ang sangkap sa lawas sa tawo tali sa 
tuhod ug tiil. Si Jehova matagnaong nag-ingon sa 
Babilonya: “Huboa ang saya. Ipadayag ang bitiis. 
Tabok sa mga suba.” (Isa 47:1, 2) Imbes usa ka ray- 
na nga inatiman pag-ayo ug sinilbihan, siya sa 
mahulagwayong paagi magpadayag sa iyang bitiis 
hangtod sa balat-ang aron moubog nga magtiniil 
ingong usa ka binihag tabok sa mga suba nga diha 
niana ang iyang mga mananakop magguyod ka- 
niya. 

Ang bitiis gigamit usab sa mahulagwayong paa- 
gi sa paglarawan sa kakusgan o katulin ug sa ga- 
hom sa tawo. Sa Salmo 147:10 atong mabasa: “[Si 
Jehova] wala malipay sa kakusgan sa kabayo, ni 
may kahimuot siya sa mga bitiis sa tawo.” Sa Pro- 
verbio 26:7 ang pagkabakol gihisgotan ingong sim- 
bolo sa kawalay kapuslanan o pagkainutil. 

Mopatim-awng batasan kanhi sa mga Romano 
nga tiwasan ang mga kriminal nga gihukmang 
mamatay diha sa estaka pinaagi sa pagbali sa ilang 
mga bitiis aron pamub-on ang ilang pag-antos. 
Ang mga sundalo, kay gisugo sa mga Hudiyo, nag- 
bali sa mga bitiis sa mga tawo nga gilansang tapad 
ni Jesu-Kristo apan, sa pagkakita nga si Jesus pa- 
tay na, wala magbali sa iyang bitiis. Busa, ang tag- 
na sa Salmo 34:20 natuman.--Ju 19:31-36, itandi 
ang Ex 12:46, Num 9:12. 


BITIK. Usa ka paagi o himan sa pagdakop sa 
usa ka hayop, sagad kini adunay lit-ag o sangkap 
nga molibkas nga, kon matandog, masikop, maku- 
long, o mapatay ang hayop. Sagad nga kini tagoan, 
dili maila o makita aron lipaton ang biktima, ka- 
sagaran kini pan-an. Ang ubay-ubayng Hebreo- 
hanong mga pulong gihubad sa lainlaing paagi 
ingong “bitik,” “lit-ag,” ug “pukot.” (Sal 141:9, 10) 
Bisan tuod nga wala idetalye sa Bibliya ang hitsura 
sa mga bitik ug mga lit-ag sa hayop nga gigamit sa 
karaang kapanahonan, ang mga teksto sama sa Job 
18:8-10, Salmo 10:9; 140:5; ug Jeremias 18:22 nag- 
hatag ug katibuk-ang ideya kon sa unsang paagi 
gigamit ang pipila niini. Alang sa kasayoran labot 
sa pagkagama ug paggamit niini, tan-awa ang TIG- 
LIT-AG UG LANGGAM, PAGPANGAYAM UG PAGPANGISDA. 
Mahulagwayon o Masambingayon nga Pag- 
gamit. Sanglit kini makatanggong, makapahi- 
nabog kadaot, o makapatay sa mga hayop nga ma- 
sikop niini, ang mga lit-ag ug mga bitik mahimong 
maghulagway sa mga hinungdan sa pagkawalay 

kagawasan, o sa mga hinungdan sa katalagman, 
kagun-oban, o kamatayon. Busa, human ipahayag 
ni Moises ang pag-abot sa grabeng hampak sa mga 
dulon nganha sa Ehipto, nangutana ang mga ala- 
gad ni Paraon: “Hangtod kanus-a nga kining taw- 
hana mahimong lit-ag alang kanato?” (Ex 10:7) 
Ang tanang miaging mga hampak midangat sa di- 
hang kini gipahayag ni Moises, ug busa, siya nahi- 
mong usa ka lit-ag, buot ingnon, usa ka hinungdan 
sa katalagman o kagun-oban sa mga Ehiptohanon. 
Aron sila dili mabitik sa idolatriya, si Jehova subli- 
subling nagpasidaan sa mga Israelinhon nga dili 
tugotan ang mga Canaanhon nga magpabilin diha 
sa Yutang Saad. (Ex 23:32, 33: 34:12, Deu 7:16, 25; 
Jos 23:13) Ang idolatriya maoy usa ka bitik o ma- 
linglahong hinungdan sa katalagman ngadto sa 
mga Israelinhon nga tungod niana sila nawad-an 
sa pag-uyon ug panalipod ni Jehova ug misangpot 
sa pagpanglupig ug pagbihag kanila diha sa mga 
kamot sa ilang mga kaaway. Kini usab malimbo- 
ngon, gipan-an aron nga kon tan-awon maorag 
mohatag ug mga kaayohan ug mga kalipay. (Huk 
2:2, 3, 11-16, 8:27) Sa susama, si Haring Saul miga- 
mit sa iyang anak nga babayeng si Mikal diha sa 
usa ka laraw, nga nag-ingon: “Ihatag ko siya [kang 
David] aron siya mahimong lit-ag kaniya.” (1Sa 
18:21) Si Saul sa tago naglaom nga si David mapa- 
tay diha sa mapangahasong buhat nga gikina- 
hanglan sa pagbaton sa usa ka gatos ka yamis 
sa mga Filistehanon aron ihatag ngadto sa hari im- 
bes sa “bugay nga salapi.”--1Sa 18:25. 

Ang laing kinaiyahan sa mga bitik nga gipunting 
sa mahulagwayong mga termino mao ang kakalit 
niini, nga gani madakpan ang usa nga dili maka- 
bantay. Pananglitan, ang pagkapukan sa Babilonya 
ngadto sa mga Medianhon ug mga Persianhon mi- 
dangat nga kalit kaayo ug wala damha nga mao- 
rag si Jehova nagpalibkas sa usa ka lit-ag o bitik 
batok kaniya.---Jer 50:24, itandi ang Luc 21:34, 35. 

Ang usa ka tawo kinahanglang magsusi pag-ayo 
ug magmabinantayon sa kon unsay iyang himoon 
nga panaad o mga garantiya aron siya dili malit- 
agan sa usa ka kahimtang nga lagmit lisod o halos 
imposible ang paglingkawas gikan niini. (Pr 6:1-3, 
20:25) Tungod sa pagpakig-uban sa usa ka tawong 
masuk-anon, ang usa ka tawo mahimo usab nga 
masuk-anon sama kaniya. Kini maoy usa ka lit-ag, 
kay kini motultol sa pagkalangkit sa mga panag- 
away, sa makadaot nga mga kahimtang, ug sa 
sala. (Pr 22:24, 25, itandi ang 1Co 15:33.) Sa laing 
bahin, ang pagkahadlok sa Diyos ug ang pagpa- 
ningkamot sa pagsubay sa Iyang dalan motabang 
sa usa ka tawong maalamon sa paglikay nga ma- 
daldal ngadto sa kasaypanan (sama sa pagkalang- 
kit sa mga pampam) nga lagmit mahimong usa 

ka bitik nga mosangpot sa kamatayon.--Pr 13:14, 
14:27: itandi ang 5:3-8, 7:21-23. 

Sa unang siglo K.P., ang pipila ka Kristohanon, 
nga nasilaw sa pangdani sa bahandi, nangahulog 
ngadto sa lit-ag nga nagbanlod kanila ngadto sa es- 
pirituwal nga kadaotan. (1Ti 6:9, 10) Ang uban gi- 
ingong nangahulog ngadto sa “lit-ag sa Yawa.” Da- 
yag nga kini nagkahulogan nga sila nahisalaag ug 
nahitipas gikan sa kamatuoran ug busa nahimong 
mga biktima sa Kaaway. Si Timoteo giawhag sa 
pagtudlo sa maong mga tawo uban ang kalumo 
aron nga sila basin maulian sa ilang hustong pani- 
muot ug maghinulsol, sa ingon makalingkawas gi- 
kan sa lit-ag sa Yawa.--2Ti 2:23-26, itandi ang 1Ti 
1:3, 4; Tit 3:9. 

Bisan tuod naandan na nga kadtong mga nagla- 
raw ug daotan mosulay sa pagbitik sa usa ka ino- 
senteng tawo, mahimong balit-aron ni Jehova ang 
mga kahimtang aron ngadto “sa mga daotan ma- 
gapaulan siya ug mga bitik, kalayo ug asupre.” (Sal 
11:6) Siya makabitik kanila, nga magababag sa ta- 
nang paagi sa pag-ikyas, ug dayon magpaham- 
tang ug paghukom nganha kanila.---Itandi ang 1Te 
5:1-3. 


BITIN. Tan-awa ang SAMAG-UDYONG NGA BITIN; 
MALALANG BITIN: HALAS, BITIN. 


BITINIA. Usa ka Romanhong lalawigan sa 
amihanang bahin sa Asia Minor. Kini nahimutang 
sa nailhan karong AK sa Turkey, gikan sa Istanbul 
ug miabot pasidlakan ubay sa habagatang kabay- 
bayonan sa Itom nga Dagat. Sa ikaduhang misyo- 
naryong panaw ni Pablo, sa dihang si Timoteo mi- 
kuyog kaniya ug kang Silas didto sa Listra, sila 
naningkamot nga mopanaw ngadto sa Bitinia, apan 
“ang espiritu ni Jesus wala motugot kanila.” (Buh 
16:7) Ang maong dapit wala hisgoti nga gisangya- 
wan sa mga apostoles, apan tataw nga adunay 
mga Kristohanon didto sa dihang si Pedro misulat 
sa iyang unang kanonikal nga sulat niadtong mga 
62-64 K.P. (1Pe 1:1) Si Pliny nga Manghod, nga 
nagsulat gikan sa Bitinia ngadto sa Romanong em- 
perador nga si Trajan sa dihang si Pliny maoy es- 
pesyal nga komisyonado, naghisgot sa daghang 
Kristohanon diha sa lalawigan, nga nag-ingong 
sa pagsugod sa ikaduhang siglo ang Kristiyani- 
dad makaplagan dili lamang diha sa kalungsoran, 
kondili mikaylap usab ngadto sa “kabalangayan 
ug ingon man sa kabanikahan.”- The Letters of 
Pliny, X, XCVI, 9. 


BITIN NGA SUNGAYAN [Heb., @khshu:: 
shephi-phon']. Usa sa malalang mga bitin nga nag- 
puyo sa Palestina, nga mailhan tungod sa ga- 
mayng talinis nga sungay ibabaw sa matag mata 
niini. Si Raymond Ditmars nagtaho nga ang bitin 

nga sungayan (Cerastes cornutus) makaplagan sa 
A nga Aprika gikan sa Algeria hangtod sa Ehipto 
ug usab sa Arabia ug sa H nga Palestina. 

Tungod kay grabe kaayo ang lala sa bitin nga su- 
ngayan (bisan tuod dili sagad makamatay sa mga 
tawo), tukmang gihisgotan ni David ang mapintas 
nga mga tawo ingong nagbaid sa ilang mga dila 
“sama nianang sa usa ka halas, ang lala sa bitin 
nga sungayan anaa sa ilalom sa ilang mga ngabil.” 
--Sal 140:3; tan-awa ang HALAS, BITIN. 

Moabot hangtod sa gitas-ong mga 0.8 m (2.5 p), 
ang bitin nga sungayan maoy lusparon, samag- 
balas ug bulok ug magtago diha sa balas, nga mag- 
hulat ug tukbonon. Ang dili anad nga mata lisod 
gayong makakita sa usa ka nagtagong bitin nga 
sungayan. Sa iyang libro nga Reptiles of the World 
(1953, pp. 234, 235), gihubit ni Raymond Ditmars 
ang pipila ka bitin nga sungayan nga iyang naki- 
tang nadakpan: “Sama sa tanang mga bitin sa des- 
yerto, kanunay nilang tabonan sa balas ang ilang 
mga likod, sa ingon nagtago sa ilang mga lawas. 
Kon ang mga halwa butangan ug pipila ka pulga- 
dang bunbon, ang mga bitin dili makita sa maad- 
law gawas lamang sa ibabaw nga bahin sa ilang 
mga ulo. Sa pagkubkob sa balas, palaparon pag-ayo 
niini nga bitin ang iyang lawas, ang ubos nga ba- 
hin sa iyang kilid nagsilbing pangkandos, unya pi- 
naagi sa talagsaong pagpabalodbalod sa iyang la- 
was sa isigkakilid, ang halas molubong diha sa 
balas o kaha himoon kini pinaagi sa pagtabon sa 
iyang likod.” 

Mahulagwayong Paggamit. Ang bitin nga 
sungayan, nga igmat ug kalit kaayo nga moatake, 
nailhan nga moatake ug mga kabayo, busa haom 
kaayo ang pagtandi nga gihimo diha sa Genesis 
49:17 sa tribo ni Dan ingong usa ka “bitin nga su- 
ngayan.” Dinhi gitandi ni Jacob si Dan ngadto sa 
usa ka halas, usa ka bitin nga sungayan, “nga mo- 
paak sa mga tikod sa kabayo aron nga ang nagasa- 
kay niini matikay-ang.” Wala niini pakamenosa si 
Dan, nga daw siya sama sa usa ka daotang bitin 
diha sa balili nga angayan lamang nga tamakan. 
Hinunoa, kay may katakos sama sa usa ka bitin, si 
Dan dakog silbi sa nasod. Pinaagi sa pag-atang 
sama sa himoon sa usa ka bitin nga sungayan, siya 
makapaak sa mga tikod sa kabayo nga gisakyan sa 
manggugubat nga kaaway ug tungod niini kini 
molumpat ug matikay-ang ang nagsakay niini. 
Busa, bisag gamay, si Dan nahisama ka peligroso 
sa usa ka bitin nga sungayan alang sa mga mang- 
hahasi sa Israel. 


BITUON. Ang Hebreohanong pulong nga koh- 
khav' maingon man ang Gregong pulong nga 
aster ug a'stron gigamit sa kasagarang diwa 
sa pagtumong sa bisan unsang nagdan-ag nga 

butang sa kawanangan, gawas sa adlaw ug bulan, 
nga gigamitan ug laing mga ngalan. 

Ang Kadako sa Uniberso. Ang galaksiya 
nga nahimutangan sa Yuta, nga gitawag ug Milky 
Way, gituohang may gilapdon nga mga 100,000 ka 
light-year gikan sa usa ka tumoy ngadto sa laing 
tumoy ug may kapin sa 100,000,000,000 ka bitu- 
on sama sa atong adlaw. Ang kinadul-ang bituon 
sa Yuta, nga usa sa grupo sa Alpha Centauri, 
may gilay-on nga kapin sa 40,000,000,000,000 km 
(25,000,000,000,000 mi). Apan kini nga gilay-on 
daw gamay ra kaayo sanglit gibanabana nga adu- 
nay mga 100,000,000,000 ka galaksiya sa tibuok 
wanang sa uniberso. Mga 10,000,000,000 niini ang 
makita sa modernong mga teleskopyo. 

Ang kadaghan sa mga linalang nga kabituonan 
nakadugang sa walay-kinutobang puwersa ug ka- 
hulogan sa gipamulong sa Maglalalang diha sa Isa- 
ias 40:26: “Iyahat ang inyong mga mata sa itaas ug 
tan-awa. Kinsay naglalang niining mga butanga? 
Mao ang Usa nga nagpatungha sa ilang panon nga 
hilabihan ka daghan, siya nagtawag kanilang ta- 
nan pinaagi sa ngalan. Gumikan sa kadagaya sa di- 
namikong kusog, kay siya usab mabaskog sa ga- 
hom, walay usa kanila ang nawala.” (Itandi ang 
Sal 147:4.) Ang matinahorong salmista nakaingon: 
“Sa dihang makakita ako sa imong mga langit, 
ang mga buhat sa imong mga tudlo, sa bulan 
ug sa mga bituon nga imong giandam, unsa ba 
ang may-kamatayong tawo nga ikaw nagahuna- 
huna man kaniya, ug ang anak sa yutan-ong tawo 
nga ikaw nagaatiman man kaniya?"---Sal 8:3, 4. 

Edad. Sanglit ang mga bidlisiw nga gikan sa 
lagyong mga bituon ug mga galaksiya nga milyon- 
milyon ka light-year ang gilay-on nakaabot na sa 
pagkakaron sa dagkong mga teleskopyo sa yuta, 
kini nagpakita nga kining mga bituona gilalang 
milyonmilyon na nga katuigan sa miagi, kay kon 
dili pa, kini nga mga bidlisiw dili unta makaabot sa 
atong planeta. Ang maong paglalang dayag nga 
nalakip sa unang mga pulong sa Genesis 1:1: “Sa 
sinugdan gilalang sa Diyos ang mga langit ug ang 
yuta.” Ang bersikulo 16 dili sumpaki niini sa di- 
hang kini miingon nga panahon sa ikaupat nga 
“adlaw” o yugto sa paglalang, “Gibuhat sa Diyos ... 
ang mga bituon.” Ang pulong nga “gibuhat” (Heb., 
@-sah') lahi rag kahulogan sa pulong nga “pagla- 
lang” (Heb., bara”).--Tan-awa ang PAGLALANG, LI- 
NALANG. 

Gidaghanon sa mga Bituon. Sa pagpakig- 
sulti sa tawo, gigamit sa Diyos ang mga bituon sa 
pagpunting sa dili-maihap nga gidaghanon, susa- 
ma sa mga lugas sa balas sa baybayon. (Gen 22:17, 
15:5, Ex 32:13, itandi ang Neh 9:23, Nah 3:15, 16, 
Heb 11:12.) Sanglit pipila lamang ka libong bituon 
ang tin-awng makita sa ordinaryong mata, kini 

nga pagtandi giisip kanhi sa daghan nga hinobra 
ra. Apan sa pagkakaron ang ebidensiya nagpakita 
nga ang gidaghanon sa mga bituon ikatandi gayod 
sa tanang lugas sa balas sa tibuok yuta. 

Makapaikag nga matikdan nga bisan tuod si Moi- 
ses namulong bahin sa Israel ingong nakakita sa 
pipila ka katumanan niini nga Abrahamikong saad, 
ang mga pagsenso nga gihimo labot sa populasyon, 
sumala sa natala sa Bibliya, wala gayod maglakip 
sa katibuk-ang gidaghanon sa nasod. (Deu 1:10, 
10:22, 28:62) Si David espesipikong gihisgotan sa 
ulahi nga wala mag-ihap niadtong “nag-edad ug 
kawhaan ka tuig paubos, tungod kay gisaad ni Je- 
hova nga himoon ang Israel nga ingon kadaghan 
sa mga bituon sa kalangitan.” (1Cr 27:23) Ang ma- 
ong ideya bahin sa pagkadili-maihap niining la- 
ngitnong mga butang naghimo sa mga sinulat sa 
Bibliya ingong talagsaon kon itandi sa mga pang- 
lantaw sa karaang mga katawhan niadtong pana- 
hona. 

Kahusay sa Kahikayan. Dugang pa, ang ka- 
husay sa kahikayan niining langitnong mga bu- 
tang gipasiugda diha sa nagkalainlaing mga teks- 
to, sanglit gihisgotan ang bahin sa “mga lagda,” 
“mga regulasyon,” ug “mga agianan” (“mga dalan,” 
RS). (Jer 31:35-37, Huk 5:20, itandi ang Jud 13.) 
Ang dagkong mga puwersa nga nagtino sa mga 
posisyon sa pipila ka bituon gikan sa usag usa su- 
mala sa pisikal nga mga balaod gipakita sa mga pa- 
ngutana sa Diyos ngadto kang Job: “Makahigot ka 
ba nga hugot sa mga bugkos sa konstelasyong 
Kima, o makabadbad ka ba sa mga tagkos sa kons- 
telasyong Kesil? Mapagula mo ba ang konstelas- 
yong Mazzaroth sa tinudlong panahon niini? Ug 
kon bahin sa konstelasyong Ash uban sa mga anak 
niini, ikaw ba makagiya kanila? Nakahibalo ka ba 
sa mga lagda sa kalangitan, o ikabutang mo ba ang 
awtoridad niini diha sa yuta?” (Job 38:31-33, tan- 
awa ang KONSTELASYONG ASH, KONSTELASYONG KESIL, 
KONSTELASYONG KIMMA; KONSTELASYONG MAZZAROTH.) 
Busa, ang New Bible Dictionary nag-ingon: “Nan, 
kami moingon gayod nga ang Bibliya kanunayng 
nagsaysay bahin sa usa ka uniberso nga bug-os or- 
ganisado, ug dako kaayo, kon itandi sa kasagarang 
panglantaw sa kalibotan nianang panahona, diin 
ang uniberso dili organisado, ug ang gidak-on nii- 
ni nag-agad lamang sa kon unsay mapamatud-an 
sa ordinaryong mga sentido. ”--Giedit ni J. Doug- 
las, 1985, p. 1144. 

Ang giingon ni apostol Pablo bahin sa kalainan 
tali sa tagsatagsa ka bituon mas labaw pa gayod 
nga masabtan pinaagi sa kahayag sa modernong 
astronomiya, diin gipakita ang kalainan sa kolor, 
gidak-on, gidaghanon sa kahayag nga ipatungha, 
temperatura, ug bisan ang kadasok o gibug-aton 
tali sa tagsatagsa ka bituon.---1Co 15:40, 41. 

Pagsimba sa Bituon. Bisan tuod nga ang 
pagsimba sa bituon kaylap sa mga nasod sa kara- 
ang panahon didto sa Tungang Sidlakan, gihuptan 
sa matinumanong mga alagad sa Diyos ang Kasu- 
latanhong panglantaw nga ang maong mga bituon 
maoy materyal lamang nga mga butang nga nai- 
lalom sa mga balaod ug pagkontrolar sa Diyos, nga 
wala magagahom sa tawo kondili nagsilbing mga 
banwag ug mga orasan. (Gen 1:14-18, Sal 136: 
3, 7-9, 148:3) Sa pagpasidaan sa Israel batok sa 
paghimog bisan unsang larawan sa matuod nga 
Diyos nga si Jehova, si Moises nagsugo kanila nga 
dili sila magpadaldal sa pagsimba sa adlaw, bulan, 
ug mga bituon, “nga gihatag ni Jehova nga imong 
Diyos ngadto sa tanang katawhan sa ilalom sa ti- 
buok kalangitan.” (Deu 4:15-20, itandi ang 2Ha 
17:16, 21:5: 23:5: Sof 1:4, 5.) Gilangkit sa paganong 
mga nasod ang ilang mga diyos ngadto sa pipila ka 
bituon ug sa ingon naghupot ug nasyonalistikan- 
hong panglantaw sa maong mga bituon. Si Sakut 
ug Kaiwan, nga gihisgotan sa Amos 5:26 ingong 
mga diyos nga gisimba sa apostatang Israel, giisip 
nga maoy Babilonyanhong mga ngalan alang sa 
planetang Saturn, nga gitawag ug Repan diha sa 
pagkutlo ni Esteban niining tekstoha. (Buh 7:42, 
43) Ang pagsimba sa bituon ilabinang ilado sa Ba- 
bilonya apan napamatud-ang walay pulos sa pana- 
hon nga gilaglag ang Babilonya.---Isa 47:12-15. 

Ang “Bituon” nga Nakita Human sa Pagka- 
tawo ni Jesus. Ang ‘mga astrologo nga gikan sa 
sidlakang mga bahin,’ buot ingnon gikan sa kasili- 
nganan sa Babilonya, dayag nga dili mga alagad o 
mga magsisimba sa matuod nga Diyos. Ang ilang 
pagduaw ngadto kang Haring Herodes human sa 
pagkatawo ni Jesus misangpot sa pagpamatay sa 
tanang lalaking mga masuso sa Betlehem. (Mat 
2:1-18, tan-awa ang ASTROLOGO.) Kon bahin sa “bi- 
tuon” (Gr., aster’) nga ilang nakita, daghan ang 
mga sugyot nga kadto maoy usa ka kometa, bula- 
lakaw, supernova, o, ang mas popular, usa ka pa- 
nagtagbo sa mga planeta. Walay usa sa maong 
mga butang ang katuohang “mihunong sa ibabaw 
sa dapit nga nahimutangan sa bata,' sa ingon nag- 
tultol sa balay diha sa balangay sa Betlehem diin 
nakaplagan ang bata. Angay usab matikdan nga 
kining paganong mga astrologo lamang ang 'naka- 
kita” sa bituon. Ang ilang hinukmang mga buhat 
sa astrolohiya ug ang dili-maayong mga resulta sa 
ilang pagduaw, nga nagpameligro sa kinabuhi sa 
umaabot nga Mesiyas, tinong naghatag ug maa- 
yong hinungdan sa paghunahuna nga sila gigiya- 
han sa usa ka tinubdan nga supak sa mga katu- 
yoan sa Diyos maylabot sa sinaad nga Mesiyas. 
Makataronganon gayod ang pagsukna kon ang usa 
kinsa “kanunayng naghimo sa iyang kaugalingon 
nga manulonda sa kahayag,” kansang pagpalihok 

maoy “inubanan sa tanang gamhanang mga buhat 
ug bakak nga mga ilhanan ug mga tilimad-on,” 
kinsa nakahimo sa halas nga daw maoy nagsulti, 
ug kinsa gitawag ni Jesus ingong “usa ka mamu- 
muno sa iyang pagsugod,” dili ba usab makahimo 
nga ang mga astrologo “makakita” sa usa ka sa- 
mag-bituon nga butang nga naggiya kanila sa si- 
nugdan, dili ngadto sa Betlehem, apan ngadto sa 
Jerusalem, diin nagpuyo ang mortal nga kaaway sa 
sinaad nga Mesiyas.--2Co 11:3, 14, 2Te 2:9, Gen 
3:1-4: Ju 8:44. 

Mahulagwayong Paggamit. Ang mga bitu- 
on gigamit sa Bibliya diha sa mahulagwayong diwa 
ug diha sa mga metapora o mga simile (pagtandi) 
aron sa paghawas sa mga tawo, sama sa damgo ni 
Jose diin ang iyang mga ginikanan gihawasan sa 
adlaw ug bulan, ug ang iyang 11 ka igsoong lalaki 
gihawasan sa 11 ka bituon. (Gen 37:9, 10) Ang Job 
38:7 naghisgot sa “mga bituon sa kabuntagon" nga 
nanghugyaw sa kalipay sa pagkatukod sa kalibotan 
uban sa “mga anak sa Diyos' nga mga manulonda. 
Ang binanhaw ug binayaw nga si Jesus naghisgot 
sa iyang kaugalingon ingong “ang mahayag nga 
bituon sa kabuntagon” ug nagsaad sa paghatag sa 
“bituon sa kabuntagon” ngadto sa iyang mananaog 
nga mga sumusunod, nga dayag nga nagpailang 
sila makig-ambit sa iyang langitnong posisyon ug 
himaya. (Pin 22:16, 2:26, 28, itandi ang 2Ti 2:12, 
Pin 20:6.) Ang pito ka “manulonda” sa mga kongre- 
gasyon, nga gipadad-an sa sinulat nga mga men- 
sahe, gisimbolohan sa pito ka bituon diha sa tuong 
kamot ni Kristo. (Pin 1:16, 20: 2:1; 3:1) “Ang manu- 
londa sa kahiladman" nga gitawag ug Abaddon gi- 
hawasan usab sa usa ka bituon.---Pin 9:1, 11, tan- 
awa ang ABADDON. 

Diha sa panultihon sa Isaias kapitulo 14, ang 
hambogiro ug ambisyosong hari sa Babilonya (nga 
mao, ang dinastiya sa mga hari sa Babilonya nga 
gihawasan ni Nabucodonosor), nga gitawag nga 
“nagasidlak” (Heb., heh-lel/ “Lucifer,” KJ), gibatbat 
ingong usa nga nagtuboy sa iyang trono “ibabaw 
sa mga bituon sa Diyos.” (Isa 14:4, 12, 13; tan-awa 
ang NAGASIDLAK.) Ang metapora sa usa ka “bituon” 
gigamit sa pagtumong sa matagnaong paagi sa 
mga Davidnong mga hari sa Juda (Num 24:17), ug 
ang kasaysayan sa Bibliya nagpakita nga ang Ba- 
bilonyanhong dinastiya sulod sa usa ka panahon 
mipatigbabaw niining mga hari sa Juda pinaagi sa 
pag-ilog sa Jerusalem. Ang usa ka susamang tag- 
na diha sa Daniel kapitulo 8 naghubit sa gamayng 
“sungay” sa umaabot nga gahom nga magayatak 
sa pipila ka bituon sa “panon sa kalangitan” ug mo- 
sulong batok sa Prinsipe sa panon ug sa iyang 
sangtuwaryo (Dan 8:9-13), samtang sa Daniel ka- 
pitulo 12, pinaagi sa paggamit ug simile, kad- 
tong mga tawo nga “may hait nga salabotan” ug 

nagdala sa uban ngadto sa pagkamatarong gihu- 
lagway ingong nagasidlak “sama sa mga bituon” sa 
“panahon sa kataposan.” (Dan 12:3, 9, 10) Sa ka- 
sukwahi, ang mga malinapason nga mitipas gikan 
sa kamatuoran gitandi ngadto sa “mga bituon nga 
walay pihong agianan.”---Jud 13. 

Ang pagngitngit sa mga bituon, lakip sa adlaw 
ug bulan, maoy kanunayng larawan nga gigamit 
diha sa matagnaong mga pasidaan sa katalagman 
nga gipadangat ingong resulta sa paghukom sa 
Diyos. (Isa 13:10, Eze 32:7, Pin 6:12, 13, 8:12, itan- 
di ang Job 9:6, 7.) Ang pagngitngit sa maong mga 
banwag gigamit usab sa paghubit sa nagkapupos 
nga katuigan sa tigulang nga tawo diha sa Eccle- 
siastes 12:1, 2. Sa ubang mga teksto ang mga bitu- 
on gihisgotan nga nangahulog o gitambog sa yuta. 
(Mat 24:29, Pin 8:10, 9:1, 12:4) Ang “mga ilha- 
nan” diha sa adlaw, bulan, ug mga bituon gitagna 
ingong ebidensiya sa panahon sa kataposan.---Luc 
21:25. 

“Bituon sa Adlaw.” Ang ekspresyong “bitu- 
on sa adlaw” (Gr., pho:spho'ros) kas-a lang makita, 
diha sa 2 Pedro 1:19, ug susamag kahulogan sa “bi- 
tuon sa kabuntagon.” Kini nga mga bituon sa pipi- 
la ka panahon sa tuig mao ang kataposang mga 
bituon nga mosubang diha sa sidlakang kapunaw- 
punawan sa dili pa mopakita ang adlaw ug sa 
ingon nagtimaan sa pag-abot sa bag-ong adlaw. 
Ang miaging paghisgot ni Pedro bahin sa panan- 
awon sa pagkausab sa dagway ni Jesus diha sa 
halangdong himaya mopatim-awng nalangkit sa 
paghupot ni Jesus ug gahom sa pagkahari ingong 
“ang gamot ug ang kaliwat ni David, ug ang ma- 
hayag nga bituon sa kabuntagon [a-ster'].”---Pin 
22:16; 2:26-28. 

“Mga Bituon Nakig-away Batok Kang Sise- 
ra.” Ang asoy sa Maghuhukom 5:20 nagbangon 
ug panaghisgot bahin sa prase nga, “Gikan sa la- 
ngit ang mga bituon nakig-away, gikan sa ilang 
mga agianan nakig-away sila batok kang Sisera.” 
Giisip sa pipila nga kini maoy usa lamang ka balak- 
nong paghisgot bahin sa tabang sa Diyos. (Itandi 
ang Huk 4:15: Sal 18:9.) Ang ubang pangagpas 
naglakip sa pag-ulan ug mga meteorite, o ang pag- 
agad ni Sisera sa mga pagpanagna ginamit ang as- 
trolohiya, nga napamatud-ang sayop. Sanglit wala 
idetalye sa rekord sa Bibliya kon giunsa “pagpakig- 
away' sa mga bituon, mopatim-awng igo na ang 
pag-isip niini nga pamulong ingong pagpakita sa 
milagrosong pagpaluyo sa Diyos alang sa kasunda- 
lohan sa Israel. 


BIYOOS. Usa ka pangdayandayan nga bahin 
sa tangkawan nga bulawan nga gigamit diha sa ta- 
bernakulo, ang Hebreohanong pulong niini maoy 
kaphtohr', o kaph-tor, nga dayag nga nagtumong 

sa usa ka linginong bugdo nga bahin sa tangka- 
wan. (Ex 25:31-36, 37:17-22) Kini nga “mga biyo- 
os” nagsal-angsal-ang sa gidayandayan nga mga 
bulak sa pangunang lindog ug diha sa matag usa 
sa unom ka sanga sa tangkawan. Ang pipila sa 
mga biyoos napormag daw nagsiwil nga sang- 
ga alang niini nga mga sanga. Kini makita diha sa 
tangkawan ingon sa gihulagway sa kinulit diha sa 
Arko ni Tito (sa Roma), diin ang Romanong mga 
sundalo gipakita nga nagdalag mga inagaw gikan 
sa templo sa Jerusalem nga nalaglag niadtong 
70 K.P. 


BIZIOTIAS. Gitala sunod sa Beer-seba ingong 
usa sa mga lungsod nga bahin sa panulondon sa 
tribo ni Juda diha sa rehiyon sa Negeb. (Jos 15: 
21, 28) Ang nahimutangan niini wala mahibaloi. 
Sa Gregong Septuagint mabasa dinhi nga “ilang 
kabalangayan” imbes nga ngalan sa dapit nga Bi- 
ziotias.--Itandi ang Neh 11:27. 


BIZTA. Usa sa pito ka opisyal sa palasyo nga 
gipadala ni Haring Ahasuero aron sa pagkuha kang 
Rayna Vasti.--Est 1:10, 11: tan-awa ang OPISYAL SA 
PALASYO. 


BLASTO. Ang tinugyanan sa lawak-higdaa- 
nan ni Haring Herodes Agripa I. Tungod sa iyang 
iladong posisyon, sa dihang ang katawhan sa Tiro 
ug Sidon mihangyo nga makigdait kang Herodes, 
ila unang gikombinsir si Blasto, tingali pinaagig 
hiphip.---Buh 12:20. 


BOANERGES [Mga Anak sa Dalugdog]. Usa 
ka Semitikanhong ekspresyon nga makaplagan 
diha lamang sa Marcos 3:17 uban ang hubad niini. 
Gihatag kini ni Jesus ingong angga ngadto sa mga 
anak nga lalaki ni Zebedeo nga si Santiago ug Juan, 
lagmit tungod sa mainiton nga kadasig niining 
duha ka apostoles. (Luc 9:54) Dili sama sa Pedro 
nga bag-ong ngalan ni Simon, ang Boanerges mo- 
patim-awng wala kaayo gamita. 


BOAZ, I [lagmit, Kusganon]. Tag-iyag yuta sa 
Betlehem sa Juda, “usa ka lalaki nga gamhanan tu- 
ngod sa bahandi” sa mga ika-14 nga siglo W.K.P. 
(Ru 2:1) Si Boaz mao ang anak nga lalaki ni Salma 
(Salmon) ug Rahab, ug siya mao ang amahan ni 
Obed. (Mat 1:5) Lakip siya sa kaliwatan sa banay sa 
Mesiyas, ang ikapito sa linya sa kaliwat gikan kang 
Juda. (1Cr 2:3-11, Luc 3:32, 33) Kon sa unsang pa- 
agi nahitabo kining talagsaon kaayong panghitabo, 
nga nahiapil si Boaz sa talaan sa kagikan ni Jesus, 
gipreserbar alang kanato sa basahon ni Ruth. 

Si Boaz may suod nga paryente nga ginganlag 
Elimelek, kinsa, uban sa iyang duha ka anak nga 
lalaki, namatay nga walay gibiling mga anak nga 

lalaking manununod. Sa mga balo sa duha ka anak 
nga lalaki, ang usa, si Ruth, miunong kang Noe- 
mi nga balo ni Elimelek. Ting-ani kadto, ug si 
Ruth nanghagdaw nga “wala-tuyoa” sa yuta nga 
iya ni Boaz. (Ru 2:3) Si Boaz maoy usa ka tinuod 
nga Judeanhon, usa ka debotadong magsisimba ni 
Jehova. Dili lamang kay gipangomosta niya ang 
iyang mga mag-aani pinaagi sa pag-ingong “Hina- 
ot si Jehova mag-uban kaninyo,” kondili, human 
maobserbahi ang pagkamaunongon ni Ruth kang 
Noemi, siya usab miingon kaniya, “Hinaot nga gan- 
tihan ni Jehova ang imong gibuhat, ug hinaot nga 
adunay hingpit nga suhol alang kanimo gikan kang 
Jehova.” (Ru 2:4, 12) Sa dihang gipahibalo ni Ruth 
kining mga butanga ngadto sa iyang ugangang ba- 
baye, si Noemi mipatugbaw: “Panalanginan unta 
siya ni Jehova . . . Siya usa sa atong mga manlulu- 
kat.” (Ru 2:20) Dugang pa, sa dihang natapos na 
ang pag-ani, gisaysay ni Noemi kang Ruth ang na- 
andang paagi aron mahatagag pagtagad ni Boaz 
kining butanga. Samtang natulog si Boaz sa iyang 
giokanan, siya nahigmata ug nakita si Ruth nga 
naghigda dapit sa iyang natukasan ug besti nga 
mga tiil, nga naghangyo kaniya sa paglukat sa kab- 
tangan ni Elimelek pinaagi sa pagtuman sa kahika- 
yan nga minyoan sa suod nga kabanay ang nabi- 
yudang asawa. (Tan-awa ang KAMINYOON SA BAYAW 
NGA LALAKI.) Si Ruth mao ang mahimong kapuli 
ni Noemi, kinsa dili na makapanganak kay tigu- 
lang na. Wala maglangan, pagkaugma gipatawag 
ni Boaz ang laing paryente nga mas suod, apan kini 
siya, nga giingon lamang sa Bibliya nga si Pulano, 
midumili sa pagsunod sa kahikayan sa Diyos. Apan 
si Boaz daling misanong aron sa pagsunod niini 
ug gipangasawa si Ruth, ug ang ilang mga ka- 
tagilungsod nagpahayag ug kabulahanan kanila. 
Siya nanganak kaniya ug usa ka anak nga lalaki 
nga ginganlag Obed, ang apohan ni Haring David. 
- Ru 3:1-4:17. 

Sa tibuok nga asoy, gikan sa iyang unang malu- 
lotong pangomosta sa mga mamumuo hangtod sa 
iyang pagdawat sa responsibilidad aron mapreser- 
bar ang ngalan sa banay ni Elimelek, si Boaz nail- 
han ingong talagsaon nga tawo---tawo sa aksiyon 
ug awtoridad apan puno sa pagpugong-sa-kaugali- 
ngon, pagtuo, ug integridad, mahinatagon ug ma- 
luloton, hinlo sa moral, ug bug-os nga masinugta- 
non sa mga sugo ni Jehova diha sa tanang butang. 


BOAZ, II [lagmit, Kusganon]. Sa duha ka dag- 
kong mga haligi nga tumbaga nga gipatindog atu- 
bangan sa portiko sa mahimayaong templo ni So- 
lomon, ang haligi dapit sa amihanan ginganlan ug 
Boaz, nga lagmit nagkahulogang “Kusganon.” Ang 
haligi dapit sa habagatan gitawag nga Jakin, nga 
nagkahulogang “Hinaot [si Jehova] Lig-ong Maga- 
tukod.” Busa, kon usahon kining duha ka kahulo- 

gan ug basahon gikan sa tuo paingon sa wala sam- 
tang ang usa moatubang sa S, kini may ideya nga 
'Hinaot [si Jehova] lig-ong magatukod [sa templo] 
nga kusganon.'--1Ha 7:15-21, tan-awa ang Uro- 
ULO. 


BOHAN  [lagmit, Kumagko]. 

1. Usa ka kaliwat ni Ruben kansang ngalan mao 
ang gingalan sa usa ka utlanang bato sa teritoryo 
sa Juda.--Jos 15:6, 18:17. 

2. Ang “bato ni Bohan” nagsilbing mohon alang 
sa mga tribo ni Benjamin ug Juda. (Jos 15:6, 18:17) 
Kini nahimutang duol sa AK nga kiliran sa Dagat 
sa Asin ug lagmit atbang sa tiilan sa samag dal-as 
nga Ubos nga Patag sa Akor. 


BOKERU [Iyang Panganay: Siya Mao ang Pa- 
nganay]. Usa ka kaliwat ni Haring Saul ug Jonatan, 
sa tribo ni Benjamin.---1Cr 8:38, 9:39, 44. 


BOKIM [Mga Nangphilak]. Usa ka dapit diin ang 
manulonda ni Jehova namulong sa mga Israelin- 
hon, nga nagbadlong kanila tungod kay sila wala 
magtagad sa pasidaan ni Jehova batok sa pagpa- 
kiglangkit sa mga paganong molupyo sa yuta. Ang 
maong dapit ginganlan pinasukad sa pagpanghilak 
sa katawhan human niadto. (Huk 2:1-5) Ang nahi- 
mutangan niini wala mahibaloi, apan ang ekspres- 
yon nga “mitungas gikan sa Gilgal ngadto sa Bo- 
kim” nagpaila nga kini nga lokasyon anaa sa K sa 
Gilgal, diin ang Gilgal dayag nga nahimutang sa 
ubos nga walog sa Jordan. 


BORASAN  [lagmit, Gahong sa Aso]. Usa sa 
mga dapit diin magkanunayan si David ug ang 
iyang mga tawo panahon sa iyang pagkakagiw. 
(1Sa 30:30, 31) Giisip sa pipila ka eskolar nga kini 
mao ra usab ang Asan (Jos 19:7), usa ka sakop nga 
siyudad sa Simeon diha sa habagatang bahin sa te- 
ritoryo sa Juda, duol sa AK sa Beer-seba.---Tan- 
awa ang ASAN. 


BOTELYA. Usa ka sudlanan nga gigamit aron 
sudlan ug tubig, lana, gatas, bino, mantekilya, 
ug keso. Ang mga botelya sa karaang kapana- 
honan nagkalainlain sa gidak-on ug porma, ang 
uban niini maoy panit nga mga sudlanan ug ang 
uban maoy gagmayg liog nga mga sudlanan nga 
may mga sungsong. Ang mga Ehiptohanon adu- 
nay inadornohan nga mga sudlanan nga gigamit 
ingong mga botelya, ug kini hinimo gikan sa ala- 
bastro, bukog, bronse, bildo, bulawan, garing, por- 
selana, plata, o bato. Ang bildo nga mga botelya gi- 
gamit sa karaang Asirya, ug ang kulonon nga mga 
botelya maoy komon diha sa nagkalainlaing kayu- 
taan sa Bibliya sa kakaraanan. Apan, ang karaang 
katawhan migamit ilabina sa mga botelya nga pa- 
nit. 

Ang naandang paagi sa paghimog botelya nga 
panit maoy pinaagi sa pag-ihaw ug hayop, putlon 
ang ulo ug mga tiil niini, ug dayon maampingong 
kuhaon ang panit niini nga dili na kinahanglang hi- 
waon ang tiyan sa hayop. Ang panit ihumol sa ke- 
mikal, ug dayon ang tanan nga mga pinutlan tahi- 
on gawas sa usa niana. Ang liog o tingali ang usa 
sa mga tiil dili tahion, ug kini ang himoong baba sa 
botelya, nga mahimong sirhan pinaagig sungsong 
o pisi. Ang mga panit sa karnero, kanding, ug usa- 
hay sa baka gigamit alang niini nga katuyoan, ug 
sa pipila ka higayon, ang mga balhibo dili kiskison 
gikan sa mga panit nga gihimong sudlanan aron 
kasudlan ug gatas, mantekilya, keso, ug tubig. 
Apan, kinahanglang ihumol kini pag-ayo kon ang 
mga botelyang panit gamiton alang sa lana ug 
bino. Bisan sa dili pa kaayo dugayng mga panahon 
daghang botelyang panit ang gihimo sa samang 
paagi sa Tungang Sidlakan. Kon ang mga botel- 
yang panit nga sudlanag tubig dili ikahumol, ma- 
lain ang lami sa tubig nga tipigan sulod niini. 

Sa dihang gipapahawa si Agar, si Abraham nag- 
padala kaniya ug “panit nga sudlanan [Heb., che'- 
meth].” (Gen 21:14, 15, 19) Ang mga Gabaonhon 
miingon kang Josue: “Mao kini ang mga sudlanag 
bino nga panit [Heb., no-dhohth'] nga bag-o sa di- 
hang among gipuno, ug, tan-awa! kini nabusisi 
na.” (Jos 9:13) Kana mahimong mahitabo sa ulahi 
tungod sa presyur nga maipon gumikan sa pag- 
aslom sa bino. Si Elihu miingon: “Tan-awa! Ang 
akong tiyan sama sa bino nga walay hungawanan, 
sama sa bag-ong panit nga mga sudlanan [Heb., 
'o:vohth'] kini buot nang mobuto.” (Job 32:19) Hi- 
nuon, sagad nga ang bag-ong panit nga mga sud- 
lanag bino makasugakod sa presyur nga maipon sa 
sulod tungod sa pag-aslom sa bino. Apan, ang da- 
ang mga sudlanag bino sa kadugayan motuskig ug 
dili na mounat, ug kini lagmit nga mabusisi. Busa, 
haom gayod nga si Jesu-Kristo miingon: “Ni ang 
mga tawo magsulod ug bag-ong bino sa daang pa- 
nit nga mga sudlanag bino; apan kon buhaton nila 
kini, nan mobusisi ang panit nga mga sudlanag 
bino ug ang bino mobuhagay ug ang panit nga 
mga sudlanag bino madaot. Apan ang mga tawo 
magsulod ug bag-ong bino sa bag-ong panit nga 
mga sudlanag bino, ug pareho kining mapreser- 
bar.”--Mat 9:17. 

Si David, nga usa ka kagiw nga gilikosan sa mga 
kaaway, mahulagwayong nagphisgot sa botelya nga 
panit, nga nag-ingon: “Isulod ang akong mga luha 
sa imong botelya nga panit.” (Sal 56:8) Busa si 
David mihangyo sa Diyos nga iyang gisaligan nga 
isulod ang iyang mga luha nga samag diha sa bo- 
telya nga panit aron hinumdoman kini. 

Lagmit ang panit nga mga sudlanan nga puno sa 
bino usahay ibitay diin kini maasohan aron mapa- 

nalipdan gikan sa mga insekto o aron makab-ot da- 
yon ang gitinguhang lami sa bino. Sa laing bahin, 
kon dili gamiton, ang mga botelyang panit mahi- 
maong ibitay sulod sa usa ka lawak nga walay pang- 
haw ug sa ingon moitom tungod sa aso gikan sa 
kalayo nga gihaling didto. Sa dili madugay kining 
panit nga mga sudlanag bino dili na mounat ug 
kini mokuyos. Tingali kay naghunahuna niini, ang 
salmista nga nakaagom sa mga pagsulay miingon: 
“Kay ako nahisama sa botelya nga panit nga gipa- 
asohan.”--Sal 119:83, tan-awa ang MAGKUKULON, 
SUDLANAN, PANIT NGA MGA SUDLANAG BINO. 


BOZEZ. Usa sa duha ka bato, o samag-ngipon 
nga dagkong mga bato, nga gihisgotan diha sa ka- 
daogan ni Jonatan batok sa mga Filistehanon nga 
gitala sa 1 Samuel 14:4-14. Si Jonatan, nga na- 
ngitag kaagian patabok aron makaatake sa nag- 
kampong mga Filistehanon, nakakita sa duha ka 
dagkong mga bato, ang usa diha sa A nga nag-atu- 
bang sa Mikmas (diin didto nagkampo ang mga Fi- 
listehanon), ang lain diha sa H nga nag-atubang sa 
Geba. (1Sa 13:16, 14:5) Taliwala niining duha ka si- 
yudad, ang Wadi Suweinit (Nahal Mikhmas) maoy 
padulhog ngadto sa Jordan ug nahimong usa ka la- 
wom nga lugot nga may titip kaayong mga pang- 
pang dapit sa S sa maong mga siyudad. Ang duha 
ka dagkong mga bato gituohan nga nahimutang sa 
dapit diin ang lugot kurbada kaayo, bisan tuod nga 
banabana lamang ang tukmang nahimutangan ni- 
ini. 


BOZKAT [Bugdo [nga mao, tuybo nga bahin]]. 
Usa ka lungsod nga sakop sa panulondon ni Juda 
(Jos 15:39), pinuy-anan ni Adaia nga apohang lala- 
ki ni Haring Josias sa banay sa inahan. (2Ha 22:1) 
Gitala taliwala sa Eglon ug Lakis, lagmit nga kini 
anaa sa ubos nga kayutaan, o sa rehiyon sa Sepela. 
Dili matino ang nahimutangan niini, ang pipila 
nagtuo nga kini nahimutang sa Dawaimeh (pre- 
senteng-adlaw nga Amazya), mga 19 km (12 mi) 
sa K sa Hebron. 


BOZRA [Dili-Maduol nga Dapit]. 

1. Usa ka prominenteng siyudad sa Edom, ang 
pinuy-anan sa amahan ni Jobab, usa ka hari sa 
Edom sa ikaduhang milenyo W.K.P. (Gen 36:31, 
33, 1Cr 1:44) Dayag nga ilado kini tungod kay ubos 
sa pag-inspirar ang mga manalagna nga si Isaias, 
Jeremias, ug Amos naghisgot niini ingong nagre- 
presentar sa tibuok Edom, nga gitakda sa kalagla- 
gan.--Isa 34:5, 6, 63:1-4, Jer 49:12, 13, 17, 22, Am 
1:11, 12. 

Ang Bozra gituohang mao ang modernong Buze- 
ra, nga nahimutang mga 50 km (30 mi) sa AAS sa 
Petra ug anaa duol sa karaang dalan nga gitawag 
ug Dakong Dalan sa Hari. Busa nahimutang kini sa 

sentro nga bahin sa gingharian sa Edom ug nana- 
lipod sa mga agianan paingon sa mga minahan sa 
tumbaga didto sa Araba. Ang karaang mga kagun- 
oban sa Buzera nagpakita nga ang Bozra maoy 
kanhi usa ka kinutaang siyudad nga gitukod diha 
sa usa ka hiktin nga bukid nga mituybo gikan sa 
Jebel esh-Shera” nga may lalom nga mga lugot sa 
matag kiliran. 

Ang hubad sa Miqueas 2:12 diha sa King James 
Version naundan sa ngalang “Bozra,” apan ang ka- 
daghanan sa modernong mga hubad nag-isip niini 
nga nagtumong, dili sa usa ka lungsod, kondili sa 
usa ka alad o toril sa mga karnero. 

2. Sa pagtagna batok sa Moab, ang Jeremias 
48:24 naghisgot sa Bozra ingong lakip sa mga siyu- 
dad “sa yuta sa Moab.” Lakip kini sa ubang mga si- 
yudad diha sa patag ibabaw sa bukid o “sa yuta 
diha sa kapatagan” (Jer 48:21), ug tungod kay gi- 
gamit kining samang Hebreohanong ekspresyon 
maylabot sa Bezer (Deu 4:43) gihunahuna sa pipila 
ka eskolar nga kini lagmit nagtumong sa mao ra 
nga dapit.---Tan-awa ang BEZER Num. 2. 


BRONSE. Tan-awa ang TUMBAGA, BRONSE. 


BUANGBUANG. Inay nga nagtumong sa usa 
ka tawo nga kulang sa pangisip, ang pulong nga 
“buangbuang,” ingon sa pagkagamit sa Bibliya, 
kasagarang nagtumong sa usa ka indibiduwal nga 
nagtamay sa katarongan ug nagsubay sa usa ka 
dalan nga walay pagbati sa moral nga sukwahi sa 
matarong nga mga sukdanan sa Diyos. Ang lainla- 
ing Hebreohanon nga mga termino nga nagtu- 
mong niini nga tawo mao ang kesil’ ('hungog”: Pr 
1:22), 'ewil' ('buangbuang”: Pr 12:15), naval ('wa- 
lay salabotan”: Pr 17:7), ug lets (“mabiaybiayon”: Pr 
13:1). Ang Gregong pulong nga aphron nagtu- 
mong sa usa nga “walay buot” (Luc 12:20), ang 
ano etos sa “walay salabotan” (Gal 3:1), ug ang 
moros’ sa usa ka “buangbuang” (Mat 23:17, 25:2). 

Ang dalan nga gisubay sa tawong si Nabal nag- 
ilustrar sa dalan sa usa ka buangbuang (1Sa 25) 
sama nianang sa mga tawo nga nakaila sa matuod 
nga Diyos ug unya misimba sa mga butang nga gi- 
lalang. (Rom 1:20-25) Si Isaias miingon nga ang 
usa ka buangbuang, o walay salabotan, mosulti ug 
“kawalay-salabotan lamang, ug ang iyang kasing- 
kasing magbuhat sa kon unsay makadaot, aron sa 
pagbuhat sa apostasya ug sa pagsulti batok kang 
Jehova sa kon unsay masukihon, aron ipahinabong 
mahaw-ang ang kalag sa usa nga gigutom, ug bi- 
san ang usa nga giuhaw iyang ipahinabong dili 
makainom.” (Isa 32:6) Ang buangbuang nagtamay 
sa kaalam ug disiplina. (Pr 1:7) Inay magpataling- 
hog sa tambag, ang buangbuang nagpadayon sa 
paglakaw diha sa dalan nga iyang giisip nga “mata- 
rong sa iyang kaugalingong mga mata.” (Pr 12:15) 


BUANGBUANG 


Siya daling masuko ug makiglalis dayon. (Ecc 7:9, 
Pr 20:3) Siya miingon diha sa iyang kasingkasing 
(makita sa iyang mga lihok ang dili direktang ma- 
sulti sa iyang mga ngabil): “Walay Jehova. "---Sal 
14:1. 

Haom gayod nga gitawag ni Jesu-Kristo ang 
mga eskriba ug mga Pariseo ingong “mga buang- 
buang ug mga buta,” sa ato pa, mga tawo nga wa- 
lay kaalam ug walay pulos sa moral, tungod kay 
ilang gituis ang kamatuoran pinaagi sa hinimog- 
tawo nga mga tradisyon ug misunod sa usa ka sa- 
lingkapawng dalan. Dugang pa, gipaluyohan ni Je- 
sus ang katukma niini nga pagtawag pinaagi sa 
pag-ilustrar sa ilang kakulang ug katakos sa pagsa- 
bot. (Mat 23:15-22, 15:3) Apan, ang tawo nga sa- 
yop nga nagtawag sa usa ka igsoon nga usa ka “bu- 
ang,” nga naghukom ug nagkondenar sa iyang 
igsoon ingong walay pulos sa moral, maghimo sa 
iyang kaugalingon nga takos mahiagom sa Gehen- 
na.--Mat 5:22, Rom 14:10-12, Mat 7:1, 2. 

Ang tawong buangbuang nga nagtukod sa iyang 
balay ibabaw sa balas ug ang tawong dato kansang 
yuta nagmabungahon pag-ayo, ug busa nagplano 
sa pagpadako sa iyang mga bodega ug dayon mag- 
pahimulos gayod sa kinabuhi, maoy mga panang- 
litan sa maayong mga sambingay ni Jesus gikan 
sa adlaw-adlaw nga pagkinabuhi nga nagpasiugda 
sa kabuangan sa pagpasagad sa espirituwal nga 
mga butang ug sa ingon nasayloan ang tinuod nga 
panalangin. Dugang pa, ang pagkapakyas sa “pag- 
padayon sa pagbantay' sa espirituwal nga paagi 
maoy usa ka kabuangan, sumala sa gipasiugda sa 
sambingay ni Jesus bahin sa lima ka buangbuang 
nga mga ulay kinsa, sa paglakaw aron sa pagsugat 
sa pamanhonon, wala magdala ug lana alang sa 
ilang mga lampara.--Mat 7:24-27, Luc 12:16-21, 
Mat 25:1-13. 

Aron mahimong tinuod nga maalamon, ang usa 
ka tawo kinahanglang mahimong usa ka buangbu- 
ang sa mga mata sa kalibotan, “kay ang kaalam ni- 
ining kalibotana kabuangan para sa Diyos.” Dili 
ang maalamon sa kalibotan kondili kadtong tina- 
may ingong mga tawong walay kahibalo, mga bu- 
angbuang, ang gjipili ni Jehova aron sa paghawas 
kaniya. Tungod niini nahimong mas dayag pa ang 
kabuangan niining kalibotana. Labot pa, kini nag- 
hanaw sa bisan unsang katarongan sa pagpang- 
hambog niadtong tawo nga pinaboran. Hinunoa, 
ang tanang himaya tukmang ihatag ngadto sa 
Tinubdan sa kaalam, si Jehova.--1Co 3:18, 19, 
1:18-31. 

Kon tumpangan ang usa ka buangbuang “su- 
mala sa iyang binuang” pinaagi sa paggamit sa 
iyang walay hinungdang mga pamaagi sa argu- 
mento, giuyonan sa usa nga nagtumpang ang wa- 
lay pulos nga mga pangatarongan o mga paagi 


BUAYA 


sa buangbuang. Aron dili mahisama sa buangbu- 
ang niining bahina, kita gitambagan sa proverbio: 
“Ayaw tubaga ang hungog sumala sa iyang binu- 
ang.” Sa laing bahin, ang Proverbio 26:4, 5 nag- 
pakita nga mahimong mapuslanon ang pagtubag 
kaniya “sumala sa iyang binuang” sa paaging nag- 
analisar sa iyang mga pagpakiglalis, nga nagladlad 
niini ingong talamayon, ug nagpakita nga ang 
iyang mga argumento motultol ngadto sa lahi ga- 
yod nga mga konklusyon gikan niadtong mga kon- 
klusyon nga iya nang nahimo. 


BUAYA. Tan-awa ang LEVIATAN. 
BUDYONG. Tan-awa ang SUNGAY, BUDYONG. 
BUGAY. Tan-awa ang KAMINYOON. 


BUGKOS SA AGTANG. Usa ka bugkos nga 
ibutang sa agtang. 

Bisan tuod ang mga Israelinhon gisultihan nga 
kinahanglan nilang “ihigot ang balaod sa Diyos 
ingong usa ka timaan diha sa ilang kamot’ ug ba- 
tonan kini ingong usa ka 'bugkos sa agtang sa tali- 
wala sa ilang mga mata,' dayag nga kini wala mag- 
tumong sa literal nga pagsul-ob sa mga teksto sa 


Pilakterya sa bukton nga gisul-ob sa 
mga Hudiyo nga sa pormalistikong paagi 
nagpadapat sa balaod ni Jehova 


Kasulatan. (Deu 6:6-8, 11:18) Tinuod, sila gisugo sa 
pagbutang ug usa ka literal nga borlas diha sa 
ilang mga besti ingong pahinumdom sa mga sugo 
sa Diyos. (Num 15:38-40) Apan, ang pamatuod 
nga ang “timaan” ug ang “bugkos sa agtang” maoy 
mahulagwayon makita diha sa mga instruksiyon 
sa Diyos ngadto sa mga Israelinhon bahin sa ilang 
paghandom sa iyang pagluwas kanila. Kini nga 
paghandom magsilbi usab nga 'usa ka timaan diha 

sa imong kamot ug ingong usa ka handomanan ta- 
liwala sa imong mga mata” ug “ingong usa ka bug- 
kos sa agtang sa taliwala sa imong mga mata.” 
—Ex 13:9, 14-16. 


Sa unsang diwa nga ang 
mga Israelinhon magsul-ob sa 
balaod sa Diyos ingong usa ka bugkos 
sa agtang taliwala sa ilang mga mata? 


Mopatim-aw nga gipasabot ni Jehova nga ang 
Balaod kinahanglang tataw nga makita ug kina- 
hanglang sundon pag-ayo nga samag kini nahisu- 
lat sa usa ka papan taliwala sa ilang mga mata, ug 
samag usa ka timaan diha sa ilang mga kamot, 
aron nga, bisan asa sila molantaw ug bisan unsa 
ang buhaton nila, ang Balaod anaa kanunay sa 
ilang atubangan. Apan, ang mga Hudiyo, human 
sa ilang paghibalik gikan sa Babilonya, nakaugmad 
ug usa ka pormalistiko nga relihiyon pinasukad sa 
mga tradisyon sa mga tawo (Mat 15:3, 9), diin sila 
mihimog literal nga pagpadapat niini nga balaod. 
Ang mga piraso sa pergamino mao ang gigamit, 
nga niini upat ka bahin sa Kasulatan ang gisulat, 
ug kini mao ang Exodo 13:1-10, 11-16, Deuterono- 
mio 6:4-9, 11:13-21. Labing menos sa ulahing ka- 
panahonan, ang pergamino gilikit diha sa gag- 
mayng mga kahita nga gama sa panit sa nating 
baka ug gipatapot diha sa agtang ug sa walang 
bukton. Ang mga lalaking Hudiyo nagsul-ob niini 
panahon sa pag-ampo sa kabuntagon, gawas sa 
mga adlaw sa kapistahan ug sa Igpapahulay. 

Gihukman ni Jesu-Kristo ang pagkasalingkapaw 
sa mga eskriba ug mga Pariseo, kinsa, aron daye- 
gon sa uban ang ilang pagkamatarong, nagpalapad 
sa mga kahita nga sudlanag kasulatan nga ilang 
ginasul-ob ingong panalipod. (Mat 23:2, 5) Ang 
Gregong pulong nga phyla-kte'ri'on, “pilakterya,” 
nga nagtumong sa maong kahita nga sudlanag ka- 
sulatan, pangunang nagpasabot sa usa ka kampo, 
kuta, o salipdanan. Busa, kini gisul-ob ingong usa 
ka panalipod, anting-anting, o panagang. 

Apan ang Bibliya nagtambag nga ang butang 
nga bantayan mao ang kasingkasing, dili ang ma- 
tahom o relihiyosong panggawas nga panagway. 
(Mat 23:27, 28, Pr 4:23) Gipasiugda niini nga ang 
tinuod nga makahatag ug kaayohan sa usa ka tawo 
mao ang pag-amping sa praktikal nga kaalam ug 
katakos sa panghunahuna ug ang pagbaton sa pag- 
sabot, dili ang pagsul-ob ug sinulat nga mga teks- 
to sa Kasulatan diha sa lawas.---Pr 3:21, 22; 4:7-9. 


BUG-OS NGA PAGKAMAHINALARON. 
Kini nga ekspresyon nagtumong sa kamatuoran 


nga dili tugotan ni Jehova ang bisan unsang pag- 
pakig-indig kaniya, ang pagsimba sa bisan unsang 

matang sa mga diyos. Ang Hebreohanong pulong 
nga gan-na” gigamit lamang ngadto sa Diyos, kini 
nagkahulogan nga “nagapangayo ug bug-os nga 
pagkamahinalaron: abughoan.”- Ex 20:5, ftn sa 
Rbi8, tan-awa ang ABUGHOAN, PANGABUGHO. 


Dili ihatag sa Diyos ngadto sa uban ang pasidu- 
ngog nga angay lamang kaniya. (Isa 42:8) Kon ang 
usa mobiya gikan sa bug-os nga pagkamahinala- 
ron sa Diyos, siya makaagom sa kainit sa Iyang 
nagdilaab nga kasuko. (Deu 4:24: 5:9; 6:15) Ang 
Israel giisip nga naminyo ngadto kang Jehova. 
Ingong bana, gipangayo ni Jehova ang bug-os nga 
pagkamahinalaron, pagkamaunongon, pagkamati- 
numanon sa Israel. Siya magmasiboton, puno sa 
kainit alang sa Israel, sa pagdepensa kaniya. (Eze 
36:5) Sa kasukwahi, ang pagkadili-masinugtanon, 
ang pag-alagad sa ubang mga diyos, maoy pagpa- 
napaw, sa ingon takos sa matarong nga kasuko ni 
Jehova ug sa iyang pangabugpho alang sa iyang ka- 
ugalingong ngalan.---Deu 32:16, 21, Eze 16:38, 42. 


Unsa ang bug-os nga 
pagkamahinalaron nga gipangayo 
ni Jehova gikan sa iyang mga alagad? 


Ang pulong nga “bug-os o eksklusibo” maoy ka- 
tumbas sa Latin nga exclusus, nga nagkahulo- 
gang “bug-os nga nahilain.” Ang pagkamahinala- 
ron nagkahulogan ug suod kaayong relasyon ug 
mainiton nga gugma. Busa, ang bug-os nga pagka- 
mahinalaron nagkahulogan nga walay labot ang 
uban sa posisyon sa Diyos diha sa atong mga ka- 
singkasing ug mga buhat. Ang tanang uban pang 
mga tawo ug mga butang padayong nahigawas gi- 
kan niining dungganong posisyon nga siya lamang 
ang makahupot. 

Dili Motugot si Jehova nga Diyos nga May 
Makig-indig Kaniya. Ang bug-os nga pagka- 
mahinalaron gipangayo ni Jehova diha sa ikaduha 
sa “Napulo ka Pulong" o Napulo ka Sugo nga gisu- 
lat pinaagi sa tudlo sa Diyos: “Ako mao si Jehova 
nga imong Diyos . . . Dili ka magbaton ug laing 
mga diyos sa atubangan ko [o, “laing mga diyos 
nga makigbatok kanako"].... tungod kay ako si Je- 
hova nga imong Diyos usa ka Diyos nga nagapa- 
ngayog bug-os nga pagkamahinalaron.” (Deu 5: 
6-9) Sa Exodo 34:14 ang Pranses nga Drioux Ver- 
sion (1884) nag-ingon: “Buot sa Diyos nga higug- 
maon siya sa talagsaong paagi,” buot ingnon, nga 
siya lamang ug wala nay lain. Gipaluyohan ni Je- 
sus kini nga panglantaw sa dihang iyang gitubag 
ang usa ka Hudiyo nga nangutana aron sa pagsu- 
lay kaniya. (Mat 22:37) Si Jehova mao ang Diyos ug 
Hari sa Israel, ang Pangulo sa relihiyon ug sa Esta- 
do. Busa, ang paglapas sa usa ka Israelinhon sa una 


BUG-OS NGA PAGKAMAHINALARON 


ug ikaduhang sugo pinaagi sa pag-alagad sa ubang 
mga diyos nagpasabot nga siya nakahimog lèse- 
majeste, o pagbudhi, ang kinadak-an sa mga sala- 
od nga takos sa kinabug-atan nga silot. Sa usa ka 
okasyon ang Israel nalangkit sa pagsimba sa usa ka 
bakak nga diyos maingon man sa pagbuhat ug 
imoralidad ug, tungod kay kusganong gipangayo 
ni Jehova ang bug-os nga pagkamahinalaron, kini 
laglagon na unta. Apan tungod kay si Pinehas, ang 
apo nga lalaki ni Aaron, mihimog dinaliang pagli- 
hok nga “wala motugot nga may makig-indig” 
kang Jehova, ang Israel naluwas.--Num 25:11. 

Ang katuyoan ni Jehova sa pagpasig-uli sa iyang 
katawhan human madestiyero sa Babilonya maoy 
tungod sa iyang ngalan. (Eze 39:25-28) Sa Exodo 
34:14, ang hubad ni Fenton mabasa: “Ang KA- 
NUNAYNG-BUHI maoy abughoan sa IYANG NGALAN.” 
Sanglit siya maoy abughoan labot sa iyang ngalan 
o bug-os nga debotado alang niini, wala niya tugo- 
ti nga adunay makig-indig kaniya pinaagi sa nga- 
lan sa ubang diyos taliwala sa iyang katawhan. 

Ang Relasyon Tali sa Agalon ug Uli- 
pon. Ang bug-os nga pagkamahinalaron ikapa- 
dapat usab sa relasyon tali sa agalon ug ulipon. Si 
Jehova ingong Maglalalang mao ang Tag-iya ug 
Agalon. Siya mao ang Diyos tungod sa iyang pag- 
kamaglalalang:, katungod niya ang pagdawat ug 
bug-os nga pagkamahinalaron gikan sa iyang lina- 
lang nga mga sakop, ug kinahanglang buhaton nila 
ang iyang kabubut-on. Ang tawo nga matarong ug 
hunahuna, sa pagkahibalo bahin kang Jehova ug sa 
pagpabili sa iyang relasyon uban sa Diyos, kinabu- 
but-ong mohatag ug bug-os nga pagkamahinala- 
ron gikan sa kasingkasing, nga mao ang gitinguha 
ni Jehova. Ang taphaw nga pagkamahinalaron o 
pagsimba iyang gidumtan. (Mat 15:8, 9) Kini nga 
relasyon ug ang kinabubut-ong pagkamahinalaron 
nga gitinguha ni Jehova gjiilustrar diha sa Moises- 
nong Balaod. Ang usa ka Hebreohanong ulipon 
ipahigawas sa ikapitong tuig sa iyang pagkaulipon. 
“Apan kon ang ulipon mangusog sa pag-ingon, 'Gi- 
higugma ko gayod ang akong agalon, ang akong 
asawa ug ang akong mga anak, dili ko buot nga 
mogawas ingong usa nga pinagawas, nan ang 
iyang agalon magdala kaniya haduol sa matuod 
nga Diyos ug magdala kaniya ngadto sa pultahan o 
sa poste sa pultahan, ug ang iyang agalon magatu- 
sok sa iyang dalunggan pinaagi sa hilihod, ug siya 
mahimong iyang ulipon hangtod sa panahong wa- 
lay tino.” (Ex 21:2, 5, 6) Si Pablo misulti ngadto sa 
mga dili-Hudiyo sa kongregasyon sa Tesalonica ba- 
hin sa kinabubut-ong pagbag-o sa ilang pagkama- 
hinalaron sa dihang sila nahimong mga Kristoha- 
non. Sila wala na magpaulipon sa mga idolo ug 
misugod sa “pagpaulipon sa buhi ug matuod nga 
Diyos. —1Te 1:9. 


BUGSAY 


Ang Bug-os nga Pagkamahinalaron ni Jesus 
Ngadto sa Diyos. Ingon sa gipakita sa Filipos 
2:5-8, sa dihang siya didto pa sa langit ug sa di- 
hang siya dinhi sa yuta, gipabilhan ni Jesus ang 
eksklusibong posisyon sa iyang Amahan ug nag- 
hatag kaniyag bug-os nga pagkamahinalaron. Gi- 
pasiugda ni Jesus nga ang labing hinungdanong 
sugo sa Balaod nagkinahanglan ug tibuok-kasing- 
kasing nga paghigugma sa Diyos. (Mat 22:37) Du- 
gang pa, si Jesus nagpasundayag ug bug-os nga 
pagkamahinalaron sa ngalan ni Jehova ug nagpa- 
siugda nga ang iyang mga tinun-an angayng mag- 
baton ug samang tinamdan. Diha sa pag-ampo nga 
iyang gitudlo sa iyang mga tinun-an, siya nagsu- 
god pinaagi sa mga pulong, “Amahan namo nga 
anaa sa mga langit, pagabalaanon unta ang imong 
ngalan.” (Mat 6:9) Kini nga pagkamahinalaron diha 
kang Jesus maoy inubanan sa mainitong kasibot, 
ingon sa gipadayag sa iyang paghinlo sa templo, 
diin iyang gituman ang tagna, “Ang kasibot alang 
sa imong balay maglamoy kanako.” (Ju 2:17: Sal 
69:9) Gipasiugda gayod pag-ayo ang bug-os nga 
pagkamahinalaron ni Jesus ngadto sa iyang Ama- 
han diha sa gisulat labot kaniya sa 1 Corinto 15:24- 
28, diin kini nag-ingon nga human nga ang iyang 
pagmando sa langitnong Gingharian magahanaw 
sa tanang uban pang awtoridad ug sa tanang ka- 
away, iyang itugyan ang Gingharian ngadto sa 
Amahan ug ipasakop ang iyang kaugalingon ngad- 
to Kaniya aron nga “ang Diyos mahimong tanang 
butang ngadto sa tanan.” 


BUGSAY. Tan-awa ang BARKO. 


BUGTONG NGA ANAK. Ang Gregong pu- 
long nga mo-nogenes' gihubit sa mga leksikograpo 
ingong “nag-inusara sa iyang matang, bugtong,” o 
“ang bugtong sakop sa usa ka banay o matang.” 
(Greek-English Lexicon of the New Testament ni 
Thayer, 1889, p. 417: Greek-English Lexicon ni Lid- 
dell ug Scott, Oxford, 1968, p. 1144) Kini nga termi- 
no gigamit sa paghubit sa relasyon sa mga anak 
nga lalaki ug babaye ngadto sa ilang mga ginika- 
nan. 

Ang Kasulatan naghisgot bahin sa “bugtong 
anak nga lalaki” sa usa ka babayeng balo nga nag- 
puyo sa siyudad sa Nain, sa “bugtong nga anak nga 
babaye” ni Jairo, ug sa “bugtong” nga anak nga la- 
laki sa usa ka tawo nga giayo ni Jesus kay na- 
demonyohan. (Luc 7:11, 12, 8:41, 42; 9:38) Ang 
Gregong Septuagint migamit sa monogenes' sa 
dihang naghisgot sa anak nga babaye ni Jepte, nga 
labot kaniya kini gisulat: “Karon siya mao lamang 
gayod ang iyang anak. Gawas kaniya siya walay 
anak nga lalaki o babaye.”---Huk 11:34. 

Si apostol Juan sublisubling naghubit kang Gino- 
ong Jesu-Kristo ingong bugtong nga Anak sa Di- 

yos. (Ju 1:14, 3:16, 18; 1Ju 4:9) Kini wala magtu- 
mong sa iyang tawhanong pagkahimugso o kaniya 
mismo ingong ang tawo nga si Jesus. Ingong ang 
Logos, o Pulong, “kini siya sa sinugdan uban sa 
Diyos,” bisan “sa wala pa ang kalibotan.” (Ju 1: 
1, 2: 17:5, 24) Niadtong panahona samtang diha 
sa iyang una-tawhanong paglungtad, siya gihubit 
ingong “bugtong nga Anak” nga gipadala sa iyang 
Amahan “nganhi sa kalibotan. ”-- 1Ju 4:9. 

Siya gihubit ingong nakabaton sa “himaya nga 
ingon sa iya sa bugtong nga anak gikan sa ama- 
han,” ang usa nga anaa “sa sabakan sa Amahan.” 
(Ju 1:14, 18) Walay laing mas suod, o mas mahi- 
gugmaon ug mapinanggaon nga relasyon tali sa 
amahan ug sa iyang anak kay niini.---Tan-awa ang 
DUGHAN, SABAKAN. 

Ang mga manulonda sa langit maoy mga anak 
sa Diyos maingon nga si Adan maoy usa ka “anak 
sa Diyos.” (Gen 6:2: Job 1:6; 38:7: Luc 3:38) Apan 
ang Logos, nga sa ulahi gitawag ug Jesus, mao ang 
“bugtong nga Anak sa Diyos.” (Ju 3:18) Siya nag- 
inusara lamang sa iyang matang, ang bugtong usa 
nga direktang gilalang mismo sa Diyos nga wala 
na mogamit ug uban pang linalang ingong instru- 
mento sa pagpatungha kaniya. Siya lamang ang 
bugtong usa nga gigamit sa Diyos nga iyang Ama- 
han sa pagpalungtad sa tanang uban pang mga li- 
nalang. Siya ang panganay ug ang pangulo taliwa- 
la sa tanang ubang mga manulonda (Col 1:15, 16, 
Heb 1:5, 6), nga gitawag sa Kasulatan ingong “mga 
samag-diyos” o “mga diyos.” (Sal 8:4, 5) Busa, su- 
mala sa pipila ka labing karaan ug labing maa- 
yong mga manuskrito, si Ginoong Jesu-Kristo hus- 
tong gihubit ingong “ang bugtong-gipanganak nga 
diyos [Gr., mo:'noge'nes” theos'|.”--Ju 1:18, NW, 
Ro, Sp. 

Ang pipila ka hubad, nga nagpaluyo sa ideya sa 
Trinidad nga “Diyos nga Anak,” nagbalit-ad sa 
prase nga monogenes' theos' ug naghubad niini 
ingong “Diyos nga bugtong gipanganak.” Apan si 
W. J. Hickie diha sa iyang Greek-English Lexicon 
to the New Testament (1956, p. 123) nag-ingon nga 
lisod sabton kon nganong kini nga mga maghuhu- 
bad naghubad sa mo'nogenes' huios’ ingong “ang 
bugtong nga Anak,” apan sa samang higayon nag- 
hubad sa monogenes” theos’ ingong “Diyos nga 
bugtong gipanganak,” inay nga “ang bugtong gipa- 
nganak nga Diyos.” 

Si Pablo naghisgot kang Isaac ingong “bugtong 
nga anak” ni Abraham (Heb 11:17), bisan tuod 
si Abraham nanganak usab kang Ismael pinaagi 
kang Agar maingon man sa ubay-ubayng mga 
anak pinaagi kang Ketura. (Gen 16:15: 25:1, 2; 1Cr 
1:28, 32) Apan, ang pakigsaad sa Diyos gihimo la- 
mang pinaagi kang Isaac, ang bugtong nga anak ni 
Abraham pinaagi sa saad sa Diyos, ingon man 

usab ang bugtong nga anak ni Sara. (Gen 17:16-19) 
Dugang pa, sa dihang gitanyag ni Abraham si Isa- 
ac, siya mao lamang ang bugtong nga anak sa pa- 
nimalay sa iyang amahan. Wala pay mga anak ang 
nangatawo pinaagi kang Ketura, ug si Ismael nga 
wala diha sa mga 20 na ka tuig walay duhaduha 
naminyo na ug nahimong ulo sa iyang kaugali- 
ngong panimalay.---Gen 22:2. 

Busa gikan sa ubay-ubayng mga panglantaw 

maylabot sa saad ug sa pakigsaad, mga butang nga 
labot niana si Pablo misulat ngadto sa mga Hebreo- 
hanon, si Isaac mao ang bugtong nga anak ni Ab- 
raham. Busa, gilangkit ni Pablo ang “mga saad” ug 
ang “bugtong nga anak” ngadto sa “'imong binhi’ 
... pinaagi kang Isaac.” (Heb 11:17, 18) Gihuptan 
man ni Josephus ang samang panglantaw o wala, 
siya usab naghisgot kang Isaac ingong “bugtong 
nga anak” ni Abraham.---Jewish Antiquities, I, 222 
(xiii, 1). 
BUHAT, BULUHATON. Ang paggamit sa 
pisikal nga kusog o sa mental nga katakos aron ma- 
palampos ang usa ka katuyoan o mapatungha ang 
usa ka butang: ang buhat o paghago gidayeg diha 
sa Kasulatan. (Ecc 5:18) Usa ka gasa sa Diyos nga 
ang tawo mokaon, moinom, ug “magpahimulos ug 
maayo sa tanan niyang kahago,” ug maoy kabu- 
but-on sa Diyos nga ang tawo “magmaya sa iyang 
mga buluhaton.” (Ecc 3:13, 22) Sa kahimtang sa 
tawo, ang pagbuhat o buluhaton wala magsugod 
human siya makasala, kay gihatag na ni Jehova sa 
hingpit ug walay sala nga lalaki ug babaye ang usa 
ka buluhaton sa dihang iyang gisugo sila nga gam- 
han ang yuta. (Gen 1:28) Hinunoa, misangpot ang 
kawang nga buluhaton tungod sa sala.---Gen 3:19, 
itandi ang Rom 8:20, 21. 

Ilalom sa Moisesnong Balaod, gilagda ang mga 
yugto sa pagpahulay gikan sa pagtrabaho. Ang 
mga Israelinhon kinahanglang dili motrabaho sa 
senemanang adlaw nga Igpapahulay. (Ex 20:8-11) 
Dugang pa, “walay bisan unsang matang sa maha- 
go nga buluhaton” ang pagabuhaton sa mga pana- 
hon sa balaang panagkatigom.---Lev 23:6-8, 21, 24, 
25, 34-36. 

Si Jehova ug ang Iyang Anak Maoy mga 
Magbubuhat. Si Jehova maoy usa ka magbu- 
buhat kansang mga buhat naglakip sa paglalang sa 
mga butang sama sa mga langit, yuta, kahayopan, 
ug sa tawo. (Gen 1:1; 2:1-3, Job 14:15, Sal 8:3-8, 
19:1, 104:24, 139:14) Tungod niini, angay gayong 
ilhon ang kabantog sa mga buhat ni Jehova, nga 
magahimaya ug magapasalamat kaniya. (Sal 92:5: 
107:15, 145:4-10, 150:2) Ang mga buhat sa Di- 
yos maoy matinumanon ug dili-ikatandi, gibuhat 
sa kaalam, ug maoy “kamatuoran ug paghukom.” 
--Sal 33:4; 86:8, 104:24; 111:7. 


BUHAT, BULUHATON 


Si Jehova naghimo ug usa ka “dakong buhat’ sa 
pagpagawas sa mga Israelinhon gikan sa pagkauli- 
pon sa Ehipto ug sa pagtugot kanila sa pagpanag- 
iya sa Canaan. (Huk 2:7) Ang iyang mga buhat 
usahay naglakip sa pagpahamtang sa iyang pag- 
hukom. (Jer 50:25) Busa, pinaagi kang Isaias, kini 
gitagna: “Kay si Jehova motindog .. . aron iyang 
buhaton ang iyang buhat---ang iyang buhat talag- 
saon.” (Isa 28:21) Ang maong 'talagsaon nga bu- 
hat” nahitabo niadtong 607 W.K.P. ug usab ni- 
adtong 70 K.P., sa dihang gipahinabo ni Jehova 
nga malaglag ang Jerusalem ug ang templo niini. 
--Hab 1:5-9: Buh 13:38-41, tan-awa ang GAHOM, 
GAMHANANG MGA BUHAT. 

Ang kaalam nga gipersonipikar gihulagway nga 
tupad ni Jehova sa paglalang ingong iyang “batid 
nga magbubuhat.” (Pr 8:12, 22-31, itandi ang Ju 
1:1-3.) Samtang dinhi pa sa yuta ingong usa ka 
tawo, ang maalamong Anak sa Diyos, si Jesu-Kris- 
to, nagpakita nga siya usa ka magbubuhat ug nga, 
bisan tuod ang pisikal nga mga paglalang mayla- 
bot sa yuta natapos na, si Jehova nagpadayon pa sa 
pagbuhat, kay si Jesus miingon: “Ang akong Ama- 
han nagpadayon sa pagbuhat hangtod karon, ug 
ako nagpadayon sa pagbuhat.” (Ju 5:17) Alang 
kang Jesus, ang pagbuhat sa buluhaton nga giha- 
tag ni Jehova kaniya maoy makapahimsog, maka- 
patagbaw, ug makapalagsik sama sa pagkaon. (Ju 
4:34, 5:36) Ang mga buluhaton ni Kristo gibuhat 
sa ngalan sa iyang Amahan, ang maong mga bu- 
luhaton maoy gikan sa Amahan ug nagpakita nga 
siya “nahiusa sa Amahan.” (Ju 10:25, 32, 37, 38; 
14:10, 11, 15:24: Buh 2:22) Si Jesus malamposong 
nagtapos sa iyang hinatag-sa-Diyos nga buluhaton 
dinhi sa yuta.--Ju 17:4. 

Si Jesus miingon: “Siya nga magpasundayag ug 
pagtuo kanako, siya maghimo usab sa mga buhat 
nga akong ginahimo, ug pagahimoon niya ang 
mga buhat nga labaw pa niini, tungod kay ako 
moadto sa akong Amahan.” (Ju 14:12) Dayag, 
wala ipasabot ni Kristo nga ang iyang mga sumu- 
sunod magbuhat ug mga milagro nga labaw pa 
kay sa iyang gibuhat, kay walay rekord sa Bibliya 
nga ang bisan kinsa kanila naghimo ug milagro 
nga milabaw sa milagro nga gibuhat ni Jesus sa 
pagbanhaw kang Lazaro kinsa patay na sulod sa 
upat ka adlaw. (Ju 11:38-44) Apan, sanglit si Je- 
sus moadto sa iyang Amahan, ug ang iyang mga 
sumusunod makadawat sa balaang espiritu aron 
mahimong iyang mga saksi “sa Jerusalem ug sa 
tibuok Judea ug Samaria ug hangtod sa kinalay- 
ang dapit sa yuta” (Buh 1:8), sila magkobre ug 
mas dakong luna ug magbuhat sulod sa mas taas 
nga panahon kay sa gihimo ni Jesus, niini nga 
diwa sila magbuhat ug mas dagkong mga buhat 
kay sa iyang gihimo. 


BUHAT, BULUHATON 


Ang Kahinungdanon sa Pagbuhat. Si Jesu- 
Kristo miingon nga “ang mamumuo takos sa iyang 
suhol,” sa ingon nagpakita nga kadtong naghago 
maylabot sa espirituwal nga mga butang dili ma- 
kabsan sa mga panginahanglan sa kinabuhi. (Luc 
10:7) Apan, ingon sa gipasiugda ni apostol Pablo 
ngadto sa mga taga-Tesalonica, ang tapolan nga 
tawo nga magdumili sa pagtrabaho dili takos pa- 
kan-on nga ang uban maoy nabug-atan, hinuon 
angay siyang magtuon sa pagtrabaho pinaagi sa 
iyang mga kamot aron sa pag-atiman sa iyang 
mga panginahanglan. (1Te 4:11; 2Te 3:10, 12) Sa 
susama, ang kawatan kinahanglan nga “dili na 
mangawat” kondili angay siyang “maghago.”---Efe 
4:28. 

Kalidad sa Buluhaton sa mga Alagad sa Di- 
yos. Sa dihang mobuhat ug bisan unsang bulu- 
haton, ang alagad ni Jehova angayng maghinum- 
dom sa iyang relasyon sa Diyos, nga magabuhat sa 
tanang butang nga “"tibuok-kalag ingon nga alang 
kang Jehova, ug dili alang sa mga tawo.” (Col 3:23) 
Gikinahanglan ang pagkakugihan (Pr 10:4; 13:4; 
18:9), pagkamatinud-anon, ug pagkamaunongon. 
Ang pagpasundayag sa maong mga buhat maka- 
hatag ug kahimayaan sa Diyos, sumala sa maki- 
ta sa tambag nga gihatag ngadto sa Kristoha- 
nong mga ulipon: “Ang mga ulipon magpasakop 
sa ilang mga tag-iya diha sa tanang butang, ug 
magpahimuot kanila, nga dili magtubagtubag, dili 
mangawkaw, hinunoa magpakita sa bug-os nga 
pagkamaunongon, aron sila makadayandayan sa 
pagtulon-an sa atong Manluluwas, ang Diyos, sa 
tanang butang.”--Tit 2:9, 10, Efe 6:5-8; Heb 13:18. 

Timbang nga Panglantaw sa mga Kabta- 
ngan. Ang mga Kristohanon angayng mapabil- 
hong maglantaw sa Diyos sa iyang pagpanalangin 
sa ilang buluhaton ug dili sobrang magmabalak-on 
bahin sa ilang materyal nga mga panginahanglan. 
Gitambagan ni Jesus ang iyang mga sumusunod 
nga unahon pagpangita ang Gingharian. (Mat 6:11, 
25-33) Siya usab nag-awhag: “Hagoi ninyo, dili ang 
pagkaon nga mahanaw, kondili ang pagkaon nga 
magpabilin alang sa kinabuhing walay kataposan.” 
(Ju 6:27) Busa, ang mga alagad sa Diyos maala- 
mong mag-isip sa salapi ug materyal nga mga 
butang nga nabatonan tungod sa ilang paghago 
ingong segundaryo lamang kon itandi sa mas la- 
bing hinungdanong espirituwal nga mga bahandi. 
Gigamit usab nila ang materyal nga mga kahingu- 
haan nga nabatonan pinaagi sa paghago aron sa 
pagpauswag sa espirituwal nga intereses, ug sa 
ingon sila “nakighigala sa Diyos ug kang Kristo. 
--Ecc 7:12, Luc 12:15-21, 16:9. 

Dili-hustong mga Buhat nga Pagalikayan. 
Si Jehova ang magtino kon unsay husto ug dili-hus- 
to nga mga buhat. “Pagadad-on [niya] ang tanang 

matang sa buhat ngadto sa paghukom maylabot sa 
tagsatagsa ka tinagong butang, maayo man kini o 
daotan.” (Ecc 12:13, 14) Ang Diyos magahukom 
usab sa matag tawo sumala sa iyang binuhatan. 
(Sal 62:12) Kini ug ilabina ang gugma kang Jehova 
nga Diyos maoy maayong mga katarongan sa pag- 
likay sa dili-hustong mga buhat ug himoon ang 
mga buhat nga makapahimuot sa iyang panan-aw. 
--1Ju 5:3, Sal 34:14: 97:10, Am 5:14, 15. 

Aron makapahimulos sa pabor sa Diyos, ang 
mga Kristohanon kinahanglang maglikay sa “mga 
buhat sa unod,” nga naglakip sa pakighilawas, ma- 
law-ayng panggawi, idolatriya, pagbuhat sa espiri- 
tismo, mga pagdumtanay, mga pagsinta sa kasuko, 
ug mga paghuboghubog. Ang maong mga pangga- 
wi makababag sa usa ka tawo sa pagpanunod sa 
Gingharian sa Diyos ug dayag nga gilakip sa “dili- 
mabungahong mga buhat nga iya sa kangitngit,” 
mga buhat nga mosangpot sa walay kapuslanan. 
--Gal 5:19-21, Efe 5:3-14: 1Pe 4:3, itandi ang Ju 3: 
20, 21. 

Hustong mga Buhat. Ang pagsalig kang Je- 
hova nga Diyos maoy hinungdanon aron ang mga 
buhat sa usa ka tawo molampos. (Sal 127:1; Pr 
16:3) Ang Diyos maoy mopaluyo ug mopalig-on ni- 
adtong naghago sa pagbuhat sa iyang kabubut-on. 
(2Co 4:7: Flp 4:13) Samtang ang mga kinabuhi sa 
mga tawo puno sa kakawangan (Ecc 2:10, 11), ang 
mga buhat may kalabotan sa matuod nga pagsim- 
ba dili kawang. Ang Hebreohanong mga Kristoha- 
non gipasaligan: “Ang Diyos dili kay dili-matarong 
nga kalimtan ang inyong buhat ug ang gugma nga 
inyong gipakita alang sa iyang ngalan, sa pagkaagi 
nga kamo nag-alagad sa mga balaan ug nagpada- 
yon sa pag-alagad.” (Heb 6:10) Ang maong buhat 
dayag nga naglakip sa paghatag ug materyal nga 
tabang o pagpakitag kalulot ngadto sa nangina- 
hanglan o niadtong nakasinati ug pag-antos ug 
paglutos. (Itandi ang Efe 4:28, Flp 4:14-19, 1Ti 6: 
17, 18, San 1:27.) Ang ubang maayong mga buhat 
naglakip sa pagpakigbahin sa paghimog mga ti- 
nun-an (Mat 28:19, 20, 1Co 3:9-15) ug, bahin sa 
mga lalaki, sa pag-alagad ingong usa ka magtatan- 
aw diha sa Kristohanong kongregasyon ug sa pag- 
tudlo sa mga isigkamagtutuo.--1Te 5:12, 13, 1Ti 
3:17 5:17. 

Pagtuo ug mga Buhat. Ang mga buhat sa 
Moisesnong Balaod, nga naglakip sa mga halad, 
mga pagputli, ug pagtuli, wala makapahimong ma- 
tarong sa usa ka tawo. (Rom 3:20, 4:1-10; Gal 3:2) 
Bisan pa niana, ang tinun-an nga si Santiago---kin- 
sa wala maghisgot sa mga buhat sa Moisesnong 
Balaod---nag-ingon nga “ang usa ka tawo igapaha- 
yag nga matarong pinaagi sa binuhatan, ug dili pi- 
naagi sa pagtuo lamang” (San 2:24), tungod kay ki- 
nahanglang aduna gayoy praktikal nga mga buhat 

nga magpasundayag sa pagtuo sa usa ka tawo, nga 
maghatag ug pamatuod bahin niini. (Itandi ang 
Mat 7:21-27, Efe 2:8-10: San 1:27: 2:14-17: 4:4.) Pa- 
nanglitan, si Abraham adunay mga buhat nga 
nagpamatuod sa iyang pagtuo, sama sa iyang pag- 
kaandam sa paghalad kang Isaac. Si Rahab nagpa- 
matuod usab sa iyang pagtuo pinaagi sa iyang mga 
buhat sa dihang iyang gitagoan ang Israelinhong 
mga espiya.---Heb 11:17-19, San 2:21-25. 


BUHAT SA MGA APOSTOLES, MGA. 
Kini mao ang gingalan sa usa ka basahon sa Bibli- 
ya sukad sa ikaduhang siglo K.P. Kini pangunang 
naghisgot sa mga kalihokan ni Pedro ug Pablo, inay 
kay nianang sa tanang apostoles sa katibuk-an, ug 
kini nagtagana kanato sa labing kasaligan ug bug- 
os nga kasaysayan sa talagsaong pagsugod ug ku- 
sog nga pagkaugmad sa Kristohanong organisas- 
yon, una taliwala sa mga Hudiyo ug dayon taliwala 
sa mga Samarianhon ug sa Hentil nga mga nasod. 


BUHAT SA MGA APOSTOLES, MGA 


Ang pangunang tema sa tibuok Bibliya, ang 
Gingharian ni Jehova, kanunayng gihisgotan diha 
sa basahon (Buh 1:3: 8:12: 14:22: 19:8; 20:25; 
28:31), ug kita kanunayng gipahinumdoman kon 
sa unsang paagi ang mga apostoles naghatag ug 
“bug-os nga pagpamatuod” bahin kang Kristo ug 
sa maong Gingharian ug bug-os nga nagtuman sa 
ilang ministeryo. (2:40: 5:42; 8:25, 10:42, 20:21, 24, 
23:11, 26:22, 28:23) Ang basahon nagtagana usab 
ug ekselenteng makasaysayanhong impormasyon 
kon sa unsang paagi lantawon ang inspiradong 
mga sulat sa Kristohanon Gregong Kasulatan. 

Ang Magsusulat. Ang pangbukas nga mga 
pulong sa Mga Buhat nagtumong sa Ebanghelyo ni 
Lucas ingong ang “nahaunang asoy.” Ug sanglit 
ang duha ka asoy gisulat man alang sa mao ra nga 
indibiduwal, kang Teofilo, atong nahibaloan nga si 
Lucas, bisan wala isulat ang iyang ngalan, mao ang 
magsusulat sa Mga Buhat. (Luc 1:3, Buh 1:1) Ang 


MGA PANGUNANG PUNTO SA MGA BUHAT 


Ang pagsugod sa Kristohanong kongregasyon ug ang rekord sa 
masiboton nga publikong pagpamatuod niini atubangan sa ma- 
bangis nga pagsupak 


Gikobrehang panahon: 33 hangtod sa mga 61 K.P. 


Sa wala pa mokayab sa langit, gisugo ni Jesus ang mga 
sumusunod nga mahimong iyang mga saksi ingong Mesi- 
yas ni Jehova (1:1-26) 

Human makadawat sa balaang espiritu, ang mga tinun- 
an maisogong nagpamatuod diha sa daghang pinulongan 
(2:1-5:42) 

Ang mga Hudiyo sa Jerusalem nga gikan sa daghang kayutaan 
gihatagan ug pamatuod diha sa ilang kaugalingong mga pi- 
nulongan: mga 3,000 ang nabawtismohan 

Si Pedro ug Juan gidakop ug gidala atubangan sa Sanhedrin; 
maisogong miingon nga sila dili mohunong sa pagpanaksi 

Kay napuno sa balaang espiritu, ang tanang tinun-an misulti 
nga maisogon sa pulong sa Diyos, daghan ang nahimong 
mga magtutuo 

Ang mga apostoles gidakop, usa ka manulonda ang nagpaga- 
was kanila, gidala atubangan sa Sanhedrin, sila mipahayag: 
“Kinahanglang among sugton ang Diyos ingong magmamando 
inay ang mga tawo” 

Tungod sa paglutos mikaylap ang pagpamatuod (6:1-9:43) 
Si Esteban gidakop, maisogong nagpamatuod, namatay ingong 

martir 

Ang paglutos nagpatibulaag sa tanan gawas sa mga apostoles, 
gihatagan ug pamatuod ang Samaria: Etiopianhong eunuko 
nabawtismohan 

Si Jesus nagpakita sa maglulutos nga si Saulo: si Saulo naka- 
big, nabawtismohan, misugod sa masibotong ministeryo 

Ubos sa pagtultol sa Diyos ang pagpamatuod nakaabot sa 
dili-tinuling mga Hentil (10:1--12:25) 

Si Pedro miwali kang Cornelio, sa iyang pamilya, ug sa iyang 
mga higala: kini sila mituo, nakadawat sa balaang espiritu, 
ug nabawtismohan 


Ang taho sa apostol labot niini dugang nagpakaylap sa buluha- 

ton taliwala sa kanasoran 
Ang mga panaw ni Pablo sa pag-ebanghelyo (13:1--21:26) 

Unang panaw: Ngadto sa Cipro, Asia Minor. Si Pablo ug Berna- 
be maisogong nagpamatuod diha sa publiko ug sa mga si- 
nagoga: gipapahawa sa Antioquia: giatake sa magubtanong 
panon didto sa Iconio, sa sinugdan giisip nga samag mga di- 
yos didto sa Listra, dayon gibato si Pablo 

Ang isyu bahin sa pagtuli gidesisyonan sa nagamandong lawas 
didto sa Jerusalem: si Pablo ug Bernabe gitudlo aron sa pag- 
pahibalo sa mga igsoon nga ang pagtuli dili na kinahangla- 
non kondili ang mga magtutuo kinahanglang magaayad sa 
mga butang nga gihalad ngadto sa mga idolo, magaayad sa 
dugo ug sa pakighilawas 

Ikaduhang panaw: Mibalik sa Asia Minor ug mipaingon sa Ma- 
cedonia ug Gresya. Nabilanggo sa Filipos, apan ang magba- 
lantay sa bilanggoan ug ang iyang pamilya nagpabawtismo, 
ang mga Hudiyo nagsugnib ug kagubot didto sa Tesalonica 
ug Berea; didto sa Atenas si Pablo nagwali sa sinagoga, sa 
tiyanggihan, dayon sa Areopago; ang 18-ka-bulan nga minis- 
teryo sa Corinto 

Ikatulong panaw: Asia Minor, Gresya. Mabungahong ministeryo 
sa Efeso, dayon ang kagubot nga gisugniban sa mga platero, 
ang apostol nagpahimangno sa mga ansiyano 

Si Pablo gidakop, nagpamatuod sa mga opisyal, gidala 

ngadto sa Roma (21:27-28:31) 

Human giatake sa magubtanong panon didto sa Jerusalem, si 
Pablo gidala atubangan sa Sanhedrin 


Ingong binilanggo, si Pablo maisogong nagpamatuod atubangan 
ni Felix, Festo, ug ni Haring Herodes Agripa Il, ingon man 
usab samtang nagsakay ug barko paingon sa Roma 

Samtang binilanggo didto sa Roma, si Pablo padayong nangi- 
tag mga paagi nga makawali bahin kang Kristo ug sa Ging- 
harian 


BUHAT SA MGA APOSTOLES, MGA 


duha ka asoy adunay managsamang estilo ug mga 
pulong. Ang Muratorian Fragment sa ulahing ba- 
hin sa ikaduhang siglo K.P. naghisgot usab nga si 
Lucas maoy magsusulat niini. Ang eklesiastikan- 
hong mga sinulat nila ni Irenaeus sa Lyons, Cle- 
mente sa Alejandria, ug Tertullian sa Cartago niad- 
tong ikaduhang siglo K.P. naghisgot kang Lucas 
ingong ang magsusulat sa dihang nagkutlo gikan 
sa Mga Buhat. 

Kon Kanus-a ug Diin Gisulat. Ang basahon 
nagkobreg mga 28 ka tuig, gikan sa pagkayab ni 
Jesus sa 33 K.P. hangtod sa kataposan sa ikadu- 
hang tuig sa pagkabilanggo ni Pablo didto sa Roma 
sa mga 61 K.P. Sulod niini nga yugto upat ka 
Romanong mga emperador ang sunodsunod nga 
nagmando: si Tiberio, Caligula, Claudio, ug Nero. 
Sanglit kini nag-asoy sa mga hitabo hangtod sa 
ikaduhang tuig sa pagkabilanggo ni Pablo sa Roma, 
lagmit wala gayod kini mahuman sa pagsulat una 
pa niini. Kon ang asoy gisulat nga mas ulahi pa, 
makataronganong dahomon nga itagana ni Lucas 
ang daghang impormasyon bahin kang Pablo; kon 
gisulat human sa tuig 64 K.P., lagmit hisgotan ga- 
yod ang bahin sa mabangis nga paglutos ni Nero 
nga nagsugod nianang panahona, ug kon gisulat 
human sa 70 K.P., sama sa giinsistir sa uban, atong 
madahom nga kita makakaplag ug asoy bahin sa 
kalaglagan sa Jerusalem. 

Ang magsusulat nga si Lucas miuban kang Pab- 
lo sa daghang panahon sa iyang mga panaw, la- 
kip ang peligrosong panaw sa dagat paingon sa 
Roma, nga madayag gikan sa iyang paggamit ug 
plural nga unang persona nga mga pronombre 
nga “kami,” “among,” ug “kanamo” diha sa Bu- 
hat 16:10-17: 20:5-15, 21:1-18, 27:1-37: 28:1-16. Si 
Pablo, diha sa iyang mga sulat nga gisulat gikan sa 
Roma, naghisgot nga si Lucas didto usab. (Col 4:14, 
Flm 24) Busa, didto sa Roma nahuman ang pagsu- 
lat sa basahon sa Mga Buhat. 

Ingon sa nahisgotan na, si Lucas mismo maoy 
usa ka saksing-nakakita sa kadaghanang panghita- 
bo nga iyang gisulat, ug sa iyang mga panaw iyang 
nahibalag ang mga isigka-Kristohanon nga miapil 
o kaha nakakita sa pipila ka hitabo nga gihubit. Pa- 
nanglitan, si Juan Marcos makasugilon kaniya ba- 
hin sa milagrosong pagkagawas ni Pedro sa bilang- 
goan (Buh 12:12), samtang ang mga hitabo nga 
gihubit sa mga kapitulo 6 ug 8 mahimong nahiba- 
loan niya gikan sa misyonaryong si Felipe. Ug si 
Pablo, siyempre, ingong saksing-nakakita, makata- 
gana kaniyag daghang detalye bahin sa mga hita- 
bo nga nahitabo sa dihang si Lucas wala mahiuban 
kaniya. 

Pagkatinuod. Ang pagkatukma sa basahon 
sa Mga Buhat napamatud-an sa paglabay sa katu- 
igan pinaagi sa daghang arkeolohikanhong mga 

kaplag. Pananglitan, ang Buhat 13:7 nag-ingon nga 
si Sergio Paulo mao ang prokonsul sa Cipro. Bisan 
nahibaloan nga sa hapit nang moduaw si Pablo sa 
Cipro kini gimandoan sa usa ka propraetor, o lega- 
do, ang usa ka inskripsiyon nga nakaplagan sa Cip- 
ro nagpamatuod nga ang maong pulo nailalom sa 
direktang pagmando sa Romanhong Senado pina- 
agi sa usa ka gobernador sa lalawigan nga gitawag 
ug prokonsul. Sa susama didto sa Gresya, sa pana- 
hon sa pagmando ni Agusto Cesar, ang Acaya 
maoy usa ka lalawigan ilalom sa direktang pag- 
mando sa Romanhong Senado, apan sa dihang si 
Tiberio mao ang emperador kini direktang giman- 
doan niya. Sa ulahi, ubos ni Emperador Claudio, 
kini nahimo na usab nga usa ka lalawigan sa sena- 
do, matod ni Tacitus. Usa ka tipik sa sinulat nga tu- 
bag gikan ni Claudio ngadto sa mga taga-Delphi sa 
Gresya ang nakaplagan, nga naghisgot sa pagka- 
prokonsul ni Galio. Busa, husto ang Buhat 18:12 sa 
dihang kini naghisgot bahin kang Galio ingong ang 
“prokonsul” sa dihang si Pablo didto sa Corinto, ang 
kaulohan sa Acaya. (Tan-awa ang GAL10.) Dugang 
pa, ang usa ka inskripsiyon sa arko nga agianan 
didto sa Tesalonica (diin ang mga tipik niini natipi- 
gan didto sa British Museum) nagpakita nga husto 
ang Buhat 17:8 sa paghisgot bahin sa “mga mag- 
mamando sa siyudad” (“mga politarko,” mga go- 
bernador sa mga lungsoranon), bisan tuod kini nga 
titulo dili makaplagan sa klasikal nga literatura. 

Hangtod karon didto sa Atenas, ang Areopago, o 
Bungtod ni Mars, diin nagwali si Pablo, nagpabilin 
ingong usa ka hilom nga saksi bahin sa pagkatinu- 
od sa Mga Buhat. (Buh 17:19) Ang medikal nga 
mga termino ug mga ekspresyon nga makaplagan 
sa Mga Buhat nahiuyon sa Gregong mga magsu- 
sulat sa medisina sa maong panahon. Ang mga pa- 
agi sa pagpanaw nga gigamit sa Tungang Sidlakan 
sa unang siglo susama gayod sa gihubit diha sa 
Mga Buhat: agi sa mamala, pinaagig pagbaktas, 
pagsakay ug kabayo, o pagsakay ug mga karo nga 
ginuyod sa kabayo (23:24, 31, 32; 8:27-38): agi sa 
dagat, pinaagig pagsakay ug mga barkong dekar- 
ga. (21:1-3, 27:1-5) Kadtong karaang mga sakayan 
walay timon apan gimaneho pinaagig duha ka 
dagkong mga bugsay, busa tukmang gihisgotan 
diha sa plural. (27:40) Ang paghubit bahin sa pag- 
lawig ni Pablo sakay sa usa ka barko paingon sa 
Roma (27:1-44) labot sa gidugayon, sa gilay-on sa 
panaw, ug sa mga dapit nga giduaw giila sa mo- 
dernong mga sakayanon nga sinati sa maong rehi- 
yon ingong bug-os nga kasaligan. 

Ang mga tighipos sa katalogo sa Kasulatan su- 
kad sa ikaduha hangtod sa ikaupat nga mga sig- 
lo K.P. midawat sa Mga Buhat sa mga Apostoles 
nga walay pagduhaduha ingong inspiradong Kasu- 
latan ug bahin sa kanon. Ang mga bahin sa basa- 

hon, uban sa mga tipik sa upat ka Ebanghelyo, 
makaplagan diha sa Chester Beatty Num. 1 nga 
manuskritong papiro (P4) sa ikatulong siglo K.P. 
Ang Michigan Num. 1571 nga manuskrito (P3) sa 
ikatulo o ikaupat nga siglo naundan sa mga bahin 
sa mga kapitulo 18 ug 19, ug ang usa ka manuskri- 
to sa ikaupat nga siglo, ang Aegyptus Num. 8683 
(P8), naundan sa mga bahin sa mga kapitulo 4 
hangtod sa 6. Ang basahon sa Mga Buhat gikutlo 
ni Polycarp sa Smirna sa mga 115 K.P., ni Ignatius 
sa Antioquia sa mga 110 K.P., ug ni Clemente sa 
Roma lagmit niadtong mga 95 K.P. Sila si Athana- 
sius, Jerome, ug Augustine sa ikaupat nga siglo 
nagkompirmar sa sayong mga sinulat nga naglakip 
sa Mga Buhat. 


BUHOK, BALHIBO. Sa kasaysayan, giisip sa 
kadaghanang lalaki ug babaye ang ilang buhok 
ingong dayandayan, nga makadugang sa ilang 
pagkamadanihon, ug sa daghang kahimtang, 
ingong ilhanan sa ilang kusog ug pagkabatan-on. 
Busa, ilang giatiman pag-ayo ang ilang buhok. 

Mga Ehiptohanon. Ang mga Ehiptohanon 
lagmit mao ang may kinalahian nga kostumbre 
maylabot sa ilang mga buhok. Ang mga lalaki, ila- 
bina ang mga saserdote ug mga sundalo, nagkiskis 
sa ilang mga ulo ug mga bungot. Si Herodotus nag- 
ingon nga ang mga pumoluyo sa Nilo nagkiskis sa 
mga ulo sa mga batang lalaki, nga nagbilin lamang 
ug diyutayng mga buhok diha sa mga kilid ug ti- 
ngali sa atubangan ug sa likod. Sa dihang ang bata 
mohamtong na, kini nga mga buhok kiskison sang- 
lit kini maoy mga ilhanan sa pagkabata. Alang sa 
mga lalaki, ang pagpatubo sa buhok ug sa bungot 
maoy ilhanan sa pagbangotan o sa pagkawalay 
areglar. Tungod niini si Jose, sa dihang gipagula sa 
bilanggoan, namalbas sa wala pa dad-a atubangan 
kang Paraon. (Gen 41:14) Apan, ang Ehiptohanong 
mga lalaki usahay nagsul-ob ug mga piluka, ug 
nagbutang ug mga bungot. Ang ubang Ehiptoha- 
nong mga larawan diha sa mga monyumento nag- 
pakita sa mga lalaking dagkog ranggo nga may 
tag-as, maayong pagkaatiman nga mga buhok, dili 
mailhan kon kini kaugalingon ba nilang buhok o 
usa ka piluka. 

Sa kasukwahi, ang Ehiptohanong mga babaye 
adunay kinaiyanhong tag-as nga mga buhok ug si- 
nalapid. Ang wala madugta, sinalapid nga mga bu- 
hok nakaplagan diha sa daghang gipreserbar nga 
patayng lawas sa Ehiptohanong mga babaye. 

Mga Asiryanhon, mga Babilonyanhon, mga 
Romano. Ang Asiryanhon ug Babilonyanhon 
nga mga lalaki, ug ang kadaghanan sa mga taga- 
Asia, adunay tag-as nga mga buhok. Makita sa 
Asiryanhong mga linilok nga ang mga lalaki adu- 
nay maayong pagkahapay nga mga buhok, nga 
kulong ang tumoy niini abot sa abaga. Ang ilang 

mga bungot tag-as usab, usahay gibahin ngadto sa 
duha o tulo ka hut-ong sa mga kulong, ug ang bi- 
gote kinurtihan ug kulong usab. Ang uban nagtuo 
nga ang tag-as kaayong mga buhok nga gilara- 
wan diha sa mga monyumento may bahin nga 
artipisyal nga gidugang sa natural nga buhok sa 
tawo. 

Sa karaang kapanahonan ang mga Romano da- 
yag nga adunay mga bungot apan, sa mga ikatu- 
long siglo W.K.P., sila misagop sa kostumbre sa 
pagpamalbas. 

Mga Hebreohanon. Ang batasan taliwala sa 
Hebreohanong mga lalaki sa sinugdan mao ang 
pagpatubog mga bungot, apan kini inatiman pag- 
ayo, ug ilang tupihan ang ilang mga buhok sa ka- 
sarangang gitas-on. Sa kahimtang ni Absalom, 
ang iyang buhok milabong pag-ayo mao nga kon 
tupihan niya kini kas-a sa usa ka tuig, kini motim- 
bang ug 200 ka siklo (2.3 kg, 5 Ib), nga lagmit mas 
mibug-at tungod sa paggamit ug lana o mga pahu- 
mot. (2Sa 14:25, 26) Ang balaod sa Diyos nagsugo 
sa Israelinhong mga lalaki nga “dili nila tubtoban 
ang mga buhok [o, patilya] sa ilang ulo,’ ni pagada- 
oton nila ang “tumoy” sa ilang mga bungot. Dili 
kini sugo batok sa pagputol sa ilang buhok o bu- 
ngot kondili dayag nga kini maoy sugo aron dili 
nila sundogon ang paganong mga batasan. (Lev 
19:27: Jer 9:25, 26, 25:23; 49:32) Ang dili pagtagad 
sa ilang buhok o bungot, lagmit pinaagi sa dili pag- 
tupi ug pag-atiman niini, maoy usa ka ilhanan 
sa pagbangotan. (2Sa 19:24) Sa mga instruksiyon 
ngadto sa mga saserdote nga gihatag pinaagi sa 
manalagnang si Ezequiel, ang Diyos nagsugo nga 
ilang putlan, apan dili kiskisan, ang buhok sa ilang 
mga ulo ug dili kini ipadunghay sa dihang mag- 
alagad diha sa templo.---Eze 44:15, 20. 

Ang Hebreohanong mga babaye nag-atiman sa 
ilang mga buhok ingong timaan sa katahom (Aw 
7:5), nga nagpataas niini. (Ju 11:2) Ang pagpapu- 
tol sa usa ka babaye sa iyang buhok maoy usa ka 
timaan sa pagbangotan o kagul-anan. (Isa 3:24) Sa 
dihang madakpan sa usa ka Israelinhong sundalo 
ang usa ka ulay nga babaye gikan sa siyudad sa 
mga kaaway ug buot mangasawa kaniya, ang ba- 
baye kinahanglang magputol una sa iyang buhok 
ug manghinguko ug mohimog usa ka bulan nga 
yugto sa pagbangotan alang sa iyang mga ginika- 
nan, sanglit sila posibleng namatay sa dihang gii- 
log ang siyudad.---Deu 21:10-13, 20: 10-14. 

Sa paghiling sa sanla, ang usa sa mga butang 
nga tagdon sa saserdote mao ang kolor ug kondis- 
yon sa balhibo sa naapektohan nga bahin.---Lev 
13:1-46. 

Mga Kristohanon. Si apostol Pedro ug Pab- 
lo parehong naaghat sa pagtambag sa Kristoha- 
nong mga babaye nga dili maghatag ug dakong 

pagtagad sa estilo sa buhok ug sa pagdayandayan, 
nga maoy kostumbre niadtong panahona. Hinu- 
noa, sila gitambagan nga isentro ang ilang pagta- 
gad sa pagdayandayan sa ilang kaugalingon sa 
dili-madunot nga sapot sa malinawon ug malu- 
mong espiritu.--1Pe 3:3, 4; 1Ti 2:9, 10. 

Gitagad usab ni apostol Pablo ang kahimtang ug 
ang naandang batasan sa mga tawo nga iyang gi- 
sulatan ug gipakita nga natural alang sa lalaki nga 
mas mubog buhok kay sa babaye. (Tan-awa ang 
KINAIYAHAN.) Ang babaye nga nagputol sa iyang 
buhok, o nagkiskis niini, maoy makauulaw. Ang 
Diyos naghatag kaniyag taas nga buhok “inay sa 
usa ka pandong,” apan, si Pablo nangatarongan, 
ang usa ka babaye dili makagamit niining kinai- 
yanhong pandong, nga maoy usa ka himaya alang 
kaniya, aron siya dili magsul-ob ug pandong sa ulo, 
nga usa ka “timaan sa awtoridad,” sa dihang maga- 
ampo o magapanagna diha sa Kristohanong kong- 
regasyon. Sa pag-ila niini nga kamatuoran ug sa 
pagsul-ob ug pandong sa maong mga kahimtang, 
glila sa Kristohanong babaye ang teokratikanhong 
pagkaulo ug gipakita ang Kristohanong pagpasa- 
kop. Busa gihimaya niya ang iyang bana ingong 
ulo ug si Jehova nga Diyos, ang Ulo sa tanan.---1Co 
11:3-16. 

Mahulagwayong Paggamit. Giputlan ni Job 
ang buhok sa iyang ulo ingong simbolo sa iyang 
pagkabiniyaan, sanglit nawad-an siya sa iyang 
mga anak ug kabtangan.---Job 1:20. 

Si Ezequiel gisugo sa pagputol sa buhok sa iyang 
ulo ug sa iyang bungot, bahinon kini sa tulo, ug 
iyang buhaton niini kon unsay matagnaong mag- 
hubit sa makaguol nga mga kahimtang nga moda- 
ngat sa mga molupyo sa Jerusalem sa dihang ipa- 
hamtang ang mga paghukom sa Diyos batok niini. 
(Eze 5:1-13) Ang kagul-anan ug kasakitan gisim- 
bolohan usab pinaagi sa paglarot sa buhok, o sa 
pagputol niini. (Esd 9:3, Jer 7:29: 48:37, Miq 1:16) 
Ang pagpakaulaw, pagtamay, o pagsaway mahi- 
mong ipahayag pinaagi sa paglarot sa buhok sa ulo 
o sa aping sa laing tawo.---Neh 13:25; Isa 50:6. 

Ang gidaghanon sa mga buhok sa ulo sa tawo 
(nga giingong moaberids ug mga 100,000) gigamit 
sa paghulagway sa dakong gidaghanon o sa pagka- 
dili-maihap. (Sal 40:12, 69:4) Ug ang kanipson sa 
buhok gigamit sa mahulagwayong paagi sa pagtu- 
mong sa hilabihan kagamay sa usa ka butang. 
(Huk 20:16) Ang ekspresyon nga “walay usa ka bu- 
hok sa imong ulo ang mahanaw (o, malarot)” maoy 
mga pulong nga nagpasalig sa bug-os ug hingpit 
nga panalipod ug kasegurohan. (Luc 21:18, 1Sa 
14:45: 2Sa 14:11: 1Ha 1:52, Buh 27:34) Ang sa- 
mang ideya gipaila sa mga pulong ni Jesu-Kristo 
ngadto sa iyang mga tinun-an maylabot sa pag-ati- 
man sa Diyos kanila: “Ang mismong mga buhok sa 

inyong ulo naihap ang tanan.”--Mat 10:30, Luc 
12:7. 

Ang pagkaubanon takos sa pagtahod (Pr 16:31, 
20:29) ug gigamit usahay sa pagtumong sa pagka- 
tigulang ug sa kaalam. (Job 15:9, 10, tan-awa ang 
PAGKAUBANON.) Si Jehova, diha sa usa ka panan- 
awon ni Daniel, gihulagway sa simbolikong paagi 
nga puti ug buhok, “sama sa mahinlong balhibo sa 
karnero,” ingong “ang Karaan sa mga Adlaw.” (Dan 
7:9) Si apostol Juan nakakita kang Jesu-Kristo nga 
gihulagway diha sa usa ka panan-awon nga ang 
buhok maoy “maputi ingon sa maputing balhibo sa 
karnero. ”--Pin 1:1, 14, 17, 18. 

Balhibo sa Hayop. Ang balhibo sa kanding 
gigamit sa paghimog panapton. (Ex 26:7) Si Juan 
nga Tigbawtismo nagsul-ob ug besti nga gama sa 
balhibo sa kamelyo. (Mat 3:4, Mar 1:6) Kining ma- 
tanga sa besti maoy opisyal nga besti alang sa usa 
ka manalagna. (2Ha 1:8, itandi ang Gen 25:25.) Si 
Rebeca nagbutang ug balhibo sa kanding diha sa 
mga kamot ug liog ni Jacob aron ingnon nga kad- 
to balhibo ni Esau.--Gen 27:16: tan-awa ang Bu- 
NGOT. 


BUHO SA ILONG. 
SA ILONG. 


Tan-awa ang ILONG, BuHo 


BUKAG. Ang sudlanan nga ginama gikan sa 
mga lanot sa dahon sa palma, tangbo, tikog, pisi, 
gagmayng mga sanga, ug sa mga kahoyng sause 
maoy sagad nga gigamit sa mga tawo sa karaang 
panahon sa pagpanguma, sa panimalay, o sa uban 
pang mga katuyoan. Ang ilang mga bukag lainlain 
gayod ug porma, gidak-on, ug pagkagama. Adu- 
nay bukag nga laghang ang pagkalala ug ang uban 
sikit kaayo. Ang ubang bukag may mga gunitanan 
ug mga tabon, samtang ang uban walay gunitanan 
o kaha walay tabon, o kaha parehong wala kining 
duha. 

Ang Kasulatan wala maghubit nga detalyado ba- 
hin sa nagkalainlaing matang sa mga bukag nga 
gigamit sa kakaraanan sa kayutaan sa Bibliya, ug 
lainlaing Hebreohanon ug Grego nga mga pulong 
ang gigamit alang sa mga bukag. Ang Hebreoha- 
nong pulong nga sagad kaayong gigamit sa pagtu- 
mong sa bukag mao ang sal. Kini nga pulong giga- 
mit alang sa tulo ka bukag nga gisudlan sa puting 
tinapay nga diha sa damgo gilukdo sa pangulo sa 
mga panadero ni Paraon, usa ka damgo nga tuk- 
mang gihubad ni Jose ingong nagkahulogan ug ka- 
matayon alang sa nagdamgo. (Gen 40:16-19, 22) 
Ang sal gigamit usab alang sa bukag nga gisudlan 
sa tinapay nga walay igpapatubo ug sa nipis nga 
mga tinapay aron magamit panahon sa pagpahilu- 
na-sa-katungdanan sa mga saserdote sa Israel, tu- 
ngod niana kini gitawag usab nga “bukag alang sa 
pagpahiluna-sa-katungdanan.” (Ex 29:3, 23, 32, 

Lev 8:2, 26, 31) Kining samang Hebreohanong ter- 
mino maoy gigamit alang sa bukag nga gisudlan 
sa mga tinapay nga walay igpapatubo ug sa nipis 
nga mga tinapay nga gigamit sa seremonyal nga 
paagi sa adlaw nga ang pagka-Nazareo sa usa ka 
tawo mabug-os na. (Num 6:13, 15, 17, 19) Dugang 
pa, diha sa usa ka sal gisulod ni Gideon ang karne 
nga iyang giandam alang sa manulonda ni Jehova. 
(Huk 6:19) Bisan tuod ang Kasulatan wala maghu- 
bit sa sal, mopatim-aw nga kining matanga sa bu- 
kag maoy pino ang pagkalala ug sa ulahi maoy gi- 
nama sa pinanitan nga sause o sa mga dahon sa 
palma. Lagmit nga kini dako ug lapad, mao nga 
kombenyente nga kasudlan sa tinapay, sama sa 
mga bukag diha sa matagnaong damgo sa panade- 
ro sa hari. Sa British Museum adunay pininturahan 
nga kahoyng modelo sa usa ka babayeng Ehipto- 
hanon nga naglukdo ug dakong bukag nga lapad 
ug walay tabon nga puno sa mga pagkaon nga gi- 
tuohang alang sa mga patay. 

Sa panahon sa pagkaulipon sa mga Israelinhon 
didto sa Ehipto ug sa ilang 'mabug-at nga pagkau- 
lipon diha sa pagbuhat sa pangpalitada nga yu- 
tang-kulonon ug mga tisa” (Ex 1:14), dayag nga 
sila migamit ug mga bukag sa pagdala sa mga ma- 
teryales nga gigamit sa pagtukod, sa yutang-kulo- 
non sa paghimog mga tisa, ug sa mga tisa mismo. 
Sa pagpalandong sa paagi nga gipagula ni Jehova 
ang Israel gikan sa pagkaulipon sa Ehipto, ang sal- 
mista nga si Asap naghubit sa Diyos nga nag- 
ingon: “Nahigawas ang iyang mga kamot gikan sa 
bukag [middudh].” (Sal 81:4-6) Kining samang 
Hebreohanong termino (dudh) gipadapat alang sa 
bukag nga gigamit sa pagdala sa mga igos. (Jer 24: 
1, 2) Kini nagtumong usab sa usa ka matang sa ku- 
lon (“kulon nga duhay-gunitanan” [1Sa 2:14], sa li- 
ngin-ug-lubot nga kulon' [2Cr 35:13]) ug sa “usa ka 
hudno. ”---Job 41:20. 

Ang Hebreohanong tene’ mao ang bukag nga 
sudlan sa naani nga mga unang bunga aron ihalad 
ngadto sa Diyos, ug kini ginabutang diha sa atuba- 
ngan sa halaran ni Jehova. (Deu 26:2, 4) Kini nga 
bukag nagsilbing sudlanan sa mga abot gikan sa 
yuta ug lagmit nga usa ka dako, lawom nga sudla- 
nan. Gigamit ni Moises ang Hebreohanong termino 
nga te ne” alang sa “bukag” sa dihang iyang gipahi- 
balo ang Israel sa mga sangpotanan sa pagkamasi- 
nugtanon ug sa pagkadili-masinugtanon kang Je- 
hova. Siya miingon, “Mapanalanginan ang imong 
bukag ug ang imong masahan nga pasong,” kon 
subayon ang dalan sa pagkamasinugtanon, apan, 
“Matinunglo ang imong bukag ug ang imong ma- 
sahan nga pasong,” kon ang Israel dili magmasi- 
nugtanon.---Deu 28:5, 17. 

Ang Hebreohanong pulong nga keluv’ mahi- 
mong magtumong sa usa ka bukag nga ginama sa 

linala nga mga tikog o mga dahon. Kini nga termi- 
no gigamit alang sa “bukag” diha sa Amos 8:1, 2, 
diin ang manalagna nagtaho nga gipakita ni Jeho- 
va kaniya ang “usa ka bukag sa mga bunga sa ting- 
init.” Kini gigamit usab sa pagtumong sa “usa ka 
halwa” alang sa mga langgam diha sa Jeremias 
5:27. 

Ang laing Hebreohanong pulong nga nagtu- 
mong sa usa ka matang sa bukag mao ang kar, nga 
gihubad nga ‘pangmonturang bukag nga pangba- 
baye’ sa Genesis 31:34. 

Human nga si Jesu-Kristo milagrosong nagpa- 
daghan sa mga tinapay ug mga isda aron pakan- 
on ang mga 5,000 ka lalaki, gawas pa sa mga ba- 
baye ug mga bata, dihay nahipos nga 12 ka bukag 
nga puno sa sobra nga mga tipik. (Mat 14:20, Mar 
6:43: Luc 9:17: Ju 6:13) Alang sa matang sa bukag 
nga gigamit sa pagtigom sa mga sobra, ang tanang 
upat ka magsusulat sa Ebanghelyo migamit sa 
Gregong pulong nga ko phi:nos. Kini nga matang 
lagmit maoy gamayong bukag nga mabitbit nga 
gama sa gagmayng mga sanga o uway nga mahi- 
mong sudlan sa mga kinahanglanon sa pagpanaw, 
o lagmit, kini may pisi nga nagsilbing gunitanan 
nga pinaagi niana ang bukag mahimong babahon. 
Mabanabana ang sagad nga masulod niini tungod 
kay kini nga Gregong termino gigamit usab alang 
sa Boeotian nga sukod nga mga 7.5 L (2 gal). 

Human iasoy ni Mateo ug Marcos nga si Jesus 
nagpakaon ug mga 4,000 ka lalaki, gawas pa sa 
mga babaye ug mga bata, gikan sa pito ka tinapay 
ug pipila ka gagmayng mga isda, ilang gipakita 
nga pito ka bukag sa sobra nga mga tipik ang na- 
hipos. Apan sila migamit ug laing Gregong pulong, 
ang sphy“ris' (o, spyrris): kini nagtumong sa usa ka 
dakong balonang bukag. (Mat 15:37, Mar 8:8) Bisan 
tuod igo na ang gamayng ko phi:nos kon ang usa 
mopanaw sulod sa Hudiyohanong teritoryo ug ma- 
hilayo sa balay sa mubong panahon, ang usa ka 
mas dakong bukag gikinahanglan kon mopanaw 
ug dugaydugayng panahon sa langyawng mga da- 
pit. Usahay kining matanga sa bukag dako kaayo 
nga mahimong masulod ang usa ka tawo. Ang 
mga magsusulat sa Ebanghelyo mihimog kalainan 
tali sa kophi:nos ug sphyrris' (ang NW migamit sa 
pulong nga “mga bukag' alang sa nauna ug 'balo- 
nang mga bukag' alang sa ulahi) sa dihang gitaho 
ang ulahing mga paghisgot ni Jesu-Kristo sa iyang 
mga buhat sa milagrosong pagpadaghan sa pagka- 
on.--Mat 16:9, 10, Mar 8:19, 20. 

Ang sphyrris' mao ang matang sa bukag nga gi- 
gamit sa pagtunton kang Pablo ngadto sa yuta agi 
sa usa ka gawang sa paril sa Damasco. (Buh 9:25) 
Sa pag-asoy ngadto sa mga Kristohanon sa Corin- 
to bahin niini nga pag-ikyas, ang apostol migamit 
sa Gregong pulong nga sarga'ne, nga nagtumong 

sa linala nga bukag nga gama sa pisi o sa gag- 
mayng mga sanga. Kining duha ka Gregong mga 
termino mahimong gamiton alang sa samang ma- 
tang sa bukag.---2Co 11:32, 33. 

Si Jesu-Kristo, human ipaila ang iyang mga ti- 
nun-an ingong “ang kahayag sa kalibotan,” mii- 
ngon kanila: “Ang mga tawo magdagkot ug lampa- 
ra ug magpahimutang niini, dili ilalom sa bukag 
nga sukdanan, kondili diha sa tangkawan, ug kini 
molamdag kanilang tanan nga anaa sa balay.” Ang 
maong “bukag nga sukdanan” (Gr., mo di-os) maoy 
usa ka sukdanan sa mala nga mga butang nga ka- 
sudlan ug mga 9 L, apan si Kristo migamit niini sa 
masambingayong paagi ingong usa ka tabon. Gi- 
dasig ni Jesus ang iyang mga tinun-an nga dili ita- 
go ang ilang espirituwal nga kahayag ilalom sa usa 
ka mahulagwayong “bukag nga sukdanan.” Hinu- 
noa, siya nagtambag kanila: “Palamdaga ang in- 
yong kahayag atubangan sa mga tawo, aron ilang 
makita ang inyong maayong mga buhat ug mag- 
himaya sa inyong Amahan nga anaa sa mga la- 
ngit.”--Mat 5:1, 2, 14-16, tan-awa usab ang Mar 
4:21, Luc 11:33. 


BUKAW, NGIWNGIW [Heb., tach:mas': kohs 
(gamayng ngiwngiw): yanshuph”' (taas-ug-dung- 
gan nga ngiwngiw), 'oach (agilahong ngiwngiw)]. 
Usa ka mandadagit nga langgam sa kagabhion nga 
kadaghan hisgoti diha sa asoy sa Bibliya. Ang mga 
bukaw gituohan kanhi nga kapamilya sa banog, 
apan karon kini sagad nga gilangkit sa ubang mga 
langgam nga maningaon panahon sa kagabhion, 
sama sa langgam sa gabii nga whippoorwill ug sa 
tuktor. 

Ang bukaw adunay mubo, samag kaw-it nga su- 
ngo ug kusgang mga kuyamoy nga makagunit 
sama nianang sa banog, apan lahi sa banog tungod 
sa lapad nga ulo, dagko nga mga mata ug mga da- 
lunggan niini, ingon man usab tungod sa mabalik- 
tad nga tudlo sa matag tiil niini maong bisag 
paabante ang ubang mga tudlo niini, kining maba- 
liktad nga tudlo sa gawas mahimong lisoon paga- 
was o bisan paatras, busa kini nga langgam maka- 
hawid pag-ayo sa nagkalainlaing mga butang. Ang 
dagko nga mga mata uban sa ilang mapadakong 
mga kalimutaw makakita pag-ayo bisan sa diyu- 
tayng kahayag sa kagabhion, ug dili sama sa ka- 
daghanang ubang mga langgam, ang mga mata sa 
bukaw parehong anaa sa atubangan, nga magpaa- 
rang sa duha ka mata niini nga dungang makaki- 
ta sa usa ka butang. Ang humokon nga mga balhi- 
bo niini adunay kape, abohon, itom, ug puti nga 
mga budlis uban ang makuting disenyo sa mga 
balhibo nga sa katibuk-an magpadako tan-awon sa 
lawas sa langgam. Sumala sa usa ka artikulo sa Sci- 
entific American (Abril 1962, p. 78), ang mga pako 


444 


sa bukaw makalupad nga hilom kaayo, ang humo- 
kon nga balhibo sa ibabaw nga bahin sa pako ug 
ang balhiboon nga mga tumoy sa unahan ug sa 
luyo nga mga bahin niini dayag nga nagpakunhod 
sa kasabal sa hangin. Busa ang bukaw hilom nga 
makasakdop diha sa kangitngit ug makasakmit sa 
wala makabantay nga tukbonon, ug kini pangu- 
nang mokaon ug mga ilaga, bisan tuod ang uban 
mokaon usab ug gagmayng mga langgam ug mga 
insekto. Ang pag-iyagak sa mga bukaw nagkadai- 
ya gikan sa taliis ngadto sa lanog kaayo nga tingog. 

Ang Hebreohanong tach:mas' nagtumong sa usa 
ka matang sa bukaw ug gilakip diha sa talaan sa 
"mahugaw' nga mga langgam. (Lev 11:13, 16, Deu 
14:15) Kining Hebreohanong pulong, nga nalangkit 
sa berbong pulong nga nagkahulogang “mobuhat 
ug kapintasan,” haom kaayo sa bukaw, nga mabu- 
hi pinaagi sa pagtukob sa gagmayng mga ilaga ug 
mga langgam. Kining matanga sa bukaw gituo- 
hang mao ang budlison nga bukaw (Otus brucei). 

Lakip usab sa "mahugaw' nga mga langgam mao 
ang Hebreohanong kohs, nga gihubad sa pipila 
ingong “gamayng ngiwngiw” ug gitawag ingong 
Athene noctua. (Deu 14:16, KJ, NW, RS; tan-awa 
usab ang Lexicon in Veteris Testamenti Libros, 
ni L. Koehler ug W. Baumgartner, Leiden, 1958, 
p. 428) Ang gamayng ngiwngiw, nga mga 25 sm 
(10 pul.) ang gitas-on, maoy usa sa labing daghan 
diha sa Palestina, nga makaplagan diha sa mga ka- 
libonan, kaolibohan, ug mga kagun-oban. Ang sal- 
mista diha sa iyang pagkamasub-anon mibati nga 
nahisama sa “gamayng ngiwngiw sa awaaw nga 
mga dapit.” (Sal 102:6) Sa katukma, ang Arabiko 
nga ngalan niining matanga sa ngiwngiw nagka- 
hulogang “inahan sa mga kagun-oban.” 

Ang laing langgam nga gitala diha sa Moises- 
nong Balaod ingong “mahugaw' mao ang Hebreo- 
hanong yan-shuph,, usa ka ngalan nga gituohan sa 
pipila nga nagpasabot ug “pag-agumod” o “pa- 
ngagho” (ang Heb. nga pulong alang sa “huyop" 
maoy na-shaph'). Ang uban naglangkit niini sa “ki- 
lumkilom” (Heb., ne'sheph) nga nagpaila lamang 
sa usa ka langgam sa kagabhion. (Lev 11:17, Deu 
14:16) Ang Lexicon in Veteris Testamenti Libros 
(p. 386) nagpaila niini nga langgam ingong ang 
“taas-ug-dunggan nga ngiwngiw” (Asio otus). Kini 
nga langgam nga mga 38 sm (15 pul.) ang gitas- 
on, gitawag nga taas-ug-dunggan nga ngiwngiw 
tungod sa samag-dunggan nga mga balhibo nga 
mitangkag diha sa mga kiliran sa lapad nga ulo ni- 
ini. Kini magkanunayan sa kalasangan ug sa mi- 
ngaw nga mga dapit ug gihulagway ingong usa sa 
mga linalang nga nagpuyo sa mga kagun-oban sa 
Edom.---Isa 34:11. 

Ang biniyaang mga balay diha sa mga kagun- 
oban sa Babilonya gitagna nga “mapuno sa mga 

agilahong ngiwngiw [plural nga porma sa ’o'ʻach].” 
(Isa 13:21) Kini nga mga kahimtang ug ang He- 
breohanong ngalan, nga gituohang nagtumong sa 
usa ka linalang nga “mouwang” nga may masulub- 
ong pagtiyabaw, mohaom pag-ayo sa agilahong 
ngiwngiw. Ang uban nagtuo nga ang oach mao 
ang Bubo bubo aharonii, usa ka matang sa agila- 
hong ngiwngiw nga nagpuyo sa desyertong mga 
rehiyon sa Palestina. Apan, ang pagtuo nga kini 
mao ang Ehiptohanon nga agilahong ngiwngiw 
(o agilahong ngiwngiw sa dagtom nga desyerto) 
(Bubo bubo ascalaphus), nga makaplagan gikan sa 
Morocco hangtod sa Iraq, nahiuyon gayod sa gihis- 
gotan sa tagna sa Isaias 13. Ang agilahong ngiw- 
ngiw mao ang kinadak-an ug ang labing kusgan sa 
mga ngiwngiw o bukaw niini nga mga rehiyon. 
Kusog, dugay, ug lanog ang iyagak niini. Sama sa 
ubang mga bukaw, sa panahon sa kagabhion ang 
dagkong mga mata niini magsiga nga pulahon- 
dalag sa dihang madan-agan sa kahayag, ug kini 
nga kinaiyahan, lakip ang masulub-ong pag-iya- 
gak niini, maoy hinungdan nga nahimo kining 
simbolo sa daotang tilimad-on taliwala sa matuo- 
tuohon nga paganong katawhan. 

Ang pipila ka eskolar nagtuo nga ang terminong 
lilith, nga gigamit sa Isaias 34:14 ingong lakip sa 
mga linalang nga magkanunayan sa mga kagun- 
oban sa Edom mapadapat ngadto sa pipila ka ma- 
tang sa bukaw. Ang maong ngalan gikaingon nga 
gigamit karong adlawa “alang sa Strix, ang kape- 
hong bukaw.” (The Interpreter's Dictionary of the 
Bible, giedit ni G. A. Buttrick, 1962, Tomo 2, p. 252) 
Apan, tan-awa ang artikulo nga LANGGAM SA GABI. 


BUKI [pinamubo sa Bukiag]. 

1. Usa ka pangulo gikan sa tribo ni Dan nga gi- 
tudlo ni Jehova aron motabang sa pagbahinbahin 
sa Yutang Saad ngadto sa mga tribo. Anak nga la- 
laki ni Jogli.--Num 34:16-18, 22. 

2. Kaliwat ni Aaron pinaagi kang Eleasar ug Pi- 
nehas, ug katigulangan ni Esdras. (1Cr 6:4, 5, 50, 
51: Esd 7:1-6) Lagmit siya nag-alagad ingong hata- 
as nga saserdote sa panahon sa mga Maghuhukom. 


BUKIAS [gikan sa lintunganayng pulong nga 
nagkahulogang “tibod”]. Anak nga lalaki ni Heman 
sa tribo ni Levi. Si Bukias gipili pinaagig ripa aron 
mangulo sa ika-6 sa 24 ka grupo sa mga maghoho- 
ni nga giorganisar ni David sa pag-alagad sa sang- 
tuwaryo ni Jehova. Siya ug ang iyang mga anak 
nga lalaki ug mga igsoong lalaki nga miabag kani- 
ya mikabat tanan ug 12.--1Cr 25:1, 4, 9, 13, 31. 


BUKID. Usa ka dako, mituybong yuta nga mas 
habog pa kay sa kabungtoran sa maong dapit. Ang 
kalainan tali sa kabungtoran ug kabukiran nagde- 
pende sa lugar. Sa dapit diin mas ubos ang ka- 

bungtoran, ang usa ka bukid mahimong pipila la- 
mang ka gatos ka piye ang gihabogon kon itandi sa 
naglibot nga kayutaan, samtang sa mas bukirong 
mga rehiyon ang ubos nga mga bukid mahimong 
tawgon nga mga bungtod, bisan pag mas ha- 
bog kay sa nag-inusarang bukid sama sa 562-m 
(1,844 p) nga Bukid sa Tabor.---Huk 4:6. 

Ang Hebreohanong pulong nga har mahimong 
magtumong sa tagsatagsa ka bukid, lakip sa Bukid 
sa Sinai, Bukid sa Gerizim, Bukid sa Ebal, Bukid sa 
Gilboa, ug Bukid sa Zion. (Ex 19:11, Deu 11:29, 1Sa 
31:8, Isa 4:5) Kini mahimong magtumong usab sa 
kutay sa kabukiran sama nianang sa Ararat (Gen 
8:4) ug sa tibuok habog nga mga rehiyon sama sa 
bukirong mga rehiyon sa Epraim (Jos 17:15), Nep- 
tali (Jos 20:7), ug Gilead (Deu 3:12), maingon man 
usab sa mga rehiyon nga giokupar kanhi sa mga 
Amorihanon ug mga Ammonhanon. (Deu 1:7, 20, 
2:37) Ang Aramaikong pulong nga tur (Dan 2:35) 
nagpasabot ug usa ka bukid, sama sa Gregong pu- 
long nga o'ros.---Tan-awa ang mga artikulo sa tag- 
satagsa ka bukid sumala sa ngalan niini. 

Kabukiran sa Palestina. Ang Palestina sa 
katibuk-an maoy medyo bukiron nga kayutaan, bi- 
san tuod kini aduna lamay pipila ka habog nga 
mga bukid. Sa kasadpan sa Suba sa Jordan anaa 
ang kabukiran sa Juda dapit sa habagatan, lakip 
sa Bukid sa Moria, Bukid sa Zion, ug sa Bukid sa 
mga Olibo. (2Cr 3:1, Sal 48:2, Mar 13:3) Ang sen- 
tro nga bahin niini nga kabukiran miabot sa AS 
ngadto sa Bukid sa Gilboa (1Sa 31:1) ug naglakip 
kini sa kabukiran sa Epraim ug Samaria, apil sa 
makasaysayanhong mga bukid sa Gerizim ug Ebal. 
(Jos 19:50: Deu 11:29) Sa AAK ang kutay sa Kabu- 
kiran sa Carmelo milawis ngadto sa Dagat Medite- 
ranyo.---Jer 46:18. 

Ang Walog sa Jezreel (Esdraelon) maoy nag- 
ulang sa unang kutay sa kabukiran gikan sa ikadu- 
hang kutay sa kabukiran sa A. Kining ikaduhang 
kutay sa kabukiran naglakip sa Bukid sa Tabor 
(Huk 4:6) ug sa Kabukiran sa Lebanon nga nahi- 
mutang daplin sa baybayon.---Huk 3:3, 1Ha 5:6. 

Sa sidlakan sa Rift Valley nahimutang ang mga 
patag ibabaw sa bukid sa Edom ug Moab (2Cr 
20:10) ug ang habog nga mga pangpang ubay sa 
sidlakang kiliran sa Patayng Dagat, lakip ang Bukid 
sa Nebo diin gikan niini gitan-aw ni Moises ang Yu- 
tang Saad, maingon man usab ang patag ibabaw sa 
bukid sa S sa Walog sa Jordan, nga adunay aberids 
nga mga 600 m (2,000 p) ang gihabogon. (Deu 
3:10, 34:1-3, Jos 13:8, 9, 20:8) Kining bukiron nga 
rehiyon milahos paamihanan ug midugtong sa Ka- 
bukiran sa Anti-Lebanon, diin nahimutang ang 
nagbuntaog ug maanindot nga Bukid sa Hermon, 
ang kinahabogan nga bukid sa tibuok rehiyon sa 
Palestina.---Aw 4:8. 

Ang Pagkabililhon sa mga Bukid. Ang 
mga bukid nakaapekto sa klima ug sa pag-ulan, gi- 
kolekta niini ang mga tubig ug gipaagos kini ngad- 
to sa mga suba o gitigom kini diha sa mga pondo- 
hanan ilalom sa yuta nga maoy nagtaganag tubig 
sa mga tubod diha sa mga walog sa ubos. (Deu 8:7) 
Ang mga bakilid niini nagpatubo ug mga kahoy 
(2Cr 2:16, 18), mga parasan, ug sa nagkalainlaing 
mga pananom. (Sal 72:16, Pr 27:25, Isa 7:23-25, Jer 
31:5) Ang mas habog nga mga dapit niini gihi- 
mong mga giokanan. (Isa 17:13) Ang kabukiran 
nagtaganag kinaiyanhong panalipod batok sa mo- 
sulong nga kasundalohan (Sal 125:2): kini gihi- 
mong mga dapit nga dalangpanan ug tipiganan 
panahon sa kapeligrohan (Gen 19:17, 30, Huk 6:2, 
Mat 24:16: itandi ang Pin 6:15) ug pinuy-anan sa 
ihalas nga mga mananap. (Sal 50:10, 11; 104: 18, Isa 
18:6) Sa ibabaw niini gitukod ang mga siyudad. 
(Mat 5:14) Gimina gikan niini ang bililhong mga 
minerales. (Deu 8:9) Dugang pa, gikubkob gikan sa 
kabukiran ang mapuslanong mga bato nga gigamit 
sa pagpanukod.---1Ha 5:15-17. 

Gipanag-iya ni Jehova. Ang tanang kabuki- 
ran iya ni Jehova nga Diyos tungod kay siya mao 
ang Mag-uumol niini. (Sal 95:4: Am 4:13) Apan, 
ang mga pulong nga “bukid ni Jehova” o "bukid sa 
Diyos' sagad gigamit sa linaing paagi sa pagtu- 
mong sa mga bukid diin gipadayag ni Jehova ang 
iyang presensiya. Kini naglakip sa Bukid sa Sinai o 
Horeb (Ex 3:1, Num 10:33) ug sa bukid nga nalang- 
kit sa sangtuwaryo ni Jehova.--Sal 24:3. 

Mahulagwayon ug Matagnaong Paggamit. 
Usahay ang terminong “bukid” nagtumong sa 
yuta, katanoman, ug sa kakahoyan diha sa bukid. 
(Itandi ang Sal 83:14.) Bahin kang Jehova, ang sal- 
mista miingon: “Siya nagatandog sa kabukiran, ug 
sila moaso.” (Sal 104:32, 144:5, 6) Kini mahimong 
magpunting sa kamatuoran nga ang kilat makasu- 
nog sa kalasangan sa bukid, nga tungod niana ang 
bukid moaso. Ang mga epekto sa kusog kaayong 
bagyo mopatim-awng mao ang gihubit sa dihang 
ang Bibliya naghisgot nga ang kabukiran “natu- 
naw” o “midahili.” (Huk 5:5: Sal 97:5) Ang pagbu- 
nok sa ulan magpatunghag mga sapa ug mga pag- 
bul-og sa mga suba nga magbanlas sa yuta, nga 
maorag magtunaw niini. Sa susama, ang kapa- 
hayagan sa kasuko ni Jehova batok sa kanaso- 
ran gitagnang mosangpot sa dakong kamatay nga 
tungod niana ang dugo sa mga gipamatay magtu- 
naw sa kabukiran, sa ato pa, magbanlas sa yuta ni- 
ini. (Isa 34:1-3) Ang kabukiran nga “magapatulo sa 
tam-is nga bino” nagpasabot nga ang mga parasan 
nga gitanom sa mga bakilid niini dagayang mamu- 
nga.--Joe 3:18, Am 9:13. 

Ang pagpadayag sa presensiya ni Jehova sa Bu- 
kid sa Sinai maoy inubanan sa pisikal nga mga pa- 

sundayag sama sa kilat, aso, ug kalayo. Dugang pa 
ang bukid nauyog. (Ex 19:16-18, 20:18, Deu 9:15) 
Mopatim-aw nga kini ug ang ubang talagsaong pi- 
sikal nga mga hitabo nagtaganag pasikaranan sa 
mahulagwayong mga ekspresyon nga makaplagan 
sa Bibliya. (Itandi ang Isa 64:1-3.) Dayag nga ang 
pagkauyog sa Bukid sa Sinai mao ang gitumong sa 
mahulagwayong mga pulong nga “ang kabukiran 
nagluksolukso sama sa mga laking karnero.” (Sal 
114:4, 6) Ang 'pagpasilaob sa mga patukoranan sa 
kabukiran" tingali nagtumong sa kalihokan sa bol- 
kan (Deu 32:22), ug ang ‘mga patukoranan sa ka- 
bukiran nga mikurog' nagtumong sa pagtay-0g ni- 
ini, nga lagmit gipahinabo pinaagi sa usa ka linog. 
-Sal 18:7. 

Naghawas sa mga kagamhanan. Sa Bibli- 
kanhong simbolismo ang kabukiran mahimong 
maghawas sa mga gingharian o sa nagamandong 
mga kagamhanan. (Dan 2:35, 44, 45, itandi ang Isa 
41:15, Pin 17:9-11, 18.) Ang Babilonya, pinaagi sa 
militaryong pagpanakop niini, nagpukan sa ubang 
mga kayutaan ug busa gitawag nga usa ka “malag- 
lagong bukid.” (Jer 51:24, 25) Ang usa ka salmo 
nga nag-asoy sa mga kalihokan ni Jehova batok 
sa nakiggubat nga katawhan naghulagway kaniya 
nga 'giliminan sa kahayag, nga labi pang mahima- 
yaon kay sa mga bukid sa pangayam.” (Sal 76:4) 
Ang “mga bukid sa pangayam” lagmit naghawas 
sa agresibong mga gingharian. (Itandi ang Nah 
2:11-13.) Mahitungod kang Jehova, si David nag- 
ingon: “Imong gipatindog ang akong bukid sa ka- 
lig-on,” lagmit nagpasabot nga si Jehova nagbayaw 
sa gingharian ni David ug lig-ong nagpahimutang 
niini. (Sal 30:7: itandi ang 2Sa 5:12.) Ang kamatu- 
oran nga ang kabukiran mahimong maghawas sa 
mga gingharian motabang sa usa ka tawo sa pag- 
sabot sa kahulogan sa gihubit sa Pinadayag 8:8 nga 
“dihay ingon sa usa ka dakong bukid nga nagdila- 
ab sa kalayo.” Ang dagway niini nga samag usa ka 
nagdilaab nga bukid nagpasabot nga kini nalangkit 
sa usa ka matang sa pagmando nga malaglagon 
sama sa kalayo. 

Ang tagna ni Daniel naghisgot nga ang Gingha- 
rian sa Diyos, human sa pagdugmok sa ubang mga 
gingharian, mahimong usa ka dakong bukid ug 
magpuno sa tibuok yuta. (Dan 2:34, 35, 44, 45) 
Kini nagpasabot nga ipakaylap ang gipanalangi- 
nang pagmando niini ibabaw sa tibuok yuta. Ang 
salmista misulat: “Ang kabukiran magadala unta 
ug pakigdait ngadto sa katawhan, ang mga bung- 
tod usab, pinaagi sa pagkamatarong.” (Sal 72:3) 
Kaharmonya niini nga salmo, ang mga panalangin 
nga gihisgotan maylabot sa bukid sa Diyos, sama 
sa bangkete ni Jehova alang sa tanang katawhan, 
matuman dinhi sa yuta.--Isa 25:6, tan-awa usab 
ang Isa 11:9, 65:25. 

Gilangkit sa pagsimba. Ang Bukid sa Zion 
nahimong balaan nga bukid sa dihang gidala ni 
David ang sagradong Arka ngadto sa tolda nga 
iyang gipatindog didto. (2Sa 6:12, 17) Tungod kay 
ang Arka nalangkit sa presensiya ni Jehova ug si 
David dayag nga milihok uyon sa balaang pagtul- 
tol (Deu 12:5), kini nagpasabot nga gipili ni Jehova 
ang Bukid sa Zion ingon nga iyang dapit nga pu- 
loy-anan. Mahitungod niini nga pagpili, si David 
misulat: “Ang bukirong rehiyon sa Basan maoy usa 
ka bukid sa Diyos [sa ato pa, gilalang sa Diyos]: ang 
bukirong rehiyon sa Basan maoy usa ka bukid sa 
mga taluktok. Nganong kamo, Oh mga bukid sa 
mga taluktok, nagatan-aw nga masinahon sa bu- 
kid nga gitinguha sa Diyos nga iyang pagapuy-an? 
Si Jehova mopuyo gayod niana hangtod sa kahang- 
toran.... Gikan sa Sinai [diin una niyang gipada- 
yag ang iyang presensiya ngadto sa tibuok nasod 
sa Israel] si Jehova miabot sa balaang dapit.” (Sal 
68:15-17) Ang bukirong rehiyon sa Basan lagmit 
mao ang Bukid sa Hauran (Jebel ed Druz), ug kini 
nga kutay sa kabukiran lagmit mao ang gipasabot 
sa mga pulong nga “bukid sa Diyos” ug “bukid sa 
mga taluktok.” Bisan tuod ang Bukid sa Hauran 
nagbuntaog nga mas habog pa kay sa Bukid sa 
Zion, mas gipili ni Jehova kining mas ubos nga bu- 
kid ingong iyang dapit nga puloy-anan. 

Human matukod ang templo sa Bukid sa Moria, 
ang terminong “Zion” sa ulahi naglakip sa dapit sa 
templo, ug busa ang Zion nagpabiling balaang bu- 
kid sa Diyos. (Isa 8:18, 18:7: 24:23: Joe 3:17) Sang- 
lit ang templo ni Jehova nahimutang sa Jerusalem, 
ang siyudad mismo gitawag usab nga iyang “bala- 
an nga bukid.” (Isa 66:20, Dan 9:16, 20) Tingali tu- 
ngod kay nag-atubang sa kabukiran sa Jerusalem 
sa dihang nag-ampo mao nga ang salmista nakai- 
ngon: “Tyahat ko ang akong mga mata ngadto sa 
kabukiran. Asa ba magagikan ang akong tabang? 
Ang akong tabang nagagikan kang Jehova.”---Sal 
121:1, 2, itandi ang Sal 3:4, 1Ha 8:30, 44, 45, Dan 
6:10. 

Ang tagna sa Isaias 2:2, 3 ug Miqueas 4:1, 2 nag- 
punting sa panahon sa dihang “ang bukid sa balay 
ni Jehova lig-ong matukod ibabaw sa tumoy sa ka- 
bukiran” ug igatuboy ibabaw sa kabungtoran,' diin 
ang katawhan sa daghang kanasoran magagana- 
yan ngadto niini. Sanglit “ang bukid sa balay ni Je- 
hova” ipahimutang man ibabaw pa sa kabukiran ug 
kabungtoran, kini nagpunting sa binayaw nga ka- 
himtang sa matuod nga pagsimba, tungod kay ang 
kabukiran ug kabungtoran sa karaang kapanaho- 
nan gigamit man ingong mga dapit sa idolatrosong 
pagsimba ug gihimong mga sangtuwaryo alang sa 
bakak nga mga diyos.---Deu 12:2, Jer 3:6, Eze 18: 
6, 11, 15, Os 4:13. 

Diha sa tipikal nga katumanan, tali sa 29 ug 
70 K.P., sa panahon sa kaulahiang bahin sa mga 
adlaw sa Hudiyohanong sistema sa mga butang, 
ang pagsimba kang Jehova gituboy nga mas labaw 
pa sa hataas nga posisyon nga gipahinungod sa pa- 
ganong mga nasod ngadto sa ilang bakak nga mga 
diyos. Ang Hari, si Jesu-Kristo, ‘nagbukas sa alagi- 
anan” sa pagbayaw sa matuod nga pagsimba, ug 
siya gisundan, una sa usa ka nahibilin sa nasod sa 
Israel ug dayon sa katawhan gikan sa tanang ka- 
nasoran. (Isa 2:2, Miq 2:13: Buh 10:34, 35) Diha sa 
antitipikal nga katumanan, sa kaulahiang bahin 
sa mga adlaw niining sistema sa mga butang, ang 
pagsimba kang Jehova gibayaw ngadto sa kalangi- 
tan. Ang Hari, si Jesu-Kristo, nagtultol sa nahibilin 
sa espirituwal nga Israel ngadto sa putli nga pag- 
simba, ug nagsunod kanila ang usa ka dakong pa- 
non gikan sa tanang kanasoran.---Pin 7:9. 

Mga babag. Usahay ang mga bukid nagha- 
was sa mga babag. Pananglitan, ang mga babag 
nga nag-ali sa dalan sa pagbalik sa Israel gikan sa 
pagkadestiyero sa Babilonya ug kadtong mibabag 
sa ulahi sa pag-uswag sa buluhatong pagtukod 
pag-usab sa templo gitandi sa mga bukid. (Isa 
40:1-4, Zac 4:7) Ang pagtuo makabalhin sa samag- 
bukid nga mga babag ug, kon kabubut-on sa Diyos, 
bisan sa literal nga mga bukid.---Mat 17:20, 21:21, 
Mar 11:23: 1Co 13:2. 

Pagkadili-matarog, pagkapermanente, o ka- 
habogon. Ang kabukiran gigamit sa paghawas 
sa pagkadili-matarog ug sa pagkapermanente. (Isa 
54:10: Hab 3:6, itandi ang Sal 46:2.) Busa, sa di- 
hang ang salmista naghisgot nga ang pagkamata- 
rong ni Jehova maoy sama sa “mga bukid sa Diyos” 
(Sal 36:6) lagmit iyang gipasabot nga ang pagka- 
matarong ni Jehova dili matarog. O, sanglit ang 
mga bukid habog man, tingali kini nagpunting sa 
kamatuoran nga ang pagkamatarong sa Diyos la- 
baw gayod kay sa pagkamatarong sa tawo. (Itandi 
ang Isa 55:8, 9.) May kalabotan sa pagbubo sa ika- 
pitong panaksan sa kasuko sa Diyos, ang Pinada- 
yag 16:20 nag-ingon: “Ang mga bukid wala na ma- 
kita.” Kini nagpasabot nga bisan ang mga butang 
nga sama kahabog sa mga bukid dili makalingka- 
was sa pagbubo sa kasuko sa Diyos.--Itandi ang 
Jer 4:23-26. 

Ang kabukiran nagmaya ug nagdayeg kang 
Jehova. Sa dihang iliso ni Jehova ang iyang ma- 
ayong pagtagad ngadto sa iyang katawhan, kini 
adunay maayong epekto sa yuta. Kay giugmad ug 
giatiman, ang mga bakilid sa bukid dili na bag- 
not tan-awon, nga daw ingon sa nagbangotan tu- 
ngod sa pagkabiniyaan o sa hampak. Busa, sa 
mahulagwayon, ang kabukiran “'naghugyaw sa ka- 
lipay” ug ang ilang katahom ug pagkamabungahon 

nagdayeg kang Jehova.--Sal 98:8, 148:7-9, itandi 
ang Isa 44:23: 49:13: 55:12, 13; Eze 36:1-12. 


BUKID SA KAGUN-OBAN. Gihisgotan sa 
artikulong OLIBO, BUKID SA MGA. 


BUKID SA PANAGKATIGOM. Usa ka eks- 
presyon nga makaplagan sa Isaias 14:13, diin ang 
hari sa Babilonya gihubit nga nag-ingon sa iyang 
kasingkasing: “Ibabaw sa mga bituon sa Diyos 
akong ituboy ang akong trono, ug ako molingkod sa 
bukid sa panagkatigom, sa kinalay-ang mga bahin 
sa amihanan.” 

Ang pipila ka eskolar nagtuo nga kini nga “bukid 
sa panagkatigom” maoy usa ka bukid sa halayong 
amihanan nga giisip sa mga Babilonyanhon ingong 
pinuy-anan sa ilang mga diyos. Apan, inay nga usa 
ka tagna sa aktuwal nga pahayag nga himoon sa 
hari sa Babilonya, ang mga pulong sa Isaias 14:13 
nagpakita kon unsa unya ang iyang ambisyon ug 
tinamdan. (Itandi ang Isa 47:10.) Kini maoy bahin 
sa usa ka panultihon nga ipahayag sa napasig- 
uling mga Israelinhon batok sa hari sa Babilonya. 
(Isa 14:1-4) Busa makataronganon nga ang “bukid 
sa panagkatigom” angayng sabton pinasukad sa 
kahayag sa Kasulatan ug dili pinasukad sa kon 
unsa tingali ang paganong relihiyosong pagtuo sa 
hari sa Babilonya. Dayag nga ang hari sa Babilon- 
ya walay tinguha sa pagtuboy sa iyang trono iba- 
baw sa mga bituon sa usa ka diyos nga iyang 
gisimba. Dugang pa, ang Isaias 14:14 tin-awng 
nagpakita nga ang gitumong dili mao ang usa sa 
mga diyos sa Babilonya, kondili ang Labing Hataas. 
Busa ang “bukid sa panagkatigom” angay gayong 
ilangkit sa Labing Hataas nga Diyos. 

Sa panahon ni Isaias diha lamay usa ka bukid, 
ang Bukid sa Zion (nga ang ngalan niini naglakip 
sa dapit sa templo sa Bukid sa Moria), diin ang 
Diyos nakigtagbo sa iyang katawhan pinaagi sa usa 
ka hawas. (Itandi ang Isa 8:18; 18:7; 24:23, Joe 
3:17.) Kini haom nga tawgong “bukid sa panagka- 
tigom” tungod kay sa sangtuwaryo didto, ang ta- 
nang hamtong nga Israelinhong mga lalaki moatu- 
bang sa nawong ni Jehova katulo sa usa ka tuig. 
(Ex 23:17) Ang Salmo 48:1, 2 dugang nagpamatu- 
od niini nga pagsabot sanglit gihisgotan man niini 
nga ang Bukid sa Zion nahimutang diha sa amiha- 
nang dapit, nga nahiuyon sa nahimutangan sa “bu- 
kid sa panagkatigom” diha sa “kinalay-ang mga 
bahin sa amihanan.” 


BUKOG. Ang bukog gilangkoban sa buhing 
mga tisyu nga nagsilbing usa ka malig-ong gam- 
balay diha sa mga lawas sa mga buhing linalang 
nga may dugokan. Komplikado kaayo ang pagka- 
gama niini, gani kini dili bug-os masabtan sa mga 
siyentipiko sanglit ang tawo “gitagik” o gimugna 
nga adunay kalabera nga gilangkoban ug kapin 

sa 200 ka bukog ug sa nagkonektar nga mga ugat 
niini. (Job 10:11, Ecc 11:5) Libra por libra, ang bu- 
kog mas lig-on pa kay sa puthaw, ug kini ikatandi 
sa semento nga may kabilya. Sa pagkatinuod, sa 
paghubit sa “Behemot,” si Jehova miingon: “Ang 
iyang mga bukog maoy mga tubo nga tumbaga, 
ang iyang lig-ong mga bukog ingon sa sinalsal nga 
mga puthawng olisi.” (Job 40:15, 18) Ang kahubi- 
tan haom kaayo sa hippopotamus, diin ang mga 
bukog sa mugbo, kusganon nga mga tiil ug bus-ok 
nga mga dapidapi niini nagsuportar sa hilabihan 
kabug-at nga lawas niini nga motimbang ug 2,300 
ngadto sa 3,600 kg (5,000 ngadto sa 8,000 1b). 

Ang komon nga Hebreohanong pulong alang sa 
“bukog” maoy @'“tsem (Gen 2:23), ang laing pulong 
nga samag kahulogan mao ang ge'em. (Pr 25:15) 
Ang oste'on mao ang Gregong termino alang nii- 
ni.--Ju 19:36. 

Si Eva, ang unang babaye, gihimo gikan sa usa 
ka gusok nga gikuha gikan kang Adan. Haom kini 
tungod kay ang mga bukog mao ang pundasyon sa 
lawas, bug-os gilangkoban sa buhing mga selula, 
ug mao ang mga tiggamag mga selula sa dugo. Sa 
pagkatinuod si Adan makaingon labot kang Eva: 
“Kini sa kataposan bukog sa akong mga bukog ug 
unod sa akong unod.” Siya mao gayod ang kinadul- 
ang paryente ni Adan. (Gen 2:22, 23) Ang samang 
ekspresyon gigamit sa makadaghan diha sa Kasu- 
latan sa pagtumong sa suod nga paryente.---Gen 
29:14: Huk 9:2, 2Sa 5:1, 19:12, 1Cr 11:1. 

Makapalig-on sa Pagtuo nga mga Pamatu- 
od. Nasayod si Jose nga dangtan pa ug panahon 
sa dili pa ang Diyos magdala sa Israel pagula sa 
Ehipto ug magpapuyo kanila sa Canaan. Tungod sa 
pagtuo, ingong pamatuod ngadto sa Israel, siya 
nagsugo nga dad-on ang iyang mga bukog inig- 
panggula sa Israel. (Gen 50:25: Heb 11:22) Gihi- 
numdoman kini sa Israel, ug kini nga sugo gitu- 
man ni Moises sa dihang gidala niya ang Israel 
pagula sa Ehipto. (Ex 13:19) Ang mga bukog ni 
Jose sa kataposan gilubong didto sa Sekem sa luna 
sa yuta nga gipalit ni Jacob.---Jos 24:32. 

Ang usa ka milagro nga nahitabo nga naglang- 
kit kang Eliseo (nahitabo human sa iyang kamata- 
yon) mao ang dihadiha nga pagkabanhaw sa usa 
ka tawo kansang patayng lawas gilabay ngad- 
to sa lubnganan ni Eliseo ug midapat sa iyang 
mga bukog. Kini maoy pamatuod nga ang gahom 
sa Diyos, dili kang Eliseo, ang nagpahinabo sa 
mga milagro nga gibuhat ni Fliseo, ug kini maoy 
usa ka gamhanang pamatuod o usa ka garantiya sa 
Diyos bahin sa pagkatinuod sa iyang matinuma- 
nong manalagna.---2Ha 13:20, 21. 

Human sa pagkabanhaw ni Jesus siya nagpakita 
ngadto sa pipila sa iyang mga tinun-an, kinsa nag- 
tuo nga sila nakakita ug usa ka espiritu. Sa pagpa- 

salig kanila si Jesus miingon: “Hikapa ako ug tan- 
awa, tungod kay ang usa ka espiritu walay unod ug 
mga bukog ingon sa inyong nakita nga ania kana- 
ko.” (Luc 24:39) Tungod kay si Jesus wala mag- 
ingon nga siya maoy unod ug dugo, ang pipila na- 
kaingon nga siya adunay usa ka “espirituhanong” 
lawas nga unod ug mga bukog nga walay dugo. 
Walay pasukaranan kini nga argumento, kay ang 
mga tinun-an nakakita nga siya may mga bukog 
ug unod, apan walay migawas nga dugo gikan sa 
iyang lawas aron kini iyang ikapakita kanila. Sa 
ingon si Jesus nagtaganag pamatuod pinaagi sa 
baba sa 11 ka apostoles ug sa uban nga nagkatigom 
uban kanila niadtong higayona nga siya sa pagka- 
tinuod nabanhaw ug nga ang mga tinun-an wala 
matamataha sa pagmantala sa iyang pagkaban- 
haw. 

Kahugawan. Ubos sa Balaod nga gihatag pi- 
naagi kang Moises, ang usa ka tawo mamahimong 
mahugaw sa relihiyosong paagi sulod sa pito ka ad- 
law kon siya makahikap ug patayng lawas, bukog 
sa tawo, o lubnganan. (Num 19:16) Si Haring Josias 
nakigbatok sa bakak nga pagsimba ug iyang gipu- 
no sa mga bukog sa tawo ang mga dapit nga didto 
kanhi ang sagradong mga poste sa paganong pag- 
simba ug iyang gisunog diha sa mga halaran ang 
mga bukog nga gikan sa mga lubnganan, sa ingon 
naghimo sa mga halaran nga mahugaw ug dili 
angayan nga gamiton sa pagsimba.--2Ha 23:14, 
16, 19; 2Cr 34:5. 

Mahulagwayong Paggamit. Sa dihang nag- 
hisgot bahin sa mga bukog, gipasiugda sa Bibliya 
ang pagkahinungdanon niini sa literal nga paagi 
alang sa pisikal nga panglawas sa usa ka tawo ug sa 
mahulagwayong paagi alang sa iyang espirituwal 
nga panglawas. Ang mga bukog mao ang nagasu- 
portar nga gambalay sa sulod sa lawas, ug tungod 
niana gigamit kini sa Bibliya sa mahulagwayong 
paagi sa paglarawan sa pagkatawo sa usa, ilabina 
kon kini naapektohan sa dulot nga mga pagbati ug 
mga emosyon. Busa, ang kabukogan sa nahadlok 
nga tawo giingong “napuno sa kalisang.' (Job 4:14) 
Ang kabukogan sa usa ka tawo mahimong mangu- 
rog gumikan sa hilabihang kaguol o 'manginit gu- 
mikan sa kauga’ tungod sa balatian. (Jer 23:9: Job 
30:30) Ang pagkahadlok kang Jehova maoy “pang- 
palagsik sa mga bukog.' (Pr 3:8) Ang usa ka ma- 
ayong taho giingon nga “makapatambok sa ka- 
bukogan” o makapuno sa kabukogan ug utok sa 
bukog, buot ingnon, magpalagsik sa tibuok lawas. 
(Pr 15:30) “Ang kahimut-anan nga mga pulong 
maoy... makapaayo sa kabukogan.” (Pr 16:24) Sa 
laing bahin, ang negatibong mga emosyon maka- 
daot sa lawas sa usa ka tawo. “Ang masulub-on 
nga espiritu makapauga sa kabukogan.” (Pr 17:22) 
Ang asawa nga nagabuhat nga makauulaw gii- 

ngon nga alang sa iyang bana siya maoy “maingon 
sa pagkadunot sa iyang mga bukog.” (Pr 12:4) 
Ang paghambin ug pangabugho sa uban makada- 
ot usab sa usa ka tawo sa pisikal ug sa espirituwal 
nga paagi, ug busa “ang pangabugho maoy pagka- 
dunot sa kabukogan.”---Pr 14:30. 

Tungod sa malig-ong pagkagama sa mga bukog, 
ang Proverbio 25:15 nag-ingon labot sa gahom sa 
pailob ug sa malulotong mga pulong aron sa pag- 
buntog sa grabe, kusganon nga pagsupak: “Pinaagi 
sa pagpailob ang komandante malukmay, ug ang 
malumo nga dila makabali ug bukog.” 

Matagnaong Paggamit. Sa pagsugod sa Pas- 
kuwa, si Jehova nagsugo nga ang nating karnero 
(o kanding) aslon nga tibuok ug “kinahanglan nga 
walay bukog niini nga inyong balion.” (Ex 12:46) 
Natuman kini kang Jesu-Kristo, “ang Kordero sa 
Diyos,” nga mao ang gilandongan sa halad sa Pas- 
kuwa. (Ju 1:29: 1Co 5:7) Si Jesus namatay diha sa 
estaka sa pagsakit. Miabot ang mga sundalo aron 
sa pagbali sa mga bitiis sa mga tawong gilansang 
niadtong adlawa, nga maoy kostumbre aron mapa- 
dali ang pagkamatay. Ilang gibali ang mga bitiis sa 
duha ka mamumuhat ug daotan. Apan, kay ilang 
nakita nga si Jesus patay na, wala na nila balia ang 
iyang mga bitiis, apan usa kanila ang miduslak sa 
iyang kilid pinaagig bangkaw.--Ju 19:31-36, Sal 
34:20. 

Didto sa Babilonya, si Jehova naghatag kang 
Ezequiel ug usa ka panan-awon nga diha niana 
iyang gipakasama ang Israel sa uga nga mga bu- 
kog nga nahimutang sa usa ka patag sa walog. Sa 
panan-awon, sama sa gitagna ni Ezequiel ngadto 
sa mga bukog, kini milagrosong natigom, ug ang 
unod mitungha diha niini. Dayon siya mitagna 
ngadto sa hangin, ug kini naghatag ug gininhawa 
ngadto sa ilang mga lawas mao nga sila mibarog 
ingong usa ka dakong panon sa kasundalohan. Gi- 
patin-aw ni Jehova nga ang panan-awon gipadapat 
ngadto sa Israel kinsa, ingong mga destiyero sa Ba- 
bilonya, maoy ingon sa mga tawo kansang pagla- 
om nahanaw. (Eze 37:1-11) Sa samang paagi, ang 
hari sa Asirya, nga nagdala sa napulo-ka-tribong 
gingharian ngadto sa pagkadestiyero, ug si Nabu- 
codonosor nga hari sa Babilonya, nga nagbihag sa 
Juda, gipakasama ni Jeremias ngadto sa mga leyon 
nga nagkuniskunis sa katawhan sa Diyos ug nag- 
kitkit sa ilang mga bukog. (Jer 50:17) Ang Diyos 
nagtugot niini tungod sa pag-apostata sa Israel. 
Apan sila pagahinumdoman ni Jehova ug ibutang 
diha kanila ang iyang espiritu, nga magpabuhi 
ug magpabaskog kanila ug magdala kanila pag- 
balik aron papuy-on didto sa Yutang Saad.---Eze 
37:12-14. 

Human malaglag ni Jehova si Gog ug ang iyang 
panon sa kasundalohan nga miatake sa katawhan 

ni Jehova, aduna unyay padayon nga buluhaton 
“sulod sa pito ka bulan” sa pagtimaan sa mga dapit 
sa mga bukog sa panon ni Gog ug sa paglubong ka- 
nila, aron mahinloan ang yuta gikan sa tanang ka- 
hugawan.---Eze 39:14-16. 

Sa paghisgot sa utok sa bukog, si Jehova mahu- 
lagwayong naghubit sa dagayang mga panalangin 
nga iyang ipahinabo ngadto sa iyang katawhan sa 
dihang iyang papason ang kamatayon, nga nag- 
ingon nga siya maghikay alang kanila ug usa ka 
bangkete sa “mantikaon kaayo nga pagkaon nga 
puno sa utok sa bukog.”--Isa 25:6, tan-awa usab 
ang UYOK, UTOK SA BUKOG. 


BUKTON. Usa ka kasway sa lawas sa tawo. 
Ang Hebreohanon ug Gregong mga termino alang 
sa “bukton” (zeroh'a” bra:khi'on) sagad gigamit nga 
mahulagwayon diha sa Bibliya aron sa paghawas 
sa katakos sa paggamit ug kusog o gahom. (Gen 
49:24, ftn sa Rbi8, Job 22:8, ftn sa Rbi8, itandi ang 
Luc 1:51.) Ang “bukton” ni Jehova nga Diyos hila- 
bihan gayod ka gamhanan, nga makahimo ug ka- 
hibulongang mga buhat sa paglalang. (Jer 27:5; 
32:17) Pinaagi sa iyang “bukton” si Jehova usab na- 
gamando (Isa 40:10: Eze 20:33), nagaluwas niad- 
tong anaa sa kasakitan (Sal 44:3, Isa 52:10), na- 
galuwas sa iyang katawhan (Ex 6:6, Isa 63:12, 
Buh 13:17), nagapaluyo ug nagaatiman kanila (Deu 
33:27, Isa 40:11: Os 11:3), nagahukom (Isa 51:5), ug 
nagapatibulaag sa iyang mga kaaway (Sal 89:10, 
Luc 1:51). Ang pagbali sa bukton naghawas sa pag- 
pukan sa gahom sa usa ka tawo. (Job 38:15: Sal 
10:15: Jer 48:25) Pinaagi kang Jesu-Kristo, nga gi- 
hatagan ug awtoridad ug gahom ug nag-alagad 
ingong Maghuhukom ug Tigpahamtang ug silot, 
gipadayag ni Jehova ang Iyang gahom, nga giha- 
wasan sa Iyang “bukton."--Isa 53:1, Ju 12:37, 38. 

Ang bukton nga unod, nga naghawas sa tawha- 
nong gahom, gihubit sa Bibliya ingong dili-kasali- 
gan ug magpahigawad sa usa nga nagasalig niini. 
Gipasidan-an ni Jehova ang iyang katawhan bahin 
sa pagkasayop ug sa katalagman nga modangat sa 
pagsalig sa bukton sa tawo. (2Cr 32:8, Jer 17:5) 
Iyang balion ang bukton sa daotan, nga gihubit 
ingong nagalupig sa ilang mga biktima.---Job 35:9, 
38:15: Sal 10:15. 

Sa larawan nga nadamgohan ni Haring Nabuco- 
donosor, ang dughan ug mga bukton nga plata 
naghawas sa Medo-Persia, ang gingharian nga mi- 
puli sa Babilonya, ang ulo nga bulawan, ingong ga- 
hom sa kalibotan.---Dan 2:32, 39. 


BUL [gikan sa lintunganayng pulong nga nag- 
kahulogang “bunga, abot”]. Ang ikawalong lunar 
nga bulan sa sagradong kalendaryo sa mga Israe- 
linhon nga katumbas sa ikaduhang bulan sa seku- 
lar nga kalendaryo. (1Ha 6:37, 38, Gen 7:11) Kini 

naglakip sa bahin sa Oktubre ug bahin sa Nobyem- 
bre. Human sa pagkadestiyero sa Babilonya, kini 
nga bulan gitawag ug Marhesvan o Markesvan, nga 
sa ulahi gipamubo ingong Hesvan. Kini nga mga 
ngalan human sa pagkadestiyero dili makita diha 
sa Bibliya apan makaplagan diha sa Hudiyohanong 
Talmud, sa mga sinulat ni Josephus, ug sa ubang 
mga sinulat. 

Ang Bul moabot sa hapit nang mosugod ang 
ting-ulan sa tinghunlak. (Deu 11:14: Joe 2:23, San 
5:7) Kini mao ang bulan nga tingpugas sa sebada 
ug trigo, ug sa amihanang Galilea mao ang ting- 
ani sa mga olibo. Ang mga magbalantay sa karne- 
ro niining panahona magdala na pagbalik sa ilang 
mga panon sa karnero gikan sa kapatagan aron 
protektahan sila panahon sa mga bulan nga ting- 
tugnaw ug ting-ulan. 

Sumala sa Genesis 7:11 ug 8:14, ang Lunop sa 
adlaw ni Noe nagsugod sa ika-17 nga adlaw sa “ika- 
duha nga bulan,” ug sa mao usab nga bulan usa ka 
lunar nga tuig ug napulo ka adlaw sa ulahi ang 
yuta namala. Bahin niini, si Josephus (Jewish An- 
tiquities, I, 80 [iii 3]) mikomento: “Kini nga kata- 
lagman nahitabo sa ikaunom ka gatos nga tuig sa 
pagmando ni Noe, panahon sa ikaduhang bulan 
kanhi, nga gitawag sa mga Macedonianhon nga 
Dius ug sa mga Hebreohanon nga Marsuan, suma- 
la sa han-ay sa kalendaryo nga ilang gisunod did- 
to sa Ehipto.” Busa, sumala ni Josephus, ang ikadu- 
hang bulan sa panahon ni Noe maoy katumbas sa 
bulan sa Bul, o Marhesvan. 

Human sa Pagpanggula gikan sa Ehipto, ang Bul 
nahimong ikawalong bulan sa sagradong kalendar- 
yo, ug niining bulana natapos ni Solomon ang pag- 
tukod sa templo sa Jerusalem. (1Ha 6:38) Si Jero- 
boam, ang nagtukod sa mibulag nga amihanang 
gingharian sa Israel, nagbuotbuot sa paghimo nii- 
ning bulana ingong bulan sa kapistahan, ingong 
bahin sa iyang plano sa pagpaliso sa pagtagad sa 
katawhan gikan sa Jerusalem ug sa mga kapista- 
han niini...-1Ha 12:26, 31-33. 


BULAN, I. “Ang gamaygamay nga banwag 
aron sa paghari sa gabii,” nga gitagana sa Diyos 
aron magsilbing timaan sa “tinudlong mga pana- 
hon.” (Gen 1:16: Sal 104:19: Jer 31:35: 1Co 15:41) 
Ang Hebreohanong pulong alang sa “bulan” (ya- 
reach) halos pareho sa Hebreohanong pulong nga 
yerrach, nga nagkahulogang “lunar nga bulan.” 
Sanglit ang lunar nga bulan kanunayng magsugod 
sa pagsubang sa bag-ong bulan (Heb., chodhesh), 
ang terminong “bag-ong bulan” sa ngadtongadto 
nagtumong na usab sa “bulan” (month). (Gen 7:11, 
Ex 12:2, Isa 66:23) Ang Gregong pulong nga se- 
lene gihubad nga “bulan” (moon), samtang ang 
Gregong pulong nga men adunay ideya sa usa ka 

lunar nga yugto.---Luc 1:24, Gal 4:10, usab ang Col 
2:16, diin makaplagan ang neo-meni'a (bag-ong 
bulan). 

Ang pulong nga leva:nah, nga nagkahulogang 
“puti,” makaplagan sa tulo ka higayon diha sa He- 
breohanong teksto nga balaknong naghubit sa puti 
nga kasanag sa takdol nga bulan nga ilabinang da- 
yag sa mga kayutaan sa Bibliya. (Aw 6:10, Isa 
24:23, 30:26) Ang pulong nga ke'se” (o ke'seh), nga 
nagkahulogang “takdol nga bulan,” kaduha usab 
makita.--Sal 81:3, Pr 7:20, RS. 

Sanglit ang aberids nga pagtuyok sa bulan gikan 
sa bag-ong subang ngadto sa bag-ong subang 
maoy mga 29 ka adlaw, 12 ka oras, ug 44 ka minu- 
to ang gidugayon, ang karaang lunar nga mga bu- 
lan adunay 29 o kaha 30 ka adlaw. Sa sinugdan kini 
tingali gitino pinaagi sa yanong pag-obserbar sa 
bag-ong subang nga bulan, apan sa mga adlaw ni 
David atong makita ang ebidensiya nga kini gikal- 
kulo nang daan. (1Sa 20:5, 18, 24-29) Bisan pa ni- 
ana, sa mga panahon human sa pagkadestiyero, 
ang Mishnah (Rosh Ha-Shanah 1:3-2:7) nag-ingon 
nga ang Hudiyohanong Sanhedrin magtigom sayo 
sa buntag sa ika-30 nga adlaw kada bulan sulod sa 
pito ka bulan sa tuig aron sa pagtino sa panahon sa 
bag-ong bulan. Ang mga magbalantay ipuwesto 
diha sa tag-as nga mga dapit palibot sa Jerusalem 
ug magdala dayon ug taho ngadto sa Hudiyoha- 
nong korte human nila makita ang pagsubang sa 
bag-ong bulan. Human madawat ang igong testi- 
monya, ang korte magpahibalo, “Kini gikonsagrar,' 
nga opisyal nga magtimaan sa pagsugod sa bag- 
ong bulan. Kon ang dag-om o gabon maoy hinung- 
dan nga ang bulan dili kaayo makita, nan ang nag- 
unang bulan maoy ideklarar nga adunay 30 ka 
adlaw, ug ang bag-ong bulan magsugod sa pagka- 
sunod adlaw human magtigom ang korte. Giingon 
usab nga ang dugang pahibalo himoon pinaagi sa 
pagpasiga ug ilhanan nga kalayo didto sa ibabaw 
sa Bukid sa mga Olibo, ug dayon himoon usab kini 
didto sa ubang habog nga mga dapit sa tibuok na- 
sod. Kining paagiha dayag nga gipulihan sa ulahi 
pinaagi sa pagpadalag mga mensahero aron sa 
pagpahibalo sa balita. 

Sa ikaupat nga siglo sa atong Komong Panahon, 
usa ka modelo o permanente nga kalendaryo ang 
gihimo, maong ang Hudiyohanong mga bulan sa 
ulahi may tino na nga gidaghanon sa mga adlaw, 
gawas sa Hesvan ug Kislev ug sa bulang Adar, nga 
magkalahi gihapon tali sa 29 ug 30 ka adlaw suma- 
la sa pipila ka kalkulasyon. 

Pagsaulog sa Bag-ong Bulan. Taliwala sa 
mga Hudiyo ang matag bag-ong bulan maoy usa 
ka okasyon sa pagbudyong sa mga trompeta ug 
sa pagtanyag sa mga halad sumala sa pakigsaad sa 
Balaod. (Num 10:10, 2Cr 2:4, Sal 81:3, itandi ang Isa 

1:13, 14.) Ngani, ang mga halad nga gipangayo 
mas daghan pa kay sa normal nga itanyag sa re- 
gular nga mga adlawng Igpapahulay. (Num 28:9- 
15) Bisan tuod walay espesipikong giingon bahin sa 
paghimo sa bag-ong bulan ingong ilhanan sa ad- 
law sa pagpahulay, ang teksto sa Amos 8:5 nagpa- 
kita nga gihunong ang trabaho. Dayag nga usa 
kadto ka panahon sa pagpista (1Sa 20:5) ug usa ka 
maayong panahon sa panagkatigom aron matudlo- 
an sa balaod sa Diyos.---Eze 46:1-3: 2Ha 4:22, 23, 
Isa 66:23. 

Ang ikapito nga bag-ong bulan sa matag tuig 
(katumbas sa unang adlaw sa bulan sa Etanim, o 
Tisri) maoy igpapahulay, ug ang pakigsaad sa Ba- 
laod naghimo niini ingong panahon sa bug-os nga 
pagpahulay. (Lev 23:24, 25: Num 29:1-6) Usa kini 
ka “adlaw sa pagbudyong sa trompeta,” apan sa 
mas labaw nga kahulogan kay nianang sa ubang 
bag-ong mga bulan. Kini maoy timailhan sa pagsi- 
ngabot sa Adlaw sa Pagtabon-sa-Sala, nga saulo- 
gon sa ikanapulong adlaw sa samang bulan.---Lev 
23:27, 28, Num 29:1, 7-11. 

Pagsimba sa Bulan. Bisan tuod nagiyahan sa 
bulan (moon) ingong orasan sa pagtino sa ilang 
mga bulan ug mga panahon sa kapistahan, ang 
mga Israelinhon kinahanglang dili mosimba sa bu- 
lan nga sagad maoy gihimo sa mga nasod sa pali- 
bot nila. Ang diyos-bulan nga si Sin mao ang diyos 
sa siyudad sa Ur, ang kaulohan sa Sumer, ang da- 
pit nga gibiyaan ni Abraham ug sa iyang pamilya 
aron moadto sa Yutang Saad. Bisan tuod ang mga 
molupyo sa Ur maoy mga magsisimba sa daghang 
diyos, ang diyos-bulan nga si Sin, usa ka lalaking 
bathala, mao ang kinalabwang diyos nga maoy pa- 
ngunang gidebotohan sa ilang templo ug mga ha- 
laran. Si Abraham ug ang iyang mga kauban mi- 
panaw gikan sa Ur ngadto sa Haran, nga maoy 
laing dakong sentro sa pagsimba sa bulan. Ang 
amahan ni Abraham nga si Tera, kinsa namatay 
didto sa Haran, dayag nga nalangkit sa maong ido- 
latrosong pagsimba. (Gen 11:31, 32) Sa bisan unsa 
nga kahimtang, kini nga mga sirkumstansiya nag- 
hatag ug dugang kabug-at sa kahinungdanon sa 
pasidaan nga gihatag ni Josue ngadto sa Israel hu- 
man sa ilang pagsulod sa Yutang Saad, ingon sa 
natala sa Josue 24:2, 14: “Kini mao ang giingon ni 
Jehova nga Diyos sa Israel, ‘Didto sa pikas nga ba- 
hin sa Suba [Euprates] nga ang inyong mga kati- 
gulangan namuyo sa dugay nang panahon kanhi, 
si Tera nga amahan ni Abraham ug ang amahan ni 
Nahor, ug sila nag-alagad sa ubang mga diyos.” Ug 
karon kahadloki si Jehova ug mag-alagad kaniya sa 
paaging walay-ikasaway ug sa kamatuoran, ug 
wagtanga ang mga diyos nga gialagaran sa inyong 
mga katigulangan sa pikas nga bahin sa Suba ug 
sa Ehipto, ug mag-alagad kang Jehova.” 

Si Job nagpuyo usab taliwala sa mga magsisim- 
ba sa bulan, ug siya matinumanong nagsalikway 
sa ilang batasan sa paghalok sa kamot patunong sa 
bulan. (Job 31:26-28) Ang silingang mga Midian- 
hon naggamit ug pormag-bulan nga mga dayan- 
dayan, ug nagsab-ong gani niini diha sa ilang mga 
kamelyo. (Huk 8:21, 26) Sa Ehipto, diin nagpuyo si 
Abraham ug sa ulahi ang katawhan sa Israel, ang 
pagsimba sa bulan iladong ginahimo agig pasidu- 
ngog sa diyos-bulan nga si Thoth, ang Ehiptoha- 
nong diyos sa mga sukod. Kada takdol sa bulan ang 
mga Ehiptohanon maghalad ug baboy ngadto ka- 
niya. Siya sa ulahi gisimba didto sa Gresya ubos sa 
titulong Hermes Trismegistus (Hermes nga Tulo ka 
Pilo ang Pagkabantogan). Sa pagkamatuod, ang 
pagsimba sa bulan miabot hangtod sa Kasadpang 
Hemispera, diin ang karaang mga templo nga zig- 
gurat nga gipahinungod ngadto sa bulan nakapla- 
gan didto sa Mexico ug sa Sentral Amerika. Sa Ing- 
les ang ngalan sa ikaduhang adlaw sa semana 
naggikan gihapon sa Anglo-Saxon nga pagsimba 
sa bulan, ang Monday nga sa orihinal nagkahulo- 
gang “moon-day” (adlaw sa bulan). 

Ang mga magsisimba sa bulan nagtuo nga ang 
bulan adunay mga gahom sa pertilidad ug nag- 
sangpit niini aron motubo ang ilang mga pananom 
ug bisan ang ilang mga hayop. Sa Canaan, diin ang 
mga Israelinhon sa kataposan nanimuyo, ang pag- 
simba sa bulan gipadayon sa Canaanhong mga tri- 
bo duyog sa mahilayong mga rituwal ug mga sere- 
monyas. Didto ang bulan usahay gisimba ubos sa 
simbolo sa diyosang si Astoret (Astarte). Giingon 
nga si Astoret mao ang asawa sa lalaking diyos nga 
si Baal, ug ang pagsimba ngadto niining duha ka- 
nunayng nakalit-ag sa mga Israelinhon sulod sa 
yugto sa mga Maghuhukom. (Huk 2:13, 10:6) Ang 
langyawng mga asawa ni Haring Solomon nagdala 
sa mahugawng pagsimba sa bulan ngadto sa Juda. 
Ang mga saserdote sa langyawng mga diyos nag- 
aghat sa katawhan sa Juda ug Jerusalem sa paghi- 
mog gipaaso nga halad alang sa adlaw, bulan, ug 
mga bituon, usa ka buhat nga nagpadayon hang- 
tod sa panahon ni Haring Josias. (1Ha 11:3-5, 33, 
2Ha 23:5, 13, 14) Sa dihang si Jezebel, ang anak 
nga babaye sa paganong hari nga si Etbaal nga 
nagmando sa mga taga-Sidon, naminyo kang Ha- 
ring Ahab sa Israel, iyang gidala usab ang pagsim- 
ba kang Baal ug mopatim-aw nga hasta usab ang 
pagsimba sa diyosa-bulan nga si Astoret. (1Ha 
16:31) Ang mga Israelinhon naladlad na usab sa 
pagsimba sa bulan panahon sa ilang pagkadestiye- 
ro sa Babilonya, diin ang pagsubang sa bag-ong 
mga bulan giisip nga maayong mga tilimad-on sa 
Babilonyanhong mga astrologo sa pagpanagna sa 
umalabot.--Isa 47:12, 13. 

Ang Pulong sa Diyos magsilbing proteksiyon 
unta alang sa mga Israelinhon batok sa maong 

pagsimba sa bulan. Kini nagpakita nga ang bulan 
maoy usa lamang ka banwag ug usa ka maayong 
orasan, nga walay personalidad. (Gen 1:14-18) Sa 
pagsingabot nila sa Canaan, si Jehova espesipikong 
nagpasidaan sa nasod sa Israel nga dili gayod nila 
simbahon ang langitnong mga linalang nga daw 
kini nagrepresentar kaniya. Ang bisan kinsa nga 
nalangkit sa maong pagsimba batoon hangtod nga 
mamatay. (Deu 4:15-19, 17:2-5) Pinaagi sa iyang 
manalagnang si Jeremias, ang Diyos sa ulahi nag- 
pahayag nga ang mga bukog sa namatay nga ido- 
latrosong mga molupyo sa Jerusalem, lakip sa mga 
hari, saserdote, ug mga manalagna, pagakuhaon 
gikan sa ilang mga lubnganan ug mahimong sama 
sa “kinalibang sa nawong sa yuta. ”---Jer 8:1, 2. 

Gisabot sa pipila nga ang teksto sa Deuteronomio 
33:14 nagpakitag ebidensiya maylabot sa paga- 
nong impluwensiya o sa usa ka patuotuo bahin sa 
bulan. Sa King James Version kining tekstoha nag- 
hisgot bahin sa “bilihong mga butang nga gihimo 
sa bulan.” Apan, sumala sa gipakita sa mas moder- 
nong mga hubad, ang diwa sa Hebreohanong pu- 
long nga gihubad dinhi nga “bulan” (yera-chim') sa 
pagkatinuod maoy “mga bulan” (months) o “lunar 
nga mga bulan” ug sa panguna nagtumong sa bi- 
nulang mga yugto diin mahinog ang mga prutas. 

Sa susama, gituohan sa pipila nga gipaila sa Sal- 
mo 121:6 ang usa ka pagtuo maylabot sa sakit nga 
motungha kon ang usa madan-agan sa kahayag sa 
bulan. Apan, pinaagi sa pagbasa sa tibuok salmo, 
madayag nga ang maong pangagpas walay pasi- 
karanan, sanglit ang salmo sa kasukwahi nagbat- 
bat sa balaknong paagi sa pasalig bahin sa protek- 
siyon sa Diyos batok sa katalagman ubos sa tanang 
mga sirkumstansiya ug sa tanang panahon, sa ma- 
adlaw man nga nadan-agan sa kahayag sa adlaw o 
kaha sa gabii nga nadan-agan sa kahayag sa bu- 
lan. 

Bisan pa niana gihimong eksepsiyon sa uban ang 
terminong Iningles nga “Tunatick” (nalisoan sa pa- 
ngutok) nga makaplagan sa King James Version 
diha sa Mateo 4:24 ug Mateo 17:15. Kini nga eks- 
presyon naggikan sa Gregong pulong nga seleni- 
azomai ug sa literal nagkahulogang “be moon- 
struck” (maapektohan sa bulan). Sa modernong 
mga hubad kini gihubad nga “patolon.” Ang pag- 
gamit ni Mateo niining komon nga Gregong termi- 
no alang sa usa ka patolon niining duha ka okasyon 
wala magkahulogan nga iyang gipunting ang bu- 
lan nga maoy nakaingon sa maong sakit ni gitudlo 
kini sa Bibliya, apan iya lamang gigamit ang pu- 
long nga tatawng maoy kasagarang gigamit alang 
sa usa ka patolon taliwala sa mga nagsultig-Grego 
nga katawhan nianang panahona. Niining bahina, 
angay natong matikdan nga ang terminong “u- 
nacy” sa pagkakaron maoy usa ka legal nga termi- 

no nga gigamit sa mga korte sa pagpaila sa usa ka 
kahimtang sa pagkabuang, bisan tuod wala sila 
moingon nga ang maong pagkabuang maoy mga 
epekto sa bulan. Ang mga Kristohanon nga nag- 
sultig Iningles karong adlawa sa susama padayong 
naggamit sa ngalang Monday (Lunes, sa Cebuano) 
alang sa ikaduhang adlaw sa semana bisan tuod 
nga wala nila kini isipang usa ka adlaw nga sagra- 
do alang sa bulan. 

Sa Komong Panahon. Sa mga adlaw ni Kris- 
to Jesus ug sa mga apostoles, ang pagsimba sa bu- 
lan wala himoa taliwala sa katawhang mga Hudi- 
yo. Hinuon, ilang gisaulog ang bag-ong mga bulan 
sumala sa gilatid sa pakigsaad sa Balaod. Ang bag- 
ong bulan sa matag bulan gisaulog pa gihapon sa 
Ortodoksong mga Hudiyo ingong usa ka segundar- 
yong adlaw sa pagtabon sa sala nga nahimo sulod 
sa bulan nga bag-o pang natapos. 

Ang Nisan 14, sa motakdolay na ang bulan, nag- 
timaan sa panahon sa pagsaulog sa Paskuwa ug 
usab mao ang panahon sa pag-establisar ni Je- 
sus sa Panihapon sa Ginoo nga nagahinumdom 
sa iyang kamatayon.--Mat 26:2, 20, 26-30, 1Co 
11:20-26. 

Bisan pag natapos na ang pakigsaad sa Balaod, 
ang pipila ka Hudiyong mga Kristohanon, ingon 
man ang uban, daw nakiling sa pagpadayon sa 
pagsaulog sa bag-ong mga bulan ug mga adlawng 
Igpapahulay, ug busa kinahanglan silang tamba- 
gan ni Pablo agig pagtul-id sumala sa makaplagan 
sa Colosas 2:16, 17 ug Galacia 4:9-11. 


BULAN, II. 


BULAWAN. Ang una ug labing sagad nga gi- 
hisgotang metal diha sa Bibliya. (Gen 2:11) Sukad 
pa sa sinugdan usa na kini ka bililhong metal nga 
gipabilhan pag-ayo tungod kay bug-at, talagsaon, 
dili-molubad, naggilakgilak sa katahom, maunat- 
unat, ug daling maumol. Daghang Hebreohanong 
mga termino ang gigamit sa pagtumong sa bula- 
wan; lakip ang zahav’ (Ex 25:11), charuts” (Zac 
9:3), kethem (Sal 45:9), paz (“dinalisay nga bula- 
wan”, Sal 19:10), seghohr” ('lunsayng bulawan”, 
Job 28:15), ug 'oh:phir ("bulawan sa Opir”: Job 
22:24). Ang Gregong mga termino nga khry:sos” 
ug khrysi'on sa Kristohanon Gregong Kasulatan 
gigamit sa pagtumong sa mga sensilyo, pahiyas, 
ug sa bulawan sa katibuk-an, kini gigamit usab sa 
mahulagwayong diwa.--Mat 10:9: 1Pe 3:3, Mat 
2:11, 1Co 3:12. 

Tungod sa pagkatalagsaon sa bulawan, kini giga- 
mit ingong salapi ug busa mapuslanon sa komersi- 
yo ingong pangbayad ug ingong timailhan sa pag- 
kaadunahan ug pagkainila. (Gen 13:2, 1Cr 21:25; 
Est 8:15) Apan, ang paghimog mga sensilyo nga 
bulawan maoy ulahi na nga imbensiyon. Tungod 

sa kolor ug sa kasinaw sa bulawan ug sa pagkadili- 
matay-an o pagkadili-molubad niini, kini maayo 
kaayong himoon nga alahas ug ingong sangkap 
sa tanang matang sa pahiyas.---Gen 24:22, 41:42, 
Huk 8:24-26, Sal 45:9, 13. 

Ang lunsayng bulawan nga anaa pa sa mga gra- 
ba ug sa salog sa mga suba dali rang lainon ug ti- 
gomon tungod sa kabug-at niini. Ang basahon ni 
Job naghisgot sa mga pagmina ug mga paglunsay. 
--Job 28:1, 2, 6. 

Gigamit sa Tabernakulo ug sa Templo. Tu- 
ngod kay ang bulawan daling maumol, kini masal- 
sal ngadto sa bisan unsang porma. Sa pagtukod 
sa tabernakulo, ang bulawan gihimong mga palid 
aron gamitong panghaklap ug gihimong nigpis nga 
mga pligo nga gitabastabas ingong mga hilo ug gi- 
hablon aron mahimong mga besti sa hataas nga 
saserdote. (Ex 25:31: 30:1-3, 37:1, 2; 39:2, 3) Sa su- 
samang paagi kini gigamit sa templo nga gitukod 
ni Solomon. (1Ha 6:21-35: 10:18: 2Cr 3:5-9) Sa di- 
hang ang bulawan sagolan ug laing metal aron 
mosamot pa ug kagahi, mas daghan kini ug kaga- 
mitan. Kini nga proseso gihimo usab sa karaang Is- 
rael.-- 1Ha 10:16, tan-awa ang SINUBONG. 

Daghan kaayong bulawan ang gigamit sa pagtu- 
kod sa tabernakulo, diin ang kantidad niini 
nga mga bulawan gibanabanang mokabat ug mga 
$11,269,000 karong adlawa. (Ex 25:10-40, 38:24) 
Apan, ang gidaghanon sa bulawan nga gigamit 
alang sa tabernakulo didto sa kamingawan diyutay 
ra kaayo kon itandi sa bulawang gigamit diha sa 
mahimayaong templo ni Solomon. Si David nag- 
tigom ug dili mokubos sa 100,000 ka talanton 
nga bulawan alang niadtong temploha, nga karong 
adlawa mokantidad ug kapin sa S538,535,000,000. 
(1Cr 22:14) Ang mga tangkawan ug mga galami- 
ton sa templo---mga tenedor, panaksan, pitsil, du- 
lang, kopa, ug uban pa---ginama gikan sa bulawan 
ug plata, ang pipila ka galamiton ginama gikan sa 
tumbaga, ang mga kerubin diha sa Labing Balaan, 
ang halaran sa insenso, ug bisan ang tibuok sulod 
sa balay hinaklapan ug bulawan.--1Ha 6:20-22, 
7:48-50: 1Cr 28:14-18, 2Cr 3:1-13. 

Mga Kita ni Solomon. Daghan kaayong bu- 
lawan ang gisulod sa panudlanan sa bahandi ni So- 
lomon gikan sa hari sa Tiro (120 ka talanton) ug gi- 
kan sa rayna sa Sheba (120 ka talanton), gikan sa 
tinuig nga mga tributo ug mga buhis, ug gikan sa 
iyang kaugalingong panon sa mga barko sa negos- 
yo. Ang asoy nag-ingon: “Ang gibug-aton sa bula- 
wan nga miabot kang Solomon sa usa ka tuig mi- 
kabat ug unom ka gatos ug kan-umag-unom ka 
talanton nga bulawan [mga S256,643,000].” Wala 
pay labot niini ang mga kita gikan sa mga magpa- 
patigayon, gobernador, ug sa uban pa.--- 1Ha 9:14, 
27, 28, 10:10, 14, 15. 


BULAWAN 


Ang Opir maoy usa sa mga dapit diin nabatonan 
ni Solomon ang maayong bulawan. Ang usa ka na- 
kaplagang bika nga gituohang sukad pa sa ikawa- 
long siglo W.K.P. adunay inskripsiyon nga gikulit 
diha niini: “Bulawan sa Opir ngadto sa bet horon, 
katloan ka siklo.”---1Ha 9:28, 10:11, Job 28:16, tan- 
awa ang OPIR. 

Paggamit sa Bulawan Gikan sa Nailog nga 
mga Siyudad. Ang Diyos nagsugo sa Israel nga 
ang kinulit nga mga larawan sa mga diyosdiyos sa 
mga nasod pagasunogon sa kalayo: “Dili mo tingu- 
haon ang plata ug ang bulawan nga anaa kanila, ni 
kuhaon mo kini alang sa imong kaugalingon, aron 
dili ka malit-agan niini, kay butang kini nga du- 
lumtanan kang Jehova nga imong Diyos. Ug dili ka 
magpasulod sa imong balay ug usa ka dulumta- 
nang butang ug mahimo nga usa ka butang nga 
gikatugyan sa kalaglagan nga sama niini. Kalud-an 
mo gayod kini sa bug-os ug kasilagan mo kini sa 
hingpit, tungod kay kini gikatugyan ngadto sa ka- 
laglagan.” (Deu 7:25, 26) Busa ang mga idolo ug 
mga kagamitan niini gisunog, ug ang bulawan ug 
plata nga anaa niini usahay pinong gidugmok. 
- Ex 32:20, 2Ha 23:4. 

Ang ubang mga butang nga bulawan ug plata 
gikan sa nailog nga mga siyudad mahimong dal- 
hon human kini ipaagi sa kalayo agig paghinlo ni- 
ini. (Num 31:22, 23) Ang Jerico wala iapil niini, 
sanglit mao kini ang unang bunga sa pagsakop sa 
Canaan. Ang bulawan ug plata niini (walay labot 
nianang sa mga idolo) kinahanglang itugyan ngad- 
to sa mga saserdote, gideboto aron gamiton diha sa 
sangtuwary0.---Jos 6:17-19, 24. 

Kaalam, Pagtuo, Labaw kay sa Bulawan. 
Bisan pa sa dakong bili sa bulawan, kini, sama sa 
ubang materyal nga mga bahandi, dili makahatag 
ug kinabuhi sa mga tag-iya niini (Sal 49:6-8, Mat 
16:26), ug walay bisan unsang gidaghanon sa bu- 
lawan ang arang makapalit ug tinuod nga kaalam 
nga naggikan kang Jehova. (Job 28:12, 15-17, 28) 
Ang iyang mga balaod, kasugoan, ug disiplina labi 
pang tilinguhaon kay sa daghang dinalisay nga 
bulawan. (Sal 19:7-10: 119:72, 127: Pr 8:10) Ang 
bulawan dili makaluwas panahon sa adlaw sa ka- 
suko ni Jehova.--Sof 1:18. 

Gibiaybiay sa mga tawo sa materyalistikong ka- 
tilingban ang paghupot ug pagtuo sa Diyos ug 
giisip kining dili praktikal. Bisan pa niana, gi- 
punting ni apostol Pedro ang dili hitupngang pag- 
kamalahutayon ug dumalayong bili sa pagtuo. Siya 
nag-ingon nga ang sinulayang kalidad sa pagtuo 
sa usa labi pang bililhon kay sa bulawan, nga 
makalahutay sa kalayo apan mahimong madaot 
ug mahanaw sa ubang paagi. Ang mga Kristo- 
hanon kinahanglang molahutay sa nagkadaiyang 

mga pagsulay nga usahay makahatag ug dakong 
kaguol, apan kini makatabang sa pagpadayag sa 
kalidad sa ilang pagtuo. (1Pe 1:6, 7) Ang tinuod 
nga pagtuo makalahutay sa bisan unsang pagsu- 
lay. 

Simbolikong Paggamit. Ang bulawan gihis- 
gotan ni Job ingong simbolo sa materyalismo, usa 
sa mga butang nga siya nasayod nga angay ni- 
yang likayan aron mapahimut-an si Jehova. (Job 
31:24, 25) Sa laing bahin, ang kanindot, kabililhon, 
ug ang kalunsay sa maayong bulawan naghimo ni- 
ini nga haom nga simbolo sa paghubit sa balaang 
siyudad, ang Bag-ong Jerusalem, ug sa halapad 
nga dalan niini.--Pin 21:18, 21. 

Ang larawan sa damgo ni Nabucodonosor may 
ulo nga bulawan, diin ang ubang bahin sa larawan 
ginama gikan sa dili kaayo bililhong mga materya- 
les. Gihubad ni Daniel ang mga bahin sa larawan 
ingong naghawas sa mga gahom sa kalibotan, nga 
ang ulo nga bulawan naghawas kang Nabucodono- 
sor, buot ingnon, ang imperyal nga dinastiya sa 
mga hari sa Babilonya nga gipangulohan ni Nabu- 
codonosor. (Dan 2:31-33, 37-40) Sa susamang pa- 
agi, ang Babilonya gisimbolohan sa “usa ka kopang 
bulawan diha sa kamot ni Jehova” nga iyang giga- 
mit ingong tigpahamtang sa iyang mga paghukom 
ngadto sa kanasoran.---Jer 51:7. 

Sa tabernakulo nga gitukod ni Moises, gigamit 
ang bulawan diha sa siradong mga lawak---ang 
Balaang Dapit, diin ang mga saserdote misulod 
ug mihimo sa ilang mga buluhaton, ug ang La- 
bing Balaan, diin ang hataas nga saserdote lamang 
ang makasulod. Sanglit ang Labing Balaan lakip sa 
bulawang arka sa pakigsaad niini naghawas man 
sa langit, ang puloy-anang dapit sa Diyos, ug sang- 
lit ang mga saserdote, dili ang ordinaryong mga Is- 
raelinhon, ang makasulod sa Balaang Dapit, kining 
mga butanga haom lamang nga maghawas sa mga 
butang maylabot sa kalangitan sa Diyos ug sa 
iyang 'harianong mga saserdote, sa ato pa, kani- 
lang may langitnong pagtawag, ug sa ilang bulu- 
haton ug mga katungdanan ngadto sa Diyos. (1Pe 
2:9, Heb 9:1-5, 9, 11, 12, 23-25, 3:1) Sa simbolikong 
paagi, kini nga mga saserdote gipalahi gikan sa 
mga tawo sa yuta nga gialagaran sa mga saser- 
dote. 

Sa pagdasig sa usa ka batan-on sa pag-alagad sa 
iyang Maglalalang samtang siya aduna pay kusog 
ug kalagsik, ang maalamong magsusulat sa Eccle- 
siastes nag-ingon nga angayng buhaton niya kini 
sa dili pa “mabuak ang panaksang bulawan.” Ma- 
lagmit siya nagtumong sa samag-panaksan nga 
bagolbagol uban sa utok sa sulod niini, diin ang 
pagkabuak niini maghikaw sa tag-iya niini sa kina- 
buhi.--Ecc 12:6, 7. 

BULITIK. Ang hagkot, likido nga aspalto, usa 
ka dagtom ug bulok nga sambog sa mga hidrokar- 
bon nga susama nianang sagad nga gitawag ug al- 
kitran. (Tan-awa ang ASPALTO.) Gihubad kini gikan 
sa Hebreohanong pulong nga ze'pheth. 

Ang mineral nga bulitik daling mosiga ug, kon 
wala kaayoy hangin, kini baga kaayog aso sa di- 
hang masunog. Ang pagpuno ug bulitik sa kasapa- 
an sa Edom ug ang pagpahinabo sa yuta nga 
mahimong “nagdilaab nga bulitik” nga ang aso 
mag-utbo hangtod sa panahong walay tino maoy 
haom nga hulagway sa grabeng kalaglagan. (Isa 
34:9, 10) Kini nga paghubit 
motabang usab sa pag-ila 
sa maong substansiya, kay 
ang Edom duol sa Patayng 
Dagat, ug bisan karong 
adlawa ang aspalto usahay 
ibanlas diha sa mga bayba- 
yon niini, nga dayag nag- 
gikan sa mga deposito nga 
karon natabonan na sa da- 
gat. 

Sumala sa Exodo 2:3 ang 
arka nga papiro nga gita- 
goan kang Moises gibuli- 
tan ug “aspalto ug bulitik.” 
Ang Hudiyong komentaris- 
ta nga si Rashi nag- 
ingon nga mahimong gi- 
bulitan kini ug aspalto sa 
sulod ug bulitik sa gawas. 
O kini mahimong magtu- 
mong sa gisagol nga duha 
ka matang sa pangbulit 
nga magkalahi ang kahag- 
kot apan naggikan sa sa- 
mang pangunang substan- 
siya. Pananglitan, diha sa 
The Land and the Book, si 
W. M. Thomson nag-ingon 
nga ang Exodo 2:3 “naghis- 
got sa proseso sa paghimo 
nila ug aspalto. Kini nga 
mineral, ingon sa makapla- 
gan niining dapita, dali nga 
matunaw, apan sa dihang 
kini mobugnaw, kini dali 
rang mabuak sama sa bil- 
do. Samtang tunaw pa, kini 
kinahanglang isagol dayon 
sa alkitran, ug sa ingon kini 
mahimong gahi, bildohong 
talo, nga dili gayod matup- 
han ug tubig.” (Girebisar 
ni J. Grande, 1910, p. 200) 


BUL-OGANANG WALOG 


Ang Gregong Septuagint naggamit sa usa lamang 
ka terminong a:sphalto'pisssa, usa ka sambog sa 
aspalto ug bulitik. Bisan niining bag-o pang kapa- 
nahonan, sa mga bahin sa Tungang Sidlakan ang 
mineral nga bulitik gigamit ingong pangbulit alang 
sa pipila ka linayagan nga mga sakayan. 


BUL-OGANANG WALOG. Ang Hebreoha- 
nong pulong nga nachal mahimong magtu- 
mong sa walog nga giagosan sa sapa (Gen 26:19; 
2Ha 3:16: Job 30:6; Aw 6:11) o sa sapa mismo. 
(1Ha 17:4, Sal 110:7) Mahitungod sa pulong nga 
na'chal, si A. P. Stanley, diha sa iyang basahon nga 


PANGUNANG 
MGA BUL-OGANANG 
WALOG 


BULOK 


Sinai and Palestine (1885, p. 590), miingon: “Walay 
Iningles nga pulong ang eksaktong katumbas, apan 
tingali ang 'bul-oganang salog' halos katumbas ni- 
ini.” Ang usa ka Hebreohanon ug Aramaikong lek- 
sikon ni Koehler ug Baumgartner nagtala sa “bul- 
oganang walog” ingong usa sa mga kahubitan 
niini. (Lexicon in Veteris Testamenti Libros, Leiden, 
1958, p. 607) Ang terminong “wadi” (Arabiko) gi- 
gamit usab sa pagpaila sa bul-oganang walog. 
--Gen 32:23, ftn sa Rbis. 

Ang Yutang Saad gihubit nga “usa ka yuta sa 
bul-oganang mga walog sa tubig, sa mga tubod ug 
sa halawom nga katubigan nga nagaagay diha sa 
patag sa walog ug sa bukirong rehiyon.” (Deu 8:7) 
Ang tubig sa pipila ka sapa naggikan sa mga tubod 
ug busa permanente, samtang ang ubang mga 
sapa namugna tungod sa mga bul-og sa tubig sa 
ting-ulan apan mahurot pagkahubas sa panahon 
nga walay ulan. (1Ha 17:7: 18:5) Ang matinuma- 
nong si Job nagtandi sa pagkamaluibon sa iyang 
mga igsoon ngadto kaniya ingong usa ka bul-oga- 
nang walog sa tingtugnaw nga mohubas sa ting- 
init.---Job 6:15. 

Lakip sa bul-oganang mga walog nga gihisgotan 
sa Bibliya mao ang bul-oganang mga walog sa 
Araba (Am 6:14), Arnon (Deu 2:36), Besor (1Sa 
30:9), Kerit (1Ha 17:3), Ehipto (Jos 15:4), Escol 
(Num 13:23), Gerar (Gen 26:17), Jabok (Deu 2:37), 
Kana (Jos 16:8), Kidron (2Sa 15:23), Kison (Huk 
4:7), Sorek (Huk 16:4), ug Zered (Deu 2:13, tan-awa 
ang bul-oganang mga walog ilalom sa tagsatagsa 
ka ngalan niini). Ang ubang bul-oganang mga wa- 
log nga wala hisgoti apan pangunang nagaagos 
ngadto sa Jordan mao ang Yarmuk ug ang Fartah. 


BULOK. Ang mga pulong ug mga ekspresyon 
sa Bibliya nga nagtumong sa bulok wala mogamit 
sa daghang eksaktong mga termino nga makapla- 
gan sa modernong mga tsart sa bulok. Ang mga 
magsusulat sa Bibliya naghatag ug mga ideya ba- 
hin sa bulok pinaagi sa paglarawan sa usa ka bu- 
tang nga gihisgotan, o pinaagi sa pagtandi sa dili 
pamilyar nga mga butang ngadto sa nailhan na 
nga mga butang. (Ex 16:31, Pin 1:14) Ang hitsura 
sa komon nga mga butang sama sa dugo, niyebe, 
pipila ka langgam, kalayo, bilihong mga bato, ug 
uban pa, gigamit ingong mga reperensiya sa bulok. 
(2Ha 3:22, Sal 51:7: Aw 5:11; Mat 16:2, 3; Pin 9:17) 
Ang mga bulok gigamit usab nga may mahulag- 
wayong kahulogan, ug ang tinong mga ideya usa- 
hay gilangkit uban sa espesipikong mga bulok. 

Ang itom gihisgotan sa paghubit sa buhok (Lev 
13:31, Mat 5:36), mga kabayo (Zac 6:2, 6), panit 
(Job 30:30), ug sa adlaw (Pin 6:12). Sa Pinadayag 6: 
5, 6, ang itom nga kabayo naghawas sa gutom. 
Ang Kasulatan naghisgot usab sa “itom nga mar- 
mol” ug “itom nga pintal.”---Est 1:6, Jer 4:30. 

Ang asul naghubit sa nagkadaiyang matang sa 
tinina nga mga materyales, sama sa hilo, kordon, 
panapton, ug sapot. (Ex 26:4, 31, 36; 39:22, Num 
4:7) Ang asul nga kordon kinahanglang ibutang sa 
ibabaw sa binorlasang mga sidsid sa matag besti 
sa mga Israelinhon. (Num 15:38, 39) Ang hasinto- 
asul maoy usa sa matahom nga mga bulok nga 
nagdayandayan sa mga panagang sa dughan nga 
gihisgotan sa Pinadayag 9:17. 

Ang bulok nga kape gihisgotan lamang diha sa 
paghubit bahin sa mga karnero.--Gen 30:32, 33, 
35, 40. 

Ang lutong-pula maoy usa sa mga bulok sa ma- 
halong tinina nga panapton. (2Cr 2:7, 14; 3:14: Nah 
2:3) Ang mga sala gipakasama usab sa lutong-pula 
nga bulok.--Isa 1:18. 

Ang bulok nga sama sa kalayo sa simbolikong 
paagi naghubit sa hitsura sa dakong dragon, si Sa- 
tanas nga Yawa. (Pin 12:3) Ang usa ka kabayo nga 
sama niini ug bulok nagsimbolo sa panaggubat tali 
sa kanasoran, ingon sa gihulagway sa Pinadayag 
6:4. 

Ang mahalon nga balhibo sa karnero usahay 
may bulok nga pulahong abohon.---Eze 27:18. 

Ang lunhaw sagad makita diha sa Kasulatan, 
apan panagsa rang espesipikong nagtumong sa 
bulok. Hinunoa, kini nagpasiugda sa kalapyo ug ka- 
tambok sa nanubong mga tanom, o kini nagtu- 
mong sa mahimsog ug mauswagong kahimtang sa 
mga butang. (Gen 1:30, 9:3, Ex 10:15, 2Ha 19:26, 
Pin 8:7) Ang dalagong-berde gigamit maylabot sa 
mga bulok sa lama sa sanla diha sa besti ug sa se- 
mentadong mga balay o sa paghubit sa dinalisay 
nga bulawan.--Lev 13:49, 14:37, Sal 68:13. 

Ang purpura ug morado sagad gihisgotan diha 
sa Kasulatan, bisan tuod walay kalainan nga giha- 
tag tali sa nagkadaiyang matang sa bulok nga pur- 
pura nga gipatungha sa lainlaing matang sa mga 
tina o sa mga pamaagi sa pagtina nga gigamit. (Ex 
25:4: Num 4:13, Eze 27:7, 16, Dan 5:7, 29, Mar 15: 
17, 20: Luc 16:19; Pin 17:4) Tungod sa kamahal ni- 
ini, kini nga bulok sagad gilangkit o nagsimbolo sa 
kabahandianon, kadungganan, ug harianong kaha- 
langdon. 

Ang pula, sama kapula sa kalayo, ug dalagong- 
pula maoy mga termino nga gigamit sa paghubit 
sa nagkalainlaing mga butang, sama sa buhok 
(Gen 25:25), tinina nga mga panit sa laking karne- 
ro (Ex 25:5), mga hayop (Num 19:2: Huk 5:10, Zac 
1:8), besti (Isa 63:2), ug sa pagkilumkilom sa langit 
(Mat 16:2, 3). Ang Hebreohanong pulong alang sa 
“pula” ('adhom) naggikan sa dam, nga nagkahulo- 
gang “dugo.”---Gen 25:30, 9:6. 

Ang sanag-pula mabasa diha sa mga paghisgot 
sa pisi o hilo, panapton ug sapot: usab sa sala. (Gen 

38:28, 30; Num 4:8; Jos 2:18; Jer 4:30; Mat 27:28; 
Isa 1:18) Ang “mapintas nga mananap” nga gihu- 
bit sa Pinadayag 17 adunay sanag-pulang bulok 
(ber 3), nga nagpalahi niini gikan sa “mapintas nga 
mananap” sa kapitulo 13. Ang bigaon nga nagling- 
kod sa sanag-pulang bulok nga mananap nagsul- 
ob ug purpura ug sanag-pula. (Pin 17:3-5) Busa 
kini nga panan-awon malarawanong nagsimbolo 
sa harianong mga katungod sa “mananap” ug sa 
kaluho ug kaharianon nga napahimuslan sa baba- 
ye nga nagsakay niini. 

Ang laing matang sa pula nga bulok (sa Ing- 
les, “vermilion?) (Jer 22:14; Eze 23:14) nagtumong 
sa mapulang matang sa pintal nga ginama gikan 
sa mga oxide sa puthaw o tingga. Lagmit nga 
kini unang gidala sa mga Fenicianhon, kinsa nag- 
importar niini gikan sa kinaiyanhong mga deposito 
nga makaplagan sa Amihanang Aprika. Sa ulahing 
panahon naugmad ang susamang mga deposito 
didto sa Tungang Sidlakan. 

Ang bulok nga puti sagad kaayong gihisgotan 
diha sa Kasulatan. Gawas pa sa paggamit niini 
ingong paghubit sa usa ka butang, kini usab nag- 
simbolo sa pagkamatarong ug sa espirituwal nga 
kahinlo. (Pin 3:4, 7:9, 13, 14) Ang puting kabayo, 
ingon sa gihulagway sa Pinadayag 6:2 ug 19:11, 
nagsimbolo sa hinlo, matarong nga pagpakiggubat 
ilalom sa pagtultol ni Jesu-Kristo. 

Ang puti nga mga besti gisul-ob sa mga kabos 
ug usab niadtong tag-as ug ranggo. Sa dihang his- 
gotan ang ilang besti, ang mga manulonda sagad 
nga gihulagway nga nagbestig puti. (Mar 16:5, Ju 
20:12, Pin 19:14) Ang pipila sa ubang mga butang 
nga gihubit ingong puti mao ang buhok (Lev 13:3, 
Mat 5:36), unod (Lev 13:16), kaumahan sa mga lu- 
gas nga anihonon na (Ju 4:35), ug ang trono sa 
Diyos sa matarong nga paghukom (Pin 20:11). Gi- 
panig-ingon ni Jesus ang mga eskriba ug mga Pa- 
riseo sa pinaputi nga mga lubnganan. (Mat 23:27) 
Gikuha niya kini nga ilustrasyon gikan sa kostum- 
bre sa pagpaputi sa mga lubnganan sa palibot sa 
Jerusalem una pa ang Paskuwa aron ang katawhan 
nga mangadto sa pagsaulog sa Paskuwa dili mama- 
hugaw pinaagi sa pagkahikap niini. Ang panagka- 
daiya sa kaputi gipalahi diha sa Bibliya, sama pa- 
nanglitan, sa pulahong puti (Lev 13:19, 24) ug 
sa lagomon nga puti.--Lev 13:39. 

Gihisgotan usab ang bulagaw o dalag ug ang sa- 
mag-asupre kadalag.--Lev 13:30, 32, 36, Pin 9:17. 

Sagolsagol nga mga bulok. Gawas sa mas espe- 
sipikong mga bulok, adunay daghang ekspresyon 
diha sa Bibliya nga naghubit sa mga butang nga 
dili kaayo tino ang mga bulok o nagkasagolsa- 
gol ang mga bulok---pananglitan: pat-akpat-ak nga 
bulok (Gen 30:32, 33), magilawon nga mga bulok 
(Isa 63:1), daghag-bulok (Jer 12:9), sagolsagol ug 


BUNGDO 


bulok (Zac 6:3, 7), mapulapula (1Sa 16:12, Aw 
5:10), puntikpuntik (Zac 6:3, 6), kabang (Gen 31:10, 
12), may mga budlis (Gen 37:3, 2Sa 13:19), maitom 
(Aw 1:6), duhag-bulok (Eze 27:24), nagkalainlaing 
mga bulok (Eze 16:16), may lainlaing bulok (Eze 
17:3), ug nagkadaiyang bulok (Eze 27:7, 16, 24). 
-- Tan-awa ang TINA, PAGTINA. 

Kupo ni Kristo. Miingon ang pipila ka tawo 
nga aduna kunoy panagsumpaki sa rekord sa Bibli- 
ya maylabot sa bulok sa kupo nga gisul-ob ni Jesu- 
Kristo sa adlaw sa pagpatay kaniya. Si Mateo mii- 
ngon nga “gisul-oban siya [sa mga sundalo] sa usa 
ka sanag-pula nga kupo” (Mat 27:28), samtang si 
Marcos ug Juan nag-ingon nga kadto maoy purpu- 
ra. (Mar 15:17: Ju 19:2) Apan, inay nga panagsum- 
paki, ang maong panagkalahi sa paghubit sa bulok 
sa besti naghatag lamang ug pamatuod nga ang 
mga magsusulat sa Ebanghelyo nagsulat nga inde- 
pendente sa usag usa ug nga sila wala magkunsa- 
bohay. Si Mateo naghubit sa kupo segun sa iyang 
nakita, nga mao, sumala sa iyang pagtan-aw sa 
bulok niini, ug iyang gipasiugda ang kapula sa bes- 
ti. Si Juan ug Marcos wala kaayo magpasiugda sa 
pula nga bulok niini, nga nagtawag niini nga pur- 
pura. Ang “purpura” mahimong itawag sa bisan 
unsang bulok nga may sambog nga asul ug pula. 
Busa, si Marcos ug Juan miuyon kang Mateo nga 
ang besti adunay pula nga bulok. Siyempre, ang 
mga butang sa palibot ug ang sidlak sa kahayag 
mahimong makahatag ug lainlaing bulok. Ang ka- 
tubigan magkalahi ug bulok sa lainlaing mga pana- 
hon, depende sa partikular nga bulok sa langit ug 
sa sidlak sa kahayag sa usa ka partikular nga pana- 
hon. Busa, kon pagatagdon kining mga butanga, 
makita nato nga ang mga magsusulat sa Ebang- 
helyo wala magkasumpaki sa paghubit sa bulok sa 
kupo nga gisul-ob kang Kristo sa nagbugalbugal 
nga Romanong mga sundalo sa kataposang adlaw 
sa iyang tawhanong kinabuhi. 


BULUHATON. Tan-awa ang BUHAT, BULUHA- 
TON. 


BUNA [pinamubo sa Benaias, nga nagkahulo- 
gang “Si Jehova Nagtukod"]. Anak nga lalaki ni Je- 
rameel sa tribo ni Juda.— 1Cr 2:3, 2b. 


BUNGBONG. Tan-awa ang PARIL, BUNGBONG. 


BUNGDO. Usa ka dapit o tinukod didto sa ka- 
raang Jerusalem. (2Sa 5:9, 1Ha 9:15, 24: 11:27, 2Ha 
12:20, 1Cr 11:8, 2Cr 32:5) Sa Maghuhukom 9:6, 20 
ang samang Hebreohanong pulong nga gihubad 
ug “Bungdo” (mil-loh”) gihubad nga “Milo.”---Tan- 
awa ang MILO. 

Wala mahibaloi karong adlawa kon unsa kining 
matanga sa Bungdo. Sa 2 Hari 12:20 gihisgotan 
ang “balay sa Bungdo,” nga lagmit nagpakita nga 


BUNGLAYON 


kini maoy samag kuta nga tinukod. Labot sa nahi- 
mutangan niini, ang 2 Samuel 5:9 ug 2 Cronicas 
32:5 naglangkit niini sa Siyudad ni David, nga nag- 
pakitang kini anaa sa sulod o kaha sa daplin sa Si- 
yudad ni David. 


BUNGLAYON. Sa katibuk-an, kini maoy ma- 
kadaot nga mga tanom nga daw walay pulos sa da- 
pit nga ilang gituboan. Bisan tuod gisulayan sa 
ubang mga eskolar nga ilangkit sa espesipikong 
mga tanom ang nagkalainlaing orihinal nga mga 
pulong nga gihubad nga “mga bunglayon” diha sa 
Bibliya, dili gayod matino kon unsa kining mga ta- 
noma. 

Ang Hebreohanong pulong nga bo“shah' giisip 
nga naggikan sa lintunganayng pulong nga nagka- 
hulogang “baho” ug busa lagmit naglangkob sa la- 
inlaing matang sa lang-0g nga mga tanom, ‘baho 
nga mga bunglayon.” Ngani, ang matinumanong si 
Job miingon nga kon ang iyang kinabuhi wala pa 
magsubay sa dalan sa integridad, nan, inay sa se- 
bada, motubo ang baho nga mga bunglayon.---Job 
31:40. 

Ang laing Hebreohanong termino, ang choh'ach, 
gisabot nga nagtumong sa tunokong mga tanom 
sa katibuk-an, ang tunokong mga bunglayon nga 
motubo sa natikad nga yuta ug daling molukop 
diha sa biniyaang yuta. (Job 31:40, Isa 34:13, Os 
9:6) Ang samang pulong makita sa Job 41:2, diin 
ang gihisgotan daw nagtumong sa usa ka sampinit 
nga gituhog diha sa hasang sa isda aron kini ma- 
bitbit. Ang choh'ach gigamit usab sa masambi- 
ngayong diwa. (Aw 2:2) Ang usa ka tunokong 
bunglayon diha sa kamot sa usa ka palahubog ma- 
kasamad kaniya ug sa uban, ingon usab niini ang 
hungog nga mga tawo nga naggamit ug prover- 
bio o panultihon sa sayop nga paagi tungod kay 
wala makasabot niini. (Pr 26:9) Si Haring Jehoas 
sa Israel nagtandi sa gibuhat sa hambogirong si 
Haring Amazias sa Juda nga buot makig-away 
kaniya ngadto sa usa ka tunokong bunglayon nga 
mihangyo ug pakig-alyansa sa kaminyoon sa usa 
ka sedro sa Lebanon.---2Ha 14:8, 9; 2Cr 25:18. 

Ang Hebreohanong ngalang sha'yith mopatim- 
awng nagtumong sa lainlaing matang sa mga 
bunglayon nga motubo diha sa giabandonar o bini- 
yaan nga yuta. (Isa 5:6, 7:23-25, 27:4) Kining ter- 
minoha, nga gihubad nga “mga bunglayon,” giga- 
mit sa mahulagwayong paagi sa paghawas sa mga 
tawo nga tungod sa ilang pagkadili-matinumanon 
nahimong walay pulos ug takos lamang sa ka- 
laglagan.--Isa 9:18, 19; 10:17-19, itandi ang Dan 
4:20-22. 

Sa Proverbio 24:31, ang plural sa Hebreohanong 
termino nga qim-mohs”, nga kasagarang gihubad 
nga “dapawong tanom,” lagmit nagtumong sa ta- 

nang matang sa mga bunglayon.--Tan-awa ang 
DAPAWONG TANOM. 

Ang mga bunglayon (Gr., zizania) sa sambi- 
ngay ni Jesus sa Mateo 13:24-30, 36-43 kasaga- 
rang giisip nga mao ang balhiboong darnel (Lolium 
temulentum), nga kaamgid kaayo sa trigo hangtod 
nga kini mogulang na, sa dihang kini dali nang 
mailhan gikan sa trigo tungod sa mas gagmayng 
itom nga mga lugas niini. Tungod niini, gawas pa 
nga ang mga gamot niini nga mga bunglayon mo- 
kulapot sa trigo, dili gayod angay nga ang mga 
bunglayon ibton nga dili pa panahon. Kon ang mga 
lugas sa darnel masagol sa mga lugas sa trigo hu- 
man sa pag-ani, kini adunay seryosong epekto sa 
usa nga makakaon niini. Ang pagkalipong ug gani 
ang pagkamatay gikaingong maoy resulta sa pag- 
kaon ug tinapay nga nasagolan ug daghan kaayong 
harina sa darnel. Ang makahilong elemento sa 
mga lugas sa darnel kasagarang gituohan nga 
naggikan sa usa ka fungus nga mitubo sa sulod ni- 
ini. 


BUNGOT. Ang balhibo nga motubo diha sa su- 
wang ug sa mga aping sa lalaki, usahay lakip 
nianang motubo diha sa ibabaw nga ngabil. Sa 
Hebreohanong Kasulatan, ang za-qan' mao ang pu- 
long alang sa “bungot,” samtang ang sapham, nga 
nagtumong sa ngabil, gihubad sa lainlaing paagi sa 
mga maghuhubad ingong “bungot,” “bigote,” ug 
“ibabaw nga ngabil.” Sa pipila ka kahimtang ang 
pulong nga zagan' nagtumong dili sa bungot kon- 
dili sa “suwang.”--Lev 13:29, 30, 14:9. 

Taliwala sa daghang karaang katawhan sa Sidla- 
kan, lakip ang mga Israelinhon, ang bungot giam- 
pingan ingong ebidensiya sa lakin-ong dignidad. 
Ang balaod sa Diyos ngadto sa Israel nagdili sa 
pagputol sa ‘buhok [o, patilya] sa ulo,” ang buhok 
taliwala sa dalunggan ug sa mata, ug sa tumoy sa 
bungot. (Lev 19:27: 21:5) Walay duhaduha nga kini 
gidili tungod kay taliwala sa pipila ka pagano usa 
kini ka relihiyosong batasan. 

Sa panahon sa hilabihang kasubo, kaulawan, o 
pagkanapaubos, mahimong ibton sa usa ka tawo 
ang pipila sa iyang mga bungot, o dili niya atima- 
non ang iyang bungot o bigote. (Esd 9:3) Lagmit 
nga ang wala atimana nga bungot ni Mepiboset, 
nga anak nga lalaki ni Jonatan, ang nagpaila ngad- 
to kang David nga si Mepiboset tingali nagsulti 
sa tinuod sa dihang siya miingon nga ang iyang 
alagad nga si Ziba nagbutangbutang kaniya, ug 
nga si Mepiboset nagbangotan gayod samtang si 
David nahimong kagiw tungod kang Absalom, nga 
sukwahi sa gitaho ni Ziba. (2Sa 16:3, 19:24-30) 
Ang pagbalbas sa bungot naglarawan sa kalami- 
dad o hilabihang pagbangotan tungod sa kalami- 
dad.--Isa 7:20, 15:2, Jer 48:37, Eze 5:1. 

Human sa pagkalaglag sa Jerusalem niadtong 
607 W.K.P., ang mga lalaki gikan sa Sekem, Shilo, 
ug Samaria nagpahayag sa ilang kagul-anan pina- 
agi sa pagbalbas sa ilang mga bungot, paggisi sa 
ilang mga besti, ug sa pagsamadsamad sa ilang ka- 
ugalingon. Bisan tuod sila nagdala ug mga halad 
ngadto sa balay ni Jehova, kini maoy mga halad 
nga walay dugo, nga mopatim-awng igahalad unta 
didto sa kanhing nahimutangan sa templo. (Jer 
41:5) Ang gibuhat niining mga tawhana wala ga- 
yod mahiuyon sa balaod sa Diyos tungod kay sila 
nagsamadsamad sa ilang kaugalingon, usa ka bu- 
hat nga hugot nga gjidili sa Balaod.--Lev 19:28, 
21:5. 

Ang kahinungdanon sa bungot ug sa pagkahap- 
say niini nakaapekto sa panglantaw ni Akis nga 
hari sa Gat ngadto kang David sa dihang si Da- 
vid nagpabuangbuang pinaagi sa pagpatabisay sa 
iyang laway diha sa iyang bungot. Kini nakapa- 
kombinsir kang Haring Akis nga si David nabuang. 
(1Sa 21:13) Sa ulahi, sa dihang giinsulto pag-ayo ni 
Hanun nga hari sa Ammon ang mga pinadala ni 
David pinaagi sa pagputol sa katunga sa ilang 
mga bungot, mabinationg giingnan ni David ang 
iyang mga tawo nga magpabilin una didto sa Jeri- 
co hangtod nga ang ilang mga bungot manubo na 
usab. Ang mga Ammonhanon nasayod nga kadto 
maoy timailhan sa pag-insulto kang David ug nga 
sila nahimong baho ngadto kaniya tungod sa ma- 
ong panghitabo, ug busa sila nangandam sa pag- 
pakiggubat.---2Sa 10:4-6, 1Cr 19:1-6. 

Batasan sa mga lalaki nga magpatubo ug 
bungot, bisan sa wala pa mahimo ang pakigsa- 
ad sa Balaod. Bisan tuod ang mga Hebreohanon 
wala maghimog mga monyumento diin makita 
ang ilang mga larawan diha niini, daghang mga 
monyumento ug mga inskripsiyon ang nakaplagan 
sa Ehipto, Mesopotamia, ug sa ubang kayutaan sa 
Tungang Sidlakan, nga niana ang mga Asiryan- 
hon, Babilonyanhon, ug mga Canaanhon gihulag- 
way nga may mga bungot. Gani ang pipila ka la- 
rawan nga niadto pang ikatulong milenyo W.K.P. 
nagpakita ug mga bungot nga lainlain ug estilo. Ta- 
liwala sa gihisgotan nga katawhan, ang mga eunu- 
ko mao ang kasagarang gihulagway ingong walay 
mga bungot. Apan, ang pagkahimong mga eunu- 
ko dili maoy batasan sa Israel, tungod kay ang Ba- 
laod nagsalikway sa mga eunuko gikan sa kongre- 
gasyon sa Israel.---Deu 23:1. 

Sanglit ang kadaghanan sa mga Semihanon gi- 
hulagway ingong may mga bungot, bisan una pa 
sa panahon sa Balaod, makataronganon nga adu- 
nay mga bungot usab ang matinumanong mga la- 
laki sa linya ni Sem, nga padayong nagsulti sa pi- 
nulongan sa Eden ug nga sa walay duhaduha mas 
misunod pag-ayo sa orihinal nga kostumbre sukad 


BUNGTOD 


sa panahon sa ilang katigulangan nga si Sem. Busa, 
makataronganong tuohan nga si Noe, Enoc, Set, ug 
Adan maoy bungoton usab nga mga lalaki. 

Si Herodotus (Il, 36) nag-ingon nga ang mga 
Ehiptohanon nagkiskis sa balbas sa ilang nawong 
ug sa buhok sa ilang ulo. Alang sa mga lalaki, 
usa ka timailhan sa pagbangotan o sa pagkawalay 
areglar ang pagpatubo sa buhok ug sa bungot. 
Maoy hinungdan nga si Jose, sa dihang gipagawas 
sa bilanggoan, namalbas sa wala pa dad-a atuba- 
ngan kang Paraon. (Gen 41:14) Apan, ang mga 
Ehiptohanon migamit ug dili tinuod nga mga bu- 
ngot ug mga piluka. 

Si Jesus ba sa dihang dinhi sa yuta nagpatubo ug 
bungot? Tino nga kini maoy batasan nga estrik- 
tong gisunod sa mga Hudiyo. Si Jesus, nga natawo 
nga usa ka Hudiyo, “nailalom sa balaod” ug iyang 
gituman ang Balaod. (Gal 4:4: Mat 5:17) Sama sa 
tanang uban nga mga Hudiyo, si Jesus, tungod sa 
pakigsaad sa Balaod, gipahinungod ngadto kang 
Jehova nga Diyos sukad pa sa iyang pagkahimug- 
so, ug siya obligado nga mosunod sa tibuok Balaod, 
lakip ang pagdili sa pagbalbas sa bungot. Dugang 
pa, sa panahon nga si Jesus dinhi sa yuta, ang pag- 
kawalay bungot maoy kostumbre sa mga Romano. 
Busa, kon si Jesus walay bungot, siya lagmit sawa- 
yon ingong usa ka eunuko o kaha usa ka Romano. 
Sa makahuloganong paagi, ang usa ka tagna mahi- 
tungod sa pag-antos ni Jesus nag-ingon: “Ang 
akong bukobuko akong gitahan sa mga tigbunal, ug 
ang akong mga aping ngadto niadtong magaibot sa 
buhok. ”---Isa 50:6. 


BUNGTOD. Ang Hebreohanong termino nga 
giv-ah' ug ang Gregong termino nga bou-nos' nag- 
tumong sa usa ka kinaiyanhong habog nga dapit sa 
yuta, nga mas ubos kay sa bukid. Ang linginong 
mga bungtod sagad nga makita sa Judea, apan ma- 
kaplagan usab kini sa ubang mga dapit sa Palestina. 

Usahay ang mga bungtod gigamit ingong mga 
lubnganan ug ingong tagoanang mga dapit. (Jos 
24:33, 1Sa 23:19, 26:1) Ang mga balay ug mga 
lungsod sagad nga gitukod sa ibabaw niini, sama 
sa balay ni Abinadab diin didto gibutang ang Arka 
sulod sa 70 ka tuig.— 1Sa 7:1, 2. 

Sa pagpasiugda sa pagkadako sa Labing Gamha- 
nan, gipakita ni manalagnang Isaias nga si Jehova 
ikaingong “makatimbang sa mga bungtod diha sa 
timbangan.” (Isa 40:12) Ang kabukiran ug kabung- 
toran gihubit nga molungtad sa “walay kataposan” 
ug “mohangtod sa panahong walay tino,” apan ang 
mahigugmaong-kalulot ug pakigsaad sa pakigdait 
sa Diyos gihubit nga labaw pang permanente kay 
niini.---Isa 54:10, Gen 49:26, Deu 33:15. 

Sa dili pa mopanaw, ang mga magmamando 
sa Sidlakan sagad magpadalag mga tawo aron sa 

pag-andam sa dalan alang kanila pinaagi sa pagku- 
ha sa mga bato, pagtambak sa mga libaong, pag- 
patag sa mga gansangong mga dapit, ug usahay, 
bisan gani sa pagpatag sa mga kabungtoran. Sa 
mahulagwayong diwa, ang kabungtoran gipatag 
aron dili mababagan ang pagbalik sa mga Hudiyo 
ngadto sa Jerusalem gikan sa Babilonya niadtong 
537 W.K.P. Kini usab maoy tagna nga nagtumong 
sa buluhaton sa pagpangandam nga gihimo ni 
Juan nga Tigbawtismo sa wala pa motungha ang 
Mesiyas.---Isa 40:4: Luc 3:1-6. 

Sagad sa ibabaw sa kabungtoran nga ang mga 
Israelinhon, sa pagsundog sa mga Canaanhon, 
nagpadayon sa pagbuhat sa idolatrosong pagsim- 
ba. (Deu 12:2, 1Ha 14:23, 2Ha 17:9, 10; Isa 65:7: Jer 
2:20, 17:1-3, Eze 6:13; 20:28, Os 4:13) Kini nagpa- 
tin-aw sa matagnaong pagsanong sa pangamuyo 
alang sa Israel nga mobalik kang Jehova: “Ania 
kami! Kami nagaduol kanimo, kay ikaw, Oh Jeho- 
va, ang among Diyos. Sa pagkamatuod ang mga 
bungtod ingon man ang kaguliyang diha sa kabu- 
kiran iya sa kabakakan.”---Jer 3:22, 23. 

Busa, haom kaayo ang tagna ni Isaias ug Mi- 
queas nga “ang bukid sa balay ni Jehova” lig-ong 
matukod ibabaw sa tumoy sa kabukiran ug igatu- 
boy ibabaw sa kabungtoran. (Isa 2:2; Miq 4:1) Suk- 
wahi kaayo niini, kadtong wala mobuhat sa kabu- 
but-on ni Jehova, sa panahon sa iyang buluhaton 
sa pagpanglaglag, “moingon sa mga bukid, “Taboni 
kami!’ ug sa mga bungtod, “Tumpagi kami! “---Os 
10:8, Luc 23:30, itandi ang Isa 2:19, Pin 6:16, 17. 


BUNGTOD NI MARS. 

BUNI [pinamubo sa Benaias, nga nagkahulo- 
gang “Si Jehova Nagtukod']. 

1. Usa ka Levihanon kansang kaliwat gipili pina- 
agig ripa aron mopuyo sa Jerusalem human matu- 
kod pag-usab ang paril pinaagi ni Nehemias.---Neh 
11:1, 15. 

2. Usa ka pangunang Levihanon sa mga adlaw 
ni Esdras ug Nehemias kinsa lakip niadtong didto 
ibabaw sa plataporma nga “misinggit sa makusog 
nga tingog” ngadto kang Jehova agig paghinulsol. 
--Neh 9:4. 

3. Usa sa “mga pangulo sa katawhan” kansang 
kaliwat, kon dili man siya mismo, miuyon sa pakig- 
saad sa pagkamatinumanon nga gipangunahan ni 
Nehemias.—Neh 10:1, 14, 15. 


BUN-I. Usa ka makatakod nga sakit sa panit 
nga ang hitsura maoy linginong mga pat-akpat-ak. 
Kini nga pulong makita diha sa Bag-ong Kalibo- 
tang Hubad sa Levitico 21:20 ug 22:22, ingong hu- 
bad sa Hebreohanong pulong nga yalle'pheth. Ang 

bun-i naggikan sa fungus, ug kini motapot diha sa 
mga hayop ug sa tawo. Sa mga tawo, ang bun-i 
mahimong motapot dili lamang sa mga bahin sa 
lawas nga may buhok, ilabina sa ulo sa mga bata 
ug sa bungot sa mga hamtong, kondili sa walay 
buhok usab nga bahin sa lawas. Kining bun-i diha 
sa walay buhok nga bahin sa lawas motubo ingong 
lingin, pulahon ug kolor nga pat-ak nga sagad may 
gagmay kaayong mga butoybutoy palibot sa kilid 
niini. Samtang modako ang pat-ak, ang tunga nii- 
ni mahawan ug ang apektadong bahin sagad lingin 
tan-awon. 

Bisan tuod ang yallepheth gihubad usab alang 
sa uban pang mga sakit sa panit, ang Hudiyoha- 
nong tradisyon naglangkit niini sa Egyptian herpes 
o lichen (kagid). Ang yalle'pheth gihubad sa mga 
maghuhubad sa Gregong Septuagint ingong lei- 
khen, nga mahimong magtumong sa buni. Tu- 
ngod niana gisugyot sa Hebreohanong mga eskolar 
nga si L. Koehler ug W. Baumgartner ang hubad 
nga “bun-i, herpes.”---Lexicon in Veteris Testamen- 
ti Libros, Leiden, 1958, p. 383. 

Ang usa ka tawo nga kaliwat sa mga saserdote 
ug may bun-i dili takos sa paghalad ug mga pahi- 
nungod kang Jehova. (Lev 21:20, 21) Ug ang mga 
hayop nga gitaptan niini dili ikahalad ngadto sa 
Diyos.--Lev 22:22. 


BUNTOG [Heb., selaw']. Usa ka gamay, bus-ok 
ug lawas nga langgam, nga mga 18 sm (7 pul.) ang 
gitas-on, nga halos sa tanang panahon anaa sa 
yuta. Ang unod niini maayo kaayong kan-on, ug 
gikataho nga pagka-1920 ang Ehipto nag-ekspor- 
tar ug mga tulo ka milyong buntog kada tuig ngad- 
to sa langyawng mga merkado, bisan tuod kini nga 
pag-eksportar mikunhod na sukad niadto. 

Kini nga langgam nga gihubit sa Bibliya dayag 
nga mao ang komong tiglalin nga buntog (Cotur- 
nix Coturnix), nga molalin paamihanan gikan sa 
Aprika sa tingpamulak, moabot sa Ehipto sa mga 
bulan sa Marso, ug human niana moagi sa Arabia 
ug sa Palestina, ug mobalik sa pagsingabot sa ting- 
tugnaw. Sila mopanaw sa dinagkong mga panon, 
nga maghimo sa ilang paglalin nga hugnahugna 
ug sagad manglupad panahon sa kagabhion. Ang 
ilang mga pako makaarang sa tulin nga paglupad 
apan dili sa layo kaayo nga mga distansiya. Tungod 
kay bug-at ang ilang mga lawas kon itandi sa ku- 
sog sa ilang mga pako, usahay sila moabot sa ilang 
destinasyon nga lapoy kaayo. Busa, ang buntog 
molupad pauyon sa hangin ug sagad nga molupad 
nga dili kaayo habog. Si Koronel Richard Meiner- 
tzhagen nag-asoy nga sa Port Said, Ehipto, usahay 
ang mga tawo mogamit ug mga sigpaw aron sa 
pagsikop ug mga buntog sa dihang kini nga mga 
langgam manglupad diha sa kadalanan panahon 

sa kaadlawon.---Birds of Arabia, Edinburgh, 1954, 
p. 569. 

Ang unang paghisgot sa buntog diha sa asoy sa 
Bibliya (Ex 16:13) maoy labot sa mga panghitabo 
panahon sa tingpamulak (Ex 16:1), ug busa ang 
mga langgam lagmit nga nagpaingon sa amiha- 
nan. Ang mga Israelinhon didto sa Kamingawan sa 
Sin sa Peninsula sa Sinai ug sila nagreklamo bahin 
sa ilang mga suplay sa pagkaon. Ingong sanong, 
si Jehova mipasalig kang Moises nga “taliwala sa 
duha ka gabii” sila magakaon ug karne ug sa pag- 
kabuntag sila mabusog sa tinapay. (Ex 16:12) Nia- 
nang gabhiona “ang mga buntog mitungha ug mi- 
lukop sa kampo,” samtang sa pagkabuntag ang 
mana mitungha ibabaw sa yuta. (Ex 16:13-15, Sal 
105:40) Dayag nga sa panahon usab sa tingpamu- 
lak (Num 10:11, 33), mga usa ka tuig sa ulahi, tu- 
ngod sa pagbagulbol sa mga Israelinhon kay mana 
lang ang ilang pagkaon, gitagna ni Jehova nga sila 
mokaon ug karne “hangtod sa usa ka bulan” hang- 
tod nga kini mahimo nang makaluod alang kanila. 
(Num 11:4, 18-23) Unya gipahuros sa Diyos ang 
usa ka hangin, lagmit gikan sa S o sa HS, aron abo- 
gon ang mga buntog gikan sa dagat ug ipahinabo 
nga “matagak sila sa ibabaw sa kampo” nga dag- 
han kaayo “sama sa balas” lukop sa halapad nga 
luna nga miabot ug pipila ka milya palibot sa kam- 
po.--Num 11:31, Sal 78:25-28. 

Ang ekspresyon nga “mga duha ka maniko 
[mga 1 m; 3 p] ibabaw sa nawong sa yuta” gipatin- 
aw sa lainlaing paagi. (Num 11:31) Giisip sa uban 
nga ang mga buntog natagak gayod sa yuta ug sa 
pipila ka dapit kini natipun-og sa ingon niana ka- 
habog. Ang uban, nga mitutol nga ang maong 
panghitabo tinong mosangpot sa pagkamatay sa 
daghang buntog ug sa ingon dili na makaon sa 
mga Israelinhon, nagtuong ang teksto nagpasabot 
nga ang mga buntog milupad sa ingon niana ka 
ubos ibabaw sa yuta, sa ingon dali ra silang masi- 
kop sa mga Israelinhon. Sa pagpahayag sa samang 
ideya, ang Gregong Septuagint mabasa: “sa tibuok 
kampo, mga duha ka maniko gikan sa yuta”, ug 
ang Latin nga Vulgate nag-ingon: “sa tibuok kam- 
po, ug sila nanglupad sa kahanginan sa gihabo- 
gong duha ka maniko ibabaw sa yuta.” 

Ang mga Israelinhon giabot ug usa ka adlaw ug 
tunga sa pagpanigom sa mga buntog, “ang nakati- 
gom ug kinadiyutayan nakatigom ug napulo ka ho- 
mer [2,200 I].” (Num 11:32) Sanglit gihisgotan 
man ni Moises nga dihay “unom ka gatos ka libong 
sundalo” (Num 11:21), ang gidaghanon sa mga 
buntog nga natigom lagmit gayod nga minilyon, 
busa dili kadto basta nakuha lang tungod sa kinai- 
yanhong paglalin sa mga buntog kondili usa ka 
gamhanang pagpahayag sa gahom sa Diyos. Ang 
gidaghanon nga natigom hilabihan gayod ka dag- 


BUSAL 


han aron makaon niadtong higayona: busa ang ha- 
kog nga mga Israelinhon “nagkatag pag-ayo niini 
sa tibuok kampo alang sa ilang kaugalingon.” (Num 
11:32) Tingali gihimo nila kini aron ibulad ang kar- 
ne sa giihaw nga buntog aron makapreserbar ug 
daghan kaayo, sa ingon ila pa kining makaon sa 
umaabot nga mga adlaw. Kini maoy sama sa gihi- 
mo sa mga Ehiptohanon kanhi nga pagbulad sa 
isda, ingon sa gihubit ni Herodotus (II, 77). 


BUSAL. Ang kasangkapan nga itaod sa ulo sa 
kabayo aron kini giyahan ug kontrolahon, nga gi- 
langkoban sa higot sa ulo, bokado, ug mga renda, 
ug sagad may uban pang mga gamit. Sa Hebreo- 
hanon kini maoy methegh (2Ha 19:28) ug re'sen 
(Job 30:11), samtang sa Grego kini maoy khatli:nos”. 
--San 3:3. 

Ang “busal” sagad gigamit nga mahulagwayon 
diha sa Bibliya, o sa paghisgot ug usa ka ilustras- 
yon. Ang salmista miingon: “Ayaw kamo pagpa- 
nig-ingon sa usa ka kabayo o sa mula nga walay 
pagsabot, kansang kaliksi pagapugngan sa busal o 
sa renda sa dili pa sila makaduol kanimo.” (Sal 
32:9) Ang mga tawo angayng dili mahisama sa 
mga mananap nga walay kabuot, nga dili makagi- 
ya sa ilang kaugalingon sa tukmang paagi. Hinu- 
noa, maingon nga ang walay-salabotang mga ma- 
nanap kinahanglang pantonon pinaagig latigo ug 
busal, ang bunal gikinahanglan usab alang sa hu- 
ngog nga tawo.---Pr 26:3. 

Sa Pinadayag “ang paras sa yuta” giitsa ngadto 
sa pug-anan sa bino ug gitamaktamakan sa sinapi- 
nang mga tiil sa mga kabayo, ug ang dugo nga mi- 
gula miabot “sa gitas-ong mosangko sa mga busal 
sa mga kabayo, sa gilay-on nga usa ka libo unom 
ka gatos ka estadio [296 km; 184 mi].” (Pin 14:18- 
20) Ang maong gitas-on sa dugo nga miabot sa 
maong gilay-on naghawas sa kadako sa kalaglagan 
nga gipahinabo sa mga manulonda ug nagpadayag 
nga ang pug-anan sa bino may igo gayong gidak- 
on nga masulod ang tanan ug nga walay makaik- 
yas niadtong naglangkob sa simbolikong “paras sa 
yuta” sa panahon sa pagkabug-os sa pagkasad-an 
niini. 

Si Jehova miingon kang Haring Senakerib sa 
Asirya: “Ibutang ko gayod ang akong kaw-it sa 
imong ilong ug ang akong busal taliwala sa imong 
mga ngabil, ug dad-on ko gayod ikaw pagbalik did- 
to sa dalan nga imong giagian.” (2Ha 19:28, Isa 
37:29) Dili kinabubut-on kondili pinaagi sa kamot 
ni Jehova nga si Senakerib napugos sa pag-atras 
gikan sa paglikos sa Jerusalem ug sa pagbalik sa 
Nineve, diin siya sa ulahi gipatay sa iyang kaugali- 
ngong mga anak nga lalaki. (2Ha 19:32-37, Isa 
37:33-38) Ang pagbutang ni Jehova ug busal diha 
sa mga apapangig sa kaawayng mga katawhan 


BUSOGAN 


nagpaila nga sila bug-os nga nakontrolar sama sa 
pagkontrolar sa mga hayop ginamit ang usa ka bu- 
sal.--Isa 30:28. 

Si Job, nga nagbalata sa iyang masulub-ong ka- 
himtang tungod sa balatian ug pagbiaybiay, nag- 
ingon bahin sa iyang mga maglulutos: “Ang busal 
gipasagdan nilang wala mataod tungod kanako.” 
(Job 30:11) Ang mga kaaway ni Job misutoy nga 
wala mabusali, nga wala gayoy pagtahod ug pag- 
pugong sa pagpahungaw sa ilang pagpakigbatok 
kaniya. 

Si Santiago nga igsoon-sa-inahan ni Jesus nag- 
hatag ug tambag labot sa hustong paggamit sa 
dila, nga nagpakasama sa pagpugong niini sa usa 
ka busal. Kon ang usa adunay pagpugong-sa-kau- 
galingon pinaagi sa pagpadapat sa mga prinsipyo 
sa Kasulatan, ug pinaagi niini makapugong sa dila, 
nan siya makapugong sa iyang tibuok lawas. (San 
3:2, 3) Ang usa ka busal diha sa dila mismo hi- 
nungdanon alang sa usa ka tawo nga nangangkon 
nga magsisimba sa Diyos, kay kon dili, ang dagway 
sa iyang pagsimba mahimong kawang lamang. 
--San 1:26. 

Gitawag usab nga busal ang usa ka galamiton 
nga gidisenyo sa pagsap-ong sa baba sa usa ka ha- 
yop aron kini dili makapaak o makakaon. 

Ang baka kanunayng gigamit sa karaang Pales- 
tina kon daghang lugas ang giokon. Sa dili pa mag- 
giok, badbaran sa higot ang mga binangan ug 
ikatag kini ibabaw sa gipabantok nga salog sa gio- 
kanan hangtod nga mobaga na ang lut-od niini. 
Dayon usa o kapin pang mga hayop ang motamak- 
tamak sa mga lugas pinaagi sa ilang mga kuko o 
kini giokon pinaagi sa usa ka balsa nga panggiok o 
ubang galamiton nga ilang ipaagi ibabaw niini. 
Ang Moisesnong Balaod nagsugo: “Dili mo pagabu- 
salan ang torong baka samtang kini nagagiok.” 
(Deu 25:4) Sa ingon dili kini mag-antos sa kahid- 
law sa pagkaon sa mga lugas nga gihagoan niini sa 
paggiok.---Itandi ang Pr 12:10. 

Ang prinsipyo nga gihisgotan sa Deuteronomio 
25:4 ikapadapat usab ngadto sa tawhanong mga 
mamumuo. Gisultihan ni Pablo si Timoteo: “Ang 
mga ansiyano nga nagdumala sa maayong paagi 
kinahanglang isipon nga takos sa doble nga pasidu- 
ngog, ilabina silang naghago sa pagpanulti ug sa 
pagpanudlo.” Dayon, aron sa pagpalig-on sa iyang 
tambag, ang apostol mikutlo sa balaod labot sa dili 
pagbusal sa usa ka torong baka sa dihang kini na- 
gagiok sa mga lugas. (1Ti 5:17, 18) Dugang pa, 
ingong bahin sa pangatarongan ni Pablo aron ipa- 
kita sa mga taga-Corinto nga “nagsugo ang Ginoo 
kanila nga kadtong nagamantala sa maayong bali- 
ta mabuhi pinaagi sa maayong balita,” iyang gikut- 
lo ang Deuteronomio 25:4 ug dayon misulat: “Ang 

mga torong baka ba ang gikahingawaan sa Diyos? 
O kini ba sa bug-os tungod kanato nga siya naga- 
sulti niini? Sa pagkatinuod tungod kanato nga kad- 
to nasulat, tungod kay ang tawo nga nagada- 
ro angay nga magadaro nga may paglaom ug 
ang tawo nga nagagiok angay nga mobuhat nia- 
na sa paglaom nga mahimong mag-aambit. ”---1Co 
9:8-14. 

Gigamit sa salmistang si David ang “busal” sa 
mahulagwayong paagi sa dihang siya miingon nga 
iyang taoran ug busal ang iyang baba ingong ban- 
tay aron kini dili makasala.---Sal 39:1. 


BUSOGAN. Tan-awa ang HINAGIBAN, ARMA- 
DURA. 


BUTANG NGA KASILAGAN. Ang He- 
breohanong pulong nga nid-dah'makaplagan sa 30 
ka higayon diha sa Hebreohanong Kasulatan ug 
lagmit nga naggikan sa lintunganayng pulong nga 
nadhah’, nga nagkahulogang “isalikway, wagta- 
ngon sa hunahuna (dili hunahunaon).” (Isa 66:5, 
Am 6:3) Ang nid-dah’ nagpasabot ug kahugawan, 
butang nga kasilagan, kini mahimong sa pisikal, 
sama pananglitan, tungod sa regla (Lev 12:2, 5, 15: 
20, 24, 25, 33), o sa moral, tungod sa idolatriya. 
(Esd 9:11; 2Cr 29:5) Ang samang Hebreohanong 
pulong gigamit labot sa “tubig sa paghinlo” (Num 
19:9-21, 31:23, NW, “tubig nga gigamit kon may 
regla,” Num 19:9, ftn sa Rbi8, “tubig sa paglain,” 
KJ, “tubig alang sa kahugawan,” RS, AT: “tubig sa 
pagputli,” JB), nga nagtumong sa tubig nga giga- 
mit sa paghinlo sa butang nga mahugaw. 

Busa, sa Lamentaciones 1:17 si Jeremias nag- 
ingon nga ang Jerusalem sa pagkalaglag niini “na- 
himong butang nga kasilagan [sama sa babayeng 
may regla,” KJ, “objeto de abominacion,” NG (Ki- 
natsila), “kasilagan,” AT] sa ilang taliwala [nga 
mao, taliwala sa naglibot nga kanasoran].” 

Sa wala pa laglaga sa Babilonya ang Jerusalem, 
si Jehova miingon sa katawhan sa Israel pinaagi sa 
iyang manalagnang si Ezequiel: “Ang balay sa Is- 
rael nagpuyo sa ilang yuta, ug padayon nilang gi- 
hugawan kini pinaagi sa ilang dalan ug pinaagi sa 
ilang mga binuhatan. Sa akong atubangan ang 
ilang dalan nahimong ingon sa kahugaw sa reg- 
la [niddah|.” (Eze 36:17) Tungod sa idolatrosong 
mga buhat, ang Israel nahimong mahugaw sa 
espirituwal ug tungod niana siya pagalikayan sa 
iyang banang tag-iya, si Jehova nga Diyos, ug ma- 
hiusa lamang kaniya sa espirituwal human mahin- 
loi. Busa, sa bersikulo 25, si Jehova miingon: “Ug 
pagawisikan ko kamo ug hinlong tubig, ug kamo 
mangahinlo, gikan sa tanan ninyong kahugawan 
ug gikan sa tanan ninyong makaluod nga mga ido- 
lo pagahinloan ko kamo."---Itandi ang Eze 18:6. 

Sa Ezequiel 7:19, 20 ang Diyos nagpahayag sa 
iyang kasuko batok sa Israel tungod sa paghimog 
relihiyosong mga larawan pinaagi sa ilang salapi 
ug sa ilang bulawan ug busa siya miingon nga 
iyang ipahinabo nga ilang isalibay ang ilang salapi 
ug ang ilang bulawan sa kadalanan ingong “butang 
nga kasilagan [niddah'.”--Itandi ang Isa 30:22, 
tan-awa ang DULUMTANANG BUTANG. 

Pagkasilag.. Ang ubang Hebreohanong mga 
ekspresyon nga may diwa sa “pagkasilag” mao ang 
quts, nga nagtumong sa emosyonal nga reaksiyon 
ug nagkahulogang “kasilagi, adunay pagkasilag sa; 
mibati ug hilabihang kalisang sa” (Gen 27:46, 1Ha 
11:25, Num 22:3), ug ang ga-al', nga nagkahulogan 
usab ug “kasilag,” apan nagpaila ug pagsalikway sa 
butang nga gikasilagan. (Lev 26:11, 15, 30, 2Sa 
1:21, ftn sa Rbi8) Diha sa Gregong Septuagint 
kini nga Hebreohanong mga pulong usahay gihu- 
bad nga prossokhthi'z0, nga nagkahulogang “napu- 
ngot” (Gen 27:46, Lev 26:15, itandi ang Heb 3:10), 
ug bdelys'so:mai, nga nagkahulogang “nagpaha- 
yag ug kasilag sa; napungot sa.”---Lev 20:23, 26:11, 
itandi ang Rom 2:22. 

Tungod kay ang mga Canaanhon sad-an sa sek- 
suwal nga imoralidad ug kahiwian, idolatriya, ug 
espiritistikanhong mga buhat, ang Labing Hataas 
nasilag kanila, ug tungod niana iyang gimando 
nga sila laglagon. (Lev 20:2-23) Ang mga Israelin- 
hon gipasidan-an nga kon sila dili magmasinug- 
tanon, si Jehova masilag usab kanila, ug mohi- 
kaw na sa iyang proteksiyon ug panalangin. Apan, 
tungod kay siya maunongon sa iyang pakigsaad 
uban sa Israel, dili siya masilag kanila hangtod sa 
punto nga bug-os silang laglagon. (Lev 26:11-45) 
Alang sa mga daotan, ang pagkabanhaw mahi- 
mong pagkabanhaw ngadto sa dumalayong 'pag- 
kasilag” (Heb., derra'ohn'). Kini mahimong pagka- 
banhaw ngadto sa paghukom nga mosangpot sa 
walay kataposang kalaglagan.--Dan 12:2, Ju 5: 
28, 29. 

Ang tinuyong pagsalikway sa mga sugo, pag- 
badlong, ug mga tagana ni Jehova maoy sayop nga 
pagkasilag. Ang mga Israelinhon sad-an niini sa 
dihang sila midumili sa pagsunod sa mga sugo ni 
Jehova, ingon man sa dihang sila nasilag o gilu- 
od sa mana ingong “dulumtanang tinapay.” (Num 
21:5: Lev 26:15) Ang Proverbio 3:11 nagtambag sa 
dili 'pagkasilag o pag-ayad sa pagbadlong ni Je- 
hova.’ 

Sa Roma 12:9 ang mga Kristohanon giawhag: 
“Kasilagi ang daotan.” Ang Gregong termino dinhi 
nga gihubad ug “kasilagi” (a:po:sty:ge'o) mao ang 
intensive form sa Gregong berbo nga nagkahulo- 
gang “dumti,” ug busa sa literal nagkahulogang 
“dumti pag-ayo.” Ang usa ka tawo nga wala masi- 
lag sa daotan, wala na mobati ug kapungot niini, 


BUWITRE 


maghimo sa iyang kaugalingon nga kasilagan ni 
Jehova. 


BUWITRE [Heb., racham' racha'mah], ITOM 
NGA BUWITRE [Heb., 0zni'yah'|]. Usa ka dakong 
langgam nga tigkaon ug patayng hayop nga naga- 
himog hinungdanon kaayong serbisyo sa kayutaan 
nga init ang klima, nga nagakaon sa mga patayng 
lawas ug sa nadunot nga mga unod nga mahimong 
hinungdan sa sakit. Kini nga langgam gitala nga la- 
kip sa gipahayag nga 'mahugaw diha sa Moises- 
nong Balaod.--Lev 11:13, 18, Deu 14:12, 17. 

Sa Arabiko, usa ka pinulongan nga kapamilya sa 
Hebreohanon, ang usa ka pulong nga susama sa ra- 
cham’ nagtumong sa Ehiptohanong buwitre (Neo- 
phron percnopterus), sagad nga gitawag ug manok 
ni Paraon. Kini nga langgam maoy puti gawas lang 
sa itom niini nga mga pako ug dalag nga sungo ug 
mga tiil. Mao kini ang kinagamyan sa mga buwitre 
nga makaplagan sa mga dapit sa Bibliya, nga mga 
65 sm (26 pul.) lamang ang gitas-on sa lawas. Kay 
walay balhibo ang kunot nga nawong niini, dagko 
ang mga mata, samag kaw-it ang sungo, ug bawog 
ang mga kuyamoy, kini maot kaayog hitsura. Tu- 
ngod kay mokaon ug hugaw nga gidumilian bisan 
gani sa ubang mga buwitre, giisip nga kini mao ang 
kinahugawang kumakaon ug patayng lawas sa Tu- 
ngang Sidlakan apan sa samang higayon kini ang 
labing mapuslanon tungod sa serbisyo nga ginahi- 
mo niini. 

Ang griffon nga buwitre (Gyps fulvus) maoy usa 
ka dalagon-kape nga langgam nga mga 1.2 m (4 p) 
ang gitas-on, nga ang bukhad sa mga pako maoy 
mga 2.7 m (9 p). Ang griffon nga buwitre mao ang 
simbolo sa Ehiptohanong diyosa nga si Nekhebet 
ug makita usab diha sa mga bandila sa pagpakig- 
gubat sa mga Ehiptohanon, mga Asiryanhon, ug 
mga Persianhon. 

Ang lammergeier, o bungotong buwitre (Gypae- 
tus barbatus), maoy usa ka dakong langgam nga 
mandadagit, nga mobarog ug mga 1.2 m (4 p). Pi- 
naagi sa taas ug talinis nga mga pako niini nga 
may bukhad nga halos 3 m (10 p), ang lammer- 
geier nindot kaayong molupad, ug sayon kaayo ki- 
ning makalibotlibot samtang nagasuhid sa yuta sa 
ubos aron sa pagpangitag pagkaon. Lahi sa ubang 
mga buwitre, ang lammergeier may mga balhibo 
ibabaw sa ulo ug may bungot nga sama sa kanding. 
Paborito niini ang mga bukog nga may uyok, nga 
magdala niini sa itaas kaayo ug dayon ihulog kini 
ibabaw sa dagkong mga bato aron kini mabuak, sa 
ingon makuha niini ang uyok sa sulod sa bukog. 

Ang Hebreohanong pulong nga @0zni-yah' dayag 
nga nagtumong sa itom nga buwitre (Aegypius 
monachus), ang kinadak-ang langgam nga manda- 
dagit nga makaplagan sa Israel. Mas kapehon inay 
nga itom, kini usab upaw sama sa kasagarang 


BUZ 


buwitre: ang liog niini maoy asul ug ang ikog por- 
mag kunya. 


BUZ. 

1. Anak nga lalaki sa igsoong lalaki ni Abra- 
ham nga si Nahor pinaagi sa iyang asawa nga si 
Milca; uyoan ni Rebeca. (Gen 22:20-23) Lagmit 
nga iyang mga kaliwat ang mga Buzihanon, tu- 
ngod kay ang amahan ni Elihu gihubit ingong usa 
ka Buzihanon.---Job 32:2, 6; tan-awa ang Num. 3 


sa ubos. 


CAB. Usa ka sukod nga sumala sa rabbinikong 
mga tinubdan maoy 118 sa ephah (2Ha 6:25), ug 
busa 718 usab sa bath nga sukod. (Eze 45:11) Kon 
ang bath nga sukod isipon nga adunay kapasidad 
nga 22 L (5.81 gal), ingon sa gipakita sa arkeolohi- 
kanhong ebidensiya, nan ang cab nga sukod adu- 
nay kapasidad nga 1.22 L. 


CABON. Usa sa mga siyudad sa Juda diha sa 
Sepela. (Jos 15:40) Sa Gregong Septuagint mabasa 
ang “Chabra” inay nga Cabon, ug tungod niini gi- 
hunahuna sa uban nga kining lungsora mao ang 
Khirbet Hibra nga 5 km (3 mi) sa SHS sa Lakis. 
Apan, pinasukad sa Hebreohanong ngalan, ang 
uban nagtuo nga kini mao ang Al Qubeiba (Horvat 
Kefar Lakhish), 5 km (3 mi) sa HK sa Beit Jibrin 
(Bet Guvrin). 


CABUL. 

1. Usa ka lungsod nga gipahat ngadto sa tribo ni 
Aser ingong bahin sa panulondon niini. (Jos 19:24, 
27) Kini mao ang modernong Kabul, nga nahimu- 
tang mga 13 km (8 mi) sa SHS sa Aco. 

2. Kini nga ngalan gigamit alang sa usa ka dis- 
trito sa Galilea nga may 20 ka siyudad nga gihatag 
ni Solomon ngadto kang Haring Hiram sa Tiro, ang 
gasa nga lagmit gihatag ni Solomon tungod sa 
iyang pagpasalamat sa pagtabang ni Hiram sa 
iyang pagpanukod. Apan, sa dihang gisusi ni Hi- 
ram ang mga siyudad, iyang nakaplagan nga kini 
“dili maayo sa iyang mga mata,” nga miingon 
ngadto kang Solomon: “Unsang matanga sa mga 
siyudad kining imong gihatag kanako, akong igso- 
on?” Human niadto kini gitawag nga “Yuta sa Ca- 
hul.”---1Ha 9:10-13. 

Sumala kang Josephus, ang maong mga siyudad 
“nahimutang duol sa Tiro.” (Jewish Antiquities, 
VII, 142 [v, 3]) Ang Galilea gitawag ni Isaias (9:1) 
nga “Galilea sa mga nasod,” ug giisip sa pipila ka 

2. Usa ka pangulo sa banay ug kaliwat sa anak 
nga lalaki ni Jacob nga si Gad.-- 1Cr 5:11, 14. 

3. Usa ka dapit sa Arabia nga batok niini si Je- 
remias nagtagna ug kaalaotan. (Jer 25:17, 23) 
Lagmit gipuy-an kini sa mga kaliwat sa Num. 1. 
BUZI [Kang (Iya ni) Buz]. Ang Levihanon ug 
saserdote nga amahan sa manalagna nga si Eze- 
quiel.--Eze 1:3. 


BUZIHANON. Tan-awa ang Buz Num. 1. 


eskolar nga posibleng ang namuyo sa 20 ka siyu- 
dad maoy mga pagano. Lagmit nga kini dili ihatag 
ni Solomon ngadto sa usa ka langyaw nga hari kon 
kini gipuy-an pa sa mga Israelinhon, ug tingali kini 
nahimutang gayod sa gawas sa mga utlanan nga 
gipuy-an mismo sa Israel, bisan tuod kini sakop pa 
gihapon sa mga utlanan sa orihinal nga dapit nga 
gisaad sa Diyos ngadto sa Israel ug nga nailog ni 
David nga amahan ni Solomon. (Ex 23:31, 2Sa 8:1- 
15) Ang gihimo ni Solomon gikuwestiyon tungod 
sa balaod sa Diyos diha sa Levitico 25:23, 24. Kini 
nga balaod lagmit giisip nga nagtumong lamang sa 
rehiyon nga gipuy-an mismo sa katawhan nga gi- 
pakigsaaran sa Diyos, nga sa maong kahimtang dili 
unta sayop ang gasa ni Solomon. Apan kon kini 
nagtumong sa tibuok rehiyon, nan kini maoy du- 
gang pang pananglitan sa iyang pagkapakyas nga 
tumanon sa bug-os ang gimbut-an sa Diyos, sama 
sa iyang pagpadaghan sa mga kabayo ug usab 
sa pagkuha ug daghang asawa gikan sa langyaw 
nga mga nasod.--Itandi ang Deu 17:16, 17 sa 1Ha 
4:26: 11:1-8. 

Ang asoy wala maghatag sa katarongan kon 
nganong wala kahimut-i ni Hiram ang maong mga 
siyudad. Giisip sa pipila nga kini wala atimana sa 
paganong mga molupyo; ang uban naghunahuna 
nga dili maayo ang nahimutangan niini nga da- 
pit. Bisan unsa pa ang kahimtang, tungod kay 
wala niya kini kahimut-i, ginganlan kinig “Yuta sa 
Cabul.” Ang kahulogan sa Cabul niini nga teks- 
to nahimong ulohan sa daghang panaglantugi. 
Si Josephus (sama sa nahisgotan na) nag-ingon 
nga ang Cabul “sa Fenicianhong pinulongan gi- 
hubad nga nagkahulogang “dili makapahimuot,'” 
apan ang modernong mga eskolar walay nakapla- 
gang lain nga ebidensiya nga magpaluyo niini nga 
interpretasyon. Sagad nga gisugyot sa mga leksi- 
kograpo nga kini maoy usa lamang ka paghimog 

gamayng kausaban sa pulong, diin ang Cabul giga- 
mit sama sa diwa sa kaparehog tunog nga Hebreo- 
hanong prase nga keval', nga nagkahulogang “wa- 
lay pulos.” 

Diha sa samang asoy sa mga panghitabo human 
matapos ni Solomon ang iyang pagpanukod, ang 
2 Cronicas 8:2 naghisgot ug mga siyudad “nga gi- 
hatag ni Hiram kang Solomon,” nga kining mga si- 
yudara gitukod pag-usab ni Solomon aron puy-an 
sa mga Israelinhon. Wala hisgoti kon kini ba nga 
mga siyudad mao ang unang gihatag ni Solomon 
ingong gasa ngadto kang Hiram. Kon kini mao ang 
kahimtang, nan kini nga teksto nagpakita nga wala 
dawata ni Hiram ang maong gasa. Gisugyot usab 
sa pipila nga dihay pagbayloay ug mga gasa nga 
mga siyudad, apan kini wala hisgoti diha sa asoy sa 
Unang Hari kapitulo 9. 


CAIFAS. Si Jose Caifas mao ang hataas nga sa- 
serdote sa panahon sa yutan-ong ministeryo ni Je- 
sus. (Luc 3:2) Siya ang umagad nga lalaki sa Hata- 
as nga Saserdoteng si Anas (Ju 18:13: tan-awa ang 
Anas) ug gitudlo sa katungdanan sa gisundan ni 
Poncio Pilato nga si Valerius Gratus, sa mga tuig 
18 K.P., bisan tuod ang pipila nag-ingon nga kini 
nahitabo sa mas ulahing tuig sa 26 K.P. Iyang gi- 
huptan ang katungdanan hangtod sa mga tuig 
36 K.P., nga mas dugay kon itandi sa iyang mga gi- 
sundan, tungod kini sa iyang batid nga pamaagi sa 
diplomasya ug pakigtambayayong sa pagmando sa 
Roma. Siya ug si Pilato maoy suod nga managhiga- 
la. Si Caifas maoy usa ka Saduseo.---Buh 5:17. 
Ingong lider sa laraw sa pagpatay kang Jesus, si 
Caifas nagtagna, hinuon dili sa iyang kaugalingong 
pagbulot-an, nga si Jesus sa dili madugay mama- 
tay alang sa nasod, ug siya bug-os kasingkasing 
nga nagpaluyo sa maong katuyoan. (Ju 11:49-53, 
18:12-14) Panahon sa paghusay kang Jesus atuba- 
ngan sa Sanhedrin, gigisi ni Caifas ang iyang bes- 
ti ug miingon: “Siya nagpasipala!” (Mat 26:65) Sa 
dihang si Jesus didto sa atubangan ni Pilato, sa wa- 
lay duhaduha didto niadtong tungora si Caifas nga 
nagsinggit: “Ilansang siya! Ilansang siya!” (Ju 19: 
6, 11): didto usab siya nga naghangyo nga buhian 
si Barabas inay si Jesus (Mat 27:20, 21; Mar 15:11), 
didto siya nga nagsinggit: “Kami walay hari gawas 
kang Cesar” (Ju 19:15): didto usab siya nga misu- 
pak labot sa karatula nga gibutang sa ibabaw sa ulo 
ni Jesus: “Ang Hari sa mga Hudiyo” (Ju 19:21). 
Ang kamatayon ni Jesus wala magtapos sa papel 
ni Caifas ingong usa ka pangunang maglulutos sa 
bag-o pang naporma nga Kristiyanidad. Ang mga 
apostoles mao ang sunod nga gitaral atubangan ni- 
ining relihiyosong magmamando, sila hugot nga 
gibaoran nga mohunong sa ilang pagsangyaw, gi- 
hulga, ug gibunalan pa gani, apan kini walay nahi- 


CAIN 


mo. Sa “matag adlaw diha sa templo ug sa balay ug 
balay sila wala mohunong,” bisan pa sa pagsupak 
ni Caifas. (Buh 4:5-7: 5:17, 18, 21, 27, 28, 40, 42) Sa 
wala madugay ang dugo sa matarong nga si Este- 
ban nadugang sa mantsa sa dugo ni Jesus diha sa 
mga besti ni Caifas, kinsa naghatag usab kang 
Saulo sa Tarso ug mga sulat sa pagpailaila aron nga 
ang kampanya sa pagbuno ikapaabot sa Damasco. 
(Buh 7:1, 54-60, 9:1, 2) Apan, wala madugay hu- 
man niadto si Vitellius, usa ka Romanong opisyal, 
nagtangtang kang Caifas gikan sa katungdanan. 


CAIN [May Napatungha]. Ang unang anak nga 
natawo sa unang tawhanong paris, si Adan ug Eva. 

Human matawo si Cain, si Eva miingon: “Naka- 
patungha ako ug usa ka lalaki sa tabang ni Jehova.” 
(Gen 4:1) Naghunahuna ba siya nga siya mao ang 
gitagnang babaye nga magpatungha sa binhi nga 
pinaagi niini moabot ang kaluwasan? (Gen 3:15) 
Kon mao, siya nasayop gayod. Bisan pa niana, siya 
makataronganong makaingon nga si Cain napa- 
tungha “sa tabang ni Jehova” tungod kay wala ku- 
haa sa Diyos ang gahom sa pagsanay sa makasa- 
salang Adan ug Eva ug tungod kay, sa dihang 
nagpahayag sa paghukom ngadto kang Eva, mi- 
ingon ang Diyos nga siya “manganak ug mga 
anak,” bisan tuod nga kini inubanan sa kaul-ol. 
--Gen 3:16. 

Si Cain nahimong magtitikad sa yuta ug, “sa 
pagkatapos sa pipila ka panahon,” siya, maingon 
man ang iyang manghod nga si Abel, nagdalag 
mga halad aron ihalad kang Jehova, sa tinguha 
nga makabaton sa pag-uyon sa Diyos. Apan, ang 
paghalad ni Cain sa “pipila ka bunga sa yuta,” 'wala 
tan-awa nga may pag-uyon' sa Diyos. (Gen 4:2-5, 
itandi ang Num 16:15, Am 5:22.) Bisan gituohan sa 
uban nga ang halad ni Cain dili mao ang labing 
maayong mga bunga samtang ang halad ni Abel 
gihisgotan nga gikan sa “mga panganay sa iyang 
panon sa mga hayop, bisan sa ilang matambok nga 
mga bahin,” ang problema dili maoy tungod sa ka- 
lidad sa abot nga gihalad ni Cain. Ingon sa gipun- 
ting sa Hebreohanon 11:4, nahimong dalawaton 
ang halad ni Abel tungod kay ang halad ni Cain 
wala buhata pinasukad sa pagtuo. Lagmit usab nga 
wala uyoni sa Diyos ang halad ni Cain tungod kay 
ang iyang halad walay dugo, samtang ang kang 
Abel naghawas sa kinabuhi nga gjiula. 

Wala hisgoti kon unsay kalainan tali sa inuyonan 
ug dili-inuyonan nga halad, apan tinong nahibalo- 
an kini ni Cain ug Abel. Si Jehova, kinsa makabasa 
sa kasingkasing sa tawo (1Sa 16:7: Sal 139:1-6), na- 
hibalo sa sayop nga tinamdan ni Cain, ug tungod 
sa Iyang pagsalikway sa halad ni Cain, tin-awng 
nadayag ang maong sayop nga tinamdan. “Ang 
mga buhat sa unod” dayag na nga gipakita ni 

Cain: “mga pagdumtanay, panag-away, pangabug- 
ho, mga pagsinta sa kasuko.” (Gal 5:19, 20) Gipaki- 
ta ni Jehova niining nagmugtok nga tawo nga ma- 
angkon niya ang pagbayaw kon siya magbuhat 
lamang sa maayo. Siya mahimo untang magmapa- 
inubsanon aron sundogon ang inuyonang panig- 
ingnan sa iyang igsoon, apan iyang gipalabi ang 
pagsalikway sa tambag sa Diyos sa pagbuntog sa 
makasasalang tinguha nga "nagtago sa ganghaan,' 
nga nangandoy sa pagdominar kaniya. (Gen 4:6, 7: 
itandi ang San 1:14, 15.) Kini nga pagkadili-mati- 
nahoron mao ang “dalan ni Cain.”---Jud 11. 

Unya, miingon si Cain sa iyang igsoon: “Mangad- 
to kita sa kapatagan.” (Gen 4:8) (Bisan tuod kining 
mga pulonga wala sa Masoretikong teksto, dag- 
hang Hebreohanong mga manuskrito nagbutag il- 
hanan nga kini wala iapil dinhi, samtang ang Sa- 
marianhong Pentateuch, ang Gregong Septuagint, 
ang Syriac nga Peshitta, ug ang mga teksto sa Ka- 
raang Latin naglakip sa tanan niining mga pulonga 
ingong gisulti ni Cain ngadto kang Abel.) Sa kapa- 
tagan si Cain mihasmag kang Abel, mipatay kani- 
ya, ug sa ingon nahimong unang tawong mamu- 
muno. Tungod niana, siya ikaingon nga “naggikan 
sa usa nga daotan,” kinsa mao ang amahan sa mga 
mamumuno ug sa bakak. (1Ju 3:12, Ju 8:44) Ang 
dili-mabinationg tubag ni Cain sa pangutana ni Je- 
hova kon hain si Abel maoy dugang pamatuod sa 
iyang tinamdan, dili kadto kapahayagan sa paghi- 
nulsol o pagbasol apan usa ka pagpamakak: “Am- 
bot. Magbalantay ba ako sa akong igsoon?”---Gen 
4:9. 

Ang silot sa Diyos sa paghingilin kang Cain gi- 
kan sa yuta tin-awng nagkahulogan nga siya papa- 
hawaon gikan sa palibot sa tanaman sa Eden, ug 
ang tunglo nga anaa na sa yuta dugangan pa sa 
kahimtang ni Cain, ang yuta dili mohatag ug bu- 
nga sa iyang pagtikad. Si Cain nagbasol tungod sa 
kagrabe sa iyang silot ug nabalaka nga basig pani- 
maslan siya sa iyang pagbuno kang Abel, apan 
wala gihapoy sinsero nga paghinulsol. Si Jehova 
“nagbutang ug ilhanan kang Cain” aron siya dili 
patyon, apan ang rekord wala mag-ingon nga kini 
nga ilhanan o timaan gibutang mismo sa lawas ni 
Cain sa bisan unsang paagi. Ang “ilhanan” lagmit 
gilangkoban sa solemneng mga sugo sa Diyos, nga 
nasayran ug gituman sa uban.---Gen 4: 10-15, itan- 
di ang ber 24 diin gihisgotan ni Lamek kanang su- 
goa. 

Gihinginlan si Cain ngadto sa “yuta sa Pagkaka- 
giw sa may sidlakan sa Eden,” nga nagdala sa 
iyang asawa uban kaniya, usa ka wala hinganling 
anak o apong babaye ni Adan ug Eva. (Gen 4:16, 
17: itandi ang 5:4, usab ang mas ulahing panangli- 
tan sa kaminyoon ni Abraham ngadto sa iyang ig- 

soon-sa-amahan nga si Sara, Gen 20:12.) Human 
matawo ang iyang anak nga si Enoc, si Cain “nag- 
tukod ug usa ka siyudad,” nga nagngalan niini sa 
ngalan sa iyang anak. Ang maong siyudad hayan 
usa lamang ka kinutaang balangay sumala sa pre- 
senteng mga sukdanan, ug ang rekord wala mag- 
hisgot kon kanus-a kini natapos. Gitala ang pipila 
sa iyang mga kaliwat ug naglakip sa mga tawo nga 
nailhang mga nagbalhinbalhin nga tigbuhig mga 
hayop, manunugtog sa mga tulonggon, ug mana- 
nalsal sa mga himan nga metal ug nailhan usab 
sa ilang batasan sa poligamiya ug sa ilang kapinta- 
san. (Gen 4:17-24) Ang linya sa kaliwat ni Cain na- 
tapos sa tibuok-yutang Lunop sa adlaw ni Noe. 


CAINAN. 

1. Anak nga lalaki ni Enos, usa ka katigulangan 
sa yutan-ong inahan ni Jesus nga si Maria. (Luc 
3:37) Si Cainan dayag nga gitawag ug Kenan sa 
Genesis 5:9-14 ug 1 Cronicas 1:2. 

2. Usa sa gitala ni Lucas diha sa talaan sa kagi- 
kan ni Jesu-Kristo ingong anak ni Arpaksad. (Luc 
3:36) Ang ngalang Cainan makita diha sa mga ta- 
laan sa kagikan sa presenteng mga kopya sa Gre- 
gong Septuagint, sama sa Alexandrine Manuscript 
sa ikalimang siglo K.P. (Gen 10:24, 11:12, 13, 1Cr 
1:18 apan dili sa 1Cr 1:24), bisag dili kini makapla- 
gan diha sa nahibilin nga Hebreohanong mga ma- 
nuskrito sa Hebreohanong Kasulatan. Ang ngalang 
Cainan dili usab makita diha sa Lucas 3:36 sa duha 
ka manuskrito sa Bibliya (Papyrus Bodmer 14, 15, 
sa mga 200 K.P.: Codex Bezae, sa ikalimang sig- 
lo K.P.). Ang pagkadili-makita niini diha sa maong 
mga teksto nahiuyon sa Masoretikong teksto sa Ge- 
nesis 10:24, 11:12, 15, ug 1 Cronicas 1:18, nga su- 
mala niana si Sela, dili si Cainan, ang anak ni 
Arpaksad.---Tan-awa ang ARPAKSAD, TALAAN SA KA- 
GIKAN NI JESU-KRISTO (Usa ka Problema sa Asoy ni 
Lucas Bahin sa Talaan sa Kagikan ni Jesus). 


CALA. Usa ka siyudad nga gitukod ni Nimrod 
didto sa Asirya ug sa sinugdan maoy bahin sa 
“bantogang siyudad” nga gilangkoban sa Nineve, 
Cala, Resen, ug Rehobot-Ir, nga ang ulahing tulo ka 
dapit lagmit maoy mga kasikbit sa Nineve. (Gen 
10:9-12) Ang Cala mabasa nga Kalhu diha sa mga 
tekstong cuneiform sa Asirya, ug sa panahon sa 
yugto sa Asiryanhong Imperyo, kini nahimong usa 
sa tulo ka pangunang siyudad sa gingharian, lakip 
sa Nineve ug Asur. Ang Cala nahimutang sa AS 
nga anggulo sa gitagboan sa Suba sa Dakong Zab 
ug sa Tigris, mga 35 km (22 mi) sa HHS sa Nine- 
ve. Ang modernong ngalan sa maong dapit maoy 
Nimrud, sa ingon nagpreserbar sa ngalan sa kara- 
ang magtutukod sa siyudad. 

Sa ikasiyam nga siglo W.K.P., si Ashurnasirpal II 
nangangkon nga iyang napasig-uli ang siyudad gi- 

kan sa nadaot nga kahimtang ug naghimo niini 
nga iyang kaulohan, nga nagtukod ug dagkong 
mga paril nga gitukoran ug daghang torre, usa ka 
harianong palasyo, ug mga templo, lakip niini ang 
usa ka ziggurat nga torre nga mga 38 m (125 p) 
ang gitas-on. Ang panukiduki nagpakita nga ang 
siyudad nagkobre ug luna nga 358 ekt (885 akre) 
ug dili lamang adunay mga palasyo, mga templo, 
ug mga balay apan usab mga hardin ug mga pru- 
tasan, nga gipatubigan pinaagi sa usa ka kanal nga 
gikalot gikan sa Suba sa Zab. Ang bangkete nga 
giandam ni Ashurnasirpal pagkahuman sa iyang 
bag-ong kaulohan gikaingon nga naglakip sa ta- 
nang molupyo sa siyudad dugang pa sa miduaw 
nga mga dignitaryo, nga mikabat sa 69,574 ka 
tawo. 

Sa dihang gikubkob ang Cala, nakuha sa mga gi- 
nun-ob niini ang pipila sa kinamaayohang modelo 
sa Asiryanhong arte, nga naglakip sa dagkong pak- 
an, tawo-ug-ulo nga mga leyon ug pak-an nga mga 
torong baka, daghang dagkong pinaugdong mga 
kinulit nga naglaray diha sa mga bungbong sa pa- 
lasyo, ug usab daghang nakaplagan nga matahom 
nga pagkakulit nga mga butang nga ginama sa ga- 
ring. Nakubkoban ang usa ka maayo kaayong pag- 
kapreserbar nga estatwa ni Ashumasirpal, ingon 
man ang bato nga gitawag ug Itom nga Obelisko ni 
Salmaneser III, nga naghisgot kang Haring Jehu sa 
Israel nga nagbayad ug tributo ngadto sa Asirya. 
--Tan-awa ang SALMANESER Num. 1. 

Sa kataposan, ang Cala nakaagom ug kalaglagan 
lakip sa ubang harianong mga siyudad sa ginghari- 
an sa dihang napukan ang Asiryanhong Imperyo. 


CALAMO, CANA [Heb., ga'neh]. Ang He- 
breohanong pulong nga qaneh’ mao ang orihinal 
nga gigikanan sa pulong nga “caña” ug “kanon”, ug 
ang qaneh’ sagad gihubad ingong “lindog” (Gen 
41:5, 22), “sanga” (Ex 25:31, 32), o “tangbo” (1Ha 
14:15). Apan sa pipila ka teksto, ang konteksto o 
ang usa ka pulong nga gigamit sa paghubit nagpa- 
ila nga usa ka humot nga tanom ang gipasabot, ug 
busa ang ga-neh' gihubad nga “calamo” (Ex 30:23) 
ug “caha.”--Aw 4:14: Isa 43:24. 

Lakip sa mga sambog nga gigamit sa pag-andam 
sa balaang igdidihog nga lana mao ang “humot 
nga calamo.” (Ex 30:22-25) Ang Awit ni Solomon 
(4:14) naglakip sa “caha” sa ubang mahumot nga 
mga hilba. Pinaagi sa iyang manalagnang si Isaias 
(43:24), si Jehova nagbadlong sa makasasalang 
mga Israelinhon tungod kay wala sila “magpalit” 
(Heb., qani'tha) ug “[lhumot nga] caña” (qa-neh') 
alang sa pag-alagad kaniya diha sa templo, sa 
ingon migamit ug mga pulong nga magkaamgid 
ug tunog diha sa Hebreohanon. Si Jeremias (6:20) 
naghisgot sa caha nga nadawat gikan sa usa ka 

“halayong yuta,” samtang si Ezequiel (27:3, 19) 
naglakip sa caha sa mga produkto nga ginegosyo 
sa adunahang Tiro. 

Ang pulong nga “calamo” maoy katumbas sa 
Grego nga kalamos, nga gigamit sa mga mag- 
huhubad sa Gregong Septuagint sa paghubad 
sa Hebreohanong qga-neh'. Sama sa Hebreohanong 
pulong, ang ka'la-mos usab may pangunang kahu- 
logan nga tangbo o caha, samtang ang pulong “ca- 
lamo” karong adlawa pangunang nagtumong sa 
usa ka tanom nga gitawag sa Latin nga Acorus ca- 
lamus o sa humot nga gamot niini. 

Bahin sa humot nga caña o calamo diha sa He- 
breohanong Kasulatan, daghang eskolar ang nag- 
tuo nga kini mao ang usa ka matang sa humot nga 
tangbo sa India, sama sa Cymbopogon martini, 
usa ka dugay mamatay nga tangbo nga ang mga 
dahon niini kon dugmokon mopatunghag humot 
nga lana nga ang alimyon sama sa luy-a. Ang 
ubang matang niini nga mga tangbo sa India mo- 
patunghag lana nga ang kahumot sama sa citro- 
nella ug sa tanglad. Ang panglantaw nga usa o ka- 
pin pa niining humot nga mga tangbo mao ang 
humot nga caña o calamo, maoy pinasukad lamang 
sa paghisgot ni Jeremias niini nga produkto ingong 
naggikan sa “halayong yuta,” nga niini nga kahim- 
tang lagmit mao ang India. Apan, lagmit nga pro- 
dukto usab sa ubang mga dapit ang humot nga 
caña o calamo, sumala sa gipakita sa tagna ni Eze- 
quiel (27:19). Busa, bisan tuod nga adunay laing 
matang sa humot nga tangbo o caña ang gipasa- 
bot, nagpabiling dili tino kon unsa gayod kini nga 
matang sa tanom. 


CALCOL [Gihingpit]. Ang usa kansang kaalam, 
bisan tuod dako, nalabwan sa kaalam ni Haring So- 
lomon (1Ha 4:31): lagmit nga siya ra usab ang Cal- 
col nga kaliwat ni Juda pinaagi kang Zera.— 1Cr 2: 
4,6. 


CALDEA, CALDEANHON. Sa orihinal kini 
mao ang yuta ug katawhan nga nag-okupar sa ha- 
bagatang bahin sa kapatagan sa binanlas nga yuta 
sa Babilonya, ang tabunok nga dapit nga binanlas 
sa mga suba sa Tigris ug Euprates. Sa usa ka pana- 
hon kining mga subaa lagmit miagos nga bulag 
ngadto sa Gulpo sa Persia, sanglit ang mga siyudad 
sa Eridu ug Ur maoy mga dunggoanan. Apan sa 
paglabay sa katuigan ang mga binanlas sa suba 
inanay nga nakapuno sa luok, nga nakapalapad sa 
baybayon ngadto sa HS ug nagpahiusa sa Tigris ug 
Euprates sa dili pa kini moagos ngadto sa dagat. Sa 
unang mga panahon ang labing ilado nga siyudad 
sa rehiyon mao ang Ur, ang lungsod nga natawhan 
ni Abraham, nga gikan didto siya ug ang iyang pa- 
milya mibiya tungod sa sugo sa Diyos una pa ang 
1943 W.K.P. (Gen 11:28, 31: 15:7: Neh 9:7; Buh 

7:2-4) Duolan sa 300 ka tuig sa ulahi gipahinabo ni 
Satanas nga Yawa nga ang Caldeanhong mga ma- 
nunulong magpahamtang ug dakong kapildihan sa 
matinumanong si Job.---Job 1:17. 

Samtang mikaylap ang impluwensiya sa mga 
Caldeanhon paamihanan, ang tibuok teritoryo sa 
Babilonya nailhan ingong “ang yuta sa mga Cal- 
deanhon.” Si Isaias diha sa iyang mga tagna nag- 
dahom nga kining mga Caldeanhon makabatog 
gahom ug unya mapukan. (Isa 13:19, 23:13; 47:1, 5; 
48:14, 20) Napadayag ilabina kining maong pag- 
mando sa ikapito ug ikaunom nga siglo W.K.P. sa 
dihang si Nabopolasar, usa ka lumad sa Caldea, 
ug ang iyang mga manununod nga si Nabucodo- 
nosor II, Evil-merodak (Awil-Marduk), Neriglissar, 
Labashi-Marduk, Nabonido, ug Belsazar, nagman- 
do sa Ikatulong Gahom sa Kalibotan, ang Babilon- 
ya. (2Ha 24:1, 2; 2Cr 36:17, Esd 5:12, Jer 21:4, 9; 
25:12, 32:4, 43:3: 50:1, Eze 1:3; Hab 1:6) Ang ma- 
ong dinastiya natapos sa dihang “si Belsazar nga 
haring Caldeanhon gipatay.” (Dan 5:30) Si Dario 
nga Medianhon ang “gihimong hari sa gingharian 
sa mga Caldeanhon. ”---Dan 9:1, tan-awa ang BABI- 
LONYA Num. 2. 

Sukad pa sa unang mga panahon ang mga Cal- 
deanhon nailado tungod sa ilang kahibalo sa mate- 
matika ug sa astronomiya. Sa mga adlaw ni Daniel 
usa ka linaing kulto sa mga mananag-an nga nag- 
isip sa ilang kaugalingon nga batid sa gitawag nga 
siyensiya sa pagpanag-an gitawag nga mga Cal- 
deanhon.---Dan 2:2, 5, 10; 4:7: 5:7, 11. 


CALEB [Iro]. 

1. Anak nga lalaki ni Hesron, nga igsoon ni Je- 
rameel ug apo-sa-tuhod ni Juda ug Tamar (1Cr 
2:3-5, 18); gitawag usab ug Kelubai (1Cr 2:9). Usa 
sa iyang mga kaliwat mao si Bezalel, ang batid nga 
artesano nga gitudlo sa pagdumala sa pagtukod sa 
tabernakulo. (1Cr 2:19, 20; Ex 35:30) Lagmit ang 
Num. 2 sa ubos maoy iyang kaliwat. 

2. Anak nga lalaki ni Jepune nga Kenizihanon 
sa tribo ni Juda, uyoan ni Otniel, ug lagmit kaliwat 
sa Num. 1. (Num 32:12; Jos 15:17; 1Cr 4:13, 15; tan- 
awa ang OTNIEL.) Sa dihang 40 anyos, si Caleb 
maoy usa sa 12 ka espiya nga gipadala ni Moises sa 
40-ka-adlaw nga pagsuhid sa yuta sa Canaan, ug 
sa paghibalik, si Caleb ug Josue mibarog batok sa 
pagsupak niadtong tanang uban pa aron sa pagha- 
tag ug paborableng taho, nga nag-ingon: “Ma- 
nungas kita gilayon, ug manag-iya gayod niini.” 
(Num 13:6, 30; 14:6-9) Tungod kay siya 'bug-os 
nga nagsunod kang Jehova nga iyang Diyos,' siya 
lamang taliwala sa maong hamtong nga kaliwatan 
gawas kang Josue ug sa pipila ka Levihanon ang 
nakasulod sa Yutang Saad niadtong 1473 W.K.P. 
Unom ka tuig sa ulahi, sa dihang 85 anyos na, si 

Caleb miingon: “Ania karon, si Jehova nagtipig ka- 
nako nga buhi, ingon sa iyang gisaad, niining kap- 
atag-lima ka tuig sukad nga si Jehova misaad niini 
ngadto kang Moises sa dihang ang Israel naglakaw 
didto sa kamingawan, ug ania karon, ako karong 
adlawa kawaloag-lima ka tuig na ang panuigon. 
Apan ako karon ingon ka kusgan sa adlaw nga si 
Moises nagpadala kanako. Kon unsa ang akong ku- 
sog kaniadto, ingon usab ang akong kusog karon 
alang sa gubat, sa paggula ug sa pagsulod.”---Jos 
14:6-11. 

Ang siyudad sa Hebron (ang salipdanan nga gi- 
tawag ug Kiriat-arba, nga gihuptan sa higante nga 
mga Anakim) maingon man ang naglibot nga te- 
ritoryo niini, lakip ang kasikbit nga Debir, gihatag 
kang Caleb ingong iyang panulondon. Sa 1 Samuel 
30:13, 14, nga naghisgot bahin sa mga Amalekan- 
hon nga misulong “sa habagatan sa Caleb,” tin- 
awng wala kini magtumong sa usa ka siyudad nga 
ginganlag Caleb kondili, niini nga dapit nga giha- 
tag kang Caleb ug gitawag sumala sa iyang ngalan, 
busa ang pagsulong maoy 'sa habagatan sa teritor- 
yo sa Caleb." 

Sa pagkadawat niini nga panulondon, si Caleb 
miingon: “Bisan kinsa nga mohampak sa Kiriat- 
seper [gitawag usab ug Debir] ug makailog niini, 
ihatag ko kaniya si Aksa nga akong anak nga baba- 
ye ingong asawa.” Si Otniel nga iyang pag-umang- 
kon (ang unang maghuhukom sa Israel human 
mamatay si Josue) nag-ilog sa siyudad ug naka- 
angkon sa ganti. Unya tungod sa hangyo sa iyang 
anak nga babaye, gihatag ni Caleb ang Ibabaw ug 
ang Ubos nga Gulot ingong regalo sa kasal, gawas 
pa sa “luna nga yuta sa habagatan. ”---Jos 15:13-19, 
Huk 1:11-15: 3:9-11. 

Si Aksa gitala ingong anak nga babaye ni “Caleb 
nga igsoong lalaki ni Jerameel” (Num. 1), kinsa na- 
buhi mga usa ka siglo ug tunga sa wala pa si “Ca- 
leb nga anak nga lalaki ni Jepune.” (1Cr 2:42, 49) 
Ang pipila ka komentarista nag-ingon nga usa la- 
mang ang Caleb. Apan ang dakong kal-ang sa pa- 
nahon tali kang Hesron nga apo ni Juda ug sa 
pagpuyo sa Canaan magsalindot niana nga panghi- 
napos. Ang uban nag-ingon nga kining duha ka 
Caleb aduna gayoy mga anak nga babaye nga pa- 
rehog ngalan. Apan, ang mga babaye hisgotan la- 
mang sa mga talaan sa kagikan kon sila may da- 
kong papel sa kasaysayan sa katawhan sa Diyos. 
Ug sanglit usa lamang ang iladong Aksa, posible 
gayod nga siya ang anak nga babaye sa ikaduhang 
Caleb, ang anak nga lalaki ni Jepune. Bisan pa nia- 
na ang ubang mga komentarista wala maglakip ni- 
ining mga pulonga bahin kang Aksa niini nga ber- 
sikulo (1Cr 2:49) ingong sayop nga pagdugang sa 
eskriba, apan sila walay awtoridad sa teksto. Hinu- 
noa, mas makataronganong hunahunaon nga ang 

orihinal nga magsusulat sa tinuyo naglakip niining 
kalit nga pagpaila diha sa bersikulo 49 alang sa usa 
ka linaing katuyoan, nga naggamit sa “anak nga 
babaye” diha sa mas sangkad nga diwa niini nga 
nagpasabot sa usa ka kaliwat aron ipasiugda nga si 
Aksa dili lamang mao ang bugtong anak nga baba- 
ye ni Caleb nga anak ni Jepune kondili usa ka di- 
rektang kaliwat usab ni Caleb nga anak nga lalaki 
ni Hesron. 

Si Nabal gipaila usab ingong usa ka kaliwat ni 
Caleb.--- 1Sa 25:3. 


CALEB-EPRATA. Kini nga ngalan makita sa 
1 Cronicas 2:24 diha sa Masoretikong teksto ingong 
ang dapit nga namatyan ni Hesron sa tribo ni Juda. 
(Itandi ang LXX.) Wala nay laing paghisgot bahin 
niini, ni adunay usa ka geograpikanhong dapit 
nga gituohan nga mao kini.---Tan-awa ang HESRON 
Num. 2. 


CALNE. 


1. Usa ka siyudad nga gitukod ni Nimrod sa 
yuta sa Sinar. (Gen 10:10) Dayag nga kini nahimu- 
tang sa habagatang Mesopotamia, apan ang lokas- 
yon dili matino. Ang Nippur, usa ka karaang siyu- 
dad sa Babilonya nga mga 85 km (50 mi) sa HS sa 
Babilonya, dugay nang gituohan nga mao ang na- 
himutangan niini, sumala sa tradisyong Talmud ug 
sa uban pang mga hinungdan. Apan, ang pipila ka 
eskolar mas nagtuo nga kini mao ang Kulunu, ang 
unang ngalan sa usa ka siyudad nga prominen- 
te duol sa Babilonya. Ang ikatulong posibilidad 
mao ang kaluha nga siyudad sa Kis nga gitawag 
ug Hursagkalama, ang ulahing bahin sa ngalan 
(-kalama) gituohan nga nagtumong sa Calne. Ang 
ubang mga hubad (RS, JB, NE) naghubad sa Cal- 
ne, dili ingong usa ka ngalan sa dapit, kondili 
ingong prase nga “kining tanan” mao nga ang teks- 
to mabasa, “ang Babel, Erek, ug Acad, kining tanan 
sa yuta sa Sinar.” Apan, kini nagkinahanglan ug 
kausaban sa marka para sa bokales diha sa Maso- 
retikong teksto. 

2. Usa ka dapit nga gihisgotan sa manalagnang 
si Amos, lakip sa mga siyudad sa Hamat ug Gat, sa 
dihang siya nagpasidaan sa katawhan sa Israel ug 
sa Juda bahin sa umaabot nga katalagman. (Am 
6:2) Bisag ang ubang komentarista nag-isip niini 
nga mao ra ang Num. 1, ang kadaghanang eskolar 
naglantaw nga ang paglakip niini uban sa Hamat 
ug Gat nagpaila nga kini usa ka dapit diha sa rehi- 
yon nga kasikbit sa sidlakang bahin sa Dagat Me- 
diteranyo, inay nga sa Mesopotamia. Sila nagtuo 
nga kini mao ang Kullani sumala sa Asiryanhong 
mga inskripsiyon sa amihanang Sirya (dayag nga 
mao karon ang modernong Kullan Köy, mga 16 km 
[10 mi] sa HS sa Arpad), nga gihisgotan ni Tiglat- 

pileser III ingong lakip sa mga dapit nga gisakop sa 
panahon sa Asiryanhong pagsulong sa kasadpan. 
Kon husto kini nga pag-ila, nan ang Calne dinhi 
lagmit mao ra ang Calno sa Isaias 10:9. 


CAINO. Usa ka siyudad nga gitala diha sa tag- 
na ni Isaias labot sa pagpanghambog sa mga Asir- 
yanhon sa ilang mga pagpanakop ug sa pagka- 
kawang niadtong nangahas sa pagsukol sa ilang 
gahom. (Isa 10:5, 9-11) Giisip sa kadaghanang es- 
kolar nga ang Calno maoy laing espeling sa Calne. 
(Am 6:2) Ang paghisgot sa Calno uban sa Carke- 
mis moharmonya sa pagtuo nga ang Calne mao 
ang Kullani sa Asiryanhong mga teksto, nga nahi- 
mutang taliwala sa Carkemis ug Aleppo. Ang Kul- 
lani nailog ni Tiglat-pileser III, usa ka katalirongan 
ni Haring Menahem sa Israel. 


CANA [lagmit gikan sa Heb. nga qa:neh/, “tang- 
bo,” busa, Dapit sa mga Tangbo]. Ang lungsod nga 
natawhan ni Natanael. (Ju 21:2) Lagmit nga tulo ka 
adlaw pa lamang human ipaila si Natanael kang Je- 
sus ug sa iyang pagkahimong tinun-an nga si 
Jesus miadto sa Cana ug mitambong sa usa ka 
kombira sa kasal, diin ang iyang inahan ug mga ig- 
soong lalaki mitambong usab. Dinhi gihimo ni Je- 
sus ang iyang unang milagro, ang paghimo sa tu- 
big nga maayong bino. Gikan dinhi siya ug ang 
iyang pamilya ug mga tinun-an “milugsong sa Ca- 
pernaum.” (Ju 1:43-49, 2:1-12) Sa ulahi, sa dihang 
didto na usab sa Cana, si Jesus giduol sa usa ka ala- 
gad sa hari, nga nangamuyo kaniya nga “moadto' 
sa Capernaum aron ayohon ang iyang himalatyong 
anak nga lalaki. Bisan ug wala moadto, ang masa- 
kiton giayo ni Jesus.---Ju 4:46-54. 

Diha sa tanang teksto kini nga lungsod gitawag 
ug “Cana sa Galilea,” lagmit aron ipalahi kini sa 
Kana sa Aser. (Jos 19:28) Ang Kafr Kanna, usa ka 
lungsod nga 6.5 km (4 mi) sa AS sa Nasaret, mao 
ang gituohang dapit sa Cana. Ang mga tubod nag- 
taganag dagayang suplay sa tubig didto. Apan, gi- 
isip sa mga leksikograpo nga imposibleng ang Kan- 
na naggikan sa Cana, ilabina tungod sa doble nga 
“n” niini. Ang basehanan sa pagtuo nga ang Kafr 
Kanna mao ang Cana tingali tungod kay kini sayon 
rang maadto sa mga peregrino nga mopanaw gi- 
kan sa Nasaret, mao nga kini gipaboran sa tradis- 
yon sa simbahan. 

Ang gibug-aton sa opinyon ug sa ebidensiya mo- 
pabor nga kini mao ang Khirbet Qana, mga 13 km 
(8 mi) sa A sa Nasaret. Dinhi ang mga kagun-oban 
sa usa ka karaang balangay nahimutang sa ibabaw 
sa usa ka bungtod diha sa kilid sa Patag sa Asochis, 
nga gitawag karong adlawa ug el-Battuf (Big'at Bet 
Netofa). Daghan ang tangbo sa kasikbit nga lama- 
kong patag, mao nga haom kaayo ang ngalang 

Cana. Gitawag gihapon kini sa Arabiko nga Qana 
el-Jelil, katumbas sa Cana sa Galilea. Si Josephus, 
ang Hudiyong historyador sa unang siglo K.P., 
naghisgot nga siya nagpuyo “sa usa ka balangay sa 
Galilea nga gitawag ug Cana" ug sa ulahi naghisgot 
sa “dakong patag, nga gitawag ug patag sa Aso- 
chis, nga nahimutangan sa akong pinuy-anan.” 
(The Life, 86 [16]: 207 [41]) Kini nga pamatuod mo- 
pabor usab nga ang nahimutangan sa Cana sa Ga- 
lilea maoy diha sa Khirbet Qana, imbes nga sa Kafr 
Kanna. Bisan tuod walay tubod nga nakaplagan sa 
Khirbet Qana, ang mga kagun-oban nagpadayag 
ug mga nahibilin sa karaang mga atabay, ang mga 
bika (mga tipaka sa kulonong mga sudlanan), ug 
mga sensilyo nga gituohang may petsang sukad pa 
sa unang siglo K.P. gitahong nakaplagan usab did- 
t0.---HULAGWAY, Tomo 2, p. 738. 

Sa karaang kapanahonan usa ka dalan ang mila- 
tas saylo sa Khirbet Qana ngadto sa kabaybayonan 
sa Dagat sa Galilea ug ubay sa daplin sa bayba- 
yon paingon sa Capernaum, nga nahimutang mga 
206 m (676 p) ubos sa lebel sa dagat. (Ju 4:46, 47) 
Ang distansiya niini agi sa dalan maoy mga 40 km 
(25 mi). 


CAÑA. Tan-awa ang CALAMO, CAÑA. 


CANAAN [Yuta sa Magpapatigayon; Yuta sa 
Komersiyante], CANAANHON. 

1. Ang ikaupat nga gitalang anak nga lalaki ni 
Ham ug apo ni Noe. (Gen 9:18; 10:6; 1Cr 1:8) Siya 
ang katigulangan sa 11 ka tribo nga sa ulahi nani- 
muyo sa rehiyon ubay sa sidlakang Mediteranyo 
tali sa Ehipto ug Sirya, sa ingon naghatag niini ug 
ngalan nga “ang yuta sa Canaan.”—Gen 10:15-19, 
1Cr 16:18, tan-awa ang Num. 2. 

Human sa hitabo maylabot sa pagkahubog ni 
Noe, si Canaan nailalom sa matagnaong tunglo ni 
Noe nga nagtagna nga si Canaan maulipon ni Sem 
ug Japet. (Gen 9:20-27) Sanglit ang rekord naghis- 
got lamang nga “si Ham nga amahan ni Canaan 
nakakita sa kahubo sa iyang amahan ug gisugilon 
kini sa iyang duha ka igsoong lalaki nga didto sa 
gawas,” ang pangutana mitungha kon nganong 
si Canaan inay si Ham ang gitunglo. Sa pagko- 
mento sa Genesis 9:24, nga nag-ingon nga sa di- 
hang si Noe nahigmata gikan sa iyang pagkahubog 
iyang “nahibaloan ang gibuhat sa iyang kamang- 
horang anak kaniya,” usa ka nota o footnote sa hu- 
bad ni Rotherham nag-ingon: “Walay duhaduha 
nga si Canaan, ug dili si Ham: si Sem ug Ja- 
pet, ang gipanalanginan tungod sa ilang pagkadi- 
yosnon, si Canaan, tungod sa pipila ka wala his- 
goting kasaypanan, gitunglo, si Ham, tungod sa 
iyang pagpasagad, gipasagdan.” Sa susama, ang 
usa ka Hudiyohanong publikasyon, ang The Penta- 
teuch and Haftorahs, nag-ingon nga ang mubong 

asoy “nagtumong sa pipila ka salawayong buhat 
nga niana daw nalangkit si Canaan.” (Giedit ni 
J. H. Hertz, London, 1972, p. 34) Ug, human matik- 
di nga ang Hebreohanong pulong nga gihubad nga 
“anak” sa bersikulo 24 mahimong magpasabot nga 
“apo,” kini nga tinubdan nag-ingon: “Dayag nga 
ang gihisgotan mao si Canaan.” Ang The Soncino 
Chumash naghisgot usab nga ang pipila nagtuo 
nga si Canaan “nagpatuyang sa hiwi nga kaulag 
ngadto [kang Noe],” ug nga ang ekspresyong “ka- 
manghorang anak” nagtumong kang Canaan, kin- 
sa mao ang kamanghorang anak ni Ham.---Giedit 
ni A. Cohen, London, 1956, p. 47. 

Kining mga hunahunaa hinuon maoy panaghap 
lamang sanglit ang rekord sa Bibliya wala mohatag 
ug bisan unsang detalye bahin sa pagkalangkit ni 
Canaan sa sala batok kang Noe. Ugaling, daw ti- 
nong gituyo ang pipila ka kalangkitan tungod sa 
kamatuoran nga, sa wala pa hisgoti ang pagkahu- 
bog ni Noe, si Canaan kalit nga gihisgotan diha sa 
asoy (Gen 9:18) ug, sa paghubit sa gibuhat ni Ham, 
ang rekord naghisgot kaniya ingong “si Ham nga 
amahan ni Canaan.” (Gen 9:22) Makataronganong 
ikahinapos nga ang ekspresyon nga “nakakita sa 
kahubo sa iyang amahan” tingali magpaila sa usa 
ka matang sa pag-abuso o kahiwian nga naglang- 
kit kang Canaan. Kay sa kadaghanang kahimtang 
ang insesto o ubang seksuwal nga mga sala mao 
ang gipasabot sa dihang ang Bibliya maghisgot sa 
"paghikyad sa kahubo' o “nakakita sa pagkahubo' sa 
laing tawo. (Lev 18:6-19: 20:17) Busa, posible nga si 
Canaan nakahimo o misulay sa paghimog usa ka 
matang sa pag-abuso sa walay panimuot nga si 
Noe, ug si Ham, bisag nahibalo niini, napakyas 
sa pagsanta niini o sa pagdisiplina sa nakasala, 
ug nagpadako sa sayop pinaagi sa pagpahibalo sa 
iyang mga igsoong lalaki sa kaulawan ni Noe. 

Kinahanglang tagdon usab ang matagnaong ba- 
hin sa maong tunglo. Walay ebidensiya nga nagpa- 
kitang si Canaan mismo nahimong ulipon ni Sem o 
Japet sa panahon sa iyang pagkinabuhi. Apan, ang 
Diyos nahibalo nang daan, ug sanglit ang tunglo 
nga gipahayag ni Noe maoy inspirado sa Diyos, ug 
sanglit ang dili pag-uyon sa Diyos dili ipahayag kon 
walay makataronganong hinungdan, lagmit gayod 
nga si Canaan nagpakita na ug daotang kinaiya, ti- 
ngali ang pagkamaulagon, ug nga nakita nang 
daan sa Diyos ang daotang mga sangpotanan nga 
sangkoan niini nga kinaiya sa ulahi taliwala sa mga 
kaliwat ni Canaan. Sa mas naunang kaso ni Cain, si 
Jehova nakamatikod sa sayop nga tinamdan sa ka- 
singkasing ug nagpasidaan kang Cain sa kapeligro- 
han nga madaog sa sala (Gen 4:3-7): nakita usab 
sa Diyos ang dili mausab nga kiling sa pagkadaotan 
sa kadaghanang tawo sa wala pa ang Lunop, sa 
ingon takos sila sa kalaglagan. (Gen 6:5) Ang la- 

bing tataw nga ebidensiya nga tukma ang tunglo 
nga gipahamtang kang Canaan nakita sa ulahing 
kasaysayan sa iyang mga kaliwat, kay sila sa par- 
tikular nakahimog mangil-ad nga rekord sa imora- 
lidad ug kahilayan, ingon sa gipamatuod sa Bibliya 
ug sa sekular nga kasaysayan. Ang tunglo kang 
Canaan natuman mga walo ka siglo human kini 
ipahayag, sa dihang ang mga kaliwat ni Canaan gi- 
sakop sa Semitikanhong mga Israelinhon, nga sa 
ulahi nailalom sa pagmando sa Japetikanhong mga 
gahom sa Medo-Persia, Gresya, ug Roma. 

2. Ang ngalang Canaan gigamit usab sa pagtu- 
mong sa rasa nga naggikan sa anak nga lalaki ni 
Ham ug sa yuta nga ilang gipuy-an. Ang Canaan 
mao ang mas una ug lumad nga ngalan nianang 
bahina sa Palestina nga nahimutang sa K nga ba- 
hin sa Suba sa Jordan (Num 33:51: 35:10, 14), bi- 
san tuod ang Canaanhong mga Amorihanon mi- 
sulong sa yuta sa S sa Jordan sa wala pa ang 
pagpanakop sa Israel.--Num 21:13, 26. 

Mga Utlanan ug Unang Kasaysayan. Ang 
unang paghubit sa mga utlanan sa Canaan nagpa- 
kita nga kini miabot gikan sa Sidon sa A hangtod 
sa Gerar duol sa Gasa sa HK ug hangtod sa Sodo- 
ma ug sa kasikbit nga mga siyudad sa HS. (Gen 
10:19) Apan, sa panahon ni Abraham maorag ang 
Sodoma ug ang ubang “mga siyudad sa Distrito” 
giisip nga bulag sa Canaan. (Gen 13:12) Ang ulahi 
nga mga teritoryo sa Edom ug Moab, nga gipuy-an 
sa mga kaliwat ni Abraham ug Lot, dayag nga gi- 
isip usab nga gawas sa Canaan. (Gen 36:6-8, Ex 
15:15) Ang teritoryo sa Canaan ingon sa gisaad 
ngadto sa nasod sa Israel gilatid sa mas bug-os nga 
detalye diha sa Numeros 34:2-12. Kini dayag nga 
nagsukad sa A pa sa Sidon ug miabot sa H hangtod 
sa “bul-oganang walog sa Ehipto” ug Kades-bar- 
nea. Ang mga Filistehanon, kinsa dili mga Canaan- 
hon (Gen 10:13, 14), miokupar sa kabaybayonan 
nga rehiyon sa H sa Patag sa Saron, apan kini usab 
“giisip” kanhi ingong yuta sa Canaan. (Jos 13:3) 
Ang ubang mga tribo, sama sa mga Kenihanon 
(usa ka banay nga sa ulahi gilangkit kang Midian, 
Num 10:29, Huk 1:16) ug mga Amalekanhon (nag- 
gikan kang Esau, Gen 36:12) nakasulod usab sa te- 
ritoryo.--Gen 15:18-21, Num 14:45. 

Wala hisgoti sa Bibliya kon ang mga kaliwat ni 
Canaan milalin ug mipuyo ba niining yutaa human 
gayod magkatibulaag ang mga tawo didto sa Babel 
(Gen 11:9) o kon sila unang miuban sa pangunang 
grupo sa mga Hamihanon paingon sa Aprika ug 
dayon mibalik ngadto sa rehiyon sa Palestina. Bi- 
san pa niana, niadtong 1943 W.K.P. sa dihang si 
Abraham mibiya sa Haran sa Padan-aram ug mi- 
paingon nianang yutaa, ang mga Canaanhon nag- 
puyo didto, ug si Abraham may pipila ka pakigla- 
bot sa mga Amorihanon ug sa mga Hitihanon. 

(Gen 11:31: 12:5, 6, 13:7: 14:13, 23:2-20) Si Abra- 
ham nakadawat ug sublisubling mga saad gikan 
kang Jehova nga Diyos nga ang iyang binhi, o mga 
kaliwat, makapanunod sa yuta, ug siya gisugo nga 
'suroyon ang yuta latas sa gitas-on niini ug latas sa 
gilapdon niini.’ (Gen 12:7: 13:14-17: 15:7, 13-21, 
17:8) Pinasukad niini nga saad ug tungod sa pag- 
tahod sa tunglo sa Diyos, si Abraham nag-amping 
nga dili makapangasawa ang iyang anak nga lala- 
ki nga si Isaac ug usa ka babayeng Canaanhon. 
--Gen 24:1-4. 

Ang kasayon sa pagbalhinbalhin ni Abraham ug, 
sa ulahi, ni Isaac ug Jacob diha sa yuta uban sa 
ilang dakong panon sa mga hayop nagpakita nga 
diyutay ra ang nagpuyo sa rehiyon. (Itandi ang 
Gen 34:21.) Ang arkeolohikanhong mga pagsusi 
nagpakita usab nga diyutay pa ang nagpuyo ni- 
anang panahona, nga ang kadaghanan sa mga 
lungsod nahimutang ubay sa baybayon, sa rehiyon 
sa Patayng Dagat, sa Walog sa Jordan, ug sa Patag 
sa Jezreel. Mahitungod sa Palestina sa unang bahin 
sa ikaduhang milenyo W.K.P., si W. F. Albright 
nag-ingon nga sa kinadak-ang bahin ang kabung- 
toran wala pay permanenteng nagpuyo, mao nga 
husto gayod ang nabatasan diha sa Bibliya nga ang 
mga patriarka gipalatagaw diha sa kabungtoran sa 
sentro sa Palestina ug sa uga nga kayutaan sa ha- 
bagatan, diin dako gihapon ang luna alang kani- 
la. (Archaeology of Palestine and the Bible, 1933, 
pp. 131-133) Ang Canaan dayag nga nailalom sa 
pipila ka Elamihanon (ug busa Semitikanhon) nga 
impluwensiya ug pagmando nianang panahona, 
ingon sa gipakita sa rekord sa Bibliya sa Genesis 
14:1-7. 

Lakip sa mga lungsod nga gikampohan ni Abra- 
ham, Isaac, ug Jacob mao ang Sekem (Gen 12:6), 
Bethel ug Ai (Gen 12:8), Hebron (Gen 13:18), Gerar 
(Gen 20:1), ug Beer-seba (Gen 22:19). Bisag walay 
gipakitang grabe nga kayugot ang mga Canaan- 
hon batok sa Hebreohanong mga patriarka, bisan 
pa niana ang panalipod sa Diyos mao ang pangu- 
nang hinungdan kon nganong sila wala atakeha. 
(Sal 105:12-15) Busa, human atakeha sa mga anak 
nga lalaki ni Jacob ang Hivihanong siyudad sa Se- 
kem, “ang kalisang sa Diyos” midangat sa kasikbit 
nga mga siyudad mao nga “sila wala mogukod sa 
mga anak ni Jacob.”--Gen 33:18, 34:2, 35:5. 

Ang sekular nga kasaysayan nagpakita nga ang 
Ehipto migahom sa Canaan sulod sa mga duha ka 
siglo sa wala pa kini masakop sa Israel. Sulod 
niining yugtoa, ang mga mensahe (nailhan nga 
mga Papan sa Amarna), nga gipadala sa basalyong 
mga magmamando sa Sirya ug sa Palestina ngad- 
to kang Paraon Amenhotep III ug Akhenaton, nag- 
pakitag usa ka larawan nga may dakong kaguli- 
yang ug intriga sa politika sulod sa mga siyudad 

diha sa rehiyon. Sa dihang miabot ang Israel sa 
mga utlanan niini (1473 W.K.P.), ang Canaan maoy 
usa ka yuta nga daghan ug mga siyudad-estado o 
gagmayng mga gingharian, bisan tuod may igoigo 
gihapong panaghiusa tungod sa mga relasyon sa 
tribo. Ang mga espiya nga misusi sa yuta halos 40 
ka tuig una pa niana nakakaplag nga kini maoy usa 
ka yuta nga dagaya sa abot ug ang mga siyu- 
dad niini nakutaan pag-ayo.--Num 13:21-29, itan- 
di ang Deu 9:1, Neh 9:25. 

Pagbahinbahin sa mga Tribo sa Canaan. 
Sa 11 ka tribo sa Canaan (Gen 10:15-19), mopatim- 
aw nga dakong luna ang giokupar sa mga Amori- 
hanon sa maong yuta. (Tan-awa ang AMORIHANON.) 
Gawas pa sa yuta nga ilang nasakop sa S sa Jordan 
didto sa Basan ug sa Gilead, ang mga paghisgot sa 
mga Amorihanon nagpakita nga sila maoy malig- 
on diha sa bukirong dapit sa sentro sa Canaan, sa 
A ug sa H. (Jos 10:5; 11:3, 13:4) Tingali ang ikadu- 
ha nga malig-on mao ang mga Hitihanon, kinsa, 
bisan tuod hikaplagan hangtod sa H sa Hebron sa 
panahon ni Abraham (Gen 23:19, 20), sa ulahi daw 
ang kadaghanan nagpuyo sa A, dapit sa Sirya. 
—Jos 1:4; Huk 1:23-26, 1Ha 10:29. 

Taliwala sa ubang mga tribo, ang mga Jebusiha- 
non, mga Hivihanon, ug ang mga Girgasihanon 
mao ang sunod nga kanunayng gihisgotan sa pa- 
nahon sa pagpanakop. Ang mga Jebusihanon da- 
yag nga nahimutang diha sa sentro sa bukirong 
mga rehiyon palibot sa Jerusalem. (Num 13:29; Jos 
18:16, 28) Ang mga Hivihanon nagkatag gikan sa 
H sa Gabaon (Jos 9:3, 7) hangtod sa tiilan sa Bukid 
sa Hermon sa A. (Jos 11:3) Wala hisgoti ang teri- 
toryo sa mga Girgasihanon. 

Ang nahibiling unom ka tribo, ang mga taga- 
Sidon, Arvadnon, Hamatihanon, Arkihanon, Sini- 
hanon, ug ang mga Zemarihanon, hayan lakip 
gayod sa linangkob nga termino nga “mga Cana- 
anhon” nga kanunayng gigamit sa pagtumong sa 
espesipikong mga ngalan sa ubang mga tribo, ga- 
was kon ang ekspresyon gigamit lamang sa pagtu- 
mong sa mga siyudad o sa mga grupo sa nagkasa- 
gol nga katawhan sa Canaan. (Ex 23:23; 34:11; Deu 
7:1; Num 13:29) Kining tanang unom ka tribo ka- 
daghanan nahimutang sa A sa rehiyon nga sa si- 
nugdan gisakop sa mga Israelinhon ug wala hisgo- 
ti sa espesipiko diha sa asoy sa pagpanakop. 

Gisakop sa Israel ang Canaan. (MGA MAPA, 
Tomo 1, pp. 737, 738) Sa ikaduhang tuig human sa 
Pagpanggula, ang mga Israelinhon mihimog unang 
pagsulay sa pagsulod sa mga utlanan sa habaga- 
tang bahin sa Canaan, apan wala sila paluyohi sa 
Diyos, ug sila giparot sa mga Canaanhon ug sa ka- 
alyado nga mga Amalekanhon. (Num 14:42-45) 
Sa hapit nang matapos ang 40 ka tuig nga yugto sa 
paglatagaw, ang Israel milihok na usab batok sa 

mga Canaanhon ug sila giatake sa hari sa Arad did- 
to sa Negeb, apan niining higayona ang kasundalo- 
han sa Canaan napildi, ug ang ilang mga siyudad 
gilaglag. (Num 21:1-3) Bisan pa niana wala sundi sa 
mga Israelinhon kini nga kadaogan pinaagi sa pag- 
sulong gikan sa H apan milibot aron makaduol gi- 
kan sa S. Kini mihatod kanila sa pagpakig-away ba- 
tok sa Amorihanong mga gingharian ni Sihon ug ni 
Og, ug tungod sa kapildihan niini nga mga hari, 
ang Basan ug ang Gilead nailalom sa pagkontrolar 
sa Israel, lakip ang 60 ka siyudad nga may “habog 
nga paril, mga pultahan ug trangka” diha sa Basan 
lamang. (Num 21:21-35, Deu 2:26-3:10) Ang kapil- 
dihan niining gamhanang mga hari nakahuyang sa 
mga gingharian sa Canaan sa K sa Jordan, ug tu- 
ngod sa misunod nga milagrosong pagtabok sa na- 
sod sa Israel diha sa gipamalang salog sa Jordan, 
ang mga kasingkasing sa mga Canaanhon “nanga- 
tunaw.” Busa, ang mga Canaanhon wala moatake 
sa kampo sa Israel didto sa Gilgal sa dihang nagpa- 
ayo ang mga lalaki sa Israel gikan sa pagpatuli 
ug sa dihang gisaulog ang Paskuwa.---Jos 2:9-11, 
5:1-11. 

Nakabaton na karon ug igong tubig gikan sa Jor- 
dan ug nakakuhag abiyong mga pagkaon gikan sa 
nasakop nga rehiyon sa S sa Jordan, ang mga 
Israelinhon sa Gilgal may maayong dapit nga gi- 
kan niana ilang ipadayon ang pagpanakop sa yuta. 
Ang duol nga kampo nga siyudad sa Jerico, nga 
karon sirado kaayo, mao ang ilang unang puntirya, 
ug ang malig-ong mga paril niini natumpag pi- 
naagi sa gahom ni Jehova. (Jos 6:1-21) Dayon 
ang misulong nga kasundalohan mitungas sa mga 
1,000 m (3,300 p) ngadto sa bukirong rehiyon sa A 
sa Jerusalem ug, human sa unang kapildihan, nag- 
ilog sa Ai ug nagsunog niini. (Jos 7:1-5, 8:18-28) 
Samtang ang mga gingharian sa tibuok yuta sa 
Canaan nagpormag dakong panag-abin aron sa 
pag-abog sa mga Israelinhon, ang pipila ka Hiviha- 
nong mga siyudad karon nagtinguha sa pagpakig- 
dait sa Israel pinaagi sa paglingla. Kini nga pagbu- 
lag sa Gabaon ug sa tulo ka kasikbit nga mga 
siyudad gilantaw sa ubang mga gingharian sa Ca- 
naan ingong usa ka pagbudhi nga nagpameligro 
sa panaghiusa sa tibuok “Canaanhon nga panag- 
alyansa.” Busa, ang lima ka hari sa Canaan naghi- 
usa aron sa pagpakig-away, dili batok sa Israel, 
kondili batok sa Gabaon, ug ang kasundalohan sa 
Israel mimartsa sa tibuok gabii ubos kang Josue 
aron sa pagluwas sa gisulong nga siyudad. Ang 
pagpildi ni Josue sa lima ka hari nga miatake gidu- 
yogan sa milagrosong pagbunok sa dagkong ulan 
nga yelo ug usab sa pagpahinabo sa Diyos nga ma- 
langan ang pagsalop sa adlaw.---Jos 9:17, 24, 25, 
10:1-27. 

Unya ang madaogong kasundalohan sa Israel 
nangharos sa tibuok habagatang katunga sa Cana- 

UU AN 

Sagradong mga haligi (mga bantayog) 

ug lamesa para sa halad nga nakaplagan sa 
Hazor. Ang inskripsiyon diha sa bantayog 
sa tunga mahimong nagsimbolo sa usa ka 

hangyo ngadto sa diyos-bulan 


an (gawas lamang sa Kapatagan sa Filistia), nga 
nagsakop sa mga siyudad sa Sepela, sa bukirong 
rehiyon, ug sa Negeb, ug dayon sila mibalik sa 
ilang kampo sa Gilgal duol sa Jordan. (Jos 10:28- 
43) Karon ang mga Canaanhon sa amihanang ba- 
hin ubos sa pagpanguna sa hari sa Hazor misugod 
sa pagtigom sa ilang kasundalohan ug sa mga karo 
nga iggugubat, nga naghiusa sa ilang kasundalo- 
han diha sa usa ka tagboanan duol sa katubigan sa 
Merom, sa A sa Dagat sa Galilea. Apan, ang kasun- 
dalohan ni Josue mihimog kalit nga pag-atake sa 
magkaabing mga Canaanhon ug nagpakalagiw ka- 
nila, ug human niadto mipadayon sa pagmartsa 
aron ilogon ang ilang mga siyudad hangtod sa A 
sa Baal-gad sa tiilan sa Bukid sa Hermon. (Jos 11:1- 
20) Ang pagpakiggubat dayag nga mikabat ug ha- 
taas nga panahon ug gisundan sa laing pagsulong 
didto sa bukirong rehiyon sa H, ug kini nga pag- 
atake gitumong batok sa samag-higanteng mga 
Anakim ug sa ilang mga siyudad.--Jos 11:21, 22, 
tan-awa ang ANAKIM. 

Sa pagkakaron unom na ka tuig ang milabay su- 
kad sugdi ang pagpakiggubat. Ang dagkong pagpa- 
nakop sa Canaan nahimo na, ug ang kalig-on sa 
mga tribo sa Canaan nabungkag, sa ingon naba- 
hinbahin ang yuta taliwala sa mga tribo sa Isra- 
el. (Tan-awa ang UTLANAN.) Ugaling, daghan pang 
mga rehiyon ang kinahanglang pukanon, lakip ang 
dagkong mga bahin sa teritoryo sa mga Filisteha- 
non, kinsa, bisag dili mga Canaanhon, maoy mga 


mangingilog sa yuta nga gisaad ngadto sa mga Is- 
raelinhon, ang teritoryo sa mga Gesurihanon (itan- 
di ang 1Sa 27:8): ang teritoryo gikan sa dapit pali- 
bot sa Sidon hangtod sa Gebal (Byblos): ug ang 
tibuok rehiyon sa Lebanon (Jos 13:2-6). Gawas pa 
niini, dihay gagmayng mga pundok sa magsusukol 
nga nagkatag sa tibuok yuta, nga ang pipila niini sa 
ulahi nabihag sa nanag-iya nga mga tribo sa Israel, 
samtang ang uban nagpabilin nga wala mabuntog o 
gitugotan nga magpabilin ug gipailalom sa pinugos 
nga trabaho alang sa mga Israelinhon.---Jos 15:13- 
17: 16:10, 17:11-13, 16-18, Huk 1:17-21, 27-36. 
Bisan tuod daghan kaayo sa mga Canaanhon 
ang nagpabiling buhi latas sa dagkong mga pagpa- 
nakop ug misukol sa dihang gisakop sila, ikaingon 
gihapon nga “gihatag ni Jehova sa Israel ang ta- 
nang yuta nga iyang gipanumpa nga ihatag sa 
ilang mga katigulangan,” nga siya naghatag kanila 
ug “pahulay sa tibuok palibot,” ug nga “walay saad 
nga napakyas sa tanang maayong saad nga gisaad 
ni Jehova ngadto sa balay sa Israel: kining tanan 
natuman.” (Jos 21:43-45) Sa tibuok palibot sa mga 
Israelinhon, ang kaawayng katawhan mitalaw ug 
dili na hulga sa ilang kasegurohan. Una pa niana 
gipahayag na sa Diyos nga iyang papahawaon nga 
“inanay” ang mga Canaanhon aron ang ihalas nga 
mga mananap dili modaghan diha sa kalit naa- 
waaw nga yuta. (Ex 23:29, 30, Deu 7:22) Bisan 
pa sa mas labaw nga mga kasangkapan sa gubat sa 
mga Canaanhon, lakip ang mga karo nga iggugu- 
bat nga may puthawng mga sanggot, ang bisan 
unsang kapakyasan sa mga Israelinhon nga ma- 
sakop sa kataposan ang pipila ka dapit dili ika- 
pasangil kang Jehova ingong iyang kapakyasan 
sa pagtuman sa iyang saad. (Jos 17:16-18, Huk 
4:13) Hinunoa, ang rekord nagpakita nga ang pipila 

ka kapildihan sa mga Israelinhon maoy tungod 
sa ilang pagkadili-matinumanon.--Num 14:44, 45, 
Jos 7:1-12. 


Nganong gimando ni Jehova ang 
pagpuo sa mga Canaanhon? 


Ang asoy sa kasaysayan nagpakita nga ang mga 
katawhan sa mga siyudad sa Canaan nga gisakop 
sa mga Israelinhon bug-os nga gilaglag. (Num 
21:1-3, 34, 35; Jos 6:20, 21: 8:21-27: 10:26-40, 
11:10-14) Kini nga kamatuoran ang gigamit sa pi- 
pila ka kritiko ingong paagi sa paghulagway sa 
Hebreohanong Kasulatan, o “Daang Tugon,” ingong 
namantsahan sa espiritu sa kapintasan ug walay 
kokaluoy nga pagpatay. Apan, tin-aw nga ang is- 
yung nalangkit maoy kon ilhon ba o dili ang pag- 
kasoberano sa Diyos ibabaw sa yuta ug sa mga 
molupyo niini. Siya nakahimo na ug kontrata nga 
ang ‘binhi ni Abraham’ ang may katungod sa pag- 
panag-iya sa yuta sa Canaan, nga nagbuhat niana 
pinaagi sa usa ka pakigsaad nga may panumpa. 
(Gen 12:5-7, 15:17-21: itandi ang Deu 32:8, Buh 
17:26.) Apan ang katuyoan sa Diyos dili lamang 
mao ang pagpapahawa o paghingilin sa mga nag- 
puyo nianang yutaa. Nalangkit usab ang iyang ka- 
tungod sa paglihok ingong “Maghuhukom sa tibu- 
ok yuta” (Gen 18:25) ug ang pagpakanaog ug silot 
nga kamatayon alang niadtong takos niana, ingon 
man usab ang iyang katungod sa pag-implementar 
ug pagpatuman sa maong mando. 

Ang pagkamatarong sa matagnaong tunglo sa Di- 
yos kang Canaan bug-os nakompirmar diha sa mga 
kahimtang nga nahitabo didto sa Canaan sa dihang 
gisakop kini sa Israel. Gipalabay ni Jehova ang 400 
ka tuig sukad sa panahon ni Abraham aron ‘ma- 
bug-os ang kasaypanan sa mga Amorihanon.” (Gen 
15:16) Ang kamatuoran nga ang Hitihanong mga 
asawa ni Esau nahimong “tinubdan sa kapaitan sa 
espiritu ni Isaac ug ni Rebeca” hangtod nga si Rebe- 
ca 'nasilag sa iyang kinabuhi tungod kanila” maoy 
tinong timailhan sa pagkadaotan nga naglungtad na 
taliwala sa mga Canaanhon. (Gen 26:34, 35, 27:46) 
Sa misunod nga mga siglo, ang yuta sa Canaan na- 
tuhop sa dulumtanang mga buhat sa idolatriya, 
imoralidad, ug pag-ula sa dugo. Ang relihiyon sa 
mga Canaanhon hilabihan ka ngil-ad ug salawayon, 
ang ilang “mga sagradong poste” ug “sagradong 
mga haligi” dayag nga maoy mga simbolo sa kina- 
tawo sa lalaki, ug ang daghang rituwal sa ilang “ha- 
tag-as nga mga dapit” naglakip sa tumang seksuwal 
nga pagpatuyang ug kahilayan. (Ex 23:24: 34:12, 
13, Num 33:52, Deu 7:5) Ang insesto o pag-unay, 
sodomiya, ug pakigsekso sa hayop maoy bahin sa 
“mga binuhatan sa yuta sa Canaan” nga nagpahu- 

gaw sa yuta ug tungod niini nga kasaypanan pana- 
hon na nga ‘isuka ang mga molupyo niini.” (Lev 
18:2-25) Ang salamangka, panglamat, espiritismo, 
ug ang paghalad sa ilang mga anak pinaagi sa ka- 
layo maoy lakip usab sa dulumtanang mga buhat sa 
mga Canaanhon.---Deu 18:9-12. 

Si Baal mao ang labing prominente sa mga bat- 
hala nga gisimba sa mga Canaanhon. (Huk 2:12, 
13, itandi ang Huk 6:25-32, 1Ha 16:30-32.) Ang 
Canaanhong mga diyosa nga si Astoret (Huk 2:13, 
10:6, 1Sa 7:3, 4), Asera, ug Anat gihulagway diha 
sa usa ka Ehiptohanong teksto ingong mga ina- 
hang-diyosa ug ingong sagradong mga pampam 
kinsa, sa kasukwahi, nagpabilin nga ulay-kanunay 
(sa literal, “ang bantogang mga diyosa nga nag- 
mabdos apan wala manganak”). Ang ilang pagsim- 
ba dayag nga naglangkit kanunay sa mga serbisyo 
sa mga pampam sa templo. Kini nga mga diyosa 
nagsimbolo dili lamang sa kinaiyahan sa seksuwal 
nga kaulag kondili usab sa sadistikong kapintasan 
ug panaggubat. Busa, ang diyosa nga si Anat gi- 
hulagway diha sa Balak ni Baal gikan sa Ugarit 
ingong nagpahamtang ug pinakyawng pagpatay 
sa mga tawo ug unya nagdayandayan sa iyang ka- 
ugalingon sa mga ulo ug nagsab-it sa mga kamot 
sa mga tawo diha sa iyang bakos samtang siya ma- 
lipayong miubog sa ilang dugo. Ang mga pigurin 
sa diyosa nga si Astoret nga nadiskobrehan sa Pa- 
lestina maoy usa ka hubo nga babaye nga may hi- 
labihan kadagko nga mga kinatawo. Bahin sa ilang 
pagsimba sa kinatawo sa lalaki, ang arkeologo nga 
si W. F. Albright nag-ingon nga: “Sa kinagrabehan 
niini,... ang erotiko nga bahin sa ilang kulto na- 
unlod gayod ngadto sa hilabihan ka ngil-ad nga 
gahong sa sosyal nga kadunotan. "---Archaeology 
and the Religion of Israel, 1968, pp. 76, 77: tan-awa 
ang ASTORET, BAAL Num. 4. 

Idugang sa ilang ubang mahugaw nga mga bu- 
hat mao ang paghalad ug bata. Sumala kang Mer- 
rill F. Unger: “Ang mga pagpangubkob sa Palestina 
nakadiskobre sa pundok sa mga abo ug nahibiling 
mga bukog sa mga batang masuso diha sa mga se- 
menteryo palibot sa mga halaran sa mga pagano, 
nga nagpunting sa kaylap nga batasan niining hi- 
labihan ka dulumtanang buhat.” (Archaeology and 
the Old Testament, 1964, p. 279) Ang Halley's Bi- 
ble Handbook (1964, p. 161) nag-ingon: “Ang mga 
Canaanhon nagsimba, pinaagig imoral nga pagpa- 
tuyang, ingong usa ka relihiyosong rituwal, sa pre- 
sensiya sa ilang mga diyos, ug unya, pinaagig pag- 
buno sa ilang panganayng mga anak, ingong usa 
ka halad ngadto niining samang mga diyos. Mopa- 
tim-aw nga, sa dakong sukod, ang yuta sa Canaan 
nahimong usa ka matang sa Sodoma ug Gomora sa 
nasodnong gilapdon. . . . Angay pa bang maglung- 
tad ang usa ka sibilisasyon sa maong grabeng ka- 

hugawan ug kaluog? ... Ang mga arkeologo nga 
nagkalot sa mga kagun-oban sa mga siyudad sa 
Canaan nahibulong kon nganong sila wala dayon 
laglaga sa Diyos.”--HULAGWAY, Tomo 1, p. 739. 

Gigamit ni Jehova ang iyang katungod ingong 
soberano sa pagpahamtang ug silot nga kamatayon 
nganha sa daotang katawhan sa tibuok planeta 
sa panahon sa tibuok-yutang Lunop,: gibuhat niya 
usab kana maylabot sa tibuok Distrito sa mga siyu- 
dad sa Sodoma ug Gomora tungod sa “makusog nga 
tuaw sa pagmulo bahin kanila ug sa ilang bug-at 
kaayong kasal-anan” (Gen 18:20, 19:13): gipakana- 
0g niya ang usa ka mando sa paglaglag sa kasunda- 
lohan ni Paraon sa Pulang Dagat: gilaglag usab niya 
ang mga panimalay ni Kore ug ang ubang mga re- 
belde taliwala sa mga Israelinhon mismo. Ugaling, 
niini nga mga kaso, gigamit sa Diyos ang kinaiyan- 
hong mga puwersa sa pagpahamtang sa kalagla- 
gan. Sa kasukwahi, karon gihatag ni Jehova ngadto 
sa mga Israelinhon ang sagradong katungdanan sa 
pag-alagad ingong pangunang mga tigpahamtang 
sa iyang mando, nga gitultolan sa iyang mensahe- 
rong manulonda ug gipaluyohan sa kinalabwang 
gahom sa Diyos. (Ex 23:20-23, 27, 28; Deu 9:3, 4, 
20:15-18, Jos 10:42) Bisan pa niana, ang mga sang- 
potanan pareho ra ngadto sa mga Canaanhon nga 
maorag ang Diyos mipili sa paglaglag kanila pinaa- 
gi sa pipila ka talagsaong panghitabo sama sa baha, 
pagpabuga ug kalayo, o linog, ug ang kamatuoran 
nga nahimong instrumento ang hawas nga mga 
tawo aron pamatyon ang hinukmang mga kataw- 
han, bisan tuod dili makapahimuot ang ilang tahas, 
dili makausab sa pagkamatarong sa gimbut-an sa 
Diyos nga buhat. (Jer 48:10) Pinaagi sa paggamit 
niining tawhanong instrumento, nga giparang ba- 
tok sa “pito ka nasod nga mas daghag-molupyo ug 
mas gamhanan” kay kanila, ang gahom ni Jehova 
napadako ug ang iyang pagka-Diyos napamatud- 
an.--Deu 7:1, Lev 25:38. 

Ang mga Canaanhon dili kay walay-alamag sa 
gamhanang ebidensiya nga ang Israel maoy pini- 
li nga katawhan ug instrumento sa Diyos. (Jos 2:9- 
21, 24: 9:24-27) Apan, gawas kang Rahab ug sa 
iyang pamilya ug sa mga siyudad sa mga Gabaon- 
hon, kadtong nangalaglag wala magpakiluoy ni 
magpahimulos sa higayon nga mokalagiw, hinu- 
noa sila mipili nga magmagahi sa ilang kaugali- 
ngon sa pagrebelde batok kang Jehova. Wala siya 
mamugos kanila nga mopasignunot ug mopahi- 
uyon sa iyang gimbut-an, hinunoa, gitugotang 
magmatig-a ang ilang kasingkasing aron sila ma- 
kiggubat batok sa Israel, aron iyang ikatugyan sila 
sa kalaglagan, aron sila dili makabaton ug kaluoy, 
kondili aron nga iyang hutdon sila sa paglaglag' sa 
pagpahamtang sa iyang paghukom batok kanila. 
--Jos 11:19, 20. 

Sa pagkamaalamon 'wala kuhai ni Josue ug usa 
ka pulong ang tanan nga gisugo ni Jehova kang 
Moises’ labot sa paglaglag sa mga Canaanhon. (Jos 
11:15) Apan ang nasod sa Israel napakyas sa pag- 
sunod sa iyang maayong pagpanguna ug sa bug- 
os nga pagwagtang sa tinubdan sa kahugawan sa 
yuta. Ang nagpadayong presensiya sa mga Cana- 
anhon sa ilang taliwala nakatakod sa Israel mao 
nga sa paglabay sa panahon kini sa walay duhadu- 
ha nakaamot sa mas daghang kamatayon (gawas 
pa sa krimen, imoralidad, ug idolatriya) kay sa mo- 
sangpot unta kon ang gimandong paglaglag sa ta- 
nang Canaanhon hugot pa nga gituman. (Num 33: 
55, 56: Huk 2:1-3, 11-23, Sal 106:34-43) Si Jehova 
nagpasidaan sa mga Israelinhon nga ang iyang 
hustisya ug ang iyang mga paghukom dili mapihi- 
gon ug kon ang mga Israelinhon makigrelasyon sa 
mga Canaanhon, makigminyo kanila, makigtapo sa 
pagtuo, ug mosagop sa ilang relihiyosong mga kos- 
tumbre ug mahugawng mga buhat kini magkahu- 
logan sa tinong pagpahamtang sa samang mando 
sa kalaglagan diha sa ilang kaugalingon ug mo- 
sangpot usab sa ‘pagsuka kanila gikan sa yuta.” 
—Ex 23:32, 33, 34:12-17: Lev 18:26-30, Deu 7:2-5, 
25, 26. 

Ang Maghuhukom 3:1, 2 nag-ingon nga gipabi- 
lin ni Jehova ang pipila ka nasod sa mga Canaan- 
hon “aron masulayan ang Israel, nga mao, kadtong 
tanan nga wala makasinati sa bisan unsang mga 
gubat sa Canaan, aron lamang ang mga kaliwatan 
sa mga anak sa Israel makasinati, aron matudloan 
sila ug gubat, nga mao, kadto lamang wala pa ma- 
kasinati sa maong mga butang una pa niana.” Dili 
kini sumpaki sa una nang gipahayag (Huk 2:20-22) 
nga gitugotan ni Jehova kining mga nasora nga 
magpabilin tungod sa pagkadili-matinumanon sa 
Israel ug aron nga “masulayan ang Israel, kon sila 
magabantay ba sa dalan ni Jehova.” Hinunoa, kini 
nahiuyon sa maong katarongan ug nagpakita nga 
atubangon sa ulahing mga kaliwatan sa mga Israe- 
linhon ang kahigayonan sa pagpasundayag sa pag- 
kamasinugtanon sa mga sugo sa Diyos maylabot 
sa mga Canaanhon, nga magsulay sa ilang pagtuo 
bisan sa pagpameligro sa ilang mga kinabuhi diha 
sa pagpakiggubat aron ipakita ang pagkamasinug- 
tanon. 

Tungod niining tanan, tin-aw nga dili subay sa 
mga kamatuoran ang opinyon nga gihuptan sa pi- 
pila ka kritiko sa Bibliya nga ang gihimo sa Israel 
nga paglaglag sa mga Canaanhon dili kaharmonya 
sa diwa sa Kristohanon Gregong Kasulatan, ingon 
sa ipakita sa pagtandi sa mga teksto sama sa Ma- 
teo 3:7-12, 22:1-7, 23:33, 25:41-46, Marcos 12:1-9, 
Lucas 19:14, 27: Roma 1:18-32, 2 Tesalonica 1:6-9, 
2:3, ug Pinadayag 19:11-21. 

Ulahing Kasaysayan. Human sa pagpana- 
kop, ang kahimtang tali sa mga Canaanhon ug sa 
mga Israelinhon inanayng nagmalinawon, bisan 
tuod kini maoy sa ikadaot sa Israel. (Huk 3:5, 6: 
itandi ang Huk 19:11-14.) Ang mga magmamando 
nga Siryanhon, Moabihanon, ug Filistehanon su- 
nodsunod nga nakabaton ug temporaryong pagdo- 
minar sa mga Israelinhon, apan sa panahon la- 
mang ni Jabin, nga gitawag nga “hari sa Canaan,” 
nga ang mga Canaanhon nakabaton ug igong ga- 
hom sa pagpalampos sa 20 ka tuig nga pagdomi- 
nar sa Israel. (Huk 4:2, 3) Human sa bug-os nga 
pagpildi ni Barak kang Jabin, ang mga suliran sa 
Israel sa wala pa sila mahimong gingharian naggi- 
kan ilabina sa dili-Canaanhong mga tinubdan, ang 
mga Midianhon, Ammonhanon, ug mga Filisteha- 
non. Ingon man usab sa panahon ni Samuel, tali- 
wala sa mga tribo sa Canaan ang mga Amoriha- 
non lamang ang daklit nga gihisgotan. (1Sa 7:14) 
Gipapahawa ni Haring David ang mga Jebusihanon 
gikan sa Jerusalem (2Sa 5:6-9), apan ang iyang pa- 
ngunang mga pagpakiggubat maoy batok sa mga 
Filistehanon, Ammonhanon, Moabihanon, Edom- 
hanon, Amalekanhon, ug mga Siryanhon. Busa, 
ang mga Canaanhon, bisan tuod nakabaton pa gi- 
hapon ug mga siyudad ug naghupot ug yuta sa te- 
ritoryo sa Israel (2Sa 24:7, 16-18), dili na hulga 
sa militaryong paagi. Duha ka Hitihanong mga 
manggugubat ang gihisgotan nga lakip sa mga 
manggugubat ni David.---1Sa 26:6, 2Sa 23:39. 

Sa panahon sa iyang pagmando gipailalom ni So- 
lomon ang mga nahibilin sa mga tribo sa Canaan 
sa pinugos nga trabaho diha sa iyang daghang pro- 
yekto (1Ha 9:20, 21), nga nagpalapad sa iyang bu- 
luhatong pagpanukod hangtod sa halayong amiha- 
nan sa Canaanhong siyudad sa Hamat. (2Cr 8:4) 
Apan ang Canaanhong mga asawa sa ulahi nakaa- 
mot sa pagkapukan ni Solomon, sa pagkawala sa 
dakong bahin sa gingharian alang sa iyang manu- 
nunod, ug sa relihiyosong kahugawan sa nasod. 
(1Ha 11:1, 13, 31-33) Sukad sa paghari ni Solomon 
(1037-998 W.K.P.) hangtod sa pagmando ni Jeho- 
ram sa Israel (mga 917-905 W.K.P.), ang mga Hi- 
tihanon lamang ang nahimong prominente ug lig- 
on kaayo ingong usa ka tribo, bisag nahimutang sa 
A sa teritoryo sa Israel ug kasikbit sa o diha sa Sir- 
ya.--1Ha 10:29, 2Ha 7:6. 

Ang pagpakigminyo sa mga Canaanhon maoy 
suliran gihapon taliwala sa namalik nga mga Israe- 
linhon human sa pagkadestiyero didto sa Babilon- 
ya (Esd 9:1, 2), apan ang mga gingharian sa Cana- 
an, lakip niadtong iya sa mga Hitihanon, dayag 
nga nabungkag tungod sa epekto sa mga pag-ata- 
ke sa Sirya, Asirya, ug Babilonya. Ang terminong 
“Canaan” nagtumong ilabina sa Fenicia, ingon sa 
gipunting sa tagna ni Isaias bahin sa Tiro (Isa 23: 

1, 11, ftn sa Rbi8) ug sa kahimtang sa “Fenician- 
hon” (sa literal, “Canaanhon” [Gr., Khananaidl]) 
nga babaye gikan sa rehiyon sa Tiro ug Sidon nga 
miduol kang Jesus.---Mat 15:22, ftn sa Rbi8, itandi 
ang Mar 7:26. 

Hinungdanon sa Patigayon ug sa Politikal 
nga Katuyoan. Ang Canaan nagsilbing tulay 
nga nagkonektar sa Ehipto ug sa Asia ug, ilabina 
gayod, sa Mesopotamia. Bisan tuod agrikultural 
ang pangunang ekonomiya sa nasod, ang pamati- 
gayon ginabuhat usab, ug ang dunggoanang mga 
siyudad sa Tiro ug Sidon nahimong pangunang 
mga sentro sa panon sa mga barko nga ilado kaayo 
sa nailhang kalibotan kaniadto. (Itandi ang Eze 27.) 
Busa, sukad pa sa panahon ni Job, ang pulong nga 
“Canaanhon” parehog kahulogan sa “magpapatiga- 
yon” ug busa gihubad sa ingon. (Job 41:6, Sof 1:11, 
matikdi usab ang paghisgot sa Babilonya ingong 
“yuta sa Canaan,” Eze 17:4, 12.) Sa ingon ang 
Canaan nahimutang sa estratehiko kaayong dapit 
diha sa Fertile Crescent ug maoy puntirya sa dag- 
kong mga imperyo sa Mesopotamia, Asia Minor, ug 
Aprika nga nagtinguha sa pagkontrolar sa agianan 
sa kasundalohan ug sa patigayon latas sa mga ut- 
lanan sa Canaan. Busa, ang pagpahiluna sa Diyos 
sa iyang piniling katawhan niining yutaa tinong 
makakuha ug pagtagad sa mga nasod ug may da- 
kong epekto kanila, sa geograpikanhong paagi ug 
labaw sa tanan sa relihiyosong paagi, ang mga Is- 
raelinhon ikaingon nga nagpuyo diha “sa kinapuso- 
ran sa yuta.”--Eze 38:12. 

Pinulongan. Bisan tuod tin-awng gipakita 
diha sa rekord sa Bibliya nga ang mga Canaanhon 
maoy Hamitikanhon, ang kinabag-an sa reperensi- 
yang mga basahon naghisgot kanila ingong Semi- 
tikanhon ug kagikan. Kini nga klasipikasyon gipa- 
sukad diha sa ebidensiya sa usa ka pinulongang 
Semitikanhon nga gisulti sa mga Canaanhon. Ang 
ebidensiya nga subsob kaayong gipunting mao ang 
daghang teksto nga nadiskobrehan didto sa Ras 
Shamra (Ugarit) nga gisulat diha sa Semitikan- 
hong pinulongan o diyalekto ug giisip nga pinetsa- 
han sukad pa niadtong ika-14 nga siglo W.K.P. 
Apan, ang Ugarit dayag nga wala maggikan sa su- 
lod sa Biblikanhong mga utlanan sa Canaan. Usa 
ka artikulo ni A. F. Rainey diha sa The Biblical Ar- 
chaeologist (1965, p. 105) nag-ingon nga subay sa 
etniko, politikanhon, ug lagmit sa lingguwistikong 
mga pasukaranan, “sa pagkakaron tin-awng usa ka 
sayop ang pagtawag sa Ugarit ingong usa ka 'Ca- 
naanhon” nga siyudad.” Siya naghatag ug dugang 
ebidensiya aron ipakita nga ang “Ugarit ug ang 
yuta sa Canaan maoy bulag ug lahi sa politika.” 
Busa, kini nga mga papan wala mohatag ug tin- 
awng lagda nga pinaagi niana matino ang pinulo- 
ngan sa mga Canaanhon. 

Daghan sa mga Papan sa Amarna nga nakapla- 
gan didto sa Ehipto naggikan sa mga siyudad sa 
sentro sa Canaan, ug kini nga mga papan, nga gi- 
petsahan una pa manakop ang Israel, pangunang 
gisulat diha sa cuneiform nga Babilonyanhon, usa 
ka pinulongang Semitikanhon. Apan, kini mao ang 
diplomatikong pinulongan sa tibuok Tungang Sid- 
lakan sa maong panahon, mao nga kini gigamit bi- 
san sa dihang mosulat ngadto sa palasyo sa Ehipto. 
Busa, makalikag gayod nga matikdan ang gipaha- 
yag diha sa The Interpreter's Dictionary of the Bi- 
ble (giedit ni G. A. Buttrick, 1962, Tomo 1, p. 495) 
nga ang “mga Sulat sa Amarna naundan sa ebi- 
densiya alang sa opinyon nga ang dili-Semitikan- 
hon nga etnikong mga elemento nagpuyo sa Pales- 
tina ug Sirya sa mas sayong petsa, kay daghan 
niining mga sulata nagpakita ug talagsaong im- 
pluwensiya sa dili-Semitikanhon nga mga pinulo- 
ngan.” (Italiko amoa.) Ang mga kamatuoran mao 
nga dili gihapon piho kon unsa ang orihinal nga 
pinulongang gisulti sa unang mga molupyo sa 
Canaan. 

Apan, tinuod nga ang asoy sa Bibliya daw nag- 
pakita nga si Abraham ug ang iyang mga kaliwat 
nakahimo sa pagpakigsulti sa mga tawo sa Canaan 
nga wala magkinahanglan ug usa ka tighubad, ug 
matikdan usab nga, bisag gigamit ang pipila ka 
ngalan sa mga dapit nga dili-Semitikanhon, ang 
kadaghanan sa mga lungsod ug mga siyudad nga 
nabihag sa mga Israelinhon may mga ngalan na 
nga Semitikanhon. Sa gihapon, ang Filistehanong 
mga hari sa panahon ni Abraham ug usab, lagmit 
sa panahon ni David, gitawag ug “Abimelek” (Gen 
20:2, 21:32, Sal 34:Sup), usa ka bug-os Semitikan- 
hong ngalan (o titulo), samtang wala gayod lalisa 
nga ang mga Filistehanon maoy usa ka Semitikan- 
hong rasa. Busa, mopatim-aw nga ang mga tribo 
sa Canaan, latas sa yugto sa pipila ka siglo sukad sa 
panahon sa paglahugay sa mga pinulongan didto 
sa Babel (Gen 11:8, 9), dayag nga nausab ngadto sa 
Semitikanhong pinulongan gikan sa ilang orihi- 
nal nga Hamitikanhong pinulongan. Tungod tinga- 
li kini sa ilang suod nga panag-ubanay sa mga 
tawong nagsultig Aramaiko sa Sirya, ingong sang- 
potanan sa pagdominar sa Mesopotamia sulod sa 
usa ka panahon, o tungod sa ubang mga kataro- 
ngan nga dili dayag sa pagkakaron. Ang maong 
kausaban dili dako kay sa ubang karaan nga mga 
nasod, sama sa karaang mga Persianhon, kinsa, bi- 
san tuod Indo-Uropanhon (Japetikanhon) ug kali- 
wat, sa ulahi misagop sa Semitikanhon nga Ara- 
maeanhong pinulongan ug sinulatan. 

Ang “pinulongan sa Canaan” nga gihisgotan sa 
Isaias 19:18 niadtong panahona (ikawalong sig- 
lo W.K.P.) maoy Hebreohanong pinulongan, ang 
pangunang pinulongan sa maong yuta. 


CAPADOCIA 


CANDACE. Usa ka rayna sa Etiopia kansang 
mamahandi nahimong usa ka Kristohanon. (Buh 
8:27) Inay usa ka espesipikong personal nga nga- 
lan, ang “Candace,” sama sa “Paraon” ug “Cesar,” 
glisip nga usa ka titulo. Ang karaang mga magsu- 
sulat, lakip kang Strabo, Pliny nga Magulang, ug 
Eusebius, naggamit niini nga ngalan sa paghisgot 
sa mga rayna sa Etiopia. Si Pliny nga Magulang 
(mga 23-79 K.P.) misulat nga “ang lungsod [sa 
Meroe, kaulohan sa karaang Etiopia] may pipila ka 
tinukod. Sila miingon nga kini gimandoan sa usa ka 
babaye, si Candace, usa ka ngalan nga gigamit 
sa misunod nga mga rayna sulod sa daghang ka- 
tuigan.”--Natural History, VI, XXXV, 186. 


CANE. Usa ka dapit nga gihisgotan uban sa 
Haran ug Eden ingong lakip sa mga magpapatiga- 
yon sa karaang Tiro. (Eze 27:23) Ang paghisgot ni- 
ini uban sa Haran ug Eden daw nagpaila nga kini 
nahimutang sa amihanang Mesopotamia, ubay sa 
tungatungang bahin sa Suba sa Fuprates. Giisip sa 
pipila ka eskolar nga kining ngalana maoy pinamu- 
bo sa Calne. 


CAPADOCIA. Sa mga adlaw sa mga aposto- 
les, ang Capadocia maoy usa ka dakong ilaya nga 
rehiyon sa sidlakang bahin sa Asia Minor, nga sa 
katibuk-an adunay bugnaw nga klima ug medyo 
hilang ang kakahoyan. Kini nahimutang sa usa ka 
patag ibabaw sa bukid nga may gihabogon nga 
900 m (3,000 p) diha sa kinadak-ang bahin sa re- 
hiyon. Bisan tuod nga ang mga utlanan nagbag- 
obag-o latas sa kasaysayan niini, sa panguna kini 
mao ang Ponto dapit sa A, ang Galacia ug Licaonia 
sa K, ang Cilicia ug ang Kabukiran sa Taurus sa H, 
ug ang Armenia ug ang ibabaw nga bahin sa Suba 
sa Fuprates sa S. Daghang karnero ang gipamuhi 
didto, ug daghan usab ang mga baka ug maayog 
klase nga mga kabayo. Ang trigo mao ang pangu- 
nang produkto nga lugas. 

Ang Capadocia gihimong bahin sa Imperyo sa 
Persia ilalom ni Ciro ug ang orihinal nga rehiyon 
gihimong duha ka dapit, ang Ponto ug Capadocia 
nga gimandoan ang matag usa sa usa ka satrapa. 
Sa panahon sa Seleucid nga dinastiya sa Sirya, ang 
mga hari nga tighatag ug tributo gitugotan sa pag- 
mando. Si Emperador Tiberio sa Roma nagtapos 
niini niadtong 17 K.P., ug ang Capadocia nahimong 
usa ka Romanhong lalawigan ilalom sa pagdumala 
sa usa ka prokurador. Gipadak-an ni Vespasian ang 
lalawigan niadtong 70 K.P., nga nag-usa niini uban 
sa Armenia, sa ingon nahimo kining usa ka pangu- 
nang lalawigan diha sa utlanan sa Sidlakan. Ang 
Capadocia hinungdanon kaayo tungod sa mga da- 
lan nga milatas sa rehiyon, usa niini ang mila- 
tas gikan sa Tarso sa Mediteranyo, agi sa kal-ang 
diha sa Kabukiran sa Taurus nga nailhang Mga 


CAPERNAUM 


Ganghaan sa Cilicia, tabok sa Capadocia ngadto sa 
lalawigan sa Ponto, ug ngadto sa mga pantalan sa 
Itom nga Dagat. 

Ang mga lumad sa Capadocia dayag nga maoy 
mga Aryanhon nga kaliwat ni Japet, apan ang mga 
kabalangayan sa mga Hudiyo makaplagan na sa 
ikaduhang siglo W.K.P. Ang mga Hudiyo gikan sa 
Capadocia didto sa Jerusalem niadtong Pentekostes 
sa 33 K.P. (Buh 2:9) Lagmit nga tungod niini, ang 
Kristiyanidad sayo nga mikaylap sa Capadocia, ug 
ang mga Kristohanon sa Capadocia nalakip niad- 
tong gihisgotan ni Pedro sa iyang unang sulat. 
--IPe 1:1. 


CAPERNAUM [gikan sa Heb., nga nagkahulo- 
gang “Balangay ni Nahum”, o, “Balangay sa Paghu- 
pay"]. Usa ka siyudad nga mahinungdanon kaayo 
sa yutan-ong ministeryo ni Jesus, nga nahimutang 
sa AK nga kabaybayonan sa Dagat sa Galilea. Kini 
adunay buhatan sa buhis, diin didto gitawag ni Je- 
sus si Mateo aron mahimo niyang tinun-an (Mat 
9:9), ug tingali may usa ka kuwartel sa kasundalo- 
han, kay may usa ka senturyon nga nagpuyo did- 
to. (Mat 8:5) Kining mga butanga, dugang pa sa 
kamatuoran nga nagpuyo didto ang usa ka tig-ala- 
gad sa hari, nga tinong adunahan kay nagbaton ug 
mga ulipon (Ju 4:46-53), tanan daw nagpakita nga 
lagmit ang Capernaum maoy dako ug mahinung- 
danon ug busa angayng tawgon nga “usa ka siyu- 
dad sa Galilea.”--Luc 4:31. 

Adunay duha ka pangunang mga dapit nga gi- 
sugyot nga mao ang orihinal nga lokasyon sa Ca- 
pernaum. Ang mga kagun-oban sa Khan Minyeh 
(Horvat Minnim), nga nahimutang duol sa Dagat 
sa Galilea diha sa AS nga kiliran sa Patag sa Gene- 
saret, giisip sa daghan nga lagmit mao ang nahi- 
mutangan sa Capernaum, apan ang mga pagpa- 
ngubkob didto nagpakita nga ang mga kagun-oban 
niini maoy gikan sa mga Arabo. Ang laing dapit 
nga gisugyot mao ang Tell Hum (Kefar Nahum), 
usa ka halapad nga kagun-oban nga mga 4 km 
(2.5 mi) pa ang gilay-on ubay sa baybayon dapit sa 
AS gikan sa Khan Minyeh, ug halos pareho usab 
niana nga distansiya sa HK sa dapit diin ang Suba 
sa Jordan mosulod sa Dagat sa Galilea. Ang patag 
daplin sa baybayon dinhi medyo hiktin, apan sa 
karaang kapanahonan may usa ka dalan nga mila- 
tas gikan sa Jordan saylo sa Capernaum ug milatas 
sa Patag sa Genesaret ug misumpay sa dakong 
ruta sa negosyo nga naggikan sa Mesopotamia ug 
Damasco, latas sa Palestina ug ngadto sa Ehipto. 
Daghang tubod ang milatas sa Patag sa Genesaret, 
nga miagos ngadto sa asul nga katubigan sa Da- 
gat sa Galilea, ug ang daghang tanomtanom nga 
gianod niini nga mga tubod nakadani sa dag- 
hang isda, mao nga kining dapita nahimong maa- 

yong pangisdaan sa mga mangingisda.---HULAG- 
WAY, Tomo 2, p. 739. 

Sa sayong bahin sa iyang ministeryo, human sa 
kasal sa Cana, diin gihimo ang iyang unang milag- 
ro, si Jesus, uban sa iyang inahan, mga igsoong la- 
laki, ug mga tinun-an, mipanaw gikan sa Cana 
ngadto sa Capernaum, nga migugol ug pipila ka 
adlaw didto una pa motungas sa Jerusalem alang 
sa Paskuwa sa tuig 30 K.P.--Ju 2:12, B3. 

Sa ulahi, human niya masugdi ang iyang dakong 
ministeryo sa Galilea ug samtang siya didto na 
usab sa Cana, gihimo ni Jesus ang usa ka milagro- 
song pag-ayo sa anak nga lalaki sa usa ka membro 
sa harianong palasyo ni Herodes Antipas, diin ang 
nasakit nga bata naayo didto sa Capernaum bisan 
tuod kini maoy mga 26 km (16 mi) gikan sa Cana. 
(Ju 4:46-54) Ang balita bahin niini nga milagro 
mikaylap gilayon sa kasikbit nga mga lungsod mao 
nga, sa dihang si Jesus mipaingon gikan sa Cana 
ngadto sa iyang lungsod nga natawhan sa Nasaret, 
siya miingon sa iyang mga mamiminaw sa maong 
siyudad nga sila lagmit mohangyo kaniya nga hi- 
moon sa Nasaret “ang mga butang nga among na- 
dungog nga nahitabo sa Capernaum.” (Luc 4:16, 
23) Mibiya sa Nasaret, diin ang katawhan nagti- 
nguha sa pagpatay kaniya, si Jesus “mipuyo sa Ca- 
pernaum sa daplin sa dagat sa mga distrito sa Za- 
bulon ug sa Neptali” (Mat 4:13-16, Luc 4:28-31), 
sa ingon nagtuman sa tagna ni Isaias (9:1, 2) nga 
usa ka dakong kahayag ang makita niana nga re- 
hiyon niadtong nagalakaw sa kangitngit. 

Lagmit nga ubay sa kasikbit nga Patag sa Gene- 
saret, sa HK sa Capernaum, nga nahibalag pag- 
usab ni Jesus si Pedro ug Andres (iya nang mga ti- 
nun-an, Ju 1:35-42) ug dihadihang gidapit sila nga 
mahimong iyang aktibong mga sumusunod diha 
sa ministeryo, nga human niadto gidapit usab niya 
si Santiago ug Juan. (Mar 1:16-21) Human niini, si 
Jesus nagwali didto sa sinagoga sa Capernaum, 
nag-ayo sa usa ka tawong gidemonyohan nga did- 
to sa maong higayon, ug gikan niining maayong 
pagkapuwesto nga siyudad ang taho sa iyang pag- 
wali ug gihimong mga milagro “mikanap sa tanang 
suok sa palibot nga kayutaan.” (Luc 4:31-37, Mar 
1:21-28, tan-awa ang SINAGOGA.) Ang balay sa mga 
mangingisda nga si Pedro ug Andres maoy sa Ca- 
pernaum, ug dinhi si Jesus nag-ayo sa ugangang 
babaye ni Pedro, human niini, ang balay gilibotan 
sa mga tawo nga nagdala ug mga tawong masaki- 
ton ug gigamhan-sa-demonyo aron iyang ayohon. 
--Mar 1:29-34: Luc 4:38-41. 

Human sa usa ka panaw sa pagsangyaw sa Gali- 
lea, inubanan sa upat ka tinun-an nga gitawag gi- 
kan sa kasikbit nga dapit sa Capernaum, si Jesus 
mibalik sa Capernaum, nga niadtong higayona ma- 
tawag na nga “iyang kaugalingong siyudad,” ang 

dapit diin ikaingon nga iyang 'pinuy-anan. (Mat 
9:1: Mar 2:1) Ang katawhan nagpanon na usab li- 
bot sa balay, ug niining higayona si Jesus nag-ayo 
sa usa ka paralitiko nga gitunton agi sa usa ka lu- 
ngag diha sa atop. (Mar 2:2-12) Sa ulahi, sa pagka- 
kita kang Mateo didto sa buhatan sa huhis, si 
Jesus mitawag kaniya, ug si Mateo nahimong ika- 
limang tinun-an nga miduyog sa aktibong minis- 
teryo uban ni Jesus. Didto sa balay ni Mateo sa Ca- 
pernaum, si Jesus mitambong sa usa ka dakong 
kombira sa pag-abiabi diin didtoy daghang mga 
maniningil ug buhis, usa ka grupo nga gitamay sa 
mga Pariseo.---Mat 9:9-11, Luc 5:27-30. 

Human moadto sa Judea ug Jerusalem ug mo- 
tambong sa Paskuwa niadtong 31 K.P., si Jesus mi- 
balik sa Galilea, ug lagmit nga didto ibabaw sa usa 
ka bukid nga kasikbit sa Capernaum nga iyang gi- 
pili ang 12 nga mahimong iyang mga apostoles ug 
gipahayag ang iladong Wali sa Bukid. (Luc 6:12-49) 
Sa pagsulod sa Capernaum, gisugat siya sa Hudi- 
yong mga ansiyano nga nagsilbing tigpataliwala sa 
opisyal sa kasundalohan kinsa nagpasundayag ug 
gugma sa Hudiyohanong nasod, ug gani nagtu- 
kod pa ug sinagoga diha sa siyudad alang kanila. 
Ang dili kaduhaduhaang pagtuo niining Hentil nga 
opisyal bahin sa gahom ni Jesus sa pag-ayo sa 
usa ka masakitong ulipon bisan sa halayo (sama 
sa iyang naunang pag-ayo sa anak sa tig-alagad 
sa hari) nakapahibulong kang Jesus ug tungod ni- 
ini si Jesus mitagna nga ang mga tawo “gikan sa 
sidlakang mga bahin ug sa kasadpang mga bahin” 
molingkod sa lamesa uban kang Abraham, Isaac, 
ug Jacob didto sa Gingharian sa mga langit.---Mat 
8:5-13, Luc 7:1-10. 

Sa naghinapos na ang ikaduhang panaw nga 
pagsangyaw sa Galilea ug pagkahuman sa buluha- 
ton didto sa yuta sa mga Gerasanhon (o Gadaran- 
hon) sa HS sa Dagat sa Galilea, si Jesus “mitabok 
na usab ngadto sa atbang nga baybayon, lagmit 
ngadto sa kasikbit nga dapit sa Capernaum. (Mat 
8:28: Mar 5:1, 21, Luc 8:26, 40) Lakip sa nagtapok 
nga katawhan nga mahinamong nagpaabot didto 
sa baybayon mao ang usa ka babaye nga naayo pi- 
naagi sa paghikap lamang sa besti ni Jesus, nga 
human niadto gihimo ni Jesus ang mas dakong mi- 
lagro pinaagi sa pagbanhaw sa namatayng anak 
nga babaye ni Jairo, usa ka nagdumalang opisyal 
sa sinagoga. Sa makausa pa, bisan pag si Jesus 
nagpina nga dili isulti sa ubang mga tawo ang ma- 
ong pagbanhaw, “ang mga sultisulti mahitungod 
niini mikaylap nianang tibuok nga rehiyon.” (Mat 
9:18-26: Mar 5:22-43: Luc 8:40-56) Lagmit nga 
sa Capernaum o sa kasilinganan niini nga si Je- 
sus nag-ayo usab sa duha ka tawong buta ingon 
man sa usa ka amang nga gigamhan-sa-demonyo. 
--Mat 9:27-34. 


CAPTOR, CAPTORIM 


Sa kataposan sa iyang ikatulong panaw sa pag- 
sangyaw sa Galilea ug sa hapit na ang Paskuwa sa 
32 K.P. (Ju 6:4), si Jesus milakaw ibabaw sa katu- 
bigan sa Dagat sa Galilea sa dihang mitabok ngad- 
to sa kabaybayonan sa Genesaret duol sa Caperna- 
um. Human makasulod sa Capernaum, nakaplagan 
siya sa katawhan nga misunod kaniya gikan sa pi- 
kas tampi sa dagat. Sa dihang si Jesus mipahayag 
ug usa ka pakigpulong aron itul-id ang materyalis- 
tiko nga tinguha sa kadaghanan nga misunod ka- 
niya, daghan sa iyang mga tinun-an ang mibiya 
ingong iyang mga sumusunod. Tungod niini, diyu- 
tay na lamang ang nahibiling matinumanon. (Mat 
14:23-34, Mar 6:53: Ju 6:17-71) Lagmit nga didto 
sa Capernaum, human makatambong sa Paskuwa 
niadtong 32 K.P. didto sa Jerusalem, nga gisaway 
ni Jesus ang tradisyonalistang mga Pariseo tungod 
sa pagsaway sa mga tinun-an ni Jesus apan sa sa- 
mang higayon naghimo sa Pulong sa Diyos nga 
walay kapuslanan tungod sa ilang mga tradisyon. 
--Mat 15:1-20, Mar 7:1-23, Ju 7:1. 

Sa kataposan, didto sa Capernaum, una pa ang 
Pista sa mga Balongbalong niadtong tuig 32 K.P., 
sa dihang ang iyang pangunang buluhaton sa Ga- 
lilea ug sa amihanang bahin sa maong yuta hapit 
nang matapos, si Jesus sa milagrosong paagi nag- 
taganag salapi alang sa buhis sa templo ug nagpa- 
hayag ug mga sambingay mahitungod sa pag- 
kahimong dako sa Gingharian sa mga langit, sa 
nahisalaag nga karnero, ug sa paghusay sa mga 
dili pagsinabtanay.--Mat 17:24-18:35; Mar 9:33- 
50; Luc 9:46-50. 

Ang Capernaum gilakip ni Jesus uban sa sili- 
ngang mga siyudad sa Corasin ug Betsaida ingong 
usa sa mga dapit diin iyang gihimo ang kadagha- 
nan sa iyang gamhanang mga buhat. (Mat 11:20- 
24: Luc 10:13-15) Ang Capernaum nabayaw sa la- 
ngit sa espirituwal nga paagi pinaagi sa presensiya, 
pagwali, ug sa mga milagro ni Jesus, apan karon 
kini ipaubos ngadto sa Hades, nga naghulagway sa 
kalalom sa pagpaubos niini. Migamit ug hyperbole 
o paghingapin, si Jesus miingon nga bisan ang So- 
doma dili unta malaglag kon kini nakabaton pa sa 
talagsaong pabor nga nabatonan sa Capernaum. 
Ang Capernaum karong adlawa, sama sa Sodoma, 
wala na maglungtad ingong usa ka siyudad, ang 
mga kagun-oban niini sa Tell Hum (Kefar Nahum) 
miabot ug mga 1.5 km (1 mi) ubay sa baybayon. 


CAPTOR, CAPTORIM. Usa sa mga kaliwat 
ni Ham pinaagi kang Mizraim mao ang mga Cap- 
torim. (Gen 10:6, 13, 14: 1Cr 1:12) Sa wala mahibal- 
ing yugto sa panahon sa wala pa ang Pagpanggula 
sa mga Israelinhon gikan sa Ehipto (1513 W.K.P.), 
nailog sa mga Captorim ang yuta sa HK nga bahin 
sa Canaan, ug nagpapahawa sa usa ka katawhan 


CARIANHONG BANTAY 


nga nailhan nga mga Avim. (Deu 2:23) Sa ubang 
teksto, ang ngalang Captor (usab, ang Creta, NW) 
gigamit alang sa “pulo” o “baybayon” (RS, AT, uban 
pa) nga gikan niana ang mga Filistehanon milalin 
ngadto sa Canaan.---Jer 47:4, Am 9:7. 

Gilantugian pag-ayo kon diin nahimutang ang 
Captor. Usa sa mga dapit nga gituohan mao ang 
rehiyon sa Delta sa Ehipto, ang habagatan-sidla- 
kang kabaybayonan sa Asia Minor (lakip ang Cili- 
cia), Capadocia, ug Creta. Ang kadaghanan sa mga 
eskolar karong adlawa mas nagtuo nga kini mao 
ang pulo sa Creta, nga nahimutang atbang sa HS 
nga kabaybayonan sa Gresya. Gilakip usab sa pipi- 
la ang kasikbit nga mga pulo ug kabaybayonan ila- 
lom sa ngalang Captor. Ang Captor gisabot nga 
mao ang ngalang Kaptara, nga makaplagan sa 
Asiro-Babilonyanhong mga teksto, ug mao ang 
Kfty(w) diha sa Ehiptohanong mga inskripsiyon. 
May ebidensiya nga nagpakita nga ang mga Ehip- 
tohanon (mga kaliwat usab ni Mizraim) nakigne- 
gosyo sa mga Cretanhon sa unang mga panahon, 
tingali sukad sa usa ka yugto sa panahon ni Abra- 
ham. 

Giisip sa daghang eskolar nga ang paghisgot sa 
“mga Captorim” diha sa Deuteronomio 2:23 sa pag- 
katinuod mapadapat ngadto sa mga Filistehanon. 
Hinuon, sanglit gipakita nga ang mga Filistehanon 
naggikan taliwala sa mga Casluhim (laing sanga sa 
mga kaliwat ni Mizraim), ang mga Filistehanon 
matawag lamang ug mga Captorim sa geograpi- 
kanhon (ug dili sumala sa talaan sa kagikan o sa 
rasa) nga diwa, nga mao, sa diwa nga sila nakapu- 
yo sa teritoryo sa Captor sa wala pa moadto sa Ca- 
naan. Nan sila matawag nga mga Captorim sa 
samang paagi nga ang Hebreohanong si Jacob gi- 
tawag nga usa ka Siryanhon (o Aramaeanhon). 
(Deu 26:5) Kay kon dili, angayng sabton nga ang 
gitumong sa Deuteronomio 2:23 dili mao ang mga 
Filistehanon ug nga ang nasodnong pundok sa 
mga Captorim adunay kaugalingong mga lalin nga 
miadto sa Canaan. 


CARIANHONG BANTAY. Usa ka pundok 
sa mga sundalo nga mitabang kang Jehoiada sa 
pagpalagpot kang Atalia ug sa pagpalingkod kang 
Jehoas ingong hari sa Juda.---2Ha 11:4, 13-16, 19. 

Giisip sa daghang eskolar nga ang Carianhong 
bantay maoy laing ngalan sa mga Keretnon, nga 
gihisgotang nag-alagad diha sa kasundalohan ni 
David ug Solomon. Gituohan sa pipila ka eskolar 
nga ang mga Keretnon nag-alagad usab ingong li- 
nain nga mga bantay alang niini nga mga hari. 
(2Sa 8:18, 1Ha 1:38, 1Cr 18:17) Kini nga paglang- 
kit sa Carianhong bantay sa mga Keretnon dugang 
gipasukad sa kamatuoran nga ang Masoretikong 
teksto naghisgot sa “Carianhong bantay” diha sa 

2 Samuel 20:23, samtang ang mabasa sa panaplin 
niini, ingon man sa daghang Hebreohanon nga 
mga manuskrito, maoy “mga Keretnon.” 

Adunay usa ka karaang distrito sa Caria sa HK 
nga bahin sa Asia Minor. Sanglit ang Ezequiel 
25:16 ug Sofonias 2:5 naglangkit sa mga Keretnon 
sa mga Filistehanon, ug sanglit ang paghubad sa 
Gregong Septuagint niini nga mga teksto maoy 
“mga Cretanhon" inay nga mga Keretnon, ang pi- 
pila nagtuo nga kadtong sakop sa Carianhong ban- 
tay sa sinugdan lagmit naggikan sa distrito sa Ca- 
ria agi sa Creta. 


CARKAS. Usa sa pito ka opisyal sa palasyo ni 
Haring Ahasuero nga pinaagi kaniya gipadala sa 
hari ang gidumiliang sugo bahin sa pag-atubang ni 
Vasti sa hari.--Est 1:10-12, tan-awa ang OPISYAL SA 
PALASYO. 


CARKEMIS. Usa ka hinungdanong sentro sa 
patigayon nga nahimutang sa K nga tampi sa iba- 
bawng Euprates sa usa sa pangunang mga tabo- 
kanan sa maong suba. Ang usa ka pangunang ruta 
sa negosyo naggikan sa Nineve hangtod sa Haran 
(mga 88 km [55 mi] lamang sa S sa Carkemis), da- 
yon mitabok sa Euprates diha sa Carkemis, ug 
nagpadayon hangtod sa Walog sa Orontes sa Leba- 
non, nga gikan sa maong dapit ang laing mga ruta 
mitultol ngadto sa Mediteranyo o sa H sa Palestina 
ug Ehipto. Ang nagapanawng mga panon nga mo- 
agi niini nagtaganag kita pinaagig mga buhis, ug 
dayag nga ang siyudad nahimong bahandianon. 

Tungod sa estratehikong pagkabutang niini, sa 
komersiyo ug sa militaryong paagi, gitinguha sa 
misulong nga mga gingharian ang pagkontrolar sa 
Carkemis sukad pa sa unang kapanahonan. Si Pa- 
raon Thutmose II (sa tungatunga sa ikaduhang 
milenyo W.K.P.) nakabaton ug mga inagaw gikan 
niini, ug si Ramses III nagrekord usab ug pag-ata- 
ke sa maong siyudad. Si Ashurnasirpal II (sa ikasi- 
yam nga siglo W.K.P.) naghubit sa iyang pagtabok 
sa Euprates ginamit ang mga gakit nga gipalutaw 
pinaagig gipaburot nga mga panit sa kanding ug 
nangangkon nga nakadawat ug tributo gikan sa 
hari sa Carkemis nga naglakip sa 20 ka talanton 
nga plata, 100 ka talanton nga tumbaga, 250 ka ta- 
lanton nga puthaw, dugang pa sa mga butang nga 
gama sa bulawan, muwebles nga hinaklapan ug 
garing, mga besti nga lino ug delana, ug ubang 
mga inilog sa gubat. 

Ang Carkemis makita diha sa asoy sa Bibliya sa 
Isaias 10:9-11, diin gitagna ni Jehova ang pag-ata- 
ke sa Asirya batok sa Israel ug Juda. Ang hambo- 
girong Asiryanhon nga magmamando gihubit nga 
nagtala sa Carkemis nga lakip sa mga gingharian 
nga wala makabarog batok sa iyang gahom. Walay 
duhaduha nga kini nagtumong sa Asiryanhong 

pagsakop sa independenteng gingharian sa Carke- 
mis pinaagi ni Sargon II, usa ka kontemporaryo ni 
Haring Ezequias. Human niadto ang Carkemis gi- 
mandoan sa usa ka Asiryanhong gobernador. 

Unya, human mapukan ang Nineve, ang kaulo- 
han sa Asirya, si Paraon Neko nanguna sa iyang 
kasundalohan paamihanan aron motabang sa mga 
Asiryanhon. Si Haring Josias sa Juda sa pagkadili- 
maalamon misulay sa pagpabalik sa Ehiptoha- 
nong kasundalohan ngadto sa Megido ug namatay 
sa maong panagsangka (mga 629 W.K.P.). (2Cr 
35:20-24) Niadtong 625 W.K.P. usa ka mahukma- 
nong gubat ang gisangka didto sa Carkemis tali sa 
mga kasundalohan sa Ehipto ug sa Babilonya. Si 
Nabucodonosor nanguna sa mga Babilonyanhon 
ngadto sa usa ka dakong kadaogan batok sa kasun- 
dalohan ni Paraon Neko ug nangharos sa Sirya ug 
sa Canaan. Kini nga gubat nagtimaan sa kataposan 
sa gahom sa imperyo sa Ehipto niini nga mga re- 
hiyon. Ang asoy sa Bibliya sa Jeremias 46:2 maoy 
sama nianang sa asoy sa Babilonyanhong mga 
Cronica (B.M. 21946), nga parehong nagbatbat sa 
kapildihan sa Ehiptohanong kasundalohan. 

Ang mga pagpangubkob gihimo diha sa dakong 
bungdo sa Carkemis, nga nahimutang sa HS nga 
bahin sa gamayng lungsod sa Turkey nga Kar- 
kamis (kanhi Cerablus o Barak). Ang lungsod sa 
Sirya nga Jerablus, nga tabok lamang sa utlanan, 
maoy kasikbit niining 93-ekt (230 akre) nga dapit. 
Nakaplagan ang daghang dokumento diha sa pinu- 
longan nga gitawag karon nga “Hitihanong hiero- 
glyphic,” ug gituohan nga ang Carkemis gimando- 
an sulod sa mga duha ka siglo sa panahon sa 
ulahing bahin sa ikaduhang milenyo W.K.P. sa 
imperyo nga ang kaulohan mao ang Hattushash. 
(Apan, tan-awa ang HITIHANON.) Nakaplagan usab 
didto ang mga linilok nga, lakip sa ubang mga bu- 
tang, adunay larawan sa usa ka leyon nga tawog 
ulo (sphinx), ingon man simbolo sa crux ansata, o 
ankh, nga nagpakita sa dakong impluwensiya sa 
Ehipto. 


CARMELO [Prutasan]. Ang ngalan sa kabuki- 
ran ug sa usa ka siyudad. Ang Hebreohanong pu- 
long nga karmel’ gigamit alang sa usa ka “pruta- 
san.”--Isa 16:10, 32:15, Jer 2:7. 

1. Ang Kabukiran sa Carmelo maoy usa ka pa- 
talinis o pormag-kunya nga lawis sa pangunang 
kabukiran sa Israel, nga misiwil gikan niana sa AK 
nga direksiyon diin ang AK nga punta niini maoy 
mga 180 m (600 p) gikan sa Dagat Mediteranyo. 
Ang tibuok kabukiran maoy mga 50 km (30 mi) 
ang gitas-on, nga nagsukad sa Mediteranyo hang- 
tod sa Patag sa Dotan, nga saylo niini nahimutang 
ang kabungtoran sa Samaria. Ang maong kabuki- 
ran adunay tulo ka lainlaing seksiyon, ang mga ta- 


CARMELO 


gaytay sa AK ug sa HS natung-an sa ubos-ubos 
nga batoong dal-as o patag ibabaw sa bukid. Ang 
seksiyon sa AK, nga nahimutang sa AK sa “sfiya, 
mao ang kinahabogan, mga 545 m (1,790 p) iba- 
baw sa lebel sa dagat. Dili matino kon ang ngalang 
Carmelo sa kapanahonan sa Bibliya gipadapat ba sa 
tibuok kabukiran o sa AK nga tagaytay lamang, 
nga maoy mga 21 km (13 mi) ang gitas-on. Sa mo- 
dernong kapanahonan ang ngalang Bukid sa Car- 
melo (Jebel el-Karmal, Har Karmel) maoy gingalan 
niining ulahi nga bahin. Ang Jokneam, usa ka ha- 
rianong siyudad sa Canaan, nahimutang sa HS nga 
tumoy niining ibabaw nga seksiyon, ug kini gihis- 
gotan ingong anaa “sa Carmelo.” Ang Megido ug 
Taanak, diha sa S nga kabakiliran sa HS nga seksi- 
yon, wala hisgoti sa ingon.---Jos 12:22. 

Ang yuta nga gibalhinan sa Israel sa dihang sila 
mitabok sa Jordan mahimong bahinon sa geogra- 
pikanhong paagi sa tulo ka pangunang seksiyon, 
diin ang matag usa niini maoy buyon sa gitas-on 
sa yuta sukad sa A ngadto sa H: ang Walog sa Jor- 
dan, ang kabungtoran, ug ang patag daplin sa bay- 
bayon. Apan, lahi ang kahimtang sa Kabukiran sa 
Carmelo. Ang lumbay sa A-H nga kabukiran na- 
putol tungod kay nahimutang latas niini ang ila- 
dong Walog sa Jezreel, o Esdraelon, nga nahimu- 
tang sa HS nga kiliran sa Kabukiran sa Carmelo. Sa 
susama, ang punta o habog nga lawis sa Carmelo, 
nga misiwil ngadto sa patag daplin sa baybayon sa 
Mediteranyo, nagbahin niini ingong Patag sa Aser 
(sa A sa Carmelo) ug mga patag sa Saron ug Filis- 
tia (sa H sa Carmelo). Sa A mismo sa punta sa Car- 
melo, ang baybayon migamay pag-ayo aron ma- 
porma ang Luok sa Aco, diin ang modernong Haifa 
nahimo karong usa ka pangunang pantalan. Ang 
Carmelo nahimong usa sa mga utlanan sa teritor- 
yo sa tribo ni Aser.--Jos 19:24-26. 

Ang Carmelo nahimong usa ka kinaiyanhong 
babag diha sa agianan sa nagapanawng mga pa- 
non ug sa kasundalohan nga nagpanaw tali sa Me- 
sopotamia ug Ehipto. Ang kabakiliran sa sidlakang 
bahin (nag-atubang sa Patag sa Aser ug sa Walog 
sa Jezreel) titip kaayo, ug sukad sa karaang kapa- 
nahonan ang Kabukiran sa Carmelo nalukop sa siot 
nga kakahoyan ug kalibonan, nga nagpalisod niini 
nga agian. Adunay hiktin nga luna sa yuta tali sa 
tiilan sa punta sa Carmelo ug sa dagat, apan moti- 
pas ug layo kaayo kon kini nga ruta ang pilion ug 
usab mabutang sa peligro ang mosulong nga ka- 
sundalohan kon dinhi moagi. Adunay mga agianan 
diha sa bukid nga nagsukad sa Walog sa Jezreel la- 
tas sa kabukiran duol sa kinutaang mga siyudad sa 
Jokneam ug Taanak, apan ang agianan sa Megido 
nga nahimutang tali niining duha maoy mas sayon 
nga agian ug busa mas hinungdanon. Apan, may 
laing hinungdanong ruta nga nagsukad sa H gikan 


CARMELOHANON 


sa kinasang-an nga dalan sa lungsod sa Megido, 
agi sa kadaplinan sa nahibiling bahin sa Kabukiran 
sa Carmelo, ug moliko ngadto sa K paingon sa bay- 
bayon agi sa Patag sa Dotan. 

Ang Carmelo kanunay nga gilangkit sa tabu- 
nok nga mga rehiyon sama sa Lebanon, Saron, 
ug Basan. (Isa 35:2, Jer 50:19) Si Haring Uzzias, 
nga “mahigugmaon sa pagpanguma,” may mga 
mag-uuma ug mga tig-atiman sa parasan didto 
sa Carmelo (2Cr 26:10), ug nakaplagan didto ang 
mga nahibilin sa daghang sinapsap sa bato nga 
mga pug-anan sa bino ug sa olibo. Gilarawan sa 
mga manalagna ang makatalagmanong mga epek- 
to sa grabeng paghukom ni Jehova batok sa Israel 
pinaagi sa pagkalaya sa dagayang katanoman sa 
Carmelo. (Isa 33:9, Am 1:2, Nah 1:4) Ang kabakili- 
ran niini, nga gihurosan sa hangin gikan sa dagat, 
nagpatubo gihapon ug mga prutasan, kaolibohan, 
ug kaparasan, ug sa tingpamulak kini malukop sa 
maanindot nga kabulakan. Sa Awit ni Solomon 
(7:5), ang ulo sa dalagang Sulamita gipakasama sa 
Carmelo, diin ang pagtandi lagmit nagtumong sa 
iyang labong nga buhok o kaha sa iyang matahom 
nga ulo nga madanihong nagtuybo diha sa iyang 
liog. Ang madanihong dagway sa Carmelo, ilabina 
ang punta nga nagtuybo gikan sa baybayon, sama 
sa Bukid sa Tabor nga nagtuybo diha sa Walog sa 
Jezreel, gigamit usab sa paglarawan sa harianong 
dagway ni Nabucodonosor nga misulong aron sa 
pagsakop sa Ehipto.---Jer 46:18. 

Ang Carmelo lagmit maoy usa sa pangunang 
mga dapit nga nganha niini mikalagiw ang kataw- 
han sa Samaria sa dihang nangitag kadangpan. Bi- 
san tuod dili mao ang kinahabogan nga bukid, ang 
diyutay nga mga molupyo niini, ang siot nga la- 
sang niini, ug usab ang daghang langob sa humo- 
kon nga anapog sa batoong kabakiliran niini nag- 
silbing tagoanan sa mga kagiw. Apan, gipakita ni 
manalagnang Amos nga ang maong dangpanan 
walay kapuslanan niadtong nangalagiw gikan sa 
matarong nga paghukom ni Jehova.---Am 9:3. 

Sumala sa kasaysayan, ang Bukid sa Car- 
melo pangunang nalangkit sa mga buluhaton sa 
mga manalagnang si Elias ug Eliseo. (HULAGWAY, 
Tomo 1, p. 950) Dinhi gipatigom ni Elias kang Ha- 
ring Ahab ang katawhan aron masaksihan ang 
pagsulay tali kang Baal, nga gihawasan sa 450 ka 
manalagna ni Baal, ug sa matuod nga Diyos nga si 
Jehova, nga gihawasan ni Elias. (1Ha 18:19-39) 
Human sa pagsulay, gipadala ni Elias ang mini nga 
mga manalagna ngadto sa bul-oganang walog sa 
Kison, nga nagaagos ubay sa sidlakang tiilan sa 
Carmelo una pa moagos sa Luok sa Aco, ug didto 
gipamatay sila. (1Ha 18:40) Gikan sa tumoy sa 
Carmelo, si Elias miampo nga mohunong ang tulo 
ka tuig ug tunga nga hulaw, ug gikan didto nakita 

sa iyang alagad ang gamayng panganod nga nag- 
timaan sa dakong ulan nga taliabot. (1Ha 18:42-45, 
San 5:17) Gikan dinhi si Elias midagan ug labing 
menos 30 km (19 mi) paingon sa Jezreel, nga pina- 
agi sa tabang ni Jehova iyang naunhan ang karo ni 
Ahab hangtod didto.---1Ha 18:46. 

Ang manununod ni Elias, si Eliseo, human sila 
magbulag didto sa Suba sa Jordan, mipanaw gikan 
sa Jerico agi sa Bethel ngadto sa Carmelo. (2Ha 2: 
15, 23, 25) Si Eliseo didto na usab sa Bukid sa Car- 
melo sa dihang ang babaye sa Sunem (dili halayo 
sa A sa Jezreel) nangayog tabang kaniya tungod sa 
iyang namatay nga anak.---2Ha 4:8, 20, 25. 

2. Usa ka siyudad diha sa bukirong rehiyon sa 
Juda (Jos 15:1, 48, 55), gituohan sa kadaghanang 
geograpo nga mao ang Khirbet el-Kirmil (Horvat 
Karmel) nga mga 11 km (7 mi) sa HHS sa Hebron. 

Si Haring Saul nagtukod ug “usa ka monyumen- 
to [Heb., yadh]” didto sa Carmelo lagmit aron sa 
paghandom sa iyang kadaogan batok sa mga Ama- 
lekanhon. (1Sa 15:12) Bisan tuod ang Hebreoha- 
nong pulong nga yadh nga makita niini nga teksto 
sagad nga gihubad ug “kamot,” kini mahimong 
magtumong usab sa usa ka “monyumento” o nag- 
barog nga handomanan, ingon sa gipakita sa pag- 
gamit sa kauban nga berbong “nagtukod” labot sa 
gihimo ni Saul ug sanglit sa katuigan sa ulahi ang 
“Monyumento ni Absalom,” o yadh, espesipikong 
gitawag nga usa ka haligi.---2Sa 18:18. 

Sa panahon nga si David usa pa ka kagiw gikan 
sa mamumunong si Saul, si “Nabal nga Carmeloha- 
non” (bisan tuod lagmit nga pumoluyo sa kasikbit 
nga Maon) nagpasibsib sa iyang dakong panon sa 
kahayopan didto sa sibsibanang mga rehiyon sa 
hanayhay nga kabukiran sa Carmelo. (1Sa 25:2, 
30:5, 2Sa 2:2, 3:3) Sa dihang si Nabal midumili sa 
pagbayad ngadto sa nagbantay nga kasundalohan 
ni David pinaagig pagkaon nga nahiangay kanila, 
ang inisyatibo ug pagkamataktikanhon sa asawa ni 
Nabal, 'si Abigail nga Carmelohanon,” nakapugong 
kang David nga mahimong sad-an sa dugo. (1Sa 
25:2-35) Sa ulahi si Abigail nahimong asawa ni Da- 
vid.— 1Sa 25:36-42, 27:3: 1Cr 3:1. 

“Si Hezro nga Carmelohanon” maoy lakip sa 
gamhanang mga tawo sa kasundalohan ni David. 
--2Sa 23:8, 35; 1Cr 11:26, 37. 


CARMELOHANON. Tan-awa ang CARMELO 
Num. 2. 


CARMI [lagmit, Tig-atiman sa Parasan]. 

1. Anak nga lalaki ni Ruben ug igsoon ni Hanok, 
Palu, ug Hesron; katigulangan sa mga Carmiha- 
non. Si Carmi, lakip ang uban pa sa panimalay ni 
Jacob, miadto sa Ehipto.---Gen 46:9: Ex 6:14: Num 
26:6, 1Cr 5:3. 

2. Amahan ni Acan, usa ka kaliwat ni Juda ug 
Tamar pinaagi kang Zera ug Zabdi. (Jos 7:1, 18) 
Ang gihisgotang “mga anak nga lalaki ni Juda” sa 
1 Cronicas 4:1, diin gitala si Carmi, dayag nga pa- 
gasabton nga naglakip sa ulahing mga kaliwat. 
--Itandi ang 1Cr 2:4-7. 


CARMIHANON [Kang (Iya ni) Carmi]. Usa 
ka banay nga naggikan kang Carmi, usa ka anak 
nga lalaki ni Ruben.--Num 26:5, 6. 


CARPO [Bunga]. Usa ka Kristohanon nga nag- 
puyo sa Troas, kinsa gibinlan ni Pablo sa iyang 
kupo. Lagmit nga si Carpo maoy nag-abiabi kang 
Pablo sa dihang miduaw didto ang apostol.---2Ti 
4:13. 


CARSENA. Ang unang gitala sa pito ka prinsi- 
pe sa Media ug Persia nga gikonsulta ni Ahasue- 
ro bahin sa pagkadili-masinugtanon ni Vasti.---Est 
1:14: tan-awa ang MEMUCAN. 


CASIA [Hoeb., giddah: qetsitah']. Bisan tuod 
nga duha ka Hebreohanong mga pulong ang giga- 
mit sa pagtumong niining tanoma diha sa Bibliya, 
ang mga bersiyon sa Syriac ug Targum nagpakita 
nga kini nagtumong sa mao ra nga kahoy o sa 
produkto niini. Ang kahoyng casia (Cinnamomum 
cassia) makaplagan karon diha sa sidlakang Asia 
ug kapamilya sa mga kahoyng kaningag. Kini ma- 
himong moabot sa gitas-ong 12 m (40 p) ug may 
sinawon, tuskig nga mga dahon. Ang ilalom nga 
panit sa mga sanga (gitawag ug cassia lignea), sa 
dihang putlon, mauga ug mapakpak, nga maglu- 
kotlukot nga samag mga turotot, ug dayon itumod 
aron ibaligya. Ang panit sa casia mas gaspangon 
ug mas halang kay sa panit sa kaningag. Ang mga 
putot himoong mga lamas sa paglutog mga pota- 
he, ug ang gulang nga mga bulak, kon ibulad, hi- 
moong humot nga insenso. 

Sa dihang ang balaang igdidihog nga lana gian- 
dam sa panahon sa paghimo sa tabernakulo, ang 
casia gilakip sa mga sambog ingong usa sa “labing 
maayo nga mga pahumot.” (Ex 30:23-25) Ang ca- 
sia maoy usa sa iladong mga produkto nga gibalig- 
ya sa mga magpapatigayon ug mga negosyante sa 
siyudad sa Tiro. (Eze 27:19) Diha sa Salmo 45:8 ang 
pulong qetsi--ah” gigamit aron sa paghubit sa mga 
besti sa hari nga nangalimyon sa kahumot sa pa- 
nahon sa iyang kasal. Ang bugtong laing higayon 
nga makaplagan kining pulonga mao ang pagga- 
mit niini ingong ngalan sa ikaduhang anak nga ba- 
baye ni Job nga si Kezia, nga natawo sa dihang si 
Job naulian gikan sa iyang sakit.---Job 42: 14. 


CASIPIA [lagmit, Dapit sa mga Platero]. Usa 
ka “dapit” nga dayag nga nahimutang sa Babilon- 
ya ug mopatim-aw nga duol sa gitigoman sa mga 


CEFAS 


destiyero nga namalik kauban ni Esdras ngadto sa 
Jerusalem niadtong 468 W.K.P. (Esd 8:17-20) Ga- 
was sa giingong kini maoy usa ka dapit diin girek- 
luta ni Esdras ang mga Levihanon ug mga Netinim 
samtang nagkampo didto sa suba sa Ahava, ang 
Bibliya wala magpaila sa tukma kon ang Casipia 
usa ba ka siyudad o usa ka distrito. 


CASLUHIM. Usa ka anak o katawhan nga 
naggikan kang Mizraim, ang anak nga lalaki ni 
Ham. Ang rekord sa Bibliya nagpakita nga sa mga 
Casluhim “nagagikan ang mga Filistehanon.” (Gen 
10:6, 13, 14; 1Cr 1:8, 11, 12) Sanglit ang ubang mga 
teksto naghisgot sa mga Filistehanon nga naggi- 
kan sa Captor o Creta (Jer 47:4, Am 9:7), ang pipi- 
la ka eskolar nagtuo nga kini nga prase angay nga 
ibalhin human sa kataposang ginganlan nga kali- 
wat ni Mizraim, ang mga Captorim. Apan, dili ki- 
nahanglang hunahunaon nga dunay panagsumpa- 
ki niining mga tekstoha. Ang rekord sa Genesis 
(nga pareho nianang sa Mga Cronicas) maoy su- 
mala sa talaan sa kagikan. Ang ubang mga paghis- 
got sa mga Filistehanon ingong naggikan sa Captor 
lagmit maoy geograpikanhon, nga nagpakita nga 
sila milalin gikan sa teritoryo sa mga Captorim. 

Ang mga Casluhim dili makita sa ubang mga 
teksto sa Bibliya ug wala maghatag ug pihong ti- 
mailhan diha sa sekular nga kasaysayan. Gawas 
nga sila naggikan sa Mizraim, kansang ngalan 
maoy katumbas sa Ehipto sa kapanahonan sa Bibli- 
ya, wala nay impormasyon nga magpakita kon diin 
sila namuyo. 


CAUDA. Usa ka pulo tabok sa HK nga bayba- 
yon sa Creta nga gilabyan ni apostol Pablo ug Lu- 
cas sa pagpanaw paingon sa Roma niadtong mga 
58 K.P. Human nila maisa ang angkla didto sa Ma- 
ayong mga Dunggoanan, ang ilang barko namay- 
bay sa H nga baybayon sa Creta hangtod nga, lag- 
mit human molibot sa Cape Matala, sila naabtan ug 
gipadpad sa usa ka unos nga magdala unta sa sa- 
kayan ngadto sa mga huyonghuyong duol sa ka- 
baybayonan sa Amihanang Aprika. Apan, sila na- 
kapasalipod sa “usa ka gamayng pulo nga gitawag 
ug Cauda” ug ang nahimutangan sa pulo dayag 
nga nakasagang sa huros sa hangin, mao nga sila 
nakasinatig dili kaayo baloron nga katubigan, ti- 
ngali ubay sa HK nga baybayon niini. Kini nakaha- 
tag ug igong higayon sa mga tripulante sa pagkar- 
ga sa bote, sa paggakot sa sakayan, ug sa pag-ariya 
sa kagamitan niini.---Buh 27:13-17. 

Ang Cauda diha sa asoy ni Lucas gitawag karong 
adlawa ug Gavdos, usa ka pulo nga 11 km (7 mi) 
ang gitas-on ug 5 km (3 mi) ang gilapdon, nga na- 
himutang nga mga 65 km (40 mi) sa KHK sa Ma- 
ayong mga Dunggoanan. 


CEFAS. Tan-awa ang PEDRO. 


CENCREA 


CENCREA. Ang asoy sa Buhat 18:18 naghis- 
got nga gipamub-an ni Pablo ang iyang buhok did- 
to sa Cencrea tungod kay siya nakahimo ug pana- 
ad, ug human niana siya lagmit milawig gikan sa 
Cencrea paingon sa Efeso nga inubanan ni Priscila 
ug Aquila (niadtong mga 52 K.P.). Sa pagsulat 
ngadto sa Roma mga upat ka tuig sa ulahi, gihisgo- 
tan sa apostol ang “kongregasyon sa Cencrea.” Ang 
sulat ni Pablo ngadto sa mga taga-Roma lagmit na- 
kadangat kanila pinaagi ni Febe nga naggikan sa 
siyudad sa Cencrea.--Rom 16:1, 2. 

Ang Cencrea nahimutang sa kiliran sa Gulpo sa 
Saron diha sa usa ka hiktin nga yuta nga mga 
11 km (7 mi) sa S sa Corinto, ug nadugtong kini 
ngadto niana nga siyudad pinaagi sa nagkutay nga 
mga kuta sa kasundalohan. Ang Cencrea mao ang 
dunggoanan sa Corinto alang sa mga dapit sa S sa 
Gresya, samtang ang Lechaeum, sa pikas nga kili- 
ran sa hiktin nga yuta, nagsilbing dunggoanan sa 
Corinto alang sa Italya ug sa mga dapit nga nahi- 
mutang sa kasadpan. Ang mga kagun-oban sa ma- 
ong dapit karong adlawa naglakip sa mga tinukod 
ug sa mga diki sa dagat duol sa presenteng bala- 
ngay sa Kechriais. 


CESAR. Usa ka Romanhong bansagon sa pa- 
milya nga nahimong usa ka titulo. Niadtong 
46 W.K.P., si Gayo Julio Cesar gitudlo ingong dik- 
tador sa Roma sulod sa napulo ka tuig, apan siya 
gibuno niadtong 44 W.K.P. Ang Cesar maoy ban- 
sagon sa iyang pamilya (Gayo mao ang iyang per- 
sonal nga ngalan ug Julio ang ngalan sa iyang 
banay o panimalay). Ang bansagon sa pamilya na- 
panunod sa iyang sinagop nga anak nga lalaki ug 
nahimo niyang manununod nga si Gayo Julio Ce- 
sar Octavianus (Octavian). Giestablisar ni Octa- 
vian ang iyang pagmando sa imperyo niadtong 
31 W.K.P., ug niadtong 27 W.K.P. siya gihatagan sa 
titulong Agusto sa Romanhong Senado, ug nailhan 
ingong Cesar Agusto.---Luc 2:1-7. 

Human niadto, ang misunod nga upat ka Roma- 
nong mga emperador (Tiberio, Gayo [Caligula], 
Claudio, ug Nero) migamit niini nga ngalan pina- 
sukad sa aktuwal nga relasyon o sa pagsagop. 
Busa, ang bansagon sa pamilya suod nga nalangkit 
sa posisyon sa kinalabwang magmamando, nga bi- 
san human matapos ang dinastiya sa mga Cesar, 
kini nga bansagon nagpabilin ingong usa ka haria- 
nong titulo nga katumbas nianang sa emperador, 
nga nagpatungha sa ulahing mga porma nga kai- 
ser (Aleman) ug czar (Ruso). 

Ang mga Cesar nga nagmando sulod sa yugto 
nga gikobrehan sa Kristohanon Gregong Kasula- 
tan, lakip ang ilang mga pagmando ug ang dag- 
kong mga panghitabo sa Bibliya nga nahitabo su- 
lod niining panahona, gilista diha sa kaubang tsart. 
Taliwala kanila, tulo lamang ang ginganlan sa Bib- 

liya: si Agusto, Tiberio, ug Claudio. Alang sa mas 
detalyadong paghisgot, tan-awa ang mga artikulo 
ubos sa ilang mga ngalan. 

Ang Diyos ug si Cesar. Ang bugtong nare- 
kord nga paghisgot ni Jesus kang Cesar maoy sa 
dihang siya nagpahayag sa prinsipyo: “Busa, iba- 
yad ninyo kang Cesar ang mga butang ni Cesar, 
apan ang mga butang sa Diyos ngadto sa Diyos.” 
(Mat 22:17-21, Mar 12:14-17, Luc 20:22-25) Ang 
pangutana nga nakapaaghat sa pagpahayag nii- 
ning mga pulonga maoy maylabot sa pagbayad ug 
“buhis por ulo” sa mga Hudiyo ngadto sa estado sa 
Roma. Nan kini naghisgot sa naestablisar na nga 
balaod o sa naandang batasan ug busa dayag nga 
ang pangutana ni ang tubag wala magtumong la- 
mang kang Tiberio, ang nagmando nianang higa- 
yona. (Itandi ang Mat 17:25.) Ang “Cesar” nagka- 
hulogan o nagsimbolo sa sibil nga awtoridad, ang 
estado, nga gihawasan sa legal nga gitudlong mga 
hawas, nga gitawag ni Pablo nga “labaw nga mga 
awtoridad” ug gipahayag ni Pedro ingong “hari” ug 
iyang “mga gobernador. ”---Rom 13:1-7: Tit 3:1, 1Pe 
2:13-17, tan-awa ang LABAW NGA MGA AWTORIDAD. 

Busa ang “mga butang” ni Cesar mao ang ba- 
yad alang sa mga serbisyo nga gibuhat sa seku- 
lar nga kagamhanan ug niini nga mga serbisyo 
ang kagamhanan naningil ug buhis o tributo. Bi- 
san pa sa pagkaimperyalistiko niini, ang estado sa 
Roma nagtaganag daghang serbisyo alang sa mga 
sakop niini lakip ang paghimo ug mga haywey ug 
ang usa ka matang sa serbisyo sa koreyo, ingon 
man ang pagmentinar sa sibil nga kahusay ug ang 
proteksiyon batok sa mga kriminal. Ang katawhan 
nagbayad niini nga mga serbisyo pinaagig buhis. 
Gipasiugda kini pinaagi sa paghisgot ni Jesus ba- 
hin sa sensilyo ni Cesar nga gitawag nga 'kuwarta 
sa buhis por ulo.'---Mat 22: 19. 

Ang awtoridad ni “Cesar” sa pagpangayog buhis 
bisan gikan sa mga Kristohanon dili tugotang ma- 
kaapekto sa pag-alagad sa mga Kristohanon ngad- 
to sa Diyos, ug kini gipakita sa pahayag ni Jesus 
nga ang “mga butang sa Diyos kinahanglang iba- 
yad ngadto sa Diyos.” (Mat 22:21) Gipakita sa mga 
apostoles ni Jesus nga sila nakasabot nga ang ilang 
katungdanan ngadto sa tawhanong mga awtoridad 
maoy limitado o relatibo, ug dili bug-os, kay sa di- 
hang gidala sa ulahi atubangan sa hataas nga korte 
sa mga Hudiyo sila hugot nga mipahayag: “Kina- 
hanglang among sugton ang Diyos ingong mag- 
mamando inay ang mga tawo,” nga mao, sa di- 
hang ang mga balaod o mga kinahanglanon sa 
tawo magkasumpaki nianang iya sa Diyos.---Buh 
5:29. 

Ang Paghusay Kang Jesus. Sa dihang gi- 
husay si Jesus atubangan sa Romanong go- 
bernador nga si Poncio Pilato, siya gisumbong 

CESAR 


sa relihiyosong mga pangu- 7 z Paa 
lo sa ma I- a Bl a a Naal Katuigan sa Dagkong mga Panghitabo sa Bibliya 

29a g. g mg gi gatan Pagmando Panahon sa Ilang Pagmando 
siya “nagpahisalaag sa [Hudi- 
yohanong] nasod ug. nagdili Agusto 31 W.K.P.— Pagkatawo ni Juan (nga Tigbawtismo); mando sa 
sa pagbayad sa buhis kang (Octavian) 14 K.P. pagparehistro, ug pagkatawo ni Jesus didto sa 
Cesar ug nag-ingon nga siya Betlehem (Luc 2:1); kamatayon ni Herodes nga 

A Aa Bantogan 
maoy pristo oga usa Ka hari. Tiberi 14-37 K.P Ministeryo ni Juan ug ni Jesus (Luc 3:1); usab ang 
A "a Iperio = ARE Ini y I JU: u I u: u W u 
(Luc 23:1, 2) Kining tulo ka ilang kamatayon. Pentekostes sa 33 K.P. ug ang 
sumbong nagpasabot gayod unang mga kalihokan sa bag-ong natukod nga 
nga sila nag-akusar kang Je- Kristohanong kongregasyon. Ang pagkakabig ni 
s Saulo (Pablo) 

sus sa grabeng pagbudhi o, 
: : Gayo 37-41 K.P. 
ingon sa gipahayag sa mga (Caligula) 
Romano nuni, CLUMEN lae- Claudio 41-54 K.P. Unang duha ug bahin sa ikatulong misyonaryong 
sae majestatis (karon gitawag mga panaw ni Pablo. Usa ka dakong gutom, ang 
ug lese-majes t9. Giila kini mb Hudiyo gipapahawa sa Roma (Buh 11:28, 
ni Pilato tungod kay sa ula- N ERP ü j kh EN R (Buh 

ER Na ep up: : ero - P. nang paghusay kang Pablo didto sa Roma. (Bul 
hi siya mungon, Gidala nin- 25:21; 26:32) Pagsugod sa grabeng opisyal nga 
yo kining tawhana kanako paglutos sa mga Kristohanon human sa dakong 
ingon nga usa nga nagaaghat sunog sa Roma; lagmit mao usab ang ikaduhang 

g g g si L paghusay ug ang pagpatay kang Pablo. Pagsugod 
sa mga tawo sa pag- sa Da- sa pag-alsa sa mga Hudiyo (66 K.P.) 
tok sa a oren o ag Galba 68-69 K.P. 
13, 14) Niadtong 48 W.K.P., Gio ORE 
ang balaod nga gitawag ug ATA 
lex Julia majestatis naglatid dili agi 

y Vespasian 69-79 K.P. Kalaglagan sa Jerusalem (70 K.P.) 
nga usa ka sala ang pag-apil i 
. : Tito 79-81KP. 

sa bisan unsang kalihokan ba- PAGG? Ha KAR a AA aha Ba 
tok sa soberanong gahom sa omitian 81-96 K.P. Ba ang apostol Juan didto sa Patmos 
anang a a KP A Nerva 96-98 K.P. 

agan ug ong Sapa! apa an, Trajan 98-117 K.P. Ang kanon sa Bibliya lagmit nakompleto sa unang 
mao nga sa panahon ni Jesus tuig sa iyang paghari 
halos ang bisan unsang pag- 


insulto kang Cesar o bisan un- 

sang kalihokan nga nagpadayag ug sedisyon mahi- 
mong pasukaranan sa sumbong sa pagbudhi. Si 
Tiberio, ang Cesar nga nagmando nianang panaho- 
na, sensitibo kaayo sa pagsaway o pagsupak, ug 
ang iyang pagmando nailado sa pagdasig sa “mga 
impormer” nga mopasakag mga akusasyon batok 
sa gituohang mga traydor. 

Sa tibuok Romanhong Imperyo walay hari nga 
makamando kon walay pag-uyon ni Cesar. Busa, si 
Pilato, sa dihang nangutana kang Jesus, mopatim- 
awng nagsentro sa iyang pagsukitsukit bahin sa 
isyu sa pagkahari ni Jesus. (Mat 27:11; Mar 15:2; 
Luc 23:3; Ju 18:33-37) Gipaningkamotan ni Pilato 
nga ipahigawas si Jesus ingong walay sala, apan 
ang Hudiyong mga pangulo misinggit: “Kon imong 
buhian kining tawhana, dili ka higala ni Cesar. Ang 
matag tawo nga magahimo sa iyang kaugalingon 
nga hari magasulti batok kang Cesar.” (Ju 19:12) 
Ang terminong “higala ni Cesar” maoy usa ka 
dungganong titulo nga sagad gihatag ngadto sa 
mga gobernador sa lalawigan; apan ang Hudiyong 
mga pangulo dinhi dayag nga naggamit niini sa 
linangkob nga diwa, nga nagpasabot nga si Pi- 
lato mahimong kapahamtangan ug sumbong sa 


pagkonsentir sa grabeng pagbudhi. Ang pagka- 
hadlok sa abughoan nga emperador maoy naka- 
aghat kang Pilato sa pagpakanaog ug sentensiya 
nga kamatayon batok sa usa ka inosenteng tawo. 
Sa kasamtangan ang mga saserdote kusganong 
nagpahayag sa ilang pagkamaunongon ngadto sa 
magmamando sa imperyo, nga nag-ingon, “Kami 
walay hari gawas kang Cesar,” sa ingon nagsalik- 
way sa bisan unsang teokratikanhong pagmando. 
(Ju 19:13-16; itandi ang Isa 9:6, 7; 33:22.) Wala mo- 
lampos ang ilang pagtutol sa titulong “Hari sa mga 
Hudiyo” nga gibutang ni Pilato diha sa estaka ni Je- 
sus. (Ju 19:19-22) Ang mga Romano naandang 
magbutang ug usa ka ilhanan nga magpaila sa sa- 
laod nga niana gihukman ang usa ka kriminal. 

Ang Pag-apelar ug Pagkabilanggo ni Pablo. 
Sa dihang ang Hudiyong relihiyosong mga pangu- 
lo sa Tesalonica nagporma ug usa ka magubtanong 
panon aron sa pagpahunong sa pagsangyaw ni 
Pablo ug Silas, sila usab nagtumotumo ug susa- 
mang sumbong sa pagbudhi batok sa magmaman- 
do sa imperyo. (Buh 17:1-9) Nianang panahona si 
Claudio (41-54 K.P.) maoy nagmando ingong Ce- 
sar.--Buh 11:28. 


CESAREA 


Ang nahibiling mga paghisgot sa Bibliya bahin 
kang Cesar nagtumong kang Nero, kinsa nagman- 
do sukad sa 54 hangtod sa 68 K.P., sa dihang siya 
nagpakamatay sa pangedarong mga 31. Si Nero 
mao ang gitumong ni Pablo sa dihang gihusay did- 
to sa Cesarea atubangan kang Festo, lagmit sa mga 
58 K.P. Gipanghimakak ni Pablo nga siya nakabu- 
hat ug bisan unsang sala batok kang Cesar ug mi- 
dumili nga siya husayon didto sa Jerusalem, nga 
nag-ingon: “Ako nagbarog atubangan sa lingkora- 
nan-sa-paghukom ni Cesar, diin ako angayng huk- 
man... . Ako moapelar kang Cesar!” (Buh 25: 
1, 6-11) Dinhi, gigamit ni Pablo ang iyang mga 
katungod ingong usa ka Romanong lungsoranon. 
Ang maong pag-apelar kang Cesar mahimong hi- 
moon human ipahayag ang paghukom o kaha sa 
mas naunang yugto sa paghusay. Sanglit gipada- 
yag ni Festo nga siya dili buot mohukom sa maong 
kaso sa iyang kaugalingon ug sanglit ang husay 
didto sa Jerusalem daw walay paglaom sa hustis- 
ya, gihimo ni Pablo kining pormal nga pag-apelar 
nga hukman sa kinatas-ang korte sa imperyo. Mo- 
patim-aw nga sa pipila ka kahimtang mahimong 
dumilian ang pag-apelar, sama pananglitan sa kaso 
sa usa ka kawatan, sa usa ka pirata, o sa usa ka 
mag-aalsa batok sa pamunoan nga masakpan sa 
akto. Lagmit nga tungod niini si Festo mikonsul- 
ta una sa “katigoman sa mga magtatambag” sa 
wala pa modawat sa apelasyon. Ang misunod nga 
paghusay atubangan sa miduaw nga si Herodes 
Agripa II gihimo aron nga si Festo adunay mas tin- 
aw nga impormasyon nga ikahatag sa dihang ipa- 
sa ang kaso ni Pablo ngadto kang “Agusto,” si Nero. 
(Buh 25:12-27, 26:32, 28:19) Ang pag-apelar ni 
Pablo nagsilbi sa dugang pang katuyoan, ang pag- 
dala kaniya ngadto sa Roma, nga nagtuman sa usa 
ka intensiyon nga una nang gipahayag. (Buh 19:21, 
Rom 15:22-28) Ang matagnaong saad ni Jesus ug 
ang mensahe sa manulonda nga nadawat sa ulahi 
pulos nagpakita sa pagtultol sa Diyos labot niini. 
--Buh 23:11: 27:23, 24. 

Lagmit nga panahon sa unang pagkabilanggo ni 
Pablo didto sa Roma nga siya misulat sa iyang su- 
lat ngadto sa mga taga-Filipos (mga 60-61 K.P.). Sa 
kataposan sa sulat, gilakip ni Pablo ang iyang mga 
pangomosta sa mga igsoon sa Roma ug “ilabina ka- 
nilang sa panimalay ni Cesar.” (Flp 4:21, 22) Ang 
terminong “panimalay ni Cesar” wala hinuon mag- 
tumong sa suod nga banay ni Nero, nga naghari 
nianang tungora, apan lagmit nagtumong niad- 
tong nag-alagad sa kagamhanan, ang mga ulipon 
ug ubos nga mga opisyal ni Cesar. Wala hisgoti kon 
kini ba nga mga Kristohanon sa panimalay ni Ce- 
sar maoy mga bunga sa pagsangyaw ni Pablo. Kon 
ang iyang bilanggoan konektado ra sa Praetoria- 
nong Guwardiya (Flp 1:13), nagpasabot nga siya ug 
ang pagsangyaw nga iyang gihimo didto duol ra sa 

palasyo ni Nero, busa duol ra sa daghang sakop sa 
panimalay ni Cesar. (Buh 28:16, 30, 31) Kon giun- 
sa man niya sa pagpakigkita niini nga mga Kristo- 
hanon sa panimalay ni Cesar, sila dayag nga dunay 
linaing interes sa mga igsoon sa Filipos. Sanglit 
ang Filipos maoy usa ka kolonya sa Roma nga dag- 
han ug retiradong mga sundalo ug mga alagad sa 
kagamhanan, lagmit nga ang pipila sa mga Kristo- 
hanon didto maoy kadugo o mga higala niadtong 
gipangomosta ni Pablo. 

Usa ka dakong sunog ang nagpayhag sa Roma 
niadtong 64 K.P., nga naglaglag sa mga ikaupat 
nga bahin sa siyudad. Mikaylap ang hulungihong 
nga si Nero maoy responsable niini ug, sumala sa 
Romanong historyador nga si Tacitus, gipahigawas 
ni Nero ang iyang kaugalingon pinaagi sa pagdat- 
og sa mga pagbasol ngadto sa mga Kristohanon. 
(The Annals, XV, XLIV) Misunod ang pinakyaw nga 
pag-aresto, ug ang mga Kristohanon ug kadtong 
gisuspetsahan nga mga Kristohanon gipaantos, gi- 
pamatay nga tinagdaghan, ang uban gisunog gani 
nga buhi atubangan sa publiko. Mopatim-aw nga 
kini mao ang pagsugod sa dakong paglutos, dili gi- 
kan sa relihiyosong mga magsusupak kondili gikan 
sa politikanhong mga tinubdan nga buot molaglag 
sa Kristohanong kongregasyon. Lagmit nga si Pab- 
lo, nga dayag gibuhian na human sa duha ka 
tuig nga pagkabilanggo sa Roma (mga 59-61 K.P.), 
nakasinati nianang higayona sa iyang ikaduhang 
pagkabilanggo (mga 65 K.P.). Gituohan sa kadag- 
hanan nga human niadto siya gipapatay ni Nero. 
--Itandi ang 2Ti 1:16, 17; 4:6-8. 

Nagsugod ang pag-alsa sa mga Hudiyo niadtong 
66 K.P., duha ka tuig una pa mamatay si Nero, 
apan wala masumpo hangtod sa 70 K.P. sa pagha- 
ri ni Vespasian (69-79 K.P.). Si apostol Juan gituo- 
han nga gidestiyero didto sa pulo sa Patmos sa pa- 
nahon sa pagmando ni Domitian (81-96 K.P.), usa 
ka mabangis nga kaaway sa Kristiyanidad.---Pin 
1:9. 


CESAREA [Kang (Iya ni) Cesar]. Usa ka im- 
portanteng dunggoanan nga siyudad nga gitukod 
ni Herodes nga Bantogan duol sa kabaybayonan 
sa Mediteranyo sa ulahing bahin sa unang siglo 
W.K.P. Ang orihinal nga dapit nailhan kanhi nga 
Torre ni Straton o Strato, ug gituohang kini gi- 
nganlan sa ingon pinasukad sa ngalan sa usa ka 
magmamandong taga-Sidon. Ang karaang ngalan 
napreserbar diha sa Arabikong ngalan nga Qaisari- 
ye (gitawag karong adlawa nga Horvat Qesari sa 
Hebreohanon). Nahimutang kini nga mga 40 km 
(25 mi) sa H sa Bukid sa Carmelo ug mga 87 km 
(54 mi) sa AAK sa Jerusalem. 

Ang Hudiyong historyador nga si Josephus mao 
ang pangunang tinubdan sa impormasyon bahin 
sa pagkatukod ug sa unang kasaysayan sa siyudad. 

Nadawat ni Herodes nga Bantogan ang maong da- 
pit lakip ang Samaria ug ang ubang kalungsoran 
ingong usa ka gasa gikan kang Cesar Agusto. Hu- 
man tukora pag-usab ang Samaria, nga iyang gi- 
nganlan ug Sebaste, iyang giliso ang iyang pag- 
tagad sa kabaybayonan ug gitukod ang usa ka 
maanindot nga dunggoanan ug siyudad diha sa 
Torre ni Strato, nga ang maong pagtukod mikabat 
ug 10 ngadto sa 12 ka tuig, ug kini gipahinungod 
niadtong mga tuig 10 W.K.P. (sumala sa ubang 
mga eskolar). Kini nga mga proyekto ginganlan ni 
Herodes agig pagpasidungog kang Cesar Agusto 
--ang siyudad gitawag ug Cesarea, samtang ang 
dunggoanan niini gitawag ug Sebastos (Gregong 
pulong alang sa Agusto). Ang hitsura ug ang mga 
tinukod sa siyudad maanindot kaayo, ug kini may 
usa ka templo, teatro, ug ampiteatro nga makasu- 
lod ug dakong pundok sa katawhan. Ang usa ka 
agianan sa tubig nagsuplay sa Cesarea ug mahinlo 
nga tubig, ug sa ilalom sa siyudad may usa ka sis- 
tema sa mga imbumal nga agian sa tubig ug mga 
hugaw paingon sa dagat. Apan, ang dakong kalam- 
posan mao ang pagtukod sa artipisyal nga dunggo- 
anan diha sa siyudad. 

Human palagpota sa katungdanan si Arquelao 
nga anak nga lalaki ni Herodes nga Bantogan, ang 
Cesarea nahimong opisyal nga pinuy-anan sa Ro- 
manong mga prokurador nga nagmando sa Judea. 
Sa asoy sa Bibliya diha sa Mga Buhat sa mga 
Apostoles, ang siyudad prominenteng gihisgotan 
ingong dunggoanan ug sentro sa pangagamhanan. 

Human makahimog malamposong misyonaryo 
nga pag-alagad sa Samaria, si Felipe “nagpahayag 
sa maayong balita” sa teritoryo daplin sa kabayba- 
yonan gikan sa siyudad sa Asdod hangtod sa ta- 

nang siyudad kutob sa Cesarea, mga 90 km (56 mi) 
dapit sa A. (Buh 8:5-8, 40) Wala madugay human 
niadto, nakabig si Pablo, ug tungod sa usa ka dao- 
tang laraw batok kaniya sa dihang siya misugod sa 
pagsangyaw didto sa Jerusalem, ang mga tinun-an 
didto nagdala sa ilang bag-ong igsoon ngadto sa 
dunggoanan sa Cesarea ug nagpagikan kaniya pa- 
ingon sa iyang lungsod nga natawhan sa Tarso. 
--Buh 9:28-30. 

Ingong pangunang hedkuwarter sa Romanhong 
kasundalohan, haom lamang nga ang Cesarea mao 
ang dapit nga puy-an ni Cornelio nga senturyon. 
Ang siyudad, bisan tuod may ubay-ubayng mga 
molupyo nga Hudiyo, giisip nga sa kinadak-ang 
bahin gipuy-an sa mga Hentil nga katawhan. Busa 
sa tuig 36 K.P. si Pedro gisugo sa Diyos ngadto sa 
usa ka nahiangayng dapit aron makasangyaw sa 
dili-tinuli nga si Cornelio, sa iyang mga paryente, 
ug sa iyang suod nga mga higala ug aron sila 
mabawtismohan ingong ang unang dili-tinuling 
mga Hentil nga mahimong sakop sa Kristohanong 
kongregasyon.---Buh 10:1-48. 

Miadto sa Cesarea si Herodes Agripa I human sa 
iyang dili malamposong pagbilanggo kang Pedro, 
ug dinhi iyang gidawat ang mga delegasyon gikan 
sa Tiro ug Sidon ug wala madugay human niadto 
siya namatay (44 K.P.), ingong kapahayagan sa 
grabeng paghukom sa Diyos. (Buh 12:18-23) Si 
Pablo miadto sa Cesarea sa iyang pagbalik sa Pales- 
tina sa hapit nang matapos ang iyang ikaduha ug 
ikatulong misyonaryong mga panaw. (Buh 18:21, 
22, 21:7, 8) Panahon sa iyang ikaduhang pagdu- 
aw, si Pablo ug ang iyang mga kauban mies- 
tar sa balay ni Felipe nga tig-ebanghelyo, nga 
lagmit nanimuyo sa Cesarea pagkatapos sa iyang 
naunang panaw sa pagsangyaw. 
Ang pipila sa mga tinun-an ni- 
adtong dapita miuban karon sa 
apostol gikan sa maong dunggo- 
anan ngadto sa Jerusalem, bisan 
pag si Pablo, samtang didto sa 
Cesarea, gipasidan-an ni mana- 
lagnang Agabo bahin sa kape- 
ligrohan nga nagpaabot kaniya. 
--Buh 21:10-16. 

Tungod sa laraw sa pagpa- 
tay kaniya didto sa Jerusalem, si 
Pablo, ingong binilanggo, gida- 
la nga ginuwardiyahan pag-ayo 


Cesarea, nga may diki 
(nga karon natabonan na 

sa tubig) nga gitukod ni 
Herodes nga Bantogan aron 
mahimong usa ka artipisyal 
nga dunggoanan 

ngadto sa Cesarea ug gitugyan ngadto kang Go- 
bernador Felix aron husayon. (Buh 23:23, 24) Ang 
dakong kalainan tali sa emosyonal nga relihiyosong 
pagdapigdapig lakip ang mga kagubot sa Jerusa- 
lem ug ang medyo malinawong mga kahimtang sa 
Cesarea giisip nga ebidensiya sa kusganon nga Ro- 
manhong impluwensiya diha sa maong siyudad sa 
Cesarea maingon man ang posisyon niini ingong 
pangunang garison sa Romanhong kasundalohan. 
Si Gobernador Festo, nga mipuli kang Felix, nag- 
awhag sa Hudiyong mga magsusupak ni Pablo 
didto sa Jerusalem sa pag-adto sa Cesarea aron 
isang-at ang ilang mga sumbong batok kaniya, nga 
nianang panahona si Pablo miapelar kang Cesar 
inay nga moatubang ug husay didto sa Jerusalem. 
(Buh 25:1-12) Samtang didto pa sa Cesarea nga 
nagpaabot nga ibalhin sa Roma, si Pablo nakahimo 
sa paghatag ug kusganong pamatuod bahin sa 
Kristiyanidad atubangan kang Festo ug sa iyang 
harianong mga bisita, si Haring Agripa Il ug ang 
iyang igsoong babaye nga si Bernice. (Buh 25:13, 
22-27, 26:1-32) Gikan sa Cesarea, si Pablo, ingong 
binilanggo, misakay sa biyahe nga sa kataposan 
maoy magdala kaniya ngadto sa Roma.---Buh 27: 
1,2. 

Sa panahon sa paghari ni Nero, nahitabo ang usa 
ka grabe nga panag-indigay tali sa mga Hudiyo ug 
sa Siryanhong mga molupyo sa Cesarea, ug ang 
mga panghitabo didto giisip nga maoy nakahaling 
sa pag-alsa nga mitultol sa pagkalaglag sa Jerusa- 
lem niadtong 70 K.P. 

Niadtong 1961 ang usa ka bato nakaplagan didto 
sa teatro sa Cesarea nga may Latin nga inskripsi- 
yon ug may ngalan usab ni Poncio Pilato, ang 
unang nakaplagan nga inskripsiyon nga ingon nii- 
ni ug matang. 


CESAREA FILIPOS [Cesarea ni Felipe]. Usa 
ka lungsod nga nahimutang diha sa tinubdan sa 
Suba sa Jordan, nga karon mao ang gamayng ba- 
langay sa Banyas. Sa gihabogong 350 m (1,150 p) 
ibabaw sa lebel sa dagat, ang lokasyon niini sa ki- 
naiyanhon matahom kaayo. Ang tulo ka kiliran ni- 
ini nga balangay gilibotan sa kabukiran, diin ang 
tayuktok sa Bukid sa Hermon nga naputos sa niye- 
be matahom nga nagtuybo dapit sa AS, samtang 
dapit sa K nahimutang ang lunhaw kaayong patag 
nga natubigan sa usa sa pangunang mga tinubdan 
sa Jordan nga naggikan sa duol nga yungib. 

Ang lungsod mao ang nahitaboan sa usa ka gu- 
bat tali sa Ehipto ug sa madaogong kasundalohan 
ni Antiochus III (nga Bantogan) (mga 200 W.ĶK.P.). 
Kini gitawag niadtong panahona nga Paneas, usa 
ka ngalan nga gibansag sa lungsod agig pasidu- 
ngog sa diyos nga si Pan, usa ka bathala sa pertili- 
dad, nga gisimba didto. Niadtong tuig 20 W.K.P. gi- 

hatag ni Cesar Agusto ang Paneas ngadto kang 
Herodes nga Bantogan, kinsa human niadto nagtu- 
kod ug puting marmol nga templo sa maong dapit, 
nga nagpahinungod niini kang Agusto. Ang anak 
nga lalaki ni Herodes, si Felipe nga tetrarka (mag- 
mamando sa ikaupat nga bahin sa usa ka lalawi- 
gan), sa ulahi nagpadako ug nagpatahom sa siyu- 
dad agig pasidungog kang Tiberio Cesar. Dayon 
kini ginganlan ug Cesarea ug, aron ipalahi kini sa 
dunggoanang siyudad nga samag ngalan, kini gi- 
tawag ug Cesarea Filipos. Unya sa ulahi, ang siyu- 
dad gipadak-an pag-usab ug gidayandayanan ni 
Herodes Agripa II, ug ang ngalan niini giilisdan ug 
Neronias, apan kining ngalana dali rang nahanaw 
ug wala na gamita human sa kamatayon ni Nero. 
Si Josephus nag-asoy nga human sa kalaglagan sa 
Jerusalem niadtong 70 K.P., si Heneral Tito nagpa- 
sundayag ug mga dula sa gladyador didto, ug gi- 
gamit ang binihag nga mga Hudiyo ingong mga 
biktima. (The Jewish War, VII, 23, 24 [ii, 1]) Pagla- 
bay sa panahon ang ngalan niini nga siyudad giba- 
lik sa karaang ngalan nga Paneas, ug sa Arabiko 
(nga wala mogamit ug “p”) kini nahimong Banyas. 

Sa pagpaingon sa “mga balangay sa Cesarea Fi- 
lipos” gipangutana ni Jesus ang iyang mga tinun- 
an: “Sumala sa sulti sa mga tawo kinsa ba ang 
Anak sa tawo?” ug kini mitultol sa makahuloga- 
nong panaghisgot mahitungod sa dakong-bato nga 
patukoranan sa Kristohanong kongregasyon ug sa 
paggamit sa mga yawi sa Gingharian sa mga la- 
ngit.--Mar 8:27: Mat 16:13-20. 


CHEHTH [N]. Ang ikawalong letra sa Hebreo- 
hanong alpabeto. Litokon kining letraha pinaagi sa 
pagpatunghag mga tunog nga gikan sa tutonlan 
sama sa tunog sa “ch,” sama sa Scottish nga pulong 
nga loch o sa Aleman nga ach. Sa Hebreohanon, sa 
ikawalong seksiyon sa Salmo 119 (ber 57-64) ang 
matag bersikulo nagsugod niini nga letra. 

Niini nga basahon kini gitumbasan sa mga let- 
rang ch aron ipaila ang puwersadong paglitok. 


CIGUENA [Heb., chasidhah']. Ang ngalan nii- 
ni nga langgam maoy feminine form sa Hebreoha- 
nong pulong alang sa “maunongon, usa nga nag- 
baton ug mahigugmaong-kalulot.” (Itandi ang 1Sa 
2:9, Sal 18:25, ftn sa Rbi8.) Kini nga kahubitan 
haom kaayo sa cigueha, sanglit kini nailhan nga 
malumong moatiman sa iyang piso ug maunongon 
sa iyang kaparis sa tibuok kinabuhi. 

Ang cigueña maoy usa ka dako, taas-ug-tiil, tig- 
ubog sa tubig nga langgam sama sa ibis ug tala- 
bong. Ang puting cigueña (Ciconia ciconia) may 
puti nga mga balhibo gawas lang sa iglulupad nga 
mga dagang sa mga pako niini nga maoy sinawng 
itom. Ang hingkod nga ciguefha mobarog ug hang- 
tod sa 1.2 m (4 p), ang gitas-on sa lawas duolan sa 

1.2 m (4 p), ug ang mga pako niini may talagsaong 
bukhad nga moabot ug 2 m (6.5 p). Ang taas ug 
pula nga sungo niini, nga lapad sa punoan ug tali- 
nis kaayo ang tumoy, gigamit sa cigueña sa pagpa- 
ngita ug mga baki, isda, o gagmayng mga reptilya 
diha sa kalapokan. Gawas pa sa gagmayng mga li- 
nalang diha sa katubigan, kini mokaon usab ug 
mga apan-apan ug mga dulon ug usab sa patayng 
mga hayop ug mga basura. Ang cigueha gilakip sa 
talaan sa mahugaw nga mga linalang, nga sumala 
sa pakigsaad sa Balaod, dili mahimong kan-on sa 
mga Israelinhon.---Lev 11:19, Deu 14:18. 

Sa dihang gibadlong ang apostatang katawhan 
sa Juda kinsa wala mahibalo sa panahon sa paghu- 
kom ni Jehova, ang manalagnang si Jeremias nag- 
tawag sa ilang pagtagad ngadto sa cigueha ug sa 
uban pang mga langgam nga “'nahibalo pag-ayo 
sa ilang tinudlong kapanahonan. (Jer 8:7) Ang 
ciguefia regular nga molalin latas sa Palestina ug 
Sirya gikan sa Aprika nga maoy puy-anan niini sa 
tingtugnaw, ug kini makita nga magpanon nga ti- 
nagdaghan panahon sa Marso ug Abril. Sa duha ka 
matang sa cigueha nga makaplagan sa Israel, ang 
puting cigueha ug ang itom nga cigueha (Ciconia 
nigra), ang puting cigueha lamang ang magpabilin 
sa popanahon aron magpaliwat didto sa maong re- 
hiyon, nga sagad magsalag diha sa mga kahoy ug 
usab sa mga tinukod nga hinimo sa tawo. Ang itom 
nga cigueha, nga gitawag sa ingon tungod sa itom 
nga ulo, liog, ug likod niini, mas komon diha sa 
mga walog sa Hula ug Bet She'an ug kini mangitag 
mga kahoy aron maghimog salag. Ang salmista 
naghisgot sa mga cigueria nga nagsalag diha sa 
taas nga mga kahoyng junipero.---Sal 104:17. 

Sa pagtandi sa dili-makalupad nga ostrik ngadto 
sa taas-ug-lupad nga cigueha, si Jehova nanguta- 
na kang Job: “Ang pako ba sa baye nga ostrik nag- 
kapakapa sa kalipay, o siya ba may mga pako ug 
mga balhibo sa cigueña?” (Job 39: 13) Ang mga da- 
gang sa cigueña maoy lagpad kaayo ug lig-on, ang 
segundaryo ug ikatulong mga balhibo halos pare- 
ho ang gitas-on sa pangunang mga balhibo, nga 
nagpalapad pag-ayo sa pako ug magpaarang sa 
cigueña sa paglupad sa habog ug sa layong distan- 
siya nga walay hunonghunong. Madanihon kaa- 
yong tan-awon ang ciguefia nga naglupad sa itaas 
pinaagi sa kusgang mga pako niini, nga tul-id ang 
log ug ang tag-as nga mga tiil gituy-od. Ang duha 
ka babaye nga nakita sa panan-awon ni Zacarias 
(Zac 5:6-11) nga nagdalag ephah nga gisudlan 
sa babaye nga gitawag ug “Pagkadaotan” gihubit 
ingong may “mga pako nga sama sa mga pako sa 
cigueria.” Ang paghisgot sa “hangin diha sa ilang 
mga pako” (ber 9) mohaom usab sa hinaguros sa 
hangin nga moagi sa mga dagang sa cigueña. Ang 
pangunang mga balhibo gipakangkang sa dihang 

kini molupad aron adunay mga kal-ang tali sa mga 
dagang sa tumoy sa mga pako, sa ingon makontro- 
lar ang hangin nga moagi ibabaw sa mga pako ug 
makadugang sa ilang kusog sa pag-isa. 


CILICIA. Usa ka gamay ug hiktin nga rehiyon 
sa HS sa Asia Minor. Sa H niini nahimutang ang 
Dagat Mediteranyo, dapit sa K ang Pamfilia, sa A 
ang kabukiran sa Taurus nga nag-ulang niini gikan 
sa Licaonia ug Capadocia, ug dapit sa S ang Kabu- 
kiran sa Amanus (karon gitawag ug Nur), nga mao 
ang habagatang sanga sa Kabukiran sa Taurus, 
nga maoy nag-ulang niini gikan sa Sirya. Nahimo 
kining mga utlanan sa Cilicia sa dakong bahin sa 
karaang kasaysayan niini. 

Kining maong rehiyon pangunang nabahin sa 
duha ka kinaiyanhong mga seksiyon: ang kasadpan 
gitawag ug Cilicia Tracheia (Gansangon nga Cilicia) 
ug ang sidlakan gitawag ug Cilicia Pedias (Patag 
nga Cilicia). Ang Cilicia Tracheia maoy usa ka awa- 
awng patag nga rehiyon ibabaw sa Kabukiran sa 
Taurus nga daghan ug kalasangan. Tungod sa gan- 
sangon nga baybayon niini, nga gisal-angan sa ba- 
toon nga mga punta, kini adunay daghang masa- 
lipdan nga mga dunggoanan ug mga luok. Sukad 
sa unang mga panahon, kini nahimong tagoanan 
sa mga tulisan ug mga pirata nga manulis sa mga 
barko daplin sa baybayon. Ang Cilicia Pedias nag- 
lakip sa lapad nga patag daplin sa baybayon, usa ka 
daghag tubig ug tabunok kaayong dapit. Sa kapa- 
nahonan sa Roma kini nga patag ang nahimuta- 
ngan sa halos independente nga mga siyudad, 
nga ang labing ilado niini mao ang Tarso, ang da- 
pit nga natawhan ni Saulo (Pablo).--Buh 21:39, 
22:3: 23:34. 

Gawas pa sa trigo, lino, ug mga prutas, ang Cili- 
cia niadtong kapanahonan sa Roma nagpatunghag 
balhibo sa kanding, nga gitawag ug cilicium. Ang 
paggamit niini diha sa paggama ug mga tolda lag- 
mit nakaamot sa kasinatian ni Pablo samtang ba- 
tan-on pa ingong tighimog tolda. 

Ang Cilicia maoy usa ka hinungdanong dapit 
alang sa militar ug sa negosyo. Ang pangunang 
ruta sa negosyo gikan sa Sirya moagi sa Mga 
Ganghaan sa Sirya, usa ka habog nga agianan la- 
tas sa Kabukiran sa Amanus (karon gitawag ug 
Nur) nga mga 30 km (20 mi) sa A sa Antioquia, 
dayon molatas sa Cilicia ngadto sa Tarso ug motu- 
ngas sa Kabukiran sa Taurus ngadto sa Mga Gang- 
haan sa Cilicia, ang titip nga lugot, o mga kimba, 
nga kaagian paingon sa sentro ug sa kasadpang 
Asia Minor. 

Ilalom sa unang Imperyo sa Roma, ang lalawigan 
gibahin, ang usa ka bahin sa kasadpan gitugyan 
ilalom sa pagmando sa lokal nga mga dinasti- 
ya, samtang ang ubang bahin lagmit gidumala sa 

silingang sakop nga mga gingharian. Ayha pa sa 
panahon ni Vespasian (72 K.P.) nga ang sidlakan 
ug kasadpang mga bahin sa Cilicia nahiusa ingong 
usa ka lalawigan. Busa, sa unang bahin sa kapana- 
honan sa mga apostoles, dihay linaing suod nga re- 
lasyon tali sa Cilicia ug Sirya, ug kini daw gipada- 
yag diha sa Buhat 15:23, 41 ug sa Galacia 1:21, diin 
gituohan sa pipila ka tigdukiduki nga ang “Cilicia” 
niini nga mga teksto nagtumong sa Cilicia Pedias. 
Sa laing bahin, sa dihang ang Buhat 27:5 nag- 
ingon nga si Pablo milawig “tabok sa halapad nga 
kadagatan atbang sa Cilicia ug Pamfilia” sa iyang 
pagpaingon sa Roma aron husayon didto, ang “Ci- 
licia” nga gihisgotan sa maong teksto lagmit nagla- 
kip sa tibuok rehiyon sa sidlakan ug kasadpang Ci- 
licia. 

Ang mga Hudiyo gikan sa Cilicia maoy lakip ni- 
adtong nakiglalis kang Esteban sa wala pa siya ma- 
matay. (Buh 6:9) Niadtong mga 49 K.P. diha nay 
mga kongregasyon sa Cilicia nga gipadad-an ug 
sulat sa Kristohanong konsilyo sa Jerusalem. (Buh 
15:23) Ang ruta sa ikaduha ug ikatulong misyonar- 
yong mga panaw ni Pablo miagi sa Cilicia ug sa 
Mga Gangphaan sa Cilicia. 


CIPRO. Usa ka pulo sa AS nga kiliran sa Dagat 
Mediteranyo, nga nahimutang mga 70 km (43 mi) 
gikan sa kabaybayonan sa Cilicia sa Asia Minor ug 
mga 100 km (62 mi) gikan sa kabaybayonan sa Sir- 
ya. Ang Cipro mao ang ikatulo nga kinadak-ang 
pulo sa Mediteranyo, sunod sa Sicilia ug Sardinia. 
Ang tibuok Cipro may gitas-ong mga 160 km 
(100 mi), apan may dugang pang mga 72 km 
(45 mi) nga hikting yuta nga milawis dapit sa AS 
nga kiliran. Ang kinalapdang dapit sa pulo maoy 
97 km (60 mi). Sa HK nahimutang ang Kabuki- 
ran sa Troodos, ug ang kinatas-ang bukid niini 
mao ang Bukid sa Olympus, nga may gihabogong 
1,951 m (6,401 p). May lain pang kabukiran ubay 
sa amihanang kabaybayonan, ug taliwala niining 
duha ka kabukiran nahimutang ang sentral nga 
patag. Sa tingtugnaw maputos sa niyebe ang taluk- 
tok sa kabukiran, samtang sa ting-init, igang ug 
init ang panahon diha sa kapatagan. Sukad pa sa 
karaang kapanahonan ang pulo nabantog tungod 
sa kadaghan sa tumbaga niini. Gani, ang ngalan 
niini nga pulo kaamgid sa Gregong pulong nga 
Ky pros nga maoy gigikanan sa Iningles nga cop- 
per (tumbaga). 

Ang ebidensiya sa kasaysayan nagpunting ga- 
yod sa Cipro nga mao ang “Kitim” diha sa Hebreo- 
hanong Kasulatan. (Isa 23:1, 12, Dan 11:30) Ang 
pulo nabantog dili lamang sa tumbaga niini kondi- 
li usab sa maayog kalidad nga mga kahoy niini, ila- 
bina ang kahoyng sipres, nga lagmit gieksportar 
ngadto sa Tiro sa kabaybayonan sa Fenicia aron 

gamiton sa pagpamuhat ug mga barko.--Eze 27: 
2, 6. 

Tungod kay giisip nga kini mao ang Kitim sa Bib- 
liya, dayag nga ang orihinal nga populasyon sa Ci- 
pro adunay kalangkitan sa Gresya. (Tan-awa ang 
Gen 10:4: si Javan mao ang katigulangan sa mga 
lonianhon o sa unang mga Grego.) Ug ingon sa gi- 
pakita diha sa artikulong ĶITM, kini nga kalangki- 
tan naglungtad. 

Ang mga hari sa mga siyudad-estado sa Cipro 
nakig-alyansa kang Alejandrong Bantogan human 
sa iyang kadaogan didto sa Gubat sa Issus niad- 
tong 333 W.K.P. Human sa kamatayon ni Ale- 
jandro, migahom ang Ptolemaikong dinastiya sa 
Ehipto, ug ang kinadak-ang bahin sa Cipro nagpa- 
biling sakop sa dominyo sa Ehipto hangtod niad- 
tong 58 W.K.P. sa dihang kini gisakop sa Roma. Bi- 
san tuod wala itala nga espesipiko, lagmit ang mga 
Hudiyo nga taga-Cipro mitambong didto sa Jeru- 
salem sa pista sa Pentekostes niadtong 33 K.P. Ang 
Levihanong si Jose, nga mas nailhang si Bernabe, 
natawo sa Cipro.---Buh 4:36. 

Kristiyanidad. Tungod sa paglutos sa mga 
Kristohanon human mamatay si Esteban ingong 
martir, ang mga tinun-an nagkatibulaag, ug ang 
pipila kanila miadto sa Cipro diin sila misangyaw 
sa mga Hudiyo nga nagpuyo didto. Ang pipila ka 
mga Kristohanong taga-Cipro miadto sa siyudad sa 
Antioquia nga atbang sa Cipro diha sa kabaybayo- 
nan sa Sirya, ug misangyaw nga malamposon ka- 
ayo taliwala sa mga tawong kinsa, sama kanila, na- 
gasultig Grego. (Buh 11:19, 20) Sa dihang si Pablo 
ug Bernabe, nga giubanan ni Juan Marcos, gipada- 
la gikan sa Antioquia sa ilang unang misyonar- 
yong panaw (mga 47-48 K.P.), ang ilang unang te- 
ritoryo mao ang pulo nga pinuy-anan ni Bernabe, 
ang Cipro. Pag-abot nila sa Salamis nga usa ka im- 
portanteng siyudad sa negosyo, diha sa S nga bay- 
bayon sa Cipro, sila nakakaplag ug daghang sina- 
goga, nga nagpakitang ubay-ubayng mga Hudiyo 
ang nagpuyo didto. Human imantala ang pulong sa 

Diyos didto, sila mipanaw latas sa tibuok pulo pai- 
ngon sa Pafos sa K nga baybayon, ang kanhing ka- 
ulohan sa Romanhong lalawigan. Dinhi ilang nahi- 
balag ang interesadong prokonsul nga si Sergio 
Paulo ug ang misupak nga barangan nga si Elimas 
(Bar-Jesus).---Buh 13:1-12. 

Ang paghisgot sa historyador nga si Lucas sa usa 
ka prokonsul sa Cipro maoy tukma. Gibalhin ang 
pagkontrolar sa Cipro ilalom sa Romanhong Sena- 
do niadtong 22 W.K.P., ug busa human niadto ang 
tinudlong gobernador sa pulo nakabaton sa titulo 
nga, dili legado, kondili prokonsul, usa ka luyolu- 
yong gobernador nga naghawas sa Senado. 

Gikan sa dunggoanan sa Pafos, si Pablo ug ang 
iyang mga kauban milawig ngadto sa Pamfilia sa 
kabaybayonan sa Asia Minor. (Buh 13:13) Mga 
duha ka tuig sa ulahi si Bernabe mipauli ngadto sa 
iyang pinuy-anang yuta uban kang Juan Marcos 
aron buhaton ang dugang pang buluhaton sa pag- 
himog mga tinun-an, samtang si Pablo migikan 
alang sa iyang ikaduhang misyonaryong panaw la- 
tas sa Asia Minor (mga 49 K.P.). (Buh 15:36-41) 
Sa natapos ang ikatulong misyonaryong panaw ni 
Pablo (mga 56 K.P.), samtang naglawig gikan sa 
Patara sa HK nga kabaybayonan sa Asia Minor pa- 
ingon sa Fenicia, nakita sa apostol ang pulo sa Cip- 
ro apan 'gibiyaan kini dapit sa wala, nga dayag nga 
milabay sa HK nga tumoy sa pulo sa dihang ang 
sakayan milawig paingon sa Tiro. (Buh 21:1-3) 
Wala madugay human niadto, pag-abot sa Jerusa- 
lem, si Pablo giabiabi sa panimalay ni Mnason, kin- 
sa sama kang Bernabe maoy usa ka lumad sa Cip- 
ro. (Buh 21:15, 16) Sa panaw ni Pablo paingon sa 
Roma ang barko nga iyang gisakyan milawig nga 
“salipod sa Cipro, tungod kay sungsongon man ang 
hangin.” Sanglit ang kusog nga hangin sa maong 
panahon sa tuig mao ang hangin nga naggikan sa 
K yg sa AK, nga sungsongon inigtabok sa halapad 
nga kadagatan, lagmit kini ang hinungdan kon 
nganong ang barko milawig libot sa S nga tumoy sa 
Cipro ug dayon namidpid sa kabaybayonan sa Asia 
Minor, diin ang huyohoy nga gikan sa mamala nag- 
dala niini pakasadpan.---Buh 27:4, 5, 9, 12. 


CIRENE, TAGA-CIRENE. Ang Cirene mao 
ang orihinal ug karaang kaulohan sa distrito sa 
Cyrenaica sa A nga kabaybayonan sa Aprika, nga 
halos atbang sa pulo sa Creta. Nahimutang kini nga 
mga 16 km (10 mi) sa ilaya ug anaa sa usa ka pa- 
tag ibabaw sa bukid nga 550 m (1,800 p) ibabaw 
sa Dagat Mediteranyo. Ang karaang Cirene karong 
adlawa maoy usa ka tapok sa kagun-oban nga wa- 
lay pumoluyo haduol sa modernong Shahhat (kani- 
adto mao ang Cirene) sa Libya. 

Ang Cirene lagmit unang gipuy-an sa mga Gre- 
go niadtong ikapitong siglo W.K.P. ug giisip nga 
usa sa ilang kinadak-ang mga kolonya. Pag-abot sa 

mga 96 W.K.P. ang Cirene nailalom sa politikan- 
hong pagkontrolar sa Roma, ug niadtong 67 W.K.P. 
ang distrito sa Cyrenaica ug ang pulo sa Creta gi- 
hiusa ingong usa ka lalawigan. 

Si Simon nga taga-Cirene (tingali usa ka Helenis- 
tikong Hudiyo), kinsa gipugos sa pagpas-an sa es- 
taka sa pagsakit ni Jesus, gitawag nga “usa ka lu- 
mad” sa maong siyudad. (Mat 27:32, Mar 15:21, Luc 
23:26) Lagmit nga bisan tuod didto siya natawo sa 
Cirene, si Simon sa ulahi mipuyo sa Palestina. Pina- 
sukad sa giingon sa Buhat 6:9 mahitungod sa “mga 
taga-Cirene” nga nakiglalis kang Esteban, daghang 
eskolar ang nagtuo nga daghang Hudiyo gikan sa 
Cirene ang sagad namuyo sa Palestina mao nga sila 
nakatukod ug ilang kaugalingong sinagoga didto sa 
Jerusalem. 

Sa laing bahin, si Simon nga “usa ka lumad 
nga taga-Cirene” lagmit maoy lakip sa ubang mga 
langyaw nga mihugop ngadto sa Jerusalem pana- 
hon sa Paskuwa. Sa susama, 51 ka adlaw sa ulahi, 
daghang “masimbahong mga tawo, gikan sa ma- 
tag nasod,” lakip ang pipila gikan “sa mga bahin sa 
Libya, nga paingon sa Cirene,” ang mitambong sa 
Hudiyohanong Pista sa Pentekostes. (Buh 2:5, 10, 
41) Ang pipila niining ulahi nga mga tawo lagmit 
maoy lakip sa “mga tulo ka libong kalag” nga na- 
bawtismohan human sa pagbubo sa balaang espi- 
ritu ug sa misunod nga pakigpulong ni Pedro, ug 
nga human niadto lagmit nga ilang gidala ang 
mensahe sa Kristiyanidad balik sa ilang yutang na- 
tawhan. 

Kristiyanidad. Pipila ka tuig sa ulahi, human 
mahimong Kristohanon si Cornelio, ang mga taga- 
Cirene mitabang sa pagpakaylap sa “maayong ba- 
lita bahin sa Ginoong Jesus” didto sa Antioquia sa 
Sirya taliwala niadtong gihisgotan (sa kadagha- 
nang Gregong mga teksto sa Buh 11:20) ingong 
mga Helleni'stas'. Sanglit kining samang Gregong 
pulong gihubad nga “nagsultig-Grego nga mga 
Hudiyo” (AT, NW) diha sa Buhat 6:1, gihinapos sa 
uban nga kadtong nasangyawan didto sa Antio- 
quia sa Sirya lagmit gayod maoy tinuling mga Hu- 
diyo usab o mga kinabig nga nagsulti ug Gregong 
pinulongan. Apan, bisan tuod ang pagsangyaw 
ngadto sa nagsultig-Grego nga mga Hudiyo ug 
mga kinabig nagpadayon sukad sa adlaw sa Pente- 
kostes 33 K.P., ang pagkakabig sa daghan didto sa 
Antioquia maoy bag-o ug talagsaon, sanglit si Ber- 
nabe gipadala ngadto sa maong siyudad lagmit 
aron sa pagsusi ug sa pagpauswag sa buluhaton 
didto. (Buh 11:22, 23) Gipakita usab nga kini maoy 
usa ka kausaban sa mga pamaagi sa paghimog ti- 
nun-an tungod kay ang buluhaton nga gihimo 
sa mga taga-Cirene ug sa ilang mga isigkamag- 
bubuhat daw gipalahi sa buluhaton nga gihimo 
sa uban nga mipanaw ngadto sa Antioquia kinsa 

misangyaw taliwala sa “mga Hudiyo lamang.” (Buh 
11:19, 20) Tungod niini ug tungod usab kay dag- 
hang kasaligan nga karaang Grego nga mga ma- 
nuskrito ang migamit sa pulong nga Hellenas (nga 
nagkahulogang “mga Grego”; tan-awa ang Buh 
16:3) inay nga Hellenistas, ang kadaghanan sa 
modernong mga maghuhubad nagtawag niadtong 
mga nakabig nga natabangan sa mga taga-Cirene 
ingong “mga Grego” (AS, AT, Da, Fn, JB, Mo, RS), 
apan ang uban mipalabi sa terminong “pagano” 
(CK) o “mga Hentil” (TEV, NE), mga terminong 
nagpakita nga ang maong mga tawo didto sa An- 
tioquia dili mga sumusunod sa Hudiyohanong reli- 
hiyon. Apan, ang pipila ka eskolar miila sa posibili- 
dad nga kining maong mga tawo sa Antioquia 
lagmit parehong mga Hudiyo ug mga Hentil nga 
pamilyar sa Gregong pinulongan, ug busa ilang gi- 
hubit sila sa ekspresyong “katawhang nagsultig- 
Grego.” (NW) “Si Lucio nga taga-Cirene” gitala nga 
lakip sa mga magtutudlo ug mga manalagna niini 
nga kongregasyon sa Antioquia sa dihang si Pablo 
misugod sa iyang unang misyonaryong panaw ni- 
adtong mga 47 K.P.--Buh 11:20, 13:1. 


CIRO. Ang magtutukod sa Imperyo sa Persia 
ug ang mananakop sa Babilonya, gitawag ug “Ciro 
nga Bantogan,” sa ingon nagpalahi kaniya gikan 
kang Ciro I nga iyang apohang lalaki. 

Human niya mapukan ang Imperyo sa Babilon- 
ya, si Ciro gihulagway diha sa dokumento nga si- 
nulatag cuneiform nga nailhan ingong Silindro ni 
Ciro nga nag-ingon: “Ako si Ciro, hari sa kalibotan, 
bantogan nga hari, lehitimong hari, hari sa Babi- 
lonya, hari sa Sumer ug Akad, hari sa upat ka ngi- 
lit (sa yuta), anak nga lalaki ni Cambyses (Ka-am- 
bu-zZi-ia), dakong hari, hari sa Anshan, apong lalaki 
ni Ciro [I], . . . kaliwat ni Teispes .. . sa usa ka ba- 
nay (nga) kanunayng (naghupot) sa pagkahari.” 
(Ancient Near Eastern Texts, giedit ni J. Pritchard, 
1974, p. 316) Busa gipakita nga si Ciro maoy haria- 
nong kaliwat sa mga hari sa Anshan, usa ka siyu- 
dad ug distrito nga dili matino ang lokasyon, apan 
gituohan karon sa kadaghanan nga nahimutang sa 
S sa Elam. Kining linya sa mga hari gitawag ug 
Achaemenesnong linya nga gikuha gikan sa nga- 
lan ni Achaemenes nga amahan ni Teispes. 

Ang sayong bahin sa kasaysayan ni Ciro II dili 
kaayo tin-aw, nga nag-agad ilabina sa minugnang 
mga asoy ni Herodotus (Gregong historyador sa 
ikalimang siglo W.K.P.) ug ni Xenophon (laing Gre- 
gong magsusulat sa mga katunga sa siglo sa ula- 
hi). Bisan pa niana, silang duha nag-asoy kang Ciro 
ingong anak nga lalaki sa Persianhong magma- 
mando nga si Cambyses pinaagi sa iyang asawa 
nga si Mandane, ang anak nga babaye ni Astyages 
nga hari sa mga Medianhon. (Herodotus, I, 107, 

108, Cyropaedia ni Xenophon, I, ii, 1) Kining pag- 
kakadugo ni Ciro sa mga Medianhon gipangulipas 
ni Ctesias, laing Gregong historyador sa samang 
yugto, nga miingon hinuon nga si Ciro nahimong 
umagad nga lalaki ni Astyages pinaagi sa pagpa- 
kigminyo sa iyang anak nga babaye nga si Amy- 
tis. 

Si Ciro mipuli sa iyang amahan nga si Camby- 
ses I sa trono sa Anshan, nga niadtong panahona 
nailalom sa pagmando sa Medianhong hari nga si 
Astyages. Si Diodorus (sa unang siglo W.K.P.) nag- 
petsa sa pagsugod sa paghari ni Ciro sa unang tuig 
sa ika-55 nga Olimpiada, o 560/559 W.K.P. Si He- 
rodotus miasoy nga si Ciro mialsa batok sa Median- 
hong pagmando ug tungod sa pagdapig kaniya sa 
mga tropa ni Astyages, sayon nga nakadaog ug 
nakailog sa kaulohan sa mga Medianhon nga mao 
ang Ecbatana. Sumala sa Cronica ni Nabonido, si 
Haring Ishtumegu (Astyages) “nagtingob sa iyang 
mga tropa ug misulong batok kang Ciro nga hari sa 
Anshan aron ma [kiggubat kaniya]. Ang kasunda- 
lohan ni Ishtumegu mialsa batok kaniya ug pinaa- 
gig mga talikala ilang gi[dala siya] ngadto kang 
Ciro.” (Ancient Near Eastern Texts, p. 305) Naang- 
kon ni Ciro ang pagkamaunongon sa mga Median- 
hon, ug busa human niadto ang mga Medianhon 
ug mga Persianhon hiusang nakiggubat ilalom sa 
iyang pagpanguna. Sa misunod nga mga tuig si 
Ciro nagpalig-on sa iyang pagmando sa kasadpang 
bahin sa Imperyo sa Media, nga miabante hangtod 
sa sidlakang utlanan sa Imperyo sa Lydia didto sa 
Suba sa Halys sa Asia Minor. 

Sunod, gipildi ni Ciro ang bahandianon nga si 
Haring Croesus sa Lydia ug giilog ang Sardis. Da- 
yon iyang gisakop ang mga siyudad sa Ionia ug gi- 
himo ang tibuok Asia Minor nga bahin sa Imperyo 
sa Persia. Busa, sulod sa pipila ka tuig lamang, si 
Ciro nahimong pangunang kaparang sa Babilonya 
ug sa hari niini nga si Nabonido. 

Pagsakop sa Babilonya. Karon si Ciro an- 
dam na sa pagpakigharong sa gamhanang Babilon- 
ya, ug sukad niining yugtoa, sa partikular, siya gi- 
hulagway diha sa katumanan sa tagna sa Bibliya. 
Diha sa inspiradong tagna ni Isaias sa pagpasig-uli 
sa Jerusalem ug sa templo niini, kining magma- 
mando sa Persia ginganlan ingong ang usa nga 
gitudlo ni Jehova nga Diyos nga magpukan sa 
Babilonya ug magpagawas sa mga Hudiyo nga ma- 
destiyero didto. (Isa 44:26-45:7) Bisag kining tag- 
naa narekord kapin na sa usa ka siglo ug tunga sa 
wala pa makabatog gahom si Ciro ug bisag ang ka- 
laglagan sa Juda dayag nga nahitabo sa wala pa 
gani matawo si Ciro, sa gihapon gipahayag ni Jeho- 
va nga si Ciro molihok ingong Iyang “magba- 
lantay” alang sa Hudiyong katawhan. (Isa 44:28, 
itandi ang Rom 4:17.) Tungod niining abanteng 

pagkatudlo, si Ciro gitawag nga “dinihogan” (usa ka 
porma sa Hebreohanong mashiach, mesiyas, ug 
sa Gregong khri'stos', kristo) ni Jehova. (Isa 45:1) 
Ang 'pagtawag sa Diyos kaniya pinaagi sa iyang 
ngalan” (Isa 45:4) nianang sayo nga panahon wala 
magpasabot nga Siya ang naghatag kang Ciro sa 
iyang ngalan sa pagkatawo niya, apan nagpasabot 
nga si Jehova nahibalong daan nga ipanganak ang 
usa ka tawo nga magbaton sa maong ngalan ug 
nga si Jehova motawag kaniya, dili ingong wala hi- 
ilhi, kondili sa direkta, espesipiko, pinaagi sa nga- 
lan. 

Busa, wala mahibaloi ni Haring Ciro, kinsa lag- 
mit usa ka paganong deboto sa Zoroastrianismo, 
nga si Jehova nga Diyos sa mahulagwayong paagi 
"naggunit sa tuong kamot ni Ciro" aron sa pagtultol 
o sa pagpalig-on kaniya, nga nagbakos kaniya ug 
nag-andam ug nagpatag sa dalan alang sa iyang 
pagpalampos sa katuyoan sa Diyos: ang pagsakop 
sa Babilonya. (Isa 45:1, 2, 5) Ingong Usa nga “nag- 
sulti sa kataposan sukad sa sinugdan, ug sa mga 
butang nga wala mahimo sukad sa kanhing pana- 
hon,” ang Labing Gamhanang Diyos nagmaniobra 
sa mga kahimtang sa tawhanong mga kalihokan 
alang sa bug-os nga katumanan sa iyang laraw. 
Siya nagtawag kang Ciro “gikan sa silangan sa ad- 
law,” gikan sa Persia (dapit sa S sa Babilonya), diin 
ang Pasargadae nga paboritong kaulohan ni Ciro 
gitukod, ug si Ciro mahimong sama sa “usa ka 
langgam nga mandadagit” nga mohimog kalit nga 
pagsakdop sa Babilonya. (Isa 46:10, 11) Angayng 
matikdan nga, sumala sa The Encyclopædia Bri- 
tannica (1910, Tomo X, p. 454), “ang mga Persian- 
hon adunay agila diha sa tumoy sa bangkaw, ug 
ang adlaw, ingon nga ilang diyos, gihawasan usab 
diha sa ilang mga estandarte, nga . . . gibantayan 
uban sa hilabihang pagpangigi sa labing isog nga 
mga lalaki sa kasundalohan.” 


Giunsa pagpatipas ni Ciro 
ang tubig sa Euprates? 


Ang mga tagna sa Bibliya nga naghisgot sa pag- 
sakop ni Ciro sa Babilonya nagtagna nga ang kasu- 
baan niini pamalahon ug ang mga ganghaan niini 
dili masirhan, nga sulongon ug kalit ang siyudad 
ug dili makasukol ang mga sundalo sa Babilonya. 
(Isa 44:27: 45:1, 2: Jer 50:35-38, 51:30-32) Si He- 
rodotus naghubit sa usa ka lawom, lapad nga trin- 
seras nga naglibot sa Babilonya, nga naghisgot nga 
ang daghang ganghaan nga gama sa bronse (o 
tumbaga) nagtaganag agianan latas sa sulod nga 
mga paril ubay sa Suba sa Euprates, nga nagbahin 
sa siyudad. Sa paglikos sa siyudad, sumala kang 
Herodotus (I, 191, 192), si Ciro “nagpasimang sa 
suba pinaagi sa usa ka kanal ngadto sa lanaw [ang 

artipisyal nga lanaw nga giingong gihimo kanhi ni 
Rayna Nitocris], nga hangtod karon maoy usa ka 
kalamakan, ug nagpahubas sa maong suba hang- 
tod nga kini maubogan. Sa dihang nahitabo kini, 
ang mga Persianhon nga gipaandam alang niini 
nga katuyoan misulod sa Babilonya pinaagi sa agi- 
anan sa Fuprates, nga niadtong higayona mihu- 
bas na kutob sa paa sa tawo. Karon kon nahibalo 
pang daan ang mga Babilonyanhon o nasayod pa 
sa giplano ni Ciro, sila makapalisod unta sa mga 
Persianhon sa pagsulod sa siyudad ug makapa- 
hamtang kanila ug miserableng kataposan: kay ni- 
anang panahona masirhan unta nila ang tanang 
ganghaan nga gibuksan diha sa suba ug sila maka- 
pahimutang sa ibabaw sa mga paril nga nagbuyon 
sa mga tampi sa suba, ug sa ingon malaang ang 
ilang mga kaaway. Apan ingon sa nahitabo, ang 
mga Persianhon misulong kanila nga wala maban- 
tayi, ug tungod sa kadako sa siyudad--sumala sa 
giingon niadtong nagpuyo didto---kadtong didto sa 
gawas nga mga bahin niini nabuntog na, apan ang 
mga nagpuyo sa tungang bahin wala masayod ba- 
hin niini, niining panahona sila nanagsayaw ug na- 
nagsadya sa usa ka kombira .. . hangtod nga sila 
nasayod sa nahitabo apan ulahi na kaayo. [Itandi 
ang Dan 5:1-4, 30, Jer 50:24, 51:31, 32.] Busa niad- 
tong higayona nasakop ang Babilonya sa unang hi- 
gayon.” 

Ang asoy ni Xenophon may diyutayng kalainan 
labot sa mga detalye apan naundan sa samang pa- 
ngunang mga elemento nianang kang Herodotus. 
Si Xenophon naghubit nga si Ciro nagtuong halos 
imposible ang pag-atake sa dagkong mga paril sa 
Babilonya ug dayon nag-asoy nga iyang gilikosan 
ang siyudad, gipatipas ang tubig sa Euprates ngad- 
to sa mga trinseras ug samtang nagsaulog sa pista 
ang siyudad, gipatabok ang iyang kasundalohan 
agi sa salog sa suba hangtod makalatas sa mga pa- 
ril sa siyudad. Ang mga tropa ubos sa pagmando ni 
Gobryas ug Gadatas wala maalinggati sa mga ban- 
tay ug sila nakaagi sa mismong mga ganghaan sa 
palasyo. Sa usa ka gabii “nailog ang siyudad ug ang 
hari gipatay,” ug ang Babilonyanhong kasundalo- 
han nga miokupar sa nagkalainlaing mga kuta mi- 
surender sa pagkabuntag.---Cyropaedia, VII, v, 33, 
itandi ang Jer 51:30. 

Girekord sa Hudiyong historyador nga si Jose- 
phus ang asoy sa pagsakop ni Ciro nga gisulat sa 
Babilonyanhong saserdote nga si Berossus (sa ika- 
tulong siglo W.K.P.) ingon sa mosunod: “Sa ikana- 
pulog-pito nga tuig sa iyang [Nabonido] paghari si 
Ciro misulong gikan sa Persia uban sa usa ka da- 
kong panon sa kasundalohan, ug, human masakop 
ang ubang bahin sa gingharian, misulong sa Babi- 
lonya. Nagpahibalo sa iyang pagsulong, si Nabon- 
nedus [Nabonido] nanguna sa iyang kasundalohan 

sa pagharong kaniya, nakig-away ug napildi, nga 
human niana siya mikalagiw uban sa iyang pipila 
ka sumusunod ug mitago sa lungsod sa Borsippa 
[ang kaluha nga siyudad sa Babilonya]. Si Ciro nag- 
sakop sa Babilonya, ug human ipagula ang mando 
nga lumpagon ang panggawas nga mga paril sa 
siyudad, tungod kay naghatag kinig makahahadlok 
ug makalilisang nga panagway, mipadayon sa Bor- 
sippa aron sa paglikos kang Nabonnedus. Ang pag- 
surender ni Nabonnedus, nga wala magpaabot ug 
pabor, gikaluy-an ni Ciro, nga nagpapahawa kani- 
ya sa Babilonya, apan naghatag kaniya sa Carma- 
nia ingong iyang pinuy-anan. Didto gigugol ni Na- 
bonnedus ang nahibiling bahin sa iyang kinabuhi, 
ug didto siya namatay.” (Against Apion, I, 150-153 
[20]) Kini nga asoy maoy lahi gikan sa ubang mga 
asoy ilabina tungod sa mga paghisgot niini mayla- 
bot sa gibuhat ni Nabonido ug sa pagpakiglabot ni 
Ciro kaniya. Bisan pa niana, kini kaharmonya sa 
asoy sa Bibliya nga si Belsazar, inay nga si Naboni- 
do, mao ang hari nga gipatay sa gabii nga napukan 
ang Babilonya.---Tan-awa ang BELSAZAR. 

Ang mga papan nga sinulatag cuneiform nga 
nakaplagan sa mga arkeologo, bisag wala mohatag 
ug mga detalye labot sa eksaktong paagi sa pagsa- 
kop, nagpamatuod sa kalit nga pagkapukan sa Ba- 
bilonya ngadto kang Ciro. Sumala sa Cronica ni 
Nabonido, diha sa kataposang tuig sa paghari ni 
Nabonido (539 W.K.P.) sa bulan sa Tisri (Septiyem- 
bre-Oktubre), si Ciro miatake sa kasundalohan sa 
Babilonya didto sa Opis ug nagpildi kanila. Ang 
inskripsiyon nagpadayon: “Sa ika-14 nga adlaw, 
ang Sippar nailog nga walay gubat. Si Nabonido 
mikalagiw. Sa ika-16 nga adlaw, si Gobryas (Ugba- 
ru), ang gobernador sa Gutium ug ang kasundalo- 
han ni Ciro misulod sa Babilonya nga walay gubat. 
Human niana si Nabonido gidakop didto sa Babi- 
lonya sa dihang siya mibalik . . . Sa bulan sa 
Arahshamnu [Markesvan (Oktubre-Nobyembre)], 
sa ika-3 nga adlaw, si Ciro misulod sa Babilonya.” 
(Ancient Near Eastern Texts, p. 306) Pinaagi niini 
nga inskripsiyon, ang petsa sa pagkapukan sa Ba- 
bilonya mapiho ingong Tisri 16, 539 W.K.P., ug ang 
pagsulod ni Ciro nga maoy 17 ka adlaw sa ulahi, 
nahitabo sa Markesvan 3. 

Aryanhong pagmando sa kalibotan nagsu- 
god. Pinaagi niini nga kadaogan gitapos ni Ciro 
ang pagmando sa Mesopotamia ug sa Tungang 
Sidlakan pinaagi sa Semitikanhong mga magma- 
mando ug gipatungha ang unang pangunang ga- 
hom sa kalibotan nga Aryanhon ang kagikan. Ang 
Silindro ni Ciro, usa ka dokumento nga sinulatag 
cuneiform nga giisip sa mga historyador nga gisu- 
lat aron imantala sa Babilonya, natugob sa mga si- 
nulat may kalabotan sa relihiyon, ug diha niana si 

Ciro gihulagway ingong nagpasidungog sa iyang 
kadaogan ngadto kang Marduk, ang pangunang di- 
yos sa Babilonya, nga nag-ingon: “Siya [si Marduk] 
nagsusi ug naglantaw (latas) sa tanang nasod, na- 
ngitag usa ka matarong nga magmamando nga 
andam sa pagdala kaniya .. . (diha sa tinuig nga 
parada). (Dayon) siya naglitok sa ngalan ni Ciro 
(Ku-ra-as), hari sa Anshan, nagdeklarar kaniya 
(lit.: naglitok [sa iyang] ngalan) aron (mahimong) 
magmamando sa tibuok kalibotan. . . . Si Marduk, 
ang bantogang ginoo, ang tigpanalipod sa iyang 
katawhan/mga magsisimba, naglantaw nga may 
kahimuot sa iyang (nga mao, kang Ciro) maayong 
mga buhat ug sa iyang matarong nga hunahuna 
(lit.: kasingkasing) (ug busa) nagmando kaniya sa 
pagsulong batok sa iyang siyudad sa Babilonya 
(Ka.dingir.ra). Siya nagpagikan kaniya diha sa da- 
lan paingon sa Babilonya (DIN.TIRY) nga nag-abay 
sa iyang kiliran sama sa usa ka tinuod nga higala. 
Ang iyang nagkatag nga kasundalohan---ang ilang 
gidaghanon, sama nianang tubig sa usa ka suba, 
dili matino---nanglakaw, nga dala ang ilang mga 
hinagiban. Siya nagpasulod kaniya sa iyang lung- 
sod sa Babilonya (Su.an.na) nga walay gubat, nag- 
palingkawas sa Babilonya (Ka.dingir.ra”) gikan sa 
bisan unsang katalagman.”---Ancient Near Eastern 
Texts, p. 315. 


Nganong ang Silindro ni Ciro nag-asoy 
sa pagkapukan sa Babilonya sa 
paagi nga lahi sa Bibliya? 


Bisan pa niining paganong interpretasyon sa 
mga hitabo, ang Bibliya nagpakita nga, sa iyang 
proklamasyon nga nag-awtorisar sa gidestiyerong 
mga Hudiyo nga mobalik sa Jerusalem ug tukoron 
pag-usab ang templo didto, si Ciro miila: “Ang ta- 
nang gingharian sa yuta gihatag kanako ni Jehova 
nga Diyos sa mga langit, ug siya nagsugo kanako 
sa pagtukod kaniya ug usa ka balay sa Jerusalem, 
nga anaa sa Juda.” (Esd 1:1, 2) Siyempre, kini wala 
magpasabot nga si Ciro nahimong usa ka Hudi- 
yong kinabig apan siya nahibalo lamang sa mga 
kamatuoran sa Bibliya bahin sa iyang kadaogan. 
Tungod sa hataas nga posisyon nga gihatag kang 
Daniel ingong tagdumala, sa wala pa ug human sa 
pagkapukan sa Babilonya (Dan 5:29: 6:1-3, 28), im- 
posible gayod kon si Ciro wala pahibaloa sa mga 
tagna nga girekord ug gipahayag sa mga manalag- 
na ni Jehova, lakip ang tagna ni Isaias nga naghis- 
got sa ngalan mismo ni Ciro. Mahitungod sa Silin- 
dro ni Ciro, nga gikutlo na, giila nga ang uban 
gawas sa hari mahimong nalangkit sa pag-andam 
niining dokumento nga sinulatag cuneiform. Ang 
basahon nga Biblical Archaeology ni G. Ernest 

Wright (1962, p. 203) naghisgot bahin “sa hari, o sa 
mga opisyal nga nagsulat sa dokumento” (itandi 
ang samang kaso ni Dario sa Dan 6:6-9), samtang 
si Dr. Emil G. Kraeling (Rand McNally Bible Atlas, 
1966, p. 328) nagtawag sa Silindro ni Ciro nga “usa 
ka propaganda nga dokumento nga gisulat sa mga 
saserdote sa Babilonya.” Sa pagkatinuod, kini mahi- 
mong gisulat ubos sa impluwensiya sa klero sa Ba- 
bilonya (Ancient Near Eastern Texts, p. 315, ftn. 1), 
sa ingon nag-alagad sa ilang katuyoan sa pagpatin- 
aw sa bug-os nga kapakyasan ni Marduk (nailhan 
usab ingong Bel) ug sa ubang mga diyos sa Babi- 
lonya sa pagluwas sa siyudad, nga nagpasidungog 
pa gani kang Marduk sa mismong mga butang 
nga gibuhat ni Jehova.--Itandi ang Isa 46:1, 2; 
47:11-15. 

Ang Mando ni Ciro sa Pagpabalik sa mga 
Destiyero. Pinaagi sa iyang mando nga taposon 
ang pagkadestiyero sa mga Hudiyo, si Ciro nagtu- 
man sa sugo kaniya ingong 'dinihogang magbalan- 
tay' ni Jehova alang sa Israel. (2Cr 36:22, 23, Esd 
1:1-4) Ang proklamasyon gihimo “sa unang tuig ni 
Ciro nga hari sa Persia,” nga nagpasabot sa iyang 
unang tuig ingong magmamando sa nasakop nga 
Babilonya. Ang rekord sa Bibliya sa Daniel 9:1 nag- 
tumong “sa unang tuig ni Dario,” ug kini tingali 
nahitabo tali sa pagkapukan sa Babilonya ug “sa 
unang tuig ni Ciro” sa Babilonya. Kon mao, kini 
nagpasabot nga lagmit giisip sa magsusulat nga 
ang unang tuig ni Ciro nagsugod sa hinapos sa tuig 
538 W.K.P. Apan, kon ang pagmando ni Dario sa 
Babilonya isipon nga sama nianang sa usa ka go- 
bernador, mao nga ang iyang pagmando kadu- 
ngan nianang kang Ciro, ang kostumbre sa Babi- 
lonya magpetsa sa unang tuig sa paghari ni Ciro 
ingong nagsugod sa Nisan 538 hangtod sa Nisan 
537 W.K.P. 

Sumala sa rekord sa Bibliya, ang mando ni Ciro 
sa pagpahigawas sa mga Hudiyo aron makabalik sa 
Jerusalem lagmit gipakanaog sa hinapos sa tuig 
538 o sa sayong bahin sa 537 W.K.P. Mohatag kini 
ug panahon alang sa Hudiyong mga destiyero sa 
pagpangandam sa pagbiya sa Babilonya ug himo- 
on ang hataas nga panaw paingon sa Juda ug Je- 
rusalem (usa ka panaw nga mokabat ug mga upat 
ka bulan sumala sa Esd 7:9) ug bisan pa niana ma- 
kapuyo diha sa “ilang mga siyudad” sa Juda sa “ika- 
pitong bulan” (Tisri) sa tuig 537 W.K.P. (Esd 3:1, 6) 
Kini nagtimaan sa kataposan sa gitagnang 70 ka 
tuig nga pagkaawaaw sa Juda nga nagsugod sa sa- 
mang bulan sa Tisri sa 607 W.K.P.---2Ha 25:22-26, 
2Cr 36:20, 21. 

Ang pakigkooperar ni Ciro uban sa mga Hudiyo 
maoy lahi kaayo sa pagtratar kanila sa naunang 
pagano nga mga magmamando. Siya nag-uli sa bi- 
lilhong mga galamiton sa templo nga gidala ni Na- 

bucodonosor II ngadto sa Babilonya, naghatag ug 
harianong permiso kanila nga mopalit ug mga ka- 
hoyng sedro gikan sa Lebanon, ug nag-awtorisar 
sa paggamit sa pondo gikan sa balay sa hari aron 
makasapal sa mga galastohan sa konstruksiyon. 
(Esd 1:7-11: 3:7: 6:3-5) Sumala sa Silindro ni Ciro 
(HULAGWAY, Tomo 2, p. 332), ang Persianhong mag- 
mamando nagsunod sa katibuk-ang polisa sa pag- 
kamakitawhanon ug pagkamatugoton ngadto sa 
nasakop nga mga katawhan diha sa iyang domin- 
yo. Ang inskripsiyon nagkutlo kaniya nga nag- 
ingon: “Akong gibalik ang [pipila nga gitawag kani- 
adto nga] sagradong mga siyudad sa pikas kiliran 
sa Tigris, ang mga sangtuwaryo nga nahimong 
mga kagun-oban sa dugayng panahon, ang mga 
larawan nga didto (niadto) sa sulod niini ug nagtu- 
kod alang niini ug permanenteng mga sangtu- 
waryo. Akong gitigom (usab) ang tanan nilang 
mga molupyo (kanhi) ug gibalik (ngadto kanila) 
ang ilang mga puloy-anan.”--Ancient Near East- 
ern Texts, p. 316. 

Gawas pa sa harianong proklamasyon nga gikut- 
lo sa Esdras 1:1-4, ang rekord sa Bibliya naghisgot 
ug laing dokumento ni Ciro, usa ka “direktiba” nga 
gihipos diha sa balay sa mga rekord sa Ecbatana sa 
Media ug nadiskobrehan didto sa panahon sa pag- 
hari ni Dario nga Persianhon. (Esd 5:13-17, 6:1-5) 
Mahitungod niining ikaduhang dokumento, si Pro- 
pesor G. Ernest Wright nag-ingon, “[kini] tatawng 
gihatagan ug ulohan nga dikrona, usa ka opisyal 
nga Aramaikong termino alang sa usa ka direktiba 
nga nagrekord sa binaba nga desisyon sa hari o sa 
ubang opisyal ug nanginahanglan ug aksiyon sa 
kagamhanan. Wala gayod kini himoa aron patikon 
apan aron lamang makita sa nahiangayng opisyal, 
dayon tipigan kini diha sa mga tipiganan sa mga 
dokumento sa kagamhanan. ”---Biblical Archaeolo- 
gy, p. 203. 

Kamatayon ug Matagnaong Kahulogan. Gi- 
tuohan nga si Ciro namatay sa gubat niadtong 
530 W.K.P. bisan tuod nga ang mga detalye daw 
dili tin-aw. Una pa sa iyang kamatayon, ang iyang 
anak nga lalaki nga si Cambyses II dayag nga na- 
himong iyang kaubang magmamando, kinsa mi- 
puli sa Persianhong trono ingong bugtong nga 
magmamando sa dihang namatay ang iyang ama- 
han. 

Ang mga tagna labot sa kalit nga pagkapukan sa 
simboliko nga Dakong Babilonya ingon sa gipakita 
sa basahon sa Pinadayag susama sa dagkong mga 
bahin sa kahubitan sa pagsakop ni Ciro sa literal 
nga siyudad sa Babilonya. (Itandi ang Pin 16:12, 18: 
7,8 uban sa Isa 44:27, 28; 47:8, 9.) Apan, ang hari 
nga maoy nangulo sa gamhanang kasundalohan 
nga gisunod dayon paghubit human iasoy ang 
simbolikong pagkapukan sa Babilonya dili maoy 

yutan-ong hari kondili ang langitnong “Pulong sa 
Diyos,” ang tinuod nga dinihogang Magbalantay ni 
Jehova, si Kristo Jesus.---Pin 19:1-3, 11-16. 


CLAUDIA. Usa ka Kristohanong babaye sa 
Roma kansang mga pangomosta gilakip ni Pablo sa 
iyang ikaduhang sulat ngadto kang Timote0.--2Ti 
4:21. 


CLAUDIO. Ikaupat nga emperador sa Roma: 
anak nga lalaki ni Drusus nga igsoong lalaki ni Ti- 
berio, ug uyoan ni Caligula, kinsa iyang gisundan 
sa trono niadtong 41 K.P. Si Claudio dili kaayo lig- 
on sa pisikal o sa determinasyon, ug bisan tuod siya 
interesado sa kasaysayan, mga sinulat, ug ubang 
akademikong kalihokan, ang mga gipulihan niya 
nagtuo nga siya walay igong katakos sa salabotan 
aron mohupot sa gahom ug busa mipabor sa uban 
ingong mga manununod. Apan, sa panahon sa ka- 
guliyang nga nahitabo human sa pagpatay kang 
Caligula, ang Praetorianong Guwardiya midaog ug 
miproklamar kang Claudio ingong Emperador. Usa 
sa iyang mga tigpaluyo niini nga panagbisogay sa 
gahom mao si Herodes Agripa I, nga gigantihan ni 
Claudio pinaagi sa paglig-on sa iyang pagkahari ug 
sa pagdugang sa Judea ug Samaria sa iyang ging- 
harian. Nakuha usab ni Claudio ang pabor sa Sena- 
do. Ang iyang ikaupat nga asawa gitahong naghilo 
kaniya pinaagig mga uhong niadtong 54 K.P., sa 
ika-14 nga tuig sa iyang paghari. Human niana si 
Nero mipuli sa gahom. 

“Usa ka dakong gutom . . . sa tibuok gipuy-ang 
yuta” ang gitagna ni manalagnang Agabo, “ug 
tuod man, nahitabo kini sa panahon ni Claudio.” 
Kini nagpalihok sa mga Kristohanon sa Antioquia 
sa 'paghimog pag-alagad pinaagig pagpadala ug 
hinabang' alang sa ilang mga igsoon sa Jerusalem 
ug Judea. (Buh 11:27-30) Ang maong gutom sa Pa- 
lestina sa panahon sa paghari ni Claudio gitawag ni 
Josephus (Jewish Antiquities, XX, 49-53 [ii, 5]: XX, 
101 [v, 2]) nga “dakong gutom,” ug gipetsahan sa 
mga 46 K.P. 

“Si Claudio nagsugo sa tanang Hudiyo nga mobi- 
ya sa Roma,” nga nagpagula sa iyang mando niad- 
tong 49 o sa sayong bahin sa 50 K.P., sa ikasiyam 
nga tuig sa iyang paghari. Ang Romanong biogra- 
po ug historyador nga si Suetonius nagpamatuod 
sa paghingilin ni Claudio sa mga Hudiyo gikan sa 
Roma. (The Lives of the Caesars, Claudio, XXV, 4) 
Ingong sangpotanan niining mando sa pagpapaha- 
wa, duha ka Kristohanong Hudiyo, si Aquila ug 
Priscila, mibiya sa Roma paingon sa Corinto, diin 
wala madugay human sa ilang pag-abot ilang na- 
hibalag si apostol Pablo sa pag-abot niya didto lag- 
mit sa tinghunlak sa tuig 50 K.P. (Buh 18:1-3) Sa 
sinugdanan sa iyang paghari, si Claudio nagpakitag 
pabor sa mga Hudiyo, nga nagmando pa gani nga 


496 


magmatugoton kanila ug naghatag kanilag dag- 
hang kagawasan sa tibuok imperyo. Apan, mopa- 
tim-awng daghang Hudiyo sa Roma ang magub- 
tanon, nga maoy nakaingon sa pagpapahawa ni 
Claudio kanila gikan sa siyudad. 


CLAUDIO LISIAS. Ang komandante militar 
sa Romanhong garison sa Jerusalem sa dihang si 
apostol Pablo kataposang miduaw didto sa mga 
56 K.P. Ingong usa ka komandante militar (chili- 
arch), si Claudio Lisias may 1,000 ka tawo ubos sa 
iyang pagmando. Ang iyang Gregong ngalang Li- 
sias nagpasabot nga siya usa ka Grego sukad sa 
pagkatawo. Siya nakabaton sa Romanong pagka- 
lungsoranon baylo sa usa ka dakong kantidad sa 
salapi lagmit sa panahon sa pagmando ni Claudio, 
nga niadtong panahona, ingon sa naandang gibu- 
hat niadtong nagtinguha nga mahimong lungsora- 
non, iyang gigamit ang ngalan sa nagamandong 
emperador. (Buh 22:28: 23:26) Sumala sa Roma- 
nong historyador nga si Dio Cassius, sa sayong ba- 
hin sa pagmando ni Emperador Claudio, ang Ro- 
manong pagkalungsoranon sagad gibaligya baylo 
sa dakong kantidad sa salapi.--Dio's Roman His- 
tory, LX, 17, 5, 6. 

Si Claudio Lisias gihisgotan diha sa asoy sa Mga 
Buhat tungod sa iyang mga pagpakiglabot kang 
apostol Pablo. Siya ug ang mga sundalo ug ang 
mga opisyal sa kasundalohan nga uban kaniya 
nagluwas kang Pablo gikan sa kamatayon sa mga 
kamot sa nagkaguliyang nga magubtanong panon. 
Sa pagdakop kang Pablo, si Claudio Lisias nagsugo 
nga gaposon ang apostol, ug sa dihang siya wala 
makatino pinaagi sa pagpakisayod sa matang sa 
sumbong batok kaniya tungod sa kaguliyang, siya 
nagsugo nga dad-on ang apostol ngadto sa kuwar- 
tel sa mga sundalo nga nahimutang sa Torre sa 
Antonia.---Buh 21:30-34. 

Nasaypan ni Claudio Lisias si Pablo nga mao ang 
Ehiptohanon nga sa miagi nagsugnib ug pag-alsa 
batok sa pamunoan ug nagdala sa 4,000 ka “mag- 
babarawng mga lalaki” ngadto sa kamingawan. 
Apan, sa pagkahibalo nga dili diay siya, iyang gitu- 
gotan ang hangyo sa apostol nga mosulti ngadto sa 
panon sa katawhan gikan sa hagdanan, lagmit ang 
hagdanan sa kuta. Sa dihang ang kapintasan miul- 
bo na usab human gilayon hisgoti ni Pablo ang 
iyang buluhaton sa pag-adto sa kanasoran, si Clau- 
dio Lisias nagsugo nga dad-on siya sa sulod sa ku- 
wartel sa mga sundalo ug usisaon pag-ayo uban 
ang paglapdos.---Buh 21:35-40, 22:21-24. 

Sa pagkadawat ug taho nga si Pablo maoy usa 
ka Romanong lungsoranon ug human makahimog 
personal nga pagpakisayod, si Claudio Lisias na- 
hadlok tungod kay gilapas niya ang mga katungod 
sa usa ka Romano pinaagi sa pagpagapos kaniya. 

(Buh 22:25-29) Ang pagdawat niya sa pangangkon 
ni Pablo isip Romanong lungsoranon pinasukad 
sa kaugalingong pulong sa apostol mas masabtan 
kon isipon nga diyutay ra kaayo ang posibilidad 
nga mamakak ang usa ka tawo sa pag-angkon sa 
mga katungod sa Romanong pagkalungsoranon, 
kay ang mobuhat niana makaagom sa silot nga ka- 
matayon. Nag-ingon ang historyador nga si Sueto- 
nius: Ang emperador “nagdili sa mga tawo nga 
langyawng gipanganak sa paggamit sa Romanong 
mga ngalan ilabina kon kini maoy ngalan sa mga 
banay. Kadtong walay katungod nga migamit sa 
mga pribilehiyo sa Romanong pagkalungsoranon 
iyang gipatay didto sa kapatagan sa Esquiline.” 
- The Lives of the Caesars, Claudio XXV, 3. 

Kay nagtinguha gihapon nga mabatonan ang ka- 
matuoran labot sa sumbong batok kang Pablo, si 
Claudio Lisias nagsugo sa Sanhedrin sa pagtigom. 
Niana nga okasyon gihisgotan ni Pablo ang bahin 
sa pagkabanhaw nga miresulta ug panagsumpaki 
taliwala sa mga membro sa Sanhedrin nga tungod 
niana si Claudio Lisias, nga nahadlok nga si Pablo 
ilang wataswatason, nagsugo sa mga sundalo sa 
pagsakmit sa apostol gikan sa ilang taliwala.---Buh 
22:30, 23:6-10. 

Sa ulahi, sa dihang nahibaloan gikan sa mis- 
mong pag-umangkong lalaki ni Pablo ang usa ka 
laraw sa mga Hudiyo sa pagpatay sa apostol, gipa- 
tawag ni Claudio Lisias ang iyang duha ka opis- 
yal sa kasundalohan ug nagsugo kanila nga mag- 
andam ug 200 ka sundalo, 70 ka mangangabayo, 
ug 200 ka magbabangkaw nga mobiya paingon sa 
Cesarea sa mga alas 9:00 s.g. aron sa pagdala kang 
Pablo ngadto kang Gobernador Felix. (Buh 23:16- 
24) Sa pagsunod sa Romanhong balaod, siya nag- 
padala usab ug sulat nga naghisgot sa kaso ngadto 
kang Gobernador Felix. Apan, dili bug-os tinuod 
ang gisulat sa maong sulat. Bisag miila nga walay 
sala si Pablo, gipalutaw ni Claudio Lisias nga iyang 
giluwas si Pablo sa dihang nahibaloan niya nga ang 
apostol maoy usa ka Romano, samtang ang tinuod 
iyang gilapas ang mga katungod sa pagkalungso- 
ranon ni Pablo pinaagi sa pagpagapos kaniya ug 
nagsugo gani nga siya usisaon uban ang mga pag- 
lapdos.---Buh 23:25-30. 

Maylabot sa nahibaloan sa tinun-ang si Lucas ba- 
hin sa kaundan sa maong sulat, lagmit nga ang su- 
lat mismo gibasa panahon sa paghusay sa kaso ni 
Pablo. Ang apostol nakadawat gani ug kopya niana 
human nga si Pablo miapelar kang Cesar. 


CLEMENTE. Usa ka matinumanong Kristo- 
hanon kinsa naningkamot kiliran sa kiliran uban ni 
apostol Pablo, lagmit didto sa Filipos, tungod ug 
alang sa “maayong balita.” (Flp 4:3) Ang ngalang 
Clemente maoy komon kaayo ug busa walay lig- 

ong pasikaranan nga ilangkit siya sa Clemente sa 
Roma, ingon sa gihimo ni Origen. 


CLEOPAS [lagmit pinamubo sa Cleopatros, nga 
nagkahulogang “Iladong Amahan"]. Usa sa duha 
ka tinun-an, nga dili mga apostoles, nga mipanaw 
paingon sa Emmaus sa adlaw sa pagkabanhaw ni 
Jesus. Sa dihang mikuyog si Jesus kanila ingong 
usa ka estranyo ug nangutana kon unsay ilang gi- 
lantugian, si Cleopas mitubag: “Nagapuyo ka ba 
ingon nga usa ka langyaw nga nag-inusara sa Je- 
rusalem ug maong wala mahibalo sa mga butang 
nga nahitabo niini niining mga adlawa?” Human 
ipatin-aw ni Jesus ang daghang kasulatan ngadto 
kanila ug dayon nagpaila sa iyang kaugalingon, si 
Cleopas ug ang iyang kauban, inay magpabilin sa 
tibuok gabii sa Emmaus, nagdali pagbalik ngadto 
sa Jerusalem ug nagtaho niining mga butanga 
ngadto sa uban. (Luc 24:13-35) Kining Grego nga 
ngalang Cleopas dili angayng pakasaypon sa Ara- 
maiko nga ngalang Clopas.---Ju 19:25. 


CLOE [gikan sa lintunganayng pulong nga nag- 
kahulogang “lunhaw”, lagmit, Unang Lunhawng 
Salingsing sa mga Tanom]. Usa ka babaye nga pi- 
naagi sa iyang panimalay si Pablo nakadawat ug 
mga taho mahitungod sa mga panagsumpakiay 
nga naglungtad sa kongregasyon sa Corinto. (1Co 
1:11) Bisan tuod nga ang sulat ni Pablo wala mag- 
hisgot kang Cloe ingong usa ka Kristohanon nga 
nagpuyo sa Corinto o sa Efeso diin gisulat ang su- 
lat, dayag nga ang pipila sa mga membro niini, 
mga membro sa pamilya o kaha mga ulipon, maoy 
mga Kristohanon nga nailhan sa mga taga-Corinto 
sanglit ginganlan man sa apostol kining panima- 
laya. 


CLOPAS. Ang bana sa usa sa mga Maria nga 
nagtindog duol kang Jesus sa dihang siya gibitay 
diha sa estaka sa pagsakit. (Ju 19:25) Lagmit siya 
mao ang bana sa “laing Maria,” ug amahan sa apos- 
tol nga si Santiago nga Gamay ug sa iyang igsoong 
lalaki nga si Joses. (Mat 27:56, 28:1, Mar 15:40, 
16:1, Luc 24:10) Lagmit gayod ug giila sa kadagha- 
nan nga si Clopas mao ra ang tawo nga gitawag ug 
Alfeo. (Mat 10:3, Mar 3:18, Luc 6:15, Buh 1:13) Ang 
duha ka ngalan tingali maoy lainlain nga paglitok 
sa lintunganayng pulong nga naggikan sa Aramai- 
ko, o tingali ang maong tawo dunay duha ka nga- 
lan nga baylobaylong gigamit, nga maoy kasaga- 
rang batasan nianang panahona. Ang pagtuo nga 
si Clopas usa ka igsoong lalaki ni Jose, ang ama- 
ama ni Jesus, maoy panaghap nga bug-os gipasu- 
kad sa tradisyon. 


COCCUS. Tan-awa ang TINA, PAGTINA. 

COLHOZE [Matag Bisyonaryo: o, Siya Nagapa- 
hayag ug Panan-awon sa Tanang Butang]. 

1. Usa ka Israelinhon kansang anak nga lalaki 
nga si Salun mitabang sa pag-ayo sa paril sa Jeru- 
salem sa adlaw ni Nehemias.---Neh 3: 15. 

2. Anak nga lalaki ni Hazaias sa tribo ni Juda. 
(Neh 11:4, 5) Lagmit mao ra usab ang Num. 1. 


COLOSAS [lagmit, Dako]. Usa ka siyudad sa 
HK sa Asia Minor. Sa mga adlaw ni apostol Pablo 
ang Colosas maoy sakop sa Romanhong lalawigan 
sa Asia, bisan tuod kini nahimong bahin sa kara- 
ang rehiyon sa Frigia. Kining maong dapit wala na 
puy-i karon. Kini nahimutang duol sa ibabawng tu- 
moy sa walog sa Suba sa Lycus, mga 18 km (11 mi) 
sa SHS sa Laodicea (duol sa modernong Denizli). 
Ang walog sa Suba sa Lycus maoy hiktin diha sa 
rehiyon sa Colosas, nga may dagkong mga pang- 
pang sa isigkakilid niini, apan nagkalapad kini pai- 
ngon sa AK ug sa dapit diin nagtagbo ang Suba sa 
Lycus ug Maeander (Menderes). Milatas agi niini 
nga walog ang pangunang dalan nga naggikan sa 
Efeso ug sa Baybayon sa Aegean paingon sa S 
hangtod sa Euprates. Usa ka dalan ang misanga gi- 
kan niini paingon sa Sardis ug sa Pergamo dapit sa 
AK. Apan, sa panahon sa Romanhong yugto, ang 
sistema sa dalan giusab, ug ang Colosas nalabwan 
sa kabantog sa Laodicea ug sa kasikbit niini nga 
Hierapolis (Col 4:13). Bisan pa niana, ang Colosas 
gibantog gihapon ingong sentro sa paggamag mga 
panapton, ug nailado kini sa maayong klase nga 
delana nga may talagsaong kolor nga gitawag ug 
colossinus. Ang Colosas nahimutang sa daplin sa 
usa ka halapad nga yuta nga awaaw ug walay ka- 
kahoyan, nga niana ang panon sa mga karnero gi- 
pasibsib. Dapit sa H nga mga 5 km (3 mi), nahimu- 
tang ang Honaz Dagi (Bkd. sa Cadmus) nga may 
gihabogong 2,750 m (9,020 p), ug ang mga niyebe 
niini nagtaganag tubig sa mga sapa nga moagos 
agi sa Colosas. 

Ang mga Frigiahanon didto sa Jerusalem sa ad- 
law sa Pentekostes niadtong 33 K.P., ug tingali ang 
pipila kanila maoy gikan sa Colosas. (Buh 2:10) Bi- 
san tuod ang Colosas anaa sa pangunang S-K nga 
ruta, kadaghanan sa mga eskolar nagtuo nga si 
Pablo misubay sa usa ka paamihanan pa nga ruta 
sa iyang ikatulong misyonaryong panaw diin siya 
miagi sa mamala paingon sa Efeso. (Buh 18:22, 23, 
19:1) Ang iyang sulat ngadto sa mga taga-Colosas 
nagpakita nga wala siya makaduaw sa Colosas ug 
nga ang kongregasyon didto maoy bunga sa pag- 
hago ni Epafras, kinsa gihubit ni Pablo ingong 
iyang hawas ug isigkamagbubuhat tungod sa ma- 
tinumanon niyang pag-alagad ngadto sa mga mag- 
tutuo sa Colosas. (Col 1:7, 8; 2:1: 4:12) Apan, ubay- 
ubay sa mga Kristohanon sa Colosas ang nailhan ni 

Pablo. Gihisgotan niya si Onesimo, Arquipo, File- 
mon, ug Apia.---Col 4:9, 17; Flm 1,2, 10-12. 

Dugang pa sa orihinal nga molupyong Frigiaha- 
non didto sa Colosas mao ang mga Grego ug mga 
Hudiyo. (Itandi ang Col 3:11.) Ang unang mga Fri- 
giahanon mahiligon kaayo sa espiritistikanhong 
panatisismo, ang mga Grego nakig-ambit sa dag- 
hang pagbanabana ug sa pilosopikanhong mga ar- 
gumento, ug ang mga Hudiyo maoy mga tigpalu- 
yo sa Moisesnong Balaod ug sa mga kinahanglanon 
niini labot sa pagkaon ug sa igpapahulay. Kining 
tanang tinamdan gihisgotan ni Pablo diha sa iyang 
tambag ngadto sa kongregasyon sa Colosas.---Col 
2:4, 8, 16, 18, 20-23. 


COLOSAS, SULAT NGADTO SA MGA 
TAGA-. Ang inspiradong sulat ni apostol Pablo 
ngadto sa mga Kristohanon sa Colosas. Diha sa 
modernong Cebuano nga mga bersiyon sa Bibliya, 
kini sagad mao ang ika-12 nga basahon sa Kristo- 
hanon Gregong Kasulatan. Gipaila ni Pablo ang 
iyang kaugalingon nga maoy magsusulat niining 
inspiradong sulat pinaagi sa pagsugod niini sa mga 
pulong: “Si Pablo, usa ka apostol ni Kristo Jesus pi- 
naagi sa kabubut-on sa Diyos, ug si Timoteo nga 
atong igsoon nganha sa mga balaan ug matinuma- 
nong mga igsoon nga nahiusa kang Kristo sa Colo- 
sas.” (Col 1:1, 2) Ang pagkamagsusulat sa apostol 
niini nga basahon natino usab pinaagi sa katapo- 
sang pangomosta, nga gisulat sa iyang kaugali- 
ngong kamot.---Col 4:18. 

Aduna gayoy kaamgiran ang Colosas ug Efeso, 
nga usa usab sa mga sulat ni Pablo. Bisan tuod nga 
kini lagmit maoy tungod sa kaduol sa panahon sa 
pagsulat ug sa posibilidad nga ang susamang mga 
kahimtang naglungtad diha sa matag usa niini 
nga mga siyudad, ang maong pagkaamgid magka- 
hulogan usab nga kon si Pablo giila ingong magsu- 
sulat sa Efeso, siya angayng ilhon usab ingong 
magsusulat sa Colosas. (Pananglitan, itandi ang Col 
1:24-29 sa Efe 3:1-7, ang Col 2:13, 14 sa Efe 2:1-5, 
13-16, ang Col 2:19 sa Efe 4:16, ang Col 3:8-10, 12, 
13 sa Efe 4:20-25, 31, 32; ang Col 3:18-25, 4:1 sa 
Efe 5:21-23: 6:1-9.) Dugang pa, ang paglakip sa su- 
lat sa mga taga-Colosas diha sa ubang mga sulat ni 
Pablo diha sa Chester Beatty Papyrus Num. 2 (P4, 
mga 200 K.P.) dayag nga nagpakita nga ang Colo- 
sas giisip sa unang mga Kristohanon ingong usa sa 
inspiradong mga sinulat ni Pablo. 

Duha ka hinungdan ang mopatim-awng nagtuk- 
mod kang Pablo sa pagsulat sa iyang sulat ngadto 
sa mga taga-Colosas. Ang usa niini, si Epafras nag- 
taho sa apostol mahitungod sa espirituwal nga ka- 
himtang sa kongregasyon. Ang pipila sa impor- 
masyon nakapabalaka, apan dihay maayong balita 
usab, sanglit si Pablo miingon nga si Epafras ‘nag- 

sugilon kanamo sa inyong gugma sa espirituwal 
nga paagi.” (Col 1:7, 8) Bisan tuod dunay mga suli- 
ran sa kongregasyon, ang kahimtang dili grabe ug 
daghan usab ang angayng dayegon. Ang lain pa, 
ang ulipon ni Filemon nga si Onesimo mobalik na 
sa iyang agalon sa Colosas. Busa si Pablo nagpahi- 
mulos niini nga kahigayonan pinaagi sa pagpadala 
sa iyang sulat sa kongregasyon didto pinaagi kang 
Onesimo ug sa iyang kauban nga si Tiquico.---Col 
4:7-9. 

Dapit ug Petsa sa Pagsulat. Wala hisgoti 
nga direkta kon diin si Pablo sa dihang siya misulat 
ngadto sa mga taga-Colosas. Gituohan sa pipila nga 
siya didto sa Efeso. Hinunoa, ang sulat nagpakita 
nga ang apostol nabilanggo (Col 1:24: 4:10, 18), ug 
walay Kasulatanhong asoy nga siya napriso didto 
sa Efeso. Ang mga komento nga gihimo ni Pablo sa 
Colosas 4:2-4, 11 daw mao ang labing mohaom sa 
mga kahimtang sa apostol sa panahon sa iyang 
unang pagkabilanggo sa Roma (mga 59-61 K.P.). 
Tinuod, si Pablo kanhi nabilanggo didto sa Cesarea 
(Buh 23:33-35), ug si Felix nagmando nga luagan 
ug diyutay ang pagbantay sa apostol. (Buh 24:23) 
Apan dayag nga dili kini sama sa kagawasan nga 
nabatonan ni Pablo sa iyang unang pagkabilanggo 
sa Roma, sa dihang nagpabilin siya sulod sa duha 
ka tuig sa iyang giabangan nga balay ug nakasang- 
yaw sa Gingharian sa Diyos ngadto kanilang naka- 
duaw kaniya didto.---Buh 28:16, 23, 30, 31. 


COLOSAS, SULAT NGADTO SA MGA TAGA- 


Ang laing hinungdan nga daw nagpunting nga 
ang sulat gisulat didto sa Roma mao nga si Onesi- 
mo didto sa dapit nga gisulatan ni Pablo niini ug 
mouban kang Tiquico sa paghatod niini sa Colosas. 
Tino nga ang Roma, nga nagdasok sa populasyon, 
lagmit gayod nga mahimong dalangpanan sa usa 
ka kagiw nga ulipon. Ang sulat ngadto sa mga 
taga-Colosas dayag nga gisulat sa hapit nang ma- 
tapos ang unang pagkabilanggo ni Pablo sa Roma, 
o sa mga 60-61 K.P., sa dihang siya usab nagsulat 
sa iyang sulat alang kang Filemon. Si Tiquico ug 
Onesimo naghatod dili lamang sa sulat alang sa 
mga taga-Colosas apan sa sulat usab sa apostol 
alang kang Filemon. (Flm 10-12) Sanglit si Pablo, 
sa iyang sulat kang Filemon, nagpahayag ug pag- 
laom (ber 22) nga makagawas, ikahinapos nga 
sama sa Filemon, ang sulat ngadto sa mga taga- 
Colosas gisulat sa hapit nang matapos ang unang 
pagkabilanggo ni Pablo sa Roma. 

Bakak nga mga Panglantaw Gisumpo. Usa 
ka malimbongong pilosopiya ang gipasiugda sa 
mini nga mga magtutudlo sa Colosas. Gipasiugda 
ang pagtuman sa Moisesnong Balaod. Ang pagba- 
tasan sa sobrang paghikaw sa kaugalingon gidasig 
usab. Ang apostol nagpasidaan sa mga Kristoha- 
non sa Colosas sa pagbantay, aron walay usa nga 
modagit kanila “pinaagi sa pilosopiya ug walay- 
pulos nga panglimbong sumala sa tradisyon sa 
mga tawo, sumala sa paninugdang mga butang sa 


MGA PANGUNANG PUNTO SA COLOSAS 


Usa ka sulat nga nagpasiugda sa pagpabili sa hinatag-sa-Diyos 
nga posisyon ni Kristo ingong paagi sa pagsanta sa sayop nga 
mga panglantaw ug mga buhat 

Gisulat ni Pablo sa hapit nang matapos ang iyang unang pagka- 
bilanggo sa Roma 


Pagpabili sa posisyon ni Kristo (1:1-2:12) 

Komendasyon tungod sa pagtuo maylabot kang Kristo ug tungod 
sa gugma alang sa tanang mga balaan nga kaniya sila nakig- 
ambit sa langitnong paglaom 

Ang labaw nga posisyon gihatag kang Kristo: Siya mao ang lara- 
wan sa Diyos, ang panganay sa tanang kalalangan, ang usa 
nga pinaagi kaniya ang tanang ubang mga butang gilalang, 
ang ulo sa kongregasyon, ang panganay gikan sa mga patay 

Pinaagi kang Kristo gihimo ang pagpasig-uli ngadto sa Diyos 

Natago diha kang Kristo ang tanang bahandi sa tinuod nga kaa- 
lam ug kahibalo 

Padayon sa paglakaw nga nahiusa kaniya, ayaw tugoti nga may 
modagit kaninyo ingong iyang tukbonon pinaagi sa tawhanong 
pilosopiya 

Moisesnong Balaod gihanaw sa Diyos pinaagi ni Kristo 

(2:13-23) 


Ang Diyos mahulagwayong naglansang sa pakigsaad sa Balaod 
ngadto sa estaka sa pagsakit diin si Kristo namatay 


Ang mga kinahanglanon sa Balaod maoy usa ka landong, ang 
katinuoran iya ni Kristo 


Ayaw tugoti nga may tawo nga maghikaw kaninyo sa ganti pi- 
naagi sa pagdaldal kaninyo sa pagsunod sa mga sugo ug mga 
pagtulon-an sa mga tawo inay sa pagpangupot pag-ayo kang 
Kristo ingong ulo 

Isul-ob ang bag-ong pagkatawo, nga nagpasakop sa aw- 

toridad ni Kristo (3:1-17) 

Isentro ang panghunahuna sa mga butang sa itaas, dili sa mga 
butang sa yuta 

Patya ang mahugaw nga mga pangibog sa unod; isalikway ang 
sayop nga mga tinamdan ug mga sinultihan 

Isul-ob ang pagkamabination, kalulot, pagpaubos sa hunahuna, 
kalumo, hataas-nga-pailob, gugma 

Tugoting mogahom ang kalinaw ni Kristo diha sa mga kasing- 
kasing 

Buhata ang tanan sa ngalan ni Ginoong Jesus, nga magpasala- 
mat sa Diyos pinaagi kaniya 

Ang mga relasyon sa uban angayng magamhan sa pag- 
pabili alang sa Diyos ug kang Kristo (3:18-4:18) 

Mga asawa, mga bana, mga anak, mga ulipon, mga agalon kina- 
hanglang motuman sa mga responsibilidad dili ingong tigpahi- 
muot sa mga tawo kondili uban ang kahadlok kang Jehova, 
nga nagaila nga si Kristo sa langit mao ang atong Agalon 


Lahutay sa pag-ampo: lakaw diha sa kaalam 


Personal nga mga pangomosta ngadto sa mga isigkaalagad sa 
Ginoo 


CONANIAS 


kalibotan ug dili sumala kang Kristo.” (Col 2:8) Gi- 
awhag usab ni Pablo ang iyang kaubang mga mag- 
tutuo nga dili nila tugotang adunay maghukom ka- 
nila bahin sa pagkaon ug pag-inom “o bahin sa usa 
ka pangilin o sa pagsaulog sa bag-ong bulan o 
sa usa ka igpapahulay, kay kanang mga butanga 
maoy landong sa mga butang nga moabot, apan 
ang katinuoran iya ni Kristo.” (Col 2:16, 17) Nailhan 
sa apostol kon unsa ang pakaaron-ingnon nga pag- 
paubos ug gihukman ang sobrang paghikaw sa ka- 
ugalingon, nga nag-ingon: “Kadto mismong mga 
butanga, sa pagkatinuod, adunay dagway sa kaa- 
lam sa gisangon-sa-kaugalingong dagway sa pag- 
simba ug pakaaron-ingnon nga pagpaubos, sa gra- 
beng pagsakit sa lawas, apan kini walay bili diha 
sa pagpakigbugno sa pagtagbaw sa unod.”---Col 
2:20-23. 

Si Pablo nagpasiugda sa pagkalabaw sa hinatag- 
sa-Diyos nga posisyon nga nahuptan ni Kristo. (Col 
1:13-20) Kini nga kamatuoran mosanta sa paga- 
nong pilosopiya, Hudiyohanong tradisyon, ug sa 
lain pang batasan, “usa ka dagway sa pagsimba 
sa mga manulonda.” (Col 2:18) Ang Kasulatan 
wala magsulti kon ang mga miapil niini nagpaka- 
aron-ingnon nga nagpadayon sa dagway sa pag- 
simba nga ginahimo kuno sa mga manulonda, nga 
nagtuong sila nagsundog sa masimbahong tinam- 
dan sa mga manulonda, o sa aktuwal nagsimba ga- 
yod sa maong espiritu nga mga linalang. 


CONANIAS [Si Jehova Lig-ong Nagtukod]. 

1. Ang Levihanon nga gitugyanan sa mga amot 
alang sa pag-alagad sa templo sa panahon sa pag- 
hari ni Ezequias.---2Cr 31:4, 12, 13. 

2. Usa ka Levihanong pangulo nga lakip niad- 
tong madagayaong miamot ug mga karnero, kan- 
ding, ug baka alang sa dakong pagsaulog sa Pasku- 
wa nga gihimo sa ika-18 nga tuig sa paghari ni 
Josias.---2Cr 35:9, 19. 


CONIAS. Tan-awa ang JEHOIAKIN. 


COR. Usa ka sukod sa butang nga mala ug gi- 
gamit usab sa pagsukod sa lana. Ang cor katumbas 
sa homer ug kasudlan ug napulo ka bath nga su- 
kod. (1Ha 4:22, 5:11, 2Cr 2:10, Eze 45:14) Kon ang 
bath nga sukod maoy 22 L (5.81 gal), ang cor nga 
sukod maoy katumbas sa 220 L (58.1 gal). 


CORASIN. Usa ka siyudad nga lakip niadtong 
gisaway ni Jesus ug nahimutang sa A nga tumoy 
sa Dagat sa Galilea. (Mat 11:21, HULAGWAY, Tomo 2, 
p. 739) Sagad nga gituohan sa mga eskolar nga kini 
mao ang Khirbet Kerazeh (Korazim), mga 3 km 
(2 mi) lamang sa AAK sa gituohang dapit sa kara- 
ang Capernaum (Mat 11:23), ang siyudad nga lag- 
mit gihimo ni Jesus nga sukaranan sa iyang mga 
kalihokan sa panahon sa iyang dakong ministeryo 

sa Galilea nga mikabat ug kapin sa duha ka tuig. Si 
Jesus nagpahayag sa umaabot nga 'kaalaotan sa 
Hudiyong mga molupyo sa Corasin kinsa, sa ma- 
ong yugto, maoy mga saksi sa “gamhanang mga 
buhat” nga makapatukmod unta sa mga pagano 
sa Tiro ug Sidon nga maghinulsol, bisan pa niana 
sila wala molihok sumala sa mensahe ni Jesus. Hu- 
man niini, sa tinghunlak sa 32 K.P., sa dihang gi- 
padala ang 70 ka tinun-an sa panahon sa iyang 
ulahing ministeryo sa Judea, gilakbitan paghisgot 
ni Jesus ang dili-mahinulsolong tinamdan sa Cora- 
sin, lagmit aron ipasiugda ang dakong kaalaotan 
nga maagoman niadtong dili-masanongong mga 
siyudad nga batok niini ang iyang mga tinun-an 
"magpapha sa abog' gikan sa ilang mga tiil.---Luc 
10:10-16. 


CORINTO. Usa sa labing karaan ug labing pro- 
minente nga mga siyudad sa karaang Gresya, na- 
himutang mga 5 km (3 mi) sa HK sa modernong 
siyudad. Ang kahinungdanon sa Corinto maoy tu- 
ngod gayod sa maayong nahimutangan niini sa 
kasadpang tumoy sa isthmus, o hiktin nga yuta, 
nga nagkonektar sa yuta sa Gresya uban sa ha- 
bagatang peninsula niini, ang Peloponnesus. Ang 
tanang biyahe sa kamad-an, maylabot man sa 
negosyo o sa uban pa, paingon sa A ug sa H kina- 
hanglang moagi sa Corinto sa pagtabok sa hiktin 
nga yuta, nga ang kinahiktinang bahin niini maoy 
mga 6 km (3.5 mi) lamang. Apan ang internasyo- 
nal nga mga biyahe sa dagat moagi usab sa Corin- 
to, kay ang mga tiglawig sagad mopalabi sa pag- 
agi niining hiktin nga yuta tali sa Gulpo sa Corinto 
ug sa Gulpo sa Saron inay nga morisgo sa dugay 
ug peligrosong pagbiyahe palibot sa bagyohong 
mga punta sa habagatang tumoy sa peninsula. 
Busa, ang mga barko gikan sa Italya, Sicilia, ug Es- 
panya motabok sa Dagat Ionian, latas sa Gulpo sa 
Corinto, ug modunggo sa lawom ug tubig nga 
dunggoanan sa Lechaeum, ang dunggoanang siyu- 
dad sa kasadpan nga gikonektar sa Corinto pinaagi 
sa duha ka walay-bugto nga mga paril. Ang mga 
barko nga gikan sa Asia Minor, Sirya, ug Ehipto 
molatas sa Dagat Aegean ug modunggo sa mga 
pasilidad sa sidlakang dunggoanan sa Cencrea o ti- 
ngali sa mas gamayng dunggoanan sa Schoenus. 
(Rom 16:1) Ang mga kargamento sa dagkong mga 
barko idiskarga diha sa usa ka dunggoanan ug ha- 
koton mga pipila ka milya latas sa kamad-an ngad- 
to sa laing dunggoanan, ug didto ikarga sa laing 
mga barko. Ang mas gagmayng mga barko, uban 
sa mga kargamento niini, guyoron tabok sa hiktin 
nga yuta latas sa usa ka agianan sa barko nga gi- 
tawag ug dilolkos (sa literal, “guyoranan"”). Maoy 
hinungdan nga ang hiktin nga yuta sa Corinto na- 
ilhan ingong tulay sa dagat. 

Kasaysayan. Ang Corinto milambo na sukad 
sa ikapitong siglo W.K.P. sa dihang ang Isthmian- 
hong mga Dula, nga gisaulog matag duha ka tuig 
ug gilarawan ni apostol Pablo diha sa pipila sa 
iyang talagsaong mga ilustrasyon, gihimo diha sa 
templo ni Poseidon (ang Gregong diyos sa dagat ug 
katumbas sa Romanhong si Neptune) didto sa isth- 
mus. (1Co 9:24-27) Sukad sa ikaupat nga siglo 
W.K.P. ang Corinto nailalom sa pagmando sa Ma- 
cedonia hangtod nga gipahigawas kini sa mga Ro- 
mano niadtong 196 W.K.P. Ingong usa ka indepen- 
denteng siyudad-estado, miduyog kini sa ubang 
mga siyudad sa Acayanhong Liga, nalangkit sa 
pagpakigbatok sa Roma, ug gilaglag sa Romanong 
konsul nga si L. Mummius niadtong 146 W.K.P.: gi- 
pamatay ang mga kalalakin-an niini, ug gibaligya 
ingong mga ulipon ang mga kababayen-an ug mga 
kabataan niini. Sulod sa usa ka siglo kini naawaaw 
hangtod nga gitukod pag-usab ni Julio Cesar kini 
nga siyudad niadtong 44 W.K.P. (ang uban mii- 
ngon nga 46 W.K.P.) ingong usa ka kolonya sa 
Roma nga gitawag ug Colonia Laus Julia Corin- 
thiensis. Ang Acaya, nga gitawag sa mga Romano 
nga Gresya nga walay labot ang Macedonia, nahi- 
mong usa ka Romanhong lalawigan sa senado sa 
panahon sa paghari ni Cesar Agusto, ug ang Corin- 
to nahimong ang kaulohan. 

Industriya ug mga Tinukod. Busa, ang 
siyudad sa Corinto nga giduaw ni Pablo niadtong 
mga 50 K.P. maoy usa ka puliking sentro sa negos- 
yo ug sa politika. Ang mga bayad nga gisingil 
alang sa mga kargamento nga itabok sa hiktin nga 
yuta nakaamot ug dako sa bahandi sa Corinto, 
apan kini maoy sentro usab sa industriya, naban- 
tog sa mga gamit nga kulonon ug sa mga kasang- 
kapan niini nga bronse. Ang siyudad mismo gitu- 
kod diha sa duha ka hinagdang yuta, nga ang usa 
milabaw ug mga 30 m (100 p). Sa tunga niini mao 
ang haluag nga agora o tiyanggihan, nga gilumba- 
yan ug mga portiko ug publikong mga tinukod. 
Naglinya ang mga tindahan hangtod sa tiyanggi- 
han, ug ang pipila sa nadiskobrehang mga butang 
nga nahibilin nagpamatuod nga kanhi may mga 
tindahan nga namaligyag karne ug ubang mga 
pagkaon, lakip sa bino. Diha sa usa ka inskripsiyon, 
ang pulong nga macellum gigamit nga nagtumong 
sa usa ka tindahan. Kini nga termino maoy Latin 
nga katumbas sa Gregong ma'kellon nga gigamit 
ni Pablo sa paghisgot sa “tiyanggihan sa karne” 
diha sa 1 Corinto 10:25. Ang laing inskripsiyon nga 
nakaplagan diha sa usa ka ang-ang sa hagdanan 
mabasa nga “Si Lucio nga matadero.” 

Duol sa tunga sa agora, dihay nakubkoban nga 
usa ka habog nga plataporma sa mga mamumu- 
long nga anaa sa gawas nga gitawag ug bema, o 
rostra, ug kini milawis gikan sa terasa nga nag- 


CORINTO 


ulang sa ibabaw ug ubos nga mga lebel sa ago- 
ra. Hinimo gikan sa puti ug asul nga marmol 
ug gidayandayanan pag-ayo sa maanindot nga 
mga kinulit, ang plataporma may duha ka lawak 
nga hulatanan sa kilid niini nga ang mga salog 
may disenyong mosayko ug may marmol nga mga 
lingkoranan. Ang bema gituohan nga mao ang 
“hukmanan” diin ang mga Hudiyo nga supak sa 
Kristohanong mensahe nagdala kang Pablo aron 
husayon atubangan ni Prokonsul Galio. (Buh 18:12- 
16) Sa usa ka inskripsiyon nga nakaplagan didto sa 
Delphi, usa ka siyudad sa A nga bahin sa Luok sa 
Corinto, makita ang ngalang Galio ug nagpaila nga 
siya mao ang prokonsul.---Tan-awa ang GALIO. 

Sa AK nga bahin sa tiyanggihan dihay teatro 
nga makapalingkod ug mga 15,000 ka tawo. Sa AS, 
diha usay ampiteatro. Nasabtan gayod sa mga 
Kristohanon sa Corinto ang paghisgot ni Pablo sa 
mga apostoles ingong mga “talan-awon sa teatro sa 
kalibotan.” (1Co 4:9) Diha sa usa ka plasa duol 
sa teatro, ang mga arkeologo nakakaplag ug usa ka 
inskripsiyon nga naghisgot sa usa ka Erasto nga 
may Latin nga titulong aedile, nga gihubad sa uban 
ingong “komisyonado sa publikong mga buluha- 
ton.” Kini nga Erasto lagmit mao ra usab ang nga- 
lan sa tawong “piniyalan sa siyudad” nga gihisgo- 
tan ni Pablo sa dihang misulat siya ngadto sa mga 
taga-Roma gikan sa Corinto. (Rom 16:23) Ang Gre- 
gong termino nga gigamit ni Pablo alang sa “pi- 
niyalan” (oi-kono'mos) sa paninugdan nagkahulo- 
gang “usa ka mayordomo o tigdumala sa balay.” 
--Itandi ang Gal 4:2, ftn sa Rbi8 ug sa Int, tan-awa 
ang ERASTO Num. 2. 

Relihiyon ug Kultura. Ang Corinto nailhan 
usab ingong sentro sa pangagamhanan ug pangu- 
nang siyudad sa negosyo sa Gresya, ug sa mga hu- 
nahuna sa daghang katawhan ang siyudad nag- 
simbolo sa mapatuyangong kahilayan ug kaluho, 
mao nga ang ekspresyon nga “pagkahimong Corin- 
tohanon” gigamit sa ulahi nga nagpasabot ug “pag- 
buhat ug imoralidad.” Kini nga kahilayan maoy 
bunga sa pagsimba sa mga taga-Corinto, ilabina sa 
diyosa nga si Aprodita (katumbas sa Romanhong 
diyosa nga si Venus, sa Fenicianhon ug Canaan- 
hong diyosa nga si Astarte, ug sa Babilonyanhong 
diyosa nga si Ishtar). Usa ka templo nga gipahinu- 
ngod sa pagsimba kaniya ang nahimutang sa iba- 
baw sa Acrocorinto, usa ka titip, batoon nga bung- 
tod nga may gihabogong 513 m (1,683 p) ibabaw 
sa agora. (HULAGWAY, Tomo 2, p. 336) May maa- 
yong katarongan si Pablo sa paghatag ug bug-at 
nga tambag ug pasidaan ngadto sa mga Kristoha- 
non sa Corinto bahin sa maayong panggawi. (1Co 
6:9-7:11: 2Co 12:21) Siyempre, ang Corinto may 
mga templo alang sa daghang uban pa nga mga 
diyos ug mga diyosa. Sa templo ni Asklepios, ang 

diyos sa pagpanambal, ang mga arkeologo naka- 
kaplag ug mga kinulit nga ginama sa yutang-kulo- 
non nga ang bulok sama sa panit, ug kaamgid sa 
mga bahin sa lawas sa tawo. Kini gibilin diha sa 
templo ingong mga halad sa panaad sa mga mag- 
sisimba, ang matag halad naghawas sa may sakit 
nga bahin sa lawas (kamot, tiil, mata, ug uban pa) 
sa magsisimba. 

Gawas pa sa mga Grego, dihay ubay-ubayng 
Italyano nga naggikan sa nag-unang mga kolonis- 
ta. Ang kadaghanan sa mga tinun-an sa Corinto 
adunay mga ngalan nga gikan sa Latin, sama kang 
Justo, Tercio, Cuarto, Gayo, Crispo, Fortunato, ug 
Acaico. (Buh 18:7: Rom 16:22, 23; 1Co 1:14: 16:17) 
Daghang Hudiyo ang mipuyo didto ug nagtukod ug 
sinagoga, sa ingon kini nakadani ug pipila ka Gre- 
gong mga sumusunod. (Buh 18:4) Ang pagkaadu- 
nay mga Hudiyo didto sa Corinto gipaila sa usa ka 
Gregong inskripsiyon diha sa usa ka marmol nga 
balabag nga nakaplagan duol sa ganghaan paingon 
sa Lechaeum. Ang inskripsiyon, nga mabasa nga 
“[Sy-na]go ge He-br[ai'on],” nagpasabot nga “Sina- 
goga sa mga Hebreohanon.” Kanunay usab nga 
nangabot ang mga magpapanaw ug mga negos- 
yante, gawas pa niadtong nangadto aron maglu- 
linghayaw diha niining sentro sa kalingawan ug 
atletikong mga dula. Walay duhaduha nga kini na- 
kaamot sa mas bukas nga panghunahuna sa mga 
tawo kay nianang sa ubang mga siyudad nga gidu- 
aw sa apostol, lakip na ang Atenas, ang sentro sa 
Gregong kultura. Si Pablo nakadawat ug panan- 
awon nga nagpasalig kaniya nga sa Corinto dag- 
hang tawo ang nakiling sa pagkamatarong, ug 
busa siya migugol ug usa ka tuig ug unom ka bu- 
lan niining hinungdanon nga tagboanang dapit 
sa Sidlakan ug sa Kasadpan. (Buh 18:9-11) Lag- 
mit nga iyang gisulat niining panahona ang iyang 
duha ka sulat ngadto sa mga taga-Tesalonica. 

Kristohanong Kongregasyon. Ang mga isig- 
ka-Kristohanon nga kauban ni Pablo sa paghimog 
tolda, si Aquila ug Priscila, mikuyog kaniya sa di- 
hang sa kataposan siya milawig gikan sa sidlakang 
dunggoanan sa Cencrea tabok sa Dagat Aegean 
paingon sa Efeso sa Asia Minor. (Buh 18:18, 19) Sa 
laing bahin, gipadayon sa larinong-manulti nga si 
Apolos ang buluhaton ni Pablo, nga nagbisibis sa 
mga binhi nga gipugas didto sa Corinto. (Buh 
18:24-28, 19:1; 1Co 3:6) Gipakita ni Pablo ang du- 
lot nga kabalaka alang sa kongregasyon nga iyang 
natukod didto sa Corinto, nga nagpadala kang Tito 
sa paghawas kaniya didto sa duha ka pagduaw, 
ingon man sa pagsulat sa iyang duha ka ugdang 
nga mga sulat ngadto sa kongregasyon sa Corinto. 
(2Co 7:6, 7, 13: 8:6, 16, 17: 12:17, 18) Bisan pa nia- 
na, kay wala makaplano nga mohapit aron sa pag- 

duaw kanila sa iyang pag-adto sa Macedonia (2Co 
1:15, 16, 23), si Pablo sa ulahi migahin ug tulo ka 
bulan sa Gresya, lagmit niadtong 55-56 K.P., ug 
migugol ug bahin sa maong panahon didto sa 
Corinto, nga nagsulat gikan didto sa iyang sulat 
ngadto sa mga taga-Roma.---Buh 20:2, 3; Rom 16: 
1, 23; 1Co 1:14. 


CORINTO, MGA SULAT NGADTO SA 
MGA TAGA-. Duha ka inspiradong kanonikal 
nga mga sulat nga gisulat ni apostol Pablo ngadto 
sa mga Kristohanon sa Gresya niadtong unang sig- 
lo K.P. Kini nga mga sulat anaa sa ikapito ug ikawa- 
lo nga puwesto diha sa Cebuano nga mga bersiyon 
sa Kristohanon Gregong Kasulatan. Si Pablo nagpa- 
ila sa iyang kaugalingon ingong mao ang magsusu- 
lat niining duha ka sulat, nga nagpadala sa Unang 
Corinto ngadto “sa kongregasyon sa Diyos nga anaa 
sa Corinto,” ug sa Ikaduhang Corinto ngadto “sa 
kongregasyon sa Diyos nga anaa sa Corinto, uban 
sa tanang balaan nga anaa sa tibuok Acaya.”---1Co 
1:1, 2; 2Co 1:1. 

Ang pamatuod nga si Pablo mao gayod ang nag- 
sulat sa Una ug Ikaduhang Corinto dili gayod ma- 
lalis. Dugang pa sa kaugalingong testimonya sa 
apostol, ang pagkatinuod ug ang pagdawat sa duha 
ka sulat sa katibuk-an gipamatud-an sa panggawas 
nga testimonya. Ang duha ka sulat gipasidungog 
kang Pablo ug gikutlo sa mga magsusulat sa una 
hangtod sa ikatulong mga siglo. Dugang pa, ang 
nailhan nga “Ang Kanon ni Athanasius” (367 K.P.) 
nagtala nga lakip sa “napulog-upat ka sulat ni Pab- 
lo nga apostol,” “duha ang ngadto sa mga taga- 
Corinto.” Kini nga talaan mao ang unang panangli- 
tan sa katalogo sa mga basahon sa Kristohanon 
Gregong Kasulatan ingon sa atong nabatonan ka- 
rong adlawa, nga nag-una ug 30 ka tuig sa talaan 
nga gipatik sa Konsilyo sa Cartago, Aprika, niad- 
tong 397 K.P. 

Ang Ministeryo ni Pablo sa Corinto. Si 
Pablo miabot sa Corinto sa mga 50 K.P. Sa sinug- 
dan siya naghatag ug pakigpulong diha sa sinago- 
ga sa matag Igpapahulay 'ug nangdani sa mga Hu- 
diyo ug mga Grego.’ (Buh 18:1-4) Hinunoa, human 
makasinatig pagsupak ug pagpasipala taliwala ka- 
nilang didto sa sinagoga, ang apostol miliso sa 
iyang pagtagad ngadto sa “katawhan sa kanaso- 
ran,” ang mga Hentil sa Corinto. Ang pagpakigtag- 
bo ni Pablo kanila gibalhin ngadto sa usa ka balay 
nga tupad sa sinagoga, ug daghan ang “nanagpa- 
nuo ug nagpabawtismo.” Kay gisultihan sa Ginoo 
diha sa usa ka panan-awon, “Daghan akog mga 
tawo niining siyudara,” ang apostol nagpabilin did- 
to ug usa ka tuig ug unom ka bulan “nga nanudlo 
sa ilang taliwala sa pulong sa Diyos.” (Buh 18:5-11) 
Tungod kay si Pablo nakatabang sa pagtukod sa 

Kristohanong kongregasyon sa Corinto, siya maka- 
ingon kanila: “Bisan pa ug kamo tingali may napu- 
lo ka libong magtutudlo diha kang Kristo, tino nga 
dili daghan ang inyong amahan, kay diha kang 
Kristo Jesus ako nahimong inyong amahan pinaagi 
sa maayong balita.”---1Co 4:15. 

Ang grabeng imoralidad nabatasan didto sa Co- 
rinto, ug sa ngadtongadto kini gani nakaapektar 
sa Kristohanong kongregasyon sa maong siyudad. 
Nakita ni Pablo nga kinahanglang badlongon ang 
kongregasyon pinaagi sa usa ka sulat tungod kay sa 
ilang taliwala dihay usa ka kaso sa 'pakighilawas 
nga wala gani buhata bisan taliwala sa mga nasod,” 
kay usa ka tawo ang nagkuha sa asawa sa iyang 
amahan. (1Co 5:1-5) Pinaagi sa paggamit ug usa ka 
ilustrasyon nga ilang masabtan, siya usab nagdasig 
kanila nga magmatinumanon. Siya nasayod nga 
sila sinati sa atletikong mga bangga sa Isthmian- 
hong mga Dula nga gihimo duol sa Corinto. Busa 

siya misulat: “Wala ba kamo mahibalo nga ang ta- 
nang magdadagan sa usa ka lumba modagan, apan 
usa lamang ang makadawat sa ganti? Dagan sa pa- 
agi nga inyong makab-ot kini. Dugang pa, ang ma- 
tag tawo nga nagaapil sa usa ka sangka nagapu- 
gong sa kaugalingon sa tanang butang. Karon sila, 
tataw, nagabuhat niini aron sila makabaton sa pu- 
rongpurong nga madunot, apan kita sa purongpu- 
rong nga dili-madunot.”--1Co 9:24, 25. 

Unang Corinto. Sa iyang ikatulong misyonar- 
yong panaw, si Pablo migugol ug taudtaod nga pa- 
nahon sa Efeso. (Buh 19:1) Lagmit sa kataposang 
tuig sa iyang pag-estar didto, ang apostol nakada- 
wat ug makapatugaw nga balita bahin sa mga ka- 
himtang sa kongregasyon sa Corinto. Si Pablo gi- 
sultihan “nilang sakop sa balay ni Cloe” nga adunay 
mga pagsumpakiay taliwala sa mga taga-Corinto. 
(1Co 1:11) Si Estefanas, Fortunato, ug Acaico mia- 
bot usab gikan sa Corinto ug lagmit naghatag ug 

Usa ka sulat nga gipadala ni Pablo ngadto sa kongregasyon sa 
Corinto human siya makadawat ug makapakurat nga mga taho 
bahin sa pagkabahinbahin ug sa imoralidad ug ingong tubag sa 
usa ka pangutana bahin sa kaminyoon 


Gisulat gikan sa Efeso, mga 55 K.P. 


Tambag sa panaghiusa (1:1--4:21) 

Ang pagsunod sa mga tawo moresultag pagkabahinbahin 

Ang panglantaw sa Diyos kon unsa ang maalamon ug kon 
unsa ang kabuangan mao ang hinungdanon 

Manghambog dili sa mga tawo kondili kang Jehova, kinsa nag- 
tagana sa tanang butang pinaagi kang Kristo 

Kinahanglang mahimong hamtong, espirituwal nga mga tawo, 
ug ilhong ang Diyos mao ang nagpahinabo sa espirituwal nga 
pagtubo ug nga si Kristo mao ang patukoranan diin tukoron 
ang Kristohanong mga personalidad 

Ayaw tugoti nga ang usa moburot sa garbo, nga maghunahuna 
nga siya mas maayo kay sa iyang mga isigka-Kristohanon 

Paghupot sa kongregasyon nga mahinlo sa moral (5:1-- 

6:20) 

Ipalagpot ang si bisan kinsa nga mga makihilawason, mga ta- 
wong dalo, mga tigsimbag idolo, mga tigsultig pasipala, mga 
palahubog, o mga mangingilkil 

Mas maayo pa nga matikasan kay sa dad-on ang isigka- 
Kristohanon sa hukmanan atubangan sa mga dili magtutuo 

Ang moral nga pagkadili-hinlo makahugaw sa templo sa Diyos, 
magpugong sa usa ka tawo sa pagsulod sa Gingharian 

Tambag bahin sa kaminyoon ug sa pagkatagsaanon 

(7:1-40) 

Ang seksuwal nga katungod angayng ihatag, apan uban ang 
konsiderasyon 

Ang kaminyoon mas maayo kay sa pagkatagsaanon alang sa 
mga tawo nga nag-uros-uros sa pangibog 

Ang minyong Kristohanon dili mobiya sa dili-magtutuo nga ka- 
pikas, mahimong sa ngadtongadto makatabang pa sa maong 
kapikas sa pagbaton ug kaluwasan 


Dili kinahanglang usbon sa usa ka tawo ang iyang kahimtang 
sa dihang mahimong Kristohanon 
Ang kaminyoon magdalag dugang kabalaka, ang pagkatagsaa- 
non mahimong may kaayohan alang sa usa ka tawo nga 
nagtinguha sa pag-alagad sa Ginoo nga walay pagkalinga 
Konsiderasyon alang sa espirituwal nga kaayohan sa 
uban (8:1-10:33) 
Ayaw pandola ang uban pinaagi sa pagkaon ug mga kalan-on 
nga gihalad ngadto sa mga idolo 
Aron dili mababagan ang si bisan kinsa sa pagdawat sa maa- 
yong balita, wala gamita ni Pablo ang iyang katungod sa 
pagdawat ug materyal nga tabang 
Ibutang sa kasingkasing ang pasidaang mga panig-ingnan gi- 
kan sa kasinatian sa Israel didto sa kamingawan--aron 
makabenepisyo sa kaugalingon ug aron dili mahimong ka- 
pandolan sa uban 
Bisan tuod subay sa balaod, dili ang tanang butang makapa- 
lig-on 
Kahapsay sa kongregasyon (1 1:1--14:40) 
Tahora ang Kristohanong pagkaulo, paggamit sa babaye ug 
pandong sa ulo 
Ipakita ang pagtahod sa Panihapon sa Ginoo 
Gamita ang mga gasa sa espiritu nga may pagpabili sa ilang 
tinubdan ug sa ilang katuyoan 
Ang gugma mao ang labaw pa gayod nga paagi 
Hupti ang kahapsay diha sa mga tigom sa kongregasyon 
Ang pagkatino sa paglaom sa pagkabanhaw (15:1- 
16:24) 
Ang pagkabanhaw ni Kristo maoy usa ka garantiya 
Ang dinihogang mga Kristohanon kinahanglang mamatay aron 
bangonon ngadto sa pagkawalay-kamatayon ug pagkadili- 
madunoton 
Ang inyong paghago dili makawang may kalabotan sa Ginoo, 
barog nga malig-on diha sa pagtuo 

pipila ka impormasyon bahin sa kahimtang didto. 
(1Co 16:17, 18) Dugang pa, si Pablo nakadawat ug 
usa ka sulat sa pagpakisayod gikan sa Kristoha- 
nong kongregasyon sa Corinto. (1Co 7:1) Busa, tu- 
ngod sa dakong kabalaka alang sa espirituwal nga 
kaayohan sa iyang mga isigkamagtutuo didto, si 
Pablo misulat niining unang sulat ngadto sa Kristo- 
hanong kongregasyon sa Corinto sa mga 55 K.P. 
Ang pamatuod nga didto sa Efeso gisulat kini nga 
sulat matino pinaagi sa mga pulong ni Pablo nga 
girekord sa 1 Corinto 16:8: “Apan magpabilin ako sa 
Efeso hangtod sa pista sa Pentekostes.” 

Sa introduksiyon sa Unang Corinto si Pablo nag- 
hisgot sa usa ka kauban, si Sostenes, nga tingali 
maoy nagsulat sumala sa gidiktar ni Pablo. Lagmit 
gayod nga mao kiniy nahitabo, sanglit sa paniklop 
niini atong mabasa: “Ania ang akong pangomosta, 
ni Pablo, sa akong kaugalingong kamot.”--- 1Co 1:1, 
16:21. 


Ang ikaduhang sulat labot sa aksiyon nga himoon aron sa pag- 
hupot sa kongregasyon nga hinlo, sa pagpukaw sa tinguha nga 
tabangan ang mga igsoon sa Judea, ug sa pagkontra sa implu- 
wensiya sa mini nga mga apostoles 

Gisulat ni Pablo niadtong 55 K.P., pipila ka bulan una pa siya 
miabot sa Corinto sa iyang ikaduha ug kataposang pagduaw 


Ang mahigugmaon nga kabalaka ni Pablo ug ang posis- 
yon ni Pablo ug ni Timoteo maylabot sa ilang mga ig- 
soon (1:1-7:16) 

Ang kasakitan nga nasinati ni Pablo ug Timoteo ingong mga 
Kristohanon halos naghunos sa ilang kinabuhi, apan ang 
pagluwas sa Diyos kanila makahupay sa uban 

Migawi uban ang pagkabalaan ug diyosnong katim-0s: dili mga 
agalon sa pagtuo sa uban kondili mga isigkamagbubuhat 
alang sa ilang kalipay 


Ang unang sulat gisulat tungod sa gugma ug uban sa daghang 
luha, karon ang tawo nga kanhi imoral angayng pasayloon 
ug hupayon 

Si Pablo ug ang iyang mga kaubanan gihimong kuwalipikado 
sa Diyos ingong mga ministro sa bag-ong pakigsaad: ang 
mga taga-Corinto mao ang ilang sulat sa rekomendasyon, 
nga gisulat diha sa mga kasingkasing niini nga mga ministro 

Sa pagtuman niini nga ministeryo, sila dili magsambog sa pu- 
long sa Diyos kondili magwali kang Kristo ingong Ginoo; ang 
maong maayong balita gitaptapan lamang taliwala niadtong 
nabutaan sa diyos niining sistema sa mga butang 


Bisan tuod anaa sa yutan-ong mga tolda, si Pablo ug Timoteo 
ingon man ang mga taga-Corinto nakig-ambit sa paglaom sa 
walay kataposang langitnon nga mga puloy-anan, apan ang 
matag usa kinahanglang madayag atubangan sa lingkora- 
nan-sa-paghukom ni Kristo 

Ang si bisan kinsa nga nahiusa kang Kristo maoy usa ka bag- 
ong linalang: silang tanan makig-ambit diha sa ministeryo sa 
pagpasig-uli: ang tanan, ingong mga embahador, nag-agda, 
“Magpasig-uli kamo ngadto sa Diyos” 


MGA PANGUNANG PUNTO SA IKADUHANG CORINTO 

Ikaduhang Corinto. Si Pablo misulat sa iyang 
ikaduhang sulat ngadto sa mga taga-Corinto 
lagmit sa panahon sa ulahing ting-init o sa sa- 
yong tinghunlak sa 55 K.P. Gisulat sa apostol ang 
iyang unang sulat didto sa Efeso, diin siya lagmit 
nagpabilin didto ingon sa giplano, hangtod sa Pen- 
tekostes nianang tuiga o mas dugay pa. (1Co 16:8) 
Dayon si Pablo mibiya paingon sa Troas diin siya 
nahigawad kay wala mahibalag didto si Tito, kinsa 
gipadala ngadto sa Corinto aron motabang sa pag- 
pangolekta alang sa mga balaan sa Judea. Busa si 
Pablo mipadayon sa Macedonia, diin si Tito midu- 
yog kaniya didto nga may taho labot sa reaksiyon 
sa mga taga-Corinto bahin sa iyang unang sulat. 
(2Co 2:12, 13, 7:5-7) Niadtong higayona si Pablo 
misulat sa iyang ikaduhang sulat ngadto kanila gi- 
kan sa Macedonia, nga dayag nagpadala niini pina- 
agi kang Tito. Dayon, human sa pipila ka bulan, na- 
tuman ang iyang mga paningkamot sa pagduaw sa 


Si Pablo ug ang mga kaubanan girekomendar ingong mga mi- 
nistro sa Diyos pinaagi sa mga butang nga ilang gilahutay 
diha sa ilang ministeryo, pinaagi sa paghatag ug pamatuod 
sa espiritu sa Diyos diha sa ilang mga kinabuhi 

Uban sa gipasangkad nga mga kasingkasing sila nangamuyo 
sa ilang mga igsoon sa pagpasangkad sa ilang mga pagma- 
hal, sa paglikay sa dili timbang nga pagpayugo uban sa mga 
dili-magtutuo, sa paghinlo sa ilang kaugalingon sa tanang 
kahugawan sa unod ug sa espiritu 

Nahupayan ug dako si Pablo tungod sa taho bahin sa ilang 
maayong pagsanong sa tambag diha sa iyang unang sulat 

Pagdasig sa pagtabang sa mga igsoon nga nakasinatig 
kalisdanan didto sa Judea (8:1-9:15) 

Ang mga Macedonianhon, bisan tuod kabos kaayo, mihangyo 
nga mohatag 

Si Kristo nahimong kabos aron nga ang mga taga-Corinto (ug 
ang uban pa) mahimong dato 

Ang mga taga-Corinto gidayeg tungod sa ilang pagkaandam 
nga mopaambit 

Ipabuhat sa matag usa ang sumala sa iyang gihukom diha 
sa iyang kasingkasing: gihigugma sa Diyos ang malipayong 
maghahatag 

Mga argumento sa pagsumpo sa impluwensiya sa mini 
nga mga apostoles (10:1-13:14) 

Ang mga tubag ngadto sa mga magsusupak labot kang Pablo 
nga siya kuno “maluya,” ‘anaa sa ilang teritoryo, “ubos,” “dili 
batid sa pagsulti,” “dili-makataronganon,” ug ang ilang gi- 
ingon nga sa dihang si Pablo nagpaubos sa iyang kaugali- 
ngon pinaagi sa pagbuhat ug sekular nga trabaho iyang 
gipamatud-an nga siya dili usa ka apostol sama kanila 

Si Pablo pareho nila sumala sa talaan sa kagikan, mas labaw 
kon hisgotan ang rekord sa paglutos ug kalisdanan nga gi- 
antos alang kang Kristo, sa mahigugmaong kabalaka alang 
sa mga kongregasyon, sa mga panan-awon, sa mga ilhanan 
sa pagkaapostol 


Padayong sulayi kon kamo anaa ba sa pagtuo 

Corinto. Busa kaduha makaduaw si Pablo sa mga 
taga-Corinto. Human sa iyang unang pagduaw, 
nga nianang panahona iyang gitukod ang kongre- 
gasyon, siya nagplano alang sa ikaduhang pagdu- 
aw, nga napakyas. Apan sa “ikatulong higayon” 
nga siya nagplano o “nangandam,' siya milampos 
kay siya nakahimo man sa pagpakigkita kanila pag- 
usab sa mga 56 K.P. (2Co 1:15; 12:14: 13:1) Sa pa- 
nahon niining ikaduhang pagduaw sa Corinto siya 
misulat sa iyang sulat ngadto sa mga taga-Roma. 

Mga katarongan sa pagsulat. Si Tito nagda- 
la kang Pablo ug maayong taho. Ang unang sulat 
ngadto sa mga taga-Corinto nakapukaw diha kani- 
la ug pagkasubo sa diyosnong paagi, paghinulsol, 
pagkamatinuoron, usa ka tinguha nga ipahigawas 
ang ilang kaugalingon, kasuko, kahadlok, ug pag- 
tul-id sa sayop. Si Pablo misanong diha sa iyang 
ikaduhang sulat nga nagdayeg kanila tungod sa 
ilang paborableng pagsanong ug pagpadapat sa 
tambag, nga nag-awhag kanila nga “malulotong 
magpasaylo ug maghupay” sa mahinulsolong tawo 
nga dayag ilang gipalagpot gikan sa kongregasyon. 
(2Co 7:8-12: 2:1-11; itandi ang 1Co 5:1-5.) Buot 
usab ni Pablo nga dasigon sila nga ipadayon ang 
buluhaton sa pagtigom ug hinabang alang sa ilang 
nanginahanglang mga isigkamagtutuo sa Judea. 
(2Co 8:1-15) Dayon dihay mga tawo usab sa kong- 
regasyon nga padayong naghagit sa posisyon ug 
awtoridad ni Pablo ingong usa ka apostol, nga tu- 
ngod niini kinahanglan niyang depensahan ang 
iyang posisyon sa pagkaapostol, sa pagkatinuod, 
dili kini alang sa iyang kaugalingon, kondili “kadto 
maoy alang sa Diyos,” nga mao, aron sa pagluwas 
sa kongregasyon nga iya sa Diyos, nga si Pablo kus- 
ganon kaayong namulong diha sa iyang sulat ug 
"nanghambog' sa iyang mga kredensiyal ingong 
usa ka apostol.--2Co 5:12, 13; 10:7-12: 11:16-20, 
30-33, 12:11-13. 

Ang Kahayag sa Kasulatan nga Nahisulat 
Kanhi. Gipalig-on ni Pablo ang iyang mga argu- 
mento pinaagi sa paggamit sa Hebreohanong Ka- 
sulatan diha sa iyang inspiradong mga sulat ngad- 
to sa mga taga-Corinto. Sa dihang giyagyag ang 
kabuangan sa kalibotanong kaalam ingon sa gipa- 
kita sa mini nga mga apostoles, iyang gipamatud- 
an ang kahinungdanon sa pagbaton ug labaw nga 
kaalam sa Diyos. Gibuhat niya kini pinaagi sa pag- 
pasiugda sa gipamulong sa salmista ngadto sa usa 
ka kaliwatan kasiglohan kanhi, nga ang “mga huna- 
huna sa mga tawo .. . ingon sa mga hinungaw la- 
mang” (Sal 94:11; 1Co 3:20), ug pinaagi sa pagsuk- 
na sa gipangutana ni Isaias ngadto sa rebelyosong 
mga Hudiyo: “Kinsay nakakuha sa mga sukod sa 
espiritu ni Jehova, ug . . . kinsay makatudlo kaniya 
sa bisan unsa?” (Isa 40:13: 1Co 2:16) Gipamatud-an 
ni Pablo nga ang Kristohanong ministro adunay ka- 

tungod sa pagdawat ug materyal nga tabang pina- 
agi sa pagpakita nga ang Deuteronomio 25:4, “Dili 
mo pagabusalan ang torong baka samtang kini na- 
gagiok,” sa pagkatinuod pangunang gisulat alang 
sa kaayohan sa mga ministro. (1Co 9:9, 10) Iyang 
gipasundayag nga ang Diyos dugay na kanhi misa- 
ad ug pagkabanhaw, pinaagi sa paglakbit sa mga 
pahayag sa Isaias 25:8 ug Oseas 13:14, bahin sa 
paglamoy sa kamatayon. (1Co 15:54, 55) Dugang 
pa, iyang gipatin-aw pag-ayo ang bahin sa Pani- 
hapon sa Ginoo pinaagi sa iyang detalyadong pag- 
hisgot sa mga pulong ni Jesus nga gisulti sa pana- 
hon nga Iyang gipundar ang maong pagsaulog. 
—Luc 22:19, 20; 1Co 11:23-34. 

Gipasundayag ni Pablo kon unsa kanunay ang ti- 
namdan sa Diyos bahin sa espirituwal nga kahinlo 
pinaagi sa pagkutlo o paglakbit sa Deuteronomio 
17:7; Levitico 26:11, 12; Isaias 43:6; 52:11; ug Oseas 
1:10. (1Co 5:13; 2Co 6:14-18) Iyang gipakita nga 
ang materyal nga pagpanghatag wala gayod sayloi 
sa mga alagad sa Diyos kanhi ug nga ang mahina- 
tagong Kristohanon giuyonan ni Jehova. (Sal 112:9; 
2Co 9:9) Ug iyang gipakita nga ang prinsipyo diha 
sa Balaod sa pagtino sa matag butang pinaagi sa 
baba o pulong sa duha o tulo ka saksi mapadapat 
diha sa Kristohanong kongregasyon. (Deu 19:15; 
2Co 13:1) Kini ug ang ubang mga paghisgot sa ka- 
sulatan nga gisulat kanhi nagbatbat niini nga mga 
teksto ug nagpatin-aw sa kapadapatan niini nganhi 
kanato. 


CORNELIO. Usa ka opisyal sa kasundalohan 
(senturyon, KJ) nga nangulo sa 100 ka sundalo sa 
Italyanhong pundok. (Tan-awa ang OPISYAL SA KA- 
SUNDALOHAN.) Siya nadestino sa Cesarea, ug may ka- 
ugalingong balay didto. Ang iyang Romanhong 
ngalan nagpakita nga siya lagmit sakop sa usa ka 
hamiling pamilya sa siyudad sa emperador. Siya 
maoy “usa ka debotadong tawo” kinsa “naghatag 
ug daghang gasa sa kaluoy ngadto sa katawhan ug 
padayong nangamuyo sa Diyos,” “tawong mata- 
rong ug mahadlokon sa Diyos ug may maayong 
panghimatuod sa tibuok nasod sa mga Hudiyo.” 
Kaniya nagpakita ang usa ka manulonda diha sa 
usa ka panan-awon niadtong tinghunlak sa 36 K.P., 
nga nag-ingon: “Ang imong mga pag-ampo ug 
mga gasa sa kaluoy misaka ingong handomanan sa 
atubangan sa Diyos.” Gisultihan usab sa manulon- 
da si Cornelio nga pasugoan si Pedro didto sa Jope. 
--Buh 10:1-22. 

Sa dihang miabot si Pedro, si Cornelio, sa atuba- 
ngan sa “iyang mga paryente ug suod nga mga 
higala,” miingon sa apostol: “Kaming tanan ania 
sa atubangan sa Diyos aron maminaw sa tanang 
butang nga gisugo kanimo ni Jehova nga isulti.” 
(Buh 10:24, 33) “Samtang nagsulti pa si Pedro... 
ang balaang espiritu mikunsad diha sa tanan nga 

naminaw sa pulong.” Busa kini nga grupo nga nia- 
na si Cornelio ang gihisgotan nga labing inila nahi- 
mong ang unang dili-tinuling mga Hentil o mga 
dili-Hudiyo nga nakadawat “sa walay bayad nga 
gasa sa balaang espiritu.” (Buh 10:44, 45) Dihadiha 
misunod ang bawtismo sa tubig. Wala nay nahiba- 
loan pa bahin sa kinabuhi ug sa kalihokan ni Cor- 
nelio human niini. 


Nganong ang pagkakabig ni Cornelio 
ilabinang usa ka talagsaong hitabo? 


Si Cornelio dili usa ka kinabig nga membro sa 
Hudiyohanong komunidad ingon sa gipangataro- 
ngan sa pipila, bisan tuod nga siya sinati sa mga si- 
nulat sa mga manalagna, mihatag ug mga gasa sa 
kaluoy ngadto sa mga Hudiyo, mahadlokon sa Di- 
yos, padayong nag-ampo, ug migamit sa ngalang 
Jehova. Ang Kasulatan mihinapos gayod nga ki- 
ning opisyal sa kasundalohan maoy dili-tinuling 
Hentil sa bug-os nga diwa. Kon si Cornelio usa pa 
ka kinabig, si Pedro nga usa ka Hudiyo dili unta 
moingon nga supak sa balaod alang kaniya nga 
makig-uban niining “tawo nga lain ug rasa,” tungod 
sa nahisulat diha sa Balaod labot sa langyawng pu- 
moluyo. (Lev 19:33, 34: Buh 10:28) Kon siya usa pa 
ka kinabig, ang unom ka Hudiyong mga kauban ni 
Pedro dili unta “mahibulong' sa pagkakita sa bala- 
ang espiritu nga gibubo “nganha sa katawhan sa 
kanasoran.” (Buh 10:45: 11:12) Kon siya usa pa ka 
kinabig, nganong ang “mga tigpaluyo sa pagtuli” 
nakiglantugi kang Pedro tungod niining butanga? 
--Buh 11:2. 

Sa pagkatinuod, si Cornelio mao ang unang bu- 
nga sa dili-tinuling mga dili-Hudiyo nga nahimong 
usa ka Kristohanon, nga nagpakitang niining pana- 
hona dili na kinahanglanon alang sa mga Hentil 
nga mahimong Hudiyo nga mga kinabig sama sa 
Etiopianhong eunuko una pa dawaton ngadto sa 
Kristohanong kongregasyon. Niadtong talagsaong 
okasyon si Pedro mipatugbaw, “Tinong naila ko nga 
ang Diyos dili mapihigon, apan sa matag nasod ang 
tawo nga mahadlok kaniya ug magabuhat sa pag- 
kamatarong dalawaton kaniya.” (Buh 10:34, 35) 
Sanglit si Pedro mao ang unang nagbukas sa Dalan 
alang sa mga Hudiyo niadtong Pentekostes, busa 
niining bahina siya mao ang unang nagdala sa ma- 
ayong balita sa kaluwasan ngadto sa dili-tinuling 
mga Hentil. Si Santiago miuyon usab nga kadto 
maoy “unang higayon” nga giliso sa Diyos ang 
iyang pagtagad ngadto “sa kanasoran.”--Buh 15: 
7, 14. 


COS. Ang kaulohan nga siyudad sa AS nga tu- 
moy sa usa ka pulo nga ginganlan usab ug Cos. Na- 
himutang kini atbang sa HK nga baybayon sa Asia 

Minor. Ang maayong nahimutangan sa Cos maoy 
nakaingon sa kahinungdanon niini sa negosyo ug 
sa panakayan sa unang panahon. 

Bisan tuod si apostol Pablo lagmit milawig saylo 
niining siyudara sa dihang mipanaw gikan sa Efeso 
paingon sa Cesarea sa pagkatapos sa iyang ikadu- 
hang misyonaryong panaw niadtong mga 52 K.P. 
(Buh 18:21, 22), sa pagkatapos lamang sa iyang ika- 
tulong panaw, mga upat ka tuig sa ulahi, nga ang 
pulo gihisgotan sa ngalan niini diha sa Mga Buhat. 
Human “mobiya' si Pablo sa mga ansiyano sa Efeso 
nga iyang gipakigsultihan didto sa Mileto (Buh 20: 
17, 36-38), ang barko nga gisakyan niya ug ni Lu- 
cas "mideretso paglawig,' buot ingnon, kini milawig 
nga buyon sa hangin, nga wala motipas, ug maayo 
ang panahon, hangtod nga kini “nahiabot sa Cos,” 
usa ka panaw nga mga 75 km (47 mi) paingon sa 
baybayon. Gibanabana sa ubang mga komentaris- 
ta nga pinaagi sa naandang paghuros sa hangin 
nga gikan sa AK sa Aegean, ang maong gilay-on 
mahimong lawigon sulod sa mga unom ka oras, 
nga sumala sa gipaila ni Lucas, ang barko nga gi- 
sakyan ni Pablo moabot sa Cos sa mismong adlaw 
sa paggikan niini sa Mileto. Lagmit nga kini nga 
barko nagpalabay sa kagabhion nga nakaangkla at- 
bang sa S nga baybayon sa Cos ug nakaabot sa Ro- 
das “pagkasunod nga adlaw,” human kini mobiya 
sa pagkabuntag sa panaw nga mokabat ug mga 
120 km (75 mi).--Buh 21:1. 

Ang pulo sa Cos nabaniog nga dugay nang usa 
ka Hudiyohanong sentro sa Aegean. Kini maoy usa 
ka gawasnon nga Romanhong estado sa lalawigan 
sa Asia ug, sumala kang Tacitus, kini wala na pabu- 
hisa ni Claudio niadtong 53 K.P. 


COSAM. Usa ka kaliwat sa anak nga lalaki ni 
David nga si Natan, anak nga lalaki ni Elmadam ug 
amahan ni Adi, ug katigulangan sa inahan ni Jesus 
nga si Maria.--Luc 3:28. 


COZBI. Anak nga babaye ni Zur, nga usa 
ka Midianhong pangulo. Sa dihang namatay ang 
24,000 ka Israelinhon tungod sa imoralidad mayla- 
bot sa Baal sa Peor, si Cozbi, uban ni Zimri nga Si- 
meonhon nga maoy nagdala kaniya ngadto sa su- 
lod sa iyang tolda, gipatay ni Pinehas pinaagi sa 
pagduslak sa bangkaw lagbas sa iyang kinatawo. 
(Num 25:1, 6-9, 15, 18) Wala madugay human ni- 
adto ang amahan ni Cozbi gipatay usab.--Num 
31:7. 


COZEBA [lagmit, Bakakon]. Usa ka dapit sa 
Juda nga gipuy-an sa mga kaliwat ni Sela nga anak 
nga lalaki ni Juda. (1Cr 4:21, 22) Giisip sa kadagha- 
nang eskolar ang Cozeba nga mao ra ang Akzib 
(“Chezib” sa ubang mga bersiyon) nga gihisgotan 
sa Genesis 38:5 ug Josue 15:44, ug tungod niini gi- 

pangagpas nga kini mao ang Tell el-Beida (Horvat 
Lavnin), 5 km (3 mi) sa KHK sa Adulam. Ang mga 
tawo sa Cozeba dayag nga gilakip diha sa ekspres- 
yong “sila mao ang mga magkukulon.”--1Cr 4:23, 
tan-awa ang AKZB Num. 1. 


CRESENTE [gikan sa Lat., nga nagkahulogang 
“Nagtubo, Nag-uswag']. Usa ka tawo nga miadto sa 
Galacia kinsa gihisgotan ni Pablo diha sa iyang ika- 
duhang sulat ngadto kang Timote0.---2Ti 4:10. 


CRETA, CRETANHON. Ang ikalimang ki- 
nadak-ang pulo sa Mediteranyo, ug ang mga 
molupyo niini. Ang pulo may gitas-on nga mga 
250 km (155 mi) ug may gilapdon nga tali sa 13 
ngadto sa 56 km (8 ngadto sa 35 mi). Ang Cre- 
ta nahimutang sa habagatang tumoy sa Dagat 
Aegean nga mga 100 km (62 mi) sa HS sa Gresya. 
Ang kabukiran, nga ang pipila naputos sa niyebe 
sulod sa pipila ka panahon sa tuig, maoy nag-oku- 
par sa tibuok luna sa hiktin nga pulo. Duol sa sen- 
tro sa Creta nahimutang ang Bukid sa Ida nga may 
gihabogon nga 2,456 m (8,058 p) ibabaw sa lebel 
sa dagat. Ang kabaybayonan sa A adunay maa- 
yong mga dunggoanan, apan ang kabaybayonan sa 
H mas tul-id ug sa dakong bahin niini ang kabuki- 
ran maoy titip kaayo sa dagat. Busa, ang kabayba- 
yonan sa H wala kaayoy maayong mga dapit nga 
kadunggoan, ingon sa gipakita sa asoy sa panaw ni 
Pablo ngadto sa Roma, nga pagahisgotan unya. 
Ang Creta giila sa kadaghanan nga mao ang 
“Captor” nga gihisgotan sa Hebreohanong Kasula- 
tan, ug busa mao ang dapit nga gikan niini mila- 
lin ang mga Filistehanon ngadto sa Canaan. (Jer 
47:4: Am 9:7) Ang ubang mga eskolar naglangkit 
usab sa “mga Keretnon” uban sa mga Cretanhon, 

Maayong mga Dunggoanan 


CRETA, CRETANHON 


ang mabasa sa Gregong Septuagint maoy “mga 
Cretanhon” inay nga “mga Keretnon” sa Ezequiel 
25:15-17 ug Sofonias 2:5-7. (Tan-awa ang KERET- 
NON.) Kon dawaton nga ang Captor mao ang Cre- 
ta, nga mopatim-awng makataronganon, nan ang 
unang mga molupyo sa pulo maoy mga kaliwat ni 
Mizraim, kansang ngalan diha sa Bibliya nagtu- 
mong sa Ehipto.---Gen 10:13, 14. 

Ang sibilisasyon nga namugna sa mga Cretan- 
hon maoy lahi kaayo gikan niadtong sa Mesopota- 
mia ug Ehipto apan parehong nabantog. Ang Cre- 
tanhong relihiyon nagpasiugda sa kababayen-an, 
nga may usa ka inahang diyosa nga pinasidunggan 
kaayo. Sama sa ubang relihiyon nga nagpasiugda 
sa pertilidad, ang halas makita kanunay diha sa 
mga larawan sa diyosa, gikuptan niya kini o kaha 
mibilikis kini sa iyang lawas. Ang usa ka gamayng 
bathala nga lalaki maoy iya kanunayng kauban, ti- 
ngali diha sa inahan-anak nga relasyon nga sagad 
makita niining matanga sa kulto. Didto sa Knossos 
nakaplagan ang usa ka krus nga marmol, nga giga- 
mit usab ingong usa ka karaang simbolo sa sekso. 
Ang karaang sibilisasyon nahanaw na sa naghina- 
pos ang kataposang mga siglo sa ikaduhang milen- 
yo. Sulod sa unang milenyo W.K.P. ang Creta sa 
kataposan nailalom sa Gregong pagmando. Sa ika- 
duhang siglo W.K.P. ang pulo nahimong sentro ug 
tagoanan sa mga pirata nga manulis sa mga barko 
nga maglawigan sa Mediteranyo. Dayon, niadtong 
67 W.K.P. gisakop ni Pompey ang Creta, ug gihimo 
kining usa ka Romanhong lalawigan lakip ang Cire- 
ne sa Amihanang Aprika. 

Buluhaton ni Pablo Didto. Lakip niadtong 
didto sa Jerusalem sa Pentekostes 33 K.P. mao ang 
Cretanhong mga Hudiyo o mga kinabig. (Buh 2: 
5, 11) Tingali tungod nii- 
ni, nakaabot ang Kristiya- 
nidad sa Creta. 

Si apostol Pablo, sa iyang 
pagpaingon sa Roma aron 
husayon, miagi sa Creta 
sakay sa usa ka barko nga 
nagkarga ug mga lugas gi- 
kan sa Alejandria, sa mga 
tinghunlak sa tuig 58 K.P. 
Ang barko, nga may 276 
ka tawong sakay, “milawig 
nga salipod sa Creta, nga 
ubay sa habagatang kiliran 
sa pulo, ang kiliran nga sa- 
lipod sa hangin, diin ang 
barko protektado sa kusog 
nga hanging kanaway sa 
amihan. Gikan sa Salmo- 
ne sa S nga baybayon sa 
Creta, ang barko hinayng 

milawig pakasadpan hangtod nga nakaabot kini sa 
Maayong mga Dunggoanan, usa ka gamayng luok 
nga mapondohan diha sa H nga baybayon sa dili pa 
kini kalit nga moliko paingon sa A. Dinhi, sukwahi 
sa gitambag ni Pablo, mihukom sila nga sulayan 
nga makaabot sa Fenice, laing dunggoanan nga 
mga 65 km (40 mi) sa unahan pa sa baybayon. Mi- 
libot sa Cape Littinos (Matala), ang barko “namay- 
bay” sa dihang ang unos nga naggikan sa SAS, nga 
kalit nga mihuros gikan sa kabukiran, mihapak sa 
barko, nga nagpakiling ug nagpadpad niini. Gikan 
dinhi ang barko kusog nga gianod ngadto sa pulo sa 
Cauda, mga 65 km (40 mi) gikan sa Maayong mga 
Dunggoanan.---Buh 27:6-16, 37, 38. 

Ang pamatuod mao nga, human sa iyang duha 
ka tuig nga pagkabilanggo sa Roma, si Pablo midu- 
aw sa Creta ug nakigbahin sa Kristohanong bulu- 
haton didto sa panahon sa kataposang yugto sa 
iyang ministeryo. Sa dihang mibiya, iyang gitudlo 
si Tito nga magpabilin sa Creta aron sa pagtul-id sa 
mga kahimtang diha sa mga kongregasyon, nga 
magtudlo ug mga ansiyano “sa matag siyudad.” 
(Tit 1:5) Sa ulahi, sa dihang naghisgot sa mga 
problema sa kongregasyon diha sa sulat ngadto 
kang Tito, gikutlo ni Pablo ang mga pulong sa usa 
ka Cretanhong manalagna sa pag-ingon nga “ang 
mga Cretanhon kanunay gayong bakakon, naga- 
pangdaot nga mapintas nga mga mananap, mga 
ulitan nga tapolan.” (Tit 1:10-12) Kining mga pu- 
longa giisip nga naggikan kang Epimenides, usa 
ka Cretanhong magbabalak sa ikaunom nga siglo 
W.K.P. Kini nga panglantaw labot sa karaang mga 
Cretanhon maoy panglantaw usab sa mga Grego, 
nga taliwala kanila ang ngalang Cretanhon nagtu- 
mong usab sa pagkabakakon. 


CRISPO [gikan sa Lat., nga nagkahulogang “Gi- 
lukong”]. Ang nagadumalang opisyal sa sinagoga 
sa Corinto kinsa gibawtismohan mismo ni apostol 
Pablo ug kansang tibuok nga panimalay nahimong 
mga Kristohanon.---Buh 18:8, 1Co 1:14. 


CRONICAS, MGA BASAHON SA MGA. 
Duha ka inspiradong mga basahon sa Hebreoha- 
nong Kasulatan nga dayag nga usa ka tomo la- 
mang diha sa orihinal nga Hebreohanong kanon. 
Ang mga Masorete nag-isip niini ingong usa la- 
mang ka basahon, ug kini giila ingong usa ka ba- 
sahon kon ang Hebreohanong Kasulatan gilangko- 
ban sa 22 o 24 ka basahon, ug kini giila ingong 
duha ka basahon kon ang katibuk-ang gidaghanon 
sa mga basahon maoy 39. Ang pagbahin ngadto sa 
duha ka basahon lagmit naggikan sa mga maghu- 
hubad sa Gregong Septuagint. Diha sa Hebreoha- 
nong mga manuskrito ang pagbahin niini ngadto 
sa duha nagsugod sa ika-15 nga siglo. Sa Hebreo- 
hanong teksto, ang Mga Cronicas makita sa kata- 

posan sa seksiyon nga gitawag ug Mga Sinulat. 
Ang Hebreohanong ngalan nga Divreh' Haiya- 
mim’, nagkahulogang “Ang mga Kalihokan sa mga 
Adlaw.” Gisugyot ni Jerome ang ngalang Khroni- 
kon’, nga maoy gigikanan sa atong Mga Cronicas 
diha sa Cebuano nga Bibliya. Ang usa ka cronica 
maoy usa ka rekord sa mga panghitabo suma- 
la sa pagkasunodsunod niini. Ang Gregong titulo 
(diha sa Septuagint) maoy Pa-ra-lei-po:-me'non, nga 
nagkahulogang “Mga Butang nga Gisayloan (Wala 
Iasoy; Wala Iapil),” nga mao, gikan sa mga basahon 
ni Samuel ug sa Mga Hari. Apan, angayng matik- 
dan nga ang Mga Cronicas dili gayod kay dugang 
lamang sa maong mga basahon. 

Magsusulat, Panahon, ug Gikobrehan nga 
Yugto. Sa ubay-ubayng mga katarongan, giila 
nga ang Hudiyong saserdote nga si Esdras mao 
ang magsusulat niini. Ang Hudiyohanong tradis- 
yon dugay nang naghupot niini nga panglantaw. 
Gipaluyohan usab kini sa talagsaong kaamgiran 
tali sa estilo sa pagsulat sa Mga Cronicas ug sa es- 
tilo sa basahon ni Esdras. Adunay pagsubli sa pa- 
niklop sa Ikaduhang Cronicas ug sa sinugdanan sa 
Esdras nga halos pulong por pulong. Dugang pa, 
ang pahayag sa mando ni Ciro nga makaplagan sa 
kataposan sa Ikaduhang Cronicas bug-os nga giha- 
tag diha sa basahon ni Esdras, nga nagpailang gi- 
tapos sa magsusulat ang basahon sa Mga Cronicas 
aron mosulat ug laing basahon (Esdras) nga mas 
bug-os pang maghisgot labot sa mando ug sa pag- 
patuman niini. Ang Mga Cronicas nakompleto sa 
mga 460 W.K.P. Dayag, duha lamang ka basahon 
sa Hebreohanong kanon ang nakompleto human sa 
460 W.K.P., nga mao, ang Nehemias ug Malaquias. 

Gawas pa sa mga talaan sa kagikan nga nagsu- 
god kang Adan, ang Mga Cronicas nagkobre sa 
yugto gikan sa kamatayon ni Haring Saul hangtod 
sa pagdala sa mga destiyero ngadto sa Babilonya, 
uban ang paniklop nga naghisgot sa mando ni Ciro 
sa kataposan sa 70-ka-tuig nga pagkadestiyero. 

Mga Tinubdan. Gidahom ni Esdras nga pa- 
milyar ang iyang mga magbabasa sa mga basahon 
sa Mga Hari ug busa wala na mosulay sa pagkobre 
sa samang detalye. Ang mga ideya nga iyang gi- 
gamit, nga sa pipila ka kahimtang mao gayod ang 
mabasa o halos sama sa mga bahin sa Mga Hari, 
gilakip lamang aron magpabilin kadtong, tungod 
sa kalangkitan niini, mohatag ug kahulogan sa du- 
gang impormasyon diha sa Mga Cronicas. Lagmit 
nga si Esdras migamit sa mga basahon ni Samuel 
ug sa Mga Hari ingon man sa pipila sa uban pang 
mga bahin sa Bibliya ingong mga tinubdan, apan 
mopatim-aw nga sa kadaghanan, kon dili man sa 
tanang kahimtang, siya nakabaton sa mga sinulat 
nga wala na karon mahibaloi kon naglungtad pa. 
Ang pipila niini lagmit maoy mga dokumento sa 

estado gikan sa Israel ug Juda, mga talaan sa ka- 
gikan, ug makasaysayanhong mga basahon nga 
gisulat sa mga manalagna, mga dokumento usab 
nga nabatonan sa mga ulo sa tribo o sa banay. Ang 
usa ka bahin sa mga tinubdan nga gigamit sa wa- 
lay duhaduha maoy sinulat sa batid nga mga tig- 
tala.-- 1Ha 4:3. 

Si Esdras nagngalan o naghubit sa pipila ka ti- 
nubdan nga iyang gigamit ingon sa mosunod: 

(1) Ang Basahon sa mga Hari sa Juda ug sa Israel 
(2Cr 16:11: 25:26) 

(2) Ang Basahon sa mga Hari sa Israel ug sa 
Juda (2Cr 27:7: 35:27) 

(3) Ang Basahon sa mga Hari sa Israel (2Cr 
20:34) (Ang gitala nga mga tinubdan lag- 
mit maoy susamang koleksiyon sa mga doku- 
mento sa estado, nga may lainlaing paagi sa 
paghubit sa titulo, o mahimong nagtumong 
sa mga basahon sa Mga Hari sa Bibliya.) 

(4) Ang Basahon sa mga Hari sa Israel (dayag 
nga usa ka talaan sa kagikan) (1Cr 9:1) 

(5) Ang kabatbatan sa Basahon sa mga Hari (2Cr 
24:27) (alang sa impormasyon bahin kang Je- 
hoas sa Juda) 

(6) Ang mga kalihokan sa mga hari sa Israel (2Cr 
33:18) (alang sa impormasyon bahin kang 
Manases) 

(7) Ang mga pulong ni Samuel nga tigpatin-aw 
sa panan-awon ug ni Natan nga manalagna 
ug ni Gad nga bisyonaryo (1Cr 29:29) (alang 
sa impormasyon bahin kang David) (Lagmit 
kini maoy usa, duha, o tulo ka basahon, o kini 
mahimong magtumong sa Mga Maghuhukom 
ug sa mga basahon ni Samuel.) 


(8) 


(9) 


(10) 


(11) 

Ang mga pulong ni Natan nga manalagna 
(2Cr 9:29) (alang sa impormasyon bahin kang 
Solomon) 

Ang panagna ni Ahias nga Shilonhon (2Cr 
9:29) (bahin kang Solomon) 

“Si Semaias . . . nagsulat” (1Cr 24:6) (bahin 
kang David), ug ang mga pulong ni Semaias 
nga manalagna ug ni Ido nga bisyonaryo su- 
mala sa talaan sa kagikan (2Cr 12:15) (bahin 
kang Rehoboam) (tingali duha o tulo ka tinub- 
dan) 

Ang mga pulong ni Jehu nga anak nga lalaki 
ni Hanani, nga gisal-ot diha sa Basahon sa 
mga Hari sa Israel (2Cr 20:34) (bahin kang 
Jehosapat) 

Ang uban pa sa mga kalihokan ni Uzzias, nga 
gisulat ni Isaias nga anak nga lalaki ni Amoz 
nga manalagna (2Cr 26:22) 

Ang mga pulong sa mga bisyonaryo (ni Ma- 
nases) (2Cr 33:19) 

Mga awit sa pagbangotan (ni Jeremias, ug 
lagmit sa mga mag-aawit) (2Cr 35:25) (bahin 
kang Josias) 

Ang kabatbatan ni manalagnang Ido (2Cr 
13:22) (bahin kang Abias) 

Ang talaan sa mga kalihokan sa mga adlaw ni 
Haring David (1Cr 27:24) 

Ang sugo ni David ug ni Gad ug ni Natan nga 
manalagna (2Cr 29:25) (ingon sa gipatuman 
ni Ezequias) 

Ang sinulat ni David ug ni Solomon nga iyang 
anak (2Cr 35:4) (ingon sa gihisgotan ni Josias) 
Ang sugo ni David ug ni Asap ug ni Heman 
ug ni Jedutun nga bisyonaryo sa hari (2Cr 

Ang talaan sa kagikan ug ang mga detalye bahin sa matuod nga Ang Arka sa pakigsaad gibalhin sa dili-tukmang paagi sakay sa 
pagsimba didto sa templo ni Jehova, ilabinang gikinahanglan hu- karomata; si Uzah namatay tungod sa paghikap sa Arka; ang 
man sa pagkadestiyero sa Babilonya Arka sa kataposan gidala uban ang pagmaya ngadto sa Siyudad 


Gisulat lagmit 55 ka tuig human tukora pag-usab ni Zorobabel ang ni David f p i 
templo, ug sa wala pa mapasig-uli ang mga paril sa Jerusalem Gipahayag ni David ang tinguha sa pagtukod ug usa ka tem- 
plo alang kang Jehova; hinunoa, si Jehova naghimog pakigsaad 


Mga talaan sa kagikan sukad kang Adan (1:1-9:44) uban kang David alang sa harianong balay hangtod sa pana- 
Ang kaliwat ni Juda pinaagi kang David ug Solomon (hinungdanon mo velky die 


aron mailhan ang Mesiyas) Gipildi sa Israel ang mga kaaway sa tibuok palibot 
Si David giaghat ni Satanas sa pagsenso sa Israel; 70,000 ang 


Ang kaliwat ni Levi (gikinahanglan aron mailhan kadtong takos 


nga makaalagad sa templo) ug ang ilang nagkalainlaing mga bu- namatay Pra 
luhaton sa templo Ang dagkong pagpangandam gihimo alang sa pagtukod sa templo, 


pit p a 5 F si David nag-organisar sa mga Levihanon, naghikay ug 24 ka di- 
Ang pagkadili-matinumanon ni Saul misangpot sa iyang bisyon sa mga saserdote, nagtudlo usab ug mga mag-aawit, 
kamatayon (10:1-14) 5 DRA ; mga magbalantay-sa-ganghaan; naghatag sa inspiradong plano 
Mga aspekto sa pagmando ni David ingong hari (11:1- sa arkitektura ngadto kang Solomon: si David ug ang katawhan 
29:30) nag-amot nga madagayaon 
Gidihogan pag-usab ingong hari samtang didto sa Hebron: giilog Si David namatay human nga si Solomon misugod sa paglingkod 
ang Zion, sa ulahi gihimong hari sa tibuok Israel sa “trono ni Jehova” 

MGA PANGUNANG PUNTO SA IKADUHANG CRONICAS 


Usa ka tin-awng sumaryo sa kasaysayan ubos sa mga hari sa hari- 
anong balay ni David, nga nagpasiugda sa mga sangpotanan sa 
pagkamasinugtanon ug sa pagkadili-masinugtanon ngadto sa Diyos 


Sa sinugdan kini maoy bahin sa usa ka linukot nga basahon uban 
sa Unang Cronicas 


Ang paghari ni Solomon (1:1--9:31) 
Ang iyang kaalam, kauswagan: apan sa pagkadili-maalamon siya 
nagbaton ug daghang kabayo gikan sa Ehipto ug nangasawa sa 
anak nga babaye ni Paraon 


Ang pagtukod sa templo: ang pag-ampo ni Solomon sa pagpahinu- 
ngod 

Ang rayna sa Sheba miduaw 

Ang mga panghitabo nga nalangkit sa paghari sa ubang 
mga hari sa harianong balay ni David, ug ang ilang gi- 
dangatan (10:1--36:23) 

Human sa mahait nga tubag ni Rehoboam, napulo ka tribo ang 
mibulag ubos kang Jeroboam ug miliso ngadto sa pagsimba sa 
nating baka, si Rehoboam mibiya usab sa balaod sa Diyos, gi- 
tugyan ngadto kang Sisak sa Ehipto 


Tungod kay si Abias misalig kang Jehova, ang Juda nagmadaogon 
batok sa kasundalohan sa Israel nga misalig sa mas labawng 
gidaghanon ug sa pagsimba sa mga nating baka nga bulawan, 
500,000 ang gipamatay 


Sa dihang si Asa misalig kang Jehova, usa ka milyon nga misu- 
long nga mga Etiopianhon ang napildi: si Asa sa pagkadili-maa- 
lamon nakig-alyansa sa Sirya ug nasuko sa dihang gibadlong sa 
manalagna ni Jehova 

Gisugdan ni Jehosapat ang programa sa pagtudlo sa balaod sa Di- 
yos: sa pagkadili-maalamon nakig-alyansa sa kaminyoon uban 
kang Ahab 

Ang Moab, Ammon, Seir misulong sa Juda, si Jehosapat nangayog 
tabang kang Jehova: gipahinumdoman, “Ang gubat iya sa Diyos!" 

Si Jehoram (kansang asawa maoy anak nga babaye ni Ahab ug 
Jezebel) milihok nga dinaotan, sama sa iyang anak nga lalaking 


35:15) (nga gihisgotan maylabot sa mga bu- 
hat ni Josias) 

(20) Ang sinulat ni Elias alang kang Haring Jeho- 
ram sa Juda (2Cr 21:12-15) 

(Dihay gihisgotan usab sa Mga Cronicas labot sa 
mga sinulat, ilabina sa mga talaan sa kagikan, nga 
lagmit nagtumong sa ubang mga tinubdan nga gi- 
gamit ni Esdras.) 

Dayag nga si Esdras mainampingon kaayo, mi- 
himog makutihong panukiduki, mibasa sa tanang 
dokumentadong mga tinubdan nga iyang nabato- 
nan, nga dayag nga nagsusi sa matag dokumento 
nga nagpatin-aw sa butang nga gihisgotan. Siya 
mihimog detalyadong mga rekord sa iyang mga si- 
nulat dili lamang ingong pamatuod sa pagkatukma 
sa iyang gisulat kondili usab aron sa pagtultol sa 
magbabasa sa maong panahon ngadto sa ubang 
mga tinubdan alang sa dugang detalye. Tungod sa 
makutihong paningkamot ni Esdras, ang Mga Cro- 
nicas takos gayod sa atong kinalabwang pagsalig 
bahin sa pagkatukma ug sa pagkamakasaysayan- 


si Ahazias: dayon ang mabunoon nga si Atalia, ang nabalong 
asawa ni Jehoram, miilog sa trono 


Jehoas maayo pa sa sinugdan ubos sa pagtultol sa Hataas nga 
Saserdoteng si Jehoiada, sa ulahi siya nahimong apostata ug 
nagsugo sa pagbato sa matinumanong si Zacarias 


Amazias maayo pa sa sinugdan, dayon misimba sa mga idolo 
sa Seir: gipildi sa Israel, gipatay 

Uzzias maayo usab sa sinugdan, sa ulahi siya mapahitas-ong 
misulay sa pagtanyag ug insenso didto sa templo, gisanla 
Jotam nagbuhat ug matarong, apan ang katawhan milihok sa 
ikadaot 


Ahaz miliso ngadto sa pagsimba kang Baal: ang nasod grabeng 
nag-antos 


Ezequias naghinlo sa templo: si Senakerib misulong sa Juda, 
nagtamay kang Jehova: si Ezequias misalig kang Jehova: 185,- 
000 ka Asiryanhon ang gipamatay sa manulonda 


Manases nagbuhat ug grabeng idolatriya ug nag-ula ug dag- 
hang inosenteng dugo: gibihag sa mga Asiryanhon: naghinulsol, 
gipasig-uli ni Jehova sa iyang trono 
Amon misunod sa daotang panig-ingnan sa iyang amahan nga 
si Manases: wala magpaubos sa iyang kaugalingon 


Josias masibotong naghimog relihiyosong reporma, nag-ayo sa 
templo, miinsistir sa pagpakig-away kang Paraon Neko ug na- 
patay 

Jehoahaz nagmando sa daklit lamang, dayon gibihag ngadto sa 
Ehipto 

Jehoiakim milihok nga dulumtanan: ang anak nga lalaki ug ma- 
nununod nga si Jehoiakin gibihag ngadto sa Babilonya 

Zedekias mialsa batok sa yugo sa Babilonya, ang mga Hudiyo 
gidalang bihag: ang yuta nahimong biniyaan sa 70 ka tuig 

Ciro sa Persia nagpakanaog ug mando nga nagpagawas sa mga 
Hudiyo aron pabalikon ngadto sa Jerusalem sa pagtukod pag- 
usab sa templo 

hon niini. Apan, labaw sa tanan, ang pagkasayod 
nga si Esdras nagsulat ubos sa inspirasyon (2Ti 
3:16) ug ang kamatuoran nga ang Mga Cronicas gi- 
lakip sa Hebreohanong kanon, nga bug-os gidawat 
ni Jesus ug sa mga apostoles (Luc 24:27, 44), nag- 
tino sa pagkakasaligan niini. Dugang pa, ang Mga 
Cronicas maoy bahin sa bug-os nga sinulat nga Pu- 
long sa Diyos, ug ang kaputli niini iyang gibanta- 
yan alang sa mga sumusunod sa iyang Anak, si 
Jesu-Kristo. Kini nga mga kamatuoran nagtuboy 
gayod sa Mga Cronicas ingong usa ka tinubdan sa 
pagtuo. 

Katuyoan. Ang sinulat nga basahon ni Esdras 
wala lamang magpuno sa kon unsay wala hisgoti 
sa mga basahon ni Samuel ug sa Mga Hari, hinu- 
noa, nakita niya taliwala sa namalik nga mga des- 
tiyero ang panginahanglan sa usa ka sumaryo sa 
ilang nasodnong kasaysayan. Ang basahon sa wa- 
lay duhaduha giandam alang niadtong bag-o pang 
nakabalik gikan sa pagkadestiyero, sanglit sila ku- 
lang kaayo sa kahibalo sa ilang sagradong kasaysa- 

yan ug mga kostumbre. Kinahanglan nilang mahi- 
baloan ang bahin sa pagsimba didto sa templo ug 
ang mga katungdanan sa mga Levihanon, ug si Es- 
dras ang nagtagana niini nga impormasyon. Ug 
alang sa namalik nga mga destiyero dako gayod 
ang ilang kaikag nga masubay ang ilang mga tala- 
an sa katigulangan, nga gihatagan ug dakong pag- 
tagad ni Esdras. Ang Israel nagalihok na usab 
ingong usa ka nasod, diha sa ilang yuta, nga may 
templo, mga saserdote, ug gobernador, bisan tuod 
walay usa ka hari. Sila magpadayon ingong usa ka 
nasod hangtod sa pag-abot sa Mesiyas. Gikina- 
hanglan nila ang impormasyon nga gitagana sa 
Mga Cronicas alang sa panaghiusa ug sa matuod 
nga pagsimba. 

Si Samuel ug Jeremias maoy mga magsusulat sa 
kasaysayan, apan sila usab mga Levihanon. Si Je- 
remias maoy usa ka manalagna ug saserdote. Si 
Esdras maoy usa ka saserdote. Apan sayop ang 
pag-ingon nga si Jeremias mas interesado sa katu- 
manan sa mga tagna ug dili kaayo interesado sa 
mga butang labot sa pagsimba didto sa templo ug 
nga si Esdras mas interesado sa Levihanong bulu- 
haton ug dili kaayo interesado sa mga tagna. Silang 
duha maoy mga alagad sa Diyos ug may kaikag sa 
iyang mga pulong, sa iyang mga pagpakiglabot sa 
iyang katawhan, ug sa matag aspekto sa iyang 
pagsimba. Ang kamatuoran mao nga si Esdras gi- 
inspirar ni Jehova aron sa pagsulat sa mga basahon 
sa Mga Cronicas ug sa Esdras alang sa usa ka lina- 
ing katuyoan. 

Ang mga Hudiyo nga namalik gikan sa Babilon- 
ya niadtong 537 W.K.P. mibalik dili aron maka- 
baton ug politikanhong kagawasan kondili aron 
mapasig-uli ang matuod nga pagsimba, nga ang 
unang buhaton mao ang pagtukod sa halaran ug 
dayon ang pagtukod pag-usab sa templo. Busa, 
haom nga daghag isulat si Esdras bahin sa pagsim- 
ba ug sa mga pag-alagad sa mga saserdote ug 
sa mga Levihanon. Dugang pa, hinungdanon ang 
mga talaan sa kagikan. Ang Esdras 2:59-63 nagpa- 
kita nga ang uban, lakip ang pipila ka anak sa mga 
saserdote, wala makakaplag sa ilang talaan aron 
pamatud-an diha sa publiko ang ilang mga kagi- 
kan. Samtang didto sa Babilonya kini nga mga ta- 
laan sa kagikan lagmit dili kaayo hinungdanon, 
apan karon kini mao ang mga paagi aron mapa- 
nag-iya pag-usab ang panulondon sa ilang mga 
amahan. Kini maoy usa sa mga katarongan sa mga 
talaan sa kagikan nga gihipos ni Esdras, nga hi- 
nungdanon usab kaayo sa mga estudyante sa Bib- 
liya karong adlawa. 

Busa atong masabtan nga sa pagsulat ni Esdras 
sa Mga Cronicas siya nagtinguha sa pagpalig-on 
sa iyang mga katalirongan nga magmatinumanon 
kang Jehova. Siya nagdasig kanila sa pagtuman sa 

ilang gipakigsaaran nga mga katungdanan pinaagi 
sa pagpunting ug pagtagad sa miaging kasaysayan 
sa Israel, ug ingon man ilabina pinaagi sa pagga- 
mit sa aktuwal nga makasaysayanhong mga pa- 
nig-ingnan iyang gipasiugda ang mga resulta sa 
matinumanong pagsunod sa matuod nga pagsim- 
ba, ug sa laing bahin, ang katalagman nga more- 
sulta sa pagsalikway sa pagsimba kang Jehova nga 
Diyos. 

Ang Bili sa mga Basahon. [Mapuslanon 
alang sa atong pagtuo ug sa pagsabot sa Bibliya 
nga ang mga basahon sa Mga Cronicas gisulat. 
Daghan ang gidugang ni Esdras bahin sa pagsim- 
ba didto sa templo ug sa mga kahikayan sa mga 
saserdote, mga Levihanon, mga magbalantay-sa- 
ganghaan, mga mag-aawit, ug mga maghohoni. 
Siya naghatag kanato ug daghang detalye nga 
naghisgot labot sa matuod nga pagsimba: ang pag- 
dala ni David sa Arka ngadto sa Jerusalem (1Cr 
kap 15, 16): ang mga pagpangandam ni David 
alang sa templo ug sa mga pag-alagad diha niini 
(1Cr kap 22-29), ang kamatuoran nga ang mga sa- 
serdote nagpabilin uban kang Rehoboam sa pana- 
hon nga mibulag ang napulo ka tribo (2Cr 11:13- 
17), ang panaggubat tali ni Abias ug Jeroboam 
(2Cr 13); ang mga reporma dapig sa matuod nga 
relihiyon ubos ni Asa (2Cr kap 14, 15), ni Jehosapat 
(2Cr kap 17, 19, 20), ni Ezequias (2Cr kap 29-31), 
ug ni Josias (2Cr kap 34, 35): ang pagkahimong 
sanlahon ni Uzzias tungod sa iyang pagkamapa- 
ngahason (2Cr 26:16-21): ug ang paghinulsol ni 
Manases (2Cr 33:10-20). 

Gipakita ni Esdras nga siya interesado dili la- 
mang sa mga kalihokan sa mga saserdote kondili 
sa mga manalagna usab. (2Cr 20:20, 36:12, 16) 
Iyang gigamit ang mga pulong nga “manalagna,” 
“tigpatin-aw sa panan-awon,” o “bisyonaryo” sa 
mga 45 ka higayon ug naghatag ug dugang impor- 
masyon bahin sa daghang manalagna ug mga 
tawo kansang mga ngalan wala hisgoti sa ubang 
bahin sa Kasulatan. Ang pipila niini mao si Ido, si 
Eliezer nga anak nga lalaki ni Dodavahu, si Jahaziel 
nga anak nga lalaki ni Zacarias, ang ubay-ubayng 
mga tawo nga ginganlag Zacarias, ug si Oded sa 
panahon ni Haring Ahaz sa Juda. 

Adunay daghang impormasyon diha sa Mga 
Cronicas nga makatabang nga mabug-os ang 
atong kahibalo sa kasaysayan sa Juda, panangli- 
tan, ang rekord sa pagkasakit ug paglubong kang 
Asa ug sa daotang panggawi ni Jehoas human sa 
kamatayon ni Jehoiada nga hataas nga saserdote. 
Dayon anaa ang mga talaan sa kagikan nga hi- 
nungdanon sa pag-establisar sa linya sa kaliwa- 
tan ni Kristo. Ang mga basahon nakatabang usab 
sa pag-establisar ug usa ka tukmang kronolohiya. 
Dinhi atong makita ang kaalam ni Jehova, ang 

Awtor sa Bibliya, sa pagpasulat sa iyang alagad 
nga si Esdras niining mga butanga aron ipuno kon 
unsa ang gikinahanglan aron ang mga magtutuo 
sa Bibliya makabaton sa labing kompleto ug nag- 
kaharmonya nga rekord sa kasaysayan sa tawo. 


CUARTO [gikan sa Latin, nga nagkahulogang 
“Ikaupat”]. Usa ka tawo nga nagpuyo sa Corinto 
kansang pangomosta gilakip ni Pablo sa iyang su- 
lat ngadto sa mga taga-Roma, sa mga 56 K.P. (Rom 
16:23) Kay adunay Romanhong ngalan ug nakaila 
sa mga igsoon sa Roma, lagmit siya nakig-uban 
kanhi sa maong kongregasyon. 


CUMINO [Heb., kammon’, Gr., kyminon], 
ITOM NGA CUMINO (Heb., qe tsach]. Ang tanom 
nga cumino (Cuminum cyminum) maoy kapamil- 
ya sa karot o sa parsley, nga moabot sa gitas-on 
nga mga 0.3 m hangtod sa 0.6 m (1 hangtod sa 
2 p), adunay tag-as, yagpis nga mga dahon ug 
mga piyoos (samag mga pungpong) sa gagmayng 
rosason o puti nga mga bulak nga motubo diha sa 
tumoy sa nagtindog nga mga sanga. Kini nga ta- 
nom ilado sa halang nga mga liso niini, nga giga- 
mit sa Tungang Sidlakan ug sa ubang mga nasod 
ingong pangpalami sa tinapay, keyk, law-oy, ug bi- 
san sa mga bino. Sukad pa kaniadto, ang mga liso 
sa caraway, nga amgid sa lami ug hitsura sa mga 
liso sa cumino, mas kasagarang gigamit kay sa cu- 
mino tungod kay dili kaayo halang ug mas sustan- 
siyado. 

Gihisgotan uban sa cumino diha sa Isaias 28:25, 
27 mao ang tanom nga gihubit sa Hebreohanong 
pulong nga qge“tsach. Sa lainlaing paagi ang mga 


maghuhubad nagtuo nga kini mao ang “fitches” 


(KJ), “anis” (Mo), ug “neguilla” (AT; RS), apan ang 
“itom nga cumino” (JP; NW) daw maoy nahiuyon 
sa konteksto ug katumbas usab sa ngalan niini sa 
Arabiko (qazha). Bisan pa sa ngalan niini, ang itom 
nga cumino (Nigella sativa) wala iklasipikar sa bo- 
taniya ingong tanom nga cumino, ug bisan tuod 
nailhan ingong “ang bulak sa nutmeg,” kini lahi 
usab sa tinanom nga nutmeg. Kini maoy kapamil- 
ya sa Ranunculaceae (buttercup), samag gitas-on 
sa cumino, may samang balhiboon nga dahon, 
apan mamulak ug tinagsa, matahom nga mga bu- 
lak nga puti ngadto sa asul ang mga gihay. Ang 
mga bayanan sa liso adunay mga seksiyon, ug ang 
gagmayng itom nga mga liso, nga mas gamay kay 
sa cumino, maoy halang ug humot ug gigamit 
ingong pampahalang sa mga pagkaon. Kini nga la- 
mas paborito sa karaang mga Grego ug mga Ro- 
mano.--HULAGWAY, Tomo 1, p. 543. 

Bisan tuod ang cumino ug ang itom nga cumino 
dili lukop nga gitanom karong adlawa didto sa re- 
hiyon sa Palestina, sa mga panahon sa Bibliya kini 
mas ilado didto. Si Jehova pinaagi sa manalagna 

nga si Isaias naghubit sa usa ka mag-uumang 
Israelinhon nga nagsabwag ug mga binhi lukop sa 
nadaro nga yuta, samtang naghatag ug dakong 
pagtagad sa pagpugas sa mas mahinungdanong 
mga binhi, sama sa trigo, dawa, ug sebada. Gipa- 
kita usab niya nga human sa pag-ani, ang paggiok 
sa mga binhi sa mga tanom nga cumino ug itom 
nga cumino wala himoa pinaagig bug-at nga mga 
ligid o sa mga pangligis nga mga instrumento sa 
paggiok, kondili gihimo pinaagi sa paglupak sa mga 
bayanan sa liso pinaagig sungkod o usa ka pudlos 
alang sa gahi nga mga bayanan sa itom nga cumi- 
no aron ang gagmayng humok nga mga liso dili 
madugmok. Sanglit gipahayag kini human awhaga 
ni Jehova ang katawhan sa Israel nga mohunong 
na sa pagtamay tungod sa nagsingabot nga kalag- 
lagan sa amihanang gingharian, mopatim-aw nga 
kini nga sambingay gihatag aron ipakita nga ang 
katawhan may kapilian kon sila mosanong ba sa 
pagbunal ingong disiplina ginamit ang pudlos ni 
Jehova o kaha ipailalom sa grabe ug walay hunong 
nga paggiok nga samag gipailalom sa bug-at nga 
mga ligid sa karomata.--Isa 28:22-29. 

Ilalom sa Moisesnong Balaod, ang mga Israelin- 
hon kinahanglang mohatag ug ikapulo o ikanapu- 
long bahin 'sa tanang abot sa ilang binhi, nga 
mopatim-awng naglakip sa tanang gitanom nga 
talamnon. (Deu 14:22: Lev 27:30) Sa adlaw ni Jesus 
ang mga Pariseo mainampingon kaayo sa pagha- 
tag sa ikapulo sa gagmayng mga abot sama sa yer- 
babuyna, eneldo, ug cumino (tanan ikabaligya nga 
mga produkto), apan sila sad-an sa paglapas sa 
mas seryosong mga obligasyon.---Mat 23:23, itan- 
di ang Luc 11:42. 


CUN. Usa sa mga siyudad ni Haring Hadadezer 
sa Zoba nga gikan niana si David nagkuhag dag- 
hang tumbaga nga gigamit sa ulahi sa pagtukod sa 
templo. (1Cr 18:8) Diha sa samang asoy sa 2 Sam- 
uel 8:8 ang ngalang Berotai mao ang makita puli 
niini ug lagmit nga nagtumong sa mao ra nga da- 
pit. Ang uban nagtuo nga ang Kuna diha sa Ras 
Batalbek, 43 km (27 mi) sa AS sa Bereitan, ang gi- 
tuohang nahimutangan sa Berotai, lagmit mao ang 
Cun sa Bibliya.---Tan-awa ang BEROTA, BEROTAI. 


CUS. 

1. Ang unang ginganlan nga anak nga lalaki ni 
Ham ug amahan sa unom ka anak nga lalaki: si 
Seba, Havila, Sabta, Raama, Sabteca, ug Nimrod. 
(Gen 10:6-8, 1Cr 1:8-10) Si Cus ug ang ginganlan 
nga mga kaliwat niya maoy lakip niadtong kinsa 
gikan kanila “ang mga nasod mikaylap sa yuta hu- 
man sa lunop.” (Gen 10:32) Busa, bisag walay mga 
detalye nga gihatag bahin kang Cus ingong indibi- 
duwal diha sa asoy sa Genesis, ang iyang ngalan 
gigamit sa tibuok Hebreohanong Kasulatan ingong 

naghawas sa iyang mga kaliwat ug sa yuta o sa 
mga rehiyon nga ilang gipuy-an, ingon sa gihubit 
sa Num. 2. 

Apan, dinhi mamatikdan nga si Cus dayag nga 
mao gayod ang pangunang katigulangan (tinga- 
li lakip kang Put) sa itom ug pamanit nga sanga sa 
tawhanong banay (Jer 13:23), ingon sa gipaki- 
ta sa mga dapit nga gipuy-an sa pipila sa iyang 
mga kaliwat. Kini nagpanghimakak sa teoriya nga 
giduso niadtong kinsa miergo nga ang mga tawong 
Negro maoy napahamtangan sa tunglo nga gipa- 
hayag kang Canaan, kay si Canaan, ang igso- 
ong lalaki ni Cus, wala makapatunghag Negro nga 
mga kaliwat apan hinunoa, mao ang katigulangan 
sa nagkalainlaing Canaanhong mga tribo sa Pales- 
tina. (Gen 9:24, 25: 10:6) Busa, wala gayoy Kasula- 
tanhong kalambigitan tali sa itom nga pamanit sa 
pipila ka kaliwat ni Cus ug sa tunglo nga gipahayag 
kang Canaan. 

2. Gawas pa sa mga asoy sa kagikan diha sa Ge- 
nesis kapitulo 10 ug 1 Cronicas kapitulo 1, ug sa 
paggamit sa ngalan diha sa superskripsiyon sa Sal- 
mo 7, nga gihisgotan sa Num. 3, ang ngalang Cus 
gigamit sa tanang ubang teksto sa pagtumong sa 
kaliwat niini nga anak nga lalaki ni Ham ug sa da- 
pit nga ilang gipuy-an. 

Pinaagi sa iyang anak nga lalaking si Nimrod, 
ang ngalan ni Cus nalangkit sa Babel ug sa gingha- 
rian nga gitukod ni Nimrod sa mga panahon hu- 
man sa Lunop. (Gen 10:8-12) Ang pipila naglang- 
kit sa ngalan ni Cus uban sa karaang siyudad sa 
Kis, nga nakaplagan sa mga pagpangubkob sa ubos 
nga Mesopotamia duol sa Babilonya, ug giingon 
nga mao ang siyudad nga gikan niana ang mga 
emperador sa ikatulong milenyo W.K.P. sa Babilon- 
ya nagdawat sa titulong “hari sa kalibotan.” Ang 
“The Sumerian King List,” usa ka karaang rekord, 
bisan tuod puno sa leyenda, naundan niini nga 
mga pulong: “Human ang Lunop mobanlas (sa 
yuta) (ug) sa dihang ang pagkahari gilusad (pag- 
usab) gikan sa langit, ang pagkahari maoy didto 
(una) sa Kis.” (Ancient Near Eastern Texts, giedit ni 
J. Pritchard, 1974, p. 265) Sa pagtumong niining 
karaang siyudad, si Propesor Albright nag-ingon: 
“Gawas kon ang Kis mao ang orihinal nga Cus sa 
Gen. 10:8, nga posible gayod, kini wala hisgoti sa 
Bibliya. Sa bisan unsang kahimtang, si Nimrod lag- 
mit giisip ingong ang unang magmamando sa Kis.” 
(Analytical Concordance to the Bible ni Young, 
Suplemento sa “Mga Nakaplagan Dili Pa Dugay 
Diha sa Kayutaan sa Bibliya,” ni W. Albright, 1955, 
p. 14) Busa, bisag ang Babilonya sa ulahi bug-os 
nga nasakop sa Semitikanhong pagmando, dihay 
pipila ka ebidensiya sa kasaysayan nga nahiuyon 
sa rekord sa Bibliya bahin sa Cusihanong pagman- 
do nianang dapita sa unang panahon. 


CUS 


Ang “Yuta sa Cus.” Dili tino ang nahimuta- 
ngan sa “yuta sa Cus” nga gihisgotan sa Genesis 
2:13 ingong yuta nga sa sinugdan gilibotan sa suba 
sa Gihon, usa sa upat ka sanga sa “suba nga migu- 
la gikan sa Eden.” (Gen 2:10) Ang mga maghuhu- 
bad sa Septuagint naghubad sa Hebreohanong pu- 
long alang sa “Cus” pinaagi sa Gregong ngalan 
nga Etiopia niining tekstoha. Ang ngalang Cus sa 
unang panahon nahimong halos katumbas sa ka- 
raang Etiopia, bisan pa niana dili gayod ikaingon 
nga mao kana ang kahimtang sa Genesis 2:13. Si 
Josephus, nga nagsunod sa hubad sa Septuagint, 
naglangkit sa Suba sa Gihon uban sa Nilo. (Jewish 
Antiquities, I, 39 [i, 3]) Apan, ang pagkapareho rag 
tinubdan sa suba sa Gihon uban sa mga suba 
sa Euprates ug Tigris tinong dili gayod motakdo 
sa maong pag-ila, gawas kon isipong ang tibuok- 
yutang Lunop nakahimog dagko kaayong mga ka- 
usaban sa topograpiya sa maong dapit. 

Busa, ang terminong “Cus” sa Genesis 2:13 gi- 
langkit sa pipila ka eskolar uban sa Kassu o mga 
Kassuhanon sa Asiryanhong mga inskripsiyon, usa 
ka katawhan nga wala mahibaloi ang kagikan nga 
nagpuyo sa patag nga rehiyon sa ibabaw sa bukid 
sa sentral Asia. Ang usa ka artikulo ni P. English 
diha sa Journal of Near Eastern Studies (1959, 
Tomo XVIIL, pp. 49-53) nagpakitag ebidensiya sa 
usa ka Negro nga katawhan sa karaang panahon 
diha sa rehiyon sa HS nga bahin sa Itom nga Da- 
gat ug sa ulahi diha sa rehiyon sa Caucasus sa ha- 
layong A. Kini naghisgot ug kalangkitan tali sa 
mga ngalan sa mga rehiyon sa Abkhazia ug Kha- 
zaria, nga gipuy-an sa maong mga tribo, ug sa Cus 
sa Bibliya. Siyempre, adunay posibilidad nga ang 
Cus nga gihisgotan sa Genesis 2:13 ikapadapat sa 
pipila ka pundok sa Cusihanong mga banay nga 
wala molalin paingon sa habagatan kauban sa ki- 
nabag-an sa mga Cusihanon apan mipuyo sa rehi- 
yon sa Asia Minor nga gihubit dili pa dugay. 

Sa gihapon ang uban nagtuo nga ang “yuta sa 
Cus” nga gilibotan sa Gihon nahimutang sa Penin- 
sula sa Arabia, sanglit ang ngalang “Cusan” giga- 
mit nga katumbas sa “yuta sa Midian” diha sa 
Habacuc 3:7, kay ang Midian sa katibuk-an nahi- 
mutang diha sa kasilinganan sa Gulpo sa ‘Aqaba. 
Lagmit nga mao kini nga “Cus” nga nahimutang sa 
Arabia ang gitumong sa dihang ang Midianhong 
asawa ni Moises nga si Zipora gitawag nga usa ka 
“Cusihanon.”--Ex 18:1-5, Num 12:1. 

Human sa Torre sa Babel. Human sa pagka- 
bulagbulag didto sa Babel tungod sa paglahugay sa 
pinulongan, ang kinabag-an sa mga kaliwat ni Cus 
mopatim-awng milalin paingon sa habagatan. Dili 
matino kon nakaabot ba sila sa Aprika pinaagi 
sa pag-agi una sa Peninsula sa Arabia ug dayon 
mitabok sa hiktin nga dagat nga nailhang Bab 


CUS 


al-Mandeb o kaha sila mipuyo una sa Aprika ug da- 
yon mitabok ngadto sa Arabia, bisan tuod ang pa- 
ngunang kalangkitan sa “Cus” uban sa Aprika ha- 
yan mopabor sa naulahing paglalin. Ang ngalan 
sa anak nga lalaki ni Cus nga si Seba gilangkit sa S 
sa Aprika, samtang kadtong kang Havila, Sabta, 
Raama, ug Sabteca sa katibuk-an gilangkit sa mga 
rehiyon sa Peninsula sa Arabia. (Tan-awa ang tag- 
satagsa ka artikulo ubos sa mga ngalan sa mga 
anak nga lalaki.) Angayng matikdan nga, samtang 
ang mga ngalan niining mga anak nga lalaki mo- 
patim-awng nagpabilin tungod sa mga tribo nga 
naggikan kanila, dili ingon niini ang kahimtang sa 
ngalang Nimrod, sanglit ang iyang ngalan maki- 
ta lamang diha sa karaang kasaysayan ingong usa 
ka tawo. Kini lagmit nagpakitang si Nimrod nagpa- 
bilin nga walay anak. 

Bisan tuod ang mga Cusihanon makaplagan sa 
Arabia, sa kadaghanang kahimtang ang ngalang 
Cus ingon sa paggamit sa Bibliya tin-awng nagtu- 
mong sa usa ka rehiyon sa Aprika, ug diin dayag 
ang kalangkitan, ang mga maghuhubad yanong 
naghubad sa “Cus” ingong “Etiopia.” Kini kanunay 
gilangkit sa Ehipto (Isa 20:3-5, 43:3, Jer 46:7-9) ug 
usab sa Libya. (2Cr 12:2, 3; Dan 11:43, Nah 3:9) Gi- 
pakita sa Isaias 11:11 ang karaang mga ngalan sa 
dapit alang sa mga dibisyon sa rehiyon nga pai- 
ngon sa habagatan gikan sa Delta sa Nilo: “Ehip- 
to” (o “Mizraim,” dinhi, Ubos nga Ehipto), “Patros” 
(Ibabaw nga Ehipto), ug “Cus” (Nubia-Etiopia). Ang 
Ezequiel 29:10 naghisgot sa kalaglagan sa Ehipto 
“gikan sa Migdol ngadto sa Syene ug hangtod sa 
utlanan sa Etiopia [Cus].” Busa, ang Cus o karaang 
Etiopia mopatim-aw nga saylo pa sa Syene (mo- 
dernong Aswan) ug, sumala sa arkeolohikanhong 
ebidensiya, nagpadayon sa H lagmit hangtod sa 
modernong Khartoum. Busa ang Cus naglangkob 
sa presenteng Sudan ug sa kinahabagatang bahin 
sa modernong Ehipto. Ang “mga suba sa Etiopia 
[Cus]” gituohan nga mao ang Asul ug Puti nga 
mga suba sa Nilo, nga nagtagbo didto sa Khar- 
toum, ug usab sa Suba sa Atbara, nga miagos 
ngadto sa Nilo sa H sa ikalimang busay niini.---Sof 
3:10. 

Ang “mga Arabo nga didto sa kiliran sa mga 
Etiopianhon [Ku-shim|]” (2Cr 21:16) lagmit mao 
ang mga tribo nga Arabo nga miokupar sa HK nga 
baybayon sa Peninsula sa Arabia ug busa nag-atu- 
bang sa Aprika atbang sa Pulang Dagat. 

Ang dakong bahin sa yuta sa Cus dayag nga 
maoy uga nga desyerto. Ang “rehiyon sa mga suba 
sa Etiopia” gihubit ingong “ang yuta sa nagahad- 
yong nga mga insektong pak-an” (Isa 18:1), tinga- 
li nagpunting sa mga dulon nga mihugpa sa Etio- 
pia ug Ehipto: apan, ang pipila nag-ingon nga kini 
mga lamok, ug ang uban nag-ingon nga ang Heb- 

reohanong pulong nga “nagahadyong” (tsela-tsal') 
halos parehog paglitok sa ngalang gihatag sa la- 
ngawng tsetse (tsaltsalya) sa Oromo nga mga tri- 
bo (usa ka Hamitikanhong katawhan nga nagpuyo 
sa modernong Etiopia). Ang garing, ebano, bula- 
wan, bililhong mga bato, puthaw, ug mga pahumot 
maoy mga produkto sa maong yuta, ug ang Bibli- 
ya naghisgot sa “mga magpapatigayon sa Etiopia” 
(Isa 45:14) ug sa “topasyo sa Cus. ”---Job 28: 19. 

Ulahing Kasaysayan. Ang Cus o Etiopia na- 
ilalom sa pagmando sa Ehipto sa hapit na ang pa- 
nahon sa Pagpanggula sa Israel gikan sa Ehipto, ug 
nagpadayon kini nga pagmando sulod sa mga 500 
ka tuig. Usa ka gobernador nga nagpatuman niini 
nga pagmando ubos sa Paraon sa Ehipto nailhan sa 
titulong “Anak nga Lalaki sa Hari sa Kus.” Lagmit 
nga sa hinapos sa ikaduhang milenyo W.K.P., ang 
Etiopia nahigawas gikan sa pagkontrolar sa Ehipto. 
Human niadto ang kaulohan sa Etiopia unang na- 
himutang sa Napata, duol sa ikaupat nga busay, ug 
sa ulahi sa Meroë, mga 210 km (130 mi) sa AAS sa 
Khartoum. 

Ang mga manggugubat sa Etiopia nahimong 
bahin sa kasundalohan ni Paraon Sisak nga mi- 
atake sa Juda sa ikalimang tuig ni Rehoboam 
(993 W.K.P.). (2Cr 12:2, 3) Human sa ikanapulong 
tuig ni Haring Asa, o sa mga 967 W.K.P., ang Etio- 
pianhong si Zera misulong batok sa Juda uban sa 
usa ka milyong kasundalohan apan nakaagom ug 
bug-os nga kapildihan didto sa Maresah.---2Cr 14: 
1, 9-15; 16:8. 

Ang sekular nga kasaysayan nagpakita nga sa 
ulahing bahin sa ikawalong siglo W.K.P. ang Etio- 
pia nagsakop sa Ehipto ug nagdominar niini sulod 
sa mga 60 ka tuig. Kini maoy sa panahon sa “Ika- 
kawhaag-lima nga (Etiopianhong) Dinastiya,” nga 
apil sa mga magmamando niini mao si Haring Ta- 
harga, gitawag ug Tirhaka diha sa Bibliya. Kini 
nga hari mitungas batok sa kasundalohan ni Se- 
nakerib sa panahon sa ilang pagsulong sa Juda 
(732 W.K.P.) apan, sumala sa Asiryanhong mga 
inskripsiyon, napildi didto sa Elteke(h).---2Ha 19:9, 
Isa 37:8, 9. 

Ang Asiryanhong mga emperador nga si Esar- 
hadon ug Ashurbanipal misulong sa Ehipto sa pa- 
nahon mismo sa ilang paghari, ug ang kalaglagan 
sa Thebes didto sa Ibabaw nga Ehipto (gitawag ug 
No-amon sa Nah 3:8-10) pinaagi ni Ashurbanipal 
(mga 684 W.K.P.) bug-os nagsakop sa Ehipto ug 
nagtapos usab sa pagmando sa Etiopia sa walog sa 
Nilo. Kini nagtuman sa tagna nga gipahayag mga 
tunga sa siglo una pa niana pinaagi sa manalag- 
nang si Isaias.---Isa 20:3-6. 

Sa gubat didto sa Carkemis niadtong 625 W.K.P., 
ang Etiopianhong kasundalohan nahimong bahin 
sa kasundalohan ni Paraon Neko, nga nakaagom ug 

kapildihan didto sa mga kamot ni Nabucodonosor. 
(Jer 46:2, 9) Ang ulahing pagsulong ni Nabucodo- 
nosor sa Ehipto (lagmit niadtong 588 W.K.P.) naka- 
pahinabo ug “grabeng kasakit” sa Cus ug 'nag- 
pakurog sa masaligon-sa-kaugalingon nga Etiopia 
[Cus]. —Eze 29:19; 30:4-9. 

Ang Persianhon nga si Haring Cambyses II (529- 
522 W.K.P.) nagsakop sa Ehipto sa mga adlaw ni 
Paraon Psamtik III, ug kini ang hinungdan nga ang 
Etiopia nailalom sa pagkontrolar sa Persia, busa, si 
Ahasuero (Jerjes I) ikaingon nga nagmando “gikan 
sa India hangtod sa Etiopia [Cus].” (Est 1:1; 8:9) 
Nagpamatuod niini, si Jerjes nag-ingon diha sa usa 
ka inskripsiyon: “Kini ang mga nasod---dugang pa 
sa Persia---nga ako nagmando ingong hari... In- 
dia... (ug) Kus."--Ancient Near Eastern Texts, 
p. 316. 

Ang mga destiyero sa Juda gitagna nga mobalik 
sa ilang yutang natawhan gikan sa halayong kayu- 
taan, lakip ang Cus. (Isa 11:11, 12, itandi ang Sof 
3:10.) Gihubit sa tagna ni Daniel bahin sa “panahon 
sa kataposan” nga ang Etiopia ug Libya “mosunod 
sa mga lakang’ sa agresibong “hari sa amihanan,” 
buot ingnon, sila mosunod sa iyang direksiyon. 
(Dan 11:40-43) Ang Etiopia (Cus) usab maoy lakip 
sa daotang kasundalohan ni “Gog sa yuta sa Ma- 
gog” sa dihang mapintas nga giatake niini ang mga 
natigom pag-usab nga katawhan ni Jehova “sa ka- 
ulahiang bahin sa mga tuig.” (Eze 38:2-5, 8) Apan 
ang salmista paborableng nagtagna nga ang Cus 
ilakip niadtong magdalag mga gasa ngadto sa Di- 
yos.--Sal 68:29-32. 

3. Ang superskripsiyon sa Salmo 7 nag-ingon 
nga ang salmo maoy “mahitungod sa mga pulong 
ni Cus nga Benjaminhon.” Wala nay ubang paghis- 
got niining tawhana. Kon ang salmo naghisgot sa 
unang yugto sa kasaysayan ni David, ang paghis- 
got lagmit nagtumong sa pipila ka magsusupak ni 
David sa palasyo ni Saul: kon kini naghisgot sa ula- 
hing yugto, ang ngalan tingali gigamit sa dili ta- 
tawng pagtumong kang Simei nga Benjaminhon 
nga nagtunglo kang David.---2Sa 16:5-8. 


CUSA. Ang 'sinaligang tawo” ni Herodes Anti- 
pas, lagmit sa mga kalihokan sa panimalay. Ang 
asawa ni Cusa nga si Juana nag-alagad kang Jesus. 
—luc 8:3, tan-awa ang JUANA. 


CUSAN. Ang Cusan makaplagan sa Habacuc 
3:7 ingong katumbas “sa yuta sa Midian” ug busa 
dayag nga maoy laing ngalan sa Midian o nagtu- 
mong sa usa ka silingang dapit. Ingon sa gipakita 
sa artikulo nga Cus (Num. 2), mopatim-awng ang 
pipila sa mga kaliwat ni Cus nanimuyo sa Peninsu- 
la sa Arabia, ug ang ngalan nga Kusi o Kushim gi- 
gamit sa karaang panahon sa paghubit sa pipila ka 
katawhan nga Arabo niana nga rehiyon. 


CUSIHANON 


CUSAN-RISATAIM [lagmit, Cusihanon (Etio- 
pianhon) sa Dobleng Pagkadaotan]. Usa ka hari sa 
Mesopotamia nga sa iyang pagmando gipahigawas 
ni Otniel ang mga Israelinhon human sa walo-ka- 
tuig nga pagkaulipon. Siya gitawag usab “nga hari 
sa Sirya.” (Huk 3:7-11) Ang ikaduhang bahin ('ri- 
sataim”) niining gikombinar nga ngalan giisip sa 
pipila ingong ngalan sa dapit o rehiyon, samtang 
gihubad kini sa uban nga nagkahulogang “Dobleng 
Pagkadaotan.” Ang “Cusan” gigamit sa Habacuc 
3:7 nga katumbas sa Midian, apan giingon nga si 
Haring Cusan-risataim naggikan sa Mesopotamia 
(Heb., 'Aram' na-hara'yim, itandi ang Gen 24:10, 
diin gigamit ang samang termino sa paghubit sa 
lokasyon sa siyudad sa Nahor sa Sirya). Ang usa 
ka talaan ni Paraon Ramses II naghisgot sa usa 
ka distrito sa amihanang Sirya nga gitawag ug 
Qusanaruma, ug gituohan sa ubang mga eskolar 
nga kini lagmit maoy nahimutangan sa gingharian 
niini nga hari. Si Cusan-risataim mao ang unang 
dako nga tigpanglupig sa Israel sa panahon sa mga 
Maghuhukom. 


CUSI [Cusihanon, Etiopianhon]. 

1. Amahan sa manalagna nga si Sofonias.---Sof 
1:1. 

2. Katigulangan ni Jehudi, kinsa nag-alagad sa 
palasyo ni Haring Jehoiakim.—Jer 36:14. 


CUSIHANON [Kang (Iya ni) Cus (Etiopia)]. 
Ang terminong “Cusihanon” mahimong magtu- 
mong sa mga molupyo sa yuta sa Cus sa Aprika o 
sa pipila ka kahimtang kini mahimong magtumong 
sa mga tawong nagpuyo sa Peninsula sa Arabia. 
Kining ulahi nga gihisgotan lagmit nga mapadapat 
sa asawa ni Moises nga si Zipora. (Ex 18:1-5, Num 
12:1) Si Zipora maoy usa ka Kenihanon kansang 
kagikan dili matino. (Gen 15:18, 19: Huk 4:11) Ang 
mga pulong sa 2 Cronicas 21:16 nga “didto sa kili- 
ran sa mga Etiopianhon [Cusihanon]” ingong nag- 
tumong sa pipila ka Arabo mahimong magpasabot 
usab nga “ubos sa pagkontrolar sa mga Etiopian- 
hon,” ug kini lagmit nagpakita sa usa ka pasukara- 
nan sa pagpadapat sa ngalang “Cusihanon” ngadto 
sa mga tawo nga wala maggikan kang Cus. Ang 
ubay-ubayng mga anak nga lalaki ni Cus gituo- 
hang mipuyo sa Peninsula sa Arabia.---Tan-awa 
ang HAVILA Num. 3, SABTA. 

Apan, sa panguna ang “Cusihanon” nagtumong 
sa mga Aprikano nga nagpuyo sa rehiyon nga 
gitawag kaniadto nga Etiopia. Dugang pa kang 
“Zera nga Etiopianhon [Cusihanon]” ug kang “Tir- 
haka nga hari sa Etiopia” (2Cr 14:9: 2Ha 19:9), 
ang ubang Cusihanon nga gihisgotan sa Bibliya 
mao si Ebed-melek (Jer 38:7-12: 39:16-18), ang 
Etiopianhong eunuko nga nahimong kinabig sa 


CUT, CUTA 


Kristiyanidad, ug ang rayna nga iyang gialagaran, 
si Candace. (Buh 8:26, 27) Ang heneral nga si Joab 
mipilig wala-hinganli nga Cusihanong magdada- 
gan (gitawag ug Cusi sa KJ) inay sa usa ka Israe- 
linhon aron ibalita kang David ang kapildihan ug 
kamatayon sa iyang anak nga si Absalom.---2Sa 
18:19-32, tan-awa ang Cus Num. 2. 


CUT, CUTA. Ang “Cut” ug “Cuta” nagtumong 
sa mao rang orihinal nga pinuy-anan sa usa ka ka- 
tawhang gibalhin sa hari sa Asirya ngadto sa mga 
siyudad sa Samaria human madestiyero ang Israel 
niadtong 740 W.K.P. (2Ha 17:23, 24, 30) Apan, ang 
mga gipapahawa gikan sa Cuta ug sa ubang mga 
dapit gihasi sa mga leyon nga mopatay ug tawo, ug 
sa dihang nangayog tabang sa hari sa Asirya, sila 
gihatagan ug usa ka saserdote nga kanhi iya sa 
amihanang gingharian sa Israel. Sanglit ang pag- 
simba nga gibatasan sa Israel dugay nang gisalik- 
way sa Diyos (1Ha 13:33, 34, 16:31-33), ang pag- 
alagad niini nga saserdote wala makapatunghag 
tinuod nga mga magsisimba kang Jehova, mao 
nga [ang mga molupyo sa kolonya] nahimong mga 
magsisimba sa ilang kaugalingong mga diyos,” ug 
kadtong gikan sa Cuta nagpadayon sa pagsimba sa 
ilang diyos nga si Nergal. Ang rasa nga napatung- 
ha sa pagminyoay sa ‘mga tawo sa Cuta’ ug sa 


D 


DABERAT |Sibsibanan]. Usa ka siyudad nga 
gihisgotan diha sa talaan sa mga utlanan sa Zabu- 
lon (Jos 19:10, 12) apan giisip nga iya sa silingang 
tribo ni Isacar sa dihang sa ulahi kini gihatag uban 
ang sibsibanan niini ngadto sa mga Levihanon sa 
banay ni Gerson (Gersom). (Jos 21:27, 28: 1Cr 6:71, 
72) Ang Daberat wala ilakip diha sa talaan sa mga 
dapit nga gipahat ngadto kang Isacar, apan daghan 
sa mga geograpo ang naghunahuna nga kini lag- 
mit mao ang Rabit sa Josue 19:20, usa ka ideya 
nga gipaluyohan sa Vatican Manuscript Num. 1209. 
--Tan-awa ang RABIT. 

Ang Daberat gituohan karon nga mao ang mga 
kagun-oban sa Khirbet Dabura (Horvat Devora), 
duol sa balangay sa Dabburiya diha sa AK nga dap- 
lin sa Bukid sa Tabor. 


DABESET [Bugdo sa Bukobuko]. Usa ka lung- 
sod sa Zabulon. (Jos 19:11) Ang eksaktong nahimu- 
tangan niini wala mahibaloi, apan, ang dapit sa Tell 
esh-Shammam (Tel Shem), mga 5 km (3 mi) sa S 
sa Jokneam diha sa Patag sa Jezreel, mopatim-aw 

ubang mga nasod uban sa nahibilin sa mga Israe- 
linhon sa katibuk-an gitawag ug “Samarianhon.” 
Sumala kang Josephus, kini sila “gitawag ug Chut- 
haioi (Cutim) diha sa Hebreohanong pinulongan, 
ug Samareitai (mga Samarianhon) sa mga Grego.” 
(Jewish Antiquities, IX, 290 [xiv, 3]) Ang ngalang 
“Cutim” dayag nga gigamit tungod sa kadaghan sa 
katawhan nga gikan sa Cuta taliwala sa orihinal 
nga mga lalin.---2Ha 17:24-41. 

Ang pagkadiskobre sa kontrata nga mga pa- 
pan sa Tell Ibrahim (Imam Ibrahim), mga 50 km 
(30 mi) sa AS sa Babilonya, nga naundan sa nga- 
lang Kutu (ang Akadianhong katumbas sa Cut), 
nagpatuo sa kadaghanang geograpo nga ang Tell 
Ibrahim mao ang Cuta sa Bibliya. May mga indi- 
kasyon nga ang Cuta sa usa ka panahon maoy la- 
kip sa mas iladong mga siyudad sa Imperyo sa Ba- 
bilonya ug lagmit dako usab, sama sa bungdo 
nga nagtimaan niini karong adlawa nga maoy mga 
18 m (60 p) ang gihabogon ug 3 km (2 mi) ang sir- 
kumperensiya. Ang gituohang dapit nga kanhi usa 
ka karaang templo nga gipahinungod kang Nergal 
giingon nga anaa sa taliwala niini nga mga kagun- 
oban nga nahiuyon sa pahayag sa Bibliya nga “ang 
mga tawo sa Cut” maoy mga magsisimba sa ma- 
ong diyos.---2Ha 17:29, 30. 


nga mohaom sa kon unsay gihulagway sa Bibliya 
bahin sa Dabeset. 


DAD-ONON.. Ang Hebreohanong termino nga 
keli’, nga usahay gihubad nga “dad-onon” ug “baga- 
he,” halapad ug kapadapatan. Ang paninugdang 
diwa sa Hebreohanong pulong lagmit nagtumong 
sa “butang nga gisudlan, sudlanan.”---Tan-awa ang 
HINAGIBAN, ARMADURA. 

Ang kasundalohan nga magkampo, mga magpa- 
panaw, kadtong adunay panagkatigom nga halayo 
sa ilang mga balay, ug uban pa, magdalag kina- 
hanglanong mga galamiton ingong dad-onon, o ba- 
gahe. (1Sa 10:21, 22, 17:22, 25:9-13) Si David mi- 
himog regulasyon sa Israel nga ang mga tawo 
nga mabilin aron sa pagbantay sa mga bagahe 
sa panahon sa pagpakiggubat angayng makabaton 
ug samang bahin sa mga inagaw sa kadaogan 
nga mabatonan sa mga tawong nakig-away.-- 1Sa 
30:21-25. 

Ang Ehipto gisultihan sa pagpangandam sa 
iyang kaugalingon alang sa pagkadestiyero pinaagi 

sa pag-andam ug “bagahe alang sa pagkadestiye- 
ro,” kay tino ang iyang pagkapukan ngadto sa Ba- 
bilonya, ingon sa gitagna sa manalagnang si Jere- 
mias. (Jer 46:13, 19) Sa adlawng dako, ingong bahin 
sa simbolikong paglarawan sa umaabot nga pagka- 
destiyero sa Jerusalem ngadto sa Babilonya, si Eze- 
quiel nagdalag “mga dad-onon alang sa pagkades- 
tiyero” gikan sa iyang balay.---Eze 12:1-4, 7-11. 


DAGAMI, PINUTLAN SATRIGO. Sa pag- 
kagamit sa Bibliya, ang dagami o pinutlan sa trigo 
mopatim-awng nagtumong sa nahibiling mga lin- 
dog sa mga lugas nga nagbarog diha sa uma hu- 
man sa pag-ani. Ang dagami o pinutlan sa trigo 
mao ang gisugo nga kuhaon sa mga Israelinhon sa 
dihang ang Paraon sa Ehipto wala na maghatag ka- 
nila sa regular nga suplay sa uhot alang sa paghi- 
mog mga tisa.--Ex 5:10-12. 

Ang dagami kanunayng gihisgotan diha sa ma- 
sambingayong mga kahimtang, ug gigamit kini 
nga mga paglarawan tungod kay kini gaan ug hu- 
yang (Job 13:25, 41:1, 28, 29), daling padparon sa 
hangin (Isa 40:24, 41:2, Jer 13:24), ug daling modi- 
laab ug mopitipiti kon masunog (Isa 5:24, Joe 2:5: 
Abd 18; Nah 1:10). Ang mga daotan, ang mga ka- 
away ni Jehova, maingon man ang daotang mga 
laraw nga tinong mapakyas, gitandi sa dagami. (Ex 
15:7: Sal 83:13, Mal 4:1: Isa 33:11) Si apostol Pablo, 
sa paghisgot bahin sa Kristohanong buluhaton nga 
pagpanukod, nagtala sa dagami ingong materyales 
nga kinaubsan ug bili, usa nga dili makabarog sa 
pagsulay pinaagi sa kalayo.--- 1Co 3:12, 13. 


DAGANG. Usa ka galamiton sa pagsulat nga 
gigamit sa pagmarka o sa pagkudlit diha sa mga 
materyales sama sa yutang-kulonon o talo. (Sal 
45:1: Isa 8:1; Jer 8:8) Ang dagang nga gigamit 
alang sa cuneiform nga sinulat adunay kuwadrado 
o pormag-kunya nga tumoy ug kasagarang ginama 
gikan sa tangbo o sa gahi nga kahoy. 

Ang usa ka dagang o silsil nga ginama sa metal 
o sa ubang matang sa gahi nga materyales mao 
ang gikinahanglan sa pagsilsil o sa pagkulit sa mga 
letra diha sa bato o metal. Ang patriarkang si Job 
nagpahayag: “Oh nga gisulat unta karon ang akong 
mga pulong! Oh nga nakudlit unta sila sa usa ka ba- 
sahon! Pinaagi sa dagang nga puthaw ug pinaagi sa 
tingga, Oh nga nakulit unta sila diha sa bato hang- 
tod sa kahangtoran!” (Job 19:23, 24) Dayag nga 
maoy tinguha ni Job nga ang iyang mga pulong 
isilsil diha sa bato ug ang kinulit nga mga letra bu- 
litan ug tingga aron kini mas molungtad ug dugay. 
Kasiglohan sa ulahi, si Jehova naghisgot bahin sa 
mga sala sa Juda ingong nahisulat pinaagig da- 
gang nga puthaw, buot ingnon, gitala nga dili ma- 
papas.---Jer 17:1. 


DAGAT 


DAGAT. Ang natingob nga katubigan sa yuta 
nga lahi gikan sa kamad-an, o usa ka dakong katu- 
bigan sa parat o tab-ang nga tubig, nga kasagarang 
nagtumong sa katubigan nga mas gamay kay sa 
kalawran ug nga dili bug-os o kaha bug-os nalibo- 
tan sa yuta. Ang tubig naglangkob sa kapin sa 
70 porsiyento sa nawong sa yuta. 

Si Jehova ang Maglalalang ug Tigkontro- 
lar. Ang Bibliya sublisubling nagpaila kang Je- 
hova ingong ang Maglalalang sa kadagatan, nga 
naghimo niini nga lahi gikan sa mamalang yuta sa 
ikatulong adlaw sa paglalang. (Gen 1:9, 10, 13, Neh 
9:6: Buh 4:24, 14:15, Pin 14:7) Kini naghisgot usab 
sa iyang katakos sa paggamit sa iyang gahom iba- 
baw sa dagat ug sa pagkontrolar niini. (Job 26:12, 
Sal 65:7: 89:9, Jer 31:35) Sa dinhi pa ang iyang 
Anak sa yuta, siya gihatagan ug awtoridad sa iyang 
Amahan sa pagmando sa dagat sa epektibong pa- 
agi. (Mat 8:23-27, Mar 4:36-41, Ju 6:17-20) Gikon- 
trolar sa Diyos ang dagat pinaagi sa pagpahimu- 
tang sa mga baybayon ug ingon man sa pagpataob 
ug pagpahunas nga maoy nagpugong sa dagat su- 
lod sa gitakdang mga utlanan niini, nga nag-ali ni- 
ini, pagaingnon pa, pinaagi sa mga pultahan. (Job 
38:8-11, Sal 33:7, Pr 8:29, Jer 5:22, tan-awa ang BA- 
LAS.) Kini nga pagkontrolar sa dagat, ingon man 
ang kahinungdanon niini sa siklo sa tubig sa yuta 
(Ecc 1:7: Am 5:8), naghimo sa dagat nga usa ka pa- 
nanglitan sa katingalahang mga buhat ni Jehova. 
(Sal 104:24, 25) Sa balaknong pagkasulti, bisan ang 
dagat miduyog sa pagdayeg sa ilang Maglalalang. 
-Sal 96:11: 98:7. 

Kadagatan sa Israel. [Labot sa kadagatan sa 
Israel, ang labing ilado mao ang “Dakong Dagat 
[Mediteranyo],” nga gitawag usab nga “dagat sa ka- 
sadpan” o gitawag lamang nga “Dagat.” (Jos 1:4; 
Deu 11:24, Num 34:5) Ang uban mao ang Pulang 
Dagat, o Dagat nga Ehiptohanon (Ex 10:19, Isa 
11:15): Dagat sa Asin (o Patayng Dagat), Dagat sa 
Araba, o “sidlakang dagat” (Deu 3:17, Eze 47:18): 
ug ang Dagat sa Galilea, Dagat sa Kineret, o Dagat 
sa Tiberias. (Mat 4:18, Num 34:11, Ju 6:1; tan-awa 
ang GALILEA, DAGAT SA, DAKONG DAGAT, PULANG DA- 
GAT, DAGAT SA ASIN.) Sa mga paghisgot sa Bibliya, 
ang partikular nga katubigan nga gitumong sa eks- 
presyong “dagat” sagad matino pinaagi sa konteks- 
to. (Ex 14:2 [itandi ang 13:18], Mar 2:13 [itandi ang 
ber 1].) Usahay ang Hebreohanong termino gipa- 
dapat sa mga suba.---Jer 51:36 (nga naghisgot sa 
Euprates): Isa 19:5 (sa Nilo). 

Ang Kahiladman. Sumala sa Greek and En- 
glish Lexicon to the New Testament ni Parkhurst 
(London, 1845, p. 2), ang Gregong pulong nga 
a'byssos, nga nagkahulogang “hilabihan o grabe 
ka lawom” ug sagad gihubad nga “kahiladman,” 
usahay gigamit sa pagtumong sa o sa pagtandi sa 


DAGAT 


dagat tungod sa hilabihan, daw dili-matugkad nga 
kalalom niini. (Rom 10:6, 7: itandi ang Deu 30: 
12, 13.) Sa mga simbolo diha sa Pinadayag, “ang 
mapintas nga mananap nga mogula gikan sa kahi- 
ladman” (Pin 11:7) giingon, sumala sa Pinadayag 
13:1, nga mogula gikan sa “dagat.”-- Tan-awa ang 
KAHILADMAN. 

Sinugdanan sa mga Linalang sa Dagat. 
Ang asoy sa Genesis nag-ingon nga ang mga lina- 
lang sa dagat ug ang nagalupad nga mga linalang 
mao ang unang mga mananap sa yuta. Kini maba- 
sa: “Ug miingon ang Diyos: 'Modagsang sa mga tu- 
big ang panon sa buhing mga kalag ug manglupad 
ang nagalupad nga mga linalang ibabaw sa yuta sa 
nawong sa hawan sa mga langit.” Ug gilalang sa Di- 
yos ang dagkong linalang sa dagat ug ang matag 
buhing kalag nga nagalihok, nga gipadagsang sa 
mga tubig sumala sa ilang mga matang, ug ang 
matag pak-an nga nagalupad nga linalang sumala 
sa iyang matang. Ug nakita sa Diyos nga kadto ma- 
ayo. Niana ang Diyos nagpanalangin kanila, nga 
nag-ingon: 'Magmabungahon ug magdaghan kamo 
ug pun-a ang mga tubig sa mga dulang sa dagat, 
ug magdaghan ang nagalupad nga mga linalang 
diha sa yuta.” Ug dihay kagabhion ug dihay kabun- 
tagon, ikalima nga adlaw.”--Gen 1:20-23. 

Sa pag-ingon nga “Modagsang sa mga tubig,” 
wala pasagdi sa Diyos ang dagat nga mao lamang 
ang mopatunghag kinabuhi, nga mopagula sa kina- 
unahang buhing mga linalang nga gikan niini ina- 
nayng motungha ang ubang matang sa mga ma- 
nanap. Kay ang asoy usab nag-ingon nga “gilalang 
sa Diyos [ang mga linalang sa dagat] . . . sumala sa 
ilang mga matang.” Dugang pa, diha sa rekord sa 
“ikaunom nga adlaw’ ug sa paglalang sa mga mana- 
nap sa kamad-an, ang Diyos gihulagway nga nag- 
ingon: “Magpatungha ang yuta ug buhing mga ka- 
lag sumala sa ilang mga matang.” Ang Diyos wala 
magsugo sa dagat nga magpatunghag buhing mga 
butang alang sa yuta, o magtugot niining mga bu- 
tanga nga inanayng motungha gikan sa dagat, 
apan “gibuhat sa Diyos” ang matag matang suma- 
la sa nahiangayng puy-anan niini.---Gen 1:24, 2b. 

Masambingayong Paggamit. Bisan tuod ang 
Yutang Saad miabot “gikan sa Pulang Dagat hang- 
tod sa dagat sa mga Filistehanon [ang Dagat Medi- 
teranyo] ug gikan sa kamingawan hangtod sa Suba 
[sa Euprates],” ang dominyo sa umaabot nga Mesi- 
yanikong Hari gihubit nga “gikan sa usa ka dagat 
ngadto sa laing dagat ug gikan sa Suba ngadto sa 
mga kinatumyan sa yuta” nga dayag nga nagtu- 
mong sa tibuok globo. (Ex 23:31, Zac 9:9, 10, itandi 
ang Dan 2:34, 35, 44, 45.) Gipakita kini ni Mateo ug 
Juan sa ilang pagpadapat sa tagna ni Zacarias, nga 
nianang tagnaa si Zacarias nagkutlo sa Salmo 72:8. 
--Mat 21:4-9: Ju 12:12-16. 

Dakong kasundalohan. Gihubit ni Jeremias 
ang tingog sa mga moatake sa Babilonya nga 
“ingon sa dagat nga nagdaguok.” (Jer 50:42) Busa, 
sa dihang iyang gitagna nga “ang dagat” mosanap 
ibabaw sa Babilonya, dayag nga iyang gipasabot 
ang nagapanakop nga dakong kasundalohan ilalom 
sa mga Medianhon ug mga Persianhon.---Jer 51:42, 
itandi ang Dan 9:26. 

Mga katawhang nahimulag sa Diyos. Gipa- 
kasama ni Isaias ang daotang katawhan sa yuta, 
ang mga katawhang nahimulag sa Diyos, ngadto sa 
“dagat nga gikusokuso, sa dihang kini dili mahi- 
mong linaw, nga ang katubigan niini nagpadayon 
pagtugpo ug lusay ug lapok.” (Isa 57:20) Sa Pi- 
nadayag 17:1, 15 ang “katubigan” nga diha ni- 
ana “naglingkod” ang Dakong Babilonya giingon 
nga nagtumong sa “mga katawhan ug mga panon 
sa katawhan ug kanasoran ug mga pinulongan.” Si 
Isaias dugang nagtagna bahin sa Zion, ang “baba- 
ye” sa Diyos: “Tungod kay ang kabahandianon sa 
dagat mopaingon kanimo, ang mismong mga kahi- 
nguhaan sa kanasoran moabot kanimo.” (Isa 59:20, 
60:1, 5) Kini mopatim-awng nagpasabot sa pagliso 
sa daghang katawhan gikan sa taliwala sa mga pa- 
non sa katawhan sa yuta ngadto sa simbolikong 
“babaye” sa Diyos. 

Gihubit ni Daniel ang upat ka “mananap” nga mi- 
gula “gikan sa dagat” ug gibutyag nga kini nagsim- 
bolo sa politikanhong mga hari o mga gingharian. 
(Dan 7:2, 3, 17, 23) Sa susama, si Juan naghisgot sa 
usa ka “mapintas nga mananap nga migimaw gi- 
kan sa dagat,” nga mao, gikan sa dakong bahin sa 
katawhan nga nahimulag sa Diyos, ug ang iyang 
paghisgot sa simbolikong pinulongan bahin sa mga 
diadema ug sa usa ka trono sa makausa pa nag- 
langkit sa ideya bahin sa usa ka politikanhong or- 
ganisasyon uban niini nga mananap nga migimaw 
gikan sa “dagat.” (Pin 13:1, 2) Iyang nakita usab 
diha sa panan-awon ang panahon sa dihang aduna 
unyay “usa ka bag-ong langit ug usa ka bag-ong 
yuta” ug sa dihang wala na “ang dagat,” nga mao, 
ang gubot nga masa sa katawhan nga nahimulag 
sa Diyos.---Pin 21:1. 

Mga tawong walay pagtuo. Ang usa ka tawo 
nga walay pagtuo, nga nagduhaduha inig-ampo 
niya sa Diyos, gipakasama sa tinun-an nga si San- 
tiago ngadto sa “balod sa dagat nga ginakuso- 
kuso ug ginapadpad sa hangin.” Siya wala moila 
o magpabili sa maayong mga hiyas sa pagka- 
mahinatagon ug mahigugmaong-kalulot sa Diyos. 
“Dili angay nga maghunahuna kanang tawhana 
nga siya adunay madawat gikan kang Jehova, siya 
usa ka tawong maduhaduhaon, mabalhinon sa ta- 
nan niyang mga dalan,” nag-ingon si Santiago. 
--San 1:5-8. 


DAGAT SA ASIN 


Mga pangpang nga anapog sa kasadpang 
baybayon sa Dagat sa Asin 


Imoral nga mga tawo. Si Judas nga igsoon ni 
Santiago nagpasidaan sa iyang isigka-Kristohanon 
bahin sa dakong kapeligrohan gikan sa daotang 
mga tawo nga nakayuhot sa kongregasyon aron sa 
pagpasulod ug kahugawan sa moral. Siya nagtawag 
kanila ingong “nagpungasi nga mga balod sa dagat 
nga nagpabula sa ilang kaugalingong mga hinung- 
dan sa kaulawan.” (Jud 4-13) Mahimong diha sa 
hunahuna ni Judas ang naunang giingon ni Isaias 
(57:20) ug lagmit mahulagwayong naghubit sa hu- 
got nga di-pagpanumbaling nianang mga tawhana 
sa mga balaod sa Diyos ug sa ilang pagsalikway sa 
gilatid sa Diyos nga moral nga mga sukdanan 
tungod sa ilang malaw-ay ug mahilayong dalan. 
Sama sa giingon sa Commentary ni Cook sa Ju- 
das 13: "Ilang giladlad sa publiko ang lapok ug ka- 
hugawan sa ilang mga pagpatuyang . . . Busa 
kining mga tawhana nagpabula sa ilang kaugali- 
ngong mga buhat sa kaulawan, ug nagladlad niini 
aron makita sa tanang tawo, ug aron mabasol ang 
Simbahan tungod sa daotang mga buhat niining 
nagpakaaron-ingnon nga mga magtutuo.” Ang la- 
ing komentarista nag-ingon: “Ang ilang gipaambit 
maoy ingon kahaw-ang ug kawalay-bili sa bula sa 


mga balod sa dagat, ug ang resulta sa pagkatinuod 
mao ang pagmantala sa ilang kaugalingong kaula- 
wan."---Barnes' Notes on the New Testament, 1974: 
itandi ang paghubit ni Pedro bahin nianang mga 
tawhana diha sa 2Pe 2:10-22. 


DAGAT SA ASIN. Usa sa mga ngalan nga gi- 
gamit sa Bibliya alang sa dakong lanaw o dagat nga 
sagad nailhan karong adlawa nga Patayng Dagat. 
Ang Dagat sa Asin (Yam ha-Melah) mao ang haba- 
gatang utlanan sa Suba sa Jordan. 

Ngalan. Ang “Dagat sa Asin,” nga mao ang 
una ug kanunayng gigamit nga ngalan alang nii- 
ning dagata diha sa Bibliya, maoy haom kaayo, 
sanglit kini ang usa sa kinaparatan nga katubigan 
sa tibuok yuta. (Gen 14:3, Num 34:3, 12, Jos 15: 
2, 5) Gitawag usab kini nga dagat sa Araba (Deu 
4:49: 2Ha 14:25), sanglit kini nahimutang diha sa 
dakong liki nga niana bahin ang Araba. Apan, usa- 
hay ang ngalang “Dagat sa Asin” gidugang sunod 
sa “dagat sa Araba” aron masabtan kon unsa gayod 
nga katubigan ang gipasabot nga dagat sa Araba. 
(Deu 3:17: Jos 3:16, 12:3) Ang Dagat sa Asin nahi- 
mutang sa S nga utlanan sa Yutang Saad ug gita- 
wag nga “sidlakang dagat,” sa ingon nagpalahi nii- 
ni sa “kasadpang dagat [Mediteranyo].” (Eze 47:18, 
Joe 2:20, Zac 14:8) Si Josephus, kinsa nasayod nga 


DAGOM 


may dagkong mga piraso sa aspalto nga usahay 
manglutaw niini nga dagat, nagtawag niini nga La- 
naw sa Asphaltitis. (The Jewish War, I, 657 [xxxiii, 
5]; IV, 479 [viii, 4]) Dayag nga sukad lamang sa ika- 
duhang siglo K.P. nga kini gitawag ug Patayng Da- 
gat. Ang Arabiko nga ngalan niini maoy Bahr Lut, 
“Dagat ni Lot.” 

Dagway sa Dagat. Ang porma sa Dagat sa 
Asin medyo linginon, mga 15 km (9 mi) ang gilap- 
don ug mga 75 km (47 mi) ang gitas-on, ug ang gi- 
tas-on niini mag-usab-usab depende sa panahon. 
Sa HS nga kiliran niini may milawis nga dakong pe- 
ninsula nga gitawag ug Lisan (ang dila). Kini nga 
peninsula karon nagbahin sa dagat ngadto sa duha 
ka seksiyon, apan aduna gihapoy lutsanan sa tubig 
tali niining duha ka bahin. Ang bahin sa dagat nga 
nahimutang sa H sa Lisan medyo mabaw, samtang 
ang dakong bahin sa dagat diha sa A moabot sa gi- 
ladmong mga 400 m (1,300 p). Ang tubig niini 
ubos ug mga 400 m (1,300 p) sa lebel sa Dagat Me- 
diteranyo, nga naghimo niini nga kinaubsang dapit 
sa tibuok yuta. 

Ang dakong bahin sa S nga baybayon (sa A sa Li- 
san) maoy titip nga mga pangpang nga sandstone 
nga patungas sa patag sa ibabaw sa bukid sa Moab. 
Ang ubay-ubayng mga lugot, nga ang labing ilado 
niini mao ang Arnon, mitadlas niining umaw nga 
kabungtoran ug ang tubig niini nga lugot miagos 
ngadto sa dagat. Dapit sa S ug sa H sa peninsula 
nahimutang ang usa ka patag nga maayong pagka- 
tubig sa kasapaan. Ang H nga tumoy sa dagat 
maoy parat nga kalamakan. Sa K nga kiliran sa da- 
gat ang anapog nga mga pangpang dili sama kati- 
tip niadtong sa S. Kini nga kabungtoran sa Juda 
mas hanayhay ug paubos, apan kini umaw kaayo 
sanglit walay permanenteng mga sapa nga mitad- 
las niini paingon sa dagat. Ang baybayon ug ang 
mga bakilid duol sa baybayon mahimong kaagian 
ubay sa K nga kiliran. Diha sa usa ka patag sa iba- 
baw sa habog nga bungtod atbang sa Lisan mao 
ang Masada, ang kuta nga gipalig-on ni Herodes ug 
diin niadtong 73 K.P. gipildi sa mga Romano ang 
nahibilin sa mga Hudiyo nga mibarog batok sa Ro- 
manhong kasundalohan. Unahan pa dapit sa A na- 
himutang ang tubigang dapit sa En-gedi. Didto sa 
A nga tumoy, ang Jordan miagos ngadto sa dagat 
diin ang tab-ang nga tubig niini misagol sa parat 
kaayo nga tubig sa dagat. 

Tubig. Ang tubig sa maong dagat talagsaon 
sanglit ang kaparaton niini maoy siyam ka pilo kay 
sa kadagatan mismo. Ang Dagat sa Asin walay lut- 
sanan, mao nga ang dakong bahin sa tubig nga 
moagos nganha niini moalisngaw tungod sa labi- 
hang kainit, nga magbilin ug daghang asin. Dag- 
han kaayo ang asin mao nga walay isda nga ma- 

buhi didto, bisan ang mga matang sa isda nga 
mabuhi sa dagat, ang pipila ka isda nga diha sa 
lad-ang nga tubig diin nagsagol ang tab-ang ug 
parat nga tubig mamatay kon kini maanod ngadto 
sa dagat mismo. Kini naghatag ug dugang kahulo- 
gan sa kahubitan ni Ezequiel bahin sa bul-og sa tu- 
big nga nagaagos gikan sa templo ni Jehova ngad- 
to sa “sidlakang dagat” ug magaayo sa ibabaw nga 
bahin mao nga modaghan pag-ayo ang mga isda 
niini sama sa Dagat Mediteranyo ug magsuportar 
sa malamboong industriya sa pangisda. (Eze 47:8- 
10, 18) Tungod kay asinon ang tubig, ang mga bu- 
tang dali rang molutaw, ug linaw ang dagat tungod 
kay kini dili mobalod sa mga huyohoy lamang. 

Sodoma ug Gomora. Gituohan sa kadagha- 
nan nga ang Sodoma ug Gomora nahimutang duol 
sa habagatang tumoy sa Dagat sa Asin. Ang mga 
hari niining mga siyudara maoy kauban niadtong 
nakiggubat didto sa “Ubos nga Patag sa Sidim, nga 
mao, ang Dagat sa Asin,” ug kini nga prase mahi- 
mong magpasabot nga ang Ubos nga Patag sa Si- 
dim natabonan sa Dagat sa Asin. (Gen 14:3) Ang 
rehiyon sa Sodoma ug Gomora diin nagpuyo si Lot 
maoy “maayong pagkatubig, sama sa tanaman ni 
Jehova.” (Gen 13:10-12) Bisan karong adlawa, diha 
sa patag ubay sa HS nga baybayon, ang katanoman 
dagaya, ug ang trigo, sebada, mga datiles, ug mga 
paras mahimong itanom didto. Ang daghang as- 
palto ug asin, ilabina niining habagatang bahin, 
mohaom usab sa asoy sa Bibliya labot sa Sodoma 
ug Gomora.---Gen 14:10; 19:24-26. 


DAGOM. Usa ka yagpis nga himan nga talinis 
ug tumoy ug may bangag o mata sa pikas tumoy, 
gamiton kini alang sa pagtahi uban ang hilo (o usa- 
hay ginamit ang mga tanod nga panit) ug sa pag- 
borda. (Ex 28:6: 35:34, 35; Ecc 3:7: Luc 5:36) Bisan 
tuod ang mga dagom nga bukog ug ang pipila nga 
ginama gikan sa garing nadiskobrehan sa karaang 
mga lugar, ang bronse nga mga dagom maoy ka- 
sagarang gigamit. Kini susama kaayo sa presen- 
teng-adlaw nga mga dagom. Ang bronseng mga 
dagom nga nagkalainlain ug gitas-on gikan sa mga 
4 hangtod sa 14 sm (1.5 hangtod sa 5.5 pul.) na- 
kaplagan didto sa Palestina. Ang ubang bronseng 
mga dagom sa Ehipto maoy gikan sa 8 hangtod sa 
9 sm (3 hangtod sa 3.5 pul.) ang gitas-on. 


DAGON. Usa ka diyos sa mga Filistehanon. 
Ang paglungtad sa mga siyudad nga gitawag ug 
“Bet-dagon” (lagmit ginganlan sumala sa ngalan sa 
diyos nga si Dagon) diha sa mga teritoryo sa Juda 
ug Aser nagpaila nga ang pagsimba niini nga bat- 
hala naestablisar na pag-ayo sa Canaan sa panahon 
nga gisakop sa Israel ang Yutang Saad. (Jos 15:41, 
19:27) Gituohan nga ang mga Filistehanon misa- 

gop sa pagsimba kang Dagon gikan sa mga Cana- 
anhon. 

Wala magkauyon kon diin kuhaa ang ngalang 
Dagon. Ang pipila ka eskolar naglangkit niini sa 
Hebreohanong pulong nga dagh (isda), samtang 
ang uban mipabor sa paglangkit niini nga ngalan 
sa Hebreohanong pulong nga daghan’ (lugas). Sa 
1 Samuel 5:4 kini ang giingon labot sa napukan nga 
si Dagon, “Ang isda lamang nga bahin [sa literal, 
“Si Dagon Lamang'] ang nahibilin diha kaniya,” kay 
ang iyang ulo ug ang mga palad sa iyang mga ka- 
mot nangaputol. Ang Hebreohanong pulong nga sa 
literal nagkahulogang “Dagon” diha niining teksto- 
ha gihubad sa lainlaing paagi sa pipila ka maghu- 
hubad ingong “lawas” (NIV, TEV), “lawas ni Dagon” 
(NE), ug “si Dagon mismo” (Ro), samtang ang uban 
naghubad niini ingong “isda nga bahin” (Le, NW, 
Yg), “kaputol nga isda” (Da). 

Si Dagon usahay gihisgotan diha sa mga asoy sa 
Bibliya. Tungod kay siya nanukod sa duha ka kina- 
taliwad-ang mga haligi nga nagsangga sa balay, 
gipahinabo ni Samson nga mahugno ang balay nga 
gigamit sa pagsimba kang Dagon didto sa Gaza, 
nga nagpatay sa mga Filistehanon nga nagkatigom 
didto. (Huk 16:21-30) Sa balay ni Dagon didto sa 
Asdod, gibutang sa mga Filistehanon ang sagra- 
dong arka ni Jehova ingong tropeyo sa gubat. Ka- 
duha napukan ang larawan ni Dagon nga ang na- 
wong niini nahiumod sa yuta atubangan sa Arka. 
Sa ikaduhang higayon ang larawan mismo naputol- 
putol. Tingali aron dili mahugawan ang dapit diin 
napukan ang mga piraso sa ilang diyos, ang mga 
saserdote ug ang uban pa nga nanulod sa templo ni 
Dagon didto sa Asdod nag-amping sa dili pagtunob 
sa may pultahan. (1Sa 5:2-5) Tungod kay nakaa- 
gom sa masakit nga mga epekto sa almoranas ug 
sa pagkadaot sa ilang yuta pinaagi sa mga ilagang 
jerbo, ang mga Filistehanon nakaamgo nga ma- 
bug-at ang kamot sa Diyos sa Israel batok kanila ug 
sa ilang diyos nga si Dagon. (1Sa 5:6, 7: 6:5) Sa di- 
hang si Haring Saul nakaplagan nga lakip niadtong 
mga nangamatay didto sa Gilboa, ang mga Filiste- 
hanon nagpunggot sa iyang ulo. Human kini ipahi- 
balo sa mga balay sa ilang mga idolo ingon man sa 
katawhan nga didto sa ilang mga pinuy-anan, ilang 
gisab-it ang bagolbagol ni Saul didto sa balay ni 
Dagon.---1Sa 31:8-10, 1Cr 10:8-10. 

Lagmit nga ang mga Filistehanon nagdala sa 
mga idolo sa ilang diyos nga si Dagon ngadto sa 
panggubatan.---2Sa 5:21. 


DAKONG BABILONYA. [Lakip sa mga pa- 
nan-awon ni Juan nga girekord sa basahon sa Pina- 
dayag mao ang mga kapahayagan sa paghukom 
batok sa “Dakong Babilonya,” maingon man ang 
usa ka kahubitan bahin kaniya ug sa iyang pagka- 
pukan.--Pin 14:8, 16:19, kap 17, 18, 19:1-3. 

Sa Pinadayag 17:3-5, ang Dakong Babilonya gi- 
hubit ingong usa ka babaye nga nagsul-ob ug pur- 
pura ug sanag-pula, gidayandayanan pag-ayo, ug 
nagsakay sa usa ka sanag-pulang bulok nga mapin- 
tas nga mananap nga may pito ka ulo ug napulo ka 
sungay. Diha sa iyang agtang nahisulat ang usa ka 
ngalan, “usa ka misteryo: “Dakong Babilonya, ang 
inahan sa mga bigaon ug sa dulumtanang mga bu- 
tang sa yuta."”" Siya usab gilarawan ingong nagling- 
kod ibabaw sa “daghang katubigan” nga naghawas 
sa “mga katawhan ug mga panon sa katawhan ug 
kanasoran ug mga pinulongan. ”--Pin 17:1-15. 

Tungod sa kaluho ug sa dominyo nga naangkon 
sa Dakong Babilonya, dili kini mahimong ikatum- 
bas lamang sa literal nga siyudad sa Babilonya 
didto sa Mesopotamia. Human mapukan ni Ciro 
nga Persianhon ang karaang Babilonya niadtong 
539 W.K.P., kini nawad-an sa posisyon niini ingong 
dominanteng gahom sa kalibotan, ug ang mga bi- 
nihag niini, lakip ang mga Hudiyo, napahigawas. 
Bisan tuod ang siyudad padayong naglungtad say- 
lo pa sa mga adlaw sa mga apostoles, ug busa nag- 
lungtad sa adlaw ni Juan, kini dili na usa ka siyudad 
nga gamhanan sa kalibotan, ug kini sa kadugayan 
naut-ot ug nagun-ob sa bug-os. Busa, ang Dakong 
Babilonya kinahanglang lantawon ingong usa ka 
simbolikong siyudad, usa nga gihulagwayan sa li- 
teral nga siyudad sa Babilonya. Tungod kay ang 
karaang siyudad maoy gikuhaan sa ngalan nii- 
ning mistikong siyudad, makatabang ang daklit 
nga pagkonsiderar sa talagsaong mga kinaiyahan 
sa Babilonya nga duol sa Euprates, mga kinaiyahan 
nga maghatag ug mga ideya aron mailhan ang 
simbolikong siyudad sa panan-awon ni Juan. 

Mga Kinaiyahan sa Karaang Babilonya. 
Ang pagpundar sa siyudad sa Babilonya didto sa 
Kapatagan sa Sinar maoy dungan sa pagsulay sa 
pagtukod sa Torre sa Babel. (Gen 11:2-9) Ang po- 
pular nga kawsa sa pagtukod sa torre ug sa siyudad 
mao ang 'paghimog bantog nga ngalan’ alang sa 
mga magtutukod niini, dili ang pagbayaw sa nga- 
lan sa Diyos. Ang mga torre nga ziggurat, o por- 
mag piramide nga mga torre, nga nadiskobrehan 
dili lamang sa mga kagun-oban sa karaang Ba- 
bilonya kondili sa ubang dapit usab sa Mesopo- 
tamia mopatim-awng magpamatuod sa relihiyoso 
kaayong kinaiyahan sa orihinal nga torre, bisan 
unsa pay porma o estilo niini. Ang tinong aksiyon 
nga gihimo ni Jehova nga Diyos sa pagpahunong 
sa pagtukod sa templo tin-awng nagkondenar nii- 
ni ingong naggikan sa bakak nga relihiyon. Bisan 
tuod ang Hebreohanong ngalan nga gihatag sa 
siyudad, ang Babel, nagkahulogang “Kalibog,” ang 
Sumerianhong ngalan (Ka-dingir-ra) ug ang Aka- 
dianhong ngalan (Bab-ilu) parehong nagkahulo- 
gang “Ganghaan sa Diyos.” Busa ang nahibiling 

mga molupyo sa siyudad nag-usab sa porma sa 
ngalan niini aron sa paglikay sa orihinal nga kahu- 
logan niini ingong hinukman, apan ang bag-o o gi- 
hulip nga ngalan nagpaila gihapon sa siyudad sa 
pagkalangkit niini sa relihiyon. 

Unang gitala sa Bibliya ang Babel sa dihang gia- 
soy ang 'sinugdanan sa gingharian ni Nimrod." 
(Gen 10:8-10) Sa tibuok Hebreohanong Kasulatan 
ang karaang siyudad sa Babilonya pangunang gi- 
hulagway ingong ang dugay nang kaaway ni Jeho- 
va nga Diyos ug sa iyang katawhan. 

Bisan tuod ang Babilonya nahimong kaulohan sa 
usa ka politikal nga imperyo sa ikapito ug ikaunom 
nga mga siglo W.K.P., kini ilado kaayo sulod sa ti- 
buok kasaysayan niini ingong usa ka relihiyosong 
sentro nga gikan niini ang relihiyosong impluwen- 
siya mikaylap ngadto sa daghang dapit. 

Si Propesor Morris Jastrow, Jr., sa iyang libro 
nga The Religion of Babylonia and Assyria (1898, 
pp. 699-701), nag-ingon bahin niini: “Sa karaang 
kalibotan, sa wala pa motungha ang Kristiyanidad, 
ang Ehipto, Persia, ug Gresya naimpluwensiyahan 
sa Babilonyanhon nga relihiyon. . . . Sa Persia, ang 
kulto ni Mithra nagpadayag sa tinong impluwensi- 
ya sa Babilonyanhong mga konsepto: ug kon hi- 
numdoman ang kadako sa impluwensiya sa mga 
misteryo nga nalangkit niini nga kulto taliwala sa 
mga Romano, kini maoy lain pang kalambigitan 
nga naglangkit sa pagkaylap sa karaang kultura ug 
sa sibilisasyon sa Walog sa Euprates.” Sa paghina- 
pos iyang gihisgotan “ang dakong impluwensiya 
nga nahimo nganha sa karaang kalibotan tungod 
sa talagsaong mga kapadayagan sa relihiyosong 
hunahuna sa Babilonya ug tungod sa relihiyosong 
kalihokan nga nagpatigbabaw niana nga rehiyon.” 

Diha sa basahon nga New Light on the Most An- 
cient Fast, nga gisulat sa arkeologong si V. Childe 
(1957, p. 185), ang relihiyosong impluwensiya sa 
Babilonya masubay pasidlakan ngadto sa India. La- 
kip sa ubang mga punto siya nag-ingon: “Ang 
swastika ug ang krus, nga kasagarang makita diha 
sa mga selyo ug mga plake, maoy relihiyoso o ma- 
hikanhong mga simbolo sama niadtong makapla- 
gan sa Babilonya ug sa Elam sa labing sayong yug- 
to sa wala pa ang kasaysayan, apan nagpreserbar 
sa maong simbolo diha usab sa modernong India 
sama sa ubang dapit.” Busa, ang relihiyosong im- 
pluwensiya sa karaang Babilonya mikaylap ngadto 
sa daghang katawhan ug kanasoran, nga mas hala- 
yo ug mas kusganon ug malahutayon kay sa politi- 
kanhong gahom niini. 

Sama sa mistikong Babilonya, ang karaang siyu- 
dad sa Babilonya ikaingong naglingkod ibabaw sa 
katubigan, nga nahimutang sa isigkakilid sa Suba 
sa Euprates ug adunay nagkalainlaing mga kanal 
ug naglibot nga mga trinseras nga puno sa tubig. 

(Jer 51:1, 13; Pin 17:1, 15) Kini nga katubigan nag- 
silbing usa ka depensa sa siyudad, ug kini nagsil- 
bing mga agianan nga diha niana moagi ang mga 
barko nga nagdalag bahandi ug maluhong mga bu- 
tang gikan sa daghang dapit. Makaiikag, ang tubig 
sa Euprates gihulagway nga nahubas sa wala pa 
makaagom ang Dakong Babilonya sa kapungot sa 
paghukom sa Diyos.—Pin 16:12, 19. 

Talagsaong mga Ilhanan sa Mistikong Babi- 
lonya. Ang simbolikong babaye nga may nga- 
lang Dakong Babilonya mao “ang dakong siyudad 
nga adunay gingharian ibabaw sa mga hari sa 
yuta,” usa ka gingharian nga ikaingong nagpaling- 
kod kaniya ibabaw sa “mga katawhan ug mga pa- 
non sa katawhan ug kanasoran ug mga pinulo- 
ngan.” (Pin 17:1, 15, 18) Ang usa ka gingharian nga 
nagmando sa ubang mga gingharian ug mga nasod 
gihubit nga usa ka “imperyo.” Ang Dakong Babilon- 
ya nagpatigbabaw sa yutan-ong mga hari, nga na- 
gagahom ug nag-impluwensiya kanila. Siya nagsa- 
kay sa simbolikong pitoy-ulo nga mananap, sanglit 
ang mga mananap gigamit sa ubang mga teksto sa 
Bibliya ingong mga simbolo sa politikanhong mga 
gahom sa kalibotan.--Tan-awa ang MANANAP, SIM- 
BOLIKO NGA MGA. 

Gituohan sa ubang mga eskolar nga ang Dakong 
Babilonya maoy usa ka politikanhong imperyo, ang 
Babilonya o kaha ang Roma. Nakita na nato nga 
ang Babilonya ingong usa ka politikanhong imper- 
yo dugay nang nahanaw sa dihang nadawat ni 
Juan ang iyang matagnaong panan-awon. Mayla- 
bot sa Roma, ang matang sa politikanhong pag- 
mando niini dili moharmonya sa gihubit bahin sa 
binuhatan sa Dakong Babilonya ug sa iyang mga 
pamaagi sa pagmando. Siya maoy usa ka bigaon, 
nga nakighilawas sa mga hari sa yuta, nga nag- 
hubog kanila pinaagi sa bino sa iyang pagpakig- 
hilawas, nga nagpahisalaag sa kanasoran pinaagi 
sa iyang “espiritistikanhong mga buhat.” (Pin 17: 
1, 2, 18:3, 23) Sa kasukwahi, ang pagmando sa 
Roma nabatonan ug padayong nahuptan tungod sa 
samag-puthaw nga militaryong gahom niini ug 
sa kusganong pagpatuman sa Romanhong balaod 
diha sa mga lalawigan ug sa mga kolonya niini. 
Nag-ila niini nga kamatuoran, ang The Interpret- 
er's Dictionary of the Bible nag-ingon: “Dili igo nga 
mailhan ang Roma ug ang Babilonya. Ang Babilon- 
ya naglangkob ug labaw pa sa usa ka imperyo o 
kultura. Hinunoa, kini gihubit pinasukad sa nagpa- 
tigbabawng mga idolatriya niini, dili kay pinasukad 
sa geograpikanhon o sekular nga mga utlanan nii- 
ni. Ang Babilonya maoy sama ka dako sa ginghari- 
an nianang mananap nga nagdaot ug nag-ulipon sa 
katawhan, ug kinahanglang pagadag-on sa Korde- 
ro (Pin. 17:14) aron mapahigawas ang katawhan.” 
--Giedit ni G. Buttrick, 1962, Tomo 1, p. 338. 

Ang simbolo sa usa ka bigaon o sa usa ka pam- 
pam subsob nga gigamit diha sa Hebreohanong 
Kasulatan. Ang nasod sa Israel gipasidan-an nga 
dili mohimog pakigsaad uban sa mga nasod sa 
Canaan kay kini maoy hinungdan unya nga sila 
makahimog “pakighilawas [“pagpamampam,” RS] 
sa ilang mga diyos. (Ex 34:12-16) Ang Israel ug 
Juda parehong nag-apostata gikan sa matuod nga 
pagsimba kang Jehova nga Diyos ug gihukman 
niya ingong namampam, nga namiga ngadto sa 
politikanhong mga nasod ug sa ilang mga diyos. 
(Isa 1:21; Jer 3:6-10, 13; Eze 16:15-17, 28, 29, 38; Os 
6:10: 7:11; 8:9, 10) Angayng matikdan dinhi nga 
ang Diyos wala maglantaw sa Israel o Juda ingong 
politikanhong mga gahom lamang nga nakigrelas- 
yon sa ubang politikanhong mga kagamhanan. Hi- 
nunoa gisaway sila sa Diyos tungod kay sila naila- 
lom sa sagradong pakigsaad uban kaniya, busa 
kinahanglan nga sila mahimong usa ka balaang ka- 
tawhan nga napahinungod kaniya ug sa iyang put- 
ling pagsimba.---Jer 2:1-3, 17-21. 

Ang samang paggamit niini nga paglarawan ma- 
kaplagan diha sa Kristohanon Gregong Kasulatan. 
Ang Kristohanong kongregasyon gipakasama sa 
usa ka ulay nga gikasaad sa kaminyoon kang Kris- 
to ingong iyang Ulo ug Hari. (2Co 11:2, Efe 5:22-27) 
Gipasidan-an sa tinun-ang si Santiago ang mga 
Kristohanon batok sa pagbuhat ug espirituwal nga 
pagpanapaw pinaagi sa pagpakighigala sa kalibo- 
tan. (San 4:4: itandi ang Ju 15:19.) Ang mga pagpa- 
kighilawas sa Dakong Babilonya ug sa iyang “mga 
anak nga babaye” maoy susama niini ug dili kay ta- 
lagsaong eksepsiyon. (Ang terminong “mga anak 
nga babaye” usahay gigamit sa Bibliya sa pagtu- 
mong sa mga dapit nga sikbit sa usa ka siyudad o 
sa naglibot nga mga lungsod sa usa ka siyudad, 
sama sa “mga sakop nga lungsod" [sa literal, “mga 
anak nga babaye” diha sa Hebreohanon] sa Sama- 
ria ug Sodoma, tan-awa ang Eze 16:46-48.) 

Ang dugang hinungdanong katarongan mao nga 
sa dihang ang Dakong Babilonya mapukan tungod 
sa malaglagong pag-atake sa napulo ka sungay sa 
simbolikong mapintas nga mananap, ang iyang 
pagkapukan pagahilakan sa mga nakighilawas ka- 
niya, ang mga hari sa yuta, ingon man usab sa mga 
magpapatigayon ug sa mga biyahedor sa dagat nga 
maghatod kaniya ug maluhong mga baligya ug 
maanindot nga mga dayandayan o mga besti. Bi- 
san tuod kini nga politikanhon ug komersiyal nga 
mga hawas nakalingkawas sa iyang kalaglagan, 
angayng matikdan nga walay relihiyosong mga ha- 
was nga gihubit ingong anaa gihapon sa talan- 
awon aron magbangotan usab tungod sa iyang 
pagkapukan. (Pin 17:16, 17; 18:9-19) Ang mga hari 
sa yuta gipakita ingong gipahamtangan ug paghu- 
kom sa dihang bug-os nang malaglag ang misti- 

kong Babilonya, ug ang ilang kalaglagan moabot, 
dili pinaagi sa “napulo ka sungay,” kondili pinaagi 
sa espada sa Hari sa mga hari, ang Pulong sa Di- 
yos.--Pin 19:1, 2, 11-18. 

Ang dugang ilhanan sa Dakong Babilonya mao 
ang iyang pagkahubog, kay siya gilarawan ingong 
“nahubog sa dugo sa mga balaan ug sa dugo sa 
mga saksi ni Jesus.” (Pin 17:4, ©; 18:24; 19:1, 2) 
Busa siya mao ang espirituwal nga katumbas sa ka- 
raang siyudad sa Babilonya, nga nagpahayag sa sa- 
mang pagdumot batok sa tinuod nga katawhan sa 
Diyos. Angayng matikdan nga ang relihiyosong 
mga pangulo maoy gipapanubag ni Jesus tungod 
sa “tanang matarong nga dugo nga giula sa yuta, 
gikan sa dugo sa matarong nga si Abel hangtod sa 
dugo ni Zacarias.” Bisan tuod kining mga pulonga 
gipahayag ngadto sa relihiyosong mga pangulo ta- 
liwala sa kaugalingong rasa ni Jesus, ang Hudiyo- 
hanong nasod, ug bisan tuod ang paglutos batok sa 
mga sumusunod ni Jesus maoy hilabihan ka grabe 
gikan sa maong grupo sulod sa usa ka panahon, gi- 
pakita sa kasaysayan nga human niadto ang pag- 
supak batok sa tinuod nga Kristiyanidad naggikan 
sa ubang mga tinubdan (ang mga Hudiyo mismo 
nakaagom ug dakong paglutos).--Mat 23:29-35. 

Ang tanan nga nahisgotan dinhi maoy mahi- 

nungdanon, ug kining tanan kinahanglang paga- 
tagdon aron masabtan ang tinuod nga kahubitan sa 
simbolikong Dakong Babilonya ug kon unsay giha- 
wasan niini. 
DAKONG-BATO. Kini mao ang hubad sa 
Gregong pulong nga pe'tra (feminine gender), nga 
nagpasabot sa usa ka dakong bato (Mat 7:24, 25: 
27:51, 60; Luc 6:48, 8:6, 13, Pin 6:15, 16) ug 
busa lahi sa petros (masculine gender ug gigamit 
ingong personal nga ngalan, Pedro), nga nagkahu- 
logang “pirasong bato.” Gipatin-aw niini nga kala- 
inan nga sa dihang giingnan si Pedro, “Ikaw si Ped- 
ro, ug sa ibabaw niining dakong-bato pagatukoron 
ko ang akong kongregasyon,” si Jesus wala mo- 
gamit ug mga termino nga parehog kahulogan. 
(Mat 16:18) Bisan diha sa Aramaiko (Syriac) nga 
bersiyon, dayag ang kalainan niini tungod sa la- 
hing gender sa partikulo nga nag-una sa pulong 
nga ki'pha' nga gigamit alang kang “Pedro” ug sa 
“bato.” Ang masculine verbal pronoun (hu) nag- 
una sa “Pedro,” apan sa “bato” nag-una ang femi- 
nine demonstrative adjective (hade”). 

Dayag nga wala sabta sa mga apostoles ang pa- 
hayag ni Jesus nga ang dakong-bato mao si Pedro 
sanglit sa ulahi sila naglalisay kon kinsa sa ilang ta- 
liwala ang labing dako. (Mar 9:33-35, Luc 22:24-26) 
Wala untay basehan ang maong panaglalis kon 
si Pedro pa ang gihatagan sa labawng posisyon 
ingong dakong-bato nga diha niana pagatukoron 

ang kongregasyon. Ang Kasulatan tin-awng nag- 
pakita nga ingong patukoranang mga bato, ang ta- 
nang apostoles managsama. Silang tanan, lakip si 
Pedro, gipahiluna diha kang Kristo Jesus ingong 
patukoranang bato nga pamag-ang. (Efe 2:19-22: 
Pin 21:2, 9-14) Gipaila ni Pedro mismo nga ang 
dakong-bato (pe'tra) nga diha niana gitukod ang 
kongregasyon mao si Kristo Jesus. (1Pe 2:4-8) Sa 
susama, si apostol Pablo misulat: “Kay sila [ang 
mga Israelinhon] tig-imnanan gikan sa espirituwal 
nga dakong-bato nga nagsunod kanila, ug kanang 
dakong-bato mao si Kristo.” (1Co 10:4) Labing me- 
nos sa duha ka okasyon ug sa duha ka magkalahing 
mga dapit ang mga Israelinhon nakadawat ug mi- 
lagrosong tagana sa tubig gikan sa usa ka da- 
kong-bato. (Ex 17:5-7, Num 20:1-11) Busa, ang da- 
kong-bato ingong tinubdan sa tubig ikaingon nga 
misunod kanila. Dayag nga ang dakong-bato mis- 
mo maoy usa ka malarawanon o simboliko nga hu- 
lad kang Kristo Jesus, kinsa miingon sa mga Hudi- 
yo: “Kon adunay giuhaw, paaria siya kanako ug 
paimna.”--Ju 7:37. 

Makapaikag usab nga si Augustine (354- 
430 K.P.), nga sagad gitawag ingong “San Agustin,” 
sa usa ka panahon nagtuo nga si Pedro mao ang da- 
kong-bato apan sa ulahi nag-usab sa iyang pang- 
lantaw. Ang Commentary on the Holy Scriptures 
ni Lange (Mat 16:18, ftn, p. 296) nagkutlo kang 
Augustine nga nag-ingon: “Ang bato wala nganli 
pinasukad kang Pedro, apan si Pedro ginganlan pi- 
nasukad sa bato (non enim a Petro petra, sed Pe- 
trus a petra), maingon nga si Kristo wala taw- 
ga pinasukad sa mga Kristohanon, apan ang mga 
Kristohanon gitawag pinasukad kang Kristo. Ang 
katarongan kon nganong ang Ginoo miingon, “Niini 
nga bato akong tukoron ang akong iglesya, maoy 
tungod kay miingon si Pedro: ‘Ikaw mao ang Kris- 
to, ang Anak sa buhi nga Diyos.’ Niini nga bato, 
nga imong gipahayag, siya miingon, akong tukoron 
ang akong iglesya. Kay si Kristo mao ang bato (pe- 
tra enim erat Christus), nga diha usab niana si Ped- 
ro gitukod, kay walay laing patukoranan nga ika- 
pahiluna sa tawo, gawas nianang napahiluna na, 
nga mao si Jesu-Kristo.”--Gihubad ug giedit ni 
P. Schaff, 1976. 


DAKONG DAGAT. Ang halapad kaayong ka- 
tubigan nga nag-ulang sa Uropa ug Aprika, nga sa 
sidlakan niini mao ang Asia. Bisan tuod ang mga 
Hebreohanon nagtawag niini nga Dakong Dagat, 
karong adlawa kini sagad nga gitawag pinasukad 
sa Latin nga ngalan niini nga Mediterranean, nga 
nagkahulogang “sa Tunga sa Yuta,” kay kini gilibo- 
tan man sa yuta. Tungod niini nga kahimtang, la- 
kip sa paghuros sa init nga hangin gikan sa Desyer- 
to sa Sahara ibabaw niini, mas kusog moalisngaw 
ang tubig niini kay sa naandan, ug sa baylo, kini 

mas magpabug-at sa tubig. Mao nga sa Strait of 
Gibraltar, ang mas gaan nga tubig sa Atlantiko mo- 
agos sa ibabaw nga bahin ug ang mas bug-at nga 
tubig sa Mediteranyo moagos sa ilalom nga bahin. 
Ang dagkong mga barko mahimong mosulod ug 
mogawas gikan niining “interyor” nga dagat agi la- 
mang sa hiktin nga mga agianan---agi sa Strait of 
Gibraltar dapit sa K, agi sa Dardanelles ug Bospo- 
rus dapit sa AS, ug sukad sa ika-19 nga siglo, agi sa 
Kanal sa Suez dapit sa HS. 

Karong adlawa dili sayop ang pagtawag sa Medi- 
teranyo ingong Dakong Dagat, ingon sa pagtawag 
niini sa karaang katawhan sukad sa panahon ni 
Moises, kay tin-aw nga nabatonan niini ang ta- 
nang kahubitan niini nga ngalan. (Num 34:6, 7) 
Gawas pa sa nagkadaiyang mga sanga niini nga 
maoy mga dagat usab, ang Mediteranyo maoy mga 
3,700 km (2,300 mi) ang gitas-on, kapin sa 970 km 
(600 mi) ang kinalapdan nga bahin, ug kini nag- 
kobre sa luna nga mga 2,510,000 km kwd (969,- 
100 mi kwd). Ang kinaladman nga bahin niini 
maoy mga 5,100 m (16,700 p). 

Ang mga peninsula sa Italya ug Gresya nga mi- 
lawis gikan sa A maoy nakaporma sa mga Dagat 
Tyrrhenian, lonian, Adriatiko, ug Aegean, sa ingon 
nadugangan ang palikoliko nga porma niini ug mi- 
samot pa gayod kataas ang baybayon niini. Sa mga 
tungatunga tali sa S ug K, ang dagat mihiktin sa gi- 
lapdon nga mga 150 km (90 mi) tali sa Sicilia ug sa 
Amihanang Aprika, ug didto mabaw usab ang ka- 
tubigan. 

Ang tagna ni Ezequiel naghisgot ug mga isda sa 
Dakong Dagat nga “daghan kaayo.” (Eze 47:10) 
Ang nindot nga katakotan ug daghang espongha sa 
dagat makaplagan niini nga katubigan, dugang pa 
sa kapin sa 400 ka nagkadaiyang matang sa mga 
isda. 

Ang mga magsusulat sa Bibliya migamit dili la- 
mang sa ngalang “Dakong Dagat” (Jos 1:4: 9:1, 2; 
15:12, 47: 23:4: Eze 47:15, 19, 20; 48:28) kondi- 
li nagtawag usab niini sa ubang mga termino nga 
lapad ug kahulogan. Alang kanila kini nga katubi- 
gan mao ang “dagat sa kasadpan” nga maoy utla- 
nan diha sa kasadpan sa ilang hinatag-sa-Diyos 
nga yuta. (Deu 11:24: 34:1, 2) Gikan sa nahimuta- 
ngan sa Jerusalem kini giisip ingong “kasadpan nga 
dagat” nga sukwahi sa “sidlakan nga dagat,” nga 
mao, ang Patayng Dagat. (Joe 2:20, Zac 14:8) O gi- 
tawag kini nga “dagat sa mga Filistehanon” (Ex 
23:31) o ingong “Dagat” lamang.--Num 34:5. 

Sukad sa dugay na kaayong kapanahonan, ang 
mga Fenicianhon ug ang ubang maisog nga mga 
marinero milawig sa Dakong Dagat, nga nakadis- 
kobre sa daghang mga pulo niini, ug nakignegosyo 
taliwala sa daghang dunggoanan nga mga siyudad 
niini. Ang Bibliya naghisgot sa maong mga pulo 

ingong ang Arvad, Cauda, Quio, Cos, Creta, Cipro, 
Malta, Patmos, Rodas, Samos, ug Samotrasia. Du- 
gang pa, ang pipila ka siyudad ug mga dapit nga 
duol sa baybayon niini nga mga pulo ug ubay sa 
kabaybayonan sa kontinente sa sidlakang bahin sa 
Dakong Dagat gitala diha sa Bibliya, nga mao: ang 
Aco (Tolemaida), Akzib, Adramito, Alejandria, Am- 
pipolis, Askelon, Atalia, Nido, Dor, Maayong mga 
Dunggoanan, Gebal, Lasea, Patara, Fenice, Puteoli, 
Regio, Salamis, Salmone, ug Siracusa. 

Si Jesu-Kristo miduaw sa mga dunggoanang re- 
hiyon sa Tiro ug Sidon (Mar 7:24, 31): si Pedro na- 
kaadto sa Jope ug Cesarea (Buh 10:5, 6, 24): si 
Pablo nakaadto sa Pafos, Troas, Neapolis, Cencrea, 
Efeso, Asos, Mitilene, ug Mileto (Buh 13:13, 16:11, 
18:18, 19; 20:14, 15). Ang Dakong Dagat nailado sa 
mabangis nga mga bagyo niini nga tungod niana 
daghang barko ang nangalunod ug daghan ang na- 
ngamatay. Lakip sa ikaingong nabulahan mao kad- 
tong nangaluwas kauban ni Pablo.---Buh 27:14, 15, 
39-44, 


DAKONG KAHOY [Heb., 'elah? '@elohn], 
NAGBUNTAOG NGA KAHOY [Heb., 'allah, 'al- 
lohn]. Kining Hebreohanong mga pulong gihubad 
sa lainlaing paagi ingong “robles,” “olmo,” ug “ka- 
hoyng teil” diha sa King James Version, ug “encina” 
sa American Standard Version. Apan, giila sa dag- 
hang awtoridad nga kining mga pulonga lagmit 
nga gigamit sa kapanahonan sa Bibliya sa pag- 
tumong lamang sa dagkong mga kahoy sa kati- 
buk-an. 

Sa Amos 2:9 ang Amorihanong katawhan gitan- 
di sa mga sedro sa gihabogon ug sa “nagbuntaog 
nga mga kahoy” sa kakusgan. Kining “nagbuntaog 
nga mga kahoy" daghan kaayo ilabina sa Basan, sa 
S sa Jordan, ug gigamit diha sa mga pagtandi uban 
sa mga sedro sa Lebanon. (Isa 2:13, Zac 11:1, 2) 
Ang mga bugsay gigama gikan sa mga kahoy nii- 
ni. (Eze 27:6) Si Debora gilubong sa ilalom nii- 
ni nga kahoy didto sa Bethel, nga tungod niadto 
kini ginganlan ug Alon-bacut, nga nagkahulogang 
“Nagbuntaog nga Kahoy sa Paghilak.” (Gen 35:8) 
Tungod kay nahimutang kining mga kahoya sa iba- 
baw sa mga bungtod ug sa hatag-as nga mga 
dapit, kini nahimong iladong mga dapit nga si- 
longanan diin ang bakak nga mga magsisimba 
magahimo sa ilang idolatrosong mga buhat.---Os 
4:13. 

Sa walay duhaduha ang nagbuntaog nga mga ka- 
hoy sa Basan naglakip sa mga robles. Nailhan tu- 
ngod sa kagahi ug kalig-on niini, ang mga kahoyng 
robles mabuhig dugay. Ang ubay-ubayng matang 
sa robles buhi pa gihapon diha sa Basan maingon 
man sa hatag-as nga mga dapit sa Hauran, Gilead, 
Galilea, ug Lebanon. Ang pipila niini maoy ever- 

green o kanunayng may mga dahon, apan ang 
uban maoy deciduous (nga mao, madagdag ang 
mga dahon sa matag tinghunlak). Ang bunga nii- 
ni, ang acorn, isagol sa ilimnon ug kini puno sa tan- 
nin. Gituohan nga ang kolor sa hilo nga “sanag-pula 
gikan sa coccus” nga gigamit sa sangtuwaryo (Ex 
25:4: 26:1) naggikan sa usa ka insektong scale nga 
modaot sa mga sanga sa usa ka matang sa robles. 
--Tan-awa ang TINA, PAGTINA. 

Ang usa ka kahoy nga giisip nga lagmit lakip sa 
“dagkong mga kahoy” sa Bibliya mao ang encina, o 
kahoyng turpentine (Pistacia palaestina o Pistacia 
atlantica). (Gen 12:6, 14:13) Kini maoy komon nga 
kahoy diha sa Palestina ug may dakong punoan ug 
mosanggaka nga mga sanga. Ang ubang mga ma- 
tang moabot sa gitas-ong 15 m (50 p), ug maayong 
silonganan. Pinaagig pagsamad sa panit niini, ang 
usa ka tawo makakuha ug mahumot nga salong 
nga himoong turpentine. 


DAKONG KASAKITAN. 


KITAN. 


DAKONG LINALANG SA DAGAT. Kini 
mao ang kasagarang hubad sa Hebreohanong pu- 
long nga tan-nin” (tan-nim', 'dakong linalang sa da- 
gat” sa Eze 29:3 ug “dakong linalang sa kadagatan” 
sa Eze 32:2). Kini nga termino gihubad nga “da- 
kong bitin” kon wala hisgoti nga anaa sa dagat o sa 
tubig (Jer 51:34) o sa dihang tino nga gipakita sa 
konteksto nga kini nagtumong sa mga bitin. (Ex 7: 
9, 12: itandi ang Ex 4:2, 3.) Sa walay duhaduha ang 
tan-'nin' naglakip sa nagkalainlaing matang sa dag- 
kong mga hayop sa dagat (Gen 1:21, Sal 148:7), 
apan kini nga termino kasagarang gigamit diha sa 
mahulagwayong diwa. Ang pagkalaglag ni Paraon 
ug sa iyang kasundalohan lagmit mao ang gitu- 
mong sa prase nga: “Gidugmok mo [Jehova] ang 
mga ulo sa dagkong mga linalang sa dagat diha sa 
katubigan.” (Sal 74:13) Sa Isaias 51:9, ang “dakong 
linalang sa dagat” gihisgotan uban kang Rahab 
(ang Ehipto, itandi ang Isa 30:7) ug busa lagmit 
nagtumong sa Ehipto, o kaha ang gihisgotan lagmit 
mao si Paraon, sama sa Ezequiel 29:3 ug 32:2. Ang 
matinumanong si Job nangutana kon siya ba mis- 
mo maoy “usa ka dakong linalang sa dagat” nga ki- 
nahanglang butangan ug bantay.--Job 7:12, tan- 
awa ang LEVIATAN. 


DAKONG PANON. Usa ka ekspresyon nga 
komon diha sa Kristohanon Gregong Kasulatan. 
Ang “dakong (mga) panon” usahay gigamit mayla- 
bot sa dagkong mga pundok sa mga tawo nga na- 
mati sa publikong pagpanudlo ni Jesu-Kristo. (Mat 
14:14: 19:2: 20:29) Human sa panan-awon bahin sa 
kalaglagan sa simbolikong Dakong Babilonya, si 
apostol Juan nakadungog ug “daw makusog nga 

tingog sa usa ka dakong panon didto sa langit.” (Pin 
19:1) Apan, kon kinsa ang “usa ka dakong panon” 
nga gihisgotan sa Pinadayag 7:9 ilabinang maka- 
painteres kaayo. 

Niini nga kapitulo, si apostol Juan unang naghis- 
got sa pagtimbre sa 144,000 ka ulipon sa Diyos “gi- 
kan sa matag tribo sa mga anak nga lalaki ni Isra- 
el.” (Pin 7:2-8) Human niini, iyang nakita diha sa 
panan-awon ang “usa ka dakong panon” gikan 
sa tanang kanasoran, mga tribo, katawhan, ug 
mga pinulongan. Ilang giila nga ang ilang kaluwa- 
san naggikan sa Diyos ug sa Kordero samtang sila 
nagabarog atubangan sa trono sa Diyos. Sila migu- 
la gikan sa “dakong kasakitan,” sila nag-alagad sa 
Diyos diha sa iyang templo, ug siya nagabuklad sa 
iyang tolda ibabaw kanila. Ang tanan nilang kagu- 
tom ug kauhaw pagataposon ug ang matag luha 
pagapahiran gikan sa ilang mga mata samtang 
ang iyang Anak (ang Kordero: Ju 1:29) magatul- 
tol kanila ngadto sa mga tubig sa kinabuhi.---Pin 
7:9-17. 

Popular nga mga Panglantaw. Nagkalainla- 
ing mga panglantaw ang gihatag bahin sa kahulo- 
gan niini ug kon kinsa kining “dakong panon.” Ang 
daghang komentarista nag-isip sa 144,000 ka ti- 
nimbrehan, nga unang gihisgotan, ingong mga 
membro sa “espirituwal nga Israel” ug nagtuo 
nga sila nagsimbolo sa Kristohanong kongregasyon 
samtang ania pa sa yuta. Ilang gituohan nga ang 
“dakong panon” naghawas sa samang Kristoha- 
nong kongregasyon didto sa langit, human ang 
mga indibiduwal nangamatay diha sa pagtuo ug 
nangabanhaw. Gituohan sa uban nga ang 144,- 
000 literal nga naggikan sa “matag tribo sa mga 
anak nga lalaki ni Israel” (Pin 7:4), sa ato pa, 
ang unodnong mga Hudiyo nga nahimong mga 
Kristohanon, ug ilang giisip ang “dakong panon” 
ingong naghawas sa tanang Hentil nga mga Kris- 
tohanon. Apan, ang pagkonsiderar sa Pinadayag 
kapitulo 7 ug sa ubang nalangkit nga mga teksto 
nagpadayag ug dagkong mga panagsumpaki niini 
nga mga panglantaw, ug sa samang panahon nag- 
punting sa lahing konklusyon. 

Ang pagtuo nga ang 144,000 ka tinimbrehan 
mao ang mga membro sa Kristohanong kongre- 
gasyon sa dihang ania pa sa yuta samtang ang “da- 
kong panon” mao ang binanhaw nga mga Kristo- 
hanon didto sa langit dili moharmonya sa laing 
paghisgot sa 144,000 sa Pinadayag kapitulo 14. 
Didto ang 144,000 nagbarog uban sa Kordero sa 
“Bukid sa Zion.” Sa Hebreohanon 12:18-24 gitandi 
ni apostol Pablo ang kasinatian sa mga Israelinhon 
didto sa yutan-ong Bukid sa Sinai nianang sa mga 
Kristohanon kinsa “nakaduol sa Bukid sa Zion ug sa 
siyudad sa buhing Diyos, ang langitnong Jerusa- 
lem, ug sa tinagpulo ka libo nga manulonda, sa ka- 

tibuk-ang katigoman, ug sa kongregasyon sa mga 
panganay nga natala sa mga langit.” Nan, dayag 
nga bisan tuod ang Pinadayag 14:3 nag-ingon nga 
ang 144,000 “gipalit gikan sa yuta,” ang konteksto 
naglarawan kanila ingong, wala sa yuta, apan atua 
sa langit uban sa langitnong Kordero, si Kristo Je- 
sus. (Pin 14:3, 4) Tungod niini, sayop ang panglan- 
taw nga ang 144,000 naghawas sa Kristohanong 
kongregasyon samtang ania pa sa yuta ug nga sila 
usab mao ang “dakong panon” didto sa langit. 

Dugang pa, ang paagi sa pagpresentar ni apostol 
Juan sa iyang panan-awon bahin sa “dakong pa- 
non” nagpaila ug usa ka tataw nga kalainan tali ka- 
nila ug sa 144,000 ka tinimbrehan. Siya miingon: 
“Human niining mga butanga [ang asoy bahin sa 
144,000 ka tinimbrehan] nakita ko, ug, tan-awa! 
usa ka dakong panon, nga walay tawong makai- 
hap.” (Pin 7:9) Sa ingon iyang gipaila ang “dakong 
panon” ingong lahi nga pundok ug mihimog tinong 
kalainan tali sa espesipikong gidaghanon sa 144,- 
000 ug sa dili-maihap nga “dakong panon.” Sila 
usab gipalahi tungod kay sila naggikan, dili “sa 
mga anak nga lalaki ni Israel,” kondili sa tanang ka- 
nasoran, mga tribo, katawhan, ug mga pinulongan. 
Wala sila makit-i nga nagbarog ‘uban sa Kordero' 
sama sa 144,000 sa Pinadayag 14:1, apan sila nag- 
barog sa “atubangan sa Kordero.” Kining ubay- 
ubay nga mga katarongan nagpamatuod nga ang 
“dakong panon” maoy bulag ug lahi gikan sa 144,- 
000 ka tinimbrehan. 

Sa laing bahin, kon lantawon nga gipakita niini 
nga teksto nga ang mga Kristohanon nga kaliwat 
ug Hudiyo gipalahi gikan sa Hentil nga mga Kris- 
tohanon, mahimong sukwahi kini sa inspiradong 
pahayag ni apostol Pablo nga dili mahinungdanon 
diha sa Kristohanong kongregasyon ang unodnong 
mga kalainan, tungod kay ang mga membro niini 
nahiusa kang Kristo Jesus. (Rom 10:12, Gal 3:28) Si 
Jehova, kay 'bug-os nga nagpasig-uli sa duha ka 
katawhan [mga Hudiyo ug mga dili-Hudiyo] ngad- 
to kaniya diha sa usa ka lawas’ pinaagi kang Kristo, 
dili gayod madahom nga mohimog panag-ulang 
tali sa duha ka pundok pinaagi sa paglain sa unod- 
nong mga Hudiyo gikan sa mga Hentil diha sa pa- 
nan-awon nga gihatag kang Juan. (Efe 2:11-21, 
Buh 15:7-9) Kini madayag ilabina kon tagdon ang 
prinsipyo sa Diyos nga gipahayag ni Pablo. Ang 
apostol misulat: “Siya dili Hudiyo sa gawas lamang, 
ni ang pagkatinuli diha sa unod sa gawas lamang. 
Apan siya Hudiyo sa sulod, ug ang iyang pagkati- 
nuli maoy sa kasingkasing pinaagi sa espiritu.” 
(Rom 2:28, 29) Nganong wala man hisgoti ang bi- 
san unsang “pagtimbre” sa Hentil nga mga Kristo- 
hanon niini nga panan-awon gikan sa Diyos? Ug 
ngano mang ang Hentil nga mga Kristohanon dili 
makakat-on sa bug-os sa bag-ong awit nga giawit 

sa 144,000? (Pin 14:3) Nan, tin-aw nga ang 144,- 
000 ka tinimbrehan maoy espirituwal nga Israel, 
dili unodnong Israel---busa naglakip sa Hudiyo ug 
Hentil nga mga Kristohanon.---Gal 6:16. 

Ang Ilang Identipikasyon. Ang yawi aron 
mailhan ang “dakong panon” makaplagan diha sa 
kahubitan bahin kanila sa Pinadayag kapitulo 7 ug 
diha sa susamang mga teksto. Gihisgotan sa Pina- 
dayag 7:15-17 nga ang Diyos “nagbuklad sa iyang 
tolda sa ibabaw nila,” nga sila gitultolan ngadto sa 
“mga tuboran sa mga tubig sa kinabuhi,” ug nga 
ang Diyos nagpahid sa “tanang luha gikan sa ilang 
mga mata.” Sa Pinadayag 21:2-4 atong makapla- 
gan ang susamang mga pahayag: “Ang tolda sa Di- 
yos anaa uban sa mga tawo,” iyang “pagapahiran 
ang tanang luha gikan sa ilang mga mata,” ug ang 
“kamatayon mawala na.” Ang panan-awon nga gi- 
presentar niini nga mga teksto maoy mahitungod 
sa mga tawo nga wala sa langit, diin naggikan ang 
'Bag-ong Jerusalem nga nanaog, apan sa mga 
tawo nga ania sa yuta, taliwala sa katawhan. 

Kini magpatungha sa pangutana: Kon ang “da- 
kong panon” maoy mga tawo nga makabatog kalu- 
wasan ug magpabilin sa yuta, sa unsang paagi sila 
ikaingon nga 'nagbarog sa atubangan sa trono sa 
Diyos ug sa atubangan sa Kordero”? (Pin 7:9) Ang 
posisyon nga “pagbarog' usahay gigamit sa Bibliya 
aron ipaila ang pagbaton ug pinaboran o inuyonang 
posisyon sa panan-aw sa usa kansang presensiya 
nagabarog ang indibiduwal o pundok. (Sal 1:5, 5:5; 
Pr 22:29, AT; Luc 1:19) Ngani, sa gisundan niini 
nga kapitulo sa Pinadayag, “ang mga hari sa yuta 
ug ang mga taas-ug-ranggo ug ang mga koman- 
dante militar ug ang mga dato ug ang mga kusgan 
ug ang tanang ulipon ug ang tanang tawong ga- 
wasnon” gihubit nga nanago “gikan sa nawong sa 
Usa nga naglingkod sa trono ug gikan sa kapungot 
sa Kordero, tungod kay ang dakong adlaw sa ilang 
kapungot nahiabot na, ug kinsay arang makaba- 
rog?” (Pin 6:15-17: itandi ang Luc 21:36.) Nan mo- 
patim-aw nga ang “dakong panon” naglangkob sa 
mga tawo nga matipigang buhi nianang panahon 
sa kapungot ug makahimo sa “pagbarog' ingong 
inuyonan sa Diyos ug sa Kordero. 

Ang pagtultol kanila sa Kordero ngadto sa “mga 
tuboran sa mga tubig sa kinabuhi” maoy susama 
sa Pinadayag 22:17, nga nag-ingon: “Ang espiritu 
ug ang pangasaw-onon nagpadayon sa pag-ingon: 
‘Umari ka! Ug si bisan kinsa nga nagpatalinghog 
paingna: 'Umari ka!' ug si bisan kinsa nga giu- 
haw paaria, si bisan kinsa nga may tinguha paim- 
na sa tubig sa kinabuhi nga walay bayad.” Ang 
“pangasaw-onon” tin-aw nga gipaila sa Kasulatan 
ingong ang dinihogang Kristohanong kongregas- 
yon, nga giminyo ngadto sa langitnong Pamanho- 
non, si Kristo Jesus. (Efe 5:25-27: 2Co 11:2; Pin 

19:7-9, 21:9-11) Kini nga pagdapit gikan sa la- 
ngitnong “pangasaw-onon” nga matang nga “moi- 
nom sa tubig sa kinabuhi nga walay bayad' dayag 
nga bukas ngadto sa dili-limitadong gidaghanon sa 
mga tawo, “si bisan kinsa nga may tinguha.” Ang 
“dakong panon” dili usab maihap, busa ang panan- 
awon sa Pinadayag 7:9 moharmonya nianang sa 
Pinadayag 22:17. 

Busa, ang katibuk-ang ebidensiya nagpunting sa 
“dakong panon” ingong naghawas sa tanang tawo 
nga dili sakop sa langitnong “pangasaw-onon” nga 
matang, o sa 144,000 nga tinimbrehan, apan kin- 
sa magabarog nga inuyonan sa panahon sa “da- 
kong kasakitan” ug matipigang buhi dinhi sa yuta. 
--Tan-awa ang KONGREGASYON (Ang Kristohanong 
Kongregasyon sa Diyos): YUTA, I (Katuyoan): LA- 
NGIT. 


DALAGA. Tan-awa ang ULAY. 


DALAN. Ang dalan maoy usa ka ruta nga agi- 
anan sa mga tawo ug sa mga sakyanan, adunay 
dagko ug sigpit nga mga dalan, tali sa mga siyudad 
ug sa sulod sa mga siyudad. Ang dalan mahimong 
magtumong usab sa usa ka paagi sa paglihok o 
paggawi, o sa usa ka naandang buhat, batasan, o 
pamaagi. 

Tali sa mga Siyudad. Ang mga terminong 
mesillah” (dakong dalan) ug derekh (dalan) sa 
Hebreohanon ug ang terminong hodos' (agianan, 
dalan) sa Grego, tanan gigamit sa pagtumong sa 
usa ka publikong dalan, agianan, o ruta, nga kasa- 
garang nagkonektar sa mga lungsod o mga siyu- 
dad. 

Sukad sa karaang kapanahonan ang dagko ug 
gagmayng mga dalan, lakip ang ubay-ubay nga 
hinungdanong mga ruta sa negosyo, nagkonektar 
sa mga siyudad ug mga gingharian sa dapit sa Pa- 
lestina. (Num 20:17-19: 21:21, 22; 22:5, 21-23, Jos 
2:22, Huk 21:19, 1Sa 6:9, 12, 13:17, 18; tan-awa ang 
DALAN SA HARL) Ang giisip nga pangunang ruta 
kaniadto maoy gikan sa Ehipto ngadto sa Filisteha- 
non nga mga siyudad sa Gaza ug Askelon ug ina- 
nayng miliko paamihanan-sidlakan paingon sa Me- 
gido. Kini nagpadayon ngadto sa Hazor, sa A sa 
Dagat sa Galilea, ug dayon mipaingon sa Damasco. 
Kini nga ruta nga agi sa Filistia mao ang labing 
laktod gikan sa Ehipto ngadto sa Yutang Saad. 
Apan si Jehova malulotong nagtultol sa mga Israe- 
linhon agi sa laing dalan aron sila dili mawad-ag 
kadasig tungod sa pag-atake sa mga Filistehanon. 
- Ex 13:17. 

Sa Yutang Saad, ang pagmentinar ug ma- 
ayong sistema sa mga dalan hinungdanon usab 
alang sa mga Israelinhon, sanglit dihay usa la- 
mang ka sentro sa pagsimba alang sa tibuok nasod. 
Busa daghan sa mga Israelinhon ang kinahanglang 

mopanaw ug lagyong distansiya matag tuig aron 
sa pagtuman sa kinahanglanon sa Balaod nga ang 
tanang lalaki magtigom alang sa tulo ka tinudlong 
mga pista. (Deu 16:16) Dugang pa, ang mga ikapu- 
lo, mga amot, ug ang bisan unsang kinabubut-on o 
obligado nga mga halad kinahanglang itanyag sa 
dapit nga pilion ni Jehova. (Deu 12:4-7) Human sa 
pagtukod ni Solomon sa templo, ang maong dapit 
mao ang Jerusalem. Busa, sa dihang ang mga 
Israelinhon mopanaw diha sa mga dalan paingon 
ug gikan sa Jerusalem, dihay maayong mga kahi- 
gayonan alang sa mga amahan sa pagtudlo sa ba- 
laod sa Diyos ngadto sa ilang mga anak.---Deu 6: 
6, 7. 

Gihatagan usab ug pagtagad ang pagmentinar 
sa mga dalan paingon sa unom ka siyudad nga da- 
langpanan. Kini nga mga dalan kinahanglan gayod 
nga may mga timaan ug walay bisan unsang ba- 
bag nga makabalda sa dili-tinuyong nakabuno sa 
pagkalagiw agi niini. (Deu 19:3) Sumala sa Hudiyo- 
hanong tradisyon, ang usa ka timailhang poste nga 
nagpaila sa direksiyon paingon sa siyudad nga da- 
langpanan giugbok diha sa tagsatagsa ka kina- 
sang-ang dalan.--Babilonyanhong Talmud, Mak- 
kot 10b. 

Bisan tuod ang Bibliya wala maghatag ug kahu- 
bitan bahin sa karaang mga dalan, kini naghisgot 
bahin sa paghimo ug pagmentinar niini. Usahay 
ang mga bungtod ug ubang mga bungdobungdo 
lagmit nga gipatag, ug ang mga dalan gikuhaan sa 
mga bato ug gitambakan. (Isa 40:3, 4: 57:14: 62:10) 
Ang historyador nga si Josephus nag-ingon nga gi- 
bakbakan ni Haring Solomon ang mga dalan pai- 
ngon sa Jerusalem pinaagig itom nga bato.---Jew- 
ish Antiquities, VIII, 187 (vii, 4). 

Apan, walay nahibaloan nga tinong impormas- 
yon bahin sa pagkagama sa karaang mga dalan 
una pa sa mga adlaw sa Romanhong Imperyo. Ang 
mga Romano nailado nga mga tighimog mga da- 
lan, nga nagdugtong sa ilang dakong imperyo aron 
dali nga makaagi ang ilang kasundalohan. Ang 
ilang mga dalan gibakbakan ug lagpad nga mga 
bato, ug kini nga dalan kasagaran tulo ka lut-od: 
(kinailadman) tipaktipak nga mga bato, (tunga) 
lagpad nga mga papan nga gipahiluna pinaagig ar- 
gamasa, ug (kinaibabwan) kongkreto ug dinugmok 
nga bato. Ang mga dalan hanayhay ug diyutay 
gikan sa tunga paingon sa isigkadaplin ug kini 
may mga posteng bato nga nagsilbing kilometra- 
he, pangdaplin nga mga bato nga nagsilbing ali, ug 
ingon man mga kanal. Dugang pa, kini adunay 
mga atabay nga dili lagyo ug distansiya. Sanglit 
kini halos tul-id, ang Romanhong mga dalan mila- 
tas ibabaw sa mga kabungtoran inay nga milibot 
niini. Ang ilado nga Romanhong dakong dalan, ang 
Apyanhong Dalan, miabot ug mga 5.5 m (18 p) 

ang gilapdon ug binakbakan ug dagkong mga blo- 
ke sa laba. Si apostol Pablo, samtang nagpadulong 
sa Roma ingong usa ka binilanggo, mipanaw latas 
niining dalana, nga ang mga bahin niini gigamit pa 
gihapon karong adlawa.--Buh 28:15, 16; tan-awa 
ang APIO, TIYANGGIHAN SA. 

Ang mga pulong sa Isaias 19:23 bahin sa pag- 
tungha sa “usa ka dakong dalan paggawas sa Ehip- 
to paingon sa Asirya" nagpunting sa panaghigala- 
ay nga mahitabo sa ulahi tali niining duha ka 
nasod. Aron mapahigawas ang iyang katawhan, si 
Jehova, ingnon ta, naghimog dagkong mga dalan 
alang kanila pagawas sa mga yuta diin sila nabi- 
hag.--Isa 11:16, 35:8-10, 49:11-13, Jer 31:21. 

Sulod sa Usa ka Siyudad. Ang komon nga 
Hebreohanong termino alang sa usa ka publikong 
dalan (chuts) sulod sa usa ka lungsod o siyudad sa 
paninugdan nagkahulogang “sa gawas.” (Isa 42:2, 
ftn sa Rbi8) Sa karaang mga lungsod ug mga siyu- 
dad sa kayutaan sa Bibliya, mopatim-aw nga ang 
kadaghanan niini nga mga dalan dili binakbakan. 
(Sal 18:42, Isa 10:6, Lam 2:21) Apan, ang mga ka- 
nal nga agosanan sa tubig gikan sa kadalanan na- 
diskobrehan didto sa Jerico ug Gezer. 

Sagad ang mga dalan hiktin ug naglikoliko. Apan 
dihay “halapad nga kadalanan” usab. (Luc 14:21, 
itandi ang Pin 21:21.) Ang kadalanan sa Nineve 
maoy halapad, nga igong kaagian ug mga karo. 
(Nah 2:4) Ang Babilonya ug Damasco may halapad 
nga mga dalan o mga agianan sa parada, ug ang 
pipila ka dalan may mga ngalan. Sulod sa Roman- 
hong yugto, ang “dalan nga gitawag ug Tul-id” did- 
to sa Damasco maoy tulog-linya nga agianan nga 
mga 26 m (85 p) ang gilapdon.---Buh 9:11: tan-awa 
ang TUL-ID. 

Ang usa ka halapad nga dapit, ang plasa, nga 
lagmit duol sa ganghaan sa siyudad, maoy dapit 
usab diin didto himoon ang mga transaksiyon sa 
negosyo o magtigom aron sa pagdawat ug instruk- 
siyon. (Gen 23:10-18, Neh 8:1-3; Jer 5:1) Didto ang 
mga kabataan magdula (Zac 8:4, 5): ang kadalanan 
sa katibuk-an sagad puno sa nagkadaiyang mga 
kalihokan. (Job 18:17, Jer 33:10, 11, itandi ang Isa 
15:3, 24:11.) Kini maoy mga dapit nga negosyo- 
hanan, ug usahay magpundok diha niini ang mga 
tindahan nga parehog baligya, sama nianang sa 
“dalan sa mga panadero” didto sa Jerusalem. (Jer 
37:21) Ang “mga dalan” nga gitanyag ni Ben- 
hadad nga ihatag kang Ahab didto sa Damasco da- 
yag nga maoy alang sa pagtukod ug mga tindahan, 
o mga tiyanggihan, aron mapalambo ang pama- 
tigayon ni Ahab nianang Siryanhong kaulohan. 
(1Ha 20:34) Sa panahon sa kagabhion ang kadala- 
nan sa pipila ka siyudad mopatim-awng gibanta- 
yan pag-ayo sa mga tigbantay.---Aw 3:1-3. 

[Gipadayon sa panid 545] 


Mga Panghitabo sa Kinabuhi ni Jacob 

SI Jacob giuyonan sa Diyos 
tungod kay siya nagpasundayag 
ug halalom nga pagpabili sa 
sagradong mga butang. (Heb 12: 
16, 17) Si Jehova nagpasalig 
kang Jacob nga ang iyang 
kaliwat magapanunod sa yuta nga 
gisaad ngadto kang Abraham, ug 
siya miingon: “Pinaagi sa imong 
binhi ang tanang banay sa yuta 
tinong magapanalangin sa ilang 
kaugalingon.”--Gen 28:4, 10-15. 
Bisan tuod nga siya 
gipanalanginan ug materyal nga 


bahandi ug 12 ka anak nga 
lalaki, ang kinabuhi ni Jacob 
wala mahigawas sa kalisdanan. 
Apan wala gayod mawad-ig 
pagtuo si Jacob kang Jehova 
ug sa pagkakasaligan sa iyang 
pulong. Bisag siya himalatyon 
na, nagpahayag siya ug 
pagtuo sa Mesiyanikong saad. 
(Gen 49:10) Diha sa kaliwatan 
ni Jacob natawo si Jesu-Kristo, 
nga pinaagi kaniya ang Diyos 
magapanalangin sa katawhan sa 
walay kataposan. 


MGA DAPIT DIHA SA MAPA 
Uban ang Nalangkit nga mga Teksto 
Beer-seba Gen 28:10 
Bethel Gen 28:11-19: 
35:6-15 
Betlehem Gen 35:16-20 
Dotan Gen 37:13, 17-36 
Ehipto Gen 46:5-7, 28-30; 
48:1-49:33 
Haran Gen 29:4-31:18 
Mahanaim Gen 32:1, 2 
Mamre Gen 35:27 
Penuel Gen 32:24-32 
Sekem Gen 33:18-34:31 
Sucot Gen 33:17 

Ang Beitin, duol sa 

kagun-oban sa karaang Bethel. 
Sa Bethel, gisultihan sa Diyos 

si Jacob sa duha ka higayon nga 
siya mao ang manununod sa 
Abrahamikong pakigsaad (Gen 
28:13-19, 35:6-13) 


Hinagdang Piramide sa 
Saqqara, Ehipto, dayag nga 
naglungtad kini sa adlaw ni 
Jacob. Gigugol ni Jacob ang 
kataposang 17 ka tuig sa 
iyang kinabuhi sa Ehipto 


Kagun-oban sa karaang Sekem. Dinhi, ang pagpakighugoyhugoy 
sa anak nga babaye ni Jacob sa mga babayeng Canaanhon 
misangpot sa pag-among-among kaniya (Gen 34:1, 2) 


Karaang Ehipto 

TUNGOD kay ang Israel ka- 
nunayng nakiglabot sa Ehipto, 
ang Bibliya naundan ug daghang 
detalye bahin nianang yutaa. 
Pinaagi sa mga panghitabo sa 
Ehipto, ang ngalan mismo ni Je- 
hova nabayaw sa kahibulongang 
paagi. 

Ang Ehipto maoy usa ka yuta 
diin gisimba ang daghang diyos. 
Ang pipila ka hayop giisip nga 
mga diyos: ang uban giisip nga 
sagrado alang sa espesipikong 
mga diyos sa mga Ehiptohanon. 
Dili ikahibulong nga si Moises 
miingon nga kon ang Israel mag- 
tanyag ug mga halad nga hayop 
kang Jehova didto sa Ehipto, 
kini magpahinabo sa katawhan 
nga mohimog kapintasan batok 
kanila. (Ex 8:26) Atong masab- 
tan usab kon nganong ang Israel, 
samtang didto sa kamingawan 
nga nangandoy nga mobalik 
sa Ehipto, migamit ug usa ka 
inumol nga estatwa sa nating 
baka diha sa ilang gitawag nga 
“usa ka pista alang kang Jehova.” 
-Ex 32:1-5. 


Ang lain pang prominenteng 
bahin sa pagsimba sa mga Ehip- 
tohanon mao ang pagtuo sa 
kinabuhi luyo sa kamatayon. 
Kini nga pagtuo makita diha sa 
ilang batasan sa pag-embalsamar 
sa mga patay ug sa pagtukod ug 
dagkong mga lubnganan aron sa 
pagpasidungog kanila. 

Bisan pag si Moises “natud- 
loan sa tanang kaalam sa mga 
Ehiptohanon,” ang iyang gitala 
nga kasugoan labot sa pagsimba 
kang Jehova wala gayod mahu- 
gawi sa mga tinuohan sa mga 
Ehiptohanon. (Buh 7:22) Ang 
iyang gisulat wala maggikan sa 
tawo kondili maoy inspirado sa 
Diyos. 


I POT 


y On (Heliopolis) 


Bitter Lakes 


O 


SINALI 


) (No-amon, Thebes) 


( Syene 
Elephantine Island 


Usa ka triad nga 
nagpakita kang Ramses II 
nga nataliwad-an sa diyos 
nga si Amon ug sa diyosa 
nga si Mut. Si Paraon 
giisip nga usa ka diyos, 
ang buhi nga Horus 


Estatwa nga naghawas kang Amenhotep III 
nga may gihabogong halos 18 m (60 p) nga 
makaplagan duol sa Thebes. Kini nga mga 

estatwa dayag nga gituyo sa paghimo aron 

ang katawhan mahingangha pag-ayo 


Usa ka dakong bantayog 

nga nag-asoy sa buluhatong 
pagpanukod ni Tutankhamen: 
apan sa ulahi ang inskripsiyon 
gipausab ni Haring Horemheb 
aron ipasidungog ang maong 
buhat ngadto kaniya. Ang 
maong pagkadili-matinud-anon 
komon sa karaang 
Ehiptohanong mga rekord 


Si Paraon Taharga nga nagyukbo sa atubangan 
ni Horus, kansang materyalisadong lawas giisip ni 
Taharga nga mao siya. Ang mga hayop maoy 
prominente sa relihiyon sa Ehipto 


Sa ubos: Dagko kaayong mga haligi sa templo sa Luxor. 

Tuong bahin sa ubos: Usa ka agianan nga may naglaray 

nga mga sphinx padulong sa templo ni Amon-Ra sa 

Luxor Ang diyosa-langit nga si Nut 
nga gilibotan sa mga simbolo 
sa zodiac. Ang astrolohiya, 
nga naggikan sa Babilonya, 
nahimong bahin sa relihiyon 
sa Ehipto 


Usa ka bahin sa “Book 

of the Dead” (Basahon sa 
mga Patay [sa ubos]), nga 
gibutang uban sa usa ka 
gipreserbar nga patayng 
lawas; kini naundan sa 
sinulat nga mga orasyon 
nga yamyamon sa namatay 
ingong proteksiyon ug sa 
paggiya kaniya diha sa 
paghukom sa kinabuhi 
human sa kamatayon 


Ang Ehipto nagdepende sa hiktin ug tabunok nga pore 
walog ubay sa Suba sa Nilo. (Kining tabunok nga 
dapit gikoloran ug berde diha sa mapa sa panid 531.) 
Sa unahan makita ang kalit nga kausaban gikan sa 
mga tanaman ngadto sa desyerto 


Kag 


Usa ka paraon nga nagsakay sa iyang 
karo. Ang maong mga karo maoy 
bahin sa militaryong kasangkapan sa 
Ehipto ug gani ginabaligya ngadto sa 
ubang kanasoran 


Diha sa mga paril sa 
templo ni Amon-Ra 
sa Karnak, gitala ni 
Seti I ang iyang 
mga kadaogan sa 
pagpakiggubat: 
ang mga binihag 
gipakita nga 
gihawiran pinaagi 
sa ilang buhok. 
Ingon sa angayng 
dahomon, ang 

mga kadaogan 
mapasigarbohong 
gitala diha sa 
Ehiptohanong 

mga monyumento 


Israel sa Fhipto 

ANG mga panghitabo sulod sa 
kapin sa duha ka siglo diin ang 
mga katigulangan sa nasod sa 
Israel didto pa sa Ehipto maoy 
usa ka hinungdanong bahin sa 
rekord sa Bibliya. 


Ang anak nga lalaki ni Jacob 
nga si Jose gibaligya ingong 
ulipon ug gidala ngadto sa 
Ehipto. (Gen 37:28, 36) Mga 
pipila ka tuig sa ulahi, tungod 
sa pagpangilabot sa Diyos, siya 
gihatagan ug pagtagad ni Paraon 
ug, ingong administrador sa pag- 
kaon, gihatagag awtoridad nga 
ikaduha kang Paraon mismo. 
(Gen 41:38-45) Apan sa wala 
madugay dihay mitungha sa 
Ehipto nga usa ka bag-ong hari 
nga wala magtahod sa handoma- 
nan ni Jose ug nagpahamtang 
ug malupigong pag-ulipon sa 
mga anak ni Jacob (Israel). (Ex 
1:8-14) Ang sekular nga Ehipto- 
hanong kasaysayan wala gayod 
maghisgot bahin niining tanan, 
lakip sa prominenteng posis- 


yon ni Jose. Makapahibulong ba 
kini? 

Ang wala paghisgot sa pag- 
kaprominente ni Jose ug sa 
pagkaulipon sa Israel dili gayod 
makapahibulong alang niadtong 
sinati na sa mga rekord sa mga 
monyumento sa karaang Ehipto. 
Naandan na sa ulahing mga mag- 
mamando o relihiyosong mga 
eskriba ang pagtangtang sa mga 
ngalan gikan sa naunang mga 
monyumento, tungod kay ila ki- 
ning giisip nga dili angay o 
kaha aron sa pagtuboy sa ilang 
pagkaprominente. Pananglitan, si 
Haring Horemheb nag-usab sa 
mga inskripsiyon aron ipasidu- 
ngog sa iyang kaugalingon 
ang buluhatong pagpanukod nga 
gihimo ni Tutankhamen. (HU- 
LAGWAY, Tomo 1, p. 532) Ang 
Cairo Museum sa Ehipto ug ang 
Oriental Institute sa Unibersidad 
sa Chicago adunay daghang mga 
pananglitan sa maong pagpang- 
limbong. 


Sa kasukwahi, ang rekord 
sa Bibliya naundan sa tanang 
ebidensiya sa pagkatinuod niini. 
Wala gayoy nasod nga moang- 
kon nga sila naggikan sa mga 
ulipon sa usa ka langyawng 
nasod kon kana dili tinuod. 
Ang asoy sa Bibliya bahin niini 
nga mga panghitabo naundan ug 
daghang detalye bahin sa Ehip- 
tohanong kinabuhi nga ikaasoy 
lamang sa usa nga nagkinabuhi 
didto. Dugang pa, ang Paskuwa 
ginasaulog sa mga Hudiyo matag 
tuig hangtod karong adlawa, 
usa ka selebrasyon nga gitaho 
sa Bibliya nga nagsugod sam- 
tang ang ilang mga katigulangan 
didto pa sa Ehipto ug ingong 
resulta sa nahitabo didto. Ang bi- 
san unsang pangangkon nga ang 
tinuod nga asoy bahin niining 
mga butanga nahanaw na ug ang 
bugtong rekord nga naglungtad 
maoy sayop, dili gayod makata- 
ronganon. 


Ang binulad-sa-adlaw nga mga tisa gigama nga sinagolan ug uhot sa 
Ehipto, sama sa panahon sa pagkaulipon didto sa Israel (Ex 1:14: 5:7) 


Pagpanggula Gikan sa Fhipto 

SI Jehova nagsugo kang Moises 
sa pag-atubang kang Paraon ug, 
sa pagsulti pinaagi sa ngalan ni 
Jehova, sa pag-ingon: “Palakta 
ang akong katawhan.” (Ex 5:1) 
Si Paraon nagdumili. Dili niya 
buot nga mawad-an ug usa ka 
nasod sa mga ulipon. Dugang pa 
niana, si Paraon wala mahibalo, 
o moila, nga si Jehova mao 
ang matuod nga Diyos. (Ex 
5:2) Gisimba ni Paraon ang 
mga diyos sa Ehipto ug gani 
giisip ang iyang kaugalingon 
ingong usa ka diyos! Busa 
mibangon ang isyu: Kinsa ang 
matuod nga Diyos? Pinaagi 

sa napulo ka hampak, si Jehova 
nagpahamtang ug paghukom “sa 
tanang diyos sa Ehipto,” nga 
miresulta sa pagpagawas sa Israel 
ug naghatag ug pamatuod nga si 
Jehova mao ang buhi ug matuod 
nga Diyos.--Ex 12:12. 


Ingong usa ka dakong grupo, 
ang Israel mibiya gikan sa 
Rameses sa Ehipto niadtong 
Nisan 15, 1513 W.K.P. Sa 
dihang ang panon mipadulong 
sa sidlakan, sa walay duhaduha 
mikuyog kanila ang uban pa 
gikan sa Gosen. Sa pag-abot 
nila sa Etam, gisugo sila ni Jehova 
nga “mamalik ug magkampo 
atubangan sa Pihahirot ... 
duol sa dagat.” Alang sa mga 
Ehiptohanon, daw ang katawhan 


MGA DAPIT DIHA SA MAPA 
Uban ang Nalangkit nga mga Teksto 


Etam Ex 13:20; Num 33:6 
Gosen Gen 47:27; Ex 8:22 
Mempis (?) Ex 12:30-32 

Migdol Ex 14:2; Num 33:7 
Pihahirot Ex 14:2, 9 

Pulang Dagat Ex 14:9, 16, 21-30 
Rameses Ex 12:37 


Sucot Ex 12:37: 13:20 


nasaag. (Ex 13:20, 14:1-3) Sila 
daw natanggong tali sa Pulang 
Dagat ug sa kabukiran. Sanglit 
anaa man sa ilang likod ang 
Ehiptohanong mga karo nga 
iggugubat, sila daw walay 
kalutsan! Ubos niini nga mga 
kahimtang nga giluwas ni Jehova 


ang Israel ug gilaglag si Paraon 
ug ang iyang kasundalohan. (Ex 
14:13-31) Busa, gipasundayag 
ni Jehova ang iyang dakong 
gahom ug gipahinabo nga ang 
iyang gibuhat alang sa Israel 
pagahisgotan “sa tibuok yuta.” 
—Ex 9:16: Jos 2:10: 9:9. 

Ang talan-awon latas sa Pulang Dagat diha sa posibleng lugar diin gipikas 
ni Jehova ang katubigan aron ang Israel makatabok sa mamalang yuta 


Giladmon (Metros) 
18 

i 

Ang presenteng adlaw nga 
topograpiya sa ilalom sa Pulang 
Dagat diin ang Israel dayag nga 
mitabok. May mga pagkubkob 
nga gihimo aron palalomon ang 
agianan, apan inanay ang 
paglawom sa salog sa dagat 
gikan sa magkaatbang nga 
baybayon. Gikan sa isigkadaplin 
niini nga mga baybayon, 

ang distansiya maoy mga 

10 km (6 mi) 


Ang Tabernakulo 538 


UBOS sa pagtultol ni Jehova, 


Neptali Dan Aser 
ang tabernakulo unang gitukod 2 MERARIHANON 8 
niadtong 1512 W.K.P. didto sa S à 
kamingawan sa Bukid sa Sinai. S Kg 
Kadto mao ang sentro sa matuod = Labing 
nga pagsimba alang sa Israel; 8 Balaan Sawang 
kini usab nahimutang diha sa E£ z - Š p 
tunga sa kampo sa Israel. 3 Q e [8] b2 5 
Gipatin-aw ni apostol Pablo = a x 
nga ang tabernakulo maoy o 
usa ka matagnaong sambingay 5 s 
sa “labaw ug mas hingpit E 2 
nga tolda,” ang dakong dapit T KOHATNON Ç 
sa pagsimba sa Diyos.—Heb 9: sa Gad Ruben SimeGn Pa 
O Tue 


Ang hataas nga saserdote 
nagwisik sa dugo sa mga halad 
nga hayop atubangan sa arka sa 
pakigsaad. Kini naglandong sa 
pagtanyag ni Jesus sa bili sa iyang 
mAy r hingpit nga tawhanong halad 

a didto sa langit, atubangan sa 

presensiya sa Diyos (Heb 9:13, 

14, 24) 


Ang hataas nga saserdote naglandong 
kang Jesu-Kristo (Heb 4:14: 9:11) 


a 


ui 
OY PAPA 


Ang mga paghalad ug hayop 
nga gisugo sa Diyos naglandong 
sa umaabot nga haladnong 
kamatayon ni Jesu-Kristo ingong 
usa ka lukat alang sa katawhan 
(Mat 20:28: Heb 10:5-10) 


Paglatagaw sa Israel Didto sa Kamingawan 

HUMAN sa ilang pagkaling- 
kawas sa Ehipto, ang Israel 
naglatagaw sulod sa 40 ka 
tuig sa Sinai, nga kadagha- 
nan halayo sa naandang 
mga ruta sa negosyo. Kini 
maoy usa ka “dako ug maka- 
lilisang nga kamingawan, nga 
may malala nga mga halas 
ug mga tanga ug uhaw nga 
yuta nga walay tubig.” (Deu 
8:15) Nganong angay nilang 
maagoman kining mapait nga 
kasinatian? 

Sa Bukid sa Sinai (ang 
posibleng lokasyon nga gipakita 
sa ubos), gitigom ni Jehova ang 


mga Israelinhon human sa ilang 
pagbiya sa Ehipto, gihatagan 
sila sa iyang mga balaod pinaagi 
kang Moises, ug giorganisar sila 
ingong usa ka nasod. Human 
niadto, sila makasulod na unta 
sa Yutang Saad sa hamubo na 
lamang nga panahon, apan wala 
sila makasulod. Ngano? Bisan 
pa sa tanan nga gihimo ni 
Jehova alang kanila, sila wala 
magpasundayag ug pagtuo ug 
sila mirebelde kang Moises, 
kinsa gitudlo sa Diyos nga 
manguna kanila. Kay mipalabi 
sa pagtuo sa daotang taho 
mahitungod sa Canaan, ang 


mga Israelinhon nangandoy nga 
ibalik sa Ehipto! (Num 14:1-4) 
Kini misangpot sa dihadiha nga 
paghukom ni Jehova: Kap-atan 
ka tuig ang kinahanglang 
molabay una pa makasulod ang 
nasod sa Yutang Saad. Nianang 
panahona, mangamatay na ang 
walay pagtuo nga mga tawo sa 
maong kaliwatan. 


Ang kasinatian sa Israel 
didto sa kamingawan maoy 
usa ka gamhanang pasidaan 
sa mga Kristohanon karong 
adlawa aron malikayan ang 
lit-ag sa kawalay pagtuo.--Heb 
SEIE 

PANGUNANG MGA DAPIT 
Uban ang Nalangkit nga mga Teksto N 


N 

Bukid sa Hor Num 20:22-29: |- Ng 

33:37-39 A 
Bukid sa Nebo Deu 34:1-4 WG 
Bukid sa Sinai Ex 18:5-40:38: 

Lev 1:1-27:34: 

Num 1:1-10:32 
Hazerot Num 12:1-16 
Kades Num 12:16-14:35; |. 

20:1-21 


Kamingawan sa Sin Ex 16:1-36 
Kapatagan sa Moab Num 22:1-36:13; 


Deu 1:1-33:29 
Kibrot-hataava Num 11:4-34 
e e i 228 ( 4 Mara Ex 15:23-26 
ie T cj Repidim Ex 17:1-16 


Pangunang mga Ruta sa Negosyo 


Diyutay lamang 

ug lagyo ang 
distansiya sa 
lunhawng mga 
dapit niining yutaa 
nga gihubit ingong 
“walay tubig” 


Kini maoy usa ka 
“dako ug makalilisang 
nga kamingawan” 
diin ang Israel 
naglatagaw sulod sa 
40 ka tuig 


Ang ulohan sa Gulpo sa ‘Aqaba. 
Dinhi nagkampo ang mga Israelinhon 
sa hapit nang matapos ang ilang 

40 ka tuig sa kamingawan 


Mga Tanom sa Bibliya 

ANG olibo, almendras, alkapara, 
palma nga datiles--maoy pipila 
lamang sa halos usa ka gatos 
ka tanom ug mga kahoy nga 
gihisgotan sa Kasulatan. Ang 
atong pagkahibalo bahin sa mga 
tanom sa Bibliya motaganag 
hinungdanong impormasyon 
nga mohatag ug katin-awan 
bahin sa kahulogan sa pipila ka 
pulong sa Bibliya. 

Tagda ingong pananglitan 
ang kahoyng olibo--usa sa 
labing bililhong mga tanom 
sa kapanahonan sa Bibliya 
(tan-awa ang hulagway sa tuo). 
Kining maanindot nga kahoy, 
nga sagad lubag, baliko, ug 
bukohon, maoy lig-on kaayo, 
nga subsob mabuhi sulod sa 
kasiglohan. Kini gihisgotan diha 
sa unang bahin sa Kasulatan. 
Human sa Lunop, usa ka 
salampati ang mibalik kang Noe 
diha sa arka “ug, tan-awa! dihay 
bag-ong kinutlo nga dahon sa 
olibo sa sungo niini.” Kini 
nagpakita kang Noe nga ang 
katubigan mihubas na.— Gen 
wsl 


Ang salmista sa Bibliya 
naghisgot sa pipila ka kinaiyahan 
sa kahoyng olibo sa dihang siya 
misaad niadtong may kahadlok 
kang Jehova: “Ang imong mga 
anak mahisama sa mga turok 
sa mga kahoyng olibo libot 
sa imong lamesa.” (Sal 128:1-3) 
Ang pinutol nga mga turok 
o mga salingsing sa gulang na 
nga kahoyng olibo sagad 
maoy gigamit sa pagtanom ug 
bag-ong mga kahoy. Dugang 
pa, ang mga gamot sa 
gulang na nga mga kahoyng 
olibo mahimong manurok, sa 
ingon magpatunhay niini. Sama 
sa maong mga turok, ang mga 


anak maglibot sa usa ka amahan, 
nga makaamot sa kalipay sa 
pamilya. 

Ang evergreen o kanunayng 
may dahon nga kahoyng oli- 
bo gipabilhan pag-ayo tungod 
sa lana niini. Ang lana sa oli- 
bo maoy pangunang bahin sa 
pagkaon sa mga Israelinhon 
ug kasagarang gigamit ingong 
kosmetiko ug ingong sugnod, 
ug kini maoy hinungdanong 
baligya. Kini ihaplas sa mga bun- 


og ug sa mga samad aron sa 


pagpahumok ug sa pagpahupay 
niini. (Luc 10:33, 34) Kon ihiso, 
ang lana sa olibo makapahi- 
muot ug makaparepresko. Busa, 
ang mga ansiyano sa Kristoha- 
nong kongregasyon gitambagan 
nga mag-ampo alang sa ta- 
wong masakiton sa espirituwal, 
sa mahulagwayong paagi “mag- 
haplas kaniya ug lana sa ngalan 
ni Jehova”---magpadapat sa Pu- 
long sa Diyos aron sa paghupay, 
pagtul-id, ug sa paglipay kaniya. 
—San 5:13-15. 

Ang mandragora, nga kapamilya sa patatas, mamunga 
ug dalagong bunga ingon sa gidak-on sa sirwelo 


Gipanag-ing sa Sulamita ang mga hugpong 
sa buhok sa iyang hinigugmang magbalantay 
sa mga pungpong sa datiles 


CL 


Ang kahoyng almendras maoy usa 
sa kinaunahang nagapamungang 
mga bungahoy sa Israel. Kinaham 
ang samag-mani nga bunga niini 


Ang papiro, usa ka dakong tanom 
nga mabuhi sa tubig ug gigamit sa 
paghimog papel 


Ang tanom nga lino, 
gigamit sa paghimog 
panapton 


Usa sa daghang tanom nga balsamo 
nga adunay humot nga lana 

Ang mga dalan usab maoy mga dapit diin ipahi- 
balo ang mga balita. (2Sa 1:20, Jer 11:6) Didto si 
Jesu-Kristo nanudlo, ug nang-ayo ug mga masa- 
kiton, apan wala siya makiglalis ug wala mag- 
patugbaw sa iyang tingog diha sa halapad nga 
kadalanan, nga makakuha untag pagtagad sa pub- 
liko, nga magpadako sa iyang kaugalingong ngalan 
ug magliso sa ilang pagtagad ngadto kaniya inay 
ngadto kang Jehova nga Diyos ug sa maayong ba- 
lita sa Gingharian. (Luc 8:1, Mat 12:13-19, Isa 42: 
1, 2) Busa, si Jesus dili sama sa mga salingkapaw 
nga iyang gihukman nga nag-ampo diha sa “mga 
eskina sa halapad nga kadalanan aron makita sa 
mga tawo.”---Mat 6:5. 

Mahulagwayong Paggamit. Sa Kasulatan, 
ang “dalan” sagad gigamit may kalabotan sa usa ka 
paagi sa panggawi ug paglihok nga giuyonan o 
kaha wala uyoni ni Jehova nga Diyos. (Huk 2:22, 
2Ha 21:22, Sal 27:11, 32:8, 86:11, Isa 30:21, Jer 
7:23, 10:23, 21:8) Sa pag-abot ni Jesu-Kristo, ang 
pagbaton sa usa ka indibiduwal ug maayong relas- 
yon sa Diyos ug ang pagduol kaniya sa dalawatong 
paagi diha sa pag-ampo nagdepende sa iyang pag- 
dawat kang Jesu-Kristo. Ingon sa gipamulong sa 
Anak sa Diyos: “Ako ang dalan ug ang kamatuoran 
ug ang kinabuhi. Walay makaadto sa Amahan kon 
dili pinaagi kanako.” (Ju 14:6, Heb 10:19-22) Kad- 
tong nahimong mga sumusunod ni Jesu-Kristo gi- 
hisgotan ingong iya sa “Dalan,” buot ingnon, sila 
nagsunod sa usa ka dalan o paagi sa pagkinabuhi 
nga nasentro sa pagtuo kang Jesu-Kristo, nga nag- 
sunod sa iyang panig-ingnan.---Buh 9:2, 19:9, 23, 
22:4: 24:22. 


DALANGPANAN. Tan-awa ang SIYUDAD NGA 
DALANGPANAN. 


DALAN SA HARI. Ang dalan diin ang mga 
Israelinhon misaad nga dili motipas kon tugotan 
nga moagi latas sa Edomhanong teritoryo ug sa 
Amorihanong gingharian ni Haring Sihon. (Num 
20:17, 21:21, 22; Deu 2:26, 27) Kini nga dalan lag- 
mit nga naggikan sa Gulpo sa ‘Aqaba hangtod sa 
Jabok, tingali ang A nga utlanan sa teritoryo ni Si- 
hon, ug daghan ang nagtuo nga kini miabot pa sa 
A sa Damasco ug sa katibuk-an susama sa binak- 
bakan nga Romanhong dalan nga gihimo ni Empe- 
rador Trajan niadtong ikaduhang siglo K.P. Gawas 
sa mga kausabang gihimo alang sa modernong 
trapiko, ang presenteng-adlaw nga dalan nga gita- 
wag ug Tariq es-Sultan(i) maoy susama kaayo sa 
karaang Romanhong dalan, nga ang mga bahin ni- 
ini naglungtad pa. 

Mopatim-aw nga ang amihanang bahin niining 
dalana gikan sa Hesbon paingon sa Astarot mao 
ang gitawag ug “dalan sa Basan.”--Num 21:33, 
Deu 3:1. 


DALMANUTA 


DALETH [1]. Ang ikaupat nga letra sa Hebreo- 
hanong alpabeto. Magkaamgid kaayo ang mga let- 
rang daleth [1] ug rehsh [n], nga tungod niana po- 
sibleng masayop ang mga eskriba sa pagkopya. 
Lagmit kini ang hinungdan sa magkalahing mga 
espeling, sama nianang sa “Rodanim” sa 1 Cronicas 
1:7 ug sa “Dodanim"” sa Genesis 10:4. 

Sa Hebreohanon, kining ikaupat nga letra giga- 
mit ingong unang letra sa unang pulong sa ma- 
tag usa sa walo ka bersikulo sa Salmo 119:25-32. 
— Tan-awa ang HEBREOHANON, II. 


DALMACIA. Usa ka dapit sa bukirong rehi- 
yon sa S sa Dagat Adriatiko diha sa Peninsula sa 
Balkan. Kining ngalana gigamit sa paghubit sa ki- 
natumyang bahin sa habagatan sa Romanhong la- 
lawigan sa Ilirico. Sa katuigan human sa 9 K.P., sa 
dihang nahimo kining dapita nga usa ka bulag nga 
lalawigan, ang Dalmacia sagad nga magkabaylong 
gitawag ug Ilirico ug sa kataposan kining ngalana 
mao na ang gigamit sa pagtawag sa bag-ong lala- 
wigan. Ang kauban ni Pablo nga si Tito mibiya pa- 
ingon sa Dalmacia una pa sa kamatayon sa apostol, 
lagmit niadtong mga 65 K.P. (2Ti 4:6-10) Sa sa- 
mang bersikulo diin si Demas giingong “mibiya” 
kang Pablo, si Tito gihisgotan nga miadto sa Dal- 
macia. Hinunoa, bisan tuod walay tinong giingon 
kon unsay katuyoan sa pag-adto ni Tito sa Dalma- 
cia, mopatim-aw nga siya miadto nga may pagtu- 
got ni Pablo. Sanglit si Pablo, sa dihang hapit nang 
matapos ang iyang ikatulong misyonaryong panaw 
mga siyam ka tuig una pa niana, nag-ingon nga 
ang iyang sirkito nakaabot hangtod sa Ilirico dapit 
sa A (Rom 15:19), ang ubang mga eskolar nag- 
ingon nga si Tito niining higayona gipadala ngad- 
to sa maong rehiyon aron dumalahon ang mga 
kalihokan sa kongregasyon ug makigbahin sa mis- 
yonaryong mga buluhaton. Kon mao kana ang ka- 
himtang, siya mag-alagad diha sa kapasidad nga 
sama sa iyang gihuptan didto sa Creta. (Tit 1:5) Sa 
iyang sulat ngadto kang Tito, si Pablo naghangyo 
kaniya nga mobiya sa Creta (Tit 3:12), ug lagmit 
nga si Tito kauban sa apostol hangtod nga gipada- 
la siya ngadto sa Dalmacia. 


DALMANUTA. Usa ka dapit diin miadto si 
Jesus sakay sa usa ka sakayan uban sa iyang 
mga tinun-an human sa milagrosong pagpakaon 
sa 4,000 ka lalaki duol sa Dagat sa Galilea. (Mar 
8:1-10) Bisan tuod daghang dapit ang gituohan 
nga mao ang Dalmanuta, kini nga ngalan wala his- 
goti diha sa ubang Biblikanhon o dili-Biblikanhon 
nga mga reperensiya, mao nga ang tukmang nahi- 
mutangan niini nagpabiling wala mahibaloi. Gituo- 
han sa pipila ka eskolar nga ang Dalmanuta lagmit 
maoy resulta sa kausaban nga gihimo sa magko- 
kopya, sanglit ang samang asoy sa Mateo 15:29-39 


DALPON 


migamit sa “Magadan” ug ang pipila ka karaang 
mga manuskrito sa asoy ni Marcos migamit usab 
sa “Magadan” o “Magdala” imbes nga Dalmanuta. 
Bisan pa niana, sanglit ang labing kasaligan nga 
mga manuskritong Grego migamit man sa Dalma- 
nuta, imbes nga isipong sayop kini nga termino, 
mas maayo nga ipabilin ang Dalmanuta. Lagmit 
nga ang Dalmanuta maoy lain lamang nga ngalan 
sa Magadan, o tingali kini usa ka kasikbit nga dapit 
diin ang ngalan niini, bisan tuod wala kaayo gami- 
ta o wala kaayo mailhi, apan gipreserbar alang ka- 
nato diha sa Ebanghelyo ni Marcos. 


DALPON. Usa sa napulo ka anak nga lalaki ni 
Haman.--Est 9:7, 10, tan-awa ang HAMAN. 


DALUGDOG. Ang dahunog nga mosunod sa 
kilat. Tungod kini sa kalit nga pagsulbong sa ha- 
ngin nga miinit gumikan sa maong pagpagawas sa 
koryente, nga nagpahinabo sa hangin nga kusog 
kaayong mopalayo gikan sa agianan sa kilat ug 
dayon mobalik sa naandang nahimutangan niini. 
--Job 28:26, 38:25. 

Ang Hebreohanong berbo nga raam’ (nagkahu- 
logang “dalugdog") usahay gihisgotan maylabot 
kang Jehova (1Sa 2:10, 2Sa 22:14: Sal 18:13), ang 
Usa kinsa sa popanahon migamit ug dalugdog 
sa pagtuman sa iyang kabubut-on. Pananglitan, 
sa panahon ni Samuel, giguliyang ni Jehova ang 
mga Filistehanon pinaagig dalugdog (Heb., ra am). 
(1Sa 7:10, itandi ang Isa 29:6.) Ang laing Hebreo- 
hanong pulong, qohl, nga usahay gihubad nga “da- 
lugdog” (1Sa 12:17, 18, ftn sa Rbi8), sa paninugdan 
nagkahulogang “tingog. ”---Ex 32:18, 19; Deu 21:18, 
1Ha 19:12. 

Ang makalilisang nga dahunog sa dalugdog gi- 
langkit sa tingog ni Jehova. (Job 37:4, 5: 40:9, Sal 
29:3-9) Sa dihang ang pipila ka Hudiyo nakadu- 
ngog kang Jehova nga misulti kang Jesus gikan sa 
langit, dihay nagkalainlaing opinyon kon kaha ang 
tingog maoy dalugdog o tingog sa usa ka manulon- 
da. (Ju 12:28, 29: itandi ang Pin 6:1; 14:2, 19:6.) 
Ang dahunog sa dalugdog sagad maoy abanteng 
timailhan sa nagsingabot nga unos, ug ang “mga 
dalugdog” mahimong magpaila sa mga pasidaan 
sa Diyos, sama nianang sa Pinadayag 8:5: 10:3, 4, 
16:18. 

Alang sa mga Hudiyo nga didto sa tiilan sa Bu- 
kid sa Sinai, ang dalugdog nga ilang nadungog 
maoy usa ka pagpadayag sa presensiya sa Diyos. 
(Ex 19:16, itandi ang Pin 4:5, 11:19.) Kini nga hita- 
bo o kaha ang pagpanguna sa Diyos sa Israel pina- 
agi sa usa ka haligi nga panganod (usa ka dapit 
sa dalugdog) mahimong mao ang gipasabot sa 
mga pulong sa salmista: “Gitubag ko [Jehova] ikaw 
sa tago nga dapit sa dalugdog.”---Sal 81:7. 

DALUGDOG, MGA ANAK SA. Tan-awa 
ang BOANERGES. 


DALUNGGAN, IGDULUNGOG. Ang sang- 
kap sa pandungog nga gidisenyo ug gilalang ni Je- 
hova nga Diyos. (Sal 94:9, Pr 20:12) Ang dalung- 
gan gilangkoban sa tulo ka bahin: ang panggawas 
nga dalunggan, ang tungatunga nga dalunggan, 
ug ang pangsulod nga dalunggan. Ang tunga- 
tunga nga dalunggan maoy usa ka gamay nga sek- 
siyon sugod sa tambol sa dalunggan hangtod sa 
komplikadong mga alagianan nga naglangkob sa 
pangsulod nga dalunggan. Gawas pa sa gamit nii- 
ni labot sa pandungog, ang pangsulod nga dalung- 
gan may mga sangkap usab maylabot sa pagpa- 
nimbang ug sa paglihok. Ang paggamit sa duha ka 
dalunggan dakog ikatabang aron masayran sa usa 
ka tawo ang tinubdan ug direksiyon sa mga tingog. 

Ang dalunggan sa tawo makadungog ug tingog 
gikan sa mga 20 hangtod sa 20,000 ka siklo kada 
segundo. Ang mga dalunggan sa daghang hayop 
sensitibo sa mga tunog nga taas ug tono nga dili 
madungog sa dalunggan sa tawo. Talagsaon ang 
katakos sa dalunggan nga makadungog sa lainla- 
ing gikusgon sa tingog. Ang kinakusgang tingog 
nga arang madungog sa dalunggan sa tawo nga 
dili makadaot niini maoy duha ka milyon ka milyon 
ka pilo ang gikusgon kon itandi sa kinahinayang ti- 
ngog nga arang madungog niini. Praktikal o ma- 
puslanon ang limitasyon sa pagkasensitibo sa da- 
lunggan sa tawo, kay kon ang mga dalunggan 
sobra pa ka sensitibo, kini makadungog bisan sa 
walay hunong nga mga paglihok sa mga molekula 
sa mga partikulo sa hangin. 

Sanglit ang Magbubuhat sa dalunggan makadu- 
ngog, ang Bibliya naghisgot kaniya ingong may 
mga dalunggan, sa simbolikong paagi. (Num 11:18, 
Sal 116:1, 2) Pinaagi niini nga simbolismo, gihulag- 
way ni Jehova ang iyang kaugalingon ingong may 
mga dalunggan nga mamati sa mga pag-ampo, 
pangaliya, ug mga pagtuaw sa mga matarong. (Sal 
10:17: 18:6; 34:15: 130:2; Isa 59:1: 1Pe 3:12) Bisan 
tuod siya namati sa mga pagbagulbol sa mga rek- 
lamador ug sa daotang mga pulong sa iyang mga 
kaaway (Num 11:1, 2Ha 19:28), siya dili mamati sa 
ilang mga tuaw sa kasakit sa dihang modangat ka- 
nila ang paghukom. (Eze 8:18) Bisan tuod ang ido- 
long mga larawan adunay mga dalunggan nga 
gililok o gikulit diha kanila, siyempre, sila dili ma- 
kabati ug sila walay gahom sa pagpatalinghog o sa 
pagtubag sa mga pag-ampo sa ilang mga magsi- 
simba.--Sal 115:6. 

Mahulagwayong Paggamit. Sa Bibliya ang 
pulong nga “dalunggan” o “igdulungog” gigamit 
nga kusganon kaayo diha sa mahulagwayong diwa 
ingong naglarawan sa bug-os nga proseso sa pag- 

pamati. Ang termino gigamit labot sa katakos sa 
pagpamati ug dayon sa pagtimbangtimbang sa ka- 
matuoran ug sa kahinungdanon sa gisulti. (Job 
12:11, 34:3) Ang paggamit sa ekspresyong 'pata- 
linghog,” “ikiling ang imong igdulungog, o “pami- 
naw” nagpasabot sa pagpamati aron buhaton ang 
nadungog. (Sal 78:1, 86:6; Isa 51:4) Ang “nabuksan 
ang igdulungog” nagkahulogang ang usa nakada- 
wat ug pagsabot o katin-awan sa usa ka butang. 
(Isa 50:5) Ang ekspresyon nga “buksan ang igdulu- 
ngog’ lagmit gipasukad sa kamatuoran nga, sa ka- 
yutaan sa Sidlakan, ang usa ka tawo magtukas sa 
iyang pandong aron mas tin-awng makadungog. 
Kini nga ekspresyon, ingon man ang prase nga 
'magbutyag diha sa igdulungog, nagtumong sa 
paghatag ug impormasyon sa pribado o sa pagbut- 
yag sa sekreto o sa usa ka butang nga kanhi wala 
mahibaloi.--- 1Sa 9:15, 20:2, 12, 13, 2Sa 7:27. 

Ang 'gipukaw nga igdulungog nagtumong sa 
usa ka igdulungog o dalunggan nga gihimong 
atentibo. (Isa 50:4) Ang maong dalunggan lagmit 
iya sa usa ka tawo nga kanhi kauban sa mga “bu- 
ngol [sa espirituwal nga paagi] bisan tuod sila adu- 
nay [literal nga] mga dalunggan.” (Isa 43:8) Ang 
tawong matarong gihubit sa Bibliya ingong naga- 
pamati sa Diyos apan nagsampong sa iyang da- 
lunggan gikan sa pagkadaotan. (Isa 33:15) Sa susa- 
ma, ang Gregong pulong alang sa 'patalinghog' 
lagmit nagkahulogan sa 'paghatag ug pagtagad, 
pagsabot, ug paglihok sumala niana,’ sama sa gii- 
ngon ni Jesu-Kristo: “Ang akong mga karnero ma- 
gapatalinghog sa akong tingog” ug “dili gayod sila 
mosunod sa usa ka estranyo apan mokalagiw gikan 
kaniya, tungod kay wala sila makaila sa tingog sa 
mga estranyo. ”--Ju 10:27, 5. 

Sa laing bahin, ang mga dalunggan sa mga ma- 
sukihon gihisgotan ingong “maluya” (KJ) o “dili 
makadungog.” (Isa 6:10, Buh 28:27) Ang maong 
daotan nga mga tawo gipakasama sa kobra nga na- 
gasampong sa igdulungog niini, nga dili buot ma- 
mati sa tingog sa maglalamat.---Sal 58:4. 

Si Jehova, pinaagi sa iyang mga alagad, naghis- 
got bahin sa mga gahian ug dili-masinugtanong 
mga Israelinhon ingong may “mga dalunggan nga 
wala matuli.” (Jer 6:10, Buh 7:51) Kini samag na- 
takpan sa usa ka butang nga nakababag sa pagpa- 
mati. Kini maoy mga dalunggan nga wala buksi ni 
Jehova, kinsa naghatag ug mga igdulungog nga 
makasabot ug masinugtanon ngadto niadtong na- 
gapangita kaniya, apan nagtugot nga mabungol 
ang espirituwal nga pandungog niadtong mga dili 
masinugtanon. (Deu 29:4, Rom 11:8) Si apostol 
Pablo nagtagna nga moabot ang panahon nga ang 
pipila ka nag-angkong mga Kristohanon motalikod 
gikan sa matuod nga pagtuo, dili buot mamati sa 
kamatuoran sa Pulong sa Diyos, apan magtinguha 

nga “gitikon” ang ilang mga dalunggan pinaagi sa 
mga butang nga makapahimuot kanila, ug busa 
mamati sa mini nga mga magtutudlo. (2Ti 4:3, 4: 
1Ti 4:1) Dugang pa, ang dalunggan sa usa ka tawo 
mahimong “mosanting” tungod sa pagkabati ug 
makapapugwat nga balita, ilabina ang balita sa ka- 
talagman.--1Sa 3:11, 2Ha 21:12, Jer 19:3. 


Sa dihang si Saulo sa Tarso 
gibutaan pinaagi sa usa ka kahayag 
nga dili kinaiyanhon, ang mga tawo ba 
nga uban kaniya nakadungog sa tingog 
nga nadungog ni Saulo? 


Ang usa ka pananglitan diin makita ang kalainan 
sa literal nga pagkadungog sa tingog ug ang pag- 
kadungog uban ang pagsabot makaplagan diha sa 
asoy sa pagkakabig ni Saulo sa Tarso ug sa iyang 
pagsugilon niini sa ulahi. (Buh 9:3-8, 22:6-11) Ang 
asoy sa Buhat 9:7 nag-ingon nga ang mga tawo 
nga kauban ni Saulo nakadungog ug “usa ka ti- 
ngog.” (KJ, NW) Apan, sumala sa gitala sa Buhat 
22:9, si Pablo (Saulo) miingon nga ang mga tawo 
nga uban kaniya wala makadungog sa tingog. Kon 
sabton nga tukma ang giingon sa duha ka teksto, 
kini walay panagsumpaki. Ang Gregong pulong 
alang sa “tingog” (pho-ne') diha sa Buhat 9:7 maoy 
sa genitive case (pho-nes') ug niining bersikulo- 
ha nagpasabot sa pagkadungog sa usa ka tingog 
--nakadungog sa tingog apan wala makasabot. Sa 
Buhat 22:9 ang phone” maoy sa accusative case 
(pho-nen'): ang mga tawo “wala makadungo9 sa ti- 
ngog"--nadungog nila ang tingog apan wala hi- 
sabti ang mga pulong, ang kahulogan, wala nila 
masabti kon unsa ang giingon ni Jesus ngadto 
kang Saulo, sama sa pagkasabot niini ni Saulo. (Buh 
9:4) Kini nga kahibalo sa paggamit sa Bibliya niini 
nga ideya sa 'pagkadungog' diha sa duha ka diwa 
makatabang sa pagsulbad sa daw mga panagsum- 
paki. 

Sa pagpahiluna-sa-katungdanan sa mga saser- 
dote sa Israel, si Moises gisugo nga magkuha ug 
dugo sa laking karnero nga alang sa pagpahiluna- 
sa-katungdanan ug magbutang niini sa langod- 
ngod sa tuo nga dalunggan ni Aaron ug sa matag 
usa sa iyang mga anak nga lalaki, ingon man sa tu- 
ong kamot ug sa tuong tiil, nga nagpakitang kon 
unsay ilang napatalinghogan, ilang ginabuhat, ug 
ang ilang paagi sa paglakaw angayng magamhan 
sa kon unsay gihimo didto. (Lev 8:22-24) Sa susa- 
ma, sa kahimtang sa nahinloang sanlahon, ang Ba- 
laod nag-ingon nga ang pipila ka bahin sa dugo sa 
laking karnero nga gihalad ingong halad-sa-sala, 
ingon man ang pipila ka bahin sa lana nga gihalad, 
ibutang sa saserdote nganha sa langodngod sa tu- 
ong dalunggan sa sanlahon. (Lev 14:14, 17, 25, 28) 

Ang susama nga kahikayan makaplagan sa probis- 
yon nga gihimo alang sa tawo nga nagtinguha nga 
magpabiling ulipon sa iyang agalon hangtod sa pa- 
nahong walay tino. Niana nga kahimtang ang uli- 
pon dad-on ngadto sa poste sa pultahan, ug ang 
iyang agalon magtusok sa iyang dalunggan pinaa- 
gig hilihod. Kining dayag nga timailhan, nga gihi- 
mo diha sa sangkap sa pandungog, tatawng nag- 
hulagway sa tinguha sa ulipon nga mopadayon sa 
pagsilbi nga masinugtanon sa iyang agalon.---Ex 
21:5, 6. 

Mahitungod sa dakong panginahanglan sa tawo 
nga magpatalinghog sa Diyos, nga nagkahulogan 
ug paghatag ug idlot nga pagtagad ug pagsunod sa 
iyang mga pulong sumala sa gilatid sa Bibliya, inay 
sa pagkakita sa Diyos ingon sa giinsistir sa uban, si 
R. C. Dentan nag-ingon: “Sa Bibliya, ang yawing 
pulong alang sa pagsanong sa tawo ngadto sa Di- 
yos mao ang 'pagpatalinghog' imbes ang “pagkaki- 
ta”... Alang sa misteryosong mga relihiyon ang 
kinalabwang relihiyosong kasinatian mao ang “pag- 
kakita” sa diyos, apan diha sa Bibliya, diin ang pa- 
ngunang relihiyosong tinamdan mao ang pagsu- 
nod sa pulong sa Diyos, ang gipasiugda mao ang 
'pagpatalinghog' sa iyang tingog. Ang labing hi- 
nungdanon nga pormula sa relihiyon sa Israel nag- 
sugod niining bahina: ‘Pamati, Oh Israel.” ‘Siya nga 
iya sa Diyos’ dili ang mistiko nga nakakita ug pa- 
nan-awon, kondili siya nga 'nagapatalinghog sa 
mga pulong sa Diyos” (Ju 8:47).”--The Interpret- 
er's Dictionary of the Bible, giedit ni G. Buttrick, 
1962, Tomo 2, p. 1, tan-awa ang PAGKABUNGOL. 


DAMARIS. Usa ka babaye nga nakadungog 
sa pagdepensa ni Pablo didto sa Areopago (Bung- 
tod ni Mars) sa Atenas ug nahimong usa ka mag- 
tutuo. (Buh 17:33, 34) Lagmit si Damaris dili usa ka 
Grego, tungod kay ang mga babaye sa katilingban 
sa mga taga-Atenas kasagarang naglain. Sanglit si 
Damaris mao lamang ang babaye nga ginganlan, 
siya lagmit ilado. Walay balidong pasukaranan sa 
paghinapos nga siya naminyo kang Dionisio tu- 
ngod lamang kay ang duha dungang gihisgotan. 


DAMASCO. Usa ka karaan ug iladong siyu- 
dad sa Sirya. Ang Damasco (presenteng-adlaw nga 
esh-Sham, o Dimashg) nahimutang sa tiilan sa Ka- 
bukiran sa Anti-Lebanon, ug anaa sa atbang niini 
ang haduol nga Desyerto sa Arabia-Sirya dapit sa 
S. (Aw 7:4) Sa HK sa siyudad, ang naputos sa ni- 
yebe nga Bukid sa Hermon may gihabogon nga 
2,314 m (9,232 p), nga maoy utlanan sa habaga- 
tang tumoy sa Kabukiran sa Anti-Lebanon. 

Ang mga bakilid luyo sa Damasco dapit sa K 
maoy umaw, apan ang bugnaw nga katubigan sa 
Suba sa Barada (ang Abana sa 2Ha 5:12) mibul-og 
agi sa usa ka lugot sa kabukiran ug miagos ngadto 

sa kapatagan nga nahimutangan sa siyudad. Unya 
ang irigasyon nakahimog lunhaw nga tubigang da- 
pit nga mga 16 km (10 mi) ang gilapdon ug 48 km 
(30 mi) ang gitas-on. Kining dagayang abiyo sa tu- 
big naghimo sa Damasco nga usa ka hinungda- 
nong ruta kaniadto sa militar ug sa negosyo tali sa 
mga yuta sa sidlakang Mediteranyo, sa mga nasod 
sa Mesopotamia, ug sa Sidlakan. Ang laing hinung- 
dan kon nganong moagi sa Damasco mao ang mga 
kabukiran sa Lebanon ug sa Anti-Lebanon, sanglit 
kini nahimong kinaiyanhong ali sa nagapanawng 
panon nga nagpaingon o naggikan sa kabaybayo- 
nan sa Mediteranyo. 

Sa amihanan-kasadpan sa siyudad dihay kal-ang 
sa kabukiran sa Anti-Lebanon, ug sukad sa kara- 
ang mga panahon, kini nga agianan konektado 
ngadto sa dakong dalan agi sa Coele-Sirya (ang 
Beqa‘) nga mitadlas paingon sa H ngadto sa Hazor, 
dayon milugsong ubay sa K nga bahin sa Dagat sa 
Galilea latas sa Kapatagan sa Megido paingon sa 
baybayon, ug mipadayon sa H latas sa Filistia ug 
hangtod sa Ehipto. Sa sidlakan sa kabukiran sa 
Anti-Lebanon, usa ka ruta ang mitadlas sa H gikan 
sa Damasco paingon sa Hazor ug sa A paingon sa 
Hamat, Aleppo, ug Carkemis. Ang laing iladong 
ruta, nga kasagarang gitawag ug Dakong Dalan sa 
Hari (itandi ang Num 21:22), mitadlas paingon sa 
H gikan sa Damasco, nga nagsubay daplin sa kapa- 
tagan ibabaw sa bukid sa S sa Jordan palugsong 
sa Pulang Dagat ug sa Peninsula sa Arabia. Kini 
mao ang mga dalan nga giagian sa mga kasunda- 
lohan sa Ehipto, Asirya, Babilonya, ug Persia. Sa 
lain pa nga direksiyon, ang mga nagapanawng 
panon nga paingon sa Mesopotamia moagi una sa 
Damasco sa S sa Tadmor ug gikan didto mopai- 
ngon sa rehiyon sa Euprates. 

Ang kapatagan diin nahimutang ang Damasco 
maoy usa ka rehiyon sa patag ibabaw sa bukid nga 
mga 700 m (2,300 p) ang gihabogon ibabaw sa le- 
bel sa dagat, ug ang siyudad nakapahimulos ug 
maayong klima nga may aberids nga temperatura 
nga nagkadaiya gikan sa mga 7°C. (45'F.) sa ting- 
tugnaw ngadto sa 29°C. (84'F.) sa ting-init. Ang 
tabunok kaayong yuta nakapatunghag maayong 
mga prutasan sa olibo, igos, ug apricot, ingon man 
sa mabungahong kaumahan. Apan, ang kauswa- 
gan sa siyudad naggikan ilabina sa komersiyo ug 
usab tungod kay kini maoy kinaiyanhong sentro sa 
patigayon alang sa mga tigbalhinbalhin nga mga 
tribo. Ang Damasco gitawag ni manalagnang Eze- 
quiel nga usa ka “magpapatigayon” sa Tiro, dayag 
nga nagpatigayon kini ug bino gikan sa silingang 
siyudad sa Helbon ug sa pulahong abohon nga bal- 
hibo sa karnero baylo sa ginamang mga butang 
nga gieksportar sa Tiro. (Eze 27:18) Ang “mga da- 
lan” nga gitanyag ni Ben-hadad II kang Ahab did- 

to sa Damasco maoy dayag nga alang sa pagtukod 
ug mga tindahan, o mga tiyanggihan, aron mapa- 
lambo ang pamatigayon ni Ahab nianang Siryan- 
hong kaulohan.---1Ha 20:34. 

Kasaysayan. Wala mahibaloi ang unang ka- 
saysayan sa Damasco. Si Josephus (Jewish Antiq- 
uities, I, 145 [vi, 4]) nagpresentar sa naandang 
panghunahuna sa mga Hudiyo nga kini gitukod ni 
Uz, ang anak nga lalaki ni Aram ug apo ni Sem, bi- 
san tuod may mga timailhan nga kining mga kali- 
wat ni Uz naggikan sa habagatan nga bahin. (Gen 
10:21-23: tan-awa ang Uz Num. 4.) Lagmit si Ab- 
raham milabay o miagi sa Damasco sa iyang pag- 
paingon sa Yutang Saad. Si Eliezer, ang alagad sa 
walay anak nga si Abraham maoy "usa ka tawo sa 
Damasco.” (Gen 15:2) Sa usa ka dapit sa A sa Da- 
masco nga gitawag ug Hoba, gigukod ni Abraham 
ang misulong nga mga hari aron bawion ang iyang 
nabihag nga pag-umangkong lalaki nga si Lot. 
--Gen 14:1-16. 

Nakigbatok sa Israel. Human niadto ang Da- 
masco nawala gikan sa asoy sa Bibliya sa halos usa 
ka libo ka tuig, ug sa dihang kini gihisgotan pag- 
usab kini maoy kaaway na sa nasod sa Israel. Niad- 
tong panahona kini maoy sentro sa daghang Ara- 
maeanhong mga gingharian sa Sirya. Sa dihang 
nakiggubat ug napildi ni David ang hari sa Zoba, 
“ang Sirya sa Damasco” mitabang sa mga napildi. 
Si David nagpildi usab kanila, nga nagpahimutang 
ug mga garison sa gingharian sa Damasco, ug nag- 
himo sa Damasco nga tighatag ug tributo sa Isra- 
el. (2Sa 8:3-6: 1Cr 18:5, 6) Apan, sa panahon sa 
paghari ni Solomon, usa ka kagiw nga ginganlan 
ug Rezon gikan sa Aramaeanhong gingharian sa 
Zoba ang nagkontrolar sa Damasco, nga naghimo 
sa iyang kaugalingon ingong hari. Ang iyang kayu- 
got batok sa Israel gipahungaw pinaagig pagpang- 
hasi.---1Ha 11:23-25. 

Si Haring Ben-hadad I sa Damasco, human mo- 
himo una ug pakigsaad kang Baasa sa amihanang 
gingharian sa Israel, midapig kang Asa sa Juda 
(977-937 W.K.P.) ug misulong sa teritoryo sa iyang 
kaalyado kaniadto. (1Ha 15:18-20: 2Cr 16:2-4) Na- 
ngulo sa panag-abin sa 32 ka kaalyadong mga hari, 
ang iyang manununod nga si Ben-hadad II misu- 
long usab sa amihanang gingharian sa Israel. Hu- 
man niya maorganisar pag-usab ang iyang kasun- 
dalohan ubos sa 32 ka gobernador, mibalik siya sa 
pagsulong, apan siya nakaagom ug kapildihan sa 
maong duha ka higayon. (1Ha 20:1, 16-34) Bisag 
nadakpan sa ikaduhang pagsulong, siya gibuhian 
ni Haring Ahab (mga 940-920 W.K.P.) ug sa ulahi, 
sa gubat didto sa Ramot-gilead, siya nagmando sa 
iyang kasundalohan nga sakay sa mga karo aron 
makig-away batok sa nagtingob nga kasundalohan 
sa Juda ug Israel, nga nagpildi kanila ug nagpatay 

kang Ahab. (1Ha 22:29-37) Sa panahon sa paghari 
ni Jehoram sa Israel (mga 917-905 W.K.P.), si Ben- 
hadad II mihimog kataposang pagsulay aron sa 
pagsakop sa Samaria apan napildi sa milagrosong 
paagi.---2Ha 6:24, 7:6, 7. 

Sa pagtuman sa sugo nga gihatag sa iyang gi- 
sundang manalagna nga si Elias, ang manalagna 
nga si Eliseo miadto sa Damasco ug gisultihan si 
Hazael nga siya mopuli kang Ben-hadad II ingong 
hari sa Sirya. (1Ha 19:15, 2Ha 8:7-13) Sa wala pa 
mamatay si Ben-hadad, ang Damasco mao ang da- 
pit sa Sirya nga nahimong pangunang babag aron 
dili mapadako ang Imperyo sa Asirya, nga nagti- 
nguha sa pagdominar sa mga kayutaan ubay sa 
Mediteranyo. Ingong usa ka hinungdanong sanga 
sa pangunang dalan gikan sa Mesopotamia pai- 
ngon sa Mediteranyo, ang Damasco maoy usa ka 
pangunang puntirya. Nangulo sa panag-abin sa si- 
lingang mga gingharian, ang Damasco milampos 
sa pagsukol sa sunodsunod nga mga pag-atake ni 
Salmaneser III sa Asirya. Usa sa mga inskripsiyon 
ni Salmaneser nagrekord sa pag-agaw ni Hazael sa 
trono sa Sirya. Human sa usa ka dakong panag- 
sangka, si Salmaneser nakigtigi kang Hazael didto 
sa Damasco ug naglikos sa siyudad, apan siya wala 
makailog niini. 

Ingong hari sa Damasco, si Hazael nagpada- 
yon sa iyang agresibong polisa batok sa Israel. 
(2Ha 10:32) Siya nagpadako sa gahom sa Damasco 
hangtod sa Filistehanong siyudad sa Gat ug misu- 
long pa gani sa Juda, nga nakapahadlok kang Ha- 
ring Jehoas (898-859 W.K.P.) mao nga ang hari sa 
Juda nagbayad ug dakong tributo aron luwason 
ang Jerusalem gikan sa pag-atake sa Sirya. (2Ha 
12:17, 18; 13:3, 22; 2Cr 24:23, 24) Ubos sa manu- 
nunod ni Hazael nga si Ben-hadad III, ang yugo sa 
Damasco natangtang gikan sa teritoryo sa Israel sa 
dihang gipahinabo ni Jehoas sa Israel (mga 859- 
845 W.K.P.) ang tulo ka kapildihan batok sa Sirya. 
(2Ha 13:24, 25) Unya gisulong ni Jeroboam II sa Is- 
rael (mga 844-804 W.K.P.) ang Sirya hangtod “sa 
pagsulod sa Hamat,” ug “nagpasig-uli sa Damasco 
ug sa Hamat ngadto sa Juda sa Israel.” (2Ha 14:23- 
28) Gisabot kini sa kadaghanan nga kini nga mga 
gingharian nahimong mga tighatag ug tributo, su- 
sama sa kahimtang niini ubos ni Solomon.---1Ha 
4:21. 

Mga paghukom ni Jehova batok sa Damasco. 
Apan, usa ka siglo sa ulahi gipakita pag-usab ang 
posisyon sa Damasco ingong “ang ulo sa Sirya.” 
(Isa 7:8) Sa panahon sa paghari ni Haring Ahaz sa 
Juda (761-746 W.K.P.), si Rezin sa Damasco, sa 
pagpakig-abin kang Peka sa Israel, nangharos latas 
sa Juda hangtod sa Elat sa Gulpo sa ‘Aqaba. Kini 
nakapahadlok pag-ayo kang Haring Ahaz mao nga 
siya nagpadalag hiphip kang Tiglat-pileser III sa 


DAMASCO, TAGA- 


Asirya, nga naghangyo kaniya nga ipasimang ang 
pag-atake sa Sirya gikan sa Juda. Ang mga Asir- 
yanhon miatake dayon sa Damasco, nag-ilog niini, 
nagpatay kang Rezin, ug nagdestiyero sa daghang 
taga-Damasco. (2Ha 16:5-9, 2Cr 28:5, 16) Sa ingon 
natuman ang mga tagna ni Jehova pinaagi ni Isa- 
ias ug Amos (Isa 8:4: 10:5, 8, 9, Am 1:3-5), apan si 
Ahaz, sa pagpaingon sa Damasco aron makigkita 
(ug lagmit magpasidungog) kang Tiglat-pileser, sa 
pagkawalay salabotan nagpahulad sa usa ka hala- 
ran sa bakak nga pagsimba nga iyang nakita didto 
sa Damasco, ug sa ulahi siya naghalad diha niana 
alang sa “mga diyos sa Damasco.”---2Ha 16:10-13, 
2Cr 28:23. 

Ang Damasco wala na gayod mahimong hulga 
sa Israel human niadto. Bisag huyang ang puwersa 
sa kasundalohan, ang siyudad lagmit nakabaton ug 
kalig-on sa komersiyo ingon sa gipakita sa tagna 
ni Ezequiel. (Eze 27:18) Apan ang Damasco, nga 
kas-a gidayeg pag-ayo, gitagna usab ni Jeremias 
nga makaagom ug kasakitan ingong resulta sa da- 
otang taho gikan sa Hamat ug Arpad sa amiha- 
nang Sirya, usa ka taho nga lagmit naghisgot labot 
sa mabangis nga pagsakop sa Aramaeanhong mga 
gingharian nga himoon sa misulong nga Babi- 
lonyanhong kasundalohan ni Nabucodonosor. (Jer 
49:23-27) Ang Damasco, ang mutya sa desyerto, 
dili makalingkawas sa mga epekto niana nga pag- 
panakop. Sa gihapon ang Damasco sa ulahi gilakip 
sa mabug-at nga kapahayagan pinaagi sa mana- 
lagna ni Jehova nga si Zacarias, kansang tagna gi- 
sulat niadtong 518 W.K.P. Ang tagna lagmit natu- 
man sa panahon ni Alejandrong Bantogan, kinsa 
miokupar sa Sirya ug Fenicia human sa iyang ka- 
daogan sa Gubat sa Issus niadtong 333 W.K.P. 
--Zac 9:1-4. 

Sulod sa Seleucid nga yugto, ang Damasco giilis- 
dan sa Antioquia ingong kaulohan sa lalawigan sa 
Sirya. Si Haring Aretas III sa Nabataeanhong ging- 
harian sa Arabia nag-ilog sa siyudad niadtong 
85 W.K.P. Gisakop sa Roma ang tanang teritoryo sa 
Sirya niadtong 64-63 W.K.P., ug ang Damasco 
nagpadayon ingong usa ka Romanhong siyudad 
hangtod sa 33 K.P. Gitala kini ni Pliny (Romanong 
historyador sa unang siglo K.P.) ingong usa sa na- 
pulo ka orihinal nga mga siyudad sa Decapolis. 

Sa unang siglo K.P. Sa dihang si Saulo sa Tar- 
so nagpaingon sa Damasco tungod sa iyang kam- 
panya sa paglutos sa mga Kristohanon, ang siyu- 
dad may daghang Hudiyohanong mga sinagoga. 
(Buh 9:1, 2) Dayag nga niadtong panahona kini 
maoy bahin pa sa dominyo sa Nabataeanhon nga si 
Haring Aretas IV ug gimandoan sa usa ka tinud- 
long gobernador. (2Co 11:32, 33) Human sa iyang 
pagkakabig, ang nabuta nga si Saulo gitultolan 
ngadto sa usa ka balay diha sa dalan nga gita- 

wag ug Tul-id. (Tan-awa ang TUL-ID.) Sulod sa usa 
ka panahon, si Pablo (Saulo) misangyaw diha sa 
mga sinagoga sa Damasco, apan tungod sa laraw 
sa pagbuno kaniya kinahanglan nga siya moikyas 
sa panahon sa kagabhion agi sa usa ka gawang sa 
paril sa siyudad.--Buh 9:11, 17-25: 26:20, Gal 1: 
16, 17. 


DAMASCO, TAGA- [Iya sa Damasco]. Ang 
mga molupyo sa Damasco. (2Co 11:32) Gigamit ni 
Pablo kini nga termino sa dihang iyang giasoy ang 
iyang lisod kaayong pag-ikyas gikan sa maong 
siyudad mga 20 ka tuig human kini mahitabo, 
ingon sa giasoy sa Buhat 9:23-25. 


DAMGO.. Ang mga hunahuna o mga handura- 
wan sa usa ka tawo samtang natulog. Ang Kasula- 
tan naghisgot ug mga damgo nga gikan sa Diyos 
(Num 12:6), kinaiyanhong mga damgo (Job 20:8), 
ug bakak nga mga damgo (Jer 29:8, 9) sama nia- 
nang nalangkit sa pagpanag-an.---Zac 10:2. 

Mga Damgo Gikan sa Diyos. Ang mga 
damgo gikan sa Diyos nadawat sa mga alagad ni 
Jehova ug sa mga tawo nga wala magsimba kani- 
ya. (1Ha 3:5; Huk 7:13, 14) Ang pipila niini nagha- 
tag ug mga pasidaan nga nagpanalipod sa iyang 
mga alagad, ug ang uban naghatag kanila ug giya. 
Busa, pinaagi sa usa ka damgo ang Diyos nagpasi- 
daan kang Abimelek nga hari sa Gerar sa dili pag- 
hilabot kang Sara, nga tungod niana siya nagpabi- 
ling wala mahugawi. (Gen 20) Agig pagsunod sa 
"pasidaan sa Diyos diha sa usa ka damgo, ang mga 
astrologo nga miduaw kang Jesus wala mobalik 
ngadto sa mabunoon nga si Herodes. (Mat 2:11, 12) 
Ingong sanong sa sugo sa manulonda diha sa mga 
damgo, si Jose nagkuha kang Maria ingong iyang 
asawa ug mikalagiw usab uban kang Jesus ug Ma- 
ria ngadto sa Ehipto. Sa ulahi tungod sa mga dam- 
go nga gikan sa Diyos si Jose mipauli gikan sa 
Ehipto uban kanila ug mipuyo sa Nasaret aron ma- 
tuman ang tagna, “Siya tawgon nga Nasaretnon.” 
--Mat 1:18-25, 2:13-15, 19-23. 

Ang ubang mga damgo gikan sa Diyos mipasa- 
lig sa iyang mga alagad bahin sa iyang pag-uyon o 
mitabang kanila sa pagsabot kon sa unsang paagi 
si Jehova nag-abag kanila. Sa dihang ang Diyos ha- 
pit nang mohimo ug usa ka pakigsaad kang Abram 
(Abraham), ang patriarka nahinanok ug ang da- 
kong kangitngit midangat kaniya, ug dayon, mo- 
patim-aw nga si Jehova namulong kaniya diha sa 
usa ka damgo. (Gen 15:12-16) Didto sa Luz (Beth- 
el) gipadamgo sa Diyos si Jacob nga niana iyang 
nakita ang usa ka hagdanan nga miabot sa langit 
gikan sa yuta, sa ingon nagpasabot nga adunay ko- 
munikasyon uban sa langit. Ang mga manulonda 
misaka ug mikanaog niini, nga sa ibabaw niini di- 
hay usa ka representasyon ni Jehova nga nagba- 

rog, ug ang Diyos nagpahayag ug panalangin kang 
Jacob. (Gen 28:10-19: itandi ang Ju 1:51.) Pinaagi 
usab sa usa ka damgo nga ang Diyos, mga tuig sa 
ulahi, nagpakita sa iyang pag-uyon kang Jacob ug 
pinaagi sa usa ka manulonda siya naghatag kaniya 
ug sugo nga mopauli sa iyang yutang natawhan. 
--Gen 31:11-13. 

Ingong usa ka batan-on, ang anak ni Jacob nga 
si Jose may mga damgo nga nagpaila nga siya na- 
kabaton sa pag-uyon sa Diyos, ug kini usab nga 
mga damgo maoy matagnaon. Sa usa niini, siya ug 
ang iyang mga igsoon nagbangan sa tinapok nga 
mga lindog diha sa taliwala sa uma. Ang binangan 
ni Jose mibarog nga tul-id, ug ang mga binangan 
sa iyang mga igsoon mialirong ug miyukbo niini. 
Diha sa laing damgo, ang adlaw, bulan, ug ang 11 
ka bituon miyukbo kaniya. (Gen 37:5-11) Kining 
duha ka damgo natuman sa dihang si Jacob ug ang 
iyang panimalay mibalhin ngadto sa Ehipto pana- 
hon sa usa ka grabeng gutom. Aron makabaton ug 
pagkaon, silang tanan nagdepende kang Jose, ang 
administrador sa pagkaon sa Ehipto nianang pana- 
hona.---Gen 42:1-3, 5-9. 

Ang pipila ka damgo gikan sa Diyos nga nasina- 
tian sa mga tawo nga wala magasimba kaniya 
maoy matagnaon usab. Sa Ehipto, samtang si Jose 
nabilanggo uban sa pangulo sa mga magtitiing ug 
sa pangulo sa mga panadero ni Paraon, kini nga 
mga tawo nagdamgog mga damgo nga gipahinabo 
sa Diyos nga ikapatin-aw ni Jose. Kini nga mga 
damgo nagkahulogan nga sa tulo ka adlaw ang pa- 
ngulo sa mga magtitiing ibalik sa iyang katungda- 
nan, samtang ang pangulo sa mga panadero paga- 
patyon. Kini nga mga panghitabo natuman tulo 
ka adlaw sa ulahi, sa adlawng natawhan ni Paraon. 
Sa ulahi kini nga mga damgo mao ang hinung- 
dan nga si Jose nahatagag pagtagad ni Paraon 
ingong usa ka tawo nga adunay espiritu sa Diyos. 
--Gen 40. 

Ang pasidaan ug tagna gilangkob diha sa duha 
ka damgo nga gidamgo ni Paraon sa usa lang ka 
gabii sa mga adlaw ni Jose. Diha sa unang damgo, 
iyang nakita ang pito ka tambok-ug-unod nga mga 
baka nga gikaon sa pito ka barot, yagpis-ug-unod 
nga mga baka. Diha sa ikaduhang damgo ni Para- 
on, dihay pito ka bus-ok ug maayo nga mga uhay 
nga mitubo diha sa usa ka lindog apan gilamoy sa 
pito ka kuyos, piyasot, gipagba sa hangin nga mga 
uhay. Si Jose, nga nagpasidungog sa hubad niini 
ngadto sa Diyos, tukmang nagpatin-aw nga ang 
duha ka damgo nagpunting sa pito ka tuig nga ka- 
dagaya nga pagasundan sa pito ka tuig nga gutom. 
(Gen 41) Sugo sa Diyos nga luwason ang daghan 
gikan sa gutom ug ilabina ang pagluwas sa kinabu- 
hi sa mga kaliwat ni Abraham aron sa pagtuman 
sa iyang mga saad kang Abraham.---Gen 45:5-8. 

Si Haring Nabucodonosor sa Babilonya adunay 
duha usab ka matagnaong mga damgo gikan sa 
Diyos. Ang usa niini maoy usa ka larawan nga me- 
tal nga ang ulo bulawan, ang dughan ug mga buk- 
ton plata, ang tiyan ug mga paa tumbaga, ang mga 
bitiis puthaw, ug ang mga tiil puthaw ug yutang- 
kulonon. Ang usa ka bato nga gisapsap nga dili pi- 
naagi sa mga kamot mihampak ug midugmok sa 
mga tiil niini ug mipusgay sa ubang mga bahin sa 
larawan. Si Daniel nagpaila kang Nabucodonosor 
ingong “ang ulo nga bulawan” ug nagpatin-aw nga 
ang Babilonya pulihan sa sunodsunod nga tawha- 
nong mga gingharian. Sa kataposan, ang Diyos 
mismo magtukod ug usa ka Gingharian nga “dili 
gayod malumpag."”---Dan 2:29-45. 

Diha sa laing damgo gikan sa Diyos, nakita ni 
Nabucodonosor ang usa ka dako kaayong kahoy 
nga giputol, nga ang nahibiling tuod niini gipikitan 
ug “pikit nga puthaw ug tumbaga” hangtod nga 
molabay niini ang “pito ka panahon.” Ingong katu- 
manan sa gipatin-aw ni Daniel, ang nanghambog 
nga si Nabucodonosor (nga gisimbolohan sa kahoy 
nga giputol) nabuang, nga nagpabilin niana nga 
kahimtang hangtod nga milabay ang pito ka pana- 
hon, o mga tuig. Human niana siya miila sa pagka- 
labaw sa Diyos, ug kay naulian sa iyang hustong 
pangisip, siya gibalik sa iyang pagkahari.---Dan 4, 
tan-awa ang TINUDLONG MGA PANAHON SA MGA NASOD. 

Si Daniel mismo nagdamgog usa ka damgo gi- 
kan kang Jehova nga niana siya nakakita ug upat 
ka dagko kaayong mga mananap nga migula gikan 
sa dagat, ug kini nga mga linalang naghawas sa 
tawhanong mga kagamhanan. (Dan 7:1, 3, 17: tan- 
awa ang MANANAP, SIMBOLIKO NGA MGA.) Nakita usab 
ni Daniel ang Karaan sa mga Adlaw, nga gikan ka- 
niya ang “sama sa anak sa tawo” nakadawat ug 
malungtarong “pagmando ug dignidad ug gingha- 
rian.”--Dan 7:13, 14. 

Gitagna ni Joel nga ang pagbubo sa espiritu sa 
Diyos pagasundan sa mga ilhanan sama sa pagpa- 
nagna ug sa pagdamgog inspiradong mga dam- 
go. (Joe 2:28) Adlaw kadto sa Pentekostes sa tuig 
33 K.P. nga ang mga 120 ka tinun-an ni Jesu-Kris- 
to nakadawat sa balaang espiritu ug nagsugod sa 
pagsulti ug nagkadaiyang mga pinulongan “bahin 
sa halangdong mga butang sa Diyos.” (Buh 2:1-18) 
Sa ulahi, ang ubang mga magtutuo, lakip ang kan- 
hing maglulutos nga si Saulo (Pablo), nakadawat sa 
balaang espiritu ug gitugahan ug milagrosong mga 
gasa. (Buh 8:17-19, 9:17: 10:44-46) Samtang didto 
sa Troas, si Pablo adunay panan-awon sa kagabhi- 
on o damgo nga naggiya kon asa siya ug ang 
iyang mga kaubanan mosangyaw sa “maayong 
balita.” (Buh 16:9, 10) Sa walay duhaduha ang 
ubang mga tinun-an may mga damgo usab ubos 

sa impluwensiya sa espiritu sa Diyos ingong katu- 
manan sa mga pulong sa tagna ni Joel. 

Sa dihang si Jesu-Kristo gitaral sa atubangan ni 
Poncio Pilato, ang asawa sa Romanong gobernador 
nagpadala kaniya niini nga mensahe bahin kang 
Jesus: “Ayaw panghilabot nianang tawong mata- 
rong, kay ako nag-antos sa labihan karong adlawa 
diha sa usa ka damgo tungod kaniya.” (Mat 27:19) 
Dayag nga kadto nga damgo naggikan sa Diyos, ug 
kini magpasidaan gayod unta kang Pilato nga ang 
kaso ni Kristo hinungdanon gayod kaayo. 

Kinaiyanhong mga Damgo. Ang kinaiyan- 
hong mga damgo mahimong mamugna tungod sa 
pipila ka hunahuna o mga emosyon, mga pagbati o 
adlaw-adlaw nga mga kalihokan (kabalaka, pisikal 
nga kahimtang sa usa ka tawo, iyang buluhaton, 
ug uban pa). (Ecc 5:3) Kini nga mga damgo dili ka- 
ayo hinungdanon. (Sal 73:20) Ang usa ka gigutom 
nga tawo tingali magdamgo nga nagakaon ug ang 
usa nga giuhaw magdamgo nga nagainom, apan 
sila mahigmata nga wala matagbaw. Makasinati 
usab ug samang sayop nga paghanduraw ang ta- 
nang kanasoran nga “nakiggubat batok sa Bukid sa 
Zion."--Isa 29:7, 8. 

Mahitungod sa paganong panglantaw bahin sa 
mga damgo, kini giingon: “Ang mga Babilonyan- 
hon dako kaayo ug pagsalig sa mga damgo nga sa 
bisperas sa paghimog importanteng mga desisyon 
sila matulog diha sa mga templo, nga naglaom nga 
makadawat ug tambag. Ang mga Grego nga nag- 
tinguha ug tambag alang sa maayong panglawas 
matulog diha sa mga ampoanan ni Aesculapius, ug 
ang mga Romano diha sa mga templo ni Serapis. 
Ang mga Ehiptohanon nagtagik ug komplikadong 
mga basahon alang sa hubad sa mga damgo.” 
(Harper's Bible Dictionary, giedit ni M. ug J. L. Mil- 
ler, 1961, p. 141) Apan ang maong mga batasan 
wala buhata taliwala sa matinumanong mga Heb- 
reohanon ug sa unang mga Kristohanon. Ang Ka- 
sulatan nagpasidaan batok sa pagpangitag mga ti- 
limad-on, sa kinaiyanhon man nga mga damgo 
o kaha sa nagkadaiyang mga panghitabo.---Deu 
18:10-12, tan-awa ang PAGPANAG-AN. 

Bakak nga mga Damgo. Gikondenar sa Bib- 
liya ang bakak nga mga damgo. Sumala sa Balaod, 
ang usa ka bakakon nga magdadamgo nga nag- 
aghat sa pagbuhat sa idolatriya kinahanglang pat- 
yon. (Deu 13:1-5) Usahay ang Diyos tingali mamu- 
long ngadto sa iyang matuod nga mga manalagna 
pinaagig mga damgo (Num 12:6), apan siya maoy 
batok sa “mga manalagna sa bakak nga mga dam- 
go,” nga nagpahisalaag sa iyang katawhan gikan sa 
matuod nga pagsimba. (Jer 23:25-32, 27:9, 10) 
Ang mga tigpanag-an gihubit ingong nagsultig 
“mga damgo nga walay kapuslanan.”---Zac 10:2. 

Ang Bibliya naghisgot bahin sa mga damgo diha 
sa mahulagwayong diwa sa paghubit sa dili-diyos- 
nong mga tawo nga naghugaw sa unod nga miyu- 
hot sa Kristohanong kongregasyon. Si Judas nag- 
pasidaan sa mga isigkamagtutuo batok sa maong 
mga tawo nga “nanagdamgo,” kining mga tawhana 
mopatim-aw nga nagdamgo (naghunahuna) nga 
sila makalapas sa Pulong sa Diyos ug makahugaw 
sa unod diha sa kongregasyon ug bisan pa nia- 
na sila dili masilotan. Kini maoy sayop, tungod 
kay sila makaagom gayod sa dili-paborableng pag- 
hukom gikan sa Supremong Maghuhukom, si Jeho- 
va.--Jud 8, 1Co 6:9, 10, 18-20. 


DAN [Maghuhukom]. 

1. Ang ika-5 sa 12 ka anak nga lalaki ni Jacob, 
natawo sa Padan-aram. (Gen 35:25, 26) Si Dan 
mao ang panganay sa iyang inahang si Bilha, 
ang sulugoong babaye sa iyang apuli nga agalong 
babaye nga si Raquel, nga mipuli alang kaniya 
ingong segundaryong asawa ni Jacob. Kini ang hi- 
nungdan kon nganong si Raquel misagop dayon sa 
bata ug nagtawag sa iyang ngalan nga Dan, nga 
nag-ingon: “Ang Diyos milihok ingong akong mag- 
huhukom . . . mao nga siya naghatag kanako ug 
usa ka anak nga lalaki.” (Gen 30:6) Ang ngalan sa 
pursosong igsoon ni Dan mao si Neptali. Sa pana- 
hong mibalhin si Jacob sa Ehipto, nga nagdala sa 
iyang tibuok nga panimalay, si Dan adunay anak 
nga lalaki nga ginganlag Husim (nga gitawag ug 
Suham sa Num 26:42). (Gen 46:7, 23, 26) Desisiye- 
te ka tuig sa ulahi, sa dihang ang himalatyong si 
Jacob nagtawag sa iyang mga anak ngadto sa kili- 
ran sa iyang higdaanan, si Dan nakabaton ug bug- 
os legal nga posisyon duyog sa ubang 11 ka anak 
ingong mga pangulo sa mga banay sa 12 ka tri- 
bo sa Israel. Sa pagpanalangin kaniya, si Jacob 
miingon: “Si Dan maghukom sa iyang katawhan 
ingong usa sa mga tribo ni Israel. Si Dan mahi- 
mong ingon sa usa ka halas sa daplin sa dalan, usa 
ka bitin nga sungayan diha sa daplin sa alagianan, 
nga mopaak sa mga tikod sa kabayo aron nga ang 
nagasakay niini matikay-ang. Ako maghulat ga- 
yod sa kaluwasan gikan kanimo, Oh Jehova.”---Gen 
49:16-18. 

2. Usa sa mga tribo sa Israel, nga ginganlan su- 
mala sa ngalan sa ika-5 nga anak nga lalaki ni Ja- 
cob. Ang anak nga lalaki ni Dan nga si Husim gi- 
tawag usab ug Suham, ug ang mga Suhamnon 
mao lamang ang banay nga gitala alang sa tribo ni 
Dan. (Num 26:42) Sa pagsulod sa Ehipto, siya la- 
mang ang anak ni Dan, apan mga duha ka siglo sa 
ulahi human makagawas gikan sa pagkaulipon, 
ang tribo mikabat sa gidaghanon nga 62,700 ka la- 
laki nga nag-edad ug 20 pataas. (Gen 46:23, Num 
1:1, 38, 39) Mao kini ang ikaduha sa kinadaghanag 
sakop nga tribo nga ang panuigon sa mga lalaki ku- 

walipikado nga magsundalo. Didto sa kaminga- 
wan, ang tribo ni Dan, nga ang pangulo mao si 
Ahiezer, giasayn sa kampo dapit sa A sa taberna- 
kulo tupad sa mga tribo ni Aser ug Neptali. Pana- 
hon sa pagbalhin, ang tribo nagmartsa diha sa 
hinungdanon kaayong puwesto ingong mga mag- 
balantay sa luyo, usa ka pasidungog sa ilang kai- 
sog, pagkamaunongon, ug pagkakasaligan.--Num 
2:25-31, 10:25. 

Sa dihang gibahinbahin na ang Yutang Saad, 
nga ang naghawas sa Dan mao ang pangulong si 
Buki nga anak ni Jogli, kining triboha nakakuha sa 
usa sa kinagamyang mga teritoryo, bisan tuod kini 
mao gihapon ang ikaduha sa kinadaghanan. Apan 
ang ripa niini, ang ikapito, natunong sa maanindot 
kaayo nga yuta, daplin sa mga tribo ni Juda, Epra- 
im, ug Benjamin, usa ka yuta nga nagsukad sa ta- 
bunok nga mga walog sa Sepela hangtod sa ka- 
patagan sa kabaybayonan sa Mediteranyo. Apan 
tungod kay wala papahawaa ang eskuwater nga 
mga nasod, ingon sa gisugo ni Jehova, nag-antos 
pag-ayo ang Dan. (Num 26:43: 34:22: Jos 19:40-46; 
Huk 1:34) Kini ang hinungdan nga ang uban sa tri- 
bo namalhin ngadto sa amihanang tumoy sa Pales- 
tina ug nag-ilog sa siyudad sa Lesem, o Lais, ug 
nagtawag niini nga “Dan.” (Jos 19:47, 48, Huk 
18:11-31) Panahon niini nga kadaogan gikawat sa 
mga Danhanon ang linilok nga larawan sa usa ka 
tawong ginganlag Miqueas ug gihimo kini ingong 
ilang kaugalingong diyos, bisan tuod nga sa mia- 
ging katuigan gipili ang mga sakop sa Dan nga mo- 
barog alang sa mga maldisyon didto sa Bukid sa 
Ebal, nga naglakip sa mga pulong nga “Tinunglo 
ang tawo nga maghimog linilok nga larawan o inu- 

mol nga estatwa, usa ka butang nga dulumtanan 
kang Jehova.” (Deu 27:13-15) Tataw nga dili lakip 
ang tribo ni Dan niadtong mipaluyo kang Maghu- 
hukom Barak batok sa kasundalohan ni Sisera. 
--Huk 5:17. 

Sa kasaysayan sa Bibliya ilado ang pipila ka indi- 
biduwal sa tribo ni Dan. Anaa si Oholiab, ang anak 
ni Ahisamak, nga gihatagan ug kaalam sa Diyos sa 
pagtabang kang Bezalel; siya usa ka tawong hanas 
kaayo nga tigborda ug maghahabol sa mahalong 
mga materyales alang sa mga kasangkapan sa ta- 
bernakulo. (Ex 31:1-6, 35:34, 35; 38:22, 23) Si Sam- 
son nga matinumanong alagad ni Jehova ingong 
maghuhukom sa Israel sulod sa 20 ka tuig nagtu- 
man sa tagna ni Jacob sa dihang siya himalatyon 
na (“si Dan maghukom sa iyang katawhan") ug sa 
tagna ni Moises (“si Dan usa ka nating leyon'). 
(Gen 49:16: Deu 33:22, Huk 13:2, 24, 25; 15:20) Sa 
dihang si David nahimong hari, 28,600 ka Danha- 
non ang lakip sa iyang maunongong kasundalohan. 
Sa ulahi, si Azarel nga anak nga lalaki ni Jero- 
ham gihisgotan ingong pangulong prinsipe sa tri- 
bo. (1Cr 12:35, 27:22) Ang inahan sa “hanas nga 
tawo” nga gipadala sa hari sa Tiro aron tabangan si 
Solomon sa pagtukod sa templo naggikan sa tribo 
ni Dan.--2Cr 2:13, 14. 

3. Usa ka siyudad sa A nga tumoy sa Palestina. 
Sa wala pa kini mailog sa tribo ni Dan, gitawag kini 
sa paganong mga molupyo ingong Lesem o Lais. 
(Jos 19:47: Huk 18:7, 27) Gitukod pag-usab sa mga 
Danhanon ang nalaglag nga siyudad ug ginganlan 
kini ug “Dan sumala sa ngalan sa ilang amahan, si 
Dan.” (Huk 18:28, 29) Apan, mga upat ka siglo una 
pa niana, ang siyudad gitawag sa ngalang Dan 


Ang kagun-oban sa sangtuwaryo ug ang gihimo pag-usab nga halaran sa siyudad sa Dan. 
Dinhi sa amihanan duol sa tinubdan sa katubigan sa Jordan, si Jeroboam nagtukod ug 
ikaduhang sentro sa pagsimba sa nating baka 

diha sa asoy sa paggukod ni Abraham kang Kedor- 
laomer ug sa iyang mga kaalyado “hangtod sa 
Dan.” (Gen 14:14) Dili malalis nga adunay ngalang 
Dan nga nagtumong sa usa ka tinong lugar sa 
panahon ni Abraham. Ang pagkapareho niining 
unang ngalan nianang ngalan sa katigulangan sa 
tribo ni Dan lagmit sulagma lamang o kaha tinul- 
tolan sa Diyos. 

Ang ngalang Dan makaplagan usab diha sa Pen- 
tateuko sa Deuteronomio 34:1, diin apil kini sa mga 
tumoy sa teritoryo nga nakita ni Moises sa iyang 
kataposang pagtan-aw sa Yutang Saad gikan sa 
iyang gibarogan sa Bukid sa Nebo. Sanglit ang Dan 
nahimutang sa tiilan sa kabukiran sa Anti-Leba- 
non (ug dili layo gikan sa Bukid sa Hermon), kini 
lagmit nagkahulogan nga ang panan-aw ni Moises 
nakaabot hangtod sa maong gilay-on. Ang pagga- 
mit dinhi sa ngalang Dan mahimong pareho sa 
paggamit niini labot kang Abraham o mahimong 
tungod sa pagrekord ni Josue sa kataposang bahin 
sa maong basahon, nga naglakip sa mga panghita- 
bo human sa kamatayon ni Moises. 

Ang Dan nahimutang sa “ubos nga patag nga 
sakop sa Bet-rehob,” ug kining dapita, nga A sa ka- 
tubigan sa Merom ug diha ra sa ubos sa Lebanon, 
maoy tabunok ug maanindot kaayo nga rehiyon, 
nga maayong pagkatubig. (Huk 18:28) Ang dapit 
gituohan nga mao ang Tell el-Qadi (Tel Dan), nga 
ang Arabiko nga ngalan nagkahulogang “Bungtod 
sa Maghuhukom,” sa ingon nagpreserbar sa kahu- 
logan sa Hebreohanong “Dan.” Didto magtagbo 
ang duha ka tubod nga maoy tinubdan sa Nahr el- 
Leddan, nga mao ang kinadaghanag tubig sa mga 
sapa nga magtingob mga pipila ka milya sa unahan 
aron mahimong Suba sa Jordan. Ang siyudad na- 
himutang sa usa ka bungtod duol sa habagatang 
tiilan sa Bukid sa Hermon ug nagdungaw sa hala- 
pad nga Dal-as sa Hula. Maayo usab kaayo ang na- 
himutangan niini, sanglit nahimutang kini sa hi- 
nungdanong ruta sa negosyo taliwala sa Tiro ug 
Damasco. 


Ang Dan nagtumong usab sa kinalay-ang A sa 
Israel ingon sa gipakita sa subsob nga paggamit sa 
ekspresyong “gikan sa Dan hangtod sa Beer-seba.” 
(Huk 20:1, 1Sa 3:20, 2Sa 3:10, 1Ha 4:25, 2Cr 30:5) 
Sa pagkatinuod, dihay uban pang mga lungsod sa 
A pa sa Dan, maingon nga dihay daghang lungsod 
sa H pa sa Beer-seba, apan dayag nga ang Dan 
mao ang siyudad nga hinungdanon kaayo sa A 
sama usab sa Beer-seba sa H. Tungod sa nahimu- 
tangan niini, natural lamang nga mao kini ang 
unang makaagom sa dihang ang yuta atakehon 
dapit sa A, sama sa pagsulong sa Siryanhon nga si 
Ben-hadad. (1Ha 15:20, 2Cr 16:4) Tinong mao kini 
ang gihisgotan sa matagnaong mga pulong ni Je- 
remias sa Jeremias 4:15: 8:16. Human sa pagkaba- 

hin sa gingharian, si Jeroboam naghimog mga bu- 
lawan nga nating baka didto sa Dan ug sa Bethel 
tungod sa iyang paningkamot sa pag-agni sa iyang 
mga sakop aron dili moadto sa templo sa Jerusa- 
lem.--1Ha 12:28-30, 2Ha 10:29. 


DANA. Usa ka siyudad nga nahimutang sa bu- 
kirong rehiyon sa Juda. (Jos 15:49) Ang tukmang 
nahimutangan niini wala mahibaloi karong ad- 
lawa. 


DANGAW. Usa ka sukod sa gitas-on o sa gi- 
sangkaron nga halos katumbas sa distansiya tali sa 
tumoy sa kumagko ug sa tumoy sa kumingking kon 
bukhon ang kamot. (Ex 28:16, 39:9, 1Sa 17:4, Eze 
43:13) Ang duha ka dangaw katumbas sa usa ka 
maniko, ug ang tulo ka dapal katumbas sa usa 
ka dangaw. Adunay pamatuod nga ang maniko 
nga kasagarang gigamit sa mga Israelinhon maoy 
44.5 sm (17.5 pul.) ang gitas-on. (Tan-awa ang MA- 
NIKO.) Busa, ang dangaw maoy 22.2 sm (8.75 pul.) 
ang gitas-on. 

Sa dihang gipasiugda ang pagkadako ni Jehova, 
ang manalagna nga si Isaias nangutana: “Kinsay 

. . nakakuha sa mga sukod sa kalangitan pinaagi 
lamang sa dangaw?"---Isa 40:12. 


DANHANON. Tan-awa ang Dan Num. 2. 


DANIEL 
Diyos]. 

1. Ikaduhang anak nga lalaki ni David, nga nata- 
wo kaniya didto sa Hebron pinaagi kang Abigail. 
(1Cr 3:1) Gitawag siya ug Kileab sa 2 Samuel 3:3. 
Sa dihang gipatay ang panganay nga si Amnon, 
mahimong gibati niya nga siya maoy sunod nga 
mahimong hari human kang David, apan walay 
gihisgotan nga pagpangilog, nga nagpasabot nga 
iyang gitahod ang hinatag-sa-Diyos nga pagtudlo 
kang Solomon o kaha siya unang namatay kay sa 
iyang amahan. 

2. Usa ka talagsaong manalagna ni Jehova sa 
tribo ni Juda. Ang magsusulat sa basahon nga nag- 
dala sa iyang ngalan. Diyutay lang ang nasayran sa 
sayong bahin sa iyang kinabuhi, apan siya naghis- 
got nga siya gidala sa Babilonya, lagmit ingong usa 
ka tin-edyer nga prinsipe, lakip sa ubang mga kali- 
wat nga harianon ug sa mga hamili. (Dan 1:3-6) 
Kini maoy sa ikatulong tuig ni Jehoiakim (ingong 
hari nga tighatag ug tributo sa Babilonya), diin kini 
nga ikatulong tuig nagsugod sa tingpamulak sa 
618 W.K.P. (Dan 1:1) Human sa makauulawng ka- 
matayon ni Jehoiakim, si Jehoiakin nga iyang anak 
nga lalaki ang nagmando sulod sa pipila ka bulan 
sa wala pa mosurender. Sayo sa 617 W.K.P., si Je- 
hoiakin ug ang ubang “kadagkoan,” maingon man 
ang batan-ong si Daniel (2Ha 24:15), gidalang bi- 
hag ni Nabucodonosor. 


[Ang Akong Maghuhukom Mao ang 

Ilalom sa Pagmando sa Babilonya. Sam- 
tang daghang destiyero ang gipapuyo daplin sa 
suba sa Kebar sa gawas sa siyudad sa Babilonya, si 
Daniel ug ang iyang tulo ka kauban gipili aron mo- 
dawat ug linaing pagbansay sa mga sinulat ug sa 
pinulongan sa mga Caldeanhon aron sangkapan 
sila alang sa pag-alagad sa kagamhanan. Subay sa 
kostumbre, gihatagan sila ug Babilonyanhong mga 
ngalan, ang kang Daniel maoy Beltesazar, pinasu- 
kad sa ngalan sa diyos ni Nabucodonosor. (Dan 1:7; 
4:8: tan-awa ang BEITESAZAR.) Kay dili buot mahu- 
gawan pinaagi sa mga pagkaon nga gitagana, nga 
tingali naglakip sa pipila nga gidili sa Moisesnong 
Balaod o nahugawan tungod sa paganong mga ritu- 
wal, siya mihangyo nga ang ilang pagkaon maoy 
mga utanon ug tubig lamang. Si Jehova nga Diyos 
naghatag kanila ug “kahibalo ug hait nga salabotan 
sa tanang sinulat ug kaalam, ug si Daniel adunay 
pagsabot sa tanang matang sa mga panan-awon ug 
sa mga damgo.” (Dan 1:17) Gisusi sa hari human 
sa tulo ka tuig, sila nakaplagan nga “napulo ka pilo 
nga mas maayo kay sa tanang salamangkerong sa- 
serdote ug mga diwatahan nga diha sa tibuok ni- 
yang gingharian.”---Dan 1:20. 

Si Daniel nagpadayon sa pag-alagad sa palasyo 
hangtod nga napukan ang Babilonya. Sa Daniel ka- 
pitulo 1, bersikulo 19, gihisgotan nga ang iyang tulo 
ka kauban usab “nagpadayon sa pagbarog atuba- 
ngan sa hari” (sa Babilonya). Wala hisgoti kon buhi 
pa ba sila ug padayong naghupot niana nga ka- 
tungdanan hangtod nga napukan ang Babilonya, 
apan si Daniel buhi pa, ug human niini didto siya sa 
Persianhong palasyo hangtod sa labing menos ika- 
tulong tuig ni Ciro.---Dan 10:1. 

Mga damgo ni Nabucodonosor. Sa ikadu- 
hang tuig ni Nabucodonosor (lagmit sukad sa pag- 
kalumpag sa Jerusalem sa 607 W.K.P.), siya dihay 
usa ka damgo nga 'nakasamok sa iyang espiritu.” 
Sanglit ang tanang maalamon nga mga tawo wala 
makabutyag niini, si Daniel miatubang sa hari ug 
dili lamang kay nagbutyag kaniya sa damgo kondi- 
li, pinaagi sa pagpadayag sa Diyos, nagbadbad usab 
sa kahulogan niini, sa ingon nagluwas sa iyang kau- 
galingon ug sa ubang maalamong mga tawo gikan 
sa kamatayon. Kini nagtukmod kang Nabucodono- 
sor sa paghimo kang Daniel nga “magmamando sa 
tanang sakop nga distrito sa Babilonya ug pangu- 
long prepekto sa tanang maalamon nga mga tawo.” 
(Dan 2:48) Ang iyang tulo ka kauban nakadawat ug 
hataas nga mga katungdanan sa gawas sa palasyo, 
samtang si Daniel nag-alagad sa palasyo sa hari. 

Dili tino kon nganong si Daniel wala usab ma- 
langkit sa isyu sa integridad nga nasinatian sa 
iyang mga kauban nga si Sadrak, Mesak, ug Abed- 
nego, sa dihang sila gisugo nga simbahon ang bu- 
lawang larawan nga gipatindog didto sa Kapatagan 


DANIEL 


sa Dura. (Dan 3) Ang Bibliya walay gisulti bahin ni- 
ini. Ang binuhatan kanhi ni Daniel ingon man ang 
iyang pagkamaunongon sa ulahi ngadto sa Diyos 
bisan atubangan sa kapeligrohan sa kamatayon, 
sumala sa gihubit sa kapitulo 6, nagtaganag bug-os 
nga pasalig nga kon didto pa siya niadtong panaho- 
na, ug bisan unsa pay kahimtang, si Daniel dili mo- 
kompromiso pinaagi sa pagyukbo sa larawan. Du- 
gang pa, gibutyag sa Pulong ni Jehova nga iyang 
giuyonan si Daniel ingong bug-os nga mahinala- 
ron, ug kini nagtala kaniya uban kang Noe ug Job. 
--Fze 14:14, 20, Mat 24:15, Heb 11:32, 33. 

Sa ulahi si Daniel nagbadbad sa kahulogan sa 
damgo ni Nabucodonosor maylabot sa dako kaa- 
yong kahoy nga giputol ug unya gitugotan nga 
manalingsing pag-usab, ingong naghawas mismo 
sa bantogang Babilonyanhong monarko (sa unang 
katumanan sa tagna). (Dan 4:20-22) Si Nabucodo- 
nosor mabuang sulod sa pito ka tuig ug dayon ma- 
ulian sa hustong pangisip ug mahibalik kaniya ang 
gingharian. Gipamatud-an ni Nabucodonosor nga 
natuman nganha kaniya ang damgo nga naggikan 
sa Diyos kay iyang nakitang haom nga imantala 
ang panghitabo sa tibuok gingharian.---Dan 4:1, 2. 

Mga panan-awon. Sa una ug ikatulong tuig ni 
Belsazar, si Daniel nakadawat ug duha ka panan- 
awon (Dan kap 7, 8) nga niana ang lainlaing mga 
mananap naghawas sa sunodsunod nga mga ga- 
hom sa kalibotan, nga mitultol sa panahon nga 
kini puwersadong pagagun-obon ug ang langit- 
nong pagmando igahatag ngadto sa “sama sa anak 
sa tawo.” (Dan 7:11-14) Dili matino kon si Daniel 
didto ba gayod sa Susan sa dihang iyang nadawat 
ang panan-awon nga gitala sa kapitulo 8, o iya 
bang nakita ang iyang kaugalingon diha sa panan- 
awon. Mopatim-aw nga sa katuigan human mama- 
tay si Nabucodonosor wala na kaayo gamita si Dan- 
iel ingong magtatambag, kon gigamit man ugaling, 
mao nga ang rayna (tingali ang inahan nga rayna) 
kinahanglan pang magpahinumdom kang Belsazar 
bahin kang Daniel sa dihang walay maalamong 
tawo ang makabadbad sa kahulogan sa makaha- 
hadlok nga sinulat sa kamot diha sa bungbong sa 
palasyo panahon sa mapatuyangon ug mapasipala- 
hong kombira ni Belsazar. Ingon sa gisaad, “ilang 
gimantala mahitungod [kang Daniel] nga siya ma- 
himong ikatulo nga magmamando sa gingharian,” 
si Nabonido ingong unang magmamando ug ang 
iyang anak nga lalaking si Belsazar ingong ikaduha. 
Nianang gabhiona mismo ang siyudad napukan 
ngadto sa mga Medianhon ug mga Persianhon, ug 
si Belsazar gipatay.---Dan 5:1, 10-31. 

Ilalom sa Medo-Persianhong Pagmando. 
Panahon sa paghari ni Dario nga Medianhon, si 
Daniel maoy usa sa tulo ka hataas nga opisyal nga 

gitudlo ibabaw sa 120 ka satrapa nga maoy mag- 
mando sa gingharian. Kay milabaw pag-ayo sa ka- 
tungdanan diha sa kagamhanan tungod sa pabor 
sa Diyos, si Daniel hapit na untang ituboy ibabaw 
sa tibuok gingharian sa dihang ang ubang mga 
opisyal naglaraw sa pagpatay kaniya tungod sa ka- 
sina ug pangabugho. Ang balaod nga ilang giaghat 
sa hari nga ipakanaog kinahanglang maylabot sa 
pagsimba ni Daniel sa Diyos, kay gawas niini wala 
silay makitang sayop kaniya. Ang hari mapana- 
gan-ong mipatuman sa balaod, nga, sumala sa kos- 
tumbre, dili na gayod mausab, apan iya gayong gi- 
patambog si Daniel ngadto sa langob sa mga leyon. 
Tungod sa lig-ong integridad ug pagtuo ni Daniel, 
gipadala ni Jehova ang Iyang manulonda sa paglu- 
was kaniya gikan sa baba sa mga leyon. Dayon si 
Dario nagpahamtang ug hustisya batok sa mga na- 
nagkunsabo, nga nagpapatay kanila pinaagi sa sa- 
mang mga leyon.--Dan 6. 

Sa unang tuig ni Dario, si Daniel nakasabot sa 
pagkaduol na sa kataposan sa 70 ka tuig nga pag- 
kaawaaw sa Jerusalem, sumala sa mga sinulat ni 
Jeremias. (Jer 25:11, 12) Mapainubsanong giila ni 
Daniel ang mga sala sa iyang katawhan ug miam- 
po nga pasidlakon unta ni Jehova ang Iyang na- 
wong ibabaw sa biniyaang sangtuwaryo sa Jerusa- 
lem. (Dan 9:1, 2, 17) Siya gitugahan ug usa ka 
pinadayag pinaagi ni Gabriel, kinsa naghatag kani- 
ya sa tagna bahin sa 70 ka semana nga nagpunting 
sa tuig sa pag-abot sa Mesiyas. Si Daniel buhi pa 
nga malipayong nakakita sa pagpamalik sa mga 
Hudiyo ilalom ni Zorobabel niadtong 537 W.K.P., 
apan wala hisgoti nga siya miuban kanila. Sa ikatu- 
long tuig ni Ciro (536 W.K.P.), si Daniel gihatagan 
ug panan-awon sa usa ka manulonda kinsa, sa 
iyang misyon sa pagduaw kang Daniel, kinahang- 
lang makig-away sa prinsipe sa Persia. Ang manu- 
londa namulong aron ipadayag kon unsay “moda- 
ngat sa katawhan ni Daniel sa kaulahiang bahin sa 
mga adlaw, tungod kay usa kini ka panan-awon 
nga alang pa sa mga adlaw nga moabot.' (Dan 
10:14) Sugod sa mga hari sa Persia, iyang gitala 
nga abante ang kasaysayan. Ang tagna nagpada- 
yag nga ang talan-awon sa kalibotan pagagamhan 
sa duha ka pangunang magkaatbang nga politikan- 
hong mga gahom, ginganlan nga “ang hari sa ami- 
hanan” ug “ang hari sa habagatan,” ug ang kahim- 
tang magpadayon hangtod nga mobarog si Miguel, 
nga pagasundan sa usa ka dakong panahon sa ka- 
sakit.---Dan kap 11, 12. 

Si Daniel lagmit wala na mabuhi ug dugay hu- 
man sa ikatulong tuig ni Ciro. Kon siya usa ka tin- 
edyer sa panahon nga gidala sa Babilonya niadtong 
617 W.K.P., siya halos 100 ka tuig na ang pangeda- 
ron sa dihang nadawat niya ang maong panan- 
awon nga gitala sa mga kapitulo 10 hangtod sa 12. 

Ang giingon sa manulonda ngadto kang Daniel, 
“Kon bahin kanimo, magpadayon ka hangtod sa ka- 
taposan, ug ikaw mopahulay, apan ikaw mobarog 
alang sa imong bahin sa kataposan sa mga adlaw,” 
lagmit nagpasabot nga ang iyang kinabuhi hapit 
nang matapos, uban ang pasalig nga siya pagaban- 
hawon.--Dan 12:13. 

Pagkamagsusulat ni Daniel. Si Daniel gihis- 
gotan ni Kristo (Mat 24:15) ug mao usab ang gi- 
punting diha sa Hebreohanon 11:33. Dili gayod ka- 
pamatud-an sa mga kritiko nga ang usa o kapin 
pang mga magsusulat sa ulahing kapanahonan sa 
mga Macabeo nalangkit sa pagsulat sa tanan o sa 
mga bahin sa kanonikal nga basahon ni Daniel. Bi- 
san pa niana, tulo ka dugang sinulat nga gitawag 
nga “Ang Awit sa Tulo ka Balaang mga Anak,” “Si 
Susana ug ang mga Ansiyano,” ug “Ang Paglaglag 
Kang Bel ug sa Dragon” maoy Apokripal ug gisulat 
na sa ulahi. Kini ug ang ubang mga sinulat nga 
nag-ingong si Daniel mao ang magsusulat o nga 
nag-asoy nga siya adunay talagsaong mga abilidad 
o pagtulon-an maoy tinumotumo lamang, nga na- 
sentro sa dakong kabantog ni Daniel, ug kini dili ka- 
saligan.-- Tan-awa ang APOKRIPA, usab ang DANIEL, 
BASAHON NI. 

3. Usa ka saserdote sa Levihanong banay ni Ita- 
mar kinsa mikuyog kang Esdras sa Jerusalem niad- 
tong 468 W.K.P. (Esd 8:2) Lagmit ang samang sa- 
serdote o iyang kaliwat ang mipirma sa kontrata sa 
pagsugid panahon sa pagkagobernador ni Nehe- 
mias (Neh 10:6), apan siya dili mao ra usab ang 
manalagnang si Daniel, kinsa gikan sa tribo ni 
Juda.--Dan 1:6. 


DANIEL, BASAHON NI. Usa ka basahon sa 
tagna diha sa Cebuano nga Bibliya nga gilakip sa 
dagkong mga manalagna, sunod dayon sa Ezequiel. 
Kini ang han-ay nga gisunod diha sa Gregong Sep- 
tuagint ug sa Latin nga Vulgate. Sa Hebreohanong 
kanon, ang Daniel gilakip diha sa “Mga Sinulat” o 
“Hagiographa.” 

Magsusulat. Ang pamatuod nga si Daniel 
mao ang magsusulat gipadayag sa basahon mismo. 
Kini nagtaho: “Sa unang tuig ni Belsazar nga hari 
sa Babilonya, si Daniel nakakita ug usa ka damgo 
ug mga panan-awon sa iyang ulo diha sa iyang hig- 
daanan. Niadtong higayona iyang gisulat ang dam- 
go. Ang kompletong asoy sa maong mga butang 
iyang gisaysay.” (Dan 7:1) Ang iyang pagkamagsu- 
sulat niini dayag usab gikan sa kamatuoran nga 
ang mga kapitulo 7 hangtod sa 12 gisulat diha sa 
unang persona o sa paggamit sa pronombre nga 
“ako.” 

Ang mga kapitulo 1 hangtod sa 6 gisulat diha sa 
ikatulong persona, apan wala kini magpanghima- 
kak sa pagkamagsusulat ni Daniel. Siya sama sa 

MGA PANGUNANG 


Mga tagna labot sa pagbangon ug pagkapukan sa tawhanong 
mga kagamhanan sugod sa karaang Babilonya hangtod nga ang 
Gingharian sa Diyos magadugmok niining tanan ug mopuli sa 
pagmando sa kalibotan 

Gisulat ni Daniel, kinsa didto sa Babilonya sukad sa 617 W.K.P. 
hangtod human makabalik sa Jerusalem ang Hudiyong mga 
destiyero niadtong 537 W.K.P. 


Si Daniel ug ang tulo niya ka kauban nagpasundayag 
ug integridad kang Jehova sa dihang nadestiyero sa 
Babilonya 
Samtang giandam alang sa pag-alagad sa palasyo ni Nabuco- 

donosor, sila midumili sa iyang bino ug lamiang mga pag- 
kaon: gitugahan sila sa Diyos ug kahibalo ug halalom nga 
pagsabot (1:1-21) 

Si Sadrak, Mesak, ug Abednego midumili sa pagduyog sa pag- 
simba sa dakong larawan ni Nabucodonosor, sila lig-on nga 
misulti sa nasukong hari nga sila dili mosimba sa iyang mga 
diyos, iya silang gipagapos ug gipatambog sa gipainit pag- 
ayo nga hudno, usa ka manulonda ang nagluwas kanila nga 
walay kadaot (3:1-30) 

Ang nasina nga mga opisyal naglaraw batok kang Daniel, bisan 
pa sa mando nga nagdili niini, siya padayong nag-ampo sa 
iyang Diyos ug wala mosulay sa pagtago niana nga kamatu- 
oran; siya gitambog ngadto sa gahong sa mga leyon, usa ka 
manulonda ang nagluwas kaniya nga walay kadaot (6:1-28) 

Ang matagnaong mga damgo ug mga panan-awon nag- 
punting sa Gingharian sa Diyos diha sa mga kamot sa 
iyang Mesiyas 
Dakong larawan nga gidugmok sa bato nga gisapsap dili pina- 

agig mga kamot gikan sa usa ka bukid, ang larawan naghu- 
lagway sa sunodsunod nga mga gahom sa kalibotan sugod 
sa Babilonya ug matapos sa dihang silang tanan dugmokon 


usa ka tigpaniid nga nagtaho kon unsay nagakahi- 
tabo kaniya ug sa uban. Ang laing magsusulat sa 
Bibliya, si Jeremias, subsob nga naghimo niini. 
(Tan-awa ang Jer 20:1-6, 21:1-3, ug ang kap 26, 
36.) Labot pa, si Jeremias nagsulat usab diha sa 
unang persona.--Jer 1, 13, 15, 18, tan-awa ang 
DANIEL Num. 2. 

Ang Dapit nga Nahitaboan ug Panahon sa 
Pagsulat. Ang dapit nga nahitaboan sa asoy sa 
basahon mao ang Babilonya, ug ang usa sa mga 
panan-awon diha niini maoy didto sa Susan daplin 
sa suba sa Ulai. Dili tin-aw kon si Daniel didto ba 
gayod sa Susan o kaha nakaabot didto pinaagi la- 
mang sa panan-awon. Ang pagsulat nahuman ni- 
adtong 536 W.K.P., ug ang basahon nagkobre sa 
yugto sukad sa 618 hangtod sa mga 536 W.K.P. 
- Dan 8:1, 2. 

Pagkatinuod. Ang pagkatinuod sa basahon ni 
Daniel gikuwestiyon sa pipila ka kritiko nga mipalu- 
yo sa gituohan sa ikatulong-siglong pagano nga pi- 
losopo ug kaaway sa Kristiyanidad, si Porphyry, 
kinsa nangatarongan nga ang basahon ni Daniel gi- 
palsipikar sa usa ka Palestinong Hudiyo sa panahon 


PUNTO SA DANIEL 


ug pulihan sa Gingharian sa Diyos (2:1-49) 

Dakong kahoy nga giputol ug gipikitan sulod sa pito ka pana- 
hon: unang natuman sa dihang ang hari nabuang ug nagki- 
nabuhi samag mananap sulod sa pito ka tuig, hangtod nga 
iyang naila nga ang Labing Hataas mao ang Magmamando 
sa gingharian sa mga tawo ug nga lyang ihatag ang pag- 
mando ngadto sa usa nga Iyang pilion (4:1-37) 

Sinulat sa kamot nakita diha sa bungbong sa dihang si Belsa- 
zar migamit sa mga sudlanan gikan sa templo ni Jehova sa 
pagtagay alang sa iyang idolong mga diyos, si Daniel gipata- 
wag, maisogong nagbadlong sa hari, nagpatin-aw sa sinulat, 
nagsulti kaniya nga ang iyang gingharian gihatag na ngadto 
sa mga Medianhon ug mga Persianhon (5:1-31) 

Ang sunodsunod nga pagtungha sa mga gahom sa kalibotan 
gihulagway pinaagig leyon, oso, leopardo, makahahadlok nga 
mananap nga may napulo ka sungay, ingon man sa usa ka 
gamayng sungay gikan sa ulo sa ulahing mananap: dayon 
ang Karaan sa mga Adlaw naghatag sa pagmando ibabaw sa 
tanang katawhan ngadto sa usa nga sama sa anak sa tawo 
(7:1-28) 

Ang laking karnero, laking kanding, ug ang gamayng sungay 
naghawas sa mga gahom sa kalibotan nga mopuli sa Ba- 
bilonya, ang gamayng sungay misukol sa Prinsipe sa mga 
panon sa kalangitan, dayon nabali nga walay kamot nga mi- 
himo niana (8:1-27) 

Kapitoan ka semana (sa mga tuig), human sa 7 + 62 ka 
semana ang Mesiyas motungha ug human niana pagaput- 
lon, ang pakigsaad (Abrahamiko) padayong ipatuman alang 
sa mga Hudiyo lamang sulod sa usa ka semana (9:1-27) 

Panag-away tali sa hari sa amihanan ug hari sa habagatan, 
ang pagbarog ni Miguel ingong manluluwas, ug ang mga hi- 
tabo nga mosunod niini (10:1-12:13) 


ni Antiochus Epiphanes. Kini nga palsipikador, su- 
mala sa iyang pangagpas, migamit sa nanglabay 
nga mga hitabo ug naghimo niini nga daw mga 
tagna. Apan, ang pagkatinuod sa basahon ni Dan- 
iel wala ra kaayo kuwestiyona sukad niadtong adla- 
wa hangtod sa sayong bahin sa ika-18 nga siglo. 
Ang pagdawat mismo ni Jesu-Kristo sa tagna ni 
Daniel maoy mas labaw pang mahinungdanon nga 
ebidensiya sa pagkatinuod niini.--Mat 24:15, Dan 
11:31. 

Makasaysayanhon. Ubay-ubayng mga ma- 
nuskrito sa mga bahin sa basahon ni Daniel ang 
nakaplagan sa mga langob didto sa Patayng Dagat. 
Ang kinaunahang manuskrito maoy sukad pa sa 
unang katunga sa unang siglo W.K.P.: ang basahon 
ni Daniel maoy dinawat nga bahin sa Kasulatan ni- 
anang panahona ug ilado kaayo sa mga Hudiyo nga 
tungod niana daghang kopya ang nahimo na gikan 
niana. Ang pag-ila niini ingong kanonikal nga ba- 
sahon sa maong panahon gipaluyohan sa magsu- 
sulat sa Apokripal apan makasaysayanhong basa- 
hon sa Unang Macabeo (2:59, 60), nga naghisgot sa 
kaluwasan ni Daniel gikan sa langob sa mga leyon, 


DANIEL, BASAHON NI 


ug nianang sa tulo ka Hebreohanon gikan sa nag- 
kalayo nga hudno. 

Nabatonan usab nato ang testimonya sa Hudi- 
yong historyador nga si Josephus, kinsa nag-ingon 
nga ang mga tagna ni Daniel gipakita ngadto kang 
Alejandrong Bantogan sa dihang siya misulod sa 
Jerusalem. Kini nahitabo sa mga 332 W.K.P., kapin 
sa 150 ka tuig sa wala pa ang yugto sa mga Maca- 
beo. Si Josephus miingon labot sa hitabo: “Sa di- 
hang ang basahon ni Daniel gipakita kaniya, nga 
niini siya miingon nga usa sa mga Grego ang mo- 
laglag sa imperyo sa mga Persianhon, siya nagtuo 
nga siya ang usa nga gipasabot.” (Jewish Antiqui- 
ties, XI, 337 [viii, 5]) Ang kasaysayan usab nag- 
asoy nga si Alejandro naghatag ug dagkong pabor 
ngadto sa mga Hudiyo, ug gituohan nga tungod 
kini sa gipamulong ni Daniel bahin kaniya diha sa 
tagna. 

Pinulongan. Ang Daniel 1:1-2:4a ug 8:1- 
12:13 gisulat diha sa Hebreohanon, samtang ang 
Daniel 2:4b-7:28 gisulat diha sa Aramaiko. Mayla- 
bot sa bokabularyo nga gigamit sa Aramaikong ba- 
hin sa Daniel, ang The International Standard Bible 
Encyclopedia (Tomo 1, p. 860) nag-ingon: “Sa di- 
hang gisusi ang Aramaikong bokabularyo sa Dan- 
iel, 90 porsiyento niini mahimong kapamatud-an 
gilayon gikan sa Kasadpanhon nga Semitikanhong 
mga inskripsiyon, o mga papiro gikan sa ika-5 nga 
siglo W.K. o sa mas sayo pa. Ang nahibiling mga pu- 
long nakaplagan diha sa mga tinubdan sama sa Na- 
batean o Palmyrene nga Aramaiko, nga mas ulahi 
pa kay sa ika-5 nga siglo w.K. Bisan tuod pinasukad 
sa teoriya posible nga kining gamayng nahibilin sa 
bokabularyo kalit nga nagsugod human sa ika-5 
nga siglo w.K., posible usab nga mangatarongan pi- 
nasukad sa usa ka sinulat nga porma sa ikalimang 
siglo W.K. nga kini naggikan sa mas nauna pang bi- 
naba nga porma. Hinunoa, ang labing duol nga ka- 
tin-awan mao nga ang nawalang napulo ka porsi- 
yento naghawas lamang sa kal-ang diha sa atong 
presenteng kahibalo sa kahimtang sa pinulongan, 
nga niana kita masaligong makadahom nga ma- 
hibaloan ra sa paglabay sa panahon.”--Giedit ni 
G. Bromiley, 1979. 

Adunay pipila ka gitawag nga Persianhong mga 
pulong diha sa Daniel, apan tungod sa kanunayng 
pagpakiglabot sa mga Hudiyo uban sa mga Babi- 
lonyanhon, mga Medianhon, mga Persianhon, ug 
sa uban pa, kini dili talagsaon. Dugang pa, kadag- 
hanan sa langyawng mga ngalan nga gigamit ni 
Daniel maoy mga ngalan sa mga opisyal, mga bes- 
ti, legal nga mga termino, ug mga susama niana, 
nga niana lagmit walay haom nga katumbas nga 
mga termino diha sa Hebreohanon o Aramaiko sa 
maong panahon. Si Daniel nagsulat alang sa iyang 
katawhan nga ang kadaghanan anaa sa Babilonya, 

ug daghan ang nangatibulaag sa ubang mga dapit 
niining panahona. Busa, siya misulat diha sa pinu- 
longan nga ilang masabtan. 

Doktrina. Ang pipila ka kritiko mitutol tu- 
ngod sa paghisgot ni Daniel sa pagkabanhaw. (Dan 
12:13) Ilang gihunahuna nga kini maoy usa ka dok- 
trina nga naugmad sa ulahi o gikuha gikan sa usa 
ka paganong pagtulon-an, apan ang paghisgot nii- 
ni diha sa Daniel nahiuyon sa uban pang mga ba- 
sahon sa Hebreohanong Kasulatan, nga naundan 
sa mga pahayag sa pagtuo sa pagkabanhaw. (Job 
14:13, 15; Sal 16:10) Dugang pa, adunay aktuwal 
nga mga pananglitan sa pagkabanhaw. (1Ha 17:21, 
22, 2Ha 4:22-37: 13:20, 21) Ug pinasukad sa da- 
kong awtoridad ni apostol Pablo atong nabatonan 
ang pahayag nga si Abraham adunay pagtuo sa 
pagbangon sa mga patay (Heb 11:17-19) ug usab 
nga ang ubang matinumanong mga alagad sa Di- 
yos sa karaang kapanahonan nanaglaom sa pagka- 
banhaw. (Heb 11:13, 35-40: Rom 4:16, 17) Si Jesus 
mismo miingon: “Apan ang mga patay pagabango- 
non ingon usab sa gibutyag ni Moises diha sa asoy 
bahin sa tunokong tanom, sa dihang gitawag niya 
si Jehova nga “ang Diyos ni Abraham ug ang Diyos 
ni Isaac ug ang Diyos ni Jacob." "---Luc 20:37. 

Kadtong nangangkon nga ang basahon dili gayod 
matagnaon kondili gisulat human mahitabo ang 
mga hitabo kinahanglang mag-irog sa panahon sa 
pagsulat niini nga basahon saylo pa sa mga adlaw 
sa ministeryo ni Jesus sa yuta, kay ang ikasiyam 
nga kapitulo naundan man sa usa ka tagna bahin sa 
pagtungha ug paghalad sa Mesiyas. (Dan 9:25-27) 
Dugang pa, ang tagna nagpadayon ug nag-asoy sa 
kasaysayan sa mga gingharian nga magmando 
hangtod sa “panahon sa kataposan,” sa dihang sila 
pagalaglagon sa Gingharian sa Diyos diha sa mga 
kamot sa iyang Mesiyas.---Dan 7:9-14, 25-27, 2:44: 
11:35, 40. 

Bili sa Basahon. Si Daniel talagsaon sa iyang 
pagrekord sa matagnaong mga yugto sa panahon: 
Ang 69 ka semana (sa mga tuig) sukad sa pagpa- 
gula sa mando sa pagtukod pag-usab sa Jerusalem 
hangtod sa pag-abot sa Mesiyas, ang mga mahita- 
bo sulod sa ika-70 nga semana, ug ang kalagla- 
gan sa Jerusalem nga mosunod human niana (Dan 
9:24-27): ang “pito ka panahon,” nga gitawag ni Je- 
sus nga “ang tinudlong mga panahon sa mga na- 
sod” ug nagpailang kini nagpadayon pa sa panahon 
nga dinhi siya sa yuta, nga ang kataposan niini ma- 
hitabo sa mas ulahi pa kaayo nga panahon (Dan 
4:25: Luc 21:24): ang mga yugto nga 1,290, 1,335, 
ug 2,300 ka adlaw, ug ang “usa ka tinudlong pa- 
nahon, tinudlong mga panahon ug katunga.” Ki- 
ning tanang tagna labot sa panahon hinungdanon 
aron masabtan ang mga pagpakiglabot sa Diyos sa 
iyang katawhan.--Dan 12:7, 11, 12; 8:14, tan-awa 

ang TINUDLONG MGA PANAHON SA MGA NASOD, KAPITO- 
AN KA SEMANA. 

Si Daniel mihatag usab ug mga detalye bahin sa 
pagbangon ug sa pagkapukan sa mga gahom sa ka- 
libotan sukad sa panahon sa karaang Babilonya 
hangtod sa panahon sa dihang ang Gingharian 
sa Diyos magdugmok niini sa walay kataposan. 
Ang tagna nagpunting sa Gingharian sa Diyos, 
diha sa mga kamot sa iyang tinudlo nga Hari ug sa 
iyang kauban nga “mga balaan,” ingong ang ka- 
gamhanan nga magpadayon sa walay kataposan 
alang sa pagpanalangin sa tanan nga nagaalagad 
sa Diyos.--Dan 2:44; 7:13, 14, 27. 

Ang inspiradong interpretasyon sa manulon- 
da bahin sa tagna mahitungod sa mga mananap 
ingong naghawas sa mga gahom sa kalibotan (Dan 
7:3-7, 17, 23: 8:20, 21) dako kaayog tabang sa pag- 
sabot sa gisimbolohan sa mga mananap sa Pinada- 
yag.--Pin 13:1-18, tan-awa ang MANANAP, SIMBOLI- 
KO NGA MGA. 

Ang pagrekord ni Daniel sa kaluwasan sa iyang 
tulo ka kauban gikan sa nagkalayo nga hudno tu- 
ngod sa dili pagyukbo atubangan sa dakong lara- 
wan nga bulawan ni Nabucodonosor (Dan 3) maoy 
usa ka asoy nga nagpakitang ang mga magsisimba 
ni Jehova adunay legal nga katungod sa paghatag 
Kaniya ug bug-os nga pagkamahinalaron diha sa 
dominyo sa unang gahom sa kalibotan sa “mga pa- 
nahon sa mga Hentil.” Kini nakatabang usab sa 
mga Kristohanon sa pagsabot nga ang ilang pagpa- 
sakop sa labawng mga awtoridad, ingon sa gihisgo- 
tan sa Roma 13:1, maoy relatibo, nga nahiuyon 
usab sa gibuhat sa mga apostoles diha sa Buhat 4: 
19, 20 ug 5:29. Kini nagpalig-on sa mga Kristoha- 
non bahin sa ilang baroganan sa neyutralidad labot 
sa mga kalihokan sa kanasoran, nga nagpadayag 
nga ang ilang neyutralidad posibleng magpahinabo 
kanilag kalisdanan, apan kon luwason man sila sa 
Diyos nianang higayona, o kaha tugotan man sila 
nga mamatay tungod sa ilang integridad, baroga- 
nan sa mga Kristohanon nga sila mosimba ug 
moalagad kang Jehova nga Diyos lamang.---Dan 
3:16-18. 


DAN-JAAN. Usa ka dapit nga kausa lang gi- 
hisgotan, diha sa ruta nga gisubay ni Joab sa di- 
hang gihimo ang pagsenso nga gisugo ni David. 
(2Sa 24:1-6) Ang kahubitan niini daw nagpakita 
nga kini nahimutang sa kinatumyang A sa Israel, 
sanglit giingon nga sila mipaingon “sa Dan-jaan ug 
milibot sa Sidon.” Ang paghisgot sa Beer-seba sa 
misunod nga bersikulo (2Sa 24:7) nagpahinumdom 
sa komon nga ekspresyong “gikan sa Beer-seba 
hangtod sa Dan,” nga gigamit ni David sa pagsugo 
kang Joab maylabot sa pagsenso. (1Cr 21:2) Busa 
ang Dan-jaan lagmit nagtumong sa siyudad sa Dan 


DAOTAN, KADAOTAN 


o tingali sa usa ka dapit nga kasikbit nianang ma- 
ong amihanang siyudad.--Itandi ang Huk 18:28, 
29, diin ang Dan ug Sidon gihisgotan usab nga 
magkauban, tan-awa usab ang DAN Num. 3. 


DAOTAN, KADAOTAN. Kanang moresulta 
sa kasakit, kasubo, o kagul-anan. Aron makuha ang 
hustong diwa niini diha sa Cebuano, ang lapad ka- 
ayog kahulogan nga Hebreohanong pulong nga ra‘ 
gihubad sa lainlaing paagi ingong “daotan,” “nag- 
kisdom,” “maot,” “makatalagmanon,” ‘grabe,’ “dili- 
mahinatagon,” ug “masinahon,” depende sa kon- 
teksto. (Gen 2:9: 40:7: 41:3, Deu 6:22, 28:35: Pr 
23:6, 28:22) Ang Gregong pulong nga ka-kos'mahi- 
mong hubaron ingong usa ka butang nga (1) dao- 
tan sa moral ug (2) malaglagon: lakip sa mga hu- 
bad niini mao ang: “daotan,” “sayop,” “makadaot,” 
“nagapangdaot.” (Rom 7:19: 2Co 13:7: Col 3:5, Tit 
1:12) Ang Hebreohanong berbo nga gala!” nagka- 
hulogang “panghimaraot.”--Tan-awa ang MALDIS- 
YON. 

Sumala sa unang pagkagamit diha sa Kasulatan, 
ang pulong nga ra" mao ang kaatbang sa maayo. Si 
Adan gibaoran nga dili mokaon sa kahoy sa kahi- 
balo sa maayo ug sa daotan (ra') ug usab gipasi- 
dan-an sa mga sangpotanan sa pagkadili-masi- 
nugtanon. Busa, dayag nga gilatid sa Diyos ang 
sukdanan sa maayo ug sa daotan, dili katungod sa 
tawo nga mohimo niana nga bulag sa Diyos. Bisan 
tuod gilapas ni Adan ang dayag nga sugo sa Diyos, 
kini nga paglapas dili ikapasangil kang Jehova, “kay 
ang Diyos dili masulayan sa daotang mga butang 
[porma sa ka-kos'] ni siya mosulay kang bisan kin- 
sa. Apan ang matag usa masulayan pinaagi sa pag- 
kaganoy ug pagkahaylo sa iyang kaugalingong ti- 
nguha.”--San 1:13, 14, Gen 2:16, 17; 3:17-19. 

Ang Kahulogan sa Pagpadangat ni Jeho- 
va ug Kadaotan. Sa makataronganong paagi, 
si Jehova nagpadangat ug kadaotan o katalag- 
man kang Adan tungod sa iyang pagkadili-masi- 
nugtanon. Busa, sa Kasulatan si Jehova gihisgotan 
ingong ang Maglalalang sa kadaotan o sa katalag- 
man. (Isa 45:7: itandi ang KJ) Ang iyang pagpa- 
hamtang ug silot tungod sa sala, nga mao, ang ka- 
matayon, nahimong usa ka kadaotan o katalagman 
alang sa katawhan. Busa, ang daotan o kadaotan 
dili kanunayng parehog kahulogan sa pagbuhat ug 
sayop. Ang mga pananglitan sa mga kadaotan o 
katalagman nga gihimo ni Jehova mao ang Lunop 
sa adlaw ni Noe ug ang Napulo ka Hampak nga gi- 
padangat sa Ehipto. Apan kini nga mga kadaotan 
dili sayop. Hinunoa, ang makataronganong pagpa- 
hamtang sa hustisya batok sa mga mamumuhat 
ug daotan nalangkit niining duha ka panghitabo. 
Apan, tungod sa iyang kaluoy, usahay si Jehova 
wala magpadangat sa gilaraw nga katalagman o 
kadaotan agig pagtuman sa iyang matarong nga 


DAPA 


paghukom tungod sa paghinulsol sa mga nakasala. 
(Jon 3:10) Dugang pa, sa paghatag ug pasidaan, 
ang mga mamumuhat ug daotan, bisan pag dili ta- 
kos, gihatagan ni Jehova ug mga kahigayonan sa 
pag-usab sa ilang dalan ug sa ingon padayong ma- 
buhi.---Eze 33:11. 

Paglikay sa Daotan. Sanglit si Jehova ang 
motino sa sukdanan sa maayo ug daotan, gikina- 
hanglan sa usa ka tawo nga iyang bug-os sination 
ang maong sukdanan aron mahibalo kon unsang 
dalana ang angayng subayon. (Heb 5:14) Ang gug- 
ma sa salapi maoy usa sa daotan o makadaot 
nga mga butang nga pagalikayan. (1Ti 6:10) Dili 
maalamon nga mabalaka bahin sa materyal nga 
mga butang, kay sumala sa gisulti ni Jesus, “igo na 
sa matag adlaw ang iyang kaugalingong pagkada- 
otan [kaki'a],” buot ingnon, ang kalisdanan, o ka- 
sakitan, nga nalangkit sa mao nga adlaw. (Mat 
6:34) Sa pagsul-ob sa bag-ong personalidad, ang 
“makadaot nga tinguha” maoy lakip sa mga bu- 
tang nga pagahanawon. (Col 3:5) Maingon nga ang 
Yawa nagtental kang Jesus sa pagbuhat ug daotan, 
sa ingon usab makaplagan sa mga Kristohanon 
nga ang daotang mga hunahuna motungha o itan- 
yag ngadto kanila. Apan aron dili madaldal sa sala 
sa dihang mahitabo kini, ang Kristohanon kina- 
hanglang mosunod sa panig-ingnan ni Jesus ug 
maghiklin dayon sa maong kadaotan. (San 1:13-15, 
Mat 4:1-11, Flp 4:8) Bisan tuod tungod sa taw- 
hanong pagkadili-hingpit ang usa ka Kristohanon 
kanunayng makigbugno sa makasasalang unod, 
sama ni Pablo, ug tingali makabuhat sa daotan nga 
dili niya buot buhaton, siya kinahanglang dili mag- 
padaog sa unod kondili kinahanglang padayong 
makigbugno batok niini. (Rom 7:21; 8:8) Ang kape- 
ligrohan sa dili pagkinabuhi sa matarong nga mga 
kinahanglanon sa Diyos tin-awng gipakita sa gi- 
pahayag ni Jesus bahin sa matinumanong uli- 
pon. Ang labing grabe nga silot ipahamtang niana 
nga ulipon kon siya mapakyas sa pag-atiman sa 
mga responsibilidad nga gitugyan kaniya ug mag- 
bun-og pa gani sa iyang mga isigkaulipon.---Mat 
24:48-51. 

Ang Pag-antos sa Kristohanon sa Daotan. 
Ang Kasulatan wala magtugot sa Kristohanon sa 
pagbuhat ug daotan ngadto sa uban, o sa pagbalos 
ug daotan. Ang tambag sa Bibliya mao: “Ayaw ba- 
losi si bisan kinsa ug daotan tungod sa daotan.” 
“Ayaw kamo pagpanimalos . . . “Akoa ang panima- 
los, ako magabalos, nag-ingon si Jehova.” “Ayaw 
pagpadaog sa daotan, kondili padayong daoga ang 
daotan pinaagi sa maayo.” (Rom 12:17, 19, 21) Du- 
gang pa, sa paghatag ug relatibong pagpasakop 
sa mga kagamhanan nga nagmando kanila, ang 
mga alagad sa Diyos kinahanglang dili makapla- 
gan ingong mga mamumuhat ug daotan, kay ang 

maong mga kagamhanan, pinaagi sa ilang mga 
magmamando nga nagagamit sa ilang hinatag-sa- 
Diyos nga tanlag sa limitado o sa mas dakong gi- 
lapdon, molihok batok sa kadaotan subay sa balaod 
sa maong yuta ug sa tukmang paagi magagamit sa 
ilang awtoridad sa pagsilot sa mga mamumuhat 
ug daotan. (Rom 13:3, 4) Sa bisan unsang sayop 
nga paggamit sa ilang awtoridad sila manubag sa 
Supremong Maghuhukom. Pinaagi sa pag-antos sa 
daotan tungod sa pagkamatarong, ang Kristoha- 
non nakig-ambit sa pribilehiyo sa pagpakigbahin 
sa paghimaya sa balaang ngalan sa Diyos.---1Pe 
4:16. 


DAPA. 


DAPAIL. Usa ka sukod sa gitas-on o sa gisang- 
karon nga susama sa gilapdon sa kamot diha sa 
punoan sa mga tudlo. Ang dapal gibanabana nga 
7.4 sm (2.9 pul.); ang upat ka tudlo maoy katum- 
bas sa usa ka dapal, ug ang unom ka dapal maoy 
katumbas sa usa ka maniko. (Ex 25:25: 37:12, 1Ha 
7:26: 2Cr 4:5, Eze 40:5, 43: 43:13) Sumala sa Salmo 
39:5, si David miingon: “Gihimo mo nga diyutay 
ang akong mga adlaw”: apan, diha sa Hebreohanon 
nga Masoretikong teksto “mga dapal lamang” ang 
makita. (Ftn sa Rbi8) Si Kristo Jesus migamit sa 
pulong nga “maniko” sa susamang paagi: “Kinsa ba 
kaninyoy makadugang ug usa ka maniko sa gitas- 
on sa iyang kinabuhi pinaagi sa pagkabalaka?” 
--Mat 6:27. 


DAPAWONG TANOM. Usa ka matang sa 
mga tanom nga giringgiringon ug mga dahon nga 
kasagarang napuno sa makatunok nga mga balhi- 
bo nga may katol nga duga. Kon masaghiran, ang 
tumoy sa mga balhibo niini mabali, ug ang talinis 
nga mga tumoy motusok sa panit, maong ang 
duga mosulod sa samad. Labing menos upat ka 
matang sa dapawong mga tanom ang nailhan sa 
Palestina, ug ang labing komon niini mao ang da- 
pawong tanom sa Roma (Urtica pilulifera), nga mo- 
abot sa gitas-ong 1.8 m (6 p) ug makaplagan ilabi- 
na diha sa gun-ob nga mga dapit. 

Ang Hebreohanong mga termino nga charul' 
(Pr 24:31: Sof 2:9) ug qim-:mohs' (Isa 34:13, Os 9:6) 
nagtumong sa mga tanom nga motubo diha sa gi- 
abandonar nga mga kaumahan ug sa mga gun-ob 
nga dapit. Sa Job 30:7, ang paghisgot sa cha-rul” 
nagpasabot sa tag-as nga mga tanom. Ang laing 
Hebreohanong pulong nga sirpadh’ (“sampinit,” 
KJ; “dapawong tanom,” Ro, NW) gitugbang sa mir- 
to.--Isa 55: 13. 

Sa Proverbio 24:31 ang usa ka porma sa pulong 
nga gim-mohs' (“mga kudyapa,” AT; “mga tunok,” 
KJ, “mga bunglayon,” NW) giisip sa pipila nga ka- 
tumbas sa charul'. Busa ang pipila ka eskolar nag- 


Tan-awa ang BALAY-TIPIGANAN. 

hunahuna nga ang gim-mohs' nagtumong sa mga 
bunglayon sa katibuk-an, ang uban nagtuo nga 
ang charrul' tingali maoy usa ka komon nga pagta- 
wag sa kupongkupong. Ang paghubad sa cha-rul” 
ingong “dapawong tanom” diha sa Job 30:7 giku- 
westiyon usab sa pipila tungod kay ang mga tawo 
dili man sa kinabubut-on mopasilong ilalom sa da- 
pawong mga tanom. Apan, sa walay tubig nga re- 
hiyon ang mga tawo tingali mopahimulos sa lan- 
dong sa tag-as nga dapawong mga tanom o tungod 
sa kagutom, manguha niining tanoma aron kao- 
non. Busa haom ra ang hubad. 


DAPIT SA KALABERA. Tan-awa ang Gol- 
GOTHA. 


DARA, DARDA. “Usa ka kaliwat ni Juda pina- 
agi kang Zera (1Cr 2:4, 6): ang iyang kaalam, bisan 
tuod dako, dili katumbas sa kaalam ni Solomon. 
--1Ha 4:31, tan-awa ang MAHOL. 


DARIK. Usa ka Persianhong sensilyo nga bula- 
wan nga motimbang ug 8.4 g ug busa karong ad- 
lawa mokantidad ug S94.50. Ang atubangang ba- 
hin sa darik nga gigamit ingong sensilyo sulod sa 
duha ka siglo sukad sa ulahing bahin sa ikaunom 
nga siglo W.K.P. adunay kinulit nga hulagway sa 
usa ka hari nga nagluhod ang usa ka tuhod, nga 
may bangkaw diha sa iyang tuong kamot ug usa ka 
pana sa iyang wala. Ang likod nga bahin sa sensil- 
yo gimarkahan ug oblong nga marka. Sa 1 Croni- 
cas 29:7 ang usa sa mga kantidad nga gigamit 
alang sa mga amot sa templo sa panahon sa pag- 


Bulawang 
darik 


hari ni David maoy mga darik, bisan tuod ang Per- 
sianhong darik wala pa mahibaloi sa panahon ni 
David. Dayag nga ang magsusulat sa Mga Cronicas 
nag-ilis sa orihinal nga termino ngadto sa mga ter- 
mino nga gigamit niadtong panahona ug pamilyar 
sa iyang mga magbabasa.---Esd 8:27. 

DARIO. Sa rekord sa Bibliya, tulo ka hari ang 
migamit niini nga ngalan, ang usa maoy Median- 
hon, ang duha maoy mga Persianhon. Ang pipila 
naghunahuna nga posibleng ang “Dario,” sa ka- 
himtang ni Dario nga Medianhon, gigamit ingong 
usa ka titulo o ngalan sa trono inay nga usa ka per- 
sonal nga ngalan. 

1. Si Dario nga Medianhon, ang manununod sa 
gingharian sa Caldeanhong hari nga si Belsazar 
human masakop ang Babilonya sa kasundalohan ni 
Ciro nga Persianhon, nga niadtong panahona si 
Dario mga 62 anyos na ang pangedaron. (Dan 5: 
30, 31) Siya dugang gipaila ingong “anak nga lala- 
ki ni Ahasuero nga binhi sa mga Medianhon.” 
--Dan 9:1. 

Sa paggamit sa iyang awtoridad ingong magma- 
mando, si Dario nagtudlog 120 ka satrapa aron sa 
pag-alagad sa tibuok gingharian, ug siya nagtudlo 
usab ug tulo ka hataas nga opisyal kinsa molihok 
alang sa mga intereses sa hari ug may hurisdiksi- 
yon ibabaw sa mga satrapa. Ang pangunang katu- 
yoan sa maong kahikayan lagmit maoy pinansiyal, 
sanglit ang pagpangolektag mga buhis ug mga tri- 
buto alang sa harianong mga kaha mao man ang 
usa sa pangunang mga trabaho sa mga satrapa. 
(Itandi ang Esd 4:13.) Ang usa ka membro sa tulo 
ka hataas nga opisyal nga gitudlo mao si Daniel, 
kinsa ilado kaayo kay sa ubang mga opisyal ug sa 
mga satrapa mao nga si Dario naghunahuna sa 
pagtudlo kaniya ingong primer ministro. Dayag 
nga tungod sa kasina ug tingali tungod usab sa gi- 
bati nila nga kayugot kay napugngan ang ilang ko- 
rapsiyon ug pagpanikas tungod sa integridad ni 
Daniel, ang laing duha ka hataas nga opisyal, nga 
nakigkunsabo sa mga satrapa, naglaraw ug legal 
nga bitik. Miatubang sa hari ingong usa ka grupo, 
ilang gipresentar aron pirmahan sa hari ang usa ka 
mando, nga gipaboran kunohay sa enterong hug- 
pong sa tanang taas ug ranggong mga opisyal sa 
kagamhanan (apan si Daniel wala hisgoti). Gidid- 
an niini nga mando ang “pagpangaliya ngadto kang 
bisan kinsa nga diyos o tawo gawas lamang kang 
Dario sulod sa 30 ka adlaw. Gilatid ingong silot nga 
ang maglalapas itambog ngadto sa gahong sa mga 
leyon. Gipalutaw niini nga mando nga sila hu- 
got kunohayng midapig kang Dario, nga usa ka 
langyaw, sa iyang bag-ong nadawat nga posisyon 
ingong hari sa gingharian, ug gipalutaw usab niini 
nga gipakita sa mga opisyal sa kagamhanan, nga 
nagduso niini nga mando, ang ilang pagkamauno- 
ngon ug pagpaluyo kaniya.---Dan 6:1-3, 6-8. 

Gipirmahan ni Dario ang mando ug wala madu- 
gay nakita niya ang dili maayong sangpotanan 
niini, usa nga mao gayoy nagbutyag kaniya sa 
nagpahiping katuyoan sa maong mando. Kay nag- 
padayon sa pag-ampo kang Jehova nga Diyos, si 

Daniel, nga maoy unang milapas sa maong mando 
(itandi ang Buh 5:29), gitambog ngadto sa gahong 
sa mga leyon bisan pa sa sinserong mga paningka- 
mot ni Dario sa pagpangitag paagi nga siya maka- 
lingkawas sa dili-mausab nga balaod. Gipahayag ni 
Dario ang pagsalig sa gahom sa Diyos ni Daniel sa 
pagluwas kaniya ug, human sa walay tulog nga ga- 
bii ug pagpuasa, siya nagdali ngadto sa gahong sa 
mga leyon ug nalipay sa pagkakita kang Daniel 
nga buhi ug wala maunsa. Dayon ang hari wala la- 
mang magtambog sa mga magsusumbong ni Da- 
niel ug sa ilang mga pamilya ngadto sa gahong sa 
mga leyon ingong balos nga hustisya apan naglu- 
wat usab ug proklamasyon sa tibuok gingharian 
nga “sa matag dominyo sa akong gingharian, ang 
katawhan kinahanglang mangurog ug mahadlok 
atubangan sa Diyos ni Daniel.”---Dan 6:9-27. 

Ang makasaysayanhong mga rekord nagpakita 
nga, sukad pa sa karaang mga panahon, ang mga 
hari sa Mesopotamia gilantaw ingong mga diyos ug 
sila gisimba. Daghang komentarista ang naghuna- 
huna nga may kalambigitan lamang sa pagsimba 
ang gidili nga “mga pagpangaliya' nga gilatid diha 
sa mando ni Dario, ug wala magtumong sa ordi- 
naryong mga hangyo. Ang paglungtad sa usa ka 
“gahong sa mga leyon” didto sa Babilonya nahiu- 
yon sa pamatuod sa karaang mga inskripsiyon nga 
nagpakitang ang mga magmamando sa Sidlakan 
kanunayng naghupot ug mga koleksiyon sa ihalas 
nga mga hayop. Ang Soncino Books of the Bible 
(Daniel, Ezra and Nehemiah, p. 49) sa pagkomento 
bahin niini nag-ingon: “Ang mga Persianhon na- 
bantog nga nakapanunod sa batasan sa mga hari 
sa Asirya sa paghupot niini nga mga hayop diha sa 
ilang mga buhianan ug mga hayop.”--Giedit ni 
A. Cohen, London, 1951. 

Human sa kapitulo 6 sa Daniel, ang bugtong hi- 
gayon nga gihisgotan si Dario maoy may kalabo- 
tan sa mga panghitabo sa iyang “unang tuig” sa 
pagmando. Sulod nianang tuiga si Daniel “nakasa- 
bot” sa 70-ka-tuig nga kinutoban sa pagkaawaaw 
sa Juda ug nakadawat ug pinadayag labot sa 70 ka 
matagnaong mga semana ug sa pag-abot sa Mesi- 
yas. (Dan 9:1, 2, 24-27) Ang manulonda nga nag- 
pakita kang Daniel sa panan-awon nga naghulag- 
way sa mga pagharongay sa “hari sa amihanan” ug 
sa “hari sa habagatan” nagbutyag usab nga una pa 
niana siya nag-alagad na ingong usa ka manulon- 
da nga tigpalig-on ug dalangpanan panahon sa 
unang tuig sa paghari ni Dario nga Medianhon. 
(Dan 11:1, 6) Ang mga komentarista sa katibuk-an 
nakasabot nga ang manulonda naghatag niini nga 
pag-alagad kang Dario, apan lagmit gayod nga ang 
maong tabang gihatag kang Miguel, nga gihisgo- 
tan sa nag-unang bersikulo (Dan 10:21) nga nakig- 
away duyog niining partikular nga mensaherong 

manulonda. Busa dihay kooperasyon ug pagtinaba- 
ngay sa mga manulonda sa pagpakig-away sa de- 
monyo nga “prinsipe sa Persia” kinsa naningkamot 
sa pagsanta sa katumanan sa mga katuyoan ni Je- 
hova.---Dan 10:13, 14. 

Pag-ila Kang Dario nga Medianhon. Wala 
pa sukad hisgoti si “Dario nga Medianhon” sa bisan 
unsang dili-Biblikanhon nga inskripsiyon, ni siya 
gihisgotan sa karaang sekular nga mga historya- 
dor sa wala pa si Josephus (Hudiyong historyador 
sa unang siglo K.P.). Kini nahimong pasukaranan o 
pasangil sa daghang kritiko sa pagtawag kang Da- 
rio nga Medianhon ingong usa ka tinumotumong 
tawo. 

Ang pipila ka eskolar nag-ingon nga si Camby- 
ses (II) gihimong “Hari sa Babilonya” sa iyang ama- 
han nga si Ciro wala madugay human masakop 
ang Babilonya. Bisag si Cambyses dayag nga nahi- 
mong hawas sa iyang amahan tuigtuig panahon sa 
pista sa “Bag-ong Tuig” didto sa Babilonya, siya 
mopatim-awng nagpuyo sa Sippar sulod sa ubang 
bahin sa tuig. Ang panukiduki nga gipasukad sa 
pagtuon sa cuneiform nga mga sinulat nagpaki- 
tang si Cambyses wala gayod makabaton sa titu- 
long “Hari sa Babilonya” hangtod sa Nisan 1 sa tuig 
530 W.K.P., ug siya gihimong kauban ni Ciro sa 
pagmando, kinsa niadtong panahona nangandam 
sa pagpakiggubat nga misangpot sa iyang kamata- 
yon. Ang mga gjinsistir sa uban nga si Dario mao 
ang anak nga lalaki ni Ciro nga si Cambyses II dili 
gayod motakdo sa pangedaron ni Dario nga “mga 
kan-umag-duha ka tuig” sa dihang napukan ang 
Babilonya.---Dan 5:31. 

Ang panglantaw nga ang Dario tingali maoy lain 
pang ngalan ni Ciro dili mohaom sa paghubit kang 
Dario ingong usa ka “Medianhon" ug “binhi sa mga 
Medianhon,” diin kining ulahing ekspresyon nag- 
punting sa iyang amahan, si Ahasuero, ingong Me- 
dianhon. Si Ciro tinong gitawag nga “Persianhon,” 
ug bisan tuod ang iyang inahan tingali Medianhon 
ingon sa gipangangkon sa pipila ka historyador, 
ang iyang amahan, sumala sa Silindro ni Ciro, mao 
si Cambyses I nga usa ka Persianhon.---Dan 9:1, 
6:28. 

Ang uban nagtuo nga si Dario mao ang “uyoan” 
ni Ciro, nga gipresentar sa Gregong historyador 
nga si Xenophon ingong “si Cyaxares, nga anak 
nga lalaki ni Astyages.” Si Xenophon miasoy nga si 
Cyaxares mipuli sa trono ni Astyages, ang Median- 
hong hari, apan gihatag ni Cyaxares sa ulahi ang 
iyang anak nga babaye ug ang tibuok Media ngad- 
to sa iyang pag-umangkong lalaki nga si Ciro. 
(Cyropaedia, I, v, 2; VIII, v, 19) Apan, si Herodotus 
ug Ctesias (Gregong mga historyador nga kadu- 
ngandungan ni Xenophon) naghatag ug mga asoy 
nga kasukwahi nianang kang Xenophon, ug nag- 

ingon si Herodotus nga si Astyages namatay nga 
walay anak. Ang Cronica ni Nabonido nagpakita 
kang Ciro nga nakabaton sa pagkahari ibabaw sa 
mga Medianhon pinaagi sa pagbihag kang Astya- 
ges. Dugang pa, kon ingnon nga si Dario mao si 
Cyaxares II, nagpasabot usab nga si Astyages mao 
diay si Ahasuero, sanglit si Dario nga Medianhon 
maoy “anak nga lalaki ni Ahasuero.” (Dan 9:1) 
Busa kini nga panglantaw walay pamatuod. 


Kinsa ba gayod diay 
si Dario nga Medianhon? 


Karong bag-o lang, daghang reperensiya ang 
mipabor sa pag-ila kang Dario nga mao si Gubaru 
(nga sagad nailhan nga si Gobryas nga gjihis- 
gotan sa Cyropaedia ni Xenophon), kinsa nahi- 
mong gobernador sa Babilonya human masakop sa 
Medo-Persia ang maong siyudad. Sa panguna ang 
ebidensiya nga ilang gipresentar mao kining mo- 
sunod: 

Ang karaang cuneiform nga sinulat nga nail- 
hang Cronica ni Nabonido, sa pag-asoy sa pagkapu- 
kan sa Babilonya, nag-ingon nga si Ugbaru “ang 
gobernador sa Gutium ug ang kasundalohan ni 
Ciro misulod sa Babilonya nga walay panaggubat.” 
Dayon, human iasoy ang pagsulod ni Ciro sa siyu- 
dad 17 ka adlaw sa ulahi, ang inskripsiyon nag- 
ingon nga si Gubaru, “ang iyang gobernador, nag- 
tudlog (ubos nga) mga gobernador sa Babilonya.” 
(Ancient Near Eastern Texts, giedit ni J. Pritch- 
ard, 1974, p. 306: itandi ang Darius the Mede, ni 
J. C. Whitcomb, 1959, p. 17.) Matikdi nga ang mga 
ngalan nga “Ugbaru” ug “Gubaru” dili pareho. Bi- 
sag kining mga ngalana susama nga tan-awon, 
diha sa cuneiform nga estilo sa pagsulat ang tima- 
an sa unang silaba sa ngalan ni Ugbaru lahi nia- 
nang kang Gubaru. Ang Cronica nag-ingon nga si 
Ugbaru, nga gobernador sa Gutium, namatay su- 
lod sa pipila ka semana human ang pagsakop. Ang 
ubang cuneiform nga mga sinulat nagpakita nga si 
Gubaru nagpadayong buhi ug nag-alagad sulod sa 
14 ka tuig ingong gobernador dili lamang sa siyu- 
dad sa Babilonya kondili sa tibuok nga rehiyon sa 
Babilonya ingon man usab sa “Rehiyon sa unahan 
sa Suba,” nga naglakip sa Sirya, Fenicia, ug Pales- 
tina hangtod sa utlanan sa Ehipto. Busa si Gubaru 
maoy magmamando sa usa ka rehiyon nga miabot 
hangtod sa bug-os nga gilapdon sa Fertile Cres- 
cent, nga sa panguna maoy pareho nga dapit nia- 
nang sa Imperyo sa Babilonya. Mahinumdoman 
nga si Dario nga Medianhon gihisgotan nga “gihi- 
mong hari sa gingharian sa mga Caldeanhon” (Dan 
5:31, 9:1), apan dili ingong “hari sa Persia,” ang na- 
andang mga pulong nga gigamit sa paghisgot kang 

Haring Ciro. (Dan 10:1, Esd 1:1, 2; 3:7: 4:3) Busa 
ang rehiyon nga gimandoan ni Gubaru sa labing 
menos mopatim-aw nga mao ra ang rehiyon nga 
gimandoan ni Dario. 

Sanglit si Gubaru wala gayod tawga nga “Dario,” 
gihunahuna nga ang “Dario” maoy iyang titulo 
o ngalan sa trono. Si W. F. Albright nag-ingon: 
“Alang kanako daw dakog kalagmitan nga si Gob- 
ryas [Gubaru] naghari gayod ginamit ang ngalang 
‘Dario,’ tingali usa ka karaan nga harianong titulo 
sa Iran, samtang wala si Ciro tungod sa iyang pag- 
panulong sa Sidlakan.” (Journal of Biblical Litera- 
ture, 1921, Tomo XL, p. 112, ftn. 19) Ingong tubag 
sa pagsupak nga ang mga papan nga cuneiform 
wala maghisgot kang Gubaru ingong “hari,” kad- 
tong nagpaluyo sa pag-ila kang Gubaru nga mao si 
Haring Dario nagpunting sa kamatuoran nga ang 
titulo nga hari wala usab ipadapat kang Belsazar 
diha sa mga papan nga cuneiform, apan ang cunei- 
form nga dokumento nga nailhan ingong “Bersong 
Asoy Bahin Kang Nabonido” tinong nag-ingon nga 
“gipiyal [ni Nabonido] ang pagkahari” ngadto sa 
iyang anak nga lalaki. 

Nahiuyon niini, si Propesor Whitcomb nagpun- 
ting nga, sumala sa Cronica ni Nabonido, si Guba- 
ru, ingong distritong gobernador ni Ciro, “nagtud- 
log... (distritong mga gobernador) sa Babilonya,” 
sama usab sa gipakita sa Daniel 6:1, 2 nga si Dario 
“nagbutang sa gingharian ug usa ka gatos ug kaw- 
haan ka satrapa.” Busa si Whitcomb nagtuo nga 
si Gubaru, ingong usa ka gobernador ibabaw sa 
mga gobernador, lagmit gitawag nga hari niadtong 
ubos kaniya. (Darius the Mede, pp. 31-33) Ug, sa 
paghisgot sa halapad nga rehiyon nga gimandoan 
ni Gubaru (Gobryas), si A. T. Olmstead nag-ingon: 
“Ibabaw niining enterong halapad nga tabunok nga 
yuta, si Gobryas [Gubaru] halos nagmando ingong 
usa ka independenteng monarko.”---History of the 
Persian Empire, 1948, p. 56. 

Kaharmonya sa mga nahisgotan na, gituohan sa 
pipila ka eskolar nga lagmit si Dario nga Median- 
hon mao gayod ang usa ka gobernador nga nag- 
mando ibabaw sa gingharian sa mga Caldeanhon 
apan ubos lamang ni Ciro, ang supremong monar- 
ko sa Imperyo sa Persia. Si A. T. Olmstead nag- 
ingon: “Sa iyang mga pagpakiglabot sa iyang Babi- 
lonyanhong mga sakop, si Ciro mao ang 'hari sa 
Babilonya, hari sa kayutaan.'” Busa pinaagi sa pag- 
insistir nga ang karaang linya sa mga monarko 
nagpabiling wala mabugto, siya nag-ulog-ulog sa 
ilang garbo, ug nakaangkon sa ilang pagkamauno- 
ngon... Apan si Gobryas nga satrapa maoy nag- 
hawas sa harianong awtoridad human mobiya ang 
hari.” (History of the Persian Empire, p. 71) Kad- 
tong nagtuo nga ang Dario sa Bibliya maoy usa ga- 
yod ka luyoluyong magmamando mopunting sa 

kamatuoran nga si Dario giingon nga “nakadawat 
sa gingharian” ug nga siya “gihimong hari sa ging- 
harian sa mga Caldeanhon” ingong ebidensiya nga 
siya sa pagkatinuod ubos sa usa ka superyor nga 
monarko.---Dan 5:31: 9:1, itandi ang 7:27, diin ang 
“Supremong Usa,” si Jehova nga Diyos, naghatag 
sa Gingharian ngadto sa “mga balaan.” 

Bisag sa daghang bahin ang impormasyong na- 
batonan labot kang Gubaru mopatim-aw nga susa- 
ma nianang impormasyon nga nabatonan labot 
kang Dario, ug bisag si Dario lagmit nga usa ka go- 
bernador ubos ni Ciro, sa gihapon ang maong pag- 
ila dili pa maisip nga konklusibo. Ang mga rekord 
sa kasaysayan wala magsugilon kanato sa nasyo- 
nalidad ni Gubaru ni sa iyang mga ginikanan aron 
ipakita nga siya usa ka “Medianhon” ug “anak nga 
lalaki ni Ahasuero.” Kini wala magpakita nga siya 
nakabaton ug harianong awtoridad nga arang ma- 
kahimog proklamasyon o mando nga sama sa gi- 
hubit sa Daniel 6:6-9. Dugang pa, ang rekord sa Bi- 
bliya daw nagpakita nga ang pagmando ni Dario sa 
Babilonya wala magdugay ug nga si Ciro human 
niadto mipuli sa pagkahari sa Babilonya, bisan tuod 
posible nga sila dungan nga nagmando ug nga si 
Daniel linaing naghisgot lamang sa tuig nga si Da- 
rio nahimong prominente sa Babilonya. (Dan 6:28, 
9:1: 2Cr 36:20-23) Si Gubaru nagpabilin sa iyang 
posisyon sulod sa 14 ka tuig. 

Kon nganong dili matino ang pag-ila sumala 
sa kasaysayan. Siyempre, ang kamatuoran sa 
asoy sa Bibliya wala mag-agad sa pamatuod sa se- 
kular nga mga tinubdan. Ang daghang kaso diin 
ang mga indibiduwal o mga hitabo nga girekord 
sa Bibliya, nga kanhi gisalikway sa mga kritiko 
ingong “dili makasaysayanhon, napamatud-an sa 
ulahi nga makasaysayanhon gayod ug angayng 
manalipod sa estudyante sa Pulong sa Diyos batok 
sa hilabihang pagtagad sa makadaot nga kritisis- 
mo. (Tan-awa ang BELSAZAR, SARGON.) Ang gatosan 
ka libong mga papan nga cuneiform nga naka- 
lotan sa Tungang Sidlakan sa gihapon nagtaga- 
nag dili gayod kompletong kasaysayan nga may 
nagkalainlaing mga kal-ang ug mga blangko. La- 
bot sa ubang mga tinubdan, ang karaang sekular 
nga mga historyador diyutay na lamang, kansang 
mga kopya sa mga sinulat (sagad mga tipikti- 
pik) napreserbar, nga ang kadaghanan niini gisulat 
diha sa Grego, ug kini layo nag usa, duha, o kapin 
pang mga siglo gikan sa mga hitabo sa basahon ni 
Daniel. 

Apan, ang labing makapakombinsir nga kataro- 
ngan sa kakulang ug impormasyon bahin kang Da- 
rio diha sa Babilonyanhong mga rekord gitagana 
diha mismo sa basahon ni Daniel. Kini nagpaki- 
ta nga si Dario nagtudlo kang Daniel ngadto sa usa 
ka hataas nga posisyon sa kagamhanan, nga wala 

gayod kahimut-i sa ubang hataas nga mga opisyal. 
Ang ilang laraw batok kang Daniel wala molampos, 
ug gisilotan ni Dario ang mga magsusumbong ni 
Daniel ug ang ilang mga pamilya, nga lagmit naka- 
pasuko sa nahibiling mga opisyal. Ang proklamas- 
yon ni Dario nga nagbaod sa tanan diha sa tibuok 
gingharian nga 'mahadlok atubangan sa Diyos ni 
Daniel' sa walay duhaduha nakapahinabog tumang 
pagkadiskontento ug kayugot taliwala sa gamha- 
nang mga klero sa Babilonya. Sanglit ang mga es- 
kriba maoy ubos sa pagdumala sa maong mga kle- 
ro, dili gayod katingad-an kon human niadto ang 
mga rekord gibag-o ug ang ebidensiya labot kani- 
ya gipapas. Ang susamang mga buhat nahibalo- 
ang gihimo diha sa kasaysayan sa maong mga pa- 
nahon. 

Busa, ang dual nga pagmando sa Medo-Persia 
nga gipresentar sa Bibliya angayng hatagan ug 
hustong gibug-aton. (Dan 5:28, 8:3, 4, 20) Bisag 
ang sekular nga kasaysayan nagpasidungog pag- 
ayo kang Ciro ug sa mga Persianhon, ang rekord sa 
Bibliya nagpakita nga ang mga Medianhon nagpa- 
dayon diha sa usa ka kahikayan sa dayag nga 
panag-ubanay uban sa mga Persianhon, ug ang 
mga balaod nagpadayon nga iya “sa mga Median- 
hon ug sa mga Persianhon.” (Dan 6:8, Est 1:19) 
Ang mga Medianhon dakog nahimo sa pagpukan 
sa Babilonya. (Isa 13:17-19) Matikdi usab nga si Je- 
remias (51:11) nagtagna nga ang “mga hari [plural] 
sa mga Medianhon” mahimong lakip sa mga tig- 
atake sa Babilonya. Si Dario lagmit maoy usa ga- 
yod niini nga mga hari. 

2. Si Dario Hystaspis, gitawag usab ug Dario 
nga Bantogan o Dario I (Persianhon). Siya gilantaw 
ingong usa sa talagsaong mga magmamando sa 
Imperyo sa Persia. Si Dario naghubit sa iyang kau- 
galingon ingong “anak nga lalaki ni Hystaspes, usa 
ka Achaemenid, usa ka Persianhon, anak nga lala- 
ki sa usa ka Persianhon, usa ka Aryanhon, sa Ar- 
yanhon nga binhi.” (History of the Persian Empire, 
pp. 122, 123) Busa siya miangkon nga harianon ug 
kaliwat nga naggikan sa samang katigulangan ni 
Ciro nga Bantogan, bisan tuod naggikan sa usa ka 
lahi nga sanga sa pamilya ni Ciro. 

Human mamatay si Cambyses Il niadtong 
522 W.K.P. samtang siya mibalik gikan sa Ehipto, 
ang trono sa Persia giokupar sa mubo nga panahon 
sa iyang igsoong lalaki nga si Bardiya (o lagmit sa 
usa ka Mago nga ginganlan ug Gaumata). Uban sa 
tabang sa unom ka laing Persianhong mga hamili, 
gipatay ni Dario ang nag-okupar sa trono ug giku- 
ha kini alang kaniya. Ang bersiyon ni Dario bahin 
niini gisulat diha sa tulo ka pinulongan sa dagkong 
mga inskripsiyon nga iyang gikulit diha sa titip nga 
mga pangpang sa Behistun, nga nag-atubang sa 
kapatagan nga gitadlasan sa pangunang ruta sa 

mga magpapanaw gikan sa Baghdad paingon sa 
Tehran. Sumala sa inskripsiyon, si Gaumata maoy 
usa ka mangingilog sa trono, nga nagpakaaron- 
ingnong mao ang gipatay nga igsoong lalaki ni 
Cambyses. Ang kadaghanan sa modernong mga 
eskolar midawat niini nga asoy (nga gilakipan sa 
sublisubling mga pasalig ni Dario nga “kini tinuod 
ug dili bakak”) ingong tinuod gayod, samtang ang 
uban nagtuo nga si Dario maoy usa ka “dakong ba- 
kakon” ug nga ang ebidensiya nagpakita kaniya 
nga mao ang aktuwal nga mangingilog sa trono. 
Bisan unsa pa ang kahimtang, giatubang ni Dario 
ang pag-alsa sa imperyo human maangkon ang 
pagkahari ug siya gituohang migugol ug duha ka 
tuig sa pagpukgo sa mga mag-aalsa sa tibuok ging- 
harian. Ang Ehipto, nga nagsalikway sa Persian- 
hong yugo, nailog pag-usab ni Dario niadtong mga 
519-518 W.K.P. Human niadto iyang gipasangkad 
ang mga utlanan sa imperyo ngadto sa India sa S 
ug ngadto sa Trasia ug Macedonia sa K. Nailado 
usab siya sa iyang pagkaepisyente sa pag-organi- 
sar pag-usab sa pagdumala sa tibuok imperyo, sa 
pagmugna ug kodigo sa balaod sa imperyo nga gi- 
tawag ug Ordinansa sa Maayong mga Regulasyon, 
ug sa pagbukas pag-usab sa kanal nga nagkonek- 
tar sa Suba sa Nilo sa Ehipto ug sa Pulang Dagat. 
Ilabina maylabot sa pagkatukod pag-usab sa 
templo sa Jerusalem nga si Dario Hystaspis naila- 
do diha sa rekord sa Bibliya. Ang pundasyon sa 
templo gipahimutang niadtong 536 W.K.P., apan 
ang pagtukod pag-usab gidili niadtong 522 W.K.P. 
ug “padayon kadtong nahunong hangtod sa ikadu- 
hang tuig sa paghari ni Dario” (520 W.K.P.). (Esd 4: 
4, 5, 24) Sulod niining tuiga nga ang mga mana- 
lagnang si Haggeo ug Zacarias nagdasig sa mga 
Hudiyo nga ipadayon ang pagtukod, ug gipadayon 
na usab ang buluhaton. (Esd 5:1, 2: Hag 1:1, 14, 15; 
Zac 1:1) Kini ang nakapaaghat kang Tatenai, ang 
gobernador nga naghawas sa mga intereses sa im- 
peryo sa rehiyon sa K sa Euprates, ug sa ubang 
mga opisyal sa pagsusi ug sa pagpadalag usa ka 
sulat ngadto sa Persianhon nga si Haring Dario. 
Ang sulat nagpahibalo kaniya sa buluhaton sa pag- 
tukod, nga gipangangkon sa mga Hudiyo nga legal 
ang proyekto, ug mihangyog pagsusi sa harianong 
mga tipiganan sa mga dokumento aron sa pagtino 
kon diha bay sinulat nga ebidensiya aron pamatud- 
an ang maong pangangkon. (Esd 5:3-17) Ang Hu- 
diyohanong deklarasyon nga nagpakita sa mag- 
kasukwahing mga buhat ni Nabucodonosor nga 
Caldeanhon, ingong maglalaglag sa templo, ug ni- 
anang kang Ciro nga Persianhon, nga maoy nag- 
awtorisar sa pagtukod pag-usab niini, angay un- 
tang makapalipay ug makapahimuot kang Dario 
sanglit sa unang katuigan sa iyang paghari, kina- 
hanglan niyang pukgoon ang duha ka pag-alsa sa 

mga rebelde diin ang matag usa niini migamit sa 
ngalang Nabucodonosor (gitawag ug Nabucodono- 
sor III ug Nabucodonosor IV sa mga historyador), 
nga nangangkong mga anak nga lalaki ni Naboni- 
do, ug naningkamot sa paghimo sa Babilonya nga 
independente sa Imperyo sa Persia. 

Ang opisyal nga pagsusi sa mga rekord didto sa 
mga tipiganan sa mga dokumento sa Ecbatana, 
ang karaang kaulohan sa Media, nakakaplag sa do- 
kumento nga gihimo ni Ciro. Busa si Dario nagpa- 
dalag mga mando kang Gobernador Tatenai nga 
siya ug ang ubang mga opisyal dili kay mohunong 
lamang sa pagpanghilabot sa buluhaton sa templo 
kondili motagana usab ug salapi nga gamiton sa 
pagtukod gikan sa “harianong tipiganan sa bahan- 
di sa buhis sa unahan sa Suba,” ingon man usab sa 
mga hayop ug ubang kinahanglanong mga suplay 
alang sa mga paghalad. Ang bisan kinsa nga mo- 
lapas sa mando sa hari kinahanglang ilansang diha 
sa estaka ug ang iyang balay “himoong usa ka pub- 
likong kalibangan. ”---Esd 6:1-12. 

Pinaagi niining opisyal nga pakigtambayayong 
ug pinaagi sa padayong pagdasig sa mga manalag- 
na (Zac 7:1, 8:1-9, 20-23), ang buluhaton sa tem- 
plo bug-os nga nahuman “sa ikatulong adlaw sa lu- 
nar nga bulang Adar, nga mao, sa ikaunom nga 
tuig sa paghari ni Dario” (Esd 6:13-15: sa Marso 6 
sa 515 W.K.P.). Sanglit ang mga inskripsiyon ni Da- 
rio nagpakita nga siya maoy usa ka debotadong 
magsisimba ni Ahura Mazda, dayag nga ang iyang 
gibuhat, bisag nag-alagad sa katuyoan ni Jehova 
nga Diyos ug sa walay duhaduha nakabaton sa 
Iyang pagtultol, sa panguna gihimo tungod sa pag- 
tahod sa pagkadili-mausab sa mga balaod sa Medo- 
Persia ug kaharmonya sa polisa sa kagamhanan ni 
Dario sa pagkamatinugoton, nga ang pamatuod ni- 
ini makaplagan diha sa pipila sa iyang mga inskrip- 
siyon. 

Ulahing mga Pagsulong Batok sa Gresya. 
Sa hapit nang matapos ang siglo, ang nagkalainla- 
ing Gregong mga siyudad sa Ionia mialsa batok sa 
pagmando sa Persia, ug bisan tuod ang ilang pag- 
alsa napukgo, si Dario determinado sa pagsilot sa 
Atenas ug Eretria tungod sa ilang pagtabang sa 
mirebeldeng mga siyudad. Kini misangpot sa Per- 
sianhong pagsulong sa Gresya, nga miresulta hi- 
nuon sa pagkapildi sa kasundalohan ni Dario sa gu- 
bat didto sa Maraton niadtong 490 W.K.P. Bisan 
tuod si Dario mihimog mainampingong pagpa- 
ngandam alang sa dugang pagsulong sa Gresya, 
wala niya mahimo kini kay siya namatay niadtong 
486 W.K.P. Siya gipulihan sa iyang anak nga lalaki 
nga si Jerjes. 

3. Ang Nehemias 12:22 naghisgot sa pagrekord 
sa Levihanong mga pangulo sa mga balay sa ama- 
han “sa mga adlaw ni Eliasib, si Joiada ug si 

Johanan ug si Jadua . . . hangtod sa pagkahari ni 
Dario nga Persianhon.” Sanglit si Eliasib mao ang 
hataas nga saserdote panahon sa pagbalik ni Nehe- 
mias sa Jerusalem (Neh 3:1) ug sanglit sa panahon 
sa ikaduhang pagduaw ni Nehemias nianang si- 
yudara (human sa ika-32 nga tuig ni Artajerjes 
[443 W.K.P.J) si Joiada may minyong anak nga la- 
laki (Neh 13:28), lagmit nga ang “Dario” nga gihis- 
gotan mao si Dario Ochus (nga gitawag usab ug 
Nothus), kinsa nagmando sukad sa 423 hangtod sa 
405 W.K.P. 

Ang usa ka sulat nga nakaplagang lakip sa Ele- 
phantine Papyri, nga gituohang nagsukad pa sa 
kataposang mga tuig sa ikalimang siglo W.K.P., 
naghisgot kang “Johanan” ingong hataas nga sa- 
serdote sa Jerusalem sa maong panahon. 


DARKON. Usa ka tawo kansang mga kaliwat 
gihawasan taliwala sa “mga anak sa mga alagad ni 
Solomon” nga namalik kauban ni Zorobabel gikan 
sa pagkadestiyero sa Babilonya.--Esd 2:1, 2, 55, 
56; Neh 7:6, 7, 57, 58. 


DARO. Tan-awa ang GALAMITON SA PAGPANGUMA. 


DATAN. Anak nga lalaki ni Eliab sa tribo ni 
Ruben ug igsoon ni Abiram ug Nemuel. Si Datan 
ug Abiram mipaluyo kang Kore nga Levihanon sa 
iyang pagrebelde batok sa awtoridad ni Moises ug 
Aaron ug sa ingon naghagit sa mga saad ni Jeho- 
va sa dihang gitawag ang Ehipto ingong ang “yuta 
nga nagaagay sa gatas ug dugos.” Tungod sa ilang 
pagrebelde, si Datan ug Abiram ingon man ang 
ilang mga panimalay nalaglag sa dihang ang yuta 
milamoy kanila.--Num 16:1-35, 26:7-11, Deu 11:6, 
Sal 106:17: tan-awa ang ABIRAM Num. 1. 


DATILES. Ang bunga sa palma nga datiles 
(Phoenix dactylifera), usa ka kahoy nga komon sa 
Palestina. Ang mga datiles maoy linginon ug por- 
ma, undanon, tam-is, ug may usa lang ka liso. 

Sa asoy sa Bibliya, dili direkta ang paghisgot sa 
datiles. Pananglitan, ang dalagang Sulamita nag- 
hubit sa itom nga mga hugpong sa buhok sa 
iyang hinigugmang magbalantay ingong susama 
sa “mga pungpong sa datiles” (“labong,” KJ; Heb., 
taltallim/ 'bugway sa datiles, Lexicon in Veteris 
Testamenti Libros, ni L. Koehler ug W. Baumgart- 
ner, Leiden, 1958, p. 1030). Si Solomon nagpakasa- 
ma sa barog sa Sulamita ngadto sa usa ka kahoyng 
palma ug sa iyang mga dughan ngadto sa “mga 
pungpong sa datiles” (“mga pungpong sa ubas,” 
KJ) ug sa “mga pungango sa datiles” (Heb., san- 
sin-nim'' tan-awa ang Lexicon in Veteris Testamen- 
ti Libros, p. 662).--Aw 5:11; 7:7, 8; tan-awa ang 
PALMA, KAHOYNG. 

DAVID [lagmit, Hinigugma]. Sa Bag-ong Kali- 
botang Hubad kining ngalana makita sa 1,079 ka 
beses sa Hebreohanong Kasulatan, lakip ang 75 ka 
beses diha sa mga superskripsiyon sa 73 ka salmo, 
ug 59 ka beses sa Kristohanon Gregong Kasulatan. 
Sa tanang tawo sa Hebreohanong Kasulatan, si 
Moises ug Abraham lamang ang mas subsob nga 
gihisgotan sa Kristohanong mga magsusulat sa Bi- 
bliya. Sa 1,138 ka dapit nga makita ang ngalang 
David, usa lamang ka indibiduwal ang gitumong, 
ang ikaduhang hari sa Israel, o ang usa kinsa usa- 
hay gilarawanan ni David: si “Jesu-Kristo, nga anak 
ni David.”--Mat 1:1. 

Kini nga magbalantay, maghohoni, magbabalak, 
sundalo, estadista, manalagna, ug hari prominente 
kaayo sa Hebreohanong Kasulatan. Siya maoy usa 
ka maisog nga manggugubat sa panggubatan nga 
miantos ilalom sa mga kalisdanan, usa ka pangulo 
ug komandante nga may talagsaon ug dili-mata- 
rog nga kaisog, apan mapainubsanon nga midawat 
sa iyang mga sayop ug naghinulsol sa iyang gra- 
beng mga sala, usa ka tawo nga mabination ug 
maluluy-on, usa ka mahigugmaon sa kamatuoran 
ug pagkamatarong, ug labaw sa tanan, usa nga 
bug-os misalig sa iyang Diyos nga si Jehova. 

Ang katigulangan ni David, nga usa ka kaliwat ni 
Boaz ug Ruth, masubay balik kang Perez ngadto 
kang Juda. (Ru 4:18-22, Mat 1:3-6) Kining ka- 
manghoran sa walo ka anak nga lalaki ni Jese may 
duha usab ka igsoong babaye o mga igsoong baba- 
ye sa inahan. (1Sa 16:10, 11: 17:12, 1Cr 2:16) Usa sa 
mga igsoong lalaki ni David dayag nga namatay 
nga walay mga anak ug busa wala iapil diha sa ula- 
hing mga talaan sa kagikan. (1Cr 2:13-16) Ang 
ngalan sa inahan ni David wala hisgoti. Ang pipila 
nagtuo nga si Nahas mao ang iyang inahan, apan 
mas posible nga si Nahas mao ang amahan sa mga 
igsoong babaye ni David sa inahan.--2Sa 17:25; 
tan-awa ang NAHAS Num. 2. 

Ang Betlehem, nga nahimutang mga 9 km 
(5.5 mi) HHK sa Jerusalem, mao ang yutang na- 
tawhan ni David, ang lungsod nga gipuy-an sa 
iyang mga katigulangang si Jese, Obed, ug Boaz, 
ug kini usahay gitawag nga “siyudad ni David” (Luc 
2:4, 11; Ju 7:42), apan kini lahi ra sa gitawag usab 
nga “Siyudad ni David,” nga mao, ang Zion sa Je- 
rusalem.---2Sa 5:7. 

Ingong Usa ka Batan-on. Atong unang ma- 
hibalag si David samtang nag-atiman siya sa mga 
karnero sa iyang amahan sa usa ka kapatagan duol 
sa Betlehem, ug kini magpahinumdom kanato nga 
didto usab sa usa ka kapatagan duol sa Betlehem 
nga nahingangha ang mga magbalantay kapin sa 
usa ka milenyo sa ulahi tungod kay gipili sila nga 
makadungog sa pagpahibalo sa manulonda ni Je- 
hova bahin sa pagkatawo ni Jesus. (Luc 2:8-14) Si 

Samuel, nga gisugo sa Diyos sa pag-adto sa balay 
ni Jese aron sa pagdihog sa usa sa iyang mga anak 
nga lalaki nga mahimong umalabot nga hari, wala 
mopili sa pito ka magulang nga lalaki ni David, nga 
nag-ingon, “Si Jehova wala magpili kanila.” Sa ka- 
taposan gipakuha si David gikan sa kapatagan. Di- 
hay kahinam sa dihang siya misulod---“mapulapu- 
la, usa ka batan-ong lalaki nga nindot ug mga mata 
ug ambongan ang panagway "---kay hangtod niad- 
tong higayona wala pay usa nga nasayod nganong 
miadto si Samuel. “Barog,” gisugo ni Jehova si Sa- 
muel, “dihogi siya, kay mao kini siya!” Mao kini ang 
usa nga bahin kaniya si Jehova miingon, “Nakapla- 
gan ko si David nga anak ni Jese, usa ka tawo nga 
gikahimut-an sa akong kasingkasing, nga maoy 
mobuhat sa tanang butang nga akong ginatingu- 
ha.”--1Sa 16:1-13, 13:14, Buh 13:22. 

Ang katuigan nga gigugol ni David ingong usa 
ka batan-ong magbalantay dunay dakong implu- 
wensiya sa nahibiling bahin sa iyang kinabuhi. 
Ang iyang pagkinabuhi diha sa kapatagan nag- 
andam kaniya sa pagkinabuhi ingong usa ka kagiw 
sa dihang sa ulahing bahin sa iyang kinabuhi, siya 
mikalagiw tungod sa kapungot ni Saul. Nabatonan 
usab niya ang kabatid sa paglambuyog, ug iyang 
naugmad ang kamalahutayon, kaisog, ug kaandam 
sa paggukod ug pagluwas sa mga karnero nga na- 
himulag sa panon, nga dili managana sa pagpatay 
sa usa ka oso o leyon kon gikinahanglan.-- 1Sa 
17:34-36. 

Gawas sa iyang kaisog ingong usa ka manggu- 
gubat, si David mahinumdoman usab ingong usa 
ka batid nga manunugtog sa alpa ug ingong kom- 
positor sa awit, mga abilidad nga tingali iyang na- 
kat-onan sulod sa daghang oras nga iyang gigugol 
sa pag-atiman sa mga karnero. Nabantog usab si 
David sa paghimog bag-ong mga tulonggon. (2Cr 
7:6: 29:26, 27; Am 6:5) Tungod sa gugma ni Da- 
vid kang Jehova, ang iyang mga liriko milabaw 
pa gayod kay sa kasagarang matang sa yanong 
kalingawan ug kini nahimong klasikal nga mga 
obra-maestra nga gipahinungod sa pagsimba ug 
pagdayeg kang Jehova. Ang mga superskripsiyon 
sa dili momenos 73 ka salmo nagpakita nga si Da- 
vid mao ang kompositor niini, apan adunay uban 
pang mga salmo sa ubang mga teksto nga gipahi- 
nungod gihapon kang David ingong mao ang kom- 
positor niini. (Itandi ang Sal 2:1 sa Buh 4:25, ang 
Sal 95:7, 8 sa Heb 4:7.) Ang pipila, pananglitan ang 
Salmo 8, 19, 23, 29, lagmit nagpabanaag gayod sa 
mga kasinatian ni David ingong usa ka magbalan- 
tay. 

Kining tanan nga pagbansay samtang nag-ati- 
man sa mga karnero nag-andam kang David alang 
sa mas dakong papel sa pagkamagbalantay sa ka- 
tawhan ni Jehova, ingon sa nahisulat: “Gipili [ni Je- 

hova] si David nga iyang alagad ug gikuha siya 
gikan sa mga toril sa mga karnero. Gikan sa pag- 
sunod sa mga karnero nga baye nga nagpasuso gi- 
dala niya siya aron mahimong magbalantay kang 
Jacob nga iyang katawhan ug kang Israel nga 
iyang panulondon.” (Sal 78:70, 71: 2Sa 7:8) Apan, 
sa dihang unang gibiyaan ni David ang mga karne- 
ro sa iyang amahan, kadto dili tungod kay siya mo- 
puli sa pagkahari. Hinuon, siya nag-alagad ingong 
maghohoni sa palasyo ubos sa rekomendasyon sa 
magtatambag ni Saul, kinsa naghubit kang David 
nga dili lamang “batid magpatokar” kondili usab 
ingong “usa ka maisog, gamhanan nga tawo ug 
usa ka manggugubat ug makinaadmanong ma- 
nulti ug usa ka tawong maanindot ug pangla- 
was, ug si Jehova nagauban kaniya.” (1Sa 16:18) 
Busa si David nahimong usa ka manunugtog sa 
alpa alang sa nagmagul-anong si Saul, maingon 
man usab ingong iyang tigdala sa armadura.-- 1Sa 
16:19-23. 

Sa ulahi, sa mga katarongang wala ibutyag, si 
David mipauli sa balay sa iyang amahan sulod sa 
dili matinong yugto sa panahon. Sa dihang nagda- 
lag mga pagkaon alang sa iyang mga igsoon sa ka- 
sundalohan ni Saul, nga niadtong tungora mihu- 
nong una sa pagpakig-away sa mga Filistehanon, 
siya nasuko sa pagkakita ug pagkadungog nga gi- 
tamay ni Goliat si Jehova. “Kinsa ba kining dili- 
tinuli nga Filistehanon nga siya naghagit man sa 
nagtalay nga kasundalohan sa buhi nga Diyos?" si 
David nangutana. (1Sa 17:26) “Si Jehova,” siya mi- 
dugang, “nga nagluwas kanako gikan sa kuyamas 
sa leyon ug gikan sa kuyamas sa oso, siya mao ang 
magluwas kanako gikan sa kamot niini nga Filiste- 
hanon.” (1Sa 17:37) Sa dihang gitugotan, ang nag- 
patay sa leyon ug sa oso miasdang kang Goliat 
uban niini nga mga pulong: “Ako mianhi kanimo 
uban sa ngalan ni Jehova sa mga panon, ang Diyos 
sa mga talay sa kasundalohan sa Israel, nga imong 
gihagit.” Kalit nga gilabay ni David ang bato diha 
sa iyang lambuyog ug gipukan ang bantogan nga 
kaaway. Unya pinaagi sa kaugalingong espada ni 
Goliat, si David nagpunggot sa iyang ulo, ug siya 
mibalik sa kampo nga dala ang mga tropeyo sa gu- 
bat, ang ulo ug ang espada sa higante.--- 1Sa 17:45- 
54: HULAGWAY, Tomo 1, p. 745. 

Angayng matikdan nga ang Septuagint, sumala 
sa makita sa ikaupat nga siglong Grego nga ma- 
nuskrito nga Vatican 1209, wala maglakip sa 1 Sa- 
muel 17:55 hangtod sa pulong nga “Filistehanon” 
sa 18:6a. Busa ang Moffatt nagbutang niining ta- 
nan sulod sa duha ka braket gawas sa kataposang 
bahin niining mga bersikuloha, nga nagtawag nii- 
ni ingong “editoryal nga mga pagdugang o ulahi 
nga mga pagsal-ot.” Hinunoa, adunay pamatuod 
nga nagpaluyo sa hubad sa Masoretikong teksto. 

--Tan-awa ang SAMUEL, MGA BASAHON NI (Mga Sek- 
siyon nga Dili Makita Diha sa Gregong Septuagint). 

Ingong Usa ka Kagiw. (MAPA, Tomo 1, p. 746) 
Tungod niining kalit nga mga panghitabo, si David 
nga dili ilado didto sa kamingawan nahimong inila 
atubangan sa mga mata sa tibuok Israel. Kay gi- 
tudlo nga pangulo sa mga tawong manggugubat, 
si David gisugat inubanan sa pagsayaw ug pagma- 
ya sa dihang mipauli siya gikan sa madaogong 
pagpakiggubat sa mga Filistehanon, ug ang popu- 
lar nga awit sa maong adlaw mao kini, “Si Saul na- 
kapatay sa iyang linibo, ug si David sa iyang tinag- 
pulo ka libo.” (1Sa 18:5-7) “Ang tibuok Israel ug 
Juda nahigugma kang David,” ug ang kaugali- 
ngong anak ni Saul nga si Jonatan naghimo uban 
kaniya ug usa ka tibuok-kinabuhing pakigsaad sa 
ilang paghigugmaay ug paghigalaay, nga ang mga 
kaayohan niini nakaabot hangtod sa anak nga lala- 
ki ni Jonatan nga si Mepiboset ug sa iyang apo 
nga lalaki nga si Mica.— 1Sa 18:1-4, 16, 20:1-42, 
23:18, 2Sa 9:1-13. 

Kini nga popularidad nakapasina kang Saul, kin- 
sa nagpadayon “sa pagtan-aw kang David nga ma- 
tahapon sukad niadtong adlawa.” Sa makaduha, 
samtang si David nagpatokar sama sa miaging 
mga adlaw, si Saul naglabay ug bangkaw aron ipa- 
od si David sa bungbong, ug niining duha ka higa- 
yon si Jehova nagluwas kaniya. Misaad si Saul nga 
ihatag niya ang iyang anak nga babaye kang bisan 
kinsa nga makapatay kang Goliat, apan karon siya 
nagpanuko sa paghatag kaniya ngadto kang David. 
Sa kataposan, miuyon si Saul nga minyoan ang 
iyang ikaduhang anak nga babaye basta si David 
magdala kaniya ug “usa ka gatos ka yamis sa mga 
Filistehanon,” usa ka dili-makataronganong kon- 
disyon nga sa hunahuna ni Saul mosangpot sa ka- 
matayon ni David. Apan, ang maisog nga si David 
nagdoble sa bugay, naghatag kang Saul ug 200 ka 
yamis, ug naminyo kang Mikal. Busa karon duha 
na ka anak ni Saul ang mahigugmaong nakigsaad 
kang David, mga kahimtang nga nakapasamot pa 
gayod sa pagdumot ni Saul kang David. (1Sa 18:9- 
29) Sa dihang nagpatokar na usab si David sa atu- 
bangan ni Saul, sa ikatulong higayon gitinguha sa 
hari nga ipaod si David sa bungbong. Sa kagabhi- 
on mikalagiw si David, ug nakita na lamang niya 
pag-usab si Saul ubos sa usa ka lahi ug talagsaon 
gayod nga mga kahimtang.--- 1Sa 19:10. 

Sa misunod nga ubay-ubayng katuigan si David 
nagkinabuhi ingong usa ka kagiw, nga kanunayng 
mikalagiw sa lainlaing dapit, ug walay puas nga gi- 
gukod sa usa ka matig-a ug daotang hari nga de- 
terminado sa pagpatay kaniya. Si David unang mi- 
dangop kang manalagnang Samuel didto sa Rama 
(1Sa 19:18-24), apan sa dihang kini dili na usa ka 
luwas nga tagoanan siya mipaingon sa Filisteha- 

nong siyudad sa Gat, nga mihapit sa Nob aron ma- 
kigkita sa Hataas nga Saserdoteng si Ahimelek, 
diin iyang nakuha ang espada ni Goliat. (1Sa 21: 
1-9; 22:9-23, Mat 12:3, 4) Apan, pinaagi lamang sa 
pagtakoban sa iyang pagkahustog-pangisip, nga 
samag batang nagkuroskuros sa ganghaan ug nag- 
patabisay sa iyang laway diha sa iyang bungot, 
nga siya nakaikyas gikan sa Gat. (1Sa 21:10-15) 
Pinasukad niini nga kasinatian, gitagik ni David 
ang Salmo 34 ug 56. Unya siya mikalagiw ngadto 
sa langob sa Adulam, diin mitipon kaniya ang 
iyang pamilya ug ang mga 400 ka tawong timawa 
ug sinakit. Ang Salmo 57 o 142, o kining duha, 
lagmit nagpahinumdom sa iyang pag-estar niini 
nga langob. Si David kanunayng magbalhinbalhin 
--gikan didto paingon sa Mizpe sa Moab ug dayon 
balik sa lasang sa Heret sa Juda. (1Sa 22:1-5) Sa di- 
hang nagpuyo sa Keila, nasayran niya nga si Saul 
nangandam sa pag-atake, nga tungod niana siya 
ug ang iyang mga tawo, nga niadtong tungora 
mga 600 ang gidaghanon, mibiya aron moadto sa 
Kamingawan sa Zip. Si Saul padayong migukod ka- 
niya sa lainlaing mga dapit, gikan sa Kamingawan 
sa Zip sa Hores ngadto sa Kamingawan sa Maon. Sa 
dihang hapit na untang madakpan ni Saul ang 
iyang dakponon, miabot ang balita nga misulong 
ang mga Filistehanon, busa sa kasamtangan mihu- 
nong si Saul sa paggukod, nga tungod niana ang 
kagiw nakaikyas ngadto sa En-gedi. (1Sa 23:1-29) 
Ang matahom nga Mga Salmo nga nagdayeg kang 
Jehova tungod sa pagtaganag milagrosong kaluwa- 
san (Sal 18, 59, 63, 70) natagik gikan niining sa- 
mang mga kasinatian. 

Sa En-gedi, si Saul misulod sa usa ka langob tu- 
ngod sa sugo sa lawas. Si David, nga nagtago did- 
to sa sulod sa langob, mihinok sa pagduol ug gipu- 
tol ang sidsid sa besti ni Saul apan wala magpatay 
kaniya, nga nag-ingon nga imposible alang kaniya 
nga hilabtan ang hari, “kay siya mao ang diniho- 
gan ni Jehova. "-- 1Sa 24:1-22. 

Human sa kamatayon ni Samuel. Human 
mamatay si Samuel, si David kagiw pa gihapon, 
nga nagpuyo sa Kamingawan sa Paran. (Tan-awa 
ang PARAN.) Siya ug ang iyang mga tawo nagpaki- 
tag kalulot kang Nabal, usa ka adunahang tigbuhig 
mga hayop kansang trabaho didto sa Carmelo, sa 
H sa Hebron, apan wala lamang sila panumbalinga 
niini nga ingrato. Ang kaabtik sa panghunahuna sa 
asawa ni Nabal nga si Abigail nakapugong sa ka- 
mot ni David sa pagpuo sa mga lalaki sa panima- 
lay, apan si Nabal gihampak ni Jehova ug namatay. 
Busa giminyoan ni David ang nabalo nga si Abi- 
gail, mao nga karon, gawas pa kang Ahinoam nga 
taga-Jezreel, si David nakabaton ug lain pang asa- 
wa, si Abigail nga taga-Carmelo, sulod sa taas nga 


569 


panahon nga wala si David, gihatag ni Saul si Mi- 
kal ngadto sa laing lalaki.--- 1Sa 25:1-44, 27:3. 

Sa ikaduhang higayon si David midangop sa Ka- 
mingawan sa Zip, ug padayon na usab siyang gipa- 
ngita. Si Saul ug ang iyang 3,000 ka tawo gipaka- 
sama ni David niadtong nangita “sa usa ka pulgas, 
ingon sa usa ka tawo nga nagagukod ug langgam 
nga perdis ibabaw sa kabukiran.” Usa ka gabii nia- 
na si David ug Abisai mihinok pagsulod sa kampo 
nga tulganan ni Saul ug gikuha ang iyang bangkaw 
ug tibod sa tubig. Buot patyon ni Abisai si Saul, 
apan giluwas ni David ang kinabuhi ni Saul sa ika- 
duhang higayon, nga nag-ingon nga sa panglan- 
taw ni Jehova imposible alang kaniya nga bakya- 
won ang iyang kamot batok sa dinihogan sa Diyos. 
(1Sa 26:1-25) Mao kadto ang kataposang higayon 
nga nakita ni David ang iyang kaaway. 

Si David mipuyo sa Ziklag sa Filistehanong teri- 
toryo, nga wala maadto ni Saul sulod sa 16 ka bu- 
lan. Ubay-ubay sa gamhanang mga tawo mitali- 
kod sa kasundalohan ni Saul ug mitipon sa mga 
kagiw sa Ziklag, nga tungod niana si David naka- 
sulong sa mga lungsod sa mga kaaway sa Israel 
sa H, busa napanag-iya niya ang mga utlanan sa 
Juda ug nagpalig-on sa iyang umalabot nga ka- 
tungdanan ingong hari. (1Sa 27:1-12, 1Cr 12:1-7, 
19-22) Sa dihang ang mga Filistehanon nangan- 
dam sa pag-atake sa kasundalohan ni Saul, si Ha- 
ring Akis, nga naghunahunang si David usa ka 
“lang-0og taliwala sa iyang katawhang Israel,” nag- 
awhag kaniya sa pagkuyog. Hinunoa, gisalikway si 
David sa ubang magkaabin nga mga ginoo ingong 
risgo sa ilang kasegurohan. (1Sa 29:1-11) Sa gubat 
nga misangpot didto sa Bukid sa Gilboa, si Saul ug 
ang tulo sa iyang mga anak nga lalaki, lakip si Jo- 
natan, namatay.--1Sa 31:1-7. 

Sa kasamtangan, gipang-agawan ug gisunog sa 
mga Amalekanhon ang Ziklag, nga gibihag ang ta- 
nang babaye ug bata. Dihadiha ang kasundalohan 
ni David migukod, nakaapas sa mga bandido, ug 
nagbawi sa ilang mga asawa ug mga anak ug sa 
tanang manggad. (1Sa 30:1-31) Tulo ka adlaw sa 
ulahi, gidala sa usa ka Amalekanhon ang diadema 
ug pulseras ni Saul, nga malimbongong nangham- 
bog nga siya ang nagpatay sa nasamdang hari ug 
naglaom nga siya makadawat ug ganti. Bisag siya 
namakak, gisugo ni David nga siya patyon tungod 
sa pag-angkon nga iyang 'gipatay ang dinihogan ni 
Jehova. '---2Sa 1:1-16, 1Sa 31:4, 5. 

Ingong Hari. (MAPA, Tomo 1, p. 746) Ang ma- 
kapasubong balita sa kamatayon ni Saul nakapagu- 
ol pag-ayo kang David. Siya naguol pag-ayo dili tu- 
ngod kay namatay ang iyang pangunang kaaway 
kondili tungod kay namatay ang dinihogan ni Je- 
hova. Sa pagbakho, si David nagtagik ug usa ka 
awit sa pagbangotan nga nag-ulohang “Ang Pana.” 

Diha niini siya nagbalata kon ngano nga ang iyang 
labing grabe nga kaaway ug ang iyang labing suod 
nga higala dungan nga namatay sa gubat—”si Saul 
ug si Jonatan, ang mga hiligugmaon ug kahimut- 
anan panahon sa ilang kinabuhi, ug sa ilang kama- 
tayon sila wala magkabulag.”---2Sa 1:17-27. 

Unya human niadto si David mibalhin sa Heb- 
ron, diin ang mga ansiyano sa Juda nagdihog ka- 
niya ingong hari ibabaw sa ilang tribo niadtong 
1077 W.K.P., sa dihang siya 30 anyos. Ang anak 
nga lalaki ni Saul nga si Is-boset gihimong hari sa 
ubang mga tribo. Apan mga duha ka tuig sa ulahi 
gipatay si Is-boset, ug ang mga nagpatay kaniya 
nagdala sa iyang ulo ngadto kang David nga nag- 
laom nga sila makadawat ug ganti, apan sila gipa- 
tay usab sama sa nagpakaaron-ingnon nga nag- 
patay kang Saul. (2Sa 2:1-4, 8-10: 4:5-12) Kini 
naghatag ug higayon nga motipon sa Juda ang 
mga tribo nga hangtod niadtong tungora nagpalu- 
yo sa anak nga lalaki ni Saul, ug sa ngadtongadto, 
ang kasundalohan nga may gidaghanong 340,822 
nagtigom ug naghimo kang David nga hari sa tibu- 
ok Israel.---2Sa 5:1-3, 1Cr 11:1-3, 12:23-40. 

Pagmando sa Jerusalem. Ubos sa sugo ni Je- 
hova, si David nagmando sa Hebron sa pito ug tu- 
nga ka tuig sa wala pa ibalhin ang iyang kaulohan 
ngadto sa nailog nga Jebusihanong salipdanan, 
ang Jerusalem. Didto iyang gitukod ang Siyudad ni 
David sa Zion ug gipadayon ang pagmando sa la- 
ing 33 ka tuig. (2Sa 5:4-10, 1Cr 11:4-9, 2Cr 6:6) 
Samtang nagpuyo sa Hebron, si Haring David nag- 
kuhag dugang pang mga asawa, nagkuhag balik 
kang Mikal, ug nanganak ug daghang anak nga la- 
laki ug babaye. (2Sa 3:2-5, 13-16, 1Cr 3:1-4) Hu- 
man mobalhin sa Jerusalem, si David nakabaton 
pag dugang mga asawa ug mga puyopuyo kinsa, sa 
baylo, naghatag kaniya ug daghang anak.---2Sa 
5:13-16, 1Cr 3:5-9, 14:3-7. 

Sa dihang nakadungog ang mga Filistehanon 
nga si David mao na ang hari sa tibuok Israel, sila 
misulong aron sa pagpukan kaniya. Sama sa miagi 
(1Sa 23:2, 4, 10-12, 30:8), si David nagpakisayod 
kang Jehova kon siya ba makig-away batok kanila. 
“Tungas,” mao ang tubag, ug gilampornas ni Jeho- 
va ang mga kaaway pinaagi sa dakong kalaglagan 
nga tungod niana gitawag ni David ang maong da- 
pit nga Baal-perazim, nga nagkahulogang “Tag-iya 
sa mga Pagbungkag.” Sa sunod nga engkuwentro, 
gibag-o ni Jehova ang estratehiya, ug siya nagsu- 
go kang David nga libotan ug lipoton pag-atake ang 
mga Filistehanon.---2Sa 5:17-25, 1Cr 14:8-17. 

Si David misulay sa pagdala sa arka sa pakigsa- 
ad ngadto sa Jerusalem, apan kini napakyas sa di- 
hang si Uzah mihikap niini ug gipatay. (2Sa 6:2-10, 
1Cr 13:1-14) Mga tulo ka bulan sa ulahi, uban 
ang mainampingong pagpangandam, lakip na ang 

pagbalaan sa mga saserdote ug mga Levihanon ug 
sa pagseguro nga ang Arka pagapas-anon inay kay 
isakay sa karomata sama sa unang higayon, kini 
nadala sa Jerusalem. Si David, nga nagsul-ob ug 
yanong besti, nagpakita sa iyang kalipay ug kada- 
sig niining dakong okasyon pinaagi sa “paglukso- 
lukso ug pagsayaw sa atubangan ni Jehova.” Apan 
gisaway si David sa iyang asawa nga si Mikal, nga 
nag-ingon nga siya migawi “sama sa usa sa mga 

tawong kulangkulang.” Tungod niining dili-maka- 
taronganong pagreklamo, si Mikal “wala makaba- 
ton ug anak hangtod sa adlaw sa iyang kamata- 
yon. ”---2Sa 6:11-23, 1Cr 15:1-29. 

Gihikay usab ni David nga mapalambo pa ang 
pagsimba kang Jehova didto sa bag-ong dapit sa 
Arka pinaagi sa pagtudlo ug mga magbalantay-sa- 
ganghaan ug mga maghohoni ug sa pagtino nga 
anaa ang “mga halad-nga-sinunog . . . sa kanunay 

buntag ug gabii.” (1Cr 16:1-6, 37-43) Dugang pa, 
giplano ni David ang pagtukod ug usa ka templo 
nga palasyo nga ginama sa sedro aron butangan sa 
Arka, aron ilisdan ang tolda niini. Apan si David 
wala tugoti sa pagtukod sa balay, kay ang Diyos 
miingon: “Daghan kaayong dugo ang imong gipa- 
banaw, ug ikaw nakigsangka ug dagkong mga gu- 
bat. Ikaw dili magtukod ug balay alang sa akong 
ngalan, tungod kay daghan kaayong dugo ang 
imong gipabanaw sa yuta sa akong atubangan.” 
(1Cr 22:8, 28:3) Hinunoa, si Jehova naghimog pa- 
kigsaad kaniya nga ang pagkahari magpabilin sa 
walay kataposan diha sa iyang banay, ug maylabot 
niini nga pakigsaad ang Diyos nagpasalig kaniya 
nga ang iyang anak nga lalaking si Solomon, kan- 
sang ngalan maoy gikan sa lintunganayng pulong 
nga nagkahulogang “pakigdait,” mao ang magtu- 
kod sa templo.--2Sa 7:1-16, 25-29, 1Cr 17:1-27, 
2Cr 6:7-9, Sal 89:3, 4, 35, 36. 

Busa pinasukad niini nga pakigsaad sa ginghari- 
an nga gitugotan ni Jehova si David sa pagpalapad 
sa iyang teritoryo sa pagmando gikan sa suba sa 
Ehipto hangtod sa Euprates, nga nagtino sa iyang 
mga utlanan, nagpadayon sa pagpakigdait sa hari 
sa Tiro, nakiggubat ug nagpildi sa mga kaaway 
sa tanang dapit---sa mga Filistehanon, Siryanhon, 
Moabihanon, Edomhanon, Amalekanhon, ug Am- 
monhanon. (2Sa 8:1-14: 10:6-19: 1Ha 5:3; 1Cr 13:5, 
14:1, 2; 18:1-20:8) Kining hinatag-sa-Diyos nga 
mga kadaogan naghimo kang David nga usa ka la- 
bing gamhanang magmamando. (1Cr 14:17) Hinu- 
noa, kanunayng anaa sa hunahuna ni David nga 
wala niya mapanag-iya kini nga posisyon pinaagi 
sa pagpangdaog o pagpanunod kondili kini naggi- 
kan kang Jehova, kinsa nagpalingkod kaniya sa 
trono niining tipikal nga teokrasya.--1Cr 10:14, 
29:10-13. 

Mga sala mohatod ug kadaot. Panahon sa 
padayong pagpakiggubat batok sa mga Ammon- 
hanon, nahitabo ang usa sa labing makapasubong 
mga panghitabo sa kinabuhi ni David. Kadtong ta- 
nan nagsugod sa dihang ang hari, sa pagkakita gi- 
kan sa atop sa matahom nga si Bat-seba nga nali- 
go, naghunahuna ug daotang mga tinguha. (San 1: 
14, 15) Human masayod nga ang iyang bana nga 
si Urias atua sa panggubatan, gipakuha ni David 
ang maong babaye ngadto sa iyang palasyo, diin 
siya nakigdulog kaniya. Sa ulahi gipahibalo ang 
hari nga siya nagmabdos. Kay nahadlok nga si Bat- 
seba igatugyan ngadto sa mga maghuhukom ug 
patyon tungod sa imoral nga panggawi, si David 
nagpasugo dayon ngadto sa kasundalohan nga pa- 
adtoon kaniya si Urias sa Jerusalem, nga naglaom 
nga sa pagkagabii si Urias makigdulog sa iyang 
asawa. Apan bisan pag gihubog siya ni David, si 
Urias wala makigdulog kang Bat-seba. Kay despe- 

rado, gipabalik siya ni David ngadto sa pangguba- 
tan ug sekretong naghatag ug mga instruksiyon sa 
komandanteng si Joab nga ibutang si Urias sa ki- 
naunhang talay sa pagpakiggubat, diin siya tinong 
mamatay. Ang maong laraw nagmalamposon. Si 
Urias namatay sa panggubatan, ang iyang asa- 
wang nabalo mituman sa naandang yugto sa pag- 
bangotan, ug unya giminyoan ni David si Bat-seba 
una pa mahibalo ang mga katagilungsod sa iyang 
pagmabdos.---2Sa 11:1-27. 

Apan, si Jehova nagtan-aw ug nagyagyag sa ka- 
tibuk-an sa maong salawayong butang. Kon gitu- 
gotan pa ni Jehova nga ang maong kaso maylabot 
kang David ug Bat-seba husayon sa mga tawong 
maghuhukom ubos sa Moisesnong Balaod, silang 
duha nga mamumuhat ug daotan gipatay na unta, 
ug siyempre, ang wala pa matawong bata sa ilang 
pagpanapaw mamatay kauban sa inahan. (Deu 
5:18, 22:22) Hinunoa, ang maong kaso gihusay ni 
Jehova mismo ug iyang gipakitaag kaluoy si David 
tungod sa pakigsaad sa Gingharian (2Sa 7:11-16), 
walay duhaduha tungod kay si David mismo nag- 
pakitag kaluoy (1Sa 24:4-7: itandi ang San 2:13) ug 
tungod sa paghinulsol nga nakita sa Diyos sa mga 
mamumuhat ug daotan. (Sal 51:1-4) Apan wala 
sila makalingkawas sa tanang silot. Pinaagi sa baba 
sa manalagnang si Natan, si Jehova nagpahayag: 
“Ania, ako magpatungha ug katalagman batok ka- 
nimo gikan sa imong kaugalingong balay.”---2Sa 
12:1-12. 

Ug kini natinuod. Ang anak sa pagpanapaw nga 
gipakatawo ni Bat-seba sa wala madugay nama- 
tay, bisan pag nagpuasa ug nagbangotan si David 
sulod sa pito ka adlaw sa dihang nasakit ang bata. 
(2Sa 12:15-23) Unya ang panganayng anak nga la- 
laki ni David nga si Amnon naglugos kang Tamar 
nga iyang igsoon sa amahan, ug human niana si 
Amnon gibuno sa igsoong lalaki ni Tamar, ug kini 
nakapaguol sa iyang amahan. (2Sa 13:1-33) Sa ula- 
hi, si Absalom, ang ikatulo ug hinigugmang anak 
nga lalaki ni David, dili kay misulay lamang sa 
pag-agaw sa trono kondili dayag nga nagtamay ug 
publikong nagpakaulaw sa iyang amahan tungod 
sa iyang pagpakigdulog sa mga puyopuyo ni David. 
(2Sa 15:1-16:22) Sa kataposan, ang maong kaula- 
wan migrabe pag-ayo sa dihang ang sibil nga gu- 
bat nagbanlod sa nasod sa usa ka panag-away sa 
anak batok sa amahan, ug kini misangpot sa kama- 
tayon ni Absalom, nga sukwahi sa kagustohan ni 
David ug nakapaguol pag-ayo kaniya. (2Sa 17:1- 
18:33) Sa iyang pagkalagiw gikan kang Absalom, si 
David nagtagik sa Salmo 3, nga niini siya nag- 
ingon, “Iya ni Jehova ang kaluwasan. "---Sal 3:8. 

Apan bisan pa sa tanan niyang kasaypanan ug 
grabeng kasal-anan, kanunayng gipakita ni David 
ang hustong kahimtang sa kasingkasing pinaagi sa 

paghinulsol ug pagpangayog pasaylo kang Jehova. 
Kini gipasundayag sa panghitabo labot kang Bat- 
seba, nga human niana gisulat ni David ang Sal- 
mo 51, nga nag-ingon, “Sa kasaypanan ako natawo 
...sa sala ako gipanamkon sa akong inahan.” (Sal 
51:5) Sa dihang giaghat siya ni Satanas sa pagsen- 
so sa mga lalaki nga kuwalipikado sa pagkasunda- 
lo, mapainubsanon usab nga gisugid ni David ang 
iyang mga sala.---2Sa 24:1-17: 1Cr 21:1-17, 27:24, 
tan-awa ang PAGREHISTRO. 

Pagpalit sa dapit nga gitukoran sa templo. 
Sa dihang nahunong na ang kamatay tungod sa 
sayop sa hari maylabot sa kataposang panghitabo 
nga gihisgotan, gipalit ni David ang giokanan ni 
Ornan ug, ingong usa ka halad kang Jehova, iyang 
gihalad ang baka uban sa balsa nga gigamit sa 
paggiok. Dinhi niining dapita sa ulahi gitukod ni 
Solomon ang halangdong templo. (2Sa 24:18-25, 
1Cr 21:18-30, 2Cr 3:1) Diha kanunay sa kasingka- 
sing ni David ang pagtukod sa maong templo, ug 
bisag wala tugoti sa pagtukod niana, gitugotan siya 
sa pag-organisar ug dakong pundok sa mga traba- 
hante sa pagsapsap ug mga bato ug sa pagtigom 
ug mga materyales nga naglakip sa 100,000 ka ta- 
lanton nga bulawan (538,535,000,000) ug 1,000,- 
000 ka talanton nga plata (S6,606,000,000), ug 
tumbaga ug puthaw nga wala na timbanga. (1Cr 
22:2-16) Gikan sa iyang kaugalingong katigayonan 
si David miamot ug bulawan sa Opir ug dalisay nga 
plata nga nagkantidad ug kapin sa 81,202,000,000. 
Gitagana usab ni David ang mga plano sa arkitek- 
tura, nga nadawat pinaagi sa pagdasig, ug iyang 
giorganisar ang tinagpulo ka linibo nga Leviha- 
non ngadto sa ilang daghang dibisyon sa pag-ala- 
gad, lakip ang dakong koro sa mga mag-aawit ug 
mga maghohoni.--1Cr 23: 1-29:19, 2Cr 8:14, 23:18, 
29:25, Esd 3:10. 

Kataposan sa paghari. Sa kataposang mga 
adlaw sa kinabuhi ni David, ang 70-anyos nga hari 
nga naghigda na lamang sa iyang higdaanan, pa- 
dayong nakaagom ug kadaotan sulod sa iyang pa- 
milya. Ang iyang ikaupat nga anak nga lalaki, si 
Adonias, misulay sa paghimo sa iyang kaugalingon 
nga hari, nga walay kalibotan o pag-uyon ang 
iyang amahan ug labi pang seryoso, walay pag- 
uyon ni Jehova. Sa dihang nakaabot kining balitaa 
kang David, siya milihok dayon aron ang iyang 
anak nga lalaking si Solomon, nga pinili ni Jehova, 
opisyal nga matudlo ingong hari ug makalingkod 
sa trono. (1Ha 1:5-48, 1Cr 28:5: 29:20-25: 2Cr 1:8) 
Dayon gitambagan ni David si Solomon nga mola- 
kaw sa mga dalan ni Jehova, motuman sa iyang 
mga lagda ug mga sugo, molihok nga manggiala- 
mon sa tanang butang, ug unya siya magmalam- 
poson.--- 1Ha 2:1-9. 

Human sa 40-ka-tuig nga paghari, si David na- 
matay ug gilubong sa Siyudad ni David, ug siya 
napamatud-ang takos iapil sa iladong talaan ni 
Pablo sa mga saksi nga naghupot ug talagsaong 
pagtuo. (1Ha 2:10, 11, 1Cr 29:26-30, Buh 13:36, 
Heb 11:32) Sa pagkutlo sa Salmo 110, si Jesus mii- 
ngon nga gisulat kini ni David “pinaagi sa pagda- 
sig.” (Mat 22:43, 44; Mar 12:36) Kanunayng giila sa 
mga apostoles ug sa ubang mga magsusulat sa Bi- 
bliya si David ingong dinasig nga manalagna sa 
Diyos.---Itandi ang Sal 16:8 sa Buh 2:25; Sal 32:1, 2 
sa Rom 4:6-8, Sal 41:9 sa Ju 13:18, Sal 69:22, 23 sa 
Rom 11:9, 10, Sal 69:25 ug 109:8 sa Buh 1:16, 20. 

Malarawanon. Ang mga manalagna kanu- 
nayng naghisgot kang David ug sa iyang haria- 
nong banay, usahay maylabot sa kataposang mga 
hari sa Israel nga milingkod sa “trono ni David” (Jer 
13:13, 22:2, 30: 29:16: 36:30) ug usahay sa matag- 
naong diwa. (Jer 17:25: 22:4: Am 9:11; Zac 12:7-12) 
Sa pipila ka Mesiyanikong mga tagna gihatag ang 
pagtagad sa pakigsaad ni Jehova sa gingharian 
uban kang David. Pananglitan, si Isaias miingon 
nga ang usa nga gitawag ug “Kahibulongang Mag- 
tatambag, Diyos nga Gamhanan, Amahang Walay 
Kataposan, Prinsipe sa Pakigdait” matukod nga lig- 
on ibabaw “sa trono ni David” hangtod sa pana- 
hong walay tino. (Isa 9:6, 7: itandi usab ang 16:5.) 
Gipakasama ni Jeremias ang Mesiyas sa “usa ka 
matarong nga turok” nga 'patindogon ni Jehova 
alang kang David.” (Jer 23:5, 6: 33:15-17) Pinaagi 
kang Ezequiel, namulong si Jehova bahin sa Mesi- 
yanikong Magbalantay ingong “akong alagad nga 
si David.”---Eze 34:23, 24: 37:24, 25. 

Sa dihang gisultihan si Maria nga siya makaba- 
ton ug anak nga lalaki nga pagatawgong Jesus, ang 
manulonda mipahayag nga “ihatag kaniya ni Jeho- 
va nga Diyos ang trono ni David nga iyang ama- 
han.” (Luc 1:32) Si “Jesu-Kristo, nga anak ni David,” 
mao ang legal ug kinaiyanhong manununod sa tro- 
no ni David. (Mat 1:1, 17: Luc 3:23-31) Giingon ni 
Pablo nga si Jesus mao ang kaliwat ni David suma- 
la sa unod. (Rom 1:3, 2Ti 2:8) Ang komon nga mga 
tawo nagtawag usab kang Jesus ingong ang “Anak 
ni David.” (Mat 9:27: 12:23: 15:22: 21:9, 15; Mar 10: 
47, 48, Luc 18:38, 39) Hinungdanon ang pagtino 
niini, kay sumala sa giadmitir sa mga Pariseo, ang 
Mesiyas maoy anak ni David. (Mat 22:42) Ang na- 
banhawng si Jesus nagpamatuod usab niini, nga 
nag-ingon: “Ako, si Jesus, . . . mao ang gamot ug 
ang kaliwat ni David.”--Pin 22:16, usab ang Pin 
3:7, 5:5. 

DAVID, SIYUDAD NI. Ang ngalan nga gi- 
hatag sa “salipdanan sa Zion” human kini mailog 
gikan sa mga Jebusihanon. (2Sa 5:6-9) Kini nga 
seksiyon gituohan nga mao ang lawis o tagaytay 

nga milatas sa H gikan sa Bukid sa Moria. Busa kini 
nahimutang sa H sa templo nga gitukod sa ulahi ni 
Solomon. Karong adlawa kini maoy usa ka hiktin 
nga patag sa bukid diha sa habagatan, nga ubos ra 
kay sa Bukid sa Moria. Daghang pagpangubkob 
ang gihimo niining dapita, ilabina sa panahon sa 
paghari ni Emperador Hadrian ug sa pagtukod sa 
Romanhong siyudad sa Aelia Capitolina niadtong 
mga 135 K.P. Busa, dayag nga sa karaang mga pa- 
nahon ang gihabogon niini susama gayod sa Bukid 
sa Moria, bisan tuod ubos gihapon kay sa nahi- 
mutangan sa templo.--MGA HULAGWAY, Tomo 1, 
p. 747, ug Tomo 2, p. 947. 

Kining dapita haom kaayo ingong usa ka “salip- 
danan,” sanglit protektado kini sa lawom nga mga 
walog diha sa tulo ka kiliran, sa K anaa ang Wa- 
log sa Tyropoeon, ug sa S ang Walog sa Kidron, 
nga sumpay sa Walog sa Hinnom sa habagatang 
tumoy sa lawis. (1Cr 11:7) Ang siyudad nangi- 
nahanglan ug dakong panalipod sa dapit lamang 
sa A, ug dinhi ang tagaytay mas misamot pa 
ka hiktin, mao nga lisod kaayo kining sulongon. 
Ang amihanang utlanan niining “Siyudad ni Da- 
vid” wala pa gayod matino, bisan tuod giingon sa 
pipila ka eskolar nga lagmit kini mao ang hiktin 
nga dapit nga gihisgotan sa itaas. Paglabay sa mga 
siglo, ang walog napuno pag-ayo sa mga linumpag, 
mao nga halos dili na mamatikdan ang maayong 
pagkapuwesto ug ang kalig-on niining dapita. Ang 
katibuk-ang gidak-on sa karaang Siyudad ni David 
gibanabana nga maoy 4 ngadto sa 6 ekt (10 ngad- 
to sa 15 akre). 

Diha sa Walog sa Kidron duol sa tiilan sa sidla- 
kang kiliran sa lawis diin nahimutang ang sa- 
lipdanan, adunay usa ka tubod nga gitawag ug 
Gihon. (1Ha 1:33) Ang arkeolohikanhong mga pag- 
pangubkob nagpakita nga sa karaang kapanaho- 
nan dihay usa ka tunel nga konektado sa usa ka lu- 
ngag nga gibangag diha sa bato aron kaagian 
paingon sa tubod mao nga dili na kinahanglang 
mogawas pa sa paril sa siyudad. Gihunahuna nga 
pinaagi sa pagkatkat niini nga tunel si Joab ug ang 
iyang mga tawo nakasulod sa salipdanan ug nailog 
kini.---2Sa 5:8, 1Cr 11:5, 6. 

Ang ngalang “Siyudad ni David” namugna tu- 
ngod sa pagtukod ni David sa iyang harianong pu- 
loy-anan didto, human siya magmando sa pito ug 
tunga ka tuig didto sa Hebron. Dinhi, uban sa mga 
amot gikan ni Hiram sa Tiro, ang “balay nga sed- 
ro” ni David gitukod. (2Sa 5:5, 9, 11, 7:2) Gisugo ni 
David nga dad-on ang arka sa pakigsaad gikan sa 
balay ni Obed-edom ngadto sa Siyudad ni David, 
diin ang iyang asawa nga si Mikal nakakita sa pag- 
abot sa parada gikan sa bentana sa balay ni David. 
(2Sa 6:10-16, 1Cr 15:1, 29) Sa dihang siya nama- 
tay, ang hari gilubong didto sa siyudad, usa ka kos- 


DAWA 


tumbre nga gisunod sa ubang mga monarko sa lin- 
ya ni David.---1Ha 2: 10. 

Sukad sa Paghari ni Solomon. Gibalhin ni 
Solomon ang Arka ngadto sa bag-ong natukod nga 
templo ibabaw sa mas halapad nga patag sa bukid 
dapit sa A sa Siyudad ni David. Ang ekspresyon 
nga ilang 'gidala patungas ang arka gikan sa Siyu- 
dad ni David” nagpakita nga ang templo nahimu- 
tang sa mas habog nga dapit, sanglit ang Bukid sa 
Moria mas habog kay sa habagatan nga lawis. (1Ha 
8:1) Human minyoi ni Solomon ang anak nga ba- 
baye ni Paraon, kini iyang gidala sa Siyudad ni Da- 
vid. (1Ha 3:1) Apan, sa dihang natapos ang bag- 
ong puloy-anan nga mas duol sa templo, gibalhin 
ni Solomon ang iyang asawa gikan sa Siyudad ni 
David kay kini giisip nga balaan, sanglit didto gida- 
la ang Arka. (1Ha 9:24, 2Cr 8:11) Si Solomon mihi- 
mog dugang pagpanukod didto sa Siyudad ni Da- 
vid, ug si Ezequias mihimog pagpang-ayo didto 
ingong pagpangandam sa pagsulong ni Senakerib 
nga Asiryanhon. (1Ha 11:27, 2Cr 32:5) Gipatipas 
usab ni Ezequias ang tubig sa tubod sa Gihon ug 
gipaagos kini ngadto sa K nga bahin sa Siyudad ni 
David, lagmit nga pinaagi sa tunel nga gikubkob 
diha sa dakong bato nga nadiskobrehang nagko- 
nektar niana nga tubod ngadto sa Linaw sa Siloam 
sa HK nga bakilid sa maong lawis. (2Cr 32:30) Ang 
iyang anak nga lalaki ug manununod nga si Mana- 
ses nagtukod ug panggawas nga paril ubay sa ba- 
kilid sa sidlakan atbang sa Walog sa Kidron.---2Cr 
33:14. 

Pinasukad sa mga teksto nga gihisgotan, dayag 
nga bisan tuod ang luna sa Jerusalem midako pag- 
labay sa panahon, ang Siyudad ni David nagpabi- 
ling nalain nga seksiyon. Kini nahilain gihapon 
bisan pa human sila makabalik gikan sa pagkades- 
tiyero sa Babilonya, sanglit may pipila ka bahin sa 
siyudad nga gihisgotan maylabot sa mga trabaha- 
dor nga nag-ayo sa mga paril sa siyudad. (Neh 3: 
15, 16) Ang “Hagdanan sa Siyudad ni David” mo- 
patim-aw nga padulhog gikan sa habagatang tu- 
moy sa siyudad. (Neh 12:37) Sa mga pagpangub- 
kob niini nga dapit may nakaplagang nahibilin nga 
mga bahin sa maong hagdanan, ug may mga ang- 
ang nga gisapsap diha sa bato nga nagsukad giha- 
pon sa bungtod niining dapita. 

Diha sa Kristohanon Gregong Kasulatan ang ter- 
minong “siyudad ni David” gigamit sa pagtumong 
sa Betlehem, ang dapit nga natawhan ni David ug 
ni Jesus.--Luc 2:4, 11; Ju 7:42, tan-awa ang JERU- 
SALEM. 


DAWA [Heb., dochan]. Ang Hebreohanong pu- 
long nga dochan kasagarang gisabot nga nagtu- 
mong sa komon nga dawa (Panicum miliaceum), 
kon dili man ugaling lakip usab niini ang ubang 

kokaamgid o parehong mga balili sama sa sorgum. 
Ang komon nga dawa nailhan tungod sa lagpad 
nga mga dahon niini ug sa balhiboon, tag-as kaa- 
yong nagsangang mga pungpong sa mga bulak, o 
hugpong sa mga liso niini. Ang mga lindog sa ta- 
nom sagad ilawog sa mga hayop, ug ang gag- 
mayng mga liso niini, nga daghan diha sa matag 
pungpong sa bulak, gigamit gihapon karong adla- 
wa didto sa Tungang Sidlakan alang sa paghimog 
tinapay, nga kasagarang isagol sa ubang pagkaong 
mga lugas. (Eze 4:9) Sa Isaias 28:25, ang Hebreo- 
hanong termino nga sohrah' lagmit nagtumong 
usab sa dawa. 


DAYANDAYAN, PAHIYAS. Usa ka butang 
nga isul-ob aron sa pag-adorno, pagpatahom, pag- 
dayandayan, pagdugang sa katahom, ug sa paghi- 
mo sa usa ka tawo, o nianang iyang gihawasan, 
nga matahom o madanihon. Kini dili kanunayng 
hinungdanon, apan gituyo aron sa pagpatahom sa 
hitsura sa usa ka butang. Mahimong kini adunay 
maayo o malimbongon nga katuyoan. Ang mga 
dayandayan o mga pahiyas gigamit ilabina sa mga 
babaye apan gigamit usab sa mga lalaki, gigamit 
kini aron sa pagdayandayan sa mga bilding; usa- 
hay kini idayandayan sa mga hayop. 

Ang Hebreohanong pulong alang sa “dayanda- 
yan” maoy hadharrah, dayag nga naggikan sa lin- 
tunganayng pulong nga hadhar', nga nagkahulo- 
gang “dungog.” (1Cr 16:29, Lam 5:12) Sa 1 Pedro 
3:3 ang “dayandayan” mao ang hubad sa Gregong 
pulong nga ko'smos, nga sa ubang teksto gihubad 
nga “kalibotan.” Ang susamang berbo nga kossme'o 
gihubad nga “makadayandayan.”--Tit 2:10. 

Ang Kasulatan wala magkondenar sa pisikal nga 
dayandayan kon kini himoon sa hustong paagi, ug 
kini nagrekomendar pag-ayo sa espirituwal nga 
dayandayan. Si Jehova gihubit ingong gibestihan 
sa kahayag ug gilibotan sa katahom. (Sal 104:1, 2, 
Eze 1:1, 4-28, Pin 4:2, 3) Dagaya niyang gidayan- 
dayanan ang iyang kalalangan pinaagi sa kolor, 
pagkadaiya, ug talagsaong katahom.--Luc 12:27, 
28, Sal 139:14: 1Co 15:41. 

Ang Biblikanhong mga paghisgot ug ang mga 
ebidensiya nga nakubkoban sa mga arkeologo nag- 
butyag nga dili lamang dihay kaikag sa pagdayan- 
dayan sukad pa sa karaan kaayong kapanahonan 
kondili usab dihay dakong katakos ug kabatid sa 
pagpatunghag mga dayandayan o mga pahiyas 
nga taas kaayog artistikanhong kalidad. Ang mga 
artesano maayo kaayong mohimog mga disenyo 
diha sa paghablon, pagborda, pagkulit sa kahoy ug 
garing, ug sa pagporma sa mga metal. Ang nahi- 
biling mga bahin sa mga palasyo sa Asirya, Babi- 
lonya, Persia, ug sa siyudad sa Mari tanan nagha- 
tag ug ebidensiya sa magarbohon kaayong mga 
dayandayan, nga may dagkong mga dibuho diha 

sa mga bungbong sa sulod ug may maanindot ka- 
ayong pinaugdong mga kinulit nga naglarawan sa 
mga esena sa gubat, pagpangayam, ug sa mga ka- 
lihokan sa palasyo, aron sa pagdayandayan sa su- 
lod ug gawas nga mga bungbong. Ang mga pulta- 
han sa palasyo sagad gibutangan ug dagkong mga 
larawan sa dagkong mga mananap. Ang mga hu- 
lagway sa hari ug sa uban pa diha sa ilang mga 
linilok nagpadayag sa maanindot kaayong mga 
borda diha sa ilang mga besti. Bisan ang mga ka- 
sangkapan sa mga kabayo gidayandayanan pag- 
ayo ug mga borlas ug mga kinulit. (Itandi ang mga 
kulentas sa mga kamelyo sa mga Midianhon, Huk 
8:21, 26.) Ang mga dibuho sa mga lubnganan nag- 
hatag ug pangunang tinubdan sa ebidensiya gikan 
sa Ehipto, bisan tuod ang ubang karaang mga bu- 
tang sama sa mga trono, mga karo sa hari, ug 
ubang mga kasangkapan naglungtad pa gihapon. 

Sa kapanahonan sa Bibliya ang pamanhonon ug 
ang pangasaw-onon magdayandayan sa ilang kau- 
galingon alang sa kombira sa kasal. Sa pagpangan- 
dam ang pangasaw-onon magsul-ob sa labing ma- 
tahom nga sapot ug sa labing maanindot nga mga 
pahiyas nga iyang nabatonan aron moatubang sa 
iyang pamanhonon. (Sal 45: 13, 14: Isa 61:10) Sa di- 
hang nakigsulti si Jehova sa Jerusalem, gihubit 
niya kini sa mahulagwayong paagi ingong usa ka 
babaye nga iyang gisul-oban ug maanindot, maha- 
lon nga sapot ug alahas apan migamit sa iyang ka- 
tahom ug dayandayan sa pagkadili-matinumanon 
ingong usa ka pampam. (Eze 16:10-19) Ang mana- 
lagna ni Jehova nga si Oseas nagkondenar sa Isra- 
el tungod sa pagdayandayan sa iyang kaugalingon 
sa sayop nga katuyoan aron sa pagdani sa mga na- 
higugma pag-ayo kaniya ug sa pagpakig-ambit sa 
bakak nga pagsimba. (Os 2:13) Pinaagi sa iyang 
mga manalagna, gitagna ni Jehova ang pagpa- 
sig-uli sa Israel sa dihang siya mogula gikan sa 
pagkadestiyero sa Babilonya ug magdayandayan 
pag-usab sa iyang kaugalingon aron ipahayag ang 
iyang kalipay ug kasadya.---Isa 52:1: Jer 31:4. 

Ang templo sa Jerusalem ug ang mga bilding sa 
kagamhanan ni Solomon matahom nga nadayan- 
dayanan, nga nakapahimuot sa rayna sa Sheba. 
(1Ha kap 6, 7, 10) Ang templo nga gitukod pag- 
usab ni Herodes maoy matahom kaayo nga edipis- 
yo nga gidayandayanan sa maanindot nga mga 
bato ug sa gipahinungod nga mga butang. Apan 
gipakita ni Jesus nga kining materyal nga mga da- 
yandayan walay kapuslanan sa dihang ang paghu- 
kom sa Diyos modangat sa Jerusalem tungod sa 
iyang pagkadili-matinumanon.---Luc 21:5, 6. 

Ang basahon sa Mga Proverbio nagpakita nga 
kon ang dakong gidaghanon sa katawhan mopili sa 
pagpuyo ilalom sa pagmando sa usa ka hari ug sila 
magmalipayon, kini maoy usa ka bahin sa iyang 

kalamposan. Kini maoy dayandayan alang kaniya, 
nga maghatag ug magdugang sa iyang kahalang- 
don ingong magmamando. (Pr 14:28) Si Jehova 
maoy ingon niana nga matang sa magmamando 
pinaagi sa iyang Mesiyanikong Gingharian.---Sal 
22:27-31: Flp 2:10, 11. 

Hebreohanon ug Kristohanon. Gihisgotan 
na kaniadto ang bahin sa alahas nga bulawang 
singsing sa ilong ug usab ang mga pulseras nga gi- 
hatag sa alagad ni Abraham ngadto kang Rebeca. 
(Gen 24:22, 30, 47, 53) Si Jose, sa dihang nahi- 
mong primer ministro ni Paraon, nakadawat ug 
usa ka kulentas nga bulawan ug sa kaugalingong 
igtitimbre nga singsing sa monarko. (Gen 41:41- 
43) Ang maong mga igtitimbre nga singsing, o 
mga timbre nga singsing, maoy komon sa tanang 
kayutaan sa Bibliya, nga sagad ikulentas sa liog gi- 
namit ang usa ka kordon. (Itandi ang Gen 38:18.) 
Kini gigamit sa pagpirma sa ngalan o sa opisyal 
nga timbre sa usa ka tawo diha sa mga dokumen- 
to, ug kon ipadala sa laing tawo, magpaila kini ka- 
niya ingong usa ka tinuod ug awtorisadong hawas 
sa tag-iya sa singsing. 

Sa Pagpanggula, ang mga Israelinhon nakabaton 
ug daghang butang nga plata ug bulawan gikan sa 
mga Ehiptohanon, ug sa walay duhaduha gikan ni- 
ini naggikan ang daghang barpin, ariyos, singsing, 
ug ubang mga butang nga ilang giamot alang sa 
pagpangandam sa tabernakulo, sama sa ilang sa- 
yop nga pag-amot ug bulawan nga mga ariyos 
alang sa paghimo ug usa ka idolong nating baka. 
(Ex 12:35, 36, 32:1-4, 35:20-24) Ang mga artesano 
nga batid sa pagpamuhat diha sa kahoy ug sa bi- 
lilhong mga metal ug sa mga mutya ingon man sa 
paghablon ug sa pagborda daghan kaayong gi- 
panghimo alang sa tabernakulo ug sa mga kasang- 
kapan niini. (Ex 35:25-35) Ang ulahing templo ni 
Solomon gidayandayanan sa mas mahimayaong 
paagi. Ang mga gihaklap niini nga mga kahoyng 
sedro, maingon man ang mga pultahan niini nga 
kahoyng oleifero ug kahoyng junipero, gikulitan ug 
mga larawan nga pormag-tabayag nga mga da- 
yandayan, mga girnalda nga bulak, mga kerubin, 
ug mga hulagway sa kahoyng palma ug gihakla- 
pan ug bulawan, samtang ang duha ka haliging 
tumbaga sa atubangan sa tinukod adunay ginam- 
bat, kinadena, pormag mga granada, ug samag li- 
rio nga pagkagama nga nagdayandayan sa mga 
ulo-ulo niini. (1Ha 6:18, 29, 35: 7:15-22) Si Solomon 
nagpakitag dakong pagpabili sa artistikanhong ka- 
tahom, ug ang iyang dakong trono nga garing nga 
gihaklapan ug bulawan, nga may mga larawan sa 
leyon tupad sa isigkakilid sa matag patonganan 
sa bukton ug dugang 12 ka leyon diha sa unom ka 
ang-ang sa atubangan niini, maoy talagsaon sa ka- 
raang kalibotan.--- 1Ha 10:16-21. 

Apan, ang Bibliya naghatag ug mas dakong pag- 
tagad sa espirituwal nga katahom. Ang disiplina 
sa ginikanan maoy “matahom nga purongpurong” 
diha sa ulo sa usa ka tawo “ug maanindot nga ku- 
lentas” sa liog, ang kaalam maoy “usa ka matahom 
nga purongpurong”: ang “mga ngabil sa kahibalo 
maoy bililhong mga sudlanan” nga mas labaw pa 
kay sa bisan unsang bulawan nga mga plorera sa 
usa ka artesano; “ang usa ka pulong nga gisulti 
sa hustong panahon maoy sama sa mansanas nga 
bulawan diha sa linilok nga plata,” ug “maoy usa ka 
ariyos nga bulawan, ug usa ka pahiyas sa talagsa- 
ong bulawan ang usa ka maalamong magbabad- 
long diha sa mapatalinghogong igdulungog.” (Pr 
1:9: 4:9; 20:15, 25:11, 12) Ang usa ka maanyag nga 
babaye nga kulang sa salabotan gipakasama sa 
“bulawang singsing sa ilong diha sa simod sa ba- 
boy. ”--Pr 11:22. 

Tambag Alang sa mga Kristohanon Bahin 
sa Pagdayandayan sa Kaugalingon. Si Jesus 
ug ang iyang mga apostoles kanunayng nagtam- 
bag batok sa pagsalig sa pisikal nga mga butang 
ug sa pagpakaaron-ingnon pinaagi sa materyal 
nga dayandayan. Si apostol Pablo miingon nga 
ang Kristohanong mga babaye “magdayandayan 
sa ilang kaugalingon sa mahapsay nga sinina, uban 
ang pagkamakasaranganon ug maayong panghu- 
nahuna, dili pinaagi sa mga estilo sa pagsalapid sa 
buhok ug sa bulawan o sa mga perlas o sa maha- 
lon kaayong sapot.” (1Ti 2:9) Sa mga adlaw sa mga 
apostoles nabatasan taliwala sa kababayen-an nia- 
na nga katilingban sa Gregong kultura ang maar- 
tehong pag-estilo sa buhok ug uban pang mga 
pagdayandayan. Busa, haom kaayo ang tambag ni 
Pedro alang sa kababayen-an diha sa Kristohanong 
kongregasyon sa dili paghatag ug dakong pagtagad 
“sa panggawas nga pagsalapid sa buhok ug sa pag- 
sul-ob ug mga pahiyas nga bulawan o sa pagsul-ob 
ug panggawas nga mga besti” apan ang ilang pag- 
dayandayan himoong sama sa matinumanong ka- 
babayen-an sa kakaraanan, “diha sa natago nga 
pagkatawo sa kasingkasing pinaagi sa dili-madu- 
not nga sapot sa malinawon ug malumong espiri- 
tu”! —1Pe 3:3-5. 

Si apostol Pablo nagpasiugda nga ang Kristoha- 
non, pinaagi sa maayong mga buhat sa pagkawa- 
lay-ikasaway sa iyang pagpanudlo, pagkaseryoso, 
maayong sinultihan, ug hustong panggawi sa ta- 
nan niyang paagi sa pagkinabuhi, nagdayandayan 
sa mga pagtulon-an sa Diyos, nga naghimo niining 
madanihon sa uban. (Tit 2:10) Niini nga espirituwal 
nga paagi, ang Kristohanong kongregasyon, ang 
pangasaw-onon ni Kristo, sa kataposan magpakita 
sa iyang bug-os nga katahom ngadto sa iyang 
bana nga si Jesu-Kristo. Sa susama siya gihu- 
bit sa Pinadayag 21:2 nga “giandam ingong usa 

ka pangasaw-onon nga gidayandayanan alang sa 
iyang bana.” Ang iyang espirituwal nga katahom 
maoy sukwahi gayod sa dayandayan sa Dakong 
Babilonya, nga gihisgotan ingong gidayandayanan 
ug materyal nga mga butang, ang bayad sa iyang 
pagpamampam.---Pin 18:16, tan-awa ang KOSMETI- 
KO; BESTI; MUTYA UG BILILHONG BATO. 

Pagdayandayan Diha sa Tagna. Tungod sa 
iyang panalangin sa Jerusalem, gipakasama ni Je- 
hova kining kaulohan sa Juda ngadto sa usa ka ba- 
baye nga nagbesti ug mahalong mga besti, nga gi- 
dayandayanan pag-ayo ug gisul-oban ug daghan 
kaayong pahiyas. Ang pagkawala sa iyang espiritu- 
walidad ug ang iyang espirituwal nga pagpamam- 
pam uban sa kanasoran mao ang hinungdan nga 
siya gihukasan sa iyang mga dayandayan ug gibi- 
yaan nga daw hubo. (Eze 16:2, 10-39) Ang maong 
paghukas nahitabo dili lamang sa espirituwal nga 
paagi kondili usab sa literal nga paagi samtang ang 
iyang dalo nga mga tigsakop nagkuha sa bahandi 
sa siyudad, lakip ang mga pulseras sa tiil, mga pu- 
tong, pormag-bulan nga mga dayandayan, mga 
ariyos, mga pulseras, mga pandong, mga purong, 
mga kadena sa tiil, mga bangan sa dughan, “mga 
balay sa kalag” (lagmit nagtumong sa mga sud- 
lanan sa pahumot), mga pahiyas nga kinhason 
nga mohugong (mga anting-anting), mga singsing 
sa tudlo ug sa ilong nga gisul-ob sa “mga anak nga 
babaye sa Zion.” (Isa 3:16-26) Usa kana ka pana- 
hon sa pagbangotan, kay sa panahon sa pagba- 
ngotan, ang mga pahiyas kasagarang tangtangon. 
--Ex 33:4-6. 

Apan, kon lukaton na ni Jehova ang Zion gikan 
sa pagkadestiyero sa Babilonya, sa mahulagwa- 
yong paagi siya magtukod kaniya ug usa ka patu- 
koranan nga sapiro, nga may mga pang-ibabawng 
salipdanan nga mga rubi ug mga ganghaan sa pu- 
lahong naggilakgilak nga mga bato, kini tungod sa 
pakigdait ug pagkamatarong nga iyang ipahinabo 
(Isa 54:7, 8, 11-14), ug siya pagasul-oban ug bes- 
ti ug mga dayandayan o mga pahiyas sama sa 
usa ka pangasaw-onon. (Isa 49:14-18: itandi ang 
61:10.) Kining ulahi nga paglarawan maoy koka- 
amgid sa paghubit sa Bag-ong Jerusalem nga may 
mga perlas nga mga ganghaan ug samag-mutya 
nga mga patukoranan, ug ang pagkaandam niini 
ingong “usa ka pangasaw-onon nga gidayandaya- 
nan alang sa iyang bana.” (Pin 21:2, 9-21) Dugang 
pa, dayag nga ang mga dayandayan ug mga pahi- 
yas nagtumong sa espirituwal nga mga hiyas ug sa 
mga panalangin nga mosangpot tungod sa pag- 
uyon ug pabor sa Diyos. 

Sa kasukwahi, ang Dakong Babilonya, ang sim- 
bolikong babaye nga nakighilawas sa mga hari sa 
yuta, nagsul-ob ug harianong besti ug mga pahi- 
yas ug nagkinabuhi sa makauulawng kaluho, apan 

pagahukasan sa tanan niyang maluhong mga da- 
yandayan, huboan, ug laglagon. Mini ang iyang ka- 
tahom, ug siya naghimaya sa iyang kaugalingon': 
busa ang iyang mga dayandayan wala maghawas 
sa panalangin ug pabor sa Diyos apan, hinunoa, 
naghawas sa iyang mga pagpakaaron-ingnon ug sa 
mga benepisyo sa iyang pagpamampam nga nag- 
hatag kaniyag gahom ug bahandi.--Pin 17:3-5, 16, 
18:7-20. 

Tan-awa ang KADENILYA SA TIL; LOBITOS, PULSERAS; 
BARPIN, ARIYOS, MUTYA UG BILILHONG BATO, KULENTAS, 
SINGSING SA ILONG, SINGSING. 

DEBIR [Kinasuloran, Kinaulahian]. 

1. Ang hari sa Eglon, usa sa upat ka gagmayng 
mga gingharian nga nakig-alyansa sa hari sa Jeru- 
salem sa pag-atake sa siyudad sa Gabaon tungod 
sa pagpakigdait niini kang Josue. (Jos 10:1-5) Ang 
pagsurender sa Gabaon ngadto kang Josue nagpa- 
hinabog kahadlok, sanglit kini lagmit nagpahuyang 
sa bisan unsang hiniusang paningkamot sa pagpa- 
kiggubat sa Israel (Jos 9:1, 2) ug sa samang pana- 
hon posibleng nagpaarang kang Josue nga mas da- 
ling makasulod tali sa amihanan ug sa habagatang 
mga bahin sa Yutang Saad, nga tungod niana 
anam-anam nga nasakop ang yuta. Sa dihang gili- 
kosan ang Gabaon, gitabangan kini sa kasundalo- 
han ni Josue, ug inabagan sa mga milagro giparot 
ni Josue ang Canaanhong kasundalohan, ug si De- 
bir ug ang ubang mga hari napugos sa pagtago sa 
usa ka langob. Dinhi sila natanggong hangtod nga 
gipatay sa ulahi.---Jos 10:6-27. 

2. Usa ka harianong siyudad sa Canaan (Jos 10: 
38, 39), nga nailhan usab ingong Kiriat-seper ug 
Kiriat-sana. (Jos 15:15, 49: Huk 1:11) Kini anaa sa 
panulondon ni Juda apan nahimong usa ka Leviha- 
nong siyudad sa mga Kohatnon.---Jos 21:9, 15, 1Cr 
6:54, 58. 

Mopatim-awng dihay duha ka asoy sa unang 
pagsakop sa Israel sa Debir ingong bahin sa mga 
pagpakiggubat ni Josue. Ang unang asoy yanong 
nag-ingon nga gihurot pagpamatay ang katawhan 
sa Debir. (Jos 10:38, 39) Ang ikaduha, ang asoy sa 
Josue 11:21-23, lagmit maoy usa ka pagsubli sa sa- 
mang pagsakop (sanglit ang bersikulo 18 naghisgot 
nga “sa daghang adlaw nakiggubat si Josue sa ta- 
nan niini nga mga hari”), samtang naghatag ug 
dugang impormasyon nga 'gilaglag ni Josue ang 
mga Anakim gikan sa Debir ug sa ubang mga 
siyudad. Kining dugang impormasyon lagmit gila- 
kip aron ipakita nga bisan ang tag-as nga mga 
Anakim, kinsa nakapahadlok sa mga kasingkasing 
sa mga espiya sa Israel kapin sa 40 ka tuig una pa 
niana (Num 13:28, 31-33: Deu 9:2), dili kay dili- 
mabuntog. 


Tan-awa ang PANALANGIN, DAYEG. 

Bisan pa niana, mopatim-aw nga ang mga Ana- 
kim nanimuyo pag-usab sa siyudad sa Debir, 
tingali naggikan sa Filistehanong kabaybayonan 
(Jos 11:22) samtang ang Israel temporaryong nag- 
pabilin sa kampo niini sa Gilgal o nakiggubat didto 
sa A. (Jos 10:43-11:15) Bisan tuod ang unang mga 
pagpakiggubat ni Josue nakapukgo sa hiniusang 
pagsukol sa kasundalohan sa kaaway diha sa yuta 
sa Canaan, nga daling nagpukan sa tanang pangu- 
nang mga kuta, mopatim-aw nga kining matanga 
sa pagpakiggubat wala makahimo sa pag-establi- 
sar ug mga garison aron makontrolar ang mga da- 
pit sa tanang nalaglag nga mga siyudad. Busa, ang 
ikaduhang pagsakop o “pagtibawas” sa Debir gihi- 
mo ni Otniel, kinsa, tungod kay nanguna sa pagsa- 
kop sa siyudad, gihatag kaniya ingong asawa si 
Aksa nga anak nga babaye sa beteranong mang- 
gugubat nga si Caleb.---Jos 15:13-19, Huk 1:11-15. 

Dili gayod matino diha sa kasaysayan sa Israel 
kon kanus-a nahitabo kining ikaduhang pagsakop. 
Gibuksan ang basahon sa Mga Maghuhukom sa 
mga pulong nga “human sa kamatayon ni Josue,” 
ug misunod dayon ang asoy sa pagsakop ni Caleb 
sa Debir. (Huk 1:11-15) Sumala sa pipila, kini nag- 
pasabot nga gisakop sa Juda ang Debir human sa 
kamatayon ni Josue ug nga ang samang asoy nga 
makaplagan sa Josue 15:13-19 gidugang sa ulahi 
diha sa basahon nga nagdala sa ngalan ni Jo- 
sue. Apan, glisip sa uban ang Maghuhukom 1:1 
ingong usa lamang ka pormal nga introduksiyon 
aron ilangkit kini sa basahon ni Josue, nga nanga- 
tarongang imposible gayod nga si Caleb magpaa- 
bot pa ug daghang tuig hangtod nga mamatay si 
Josue sa dili pa niya hinginlan ang mga Anakim gi- 
kan sa yuta nga gisaad kaniya nga iyang mapanag- 
iya. Busa, giisip nila nga ang asoy sa Mga Maghu- 
hukom maoy pagsubli lamang nianang asoy sa 
Josue. 

Lainlaing mga sugyot ang giduso sa mga eskolar 
sa Bibliya bahin sa nahimutangan sa Debir diha sa 
bukirong rehiyon sa Juda. Sa miagi gituohan nila 
nga kini mao ang Tell Beit Mirsim, mga 20 km 
(12 mi) sa KHK sa Hebron. Apan, karon kini gituo- 
han nga mao ang Khirbet Rabud, mga 13 km 
(8 mi) sa HK sa Hebron. 

Ang karaang ngalan sa Debir, ang Kiriat-seper 
(Jos 15:15: Huk 1:11), nagkahulogan nga “Lungsod 
sa Basahon.” Tungod niini, gipangagpas sa pipila 
nga ang Debir mao ang sentro sa pagtuon bahin sa 
relihiyon ug sa balaod sa Canaan ug usa ka dapit 
diin gitipigan ang mga rekord sa publiko. 

3. Usa ka dapit “sa ubos nga patag sa Akor” nga 
makita diha sa talaan sa mga utlanan sa Juda. (Jos 
15:7) Bisan tuod ang tukmang nahimutangan niini 
wala mahibaloi karon, ang pipila ka geograpo nag- 
tuo nga ang ngalan napreserbar diha sa ngalan sa 

Thogheret ed-Debr, sa HK sa Jerico, ug sa Wadi 
Debr, nga duolduol sa gituohang nahimutangan sa 
Walog sa Akor. 

4. Usa ka dapit diha sa utlanan sa Gad didto sa 
Gilead. (Jos 13:26) Kini nga Debir sagad giisip nga 
mao ra ang Lo-debar, diin nahimutang ang pinuy- 
anan ni Makir (kinsa miabiabi kang Mepiboset ug, 
sa ulahi, kang David). (2Sa 9:4-6, 17:27-29) Gipa- 
ngagpas sa pipila nga ang Debir sa Gad mao ang 
Umm ed-Dabar, 16 km (10 mi) sa H sa Dagat sa 
Galilea. 


DEBORA  [Putyokan]. 

1. Iwa ni Rebeca. Sa dihang mibiya si Rebeca sa 
panimalay sa iyang amahan nga si Betuel aron 
mobalhin sa Palestina ug maminyo kang Isaac, si 
Debora miuban kaniya. (Gen 24:59) Human sa 
pag-alagad sa daghang katuigan sa panimalay ni 
Isaac, si Debora nahimong sakop sa panimalay ni 
Jacob, tingali human mamatay si Rebeca. Dayag 
nga mga 125 ka tuig human maminyo si Rebeca 
kang Isaac, si Debora namatay ug gilubong ilalom 
sa usa ka dakong kahoy sa Bethel. Ang gingalan 
sa maong kahoy (Alon-bacut, nga nagkahulogang 
“Nagbuntaog nga Kahoy sa Paghilak”) nagpakita 
nga pinangga kaayo siya ni Jacob ug sa iyang ba- 
nay.---Gen 35:8. 

2. Usa ka manalagnang babaye sa Israel: ang 
asawa ni Lapidot. (Huk 4:4) Walay ebidensiya nga 
si Lapidot ug Barak mao ra nga tawo, ingon sa gi- 
tuohan sa pipila. Ang panag-uban ni Debora ug 
Barak maoy tungod lamang sa ilang komon nga 
interes sa pagpahigawas sa Israel gikan sa pag- 
panglupig sa mga Canaanhon. Si Debora nagpuyo 
ilalom sa kahoyng palma nga nahimutang sa buki- 
rong rehiyon sa Epraim taliwala sa Rama ug Beth- 
el, “ang mga anak sa Israel motungas ngadto kani- 
ya alang sa hukom. ”---Huk 4:5. 

Gigamit ni Jehova si Debora aron ipatawag si Ba- 
rak gikan sa Kedes-neptali ug ipahibalo kaniya ang 
katuyoan sa Diyos nga gamiton ang 10,000 ka tawo 
sa pagpildi sa dakong panon sa kasundalohan sa 
Canaanhon nga si Haring Jabin ilalom sa iyang pa- 
ngulo sa kasundalohan nga si Sisera. Gisaaran ni 
Jehova si Barak nga Iyang itugyan sa iyang kamot 
ang mga kaaway. Apan dugang pa niana, samtang 
iyang gitigom ang kasundalohan ug gidala sila 
ngadto sa Bukid sa Tabor, iyang gipangayo gayod 
ang presensiya ni Debora ingong hawas sa Diyos, 
bisag si Debora usa ka babaye. Si Debora andam 
nga mobiya sa iyang mas luwas nga dapit ug mo- 
kuyog kang Barak. Hinunoa, siya mitagna nga “ang 
butang nga makapatahom” sa kadaogan maiya sa 
usa ka babaye. Kining mga pulonga natuman sa 
dihang gipatay si Sisera sa babaye nga si Jael. 
--Huk 4:6-10, 17-22. 

Si Debora ug Barak nagduyog sa pag-awit ug usa 
ka awit sa adlaw sa kadaogan. Ang usa ka bahin sa 
awit gisulat diha sa unang persona, nga nagpakita 
nga si Debora mao ang kompositor niini, sa bahin 
kon dili man ugaling sa kinatibuk-an. (Huk 5:7) 
Kostumbre sa mga babaye nga saulogon ang mga 
kadaogan uban sa awit ug pagsayaw. (Ex 15:20, 21, 
Huk 11:34, 1Sa 18:6, 7: Sal 68:11) Ang awit bug-os 
nga nagpasidungog ug nagdayeg kang Jehova tu- 
ngod sa kadaogan alang sa iyang katawhan. Kini 
daghan ug gidugang sa asoy nga nag-una niini, 
ug aron makuha ang kinatibuk-ang larawan kina- 
hanglan nga ang duha pagasusihon. Human sa 
paghubit sa pagkagamhanan ug pagkahalangdon 
ni Jehova ug sa paghinumdom sa kahimtang sa Is- 
rael una pa makig-away si Barak, gidayeg niini ang 
mga tribo nga misanong sa panawagan ug gisuk- 
matan ang uban nga wala mosanong. Kini nagdu- 
gang ug tin-awng mga detalye mahitungod sa 
gubat ug sa kaparotan sa mga Canaanhon, sa ma- 
isogong buhat ni Jael sa pagpatay kang Sisera, ug 
sa kahigawad sa inahan ni Sisera, kinsa sa walay 
kapuslanan nagpaabot sa mga inagaw sa gubat ug 
sa mga ulipon sa Israel nga pagadad-on sa pagpa- 
uli human sa gilaomang kadaogan sa iyang anak 
nga si Sisera.---Huk 5. 


DECAPOLIS [Napulo-ka-Siyudad nga Rehiyon]. 
Usa ka liga o panag-abin sa napulo ka siyudad (gi- 
kan sa Gregong de'ka, nga nagkahulogang “napu- 
lo,” ug polis, “siyudad"). Kini nga ngalan nagtu- 
mong usab sa rehiyon diin didto nasentro ang 
kadaghanan niini nga mga siyudad.---Mat 4:25. 
Human sa pagpanakop ni Alejandrong Bantogan 
niadtong mga 332 W.K.P., mitungha ang Gregong 
mga kolonya diha sa Sirya ug Palestina, nga mopa- 
tim-awng gipuy-an sa mga beteranong kasunda- 
lohan ni Alejandro ug human niadto gisundan 
pagpuyo sa mga lalin nga nagsultig-Grego. Sa dag- 
hang kahimtang kini nga mga kolonya natukod 
diha sa mga dapit nga kanhi maoy mga lungsod sa 
mga Hudiyo, samtang ang uban gitukod diha sa 
bag-ong naugmad nga mga dapit, ilabina sa S sa 
Suba sa Jordan. Kini milambo sa panahon sa pag- 
mando sa mga Seleucid sa Sirya ug sa mga Pto- 
lemy sa Ehipto, apan ang pagtungha sa Maca- 
beo-Hudiyohanong estado (sugod niadtong mga 
168 W.K.P.) nakadaot pag-ayo sa medyo indepen- 
denteng kahimtang niini. Bisan tuod ang mga po- 
pulasyon niini nga mga siyudad sa walay duhadu- 
ha naglakip sa daghang Hudiyo, sa gihapon kini 
nga mga siyudad maoy mga sentro sa Gregong 
kultura ug organisasyon ug busa sukwahi gayod sa 
mga gitinguha sa mga Macabeo. Sa dihang gisakop 
ug giorganisar pag-usab ni Pompey ang Palesti- 
na niadtong 63 W.K.P., kining Helenistikong mga 

siyudad gihatagan ug panalipod ug pinaboran nga 
kahimtang sa Roma. Kini gitugotan sa paggama ug 
kaugalingong sensilyong mga salapi ug gihatagag 
kagawasan nga makabaton ug kaugalingong pa- 
ngagamhanan, bisan tuod kini sa gihapon gila- 
oman nga magmaunongon sa Roma ug sa ka- 
gamhanan sa lalawigan sa Sirya ug kinahanglan 
gihapong mobayad ug buhis ug motaganag mga 
lalaking paapilon sa pagsundalo. 

Pagkaugmad sa Liga. Lagmit sa panahon tali 
sa pagsakop ni Pompey ug sa kamatayon ni Hero- 
des nga Bantogan (mga 1 W.K.P.) nga ang napulo 
niining Helenistikong mga siyudad mihimog usa 
ka panag-abin nga nailhan ingong Decapolis. Ang 
tumong niini nga panag-abin maoy aron mapatun- 
hay ang komong interes sa suod nga mga relasyon 
sa negosyo ug usab aron sila adunay proteksiyon 
batok sa mga puwersa nga supak sa Helenistikong 
pagmando sulod sa Palestina o kaha batok sa agre- 
sibong tigbalhinbalhin nga mga tribo diha sa des- 
yertong mga rehiyon sa S. Ang terminong “Deca- 
polis” unang makita diha sa Kristohanon Gregong 
Kasulatan ug diha sa mga sinulat ni Josephus ug 
Pliny nga Magulang (parehong nabuhi niadtong 
unang siglo K.P.). Si Pliny, bisag miadmitir nga ni- 
adtong panahona diha nay magkalahing opinyon 
labot niini, nagtala sa mosunod nga mga siyudad 
ingong lakip sa orihinal nga napulo: ang Damas- 
co, Filadelfia, Raphana, Sitopolis, Gadara, Hippo 
(Hippos), Dion, Pella, Galasa (Gerasa), ug Canatha. 
(Natural History, V, Xvi, 74) Sa tanan niini, ang Si- 
topolis (Bet-sean) lamang ang nahimutang sa K sa 
Jordan, tungod kay maayo kining pagkapuwesto 
diha sa Walog sa Esdraelon (Jezreel), kini nahi- 
mong usa ka hinungdanong agianan ngadto sa Ka- 
baybayonan sa Mediteranyo ug sa mga dunggoa- 
nan. Ang Damasco, nga halayo dapit sa A sa 
Sirya, lagmit gilakip tungod sa kahinungdanon ni- 
ini ingong sentro sa negosyo. Ang Filadelfia (kara- 
ang Raba, modernong “Amman) mao ang kinaha- 
bagatan sa napulo ka siyudad, nga mga 40 km 
(25 mi) lamang sa AS sa amihanang tumoy sa Pa- 
tayng Dagat. Ang uban sa mga siyudad nahimu- 
tang sa tabunok nga rehiyon sa Gilead o sa sili- 
ngang Basan. Ang kadaghanan niini gituohan nga 
nahimutang diha o duol sa pangunang mga dalan 
niana nga rehiyon. Ang Canatha lagmit mao ang 
Kenat sa Numeros 32:42. 

Sa ikaduhang siglo K.P., gihisgotan ni Ptolemy 
ang 18 ka siyudad ingong nahimutang diha sa “De- 
capolis,” nga lagmit nagpakitang kini nga ngalan 
gigamit sa katibuk-ang diwa ug nga nagkalainlain 
ang gidaghanon sa mga siyudad. Ang ubang mga 
eskolar naglakip sa Abila, nga gitala ni Ptolemy, 
inay sa Raphana ingong lakip sa orihinal nga napu- 
lo. Bisan pa niana, dayag nga ang rehiyon sa De- 

capolis walay tinong mga utlanan ug nga ang 
hurisdiksiyon sa mga siyudad sa Decapolis wala 
magsakop sa tanang nataliwad-ang teritoryo apan 
sa sulod lamang sa distrito sa matag partikular nga 
siyudad. 

Ministeryo ni Jesus ug ang Decapolis. Bi- 
san tuod ang mga tawo gikan sa Decapolis maoy 
lakip sa mga panon nga mihugop aron sa pagpa- 
mati sa pagtulon-an ni Jesus didto sa Galilea (Mat 
4:25), walay espesipikong gihisgotan nga siya mi- 
gugol ug panahon sa bisan hain niining Helenisti- 
kong mga siyudad. Si Jesus mitaak gayod sa rehi- 
yon sa Decapolis sa panahon sa iyang ministeryo 
sa Galilea sa dihang siya mitabok sa Dagat sa Ga- 
lilea ug miadto sa yuta sa mga Gerasanhon (o mga 
Gadaranhon sumala sa Mat 8:28). (Mar 5:1) Apan 
dinhi, human niya hinginli ang mga demonyo 
ug gitugotan sila nga mosulod sa panon sa mga ba- 
boy, nga tungod niana kini nga panon nangama- 
tay, ang katawhan gikan sa kasikbit nga siyu- 
dad ug kabanikahan miawhag kang Jesus nga 
“mopahawa sa ilang mga 
distrito.” Busa siya mipa- 
hawa, samtang ang tawo 
nga napahigawas ni Jesus 
gikan sa pagkanagamhan 
sa demonyo mituman sa 
iyang gisugo nga mo- 
sangyaw sa iyang mga 
paryente, ug siya nag- 
mantala sa mga buhat 
sa pagpang-ayo ni Jesus 
didto sa Decapolis. (Mar 
5:2-20) Gituohan sa pipi- 
la ka eskolar nga tu- 
ngod kay adunay panon 
sa mga baboy didto, kini 
maoy dugang ebidensiya 
nga nagpatigbabaw ang 
impluwensiya sa mga dili- 
Hudiyo niana nga rehi- 
yon. 

Human sa Paskuwa sa 
32 K.P., ug sa nakabalik 
na gikan sa usa ka pa- 
naw didto sa mga rehiyon 
sa Tiro ug Sidon sa Feni- 
cia, si Jesus mipaingon “sa 
dagat sa Galilea latas sa 
taliwala sa mga rehiyon 
sa Decapolis.” (Mar 7:31) 
Diha sa usa ka dapit nii- 
ni nga rehiyon giayo niya 
ang usa ka tawong bungol 
nga dili makasulti ug sa 
ulahi milagrosong nagpa- 

kaon sa usa ka panon sa katawhan nga mikabat ug 
4,000.—Mar 7:32-8:9. 

Ulahing Kasaysayan. Sumala kang Euse- 
bius, sa wala pa ang kalaglagan sa Jerusalem niad- 
tong 70 K.P., ang mga Kristohanon sa Judea mika- 
lagiw ngadto sa siyudad sa Pella sa Decapolis sa 
bukirong rehiyon sa Gilead, sa ingon nagpataling- 
hog sa matagnaong pasidaan ni Jesus.—Luc 21:20, 
21: The Ecclesiastical History, III, v, 3. 

Tungod kay ang Decapolis lakip man sa mga 
siyudad sa Palestina nga misunod sa Helenistikong 
mga pamaagi, makita sa mga siyudad niini ang 
daghan kaayong ebidensiya sa pagsunod niini sa 
Gregong impluwensiya. Gituohan nga nakab-ot sa 
Decapolis ang kinapungkayang gahom niini sa ika- 
duhang siglo K.P., ug sa misunod nga siglo ang 
liga nagsugod na sa pagkabungkag. Ang dakong 
Gregong impluwensiya, ingon man ang kabahan- 
dianon sa mga siyudad sa Decapolis, makita diha 
sa talagsaong mga nahibiling bahin sa mga teatro, 
ampiteatro, templo, kaligoanan, agianan sa tubig, 


Damasco 


Raphana (?) 


(Kenat) 

ug ubang mga tinukod didto sa Gerasa (moder- 
nong Jarash) ug sa ubang mga siyudad. 


DEDAN. 


1. Usa ka Cusihanon diha sa linya ni Raama. 
(Gen 10:7: 1Cr 1:9) Ang iyang kaliwat mopatim- 
awng nanimuyo sa usa ka bahin sa Arabia. 

2. Usa ka kaliwat ni Abraham pinaagi kang Jok- 
san. (Gen 25:3, 1Cr 1:32) Ang mga Dedanhon nga 
naggikan kang Joksan mopatim-awng nanimuyo 
sa H ug sa HS sa Yutang Saad sa samang dapit diin 
gipadala ni Abraham ang tanan niyang mga anak 
kang Ketura.---Gen 25:6. 

Sanglit ang duha ka banay sa mga Dedanhon 
(kadtong kang Raama ug kang Joksan) dayag nga 
namuyo sa mga bahin sa Arabia, mitungha ang 
pangutana kon kinsa nga Dedan ang gipasabot sa 
dihang kining ngalana makaplagan diha sa ulahing 
mga sinulat sa Bibliya. Hinunoa, ang paglangkit 
usahay kang Dedan ngadto sa ubang Semitikan- 
hong mga katawhan sama sa Edom, Tema, ug Buz 
nagpaila sa Dedan nga naggikan kang Joksan. Pa- 
nanglitan, ang Dedan gitala nga anaa sa usa ka tu- 
moy sa Edom, kansang yuta hapit nang laglagon. 
(Eze 25:13) Ang Dedan, diha sa “desyertong kapa- 
tagan,” glingnan usab nga mokalagiw gikan sa 
mga manunulong. Ang nagapanawng panon sa 
mga Dedanhon kinahanglang mopuyo sa kakaho- 
yan, samtang ang Tema, nga latas sa iyang teritor- 
yo sila mokalagiw, gisugo sa pagtaganag makaon 
ug mainom alang sa mga kagiw. (Isa 21:11-15, Jer 
49:8) Sama sa Edom, ang Dedan sa kataposan ma- 
pugos usab sa pagtilaw sa kopa sa bino sa kasuko ni 
Jehova.---Jer 25:15, 21, 23. 

Ang mga eskolar naglangkit sa Dedan sa tubigan 
nga dapit sa el-Ula, mga 120 km (75 mi) sa HK sa 
Taima. 

Ang ubang mga paghisgot sa Dedan wala mag- 
paila kon usa ba ka Hamitikanhon o Semitikanhong 
katawhan ang gipasabot. Pananglitan, ang Dedan 
gihisgotan sa Ezequiel 27:15, 20 ingong usa ka 
magpapatigayon sa Tiro. Ang Dedan may mahako- 
gon usab nga interes sa gilaraw nga pagpangagaw 
ni Gog sa Magog batok sa katawhan sa Diyos.---Eze 
38:13. 


DEKALOGO. 


DEKER [Pagdughang]. Amahan sa usa sa 12 ka 
luyoluyo ni Solomon. Ang anak nga lalaki ni Deker 
nagtagana ug pagkaon alang kang Solomon ug sa 
iyang panimalay usa ka bulan sulod sa usa ka tuig 
nga mopatim-awng gikan sa rehiyon sa habaga- 
tang Dan.-- 1Ha 4:7, 9. 


DELAIAS 


Was]]. 


Tan-awa ang NAPULO KA PULONG. 


[Si Jehova Nangandam [sa paglu- 

1. Usa ka Aaronikong saserdote sa panahon ni 
David nga gitudlo pinaagig ripa ingong pangulo sa 
ika-23 nga dibisyon sa mga saserdote.--1Cr 24:1, 
5, 18. 

2. Anak nga lalaki ni Semaias, usa sa mga prin- 
sipe sa palasyo ni Haring Jehoiakim nga nakadu- 
ngog sa pagbasa ni Baruk sa basahon nga gisulat 
ni Jeremias ug mopatim-aw nga human niadto 
nagtaho niini ngadto sa hari. Unya, sa dihang ang 
linukot nga basahon gibasa sa atubangan ni Jeho- 
iakim, si Delaias ug ang duha pa ka laing prinsipe 
nangamuyo sa hari nga dili kini sunogon apan sila 
wala pamatii.--Jer 36:11-26. 

3. Ang katigulangan sa pipila ka tawo nga na- 
ngadto sa Jerusalem uban kang Zorobabel niad- 
tong 537 W.K.P. apan wala makapamatuod nga sila 
mga Israelinhon.---Esd 2:1, 59, 60, Neh 7:61, 62. 

4. Anak nga lalaki ni Mehetabel ug ang amahan 
ni Semaias nga gisuholan ni Sanbalat ug Tobias sa 
paghulga kang Nehemias nga gobernador.---Neh 
6:10-13. 

5. Usa sa pito ka anak nga lalaki ni Elioenai; kali- 
wat ni David pinaagi kang Solomon.---1Cr 3:10, 24. 


DELILA [lagmit, Nagbitaybitay]. Usa ka baba- 
ye nga nagpuyo sa bul-oganang walog sa Sorek. Si 
Delila gipaila sa asoy sa Bibliya sa hinapos sa 20- 
ka-tuig nga pagkamaghuhukom ni Samson ingong 
iyang hinigugma.---Huk 16:31. 

Ang magkaabin nga mga ginoo sa mga Filiste- 
hanon, nga buot gayod mopatay kang Samson, sa 
tagsatagsa nagtanyag kang Delila ug 1,100 ka pira- 
song plata (kon mga siklo, $2,422) aron itug-an ka- 
nila kon diin naggikan ang talagsaong kusog ni 
Samson. Siya mitabang kanila pinaagi sa pagsu- 
kitsukit kang Samson kon unsay makapawala sa 
iyang kusog. Sa matag higayon nga si Samson mo- 
tubag, isulti kini ni Delila ngadto sa mga Filisteha- 
non ug tagoan niya sulod sa iyang balay ang Filis- 
tehanong mga manggugubat kinsa andam nga 
mopahimulos sa pagdakop kang Samson sa dihang 
siya mawad-an na sa iyang kusog. Human si Sam- 
son molimod sa tulo ka higayon, si Delila nagpada- 
yon sa pagsamok kaniya ug “iyang gipugos siya pi- 
naagi sa iyang mga pulong sa tanang panahon ug 
nagsigeg aghat kaniya, [nga tungod niana] ang 
iyang kalag nawad-ag pailob nga halos mamatay 
na.” Human niana iyang gitug-anan siya bahin sa 
iyang pagka-Nazareo ug nga wala pay labaha nga 
midapat sa iyang ulo. Kay nakatino nga niining pa- 
nahona gitug-anan na siya sa tinuod, siya nagpa- 
tawag sa magkaabin nga mga ginoo sa mga Filis- 
tehanon, ug sila miadto aron dad-on ang salapi 
ngadto kaniya. Samtang si Samson nakatulog diha 
sa tuhod ni Delila, giputol sa usa ka tig-alagad 
ang pito ka sinalapid nga buhok sa iyang ulo. Sa 

pagkahigmata, nabatyagan ni Samson nga niad- 
tong tungora ang iyang hinatag-sa-Diyos nga ku- 
sog nawala na. Gigunitan siya sa mga nagtagong 
mga Filistehanon, ilang gibutaan siya, ug gidala 
siya ingong binilanggo. (Huk 16:4-21) Si Delila wala 
na hisgoti diha sa asoy sa Bibliya. 

Wala isulti sa Bibliya nga dihay seksuwal nga re- 
lasyon nga nahitabo tali kang Delila ug Samson o 
nga si Delila usa ka pampam. Ang pampam nga gi- 
hisgotan sa Maghuhukom 16:1, 2 dili mao si Delila. 
Kini nga pampam nagpuyo sa Gaza, samtang si 
Delila nagpuyo sa bul-oganang walog sa Sorek. La- 
bot pa, ang mosunod nga ebidensiya nagpakita nga 
si Delila lagmit usa ka Israelinhon, dili usa ka Filis- 
tehanon: Sa dihang ang magkaabin nga mga ginoo 
nagbungat sa ilang tanyag, gihimo kadto pinasu- 
kad sa dakong kantidad sa salapi ug dili tungod sa 
patriotismo.--Huk 16:5. 


DEMAS [lagmit pinamubo sa “Demetrio,” nga 
nagkahulogang “Kang (Iya ni) Demeter"]. Usa kan- 
hi ka isigkamagbubuhat ni apostol Pablo. Si De- 
mas didto sa Roma kauban sa apostol sa panahon 
sa iyang unang pagkabilanggo didto, sanglit ang 
iyang mga pangomosta gilakip diha sa mga sulat 
ngadto sa mga taga-Colosas ug kang Filemon. (Col 
4:14: Flm 24) Sa dihang si Pablo misulat kang Ti- 
moteo sa panahon sa iyang ikaduhang pagkabi- 
langgo, si Demas mibiya sa apostol ug miadto sa 
Tesalonica, lagmit sa iyang kaugalingong lungsod. 
-2Ti 4:10. 

Wala ibutyag ang tinuod nga hinungdan kon 
nganong si Demas mibiya kang Pablo “tungod sa 
iyang gugma niining sistema sa mga butang.’ Wala 
mosulti ang apostol kon si Demas nahimo bang 
apostata o magsusupak. Lagmit ang gugma ni De- 
mas sa materyal nga mga butang ug sa kalibota- 
nong mga kalingawan nahimong mas kusganon 
kay sa espirituwal nga mga butang. Tungod sa ka- 
hadlok nga basin siya patyon ingong martir uban 
kang Pablo, si Demas nangitag mas luwas nga da- 
pit aron mapanalipdan ang iyang kinabuhi gikan 
niadtong sistemaha sa mga butang. Unsa man 
ugaling ang hinungdan, sa dihang wala moayo ang 
kahimtang, si Demas napakyas sa paggamit sa 
iyang talagsaong kahigayonan sa pagpalig-on sa 
iyang igsoong si Pablo. 


DEMETRIO [Kang (Iya ni) Demeter [Gregong 
diyosa sa agrikultura]. 

1. Usa ka platero sa siyudad sa Efeso sa Asia Mi- 
nor nga maoy nagsugnib ug kagubot batok kang 
apostol Pablo ug sa iyang mga kauban sa hinapos 
nga pag-estar ni Pablo sa Efeso tali sa duha ug tulo 
ka tuig (mga 53-55 K.P.), sa panahon sa iyang ika- 
tulong misyonaryong panaw. Ang pagsangyaw ni 

Pablo nagmalamposon sanglit daghan ang mitali- 
kod gikan sa mga buhat sa salamangka ug nagsu- 
nog sa ilang mga basahon. Si Demetrio, nga nag- 
dumalag mauswagong negosyo sa paghimog plata 
nga mga ampoanan alang sa diyosa nga si Arte- 
mis, nagsulsol sa mga artesano ug sa uban pa kay 
nahadlok nga basin siya mawad-an ug kinitaan tu- 
ngod sa kalamposan ni Pablo sa paghimog mga ti- 
nun-an ni Kristo. Pinaagi sa iyang duha ka panga- 
tarongan, ang posibleng pagkawala sa negosyo ug 
ang kapeligrohan nga mawad-an ug dungog ang 
templo ni Artemis, siya milampos sa pagpahinabog 
kaguliyang sa tibuok siyudad. 

Human sa mga duha ka oras, napahunong ra sa 
kalihim sa siyudad ang kaguliyang, iyang giingon 
nga kon si Demetrio ug ang mga artesano may 
sumbong batok kang Pablo ug sa iyang mga kau- 
ban, may mga korte nga mohusay sa maong bu- 
tang sa legal nga paagi ug nga tungod niining ma- 
samok nga demonstrasyon ang siyudad mahimong 
ikasumbong sa Romanhong kagamhanan ug pag- 
alsa batok sa pamunoan. Dayon nahilom ang pa- 
non sa katawhan, gibuhian ang mga isigkamagbu- 
buhat ni Pablo ug sila namiya sa teatro diin didto 
nahitabo ang makauulaw nga kagubot. Wala ma- 
dugay human niadto si Pablo mipanaw paingon sa 
Macedonia.---Buh 19:18, 19, 23-41, 20:1. 

2. Usa ka Kristohanon nga gidayeg ni apostol 
Juan diha sa iyang usa ka sulat ngadto kang Gayo, 
sa mga 98 K.P. Tingali si Demetrio ang nagdala sa 
sulat ngadto kang Gayo. Ang rekomendasyon ni 
Juan bahin kang Demetrio tingali maoy pagda- 
sig kang Gayo nga ipakita ang pagkamaabiabihon 
ngadto kang Demetrio, sanglit mopatim-aw nga 
maoy kostumbre sa mga kongregasyon ang pagta- 
ganag pagkaon ug puy-anan sa matinumanong 
mga igsoon nga mipanaw alang sa maayong bali- 
ta.—3Ju 1, 12. 


DEMONYO. Usa ka dili makita, daotan, espiri- 
tu nga linalang nga adunay labaw-tawhanong mga 
gahom. Ang komon nga Gregong pulong alang sa 
demonyo (daimon) makita kas-a lamang sa Kris- 
tohanon Gregong Kasulatan diha sa Mateo 8:31, sa 
ubang mga teksto ang pulong nga daimonion 
mao ang makita. Ang pneu ma, nga Gregong pu- 
long alang sa “espiritu,” usahay gigamit sa pagtu- 
mong sa daotang mga espiritu, o mga demonyo. 
(Mat 8:16) Kini makita usab uban sa mga termi- 
nong “daotan,” “mahugaw,” “amang,” ug “bungol.” 
—luc 7:21, Mat 10:1, Mar 9:17, 25, tan-awa ang Es- 
PIRITU (Espiritung mga Persona). 

Ang mga demonyo wala lalanga sa Diyos. Ang 
una nga mihimo sa iyang kaugalingon nga demon- 
yo mao si Satanas nga Yawa (tan-awa ang SA- 
TANAS), kinsa nahimong magmamando sa ubang 

manulondang mga anak sa Diyos nga mihimo usab 
sa ilang kaugalingon nga mga demonyo. (Mat 12: 
24, 26) Sa adlaw ni Noe, ang masinupakong mga 
manulonda nagmateryalisar, nakigminyo sa mga 
babaye, nanganak ug mestisong mga anak nga na- 
ilhan ingong Nepilim (tan-awa ang NEPILIM), ug 
dayon naghukas sa ilang tawhanong mga lawas 
sa dihang miabot ang Lunop. (Gen 6:1-4) Apan, 
sa dihang mibalik sa dominyo sa mga espiritu, 
wala na nila mahupti pag-usab ang ilang dungga- 
nong orihinal nga pagkabutang, kay ang Judas 6 
nag-ingon: “Ang mga manulonda nga wala mag- 
padayon sa paghupot sa ilang orihinal nga pagka- 
butang apan mitalikod sa ilang nahiangay nga pu- 
loy-anang dapit iyang gitagana uban ang walay 
kataposang mga gapos ilalom sa naglugitom nga 
kangitngit alang sa paghukom sa dakong adlaw.” 
(1Pe 3:19, 20) Busa diha niini nga kahimtang sa 
naglugitom nga espirituwal nga kangitngit nga sila 
karon nalimitahan sa ilang mga kalihokan. (2Pe 
2:4) Bisan tuod dayag nga wala na sila tugoti nga 
makamateryalisar, sila aduna gihapoy dakong ga- 
hom ug impluwensiya ibabaw sa mga hunahuna 
ug mga kinabuhi sa mga tawo, nga gani adunay 
katakos sa pagsulod ug paggahom sa mga tawo ug 
mga hayop, ug ang mga kamatuoran nagpakita 
nga sila usab migamit ug dili-buhing mga butang 
sama sa mga balay, mga kahoy o mga larawan nga 
gigamit ingong panagang, ug mga anting-anting. 
--Mat 12:43-45, Luc 8:27-33, tan-awa ang PAGKA- 
NAGAMHAN SA DEMONYO. 

Ang katuyoan nianang tanang demonyohanong 
kalihokan mao ang pagpaliso sa mga tawo gikan 
kang Jehova ug sa putli nga pagsimba sa Diyos. 
Busa, ang balaod ni Jehova hugot nga nagdili sa bi- 
san unsang matang sa demonismo. (Deu 18:10-12) 
Bisan pa niana, ang sukihang Israel nahisalaag 
pag-ayo nga gani ilang gihalad ang ilang mga anak 
nga lalaki ug babaye ngadto sa mga demonyo. (Sal 
106:37, Deu 32:17, 2Cr 11:15) Sa dihang si Jesus 
dinhi pa sa yuta kaylap kaayo ang impluwensiya sa 
mga demonyo, ug ang pipila sa iyang bantogang 
mga milagro naglakip sa paghingilin sa daotang 
mga espiritu gikan sa mga tawong nabiktima niini. 
(Mat 8:31, 32: 9:33, 34; Mar 1:39: 7:26-30, Luc 8:2, 
13:32) Kining samang gahom gihatag usab ni Je- 
sus ngadto sa 12 ka apostoles ug sa 70 nga iyang 
gipadala, aron nga sa ngalan ni Jesus mahinginlan 
usab nila ang mga demonyo.---Mat 10:8, Mar 3:14, 
15: 6:13, Luc 9:1, 10:17. 

Ang impluwensiya sa demonyo diha sa tawha- 
nong mga kalihokan dayag usab karong adlawa. 
Tinuod gihapon nga “ang mga butang nga ginaha- 
lad sa mga nasod ilang ginahalad ngadto sa mga 
demonyo.” (1Co 10:20) Diha sa kataposang ba- 
sahon sa Bibliya, ang “pinadayag ni Jesu-Kristo, 

nga gihatag sa Diyos kaniya, aron ipakita sa iyang 
mga ulipon ang mga butang nga kinahanglang 
mahitabo sa dili-madugay,” ang matagnaong pasi- 
daan gihatag labot sa dobleng mga paningkamot 
sa mga demonyo dinhi sa yuta. (Pin 1:1) “Gitam- 
bog ang dakong dragon, ang orihinal nga halas, 
ang usa nga gitawag Yawa ug Satanas, nga nagpa- 
hisalaag sa tibuok gipuy-ang yuta, siya gitambog 
sa yuta, ug ang iyang mga manulonda [mga de- 
monyo] gitambog uban kaniya. Tungod niini... 
alaot ang yuta ug ang dagat, tungod kay ang Yawa 
nanaog kaninyo, nga may dakong kasuko, kay na- 
hibalo nga hamubo na lamang ang iyang pana- 
hon.” (Pin 12:9, 12) Ang mahugaw, morag baki 
nga mga pahayag “sa pagkatinuod, maoy mga pa- 
hayag nga inspirado sa mga demonyo ug naghi- 
mog mga ilhanan, ug sila nangadto sa mga hari sa 
tibuok gipuy-ang yuta, aron sa pagtigom kanila 
ngadto sa gubat sa dakong adlaw sa Diyos nga La- 
bing Gamhanan.”---Pin 16:13, 14. 

Busa, ang mga Kristohanon kinahanglang kus- 
ganong makigbisog batok niining dili-makitang da- 
otang mga espiritu. Si Santiago, sa pagpangataro- 
ngan nga dili igo ang pagtuo lamang, nag-ingon: 
“Ikaw nagtuo nga adunay usa ka Diyos, dili ba? 
Maayo ang imong ginabuhat. Ug gani ang mga de- 
monyo nagtuo man ug nagapangurog.” (San 2:19) 
“Sa ulahing mga yugto sa panahon,” nagpasidaan 
si Pablo, “adunay pipila nga mangahulog gikan sa 
pagtuo, nga magtagad sa nagpahisalaag nga inspi- 
radong mga pulong ug mga pagtulon-an sa mga 
demonyo.” (1Ti 4:1) Ang usa ka tawo dili mahi- 
mong mokaon sa lamesa ni Jehova ug sa samang 
panahon mokaon sa lamesa sa mga demonyo. (1Co 
10:21) Busa, ang mga matinumanon kinahang- 
lang kusganong makigbisog batok sa Yawa ug sa 
iyang mga demonyo, “batok sa mga magmamando 
sa kalibotan niini nga kangitngit, batok sa dao- 
tang mga puwersa nga espirituhanon sa langit- 
nong mga dapit.”---Efe 6:12. 


Alang sa mga Grego 
nga gisangyawan ni Pablo, 
unsa ang mga demonyo? 


Kini nga paggamit sa pulong nga “demonyo” 
maoy limitado ug espesipiko kon itandi sa mga ide- 
ya sa karaang mga pilosopo ug sa paagi sa pagga- 
mit niini nga pulong diha sa klasikal nga Grego. Ni- 
ining bahina ang Theological Dictionary of the New 
Testament, nga giedit ni G. Kittel (Tomo II, p. 8) 
nag-ingon: “Ang kahulogan sa adh[etibong dai- 
morni'os] nagpatin-aw pag-ayo sa linaing mga ba- 
hin sa Gr[egong] konsepto labot sa mga demonyo, 
kay kini nagpasabot nianang gawas sa tawhanong 

kapasidad ug busa ikaingong naggikan sa mas ha- 
taas nga mga gahom, kini maayo man o daotan. Sa 
mga magsusulat una pa ang Kristohanong pa- 
nahon ang [to dai-mo'ni'on] mahimong gamiton 
diha sa diwa nga nagkahulogang “diyos.'” (Gihubad 
ug giedit ni G. Bromiley, 1971) Sa dihang nakiglan- 
tugi kang Pablo, ang pipila ka Epicureo ug Estoiko 
nga mga pilosopo mihinapos: “Siya daw usa ka 
magmamantala sa langyawng mga bathala [Gr., 
dai-moni'on].”---Buh 17:18. 

Sa dihang nakigsulti sa mga taga-Atenas, 
gigamit ni Pablo ang kombinasyon sa Gregong 
pulong nga dai'mon (deisidaimoneste'rous), nga 
nag-ingon: “Kamo daw mas mahad- 
lokon sa mga bathala [Gr., deisidai- 
monesterous, sa Latin nga Vulgate, 
‘mas matuotuohon'|] kay sa uban.” (Buh 
17:22) Nagkomento bahin niini nga pu- 
long, si F. F. Bruce nag-ingon: “Ang 
konteksto maoy motino kon kining pu- 
longa gamiton ba diha sa maayo o sa 
dili-maayong kahulogan niini. Sa pag- 
katinuod, kini sama ka lubog sa pulong 
nga “relihiyoso, ug dinhi tingali mas 
maayong hubaron nato kini ingong “re- 
lihiyoso kaayo.” Apan ang hubad sa AV 
nga 'patuotuo” dili gayod sayop: alang 
kang Pablo ang ilang relihiyon sa da- 
kong bahin maoy patuotuo, ingon man 

kini nag-ingon nga ang usa ka litrong trigo o tulo 
ka litrong sebada mokantidad ug usa ka denario 
(suhol sa tibuok adlaw). 

Kon ang mahalon nga nardo nga gigamit ni Ma- 
ria, nga igsoong babaye ni Lazaro, sa paghaplas 
kang Jesu-Kristo gikabaligya pa ug 300 ka denario 
(halos usa ka tuig nga suhol), dakodako untang 
kantidad sa salapi ang ikahulog sa kahon sa salapi 
nga gitipigan ni Judas Iskariote. Dili gayod ikati- 
ngala nga ang dili-matinud-anon nga si Judas Is- 
kariote mitutol pag-ayo, sanglit dili man siya ma- 
kapanguha bisan ug tipik niining dakong kantidad. 
—Ju 12:3-6, 13:29, Mar 14:3-11. 


Ang dagway sa atubangan ug sa likod sa usa ka 
Romanhong denario. Sa wala, ulo ni Tiberio Cesar 


usab niana ang panglantaw sa mga 

Epicureo, bisan tuod sa laing mga pasikaranan, ba- 
hin sa relihiyon ni Pablo.”— The Acts of the Apos- 
tles, 1970, p. 335. 

Sa dihang nakigsulti kang Haring Herodes Agri- 
pa II, si Festo miingon nga ang mga Hudiyo adu- 
nay mga pakiglalis kang Pablo mahitungod sa ilang 
“pagsimba sa bathala [Gr., deisidaimo:ni'as; sa La- 
tin nga Vulgate, “patuotuo'].” (Buh 25:19) Gihisgo- 
tan ni F. F. Bruce nga kining Gregong pulong “ma- 
himong direktang hubaron nga “patuotuo” (sama sa 
hubad sa AV). Makita ang adhetibo niini nga dili 
usab tin-aw diha sa [Buhat] 17:22.”---Commentary 
on the Book of the Acts, 1971, p. 483. 

Tan-awa ang P0RMAG-KANDING NGA DEMONYO. 


DENARIO. Usa ka Romanhong sensilyo nga 
plata nga motimbang ug mga 3.85 g ug busa mo- 
kantidad ug S0.74 karong adlawa. Kinulitan kini sa 
hulagway sa ulo ni Cesar ug mao ang “kuwarta nga 
ibayad sa buhis por ulo” nga gipangayo sa mga Ro- 
mano gikan sa mga Hudiyo. (Mat 22:19-21) Sa mga 
adlaw sa yutan-ong ministeryo ni Jesus, ang mga 
mamumuo sa uma sagad nga makadawat ug usa 
ka denario alang sa 12-0ras nga trabaho sa tibuok 
adlaw. (Mat 20:2) Busa, ang Pinadayag 6:6 naghu- 
lagway sa usa ka grabeng kahimtang sa dihang 


Ang matinabangon nga Samarianhon sa sambi- 
ngay ni Jesus migasto ug duha ka denario (suhol 
sa duha ka adlaw) aron tabangan ang wala-hiil- 
hing estranyo, ug siya miingon nga andam si- 
yang moabaga sa dugang pang galastohon alang 
sa estranyo. (Luc 10:33-35) Sa kasukwahi, diha sa 
usa sa mga sambingay ni Jesus nga nagpasiugda 
sa pagkamapasayloon, ang usa ka ulipon kansang 
60,000,000-ka-denario nga utang gikanselar dili 
buot mopasaylo sa 100-ka-denario nga utang sa 
iyang isigkaulipon.--Mat 18:24-33. 


DEPEKTO. Tan-awa ang LAMA. 


DERBE. Usa ka “siyudad sa Licaonia” sa Asia 
Minor nga giduaw mismo ni apostol Pablo sa duha 
o tingali sa tulo ka higayon. 

Lagmit sa wala pa ang tingtugnaw sa 47-48 K.P., 
panahon sa iyang unang misyonaryong panaw, si 
Pablo nakaabot sa Derbe human sa grabe nga pag- 
bato didto sa kasikbit nga Listra. Sa Derbe, siya ug 
si Bernabe ‘nagpahayag sa maayong balita ug 
nakahimog “ubay-ubayng mga tinun-an,” tingali 
naglakip kang “Gayo nga taga-Derbe,” kinsa gihis- 
gotan sa ulahi ingong kauban sa panaw sa apostol. 
Bisan tuod nga ang sekular nga kasaysayan nag- 
pakita nga human sa 41 K.P. ang Derbe mao ang 

siyudad nga anaa sa kinatumyang bahin sa sidla- 
kan sa politikanhong lalawigan sa Galacia, ang 
paghubit ni Lucas niini ingong usa ka “siyudad sa 
Licaonia” dinhi niini nga asoy mopatim-awng may- 
labot sa kon diin kini nahimutang o kon unsay kul- 
tura niini. (Buh 14:6, 19-21; 20:4) Mga bulan sa 
ulahi, human sa konsilyo sa Jerusalem bahin sa 
pagtuli (mga 49 K.P.), ug samtang anaa sa iyang 
ikaduhang panaw, si Pablo mibalik sa Derbe. (Buh 
15:36; 16:1) Bisan tuod wala hinganli, lagmit nga si 
Pablo mihapit usab sa Derbe sa iyang ikatulong 
misyonaryong panaw sa dihang iyang gipalig-on 
ang mga tinun-an sa “kayutaan sa Galacia.” (Buh 
18:23) Walay rekord nga si Pablo gilutos didto sa 
Derbe, ug wala niya hisgoti ang maong siyudad 
daghang tuig sa ulahi sa dihang siya miasoy sa 
iyang mga pag-antos sa ubang mga dapit nga ka- 
sikbit niini.--2Ti 3:11. 

Ang Derbe mao karon ang Kerti Hüyük nga 
21 km (13 mi) sa AAS sa Karaman (karaang Laran- 
da) ug mga 100 km (62 mi) sa HS sa Konya (kara- 
ang Iconio). Kon gilakip ba paghisgot ang Derbe sa 
sulat ni Pablo “nganha sa mga kongregasyon sa 
Galacia,” tan-awa ang GALACIA, SULAT NGADTO SA 
MGA TAGA-.—Gal 1:2. 


DESYERTO. Tan-awa ang KAMINGAWAN. 


DEUEL [Kahibalo sa Diyos; Nahibalo ang Diyos]. 
Ang usa kansang anak nga lalaki nga si Eliasap 
nag-alagad ingong pangulo sa tribo ni Gad pana- 
hon sa mga paglatagaw sa Israel didto sa kaminga- 
wan. (Num 1:14; 7:42, 47; 10:20) Sa Masoretikong 
teksto ug sa Syriac nga Peshitta, siya gitawag ug 
“Reuel” diha sa Numeros 2:14. Tingali tungod kini 
sa sayop sa magkokopya, sanglit ang Hebreoha- 
nong mga letra alang sa “D” ug “R” magkaamgid 
kaayo ug ang ngalang “Deuel,” sa pagkatinuod, 
makita sa Numeros 2:14 diha sa Samarianhong 
Pentateuch, sa Latin nga Vulgate, ug sa kapin sa 
usa ka gatos ka Hebreohanong mga manuskrito. 


DEUTERONOMIO. Ang Hebreohanong nga- 
lan niining ikalimang basahon sa Pentateuko maoy 
Deva rim’ (Mga Pulong), nga gikuha gikan sa pang- 
bukas nga prase diha sa Hebreohanong teksto. Ang 
ngalang “Deuteronomio” naggikan sa Gregong ti- 
tulo sa Septuagint nga Deu-tero:'no mi'on, nga sa li- 
teral nagkahulogang “Ikaduhang Balaod: Pagsubli 
sa Balaod.” Kini naggikan sa Gregong hubad sa usa 
ka Hebreohanong prase diha sa Deuteronomio 17: 
18, mish-neh' hattohrah, nga hustong gihubad 
nga “kopya sa balaod.’ 

Ang pagkatinuod sa Deuteronomio ingong usa 
ka basahon sa kanon sa Bibliya ug ang pagkamag- 
susulat ni Moises naestablisar pag-ayo tungod kay 
ang Deuteronomio kanunayng giisip sa mga Hudi- 


584 


yo ingong bahin sa Balaod ni Moises. Sa katibuk- 
an, ang ebidensiya sa pagkatinuod sa Deutero- 
nomio maoy sama ra nianang sa laing upat ka 
basahon sa Pentateuko. (Tan-awa ang PENTATEUKO, 
usab ang mga basahon ubos sa tagsatagsa ka 
ngalan.) Si Jesus mao ang kinalabwang awtoridad 
nga magpamatuod sa pagkatinuod sa Deuterono- 
mio, nga nagkutlo gikan niini sa tulo ka higayon 
agig pagsalikway sa mga tentasyon ni Satanas nga 
Yawa. (Mat 4:1-11, Deu 6:13, 16, 8:3) Dugang pa, 
gitubag ni Jesus ang pangutana kon unsa ang ki- 
nadak-an ug unang sugo pinaagi sa pagkutlo sa 
Deuteronomio 6:5. (Mar 12:30) Ug si Pablo nag- 
kutlo gikan sa Deuteronomio 30:12-14: 32:35, 36. 
--Rom 10:6-8, Heb 10:30. 

Ang panahon nga gikobrehan sa basahon sa 
Deuteronomio maoy halos kapin sa duha ka bulan 
sa tuig 1473 W.K.P. Kini gisulat didto sa Kapatagan 
sa Moab ug gilangkoban sa upat ka pakigpulong, 
usa ka awit, ug usa ka pagpanalangin ni Moises 
samtang ang Israel nagkampo sa mga utlanan sa 
Canaan una pa mosulod sa maong yuta.---Deu 1:3, 
Jos 1:11, 4:19. 

Katuyoan. Bisan pa sa kahulogan sa ngalang 
Deuteronomio, kining basahona dili maoy ikadu- 
hang balaod ni usa ka pagsubli sa tibuok Balaod 
apan hinunoa, usa ka pagpatin-aw niini, ingon sa 
gisulti sa Deuteronomio 1:5. Kini nag-awhag sa Is- 
rael nga magmatinumanon kang Jehova, nga nag- 
gamit sa kaliwatan sa 40-ka-tuig nga paglatagaw 
ingong usa ka pananglitan nga likayan. Si Moises 
nagpatin-aw ug nagpalapad sa pipila ka hinungda- 
nong mga punto sa Balaod ug sa mga prinsipyo 
diha niini, nga naglantaw sa bag-o nga mga ka- 
himtang sa Israel sa dihang sila mopuyo na nga 
permanente diha sa yuta. Iyang gipasibo ang pipi- 
la ka balaod ug naghatag ug dugang mga regulas- 
yon mahitungod sa pagdumala sa kagamhanan 
diha sa ilang permanente na nga puy-anan didto sa 
Yutang Saad. 

Sa pag-awhag kanila ug sa pagdasig kanila sa 
pagsulod ngadto niining pakigsaad nga ilang gihi- 
mo pag-usab uban kang Jehova pinaagi kang Moi- 
ses, ang basahon sa Deuteronomio nagpasiugda 
pag-ayo sa kahibalo, pagtudlo, ug instruksiyon. 
Ang mga pulong nga “pagtudlo,” “ginatudlo,” ug 
“nagtudlo” mas sagad nga makita diha sa Deutero- 
nomio kay sa Exodo, Levitico, o Numeros. Gipatin- 
aw ni Moises nga si Jehova nagatudlo sa Israel pi- 
naagi sa pagpakaon kanila ug mana. (Deu 8:3) 
Iyang giingnan ang mga Israelinhon sa pagbutang 
sa balaod ni Jehova, sa mahulagwayong pagkasul- 
ti, ingong mga bugkos sa agtang taliwala sa ilang 
mga mata ug diha sa mga poste sa pultahan sa 
ilang mga balay ug sa ilang mga ganghaan. (6:8, 9) 
Iyang gisugo sila sa pagsilsil sa iyang balaod diha 

sa ilang mga anak. (6:6, 7) Gihatag ang mga ins- 
truksiyon nga basahon ang Balaod sa matag ikapi- 
tong tuig, sa panahon sa (tinuig nga) Pista sa mga 
Balongbalong. (31:10-13) Gihatag ang linaing mga 
instruksiyon alang sa hari sa Israel sa umaabot. 
Siya kinahanglang mosulat ug usa ka kopya sa Ba- 
laod alang sa iyang kaugalingon ug basahon kini 
matag adlaw. (17:18-20) Sa matag higayon nga 
ang Israel makiggubat, ang mga saserdote magda- 
sig sa katawhan sa pagbaton ug pagtuo ug kaisog 
ug magpasalig kanila sa kadaogan, kay si Jehova 
nga ilang Diyos magauban kanila. (20:1-4) Sa di- 
hang sila mosulod na sa Yutang Saad, ilang bahi- 
non ang mga tribo sa duha ka grupo, nga ang usa 

ka grupo diha sa Bukid sa Ebal ug ang lain diha sa 
Bukid sa Gerizim, ug dayon ilang basahon ang Ba- 
laod sa Diyos ngadto kanila.---27: 11-26, itandi ang 
Jos 8:33-35. 

Ang Gugma Gipasiugda. Ang gugma, kalu- 
lot, ug konsiderasyon gipasiugda usab diha sa Deu- 
teronomio. Ang pulong mismo nga “gugma,” nom- 
bre man o kaha usa ka berbo, makita kapin sa lima 
ka beses nga mas subsob diha sa Deuteronomio 
kay sa katibuk-ang gidaghanon nga makita kini 
diha sa Exodo, Levitico, ug Numeros. Dinhi atong 
makita usab ang kinadak-ang sugo, nga gihisgotan 
ni Jesus (Mat 22:36, 37), nga talagsaong gipaha- 
yag: “Higugmaon mo si Jehova nga imong Diyos sa 

Mga pakigpulong nga nagpatin-aw sa mga bahin sa Balaod ug 
nag-awhag sa Israel sa paghigugma ug pagsunod kang Jehova 
didto sa yuta nga hapit na nilang pagasudlon 


Gisulat ni Moises sa dayon nang pagsulod sa Israel sa Yutang 
Saad niadtong 1473 W.K.P. 


Tambag aron sa paghinumdom sa nahimo ni Jehova ug 
sa pag-alagad kaniya lamang (1:1-4:49) 

Gipahinumdom ni Moises ang pagpadalag mga espiya, ang dili- 

matinuohon ug rebelyosong sanong sa ilang taho, ang panaad 

ni Jehova nga kadto nga kaliwatan mamatay sa kamingawan 


Kinahanglang dili hilabtan sa Israel ang mga anak ni Esau 
(naggikan sa igsoong lalaki ni Jacob) o ni Moab ug Ammon 
(kaliwat sa pag-umangkong lalaki ni Abraham nga si Lot): 
apan gihatag ni Jehova sa Israel ang yuta nga gipanag-iya 
sa Amorihanon nga si Haring Sihon ug Og, sa S sa Jordan 

Si Moises nangamuyo kang Jehova nga tugotan siyang mota- 
bok sa Jordan, apan hinuon, si Jehova nagsulti kaniya nga 
sugoon ug lig-onon si Josue sa pagpanguna sa nasod 


Si Moises nagpahinumdom sa nasod mahitungod sa nagdilaab 
nga kasuko ni Jehova batok kang Baal sa Peor, dili angayng 
malimot kon unsa ang ilang nasaksihan didto sa Horeb, dili 
gayod maghimo ug usa ka linilok nga larawan alang sa pag- 
simba, si Jehova, ang bugtong matuod nga Diyos, nagapanga- 
yo ug bug-os nga pagkamahinalaron 

Pahimangno sa paghigugma kang Jehova ug sa pagsu- 
nod sa tanan niyang mga sugo (5:1--26:19) 

Gibatbat ni Moises ang paghatag sa Balaod didto sa Horeb, gi- 
sulti pag-usab ang Napulo ka Pulong, giawhag ang Israel sa 
pagbuhat ingon gayod sa gisugo ni Jehova 

Kinahanglang higugmaon si Jehova uban ang bug-os nga ka- 
singkasing, kalag, ug kusog, ang mga balaod sa Diyos ki- 
nahanglang anaa kanunay sa ilang atubangan, kinahanglang 
ipatin-aw ngadto sa ilang mga anak ang katarongan sa mga 
regulasyon ni Jehova 

Pito ka nasod ang pagalaglagon gikan sa yuta, lakip sa ilang 
mga halaran ug mga larawan: walay pakig-alyansa sa kamin- 
yoon uban kanila 

Dili gayod angayng kalimtan kon giunsa sila pag-atiman sa Di- 
yos didto sa kamingawan aron ipaila kanila nga ang tawo 
mabuhi dili sa tinapay lamang kondili sa matag pulong gikan 
sa baba ni Jehova 

Kinahanglang hinumdoman kon giunsa nila paghagit si Jehova 
pinaagi sa paghimog inumol nga nating baka, karon kina- 


hanglang mahadlok, moalagad, ug mounong kaniya, tumanon 
ang tibuok kasugoan 


Mga regulasyon nga pagatumanon didto sa Yutang Saad: Ha- 
nawon ang bakak nga relihiyon sa Canaan, mosimba didto 
sa dapit nga gipili ni Jehova, dili mokaon ug dugo, patyon 
ang mga apostata, mokaon ug hinlong pagkaon, maghatag 
kang Jehova ug ikapulo sa abot, magpakitag konsiderasyon 
sa mga kabos: saulogon ang tinuig nga mga kapistahan, ti- 
nguhaon ang hustisya, isalikway ang espiritismo, patalingho- 
gan ang usa nga gipatindog ni Jehova ingong manalagna, 
tahoron ang mga timaan sa utlanan, hinloan ang yuta gikan 
sa pagkasad-an sa dugo, magpakita ug kaluoy, magpabiling 
hinlo gikan sa seksuwal nga imoralidad, ihatag ang unang 
mga bunga sa yuta ngadto kang Jehova, magpamatuod nga 
balaan ngadto kang Jehova 

Mga panalangin tungod sa pagsunod kang Jehova, mga 
tunglo tungod sa pagkadili-masinugtanon (27:1--28:68) 

Human motabok ang nasod sa Jordan, ang Balaod kinahang- 
lang isulat diha sa dagkong mga bato 

Mga tunglo tungod sa pagkadili-masinugtanon ipahayag didto 
sa Bukid sa Ebal 

Mga panalangin tungod sa pagkamasinugtanon sa tanang sugo 
ni Jehova ipahayag didto sa Bukid sa Gerizim 

Pakigsaad gihimo didto sa Kapatagan sa Moab (29:1- 

30:20) 

Giasoy pag-usab ang pag-atiman ni Jehova didto sa Ehipto ug 
sulod sa 40-ka-tuig nga paglatagaw sa Israel didto sa kami- 
ngawan, nagpasidaan batok sa tig-a nga pagkadili-masinug- 
tanon 

Nagtagna sa kaluoy ni Jehova alang niadtong nagahinulsol 

Gibutang sa ilang atubangan ang pagpili tali sa kinabuhi ug 
kamatayon: nag-awhag kanila nga pilion ang kinabuhi pinaagi 
sa paghigugma kang Jehova, pagpamati sa iyang tingog, ug 
pag-unong kaniya 

Ang pagbalhin sa pagkapangulo ngadto kang Josue, ug 

ang kataposang mga pagpanalangin ni Moises (31:1- 

34:12) 

Si Josue gisugo nga manguna sa Israel 

Gitudloan ni Moises ang Israel ug usa ka awit nga mahimong 
saksi batok kanila sa dihang ilang talikdan si Jehova 

Gipanalanginan ni Moises ang mga tribo sa Israel, dayon siya 
namatay didto sa Bukid sa Nebo 

bug-os mong kasingkasing ug sa bug-os mong ka- 
lag ug sa bug-os mong kusog.” (Deu 6:5: tan-awa 
usab ang 10:12, 11:13.) Sublisubli nga gipahayag ni 
Jehova ang iyang gugma alang sa Israel. (7:7-9: 
23:5, 33:3) Ang diwa mismo sa Deuteronomio nag- 
pasiugda sa gugma ni Jehova alang sa iyang ka- 
tawhan: “Kon ugmaron lang unta nila ang ilang ka- 
singkasing sa pagkahadlok kanako ug sa pagtuman 
kanunay sa tanan kong kasugoan, aron maayo ang 
ilang dangatan ug sa ilang mga anak hangtod sa 
panahong walay tino!” (5:29) Sa pagkatinuod, sa 
daghang higayon atong makaplagan diha sa Deu- 
teronomio ang mga ekspresyon sama sa “aron ma- 
ayo ang imong dangatan” ug “aron ikaw magpada- 
yong buhi. ”--4:40, 5:16, 6:3, 22:7: 30:19, 20. 

Bisan tuod hapit nang makiggubat ang Israel 
aron sa pagsakop sa yuta, wala sayloi ni Jeho- 
va ang pagpakitag mahigugmaong konsiderasyon. 
Ang kadaogan dili kaayo hinungdanon o dinalian 
nga tungod niana himoon ang higpit kaayo nga 
mga sugo. Ang sinayoran nga lalaki dili paapilon. 
(Deu 20:7) Ang bag-ong naminyo nga lalaki dili 
paapilon sa gubat, aron ikapakita niya ang pagma- 
hal sa iyang asawa ug makauban sa asawa ang 
iyang bana sulod sa usa ka tuig. (24:5) Kon ang usa 
ka tawo nagtanom ug parasan ug wala pa makaka- 
on sa abot niini o nagtukod ug balay ug wala pa 
makainagurar niini, siya dili paapilon sa pagpakig- 
gubat aron iyang kapahimuslan ang mga bunga sa 
iyang paghago.---20:5, 6. 

Ang tin-aw nga mga detalye gihatag mayla- 
bot sa pagpakiggubat ug sa pagsakop sa yuta sa 
Canaan. Ang mga mahinadlokon papaulion, aron 
dili nila mapaluya usab ang mga kasingkasing sa 
ilang mga igsoon. (Deu 20:8) Ang mga siyudad sa 
espesipikong mga nasod sa Canaan nga bug-os 
ang pagkadaotan pagalaglagon gayod, apan ang 
mga siyudad nga wala malakip niining espesipi- 
kong mga nasod papilion nga mosurender o malag- 
lag. Kon sila mosurender, sila ipailalom sa pinugos 
nga pagtrabaho, apan gilatid sa Balaod nga bisan 
ang mga ulipon angayng pakitaag kalulot, ug ang 
mga sugo niini nanalipod sa mga babaye aron dili 
among-amongan bisan diha sa mga siyudad nga 
nasakop tungod sa gubat. Labot sa mga siyudad 
nga dili mosurender, pamatyon ang tanang lalaki, 
ang mga bata lamang ug ang mga babaye nga 
wala pa makigrelasyon sa mga lalaki ang pagalu- 
wason. (20:10-18, itandi ang Num 31:17, 18.) Sa 
pagtukod ug mga panglikos palibot sa usa ka siyu- 
dad, ang mga Israelinhon wala tugoti sa pagputol 
ug mga bungahoy.---Deu 20:19, 20. 

Ang mga hayop gihatagan usab ug mahigugma- 
ong konsiderasyon diha sa basahon sa Deuterono- 
mio. Ang mga Israelinhon gidid-an sa pagkuha sa 
usa ka langgam nga anaa sa salag, sanglit kini 

dali rang madakpan tungod kay kini kinaiyanhon 
mang manalipod sa iyang mga kuyabog. Buhian 
kini, apan ang kuyabog mahimong kuhaon sa mga 
Israelinhon. Ang inahan sa ingon mahimong ga- 
wasnon sa pagpatungha ug dugang mga kuyabog. 
(Deu 22:6, 7) Dili parison pagyugo sa mag-uuma 
ang usa ka asno uban sa torong baka aron dili ma- 
lisdan ang mas huyang nga hayop. (22:10) Ang to- 
rong baka dili pagabusalan samtang nagagiok sa 
lugas aron dili kini mag-antos sa kagutom samtang 
ang lugas anaa ra sa atubangan niini ug kini naga- 
gamit sa kusog niini sa paggiok sa lugas.---25:4. 

Ang konsiderasyon gipakita sa pamilyahanon ug 
katilingbanong kinabuhi. Ang panganayng anak 
nga lalaki makadawat sa dobleng bahin, siya man 
anak nga lalaki sa pinaborang asawa o dili. (Deu 
21:15-17) Ang kaminyoon sa bayaw nga lalaki gi- 
pahayag sa unang higayon ingong usa ka balaod, 
ug ang mga silot gilatid aron kini adunay dakong 
puwersa. (25:5-10) Ang dili-limbongang mga tim- 
bangan ug mga sukod gilagda. (25:13-16) Ang bili 
sa kinabuhi gipasiugda pinaagi sa sugo sa pagbu- 
tang ug barandilya palibot sa atop sa usa ka balay. 
(22:8) Gipakita sa Balaod nga gihatagag konside- 
rasyon bisan ang usa ka mamumuhat ug daotan 
nga pagahampakon sanglit gibaod man niini ang 
paglimite sa hampak hangtod sa 40. (25:1-3) Ki- 
ning tanang regulasyon naghatag ug dugang ka- 
tin-awan sa Balaod, samtang kini nagpakita usab 
ug dakong konsiderasyon. Apan sa samang higa- 
yon mas estrikto kini. 

Mga Pasidaan ug mga Balaod. Ang Deute- 
ronomio puno sa mga pasidaan batok sa bakak nga 
pagsimba ug sa pagkadili-matinumanon maingon 
man sa mga instruksiyon kon unsaon sa pagduma- 
la niini aron mapreserbar ang putli nga pagsimba. 
Ang tambag labot sa pagkabalaan maoy usa ka ta- 
lagsaong butang diha sa Deuteronomio. Ang mga 
Israelinhon gitambagan nga dili makigminyo sa 
mga nasod sa palibot, tungod kay kini magsilbing 
hulga sa putling pagsimba ug sa pagkamaunongon 
kang Jehova. (Deu 7:3, 4) Sila gipasidan-an batok 
sa materyalismo ug pagpakamatarong-sa-kaugali- 
ngon. (8:11-18, 9:4-6) Ang kusganong mga balaod 
gihimo batok sa apostasya. Sila angayng magban- 
tay sa ilang kaugalingon aron sila dili moliso ngad- 
to sa ubang mga diyos. (11:16, 17) Sila gipasidan- 
an batok sa mini nga mga manalagna. Diha sa 
duha ka bahin niini nga basahon ang mga instruk- 
siyon gihatag kon unsaon pag-ila ang usa ka mini 
nga manalagna ug kon unsaon sa pagpakiglabot 
kaniya. (13:1-5, 18:20-22) Bisan kon mahimong 
apostata ang usa ka membro sa pamilya, ang pa- 
milya dili angayng maluoy kaniya kondili makig- 
ambit hinuon sa pagbato sa maong apostata hang- 
tod nga siya mamatay.---13:6-11. 

Ang mga siyudad sa Israel nga nahimong apos- 
tata pagalaglagon, ug walay bisan unsa nga ibilin 
alang sa personal nga kaayohan ni bisan kinsa. 
Ang siyudad dili na gayod pagatukoron pag-usab. 
(Deu 13:12-17) Ang mga delingkuwente nga dili 
makontrolar sa ilang mga ginikanan pagabatoon 
hangtod nga mamatay.---21: 18-21. 

Ang pagkabalaan ug ang kagawasan gikan sa 
pagkasad-an sa dugo gipasiugda diha sa balaod ba- 
hin sa paagi sa pag-atiman sa wala masulbad nga 
kaso sa pagbuno. (Deu 21:1-9) Sanglit gipakita man 
niini ang kasibot alang sa putling pagsimba, ang 
Deuteronomio naundan ug mga regulasyon bahin 
sa kon kinsa ang mahimong membro sa kongre- 
gasyon ni Jehova ug kon kanus-a siya mahimong 
membro. Ang anak sa gawas hangtod sa ikanapu- 
lo nga kaliwatan, mao man usab ang Moabiha- 
non o Ammonhanon ug ang eunuko dili makasu- 
lod hangtod sa panahong walay tino. Apan, ang 
mga Ehiptohanon ug mga Edomhanon sa ikatulo 
nga kaliwatan puwedeng mahimong mga sakop sa 
kongregasyon.---23: 1-8. 

Ang Deuteronomio naglatid sa hudisyal nga ka- 
hikayan alang sa Israel sa dihang manimuyo na sa 
Yutang Saad. Kini naghisgot sa mga kuwalipikas- 
yon alang sa mga maghuhukom ug sa kahikayan 
sa mga korte diha sa mga ganghaan sa siyudad, 
diin ang sangtuwaryo mao ang korte suprema sa 
yuta, kansang mga paghukom angayng pagasun- 
don sa tibuok Israel.---Deu 16:18-17:13. 

Ang Deuteronomio nagpasiugda sa posisyon ni 
Jehova ingong talagsaong Diyos (Deu 6:4), sa po- 
sisyon sa Israel ingong iyang talagsaong katawhan 
(4:7, 8), ug sa pagtukod sa usa ka dapit ingong sen- 
tro sa pagsimba (12:4-7). Kini nagtagna sa usa nga 
pagabangonon ingong manalagna sama kang Moi- 
ses ug kinsa mosulti diha sa ngalan ni Jehova, ang 
usa nga kaniya ang tanan kinahanglang magpasa- 
kop.— 18:18, 19. 


DIADEMA. Tan-awa ang Korona, PURONGPU- 
RONG. 


DIAMANTE. Usa ka magilakon nga bililhong 
bato, ang kinagahian nga kinaiyanhong mineral 
nga nakaplagan sukad masukad ug lakip sa labing 
bililhon nga mga mutya. Bisan tuod kasagaran sa 
mga diamante walay kolor, ang pipila medyo da- 
lag, berde, pula, kape, asul, ug itom. Ang kadagha- 
nan sa wala pa matabas nga mga diamante maoy 
otso-kantos nga tin-aw o sihagon nga mga kristal 
ug halos lunlon nga karbon. Gituohan nga ang 
mga diamante naporma sa dugay na kaayong pa- 
nahon sa dihang ang karbon sa yuta nailalom sa 
grabeng presyur ug kainit. Ang unang mga dia- 
mante nakaplagan diha sa mga salog sa mga sapa, 

apan sa modernong mga panahon kini sagad gimi- 
na gikan sa mga bato ilalom sa yuta. 

Ang Hebreohanong pulong nga sha-mir” (nga ka- 
duha gihubad nga “diamante,” kausa ingong “ba- 
tong ismeril” sa NW) dayag nga nalangkit sa Aka- 
dianhong pulong nga ashmur, nga nagkahulogang 
“ismeril.” Ang pipila nagtuo nga ang shamir’ ma- 
himong mapadapat sa usa ka gahi kaayong mine- 
ral nga mahimong magtumong sa diamante o sa 
daghang gahi kaayong mga substansiya, sama sa 
corundum ug ismeril. 

Si Jehova naghisgot sa mga diamante nga giga- 
mit sa pagkudlit o pagkulit sa gahing mga mater- 
yales sa dihang miingon: “Ang sala sa Juda gisulat 
pinaagi sa usa ka dagang nga puthaw. Pinaagi sa 
tumoy sa diamante kini gikulit diha sa papan sa 
ilang kasingkasing, ug diha sa mga sungay sa ilang 
mga halaran.” (Jer 17:1, 2) Ang balay sa Isra- 
el usab nahimong gahian ug tig-ag kasingkasing. 
Busa, si Jehova miingon kang Ezequiel: “Tan-awa! 
Gihimo ko ang imong nawong nga ingon kagahi sa 
ilang mga nawong ug ang imong agtang nga ingon 
kagahi sa ilang mga agtang. Gihimo ko ang imong 
agtang nga sama sa usa ka diamante, nga magahi 
pa kay sa santik.” (Eze 3:7-9) Sa susama, tungod sa 
pagkagahian sa mga Hudiyo, si Jehova nagpaha- 
yag pinaagi kang Zacarias: “Ang ilang kasingka- 
sing gihimo nilang ingon sa usa ka batong ismeril 
[Heb., sha:mir'] aron dili makatuman sa balaod ug 
sa mga pulong nga gipadala ni Jehova sa mga pa- 
non pinaagi sa iyang espiritu, pinaagi sa unang 
mga manalagna.”--Zac 7:12; tan-awa ang MUTYA 
UG BILILHONG BATO. 


DIBLA. Usa ka dapit nga gihisgotan ni Ezequiel 
(6:14) sa dihang iyang gitala ang tagna ni Jehova 
abot sa kalaglagan nga modangat sa yuta sa Isra- 
el ingong balos tungod sa idolatroso nga pagsimba 
niini. Walay karaang dapit nga nahibaloang nagba- 
ton niining ngalana, ug busa, kadaghanan sa mo- 
dernong mga eskolar nagtuo nga ang magkokopya 
nasayop sa pagsulat sa “Dibla” inay nga “Ribla,” 
sanglit ang unang Hebreohanong letra alang sa “R” 
(1) dali kaayong masaypan ingong ang Hebreoha- 
nong letra alang sa “D” (T). Kon kini mao ang na- 
hitabo, lagmit nga kini mao ang Ribla sa Bibliya 
(ang mga kagun-oban duol sa modernong Ribleh) 
diha sa Suba sa Orontes, “sa yuta sa Hamat” (2Ha 
23:33), ug “ang kamingawan paingon sa Dibla [Rib- 
la]” lagmit nagtumong sa batoon, lapad kaayong 
patag sa Desyerto sa Sirya nga nahimutang dapit 
sa H ug sa HS sa Ribla. Apan, ang pipila ka mag- 
huhubad naghubad sa mga pulong ni Ezequiel nga 
“gikan sa kamingawan paingon sa Ribla.” (RS) Su- 
mala niini nga hubad, lagmit kini nagkahulogan 
nga ang paghukom ni Jehova modangat gikan “sa 

kamingawan,” ang gituohang habagatan nga utla- 
nan sa Yutang Saad (Ex 23:31), hangtod sa rehiyon 
sa “Hamat” (gihawasan sa Ribla) sa halayong ami- 
hanan. (1Ha 8:65) Nan, ang paggamit ni Ezequiel 
sa maong prase maoy katumbas sa mas iladong 
prase nga “gikan sa Dan hangtod sa Beer-seba.” 
--Huk 20:1, tan-awa ang RIBLA Num. 2. 


DIBLAIM [Duha ka Tinapay sa Pinisa nga mga 
Igos]. Ginikanan sa asawa ni Oseas nga si Gomer. 
--Os 1:2, 3. 


DIBON. 


1. Usa ka siyudad sa S sa Patayng Dagat nga gi- 
agaw ni Sihon nga Amorihanon gikan sa mga Mo- 
abihanon apan sa ulahi giilog gikan kaniya sa Isra- 
el sa dihang ang mga Israelinhon ilalom ni Moises 
misulod sa maong yuta.--Num 21:25-30. 

Ang karaang Dibon gituohan karon nga mao ang 
Dhiban, 5 km (3 mi) sa A sa Arnon, 21 km (13 mi) 
sa S sa Patayng Dagat. Niining dapita gihimo sa 
dili pa dugay ang makuting arkeolohikanhon nga 
mga pagsusi ug kini nailado ingong ang dapit diin 
nakaplagan ang bantog nga Bato sa Moab niad- 
tong 1868. Ang mga pulong nga nahisulat niini 
nga bantayog, nga gipatindog ni Mesa nga hari sa 
Moab, gihubad sa pipila nga nagpaila sa Dibon 
ingong iyang kaulohang siyudad (lakip ang Qar- 
hah) ug sa usa ka panahon nahimong “pangunang 
siyudad sa Moab.” 

Human gilayon sa unang pagsakop sa mga Israe- 
linhon niining dapita, ang tribo ni Gad mipuyo did- 
to ug “nagtukod [o, nagtukod pag-usab] sa Dibon,” 
nga mopatim-awng nagngalan niini sa mas taas 
nga ngalang Dibon-gad, usa ka dapit nga gitala 
ingong usa sa mga gikampohan sa nasod. (Num 
32:34, 33:45, 46) Bisan pa niana, ang Dibon giisip 
nga bahin sa panulondon ni Ruben. (Num 32:2, 3; 
Jos 13:8, 9, 15-17) Ang Dibon lagmit nga nag-antos 
ilalom sa napalig-on pag-usab nga gahom sa Moab 
panahon sa paghari ni Haring Eglon, hangtod nga 
kini nakabaton ug kahupayan tungod sa kadaogan 
ni Maghuhukom Ehud. (Huk 3:12-30) Si Mesa nga 
hari sa Moab mirebelde batok sa pagmando sa Is- 
rael daghang siglo sa ulahi, “sa pagkamatay gayod 
ni Ahab,” sumala sa asoy sa Bibliya sa 2 Hari 3:4, 5. 
Ang Bibliya wala mag-asoy sa tukma kon unsa ka 
dugay kini nga pag-alsa, ug ingon sa gipangham- 
bog ni Mesa diha sa Bato sa Moab, posible nga 
ubay-ubayng siyudad sa Israel ang nadugang niya 
ngadto sa “Qarhah” sa maong panahon. Hinunoa, 
sukwahi sa mahambogong inskripsiyon ni Mesa, 
ang rekord sa Kasulatan tin-awng nagpakita nga 
ang Moab bug-os nga napildi sa dihang ang kasun- 
dalohan niini nakiggubat batok sa naghiusa nga ka- 
sundalohan sa Israel, Juda, ug Edom.---2Ha 3:4-27. 

Wala pay 200 ka tuig sa ulahi ang Dibon nahimo 
na usab nga usa ka siyudad sa Moab, ug batok nia- 
na si Isaias (15:2) nagbungat ug pahayag sa kaala- 
otan. Busa ang mga molupyo sa maong rehiyon sa 
matagnaong paagi gihisgotan ingong “mitungas 
ngadto sa Balay ug sa Dibon, ngadto sa hatag-as 
nga mga dapit,” nga nagbangotan sa kalaglagan sa 
Moab. 

Gihunahuna sa pipila ka eskolar nga si Isaias 
nagtumong sa pagpanghulga sa Asirya nga maoy 
hinungdan sa “pagdanguyngoy” diha sa “hatag-as 
nga mga dapit” duol sa Dibon; apan, walay rekord 
nga ang Asirya naglaglag niana nga rehiyon. Sa di- 
hang ang alagad ni Jehova nga si Jeremias nagtag- 
na mga usa ka gatos ka tuig sa ulahi nga ang Dibon 
"mokanaog gikan sa himaya, ug molingkod sa kau- 
haw (Jer 48:18), ang mas naunang tagna ni Isaias 
mopatim-awng wala pa matuman. Busa si Jere- 
mias dayag nga nagpahayag pag-usab sa samang 
mensahe ug sa ingon naghimo sa tagna sa kaalao- 
tan sa Moab nga tino gayod. Human mapukan ang 
Jerusalem niadtong 607 W.K.P., sa dihang bug-os 
nga gilaglag ni Nabucodonosor ang Moab, lagmit 
nga iyang gibiyaan ang mga lungsoranon sa Dibon, 
nga dili lamang 'giuhaw' sa kaluho sa kanhi niyang 
himaya kondili gibiyaan usab ingong ubos nga mga 
binihag, nga sa literal giuhaw sa tubig ug sa ubang 
komon nga mga panginahanglan.---Jer 25:9, 17-21. 

Ang pagkakaplag sa dagkong mga tipiganan nga 
adunay talagsaong pagkapreserbar nga mga lugas 
sa Dibon, nga giisip nga sukad pa sa mga ulahing 
katunga nga bahin sa unang milenyo W.K.P., daw 
nagpamatuod sa panglantaw sa pipila nga ang re- 
hiyon sa Dibon, nga hangtod karong adlawa maoy 
mabungahong dapit sa pagpanguma, lagmit kanhi 
mao ang tuboran sa pagkaon sa Palestina. 

Giisip sa pipila ka komentarista nga ang Dibon 
mao ra usab ang Dimon nga gihisgotan sa Isaias 
15:9.--Tan-awa ang DIMON. 

2. Usa ka dapit sa Juda (Neh 11:25) nga gihuna- 
huna sa pipila nga mao ra usab ang Dimona.---Jos 
15:22, tan-awa ang DIMONA. 


DIBON-GAD. 


DIBORSIYO. Ang legal nga pagkabungkag sa 
kaminyoon. Busa kini mao ang pagkaputol sa bug- 
kos sa kaminyoon tali sa bana ug asawa. Ang la- 
inlaing mga termino sa orihinal nga pinulongan 
alang sa “diborsiyo” sa literal nagkahulogang “pag- 
hingilin” (Deu 22:19, ftn sa Rbi8), “pagpahigawas” 
o “pagbuhi” (Mat 1:19, Int, 19:3, ftn sa Rbi8), “pag- 
abog; pagpapahawa” (Lev 22:13, ftn sa Rbi8), ug 
“pagputol.”--Itandi ang Deu 24:1, 3, diin ang eks- 
presyon nga “sulat-pamatuod sa diborsiyo” sa lite- 
ral nagkahulogang “usa ka basahon sa pagputol.” 


Tan-awa ang DIBON Num. 1. 

Sa dihang gikasal ni Jehova si Adan ug Eva, siya 
walay gihimong probisyon alang sa diborsiyo. Gi- 
tin-aw kini ni Jesu-Kristo sa dihang gitubag niya 
ang pangutana sa mga Pariseo: “Subay ba sa bala- 
od nga ang usa ka lalaki makigdiborsiyo sa iyang 
asawa sa bisan unsang matang sa pasikaranan?” 
Gipakita ni Kristo nga katuyoan sa Diyos nga ang 
lalaki mobiya sa iyang amahan ug sa iyang inahan 
ug moipon sa iyang asawa, ug ang duha mahimong 
usa ka unod. Dayon si Jesus midugang: “Mao nga 
dili na sila duha, kondili usa ka unod. Busa, kon un- 
say gihiusa pagyugo sa Diyos ayaw ipabulag ni bi- 
san kinsang tawo.” (Mat 19:3-6, itandi ang Gen 
2:22-24.) Dayon ang mga Pariseo nangutana: “Nan, 
nganong naglagda man si Moises nga maghatag 
kaniya ug sulat-pamatuod sa pagbulag ug sa pag- 
diborsiyo kaniya?” Sa pagtubag, si Kristo miingon: 
“Si Moises, tungod sa katig-a sa inyong kasingka- 
sing, nagtugot kaninyo sa pagdiborsiyo sa inyong 
mga asawa, apan dili ingon niana ang kahimtang 
sukad sa sinugdan.”---Mat 19:7, 8. 

Bisan tuod ang diborsiyo gitugotan taliwala sa 
mga Israelinhon sa nagkalainlaing pasikaranan, si 
Jehova nga Diyos nagkontrolar niini diha sa iyang 
Balaod nga gihatag ngadto sa Israel pinaagi kang 
Moises. Ang Deuteronomio 24:1 mabasa: “Kon ang 
usa ka lalaki magkuhag babaye ug mangasawa ka- 
niya, mahitabo usab nga kon ang iyang mga mata 
dili makakaplag ug kahimuot kaniya tungod kay 
iyang nakaplagan diha kaniya ang butang nga ma- 
law-ay, siya magsulat usab ug sulat-pamatuod sa 
diborsiyo alang kaniya ug ibutang kini sa iyang ka- 
mot ug pabiyaon siya sa iyang balay.” Kon unsa ang 
“butang nga malaw-ay” (sa literal, “ang pagkahubo 
sa usa ka butang”) wala isulti nga espesipiko. Kini 
dili usa ka pagpanapaw sanglit gilatid sa balaod sa 
Diyos nga gihatag ngadto sa Israel nga kadtong 
sad-an sa pagpanapaw pagapatyon, dili lamang di- 
borsiyohan. (Deu 22:22-24) Sa walay duhaduha, 
ang 'kalaw-ayan nga maghatag sa Hebreohanong 
bana ug pasikaranan sa pagdiborsiyo sa iyang asa- 
wa naglangkit sa seryosong mga butang, tingali 
ang asawa nagpakitag hilabihang pagkawalay-pag- 
tahod sa bana o nagpakaulaw sa iyang panima- 
lay. Sanglit ang Balaod nag-ingon nga “higugmaon 
mo ang imong isigkatawo sama sa imong kaugali- 
ngon,” dili-makataronganong isipon nga ang gi- 
nagmayng mga kasaypanan mahimong gamiton 
ingong pasangil sa pagdiborsiyo sa asawa ug dili ra 
manubag sa balaod.---Lev 19:18. 

Sa mga adlaw ni Malaquias daghang Hudiyong 
mga bana ang nagmaluibon sa ilang mga asawa, 
nagdiborsiyo kanila sa bisan unsang matang sa 
mga pasikaranan, nagpapahawa sa mga asawa sa 
ilang pagkabatan-on, lagmit aron makaminyo ug 
mas batan-on, paganong mga babaye. Imbes nga 

ipatuman ang balaod sa Diyos, ang mga saserdote 
nagtugot niini, ug si Jehova wala gayod mahimuot 
niini. (Mal 2:10-16) Ang paggamit sa Hudiyong 
mga bana ug daghang pasikaranan sa pagdiborsiyo 
sa dihang si Jesu-Kristo dinhi pa sa yuta gipakita 
sa pangutana sa mga Pariseo ngadto kang Jesus: 
“Subay ba sa balaod nga ang usa ka lalaki makigdi- 
borsiyo sa iyang asawa sa bisan unsang matang sa 
pasikaranan?”--Mat 19:3. 

Taliwala sa mga Israelinhon naandan nga ang 
usa ka lalaki magbayad ug bugay alang sa babaye 
nga mahimo niyang asawa, ug siya giisip nga iyang 
kabtangan. Bisan tuod nakapahimulos sa daghang 
panalangin ug mga pribilehiyo, ang asawa naghu- 
pot ug mas ubos nga papel diha sa kaminyoon. Ang 
katungdanan sa asawa dugang gipakita diha sa 
Deuteronomio 24:1-4, nga nagpunting nga mahi- 
mong diborsiyohan sa bana ang iyang asawa apan 
walay giingon bahin sa asawa nga mahimong di- 
borsiyohan niya ang iyang bana. Kay giisip nga 
kabtangan sa bana, ang asawa dili makadiborsiyo 
kaniya. Sa sekular nga kasaysayan, ang unang na- 
tala nga pananglitan diin ang usa ka babaye sa Is- 
rael misulay sa pagdiborsiyo sa iyang bana mao 
kadtong panghitabo diin si Salome nga igsoong ba- 
baye ni Haring Herodes nagpadalag dokumento sa 
diborsiyo ngadto sa iyang bana, ang gobernador sa 
Idumea, aron sa pagbungkag sa ilang kaminyoon. 
(Jewish Antiquities, XV, 259 [vii, 10]) Ang pama- 
tuod nga ang maong lakang sa mga babaye sa pag- 
pakigdiborsiyo nagsugod na sa dinhi pa si Jesus sa 
yuta o nga siya nakapanglantawng daan sa pag- 
tungha niini gipaila sa mga pulong ni Kristo: “Kon 
ugaling ang usa ka babaye, human makigdiborsiyo 
sa iyang bana, magminyog lain, siya makapana- 
paw.”--Mar 10:12. 

Sulat-pamatuod sa Diborsiyo. Dili angayng 
hunahunaon pinasukad sa ulahing mga pag-abu- 
so nga ang pagdiborsiyo nga gitugot sa sinugdan 
sa panahon ni Moises nagpasayon sa Israelinhong 
bana sa pagdiborsiyo sa iyang asawa. Aron maka- 
himo niini, siya kinahanglang mohimog pormal 
nga mga lakang. Gikinahanglan nga mosulat ug 
usa ka dokumento, nga “magsulat ug sulat-pama- 
tuod sa diborsiyo alang kaniya.” Ang nakigdiborsi- 
yong bana “magbutang niini sa iyang kamot ug 
pabiyaon siya sa iyang balay. (Deu 24:1) Bisag 
wala itagana sa Kasulatan ang dugang mga detal- 
ye bahin niini nga pamaagi, kining legal nga la- 
kang dayag nga naglangkit ug mga konsultasyon 
uban sa awtorisadong mga lalaki, nga lagmit ma- 
ningkamot una nga sila magkauliay. Ang panahon 
nga nalangkit sa pag-andam sa sulat-pamatuod ug 
pagpatuman sa diborsiyo sa legal nga paagi mo- 
hatag ug higayon sa bana nga palandongon ang 
iyang desisyon. Kinahanglang adunay pasikaranan 

sa pagdiborsiyo, ug sa dihang tumanon ang maong 
regulasyon, kini sa makataronganong paagi mo- 
santa sa pagdalidali sa pagpakigdiborsiyo. Busa, sa 
ingon maprotektahan usab ang mga katungod ug 
mga intereses sa asawa. Ang Kasulatan wala mag- 
butyag kon unsay giingon sa “sulat-pamatuod sa 
diborsiyo.” 

Pagminyo Pag-usab sa Gidiborsiyohan nga 
mga Kapikas. Ang Deuteronomio 24:1-4 nagla- 
tid usab nga ang gidiborsiyohan nga babaye “mo- 
biya sa iyang balay ug molakaw ug mahimong asa- 
wa sa laing lalaki,” nga nagkahulogan nga siya 
mahimong magminyo pag-usab. Kini usab nag- 
ingon: “Kon ang ulahing lalaki magdumot kaniya 
ug magsulat ug sulat-pamatuod sa diborsiyo alang 
kaniya ug ibutang kini sa iyang kamot ug pabiya- 
on siya sa iyang balay, o kon mamatay ang ulahing 
lalaki nga nagkuha kaniya ingong iyang asawa, 
ang unang tag-iya kaniya nga nagpabiya kaniya 
dili tugotan sa pagkuha kaniyag balik aron mahi- 
mong iyang asawa human siya mahugawi, kay 
kana butang nga dulumtanan sa atubangan ni Je- 
hova, ug ayaw dad-a sa pagpakasala ang yuta nga 
ihatag ni Jehova nga imong Diyos kanimo ingong 
panulondon.” Ang unang bana gidid-an sa pagku- 
hag balik sa gidiborsiyohan nga asawa, tingali aron 
mapugngan ang bisan unsang laraw tali kaniya ug 
niining naminyo pag-usab nga asawa sa pagpu- 
gos kaniya sa pagdiborsiyo sa iyang ikaduhang 
bana o sa pagpatay sa iyang ikaduhang bana aron 
siya maminyo pag-usab sa iyang unang bana. Kon 
siya kuhaon ug balik sa iyang unang bana, mahu- 
gaw kini nga butang sa panan-aw sa Diyos, ang 
unang bana maghimo sa iyang kaugalingon nga 
buangbuang tungod kay iya nang gihinginlan siya 
ingong usa ka babaye nga kaniya iyang nakapla- 
gan ang “butang nga malaw-ay” ug dayon, human 
nga siya naminyo sa laing tawo sumala sa balaod 
ug nahimong iyang asawa, kuhaon na pod niya kini 
pag-usab. 

Walay duhaduha nga tungod kay ang orihinal 
nga bana dili makaminyo pag-usab sa iyang gi- 
diborsiyohan nga asawa human nga siya mahi- 
mong asawa sa laing tawo, bisan kon ang ma- 
ong tawo nagdiborsiyo kaniya o namatay, ang 
bana nga nagplanong makigdiborsiyo mamalan- 
dong una pag-ayo sa dili pa siya molihok sa pagta- 
pos sa ilang kaminyoon. (Jer 3:1) Hinuon, walay gi- 
sulti sa Balaod nga nagdili kaniya sa pagminyo 
pag-usab sa iyang gidiborsiyohan nga asawa kon 
siya wala magminyo pag-usab human sa legal nga 
pagputol sa bugkos sa ilang kaminyoon. 

Pagpapahawa sa Paganong mga Asawa. Sa 
wala pa mosulod ang mga Israelinhon sa Yutang 
Saad, sila gisultihan nga dili makig-alyansa sa ka- 
minyoon uban sa paganong mga molupyo niini. 

(Deu 7:3, 4) Bisan pa niana, sa mga adlaw ni 
Esdras, ang mga Hudiyo nagkuhag langyaw nga 
mga asawa, ug sa pag-ampo ngadto sa Diyos, giila 
ni Esdras ang ilang pagkasad-an niining butanga. 
Ingong sanong sa iyang pag-awhag ug sa pag-ila sa 
ilang mga kasaypanan, ang mga lalaki sa Israel 
nga nagkuhag langyawng mga asawa nagpapaha- 
wa kanila “uban sa mga anak."---Esd 9:10-10:44. 

Bisan pa niana, ang mga Kristohanon sa bisan 
unsa nga nasod (Mat 28:19) kinahanglang dili ma- 
kigdiborsiyo sa ilang mga kapikas nga dili mga 
magsisimba ni Jehova, ni tinguhaon nila nga ma- 
kigbulag gikan sa maong mga kapikas, ingon sa gi- 
pakita sa dinasig nga tambag ni Pablo. (1Co 7:10- 
28) Apan, kon bahin sa pagkuhag bag-ong asawa, 
ang mga Kristohanon gitambagan sa pagminyo 
“lamang diha sa Ginoo. ”---1Co 7:39. 

Si Jose Nagplano nga Makigdiborsiyo. Sam- 
tang si Maria gikasaad sa kaminyoon kang Jose, 
apan wala pa sila mag-ipon, siya nakaplagan nga 
nagmabdos pinaagi sa balaang espiritu, ug ang 
asoy nag-ingon: “Hinunoa, si Jose nga iyang bana, 
tungod kay siya matarong ug dili buot nga siya 
mahimong usa ka talan-awon sa publiko, naghuna- 
huna sa pagdiborsiyo kaniya sa tago.” (Mat 1:18, 19) 
Sanglit sa maong panahon ang kasabotan sa pag- 
minyo taliwala sa mga Hudiyo kinahanglang sun- 
don, ang pulong “diborsiyo” hustong gigamit dinhi. 

Kon ang usa ka sinayoran nga babaye mou- 
yon nga makigrelasyon sa laing lalaki, siya batoon 
hangtod mamatay sama sa usa ka mananapaw nga 
babaye. (Deu 22:22-29) Sa mga kaso nga lagmit 
moresultag pagbato hangtod mamatay ang usa ka 
tawo, duha ka saksi ang gikinahanglan aron maes- 
tablisar ang iyang pagkasad-an. (Deu 17:6, 7) Da- 
yag, si Jose walay mga saksi batok kang Maria. Si 
Maria nagmabdos, apan wala bug-os masabti ni 
Jose ang maong butang hangtod nga kini gipatin- 
aw kaniya sa manulonda ni Jehova. (Mat 1:20, 21) 
Wala isulti kon ang 'pagdiborsiyo sa tago" nga iyang 
giplano naglakip ba sa paghatag ug sulat-pamatu- 
od sa diborsiyo o dili; apan lagmit nga si Jose moli- 
hok uyon sa mga prinsipyo nga gilatid diha sa 
Deuteronomio 24:1-4, nga lagmit maghatag kang 
Maria ug sulat-pamatuod sa diborsiyo atubangan 
sa duha ka saksi aron mahusay ang mga butang sa 
legal nga paagi nga dili maghatag ug wala kina- 
hanglana nga kaulawan kang Maria. Bisag wala 
ihatag ni Mateo ang matag detalye labot sa pama- 
agi nga buot sundon ni Jose, iyang gipakita gayod 
nga si Jose buot makiglabot kang Maria sa malu- 
luy-ong paagi. Wala isipa si Jose nga tawong dili- 
matarong tungod niini, apan hinunoa, “tungod kay 
siya matarong ug dili buot nga siya mahimong usa 
ka talan-awon sa publiko,” siya “naghunahuna sa 
pagdiborsiyo kaniya sa tago.”---Mat 1:19. 

Mga Kahimtang nga Makapugong sa Pagdi- 
borsiyo sa Israel. Sumala sa balaod sa Diyos 
nga gihatag ngadto sa Israel, adunay mga kahim- 
tang nga imposible ang pagdiborsiyo. Mahitabo ti- 
ngali nga ang usa ka lalaki mangasawa, makigre- 
lasyon kaniya, ug dayon magdumot kaniya. Lagmit 
manghimakak ang lalaki nga ang babaye dili na 
ulay sa dihang siya nakigminyo kaniya, sa ingon 
sayop nga nagsumbong kaniya sa makauulaw nga 
mga buhat ug nagdaot sa iyang reputasyon. Sa di- 
hang ang mga ginikanan sa babaye makapatung- 
hag pamatuod nga ang ilang anak nga babaye 
maoy usa ka ulay sa dihang siya nagminyo, ang 
mga tawo sa siyudad magdisiplina sa bakak nga 
magsusumbong. Sila magmulta kaniyag usa ka ga- 
tos ka siklo nga plata (8220), nga maghatag niini 
ngadto sa amahan sa babaye, ug ang babaye mag- 
padayon ingong asawa sa maong lalaki, nga la- 
bot kaniya kini giingon: “Dili siya tugotang ma- 
kigdiborsiyo kaniya sa tanan niyang mga adlaw.” 
(Deu 22:13-19) Lain pa, kon madiskobrehan nga 
ang usa ka tawo nagsakmit ug usa ka ulay nga 
dili sinayoran ug nakigrelasyon kaniya, kini gila- 
tid: “Ang lalaki nga nakigdulog kaniya kinahanglan 
usab nga maghatag sa amahan sa babaye ug ka- 
lim-an ka siklo nga plata [8110], ug siya mahimong 
asawa niya tungod kay siya nagpakaulaw kaniya. 
Dili siya tugotang makigdiborsiyo kaniya sa tanan 
niyang mga adlaw.”---Deu 22:28, 29. 


Unsa ang bugtong Kasulatanhong 
pasikaranan sa diborsiyo 
taliwala sa mga Kristohanon? 


Si Jesu-Kristo, diha sa iyang Wali sa Bukid, nag- 
ingon: “Dugang pa kini giingon, ‘Bisan kinsa nga 
makigdiborsiyo sa iyang asawa, pahataga siya ka- 
niya ug usa ka sulat-pamatuod sa diborsiyo.” Apan, 
ako magaingon kaninyo nga ang matag usa nga 
nagdiborsiyo sa iyang asawa, gawas kon tungod sa 
pakighilawas, magladlad kaniya sa pagpanapaw, ug 
si bisan kinsa nga magminyo sa gidiborsiyohan 
nga babaye makapanapaw.” (Mat 5:31, 32) Dugang 
pa, human sultihi ang mga Pariseo nga ang pagtu- 
got ni Moises sa pagdiborsiyo sa ilang mga asawa 
dili mao ang kahikayan “sukad sa sinugdan,” si Je- 
sus miingon: “Ako magaingon kaninyo nga bisan 
kinsa nga makigdiborsiyo sa iyang asawa, gawas 
kon tungod sa pakighilawas, ug magminyog lain 
makapanapaw.” (Mat 19:8, 9) Sa katibuk-an, adu- 
nay kalainan karong adlawa tali sa “mga makihila- 
wason” ug “mga mananapaw.” Sumala sa moder- 
nong paggamit, kadtong sad-an sa pakighilawas 
mao ang mga tawong dili-minyo nga kinabubut- 
ong nakigsekso sa usa ka tawo sa kaatbang nga 
sekso. Ang mga mananapaw maoy mga tawong 

minyo nga kinabubut-ong nakigsekso sa usa ka 
tawo sa kaatbang nga sekso nga dili nila legal nga 
kapikas sa kaminyoon. Apan, ingon sa gipakita sa 
artikulong PAKIGHILAWAS, ang terminong “pakighi- 
lawas” maoy usa ka hubad sa Gregong pulong nga 
pornei'a ug naglakip sa tanang matang sa gidiling 
seksuwal nga mga relasyon gawas sa Kasulatan- 
hong kaminyoon. Busa, ang mga pulong ni Jesus sa 
Mateo 5:32 ug 19:9 nagkahulogan nga ang bugtong 
pasikaranan sa diborsiyo nga magputol gayod sa 
bugkos sa kaminyoon mao ang pornei'a nga nabu- 
hat sa kapikas sa usa ka tawo. Ang sumusunod ni 
Kristo makapahimulos sa maong probisyon sa di- 
borsiyo kon kini buot niya, ug kana nga diborsi- 
yo magpahigawas kaniya aron makaminyo pag- 
usab ngadto sa usa ka takos nga Kristohanon.--- 1Co 
7:39. 

Ang gidiling mga buhat sa sekso nga gihimo sa 
tawong minyo uban sa usa ka tawo nga kaparehog 
sekso (homoseksuwalidad) maoy mahugaw ug du- 
lumtanan. Ang dili-mahinulsolong mga tawo nga 
sama niini dili makapanunod sa Gingharian sa Di- 
yos. Mao man usab, ang bestialidad o pagpakigsek- 
so uban sa hayop gihukman sa Kasulatan. (Lev 18: 
22, 23, Rom 1:24-27, 1Co 6:9, 10) Kining mahugaw 
kaayong mga buhat maoy lakip sa lapad ug kahu- 
logan nga por-nei'a. Angay usab nga matikdan nga 
ubos sa Moisesnong Balaod ang homoseksuwalidad 
ug bestialidad adunay silot nga kamatayon, ug tu- 
ngod niana ang inosenteng kapikas libreng maka- 
minyo pag-usab.--Lev 20:13, 15, 16. 

Gipasiugda ni Jesu-Kristo nga “ang matag usa 
nga magpadayon sa pagtan-aw sa usa ka babaye 
aron sa pagbaton ug kaibog kaniya nakapanapaw 
na uban kaniya diha sa iyang kasingkasing.” (Mat 
5:28) Apan wala moingon si Jesus nga kon unsay 
anaa sa kasingkasing, apan wala pa buhata, mahi- 
mong pasikaranan alang sa pagdiborsiyo. Ang mga 
pulong ni Kristo nagpakitang ang kasingkasing ki- 
nahanglang hinlo ug angay nga ang usa ka tawo 
dili maghambin ug dili-hustong mga hunahuna ug 
mga pangibog.---Flp 4:8: San 1:14, 15. 

Ang rabbinikong balaod sa mga Hudiyo nagpasi- 
ugda sa katungdanan sa tawong minyo sa pagha- 
tag kon unsay nahiangay sa kaminyoon ug nagtu- 
got sa bana sa pagdiborsiyo sa iyang asawa kon 
siya dili manganak. Bisan pa niana, ang Kasulatan 
wala maghatag sa mga Kristohanon ug katungod 
sa pagdiborsiyo sa ilang mga kapikas tungod niana 
nga hinungdan. Ang pagkaapuli sa daghang katui- 
gan wala magtukmod kang Abraham sa pagdibor- 
siyo kang Sara, mao man usab sa mga kaso mayla- 
bot kang Isaac ug Rebeca, kang Jacob ug Raquel, o 
sa saserdoteng si Zacarias ug Elisabet.---Gen 11:30, 
17:17: 25:19-26, 29:31; 30:1, 2, 22-25; Luc 1:5-7, 18, 
24, 57. 

Walay giingon ang Kasulatan nga magtugot sa 
usa ka Kristohanon sa pagdiborsiyo sa iyang kapi- 
kas tungod kay siya sa pisikal nga paagi dili maka- 
hatag sa kon unsay nahiangay sa kaminyoon, o na- 
buang o natakdan sa dili na mamaayo o grabeng 
sakit. Ang gugma nga kinahanglang ipakita sa mga 
Kristohanon magtukmod kaniya, dili sa pagdiborsi- 
yo, kondili sa pagpakitag kaluoy sa maong kapikas. 
(Efe 5:28-31) Ang Bibliya wala usab maghatag ug 
katungod sa mga Kristohanon sa pagdiborsiyo sa 
ilang mga kapikas tungod kay magkalahi ug relihi- 
yon, kini nagpakita hinuon nga pinaagi sa pagpabi- 
lin uban sa dili-magtutuo nga kapikas, mahimong 
makabig sa Kristohanon kini nga indibiduwal ngad- 
to sa matuod nga pagtuo.--1Co 7:12-16, 1Pe 3:1-7. 

Sa iyang Wali sa Bukid, si Jesus miingon nga 
“ang matag usa nga nagdiborsiyo sa iyang asawa, 
gawas kon tungod sa pakighilawas, magladlad ka- 
niya sa pagpanapaw, ug si bisan kinsa nga mag- 
minyo sa gidiborsiyohan nga babaye makapana- 
paw.” (Mat 5:32) Pinaagi niini, gipakita ni Kristo 
nga kon ang bana magdiborsiyo sa iyang asawa tu- 
ngod sa mga katarongan gawas sa “pakighilawas” 
(pornei'a), siya magladlad sa iyang asawa sa pag- 
panapaw sa umaabot. Mahitabo kini tungod kay 
ang dili mananapaw nga asawa wala pa mahimulag 
sa hustong paagi gikan sa iyang bana pinaagi sa 
maong diborsiyo ug walay kagawasan sa pagminyo 
sa laing lalaki ug makigrelasyon sa laing bana. Sa 
dihang si Kristo miingon nga si bisan kinsa nga 
“magminyo sa gidiborsiyohan nga babaye makapa- 
napaw,” siya naghisgot sa usa ka babaye nga gidi- 
borsiyohan tungod sa ubang mga pasikaranan dili 
“tungod sa pakighilawas” (por-nei@). Ang maong 
babaye, bisan tuod gidiborsiyohan sa legal nga pa- 
agi, dili diborsiyada sa Kasulatanhong paagi. 

Si Marcos, sama kang Mateo (Mat 19:3-9), nagre- 
kord sa gipahayag ni Jesus ngadto sa mga Pariseo 
labot sa diborsiyo ug nagkutlo kang Kristo nga 
nag-ingon: “Si bisan kinsa nga makigdiborsiyo sa 
iyang asawa ug magminyog lain makapanapaw ba- 
tok kaniya, ug kon ugaling ang usa ka babaye, hu- 
man makigdiborsiyo sa iyang bana, magminyog 
lain, siya makapanapaw.” (Mar 10:11, 12) Ang sa- 
mang pahayag gitala sa Lucas 16:18, nga mabasa: 
“Ang matag usa nga modiborsiyo sa iyang asawa 
ug magminyog lain makapanapaw, ug siya nga 
magminyog usa ka babaye nga diniborsiyohan sa 
bana makapanapaw.” Kon sabton, kining mga ber- 
sikuloha daw nagdili sa tanang sumusunod ni Kris- 
to sa pagdiborsiyo, o mahimong magpaila nga ang 
gidiborsiyohan nga tawo dili mahimong magminyo 
pag-usab gawas kon patay na ang gidiborsiyohan 
nga kapikas. Bisan pa niana, ang mga pulong ni Je- 
sus nga girekord ni Marcos ug Lucas kinahanglang 
sabton sumala sa kahayag sa mas kompletong pa- 

hayag nga girekord ni Mateo. Iyang gilakip ang 
prase nga “gawas kon tungod sa pakighilawas” (Mat 
19:9: tan-awa usab ang Mat 5:32), nga nagpakita 
nga ang gisulat ni Marcos ug Lucas sa pagkutlo 
kang Jesus bahin sa diborsiyo mapadapat kon ang 
hinungdan sa pagdiborsiyo maoy dili tungod sa 
“pakighilawas” (por'nei'a) nga nahimo sa dili-mau- 
nongong kapikas. 

Apan, ang usa ka tawo wala obligaha sa Kasula- 
tan sa pagdiborsiyo sa mananapaw apan mahinul- 
solon nga kapikas. Ang Kristohanong bana o asawa 
mahimong magpakitag kaluoy sa maong kahim- 
tang, sama kang Oseas nga mopatim-awng nagku- 
hag balik sa iyang mananapawng asawa nga si Go- 
mer ug sama kang Jehova nga nagpakitag kaluoy 
sa mahinulsolong Israel nga sad-an sa espirituwal 
nga pagpanapaw.---Os 3. 

Gipasig-uli ang orihinal nga sukdanan sa 
Diyos. Tin-aw nga ang pahayag ni Jesu-Kristo 
nagpunting sa pagpasig-uli sa hataas nga sukda- 
nan sa kaminyoon nga gilatid ni Jehova nga Diyos 
sa sinugdan, ug kini nagpakita nga kadtong mahi- 
mong mga tinun-an ni Jesus mosunod sa maong 
hataas nga sukdanan. Bisan tuod nga nianang pa- 
nahona naglungtad pa gihapon ang mga pagtugot 
nga gitagana sa Moisesnong Balaod, kadtong mahi- 
mong tinuod nga mga tinun-an ni Jesus, nga nag- 
buhat sa kabubut-on sa iyang Amahan ug “nagbu- 
hat” o nagtuman sa mga pulong ni Jesus (Mat 
7:21-29), dili na mogamit pa niana nga mga pagtu- 
got aron ipakita ang “pagkatig-a sa kasingkasing” 
ngadto sa ilang mga kapikas sa kaminyoon. (Mat 
19:8) Ingong tinuod nga mga tinun-an, dili nila la- 
pason ang orihinal nga mga prinsipyo sa Diyos la- 
bot sa kaminyoon pinaagi sa pagdiborsiyo sa ilang 
mga kapikas tungod sa bisan unsang pasikaranan 
gawas sa espesipikong giingon ni Jesus, nga mao 
ang “pakighilawas” (por:nei'a). 

Ang dili-minyong tawo nga makighilawas sa usa 
ka pampam maghimo sa iyang kaugalingon nga 
“usa ka lawas” uban niana nga tawo. Sa susamang 
paagi, ang mananapaw maghimo sa iyang kaugali- 
ngon nga “usa ka lawas,” dili uban sa iyang legal 
nga asawa, kondili uban sa imoral nga tawo nga ka- 
niya siya nakigsekso. Busa ang mananapaw naka- 
sala dili lamang batok sa iyang kaugalingong unod 
kondili usab batok sa iyang legal nga asawa kin- 
sa hangtod niadtong higayona nahimong “usa ka 
unod” uban kaniya. (1Co 6:16-18) Tungod niana, 
ang pagpanapaw nagtaganag tinuod nga pasikara- 
nan sa pagbugto sa bugkos sa kaminyoon nga na- 
hiuyon sa mga prinsipyo sa Diyos, ug kon nag- 
lungtad kana nga pasikaranan, ang himoon nga 
diborsiyo magpahinabo sa pormal ug kataposang 
pagkabungkag sa legal nga kaminyoon, nga mag- 

pahigawas sa inosenteng kapikas aron makaminyo 
pag-usab nga may kadungganan.---Heb 13:4. 

Mahulagwayong Diborsiyo. Ang relasyon 
sa kaminyoon gigamit sa simbolikong paagi diha sa 
Kasulatan. (Isa 54:1, 5, 6: 62:1-6) Gihisgotan usab 
ang simbolikong pagdiborsiyo, o paghingilin sa usa 
ka asawa.--Jer 3:8. 

Ang gingharian sa Juda napukan ug ang Jerusa- 
lem gilaglag niadtong 607 W.K.P., ug ang mga mo- 
lupyo sa yuta gibihag ngadto sa pagkadestiyero sa 
Babilonya. Katuigan una pa niana, pinaagi sa tagna 
si Jehova miingon sa mga Hudiyo nga niadtong pa- 
nahona idestiyero pa: “Nan, hain ang sulat-pama- 
tuod sa diborsiyo sa inyong inahan, kinsa akong 
gihinginlan?” (Isa 50:1) Ang ilang “inahan” o na- 
sodnong organisasyon gipapahawa nga may mata- 
rong nga hinungdan, dili tungod kay si Jehova ang 
milapas sa iyang pakigsaad ug mihimog mga la- 
kang sa pagdiborsiyo, kondili tungod sa kasaypa- 
nan sa nasod batok sa pakigsaad sa Balaod. Apan 
ang nahibilin sa mga Israelinhon naghinulsol ug 
miampo nga ipasig-uli ang relasyon uban kang Je- 
hova ingong bana didto sa ilang yutang natawhan. 
Si Jehova, tungod sa iyang ngalan, nagpasig-uli sa 
iyang katawhan ngadto sa ilang yutang natawhan 
ingon sa gisaad, niadtong 537 W.K.P., sa kataposan 
sa 70 ka tuig nga pagkaawaaw.--Sal 137:1-9, tan- 
awa ang KAMINYOON. 


DIBRI [lagmit, Daghag Pulong]. Usa ka Israe- 
linhon sa tribo ni Dan kansang anak nga babaye 
nga si Selomit naminyo sa usa ka Ehiptohanon. 
Wala madugay human sa Pagpanggula gikan sa 
Ehipto, ang anak niini nga kaminyoon gibato hang- 
tod mamatay tungod sa pagpasipala sa ngalan ni 
Jehova.--Lev 24:10-16, 23. 


DIDRAKMA. Usa ka Gregong sensilyo nga 
plata nga adunay kantidad nga duha ka drakma, o 
S1.31 sumala sa kantidad karon. Ang mga Hudiyo 
nagbayad ug tinuig nga buhis sa templo nga duha 
ka drakma, o usa ka didrakma.--Mat 17:24, ftn sa 
Rbi8. 


DIKLA. Usa ka kaliwat ni Sem pinaagi ni Jok- 
tan. (Gen 10:21, 26, 27: 1Cr 1:17, 20, 21) Nagtuo 
ang pipila ka eskolar nga ang iyang tribo nanimuyo 
sa habagatang Arabia. Hinunoa, dili gayod kini ma- 
tino. 


DILA. Ang sangkap sa lawas nga mahinungda- 
non kaayo sa pagtilaw ug sa pagsulti. Ang sagad 
nga gitawag ug lami maoy resulta sa mga reaksi- 
yon sa mga sangkap sa pagtilaw (taste buds) ug 
ingon man sa alimyon nga mapanimahoan sa sen- 
tido sa pagpanimaho. Labi pang hinungdanon, ang 
dila usab gikinahanglan sa pagsulti tungod kay 

aron malitok ang mga pulong kinahanglang li- 
hokon ang dila, nga mohimo niini nga abtik ug 
paspas kaayo.---Tan-awa ang BABA (Ang Alingag- 
ngag). 

Sa paggamit niini sa Bibliya, ang “dila” sagad 
nga nagtumong sa “pinulongan,” ug ingon niini 
ang pagkahubad diha sa Cebuano. (Gen 10:5; Deu 
28:49, Isa 28:11: Buh 2:4, 19:6, 1Co 12:10, tan-awa 
ang PINULONGAN.) Usahay, kini usab nagtumong sa 
katawhan nga nagsulti sa usa ka pinulongan.--Isa 
66: 18, Pin 5:9, 7:9: 13:7. 

Si Santiago nga igsoon ni Jesus sa inahan tin- 
awng naghubit sa gahom nga gihuptan sa dila ug 
sa panginahanglan sa mga Kristohanon nga mag- 
amping pag-ayo aron kini magamit sa hustong pa- 
agi. Iyang gipunting nga ang dili pagbusal sa dila 
mahimong usa sa mga hinungdan nga mahimong 
walay kapuslanan ang pagsimba sa usa ka tawo. 
(San 1:26) Ang dila iyang gipakasama sa kalayo 
nga makasunog sa lasang. Ang wala mabusali nga 
dila mahimong maimpluwensiyahan sa makadaot 
nga mga puwersa ug makapahinabog hilabihang 
pagkadili-matarong nga makahugaw sa tibuok ki- 
nabuhi sa usa ka tawo. Sa espirituwal nga paagi, 
kini makahilo sa kaugalingon mismo ug sa ubang 
tawo. Kini dili mapaaghop pinaagi sa kaugalingong 
pagpaningkamot sa tawo, ni may si bisan kinsang 
dili-hingpit nga tawo nga dili gayod “mapandol sa 
pulong.’ (San 3:2-8) Apan ang pagpaaghop niining 
lisod kontrolahon nga sangkap sa dili-hingpit nga 
tawhanong unod dili imposible alang sa Kristoha- 
non, kay pinaagi sa dili-takos nga kalulot ni Jehova 
pinaagi kang Kristo ang usa ka tawo makabusal 
sa iyang dila ug makausab sa iyang personalidad. 
--San 3:10-18, 1Pe 3:10, Col 3:9, 10, itandi ang Sal 
34:13, 39:1. 

Nahiuyon sa paghubit ni Santiago sa dila, ang 
magsusulat sa Proverbio nag-ingon nga ang pag- 
kakalmado sa dila mahimong “usa ka kahoy sa ki- 
nabuhi.” Sa laing bahin, ang kahiwian niana mahi- 
mong magkahulogan ug “pagkahugno sa espiritu”: 
ang kamatayon ug kinabuhi anaa sa gahom niini. 
(Pr 15:4, 18:21) “Ang malumo nga dila makabali ug 
bukog,” sa pagkaagi nga ang usa ka tawo nga ma- 
tig-a sama sa bukog mahimong malukmay pi- 
naagig malumong tubag ug mohunong sa iyang 
katig-a ug pagsupak. (Pr 25:15) Gani, ang dila ma- 
kaayo sa espirituwal nga paagi kon kini magasulti 
sa mga pulong sa Diyos. (Pr 12:18) “Ang tubag sa 
dila gikan ni Jehova,” kay siya lamang ang ma- 
kahatag sa hustong espirituwal nga mga pulong 
nga makapaayo. (Pr 16:1) Ang Kasulatan nagtagna 
sa espirituwal nga pagpang-ayo gikan sa minister- 
yo ni Jesus sa dihang siya nagpahayag sa mga pu- 
long sa Diyos, ‘nga nagbugkos sa mga may gun-ob 
nga kasingkasing. '---Isa 61:1. 

Gipasiugda ni Jehova ang iyang panglantaw sa 
pagkadaotan sa bakakong dila, nga nagtala niini 
ingong usa sa pito ka butang nga iyang gidumtan, 
nga naglakip niini uban sa “mga kamot nga naga- 
ula ug inosenteng dugo.” (Pr 6:16-19) Si David nag- 
hubit sa daotan ingong nagasulay sa paglaglag sa 
alagad sa Diyos pinaagi sa “dila nga gibaid sama sa 
usa ka espada,” apan siya miingon nga sa pagkati- 
nuod tinoon sa Diyos nga sila masamdan, kay ang 
“ilang dila batok sa ilang kaugalingon mismo.” (Sal 
64:3, 7, 8) Si Jehova nagsaad sa iyang katawhan: 
“Ang matag dila nga mosulti batok kanimo sa pag- 
hukom imong pagahukman.” (Isa 54:17) Kini ma- 
kapahupay sa mga alagad sa Diyos, nga lig-ong 
nagsunod sa iyang balaod bisan tuod ang mga gi- 
isip nga maalamon sa kalibotan tingali mosulti 
ug dagkong mga butang ug moingon: “Pinaagi sa 
among dila kami modaog.” (Sal 12:3-5) Tingali sila 
“nagdiwalwal sa dila” ug naghampak pinaagi sa 
dila (Isa 57:4: Jer 18:18), apan tino ang ilang kapak- 
yasan.--Pr 10:31. 

Si Jehova misaad nga ang mga dila nga kanhi 
nganga himoon niyang “magmaabtik sa pagsulti 
ug tin-aw nga mga butang” ug ang mga dila sa 
amang “mosinggit sa kasadya.” (Isa 32:4, 35:6) Sa 
dihang si Jesus dinhi sa yuta, iyang giayo ang lite- 
ral nga mga amang, o kadtong adunay depekto sa 
pagsulti. (Mar 7:33-37) Ang panahon moabot nga 
ang tanang dila magasultig husto nga mga butang, 
kay si Jehova nagpahayag nga ang tanang dila 
manaad ngadto kaniya. Si apostol Pablo nagbutyag 
nga kini pagahimoon pinaagi ni Jesu-Kristo, sa di- 
hang siya miingon nga ang tanang dila “magaila sa 
dayag nga si Jesu-Kristo maoy Ginoo alang sa ka- 
himayaan sa Diyos nga Amahan."”--Flp 2:11: Isa 
45:23: Rom 14:11. 

Sa mahulagwayon, gihubit ni Jehova ang iyang 
kaugalingon ingong may dila nga iyang gamiton sa 
iyang kasuko, “sama sa nagalamoy nga kalayo.” 
(Isa 30:27) Sa panahon sa Pentekostes, sa dihang 
gibubo ni Jesu-Kristo ang balaang espiritu sa 120 
ka tinun-an nga nagtigom sa usa ka lawak sa Jeru- 
salem, tin-aw nga napadayag ang maong espiritu 
pinaagi sa ilang pagsulti sa nagkalainlaing mga pi- 
nulongan ug pinaagi sa usa ka dila nga maorag ka- 
layo nga nakitang mipatong sa matag usa kanila. 
--Buh 2:3, 4. 


DILEAN. Usa ka Judeanhong siyudad diha sa 
Sepela. (Jos 15:20, 33, 38) Bisan tuod nga dili ma- 
tino ang tukmang nahimutangan niini, ang pipila 
ka geograpo nagtuo nga kini mao ang Tell en-Naji- 
leh (Tel Nagila), mga 10 km (6 mi) sa HK sa Lakis. 


DILI-MATARONG NGA MGA BAHANDI. 
Tan-awa ang BAHANDI. 

DILI PAGPAKABANA. Tan-awa ang Paapa- 
SAGAD, DILI PAGPAKABANA. 


DILI-TAKOS NGA KALULOT. 
ang KALULOT. 


DILI-TINUYO. 
TINUYO. 


Tan-awa 
Tan-awa ang AKSIDENTE, DILI- 


DIMNA. Dayag nga mao ra usab ang Rimon 
(Jos 19:13) ug Rimono (1Cr 6:77), usa ka siyudad sa 
S nga utlanan sa teritoryo sa Zabulon nga giha- 
tag ngadto sa Merarihanong mga Levihanon. (Jos 
21:34, 35) Ang Dimna kasagarang gituohan nga 
mao ang modernong Rummana (Rimon) nga mga 
10 km (6 mi) sa A sa Nasaret. 


DIMON. Usa ka dapit nga gihisgotan sa paha- 
yag ni Isaias labot sa kalaglagan sa Moab: tungod 
kay gipamatay ang mga Moabihanon, “napuno sa 
dugo” ang katubigan sa Dimon.---Isa 15:9. 

Giisip sa pipila ka komentarista nga ang Dimon 
maoy laing porma sa Dibon (nga gihisgotan sa ber- 
sikulo 2 sa maong tagna), sanglit ang Dimon giga- 
mit man sa paglitok nga may parehong tunog 
sa unang letra sa Hebreohanong pulong alang sa 
“dugo” (dam), sa ingon “Dimon napuno sa dam.” 
Kini nga panglantaw nahiuyon sa kamatuoran nga 
diha sa Linukot nga mga Basahon sa Patayng Da- 
gat mabasa ang “Dibon” imbes nga “Dimon” dinhi 
sa bersikulo 9, ug nahiuyon usab kini sa gipamu- 
long ni Jerome nga sa iyang panahon (mga 347- 
420 K.P.) ang duha ka ngalan baylobaylo nga giga- 
mit. 

Apan, giisip sa uban nga imposibleng ang nga- 
lan nga Dibon gamiton sa duha ka lainlaing paagi 
diha sa usa ka mubo ra nga pahayag, ug sila usab 
miingon nga walay laing dapit nga kaduha hisgo- 
ti sa maong pahayag. Sila mipunting usab nga ang 
Dibon wala mahimutang duol sa usa ka dakong 
“katubigan,” sanglit layolayo kini gikan sa kinadul- 
ang lugot, ang Arnon. Busa, sila nagtuo nga lagmit 
ang Dimon maoy resulta sa pag-usab sa magko- 
kopya sa ngalan nga Madmen, nga gihisgotan diha 
sa paghukom ni Jeremias sa Moab (Jer 48:2), ug sa- 
gad nga gituohang mao ang Dimna, mga 4 km 
(2.5 mi) sa KAK sa Rabat-Moab, diha sa usa ka bu- 
kid nga nag-umbaw sa katubigan sa ‘Ain el-Meg- 
heisil dapit sa HS. 

Kining duha ka panglantaw maoy banabana la- 
mang, apan mopatim-awng ingon sa gipakita sa 
konteksto kining ulahi mas katuohan sa pag-ingon 
nga kini maoy usa ka dapit nga duol sa katubigan. 


DIMONA. Usa ka siyudad sa habagatan sa 
Juda duol sa utlanan sa Edom. (Jos 15:21, 22) Gi- 
tuohan sa pipila nga kini mao ra usab ang “Dibon” 

nga gihisgotan sa Nehemias 11:25, apan ang tuk- 
mang nahimutangan niini nagpabiling dili matino. 


DINA [Hinukman [nga mao, naabsuwelto: na- 
bindikar]]. Anak nga babaye ni Jacob pinaagi kang 
Lea. Si Dina lagmit sayis anyos na sa dihang miba- 
lik si Jacob sa Canaan ug mipuyo sa Sucot, natawo 
siya sa Haran sa dihang nagpuyo didto ang iyang 
amahan.--Gen 30:21, 22, 25; 31:41. 

Sa panahong si Jacob ug ang iyang pamilya nag- 
puyo sa tolda sa gawas sa siyudad sa Sekem, sa 
pagkadili-maalamon ang batan-ong si Dina mag- 
duawan sa mga babayeng Canaanhon didto. Sa usa 
niini nga pagduaw siya giamong-amongan ni Se- 
kem nga anak sa Hivihanong pangulo nga si Ha- 
mor. Si Sekem nahigugma kaniya, ug si Dina nag- 
pabilin sa iyang panimalay hangtod nga nanimalos 
ang iyang pursosong mga igsoon nga si Simeon ug 
Levi. (Gen 34:1-31) Ang pipila nangatarongan nga 
si Dina usa lamang ka bata sa dihang siya gia- 
mong-amongan. Apan, angayng hinumdoman nga 
sa wala pa makaadto sa Sekem, si Jacob nagtukod 
ug balay ug mga balongbalong sa Sucot, nga nag- 
pakitang taudtaod na siyang nagpuyo didto. (Gen 
33:17) Siya nagpalit ug usa ka luna sa yuta didto sa 
Sekem ug dayag nga siya nakapundar sa iyang 
pagpuyo didto sa igoigong panahon. Kining ta- 
nan, lakip sa kamatuoran nga si Sekem nahigugma 
kang Dina, ang “batan-ong babaye,” nagpamatuod 
nga si Dina, bisan tuod batan-on pa, dili usa la- 
mang ka bata sa dihang nakig-uban siya kang Se- 
kem.---Gen 33:18, 19; 34:12. 

Mga tuig sa ulahi, si Dina, lakip sa uban pa sa pa- 
nimalay ni Jacob, miadto sa Ehipto tungod sa pag- 
dapit ni Jose.---Gen 46:7, 15. 


DINAPIT. Tan-awa ang PAGKAMAABIABIHON. 


DINHABA. Ang siyudad ni Bela nga hari sa 
Edom. (Gen 36:32, 1Cr 1:43) Ang nahimutangan 
niini karong adlawa wala mahibaloi. 


DINIHOGAN, PAGDIHOG. Ang Bibliya 
sagad nga naggamit sa Hebreohanong pulong nga 
sukh ug sa Gregong pulong nga a-lei'pho alang sa 
ordinaryong paghiso, o paghaplas ug lana. (Dan 
10:3, Ru 3:3, Ju 11:2) Apan alang sa espesyal nga 
pagdihog ug lana, kini sagad nga naggamit sa Heb- 
reohanong pulong nga ma-shach”, nga niini naggi- 
kan ang pulong nga mashiach (Mesiyas), ug ang 
Gregong pulong nga khri'o, nga niini naggikan ang 
khri-stos' (Kristo). (Ex 30:30, Lev 4:5, ftn sa Rbi8, 
Luc 4:18, Buh 4:26) Kini nga kalainan gihuptan ka- 
nunay diha sa Hebreohanon ug sa Grego. Ang 
ubang mga bersiyon sa Bibliya wala maghupot ni- 
ining tin-awng kalainan apan naghubad niining ta- 
nan nga mga pulong pinaagi sa usa lamang ka ter- 
mino nga “dihog.” 


DINIHOGAN, PAGDIHOG 


Paghaplas o Paghiso ug Lana. Sa kayutaan 
sa Tungang Sidlakan, naandan ang paghaplas ug 
lana diha sa lawas, ug lakip sa ubang mga butang, 
naprotektahan niini ang nadayag nga mga bahin 
sa lawas gikan sa naglagiting nga silaw sa adlaw. 
Ang lana motabang usab aron ang panit magpabi- 
ling lumoy. Ang lana sa olibo maoy gigamit sa ka- 
daghanan, ug sagad nga kini dugangan ug pahu- 
mot. Naandang batasan ang paghaplas ug lana 
human maligo. (Ru 3:3, 2Sa 12:20) Si Ester gima- 
sahe sulod sa unom ka bulan ginamit ang lana sa 
mira ug sa laing unom ka bulan ginamit ang 
lana sa balsamo sa wala pa siya ipresentar ngadto 
kang Haring Ahasuero. (Est 2:12) Ang lana ihaplas 
usab sa lawas agig pag-andam sa usa ka tawo 
alang sa paglubong.---Mar 14:8, Luc 23:56. 

Sa dihang gipadala ni Jesus ang 12 ka apostoles 
nga tinagurha, ilang gihaplasan ug lana ang dag- 
han nga ilang giayo. Ang pagkaayo sa balatian 
maoy dili tungod sa lana mismo, kondili tungod sa 
milagrosong pag-obra sa balaang espiritu sa Diyos. 
Ang lana, sanglit makaayo ug makapahupay, maoy 
simbolo sa pagkaayo ug kahupayan.--Mar 6:13, 
Luc 9:1; itandi ang Luc 10:34. 

Ang paghiso ug lana sa ulo maoy ilhanan sa pag- 
uyon. (Sal 23:5) Ang mga pangulo sa Epraim mihi- 
mog paborableng aksiyon ngadto sa binihag nga 
mga sundalong Judeanhon pinaagi sa paghiso ka- 
nila ug sa pagpabalik kanila ngadto sa Jerico, ingon 
sa gitambag sa manalagnang si Oded. (2Cr 28: 15) 
Si Jehova naghisgot nga wala nay makuhang lana 
nga ihaplas ingong ilhanan sa iyang kasuko. (Deu 
28:40) Ang dili paghaplas ug lana diha sa lawas gi- 
isip nga usa ka ilhanan sa pagbangotan. (2Sa 14:2: 
Dan 10:2, 3) Ang paghiso ug lana sa ulo sa usa ka 
dinapit giisip nga usa ka buhat sa pagkamaabiabi- 
hon ug pagkamatinahoron, ingon sa gipakita sa 
mga pulong ni Jesus bahin sa usa ka babaye nga 
naghaplas sa iyang mga tiil ug pinahumotan nga 
lana.--Luc 7:38, 46. 

Giingnan ni Jesus ang iyang mga tinun-an nga 
manghiso sa ilang mga ulo ug manghilam-os sa 
ilang mga nawong sa dihang magpuasa aron sila 
normal nga tan-awon, nga dili magpakaaron-ing- 
non nga balaan ug maghikaw-sa-kaugalingon ma- 
ingon sa gihimo sa salingkapaw nga Hudiyong re- 
lihiyosong mga pangulo aron dayegon sa uban. 
--Mat 6:16, 17. 

Gihisgotan ni Santiago ang espirituwal nga 'pag- 
haplas ug lana” sa ngalan ni Jehova alang sa mga 
masakiton sa espirituwal ingong ang nahiangay 
nga paagi alang sa usa nga nanginahanglan ug es- 
pirituwal nga tabang. Dayag nga siya nagtumong 
bahin sa espirituwal nga sakit sa dihang siya mi- 
ingon niining mga pulonga: “Magpatawag siyag 
mga ansiyano sa kongregasyon,” dili mga doktor, 


DINIHOGAN, PAGDIHOG 


ug, “kon siya nakasala, siya pagapasayloon.” (San 
5:13-16) Si Jesus mihimog espirituwal nga pagpa- 
dapat niini nga batasan sa dihang giingnan niya 
ang kongregasyon sa Laodicea nga “mopalit gikan 
kanako ug . . . banyos-sa-mata nga ihidhid sa 
imong mga mata aron ikaw makakita. ”---Pin 3:18. 

Pagdihog. Sa dihang ang usa ka tawo diho- 
gan ug lana, ang lana ibubo sa iyang ulo ug pasag- 
dang modaligdig sa iyang bungot ug sa kuwelyo sa 
iyang mga besti. (Sal 133:2) Sa kapanahonan sa ka- 
saysayan sa Bibliya, ang mga Hebreohanon ug 
ang pipila ka dili-Hebreohanon nagdihog sa mga 
magmamando sa seremonyal nga paagi. Kini ang 
nagpamatuod sa ilang opisyal nga pagkatudlo sa 
katungdanan. (Huk 9:8, 15, 1Sa 9:16: 2Sa 19:10) Gi- 
dihogan ni Samuel si Saul ingong hari human ipa- 
ila sa Diyos nga si Saul mao ang iyang gipili. 
(1Sa 10:1) Si David gidihogan ingong hari sa tulo 
ka nagkalainlaing mga okasyon: kausa ni Samuel, 
unya sa mga tawo sa Juda, ug sa kataposan sa ta- 
nang tribo. (1Sa 16:13, 2Sa 2:4, 5:3) Gidihogan si 
Aaron human siya itudlo sa katungdanan ingong 
hataas nga saserdote. (Lev 8:12) Human niana, gi- 
wisikan ug igdidihog nga lana uban sa dugo sa 
mga halad ang mga besti ni Aaron ug sa iyang 
mga anak nga lalaki, apan si Aaron lamang ang gi- 
buboan vg lana diha sa iyang ulo.---Lev 8:30. 

Ang mga butang nga gipahinungod ingong sag- 
rado gidihogan usab. Gikuha ni Jacob ang bato nga 
iyang giunlanan sa dihang siya nakadawat ug ins- 
piradong damgo, gipahimutang kini ingong usa ka 
haligi, ug gidihogan kini, sa ingon naghimog tima- 
an nga sagrado ang maong dapit: ug iyang gitawag 
ang maong dapit nga Bethel, nga nagkahulogang 
“Balay sa Diyos.” (Gen 28:18, 19) Wala madugay sa 
ulahi giila ni Jehova nga kining batoha gidihogan. 
(Gen 31:13) Didto sa kamingawan sa Sinai, ubos sa 
sugo ni Jehova gidihogan ni Moises ang tabernaku- 
lo ug ang mga kasangkapan niini, nga nagpakitang 
kini maoy gipahinungod, balaan nga mga butang. 
- Ex 30:26-28. 

Dihay mga higayon nga ang usa ka tawo giisip 
nga dinihogan tungod kay siya gitudlo sa Diyos, 
bisan tuod wala buboi ug lana ang iyang ulo. 
Kini nga prinsipyo gipasundayag sa dihang gisugo 
ni Jehova si Elias nga dihogan si Hazael ingong 
hari sa Sirya, si Jehu ingong hari sa Israel, ug si Eli- 
seo ingong manalagna puli kaniya. (1Ha 19:15, 16) 
Dayon ang rekord sa Kasulatan nagpakita nga ang 
usa sa mga anak nga lalaki sa mga manalagna nga 
kauban ni Eliseo nagdihog kang Jehu pinaagig lite- 
ral nga lana, aron mahimong hari sa Israel. (2Ha 
9:1-6) Apan walay rekord nga dihay nagdihog ug 
lana kang Hazael o kang Eliseo. Si Moises gitawag 
nga Kristo, o Dinihogan, bisan tuod wala dihogi 
ug lana, tungod kay si Moises gitudlo ni Jehova 

ingong iyang manalagna ug hawas, ang pangulo 
ug tigpagawas sa Israel. (Heb 11:24-26) Ang laing 
pananglitan mao ang Persianhong hari nga si Ciro, 
kinsa gitagna ni Isaias nga gamiton ni Jehova 
ingong Iyang dinihogan. (Isa 45:1) Si Ciro wala sa 
aktuwal dihogi ug lana sa usa sa mga hawas ni Je- 
hova, apan tungod kay siya gitudlo ni Jehova nga 
mobuhat sa usa ka tinong buluhaton, siya ikaingon 
nga dinihogan. 

Diha sa Balaod nga gihatag ni Jehova kang Moi- 
ses, iyang gilatid kon unsay himoong igdidihog 
nga lana. Espesyal ang mga sangkap niini gikan 
sa piniling mga sambog--mira, humot nga kani- 
ngag, humot nga calamo, casia, ug lana sa olibo. 
(Ex 30:22-25) Kamatayon ang silot alang kang 
bisan kinsa nga maghimo niini nga sinakot ug 
gamiton alang sa bisan unsang ordinaryo o dili- 
awtorisadong katuyoan. (Ex 30:31-33) Kini mahu- 
lagwayong nagpasundayag sa kahinungdanon ug 
pagkasagrado sa pagkatudlo sa katungdanan nga 
gipamatud-an pinaagi sa pagdihog ug sagradong 
lana. 

Sa pagtuman sa daghang tagna diha sa Hebreo- 
hanong Kasulatan, gipamatud-an ni Jesus nga Na- 
saretnon nga siya mao ang Dinihogan ni Jehova ug 
tukma nga tawgong Mesiyas, o Kristo, mga titu- 
long nagbaton niini nga kahulogan. (Mat 1:16, Heb 
1:8, 9) Imbes nga dihogan ug literal nga lana, siya 
gidihogan ug espiritu ni Jehova. (Mat 3:16) Pinaagi 
niini gitudlo siya ni Jehova ingong Hari, Manalag- 
na, ug Hataas nga Saserdote, ug sa ingon gitawag 
siya nga Dinihogan ni Jehova. (Sal 2:2, Buh 3:20- 
26: 4:26, 27: Heb 5:5, 6) Sa iyang pinuy-anang 
lungsod sa Nasaret, giila ni Jesus kini nga pagdihog 
sa dihang iyang gipadapat sa iyang kaugalingon 
ang tagna sa Isaias 61:1, diin makita ang mga pu- 
long: “Si Jehova nagdihog kanako.” (Luc 4:18) Diha 
sa Kasulatan si Jesu-Kristo lamang ang gidihogan 
alang sa tanang tulo ka katungdanan: manalagna, 
hataas nga saserdote, ug hari. Si Jesus gidihogan 
sa “lana sa kasadya labaw kay sa [iyang] mga kau- 
ban” (ang ubang mga hari sa linya ni David). Kini 
tungod kay siya gidihogan ni Jehova mismo, dili 
pinaagig lana kondili pinaagig balaang espiritu, dili 
alang sa yutan-ong pagkahari kondili alang sa la- 
ngitnong pagkahari uban sa katungdanan ingong 
langitnong Hataas nga Saserdote.--Heb 1:9; Sal 
45:7. 

Sama kang Jesus, ang mga sumusunod sa iyang 
lakang nga inanak sa espiritu ug dinihogan sa ba- 
laang espiritu mahimong tawgong mga dinihogan. 
(2Co 1:21) Sama kang Aaron nga direktang gidiho- 
gan ingong pangulo sa mga saserdote, apan ang 
iyang indibiduwal nga mga anak nga lalaki wala 
buboi ug lana diha sa ilang mga ulo, si Jesus usab 
direktang gidihogan ni Jehova, ug ang iyang kong- 

regasyon sa espirituwal nga mga igsoon gidihogan 
ingong grupo sa mga tawo pinaagi kang Jesu-Kris- 
to. (Buh 2:1-4, 32, 33) Busa sila gitudlo sa Diyos 
nga mahimong mga hari ug mga saserdote kauban 
ni Jesu-Kristo didto sa mga langit. (2Co 5:5, Efe 1: 
13, 14: 1Pe 1:3, 4: Pin 20:6) Gipakita ni apostol Juan 
nga ang pagdihog pinaagi sa balaang espiritu nga 
nadawat sa mga Kristohanon nagtudlo kanila. (1Ju 
2:27) Kini nagsugo ug nagkuwalipikar kanila alang 
sa ilang Kristohanong ministeryo sa bag-ong pa- 
kigsaad.---2Co 3:5, 6. 

Si Jehova adunay dakong gugma ug kabalaka sa 
iyang mga dinihogan ug mainampingong nagban- 
tay kanila. (1Cr 16:22; Sal 2:2, 5; 20:6; 105:15; Luc 
18:7) Giila ni David nga ang Diyos mao ang nagpi- 
li ug nagtudlo sa Iyang mga dinihogan ug nga ang 
Diyos mao ang maghukom kanila. Ang usa ka tawo 
nga mobakyaw sa iyang kamot aron himoan ug ka- 
daot ang mga dinihogan ni Jehova o si bisan kinsa 
nga iyang gitudlo makaagom sa kapungot ni Jeho- 
va.— 1Sa 24:6; 26:11, 23; tan-awa ang KRISTO, PAG- 
PAHILUNA-SA-KATUNGDANAN, HARI (Mga hawas nga 
gitudlo sa Diyos), MESIYAS. 


DIONISIO [Kang (Iya ni) Dionysus [ang diyos 
sa bino]]. Usa ka taga-Areopago, o usa ka maghu- 
hukom sa Atenyanhong Areopago, kinsa nakadu- 
ngog sa depensa ni Pablo ug nahimong Kristoha- 
non.---Buh 17:34, tan-awa ang AREOPAGO. 


DIOTREFES [Gipakaon ni Zeus]. Usa ka tawo 
nga gihisgotan ni apostol Juan diha sa iyang su- 
lat ngadto kang Gayo. Gawas pa sa pagkaam- 
bisyoso, pagkamapahitas-on, pagkadili-matinaho- 
ron sa apostolikanhong awtoridad, pagkarebelyoso, 
ug pagkadili-maabiabihon, si Diotrefes misulay sa 
pagbabag niadtong nagtinguha sa pagpakitag pag- 
kamaabiabihon sa mga igsoon ug sa pagpalagpot 
kanila gikan sa kongregasyon.---3Ju 9, 10. 


DIPAT. Usa ka kaliwat ni Noe pinaagi kang Ja- 
pet ug Gomer; gitawag nga Ripat sa Latin nga Vul- 
gate, sa Gregong Septuagint, ug sa mga 30 ka 
Hebreohanong mga manuskrito, maingon man sa 
Genesis 10:3. (1Cr 1:4-6, ftn sa Rbi8) Ang espeling 
nga “Dipat” nga makaplagan sa Masoretikong teks- 
to sa 1 Cronicas 1:6 lagmit mitungha tungod sa sa- 
yop sa magkokopya, sanglit amgid kaayong tan- 
awon ang Hebreohanong mga letra alang sa “R” (:) 
ug sa “D” (7). 


DISAN [lagmit, Antelope]. Usa ka Seiranhon, 
usa ka sultan sa mga Horihanon sa yuta sa Edom. 
(Gen 36:20, 21; 1Cr 1:38) Ang Genesis 36:28 nag- 
ingon nga ang mga anak nga lalaki ni “Disan” mao 
si Uz ug Aran, samtang ang 1 Cronicas 1:42 diha 
sa Hebreohanon nga Masoretikong teksto, Gregong 
Septuagint, ug Syriac nga Peshitta naghisgot kang 


DISIPLINA 


“Dison” ingong ilang katigulangan. Kining kalainan 
sa bokales, nga lagmit resulta sa sayop sa magko- 
kopya, nasulbad diha sa daghang Iningles ug Ce- 
buano nga mga hubad (AS, KJ, JB, Le NCV, NW, 
Ro, Yg) pinaagi sa paggamit ug parehong hubad sa 
duha ka teksto, sama sa gihimo sa makuting rebis- 
yon ni Clementino sa Latin nga Vulgate. 


DISIPLINA. Ang Hebreohanong nombre nga 
musar’ ug ang berbo nga yasar’ nagkahulogang 
“disiplina,” “pagkastigo,” “pagtul-id,” “pagtambag.” 
Sa Gregong Septuagint ug sa Kristohanon Gregong 
Kasulatan, ang katumbas nga nombreng paideia 
ug ang berbong pai-deu'o sa panguna maoy samag 
kahulogan. Gikuha gikan sa pais, nga nagkahulo- 
gang “bata,” ang paideia pangunang nagtumong 
sa mga gikinahanglan aron sa pagmatuto sa mga 
bata--disiplina, instruksiyon, edukasyon, pagtul- 
id, pagkastigo. 

Mga Tinubdan ug Katuyoan. Ingong kapa- 
hayagan sa iyang gugma, si Jehova nagdisiplina sa 
iyang katawhan. (Pr 3:11, 12) Siya naghatag kani- 
lag instruksiyon nga magtul-id sa sayop nga mga 
panglantaw ug mag-umol sa ilang mga panghuna- 
huna ug panggawi. Alang sa mga Israelinhon sa 
panahon ni Moises, ang disiplina naglakip sa ilang 
pagkasaksi sa mga pagpadayag bahin sa kabantog 
sa Diyos. Dihay mga pagpasundayag sa dili-hitup- 
ngan nga gahom sa dihang si Jehova nagpaham- 
tang ug paghukom sa tanang diyos sa Ehipto, 
nagpagawas sa iyang katawhan, ug naglaglag sa 
Ehiptohanong kasundalohan didto sa Pulang Da- 
gat. Dihay makalilisang nga mga paghukom nga 
gipahamtang batok sa dili-masinugtanong mga Is- 
raelinhon. Ug dihay milagrosong pagtaganag pag- 
kaon ug tubig uban ang mga pagtulon-an bahin sa 
kahinungdanon sa pagbutang diha sa kasingkasing 
ug sa pagpadapat sa tanan nga gisulti ni Jehova. 
Kining tanan nga disiplina nagpaubos kanila ug 
nagpasiugda nganha kanila sa panginahanglan sa 
tukmang pagkahadlok kang Jehova, nga ipakita 
pinaagi sa pagtuo ug pagkamasinugtanon.---Deu 
8:3-5; 11:2-7. 

Sagad nga ang disiplina ni Jehova ipadangat pi- 
naagi sa iyang mga hawas, sa tinudlong mga aw- 
toridad. Ang usa ka Israelinhon nga binakak nga 
nagsumbong sa iyang asawa nga kuno dili ulay 
sa panahon sa pagminyo kinahanglang disiplina- 
hon sa mga ansiyano nga nag-alagad ingong mga 
maghuhukom. (Deu 22:13-19) Ang mga ginikanan 
naghawas kang Jehova sa dihang sila tukmang 
magdisiplina sa ilang mga anak. Ug ang mga anak 
angay nga mosanong sa maong disiplina ingong 
pagpakita sa ginikananong gugma, nga gihimo 
alang sa ilang walay kataposang kaayohan. (Pr 1:8, 
4:1, 13; 6:20-23, 13:1, 24: 15:5; 22:15: 23:13, 14; Efe 

6:4) Sa Kristohanong kongregasyon, ang Pulong sa 
Diyos gigamit sa mga ansiyano sa pagtaganag di- 
siplina--pahimangno, pagtul-id, pagbadlong. (2Ti 
3:16) Ang katuyoan sa disiplina ni Jehova nga ipa- 
hamtang ngadto sa mga Kristohanon nga nakasa- 
la mao ang pagluwas kanila gikan sa pagpakasala 
ug ang pagpugong kanila nga mahilakip sa pagka- 
hinukman nga ipahayag batok sa dili-diyosnong 
kalibotan. (1Co 11:32) Kay ulo sa Kristohanong 
kongregasyon, gitino ni Jesu-Kristo nga ikahatag 
ang gikinahanglang disiplina ingong kapahayagan 
sa iyang pagmahal.---Pin 3:14, 19. 

Ang usa ka bug-at nga matang sa disiplina mao 
ang pagpalagpot gikan sa kongregasyon. Gihimo 
kini ni apostol Pablo sa dihang iyang gitugyan si 
Alejandro ug si Himeneo “kang Satanas.” (1Ti 1:20) 
Kay giputol gikan sa kongregasyon, sila bahin na 
usab sa kalibotan nga ilalom sa paggahom ni Sata- 
nas.— 1Co 5:5, 11-13. 

Kon unsay tugotan ni Jehova nga modangat sa 
iyang mga alagad ingong paglutos, kini magsilbing 
disiplina, o pagbansay kanila, nga magpatungha sa 
tilinguhaong bunga nga pagkamatarong nga pahi- 
muslan diha sa pakigdait human sa pagsulay. (Heb 
12:4-11) Bisan ang Anak sa Diyos gisangkapan 
usab aron mahimong maluluy-on ug mabinationg 
hataas nga saserdote pinaagi sa mga pag-antos 
nga gitugotan sa iyang Amahan nga iyang maago- 
man.---Heb 4:15. 

Mga Sangpotanan sa Pagsunod ug sa Dili 
Pagsunod. Ang mga daotan, ang mga buang- 
buang, o ang mga dunot sa moral nagpakita sa 
ilang pagdumot sa disiplina ni Jehova pinaagi sa 
bug-os nga pagsalikway niini. (Sal 50:16, 17; Pr 
1:7) Ang daotang mga sangpotanan gikan sa ma- 
ong kabuangan mao ang dugang pang disiplina, 
nga sa kasagaran hilabihan nga pagkastigo. Suma- 
la sa giingon sa proverbio: “Ang disiplina sa mga 
buangbuang maoy kabuangan.” (Pr 16:22) Mahi- 
mong ikapadangat nila sa ilang kaugalingon ang 
kakabos, kaulawan, sakit, ug bisan ang ahat nga 
kamatayon. Ang kasaysayan sa mga Israelinhon 
nag-ilustrar kon unsa ka dako ang kapildihan nga 
maagoman. Wala nila panumbalinga ingong disip- 
lina ang pagsaway ug pagtul-id nga gipahayag pi- 
naagi sa mga manalagna. Wala nila tagda ingong 
disiplina ang paghikaw ni Jehova sa iyang protek- 
siyon ug panalangin. Sa kataposan, ilang naago- 
man ang bug-at nga disiplina nga pasiunang gi- 
pahibalo--sila nasakop ug nadestiyero.---Jer 2:30, 
5:3: 7:28; 17:23; 32:33, Os 7:12-16, 10:10, Sof 3:2. 

Sa kasukwahi, ang pagdawat sa disiplina, inuba- 
nan sa tukmang kahadlok kang Jehova, maghimo 
sa usa nga maalamon, nga makagamit sa kahibalo 
sa hustong paagi, ug sa ingon matabangan nga 
makalikay sa daghang kasakit ug pag-antos. Sa di- 

hang tumanon, ang disiplina nga mapabilhong gi- 
dawat makaamot sa pagpalugway sa presenteng 
kinabuhi sa usa ka tawo ug nagsaad ug dumala- 
yong kaugmaon. Busa, husto gayod nga pabilhan 
pag-ayo ang disiplina.---Pr 8:10, 33-35, 10:17. 


DISON [lagmit, Antelope]. Ang ngalan sa usa o 
lagmit sa duha ka magkalahi nga tawo diha sa mga 
talaan sa kagikan nga narekord sa Genesis 36:20- 
28 ug 1 Cronicas 1:38-42. 

Diha sa Genesis 36:20, 21 (usab sa ber 29, 30) 
pito ka “anak nga lalaki ni Seir nga Horihanon” ang 
gitala ingong mga sultan, nga mao, si Lotan, Sobal, 
Zibeon, Anah, Dison, Ezer, ug Disan. Dayon, sa 
mga bersikulo 22 hangtod sa 28, ang matag usa sa 
pito ka sultan gitala uban sa iyang mga anak nga 
lalaki. Sa bersikulo 25 ang usa sa mga anak nga la- 
laki ni Anah ginganlan ug Dison. Ang pipila nag- 
tuo nga kini nga Dison maoy apo ni Seir ug pag- 
umangkon ni Sultan Dison, nga nag-isip nga ang 
tanang pito ka sultan maoy “mga anak nga lalaki” 
ni Seir sumala sa eksaktong diwa sa pulong, nga 
mao, sa samang kaliwatan. 

Apan, ang uban nagtuo nga ang asoy nagpresen- 
tar lamang sa pito ka sultan ingong mga kaliwat ni 
Seir, dili sa samang kaliwatan, sa ingon maoy “mga 
anak nga lalaki” sa halapad nga diwa niini. Busa sila 
nag-ingon nga ang Dison sa bersikulo 25 mao ra si 
Sultan Dison (Gen 36:21, 26) ug dili ang iyang pag- 
umangkon. Sumala niini nga panglantaw, bisan 
tuod anak nga lalaki ni Sultan Anah, si Dison gihis- 
gotan lakip sa ubang unom ka sultan dili tungod 
kay ilang igsoon kondili tungod kay sila parehog ka- 
tungdanan ingong usa ka sultan. 


DISTRITO. Ang pulong nga “distrito” nagtu- 
mong sa usa ka administratibong dibisyon, usa ka 
rehiyon palibot sa usa ka siyudad, o usa ka rehiyon 
sulod sa tinong mga utlanan. 

Sa dihang giorganisar ni Nehemias ang pagtukod 
pag-usab sa paril sa Jerusalem, siya nagpahat ug 
mga bahin ngadto sa mga pangulo, o mga “prinsi- 
pe,” ug sa mga molupyo sa pipila ka “distrito.” Kini 
nga mga distrito ginganlan sumala sa ngalan sa 
ilang pangunang siyudad, ug ang pipila niini (Jeru- 
salem, Bet-zur, Keila) maoy doble. (Neh 3:9, 12, 
14-18) Dayag nga mga subdibisyon kini sa Per- 
sianhong “sakop nga distrito,” o “lalawigan,” sa 
Juda. (Neh 1:3, KJ, RS) Ang Hebreohanong pulong 
nga gigamit alang niini nga mga distrito (pelekh) 
gikaingon nga naggikan sa Akadianhong pulong 
nga pilku, tingali nagpaila nga kini gimugna sa 
mga Babilonyanhon human sa pagkapukan sa Je- 
rusalem.---Tan-awa ang SAKOP NGA DISTRITO. 

Ang Hebreohanon nga terminong kik:kar’ nag- 
pasabot sa ideya sa usa ka butang nga lingin. Kini 
gigamit sa pagtumong sa usa ka “lingin nga tina- 

pay” (Ex 29:23), usa ka “lingin nga taklob” nga 
tingga (Zac 5:7), usa ka “talanton” nga bulawan o 
plata (Ex 25:39, 1Ha 20:39), ug sa usa ka “distrito” 
o “dal-as” nga linginon ug porma.---Gen 13:10, ftn 
sa Rbi8, Neh 12:28. 

Diha sa Kristohanon Gregong Kasulatan, ang 
pulong nga ho'rion (kanunayng plural) sa literal 
nagtumong sa “mga utlanan” sa usa ka dapit (Buh 
13:50, Mat 19:1), apan kini mahimong magtumong 
usab sa usa ka dapit nga maoy gipalibotan, nga 
mao, usa ka “distrito” o “rehiyon.” (Mat 2:16; 15:22) 
Ang terminong meris’, nga gigamit sa pagtumong 
sa “distrito” sa Macedonia diha sa Buhat 16:12, sa 
literal nagpasabot sa usa ka “bahin.”--Itandi ang 
Int: Buh 8:21. 


DISTRITO SA JORDAN. Ang halos lingin 
nga dal-as nga niana moagos ang Suba sa Jordan. 
Naglakip kini sa ubos nga bahin sa Walog sa Jor- 
dan, ingon sa makita sa dihang gihisgotan ang 
“Distrito sa Jordan” maylabot sa mga kalihokan ni 
Solomon sa paghulmag tumbaga taliwala sa Su- 
cot ug Zaretan. (1Ha 7:46, 2Cr 4:17: itandi ang 
2Sa 18:23.) Apan, ang “Distrito” daw miabot usab 
hangtod sa habagatang tumoy sa Patayng Dagat 
diin nahimutang ang “mga siyudad sa Distrito.” 
(Gen 13:10-12) Busa dili lamang kay nag-okupar 
kini sa patag nga walog sa Jerico kondili nakaabot 
pa hangtod sa Zoar, ang siyudad diin didto mikala- 
giw si Lot ug ang iyang mga anak nga babaye. 
--Gen 19:17-25, Deu 34:3. 

Ang panukiduki nga gihimo sa habagatang tu- 
moy sa Patayng Dagat nagpakita nga ang dakong 
bahin sa yuta ubos sa naglawis nga yuta nga gita- 
wag ug Lisan natabonan sa katubigan sa Dagat. 
Daghang eskolar ang nagtuo nga ang “mga siyu- 
dad sa Distrito” nalusbog sa tubig niini nga rehi- 
yon. Kini kanhi maoy “maayong pagkatubig” ug 
sama sa “tanaman ni Jehova.” (Gen 13:10) Dili la- 
mang kay kini ang kahimtang kanhi sa rehiyon sa 
A sa Patayng Dagat, diin karong adlawa ang Kapa- 
tagan sa Moab ug ang tubigan nga dapit sa Jerico 
na lamang ang nagpabiling tabunok, kondili ingon 
usab niini ang habagatang bahin sa Distrito. Bisan 
karong adlawa ang patag nga kasikbit sa Lisan gi- 
hubit ingong “nagpabiling tubigan nga dapit” diin 
mahimong itanom ang sebada, trigo, datiles, ug 
mga paras. Ang rehiyon sa binanlas nga yuta sa 
Suba sa Zered, nga nagaagos ngadto sa habaga- 
tang tumoy sa Patayng Dagat gitawag usab ug “ta- 
bunok nga tubigang dapit.” 


DIWATAHAN. Ang Hebreohanong pulong 
nga 'ashshaph' (Aramaiko, 'a-sshaph/ gihubad nga 
“mga astrologo,” KJ) hustong gihubit nga “diwata- 
han, mananag-an, maglalamat.” (A Hebrew and 
English Lexicon of the Old Testament, ni Brown, 

Driver, ug Briggs, 1980, pp. 80, 1083, Lexicon in 
Veteris Testamenti Libros, ni Koehler ug Baum- 
gartner, Leiden, 1958, pp. 95, 1055) Ang pagdiwa- 
ta nagpasabot sa “duyog nga pagpanaad” pinaagig 
pagpanumpa o pagsangpit, sama sa usa ka tawo 
nga solemneng motawag o mosangpit sa gitawag 
kuno nga mga espiritu sa mga patay. Ang usa ka 
matang sa mananag-an maoy “tigkonsulta sa mga 
patay,” usa ka tawo nga mosulay sa pagtag-an ug 
pag-impluwensiya sa umaabot nga mga hitabo pi- 
naagi sa pagpakigkomunikar sa mga patay. 

Ang bisan unsang paagi sa giingong pagpakigko- 
munikar sa mga patay gihukman sa Diyos. “Ug kon 
sila magaingon kaninyo: “Sangpit sa mga espiritis- 
ta o kanilang adunay espiritu sa pagpanagna nga 
nagyamyam ug nagyagubyob,' dili ba ngadto man 
sa ilang Diyos nga ang bisan kinsang katawhan 
angayng mosangpit? Angay bang mosangpit sa 
mga patay alang sa mga buhi?” (Isa 8:19) Bisan 
tuod gidili sa Israel, ang “babayeng batid nga espi- 
ritista didto sa En-dor” nga giduaw sa dili-matinu- 
manon nga si Haring Saul mao ang mikontak sa 
mga demonyo ingong usa ka diwatahan nga tig- 
konsulta sa mga patay.-- 1Sa 28:7, Lev 20:27. 

Ang mga diwatahan midaghan ilabina taliwala 
sa mga Babilonyanhon. Si Daniel ug ang iyang tulo 
ka kauban nga nabihag didto sa Babilonya, human 
sa linaing tulo ka tuig nga pagtuon sa pinulongan 
sa mga Caldeanhon, napamatud-an nga “napulo ka 
pilo nga mas maayo [sa kaalam ug pagsabot] kay 
sa tanang salamangkerong saserdote ug mga di- 
watahan” diha sa gingharian.---Dan 1:3-20. 

Mga walo ka tuig sa ulahi, gipatawag ni Nabuco- 
donosor ang tanang matang sa mga mananag-an, 
dili lamang ang mga diwatahan, ug gimando nga 
ilang ibutyag una kaniya ang iyang damgo ug da- 
yon ihatag ang hubad niini. (Dan 2:1-3, 27) Ang 
hari nagmatahapon kanila, kay siya miingon: “Ang 
bakak ug sayop nga pulong ang inyong gikasabo- 
tang isulti sa akong atubangan.” Siya usab nahiba- 
lo gayod sa ilang paglanganlangan, kay naglaom 
nga mabag-o ang mga kahimtang. Busa, aron nga 
siya makabaton ug garantiya nga ang iyang maa- 
lamong mga tawo makahatag ug tinuod nga hubad 
sa iyang makalilisang nga panan-awon, si Nabuco- 
donosor miinsistir nga ilang isugid una kaniya ang 
damgo. “Isugid kanako ang damgo,” miingon ang 
hari, “ug akong mahibaloan nga kamo makapada- 
yag sa hubad niini.” (Dan 2:4-9) Sa dihang ang 
mga diwatahan ug ang ilang kaubang mga mana- 
nag-an napakyas sa pagpadayag sa tubag, ang hari 
masuk-anong nagmando nga patyon ang tanang 
maalamong mga tawo sa Babilonya. Apan, nahiba- 
loan ni Daniel ang mando sa hari (nga maglakip 
unta kang Daniel ug sa iyang mga kauban), mao 
nga human “padayag kaniya sa Diyos ang tinago,' 

si Daniel nagdali sa pagsulti sa hari, nga wala ma- 
ngangkon ug bisan unsang pasidungog alang sa 
iyang kaugalingon, kay siya miingon, “dili tungod 
kay nagbaton ako ug kaalam nga labaw kay sa 
uban nga buhi nga kining maong tinago gipadayag 
kanako. ”---Dan 2:19-30. 

Mga dekada sa ulahi, nalisang si Belsazar tungod 
sa ‘sinulat sa kamot diha sa bungbong' nga dili niya 
mabasa. Human “misinggit sa makusog nga dad- 
on didto ang mga diwatahan, ang mga Caldeanhon 
ug ang mga astrologo,” ang hari mitanyag ug dako 
kaayong ganti: “Bisan kinsa nga makabasa niini 
nga sinulat ug makapakita kanako sa hubad niini, 
siya pagabestihan sa purpura, uban sa kulentas 
nga bulawan diha sa iyang liog, ug ingong ikatulo 
sa gingharian siya magmando.” (Dan 5:5-7) Kini 
nga mga diwatahan, duyog sa ubang egpiritistikan- 
hong mga mananag-an, wala makahubad, ug sa 
makausa pa ang Diyos ni Daniel nga si Jehova mao 
ang mihatag sa hubad.---Dan 5:8-29. 


DIYOS. Ang bisan unsa nga ginasimba mahi- 
mong tawgong usa ka diyos, sanglit giila sa mag- 
sisimba nga kini may gahom nga mas dako kay ka- 
niya ug gisimba kini. Puwede ganing himoon nga 
diyos sa usa ka tawo ang iyang tiyan. (Rom 16:18, 
Flp 3:18, 19) Ang Bibliya naghisgot ug daghang 
mga diyos (Sal 86:8, 1Co 8:5, 6), apan kini nagpa- 
kita nga ang mga diyos sa kanasoran maoy walay- 
pulos nga mga diyos.---Sal 96:5: tan-awa ang Diyos 
UG MGA DIYOSA, MGA. 

Ang Hebreohanong mga Termino. Lakip 
sa Hebreohanong mga pulong nga gihubad nga 
“Diyos” mao ang 'El, nga lagmit nagkahulogang 
“Usa nga Gamhanan, Usa nga Kusgan.” (Gen 
14:18) Kini gigamit sa pagtumong kang Jehova, sa 
ubang mga diyos, ug sa mga tawo. Kanunay usab 
kining gilakip sa paghimog personal nga mga nga- 
lan, sama sa Eliseo (nagkahulogang “Ang Diyos 
Maoy Kaluwasan") ug Miguel (“Kinsa ang Sama sa 
Diyos?"). Sa pipila ka teksto ang 'E/ makita uban sa 
tinong artikulo (ha-ET, sa literal, “ang Diyos") nga 
nagtumong kang Jehova, sa ingon nagpalahi kani- 
ya gikan sa ubang mga diyos.--Gen 46:3, 2Sa 
22:31, tan-awa ang apendise sa Rbi8, p. 1567. 

Sa Isaias 9:6 si Jesu-Kristo matagnaong gitawag 
nga “EI Gibbohr, “Diyos nga Gamhanan” (dili “EI 
Shaddai" [Diyos nga Labing Gamhanan], nga gipa- 
dapat kang Jehova sa Genesis 17:1). 

Ang plural nga 'elim' gigamit sa pagtumong sa 
ubang mga diyos, sama sa Exodo 15:11 (“mga di- 
yos”). Kini gigamit usab diha sa plural nga porma 
aron ipaila ang pagkahalangdon ug pagkahamili, 
sama sa Salmo 89:6: “Kinsa man ang makasama 
kang Jehova taliwala sa mga anak sa Diyos [bi- 
veneh’ 'Elim|?" Ang paggamit sa plural nga por- 

ma sa pagtumong sa usa ka indibiduwal dinhi ug 
sa daghang uban pang mga teksto gipaluyohan sa 
paghubad sa 'E-lim' pinaagi sa singular nga porma 
nga Theos’ diha sa Gregong Septuagint, ingon 
man sa Deus diha sa Latin nga Vulgate. 

Ang Hebreohanong pulong nga 'elohim” (mga 
diyos) mopatim-aw nga naggikan sa lintunga- 
nayng pulong nga nagkahulogang “magmakusga- 
non.” Ang elohim’ mao ang plural sa 'elohah 
(diyos). Usahay kini nga plural nagtumong sa dag- 
hang diyos (Gen 31:30, 32, 35:2), apan mas sa- 
gad nga kini gigamit ingong plural nga nagpaila 
sa pagkahalangdon, dignidad, o pagkahamili. Ang 
'elo-him' gigamit sa Kasulatan sa pagtumong kang 
Jehova, sa mga manulonda, sa idolong mga diyos 
(singular ug plural), ug sa mga tawo. 

Sa dihang gipadapat kang Jehova, ang 'Elo:him 
gigamit diha sa plural nga porma aron ipaila ang 
pagkahalangdon, dignidad, o pagkahamili. (Gen 
1:1) Labot niini, si Aaron Ember misulat: “Ang pi- 
nulongan sa D[aang] T[ugon] bug-os nga nagsalik- 
way sa ideya sa pagkaplural sa... [Elohim] (nga 
gipadapat ngadto sa Diyos sa Israel) ug kini gipaki- 
ta ilabina sa kamatuoran nga kini halos kanunayng 
gisabot nga usa ka singular verbal predicate, ug 
nagbaton ug singular adjectival attribute. . . . [Ang 
'Elohim' angayng ipatin-aw ingong usa ka in- 
tensive plural, nga nagpasabot sa pagkadako ug 
pagkahalangdon, nga katumbas sa Dakong Diyos.” 
--The American Journal of Semitic Languages and 
Literatures, Tomo XXI, 1905, p. 208. 

Ang titulong “Elohim” nagpasiugda sa kusog ni 
Jehova ingong Maglalalang. Kini makita sa 35 ka 
higayon diha sa asoy sa paglalang, ug sa matag hi- 
gayon niini, ang berbo nga naghubit sa iyang gi- 
sulti ug gibuhat anaa sa singular. (Gen 1:1--2:4) 
Anaa kaniya ang kabug-osan ug ang lintunganay 
sa walay-kinutobang mga puwersa. 

Sa Salmo 8:5, ang mga manulonda gihisgotan 
usab ingong 'elohim, sama sa gipamatud-an sa 
pagkutlo ni Pablo sa maong teksto diha sa Hebreo- 
hanon 2:6-8. Sila gitawag nga beneh’ ha-Elo-him,, 
“mga anak sa Diyos” (KJ): “mga anak sa matuod 
nga Diyos” (NW) diha sa Genesis 6:2, 4: Job 1:6, 
2:1. Ang Lexicon in Veteris Testamenti Libros, ni 
Koehler ug Baumgartner (1958), panid 134, nag- 
ingon: “(indibiduwal nga) balaang mga persona, 
mga diyos.” Ug ang panid 51 nag-ingon: “ang (bug- 
tong) mga diyos,” ug gisitar niini ang Genesis 6:2; 
Job 1:6, 2:1, 38:7. Busa, sa Salmo 8:5 ang 'elo- 
him’ gihubad nga “mga manulonda” (LXX); “mga 
samag-diyos” (NW). 

Ang pulong nga 'elo-him' gigamit usab sa dihang 
maghisgot sa idolong mga diyos. Usahay kining 
plural nga porma nagkahulogan lamang ug “mga 
diyos.” (Ex 12:12, 20:23) Sa ubang mga higayon 

kini maoy plural nga nagpaila sa pagkahamili ug 
usa lamang ka diyos (o diyosa) ang gitumong. Bi- 
san pa niana, kini nga mga diyos tatawng dili mga 
trinidad.--1Sa 5:7b (Dagon), 1Ha 11:5 (“diyosa” 
nga si Astoret): Dan 1:2b (Marduk). 

Sa Salmo 82:1, 6, ang elohim' gigamit labot sa 
mga tawo, sa tawhanong mga maghuhukom sa Is- 
rael. Si Jesus nagkutlo niini nga Salmo diha sa Juan 
10:34, 35. Sila maoy mga diyos tungod sa ilang ka- 
tungdanan ingong mga hawas ug mga tigpamaba 
ni Jehova. Sa susama si Moises giingnan nga siya 
magsilbing “Diyos” ngadto kang Aaron ug kang Pa- 
raon.--Ex 4:16, ftn sa Rbi8, 7:1. 

Sa daghang teksto sa Kasulatan makaplagan 
usab nga ang “Elohim” giunhan sa tinong artikulo 
nga ha. (Gen 5:22) Labot sa paggamit sa ha-Elo- 
him, si F. Zorell miingon: “Sa Balaang Kasulatan 
ang bugtong matuod nga Diyos, si Jahve, mao ga- 
yod ang gipaila niini nga pulong, . . . “Si Jahve mao 
ang [bugtong matuod nga] Diyos' Deu 4:35, 4:39, 
Jos 22:34: 2Sa 7:28, 1Ha 8:60 ubp.”--Lexicon Heb- 
raicum Veteris Testamenti, Roma, 1984, p. 54; mga 
braket iyaha. 

Ang Gregong Termino. Ang sagad nga Gre- 
gong katumbas sa 'El ug “Elohim” diha sa hubad 
nga Septuagint ug ang pulong alang sa “Diyos” o 
“diyos” diha sa Kristohanon Gregong Kasulatan 
mao ang theos’. 

Ang Matuod nga Diyos nga si Jehova. 
Ang matuod nga Diyos dili kay walay ngalan nga 
Diyos. Ang iyang ngalan maoy Jehova. (Deu 6:4, 
Sal 83:18) Siya mao ang Diyos tungod sa iyang 
pagkamaglalalang. (Gen 1:1, Pin 4:11) Ang matu- 
od nga Diyos maoy tinuod (Ju 7:28), usa ka perso- 
na (Buh 3:19; Heb 9:24), ug dili kay walay-kinabu- 
hing balaod sa kinaiyahan nga naglihok nga walay 
buhing maghahatag-balaod, dili kay usa ka pu- 
wersa nga naglihok pinaagig sunodsunod nga su- 
lagmang mga panghitabo aron makapatunghag 
lainlaing mga butang. Ang 1956 nga edisyon sa 
The Encyclopedia Americana (Tomo XII, p. 743) 
nagkomento ubos sa ulohang “Diyos”: “Sa Kris- 
tohanon, sa Mohamedano, ug sa Hudiyohanong 
diwa, ang Supremong Persona, ang Unang Nagpa- 
hinabo, ug sa katibuk-ang diwa, ingon sa pag-isip 
karong adlawa sa tibuok sibilisadong kalibotan, 
usa ka espirituhanong persona, naglungtad sa ka- 
ugalingon, walay kataposan ug bug-os nga may 
kagawasan ug makagagahom-sa-tanan, lahi sa 
mga butang nga iyang gilalang sa daghang ma- 
tang, ug nga iyang gipapadayon sa paglungtad ug 
gikontrolar. Daw walay usa ka yugto sa kasaysa- 
yan diin ang katawhan walay gituohan nga usa ka 
labaw-kinaiyanhong tagmugna ug tagdumala sa 
uniberso.” 

Mga pamatuod sa paglungtad sa “Diyos nga 
buhi.” Ang paglungtad sa Diyos napamatud-an 
pinaagi sa kahapsay, gahom, ug pagkakomplikado 
sa kalalangan, sa mga butang nga makita ug sa 
gagmay kaayong mga butang nga dili makita sa 
mga mata, ug pinaagi sa iyang mga pagpakiglabot 
sa iyang katawhan sa tibuok kasaysayan. Sa pag- 
susi diha sa gitawag nga Basahon sa Kalalangan sa 
Diyos, ang mga siyentipiko daghan ug nakat-onan. 
Ang usa ka tawo makakat-on lamang gikan sa usa 
ka basahon kon adunay makinaadmanong pang- 
hunahuna ug pagpangandam ang awtor niini nga 
basahon. 

Lahi sa walay kinabuhing mga diyos sa kanaso- 
ran, si Jehova mao ang “Diyos nga buhi.” (Jer 
10:10, 2Co 6:16) Bisan diin adunay pamatuod sa 
iyang mga buhat ug sa iyang pagkadako. “Ang ka- 
langitan nagapahayag sa himaya sa Diyos: ug ang 
kawanangan nagasaysay sa buhat sa iyang mga 
kamot.” (Sal 19:1) Ang mga tawo walay katarongan 
nga ilimod ang Diyos, tungod kay “ang arang ma- 
hibaloan bahin sa Diyos dayag taliwala nila, kay 
kini gipadayag man sa Diyos kanila. Kay ang iyang 
dili-makita nga mga hiyas, nga mao ang iyang wa- 
lay kataposang gahom ug pagka-Diyos, tin-awng 
makita sukad sa paglalang sa kalibotan padayon, 
tungod kay kini sila maila pinaagi sa mga bu- 
tang nga gihimo, mao nga sila walay ikapangataro- 
ngan.”--Rom 1:18-20. 

Si Jehova nga Diyos gihubit diha sa Bibliya 
ingong buhi gikan sa panahong walay tino hangtod 
sa panahong walay tino, hangtod sa kahangtoran 
(Sal 90:2, 4: Pin 10:6), ug ingong Hari nga walay 
kataposan, dili-madunoton, dili-makita, ang bug- 
tong matuod nga Diyos. (1Ti 1:17) Walay naglung- 
tad nga diyos una kaniya.---Isa 43:10, 11. 

Walay kataposan, apan daling duolon. Ang 
matuod nga Diyos maoy walay kataposan ug dili 
bug-os matukib sa hunahuna sa tawo. Ang lina- 
lang dili gayod makalaom nga makatumbas sa 
iyang Maglalalang o makasabot sa tanan Niyang 
mga hunahuna. (Rom 11:33-36) Apan Siya mahi- 
mong makaplagan ug maduol, ug Siya nagtagana 
sa iyang magsisimba sa tanan nga gikinahanglan 
alang sa kaayohan ug sa kalipay sa maong magsi- 
simba. (Buh 17:26, 27: Sal 145:16) Anaa niya kanu- 
nay ang kinalabwang katakos ug ang pagkaandam 
sa paghatag ug maayong mga gasa ug mga regalo 
ngadto sa iyang mga linalang, sama sa nahisulat: 
“Ang matag maayong gasa ug matag hingpit nga 
regalo naggikan sa itaas, kay kini gikan sa Amahan 
sa langitnong mga kahayag, ug kaniya walay pag- 
kausab sa pagbalhin sa landong.” (San 1:17) Si Je- 
hova kanunayng molihok sumala sa iyang mata- 
rong nga mga kahikayan, nga mobuhat sa tanang 

butang subay sa balaod. (Rom 3:4, 23-26) Tungod 
niini, ang tanan niyang mga linalang bug-os nga 
makasalig kaniya, kay nahibalo nga siya kanu- 
nayng mosunod sa mga prinsipyo nga iyang gi- 
establisar. Siya dili mausab (Mal 3:6), ug walay 
“pagkausab” sa iyang pagpadapat sa iyang mga 
prinsipyo. Siya walay pagpihigpihig (Deu 10:17, 18, 
Rom 2:11), ug imposible alang kaniya nga mama- 
kak. Num 23:16, 19; Tit 1:1, 2; Heb 6:17, 18. 

Iyang mga hiyas. Ang matuod nga Diyos dili 
presente sa tanang dapit, kay siya gihisgotan nga 
adunay tinong dapit. (1Ha 8:49: Ju 16:28, Heb 9:24) 
Ang iyang trono atua sa langit. (Isa 66:1) Mahimo 
niya ang tanang butang, sanglit siya ang Diyos nga 
Labing Gamhanan. (Gen 17:1: Pin 16:14) “Ang ta- 
nang butang hubo ug binuksan sa mga mata niya,” 
ug siya mao “ang Usa nga nagsulti sa kataposan 
sukad sa sinugdan.” (Heb 4:13: Isa 46:10, 11, 1Sa 
2:3) Ang iyang gahom ug kahibalo makaabot bisan 
diin, makaabot sa tanang bahin sa uniberso.---2Cr 
16:9: Sal 139:7-12, Am 9:2-4. 

Ang matuod nga Diyos maoy espiritu, dili unod- 
non (Ju 4:24: 2Co 3:17), bisan tuod usahay iyang 
gipakasama ang iyang panan-aw, gahom, ug uban 
pa ngadto sa mga sangkap sa tawo. Busa siya nag- 
hisgot nga mahulagwayon sa iyang “bukton” (Ex 
6:6), sa iyang “mga mata,” ug sa iyang “mga ig- 
dulungog” (Sal 34:15), ug iyang gipasiugda nga, 
sanglit siya ang Maglalalang sa tawhanong mga 
mata ug mga igdulungog, siya tinong makakita ug 
makadungo4g.---Sal 94:9. 

Ang pipila sa pangunang mga hiyas sa Diyos 
mao ang gugma (1Ju 4:8), kaalam (Pr 2:6, Rom 
11:33), hustisya (Deu 32:4: Luc 18:7, 8), ug gahom 
(Job 37:23, Luc 1:35). Siya mao ang Diyos sa kahu- 
say ug kalinaw. (1Co 14:33) Siya bug-os nga bala- 
an, hinlo ug putli (Isa 6:3, Hab 1:13, Pin 4:8); mali- 
payon (1Ti 1:11): ug maluluy-on (Ex 34:6, Luc 
6:36). Gihubit sa Kasulatan ang daghang uban 
pang mga hiyas sa Diyos. 

Iyang posisyon. Si Jehova mao ang Supre- 
mong Soberano sa uniberso, ang Hari nga walay 
kataposan. (Sal 68:20: Dan 4:25, 35: Buh 4:24, 1Ti 
1:17) Ang posisyon sa iyang trono mao ang kina- 
tas-an sa tanan. (Eze 1:4-28: Dan 7:9-14, Pin 4:1-8) 
Siya mao ang Halangdon (Heb 1:3, 8:1), ang Ha- 
langdong Diyos, ang Halangdong Usa. (1Sa 4:8, Isa 


33:21) Siya ang Tuboran sa tanang kinabuhi.---Job 
33:4: Sal 36:9, Buh 17:24, 25. 
Iyang pagkamatarong ug himaya. Ang ma- 


tuod nga Diyos maoy matarong nga Diyos. (Sal 
7:9) Siya ang mahimayaon nga Diyos. (Sal 29:3, 
Buh 7:2) Siya naghupot sa kahalangdon ibabaw sa 
tanan (Deu 33:26), nga gibestihan sa kahalang- 
don, kusog, ug dignidad. (Sal 93:1, 68:34, 104:1; 

1Cr 16:27: Job 37:22, Sal 8:1) “Ang iyang buhat 
maoy dignidad ug kahalangdon.” (Sal 111:3) Adu- 
nay himaya sa kahalangdon sa iyang Pagkahari. 
—Sal 145:11, 12. 

Iyang katuyoan. Ang Diyos adunay katuyoan 
nga iyang pagatumanon ug dili mahimong pakya- 
son. (Isa 46:10: 55:8-11) Ingon sa gipahayag sa Efe- 
so 1:9, 10, katuyoan niya nga “tigomon pag-usab 
ang tanang butang diha kang Kristo, ang mga bu- 
tang sa mga langit ug ang mga butang sa yuta.” 
Pinaagi kang Kristo ang tanang intelihenteng mga 
linalang bug-os nga ipahiuyon sa Diyos. (Itandi ang 
Mat 6:9, 10.) Walay naglungtad una pa kang Jeho- 
va, busa siya ang kinaunahan nga naglungtad. (Isa 
44:6) Ingong Maglalalang, siya naglungtad nga una 
kay sa tanang ubang mga diyos, ug ‘wala nay mo- 
sunod pa kaniya, tungod kay ang kanasoran dili 
makapatungha ug tinuod, buhi nga diyos nga ma- 
kahimo sa pagpanagna. (Isa 43:10: 46:9, 10) Ingong 
ang Alfa ug ang Omega (Pin 22:13), siya ang usa 
ug ang bugtong Labing Gamhanang Diyos: iyang 
taposon nga malamposon ang isyu bahin sa pagka- 
Diyos, aron sa walay kataposan siya mabindikar 
ingong ang bugtong Labing Gamhanang Diyos. 
(Pin 1:8: 21:5, 6) Dili gayod niya kalimtan o talik- 
dan ang iyang mga katuyoan o mga pakigsaad, nga 
naghimo kaniyang usa ka Diyos nga kasaligan ug 
maunongon.---Sal 105:8. 

Usa ka Diyos nga nakigkomunikar. KĶKay na- 
higugma pag-ayo sa iyang mga linalang, ang Diyos 
naghatag kanilag dakong kahigayonan nga makai- 
la kaniya ug sa iyang mga katuyoan. Ang iyang ka- 
ugalingong tingog nadungog sa mga tawo sa yuta 
sa tulo ka okasyon. (Mat 3:17: 17:5; Ju 12:28) Siya 
nakigkomunikar pinaagi sa mga manulonda (Luc 
2:9-12, Buh 7:52, 53) ug pinaagi sa mga tawo nga 
iyang gihatagan ug mga pagtultol ug mga kapada- 
yagan, sama kang Moises, ug ilabina pinaagi sa 
iyang Anak, si Jesu-Kristo. (Heb 1:1, 2, Pin 1:1) Pi- 
naagi sa iyang sinulat nga Pulong siya nakigkomu- 
nikar sa iyang katawhan, sa ingon sila bug-os 
masangkapan ingong iyang mga alagad ug mga 
ministro, ug matultolan sila diha sa dalan sa kina- 
buhi.---2Pe 1:19-21, 2Ti 3:16, 17; Ju 17:3. 

Gipalahi gikan sa mga diyos sa kanasoran. 
Ang matuod nga Diyos, ang Maglalalang sa mahi- 
mayaong langitnong mga butang, adunay himaya 
ug kasilaw nga dili arang masud-ong sa tawo, kay 
“walay tawo nga makakita [sa Diyos] ug mabuhi 
pa.” (Ex 33:20) Ang mga manulonda lamang, ang 
espirituhanong mga linalang, ang adunay katakos 
nga makakita sa iyang nawong sa literal nga diwa. 
(Mat 18:10, Luc 1:19) Apan, wala niya hatagig 
ingon niana nga katakos ang mga tawo. Tungod sa 
mahigugmaong-kalulot iyang gipahinabo nga ang 

mga tawo makakita sa iyang maayong mga hiyas 
pinaagi sa iyang Pulong, lakip ang kapadayagan 
bahin sa iyang kaugalingon pinaagi sa iyang Anak, 
si Kristo Jesus.--Mat 11:27, Ju 1:18, 14:9. 

Diha sa basahon sa Pinadayag, ang Diyos nagha- 
tag kanatog ideya kon unsay epekto sa iyang pre- 
sensiya. Dihay usa ka panan-awon ni apostol Juan 
nga sama rag aktuwal niyang nakita ang Diyos, tu- 
ngod kay gibutyag niini ang epekto sa iyang pag- 
kakita kaniya diha sa iyang trono. Ang Diyos dili 
sama ug dagway sa tawo, kay wala niya ibutyag 
ang iyang dagway ngadto sa tawo, sama sa giingon 
sa ulahi ni Juan: “Walay tawo nga nakakita sa Di- 
yos sa bisan unsang panahon.” (Ju 1:18) Hinunoa, 
ang Diyos gipakita nga sama sa pinasinaw kaa- 
yong mga mutya, bililhon, naggilakgilak, maanin- 
dot, nga makadani sa mata ug makabibihag kaayo. 
Siya “may panagway nga sama sa usa ka batong 
haspe ug sa usa ka bililhong pulag-bulok nga bato, 
ug ang trono gilibotan sa usa ka balangaw nga 
sama ug esmeralda tan-awon.” (Pin 4:3) Busa, siya 
matahom ug maanindot tan-awon, nga tungod ni- 
ana ang usa mahingangha pag-ayo. Libot sa iyang 
trono adunay dugang nga himaya ug dihay kali- 
naw ug kahilom, ang usa ka maanindot nga bala- 
ngaw nga esmeralda nga iyang nakita nagpaila ni- 
ana nga matang sa kalinaw nga magpahinumdom 
sa usa ka tawo sa makapahimuot nga kalinaw nga 
mobanos human sa usa ka bagyo.---Itandi ang Gen 
9:12-16. 

Busa, pagkalahi sa matuod nga Diyos gikan sa 
mga diyos sa kanasoran, kinsa sagad nga gihulag- 
way ingong ngil-ad ug dagway, masuk-anon, ma- 
bangis, dili malukmay, walay kaluoy, dili-masab- 
tan kon unsay ilang mga gusto ug mga dili gusto, 
makahahadlok ug tuman ka daotan, ug andam sa 
pagsakit sa yutan-ong mga linalang diha sa usa ka 
dapit sa nagdilaab nga kalayo. 

Usa ka “Diyos nga nagapangayo ug bug-os 
nga pagkamahinalaron.” “Bisan tuod adunay 
gipanagtawag nga mga ‘diyos,’ sa langit man o sa 
yuta, ingon nga adunay daghang ‘diyos’ ug dag- 
hang 'ginoo,” alang kanato sa pagkatinuod adunay 
usa lamang ka Diyos nga Amahan.” (1Co 8:5, 6) Si 
Jehova mao ang Labing Gamhanan nga Diyos, ang 
bugtong matuod nga Diyos, ug siya makataronga- 
nong mangayo ug bug-os nga pagkamahinalaron. 
(Ex 20:5) Kinahanglan nga dili tugotan sa iyang 
mga alagad nga adunay mag-agaw sa hustong 
dapit sa Diyos diha sa ilang mga kasingkasing 
ug mga buhat. Iyang gipangayo sa iyang mga 
magsisimba nga simbahon siya uban sa espiritu 
ug sa kamatuoran. (Ju 4:24) Sila angayng mobarog 
uban ang matinahorong kataha diha kaniya la- 
mang.--Isa 8:13, Heb 12:28, 29. 


DIYOS ANG DIYOS SA ISRAEL 


Lakip sa ubang mga gamhanan nga gitawag ug 
“mga diyos” diha sa Bibliya mao si Jesu-Kristo, nga 
mao “ang bugtong-gipanganak nga diyos.” Apan 
siya tin-aw nga nag-ingon: “Si Jehova nga imong 
Diyos ang imong pagasimbahon, ug siya lamang 
ang imong pagahatagan ug sagradong pag-ala- 
gad.” (Ju 1:18, Luc 4:8, Deu 10:20) Ang mga manu- 
londa maoy mga linalang nga “samag-diyos,” apan 
ang usa kanila nagsanta kang Juan sa pagsimba 
kaniya, nga nag-ingon: “Pagbantay! Ayaw kanag 
buhata! . . . Simbaha ang Diyos.” (Sal 8:5; Heb 2:7: 
Pin 19:10) Ang gamhanang mga tawo taliwala sa 
mga Hebreohanon gitawag ug “mga diyos” (Sal 
82:1-7): apan dili katuyoan sa Diyos nga simbahon 
ang bisan kinsang tawo. Sa dihang si Cornelio mi- 
yukbo kang Pedro, ang maong apostol nagsanta 
kaniya pinaagi sa pag-ingon, “Tindog, ako usa usab 
ka tawo.” (Buh 10:25, 26) Tinong ang bakak nga 
mga diyos nga giimbento ug gimugna sa mga tawo 
sulod sa kasiglohan sukad sa rebelyon didto sa 
Eden dili pagasimbahon. Ang Moisesnong Balaod 
hugot nga nagpasidaan batok sa pagliso gikan kang 
Jehova ngadto kanila. (Ex 20:3-5) Si Jehova nga 
matuod nga Diyos dili motugot nga ang bakak, wa- 
lay-pulos nga mga diyos makig-indig kaniya hang- 
tod sa hangtod.---Jer 10:10, 11. 

Human sa Milenyong Paghari ni Kristo, sa di- 
hang mawagtang na niya ang tanang awtoridad ug 
gahom nga supak sa Diyos, iyang itugyan ang 
Gingharian ngadto sa iyang Diyos ug Amahan, 
kinsa nianang panahona mahimo nang “tanang 
butang ngadto sa tanan.” (Rom 8:33, 1Co 15:23-28) 
Sa kataposan, ang tanang buhi moila sa pagkaso- 
berano sa Diyos ug magadayeg sa iyang ngalan 
hangtod sa kahangtoran.---Sal 150, Flp 2:9-11: Pin 
21:22-27, tan-awa ang JEHOVA. 


DIYOS ANG DIYOS SA ISRAEL. Ang gi- 
ngalan ni Jacob sa unang halaran nga iyang gitu- 
kod human siya mopauli gikan sa Haran. 

Ingong resulta sa iyang pagpakigharong sa ma- 
nulonda ni Jehova didto sa Peniel, si Jacob gihata- 
gan sa ngalang Israel, ug human sa malinawong 
pagpakigkita sa iyang igsoon nga si Esau, siya mi- 
puyo sa Sucot ug dayon sa Sekem. Dinhi gipalit 
niya ang usa ka luna sa yuta gikan sa mga anak ni 
Hamor ug gipatindog ang iyang tolda diha niini. 
(Gen 32:24-30, 33:1-4, 17-19) “Human niana siya 
nagpatindog didto ug usa ka halaran ug nagtawag 
niini nga Diyos ang Diyos sa Israel,” o “Ang Diyos 
Mao ang Diyos sa Israel.” (Gen 33:20) Sa pagpaila 
sa iyang kaugalingon sa iyang bag-ong ngalan nga 
Israel diha sa ngalan sa halaran, gipakita ni Jacob 
ang iyang pagdawat ug pagpabili sa maong ngalan 
ug sa luwas nga pagdala sa Diyos kaniya balik sa 
Yutang Saad. Ang maong ekspresyon kas-a la- 
mang makita sa Kasulatan. 


DIYOS NGA WALA MAILHI 


DIYOS NGAWALA MAILHI. Usa ka bahin 
sa inskripsiyon diha sa usa ka halaran nga nakita 
ni apostol Pablo samtang siya didto sa Atenas. 
Ang mga taga-Atenas nagpasundayag sa ilang 
kahadlok sa mga bathala pinaagi sa pagtukod ug 
daghang templo ug mga halaran. Gani ilang gipa- 
kadiyos bisan ang dili mga persona ug gipatindog 
ang mga halaran alang sa Kabantog, Pagkamaka- 
saranganon, Enerhiya, Pangdani, ug Kaluoy. Kay 
nahadlok tingali nga ilang masayloan ang usa ka 
diyos ug sa ingon makaagom sa iyang kasuko, ang 
mga tawo sa Atenas nagpatindog ug usa ka hala- 
ran nga gisulatan sa mga pulong, “Alang sa Usa 
ka Diyos nga Wala Mailhi.” Sa pagsugod sa iyang 
pakigpulong ngadto sa mga Estoiko, mga Epicu- 
reo, ug sa uban pa nga nagkatigom didto sa Areo- 
pago (Bungtod ni Mars), mataktikanhong gikuha 
ni Pablo ang ilang pagtagad ngadto niini nga ha- 
laran, nga nagsulti kanila nga mao kini ang Diyos 
nga iyang gisangyaw nga hangtod niadtong higa- 
yona wala nila mailhi.---Buh 17:18, 19, 22-34. 

Gipamatud-an sa Gregong mga magsusulat nga 
si Philostratus (1707-245 K.P.) ug Pausanias (ika- 
duhang siglo K.P.) nga dihay mga halaran nga 
ingon niini didto sa Gresya. Si Pausanias naghisgot 
ug mga halaran sa “mga diyos nga ginganlag Wala 
Mailhi.” (Description of Greece, Attica 1, 4) Si Phi- 
lostratus, diha sa iyang libro nga The Life of Apol- 
lonius of Tyana (VI, m), misulat: “Ang pagdayeg sa 
tanang diyos maoy pagpakita gayod ug kaalam 
ug pagkamakataronganon, ilabina didto sa Atenas, 
diin ang mga halaran gitukod aron sa pagpasidu- 
ngog bisan sa mga diyos nga wala mailhi.” 


DIYOSNONG PAGKAMAHINALARON. 
Kini maoy halalom nga pagtahod, pagsimba, ug 
pag-alagad sa Diyos, uban ang pagkamaunongon 
ngadto sa iyang unibersohanong pagkasoberano. 
Ang Kasulatan naggamit sa Gregong pulong nga 
eu-se'bei:a ug sa kaamgid nga adhetibo, adberbo, 
ug berbo nga mga porma niini. Ang nombre niini 
sumala sa paggamit sa Bibliya mahimong huba- 
ron sa literal ingong “hustong pagtahod” ug ma- 
padapat sa halalom nga pagtahod o pagkamahina- 
laron ngadto sa usa nga tinuod nga balaan ug 
matarong. (Itandi ang 2Pe 1:6, Int.) Ang kaatbang 
sa “diyosnong pagkamahinalaron” mao ang “pag- 
kadili-diyosnon” o “pagkawalay pagtahod” (Gr., 
a-se'bei:a). 

Diha sa Christian Words, si Nigel Turner misu- 
lat: “Ang eusebeia usahay makita sa diwa nga 
nagpailag personal nga relihiyosong pagkamahi- 
nalaron diha sa modernong mga inskripsiyon ... 
apan ang mas sagad nga kahulogan niini diha sa 
popular nga Grego sa Romanhong yugto maoy 
"pagkamaunongon.'.. . Alang sa mga Kristohanon 

ang eusebeia mao ang kinalabwang matang sa 
pagkamahinalaron ngadto sa Diyos.” (1981, p. 111) 
Ang paggamit sa Bibliya sa ekspresyon nga “di- 
yosnong pagkamahinalaron” nagtumong sa pag- 
kamahinalaron nga inubanan ug pagkamauno- 
ngon ngadto kang Jehova nga Diyos. 

Ang kaamgid nga adhetibong eu-se-bes, nga 
nagkahulogang “debotado, may diyosnong pagka- 
mahinalaron,” makita sa Buhat 10:2, 7; 2 Pedro 
2:9. Sumala kang John A. H. Tittmann, ang eu-se- 
bes’ “nagpahayag sa maong halalom nga pag- 
tahod alang sa Bathala pinaagi sa mga buhat, 
ilabina sa pagsimba sa Diyos, . . . siya mao [eu-se- 
bes'] kadtong nagpakita sa maong pagkadebota- 
do pinaagi sa iyang mga buhat.”--Remarks on 
the Synonyms of the New Testament, Edinburgh, 
1833, Tomo I, pp. 253, 254. 

Ang berbong eu-se:be0 gigamit sa 1 Timoteo 
5:4 maylabot sa panggawi sa mga anak o mga apo 
ngadto sa ilang nabalo nga mga inahan o mga 
apohang babaye. Ang A Greek and English Lexi- 
con of the New Testament, ni Edward Robinson 
(1885, p. 307), nag-ingon nga ang eu-sebe' o mahi- 
mong magkahulogan sa pagkamatinahoron ngad- 
to kang bisan kinsa. Tungod niini ang pipila ka hu- 
bad niining tekstoha mabasa: “Sila kinahanglang 
makakat-on una sa paghimo sa ilang katungda- 
nan ngadto sa ilang kaugalingong mga pamilya.” 
(JB; itandi ang The New English Bible ug The Bi- 
ble in Basic English.) Apan ang Diyos mao ang 
Tagmugna sa kahikayan sa pamilya (Efe 3:14, 15), 
ug ang Bibliya nagpakasama sa panimalay sa Di- 
yos ngadto sa usa ka pamilya. Busa, ang hala- 
lom nga pagtahod o diyosnong pagkamahinalaron 
diha sa mga relasyon sa pamilya sa Kristohanong 
panimalay sa pagkatinuod maoy halalom nga pag- 
tahod ngadto sa Diyos ug pagkamasinugtanon sa 
mga sugo sa Diyos maylabot sa pamilya ug sa 
hustong panggawi sa mga membro niini. Ang hu- 
bad niini nga teksto, “Kon ang babayeng balo adu- 
nay mga anak o mga apo, patun-a una kini sila sa 
pagpakita sa diyosnong pagkamahinalaron diha 
sa ilang kaugalingong panimalay” (NW), nahiu- 
yon niini nga pagsabot. 

Ang 'Sagradong Tinago sa Diyosnong Pag- 
kamahinalaron.” Ang pangunang panig-ing- 
nan sa pagpakitag diyosnong pagkamahinalaron 
mao si Jesu-Kristo. Si apostol Pablo misulat ngad- 
to kang Timoteo: “Sa pagkatinuod, dako gayod ang 
sagradong tinago niining diyosnong pagkamahi- 
nalaron: ‘Siya gipadayag diha sa unod, gipahayag 
nga matarong diha sa espiritu, nagpakita sa mga 
manulonda, giwali taliwala sa kanasoran, gituo- 
han dinhi sa kalibotan, gidawat sa itaas diha sa 
kahimayaan.” (1Ti 3:16) Si Adan, ang tawong 

hingpit, wala makahatag ug hingpit nga panig- 
ingnan sa diyosnong pagkamahinalaron. Walay 
usa sa iyang mga anak nga nangatawong dili 
hingpit ang makahimo niana. Kinsay arang nga 
makahimo niini? Ang pag-anhi sa Anak sa Diyos 
dinhi sa yuta ug ang iyang paghupot sa integridad 
mao ang tubag niini, nga nagbutyag sa katin- 
awan sa sagradong tinago. Siya mao ang usa nga 
angayng lantawon ni Timoteo alang sa hingpit 
nga panig-ingnan sa panggawi nga nagpasunda- 
yag ug diyosnong pagkamahinalaron.--1Ti 3:15. 

Si Jesu-Kristo mao ang tawong nagpasundayag 
sa diyosnong pagkamahinalaron sa hingpit nga 
paagi, nga nagpamatuod nga ang tawong unod- 
non makapabilin sa paghupot sa pagkamahinala- 
ron. Ilalom sa grabeng mga pagsulay hangtod 
gayod sa kataposan sa iyang yutan-ong pagki- 
nabuhi, si Jesus “maunongon, walay sala, wala 
mahugawi, nahimulag sa mga makasasala.” (Heb 
7:26) Walay makaplagang depekto sa iyang inte- 
gridad nga ikaakusar kaniya atubangan sa Diyos. 
Una pa sa iyang kamatayon siya miingon: “Gida- 
0g ko na ang kalibotan,” dugang pa, “Ang magma- 
mando niining kalibotana nagsingabot na. Ug siya 
walay gahom kanako.” (Ju 16:33, 14:30) Walay 
pagkadili-matarong nga makaplagan diha kaniya. 
Siya sa husto makaingon sa iyang mga kaaway: 
“Kinsa kaninyo ang magahukom kanako nga sad- 
an?” (Ju 8:46) Ang katin-awan sa “sagradong ti- 
nago niining diyosnong pagkamahinalaron” dako 
kaayo ug hinungdanon kaayo alang sa katawhan 
nga tungod niana kini kinahanglang imantala sa 
tibuok kalibotan. Si Jesu-Kristo mismo mao ang 
pasukaranan nga nahimong sumbanan sa diyos- 
nong pagkamahinalaron ug panggawi sa Kristo- 
hanon diha sa kongregasyon. 

Ang Pagbansay, Uban ang Pagkakonten- 
to, Hinungdanon. Ang Kristohanon nagkina- 
hanglan ug hilabihan nga pagbansay aron makab- 
ot ang bug-os nga diyosnong pagkamahinalaron. 
Naglakip kini ug pag-antos sa pagsupak ug paglu- 
tos. (2Ti 3:12) Ang tumong o tinguha sa usa ka 
tawo sa pagbansay sa iyang kaugalingon dili mao 
ang pagkab-ot sa hinakog nga materyalistikong 
ganansiya. Apan adunay kaayohan alang sa usa 
ka tawo nga kontento na sa iyang kahimtang, nga 
nagpadayon sa diyosnong pagkamahinalaron inu- 
banan sa pagkakontento. “Naghupot kini ug saad 
sa kinabuhi karon,” nga mao, espirituwal nga ka- 
himsog, katagbawan, kalipay, ug katuyoan sa pag- 
kinabuhi. Naghupot usab kini ug saad sa kinabuhi 
“sa umaabot. ”--ITi 4:7, 8, 6:6-8, itandi ang Pr 3: 
7, 8; 4:20-22. 

Bisan tuod ang paglutos ug kalisdanan mahi- 
mong modangat sa usa ka tawo nga may diyos- 

nong pagkamahinalaron, siya dili angayng mahad- 
lok, tungod kay “si Jehova mahibalo kon unsaon 
pagluwas sa katawhan nga may diyosnong pagka- 
mahinalaron gikan sa pagsulay.” (2Pe 2:9) Si apos- 
tol Pedro nagtambag sa mga Kristohanon nga idu- 
gang sa ilang pagkamainantoson ang diyosnong 
pagkamahinalaron. (2Pe 1:5, 6) Siya nagtambag 
kanila nga sila angayng mailhan ingong mga tawo 
nga adunay “balaang mga buhat sa panggawi ug 
mga buhat sa diyosnong pagkamahinalaron” aron 
maluwas sa paghukom sa adlaw ni Jehova.---2Pe 3: 
7, 10, 11; 1Pe 4:18. 

Ang Gahom sa Diyosnong Pagkamahinala- 
ron. Ang tawong nangangkon nga nagbaton ug 
diyosnong pagkamahinalaron kinahanglang moila 
sa gahom niini sa pag-usab sa iyang personalidad 
ug kinahanglang matinud-anon ug tiunay sa pag- 
sunod sa pagkadiyosnon. (1Ti 6:11: Efe 4:20-24) 
Siya kinahanglang moila nga ang Pulong sa Diyos 
mao ang Iyang paagi sa pagpahayag sa dalan sa 
diyosnong pagkamahinalaron, ug busa siya kina- 
hanglang mopahiuyon sa mga prinsipyo niini. (Tit 
1:1, 2Pe 1:3) Sanglit ang diyosnong pagkamahina- 
laron maoy alang sa Diyos mismo, ang iyang Pu- 
long ug espiritu motabang sa usa ka tawo nga siya 
makaila, mahimong suod kang Jehova, ug mas 
pang mahisama kaniya--mahimong tigsundog o 
tigkopya kaniya. (Efe 5:1) Ang maong tawo mag- 
pabanaag nga labaw pa gayod sa maayong mga 
hiyas ni Jehova nga Diyos.---2Co 3: 18. 

Kon ang si bisan kinsa nga nangangkong nag- 
alagad sa Diyos nagsalig sa iyang kaugalingong 
mga ideya inay nga mosunod sa Bibliya, ug kon 
ang iyang pagtulon-an wala “mahiuyon sa diyos- 
nong pagkamahinalaron, nga tungod niana wala 
mapabanaag sa maong magtutudlo ang iyang 
pagkamahinalaron ngadto sa Diyos, siya “nabu- 
ang.” (1Ti 6:3, 4) Si apostol Pablo nagpasidaan 
sa iyang mas batan-on nga kaubang ministro 
nga si Timoteo bahin sa mga dili-diyosnon nga 
nangangkong mahinalaron ngadto sa Diyos. Siya 
nagpasidaan kang Timoteo nga gamiton ang Pu- 
long sa kamatuoran sa hustong paagi, nga maga- 
likay sa mga sulting walay-pulos nga nagpasipala 
kon unsay balaan, aron nga si Timoteo dili mahi- 
layo gikan sa dalan sa diyosnong pagkamahinala- 
ron. Dayon iyang gipunting nga motungha ang 
mga tawong magabuhat sa tanang matang sa 
pagkadaotan, nga sa pagkasalingkapaw magba- 
ton ug dagway sa diyosnong pagkamahinalaron 
apan magpanghimakak sa gahom niini. (2Ti 2:15, 
16: 3:1-5) Sa susama gipakita usab ni Judas nga 
ang maong mga tawo walay tinuod nga pagta- 
hod sa Diyos o pagkamahinalaron ngadto kaniya, 
walay pagtahod o pagpabili sa iyang dili-takos 
nga kalulot. Sila maoy mga tawong naggamit 

sa pagkadiyosnon alang sa materyalistikanhon o 
mahilayong kaayohan. Ang ilang pagkasalingka- 
paw gipadayag diha sa ilang pagbatasan sa ma- 
law-ayng panggawi.---Jud 4. 


Unsa “ang misteryo niini nga 
kalapasan” nga gitumong ni Pablo? 


Dinhi makaplagan ang laing misteryo, nga bug- 
os kabatok sa “sagradong tinago” ni Jehova. Kini 
mao “ang misteryo niini nga kalapasan.” Kini usa 
ka misteryo alang sa matuod nga mga Kristoha- 
non tungod kay sa adlaw ni apostol Pablo ang il- 
hanan sa “tawo sa kalapasan” wala pa sa tino ma- 
ugmad ug wala pa mailhi sa dayag. Bisan human 
motungha ang maong “tawo,” ang iyang ilhanan 
magpadayon nga misteryoso alang sa kadagha- 
nan tungod kay ang iyang pagkadaotan paga- 
himoon ubos sa pagtakoban ug diha sa ngalan 
sa diyosnong pagkamahinalaron. Sa pagkatinuod, 
usa kini ka apostasya gikan sa tinuod nga diyos- 
nong pagkamahinalaron. Si Pablo miingon nga 
“ang misteryo niini nga kalapasan” nagalihok na 
sa iyang adlaw, tungod kay dihay daotang implu- 
wensiya sa Kristohanong kongregasyon nga sa 
ulahi mosangpot sa pagtungha niining aposta- 
tang matang. Sa kataposan, kini pagahanawon ni 
Jesu-Kristo inigpadayag sa iyang presensiya. Kini 
nga apostata, ang “tawo” nga gipalihok ni Sata- 
nas, magtuboy sa iyang kaugalingon “ibabaw sa 
tanang gitawag nga ‘diyos’ o sa usa nga gina- 
simba” (Gr., se'basma). Busa, ingong instrumen- 
to ni Satanas, kining dakong magsusupak sa Di- 
yos hilabihan ka malimbongon ug magpahinabog 
kalaglagan niadtong nagasunod sa mga buhat ni- 
ini. Epektibo ang paglihok sa “tawo sa kalapasan” 
tungod kay ang iyang pagkadaotan gisul-oban 
kunohay ug diyosnong pagkamahinalaron.---2Te 
2:3-12, itandi ang Mat 7:15, 21-23. 


DIYOS SA SUWERTE, DIYOS SA KAPA- 
LARAN. Ang apostatang mga Hudiyo sa pa- 
nahon ni Isaias nalangkit sa pagsimba sa “diyos sa 
Suwerte” (Heb., gadh) ug sa “diyos sa Kapalaran” 
(Heb., meni’). Ang mga magsisimba niini nga 
mga bathala nag-andam sa ilang atubangan ug 
usa ka lamesa nga may pagkaon ug ilimnon. Si Je- 
hova miingon sa maong mga magsisimba nga 
siya magatugyan kanila sa kamatayon pinaagi sa 
espada.--Isa 65:11, 12. 

Ang mga Asiryanhon ug mga Babilonyanhon 
sagad nga nag-andam ug pagkaon ug ilimnon 
alang sa ilang mga diyos. Ang mga tawo sa Haran 
mihimog mga panaad ug naglaom nga kini dawa- 
ton sa “Ginoo sa Suwerte.” Sa iyang komento sa 

Isaias 65:11, si Jerome misulat nga “sa tanang 
siyudad, ug ilabina sa Ehipto ug Alejandria, dihay 
karaang idolatrosong kostumbre, nga sa katapo- 
sang adlaw sa kataposang bulan sa ilang tuig sila 
mag-andam ug usa ka lamesa nga puno sa nagka- 
lainlaing mga pagkaon, ug usa ka kopa sa sinam- 
bogang matam-is nga bino, nga nagpaneguro ug 
suwerte sa pagkamabungahon sa milabay o kaha 
sa mosunod nga tuig.”--Corpus Christianorum, 
Series Latina, LXXIII A, S. Hieronymi presbyte- 
ri opera, Pars 1, 2A, Turnhout, Belgium, 1963, 
p. 754. 


DIYOS UG MGA DIYOSA, MGA. Ang mga 
bathala nga gisimba kaniadto ug ginasimba giha- 
pon karon sa mga nasod maoy binuhat sa mga 
tawo, ang mga ginama sa dili-hingpit, “walay buot” 
nga mga tawo, kinsa “naghimo sa himaya sa Diyos 
nga dili-madunoton nga sama sa larawan sa ta- 
wong madunoton ug sa mga langgam ug sa upat- 
ug-tiil nga mga linalang ug sa nagkamang nga 
mga linalang.' (Rom 1:21-23) Busa, dili ikatingala 
nga kini nga mga bathala nagpabanaag gayod sa 
mga kinaiyahan ug mga kahuyangan sa ilang dili- 
hingpit nga mga magsisimba. Ang usa ka Hebreo- 
hanong termino nga gigamit sa pagtumong sa 
mga idolo o sa bakak nga mga diyos sa literal nag- 
kahulogang “walay-bili nga butang” o “walay-pulos 
nga butang. ”--Lev 19:4; Isa 2:20. 

Ang Bibliya nagtawag kang Satanas nga Yawa 
ingong “ang diyos niini nga sistema sa mga bu- 
tang.” (2Co 4:4) Ang pamatuod nga si Satanas mao 
ang “diyos” nga gihisgotan niini nga teksto tin- 
awng gipakita sa ulahi diha sa bersikulo 4 diin kini 
nagaingon nga kini nga diyos “nagbuta sa mga hu- 
nahuna sa mga dili-magtutuo.” Sa Pinadayag 12:9 
siya glingong “nagpahisalaag sa tibuok gipuy-ang 
yuta.” Ang pagkontrolar ni Satanas sa presenteng 
sistema sa mga butang, lakip sa mga kagamhanan 
niini, gipakita sa dihang iyang gitanyag kang Jesus 
“ang tanang gingharian sa kalibotan” bugti sa “usa 
ka buhat sa pagsimba. ”---Mat 4:8, 9. 

Ang pagsimba nga gihatag sa mga tawo ngadto 
sa ilang idolo nga mga diyos sa pagkatinuod maoy 
“ngadto sa mga demonyo, ug dili ngadto sa Diyos.” 
(1Co 10:20, Sal 106:36, 37) Si Jehova nga Diyos na- 
nginahanglag bug-os nga pagkamahinalaron. (Isa 
42:8) Ang usa nga nagsimba ug idolo nga diyos 
naglimod sa matuod nga Diyos ug sa ingon nag- 
alagad sa mga intereses sa pangunang Kaaway ni 
Jehova nga si Satanas ug sa iyang mga demonyo. 

Bisan tuod ang Bibliya naghisgot ug ubay-ubay 
nga mga diyos ug mga diyosa sa karaang mga ka- 
tawhan, dili kanunayng posible nga mailhan nga 
espesipiko ang maong mga diyos. 

Gigikanan sa mga Diyos ug mga Diyosa. 
Ang talagsaong kaamgiran nga daling mamatik- 
dan tali sa mga diyos ug mga diyosa sa karaang 
mga katawhan dili gayod ikaingon nga sulagma la- 
mang. Mahitungod niini, si J. Garnier misulat: “Dili 
lamang ang mga Ehiptohanon, mga Caldeanhon, 
mga Fenicianhon, mga Grego ug mga Romano, 
kondili mao man usab ang mga Hindu, mga Bud- 
hista sa Tsina ug sa Tibet, ang mga Goth, mga 
Anglo-Saxon, mga Druid, mga Mexicano ug mga 
Peruviano, ang mga Aborigine sa Australia, ug bi- 
san ang mga luog sa Kapuloan sa Habagatang Da- 
gat, lagmit nagkuha gayod sa ilang relihiyosong 
mga ideya gikan sa usa ka komon nga tinubdan ug 
komon nga dapit. Sa bisan diin atong makaplagan 
ang labing makapahinganghang mga kaamgiran 
sa mga rituwal, seremonyas, kostumbre, tradisyon, 
ug sa mga ngalan ug mga relasyon sa ilang tagsa- 
tagsa ka diyos ug mga diyosa.”--The Worship of 
the Dead, London, 1904, p. 3. 

Ang ebidensiya sa Kasulatan nagpunting sa yuta 
sa Sinar ingong ang dapit nga natawhan sa bakak 
nga relihiyosong mga konsepto human sa Lunop. 
Sa walay duhaduha, ubos sa pagdumala ni Nimrod 
nga “usa ka gamhanang mangangayam nga supak 
kang Jehova,” nagsugod ang pagtukod sa siyudad 
sa Babel ug sa torre niini, lagmit usa ka ziggurat 
aron gamiton alang sa bakak nga pagsimba. Kini 
nga proyekto sa pagtukod gihimo dili aron sa pag- 
pasidungog kang Jehova nga Diyos kondili alang 
sa kaugalingong kahimayaan sa mga magtutukod, 
kinsa nagtinguha sa paghimog “bantog nga nga- 
lan” alang sa ilang kaugalingon. Dugang pa, usa 
kadto ka direktang pagsupak sa katuyoan sa Diyos 
nga ang katawhan kinahanglang mokaylap sa yuta. 
Gipakyas sa Labing Gamhanan ang mga plano ni- 
ini nga mga magtutukod pinaagi sa paglahugay sa 
ilang pinulongan. Kay wala na magkasinabot sa 
usag usa, sila sa kataposan mibiya sa pagtukod sa 
siyudad ug sila nagkatibulaag. (Gen 10:8-10, 11:2- 
9) Hinunoa, mopatim-awng si Nimrod nagpabilin 
didto sa Babel ug nagpadako sa iyang dominyo, ug 
nagtukod sa unang Imperyo sa Babilonya.---Gen 
10:11, 12. 

Kon bahin sa nagkatibulaag nga katawhan, bisan 
asa sila moadto ilang gidala ang ilang bakak nga 
relihiyon aron sundon kini ubos sa bag-ong mga 
paagi ug diha sa ilang bag-ong pinulongan ug bag- 
ong mga dapit. Ang katawhan nagkatibulaag sa 
mga adlaw ni Peleg, nga natawo mga usa ka siglo 
human sa Lunop ug namatay sa pangedarong 239. 
Sanglit si Noe ug ang iyang anak nga lalaking si 
Sem ulahing namatay kay kang Peleg, ang pagka- 
tibulaag nahitabo sa usa ka panahon sa dihang ang 
mga kamatuoran bahin sa naunang mga panghita- 
bo, sama sa Lunop, nahibaloan. (Gen 9:28; 10:25; 

11:10-19) Sa usa ka bahin kini nga kahibalo nagpa- 
bilin gayod diha sa hunahuna sa natibulaag nga 
katawhan. Makita kini diha sa mitolohiya sa kara- 
ang mga tawo nga kokaamgid sa lainlaing mga ba- 
hin sa rekord sa Bibliya, apan kini giasoy sa tinuis 
ug politeistiko nga paagi. Ang mga leyenda naghu- 
bit sa pipila ka diyos ingong tigpatay ug mga halas; 
dugang pa, ang mga relihiyon sa daghang karaang 
katawhan naglakip sa pagsimba sa usa ka diyos 
nga nagsilbing tigpanalangin apan nakaagom ug 
mabangis nga kamatayon dinhi sa yuta ug unya 
nabuhi. Kini mahimong magpasabot nga ang ma- 
ong diyos sa pagkatinuod usa ra diay ka tawong gi- 
pakadiyos ug sayop nga giisip nga mao ang 'sina- 
ad nga binhi.” (Itandi ang Gen 3:15.) Ang mga 
sugilambong nag-asoy bahin sa paghigugmaay sa 
mga diyos ug sa yutan-ong mga babaye ug bahin 
sa bayanihong mga buhat sa ilang mestisong mga 
kaliwat. (Itandi ang Gen 6:1, 2, 4: Jud 6.) Halos wa- 
lay nasod sa yuta nga walay leyenda bahin sa usa 
ka tibuok-yutang lunop, ug ang mga asoy bahin 
sa pagtukod sa torre makaplagan usab diha sa mga 
leyenda sa katawhan. 

Babilonyanhong mga Bathala. Human sa 
kamatayon ni Nimrod, ang mga Babilonyanhon 
lagmit nagpasidungog gayod kaniya ingong mao 
ang nagpundar, ang magtutukod, ug ang unang 
hari sa ilang siyudad ug usab ingong ang organisa- 
dor sa orihinal nga Imperyo sa Babilonya. Giasoy 
sa tradisyon nga si Nimrod nakaagom ug maba- 
ngis nga kamatayon. Sanglit ang diyos nga si Mar- 
duk (Merodak) giisip ingong ang magtutukod sa 
Babilonya, gituohan sa pipila nga si Marduk nag- 
hawas sa gipakadiyos nga si Nimrod. Apan ang 
mga opinyon sa mga eskolar bahin sa paglangkit sa 
mga bathala ngadto sa espesipikong mga tawo ma- 
nagkalahi kaayo. 

Sa paglabay sa panahon, midaghan ang mga 
diyos sa unang Imperyo sa Babilonya. Kini nga 
pundok sa mga diyos sa ulahi nakabaton ug mga 
triad o trinidad sa mga diyos, o mga bathala. 
Usa sa maong triad gilangkoban ni Anu (ang diyos 
sa langit), ni Enlil (ang diyos sa yuta, hangin, ug 
bagyo), ug ni Ea (ang diyos nga nagdumala sa ka- 
tubigan). Ang laing triad mao ang triad sa diyos- 
bulan nga si Sin, sa diyos-adlaw nga si Shamash, 
ug sa diyosa sa pertilidad nga si Ishtar, ang hini- 
gugma o asawa ni Tamuz. (HULAGWAY, Tomo 2, 
p. 529) Gani ang mga Babilonyanhon aduna pay 
mga triad o trinidad sa mga yawa, sama sa triad 
ni Labartu, Labasu, ug Akhkhazu. Ang pagsimba 
sa langitnong mga butang nahimong kaylap (Isa 
47:13), ug sa ulahi ang nagkalainlaing mga planeta 
gilangkit sa pipila ka bathala. Ang planetang Jupi- 
ter gituohang mao ang pangunang diyos sa Babi- 
lonya nga si Marduk, ang Venus mao si Ishtar, usa 

ka diyosa sa gugma ug pertilidad, ang Saturn mao 
si Ninurta, usa ka diyos sa gubat ug pagpangayam 
ug patron sa agrikultura, ang Mercury mao si 
Nebo, usa ka diyos sa kaalam ug agrikultura, ang 
Mars mao si Nergal, usa ka diyos sa gubat ug ka- 
matay ug ginoo sa kalibotan sa mga patay. 

Ang mga siyudad sa karaang Babilonya sa ulahi 
nakabaton ug ilang kaugalingong linaing mga bat- 
hala nga tigbantay, nga daw susama sa “patron 
nga mga santos.” Didto sa Ur ang bathala mao si 
Sin, sa Eridu, si Ea; sa Nippur, si Enlil; sa Cuta, si 
Nergal; sa Borsippa, si Nebo, ug sa siyudad sa Ba- 
bilonya, si Marduk (Merodak). Sa dihang gihimo ni 
Hammurabi ang siyudad sa Babilonya nga kaulo- 
han sa Babilonya, siyempre, misamot ang kaha- 
langdon sa paboritong diyos sa siyudad nga si 
Marduk. Sa kataposan si Marduk nakaangkon sa 
pasidungog nga gihatag ngadto sa naunang mga 
diyos ug maoy mipuli kanila diha sa mga sugilam- 
bong sa Babilonya. Sa ulahing mga yugto ang 
iyang personal nga ngalang “Marduk” gipulihan sa 
titulong “Belu” (“Tag-iya”), maong sa kataposan 
siya kasagarang gitawag nga Bel. Ang iyang asawa 
gitawag nga Belit (“Agalong Babaye,” labing ha- 
wod).---Tan-awa ang BEL; NEBO Num. 4. 

Ang paghulagway bahin sa mga diyos ug mga 
diyosa diha sa karaang Babilonyanhong mga sinu- 
lat maoy usa lamang ka salamin sa makasasala ug 
may-kamatayon nga tawo. Kini nga mga asoy 
nag-ingon nga ang mga bathala nangatawo, nahi- 
gugma, nakabaton ug mga pamilya, nakig-away, 
ug gani nangamatay, sama kang Tamuz. Kay nali- 
sang tungod sa Lunop, sila giingong “nagtikubo 
sama sa mga iro.” Ang mga bathala gihulagway 
usab ingong dalo, kanunayng nagpahutak sa pag- 
kaon, ug nagpatuyang ug inom hangtod nga na- 
ngahubog. Sila hilabihan ka bangis ug mapanimas- 
lon ug suspetsoso sa usag usa. Dihay hilabihang 
mga panagdumtanay taliwala kanila. Agig pag- 
ilustrar: Si Tiamat, nga matinguhaon sa paglaglag 
sa ubang mga diyos, gibuntog ni Marduk kinsa 
nagpikas kaniya, nga naghimo sa langit ginamit 
ang katunga ug gigamit niya ang lain pang katu- 
nga sa pagtukod sa yuta. Si Eresh-Kigal, ang diyo- 
sa sa kalibotan sa mga patay, nagsugo kang Nam- 
taru, ang diyos sa kamatay, sa pagbilanggo sa 
iyang igsoong babaye nga si Ishtar ug sa pagsakit 
kaniya pinaagi sa 60 ka kaalaotan.-- Tan-awa ang 
NERGAL. 

Ang mga nahisgotan naghatag ug pipila ka ide- 
ya kon unsa ang kahimtang sa dapit nga gibi- 
yaan sa matinumanong si Abraham sa dihang 
siya migula gikan sa Caldeanhong siyudad sa Ur, 
nga niadtong tungora natuphan sa Babilonyan- 
hong idolatriya. (Gen 11:31; 12:1, Jos 24:2, 14, 15) 
Kasiglohan sa ulahi, ang linibo ka binihag nga mga 

Hudiyo didto gidestiyero sa Babilonya, “usa ka yuta 
sa mga kinulit nga larawan” ug sa “makaluod nga 
mga idolo. ”--Jer 50:1, 2, 38, 2Ha kap 25. 

Asiryanhong mga Bathala. Sa linangkob 
nga pagkasulti ang mga diyos ug mga diyosa 
sa Asirya sama ra sa mga bathala sa Babilonya. 
Apan, ang usa ka bathala nga si Asur, ang pangu- 
nang diyos, daw makita lamang diha sa pundok sa 
mga diyos sa Asirya. Sanglit gikuha sa Asirya ang 
ngalan niini gikan kang Asur, gituohang kini nga 
diyos sa pagkatinuod mao ang anak nga lalaki ni 
Sem nga ginganlag Asur, nga gipakadiyos sa ba- 
kak nga mga magsisimba.---Gen 10:21, 22. 

Dili sama sa Babilonyanhong si Marduk, kin- 
sa gisimba usab sa Asirya apan kansang sentro 
sa pagsimba kanunayng nagpabilin sa siyudad sa 
Babilonya, ang sentro sa pagsimba kang Asur na- 
balhinbalhin sa dihang ang mga hari sa Asirya mi- 
puyo sa opisyal nga puy-anan didto sa ubang mga 
siyudad. Dugang pa, ang mga sangtuwaryo ni 
Asur gitukod sa lainlaing mga dapit sa Asirya. Ang 
usa ka militaryong estandarte maoy pangunang 
simbolo ni Asur, ug kini gidala ngadto mismo sa 
kombate sa panggubatan. Ang pak-an nga lingin o 
disk, nga niana sagad makita ang larawan sa usa 
ka bungoton nga tawo, naghawas sa diyos nga si 
Asur. Usahay ang larawan sa tawo gipakita nga 
nagbitbit ug pana o mihunat aron sa pagpana. Ang 
laing larawan ni Asur nagpasabot ug konsepto sa 
triad. Dugang pa sa larawan sa tunga nga makita 
diha sa lingin, duha ka ulo sa tawo ang gipakita 
diha sa ibabaw sa mga pako, ug kini anaa sa isig- 
kakilid sa larawan sa tunga.---Tan-awa ang HULAG- 
WAY, Tomo 2, p. 529, ASIRYA; NISROK. 

Ang mga destiyero sa napulo-ka-tribo nga ging- 
harian sa amihanan nailalom sa maong mga Asir- 
yanhon human mapukan ang Samaria niadtong 
740W.K.P. (2Ha 17:1-6) Sa ulahi, gitagna ni mana- 
lagnang Nahum ang pagkapukan sa Nineve (kaulo- 
han sa Asirya) ug sa mga diyos niini, ug ang kalag- 
lagan niini midangat niadtong 632 W.K.P.---Nah 1: 
1, 14. 

Ehiptohanong mga Bathala. Makita diha sa 
mga diyos ug mga diyosa nga gisimba sa mga 
Ehiptohanon ang ebidensiya nga kini naimpluwen- 
siyahan gayod sa Babilonya. Dihay mga triad o tri- 
nidad sa mga diyos ug gani tinagutlo pa ka triad, 
o "tinagsiyam” ka bathala. Usa sa popular nga 
mga triad gilangkoban ni Osiris, sa iyang asawang 
si Isis, ug sa ilang anak nga lalaking si Horus. 
--HULAGWAY, Tomo 2, p. 529. 

Si Osiris mao ang labing popular sa Ehiptoha- 
nong mga diyos ug giisip ingong anak nga lalaki sa 
diyos-yuta nga si Geb ug sa diyosa-langit nga si 
Nut. Giingon nga si Osiris nahimong bana ni Isis ug 

nagmando ingong hari sa Ehipto. Ang mga asoy sa 
mitolohiya nag-ingon nga si Osiris gipatay sa iyang 
igsoong lalaki nga si Set ug dayon nabuhi, ug na- 
himong maghuhukom ug hari sa mga patay. Ang 
relasyon ni Osiris ug Isis ug ang ilang tagsatagsa 
ka kinaiyahan susama kaayo sa relasyon ug mga 
kinaiyahan sa Babilonyanhong si Tamuz ug Ishtar. 
Busa, giisip sa daghang eskolar nga managsama ra 
sila. 

Ang pagsimba sa inahan-ug-anak popular usab 
kaayo sa Ehipto. Si Isis sagad nga gihulagway nga 
nagkugos sa batang si Horus. Kini nga hulag- 
way susama kaayo nianang sa Madonna ug bata 
nga usahay sa pagkawalay-hibangkaagan gisimba 
sa pipila sa Kakristiyanohan. (HULAGWAY, Tomo 2, 
p. 529) Sumala sa asoy bahin sa diyos nga si Horus, 
gituis niini ang Edenikong saad bahin sa binhi nga 
magsamad sa ulo sa halas. (Gen 3:15) Usahay si 
Horus gihulagway nga nagyatak ug mga buaya ug 
naghawid ug mga bitin ug mga tanga. Sumala sa 
usa ka asoy, sa dihang si Horus nanimalos sa ka- 
matayon sa iyang amahan nga si Osiris, si Set, kin- 
sa nagpatay kang Osiris, naghimo sa iyang kauga- 
lingon nga usa ka halas. 

Kanunayng makita diha sa Ehiptohanong mga 
eskultora ug mga dibuho ang sagradong simbolo, 
ang crux ansata. Kining gitawag nga simbolo sa ki- 
nabuhi maoy susama sa letrang “T” nga may lingi- 
nong gunitanan diha sa ibabaw ug lagmit nagha- 
was sa gihiusang mga sangkap sa pagsanay sa 
lalaki ug babaye. Ang Ehiptohanong mga batha- 
la sagad gihubit nga naggunit sa crux ansata. 
--HULAGWAY, Tomo 2, p. 530. 

Daghang linalang ang gisimba ingong sagrado 
sa mga Ehiptohanon. Kini naglakip sa torong baka, 
iring, bayeng baka, buaya, banog, baki, hippopota- 
mus, langgam nga ibis, irong ihalas, leyon, laking 
karnero, bakukang, tanga, halas, buwitre, ug lobo. 
Hinuon, ang pipila niini sagrado lamang sa usa ka 
dapit sa Ehipto apan dili sagrado sa laing dapit, ug 
gani, tungod niini misangpot usahay ang pag-ulbo 
sa sibil nga mga gubat. Dili lamang kay ang mga 
hayop sagrado ngadto sa pipila ka diyos, kondi- 
li ang pipila niini giisip pa gani ingong mga inkar- 
nasyon sa usa ka diyos o diyosa. Pananglitan, ang 
torong baka nga Apis giisip nga mao mismo ang 
inkarnasyon sa diyos nga si Osiris ug kini giisip 
usab nga naggikan sa diyos nga si Ptah. 

Matod ni Herodotus (Il, 65-67), ang usa ka tawo 
nga tinuyong nagpatay ug usa ka sagradong hayop 
pagapatyon, kon ang pagpatay sa hayop dili tinu- 
yo, ang mga saserdote magpahamtang ug multa. 
Apan, ang makapatay ug usa ka langgam nga ibis 
o usa ka banog, tinuyo man o dili, pagapatyon, nga 
sagad himoon sa mapungtanong panon sa mga 

tawo. Sa dihang mamatay ang usa ka iring, ang ta- 
nan diha sa panimalay magkiskis sa ilang mga ki- 
lay, apan kon mamatay ang usa ka iro sila magkis- 
kis sa ilang tibuok lawas. Ang sagradong mga 
hayop ipreserbar ug himoan ug kuntodo nga pag- 
lubong. Lakip sa gipreserbar nga mga hayop nga 
nakaplagan mao ang torong baka, iring, buaya, ug 
banog, sa paghisgot lamang ug pipila. 

Ang mga asoy sa mitolohiya naghubit sa Ehipto- 
hanong mga bathala ingong adunay tawhanong 
mga kahuyangon ug pagkadili-hingpit. Sila gii- 
ngong nakasinati ug kagul-anan ug kalisang ug sa 
daghang higayon nameligro. Ang diyos nga si Osi- 
ris gipatay. Si Horus, sa pagkabata, giingong naka- 
sinati ug mga kaul-ol sa sulod nga bahin sa iyang 
lawas, mga paglabad sa ulo, ug pagkalibag dugo ug 
namatay tungod kay gipaak sa tanga, apan dayon 
giingon nga nabuhi pag-usab. Si Isis gituohan nga 
nakaagom ug hubaghubag sa suso nga nagnana. 
Tungod sa pagkatigulang, giingon nga ang kusog 
sa diyos-adlaw nga si Ra nahanaw na ug ang laway 
nagtulo gikan sa iyang baba. Ang iyang kinabuhi 
nameligro human paaka sa halas nga hinimo ni Isis 
pinaagig salamangka, apan siya naulian ra tungod 
sa mga hurimhurim ni Isis. Si Sekhmet, usa ka di- 
yosa nga naghawas sa malaglagong gahom sa ad- 
law, gihubit ingong uhaw sa dugo. Siya malipay 
nga mopatay ug mga tawo nga tungod niana gii- 
ngon nga si Ra nahadlok kon unsay mahitabo sa 
tawhanong rasa. Aron maluwas ang katawhan gi- 
kan sa pagkapuo, si Ra nagkatag ug 7,000 ka tibod 
sa sambog nga serbesa ug prutas nga granada diha 
sa panggubatan. Kay naghunahunang kadto maoy 
dugo Sa tawo, gitodahan kini pag-inom ni Sekhmet 
hangtod nga siya nahubog na kaayo ug wala na 
makapadayon sa iyang pagpamatay. Giingon nga 
gihubog ni Nephthys ang iyang igsoong lalaki nga 
si Osiris, ang bana sa iyang igsoong babaye nga si 
Isis, ug dayon siya nakigsekso kang Osiris. Ang 
mga diyos-adlaw nga si Tem ug Horus gihulagway 
ingong tigmasturbar. 

Makaiikag, sa dihang gihimo ni Paraon si Jose 
nga ikaduhang magmamando sa yuta sa Ehipto, si 
Jose gituboy ibabaw sa mga magsisimba sa bakak 
nga mga diyos sa Ehipto.---Gen 41:37-44. 

Ang Napulo ka Hampak. Pinaagi sa mga 
hampak nga gipadangat nganha sa mga Ehiptoha- 
non, si Jehova nagpakaulaw ug nagpahamtang ug 
paghukom batok sa ilang mga diyos. (Ex 12:12, 
Num 33:4, MGA HULAGWAY, Tomo 2, p. 530) Ang 
unang hampak, ang paghimo sa Nilo ug sa tanang 
katubigan sa Ehipto ngadto sa dugo, nagpakaulaw 
sa diyos-Nilo nga si Hapi. Ang pagkamatay sa mga 
isda sa Nilo maoy usa usab ka insulto sa relihi- 
yon sa Ehipto, kay ang pipila ka matang sa mga 

isda gisimba ug gani gipreserbar pa. (Ex 7:19-21) 
Ang baki, nga gituohang simbolo sa pertilidad ug 
sa Ehiptohanong konsepto sa pagkabanhaw, giisip 
nga sagrado sa diyosa-baki nga si Heqt. Busa, ang 
hampak sa mga baki naghatag ug kaulawan niini 
nga diyosa. (Ex 8:5-14) Tungod sa ikatulong ham- 
pak, ang salamangkerong mga saserdote miila sa 
ilang kapildihan sa dihang ang abog wala nila ma- 
himong mga tagnok pinaagi sa ilang tinagong mga 
kalaki. (Ex 8:16-19) Ang diyos nga si Thoth gipasi- 
dunggan nga maoy nagmugna sa salamangka o ti- 
nagong mga kalaki, apan bisan pa niana, kini nga 
diyos wala makatabang sa salamangkerong mga 
saserdote sa pagsundog sa ikatulong hampak. 

Ang kalainan tali sa mga Ehiptohanon ug sa mga 
magsisimba sa matuod nga Diyos tin-awng maki- 
ta sukad sa ikaupat nga hampak. Samtang ang 
mga panon sa langaw mihugpa sa mga balay sa 
mga Ehiptohanon, ang mga Israelinhon nga didto 
sa yuta sa Gosen wala maapektohi. (Ex 8:23, 24) 
Ang sunod nga hampak, ang kamatay nga mida- 
ngat sa kahayopan, nagpakaulaw sa mga bathala 
sama sa diyosa-baka nga si Hathor, Apis, ug sa di- 
yosa-langit nga si Nut, kinsa gipanamkon ingong 
usa ka baka nga may mga bituon nga gipatapot sa 
iyang tiyan. (Ex 9:1-6) Ang hampak sa mga hubag 
nagpakaulaw sa mga diyos ug mga diyosa nga gi- 
tuohang nagbaton ug mga gahom sa pagpanam- 
bal, sama kang Thoth, Isis, ug Ptah. (Ex 9:8-11) 
Ang grabeng ulan nga yelo nagpakaulaw sa mga 
diyos nga giisip nga nagkontrolar sa kinaiyahan, 
pananglitan, kang Reshpu, kinsa mopatim-awng 
gituohan nga maoy nagkontrolar sa kilat, ug kang 
Thoth, kinsa giingong naggahom sa ulan ug dalug- 
dog. (Ex 9:22-26) Ang hampak sa dulon nagpahi- 
nabo ug kapildihan sa mga diyos nga gituohang ti- 
nong makahatag ug dagayang ani, ug ang usa 
niini mao ang diyos sa pertilidad nga si Min, kinsa 
giisip ingong tigpanalipod sa mga pananom. (Ex 
10:12-15) Lakip sa mga bathala nga napakaulawan 
tungod sa hampak nga kangitngit mao ang mga 
diyos-adlaw, sama kang Ra ug Horus, ug usab 
kang Thoth nga diyos sa bulan ug gituohan nga 
mao ang maghahan-ay sa adlaw, bulan, ug mga 
bituon.---Ex 10:21-23. 

Ang kamatayon sa mga panganay naghatag ug 
kinadak-ang kaulawan sa Ehiptohanong mga diyos 
ug mga diyosa. (Ex 12:12) Ang mga magmaman- 
do sa Ehipto sa pagkatinuod nag-isip sa ilang kau- 
galingon ingong mga diyos, nga mga anak ni Ra, o 
Amon-Ra. Giingon nga si Ra, o Amon-Ra, nakig- 
sekso sa rayna. Busa, ang anak nga lalaki nga na- 
tawo giisip ingong usa ka inkarnasyon nga diyos 
ug gipahinungod ngadto kang Ra, o Amon-Ra, did- 
to sa iyang templo. Tungod niini, ikaingong ang ka- 
matayon sa panganay ni Paraon nagkahulogan ga- 

yod ug kamatayon sa usa ka diyos. (Ex 12:29) Usa 
gayod kini ka dakong insulto sa relihiyon sa Ehip- 
to, ug ang bug-os nga pagkawalay-mahimo sa 
tanang bathala nadayag diha sa ilang pagkawa- 
lay-katakos sa pagluwas sa panganay sa mga Ehip- 
tohanon gikan sa kamatayon.---Tan-awa ang AMON 
Num. 4. 

Canaanhong mga Bathala. Gipakita sa dili- 
Biblikanhong mga reperensiya nga ang diyos nga 
si El giisip ingong mao ang maglalalang ug sobera- 
no. Bisan tuod nga si El daw wala kaayo magtagad 
sa mga kalihokan sa yuta, siya sa daghang higayon 
gipakita nga giduol sa ubang mga bathala nga may 
mga hangyo. Si El gihulagway ingong usa ka rebel- 
yosong anak nga nagpalagpot sa trono ug nag- 
kapon sa iyang kaugalingong amahan, ug usab 
ingong usa ka mabangis nga tigpanglupig, mamu- 
muno, ug mananapaw. Diha sa Ras Shamra nga 
mga teksto, si El gihisgotan ingong “amahan nga 
toro” ug gihulagway nga ubanon ang buhok ug 
ubanon ang bungot. Ang iyang asawa mao si Ase- 
ra, kinsa giingong inahan sa mga diyos, samtang si 
El giisip ingong amahan sa mga diyos. 

Apan, ang labing ilado sa Canaanhong mga di- 
yos mao ang diyos sa pertilidad nga si Baal, usa ka 
bathala sa langit ug sa ulan ug bagyo. (Huk 2: 
12, 13) Diha sa Ras Shamra nga mga teksto, si Baal 
sagad gitawag nga anak nga lalaki ni Dagon, bisan 
tuod nga si El gihisgotan usab ingong iyang ama- 
han. Ang igsoong babaye ni Baal nga si Anat gipa- 
kita nga nagtawag kang El ingong iyang amahan 
ug si El, sa baylo, nagtawag kaniya ingong iyang 
anak nga babaye. Busa, si Baal lagmit nga giisip 
ingong anak nga lalaki ni El, bisan tuod siya gilan- 
taw usab ingong apong lalaki ni El. Gihulagway sa 
mga asoy sa mitolohiya nga si Baal miatake ug mi- 
daog batok kang Yamm, ang diyos nga nagbantay 
sa katubigan ug daw maoy paborito o pinalang- 
gang anak ni El. Apan napatay si Baal sa iyang 
pagpakig-away kang Mot, kinsa giisip ingong anak 
nga lalaki ni El ug mao ang diyos sa kamatayon ug 
kahulaw. Busa, ang Canaan, sama sa Babilonya, 
adunay diyos nga nakaagom ug mapintas nga ka- 
matayon ug human niana nabuhi pag-usab.---Tan- 
awa ang BAAL Num. 4. 

Si Anat, Asera, ug Astoret mao ang pangunang 
mga diyosa nga gihisgotan diha sa Ras Shamra 
nga mga teksto. Bisan pa niana, mopatim-aw nga 
halos managsama ang mga papel niini nga mga 
diyosa. Sa Sirya, diin didto nakaplagan ang Ras 
Shamra nga mga teksto, si Anat giisip ingong asa- 
wa ni Baal, sanglit siya, bisan tuod sublisubling gi- 
hisgotan ingong “dalaga,” gipakita nga nakigsekso 
kang Baal. Apan ang rekord sa Kasulatan naghis- 
got lamang kang Astoret ug sa sagradong poste, o 
si Asera, maylabot kang Baal. Busa, si Asera ug 

usab si Astoret giisip usahay ingong mga asawa ni 
Baal.--Huk 2:13: 3:7: 10:6, 1Sa 7:4; 12:10, 1Ha 
18:19; tan-awa ang ASTORET, SAGRADONG HALIGI, 
SAGRADONG POSTE. 

Gipakita sa mga paghisgot kang Anat diha sa 
Ras Shamra nga mga teksto nga ubos ang pang- 
lantaw sa mga Canaanhon sa mga bathala ug 
ingon gayod usab niini ang panglantaw sa mga 
Siryanhon. Si Anat gihubit ingong ang labing ma- 
anyag taliwala sa mga igsoong babaye ni Baal, 
apan hilabihan ka masuk-anon. Siya gihulagway 
nga nanghulga sa pagbuak sa bagolbagol sa iyang 
amahan nga si El ug ipaagay sa iyang ubanong bu- 
hok ang dugo ug sa iyang ubanong bungot ang 
nag-apol nga dugo kon si Fl dili mosunod sa iyang 
mga kagustohan. Sa laing higayon si Anat gipakita 
nga mipatay ug daghan. Siya nagsab-it ug mga ulo 
sa iyang likod ug nagtakin ug mga kamot sa iyang 
bakos, ug siya milusbog sa tagatuhod nga dugo ug 
sa tagahawak nga nag-apol nga dugo sa mga ta- 
wong maisog. Ang iyang kalipay sa maong pag- 
ulag dugo mabanaag sa mga pulong: “Ang iyang 
atay midako sa pagkatawa, ang iyang kasingkasing 
napuno sa kalipay.”--Ancient Near Eastern Texts, 
giedit ni J. Pritchard, 1974, pp. 136, 137, 142, 152. 

Ang hilabihan ka ngil-ad ug malaw-ay nga kina- 
iyahan sa Canaanhong pagsimba nagpasiugda sa 
pagkamatarong sa pagpahamtang sa Diyos ug ka- 
laglagan nganha sa mga molupyo sa yuta. (Lev 18, 
Deu 9:3, 4) Apan, tungod kay wala tumana sa bug- 
os sa mga Israelinhon ang gisugo sa Diyos, sa 
ngadtongadto sila nalit-agan sa malaw-ayng mga 
buhat nga nalangkit sa pagsimba sa Canaanhong 
mga diyos.--Sal 106:34-43: tan-awa usab ang CA- 
NAAN, CANAANHON Num. 2. 

Mga Bathala sa Medo-Persia. Adunay mga 
timailhan nga ang mga hari sa Imperyo sa Medo- 
Persia maoy mga Zoroastrianhon. Bisan tuod dili 
kapamatud-an o ikapanghimakak nga si Ciro nga 
Bantogan misagop sa mga pagtulon-an ni Zoroas- 
ter, sukad sa panahon ni Dario I ang mga inskrip- 
siyon sa mga monarko sublisubling naghisgot kang 
Ahura Mazda, ang pangunang bathala sa Zoroas- 
trianismo. Si Dario I naghisgot kang Ahura Mazda 
ingong maglalalang sa langit, sa yuta, ug sa tawo, 
ug siya naglantaw niini nga diyos ingong ang usa 
nga naghatag kaniyag kaalam, pisikal nga kabatid, 
ug gingharian. 

Gituohan sa Zoroastrianismo ang duha ka in- 
dependente nga mga diyos, ang usa maayo ug 
ang lain daotan. Si Ahura Mazda giisip nga mao 
ang maglalalang sa tanang maayong mga butang, 
samtang si Angra Mainyu giisip nga mao ang 
maglalalang sa tanang daotan nga butang. Gituo- 
han nga kining naulahi makahimo sa pagpahina- 
bog mga linog, bagyo, balatian, ug kamatayon ma- 


DIYOS UG MGA DIYOSA, MGA 


ingon man sa paghulhog ug kasamok ug gubat. 
Ang ubos-ubos nga mga espiritu gituohan nga 
motabang niining duha ka diyos sa pagpahinabo sa 
ilang mga kalihokan. 

Ang simbolo sa diyos nga si Ahura Mazda maoy 
sama gayod sa larawan sa Asiryanhong si Asur, 
nga mao, usa ka lingin nga pak-an, nga gikan nia- 
na usahay mogula ang usa ka bungoton nga tawo 
nga may nagtuybo nga ikog sa langgam. 

Si Ahura Mazda lagmit maoy bahin sa usa ka 
triad. Kini gipaila sa kamatuoran nga si Artajerjes 
Mnemon nangayog proteksiyon kang Ahura Maz- 
da, Anahita (usa ka diyosa sa tubig ug sa pertili- 
dad), ug kang Mithra (usa ka diyos sa kahayag), ug 
ang iyang pagtukod pag-usab sa Hall of Columns 
(lawak nga nahimutangan sa trono) didto sa Susa 
iyang gipasidungog sa tabang niining tulo ka bat- 
hala. 

Ang ubay-ubayng mga eskolar naglangkit kang 
Anahita sa Babilonyanhong si Ishtar. Si E. O. James 
diha sa iyang basahon nga The Cult of the Mother- 
Goddess (1959, p. 94) nag-ingon: “Siya gisimba 
ingong “ang Dakong Diyosa kansang ngalan maoy 
Mahal nga Ginang’, ang 'gamhanan sa tanan nga 
imaculada o putling usa”, nga nagputli ‘sa binhi sa 
mga lalaki ug sa tagoangkan ug sa gatas sa mga 
babaye"... . Sa pagkatinuod, siya ang Iranianhong 
katumbas sa Siryanhong si Anat, sa Babilonyan- 
hong si Inanna-Ishtar, sa Hitihanong diyosa sa 
Comana, ug sa Gregong si Aprodita.” 

Sumala sa Gregong historyador nga si Herodotus 
(T, 131), gisimba usab sa mga Persianhon ang mga 
elemento sa kinaiyahan ug ang langitnong mga 
butang. Siya misulat: “Labot sa mga batasan sa 
mga Persianhon, ako nakaila kanila nga ingon nii- 
ni. Dili nila kostumbre nga maghimo ug magpatin- 
dog ug mga estatwa ug mga templo ug mga hala- 
ran, kondili kadtong nagbuhat niana giisip nilang 
buangbuang, ingon sa akong gihunahuna, tungod 
kay sila wala gayod magtuo nga ang mga diyos, 
ingon sa gituohan sa mga Grego, maoy sama sa 
dagway sa mga tawo, apan sila nagtawag sa langit 
nga Zeus, ug kaniya sila motanyag ug halad didto 
sa mga kinatumyan sa mga bukid, sila motanyag 
usab ug mga halad ngadto sa adlaw ug sa bulan ug 
sa yuta ug sa kalayo ug sa tubig ug sa mga hangin. 
Kini mao lamang ang mga diyos nga ilang gihala- 
ran sukad pa sa sinugdan, ilang nakat-onan sa ula- 
hi, ang paghalad ngadto sa langitnong' si Aprodi- 
ta, gikan sa mga Asiryanhon ug mga Arabianhon. 
Siya gitawag sa mga Asiryanhon ingong si Mylitta, 
sa mga Arabianhon ingong si Alilat, sa mga Per- 
sianhon ingong si Mitra.” 

Ang Zend-Avesta, ang sagradong Zoroastrian- 
hon nga mga sinulat, sa pagkatinuod naundan ug 

mga pag-ampo ngadto sa kalayo, sa tubig, ug sa 
mga planeta ingon man ngadto sa kahayag sa ad- 
law, bulan, ug sa mga bituon. Ang kalayo gihisgo- 
tan gani ingong anak nga lalaki ni Ahura Mazda. 

Bisan tuod siya lagmit usa ka Zoroastrianhon, si 
Haring Ciro ginganlan sa tagna sa Bibliya ingong 
ang usa nga tinudlo ni Jehova sa pagpukan sa Ba- 
bilonya ug sa pagpagula sa nabihag nga mga Hu- 
diyo. (Isa 44:26-45: 7: itandi ang Pr 21:1.) Human 
malaglag ang Babilonya niadtong 539 W.K.P., ang 
mga Israelinhon nailalom sa mga Medo-Persian- 
hon nga Zoroastrianhon. 

Gresyanhong mga Bathala. Gipadayag sa 
usa ka pagtuon nga ang kinaiyahan sa mga diyos 
ug mga diyosa sa karaang Gresya naggikan sa Ba- 
bilonya. Si Propesor George Rawlinson sa Unibersi- 
dad sa Oxford nag-ingon: “Ang tataw nga kaamgi- 
ran sa Caldeanhong sistema nianang sa Klasikal 
nga Mitolohiya daw takos hatagan ug partikular 
nga pagtagad. Kini nga kaamgiran kasagaran kaa- 
yo, ug amgid kaayo sa pipila ka bahin, nga dili ma- 
isip nga aksidente lamang ang maong kaamgiran. 
Diha sa mga Templo sa Gresya ug sa Roma, ug ni- 
anang sa Caldea, ang samang katibuk-ang pagka- 
grupo mamatikdan, ang samang pagkasunodsu- 
nod sa mga talaan sa kagikan dali nga masubay, 
ug sa pipila ka kahimtang bisan ang pamilyar nga 
mga ngalan ug mga titulo sa klasikal nga mga bat- 
hala tatawng nagpadayag ug nagpatin-aw nga kini 
naggikan sa Caldeanhong mga tinubdan. Wala ga- 
yoy duhaduha nga sa usa ka paagi o sa lain dihay 
komunikasyon sa mga tinuohan---ang pagpasa sa 
mga hunahuna sa mitolohiya ug mga ideya sa 
dugay na kaayong mga panahon, gikan sa mga 
baybayon sa Gulpo sa Persia ngadto sa kayutaan 
daplin sa Mediteranyo."-- The Seven Great Monar- 
chies of the Ancient Eastern World, 1885, Tomo I, 
pp. 71, 72. 

Ang pagtuis sa pahayag sa Diyos labot sa gisaad 
nga binhi lagmit makita diha sa mga sugilanon sa 
mitolohiya nga nag-asoy bahin sa diyos nga si 
Apolo nga mipatay sa halas nga si Python, ug ba- 
hin sa bata nga si Hercules (ang anak nga lalaki ni 
Zeus ug sa yutan-ong babaye nga si Alcmene) nga 
mituok ug duha ka halas. Mitungha na usab ang 
pamilyar nga tema bahin sa usa ka diyos nga na- 
matay ug dayon nabuhi pag-usab. Tuigtuig gihan- 
dom ang mapintas nga kamatayon ni Adonis ug 
ang iyang pagkabuhi:, ang mga babaye mao ang 
ilabinang nagminatay tungod sa iyang kamatayon 
ug nagdalag mga larawan sa iyang lawas nga sa- 
mag nagprosesyon panahon sa paglubong ug sa 
ulahi naglabay niini ngadto sa dagat o sa mga tu- 
bod. Si Dionysus o Bacchus mao ang laing bathala 
kansang mapintas nga kamatayon ug pagkabuhi 

pag-usab gihandom sa mga Grego; siya, sama 
kang Adonis, gituohan nga mao ang Babilonyan- 
hon nga si Tamuz. 

Ang mga sugilanon sa mitolohiya naghimo sa 
Gresyanhong mga diyos ug mga diyosa nga sama 
gayod sa mga lalaki ug mga babaye. Bisan tuod gi- 
tuohan nga ang mga diyos mas dagko ug labaw sa 
mga tawo sa kaambongan ug kusog, ang ilang mga 
lawas gihulagway nga sama sa lawas sa mga tawo. 
Sanglit ang ilang kaugatan gituohang giagayan sa 
“ichor” o langitnong pluwido, imbes sa dugo, ang 
mga lawas sa mga bathala giisip nga dili madunot. 
Bisan pa niana, gituohan nga ang mga tawo, pina- 
agi sa ilang mga hinagiban, makapahamtang ug 
sakit nga mga samad nganha sa mga diyos. Apan, 
gikaingon nga ang mga samad kanunayng maalim 
ug nga ang mga diyos nagpabiling batan-on. 

Sa dakong bahin, ang mga bathala sa mga Gre- 
go gihulagway nga mga imoral kaayo ug may taw- 
hanong mga kahuyangan. Sila nag-awayay, nag- 
bugnoay sa usag usa, ug gani nagkunsabo batok 
sa usag usa. Si Zeus, ang supremong diyos sa 
mga Grego, gikaingon nga nagpalagpot sa trono sa 
iyang kaugalingong amahan nga si Cronus. Una pa 
niini, si Cronus nagpalagpot sa trono ug usab nag- 
kapon sa iyang amahan nga si Uranus. Si Uranus 
ug Cronus parehong gihulagway ingong mapintas 
nga mga amahan. Gitago dayon ni Uranus sa yuta 
ang iyang mga anak nga gipanganak sa iyang asa- 
wa nga si Gaea, nga wala gani magtugot kanila 
nga makakita sa kahayag. Sa laing bahin, gilamon 
ni Cronus ang mga batang gipanganak kaniya ni 
Rhea. Lakip sa dulumtanang mga buhat nga gibu- 
hat sa pipila ka bathala mao ang pagpanapaw, pa- 
kighilawas, insesto, paglugos, pagpamakak, pagpa- 
ngawat, paghuboghubog, ug pagbuno. Kadtong dili 
mauyonan sa usa ka diyos o diyosa gihulagway nga 
gisilotan sa labing mabangis nga paagi. Panangli- 
tan, ang satyr (pormag-hayop nga diyos) nga si 
Marsyas, nga naghagit sa diyos nga si Apolo sa usa 
ka panagtigi sa musika, gigapos ni Apolo diha sa 
usa ka punoan sa kahoy ug gipanitan nga buhi. 
Ang diyosa nga si Artemis gikaingong naghimo sa 
mangangayam nga si Actaeon nga laking osa ug 
dayon nagpalapa kaniya sa iyang kaugalingong 
mga iro tungod kay si Actaeon nakakita sa iyang 
pagkahubo. 

Siyempre, ang uban nagtuo nga kining mga su- 
gilanon sa mitolohiya maoy mga handurawan la- 
mang sa mga magbabalak. Apan bahin niini, niad- 
tong ikalima nga siglo K.P. si Augustine misulat: 
“Bisan tuod sila nangatarongan nga kini nga mga 
sugilanon bahin sa ilang mga diyos dili tinuod, 
kondili mga minugna ug mga tumotumo lamang 
sa mga magbabalak, kini mahimong mas dulumta- 

nan kon gitahod nimo ang kaputli sa imong relihi- 
yon: ug sa dihang imong makita ang pagkadaotan 
sa yawa, aduna pa bay molabaw niini sa pagkama- 
lipatlipaton ug sa pagkamalansison? Kay sa dihang 
butangbutangan ang matinud-anon ug takos nga 
magmamando sa usa ka nasod, dili ba ang pagbu- 
tangbutang mas daotan ug dili mapasaylo, sanglit 
ang kinabuhi niini nga magmamando nga gibu- 
tangbutangan mas hinlo ug mas maayo kay sa bi- 
san unsa sa maong butang?” (The City of God, Ba- 
sahon II, kap IX) Bisan pa niana, ang kabantog sa 
mga asoy sa mga magbabalak nga gidula diha sa 
Gregong entablado nagpakita nga ang kinabag-an 
wala mag-isip niini ingong pagbutangbutang apan 
nakauyon niini. Ang imoralidad sa mga diyos nag- 
pakamatarong sa sayop nga mga buhat sa tawo ug 
kini gipaboran sa katawhan.--Tan-awa ang GRES- 
YA, GREGO (Gregong Relihiyon). 

Tungod sa ministeryo ni apostol Pablo nahibalag 
niya ang mga magsisimba sa Gresyanhong mga 
diyos nga si Zeus ug Hermes. (Buh 14:12, 13) 
Gipakita sa mga taga-Atenas ang ilang kahad- 
lok sa mga bathala pinaagi sa pagtukod ug dag- 
hang mga templo ug mga halaran. (Buh 17:22- 
29) Ang hilabihang seksuwal nga imoralidad nga 
maoy bahin sa Gresyanhong pagsimba nakaapek- 
tar pa gani sa Kristohanong kongregasyon sa Co- 
rinto, nga tungod niana kinahanglang badlongon 
ni apostol Pablo ang maong kongregasyon.---1Co 
kap 5. 

Romanhong mga Bathala. Ang relihiyon sa 
mga Romano naimpluwensiyahan pag-ayo sa mga 
Etruscanhon, usa ka katawhan nga sagad gituo- 
hang naggikan sa Asia Minor. Ang pagpanag-an 
tinong naglangkit sa relihiyon sa mga Etruscanhon 
nianang sa mga Babilonyanhon. Pananglitan, ang 
yutang-kulonon nga mga modelo nga pormag atay 
nga gigamit sa pagpanag-an nga nakaplagan sa 
Mesopotamia susama sa bronseng modelo nga por- 
mag atay nga nakaplagan didto sa Piacenza sa re- 
hiyon sa Emilia-Romagna, Italya. Busa, sa dihang 
gisagop sa mga Romano ang Etruscanhong mga 
bathala, ikaingon nga ilang napanunod ang kabilin 
nga naggikan sa Babilonya. (Tan-awa ang ASTROLO- 
Go.) Ang Romanhong triad nga si Jupiter (ang su- 
premong diyos, usa ka diyos sa langit ug kaha- 
yag), Juno (ang asawa ni Jupiter nga giisip ingong 
nagdumala sa mga butang nga nalangkit sa mga 
babaye), ug Minerva (usa ka diyosa nga nagdu- 
mala sa tanang produkto nga ginama sa kamot) 
maoy katumbas sa Etruscanhong si Tinia, Uni, ug 
Menrva. 

Sa paglabay sa panahon, ang iladong mga diyos 
sa Grego nahilakip sa pundok sa Romanhong mga 
diyos, bisan tuod sila nailhan sa lahi nga mga nga- 

lan. Dugang pa, ang mga bathala sa uban pang ka- 
yutaan gisagop sa mga Romano, lakip ang Per- 
sianhong si Mithras (kansang adlawng-natawhan 
gisaulog sa Disyembre 25) ug ang Frigiahanon nga 
diyosa sa pertilidad nga si Cybele ug ang Ehiptoha- 
nong si Isis, ug kining ulahing duha ka diyosa gi- 
tuohan nga mao ang Babilonyanhong si Ishtar. 
Mao man usab, gipakadiyos ang Romanong mga 
emperador. 

Si Saturno gisimba tungod sa paghatag ug pana- 
hon sa kauswagan sa Roma. Ang Saturnalia, nga sa 
sinugdan usa ra ka adlaw nga pista sa pagpasidu- 
ngog kaniya, sa ulahi gihimong pito-ka-adlaw nga 
pagsaulog sa ulahing katunga nga bahin sa Dis- 
yembre. Makita sa maong okasyon ang hilabihang 
paghudyaka. Adunay pagbayloay ug mga regalo, 
sama sa mga prutas nga ginama sa talo ug mga 
kandila, ug ang mga monyeka nga ginama sa yu- 
tang-kulonon gihatag ilabina ngadto sa mga bata. 
Sa panahon sa pangilin, walay gipahamtang nga 
silot. Sirado ang mga eskuylahan ug mga korte tu- 
ngod kay pista, bisan ang pagpakiggubat gihu- 
nong. Ang mga ulipon nagbayloay ug puwesto sa 
ilang mga agalon ug sila gihatagag kagawasan sa 
pagsulti, nga dili mahadlok nga silotan. 

Ang unang mga Kristohanon midumili sa pag- 
pakigbahin sa Romanhong pagsimba, ilabina sa 
pagsimba sa emperador, nga naghimo kanilang 
tumong sa mabangis nga paglutos. Sila lig-on 
sa ilang baroganan sa “pagsugot sa Diyos ingong 
magmamando inay sa mga tawo, nga midumili sa 
paghatag ngadto sa Romanong mga magmaman- 
do sa pagsimba nga iya lamang sa Diyos.---Buh 
5:29, Mar 12:17, tan-awa ang Roma (Relihiyon). 

Ang Kalainan sa mga Diyos sa Kanasoran 
ug Kang Jehova. Karong adlawa ubay-ubay sa 
mga diyos nga gihisgotan sa Bibliya maoy mga 
ngalan na lamang. Bisan tuod ang ilang mga mag- 
sisimba usahay maghalad pa gani sa ilang mga 
anak ngadto kanila, ang bakak nga mga diyos dili 
makaluwas niadtong naglaom kanila alang sa ta- 
bang sa panahon sa panginahanglan. (2Ha 17:31) 
Busa, tungod sa iyang militaryong mga kalampo- 
san, ang hari sa Asirya, pinaagi sa iyang tigpama- 
ba nga si Rabsake, nanghambog: “Ang mga diyos 
sa mga nasod nakaluwas ba ang matag usa sa 
iyang kaugalingong yuta gikan sa kamot sa hari sa 
Asirya? Hain man ang mga diyos sa Hamat ug sa 
Arpad? Hain man ang mga diyos sa Separvaim, 
sa Hena ug sa Iva? Naluwas ba nila ang Samaria gi- 
kan sa akong kamot? Kinsa taliwala sa tanang di- 
yos sa kayutaan ang nakaluwas sa ilang yuta gikan 
sa akong kamot, aron nga si Jehova magluwas sa 
Jerusalem gikan sa akong kamot?” (2Ha 18:28, 
31-35) Apan dili sama niadtong bakak nga mga 

diyos, wala pakyasa ni Jehova ang iyang katawhan. 
Sa usa lamang ka gabii gipatay sa manulonda ni 
Jehova ang 185,000 sa kampo sa mga Asiryan- 
hon. Kay napaubos, ang hambogirong Asiryan- 
hong monarko nga si Senakerib mipauli sa Nineve, 
ug sa ulahi gipatay sa duha sa iyang mga anak nga 
lalaki didto sa templo sa iyang diyos nga si Nisrok. 
(2Ha 19:17-19, 35-37) Sa pagkatinuod, “ang tanang 
diyos sa mga katawhan maoy walay-bili nga mga 
diyos, apan si Jehova, siya nagbuhat sa mga la- 
ngit.”---Sal 96:5. 

Dili lamang kay ang bakak nga mga diyos adu- 
nay mga kinaiyahan nga susama sa mga nagbuhat 
kanila, kondili ang katawhan usab nahisama sa 
mga diyos nga ilang ginasimba. Sa pag-ilustrar: Si 
Haring Manases sa Juda maoy debotado sa bakak 
nga mga diyos ug nagpaagi pa gani sa iyang anak 
nga lalaki sa kalayo. Apan ang masibotong pagsu- 
nod ni Manases sa bakak nga pagsimba wala mag- 
himo kaniya nga usa ka maayong hari. Hinuon, 
siya nahimong sama sa uhaw-sa-dugo nga mga 
bathala nga iyang gisimba, nga nag-ula ug hilabi- 
han ka daghang inosenteng dugo. (2Ha 21:1-6, 16) 
Kasukwahi kaayo niini, ang mga magsisimba sa 
matuod nga Diyos naningkamot nga mahimong 
mga tigsundog sa ilang Hingpit nga Magbubuhat, 
nga nagpakitag bunga sa iyang espiritu: gugma, 
kalipay, pakigdait, hataas-nga-pailob, kalulot, pag- 
kamaayo, pagtuo, kalumo, ug pagpugong-sa-kau- 
galingon.---Efe 5:1, Gal 5:22, 23. 


DIZAHAB [lagmit, Dapit sa Bulawan]. Usa ka 
dapit sa S sa Suba sa Jordan nga gihisgotan duyog 
sa uban pang mga dapit aron mahibaloan kon diin 
si Moises nagpahayag sa iyang panamilit nga pa- 
kigpulong. Ang tukmang nahimutangan niini wala 
mahibaloi karong adlawa.---Deu 1:1. 


DODAI. 


DODANIM. Sa Genesis 10:4 kini nga ngalan 
makita ingong ikaupat nga gitalang anak nga lalaki 
ni Javan. Sa Gregong Septuagint ug sa Samarian- 
hong Pentateuch mabasa kini ingong “Rodanim.” 
Ang “Rodanim” makaplagan usab sa Hebreohanon 
nga Masoretikong teksto sa 1 Cronicas 1:7, bisan 
tuod nga sa daghang Hebreohanong mga manus- 
krito, ingon man sa Syriac nga Peshitta ug sa Latin 
nga Vulgate, mabasa kini nga “Dodanim.”--Tan- 
awa ang RODANIM. 


DODAVAHU [lagmit, Hinigugma ni Jehova]. 
Usa ka tawo gikan sa Maresa kansang anak nga la- 
laki nga si Eliezer nagtagna nga mangaguba ang 
mga barko ni Jehosapat nga gipabuhat ingong pa- 
kigkombuya sa daotan nga si Haring Ahazias sa Is- 
rael.---2Cr 20:36, 37. 


Tan-awa ang Dopo Num. 2. 

DODO [gikan sa lintunganayng pulong nga 
nagkahulogang “hinigugma'"]. 

1. Usa ka katigulangan, lagmit ang apohang la- 
laki ni Maghuhukom Tola sa tribo ni Isacar.---Huk 
10:1. 

2. Usa ka kaliwat ni Benjamin pinaagi kang 
Ahohi. Ang anak nga lalaki ni Dodo nga si Eleasar 
maoy usa sa tulo ka gamhanang mga tawo ni Da- 
vid. (2Sa 23:9, 1Cr 11:12) Si Dodai (laing porma sa 
Dodo) nag-alagad, tingali ingong hawas lamang sa 
iyang anak nga si Eleasar, ingong pangulo sa dibis- 
yon sa kasundalohan sa ikaduhang bulan.--1Cr 
27:4. 

3. Usa ka pumoluyo sa Betlehem kansang anak 
nga lalaking si Elhanan maoy usa sa gamhanang 
mga tawo ni David.---2Sa 23:24, 1Cr 11:26. 


DOEG [lagmit, Mabalak-on: Nahadlok]. Usa ka 
Edomhanon nga nag-alagad ingong pangulong 
magbalantay sa kahayopan ni Haring Saul, usa ka 
sinaligang katungdanan sa pagdumala. (1Sa 21:7: 
22:9) Dayag nga si Doeg maoy usa ka kinabig. Tu- 
ngod kay “gihawiran sa atubangan ni Jehova” did- 
to sa Nob, lagmit tungod sa usa ka panaad, kahu- 
gawan, o gikatahapan nga sanla, nakita ni Doeg 
ang Hataas nga Saserdoteng si Ahimelek nga nag- 
hatag kang David sa pasundayag nga tinapay ug sa 
espada ni Goliat. Sa ulahi, sa dihang namulong si 
Saul sa iyang mga alagad ug gipahayag nga siya 
nagtuong sila nagkunsabo batok kaniya, gibutyag 
ni Doeg kon unsay iyang nakita didto sa Nob. Hu- 
man ipatawag ang hataas nga saserdote ug ang 
ubang mga saserdote sa Nob ug human mapa- 
ngutana si Ahimelek, gisugo ni Saul ang mga 
magdadagan sa pagpatay sa mga saserdote. Sa 
dihang sila midumili, si Doeg, ubos sa sugo ni 
Saul, wala magpanagana sa pagpatay sa tanang 85 
ka saserdote. Human niining daotang buhat, ang 
Nob gilaglag ni Doeg, nga gipamatay ang tanang 
mga molupyo niini, batan-on ug tigulang, maingon 
man ang kahayopan.---1Sa 22:6-20. 

Ingon sa gipakita sa superskripsiyon sa Sal- 
mo 52, si David misulat bahin kang Doeg: “Mga ka- 
daotan ang ginalaraw sa imong dila, binaid sama 
sa labaha, nga nagabuhat nga malimbongon. Gi- 
higugma mo ang daotan labaw kay sa maayo, 
ang kabakakan labaw kay sa pagsulti sa pagka- 
matarong. Gihigugma mo ang tanang nagadaot 
nga mga pulong, Oh dila nga malimbongon. ”---Sal 
52:2-4. 


DOPKA [lagmit, Gipapahawa; Gitukmod]. Ang 
unang dapit nga gihunongan sa mga Israelinhon 
human mobiya sa Kamingawan sa Sin sa ilang 
pagpaingon sa Yutang Saad. (Num 33:12, 13) Wala 
ipakita sa Bibliya ang tukmang nahimutangan nii- 

ni. Bisan pa niana, giisip sa daghang eskolar nga 
ang Dopka mao ang Ehiptohanong Mafqat, usa ka 
distrito nga gitawag nianang ngalana tungod sa 
turquesa nga gimina sukad pa sa karaang kapana- 
honan sa palibot sa Sarabit el-Khadim, mga 34 km 
(21 mi) sa S sa modernong-adlaw nga Abu Zanima 
sa Peninsula sa Sinai. 


DOR. Usa sa mga siyudad sa Palestina nga na- 
kig-alyansa sa Canaanhon nga si Haring Jabin sa 
Hazor aron sa pagpakiggubat kang Josue (Jos 11: 
1, 2) ug dali ra nga giparot. (Jos 11:12, 12:23) Bisan 
tuod ang Dor ug ang sakop nga mga lungsod nii- 
ni nahimutang sa teritoryo sa Aser, kini gihatag 
ngadto sa tribo ni Manases apan wala nila mapa- 
pahawa ang nahibiling mga molupyo didto. (Jos 
17:11-13, 1Cr 7:29) Sa ulahi ang teritoryo sa Dor, 
nga gidumala sa usa sa mga umagad nga lalaki ni 
Solomon, nagtagana ug pagkaon alang sa panima- 
lay sa hari usa ka bulan sulod sa usa ka tuig.---1Ha 
4:11. 

Ang siyudad sa Dor sagad gituohan nga mao 
ang Khirbet el-Burj (Tel Dor), 13 km (8 mi) sa A sa 
Cesarea diha sa hataas ug hiktin nga patag daplin 
sa baybayon nga nag-ubay sa Dagat Mediteranyo. 
Ang pag-ingon nga kining dapita nahimutang diha 
sa patag daplin sa baybayon nakapatunghag pa- 
ngutana bahin sa kahulogan sa gigamit kanunay 
nga mga pulong nga “mga tagaytay [gikan sa Heb. 
nga na-phah'] sa Dor.” (Jos 11:2) Ang pipila ka es- 
kolar nagtuo nga kini nagtumong sa mga pang- 
pang nga naglumbay diha sa kadaghanang bahin 
sa baybayon niini nga rehiyon, sa ingon naglangkit 
sa Hebreohanong na-phah' sa terminong Arabiko 
nga nafnaf, nga nagkahulogang “pangpang.” Ang 
uban nagtuo nga kini mao ang bungtorong mga 
bakilid nga nagsugod 3 km (2 mi) pailaya gikan sa 
Dor hangtod sa mga tayuktok sa Bukid sa Car- 
melo. 


DORCAS [Gasela]. Usa ka Kristohanong baba- 
ye sa kongregasyon sa Jope nga tugob sa “maa- 
yong mga buhat ug mga gasa sa kaluoy,” nga da- 
yag nga lakip niini ang paghimog pang-ilalom ug 
panggawas nga mga besti alang sa kabos nga 
mga babayeng balo. (Buh 9:36, 39) Ang “Dor- 
cas” maoy katumbas sa Aramaikong “Tabitha,” ug 
kining duha ka ngalan parehong nagkahulogang 
“Gasela.” Lagmit si Dorcas nailhan niining duha ka 
ngalan, kay kasagaran kaniadto sa mga Hudiyo, 
ilabina niadtong nagpuyo duol sa usa ka dunggoa- 
nan sama sa Jope nga may nagkasagol nga popu- 
lasyon sa mga Hudiyo ug mga Hentil, ang pagba- 
ton ug usa ka Hebreohanong ngalan ingon man 
Grego o Latin nga ngalan. O, lagmit gihubad ni Lu- 
cas ang maong ngalan alang sa kaayohan sa Hen- 
til nga mga magbabasa. Si Dorcas lamang ang ba- 

baye nga gihisgotan sa Kasulatan nga gigamitan 
ug feminine nga porma sa pulong nga “tinun-an.” 
Apan, kini wala magkahulogan nga siya nakabaton 
ug linaing katungdanan sa kongregasyon, kay sa 
pagkatinuod ang tanang Kristohanon maoy mga 
tinun-an ni Jesu-Kristo. (Mat 28:19, 20) Sa pagka- 
matay ni Dorcas niadtong 36 K.P. hilabihang nag- 
bangotan ang mga babayeng balo nga hayan na- 
kapahimulos gayod sa iyang pagkamaluloton, apan 
sanglit wala man hisgoti nga adunay bana nga 
nagmasulub-on, kini nagpakita nga si Dorcas dili 
minyo niadtong panahona. 

Sa iyang pagkamatay ang mga tinun-an sa Jope 
nag-andam kaniya alang sa paglubong ug, sa pag- 
kahibalo nga si Pedro didto sa Lida, mga 18 km 
(11 mi) sa HS sa Jope, ilang gipasugoan siya. Wa- 
lay duhaduha nga sila nakadungog bahin sa pag- 
ayo didto ni Pedro sa paralisado nga si Eneas, ug 
kini lagmit ang naghatag kanila ug pasukaranan 
sa paghunahuna nga tingali mabanhaw sa apos- 
tol si Dorcas. Sa laing bahin, sila tingali mida- 
ngop lamang kang Pedro alang sa paghupay.---Buh 
9:32-38. 

Sa pagsunod sa pamaagi sama niadtong gihimo 
ni Jesus sa pagbanhaw sa anak nga babaye ni Jai- 
ro (Mar 5:38-41, Luc 8:51-55), si Pedro, human 
nagpagawas sa tanan gikan sa itaas nga lawak, mi- 
ampo ug dayon miingon: “Tabitha, bangon!” Gibu- 
ka ni Dorcas ang iyang mga mata, milingkod, ug 
migunit sa kamot ni Pedro aron motindog. Kini 
ang unang gitaho nga pagkabanhaw nga gibuhat 
sa usa ka apostol, nga misangpot sa daghan nga 
nahimong mga magtutuo sa tibuok Jope.---Buh 
9:39-42. 


DOTAN. Usa ka siyudad nga gihisgotan diha 
sa duha ka asoy sa Bibliya. Ang Dotan gituohan 
karon nga mao ang Tell Dothan (Tel Dotan), nga 
nahimutang diha sa usa ka gamayng samag dal-as 
nga patag ibabaw sa usa ka bungtod nga anaa tali- 
wala sa kabungtoran sa Samaria ug sa Kabukiran 
sa Carmelo, 16 km (10 mi) sa AAS sa Samaria. 
--HULAGWAY, Tomo 1, p. 950. 

Nakaplagan sa batan-ong si Jose ang iyang mga 
igsoong lalaki ug ang ilang panon sa kahayopan 
didto “sa Dotan.” Gituohan nga lagmit sila didto sa 
A nianang siyudara, sa sibsibanan nga niana mila- 
tas ang dalan nga nagdugtong sa Gilead (S sa Jor- 
dan) ug sa kabaybayonan sa Mediteranyo ug sa 
Ehipto. Lagmit kini ang ruta nga gisubay sa “naga- 
panaw nga panon sa mga Ismaelinhon” nga nag- 
palit kang Jose.---Gen 37:17-36. 

Kasiglohan sa ulahi ang hari sa Sirya nagpadala 
ug dakong panon sa kasundalohan ngadto sa Do- 
tan aron sa pagdakop kang Eliseo. Dinhi ang na- 
hadlok nga tig-alagad sa manalagna milagrosong 

nakakita sa nagkalayong mga karong iggugubat sa 
Diyos diha sa “bukirong rehiyon . . . nga naglibot 
kang Eliseo,” nga mao, lagmit sa mao ra usab nga 
bungtod nga nahimutangan sa Dotan o kaha sa ka- 
sikbit nga mga bungtod sa S, H, ug sa K sa Dotan. 
(2Ha 6:11-17) Ang mga Siryanhon, sa paglikos sa 
siyudad, lagmit mipuwesto usab niining naglibot 
nga kabungtoran, nga gikan niana sila “milugsong” 
sa dihang si Eliseo migula sa siyudad aron sugaton 
sila. Apan, ang kaawayng kasundalohan nahimong 
inutil sa dihang sila milagrosong gihampak pinaa- 
gi sa usa ka matang sa pagkabuta, ug lagmit giga- 
mit ni Jehova ang mga manulonda sa paghimo ni- 
ini.---2Ha 6:18, 19: itandi ang Gen 19:1, 10, 11. 


DRAGON. Gikan sa Gregong pulong nga dra'- 
kon, nga naghulagway sa usa ka makalilisang nga 
mangtas, usa ka samag-halas nga manunukob. 
Kini makaplagan sa 13 ka higayon diha sa Bibliya 
apan diha lamang sa simboliko kaayong basahon 
sa Pinadayag, ug kini naghawas kang Satanas nga 
Yawa. Siya ang “dakong dragon nga ang bulok sa- 
mag kalayo, nga may pito ka ulo ug napulo ka su- 
ngay,” nga may ikog nga nagbutad sa “ikatulo ka 
bahin sa mga bituon sa langit” sunod kaniya, ug 
kini sila unang nadaldal sa pagmateryalisar ingong 
mga tawo sa wala pa ang Lunop ug dayon nahi- 
mong mga demonyo. (Pin 12:3, 4; Jud 6) Uban ni- 
ini nga mga demonyo, si Satanas nga Dragon 
gitambog gikan sa langit nganhi sa yuta. “Busa gi- 
tambog ang dakong dragon, ang orihinal nga ha- 
las, ang usa nga gitawag Yawa ug Satanas.” (Pin 
12:7-9) Niining gipaubos nga kahimtang iyang gi- 
lutos ang nahibilin sa “babaye” sa Diyos, kadtong 
may “buluhaton sa pagpamatuod.”--Pin 12:13-17. 

Ang samag-dragon nga si Satanas mao usab ang 
naghatag ug gahom ug dakong awtoridad ngadto 
sa simbolikong mapintas nga mananap nga may 
pito ka ulo ug napulo ka sungay, ug sa baylo, siya 
gisimba sa mga katawhan sa “tibuok nga yuta.” 
(Pin 13:2-4) Diha sa panan-awon nakita usab ni 
Juan nga ang nagkalakala nga samag-baki nga 
“mga pahayag nga inspirado sa mga demonyo,” 
nga nangadto sa “mga hari sa tibuok gipuy-ang 
yuta,” naggikan sa baba sa Dragon, o ni Satanas, 
ingon man usab gikan sa mga baba sa “mapintas 
nga mananap” ug sa “mini nga manalagna.” Kini 
mosangpot sa pagkatigom niini nga mga magma- 
mando ug sa ilang mga tigpaluyo “ngadto sa gubat 
sa dakong adlaw sa Diyos nga Labing Gamhanan 
...sa dapit nga gitawag sa Hebreohanon ug Har- 
Magedon [Armagedon].” (Pin 16:13-16) Human ni- 
ining kinadak-an sa tanang gubat, ang “manulon- 
da” nga mokunsad gikan sa langit modakop sa 
“dragon, ang orihinal nga halas, nga mao ang Yawa 
ug Satanas,” ug gaposon siya ug itanggong sa ka- 

hiladman sulod sa usa ka libo ka tuig.---Pin 20:1-3, 
tan-awa ang SATANAS. 


DRAKMA. Usa ka Gregong sensilyo nga plata 
nga gigamit pa gihapon sa unang siglo K.P. (Luc 
15:8, 9) Ang Attic nga drakma adunay hulagway 
sa ulo sa diyosa nga si Atena diha sa usa ka bahin 
ug usa ka bukaw sa pikas nga bahin. Sa panahon sa 
yutan-ong ministeryo ni Jesus, lagmit mius-os ang 
bili sa drakma ngadto sa mga 3.4 g ug busa karong 
adlawa mokantidad ug $0.65. Sa unang siglo K.P. 
giisip sa mga Grego nga ang drakma katumbas sa 
denario, apan opisyal nga gikalkulo sa Romanhong 
gobyerno ang kantidad sa drakma ingong tres- 
kuwarto lamang sa usa ka denario. Ang mga Hudi- 
yo nagbayad ug tinuig nga buhis sa templo nga 
duha ka drakma (usa ka didrakma).--Mat 17:24. 

Ang Gregong drakma nga plata dili angayng pa- 
kasaypon nga mao ang bulawang “drakma” (dar- 
kemohn') sa Hebreohanong Kasulatan, usa ka sen- 
silyo nga sagad katumbas sa Persianhong darik 
(8.4 g; $94.50 sumala sa kantidad karon).---Esd 
2:69: Neh 7:70-72. 


DRUSILA. Ang ikatulo ug kinamanghorang 
anak nga babaye ni Herodes Agripa I nga natawo 
sa mga 38 K.P.: igsoong babaye ni Agripa II, Ber- 
nice, ug Mariamne III. Ang ngalan sa iyang inahan 
maoy Cypros. Sa wala pa siya mag-edad ug sa- 
yis anyos, gihikay na ang iyang kaminyoon ngad- 
to kang prinsipe Epiphanes sa Commagene, apan 
wala kini mahinayon tungod kay ang pamanhonon 
unta midumili sa pagdawat sa Judaismo. Ang usa 
ka hari sa Sirya, si Azizus sa Emesa, misugot sa 
kondisyon nga magpatuli, ug si Drusila nahimo ni- 
yang asawa sa edad nga 14. Tungod sa kanunayng 
pagdagmal ni Azizus kang Drusila ug kay naglagot 
nga siya gikasinahan sa iyang dili kaayo maanyag 
nga igsoong babaye nga si Bernice, si Drusila dali 
ra kaayong naaghat sa pagdiborsiyo kang Azi- 
zus nga sukwahi sa Hudiyohanong balaod ug na- 
kigminyo kang Gobernador Felix niadtong mga 
54 K.P. Lagmit didto siya sa dihang ang binilang- 
gong si Pablo “namulong bahin sa pagkamata- 
rong ug pagpugong-sa-kaugalingon ug sa paghu- 
kom nga moabot,” nga maoy labing nakapasamok 
nga mga ulohan alang kang Gobernador Felix. Hu- 
man sa duha ka tuig, sa dihang gitugyan ni Felix 
ang pagkagobernador ngadto kang Festo, iyang gi- 
bilin si Pablo nga ginapos aron “makabatog pabor 
sa mga Hudiyo,” nga gihunahuna sa uban nga gi- 
buhat aron pahimut-an ang iyang batan-ong asa- 
wa “kinsa usa ka Hudiyo.” (Buh 24:24-27) Ang 
anak nga lalaki ni Drusila pinaagi kang Felix maoy 
laing Agripa, nga gitahong namatay sa kusog nga 
pagbuto sa Mount Vesuvius niadtong 79 K.P. 

DUGHAN, SABAKAN. Ang dughan giga- 
mit sa pagtumong sa mga suso, apan, kini nga ter- 
mino sagad nga gigamit labot sa atubangang ba- 
hin sa lawas sa tawo (lalaki o babaye) taliwala sa 
liog ug sa tiyan. Ang duha ka Hebreohanong pu- 
long nga nagtumong sa dughan sa tawo mao ang 
shadh ug shodh. (Aw 8:1: Job 24:9) Ang Gregong 
mga pulong alang sa dughan o suso maoy ma-stos' 
(Luc 11:27) ug stethos. (Pin 15:6) Ang dughan sa 
tawo gigamit diha sa Kasulatan aron ipakita ang 
kasuod ug pabor (Aw 1:13, Ju 13:25; 21:20), ka- 
hamtong (Aw 8:8, 10; Eze 16:7): katahom (Aw 4:5, 
7:3, 7, 8): pakigsekso (“taliwala sa iyang mga dug- 
han” [Os 2:2], “mga dughan gipisil” [Eze 23:3, 21]): 
pertilidad (Gen 49:25, Os 9:14); kasadya ug kaus- 
wagan (Isa 60:16, 66:11). Ang “pagpukpok sa mga 
dughan’ o “paglungi sa mga dughan’ nagpasabot 
sa hilabihang kaulawan, kasakitan, ug kagul-anan. 
--Isa 32:12, Eze 23:34, Luc 18:13, 23:48. 

Ang usa ka babaye nga nakadungog kang Jesus 
nga namulong mituaw: “Malipayon ang tagoang- 
kan nga nagsabak kanimo ug ang mga suso nga 
imong gisusohan!” Sanglit tinguha sa matag baba- 
ye nga makabaton ug dungganong anak nga lala- 
ki, ug kay gitinguha sa mga babayeng Hudiyo ang 
pribilehiyo nga mahimong inahan sa usa ka mana- 
agna ug ilabina sa Mesiyas, tin-aw kon nganong 
kini nga babayeng Hudiyo nakabungat sa maong 
mga pulong. Apan ang tubag ni Jesus nga nag- 
ingong “Dili, hinuon, Malipayon kadtong nagapata- 
inghog sa pulong sa Diyos ug nagasunod niini!” 
nagpakita nga dili ang pagkasuod kang Jesus sa 
unodnong paagi ang hinungdanon, ang espirituwa- 
idad mao ang hinungdanon. Tungod niini nga 
prinsipyo, dili angayng simbahon si Maria ingong 
inahan sa atong Ginoo.--Luc 11:27, 28. 

Tungod sa pagkaduol na sa kalaglagan sa Jerusa- 
lem, nga maglakip sa grabeng pagpamatay sa mga 
molupyo niini, si Jesus miingon: “Tan-awa! ang 
mga adlaw moabot diin ang mga tawo moingon, 
'Malipayon ang mga babayeng apuli, ug ang mga 
tagoangkan nga wala manganak ug ang mga suso 
nga wala masusohi!' “--Luc 23:29, itandi ang Jer 
16:1-4. 

Pinaagi sa paggamit ug laing termino, gipakita 
sa Hebreohanong Kasulatan ang kalainan sa dug- 
han sa tawo ug sa dughan sa mga hayop, nga mag- 
kalahi usab sa anatomiya. Sa mga halad-sa-panag- 
ambit nga gihimo sa mga Israelinhon, ang dughan 
(Heb., cha:zeh') sa ihalad nga hayop mao ang pa- 
hat sa saserdote ingong iyang pagkaon.---Lev 7:29- 
35: 10:14, 15. 

Sabakan. Kining mahulagwayon nga pulong 
gigamit sa paagi nga susama gayod sa paggamit sa 
dughan, bisan tuod sagad nga kini nagtumong sa 
pilo diha sa ibabawng bahin sa taas nga besti, im- 

bes nga sa dughan mismo. Ang sabakan gitawag 
sa Hebreohanon nga chehq (1Ha 1:2), cho'tsen 
(Neh 5:13), ug sa dual form sa dadh (Eze 23:3): sa 
Grego, kol'pos. (Ju 13:23) Ang usa nga gihigugma 
pag-ayo o gimahal ipahiluna duol sa dughan, sama 
sa pagkugos ni Noemi sa anak ni Ruth nga si Obed, 
sa pag-ila kaniya ingong legal nga manununod sa 
namatayng bana ni Noemi nga si Elimelek. (Ru 
4:16) Maylabot sa batasan sa paglingkod nga nag- 
hirag panahon sa pagkaon, ang usa nga nagpahilu- 
na duol sa sabakan sa lain maoy suod kaniya, sa- 
gad ingong pinaboran. (Ju 13:23) Si Jesus migamit 
niining komon nga batasan sa dihang gilarawan si 
Lazaro ingong anaa “sa sabakan ni Abraham,” nga 
nagpasabot sa pag-uyon sa Diyos. (Luc 16:22, 23) 
Si apostol Juan naghubit kang Jesus ingong anaa 
“sa sabakan sa Amahan,” ingong suod ni Jehova, 
ang usa nga makapatin-aw bahin sa Diyos sa mas 
bug-os gayod kay kang bisan kinsa.--Ju 1:18. 

Ang besti nga gisul-ob sa mga Israelinhon sa 
mga panahon sa Bibliya medyo dako dapit sa dug- 
han, mao nga diha sa mga pilo niini ikasulod sa usa 
ka tawo ang iyang kamot, salapi, o ubang mga bu- 
tang ug gani ikasulod niini ang usa ka bata o usa 
ka nating karnero. (Ex 4:6, 7: Num 11:12, 2Sa 12:3) 
Si Jehova nag-ingon nga dad-on niya ang iyang 
mga nating karnero diha sa iyang sabakan, usa ka 
ilustrasyon bahin sa iyang malumong gugma ug 
kahangawa kanila. (Isa 40:11) Ang ekspresyong 
“asawa sa sabakan [sa usa],” sumala sa ubang mga 
hubad (KJ, Ro, RS; AT), mas tin-aw ug kahulogan 
kon hubaron nga “asawa nga gimahal mo sa imong 
sabakan” (Kx), “imong pinangga nga asawa.” (NW) 
(Deu 13:6, 28:54) Usahay ang gitumong mao ang 
pakigsekso.---Gen 16:5; 2Sa 12:8. 

Ang 'pagbalos nganha sa ilang sabakan' o 'pag- 
sukod sa ilang suhol nganha sa ilang sabakan' 
maoy mga ekspresyon nga daling masabot kon kita 
nahibalo nga ang mga bulsa sa mga besti wala 
diha sa sayal o sa ubos nga bahin sa besti sama ka- 
rong adlawa. (Isa 65:6, 7; Sal 79:12, Jer 32:18) 
Sa susama, ang mga ekspresyong 'paghambin sa 
pakaulaw diha sa sabakan,' 'pagpundok ug kalayo 
sa iyang sabakan, 'pagdawat ug hiphip gikan sa 
sabakan' ug ang “hiphip diha sa sabakan” nagtu- 
mong sa paggamit sa ibabawng mga pilo sa besti. 
--Sal 89:50, Pr 6:27: 17:23, 21:14. 

Sa usa ka sambingay, si Jesus nag-asoy bahin sa 
usa ka makililimos nga ginganlag Lazaro nga sa 
iyang pagkamatay gidala ngadto “sa sabakan ni 
Abraham,” ug si Juan naghisgot nga si Jesus anaa 
“sa sabakan sa Amahan.” (Luc 16:22, 23: Ju 1:18) 
Ang ekspresyon nga “sa sabakan” nagpasabot nga 
ang usa ka tawo naglingkod nga pahirag tapad sa 
laing tawo diha sa samang lingkoranan panahon sa 
pagpangaon. 

Ang mga dinapit molingkod nga naghirag sa wa- 
lang kiliran nga may unlan nga katukoran sa ilang 
wala nga siko, samtang ang tuong kamot libreng 
makalihoklihok. Sagad nga tulo ka tawo ang mo- 
lingkod sa usa ka taas nga lingkoranan apan maigo 
usab ang lima. Ang ulo sa matag usa simpig o duol 
sa dughan, o sa sabakan, sa tawo nga anaa sa iyang 
luyo. Ang tawo nga walay gisandigan nga laing 
tawo sa iyang luyo giisip nga mao ang labing hata- 
as ug ang tawo nga naglingkod sa iyang atubangan 
nga naghirag kaniya mao ang ikaduhang dungga- 
non. Tungod sa pagkadug-ol sa mga dinapit sa 
usag usa, batasan kanhi nga ang managhigala pa- 
lingkoron nga magsunod, sa ingon dali ra silang 
makahimog kompidensiyal nga panaghisgot kon 
buot nila. Ang paglingkod nga naghirag sa sabakan 
o dughan sa laing tawo diha sa usa ka kombira 
maoy pagkabaton gayod ug usa ka linaing pabor 
gikan sa maong tawo. Busa si apostol Juan, nga gi- 
higugma pag-ayo ni Jesus, “naglingkod sa atuba- 
ngan sa sabakan ni Jesus,” ug sa maong kahimtang 
siya “misandig sa dughan ni Jesus” ug pribadong 
misukna kaniya ug pangutana panahon sa pagsau- 
log sa kataposang Paskuwa.--Ju 13:23, 25; 21:20. 

Tungod niini si Juan, sa paghubit sa espesyal ka- 
ayong pabor nga napahimuslan ni Jesus, miingon 
nga si Jesus anaa “sa sabakan” sa iyang Amahan 
nga si Jehova. Sa susama, diha sa sambingay ni Je- 
sus, si Lazaro gidala ngadto “sa sabakan” ni Abra- 
ham, nga nagpasabot nga sa kataposan kini nga 
makililimos nakadawat ug linaing pabor gikan sa 
usa nga labaw kaniya.---Tan-awa ang PAGPANGAON. 


DUGO. Usa ka kahibulongan gayod nga pluwi- 
do nga mosirkular sa sistema sa kaugatan sa mga 
tawo ug sa kadaghanang mga hayop nga daghag 
selula, sa Hebreohanon, kini nga termino gitawag 
ug dam, ug sa Grego, kini gitawag ug hai'ma. Ang 
dugo mao ang nagdala sa sustansiya ug oksiheno 
ngadto sa tanang bahin sa lawas, nagkuha sa mga 
hugaw, ug nagdulag hinungdanong papel sa pag- 
panalipod sa lawas batok sa impeksiyon. Ang ke- 
mikal nga naglangkob sa dugo hilabihan ka kom- 
plikado nga daghan pa gihapon ang wala mahibaloi 
sa mga siyentipiko. 

Sa Bibliya, ang kalag giingon nga anaa sa dugo 
tungod kay ang dugo suod nga nalangkit sa mga 
proseso sa kinabuhi. Ang Pulong sa Diyos nag- 
ingon: “Kay ang kalag sa unod anaa sa dugo, ug ako 
nagbutang niini diha sa halaran alang kaninyo 
aron sa paghimog pagtabon-sa-sala alang sa in- 
yong mga kalag, tungod kay ang dugo ang naga- 
himog pagtabon-sa-sala pinaagi sa kalag nga anaa 
niana.” (Lev 17:11) Tungod sa samang katarongan, 
apan sa mas direkta pa nga paglangkit, ang Bibliya 
nag-ingon: “Ang kalag sa matag matang sa unod 

mao ang dugo niini.” (Lev 17:14) Tin-aw nga diha 
sa Pulong sa Diyos ang kinabuhi ug dugo giisip nga 
sagrado. 

Paghunos sa Kinabuhi. Si Jehova mao ang 
tuboran sa kinabuhi. (Sal 36:9) Ang tawo dili ma- 
kapasig-uli sa kinabuhi nga iyang gihunos. “Ang 
tanang kalag--sila akoa man,” miingon si Jehova. 
(Eze 18:4) Busa, ang paghunos sa kinabuhi maoy 
pagkuha sa gipanag-iya ni Jehova. Ang tanang bu- 
hing butang adunay katuyoan ug dapit diha sa ka- 
lalangan sa Diyos. Walay tawo ang adunay katu- 
ngod sa paghunos sa kinabuhi gawas kon kini 
gitugot sa Diyos ug sumala sa paagi nga iyang gi- 
sugo. 

Human sa Lunop, si Noe ug ang iyang mga anak, 
ang mga katigulangan sa tanang tawo nga nabuhi 
karong adlawa, gisugo sa pagtahod sa kinabuhi, sa 
dugo sa isigkatawo. (Gen 9:1, 5, 6) Dugang pa, ang 
Diyos sa kamaluloton nagtugot kanila sa pagkaon 
sa unod sa hayop. Apan, kinahanglang ilhon nila 
nga ang kinabuhi sa bisan unsang hayop nga ilang 
ihawon aron kan-on iya sa Diyos, ug ipakita kana 
nga pag-ila pinaagi sa pagyabo sa dugo sa hayop 
sama sa pagyabo sa tubig diha sa yuta. Kini nahi- 
sama sa paghatag niini ug balik ngadto sa Diyos, 
nga wala mogamit niini alang sa kaugalingong 
mga katuyoan.--Deu 12:15, 16. 

Ang tawo gihatagan ug katungod nga makapa- 
himulos sa kinabuhi nga gihatag sa Diyos kaniya, 
ug si bisan kinsa nga maghikaw kaniya niana nga 
kinabuhi manubag ngadto sa Diyos. Kini gipakita 
sa dihang ang Diyos miingon sa mamumuno nga si 
Cain: “Ang dugo sa imong igsoon nagatuaw kana- 
ko gikan sa yuta.” (Gen 4:10) Bisan ang usa ka tawo 
nga nagdumot sa iyang igsoon ug sa ingon na- 
ngandoy nga siya mamatay, o nagbutangbutang 
kaniya o bakak nga nanghimatuod batok kaniya ug 
busa nagpameligro sa iyang kinabuhi, mahimong 
sad-an labot sa dugo sa iyang isigkatawo.---Lev 
19:16; Deu 19:18-21, 1Ju 3:15. 

Tungod sa panglantaw sa Diyos bahin sa kabilil- 
hon sa kinabuhi, ang dugo sa gibuno nga tawo gi- 
ingon nga naghugaw sa yuta, ug ang maong kahu- 
gawan mahinloan lamang pinaagi sa pag-ula sa 
dugo sa mamumuno. Pinasukad niini, ang Bibliya 
nagtugot sa silot nga kamatayon alang sa mamu- 
muno pinaagi sa tinudlong awtoridad. (Num 35:33, 
Gen 9:5, 6) Sa karaang Israel, walay lukat nga da- 
waton aron ipahigawas ang tinuyong mamumuno 
gikan sa silot nga kamatayon.--Num 35:19-21, 31. 

Bisan sa mga kaso diin wala masayri sa pag-usi- 
sa kon kinsa ang mamumuno, ang siyudad nga ki- 
nadul-an sa dapit diin nakaplagan ang patayng la- 
was giisip nga sad-an sa dugo. Aron mawala ang 
pagkasad-an sa dugo, angayng himoon sa respon- 

sableng mga ansiyano ang pamaagi nga gilatid sa 
Diyos, ipangulipas ang bisan unsang pagkasad-an 
o kahibalo bahin sa pagbuno, ug kinahanglang 
mag-ampo alang sa kaluoy sa Diyos. (Deu 21:1-9) 
Kon ang dili-tinuyong mamumuno wala kaayo ma- 
balaka sa nahitabong pagpatay ug wala sunda ang 
kahikayan sa Diyos aron siya mapanalipdan pinaa- 
gi sa pagkalagiw ngadto sa siyudad nga dalangpa- 
nan ug magpabilin didto, ang kinadul-ang par- 
yente sa tawong namatay mao ang gitugotang 
manimalos ug obligado sa pagpatay kaniya aron 
mawala ang pagkasad-an sa dugo gikan sa yuta. 
--Num 35:26, 27; tan-awa ang TIGPANIMALOS SA 
Dugo. 


Hustong Paggamit sa Dugo. Adunay usa la- 
mang ka paggamit sa dugo nga gitugotan sa Diyos, 
kini mao ang paggamit sa dugo alang sa paghalad. 
Iyang gisugo nga kadtong nailalom sa Moisesnong 
Balaod maghalad ug mga hayop alang sa pag- 
tabon-sa-sala. (Lev 17:10, 11) Nahiuyon usab sa 
Iyang kabubut-on nga itanyag sa Iyang Anak, si 
Jesu-Kristo, ang iyang hingpit nga tawhanong ki- 
nabuhi ingong usa ka halad alang sa mga sala. 
--Heb 10:5, 10. 

Ang nagaluwas-kinabuhi nga kapadapatan sa 
dugo ni Kristo gihulagway sa nagkalainlaing paa- 
gi diha sa Hebreohanong Kasulatan. Panahon sa 
unang Paskuwa didto sa Ehipto, ang dugo nga gi- 
sablig diha sa ibabaw nga bahin sa pultahan ug 
diha sa mga poste sa pultahan sa Israelinhong mga 
balay nagpanalipod sa panganay diha sa sulod sa 
balay aron dili siya mamatay pinaagi sa kamot sa 
manulonda sa Diyos. (Ex 12:7, 22, 23, 1Co 5:7) Ang 
pakigsaad sa Balaod, nga may tipikal nga kinaiya- 
han sa pagkuha sa sala, gibalido pinaagi sa dugo sa 
mga hayop. (Ex 24:5-8) Ang nagkalainlaing ha- 
lad nga dugo, ilabina kadtong gitanyag sa Adlaw 
sa Pagtabon-sa-Sala, maoy alang sa pagtabon-sa- 
sala, nga naglandong sa tinuod nga pagwagtang sa 
sala pinaagi sa halad ni Kristo.--Lev 16:11, 15-18. 

Ang legal nga gahom nga nabatonan sa dugo 
nga dalawaton sa panan-aw sa Diyos alang sa pag- 
tabon-sa-sala giilustrar pinaagi sa pagyabo sa dugo 
diha sa tiilan sa halaran ug sa pagbutang niini diha 
sa mga sungay sa halaran. Ang pasikaranan sa ka- 
hikayan sa pagtabon-sa-sala anaa sa dugo, ug ang 
gahom (gihawasan sa mga sungay) sa kahikayan 
sa paghalad anaa sa dugo.---Lev 9:9, Heb 9:22: 1Co 
1:18. 

Ubos sa Kristohanong kahikayan, ang pagkasag- 
rado sa dugo mas labaw pa gayod nga gipasiugda. 
Wala nay dugo sa mga hayop nga ihalad, kay kad- 
to nga mga halad maoy landong lamang sa katinu- 
oran, si Jesu-Kristo. (Col 2:17, Heb 10:1-4, 8-10) 
Ang hataas nga saserdote sa Israel magkuhag ba- 
hin sa dugo ug dad-on kini sulod sa Labing Balaan 

sa yutan-ong sangtuwaryo. (Lev 16:14) Apan si 
Jesu-Kristo ingong tinuod nga Hataas nga Saserdo- 
te misulod sa langit, dili uban sa iyang dugo nga 
gibubo na sa yuta (Ju 19:34), kondili uban sa bili sa 
iyang hingpit nga tawhanong kinabuhi nga gi- 
hawasan sa dugo. Wala mawagtang kaniya kini 
nga katungod sa kinabuhi tungod sa sala, apan 
nagpabilin kini kaniya ug iyang magamit alang sa 
pagtabon-sa-sala. (Heb 7:26, 8:3: 9:11, 12) Tungod 
niini nga mga katarongan, ang dugo ni Kristo mi- 
tuaw alang sa mas maayong mga butang kay sa 
dugo sa matarong nga si Abel. Ang dugo sa hing- 
pit nga halad sa Anak sa Diyos mao lamang ang 
makatuaw alang sa kaluoy, samtang ang dugo ni 
Abel ingon man ang dugo sa gimartir nga mga su- 
musunod ni Kristo mituaw alang sa panimalos. 
--Heb 12:24: Pin 6:9-11. 


Ngadto kang kinsa gidili 
ang pagkaon ug dugo? 


Human sa Lunop, si Noe ug ang iyang mga anak 
gitugotan na ni Jehova sa pagkaon ug unod sa ha- 
yop, apan sila hugot nga gidid-an sa pagkaon ug 
dugo. (Gen 9:1, 3, 4) Gilatid sa Diyos dinhi ang re- 
gulasyon nga mapadapat, dili lamang ngadto kang 
Noe ug sa iyang pamilya, kondili ngadto sa tanang 
katawhan sukad niadto, tungod kay ang tanang 
nabuhi human sa Lunop maoy mga kaliwat sa pa- 
milya ni Noe. 

Labot sa pagkapermanente niini nga pagdili, 
si Joseph Benson nag-ingon: “Angayng matikdan 
nga kining pagdili sa pagkaon ug dugo, nga giha- 
tag kang Noe ug sa tanan niyang kaliwat ug gisub- 
li ngadto sa mga Israelinhon diha sa labing solem- 
neng paagi ubos sa Moisesnong kahikayan, sukad 
masukad wala bag-oha, apan, sa kasukwahi, gilig- 
on ubos sa Bag-ong Tugon, sa Buhat xv., ug sa 
ingon gihimong obligasyon nga padayong tuma- 
non.”-- Notes ni Benson, 1839, Tomo I, p. 43. 

Ubos sa Moisesnong Balaod. Sa pakigsaad 
sa Balaod nga gihimo ni Jehova uban sa nasod 
sa Israel, iyang gilakip ang balaod nga gihatag 
kang Noe. Iyang gitin-aw nga ang “pagkasad-an sa 
dugo” maanaa kang bisan kinsa nga dili mosunod 
sa paagi nga gilatid sa balaod sa Diyos bisan sa 
pag-ihaw ug hayop. (Lev 17:3, 4) Ang dugo sa usa 
ka hayop nga giihaw aron kan-on kinahanglang 
iyabo sa yuta ug tabonan niini. (Lev 17:13, 14) Si 
bisan kinsa nga mokaon ug dugo sa bisan unsang 
matang sa unod 'pagaputlon gikan sa taliwala sa 
iyang katawhan.” Ang tinuyong mosupak niini nga 
balaod bahin sa pagkasagrado sa dugo “pagaput- 
lon,” buot ingnon, pagapatyon.--Lev 17:10, 7:26, 
27; Num 15:30, 31. 

Sa pagkomento sa Levitico 17:11, 12, ang Cyclo- 
peedia ni M'Clintock ug Strong (1882, Tomo I, 
p. 834) nag-ingon: “Kining higpit nga sugo dili la- 
mang kay alang sa mga Israelinhon, kondili alang 
usab sa mga langyaw nga nagpuyo sa ilang taliwa- 
la. Ang silot nga ipahamtang sa mosupak niini mao 
ang “pagputol gikan sa taliwala sa katawhan, nga 
mopatim-awng nagtumong sa silot nga kamata- 
yon (itandi ang Heb. x, 28), bisan tuod lisod ang 
pagtino kon kini ipahamtang ba pinaagi sa espada 
o pinaagi sa pagbato.” 

Sa Deuteronomio 14:21 ang hayop nga namatay 
rag iya o gilapa sa mabangis nga hayop gitugotang 
ibaligya ngadto sa langyaw nga pumoluyo o sa usa 
ka langyaw. Busa gipakita nga adunay kalainan 
ang dugo sa maong mga hayop ug ang dugo sa 
mga hayop nga giihaw sa usa ka tawo aron kan-on. 
(Itandi ang Lev 17:14-16.) Ang mga Israelinhon, 
ingon man ang langyawng mga pumoluyo nga mi- 
dawat sa matuod nga pagsimba ug nailalom sa pa- 
kigsaad sa Balaod, obligado sa pagtuman sa hataas 
nga mga kinahanglanon sa maong Balaod. Ang ka- 
tawhan sa tanang kanasoran nailalom sa sugo diha 
sa Genesis 9:3, 4, apan kadtong nailalom sa Balaod 
gituboy sa Diyos ngadto sa mas hataas nga sukda- 
nan sa pagtuman sa maong sugo kay sa mga lang- 
yaw ug sa langyaw nga mga pumoluyo nga dili 
mga magsisimba ni Jehova. 

Ubos sa Kristohanong kahikayan. Ang na- 
gamandong lawas sa unang-siglo nga Kristoha- 
nong kongregasyon, ubos sa pagtultol sa bala- 
ang espiritu, nagbaod maylabot sa dugo. Ang 
ilang balaod nag-ingon: “Kay ang balaang espiritu 
ug kami nagkauyon nga dili magsangon ug dugang 
pang palas-anon kaninyo, gawas niining kinahang- 
lanong mga butang, nga padayong magaayad sa 
mga butang nga gihalad ngadto sa mga idolo ug 
gikan sa dugo ug gikan sa mga butang nga naluok 
ug gikan sa pakighilawas. Kon kamo magpahilayo 
gayod niining mga butanga, mabulahan kamo. 
Maayong panglawas kaninyo!” (Buh 15:22, 28, 29) 
Ang pagdili naglakip sa unod nga aduna pay dugo 
(“mga butang nga naluok'”). 

Kini nga mando sa bug-os gipasukad sa sugo sa 
Diyos sa dili pagkaon ug dugo, ingon sa gihatag 
kang Noe ug sa iyang mga anak ug busa, alang sa 
tanang katawhan. Niining bahina, makaplagan ang 
mosunod diha sa The Chronology of Antient King- 
doms Amended, ni Sir Isaac Newton (Dublin, 1728, 
p. 184): “Kining balaora [nga magaayad sa dugo] 
mas karaan pa kay sa mga adlaw ni Moises, sang- 
lit gihatag kini ngadto kang Noe ug sa iyang mga 
anak, dugay na sa wala pa ang mga adlaw ni Ab- 
raham: ug busa sa dihang ang mga Apostol ug 
mga Ansiyano sa Konseho sa Jerusalem miingon 
nga ang mga Hentil wala obligaha nga magpatu- 

li ug mosunod sa balaod ni Moises, wala nila ilakip 
kining balaod nga magaayad sa dugo, ug gikan sa 
mga butang nga naluok, sanglit mas una kini nga 
balaod sa Diyos, nga gipatuman dili lamang sa 
mga anak ni Abraham, kondili sa tanang nasod, 
samtang nag-uban sila pagpuyo sa Sinar ilalom sa 
pagmando ni Noe: ug ingon usab niini ang balaod 
nga magaayad sa mga karne nga gihalad ngadto 
sa mga Idolo o bakak nga mga Diyos, ug gikan sa 
pakighilawas. “--Italiko iyaha. 

Gisunod sukad pa sa panahon sa mga aposto- 
les. Gipadala sa konseho sa Jerusalem ang desis- 
yon niini ngadto sa Kristohanong mga kongregas- 
yon aron pagasundon. (Buh 16:4) Mga pito ka tuig 
human ipagula sa konseho sa Jerusalem ang bala- 
od, ang mga Kristohanon nagpadayon sa pagsunod 
sa “hukom nga sila gayod maglikay sa kon unsay 
gihalad ngadto sa mga idolo ingon man usab gikan 
sa dugo ug sa naluok ug gikan sa pakighilawas.” 
(Buh 21:25) Ug kapin sa usa ka gatos ka tuig sa ula- 
hi, niadtong 177 K.P., didto sa Lyons (karon anaa sa 
Pransiya), sa dihang giakusar sa relihiyosong mga 
kaaway nga gikaon kuno sa mga Kristohanon ang 
ilang mga anak, usa ka babaye nga ginganlan ug 
Biblis miingon: “Sa unsang paagi ang maong mga 
tawo mokaon sa ilang mga anak, nga gani gidid-an 
man sila sa pagkaon ug dugo bisan sa walay kabu- 
ot nga mga hayop?"---The Ecclesiastical History, ni 
Eusebius, V, 1, 26. 

Ang unang mga Kristohanon naglikay sa pagka- 
on sa bisan unsang matang sa dugo. Niining bahi- 
na si Tertullian (mga 155-human sa 220 K.P.) nag- 
ingon diha sa iyang basahon nga Apology (IX, 13, 
14): “Mapakaulawan unta kamo atubangan sa mga 
Kristohanon, kay wala namo ilakip bisan ang dugo 
sa mga hayop diha sa among pagkaon. Tungod ni- 
ana kami naglikay gikan sa mga butang nga nalu- 
ok o nga namatay sa kaugalingon niini, aron kami 
sa bisan unsang paagi dili mahugawan sa dugo, bi- 
san kon kini anaa sa karne. Sa kataposan, sa dihang 
kamo nagsulay sa mga Kristohanon, kamo nagtan- 
yag kanila ug mga soriso nga puno sa dugo, siyem- 
pre, kamo nahibalo pag-ayo nga kini gidili taliwala 
kanila, apan buot ninyo nga sila molapas.” Si Minu- 
cius Felix, usa ka Romanong abogado nga nabuhi 
hangtod sa mga 250 K.P., nagpasiugda sa samang 
punto, nga misulat: “Dili kami makaako sa pagtan- 
aw o bisan sa pagpamati bahin sa pagpatay sa usa 
ka tawo, giayran namo ang tawhanong dugo nga 
tungod niana diha sa among mga pagkaon among 
gilikayan ang dugo sa mga hayop nga gigamit 
ingong pagkaon.”— Octavius, XXX, 6. 

Nalangkit ang Integridad. Sukad sa pana- 
hon nga ang bag-ong pakigsaad giinagurahan pi- 
naagi sa dugo ni Jesu-Kristo, ang mga Kristohanon 
miila sa nagahatag-kinabuhing bili niini nga dugo 

pinaagi sa kahikayan ni Jehova ug pinaagi ni Jesus 
ingong ang dakong Hataas nga Saserdote kinsa 
“misulod, dili, dili pinaagi sa dugo sa mga kanding 
ug sa toreyong mga baka, kondili pinaagi sa iyang 
kaugalingong dugo, makausa alang sa tanang pa- 
nahon ngadto sa balaang dapit ug nakabaton sa 
walay kataposang kaluwasan alang kanato.” Pi- 
naagi sa pagtuo sa dugo ni Kristo, nahinloan sa 
mga Kristohanon ang ilang mga tanlag gikan sa 
patayng mga buhat aron sila makahatag ug sag- 
radong pag-alagad ngadto sa buhing Diyos. Sila 
mabalak-on sa ilang pisikal nga kahimsog, apan 
sila mas labaw pa gayod nga mabalak-on sa ilang 
espirituwal nga kahimsog ug sa ilang baroganan 
atubangan sa ilang Maglalalang. Buot nilang ma- 
huptan ang ilang integridad ngadto sa buhing Di- 
yos, nga dili magalimod sa halad ni Jesus, nga dili 
mag-isip niini nga walay-bili, ug dili magyatak ni- 
ini. Kay sila nagapangita, dili sa kinabuhi nga lu- 
malabay, kondili sa kinabuhing walay kataposan. 
--Heb 9:12, 14, 15: 10:28, 29. 


DUGOS, UDLAN. Ang dugos sa putyokan 
maoy tam-is, hagkot nga pluwido. Ang dugos gita- 
wag sa Hebreohanong Kasulatan sa mga pulong 
nga no pheth (nagaagay nga dugos, o dugos sa ud- 
lan) ug devash" Kining ulahing pulong nagtumong 
dili lamang sa dugos sa putyokan kondili sa anibal 
usab sa mga prutas. (Lev 2:11, ftn sa Rbi8) Sa Gre- 
gong Kasulatan ang terminong meli ang gigamit, 
lakip sa adhetibo nga agrios, “ihalas,” sa pagtu- 
mong sa dugos sa ihalas nga mga putyokan. 

Ang Udlan. Ang udlan maoy usa ka kahibu- 
longang mugna sa inhenyeriya, makita niini ang 
dili-matupngan nga kaalam ug katakos sa Maglala- 
lang sa pagbutang sa maong “inhenyeriya” ug ki- 
naiyanhong katakos sa pagpanukod diha sa putyo- 
kan. Ang mga kuwartokuwarto sa udlan nga unom 
ug kilid kasudlan gayod ug daghan kaayong dugos 
nga gigamitan lang ug diyutayng talo, ang mater- 
yales nga gigamit sa paggama sa mga bungbong 
sa kuwartokuwarto sa udlan. Sa dihang himoon 
ang usa ka udlan, ang talo gam-on pinaagi sa es- 
pesyal nga mga glandula diha sa lawas sa putyo- 
kan. Kini mogula agi sa gagmitoyng mga buhobu- 
ho sa lawas, nga pormag gagmayng puti nga mga 
tipaktipak. Ginamit ang mga tiil niini, ihungit sa 
putyokan ang mga tipaktipak ngadto sa baba niini. 
Dayon usapon niini ang talo ug ibutang kini diha sa 
bahin sa udlan nga gigama. Ang kabaga sa mga 
bungbong sa udlan maoy un-tersiya lamang sa 
usa ka milimetro (7/0 pul.) apan makadaog ug 30 
ka pilo kay sa ilang gibug-aton. 

Ang mga putyokan magtukod sa ilang mga ba- 
lay diha sa lainlaing mga dapit, lakip sa mga ka- 
hoy, mga bato, ug sa usa ka kahimtang, bisan diha 

sa patayng lawas sa usa ka hayop, nga dayag dili 
na bakag nga patayng lawas kondili nauga na sa 
adlaw. Mao kini ang patayng lawas sa hayop nga 
gikan niini si Samson mikaon ug dugos.---Huk 14: 
8, 9. 

Dugos. Ang dugos sa putyokan gihimo gikan 
sa tam-is nga duga sa mga bulak ug mga prutas. 
Sa dihang tigomon ang dugos ug ibutang kini sa 
udlan, may pipila ka kemikal gikan sa lawas sa put- 
yokan ang madugang. Ang ubang tubig moalis- 
ngaw gikan sa tam-is nga duga, ug pinaagi sa mga 
kemikal ang tam-is nga duga mahimong dugos. 
Lainlain ang kolor ug ang lami sa dugos depende 
kon diin maggikan ang tam-is nga duga. Ang du- 
gos dali rang hilison sa lawas ug mahimo dayong 
enerhiya. 

Kadaghanan sa mga paghisgot sa Bibliya bahin 
sa dugos sa putyokan nagtumong sa dugos nga 
ihalas, sama sa gikaon ni Juan nga Tigbawtismo 
didto sa kamingawan. (Mat 3:1, 4) Ang pagkama- 
kapalagsik sa dugos gipakita sa kahimtang sa anak 
nga lalaki ni Haring Saul nga si Jonatan kinsa, tu- 
ngod kay gikapoy sa gubat, mitilaw ug dugos. 
Dihadiha ang iyang mga mata “midan-ag.” (1Sa 
14:25-30) Kining makapalagsik nga pagkaon gitala 
nga lakip sa mga tagana nga gihatag sa Diyos 
alang sa iyang katawhan didto sa kamingawan. 
Didto, diin diyutay lamang ang kakahoyan, ang ka- 
tawhan nakakuhag dugos nga kan-on “gikan sa da- 
kong bato,” nga mao, gikan sa mga udlan nga gi- 
balay sa mga putyokan diha sa batoon nga mga 
dapit.---Deu 32: 13. 

Masambingayong Paggamit. Ang makapa- 
ayong mga epekto sa dugos gitandi sa makapahi- 
muot nga mga pulong ug sa kaalam, dili lamang 
tungod sa katam-is ug kalami niini kondili tungod 
usab kay kini makaayo sa panglawas. Ang kahi- 
mut-anang mga pulong makapahimsog sa espiritu- 
wal, maingon nga ang dugos maayo alang sa pisi- 
kal nga lawas. Ang magsusulat sa Mga Proverbio 
nag-ingon: “Ang kahimut-anan nga mga pulong 
maoy usa ka udlan, matam-is sa kalag ug makapa- 
ayo sa kabukogan.”---Pr 16:24: 24:13, 14. 

Ang katam-is ug kalalim sa pagkaon ug dugos 
gigamit sa masambingayong paagi sa tibuok Kasu- 
latan. Ang mga pananglitan makaplagan diha sa 
Ezequiel 3:2, 3 ug Pinadayag 10:9. Ang dugos sa 
udlan sagad gihisgotan, kay kini giisip nga mas 
lami, mas tam-is, ug mas sustansiyado kay sa du- 
gos nga taudtaod nang nahanginan. Sa pagpasiug- 
da sa kamaayo ug kaanindot sa mga pulong nga 
gisulti sa babayeng Sulamita, ang iyang hinigug- 
mang magbalantay naghisgot niini ingong “dugos 
sa udlan” nga padayong nagatulo gikan sa mga 
ngabil sa Sulamita. (Aw 4:11) Ang hudisyal nga 

mga hukom ni Jehova maayo kaayo, makapahim- 
sog, ug mapuslanon nga tungod niana kini gani 
“matam-is pa kay sa dugos ug sa nagatulo nga du- 
gos sa udlan.” (Sal 19:9, 10) Ang iyang mga pulong 
'mas lalim diha sa alingagngag kay sa dugos nga 
anaa sa baba. '--Sal 119: 103. 

Bisan tuod ang dugos makaayo, ang sobrang 
pagkaon niini makapasuka (Pr 25:16), ug kining 
pagkaon ug sobrang dugos gipakasama sa kataw- 
han nga nangita sa ilang kaugalingong himaya. 
--Pr 25:27. 

Ang Proverbio kapitulo 5 migamit sa katam-is sa 
dugos sa udlan aron iilustrar ang tentasyon sa pag- 
buhat ug seksuwal nga imoralidad nga mahimong 
ikapahinabo sa “usa ka estranyong babaye" pinaagi 
sa iyang pagpangahir sa usa ka lalaki ginamit ang 
iyang pagkamabihagon ug ang iyang maulog-ulo- 
gon nga mga pulong. Kini maoy usa ka maayong 
pasidaan alang sa mga Kristohanon karong adla- 
wa. “Ang mga ngabil sa usa ka estranyong babaye 
nagatulo ingon sa udlan, ug ang iyang alingagngag 
mas tanglas pa kay sa lana. Apan ang sangpotanan 
gumikan kaniya ingon ka pait sa ajenjo: ingon ka 
hait sa espada nga duhay-sulab. Ang iyang mga 
tiil nagakanaog ngadto sa kamatayon,” matod pa sa 
maalamong tawo. Ang iyang maulog-ulogon, sa- 
mag-dugos nga mga pulong ug mga lihok nagatul- 
tol sa lalaki sa paghimo mismo sa imoral nga buhat 
mao nga “sa takulahaw lamang siya misunod kani- 
ya, sama sa usa ka torong baka nga nagapadulong 
sa pagkaihaw.”---Pr 5:3-5, 7:21, 22. 

Dugos sa mga Prutas. Ang Hebreohanong 
pulong nga devash mahimong magtumong usab 
sa duga, o anibal, sa mga prutas---mga igos, dati- 
les, ug uban pa. Sagad ang konteksto maoy mota- 
bang sa mga magbabasa sa pagtino kon ang gipa- 
sabot mao ba ang dugos sa putyokan o dili. Dayag 
nga ang anibal sa mga prutas mao ang gidili nga 
ihalad sa ibabaw sa halaran diha sa Levitico 2:11, 
tungod kay kini dali nga moaslom. Ang pamatuod 
nga dili dugos sa putyokan ang gipasabot dinhi 
makita diha sa sunod nga bersikulo, nga naglakip 
sa gidiling “dugos” ingong unang mga bunga nga 
igatanyag kang Jehova. Sanglit ang kadaghanan sa 
dugos nga gigamit sa mga Israelinhon maoy dugos 
nga ihalas, dili-kultibado nga produkto, ang “du- 
gos” nga gitanyag ingong mga unang bunga sa di- 
hang giawhag ni Ezequias ang katawhan sa pagsu- 
portar sa mga saserdote dayag nga maoy duga 
o anibal sa mga prutas.---2Cr 31:5. 

Usa ka Yuta sa Gatas ug Dugos. Ang pag- 
larawan sa Palestina ingong “usa ka yuta nga na- 
gaagay sa gatas ug dugos,” nga sagad gisubli sa 
Kasulatan, maoy haom, kay dili lamang ang yuta 
dagaya kaayo sa produkto sa mga putyokan kon- 
dili sa anibal usab sa mga prutas. (Ex 3:8, Lev 

20:24: Deu 11:9, Jos 5:6) Ang anibal sa mga pru- 
tas dayag nga mao ang gihisgotan ingong panin- 
da nga gibaylo sa mga baligya sa Tiro.--Eze 27: 
2, 17, tan-awa ang PUTYOKAN. 


DUKE. Usa ka tawo nga gitudlo, gipalingkod sa 
katungdanan, gitugyanan ingong usa ka prinsipe 
o dakodako. Ang lima ka pangulo sa Midian, “ang 
mga duke ni Sihon,” nga gitawag ug “mga hari sa 
Midian” sa Numeros 31:8, gipatay sa dihang ang 
Israel nanimalos sa mga Midianhon tungod sa 
panghitabo sa Baal sa Peor. (Jos 13:21) Ang mga 
pangulo sa mga kaaway sa katawhan sa Diyos gi- 
tawag ug “mga duke” (“mga prinsipe,” AT” KJ, RS) 
sa Salmo 83:11. Ang Hebreohanong termino nga 
nassikh' (duke) makita usab sa Ezequiel 32:30. 

Ang usa ka Mesiyanikong tagna nag-ingon nga, 
sa dihang ang mga kaaway sa katawhan sa Diyos 
moanha batok kanila, patindogon ang “pito ka 
magbalantay, oo, walo ka duke gikan sa kataw- 
han [mga prinsipe sa katawhan,” KJ, sa panaplin, 
RS].” Sanglit ang pito naghawas sa kabug-osan, 
ang “walo ka duke” dayag nga nagpasabot nga usa 
ka dakong gidaghanon sa mga tawong takos nga 
gitudlo ubos sa pagmando sa Mesiyas ang mangu- 
na sa katawhan ni Jehova.---Miq 5:5. 


DULA. Sukad pa sa unang kasaysayan sa tawo 
diha nay kaikag sa paglipaylipay ug kalingawan. Si 
Jubal, sa ikapitong kaliwatan gikan kang Adan, gi- 
ingon nga mao “ang mag-uugda sa tanan niadtong 
nagagamit sa alpa ug sa plawta.” (Gen 4:21) Sa 
paglabay sa panahon, lagmit sa yugto human sa 
Lunop, ang mga dula namugna usab. 

Ehipto ug Mesopotamia. Sa katag kaayo 
nga mga dapit sa Ehipto, Palestina, ug Mesopota- 
mia, ang mga arkeologo nakakubkob ug nagkalain- 
laing samag-damahan nga mga papan, dayis, ug 
mga piyesa nga dulaan, nga ang pipila niini sukad 
pa niadtong kapanahonan sa wala pa si Abraham. 
Ang usa ka linilok gikan sa usa ka Ehiptohanong 
ganghaan sa templo naglarawan kang Ramses III 
nga nagdula ug susama sa dama uban sa usa sa 
iyang mga puyopuyo. Daghang dula ang migamit 
ug mga dayis ug mga throw stick aron matino ang 
sunod nga himoon. 

Ang Ehiptohanong mga dibuho, gawas nga gila- 
rawan ang pagsayaw ug ang pagpatugtog ug tu- 
longgon, nagpakita ug mga talan-awon sa Ehiptoha- 
nong mga babaye nga nagdulag mga bola, nga 
nag-itsa ug nagsalo sa ubay-ubayng mga bola sa sa- 
mang higayon. Ang ubang mga dula sa mga batan- 
on, sama nianang sa usa ka matang sa sangka, pa- 
gadulaon ingong grupo. Ang mga holin popular 
usab. 

Israel. Walay direktang paghisgot diha sa 
Bibliya bahin sa mga dula taliwala sa mga Heb- 

reohanon, apan adunay mga indikasyon sa lainla- 
ing teksto bahin sa pipila ka matang sa kalinga- 
wan gawas pa sa musika, pag-awit, pagsayaw, 

Ang mga Dula sa Olimpiada gisaulog matag 
upat ka tuig ug dako kaayog relihiyosong kahulo- 
gan. Ang relihiyosong mga halad ug mga pag- 

simba sa kalayo sa Olimpiada maoy 

ug pag-estoryahanay. Ang Zacarias 8:5 naghisgot 
bahin sa mga bata nga nagdula sa mga plasa, ug 
ang pag-awit ug pagsayaw sa mga batang lalaki 
gihisgotan sa Job 21:11, 12. Sa panahon ni Jesus 
nahimong dula sa mga bata ang pagsundogsun- 
dog sa malipayon ug masulub-on nga mga okas- 
yon. (Mat 11:16, 17) Sa mga pagpangubkob didto 
sa Palestina nakaplagan ang mga dulaan sa mga 
bata sama sa tilingtiling, mga pito, ug gagmayng 
mga kulon ug mga karo. Ang Job 41:5 tingali nag- 
hisgot sa pagbuhi ug anad nga mga langgam. Mo- 
patim-aw nga nabatasan gayod usab ang mga 
pagtiro ginamit ang mga pana ug mga lambuyog. 
(1Sa 20:20-22, 35-40, Huk 20:16) Apan, ang ma- 
indigong mga dula nga ingon niini daw nabatasan 
lamang taliwala sa mga Hudiyo niadtong Heleni- 
ko nga yugto. 

Ang mga pagtigmotigmo ug mga pagtag-antag- 
an maoy popular sa Israel, sumala sa gipakita sa 
tigmo nga gihatag ni Samson ngadto sa mga Filis- 
tehanon.--Huk 14:12-14. 

Gresya. Dungandungan sa panahon nga si 
Isaias nagsugod sa pagpanagna sa Juda, gisugdan 
sa mga Grego ang ilang nabantog nga mga sang- 
ka sa mga atleta sa Olimpiada agig pasidungog 
kang Zeus, sa tuig 776 W.K.P. Samtang ang mga 
dula sa Olympia nagpabilin nga maoy labing na- 
bantog, may tulo ka uban pang Gregong mga 
lungsod nga nahimong iladong mga sangkaanan. 
Sa Isthmus duol sa Corinto gihimo ang Isthmian- 
hong mga Dula, nga gipahinungod ingong sagra- 
do ngadto kang Poseidon. Didto sa Delphi gihimo 
ang Pytianhong mga Dula, samtang ang Nemean- 
hong mga Dula, ingong pasidungog usab kang 
Zeus, gihimo duol sa Nemea. 


prominenteng mga bahin niini nga pa- 
ngilin. Ang Isthmianhong mga Dula 
duol sa Corinto gihimo sa matag duha 
ka tuig. 

Ang pangunang programa diha sa 
tanang sangka naglakip sa lumba sa 
dagan, dumog, boksing, paglabay ug 
discus ug salapang, lumba sa karo, ug 
uban pang mga dula. Ang mga suma- 
salmot mohimog panaad sa pagsunod 
sa estriktong napulo-ka-bulan nga es- 
kedyul sa pagbansay, nga mogugol 
ug kinadak-ang bahin sa ilang pana- 
hon. Ang eskedyul sa pagbansay es- 
triktong gidumala sa mga maghuhu- 
kom kinsa mopuyo kauban sa mga 
sumasalmot. Ang mga atleta sagad 
bansayon ilalom sa mga kahimtang nga mas li- 
sod kay sa aktuwal nga sangka, kay ang mga 
maglulumba sa dagan butangan ug mga pabug- 
at diha sa ilang mga tiil ug ang mga boksidor 
sul-oban ug bug-at nga mga uniporme samtang 
nagbansay. Sagad gugolon ang daghang mga 
tuig sa pag-ugmad sa gikinahanglang mga ka- 
lidad aron mahimong mananaog diha sa mga 
dula. Ang ganti naglakip sa usa ka simpleng gir- 
nalda, o purongpurong nga mga dahon, diin ang 
ihalas nga olibo gigamit sa mga Dula sa Olimpi- 
ada, ang mga dahon sa aguho gigamit sa Isthmi- 
anhong mga Dula, ang lawrel diha sa Pytianhong 
mga Dula, ug ang ihalas nga celery diha sa Ne- 
meanhong mga sangka. Ang ganti sagad ipakita 
diha sa dag-anan tapad sa reperi, nga nagdasig 
sa mga sumasalmot sa mga lumba sa dagan nga 
makigbisog sa ilang kaugalingon kutob sa maa- 
rangan samtang magatutok sa ganti. Apan, kon 
adunay mapakyas sa pagsubay sa mga lagda 
siya madiskuwalipikar. Sa dili pa kini himoon o sa 
pagkahuman niini, o sa dihang ginahimo kini, 
ang mga dula maoy topiko sa panaghisgot sa ta- 
nan. Ang mananaog nga mga atleta dayegon, hi- 
moong idolo, hatagan ug daghang regalo, ug 
pasidunggan pag-ayo. Ang Corinto mihatag sa 
mananaog nga mga atleta ug tibuok kinabuhi 
nga pensiyon. 

Roma. Ang Romanhong mga dula lahi ra kaa- 
yo kay sa Gregong mga dula, kay ang ilang pangu- 
nang gipasiugda mao ang mga away sa gladyador 
ug ang ubang mga pasundayag nga hilabihan ka 
bangis. Ang mga sangka sa gladyador unang nag- 
sugod sa ikatulong siglo W.K.P. ingong usa ka 

relihiyosong serbisyo diha sa mga paglubong ug 
lagmit suod nga nalangkit sa karaang paganong 
mga rituwal diin ang mga magsisimba magsamad- 
samad sa ilang kaugalingon, nga magpabanaw sa 
ilang dugo ingong pasidungog sa ilang mga diyos 
o ingong pasidungog sa ilang mga patay. (1Ha 
18:28, itandi ang pagdili sa maong mga buhat 
ngadto sa Israel diha sa Lev 19:28.) Ang Roman- 
hong mga dula sa ulahi gipahinungod ngadto sa di- 
yos nga si Saturno. Walay makalabaw kanila sa tu- 
mang kabangis ug pagkabanyaga. Si Emperador 
Trajan kas-a nagpasundayag ug mga dula nga gi- 
apilan sa 10,000 ka gladyador, nga ang kadagha- 
nan kanila nakig-away hangtod sa kamatayon sa 
wala pa matapos ang pasundayag. Bisan ang pipi- 
la ka senador, pipila ka “hamili” nga mga babaye, 
ug usa ka emperador, si Commodus, misulod sa 
arena sa mga gladyador. Sukad sa panahon ni Nero 
daghan kaayong mga Kristohanon ang gipamatay 
niini nga mga pasundayag. 

Ang Paganong mga Dula Gidala Ngadto 
sa Palestina. Panahon sa paghari ni Antiochus 
Epiphanes sa ikaduhang siglo W.K.P, ang mga Hu- 
diyo nga naimpluwensiyahan sa Helenismo nagda- 
la sa Gregong kultura ug mga sangka sa atleta 
ngadto sa Israel, ug may usa ka gimnasyum nga 
gitukod didto sa Jerusalem, sumala sa unang kapi- 
tulo sa Apokripal nga basahon sa Unang Macabeo. 
Giingon sa 2 Macabeo 4:12-15 nga bisan ang mga 
pari wala na magtagad sa ilang mga katungdanan 
aron makasalmot sa mga dula. Apan, ang uban 
hugot nga mitutol sa maong pagsagop sa paga- 
nong mga kostumbre. 

Sa unang siglo W.K.P., si Herodes nga Bantogan 
nagtukod ug usa ka teatro didto sa Jerusalem, usa 
ka ampiteatro sa kapatagan, usab usa ka teatro ug 
ampiteatro didto sa Cesarea, ug siya nag-organisar 
ug mga dula sa matag lima ka tuig agig pasidu- 
ngog kang Cesar. Gawas pa sa mga dumog, lumba 
sa karo, ug ubang mga sangka, iyang gipauso ang 
pipila ka sistema gikan sa Romanhong mga dula, 
nga nag-organisar ug mga away tali sa mapintas 
nga mga mananap o isangka ang maong mga ma- 
nanap sa mga tawo nga gihukman sa kamatayon. 
Matod ni Josephus, tungod niini nagkunsabo ang 
nasukong mga Hudiyo aron patyon si Herodes, 
ugaling lang kini napakyas.--Jewish Antiquities, 
XV, 267-291 (viii, 1-4): XV, 331-341 (ix, 6). 

Ang Kristohanong Panglantaw. Si Tertul- 
lian, nga usa ka magsusulat sa ikaduha ug ikatu- 
long siglo K.P., nagbatbat sa baroganan sa unang 
mga Kristohanon maylabot sa kalingawan nga ko- 
mon taliwala sa mga Romano pinaagi sa pag-ingon 
nga ang mga Kristohanon “wala makiglabot, sa si- 
nultihan, panan-aw o pandungog, sa kabuangan sa 
sirkos, sa pagkawalay-ulaw sa teatro, sa kaluog sa 

pasundayag diha sa arena, sa kakawangan sa gim- 
nasyum.” Siya midugang: “Nganong mangasuko 
man mo namo, kon among gituohan nga adunay 
ubang mga kalipayan? .. . among gisalikway ang 
inyong gikahimut-an, ang among gikahimut-an 
wala makahatag kaninyo ug kalipay.” (Apology, 
XXXVIII, 4, 5) Bahin sa pagbansay o pagdisiplina 
sa lawas sa katibuk-an, gisuma ni apostol Pablo 
ang Kristohanong tinamdan diha sa iyang tambag 
ngadto kang Timoteo sa 1 Timoteo 4:7-10. 

Masambingayong Paggamit. Adunay pipila 
ka bahin sa mga dula nga tukmang gigamit ni Pab- 
lo ug Pedro aron iilustrar ang mga punto sa ilang 
pagpanudlo. Sukwahi sa ganti nga gitinguha sa 
mga sumasalmot sa Gregong mga dula, gipakita 
nga ang purongpurong nga gipakigbisogan nga 
mabatonan sa usa ka dinihogang Kristohanon dili 
ang usa ka malawos nga girnalda nga mga dahon 
kondili ang ganti nga walay-kamatayong kinabu- 
hi. (1Pe 1:3, 4; 5:4) Kinahanglan siyang modagan 
uban ang determinasyon nga makuha ang ganti 
ug kinahanglang motutok nganha niini, ang pagli- 
ngi sa likod makadaot. (1Co 9:24; Flp 3:13, 14) Siya 
kinahanglang makigsangka subay sa mga lagda sa 
usa ka maligdong nga kinabuhi aron dili madisku- 
walipikar. (2Ti 2:5) Ang pagpugong sa kaugali- 
ngon, pagdisiplina sa kaugalingon, ug pagbansay, 
tanan hinungdanon. (1Co 9:25, 1Pe 5:10) Ang mga 
paningkamot sa Kristohanon kinahanglan nga ma- 
ayong pagkapuntirya, nga magtinguha sa kadao- 
gan, sama sa maayong pagkabansay nga boksidor 
nga dili mag-usik sa iyang mga suntok, hinuon ang 
tumong sa mga suntok sa mga Kristohanon maoy 
dili batok sa laing tawo, kondili sa mga butang, la- 
kip nianang anaa sa sulod sa iyang kaugalingon, 
nga mahimong makapildi kaniya. (1Co 9:26, 27, 
1Ti 6:12) Ang tanang makababag nga mga pabug- 
at ug ang makasabod nga sala tungod sa kakulang 
ug pagtuo kinahanglang tangtangon, maingon nga 
ang mga moapil sa lumba maghukas sa ilang sabal 
nga sapot. Ang Kristohanong maglulumba kina- 
hanglang andam alang sa usa ka lumba nga nag- 
kinahanglan ug paglahutay, dili kay kadiyot lang 
nga katulin.--Heb 12:1, 2. 

Angayng matikdan nga diha sa Hebreohanon 
12:1 gihisgotan ni Pablo ang usa ka bagang 'panga- 
nod sa mga saksi [Gr., marty'ron] nga naglibot ka- 
nato.” Ang pamatuod nga wala siya magtumong sa 
usa lamang ka pundok sa mga tumatan-aw gi- 
patin-aw sa mga kaundan sa nag-unang kapitu- 
lo nga gipunting ni Pablo pinaagi sa pag-ingon, 
“Busa, sanglit, ... ” Sa ingon, si Pablo nagdasig sa 
mga Kristohanon sa pagpadayon sa unahan diha 
sa lumba pinaagi sa paglantaw, dili lamang sa 
mga tumatan-aw, kondili sa maayong panig-ing- 
nan sa uban kinsa mga magdadagan usab, ug ila- 

binang nag-awhag sa mga Kristohanon sa pagtu- 
tok sa usa kinsa nahimo nang mananaog ug karon 
maoy ila nang Maghuhukom, si Kristo Jesus. 

Ang ilustrasyon sa 1 Corinto 4:9 lagmit gikuha 
gikan sa Romanhong mga sangka, diin si Pablo ug 
ang iyang mga isigkaapostoles dinhi gitandi niad- 
tong anaa sa kataposang sangka sa pasundayag 
diha sa arena---kay ang labing dugoon nga sangka 
kasagarang gigahin diha sa kataposang pasunda- 
yag, ug kadtong gipinig alang niini tinong ma- 
matay. Lagmit nga ang susamang esena sa Ro- 
manhong mga dula mao usab ang gihisgotan sa 
Hebreohanon 10:32, 33. (Tan-awa ang TEATRO.) Sa 
pagkatinuod, si Pablo lagmit naladlad sa mga kape- 
ligrohan sa Romanhong mga dula tungod sa iyang 
paghisgot diha sa 1 Corinto 15:32 maylabot sa 
"pagpakigbugno sa mapintas nga mga mananap sa 
Efeso." Gilantaw sa uban nga dili gayod makataro- 
nganong ang usa ka Romanong lungsoranon ita- 
han atubangan sa mapintas nga mga mananap 
diha sa arena, ug gipangagpas nila nga kini nga 
ekspresyon gigamit sa mahulagwayong paagi sa 
pagtumong sa samag-mapintas nga mananap nga 
mga magsusupak didto sa Efeso. Apan, ang gii- 
ngon ni Pablo sa 2 Corinto 1:8-10 mahitungod sa 
dako kaayong kapeligrohan nga iyang nasinatian 
sa distrito sa Asia, diin nahimutang ang Efeso, ug 
sa pagluwas sa Diyos kaniya gikan sa “ingon ka da- 
kong butang sama sa kamatayon” tinong mas mo- 
haom sa usa ka kasinatian uban sa literal nga ma- 
pintas nga mga mananap diha sa arena kay sa 
tawhanong pagsupak nga naagoman ni Pablo did- 
to sa Efeso. (Buh 19:23-41) Busa lagmit nga usa 
kini sa ubay-ubayng “mga pag-ungaw sa kamata- 
yon’ nga nasinatian ni Pablo panahon sa iyang mi- 
nistery0.--2Co 11:23, tan-awa ang KALINGAWAN. 


DULANG, PALANGGANA. Ang Kasulatan 
wala maghatag ug detalyadong kahubitan sa mga 
dulang o palanggana nga gigamit sa karaang kapa- 
nahonan, apan kini nga mga sudlanan sagad nga 
gama sa yutang-kulonon, kahoy, o metal. Ang 
ubang matang sa mga dulang gigamit sa balay, 
sama niadtong lakip sa mga tagana nga gidala 
ngadto kang David ug sa mga tawo uban kaniya sa 
dihang sila mikalagiw gikan kang Absalom. (2Sa 
17:27-29) Ang Hebreohanong pulong nga saph gi- 
gamit alang niini nga matang sa dulang. Kini nga 
pulong gigamit usab alang sa dulang nga gisudlan 
sa dugo sa halad sa Paskuwa sa mga Israelinhon 
didto sa Ehipto (Ex 12:22) ug gigamit usab alang sa 
mga dulang sa templo nga gidala ni Nabucodono- 
sor ngadto sa Babilonya. (Jer 52:19) Kini nga pu- 
long mahimong hubaron usab nga “panaksan,” ug 
busa si Jehova gihulagway nga matagnaong nag- 
ingon: “Ania, himoon ko ang Jerusalem nga usa ka 

panaksan [saph] nga magpasarasay sa tanang ka- 
tawhan sa tibuok palibot.” (Zac 12:1, 2) Ang Gre- 
gong pulong nga ni'pter” gigamit sa pagtumong sa 
“palanggana” nga gigamit ni Jesus sa dihang iyang 
gihugasan ang mga tiil sa iyang mga tinun-an. 
--Ju 13:5, ikompara ang Int. 

Gigamit sa Sangtuwaryo. Ang mga dulang 
gigamit usab alang sa sagradong mga katuyoan 
maylabot sa pagsimba kang Jehova didto sa taber- 
nakulo ug sa ulahing mga templo. Maingon sa gi- 
sugo ni Jehova kang Moises, ang mga butang sa ta- 
bernakulo naglakip sa usa ka dakong dulang nga 
kinahanglang pun-on ug tubig. Kini maoy gama sa 
tumbaga, nga gipatong sa usa ka tungtonganan 
nga tumbaga, ug gibutang taliwala sa tolda nga 
tagboanan ug sa halaran aron ang hataas nga sa- 
serdote ug ang ubang mga saserdote adunay tubig 
nga ikahugas sa ilang mga kamot ug mga tiil sa dili 
pa mosulod sa tolda nga tagboanan o sa dili pa mo- 
alagad didto sa halaran. (Ex 30:17-21: 31:9: 40:30, 
31) Kini nga dulang, nga gitawag nga palanggana 
ug hunawanan sa ubang mga hubad (NCV; MBB), 
gigama “pinaagi sa paggamit sa mga salamin sa 
mga alagad nga babaye nga naghimog organisa- 
dong pag-alagad sa ganghaan sa tolda nga tagbo- 
anan.”---Ex 38:8. 

Sumala sa Masoretikong teksto, walay espesipi- 
kong instruksiyon nga gihatag labot sa pagdala sa 
dulang sa tabernakulo. Hinunoa, ang Gregong Sep- 
tuagint (nga nahiuyon sa karaang Samarianhong 
Pentateuch) nagdugang sa Numeros 4:14 niini nga 
mga pulong: “Ug sila magkuha ug panapton nga 
purpura ug tabonan ang dulang ug ang tungtonga- 
nan niini ug ibutang kini sa usa ka asul nga tabon 
nga panit ug ibutang [kini] sa mga yayongan.” 

Ang Hebreohanong pulong nga kiyohr” (o ki- 
yor), nga nagkahulogang “dulang” o “palanggana” 
gigamit alang sa dulang sa tabernakulo. (Ex 35:16) 
Gigamit usab kini sa pagtumong sa napulo ka du- 
lang nga gihimo ni Solomon aron gamiton sa tem- 
plo, nga diha niana hugasan ang mga butang nga 
nalangkit sa halad-nga-sinunog.---2Cr 4:6, 14. 

Ang matag usa sa napulo ka dulang (palangga- 
na, NCV) nga tumbaga nga gihimo ni Hiram aron 
gamiton sa templo mosulod ug “kap-atan ka bath 
nga sukod,” o mga 880 L (230 gal) nga tubig. Kon 
kini nga mga dulang porma ug kawa, nan kini ti- 
ngali may diyametro nga 1.8 m (6 p). Siyempre, 
kon kini nag-ugdo ug nag-anam kagamay paingon 
sa ibabawng bahin, molahi na ang mga sukod nii- 
ni, ug angayng matikdan nga ang Bibliya wala 
maghatag ug detalyadong impormasyon sa porma 
niini, bisan tuod kini nag-ingon nga “ang matag 
dulang upat ka maniko.” Ang matag dulang gibu- 
tang diha sa upat-ug-ligid nga kareton nga may 

mga dayandayan ug mga kinulit nga maayong 
pagkahimo, diin ang lima niini gibutang sa tuo 
ug ang lima sa wala nga bahin sa balay.--1Ha 
7:27-39. 

Ang laing dulang nga dako kaayo mao ang da- 
kong dinayandayanan nga inumol nga dagatdagat 
nga gipatong sa 12 ka kinulit nga torong baka ug 
“gibutang sa tuong dapit, sa sidlakan, dapit sa ha- 
bagatan” sa balay. Gipondo niana ang tubig nga 
gamiton sa mga saserdote. Kini maoy lingin, 10 ka 
maniko (4.5 m, 14.6 p) gikan sa ngilit ngadto sa pi- 
kas ngilit ug 5 ka maniko (2.2 m, 7.3 p) ang giha- 
bogon.---2Cr 4:2-6, 10. 

Mga Panaksan. Sama sa ubang mga sudla- 
nan nga gihisgotan diha sa Kasulatan, ang mga pa- 
naksan gigama gikan sa yutang-kulonon, kahoy, o 
metal. Ang Hebreohanong termino nga mizraq’ 
nagtumong sa usa ka metal nga sudlanan nga da- 
yag nga gigamit maylabot sa mga halad sa pag- 
simba. (Ex 27:3, Num 4:14: 7:13, 1Ha 7:50, 2Cr 4:8) 
Lakip sa mas dagkong mga panaksan nga gigamit 
sa mga pagpangaon mao ang tsallachath (“panak- 
sang pangbangkete”": Pr 26:15) ug ang sephel (“da- 
kong pangbangketeng panaksan”: Huk 5:25). Ang 
gullah” gigamit sa pagtumong sa usa ka “panak- 
san” (Zac 4:2), apan kini gihubad usab nga “por- 
mag-panaksan"” ug “lingin” sa paghubit sa mga ulo- 
ulo sa mga haligi nga nagbarog atubangan sa 
templo sa panahon ni Solomon. (1Ha 7:41) Ang 
duha ka Gregong termino alang sa mga panaksan 
mao ang try blion ug phiale. Ang try 'bli'on nagtu- 
mong sa usa ka dili kaayo lawom nga panaksan 
nga gigamit ingong kan-anan (Mat 26:23), sam- 
tang ang phi-a le nagtumong sa usa ka “panaksan” 
nga sagad gigamit alang sa paghalad ug likido nga 
mga halad.---Pin 16:2-17. 


DULON. Usa ka matang sa mga apan-apan nga 
mubog mga antena o mga siwil, ilabina kadtong 
magpanon sa paglalin. Sa ubay-ubayng Hebreoha- 
nong mga pulong nga gihubad nga “dulon,” mas 
subsob nga makita ang 'arbeh' ug gisabot nga kini 
nagtumong sa tiglalin nga dulon, ang insekto nga 
adulto na ug pak-an. (Lev 11:22, ftn sa Rbi8) Ang 
Hebreohanong pulong nga ye'leq nagtumong sa 
nagkamang, wala pay pako nga dulon, buot ing- 
non, lukton pa. (Sal 105:34, ftn sa Rbi8, Joe 1:4) 
Ang Hebreohanong termino nga solam’ nagtu- 
mong sa dulon nga makaon. (Lev 11:22) Ang pa- 
non sa dulon maoy gitumong sa Hebreohanong 
termino nga gohvai. (Am 7:1) Ang Gregong pu- 
long nga akris’ gihubad nga “dulon.”---Mat 3:4, Pin 
9:7. 

Ang dulon may gitas-ong 5 sm (2 pul.) o kapin 
pa. Kini adunay duha ka paris nga pako, upat ka tiil 
nga gamiton sa paglakaw, ug duha ka mas tag-as 

nga igluluksong mga tiil nga dagkog paa. Ang la- 
pad, sihag nga pangulahiang mga pako, kon dili 
molupad, itiklop sa ilalom sa baga nga panguna- 
hang mga pako. Pinaagi sa igluluksong mga tiil ni- 
ini, ang insekto makalukso nga labaw pa kaayo kay 
sa gitas-on sa lawas niini. (Tan-awa ang Job 39:20.) 
Diha sa Kasulatan, ang dulon gigamit usahay sa 
paghawas sa pagkadili-maihap.--Huk 6:5, 7:12: Jer 
46:23, Nah 3:15, 17. 

Usa ka “Mahinlo” nga Pagkaon. Ang Bala- 
od nagklasipikar sa mga dulon ingong mahinlo nga 
pagkaon. (Lev 11:21, 22) Ngani, ang pagkaon ni 
Juan nga Tigbawtismo maoy mga dulon ug dugos. 
(Mat 3:4) Giingon nga kini nga mga insekto samag 
lami sa pasayan o kasag ug puno sa protina: ang 
mga dulon sa desyerto, sumala sa usa ka pagtuon 
nga gihimo didto sa Jerusalem, adunay 75 porsi- 
yento nga protina. Karong adlawa, kon kini kan-on 
sa mga Arabo, kini sangagon, pabukalan, pritohon, 
o ibulad. Sagad ang mga tiil ug pako kuhaon. 

Mga Hampak sa Dulon. Sa kapanahonan sa 
Bibliya ang hampak sa dulon maoy usa ka grabeng 
katalagman ug, usahay, usa ka kapahayagan sa 
paghukom ni Jehova, sama niadtong ikawalong 
hampak sa karaang Ehipto. (Ex 10:4-6, 12-19, Deu 
28:38, 1Ha 8:37; 2Cr 6:28, Sal 78:46, 105:34) Ang 
mga dulon, nga gipadpad sa hangin, kalit nga mo- 
abot, apan ang tingog sa ilang pag-abot, nga gitan- 
di sa Kasulatan nga sama sa kinagalkal sa mga 
karo ug sa pagpitipiti sa kalayo nga nagaut-ot sa 
dagami (Joe 1:4: 2:5, 25) giingon nga madungog sa 
gilay-ong mga 10 km (6 mi). Ang ilang paglupad 
nag-agad pag-ayo sa hangin, ug kon pauyon ang 
hangin, sila makalupad ug layo kaayo. Nakit-an pa 
gani sa mga tawong anaa sa dagat ang mga panon 
sa dulon kapin sa 1,600 km (1,000 mi) gikan sa ka- 
mad-an. Apan, ang kusog nga hangin makapadpad 
kanila ngadto sa tubig ug makapatay kanila. (Ex 
10:13, 19) Ang epekto sa dakong panon sa mga 
dulon nga manglupad (nga moabot ug kapin sa 
1,500 m [5,000 p] ang gihabogon) ikatandi sa usa 
ka panganod nga makasalipod sa kahayag sa ad- 
law.--Joe 2:10. 

Ang usa ka paghugpa sa mga dulon makapahi- 
mo sa samag-paraisong yuta nga usa ka kaminga- 
wan, tungod kay sila kusog kaayong mokaon. (Joe 
2:3) Ang usa ka tiglalin nga dulon makahurot sa 
usa ka adlaw ug pagkaon nga katumbas sa iyang 
gibug-aton, kana maoy katumbas sa 60 hangtod sa 
100 ka pilo sa kon unsay makaon sa usa ka tawo. 
Dili lamang mga tanom ang ilang kan-on, kondili 
mokaon usab sila ug mga lino, delana, seda, ug pa- 
nit, hasta gani ang barnis sa mga muwebles kon 
sila mosugok sa mga balay. Ang matag adlaw nga 
konsumo sa usa ka dakong panon sa mga dulon gi- 

banabanang mokabat sa gidaghanong katumbas 
sa pagkaon nga mahurot sa usa ug tunga ka mil- 
yong mga tawo. 

Ang usa ka panon sa mga dulon mosulong sama 
sa usa ka organisado kaayo, disiplinado nga kasun- 
dalohan, apan walay hari o pangulo, nga nagpama- 
tuod sa ilang kinaiyanhong kaalam. (Pr 30:24, 27) 
Bisan tuod ug daghan ang mamatay kanila, pada- 
yon gihapon silang moatake. Ang mga pagdaob 
nga himoon aron sa pagpahunong kanila mapalong 
tungod sa mga patayng lawas sa mga dulon. Ang 
puno-ug-tubig nga mga diki dili magsilbi sa pag- 
sumpo sa ilang pag-atake, kay kini usab mapuno sa 
ilang patayng mga lawas. (Joe 2:7-9) “Walay nail- 
hang kinaiyanhon nga kaaway nga arang makapu- 
gong sa ilang malaglagon nga mga paglalin,” su- 
mala sa gisulat sa usa ka propesor sa zoolohiya. 
--The New York Times Magazine, “The Locust 
War,” Mayo 22, 1960, p. 96. 

Sa paghubit sa mga hampak sa dulon niining 
bag-o pa lang nga mga panahon, ang Grzimek's 
Animal Life Encyclopedia (1975, Tomo 2, pp. 109, 
110) nagtaho: “Bisan karong adlawa didto sa Apri- 
ka ug sa ubang mga bahin sa kalibotan ang ubay- 
ubayng espisye sa mga apan-apan nga ugdo ug 
mga tutonlan nagpahinabog mga hampak nga 
sama sa ipahinabo sa mga dulon. Ang ilang popa- 
nahon nga pagsulbong sa gidaghanon ug ang ilang 
pagpanglalin ngadto sa daghang dapit nakapahina- 
bog dakong kadaot sa mga pananom sa dili pa du- 
gayng mga panahon. Niadtong 1873-1875 sa Uropa 
ug 1874-1877 sa T.B.A., ang pagdagsang hilabihan 
ka grabe... . Niadtong 1955, usa ka panon sa tig- 
lalin nga mga dulon nga 250 km ang gitas-on ug 
20 km ang gilapdon ang mihugpa sa habagatang 
Morocco. Sa makausa pa, niadtong 1961/62, dihay 
usa ka hampak didto nga dili gayod masumpo ... 
Ingong resulta, sulod sa lima ka adlaw, ang mga 
dulon nakapahinabog kadaot nga mikabat ug kapin 
sa usa ka bilyon nga franc sa usa ka luna nga ka- 
pin sa 5000 ka kilometro kuwadrado. . . . Sa lima ka 
adlaw, ang mga tiglalin nga mga dulon nakahurot 
ug 7000 t nga kahel, nga katumbas sa 60,000 kg 
kada oras. Kini labaw pa sa tinuig nga konsumo sa 
tibuok nasod sa Pransiya.” 

Mahulagwayong Paggamit. Gipakita sa pa- 
nukiduki nga ang gitas-on sa kinabuhi sa mga du- 
lon maoy tali sa upat ug unom ka bulan. Busa, 
haom nga ang simbolikong mga dulon sa Pinada- 
yag 9:5 giingon nga nagsakit sa katawhan sulod sa 
lima ka bulan, o sa kon unsay kasagarang gitas-on 
sa ilang kinabuhi. 

Sa dihang gihubit ang kasundalohan sa Asirya, 
gihisgotan sa Nahum 3:16 ang pagluno sa mga du- 
lon. Ang mga dulon kalima magluno hangtod ma- 
himong adulto. Sa Nahum 3:17 ang Asiryanhong 

Ang mga dulon makahurot ug katumbas 
sa 60 hangtod sa 100 ka pilo sa kon unsay 
makaon sa mga tawo 


mga magbalantay ug ang mga tigrekluta nga mga 
opisyal gitandi sa mga dulon nga nagkampo diha 
sa toril nga mga bato panahon sa tingtugnaw apan 
mokalagiw sa dihang mosidlak na ang adlaw. Ang 
gipasabot tingali dinhi nga sa bugnawng panahon 
ang lawas sa mga insekto daw maminhod, nga tu- 
ngod niana sila motago sa mga giwang sa mga pa- 
ril hangtod nga sila mainitan sa kahayag sa adlaw, 
ug human niana sila molupad. Gitaho nga ayha pa 
sila makalupad kon ang ilang mga lawas makaabot 
na sa temperatura nga mga 21°C. (70°F.). 


DULUMTANANG BUTANG. Usa ka bu- 
tang nga dulumtanan, kasilagan, o makaluod. Diha 
sa mga pinulongan sa Bibliya kini nga ideya gipa- 
hayag sa nagkadaiyang mga pulong nga adunay 
lainlaing mga kahulogan nga susama sa Cebua- 
nong mga pulong. Ang pulong nga ta-av'/ (dumot) 
ug ang kaamgid nga pulong nga toh-@vah” (du- 
lumtanang butang) makita sa mga 140 ka higayon 
diha sa Hebreohanong Kasulatan. Ang paggamit 
niini diha sa Bibliya nagpaila sa kusganong pag- 
ayad o pagsalikway sa mga butang o sa mga tawo 
nga naglapas sa pipila ka prinsipyo o wala maka- 
kab-ot sa tinong mga sukdanan nga gihuptan sa 
usa. 

Busa sa Genesis 43:32 atong mabasa nga “usa ka 
dulumtanang butang” (“giayran,” KJ; “gikasilagan,” 
AT) alang sa mga Ehiptohanon nga makigpangaon 
sa mga Hebreohanon, ug sa Genesis 46:34 nga 
“ang matag tig-alima sa karnero maoy usa ka 
dulumtanang butang [“giayran,” KJ, “gikasilagan,” 
AT] sa Ehipto.” Sumala ni G. Rawlinson, kini nga 
pag-ayad gipasukad sa pagtamay sa mga Ehipto- 
hanon sa mga langyaw sa katibuk-an ug ilabina sa 
mga tig-alimag mga hayop. Lain pa, sa Exodo 
8:25-27, atong makita nga si Moises, kay bug-os 
nasayod sa pagsimba sa mga Ehiptohanon sa pipila 

ka hayop (ug ilabina sa baka) ingong sagrado, mi- 
insistir nga tugotan ni Paraon ang mga Israelinhon 
sa pag-adto sa kamingawan aron himoon ang ilang 
mga halad tungod kay kini maoy “butang nga du- 
lumtanan sa mga Ehiptohanon.” (Egypt and Baby- 
lon From Sacred and Profane Sources, 1885, p. 182) 
Siyempre, ang maong Ehiptohanong mga sukda- 
nan wala ilatid o uyoni ni Jehova nga Diyos.---Tan- 
awa ang BUTANG NGA KASILAGAN. 

Ang mismong gipahayag nga mga sukdanan, 
mga prinsipyo, ug mga kinahanglanon sa Diyos gi- 
pakita ingong mao ang tukmang pasukaranan sa 
pagdumot. (Lev 18:1-5: Deu 23:7) Busa, ang Salmo 
14:1 nag-ingon: “Ang walay salabotan nag-ingon 
diha sa iyang kasingkasing: ‘Walay Jehova.’ Sila na- 
gagawi sa ikadaot, sila nagagawi nga dulumtanan 
[usa ka porma sa ta-@v] sa ilang binuhatan. Walay 
usa nga nagabuhat ug maayo.” Busa, ang pagsusi 
sa mga teksto ginamit ang Hebreohanong mga pu- 
long nga ta-av' ug toh-@vah' naghatag ug pagsabot 
sa panghunahuna sa Diyos labot niining mga buta- 
nga. Gipakita usab niini kon nganong adunay da- 
kong kalainan o dayag nga panagsumpaki tali sa 
baroganan o tinamdan sa pangisip niadtong nag- 
sunod sa Pulong sa Diyos ug niadtong nagbalewa- 
la o nagsalikway niini aron palabihon ang ilang ka- 
ugalingong mga sukdanan o niadtong sa uban. 
--Pr 29:27. 

Taliwala sa mga Canaanhon. Sa wala pa 
mosulod ang Israel sa Canaan, gipatin-aw ni Jeho- 
va kanila ang mga buhat ug mga kostumbre sa ka- 
tawhan sa Canaan nga dulumtanan kaniya, ug 
kini kinahanglang ila usab nga pagadumtan. (Lev 
18:26-30) Nangibabaw niini mao ang ilang pagba- 
tasan sa idolatriya. Ang Diyos miingon: “Ang kinu- 
lit nga mga larawan sa ilang mga diyos inyong su- 
nogon sa kalayo. Dili mo tinguhaon ang plata ug 
ang bulawan nga anaa kanila, ni kuhaon mo kini 
alang sa imong kaugalingon, aron dili ka malit- 
agan niini, kay butang kini nga dulumtanan [thoh- 
@vath'] kang Jehova nga imong Diyos. Ug dili ka 
magpasulod sa imong balay ug usa ka dulumta- 
nang butang [thoh-@vah'] ug mahimo nga usa ka 
butang nga gikatugyan sa kalaglagan nga sama ni- 
ini. Kalud-an mo gayod kini sa bug-os ug kasilagan 
mo kini sa hingpit [wetha- ‘ev’ tetha-aven'nu], tu- 
ngod kay kini gikatugyan ngadto sa kalaglagan.” 
(Deu 7:25, 26) Ang si bisan kinsang Israelinhon 
nga sad-an sa paghimog mga larawan alang sa re- 
lihiyosong pagsimba pagatunglohon. (Deu 27:15) 
Bisag unsa pa ka maayo ang pagkagama niini, ang 
maong mga larawan angayng dumtan sa kataw- 
han sa Diyos.---Eze 7:20, itandi ang Isa 44:18-20. 

Ang ubang mga buhat sa mga Canaanhon nga 
angayng dumtan sa Israel mao ang mosunod: 
ang espiritismo lakip ang mga panagkatigom niini 

aron makigkomunikar sa mga patay, mga kalaki sa 
panglamat, pagpanag-an (Deu 18:9-12), paghalad 
sa mga anak diha sa kalayo ngadto sa ilang mga di- 
yos (Deu 12:31, Jer 32:35, 2Ha 16:3), insesto o pag- 
unay, sodomiya, ug pakigsekso sa hayop. (Lev 18: 
6, 22-30: 20:13) Walay duhaduha nga ang makalu- 
od nga batasan sa sodomiya mao ang hinung- 
dan sa kaestrikto sa balaod nga naglatid nga ang 
pagsul-ob sa besti sa kaatbang nga sekso maoy 
“dulumtanan.” (Deu 22:5) Gibatasan usab sa mga 
Canaanhon ang “sagrado” nga pagpamampam sa 
lalaki ug babaye nga mga pampam sa templo, apan 
gidili ni Jehova ang pagdala sa “suhol sa usa ka 
pampam o ang bayad sa usa ka iro” ngadto sa 
iyang balay, “tungod kay dulumtanan kini.”---Deu 
23:17, 18, 1Ha 14:24. 

Tungod niini ug sa ubang “giayran” o “dulumta- 
nan” nga mga buhat, gimandoan ni Jehova nga Di- 
yos ang Israel nga laglagon ang mga Canaanhon 
aron sila dili mahugawan sa bakak nga relihiyon. 
(Deu 20:17, 18) Ang si bisan kinsang Israelinhon 
nga nagabatasan sa samang mga butang o na- 
gapaluyo sa maong apostasya makaagom gayod 
sa samang silot.--Deu 13:12-15, 17:2-7: Esd 9: 
1, 11-14. 

Natakdan ang Israel. Sa ubang bahin sa 
Hebreohanong Kasulatan, ang ta-av' ug toh-@vah' 
gigamit sa paghubit sa pagpanikas o pagpanglim- 
bong sa negosyo (Deu 25:13-16, Pr 11:1, 20:10, 23), 
pagpamakak (Sal 5:6, 119: 163: Pr 12:19, 22), pagpa- 
napaw (Eze 33:26), panulis, kadalo, pagdaogdaog 
sa kabos (Eze 18:10-13), garbo, pag-ula ug ino- 
senteng dugo, makadaot nga mga laraw, pagsak- 
sig bakak, ug pagpahinabog panaglalis sa taliwa- 
la sa mga kaigsoonan, kining tanan gitawag nga 
“dulumtanan” sa Diyos.--Pr 3:32; 6:16-19: 11:20, 
15:26, 24:9: 26:24-26. 

Ang pagbatasan niining mga butanga maghimo 
usab sa pagsimba sa usa ka tawo nga dili dalawa- 
ton sa Diyos, nga tungod niana ang mga halad ug 
bisan ang mga pag-ampo sa maong tawo “dulum- 
tanan” sa Diyos. (Pr 15:8, 9: 21:27: 28:9) Tungod ni- 
ini, sa ulahi gitawag ni Jehova nga “dulumtanan” 
ang mga halad, insenso, ingon man ang mga kasa- 
ulogan sa apostatang mga Israelinhon maylabot 
sa bag-ong bulan ug sa Igpapahulay. (Isa 1:11- 
17) Siya nangutana kanila: “Mahimo bang adunay 
pagpangawat, pagbuno ug pagpanapaw ug pagpa- 
numpa nga binakak ug paghimog gipaaso nga ha- 
lad kang Baal ug pagsunod sa ubang mga diyos 
nga wala ninyo mailhi, ug moanhi ba gayod kamo 
ug mobarog sa akong atubangan niining balaya 
nga ginatawag sa akong ngalan, ug moingon ba 
gayod kamo, “Kami gayod maluwas, bisan pag 
nagbuhat niining tanang dulumtanang mga bu- 
tang [mga giayran,” KJ]? Kining balaya nga gina- 

tawag sa akong ngalan nahimo bang usa na la- 
mang ka langob sa mga tulisan sa inyong mga 
mata?” (Jer 7:9-11) Sila wala na gayod maulaw o 
mobatig kaulawan sa ilang dulumtanang mga bu- 
hat.---Jer 6:15, 8:12. 

Bisan tuod nga ang mga pangulo sa Israel, ang 
mga hari ug ang mga saserdote, nahimong sad-an 
niini nga mga buhat o mikonsentir niini (1Ha 21: 
25, 26, 2Ha 21:2-12, 2Cr 28:1, 3, 33:2-6, 36:8, 14: 
Eze 8:6-17: 43:7, 8), ang matinumanong mga ma- 
nalagna sa Diyos gisugo nga pahibaloon ang ka- 
tawhan nga gidumtan ni Jehova ang ilang rebel- 
yosong dalan ug pasidan-an sila bahin sa mga 
sangpotanan niini. (Eze 16:2, 51, 52, 20:4: 22:2, 
23:36) Ang katawhan giawhag nga isalikway ang 
maong dulumtanang mga buhat ug mobalik sa 
mga lagda ug mga sukdanan sa panggawi nga iya 
sa Diyos. (Eze 14:6) Ang pagpadayon sa pagbuhat 
sa kon unsay gidumtan sa Diyos mosangpot la- 
mang sa pagkabiniyaan ug kalaglagan. (Jer 44: 
4, 22; Eze 6:11; 7:3-9, 11:21, 12:16; 33:29) Human 
sa pagkadestiyero, ang pipila mangaulaw sa ilang 
daotang mga dalan ug si Jehova magahatag kanila 
ug “usa ka bag-ong espiritu.”--Eze 6:9: 11:18-21, 
36:31. 

Ang kasinatian ni Job nagpakita nga kadtong 
magahupot sa mga sukdanan sa Diyos mahimong 
biaybiayon (Job 30:9, 10) ug isalikway sa kan- 
hing mga kaila (Job 19:19: Sal 88:8), tungod kay 
ang maong mga tawo 'nagdumot sa usa nga na- 
gabadlong, ug ang nagsulti sa hingpit nga mga 
butang ilang gidumtan. (Am 5:10) “Dulumtanan 
alang sa mga hungog ang pagpahilayo gikan sa da- 
otan.” (Pr 13:19) Apan gidumtan sa Diyos kadtong 
nagatuis sa iyang mga sukdanan tungod kay ilang 
gipahayag nga “matarong ang usa nga daotan' ug 
'daotan ang usa nga matarong. (Pr 17:15) Siya 
nagsaad nga bug-os balit-aron sa umaabot ang 
mga kahimtang sa iyang mga alagad kinsa gidum- 
tan sa ingon.--Isa 49:7, itandi ang Mat 5:10-12, 
1Pe 3:16, 4:1-5. 

Butang nga Makaluod. Ang Hebreohanong 
mga nombre nga sheets (makaluod nga butang) 
ug shigquts” (dulumtanang butang) naggikan sa 
lintunganayng pulong nga shaqats, nga gigamit 
sa diwa nga “pagakalud-an” (Lev 11:11, 13) ug, diha 
sa causative form, 'himoong makaluod.” (Lev 11:43, 
20:25) Kini nga Hebreohanong mga termino nag- 
pasabot nianang takos kasilagan kon lantawon pi- 
nasukad sa matuod nga pagsimba ni Jehova. Kini 
sagad nga gihubad sa mga pulong nga sama sa 
“dumot,” “takos dumtan,” o “dulumtanan” diha sa 
daghang hubad. Kini nagpatungha sa pamilyar 
nga ekspresyong “dulumtanan sa pagkabiniyaan.” 
(Dan 11:31, 12:11, KJ) Ang mga magsusulat sa 
Ebanghelyo nga si Mateo ug Marcos migamit sa 


DULUMTANANG BUTANG 


Gregong bdelyg:ma sa paghubad sa Hebreohanong 
shigquts” (plural, shiggu-tsim'). (Dan 9:27, Mat 
24:15: Mar 13:14) Kini nga Gregong termino sa pa- 
nguna nagpasabot nianang nagpahinabog pagdu- 
mot. 

Gidili sa Moisesnong Balaod ang pagkaon sa pipi- 
la ka linalang, nga nagtawag niini nga “mahugaw” 
ingong pagkaon (ug usab sa paghalad). Busa, labot 
niini ang maong linalang kinahanglang isipon nga 
“makaluod nga butang” ug ang bisan kinsang tawo 
nga mokaon niana (o mogamit niana sa paghalad) 
maghimo sa iyang kaugalingon nga “makaluod,” 
sanglit pinaagi niana siya nagatamay sa mga sugo 
sa Diyos. (Lev 7:21: 11:10-13, 20-23, 41, 42, 20:25; 
Isa 66:17) Apan segun sa makita sa ubang mga 
teksto, ang gidili nga mga hayop dili angayng pa- 
gakalud-an sa katibuk-an. Pananglitan, bisan tuod 
“mahugaw” ingong pagkaon o halad, ang asno ka- 
nunayng gigamit sa mga Israelinhon nga sakya- 
nan ug kargahanan sa mga luwan (Ex 23:4, 5, Mat 
21:2-5): si Haring David adunay mga panon sa ka- 
melyo, ug ang balhibo sa kamelyo gigamit nga 
besti (1Cr 27:30, 31: Mat 3:4): ug ang agila gigamit 
ingong haom nga metapora ug simile (pagtandi) 
aron ilarawan ang mapanalipdanong pag-atiman 
sa Diyos sa Israel panahon sa Pagpanggula. (Ex 
19:4: Deu 32:9-12) Sa dihang gihanaw ang pakig- 
saad sa Balaod, natapos ang sugo nga isipon ang 
bisan unsa sa maong mga linalang ingong “maka- 
luod” nga pagkaon.--Buh 10:9-15, 1Ti 4:1-5, tan- 
awa ang HAYOP. 

Samtang ang Hebreohanong sheets gigamit la- 
mang labot sa “mahugaw” nga mga hayop, ang pu- 
long nga shiqquts’ pangunang gigamit labot sa 
mga idolo ug sa idolatrosong mga buhat. Sa pana- 
hon sa Pagpanggula, gisugo ni Jehova ang mga Is- 
raelinhon nga isalibay ang “dulumtanang mga bu- 
tang” ug ang “makaluod nga mga idolo sa Ehipto,” 
apan ang mga indibiduwal napakyas sa pagsugot, 
sa ingon nagpasipala sa ngalan sa Diyos. (Eze 20: 
6-9) Sa pagpaingon sa Yutang Saad, ang Israel mi- 
latas taliwala sa paganong kanasoran ug nakita 
“ang ilang dulumtanang mga butang ug ang ilang 
makaluod nga mga idolo, kahoy ug bato, plata ug 
bulawan.” Gisugo sila nga 'kalud-an sa bug-os' ang 
maong relihiyosong mga larawan ingong mga bu- 
tang nga “gikatugyan ngadto sa kalaglagan,” ug 
dili magpasulod niini ngadto sa ilang mga pinuy- 
anan. (Deu 29:16-18, 7:26) Ang bakak nga mga di- 
yos ug mga diyosa niini nga mga nasod, lakip si 
Milcom, o Molek, ingon man si Kemos ug Astoret, 
maoy dulumtanang mga butang’ usab. (1Ha 11: 
5, 7: 2Ha 23:13) Sa dihang gibuhat sa Israel ang 
maong idolatriya, kini usab nahimong dulumtanan 
sa mga mata sa Diyos, ug ang ulahing paghu- 
gaw sa templo pinaagig idolatrosong mga butang 


DULUMTANANG BUTANG 


nakapasuko pag-ayo sa Diyos, nga sa kataposan 
misangpot sa pagkalaglag sa maong nasod. (Jer 32: 
34, 35; Eze 7:20-22, Os 9:10) Busa, pinaagi sa “pag- 
alagad sa kahoy ug bato,” sila “nakighilawas” sa es- 
pirituwal nga paagi ug nagputol sa ilang komuni- 
kasyon sa Diyos.--Eze 20:30-32: itandi ang Jer 
13:27. 

Tungod sa kusganon ug maisog nga aksiyon sa 
pipila ka hari sa paghinlo sa yuta gikan sa idolat- 
riya, dihay mga yugto nga gipanalanginan ang 
nasod. (2Ha 23:24: 2Cr 15:8-15) Gitin-aw sa Di- 
yos nga pinaagi lamang sa bug-os nga paghinlo 
sa ilang kaugalingon gikan sa maong mga buhat 
nga ang mga Israelinhon makatino nga sila mahi- 
balik gikan sa gitagnang pagkabihag ug mapa- 
sig-uli ingong iyang katawhan. (Eze 11:17-21) Sa 
susamang tagna, ang mga paghisgot kang Da- 
vid ingong hari niining nahinloang katawhan ug 
ingong ilang ‘bugtong magbalantay' ug “pangulo 
hangtod sa panahong walay tino” tin-aw nga nag- 
punting sa usa ka mas dakong katumanan diha sa 
nasod sa espirituwal nga Israel, ang Kristohanong 
kongregasyon, ilalom sa dinihogang Manununod sa 
trono ni David, si Kristo Jesus.---Eze 37:21-25, itan- 
di ang Luc 1:32, Ju 10:16. 

Sa Nahum 3:6, ang tagna batok sa kaulohan 
sa Asirya, ang Nineve, nagtagna sa kataposan sa 
iyang politikal ug internasyonal nga mga pagpa- 
mampam ug nga si Jehova “maglabay ug dulumta- 
nang mga butang [Heb., shiqqu-tsim'| ngadto ka- 
niya. Ang maong dulumtanang mga butang dayag 
nga nagtumong, dili sa idolatrosong mga butang, 
kondili sa mga butang nga sa katibuk-an mahugaw 
o gikasilagan, sama sa basura ug hugaw, nga pina- 
agi niana ang hakog nga siyudad nahimong tala- 
mayon sa mga mata sa tanan. (Nah 3:4-7) Ang 
namantsahan sa dugo ug dulumtanan nga mga 
butang nga pagakuhaon gikan sa mga ngipon sa 
Filistehanon (Zac 9:6, 7) lagmit may kalabotan 
sa paganong batasan sa pagkaon sa gihalad nga 
mga hayop uban sa dugo niini.--Itandi ang Eze 
33:25. 

Bisan tuod ang Hudiyong katawhan, ug ilabina 
ang ilang relihiyosong mga pangulo sa mga adlaw 
ni Jesus dinhi sa yuta, dayag nga estrikto sa pagli- 
kay sa bisan unsang butang nga nalangkit sa lite- 
ral nga mga idolo, sila sa gihapon sad-an sa dulum- 
tanang mga buhat sa pag-idolo sa kaugalingon, 
pagkadili-masinugtanon, pagkasalingkapaw, kada- 
lo, ug kabakakan, ug si Jesus miingon nga, sama sa 
ilang mga katigulangan, sila naghimo sa templo 
nga “usa ka langob sa mga tulisan.” (Mat 23:1-15, 
23-28; Luc 16:14, 15; itandi ang Mat 21:13 ug Jer 7: 
11, 30.) Kining daotang kahimtang ug tinamdan 
sa kasingkasing mitultol ngadto sa ilang grabeng 
pagrebelde sa pagsalikway sa kaugalingong Anak 

sa Diyos, ug gipakita ni Jesus nga kini mosangpot 
sa ilang tino nga kalaglagan.--Mat 21:33-41, Luc 
19:41-44. 

“Ang Dulumtanang mga Butang nga Magpa- 
hinabog Pagkaawaaw o Kalaglagan.” Ang tag- 
na ni Daniel naghisgot ug “dulumtanang mga bu- 
tang” nga nalangkit sa pagkaawaaw o kalaglagan. 
(Dan 9:27) Sa katibuk-an gisunod lamang gikan sa 
unang Hudiyohanong tradisyon ang kasagarang 
panglantaw nga kini nga ekspresyon nagtumong sa 
pagpasipala sa templo ni Jehova didto sa Jerusalem 
nga gihimo sa Siryanhon nga si Haring Antio- 
chus IV (Epiphanes) niadtong tuig 168 W.K.P. Kay 
naningkamot nga mahanaw ang pagsimba kang 
Jehova, si Antiochus nagtukod ug usa ka halaran 
ibabaw sa dakong halaran ni Jehova ug naghalad 
ibabaw niini ug baboy alang kang Zeus (Jupiter) sa 
Olympus. Ang usa ka ekspresyon nga sama nia- 
nang sa Daniel (nga naglangkit sa dulumtanang 
mga butang uban sa pagkaawaaw o kalaglagan) 
makita sa Apokripal nga basahon sa 1 Macabeo 
(1:54) nga giaplikar niini nga panghitabo. 

Apan kini maoy interpretasyon lamang sa mga 
Hudiyo, ug dili usa ka inspiradong pagpadayag. Gi- 
pakita ni Kristo Jesus nga sayop kining maong 
panglantaw sa dihang siya nagpasidaan sa iyang 
mga tinun-an: “Busa, inigkakita ninyo sa dulumta- 
nang butang nga magpahinabog kalaglagan, ingon 
sa gisulti ni Daniel nga manalagna, nga nagabarog 
diha sa usa ka balaang dapit, (pagamitag katakos 
sa pag-ila ang magbabasa,) nan silang anaa sa Ju- 
dea pakalagiwa ngadto sa kabukiran.” (Mat 24:15, 
16) Kini nga mga pulong nagpakita nga ang “du- 
lumtanang butang nga magpahinabog kalaglagan” 
wala pa mahitabo nianang tungora kondili umala- 
bot pa. 

Ang pagpasipala sa halaran sa templo nga gihi- 
mo sa mga pagano ilalom ni Antiochus, bisan tuod 
dulumtanan sa panan-aw sa Diyos, wala mosang- 
pot sa kalaglagan---sa Jerusalem, sa templo, o sa 
Hudiyohanong nasod. Apan 33 ka tuig human sa 
kamatayon ni Jesus, ang mga Kristohanon “nakaki- 
ta gayod sa dulumtanang butang nga magpahina- 
bog kalaglagan nga nagabarog diha sa usa ka ba- 
laang dapit.” (Mat 24:15) Niadtong 66 K.P. gilibotan 
sa pagano nga Romanhong kasundalohan ang “ba- 
laang siyudad” sa Jerusalem, nga niadtong tungo- 
ra mao na ang sentro sa pag-alsa sa mga Hudiyo 
batok sa Roma. Busa, ang “pagpahinabog kalagla- 
gan” pinaagi sa dulumtanang butang nagkaduol 
na, ug kadto mao ang kataposang timailhan alang 
sa maalamong mga Kristohanon sa 'pagkalagiw 
ngadto sa kabukiran.” (Mat 4:5, 27:53, 24:15, 16, 
Luc 19:43, 44: 21:20-22) Human sa ilang pagkala- 
giw, ang kalaglagan sa siyudad ug sa nasod nahi- 
tabo, diin ang Jerusalem nalaglag sa tuig 70 K.P., 

ug ang kataposang salipdanan sa mga Hudiyo, ang 
Masada, nailog sa mga Romano niadtong 73 K.P. 
--Itandi ang Dan 9:25-27. 

Dugang pang mga tagna bahin sa dulumta- 
nang butang. Apan, angayng matikdan nga gi- 
langkit sa Daniel 11:31-35 ug 12:9, 11 ang “dulum- 
tanang butang nga magpahinabog kalaglagan” sa 
“panahon sa kataposan.” Makataronganon nga ang 
pagtungha niining ulahing kapahayagan sa “du- 
lumtanang butang nga magpahinabog kalaglagan” 
sa panahon sa kataposan angay nga sa katibuk-an 
susama usab nianang sa unang siglo K.P., bisan 
tuod kini dili lamang limitado sa yuta sa Israel. 

Ang pagkalaglag sa Jerusalem niadtong 70 K.P. 
nagtapos sa “balaang dapit,” ang Jerusalem, ang 
“balaang siyudad.” (Mat 27:53) Apan, gipatagad 
kanato sa Kasulatan ang usa ka “langitnong Jeru- 
salem,” ang Mesiyanikong Gingharian, nga giha- 
wasan dinhi sa yuta sa dinihogang mga Kristoha- 
non. (Heb 12:22) Adunay uban usab nga binakak 
nga nangangkong naghawas sa maong Ginghari- 
an, ug ang Pinadayag kapitulo 17 nagpakita nga 
ang ilang relihiyosong kalihokan pagalaglagon sa 
“napulo ka sungay” (mga hari) sa usa ka simboli- 
kong “mapintas nga mananap.” 

Dulumtanang mga Butang sa Dakong Babi- 
lonya. Diha sa matagnaong panan-awon sa Pi- 
nadayag 17, gihulagway ang simbolikong imoral 
nga babaye, ang Dakong Babilonya. Gitawag siya 
nga “inahan sa mga bigaon ug sa dulumtanang 
mga butang sa yuta.” Siya nagkupot ug usa ka 
kopa nga bulawan nga “puno sa dulumtanang mga 
butang sa iyang pagpakighilawas uban sa mga hari 
sa yuta.' Bisan tuod siya nag-ulog-ulog aron maba- 
tonan ang pabor sa yutan-ong mga gingharian, 
nga nagsakay sa simbolikong mapintas nga mana- 
nap nga gilangkoban sa maong mga gingharian, 
ang panahon moabot ra sa dihang kini nga “mana- 
nap” dili na magpasakay kaniya, mosumbalik kani- 
ya, ug bug-os maglaglag kaniya.--Tan-awa ang 
DAKONG BABILONYA. 

Gipakita sa Pinadayag 21:9, 10, 27 nga ang mga 
tawo nga magpadayon sa pagbuhat ug “dulumta- 
nang butang” dili gayod makasulod sa “Bag-ong 
Jerusalem,” ang putli nga “pangasaw-onon” sa Kor- 
dero. 


DULUMTANAN SA PAGKABINIYAAN. 
Tan-awa ang DULUMTANANG BUTANG. 


DUMA. 

1. Ang ikaunom diha sa talaan sa 12 ka anak 
nga lalaki ni Ismael. Tungod sa kaminyoon sa 
iyang igsoong babaye nga si Mahalat, si Duma na- 
himong bayaw sa iyang ig-agaw-sa-amahan nga si 
Esau. Si Duma nahimo usab nga pangulo ug ulo sa 


DUNGOG, PASIDUNGOG 


usa ka banay, o nasod, ingong katumanan sa saad 
ni Jehova kang Abraham.--Gen 17:20, 25:14-16, 
28:9, 1Cr 1:30. 

Pinasukad sa iyang ngalan ginganlan ni Duma 
nga Ismaelinhon ang usa ka rehiyon sa A sa Ara- 
bia nga nahimutang sa tungatunga sa Yutang Saad 
ug sa H sa Babilonya. Ang maong ngalan gigamit 
gihapon sa tubigang dapit sa Dumat al-Ghandal 
(karon nailhang Al-Jawf). Ang Asiryanhon nga si 
Haring Senakerib naghisgot sa usa ka dapit nga gi- 
nganlag Adummatu nga “nahimutang sa desyer- 
to.” Si Esar-hadon nag-ingon nga nabuntog sa 
iyang amahan nga si Senakerib ang usa ka dapit 
nga ginganlag Adumu. 

2. Usa ka siyudad nga gitala lakip niadtong gi- 
pahat alang sa tribo ni Juda human masakop ni 
Josue ang yuta. (Jos 15:52) Nahimutang kini sa 
bukirong rehiyon ug gituohang mao ang Khirbet 
Domeh ed-Deir (Duma), mga 15 km (9 mi) sa HK 
sa Hebron. 

3. Sa Isaias 21:11 usa ka pahayag ang gihimo 
batok sa “Duma.” Hinunoa, gihisgotan dayon ang 
“Seir,” ug kini lagmit nagpakita nga ang mensahe 
gitumong batok sa Edom. (Gen 32:3) Ang Gregong 
Septuagint sa Isaias 21:11 nag-ingong “Idumea” 
(ang yuta sa mga Edomhanon) imbes nga “Duma.” 


DUNGOG, PASIDUNGOG. Ang pangu- 
nang Hebreohanong termino nga nagpasabot ug 
“dungog o pasidungog” mao ang ka-vohdh', nga sa 
literal nagkahulogang “kabug-at.” (Itandi ang pag- 
gamit sa kaamgid nga mga termino diha sa 1Sa 
4:18 ug 2Sa 14:26.) Busa ang usa ka tawo nga gi- 
pasidunggan giisip nga may gibug-aton o adunay 
bili. Sa Grego, ang nombre nga time’ nagkahulo- 
gan ug “dungog,” “pagtamod,” “bili,” “pagkabilil- 
hon.” Busa ang berbo nga ti-ma'o mahimong mag- 
kahulogan usab ug “gipresyohan” (Mat 27:9): ang 
nombre nga time’ mahimong magkahulogan nga 
“bili,” “halin” (Mat 27:6, Buh 4:34), ug ang adheti- 
bo nga ti'mios mahimong magkahulogan nga “ti- 
namod,” “minahal, o hinungdanon,” ug “bililhon.” 
--Buh 5:34: 20:24: 1Co 3:12. 

Si Jehova nga Diyos ug ang Iyang Anak. 
Tungod sa iyang pagka-Maglalalang ug pagka- 
Soberano, si Jehova nga Diyos takos sa pasidungog, 
pagtamod o pagtahod. (1Ti 1:17; Heb 3:3, 4: Pin 
4:9-11) Ang katawhan naghatag niini nga pasidu- 
ngog pinaagi sa pagbuhat kon unsay makapahimu- 
ot sa iyang panan-aw, sama sa gibuhat kanunay sa 
iyang Anak. (Ju 8:29, 49) Samtang gipatuman pa 
ang pakigsaad sa Balaod, ang mga Israelinhon ma- 
kapasidungog kang Jehova pinaagi sa pagtanyag 
sa ilang kinamaayohang mga halad.--Pr 3:9; Mal 
1:6-8. 


DUPA 


Ang pormalistiko lamang nga pagsunod sa 
panggawas nga mga paagi sa pagsimba dili moha- 
tag ug tinuod nga pasidungog sa Labing Gam- 
hanan. Kinahanglan usab ang tinuod nga gugma 
alang sa mga dalan ni Jehova ug kinasingkasing 
nga tinguha sa pagbuhat sa iyang kabubut-on. 
Wala kini taliwala sa relihiyosong mga pangulo sa 
Judaismo panahon sa yutan-ong ministeryo ni Je- 
sus.---Mar 7:6; Isa 29:13. 

Gipakita ni Jesu-Kristo ang hingpit nga panig- 
ingnan sa pagpasidungog sa iyang Amahan, nga 
sa bug-os nagtuman sa Iyang kabubut-on bisan 
hangtod sa pagtugyan sa iyang kinabuhi ingong 
halad. (Mat 26:39: Ju 10:17, 18) Tungod kay iyang 
gikalipay ang pagbuhat sa kabubut-on sa Amahan, 
ang iyang Amahan nagpasidungog kaniya pinaagi 
sa pag-ila kaniya ingong Iyang hinigugma ug inu- 
yonang Anak. (2Pe 1:17, Mat 17:5) Human mata- 
pos ang yutan-ong kinabuhi ni Jesus, ang Diyos 
naghatag ug mas dako pang dungog ug dignidad 
sa iyang Anak kay sa nabatonan ni Jesus una pa 
siya mahimong tawo. (Flp 2:9-11) Gipakita sa ka- 
himtang ni Jesu-Kristo kon sa unsang paagi pasi- 
dunggan sa Labing Hataas ang tanan nga nag- 
pasidungog Kaniya, nga ilhon sila ingong Iyang 
inuyonang mga alagad ug dagayang magapanala- 
ngin kanila.---1Sa 2:30. 

Sanglit si Jehova nga Diyos mao man ang nagba- 
yaw pag-ayo sa iyang Anak, ang tanan nga modu- 
mili sa pag-ila kang Jesu-Kristo ingong ang walay- 
kamatayon nga Hari sa mga hari ug Ginoo sa mga 
ginoo wala magpasidungog sa Amahan. Tungod sa 
kon kinsa siya ug kon unsa ang iyang nalampos, 
ang Anak takos sa pasidungog ug maunongong 
pagpaluyo. (Ju 5:23, 1Ti 6:15, 16; Pin 5:11-13) Ang 
tanan nga nagtinguhang pasidunggan sa Anak 
ingong iyang inuyonang mga tinun-an kinahang- 
lang mosundog sa iyang panig-ingnan ug matinu- 
manong mosunod sa iyang pagtulon-an.---Rom 2: 
7, 10. 

Ubang mga Tawo nga Pagapasidunggan. 
Samtang si Jehova nga Diyos ug ang iyang Anak 
takos sa kinalabwang pasidungog, adunay mga re- 
lasyon taliwala sa mga tawo nga nanginahanglan 
usab ug pasidungog. Ang mga anak kinahanglang 
magpasidungog sa ilang mga ginikanan pinaagi sa 
pagkamasinugtanon. (Deu 5:16, Efe 6:1, 2) Kon ang 
mga ginikanan nanginahanglan, ang ilang ham- 
tong nga mga anak makapasidungog kanila pinaa- 
gi sa pagkaandam sa pagtaganag materyal nga ta- 
bang. (Mat 15:4-6, 1Ti 5:3, 4) Samtang ang bana 
magpasidungog sa iyang asawa pinaagi sa pagpa- 
kiglabot kaniya uban ang gugma ug dignidad, ang 
asawa magpasidungog sa iyang bana pinaagi sa 
pagpasakop ug pagpakitag halalom nga pagtahod. 

(1Pe 3:1-7) Ang mga ansiyano nga makugihon sa 
pagpanudlo kinahanglang hatagan ug “doble nga 
pasidungog,” nga dayag nga naglakip sa materyal 
nga tabang. (1Ti 5:17, 18) Ang Kristohanong mga 
ulipon kinahanglang magpasidungog sa ilang mga 
agalon pinaagi sa matinahorong pagtuman sa mga 
buluhaton nga gipabuhat kanila. (1Ti 6:1, 2) Ang 
mga magmamando ug ang uban nga may awtori- 
dad angayng hatagan ug pasidungog o pagtahod 
nga nahiangay sa ilang katungdanan. (Rom 13:7) 
Bisan pa sa ilang mga kahimtang sa kinabuhi, ang 
tanang matang sa tawo ingong bahin sa kalala- 
ngan sa Diyos takos nga pasidunggan.--- 1Pe 2:17. 

Ang mga Kristohanon kinahanglang manguna 
sa pagpakitag pasidungog sa mga isigkamagtutuo. 
(Rom 12:10) Kini naglakip sa pagpangita dili sa 
kaugalingong kaayohan kondili nianang sa uban. 
(1Co 10:24) Nagkinahanglan kini ug pagkaandam 
sa pagbuhat sa ubos nga mga buluhaton. (Luc 
22:26, Ju 13:12-17) Kining maayong espiritu pada- 
yong mahuptan pinaagi sa paghinumdom nga bi- 
lihon sa Diyos ang matag magtutuo ug nga gi- 
kinahanglan sa mga Kristohanon ang usag usa, 
sama nga ang matag sangkap sa tawhanong la- 
was nagdepende sa ubang mga bahin niini.---1Co 
12:14-27. 

Bisan tuod wala mag-apas ug pasidungog, ang 
mga Kristohanon angayng magmahunahunaon sa 
paghupot ug dungganong baroganan atubangan 
kang Jehova nga Diyos ug sa iyang Anak. Tungod 
niini kinahanglang magbantay sila batok sa maka- 
daot nga mga kaubanan ug suklan ang mga tingu- 
ha sa makasasalang unod. Pinaagi lamang sa pag- 
pabiling putli sa moral ug sa espirituwal nga ang 
usa ka tawo magpabiling usa ka dungganong sud- 
lanan aron magamit sa Diyos. (1Te 4:3-8, 2Ti 2:20- 
22, Heb 13:4) Pinaagi lamang niini nga mahuptan 
ang tinuod nga kadungganan. 


DUPA. Usa ka sukod nga gigamit sa pagsunda 
sa giladmon sa tubig. Ang dupa sagad nga giisip 
nga upat ka maniko (mga 1.8 m; 6 p) ug gibanaba- 
na nga katumbas sa distansiya tali sa isigkatumoy 
sa mga tudlo sa duha ka kamot sa usa ka tawo kon 
idupa niya kini. Sa tukmang paagi, ang Gregong 
pulong alang sa “dupa” (orgui'a') naggikan sa lin- 
tunganayng pulong nga nagkahulogang “pagtuy- 
had; pagkab-ot.”--Buh 27:28, ftn sa Rbi8. 


DURA. Ang kapatagan diin didto gipatindog ni 
Nabucodonosor ang larawan nga bulawan.---Dan 
3:1. 

Gihubit kini sa Bibliya nga “anaa sa sakop nga 
distrito sa Babilonya,” ug busa dayag nga haduol ra 
sa maong siyudad. Tungod niini, gidawat sa pipila 
ka eskolar karon ang Tulul Dura, 10 km (6 mi) 

sa HS sa Babilonya, nga lagmit mao ang nahimu- 
tangan niini taliwala sa daghang gituohang mga 
dapit. Ang mga kagun-oban sa usa ka bungdo sa 
uga nga tisa nga misukod ug 14 m (46 p) kuwad- 
rado nadiskobrehan dinhi ug gituohan sa pipila nga 
mao ang gipatongan sa larawan nga gipabuhat ni 


E 


EBAL. Ang ikatulo nga ginganlang anak nga 
lalaki sa Horihanong sultan nga si Sobal nga nag- 
gikan kang Seir. (Gen 36:20, 23, 1Cr 1:40) Ang 
mga Horihanon nanimuyo sa Seir sa wala pa sila 
papahawaa ug laglaga sa mga anak ni Esau.---Deu 
2:12. 


EBAL, BUKID SA. Usa ka bukid nga karon 
gituohan nga mao ang Jebel Eslamiyeh (Har “Eval), 
nga nahimutang diha sa distrito sa Samaria. Ang 
Bukid sa Ebal maoy atbang sa Bukid sa Gerizim, ki- 
ning mga bukira giulang sa maanindot, hiktin nga 
walog, ang Walog sa Sekem (Walog sa Nablus), nga 
maoy nahimutangan sa siyudad sa Nablus, dili ha- 
layo sa karaang Sekem. Ang ubos nga mga bakilid 
lamang niini ang adunay mga tanom sama sa mga 
paras ug mga kahoyng olibo, ang ibabawng mga 
bahin maoy umaw ug batoon. Sama sa ubang ka- 
bukiran sa Samaria, anapog ang ilalom nga bahin 
sa Ebal ug tisas ang ibabawng bahin niini. Kini na- 
himutang sa AS sa Bukid sa Gerizim ug may giha- 
bogon nga kapin sa 900 m (3,000 p) ibabaw sa le- 
bel sa Mediteranyo. Ang mga Bukid sa Ebal ug 
Gerizim nahimutang dapit sa K sa Suba sa Jordan. 
--Deu 11:29, 30. 

Kon lantawon ang A gikan sa kinatayuktokan sa 
Ebal, makita sa usa ang mas dakong bahin sa yuta 
sa Galilea ug usab ang Bukid sa Hermon. Ang mga 
taluktok duol sa Jerusalem makita sa H ug ang Pa- 
tag sa Saron ug ang Mediteranyo makita sa K. Sa S 
maabot sa panan-aw bisan ang Hauran tabok sa 
Jordan. Si Abram (Abraham) kas-a nagkampo diha 
sa walog tali niining duha ka bukid, duol sa dag- 
kong mga kahoy sa More.---Gen 12:6. 

Gisultihan ni Moises ang mga Israelinhon nga sa 
dihang dad-on sila ni Jehova ngadto sa yuta nga 
ilang panag-iyahon, “ihatag gayod nila ang panala- 
ngin didto sa Bukid sa Gerizim ug ang maldisyon 
didto sa Bukid sa Ebal.’ (Deu 11:29, 30) Siya nagsu- 
go usab nga mopilig dagkong mga bato nga wala 
matabas, papution kini pinaagig apog, ug ipahimu- 
tang kini diha sa Bukid sa Ebal. Usa ka halaran ang 
kinahanglang tukoron didto, nga diha niana ihalad 


EBAL, BUKID SA 


Nabucodonosor. Bisan pa niana, ang Akadianhong 
termino nga duru, nga nagkahulogang “gipalibo- 
tan,” “paril,” o “pinarilang dapit,” kanunay nga ma- 
kita diha sa ngalan sa mga dapit sa Mesopotamia, 
nga tungod niini lisod ang pagtino kon diin gayod 
kini nahimutang karong panahona. 


ang mga halad ngadto kang Jehova. Si Moises usab 
miingon, “Magsulat ka diha sa mga bato sa tanang 
pulong niini nga balaod, nga maghimo niini nga 
matin-aw. "--Deu 27:1-8. 

Human ang Israel motabok sa Jordan, ang mga 
tribo ni Ruben, Gad, Aser, Zabulon, Dan, ug Nep- 
tali kinahanglang “mobarog alang sa maldisyon 
didto sa Bukid sa Ebal,” ug ang ubang mga tribo ki- 
nahanglang “mobarog aron sa pagpanalangin sa 
katawhan didto sa Bukid sa Gerizim.” Niadtong pa- 
nahona, gipahayag ang mga panalangin nga ma- 
pahimuslan niadtong mosunod sa balaod sa Diyos, 
ingon man ang mga tunglo o maldisyon nga maa- 
goman niadtong mosupak sa iyang balaod. (Deu 
27:12-14) Sa dihang gipahayag ang mga tunglo 
nga modangat tungod sa pagkadili-masinugtanon, 
ang tibuok katawhan kinahanglang moingon nga 
“Amen!” nga mao, “Hinaot unta!” aron ipakita ang 
ilang pag-uyon nga ang mga mamumuhat ug dao- 
tan takos sa tunglo.---Deu 27:15-26. 

Human makadaog ang Israel didto sa Ai, gitu- 
man ni Josue ang gisugo ni Moises nga magtukod 
ug halaran alang kang Jehova didto sa Bukid sa 
Ebal. Diha sa mga bato (tingali, dili gayod mismo 
diha sa mga bato sa halaran) siya misulat ug “usa 
ka kopya sa balaod ni Moises nga iyang gisulat atu- 
bangan sa mga anak sa Israel.” Dayon, atubangan 
sa nagkatigom nga kongregasyon sa Israel (lakip sa 
langyawng mga pumoluyo) ingon sa gisugo ni Moi- 
ses, 'gibasa ni Josue sa makusog ang tanang pu- 
long sa balaod, ang panalangin ug ang maldisyon, 
sumala sa tanang nahisulat sa basahon sa balaod.’ 
Ang katunga sa kongregasyon nagbarog sa atuba- 
ngan sa Bukid sa Ebal ug ang laing katunga nagba- 
rog sa atubangan sa Bukid sa Gerizim, samtang 
ang arka sa pakigsaad ug ang mga Levihanon anaa 
sa taliwala sa duha ka pundok. (Jos 8:30-35) Tu- 
ngod sa posisyon sa mga bakilid sa Bukid sa Ebal 
ug sa mga bakilid sa Bukid sa Gerizim, maayo ka- 
ayo ang lanog sa tingog alang niini nga okasyon. 
Angay usab nga matikdan nga kining mga buta- 
nga nahitabo duol sa kinapusoran sa yutang saad 
ug duol sa dapit diin gisaad ni Jehova kining yutaa 


EBANO 


Usa ka hulagway gikan sa Bkd. sa Gerizim 
nga atbang sa Bkd. sa Ebal 


ngadto sa katigulangan sa Israel nga si Abram 
(Abraham).--Gen 12:6, 7. 

Ang Hudiyohanong tradisyon nag-ingon nga 
ang mga Levihanon, nga nagbarog taliwala sa mga 
Bukid sa Ebal ug Gerizim, miatubang sa Bukid sa 
Gerizim sa dihang gipahayag ang mga panalangin, 
nga niana ang mga tawo nga nagkatigom didto mi- 
tubag ug “Amen!” Unya giingon nga sila miatu- 
bang sa Bukid sa Ebal ug gipahayag ang usa sa 
mga tunglo, nga niana kadtong nagkatigom sa pi- 
kas bahin miingon nga “Amen!” Ang Kasulatan, 
hinunoa, wala maghisgot sa eksaktong paagi nga 
gisunod sa maong talagsaong okasyon. 

Giingon sa Deuteronomio 27:4 nga ang mga bato 
patindogon didto sa Bukid sa “Gerizim” sumala 
sa Samarianhong Pentateuch. Apan, ang mabasa 
maoy “Ebal” sumala sa Masoretikong teksto, sa La- 
tin nga Vulgate, sa Syriac nga Peshitta, ug sa Gre- 
gong Septuagint. Ang Josue 8:30-32 nagpakita nga 
didto sa Bukid sa Ebal si Josue nagpatindog sa mga 
bato nga diha niana gisulat ang “usa ka kopya sa 
balaod ni Moises.”---Tan-awa ang GERIZIM, BUKID SA. 


EBANO [Heb., hov:nim']. Ang termino gituo- 
han nga mapadapat sa kahoyng gikan sa Diospyros 
ebenum o sa susamang pamilya sa mga kahoy. 
Habog kining kahoya, nga yanog mga dahon ug 
pormag-kampanilya ang mga bulak. Ang gawas 


nga bahin sa kahoy maoy humokon ug puti, apan 
ang lubas, nga moabot sa kinadak-ang diyametro 
nga mga 0.5 m (2 p), maoy gahi kaayo, dasok ang 
grano, lig-on, ug itom o dagtom-kape ang kolor. 
Kini mahimong pasinawon pag-ayo. Tungod niini 
nga mga kalidad, kini maayo kaayong himoon nga 
mga muwebles, mga pang-adorno, ug ingong mga 
panghaklap sa garing. Gigamit usab kini sa mga 
pagano sa paghimog mga idolo alang sa pagsimba. 

Ang ebano kas-a ra hisgoti sa Bibliya, sa Eze- 
quiel 27:15, diin gipakita kini ingong baligya. Gitu- 
ohan nga ang ebano ug ang garing nga gihisgotan 
sa maong teksto naggikan sa India o Sri Lanka, ti- 
ngali tabok sa Dagat sa Arabia ug hangtod sa Pu- 
lang Dagat ug dayon gidala agi sa mamalang yuta, 
o kaha gikan sa Nubia sa AS sa Aprika. Gipabilhan 
kini pag-ayo sa karaang mga Ehiptohanon ug ang 
mga produkto nga gikan niini nakaplagan sa Ehip- 
tohanong mga lubnganan. 


EBED [Alagad: o, pinamubo sa Abdias, nga 
nagkahulogang “Alagad ni Jehova']. 

1. Amahan ni Gaal nga maoy nanguna sa mga 
tag-iyag yuta sa Sekem sa ilang wala molampos 
nga pagrebelde batok kang Abimelek.---Huk 9:26, 
29, 39-41. 

2. Anak nga lalaki ni Jonatan. Si Ebed, inuba- 
nan sa 50 ka lalaki sa balay sa amahan ni Adin, mi- 
balik uban kang Esdras ngadto sa Jerusalem gikan 
sa Babilonya.---Esd 8:6. 

EBED-MELEK [Alagad sa Hari]. Usa ka Etio- 
pianhong eunuko sa balay ni Haring Zedekias kin- 
sa, pinaagi sa iyang gipakitang lihok, nagpasun- 
dayag nga siya bug-os miuyon sa buluhaton sa 
manalagna ni Jehova nga si Jeremias. Sa dihang 
ang mga prinsipe sa Juda bakak nga nag-akusar 
kang Jeremias sa pag-alsa batok sa pamunoan, gi- 
tugyan ni Zedekias ang manalagna ngadto sa 
ilang mga kamot. Gikuha dayon niini nga mga 
prinsipe si Jeremias ug gihulog siya ngadto sa la- 
pokon nga atabay ni Malkias didto sa Sawang 
sa Guwardiya, aron siya mamatay didto nga wa- 
lay pagkaon. (Jer 38:4-6) Sa pagkamaisogon, bisan 
pag nameligro siya tungod sa hilabihang pagdu- 
mot kang Jeremias ug sa iyang mensahe, atuba- 
ngan sa katawhan giduol ni Ebed-melek ang hari 
nga naglingkod sa Ganghaan ni Benjamin ug did- 
to nangamuyo siya alang kang Jeremias. Si Zede- 
kias mauyonong misanong. Dayon si Ebed-melek, 
ubos sa sugo sa hari, nagdalag 30 ka tawo ngadto 
sa atabay ug nagtunton ug mga pisi uban ang du- 
not nga mga nuog ug mga panapton aron ibutang 
kini ni Jeremias sa iyang mga ilok aron siya ma- 
pagawas gikan sa atabay. (Jer 38:7-13) Lagmit gi- 
sugo ni Zedekias si Ebed-melek sa pag-uban ug 30 
ka tawo, dili tungod kay gikinahanglan ang dag- 
hang tawo sa pagkuha kang Jeremias gikan sa 
atabay, kondili aron magmalamposon ang paglu- 
was kaniya bisan pa sa bisan unsang posibleng 
pagbabag nga himoon sa mga prinsipe o mga 
saserdote. Tungod niining matarong nga buhat 
alang sa manalagna sa Diyos, gipasaligan ni Jeho- 
va si Ebed-melek pinaagi kang Jeremias, nga siya 
dili mamatay panahon sa paglikos sa mga Babi- 
lonyanhon, hinunoa, tagan-an siya ug kaikyasan. 
--Jer 39:15-18, tan-awa ang EUNUKO. 


EBENEZER [Bato sa Pagtabang]. 

1. Usa ka dapit diin sa haduol niini ang Israel 
kaduha napildi sa mga Filistehanon, nga tungod 
niini dili lamang kay napatay ang 34,000 ka Israe- 
linhon, lakip kang Hopni ug Pinehas, kondili nai- 
log usab sa kaaway ang arka sa pakigsaad. Ang 
taho bahin niining ulahing panghitabo maoy na- 
kaingon sa hinanali nga kamatayon ni Eli nga sa- 
serdote. (1Sa 4:1-11, 17, 18, 5:1) Gipangagpas 
sa mga eskolar nga ang Ebenezer nahimutang sa 
Majdel Yaba, 4 km (2.5 mi) sa HS sa Apek diha sa 
Patag sa Saron (diin nagkampo ang mga Filisteha- 
non). 

2. Ang gingalan sa usa ka bato nga gipatindog 
ni Samuel kapin sa 20 ka tuig human sa mga 
panghitabo nga gihisgotan sa gisundan nga kapi- 
tulo, lagmit aron handomon ang kadaogan sa Is- 
rael batok sa mga Filistehanon pinaagi sa tabang 


EBER 


sa Diyos. (1Sa 7:2, 12) Bisan tuod ug ang tukmang 
nahimutangan niini wala mahibaloi karong adla- 
wa, lagmit nga kini maoy pipila ka milya ang gi- 
lay-on gikan sa HS sa Num. 1, “taliwala sa Mizpa 
ug sa Jesana.” 


EBER [gikan sa lintunganayng pulong nga nag- 
kahulogang “paglabay (pagtabok)”: o, “sa pikas nga 
dapit [nga mao, sa atbang nga dapit] ”]. Gawas nga 
personal nga ngalan sa lima ka lainlaing mga tawo 
sa Bibliya, ang “Eber” gigamit usab sa Numeros 
24:24 sa pagtumong sa Hebreohanong rasa o kaha 
sa usa ka rehiyon. Ang Gregong Septuagint, Syri- 
ac nga Peshitta, ug ang Latin nga Vulgate naghu- 
bad dinhi sa “Eber” ingong “ang mga Hebreoha- 
non.” Apan, ang “Eber” dinhi hayan nagtumong sa 
yuta o sa katawhan sa ‘pikas bahin’ sa Euprates 
(gawas pa sa Asirya, nga gihisgotan sa samang 
bersikulo). Sa Hebreohanon ang ekspresyon alang 
sa “saylo sa Suba” (Heb., ever han-na-har') usahay 
gigamit sa pagtumong sa rehiyon sa K sa Fuprates. 
(Neh 2:7, 9: 3:7) Sa 1 Hari 4:24 ang samang Heb- 
reohanong ekspresyon gihubad nga “niining dapita 
sa Suba” (NW) o “kasadpan sa Euprates.” (RS) Ang 
katumbas nga Aramaikong ekspresyon gigamit sa 
kinatibuk-an sa pagpaila sa rehiyon sa Sirya ug Pa- 
lestina.--Esd 4:10, 11, 16, 17, 20; 5:3, 6; 6:6, 13. 

1. Katigulangan ni Abraham, ang anak ni Sela 
ug ang amahan ni Peleg ug Joktan ug sa uban 
pang mga anak. Sa mga adlaw sa iyang anak nga 
si Peleg, kinsa namatay nga mas una pa kang Eber 
ug 191 ka tuig, “ang yuta nabahin.” Kini lagmit 
nagtumong sa paglahugay ni Jehova sa pinulongan 
niadtong nagtukod sa Babel ug sa torre niini ubos 
sa mando ni Nimrod.---Gen 10:25, 11:14-19, 26. 

Ang Genesis 10:21 naghisgot kang “Sem, ang ka- 
tigulangan sa tanang anak ni Eber [“katigulangan 
sa tanang Hebreohanon,” AT, Mo], nga igsoon ni 
Japet nga kinamagulangan.” Dayag nga gitala din- 
hi si Eber nga suod kang Sem tungod sa dakong 
pagtagad nga gihatag sa Bibliya sa mga kaliwat ni 
Eber, ilabina sukad kang Abraham. Busa, gitum- 
bok sa teksto nga ang mga kaliwat ni Sem dili la- 
mang ang mga Hebreohanon, sumala sa gipa- 
tin-aw sa mosunod nga mga bersikulo. Ang mga 
kaliwat ni Eber pinaagi kang Joktan lagmit nani- 
muyo sa Arabia, samtang kadtong pinaagi kang 
Peleg nagpuyo sa Mesopotamia. 

2. Usa ka Gadhanon nga nagpuyo sa Basan, usa 
ka kaliwat ni Abihail.--1Cr 5:11, 13, 14. 

3. Usa ka Benjaminhon nga nailhan nga anak ni 
Elpaal.---ICr 8:12. 

4. Usa ka Benjaminhon nga pangulo nga gitala 
apil sa mga anak nga lalaki ni Sasak.— 1Cr 8:22- 
25, 28. 


EBEZ 


5. Usa ka Levihanong saserdote, ang pangulo sa 
balay sa amahan ni Amok. Dayag nga si Eber 
maoy katalirongan sa Hataas nga Saserdoteng si 
Joiakim, ni Gobernador Nehemias, ug ni Esdras 
nga saserdote ug eskriba.---Neh 12:12, 20, 26. 


EBEZ. Usa ka lungsod sa teritoryo sa Isacar. 
(Jos 19:17, 20) Ang nahimutangan niini wala ma- 
hibaloi. 


EBIASAP. Tan-awa ang ABIASAP. 


EBRON. Ang ngalan sa usa ka utlanang siyu- 
dad nga gipahat ngadto sa Aser. (Jos 19:24, 28) 
Sanglit sa daghang Hebreohanon nga mga manus- 
krito mabasa dinhi ang “Abdon,” sa katibuk-an gi- 
isip sa kadaghanang eskolar nga ang “Ebron” maoy 
sayop nga espeling nianang ngalana.---Tan-awa 
ang ABDON Num. 5. 


ECBATANA. Ang kaulohang siyudad sa ka- 
raang Media, sukad sa mga 700 W.K.P. Si Ha- 
ring Ciro II sa Persia nag-ilog niini gikan kang Ha- 
ring Astyages sa Media, ug human niadto ang 
mga Medianhon ug Persianhon naghugpong sa 
ilang kasundalohan ilalom ni Ciro. Gipaila sa Kasu- 
latan nga ang Ecbatana maoy dapit nga anaa sa sa- 
kop nga distrito sa Media sa mga adlaw ni Haring 
Dario I (Hystaspis) sa Persia.---Esd 6:1, 2. 

Ang “Ecbatana” mao ang hubad sa ngalan niini 
nga siyudad diha sa Esdras 6:2. Kini nga porma sa 
ngalan katumbas sa hubad sa Latin nga Vulgate ug 
makita usab diha sa Gregong teksto sa Apokripal 
nga mga sinulat nga gilakip sa ulahi diha sa Septu- 
agint. Apan, ang Masoretikong teksto ug ang Syri- 
ac nga Peshitta naghatag sa ngalan nga “Achme- 
tha.” Ang unang Gregong mga magsusulat daw 
nagpadapat sa ngalang Ecbatana ngadto sa ubay- 
ubayng mga dapit. Bisan pa niana, nagkauyon ang 
kadaghanang eskolar karon nga ang Ecbatana nga 
giilog ni Ciro (ug nga gihisgotan sa Esd 6:2) mao 
ang modernong siyudad sa Hamadan, usa ka hi- 
nungdanong sentro sa komersiyo sa Iran nga nahi- 
mutang sa tiilan sa Bukid sa Alwand nga mga 
290 km (180 mi) sa KHK sa Tehran. Ingon nga 
ang karaang Ecbatana maoy usa ka hinungdanong 
siyudad diha sa pangunang ruta nga gikan sa Me- 
sopotamia paingon sa mga dapit sa halayong S, 
mao man usab ang modernong Hamadan gitadla- 
san sa nagkalainlaing mga dalan, sama nianang 
nagtadlas gikan sa Baghdad paingon sa Tehran. 

Sa dihang ang pipila ka tinudlong mga opisyal sa 
Persia nagkuwestiyon sa legalidad sa gihimo sa 
mga Hudiyo nga pagtukod pag-usab sa templo sa 
adlaw ni Zorobabel, kini nga mga magsusupak 
nagpadalag sulat ngadto kang Haring Dario I sa 

Persia nga mihangyog kompirmasyon sa mando ni 
Ciro nga nag-awtorisar sa pagtukod pag-usab. (Esd 
5:1-17) Gihimo ni Dario ang imbestigasyon, ug na- 
kaplagan ang mando ni Ciro didto sa Ecbatana, sa 
ingon nag-establisar sa legalidad sa buluhatong 
pagtukod pag-usab sa templo. Ngani, si Dario nag- 
pagula pa ug mando aron ipadayon ang buluhaton 
sa mga Hudiyo nga dili mababagan, ug gimando- 
an pa ang ilang mga magsusupak sa pagtagana ka- 
nila sa gikinahanglang mga materyales ug “sila 
mibuhat niana sa walay langan.” Ang templo sa 
kataposan natapos “sa ikatulong adlaw sa lunar 
nga bulang Adar, nga mao, sa ikaunom nga tuig sa 
paghari ni Dario nga hari,” o sa hapit na ang ting- 
pamulak sa 515 W.K.P.---Esd 6:6-15. 


ECCLESIASTES. Ang Hebreohanong ngalan 
nga Qoheleth (nga nagkahulogang “Magtitigom, 
Maghuhugpong, Magtitipon, Tigpatawag ug Ti- 
gom”) haom nga naghubit sa papel sa hari diha sa 
teokratikanhong kagamhanan nga napahimuslan 
sa Israel. (Ecc 1:1, 12) Responsibilidad sa magma- 
mando nga hiusahon ang dedikadong katawhan sa 
Diyos nga magmatinumanon sa ilang tinuod nga 
Hari ug Diyos. (1Ha 8:1-5, 41-43, 66) Tungod nia- 
na, ang usa ka hari matino nga maayo o daotan 
alang sa nasod kon siya nanguna sa nasod diha sa 
pagsimba kang Jehova o wala. (2Ha 16:1-4, 18:1-6) 
Ang magtitigom nga si Solomon dako nag nahimo 
sa pagtigom sa Israel ug sa ilang mga kaubanan, 
ang temporaryong mga pumoluyo, ngadto sa tem- 
plo. Niini nga basahon siya naningkamot sa pagti- 
gom sa katawhan sa Diyos gikan sa kawang ug 
walay pulos nga mga buhat niini nga kalibotan 
ngadto sa mga buhat nga bililhon sa Diyos kang 
kinsa sila napahinungod ingong usa ka nasod. Ang 
ngalan nga gigamit diha sa Cebuano nga mga Bib- 
liya gikuha gikan sa hubad sa Qo-heleth diha sa 
Gregong Septuagint, nga mao ang Ekklesiastes' 
(Ecclesiastes), nga nagkahulogang “usa ka sakop sa 
ecclesia (kongregasyon: katigoman).” 
Magsusulat. Dihay usa lamang ka “anak nga 
lalaki ni David,” nga mao, si Solomon, kinsa “hari sa 
Israel sa Jerusalem" (Ecc 1:1, 12), kay ang mga hari 
human kang Solomon wala maghari sa tibuok Isra- 
el. Si Solomon mao ang hari nga nabantog kaayo 
tungod sa iyang talagsaong kaalam. (Ecc 1:16, 1Ha 
4:29-34) Siya usa ka magtutukod. (Ecc 2:4-6, 1Ha 
6:1: 7:1-8) Siya usa ka magtatagik sa mga prover- 
bio. (Ecc 12:9; 1Ha 4:32) Si Solomon nabantog tu- 
ngod sa iyang bahandi. (Ecc 2:4-9, 1Ha 9:17-19, 
10:4-10, 14-29) Sanglit ang basahon naghisgot sa 
programa sa pagpanukod ni Solomon, lagmit kini 
gisulat gayod human nianang panahona apan sa 
wala pa siya “misugod sa pagbuhat kon unsay dao- 

tan sa mga mata ni Jehova.” (1Ha 11:6) Busa ang 
basahon gisulat sa wala pa ang 1000 W.K.P., didto 
sa Jerusalem. Ang pamatuod nga si Solomon mao 
gayod ang usa sa mga tawo nga labing takos nga 


ECCLESIASTES 


mosulat niining basahona gipaluyohan sa kamatu- 
oran nga siya dili lamang ang kinadatoan kondili 
lagmit mao ang usa sa labing makinaadmanong 
mga hari sa iyang adlaw: ang iyang mga tripulante 


MGA PANGUNANG PUNTO SA ECCLESIASTES 


Usa ka tataw nga kahubitan sa mga buhat nga kawang ug sa mga 
buhat nga mapuslanon 


Gisulat ni Solomon sa ulahing bahin sa iyang paghari, human siya 
malangkit sa daghang pagpangagpas nga iyang gihubit 


Walay pulos ang kinabuhi nga gideboto sa kawang nga 
mga pangagpas 
Alang sa pisikal nga tawo ang tanan kakawangan, ang usa ka 
kaliwatan pulihan ug lain, ug bisan ang kinaiyanhon nga mga 
siklo maoy balikbalik lamang ug makapabudlay (1:1-11) 


Ang nagauswag nga kaalam sa tawo mahimong moresulta sa 
nagauswag nga kasakit, ang baliko niini nga sistema dili na 
matul-id (1:12-18) 

Ang pagdeboto sa kaugalingon sa pagpangitag kalipayan pinaagi 
sa materyalismo maoy samag paggukod sa hangin (2:1-11, 26) 

Ang kaalam mas maayo pa kay sa kabuangan, apan ang ma- 
alamon ug ang hungog parehong mamatay ug makalimtan 
(2:12-16) 

Ang paghago sa usa ka tawo sa tibuok niyang kinabuhi aron ibi- 
lin lamang ang tanan ngadto sa usa ka tawo nga lagmit dili 
magpabili niini--kini maoy katalagman (2:17-23) 

Ang mga panghitabo sa yutan-ong kinabuhi sagad mahitabo 
ingong mga siklo, daghan niini ang dili makontrolar sa tawo 
(3:1-9) 

Sa presenteng sistema, ang tanan (tawo ug mananap) sa kata- 
posan mangamatay (3:18-22) 

Daghang buhat sa pagpanglupig ang nahitabo, nga walay pagla- 
om gikan sa panglantaw sa tawo (4:1-3) 

Ang kahago ug kahanas tungod sa pag-indigay o aron lamang 
magtigom ug bahandi maoy kakawangan, ug ang tapolan nga 
tawo maoy hungog (4:4-8 

Ang kinabuhi sa usa ka magmamando mahimong kawang usab 
(4:13-16) 

Ang pagtigom ug mga bahandi dili makahatag ug pagkakontento, 
hinunoa kini mahimong dili magpakatulog sa tag-iya niini: ug 
sa dihang siya mamatay iyang biyaan kining tanan (5:9-17) 

Bisan tuod ang usa ka tawo adunay daghang katigayonan, ang 
mga kakulian--tingali sakit o usa ka wala matuman nga pa- 
ngandoy--mahimong magpugong kaniya nga magmakontento 
(6:1-12) 

Sa presenteng sistema, managsama ang dangatan sa matarong 
ug daotan--ang tanan mangamatay: busa, ang pipila nagpatu- 
yang sa pagkadaotan (9:2, 3) 

Ang kaalam dili kanunayng pabilhan kon kini naggikan sa usa 
ka tawo nga kabos (9:13-18) 


Ang pagbuhat sa kabuangan maghatag ug daotang dungog sa 
usa ka tawo, kon kining dili-takos nga mga tawo maghupot 
ug awtoridad, kini peligroso alang kanila ug malisod alang sa 
uban (10:1-19) 

Ang pagkabatan-on ug ang kinabaskogan nga yugto sa kinabuhi 
kakawangan, ang gidugayon sa kahimsog sa pagkabatan-on 
dili gayod matino (11:10) 

Kon ang usa ka tawo wala magiyahi sa kinabuhi pinaagi sa ka- 
nunay nga paghinumdom sa Maglalalang, ang tanan kakawa- 
ngan! (12:8) 


Mga butang nga mapuslanon ug maghatag ug kahulogan 
sa kinabuhi sa usa ka tawo 

Kalipayi ang mga bunga sa imong buhat, nga magaila niini 
ingong gasa gikan sa Diyos (2:24, 25: 5:18-20) 

Ang mga buhat sa Diyos matahom tanan: atubangan sa mga 
tawo iyang gibutang ang paglaom nga mabuhi hangtod sa pa- 
nahong walay tino (3:10-13) 

Ang katibuk-ang dagan sa tawhanong kinabuhi nga naglungtad 
sumala sa pagtugot o katuyoan sa Diyos dili mausab sa tawo: 
busa hulata ang Diyos nga molihok ingong Maghuhukom sa 
iyang tinudlong panahon (3:14-17: 5:8) 

Ang usa ka tawo nga mobuhat nga may kauban mas maayo kay 
sa mag-inusara (4:9-12) 

Ang hustong pagkahadlok sa Diyos angayng magpalihok kanato 
sa pagpamati pag-ayo sa kon unsay iyang gikinahanglan kana- 
to ug sa pagtuman sa bisan unsang panaad nga atong gihimo 
ngadto kaniya (5:1-7) 

Pabilhi ang kahinungdanon sa usa ka maayong ngalan ug ang 
kamubo sa atong presenteng kinabuhi nga diha niana atong 
gipaningkamotang mabatonan kini, ang kaayohan sa pagpai- 
lob, ang labaw nga bili sa kaalam, ug ang panginahanglan sa 
pagdawat nga mapainubsanon sa kon unsay itugot sa Diyos 
(7:1-15) 

Likayi ang paghingapin apan magpagiya sa pagkahadlok sa Di- 
yos: ayaw pagkabalaka pag-ayo kon unsay isulti sa ubang 
mga tawo, isalikway ang lit-ag sa usa ka pampam (7:16-29) 

Magmasinundanon sa balaod: bisan tuod ang mga tawo nagman- 
do sa uban alang sa ilang kadaotan ug ang tawhanong hustis- 
ya luag ra, ayaw kini tugoting maghanaw sa imong kalipay sa 
kinabuhi: hinumdomi, mamaayo ang dangatan niadtong nahad- 
lok sa matuod nga Diyos, ayaw pagdahom nga matugkad ang 
tanang katarongan sa kon unsa ang gihimo ug gitugotan sa 
Diyos nga mahitabo (8:1-17: 10:20) 

Ang mga matarong ug mga maalamon anaa sa kamot sa matu- 
od nga Diyos--dili mawala kanila ang ilang ganti: apan sa 
kamatayon ang usa ka tawo walay mahibaloan ug walay ma- 
buhat, busa gamita ang imong kinabuhi karon diha sa paagi 
nga uyonan sa Diyos: pahimusli kini sa maayong mga paagi 
samtang nabatonan pa nimo kini (9:1, 4-12) 

Pahimusli ang nahiangayng mga kahigayonan nga magmahinata- 
gon, nga magbuhat ug maayo: ayaw tugoting ang mga ka- 
walay katinoan sa kinabuhi magpugong sa imong kalihokan 

11:1-8) 
Batan-ong lalaki, pahimusli ang imong pagkabatan-on, apan 
ayaw kalimti nga ikaw may tulubagon sa Diyos tungod sa 
imong mga buhat; hinumdomi ang imong Dakong Maglalalang 
samtang ikaw batan-on pa, sa dili pa moabot ang kaluya- 
hon tungod sa pagkatigulang, sa dili pa matapos ang kinabuhi 
11:9; 12:1-7) 

Ang labing mapuslanong mga sinulat mao kadtong nagpabana- 
ag sa kaalam sa “usa ka magbalantay,” si Jehova nga Diyos 
12:9-12) 


Kahadloki ang matuod nga Diyos ug tumana ang iyang mga 
sugo; iyang nakita ang tanan natong gibuhat, ug siya magdala 
sa atong mga buhat ngadto sa paghukom (12:13, 14) 


EDAD, PANAHON 


ug mga magpapatigayon maingon man ang iyang 
bisitang mga dignitaryo maghatod ug balita ug 
kahibalo bahin sa katawhan sa ubang kayutaan. 
-- Ha 9:26-28, 10:23-25, 28, 29. 

Pagkatinuod. Ang Qoheleth, o Ecclesiastes, 
gidawat ingong kanonikal sa Hudiyohanon ug Kris- 
tohanon nga mga simbahan. Kini nahiuyon sa 
ubang mga bahin sa Bibliya nga naghisgot sa sa- 
mang mga ulohan. Pananglitan, kini nahiuyon sa 
Genesis nga ang tawo adunay lawas nga hinimo gi- 
kan sa abog sa yuta ug adunay espiritu o puwersa 
sa kinabuhi gikan sa Diyos ug gininhawa nga nag- 
sustento niini. (Ecc 3:20, 21, 12:7: Gen 2:7: 7:22: Isa 
42:5) Kini nahiuyon sa pagtulon-an sa Bibliya nga 
ang tawo gilalang sa Diyos nga matul-id apan ki- 
nabubut-ong mipili sa pagsupak sa Diyos. (Ecc 
7:29: Gen 1:31; 3:17, Deu 32:4, 5) Kini miila sa Di- 
yos ingong ang Maglalalang. (Ecc 12:1: Gen 1:1) 
Kini kaharmonya sa ubang bahin sa Bibliya kon ba- 
hin sa kahimtang sa mga patay. (Ecc 9:5, 10; Gen 
3:19: Sal 6:5: 115:17: Ju 11:11-14, Rom 6:23) Kini 
kusganong nagpaluyo sa pagsimba ug pagkahadlok 
sa Diyos. Kini naggamit sa ekspresyon nga ha-Elo- 
him”, “ang matuod nga Diyos,” sa 32 ka higayon. 
Ang katumbas sa ngalang Jehova niini nga basa- 
hon makaplagan diha sa Syriac nga Peshitta ug sa 
Hudiyohanong Targum diha sa Ecclesiastes 2:24. 
Bisan tuod ang pipila miingon nga ang basahon 
nagkasumpaki, kini tungod kay wala nila masabti 
nga ang basahon sa makadaghan nagbatbat sa na- 
andang panglantaw ingong kasukwahi sa panglan- 
taw nga nagpabanaag sa kaalam sa Diyos. (Itandi 
ang Ecc 1:18, 7:11, 12.) Busa angayng basahon kini 
uban ang tumong nga masabtan ang diwa niini ug 
angayng tagdon usab ang tema sa basahon. 


EDAD, PANAHON. Ang edad mao ang pa- 
nahon nga ang usa ka tawo nabuhi, nga sagad gi- 
ihap pinaagi sa mga tuig, mga bulan, ug mga 
adlaw. Ang Hebreohanong idiom nga gigamit sa 
paghubit sa edad sa usa ka tawo mao ang “anak sa” 
daghan kaayong katuigan. Busa, si Jose sa literal 
glingong namatay nga “anak sa usa ka gatos ug 
napulo ka tuig,” buot ingnon, “sa edad nga usa ka 
gatos ug napulo ka tuig.” (Gen 50:26) Ang edad 
mahimong magtumong usab sa pagkahamtong. 
Ang Hebreohanong pulong nga sehv o seh-vah” 
(edad: pagkatigulang) naggikan sa lintunganayng 
pulong nga nagkahulogang “ubanon na” ug gihu- 
bad usab nga “pagkaubanon.” (1Sa 12:2, Pr 20:29) 
Daghang Hebreohanong mga pulong maylabot sa 
pagkatigulang ug pagkaedaran naggikan sa nom- 
bre nga zaqan’, nga nagkahulogang “bungot.” (Lev 
19:27) Ang Gregong pulong nga heliki'a sa pangu- 
na nagpasabot sa “gitas-on sa kinabuhi" o 'edad' sa 


638 


usa ka indibiduwal apan mahimong magtumong 
usab sa “lawasnong pagtubo" o 'gidak-on' sa usa ka 
tawo. (Mat 6:27: Ju 9:21, Luc 2:52: 19:3) Diha sa 
Gregong Kasulatan makita usab ang gerTas ('kati- 
gulangon”: Luc 1:36), presby'tes (“tawong tigu- 
lang”: Flm 9), ug presby'tis (tigulang nga babaye’; 
Tit 2:3). Ang ulahing duha ka pulong maoy susa- 
ma sa presby teros, nga nagkahulogang “tigulang 
nga lalaki, ansiyano.”--Tan-awa ang ANSIYANO, TI- 
GULANG NGA LALAKI. 

Ubos sa Balaod, sa edad nga 20 anyos, ang mga 
lalaki kuwalipikado na sa pag-alagad ingong sun- 
dalo. (Num 1:3) Ang tawong buta sukad sa iyang 
pagkahimugso kinsa gihatagan ni Jesus ug panan- 
aw lagmit nagpangedaron ug labing menos 20 an- 
yos, sanglit ang iyang mga ginikanan miingon 
ngadto sa nagsukitsukit kanila: “Pangutan-a ninyo 
siya. Siya edaran na. Angay nga mosulti siya alang 
sa iyang kaugalingon.” (Ju 9:21, 23) Si Sara gii- 
ngong ‘lapas na sa panuigon [o edad] sa pagpa- 
tunghag mga anak, kay siya niadtong tungora mga 
90 anyos na.---Heb 11:11. 

Adunay gitakdang edad alang niadtong kuwali- 
pikado nga mag-alagad sa templo, ingon man gi- 
takdang edad alang sa pag-undang sa obligadong 
pag-alagad. Ang pipila miingon nga magkasumpa- 
ki ang mga pahayag sa Numeros 4:3, 30, 31 ug 
8:24-26, sanglit ang edad sa pagsugod sa pag-ala- 
gad sa mga Levihanon unang giingon nga gikan sa 
30 anyos ug human niana giingong gikan sa 25 an- 
yos. Hinunoa, mopatim-aw nga duha ka kategori- 
ya sa pag-alagad ang nalangkit dinhi. Busa, gipre- 
sentar sa pipila ka rabbinikong mga tinubdan nga 
sa edad nga 25 ang usa ka Levihanon pasugdon sa 
pag-alagad sa tabernakulo apan mohimo sa gaan 
lamang nga mga buluhaton, ug dayon, sa pag-abot 
sa edad nga 30, siya mohimo na sa bug-at nga 
mga buluhaton. Ilang gipunting nga ang mga pag- 
hisgot sa “buluhaton” ug sa 'hago nga buluhaton 
ug sa buluhaton sa pagdala sa mga luwar’ diha sa 
Numeros 4:3, 47 dili makita sa Numeros 8:24, diin 
ang gitakdang edad maoy 25. Gituohan usab sa 
uban nga kadtong nag-alagad gikan sa edad nga 
30 anyos pataas nalangkit sa pagdala sa taberna- 
kulo ug sa mga kasangkapan niini sa dihang kini 
ibalhin, samtang kadtong nag-alagad tali sa mga 
edad nga 25 ug 30 nag-alagad lamang sa dihang 
ang tabernakulo gitukod ug nagbarog na diha sa 
gikampohan. Kadtong mipabor sa panglantaw nga 
ang bug-at nga mga asaynment gihatag lamang sa 
pag-edad na ug 30 nangatarongan nga sa maong 
edad ang usa aduna nay mas dakong kusog, ka- 
hamtong sa pangisip, ug maayong pagpanghukom. 
Ang Gregong Septuagint mihatag sa edad nga 25 
diha sa Numeros 4:3 ug 8:24. Sa adlaw ni David, 

ang gitakdang edad gipaubsan ngadto sa 20 anyos 
alang sa pagsugod sa pag-alagad sa tabernakulo, 
nga sa ulahi kini gipulihan sa pag-alagad sa tem- 
plo.— 1Cr 23:24-32, itandi usab ang Esd 3:8. 

Maylabot sa pagretiro gikan sa obligadong pag- 
alagad, kini himoon sa dihang ang mga Levihanon 
moedad ug 50. Ang gipahayag sa Numeros 8:25, 
26 nagpakita nga niini nga pangedaron ang mga 
Levihanon mahimo pang moboluntaryo sa pagta- 
bang niadtong kuwalipikado pa sa gitudlong mga 
katungdanan, apan sila dili na hatagan ug espesi- 
pikong asaynment ni sila may tulubagon sa paghi- 
mo sa maong buluhaton. Gituohan nga ang kataro- 
ngan sa pagtakda ug edad alang sa pagretiro sa 
mga Levihanon gikan sa pag-alagad dili lang tu- 
ngod sa ilang edad kondili aron malikayan usab 
nga modaghan pag-ayo ang mobuhat sa maong 
mga buluhaton. Kining gitakdang edad alang sa 
mga Levihanon wala ipadapat sa Aaronikong hata- 
as nga saserdote, kay ang hataas nga saserdote 
mag-alagad sa iyang balaang katungdanan hang- 
tod sa kamatayon kon siya makahimo pa sa pag- 
alagad. (Num 35:25) Si Aaron, ang unang hataas 
nga saserdote sa Israel, gipili alang niini nga pag- 
alagad sa dihang siya kapin na sa 80 anyos ug nag- 
alagad sa halos 40 ka tuig.---Ex 7:7: Num 33:39. 

Ang Gregong “Aion.” Ang “edad” o “pana- 
hon” mahimong magtumong usab sa usa ka yugto 
diha sa kasaysayan sa tawo, matino man ang pet- 
sa sa mga kinutoban niini o dili. Kini sagad gigamit 
sa paghubad sa Gregong pulong nga aion’ (plural, 
aio'nes) diha sa pipila ka hubad. Ang Gregong mga 
leksikograpo nagpakita nga kining pulonga nagka- 
hulogang “yugto sa panahon nga may tinong si- 
nugdanan ug kinutoban, linaing yugto, edad,” ug 
usab “tibuok kinabuhi, kinabuhi,” o “panahon, kali- 
watan.” Sanglit ang usa ka yugto sa panahon ma- 
himong magsugod ug matapos o mahimong mag- 
padayon hangtod sa kahangtoran, kini nagpasabot 
nga ang aion’ mahimong magtumong sa usa ka 
yugto sa panahon nga walay kataposan, bisan tuod 
adunay sinugdanan. Busa, ingon sa girekord sa 
Marcos 3:29, si Jesus miingon nga ang nagpasipa- 
la batok sa balaang espiritu maoy sad-an sa ‘walay 
kataposan [tibuok panahon, hangtod sa hangtod, 
dumalayon] nga sala,’ o usa ka sala nga dili gayod 
papason sa umaabot nga panahon. Ang samang 
ekspresyon gigamit maylabot sa walay bunga nga 
kahoyng igos, diin ang “hangtod sa kahangtoran” 
diha sa Grego sa literal maoy “hangtod [alang] sa 
panahon.” (Mat 21:19) Bahin kang Jesus, ang ang- 
hel naghatag sa saad nga “magamando siya ingon 
nga hari sa balay ni Jacob hangtod sa kahangtoran 
[sa literal, hangtod sa mga edad].”---Luc 1:33, tan- 
awa ang PANAHONG WALAY TINO. 

Hinunoa, ang ai'on mahimong magtumong usab 
ilabina sa dili mausab nga kahimtang sa mga bu- 
tang o sa presente nga kahimtang sa mga panghi- 
tabo o sa mga kinaiyahan nga nagpaila sa usa ka 
yugto sa panahon inay nga nagtumong lamang sa 
panahon. Ingon sa gipahayag ni R. C. Trench diha 
sa Synonyms of the New Testament (London, 1961, 
p. 203): “Sanglit nagtumong man sa panahon, kini 
sa pagkakaron nagpasabot sa tanang butang nga 
naglungtad sa kalibotan ubos sa mga kahimtang sa 
panahon, . . . ug dayon, sa moral nga diwa, sa da- 
gan ug lakat sa mga panghitabo niining kalibota- 
na.”--Tan-awa ang SISTEMA SA MGA BUTANG; KALIBO- 
TAN. 


EDEN [Kahimuot]. 

1. Usa ka rehiyon diin ang Maglalalang naghimo 
ug usa ka samag-tanaman nga parke ingong orihi- 
nal nga puloy-anan sa unang tawhanong paris. 
Ang mga pulong nga ang tanaman didto “sa Eden, 
sa dapit sa sidlakan,” dayag nga nagpakita nga ang 
tanaman nag-okupar ug usa lamang ka bahin sa 
rehiyon nga gitawag ug Eden. (Gen 2:8) Apan, hu- 
man niadto ang tanaman gitawag ug “tanaman sa 
Eden” (Gen 2:15) ug, sa ulahing mga teksto, kini gi- 
hisgotan nga “Eden, ang tanaman sa Diyos" (Eze 
28:13), ug ingong “tanaman ni Jehova. "---Isa 51:3. 

Ang Gregong pulong nga para dei-sos maoy hu- 
bad sa Septuagint sa Hebreohanong pulong alang 
sa “tanaman” (gan). Dinhi naggikan ang atong 
paglangkit sa Cebuanong pulong nga “paraiso” 
uban sa tanaman sa Eden. 

Ang Genesis 2:15 nag-ingon nga ang “Diyos 
nagkuha sa tawo ug nagpahiluna kaniya sa tana- 
man sa Eden.” Bisan tuod kini daw nagpakita nga 
ang paglalang sa tawo nahitabo didto sa gawas 
sa tanaman, sa yano mahimong kini nagtumong 
nga ang tawo 'gikuha' sa Diyos sa diwa nga iyang 
giumol ug gilalang siya gikan sa yutan-ong mga 
elemento, dayon gipapuyo siya sa sinugdan diha sa 
tanaman diin siya nakabaton ug kinabuhi. Ang 
pagtikad ug pag-atiman sa tanaman maoy buluha- 
ton sa tawo. Ang mga kahoy ug mga tanom sa 
Eden naglakip sa tanan nianang naghatag ug ma- 
tahom nga talan-awon ingon man nianang nagta- 
ganag nagkadaiyang pagkaon. (Gen 2:9, 15) Kini 
nga kamatuoran nagpakita lamang nga ang tana- 
man nagkobre ug dakodakong luna. 

Sa tanaman dihay daghan kaayong matang sa 
mga hayop. Gidala sa Diyos kang Adan “ang ta- 
nang anad nga mga hayop ug ang nagalupad nga 
mga linalang sa kalangitan ug ang tanang ihalas 
nga mga mananap sa kapatagan,” ug gitugyan 
kang Adan ang pagngalan niini ingong usa sa 
iyang kinaunhan nga mga buluhaton. (Gen 2:19, 
20) Ang yuta sa Eden gitubigan pinaagi sa mga 


EDEN 


tubig sa suba nga “migula gikan sa Eden.” (Gen 
2:10) Tungod kay ang tawo hubo mahimong ikai- 
ngon nga ang klima kasarangan ug maayo kaayo. 
--Gen 2:25. 


Unsa ang gidili nga bunga 
didto sa Eden? 


Makaplagan sa Eden ang tanang bungahoy nga 
makaon sa tawo “hangtod sa pagkatagbaw.” (Gen 
2:16) Apan ang usa ka kahoy, ang kahoy “sa kahi- 
balo sa maayo ug sa daotan,” gidili alang sa tawha- 
nong paris. Gikutlo ni Eva ang pagdili ni Jehova 
nga giingon ngadto sa iyang bana nga naglakip bi- 
san sa “paghikap' sa kahoy, nga mosangpot sa silot 
nga kamatayon gumikan sa kawalay pagtahod ug 
paglapas sa balaod sa Diyos. (Gen 2:17: 3:3) Gisu- 
layan sa pagpatin-aw sa tradisyonal nga mga pag- 
tulon-an ang gidiling bunga sa nagkalainlaing pa- 
agi: ingong simbolo sa seksuwal nga pakigrelasyon, 
nga gilarawanan sa usa ka “mansanas”, ingong 
naghawas sa pagkahibalo sa maayo ug sa daotan, 
ug ingong kahibalo nga makab-ot sa dihang moda- 
ngat sa pagkahamtong ug pinaagi usab sa kasina- 
tian, nga ang maong kahibalo mahimong gamiton 
sa maayo ug sa daotan. Apan, tungod sa sugo sa 
Maglalalang nga “magmabungahon ug magdag- 
han kamo ug pun-a ang yuta” (Gen 1:28), ang sek- 
suwal nga pakigrelasyon dili gayod mao ang giha- 
wasan sa bunga sa kahoy, kay unsa pa may laing 
paagi aron matuman ang pagsanay ug pagdag- 
han? Ang yanong katakos sa pag-ila sa maayo ug 
sa daotan ilabinang dili usab mao ang gipasabot, 
kay aron matuman ang sugo sa Diyos kinahang- 
lang magamit sa tawong walay sala ang maong 
katakos sa pag-ila sa maayo ug daotan. Wala usab 
ipasabot dinhi ang kahibalo nga makab-ot sa di- 
hang modangat sa pagkahamtong, kay dili sala sa 
tawo nga makadangat niini nga kahimtang, ni ma- 
kataronganon nga obligahon siya sa iyang Magla- 
lalang nga magpabilin sa dili-hamtong nga kahim- 
tang. 

Kon unsa kadto nga matang sa kahoy, walay gi- 
hisgotan ang Kasulatan. Apan mopatim-aw nga 
ang kahoy sa kahibalo sa maayo ug sa daotan nag- 
simbolo sa katungod o awtoridad nga iya sa Mag- 
lalalang sa tawo, aron ipaila sa iyang mga linalang 
kon unsay “maayo” ug kon unsay “daotan,” ug hu- 
man niana tukmang ipasunod kon unsay gipaha- 
yag nga maayo ug sa pagdili kon unsay gipahayag 
nga daotan aron magpabiling inuyonan sa Diyos 
ingong ang Soberanong Magmamando. (Tan-awa 
ang KAHOY.) Ang pagdili ug ang misunod nga pag- 
pahayag sa silot nga gipahamtang ngadto sa dili- 
masinugtanong paris nagpasiugda sa kamatuoran 

nga ang orihinal nga sala mao ang buhat sa pagka- 
dili-masinugtanon sa pagkaon sa gidiling bunga. 
--Gen 3:3. 

Bisan tuod ang pipila ka modernong mga kritiko 
mosupak tingali sa pagkayano sa Edenikong asoy, 
tataw gayod nga ang aktuwal nga mga kahimtang 
naghimo sa usa ka yanong pagsulay nga haom ka- 
ayo. Ang kinabuhi sa bag-ong linalang nga lalaki 
ug babaye maoy yano, dili komplikado ug wala 
mabug-ati sa daghan kaayong problema, malisod 
nga mga kahimtang, ug kalibog nga midangat sa 
tawhanong rasa tungod sa ilang pagkadili-masi- 
nugtanon sa Diyos. Bisan pa sa pagkayano niini, 
kini nga pagsulay sa laktod ug dalayegong paa- 
gi nagpahayag sa unibersohanong kamatuoran sa 
pagkasoberano sa Diyos ingon man sa pagdepende 
sa tawo sa Diyos ug sa iyang obligasyon ngadto Ka- 
niya. Ug ikaingon gayod nga, bisan tuod yano, ang 
asoy sa mga panghitabo sa Eden mas halangdon 
kay sa mga teoriya nga nag-ingon nga ang kasay- 
sayan sa tawo nagsugod, dili diha sa usa ka tana- 
man, kondili diha sa usa ka langob, ug naghu- 
lagway kaniya ingong luog ug walay moral nga 
pagbati. Ang pagkayano sa pagsulay didto sa Eden 
nag-ilustrar sa prinsipyo nga gipahayag sa Anak 
sa Diyos mga milenyo sa ulahi, nga “ang tawo nga 
kasaligan sa labing gamay kasaligan usab sa dako, 
ug ang tawo nga dili-matarong sa gamay dili- 
matarong usab sa dako.”---Luc 16:10. 

Apan, ang pagbutang niining gidili nga kahoy 
diha sa Eden dayag nga dili aron magsilbing usa ka 
tunok sa unod alang sa tawhanong paris, ni kadto 
gibutang aron sa pagpatunghag usa ka isyu, o 
magsilbing ulohan sa panaglalis. Kon si Adan ug 
Eva miila pa sa kabubut-on sa Diyos sa maong bu- 
tang ug mitahod sa iyang mga instruksiyon, ang 
ilang tanamang puloy-anan motunhay unta nga 
wala madaot ingong usa ka dapit sa kahimuot ug 
kalipay. Ang rekord nagpakita nga ang isyu ug pa- 
naglalis bahin sa kahoy, lakip sa tentasyon sa pag- 
lapas sa sugo sa Diyos, gipahinabo sa Kaaway sa 
Diyos nganha sa katawhan. (Gen 3:1-6, itandi ang 
Pin 12:9.) Tungod kay sayop nga gigamit ni Adan 
ug Eva ang ilang kagawasan sa pagpili pinaagi sa 
pagrebelde batok sa katungod sa pagkasoberano sa 
Diyos, nawala kanila ang Paraiso ug ang pagkabu- 
lahan nga nalangkit niini. Ang mas grabe pa nga 
sangpotanan, nawad-an sila sa kahigayonan nga 
makakaon sa usa pa ka kahoy taliwala sa Eden, ang 
kahoy nga naghawas sa pribilehiyo nga mabuhing 
walay kataposan. Busa ang asoy nag-ingon nga 'gi- 
papahawa ni Jehova ang tawo ug gibutang sa sid- 
lakan sa tanaman sa Eden ang mga kerubin ug ang 
nagdilaab nga sulab sa espada nga nagpadayon sa 
pagtuyok aron sa pagbantay sa dalan paingon sa 
kahoy sa kinabuhi.'---Gen 3:22-24. 

Nahimutangan sa Eden. Ang orihinal nga 
nahimutangan sa tanaman sa Eden maoy pa- 
ngagpas lamang. Ang pangunang paagi nga ma- 
ilhan ang geograpikanhong nahimutangan niini 
mao ang gihubit sa Bibliya bahin sa suba “nga mi- 
gula gikan sa Eden,” diin human niana kini naba- 
hin sa upat ka “sanga,” nga mao ang mga suba nga 
ginganlan ug Euprates, Hidekel, Pison, ug Gihon. 
(Gen 2:10-14) Ang Euprates (Heb., Perath’) ilado 
kaayo, ug ang “Hidekel” mao ang ngalan nga giga- 
mit alang sa Tigris diha sa karaang mga inskripsi- 
yon. (Itandi usab ang Dan 10:4.) Apan, ang laing 
duha ka suba, ang Pison ug ang Gihon, wala ma- 
sayri.. Tan-awa ang Cus Num. 2; Hava Num. 1. 

Ang pipila, sama kang Calvin ug Delitzsch, na- 
ngatarongan pabor sa ideya nga ang Eden nahi- 
mutang sa usa ka dapit duol sa ulohan sa Gulpo sa 
Persia sa Ubos nga Mesopotamia, duol sa dapit diin 
nagkadug-ol ang Tigris ug Euprates. Ilang gituo- 
han nga ang Pison ug Gihon maoy mga sapa tali- 
wala niini nga mga suba. Apan, kini magkahulo- 
gan nga kini nga mga sapa nagaagos ngadto sa usa 
ka suba, inay nga mga suba mismo nga naggikan 
sa orihinal nga tinubdan. Hinunoa, ang Hebreoha- 
nong teksto nagtumong sa usa ka dapit sa buki- 
rong rehiyon sa A sa kapatagan sa Mesopotamia, 
ang dapit diin naggikan ang presenteng mga ti- 
nubdan sa mga suba sa Euprates ug Tigris. Busa 
ang The Anchor Bible (1964), diha sa mga nota ni- 
ini sa Genesis 2:10, nag-ingon: “Sa Heb[reohanon] 
ang bokana sa suba gitawag ug 'tumoy' (Jos xv 5, 
xviii 19): busa ang plural sa ro's, ‘ulo,’ magtumong 
gayod dinhi sa ibabaw sa suba. . . . Kining ulahing 
paggamit gipamatud-an pag-ayo sa kaamgid nga 
Ak[adianhon] nga pulong nga resu.” Ang kamatu- 
oran nga ang Euprates ug ang Tigris sa pagkaka- 
ron wala na magagikan sa usa ka tinubdan, ingon 
man ang pagkadili-matino sa lokasyon sa mga 
suba sa Pison ug Gihon, lagmit maoy tungod sa 
mga epekto sa Lunop sa panahon ni Noe, nga sa 
walay duhaduha nakapausab pag-ayo sa topogra- 
piya sa yuta, nga nakapuno sa mga giagosan sa pi- 
pila ka suba ug nakahimog uban pang mga suba. 

Ang tradisyonal nga nahimutangan sa tanaman 
sa Eden dugay nang gituohan nga anaa sa usa ka 
bukirong dapit nga mga 225 km (140 mi) sa HK sa 
Bukid sa Ararat ug pipila ka kilometro sa H sa La- 
naw sa Van, sa sidlakang bahin sa modernong Tur- 
key. Ang Eden lagmit gilibotan sa usa ka kinaiyan- 
hong ali, sama sa mga bukid, tungod kay ang mga 
kerubin giingon nga nagbarog diha lamang sa S sa 
tanaman, diin didto migula si Adan ug Eva.--Gen 
3:24. 

Human hinginli si Adan gikan sa tanaman nga 
paraiso, kay walay usa nga “nagtikad niini ug nag- 


EDER 


atiman niini,” atong ikaingon nga kini milabong na 
lamang pag-ayo sa kinaiyanhong paagi ug ang 
mga hayop na lamang ang nagpuyo sa sulod niini 
hangtod nga kini nahanaw tungod sa nagbul-og 
nga mga tubig sa Lunop, nga ang nahimutangan 
niini dili na makita sa tawo gawas sa balaang re- 
kord bahin sa paglungtad niini.---Gen 2:15. 

2. Usa ka dapit nga gihisgotang uban sa Haran 
ug Cane ingong usa ka sentro sa pamatigayon 
uban sa Tiro, nga nag-espesyalisar sa paggama sa 
maanindot nga mga besti, alpombra, ug pisi. (Eze 
27:23, 24) Gituohan nga pinamubo kini sa ngalang 
Bet-eden nga gihisgotan sa Amos 1:5. Ang “mga 
anak sa Eden” maoy lakip sa ubang mga molupyo 
diha sa mga dapit nga giparot sa Asiryanhong ka- 
sundalohan (2Ha 19:12, Isa 37:12), ug giisip sa pi- 
pila kini nga Eden (Bet-eden) nga mao ang ga- 
mayng distrito sa Bit-adini nga nahimutang ubay 
sa tungatunga sa Suba sa Euprates.---Tan-awa ang 
BET-EDEN. 

3. Usa sa mga Levihanon kinsa misanong sa pa- 
nawagan ni Haring Ezequias alang sa reporma, hu- 
man niadto siya gitudlo sa pagtrabaho ilalom ni 
Kore, “ang magbalantay-sa-ganghaan dapit sa sid- 
lakan,” sa pag-apod-apod sa balaang mga amot ta- 
liwala sa mga dibisyon sa mga saserdote.---2Cr 
29:12: 31:14, 15. 


EDER. 

1. Usa ka kaliwat ni Berias sa tribo ni Benjamin 
nga mipuyo sa Jerusalem.-- 1Cr 8:1, 15, 16, 28. 

2. Usa ka kaliwat ni Musi sa Levihanong banay 
ni Merari, gitudlo sa usa ka pag-alagad sa panahon 
ni David.--1Cr 23:21, 23-25, 24:30. 

3. Usa ka siyudad sa habagatang bahin sa Juda. 
(Jos 15:21) Sanglit ang kataposang duha ka Heb- 
reohanong mga konsonante sa ngalang Eder kon 
bayloon maoy sama sa Hebreohanong mga konso- 
nante sa ngalang Arad, ug sanglit ang Septuagint 
(Vatican Manuscript Num. 1209) naggamit sa nga- 
lang “Ara” inay sa ngalang “Eder” niini nga teksto, 
gituohan sa kadaghanang eskolar nga ang Eder 
mao ra ang Arad (Tel “Arad), mga 28 km (17 mi) sa 
S sa Beer-seba. 

4. [Panon]. Usa ka torre duol sa dapit diin nag- 
patindog si Jacob (Israel) sa iyang tolda human sa 
kamatayon ni Raquel. Bisan tuod ang tukmang na- 
himutangan niini wala mahibaloi, lagmit nahimu- 
tang kini tali sa Betlehem ug Hebron. Ang ngalang 
Eder nagpaila nga nahimo kining silonganan sa 
mga magbalantay ug nagsilbing bantayanang tor- 
re diin ilang malantaw ang ilang mga panon sa ka- 
hayopan. (Gen 35:19, 21, 27) Samtang si Jacob 
nagpatindog ug tolda dinhi, ang iyang anak nga 
lalaki nga si Ruben naghugaw sa higdaanan ni 

Jacob,’ pinaagi sa pagpakigrelasyon sa puyopuyo ni 
Jacob nga si Bilha.---Gen 35:22, 49:3, 4. 

Ang samang Hebreohanong ekspresyon nga gi- 
hubad dinhi nga “torre sa Eder” (migh-dal- @dher) 
gigamit ni Miqueas (4:8) sa dihang siya naghis- 
got sa “torre sa panon.” Kini nga ekspresyon lag- 
mit nagtumong sa ngalan sa gikampohang dapit 
ni Jacob ug gigamit maylabot sa pagpasig-uli sa 
“nagtakiang” nga katawhan ni Jehova. (Miq 4:7) 
Kay napasig-uli ang “Zion,” sila malantawan diha 
sa lantawanang “torre” ug sa ingon mabantayan 
batok sa dugang kapeligrohan. Ang maong ilus- 
trasyon kaharmonya sa ubang mga pagtandi diha 
sa tagna ni Miqueas, siya naghisgot sa Mesiyas 
ingong ang usa nga “magbantay” (Miq 5:2-4) ug 
ang katawhan ni Jehova ingong ang “panon sa pa- 
nulondon sa Diyos. —Miq 7:14. 


EDOM [Pula], EDOMHANON. Ang Edom 
mao ang ikaduhang ngalan o angga nga gihatag 
kang Esau nga kaluha ni Jacob. (Gen 36:1) Kini ang 
gingalan kaniya tungod sa iyang pagbaligya sa 
iyang katungod sa pagkapanganay baylo sa pula 
nga linat-an. (Gen 25:30-34) Sa pagkatawo ni Esau 
siya pula kaayo (Gen 25:25), ug ingon usab niini 
ang kolor sa mga bahin sa yuta diin sa ulahi iyang 
gipuy-an ug sa iyang mga kaliwat. 

Seir ug Edom. Sa usa ka panahon sulod sa 20 
ka tuig nga pag-estar ni Jacob sa Haran, si Esau 
(Edom) nakapundar na sa iyang kaugalingon didto 
sa yuta sa Seir, “ang yuta sa Edom.” (Gen 32:3) 
Busa, bisan sa wala pa mamatay ang iyang ama- 
han (Gen 35:29), lagmit si Esau nagsugod na sa 
pagtuman sa matagnaong panalangin ni Isaac, nga 
wala na magtagad sa tabunok nga mga yuta sa pa- 
libot sa Hebron ug, sa walay duhaduha, nagsugod 
na sa “pagkinabuhi pinaagi sa iyang espada, uban 
sa 400 ka tawo ilalom sa iyang pagmando. (Gen 27: 
39, 40, 32:6, 8) Apan, ang rekord nagpakita nga 
siya didto gihapon nagpuyo o nagkampo sa dapit sa 
Hebron, nga wala mobalhin sa bug-os ngadto sa 
bukirong rehiyon sa Seir hangtod human sa pagka- 
matay sa iyang amahan (1738 W.K.P/). Niadtong 
panahona ang iyang pamilya midako na ug ang 
iyang kabtangan daghan na.---Gen 36:6-8. 

Ang yuta sa Seir kanhi gidominar sa mga Hori- 
hanon (Gen 14:6, 36:20-30), apan ang mga anak ni 
Esau nagpapahawa sa mga sultan nga Horihanon 
ug nag-ilog sa rehiyon. (Deu 2:12) Human niadto 
ang yuta nailhan na ingong yuta sa Edom, bisan 
ug ang daang ngalan nga Seir gigamit pa gihapon. 
--Num 24:18. 

Geograpikanhong Dagway. Ang teritoryo 
sa Edom miabot ug mga 160 km (100 mi) gikan sa 
utlanan niini nga mao ang Moab sa A, gikan sa 
bul-oganang walog sa Zered, hangtod sa Elat (Elot) 

sa Gulpo sa ‘Aqaba sa H. (Deu 2:1-8, 13, 14; 1Ha 
9:26) Dapit sa S, ang Edomhanong dominyo lagmit 
miabot hangtod sa kilid sa Desyerto sa Arabia, 
samtang sa K kini nakaabot latas sa Araba ngadto 
sa Kamingawan sa Zin ug milikos sa rehiyon sa ha- 
bog nga kayutaan sa Negeb gikan sa HK nga tu- 
moy sa Dagat sa Asin ngadto sa Kades-barnea. 
Busa ang kasadpang bahin sa Edom nahimong HS 
nga utlanan sa teritoryo sa Juda.---Jos 15:1, itandi 
ang Num 34:3. 

Apan, ang kinapusoran gayod sa teritoryo sa 
Edom nahimutang sa S sa Araba, kay dinhi ang 
habog nga kabukiran, nga ang pipila moabot ug 
1,700 m (5,600 p), makasinatig ulan. Kini tungod 
kay ang yuta sa K sa Araba, ang Negeb, mas ubos, 
nga tungod niini ang nahibiling mga panganod sa 
bagyo sa Mediteranyo moagji sa ibabaw ug moabot 
sa mas habog nga kabukiran sa Edom, diin kini 
mopatulo sa nahibiling yamog niini. Busa, ang ar- 
keolohikanhong mga pagsusi nagpakita ug usa ka 
lumbay sa karaang mga kabalangayan ug mga 
kuta ubay sa usa ka hiktin nga luna sa yutang ti- 
karonon ibabaw sa kinahabogang bahin sa taas 
nga patag sa kabukiran, apan kini dili na makita sa 
dihang ang usa mopadayon ngadto sa H paingon 
sa Gulpo sa ‘Aqaba. Ang modernong Tafileh, mga 
30 km (19 mi) sa H sa Patayng Dagat (sa Asin), 
adunay dagkong luna sa kaolibohan, bisan tuod 
nga kini tungod gayod sa tubig nga miagos gikan 
sa walo ka maayong tuboran, mga 28 sm (11 pul.) 
lamang nga ulan ang naipon kada tuig. 

Bisan tuod gamay ra ang tabunok nga yuta, ki- 
ning gansangon nga bukirong rehiyon may bilil- 
hong mga deposito nga tumbaga ug puthaw, ang 
pagmina ug ang pagtunaw aron malunsay ang gi- 
mina gihimo sa palibot sa modernong Feinan, mga 
48 km (30 mi) sa H sa Patayng Dagat. May ebiden- 
siya usab nga dihay dakong karaan nga lasang sa 
kahoyng aguho. 

Uyon sa gihisgotan, si Moises, sa dihang nagpa- 
dala ug mga mensahero ngadto sa hari sa Edom, 
naghisgot sa nahimutangan sa mga Israelinhon 
didto sa Kades-barnea ingong anaa sa “kinatum- 
yan sa imong teritoryo,” ug sa dihang mihangyo 
alang sa usa ka malinawong pag-agi sa teritoryo sa 
Edom, si Moises naghisgot sa ilang kaumahan, ka- 
parasan, ug mga atabay.--Num 20:14-17. 

Estratehikong Posisyon. Si Moises nanga- 
yog pagtugot alang sa Israel nga makapanaw “sa 
dalan sa hari” agi sa Edom. (Num 20:17) Kini 
nga dalan, kasagarang gitawag nga Dakong Dalan 
sa Hari, lagmit nagsukad sa Gulpo sa ‘Aqaba hang- 
tod sa Damasco sa Sirya, subay sa kilid sa kapata- 
gan ibabaw sa habog nga mga bukid nga naglum- 
bay sa S nga bahin sa Araba sa dihang motabok 
agi sa Edom. Ubay niini makaplagan ang dagkong 

pa, ang mga kal-ang sa 
mga bukid ug sa mga pa- 
tag ibabaw sa bukid sagad 
nga adunay dili makatkat 
nga pulang mga pangpang 
nga sandstone sa matag 
kilid nga nahimong dili 
matabok nga mga lugot. 
Tungod niini ang tagna 
ni Jehova pinaagi kang Je- 
remias naghisgot sa mga 
Edomhanon nga masali- 
gong “nagpuyo sa mga 
tagoanan sa pangpang, 
nga naghupot sa kahitas- 
an sa bungtod,” ug sama 
sa usa ka agila diha sa sa- 
lag niini.--Jer 49:7, 16. 
Ang Katawhan sa 
Edom. Ang mga Edom- 
hanon ingong mga kali- 
wat ni Esau sa panguna 
maoy usa ka Semitikan- 
hong rasa, apan tatawng 
may kagikang Hamitikan- 
hon. Kini tungod kay duha 
sa mga asawa ni Esau nag- 
gikan sa Hamitikanhong 
banay sa mga Canaanhon 
(Hitihanon ug Hivihanon), 
usa lamang ka asawa nga 

mga siyudad sa Edom. (Gen 36:33; 2Ha 14:7) May 
ruta usab paingon sa S gikan sa Negeb agi sa Ma'an 
sa kilid sa Desyerto sa Arabia ug konektado sa la- 
ing ruta nga paingon sa A ug sa H. Dinhi niini nga 
mga dalan moagi ang daghang kargamento gikan 
sa Ehipto, Arabia, Sirya, ug Mesopotamia. Ang 
mga bayad nga gikolekta gikan sa mga panon sa 
kamelyo o asno nga moagi sa mga dalan lagmit ga- 
yod nga nakaamot ug dako sa bahandi sa Edom. 
Ang lapoy nga mga magpapanaw sa desyerto lag- 
mit nga nagbayad usab alang sa pagkaon ug kasak- 
an pag-abot sa Edom. 

Ang titip nga bakilid, o pangpang sa patag iba- 
baw sa bukid, nga atbang sa Araba nagtaganag 
pangunang salipdanan ug malig-ong proteksiyon 
sa Edom gikan niana nga direksiyon. Ang lawom 
nga dal-og sa bul-oganang walog sa Zered nakapu- 
gong sa pagsulong gikan sa Moab. (Apan, matikdi 
ang Am 2:1.) Ang lumbay sa mga kuta nga nag- 
atubang sa desyerto sa mas daling atakehon nga S, 
nagtaganag depensa batok sa mga Midianhon ug 
uban pang tigbalhinbalhin nga mga tribo. Dugang 


ginganlan ang may du- 
gong Semitikanhon, pinaa- 
gi sa anak nga lalaki ni Abraham nga si Ismael. 
(Gen 36:2, 3) Kon, ingon sa gituohan sa pipila ka 
eskolar, ang ngalang Horihanon nagkahulogan la- 
mang nga “tigpuyo sa langob,” ang Hivihanong 
asawa ni Esau nga si Oholibama, ang anak nga ba- 
baye ni Anah, lagmit naggikan sa mga Horihanon 
nga nagpuyo sa Seir. (Itandi ang Gen 36:2, 20, 24, 
25.) Bisan pa niana, ang mga Edomhanon, sama sa 
mga kaliwat ni Lot nga mga Moabihanon ug mga 
Ammonhanon (matikdi ang Dan 11:41), maoy ka- 
dugo sa mga Israelinhon ug sa sinugdan sila nag- 
tuman usab sa pagtuli. (Jer 9:25, 26: itandi ang Eze 
32:29.) Gitawag sila ni Jehova nga “mga igsoon” sa 
Israel, ug ang mga katungod sa mga Edomhanon 
sa yuta kinahanglang dili lapason sa mga Israelin- 
hon nga nagpanaw agi sa kamingawan, sanglit si 
Jehova naghatag sa mga kaliwat ni Edom sa Bukid 
sa Seir ingong panag-iya.--Deu 2:1-8. 

Sa sinugdan gihimong mga teritoryo nga gipa- 
ngulohan sa mga sultan, ang mga tribo sa Edom sa 
ulahi giorganisar ubos sa usa ka gingharian. Ang 

harianong linya sa pagpuli sa trono nagpakita nga 
ang mga hari naggikan sa lainlaing tribo o sa mga 
teritoryo nga gipangulohan sa mga sultan, busa 
ang pagpanunod sa trono dili pinasukad sa lin- 
ya sa banay. (Gen 36:15-19, 31-43) Giisip sa pipila 
ka kritiko nga ang paghisgot sa Genesis 36:31 
sa mga magmamandong Edomhanon ingong “ang 
mga hari nga naghari sa yuta sa Edom sa wala pay 
hari nga naghari sa mga anak sa Israel” maoy sa- 
yop o gisal-ot lamang sa ulahi. Apan, dili ingon ni- 
ana ang nahitabo sanglit si Moises, ang nagrekord 
sa Genesis, dayag nga nasayod na sa saad sa Diyos 
ngadto kang Jacob (Israel) nga ang ‘mga hari mo- 
gula gikan sa iyang balat-ang.” (Gen 35:11) Si Moi- 
ses mismo mitagna nga ang Israel sa kataposan 
makabaton ug hari.---Deu 28:36. 

Ang Gregong Septuagint may gidugang sa Job 
42:17 nga nagpaila kang Job nga mao si Jobab, ang 
Edomhanong hari sa Genesis 36:33. Apan, si Job 
maoy gikan sa yuta sa Uz, usa ka ngalan nga 
unang gingalan ngadto sa usa ka tribo nga Ara- 
maeanhon ug gingalan pag-usab sa kaliwat ni Na- 
hor nga Aramaeanhon. (Job 1:1, itandi ang Gen 
10:23; 22:20, 21.) Ang Lamentaciones 4:21 naghis- 
got kang Edom ingong “nagpuyo sa yuta sa Uz,” 
apan kini nga teksto, nga gisulat daghang siglo hu- 
man sa panahong lagmit nabuhi si Job, wala mag- 
ingon nga ang Uz mao ra ang Edom, ilabina nga sa 
Jeremias 25:20, 21, “ang mga hari sa yuta sa Uz' 
maoy lahi sa Edom. Ang teksto lagmit nagpakita 
hinuon nga midako pa ang dominyo sa Edom. 
-- Tan-awa ang Uz Num. 4. 

Malagmit nga ang usa sa tulo ka “higala” nga mi- 
duaw ug misaway kang Job sa iyang pagkasakit 
maoy usa ka Edomhanon, nga mao, si Elipaz nga 
Temanhon. (Job 2:11, itandi ang Gen 36:11, 34.) 
Ang Teman gipaila sa Jeremias 49:7 ingong sentro 
sa Edomhanong kaalam, ug ang kanunayng pakig- 
kontak ug komunikasyon sa mga Edomhanon sa 
mga magpapanaw nga gikan sa Sidlakan lagmit 
nakaamot sa ilang kabantog sa kaalam. 

Gikan sa Pagpanggula Hangtod sa Katapo- 
san sa Kasaysayan sa Juda. Ang kalaglagan sa 
kasundalohan ni Paraon ug ang milagrosong kalu- 
wasan sa Israel sa Pulang Dagat nakaapekto sa 
Edom, ingon man sa tanang rehiyon sa Canaan ug 
sa palibot niini. (Ex 15:14, 15) Sa kamingawan sa 
Peninsula sa Sinai, ang unang pagpakiggubat ba- 
tok sa Israel naggikan sa halayong Edomhanong 
tribo, ang mga Amalekanhon, nga usa ka tinubdan 
sa kasamok sa Israel sa tibuok nilang kasaysayan. 
(Ex 17:8-16, itandi ang Gen 36:12, 16: tan-awa ang 
AMALEK, AMALEKANHON.) Sa kataposan sa yugto sa 
paglatagaw, ang matinahorong hangyo ni Moises 
alang sa panalipod sa paglatas sa Dakong Dalan sa 
Hari agi sa Edom gidumilian, ug ang wala hingan- 

li nga hari sa Edom nagtigom ug kusganong pun- 
dok sa kasundalohan aron babagan ang pagsulod 
sa mga Israelinhon. (Num 20:14-21) Busa, human 
sa kamatayon ni Aaron didto sa Bukid sa Hor duol 
sa utlanan sa Edom (Num 20:22-29), ang Israel na- 
midpid sa kinapusoran sa Edom, nagkampo duol sa 
bul-oganang walog sa Zered, ug human niana mi- 
panaw sa A saylo sa sidlakang utlanan sa Moab. 
—Num 21:4, 10-13, Huk 11:18, itandi ang Deu 
2:26-29. 

Sa balaknong panalangin nga gipahayag ni Moi- 
ses sa Israel sa wala pa siya mamatay, iyang gihu- 
bit si Jehova nga Diyos nga “'naggikan sa Sinai, nga 
"mikidlap gikan sa Seir [Edom], ug “midan-ag gi- 
kan sa kabukiran sa Paran.” Ang susama nga pag- 
hubit makaplagan diha sa awit ni Barak ug Debora 
ug sa tagna ni Habacuc. (Deu 33:2, Huk 5:4, 5; Hab 
3:3, 4) Busa kining matagnaon nga paghulagway 
nag-andam sa arena, o teatro, nga niana si Jehova 
nagpadayag sa iyang kaugalingon ngadto sa iyang 
bag-ong naporma nga nasod, nga nagbanwag ka- 
nila sama sa kidlap sa kahayag nga nagsidlak iba- 
baw sa mga tumoy sa kabukiran. 

Ang Israel gisugo nga dili masilag sa usa ka 
Edomhanon, ‘kay siya iyang igsoon.” (Deu 23:7, 8) 
Bisan pa niana, dili lamang ang agresibong tribo sa 
mga Amalekanhon, kondili ang Edom sa katibuk- 
an nakigbatok sa Israel. Si Saul nagmalamposon sa 
pagpakiggubat kanila. (1Sa 14:47, 48) Hinunoa, gi- 
tudlo ni Saul ang usa ka Edomhanon nga si Doeg 
ingong pangulo sa iyang mga magbalantay sa ka- 
hayopan, ug kining tawhana nahimong impormer 
ni Saul batok kang David. Sa dihang ang mga tawo 
ni Saul nagdumili sa pag-atake sa mga saserdote sa 
Nob, si Saul migamit kang Doeg sa paghimo sa pi- 
nakyaw nga pagpatay.-- 1Sa 21:7: 22:9-18. 

Si David, ingong hari, nakahimog dakong kadao- 
gan batok sa mga Edomhanon didto sa Walog sa 
Asin. (2Sa 8:13, tan-awa ang AsIN, WALOG SA.) Bi- 
san wala isulti kon unsay nakaingon sa gubat, wa- 
lay duhaduha nga ang pagsulong sa mga Edomha- 
non maoy hinungdan niini, tingali tungod kay ang 
mga Edomhanon nagtuo nga ang mga pagsulong 
ni David sa Sirya naghimo sa habagatang bahin sa 
iyang gingharian nga daling atakehon. Sa 1 Croni- 
cas 18:12 ug sa superskripsiyon sa Salmo 60, si 
Abisai ug Joab gihubit nga maoy nagsakop sa mga 
Edomhanon. Sanglit si David mao ang pangulong 
komandante ug si Joab mao ang iyang pangunang 
heneral, samtang si Abisai maoy komandante sa 
dibisyon ubos ni Joab, masabtan kon nganong ang 
mga asoy magkalahi sa paghatag ug pasidungog sa 
kadaogan, depende sa punto-debistang gihuptan, 
sama sa kahimtang sa modernong mga panahon. 
Sa susama ang magkalahing gidaghanon nga gia- 
soy niini nga mga teksto maoy lagmit tungod sa 

partikular nga panglantaw sa nag-asoy bahin sa la- 
inlaing aspekto o mga kalihokan sa gubat. (Itandi 
ang 1Ha 11:15, 16.) Hinunoa, si David nagbutang 
ug mga garison sa kasundalohang Israelinhon sa 
tibuok Edom, ug ang nahibiling katawhan sa Edom 
nahimong sakop sa Israel. (2Sa 8:14; 1Cr 18:13) Ni- 
adtong panahona ang “yugo” ni Jacob nahimong 
pabug-at sa liog ni Edom (Esau).---Gen 27:40, itan- 
di ang Num 24:18. 

Si Solomon, kinsa nagminyo ug Edomhanong 
mga babaye (1Ha 11:1), nagpahimulos sa pagga- 
hom sa Israel sa Edomhanong mga siyudad daplin 
sa baybayon sa Pulang Dagat, ang Elot (Elat) ug 
Ezion-geber, aron tukoron ang negosyo sa pag- 
panghimog mga barko. (1Ha 9:26, 2Cr 8:17, 18) 
Ang nagkadiyutay nga gidaghanon sa mga kalala- 
kin-an sa Edom wala makatangtang sa yugo sa Is- 
rael, bisan pag ang usa nga nakaikyas nga may 
dugong harianon, si Hadad, nanguna sa usa ka ka- 
lihokan sa pagsukol.-- 1Ha 11:14-22. 

Dili matino kon nagpadayon ba kini nga kahim- 
tang sulod sa tibuok nga siglo human sa unang 
pagsakop ni David. Ang pag-atake sa “mga anak sa 
Ammon, ug Moab ug sa bukirong rehiyon sa Seir 
[Edom]” (2Cr 20:1, 2, 10, 22) basin nahitabo sa 
wala pa ang hiniusang pagsulong sa mga Judean- 
hon, Israelinhon, ug Edomhanong kasundalohan 
batok sa Moab. (2Ha 3:5-9, tan-awa ang MOAB, Mo- 
ABIHANON.) Ang Edom lagmit nga nahimong bahin 
niining duha ka tinagutlong alyansa, nga unang 
nakig-away sa usa ka kiliran ug unya sa laing kili- 
ran. Giingon usab nga sa usa ka panahon sa pagha- 
ri ni Jehosapat ang Edom walay hari, ang yuta gi- 
mandoan sa usa ka luyoluyo, kinsa dayag nga may 
tulubagon sa Judeanhong trono, busa ang Juda 
makaadto sa Gulpo sa ‘Aqaba ug sa pantalan o mga 
pantalan niini nga walay kababagan. (1Ha 22:47, 
48) Mahitungod sa pagsulong batok sa Moab, ang 
gitagnang pagbaha sa kanhi mala nga bul-oga- 
nang walog diin nagkampo ang nag-alyansa nga 
kasundalohan lagmit nahitabo tungod sa usa ka 
kusog nga bagyo diha sa desyerto sa mas habog 
nga patag ibabaw sa bukid. Ang maong mga bag- 
yo sa modernong mga panahon makapatunghag 
mga bul-og sa tubig nga mobuhagay ngadto sa 
mga lugot paingon sa Araba. O ang tubig lagmit 
nga mitungha tungod lamang sa milagro.---2Ha 
3:16-23. 

Ang Edom mialsa ug nagtangtang sa Judean- 
hong yugo sa panahon sa paghari sa anak nga la- 
laki ni Jehosapat nga si Jehoram ug nagtukod pag- 
usab sa kaugalingon niining monarkiya. Bisan ug si 
Jehoram nakadaog sa pagpakiggubat batok kani- 
la, ang mga Edomhanon nagpadayon sa pag-alsa. 
(2Ha 8:20-22, 2Cr 21:8-10) Sa unang katunga sa 
paghari ni Amazias (858-830 W.K.P.), ang Walog 

sa Asin mao na usab ang dapit diin napildi ang ka- 
sundalohan sa Edom, ug nailog ni Amazias ang da- 
kong Edomhanong siyudad sa Sela, hinunoa, siya 
nalit-agan sa pagsimba sa walay gahom nga bakak 
nga mga diyos sa Edom. (2Ha 14:7: 2Cr 25:11-20) 
Ang iyang anak nga lalaki, si Uzzias (Azarias), 
nagpasig-uli sa Elat ubos sa Judeanhong gahom. 
- 2Ha 14:21, 22. 

Sa usa ka pagsulong batok sa Juda sa panahon sa 
paghari ni Ahaz (761-746 W.K.P/), gibalik sa Sir- 
ya ang pantalan sa Elat sa Pulang Dagat ngad- 
to sa mga kamot sa Edom. (2Ha 16:5, 6) Ang 
mga Edomhanon, nga nahigawas sa dominyo sa 
Juda, miduyog sa ubang kanasoran lakip sa Asirya 
sa mga pagsulong batok sa Juda.--2Cr 28:16-20, 
itandi ang Sal 83:4-8. 

Walay sinulat nga mga rekord nga nakaplagan 
gikan sa Edomhanong mga tinubdan. Apan, ang 
sekular nga mga rekord sa ubang nasod naghisgot 
bahin kanila. Usa ka Ehiptohanong papiro nga gii- 
sip nga naglungtad sa ikaduhang milenyo W.K.P. 
naghisgot sa mga tribong Bedouin gikan sa Edom 
nga misulod sa rehiyon sa Delta aron mangita ug 
sibsibanan sa ilang mga baka. Ang mga Paraon 
nga si Merneptah ug Ramses III nangangkon nga 
sila migahom sa Edom, sama sa Asiryanhong mo- 
narko nga si Adad-nirari III. Sa usa ka panahon hu- 
man niining ulahing hari, si Tiglat-pileser II (usa 
ka katalirongan ni Ahaz) nanghambog nga naka- 
dawat ug tributo gikan kang “Kaushmalaku sa 
Edom,” samtang si Esar-hadon, ang manununod ni 
Senakerib, nagtala kang “Qaushgabri” ingong usa 
ka Edomhanong basalyo nga hari.--Ancient Near 
Eastern Texts, giedit ni J. Pritchard, 1974, pp. 282, 
291. 

Ang Edom Diha sa Tagna. Sukad pa sa pag- 
mando ni Haring Uzzias, ang mga manalagnang si 
Joel ug Amos nagpahayag na sa positibong paghu- 
kom ni Jehova sa Edom tungod sa iyang gipakitang 
walay puas nga kasuko batok sa Israel pinaagi sa 
walay kokaluoy nga paggamit sa espada. (Am 1: 
6, 11, 12) Ang Edom, tungod sa mabangis nga pag- 
pakigbatok sa gipakigsaaran nga katawhan ni Je- 
hova, nawad-an sa katungod sa yuta nga iyang gi- 
panag-iya pinaagi sa sugo sa Diyos. (Joe 3:19, Am 
9:11, 12) Gitino sa mga Edomhanon ang ilang ka- 
laglagan sa dihang ang mga Babilonyanhon nagsa- 
kop sa Juda ug Jerusalem niadtong 607 W.K.P. 
Ang kasilag sa mga Edomhanon tatawng napada- 
yag sa dihang sila naghulhog sa mga manggugun- 
ob sa Jerusalem (Sal 137:7), nalipay sa daotang gi- 
dangatan sa Juda, ug tungod sa ilang pagdumot 
ug tinguha nga makapanimalos gitugyan nila ang 
mga nakaikyas nga Judeanhon aron pamatyon sa 
mga Babilonyanhon. Sila miduyog sa ubang sili- 
ngan nga mga katawhan sa pag-agaw sa yuta, ug 

sila naglaraw sa pag-ilog sa biniyaang nasod sa 
Juda ug Israel, nga namulong nga mapasigarbohon 
batok kang Jehova. Tungod niini, gisugo ni Jehova 
ang iyang mga manalagnang si Jeremias, Ezequiel, 
ug Abdias sa pagpahibalo sa Edom nga daklit 
lamang ang paglipay niini ug ang nahitabo sa 
Juda maagoman usab sa Edom. (Lam 4:21, 22; Eze 
25:12-14, 35:1-15: 36:3-5, Abd 1-16) Sumala sa na- 
unang gitagna ni manalagnang Isaias, ang tigga- 
mit ug espadang mga Edomhanon mailalom sa ka- 
ugalingong espada sa hustisya ug paghukom ni 
Jehova, ang tanang matang, dagko ug gagmay, 
mahimong samag gihalad nga mga hayop nga gi- 
tugyan sa kalaglagan.--Isa 34:5-8. 

Ang Edom mahisama sa Sodoma ug Gomora, dili 
na pagapuy-an sa tanang panahon. (Jer 49:7-22, 
itandi ang Isa 34:9-15.) Angay sa kasilag ni Jeho- 
va, ang Edom pagatawgong “ang teritoryo sa pag- 
kadaotan” ug “ang katawhan nga mahukmanong 
gisaway ni Jehova hangtod sa panahong walay 
tino.” (Mal 1:1-5) Busa ang Edom dayag nga nag- 
larawan sa matig-ang mga kaaway sa gipakigsaa- 
ran nga katawhan sa Diyos diha sa Isaias 63:1-6, 
diin ang Manggugubat sa Diyos nga may mga bes- 
ting namantsahan sa dugo kinsa nagtamaktamak 
sa pug-anan sa bino sa panimalos sa Diyos haom 
nga gihubit ingong naggikan sa Edom (nga nagka- 
hulogang “Pula") ug gikan sa labing prominenteng 
Edomhanon nga siyudad sa Bozra (lagmit nga mi- 
himog gamayng kausaban sa Hebreohanong pu- 
long nga batsir, nga nagkahulogang “pagpamupo 
sa ubas').---Itandi ang Pin 14:14-20, 19:11-16. 

Ulahing Kasaysayan ug Pagkahanaw. Ang 
hari sa Edom gipasidan-an pinaagi sa manalagna 
ni Jehova nga si Jeremias sa pagbutang sa iyang 
liog ilalom sa yugo ni Nabucodonosor, ang hari sa 
Babilonya. (Jer 27:1-7) Wala irekord kon unsa ang 
aktuwal nga gihimo sa mga Edomhanon maylabot 
niini. Hinunoa, human sa kalaglagan sa Jerusalem 
niadtong 607 W.K.P., ang pipila ka destiyero nga 
Judeanhon temporaryo nga midangop sa Edom. 
Unya, human mobiya ang Babilonyanhong kasun- 
dalohan, kini nga mga kagiw mibalik sa ilang yuta 
ug sa kataposan mikalagiw ngadto sa Ehipto. (Jer 
40:11, 12; 43:5-7) Sa dili madugay moabot ang pa- 
nahon nga ang Edom bug-os paimnon gikan sa 
kopa sa kapungot ni Jehova. (Jer 25:15-17, 21) 
Kini nahitabo sa tungatunga sa ikaunom nga siglo 
W.K.P., ubos sa Babilonyanhong hari nga si Nabo- 
nido. Sumala kang C. J. Gadd, usa ka eskolar sa Ba- 
bilonyanhong kasaysayan ug literatura, ang kasun- 
dalohan ni Nabonido nga nagsakop sa Edom ug 
Tema naglakip ug mga sundalong Hudiyo. Nagko- 
mento bahin niini, si John Lindsay misulat: “Busa, 
labing menos sa usa ka bahin, ang mga pulong sa 
manalagna natuman sa dihang siya misulat bahin 

kang Yahweh nga nag-ingon “Ako manimalos sa 
Edom pinaagi sa kamot sa akong katawhang Isra- 
el” (Ezeq. 25.14). Adunay dili-bug-os nga katuma- 
nan usab ang mga pulong ni Abdias kinsa nag- 
ingon nga ang mga “kaalyado, 'kaabin,, 'sinaligang 
mga higala” sa Edom “manglimbong”, “modaog ba- 
tok” ug “maglit-ag” kanila. Dinhi atong makita ang 
paghisgot sa mga Babilonyanhon nga, bisan tuod 
sa mga adlaw ni Nabucodonosor sila kinabubut- 
ong nagtugot kanila nga makabaton ug bahin sa 
kapildihan sa Juda, apan ilalom ni Nabonido sila 
bug-os nga nagsumpo sa mga ambisyon labot 
sa komersiyo ug patigayon sa Edom (itandi ang 
Abd. 1 ug 7).”--Palestine Exploration Quarterly, 
London, 1976, p. 39. 

Ang basahon ni Malaquias, nga gisulat mga 100 
ka tuig human sa pagsulong ni Nabonido sa Edom, 
nag-asoy nga ang Diyos naghimo na sa “mga bukid 
sa Edom nga usa ka awaaw ug ang iyang panulon- 
don gihatag sa mga iro nga ihalas sa kamingawan." 
(Mal 1:3) Ang mga Edomhanon naglaom sa pagba- 
lik ug sa pagtukod pag-usab sa ilang nagun-ob nga 
mga dapit, apan dili sila magmalamposon.---Mal 
1:4. 

Sa ikaupat nga siglo W.K.P. ang mga Nabataean- 
hon mao ang nanimuyo sa teritoryo sa Edom, ug 
ang mga Edomhanon wala na gayod makabalik. 
Hinunoa, sila namuyo sa Negeb sa H sa Juda. Ang 
mga Edomhanon mibalhin ngadto A sa Hebron, ug 
sa kataposan ang habagatang bahin sa Juda gita- 
wag nga Idumea. Sumala kang Josephus, si John 
Hyrcanus I nagsakop kanila tali sa mga 130 ug 
120 W.K.P. ug nagpugos kanila sa pagdawat sa Ju- 
daismo. (Jewish Antiquities, XIII, 257, 258 [ix, 1]; 
XV, 253, 254 [vii, 9]) Human niadto sila sa ngad- 
tongadto nahimong bahin sa mga Hudiyo, ug hu- 
man sa paglaglag sa Jerusalem pinaagi sa Roma ni- 
adtong 70 K.P., sila wala na maglungtad ingong 
usa ka katawhan.--Abd 10, 18, tan-awa ang Ipu- 
MEA. 


EDREI. 

1. Usa ka harianong siyudad ni Og nga hari sa 
Basan. (Jos 12:4, 13:12) Human pildiha si Sihon nga 
Amorihanon, ang Israelinhong kasundalohan ubos 
sa pagtultol ni Moises “mitungas,” nga mao, mipa- 
ingon sa amihanan, hangtod nga ilang naeng- 
kwentro ang kasundalohan ni Og sa “gubat sa Ed- 
rei,” lagmit didto sa habagatang utlanan sa Basan. 
Bisan tuod si Og mao ang kataposan sa samag hi- 
ganteng Repaim ug lagmit inubanan sa usa ka li- 
sod buntogon nga kasundalohan, ang mga Israe- 
linhon, nga gidasig ni Jehova nga dili mahadlok, 
nagpapas kang Og, sa iyang mga anak nga lalaki, 
ug sa iyang katawhan, ug dayon nanag-iya sa 
iyang teritoryo. (Num 21:33-35, Deu 3:1-10) Ang 
siyudad sa ulahi gihatag ngadto sa mga anak ni 

Manases ingong bahin sa panulondon niini. (Jos 
13:31) Ang Edrei gituohan sa kadaghanan nga mao 
ang presenteng-adlaw nga siyudad sa Der'a nga 
mga 50 km (31 mi) sa SHS sa habagatang tumoy 
sa Dagat sa Galilea, duol sa Yarmuk. Lakip sa mga 
kagun-oban didto mao ang usa ka siyudad nga 
wala pa bug-os makubkob, ug kini nga siyudad gi- 
tukod diha sa bato ilalom sa usa ka siyudad nga 
anaa sa ibabaw niini. 

2. Usa ka kinutaang siyudad sa Neptali. (Jos 19: 
32, 35, 37) Kini giisip nga mao ang modernong Tell 
Khureibeh, mga 7 km (4 mi) sa AAK sa Hazor. 


EDUKASYON. Ang pagpaambit o pagbaton 
ug kahibalo ug kabatid. Ang edukasyon mabato- 
nan pinaagi sa (1) pagpatin-aw ug pagsubli: (2) di- 
siplina ug pagbansay nga gihatag sa mahigugma- 
ong paagi (Pr 1:7: Heb 12:5, 6): (3) personal nga 
obserbasyon (Sal 19:1-3, Ecc 1:12-14): (4) pagbad- 
long (Sal 141:5; Pr 9:8, 17:10). 

Si Jehova nga Diyos mao ang dakong Edukador 
ug Instruktor, nga kaniya walay katumbas. (Job 
36:22, Sal 71:17; Isa 30:20) Ang yutan-ong anak sa 
Diyos nga si Adan gilalang nga may katakos sa 
pagsultig pinulongan. (Gen 2:19, 20, 23) Siya naka- 
dawat ug instruksiyon bahin sa paglalang (Gen 
kap 1, 2) ug sa mga gikinahanglan sa Diyos kani- 
ya.--Gen 1:28-30, 2:15-17. 

Sa Katilingban sa mga Patriarka. Sa tibuok 
Bibliya ang pamilya mao ang pangunang yunit sa 
pagpaambit sa edukasyon. Sa kinasayohang kati- 
lingban ang amahan mao ang ulo sa pamilya ug sa 
panimalay, nga lagmit usab usa ka dakong komu- 
nidad, sama nianang kang Abraham. Ang ulo sa 
pamilya mao ang may responsibilidad sa pagtudlo 
sa iyang panimalay. (Gen 18:19) Ang maayong 
pagbansay nga makita diha kang Jose nagpaila nga 
si Isaac ug Jacob misunod sa ilang amahan nga si 
Abraham sa pagtudlo sa ilang mga anak. (Gen 39: 
4, 6, 22: 41:40, 41) Si Job sa yuta sa Uz, usa ka la- 
yong paryente ni Abraham, sinati sa siyensiya ug 
sa industriyal nga mga kaugmaran sa iyang adlaw, 
ug siya gitudloan ni Jehova bahin sa pipila ka bu- 
tang sa kinaiyahan.---Job 9:1, 9; kap 28, 38-41. 

Sa samang higayon dihay dakong kahibalo sa 
Ehipto bahin sa astronomiya, matematika, geome- 
triya, arkitektura, konstruksiyon, ug sa uban pang 
mga kabatid ug mga siyensiya. Si Moises, gawas 
nga giedukar sa iyang inahan sa pagsimba kang 
Jehova (Ex 2:7-10), “natudloan sa tanang kaalam 
sa mga Ehiptohanon. Sa pagkatinuod, siya gamha- 
nan sa iyang mga pulong ug mga buhat.” (Buh 
7:22) Ang mga Israelinhon, bisan tuod sila mga 
ulipon sa Ehipto, makamaong mobasa ug mosulat 
ug nakahimo sa pagtudlo sa ilang mga anak. Sa 
wala pa sila mosulod sa Yutang Saad, sila sa mahu- 
lagwayong paagi gisugo nga isulat ang mga sugo 

sa Diyos ibabaw sa mga haligi sa pultahan sa ilang 
mga balay ug sa ilang mga ganghaan, ug ilang pa- 
gatudloan ang ilang mga anak sa balaod sa Diyos. 
Siyempre, kini himoon diha sa Hebreohanong pi- 
nulongan.--Deu 6:6-9: itandi ang Deu 27:3, Jos 
8:32. 

Edukasyon Ilalom sa Balaod Una pa ang 
Pagkadestiyero. Ang mga ginikanan mao gi- 
hapon ang pangunang mga edukador, nga respon- 
sable sa pagtudlo sa ilang mga anak. (Ex 12:26, 27: 
Deu 4:9: 6:7, 20, 21; 11:19-21) Ang espirituwal, mo- 
ral, ug mental nga edukasyon sukad sa pagkabata 
glisip sa mga Hudiyo sukad sa sinugdanan pa ga- 
yod sa ilang kasaysayan ingong usa sa pangunang 
mga katungdanan sa mga ginikanan. Ang amahan 
ni Samson, si Manoa, nag-ampo nga giyahan kon 
unsaon sa pagbansay sa iyang anak. (Huk 13:8) 
Ang amahan mao ang pangunang instruktor, apan 
ang inahan motudlo usab, ilabina sa pagdasig sa 
anak sa pagsunod sa instruksiyon ug disiplina sa 
amahan. (Pr 1:8; 4:1: 31:26, 27) Nasayod ang mga 
ginikanan nga kon bansayon ang mga anak sa hus- 
tong panggawi samtang bata pa, sila dili mobulag 
gikan niini bisan sa ulahing katuigan.--Pr 22:6. 

Ang mga anak angay nga motahod pag-ayo sa 
ilang mga ginikanan. Ang bunal, o awtoridad, sa 
ginikanan hugot nga ipatuman. (Pr 22:15) Kini ga- 
miton uban sa gugma, apan bug-at ang disipli- 
na alang sa dili-masinugtanong anak, mao nga 
usahay magkahulogan kini sa paggamit ug literal 
nga bunal. (Pr 13:24; 23:13, 14) Ang usa ka anak 
nga nagtunglo o naghampak sa iyang mga ginika- 
nan mahimong patyon. (Lev 20:9, Ex 21:15) Ang 
dako na nga anak nga dili na gayod mapanton ang 
pagkasukihan pagabatoon. (Deu 21:18-21) Sa pag- 
katinuod, ang unang sugo nga may saad mao 
ang ikalima sa Napulo ka Sugo: “Pasidunggi ang 
imong amahan ug ang imong inahan, . . . aron 
molugway ang imong mga adlaw ug maayo ang 
imong dangatan sa yuta nga ihatag kanimo ni Je- 
hova nga imong Diyos.”---Deu 5:16: Efe 6:2, 3. 

Ang edukasyon nga ihatag sa mga ginikanan 
angayng regular ug walay-hunong, diha sa balay, 
sa trabaho, o sa dihang mopanaw, ug kini dili la- 
mang pinaagig mga pulong ug disiplina kondili pi- 
naagig panig-ingnan usab, sanglit ang balaod sa 
Diyos magatudlo sa mga ginikanan sa tanan nilang 
mga kalihokan sa kinabuhi. Ang pagtambong sa 
mga pista didto sa Jerusalem tulo ka higayon sa 
usa ka tuig nagtagana ug edukasyon sa geograpi- 
ya, ug sa samang higayon kini nagpasinati sa bata 
sa iyang mga katagilungsod gikan sa tibuok yuta 
sa Israel.---Deu 16:16. 

Gawas pa sa edukasyon bahin sa relihiyosong 
pagtulon-an, ang batan-ong mga lalaki tudloan 
usab sa sekular nga trabaho sa ilang amahan o sa 


EDUKASYON 


usa ka trabaho nga kapangabuhian. Si Bezalel ug 
Oholiab, batid nga mga artesano, gihimong takos 
sa espiritu sa Diyos aron makatudlo sa uban pana- 
hon sa pagtukod sa tabernakulo didto sa kami- 
ngawan. (Ex 35:34) Ang batan-ong mga babaye 
diha sa panimalay tudloan sa mga buluhaton sa 
usa ka asawa, ug kini nga mga batan-on nga ma- 
himong mga asawa sa umaabot bansayon sa pag- 
pakitag dakong pagtahod sa ila unyang mga bana, 
sama sa panig-ingnan nga gipakita ni Sara. (Gen 
18:12; 1Pe 3:5, 6) Ang maayong asawa daghan ug 
abilidad, kalamposan, ug mga kaakohan, maingon 
sa gihubit sa Proverbio kapitulo 31. 

Mopatim-aw nga ang mga batang lalaki ug ba- 
baye parehong gibansay sa musika. Dihay baba- 
ye nga mga maghohoni ug mga mag-aawit. (1Sa 
18:6, 7) Taliwala sa mga lalaking Levihanon di- 
hay mga kompositor sa mga awit ug mga balak, 
mga maghohoni, ug mga mag-aawit.---Sal 87:Sup, 
88:Sup, 1Cr 25. 

Gigahin usab sa Diyos ang tibuok tribo ni Levi 
alang sa pagtudlo sa relihiyosong mga pagtulon- 
an. Ang pagkasaserdote gisugdan sa pagpatuman 
niadtong 1512 W.K.P. Ang usa sa pangunang mga 
buluhaton niini mao ang pag-edukar sa katawhan 
diha sa balaod sa Diyos. Si Moises nga Levihanon 
ingong tigpataliwala, siyempre, maoy usa ka ins- 
truktor sa katawhan sa balaod sa Diyos (Ex 18:16, 
20, 24:12), ug ang mga saserdote, uban sa dili- 
saserdoteng mga Levihanon, gisangonan sa res- 
ponsibilidad sa pagtino nga ang katawhan naka- 
sabot sa tanang regulasyon nga gipamulong ni 
Jehova pinaagi kang Moises. (Lev 10:11: 14:57, Deu 
17:10, 11; 2Cr 15:3, 35:3) Ang mga Levihanon kina- 
hanglan nga mobasa sa Balaod ngadto sa kataw- 
han. Kini gihimo diha sa publiko alang sa tanang 
katawhan sa panahon sa Pista sa mga Balong- 
balong sa tuig nga Igpapahulay, ug dinhi walay 
pagpinig segun sa edad o sekso, apan ang ta- 
nang katawhan, tigulang ug batan-on, lakip na ang 
langyawng pumoluyo sulod sa mga ganghaan ug 
ang tanan nga makahimo na sa pagsabot, duyog 
nga magtigom aron mamati sa pagbasa. (Deu 31:9- 
13) Si Haring Jehosapat, sa ikatulo nga tuig sa 
iyang paghari, nagsugod ug usa ka kampanya sa 
pagpanudlo sa Juda, nga nagpadala sa mga prinsi- 
pe, mga saserdote, ug mga Levihanon sa palibot sa 
tibuok Juda aron magtudlo sa katawhan sa balaod 
sa Diyos.---2Cr 17:9. 

Ang usa ka dakong bahin sa Hebreohanong Ka- 
sulatan gilangkoban sa mga balak, nga sa natad 
sa edukasyon, maoy usa ka epektibong tabang 
sa paghinumdom. Ang Hebreohanong mga balak 
wala ipahayag pinaagig mga garay kondili pinaa- 
gig kaamgiran sa ideya, ritmo sa ideya. Ang gam- 
hanang mga metapora gigamit usab; kini gipasu- 

kad sa kinaiyanhong kalalangan, mga butang nga 
pamilyar sa tanan, bisan sa mga bata. Gigamit ang 
alpabeto nga mga akrostiko, nga niana ang mga 
letra nga maoy sinugdanan sa mga bersikulo gi- 
han-ay sumala sa pagkasunodsunod niini diha sa 
alpabeto. (Sal 25, 34, 37, 111, 112, 119, Pr 31: 
10-31, Lam 1-4) Usahay ubay-ubayng bersikulo 
ang magsugod sa samang letra, pananglitan, diha 
sa ika-119 nga Salmo walo ka linya ang nagsugod 
sa Hebreohanon nga letrang 'a/leph, walo sa behth, 
ug uban pa, aron makompleto ang 176 ka linya 
alang sa 22 ka letra sa Hebreohanong alpabeto. 

Human sa Pagpasig-uli. Human makabalik 
gikan sa Babilonya ug sa pagtukod pag-usab sa 
templo, ang kinadak-ang panginahanglan mao ang 
pag-edukar sa katawhan sa tinuod nga pagsimba. 
Ang eskribang si Esdras maoy usa ka tawong ma- 
kinaadmanon ug usa ka magkokopya sa Bibliya. 
(Esd 7:1, 6) Si Esdras nagtigom ug daghang rekord, 
ug nagkopya ug nakig-ambit sa paghan-ay sa ka- 
non sa Hebreohanong Kasulatan. Dugang pa, gihi- 
mo niya ang usa ka katibuk-ang pag-edukar sa 
nasod sa Israel sa balaod sa Diyos. Sa paghimo ni- 
ini, iyang gituman ang iyang mga katungdanan 
ingong usa ka Levihanong saserdote. (Esd 7:11, 12, 
25) Iyang giorganisar ang mga saserdote ug mga 
Levihanon nga nakabalik gikan sa Babilonya, aron 
buhaton ang edukasyonal nga programa sa pagpa- 
sig-uli sa tinuod nga pagsimba alang sa nahibalik 
nga mga Israelinhon ug sa ilang mga anak. (Neh 
8:4-9) Ang Hebreohanon nga mga magkokopya o 
mga eskriba (Sopherim) maoy mga lalaki nga edu- 
kado sa Balaod, ug bisan tuod dili tanan kanila mga 
Levihanon, sila nahimong ilado kaayo diha sa pag- 
tudlo sa katawhan. Apan, sa paglabay sa panahon 
ilang gilakip ang daghang tradisyon ug gidaot ang 
tinuod nga pagtulon-an sa Pulong sa Diyos.---Tan- 
awa ang ESKRIBA. 

Edukasyon sa Unang Siglo K.P. Ang mga 
ginikanan nagpadayong mao ang pangunang may 
kaakohan sa pag-edukar sa ilang mga anak, ilabina 
sa ilang sayong edukasyon. (2Ti 1:5: 3:14, 15) Na- 
basa nato nga si Jesus gimatuto didto sa Nasaret sa 
iyang amaama ug sa iyang inahan ug siya nagpa- 
dayon sa pagdako ug sa pagkakusganon, nga napu- 
no sa kaalam. Sa edad nga 12 nahingangha kaniya 
ang mga magtutudlo didto sa templo sa iyang pag- 
sabot ug sa iyang mga tubag. (Luc 2:41, 46-52) 
Ang mga eskriba nagpadayon nga mao ang pa- 
ngulong mga edukador sa publiko ug sa mga tung- 
haan nga gitukod diha sa mga sinagoga. (Tan-awa 
ang SINAGOGA.) Gitudlo ang pisikal nga siyensiya 
ingon man ang Balaod ug ang rabbinikong mga 
pagtulon-an nga gidugang nganha sa Balaod. Ang 
mga ginikanan gisugo usab nga tudloan ug traba- 
ho ang ilang mga anak. 

Si Jesus mao ang labing maayo nga magtutudlo. 
Bisan taliwala sa iyang mga katalirongan siya giila 
ingong usa ka magtutudlo nga may talagsaong im- 
pluwensiya ug popularidad. Ang iyang mga tinun- 
an nagtawag kaniya nga “Rabbi,” nga nagkahulo- 
gang “Magtutudlo" o “Instruktor.” (Mar 9:5, tan-awa 
ang RABBI.) Dihay higayon nga bisan ang iyang 
mga kaaway miila sa iyang kamaayo manulti, ug sa 
usa ka higayon ang mga polis nga gipadala sa mga 
Pariseo aron sa pagdakop kaniya, sa dihang gisuk- 
na kon nganong mibalik silang walay-dala, mitu- 
bag: “Wala pa gayoy laing tawo nga nakasulti ug 
sama niini.”--Ju 7:46, Luc 20:39, 40, Mar 12:32, 34. 

Una sa tanan, sama sa iyang giingon, si Jesus 
wala magsulti sa iyang kaugalingong pagbuot apan 
mianhi sa ngalan sa iyang Amahan ug misulti sa 
mga butang nga iyang nakat-onan gikan sa iyang 
Amahan. (Ju 5:19, 30, 43; 6:38, 10:25) Siya suod 
kang Jehova nga Diyos, ingon nga iyang bugtong 
nga Anak gikan sa langit, ug tungod niana siya ang 
labing maayong magtutudlo bahin sa mga kinaiya, 
mga buhat, ug mga katuyoan sa iyang Amahan. 
(Mat 11:27) Iyang nabatonan usab ang lain pang 
mahinungdanon kaayong kuwalipikasyon alang sa 
usa ka maayong magtutudlo sa pagkaagi nga siya 
nahigugma niadtong iyang gitudloan. (Mar 10:21, 
Ju 13:1, 34, 15:9, 12) Pipila lamang ka magtutudlo 
ang nahigugma pag-ayo sa ilang mga tinun-an 
nga andam ihatag ang ilang mga kinabuhi alang 
kanila, sama sa gihimo ni Jesus. (Ju 15:13) Siya na- 
kasabot sa mga panghunahuna sa iyang mga ma- 
miminaw. (Ju 2:25) Siya adunay halalom nga pag- 
sabot. (Luc 6:8) Siya wala gayoy hakog nga mga 
tinguha sa iyang pagpanudlo, kay siya walay sala. 
(Heb 7:26) Wala siya magtudlo pinaagi sa pilosopi- 
kanhong mga pulong sa mga eskriba apan miga- 
mit ug mga sambingay nga naglangkit sa adlaw- 
adlaw nga mga butang. Tungod niana ang iyang 
mga pagtulon-an masabtan gihapon karong adla- 
wa. Ang iyang pagpanudlo puno sa mga sambi- 
ngay.---Tan-awa ang SAMBINGAY. 

Ang pagpanudlo ni Jesus naglakip sa pagbadlong 
ug sa disiplina. (Mar 8:33) Siya nagtudlo pinaagi 
sa panig-ingnan ingon man sa pulong; busa siya 
personal nga mihimog makugihong kampanya sa 
pagsangyaw ug sa pagpanudlo. Ang iyang sinulti- 
han adunay awtoridad nga dili hitupngan ni bisan 
kinsa nga mga eskriba, kini dinuyogan sa balaang 
espiritu sa Diyos, nga nagpamatuod nga may la- 
ngitnong pagpaluyo ang iyang mga pagpanudlo, 
mao nga siya, pinaagi sa awtoridad ug gahom, ma- 
kamando sa mga demonyo sa paggula gikan niad- 
tong ilang gigamhan. (Mar 1:27; Luc 4:36) Siya ma- 
isog ug walay kahadlok sa pagsaway sa bakak nga 
mga magtutudlo nga nagbabag sa uban gikan sa 
pagpamati sa iyang mga pagtulon-an.---Mat 23. 

Ang Edukasyon ug ang Kristohanong Kong- 
regasyon. Ang mga tinun-an ni Jesus misunod 
sa iyang mga lakang sa Kristohanong buluhaton 
sa pagpanudlo ug nakabaton ug kalamposan nga 
sama sa iyaha. Dili lamang sila nagwali sa maa- 
yong balita sa Gingharian sa Diyos sa tanang dapit 
kondili nagtudlo usab niadtong kinsa namati. (Buh 
2:42) Sila maisog ug namulong nga may awtoridad 
sama kang Jesus. (Buh 4:13, 19, 20, 5:29) Ang es- 
piritu sa Diyos naghatag kanilag gahom ug nagpa- 
matuod sa pag-uyon sa Diyos sa ilang pagpanudlo. 
Sila nanudlo didto sa templo, sa mga sinagoga, ug 
sa balay ug balay. (Buh 5:16, 21; 13:14-16, 20:20) 
Sila nakigtigom uban sa isigka-Kristohanon aron sa 
pagtudlo ug pagdasig sa usag usa ngadto sa paghi- 
gugma ug sa maayong mga buhat.---Buh 20:7, 8, 
Heb 10:24, 25. 

Gihubit ni apostol Pablo ang lainlaing mga ka- 
tungdanan ug mga buluhaton diha sa kongregas- 
yon nga gihuptan sa hamtong nga mga lalaki, nga 
lakip kanila ang mga magtutudlo. Iyang gipakita 
nga ang katuyoan sa tanan niini nga mga bulu- 
haton mao ang pag-edukar, aron sa pagbansay sa 
mga balaan, alang sa ministeryal nga buluhaton, 
alang sa pagpalig-on sa lawas ni Kristo. (Efe 4:11- 
16) Ang usa ka regular nga programa sa edukas- 
yon sa Pulong sa Diyos gihimo sa kongregasyon, 
ingon sa gilatid sa 1 Corinto kapitulo 14. Ang ta- 
nang membro sa Kristohanong kongregasyon, bi- 
san ang mga babaye, angay nga mahimong mga 
magtutudlo, sila kinahanglang mohimog mga ti- 
nun-an sa katawhan sa kalibotan. (Buh 18:26: Heb 
5:12: Rom 12:7) Apan sulod sa kongregasyon ang 
hamtong nga mga lalaki maoy gitudlo sa pagdu- 
mala, sama pananglitan, ni Timoteo ug Tito. (1Ti 
2:12) Ang maong mga lalaki kinahanglang kuwali- 
pikado sa pagtudlo sa kongregasyon ug sa pagtul- 
id sa mga butang nga hiwi. Sila mag-amping ga- 
yod pag-ayo nga ang ilang gitudlo maoy tukma ug 
makapahimsog.--1Ti 4:16, 2Ti 4:2, 3; Tit 2:1. 

Ang Bibliya wala kaayo maghisgot mahitungod 
sa pisikal nga edukasyon, gawas sa gitambag ni 
apostol Pablo: “Kay ang lawasnong pagbansay may 
diyutayng kapuslanan, apan ang diyosnong pagka- 
mahinalaron mapuslanon sa tanang butang, kay 
naghupot kini ug saad sa kinabuhi karon ug sa 
umaabot.” (1Ti 4:8) Apan, ang pisikal nga paghago 
gikinahanglan diha sa makugihong pagsangyaw 
ug pagpanudlo nga maoy gidasig. Si Jesus kanunay 
nga nagbaktas. Ingon usab niana ang gihimo sa 
iyang mga tinun-an, pananglitan, ang ministeryo 
ni Pablo naglakip sa daghang pagpanaw, nga sa 
maong panahon nagpasabot ug daghang pagbak- 
tas. 

Ang Bibliya wala kaayo maghisgot bahin sa se- 
kular nga edukasyon. Kini nagpasidaan sa mga 

Kristohanon sa dili paglangkit sa ilang kaugalingon 
sa mga pilosopiya sa mga tawo ni sa paggugol ug 
panahon sa pagtuki sa binuang ug walay-pulos nga 
mga pangutana. Kini kusganong nagtambag batok 
sa mental nga pakiglangkit uban niadtong wala 
motuo sa Diyos ug sa iyang Pulong. (1Ti 6:20, 21, 
1Co 2:13, 3:18-20, Col 2:8, Tit 3:9, 1:14: 2Ti 2:16, 
Rom 16:17) Ang mga Kristohanon miila nga sila 
obligado atubangan sa Diyos sa pagtagana sa igong 
panginahanglan sa ilang mga pamilya. Aron mahi- 
mo nila kini, sagad gikinahanglan ang usa ka ma- 
tang sa edukasyon ug pagbansay nga magpaarang 
kanila nga makabaton ug sekular nga trabaho. (1Ti 
5:8) Apan gikan sa kasaysayan sa unang Kristiya- 
nidad atong nakaplagan nga, sa panguna, sila inte- 
resado sa bisan unsang lehitimong paagi nga “ang 
maayong balita” ikasangyaw, aron sila ug ang ta- 
nan nga mamati kanila maedukar sa Bibliya. (1Co 
9:16) Sama sa giingon ni Propesor E. J. Good- 
speed, diha sa Christianity Goes to Press, (1940, 
p. 111): 

“Sukad nga ang mga Kristohanon nakaamgo sa 
posibilidad sa pagpatik ug mga publikasyon aron sa 
pagpakaylap sa ilang ebanghelyo sa tibuok kalibo- 
tan, sila migamit niini sa bug-os, dili lamang sa 
pagpatik ug bag-ong mga basahon apan sa pagpa- 
ngitag daang mga basahon aron ipatik, ug ang 
ilang kadasig sa pagpatik nagpadayon. Sayop hu- 
nahunaon nga kini nagsugod sa dihang nadiskobre 
ang pag-imprenta; naandan na sa mga Kristoha- 
non ang pagpatik sukad pa sa A.D. 70, ug misamot 
pa kini sa dihang ilang nakita nga kini nga pama- 
agi malamposon. Bisan ang mga pagsulong sa 
mga barbaro ug ang Mangiob nga Katuigan wala 
makasanta niini. Ug kining tanan maoy ebiden- 
siya sa dakong kadasig nga nagpaila sa katibuk-an 
sa unang Kristohanong kinabuhi, nga nagtinguha 
dili lamang pinaagi sa buhat ug sa pulong kondi- 
li pinaagi sa labing bag-o nga mga pamaagi sa 
pagpatik aron madala ang ebanghelyo, sa kati- 
buk-an gayod niini, ngadto sa tanang katawhan.” 
--Tan-awa ang EsKUYLAHAN, MAGTUTUDLO, PAGPA- 
NUDLO (“Ang Balaod Nahimong Atong Magtutud- 
lo”). 


EFESO. Usa kanhi ka adunahang siyudad ug 
hinungdanong sentro sa relihiyon ug sa komersiyo 
diha sa K nga baybayon sa Asia Minor, halos at- 
bang sa pulo sa Samos. Ang Efeso gitukod diha sa 
mga bakilid ug sa tiilan sa ubay-ubayng kabungto- 
ran, nga ang panguna niini mao ang Bukid sa Pion 
ug Bukid sa Koressos. Kini nga dunggoanan nahi- 
mutang diha sa pangunang ruta sa negosyo gikan 
sa Roma hangtod sa mga dapit sa Sidlakan. Tungod 
sa lokasyon niini nga duol sa bokana sa Suba sa 
Cayster, nga kasikbit sa mga dal-as sa suba sa Ge- 
diz (karaang Hermus) ug sa Menderes (karaang 

Maeander), ang siyudad nahimong sentro sa mga 
ruta sa negosyo agi sa yuta diha sa Asia Minor. 
Ang mga dalan nagdugtong sa Efeso sa pangu- 
nang mga siyudad sa distrito sa Asia. 

Ang mga sinulat sa unang-siglo nga Romanong 
awtor nga si Pliny nga Magulang ug sa karaang 
Gregong geograpo nga si Strabo nagpasiugda sa 
panghunahuna nga sa usa ka panahon ang gulpo 
sa Dagat Aegean miabot hangtod sa Efeso apan 
ang baybayon inanayng misangkad paingon sa da- 
gat, tungod kay sa pagkakaron ang mga kagun- 
oban sa siyudad atua nahimutang daghang kilo- 
metros pailaya. Bisan pa niana, ang tigpangubkob 
nga si J. T. Wood, pinasukad sa iyang mga nakap- 
lagan didto sa Efeso, mihinapos nga ang siyudad 
kanhi nahimutang nga 6.5 km (4 mi) gikan sa Da- 
gat Aegean. Kon husto kini, nan ang mga barko sa 
panahon ni Pablo moagi sa bokana sa Suba sa 
Cayster paingon sa ilayang dunggoanan nga pada- 
yong malawigan pinaagi sa kanunayng pagkalot. 
Apan, latas sa kasiglohan ang dunggoanan ug ang 
bokana sa suba napuno sa mga binanlas sa Cays- 
ter. 

Templo ni Artemis. Ang labing talagsaong 
tinukod diha sa siyudad mao ang templo ni Arte- 
mis, nga giisip kanhi nga usa sa pito ka katingala- 
han sa kalibotan. Ang templo nga naglungtad sa 
unang siglo K.P., sa dihang miduaw si apostol Pab- 
lo sa Efeso, gitukod pag-usab sumala sa plano sa 
unang lonikong templo nga glingong gisunog ni 
Herostratus niadtong 356 W.K.P. 

Sumala sa mga pagpangubkob diha sa dapit sa 
ulahing katunga nga bahin sa ika-19 nga siglo, ang 
templo gitukod diha sa usa ka plataporma nga mga 
73 m (240 p) ang gilapdon ug 127 m (418 p) ang gi- 
tas-on. Ang templo mismo maoy mga 50 m (164 p) 
ang gilapdon ug 105 m (343 p) ang gitas-on. Kini 
adunay 100 ka marmol nga mga haligi, nga ang 
matag usa may gihabogong halos 17 m (55 p). Ang 
mga haligi misukod ug 1.8 m (6 p) ang diyametro 
sa tiilan niini ug ang pipila niini kinulitan hangtod 
sa gihabogon nga mga 6 m (20 p). Ang sulod nga 
sangtuwaryo sa templo maoy mga 21 m (70 p) ang 
gilapdon ug 32 m (105 p) ang gitas-on. Ang hala- 
ran sa sulod sa sangtuwaryo maoy mga 6 m (20 p) 
kuwadrado, ug ang larawan ni Artemis lagmit nag- 
barog sa luyo mismo niini nga halaran. 

Ang mga tipak nga nakaplagan didto nagpakita 
nga ang dan-ag nga mga bulok ug mga kinulit na- 
kapatahom sa templo. Ang lagpad, puti nga mga 
tisa nga marmol ang gihaklap sa atop. Gituohan 
nga inay nga argamasa, bulawan ang gigamit diha 
sa mga dinugtongan sa mga bloke nga marmol. 

Estadyum, Teatro. Mga 1.5 km (1 mi) sa 
HK sa templo ni Artemis mao ang usa ka estad- 
yum nga gitukod pag-usab ubos sa pagmando ni 

Kinulit nga nagpakita 

sa mga lalaki nga 
nakigbugno sa mapintas 
nga mga mananap, 
lagmit diha sa estadyum 
sa Efeso 


Nero (54-68 K.P.). Lagmit 
kini mao ang dapit alang sa 
mga panagsangka sa mga 
atleta ug lagmit sa mga 
bugno usab sa mga glad- 
yador. Kon sabton nga li- 
teral ang mga pulong ni 
apostol Pablo sa 1 Corin- 
to 15:32 nga naghisgot sa 
pagpakigbugno sa mapin- 
tas nga mga mananap sa 
Efeso, tingali kinahanglang depensahan niya ang 
iyang kaugalingon batok sa mapintas nga mga 
mananap diha niini nga estadyum. 

Ang teatro diin nagkagubot ang mga taga-Efe- 
so tungod sa hulhog ni Demetrio maoy halos 
800 m (0.5 mi) lamang sa H sa estadyum. Kini 
nga teatro nahimutang sulod sa hulpa nga dapit 
sa Bkd. sa Pion. (Buh 19:23-41) Ang atubangan ni- 
ini gidayandayanan ug mga haligi, mga butanga- 
nan sa larawan, ug maanindot nga mga kinulit. 
Ang marmol nga mga lingkoranan sa mga tuma- 
tan-aw giporma nga samag katunga sa sirkulo 
nga may 66 ka lumbay, nga gibanabana nga ma- 
kapalingkod kini ug mga 25,000 ka tawo. Ang la- 
nog sa tingog diha sa teatro maayo kaayo. Bisan 
karong adlawa, ang pulong nga isulti sa hinayng 
tingog gikan sa nahimutangan sa entablado ma- 
dungog didto sa kinatas-ang mga lingkoranan. 
--HULAGWAY, Tomo 2, p. 748. 

Atubangan sa teatro mao ang halapad nga gi- 
baldosahan ug marmol nga dalan nga deretso sa 
dunggoanan. Kini nga dalan maoy halos 0.5 km 
(0.3 mi) ang gitas-on ug mga 11 m (36 p) ang gi- 
lapdon. Ang mga portiko nga 4.5 m (15 p) ang gi- 
lay-on gikan sa usag usa gilumbay diha sa ma- 
sigkakilid niini nga dalan, ug sa luyo niini mao 
ang mga tindahan ug ang ubang mga tinukod. 
Adunay dakong ganghaan sa matag tumoy sa da- 
lan. 

Ministeryo ni Pablo sa Efeso. Lagmit nga 
niadtong 52 K.P. si apostol Pablo kauban ni Aqui- 
la ug Priscila miabot sa Efeso, ang sentro sa kara- 
ang kalibotan. Miadto gilayon si Pablo sa sinagoga 
sa mga Hudiyo aron sa pagsangyaw. Apan, bisan 
tuod nga gihangyo nga magpabilin pa, ang apos- 
tol mibiya sa Efeso, nga nag-ingon nga siya mo- 
balik ra kon kabubut-on ni Jehova. (Buh 18:18-21) 


EFESO 


Si Aquila ug Priscila, kinsa nagpabilin sa Efeso, 
nakahimamat kang Apolos, usa ka Hudiyo gikan 
sa Alejandria, Ehipto, kinsa nasinati lamang sa 
bawtismo ni Juan, ug ilang “gipatin-aw kaniya 
ang dalan sa Diyos sa mas husto nga paagi.”---Buh 
18:24-26. 

Sa dihang si Pablo mibalik sa Efeso, lagmit sa 
tingtugnaw sa 52/53 K.P., iyang nahimamat ang 
ubay-ubayng mga tawo nga nabawtismohan sa 
bawtismo ni Juan. Sa dihang iyang gipatin-aw 
ang mahitungod sa bawtismo ngadto kanila, sila 
gibawtismohan pag-usab. (Buh 19:1-7) Niining 
higayona si Pablo nanudlo diha sa sinagoga sa 
mga Hudiyo sulod sa tulo ka bulan. Apan sa di- 
hang mitungha ang pagsupak, siya mibalhin did- 
to sa awditoryum sa eskuylahan sa Tirano ka- 
uban niadtong nahimong mga magtutuo, didto 
siya mihatag ug pakigpulong kada adlaw sulod sa 
duha ka tuig. (Buh 19:8-10) Dugang pa, malukpa- 
nong misangyaw si Pablo gikan sa balay ug balay. 
--Buh 20:20, 21. 

Tungod sa pagsangyaw ni Pablo nga inubanan 
sa milagrosong mga pagpang-ayo ug paghingilin 
sa mga demonyo, ang daghang taga-Efeso nahi- 
mong mga magtutuo. Lain pa, ang wala molam- 
pos nga pagsulay sa paghingilin ug mga demonyo 
sa pito ka anak nga lalaki sa usa ka Hudiyong pa- 
ngulo nga saserdote nga ginganlan ug Esceva na- 
kapukaw ug dakong kaikag. Ang kanhing mga 
tiggamit ug mga kalaki sa salamangka nagsunog 
sa ilang mga basahon diha sa publiko, nga may 
katibuk-ang kantidad nga 50,000 ka pirasong pla- 
ta (kon denario, $37,200). (Buh 19:11-20) Ang Efe- 
so nabantog kaayo sa mga kalaki sa salamang- 
ka nga tungod niana ang Grego ug Romanong 
mga magsusulat nagtawag sa mga basahon o 
mga linukot nga naundan ug mga orasyon ug mga 


EFESO, SULAT NGADTO SA MGA TAGA- 


hurimhurim ingong “mga sinulat sa mga taga- 
Efeso.” 

Sanglit daghang taga-Efeso ang misalikway sa 
pagsimba kang Artemis, gipunting sa platero nga 
si Demetrio ngadto sa iyang kaubang mga artesa- 
no nga ang pagsangyaw ni Pablo nagpameligro 
sa ilang pangita ug nagpameligro usab sa ilang 
pagsimba kang Artemis. Ang nangasuko nga mga 
platero misinggit: “Bantogan si Artemis sa mga 
taga-Efeso!” Ang siyudad napuno sa kaguliyang, 
nga misangpot sa duha ka oras nga kagubot diha 
sa teatro nga makapasulod ug mga 25,000 ka tu- 
matan-aw.--Buh 19:23-41. 

Human niini, si Pablo mibiya sa Efeso. Sa ulahi, 
gikan sa Mileto siya nagpatawag sa mga ansiyano 
sa kongregasyon sa Efeso, nag-asoy sa iyang kau- 
galingong ministeryo sa distrito sa Asia, ug nag- 
hatag kanila ug mga instruksiyon sa pag-atiman 
sa ilang mga katungdanan. (Buh 20:1, 17-38) Ang 
iyang paghisgot nianang higayona nga siya migu- 
gol ug “tulo ka tuig” sa Efeso angayng isipon nga 
usa ka gitibuok nga numero.--Buh 20:31, itandi 
ang Buh 19:8, 10. 

Sa paglabay sa katuigan, milahutay gayod ang 
mga Kristohanon sa Efeso. Bisan pa niana, ang pi- 
pila nawad-an sa gugma nga ilang nabatonan sa 
sinugdan.---Pin 2:1-6, tan-awa ang ARTEMIS, DEME- 
TRIO Num. 1, EFESO, SULAT NGADTO SA MGA TAGA-. 


EFESO, SULAT NGADTO SA MGA TAGA-. 
Usa ka basahon sa Kristohanon Gregong Kasula- 
tan, nga gisulat sa mga 60-61 K.P. ni apostol Pab- 
lo sa panahon sa iyang pagkabilanggo sa Roma. 
(Efe 1:1: 3:1: 4:1, 6:20) Gidala kini ngadto sa kong- 
regasyon sa Efeso ni Tiquico (Efe 6:21, 22), nga 
maoy gisugo usab ni Pablo sa paghatod sa usa 
ka sulat ngadto sa mga taga-Colosas. (Col 4:7-9) 
Sanglit ang sulat ngadto sa mga taga-Colosas gi- 
sulat sa halos samang panahon nga si Pablo misu- 
lat ngadto sa mga Kristohanon sa Efeso, adunay 
daghang kaamgiran tali sa sulat ngadto sa mga 
taga-Efeso ug sa sulat ngadto sa mga taga-Colo- 
sas. Sumala kang Charles Smith Lewis, “sa 155 ka 
bersikulo sa sulat ngadto sa mga taga-Efe[so], 78 
ang makaplagan diha sa sulat ngadto sa mga 
taga-Col[osas] nga adunay mga kaamgiran sa la- 
inlaing paagi.” (The International Standard Bible 
Encyclopaedia, giedit ni J. Orr, 1960, Tomo II, 
p. 959) Walay duhaduha nga ang mga kahimtang 
sa Colosas daw susama nianang sa Efeso, ug naki- 
ta ni Pablo nga maayong hatagan sila ug samang 
matang sa tambag. 

Kon Nganong Haom sa mga Kristohanon sa 
Efeso. Ang usa ka Chester Beatty nga papiro 
(P45) ingon man ang orihinal nga mga hubad sa 
Vatican Manuscript Num. 1209 ug ang Sinaitic 

Manuscript wala maglakip sa mga pulong nga “sa 
Efeso” sa kapitulo 1, bersikulo 1. Apan, ang maong 
mga pulong makaplagan sa ubang mga manuskri- 
to ug sa tanang karaang mga bersiyon. Dugang 
pa, ang unang mga magsusulat sa simbahan mi- 
dawat niini ingong ang sulat ngadto sa mga taga- 
Efeso. Bisan tuod ang pipila naghunahuna nii- 
ni nga mao ang sulat nga gihisgotang gipadala 
ngadto sa Laodicea (Col 4:16), angayng matikdan 
nga walay karaang mga manuskrito ang naundan 
sa mga pulong nga “ngadto sa Laodicea,” ug ang 
Efeso mao lamang ang siyudad nga gihisgotan 
dinhi sa bisan unsang mga manuskrito niini nga 
sulat. 

Tambag bahin sa materyalismo. Dugang 
pa, ang pagsusi sa mga kaundan sa sulat ngadto 
sa mga taga-Efeso nagpaila nga diha sa hunahu- 
na ni Pablo ang mga Kristohanon sa Efeso, ug ila- 
binang tukma ang iyang tambag, tungod sa mga 
kahimtang nga kaylap didto sa Efeso, ang labing 
ilado nga siyudad sa Romanhong lalawigan sa 
Asia. Pananglitan, nailado ang Efeso nga usa ka 
adunahan kaayong siyudad, ug ang tendensiya 
mao nga lantawon ang kalibotanong mga bahandi 
ingong labing hinungdanong butang. Apan diha 
sa iyang sulat gipasiugda ni Pablo ang tinuod nga 
bahandi--ang “bahandi sa iyang dili-takos nga 
kalulot,” “ang mahimayaong bahandi” nga gian- 
dam sa Diyos ingong panulondon alang sa mga 
balaan, “ang naghingapin nga bahandi sa iyang 
dili-takos nga kalulot,” ang “dili-matugkad nga 
bahandi ni Kristo,” ug “ang bahandi sa himaya sa 
Diyos.” (Efe 1:7, 18; 2:7: 3:8, 16) Kini makatabang 
sa mga Kristohanon sa Efeso nga makabaton ug 
hustong panglantaw sa mga bahandi. 

Paghanaw sa imoralidad. Ang Efeso maoy 
usa ka siyudad usab nga ilado sa pagkamapatuya- 
ngon ug haluag nga panggawi, sa grabeng imora- 
lidad niini. Busa, gipasiugda gayod kini ni apostol 
Pablo ingong usa sa mga kinaiya sa daang pagka- 
tawo ug miingon nga ang mga Kristohanon kina- 
hanglang maghukas nianang daang pagkatawo 
ug isul-ob ang “bag-ong pagkatawo.” Tungod sa 
malaw-ay nga kahimtang sa moral didto sa Efeso, 
ang mga lungsoranon sagad nga maghisgot bahin 
sa seksuwal nga kahilayan, dili aron sa pagkonde- 
nar niini, kondili aron sa pagkalipay gayod niini, 
ug ang mga Kristohanon, nagtambag si Pablo, dili 
angayng mahisama sa maong mga tawo, nga ma- 
himuot sa paghisgot sa pakighilawas ug sa pag- 
asoy ug malaw-ay nga mga pasiaw.---Efe 4:20-24, 
5:3-5. 

Magkalahi nga mga templo. Ang ilustras- 
yon ni Pablo bahin sa usa ka espirituwal nga 
templo haom usab kaayo alang sa Kristohanong 

kongregasyon nga nagpuyo diha sa landong sa ha- 
langdon nga paganong templo ni Artemis, nga gi- 
ila ingong usa sa pito ka katingalahan sa karaang 
kalibotan. Samtang “ang tibuok distrito sa Asia ug 
ang gipuy-ang yuta nagsimba kang Artemis ug 
nagtamod pag-ayo sa bantog nga templo didto sa 
Efeso, ang dinihogang mga Kristohanon naglang- 
kob sa “usa ka balaang templo,” diin si Jehova nag- 
puyo pinaagi sa iyang espiritu.--Buh 19:27: Efe 
2:21. 

Tungod kay ang templo ni Artemis maoy usa ka 
sangtuwaryo, gidasig ang pagbuhat ug mga kri- 
men ug midaghan ang mga kriminal sa Efeso. 
Walay usa diha sa usa ka tinong dapit palibot 
sa mga paril niini ang mahimong dakpon tu- 
ngod sa bisan unsang krimen. Tungod niini di- 
hay balangay sa mga kawatan, mga mamumu- 
no, ug mga susama niini sa palibot sa templo. 
Busa, tukma gayod ang mga pulong ni Pablo ba- 
hin sa pagpangawat, duyog sa mapangdaot nga 
kayugot, sininggitay, ug paghimog kadaot.---Efe 
4:25-32. 


EFESO, SULAT NGADTO SA MGA TAGA- 


Pagbuhat sa demonismo. Ang Efeso mao 
ang sentro sa tanang matang sa demonismo. Nga- 
ni, ang siyudad nailado sa tibuok kalibotan tu- 
ngod sa daghang porma sa salamangka niini. Ang 
mga demonyo niadtong panahona ilabinang akti- 
bo didto sa Efeso, ug sa walay duhaduha aron ma- 
kunhoran ang impluwensiya sa salamangka ug 
pagpamarang ug aron sa pagtabang sa matarong 
ug kasingkasing nga mga taga-Efeso nga maka- 
lingkawas gikan niining mga buhat sa demonyo, 
si Pablo mihimog mga milagro pinaagi sa espiritu 
sa Diyos, naglakip gani kini sa paghingilin sa dao- 
tang mga espiritu.--Buh 19:11, 12. 

Nagpakita kon unsa ka tugob ang Efeso sa sala- 
mangka ug kon unsa ka tukma ang tambag ni 
Pablo sa pagpakigbatok sa daotang mga espiritu 
mao ang mosunod nga mga punto: 

“Ang mga letra sa Efeso” nailado kanhi sa tibu- 
ok kalibotan. “Kini daw gilangkoban sa pipila ka 
kombinasyon sa mga letra o mga pulong, nga, 
kon litokon uban ang pipila ka tonada, gituohang 
epektibo sa paghingilin sa mga sakit, o daotang 


MGA PANGUNANG 


PUNTO SA EFESO 


Usa ka sulat nga naghatag ug pagtagad sa usa ka pagdumala 
nga mosangpot sa kalinaw ug panaghiusa uban sa Diyos pinaagi 
ni Jesu-Kristo 

Samtang siya usa ka binilanggo didto sa Roma, si Pablo misulat 


niini nga sulat ngadto sa kongregasyon sa Efeso, usa ka dung- 
goanan nga siyudad sa K nga baybayon sa Asia Minor 


Ang katuyoan sa Diyos sa pagpahinabog kalinaw ug pa- 
naghiusa pinaagi ni Jesu-Kristo 

Sanglit nagpahayag ug dakong dili-takos nga kalulot, gimbut-an 
daan sa Diyos nga ang pipila ka tawo sagopon ingong iyang 
mga anak pinaagi ni Jesu-Kristo (1:1-7) 

Gilaraw sa Diyos ang usa ka pagdumala (usa ka paagi sa pag- 
dumala sa mga kalihokan sa iyang panimalay) nga pinaagi nii- 
ni iyang hiusahon uban kaniya pinaagi ni Kristo kadtong mga 
pinili nga mahiuban sa langit ug kadtong mabuhi dinhi sa yuta 
(1:8-14) 

Si Pablo nag-ampo nga unta ang mga taga-Efeso makasabot ug 
magpabili gayod sa kahibulongang tagana nga gihatag sa Di- 
yos alang kanila pinaagi ni Kristo (1:15-23: 3:14-21) 

Kadtong gihatagan ug halangdong mga buluhaton maylabot kang 
Kristo maoy patay kanhi tungod sa sala: ang ilang kaluwasan 
maoy gasa sa Diyos, dili bayad tungod sa mga buhat (2:1-10) 

Pinaagi kang Kristo, ang Balaod gihanaw ug gipahiluna ang pasi- 
karanan aron ang mga Hudiyo ug mga Hentil mahimong usa 
ka lawas, mga sakop sa panimalay sa Diyos, usa ka templo 
nga kapuy-an sa Diyos pinaagi sa espiritu (2:11-3:7 

Ang mga pagpakiglabot sa Diyos uban sa kongregasyon nagpa- 
dayag, bisan niadtong anaa sa langitnong mga dapit, sa pag- 
kadaiya sa iyang kaalam (3:8-13) 

Ang makapahiusang mga butang gitagana sa Diyos: usa ka espi- 
rituwal nga lawas nga naglangkob sa kongregasyon, usa ka 
balaang espiritu, usa ka paglaom, usa ka Ginoong Jesu-Kristo, 


usa ka pagtuo, usa ka bawtismo, usa ka Diyos ug Amahan 
(4:1-6) 

Ang mga gasa nga mga lalaki nga gitagana ni Kristo nakata- 
bang sa tanan aron mahuptan ang pagkausa sa pagtuo: ang 
tibuok lawas, ubos sa iyang pagkaulo, naglihok nga nagtinam- 
bayayongay tungod sa pagsulti ug kamatuoran ug sa pagpa- 
sundayag ug gugma (4:7-16) 

Isul-ob ang bag-ong pagkatawo, nga kaharmonya sa pag- 
tulon-an ug panig-ingnan ni Kristo 
Dili ang mga nasod kondili si Kristo ang panig-ingnan nga paga- 

sundon, ang pagbuhat niana nagkinahanglan ug bag-ong pag- 
katawo (4:17-32) 

Sundoga ang Diyos: ipasundayag ang matang sa gugma nga gi- 
pasundayag ni Kristo (5:1, 2) 

Likayi ang malaw-ay nga sinultihan ug panggawi: lakaw ingong 
mga anak sa kahayag (5:3-14) 

Palita ang panahon, gamita kini sa pagdayeg kang Jehova 
(5:15-20) 

Uban ang halalom nga pagtahod kang Kristo, ipasundayag ang 
hustong pagpasakop ngadto sa mga bana, mga ginikanan, mga 
agalon: ipakita ang mahigugmaong konsiderasyon niadtong gi- 
piyal kaninyo (5:21-6:9) 

Isul-ob ang kompletong espirituwal nga armadura aron 
makabarog nga malig-on batok sa malansisong mga bu- 
hat sa Yawa 
Kita adunay pakigbugno batok sa daotang mga puwersa nga 

espirituhanon, ang tabang sa Diyos mopaarang kanato sa 
pagsukol niining mga tigbungkag sa kalinaw ug panaghiusa 
(6:10-13) 

Ang espirituwal nga armadura gikan sa Diyos motaganag bug-os 
nga panalipod: gamita kini pag-ayo ug pag-ampo nga matinuo- 
ron, nga maglakip sa tanang balaan diha sa inyong mga pa- 
ngamuyo (6:14-24) 


EFFATHA 


mga espiritu, o nga, kon isulat diha sa pergamino 
ug isul-ob, gituohan nga magsilbing mga pana- 
gang, o mga anting-anting, aron mopanalipod ba- 
tok sa daotang mga espiritu, o sa kapeligrohan. 
Busa si Plutarch (Simpos. 7) miingon, “ang mga 
salamangkero nagpugos niadtong gigamhan sa 
demonyo sa pagsumay ug paglitok sa mga let- 
ra sa Efeso, diha sa tinong pagkasunodsunod, sa 
ilang kaugalingon mismo." “--Notes, Explanatory 
and Practical, on the Acts of the Apostles, ni 
A. Barnes, 1858, p. 264. 

Ang mga inskripsiyon nga nakaplagan didto sa 
mga kagun-oban sa Efeso nagpakita sa hilabihang 
kangitngit sa kaisipan nga niana nagkinabuhi ang 
mga taga-Efeso ug maoy hinungdan nga si apos- 
tol Pablo nagsulat sa mga Kristohanon nianang si- 
yudara nga “dili na magpadayon sa paglakaw 
sama sa paglakaw usab sa kanasoran diha sa pag- 
kawalay-pulos sa ilang mga kaisipan, samtang 
sila anaa sa kangitngit sa kaisipan.” (Efe 4:17, 18) 
Ang mga inskripsiyon diha sa mga bungbong ug 
sa mga tinukod nagpakita nga ang mga kinabuhi 
sa katawhan gigamhan sa mga patuotuo, pagpa- 
nag-an, ug sa pagpangitag mga tilimad-on. 

Tungod sa pagsangyaw ni Pablo, sa milagrosong 
mga buhat nga iyang gihimo, ug sa kapildihan sa 
naghingilin-ug-demonyo nga mga Hudiyo, dag- 
han sa mga taga-Efeso ang nahimong mga Kris- 
tohanon. Walay duhaduha daghan niining mga 
tawhana ang nalangkit sa pipila ka matang sa 
mga buhat sa salamangka, kay ang asoy sa Bibli- 
ya nag-ingon: “Ubay-ubay niadtong nanaggamit 
ug mga kalaki sa salamangka nagtapok sa ilang 
mga basahon ug nagsunog niini atubangan sa ta- 
nan. Ug ilang gikuwenta sa tingob ang bili niini ug 
ilang nakaplagan nga kini mikabat ug kalim-an 
ka libo ka pirasong plata [kon denario, 837,200].” 
(Buh 19:19) Tungod sa maong pagkakaylap sa sa- 
lamangka didto sa Efeso ug sa pagbatasan sa dag- 
hang porma sa demonismo, tukma gayod nga gi- 
hatagan ni Pablo ang mga Kristohanon sa Efeso 
ug maayong tambag bahin sa pagpakigbatok sa 
daotan nga espirituhanong mga puwersa pinaagi 
sa pagsul-ob sa “kompletong armadura gikan sa 
Diyos.” Walay duhaduha nga ang pipila niadtong 
mibiya gikan sa buhat sa salamangka pagahasion 
sa mga demonyo, ug ang tambag ni Pablo maka- 
tabang kanila sa pagsukol sa daotang mga espiri- 
tu. Angayng matikdan nga ang pagsunog niini 
nga mga basahon nga nalangkit sa demonismo 
maoy usa sa unang mga lakang nga gihimo niad- 
tong unang mga Kristohanon, nga naghatag ug 
sumbanan karong adlawa alang niadtong buot 
makalingkawas sa impluwensiya o pagpanghasi sa 
demonyo.--Efe 6:11, 12. 

Ang papel ni Kristo. Tungod sa mahimaya- 
ong paglaom nga gibutang sa ilang atubangan 
ingong kaubang mga manununod ni Kristo, haom 
gayod nga si Pablo misulat usab sa mga Kristoha- 
non sa Efeso nga si Kristo gibangon “nga labaw 
kaayo sa tanang kagamhanan ug awtoridad ug 
gahom ug pagkaginoo ug sa tanang ngalan nga 
gingalan, dili lamang niini nga sistema sa mga 
butang, kondili usab nianang sa umaabot.” (Efe 
1:21) Niini nga sulat gipaabot ni Pablo sa kinalab- 
wang pagkahalangdon ang paghubit niya sa bina- 
yaw nga posisyon ni Jesu-Kristo ug sa gasa sa 
dili-takos nga kalulot sa Diyos uban ang gugma, 
kaalam, ug kaluoy ngadto niadtong gidala sa pag- 
pakighiusa kanila. Ang paghubit sa paagi diin ang 
tanang butang sa langit ug sa yuta mahiusa ubos 
ni Kristo ug ang pagdala sa mga Hudiyo ug mga 
Hentil ngadto sa kongregasyon ingong “usa ka 
bag-ong tawo” mao ang bug-os nga katin-awan 
nga makaplagan sa Bibliya bahin sa “sagradong 
tinago” sa Diyos, nga gipadayag diha sa maayong 
balita labot kang Kristo.---Efe 2:15. 


EFFATHA. Usa ka Semitikanhong ekspresyon 
nga nagkahulogang “mabuksan ka.” Gigamit kini 
ni Jesus sa dihang iyang giayo ang usa ka tawong 
bungol nga may kabilinggan sa pagsulti.---Mar 
7:32-34. 


EGLA [Batang Baka: Nating Baka]. Ang inahan 
sa ikaunom nga anak nga lalaki ni Haring David 
nga si Itream, natawo kaniya didto sa Hebron. 
--2Sa 3:5; 1Cr 3:3. 


EGLAIM. Dayag nga usa sa kinatumyang 
mga dapit sa Moab nga, sumala sa Isaias 15:1, 8, 
gitakdang “motiyabaw' tungod sa pagkalaglag sa 
maong nasod. Ang tukmang nahimutangan nii- 
ning karaang dapit dili matino. Hinunoa, ang nga- 
lang Eglaim ug ang susamang ngalan, ang Agal- 
lim, nga gihisgotan ni Eusebius (Onomasticon, 36, 
19-21) nga mga 12 km (7.5 mi) sa H sa Rabat- 
Moab, lagmit napreserbar gihapon diha sa ngalan 
sa Rujm el-Jilimeh sa maong dapit o sa Khirbet 
Jeljul, usa ka dapit nga sukad pa sa Nabataean- 
hon-Romanhong kapanahonan, nga nahimutang 
7 km (4 mi) pahabagatan. Si Yohanan Aharoni 
nagsugyot nga lagmit mao kini ang Mazra', usa ka 
tubigan nga dapit sa AS sa Peninsula sa Lisan. 


EGLAT-SELISIYA [lagmit, Ikatulong Eglat]. 
Usa ka termino nga gigamit ni Isaias (15:5) ug ni 
Jeremias (48:34) sa ilang mga pahayag sa kaalao- 
tan batok sa Moab, lagmit nagtumong sa usa ka 
dapit nianang nasora. May pipila nga nagtuong 
dihay tulo ka magkadug-ol nga mga lungsod nga 
pareho ug ngalan diha sa usa lamang ka dapit, ug 

nga ang ikatulo (“ang ikatulong Eglat,” AT) mao 
ang gitumong sa mga pahayag sa mga manalag- 
na. Ang tukmang nahimutangan sa maong mga 
dapit wala gayod matino. 

Apan, daghang eskolar ang nagtuo nga ang 
Hebreohanong mga pulong (@gh:lath” sheli'shi- 
yah') dili angayng hatagag katumbas nga propio 
nombre. Ilang giisip kini ingong usa ka simboli- 
kong ekspresyon ug hubaron kini ingong “usa ka 
nating baka nga tulo ka tuig ang kagulangon.” 
(Dy, JP, tan-awa ang KJ, Ro.) Niini nga kahim- 
tang, ang mga manalagna lagmit nagtandi sa na- 
pukan nga Moab ngadto sa usa ka kusgan, batan- 
on, hinuon hingkod na nga baka, apan gikan niini 
ang nadungog lamang mao ang makaluluoy nga 
'pag-inga' sa tumang kasakit. 


EGLON [Gamay nga Nating Baka]. 

1. Usa ka hari sa Moab sa mga adlaw sa mga 
Maghuhukom, kinsa naglupig sa Israel sulod sa 18 
ka tuig, “tungod kay ilang gibuhat ang daotan sa 
mga mata ni Jehova.” (Huk 3:12-25) Si Eglon maoy 
nangulo sa panag-abin sa Moab, Ammon, ug Ama- 
lek sa ilang pag-atake sa Israel. Siya napukan sa di- 
hang ang walhon nga si Ehud, human ihatag ang 
naandang tributo, miingon: “Aduna akoy sekretong 
pulong alang kanimo, Oh hari.” Sa dihang nag-inu- 
sara didto sa iyang mabugnaw nga lawak ibabaw 
sa lapad nga atop sa iyang palasyo, si Eglon, hu- 
man papahawaa ang iyang mga tig-alagad, mitin- 
dog gikan sa iyang trono aron paminawon ang 
giingon ni Ehud nga “pulong sa Diyos.” Dayon gi- 
duslak ni Ehud ngadto sa tambok kaayong tiyan ni 
Eglon ang usa ka espada nga duhay-sulab mao nga 
“ang puloan midulot usab uban sa sulab,” ug “mi- 
gula ang hugaw.” Bahin sa Maghuhukom 3:22, ang 
Commentary ni Clarke nag-ingon: “Mahimong ang 
mga hugaw migula agi sa samad, o kaha siya na- 
kalibang sa kinaiyanhong paagi tungod sa kalisang 
ug tumang kasakit.” 

2. Usa ka harianong siyudad sa Canaan kansang 
hari miduyog sa panag-abin batok sa Gabaon sa di- 
hang ang maong siyudad nakigdait kang Josue ug 
sa Israel. Gipatay ni Josue ang lima ka hari nga na- 
langkit, gibitay sila diha sa mga estaka, ug sa ula- 
hi gisakop ang Eglon, gilaglag ang mga molupyo 
niini. (Jos 10:1-5, 22-27, 34, 35: 12:12) Human ni- 
adto kini gilakip sa teritoryo sa tribo ni Juda. (Jos 
15:39) Ang orihinal nga dapit gituohang makapla- 
gan didto sa Tell el-Hesi, mga 25 km (16 mi) sa SAS 
sa Gaza, ug mga 11 km (7 mi) sa K sa Lakis, ug 
busa duol sa ngilit sa Kapatagan sa Filistia. Apan, 
ang karaang ngalan napreserbar pinaagi sa mga 
kagun-oban sa Khirbet “Ajlan, pipila ka milya pa 
ang gilay-on. 


EHI. Tan-awa ang AHIRAM. 

EHIPTO, BUL-OGANANG WALOG SA. 
Usa ka hataas nga lugot nga nagsilbing timaan sa 
gimbut-an sa Diyos nga utlanan sa HK sa Yutang 
Saad, nga mao, ang “yuta sa Canaan.” (Num 34: 
2, 5: 1Ha 8:65, Isa 27:12) Bisan tuod kini nga 
bul-oganang walog wala mahimutang sa Ehipto, 
ang pagmando sa maong nasod lagmit nakaabot 
nianang dapita, tingali sulod sa pipila ka yug- 
to, hangtod niadtong tungora. (2Ha 24:7) Ang 
gipamubong ekspresyon nga “bul-oganang wa- 
log,” gigamit sa paghubit sa mga utlanan sa yuta 
sa Israel diha sa panan-awon ni Ezequiel, lag- 
mit nga nagtumong niining samang lugot.---Eze 
47:19: 48:28. 

Ang bul-oganang walog sa Ehipto sagad gituo- 
han nga mao ang Wadi el-'Arish, nga nagsugod 
kapin sa 200 km (125 mi) pailaya sa Peninsula sa 
Sinai duol sa Jebel et-Tih. Mitadlas kini sa A 
hangtod nga nakaabot sa Dagat Mediteranyo sa 
lungsod sa el-'Arish (Rhinocolura), mga 150 km 
(90 mi) sa S sa Port Said. Sa ting-init kini maoy 
usa lamang ka ugang yuta. Apan, sa panahon sa 
ting-ulan sa dihang agosan kini sa daghang sapa, 
ang Wadi el-'Arish mahimong usa ka nagbul-og 
nga suba nga ang mga tampi niini lapawan sa tu- 
big, lukahon gani ang mga kahoy ug banlason kini 
sa kusog nga bul-0g niini. Lagmit mao kini ang hi- 
nungdan kon nganong gitawag kini nga “suba sa 
Ehipto” diha sa mga talaan sa utlanan sa Yutang 
Saad sa Genesis 15:18.---Apan, tan-awa ang SIHOR. 


EHIPTO, EHIPTOHANON. Ang Ehipto ug 
ang mga molupyo niini gihisgotan diha sa Bibliya 
kapin sa 700 ka beses. Sa Hebreohanong Kasula- 
tan, ang Ehipto kasagarang gitawag sa ngalang 
Mizraim (Mits:ra'yim) (itandi ang Gen 50:11), nga 
dayag nga nagpasabot sa pagkadungganon o pag- 
kadaghan sa mga kaliwat sa anak nga lalaki ni 
Ham sa maong rehiyon. (Gen 10:6) Bisan karong 
adlawa gigamit sa mga Arabo ang ngalang Misr sa 
pagtumong sa Ehipto. Sa pipila ka salmo kini gita- 
wag nga “yuta sa Ham.”--Sal 105:23, 27: 106: 
21, 22. 

Mga Utlanan ug Geograpiya Niini. (MAPA, 
Tomo 1, p. 531) Sa karaan ug sa modernong kapa- 
nahonan, ang Ehipto milungtad tungod sa Suba sa 
Nilo, nga ang tabunok nga walog niini maoy samag 
hataas, hiktin nga berdeng ribon latas sa ugang 
desyerto nga mga rehiyon sa amihanan-sidlakang 
Aprika. Ang “Ubos nga Ehipto” naglakip sa halapad 
nga rehiyon sa Delta diin nagsangasanga ang tu- 
big sa Nilo sa dili pa moagos ngadto sa Dagat Me- 
diteranyo, nga sa usa ka panahon miagos sa la- 
bing menos lima ka lainlaing mga sanga, apan 
karong adlawa sa duha na lamang. Gikan sa dapit 
nga magbulag ang agos sa tubig sa Nilo (diha sa 

rehiyon sa modernong Cairo) paingon sa kabayba- 
yonan, adunay gilay-on nga mga 160 km (100 mi). 
Ang dapit sa karaang Heliopolis (On sa Bibliya) 
makaplagan duol sa A sa Cairo, samtang pipila ka 
milya sa H sa Cairo nahimutang ang Mempis (ka- 
sagarang gitawag ug Nop diha sa Bibliya). (Gen 
46:20: Jer 46:19: Os 9:6) Sa H sa Mempis nagsugod 
ang rehiyon sa “Ibabaw nga Ehipto,” nga moabot 
sa walog hangtod sa unang busay sa Nilo didto sa 
Aswan (karaang Syene), ug may gilay-ong mga 
960 km (600 mi). Apan, gihunahuna sa daghang 
eskolar nga mas haom ang pagtawag sa amiha- 
nang bahin niining dapita ingong “Tungang Ehip- 
to.” Niining tibuok nga rehiyon (sa Tunga ug Iba- 
baw nga Ehipto) ang halapad nga Walog sa Nilo 
talagsa rang molapas ug kapin sa 20 km (12 mi) 
ang gilapdon, ug ang isigkakilid niini mga pang- 
pang nga anapog ug sandstone, nga mao ang na- 
himong daplin nga bahin sa desyerto. 

Saylo sa unang busay nahimutang ang karaang 
Etiopia, mao nga ang Ehipto gikaingon nga nakaa- 
bot “gikan sa Migdol [dayag nga usa ka dapit sa AS 
sa Ehipto] ngadto sa Syene ug hangtod sa utlanan 
sa Etiopia.” (Eze 29:10) Bisan tuod ang Hebreoha- 
nong pulong nga Mitsra'yim kanunayng gigamit 
sa pagtumong sa tibuok yuta sa Ehipto, daghang 
eskolar nagtuo nga sa pipila ka kahimtang kini 
nagtumong sa Ubos nga Ehipto, ug tingali sa Tu- 
ngang Ehipto, nga ang Ibabaw nga Ehipto gitawag 
ug “Patros.” Ang paghisgot sa “Ehipto [Mizraim], 
Patros, ug Cus' sa Isaias 11:11 maoy pareho sa su- 
samang geograpikanhong han-ay diha sa usa ka 
inskripsiyon sa Asiryanhon nga si Haring Esar- 
hadon, kinsa nagtala sa mga rehiyon sa “Musur, 
Paturisi, ug Kusu’ nga lakip sa iyang imperyo. 
--Ancient Near Eastern Texts, giedit ni J. Prit- 
chard, 1974, p. 290. 

Gilibotan sa Dagat Mediteranyo sa A ug sa 
unang busay sa Nilo ug sa Nubia-Etiopia sa H, ang 
Ehipto natung-an sa Desyerto sa Libya (bahin sa 
Sahara) sa K ug sa Desyerto sa Pulang Dagat sa S. 
Busa, sa kinadak-ang bahin, kini nahimulag gikan 
sa impluwensiya sa gawas ug napanalipdan nga 
dili masulong. Apan, ang hiktin nga yuta sa Sinai 
sa AS misumpay sa kontinente sa Asia (1Sa 15:7, 
27:8), ug niini nga lawis moagi ang nagapanawng 
panon sa mga magpapatigayon (Gen 37:25), mga 
lalin, ug sa ulahi, ang nagapanulong nga kasunda- 
lohan. Ang “bul-oganang walog sa Ehipto,” nga sa- 
gad gituohan nga mao ang Wadi el-'Arish sa Pe- 
ninsula sa Sinai, dayag nga nagtimaan sa AS nga 
tumoy sa naestablisar nga dominyo sa Ehipto. 
(2Ha 24:7) Saylo niini mao ang Canaan. (Jos 15:4) 
Sa desyerto sa K sa Nilo, dihay labing menos lima 
ka tubigan nga dapit nga nahimong bahin sa ging- 
harian sa Ehipto. Ang dakong tubigan nga dapit sa 

Faiyum, mga 72 km (45 mi) sa HK sa karaang 
Mempis, natagan-an ug tubig gikan sa Nilo pinaa- 
gi sa usa ka kanal. 

Ekonomiya nagdepende sa Nilo. Bisan tuod 
karong adlawa ang desyertong mga rehiyon nga 
ubay sa Walog sa Nilo diyutay ra o walay mga ta- 
nom nga makasustento sa kinabuhi sa mga hayop, 
may ebidensiya nga sa karaang kapanahonan di- 
hay ihalas nga mga hayop nga gipangayam sa 
mga Ehiptohanon diha sa mga lugot, o sa mga bul- 
oganang walog. Bisan pa niana, nihit gayod ang 
ulan ug karong adlawa diyutay ra kaayo (tingali 
moulan sa Cairo ug 5 sm [2 pul.] matag tuig). Busa 
ang kinabuhi sa Ehipto nagdepende sa katubigan 
sa Nilo. 

Ang mga tuboran sa Nilo naggikan sa kabukiran 
sa Etiopia ug sa kanait nga kayutaan. Dinhi ang pa- 
napanahon nga pag-ulan igo na nga magpadako sa 
bul-og sa suba, nga makapabaha sa mga tampi ni- 
ini didto sa Ehipto kada tuig sulod sa mga bulan sa 
Hulyo hangtod sa Septiyembre. (Itandi ang Am 
8:3, 9:5.) Dili lang kay nagtagana kini ug tubig 
alang sa mga kanal sa irigasyon ug sa mga dal-as 
kondili nagdala usab kini ug bililhong mga binan- 
las aron sa pagpatambok sa yuta. Tabunok kaayo 
ang Walog sa Nilo, ug maingon man ang Delta, nga 
tungod niana ang maayong pagkatubig nga rehi- 
yon sa Sodoma ug Gomora nga nakita ni Lot gipa- 
kasama sa “tanaman ni Jehova, sama sa yuta sa 
Ehipto.” (Gen 13:10) Apan, dili pareho ang gidak- 
on sa mga pagbaha, kon hinay ang pagbaha, ang 
produksiyon dili igo ug mahitabo ang gutom. (Gen 
41:29-31) Ang dili gayod pagbaha sa Nilo mosang- 
pot sa grabe kaayong katalagman, nga maghimo 
sa yuta nga umaw ug awaaw.--Isa 19:5-7: Eze 
29:10-12. 

Mga produkto. Dagaya sa agrikultura, ang 
pangunang mga abot sa Ehipto mao ang sebada, 
trigo, espelta (usa ka matang sa trigo), ug lino (nga 
gikan niini gam-on ang pino nga lino ug ieksportar 
ngadto sa daghang kayutaan). (Ex 9:31, 32; Pr 
7:16) Dihay mga parasan ug datiles, igos, ug mga 
kahoyng granada, mga utanon nga nagtagana ug 
nagkalainlaing mga produkto, lakip ang mga pepi- 
no, sandiya, puerro, sibuyas, ug ahos. (Gen 40:9- 
11; Num 11:5; 20:5) Ang paghisgot sa 'pagpatubig 
sa yuta pinaagi sa tiil sa usa ka tawo" (Deu 11:10) 
gisabot sa pipila ka eskolar nga nagtumong sa pag- 
gamit ug ruyda-pangtubig nga gipatuyok pinaagi 
sa tiil. Lagmit nagtumong usab kini sa paggamit sa 
tiil aron sa pag-abli ug pagsira sa mga kanal diin 
moagos ang tubig sa irigasyon. 

Sa dihang modangat ang gutom sa kasikbit nga 
kayutaan, ang katawhan sagad modangop sa ma- 
bungahong Ehipto, sama sa gihimo ni Abraham 

sayo sa ikaduhang milenyo W.K.P. (Gen 12:10) Sa 
ngadtongadto ang Ehipto nahimong kamalig alang 
sa kadaghanang dapit sa Mediteranyo. Ang barko 
nga gikan sa Alejandria, Ehipto, nga gisakyan ni 
Pablo didto sa Mira niadtong unang siglo K.P. maoy 
kargahanan ug mga lugas nga mibiyahe padulong 
sa Italya.--Buh 27:5, 6, 38. 

Ang laing hinungdanong produkto nga giekspor- 
tar sa Ehipto mao ang papiro, ang mga tangbo nga 
nanubo diha sa daghang kalamakan sa Delta (Ex 
2:3, itandi ang Job 8:11) ug maoy gigamit sa pag- 
gamag mga sulatanan. Apan kay kulang ug kala- 
sangan, ang Ehipto kinahanglang mopalit ug mga 
kahoy gikan sa Fenicia, ilabina ang sedro gikan sa 
dunggoanan nga mga siyudad sama sa Tiro, diin 
mahal ang daghag-bulok nga mga lino sa Ehipto. 
(Eze 27:7) Ang mga templo ug mga monyumento 
sa Ehipto maoy hinimo sa granito ug ubang humo- 
kon nga mga bato, sama sa anapog, nga daghan 
kaayo sa kabungtoran diha sa kilid sa Walog sa 
Nilo. Ang ordinaryong mga balay ug ingon man 
ang mga palasyo maoy hinimo sa lapok nga tisa 
(ang kasagarang materyal nga gamiton sa pagtu- 
kod ug mga bilding). Ang mga minahan sa Ehipto 
diha sa kabungtoran ubay sa Pulang Dagat (mai- 
ngon man sa tibuok Peninsula sa Sinai) nagtaga- 
nag bulawan ug tumbaga, ang mga produkto nga 
bronse nga ginama gikan niini nga mga tumbaga 
gieksportar usab.--Gen 13:1, 2, Sal 68:31. 

Ang pagpamuhig kahayopan dakog gikatabang 
sa ekonomiya sa Ehipto: si Abraham nakapanag- 
iyag mga karnero ug mga baka samtang nagpuyo 
didto, maingon man usab sa mga mananap nga lu- 
wanan sama sa mga asno ug mga kamelyo. (Gen 
12:16: Ex 9:3) Ang mga kabayo gihisgotan sa pa- 
nahon sa administrasyon ni Jose sa Ehipto (1737- 
1657 W.K.P.) ug kasagarang gituohan nga unang 
gidala gikan sa Asia. (Gen 47:17: 50:9) Lagmit nga 
una kining nabatonan pinaagi sa negosyo o nailog 
sa dihang misulong ang mga Ehiptohanon sa ka- 
yutaan sa AS. Sa panahon ni Solomon, ang mga 
kabayo sa Ehipto daghan na ug gipabilhan pag-ayo 
ingong usa ka hinungdanong baligya (lakip ang 
mga karo sa Ehipto) diha sa merkado sa kalibotan. 
— 1Ha 10:28, 29. 

Adunay daghang langgam nga mandadagit ug 
mga langgam nga kumakaon ug hugaw sama sa 
mga buwitre, mga banog, ug mga agila, maingon 
man ang daghang langgam sa tubig, lakip na ang 
ibis ug ang talabong. Ang Nilo abunda sa isda (Isa 
19:8), ug komon ang mga hippopotamus ug mga 
buaya. (Itandi ang simbolikong mga pulong sa Eze 
29:2-5.) Ang desyertong mga rehiyon gipuy-an sa 
mga irong ihalas, lobo, hyena, ug mga leyon mai- 
ngon man sa nagkadaiyang matang sa mga bitin 
ug ubang mga reptilya. 

Ang Katawhan. Ang mga tawo sa Ehipto 
maoy mga Hamihanon, nga dayag nga sa sinug- 
dan naggikan sa anak nga lalaki ni Ham nga si 
Mizraim. (Gen 10:6) Human sa pagkatibulaag did- 
to sa Babel (Gen 11:8, 9), daghan sa mga kaliwat ni 
Mizraim, sama sa mga Ludim, Anamim, Lehabim, 
Naptuhim, ug Patrusim, lagmit milalin ngadto sa A 
nga Aprika. (Gen 10:6, 13, 14) Sumala sa nahisgo- 
tan na, ang Patros (singular sa Patrusim) nagtu- 
mong sa Ibabaw nga Ehipto, ug may pipila ka ebi- 
densiya nga ang mga Naptuhim nagpuyo didto sa 
rehiyon sa Delta sa Ehipto. 

Ang nagpaluyo sa panghunahuna nga malagmit 
dihay katawhan nga gilangkoban sa nagkalainlaing 
tribo sa banay mao ang kamatuoran nga ang yuta 
sa kanhiayng panahon nabahin ngadto sa daghang 
seksiyon (sa ulahi gitawag ug mga nome o lalawi- 
gan) ug nga kini nga mga dibisyon nagpadayon sa 
paglungtad ug nahimong bahin sa gambalay sa ka- 
gamhanan human mahiusa ang nasod ilalom sa 
usa ka pangunang magmamando, ngani, hangtod 
sa pagkapukan sa imperyo. Sa katibuk-an dihay 42 
ka nome ang nailhan, 20 sa Ubos nga Ehipto ug 22 
sa Ibabaw nga Ehipto. Ang padayong pagpalahi 
nga gihimo tali sa Ibabaw ug sa Ubos nga Ehipto 
latas sa kasaysayan sa Ehipto, bisan tuod tingali 
may kalabotan sa mga panagkalahi sa geograpiya, 
hayan nagpunting usab sa tribonhong pagkaba- 
hinbahin sa sinugdan. Sa dihang mihuyang ang 
sentral nga kagamhanan, ang nasod nasiak ngad- 
to niining duha ka dagkong seksiyon o gani nagka- 
bulagbulag ngadto sa daghang gagmay nga mga 
gingharian diha sa nagkadaiyang mga nome. 

Pinasukad sa karaang mga dibuho ug sa gipre- 
serbar usab nga mga patayng lawas, ang unang 
mga Ehiptohanon gihubit sa katibuk-an ingong 
mugbo ug barog, yagpis, ug bisan tuod dili Negro, 
sila itomon ug pamanit. Hinuon, lainlain ang maki- 
ta diha sa karaang mga dibuho ug mga eskultora. 

Pinulongan. Ang modernong mga eskolar 
mipalabi sa pagklasipikar sa Ehiptohanong pinu- 
longan pinaagi sa mga terminong “Semito-Ha- 
mitikanhon.” Bisan tuod ang pinulongan sa pa- 
ninugdan maoy Hamitikanhon, giingon nga may 
daghang samang mga punto sa gramatika niini ug 
nianang sa Semitikanhong mga pinulongan, mai- 
ngon man pipila ka kaamgiran sa bokabularyo. Bi- 
san pa sa maong dayag nga mga kalangkitan, giila 
nga ang “Ehiptohanon lahi ra kaayo kay sa tanang 
Semitikanhong mga pinulongan sama ra nga ang 
bisan hain niini nga pinulongan magkalahi kay sa 
uban, ug basta ang kalangkitan niini sa Aprikan- 
hong pinulongan dili pa kaayo bug-os nga mati- 
no, ang Ehiptohanong pinulongan iklasipikar nga 
lahi gayod sa Semitikanhong mga pinulongan.” 

(Egyptian Grammar, ni A. Gardiner, London, 1957, 
p. 3) Sa dihang nagtakoban gikan sa iyang mga ig- 
soon, si Jose nakigsulti kanila pinaagi sa usa ka 
Ehiptohanong tighubad.---Gen 42:23. 

Bisan pa niana, daghang hinungdan ang nagpa- 
lisod kaayo sa paghimog tinong panghinapos kon 
unsa gayod ang labing unang mga porma sa pinu- 
longan nga gigamit sa Ehipto. Usa niini mao ang 
Ehiptohanong sistema sa pagsulat. Ang karaang 
mga inskripsiyon naggamit ug mga hulagway nga 
simbolo (mga larawan sa mga hayop, langgam, ta- 
nom, o ubang mga butang) lakip ang pipila ka geo- 
metrikong mga porma, usa ka sistema sa pagsulat 
nga gitawag sa mga Grego nga mga hieroglyphic. 
Bisan tuod ang pipila ka simbolo sa ulahi nagrepre- 
sentar sa mga silaba, kini gigamit lamang aron 
idugang sa mga hieroglyphic ug dili gayod ingong 
kapuli niini. Dugang pa, ang eksaktong mga pagli- 
tok sa maong mga silaba wala masayri karong ad- 
lawa. Ang pipila ka tabang mabatonan gikan sa 
mga paghisgot bahin sa Ehipto diha sa pipila ka si- 
nulat nga cuneiform sukad pa sa tungang bahin sa 
ikaduhang milenyo W.K.P. Ang Gregong mga kop- 
ya sa Ehiptohanong mga ngalan ug sa ubang mga 
pulong nga sukad pa niadtong mga ikaunom nga 
siglo K.P., ug ang Aramaikong mga kopya sukad pa 
niadtong mga usa ka siglo sa ulahi, naghatag usab 
ug pipila ka ideya bahin sa espeling sa Ehiptoha- 
nong mga pulong nga gikopya. Apan ang pag- 
mugna pag-usab sa paagi sa paglitok sa karaang 
Ehiptohanong pinulongan pangunang gipasukad 
gihapon sa Coptic, ang porma sa Ehiptohanong pi- 
nulongan nga gigamit sukad sa ikatulong siglo K.P. 
Busa, ang orihinal nga gambalay sa karaang boka- 
bularyo diha sa labing unang porma niini, ilabina 
sa wala pa ang yugto sa pag-estar sa mga Israelin- 
hon didto sa Ehipto, mabanabana lamang. Panang- 
litan, tan-awa ang No, NO-AMON. 

Dugang pa, ang kahibalo bahin sa ubang ka- 
raang Hamitikanhong mga pinulongan sa Apri- 
ka limitado kaayo karong adlawa, nga tungod ni- 
ana lisod kaayo ang pagtino sa kalangkitan sa 
Ehiptohanong pinulongan ngadto niini. Walay mga 
inskripsiyon sa dili-Ehiptohanon nga Aprikanhong 
mga pinulongan ang nasayran nga mas una pa kay 
sa sinugdanan sa Komong Panahon. Ang mga ka- 
matuoran nagpaluyo sa asoy sa Bibliya bahin sa 
paglahugay sa pinulongan, ug daw mopatim-aw 
nga ang unang mga Ehiptohanon, nga mga kaliwat 
ni Ham pinaagi kang Mizraim, nagsultig pinulo- 
ngan nga bulag ug lahi sa Semitikanhong mga 
pinulongan. 

Ang hieroglyphic nga paagi sa pagsulat gigamit 
ilabina alang sa mga inskripsiyon sa mga monyu- 
mento ug sa mga dibuho sa paril, diin ang mga 
simbolo gidibuho nga detalyado kaayo. Bisan tuod 

padayon kining gigamit hangtod sa sinugdanan sa 
Komong Panahon, ilabina alang sa relihiyosong 
mga sinulat, ang dili kaayo komplikado nga paagi 
sa pagsulat nga naggamit ug mas simple, pinaka- 
tay nga porma naimbento sa sayong panahon sa 
mga eskriba nga nagsulat ginamit ang tinta diha 
sa panit ug papiro. Kini gitawag ug hieratic, ug gi- 
sundan sa usa ka paagi sa pagsulat nga mas pina- 
katay nga gitawag ug demotic, ilabina sukad sa gi- 
nganlan nga “Ikakawhaag-unom nga Dinastiya” 
(ikapito ug ikaunom nga siglo W.K.P.). Ang Ehipto- 
hanong mga sinulat ayha pa malamposong nahu- 
bad human madiskobrehi ang Bato sa Rosetta ni- 
adtong 1799. Kini nga inskripsiyon, nga anaa karon 
sa British Museum, naundan ug dekreto nga nag- 
pasidungog kang Ptolemy V (Epiphanes) ug sukad 
pa sa 196 W.K.P. Ang sinulat maoy diha sa Ehipto- 
hanong hieroglyphic, demotic, ug Grego, ug ang 
Gregong sinulat maoy nahimong yawi aron ma- 
badbad ang Ehiptohanong pinulongan. 
Relihiyon. Ang Ehipto relihiyoso kaayong 
nasod nga napuno sa pagsimba sa daghang diyos. 
Ang matag siyudad ug lungsod adunay iyang kau- 
galingong lokal nga bathala, nga nagbaton sa titu- 
long “Ginoo sa Siyudad.” Usa ka talaan nga nakap- 


Estatwa ni Amon ingong laking karnero uban 
ni Paraon Taharqa (Tirhaka): kini nagsimbolo 
sa panalipod sa diyos sa magmamando 

lagan sa lubnganan ni Thutmose Ill may mga 
ngalan sa mga 740 ka diyos. (Ex 12:12) Sagad ang 
diyos gilarawan ingong diyos nga naminyo sa usa 
ka diyosa ug nanganak kaniyag usa ka anak nga la- 
laki, “sa ingon nahimong balaan nga triad o trini- 
dad nga niini ang amahan dili kanunayng mao ang 
pangulo, nga usahay kontento na sa pagkahimong 
prinsipe, samtang ang pangunang bathala sa ma- 
ong lugar nagpabilin nga mao ang diyosa.” (New 
Larousse Encyclopedia of Mythology, 1968, p. 10) 
Ang matag usa sa pangunang mga diyos nagpuyo 
sa templo nga dili bukas sa publiko. Ang diyos gi- 
simba sa mga saserdote nga maoy mopukaw kani- 
ya kada buntag pinaagig himno, magligo kaniya, 
mag-ilis kaniya ug besti, “magpakaon” kaniya, ug 
maghatag kaniya ug ubang mga serbisyo. (Itandi 
ang Sal 121:3, 4; Isa 40:28.) Tungod niini ang mga 
saserdote lagmit giisip nga nag-alagad ingong mga 
hawas sa Paraon, kinsa gituohan nga usa ka buhing 
diyos, ang anak sa diyos nga si Ra. Kini nga kahim- 
tang nagpasiugda gayod sa kaisog nga gipakita ni 
Moises ug Aaron sa pag-atubang kang Paraon aron 
ipahibalo kaniya ang sugo sa matuod nga Diyos ug 
maingon man naghatag ug katin-awan sa mata- 
mayong tubag ni Paraon, “Kinsa ba si Jehova, aron 
ako mamati sa iyang tingog?”--Ex 5:2. 

Bisan pa sa daghan kaayong arkeolohikanhong 
mga butang nga nakubkoban sama sa mga templo, 
estatwa, relihiyosong mga dibuho, ug mga sinulat 
diha sa Ehipto, diyutay ra ang nasayran bahin sa 
aktuwal nga mga tinuohan sa mga Ehiptohanon. 
Ang relihiyosong mga sinulat nagpresentar ug hi- 
labihan ka dili-kasaligan ug dili-kompleto nga lara- 
wan, nga sa katibuk-an nagtangtang ug sama ka 


Ang hampak ni Jehova nga kamatay sa 
mga hayop sa Ehipto nagpakaulaw sa ilang 
diyos nga si Apis, nga gilarawanan sa 

usa ka torong baka 

daghan sa ilang gidugang o mas daghan pa gani. 
Ang kadaghanan sa pagsabot sa kinaiyahan sa 
ilang mga diyos ug mga panggawi gipasukad sa 
pangagpas o sa impormasyon nga gihatag sa Gre- 
gong mga magsusulat sama kang Herodotus ug 
Plutarch. 

Apan, ang kakulang sa panaghiusa sa tinuohan 
maoy dayag samtang ang mga panagkalahi sa ma- 
tag rehiyon nagpadayon sa tibuok kasaysayan sa 
Ehipto ug miresultag makapalibog nga kutay sa 
mga leyenda ug mga sugilambong, nga sagad nag- 
kasumpaki. Pananglitan, ang diyos nga si Ra, nail- 
han ilalom sa 75 ka lainlaing mga ngalan ug mga 
dagway. Kon itandi, pipila lamang sa ginatos ka 
bathala ang tinuoray nga gisimba sa nasod. Ang 
labing popular taliwala niini mao ang trinidad o 
triad ni Osiris, Isis (iyang asawa), ug ni Horus 
(iyang anak nga lalaki). Unya anaa ang “kosmiko” 
nga mga diyos nga gipangulohan ni Ra, ang diyos- 
adlaw, ug lakip ang mga diyos sa bulan, langit, ha- 
ngin, yuta, sa suba sa Nilo, ug uban pa. Sa Thebes 
(No sa Bibliya) ang diyos nga si Amon maoy labing 
prominente ug sa ngadtongadto napasidunggan sa 
titulo nga “hari sa mga diyos” ilalom sa ngalan nga 
Amon-Ra. (Jer 46:25) Sa mga panahon sa pista (Jer 
46:17), ang mga diyos iparada latas sa mga dalan 
sa siyudad. Pananglitan, sa dihang ang imahen ni 
Ra dad-on sa iyang mga saserdote diha sa usa ka 
relihiyosong prosesyon, seguradohon sa mga tawo 
nga sila anaa nianang higayona, kay naglaom nga 
makabaton ug kaayohan pinaagi niana. Kay nagtuo 
nga ang ila lamang pagkaatua didto maoy usa ka 
pagtuman sa ilang relihiyosong obligasyon, gibati 
sa mga Ehiptohanon nga si Ra, sa baylo, obligado 
nga padayong magpalambo kanila. Sila modangop 
lamang kaniya alang sa materyal nga mga panala- 
ngin ug kauswagan, nga wala gayod mangayo 
ug bisan unsang butang nga espirituwal. Adunay 
daghang kaamgiran tali sa pangunang mga di- 
yos sa Ehipto ug sa mga diyos sa Babilonya, nga 
ang ebidensiya nagpamatuod nga ang Babilonya 
maoy tinubdan ug ang Ehipto maoy tigdawat o 
tigpatunhay.--Tan-awa ang Diyos UG MGA DIYOSA, 
MGA. 

Kining pagsimba sa daghang diyos wala maka- 
hatag ug kaayohan o kadasig sa mga Ehiptohanon. 
Sumala sa naobserbahan sa Encyclopædia Britan- 
nica (1959, Tomo 8, p. 53): “Ang kahibulongang 
mga misteryo, nga sektretong nagbaton ug hala- 
lom nga mga kamatuoran, gihatag kanila sa kla- 
sikal ug modernong imahinasyon. Siyempre, sila 
may mga misteryo sama sa Ashantis o Ibos [Apri- 
kanhong mga tribo]. Hinunoa, sayop ang paghu- 
nahuna nga kining mga misteryoha naundan ug 
kamatuoran, ug nga adunay sekreto nga “pag- 
tuo” diha niini.” Sa pagkatinuod, ang mabatonang 

ebidensiya nagpakita nga ang salamangka ug ka- 
raan nga patuotuo mao ang paninugdang mga ele- 
mento sa pagsimba sa mga Ehiptohanon. (Gen 
41:8) Ang salamangka ilang gigamit sa pagpanali- 
pod batok sa sakit; bantog ang espiritismo, lakip 
ang daghang “maglalamat,” “espiritista,” ug “tigpa- 
nag-an sa mga hitabo.” (Isa 19:3) Ang mga habak 
ug “pang-suwerte” nga mga anting-anting gina- 
sul-ob, ug ang mga orasyon ginasulat diha sa 
mga tipik sa papiro ug gikulentas. (Itandi ang Deu 
18:10, 11.) Sa dihang si Moises ug Aaron mihi- 
mog kahibulongang mga buhat pinaagi sa gahom 
sa Diyos, ang salamangkerong mga saserdote ug 
mga barangan sa mga palasyo ni Paraon nagsun- 
dog sa maong mga buhat pinaagi sa mga kala- 
ki sa salamangka hangtod nga sila napugos sa 
pagdawat sa ilang kapakyasan.--Ex 7:11, 22, 8:7, 
18, 19. 

Pagsimba sa mga hayop. Kining matuotu- 
ohong pagsimba nakadaldal sa mga Ehiptoha- 
non nga batasanon pagbuhat ang usa ka labing 
mahugawng idolatriya nga naglakip sa pagsimba 
sa mga hayop. (Itandi ang 
Rom 1:22, 23.) Daghan sa 
labing prominenteng mga 
diyos kanunayng gihulag- 
way ingong usa ka tawo 
nga may ulo sa usa ka ha- 
yop o langgam. Busa ang 
diyos nga si Horus gilara- 
wan nga may ulo sa usa ka 
banog; si Thoth gilarawan 
nga may ulo sa usa ka ibis 
o kaha may ulo sa usa ka 
aliwas. Sa pipila ka kahim- 
tang ang diyos giisip nga 
aktuwal nga nagmaterya- 
lisar ingong hayop, ingon 
sa torong mga baka nga 
Apis. Ang buhi nga torong 
baka nga Apis, nga gii- 
sip ingong nagmateryali- 
sar nga diyos nga si Osi- 
ris, gitipigan diha sa usa 
ka templo ug sa pagka- 
matay gihatagan ug ma- 
luho nga paglubong. Tu- 
ngod sa pagtuo nga ang 
pipila ka hayop, sama sa 
mga iring, unggoy, buaya, 
irong ihalas, ug lainlaing 
mga langgam, maoy sag- 
rado tungod kay nalang- 
kit kini sa pipila ka diyos, 
ang mga Ehiptohanon lite- 


660 
ral nga nagpreserbar sa patayng lawas sa ginatos 
ka libo sa maong mga linalang, nga naglubong ni- 
ini diha sa espesyal nga mga sementeryo. 


Nganong miinsistir si Moises nga 
ang mga halad sa Israel maoy 
“dulumtanan sa mga Ehiptohanon”? 


Ang kamatuoran nga daghan kaayong nagka- 
lainlaing mga hayop nga ginasimba sa usa ka 
bahin sa Ehipto o sa ubang dapit dayag nga 
maoy nakahatag ug puwersa ug kabug-at sa pag- 
insistir ni Moises nga ang Israel tugotan sa pag- 
adto sa kamingawan aron sa pagtanyag sa ilang 
mga halad, nga nag-ingon kang Paraon: “Kon pa- 
nanglit kami maghalad sa butang nga dulum- 
tanan sa mga Ehiptohanon atubangan sa ilang 
mga mata, dili kaha sila magbato kanamo?” (Ex 
8:26, 27) Mopatim-aw nga ang kadaghanan sa 


Ang higanteng Sphinx daw nagbantay 
atubangan sa mga piramide sa Giza 


Higanteng mga 
estatwa sa Abu 
Simbel, ang tanan 
nagpasidungog kang 
Ramses II 


mga halad nga giha- 
lad sa Israel sa ulahi na- 
kapasuko gayod sa mga 
Ehiptohanon. (Sa Ehip- 
to ang diyos-adlaw nga 
si Ra usahay gilarawan 
ingong nati nga gipa- 
nganak sa usa ka langit- 
nong baka.) Sa laing ba- 
hin, sumala sa gipakita 
ilalom sa DIYOS UG MGA 
Diyosa, MGA, pinaagi sa 
Napulo ka Hampak sa 
Ehipto, si Jehova nagpa- 
hamtang ug mga pag- 
hukom “sa tanang diyos 
sa Ehipto,” nga nag- 
paagom ug dakong ka- 
ulawan kanila samtang 
naghimo sa iyang kau- 
galingong ngalan nga mailhan sa tibuok yuta. 
- Ex 12:12. 

Ang nasod sa Israel wala sa bug-os makaikyas sa 
kahugawan sa maong bakak nga pagsimba pana- 
hon sa duha niini ka siglo nga pag-estar sa Ehipto 
(Jos 24:14), ug kini sa walay duhaduha maoy tu- 
ngod gayod sa sayop nga mga tinamdan nga ilang 
gipakita sa sayong bahin sa ilang panaw sa Pag- 
panggula. Bisan tuod gisugo ni Jehova ang mga Is- 
raelinhon nga isalibay ang “makaluod nga mga 
idolo sa Ehipto,” sila napakyas sa pagbuhat niana. 
(Eze 20:7, 8: 23:3, 4, 8) Ang paghimo ug usa ka bu- 
lawang nating baka aron simbahon didto sa ka- 
mingawan lagmit nagpabanaag sa Ehiptohanong 
pagsimba sa hayop nga nakaimpluwensiya sa pipi- 
la ka Israelinhon. (Ex 32:1-8, Buh 7:39-41) Sa wala 
pa makasulod ang Israel sa Yutang Saad, si Jehova 
sa makausa pa naghatag ug tin-awng pasidaan ba- 
tok sa pagkalangkit sa bisan unsang hayop o sa bi- 
san unsang “kosmiko” nga mga butang diha sa 
pagsimba sa Israel Kaniya. (Deu 4:15-20) Bisan pa 
niana, ang pagsimba sa hayop mitungha na usab 
mga kasiglohan sa ulahi sa dihang si Jeroboam, 
kinsa bag-o lang nakabalik gikan sa Ehipto, naghi- 
mo ug duha ka bulawang nating baka aron simba- 
hon sa dihang siya nahimong hari sa amihanang 
gingharian sa Israel. (1Ha 12:2, 28, 29) Angayng 
matikdan nga ang inspiradong Kasulatan nga gire- 
kord ni Moises bug-os nahigawas gikan sa bisan 

unsang kahugawan sa maong Ehiptohanong ido- 
latriya ug patuotuo. 

Kulang sa espirituwal ug moral nga mga hi- 
yas. Gituohan sa pipila ka eskolar nga ang bisan 
unsang konsepto bahin sa sala nga gipadayag diha 
sa pipila ka Ehiptohanong relihiyoso nga mga sinu- 
lat maoy ulahing resulta sa Semitikanhong implu- 
wensiya. Bisan pa niana, ang pagsugid sa sala 
kanunayng may negatibong diwa, sumala sa giko- 
mento sa Encyclopædia Britannica (1959, Tomo 8, 
p. 56): “Sa dihang [ang Ehiptohanon] mosugid sa 
iyang sala siya dili moingon nga “Ako sad-an' siya 
moingon ‘Ako dili sad-an. Ang iyang pagsugid 
maoy negatibo, ug ang onus probandi [ang kabug- 
at sa pamatuod] nahisandig sa iyang mga maghu- 
hukom, kinsa, sumala sa mga papiro sa paglubong, 
kanunayng mohatag ug paghukom pabor kaniya 
—o sa bisan unsang paagi gilaoman ug gidahom 
nga sila mohimo niana.” (Itandi ang Sal 51:1-5.) 
Ang karaang relihiyon sa Ehipto mopatim-aw nga 
sa dakong bahin maoy mga seremonyas ug mga 
panglamat lamang, nga gidisenyo aron makab-ot 
ang gitinguhang resulta pinaagi sa tabang sa usa o 
kapin pa sa ilang daghang diyos. 

Bisan tuod gipangangkon nga naglungtad ang 
usa ka matang sa pagsimba sa usa lang ka diyos 
panahon sa mga paghari ni Paraon Amenhotep Ill 
ug Amenhotep IV (Akhenaton), sa dihang ang di- 
yos-adlaw nga si Aton halos mao na lang ang 

gisimba, kadto maoy dili tinuod nga monoteismo 
(pagsimbag usa lang ka diyos). Ang Paraon mismo 
padayong ginasimba ingong usa ka diyos. Ug bisan 
hangtod niining yugtoa walay etikal nga hiyas ang 
Ehiptohanon nga relihiyosong mga sinulat, ang 
mga himno alang sa diyos-adlaw nga si Aton nag- 
dayeg lamang kaniya tungod sa iyang nagahatag- 
kinabuhi nga kainit apan nagpabiling walay gipa- 
hayag nga bisan unsang pagdayeg o pagpabili 
alang sa bisan unsang espirituwal o moral nga mga 
hiyas. Nan, bug-os walay pasukaranan ang bisan 
unsang pagtuo nga ang pagsimba sa usa lang ka 
Diyos diha sa mga sinulat ni Moises nagsumikad sa 
Ehiptohanong impluwensiya. 

Pagtuo bahin sa mga patay. Ang nabantog 
kaayo sa Ehiptohanong relihiyon mao ang kabala- 
ka alang sa mga patay ug ang pagkalinga sa pagti- 
no sa kaayohan ug kalipay sa usa ka tawo human 
sa “kausaban” sa kamatayon. Ang pagtuo sa rein- 
karnasyon o pagbalhinbalhin sa kalag maoy kaylap 
kaayo nga doktrina. Ang kalag gituohan nga imor- 
tal, bisan pa niana, gituohan usab nga ang taw- 
hanong lawas kinahanglang ipreserbar aron ang 
kalag mobalik ug mogamit niini sa popanahon. Tu- 
ngod niini nga pagtuo, ang mga Ehiptohanon nag- 
embalsamar sa ilang mga patay. Ang lubnganan 
diin gipahiluna ang gipreserbar nga patayng lawas 
glisip nga “balay” sa namatay. Ang mga piramide 
mao ang dagkong pinuy-anan alang sa mga haria- 
non nga namatay. Ang mga kinahanglanon ug 
mga kaluho sa kinabuhi, lakip ang mga alahas, sa- 
pot, muwebles, ug mga abiyo nga pagkaon, gitipi- 
gan diha sa mga lubnganan alang sa umalabot nga 
panginahanglan sa mga patay, uban ang mga si- 
nulat nga mga orasyon ug mga panagang (sama 
sa “Book of the Dead” [Basahon sa mga Patay]) 
aron mapanalipdan ang mitaliwan gikan sa dao- 
tang mga espiritu. (HULAGWAY, Tomo 1, p. 533) 
Apan, kini nga mga orasyon wala gani makapana- 
lipod kanila batok sa mga kawatan nga sa ulahi 
naglungkab sa halos tanang dagkong mga lubnga- 
nan. 

Bisan tuod ang mga lawas ni Jacob ug Jose gi- 
embalsamar, sa kaso ni Jacob kini maoy aron la- 
mang mapreserbar ang iyang lawas hangtod nga 
kini ikabalhin ngadto sa usa ka lubnganan sa Yu- 
tang Saad ingong kapahayagan sa ilang pagtuo. 
Ilabina sa kaso ni Jose, ang pag-embalsamar lag- 
mit gihimo sa mga Ehiptohanon ingong kapahaya- 
gan sa pagtahod ug pasidungog.--Gen 47:29-31, 
50:2-14, 24-26. 

Ehiptohanong Kinabuhi ug Kultura. Du- 
gay nang giingon sa mga eskolar nga ang Ehipto 
mao ang ‘labing karaang sibilisasyon” ug tinubdan 
sa daghang labing sayo nga mga imbensiyon ug 
kauswagan sa tawo. Apan, dili pa dugay, ang nati- 

gom nga ebidensiya nagpunting sa Mesopotamia 
ingong mao ang gigikanan sa sibilisasyon. Ang pi- 
pila ka Ehiptohanong mga pamaagi sa arkitektura, 
ang paggamit sa ligid, tingali ang paninugdang 
mga prinsipyo sa ilang sinulat pinaagi sa mga lara- 
wan, ug ilabina ang hinungdanong mga bahin sa 
Ehiptohanong relihiyon gituohan nga ang tanan 
naggikan sa Mesopotamia. Aw, kini nahiuyon sa 
rekord sa Bibliya bahin sa pagkatibulaag sa kataw- 
han human sa Lunop. 

Ang labing bantog nga mga kalamposan sa 
Ehiptohanong arkitektura mao ang mga piramide 
nga gitukod sa Giza ni Paraon Khufu (Cheops), 
Khafre, ug Menkure sa ginganlan nga “Ikaupat nga 
Dinastiya.” Ang kinadak-an mao ang gitukod ni 
Khufu nga may pundasyon nga moabot ug mga 
5.3 ekt (13 akre), nga may gihabogon nga mga 
137 m (450 p) (ang katumbas sa usa ka modernong 
40-andana nga bilding). Gibanabana nga gigamit 
ang 2,300,000 ka bloke nga bato, nga nag-aberids 
ug 2.3 ka metriko tonelada ang matag usa. Ang 
mga bloke giporma pag-ayo nga tungod niana mo- 
haom kini bisan sa gintang nga pipila lang ka mili- 
metro. Gitukod usab ang dagkong mga templo: ang 
usa niini didto sa Karnak, sa Thebes (No sa Bibliya, 
Jer 46:25: Eze 30:14-16) mao ang kinadak-ang es- 
truktura nga mga haligi nga sukad gitukod sa 
tawo. 

Ang pagtuli maoy usa ka naandang batasan sa 
mga Ehiptohanon sukad pa sa kakaraanan, ug ang 
Bibliya nagtala kanila lakip sa ubang tinuling mga 
katawhan.--Jer 9:25, 26. 

Ang edukasyon daw pangunang mabatonan 
diha sa mga tunghaan sa mga eskriba nga gidu- 
mala sa mga saserdote. Gawas nga eksperto sa 
Ehiptohanong mga sinulat, ang mga eskriba sa 
hari bug-os sinati usab sa Aramaikong cuneiform; 
sa tungatunga sa ikaduhang milenyo W.K.P. ang 
mga sakop nga magmamando sa Sirya ug Palesti- 
na kanunay nang nakigkomunikar sa kaulohan sa 
Ehipto ginamit ang Aramaiko. Naugmad na pag- 
ayo ang Ehiptohanong matematika aron mahimo 
ang dagkong kalamposan sa pagpanukod nga na- 
hisgotan na, ug ang mga kahibalo sa mga prinsip- 
yo sa geometriya ug algebra nabatonan na usab. 
Angayng matikdan nga “si Moises natudloan sa ta- 
nang kaalam sa mga Ehiptohanon.” (Buh 7:22) Bi- 
san tuod nga daghan ang bakak nga kaalam sa 
Ehipto, dihay mabatonan usab nga pipila ka ma- 
puslanong kahibalo. 

Ang kagamhanan ug balaod nasentro sa hari o 
Paraon, nga giisip nga usa ka diyos diha sa tawha- 
nong dagway. Siya nagmando sa yuta pinaagi sa 
mga luyoluyo, o mga ministro, ug pinaagi sa feudal 
nga mga pangulo, kansang gahom kaindig nianang 

sa hari sa panahon nga huyang ang hari. Lagmit 
kining feudal nga mga pangulo sa pagkatinuod gi- 
isip nga mga hari niadtong ilalom sa ilang domin- 
yo, sa ingon nagpamatuod sa gihisgotan sa Bibliya 
nga “mga hari [plural] sa Ehipto” sa dihang nagtu- 
mong sa espesipikong mga panahon. (2Ha 7:6; Jer 
46:25) Human sakopa sa Ehipto ang Nubia-Etiopia 
sa H, ang maong rehiyon gimandoan sa usa ka go- 
bernador nga gitawag nga “anak sa hari sa Cus,” ug 
may ebidensiya nga dihay usa usab ka Ehiptoha- 
nong gobernador didto sa Fenicia. 

Walay aktuwal nga kodigo sa balaod nga nasay- 
rang naggikan sa Ehipto: naglungtad ang mga ba- 
laod apan kini maoy mando lamang sa hari, sama 
niadtong mando ni Paraon nga pahimoon ug mga 
tisa ang mga Israelinhon ug ang sugo nga lumsan 
ang tanang bag-ong natawo nga batang lalaki nga 
Israelinhon. (Ex 1:8-22, 5:6-18, itandi ang Gen 
41:44.) Gipabuhisan ang tanang abot sa mga tag- 
iyag yuta, ug mopatim-aw nga kini nagsugod sa 
adlaw ni Jose, sa dihang ang tibuok yuta, gawas sa 
yuta sa mga saserdote, napanag-iya ni Paraon. 
(Gen 47:20-26) Ang mga buhis naglakip dili la- 
mang sa mga bahin sa abot o sa kahayopan kondi- 
li sa trabaho usab alang sa mga proyekto sa ka- 
gamhanan ug sa serbisyo militar. Ang mga silot 
tungod sa mga krimen naglakip sa pagputol sa 
ilong, pagdestiyero aron magtrabaho sa mga mina- 
han, pagbunal, pagbilanggo, ug kamatayon, nga 
sagad pinaagi sa pagpunggot sa ulo.---Gen 39:20, 
40:1-3, 16-22. 

Ang mga kostumbre sa kaminyoon nagtugot sa 
poligamiya ug kaminyoon tali sa mga igsoong lala- 
ki ug babaye, kining ulahing batasan makita sa pi- 
pila ka dapit sa Ehipto hangtod sa ikaduhang siglo 
K.P. May pipila ka Paraon nga nahibaloang nakig- 
minyo sa ilang mga igsoong babaye, lagmit tungod 
kay walay ubang mga babaye nga giisip nga sag- 
rado aron makig-ipon sa usa ka “buhing diyos.” 
Ang Balaod nga gihatag sa Israel human sila mo- 
biya sa Ehipto nagdili sa insesto nga kaminyoon, 
nga nag-ingon, “Ang binuhatan sa yuta sa Ehipto 
... dili kamo magbuhat, [ni] ang binuhatan sa yuta 
sa Canaan."---Lev 18:3, 6-16. 

Ang karaang Ehiptohanong kahibalo bahin sa 
medisina kanunayng gipresentar ingong siyentipi- 
kanhon ug abante kaayo. Bisan tuod nga diha nay 
pipila ka kahibalo bahin sa anatomiya ug ang pipi- 
la ka simpleng mga pamaagi sa operasyon naug- 
mad ug narekord, nadayag usab ang dakong pag- 
kawalay-hibangkaagan. Busa, bisan tuod nga ang 
usa ka Ehiptohanong sinulat diha sa papiro nag- 
hisgot bahin sa kasingkasing ingong nakonektar 
ngadto sa tanang bahin sa lawas pinaagi sa mga 
kaugatan, ang samang sinulat naghisgot sa kauga- 


EHIPTO, EHIPTOHANON 


tan ingong maoy agianan, dili sa dugo, kondili sa 
hangin, tubig, binhi sa lalaki, ug sip-on. Dili la- 
mang kay daghan ang wala masabti sa mga pag- 
obra sa buhing lawas, kondili ang medikal nga mga 
sinulat napuno sa salamangka ug patuotuo, ang 
mga anting-anting ug mga orasyon naglangkob ug 
dakong bahin sa impormasyon. Ang mga tambal 
naglakip dili lamang sa makaayong mga hilba ug 
mga tanom kondili nagreseta usab ug mga sambog 
sama sa dugo sa mga ilaga, ihi, o tai sa mga la- 
ngaw, diin, duyog sa mga orasyon, “gituohan nga 
makahingilin sa demonyo gikan sa lawas sa tawo 
uban ang tumang kasilag.” (History of Mankind, ni 
J. Hawkes ug Sir Leonard Woolley, 1963, Tomo 1, 
p. 695) Ang maong kakulang sa pagsabot tinga- 
li maoy nakaingon sa pipila ka “makahahadlok nga 
mga sakit sa Ehipto, lagmit lakip ang elephantia- 
sis, pagkalibag dugo, buti, epidemya sa bubonic, 
ophthalmia, ug ubang mga balatian, ang Israel na- 
panalipdan gikan niini tungod sa bug-os nga pag- 
kamasinugtanon. (Deu 7:15: itandi ang Deu 28:27, 
58-60; Am 4:10.) Ang mga pamaagi sa paghinlo 
nga gibaod sa mga Israelinhon human sa Pagpang- 
gula dako kaayog kalainan kon itandi sa daghang 
batasan nga gihubit sa Ehiptohanong mga teksto. 
-Llev 11:32-40, tan-awa ang SAKIT UG PAGTAM- 
BAL. 

Ang mga negosyo sa Ehipto naglakip sa kasaga- 
rang matang: paggamag sudlanang mga kulonon, 
paghablon, pagpanalsal ug metal, paghimog mga 
alahas ug mga anting-anting, ug daghang uban 
pang mga kahanas. (Isa 19:1, 9, 10) Sa mga tunga- 
tunga sa ikaduhang milenyo W.K.P., ang Ehipto 
nahimong sentro sa paggamag mga bildo.---Itandi 
ang Job 28:17. 

Ang transportasyon sulod sa nasod nasentro sa 
Suba sa Nilo. Ang kusog nga hangin gikan sa A na- 
katabang niadtong molawig nga mga sakayan sa 
pagsungsong paibabaw sa suba, samtang kadtong 
mga sakayan nga molawig gikan sa H madala sa 
sulog sa suba paubos. Gawas pa niining “dakong 
dalan,” dihay mga kanal ug pipila ka agianan, pa- 
nanglitan, paingon sa Canaan. 

Ang internasyonal nga negosyo gihimo kauban 
sa ubang Aprikanhong mga nasod pinaagi sa na- 
gapanaw nga panon ug pinaagi sa mga barko agi 
sa Pulang Dagat, samtang ang dagkong Ehiptoha- 
nong mga galera magdalag mga kargamento ug 
mga pasahero ngadto sa daghang pantalan sa sid- 
lakan sa Dagat Mediteranyo. 

Ang besti sa mga Ehiptohanon maoy yano. Ang 
mga lalaki sa dakong bahin sa sayong kasaysayan 
magsul-ob lamang ug usa ka matang sa ipron, nga 
may mga pilo sa atubangan, sa ulahi ang mga ka- 
bos na lamang ang walay gisul-ob nga sapot sa 

ibabaw nga bahin sa lawas. Ang mga babaye mag- 
sul-ob ug tag-as, hugot nga kamisola nga may 
mga estrap sa abaga, nga ang maong besti kasaga- 
ran nga ginama sa pino nga lino. Naandan ang 
paglakaw nga magtiniil, usa ka posibleng hinung- 
dan sa pagkaylap sa pipila ka sakit. 

Makita diha sa Ehiptohanong mga dibuho nga 
ang mga lalaki mubog tupi o upaw, ug binalbasan. 
(Gen 41:14) Komon na ang paggamit ug pangpa- 
anyag taliwala sa mga babaye. 

Ang mga balay sa mga Ehiptohanon nagkadai- 
ya, gikan sa yanong mga payag sa mga kabos 
hangtod sa hamugaway nga mga mansiyon sa 
mga adunahan nga may kaugalingong mga tana- 
man, prutasan, ug mga linaw sa palibot. Sanglit si 
Potipar nag-alagad ingong opisyal ni Paraon, ang 
iyang balay lagmit nga usa ka matahom nga man- 
siyon. (Gen 39:1, 4-6) Nagkadaiya ang mga mu- 
webles, gikan sa yanong mga bangko hangtod sa 
maanindot kaayong mga lingkoranan ug mga hig- 
daanan. Ang mga balay nga dili kaayo dagko gitu- 
kod palibot sa hawan nga mga sawang. (Itandi ang 
Ex 8:3, 13.) Ang pagmasa ug harina ug paglutog 
pagkaon sagad himoon diha sa sawang. Ang pag- 
kaon alang sa kadaghanang mga Ehiptohanon lag- 
mit maoy tinapay nga sebada, utanon, isda (nga 
abunda ug barato; Num 11:5), ug serbesa, ang ko- 
mon nga ilimnon. Kadtong makaarang, magdu- 
gang ug nagkadaiyang mga karne sa ilang pagka- 
on.—Ex 16:3. 

Ang Ehiptohanong mga sundalo migamit sa ka- 
sagarang mga hinagiban sa maong panahon: pana 
ug udyong, bangkaw o salapang, batuta, atsa, ug 
baraw. Ang mga karo hinungdanon kaayo sa ilang 
pagpakiggubat. Bisan tuod nga ang mga armadura 
sa lawas daw wala kaayo gamita sa sayosayong pa- 
nahon, sa ulahi gigamit na kini sama sa mga hel- 
met, nga kasagarang gidayandayanan ug balhibo 
sa langgam. Busa, ang tagna ni Jeremias (46:2-4) 
naghatag ug tukmang paghubit bahin sa Ehipto- 
hanong kasundalohan sa ikapitong siglo W.K.P. 
Ang kadaghanan sa kasundalohan daw nalangko- 
ban sa mga girekluta gikan sa katawhan, sa mas 
ulahing panahon ang mersenaryong kasundalo- 
han gikan sa ubang kanasoran kanunayng gipaapil. 
--Jer 46:7-9. 

Kasaysayan. Ang Ehiptohanong kasaysayan 
gikan sa sekular nga mga tinubdan dili kaayo tino, 
ilabina sa mas sayong mga yugto.---Tan-awa ang 
KRONOLOHIYA (Ehiptohanong Kronolohiya). 

Pagduaw ni Abraham. Human sa Lunop 
(2370-2369 W.K.P.) ug sa misunod nga pagkaba- 
hinbahin sa katawhan sa Babel, ang mga Hami- 
hanon miokupar sa Ehipto. Sa panahon (tali sa 
1943 W.K.P. ug 1932 W.K.P.) nga ang gutom nag- 

pugos kang Abraham (Abram) sa pagbiya sa Ca- 
naan ug sa pag-adto sa Ehipto, dihay usa ka ging- 
harian nga gimandoan sa usa ka Paraon (wala 
nganli sa Bibliya).--Gen 12:4, 14, 15, 16:16. 

Ang Ehipto lagmit madinawaton sa mga lang- 
yaw, ug mopatim-aw nga dili mabatokon sa nag- 
balhinbalhin nga si Abraham, usa nga tigpuyo sa 
tolda. Apan ang kahadlok ni Abraham nga siya 
patyon tungod sa iyang matahom nga asawa da- 
yag nga nagpakita sa ubos nga moralidad sa Ehip- 
to. (Gen 12:11-13) Ang mga hampak nga gipada- 
ngat kang Paraon tungod sa iyang pagdala kang 
Sara ngadto sa iyang balay epektibo ug miresulta 
sa pagpapahawa kang Abraham gikan sa nasod, sa 
dihang siya mibiya, iyang gidala dili lamang ang 
iyang asawa kondili ang iyang midaghang kabta- 
ngan usab. (Gen 12:15-20, 13:1, 2) Tingali ang su- 
lugoong babaye ni Sara nga si Agar nabatonan ni 
Abraham panahon sa iyang pag-estar sa Ehipto. 
(Gen 16:1) Si Agar nahimong inahan sa anak nga 
lalaki ni Abraham nga si Ismael (1932 W.K.P.), ug 
sa pagdako, si Ismael naminyo sa usa ka babaye gi- 
kan sa Ehipto, ang yutang natawhan sa iyang 
inahan. (Gen 16:3, 4, 15, 16: 21:21) Busa, ang 
mga Ismaelinhon ingong usa ka rasa sa sinugdan 
maoy mga Ehiptohanon, ug usahay sila nakaa- 
bot sa pagkampo duol sa utlanan sa Ehipto.---Gen 
25:13-18. 

Ang ikaduhang gutom naghimo na usab sa 
Ehipto nga usa ka dapit nga dalangpanan, apan ka- 
ron (human sa 1843 W.K.P., ang tuig sa pagkama- 
tay ni Abraham) gisugo ni Jehova si Isaac nga dili 
gayod mobalhin nianang yutaa.--Gen 26:1, 2. 

Si Jose didto sa Ehipto. Unya, duolan sa 
duha ka siglo human sa pag-estar ni Abraham sa 
Ehipto, ang batan-ong anak nga lalaki ni Jacob nga 
si Jose gibaligya ngadto sa nagapanawng panon 
sa mga Midianhon-Ismaelinhon ug gibaligya pag- 
usab didto sa Ehipto ngadto sa usa ka opisyal sa pa- 
lasyo ni Paraon (1750 W.K.P.). (Gen 37:25-28, 36) 
Ingon sa gipahayag ni Jose ngadto sa iyang mga 
igsoon, kini gitugotan sa Diyos aron sa pag-andam 
sa dalan sa pagtipig nga buhi sa banay ni Jacob su- 
lod sa panahon sa grabeng gutom. (Gen 45:5-8) 
Ang taho bahin sa dagkong mga panghitabo sa ki- 
nabuhi ni Jose naghatag gayod ug tukmang lara- 
wan bahin sa Ehipto. (Tan-awa ang Jose Num. 1.) 
Ang mga titulo sa mga opisyal, kostumbre, besti, 
paggamit sa salamangka, ug daghan pang mga de- 
talye nga gihubit mapamatud-an pinaagi sa mga 
impormasyon nga mabatonan gikan sa mga mon- 
yumento, larawan, ug mga sinulat sa Ehipto. Pa- 
nanglitan, ang paghimo kang Jose ingong usa ka 
gobernador sa Ehipto (Gen 41:42), nahiuyon sa pa- 
maagi nga gilarawan diha sa mga inskripsiyon 

ug sa mga dibuho sa paril sa Ehipto.--Gen kap 
45-47. 

Ang pag-ayad sa mga Ehiptohanon sa pagpakig- 
pangaon sa mga Hebreohanon, sama sa pagpanga- 
on nga gihikay ni Jose alang sa iyang mga igsoon, 
lagmit maoy tungod sa relihiyoso o rasanhong gar- 
bo ug pagpihig, o lagmit may kalabotan kadto 
sa ilang pagtamay sa mga magbalantay sa ka- 
hayopan. (Gen 43:31, 32, 46:31-34) Kining ula- 
hing tinamdan, lagmit maoy tungod sa sosyal nga 
sistema sa mga Ehiptohanon, diin ang mga mag- 
balantay sa kahayopan giklasipikar nga duol sa ki- 
naubsan nga hut-ong sa katilingban, o lagmit tu- 
ngod sa limitadong yuta nga tikaron, ilang giayran 
kadtong nangitag kasibsiban sa ilang mga panon 
sa mga hayop. 

“Yugto sa mga Hyksos.” Daghang komenta- 
rista ang nagbutang sa petsa sa pagsulod ni Jose 
ngadto sa Ehipto ug nianang sa iyang amahan ug 
sa iyang banay diha sa nailhan pag-ayong Yugto sa 
mga Hyksos. Apan, sumala sa komento ni Merrill 
Unger (Archaeology and the Old Testament, 1964, 
p. 134): “Ikasubo, [kining yugtoa] maoy usa ka da- 
kong tanghaga sa Ehipto, ug ang pagpanakop sa 
mga Hyksos dili kaayo bug-os masabtan.” 

Ang ubang mga eskolar nagpetsa sa yug- 
to sa mga Hyksos sa “Ikanapulog-tulo hangtod 
sa Ikanapulog-pito nga mga Dinastiya” nga may 
200-ka-tuig nga pagmando, ang uban nagpet- 
sa niini nga yugto sa “Ikanapulog-lima ug Ika- 
napulog-unom nga mga Dinastiya” sulod sa usa 
ka siglo ug tunga o sa usa lamang ka siglo. 
Ang ngalang Hyksos gisabot sa pipila nga nagka- 
hulogang “Magbalantay nga mga Hari,” ug sa 
uban ingong “Mga Magmamando sa Langyawng 
Kayutaan.” Ang mga pangagpas bahin sa ilang 
rasa o nasyonalidad mas nagkadaiya, nga gisug- 
yot lakip niini ang mga Indo-Uropanhon gikan 
sa Caucasus o bisan sa Sentral Asia, mga Hiti- 
hanon, Siryanhon-Palestinianhong mga magma- 
mando (mga Canaanhon o Amorihanon), ug Ara- 
bianhong mga tribo. 

Gihulagway sa pipila ka arkeologo ang “pagpana- 
kop sa mga Hyksos” sa Ehipto ingong mga panon 
sa amihanan nga malukpanong nagapangdaog la- 
tas sa Palestina ug Ehipto pinaagi sa matulin nga 
mga karo, samtang ang uban nagtumong niini 
ingong hinayhinay nga pagpangdaog, nga mao, 
usa ka inanay nga pagsulod sa mga tigbalhinbalhin 
o dili-bug-os nga mga tigbalhinbalhin kinsa hinay- 
hinayng nagkontrolar sa nasod sa matag dapit nii- 
ni sulod sa usa ka panahon o pinaagi sa usa ka ka- 
lit nga kudeta nga naghimo sa ilang kaugalingon 
nga pangulo sa naglungtad nga kagamhanan. Diha 
sa basahon nga The World of the Past (Bahin V, 

1963, p. 444) si arkeologo Jacquetta Hawkes nag- 
pahayag: “Wala na hunahunaa nga ang Hyksos nga 
mga magmamando . . . naghawas sa pagsulong sa 
usa ka nagapangdaog nga panon sa mga taga- 
Asia. Ang ngalan daw nagkahulogang Mga Mag- 
mamando sa Kabukiran, ug sila maoy mga nagla- 
tagaw nga mga grupo sa mga Semihanon kinsa 
dugay nang miabot sa Ehipto aron sa pagnegosyo 
ug sa uban pang makigdaiton nga mga katuyoan.” 
Bisan tuod mao kini ang hunahuna sa kadaghanan 
karong adlawa, malisod gihapon ipatin-aw kon sa 
unsang paagi ang “naglatagaw nga mga grupo” 
nakagahom sa yuta sa Ehipto, ilabina nga ang “Ika- 
napulog-duha nga Dinastiya,” una pa niini nga 
yugto, glisip nga maoy naghatod sa nasod sa kina- 
tayuktokan nga gahom niini. 

Sumala sa giingon sa The Encyclopedia Ameri- 
cana (1956, Tomo 14, p. 595): “Ang bugtong de- 
talyadong asoy bahin kanila [ang mga Hyksos], 
taliwala sa karaang magsusulat, mao ang dili-kasa- 
ligang asoy sa usa ka nawalang sinulat ni Manetho, 
nga gihisgotan ni Josephus diha sa iyang tubag 
kang Apion.” Ang mga pamulong nga giingon ni 
Josephus nga iya ni Manetho mao ang tinubdan sa 
ngalang Hyksos. Makaiikag, si Josephus, nga na- 
ngangkon nga nagkutlo kang Manetho pulong por 
pulong, naghisgot sa asoy ni Manetho nga direk- 
tang naglangkit sa mga Hyksos ngadto sa mga Is- 
raelinhon. Si Josephus, daw midawat niini nga 
paglangkit apan hugot nga miergo batok sa dag- 
hang detalye bahin sa asoy. Daw iyang gipalabi 
ang hubad sa Hyksos ingong “binihag nga mga 
magbalantay sa kahayopan” inay nga “mga ha- 
ring-magbalantay.” Si Manetho, matod ni Jose- 
phus, naghisgot sa mga Hyksos ingong nagsakop 
sa Ehipto nga wala makiggubat, naggun-ob sa mga 
siyudad ug sa “mga templo sa mga diyos,” ug nag- 
pamatay ug nanglaglag. Sila gihulagway nga nag- 
puyo sa rehiyon sa Delta. Sa kataposan, giingon 
nga ang mga Ehiptohanon nakabangon, nakig- 
away sa usa ka dugay ug mangilngig nga gubat 
nga may 480,000 ka lalaki, naglikos sa mga Hyksos 
sa ilang pangunang siyudad sa Avaris ug dayon sa 
talagsaong paagi, nagkasabot nga sila tugotan nga 
mobiya sa nasod nga dili unsaon dala ang ilang 
mga banay ug mga kabtangan, nga tungod niana 
sila nangadto sa Judea ug nagtukod sa Jerusa- 
lem.--Against Apion, I, 73-105 (14-16): 223-232 
(25, 26). 

Diha sa mga sinulat nga gisulat sa samang pana- 
hon, ang mga ngalan niini nga mga magmamando 
giunhan sa mga titulo sama sa “Maayong Diyos,” 
“Anak nga Lalaki ni Re",” o Hik-khoswet, “Mag- 
mamando sa Langyawng Kayutaan.” Ang termi- 
nong “Hyksos” dayag nga naggikan niining ulahing 

titulo. Ang Ehiptohanong mga dokumento human 
gilayon sa ilang pagmando nagtawag kanila nga 
mga taga-Asia. Bahin niining yugtoa sa Ehiptoha- 
nong kasaysayan, si C. E. DeVries miingon: “Sa 
pagsulay sa paglangkit sa sekular nga kasaysayan 
uban sa biblikanhong impormasyon, gipakasama 
sa pipila ka eskolar ang pagpalagpot sa mga Hyksos 
gikan sa Ehipto ngadto sa Pagpanggula sa mga Is- 
raelinhon, apan ang kronolohiya wala magpaluyo 
niini nga ideya, ug ang uban pang mga hinungdan 
naghimo niini nga pangagpas nga dili makataro- 
nganon.... Ang gigikanan sa mga Hyksos dili tino: 
sila naggikan sa usa ka dapit sa Asia ug sa da- 
kong bahin nagbatog Semitikanhong mga ngalan.” 
--The International Standard Bible Encyclopedia, 
giedit ni G. Bromiley, 1982, Tomo 2, p. 787. 

Sanglit ang pagtuboy kang Jose diha sa gahom 
ug ang mga kaayohan nga gihatag niini sa Israel 
maoy tungod sa tabang sa Diyos, dili na kinahang- 
lan nga mangita pag laing rason pinaagi sa mahi- 
galaong “Mga Magbalantay nga Hari.” (Gen 45:7-9) 
Apan posible nga ang asoy ni Manetho, ang pasu- 
karanan sa ideya bahin sa mga “Hyksos,” nagre- 
presentar lamang sa tinuis nga tradisyon, usa nga 
naugmad sa mas sayong mga paningkamot sa mga 
Ehiptohanon aron sa paglilong kon unsa ang na- 
hitabo diha sa ilang yuta panahon sa pag-estar 
sa mga Israelinhon sa Ehipto. Ang dako kaayong 
epekto diha sa nasod tungod sa paghupot ni Jose 
sa katungdanan ingong hawas nga magmamando 
(Gen 41:39-46, 45:26): ang dakong kausaban nga 
gikahatag sa iyang administrasyon, nga miresulta 
sa pagbaligya sa mga Ehiptohanon sa ilang yuta ug 
bisan gani sa ilang kaugalingon ngadto kang Para- 
on (Gen 47:13-20): ang 20-porsiyento nga buhis gi- 
kan sa ilang abot nga ilang gibayad human niana 
(Gen 47:21-26): ang 215 ka tuig nga pagpuyo sa 
mga Israelinhon didto sa Gosen, nga sa ngadto- 
ngadto sila milabaw pa kay sa mga lumad nga ka- 
tawhan diha sa gidaghanon ug sa kusog, sumala sa 
gipahayag ni Paraon (Ex 1:7-10, 12, 20): ang Napu- 
lo ka Hampak ug ang kadaot nga ilang nahiagoman 
dili lamang sa ekonomiya sa Ehipto kondili ilabina 
gayod sa ilang relihiyosong mga tinuohan ug sa 
kadungganan sa ilang mga saserdote (Ex 10:7: 
11:1-3, 12:12, 13), ang Pagpanggula sa Israel hu- 
man mamatay ang tanang panganay sa Ehipto ug 
dayon ang kalaglagan sa hamiling Ehiptohanong 
kasundalohan didto sa Pulang Dagat (Ex 12:2-38, 
14:1-28)--kining tanan nagkinahanglan gayod ug 
minamaomao nga pagpatin-aw sa Ehiptohanong 
mga opisyal. 

Angayng hinumdoman nga ang pagrekord sa 
kasaysayan sa Ehipto, maingon man sa daghang 
kayutaan sa Tungang Sidlakan, nalangkit gayod sa 


666 


mga saserdote, nga ilalom sa ilang pagtudlo na- 
bansay ang mga eskriba. Posible gayod nga ang pi- 
pila ka pahayag sa tigpropaganda inimbento aron 
ipatin-aw ang kapakyasan sa mga diyos sa Ehipto 
sa pagpugong sa katalagman nga gipahinabo ni Je- 
hova nga Diyos batok sa Ehipto ug sa katawhan ni- 
ini. Ang kasaysayan, bisan ang dili pa dugayng 
kasaysayan, nagtala ug daghang panghitabo diin 
gituis pag-ayo sa maong mga propaganda ang 
mga kamatuoran mao nga ang mga gilupigan gi- 
hulagway ingong mao ang mga manlulupig, ug 
ang inosenteng mga biktima gihulagway ingong 
mao ang peligroso ug mabangis nga mga mangha- 
hasi. Ang asoy ni Manetho (kapin sa usa ka libo ka 
tuig human sa Pagpanggula), kon natipigan ni Jo- 
sephus nga may pagkatukma, lagmit nag-asoy sa 
tinuis nga tradisyon nga gipasa sa misunod nga 
mga kaliwatan sa mga Ehiptohanon aron ipatin-aw 
ang paninugdang mga panghitabo sa tinuod nga 
asoy sa Bibliya mahitungod sa Israel didto sa Ehip- 
to.--Tan-awa ang PAGPANGGULA (Ang Pagkatinuod 
sa Asoy sa Pagpanggula). 

Pagkaulipon sa Israel. Sanglit wala nganli sa 
Bibliya ang Paraon nga nagsugod sa paglupig sa 
mga Israelinhon (Ex 1:8-22) ni ang Paraon nga gi- 
atubang ni Moises ug Aaron ug sa iyang paghari 
nahitabo ang Pagpanggula (Ex 2:23: 5:1), ug sang- 
lit kining mga hitaboa tinuyong wala ilakip sa 
Ehiptohanong mga rekord o kaha gihanaw na, im- 
posible nga ibutang kini nga mga panghitabo sa bi- 
san unsang espesipikong dinastiya ni sa paghari sa 
bisan unsang partikular nga Paraon sa sekular nga 
kasaysayan. Si Ramses (Rameses) II (sa “Ikana- 
pulog-siyam nga Dinastiya”) sagad nga gituohan 
ingong mao ang malupigong Paraon tungod sa 
paghisgot sa pagtukod sa mga siyudad sa Pitom 
ug Raamses sa Israelinhong mga mamumuo. (Ex 
1:11) Gituohan nga kini nga mga siyudad natukod 
panahon sa paghari ni Ramses II. Sa Archaeology 
and the Old Testament (p. 149) si Merrill Unger mi- 
komento: “Tungod sa iladong batasan ni Raamses Il 
sa pagpangagaw ug kalamposan nga gihimo sa 
iyang mga gisundan, kini nga mga dapit lagmit gi- 
tukod lamang pag-usab o gipadako lamang niya.” 
Sa pagkatinuod ang ngalang “Rameses” daw nag- 
tumong sa tibuok nga distrito nga naglungtad na 
sa panahon ni Jose.---Gen 47:11. 

Tungod sa pagluwas nga gihimo sa Diyos pina- 
agi kang Moises, ang nasod sa Israel napahigawas 
gikan sa “balay sa mga ulipon” ug sa “hudno nga 
puthaw,” ingon sa padayong pagtawag sa Ehipto 
sa mga magsusulat sa Bibliya. (Ex 13:3, Deu 4:20, 
Jer 11:4, Miq 6:4) Kap-atan ka tuig sa ulahi ang 
Israel nagsugod sa pagsakop sa Canaan. Dihay 
paningkamot sa paglangkit niining Biblikanhong 

panghitabo sa kahimtang nga gihubit diha sa gi- 
tawag nga mga Papan sa Amarna, nga nakapla- 
gan sa Tell el-Amarna didto sa Nilo, mga 270 km 
(170 mi) sa H sa Cairo. Ang 379 ka papan maoy 
mga sulat sa nagkalainlaing Canaanhon ug Sir- 
yanhon nga mga magmamando (lakip niadtong 
sa Hebron, Jerusalem, ug Lakis), daghan niini na- 
undan sa mga reklamo ngadto sa nagmandong 
Paraon (nailhan sa kadaghanan nga si Akhenaton) 
bahin sa pagpanulong ug pagpangagaw sa “mga 
Habiru” (@piru). Bisan tuod ang pipila ka eskolar 
misulay sa pag-ila sa “mga Habiru” ingong mao 
ang mga Hebreohanon, o mga Israelinhon, ang 
mga kaundan sa mismong mga sulat wala mag- 
butyag niini. Gipakita niini nga ang mga Habiru 
maoy mga manunulong lamang, nga usahay na- 
kig-abin sa pipila ka Canaanhong mga magma- 
mando sa panagbangi sulod sa mga siyudad ug 
mga rehiyon. Usa sa mga lungsod nga gihasi sa 
mga Habiru mao ang Byblos sa amihanang Leba- 
non, nga dili maabot sa mga pag-atake sa mga Is- 
raelinhon. Dugang pa, wala kini maghatag ug la- 
rawan nga nagtandi sa dagkong mga gubat ug 
kadaogan sa pagsakop sa mga Israelinhon sa Ca- 
naan human sa Pagpanggula.---Tan-awa ang HEB- 
REOHANON, I (Ang “mga Habiru”). 

Ang pag-estar sa Israel didto sa Ehipto nasilsil 
pag-ayo sa handomanan sa nasod, ug ang ilang 
milagrosong kagawasan gikan sa maong yuta ka- 
nunayng ginahandom ingong talagsaong pama- 
tuod sa pagka-Diyos ni Jehova. (Ex 19:4, Lev 22: 
32, 33, Deu 4:32-36, 2Ha 17:36, Heb 11:23-29) 
Busa may gipamulong nga “Ako mao si Jehova 
nga imong Diyos sukad pa sa yuta sa Ehipto.” (Os 
13:4, itandi ang Lev 11:45.) Walay usa ka kahim- 
tang o panghitabo nga nakalabaw niini hangtod 
nga ang ilang pagkagawas gikan sa Babilonya 
naghatag kanila ug dugang pamatuod sa gahom 
ni Jehova sa pagluwas. (Jer 16:14, 15) Ang ilang 
kasinatian didto sa Ehipto gisulat diha sa Balaod 
nga gihatag kanila (Ex 20:2, 3; Deu 5:12-15); 
kini maoy pasukaranan sa pista sa Paskuwa (Ex 
12:1-27, Deu 16:1-3): nahimo nilang giya sa ilang 
mga pakiglabot sa langyawng mga pumoluyo (Ex 
22:21, Lev 19:33, 34) ug sa kabos nga mga tawo 
nga nagbaligya sa ilang kaugalingon sa pagkauli- 
pon (Lev 25:39-43, 55: Deu 15:12-15): nagtaganag 
legal nga pasukaranan sa pagpili ug pagbalaan sa 
tribo ni Levi alang sa pag-alagad sa sangtuwaryo 
(Num 3:11-13). Tungod sa langyawng pagpuyo sa 
Israel didto sa Ehipto, ang mga Ehiptohanon nga 
nakakab-ot sa partikular nga mga kinahanglanon 
mahimong dawaton sa kongregasyon sa Israel. 
(Deu 23:7, 8) Ang mga gingharian sa Canaan ug 
ang katawhan sa kasikbit nga kayutaan mibatig 

kalisang ug kahadlok tungod sa mga taho nga 
ilang nadungog bahin sa gahom sa Diyos nga gi- 
pasundayag batok sa Ehipto, nga naghatag ug ka- 
higayonan sa pagpanakop sa Israel (Ex 18:1, 10, 
11: Deu 7:17-20, Jos 2:10, 11: 9:9) ug kini ginahan- 
dom sulod sa daghang kasiglohan human niadto. 
(1Sa 4:7, 8) Sa tibuok nilang kasaysayan, ang ti- 
buok nasod sa Israel miawit bahin niining mga hi- 
taboa diha sa ilang mga awit.--Sal 78:43-51, Sal 
105 ug 106, 136:10-15. 

Human masakop sa Israel ang Canaan. 
Ayha pa sa paghari ni Paraon Merneptah, anak nga 
lalaki ni Ramses II (sa ulahing bahin sa “Ikanapu- 
log-siyam nga Dinastiya”), nga dihay direktang 
paghisgot sa mga Ehiptohanon bahin sa Israel: 
ngani, mao lamang kini ang direktang paghisgot 
kanila ingong usa ka katawhan nga nakaplagan su- 
kad masukad sa karaang Ehiptohanong mga re- 
kord. Diha sa usa ka bantayog sa kadaogan, gi- 
panghambog ni Merneptah ang mga kapildihan 
nga iyang gipahamtang sa lainlaing mga siyudad 
sa Canaan ug dayon nangangkon: “Ang Israel gihi- 
mong awaaw, ang iyang binhi wala na.” Bisan tuod 
kini tingali maoy pagpanghambog lamang, dayag 
nga kini nagpamatuod nga ang Israel naestablisar 
na nianang higayona sa Canaan. 

Walay gitaho nga pakiglabot ang Israel sa Ehipto 
sulod sa yugto sa mga Maghuhukom o panahon sa 
mga paghari ni Saul ug David, gawas sa paghisgot 
sa panagsangka tali sa usa sa mga manggugubat 
ni David ug sa usa ka Ehiptohanon nga “talagsaon 
ang gidak-on.” (2Sa 23:21) Panahon sa paghari ni 
Solomon (1037-998 W.K.P.), ingon niana ang relas- 
yon tali sa duha ka nasod nga tungod niana si Solo- 
mon nakahimog pakig-alyansa sa kaminyoon uban 
kang Paraon, nga nagkuha sa iyang anak nga ba- 
baye ingong asawa. (1Ha 3:1) Wala hisgoti kon ka- 
nus-a sakopa niining wala-mailhing Paraon ang 
Gezer, nga niadtong panahona maoy iyang gihatag 
sa iyang anak nga babaye ingong panamilit nga 
gasa sa kasal, o bugay. (1Ha 9:16) Si Solomon na- 
kignegosyo usab sa Ehipto, nga namalit ug mga 
kabayo ug mga ginama-sa-Ehipto nga mga karo. 
—2Cr 1:16, 17. 

Apan, ang Ehipto maoy tagoanan sa pipila ka ka- 
away sa mga hari sa Jerusalem. Si Hadad nga 
Edomhanon miikyas ngadto sa Ehipto human ma- 
laglag ni David ang Edom. Bisan tuod usa ka Semi- 
hanon, si Hadad gipasidunggan ni Paraon pinaagi 
sa paghatag kaniyag balay, pagkaon, ug yuta, siya 
naminyo sa harianong banay, ug ang iyang anak, 
si Genubat, giisip nga usa ka anak nga lalaki ni Pa- 
raon. (1Ha 11:14-22) Sa ulahi si Jeroboam, kinsa 
nahimong hari sa amihanang gingharian sa Israel 
human mamatay si Solomon, midangop usab sulod 

sa usa ka panahon didto sa Ehipto sa paghari ni Si- 
sak.--1Ha 11:40. 

Si Sisak (nailhan nga Sheshonk I diha sa Ehipto- 
hanong mga rekord) nagtukod ug usa ka Libyan- 
hong dinastiya sa mga Paraon (ang “Ikakawha- 
ag-duha nga Dinastiya”), nga ang kaulohan niini 
nahimutang sa Bubastis sa sidlakang rehiyon sa 
Delta. Sa ikalimang tuig sa paghari sa anak nga la- 
laki ni Solomon nga si Rehoboam (993 W.K.P.), gi- 
sulong ni Sisak ang Juda pinaagi sa usa ka gam- 
hanang puwersa sa mga karo, mangangabayo, ug 
sa mga sundalong nagbaktas lakip sa mga Libyan- 
hon ug mga Etiopianhon, iyang nailog ang dag- 
hang siyudad ug gani naghulga sa Jerusalem. Tu- 
ngod sa kaluoy ni Jehova, wala malaglag ang 
Jerusalem, apan ang dakong bahandi niini gitug- 
yan ngadto kang Sisak. (1Ha 14:25, 26, 2Cr 12:2- 
9) Usa ka linilok diha sa paril sa templo sa Karnak 
naglarawan sa pagpakiggubat ni Sisak ug nagtala 
sa daghang siyudad sa Israel ug Juda nga nai- 
log. 

Si Zera nga Etiopianhon, nga nangulo sa usa ka 
milyong Etiopianhon ug Libyanhong kasundalohan 
batok kang Haring Asa sa Juda (967 W.K.P.), lag- 
mit nagsugod sa iyang pagmartsa gikan sa Ehipto. 
Ang iyang kasundalohan, nga nagtigom didto sa 
walog sa Zepata sa HK sa Jerusalem, nakaagom sa 
bug-os nga kapildihan.---2Cr 14:9-13, 16:8. 

Ang Juda ug Israel nakatagamtam ug kalinaw 
gikan sa Ehiptohanong pag-atake sulod sa laing 
duha ka siglo. Ang Ehipto lagmit nakasinatig da- 
kong kagubot niining yugtoa, uban sa pipila ka di- 
nastiya nga nagmando usab nianang panahona. 
Sa kasamtangan, ang Asirya mitumaw ingong 
mao ang dominanteng gahom sa kalibotan. Si 
Oseas, ang kataposang hari sa napulo-ka-tribo nga 
gingharian sa Israel (mga 758-740 W.K.P.), na- 
himong sakop sa Asirya ug dayon misulay sa 
pagbali sa yugo sa Asirya pinaagi sa pagpakig- 
kunsabo kang Haring So sa Ehipto. Ang maong 
paningkamot napakyas, ug ang amihanang ging- 
harian sa Israel sa wala madugay napukan sa 
Asirya.---2Ha 17:4. 

Ang Ehipto daw nailalom sa dakong pagdominar 
sa Nubianhon-Etiopianhong mga elemento niining 
higayona, nga ang “Ikakawhaag-lima nga Dinasti- 
ya” giisip ingong Etiopianhon. Si Rabsake, ang ma- 
pasiatabon nga opisyal sa Asiryanhon nga si Ha- 
ring Senakerib, nag-ingon sa katawhan sa siyudad 
sa Jerusalem nga ang pagsalig sa Ehipto alang sa 
tabang maoy pagsalig sa usa ka “gupok nga tang- 
bo.” (2Ha 18:19-21, 24) Si Haring Tirhaka sa Etio- 
pia, kinsa mimartsa ngadto sa Canaan niadtong 
panahona (732 W.K.P.) ug temporaryong nagpali- 
nga sa atensiyon ug sa kasundalohan sa Asirya, gi- 
tuohan sa kadaghanan nga mao ang Etiopianhong 

magmamando sa Ehipto nga si Paraon Taharqa. 
(2Ha 19:8-10) Daw kini gipamatud-an sa unang 
tagna ni Isaias (Isa 7:18, 19) nga “taghoyan [ni Je- 
hova] ang mga langaw nga anaa sa kinatumyan sa 
mga kasapaan sa Nilo sa Ehipto ug ang mga putyo- 
kan nga anaa sa yuta sa Asirya,” nga miresulta sa 
panagbangi sa duha ka gahom didto sa yuta sa 
Juda ug nagpailalom sa maong yuta sa dobleng ka- 
pit-osan. Sumala sa naobserbahan ni Franz De- 
litzsch: “Ang mga simbolo usab nagkahulogan sa 
kinaiya sa duha ka nasod: ang langaw nagtumong 
sa [lamakon nga] Ehipto nga may nagpanon nga 
mga insekto .. . ug ang putyokan nagtumong sa 
mas bukiron ug lasangon nga Asirya.”--Commen- 
tary on the Old Testament, 1973, Tomo VII, Isaiah, 
p. 223. 

Si Isaias lagmit nagtagna sa magubot nga ka- 
himtang sa Ehipto sulod sa ulahing bahin sa ikawa- 
lo ug sa sayong bahin sa ikapitong siglo W.K.P. 
diha sa iyang pahayag batok sa Ehipto. (Isa 19) 
Iyang gihulagway ang sibil nga gubat ug pagkaba- 
hinbahin, uban ang panag-away sa “siyudad ba- 
tok siyudad, gingharian batok gingharian" didto sa 
Ehipto. (Isa 19:2, 13, 14) Ang modernong mga his- 
toryador nakakaplag ug ebidensiya sa mga dinas- 
tiya nga nagmando sa samang higayon sa lain- 
aing dapit sa maong nasod nianang panahona. 
Ang mapahitas-ong “kaalam” sa Ehipto lakip ang 
iyang 'walay-bili nga mga diyos ug mga maglala- 
mat” wala makapanalipod kaniya nga dili ikatug- 
yan ngadto “sa kamot sa usa ka mabangis nga aga- 
lon.”--Isa 19:3, 4. 

Pagsulong sa Asirya. Ang Asiryanhon nga si 
Haring Esar-hadon (katalirongan ni Haring Mana- 
ses sa Juda [716-662 W.K.P.]) misulong sa Ehipto, 
nagsakop sa Mempis sa Ubos nga Ehipto ug nag- 
destiyero sa daghan. Ang nagamandong Paraon 
nianang panahona dayag nga mao gihapon si Ta- 
harqa (Tirhaka). 

Si Ashurbanipal mibalik sa pag-atake ug nag- 
agaw sa siyudad sa Thebes (No-amon sa Bibliya) sa 
Ibabaw nga Ehipto, diin nahimutang ang labing 
dakong bahandi sa templo sa Ehipto. Sa makausa 
pa, gipakita sa Bibliya nga nalangkit ang Etiopian- 
hon, Libyanhon, ug uban pang Aprikanhong ka- 
tawhan.---Nah 3:8-10. 

Ang Asiryanhong mga garison sa ulahi gikuha 
gikan sa Ehipto, ug ang nasod nakabaton pag-usab 
sa pipila ka kalamboan ug gahom nga nahuptan ni- 
ini sa sinugdan. Sa dihang napukan ang Asirya 
ngadto sa mga taga-Media ug taga-Babilonya, ang 
Ehipto nakabaton ug igong kusog (uban ang ta- 
bang sa mersenaryong kasundalohan) aron sa pag- 
tabang sa Asiryanhong hari. Si Paraon Neko (Il) 
nangulo sa Ehiptohanong kasundalohan apan, sa 
pagpaingon didto, giatubang siya sa Judeanhong 

kasundalohan ni Haring Josias didto sa Megido ug, 
supak sa iyang kabubut-on, napugos sa pagpakig- 
gubat, siya nagpildi sa Juda ug nagpahinabo sa ka- 
matayon ni Josias. (2Ha 23:29, 2Cr 35:20-24) Tulo 
ka bulan sa ulahi (sa 628 W.K.P.) si Neko nagtang- 
tang sa anak nga lalaki ug manununod ni Josias 
nga si Jehoahaz gikan sa trono sa Juda ug nagpu- 
li kaniya sa iyang igsoong lalaki nga si Eliakim (gi- 
ilisdan ug ngalan nga Jehoiakim), nga nagbihag 
kang Jehoahaz ngadto sa Ehipto. (2Ha 23:31-35, 
2Cr 36:1-4: itandi ang Eze 19:1-4.) Ang Juda karon 
maghatagan na ug tributo sa Ehipto, nga nagbayad 
ug pasiunang kantidad nga katumbas sa halos 
S1,046,000. Niining higayona si manalagnang Uri- 
yas kawang nga mikalagiw ngadto sa Ehipto.---Jer 
26:21-23. 

Gipildi ni Nabucodonosor. Apan ang tingu- 
ha sa Ehipto nga maestablisar pag-usab ang Ehip- 
tohanong pagkontrolar sa Sirya ug Palestina maoy 
lumalabay lamang; ang Ehipto gitakda nga moi- 
nom sa mapait nga kopa sa kapildihan, sumala sa 
tagna ni Jehova nga gipahayag na ni Jeremias 
(25:17-19). Ang pagkapukan sa Ehipto nagsugod 
pinaagi sa bug-os nga kapildihan niini didto sa 
Carkemis duol sa Suba sa Euprates pinaagi sa mga 
Babilonyanhon ilalom ni Nabucodonosor ingong 
manununod nga prinsipe niadtong 625 W.K.P., 
usa ka panghitabo nga gihubit sa Jeremias 46:2- 
10 maingon man diha sa usa ka Babilonyanhong 
cronica. 

Si Nabucodonosor, nga nianang higayona nahi- 
mong hari sa Babilonya, nag-ilog sa Sirya ug Pales- 
tina, ug ang Juda nahimong sakop nga estado sa 
Babilonya. (2Ha 24:1) Ang Ehipto mihimog katapo- 
sang lakang aron magpabiling usa ka gahom diha 
sa Asia. Usa ka puwersa militar ni Paraon (ang 
iyang ngalan wala hisgoti diha sa Bibliya) migu- 
la gikan sa Ehipto ingong tubag sa hangyo ni 
Haring Zedekias alang sa militaryong tabang sa 
iyang pag-alsa batok sa Babilonya niadtong 609- 
607 W.K.P. Kay temporaryo lamang nga nakapa- 
hunong sa paglikos sa mga Babilonyanhon, ang ka- 
sundalohan sa Ehipto napugos sa pagsibog, ug ang 
Jerusalem gibiyaan nga nalaglag.---Jer 37:5-7: Eze 
17:15-18. 

Bisan pa sa kusganong pasidaan ni Jeremias (Jer 
42:7-22), ang nahibilin sa katawhan sa Juda mika- 
lagiw ngadto sa Ehipto ingong dalangpanan, ug 
dayag nga miduyog sa mga Hudiyo nga didto na sa 
maong yuta. (Jer 24:1, 8-10) Ang mga dapit nga 
espesipikong gihisgotan nga didto sila mipuyo mao 
ang Tapanhes, lagmit usa ka kuta nga siyudad sa 
rehiyon sa Delta (Jer 43:7-9), Migdol; ug Nop, nga 
glisip nga mao ra usab ang Mempis, usa ka sayong 
kaulohan sa Ubos nga Ehipto (Jer 44:1: Eze 30:13). 

Busa, “ang pinulongan sa Canaan” (dayag nga mao 
ang Hebreohanon) karon gigamit na didto sa Ehip- 
to niini nga mga kagiw. (Isa 19:18) Sila, sa dakong 
binuang, nagbuhat na usab didto sa Ehipto ug ido- 
latroso kaayong mga buhat nga tungod niana gi- 
hukman ni Jehova ang Juda. (Jer 44:2-25) Apan 
ang katumanan sa mga tagna ni Jehova midangat 
sa Israelinhong mga kagiw sa dihang si Nabucodo- 
nosor misulong batok sa Ehipto ug nagsakop sa 
yuta.--Jer 43:8-13, 46:13-26. 

Usa ka Babilonyanhong sinulat, nga pinetsahan 
sa ika-37 nga tuig ni Nabucodonosor (588 W.K.P.), 
nakaplagan nga naghisgot sa usa ka pagpakiggubat 
batok sa Ehipto. Dili ikasulti kon kini nalangkit ba 
sa orihinal nga pagsakop o sa misunod nga militar- 
yong aksiyon. Bisan pa niana, naangkon ni Nabu- 
codonosor ang bahandi sa Ehipto ingong bayad 
kaniya tungod sa iyang pagpakiggubat agig pagpa- 
hamtang sa paghukom ni Jehova batok sa Tiro, usa 
ka magsusupak sa katawhan sa Diyos.---Eze 29:18- 
20, 30:10-12. 

Sa Ezequiel 29:1-16 gitagna ang pagkaawaaw sa 
Ehipto, nga molungtad ug 40 ka tuig. Lagmit kini 
midangat human masakop ni Nabucodonosor ang 
Ehipto. Bisan tuod nga ang pipila ka komentarista 
naghisgot sa paghari ni Amasis (Ahmose) II, ang 
manununod ni Hopra, nga nagmalamboon pag-ayo 
sulod sa kapin sa 40 ka tuig, ilang gihimo kini pi- 
nasukad sa testimonya ni Herodotus, kinsa midu- 
aw sa Ehipto kapin sa usa ka tuig sa ulahi. Apan 
sumala sa Encyclopaedia Britannica (1959, Tomo 8, 
p. 62) nga nagkomento sa asoy ni Herodotus bahin 
niini nga yugto (ang “Saitiko nga Yugto"): “Ang 
iyang mga pulong napamatud-ang dili bug-os nga 
kasaligan kon kini susihon pinasukad sa pipila lang 
ka lokal nga ebidensiya.” Ang Commentary sa Bib- 
liya ni F. C. Cook, human makamatikod nga si He- 
rodotus wala gani maghisgot sa pag-atake ni Nabu- 
codonosor sa Ehipto, nag-ingon: “Ilado na nga si 
Herodotus, bisan tuod siya matinumanong nagtala 
sa tanan nga iyang nadungog ug nakita didto sa 
Ehipto, nakakuha sa iyang impormasyon bahin 
sa nangaging kasaysayan gikan sa Ehiptohanong 
mga saserdote, kansang mga asoy iyang gisagop 
uban ang pagkamatuotuohon. .. . Ang tibuok nga 
asoy [ni Herodotus] mahitungod kang Apries [Ho- 
pra] ug Amasis nasagolan sa hilabihan nga panag- 
sumpaki ug puno sa leyenda nga tungod niana 
kami tingali magpanuko gayod sa pagsagop niini 
ingong tinuod nga kasaysayan. Dili gayod ikati- 
ngala nga ang mga saserdote maningkamot sa 
paglilong sa kaulawan sa nasod nga kini nailalom 
sa langyawng yugo.” (Nota B., p. 132) Busa, bisan 
tuod nga ang sekular nga kasaysayan wala mag- 
hatag ug tin-awng ebidensiya sa katumanan sa 

tagna, kita makasalig sa pagkatukma sa rekord sa 
Bibliya. 

Ilalom sa Persianhong pagmando. Ang 
Ehipto sa ulahi mipaluyo sa Babilonya batok 
sa nagkadakong gahom sa Medo-Persia. Apan sa 
525 W.K.P., ang yuta gisakop ni Cambyses II, anak 
nga lalaki ni Ciro nga Bantogan, ug sa ingon naila- 
lom sa pagmando sa Persianhong imperyo. (Isa 
43:3) Bisan tuod daghang Hudiyo ang mibiya sa 
Ehipto aron mobalik sa ilang yutang natawhan 
(Isa 11:11-16, Os 11:11, Zac 10:10, 11), ang uban 
nagpabilin sa Ehipto. Busa dihay usa ka kolon- 
ya sa mga Hudiyo sa Flephantine (Ehiptohanon, 
Yeb), nga usa ka pulo sa Nilo duol sa Aswan, mga 
690 km (430 mi) sa H sa Cairo. Usa ka hinungda- 
nong kaplag sa mga papiro ang nagpadayag sa 
mga kahimtang nga nahitabo didto sulod sa ikali- 
mang siglo W.K.P., sa mga panahon sa dihang si 
Esdras ug Nehemias aktibo didto sa Jerusalem. 
Kini nga mga dokumento, diha sa Aramaiko, may 
ngalan ni Sanbalat sa Samaria (Neh 4:1, 2) ug ni 
Johanan nga hataas nga saserdote. (Neh 12:22) 
Makapaikag mao ang usa ka opisyal nga mando 
nga gipagula panahon sa paghari ni Dario II (423- 
405 W.K.P.) nga “ang pista sa mga tinapay nga wa- 
lay igpapatubo” (Ex 12:17: 13:3, 6, 7) pagasaulogon 
niini nga kolonya. Angayng matikdan usab ang 
subsob nga paggamit sa ngalang Yahu, usa ka 
porma sa ngalang Jehova (o Yahweh, itandi ang 
Isa 19:18), bisan tuod adunay daghang ebiden- 
siya usab sa tinong pagyuhot sa paganong pag- 
simba. 

Ilalom sa Grego ug Romanhon nga pag- 
mando. Ang Ehipto padayong nailalom sa Per- 
sianhong pagmando hangtod sa pagpanakop ni 
Alejandrong Bantogan niadtong 332 W.K.P., nga 
nagpahigawas unta sa Ehipto gikan sa yugo sa Per- 
sia apan bug-os nga nagtapos sa pagmando sa lu- 
mad nga mga Paraon. Ang gamhanang Ehipto 
sa pagkatinuod nahimong “usa ka gingharian nga 
ubos."---Eze 29:14, 1b. 

Panahon sa paghari ni Alejandro natukod ang 
siyudad sa Alejandria, ug human siya mamatay 
ang nasod gimandoan sa mga Ptolemy. Niadtong 
312 W.K.P., giilog ni Ptolemy I ang Jerusalem, ug 
ang Juda nahimong lalawigan sa mga Ptolemy sa 
Ehipto hangtod sa 198 W.K.P. Unya, sa usa ka 
dugay nga pagpakigbugno batok sa Seleucid nga 
Imperyo didto sa Sirya, sa kataposan nahunong 
ang pagkontrolar sa Ehipto sa Palestina sa dihang 
ang Siryanhon nga si Haring Antiochus III nagpil- 
di sa kasundalohan ni Ptolemy V. Human niadto 
ang Ehipto inanayng nailalom sa impluwensiya sa 
Roma. Niadtong 31 W.K.P., sa gubat sa Actium, gi- 
biyaan ni Cleopatra ang panon sa mga barko sa 

iyang Romanong hinigugma nga si Mark Antony, 
kinsa gipildi ni Octavius nga apo sa igsoon ni Ju- 
lio Cesar. Si Octavius nagpadayon sa pagsakop sa 
Ehipto niadtong 30 W.K.P., ug kini nahimong Ro- 
manhong lalawigan. Dinhi niini nga Romanhong 
lalawigan nga si Jose ug Maria mikalagiw dala ang 
batang si Jesus aron makaikyas sa pagpamatay 
nga gisugo ni Herodes, ug mibalik human mama- 
tay si Herodes, sa ingon natuman ang mga pulong 
ni Oseas, “gikan sa Ehipto gitawag ko ang akong 
anak.”--Mat 2:13-15, Os 11:1: itandi ang Ex 4: 
22, 23. 

Ang “Ehiptohanon” nga mag-aalsa nga nasay- 
pan sa komandante militar sa Jerusalem nga mao 
si Pablo lagmit mao ra usab ang gihisgotan ni Jo- 
sephus. (The Jewish War, Il, 254-263 [xiii, 3-5]) 
Ang iyang pag-alsa giingon nga nahitabo panahon 
sa paghari ni Nero ug sa pagkaprokurador ni Felix 
sa Judea, mga kahimtang nga mosibo sa asoy sa 
Buhat 21:37-39, 23:23, 24. 

Ang ikaduhang kalaglagan sa Jerusalem pinaagi 
sa mga Romano niadtong 70 K.P., naghatag ug du- 
gang katumanan sa Deuteronomio 28:68, sanglit 
daghang Hudiyo nga nagpabiling buhi ang gidala 
ngadto sa Ehipto ingong mga ulipon.---The Jewish 
War, VI, 418 (ix, 2). 

Ubang Matagnaon ug Simbolikong mga 
Paghisgot. Ang daghang paghisgot bahin sa 
Ehipto maoy mga kapahayagan sa paghukom nga 
gipahayag diha sa simbolikong pinulongan. (Eze 
29:1-7; 32:1-32) Alang sa mga Israelinhon, ang 
Ehipto naghawas sa militaryong kusog ug gahom 
pinaagi sa politikal nga pakig-alyansa, mao nga 
ang pagsalig sa Ehipto nagsimbolo sa pagsalig sa 
tawhanong gahom inay kang Jehova. (Isa 31:1-3) 
Apan, sa Isaias 30:1-7, gipakita ni Jehova nga ang 
gahom sa Ehipto maoy panggawas lamang ug dili 
tinuod, nga nagtawag niini nga “Rahab---sila alang 
sa paglingkod nga walay lihok [“si Rahab nga walay 
gihimo,” JB].” (Itandi ang Sal 87:4: Isa 51:9, 10.) 
Apan duyog sa daghang paghukom, dihay mga 
saad nga daghan gikan sa “Ehipto” makaila ra 
kang Jehova, hangtod nga kini ikaingon: “Bulahan 
ang akong katawhan, ang Ehipto.”--Isa 19:19-25, 
45:14. 

Gihisgotan ang Ehipto ingong bahin sa ginghari- 
an sa simbolikong “hari sa habagatan.” (Dan 11:5, 
8, 42, 43) Sa Pinadayag 11:8 ang dili-matinuma- 
nong Jerusalem, diin gilansang ang Ginoong Jesu- 
Kristo, “sa espirituwal nga diwa” gitawag ug Ehip- 
to. Haom kini sa dihang atong tagdon nga ang 
dili-matinumanong Jerusalem sa relihiyosong paa- 
gi naglupig ug nag-ulipon sa mga Hudiyo. Dugang 
pa, ang unang mga halad sa Paskuwa gipatay did- 
to sa Ehipto, samtang ang antitipikal nga Kordero 

sa Paskuwa, si Jesu-Kristo, gipatay didto sa Jerusa- 
lem.--Ju 1:29, 36: 1Co 5:7: 1Pe 1:19. 

Bililhong mga Kaplag nga Papiro. Ang ta- 
lagsaong uga nga yuta sa Ehipto nagpaposible nga 
mapreserbar ang mga manuskritong papiro, nga 
kon diha sa mas umogong mga klima, madaot 
na unta. Sukad sa ulahing bahin sa ika-19 nga sig- 
lo, daghang papiro ang nakaplagan didto, lakip 
ang daghang Biblikanhong papiro, sama sa Chester 
Beatty nga koleksiyon. Kini nagtagana ug linaing 
hinungdanon nga mga kalangkitan tali sa orihinal 
nga mga sinulat sa Balaang Kasulatan ug sa ula- 
hing mga kopya sa vellum nga manuskrito. 


EHUD. 

1. Usa ka kaliwat ni Jediael sa tribo ni Benjamin, 
pinaagi kang Bilhan, usa ka maisog, gamhanang 
tawo.--1Cr 7:6, 10, 11. 

2. Anak nga lalaki ni Gera sa tribo ni Benjamin 
(Huk 3:15), si Ehud gjipili sa Diyos aron sa pagluwas 
sa nasod gikan sa 18-ka-tuig nga pagkaulipon kang 
Haring Eglon sa Moab, usa ka pagpanglupig nga gi- 
tugotan sa Diyos tungod kay “ilang gibuhat ang 
daotan sa mga mata ni Jehova. ”--Huk 3:12-14. 

Sa dihang ang mga Israelinhon mituaw kang Je- 
hova alang sa tabang, ang Diyos nagpatindog ug 
“usa ka manluluwas” nga mao si Ehud. Sa ulahi, 
ang mga Israelinhon nagpadalag tributo o bu- 
his ngadto kang Eglon pinaagi kang Ehud, kin- 
sa naghimo ug duhay-sulab nga espada alang sa 
iyang kaugalingon, “nga ang gitas-on usa ka mani- 
ko [Heb., go medh],” usa ka sukod sa gitas-on nga 
dili matino niining partikular nga kahimtang. Ang 
pipila nagtuo nga usa kini ka mubong maniko nga 
mga 38 sm (15 pulgadas). Si Ehud walhon, o sa li- 
teral, “usa ka tawo nga natakpan (napugngan) ang 
tuong kamot.” Apan wala kini magpasabot nga si 
Ehud depektosog kamot, sanglit kining Hebreoha- 
non nga ekspresyon gigamit man maylabot sa 700 
ka Benjaminhong manggugubat, kinsa wala gayoy 
pisikal nga depekto apan mga “walhon” ug dayag 
nga hanas nga makagamit sa ilang duha ka kamot. 
(Huk 3:15, 16, ftn sa Rbi8, 20:16, itandi ang 1Cr 
12:2.) Ang Bibliya wala maghisgot sa espesipiko 
nga si Ehud hanas nga makagamit sa iyang duha 
ka kamot, bisan tuod posible kana. Bisan pa niana, 
kay walhon, iyang gitakin ang iyang espada diha 
sa ilalom sa iyang besti sa tuo niya nga paa. 

Human sa paghatag sa tributo, gipalakaw ni 
Ehud ang nagdala sa tributo apan siya mibalik 
sa mga kubkobanan sa bato didto sa Gilgal. Si 
Ehud miadto kang Eglon samtang ang Moabiha- 
nong hari naglingkod didto sa iyang lawak-sa-atop, 
ug siya miingon kaniya: “Aduna akoy pulong sa Di- 
yos alang kanimo.” Kay interesado, si Eglon mitin- 

dog gikan sa iyang trono. Niana, si Ehud “pinaagi 
sa iyang walang kamot mibakyaw ug mihulbot sa 
espada gikan sa iyang tuo nga paa,” ug miduslak 
niini ngadto sa nagbuy-on nga tiyan ni Eglon, nga 
tungod niana “ang puloan midulot usab uban sa 
sulab mao nga ang sulab natabonan sa tambok.” 
Ang usa ka tuohon nga tawo lagmit mohulbot sa 
iyang espada gikan sa walang kiliran sa iyang la- 
was. Busa wala gayod magdahom si Eglon nga si 
Ehud mohulbot ug espada gikan sa tuong paa, gi- 
namit ang iyang walang kamot. Sanglit ang kaa- 
way nga magmamando patay na, si Ehud miikyas 
agi sa bangag alang sa hangin, human sirad-i ug 
trangkahi ang mga pultahan sa lawak-sa-atop sa 
iyang luyo. Sa dihang giablihan na sa mga alagad 
ni Eglon ang mga pultahan, nadiskobrehan nila 
nga ang “ilang ginoo nagbuy-od nga patay na diha 
sa yuta!”--Huk 3:15-25. 

Si Ehud, kay nakaikyas na ngadto sa bukirong 
rehiyon sa Epraim, nagtigom ug Israelinhong ka- 
sundalohan, nga nag-ingon kanila: “Sunod kanako, 
tungod kay si Jehova nagtugyan na sa inyong mga 
kaaway, ang mga Moabihanon, nganha sa inyong 
kamot.” Human mailog ang tabokanan nga bahin 
sa Jordan, napugngan sa mga Israelinhon ang pag- 
sibog sa mga Moabihanon ngadto sa ilang yutang 
natawhan. Walay duhaduha nga nawad-an sa ka- 
dasig tungod sa pagkamatay sa ilang hari, 10,000 
ka Moabihanon ang gipatay sa mga Israelinhon, 
“ang matag baskog ug ang matag maisog nga lala- 
ki: ug walay bisan usa nga nakaikyas.” Sanglit na- 
buntog na ang Moab ilalom sa kamot sa Israel ug 
sa pagpangulo ni Ehud, “ang yuta wala nay kasa- 
mok pa sulod sa kawaloan ka tuig.”--Huk 3:26-30. 

Si Ehud wala tawga sa espesipiko nga “Maghuhu- 
kom Ehud”; hinuon siya gitawag nga “usa ka man- 
luluwas.” (Huk 3:15) Apan si Otniel gitawag nga 
“usa ka manluluwas” ug usa ka “maghuhukom” 
(Huk 3:9, 10), ug ang yugto mao ang panahon sa 
mga Maghuhukom. Busa dayag nga si Ehud giisip 
dili lamang nga “usa ka manluluwas”" kondili usa ka 
maghuhukom usab. 

3. Usa ka ngalan nga makita nga lakip sa mga 
kaliwat ni Benjamin sa 1 Cronicas 8:1, 6. 


EKER [Membro [sa banay]]. Usa ka anak nga 
lalaki ni Ram nga panganay ni Jerameel, sa tribo ni 
Juda.--1Cr 2:4, 5, 9, 25, 27. 


EKRON. Usa ka pangunang Filistehanon nga 
siyudad, lagmit ang sentro sa pangagamhanan sa 
usa sa ilang lima ka magkaabin nga mga ginoo sa 
halayong amihanan. (Jos 13:3) Ang eksaktong na- 
himutangan niini dili matino, apan kasagarang gi- 
tuohan nga kini mao ang Khirbet el-Muganna' 
(Tel Miqgne), mga 18 km (11 mi) sa S sa Asdod. 


EL 


Nadiskobrehan sa dili pa dugayng pagpangubkob 
didto ang kinadak-ang siyudad sa panahon niini ug 
maoy gipaboran karon ingong mao ang dapit sa 
Ekron. 

Ang kasaysayan sa Ekron maoy kasaysayan sa 
kanunayng pag-ilis-ilis ug pagmando. Ang pagpa- 
nakop ni Josue wala maglakip sa Ekron. Hangtod 
sa ulahing panahon lamang nga kini nasakop sa 
mga Judeanhon. (Jos 13:2, 3, Huk 1:18) Sa unang 
pagbahinbahin sa Yutang Saad, ang Ekron mao 
ang utlanan tali sa Juda ug Dan apan anaa sa su- 
lod sa tribo ni Juda. (Jos 15:1, 11, 45, 46; 19:40-43) 
Sa dihang nailog sa mga Filistehanon ang arka sa 
pakigsaad, ang Ekron ilang napanag-iya pag-usab. 
Ang pagkaatua sa Arka nakapatungha ug “maka- 
matay nga kaguliyang" niini nga siyudad, ug gikan 
sa Ekron nga sa kataposan ang Arka gipadala ug 
balik ngadto sa mga Hudiyo. (1Sa 5:10-12, 6:16, 17) 
Human sa laing yugto nga nailalom sa pagkontro- 
lar sa mga Israelinhon, ang mga Filistehanon mo- 
patim-awng mao na usab ang nanag-iya sa Ekron 
sa panahon nga gipatay ni David si Goliat. (1Sa 
7:14: 17:52) Sa sayong bahin sa ikanapulong siglo 
W.K.P. si Paraon Sisak sa Ehipto nangangkon nga 
nag-ilog sa Ekron. Mga duha ka siglo sa ulahi, su- 
mala sa mga talaan sa kasaysayan ni Senakerib, si 
Haring Padi sa Ekron maoy maunongon sa mga 
Asiryanhon. 


EL. Tan-awa ang Diyos. 


ELA [lagmit, Diyos]. Amahan ni Simei, usa sa 
12 ka luyoluyo ni Solomon nga nagtagana ug pag- 
kaon alang sa hari ug sa iyang panimalay.---1Ha 4: 
7, 18. 


ELAH. 
[1-5: nalangkit sa Heb. nga 'E], “Diyos"] 

1. Usa ka Edomhanong sultan nga lagmit nag- 
puyo sa balangay sa Elat.---Gen 36:40, 41, 43: 1Cr 
1:52, tan-awa ang ELAT, ELOT; TIMNA Num. 3. 

2. Usa ka anak nga lalaki ni Caleb nga espiya, 
amahan ni Kenaz sa tribo ni Juda.— 1Cr 4:15. 

3. Ikaupat nga hari sa napulo-ka-tribo nga ami- 
hanang gingharian sa Israel. Si Elah milingkod sa 
trono niadtong mga 952 W.K.P. sa dihang nama- 
tay ang iyang amahan nga si Baasa ug nagmando 
sa Tirza sa mga duha ka tuig. (1Ha 16:8) Samtang 
nahubog si Elah, si Zimri, nga pangulo sa katunga 
sa mga karo, nagpatay kaniya aron maangkon ang 
pagkahari ug dayon nagpatay sa tibuok panimalay 
ni Baasa, sa ingon nagtuman sa tagna ni Jehova. 
--1Ha 16:1-14. 

4. Amahan ni Haring Oseas, ang kataposang 
monarko sa amihanang gingharian.--2Ha 15:30, 
17:1: 18:1, 9. 

5. Usa ka kaliwat ni Benjamin nga nagpuyo sa 
Jerusalem.--1Cr 9:3, 7, 8. 


Unsang matanga sa dapit nga si David 
nakigharong kang Goliat? 


6. [Dakong Kahoy]. Usa ka ubos nga patag o wa- 
log nga lagmit ginganlan sa ingon tungod sa usa 
ka dako kaayong kahoy nga makaplagan didto. 
Ang “ubos nga patag sa Elah” mao ang dapit nga 
gisangkaan tali sa mga Israelinhon ug sa mga Filis- 
tehanon nga gipangunahan ni Goliat. (1Sa 17:2, 19, 
21:9) Sagad nga gituohang kini mao ang tabunok 
nga Wadi es-Sant, usa sa pangunang mga lugot 
nga nagsukad sa kapatagan sa Filistia hangtod sa 
Sepela ngadto sa bukirong mga rehiyon sa Juda, 
nga milatas taliwala sa gituohang nahimutangan 
sa Azeka ug Socoh. (1Sa 17:1) Busa kini nahimu- 
tang mga 25 km (15 mi) sa HK sa Jerusalem. Ang 
daghag tubig nga patag maoy mga tunga sa kilo- 
metro (0.25 mi) ang gilapdon ug halos pareho ra 
ang lebel sa yuta niini. Ang magkaaway nga ka- 
sundalohan nag-atbangay niini nga walog, nga 
ang matag kasundalohan maayong pagkapuwesto 
diha sa kiliran sa bukid, lagmit ang mga Filisteha- 
non diha sa H ug ang mga Israelinhon diha sa A o 
sa AS. Diha sa ubos nga patag milatas ang “bul- 
oganang walog,” lagmit ang naughan nga sapa nga 
makaplagan gihapon didto. (1Sa 17:40) Tingali ang 
usa sa mga hinungdan nga nalangan sulod sa 
“kap-atan ka adlaw” ang magkaatbang nga kasun- 
dalohan maoy tungod kay mahimutang sa dili ma- 
ayong posisyon ang bisan hain kanila kon motabok 
sa bul-oganang walog ug dayon motungas batok 
sa kaawayng kasundalohan sa atbang nga kiliran 
sa bukid. (1Sa 17:16) Si David mipili ug lima ka ha- 
mis nga mga bato gikan sa bul-oganang walog sa 
dihang siya mitabok aron makigharong kang Go- 
liat. Human sa kadaogan ni David, ang naparot nga 
kasundalohang Filistehanon mikalagiw palugsong 
sa walog paingon sa kapatagan sa Filistia ug sa 
mga siyudad sa Gat ug Ekron.--- 1Sa 17:52. 


ELAM. 

1. Usa sa lima ka anak nga lalaki ni Sem nga ka- 
nila naggikan ang “mga banay, sumala sa ilang 
mga pinulongan, diha sa ilang mga yuta, sumala 
sa ilang mga nasod.” (Gen 10:22, 31; 1Cr 1:17) Ang 
mga ngalan sa mga anak nga lalaki ni Elam wala 
ipaila, apan, ang iyang ngalan nagtumong sa usa 
ka katawhan ug sa usa ka rehiyon sa HS nga utla- 
nan sa Mesopotamia. 

Sa kasaysayan, ang ngalang Elam gipadapat sa 
usa ka dapit nga karon gitawag ug Khuzestan sa 
HK sa Iran. Naglakip kini sa tabunok nga patag sa 

sidlakang bahin sa ubos nga Walog sa Tigris, nga 
gitubigan sa mga suba sa Karun ug Karkheh, ug 
dayag nga miabot ngadto sa bukirong mga rehiyon 
nga maoy utlanan niini nga patag sa A ug sa S, bi- 
san tuod nga dili kaayo tino kining duha ka ut- 
lanan. Usa ka rehiyon nga gitawag ug Anshan 
ang gituohan nga nahimutang niining bukirong 
mga rehiyon ug gipakita diha sa mga inskripsiyon 
ingong bahin sa Elam sukad pa sa unang panahon. 
Busa, ang Elam nga nahimutang sa kinalay-an nga 
bahin sa sidlakang tumoy sa Fertile Crescent daw 
anaa sa utlanan, ingong usa sa mga rehiyon diin 
ang teritoryo gipuy-an ug bug-os nga gigamhan sa 
Semitikanhong mga rasa nga nasagolan sa mga 
rasa nga naggikan sa ubang mga anak ni Noe, ila- 
bina sa Japetikanhong linya sa kaliwat. 

Ang yuta sa Elam gitawag ug elamtu sa mga 
Asiryanhon ug mga Babilonyanhon ug Elymais sa 
klasikal nga Gregong mga magsusulat, kinsa usa- 
hay nagtawag usab niana nga “Susiana” subay 
sa ngalan sa siyudad nga Susa, o Susan, nga sa usa 
ka panahon dayag nga mao ang kaulohan sa Elam. 
Ilalom sa Imperyo sa Persia, ang Susa (Susan) 
maoy usa ka harianong siyudad. (Neh 1:1: Est 1:2) 
Nahimutang kini sa mga ruta sa negosyo nga nag- 
paingon sa HS ug hangtod usab sa patag ibabaw sa 
bukid sa Iran. Ang mga paningkamot sa pagkon- 
trolar niini nga mga ruta naghimo sa Elam nga tu- 
mong sa kanunayng pagsulong sa mga magma- 
mando sa Asirya ug Babilonya. 

Pinulongan. Sa paghisgot sa Elam, ang mga 
reperensiya sa katibuk-an nangangkon nga ang 
magsusulat sa Genesis nagtala sa Elam ubos kang 
Sem pinasukad sa politika o sa geograpiya sanglit, 
matod nila, ang katawhan sa Elam dili mga Semi- 
tikanhon. Kini nga panglantaw ilang gipasukad sa 
pangangkon nga ang pinulongan sa mga Elamiha- 
non dili Semitikanhon. Apan, ang pagsusi nagpa- 
dayag nga ang kinaunahan nga mga inskripsiyon 
nga nakaplagan sa geograpikanhong rehiyon nga 
gitawag ug Elam maoy “mga talaan lamang sa 
mga butang nga mahulagwayong gitala diha sa 
mga papan nga kulonon nga may mga numero 
sa matag usa tapad niini, nga gipaila sa yanong sis- 
tema sa mga badlis, sirkulo ug katungang mga sir- 
kulo... ang mga kaundan niini sa maong panahon 
maoy bug-os ekonomikanhon o administratibo.” 
(Semitic Writing, ni G. R. Driver, London, 1976, 
pp. 2, 3) Kini nga mga inskripsiyon makataronga- 
nong tawgon nga “Elamihanon” tungod lamang 
kay kini nakaplagan sa teritoryo sa Elam. 

Busa, ang gibug-aton sa argumento niadtong 
misupak sa paglakip sa Elam taliwala sa Semitikan- 
hong katawhan bug-os nga nag-agad sa ulahing 
mga inskripsiyon nga cuneiform, nga gipetsahan 
sulod sa ikaduhang milenyo W.K.P., maingon man 

diha sa Behistun nga monyumento (sa ikaunom 
nga siglo W.K.P.), nga naundan ug susamang mga 
teksto diha sa Karaang Persianhon, Akadianhon, 
ug “Elamihanon.” Ang mga inskripsiyon nga cu- 
neiform nga gituohang iya sa mga Elamihanon gi- 
kaingon nga maoy pinulongan nga agglutinative 
o kinombinar (diin ang lintunganayng mga pu- 
long gikombinar aron mahimong usa ka pulong, sa 
ingon gipalahi gikan sa pinulongan nga inflectional 
o mausab-usab ang porma). Ang mga nagtuon sa 
pinulongan wala molampos sa paglangkit niining 
“Elamihanon” nga pinulongan ngadto sa lain pang 
nailhan nga pinulongan. 

Sa pagtimbangtimbang sa nahisgotang impor- 
masyon, angayng hinumdoman gayod nga ang ge- 
ograpikanhong rehiyon diin sa ulahi didto mipuyo 
ang mga kaliwat ni Elam mahimong giokupar usab 
sa ubang katawhan sa wala pa o bisan sa pana- 
hon nga nanimuyo na didto ang mga Elamihanon, 
sama sa unang dili-Semitikanhong mga Sumerian- 
hon nga nanimuyo sa Babilonya. Ang Encyclopee- 
dia Britannica (1959, Tomo 8, p. 118) nag-ingon: 
“Ang tibuok nasod [gitawag ug Elam] giokupar sa 
nagkalainlaing tribo, nga ang kadaghanan nagsul- 
tig agglutinative nga mga diyalekto, bisan tuod nga 
ang kasadpang mga distrito giokupar sa mga Se- 
mihanon. “-Italiko amoa, MAPA ug TSART, Tomo 1, 
p. 329. 

Ang mga inskripsiyon nga cuneiform nga na- 
kaplagan sa rehiyon sa Elam wala magpamatuod 
nga ang tinuod nga mga Elamihanon sa orihinal 
maoy dili-Semitikanhon. Kini makita gikan sa dag- 
hang karaang mga pananglitan sa kasaysayan nga 
ikasitar bahin sa katawhan nga misagop ug pinulo- 
ngan nga dili ilaha tungod sa pagdominar o pagsu- 
lod sa mga langyaw. Adunay mga pananglitan 
usab sa karaang katawhan nga dungang naggamit 
sa laing pinulongan uban sa ilang kaugalingong pi- 
nulongan tungod sa komersiyal ug internasyonal 
nga mga katuyoan, sama sa Aramaiko nga nahi- 
mong komong pinulongan nga gigamit sa daghang 
katawhan. Ang “mga Hitihanon” sa Karatepe misu- 
lat ug mga inskripsiyon sa duha ka pinulongan 
(lagmit sa ikawalong siglo W.K.P.) sa “Hitihanon” 
nga hieroglyphic ug sa karaang Fenicianhon. Mga 
30,000 ka papan nga kulonon sa panahon ni Haring 
Dario I sa Persia ang nakaplagan didto sa Persepo- 
lis, usa ka harianong siyudad sa Persia. Kini sa pa- 
nguna gisulat diha sa pinulongan nga gitawag ug 
“Elamihanon.” Bisan pa niana ang Persepolis dili 
matawag nga usa ka Elamihanong siyudad. 

Dugang nagpakita nga dili maalamon ang pag- 
hunahuna nga ang talaan sa mga nasod diha sa 
Genesis kapitulo 10 maoy bug-os nga geograpikan- 
hon, ug dili sa pagkatinuod sumala sa kagikan, mao 
ang ebidensiya diha sa pormang mga eskultora 

nga gikulit alang sa EFlamihanong mga hari ug gi- 
petsahan sa mga arkeologo balik pa sa panahon ni 
Sargon I (kansang pagmando ilang gipetsahan sa 
ulahing bahin sa ikatulong milenyo). Kini nga mga 
eskultora dili lamang nagpakita sa pormang tipikal 
nga mga larawang Akadianhon (Semitikanhon nga 
Asiro-Babilonyanhon) kondili nagpakita usab ug 
Akadianhong mga inskripsiyon.--The Illustrated 
Bible Dictionary, giedit ni J. D. Douglas, 1980, 
Tomo 1, p. 433. 

Kasaysayan. Ang unang paghisgot sa Bibliya 
sa Elam ingong nasod maoy sa panahon ni Abra- 
ham (2018-1843 W.K.P.) sa dihang si Kedorlaomer 
nga “hari sa Elam” miasdang kauban sa magkaal- 
yadong mga hari batok sa Canaanhong magkaabin 
nga mga hari didto sa rehiyon sa Patayng Dagat. 
(Gen 14:1-3) Si Kedorlaomer gipakita ingong pa- 
ngulo sa panag-alyansa ug nakabaton ug gahom 
ibabaw sa Canaanhong mga hari, nga niadtong hi- 
gayona iyang gipahamtangan ug silot. (Gen 14:4- 
17) Ang maong pagpakiggubat, nga nagkinahang- 
lan ug idabuweltang panaw nga tingali 3,200 km 
(2,000 mi), dili talagsaon alang sa mga hari sa 
Mesopotamia bisan nianang karaan nga panahon. 
Ang sekular nga kasaysayan nagpamatuod nga sa 
sayong bahin sa ikaduhang milenyo W.K.P. dihay 
yugto sa Elamihanong pagmando sa rehiyon sa 
Mesopotamia. Ang Elamihanong opisyal nga gi- 
nganlan ug Kudur-Mabuk kinsa malamposong mi- 
okupar sa prominenteng siyudad sa Larsa (ubay sa 
Euprates sa amihanan sa Ur) nagtudlo sa iyang 
anak nga lalaki nga si Warad-Sin ingong hari did- 
to. Mamatikdan nga ang Warad-Sin ug Rim-Sin 
(igsoong lalaki ni Warad-Sin nga mipuli kaniya 
ingong hari) maoy pulos Semitikanhon nga mga 
ngalan, nga dugang nagpamatuod nga ang Elam 
maoy Semitikanhon. 

Kining yugtoa sa Elamihanong pagmando sa Ba- 
bilonya naputol ug nahunong pinaagi ni Hammu- 
rabi, ug human lamang sa ulahing bahin sa ikadu- 
hang milenyo W.K.P. nga nabuntog sa Elam ang 
Babilonya ug nakahupot pag-usab sa gahom sulod 
sa pipila ka siglo. Gituohan nga niining panahona 
ang bantayog nga gisulatan sa iladong Kodigo ni 
Hammurabi gidala gikan sa Babilonya ngadto sa 
Susa, diin nadiskobrehan kini sa modernong mga 
arkeologo. 

Ang gahom sa Elam nakunhoran na usab pinaa- 
gi ni Nabucodonosor I (dili ang Nabucodonosor kin- 
sa, sa ubay-ubayng siglo sa ulahi, naglaglag sa 
Jerusalem), apan kini padayong nalangkit sa pakig- 
bisogay sa gahom tali sa Asirya ug Babilonya 
hangtod nga sa kataposan ang kasundalohan sa 
mga Elamihanon napildi sa mga emperador sa 
Asirya nga si Senakerib ug Ashurbanipal (Asena- 
par), nga nagbalhin sa pipila ka katawhan niini 

ngadto sa mga siyudad sa Samaria (Esd 4:8-10), ug 
ang Israelinhong mga binihag gidestiyero sa Elam. 
(Isa 11:11) Ang mga inskripsiyon sa Asiryanhong 
mga emperador tatawng naghubit niining pagsa- 
kop sa Elam. 

Human mapukan ang Imperyo sa Asirya, ang 
Elam mopatim-aw nga nailalom sa Japetikanhon 
(Aryanhon) nga pagkontrolar. Ang mga Median- 
hon ug mga Persianhon gituohan nga mikaylap 
ngadto sa rehiyon sa patag ibabaw sa bukid sa Iran 
sa ubay-ubayng siglo nga mas sayo pa, ug ubos ni 
Cyaxares, ang mga Medianhon nakig-away kauban 
sa mga Babilonyanhon sa paglumpag sa Nineve 
nga kaulohan sa Asirya. Ang Daniel 8:2 daw nag- 
pakita nga ang Elam human niadto nahimong dis- 
trito sa Babilonya. Bisan unsa man ang dihadihang 
mga epekto nganha sa Elam gumikan sa pagka- 
lumpag sa Asirya, ang mga Persianhon dayag nga 
milampos sa pag-ilog sa rehiyon nga gitawag ug 
Anshan gikan sa Elam, sanglit ang tanang Persian- 
hong mga magmamando nga sila si Teispes, Ciro I, 
Cambyses, ug Ciro II gitawag man sa titulong “Hari 
sa Anshan.” Bisag giisip sa pipila nga ang pagsakop 
sa Anshan maoy katumanan sa tagna ni Jeremias 
labot sa Elam (Jer 49:34-39), ang kadaghanang es- 
kolar nagpetsa sa pagsakop sa Anshan pinaagi ni 
Teispes sa daghang katuigan una pa ipahayag ang 
tagna niadtong mga 617 W.K.P. 

Ang pasidaan ni Isaias sa Isaias 22:4-6 nagtagna 
nga ang mga magpapana sa Elam mahilakip niad- 
tong moatake sa Juda ug Jerusalem. Ang mga Ela- 
mihanon gitagna usab nga mahiusa sa Media sa 
pagpangagaw sa Babilonya (539 W.K.P.), ang Me- 
dia sa maong panahon maoy ubos sa pagmando sa 
Persianhon nga si Ciro Il, nga “Hari sa Anshan.” 
(Isa 21:2) Busa ang mga Elamihanon nakaamot sa 
pagpagula sa Israel gikan sa pagkadestiyero, apan 
sanglit sila nahilinya nga kauban sa mga kaaway 
sa katawhan sa Diyos sa nagkalainlaing panahon, 
ang Elam duyog sa ubang mga nasod, paimnon sa 
kopa sa kapungot sa Diyos ug mokanaog sa Sheol 
sa takdang panahon.---Jer 25:17, 25-29: Eze 32:24. 

Sa adlaw sa Pentekostes, 33 K.P., ang mga 
Elamihanon maoy lakip sa libolibong nakadu- 
ngog sa mensahe nga gipahayag sa mga tinun- 
an diha sa pinulongan nga gigamit niadtong pa- 
nahona sa Elam. (Buh 2:8, 9) Apan, ingong usa ka 
nasod ug katawhan sila sukad niadto nahanaw 
ingon sa gitagna sa Jeremias 49:34-39. 

2. Usa ka Levihanong magbalantay-sa-gangha- 
an sa panahon sa paghari ni David ug usa ka anak 
nga lalaki ni Meselemias sa banay sa mga Koreha- 
non.---1Cr 25:1; 26:1-3. 

3. Usa ka anak nga lalaki ni Sasak ug pangulo sa 
tribo ni Benjamin.— 1Cr 8:24, 25, 28. 

4. Katigulangan sa usa ka Israelinhong banay 
nga kaniya may 1,254 ka kaliwat nga namalik gi- 
kan sa Babilonya kauban ni Zorobabel (Esd 2:1, 
2, 7, Neh 7:12) ug sa ulahing panon sa 71 ka lalaki 
nga miuban kang Esdras. (Esd 8:7) Ang pipila sa 
iyang mga kaliwat maoy lakip niadtong miuyon sa 
pagpapahawa sa ilang langyawng mga asawa (Esd 
10:19, 26), ug usa ka hawas gikan sa maong banay 
ang mipirma sa pakigsaad sa panahon ni Nehe- 
mias.--Neh 10:1, 14. 

5. Usa ka tawo nga gitawag nga “laing Elam,” 
usa usab ka pangulo sa banay nga may samang gi- 
daghanon sa mga kaliwat nga 1,254, nga miduyog 
sa pundok ni Zorobabel sa pagpauli ngadto sa Juda. 
--Esd 2:31, Neh 7:34. 

6. Usa ka Levihanon nga presente sa dihang gi- 
inagurahan ni Nehemias ang paril sa Jerusalem. 
--Neh 12:27, 42. 


ELAMIHANON. Tan-awa ang ELAM Num. 1. 


ELASA [Ang Diyos Naghimo]. Ang anak nga 
lalaki ni Sapan kinsa, uban ni Gemarias, gisugo ni 
Zedekias ngadto kang Nabucodonosor sa Babilon- 
ya. Ang manalagnang si Jeremias nianang higayo- 
na nagpadala sa iyang sulat ngadto sa mga desti- 
yero sa Babilonya pinaagi sa kamot ni Elasa ug ni 
Gemarias.---Jer 29:1-3. 


ELASAR. Usa ka gingharian o siyudad nga gi- 
harian ni Ariok sa panahon ni Abraham ug Lot. 
(Gen 14:1) Si Haring Ariok sa Elasar miduyog sa 
kasundalohan ni Haring Amrapel sa Sinar, Kedor- 
laomer sa Elam, ug Tidal sa Goiim sa pagpakiggu- 
bat sa mga hari sa mirebelde nga mga siyudad- 
estado (Sodoma, Gomora, Adma, Zeboiim, ug Bela, 
o Zoar) sa Ubos nga Patag sa Sidim, o sa Dagat sa 
Asin. Giparot ang mga rebelde, ug si Lot, nga niad- 
tong panahona nagpuyo sa Sodoma, gibihag ug gi- 
dala paingon sa A. Apan, si Abram (Abraham), ka- 
uban ni Mamre, Aner, ug Escol nga iyang mga 
kaabin, nakaapas sa nag-usa nga kasundalohan sa 
upat ka hari didto sa Dan. Didto siya nagpakalagiw 
kanila, nga nagluwas kang Lot ug sa katawhan ug 
nagbawi sa mga manggad.---Gen 14:1-16, 24. 

Ang tinong paglangkit sa karaang Elasar uban 
sa nailhan karon nga dapit naghatag gihapon ug 
problema sa mga tigdukiduki. 


ELAT [lagmit, Laking Karnero, o, Dapit sa La- 
king Karnero], ELOT [plural]). Usa ka dapit nga 
unang gihisgotan ni Moises sa iyang pag-asoy pag- 
usab sa 40 ka tuig nga panaw sa mga Israelinhon 
latas sa kamingawan. (Deu 2:8) Ang Elat gihis- 
gotan duyog sa Ezion-geber ug kini nahimutang 
daplin sa “baybayon sa Pulang Dagat sa yuta sa 
Edom.” (1Ha 9:26) Kini nagtumong sa usa ka dapit 

diha sa AS nga sanga sa Pulang Dagat nga nailhan 
ingong Gulpo sa ‘Aqaba. Ang mga eskolar miuyon 
gayod kang Jerome, sa ikaupat ug ikalimang siglo 
K.P., kinsa nagtuo nga ang Elat mao ang siyudad 
nga nailhan niadto ingong Aila, nga nalangkit sa 
mga Nabataeanhon. Kini magpasabot nga ang Elat 
nahimutang diha sa o duol sa presenteng-adlaw 
nga Arabianhong siyudad sa ‘Aqaba nga nahimu- 
tang sa AS nga bahin sa gulpo (ang modernong 
Hudiyohanong siyudad nga gitawag ug Elat nahi- 
mutang sa AK nga bahin). 

Ang Elat maoy bahin sa Edomhanong teritoryo 
sa dihang ang mga Israelinhon milatas sa ma- 
ong rehiyon sa ilang pagpaingon sa Canaan. Ang 
mga timbre nga adunay Edomhanon nga nga- 
lang “Qos'anal, alagad sa hari,” nga gipetsahan sa 
mga arkeologo ingong sukad pa sa ikapitong siglo 
W.K.P. nakaplagan diha sa maong dapit sa Elat. 

Ingong resulta sa pagsakop ni David sa Edom, 
ang Flat ug ang silingan nga Ezion-geber lagmit 
nailalom sa pagkontrolar sa Juda (2Sa 8:13, 14), ug 
kini gihisgotan maylabot sa mga kalihokan ni Solo- 
mon sa paghimog mga barko. (1Ha 9:26, 2Cr 8:17) 
Ang kamatuoran nga ang Ezion-geber gihisgotan 
nga “duol sa Elot” lagmit nagpaila nga ang Elat 
(Elot) mao ang mas ilado sa duha ka dapit sa ma- 
ong panahon. 

Ang Elat lagmit nga nakontrolar pag-usab sa 
Edom sa panahon sa paghari ni Jehoram sa Juda. 
(2Ha 8:20-22) Sa misunod nga siglo ang siyudad 
napasig-uli sa Juda ug gitukod pag-usab ni Ha- 
ring Uzzias (Azarias). (2Ha 14:21, 22; 2Cr 26:1, 2) 
Unya, sa panahon sa pagmando ni Ahaz (761- 
746 W.K.P.), giilog kini sa mga Siryanhon gikan sa 
Juda ug giokupar pag-usab sa mga Edomhanon, 
human niadto kini wala na gayod mahibalik sa 
mga Judeanhon. (2Ha 16:6) Ang mabasa dinhi sa 
Masoretikong teksto maoy “Sirya” o “Aram” (Heb., 
'Aram' inay nga “Edom” ('Edhohm'). Apan, ang 
kadaghanang modernong mga eskolar midawat sa 
ulahing hubad, diha sa panaplin, kay nagtuo nga 
nasaypan sa magkokopya ang Hebreohanong letra 
nga daleth (T) sa amgid ug porma nga letrang 
rehsh (1). 

Sanglit usa ka tubigan nga dapit, ang Elat nahi- 
mong usa ka ruta nga hunonganan sa nagapa- 
nawng mga panon nga naggikan sa H sa Arabia 
paingon sa Ehipto, Canaan, o Damasco. Duyog 
sa Ezion-geber, kini nahimutang usab sa agianan 
sa “mga barko sa Tarsis” nga naglawig sa katubi- 
gan paingon ug gikan sa Arabia, Sidlakang Aprika, 
ug lagmit sa India. (1Ha 10:22, 9:26, 27) Ang Ara- 
maikong mga sinulat, sama sa resibo sa inang- 
kat nga bino sukad pa sa panahon sa Imperyo 
sa Persia, nakaplagan sa maong dapit, ug may 

nakaplagan usab nga mga nahibilin sa taas ug ka- 
lidad nga mga gamit nga kulonon nga may estilo 
sa Gresya, nga lagmit dad-on unta ngadto sa Ara- 
bia. 


EL-BERIT. Tan-awa ang BAAL-BERIT. 


EL-BETHEL [Ang Diyos sa Bethel]. Ang gi- 
ngalan ni Jacob sa dapit diin siya nagpatindog ug 
halaran ingong pagtuman sa sugo sa Diyos. (Gen 
35:1, 7) Giisip sa pipila ka eskolar nga “Ang Diyos 
sa Bethel” dili haom nga ngalan alang sa usa ka da- 
pit, ug miingon nga sa Gregong Septuagint, Latin 
nga Vulgate, Syriac nga Peshitta, ug sa Arabiko 
nga mga bersiyon ang sinugdanan nga “El” gitang- 
tang. Apan, angayng hinumdoman nga ang dapit 
nga naglibot sa Bethel dakog kahulogan alang kang 
Jacob. Dinhi niining dapita kapin sa 20 tuig una pa 
niana nga ang Diyos nagpadayag sa iyang kauga- 
lingon ngadto kang Jacob diha sa usa ka damgo, 
nga nagsaad sa pagpanalipod kaniya. Nianang hi- 
gayona ang patriarka natukmod sa pag-ingon, “Sa 
pagkatinuod si Jehova ania niining dapita.” (Gen 
28:10-22) Tungod niini, sa dihang sa ulahi iyang 
ginganlan ang nahimutangan sa halaran, si Jacob 
nakaingon, “Ang Diyos ania sa Bethel. —Itandi ang 
Gen 33:20. 


ELDAA [lagmit, Kahibalo sa Diyos, Nahibalo 
ang Diyos]. Anak nga lalaki ni Midian nga ikaupat 
nga ginganlan nga anak ni Abraham pinaagi kang 
Ketura.--Gen 25:1, 2, 4; 1Cr 1:33. 


ELDAD [lagmit, Ang Diyos Nahigugma]. Usa 
sa 70 ka ansiyano nga gipili ni Moises nga mota- 
bang kaniya sa pagpas-an sa luwan sa mga tawo. 
Tungod sa pagbagulbol sa nagkasagol nga panon sa 
katawhan ug usab sa mga Israelinhon mahitungod 
sa mana ug sa kawalay karne nga makaon, si Moi- 
ses mituaw nga ang luwan bug-at ra kaayo alang 
kaniya nga mag-inusara. Busa si Jehova nagsugo 
kang Moises sa pagtigom ug 70 ka ansiyano ug 
dad-on sila ngadto sa tolda nga tagboanan. Hinu- 
noa, duha niini nga mga ansiyano, si Eldad ug Me- 
dad, wala moadto sa tolda nga tagboanan apan, sa 
walay duhaduha tungod sa makataronganong hi- 
nungdan, nagpabilin sa kampo. Niadtong tungora 
si Jehova mikuha ug bahin sa espiritu nga diha 
kang Moises ug gibutang kini sa mga ansiyano, ug 
kini sila nanagna. Ang espiritu mikunsad usab 
kang Eldad ug Medad, ug sila migawi ingong mga 
manalagna sa kampo. Gitaho kini kang Moises, ug 
sa dihang si Josue, nga nangabugho alang kang 
Moises, mihangyo nga iyang pugngan sila, si Moi- 
ses mitubag: “Ayaw, nanghinaot ako nga ang ta- 
nang katawhan ni Jehova mga manalagna, tungod 
kay si Jehova magabutang sa iyang espiritu diha 
kanila!” Num 11:13-29. 

ELEAD [Ang Diyos Nagpamatuod]. Lagmit, 
anak nga lalaki ni Epraim nga gipatay sa mga tawo 
sa Gat kauban sa iyang igsoong lalaki nga si Ezer 
“tungod kay sila milugsong aron kuhaon ang ilang 
kahayopan.”--1Cr 7:20, 21: tan-awa ang EPRAIM 
Num. 1. 


ELEADA [Ang Diyos Nagdayandayan sa Iyang 
Kaugalingon]. Usa sa mga kaliwat ni Epraim.---1Cr 
7:20. 


ELEALE. Usa ka dapit nga kanunayng gihisgo- 
tan uban sa Hesbon ug nahimutang sa sibsibanang 
dapit sa S sa Jordan. Ang tribo ni Ruben “nagtu- 
kod” (o nagtukod pag-usab) sa siyudad wala madu- 
gay human kini mailog. (Num 32:3-5, 37) Kasiglo- 
han sa ulahi, sa dihang kini nailalom sa pagmando 
sa Moab, si Isaias ug Jeremias nagtagna nga ang 
Eleale “mosinggit' tungod sa pagkapukan sa maong 
nasod. (Isa 15:4: 16:9: Jer 48:34) Kasagarang giisip 
nga kini nahimutang sa usa ka bungtod didto sa el- 
“Al, mga 3 km (2 mi) sa AS sa Hesbon. 


ELEASA [Ang Diyos Naghimo]. 

1. Anak nga lalaki ni Helez ug amahan ni Sis- 
mai, usa ka kaliwat ni Juda pinaagi kang Jerameel. 
Si Jarha, usa ka Ehiptohanong ulipon nga nagmin- 
yo sa anak nga babaye sa iyang agalon nga si Se- 
san, maoy usa sa mga katigulangan ni Eleasa. 
--ICr 2:33, 34, 39, 40. 

2. Usa ka kaliwat ni Jonatan nga anak nga lala- 
ki ni Haring Saul.---1Cr 8:33-37, 9:39-43. 

3. Usa ka saserdote sa “mga anak ni Pasur" nga 
lakip niadtong namati sa awhag ni Esdras sa pag- 
papahawa sa ilang langyawng mga asawa.---Esd 2: 
36, 38, 10:22, 44. 


ELEASAR [Ang Diyos Nagtabang]. 

1. Ang ikatulong ginganlan nga anak nga lalaki 
sa Hataas nga Saserdoteng si Aaron pinaagi sa 
iyang asawa nga si Eliseba. Si Eleasar gikan sa ba- 
nay ni Kohat nga anak ni Levi. (Ex 6:16, 18, 20, 23, 
Num 3:2) Si Aaron ug ang iyang mga anak, si Na- 
dab, Abihu, Eleasar, ug Itamar, maoy naglangkob 
sa pagkasaserdote sa Israel sa panahon nga gipahi- 
luna kini ni Moises.--Lev 8. 

Sa ikaduhang tuig human mobiya sa Ehipto, sa 
dihang natukod na ang tabernakulo, si Eleasar gi- 
hisgotan ingong pangulo sa mga Levihanon. (Num 
1:1, 3:32) Labing menos 30 anyos siya niadtong 
panahona, sanglit nangatungdanan na siya ingong 
saserdote.--Num 4:3. 

Si Eleasar usa niadtong kapin sa 20 anyos ang 
edad nga mibiya sa Ehipto ug nakasulod usab sa 
Yutang Saad. Kay gikan sa tribo ni Levi, siya dili 
apil sa paghukom nga gipahayag sa Diyos batok sa 
ubang 12 ka tribo, nga walay usa kanila gikan sa 

20 anyos pataas ang makasulod sa Yutang Saad, 
gawas lamang kang Josue ug Caleb. Ang tribo ni 
Levi walay hawas taliwala sa 12 ka espiya, nga 10 
niini nagdala ug daotang taho, ug dayag nga ang 
mga Levihanon dili apil sa walay pagtuo, rebelyoso 
nga pagbagulbol batok kang Jehova.--Num 13:4- 
16; 14:26-30. 

Wala madugay human sa pagpahinungod sa ta- 
bernakulo ug sa pagkonsagrar kang Aaron ug sa 
iyang mga anak alang sa pagkasaserdote (Lev 8), si 
Nadab ug Abihu naghalad ug ginadili nga kalayo 
ngadto kang Jehova ug sila gipatay pinaagi sa ka- 
layo nga naggikan kang Jehova. (Lev 10:1, 2, Num 
3:2-4) Si Aaron, uban sa iyang duha ka matinuma- 
nong mga anak nga si Eleasar ug Itamar, nagpada- 
yon sa pagkasaserdote. Sa dihang nabahin ang 
mga katungdanan sa pag-atiman sa sangtuwaryo, 
gidumala ni Eleasar ang tabernakulo ug ang mga 
galamiton niini, ang makanunayong halad-nga- 
lugas, lana, ug insenso. (Num 4:16) Sa pagsunod sa 
sugo ni Jehova, gikuha ni Eleasar ang tumbaga nga 
mga insensaryo nga gigamit ni Kore ug sa uban 
nga miabin kaniya (walay usa kanila nga saserdo- 
te) sa paghalad ug insenso kang Jehova aron mo- 
puli sa mga katungdanan sa saserdote. Kini gihi- 
maong nigpis nga metal nga mga palid nga gihaklap 
sa halaran. (Num 16:37-40) Si Eleasar ang nagdu- 
mala sa halad-sa-sala pinaagig mapulang nating 
baka nga magtaganag abo nga gamiton sa paghin- 
lo sa pipila ka kahugawan.--Num 19:2, 3, 9, Heb 
9:13. 

Human makiggubat ang mga Israelinhon aron 
silotan ang mga Midianhon tungod sa panghitabo 
sa Peor, didto si Eleasar aron motabang sa pagba- 
hin sa mga inagaw nga nakuha gikan sa mga Mi- 
dianhon ug sa pagpahayag sa lagda sa Diyos mahi- 
tungod sa mga butang nga naagaw.--Num 31: 
6, 21-41. 

Si Pinehas, nga anak nga lalaki ni Eleasar pinaa- 
gi sa usa sa mga anak nga babaye ni Putiel, gigan- 
tihan ni Jehova pinaagig pakigsaad sa pakigdait tu- 
ngod sa iyang masibotong paglihok alang sa putli 
nga pagsimba dihang ang Israel nakasala labot sa 
Baal sa Peor. Kini mahimong isipon nga dugang pa 
sa pakigsaad alang sa pagkasaserdote nga gihimo 
ni Jehova uban sa tribo ni Levi.--Num 25:1-13, Ex 
6:25. 

Nahimong Hataas nga Saserdote. Sa ika-40 
nga tuig sa pagpanaw sa kamingawan, sa pagka- 
matay ni Aaron sa edad nga 123 anyos, si Eleasar, 
nga mga 70 anyos niadtong tungora, nahimong 
hataas nga saserdote. (Num 33:37-39) Busa, si 
Eleasar mao ang unang hataas nga saserdote sa Is- 
rael nga nangatungdanan didto sa Yutang Saad sa 
dihang misulod sila niini mga walo ka bulan sa ula- 

hi. (Num 20:25-28, Deu 10:6, Jos 4:19) Sa atuba- 
ngan ni Eleazar kinahanglang mobarog si Josue 
aron itudlo nga manununod ni Moises, ug si Elea- 
sar padayong magpaluyo sa pagkatudlo ni Josue ug 
magpasa kaniya sa mga desisyon ni Jehova labot 
sa hinungdanong mga pangutana sumala sa hu- 
kom sa Urim ug sa Tumim. (Num 27:18-23) Si 
Eleasar kauban usab ni Josue sa pagbahinbahin sa 
Yutang Saad human masakop ang Canaan.---Jos 
14:1: 21:1-3. 

Pangulo sa Pangunang Saserdotehanon nga 
Banay. Ang tukmang panahon sa pagkamatay 
ni Eleasar wala iasoy sa Kasulatan, apan lagmit 
duol ra kini sa panahon sa pagkamatay ni Josue. Si 
Eleasar gipulihan sa iyang anak nga lalaking si Pi- 
nehas. (Jos 24:29, 30, 33; Huk 20:27, 28) Si Eleasar 
nagpakitag kasibot alang sa matuod nga pagsimba 
kang Jehova ug dungganong nagdumala sa pagka- 
saserdote sa tanan niyang mga adlaw. Ang Hudi- 
yohanong tradisyon nagtuo nga sa dihang ang ta- 
bernakulo didto pa sa Shilo, dihay 16 ka grupo sa 
mga saserdote, 8 sa banay ni Eleasar ug 8 sa banay 
sa iyang igsoon nga si Itamar. Hinunoa, sa pana- 
hon ni David mas daghan ang mga lalaki nga pa- 
ngulo sa banay ni Eleasar kay sa banay ni Itamar. 
Busa naghimo si David ug 16 ka saserdotehanong 
dibisyon sa banay ni Eleasar ug 8 sa banay ni Ita- 
mar, nga may katibuk-ang 24 ka dibisyon nga 
nag-alagad nga turnoturno didto sa templo sa ula- 
hi.--1Cr 24:1-4. 

2. Anak nga lalaki ni Abinadab nga gibalaan 
aron sa pagbantay sa sagradong Arka nga gidala 
ngadto sa balay sa iyang amahan sa siyudad sa Ki- 
riat-jearim, human kini ibalik sa mga Filistehanon. 
--|ISa 7:1, 2. 

3. Anak nga lalaki ni Dodo nga Ahohihanon, 
usa sa tulo ka talagsaong gamhanan nga mga tawo 
ni David. Sa Pas-damim, sa pagpakiggubat uban ni 
David, gipaila ni Eleasar ang iyang katakos pinaa- 
gig pagbarog diha sa usa ka luna nga puno sa se- 
bada ug nag-inusarang gipatay ang mga Filiste- 
hanon, “mao nga si Jehova nagluwas pinaagi sa 
usa ka dakong kaluwasan."-- 1Cr 11:12-14, 2Sa 23: 
9, 10. 

4. Anak nga lalaki ni Mali nga Merarihanon sa 
tribo ni Levi. Si Eleasar walay mga anak nga lalaki 
apan mga babaye lamang. Busa, ang mga anak 
nga lalaki ni Kis, nga ilang mga ig-agaw, nangasa- 
wa kanila.— 1Cr 23:21, 22. 

5. Anak nga lalaki sa usa ka Pinehas, nga gihis- 
gotan nga mitabang kang Meremot nga saserdote 
sa dihang, sa ikaupat nga adlaw sukad sa pag-abot 
ni Esdras sa Jerusalem, ang plata ug ang bulawan 
ug ang mga galamiton sa templo gitimbang.---Esd 
8:29, 32, 33. 


ELHANAN 


6. Usa ka kaliwat ni Paros nga apil niadtong na- 
ngasawa ug mga langyaw apan namati sa tambag 
ni Esdras sa paghingilin kanila.--Esd 10:25, 44. 

7. Usa ka saserdoteng Levihanon sa parada nga 
gihikay ni Nehemias sa inagurasyon sa pagtukod 
pag-usab sa paril sa Jerusalem.---Neh 12:42. 

8. Usa ka katigulangan sa amaama ni Jesus nga 
si Jose.--Mat 1:15. 


ELHANAN [Ang Diyos Nagpakitag Pabor: 
Ang Diyos Mapuangoron]. 

1. Ang anak nga lalaki ni Jair kinsa, sa pagpa- 
kiggubat sa mga Filistehanon, nagpatay kang Lami 
nga igsoong lalaki ni Goliat nga Gitihanon. (1Cr 
20:5) Sa 2 Samuel 21:19 si Elhanan gitawag nga 
“anak nga lalaki ni Jaare-oregim nga taga-Betle- 
hem,” ug giingon nga siya nagpatay kang Goliat. 
Apan, gituohan sa daghang eskolar nga ang orihi- 
nal nga mabasa sa 2 Samuel 21:19 maoy pareho sa 
1 Cronicas 20:5, nga mitungha ang kalainan sa 
duha ka teksto tungod sa sayop sa magkokopya. 
--Tan-awa ang JAARE-OREGIM, LAMI. 

2. Anak nga lalaki ni Dodo sa Betlehem, usa sa 
mga gamhanang tawo ni David.--2Sa 23:24, 1Cr 
11:26. 


ELI, I [(Mikayab, Misaka]. Usa ka hataas nga sa- 
serdote sa Israel; kaliwat ni Itamar nga ikaupat sa 
ginganlang anak ni Aaron. (Itandi ang 2Sa 8:17, 
1Ha 2:27, 1Cr 24:3: Ex 6:23.) Ingong hataas nga sa- 
serdote, si Eli naghukom sa Israel sulod sa 40 ka 
tuig. Si Samuel nahimong manalagna sa buhi pa si 
Eli. (1Sa 4:18, 3:10-13, 19-21) Ang adlaw ni Eli na- 
himong panahon sa espirituwal nga gutom sa Isra- 
el, kay ang “pulong gikan kang Jehova talagsa ra 
niadtong mga adlawa, walay panan-awon nga gi- 
pakaylap.”-- 1Sa 3:1. 

Ang unang daklit nga paghisgot bahin kang Eli 
mabasa sa kapitulo 1 sa Unang Samuel. Si Eli nag- 
lingkod sa gawas duol sa poste sa pultahan sa ta- 
bernakulo ug nagbadlong sa matarong nga si Ana, 
kinsa iyang gituohan nga hubog, apan ang tinuod 
siya padayong nag-ampo kang Jehova sa atuba- 
ngan sa tabernakulo. Sa dihang mitubag si Ana 
nga siya dili hubog kondili siya nagpahungaw la- 
mang sa kadaghan sa iyang kabalaka ug kahasol, 
gipalakaw siya ni Eli sa kalinaw. Gitubag ni Jehova 
ang pag-ampo ni Ana, ug siya nanganak ug usa ka 
anak nga lalaki nga iyang ginganlan ug Samuel. Sa 
dihang siya nalutas na, agig pagtuman sa iyang 
panaad, si Ana nagtugyan kaniya sa pag-alagad sa 
tabernakulo.-- 1Sa 1:9-18, 20, 24, 28, 2:11, 18. 

Lugak sa Pagdisiplina sa mga Anak. 
Ingong amahan ug hataas nga saserdote sa Israel, 
si Fli lugak sa pagpadapat sa disiplina ni Jehova. 

Ang iyang duha ka anak nga lalaki nga si Hopni ug 
Pinehas nag-alagad ingong nagdumalang mga sa- 
serdote, apan sila maoy “mga tawong walay-silbi,” 
nga interesado lamang sa pagtagbaw sa ilang tiyan 
ug sa mahugaw nga seksuwal nga mga tinguha. 
Sila dili kontento sa bahin sa halad nga gilatid sa 
balaod sa Diyos alang kanila, ug gani nagsilbi sa 
ilang kaugalingon nga una kang Jehova pinaagi 
sa pagsugo sa tig-alagad sa pagpangayog hilaw 
nga karne gikan sa naghalad sa dili pa paasohon 
ang tambok diha sa halaran. Ang dalo, mahilayong 
mga anak ni Eli naggamit sa ilang posisyon sa tol- 
da nga tagboanan aron buhaton ang ilang bisyo ug 
ang pagpangawat nga nakadaot sa putling pagsim- 
ba ni Jehova. Bisan ug ang iyang daotang mga 
anak nakighilawas sa mga babaye nga nag-alagad 
sa ganghaan sa tabernakulo, wala sila palagpota ni 
Eli gikan sa ilang katungdanan kondili gibadlong 
lamang nga maluluton. Si Eli nagpadayon sa pag- 
pasidungog sa iyang mga anak labaw kay kang Je- 
hova.--1Sa 2:12-17, 22-25, 29. 

Paglabay sa panahon, usa ka manalagna sa Diyos 
ang miabot nga may makalilisang nga mensahe sa 
pasidaan: Pagaputlon ang gahom ug ang implu- 
wensiya sa balay ni Eli, nga tungod niana walay 
usa ka tawong tigulang diha sa iyang balay. Ang 
iyang daotang mga anak gitakdang mamatay sa 
usa lamang ka adlaw. (1Sa 2:27-36) Pinaagi la- 
mang sa batang si Samuel, gikompirmar pag-usab 
ni Jehova ang iyang grabeng paghukom batok sa 
balay ni Eli. (1Sa 3:11-14) Nahadlok si Samuel nga 
ipahayag ang mensahe, apan gipahayag kini tu- 
ngod sa hangyo ni Eli. Unya mapainubsanong mi- 
dawat si Eli, nga nag-ingon: “Si Jehova kadto. Kon 
unsa ang maayo sa iyang mga mata ipabuhat ka- 
niya.”--1Sa 3:15-18. 

Gihukman ni Jehova ang Iyang Balay. 
Ang balos moabot sumala sa pulong sa Diyos. Ang 
Israel namatyan ug 4,000 ka tawo sa pagpakiggu- 
bat batok sa mga Filistehanon. Ang mga Israelin- 
hon nakahukom sa pagkuha sa Arka gikan sa Shilo 
ug sa pagdala niini ngadto sa kampo, nga nag- 
hunahunang kini ang makaluwas kanila gikan sa 
ilang mga kaaway. Apan nakigbisog pa gayod ang 
mga Filistehanon sa ilang pagpakiggubat. Katloan 
ka libo ka Israelinhon ang namatay. Nailog ang 
Arka. Si Hopni ug Pinehas, nga didto uban sa Arka, 
namatay. Usa ka Benjaminhon nagdali gikan sa 
panggubatan aron itaho kini kang Eli. Kay buta ug 
maluya na, ang 98-anyos nga si Eli naglingkod sa 
lingkoranan daplin sa dalan, ang iyang kasing- 
kasing nangurog tungod sa Arka. Sa pagkadu- 
ngog nga ang Arka nailog, si Eli natikay-ang ug 
namatay tungod sa pagkabali sa iyang liog.---1Sa 
4:2-18. 

Laing silot ang midangat sa banay ni Eli pinaagi 
sa mga kamot ni Haring Saul, kinsa sa walay koka- 
luoy nagsugo sa pagpatay sa mga saserdote sa 
Nob, ang mga kaliwat ni Eli pinaagi sa anak nga la- 
laki ni Pinehas nga si Ahitub. (1Sa 14:3, 22:11, 18) 
Si Abiatar lamang nga anak nga lalaki ni Ahimelek 
ang nakaikyas sa pagpamatay ug nagpadayon sa 
pag-alagad ingong saserdote sa tibuok yugto sa 
paghari ni David. (1Sa 22:20, 2Sa 19:11) Apan, si 
Abiatar gitangtang ni Solomon sa pagkasaserdote 
tungod sa pagtabang sa rebelyoso ug nakigkunsa- 
bo nga si Adonias. (1Ha 1:7: 2:26, 27) Busa natu- 
man ang paghukom ni Jehova sa balay ni Eli, ug 
ang iyang mga kaliwat gipalagpot gikan sa hataas 
nga pagkasaserdote hangtod sa hangtod.-- 1Sa 3: 
13, 14. 


ELI, II. Sa dihang himalatyon na si Jesus diha 
sa estaka sa pagsakit, sa mga ikasiyam nga takna, 
o mga alas 3:00 s.h., siya mipatugbaw: “Fli, ET! 
lama sa-bachtha'ni?” (“Diyos ko, Diyos ko, nga- 
nong gitalikdan mo ako?”) (Mat 27:46, Mar 15:34) 
Ang mga tumatan-aw naghunahuna nga iyang 
gitawag si Elias. Tingali ilang nasaypan sa pagsa- 
bot ang mga pulong ni Jesus tungod kay ang 
iyang pagsulti dili klaro gumikan sa iyang hilabi- 
hang pag-antos o tungod kay ang iyang diyalekto 
lahi sa ilaha. (Mat 27:47; Mar 15:35) Pinaagi sa 
pagtawag ngadto sa iyang langitnong Amahan, 
nga nag-ila kaniya ingong iyang Diyos, gituman 
ni Jesus ang Salmo 22:1. 


ELIAB [Ang Akong Diyos Maoy Amahan]. 

1. Anak nga lalaki ni Helon sa tribo ni Zabulon, 
usa sa 12 ka pangulo nga gitudlo ni Jehova aron 
motabang kang Moises ug Aaron sa pag-ihap sa 
mga anak nga lalaki sa Israel nga magsundalo. 
(Num 1:1-4, 9, 16) Si Eliab mao ang nangulo sa pa- 
non sa iyang tribo, nga lakip sa tulo-ka-tribo nga 
dibisyon sa kampo sa Juda. (Num 2:3, 7: 10:14- 
16) Dugang pa sa pagpakig-ambit sa ginurupo 
nga paghalad nga gihimo sa mga pangulo human 
sa pagpatindog sa tabernakulo, ang pangulong si 
Eliab human niana naghalad ug kaugalingon ni- 
yang halad sa ikatulong adlaw alang sa inaguras- 
yon sa halaran.--Num 7:1-3, 10, 11, 24-29. 

2. Anak nga lalaki ni Palu sa tribo ni Ruben, 
amahan ni Nemuel. Ang ubang mga anak nga la- 
laki ni Eliab nga si Datan ug Abiram misuportar 
kang Kore sa iyang pagrebelde batok kang Moises 
ug gilamoy kauban sa ilang mga panimalay pina- 
agi sa milagrosong pagbuka sa yuta.--Num 16: 
1, 12, 26:8-10, Deu 11:6. 

3. Usa ka Levihanon sa banay sa mga Kohatnon 
ug usa ka katigulangan ni Samuel nga manalagna. 
(1Cr 6:22, 27, 28, 33, 34) Ginganlan siya ug Eliel sa 
1 Cronicas 6:34 ug Elihu sa 1 Samuel 1:1. 


ELIADA 


4. Ang panganay ni Jese nga amahan ni Haring 
David. (1Sa 17:13, 1Cr 2:13) Nakadayeg pag-ayo si 
Samuel sa panagway ug gitas-on ni Eliab nga tu- 
ngod niana iyang gihunahuna nga siya mao ang 
gipili sa Diyos nga mahimong hari. Apan, gisalik- 
way ni Jehova si Eliab ug gipili si David.-- 1Sa 
16:6-12. 

Si Eliab, Abinadab, ug Sammah, nga tulo ka ka- 
magulangang anak nga lalaki ni Jese, kauban sa 
kasundalohan ni Saul sa dihang gihagit sa Filiste- 
hanong bantogang manggugubat nga si Goliat ang 
mga tawo sa Israel. Sa wala madugay, una pa mo- 
balik si Goliat gikan sa talay sa kasundalohan sa 
mga Filistehanon aron sa pagtamay sa Israel, si 
David nga gisugo sa iyang amahan miabot nga 
nagdalag mga pagkaon alang sa iyang tulo ka igso- 
ong lalaki. Kay nasuko pag-ayo sa pagpangutana ni 
David sa Israelinhong mga manggugubat bahin sa 
ganti nga madawat sa usa nga makapatay kang 
Goliat, gikasab-an pag-ayo ni Eliab si David, nga 
nag-ingon nga siya nagpasagad sa iyang pag-ati- 
man sa iyang katungdanan sa pagkamagbalantay 
ug nag-akusar kaniya nga siya mapangahason ug 
may daotang kasingkasing. (Kini nga asoy bahin sa 
pagsugo kang David ug sa kasuko ni Eliab wala ila- 
kip sa Vatican Manuscript Num. 1209.)--1Sa 17:13, 
17, 26-28. 

Sa ulahi pa gayod, mopatim-aw nga ang anak 
nga lalaki ni David nga si Jerimot naminyo kang 
Abihail nga anak nga babaye ni Eliab.---2Cr 11:18. 

5. Usa sa mga Gadhanon nga mitipon kang Da- 
vid samtang siya ilalom pa sa mga pagpig-ot tu- 
ngod kang Haring Saul. Ang mga Gadhanon gihu- 
bit ingong “maisog, mga tawong gamhanan,” nga 
ang labing ubos maoy katumbas sa usa ka gatos, 
ug ang labing dako maoy katumbas sa usa ka libo. 
-1Cr 12:1, 8, 9, 14. 

6. Usa ka Levihanong maghohoni sa ikaduhang 
dibisyon nga mitabang sa pagtugtog sa dihang gi- 
pabalhin ni Haring David ang arka ni Jehova ngad- 
to sa Jerusalem gikan sa balay ni Obed-edom. 
— 1Cr 15:18, 20, 25; 16:5. 


ELIABA [Ang Diyos Nagtago]. Usa ka Saalbon- 
hon; usa sa gamhanang mga tawo ni David.—2Sa 
23:32; 1Cr 11:33. 


ELIADA [Ang Diyos Nahibalo]. 

1. Usa ka anak nga lalaki ni David nga natawo 
sa Jerusalem. (2Sa 5:13-16, 1Cr 3:5-8) Gitawag ug 
Beeliada sa 1 Cronicas 14:7. 

2. Ang amahan sa usa ka magsusukol ni Solo- 
mon nga ginganlag Rezon.--- 1Ha 11:23. 

3. Usa ka Benjaminhong opisyal sa kasundalo- 
han nga nangulo sa 200,000 ka magpapana pana- 
hon sa paghari ni Jehosapat.--2Cr 17:12, 17. 


ELIAKIM 


ELIAKIM [Ang Akong Diyos Nagbangon]. 

1. Anak nga lalaki ni Hilkias, pangulong admi- 
nistrador sa mga kalihokan sa balay ni Ezequias 
nga hari sa Juda sa dihang gisulong ang Juda 
sa Asiryanhong hari nga si Senakerib niadtong 
732 W.K.P. 

Samtang si Sebna mao pa ang “nagdumala sa 
balay,” gitagna ni manalagnang Isaias nga siya 
tangtangon gikan niini nga katungdanan ug puli- 
han ni Eliakim, kinsa gitawag ni Jehova nga “akong 
alagad.” Ang pagpuli pagahimoon pinaagi sa pag- 
sul-ob kang Eliakim sa opisyal nga taas nga besti 
ug paha ni Sebna. Dugang pa, “ang yawi sa balay 
ni David” igabutang sa abaga ni Eliakim, nga nag- 
pasabot nga siya maoy piyalan sa pagdumala sa 
mga lawak sa hari ug sa awtoridad sa paghukom 
kon kinsa ang mahimong dawaton sa pag-alagad 
sa hari.--Isa 22:15-24. 

Kay naghupot niining opisyal nga katungdanan, 
si Eliakim, si Sebna nga sekretaryo, ug si Joa, lag- 
mit ang tigtala, migula aron makigsulti kang Rab- 
sake, kinsa miadto sa Jerusalem uban ang dakong 
pundok sa kasundalohan aron pasurenderon ang 
siyudad. Unya, nga ginisi ang mga besti, silang 
tulo nagtaho sa mga pulong sa tigpamaba ni Sena- 
kerib ngadto kang Haring Ezequias, nga sa baylo 
nagsugo kang Eliakim, Sebna, ug sa mga ansiyano 
sa mga saserdote nga moadto kang Isaias aron 
magpakisayod kang Jehova.--Isa 36:11, 22: 37:1, 2; 
2Ha 18:17, 18, 26, 36, 37; 19:1, 2. 

2. Hari sa Juda (628-618 W.K.P.) kinsa gibutang 
ni Paraon Neko sa trono ug giilisdan ang iyang nga- 
lan ug Jehoiakim. Si Eliakim maoy anak nga la- 
laki ni Haring Josias.--2Ha 23:34, tan-awa ang 
JEHOIAKIM. 

3. Usa sa Levihanong mga saserdote nga nagda- 
la ug mga trompeta kinsa apil sa parada nga gihikay 
ni Nehemias panahon sa inagurasyon sa pagtukod 
pag-usab sa paril sa Jerusalem.---Neh 12:31, 41. 

4. Usa ka katigulangan ni Jose nga amaama ni 
Jesus.--Mat 1:13. 

5. Usa ka katigulangan ni Maria nga yutan-ong 
inahan ni Jesus.---Luc 3:30. 


ELIAM [Diyos sa Katawhan]. 

1. Amahan ni Bat-seba. (2Sa 11:3) Gitawag ug 
Amiel sa 1 Cronicas 3:5. 

2. Usa sa gamhanang mga tawo ni David; anak 
nga lalaki ni Ahitopel. (2Sa 23:34) Lagmit nga siya 
ra usab ang Num. 1, nga tungod niana si Bat-seba 
maoy apong babaye ni Ahitopel. 

ELIAS [Ang Akong Diyos Mao si Jehova]. 

1. Usa sa pangunang mga manalagna sa Israel. 
Lagmit ang iyang balay maoy didto sa Tisbe, nga 
gituohan sa pipila nga usa ka balangay sa yuta sa 

Gilead, sa S sa Suba sa Jordan. (1Ha 17:1) Nagsu- 
god siya sa iyang dugayng karera ingong mana- 
lagna sa Israel sa panahon sa pagmando ni Ha- 
ring Ahab, kinsa nagsugod sa pagmando sa mga 
940 W.K.P., ug nagpadayon sa panahon sa pagha- 
ri sa anak nga lalaki ni Ahab nga si Ahazias 
(nagsugod sa mga 919 W.K.P.). (1Ha 22:51) Ang 
kataposang higayon nga gihisgotan siya nga nag- 
alagad ingong manalagna (niining panahona alang 
sa Juda) maoy sa hinapos sa walo-ka-tuig nga pag- 
mando ni Haring Jehoram sa Juda, ug ang maong 
pagmando nagsugod niadtong 913 W.K.P.---2Cr 
21:12-15, 2Ha 8:16. 

Pinaagi ni Elias, si Jehova nagpalig-on sa matu- 
od nga pagsimba sa panahong ang espirituwal ug 
moral nga kondisyon sa Israel mius-os ngadto sa 
makapabalakang ubos nga kahimtang. Si Haring 
Ahab nga anak nga lalaki ni Omri nagpadayon sa 
pagsimba sa nating baka nga gitukod ni Jeroboam, 
ug mas daotan pa niini, nagminyo siya kang Jeze- 
bel nga anak nga babaye sa hari sa Sidon nga si Et- 
baal. Ubos sa iyang impluwensiya, gipadako pag- 
ayo ni Ahab ang iyang mga sala nga labaw sa 
tanang nangaging mga hari sa Israel pinaagi sa 
pagduso sa pagsimba kang Baal sa hilabihan ga- 
yod. Ang mga saserdote ug mga manalagna ni 
Baal midaghan, ug ang kadunotan miabot sa kina- 
tayuktokan. Ang pagdumot ni Jezebel kang Jehova 
maoy nakaingon sa paglutos ug pagpatay sa mga 
manalagna, sila napugos sa pagtago sa mga la- 
ngob.--1Ha 16:30-33, 18: 13. 

Gitagan-an ug Pagkaon sa mga Uwak. Si 
Elias unang gihisgotan diha sa asoy sa dihang gi- 
padala siya ni Jehova aron ipahibalo ang pagkasti- 
go sa Israel tungod sa ilang mga sala. Ang iyang 
unang gipahayag nga mga pulong mao: “Ingon nga 
buhi si Jehova nga Diyos sa Israel nga sa atu- 
bangan niya ako nagabarog.” Si Elias nag-ingon 
nga si Jehova ang buhing Diyos sa Israel nagsugo 
nga walay ulan o yamog nga modangat sulod sa 
usa ka yugto sa mga tuig, gawas kon pinaagi sa pu- 
long ni Elias. Kini nga yugto maoy tulo ka tuig ug 
unom ka bulan. (1Ha 17:1, San 5:17) Human niini 
nga pahibalo si Jehova nagsugo kang Elias sa pag- 
adto sa bul-oganang walog sa Kerit sa S sa Jordan 
sa teritoryo sa tribo ni Gad. Dinhi, sa milagrosong 
paagi, ang mga uwak nagdalag pagkaon alang ka- 
niya. Siya miinom ug tubig gikan sa bul-oganang 
walog, nga sa gitakdang panahon mamad-an tu- 
ngod sa hulaw. Si Jehova nagpadayon sa pagtultol 
kaniya, nagpaadto kaniya sa gawas sa teritoryo 
sa Israel ngadto sa Zarepta, usa ka Fenicianhong 
lungsod nga sakop sa Sidon niadtong panahona. 
Dinhi, duol sa siyudad sa Sidon, diin nagmando si 
Etbaal nga ugangang lalaki ni Haring Ahab (1Ha 

16:31), nahimamat ni Elias ang usa ka babayeng 
balo nga naghikay sa kataposang pagkaon alang 
kaniya ug sa iyang anak nga lalaki pinaagi sa ilang 
kataposang diyutayng harina ug lana. Si Elias nag- 
hangyo ug tinapay, nga nagsaad nga tagan-an siya 
ni Jehova sa panahon sa hulaw. Tungod kay siya 
miila kaniya ingong tawo sa Diyos, siya misugot ug 
gipanalanginan. (Itandi ang Mat 10:41, 42.) Sa pa- 
nahon sa pag-estar ni Elias sa iyang balay ang 
anak nga lalaki sa balo namatay. Si Elias nag-ampo 
sa Diyos, kinsa nagpabalik sa iyang kinabuhi, ang 
unang gitala nga pagkabanhaw ug ang ikatulo sa 
walo ka milagro ni Elias.-- 1Ha 17. 


Giunsa pagsilsil ni Elias sa Israel 
nga si Jehova mao gayod ang 
matuod nga Diyos? 


Sa kasamtangan, si Ahab wala magmalampo- 
son sa pagpangita kang Elias sa tanang dapit, 
nga sa walay duhaduha aron sa pagpatay kaniya. 
(1Ha 18:10) Sa kataposan gisugo sa Diyos si Elias 
nga magpakita kang Ahab. Si Elias nakigtagbo 
kang Ahab ug naghangyo nga makigkita sa 450 
ka manalagna ni Baal ug sa 400 ka manalagna 
sa sagradong poste (Asera). Si Ahab nagpatigom 
sa mga manalagna didto sa Bukid sa Carmelo, nga 
dili layo gikan sa Dagat Mediteranyo. (HULAGWAY, 
Tomo 1, p. 950) Si Elias niining higayona, atuba- 
ngan sa katawhan, nagsugyot ug usa ka pagsulay 
aron pamatud-an kon kinsa ang matuod nga Diyos 
nga pagasundon. Ang diyos nga motubag pinaagi 
sa pag-ut-0ot sa baka nga ihalad kaniya mao ang il- 
hon sa tanan. Kay gihunahuna nga kini makataro- 
nganon, miuyon ang katawhan. Unang gisangpit si 
Baal, apan wala motubag. Walay kalayo, walay pa- 
matuod nga si Baal maoy usa ka buhing diyos, bi- 
sag ang iyang mga manalagna nagpadayon sa 
pag-ampo kaniya, o0, nagsamad pa gani sa ilang 
kaugalingon sumala sa ilang rituwal. Sila nagki- 
angkiang palibot sa halaran sa daghang takna ila- 
lom sa naglagiting nga kainit sa adlaw samtang 
si Elias walay kokaluoy nga nagyagayaga kani- 
la, nga nagpasamot sa ilang pagkatarantar.--- 1Ha 
18:18-29. 

Karon turno na ni Elias. Gigamit ang 12 ka bato, 
iyang giayo ang usa ka halaran nga nalumpag, lag- 
mit tungod sa sugo ni Jezebel. Dayon gisugo niya 
ang katawhan nga bas-on sa tubig ang halad ug 
ang halaran sa tulo ka higayon, bisan ang kanal pa- 
libot sa halaran nga naglibot sa luna nga tingali 
32 m (103 p) kuwadrado napuno sa tubig. (1Ha 
18:30-35) Sa hapit na ang panahon sa adlaw-adlaw 
nga paghalad sa halad-nga-lugas sa gabii, si Elias 
nag-ampo kas-a kang Jehova, kinsa nagpadala ug 

kalayo gikan sa mga langit sa pag-ut-ot dili lamang 
sa halad kondili usab sa mga kahoy, sa mga bato sa 
halaran, ug sa tubig diha sa kanal. (1Ha 18:36-38) 
Ang katawhan nga nakakita niini miyukbo ug mi- 
ingon: “Si Jehova mao ang matuod nga Diyos! Si 
Jehova mao ang matuod nga Diyos!” Dayon gipa- 
patay ni Elias ang tanang 450 ka manalagna ni 
Baal didto sa bul-oganang walog sa Kison. Sa pag- 
tubag sa pag-ampo ni Elias, gipahunong ni Jehova 
ang hulaw pinaagi sa pagpabundak sa ulan. Pinaa- 
gi sa gahom ni Jehova si Elias niadtong higayona 
midagan nga nag-una sa karo ni Ahab, tingali 
mga 30 km (19 mi) ang gilay-on paingon sa Jez- 
reel.--- 1Ha 18:39-46. 

Mikalagiw Gikan Kang Jezebel. Sa dihang 
gipahibalo bahin sa kamatayon sa iyang mga ma- 
nalagna ni Baal, si Rayna Jezebel nanumpa sa pag- 
patay kang Elias. Tungod sa kahadlok mikalagiw si 
Elias mga 150 km (95 mi) pahabagatan-kasadpan 
paingon sa Beer-seba, hangtod sa K sa ubos sa Pa- 
tayng Dagat. (MAPA, Tomo 1, p. 949) Nagbiya sa 
iyang tig-alagad didto, mipalayo pa siya ngadto sa 
kamingawan nga nag-ampo nga mamatay. Dinhi 
ang manulonda ni Jehova nagpakita kaniya, aron 
sa pag-andam kaniya alang sa halayo nga panaw 
paingon sa “bukid sa matuod nga Diyos,” sa Horeb 
(Sinai). Gipalig-on sulod sa 40-ka-adlaw nga pa- 
naw pinaagi sa iyang gikaon niadtong higayona, 
siya nakapanaw sa gilay-ong kapin sa 300 km 
(190 mi). Sa Horeb, si Jehova nakigsulti kaniya hu- 
man sa makalilisang nga pagpasundayag sa ga- 
hom diha sa hangin, sa linog, ug sa kalayo. Si Je- 
hova wala diha niana nga mga pasundayag, dili 
siya usa ka diyos sa kinatiyahan, o kinaiyanhong 
mga puwersa nga gipersonipikar lamang. Kining 
kinaiyanhong mga puwersa maoy kapahayagan la- 
mang sa iyang aktibong gahom, dili si Jehova mis- 
mo. Ang Labing Gamhanan nagpakita kang Elias 
nga siya aduna pay buluhaton nga pagabuhaton 
ingong usa ka manalagna. Gitul-id ni Jehova ang 
kaisipan ni Elias nga nagtuong siya na lamang ang 
magsisimba sa matuod nga Diyos diha sa Israel pi- 
naagi sa pagpakita nga aduna pay 7,000 nga wala 
moyukbo kang Baal. Siya nagpadala pagbalik kang 
Elias ngadto sa iyang asaynment, nga nagngalan 
sa tulo ka tawo nga pagadihogan, o sugoon, aron sa 
pagbuhat sa buluhaton ni Jehova: si Hazael ingong 
hari sa Sirya, si Jehu ingong hari sa Israel, ug si Eli- 
seo ingong iyang manununod.--- 1Ha 19:1-18. 

Nagtudlo Kang Eliseo Ingong Manununod. 
Unya si Elias mipanaw paingon sa lungsod nga 
natawhan ni Eliseo, sa Abel-mehola. Sa dihang 
nakaplagan ni Elias si Eliseo nga nagdaro diha 
sa uma, iyang gisul-ob kaniya ang iyang opis- 
yal nga besti, nga nagpaila sa pagtudlo, o pagdi- 
hog. Si Eliseo suod nga misunod kang Flias sukad 

niadtong higayona ingong iyang tig-alagad. Siya sa 
walay duhaduha kauban ni Elias sa laing higayon 
aron managna batok kang Ahab. Ang hakog nga 
hari nga nagsimba kang Baal ilegal nga nag-ilog sa 
usa ka parasan, ang panulondon ni Nabot nga Jez- 
reelinhon, pinaagi sa pagtugot sa iyang asawa nga 
si Jezebel sa paggamit ug bakak nga mga sum- 
bong, bakak nga mga saksi, ug dili matarong nga 
mga maghuhukom aron mabuno si Nabot. Si Elias 
nakigkita kang Ahab didto sa parasan ug nagsulti 
kang Ahab nga ang iyang dugo pagatilaan sa mga 
iro diha sa samang dapit nga kini nagtila sa dugo ni 
Nabot. Siya nagpahibalo usab nga ang samang hi- 
tabo modangat kang Jezebel.--- 1Ha 19:19: 21:1-26. 

Mga tulo ka tuig sa ulahi si Ahab namatay sa gu- 
bat. Ang iyang karong iggugubat gihugasan did- 
to sa linaw sa Samaria, ug ang mga iro nagtila 
sa iyang dugo. Apan, ang pagpatay kang Jezebel 
gidangtan pa tingalig mga 15 ka tuig sa ulahi. 
Si Ahab gipulihan sa iyang anak nga lalaki nga 
si Ahazias. Kini nga hari nagsunod sa daotang 
mga lakang sa iyang amahan, kay sa dihang siya 
naangol tungod sa usa ka aksidente siya miliso 
sa bakak nga diyos nga si Baal-zebub, ang diyos sa 
Ekron, aron sa pagpakisayod labot sa sangpotanan 
sa iyang sakit. Si Elias nagpahibalo kaniya sa pu- 
long ni Jehova nga tungod niana siya tinong ma- 
matay. Sa dihang si Ahazias nagpadalag tulo ka 
sunodsunod nga pundok sa pagkuha kang Elias, 
nga ang matag pundok gilangkoban ug usa ka pa- 
ngulo nga may 50 ka tawo, ang manalagna nagpa- 
kanaog ug kalayo gikan sa mga langit aron sa pag- 
laglag sa unang duha ka pundok, apan tungod sa 
pangamuyo sa pangulo sa ikatulong pundok, si 
Elias miuban kaniya aron personal nga ipahayag 
ang paghukom batok kang Ahazias.---1Ha 22:1, 37, 
38, 2Ha 1:1-17. 

Si Eliseo Mipuli Kaniya. Nahiuyon sa pag- 
tudlo ni Elias kang Eliseo ingong manalagna ka- 
tuigan una pa niana, miabot ang panahon nga 
kinahanglang ibalhin na ni Elias ang kupo sa pag- 
kamanalagna ngadto kang Eliseo, kinsa nabansay 
na pag-ayo. Nahitabo kini panahon sa pagmando 
sa manununod ni Ahazias, ang iyang igsoong lala- 
ki nga si Jehoram sa Israel. Niadtong panahona si 
Elias miadto sa Bethel, gikan didto mipaingon sa 
Jerico ug milugsong sa Jordan, ug si Eliseo uban 
gayod kaniya niining tibuok nga panaw. Didto gi- 
gantihan si Eliseo tungod sa iyang pagkamatinu- 
manon pinaagi sa pagkakita sa usa ka nagkalayong 
karo nga iggugubat ug sa nagkalayong mga kaba- 
yo ug kang Elias nga mikayab diha sa usa ka alim- 
pulos ngadto sa mga langit. Gikuha ni Eliseo ang 
opisyal nga besti ni Elias nga nahulog gikan kani- 
ya, ug naangkon niya ang “duha ka bahin” (sama 

sa bahin sa panganayng anak nga lalaki) sa espiri- 
tu ni Elias, usa ka espiritu sa kaisog ug sa pagkahi- 
mong “bug-os nangabugho alang kang Jehova nga 
Diyos sa mga panon.”---2Ha 2:1-13, 1Ha 19:10, 14, 
itandi ang Deu 21:17. 

Si Elias wala mamatay niining higayona, ni mi- 
adto siya sa dili-makitang dominyo sa mga espiri- 
tu, apan siya gibalhin sa laing buluhaton sa pagpa- 
nagna. (Ju 3:13) Posible gayod kini sanglit si Eliseo 
wala man mohimog bisan unsang yugto sa pagba- 
lata alang sa iyang agalon. Daghang tuig human sa 
iyang pagkayab diha sa alimpulos, si Elias buhi pa 
gihapon ug aktibo ingong manalagna, niining higa- 
yona ngadto sa hari sa Juda. Tungod sa daotang 
dalan nga gisubay ni Haring Jehoram sa Juda, si 
Elias nagsulat kaniya nga nagpahayag sa paghu- 
kom ni Jehova, nga natuman wala madugay hu- 
man niadto.--2Cr 21:12-15, tan-awa ang LANGIT 
(Pagkayab Ngadto sa Langit). 

Mga Milagro. “Walo ka milagro ang gipasidu- 
ngog kang Elias diha sa asoy sa Bibliya. Kini mao: 
(1) pagtak-op sa langit aron dili moulan, (2) pada- 
yong suplay sa harina ug lana sa babayeng balo sa 
Zarepta, (3) pagbanhaw sa anak nga lalaki sa baba- 
yeng balo, (4) pagpakanaog ug kalayo gikan sa la- 
ngit ingong tubag sa pag-ampo, (5) pagpaulan 
aron matapos ang hulaw ingong tubag sa pag- 
ampo, (6) pagpakanaog ug kalayo nganha sa kapi- 
tan ni Haring Ahazias ug sa iyang 50 ka tawo, 
(7) pagpakanaog ug kalayo nganha sa ikaduhang 
kapitan ug sa iyang 50 ka tawo, ug (8) pagbahin sa 
Suba sa Jordan pinaagi sa paghapak niini sa iyang 
opisyal nga besti. Ang iyang pagkayab sa mga la- 
ngit milagroso usab, apan kini nahitabo ingong di- 
rektang buhat sa Diyos, dili tungod sa pag-ampo o 
pahayag ni Elias. 

Si Elias maoy usa ka gamhanang manlalaban sa 
matuod nga pagsimba ni Jehova. Siya nakahimog 
dakong malaglagong buhat batok sa Baalismo sa 
Israel: ang buluhaton nga iyang gisugdan gipa- 
dayon ni Eliseo, ug ang pagpatay kang Jezebel 
ug ang paglaglag sa mahugaw nga Baalismo sa 
mga taga-Sidon gibuhat ni Jehu. Sa adlaw ni Elias 
7,000, lakip kang Abdias nga tigdumala sa pani- 
malay ni Ahab, ang nakaplagang matinumanon 
kang Jehova, sa walay duhaduha ang pipila kanila 
gipalig-on gayod ni Elias. Gitudlo ni Elias si Eli- 
seo ingong iyang manununod, apan ang pagdihog 
kang Hazael ug kang Jehu gitugyan ngadto kang 
Eliseo. 

Sa walay duhaduha si Elias ang gipunting ni 
apostol Pablo sa dihang siya naghisgot “kang Sam- 
uel ug sa ubang mga manalagna, nga tungod sa 
pagtuo . . . nagpatunhay sa pagkamatarong ... 
Ang mga babaye midawat sa ilang mga patay pi- 

naagi sa pagkabanhaw.” Busa siya maoy lakip sa 
“panganod” sa matinumanong mga saksi sa kara- 
ang panahon. (Heb 11:32-35, 12:1) Ang tinun-an 
nga si Santiago nagpunting kang Elias ingong pa- 
matuod sa pagkaepektibo sa mga pag-ampo sa 
“usa ka tawo nga may pagbati nga sama kana- 
to,” kinsa sa pagkamatarong nag-alagad sa Diyos. 
San 5:16-18. 

Buluhatong Matagnaon sa mga Butang nga 
Moabot. Mga 450 ka tuig human sa panahon ni 
Elias, si Malaquias nagtagna nga si Elias nga ma- 
nalagna motungha sa “dili pa moabot ang dako ug 
makalilisang nga adlaw ni Jehova.” (Mal 4:5, 6) 
Ang mga Hudiyo sa adlaw ni Jesus nagpaabot sa 
pagtungha ni Elias aron matuman kining tagnaa. 
(Mat 17:10) Ang uban nagtuo nga si Jesus mao si 
Elias. (Mat 16:14) Si Juan nga Tigbawtismo, nga 
nagsul-ob ug besti nga balhibo ug bakos nga panit 
sa iyang hawak sama sa gibuhat ni Elias, miingon 
usab nga siya dili si Elias. (2Ha 1:8, Mat 3:4: Ju 
1:21) Ang manulonda wala magsulti kang Zacarias 
nga amahan ni Juan, nga si Juan mao si Elias, apan 
siya makabaton “sa espiritu ug gahom ni Elias... 
aron sa pag-andam alang kang Jehova ug usa ka 
katawhan nga inandam.” (Luc 1:17) Gipakita ni Je- 
sus nga gibuhat ni Juan ang maong buluhaton 
apan wala ilha sa mga Hudiyo. (Mat 17:11-13) Hu- 
man mamatay si Juan, si Elias uban kang Moises 
nagpakita diha sa panan-awon panahon sa pagka- 
usab sa dagway ni Jesus, nga nagpaila nga aduna 
pay mahitabo nga gihawasan sa buluhaton nga gi- 
buhat ni Elias.---Mar 9:1-8. 

2. Usa ka anak nga lalaki sa Benjaminhong si 
Jeroham, usa ka molupyo sa Jerusalem ug pangu- 
lo sa iyang balay.--ICr 8:1, 27, 28. 

3. Usa ka Levihanong saserdote “sa mga anak 
nga lalaki ni Harim” (1Cr 24:8, Esd 2:1, 2, 39) 
nga lakip niadtong mituman sa tambag ni Esdras 
sa pagpapahawa sa ilang langyawng mga asawa. 
- Esd 10:21, 44. 

4. Usa ka kaliwat ni Elam nga lakip niadtong 
mituman sa tambag ni Esdras sa pagpapahawa sa 
ilang langyawng mga asawa.---Esd 10:26, 44. 


ELIASAP 
wag)]. 

1. Anak nga lalaki ni Deuel (o Reuel) sa tribo ni 
Gad; usa sa 12 ka pangulo nga gipili ni Jehova sa 
pagtabang kang Moises ug Aaron sa pag-ihap sa 
mga lalaki nga mosulod sa pagkasundalo. (Num 
1:1-4, 14: 2:14) Si Eliasap mao ang nangulo sa ka- 
sundalohan sa iyang tribo, nga maoy bahin sa 
tulo-ka-tribo nga dibisyon sa kampo ni Ruben. 
(Num 2:10-15, 10:18-20) Dugang pa sa pagpakig- 
ambit sa ginurupo nga paghalad nga gihimo sa 

mga pangulo human sa pagpatindog sa taberna- 
kulo, si Eliasap naghalad usab sa iyang kaugali- 
ngong halad sa ikaunom nga adlaw alang sa ina- 
gurasyon sa halaran.--Num 7:1, 2, 10, 42-47. 

2. Anak nga lalaki ni Lael ug pangulo sa balay 
sa amahan sa mga Gersonhon. Ubos sa pagtultol 
ni Fliasap, gidala sa mga Gersonhon ang mga ta- 
bon sa tolda ug ang tabil sa ganghaan sa taberna- 
kulo, ang tabil sa ganghaan sa sawang ug ang 
mga kortina sa sawang maingon man ang mga 
pisi sa tolda.--Num 3:21-26. 


ELIASIB [Ang Akong Diyos Nagbalik (Nagda- 
la Pag-usab)]. 

1. Usa ka Levihanon gikan sa mga anak nga la- 
laki ni Aaron nga natungnan sa ripa sa ika-11 nga 
saserdotehanong dibisyon sa panahon ni David. 
--ICr 24:1, 5, 6, 12. 

2. Amahan sa usa ka Jehohanan.---Esd 10:6. 

3. Usa ka Levihanon nga mag-aawit sa templo 
nga lakip niadtong nagpapahawa sa ilang lang- 
yawng mga asawa sa panahon ni Esdras.---Esd 10: 
16, 17, 23, 24, 44. 

4. Kaliwat ni Zatu nga lakip usab sa mga lala- 
king nagpapahawa sa ilang langyawng mga asa- 
wa.--Esd 10:16, 17, 27, 44. 

5. Kaliwat ni Bani nga lakip usab niadtong nag- 
papahawa sa ilang langyawng mga asawa.---Esd 
10:16, 17, 34, 36, 44. 

6. Apo nga lalaki ni Jesua, kinsa mibalik uban 
kang Zorobabel gikan sa pagkadestiyero sa Ba- 
bilonya. Si Eliasib maoy hataas nga saserdote 
sa mga adlaw ni Nehemias ug nakig-ambit sa 
uban pang mga saserdote sa pagtukod pag-usab 
sa Ganghaan sa Karnero sa paril sa Jerusalem. 
(Neh 12:1, 10; 3:1) Sa dihang wala si Nehemias, gi- 
hugawan ni Eliasib ang templo pinaagi sa paghi- 
mo ug usa ka lawak-kan-anan diha sa sawang sa 
templo alang sa iyang paryente nga si Tobias nga 
Ammonhanon. Apan, sa iyang pagbalik, gisalibay 
ni Nehemias ang muwebles ni Tobias ug gipahin- 
loan ang mga lawak-kan-anan. Giabog usab ni 
Nehemias ang usa sa mga anak nga lalaki ni Joia- 
da nga anak nga lalaki ni Eliasib tungod sa iyang 
pagpakigminyo sa anak nga babaye ni Sanbalat 
nga Horonhon.---Neh 13:4, 5, 7-9, 28. 

7. Anak nga lalaki ni Elioenai, usa ka kaliwat ni 
Haring David.---1Cr 3:1, 5, 10, 24. 


ELIATA [Ang Akong Diyos Miabot]. Usa ka 
anak nga lalaki ni Heman kinsa, panahon sa pag- 
mando ni Haring David, gitudlo pinaagig ripa nga 
mahimong usa ka maghohoni sa ika-20 nga pun- 
dok nga tig-alagad sa balay ni Jehova.--1Cr 25: 
1, 4-6, 9, 27. 

ELIDAD [Ang Akong Diyos Nahigugma]. Usa 
ka pangulong Benjaminhon, ang anak nga lalaki 
ni Kislon, tungod sa sugo ni Jehova, siya gitudlo 
nga direktang moapil sa pagbahinbahin sa Yutang 
Saad taliwala sa mga Israelinhon.---Num 34:17, 18, 
21, 29. 


ELIEHO-ENAI [Ang Akong mga Mata Naga- 
tan-aw Kang Jehova]. 

1. Usa ka magbalantay-sa-ganghaan sa mga 
Korehanon nga gitudlo ni David, ang ikapitong 
anak nga lalaki ni Meselemias sa tribo ni Levi.---1Cr 
26:1-3. 

2. Ang anak nga lalaki ni Zeraias kinsa, inuba- 
nan sa 200 ka lalaki sa balay sa amahan ni Pahat- 
moab, mibalik gikan sa Babilonya ngadto sa Jeru- 
salem uban kang Esdras.---Esd 8:1, 4. 


ELIEL [Ang Akong Diyos Maoy Diyos]. 

1. Usa sa mga pangulo sa katunga nga tribo ni 
Manases. Sama sa ubang mga pangulo, si Eliel 
maoy usa ka maisog, gamhanang tawo, ug lalaking 
bantogan.---1Cr 5:24. 

2. Usa ka Levihanon sa banay sa mga Kohatnon 
ug katigulangan sa manalagnang si Samuel. (1Cr 
6:33, 34) Dayag nga gitawag siya nga Elihu sa 
1 Samuel 1:1 ug Eliab sa 1 Cronicas 6:27. 

3. Usa ka kaliwat ni Simei sa tribo ni Benjamin. 
--ICr 8:1, 20, 21. 

4. Usa ka kaliwat ni Sasak sa tribo ni Benjamin. 
— 1Cr 8:1, 22, 25. 

5. Usa ka Mahavihanon, usa sa mga tawong 
gamhanan ni David.--1Cr 11:26, 46. 

6. Usa pa sa mga tawong gamhanan ni David. 
— 1Cr 11:26, 47. 

7. Usa ka Gadhanon, usa sa mga matulin, ma- 
isog, gamhanang mga tawo nga mibulag dapig 
kang David samtang siya ilalom pa sa mga pagpig- 
ot ni Haring Saul. Ang labing ubos niining mga 
Gadhanon gihubit nga katumbas sa usa ka gatos, 
ug ang labing dako maoy katumbas sa usa ka libo. 
—1Cr 12:1, 8, 11, 14. 

8. Anak nga lalaki ni Hebron, usa sa mga pa- 
ngulong Levihanon nga gipili ni David nga modala 
sa Arka ngadto sa Jerusalem.--1Cr 15:9, 11, 12. 

9. Usa ka Levihanong komisyonado sa kiliran ni 
Conanias, kinsa mao ang tinugyanan “sa amot ug 
sa ikapulo ug sa balaang mga butang” sa mga ad- 
law ni Haring Ezequias.---2Cr 31:11-13. 


ELIENAI ([pinamubo sa Elieho-enai]. Usa ka 
kaliwat ni Simei sa tribo ni Benjamin nga nagpuyo 
sa Jerusalem.--1Cr 8:1, 20, 21, 28. 
ELIEZER [Ang Akong Diyos Maoy Magtata- 
bang]. 

1. Usa ka tawong taga-Damasco ug mopatim- 
awng manununod unta sa walay-anak nga si Abra- 

ham. Gitawag siya ni Abraham nga “usa ka anak 
nga lalaki sa akong panimalay.” (Gen 15:2, 3) Ang 
arkeolohikanhong mga kaplag, sama sa mga papan 
gikan sa Nuzi, nagpatin-aw nganong giisip ni Ab- 
raham si Eliezer nga iyang manununod. Kasagaran 
ang walay-anak nga mga magtiayon mosagop ug 
anak nga lalaki nga moatiman kanila sa pagkatigu- 
lang ug magpalubong kanila inigkamatay, ug hu- 
man niana makapanunod sa katigayonan. Apan, 
gilatid usab nga kon manganak silag usa ka anak 
nga lalaki human magsagop, ang tinuod nga anak 
mao ang mahimong pangunang manununod. 

Lagmit si Eliezer mao ang gihisgotan nga kina- 
magulangang alagad ni Abraham ug tigduma- 
la sa iyang panimalay, nga gisugo ni Abraham 
ngadto sa panimalay ni Nahor sa ibabawng Meso- 
potamia aron sa pagkuhag asawa alang kang Isa- 
ac. Sama sa iyang agalong si Abraham, si Eliezer 
midangop kang Jehova alang sa giya ug miila sa 
Iyang pagtultol.---Gen 24:2, 4, 12-14, 56. 

2. Ang manghod sa duha ka anak nga lalaki ni 
Moises, nga ginganlag Eliezer ni Moises tungod 
kay ang Diyos maoy iyang magtatabang sa paglu- 
was kang Moises gikan sa espada ni Paraon. (Ex 
18:4) Si Eliezer adunay usa lamang ka anak nga 
lalaki, si Rehabias, nga pinaagi kaniya naggikan 
ang daghang kaliwat. Sa adlaw ni David usa niini 
nga mga kaliwat, si Selomot, kauban sa iyang mga 
igsoong lalaki, gitudlo sa pagdumala sa tanang 
butang nga gibalaan.--1Cr 23:17: 26:25, 26, 28. 

3. Usa ka anak nga lalaki ni Beker ug kaliwat ni 
Benjamin.--1Cr 7:6, 8. 

4. Usa sa pito ka saserdote nga nagpalanog sa 
mga trompeta atubangan sa arka ni Jehova sa di- 
hang gidala kini ni David ngadto sa Jerusalem gi- 
kan sa balay ni Obed-edom.---1Cr 15:24. 

5. Anak nga lalaki ni Zikri ug pangulo sa tri- 
bo ni Ruben panahon sa paghari ni David.--1Cr 
27:16. 

6. Anak nga lalaki ni Dodavahu sa Maresa, usa 
ka manalagna nga nagtagna nga si Jehova maga- 
gun-ob sa mga buhat ni Haring Jehosapat tungod 
sa iyang pakigkombuya sa daotan nga si Haring 
Ahazias sa pagbuhat ug mga barko.--2Cr 20:35- 
37, 1Ha 22:48. 

7. Usa sa mga pangulo sa mga destiyero nga 
namalik sa Jerusalem uban kang Esdras.---Esd 
8:16. 

8. Usa ka saserdote sa “mga anak nga lalaki ni 
Jesua” nga apil niadtong misunod sa tambag ni 
Esdras ug misaad sa pagpapahawa sa ilang lang- 
yawng mga asawa.---Esd 10:18, 19. 

9. Usa ka Levihanon nga apil sa mga lalaking 
nagpapahawa sa ilang langyawng mga asawa, nga 
misunod sa tambag ni Esdras.---Esd 10:23, 44. 

10. Usa ka kaliwat ni Harim nga apil niadtong 
nagpatalinghog sa pulong ni Esdras sa pagpapa- 
hawa sa ilang langyawng mga asawa.--Esd 10: 
31, 44. 

11. Usa ka katigulangan sa yutan-ong inahan 
ni Jesus nga si Maria.---Luc 3:29. 


ELIHOREP [lagmit, Diyos sa Tingtugnaw]. Usa 
ka anak nga lalaki ni Sisa kinsa, kauban ni Ahias 
nga iyang igsoong lalaki, nag-alagad ingong sek- 
retaryo ni Haring Solomon.---1Ha 4:1-3. 


ELIHU [Siya ang Akong Diyos]. 

1. “Anak nga lalaki ni Barakel nga Buzihanon 
sa banay ni Ram.” Ingong kaliwat ni Buz, dayag 
nga si Elihu maoy layo nga paryente ni Abraham. 
(Job 32:1, 2, 6; Gen 22:20, 21) Lagmit nga nami- 
naw pag-ayo si Elihu sa tibuok nga debate tali 
kang Job ug sa iyang tulo kunohay ka maghuhu- 
pay. Apan, agig pagtahod tungod sa ilang pa- 
nuigon, siya nagpakahilom hangtod nga natapos 
ang tanan sa pagsulti. Bisag gitawag si Elihu sa 
modernong mga kritiko ingong tabian, nga nag- 
ingon nga ang iyang mga pakigpulong makapuol 
tungod sa kataas, ang mga pulong ni Elihu dili kay 
naggikan sa usa ka batan-on nga walay tahod. 
Siya bug-os nasayod nga ang kaalam dili kay iya 
lamang sa mga tigulang, kondili ang espiritu sa 
Diyos mao ang naghimo sa usa nga tinuod nga 
maalamon. Busa, si Elihu misalig pag-ayo sa espi- 
ritu sa Diyos. Sa ingon siya tukmang nakasabot 
nga napakyas si Job sa pagsabot nga ang pagbin- 
dikar kang Jehova nga Diyos labi pang hinungda- 
non kay sa pagbindikar kang bisan kinsang tawo 
ug ang tulo ka higala ni Job nagpahayag gayod 
nga daotan ang Diyos.---Job 32:2-9, 18. 

Si Elihu walay pinalabi, ug wala mogamit ug ma- 
ulog-ulogong titulo alang kang bisan kinsa. Iyang 
glila nga siya, sama kang Job, hinimo sa yutang- 
kulonon ug ang Labing Gamhanan mao ang iyang 
Maglalalang. Dili tuyo ni Elihu nga hadlokon si Job 
apan namulong kaniya ingong usa ka tinuod nga 
higala, nga nagtawag kang Job sa iyang ngalan, 
butang nga wala buhata ni Elipaz, Bildad, o Zopar. 
--Job 32:21, 22, 33:1, 6. 

Sa tanang bahin gibayaw ni Elihu ang posisyon 
sa matuod nga Diyos: Ang Labing Gamhanan ma- 
tarong ug moganti sa matag usa sumala sa iyang 
panggawi. Siya mohukom nga walay pagpalabi ug 
bug-os nasayod sa binuhatan sa mga tawo. Ang 
Diyos mamati sa pagtuaw sa mga sinakit. Siya usa 
ka Magtutudlo nga maghimo sa mga tawo nga mas 
maalamon kay sa kahayopan. Bakak lamang ang 
dili pamatian sa Diyos, ug busa gidasig ni Elihu si 
Job sa paghulat Kaniya. Dugang pa, gipasaligan ni 
Elihu si Job nga ang Diyos nag-uban kaniya ug dili 


ELIM 


Niya tipigang buhi ang mga daotan, apan kadtong 
nag-alagad Kaniya “matapos nila ang ilang mga 
adlaw diha sa kon unsay maayo.” (Job 36:11) Da- 
yon gitambagan si Job nga bayawon ang mga bu- 
hat sa Diyos, ang dakong Magtatagana, kinsa da- 
gayang nagahatag ug pagkaon. Giawhag ni Elihu si 
Job sa pagtagad sa dagkong mga butang nga nahi- 
mo sa Diyos ug sa Iyang pagkontrolar sa kinaiyan- 
hong mga puwersa, nga nagdasig kang Job nga 
"magmatinagdanon sa katingalahang mga buhat 
sa Diyos.” (Job 37:14) Si Elihu mihinapos pinaagi sa 
hamiling mga pulong, nga nag-ingon mahitungod 
sa Labing Gamhanan: “Siya binayaw sa gahom, ug 
ang hustisya ug ang dagayang pagkamatarong dili 
niya pagatamayon. Busa ang mga tawo angay nga 
mahadlok kaniya.”--Job 37:23, 24: kap 34-37. 

Pinaagi lamang sa espiritu sa Diyos nga si Flihu 
tukmang nakatino sa mga butang ug nakasulti sa 
mga pulong nga natuman nganha kang Job sa di- 
hang siya napasig-uli: “Luwasa siya gikan sa pag- 
kahulog sa gahong! Ako nakakaplag ug usa ka 
lukat! Mabag-o ang iyang unod labi pa kay sa pag- 
kabatan-on, mahibalik siya sa mga adlaw sa ka- 
baskog sa iyang pagkabatan-on.”--Job 33:24, 25. 

2. Katigulangan sa manalagnang si Samuel, 
ang anak nga lalaki ni Tohu. (1Sa 1:1) Dayag nga 
si Elihu gitawag usab ug Eliab ug Eliel.--1Cr 6: 
27, 34. 

3. Gituohan nga mao ang kamagulangang ig- 
soon ni Haring David nga si Eliab, nahimong prin- 
sipe sa tribo ni Juda.— 1Cr 27:18, 22, itandi ang 
1Sa 16:6: tan-awa ang ELIAB Num. 4. 

4. Usa sa pito ka pangulo sa linibo nga sakop ni 
Manases ug mitalikod dapig kang David sa Ziklag. 
— 1Cr 12:20. 

5. Usa ka Korehanon sa banay ni Obed-edom 
nga usa ka magbalantay-sa-ganghaan sa balay sa 
Diyos, nga gitudlo sa panahon sa paghari ni David. 
— 1Cr 26:1, 4, 7, 8. 


ELIKA. Usa sa gamhanang mga tawo ni Da- 
vid, dayag nga gikan sa lungsod sa Harod.---2Sa 
23:25. 


ELIM [Dagkong mga Kahoy]. Ang ikaduhang 
dapit nga gikampohan sa mga Israelinhon human 
motabok sa Pulang Dagat. (Ex 15:27: 16:1: Num 
33:9, 10) Bisan tuod ang tukmang nahimutangan 
niini dili matino, sagad nga kini gituohang mao 
ang Wadi Gharandel sa Peninsula sa Sinai, mga 
88 km (55 mi) sa HHS sa Suez. Sama sa Elim sa 
Bibliya, nga adunay “napulog-duha ka tubod sa 
tubig ug kapitoan ka kahoyng palma,” kining mo- 
dernong lugar ilado kaayo nga tubigang dapit nga 
may katanoman ug mga palma. 


ELIMAS 


ELIMAS [Barangan]. Ang ngalan sa propes- 
yon o titulo sa “usa ka tawo, usa ka barangan, usa 
ka mini nga manalagna,” nga ginganlan ug Bar- 
Jesus, usa ka Hudiyo nga nagpuyo sa pulo sa Cipro 
sa unang siglo K.P. (Buh 13:6-8) Sa dihang si Lu- 
cas nag-ingon nga “barangan . . . maoy hubad sa 
iyang ngalan,” ang gitumong mao ang gigamit ni- 
ini nga ngalang Elimas, dili ang Bar-Jesus. Naan- 
dan sa mga Hudiyo niadtong panahona ang pag- 
pakigbahin sa mga kalaki sa salamangka ug sa 
pagpamarang ug, kon nagpuyo sa Gregong kati- 
lingban, naandan usab ang pagbaton ug usa ka 
Gregong ngalan.--Buh 8:9-11, 19:17-19: tan-awa 
ang BAR-JESUS. 


ELIMELEK [Ang Akong Diyos Maoy Hari]. 
Usa ka tawo sa Betlehem kinsa, uban sa iyang asa- 
wa nga si Noemi ug sa ilang duha ka anak nga la- 
laki nga si Malon ug Kilion, mibiya sa Juda tungod 
sa usa ka gutom sa mga adlaw sa mga Maghuhu- 
kom ug mipuyo ingong langyaw sa Moab, diin did- 
to siya namatay.--Ru 1:1-3. 


ELIOENAI [pinamubo sa Flieho-enail. 

1. Usa ka anak nga lalaki ni Nearias ug kaliwat 
ni Haring Solomon. Si Elioenai mao ang amahan 
ni Hodavia, Eliasib, Pelaias, Akub, Johanan, Dela- 
ias, ug Anani.— 1Cr 3:10, 23, 24. 

2. Usa ka pangulo sa tribo ni Simeon.---1Cr 4: 
24, 36-38. 

3. Usa ka anak nga lalaki ni Beker ug kaliwat ni 
Benjamin.--1Cr 7:6, 8. 

4. Usa ka saserdote sa “mga anak ni Pasur” nga 
lakip niadtong namati sa awhag ni Esdras sa pag- 
papahawa sa ilang langyawng mga asawa.---Esd 
2:36, 38, 10:18, 19, 22. 

5. Usa ka kaliwat ni Zatu. Si Elioenai maoy la- 
kip niadtong nagpapahawa sa ilang langyawng 
mga asawa sa panahon ni Esdras.---Esd 10:27, 44. 

6. Usa sa mga saserdote nga may mga trompe- 
ta nga didto sa parada nga gihikay ni Nehemias sa 
panahon sa inagurasyon sa paril sa Jerusalem. 
--Neh 12:27, 31, 40, 41. 


ELIPAL [lagmit, Ang Akong Diyos Nagpatali- 
wala]. Ang anak nga lalaki ni Ur nga gitala lakip 
sa gamhanang mga tawo sa kasundalohan ni Da- 
Vid. Si Elipal tingali mao ang Elipelet sa 2 Samuel 
23:34.--1Cr 11:26, 35. 


ELIPAZ. 

1. Panganay nga anak nga lalaki ni Esau, pina- 
agi sa iyang Canaanhong asawa nga si Ada. Unom 
o pito sa mga anak nga lalaki ni Elipaz, lakip kang 
Teman, Omar, ug Amalek, nahimong mga sultan 
sa Edomhanong mga tribo.---Gen 36:4, 10-12, 15, 
16; 1Cr 1:35, 36, tan-awa ang SULTAN. 

2. Usa sa tulo ka higala ni Job. (Job 2:11) Usa ka 
Temanhon, lagmit siya maoy kaliwat sa Num. 1, 
busa usa ka kaliwat ni Abraham ug layong par- 
yente ni Job. Siya ug ang iyang mga kaliwat nag- 
pasigarbo sa ilang kaalam. (Jer 49:7) Sa tulo ka 
“maghuhupay,” mopatim-awng si Elipaz mao ang 
labing prominente ug impluwensiyado, nga nag- 
paila usab nga lagmit siya ang kamagulangan. 
Siya mao ang unang namulong sa tulo ka hug- 
nang debate, ug mas taas ang iyang mga pakig- 
pulong. 

Ingon niini ang pangatarongan ni Flipaz sa 
iyang unang pakigpulong: “Kinsa ba ang walay 
sala nga nawagtang sukad? Ug diin ba nga ang 
matul-id napapha sukad?” Busa, siya mihinapos 
nga si Job nakabuhat gayod ug daotan nga takos 
silotan sa Diyos. (Job kap 4, 5) Sa iyang ikaduha 
nga grabeng pagsaway gibiaybiay ni Elipaz ang 
kaalam ni Job: “Ang tawong maalamon motubag 
ba pinaagi sa kawang nga kahibalo, o pun-on ba 
niya ang iyang tiyan sa hangin nga timog? ... 
Unsa may imong nasabtan nga wala usab kana- 
mo?” Gipasabot ni Elipaz nga si Job “nagpakita 
sa iyang kaugalingon nga labaw” kay “sa Labing 
Gamhanan.” Sa pagtapos sa iyang ikaduhang wa- 
lay pasukaranang akusasyon batok sa maayong 
mga hiyas ni Job, ang Edomhanon naghubit kang 
Job ingong usa ka apostata, nga nagpuyo sa mga 
tolda sa panghiphip, usa ka tawo nga puno sa 
panglimbong. (Job 15) Sa kataposan gisakit ni Eli- 
paz si Job sa ikatulong higayon, nga bakak nga 
nag-akusar kaniya sa tanang matang sa salaod 
--pagpangilkil, paghikaw sa tubig ug tinapay gi- 
kan sa mga kabos, ug pagdaogdaog sa mga baba- 
yeng balo ug mga ilo.---Job 22. 

Human sa ikaduhang pangatake ni Elipaz si Job 
maayong mitubag: “Kamong tanan maoy samo- 
kan nga mga maghuhupay! Aduna bay kataposan 
sa kawang nga mga pulong?” (Job 16:2, 3) Pag- 
kahuman sa mga debate si Jehova mismo mii- 
ngon kang EFlipaz: “Miinit ang akong kasuko ba- 
tok kanimo ug sa imong duha ka higala, kay 
kamo wala mosulti sa tinuod mahitungod kanako 
ingon sa akong alagad nga si Job.” Giingnan si 
Elipaz nga sila kinahanglang magtanyag ug ha- 
ad ug unya si Job mag-ampo alang kanila.---Job 
42:7-9. 


ELIPELEHU [lagmit, Hinaot ang Diyos Mag- 
palahi Kaniya]. Usa ka Levihanong maghohoni sa 
ikaduhang dibisyon nga nag-alagad ingong usa sa 
mga tagdumala sa pagpatugtog sa alpa sa di- 
hang gibalhin ang sagradong Arka gikan sa balay 
ni Obed-edom ngadto sa Jerusalem.--1Cr 15:17, 
18, 21. 

ELIPELET [Ang Akong Diyos Maoy Kaikya- 
san, Diyos sa Pag-ikyas]. 
1. Anak nga lalaki ni Ahasbai, usa sa gamha- 


nang mga tawo ni David. (2Sa 23:34) Si Elipelet 
lagmit mao ang Elipal sa 1 Cronicas 11:35. 

2. Usa ka anak nga lalaki nga natawo kang Da- 
vid didto sa Jerusalem (1Cr 3:5, 6), gitawag usab 
ug Elpelet sa 1 Cronicas 14:5. 

3. Ang kataposang ginganlang anak nga lalaki 
ni David nga natawo didto sa Jerusalem. (2Sa 5: 16, 
1Cr 3:8; 14:7) Ang mga komentarista, nga wala 
mag-isip nga ang pagsubli niining ngalana diha sa 
asoy sa Cronicas ingong sayop sa magkokopya, 
nagtuo nga kining ikaduhang Flipelet natawo hu- 
man mamatay ang unang anak nga lalaki nga nag- 
baton sa samang ngalan. 

4. Ang ikatulong anak nga lalaki ni Esek, usa ka 
kaliwat ni Haring Saul.--1Cr 8:33, 39. 

5. Usa ka kaliwat ni Adonikam nga mibalik uban 
kang Esdras ngadto sa Jerusalem gikan sa Babilon- 
ya.--Esd 8:1, 13. 

6. Usa ka tawong gitala lakip niadtong nagku- 
hag langyawng mga asawa apan kinsa, agig pagtu- 
man sa tambag ni Esdras, nagpapahawa kanila. 
--Esd 10:33, 44. 


ELISA. Anak nga lalaki ni Javan ug pangulo sa 
banay nga gikan kaniya “ang katawhan sa kapulo- 
an sa mga nasod mikaylap.” (Gen 10:4, 5: 1Cr 1:7) 
Ang laing bugtong paghisgot sa Bibliya sa Flisa 
maoy diha sa awit sa pagbangotan nga gipatugbaw 
batok sa Tiro, diin kini makita ingong ngalan sa usa 
ka yuta o rehiyon nga nakignegosyo sa Tiro. Ang 
Tiro gilarawan ingong mahulagwayong barko, nga 
gisangkapan sa daghang nasod, uban “sa mga pulo 
sa Elisa” nga nagtagana ug “asul nga hilo ug balhi- 
bo sa karnero nga tininag morado” ingong tabon sa 
andana sa barko (tingali usa ka matang sa trapal 
nga gigamit nga salimbong gikan sa kainit sa ad- 
law ug sa ulan).---Eze 27:1-7. 

Gigamit sa unang-siglo nga Hudiyong historya- 
dor nga si Josephus ang ngalan nga Halisas (Elisa) 
alang sa mga Halisaen (mga Aeolianhon), usa sa 
gigikanang mga sanga sa katawhang Grego. (Jew- 
ish Antiquities, I, 127 [vi, 1]) Sa panahon ni Eze- 
quiel ang ngalang Aeolis nagtumong sa gamayng 
bahin lamang sa K nga baybayon sa Asia Minor. 
Ang kaamgid sa ngalan nga Elisa nailado diha sa 
distrito sa Elis sa AK nga baybayon sa Peloponne- 
sus (ang habagatang peninsula sa Gresya). Ang 
mga Grego nabantog usab nga nagtukod ug mga 
kolonya sa habagatang Italya ug sa pulo sa Sicilia, 
ug ang Aramaikong Targum sa pagkomento sa 
Ezequiel 27:7 nagpaila sa Elisa ingong “ang lalawi- 
gan sa Italya.” Ang bisan hain niini nga mga dapit 
mohaom sa asoy ni Ezequiel sa diwa nga kini maoy 


ELISAMA 


mga rehiyon nga daghag purpura nga tina nga gi- 
pakahamili pag-ayo, apan dili matino kon kining 
mga dapita nalangkit sa Elisa, gawas lamang nga 
ang gibug-aton sa ebidensiya nagpunting sa Gres- 
ya inay sa Amihanang Aprika o sa Cipro. Makata- 
ronganon usab nga ang mga kaliwat ni Elisa lagmit 
wala magpondo sa usa ka dapit apan latas sa kasig- 
lohan ang rehiyon nga ilang gipuy-an mahimong 
nausab o midako ug ang ngalan nga Elisa sa ingon 
hayan gigamit alang sa nagkalainlaing mga dapit 
sa nagkalainlaing mga panahon. 


ELISABET [Gr., Eleisa'bet gikan sa Heb., 'Eli- 
she'va, nga nagkahulogang “Ang Akong Diyos 
Maoy Dagaya, Diyos sa Kadagaya"]. Ang mahinad- 
lokon-sa-Diyos nga asawa sa saserdote nga si Za- 
carias ug ang inahan ni Juan nga Tigbawtismo. Si 
Elisabet maoy kaliwat sa saserdotehanong banay 
ni Aaron nga Levihanon. Siya ug ang iyang bana 
taas nag panuigon sa dihang ang manulonda nga 
si Gabriel nagpakita kang Zacarias diha sa Balaan 
nga dapit sa templo ug nagpahibalo nga si Elisabet 
manganak ug usa ka anak nga lalaki nga pagataw- 
gon ug Juan. Sa dihang nagmabdos, si Elisabet 
naglain sa iyang kaugalingon sulod sa lima ka bu- 
lan. Sa ikaunom nga bulan sa iyang pagmabdos 
siya giduaw sa iyang paryente nga si Maria. Sa ma- 
ong okasyon ang wala pa mahimugso nga si Juan 
miulpot sulod sa tagoangkan sa iyang inahan, ug si 
Elisabet, nga napuno sa balaang espiritu, nagdayeg 
kang Maria ug sa bunga sa iyang tagoangkan, nga 
nagtawag kaniya nga “ang inahan sa akong Ginoo.” 
--Luc 1:5-7, 11-13, 24, 39-43. 


ELISAMA 
talinghog)]. 

1. Anak nga lalaki ni Amihud sa tribo ni Epraim, 
apohan ni Josue. (Num 1:10: 2:18, 1Cr 7:26, 27) Si 
Elisama maoy usa sa 12 ka pangulo nga gitudlo ni 
Jehova aron motabang kang Moises ug Aaron sa 
pagrehistro sa mga anak nga lalaki sa Israel nga 
magsundalo. Siya nangulo usab sa panon sa iyang 
tribo. (Num 1:1-4, 17: 2:18: 10:22) Gawas pa sa 
pagpakig-ambit sa ginurupo nga paghalad nga gi- 
himo sa mga pangulo human sa pagpatindog sa ta- 
bernakulo, si Elisama human niana naghalad ug 
kaugalingon niyang halad sa ikapitong adlaw alang 
sa inagurasyon sa halaran.--Num 7:1, 2, 5, 10, 11, 
48-53. 

2. Anak nga lalaki ni Jekamias sa tribo ni Juda. 
— 1Cr 2:3, 41. 

3. Usa ka anak nga lalaki nga natawo kang Da- 
vid didto sa Jerusalem. Kini nga Elisama gitala 
ingong Elisua sa 2 Samuel 5:15, sa 1 Cronicas 14:5, 
ug sa duha ka Hebreohanong manuskrito sa 1 Cro- 
nicas 3:6. Giisip sa kadaghanan nga ang Elisua mao 
ang eksaktong ngalan, sanglit ang ngalang Elisama 


[Ang Akong Diyos Namati (Nagpa- 


ELISAPAT 


milutaw pag-usab sa 1 Cronicas 3:8 ug busa mahi- 
mong sayon rang nakayuhot sa bersikulo 6 tu- 
ngod sa sayop sa magkokopya. Hinunoa, sanglit 
ang Hebreohanon nga Masoretikong teksto, ang 
Gregong Septuagint, ang Syriac nga Peshitta, ug 
ang Latin nga Vulgate naggamit sa ngalang “Elisa- 
ma” sa 1 Cronicas 3:6, kini nga porma sa ngalan 
gipabilin sa Bag-ong Kalibotang Hubad maingon 
man sa ubang mga hubad. 

4. Laing anak nga lalaki nga natawo kang David 
didto sa Jerusalem.---2Sa 5:16, 1Cr 3:8, 14:7. 

5. Usa ka saserdote sa mga adlaw ni Haring Je- 
hosapat kinsa, duyog sa ubang mga Levihanon ug 
mga prinsipe, “nagpadayon sa paglibot sa tanang 
siyudad sa Juda ug sa pagpanudlo taliwala sa ka- 
tawhan.”--2Cr 17:1, 7-9. 

6. Usa ka sekretaryo sa palasyo ni Haring Je- 
hoiakim.---Jer 36:12, 20, 21. 

7. Apohang lalaki ni Ismael nga nagpatay sa 
Hudiyong gobernador nga si Gedalias.---2Ha 25:25; 
Jer 41:1-3. 


ELISAPAT [Ang Akong Diyos Naghukom]. 
Usa sa mga pangulo sa ginatos nga kaniya naghi- 
mo ug pakigsaad si Jehoiada nga saserdote ug hu- 
man niadto usa sa gipadala ngadto sa tibuok Juda 
aron sa pagtigom sa mga Levihanon ug sa mga 
pangulo sa mga balay sa mga amahan sa Israel. 
(2Cr 23:1, 2) Gipaluyohan ni Elisapat si Jehoiada 
sa pagpanalipod sa pagkahari ni Jehoas nga mao 
ang may katungod nga manununod sa trono ug sa 
pagpalagpot sa mangingilog nga si Atalia. 


ELISEBA [Ang Akong Diyos Maoy Dagaya: 
Diyos sa Kadagaya]. Ang anak nga babaye ni 
Aminadab ug asawa ni Aaron nga igsoong lalaki 
ni Moises. Si Eliseba ug si Aaron nanganak kang 
Nadab, Abihu, Eleasar, ug Itamar. Ang iyang ig- 
soong lalaki nga si Nason maoy pangulo sa mga 
anak ni Juda.---Ex 6:23; Num 2:3. 


ELISEO [Ang Diyos Maoy Kaluwasan]. Ang 
anak nga lalaki ni Sapat ug usa ka manalagna ni 
Jehova sa ikanapulo ug ikasiyam nga siglo W.K.P.: 
manununod sa manalagnang si Elias. Gitultolan ni 
Jehova si Elias aron dihogan si Eliseo nga taga- 
Abel-mehola. Sa dihang nakaplagan ni Elias si Eli- 
seo nga nagdaro, iyang gisul-ob kaniya ang iyang 
opisyal nga besti, nga nagpaila sa pagkatudlo kani- 
ya. (1Ha 19:16) Si Eliseo nagdaro diha sa ulahi sa 
12 ka parisan nga torong baka, ug siya ang “ikana- 
pulog-duha” nga nagdaro. Makaiikag nga sa ika-19 
nga siglo si William Thomson diha sa The Land 
and the Book (1887, p. 144) nagtaho nga maoy ba- 
tasan sa mga Arabo nga magtinabangay sa pag- 
trabaho ginamit ang ilang gagmayng mga daro, ug 

ang usa ka magpupugas dali rang makapugas sa 
tanan nga ilang gidarohan sa tibuok adlaw. Si Eli- 
seo nga diha sa kinaulahian sa grupo, makahimo sa 
paghunong nga dili mabalda ang trabaho sa uban. 
Ang kamatuoran nga iyang gihalad ang usa ka pa- 
risan sa mga torong baka ug gihimong sugnod ang 
mga galamiton niini nagpamatuod sa pagkadili-la- 
ngayan, pagkadeterminado, ug pagpabili ni Eliseo 
sa pagdapit ni Jehova. Human makaandam ug pag- 
kaon, mibiya dayon si Eliseo aron mosunod kang 
Elias.--1Ha 19:19-21. 

Tingali sulod sa unom ka tuig si Eliseo nagsilbing 
tig-alagad ni Elias. Si Elias nag-alagad ingong pa- 
ngulong manalagna, ug si Eliseo suod nga nag-ala- 
gad uban kaniya, nga nailhan ingong maoy ‘mobu- 
bo ug tubig sa mga kamot ni Elias' sa dihang 
hugasan ni Elias ang iyang mga kamot.---2Ha 2: 
3-5, 3:11. 

Si Eliseo, sukad nga siya miduyog kang Elias, na- 
nagna didto sa Israel panahon sa paghari nila Ha- 
ring Ahab, Ahazias, Jehoram, Jehu, ug hangtod sa 
paghari ni Jehoas. Ang nagmando niadtong tungo- 
ra sa Juda mao si Jehosapat, Jehoram, Ahazias, 
Atalia, Jehoas, ug lagmit, si Amazias. Si Eliseo na- 
kagugol ug mga 60 ka tuig sa pag-alagad nga nag- 
inusara human mobiya si Elias.--MAPA, Tomo 1, 
p. 949. 

Mopatim-aw nga dili ang tanang rekord sa bulu- 
haton ni Eliseo sa pagpanagna diha sa Ikaduhang 
Hari hinan-ay nga kronolohikanhon. Pananglitan, 
sa kapitulo 5, si Gehazi gihampak sa sanla, nga 
nagpahilayo kaniya gikan sa katilingban. Apan, sa 
kapitulo 8, siya nakigsulti sa mahigalaong paagi 
kang Jehoram sa Israel. Dugang pa, ang kamata- 
yon ni Haring Jehoas sa Israel girekord sa kapitu- 
lo 13, apan kini gisundan sa rekord sa iyang kata- 
posang pagpakigkita kang Eliseo. (2Ha 13:12-21) Sa 
pipila ka bahin sa asoy, ang mga buluhaton ug 
ang mga milagro ni Eliseo daw gihan-ay suma- 
la sa ilang matang o pagkaamgid, pananglitan: 
(1) mga butang nga naghisgot alang sa kaayohan 
sa mga manalagna ug sa indibiduwal nga mga 
tawo (2Ha 4:1-6:7), dayon (2) mga butang nga 
may kalabotan sa nasod ug sa hari.--2Ha 6:8- 
7:20. 

Mipuli Kang Elias. Ang buluhaton ni Eliseo 
ingong manununod ni Elias nagsugod niadtong 
mga 917 W.K.P. o wala madugay human niadto, 
sa dihang mikayab si Elias pinaagi sa usa ka alim- 
pulos ngadto sa mga langit. (2Ha 1:17: 2:1, 11, 12) 
Sa wala pa mobiya si Elias, si Eliseo nangayo ka- 
niya ug “duha ka bahin sa [iyang] espiritu,” nga 
mao, usa ka dobleng bahin, nga maoy ihatag 
alang sa panganayng anak nga lalaki. Nabatonan 
niya kini nga katungdanan tungod sa iyang opis- 

yal nga pagkatudlo ingong manununod ni Elias sa 
dihang gisul-ob ni Elias ang iyang opisyal nga 
besti ngadto kaniya. (2Ha 2:9) Si Elias, kay naka- 
sabot nga dili siya ang makahatag niini, misulti 
kang Eliseo nga, sa dihang iyang makita si Elias 
nga kuhaon gikan kaniya, ang iyang gitinguha 
ihatag. Gikompirmar kini ni Jehova pinaagi sa 
pagtugot kang Eliseo nga makakita kang Elias nga 
mikayab sa langit pinaagi sa alimpulos. Sa dihang 
mibiya si Elias, ang iyang kupo, ang iyang opisyal 
nga besti, nahulog gikan kaniya. Gipunit kini ni 
Eliseo, sa ingon nagpaila sa iyang kaugalingon 
ingong manununod ni Elias. Didto sa daplin sa 
Suba sa Jordan, gipakita ni Jehova nga siya naga- 
uban kang Eliseo sa dihang sa milagrosong paagi 
iyang gibahin ang katubigan sa Jordan sa dihang 
gihampak kini ni Eliseo pinaagi sa opisyal nga 
besti.---2Ha 2:9-15. 

Sa dihang siya nakatabok sa Jordan, si Eliseo mi- 
balik sa grupo sa mga anak nga lalaki sa mga ma- 
nalagna sa Jerico. Ang dugang kalig-onan nga si 
Eliseo mao ang pangulo sa pundok sa mga mana- 
lagna sa Diyos mao ang iyang pag-ayo sa suplay sa 
tubig sa siyudad sa Jerico, nga kanhi dili maayo ug 
nagpahinabog pagkakuha sa mga gisabak. Miadto 
sa tinubdan sa tubig, siya nagsabulak niini ug asin 
gikan sa gamayng bag-o nga panaksan, ug “ang 
tubig nagpadayong naayo hangtod niining adla- 
wa."--2Ha 2:19-22. 

Gikan sa Jerico, si Eliseo mitungas sa Bethel, 
mga 900 m (3,000 p) ibabaw sa lebel sa dagat, 
diin siya miduaw kanhi sa usa ka grupo sa mga 
anak nga lalaki sa mga manalagna uban kang El- 
ias. (2Ha 2:3) Diha sa dalan, usa ka pundok sa 
delingkuwenteng kabataan migula ug nagpasi- 
pala pag-ayo kaniya ug sa iyang katungdanan 
ingong usa ka manalagna. “Tungas, upaw! Tu- 
ngas, upaw!” sila nagyagayaga. Buot nilang ipasa- 
bot nga mopadayon siya sa pagtungas ngadto sa 
Bethel o kaha mahanaw gikan sa yuta ingon sa gi- 
tuohan nilang gihimo ni Elias. (2Ha 2:11) Aron 
tudloan kining mga bataa ug ang ilang mga gini- 
kanan sa pagtahod sa mga manalagna ni Jehova, 
siya milingi ug gipanghimaraot sila sa ngalan ni 
Jehova. Dihadiha ang duha ka bayeng oso nang- 
gula gikan sa kakahoyan ug nagkuniskunis sa 42 
kanila.---2Ha 2:23, 24. 

Si Haring Jehoram sa Israel, Haring Jehosapat sa 
Juda, ug ang hari sa Edom natanggong sa kami- 
ngawan nga walay tubig panahon sa usa ka panaw 
aron sa pagsumpo sa pag-alsa ni Haring Mesa sa 
Moab (kinsa maoy nagtukod sa gitawag nga Bato 
sa Moab). Si Haring Jehosapat nagpatawag ug ma- 
nalagna sa Diyos. Dili alang sa kaayohan ni Jeho- 
ram, apan tungod sa pagtahod kang Jehosapat, 

kinsa giuyonan ni Jehova, si Eliseo nagpatawag ug 
usa ka manunugtog sa kinuldasan nga tulonggon, 
aron nga ubos sa gahom sa musika siya unta ma- 
kadawat ug pag-inspirar gikan kang Jehova. (Itan- 
di ang 1Sa 10:5, 6.) Gipakalot ni Eliseo ang kataw- 
han ug mga kanal. Pagkaugma kini napuno sa 
tubig. Sa dihang ang adlaw sa sayong kabuntagon 
misidlak ibabaw sa tubig sa mga kanal, nahimo ki- 
ning daw sama sa dugo ngadto sa mga Moabiha- 
non. Kay naghunahuna nga ang Israel ug ang 
ilang mga kaabin nangamatay tungod kay nag- 
unay, ang mga Moabihanon milihok dayon aron 
sa pagkuha sa agawonon. Apan sa ilang dakong 
kakurat ang Israel nanindog ug nagpildi kanila. 
(2Ha 3:4-27) Kini nahitabo tali niadtong 917 ug 
913 W.K.P. 

Usa ka serye sa mga milagro nga naglangkit sa 
mga hitabo sulod sa panimalay makita karon diha 
sa rekord ni Eliseo. Usa ka babayeng balo sa kan- 
hing mga anak nga lalaki sa mga manalagna anaa 
sa dakong panginahanglan. Sa milagrosong paagi 
gipadaghan ni Eliseo ang iyang diyutayng suplay 
sa lana ug giluwas ang iyang mga anak aron dili 
mahimong mga ulipon ngadto sa iyang tigpautang. 
(2Ha 4:1-7) Kini nga milagro maoy sama sa ikadu- 
hang milagro ni Elias, diin iyang gipadaghan ang 
harina ug ang lana sa babayeng balo sa Zarepta. 
—1Ha 17:8-16. 

Didto sa Sunem sa Walog sa Jezreel, usa ka ini- 
lang babaye nagpakita ug talagsaong pagkamaabi- 
abihon ngadto kang Eliseo tungod kay giila niya 
siya ingong “usa ka balaang tawo sa Diyos,” nga 
nagtagana pa gani ug usa ka lawak alang kaniya 
kay siya kanunay man nga moagi sa iyang balay. 
Tungod sa iyang kamaluloton gisaaran siya ni Eli- 
seo ug usa ka anak nga lalaki, bisan tuod nianang 
tungora tigulang na ang iyang bana. Ingong katu- 
manan sa iyang saad, natawo ang usa ka anak nga 
lalaki mga usa ka tuig sa ulahi, apan siya namatay 
samtang bata pa. Niadtong tungora gihimo ni Eli- 
seo ang una niyang pagbanhaw, gibuhi pag-usab 
ang batang lalaki ingon sa gibuhat ni Elias sa di- 
hang iyang gibanhaw ang anak nga lalaki sa baba- 
yeng balo sa Zarepta. (2Ha 4:8-37; 1Ha 17:17-24) 
Tungod sa iyang gipakitang kamaluloton sa mana- 
lagna sa Diyos, siya tugob nga gigantihan.---Itandi 
ang Mat 10:41. 

Si Eliseo mibalik sa Gilgal sa A sa Bethel didto sa 
kabukiran, ngadto sa mga anak nga lalaki sa mga 
manalagna. Dihay gutom nianang panahona. Sam- 
tang gihikay ang usa ka sinabaw, may usa ka tawo 
nga wala tuyoang naglunod diha niana ug makahi- 
long mga tabayag. Dihadiha, sa dihang gitilawan 
ang sinabaw, sila misinggit: “Adunay kamatayon 
sa kulon, Oh tawo sa matuod nga Diyos.” Sanglit 

dili maayo nga mag-usik ug pagkaon panahon sa 
gutom, gisugo sila ni Eliseo nga mangitag harina, 
gilunod kini sa kulon ug naghimo sa sinabaw nga 
makaon mao nga “walay makadaot diha sa sulod sa 
kulon.”---2Ha 4:38-41. 

Sa malisod nga mga panahon sa gutom, usa 
ka matinumanong nahibilin sa Israelinhong mga 
magsisimba nga wala gayod moyukbo kang Baal 
nagpabili sa mga paningkamot sa mga manalagna 
ni Jehova ug nagtagana kanila ug materyal nga 
pagkaon. Sa dihang gidala sa usa ka tawo ang 20 ka 
tinapay nga sebada ug mga lugas, gisugo ni Eli- 
seo nga kining gamayng suplay ipakaon sa tanan. 
Apan dihay 100 ka tawo sa “mga anak nga lalaki 
sa mga manalagna” nga pakan-on. Bisan pa sa 
mga pagduhaduha sa usa nga nagsilbi niini, ang 
tanan nakakaon ug nangabusog, ug human niana 
diha pay mga salin.---2Ha 4:42-44, itandi ang Mar 
6:35-44. 

Nag-ayo Kang Naaman. Panahon sa iyang 
paghari, si Haring Ben-hadad II sa Sirya nagpada- 
la sa iyang tinahod kaayong pangulo sa kasundalo- 
han nga si Naaman, usa ka sanlahon, ngadto sa 
hari sa Israel aron mamaayo sa iyang sanla. Kining 
maisog nga tawo, bisag sanlahon, nagluwas sa Sir- 
ya. Dayag nga ang pagkasanlahon ni Naaman wala 
makababag kaniya sa paghupot sa maong hataas 
nga katungdanan sa Sirya, apan siya matangta- 
ngan sa maong katungdanan kon siya didto pa sa 
Israel. (Lev 13:46) Gipadala ni Haring Ben-hadad si 
Naaman tungod sa pagpamatuod sa usa ka batang 
babaye nga Israelinhon nga usa ka binihag ug nag- 
alagad sa balay ni Naaman. Kining batang babaye 
misalig kang Jehova ug misugilon sa iyang agalong 
babaye bahin sa manalagna ni Jehova sa Israel nga 
si Eliseo. Ang hari sa Israel nakaseguro nga si Ben- 
hadad buot makig-away kaniya, kay siya miingon: 
“Diyos ba ako, aron sa pagpatay ug sa pagpabuhi?” 
Si Eliseo, sa pagkadungog sa kagul-anan sa hari, 
misulti sa hari, “Palihog, paanhia siya kanako aron 
siya mahibalo nga adunay usa ka manalagna sa Is- 
rael.”---2Ha 5:1-8. 

Si Eliseo wala mogula aron makigkita kang Naa- 
man, apan siya nagpadalag mga instruksiyon pina- 
agi sa iyang tig-alagad nga pakaligoon si Naaman 
sa makapito sa Suba sa Jordan. Sa sinugdan kini 
nakapasuko kang Naaman, apan sa kataposan siya 
nagmapainubsanon sa pagtuman sa maong sim- 
pleng paagi sa pag-ayo ug nahinlo. Si Naaman mi- 
balik ngadto kang Eliseo ug nanumpa nga sukad 
niadto nga higayon siya mag-alagad nga matinu- 
manon kang Jehova nga Diyos sa Israel. Siya nag- 
dala ug yuta sa Israel sa iyang pagpauli, ang “lu- 
wan sa usa ka paris nga mula,” nga diha niini siya 
maghalad kang Jehova, ug sa walay duhaduha mo- 

tan-aw nga patumong sa templo sa Jerusalem. 
Ingong usa ka opisyal sa hari sa Sirya buhaton niya 
ang iyang buluhaton, nga naglakip sa pag-uban sa 
hari ngadto sa balay sa bakak nga diyos nga si Ri- 
mon. Tungod kay siya ang nag-agak sa hari, siya 
kinahanglang moyukbo uban sa hari, apan siya 
miingon nga siya dili na mosimba kang Rimon. 
Siya magabuhat, dili sa usa ka relihiyosong ka- 
tungdanan, kondili sa iyang katungdanan lamang 
sa pag-alagad sa hari. Gitanyagan niya ug gasa si 
Eliseo, apan kini wala dawata. Kini uyon sa prinsip- 
yo nga ang milagro maoy pinaagi sa gahom ni Je- 
hova, dili sa iyang kaugalingon, ug dili siya mana- 
pi sa katungdanan nga gihatag kaniya ni Jehova. 
--2Ha 5:9-19: itandi ang Mat 10:8. 

Si Gehazi nga tig-alagad ni Eliseo, nga dalo alang 
sa hakog nga ganansiya, miagpas kang Naaman ug 
nangayo ug pipila sa mga gasa nga gibalibaran ni 
Eliseo. Nga namakak, iyang gjililong ang maong 
butang gikan kang Eliseo. Ingong nahiangayng si- 
lot, giingnan siya ni Fliseo, “ang sanla ni Naaman 
motapot kanimo ug sa imong kaliwat hangtod sa 
panahong walay tino. "---2Ha 5:20-27. 

Miabot ang panahon nga ang mga anak nga la- 
laki sa mga manalagna nga gipakig-ubanan ni Eli- 
seo kinahanglang mobalhin ngadto sa mas luag 
nga mga puloy-anan. Didto sila sa Suba sa Jordan 
nga namutol ug himoonong mga sagbayan alang 
sa ilang bag-ong balay. Usa sa mga manalagna 
naggamit ug atsa nga hinulaman, ug ang ulo sa 
atsa nahuso ug nahulog sa tubig. Si Eliseo, nga 
dayag nga nabalaka sa kaulawan nga modangat 
unya sa mga manalagna, nag-itsa ug usa ka pira- 
song kahoy ngadto sa tubig nga gikahulgan sa 
atsa, ug ang ulo sa atsa milutaw. Busa si Jeho- 
va nagpamatuod nga siya nagpaluyo sa iyang mga 
manalagna.---2Ha 6:1-7. 

Ang Israel Giluwas Gikan sa Sirya. Pana- 
hon sa paghari ni Haring Jehoram sa Israel, ang 
Sirya naglaraw sa paghimog kalit nga pag-atake 
batok sa Israel. Sa makadaghang higayon ang mga 
plano ni Ben-hadad II gipakyas ni Eliseo, kinsa 
nagbutyag ngadto kang Haring Jehoram sa tanang 
lihok sa mga Siryanhon. Sa sinugdan nagtuo si 
Ben-hadad nga adunay maluibon sa iyang kampo. 
Apan sa dihang iyang nadiskobrehan ang tinuod 
nga hinungdan sa iyang suliran, siya nagpadala ug 
kasundalohan ngadto sa Dotan, gipalibotan kini sa 
mga kabayo ug mga karo nga iggugubat aron dak- 
pon si Eliseo. (HULAGWAY, Tomo 1, p. 950) Nahadlok 
ang tig-alagad ni Eliseo, apan nag-ampo si Eliseo 
sa Diyos nga buksan ang mga mata sa tig-alagad, 
“ug, tan-awa! ang bukirong rehiyon napuno sa mga 
kabayo ug sa mga karong iggugubat nga kala- 
yo nga naglibot kang Eliseo.” Karon, sa dihang 

ang Siryanhong kasundalohan nagkaduol, si Eliseo 
nag-ampo alang sa kasukwahi nga milagro, “Pali- 
hog, hampaka sa pagkabuta kining nasora.” Si Eli- 
seo miingon sa mga Siryanhon, “Sunod kamo ka- 
nako,” apan dili niya sila tultolan pinaagi sa kamot, 
nga nagpasabot nga kadto maoy mental inay nga 
pisikal nga pagkabuta. Wala sila makaila kang Eli- 
seo, kinsa ilang giadto aron kuhaon, ni nasayod sila 
kon asa niya sila dad-a.---2Ha 6:8-19. 


Unsang matanga sa pagkabuta ang 
gihampak ni Jehova sa mga Siryanhon 
nga misulay sa pagdakop kang Eliseo? 


Labot niining matanga sa pagkabuta, si William 
James, sa iyang Principles of Psychology (1981, 
Tomo 1, p. 59), miingon: “Ang labing talagsaong 
epekto sa pagkadaot sa cortex mao ang mental nga 
pagkabuta. Wala gayod kini magtumong sa pagka- 
dili-makakita sa mga butang apan sa pagkawalay- 
katakos sa pag-ila niini. Sa sikolohiya, kini nagka- 
hulogan sa pagkawala sa katakos sa paglangkit tali 
sa mga butang nga nakita sa mata ug kon unsa kini 
sila, ug mahitabo gayod kini kon adunay depekto 
diha sa mga agianan tali sa mga sentro sa panan- 
aw ug sa mga sentro alang sa ubang mga ideya.” 

Sa dihang nadala na ang mga Siryanhon didto sa 
Samaria, si Eliseo nag-ampo nga buksan ni Jehova 
ang ilang mga mata, ug naamgohan sa mga Sir- 
yanhon nga sila didto gayod sa kinatung-an sa Sa- 
maria sa atubangan mismo ni Haring Jehoram. Si 
Eliseo nagpakitag pagtuo sa gahom ni Jehova ug 
wala gayoy gihambin nga pagdumot sa dihang 
iyang gipugngan ang hari sa Israel sa pagpatay sa 
mga Siryanhon, kay siya miingon nga sila samag 
mga binihag sa gubat. Iyang gisultihan ang hari 
nga pakan-on sila, ug sila gihikayan ug kombi- 
ra ug gipapauli. Ang resulta mao: “Bisag kausa 
ang pundok sa mga bandido sa mga Siryanhon 
wala na moadto pag-usab sa yuta sa Israel.”---2Ha 
6:20-23. 

Apan sa ulahi, si Ben-hadad II misulong dili pi- 
naagi sa panagsang mga pagpangagaw kondili pi- 
naagig puwersa ug paglikos sa Samaria. Ang pag- 
likos grabe kaayo nga gani usa ka panghitabo ang 
gitaho ngadto sa hari diin gikaon sa usa ka baba- 
ye ang iyang kaugalingong anak. Ingong anak ni 
Ahab, ang “anak nga lalaki sa usa ka mamumuno,” 
si Haring Jehoram nanumpa sa pagpatay kang Eli- 
seo. Apan wala matuman ang maong hininayak 
nga panumpa. Pag-abot sa balay sa manalagna 
uban sa iyang luyoluyo sa komandante, gipahayag 
ni Jehoram nga nawad-an siya sa tanang paglaom 
nga tabangan ni Jehova. Gipasaligan ni Eliseo ang 

hari nga ang mga suplay sa pagkaon modagaya sa 
pagkasunod adlaw. Gitamay sa luyoluyo sa koman- 
dante sa hari kini nga panagna, nga tungod niana 
si Eliseo miingon kaniya: “Ania, imong makita kini 
sa imong kaugalingong mga mata, apan ikaw dili 
makakaon gikan niini.” Pinaagi sa usa ka dinahu- 
nog nga gipadungog ni Jehova diha sa kampo sa 
mga Siryanhon, nagtuo sila nga ang usa ka dakong 
panon sa kasundalohan sa nag-anib nga kanasoran 
misulong batok kanila, ug sila nangalagiw, nga gi- 
biyaan ang tibuok kampo lakip ang tanang suplay 
nga pagkaon niini. Pagkasayod sa hari sa pagpami- 
ya sa mga Siryanhon, iyang giasayn ang luyoluyo 
sa komandante nga maoy mobantay sa ganghaan 
sa Samaria, ug didto siya namatay nga giyatakya- 
takan sa dihang ang gipanggutom nga panon sa 
mga Israelinhon mihasmag aron sa pagpangagaw 
sa kampo. Iyang nakita ang pagkaon apan wala 
siya makakaon niini.---2Ha 6:24-7:20. 

Si Hazael, Jehu, Ginganlan Ingong mga 
Hari. Iliso nato karon ang atong pagtagad sa Da- 
masco sa Sirya, diin si Haring Ben-hadad II nag- 
higda nga himalatyon. Ang sinugo sa hari nga si 
Hazael misugat kang Eliseo ug nagpakisayod kon 
ang iyang agalon maulian pa ba. Milihok ang espi- 
ritu ni Jehova ug nagpaarang kang Eliseo nga ma- 
kita ang makapasubong kahimtang, nga nakapa- 
guol kang Eliseo: Si Hazael nga malipotong mopuli 
kang Ben-hadad magpahamtang unya ug hilabi- 
hang kadaot sa Israel, apan usa kini ka matarong 
nga paghukom gikan kang Jehova tungod sa ilang 
mga sala. Iyang giingnan si Hazael nga sultihan si 
Ben-hadad: “Ikaw tinong maulian, ug gipakita ni 
Jehova kanako nga siya tinong mamatay.” Gitaho 
ni Hazael ang unang bahin pinaagi sa mga pulong 
apan ang ikaduhang bahin pinaagi sa mga buhat, 
nga gituok ang hari pinaagig basa nga kobrekama 
ug giilog ang trono sa Sirya.---2Ha 8:7-15. 

Aduna pay wala mahuman nga buluhaton si 
Elias nga buhaton ni Eliseo, nga mao, ang pagdi- 
hog kang Jehu ingong tigpahamtang ug silot sa Di- 
yos batok sa daotang balay ni Ahab. (2Ha 9:1-10) 
Gibuhat niya kini kapin sa 18 ka tuig human iha- 
tag ni Jehova ang sugo kang Elias. Nakita ni Eliseo 
ang katumanan sa mga tagna sa 1 Hari 19:15-17 
ug 21:21-24. 

Sa panahon nga gidihogan si Jehu, si Jehoram 
nagmando sa Israel ug si Ahazias nga iyang pag- 
umangkon nagmando sa Juda. Ang Siryanhong si 
Hazael hilabihang nagsakit sa Israel panahon sa 
iyang pagmando, nga nagsamad kang Jehoram sa 
gubat sa Ramot-gilead. (2Ha 9:15) Si Jehu wala 
maglangan ug panahon sa pagbuhat sa gisugo 
kaniya sa pagpapas sa daotang balay ni Ahab, nga 
walay ibilin nga buhi. (2Ha 10:11) Siya miadto una 

kang Haring Jehoram sa Israel, nga nagpaayo nia- 
nang tungora didto sa Jezreel. Ingong katumanan 
sa tagna ni Elias, si Jehoram gisugat sa gawas sa 
siyudad ug gipatay ug gilabay sa usa ka luna sa 
yuta ni Nabot nga Jezreelinhon. (2Ha 9:16, 21-26) 
Sa pagsulod sa Jezreel, gipatay ni Jehu ang dao- 
tang si Jezebel, ang inahan ni Jehoram sa Israel ug 
apohang babaye ni Ahazias sa Juda. Ilubong unta 
siya ni Jehu, apan gitino ni Jehova nga ang iyang 
unodnong mga bahin kan-on sa mga iro ingon sa 
gitagna sa iyang manalagna nga si Elias, aron wala 
siyay lubnganan sa paghandom kaniya. (2Ha 9:30- 
37) Ang 70 ka anak nga lalaki ni Ahab gipunggo- 
tan sa ulo. Si Ahazias, apo nga lalaki ni Ahab, gipa- 
tay (2Ha 10:1-9, 9:27, 28), ug ang 42 ka igsoong 
lalaki ni Ahazias gipamatay pinaagi sa espada ni 
Jehu.--2Ha 10:12-14, 1Ha 21:17-24. 

Gilaglag ang Pagsimba Kang Baal. Sa pag- 
padayon sa iyang pagsakay hangtod sa Samaria 
nga kaulohang siyudad, nahibalag ni Jehu si Je- 
honadab, kinsa bug-os nga misuportar sa iyang 
paglaglag sa pagsimba kang Baal, ug ang duha 
misakay paingon sa Samaria aron tinoon ang kata- 
posang hampak nga bug-os maghanaw sa Baalis- 
mo gikan sa Israel. Pinaagi sa usa ka estratehiya, 
gipatigom ni Jehu ang tanang magsisimba ni Baal 
ngadto sa balay ni Baal ug gipasul-ob ug mga bes- 
ti ingong ilhanan. Ang balay napuno pag-ayo, ug 
walay mga magsisimba ni Jehova nga uban kani- 
la. Gihatag ni Jehu ang sugo, ug gipamatay sa 
iyang mga tawo ang tanang magsisimba ni Baal, 
gigun-ob ang ilang sagradong mga haligi ug gi- 
tumpag ang balay ni Baal, ug gihimo ang maong 
dapit ingong mga kalibangan.---2Ha 10:15-27. 

Busa, gitapos ni Eliseo ang buluhaton nga gisug- 
dan ni Elias. Nahanaw ang pagsimba kang Baal sa 
Israel. Si Eliseo wala makasinatig pagsakgaw ngad- 
to sa mga langit pinaagi sa usa ka alimpulos aron 
dad-on ngadto sa laing dapit sa wala pa mamatay, 
sama kang Elias. Panahon sa paghari ni Haring Je- 
hoas sa Israel, si Eliseo namatay sa usa ka kinai- 
yanhong kamatayon. Samtang himalatyon siya, 
ang Israel gisamok pag-usab sa Sirya. Si Haring Je- 
hoas miadto kang Eliseo ug dayag nga mihangyo 
alang sa militaryong tabang batok sa mga Siryan- 
hon sa dihang siya miingon kang Eliseo pinaagi ni- 
ining mga pulonga: “Amahan ko, amahan ko, ang 
karo nga iggugubat sa Israel ug ang iyang mga 
mangangabayo!” Ubos sa hangyo ni Eliseo, gibunal 
ni Jehoas sa yuta ang iyang mga pana. Apan sa di- 
hang iyang gihimo kini nga kulang sa tinuod nga 
kasibot, nga tulo lamang ka higayon, giingnan siya 
ni Eliseo nga ingong sangpotanan siya hatagan la- 
mang ug tulo ka kadaogan batok sa Sirya. Kini na- 
tuman.--2Ha 13:14-19, 25. 

Nalampos ang Buluhaton. Pinaagi sa espiri- 
tu sa Diyos nganha kang Eliseo, nakahimo siya ug 
15 ka milagro hangtod niadtong tungora. Apan bi- 
san human sa iyang kamatayon gigamit siya ni Je- 
hova alang sa ika-16 nga milagro. Si Eliseo nag- 
matinumanon hangtod sa iyang kamatayon, nga 
inuyonan sa Diyos. Ang rekord nag-asoy nga hu- 
man ilubong si Eliseo, may laing tawo nga gilu- 
bong sa dihang ang pundok sa mga bandidong Mo- 
abihanon miabot. Tungod niana kining tawo nga 
namatay giitsa na lang sa mga naglubong ngadto 
sa lubnganan ni Eliseo ug sila nangalagiw. Sa di- 
hang kini midapat sa mga bukog ni Eliseo, ang 
tawo nabuhi ug mitindog.---2Ha 13:20, 21. 

Gitawag ni Jesus si Eliseo nga usa ka manalagna 
sa Lucas 4:27, ug walay duhaduha nga siya ang gi- 
pasabot duyog kang Elias sa Hebreohanon 11:35, 
nga parehong naghimog pagpamanhaw. Si Elias 
nagbuhat sa iyang buluhatong pagpanagna sa di- 
hang ang Israel natuphan sa pagsimba kang Baal, 
ug kini nagkinahanglan ug kasibot alang sa matu- 
od nga pagsimba. Nahimo niya ang usa ka dakong 
buluhaton sa pagpabalik sa kasingkasing sa kadag- 
hanan ngadto kang Jehova. Mipuyo si Fliseo sa da- 
pit nga gibiyaan ni Elias, ug bisan tuod nga ang 
iyang ministeryo mas malinawon, gitino niya nga 
ang buluhaton nga gisugdan ni Elias bug-os nga 
matuman, ug buhi pa siya nga nakakita sa kalam- 
posan niini. Gipasidungog kaniya ang 16 ka milag- 
ro samtang ang kang Elias 8. Sama kang Elias, gi- 
pakita niya ang dakong kasibot alang sa ngalan ni 
Jehova ug sa matuod nga pagsimba. Siya nagpaki- 
ta ug pailob, gugma, ug kalulot ug bisan pa niana 
siya malig-on kaayo sa dihang nalangkit ang nga- 
lan ni Jehova, wala siya magpanuko sa pagpahayag 
sa paghukom sa Diyos batok sa mga daotan. Siya 
nakaangkon ug dapit taliwala sa “ingon kabagang 
panganod sa mga saksi” nga gihisgotan sa Hebreo- 
hanon 12:1. 


ELISUA [Ang Diyos Maoy Kaluwasan]. Usa sa 
mga anak nga lalaki nga natawo kang Haring Da- 
vid didto sa Jerusalem. (2Sa 5:15: 1Cr 14:5) Si Eli- 
sua gitawag ug Elisama sa 1 Cronicas 3:6.---Tan- 
awa ang ELISAMA Num. 3. 


ELIUD [gikan sa Heb., nga nagkahulogang 
“Ang Akong Diyos Maoy Dignidad; Diyos sa Digni- 
dad”]. Usa ka katigulangan sa amaama ni Jesus 
nga si Jose.--Mat 1:15, 16. 


ELIZAPAN, ELZAPAN 
Nagtago (Nagtipig)]. 

1. Ang anak nga lalaki ni Uziel nga uyoan ni 
Aaron, kinsa, kauban sa iyang igsoong lalaki nga si 
Misael, ubos sa sugo ni Moises, nagdala sa lawas ni 
Nadab ug Abihu ngadto sa gawas sa kampo. (Ex 


[Ang (Akong) Diyos 

6:22: Lev 10:4: Num 3:30) Si Elizapan mao ang ka- 
tigulangan nga pangulo sa usa ka Levihanong ba- 
nay, nga ang mga membro niini espesipikong gi- 
hisgotan sa Bibliya nga nag-alagad sa panahon 
sa paghari ni David ug Ezequias.--1Cr 15:8, 2Cr 
29:13. 

2. Ang anak nga lalaki ni Parnak ug ang pangu- 
lo sa mga anak nga lalaki ni Zabulon kinsa lakip ni- 
adtong gitudlo ubos sa direksiyon ni Jehova sa pag- 
bahinbahin sa Yutang Saad ingong mga pahat nga 
panulondon.--Num 34:25. 


ELIZUR [Ang Akong Diyos Maoy Usa ka Bato]. 
Anak nga lalaki ni Sedeur sa tribo ni Ruben, usa sa 
12 ka pangulo nga mitabang kang Moises ug Aaron 
sa pag-ihap sa mga anak sa Israel. (Num 1:1-3, 5, 
17: 2:10, 10:18) Dugang pa sa pagpakig-ambit sa 
ginurupo nga paghalad nga gihimo sa mga pangu- 
lo human sa pagpatindog sa tabernakulo, si Elizur 
naghalad ug kaugalingon niyang halad sa ikaupat 
nga adlaw alang sa inagurasyon sa halaran.---Num 
7:1, 2, 10, 30-35. 


ELKANA [Ang Diyos Nagpatunghal. 

1. Usa ka Levihanon, anak nga lalaki sa rebelyo- 
song si Kore, siya ug ang iyang mga igsoong lalaki, 
si Asir ug Abiasap, wala makaagom sa gidangatan 
sa ilang amahan. (Ex 6:24; Num 26:11) Lagmit siya 
mao ang Elkana nga gihisgotan sa 1 Cronicas 6:23. 

2. Ang ikaduha sa upat ka Levihanon nga Ko- 
hatnon nga ginganlag Elkana ug gitala sa Cronicas. 
Siya gipaila ingong amahan ni Amasai ug Ahimot, 
ug mopatim-aw nga siya mao ang anak nga lalaki 
ni Joel.--1Cr 6:25, 36. 

3. Ang ikatulo sa mga Levihanon sa itaas; lag- 
mit mao ang anak nga lalaki ni Mahat.--1ICr 6: 
26, 3b. 

4. Ang anak nga lalaki ni Jeroham ug amahan 
ni Samuel nga manalagna, maingon man sa ubang 
mga anak nga lalaki ug mga anak nga babaye. Si 
Elkana usa ka pumoluyo sa Rama sa bukirong rehi- 
yon sa Epraim. Busa siya gitawag ug Epraimnon, 
bisan tuod siya usa ka Levihanon sa talaan sa ka- 
gikan. (1Sa 1:1, 1Cr 6:27, 33, 34) Nabatasan ni El- 
kana nga moadto sa Shilo tuigtuig “aron sa pag- 
yukbo ug sa paghalad kang Jehova.” Siya dunay 
duha ka asawa, si Ana ug Penina. Bisag si Ana nag- 
pabiling apuli, gihigugma siya ni Elkana ug gihu- 
pay siya sa iyang pagkaapuli. Sa ulahi, ingong tu- 
bag sa pag-ampo ni Ana, gipanalanginan sila ni 
Jehova pinaagi sa pagkatawo ni Samuel ug sa ulahi 
pa gayod sa tulo ka anak nga lalaki ug duha ka 
anak nga babaye.-- 11Sa 1:2, 3, 5, 8, 19; 2:21. 

5. Usa ka Levihanong katigulangan sa usa ka 
Berekias.---1Cr 9:16. 

6. Usa sa mga Korehanon nga dayag nga nag- 
puyo sa teritoryo sa Benjamin ug kinsa “miadto 
kang David sa Ziklag samtang siya ilalom pa sa 
mga pagpig-ot tungod kang Saul.”--ICr 12:1, 2, 6. 

7. Usa sa mga magbalantay-sa-ganghaan sa 
Arka sa dihang gipabalhin kini ni David ngadto sa 
Jerusalem gikan sa balay ni Obed-edom, lagmit 
mao ra usab ang Num. 6.—1Cr 15:23, 25. 

8. Usa ka opisyal nga nag-okupar ug katungda- 
nan sunod kang Haring Ahaz sa Juda ug kinsa gi- 
patay ni Zikri, usa ka gamhanang tawo sa Epraim, 
sa dihang si Peka nga hari sa Israel misulong sa 
Juda.---2Cr 28:6, 7. 


ELKOS, TAGA- [Iya sa Elkos]. Usa ka molup- 
yo sa Elkos. Si Nahum lamang nga manalagna ang 
gitawag ug “taga-Elkos.” (Nah 1:1) Ang pipila nag- 
tuo nga ang Elkos nahimutang sa Galilea. Apan, si 
Nahum lagmit nga didto sa Juda sa panahon nga 
iyang gisulat ang basahon nga nagdala sa iyang 
ngalan. (Nah 1:15) Kon mao, ang gisugyot nga da- 
pit sa Juda, ang Beit Jibrin (Bet Guvrin), nga mga 
6 km (3.5 mi) sa AS sa Lakis, lagmit mao ang El- 
kos. Apan, ang nahimutangan niini nagpabiling dili 
tino. 


ELMADAM. Usa ka katigulangan sa yutan- 
ong inahan ni Jesus nga si Maria.---Luc 3:28. 


ELNAAM [Ang Diyos Maoy Kahimuot, Diyos 
sa Kahimuot]. Ang amahan ni Jeribai ug Josavia 
nga duha ka gamhanang mga tawo sa kasundalo- 
han ni David.--1Cr 11:46. 


ELNATAN [Ang Diyos Naghatag]. 

1. Ang amahan sa inahan ni Haring Jehoiakin 
nga si Nehusta. (2Ha 24:8) Lagmit siya mao ang El- 
natan nga gipaila ingong “anak nga lalaki ni Akbor” 
kinsa gipadala ni Haring Jehoiakim ngadto sa Ehip- 
to aron dad-on ug balik ang manalagnang si Uri- 
yas. (Jer 26:22, 23) Makaiikag, usa sa Mga Sulat sa 
Lakis nga pinetsahan gikan niini nga yugto naghis- 
got sa ngalang Elnatan, nga nag-ingon: “Ang ko- 
mandante sa kasundalohan, si Conias nga anak 
nga lalaki ni Elnatan, milugsong aron moadto sa 
Ehipto.”--Ancient Near Eastern Texts, giedit ni 
J. Pritchard, 1974, p. 322. 

2, 3,4. Tulo ka tawo nga may ngalang Elnatan 
ang gihisgotan sa basahon ni Esdras. Ang duha gi- 
tawag ingong “mga pangulo” ug ang usa ingong 
magtutudlo. Didto sa suba sa Ahava, sa wala pa 
mopanaw ngadto sa Jerusalem, gisugo sila ni Es- 
dras sa paghangyo kang Ido ug sa mga Netinim sa 
Casipia nga magtagana gikan sa ilang taliwala ug 
mga alagad alang sa balay sa Diyos, nga niini mi- 
sanong ang mga Levihanon ug mga Netinim.---Esd 
8:15-20. 


ELOHIM 
ELOHIM. 


ELON [lagmit, Dakong Kahoy]. 

1. Usa ka Hitihanon kansang anak nga babaye 
nahimong “tinubdan sa kapaitan" ni Isaac ug Rebe- 
ca ingong asawa sa ilang anak nga si Esau.---Gen 
26:34, 35; 27:46: 28:8, 36:2. 

2. Ang ikaduha sa tulo ka anak nga lalaki ni Za- 
bulon. Lakip siya sa mga membro sa panimalay sa 
iyang apohan nga si Jacob nga miadto sa Ehipto. 
Siya usab ang pangulo sa banay sa mga Elonhon. 
--Gen 46:14: Num 26:26. 

3. Usa ka Zabulonhon nga maghuhukom sa Is- 
rael. Human sa napulo ka tuig nga pagkamaghuhu- 
kom ilang gilubong siya sa Aijalon sa teritoryo sa 
Zabulon.--Huk 12:11, 12. 

4. Usa ka lungsod sa tribo ni Dan nga gitala ta- 
liwala sa Itla ug Timnah. (Jos 19:42, 43) Ang nahi- 
mutangan niini dili matino. 


ELON-BET-HANAN [lagmit, Dakong Kahoy 
sa Balay ni Hanan]. Usa ka siyudad nga gihisgotan 
sa 1 Hari 4:9 nga nahimong bahin sa usa sa mga 
distrito nga nagtaganag pagkaon ni Solomon. Ang 
pipila ka eskolar nagtuo nga kini lagmit mao ra 
usab ang Flon.---Tan-awa ang ELON Num. 4. 


ELONHON [Kang (Iya ni) Elon]. Usa ka banay 
nga naggikan kang Elon nga anak nga lalaki ni Za- 
bulon.--Num 26:26. 


Tan-awa ang Diyos. 


ELOT. Tan-awa ang ELAT, ELOT. 


ELPAAL [Diyos sa Kalihokan, Ang Diyos Nag- 
himo]. Usa ka kaliwat ni Benjamin, usa ka anak nga 
lalaki ni Saharaim pinaagi sa iyang asawang si Hu- 
sim.—1Cr 8:1, 8, 11, 12. 


EL-PARAN [Dakong Kahoy sa Paran]. Lagmit 
ang kinalay-ang dapit sa habagatan nga naabot ni 
Kedorlaomer ug sa iyang mga kaalyado sa ilang 
pagsulong sa Canaan. (Gen 14:5, 6) Sanglit gihubit 
kini nga “diha sa kamingawan" o, “diha sa utlanan 
sa kamingawan” (RS), mopatim-awng kini nahi- 
mutang sa sidlakang daplin sa “kamingawan sa Pa- 
ran.” (Gen 21:21) Giisip sa pipila ka eskolar nga ang 
El-paran maoy usa ka karaang ngalan sa Elat. 


ELPELET. Tan-awa ang ELPELET Num. 2. 


ELTEKE(H). Usa ka siyudad sa Dan (Jos 
19:44) nga gihatag, lakip sa mga sibsibanan ni- 
ini, ngadto sa Kohatnong mga Levihanon. (Jos 
21:20, 23) Diha sa Prisma ni Taylor, si Ha- 
ring Senakerib sa Asirya (usa ka katalirongan ni 
Ezequias, 745-717 W.K.P.) nanghambog nga siya 
“naglikos, nag-ilog, ug nangagaw sa Eltekeh [Asir- 
yanhon, Altaqu]” human pildiha ang Ehiptohanon 


694 


ug Etiopianhong kasundalohan “diha sa patag sa 
Eltekeh.” 

Gihunahuna kanhi sa kadaghanang eskolar nga 
ang Eltekeh nahimutang sa Khirbet el-Muganna' 
(Tel Miqne), 36 km (22 mi) sa K sa Jerusalem. 
Apan, ingong resulta sa dili pa dugayng mga pag- 
pangubkob, kanang dapita gituohan nga mao ang 
Ekron sa Bibliya. Busa, bisan tuod dili matino ang 
nahimutangan niini karon, ang pipila nagtuo nga 
ang Eltekeh lagmit nahimutang sa Tell esh-Shallaf 
(Tel Shalaf), 18 km (11 mi) sa AS sa Asdod. 


ELTEKON. Usa ka siyudad sa bukirong rehi- 
yon sa Juda. (Jos 15:20, 48, 59) Bisan tuod ang tuk- 
mang nahimutangan sa Eltekon wala mahibaloi 
karon, ang pipila nagtuo nga kini lagmit mao ang 
Khirbet ed-Deir, mga 10 km (6 mi) sa K sa Betle- 
hem. 


EITOLAD. Usa ka siyudad nga nahimutang sa 
habagatang bahin sa teritoryo sa tribo ni Juda, pa- 
ingon sa utlanan sa Edom (Jos 15:21, 30), nga gita- 
wag usab ug Tolad sa 1 Cronicas 4:29. Ang Eltolad 
maoy usa sa mga siyudad sa Juda nga gipahat 
ngadto sa mga Simeonhon ingong ilang panulon- 
don. (Jos 19:1, 4) Ingon sa gipakita sa 1 Cronicas 
4:24-31, mao kini ang mga siyudad sa mga Si- 
meonhon hangtod sa panahon sa paghari ni David. 


ELUL. Ang ngalan sa ika-6 nga lunar nga bu- 
lan sa sagradong kalendaryo sa mga Hudiyo hu- 
man sa pagkadestiyero, apan ang ika-12 nga bulan 
sa sekular nga kalendaryo, nga katumbas sa bahin 
sa Agosto ug bahin sa Septiyembre. Ang kahulo- 
gan niini nga ngalan dili matino. 

Niining kataposang bulan sa ting-init, ang mga 
datiles hinog na, sama sa pangunang pananom 
nga mga igos. Ang katibuk-ang pag-ani sa mga 
ubas himoon, ug sa kataposan sa bulan adunay da- 
gayang bag-ong bino.--Lev 26:5, Num 13:23, Jer 
8:13. 

Sa bulan sa Elul natapos ni Nehemias ang 52-ka- 
adlaw nga proyekto sa pagtukod pag-usab sa mga 
paril sa Jerusalem. (Neh 6:15) Sa ubang mga teks- 
to sa Kasulatan ang bulan sa Elul gihisgotan la- 
mang nga ikaunom nga bulan.---1Cr 27:9, Eze 8:1, 
Hag 1:1, 15. 

Ang mga talaan nga giandam ni Parker ug Dub- 
berstein, diha sa Babylonian Chronology, 626 B.C.— 
A.D. 75 (1971, pp. 27-47), nagpakita nga ang bulan 
sa Elul sal-angsal-ang nga gigamit sa mga Babi- 
lonyanhon ingong intercalary o isal-ot nga bulan 
uban sa bulan sa Adar. 


ELUZAI [Ang Diyos Maoy Akong Kusog]. Usa 
sa gamhanang mga tawong Benjaminhon nga ha- 
nas makagamit sa ilang duha ka kamot kinsa mi- 

duyog kang David didto sa Ziklag samtang siya ila- 
lom pa sa mga pagpig-ot tungod kang Haring Saul. 
— 1Cr 12:1-5. 


ELZABAD [Ang Diyos Naggasa]. 

1. Usa sa tulin modagan ug maisog nga gamha- 
nang tawo sa tribo ni Gad nga mianib kang David 
didto sa kamingawan samtang siya ilalom pa sa 
mga pagpig-ot tungod kang Haring Saul. Ang la- 
bing ubos niini nga mga Gadhanon gihubit ingong 
katumbas sa usa ka gatos ug ang labing dako ka- 
tumbas sa usa ka libo.—1Cr 12:1, 8, 12, 14. 

2. Usa ka Levihanon sa banay sa mga Koreha- 
non, anak nga lalaki ni Semaias ug apo ni Obed- 
edom. Usa ka tawong may katakos, si Elzabad 
nag-alagad sa dibisyon sa mga magbalantay-sa- 
ganghaan sa adlaw ni Haring David.--1Cr 26:1, 
4, 6-8, 12, 15, 19. 


ELZAPAN. Tan-awa ang ELIZAPAN, EIZAPAN. 


EMBAHADOR. Sa Biblikanhong paggamit, 
usa kini ka opisyal nga hawas nga ipadala sa usa ka 
magmamando sa espesyal nga okasyon alang sa 
usa ka espesipikong katuyoan. Ang tigulang, ham- 
tong nga mga lalaki maoy kasagarang nag-alagad 
niini nga kapasidad. Busa, ang Gregong mga pu- 
long nga presbeu'o ("nahimong usa ka embaha- 
dor” [Efe 6:20], ‘mahimong usa ka embahador" 
[2Co 5:20]) ug presbeia (“'hugpong sa mga em- 
bahador” [Luc 14:32]) pulos kaamgid sa pulong 
nga presby 'teros, nga nagkahulogang “ansiyano.” 
--Buh 11:30, Pin 4:4. 

Si Jesu-Kristo miabot ingong “apostol” o “pinada- 
la” ni Jehova nga Diyos. Siya mao ang “naghatag 
ug kahayag nganha sa kinabuhi ug sa pagkadili- 
madunoton pinaagi sa maayong balita. ”---Heb 3:1, 
2Ti 1:10. 

Human si Kristo mabanhaw ug mikayab sa la- 
ngit ug wala na sa yuta ingong usa ka tawo, ang 
iyang matinumanong mga sumusunod maoy gi- 
tudlo sa pag-alagad puli kaniya, nga “kapuli ni 
Kristo” ingong mga embahador sa Diyos. Si Pab- 
lo espesipikong naghisgot sa iyang katungdanan 
ingong embahador. (2Co 5:18-20) Siya, sama sa ta- 
nan nga dinihogang mga sumusunod ni Jesu-Kris- 
to, gipadala ngadto sa kanasoran ug sa katawhan 
nga nahimulag gikan kang Jehova nga Diyos, ang 
Supremong Soberano---mga embahador ngadto sa 
usa ka kalibotan nga walay pakigdait sa Diyos. (Ju 
14:30, 15:18, 19, San 4:4) Ingong usa ka embaha- 
dor, si Pablo nagdalag mensahe sa pagpasig-uli 
ngadto sa Diyos pinaagi ni Kristo ug busa nag- 
hisgot sa iyang kaugalingon samtang nabilanggo 
ingong “usa ka embahador nga kinadenahan.” (Efe 
6:20) Ang iyang pagkakinadenahan maoy pamatu- 
od sa pagkamabatokon niining kalibotana ngadto 


EMBAHADOR 


sa Diyos, kang Kristo, ug sa Mesiyanikong Gingha- 
rian nga kagamhanan, kay ang mga embahador 
sukad pa kaniadto giisip nga dili angayng pasipad- 
an. Madayag ang hilabihang pagkamabatokon ug 
mga panginsulto sa mga nasod sa dihang ilang pa- 
sipad-an ang mga embahador nga gipadala aron sa 
paghawas sa Gingharian sa Diyos ubos ni Kristo. 

Sa pagtuman sa iyang papel ingong usa ka em- 
bahador, gitahod ni Pablo ang mga balaod sa yuta 
apan nagpabiling bug-os nga neyutral labot sa po- 
litikanhon ug militaryong mga kalihokan sa kali- 
botan. Nahiuyon kini sa prinsipyo nga ang mga 
embahador sa mga kagamhanan sa kalibotan kina- 
hanglang mosunod sa balaod apan dili obligadong 
magmaunongon sa nasod nga gipadalhan kanila. 

Sama kang apostol Pablo, ang tanang matinuma- 
non, dinihogan, inanak-sa-espiritung mga sumu- 
sunod ni Kristo, nga may langitnong pagkalungso- 
ranon, maoy “mga embahador kapuli ni Kristo.” 
—2Co 5:20; Flp 3:20. 

Kon giunsa pagdawat sa usa ka tawo kini nga 
mga embahador sa Diyos mao ang magtino kon sa 
unsang paagi ang Diyos makiglabot usab kaniya. 
Gihatag ni Jesu-Kristo ang prinsipyo diha sa iyang 
sambingay bahin sa usa ka tawo nga tag-iyag pa- 
rasan ug nga nagpadala una sa iyang mga ulipon, 
dayon sa iyang anak nga lalaki, ingong iyang mga 
hawas. Ang mga magtitikad niini nga parasan ma- 
bangisong nag-among-among sa maong mga uli- 
pon ug nagpatay sa anak sa tag-iya. Tungod niini, 
ang tag-iya sa parasan nagpatay sa salbahis nga 
mga magtitikad. (Mat 21:33-41) Si Jesus naghatag 
ug laing sambingay bahin sa usa ka hari kansang 
mga ulipon gipatay samtang nag-alagad ingong 
mga mensahero nga nag-imbitar sa mga dinapit 
ngadto sa usa ka kombira sa kasal. Kadtong nagbu- 
hat nianang mga butanga ngadto sa iyang mga ha- 
was giisip nga mga kaaway sa hari. (Mat 22:2-7) 
Tin-awng gipahayag ni Jesus ang prinsipyo sa di- 
hang siya miingon: “Siya nga magadawat kang 
bisan kinsa nga akong ipadala magadawat usab 
kanako. Sa ingon usab siya nga magadawat kana- 
ko, magadawat usab kaniya nga nagpadala kana- 
ko."--Ju 13:20, tan-awa usab ang Mat 23:34, 35, 
25:34-46. 

Gigamit usab ni Jesus ang buluhaton sa usa ka 
embahador ingong tigpasiugdag pakigdait sa pag- 
ilustrar sa atong indibiduwal nga panginahanglan 
nga makigdait kang Jehova nga Diyos ug mobiya 
sa tanang butang aron mosunod sa mga lakang sa 
iyang Anak aron mabatonan ang pabor sa Diyos ug 
ang kinabuhing walay kataposan. (Luc 14:31-33) 
Sa kasukwahi, giilustrar niya ang kabuangan sa 
pagpakig-uban niadtong nagpadalag mga emba- 
hador aron sa pagsupak sa usa nga gihatagan sa 
Diyos ug harianong gahom. (Luc 19:12-14, 27) Ang 

mga Gabaonhon maoy maayong panig-ingnan sa 
paghimog mataktikanhon, malamposong buhat sa 
pagpakigdait.---Jos 9:3-15, 22-27. 

Mga Sinugo sa Wala Pa ang Kristohanong 
Panahon. Sa wala pa ang Kristohanong pana- 
hon, wala pay opisyal nga katungdanan sa kagam- 
hanan nga katugbang sa modernong-adlaw nga 
embahador. Wala pay residenteng opisyal nga nag- 
hawas sa usa ka langyawng kagamhanan. Busa, 
ang mga terminong “mensahero” (Heb., mal-akh) 
ug “sinugo” (Heb., tsir) mas tukmang naghubit sa 
ilang mga katungdanan sa kapanahonan sa Bibli- 
ya. Apan, ang ilang ranggo ug posisyon sa dag- 
hang bahin kaamgid nianang gihuptan sa mga 
embahador, ug ang pipila niini pagahisgotan dinhi. 
Ang maong mga tawo maoy opisyal nga mga ha- 
was nga nagdalag mga mensahe tali sa mga ka- 
gamhanan ug sa indibiduwal nga mga magma- 
mando. 

Dili sama sa modernong-adlaw nga mga emba- 
hador, ang karaang mga sinugo o mga mensahero 
wala magpuyo sa mga kaulohan sa langyawng 
mga nasod apan ipadala lamang sa espesyal nga 
mga okasyon alang sa espesipikong mga katuyoan. 
Sagad sila maoy mga tawo nga tag-as ug ranggo 
(2Ha 18:17, 18) ug ang ilang katungdanan gitahod 
pag-ayo. Busa, sila dili gayod pasipad-an sa dihang 
moduaw sa ubang mga magmamando. 

Ang pagtratar nga gihatag ngadto sa mga men- 
sahero o sinugo sa usa ka magmamando giisip nga 
mao ang pagtratar nga gihatag ngadto sa magma- 
mando ug sa iyang kagamhanan. Busa, sa dihang 
si Rahab nagpakitag pabor sa mga mensahero nga 
gipadala ni Josue ingong mga espiya ngadto sa Je- 
rico, iyang gibuhat kadto tungod kay iyang giila 
nga si Jehova mao ang Diyos ug Hari sa Israel. Si 
Jehova, pinaagi kang Josue, nagpakita kaniya ug 
pabor sumala sa iyang gibuhat. (Jos 6:17; Heb 
11:31) Usa ka grabeng paglapas sa naandang inter- 
nasyonal nga kostumbre sa pagtahod sa mga sinu- 
go ang gibuhat ni Hanun nga hari sa Ammon, kin- 
sa gipadad-an ni Haring David ug pipila ka alagad 
ingong timaan sa pagpakighigala. Ang hari sa Am- 
mon namati sa iyang mga prinsipe, nga sayop nga 
nagtawag sa mga mensahero ingong mga espiya, 
ug iyang gipakaulawan sa dayag ang mga mensa- 
hero, nga nagpakita sa iyang kawalay pagtahod 
kang David ug sa iyang kagamhanan. Kini nga 
pagpakaulaw misangpot sa gubat.---2Sa 10:2-11:1, 
12:26-31. 

Inay sa pagpalagpot sa usa ka embahador, nga 
maoy buhaton sa mga nasod karong adlawa sa di- 
hang mabungkag ang diplomatikong mga relas- 
yon, ang katawhan sa karaang kapanahonan nag- 
padalag mga mensahero o sinugo, ingong ilang 
mga tigpamaba sa panahon sa kalisdanan aron 

mahibalik ang malinawong mga relasyon. Si Isaias 
nagtawag kanila nga “mga mensahero sa pakigda- 
it.” (Isa 33:7) Si Ezequias nagpadalag pangamuyo 
sa pakigdait ngadto kang Senakerib nga hari sa 
Asirya. Bisan tuod nga si Senakerib naghulga sa ki- 
nutaang mga siyudad sa Juda, ang mga mensahe- 
ro gihatagag kagawasan sa mga Asiryanhon nga 
makaagi tungod kay sila mga sinugo ni Ezequias. 
(2Ha 18:13-15) Ang laing pananglitan nga sama 
niini mabasa diha sa rekord bahin kang Jepte, usa 
ka maghuhukom sa Israel. Pinaagi sa mga men- 
sahero siya nagpadalag sulat ngadto sa hari sa 
mga Ammonhanon aron ipatin-aw ang sayop nga 
nahimo niining haria ug aron sa paghusay sa usa 
ka panagbangi bahin sa mga katungod sa teritor- 
yo. Kon posible, si Jepte, pinaagi sa iyang mga si- 
nugo, makasulbad sa maong butang nga walay 
pagpakiggubat. Kini nga mga mensahero gitugo- 
tan sa pag-agi ngadto-nganhi sa magkaatbang nga 
kasundalohan nga walay kababagan.--Huk 11:12- 
28; tan-awa ang MENSAHERO. 


EMEK-KEZIZ [Ubos nga Patag sa Pagputol]. 
Usa ka siyudad sa Benjamin. (Jos 18:21) Ang tuk- 
mang nahimutangan sa Emek-keziz wala mahiba- 
loi karong adlawa. Ang kahulogan sa ngalan niini 
ug ang paghisgot niini uban sa Jerico, Bet-hogla, 
ug Bet-araba diha sa Walog sa Jordan lagmit nag- 
pasabot nga kini nahimutang sa maong dapit. 


EMIM [Makalilisang nga mga Butang]. Usa ka 
tribo o katawhan nga nagpuyo sa teritoryo sa S sa 
Patayng Dagat. Sila gihubit nga dagko, daghan, ug 
tag-as “sama sa mga Anakim.” (Deu 2:10) Ang 
pagtandi kanila sa mga anak ni Anak nagpakita 
nga ang mga Emim maoy samag mga higante ug 
mabangis, kay si Moises nag-ingon sa Israel: “Ikaw 

.. nakadungog nga giingon, ‘Kinsay lig-ong ma- 
kabarog atubangan sa mga anak ni Anak?” (Deu 
9:2) Ang gigikanan sa mga Emim dili mapiho, bi- 
san tuod gihunahuna sa pipila nga sila maoy kali- 
wat sa mga Repaim. 

Sa panahon ni Abraham, ang Elamihanong hari 
nga si Kedorlaomer nagpildi sa mga Emim didto sa 
Saveh-kiriataim. (Gen 14:5) Lagmit nga ang mga 
Emim nagpadayon sa pagpuyo sa ilang yuta sa S 
sa Patayng Dagat sulod sa pipila ka panahon hu- 
man niini, sanglit ang Bibliya naghisgot nga sila sa 
kataposan gipapahawa sa mga Moabihanon. Giga- 
mit usab sa mga Moabihanon ang ngalang Emim 
sa pagtumong sa mga Repaim.---Deu 2:11. 


EMMANUEL [Ang Diyos Nagauban Kanato]. 
Usa ka ngalan nga unang gihisgotan ni manalag- 
nang Isaias (7:14: 8:8) sa panahon sa paghari ni 
Ahaz (761-746 W.K.P.). Sa Mateo 1:23, ang bug- 
tong laing teksto diin kini makita, ang Emmanuel 

maoy usa ka ngalan ug titulo nga gipadapat kang 
Kristo nga Mesiyas. 

Tungod sa mga kahimtang nga niana gihatag 
ang tagna, ang mga komentarista sa Bibliya nangi- 
tag usa ka “Emmanuel!” sa adlaw ni Isaias, usa nga 
niadtong panahona tukma nga mahimong usa ka 
ilhanan nga “ang Diyos nagauban kanila.” Nianang 
ikawalong siglo W.K.P., si Peka ug Rezin, ang mga 
hari sa Israel ug Sirya, determinado sa pagpukan 
kang Ahaz, ang hari sa Juda, aron sa pagpalingkod 
sa anak nga lalaki ni Tabeel diha sa iyang trono. 
(Isa 7:1-6) Apan, si Jehova nahinumdom sa iyang 
pakigsaad sa gingharian uban kang David, ang ka- 
tigulangan ni Ahaz, ug nagpadala sa iyang mana- 
lagna uban niining makapadasig nga mensahe: 

“Pamati, palihog, Oh balay ni David. .. . Si Jeho- 
va maghatag kaninyo ug usa ka ilhanan: Tan-awa! 
Ang usa ka dalaga magmabdos, ug siya manganak 
ug usa ka anak nga lalaki, ug iyang pagatawgon 
ang iyang ngalan nga Emmanuel. Mantekilya ug 
dugos maoy iyang kaonon sa panahon nga siya 
mahibalo na kon unsaon pagsalikway sa daotan ug 
sa pagpili sa maayo. Kay sa dili pa mahibalo ang 
maong bata kon unsaon pagsalikway sa daotan ug 
sa pagpili sa maayo, ang yuta nianang duha ka 
hari nga imong gikalisangan sa hilabihan mabiya- 
an sa bug-os.”---Isa 7:13-16. 

Dayon, human sa pagsulti bahin sa pagkatawo sa 
ikaduhang anak nga lalaki ni Isaias nga si Ma- 
her-salal-has-baz, ang tagna sunod nga naghubit 
kon sa unsang paagi mahanaw ang hulga batok 
sa Juda. Samag dili-mapugngang baha, ang mga 
Asiryanhon bug-os nga mosalanap sa Sirya ug sa 
amihanang gingharian sa Israel, nga dili mohu- 
nong hangtod nga sila peligrosong mokaylap sa ti- 
buok yuta sa Juda, gani “molukop sa gilapdon sa 
imong yuta, Oh Emmanuel!” Dayon, pinaagig ma- 
tahom nga balak, si manalagnang Isaias nagpasi- 
daan sa tanan nga misupak kang Jehova: Kon ikaw 
magbakos sa imong kaugalingon alang sa gubat, 
kon ikaw magmugna ug usa ka laraw, kon ikaw 
mosulti ug usa ka pulong batok kang Jehova---“kini 
dili mobarog, kay ang Diyos uban kanamo [Emma- 
nuel]!”--Isa 8:5-10. 

Gituohan sa pipila nga ang naglarawan kang 
“Emmanuel” niadtong higayona mao ang ikatulong 
anak nga lalaki ni Isaias, nga lagmit anak sa usa 
ka Hudiyong dalaga nga tingali nahimong ikadu- 
hang asawa sa manalagna. Ang pipila ka Hudiyong 
mga komentarista misulay sa pagpadapat sa tagna 
ngadto sa pagkatawo sa anak nga lalaki ni Ahaz 
nga si Ezequias. Apan, kini imposible sanglit ang 
tagna gipamulong panahon sa paghari ni Ahaz (Isa 
7:1), nga naghimo kang Ezequias nga labing me- 
nos siyam ka tuig ang pangedaron niadtong higa- 
yona.---2Ha 16:2, 18:1, 2. 

Ang laing posibilidad mao ang ikaduhang anak 
nga lalaki ni Isaias, nga gihisgotan sa sunod nga 
kapitulo, si Maher-salal-has-baz, nga bahin kaniya 
glingon: “Sa dili pa ang bata makakat-on pagtawag, 
'Amahan ko!’ ug ‘Inahan ko!’ kuhaon sa usa ang 
mga bahandi sa Damasco ug ang mga inagaw sa 
gubat sa Samaria atubangan sa hari sa Asirya.” 
(Isa 8:1-4) Nagpalanog gayod kini sa kon unsay gi- 
ingon bahin kang Emmanuel: “Sa dili pa mahibalo 
ang maong bata kon unsaon pagsalikway sa daotan 
ug sa pagpili sa maayo, ang yuta nianang duha ka 
hari [sa Damasco ug Samaria] nga imong gikalisa- 
ngan sa hilabihan mabiyaan sa bug-os.” (Isa 7:16) 
Lain pa, ang pagkatawo sa ikaduhang anak nga la- 
laki ni Isaias gihubit nga susama kaayo sa dugang 
pang tagna maylabot kang Emmanuel ug, sanglit 
si Emmanuel mahimong usa ka “ilhanan,” si Isaias 
usab miingon: “Ako ug ang mga anak nga gihatag 
ni Jehova kanako maoy ingon sa mga ilhanan.” 
--Isa 7:14: 8:18. 

Ang pangunang hinungdan nganong gitutolan 
ang ikaduhang anak nga lalaki ni Isaias ingong ang 
Emmanuel sa adlaw ni Ahaz maoy tungod sa mga 
katarongan nga ang asawa ni Isaias gihisgotan 
ingong “manalagnang babaye,” dili “usa ka dalaga,” 
ug tungod usab kay siya nanganak na sa panganay 
ni Isaias nga si Sear-jasub, busa dili na usa ka “da- 
laga.” (Isa 7:3; 8:3) Hinunoa, angayng matikdan 
nga ang Hebreohanong pulong nga gihubad dinhi 
nga “dalaga” dili bethu-lah', nga espesipikong nag- 
kahulogang “ulay,” kondili ‘almah’, nga sa mas la- 
pad nga diwa nagtumong sa usa ka batan-ong ba- 
baye, nga mahimong usa ka dalagang ulay o kaha 
usa ka babaye nga bag-o pang naminyo. Ang al- 
mah' nga usa ka komon nga nombre makita usab 
diha sa unom pa ka laing mga teksto, nga kapin sa 
usa niini ang espesipikong naghisgot ug mga dala- 
gang ulay.---Gen 24:43 (itandi ang ber 16): Ex 2:8, 
Sal 68:25: Pr 30:19, Aw 1:3, 6:8. 

Siyempre, ang bug-os ug kompletong pag-ila ba- 
hin kang Emmanuel makita diha sa katungdanan 
ug personahe ni Ginoong Jesu-Kristo. Busa, ang 
paggamit sa Hebreohanong pulong nga ‘almah’ 
diha sa tagna motugot sa pagsabot kon kinsa ang 
persona nga naglarawan (kon kini maoy batan-ong 
asawa ni Ahaz o ni Isaias) ug ang persona nga gi- 
larawanan (ang sinayoran ug ulay pa nga si Maria). 
Bahin kang Maria, walay pagduhaduha bahin sa 
iyang pagkaulay sa dihang siya 'nagmabdos pina- 
agi sa balaang espiritu, kay girekord ni Mateo 
ug Lucas kining makasaysayanhong kamatuoran. 
(Mat 1:18-25, Luc 1:30-35) “Kining tanan sa pagka- 
tinuod nahitabo aron matuman ang gisulti ni Jeho- 
va pinaagi sa iyang manalagna,” matod ni Mateo. 
Kadto maoy usa ka ilhanan nga nagpaila sa dugay 
nang gipaabot nga Mesiyas. Busa, kaharmonya 

niini nga kamatuoran, ang Ebanghelyo ni Mateo 
(nga nagkutlo sa Isa 7:14) migamit sa Gregong 
pulong parthe'nos, nga nagkahulogang “ulay,” sa 
paghubad sa “mah, nga nag-ingon: “Tan-awa! 
Ang ulay [parthe'nos] magmabdos ug manganak 
ug usa ka anak nga lalaki, ug ilang pagatawgon 
ang iyang ngalan nga Emmanuel.” (Mat 1:22, 23) 
Dili gayod kini binuotbuot nga pag-usab o pagtuis 
sa teksto. Kapin sa usa ka siglo una pa niana, ang 
Hudiyong mga maghuhubad sa Gregong Septua- 
gint migamit usab sa parthe'nos sa paghubad sa 
Isaias 7:14. 

Kini nga pag-ila nga si Jesu-Kristo mao si Em- 
manuel wala magkahulogan nga siya mao ang 
nagpakatawo nga Diyos, “ang Diyos diha sa unod,' 
diin ang mga tigpaluyo sa pagtulon-an sa Trinidad 
nangangkon nga kini mao ang gipasabot sa kahu- 
logan sa Emmanuel, nga mao, “Ang Diyos Nagau- 
ban Kanato.” Nahimong batasan taliwala sa mga 
Hudiyo ang paglakip sa pulong nga “Diyos,” bisan 
sa “Jehova,” diha sa Hebreohanong mga ngalan. 
Bisan karong adlawa ang Emmanuel maoy perso- 
nal nga ngalan sa daghang tawo, walay usa kani- 
la ang inkarnasyon sa Diyos. 

Kon ugaling may panagsumpaki tali sa mga ins- 
truksiyon sa manulonda ngadto kang Maria (“pa- 
gatawgon mo ang iyang ngalan nga Jesus") ug sa 
tagna ni Isaias (“iyang pagatawgon ang iyang 
ngalan nga Emmanuel”), angayng hinumdoman 
nga ang Mesiyas pagatawgon usab sa uban pang 
mga ngalan. (Luc 1:31, Isa 7:14) Pananglitan, ang 
Isaias 9:6 nag-ingon bahin kaniya: “Ang iyang 
ngalan pagatawgon nga Kahibulongang Magta- 
tambag, Diyos nga Gamhanan, Amahang Walay 
Kataposan, Prinsipe sa Pakigdait.” Apan walay usa 
niining mga ngalana ang gingalan ngadto sa pa- 
nganay ni Maria ingong personal nga mga nga- 
lan, ni niadtong siya masuso pa o sa panahon 
sa iyang ministeryo. Hinunoa, kining tanan maoy 
matagnaong mga titulo ug ngalan nga pinaagi ni- 
ini mailhan ang Mesiyas. Bug-os nga gituman ni 
Jesus ang kahulogan niini nga mga ngalan, ug 
mao kana ang diwa sa paghatag niini sa matagna- 
ong paagi, aron ipakita ang iyang mga hiyas ug 
ang iyang dungganong mga katungdanan nga 
iyang tumanon alang niadtong tanan nga moda- 
wat kaniya ingong Mesiyas. Mao man usab ang 
iyang titulong Emmanuel. Siya nagkinabuhi ug 
nagtuman sa kahulogan niini. 

Ang mga magsisimba ni Jehova kanunayng 
nagtinguha nga ang Diyos magauban kanila, mo- 
dapig kanila, magapaluyo kanila sa ilang mga bu- 
luhaton, ug siya kanunayng nagapasalig kanila 
nga siya nagahimo niana, nga usahay naghatag 
kanilag mga ilhanan alang niini. (Gen 28:10-20, 
Ex 3:12; Jos 1:5, 9, 5:13-6:2, Sal 46:5-7: Jer 1:19) 

Kon karong adlawa nagpabiling dili matino kon 
kinsa si Emmanuel sa mga adlaw ni Ahaz, lagmit 
nga gimbut-an kini ni Jehova aron ang pagtagad 
sa ulahing mga kaliwatan masentro lamang sa 
Dakong Emmanuel, sa dihang siya magpakita na 
ingong usa ka ilhanan gikan sa langit. Sa pag-abot 
sa iyang hinigugmang Anak dinhi sa yuta ingong 
ang gisaad nga Mesiyanikong “binhi” (Gen 3:15) 
ug ang lehitimong manununod sa trono ni David, 
gihatag ni Jehova ang iyang kinadak-ang ilhanan 
nga wala niya pasagdi ang katawhan o ang iyang 
pakigsaad sa Gingharian. Busa, ang titulo ug nga- 
lan nga Emmanuel maoy ilabinang haom kang 
Kristo, tungod kay ang iyang presensiya mao ga- 
yoy usa ka ilhanan gikan sa langit. Ug pinaagi 
niining pangunang hawas ni Jehova taliwala sa 
katawhan, si Mateo pinaagig pag-inspirar sa pag- 
katinuod nakaingon, “Ang Diyos Nagauban Kana- 
to.” 


EMMAUS. Ang balangay nga gipadulngan ni 
Cleopas ug sa iyang kaubang tinun-an sa dihang 
sila gikuyogan sa nagmateryalisar nga si Jesu- 
Kristo sa adlaw sa iyang pagkabanhaw. Apan, 
ayha pa sila nakaila kang Jesus sa dihang sila na- 
kaabot na sa Emmaus ug si Jesus “naghirag sa 
kan-anan kauban nila.” Human sa pagkawala ni 
Jesus ang duha ka tinun-an mibalik sa Jerusalem 
nianang gabhiona mismo. (Luc 24:13-33) Si Lucas 
nag-ingon nga ang maong balangay maoy 'kan- 
uman ka stadia’ (7.5 ka Romanhong milya [11 km, 
7 mil) gikan sa Jerusalem. 

Apan, ang nahimutangan karon sa Emmaus dili 
matino ug ubay-ubayng mga dapit ang gisugyot. 
Ang labing prominente niini mao ang ‘Imwas nga 
nahimutang duol sa dalan paingon sa Tel Aviv- 
Yafo. Apan ang Tmwas maoy mga 175 ka stadia 
(32 km: 20 mi) sa KAK sa maong siyudad, halos 
tulo ka pilo ang gilay-on sa gihisgotan ni Lucas. 
Ang laing gisugyot nga dapit, ang Qalunyah (Me- 
vasseret Ziyyon), nga nahimutang duol sa pangu- 
nang dalan paingon sa Tel Aviv-Yafo ug gidawat 
sa pipila nga mao ang Ammaous nga gihisgotan 
ni Josephus, maoy mga 35 ka stadia (6.5 km, 
4 mi) gikan sa Jerusalem ug busa duol ra kaayo 
aron mohaom sa girekord ni Lucas. Busa, gipalabi 
sa pipila nga ang Emmaus mao ang El-Qubeiba, 
diha sa mas amihanan nga bahin sa Romanhong 
dalan kay sa ubang gisugyot nga mga dapit. Din- 
hi may nakaplagang mga nahibilin nga gituohang 
sukad pa sa yugto sa Gregong Kasulatan. Ang lo- 
kasyon nga mga 60 ka stadia (11 km, 7 mi) sa AK 
sa Jerusalem, mopaluyo sa panglantaw nga tinga- 
li mao kini ang balangay diha sa Bibliya. Bisan pa 
niana, ang tukmang lokasyon niini imposibleng 
matino niining panahona. 

ENAIM [lagmit, Duha ka Tuboran, Duha ka 
Tubod]. Usa ka dapit nga duol niana si Tamar, nga 
nagtakoban ingong usa ka pampam, nakigrelas- 
yon kang Juda, nga tungod niana natawo ni Perez 
ug Zera. (Gen 38:14-16, 21, 29, 30) Ang Enaim 
lagmit nga nahimutang tali sa Adulam ug Tim- 
nah. (Gen 38:12) Bisan tuod giisip sa pipila ka ge- 
ograpo nga kini mao ra usab ang Enam sa Sepe- 
la (Jos 15:34), ang tukmang nahimutangan niini 
wala mahibaloi karong adlawa. 


ENAM ([nalangkit sa @'yin, “tuboran, tubod"]. 
Usa ka siyudad diha sa Sepela sa Juda. (Jos 15:33, 
34) Bisan tuod ang tukmang nahimutangan sa 
Enam wala mahibaloi karong adlawa, ang pipila ka 
geograpo nag-isip niini nga mao ra ang Enaim nga 
gihisgotan sa Genesis 38:14, 21. 


ENAN ([nalangkit sa ayin, “tuboran, tubod"]. 
Ang amahan ni Ahira nga pangulo sa tribo ni Nep- 
tali sa adlaw ni Moises.--Num 1:15, 2:29: 7:78, 83, 
10:27. 


EN-DOR [lagmit, Tuboran (Tubod) sa Kaliwa- 
tan]. Usa ka siyudad sa kapatagan nga nahimutang 
sa teritoryo sa Isacar apan gipahat ngadto sa mga 
anak ni Manases. Ang mga Canaanhon didto wala 
sa bug-os papahawaa apan gipailalom sa pinu- 
gos nga trabaho. (Jos 17:11-13) Ang En-dor kasa- 
garang gituohan nga mao ang Khirbet Safsafeh 
(Horvat Zafzafot), mga 11 km (7 mi) sa HS sa Na- 
saret. 

Sa Salmo 83:9, 10, ang En-dor gihisgotan labot 
sa kadaogan ni Jehova batok kang Sisera. Bisag 
wala hisgoti sa asoy sa gubat diha sa Maghuhukom 
kapitulo 4 ug 5, dayag nga kini nahimutang pipila 
lamang ka milya sa H sa Bukid sa Tabor, nga gikan 
didto milugsong ang kasundalohan ni Barak. (Huk 
4:6, 12) Didto usab sa katibuk-ang rehiyon sa Taa- 
nak ug Megido ug sa bul-oganang walog sa Kison, 
nga ang kasundalohan ni Sisera gipatibulaag sa 
milagrosong paagi. (Jos 17:11, Huk 5:19) Busa, da- 
yag nga ang ubang bahin sa panaggubat nakaabot 
hangtod sa En-dor, ug ang salmista, nga sinati 
kaayo sa makasaysayanhon ug geograpikanhong 
mga detalye, nakaingon nga didto sa En-dor dag- 
han sa nangalagiw nga mga Canaanhon ang gipa- 
matay. 

Ang En-dor mas nailado ingong dapit nga si Ha- 
ring Saul mikonsulta sa usa ka “babayeng batid nga 
espiritista” sa wala pa mapildi ang Israel sa mga 
kamot sa mga Filistehanon.---1Sa 28:7; 31:1-13. 


ENEAS [Dinayeg]. Usa ka tawo nga nagpuyo sa 
Lida, usa ka dapit nga sikbit sa Patag sa Saron, nga 
giayo ni Pedro human maparalisar sulod sa walo ka 
tuig.---Buh 9:32-35. 


ENELDO 


EN-EGLAIM [Tuboran (Tubod) sa Duha ka 
Nating Baka]. Diha sa simbolikong panan-awon nga 
gihatag kang Ezequiel, ang daghag-asin nga katu- 
bigan sa Patayng Dagat “mamaayo” ug ang mga 
mangingisda mobarog sa kabaybayonan niini gikan 
sa En-gedi hangtod sa En-eglaim. (Eze 47:8-10) 
Ang ngalan mismo nagpakita nga ang maong dapit 
duol sa usa ka tubod. Ang kadaghanang eskolar 
nagtuo nga ang En-eglaim mao ang “Ain Feshka, 
duol sa AK nga tumoy sa Patayng Dagat. Ang “Ain 
Feshka ug, gikan niini mga 29 km (18 mi) dapit sa 
H, ang “Ain Jidi (nga nagpatunhay sa ngalang En- 
gedi) mao ang duha ka pangunang tubigan nga 
mga dapit sa kasadpang baybayon sa Patayng Da- 
gat. Sa laing bahin, ang uban nagsugyot sa usa ka 
dapit sa HS nga baybayon sa Patayng Dagat, duol 
sa Zoar. Pinasukad sa karaang sinulat nga mga do- 
kumento, nga nagtumong sa distrito sa “Agaltain, si 
Y. Yadin nanghinapos nga “dayag nga kining “dis- 
trito sa “Agaltain” mao ang habagatan-sidlakang ba- 
hin sa Patayng Dagat . . . Kon dunay kalangkitan 
tali sa “Agaltain ug En-eglaim diha sa tagna ni Eze- 
quiel labot sa Patayng Dagat (Ezeq. 47:10: 'ug ma- 
hitabo nga ang mga mangingisda mobarog diha ni- 
ana gikan sa En-gedi bisan hangtod sa En-eglaim') 
—ang interpretasyon niining tekstoha angay nga 
ang Dagat mamaayo gikan sa usa ka baybayon 
ngadto sa pikas nga baybayon---usa ka buhi ug tin- 
aw kaayo nga larawan. Dili na kinahanglang pa- 
ngitaon pa ang En-eglaim sa kasadpang bayba- 
yon (gisugyot sa dili pa dugay nga kini mao ang 
Ain-Feshkha), sanglit kini nga pagsabot maglimite 
sa matagnaong panan-awon ngadto na lamang sa 
kasadpang baybayon.”---Israel Exploration Journal, 
Jerusalem, 1962, Tomo 12, pp. 250, 251. 


ENELDO [Gr., a'nethon]. Ang modernong mga 
leksikograpo nagkauyon nga ang tanom nga gipa- 
sabot sa Gregong termino nga a'nethon mao ang 
eneldo (Anethum graveolens) inay nga ang anis 
(Gr., an'ne-son), sama sa makita diha sa mas kara- 
ang mga hubad (KJ, Dy). Karong adlawa mas ko- 
mon nga gitanom sa rehiyon sa Palestina ang enel- 
do kay sa anis, ug adunay ebidensiya nga kini 
gitanom sukad pa sa karaang kapanahonan didto sa 
Tungang Sidlakan, ingon man usab sa mga Grego 
ug mga Romano. Ang eneldo maoy lakip sa mga 
tanom nga makutihong gihatag sa salingkapawng 
mga Pariseo ingong ikapulo, samtang sila napakyas 
sa pagtagad sa mas bug-at nga mga butang sa 
Balaod. (Mat 23:23) Ang Hudiyohanong Mishnah 
(Ma aserot 4:5) naglatid nga dili lamang ang mga 
liso kondili usab ang tanom ug ang mga bunga sa 
eneldo ang pangayoan ug ikapulo. 

Kini nga tanom maoy samag bunglayon, nga ka- 
amgid sa anis, ug adunay gitas-on nga mga 0.5 m 


EN-GANIM 


(2 p) nga may samag-gihay, lunlon berde nga mga 
dahon ug may hugpong sa gagmay, dalag nga mga 
bulak. Gitanom kini tungod sa humot nga mga liso 
niini, nga mas gipabilhan pag-ayo ingong panim- 
pla sa mga pagkaon ug ingong tambal usab sa mga 
sakit sa tiyan. 


EN-GANIM 
man]. 

1. Usa ka Judeanhong siyudad sa Sepela, o ubos 
nga kayutaan, nga gihisgotan diha sa samang gru- 
po uban sa Adulam sa Josue 15:33-35. Lagmit nga 
ang nahimutangan niini maoy sa modernong Beit 
Jimal nga mga 2.5 km (1.5 mi) sa H sa Bet-semes, 
o sa usa ka dapit nga duol niini. Ang Umm Jina, 
nga nahimutang mga 1 km (0.5 mi) sa K sa Bet- 
semes, maoy gisugyot sa pipila nga mao ang nahi- 
mutangan niini, apan lagmit nga dili, tungod kay 
walay tuboran nga makaplagan didto. 

2. Usa ka siyudad nga nahimutang sa yuta nga 
napanunod sa tribo ni Isacar. (Jos 19:17, 21) Lagmit 
nga kini ang siyudad nga gitawag ni Josephus ug 
Ginae. Karong adlawa kini gituohan nga mao ang 
Jenin, usa ka lungsod sa H nga tumoy sa Walog sa 
Jezreel, nga nahimutang mga 18 km (11 mi) sa 
HS sa Megido ug 8 km (5 mi) sa AS sa Dotan, diha 
sa pangunang dalan gikan sa Jerusalem paingon 
sa Nasaret. Ang Jenin gilibotan sa mga prutasan 
ug mga tanaman ug adunay usa ka tubod, mga ka- 
hubitan nga mohaom sa kahulogan sa ngalang En- 
ganim. 

Ang En-ganim, uban sa mga sibsibanan niini, gi- 
hatag ngadto sa mga anak nga lalaki ni Gerson 
ingong usa ka Levihanong siyudad. (Jos 21:27-29) 
Sa 1 Cronicas 6:73 kini dayag nga gitawag ug 
Anem. 


EN-GEDI [Tuboran (Tubod) sa Nating Kan- 
ding]. Ang ngalan sa usa ka siyudad ug sa naglibot 
nga kamingawan sa teritoryo sa Juda. (Jos 15:62, 
1Sa 24:1) Ang siyudad sagad gituohan nga mao 
ang Tell Jurn (Tel Goren), nga duol sa modernong 
balangay sa “En Gedi, mga 37 km (23 mi) sa HHS 
sa Jerusalem sa baybayon sa Patayng Dagat. 
Gihisgotan sa dalagang Sulamita ang pagka- 
mabungahon sa rehiyon, nga naghisgot sa “usa 
ka pungpong sa hemna, taliwala sa mga parasan 
sa En-gedi.” (Aw 1:14) Apan, kini maoy lakbit nga 
paghubit lamang sa daghang katanoman nga mi- 
lambo didto bisan hangtod karong adlawa. Ang na- 
himutangan sa En-gedi sa hulpa nga rehiyon sa Pa- 
tayng Dagat maoy maayong dapit nga tuboan sa 
semi-tropikanhong katanoman, mga palma ug bal- 
samo, dugang pa sa nagkalainlaing mga prutas, 
nga naghimo sa En-gedi nga usa ka tubigang dapit 
nga lahi sa kasikbit nga umaw kaayong Kaminga- 
wan sa Juda.--Tan-awa ang JUDA, KAMINGAWAN SA. 


[Tuboran (o, Tubod) sa mga Tana- 

Dili lamang tungod sa dagayang katanoman nii- 
ni kondili tungod usab sa pagkalisod adtoon niining 
rehiyona nga ang En-gedi nahimong luwas nga ta- 
goanan ni David sa dihang siya ginukod pa ni Ha- 
ring Saul. Mao nga ang Bibliya naghisgot sa pipila 
ka “dapit nga lisod adtoon sa En-gedi.” (1Sa 23:29) 
Ingon usab niini ang paghulagway sa modernong- 
adlaw nga mga bisita sa peligroso ug titip kaayong 
batoon nga mga agianan nianang dapita. Ang kali- 
sod sa mga bahin sa agianan niini gipakita usab sa 
mga paghisgot sa “hubo nga mga bato sa mga kan- 
ding sa bukid.” (1Sa 24:2) Giisip sa pipila ka eskolar 
nga kini usa ka ngalan sa dapit, “Mga Bato sa Iha- 
las nga mga Kanding” (AT, JB, RS), nga nagtu- 
mong sa pipila ka espesipikong mga dapit diin ang 
mga kanding lagmit nagkatapok, sama sa ginahimo 
niini bisan sa modernong mga panahon didto sa re- 
hiyon sa En-gedi. Apan, giisip sa uban kining ter- 
minoha ingong prase nga naghubit lamang sa gi- 
puy-an sa mga kanding, gansangon, pormag-kono 
nga mga bukid ug mga tagaytay niana nga rehi- 
yon. Ang mga bato sa En-gedi maoy samag-udlan 
nga may dagkong mga langob. Si David ug ang 
iyang mga tawo lagmit nagtago sa usa niini nga 
mga langob. (1Sa 24:3) Ang pipila nagtuo nga ang 
“mga toril nga bato sa karnero” diin didto mihapit 
si Saul lagmit nagtumong niini nga mga langob, 
nga may gansangong paril nga gitukod sa atuba- 
ngan ingong salipod gikan sa dili maayong pana- 
hon.---1Sa 24:2-10. 

Ang nagkahiusang kasundalohan sa Ammon, 
Moab, ug sa bukirong rehiyon sa Seir misulong sa 
Juda sa mga adlaw ni Haring Jehosapat agi sa “Ha- 
zazon-tamar, buot ingnon, En-gedi.” (2Cr 20:2, tan- 
awa ang HAZAZON-TAMAR.) Sa panan-awon ni Eze- 
quiel labot sa “'naayo” nga tubig sa dagat, ang mga 
mangingisda gitagna nga mobarog “gikan sa En- 
gedi bisan hangtod sa En-eglaim.”---Eze 47:8-10. 


EN-HADA [Bugnaw Kaayo (Kamig) nga Tubo- 
ran (Tubod)]. Usa ka siyudad sa Isacar, lagmit duol 
sa En-ganim. (Jos 19:17, 21) Gituohan sa kadagha- 
nan nga kini mao ang el-Hadetheh (Tel “En Hadda), 
9 km (5.5 mi) sa S sa Bukid sa Tabor. 


EN-HAKORE [Tuboran (o, Tubod) sa Usa nga 
Nagtawag]. Usa ka tubod sa Lehi. (Huk 15:19) Kini 
ginganlan niining ngalana sa dihang si Samson, 
nga giuhaw human makapatay ug usa ka libo ka 
tawo, “misangpit kang Jehova” aron mangayog tu- 
big ug ang tubod gitagana sa milagrosong paagi. 
--Huk 15:14-18. 


EN-HAZOR [Tuboran (Tubod) sa Hazor]. Usa 
ka kinutaang siyudad sa tribo ni Neptali. (Jos 19:32, 
35, 37) Gituohan sa pipila nga kini mao ang Khir- 
bet Hazireh, 16 km (10 mi) sa K sa Kedes. 

EN-MISPAT [Tuboran (o, Tubod) sa Paghu- 
kom]. Laing ngalan sa Kades.--Gen 14:7: tan-awa 
ang KADES, KADES-BARNEA. 


ENOC [Usa nga Gibansay: Giinagurahan [nga 
mao, gipahinungod, gisugdan]]. 

1. Anak ni Cain ug amahan ni Irad. Si Enoc na- 
tawo sa yuta sa Pagkakagiw human patya ni Cain 
ang iyang igsoong si Abel.---Gen 4:17, 18. 

2. Ang anak nga natawo kang Jared sa edad 
nga 162, ang ikapitong tawo sa linya sa kaliwatan 
gikan kang Adan. Gawas kang Matusalem, nga na- 
tawo kaniya sa dihang siya nagpanuigon ug 65, si 
Enoc adunay ubang mga anak nga lalaki ug baba- 
ye. Si Enoc maoy usa “sa ingon kabagang panga- 
nod sa mga saksi” nga talagsaong panig-ingnan sa 
pagtuo sa karaang panahon. “Si Enoc nagpadayon 
sa paglakaw uban sa matuod nga Diyos.” (Gen 5: 
18, 21-24, Heb 11:5, 12:1) Ingong usa ka manalag- 
na ni Jehova, iyang gitagna ang pag-abot sa Diyos 
uban sa Iyang balaang mga tinagpulo ka libo aron 
sa pagpahamtang ug paghukom batok sa mga dili- 
diyosnon. (Jud 14, 15) Malagmit gilutos siya tu- 
ngod sa iyang pagpanagna. Apan, wala motugot 
ang Diyos nga patyon si Enoc sa mga magsusupak. 
Hinunoa, “gikuha siya” ni Jehova, nga mao, gipa- 
mubo ang iyang kinabuhi sa panuigong 365, usa ka 
panuigon nga mas ubos kaayo kon itandi sa kadag- 
hanan sa iyang mga katalirongan. Si Enoc “gilalin 
aron dili makaagom ug kamatayon,” nga lagmit 
nagkahulogan nga gipahinabo sa Diyos nga siya 
mapunawan samtang nakakitag panan-awon ug 
dayon nagtapos sa kinabuhi ni Enoc samtang siya 
gipunawan aron dili niya masinati ang kahapdos sa 
kamatayon. (Gen 5:24: Heb 11:5, 13) Hinunoa, siya 
wala dad-a ngadto sa langit, sumala sa tin-awng 
gipahayag ni Jesus sa Juan 3:13. Mopatim-aw nga, 
sama sa nahitabo sa lawas ni Moises, gihipos ni Je- 
hova ang lawas ni Enoc, kay “wala na siya hikapla- 
gi.”--Deu 34:5, 6, Jud 9. 

Si Enoc dili mao ang magsusulat sa “Basahon ni 
Enoc.” Kini dili inspirado, apokripal nga basahon 
nga gisulat daghang siglo sa ulahi, malagmit pana- 
hon sa ikaduha ug unang siglo W.K.P. 

3. Ang unang siyudad nga gihisgotan sa Bibli- 
ya. Si Cain nagtukod niining siyudara didto sa yuta 
sa Pagkakagiw sa S sa Eden, nga nagtawag niini 
sumala sa ngalan sa iyang anak nga si Enoc.---Gen 
4:17. 


ENON. Usa ka dapit nga may “daghang tubig,” 
diin si Juan nga Tigbawtismo namawtismo human 
sa Paskuwa sa 30 K.P. (Ju 3:23) Haduol kini sa lag- 
mit mas ilado nga dapit nga ginganlan ug Salim. 
Ang tukmang nahimutangan niining mga dapita 
dili matino, apan, si Eusebius nga obispo sa Cesarea 
nga nagkinabuhi niadtong ikatulo ug ikaupat nga 


EN-ROGEL 


siglo K.P., nagpunting sa usa ka dapit sa Walog sa 
Jordan nga mga 8 ka Romanhong milya (12 km, 
7.5 mi) sa H sa Bet-sean. Niini nga dapit nahimu- 
tang ang Tell Ridgha (Tel Shalem), nga gituohang 
lagmit mao ang Salim. Sa haduol adunay ubay- 
ubayng mga tubod nga hayan mohaom sa gihubit 
ni Eusebius bahin sa dapit nga gitawag ug Enon. 


ENOS [Tawong May-Kamatayon]. Ang anak nga 
lalaki ni Set, nga natawo kaniya sa panuigon nga 
105. Si Enos nag-edad ug 90 sa dihang nanganak 
kang Kenan, ug siya nabuhi sulod sa 905 ka tuig. 
(Gen 5:6-11) Ang iyang ngalan natala usab sa tala- 
an sa mga kagikan sa 1 Cronicas 1:1 ug Lucas 3:38. 
Sa iyang adlaw “gisugdan ang pagtawag sa ngalan 
ni Jehova.” (Gen 4:26) Dayag nga dili kini pagtawag 
sa ngalan ni Jehova diha sa pagtuo ug putling pag- 
simba sama sa gibuhat ni Abel kapin na sa 105 ka 
tuig sa wala pa matawo si Enos. Miergo ang pipi- 
la ka Hebreohanong mga eskolar nga ang teksto 
angayng basahon nga “gisugdan pagpasipala,” o 
“dayon ang pagpasipala nagsugod.” Naghisgot sa 
adlaw ni Enos, ang Jerusalem Targum nag-ingon: 
“Mao kanang kaliwatana nga sa ilang mga adlaw 
sila nagsugod sa pagpakasala, ug sa paghimog mga 
idolo alang sa ilang kaugalingon, ug nagbansag sa 
ilang mga idolo sumala sa ngalan sa Pulong sa Gi- 
noo.” Ang mga tawo tingali naggamit sa ngalan ni 
Jehova alang sa ilang kaugalingon o sa ubang mga 
tawo nga pinaagi kanila nagpakaaron-ingnon si- 
lang miduol sa Diyos diha sa pagsimba, o kaha nag- 
gamit sa iyang ngalan alang sa mga idolo. 


EN-RIMON [Tuboran (o, Tubod) sa Kahoyng 
Granada]. Usa ka siyudad sa Juda nga gihisgotan 
human sa pagkadestiyero nga gipuy-an sa mga 
anak sa Juda. (Neh 11:25, 29) Ang ngalan niini 
maoy kombinasyon sa Ain ug Rimon, nga gihisgo- 
tan sa Josue 15:32 ug 19:7 ug 1 Cronicas 4:32. Ka- 
rong adlawa kini sagad nga gituohang mao ang 
Khirbet Umm er-Ramamin, mga 15 km (9 mi) sa A 
sa Beer-seba. 


EN-ROGEL [Tuboran (Tubod) sa Rogel (Tiilan)]. 
Usa ka tubod o atabay duol sa Jerusalem nga nag- 
silbing timaan sa utlanan tali sa Juda ug Benjamin. 
(Jos 15:7: 18:16) Ang mga espiya ni David nga si 
Jonatan ug Ahimaaz nagpaabot ug mga taho didto 
sa En-rogel maylabot sa pagrebelde ni Absalom. 
(2Sa 17:17) Duol dinhi ang laing rebelyosong anak 
nga lalaki ni David nga si Adonias sa ulahi naghi- 
mog kombira aron makakuhag pagpaluyo sa iyang 
pag-ilog sa trono.--- 1Ha 1:9. 

Giuyonan sa kadaghanan nga ang En-rogel ka- 
tumbas sa modernong Bir Ayyub, o atabay ni Job. 
Nahimutang kini sa H sa HS nga eskina sa paril sa 
Jerusalem, diha sa tiilan sa kasadpang tampi sa 


EN-SEMES 


Walog sa Kidron nga mga 100 m (330 p) sa H gi- 
kan sa dapit diin kini misumpay sa Walog sa Hin- 
nom. Ang giladmon sa atabay miabot hangtod sa 
usa ka sapasapa o tubod sa ilalom sa yuta, nga tu- 
ngod niana human sa usa ka pag-ulan, usahay mo- 
bugwak kinig kusog nga magpataas sa lebel sa tu- 
big hangtod sa ibabaw niini. 


EN-SEMES [Tuboran (o, Tubod) sa Adlaw]. 
Usa ka dapit diha sa utlanan taliwala sa panulon- 
dong mga teritoryo sa Benjamin ug Juda. (Jos 15: 
1, 7; 18:11, 17) Gituohan sa kadaghanan nga kini 
mao ang “Ain el-Hod, mga 3 km (2 mi) sa S sa Pa- 
tukoranan sa Templo didto sa Jerusalem, ang kata- 
posang tubod nga makaplagan diha sa dalan sa Je- 
rusalem paingon sa Jerico una pa makaabot sa 
Walog sa Jordan. 


EN-TAPUA [Tuboran (o, Tubod) sa (Kahoyng) 
Mansanas]. Usa ka tubod duol sa siyudad sa Tapua, 
nga gigamit ingong timaan sa utlanan tali sa panu- 
london sa tribo ni Manases ug nianang kang Epra- 
im. (Jos 17:7) Ang ngalan mahimong gigamit usab 
alang sa siyudad sa Tapua mismo. (Jos 17:8) Gitu- 
ohan sa pipila nga ang En-Tapua mao ang usa ka 
tubod duol sa siyudad sa Yasuf, dapit sa H diin na- 
himutang ang Tell Sheikh Abu Zarad, ang gituo- 
hang nahimutangan sa Tapua. 


EPA [lagmit, Kadulom]. 

1. Usa ka anak nga lalaki ni Midian ug apo ni 
Abraham ug Ketura. (Gen 25:1, 2, 4: 1Cr 1:32, 33) 
Ang mga kaliwat ni Epa lagmit daghan kaayog 
mga kamelyo.---Isa 60:6. 

2. Puyopuyo ni Caleb nga nanganak kaniyag 
tulo ka anak nga lalaki, si Haran, Moza, ug Gazez. 
Si Gazez lagmit apo imbes nga anak.--1ICr 2:46. 

3. Anak nga lalaki ni Jadai sa tribo ni Juda. 
— 1Cr 2:3, 47. 


EPAFRAS [pinamubo sa Epafrodito]. Usa ka 
matinumanong ministro ni Kristo kinsa, pinaagi sa 
pagsangyaw sa maayong balita, nagpahibalo sa 
mga taga-Colosas sa dili-takos nga kalulot sa Diyos 
ug busa lagmit nakatabang gayod ug dako sa pag- 
pundar sa kongregasyon sa Colosas. Sa panahon sa 
unang pagkabilanggo ni Pablo, si Epafras miadto sa 
Roma, nga nagdalag makapadasig nga taho mayla- 
bot sa gugma ug kalig-on sa kongregasyon sa Co- 
losas. (Col 1:4-8) Dayag nga nagpabilin siya sa 
Roma, labing menos sulod sa usa ka yugto sa pana- 
hon, sanglit si Pablo, sa pagsulat sa iyang sulat 
ngadto sa mga taga-Colosas, naglakip sa mga pa- 
ngomosta ni Epafras ug nagpasalig kanila nga kini 
nga ulipon ni Jesu-Kristo kanunayng nanlimbasog 
sa iyang kaugalingon “alang kaninyo sa iyang mga 
pag-ampo, aron kamo sa kataposan makabarog 

nga bug-os ug may hugot nga pagtuo sa bug-os 
nga kabubut-on sa Diyos.” Ingon sa gipamatud-an 
ni Pablo, kining hinigugmang isigkaulipon naning- 
kamot usab pag-ayo alang sa mga igsoon sa Laodi- 
cea ug sa Hierapolis. (Col 4:12, 13) Unya, sa pagsu- 
at usab ngadto kang Filemon, gipaabot ni Pablo 
ang mga pangomosta ni Epafras ug gihisgotan siya 
ingong “akong isigkabinilanggo nga nahiusa kang 
Kristo.” (Flm 23) Si Epafras dili angayng pakasay- 
pon nga mao si Epafrodito nga taga-Filipos. 


EPAFRODITO [gikan sa lintunganayng pu- 
long nga nagkahulogang “nagbula"]. Usa ka kasali- 
gang membro sa kongregasyon sa Filipos, Macedo- 
nia, kinsa gipadala nga may gasa ngadto kang 
Pablo, nga nianang panahona nabilanggo sa Roma 
(mga 59-61 K.P.). (Flp 2:25, 4:18) Samtang didto sa 
Roma, si Epafrodito “nasakit nga nag-ungaw sa ka- 
matayon, apan ang Diyos naluoy kaniya.” Ang bali- 
ta bahin sa iyang pagkasakit nakaabot sa mga 
taga-Filipos ug sila, tingali, mabalak-ong nagpaki- 
sayod. Sanglit si Epafrodito nangandoy nga makig- 
kita sa mga taga-Filipos ug naguol nga sila nasayod 
bahin sa iyang pagkasakit, gihunahuna ni Pablo 
nga maayong ipadala gilayon pagbalik si Epafrodi- 
to inigkaayo niya ug gitugyanan siya sa iyang su- 
lat ngadto sa kongregasyon sa Filipos. Gidasig ni 
Pablo ang mga igsoon nga ihatag kang Epafrodito 
“ang naandang pagdawat diha sa Ginoo” ug 'maha- 
lon kanunay ang ingon nianang matanga sa mga 
tawo.” Tungod sa buluhaton sa Ginoo, si Epafrodito 
nagladlad sa iyang kaugalingon sa kapeligrohan ug 
nag-ungaw sa kamatayon. (Flp 2:25-30) Si Epafro- 
dito dili angayng pakasaypon nga mao si Epafras 
nga taga-Colosas. 


EPAI [Naglupad nga Linalang]. Usa ka Netopa- 
hanon (Jer 40:8) sa tribo ni Juda (1Cr 2:50-54) kan- 
sang mga anak nga lalaki maoy lakip sa mga pa- 
ngulo sa kasundalohan nga wala idestiyero ngadto 
sa Babilonya niadtong 607 W.K.P. Ang mga anak ni 
Epai ug ang ubang mga pangulo sa kasundalohan 
ug ang ilang mga tawo miadto kang Gedalias sa 
Mizpa ug siya, sa baylo, nanumpa kanila nga ma- 
maayo ang ilang dangatan. (Jer 40:7-9) Dayag nga 
gibuno ni Ismael ang mga anak ni Epai sa dihang 
iyang gipatay si Gedalias.---Jer 41:3. 


EPENETO [Dinayeg]. Usa ka Kristohanon sa 
kongregasyon sa Roma nga ginganlan ni Pablo ug 
personal niyang gipangomosta diha sa iyang sulat. 
(Rom 16:5) Si Epeneto gitawag nga “unang bunga 
sa Asia.” Lagmit siya personal nga nakontak ni Pab- 
lo, sanglit ang panimalay ni Estefanas gitawag 
usab ingong “ang unang bunga sa Acaya,” ug si 
Pablo ang nagbawtismo niini nga panimalay.---1Co 
1:16; 16:15. 

EPER [Nati [nga laking osa]]. 

1. Ang ikaduhang ginganlang anak nga lalaki ni 
Midian, apo ni Abraham pinaagi sa iyang asawa 
nga si Ketura.--Gen 25:2, 4: 1Cr 1:33. 

2. Usa ka lalaki sa tribo ni Juda; ang ikatulong 
ginganlang anak nga lalaki ni Ezra.— 1Cr 4:1, 17. 

3. Usa sa pito ka pangulo sa katunga nga tribo 
ni Manases. Kini nga mga pangulo sa banay gihu- 
bit nga maisog, gamhanang mga tawo. Ang ilang 
mga kaliwat dili matinumanon sa Diyos, ug busa 
gitugotan ni Jehova nga idestiyero sila sa hari sa 
Asirya.--1Cr 5:23-26. 


EPES-DAMIM. Ang dapit nga gikampohan 
sa mga Filistehanon tali sa Socoh ug Azeka, nga gi- 
kan niana migula si Goliat aron sa pagyubit sa ta- 
lay sa kasundalohan sa Israel. (1Sa 17:1, 4-10) Ang 
Epes-damim lagmit mao ra usab ang Pas-damim 
nga gihisgotan sa 1 Cronicas 11:13. Ang nahimuta- 
ngan niini dili matino karong adlawa. 


EPHAH. Usa ka sukod sa butang nga mala nga 
katumbas sa napulo ka omer (Ex 16:36) o ikanapu- 
lo sa usa ka homer. Ang ephah katumbas sa bath 
nga sukod sa butang nga likido ug busa gibanaba- 


na nga 22 L. (Eze 45:11) Sa Kasulatan, ang “ephah” 


gigamit labot sa gidaghanon sa harina (Lev 5:11), 
sebada (Ru 2:17), sinangag nga lugas (1Sa 17:17), 
ug trigo (Eze 45:13). Kini nga termino nagtumong 
usab sa sudlanan nga gigamit sa pagsukod sa usa 
ka ephah. (Lev 19:36, Am 8:5) Ang Zacarias 5:6-11 
naghisgot sa usa ka sudlanan nga ephah nga may 
lingin nga taklob nga tingga, nga niana gisulod ang 
babaye nga gitawag ug “Pagkadaotan.” 


EPICUREO. Ang mga sumusunod sa Gregong 
pilosopo nga si Epicurus (341-270 W.K.P.). 

Ang pilosopiya nga giugda ni Epicurus milambo 
sulod sa pito ka siglo. Kini nasentro sa ideya nga 
ang kalipay sa usa ka tawo mao ang bugtong o pa- 
ngunang makaayo sa kinabuhi. Busa, si Epicurus 
nag-awhag sa pagkinabuhi sa paagi nga mabato- 
nan ang kinadak-ang kalipay nga posible sa pana- 
hon sa tibuok nga pagkinahbuhi sa usa ka tawo, apan 
himoon kini nga makasaranganon aron malikayan 
ang pag-antos nga maagoman tungod sa pagpatu- 
yang sa maong kalipayan. Gipasiugda niini ang 
mental nga mga kalipayan inay ang pisikal nga 
mga kalipayan. Busa, sumala ni Epicurus, mas ma- 
hinungdanon kon kinsa ang kauban sa usa ka tawo 
sa pagpangaon kay sa kon unsa ang gikaon. Ang 
wala kinahanglana ug ilabina ang dili kinaiyan- 
hong mga tinguha kinahanglang pugngan. Sanglit 
ang kinaadman, kultura, ug sibilisasyon ingon man 
ang sosyal ug politikal nga mga kalangkitan maka- 
patunghag mga tinguha nga lisod tagbawon ug 
busa makatugaw sa kalinaw sa hunahuna, kini wala 

idasig. Ang kahibalo tinguhaon lamang aron ang 
usa ka tawo mahigawas gikan sa relihiyosong mga 
kahadlok ug mga patuotuo, ug ang duha ka pangu- 
nang mga kahadlok nga angayng wad-on mao ang 
kahadlok sa mga diyos ug sa kamatayon. Kay gi- 
lantaw ang kaminyoon ug ang mga butang nga na- 
langkit niini ingong hulga sa kalinaw sa hunahuna 
sa usa ka tawo, si Epicurus nagpabiling ulitawo 
apan wala magdili sa iyang mga sumusunod sa 
pagminyo. 

Kini nga pilosopiya nailhan nga wala gayoy prin- 
sipyo. Ang paglapas sa balaod gidili tungod lamang 
sa kaulawan nga nalangkit kon masakpan ug sa si- 
lot nga lagmit ipahamtang tungod niini. Ang pag- 
kahadlok nga masakpan o masilotan magpawala sa 
kalipay, ug tungod niini ang tinagong pagbuhat ug 
kasal-anan dili gayod maalamon. Alang sa mga 
Epicureo, ang pagbinuotan walay bili ug mapusla- 
non lamang kon kini makaamot sa pagbaton ug ka- 
lipay. Ang pagbalos sa paghimog maayo giawhag 
dili tungod kay kini husto ug dalayegon, kondili tu- 
ngod kay kini mapuslanon. Ang pagpakighigala gi- 
pasukad sa samang hinakog nga tinguha, nga mao, 
sa kalipay nga mabatonan sa nakighigala. Bisan 
tuod ang pagpangagpas sa kalipayan mao ang sen- 
tro niini nga pilosopiya, sa kasukwahi gihisgotan ni 
Epicurus ang kinabuhi ingong usa ka “mapait nga 
gasa.” 

Ang mga Epicureo nagtuo nga adunay mga di- 
yos, apan sila, sama sa tanang ubang butang, maoy 
gama sa mga atomo, apan mas nindot nga matang. 
Ilang gihunahuna nga ang mga diyos halayo ra ka- 
ayo gikan sa yuta mao nga sila walay kaikag kon 
unsay gibuhat sa tawo, busa walay kaayohan ang 
pag-ampo o paghalad ngadto kanila. Ang mga di- 
yos, sumala sa ilang gituohan, wala maglalang sa 
uniberso, ni sila magpahamtang ug silot o magpa- 
nalangin kang bisan kinsa, apan sila malipayon ka- 
ayo, ug kini mao ang tumong nga angayng kab- 
oton sa panahon sa tibuok nga pagkinabuhi sa usa 
ka tawo. Apan, ang mga Epicureo nangatarongan 
nga ang mga diyos dili makatabang kang bisan kin- 
sa labot niini, nga ang kinabuhi milungtad lamang 
nga sulagma diha sa uniberso nga sulagma usab 
nga mitungha, ug nga ang kamatayon magtapos sa 
tanan, nga magpahigawas sa usa ka tawo gikan sa 
urom sa kinabuhi. Bisan tuod gituohan nga ang 
tawo adunay kalag, ang kalag gihunahuna nga gi- 
langkoban sa mga atomo nga mahilis inigkamatay 
sa lawas, sama sa tubig nga mayabo gikan sa pit- 
sel nga nabuak. 

Tungod niana, masabtan gayod kon nganong ang 
mga pilosopo nga Epicureo maoy lakip niadtong 
nakiglalis kang Pablo didto sa tiyanggihan sa Ate- 
nas ug kinsa miingon: “Unsay buot isulti niini nga 
witwitan?” “Siya daw usa ka magmamantala sa 

langyawng mga bathala.” (Buh 17:17, 18) Ang pilo- 
sopiya sa mga Epicureo, uban sa ideya niini nga 
“mangaon kita ug manginom, kay ugma kita ma- 
ngamatay,” nagsalikway sa paglaom sa pagkaban- 
haw nga gitudlo sa mga Kristohanon diha sa ilang 
ministeryo.-- 1Co 15:32. 


EPLAL [lagmit, Tigpataliwala]. Ang anak nga 
lalaki ni Zabad sa banay ni Jerameel ug ang ama- 
han ni Obed. Si Eplal maoy usa ka kaliwat ni Perez, 
usa ka anak nga lalaki ni Juda pinaagi kang Tamar. 
Ang iyang apohan-sa-lapalapa mao si Jarha, usa ka 
alagad nga Ehiptohanon sa panimalay ni Sesan. Gi- 
hatag kang Jarha ang anak nga babaye ni Sesan 
ingong asawa.--1Cr 2:4, 5, 9, 25, 34-37. 


EPOD, I. Usa ka besti sa saserdote. Ang linaing 
epod nga isul-ob sa hataas nga saserdote gihubit 
nga detalyado diha sa mga instruksiyon sa Diyos 
ngadto kang Moises. (HULAGWAY, Tomo 1, p. 539) 
Lagmit nga kini maoy usa ka samag-ipron nga bes- 
ti, gama sa “bulawan, asul nga hilo ug balhibo sa 
karnero nga tininag morado, hilo nga sanag-pula 
gikan sa coccus ug pinong lino nga linubid, nga 
gama sa usa ka tigborda.” Kini adunay atubangan 
ug luyo nga mga bahin nga gidugtong. Usa ka ba- 
kos sa samang materyales “anaa” niini, tingali gita- 
od diha sa epod, aron sa pagpahugot niini libot sa 
hawak. Diha sa mga enggaste nga bulawan ibabaw 
sa mga sul-otan sa abaga adunay duha ka batong 
onyx, ang matag usa gikulitan sa mga ngalan sa 
unom ka anak nga lalaki ni Israel. Gikan sa mga 
enggaste nga bulawan niini nga mga bato nagbitay 
ang tabon sa dughan, nga gitaod pinaagig mga ka- 
dena nga bulawan nga samag pisi. Gikan sa ubos 
nga mga kanto sa tabon sa dughan ang asul nga 
hilo gisul-ot sa mga argolya nga bulawan nga gita- 
od sa ubos nga tumoy sa mga sul-otan sa abaga sa 
epod sa ibabaw mismo sa bakos. Ang epod lagmit 
nga misaylog diyutay sa hawak, apan tingali dili 
hangtod sa tuhod.---Ex 28:6-14, 22-28. 

Ang epod isul-ob sa hataas nga saserdote sapaw 
sa asul nga kupo nga walay bukton, gitawag ug 
'kupo sa epod,” nga isapaw usab sa taas nga besti 
nga lino. (Ex 29:5) Kini nga epod dili isul-ob sa ta- 
nang higayon. Kon kinahanglan nga magpakisayod 
kang Jehova bahin sa usa ka mahinungdanong bu- 
tang alang sa nasod, ang hataas nga saserdote 
magsul-ob sa epod ug sa tabon sa dughan nga gi- 
butangan sa Urim ug sa Tumim. (Num 27:21, 1Sa 
28:6: Esd 2:63) Sa tinuig nga Adlaw sa Pagtabon- 
sa-Sala, human magtanyag sa mga halad-sa-sala, 
ang hataas nga saserdote maligo ug mag-ilis ug 
mga besti, nga maghukas sa lunsayng puti nga 
mga besti ug lagmit nga magsul-ob sa iyang maa- 
nindot nga mga besti, lakip sa epod, una pa motan- 
yag sa mga halad-nga-sinunog.--Lev 16:23-25. 

Ang epod nga gidala ni Abiatar nga saserdote gi- 
kan sa sangtuwaryo sa Nob ngadto sa kampo ni Da- 
vid lagmit nga mao ang epod sa hataas nga sa- 
serdote, sanglit gipatay ni Doeg ang amahan ni 
Abiatar, ang Hataas nga Saserdoteng si Ahimelek, 
ug ang luyoluyong mga saserdote nga uban kaniya. 
(1Sa 22:16-20, 23:6) Gipadala ni David kang Abia- 
tar ang epod ngadto kaniya aron siya magpakisa- 
yod kang Jehova kon unsay angayng himoon.---1Sa 
23:9-12, 30:7, 8. 

Ang mga Epod sa Luyoluyong mga Saser- 
dote. Ang luyoluyong mga saserdote nagsul-ob 
usab ug mga epod, bisan tuod nga ang epod la- 
mang sa hataas nga saserdote ang espesipikong gi- 
hisgotan ug gihubit diha sa mga instruksiyon ni Je- 
hova alang sa paghimog mga besti sa saserdote. 
Ang “mga tag-as nga besti,” “mga paha,” “mga tu- 
rong,” ug “mga puro!” lamang ang espesipikong gi- 
hisgotan alang sa mga anak nga lalaki ni Aaron, 
nga nag-alagad ingong luyoluyong mga saserdote 
ilalom ni Aaron. (Ex 28:40-43) Ang pagsul-ob ug 
epod sa luyoluyong mga saserdote daw ulahi na 
nga gibuhat. Si Samuel, bisan tuod dili usa ka luyo- 
luyong saserdote, misul-ob ug epod sa batan-on pa 
samtang nag-alagad kang Jehova didto sa sangtu- 
waryo (1Sa 2:18), sama sa 85 ka saserdote nga gi- 
patay ni Doeg ubos sa sugo ni Haring Saul. (1Sa 
22:18) Kini nga mga epod lagmit nagpaila sa pag- 
kasaserdote sa mga nagsul-ob niini imbes ingong 
butang nga gilatid sa Balaod nga gamiton sa di- 
hang mobuhat sa ilang opisyal nga mga katungda- 
nan. Ang epod sa luyoluyong saserdote lagmit nga 
samag porma sa epod sa hataas nga saserdote apan 
hinimo sa lubos puti nga panapton, dili binordahan, 
ug ang lino nga gigamit sa paghimo niini dili sa- 
mag kalidad sa lino sa epod sa hataas nga saserdo- 
te. Ang Hebreohanong pulong alang sa “lino” nga 
gigamit sa paghubit sa epod nga gisul-ob sa batan- 
ong si Samuel ug sa 85 ka saserdote mao ang badh, 
samtang shesh, “pinong lino,” mao ang pulong nga 
gigamit alang sa epod sa hataas nga saserdote. 
--Ex 28:6; 1Sa 2:18, 22:18. 

Sa dihang ang arka sa pakigsaad gidala ngadto sa 
Jerusalem aron ibutang sa Bukid sa Zion duol sa 
iyang balay, si David, nga nagsul-ob ug kupo nga 
walay bukton nga ginama sa pinong panapton, 
nagsapaw ug epod nga lino niini nga besti samtang 
siya misayaw sa atubangan ni Jehova sa pagsaulog 
niining malipayon nga okasyon.--2Sa 6:14, 1Cr 
15:27. 

Ang Epod nga Gihimo ni Gideon. Human 
mapildi ni Gideon ang mga Midianhon gigamit niya 
ang inagaw nga bulawan sa paghimo ug usa ka 
epod. (Huk 8:26, 27) Ang pipila misupak niini nga 
asoy tungod kay ang 1,700 ka siklo (19.4 kg: 52 1b t) 

nga bulawan sobra ra kaayo sa gikinahanglan sa 
paghimog usa ka epod. Adunay pangagpas nga si 
Gideon naghimo usab ug usa ka larawan nga bula- 
wan. Apan ang pulong nga “epod” wala magtu- 
mong sa usa ka larawan. Si Gideon maoy usa ka 
tawo nga may pagtuo sa Diyos. Dili niya buhaton 
ang gibuhat ni Jeroboam sa ulahi sa dihang siya 
nanguna sa napulo ka tribo sa pagsimba sa mga la- 
rawan sa nating baka. Gipakita ni Gideon ang iyang 
tinamdan sa pagsimba kang Jehova sa dihang gi- 
hatagan siyag kahigayonan sa pagtukod ug dinas- 
tiya sa pagmando ibabaw sa Israel. Siya midumili 
sa tanyag, nga nag-ingon: “Si Jehova mao ang 
maghari kaninyo.” (Huk 8:22, 23) Lagmit nga ka- 
daghanan sa bulawan gigamit sa pagbayad alang 
sa mga mutya, ug sa uban pa, nga mahimong gi- 
gamit diha sa epod. Labot sa bili sa epod ni Gideon, 
lagmit nga mikabat gayod kini sa bili nga gihisgo- 
tan ($218,365 sa modernong kantidad), ilabina kon 
bilihong mga mutya ang gigamit sa pagdayanda- 
yan niini. 

Bisan pa sa maayong mga intensiyon ni Gideon 
sa paghandom sa kadaogan nga gihatag ni Jehova 
sa Israel ug sa pagpasidungog sa Diyos, ang epod 
"nagsilbing lit-ag kang Gideon ug sa tibuok niyang 
panimalay, tungod kay ang mga Israelinhon naka- 
himog espirituwal nga imoralidad pinaagi sa pag- 
simba niini. (Huk 8:27) Apan, ang Bibliya wala 
mag-ingon nga si Gideon misimba niini, sa kasuk- 
wahi, siya espesipikong ginganlan ni apostol Pablo 
ingong usa sa ‘bagang panganod' sa matinuma- 
nong una-Kristohanong mga saksi ni Jehova.---Heb 
11:32: 12:1. 

Idolatrosong Paggamit. Ang usa ka panang- 
litan sa paggamit sa epod sa idolatrosong pagsim- 
ba makaplagan sa Maghuhukom kapitulo 17 ug 18. 
Ang epod, nga gihimo sa usa ka Epraimnon, unang 
gigamit sa usa sa iyang mga anak nga lalaki nga 
mialagad ingong saserdote atubangan sa usa ka ki- 
nulit nga larawan, dayon sa usa ka Levihanong ka- 
liwat ni Moises kinsa, bisan tuod dili sakop sa sa- 
serdotehanong banay ni Aaron, mialagad ingong 
saserdote. Sa kataposan ang epod ug ang larawan 
nahiadto sa mga kamot sa mga tawo sa tribo ni 
Dan, nga taliwala kanila gipadayon niini nga Levi- 
hanon ug sa iyang mga anak nga lalaki sunod ka- 
niya kining idolatrosong buluhaton didto sa siyu- 
dad sa Dan sa tanang adlaw nga ang balay sa Diyos 
didto pa sa Shilo. 


EPOD, II. Ang amahan ni Haniel, kinsa mao 
ang pangulo sa tribo ni Manases nga tungod sa 
sugo ni Jehova gitudlo ingong usa sa mga res- 
ponsable sa pagbahinbahin sa yuta sa Canaan 
ingong mga pahat nga panulondon.--Num 34:16, 
18, 23, 29. 

EPRAIM [Doble ka Mabungahon]. 

1. Anak nga lalaki ni Jose pinaagi sa iyang asa- 
wang si Asenat, ang anak nga babaye ni Potipera 
nga saserdote sa On. Si Epraim, ang manghod ni 
Manases, natawo sa Ehipto sa wala pa magsugod 
ang pito-ka-tuig nga gutom. Ang ngalang Epraim 
gingalan kaniya sa iyang amahan “tungod kay, sa 
pagkutlo [kang Jose], ‘Ang Diyos naghimo kanako 
nga mabungahon diha sa yuta sa akong pagkaala- 
ot.” "--Gen 41:50-52. 

Sa dihang siya himalatyon na, si Jacob, sa diwa, 
nagsagop sa iyang mga apo nga si Epraim ug 
Manases ug naghimo kanila nga sama sa iyang 
kaugalingong mga anak. (Gen 48:5) Ang ilang 
amahan nga si Jose, nga nakadawat ug katungod 
ingong panganay taliwala sa mga anak ni Jacob, 
nakadawat ug duha ka bahin sa panulondon sa 
iyang amahan pinaagi sa panulondon sa tribo ni 
Epraim ug Manases. (1Cr 5:1, itandi ang Gen 48:21, 
22, Deu 21:17: Jos 14:4.) Sa pagpanalangin kang 
Epraim ug Manases, ang patriarka nga si Jacob 
nagpalabi kang Epraim ug matagnaong nagpaila 
nga siya mahimong mas dako.---Gen 48:13-20. 

Ang 1 Cronicas 7:20-27 nagtagana ug talaan sa 
kagikan sa mga anak ni Epraim ug sa ulahing mga 
kaliwatan hangtod kang Josue, kinsa nanguna sa 
mga Israelinhon ngadto sa Yutang Saad. Si Ezer ug 
Elead, nga lagmit mga anak ni Epraim, gipatay sa 
mga tawo sa Gat. Sa paglabay sa panahon human 
mamatay kini nga mga anak, si Epraim nanganak 
kang Beria. 

2. Ang ngalang Epraim gigamit usab sa pagtu- 
mong sa tribo nga naggikan kaniya. Mga usa ka 
tuig human sa Pagpanggula gikan sa Ehipto, ang 
40,500 ka lalaking manggugubat sa Epraim gikan 
sa 20 anyos pataas milabaw ug 8,300 sa gidagha- 
non kay sa mga tawong lig-on ug lawas sa Mana- 
ses. (Num 1:1-3, 32-35) Ugaling, sa kataposan sa 
40 ka tuig nga paglatagaw sa kamingawan, ang 
narehistro nga mga lalaki sa Epraim mikabat na la- 
mang ug 32,500, o 20,200 nga menos kay niadtong 
iya sa Manases. (Num 26:34, 37) Bisan pa niana, gi- 
tagna nga ang Epraim mahimong mas dako. Si 
Moises, sa dihang nagpanalangin sa mga Israelin- 
hon, matagnaong naghisgot sa “tinagpulo ka linibo 
ni Epraim,” apan naghisgot lamang sa “linibo ni 
Manases.”---Deu 33:17. 

Sa kamingawan, ang mga Epraimnon, pinaagi 
kang Elisama nga nag-alagad ingong pangulo, gi- 
tudlo nga magkampo sa K nga bahin sa tabernaku- 
lo, uban sa mga tribo ni Manases ug Benjamin. Ki- 
ning tulo-ka-tribo nga dibisyon maoy ikatulo sa 
han-ay sa pagmartsa.--Num 2:18-24. 

Teritoryo sa Tribo. Ang teritoryo nga giha- 
tag alang sa tribo ni Epraim nag-okupar sa sentro 
nga bahin sa Canaan, K sa Jordan. Ang tribo usab 

may sakop nga mga siyudad sa teritoryo sa Mana- 
ses. Sa A, ang utlanan sa Epraim mao ang Mana- 
ses, ug sa H, mao ang Benjamin ug Dan. (Jos 
16:1-9) Kini nga rehiyon, bisag kabukiran ug ka- 
bungtoran, gipanalanginag dagaya ug tabunok nga 
yuta ug, sa karaang panahon, baga ug kalasangan. 
(Jos 17:15, 17, 18) Ang pangulo nga si Kemuel nag- 
alagad ingong tinudlo sa Diyos nga hawas sa Epra- 
im sa pagbahinbahin sa Yutang Saad ingong mga 
pahat nga panulondon.--Num 34:18, 24. 

Didto sa Shilo, sa Epraim, gipahimutang ang ta- 
bernakulo. (Jos 18:1) Gawas pa sa Sekem, nga usa 
ka siyudad nga dalangpanan, daghan pang ubang 
Levihanon nga mga siyudad ang nahimutang usab 
sa teritoryo sa Epraim. (Jos 21:20-22, 1Cr 6:66-69) 
Gikan sa usa niining Levihanong mga siyudad, ang 
Gezer, ang mga Epraimnon wala mag-abog sa 
mga Canaanhon, apan ilang gipailalom sila sa pi- 
nugos nga trabaho ingong ulipon.---Jos 16:10, Huk 
1:29. 

Ang Epraim Sukad Kang Josue Hangtod 
Kang David. Nahitabo sa teritoryo sa Epraim 
ang daghang talagsaong mga hitabo. Sa Sekem, 
ang manununod ni Moises, ang Epraimnon nga si 
Josue, nagtigom sa mga tribo sa Israel ug nag- 
hangyo kanila sa pag-alagad kang Jehova nga ma- 
tinumanon. (Jos 24:1, 14, 15) Lain pa, dinhi sa Se- 
kem, gilubong sa kataposan ang mga bukog ni 
Jose, ug si Josue ug ang anak nga lalaki ni Aaron 
nga si Eleasar gilubong sa bukirong rehiyon sa 
Epraim. (Jos 24:29-33) Sa ulahi, ang Benjaminhon 
nga si Maghuhukom Ehud nagtigom sa mga Israe- 
linhon didto sa bukirong rehiyon sa Epraim sa 
pagpakig-away batok sa mga Moabihanon. (Huk 
3:26-30) Human sa kamatayon ni Ehud ang mana- 
lagnang si Debora, gikan sa iyang pinuy-anan sa 
bukirong rehiyon sa Epraim, nagpadala kang Barak 
nga gitudlo ni Jehova sa pagluwas sa Israel gikan 
sa malupigon nga si Haring Jabin. Sa awit sa kada- 
ogan ni Barak ug Debora, ang Epraim mao ang 
unang tribo nga gihisgotan. (Huk 4:1-7: 5:14) Sa 
ulahing panahon, si Tola sa tribo ni Isacar naghu- 
kom sa Israel sulod sa 23 ka tuig samtang nagpu- 
yo sa Samir sa bukirong rehiyon sa Epraim. (Huk 
10:1, 2) Ang manalagnang si Samuel sa tribo ni 
Levi natawo sa Rama sa bukirong rehiyon sa Epra- 
im, ug didto siya nagtukod sa iyang balay sa di- 
hang adulto na siya.-- 1Sa 1:1, 2, 19, 20, 7:15-17. 

Tungod sa garbo ug naghingaping tinguha sa 
kabantog, ang mga Epraimnon nakasinatig gra- 
beng kalisdanan sa ilang relasyon sa ubang mga 
tribo. Sukad pa sa panahon sa mga maghuhukom 
kini nga kinaiya gipakita na. Pananglitan, ang mga 
Epraimnon nakiglalis kang Gideon kay wala sila 
ipatawag daan sa dihang nakig-away batok sa Mi- 
dian. Ugaling, nalikayan ang panag-away tungod 

sa pagkamataktikanhon ni Gideon niadtong higa- 
yona. (Huk 8:1-3) Sa ulahi, bisan tuod sa miagi mi- 
salikway sa kahigayonan sa pagtabang kang Jepte, 
ang mga Epraimnon nayugot sa dihang sila wala 
ipatawag aron sa pagpakig-away batok sa mga 
Ammonhanon. Nakiggubat sila kang Jepte ug na- 
kaagom ug makauulaw nga kapildihan, linibo ang 
nangamatay didto sa tabokanang bahin sa Jor- 
dan, diin sila naihan nga mga Epraimnon tu- 
ngod sa ilang paglitok sa kontrasenyas nga “Shib- 
boleth” ingong “Sibboleth.”--Huk 12:1-6, tan-awa 
usab ang 2Cr 25:10. 

Human sa kamatayon ni Haring Saul, 20,800 ka 
tawo sa Epraim ang lakip niadtong miadto sa Heb- 
ron aron ihatag ang pagkahari kang David.--1Cr 
12:23, 30. 

Pangunang Tribo sa Amihanang Gingha- 
rian. Sukad nga nabahin ang gingharian sa pa- 
nahon sa pagmando ni Rehoboam, ang Epraim, 
ingong ang labing prominente ug impluwensiya- 
dong tribo sa amihanang gingharian, nakahimog 
dili maayong ngalan sa kaugalingon niini. (Os 13:1) 
Ang unang hari, ang Epraimnong si Jeroboam, 
nagtukod sa pagsimba sa baka sa Dan ug Bethel. 
(1Ha 11:26, 12:25-30) Kining pagkahitumpawak sa 
idolatriya wala gayod tul-ira. 

Ingong pangunang tribo sa amihanang ging- 
harian, ang Epraim naghawas sa tibuok napulo- 
ka-tribong gingharian. (2Cr 25:7: Jer 7:15) Busa 
ang mga manalagna nga si Oseas ug Isaias nag- 
punting sa ilang kusganong mga pagsaway batok 
sa Epraim. Gisaway ni Oseas ang Epraim tungod sa 
pagpakig-uban niini sa mga nasod, pagkat-on sa 
ilang mga buhat, ug pag-alagad sa ilang mga ido- 
lo. Iyang gitandi ang Epraim sa usa ka lingin 
nga tinapay nga wala baliha, nga naluto o napaig 
pa gani ang ilalom apan hilaw ang ibabaw. (Os 
7:8, itandi ang Sal 106:35, 36; Os 4:17: 12:14.) Bi- 
sag nakuhaag kusog tungod sa mga estranyo, ang 
Epraim, imbes nga mobalik kang Jehova, mida- 
ngop sa Ehipto alang sa tabang ug mihimog pakig- 
saad uban sa Asirya. Busa ang Epraim nahisama 
sa usa ka walay buot nga salampati nga dili maka- 
lingkawas kay nasikop sa pukot.--Os 7:9-12, 8:9, 
itandi ang 2Ha 17:4: Os 12:1. 

Ang manalagna nga si Isaias naghisgot mismo 
sa 'garbosong mga palahubog sa Epraim.” Ang 
ilang pagbulag gikan sa gingharian sa Juda ug ang 
ilang pagpakig-alyado sa Sirya ug sa ubang mga 
nasod nakaapektar kanila sama sa makahubog nga 
ilimnon. Apan, modangat kanila ang katalagman. 
- Isa 7:1, 2, 5-9, 17: 9:9-12, 17:3, 28:1-3. 

Bisan pa niana, gitagna usab sa mga mana- 
lagna ni Jehova nga mahanaw ang espiritu sa 
pangabugho ug pagkamabatokon nga naglungtad 
tali sa Epraim (ang napulo-ka-tribong gingharian) 

ug Juda (ang duha-ka-tribong gingharian). (Isa 
11: 13; Jer 31:6) Ang Juda ug Ppraim mahiusa, ug 
ang E 
31:18-20; 50:19; Eze 37:16-19; Zac 10:7. 

Bisag ang tribo ni Epraim nakahimog dili maa- 
yong rekord, ang pipila ka indibiduwal nga sakop 
niana nga tribo misubay sa matarong nga da- 
lan. Pananglitan, sa panahon sa pagmando ni Ha- 
ring Asa sa Juda, daghang Epraimnon ang mi- 
dapig kaniya sa dihang ilang nakita nga si Jehova 
nag-uban kaniya. (2Cr 15:9) Sa ulahi, ang mga 
Epraimnon didto usab sa Jerusalem aron sa pagsa- 
ulog sa Paskuwa sa unang tuig sa pagmando ni 
Ezequias ug human niana nakigbahin sa paglaglag 
sa mga butang nga nalangkit sa idolatriya. (2Cr 
30:18; 31:1) Ugaling, sa dihang gidapit ni Ezequias 
ang mga Israelinhon gikan sa A aron motambong 
sa Paskuwa, ang iyang mga magdadagan giyaga- 
yagaan ug giyubit sa kadaghanan sa Epraim, Ma- 
nases, ug Zabulon. Ang garbo maoy nagpugong 
kanila nga magpaubos sa ilang kaugalingon ug mo- 
lugsong sa Jerusalem alang sa Paskuwa.---2Cr 30: 
10, 11. 

3. Usa ka siyudad nga giisip sa kadaghanan nga 
mao ra ang Eprain nga nailog ni Abias nga hari sa 
Juda gikan kang Jeroboam nga hari sa Israel. (2Cr 
13:19) Sa unang siglo K.P., sa dihang ang relihiyo- 
song mga lider nagsabotsabot sa pagpatay kaniya, 
si Jesu-Kristo, uban sa iyang mga tinun-an, miad- 
to sa Epraim sa dapit nga duol sa kamingawan. (Ju 
11:53, 54) Ang dapit nga kasagarang gituohan 
alang niini nga siyudad mao ang balangay sa et- 
Taiyiba, mga 6 km (3.5 mi) sa SAS sa Bethel ug 
3 km (2 mi) sa SHS sa gituohan nga lokasyon sa 
Baal-hazor. (2Sa 13:23) Sumala sa Hudiyong his- 
toryador nga si Josephus, gibuntog sa Romanong 
heneral nga si Vespasian ang Epraim panahon sa 
iyang pagmartsa batok sa Jerusalem.---The Jewish 
War, IV, 551 (ix, 9). 

4. “Ang kalasangan sa Epraim” maoy usa ka da- 
pit sa S nga bahin sa Jordan diin ang kasundalo- 
han ni Haring David nakig-away sa kasundalohan 
sa iyang rebelyosong anak nga si Absalom. (2Sa 
18:6-8) Ang aktuwal nga dapit sa kalasangan sa 
Epraim sa yuta sa Gilead wala mahibaloi, apan lag- 
mit nahimutang kini sa kasilinganan sa Mahanaim. 
- 2Sa 17:22, 24, 26. 


EPRAIM, GANGHAAN NI. 
GANGHAAN. 


EPRAIMNON. Tan-awa ang EPRrAmM Num. 2. 


EPRAIN. Usa ka siyudad nga nailog ni Ha- 
ring Abias sa Juda sa iyang pagpakiggubat kang 
Jeroboam sa Israel. (2Cr 13:19) Dayag nga kini na- 
himutang sa teritoryo sa tribo ni Epraim ug mopa- 


Tan-awa ang 


EPRON 


tim-aw nga mao ra usab ang siyudad sa Epraim 
nga gihisgotan sa 2 Samuel 13:23 ug usab sa Juan 
11:54.-- Tan-awa ang EPRAIM Num. 3. 


EPRAT [Pagkamabungahon]. Usa ka pinamubo 
sa Eprata. 
EPRATA  [Pagkamabungahon]. 


1. Ang asawa ni Caleb (Kelubai) nga anak nga 
lalaki ni Hesron sa tribo ni Juda. Siya naminyo 
kang Caleb samtang sila naulipon pa sa Ehipto, hu- 
man sa kamatayon sa asawa ni Caleb nga si Azu- 
ba. Si Eprata nahimong inahan ni Hur ug sa ulahi 
nahimong apohan-sa-tuhod ni Bezalel, ang batid 
nga artesano nga ilado kaayo sa pagtukod sa taber- 
nakulo.— 1Cr 2:9, 19, 50; 4:4: Ex 35:30-35. 

2. Lagmit ang unang ngalan sa Betlehem o usa 
ka ngalan nga gigamit sa dapit nga palibot niini. 
Ang mga ngalan nga Betlehem ug Eprata duyog 
nga gigamit sa ubay-ubayng mga teksto. Ang asoy 
bahin sa kamatayon ni Raquel nag-ingon nga siya 
gilubong “samtang nagpaingon sila sa Eprat [Epra- 
ta], buot ingnon, Betlehem.” (Gen 35:16, 19: 48:7) 
Ang mga sakop sa banay ni Elimelek gitawag ug 
“mga Epratahanon gikan sa Betlehem,” ug didto sa 
Betlehem mibalik ang iyang nabalong asawa nga si 
Noemi gikan sa Moab. (Ru 1:2, 19) Ang panalangin 
nga gilitok alang kang Boaz sa panahon sa iyang 
kaminyoon kang Ruth maoy aron siya mahimong 
“tinamod sa Eprata ug mahimong inila sa Betle- 
hem.” (Ru 4:11) Ug sa kataposan, sa tagna labot sa 
pagkatawo sa Mesiyas, ang mga ngalan gikombi- 
nar ingong “Betlehem Eprata.” (Miq 5:2) Tungod 
niini mopatim-aw nga ang paghisgot sa Eprata 
diha sa Salmo 132:6, nga naghisgot labot sa kaba- 
laka ni David alang sa arka sa pakigsaad, mapada- 
pat usab ngadto niining pinuy-anang lungsod ni 
David.---Tan-awa ang BETLEHEM Num. 1. 


EPRATAHANON. 

1. Usa ka molupyo sa Betlehem, o Eprata.--Ru 
1:2: 1Sa 17:12. 

2. Sa Hebreohanon ang samang pulong nagtu- 
mong usab sa usa ka membro sa tribo ni Epraim 
(Huk 12:5, 1Ha 11:26) o sa usa nga nagpuyo sa 
Epraim, sama sa talaan sa kagikan sa Levihanong 
si Elkana. (1Sa 1:1) Ang King James Version nag- 
hubad sa Hebreohanong pulong niining duha ka 
teksto ingong “Epratahanon.” 


EPRON. 

1. [gikan sa lintunganayng pulong nga nagka- 
hulogang “nati [nga laking osa]”]. Usa ka Hitiha- 
nong anak nga lalaki ni Zohar nga nakapanag-iyag 
yuta sa Makpela atubangan sa Mamre, nga mao, sa 
Hebron. Gipalit ni Abraham kining yutaa gikan 
kang Epron, apil ang langob nga diha niini, ingong 
lubnganan sa iyang asawang si Sara. (Gen 23:3-20) 


ER 


Nagbayad si Abraham ug 400 ka siklong plata 
(mga $880) alang niini nga lubnganan sa pamilya, 
apan bisag milabay na ang mga kaliwatan human 
niadto gitawag gihapon kini ug “yuta ni Epron.” 
--Gen 25:9: 49:29, 30, 50: 13. 

2. [Dapit sa Abog]. Usa ka tagaytay nga nahi- 
mutang taliwala sa Neptoa ug Kiriat-jearim. (Jos 
15:9) Diha kini sa amihanang utlanan sa tribo ni 
Juda. 

3. Ang “Epron” makaplagan sa 2 Cronicas 13:19 
sa Masoretikong teksto ug sa Gregong Septuagint 
ug sa uban pang mga bersiyon, apan, ang mabasa 
sa panaplin sa Masoretikong teksto maoy “Eprain.” 
--Tan-awa ang EPRAIN. 


ER (Nahigmata, Mibangon]. 

1. Panganayng anak nga lalaki ni Juda pinaagi 
sa iyang Canaanhong asawa. Ang iyang amahan 
nagkuha kang Tamar ingong asawa alang kaniya, 
apan, tungod kay si Er daotan man sa mga mata sa 
Diyos, gipatay siya ni Jehova sa wala pa siya maka- 
patunghag anak.---Gen 38:1-7, 46:12. 

2. Usa ka anak nga lalaki ni Sela nga ikatulong 
anak nga lalaki ni Juda pinaagi sa iyang Canaan- 
hong asawa.--Gen 38:2-5, 1Cr 4:21. 

3. Usa ka katigulangan ni Jesu-Kristo, ang anak 
nga lalaki ni Jesus (Jose[s]) ug ang amahan ni El- 
madam.---Luc 3:28. 


ERAN [Usa nga Nahigmata, Usa nga Miba- 
ngon], ERANHON. Si Eran mao ang anak nga la- 
laki ni Sutela nga anak nga lalaki ni Epraim ug ang 
katigulangan sa mga Eranhon.--Num 26:35, 36. 


ERASTO [Hinigugma: Hiligugmaon]. 

1. Usa ka Kristohanon nga nag-alagad kang 
Pablo sa iyang ikatulong misyonaryong panaw ug 
kinsa gipadala ni Pablo uban kang Timoteo gikan 
sa Asia ngadto sa Macedonia. (Buh 19:22) Lagmit 
nga siya ang Erasto nga nagpabilin didto sa Corin- 
to sa panahong gisulat ni Pablo ang iyang ikadu- 
hang sulat ngadto kang Timote0.---2Ti 4:20. 

2. Ang piniyalan sa siyudad sa Corinto kansang 
mga pangomosta giapil ni Pablo diha sa iyang su- 
lat ngadto sa mga taga-Roma. (Rom 16:23) Sa pa- 
nahon sa mga pagpangubkob didto sa Corinto ni- 
adtong 1929 si Propesor T. L. Shear nakakaplag ug 
binakbakan nga luna nga adunay inskripsiyon sa 
Latin, nga mabasa: “Si Erasto, nga prokurador [ug] 
aedile, nagpahimo niining binakbakan nga luna pi- 
naagi sa iyang kaugalingong gasto.” Bisan tuod ug 
wala mahibaloi kon mao ba kini nga Erasto ang gi- 
hisgotan ni Pablo, ang binakbakan nga luna gituo- 
han nga naglungtad sa unang siglo K.P. Gituohan 
nga ang piniyalan sa siyudad mao usab ang kau- 
ban ni Pablo sa panaw (tan-awa ang Num. 1). 
Apan, sanglit malisod man alang kang Erasto ang 

pag-uban kang Pablo ug sa samang higayon mag- 
atiman sa iyang mga buluhaton ingong piniyalan 
sa siyudad, kadtong nagtuo niini sagad mihinapos 
nga si Erasto nakahupot niining opisyal nga posis- 
yon sa mas una pa nga panahon ug busa si Pablo 
nagtawag kaniya pinaagi niini nga titulo. 


EREK. Usa sa upat ka siyudad nga naglangkob 
sa 'sinugdan sa gingharian ni Nimrod” sa yuta sa 
Sinar. (Gen 10:10) Ang Erek karong adlawa maoy 
usa na lamang ka hut-ong sa mga bungdo diha sa 
dapit nga gitawag sa mga Arabo nga Warka ug 
nailhan nga Uruk sa karaang mga Akadianhon 
sa Mesopotamia. Nahimutang kini mga 177 km 
(110 mi) sa HS sa Babilonya sa K nga tampi sa ka- 
raang giagosan sa Euprates (ang Shatt-ek-Kar), o 
mga 6 km (3.5 mi) sa S sa presenteng giagosan sa 
maong suba. Ang usa ka karaang ziggurat na- 
diskobrehan didto, uban sa daghang bungdo ug 
mga lungon nga daw nagpaila nga ang Erek kanhi 
maoy usa ka lubnganan sa mga hari sa Asirya. 

Ang mga molupyo sa Erek (“Arkevihanon,” KJ) 
maoy lakip sa katawhan nga gibalhin ngadto sa Sa- 
maria ni Emperador Asenapar sa Asirya.---Esd 4: 
9, 10. 


ERI [Usa nga Nahigmata: Usa nga Mibangon], 
ERIHANON. Ang ikalimang ginganlan nga anak 
nga lalaki ni Gad ug katigulangan sa mga Eriha- 
non.—Gen 46:16, Num 26:16. 


ESAN [lagmit, Usa nga Nagsuportar sa Iyang 
Kaugalingon]. Usa ka siyudad sa bukirong rehiyon 
sa Juda. (Jos 15:20, 48, 52) Bisan tuod wala mahi- 
baloi ang tukmang nahimutangan niini, tungod sa 
paghubad niini sa Gregong Septuagint (Vatican 
MS. 1209) nga “Soma” ang pipila ka eskolar nagtuo 
nga kini mao ang Khirbet Sam'a (Horvat 'esh- 
Sham'ah), mga 15 km (9 mi) sa HHK sa Jerusalem. 


ESAR-HADON [gikan sa Asiryanhon, nga 
nagkahulogang “Si Asur Naghatag ug Usa ka Igso- 
ong Lalaki”]. Usa ka manghod nga anak nga lalaki 
ug manununod ni Senakerib nga hari sa Asirya. Sa 
usa sa iyang mga inskripsiyon si Esar-hadon nag- 
pamatuod sa Kasulatanhong asoy bahin sa ka- 
matayon sa iyang amahan (Isa 37:37, 38), nga 
nag-ingon: “Usa ka lig-ong determinasyon ang “mi- 
dangat” sa akong mga igsoon. Ilang gibiyaan ang 
mga diyos ug miliso sa ilang mapintas nga mga 
buhat, nga naglaraw ug daotan. .. . Aron maang- 
kon ang pagkahari ilang gipatay si Senakerib, ang 
ilang amahan.”--Ancient Records of Assyria and 
Babylonia, ni D. Luckenbill, 1927, Tomo II, pp. 200, 
201. 

Sa wala pa mamatay ang iyang amahan, si 
Esar-hadon miingon nga siya napili na ingong 
dayag nga manununod, ug lagmit siya nag-ala- 

gad na ingong gobernador sa 
Babilonya sa wala pa mahi- 
mong hari sa Asirya. Human 
sa pagpatay sa iyang ama- 
han, gisugilon ni Esar-hadon 
nga gigukod niya ang mga 
mamumuno ngadto sa Arme- 
nia (“ang yuta sa Ararat,” 2Ha 
19:37), diin iyang gjipildi sila. 
Ang iyang opisyal nga pagha- 
ri giisip nga milungtad sa 12 
ka tuig. 

Sayo sa iyang paghari gi- 
sugdan ni Esar-hadon ang 
pagpasig-uli sa Babilonya, nga 
gilaglag ni Senakerib. Gipasig- 
uli ang templo sa Esagila ug, 
bahin sa siyudad mismo, si 
Esar-hadon nag-ingon: “Ang 
Babilonya . . . akong gitukod 
pag-usab, akong gipadak-an, 
akong gipatas-an, akong gihi- 
mong halangdon.”---Ancient 
Records of Assyria and Baby- 
lonia, Tomo II, p. 244. 

Ang iyang mga rekord nag- 
asoy sa mga pagpakiggubat 
batok sa mga Gimirrai o mga 
Cimerianhon, nga gituohan 
nga mao ang mga kaliwat ni 
Gomer. (Itandi ang Gen 10:2, 
Eze 38:6.) Iyang giagawan 
usab ang siyudad sa Sidon, 
gitukod ang usa ka bag-ong 
siyudad sa kanait nga dapit, 
nga iyang ginganlan ug Kar- 


Ang Asiryanhon nga si 

Haring Esar-hadon, kinsa dakog 
nahimo sa pagpapuyo pag-usab 
ug mga langyaw diha sa Samaria 


ESAR-HADON 


ya ngadto sa Babilonya, nga 
bahin sa iyang pagkapasig-uli 
nagpasigarbo pag-ayo si Esar- 
hadon. Apan, angayng matik- 
dan nga ang anak nga lalaki 
ni Esar-hadon nga si Ashur- 
banipal naghisgot usab kang 
Manases ingong tighatag ug 
tributo panahon sa iyang pag- 
hari. 

Ang “Kan-umag-lima ka 
Tuig.” Sa panahon sa pag- 
tukod pag-usab sa templo sa 
Jerusalem ang pipila ka dili- 
Israelinhong mga molupyo 
sa yuta naghisgot nga gida- 
la sila ngadto sa Samaria ni 
“Esar-hadon nga hari sa Asir- 
ya.” (Esd 4:2) Ang asoy nga 
ang mga Asiryanhon nagpa- 
dayon paglalin sa katawhan 
ngadto ug gikan sa Samaria 
hangtod sa iyang paghari, 
giisip sa pipila nga makata- 
bang kini sa pagsabot bahin 
sa yugto sa “kan-umag-lima 
ka tuig" nga gihisgotan sa Isa- 
ias 7:8 maylabot sa paglag- 
lag sa Epraim (lakip sa kau- 
lohan niini sa Samaria). Ang 
kal-ang sa panahon sukad 
sa paghari ni Tiglat-pileser III 
(kinsa maoy nagsugod sa pag- 
destiyero sa katawhan gikan 
sa amihanang gingharian sa 
Israel wala madugay human 


Esarhadon. Sa usa sa iyang 

mga inskripsiyon iyang gitala ang mga 20 ka ba- 
salyo nga mga hari, lakip kang Manases sa Juda 
(Menasi nga hari sa Yaudi). 

Ang rekord sa 2 Cronicas 33: 10-13 nagpakita nga 
si Manases gidakop sa “mga pangulo sa kasundalo- 
han nga iya sa hari sa Asirya” ug gidala ngadto 
sa Babilonya. Sa miagi, gituohan sa pipila nga 
kining paghisgot sa Babilonya maoy sayop, nga 
nag-isip sa Nineve nga mao ang dapit nga gidad- 
an kang Manases. Hinuon, sa ato nang nakita, si 
Esar-hadon, kansang mga inskripsiyon nagpakita 
nga siya maoy katalirongan ni Manases, nagtukod 
pag-usab sa Babilonya ug giingon nga “dili kaayo 
interesado kay sa ubang Asiryanhong hari sa pag- 
patahom sa iyang kaulohan, ang Nineve.” (The In- 
terpreter's Dictionary of the Bible, giedit ni G. But- 
trick, 1962, Tomo 2, p. 12b) Kon ang pagdakop 
kang Manases nahitabo sa panahon sa paghari ni 
Esar-hadon, kini dili kasumpaki sa pagdala kani- 


sa tagna ni Isaias) hangtod sa 
paghari ni Esar-hadon motugot sa maong 65-ka- 
tuig nga yugto hangtod sa bug-os nga 'paggupok' 
sa Epraim “aron dili mahimong usa ka katawhan.” 
Pagsakop sa Ehipto. Ang talagsaong militar- 
yong kalamposan ni Esar-hadon mao ang pagsa- 
kop sa Ehipto, nga nagbuntog sa Ehiptohanong ka- 
sundalohan ilalom sa Etiopianhong magmamando 
nga si Tirhaka (nga gihisgotan nga “hari sa Etiopia” 
sa 2Ha 19:9) ug nag-ilog sa siyudad sa Mempis. Tu- 
ngod niana gidugang ni Esar-hadon sa iyang dag- 
hang titulo ang “Hari sa mga hari sa Ehipto.” 
Bisan pag giorganisar ni Esar-hadon ang Ehipto 
ingong mga distrito ug gitudlo ang Asiryanhong 
mga gobernador ibabaw sa mga prinsipe niini nga 
mga distrito, sulod sa duha ka tuig nahitabo ang 
pag-alsa. Ang Asiryanhong hari nangandam sa 
ikaduhang pagpakiggubat aron sa pagpukgo sa re- 
belyon, apan siya namatay sa Haran samtang nag- 
paingon didto. Diha sa iyang mga inskripsiyon si 

Esar-hadon miingon: “Ako gamhanan, ako gamha- 
nan sa ngatanan, ako usa ka bayani, ako dako kaa- 
yo, ako hilabihan ka dako.” (Ancient Records of 
Assyria and Babylonia, Tomo II, p. 226) Bisan pa 
niana, sama sa tanang dili hingpit nga mga tawo, 
siya gipakita nga ulipon gihapon sa pagmando ni 
Haring Sala ug Kamatayon, kinsa karon maoy na- 
nag-iya kaniya.--Itandi ang Sal 146:3, 4; Ecc 9:4, 
Rom 5:21. 

Sa wala pa siya mamatay si Esar-hadon naghi- 
mog kahikayan aron matino ang hapsay nga pag- 
puli sa trono pinaagi sa pagproklamar sa iyang 
anak nga lalaking si Ashurbanipal ingong manu- 
nunod nga prinsipe, samtang nagtudlo sa laing 
anak nga lalaki, si Shamash-shum-u-kin nga ma- 
himong hari sa Babilonya. Busa, sa pagkamatay ni 
Esar-hadon, si Ashurbanipal nahimong sunod nga 
monarko sa Asirya. 


ESAU [Balhiboon]. Ang panganay ni Isaac ug 
Rebeca, ang kaluha ni Jacob ug ang katigulangan 
sa mga Edomhanon. Ginganlan siyag Esau tungod 
kay balhiboon kaayo siya sa dihang natawo, apan 
ginganlan siyag Edom (nagkahulogang “Pula") gu- 
mikan sa pula nga linat-ang lentihas nga baylo ni- 
ini iyang gibaligya ang iyang katungod sa pagka- 
panganay.---Gen 25:25, 26, 30. 

Bisan sa wala pa matawo ang kaluha niadtong 
1858 W.K.P., sa dihang nagpanuigon si Isaac ug 
60, ang mga bata nagbugnoay na sulod sa tago- 
angkan sa ilang inahan. Sa pagtubag sa pangutana 
ni Rebeca mahitungod sa kahulogan niini, gipada- 
yag ni Jehova kaniya nga duha ka nasodnong pun- 
dok ang magbulag gikan sa iyang kahiladmang 
mga bahin ug nga ang magulang mag-alagad sa 
manghod.---Gen 25:22, 23. 

Pagtamay sa Espirituwal nga mga Butang. 
Si Esau nahimong batid ug arisgadong manganga- 
yam, “usa ka mapintas nga tawo.” Dili sama sa 
iyang igsoon, ang “walay-ikasaway” nga si Jacob, 
si Esau unodnon ug hunahuna ug materyalistiko. 
(Gen 25:27) Apan si Isaac nahigugma kang Esau, 
“kay nagkahulogan kini ug inayaman diha sa iyang 
baba.”--Gen 25:28. 

Usa ka adlaw niana si Esau, nga gikapoy ug gi- 
gutom, miabot gikan sa kapatagan samtang si Ja- 
cob nagluto ug linat-an. Ingong tubag sa hangyo 
ni Esau, “Pagdali, palihog, pakan-a ako sa pula 
--kanang pula diha,” giingnan siya ni Jacob nga 
ibaligya ang iyang katungod sa pagkapanganay. 
Kay wala magpabili sa sagradong mga butang, nga 
mao, ang saad ni Jehova kang Abraham maylabot 
sa binhi nga pinaagi niini ang tanang kanasoran 
sa yuta magapanalangin sa ilang kaugalingon, si 
Esau, pinaagig panumpa, mahinaykong nagbaligya 
ngadto kang Jacob sa iyang katungod sa pagkapa- 

nganay baylo sa usa ka pagkaon nga linat-ang len- 
tihas ug sa tinapay. Tungod sa pagtamay sa katu- 
ngod sa pagkapanganay, nga nag-isip niini nga 
gamayg bili, gipakita ni Esau ang pagkawala gayoy 
pagtuo. Lagmit dili niya buot makaagom sa katu- 
manan sa pulong sa Diyos mahitungod sa binhi 
ni Abraham: “Ang imong binhi mahimong lang- 
yawng pumoluyo sa usa ka yuta nga dili ilaha, ug 
sila magaalagad kanila, ug kini sila tinong magapa- 
antos kanila sulod sa upat ka gatos ka tuig.”---Gen 
15:13, 25:29-34, Heb 12:16. 

Sa nagpanuigon ug 40, si Esau nagkinaugalingon 
pagminyo. Sa iyang kabubut-on siya nahimong po- 
ligamista, ug dili sama sa iyang amahang si Isaac, 
nga nagtugot nga hikayon sa iyang amahang si 
Abraham ang pagpangitag asawa gikan sa mga 
magsisimba ni Jehova, si Esau nagkuhag duha 
ka paganong Hitihanon nga mga babaye, si Judit 
(Oholibama?) ug si Basemat (Ada?), ingong mga 
asawa. Kining mga babayhana nahimong tinubdan 
sa kapaitan sa espiritu ni Isaac ug Rebeca.---Gen 
26:34, 35: 36:2, 24:1-4, 50O, 51; tan-awa ang BASE- 
MAT Num. 1; JUDIT. 

Paghatag sa Panalangin Kang Jacob. Sa 
pagkatigulang na ni Isaac gitinguha niyang hata- 
gag panalangin ang iyang magulang nga anak nga 
si Esau. Una gisugo ni Isaac si Esau sa pagpanga- 
yam ug sa pagluto ug lamiang pagkaon alang kani- 
ya. Gibuhat kini ni Esau nga naghunahunang ma- 
kadawat sa panalangin ingong panganay, bisan 
tuod dili na siya takos sa maong panalangin tungod 
kay iya nang gibaligya ang iyang katungod sa pag- 
kapanganay. Sa ingon, buot niyang bungkagon ang 
iyang gipanumpaang pakigsaad sa dihang iyang 
gibaligya ang iyang katungod sa pagkapanganay. 
Kay nasayod sa giingon ni Jehova kaniya sa wala 
pa ipanganak ang iyang kaluha, nangilabot si Re- 
beca, nga nagtambag kang Jacob nga ipresentar 
niya ang iyang kaugalingon ingong si Esau atuba- 
ngan sa iyang amahan ug sa ingon makabaton sa 
panalangin nga nahiangay kaniya. Sa dihang gi- 
presentar niya ang iyang kaugalingon atubangan 
sa iyang buta nga amahan, nagsul-ob si Jacob ug 
mga sapot ni Esau, nagbutang ug mga panit sa 
mga nating kanding diha sa iyang mga kamot ug 
diha sa walay-balhibo nga bahin sa iyang liog. 
Busa, si Isaac wala makaila kaniya.--Gen 25:23, 
27:1-23. 

Wala madugay human panalangini ni Isaac si Ja- 
cob miabot si Esau gikan sa pagpangayam ug nag- 
luto ug lamiang pagkaon alang sa iyang amahan. 
Sa pag-atubang niya sa iyang amahan aron moda- 
wat sa panalangin sa malimbongong paagi ug sa 
pagkasayod nga gipanalanginan na ni Isaac si Ja- 
cob, “si Esau mituaw sa hilabihan kakusog ug ka- 
pait.” Sa pagkamatinuoron, apan uban ang hakog 

nga motibo, siya nangayog panalangin gikan sa 
iyang amahan, apan bisan pag siya mihilak wala 
mausab ang hunahuna ni Isaac ug wala niya bak- 
wia ang panalangin nga iyang gipahayag kang Ja- 
cob. Malagmit nga nasabtan ni Isaac ang pagtultol 
ni Jehova bahin sa maong butang. Unya siya mii- 
ngon kang Esau: “Tan-awa, halayo sa tabunok nga 
mga yuta makaplagan ang imong puloy-anan, ug 
halayo sa yamog sa kalangitan sa itaas. Ug pinaa- 
gi sa imong espada ikaw mabuhi, ug sa imong 
igsoon ikaw mag-alagad. Apan tinong mahitabo 
nga, sa dihang ikaw dili na mahimutang, ikaw ga- 
yod magabali sa iyang yugo gikan sa imong liog.” 
--Gen 25:33, 27:30-40, Heb 12:17. 

Nasayod si Esau nga may katungod si Jacob 
sa panalangin tungod kay iyang napanag-iya ang 
katungod sa pagkapanganay sa legal nga paagi. 
(Ang arkeolohikanhong ebidensiya nagpamatuod 
nga kostumbre taliwala sa karaang mga tawo sa 
Tungang Sidlakan nga ibaylo ang katungod sa pag- 
kapanganay alang sa usa ka materyal nga butang. 
Pananglitan, usa ka sinulat gikan sa Nuzi nag-asoy 
sa usa ka igsoon nga nakadawat ug tulo ka karne- 
ro baylo sa iyang bahin sa panulondon.) Apan si 
Esau, sama kang Cain, naghambin ug kayugot sa 
iyang igsoong si Jacob ug naghulat ug kahigayo- 
nan sa pagpatay kaniya. Busa, sa pagkasayod niini, 
gitambagan ni Rebeca si Jacob nga mokalagiw 
ngadto sa iyang igsoon nga si Laban didto sa Ha- 
ran. Sa dihang gihangyo ang pag-uyon ni Isaac 
alang niining butanga, sa pagkamaluloton wala 
niya ibutyag kang Isaac ang plano ni Esau nga pag- 
buno apan iyang gipahayag ang iyang mga pagba- 
ti kon sa unsang paagi siya maapektohan kon si Ja- 
cob mangasawa ug sama sa mga anak nga babaye 
ni Het. Dihadiha si Isaac nagpatawag kang Jacob, 
nagpanalangin kaniya, ug nagsugo kaniya sa pag- 
adto sa Padan-aram ngadto sa mga paryente ni Re- 
beca aron makabatog asawa. Sa pagkasayod ni 
Esau niini, siya naaghat sa pagkuhag ikatulong 
asawa, si Mahalat (Basemat?) nga anak nga baba- 
ye ni Ismael nga anak ni Abraham.--Gen 27:41- 
28:9, 36:3, tan-awa ang BASEMAT Num. 2. 

Ulahing mga Panghitabo. Sulod sa 20 ka 
tuig nga wala si Jacob, si Esau nagsugod pagpun- 
dar ug kapanginabuhian sa Seir, ang yuta sa Edom. 
(Gen 32:3, Jos 24:4) Mopatim-aw nga milabay pa 
ang pipila ka tuig una pa siya bug-os nga mibalhin, 
nga nagdala sa iyang pamilya ug sa tanan niyang 
mga kabtangan didto sa Seir. (Gen 36:6-8) Sa di- 
hang mibalik si Jacob sa Canaan, siya nahadlok 
pag-ayo sa pagkadawat ug taho gikan sa mga 
mensahero nga iyang gisugo nga si Esau, kauban 
sa 400 ka tawo, nagpaingon sa pagsugat kaniya. 
Ang hinungdan sa pag-adto ni Esau uban sa usa ka 
pundok sa 400 ka tawo lagmit aron ipasigarbo sa 

iyang igsoon ang iyang labaw nga puwersa o kaha 
aron ipakita nga siya usa ka gamhanang pangulo. 
Si Jacob, human makaampo kang Jehova, nagpa- 
dalag daghang gasa nga kapin sa 550 ka hayop. Sa 
pagkakita kang Esau, sa pagkamapainubsanon, si 
Jacob “miyukbo sa yuta sa makapito hangtod nga 
nahiduol siya sa iyang igsoon.” Unya si Esau mida- 
gan sa pagsugat kaniya, migakos kang Jacob, mi- 
halog sa iyang liog, ug mihalok kaniya. Silang duha 
nanghilak. Sa sinugdan nagdumili si Esau sa pag- 
dawat sa gasa nga mga hayop ni Jacob, nga nag- 
ingon: “Ako may daghan kaayo, igsoon ko. Ipapa- 
dayon nga imoha ang imoha.” Apan, tungod sa 
pagpamugos ni Jacob, gidawat ra ni Esau ang gasa. 
Unya siya mitanyag nga ubanan si Jacob, apan ang 
iyang igsoon mataktikanhong mibalibad niini mai- 
ngon man sa ulahing tanyag ni Esau sa paghatag 
ug pipila ka tawo ilalom sa pagbuot ni Jacob, lagmit 
isip proteksiyon. Human niadto si Esau ug ang 
iyang mga tawo namiya ug namalik sa Seir. Gihis- 
gotan sa rekord sa Bibliya nga, mga 23 ka tuig sa 
ulahi, pagkamatay ni Isaac, si Esau ug Jacob naglu- 
bong sa ilang amahan.---Gen 32:6, 7, 10-15: 33:1- 
3, 8, 9, 11-16, 35:29. 

Gipasundayag ang mga Prinsipyo sa Diyos. 
Ang personalidad ni Esau tin-awng nagpakita nga 
ang pagpili kang Jacob ingong katigulangan sa si- 
naad nga Binhi dili buotbuot lamang nga pagpili o 
dili-makataronganong paboritismo sa bahin ni Je- 
hova nga Diyos. Ang kawalay-pagpabili ni Esau sa 
espirituwal nga mga butang, inubanan sa iyang 
dakong hilig sa pagtagbaw sa unodnong mga ti- 
nguha, naghimo kang Esau nga dili angayan nga 
mahiapil sa direktang linya sa sinaad nga Binhi. 
Busa, mao kini ang mga pulong ni Jehova pinaagi 
sa iyang manalagnang si Malaquias: “Apan gihi- 
gugma ko si Jacob, ug gidumtan ko si Esau.” Wala 
ilakip si Esau taliwala sa matinumanong panganod 
sa mga saksi nga gitala sa Hebreohanon, kapi- 
tulo 11, sa dihang si Pablo nag-ingon: “Tungod sa 
pagtuo si Abraham . . . mipuyo sa mga tolda uban 
kang Isaac ug kang Jacob, ang kauban niyang mga 
manununod sa mao ra nga saad.”---Mal 1:2, 3, Heb 
11:8, 9; 12:1. 

Ang pagpili ni Jehova kang Jacob inay kang Esau 
nagpakita nga ang pagpili sa Diyos wala mag- 
depende sa pagbuot sa tawo. Gigamit ni apostol 
Pablo kini nga panghitabo aron ipakita nga ang 
tinuod nga mga anak ni Abraham dili lamang ni- 
adtong naggikan sa unodnong kaliwat, ni niadtong 
nag-agad sa ilang mga binuhatan, kondili niad- 
tong adunay pagtuo nga sama sa kang Abraham. 
--Rom 9:6-12. 

Si Esau nahimong usa ka pasidaang panig-ing- 
nan alang sa mga Kristohanon aron dili sila mahi- 
mong sad-an, sama kang Esau nga materyalistiko, 


ESBAAL 


tungod sa kawalay-pagpabili sa sagrado o espiritu- 
wal nga mga butang.--Heb 12:16, tan-awa ang 
EDOM, EDOMHANON. 


ESBAAL. Tan-awa ang Is-B0SET. 


ESBAN. Ang ikaduha nga ginganlang anak 
nga lalaki ni Sultan Dison; usa ka kaliwat ni Seir 
nga Horihanon. Ang mga Horihanon mao ang mga 
molupyo sa yuta sa Seir sa wala pa ang mga anak 
ni Esau magpapahawa ug maglaglag kanila.---Gen 
36:20, 26, 1Cr 1:38, 41, Deu 2:12. 


ESCEVA. Usa ka Hudiyong “pangulo nga sa- 
serdote.” Ang iyang pito ka anak nga lalaki maoy 
lakip sa “nanaglibod nga mga Hudiyo nga nanghi- 
ngilin ug mga demonyo.” Sa usa ka hitabo, sa siyu- 
dad sa Efeso, sila misulay sa paghingilin sa usa ka 
demonyo pinaagi sa pag-ingon, “Ako ugdang nga 
nagmando kanimo pinaagi ni Jesus nga ginawali ni 
Pablo.” Ang daotang espiritu misanong pinaagi sa 
pag-ingon: “Ako nakaila kang Jesus ug ako nasina- 
ti kang Pablo, apan kinsa man kamo?” Unya giluk- 
sohan sa tawong gisudlan sa espiritu ang pito ka 
anak nga lalaki ni Esceva ug giabog sila pagawas sa 
balay nga hubo ug samdan. Tungod niini napada- 
ko o nabayaw ang ngalan sa Ginoo ug daghan ang 
namati sa maayong balita nga gisangyaw ni Pablo. 
--Buh 19:13-20. 

Wala maghisgot ang ubang teksto ug Hudiyong 
saserdote nga ginganlan ug Esceva, gawas kon ang 
Esceva maoy Latin nga ngalan sa usa ka saserdote 
nga sa laing paagi nailhan sa usa ka Hebreohanong 
ngalan. 


ESCOL [Bugway [sa mga Ubagl]. 

1. Usa ka igsoong lalaki ni Aner ug Mamre nga 
Amorihanon. (Gen 14:13) Si Escol ug ang iyang 
mga igsoong lalaki maoy mga kaabin ni Abraham 
sa pagpildi sa nag-abin nga mga hari sa Sidlakan. 
--Gen 14:14, 24: tan-awa ang ANER Num. 1. 

2. Usa ka lugot o bul-oganang walog, lagmit 
nga nahimutang duol sa A sa Hebron. Gikan nii- 
ning waloga nga ang Israelinhong mga espiya nag- 
dalag usa ka dakong bugway sa mga ubas, ug ang 
mga parasan niining dapita ilado gihapon tungod 
sa maayong kalidad sa mga ubas niini. (Num 13:23, 
24: 32:9, Deu 1:24) Kining ngalana lagmit nga na- 
mugna tungod niining hitaboa sa panahon sa pag- 
pangespiya. 


ESDRAELON. Tan-awa ang JEZREEL, JEZREE- 
LINHON Num. 5. 
ESDRAS [Tabang]. 


1. Usa ka Aaronikong saserdote, kaliwat ni Elea- 
sar ug Pinehas, eskolar, ekspertong magkokopya ug 
magtutudlo sa Balaod, batid sa Hebreohanon ug 

Aramaiko. Si Esdras may tinuod nga kasibot alang 
sa putling pagsimba ug “nakaandam sa iyang ka- 
singkasing sa pagkonsulta sa balaod ni Jehova ug 
sa pagbuhat niini ug sa pagtudlo sa Israel sa regu- 
lasyon ug sa hustisya.” (Esd 7:1-6, 10) Dugang 
pa sa pagsulat sa basahon nga nagdala sa iyang 
ngalan, lagmit nga gisulat ni Esdras ang duha 
ka basahon sa Mga Cronicas, ug gipasidunggan 
siya sa Hudiyohanong tradisyon nga maoy nagsu- 
god sa paghipos ug paghimog katalogo sa mga ba- 
sahon sa Hebreohanong Kasulatan. Dugang pa, si 
Esdras maoy usa ka talagsaong tigpanukiduki, nga 
nagkutlo ug mga 20 ka tinubdan sa impormasyon 
diha sa duha ka basahon sa Mga Cronicas. Sanglit 
daghang Hudiyo ang nagkatibulaag sa lainlaing 
mga dapit sa adlaw ni Esdras, kinahanglang himo- 
on ang daghang kopya sa Hebreohanong Kasula- 
tan, ug lagmit nanguna si Esdras niining buluha- 
tona. 

Walay mga detalye nga gihatag sa Bibliya bahin 
sa sayong kinabuhi ni Esdras. Siya nagpuyo sa Ba- 
bilonya. Siya naggikan sa usa ka banay sa hataas 
nga mga saserdote apan dili gikan sa usa ka kali- 
wat nga naghupot gilayon sa katungdanan sa ha- 
taas nga pagkasaserdote human sa pagbalik gikan 
sa pagkadestiyero niadtong 537 W.K.P. Ang kata- 
posan sa mga katigulangan ni Esdras nga nakahu- 
pot sa maong katungdanan mao si Seraias, kinsa 
maoy hataas nga saserdote sa mga adlaw ni Ha- 
ring Zedekias sa Juda. Kini nga Seraias gipatay ni 
Nabucodonosor panahon sa pag-ilog sa Jerusalem 
niadtong 607 W.K.P. (Esd 7:1, 6; 2Ha 25:18, 21) 
Sa Babilonya gitahod pa gihapon sa mga Hudiyo 
ang pagkasaserdote ug busa nailhan gihapon ang 
ilang saserdotehanong mga banay. Dugang pa, 
ang pagkaorganisar sa komunidad sa mga Hudiyo, 
diin ang mga ansiyano maoy mga pangulo, nag- 
padayon pa gihapon. (Eze 20:1) Sama kang Esdras 
mismo, ang banay ni Esdras lagmit interesado 
nga makita si Esdras nga masangkapan sa kahi- 
balo sa balaod sa Diyos. Busa siya edukado kaayo. 

Kon, ingon sa gituohan sa pipila ka eskolar, ang 
usa ka tawo dili mahimong usa ka eskriba basta 
dili moabot sa pangedarong 30, si Esdras lagmit 
kapin na sa 30 anyos niadtong 468 W.K.P. sa 
dihang siya miadto sa Jerusalem. Siya sa wa- 
lay duhaduha nabuhi sa panahon sa pagmando 
ni Ahasuero, sa panahon ni Mardokeo ug Ester, 
sa panahon nga migula ang sugo sa pagpuo sa 
mga Hudiyo sa tibuok Persianhong Imperyo. Di- 
hay daghang Hudiyo nga nagpuyo sa Babilonya, 
busa kining nasodnon nga krisis dili gayod ma- 
limtan ni Esdras, nga nagpalig-on kaniya sa pag- 
tuo bahin sa pag-atiman ug sa pagluwas ni Jeho- 
va sa iyang katawhan ug nagsilbing pagbansay, 

naghimo kaniya nga hamtong sa paghukom ug sa 
katakos aron molampos ang dakong buluhaton 
nga gitagana kaniya sa ulahi.--Esd 1:1: 3:7, 12, 
13; 8:9: 9:1. 

Pag-adto sa Jerusalem. Kadto maoy sa 
468 W.K.P., 69 ka tuig human mobalik ang mati- 
numanong mga Hudiyong nahibilin gikan sa Babi- 
lonya ilalom sa pagpangulo ni Zorobabel, nga ang 
Persianhong hari nga si Artajerjes Longimanus 
naghatag kang Esdras sa “tanan niyang gipanga- 
yo” maylabot sa pag-adto sa Jerusalem ug sa pag- 
palambo sa putling pagsimba didto. Sumala sa 
opisyal nga sulat sa hari, kadtong mga Israelinhon 
nga buot mouban kang Esdras ngadto sa Jerusa- 
lem makahimo niana.--Esd 7:1, 6, 12, 13. 


Bisan sa adlaw ni Esdras, nganong ang 
mga Hudiyo nga mibiya sa Babilonya 
nagkinahanglag lig-ong pagtuo? 


Daghan sa mga Hudiyo hamugaway na ang pag- 
kinabuhi sa Babilonya, ug ang mga kalaoman did- 
to sa Jerusalem dili madanihon labot sa materyal. 
Diyutay ra ang nagpuyo sa Jerusalem. Ang maa- 
yong pagsugod sa mga Hudiyo ilalom ni Zorobabel 
daw nag-anam ug kahuyang. Usa ka komentarista, 
si Dean Stanley, nag-ingon: “Diyutay ra ang nag- 
puyo sa Jerusalem, ug daw nahunong ang pag- 
uswag sa buluhaton nga gisugdan sa unang mga 
pumoluyo.... Tungod ba kaha sa orihinal nga ka- 
huyangan sa nagkadakong kabalangayan o kaha sa 
bag-ong pag-atake gikan sa naglibot nga mga tri- 
bo, nga niini kita walay tin-awng impormasyon, 
tino nga ang mga paril sa Jerusalem wala pa giha- 
pon mahuman, dihay dagkong mga gawang nii- 
ni diin ang mga ganghaan nangasunog ug wala 
ayoha:, ang mga kagun-oban niini nagpasad diha 
sa kadaplinan sa batoong kabungtoran niini, ang 
Templo, bisag natapos na, diyutay pa gihapon ang 
mga muwebles ug kulang ang mga dayandayan 
niini.” (Ezra and Nehemiah: Their Lives and Times, 
ni George Rawlinson, London, 1890, pp. 21, 22) 
Busa ang pagbalik ngadto sa Jerusalem nagkahulo- 
gan sa pagkawala sa trabaho, pagkabungkag sa 
mga relasyon, pagsalikway sa daw komportable 
nga pagkinabuhi, ug sa pagtukod ug usa ka bag- 
ong kinabuhi sa usa ka halayong yuta ilalom sa 
mga kahimtang nga masulayon, malisod, ug lag- 
mit peligroso, dugang pa sa halayo ug makuyaw 
nga panaw, sanglit daghang tribo nga Arabo ug 
ubang mga kaaway ang hayan masugatan. Nagki- 
nahanglan kadto ug kasibot alang sa matuod nga 
pagsimba, pagtuo kang Jehova, ug kaisog aron ma- 
kahimo sa pagpanaw. Mga 1,500 ka lalaki lamang 
ug ang ilang mga banay ang nakaplagan nga inte- 

resado ug makaarang sa pag-adto, tingali tananta- 
nan mga 6,000 o kapin pa. Malisod ang buluhaton 
ni Esdras ingong ilang pangulo. Apan ang kanhing 
paagi sa pagkinabuhi ni Esdras nag-andam kaniya, 
ug siya nagpalig-on sa iyang kaugalingon sumala 
sa kamot ni Jehova nga nag-uban kaniya.---Esd 7: 
10, 28, 8:1-14. 

Si Jehova nga Diyos nagtagana sa gikinahanglan 
kaayong materyal nga tabang, kay ang pinansiyal 
nga kahimtang sa Jerusalem dili maayo ug ang ba- 
handi niadtong mopanaw uban kang Esdras limi- 
tado lamang. Si Haring Artajerjes ug ang iyang 
pito ka magtatambag napalihok sa paghatag ug bo- 
luntaryong kontribusyon aron magamit sa pagpa- 
lit ug mga hayop nga ihalad ug sa ilang mga ha- 
lad-nga-lugas ug halad-nga-ilimnon. Dugang pa, 
giawtorisahan si Esdras sa pagdawat ug mga kon- 
tribusyon alang niini nga katuyoan didto sa sakop 
nga mga distrito sa Babilonya. Kon adunay mga 
sobra sa pondo, si Esdras ug kadtong uban kaniya 
makadesisyon kon unsaon sa paggamit niini sa la- 
bing maayong paagi. Ang mga sudlanan alang 
sa pag-alagad sa templo ihatod nga kompleto sa Je- 
rusalem. Kon gikinahanglan, mahimong kuhaon 
ang dugang pondo gikan sa tipiganan sa bahandi 
sa hari. Ang mga mamahandi sa unahan sa Suba 
gipahibalo nga si Esdras makapangayo gikan kani- 
la ug plata, trigo, bino, ug lana sa usa ka tinong gi- 
daghanon, ug asin nga walay sukod, ug nga ang 
iyang hangyo igahatag sa walay langan. Dugang 
pa, ang mga saserdote ug ang mga nagtrabaho sa 
templo libre sa buhis. Labot pa, si Esdras gihata- 
gag kagahom sa pagtudlog mga mahistrado ug 
mga maghuhukom, ug ang paghukom ipahamtang 
kang bisan kinsa nga dili motuman sa balaod sa Di- 
yos ug sa balaod sa hari, “alang ba sa kamatayon o 
sa paghingilin, o alang sa multa nga salapi o sa 
pagkabilanggo.”---Esd 7:11-26. 

Kay giila ang pagtultol ni Jehova bahin niini, di- 
hadiha gituman ni Esdras ang iyang komisyon. 
Iyang gitigom ang mga Israelinhon didto sa tam- 
pi sa suba sa Ahava, diin siya naghimog tulo- 
ka-adlaw nga pagsusi sa katawhan. Dinhi iyang 
nakaplagan nga bisag may pipila ka saserdote nga 
kauban nila, walay usa sa dili-saserdoteng mga Le- 
vihanon ang nagboluntaryo, ug gikinahanglan ka- 
ayo sila alang sa pag-alagad sa templo. Niining tu- 
ngora gipakita ni Esdras ang iyang mga katakos 
ingong usa ka pangulo. Wala mahadlok sa kahim- 
tang, dihadiha siya nagpadala ug opisyal nga mga 
hawas ngadto sa mga Hudiyo sa Casipia. Maayo 
ang ilang pagsanong, nga nagtaganag 38 ka Levi- 
hanon ug 220 ka Netinim. Uban sa ilang mga ba- 
nay, sa walay duhaduha kini nakapadaghan sa ka- 
ubanan ni Esdras ngadto sa kapin sa 7,000.---Esd 
7:27, 28: 8:15-20. 

Unya gimantala ni Esdras ang usa ka pagpuasa 
aron ipakisayod kang Jehova ang hustong dalan. 
Bisan tuod nga ang iyang panon magdalag da- 
kong bahandi, dili buot ni Esdras nga mapakaula- 
wan bisan gamay ang ngalan ni Jehova pinaagi sa 
pagpangayo ug usa ka grupo nga manalipod kani- 
la human niya ikapahayag ngadto sa hari ang 
iyang bug-os nga pagtuo sa proteksiyon ni Jehova 
alang sa iyang mga alagad. Human mangamuyo 
sa Diyos, iyang gitawag ang 12 ka tawo gikan sa 
mga pangulo sa mga saserdote, gitimbang pag- 
ayo ngadto kanila ang amot, nga sumala sa mo- 
dernong adlaw nga katumbas, dayag nga nagkan- 
tidad ug kapin sa $43,000,000, ug gipiyal kini 
ngadto kanila.---Esd 8:21-30. 

Ang kamot ni Jehova nag-uban gayod kang Es- 
dras ug sa iyang mga kauban, nga nagpanalipod 
kanila gikan sa “kaaway diha sa dalan,” mao nga 
sila nakaabot sa Jerusalem nga luwas. (Esd 8:22) 
Nailhan dayon siya sa mga saserdote ug mga Le- 
vihanon nga nag-alagad sa templo, kinsa maoy 
iyang gitugyanan sa bahandi nga iyang gjidala. 
--Esd 8:31-34. 

Giawhag ang Israel sa Pagpapahawa sa 
Langyawng mga Asawa. Human motanyag 
ug mga halad didto sa templo, nasayran ni Esdras 
gikan sa mga prinsipe nga daghan sa katawhan, 
mga saserdote, ug mga Levihanon nga nagpuyo 
sa yuta ang nagkuhag langyawng mga asawa. Sa 
pagkadungog niini, gigisi ni Esdras ang iyang bes- 
ti ug ang iyang kupo nga walay bukton, gilarot 
ang pipila ka buhok sa iyang ulo ug sa iyang bu- 
ngot, ug nagpadayon sa paglingkod nga nahiug- 
nok hangtod sa halad-nga-lugas sa kagabhion. 
Unya, miluhod ug mibayaw sa iyang mga kamot 
ngadto kang Jehova, ug atubangan sa nagkati- 
gom nga mga Israelinhon, siya mihimog publi- 
kong pagsugid sa mga sala sa iyang katawhan, su- 
god sa mga adlaw sa ilang katigulangan.---Esd 
8:35-10:1. 

Human niana, si Secanias, nga namulong alang 
sa katawhan, nagrekomendar nga maghimo sila 
ug usa ka pakigsaad kang Jehova sa pagpapahawa 
sa ilang langyawng mga asawa ug sa mga anak 
nga natawo kanila, ug dayon siya miingon kang 
Esdras: “Tindog, kay ang butang gisangon kani- 
mo, ug kami anaa uban kanimo. Magmakusganon 
ka ug lihok.” Busa, ang katawhan gipapanumpa ni 
Esdras, ug gipahibalo ang tanang kanhing mga 
destiyero sa pag-adto nga tingob ngadto sa Jeru- 
salem sulod sa tulo ka adlaw aron tul-iron kini nga 
sayop. Nianang higayona gitambagan ni Esdras 
ang mga nagkatigom sa pagsugid sa ilang sala 
ngadto kang Jehova ug sa pagbulag sa ilang lang- 
yawng mga asawa. Apan, tungod sa kadaghan sa 


714 


mga tawo nga nalangkit niini nga kalapasan, dili 
posible nga maatiman ang tanang butang dihadi- 
ha, apan sa inanay, sa yugto nga mga tulo ka bu- 
lan, ang kahugawan napapha.---Esd 10:2-17. 

Uban Kang Nehemias. Dili matino kon si Es- 
dras nagpabilin ba sa Jerusalem o mibalik sa Babi- 
lonya. Apan ang dili maayong mga kahimtang nga 
midangat sa siyudad, uban sa kahugawan nga na- 
kaapektar sa mga saserdote, daw nagpakita nga 
wala siya nianang panahona. Lagmit nga gipaba- 
lik siya ni Nehemias human matukod pag-usab 
ang mga paril sa Jerusalem. Apan, atong makita 
nga mitungha na usab siya sa esena diin gipakita 
siya nga nagbasa sa Balaod ngadto sa nagkatigom 
nga katawhan ug nagpanudlo kanila. Sa ikaduhang 
adlaw sa maong asembliya ang mga pangulo sa 
katawhan naghimog linaing panagkatigom uban 
kang Esdras aron sa pagbaton ug hait nga salabo- 
tan bahin sa Balaod. Ang Pista sa mga Balongba- 
long gisaulog uban ang pagmaya. Human sa walo 
ka adlaw nga pagsaulog, ang Tisri 24 gihimong ad- 
law sa pagpuasa ug sa pagsugid sa ilang mga sala, 
uban ang pag-ampo. Ilalom sa maayong pagpa- 
nguna ug pagtultol ni Esdras ug Nehemias, gihimo 
ang usa ka “kasaligang kontrata,” nianang panaho- 
na dili pinaagig binaba, apan pinaagig sinulat, nga 
gipamatud-an pinaagig timbre sa mga prinsipe, 
mga Levihanon, ug mga saserdote.--Neh 8:1-9, 
13-18, kap 9. 

Mga Sinulat. Ang mga basahon sa Bibliya sa 
Mga Cronicas maingon man ang basahon nga nag- 
dala sa ngalan ni Esdras nagpamatuod nga si Es- 
dras kugihan kaayo nga tigpanukiduki, nga adunay 
pagsabot tali sa nagkadaiyang mga bersiyon sa 
mga kopya sa Balaod nga naglungtad nianang 
panahona. Siya nagpakitag talagsaong kasibot sa 
pagsusi sa opisyal nga mga dokumento sa iyang 
nasod, ug dayag nga tungod sa iyang mga paning- 
kamot atong nabatonan ang tukmang mga rekord 
nga gihatag kanato sa Mga Cronicas. Hinunoa, 
angay natong hinumdoman nga nagalihok kaniya 
ang espiritu sa Diyos ug nga ang Diyos naggiya ka- 
niya aron mapreserbar ang dakong bahin sa kasay- 
sayan sa Israel alang sa atong kaayohan. 

Ang kasibot ni Esdras alang sa pagkamatarong, 
ang iyang mainampoong pagsalig kang Jehova, 
ang iyang pagkamatinumanon sa pagpanudlo sa 
balaod sa Diyos ngadto sa Israel, ug ang iyang ka- 
kugi sa pagpalambo sa matuod nga pagsimba nag- 
himo kaniya, ingong usa sa “mabagang panganod 
sa mga saksi, nga usa ka maayong panig-ingnan 
nga takos pagasundogon.---Heb 12:1. 

2. Usa ka saserdote nga mibalik sa Jerusalem 
uban kang Zorobabel gikan sa Babilonya niadtong 
537 W.K.P.- Neh 12:1, 13. 

ESDRAS, BASAHON NI. Usa ka rekord nga 
nagpakita kon sa unsang paagi si Jehova nagtuman 
sa iyang mga saad sa pagpasig-uli sa Israel gikan 
sa pagkadestiyero sa Babilonya ug sa pagtukod 
pag-usab sa matuod nga pagsimba didto sa Jeru- 
salem. Nalakip niini mao ang mga mando sa empe- 
rador sa pagpasig-uli sa pagsimba kang Jehova ta- 
liwala sa mga Hudiyo human sa 70-ka-tuig nga 
pagkabiniyaan sa Jerusalem ug ang asoy sa bulu- 
haton nga gihimo, bisan pa sa mga kababagan, 
aron sa pagpalampos niini. Si Esdras mitapot pag- 
ayo sa gihisgotang katuyoan sa tibuok nga basa- 
hon. Mopatim-aw nga kini mao ang hinungdan nga 
wala ilakip ang nahitabo sulod sa pipila ka kal-ang 
sa panahon, sama nianang tali sa mga kapitulo 6 
ug 7 niini nga basahon, kay ang magsusulat wala 
mosulay sa paghatag ug kompleto nga makasaysa- 
yanhong asoy bahin sa mga panahon. 
Magsusulat. Si Esdras, ingong usa ka saser- 
dote, eskolar, batid nga magkokopya, ug tawo nga 
“nakaandam sa iyang kasingkasing .. . sa pagtud- 
lo sa Israel sa regulasyon ug sa hustisya” ug sa 
pagtul-id sa mga butang nga nakulang diha sa 
pagsimba kang Jehova nga gihimo taliwala sa na- 
hibalik nga mga Israelinhon, mao gayod ang ku- 
walipikado sa pagsulat sa basahon nga nagdala sa 
iyang ngalan. Ang harianong gahom nga gihatag 
kaniya sa hari sa Persia naghatag kaniyag dugang 
katarongan ug awtoridad sa paghimo sa gikina- 
hanglang panukiduki, ug makataronganon alang 

sa maong tawo sa pagsulat ug usa ka rekord nii- 
ning hinungdanong bahin sa kasaysayan sa iyang 
nasod. (Esd 7:6, 10, 25, 26) Busa, ang basahon ma- 
tinud-anon sa paggamit niini sa unang persona 
alang sa magsusulat gikan sa kapitulo 7, bersiku- 
lo 27, hangtod sa kapitulo 9. Ang kadaghanang es- 
kolar nagkauyon nga gipadayon pag-asoy sa basa- 
hon ni Esdras ang kasaysayan nga gihisgotan sa 
Mga Cronicas, ingon sa gipakita sa pagtandi sa 
2 Cronicas 36:22, 23 sa Esdras 1:1-3. Sa makau- 
sa pa kini nagpunting kang Esdras nga mao ang 
magsusulat. Ang Hudiyohanong tradisyon sa susa- 
ma nagpasidungog kang Esdras ingong mao ang 
magsusulat. 

Pagkatinuod. Ang basahon ni Esdras gilakip 
diha sa Hebreohanong kanon. Sa sinugdan gikom- 
binar kini sa Nehemias aron mahimong usa ka li- 
nukot nga basahon. Ang Babilonyanhong Talmud 
(Bava Batra 14b) misunod niini nga tradisyon, apan 
sukad sa ika-16 nga siglo, ang pinatik nga Hebreo- 
hanong mga Bibliya nagbutang ug timaan sa pag- 
bahin, bisan tuod ilang giihap ang duha ka basa- 
hon ingong usa diha sa katibuk-ang gidaghanon sa 
mga basahon sa Hebreohanong Kasulatan. Ang 
Douay Version migamit sa mga ngalang Una ug 
Ikaduhang Esdras, nga nagsunod sa Gregong por- 
ma sa espeling. Apan, kini naghisgot nga ang ika- 
duhang basahon nailhan usab ingong Nehemias. 
Adunay apokripal nga basahon diha sa Grego nga 
gitawag ug Esdras Ill. Kini gilangkoban ug mga 

Ang pagtukod pag-usab sa templo sa Jerusalem ug ang pagpasig-uli 
sa matuod nga pagsimba didto human sa pagkadestiyero sa Babi- 
lonya 

Nagkobre sa yugto nga mga 70 ka tuig human sa pagbalik sa mga 
Hudiyo gikan sa pagkadestiyero sa Babilonya 


Si Ciro nagpagula ug mando alang sa kagawasan, ug ang 
nahibilin sa Hudiyong mga destiyero namalik sa Jerusa- 
lem (niadtong 537 W.K.P.) aron sa pagtukod pag-usab 
sa templo (1:1--3:6) 

Pagtukod pag-usab sa templo (3:7-6:22) 

Ang pundasyon gipahimutang sa ikaduha nga tuig sukad sa pag- 
balik gikan sa pagkadestiyero 


Ang mga kaaway balikbalik nga nagbalda sa pagtukod pag-usab 
sa templo ug sa kataposan milampos sa pagpahunong sa bu- 
luhaton hangtod nga ang mga manalagnang si Zacarias ug 
Haggeo, sa ikaduha nga tuig ni Dario | (520 W.K.P.), nagdasig 
sa katawhan sa pagpadayon sa pagtukod 


Usa ka opisyal nga pagsusi sa Persianhong mga rekord didto sa 
Babilonya ug Ecbatana nagpadayag nga ang pagtukod pag- 
usab sa templo giawtorisahan ni Ciro, busa gimando ni Dario | 
nga ang buluhaton ipadayon nga walay pagbabag, nga naglatid 
ug silot nga kamatayon alang sa mga molapas 

Sa ikaunom nga tuig ni Dario | (515 W.K.P.), nahuman ang pag- 
tukod sa templo, ug human niana ang tinukod giinagurahan ug 
ang Paskuwa gisaulog 


Si Esdras miadto sa Jerusalem (niadtong 468 W.K.P.) 
dala ang mga gasa alang sa templo ug aron sa pagtud- 
lo ug mga maghuhukom (7:1--8:36) 

Ang maong pagpanaw gitugotan sa Persianhong monarko nga si 
Artajerjes (Longimanus) 

Si Esdras ug ang mga 1,500 ka lalaki, gawas pa sa 258 ka Le- 
vihanon ug mga Netinim gikan sa Casipia, mibiya gikan sa 
usa ka dapit nga ilang gitigoman didto sa suba sa Ahava dala 
ang bulawan, plata, ug mga galamiton alang sa templo, sila 
miabot sa Jerusalem kapin sa tulo ug tunga ka bulan sa ulahi 

Ang paghinlo sa Israel, lakip sa mga saserdote (9:1- 
10:44) 
Sa pagkasayod sa kahugawan tungod sa pagpakigminyo sa lang- 

yawng mga babaye, si Esdras mihimog publikong pagsugid sa 
mga sala diha sa pag-ampo kang Jehova 

Si Secanias miila sa sala ug misugyot sa paghimog usa ka 
pakigsaad sa pagpapahawa sa langyawng mga asawa ug sa 
ilang mga anak 

Ang tanang kanhing mga destiyero gisugo sa pagtigom didto sa 
Jerusalem, dayon ang usa ka desisyon gihimo nga anam-ana- 
mon pag-imbestigar sa mga prinsipe ang tagsatagsa ka kaso 
sa kahugawan 

Gihimo sa mga saserdote, mga Levihanon, ug sa uban pang mga 
lalaki ang paghingilin sa ilang langyawng mga asawa ug mga 
anak 


ESEK 


asoy gikan sa Ikaduhang Cronicas, Esdras, ug Ne- 
hemias ingon man sa pipila ka popular nga mga le- 
yenda, usab adunay basahon nga gitawag kunohay 
ug Esdras IV. 

Ang mas dakong bahin sa Esdras gisulat diha sa 
Hebreohanon. Apan ang dakodako nga bahin diha 
sa Aramaiko, sanglit si Esdras nagkopya gikan sa 
publikong mga rekord ug sa opisyal nga mga doku- 
mento. Kini naglakip sa mga kopya sa mga sulat 
nga gipadala ngadto sa Persianhong mga hari pi- 
naagi sa mga opisyal sa “unahan sa Suba [sa Eu- 
prates]” ug sa harianong mga tubag ug mga man- 
do nga nagsugo niini nga mga opisyal. Dugang pa, 
si Esdras nagtaganag mubo nga kasaysayan nga 
naglangkit niini nga mga dokumento. Ang Ara- 
maiko mao ang diplomatikong pinulongan ug giga- 
mit sa internasyonal nga komersiyo sa adlaw ni Es- 
dras. Ang Aramaikong mga bahin makaplagan sa 
mga kapitulo 4 hangtod sa 7. Ang pipila sa impor- 
masyon ni Esdras gikopya gikan sa Hudiyohanong 
tipiganan sa mga dokumento, ug siyempre kini 
nga bahin maoy diha sa Hebreohanon. Kini nga 
mga kamatuoran nagpalig-on usab sa argumento 
sa pagkatinuod sa asoy ni Esdras. 

Ang Esdras 7:23-26 nagrekord nga ang Persian- 
hong kagamhanan miuyon sa Balaod ni Moises nga 
mapadapat sa mga Hudiyo ug ang mga Persianhon 
sa ingon nakatabang sa pagpasig-uli sa matuod 
nga pagsimba. Ang mga paghisgot ni Esdras sa 
Persianhong mga hari naghan-ay kanila sa tuk- 
mang pagkasunodsunod. Karong adlawa ang ka- 
daghanan sa mga eskolar midawat sa pagkatukma 
sa basahon, ang The New Westminster Dictionary 
of the Bible prangkang nag-ingon nga “dili gayod 
kaduhaduhaan ang pagkakasaligan sa makasaysa- 
yanhong mga kaundan.” (Giedit ni H. Gehman, 
1970, p. 291) Busa, ang rekord diha sa basahon 
maoy kasaligan, ug si Esdras maoy usa ka tawo sa 
kasaysayan. 

Panahon ug Diin Nahitabo. Ang basahon ni 
Esdras gisulat sa mga 460 W.K.P., uban sa mga ba- 
sahon sa Mga Cronicas. Si Esdras nagsugod pinaa- 
gi sa pag-asoy sa mando ni Ciro sa pagpasig-uli 
sa mga Hudiyo gikan sa Babilonya. Kadto maoy sa 
unang tuig ni Ciro nga kining Persianhong hari 
nagluwat ug proklamasyon sa pagpasig-uli. (Esd 
1:1) Ang Juda ug Jerusalem nawad-an sa mga pu- 
moluyo, sa tinghunlak sa 607 W.K.P., sa dihang 
kadtong gibilin ni Nabucodonosor mibalhin ngadto 
sa Ehipto. Ang ika-70 nga tuig sa pagkabiniyaan sa 
Jerusalem, ang kataposang gipatuman nga igpapa- 
hulay sa yuta, natapos sa tinghunlak sa 537 W.K.P. 
Ang mando ni Ciro lagmit gayod nga gipagula sa 
ulahing bahin sa 538 W.K.P. o sa sayong bahin sa 
537 tungod sa duha ka katarongan. Ang pagkabi- 
niyaan kinahanglang magpadayon hangtod mata- 

pos ang ika-70 nga tuig, ug ang gipahigawas nga 
mga Israelinhon dili dahomon nga mopanaw sa 
ulanon nga tingtugnaw, nga mao unta ang mahi- 
tabo kon ang mando gipagula pa pipila ka bulan 
una pa niana. Lagmit kini gipagula sa sayong ba- 
hin sa tingpamulak sa 537 W.K.P. aron nga maha- 
tagan ug higayon ang mga Hudiyo nga makapa- 
naw sa panahon sa ting-init, moabot sa Jerusalem, 
ug tukoron ang halaran sa unang adlaw sa ikapi- 
tong bulan (Tisri) sa tuig 537 W.K.P., Septiyem- 
bre 29 sumala sa Gregorian nga kalendaryo.---Esd 
3:2-6. 

Human hubita ang Paskuwa ug ang Pista sa mga 
Tinapay nga Walay Igpapatubo nga gisaulog hu- 
man makompleto ang templo niadtong 515 W.K.P., 
gilaktawan ni Esdras ang misunod nga yugto sa 
panahon hangtod sa ikapitong tuig sa paghari ni 
Artajerjes, ang hari sa Persia, niadtong 468 W.K.P., 
sa dihang si Esdras personal nga gihisgotan diha sa 
asoy. Si Esdras migamit sa unang persona gikan sa 
kapitulo 7, bersikulo 27, hangtod sa kapitulo 9 apan 
migamit sa ikatulong persona sa kapitulo 10, nga 
wala maghisgot sa iyang kaugalingon aron hata- 
gan ug bug-os nga pagtagad ang mga kalihokan sa 
mga prinsipe, mga saserdote, mga Levihanon, ug 
sa uban pa niadtong nahibalik, ilabina sa pagtul-id 
sa kahimtang niadtong nagminyo ug langyaw nga 
mga asawa. 


ESEK. 

1. [lagmit, Milihok nga Mapintason]. Usa ka ka- 
liwat ni Haring Saul. Ang rekord sa Kasulatan nag- 
hisgot nga kini nga Benjaminhon may tulo ka anak 
nga lalaki ug nga ang mga anak sa iyang panga- 
nay nga si Ulam maoy “maisog, gamhanang mga 
tawo, naggamit sa pana, ug may daghang anak 
nga lalaki ug mga apo nga lalaki, usa ka gatos ug 
kalim-an.”--1Cr 8:1, 33, 39, 40. 

2. [Panaglalis]. Usa ka atabay sa presko nga tu- 
big nga gikalot sa mga alagad ni Isaac didto sa bul- 
oganang walog sa Gerar. (Gen 26:20) Apan, ang 
Filistehanong mga magbalantay sa kahayopan ni- 
anang dapita nag-angkon sa atabay nga ilaha, ug 
ang miresultang 'panag-away' tali sa duha ka pun- 
dok maoy gibasehan sa ngalan niining dapita. (Gen 
26:12-20) Ang tukmang nahimutangan niini wala 
mahibaloi karong adlawa. 


ESKRIBA. Usa ka sekretaryo o magkokopya sa 
Kasulatan, sa ulahi, usa ka tawo nga batid sa Bala- 
od. Ang Hebreohanong pulong nga sopher”, nga 
naggikan sa lintunganayng pulong nga nagkahulo- 
gang “ihap,” gihubad nga “sekretaryo,” “eskriba,” 
“magkokopya”: ug ang Gregong pulong nga gram- 
mateus’ gihubad nga “eskriba” ug “magtutudlo sa 
publiko.” Kini nga termino nagtumong sa usa ka 
tawong adunay kinaadman. Sa tribo ni Zabulon 

adunay mga nagbaton “sa kasangkapan sa usa ka 
eskriba” alang sa pag-ihap ug pagtala sa kasunda- 
lohan. (Huk 5:14: itandi ang 2Ha 25:19, 2Cr 26:11.) 
Adunay mga eskriba, o mga sekretaryo, alang sa 
templo. (2Cr 34:9, 13) Ang sekretaryo ni Haring Je- 
hoas miduyog sa hataas nga saserdote sa pag-ihap 
sa salapi nga giamot ug dayon gihatag kini ngadto 
sa mga tigbayad sa mga suhol sa mga nagtrabaho 
sa pag-ayo sa templo. (2Ha 12:10-12) Si Baruk 
misulat sa gidiktar kaniya sa manalagnang si Jere- 
mias. (Jer 36:32) Ang mga sekretaryo ni Haring 
Ahasuero sa Persia nagtrabaho ubos sa pagdumala 
ni Haman sa dihang gisulat ang sugo sa paglaglag 
sa mga Hudiyo, ug ubos sa pagdumala ni Mardokeo 
sa dihang ang kontra-sugo gipadala.---Est 3:12; 8:9. 

Ang Ehiptohanong eskriba sagad nga usa ka 
tawo sa ubos nga hut-ong sa katilingban apan inte- 
lihente ug edukado. Dala niya ang iyang kagami- 
tan, nga usa ka paleta nga may mga lungag nga 
butanganan ug tinta nga nagkalainlain ang kolor, 
usa ka sudlanan ug tubig, ug usa ka kaha nga sud- 
lanan sa brutsa nga tangbo. Sinati siya sa mga por- 
mang sulatanan nga gigamit alang sa legal ug sa 
negosyo. Bayran siya tungod sa pagpil-ap sa ma- 
ong mga porma, pagsulat sa mga idiktar kaniya, ug 
uban pa. 

Sa Babilonya ang eskriba giisip nga propesyo- 
nal. Ang iyang mga serbisyo gikinahanglan gayod, 
sanglit ang balaod naglatid nga ang mga transak- 
siyon sa negosyo kinahanglang isulat, pirmahan sa 
hustong paagi sa mga partido nga nagkontrata ug 
pamatud-an sa mga saksi. Ang sekretaryo moling- 
kod duol sa ganghaan sa siyudad, diin ang ka- 
daghanan sa mga negosyo himoon, nga may da- 
lang igsusulat ug minasa nga yutang-kulonon, siya 
andam nga magpabayad sa iyang serbisyo sa di- 
hang gikinahanglan. Ang mga eskriba magtala sa 
mga transaksiyon sa negosyo, mosulat ug mga su- 
lat, mag-andam ug mga dokumento, mag-atiman 
sa mga rekord sa templo, ug mohimog uban pang 
klerikal nga mga buluhaton. 

Ang Hebreohanong mga eskriba nag-alagad 
ingong mga notaryo publiko, nag-andam ug mga 
dokumento sa diborsiyo, ug nagtala sa uban pang 
mga transaksiyon. Sa ulahing mga panahon sila 
wala nay tinong bayad, busa ang usa mahimong 
makigsabot nang daan kanila alang sa bayad. Sa- 
gad nga ang usa sa mga partido sa transaksiyon 
ang mobayad, apan usahay ang duha ka partido 
parehong mobayad niini. Si Ezequiel, diha sa iyang 
panan-awon, nakakita ug usa ka tawo nga may tin- 
tiro sa tigtala nga naghimog pagpangmarka.---Eze 
9:3, 4. 

Mga Magkokopya sa Kasulatan. Sukad sa 
mga adlaw ni Esdras nga saserdote unang nailado 
ang mga eskriba (soh:-pherim', “Sopherim”) ingong 

usa ka lahi nga grupo. Sila maoy mga magkokopya 
sa Hebreohanong Kasulatan, nga maampingon ka- 
ayo sa ilang buluhaton ug nahadlok nga masayop. 
Sa paglabay sa panahon sila nahimong hilabihan 
ka makutihon, nga dili lamang ang gikopya nga 
mga pulong ang giihap kondili ang mga letra usab. 
Hangtod sa mga siglo human si Kristo mianhi sa 
yuta, ang sinulat nga Hebreohanon gilangkoban la- 
mang sa mga konsonante, ug kon dunay masaylo- 
an o madugang bisan usa lamang ka letra sagad 
nga kini makausab na sa kahulugan sa pulong. Kon 
ilang makita ang bisan gamay kaayong sayop, 
sama pananglitan sa dili-ttukmang pagkasulat sa 
usa ka letra, ang enterong seksiyon sa linukot isa- 
likway na ingong dili angay nga gamiton sa sina- 
goga. Kana nga seksiyon tangtangon ug ilisdan 
sa bag-o ug walay sayop nga kopya. Basahon nila 
sa makusog ang matag pulong una pa isulat. Ang 
pagsulat bisan sa usa ka pulong nga sinag-ulo gii- 
sip nga usa ka dakong sala. Bisan pa niana, hinay- 
hinay nga nakahuyot ang dili makataronganong 
mga batasan. Giingon nga ang relihiyosong mga 
eskriba mainampoong magpahid sa ilang pluma 
una pa isulat ang pulong nga 'Elohim”' (Diyos) o 
'Adhonai” (Soberanong Ginoo). 

Apan, bisan pa niining hilabihan nga pag- 
amping aron malikayan ang wala-tuyoang mga sa- 
yop, sa paglabay sa panahon ang mga Sopherim 
nagbuotbuot na sa paghimog mga kausaban sa 
teksto. Diha sa 134 ka teksto ang mga Sophe- 
rim nag-usab sa karaang Hebreohanong teksto 
aron mabasa nga 'Adho-nai” imbes nga YHWH. Sa 
ubang mga teksto ang 'Elohim' mao ang pulong 
nga gigamit ingong kapuli. Ang kadaghanan sa 
mga kausaban gihimo sa mga Sopherim tungod sa 
patuotuo labot sa ngalan sa Diyos ug aron malika- 
yan ang antropomorpismo, buot ingnon, pagpa- 
dapat sa mga kinaiya sa tawo ngadto sa Diyos. 
(Tan-awa ang JEHOVA [Ang patuotuo nagtago sa 
ngalan].) Ang mga Masorete, nga maoy pagtawag 
sa mga magkokopya kasiglohan human sa mga ad- 
law ni Jesus dinhi sa yuta, nakamatikod sa mga ka- 
usaban nga gihimo sa unang mga Sopherim, ug 
nagtala niini diha sa panaplin o sa kataposan sa 
Hebreohanong teksto. Kini nga mga nota sa panap- 
lin gitawag ug Masora. Sa 15 ka teksto diha sa Heb- 
reohanong teksto, ang pipila ka letra o pulong gi- 
markahan sa mga Sopherim pinaagig talagsaong 
mga tulbok. Ang kahulogan niining talagsaong 
mga tulbok gilantugian. 

Diha sa sumbanang Hebreohanong mga manus- 
krito, ang Masora, nga mao, ang gagmayng sinulat 
diha sa mga panaplin sa panid o sa kataposan 
sa teksto, adunay usa ka nota sa atbang sa pi- 
pila ka Hebreohanong mga teksto nga mabasa: 
“Kini maoy usa sa napulog-walo ka Kausaban nga 

gihimo sa mga Sopherim,” o ang susama niana nga 
mga pulong. Kini nga mga kausaban dayag nga gi- 
himo tungod kay ang orihinal nga mga pulong sa 
Hebreohanong teksto daw walay pagtahod kang 
Jehova nga Diyos o sa iyang yutan-ong mga ha- 
was. Bisan unsa pa ka maayo ang ilang tumong, 
kini maoy dili-makataronganong pag-usab sa Pu- 
long sa Diyos. Alang sa talaan sa mga kausaban 
nga gihimo sa mga Sopherim, tan-awa ang apen- 
dise sa New World Translation (Rbi8), panid 1569. 

Ang mga Eskriba Ingong mga Magtutudlo 
sa Balaod. Sa sinugdan ang mga saserdote nag- 
alagad ingong mga eskriba. (Esd 7:1-6) Apan gipa- 
siugda pag-ayo ang panginahanglan alang sa ma- 
tag Hudiyo nga makabaton ug kahibalo sa Balaod. 
Busa kadtong nagtuon ug nakabaton ug dakong ka- 
hibalo gitamod, ug kini nga mga eskolar sa ngad- 
tongadto nahimong usa ka independenteng grupo, 
nga ang kadaghanan dili mga saserdote. Busa sa 
panahon nga si Jesus mianhi sa yuta, ang pulong 
nga “mga eskriba” nagpaila sa usa ka hut-ong sa 
mga lalaki nga batid sa Balaod. Ang sistematikong 
pagtuon sa Balaod ug ang pagpatin-aw niini gihi- 
mo nilang propesyon. Dayag nga lakip sila sa mga 
magtutudlo sa Balaod, ang mga batid sa Balaod. 
(Luc 5:17: 11:45) Sila sagad nga nalangkit sa relihi- 
yosong sekta sa mga Pariseo, sanglit gidawat niini 
nga pundok ang mga interpretasyon o “mga tradis- 
yon” sa mga eskriba nga sa paglabay sa panahon 
nahimong makalibog, makuti, ug teknikal nga mga 
regulasyon. Ang ekspresyon nga “mga eskriba sa 
mga Pariseo makita sa daghang higayon diha sa 
Kasulatan. (Mar 2:16: Luc 5:30, Buh 23:9) Kini lag- 
mit nagpasabot nga ang pipila ka eskriba maoy 
mga Saduseo, nga nagtuo lamang sa sinulat nga 
Balaod. Ang mga eskriba sa mga Pariseo madasi- 
gong nagdepensa sa Balaod, apan nangupot usab 
sa mga tradisyon nga namugna, ug sila naggahom 
sa kaisipan sa katawhan nga mas labi pa kay sa 
mga saserdote. Sa panguna, ang mga eskriba ma- 
kaplagan didto sa Jerusalem, apan sila makita usab 
sa tibuok Palestina ug sa ubang kayutaan taliwala 
sa mga Hudiyo nga Natibulaag.--Mat 15:1, Mar 
3:22, itandi ang Luc 5:17. 

Ang mga eskriba gitamod sa katawhan ug gita- 
wag nga “Rabbi” (Gr., rhab-bei, “Akong bantogan, 
Akong hamili”; gikan sa Heb. nga rav, nga nagka- 
hulogang “daghan,” “bantogan”: usa ka titulo sa 
pagtahod nga maoy pagtawag sa mga magtutud- 
lo). Kini nga termino gipadapat kang Kristo sa 
ubay-ubayng mga teksto diha sa Kasulatan. Sa 
Juan 1:38 kini gihubad nga nagkahulogang “Mag- 
tutudlo.” Sa pagkatinuod, si Jesus mao ang magtu- 
tudlo sa iyang mga tinun-an, apan sa Mateo 23:8 
iyang gidid-an sila sa pagtinguha sa maong titulo o 
sa pagpatawag niana nga titulo, sama sa gihimo sa 

mga eskriba. (Mat 23:2, 6, 7) Ang mga eskriba sa 
mga Hudiyo uban sa mga Pariseo kusganong gisa- 
way ni Jesus tungod kay ilang gidugangan ang Ba- 
laod ug naghimog mga lutsanan aron makaipsot 
sa Balaod, mao nga siya miingon kanila: “Gihimo 
ninyo nga walay pulos ang pulong sa Diyos tungod 
sa inyong tradisyon.” Iyang gipunting ang usa ka 
pananglitan niini: Ang usa ka tawo nga angay un- 
tang motabang sa iyang amahan o inahan ilang tu- 
gotan nga modumili sa pagbuhat niana---pinaagi 
sa pag-angkon nga ang butang o kabtangan nga 
iyang nabatonan nga pinaagi niana iyang mataba- 
ngan ang iyang mga ginikanan maoy usa ka gasa 
nga gipahinungod ngadto sa Diyos.--Mat 15:1-9, 
Mar 7:10-13, tan-awa ang KORBAN. 

Gipahayag ni Jesus nga ang mga eskriba, sama 
sa mga Pariseo, nagdugang ug daghang butang, 
nga naghimo sa Balaod nga lisod sundon sa kataw- 
han, nga nagpabug-at sa katawhan. Dugang pa, 
ingong usa ka hut-ong, sila walay tiunay nga gug- 
ma sa katawhan ni sila nagtinguha sa pagtabang 
kanila, nga dili gani buot mogamit sa usa ka tudlo 
aron mapagaan ang mga palas-anon sa katawhan. 
Gusto nila ang mga pagdayeg gikan sa mga tawo 
ug ang dungganong mga titulo. Ang ilang relihi- 
yon maoy sa panggawas lamang, usa ka rituwal, 
ug sila mga salingkapaw. Gipakita ni Jesus kon sa 
unsang paagi ang ilang tinamdan ug mga binuha- 
tan nagpalisod kanila sa pagpakabaton sa pag-uyon 
sa Diyos, nga nag-ingon kanila: “Mga halas, kaliwat 
sa mga bitin, unsaon ninyo pagkalagiw gikan sa 
paghukom sa Gehenna?” (Mat 23:1-33) Ang mga 
eskriba dakog tulubagon, sanglit sila nahibalo sa 
Balaod. Apan ilang gikuha ang yawi sa kahibalo. 
Wala sila makontento sa dili pag-ila kang Jesus, 
kinsa gipamatud-an sa ilang mga kopya sa Kasula- 
tan, apan sila nagdugang sa ilang pagkasalawayon 
pinaagi sa pagpakigbisoy nga mababagan ang si 
bisan kinsa sa pag-ila kaniya, oo, sa pagpamati 
kang Jesus.--Luc 11:52, Mat 23:13, Ju 5:39, 1Te 
2:14-16. 

Labot sa ilang katungdanan, ang mga eskriba dili 
lamang kay “mga rabbi” nga responsable sa pagpa- 
lambo sa Balaod pinasukad sa teoriya ug sa pag- 
tudlo sa Balaod apan sila usab adunay hudisyal nga 
awtoridad, nga magpahayag ug sentensiya diha sa 
mga hukmanan. Adunay mga eskriba sa Hudiyo- 
hanong hataas nga korte, ang Sanhedrin. (Mat 
26:57; Mar 15:1) Dili sila angayng magpabayad 
baylo sa paghukom, tungod kay ang Balaod nagdi- 
li sa mga gasa o mga hiphip. Ang pipila sa mga 
rabbi lagmit nakapanunod ug bahandi, halos ang 
tanan adunay trabaho nga ilang ikapasigarbo, nga 
tungod niana sila makasuportar sa ilang kaugali- 
ngon gawas pa sa ilang rabbinikong katungdanan. 
Bisan tuod sila dili angayng modawat ug bisan un- 

sang bayad sa buluhaton ingong mga maghuhu- 
kom, sila lagmit nagdahom ug nakadawat ug ba- 
yad tungod sa pagtudlo sa Balaod. Kini masabot 
gikan sa mga pulong nga gisulti ni Jesus sa dihang 
siya nagpasidaan sa mga panon sa katawhan bahin 
sa kadalo sa mga eskriba, usab sa dihang siya nag- 
hisgot bahin sa sinuholang tawo nga wala mag-ati- 
man sa mga karnero. (Mar 12:37-40: Ju 10:12, 13) 
Si Pedro nagpasidaan sa Kristohanong mga mag- 
balantay nga dili gamiton ang ilang mga katung- 
danan aron makabaton ug materyal nga mga ben- 
taha.--1IPe 5:2, 3. 

Mga Magkokopya sa Kristohanon Gregong 
Kasulatan. Sa sulat ni apostol Pablo ngadto sa 
mga taga-Colosas, siya nagsugo nga ang maong 
sulat basahon didto sa kongregasyon sa mga taga- 
Laodicea ug ang sulat ngadto sa mga taga-Laodi- 
cea basahon sa mga taga-Colosas. (Col 4:16) Walay 
duhaduha nga ang tanang kongregasyon nagti- 
nguha sa pagbasa sa tanang sulat ngadto sa mga 
kongregasyon nga gikan sa mga apostoles ug sa 
ilang mga isigkamembro sa Kristohanong naga- 
mandong lawas, ug busa gihimo ang mga kop- 
ya aron konsultahon sa ulahi ug aron kini mahata- 
gan ug mas kaylap nga sirkulasyon. Ang karaang 
mga koleksiyon sa mga sulat ni Pablo (mga kopya 
sa mga orihinal) nagpamatuod nga dihay daghang 
pagkopya ug pagpatik niini. 

Ang maghuhubad sa Bibliya nga si Jerome sa 
ikaupat nga siglo ug si Origen sa ikatulong sig- 
lo K.P. nag-ingon nga si Mateo misulat sa iyang 
Ebanghelyo diha sa Hebreohanon. Kini pangu- 
nang gitumong sa mga Hudiyo. Apan dihay dag- 
hang Hudiyo nga naimpluwensiyahan sa Helenis- 
mo taliwala sa mga Natibulaag: busa lagmit nga 
sa ulahi si Mateo mismo ang naghubad sa iyang 
Ebanghelyo ngadto sa Grego. Gisulat ni Marcos 
ang iyang Ebanghelyo nga panguna alang sa Hen- 
til nga mga magbabasa, maingon sa gipaila sa 
iyang mga pagpatin-aw sa Hudiyohanong mga ba- 
tasan ug mga pagtulon-an, sa iyang mga hubad 
sa pipila ka ekspresyon nga dili masabtan sa mga 
magbabasa nga Romano, ug sa uban pang mga 
pagpatin-aw. Ang mga Ebanghelyo ni Mateo ug 
Marcos parehong gisulat alang sa kaylap nga sirku- 
lasyon, ug sumala sa panginahanglan, daghang 
kopya ang gihimo ug giapod-apod. 

Ang Kristohanong mga magkokopya sagad dili 
mga propesyonal, apan tungod kay may pagtahod 
ug lalom nga pagtamod sa bili sa inspirado nga 
Kristohanong mga sinulat, ilang gikopya kini nga 
maampingon. Ang usa ka pananglitan sa gama ni- 
ining unang Kristohanong mga magkokopya mao 
ang labing karaang naglungtad nga tipik sa Kristo- 
hanon Gregong Kasulatan, ang Papyrus Rylands 
Num. 457. Nga may sulat sa atubangan ug sa luyo, 

kini gilangkoban lamang ug mga 100 ka letra (mga 
karakter) sa Grego ug gipetsahan nga niadto pang 
unang katunga sa ikaduhang siglo K.P. (HULAGWAY, 
Tomo 1, p. 323) Bisan tuod ordinaryo lamang ang 
impresyon labot niini ug wala mangangkon nga 
usa ka maayong sinulat, kini maoy usa ka basahon 
nga maampingong ginama. Makaiikag, kini nga ti- 
pik maoy gikan sa usa ka codex nga lagmit nga gi- 
langkoban gayod sa tibuok Ebanghelyo ni Juan, o 
sa mga 66 ka dahon, nga mga 132 ka panid ang ta- 
nan. 

Ang nagbaton ug mas bug-os nga pamatuod, 
apan sa ulahi nang mga petsa, mao ang Chester 
Beatty Biblical Papyri. Kini gilangkoban sa mga ba- 
hin sa 11 ka Gregong mga codex, nga gigama tali 
sa ikaduha ug ikaupat nga siglo K.P. Kini gilangko- 
ban sa mga bahin sa 9 ka Hebreohanon ug 15 ka 
Kristohanong mga basahon sa Bibliya. Kini maoy 
usa ka maayong pananglitan sanglit naundan kini 
sa nagkalainlaing mga estilo sa pagsulat. Adunay 
usa ka codex nga giingong “gama sa usa ka batid 
nga propesyonal nga eskriba.” Mahitungod sa la- 
ing codex kini giingon: “Ang pagkasulat husto ga- 
yod, ug bisan tuod walay mga pagpangangkon 
nga nindot ang pagkasulat niini, kini maoy gama 
sa usa ka hanas nga eskriba.” Ug bahin sa lain 
pa, “Ang sinulatan dili nindot, apan sa katibuk- 
an husto.”--The Chester Beatty Biblical Papyri: 
Descriptions and Texts of Twelve Manuscripts on 
Papyrus of the Greek Bible, ni Frederic Kenyon, 
London, 1933, Fasciculus I, Katibuk-ang Introduk- 
siyon, p. 14; 1933, Fasciculus II, Ang mga Ebang- 
helyo ug Mga Buhat, Teksto, p. ix; 1936, Fascicu- 
lus III, Pinadayag, Pasiuna. 

Apan, ang mas importante pa niini nga mga ki- 
naiyahan mao ang butang nga ilang gihisgotan. Sa 
panguna kini nagpaluyo sa ikaupat nga siglo nga 
mga manuskritong vellum nga gitawag ug “Mga 
Neyutral,” nga gipasidunggan pag-ayo sa mga es- 
kolar sa mga teksto nga si Westcott ug Hort; lakip 
niini mao ang Vatican Num. 1209 ug ang Sinaiti- 
cus. Dugang pa, kini wala maglakip sa tatawng 
mga gisukip nga makaplagan sa pipila ka manus- 
kritong vellum nga gitawag, tingali sa sayop nga 
paagi, nga “Kasadpanhon.” 

Adunay nahibilin nga linibong mga manuskrito 
ilabina sukad pa sa ikaupat nga siglo K.P. Nakita sa 
mga eskolar nga mainampingong nagtuon ug nag- 
tandi niini nga mga manuskrito nga ang mga mag- 
kokopya nag-amping pag-ayo. Ang pipila niini nga 
mga eskolar mihimog mga rebisyon o mga pag- 
han-ay pag-usab pinasukad niini nga mga pag- 
tandi. Ang maong mga rebisyon nahimong sum- 
banan nga mga teksto alang sa atong moderno 
nga mga hubad. Ang mga eskolar nga si West- 
cott ug Hort nag-ingon nga “ang gidaghanon sa 

ikaingong mahinungdanon nga kalainan maoy ga- 
may lamang kaayo nga bahin sa kinatibuk-ang 
gagmayng mga kalainan, ug dili gayod mokapin sa 
ikausa-ka-libo nga bahin sa katibuk-ang teksto.” 
(The New Testament in the Original Greek, Graz, 
1974, Tomo II, p. 2) Si Sir Frederic Kenyon miingon 
mahitungod sa Chester Beatty Papyri: “Ang una ug 
labing bililhong konklusyon nga makuha gikan sa 
pagsusi niini mao ang makapatagbaw nga konklus- 
yon nga kini nagpamatuod sa pagkakasaligan sa 
naglungtad nga mga teksto. Walay tataw o dakong 
kalainan nga gipakita diha sa Daan man o sa Bag- 
ong Tugon. Walay dagkong mga pagtangtang o 
mga pagdugang sa mga teksto, ug walay mga ka- 
lainan nga nakaapekto sa mahinungdanong mga 
kamatuoran o mga doktrina. Ang mga kalainan sa 
teksto nakaapekto sa gagmay rang mga butang, 
sama sa pagkahan-ay sa mga pulong o sa ek- 
saktong mga pulong nga gigamit.”---Fasciculus I, 
Katibuk-ang Introduksiyon, p. 15. 

Tungod sa daghang katarongan, karong adlawa 
diyutay na lamang ang nahibilin sa kinaunahang 
mga kopya sa mga magkokopya. Daghan sa ilang 
mga kopya sa Kasulatan ang gisunog sa dihang 
ang mga Kristohanon gilutos didto sa Roma. Dag- 
han ang nadaot tungod sa kanunay nga paggamit. 
Labot pa, ang init, umog nga klima sa pipila ka da- 
pit nagpadali sa pagkadunot niini. Dugang pa, sa 
dihang giilisdan sa mga propesyonal nga mga es- 
kriba sa ikaupat nga siglo K.P. ang papiro nga mga 
manuskrito pinaagig mga kopya nga vellum, mipa- 
tim-awng dili na kinahanglang tipigan pa ang da- 
ang mga kopya nga papiro. 

Ang tinta nga gigamit sa mga magkokopya sa 
pagsulat maoy sinagol nga anuos ug tagok nga sa- 
mag keyk ang porma ug sagolan ug tubig sa di- 
hang gamiton. Ang pluma maoy gama sa tangbo. 
Ang tumoy niini, sa dihang ihumol sa tubig, mahi- 
mong samag brutsa. Ang pagsulat gihimo diha sa 
panit ug sa papiro nga linukot, sa ulahi diha sa co- 
dex nga mga palid nga kon tahion sagad may ha- 
pin nga kahoy. 


ESKUYLAHAN. Usa ka institusyon nga nag- 
taganag pagtudlo. Ang pulong nga “eskuylahan” 
naggikan sa Gregong pulong nga skhole, nga sa 
paninugdan nagkahulogang “libreng panahon”: ug 
sa gigamitan sa maong libreng panahon---panag- 
hisgot, diskurso, pagtuon, pagkat-on. 

Ang Maglalalang nagsangon sa responsibilidad 
nganha sa mga ginikanan sa pagtudlo sa ilang mga 
anak sa tinuod nga kahulogan sa kinabuhi, sa pisi- 
kal nga kinabuhi maingon man sa espirituwal nga 
kinabuhi. Sa karaang Israel, gipinig usab niya ang 
tribo ni Levi aron sa pagtaganag relihiyosong edu- 
kasyon.---Tan-awa ang EDUKASYON. 

Sa ulahing panahon, namugna ang mga dapit sa 
hataas nga relihiyosong edukasyon taliwala sa mga 
Hudiyo. Pananglitan, si Saulo (Pablo) nakaeskuyla 
sa tlilan ni Gamaliel. Gikuwestiyon sa mga Hudiyo 
ang mga kuwalipikasyon ni bisan kinsa nga nag- 
angkong nagtudlo sa balaod sa Diyos kon siya wala 
makaeskuyla sa ilang mga eskuylahan.---Buh 22:3, 
Ju 7:15. 

Sa dihang didto siya sa Efeso, si Pablo naghatag 
ug mga pakigpulong diha sa sinagoga sulod sa tulo 
ka bulan, kay ang mga sinagoga maoy mga dapit 
sa pagtudlo. Apan sa dihang ang pipila kusganong 
misupak sa maayong balita, gidala ni Pablo ang 
mga tinun-an ngadto sa awditoryum sa eskuyla- 
han sa Tirano, diin siya sa matag adlaw mihatag 
ug mga pakigpulong sulod sa duha ka tuig. Walay 
mga detalye nga gihatag kon unsay katuyoan nga 
gitukod ang maong eskuylahan, apan si Pablo da- 
yag nga libreng makagamit sa maong mga pasili- 
dad, tingali sa ubay-ubayng mga oras matag ad- 
law.--Buh 19:8-10, ftn sa Rbi8. 

Ang mga dapit nga tigomanan sa Kristohanong 
kongregasyon nagsilbing mga eskuylahan diin his- 
gotan ang mga linukot nga basahon sa Hebreoha- 
nong Kasulatan maingon man ang mga sinulat 
sa mga apostoles ug sa ilang mga kauban. Pipila 
lang sa mga Kristohanon ang nakahupot sa ta- 
nang Hebreohanong mga linukot nga basahon o 
mga kopya sa tanang Kristohanong mga sulat. 
Ang mga panagkatigom naghatag ug kahigayonan 
alang sa bug-os nga pagsusi ug paghisgot nii- 
ni. (Col 4:16) Ang kabos nga mga Kristohanon 
nga walay laing sulatanan lagmit nagsulat sa mga 
teksto sa Bibliya alang sa personal nga pagtuon ug 
paggamit, diha sa mga ostracon, o mga bika. Sa di- 
hang ilang madungog ang Kasulatan nga basahon 
o makabasa sa mga linukot nga basahon panahon 
sa panagkatigom, mahimo nilang kopyahon kini 
diha sa mga bika ginamit ang tinta. Sa samang hi- 
gayon ang pagtuon diha sa balay alang sa tibuok 
pamilya nagpadayon nga usa ka hinungdanong 
bahin sa Kristohanong edukasyon. (Efe 6:4, 1Co 
14:35) Wala gayoy bulag nga tunghaan alang sa 
mga bata, sama sa “Sunday school" karong adlawa, 
nga giawtorisahan o gihimo sa mga Hudiyo o sa 
Kristohanong mga apostoles. 


ESLI. Usa ka katigulangan ni Kristo human sa 
pagkadestiyero:, ang anak ni Nagai ug ang amahan 
ni Nahum.--Luc 3:25. 


ESMERALDA. “Usa ka bililhon, magilakon, ug 
sihag nga mutya nga usa ka matang sa berilo. Ang 
esmeralda gilangkoban sa silicate sa aluminum ug 
beryllium ug may diyutayng kromyo nga nagha- 
tag sa berdeng kolor niini. Kini mas gahig diyutay 

kay sa kuwarso ug kasagarang makaplagan ingong 
mga tibugol o unom-ug-kilid nga mga kristal. 

Ang mga esmeralda nailhan na sa unang mga 
Ehiptohanon nga nagkuha niini gikan sa Ibabaw 
nga Ehipto. Malagmit lakip kini sa bilihong mga 
butang nga nadawat gikan sa mga Ehiptohanon sa 
dihang hapit nang mobiya ang mga Israelinhon gi- 
kan sa Ehipto. (Ex 12:35, 36) Sa ulahi, ang usa ka 
esmeralda (Heb., barreqeth) gitaod ingong ikatu- 
long bato sa unang laray sa mga bato diha sa “ta- 
bon sa dughan sa paghukom” sa hataas nga saser- 
dote. (Ex 28:2, 15, 17, 21: 39:10) Ang hari sa Tiro 
gihulagway nga nagsul-ob ug tabon nga nalukop 
sa “tanang bililhon nga bato,” lakip ang esmeralda, 
diha sa matagnaong awit sa pagbangotan nga gi- 
patugbaw ni Ezequiel.---Eze 28:12, 13. 

Si apostol Juan, diha sa iyang panan-awon bahin 
sa langitnong trono ni Jehova, migamit sa esmeral- 
da aron sa paghubit sa balangaw nga “naglibot sa 
trono.” (Pin 4:1-3) Sa dihang nakita ni Juan ang 
“balaang siyudad, ang Bag-ong Jerusalem,” iyang 
nakita nga “ang mga patukoranan sa paril sa siyu- 
dad gidayandayanan sa tanang matang sa bilil- 
hong bato,” nga ang ikaupat mao ang esmeralda 
(Gr., sma tagdos).--Pin 21:2, 10, 19. 


ESPADA. Tan-awa ang HINAGIBAN, ARMADURA. 


ESPANYA. Usa ka nasod nga nahimutang sa 
Peninsula sa Iberia sa HK sa Uropa. Human maka- 
duaw sa Romanong mga Kristohanon, si apostol 
Pablo naglaom nga pagikanon ngadto sa Espanya 
sa iyang mga isigkamagtutuo sa Roma. (Rom 15: 
23, 24, 28) Dili tino kon nakaabot ba gayod ang 
apostol sa Espanya. Apan, si Clemente sa Roma 
nag-ingon (mga 95 K.P.) nga si Pablo nakaabot “sa 
kinatumyan sa kasadpan,” nga lagmit naglakip sa 
Espanya. (The Ante-Nicene Fathers, Tomo I, p. 6, 
“The First Epistle of Clement to the Corinthians,” 
kap. V) Kon nakaabot siya sa maong yuta, ang pag- 
duaw lagmit nahitabo tali sa pagpagula kang Pab- 
lo gikan sa iyang unang pagkabilanggo sa Roma 
(mga 61 K.P.) ug sa iyang pagkabilanggo pag-usab 
didto niadtong mga 65 K.P. Sa maong panahon ang 
Espanya nailalom sa pagmando sa Roma. Gituohan 
sa uban nga ang Tarsis mao ang habagatang bahin 
sa Espanya.---Tan-awa ang TARsIs Num. 4. 


ESPELTA [Heb., kus:sse'meth]. Usa ka ubos nga 
matang sa trigo, nga ang mga lugas dili daling ma- 
tangtang gikan sa tipaka niini. Sa karaang pana- 
hon ang espelta (Triticum spelta) gitanom didto 
sa Ehipto (Ex 9:32), nga sumala sa Gregong histor- 
yador nga si Herodotus (II, 36, 77), kini gihimong 
tinapay. (Tan-awa ang Eze 4:9.) Lagmit nga gita- 
nom kini sa mga Israelinhon ingong utlanan pali- 

bot sa ilang kaumahan nga magsilbing koral.---Isa 
28:25. 


ESPIRITISMO. Ang pagtuo o doktrina nga 
ang mga espiritu sa mga tawong patay, nga nag- 
padayon sa paglungtad human mamatay ang pisi- 
kal nga lawas, makakomunikar sa mga buhi, ilabi- 
na pinaagi sa usa ka tawo (usa ka espiritista) nga 
daling mailalom sa ilang impluwensiya. Ang Bibli- 
ya ug ang sekular nga kasaysayan nagbutyag nga 
ang espiritismo naglungtad na sukad pa sa unang 
kapanahonan. Ang relihiyon sa Ehipto natugob 
niini. (Isa 19:3) Ug ang relihiyon sa Babilonya 
(ang siyudad nga mao usab ang pangunang relihi- 
yosong sentro sa Asirya) maoy espiritistikanhon. 
- Isa 47:12, 13. 

Ang Gregong pulong alang sa “espiritismo” 
maoy pharmakia. Ang Vine's Expository Dictio- 
nary of Old and New Testament Words (1981, 
Tomo 4, pp. 51, 52) nag-ingon labot niini nga pu- 
long: “[Ceb., parmasya, ubp.] sa panguna nagpasa- 
bot sa paggamit ug medisina, mga droga, mga ka- 
laki, dayon, paghilo, dayon, pamarang, Gal. 5:20, 
R.V., 'pamarang' (A.V., 'pang-ungo'), nga gihisgo- 
tan ingong usa sa “mga buhat sa unod.’ Tan-awa 
usab ang Pin. 9:21, 18:23. Sa Sept[uagint], ang Ex. 
7:11, 22, 8:7, 18, Isa. 47:9, 12. Sa pagpamarang, ang 
paggamit ug mga droga, isog man kini o dili, sagad 
inubanag mga pagyamyam ug mga pangamuyo 
ngadto sa okultong mga gahom, lakip ang nagka- 
lainlaing mga anting-anting, mga panagang, ubp., 
nga kuno gidisenyo aron ang mikonsulta o pasyen- 
te mahilayo sa mga demonyo ug makalikay sa ga- 
hom niini, apan sa pagkatinuod kini gihimo aron 
ang mikonsulta mobilib sa misteryosong mga kala- 
ki ug mga gahom sa barangan.” 

Tinubdan Niini. Ang usa ka pangunang ba- 
hin sa espiritismo mao ang giingong pagpakigko- 
munikar sa mga patay. Sanglit ang mga patay 
“walay nahibaloan nga bisan unsa,” ang pagpakig- 
komunikar sa mga tawong patay imposible gayod. 
(Ecc 9:5) Ang balaod sa Diyos sa Israel nagdili sa 
usa ka tawo sa pagpakisayod sa mga patay ug nag- 
himo sa buhat nga espiritismo nga usa ka sala nga 
may silot nga kamatayon. (Lev 19:31, 20:6, 27; Deu 
18:9-12, itandi ang Isa 8:19.) Ug sa Kristohanon 
Gregong Kasulatan gipahayag nga kadtong nagbu- 
hat sa espiritismo “dili makapanunod sa gingharian 
sa Diyos.” (Gal 5:20, 21: Pin 21:8) Busa, makataro- 
nganon nga ang bisan unsang pangangkon sa pag- 
pakigkomunikar sa mga tawong patay, kon dili 
man tinuyo nga namakak ang usa nga nangangkon 
niini, naggikan gayod sa usa ka daotang tinubdan, 
usa ka tinubdan nga batok kang Jehova nga Diyos. 

Tataw nga gipakita sa Bibliya nga ang daotang 
mga espiritu, ang mga demonyo, mao ang daotan 

nga tinubdan. (Tan-awa ang DEMONYO, PAGKANA- 
GAMHAN SA DEMONYO.) Ang usa ka pananglitan mao 
ang “usa ka sulugoong babaye" sa siyudad sa Fili- 
pos. Nakahatag siya ug dakong kinitaan sa iyang 
mga agalon pinaagi sa “pagpanag-an,” usa sa mga 
butang nga nalangkit sa espiritismo. (Deu 18:11) 
Ang asoy tin-awng nag-ingon nga dili ang Diyos 
ang tinubdan sa iyang mga pagpanag-an kon- 
dili ang “usa ka demonyo sa pagpanag-an,” usa 
ka daotang espiritu. Busa, sa dihang gipagula ni 
apostol Pablo ang daotang espiritu, kini nga baba- 
ye nawad-an sa iyang mga gahom sa pagpanag- 
an. (Buh 16:16-19) Maylabot sa Gregong ekspres- 
yon nga pythona, nga gihubad dinhi nga “usa ka 
demonyo sa pagpanag-an,” ang Vine's Exposito- 
ry Dictionary of Old and New Testament Words 
(Tomo 1, p. 328) nag-ingon: “Ang Python sa Gre- 
gong mitolohiya mao ang ngalan sa Pytianhong 
halas o dragon, nga nagpuyo sa Pytho, sa tiilan sa 
bukid sa Parnassus, nga nagbantay sa orakulo sa 
Delphi, ug gipatay ni Apollo. Sa ingon ang ngalan 
gibalhin ngadto kang Apollo mismo. Sa ulahi kini 
nga pulong gipadapat ngadto sa mga mananag-an, 
nga giisip nga giinspirar ni Apollo. Sanglit ang mga 
demonyo maoy mga ahente nga nag-inspirar sa 
idolatriya, 1 Cor. 10:20, ang batan-ong babaye sa Bu- 
hat 16:16 gigamhan sa usa ka demonyo nga nagpa- 
lihok sa kulto ni Apollo, ug busa adunay 'usa ka es- 
piritu sa pagpanag-an.”” 

Sa Israel. Bisan tuod ang Diyos naglatid ug 
estriktong balaod batok sa espiritismo, sa popana- 
hon ang mga espiritista mitumaw sa yuta sa Isra- 
el. Lagmit sila maoy mga langyaw nga mianha sa 
yuta sa Israel o ang pipila niadtong nakalingkawas 
sa kalaglagan nga gipahinabo sa mga Israelinhon. 
Giwagtang sila ni Haring Saul gikan sa yuta sa Is- 
rael panahon sa iyang paghari, apan dayag nga sa 
hinapos sa iyang pagmando ang pipila ka espiritis- 
ta mibalik sa ilang buhat. Gipakita ni Saul nga siya 
halayo na kaayo sa Diyos sa dihang siya mikonsul- 
ta sa “babayeng batid nga espiritista didto sa En- 
dor.”---1Sa 28:3, 7-10. 

Ang pagduaw ni Haring Saul sa usa ka espi- 
ritista. Sa dihang si Saul miadto sa espiritista, 
ang espiritu ni Jehova taudtaod nang gikuha gikan 
kaniya, ug gani, ang Diyos wala na motubag sa 
iyang mga pagpakisayod pinaagig mga damgo o 
pinaagi sa Urim (nga gigamit sa hataas nga saser- 
dote) o pinaagi sa mga manalagna. (1Sa 28:6) Ang 
Diyos wala na makiglabot kaniya, ug ang manalag- 
na sa Diyos nga si Samuel wala na makigkita kang 
Saul sulod sa taas nga yugto sa panahon, su- 
kad niadtong wala pa madihogi si David ingong 
hari. Busa dili gayod makataronganong hunahuna- 
on nga si Samuel, bisag buhi pa, moadto niadtong 

higayona aron hatagan ug tambag si Saul. Ug tino 
nga dili gayod ipahinabo sa Diyos nga si Samuel, 
kinsa wala na niya ipadala ngadto kang Saul una pa 
sa iyang kamatayon, mobalik gikan sa mga patay 
aron makigsulti kang Saul.-- 1Sa 15:35. 

Ang nagpakita nga si Jehova wala gayod mou- 
yon o mokooperar sa gibuhat ni Saul mao ang 
iyang gipamulong sa ulahi pinaagi kang Isaias: “Ug 
kon sila magaingon kaninyo: “Sangpit sa mga espi- 
ritista o kanilang adunay espiritu sa pagpanagna 
nga nagyamyam ug nagyagubyob,' dili ba ngadto 
man sa ilang Diyos nga ang bisan kinsang kataw- 
han angayng mosangpit? Angay bang mosangpit 
sa mga patay alang sa mga buhi? Ngadto sa bala- 
od ug ngadto sa pamatuod!”---Isa 8:19, 20. 

Busa, sa dihang ang asoy mabasa: “Sa pagkakita 
sa babaye kang “Samuel' siya misinggit sa kinatas- 
an sa iyang tingog,” kini dayag nga nag-asoy sa hi- 
tabo ingon sa nakita sa espiritista, kinsa gilim- 
bongan sa espiritu nga nagpakaaron-ingnong si 
Samuel. (1Sa 28:12) Labot kang Saul mismo, ang 
prinsipyo nga gipahayag ni apostol Pablo mapada- 
pat: “Sanglit sila wala mouyon nga ilhon ang Diyos 
sumala sa tukmang kahibalo, ang Diyos nagtugyan 
kanila ngadto sa dili-inuyonan nga kahimtang sa 
panghunahuna, sa pagbuhat sa mga butang nga 
dili angay .. . Bisan tuod sila nahibalo pag-ayo sa 
matarong nga mando sa Diyos, nga kadtong nag- 
buhat sa maong mga butang takos sa kamata- 
yon, dili lamang sila nagpadayon sa pagbuhat nii- 
ni kondili nagauyon usab niadtong nagbuhat niini.” 
--Rom 1:28-32. 

Ang Commentary on the Old Testament, ni 
C. F. Keil ug F. Delitzsch (1973, Tomo II, First Sam- 
uel, p. 265), nagpunting sa Gregong Septuagint 
diha sa 1 Cronicas 10:13, nga nagdugang sa mga 
pulong nga “ug si Samuel nga manalagna mitubag 
kaniya.” (Bagster) Ang Commentary misuportar sa 
panglantaw nga gipasabot niining dili-inspiradong 
mga pulong diha sa Septuagint, apan kini midu- 
gang: “Bisan pa niana ang mga amahan, mga re- 
pormador, ug ang unang Kristohanong mga teolo- 
go, gawas lamang sa pipila, nagtuo nga ang tinuod 
nga Samuel wala magpakita, apan kadto maoy hi- 
nanduraw lamang. Sumala sa pagpatin-aw nga gi- 
hatag ni Ephraem Syrus, ang morag dagway ni 
Samuel gipresentar ngadto sa mata ni Saul pinaa- 
gig mga kalaki sa demonyo. Si Luther ug Calvin 
misagop sa samang panglantaw, ug ang unang 
Protestanteng mga teologo misunod kanila sa pag- 
isip nga ang pigurang nagpakita maoy usa lamang 
ka ilusyon nga minugna sa yawa, usa ka pantasma, 
o ilusyon nga minugna sa yawa nga samag dag- 
way ni Samuel, ug ang pahayag ni Samuel maoy 
usa ka yawan-ong kapadayagan nga gitugotan sa 

Diyos, nga niana ang kamatuoran gisagolag kaba- 
kakan.” 

Diha sa usa ka nota o footnote (Unang Samuel, 
pp. 265, 266), kini nga Commentary nag-ingon: 
“Busa si Luther nag-ingon . . . “Ang pagpatungha 
kang Samuel pinaagi sa usa ka tigpanag-an o ungo, 
sa 1 Sam. xxviii. 11, 12, tinong usa lamang ka ilus- 
yon nga minugna sa yawa: dili lamang tungod kay 
ang Kasulatan nag-ingon nga kini gipatungha sa 
usa ka babaye nga puno sa mga yawa (kay kinsay 
makatuo nga ang mga kalag sa mga magtutuo, 
nga anaa sa kamot sa Diyos, . . . nailalom sa gahom 
sa yawa, ug sa yanong mga tawo?), kondili tungod 
usab kay kini dayag nga supak sa sugo sa Diyos 
nga si Saul ug ang babaye magpakisayod sa patay. 
Ang Espiritu Santo walay mahimo batok niini sa 
iyang kaugalingon, ni Siya makatabang niadtong 
molihok batok niini. Giisip usab ni Calvin nga 
ang pigurang nagpakita maoy usa lamang ka ilus- 
yon... : Siya nag-ingon, ‘Tino nga dili gayod kad- 
to si Samuel, kay ang Diyos dili motugot nga ang 
Iyang mga manalagna mailalom sa maong yawan- 
ong pagpakigkomunikar. Kay dinhi ang usa ka ba- 
bayeng barangan nagtawag sa patay gikan sa lub- 
nganan. May si bisan kinsa bang maghunahuna 
nga buot sa Diyos nga ang Iyang manalagna ma- 
ladlad sa maong dili-kahimut-anang buhat, nga 
samag ang yawa may gahom ibabaw sa mga lawas 
ug mga kalag sa mga santos nga anaa sa Iyang 
pag-atiman? Ang mga kalag sa mga santos gii- 
ngong mopahulay . . . diha sa Diyos, nga maghulat 
sa ilang malipayong pagkabanhaw. Gawas pa, ka- 
tuohan ba nga gidala ni Samuel ang iyang kupo 
didto sa lubnganan? Tungod niining tanang kata- 
rongan, mopatim-aw nga ang pigurang nagpakita 
dayag nga ilusyon lamang, ug ang mga sentido sa 
babaye nalimbongan pag-ayo, nga tungod nia- 
na iyang gihunahuna nga iyang nakita si Sam- 
uel, samtang sa pagkatinuod kadto dili siya. Ang 
unang ortodoksong mga teologo nakiglalis usab sa 
katinuoran sa pagpakita sa mitaliwan nang si Sam- 
uel tungod sa samang mga katarongan.” 

Ang Gahom ni Jesus Ibabaw sa mga De- 
monyo. Sa dihang si Jesus dinhi pa sa yuta, 
iyang gipamatud-an nga siya mao ang Mesiyas, 
ang Dinihogan sa Diyos, pinaagi sa paghingilin sa 
mga demonyo gikan sa mga tawong gigamhan ni- 
ini. Gihimo niya kini nga walay linaing rituwal o 
pagpakigkomunikar sa espiritu o sa bisan unsang 
matang sa salamangka. Iyang gimandoan lamang 
ang mga demonyo sa paggula, ug sila misugot sa 
iyang tingog. Bisan tuod dili buot nga mogula, ang 
mga demonyo napugos sa pag-ila sa iyang awtori- 
dad (Mat 8:29-34: Mar 5:7-13, Luc 8:28-33), mai- 
ngon nga si Satanas miila sa awtoridad ni Jehova 
sa dihang si Jehova nagtugot kaniya sa pagsakit 


ESPIRITISMO 


kang Job ingong pagsulay apan nagbaod kang Sa- 
tanas nga dili patyon si Job. (Job 2:6, 7) Dugang 
pa, si Jesus mihimo niini nga buhat nga walay ba- 
yad.--Mat 8:16, 28-32: Mar 1:34: 3:11, 12; Luc 4:41. 

Gitubag ang bakak nga akusasyon sa mga Pa- 
riseo. Human sa usa sa maong mga pagpang- 
ayo ni Jesus, ang iyang mga kaaway, ang mga Pa- 
riseo, miakusar: “Kining tawhana dili maghingilin 
sa mga demonyo gawas nga pinaagi kang Beelze- 
bub, ang magmamando sa mga demonyo.” Apan, 
ang asoy nag-ingon: “Kay nahibalo sa ilang mga 
hunahuna, siya miingon kanila: 'Ang matag ging- 
harian nga nabahin batok sa iyang kaugalingon 
modangat sa pagkalaglag, ug ang matag siyudad o 
balay nga nabahin batok sa iyang kaugalingon dili 
makabarog. Sa samang paagi, kon si Satanas mag- 
hingilin kang Satanas, siya nabahin batok sa iyang 
kaugalingon: nan, unsaon man pagbarog sa iyang 
gingharian? Dugang pa, kon ako maghingilin sa 
mga demonyo pinaagi kang Beelzebub, pinaagi ni 
kinsa nga hinginlan sila sa inyong mga anak? Kini 
ang hinungdan nga sila mahimong mga maghuhu- 
kom kaninyo." “--Mat 12:22-27. 

Ang mga Pariseo napugos sa pagdawat nga ang 
labaw-tawhanong nga gahom gikinahanglan aron 
sa paghingilin sa mga demonyo. Apan buot nila 
nga ang mga tawo dili motuo kang Jesus. Busa 
ilang giingon nga ang iyang gahom gikan sa Yawa. 
Dayon gipasiugda ni Jesus ang mga sangpotanan 
sa ilang argumento pinaagi sa pagpakita kon unsa 
ang lohikal nga sangpotanan nga ipatungha sa ma- 
ong argumento. Siya mitubag nga kon siya ahente 
sa Yawa, nga nagbungkag sa gibuhat ni Satanas, 
nan si Satanas sa pagkatinuod nagbuhat batok 
sa iyang kaugalingon (nga dili buhaton ni bisan 
kinsang tawhanon nga hari) ug sa dili madugay 
mapukan. Dugang pa, iyang gihisgotan ang ilang 
“mga anak,” o mga tinun-an, nga nangangkon usab 
nga naghingilin ug mga demonyo. Kon ang argu- 
mento sa mga Pariseo tinuod, nga ang mga naghi- 
ngilin ug mga demonyo nagbuhat niini pinaagi sa 
gahom ni Satanas, nan ang ilang kaugalingong 
mga tinun-an nagbuhat ilalom niini nga gahom, 
usa ka butang nga dili gayod dawaton sa mga Pa- 
riseo. Busa, si Jesus miingon nga ang ilang kauga- 
lingong “mga anak” maoy mga maghuhukom nga 
maghukom kanila ug sa ilang argumento. Dayon si 
Jesus miingon: “Apan kon pinaagi sa espiritu sa Di- 
yos nga ako maghingilin sa mga demonyo, ang 
gingharian sa Diyos sa pagkatinuod nahidangat na 
kaninyo.”--Mat 12:28. 

Gipalig-on ni Jesus ang iyang argumento pinaa- 
gi sa pagpunting nga walay si bisan kinsang maka- 
sulod sa balay sa usa ka tawong kusgan (si Sata- 
nas) ug sakmiton ang iyang mga kabtangan gawas 

kon siya may katakos sa paggapos sa tawong kus- 
gan. Tungod sa bakak nga akusasyon nga gihimo 
sa mga Pariseo, gihatag ang pasidaan labot sa sala 
batok sa balaang espiritu, sanglit maoy pinaagi sa 
espiritu sa Diyos nga si Jesus naghingilin sa mga 
demonyo, ug sa pagsulti batok niini nga buhat, ang 
mga Pariseo wala lamang magpahayag ug pagdu- 
mot kang Jesus apan nagsulti usab batok sa ta- 
tawng pagpasundayag sa balaang espiritu sa Di- 
yos.--Mat 12:29-32. 

Ang gjisulti ni Jesu-Kristo bahin sa paghingilin 
ug mga demonyo dili angayng sabton nga ang 
“mga anak” sa mga Pariseo ug ang uban pa nga na- 
ngangkong naghingilin ug mga demonyo mao ga- 
yoy mga instrumento sa Diyos. Gihisgotan ni Jesus 
ang mga tawo nga mosukna: “Ginoo, Ginoo, wala 
ba kami managna sa imong ngalan, ug naghingilin 
sa mga demonyo sa imong ngalan, ug naghimog 
daghang gamhanang mga buhat sa imong nga- 
lan?” Apan ang iyang tubag ngadto kanila mao: 
“Wala gayod ako makaila kaninyo! Pahilayo gikan 
kanako, kamong mga mamumuhat sa kalapasan.” 
(Mat 7:22, 23) Sanglit dili tinuod nga mga tinun-an 
ni Jesu-Kristo, ang maong mga mamumuhat ug 
kalapasan maoy mga anak sa Yawa. (Itandi ang Ju 
8:44: 1Ju 3:10.) Busa, ang ilang pagpangangkon sa 
paghingilin ug mga demonyo maoy, dili ingong 
mga instrumento sa Diyos, kondili ingong mga 
ahente sa Yawa. Sa paggamit sa mga tawo ingong 
mga tigpagawas ug demonyo, gani nagbuhat nia- 
na pinaagi sa ngalan ni Jesus (itandi ang gisulayan 
paghimo sa pito ka anak nga lalaki ni Esceva diha 
sa Buh 19:13-16), si Satanas wala mabahin batok sa 
iyang kaugalingon. Hinuon, pinaagi niining daw 
maayong buhat sa pagbungkag sa paggahom sa 
demonyo, si Satanas naghimo sa iyang kaugali- 
ngon nga “usa ka manulonda sa kahayag,” nga tu- 
ngod niana nagpalambo sa iyang gahom ug implu- 
wensiya ibabaw sa mga nalimbongan.---2Co 11:14. 

“Siya nga dili batok kanato maoy dapig kana- 
to.” Sa usa ka okasyon si apostol Juan miingon 
kang Jesus: “Magtutudlo, among nakita ang usa ka 
tawo nga naghingilin sa mga demonyo pinaagi sa 
paggamit sa imong ngalan ug gisulayan namo ang 
pagpugong kaniya, sanglit wala siya magakuyog 
kanato.” Kining tawhana dayag nga nagmalampo- 
son sa paghingilin ug mga demonyo, kay si Jesus 
miingon: “Walay usa nga mohimog gamhanang 
mga buhat pinasukad sa akong ngalan ang maka- 
himo dayon sa pagpasipala batok kanako.” Busa si 
Jesus nagsugo nga dili nila pugngan siya, “kay siya 
nga dili batok kanato maoy dapig kanato.” (Mar 
9:38-40) Dili tanan nga mituo kang Jesus personal 
nga mikuyog kaniya ug sa iyang mga apostoles 
diha sa ilang ministeryo. Nianang panahona ang 

pakigsaad sa Balaod gipatuman pa, pinaagi sa ka- 
bubut-on sa Diyos, ug ang Diyos pinaagi kang 
Jesu-Kristo wala pa mag-inagurar sa bag-ong pa- 
kigsaad ug sa pagsugod sa Kristohanong kongre- 
gasyon sa mga tinawag. Sukad lamang niadtong 
Pentekostes sa 33 K.P., human nga si Jesus pinaa- 
gi sa iyang halad naghanaw sa Balaod, nga ang bi- 
san kinsang nag-alagad diha sa ngalan ni Kristo ki- 
nahanglang makig-uban niini nga kongregasyon, 
diin ang mga membro niini gibawtismohan ngad- 
to kang Kristo. (Buh 2:38-42, 47: Rom 6:3) Dayon, 
inay makiglabot uban sa unodnong nasod sa Israel 
ingon sa iyang gibuhat hangtod niadtong higayo- 
na, ang Diyos miila sa Kristohanong kongregasyon 
ingong iyang “balaang nasod. "---1Pe 2:9: 1Co 12:13. 

Usa ka Buhat sa Unod. Bisan tuod hunahu- 
naon tingali sa mga nagbuhat ug espiritismo nga 
kini maoy usa ka “espirituwal nga buhat, ang Pu- 
long sa Diyos nagtawag niini, dili ingong usa ka 
buhat sa espiritu o bahin sa bunga niini, kondili usa 
ka buhat sa unod. Matikdi ang dulumtanang mga 
butang nga niana kini gilakip: “pakighilawas, kahu- 
gawan, malaw-ayng panggawi, idolatriya, pagbu- 
hat sa espiritismo [sa literal, paggamit ug dro- 
ga], mga pagdumtanay, panag-away, pangabugho, 
mga pagsinta sa kasuko, mga pakigtigi, mga pag- 
kabahinbahin, mga sekta, mga kasina, mga pag- 
huboghubog, mga hudyaka, ug mga butang nga 
sama niini.” Kini makadani sa mga tinguha sa ma- 
kasasalang unod, dili sa mga butang sa espiritu, ug 
ang apostol nagpasidaan nga “kadtong nagabuhat 
sa maong mga butang dili makapanunod sa ging- 
harian sa Diyos.”---Gal 5:19-21, Int. 

Ang mga nagabuhat niini laglagon sa wa- 
lay kataposan. Mahitungod sa Dakong Babilon- 
ya nga igatambog sa dagat ug dili na gayod igkita 
pa pag-usab, ang usa sa mga sala nga giakusar ba- 
tok kaniya mao ang gipahayag sa Pinadayag: “Ang 
tanang kanasoran nahisalaag tungod sa imong es- 
piritistikanhong mga buhat.” (Pin 18:23) Maylabot 
sa walay kataposang kalaglagan niadtong nagbu- 
hat sa espiritismo, ang Pinadayag nag-ingon: “Ba- 
hin sa mga talawan ug niadtong mga walay pagtuo 
ug niadtong mga dulumtanan tungod sa ilang ka- 
hugawan ug sa mga mamumuno ug mga makihi- 
lawason ug niadtong nanagbuhat sa espiritismo [sa 
literal, mga tigdroga] ug mga tigsimbag idolo ug sa 
tanang bakakon, ang ilang bahin mao unya ang li- 
naw nga nagdilaab sa kalayo ug asupre. Kini mao 
ang ikaduhang kamatayon.”---Pin 21:8, Int. 

Ang Kalaki sa Salamangka, Usa ka Buhat 
nga Nalangkit sa Espiritismo. Nalangkit sa 
espiritismo ang kalaki sa salamangka. Sa Efeso 
daghan ang mituo sa pagsangyaw ni Pablo, ug 
“ubay-ubay niadtong nanaggamit ug mga kalaki sa 

salamangka nagtapok sa ilang mga basahon ug 
nagsunog niini atubangan sa tanan.” (Buh 19:19) 
Ang Gregong pulong alang sa “mga kalaki sa sala- 
mangka” mao ang perierga, “mga katingad-an,” 
sa literal, “mga butang nga anaa sa palibot sa tra- 
baho,” ug busa dili gayod angay, nga mao, mga ka- 
laki niadtong nag-usisa sa gidiling mga butang 
uban sa tabang sa daotang mga espiritu.---Int, 
Vine's Expository Dictionary of Old and New Testa- 
ment Words, Tomo 1, p. 261. 

Usa ka Tagna Batok sa Jerusalem. Sa usa 
ka pahayag batok sa Jerusalem tungod sa pagkadi- 
li-matinumanon niini, si Jehova miingon: “Ug ikaw 
mahimong ubos mao nga ikaw mosulti gikan sa 
yuta mismo, ug ingong gikan sa abog ang imong 
sulti mohinay. Ug sama sa usa ka espiritista ang 
imong tingog mahimong gikan mismo sa yuta, ug 
gikan sa abog ikaw magyamyam sa imong pu- 
long.” (Isa 29:4) Kini nagpunting sa panahon sa di- 
hang ang mga kaaway motungas batok sa Jerusa- 
lem ug ipaubos siya pag-ayo, nga daw gidugmok 
diha sa yuta. Busa, ang gipamulong sa mga molup- 
yo sa Jerusalem nagsumikad sa ilang pagkanapau- 
bos. Kini susamag ang usa ka espiritista misulti sa 
paagi nga mopatim-awng ang hinay, dili-klaro, 
ubos, hagawhaw, ug luya nga tingog daw nagagi- 
kan sa abog sa yuta. Apan, ingon sa gipakita sa 
Isaias 29:5-8, ang Jerusalem pagaluwason. 


ESPIRITU. Ang Gregong pulong nga pneu'ma 
(espiritu) naggikan sa pne0, nga nagkahulogang 
“pagginhawa o paghuyop,” ug ang Hebreohanong 
pulong nga ru'ach (espiritu) gituohang naggikan 
sa lintunganayng pulong nga may samang kahu- 
logan. Busa, ang ru@ch ug pneu'ma pangunang 
nagkahulogang “gininhawa” apan adunay dugang 
pang mga kahulogan gawas pa nianang pangu- 
nang diwa. (Itandi ang Hab 2:19: Pin 13:15.) Kini 
usab mahimong magkahulogan nga hangin, kusog 
diha sa buhing mga linalang, espiritu sa usa ka 
tawo, espiritung mga persona, lakip na ang Diyos 
ug ang iyang linalang nga mga manulonda, ug ak- 
tibong puwersa sa Diyos, o balaang espiritu. (Itan- 
di ang Lexicon in Veteris Testamenti Libros ni 
Koehler ug Baumgartner, Leiden, 1958, pp. 877- 
879: Hebrew and English Lexicon of the Old Testa- 
ment ni Brown, Driver, ug Briggs, 1980, pp. 924- 
926: Theological Dictionary of the New Testament, 
giedit ni G. Friedrich, gihubad ni G. Bromiley, 1971, 
Tomo VI, pp. 332-451.) Kining tanang kahulogan 
magkapareho sa usa ka butang: Kining tanan nag- 
tumong nianang dili makita sa tawhanong panan- 
aw ug nga nagpamatuod bahin sa nagalihok nga 
puwersa. Ang maong dili-makitang puwersa ma- 
kaarang sa pagpatunghag makita nga mga sang- 
potanan. 

Ang laing Hebreohanong pulong, ang nesha- 
mah’ (Gen 2:7), nagkahulogan usab nga “gininha- 
wa,” apan mas limitado ang kahulogan niini kay sa 
ru ach. Ang Gregong pnoe” may susamang limita- 
do nga diwa (Buh 17:25) ug gigamit sa mga mag- 
huhubad sa Septuagint sa paghubad sa nesha- 
mah’. 

Hangin. Tagda una ang diwa nga tingali 
maoy labing sayon nga sabton. Diha sa daghang 
kahimtang ang konteksto nagpakita sa ru'ʻach nga 
nagkahulogang “hangin,” sama sa “hangin nga ti- 
mog” (Ex 10:13), “sa upat ka hangin.” (Zac 2:6) Ang 
paghisgot sa mga butang sama sa panganod, unos, 
sa paghuyop sa tahop o sa mga butang nga susama 
niini nga makita diha sa konteksto sagad nga nag- 
padayag niini nga diwa. (Num 11:31; 1Ha 18:45; 
19:11; Job 21:18) Tungod kay ang upat ka hangin 
gigamit sa pagpasabot sa upat ka direksiyon—sid- 
lakan, kasadpan, amihanan, ug habagatan—ang 
ru'ach mahimong hubaron usahay ingong “direksi- 
yon” o “kiliran.”--1Cr 9:24; Jer 49:36, 52:23, Eze 
42:16-20. 

Ang Job 41:15, 16 naghisgot sa sunson kaayong 
mga himbis sa Leviatan nga “ang hangin [Wweru'- 
ach] dili gani makasulod sa taliwala kanila.” Dinhi 
usab ang ru@ch naghawas sa hangin nga nagali- 
hok, dili lamang sa hangin nga nagpondo o wala 
magalihok. Busa anaa ang ideya sa usa ka dili- 
makitang puwersa, ang pangunang kinaiyahan sa 
Hebreohanong ru'ach. 

Dayag nga ang bugtong teksto diha sa Kristoha- 
non Gregong Kasulatan diin gigamit ang pneu'ma 
sa diwa nga “hangin” maoy sa Juan 3:8. 

Dili makontrolar sa tawo ang hangin, dili niya 
kini magiyahan, matultolan, mapugngan, o mapa- 
nag-iya. Tungod niini, ang “hangin [ru'ach]" sagad 
naghawas alang nianang dili makontrolar o dili 
makab-ot sa tawo---idlas, lumalabay, kawang, wa- 
lay tinuod nga kaayohan. (Itandi ang Job 6:26, 7:7: 
8:2: 16:3, Pr 11:29: 27:15, 16; 30:4; Ecc 1:14, 17, 
2:11: Isa 26:18, 41:29.) Alang sa bug-os nga paghis- 
got niini nga aspekto, tan-awa ang HANGIN. 

Espiritung mga Persona. Ang Diyos dili 
makita sa tawhanong mga mata (Ex 33:20, Ju 1:18, 
1Ti 1:17), ug siya buhi ug naggamit ug dili-malab- 
wan nga puwersa sa tibuok uniberso. (2Co 3:3, 
Isa 40:25-31) Si Kristo Jesus miingon: “Ang Diyos 
maoy Espiritu [Pneuma].” Ang apostol misulat: 
“Karon si Jehova mao ang Espiritu.” (Ju 4:24, 2Co 
3:17, 18) Ang templo nga gitukod diha kang Kristo 
ingong patukoranang bato nga pamag-ang maoy 
“usa ka dapit nga puloy-anan sa Diyos pinaagi sa 
espiritu.”--Efe 2:22. 

Kini wala magpasabot nga ang Diyos dili perso- 
na, walay-lawas nga puwersa sama sa hangin. Ang 

Kasulatan tin-awng nagpamatuod sa iyang pagka- 
persona, siya usab adunay puloy-anan mao nga si 
Kristo miingon nga siya “moadto sa iyang Ama- 
han,' aron “moatubang sa persona sa Diyos [sa lite- 
ral, “nawong sa Diyos"] alang kanato.”--Ju 16:28, 
Heb 9:24: itandi ang 1Ha 8:43, Sal 11:4, 113:5, 6, 
tan-awa ang JEHOVA (Ang Persona nga Gipaila sa 
Ngalan). 

Ang ekspresyon nga “akong espiritu” (ru-chi') 
nga gigamit sa Diyos sa Genesis 6:3 mahimong 
magkahulogang “Ako ang Espiritu,” sama sa iyang 
paggamit sa “akong kalag” (naph-shi') nga may 
diwa nga “Ako ang persona,” o “akong persona.” 
(Isa 1:14; tan-awa ang KALAG [Ang Diyos Ingong 
Nagbaton ug Kalag].) Pinaagi niana iyang gitan- 
di ang iyang langitnong espirituhanon nga ka- 
himtang uban nianang sa yutan-on, unodnon nga 
tawo. 

Ang Anak sa Diyos. Ang “bugtong nga anak” 
sa Diyos, ang Pulong, maoy usa ka espiritung per- 
sona sama sa iyang Amahan, sa ingon “naglungtad 
diha sa dagway sa Diyos” (Flp 2:5-8), apan sa ula- 
hi “nahimong unod,” nga mipuyo taliwala sa ka- 
tawhan ingong ang tawo nga si Jesus. (Ju 1:1, 14) 
Sa pagbug-os sa iyang pagkinabuhi sa yuta, siya 
“gipatay diha sa unod, apan gibuhi diha sa espiri- 
tu.” (1Pe 3:18) Gibanhaw siya sa iyang Amahan, 
gihatag ang hangyo sa iyang Anak nga siya hima- 
yaon uban sa Amahan sa himaya nga iyang naba- 
tonan sa wala pa siya mahimong tawo (Ju 17:4, 5), 
ug gihimo siya sa Diyos ingong “nagahatag-kina- 
buhi nga espiritu.” (1Co 15:45) Busa ang Anak na- 
himo na usab nga dili makita sa tawhanong panan- 
aw, nga nagpuyo “sa kahayag nga dili-maduol, nga 
kaniya walay tawo nga nakakita o makakita. ”--1ITi 
6:14-16. 

Ang ubang espiritung mga linalang. Ang 
mga manulonda gipaila pinaagi sa mga termino 
nga ru'ach ug pneu'ma diha sa daghang teksto. 
(1Ha 22:21, 22; Eze 3:12, 14: 8:3; 11:1, 24: 43:5; Buh 
23:8, 9; 1Pe 3:19, 20) Diha sa Kristohanon Gregong 
Kasulatan, ang kadaghanan niana nga mga pag- 
hisgot maoy ngadto sa daotang espiritung mga li- 
nalang, ang mga demonyo.---Mat 8:16, 10:1, 12:43- 
45: Mar 1:23-27: 3:11, 12, 30. 

Ang Salmo 104:4 nag-ingon nga ang Diyos nag- 
himo “sa iyang mga manulonda nga mga espiritu, 
sa iyang mga alagad nga nagalamoy nga kalayo.” 
Ang ubang mga hubad naghubad niini: “Kinsa 
naghimo sa hangin nga imong mga mensahero, sa 
kalayo ug sa dilaab nga imong mga ministro,” o sa 
susama niana. (RS, JP, AT, JB) Ang maong paghu- 
bad sa Hebreohanong teksto dili sayop (itandi ang 
Sal 148:8); apan, ang pagkutlo ni apostol Pablo sa 
teksto (Heb 1:7) mihaom nianang sa Gregong Sep- 

tuagint ug nahiuyon sa hubad nga unang gihatag. 
(Diha sa Gregong teksto sa Hebreohanon 1:7, ang 
tinong artikulo [tous] gigamit una pa sa “mga ma- 
nulonda,” dili una pa sa “mga espiritu [pneuma- 
ta], nga naghimo sa mga manulonda nga mao 
ang ulohan nga gihisgotan.) Ang Barnes” Notes 
on the New Testament (1974) nag-ingon: “Mahi- 
mong dahomon nga [si Pablo], kinsa gibansay diha 
sa kahibalo sa Hebreohanong pinulongan, adunay 
maayong kahigayonan nga mahibalo sa tukmang 
pagkatagik niini [nagtumong sa Salmo 104:4] kay 
kanato, ug tino gayod, nga iyang gamiton ang ma- 
ong teksto diha sa usa ka argumento sumala sa sa- 
gad nga pagsabot niini niadtong iyang gisulatan 
--nga mao, ngadto niadtong pamilyar sa Hebreo- 
hanong pinulongan ug literatura. ”---Itandi ang Heb 
1:14. 

Ang mga manulonda sa Diyos, bisan tuod ma- 
kahimo sa pagmateryalisar ingong mga tawo ug 
magpakita sa mga tawo, sa kinaiyanhon maoy dili 
materyal o unodnon, busa dili makita. Sila buhi ug 
makahimo sa paggamit ug dakong puwersa, ug 
busa ang mga termino nga ru'ach ug pneu' ma tuk- 
ma nga naghubit kanila. 

Ang Efeso 6:12 naghisgot bahin sa mga Kristo- 
hanon nga nakigdumog, “dili batok sa dugo ug 
unod, kondili batok sa mga kagamhanan, batok sa 
mga awtoridad, batok sa mga magmamando sa ka- 
libotan niini nga kangitngit, batok sa daotang mga 
puwersa nga espirituhanon sa langitnong mga da- 
pit.” Ang ulahing bahin sa teksto diha sa Grego 
sa literal mabasa: “Ngadto sa espirituwal (nga mga 
butang) [Gr., pneu:matika'] sa pagkadaotan didto 
sa langitnong [mga dapit].” Ang kadaghanan sa 
modernong mga hubad miila nga ang gitumong 
dinhi maoy dili lamang usa ka butang nga abstrak- 
to o dili matukib, “espirituwal nga pagkadaotan” 
(KJ), kondili nagtumong sa pagkadaotan nga gibu- 
hat sa espiritung mga persona. Tungod niana, kita 
adunay mga hubad sama sa: “ang daotang espiri- 
tung mga puwersa sa kahitas-an” (AT), “ang espi- 
rituwal nga mga panon sa pagkadaotan didto sa 
langitnong mga dapit” (RS), “ang daotang espiritu- 
wal nga panon sa kalangitan” (JB), “ang labaw- 
tawhanong daotan nga mga puwersa sa kalangi- 
tan” (NE). 

Aktibong Puwersa sa Diyos, Balaang Espi- 
ritu. Ang kadaghanang teksto diin makita ang 
mga pulong nga ru'ach ug pneu'ma nagpasabot sa 
espiritu sa Diyos, sa iyang aktibong puwersa, sa 
iyang balaang espiritu. 

Dili usa ka persona. Sukad lamang niadtong 
ikaupat nga siglo K.P. nga ang balaang espiritu 
ingong usa ka persona ug bahin sa “pagka-Diyos” 
nahimong opisyal nga pagtulon-an sa simbahan. 

Ang unang “mga amahan" sa simbahan wala mag- 
tudlo niana, si Justin Martyr sa ikaduhang siglo 
K.P. nagtudlo nga ang balaang espiritu maoy usa 
ka impluwensiya o paagi sa paglihok ni Bathala’; si 
Hippolytus nag-ingon usab nga walay personalidad 
ang balaang espiritu. Ang Kasulatan nagkahiusa sa 
pagpakita nga ang balaang espiritu sa Diyos dili 
usa ka persona kondili aktibong puwersa sa Diyos 
nga pinaagi niana siya nagpalampos sa iyang katu- 
yoan ug nagpatuman sa iyang kabubut-on. 

Lagmit unang mamatikdan nga ang mga pulong 
nga “sa langit, ang Amahan, ang Pulong, ug ang 
Espiritu Santo: ug kining tulo maoy usa lamang" 
(KJ) nga makaplagan diha sa mas karaang mga 
hubad sa 1 Juan 5:7 maoy sayop ug gidugang 
nganha sa orihinal nga teksto. Ang usa ka nota o 
footnote sa The Jerusalem Bible, usa ka Katolikong 
hubad, nag-ingon nga kining mga pulonga “dili 
makita diha sa bisan unsang unang Gregong MSS 
[mga manuskrito], o sa bisan unsang unang mga 
hubad, o sa kinamaayohang MSS sa Vulg[ate] mis- 
mo.” Ang maong mini nga teksto gisubay nga de- 
talyado sa A Textual Commentary on the Greek 
New Testament, ni Bruce Metzger (1975, pp. 716- 
718). Kini nag-ingon nga ang teksto unang makita 
diha sa usa ka sinulat nga nag-ulohang Liber Apo- 
logeticus, sa ikaupat nga siglo, ug nga kini makita 
diha sa Karaang Latin ug Vulgate nga mga manus- 
krito sa Kasulatan sugod sa ikaunom nga siglo. 
Ang modernong mga hubad sa katibuk-an, sa Ka- 
toliko ug Protestante, wala maglakip niini diha sa 
pangunang teksto tungod kay nailhan kini nga sa- 
YOp.---RS, NE, NAB. 

Ang pagpersonipikar sa usa ka butang wala 
mapasabot nga kini persona. Tinuod nga si Je- 
sus naghisgot sa balaang espiritu ingong usa ka 
“magtatabang” ug naghisgot bahin sa maong mag- 
tatabang ingong “nagtudlo, “nagpamatuod,” 'nag- 
hatag ug ebidensiya, “nagtultol, “nagsulti, “na- 
kadungog, ug “nagdawat.” Sa paghimo niini, ang 
orihinal nga Grego usahay nagpakita kang Je- 
sus nga naggamit ug personal nga masculine nga 
pronombre alang sa maong “magtatabang” (para- 
clete). (Itandi ang Ju 14:16, 17, 26: 15:26: 16:7-15.) 
Bisan pa niana, komon diha sa Kasulatan nga iper- 
sonipikar ang usa ka butang nga dili persona. Ang 
kaalam gipersonipikar diha sa basahon sa Mga Pro- 
verbio (1:20-33, 8:1-36): ug gigamit ang feminine 
nga pronombre alang niini diha sa orihinal nga 
Hebreohanon, ingon sa makita usab diha sa dag- 
hang Iningles nga mga hubad. (KJ, RS, JP, AT) 
Ang kaalam gipersonipikar diha sa Mateo 11:19 ug 
Lucas 7:35, diin kini gihubit usab ingong adu- 
nay “mga buhat” ug “mga anak.” Gipersonipikar ni 
apostol Pablo ang sala ug kamatayon ug usab ang 

dili-takos nga kalulot ingong “mga hari.” (Rom 5: 
14, 17, 21, 6:12) Siya naghisgot sa sala ingong “gi- 
aghat,” 'nagpatunghag hakog nga pangibog, “nag- 
daldal,” ug “nagpatay.” (Rom 7:8-11) Apan tataw 
nga wala ipasabot ni Pablo nga ang sala usa gayod 
ka persona. 

Busa, sama sa asoy ni Juan bahin sa mga pulong 
ni Jesus labot sa balaang espiritu, ang iyang mga 
pulong kinahanglang sabton pinasukad sa konteks- 
to. Gipersonipikar ni Jesus ang balaang espiritu sa 
dihang naghisgot niini ingong usa ka “magtata- 
bang” (nga sa Grego mao ang masculine substan- 
tive nga para'kletos). Busa, husto ang paggamit ni 
Juan sa mga pulong ni Jesus nga nagpunting sa 
papel sa espiritu ingong “magtatabang” pinaagi sa 
paggamit sa mga masculine personal pronoun. Sa 
laing bahin, diha sa samang konteksto, sa dihang 
gigamit ang Gregong pneuma, gigamit ni Juan 
ang neuter pronoun sa pagtumong sa balaang es- 
piritu, kay ang pneu'ma mismo maoy neuter. Busa, 
ang paggamit ni Juan sa masculine personal pro- 
noun maylabot sa para kletos maoy pananglitan sa 
pagsunod sa mga lagda sa gramatika ug dili usa ka 
pagpahayag ug doktrina.--Ju 14:16, 17; 16:7, 8. 

Walay personal nga ngalan. Sanglit ang Di- 
yos maoy Espiritu ug balaan ug sanglit ang tanan 
niyang matinumanong manulonda nga mga anak 
maoy mga espiritu ug balaan, dayag nga kon ang 
“balaang espiritu” maoy usa ka persona, makataro- 
nganon gayod nga diha sa Kasulatan kining maong 
espiritung persona ipalahi ug ipaila gikan niining 
tanang ubang 'balaang mga espiritu.” Mahimong 
dahomon nga lagmit gamitan gayod kini ug usa ka 
tinong artikulo diha sa tanang kahimtang diin kini 
wala tawga nga “balaang espiritu sa Diyos” o wala 
gamita diha sa ubang susama nga ekspresyon. Kini 
lagmit magpalahi niini ingong ANG Balaang Espi- 
ritu. Apan sa kasukwahi, diha sa daghang teksto, 
ang ekspresyong “balaang espiritu” makita diha sa 
orihinal nga Grego nga walay artikulo, nga nagpa- 
ila nga kini dili persona.--Itandi ang Buh 6:3, 5: 
7:55, 8:15, 17, 19: 9:17: 11:24: 13:9, 52: 19:2, Rom 
9:1: 14:17, 15:13, 16, 19; 1Co 12:3, Heb 2:4, 6:4: 2Pe 
1:21, Jud 20, Int ug ang ubang mga hubad nga in- 
terlinear. 

Kon sa unsang paagi mabawtismohan sa 
“ngalan” niini. Sa Mateo 28:19 gihisgotan ang 
“ngalan sa Amahan ug sa Anak ug sa balaang espi- 
ritu.” Ang usa ka “ngalan” mahimong magpasabot 
sa usa ka butang gawas sa personal nga ngalan. Sa 
Cebuano, sa dihang kita moingon, “sa ngalan sa 
balaod,” kita wala maghisgot sa maong butang 
ingong persona. Pinaagi sa paggamit sa “ngalan” 
diha niini nga ekspresyon, kita nagpasabot sa kon 
unsay gibarogan sa balaod o sa awtoridad niini.’ 

Ingon usab niini ang diwa sa Gregong termino 
alang sa “ngalan” (o'no:ma). Busa, samtang ang 
ubang mga hubad (KJ, AS) literal nga misunod sa 
Gregong teksto sa Mateo 10:41 ug nag-ingon nga 
ang usa nga “nagdawat sa usa ka manalagna sa 
ngalan sa usa ka manalagna, makadawat sa ganti 
sa usa ka manalagna, ug siya nga nagdawat sa ta- 
wong matarong sa ngalan sa usa ka tawong mata- 
rong, makadawat sa ganti sa tawong matarong,” 
ang mas daghang modernong mga hubad nag- 
ingon nga, “nagdawat sa usa ka manalagna tungod 
kay siya usa ka manalagna” ug “nagdawat sa ta- 
wong matarong tungod kay siya usa ka tawong 
matarong,” o susama niana. (RS, AT, JB, NW) 
Busa, ang Word Pictures in the New Testament ni 
Robertson (1930, Tomo I, p. 245) nag-ingon bahin 
sa Mateo 28:19: “Ang paggamit sa ngalan (onoma) 
dinhi maoy komon nga paggamit diha sa Septua- 
gint ug sa papiro alang sa gahom o awtoridad.” 
Busa ang bawtismo ‘sa ngalan sa balaang espiritu’ 
nagpasabot sa pag-ila sa maong espiritu nga kini 
naggikan sa Diyos ug nga kini nagalihok sumala sa 
kabubut-on sa Diyos. 

Ubang ebidensiya sa pagkadili-persona nii- 
ni. Ang dugang ebidensiya sa pagkadili-persona 
sa balaang espiritu mao ang paagi sa paggamit ni- 
ini kauban sa ubang dili-persona nga mga butang, 
sama sa tubig ug sa kalayo (Mat 3:11: Mar 1:8): ug 
ang mga Kristohanon gihisgotan nga gibawtismo- 
han “sa balaang espiritu.” (Buh 1:5; 11:16) Ang 
mga tawo giawhag nga “magmapuno sa espiritu” 
inay nga sa bino. (Efe 5:18) Ingon man usab, ang 
mga tawo gihisgotan nga ‘napuno’ niini uban sa 
mga hiyas sama sa kaalam ug sa pagtuo (Buh 6: 
3, 5; 11:24) o sa kalipay (Buh 13:52): ug ang bala- 
ang espiritu gisal-ot o gipataliwad-an sa daghang 
ingon niana nga mga hiyas diha sa 2 Corinto 6:6. 
Lagmit nga dili gayod himoon ang maong mga 
ekspresyon kon ang balaang espiritu maoy usa ka 
balaang persona. Labot sa “pagpamatuod' sa espiri- 
tu (Buh 5:32, 20:23), mamatikdan nga ingon usab 
niana ang giingon labot sa tubig ug sa dugo diha sa 
1 Juan 5:6-8. Bisan tuod ang ubang mga teksto 
naghisgot sa espiritu ingong “nagpamatuod,” 'na- 
mulong,' o Mmisulti, ang ubang mga teksto nagpa- 
tin-aw nga kini namulong pinaagi sa mga tawo, 
sanglit kini wala may kaugalingong tingog. (Itandi 
ang Heb 3:7: 10:15-17: Sal 95:7: Jer 31:33, 34: Buh 
19:2-6, 21:4, 28:25.) Busa mahimong ikatandi kini 
sa mga balod sa radyo nga makapasa ug mensahe 
gikan sa usa ka tawo nga nagsulti ginamit ang usa 
ka mikropono ug tungod niana ang iyang tingog 
madungog sa mga tawo sa halayo, nga samag siya 
"namulong' sa mensahe pinaagig trompa sa radyo. 
Ang Diyos, pinaagi sa iyang espiritu, nagpasa sa 

iyang mga mensahe ug nagkomunikar sa iyang ka- 
bubut-on ngadto sa mga hunahuna ug mga ka- 
singkasing sa iyang mga alagad sa yuta, kinsa, 
sa baylo, nagsulti niini nga mensahe ngadto sa 
uban pa. 

Gipalahi gikan sa “gjahom.” Busa, ang ru- 
ach ug pneu'ma, sa dihang gamiton labot sa bala- 
ang espiritu sa Diyos, nagpunting sa dili-makitang 
aktibong puwersa sa Diyos nga pinaagi niana iyang 
gipalampos ang iyang katuyoan ug kabubut-on. 
Kini maoy “balaan” tungod kay kini naggikan Kani- 
ya, dili gikan sa yutan-ong tinubdan, ug nahigawas 
kini gikan sa tanang kadunotan ingong ang “espi- 
ritu sa pagkabalaan.” (Rom 1:4) Dili kini ang “ga- 
hom” ni Jehova, kay ang pulong “gahom” mao ang 
mas tukmang hubad alang sa ubang mga termino 
sa orihinal nga mga pinulongan (Heb., ko'ach, Gr., 
dy'na-mis). Ang ruʻach ug pneu'ma gigamit nga 
nalangkit pag-ayo o katumbas pa gani niining mga 
terminoha nga nagkahulogang “gahom,” nga nag- 
pakitang adunay kinaiyanhong kalangkitan tali ni- 
ini ug bisan pa niana may tinong kalainan. (Mig 
3:8, Zac 4:6, Luc 1:17, 35; Buh 10:38) Sa panguna, 
ang “gahom” mao ang katakos o kapasidad sa pag- 
buhat sa mga butang ug kini mahimong magpon- 
do, dili maglihok, o dili-aktibong magpuyo sa usa 
ka persona o sa usa ka butang. Ang “puwersa,” sa 
laing bahin, mas espesipikong naghubit sa enerhi- 
ya nga gigamit ug gipalihok diha sa mga persona 
o sa mga butang, ug mahimong hubiton ingong 
“usa ka impluwensiya nga mopatungha o nga ma- 
kapatunghag lihok, o kausaban sa paglihok.” Ang 
“gahom” mahimong itandi sa enerhiya nga napon- 
do diha sa usa ka baterya, samtang ang “puwersa” 
mahimong itandi sa koryente nga mogula gikan sa 
maong baterya. Nan, ang “puwersa,” mas tukmang 
naghawas sa diwa sa Hebreohanon ug Gregong 
mga termino nga nagtumong sa espiritu sa Diyos, 
ug kini makita pinaagi sa pagtagad sa Kasulatan. 

Ang Paggamit Niini sa Paglalang. Gilalang 
ni Jehova nga Diyos ang materyal nga uniberso pi- 
naagi sa iyang espiritu, o aktibong puwersa. Labot 
sa unang mga bahin sa pag-umol sa planetang 
Yuta, ang rekord nag-ingon nga “ang aktibong 
puwersa sa Diyos [o “espiritu” (ruach)] naglihok 
ngadto-nganhi ibabaw sa nawong sa mga tubig.” 
(Gen 1:2) Ang Salmo 33:6 nag-ingon: “Pinaagi sa 
pulong ni Jehova nabuhat ang mga langit, ug ang 
tanan nilang panon pinaagi sa espiritu sa iyang 
baba.” Sama sa kusganong gininhawa, ang espiritu 
sa Diyos mahimong ipadala aron sa pagpatunghag 
epekto bisan tuod walay pisikal nga kontak sa bu- 
tang nga gipalihok niini. (Itandi ang Ex 15:8, 10.) 
Maingon nga ang tawhanong artesano mogamit sa 
puwersa sa iyang mga kamot ug mga tudlo sa pag- 

patunghag mga butang, ang Diyos nagagamit sa 
iyang espiritu. Busa ang maong espiritu gihisgo- 
tan usab ingong “kamot” o “mga tudlo” sa Diyos. 
--Itandi ang Sal 8:3, 19:1, ang Mat 12:28 sa Luc 
11:20. 

Ang modernong siyensiya naghisgot sa materya 
ingong organisadong enerhiya, sama sa hugpong 
sa enerhiya, ug miila nga “ang materya mausab 
ngadto sa enerhiya ug ang enerhiya ngadto sa 
materya.” (The World Book Encyclopedia, 1987, 
Tomo 13, p. 246) Ang gidak-on sa uniberso nga na- 
suhid na sa tawo pinaagi sa iyang mga teleskopyo 
naghatag ug diyutayng konsepto bahin sa dili- 
mahurot nga tinubdan sa enerhiya nga makapla- 
gan kang Jehova nga Diyos. Sama sa gisulat sa 
manalagna: “Kinsay nakakuha sa mga sukod sa es- 
piritu ni Jehova? "--Isa 40:12, 13, 25, 26. 

Tinubdan sa kinabuhi, mga gahom sa pagsa- 
nay. Dili lamang ang walay-kinabuhing kalala- 
ngan kondili ang tanang buhing kalalangan nag- 
lungtad usab ug may kinabuhi tungod sa paglihok 
sa espiritu ni Jehova nga maoy nagpatungha sa 
orihinal nga buhing mga linalang nga pinaagi niini 
milungtad ang tanang buhing mga linalang karong 
adlawa. (Itandi ang Job 33:4: tan-awa ang seksiyon 
niini nga artikulo ubos sa “Gininhawa, Gininhawa 
sa Kinabuhi, Puwersa sa Kinabuhi.”) Gigamit ni Je- 
hova ang iyang balaang espiritu aron buhion pag- 
usab ang mga gahom sa pagsanay ni Abraham ug 
Sara, ug busa si Isaac ikaingon nga “natawo sa pa- 
agi sa espiritu.” (Gal 4:28, 29) Pinaagi sa iyang es- 
piritu gibalhin usab sa Diyos ang kinabuhi sa iyang 
Anak gikan sa langit nganhi sa yuta, nga nagpahi- 
nabo nga manamkon ang Hudiyong ulay nga si 
Maria.---Mat 1:18, 20, Luc 1:35. 

Ang Espiritu Gigamit Alang sa mga Alagad 
sa Diyos. Ang usa ka pangunang paglihok sa 
espiritu sa Diyos nalangkit sa katakos niini sa pag- 
pahibalo, sa paglamdag, sa pagbutyag sa mga bu- 
tang. Busa si David nakaampo: “Tudloi ako sa pag- 
buhat sa imong kabubut-on, kay ikaw mao ang 
akong Diyos. Ang imong espiritu maayo, tultolan 
unta ako niini diha sa yuta sa katul-iran.” (Sal 
143:10) Mas una pa niini, si Jose naghubad sa ma- 
tagnaong mga damgo ni Paraon, nga nakahimo ni- 
ana tungod sa tabang sa Diyos. Nakita sa Ehiptoha- 
nong magmamando ang paglihok sa espiritu sa 
Diyos diha kaniya. (Gen 41:16, 25-39) Kining nag- 
lamdag nga gahom sa espiritu ilabinang makita 
diha sa tagna. Ang tagna, ingon sa gipakita sa 
apostol, wala maggikan sa tawhanong interpretas- 
yon sa mga kahimtang ug mga hitabo, dili kini re- 
sulta sa pipila ka kinaiyanhong katakos sa mga 
manalagna aron ipatin-aw ang kahulogan ug kahi- 
nungdanon niini o sa pagtagna sa kahimtang sa 

umaabot nga mga hitabo. Hinunoa, ang maong 
mga tawo “giagak sa balaang espiritu”---gipadala, 
gipalihok, ug gigiyahan sa aktibong puwersa sa Di- 
yos. (2Pe 1:20, 21; 2Sa 23:2; Zac 7:12, Luc 1:67: 
2:25-35, Buh 1:16, 28:25, tan-awa ang TAGNA; MA- 
NALAGNA.) Busa, usab, ang tibuok inspiradong Ka- 
sulatan maoy “inspirado sa Diyos,” nga naghubad 
sa Gregong the-0'pneu-stos, nga nagkahulogan sa 
literal ingong “gihuypan sa Diyos.” (2Ti 3:16) Ang 
espiritu milihok sa nagkadaiyang mga paagi sa 
pagpakigkomunikar sa maong mga tawo ug sa 
pagtultol kanila, nga sa pipila ka kahimtang nagpa- 
hinabo kanila nga makakitag mga panan-awon o 
mga damgo (Eze 37:1, Joe 2:28, 29, Pin 4:1, 2, 17:3; 
21:10), apan sa tanang kahimtang nagalihok diha 
sa ilang mga hunahuna ug mga kasingkasing aron 
sa pagdasig ug paggiya kanila sumala sa katuyoan 
sa Diyos.--Dan 7:1: Buh 16:9, 10, Pin 1:10, 11; tan- 
awa ang PAGDASIG, PAG-INSPIRAR. 

Busa, ang espiritu sa Diyos dili lamang mohatag 
ug kapadayagan ug pagsabot bahin sa kabubut-on 
sa Diyos kondili magpalihok usab sa iyang mga 
alagad aron sa pagtuman sa mga butang nga na- 
hiuyon sa maong kabubut-on. Ang maong espiritu 
nagsilbi ingong puwersa nga nagpalihok ug nag- 
tukmod kanila, sama sa giingon ni Marcos nga ang 
espiritu “nagtukmod” kang Jesus nga moadto sa 
kamingawan human sa iyang bawtismo. (Mar 1:12; 
itandi ang Luc 4:1.) Kini nahisamag “kalayo” sa su- 
lod nila, nga pinaagi sa maong puwersa sila “mag- 
mainiton” (1Te 5:19: Buh 18:25: Rom 12:11), sa usa 
ka diwa “nagpatunghag alisngaw' o presyon diha 
kanila aron sa pagbuhat sa usa ka buluhaton. (Itan- 
di ang Job 32:8, 18-20, 2Ti 1:6, 7.) Nadawat nila 
ang “gahom sa espiritu,” o “gahom pinaagi sa iyang 
espiritu.” (Luc 2:27: Efe 3:16, itandi ang Miq 3:8.) 
Bisan pa niana dili kini usa lamang ka walay pani- 
muot, buta nga panukbil, kay ang ilang mga huna- 
huna ug mga kasingkasing naapektohan usab mao 
nga sila makinaadmanong nakigtambayayong sa 
aktibong puwersa nga gihatag kanila. Busa ang 
apostol nakaingon niadtong nakadawat sa gasa sa 
pagpanagna diha sa Kristohanong kongregasyon 
nga “ang mga gasa sa espiritu sa mga manalagna 
pagakontrolahon sa mga manalagna,” aron ma- 
huptan ang kahapsay.--1Co 14:31-33. 

Nagkadaiyang mga paglihok. Maingon nga 
ang koryente mahimong gamiton sa pagpalampos 
sa daghang nagkadaiyang mga butang, mao man 
usab ang espiritu sa Diyos gigamit sa pagsugo ug 
sa pagpaarang sa mga tawo sa pagbuhat sa dag- 
hang nagkadaiyang mga butang. (Isa 48:16; 61: 
1-3) Ingon sa gisulat ni Pablo bahin sa milagrosong 
mga gasa sa espiritu sa iyang adlaw: “Karon adu- 
nay nagkadaiyang mga gasa, apan adunay mao 
ra nga espiritu, ug adunay nagkadaiyang mga 

pag-alagad, apan adunay mao ra nga Ginoo, ug 
adunay nagkadaiyang mga pagpalihok, apan mao 
ra nga Diyos nga naghimo sa tanang pagpalihok 
diha sa tanang tawo. Apan ang pagpadayag sa es- 
piritu gihatag sa matag usa alang sa mapuslanong 
katuyoan. ”--1Co 12:4-7. 

Ang espiritu adunay puwersa o kapasidad nga 
makahimo sa usa nga takos; kini makahimo sa mga 
tawo nga takos alang sa buluhaton o sa katungda- 
nan. Bisan tuod si Bezalel ug Oholiab lagmit may 
kahibalo na sa pangamot nga mga buhat sa wala 
pa sila itudlo sa paghimog mga kasangkapan sa ta- 
bernakulo ug sa mga besti sa mga saserdote, ang 
espiritu sa Diyos ‘nagpuno kanila sa kaalam, pag- 
sabot, ug kahibalo” aron ang buluhaton mahimong 
himoon sumala sa gilaraw. Kini nagpadako sa bi- 
san unsang kinaiyanhong mga katakos ug sa na- 
angkon na nila nga kahibalo, ug kini nagpaarang 
kanila sa pagtudlo sa uban. (Ex 31:1-11, 35:30-35) 
Ang mga plano sa arkitektura sa ulahing templo 
gihatag kang David pinaagi sa pag-inspirar, sa ato 
pa, pinaagi sa paglihok sa espiritu sa Diyos, sa 
ingon nagpaarang kang David sa paghimog dakong 
buluhaton sa pagpangandam alang sa proyekto. 
— 1Cr 28:12. 

Ang espiritu sa Diyos nagpalihok kang Moises sa 
pagpanagna ug sa paghimog milagrosong mga bu- 
hat, ingon man sa pagpanguna sa nasod ug sa pag- 
lihok ingong maghuhukom niini, sa ingon naglan- 
dong sa umaabot nga papel ni Kristo Jesus. (Isa 
63:11-13; Buh 3:20-23) Apan, si Moises ingong ta- 
wong dili-hingpit nabug-atan sa luwan sa iyang 
responsibilidad, ug ang Diyos “nagkuha ug bahin sa 
espiritu nga diha kang Moises ug gibutang kini sa 
matag usa sa 70 ka ansiyano' aron sila makatabang 
sa pagdala sa luwan. (Num 11:11-17, 24-30) Ang 
espiritu usab milihok diha kang David sukad sa pa- 
nahon sa pagdihog kaniya ni Samuel, nga nagtul- 
tol ug nag-andam kaniya alang sa iyang umaabot 
nga pagkahari.--- 1Sa 16:13. 

Si Josue “napuno sa espiritu sa kaalam” ingong 
manununod ni Moises. Apan ang espiritu wala 
magpatungha kaniyag katakos sa pagpanagna ug 
paghimog milagrosong mga buhat nga sama sa 
nabatonan ni Moises. (Deu 34:9-12) Bisan pa niana, 
kini nagpaarang kang Josue sa pagpanguna sa Is- 
rael sa pagpakiggubat nga miresulta sa pagsakop 
sa Canaan. Sa susama, ang espiritu ni Jehova “mi- 
limin” sa ubang mga lalaki, nga “nagpalihok” kani- 
la ingong mga manggugubat alang sa katawhan sa 
Diyos, mga manggugubat nga sama kang Otniel, 
Gideon, Jepte, ug Samson.--Huk 3:9, 10, 6:34, 
11:29, 13:24, 25: 14:5, 6, 19; 15:14. 

Ang espiritu sa Diyos nagpalihok sa mga lalaki 
nga ipahayag ang iyang mensahe sa kamatuoran 

nga maisogon ug walay kokahadlok atubangan sa 
mga magsusupak ug sa kapeligrohan sa ilang mga 
kinabuhi.---Miq 3:8. 

Ang 'pagbubo” niini diha sa iyang katawhan 
maoy pamatuod sa iyang pag-uyon, ug kini mire- 
sulta sa mga panalangin ug naghimo kanila nga 
malamposon.---Eze 39:29, Isa 44:3, 4. 

Paghukom ug pagpahamtang sa hukom. Pi- 
naagi sa iyang espiritu ang Diyos naghukom sa 
mga tawo ug mga nasod, siya nagtuman usab sa 
iyang mga mando sa paghukom---nga nagsilot o 
naglaglag. (Isa 30:27, 28: 59:18, 19) Sa maong mga 
kahimtang, ang ru'ach mahimong haom nga huba- 
ron nga “bulhot o huros,” sama sa dihang si Jeho- 
va misulti nga “nagpahuros [ruach] sa unos’ tu- 
ngod sa iyang kaaligutgot. (Eze 13:11, 13, itandi 
ang Isa 25:4; 27:8.) Ang espiritu sa Diyos makaa- 
bot bisan diin, nga molihok nga pabor o batok ni- 
adtong iyang hatagan ug pagtagad.--Sal 139:7-12. 

Sa Pinadayag 1:4 ang “pito ka espiritu” sa Diyos 
gihisgotan nga anaa sa atubangan sa iyang trono, 
ug human niana gihatag ang pito ka mensahe, nga 
ang matag usa gitapos pinaagi sa pag-awhag nga 
“magpatalinghog sa ginaingon sa espiritu ngadto 
sa mga kongregasyon.” (Pin 2:7, 11, 17, 29; 3:6, 13, 
22) Kini nga mga mensahe naundan sa nagasusi- 
sa-kasingkasing nga mga pahayag sa paghukom 
ug sa mga saad sa ganti tungod sa pagkamatinu- 
manon. Ang Anak sa Diyos gipakita nga nakaba- 
ton niining “pito ka espiritu sa Diyos” (Pin 3:1); ug 
kini gihisgotan ingong “pito ka lampara sa kalayo” 
(Pin 4:5), ug usab ingong pito ka mata sa kordero 
nga gipatay, “kansang mga mata mao ang pito ka 
espiritu sa Diyos nga gipadala sa tibuok yuta.” (Pin 
5:6) Sanglit ang pito gigamit nga naghawas sa pag- 
kabug-os diha sa ubang matagnaong mga teksto 
(tan-awa ang NUMERO), mopatim-aw nga kining 
pito ka espiritu naghulagway sa bug-os nga akti- 
bong kapasidad sa pag-obserbar, pagsabot, o sa 
pagmatikod sa hinimayang si Jesu-Kristo, ang Kor- 
dero sa Diyos, nga nagpaarang kaniya sa pagsusi 
sa tibuok yuta. 

Ang Pulong sa Diyos mao ang “espada” sa espi- 
ritu (Efe 6:17) nga magpadayag kon unsa gayod 
ang usa ka tawo, magladlad sa natagong mga hi- 
yas o mga tinamdan sa kasingkasing ug magpahi- 
nabo kaniya nga malukmay ang iyang kasingka- 
sing ug magpahiuyon sa kabubut-on sa Diyos nga 
gipahayag sa Iyang Pulong o kaha magpatig-a sa 
iyang kasingkasing sa pagrebelde. (Itandi ang Heb 
4:11-13, Isa 6:9, 10, 66:2, 5.) Busa ang Pulong sa Di- 
yos adunay kusganong bahin sa pagtagna ug gra- 
beng paghukom, ug sanglit ang pulong o mensahe 
sa Diyos kinahanglang ipatuman, ang katumanan 
sa maong pulong nagpatunghag paglihok sama ni- 

anang sa kalayo sa pagsunog sa uhot ug sama nia- 
nang sa usa ka maso sa pagpusgay sa dakong bato. 
(Jer 23:28, 29) Si Kristo Jesus, ingong pangunang 
Tigpamaba sa Diyos, ingong “Ang Pulong sa Di- 
yos,” nagpahayag sa mga mensahe sa paghukom 
sa Diyos ug giawtorisahan nga imando ang pagpa- 
hamtang sa maong mga paghukom nganha sa 
mga hinukman. Kini sa walay duhaduha mao ang 
gipasabot sa mga paghisgot sa iyang pagwagtang 
sa mga kaaway sa Diyos “pinaagi sa espiritu [akti- 
bong puwersa] sa iyang baba. ”---Itandi ang 2Te 2:8; 
Isa 11:3, 4, Pin 19:13-16, 21. 

Ang espiritu sa Diyos milihok ingong “mag- 
tatabang” alang sa kongregasyon. Ingon sa 
iyang gisaad, si Jesus sa iyang pagkayab sa langit 
mihangyo sa iyang Amahan ug balaang espiritu, o 
aktibong puwersa sa Diyos, ug siya gihatagan ug 
awtoridad sa paggamit niini nga espiritu. Iyang 
“gibubo” kini diha sa iyang matinumanong mga ti- 
nun-an sa adlaw sa Pentekostes, nga padayong 
nagbuhat niana human niadto alang kanilang mi- 
liso sa Diyos pinaagi sa iyang Anak. (Ju 14:16, 17, 
26: 15:26; 16:7: Buh 1:4, 5; 2:1-4, 14-18, 32, 33, 38) 
Ingon nga sila nabawtismohan sa tubig, karon si- 
lang tanan “nabawtismohan ngadto sa usa ka la- 
was' pinaagi sa maong usa ka espiritu, nga gitus- 
lob diha niana, pagaingnon pa, nga sama sa usa ka 
pirasong puthaw nga mahimong ituslob sa usa ka 
magnetic field ug sa ingon makabaton ug magne- 
tikong puwersa. (1Co 12:12, 13, itandi ang Mar 1:8, 
Buh 1:5.) Bisan tuod ang espiritu sa Diyos naglihok 
na diha sa mga tinun-an kanhi, ingon sa gipama- 
tud-an sa ilang paghingilin ug mga demonyo (itan- 
di ang Mat 12:28, Mar 3:14, 15), kini karon naglihok 
diha kanila sa gipadako ug mas malukpanong paa- 
gi ug diha sa bag-ong mga paagi nga wala pa su- 
kad masinatii.---Itandi ang Ju 7:39. 

Ingong ang Mesiyanikong Hari, si Kristo Jesus 
nakabaton 'sa espiritu sa kaalam ug sa pagsabot, sa 
espiritu sa tambag ug sa pagkagamhanan, sa espi- 
ritu sa kahibalo ug sa pagkahadlok kang Jehova." 
(Isa 11:1, 2; 42:1-4, Mat 12:18-21) Kini nga puwer- 
sa alang sa pagkamatarong gipadayag sa iyang 
paggamit sa aktibong puwersa o espiritu sa Di- 
yos sa pagtultol sa Kristohanong kongregasyon sa 
yuta, nga pinaagi sa pagtudlo sa Diyos, si Jesus 
mao ang Ulo, Tag-iya, ug Ginoo niini. (Col 1:18, Jud 
4) Ingong usa ka “magtatabang,” ang maong es- 
piritu naghatag kanila karon ug napauswag nga 
pagsabot sa kabubut-on ug katuyoan sa Diyos ug 
nagbukas sa matagnaong Pulong sa Diyos ngadto 
kanila. (1Co 2:10-16: Col 1:9, 10; Heb 9:8-10) Sila 
gipalihok sa pag-alagad ingong mga saksi sa tibu- 
ok yuta (Luc 24:49: Buh 1:8, Efe 3:5, 6): sila giha- 
tagan ug milagrosong “mga gasa sa espiritu, nga 
nagpaarang kanila sa pagsulti ug langyawng mga 

pinulongan, pagpanagna, pagpang-ayo, ug paghi- 
mo sa ubang mga buluhaton nga magpadali sa 
ilang pagmantala sa maayong balita ug nagsilbing 
pamatuod sa pagsugo ug sa pagpaluyo sa Diyos ka- 
nila.--Rom 15:18, 19, 1Co 12:4-11, 14:1, 2, 12-16, 
itandi ang Isa 59:21; tan-awa ang GASA GIKAN SA DI- 
yos (Mga Gasa sa Espiritu). 

Ingong Magtatan-aw sa kongregasyon, gigamit 
ni Jesus ang espiritu sa pagdumala---nagtultol sa 
pagpili sa mga lalaki alang sa linaing mga bu- 
luhaton ug sa pag-alagad sa pagkamagtatan-aw, 
pagpanudlo, ug sa “pagpasibo ug balik” sa kong- 
regasyon. (Buh 13:2-4: 20:28, Efe 4:11, 12) Siya 
nagpalihok kanila, ingon man nagpugong kani- 
la, nga nagpakita kon diin isentro ang ilang mga 
paningkamot sa ministeryo (Buh 16:6-10; 20:22), 
ug naghimo kanila nga epektibo ingong mga mag- 
susulat sa ‘mga sulat ni Kristo, nga gikudlit pinaa- 
gi sa espiritu sa Diyos diha sa unodnong mga pa- 
pan, sa tawhanong mga kasingkasing.” (2Co 3:2, 3: 
1Te 1:5) Ingon sa gisaad, ang espiritu nagpalagsik 
sa ilang mga panumdoman, nagpalihok sa ilang 
mga gahom sa panghunahuna, ug naghatag kani- 
lag kaisog sa pagpamatuod bisan atubangan sa 
mga magmamando.--Itandi ang Mat 10:18-20, Ju 
14:26, Buh 4:5-8, 13, 31, 6:8-10. 

Ingong “buhing mga bato,” sila gihimong espiri- 
tuwal nga templo nga gipasukad kang Kristo, nga 
pinaagi niana gihimo ang “espirituwal nga mga ha- 
lad” (1Pe 2:4-6, Rom 15:15, 16) ug giawit ang espi- 
rituwal nga mga awit (Efe 5:18, 19) ug nga diha ni- 
ana mipuyo ang Diyos pinaagi sa espiritu. (1Co 
3:16, 6:19, 20; Efe 2:20-22, itandi ang Hag 2:5.) 
Ang espiritu sa Diyos maoy kusganon kaayong pu- 
wersa sa paghiusa, ug samtang tugotan kini sa 
mga Kristohanon nga gawasnong magalihok sa 
ilang taliwala, kini magpahiusa kanila nga malina- 
won diha sa mga bugkos sa gugma ug pagkamahi- 
nalaron ngadto sa Diyos, sa iyang Anak, ug sa usag 
usa. (Efe 4:3-6; 1Ju 3:23, 24: 4:12, 13, itandi ang 
1Cr 12:18.) Ang gasa sa espiritu wala magsangkap 
kanila alang sa pisikal nga mga buluhaton, sama sa 
pagsangkap niini kang Bezalel ug sa uban pa nga 
naggama ug naghimo sa materyal nga tinukod ug 
kasangkapan, apan kini nagsangkap kanila alang 
sa espirituwal nga mga buluhaton sa pagpanudlo, 
pagtultol, pag-alagad ingong magbalantay, ug sa 
pagpanambag. Ang espirituwal nga templo nga 
ilang nahimo gidayandayanan sa maanindot nga 
bunga sa espiritu sa Diyos, ug ang maong bu- 
nga sa “gugma, kalipay, pakigdait, hataas-nga-pa- 
ilob, kalulot, pagkamaayo, pagtuo,” ug ang susama 
niini nga mga hiyas maoy pamatuod nga ang espi- 
ritu sa Diyos nagalihok gayod diha ug sa taliwala 
kanila. (Gal 5:22, 23; itandi ang Luc 10:21, Rom 
14:17.) Kini mao ang paninugdan ug pangunang 

butang nga nagpatunghag kahapsay ug epekti- 
bong pagtultol taliwala kanila. (Gal 5:24-26, 6:1: 
Buh 6:1-7: itandi ang Eze 36:26, 27.) Sila nagpaila- 
lom sa ilang kaugalingon sa ‘balaod sa espiritu,” usa 
ka epektibong puwersa alang sa pagkamatarong 
nga naglihok aron malikayan ang mga buhat nga 
kinaiyanhon sa makasasalang unod. (Rom 8:2, Gal 
5:16-21: Jud 19-21) Ang ilang pagsalig maoy sa es- 
piritu sa Diyos nga naglihok diha kanila, dili sa 
unodnong mga katakos o kagikan.---1Co 2:1-5, Efe 
3:14-17, Flp 3:1-8. 

Sa dihang mibangon ang mga isyu, ang balaang 
espiritu mitabang sa pagkab-ot sa usa ka desisyon, 
sama sa isyu sa pagtuli nga gidesisyonan sa naga- 
mandong lawas o konsilyo sa mga apostoles ug 
mga ansiyano sa Jerusalem. Giasoy ni Pedro ang 
mahitungod sa espiritu nga gituga sa dili-tinu- 
ling mga katawhan sa kanasoran, giasoy ni Pablo 
ug Bernabe ang mga paglihok sa espiritu diha sa 
ilang ministeryo taliwala sa maong mga tawo, ug 
si Santiago, nga sa walay duhaduha gitabangan sa 
balaang espiritu sa iyang paghinumdom sa Kasula- 
tan, naghatag ug pagtagad sa inspiradong tagna ni 
Amos nga nagtagna nga ang katawhan sa kanaso- 
ran pagatawgon sa ngalan sa Diyos. Busa ang ta- 
nang panukmod o pagduso sa balaang espiritu sa 
Diyos nagpunting sa usa ka direksiyon, ug busa, 
agig pag-ila niini, sa dihang misulat ug sulat nga 
nagpahibalo sa ilang desisyon, kini nga lawas o 
konsilyo miingon: “Kay ang balaang espiritu ug 
kami nagkauyon nga dili magsangon ug dugang 
pang palas-anon kaninyo, gawas niining kinahang- 
lanong mga butang.”---Buh 15:1-29. 

Nagdihog, nagpatungha, naghatag ug “espi- 
rituwal nga kinabuhi.” Maingon nga si Jesus 
gidihogan sa Diyos pinaagi sa iyang balaang espi- 
ritu sa panahon sa pagbawtismo kang Jesus (Mar 
1:10, Luc 3:22, 4:18; Buh 10:38), siya usab karon 
nagdihog sa mga tinun-an ni Jesus. Kining pagdi- 
hog pinaagi sa espiritu maoy usa ka “timaan” alang 
kanila sa langitnong panulondon nga ngadto niana 
sila gitawag (2Co 1:21, 22; 5:1, 5: Efe 1:13, 14), ug 
kini nagpamatuod kanila nga sila maoy mga ʻina- 
nak’ o gipanganak sa Diyos aron mahimong iyang 
mga anak nga gisaaran nga makabaton ug espiri- 
tuhanong kinabuhi sa mga langit. (Ju 3:5-8, Rom 
8:14-17, 23, Tit 3:5, Heb 6:4, 5) Sila gihinloan, gi- 
balaan, ug gipahayag nga matarong “sa ngalan sa 
atong Ginoong Jesu-Kristo ug sa espiritu sa atong 
Diyos,” nga pinaagi niana nga espiritu si Jesus na- 
himong kuwalipikado sa pagtagana sa halad lu- 
kat ug mahimong hataas nga saserdote sa Diyos. 
— 1Co 6:11: 2Te 2:13, Heb 9:14; 1Pe 1:1, 2. 

Tungod niining langitnong pagkatinawag ug pa- 
nulondon, ang dinihogan sa espiritung mga sumu- 
sunod ni Jesus adunay espirituwal nga kinabu- 

hi, bisan tuod nagkinabuhi pa ingong dili-hingpit, 
unodnong mga linalang. Dayag nga mao kini ang 
gihisgotan sa apostol sa dihang nagtandi sa yutan- 
ong mga amahan kang Jehova nga Diyos, ang 
“Amahan sa atong espirituwal nga kinabuhi [sa li- 
teral, “Amahan sa mga espiritu”].” (Heb 12:9, itan- 
di ang bersikulo 23.) Ingong kaubang mga manu- 
nunod ni Kristo, nga gitakdang banhawon gikan sa 
kamatayon ngadto sa espirituhanong lawas nga 
nagdala sa iyang langitnong dagway, sila angayng 
magkinabuhi sa yuta ingong “usa ka espiritu” nga 
nahiusa kaniya ingong ilang Ulo, ug dili tugotan 
ang mga pangibog o imoral nga mga kiling sa 
unod magkontrolar kanila, nga lagmit mosangpot 
pa gani sa ilang pagkahimong “usa ka unod” uban 
sa usa ka pampam.--1Co 6:15-18, 15:44-49: Rom 
8:5-17. 

Pagbaton ug paghupot sa espiritu sa Di- 
yos. Ang balaang espiritu mao ang “walay ba- 
yad nga gasa” sa Diyos, nga mangayaon niyang 
ihatag ngadto niadtong tim-os nga nagapangi- 
ta ug naghangyo niini. (Buh 2:38, Luc 11:9-13) 
Ang usa ka matarong nga kasingkasing mao ang 
pangunang gikinahanglan (Buh 15:8), apan gi- 
kinahanglan usab ang kahibalo ug pagpahiuyon 
sa mga kinahanglanon sa Diyos. (Itandi ang Buh 
5:32: 19:2-6.) Inigkadawat niini, ang Kristohanon 
angayng dili magpaguol' sa espiritu sa Diyos pina- 
agi sa dili pagtagad niini (Efe 4:30, itandi ang Isa 
63:10), sa pagsubay sa dalan nga sukwahi sa pag- 
tultol niini, sa pagsentro sa kasingkasing sa mga 
tumong nga sukwahi sa gipunting ug sa giaghat 
niini, sa pagsalikway sa inspiradong Pulong sa Di- 
yos ug sa tambag niini ug sa dili pagpadapat niini 
diha sa kinabuhi. (Buh 7:51-53, 1Te 4:8, itandi ang 
Isa 30:1, 2.) Tungod sa pagkasalingkapaw ang usa 
ka tawo makahimo sa “pagpamakak' sa balaang es- 
piritu nga pinaagi niana gitultolan ni Kristo ang 
kongregasyon, ug kadtong “mosulay' sa gahom ni- 
ini nianang paagiha nagasubay sa usa ka makata- 
lagmanong dalan. (Buh 5:1-11: itandi ang Rom 
9:1.) Ang tinuyong pagsupak ug pag-alsa batok sa 
dayag nga kapahayagan sa espiritu sa Diyos mahi- 
mong magkahulogan ug pagpasipala batok niana 
nga espiritu, usa ka sala nga dili mapasaylo.---Mat 
12:31, 32, Mar 3:29, 30; itandi ang Heb 10:26-31. 

Gininhawa, Gininhawa sa Kinabuhi, Pu- 
wersa sa Kinabuhi. Ang asoy sa paglalang sa 
tawo nag-ingon nga giumol sa Diyos ang tawo gi- 
kan sa abog sa yuta ug “gihuypan [porma sa na- 
phach'] ang mga buho sa iyang ilong sa gininhawa 
[porma sa nesha:mah'] sa kinabuhi, ug ang tawo 
nahimong buhing kalag [ne phesh].” (Gen 2:7: tan- 
awa ang KALAG.) Ang nephesh mahimong huba- 
ron sa literal ingong “usa ka tigginhawa,” nga 
mao, “usa ka nagaginhawa nga linalang,” tawo 

man o hayop. Ang nesha-mah' sa pagkatinuod gi- 
gamit nga nagkahulogang “nagaginhawa nga bu- 
tang [o linalang]” ug tungod niana kini gigamit 
nga halos parehog kahulogan sa nephesh, “kalag.” 
(Itandi ang Deu 20:16, Jos 10:39, 40, 11:11, 1Ha 
15:29.) Ang rekord sa Genesis 2:7 naggamit sa 
nesha-mah' sa paghubit sa pagpahinabo sa Diyos 
nga makabaton ug kinabuhi ang lawas ni Adan 
mao nga kini nahimong usa ka “buhing kalag.” 
Apan, ang ubang mga teksto nagpakita nga labaw 
pa ang nalangkit kay sa yanong pagginhawa, nga 
mao, labaw pa kay sa pagpasulod ug hangin ngad- 
to sa mga baga ug sa pagpagula ug hangin gikan 
niana. Busa, sa Genesis 7:22, sa paghubit sa kalag- 
lagan sa kinabuhi sa tawo ug sa hayop nga didto sa 
gawas sa arka panahon sa Lunop, atong mabasa: 
“Ang tanan nga niana ang gininhawa [porma sa 
nesha-mah'] sa puwersa [o, “espiritu” (ru@ch)] sa 
kinabuhi aktibo diha sa mga buho sa ilong niini, 
nga mao, ang tanan nga diha sa mamalang yuta, 
nangamatay.” Busa, ang nesha:mah,, “gininhawa,” 
direktang nalangkit sa ru@ch, nga dinhi gihubit 
ingong espiritu, o puwersa sa kinabuhi, nga aktibo 
diha sa tanang buhing mga linalang--mga kalag 
nga tawo ug hayop. 

Sama sa giingon sa Theological Dictionary of the 
New Testament (Tomo VI, p. 336): “Ang gininhawa 
mamatikdan lamang pinaagi sa paglihok [sama sa 
paglihok sa dughan o sa pagdako sa mga buho sa 
ilong], ug kini usab usa ka ilhanan, kahimtang ug 
tigpalihok sa kinabuhi, nga ilabinang nalangkit sa 
pagginhawa.” Busa, ang nesha:mah, o “gininha- 
wa,” maoy produkto sa ru'ach, o puwersa sa kina- 
buhi, ug usab maoy pangunang paagi nga mapa- 
tunhay ang puwersa sa kinabuhi diha sa buhing 
mga linalang. Pananglitan, nahibaloan gikan sa si- 
yentipikanhong mga pagtuon nga ang kinabuhi 
anaa sa matag usa ka selula sa usa ka gatos ka tril- 
yong selula sa lawas sa tawo ug nga, bisan tuod li- 
nibo ka milyong selula ang mamatay kada minuto, 
ang kanunayng paggama ug bag-ong mga selula 
nagpadayon. Ang puwersa sa kinabuhi nga nagli- 
hok sa tanang buhing mga selula nag-agad sa oksi- 
heno nga ipasulod ngadto sa lawas pinaagi sa pag- 
ginhawa, nga ang maong oksiheno dalhon ngadto 
sa tanang selula pinaagi sa dugo. Kon walay oksi- 
heno, ang pipila ka selula mamatay human sa pipi- 
la ka minuto ug ang uban human sa mas taastaas 
nga yugto. Bisan tuod ang usa ka tawo makaag- 
wanta nga dili moginhawa sulod sa pipila ka minu- 
to ug makapabiling buhi, kon wala ang puwersa sa 
kinabuhi diha sa iyang mga selula siya mamatay 
nga dili na arang mabuhi pa pinaagig tawhanong 
katakos. Ang Hebreohanong Kasulatan, nga inspi- 
rado sa Tigdisenyo ug Maglalalang sa tawo, dayag 
nga naggamit sa ru'ach sa pagtumong niining hi- 

nungdanong puwersa nga mao mismo ang kinai- 
yahan sa kinabuhi, ug sa nesha-mah' sa paghawas 
sa pagginhawa nga nagpatunhay niini. 

Tungod kay ang pagginhawa nalangkit gayod sa 
kinabuhi, ang nesha-mah' ug ru'ach gigamit sa ta- 
tawng kaamgid nga diwa diha sa nagkalainlaing 
mga teksto. Gibungat ni Job ang iyang determi- 
nasyon sa paglikay sa pagkadili-matarong “sam- 
tang bug-os pa ang akong gininhawa [porma sa 
nesha-mah'] sulod kanako, ug ang espiritu [weru'- 
ach] sa Diyos ania sa mga buho sa akong ilong.” 
(Job 27:3-5) Si Elihu miingon: “Kon ang espiritu 
[porma sa ruach] ug gininhawa [porma sa nesha- 
mah'] niana niya iyang [Diyos] tigomon nganha sa 
iyang kaugalingon, ang tanang unod mabugtoan 
sa gininhawa, ug ang yutan-ong tawo mobalik 
sa abog.” (Job 34:14, 15) Sa susama, ang Salmo 
104:29 nag-ingon bahin sa mga linalang sa yuta, 
sa tawo ug hayop: “Kon kuhaon mo [Diyos] ang 
ilang espiritu, mabugtoan sila ug gininhawa, ug 
mobalik sila ngadto sa abog.” Sa Isaias 42:5 si Jeho- 
va gihisgotan ingong “ang Usa nga nagpahimu- 
tang sa yuta ug sa abot niini, ang Usa nga nag- 
hatag ug gininhawa ngadto sa katawhan ibabaw 
niini, ug espiritu ngadto niadtong naglakaw diha 
niana.” Ang gininhawa (nesha:mah') nagsustento 
sa ilang paglungtad: ang espiritu (ruʻach) naghatag 
ug kusog ug mao ang puwersa sa kinabuhi nga 
naghimo sa tawo ingong usa ka buhing linalang, 
nga molihok, molakaw, ug mabuhi nga aktibo. 
(Itandi ang Buh 17:28.) Siya dili sama sa walay ki- 
nabuhi, walay gininhawa, dili-buhing mga idolo 
nga ginama sa tawo.--Sal 135:15, 17: Jer 10:14, 
51:17: Hab 2:19. 

Bisan tuod ang nesha-mah' (gininhawa) ug ru'- 
ach (espiritu, aktibong puwersa, puwersa sa kina- 
buhi) usahay gigamit sa susama nga diwa, kini dili 
pareho. Tinuod, ang “espiritu” o ru'ʻach usahay gi- 
hisgotan nga daw mao ang gininhawa (nesha- 
mah') mismo, apan nahimo kining ingon tungod 
kay ang pagginhawa mao ang pangunang makita 
nga ebidensiya sa puwersa sa kinabuhi sa lawas sa 
tawo.--Job 9:18, 19:17, 27:3. 

Busa sa Ezequiel 37:1-10 ang simbolikong pa- 
nan-awon bahin sa walog sa uga nga mga bukog 
gihulagway, ug ang mga bukog nagtapo, nga gita- 
bonan sa mga ugat, unod, ug panit, apan “kon ma- 
hitungod sa gininhawa [weru'ach]|, kini wala kani- 
la.” Gisultihan si Ezequiel sa pagpanagna ngadto 
“sa hangin [ha-ru'ach],” nga nag-ingon, “Gikan sa 
upat ka hangin [porma sa ru'ach] umanhi ka, 
Oh hangin, ug huypi kining pinatayng mga tawo, 
aron sila mangabuhi.” Ang paghisgot sa upat ka 
hangin nagpakita nga ang hangin mao ang tuk- 
mang hubad alang sa ru'ach niini nga teksto. 
Apan, sa dihang kini nga “hangin,” nga maoy usa 

lamang ka hangin nga nagalihok, misulod sa mga 
buho sa ilong sa patay nga mga tawo diha sa pa- 
nan-awon, kini nahimong “gininhawa,” nga maoy 
hangin usab nga nagalihok. Busa, ang hubad sa 
ru'ach ingong “gininhawa" niini nga bahin sa asoy 
(ber 10) mas tukma usab kay sa “espiritu” o “pu- 
wersa sa kinabuhi.” Mahimong nakita usab ni Eze- 
quiel ang mga lawas nga misugod sa pagginhawa, 
bisan tuod dili niya makita ang puwersa sa kinabu- 
hi, o espiritu, nga naghatag ug kusog sa ilang mga 
lawas. Sumala sa gipakita sa mga bersikulo 11-14, 
kini nga panan-awon maoy simboliko maylabot sa 
espirituwal (dili pisikal) nga pagkabuhi pag-usab sa 
katawhan sa Israel kinsa sulod sa usa ka panahon 
nahimong patay sa espirituwal tungod sa ilang 
pagkadestiyero sa Babilonya. Sanglit sila buhi na sa 
pisikal ug nagaginhawa, makataronganong huba- 
ron ang ruach ingong “espiritu” diha sa bersiku- 
lo 14, diin ang Diyos nag-ingon nga iyang ibutang 
ang “yang espiritu” sa iyang katawhan aron sila 
mabuhi, sa espirituwal nga pagkasuliti. 

Ang usa ka susamang simbolikong panan-awon 
gihatag diha sa Pinadayag kapitulo 11. Gihubit ang 
kahimtang bahin sa “duha ka saksi” nga gipatay ug 
kansang mga patayng lawas gipasagdang mag- 
buy-od diha sa dalan sulod sa tulo ka adlaw ug tu- 
nga. Dayon “ang espiritu [o gininhawa, pneu'ma] 
sa kinabuhi gikan sa Diyos misulod kanila, ug sila 
nanindog.” (Pin 11:1-11) Kini nga panan-awon sa 
makausa pa naggamit sa usa ka pisikal nga katinu- 
oran aron sa paghulagway sa usa ka espirituwal 
nga pagkabuhi pag-usab. Gipakita usab niini nga 
ang Gregong pulong nga pneu'ma, sama sa Heb- 
reohanong pulong nga ru'ach, mahimong magha- 
was sa nagahatag-kinabuhi nga puwersa gikan sa 
Diyos nga makapabuhi sa tawhanong kalag o tawo. 
Sumala sa giingon sa Santiago 2:26: “Patay ang la- 
was nga walay espiritu [pneu'ma-tos|.”---Int. 

Busa, sa dihang gilalang sa Diyos ang tawo did- 
to sa Eden ug gihuypan ang mga buho sa iyang 
ilong sa “gininhawa [porma sa nesha-mah ] sa ki- 
nabuhi,” dayag nga, gawas pa sa pagbutang ug ha- 
ngin diha sa mga baga sa tawo, gipahinabo sa 
Diyos nga ang puwersa sa kinabuhi, o espiritu (ru'- 
ach), makapabuhi sa tanang selula sa lawas ni 
Adan.--Gen 2:7: itandi ang Sal 104:30, Buh 17:25. 

Kini nga puwersa sa kinabuhi ipasa gikan sa mga 
ginikanan ngadto sa mga anak pinaagi sa pagpa- 
namkon. Sanglit si Jehova mao ang orihinal nga 
Tuboran niini nga puwersa sa kinabuhi sa tawo, ug 
ang Awtor sa proseso sa pagpatungha ug anak, ang 
kinabuhi sa usa ka tawo haom nga ipasidungog Ka- 
niya, bisan tuod wala mabatoni nga direkta kondi- 
li sa dili-direktang paagi pinaagi sa mga ginika- 
nan sa usa ka tawo.--Itandi ang Job 10:9-12, Sal 
139:13-16, Ecc 11:5. 

Ang puwersa sa kinabuhi, o espiritu, dili 
persona. Sumala sa gipakita, ang Kasulatan 
naghisgot sa ru'ach, o puwersa sa kinabuhi, nga dili 
lamang anaa sa mga tawo kondili anaa usab sa 
mga hayop. (Gen 6:17, 7:15, 22) Ang Ecclesiastes 
3:18-22 nagpakita nga ang tawo mamatay sa sa- 
mang paagi ingon sa mga mananap, kay “silang ta- 
nan adunay usa lamang ka espiritu [Wweru'ach)], 
mao nga dili labaw ang tawo sa mananap,” sa ato 
pa, maylabot sa puwersa sa kinabuhi nga parehong 
nabatonan nila. Tungod niini, dayag nga ang “es- 
piritu,” o puwersa sa kinabuhi (ru@ch), sumala 
sa pagkagamit niini nga diwa maoy dili persona. 
Ingong ilustrasyon, ang usa mahimong magtandi 
niini sa laing dili-makita nga puwersa, ang elek- 
trisidad, nga mahimong gamiton sa pagpaandar 
sa lainlaing matang sa makina--nga mopainit sa 
sug-angan, mopatuyok sa bentilador aron sa pag- 
patunghag hangin, mopaandar sa kompiyuter aron 
sa pagsulbad sa mga problema, mopasalida ug mo- 
patingog sa telebisyon--apan ang koryente niini 
dili gayod maghupot ug bisan unsa sa mga kina- 
iyahan nga iya sa mga makina diin kini nagaobra 
o nagalihok. 

Busa, ang Salmo 146:3, 4 miingon nga sa dihang 
‘mogula ang espiritu [porma sa rut@ch] sa tawo, 
mobalik siya sa iyang yuta, nianang adlawa maha- 
naw ang iyang mga hunahuna.’ Ang espiritu, o pu- 
wersa sa kinabuhi, nga nagalihok diha sa mga se- 
lula sa lawas sa tawo dili maghupot ug bisan unsa 
sa mga kinaiyahan nga iya sa mga selula, sama sa 
mga selula sa utok ug sa papel nga gidula niini 
diha sa panghunahuna. Kon ang espiritu, o puwer- 
sa sa kinabuhi (ru@ch, pneu'ma), persona man 
ugaling, nan kini nagkahulogan nga ang mga anak 
sa pipila ka babaye nga gibanhaw sa mga mana- 
lagnang si Elias ug Eliseo aduna gayoy panimuot 
sa yugto nga sila namatay. Mao man usab si La- 
zaro, nga gibanhaw mga upat ka adlaw human 
sa iyang kamatayon. (1Ha 17:17-23, 2Ha 4:32-37, 
Ju 11:38-44) Kon mao kini ang kahimtang, maka- 
taronganon nga sila mahinumdom gayod unta sa 
ilang pagkaadunay panimuot sulod sa maong yug- 
to ug sa dihang nabanhaw, mohubit unta niini ug 
mosugilon bahin niini. Walay gipakita nga ang bi- 
san kinsa kanila mihimo niini. Busa, ang persona- 
lidad sa patay nga tawo dili na magpadayon sa 
paglungtad diha sa puwersa sa kinabuhi, o espiritu, 
nga mohunong sa pag-obra diha sa mga selula sa 
patayng lawas sa tawo. 

Ang Ecclesiastes 12:7 nag-ingon nga sa kamata- 
yon ang lawas sa tawo mobalik sa abog, “ug ang 
espiritu mobalik sa matuod nga Diyos nga maoy 
naghatag niini.” Ang tawo mismo wala gayod ma- 
hiadto sa langit uban sa Diyos; nan ang “mobalik” 

sa Diyos mao ang kusog o puwersa sa kinabuhi nga 
nakapabuhi sa tawo. 

Tungod kay dili persona ang puwersa sa kinabu- 
hi, o espiritu, nga makaplagan diha sa tawo (sama 
sa makaplagan usab diha sa linalang nga mga ha- 
yop), dayag nga ang gipahayag ni David diha 
sa Salmo 31:5, nga gikutlo ni Jesus sa panahon 
sa iyang kamatayon (Luc 23:46), “Sa imong kamot 
itugyan ko ang akong espiritu,” nagkahulogan nga 
ang Diyos gitawag aron sa pagbantay o sa pag-ati- 
man sa iyang puwersa sa kinabuhi. (Itandi ang Buh 
7:59.) Dili kinahanglang adunay aktuwal ug literal 
nga pagpanaw sa usa ka puwersa gikan niini nga 
planeta ngadto sa langitnong presensiya sa Diyos. 
Maingon nga ang mahumot nga alimyon sa mga 
halad nga hayop gihisgotan ingong “napanimaho- 
an” sa Diyos (Gen 8:20, 21), bisan tuod nga ang 
maong alimyon dayag nga nagpabilin ra diha sa 
palibot sa yuta, sa susama ang Diyos usab “maka- 
tigom, o makadawat ingong gitugyan kaniya, sa 
espiritu o puwersa sa kinabuhi sa mahulagwayong 
diwa, sa ato pa, walay bisan unsang literal nga pag- 
panaw sa hinungdanong puwersa gikan sa yuta. 
(Job 34:14, Luc 23:46) Nan, ang pagtugyan sa usa 
ka tawo sa iyang espiritu tatawng nagkahulogan 
nga iyang gibutang ang iyang paglaom sa Di- 
yos alang sa umalabot nga pagpasig-uli sa maong 
puwersa sa kinabuhi nganha kaniya pinaagi sa 
pagkabanhaw.--Itandi ang Num 16:22, 27:16: Job 
12:10, Sal 104:29, 30. 

Nagapalihok nga Kiling sa Panghunahuna. 
Ang ru ach ug pneu'ma gigamit sa pagpaila sa pu- 
wersa nga nagpahinabo sa usa ka tawo sa pagpa- 
sundayag ug tinamdan, disposisyon, o emosyon 
o sa paghimog aksiyon o buhat. Bisan tuod nga 
ang maong puwersa sa sulod sa tawo dili makita, 
kini nagpatunghag makitang mga epekto. Kini nga 
paggamit sa Hebreohanon ug Gregong mga termi- 
no nga gihubad nga “espiritu” ug pangunang na- 
langkit sa gininhawa o sa hangin nga naglihok 
maoy susama kaayo sa Cebuano nga mga ekspres- 
yon. Busa, kita maghisgot bahin sa usa ka tawo nga 
'hanginon, o nagpakitag kalmadong espiritu’ o 
“adunay daotang espiritu.” Kita maghisgot bahin sa 
'pagpahugno sa espiritu sa usa ka tawo, sa diwa 
nga siya gipaluya ug gipahigawad. Maylabot sa 
pagpadapat ngadto sa usa ka pundok sa mga tawo 
ug sa nagpatigbabaw nga puwersa nga nagpalihok 
kanila, kita mahimong magphisgot sa 'pagduyog sa 
espiritu sa okasyon, o kita mahimong maghisgot 
sa "magubtanong espiritu nga nag-impluwensiya 
kanila. Sa simbolikong paagi kita maghisgot sa usa 
ka “espiritu sa pagkadiskontento" o sa “hangin sa ka- 
usaban ug rebolusyon nga mihuros sa usa ka na- 
sod.’ Niining tanan, ang atong gipasabot mao ang 
dili makita ug nagalihok nga puwersa nga anaa sa 

mga tawo, nga nagpalihok kanila sa pagsulti ug sa 
pagbuhat ingon sa ilang gihimo. 

Sa susama, mabasa nato ang bahin sa “kapaitan 
sa espiritu” ni Isaac ug Rebeca tungod sa pagmin- 
yo ni Esau sa Hitihanon nga mga babaye (Gen 26: 
34, 35) ug bahin sa kasubo sa espiritu nga nangi- 
babaw kang Ahab, nga tungod niini siya nawad-an 
ug gana nga mokaon. (1Ha 21:5) Ang usa ka “espi- 
ritu sa pangabugho” makaaghat sa usa ka tawo sa 
paglantaw sa iyang asawa uban ang katahap, nga 
magpasaka pa gani ug mga sumbong sa pagpana- 
paw batok kaniya.---Num 5:14, 30. 

Ang pangunang kahulogan sa puwersa nga nag- 
palihok ug “nagtukmod” o “nag-aghat” sa mga li- 
hok ug sinultihan sa usa ka tawo makita usab sa 
paghisgot kang Josue ingong “usa ka tawo nga 
may espiritu” (Num 27:18), ug kang Caleb ingong 
nagpasundayag ug “lahi nga espiritu” gikan nia- 
nang sa kadaghanan sa mga Israelinhon nga na- 
ngahadlok sa daotang taho sa napulo ka espiya. 
(Num 14:24) Si Elias maoy usa ka tawo nga tugob 
sa panukmod ug puwersa sa iyang masibotong 
pag-alagad sa Diyos, ug si Eliseo nangayog duha 
ka bahin sa espiritu ni Elias ingong iyang manunu- 
nod. (2Ha 2:9, 15) Si Juan nga Tigbawtismo nagpa- 
sundayag sa samang kusganon nga panukmod ug 
hilabihang kasibot nga gipakita ni Elias, ug tungod 
niini si Juan adunay gamhanang impluwensiya sa 
iyang mga mamiminaw, busa ikaingon nga siya 
miabot “uban sa espiritu ug gahom ni Elias.” (Luc 
1:17) Sa kasukwahi, ang bahandi ug kaalam ni So- 
lomon nakapahingangha kaayo sa rayna sa Sheba 
nga tungod niana “wala nay espiritu diha kaniya.” 
(1Ha 10:4, 5) Niining samang paninugdang kahulo- 
gan, ang espiritu sa usa ka tawo mahimong “mapa- 
lihok' (1Cr 5:26; Esd 1:1, 5; Hag 1:14; itandi ang Ecc 
10:4), ‘masamok' o ‘malagot’ (Gen 41:8; Dan 2:1, 3; 
Buh 17:16), mapuypoy' (Huk 8:3), ‘masakit,’ malu- 
ya (Job 7:11; Sal 142:2, 3; itandi ang Ju 11:33; 
13:21), mahimong ‘mabuhi pag-usab” o “mapalig- 
on” (Gen 45:27, 28; Isa 57:15, 16; 1Co 16:17, 18; 2Co 
7:13; itandi ang 2Co 2:13). 

Kasingkasing ug espiritu. Ang kasingkasing 
sagad nalangkit sa espiritu, nga nagpakita sa usa 
ka tinong relasyon. Sanglit ang mahulagwayong 
kasingkasing gipakita nga may katakos sa paghu- 
nahuna ug pagdasig, ug mahimong suod nga ika- 
langkit sa mga emosyon ug pagbati (tan-awa ang 
KASINGKASING), kini dayag nga adunay dakong ba- 
hin sa pagkaugmad sa espiritu (ang nangibabaw 
nga kiling sa panghunahuna) nga gipakita sa usa 
ka tawo. Duyog nga gihisgotan sa Exodo 35:21 ang 
kasingkasing ug espiritu nga nag-ingon nga “ang 
matag usa kansang kasingkasing nagtukmod kani- 
ya,... ang matag usa kansang espiritu nagdasig 
kaniya,” nagdalag mga amot alang sa pagtukod sa 

tabernakulo. Sa baylo, sa pagkasayod bahin sa 
gamhanang mga buhat ni Jehova alang sa Israel, 
ang “mga kasingkasing sa mga Canaanhon nanga- 
tunaw ug walay kaisog o espiritu nga mipadayag 
taliwala kanila,’ sa ato pa, walay pangaghat sa pag- 
himog aksiyon batok sa Israelinhong kasundalo- 
han. (Jos 2:11; 5:1: itandi ang Eze 21:7.) Gihisgotan 
usab ang bahin sa “kasakit sa kasingkasing ug pag- 
kahugno sa espiritu” (Isa 65:14) o ang susamang 
mga ekspresyon. (Itandi ang Sal 34:18, 143:4, 7: Pr 
15:13.) Dayag nga tungod sa gamhanang implu- 
wensiya sa nagalihok nga puwersa sa hunahuna, si 
Pablo nagtambag: “Magbag-o kamo diha sa puwer- 
sa nga nagpalihok [porma sa pneu'ma] sa inyong 
kaisipan, ug magsul-ob sa bag-ong pagkatawo nga 
gilalang sumala sa kabubut-on sa Diyos sa matuod 
nga pagkamatarong ug pagkamaunongon.”---Efe 4: 
23, 24. 

Kusganong gipasiugda ang pagkahinungdanon 
sa pagkontrolar sa espiritu sa usa ka tawo. “Ang 
tawo nga walay pagpugong sa iyang espiritu maoy 
ingon sa siyudad nga nalusotan, nga walay paril.” 
(Pr 25:28) Sa dihang masuko, ang usa ka tawo ma- 
himong molihok ingon sa usa ka hungog nga ma- 
hinaykon nga “nagpagula sa tibuok niyang espi- 
ritu, samtang ang maalamon “nagpakalma niini 
hangtod sa kataposan.” (Pr 29:11: itandi ang 14: 
29, 30.) Gitugotan ni Moises nga siya masuko pag- 
ayo sa dihang ang mga Israelinhon 'nagpayugot sa 
iyang espiritu” sa usa ka higayon, ug “nagpahina- 
yak siya sa pagsulti pinaagi sa iyang mga ngabil,” 
nga nakadaot mismo kaniya. (Sal 106:32, 33) Busa, 
“siya nga mahinay sa kasuko mas maayo pa kay 
sa tawong gamhanan, ug siya nga nagapugong 
sa iyang espiritu kay niadtong nagbihag sa usa 
ka siyudad.” (Pr 16:32) Ang pagkamapainubsanon 
mahinungdanon alang niini (Pr 16:18, 19, Ecc 7: 
8, 9), ug ang usa nga “mapainubsanon sa espiritu 
makahupot ug himaya.” (Pr 29:23) Ang kahibalo 
ug ang katakos sa pag-ila makahimo sa usa ka 
tawo nga "mabugnaw sa espiritu, sa pagpugong sa 
iyang dila. (Pr 17:27: 15:4) Si Jehova “nagatimbang 
sa mga espiritu” ug nagahukom niadtong wala 
"magbantay sa ilang kaugalingon labot sa ilang es- 
piritu. —Pr 16:2, Mal 2:14-16. 

Espiritu nga gipakita sa usa ka pundok sa 
mga tawo. Maingon nga ang usa ka indibiduwal 
mahimong magpakitag usa ka espiritu, ang usa ka 
grupo o pundok sa katawhan mahimong magpa- 
sundayag usab ug usa ka espiritu, usa ka nangiba- 
baw nga kiling sa panghunahuna. (Gal 6:18, 1Te 
5:23) Ang Kristohanong kongregasyon kinahang- 
lang mahiusa sa espiritu, nga nagpabanaag sa es- 
piritu sa ilang Ulo, si Kristo Jesus.---2Co 11:4; Flp 
1:27: itandi ang 2Co 12:18, Flp 2:19-21. 

Si Pablo naghisgot sa “espiritu sa kalibotan” nga 
sukwahi sa espiritu sa Diyos. (1Co 2:12) Ubos sa 
pagkontrolar sa Kaaway sa Diyos (1Ju 5:19), ang 
kalibotan nagpakita ug espiritu nga nagpahimuot 
sa mga tinguha sa makasasalang unod, sa pagka- 
hakog, nga nagpahinabog pakig-away sa Diyos. 
(Efe 2:1-3, San 4:5) Sama sa dili-matinumanong Is- 
rael, ang hugaw nga panukmod sa kalibotan nag- 
pasiugda sa pakighilawas, sa pisikal man o espiritu- 
wal, uban sa idolatriya.---Os 4:12, 13: 5:4; Zac 13:2: 
itandi ang 2Co 7:1. 


ESPIYA. Mga tawo nga mokuhag impormas- 
yon pinaagi sa sekretong pag-obserbar. Gikan sa 
gikampohan sa Israel sa Kamingawan sa Paran, ni- 
adtong 1512 W.K.P., si Moises nagpadala ug 12 ka 
pangulo (naghawas sa tanang tribo gawas sa tribo 
ni Levi) sa pagsusi sa yuta sa Canaan. Kini gitugo- 
tan ni Jehova tungod sa hangyo sa mga Israelin- 
hon, nga nag-ingon: “Magpadala kita ug mga tawo 
una kanato aron masusi nila ang yuta alang kana- 
to ug magbalita kanato mahitungod sa dalan nga 
atong pagaagian ug sa mga siyudad nga atong pa- 
gaadtoan.” (Deu 1:22, 23) Lagmit nga nagbulag- 
bulag nga tinagurha, sila mipanaw latas sa yuta 
hangtod sa A “sa pagsulod sa Hamat” ug sa K pai- 
ngon sa dagat. (Num 13:21, tan-awa ang HAMAT, 
HAMATIHANON.) Sa pagbalik, bisan tuod ang tanan 
nagkauyon nga ang yuta tinuod gayod nga “nagaa- 
gay sa gatas ug dugos,” napulo sa mga espiya ang 
mihatag ug taho nga nagpakitag kawalay pagtuo 
nga nakapahadlok sa mga Israelinhon. Si Josue ug 
Caleb lamang ang midasig kanila sa pag-adto sa 
yuta ug sa pagpanag-iya niini. Tungod sa kawalay 
pagtuo sa Israel nga naimpluwensiyahan sa dao- 
tang taho, ang Diyos naghukom nga ang tanang la- 
laki nga 20 anyos pataas mamatay sa kamingawan 
sulod sa 40-ka-tuig nga yugto sa paglatagaw. Si Jo- 
sue ug Caleb wala ilakip kanila, ug ang tribo ni Levi 
wala iapil..—Num 13:1-33, 14:6-38, Deu 1:24-40. 

Si Josue nagpadalag duha ka espiya tabok 
sa Jordan aron mangespiya sa Jerico niadtong 
1473 W.K.P. Si Rahab nga pampam mitabang sa 
mga espiya ug naluwas uban ang iyang panimalay 
sa dihang ang Jerico napukan. (Jos 2:1-24, 6:1, 22- 
25: Heb 11:31) Ang ubang mga pananglitan sa pag- 
pangespiya gihisgotan sa Maghuhukom 1:22-26, 
18:1-10, 14, 17: 1 Samuel 26:4. Ang mga mensahe- 
ro ni David ngadto kang Haring Hanun sa Ammon 
giakusahan nga mga espiya ug gipanamastama- 
san. (2Sa 10:1-7) Si Absalom nagpadalag mga espi- 
ya sa tibuok Israel, dili aron sa pagkuhag impor- 
masyon alang sa iyang pakigkunsabo batok kang 
David kondili aron sa pagkuhag tigpaluyo alang sa 
iyang subersibong kawsa.---2Sa 15:10-12. 


[Gipadayon sa panid 753] 


Ang Pagsakop sa mga Israelinhon sa Yutang Saad 

Mga Nasod nga Nag-okupar sa Yuta 

nga Gihatag sa Diyos Ngadto sa Israel 


SA DIHANG gihatag ni Jehova 
sa Israel ang yuta nga iyang gi- 
saad kang Abraham, ang mga 
nasod nga daotan sa moral 
maoy nag-okupar niana. Prang- 
ka nga gitaho sa Bibliya nga 
gimando sa Diyos nga laglagon 
ang maong daotang mga na- 
sod, ug iyang gitudlo ang mga 
Israelinhon ingong mga tig- 
pahamtang ug silot. (Deu 7:2) 
Gisaway kini sa daghang kriti- 
ko. Ang uban mapainubsanong 
miila nga dili gayod angayan 
ang dili-hingpit nga mga tawo 
nga mobarog ingong mga mag- 
huhukom sa Diyos. (Itandi ang 
Eze 18:29.) Ilang gitinguha nga 
masabtan ang mga pamaagi sa 
Diyos. Unsay ilang nakat-onan? 
Tin-awng gipasundayag nii- 
ni nga rekord nga ang tanang 
katawhan manubag sa Magla- 
lalang sa katawhan, si Jehova 
nga Diyos, sila may pagtuo 
man kaniya o wala. Gipakita ni- 
ini nga ang Diyos mapailobon 
apan wala usab magpakabu- 
ta sa kasaypanan. (Gen 15:16) 
Tin-awng gipakita niini nga 
gitugyan ni Jehova sa mga gini- 
kanan ang responsibilidad alang 
sa ilang mga anak, wala niya 
ipahigawas ang mga ginikanan 
niini nga responsibilidad ug sa 
ingon nagtugot kanilang mo- 
bati nga ang ilang mga buhat 


Kon Nganong Sila Gilaglag 
Moral nga kadunotan. (Lev 18:3-25) 
Espiritistikanhong mga buhat. 

(Deu 18:9-12) 

Makauulawng idolatriya. (Ex 23:23, 24: 
34:11-16: Deu 7:1-5: 1Ha 21:26) 


nag-apektar lamang sa ilang 
kaugalingon. (Deu 30:19: Jos 
10:40) Gipakita usab niini 
nga ang tanang motalikod sa 
ilang daotang dalan ug mosim- 
ba kang Jehova makalingkawas 
sa kalaglagan.-- Jos 6:25; 9:3- 
10:11. 

Tin-awng gipaila sa Bibliya 
ang daotang mga buhat nga 
gibuhat sa mga molupyo sa 


Canaan. Ang Halley's Bible Hand- 
book (1964, p. 161) mihinapos: 
“Ang mga arkeologo nga nag- 
kalot sa mga kagun-oban sa 
mga siyudad sa Canaan nahi- 
bulong kon nganong sila wala 
dayon laglaga sa Diyos.” Ang 
leksiyon tin-aw: Dili tugotan 
ni Jehova nga magpadayon sa 
walay kataposan ang pagkadao- 
tan. 


JEBUSIHANON 
HITIHANON 


AMORIHANON 


YON, 


ta 
HIVIHANON “Na, 


PERIZIHANON 


Ang mga bantayog ni Tanit ug 
Baal, uban sa estatwa ni Tanit (ang 
katumbas ni Astoret), nakalotan sa 
usa ka sementeryo duol sa Cartago 
(Tunisia, Amihanang Aprika) 


Ang sementeryo diin 
nakaplagan ang mga 
bukog sa linibong 
kabataan nga gihalad 
ngadto sa diyosa nga si 
Tanit. Ang mga 
marinero nga 
taga-Fenicia 
(Canaanhon) mao ang 
nagdala dinhi niining 
mapintas nga 
relihiyosong mga 
rituwal. Ang maong 
makapazibo nga dapit 
nagsilbing usa ka 
monyumento sa 
pagkadaotan sa 
mga Canaanhon 


Ang Yuta nga Gihatag sa Diyos Ngadto sa Israel 

ANG yuta nga gihatag sa Diyos 
ngadto sa Israel maoy usa gayod 
ka maayong yuta. Sa dihang si 
Moises nagpadalag mga espiya 
nga nag-una sa nasod aron 
suhiron ang Yutang Saad ug 
aron makakuhag pipila gikan 

sa mga abot niini, sila mipauli 
nga nagdalag mga igos, mga 
granada, ug usa ka bugway sa 
ubas nga dako kaayo mao nga 
duha ka tawo ang nagpas-an 
niini pinaagig yayongan! Bisan 
tuod sa kahadlok sila miatras 
gumikan sa kakulang ug 
pagtuo, sila mitaho: Ang yuta 
“sa pagkatinuod nagaagay sa 
gatas ug dugos.”- Num 13: 

23, Philo 


Sa wala pa sila sa kataposan 
mosulod sa yuta, ang tigpamaba 
ni Jehova nagpasalig sa ka- 
tawhan: “Si Jehova nga imong 
Diyos magdala kanimo ngadto 
sa usa ka maayong yuta, usa 
ka yuta sa bul-oganang mga 
walog sa tubig, sa mga tubod 
ug sa halawom nga katubigan 
nga nagaagay diha sa patag sa 
walog ug sa bukirong rehiyon, 
usa ka yuta sa trigo ug seba- 
da ug sa mga paras ug sa mga 
igos ug sa mga granada, usa 
ka yuta sa lana nga olibo ug 
sa dugos . . . diin dili ka makula- 
ngan sa bisan unsa, usa ka yuta 
diin ang mga bato puthaw ug 
gikan sa mga bukid ikaw mag- 


mina ug tumbaga.” (Deu 8:7-9) 
Hangtod karong adlawa, ang 
yuta padayong namunga nga 
madagayaon. 

Ang katahom ug kaanindot 
nianang karaan nga yutang 
saad makapainteres kanato 
karong adlawa. Ngano? Tungod 
kay ang Mesiyanikong mga 
tagna naggamit sa kadagaya 
nga gipanalangin ni Jehova sa 
karaang Israel aron iilustrar 
kon unsa ang buhaton sa 
Diyos alang sa tanang 
katawhan ilalom sa pagmando 
ni Jesu-Kristo, ang “Prinsipe 
sa Pakigdait.”--Isa 9:6; Sal 67: 
A-T 0 TAO: 


Kini maoy usa ka yuta nga nagaagay sa gatas... 


. ug usa ka 
dapit nga dagaya 
sa ihalas nga 


Kini maoy usa ka natubigan 
pag-ayo nga yuta 


Nakaplagan nila nga 
kini maoy usa ka yuta sa trigo... 


. . ug gikan sa 
kaumahan niini sila 
nag-ani ug sebada 


Ang mga parasan niini namungag 
daghang ubas--ug gikan niini 
gihimo ang bino nga nagpalipay sa 
ilang mga kasingkasing 


Ang kahoyng igos, nga gipabilhan tungod sa lamiang 
mga bunga niini, nahimong simbolo sa malinawon, 
mauswagong mga kahimtang 


Ang mga kahoyng 
olibo nagpatunghag 
lana--ang makuhang 
lana gikan sa usa ka 
kahoy igo na alang 
sa tibuok pamilya 


Gikan sa mga granada gihimo 
ang makarepreskong ilimnon 


Mga Maghuhukom Nagluwas sa Israel 743 


Gikan sa Pagpanglupig 


ANG basahon sa Mga Maghu- | nan ang kaaway, sa dihang ang Mga Maghuhukom ug ang 
hukom maoy usa ka kulbahinam | Israel mapainubsanong maghi- Ilang mga Kalamposan 
nga rekord sa mga kalampo- | nulsol sa ilang daotang mga Abala Huk 12:13-15 
san sa mga tawong may binuhatan ug mosalig gayod Barak Huk 4:1-5:31 
pagtuo nga gitudlo ni Jehova kang Jehova, ang Maghuhu- Ehud a 3:12-30 
aron sa pagluwas sa Israel gi- kom magluwas kanila. Kini nga Cain Huk a to 
kan sa pagpanglupig. Ang mga | basahon sa Bibliya naghatag ka- | | Ibzan Huk 12:8-10 
nanglupig naggikan sa lainla- | nato ug pasiunang talan-awon Jair Huk 10:3-5 
k 3 Ak Jepte Huk 10:6-12:7 
ing mga dapit, dili kanunayng | sa mas dakong kaluwasan nga Otniel Huk 3:7-11 
pareho ang mga dapit diin nag- | itagana sa Diyos alang sa iyang Samgar Huk 3:31 
alagad ang mga Maghuhukom. | mga alagad pinaagi sa iyang Samson Huk 13:1-16:31 
A bi k Tola Huk 10:1, 2 
pan, bisan unsa pa ka gamha- | Anak. 

Teritoryo sa mga Tribo sa Israel 

Si Jehova mismo ang naglatid sa 
mga utlanan sa Yutang Saad. 
Naghatag usab siya ug mga di- 
reksiyon labot sa pagbahinbahin 
sa yuta alang sa mga tribo sa 
Israel. Ang mga banay gihata- 
gan ug espesipikong mga pahat 
sa yuta, ug kini nga mga pahat 
gipanalipdan alang sa umaabot 
nga mga kaliwatan. Ang gihimo 
ni Jehova sa karaang Israel nag- 

Sakop nga mga Siyudad sa Simeon 
Sakop nga mga Siyudad sa Manases 

Panahon ni David 745 


SI David nga anak nga lalaki 

ni Jese maoy usa ka talagsaong 
maghohoni, magbabalak, mang- 
gugubat, ug estadista. Apan ang 
pagkaprominente ni David diha 
sa Kasulatan maoy tungod ga- 
yod sa iyang relasyon sa Diyos. 
Si Jehova nagtawag kaniya nga 
“usa ka tawo nga gikahimut- 
an sa akong kasingkasing.”--Buh 
13:22, 1Sa 13:14. 

Gipili sa Diyos si David 
ingong umalabot nga hari sa Isra- 
el sa dihang siya usa pa lamang 
ka batan-ong magbalantay. Wala 
madugay human niadto, uban sa 
bug-os nga pagsalig kang Jehova, 
si David maisogong miatubang 
ug mipatay sa Filistehanong hi- 
gante nga si Goliat, ingon sa 
gilarawan dinhi. Hinunoa, si Ha- 
ring Saul nasina sa nagkadakong 
kabantog ni David, ug si David 
napugos sa pagkinabuhi ingong 
kagiw. Sulod niining masula- 
yong panahon si David nagtagik 
sa daghang kinasingkasing nga 
mga salmo, nga naghatag ug ka- 
hupayan sa mga magbabasa sa 
Bibliya bisan hangtod karong ad- 
lawa. 


Sa dihang nahimo na siyang 
hari, si David nakigbahin sa ma- 
kasaysayanhong mga panghitabo 
sa nasod: ang mga utlanan sa Is- 
rael gipasangko hangtod sa ilang 
gisaad nga mga kinutoban. Ang 
arka sa pakigsaad gidala sa Je- 
rusalem. Gilatid ang mga plano 
alang sa usa ka mahimayaong 
templo ni Jehova. Labi pang hi- 
nungdanon mao ang pakigsaad 
sa Diyos kang David sa pagba- 
ngon ug usa ka permanenteng 
magmamando diha sa iyang ha- 
rianong linya. (2Sa 7:12-16) 
Kini nga pakigsaad nagpunting 
sa tibuok-yuta nga pagmando ni 
Jesu-Kristo.--Rom 1:3, Luc 1:32. 


MGA DAPIT DIHA SA MAPA 
Uban ang Nalangkit nga mga Teksto 


Adulam ISa 22:1-5 
Betlehem ISa 16:1-13, 18, 19 
Carmelo ISa 25:2-42 
Flah 

(Ubos nga Patag) ISa 17:2-52 
En-gedi ISa 24:1-22 
Gat ISa 17:4, 52: 21:10-15: 

27:2-4 

Gibea ISa 22:6-18 
Hores ISa 23:15-18 
Jerusalem ISa 17:54 
Keila ISa 23:1-13 
Maon ISa 23:24-28: 25:2 
Moab ISa 22:3, 4 
Nob ISa 21:1-9: 22:18, 19 
Paran 

(Kamingawan) ISa 25:1 
Rama ISa 19:18-24: 28:3 
Ziklag ISa 27:5-28:2: 30:1-8, 

26: 2Sa 1:1-16 

Zip 

(Kamingawan) ISa 23:14, 15, 19-24: 


26:1-25 


Paghari ni 
David 


Bkd. Gilbo 


Gabaon Geba 
e e 


Baale-juda è eBahurim 


im? 
Baal-perazim Serasalem 
° Betlehem 


® Tekoa 
“Hebron 


° Ziklag 


Rama 
Gibea, 
G so Nob 
2E% Jerusalem 
N Gat! G4, ® Betlehem 
Y @ Adulam 
9 ° Keila 
met En-gedi 
g Carmelo = 
Ziklag? Mai | 
MOAB 
ES i 
KA v 
KA 
Kan Sayong Kinabuhi 
a ni 
David 
e. 
Abel-bet-maaca 
i MGA DAPIT DIHA SA MAPA 
MAACA Uban ang Nalangkit nga mga Teksto 
Abel-bet- 
maaca 2Sa 20:14-22 
Ammon 2Sa 10:1-14: 12:26-31 
Baale-juda 2Sa 6:2-4 
J Baal-perazim 1Cr 14:8-12 
5 Bahurim 2Sa 3:13-16; 16:5-13 
Betlehem 1Cr 11:16-19 
5 J oLo-debar Gabaon 2Sa 2:12-17; 20:8-10 
R o Rogelim Gat 1Cr 18:1; 20:5-8 
B Geba 2Sa 5:22-25 
z Gesur 2Sa 3:3; 13:37, 38 
3 Gezer 2Sa 5:22-25 
Gilboa (Bkd.) 1Cr 10:1-6 
Hebron 2Sa 2:1-4, 11: 3:2-5, 12, 
Mah aim 20-27, 32: 4:8-12: 
NT 5:1-5: 15:7-10: 
/ QO 1Cr 12:23-40 
Raba 5 Jerusalem 2Sa 5:5-10, 13-16; 
psi 11:1-12:14: 15:13-17: 
sg 1Cr 15:1-17:27: 
21:16-28 
Lo-debar 2Sa 9:1-5 
Maaca 2Sa 10:6-8 
Mahanaim 2Sa 2:8-10; 17:24-29 
Moab 1Cr 18:2 
Raba 2Sa 11:1, 14-25; 12:26-31 
Rogelim 2Sa 19:31, 32 
Tekoa 2Sa 14:1-4 
Ziklag 2Sa 1:1-16 


Kamingawan sa Juda. Pinaagi sa pagtago sa 
mga langob ug mga yungib niining mga 


dapita, si David nakaikyas kang Haring Saul 


N 


MT Nd 


Aa 


FY- Y 
mo aa! 


Usa ka dalan sa karaang Hebron, 
ang siyudad diin gidihogan si David 
ingong hari sa mga tawo sa Juda 

Siyudad ni David (sa habagatan sa 
Patukoranan sa Templo) sumala sa makita 
karong adlawa, dinhi si David nagmando 
ingong hari sulod sa 33 ka tuig 


Paghari ni Solomon 


748 


ANG paghari ni Haring Solomon 
naghatag kanato ug matagnaong 
pasiklap sa umaabot. Panahon sa 
iyang harianong pagmando ang 
Israel nakaabot sa kinatayukto- 
kan niini kon bahin sa bahandi 
ug himaya. Si Solomon maoy usa 
ka maalamong hari ug batid nga 
organisador. Gitukod niya ang 
usa ka halangdong templo alang 
kang Jehova, lainlaing mga bil- 
ding sa kagamhanan, ug usa ka 
harianong palasyo, ingon sa gi- 
pakita sa ubos. Giestablisar niya 
ang administratibong mga distri- 
to nga nagrelibohay sa pagtagana 
ug nagkadaiyang pagkaon alang 
sa panimalay sa hari sa bisan un- 
sang panahon. 


Ang pagmando ni Solomon 
maoy usa ka panahon sa tinu- 
od nga kalinaw ug kasegurohan. 
Kini naglandong gayod sa mali- 
nawong paghari sa Mesiyas, 
kinsa “aduna unyay mga sakop 
gikan sa usa ka dagat ngadto sa 
laing dagat ug gikan sa Suba [sa 
FEuprates | hangtod sa mga kina- 
tumyan sa yuta. — Sal 72:8. 


Ezion-geber 


Tadmor 
e 


Dominyo ni 


SOLOMON 


E Dapit nga Sakop ni Solomon 


Administratibong mga Distrito 


Balay sa Lasang 
sa Lebanon 
Balay sa Anak nga 
Babaye ni Paraon 


Palasyo ni Portiko sa 
Solomon mga Haligi 


Portiko 
sa Trono 


Dakong 


Sawang - 


Panahon sa paghari ni Solomon, 
ang Juda ug Israel nagpuyo sa 
kasegurohan--sa malarawanong 
pagkasulti, ang matag usa ilalom sa 
iyang kaugalingong paras ug ilalom 
sa iyang kaugalingong kahoyng igos 
(1Ha 4:25) 


Bisan ang mga 
magmamando sa ubang 
kayutaan miadto aron sa 
pagpaminaw sa iyang 
kaalam (1Ha 4:34: 10:1) 


Ang Templo nga Gitukod ni Solomon 750 


Si Solomon nagtukod ug usa 
ka templo alang kang Jehova 
a sa dihang ang Israel mipuyo na 
sa Yutang Saad ug napanag-iya 
ang siyudad nga sa ulahi 
gibutangan ni Jehova sa iyang 
ngalan. Ang arkitekto mao si 
Jehova mismo. Ang amahan ni 
Solomon, si David, nakadawat 
sa “plano sa arkitektura sa 
tanang butang .. . pinaagi 

sa pagdasig.” (1Cr 28:11, 12) 
Kapin sa 180,000 ka tawo 
ang nagtrabaho sulod sa pito 
ka tuig ug tunga sa pagtukod 
sa templo, nga naghuman niini 
Bo... 1027 W.K.P. (1Ha 5: 
13-16, 6:1, 38) Ang templo, 


NG sama sa tabernakulo nga nauna 
pan | enS h s 
; | on naghawas sa “matuod 
tolda,” ang espirituwal nga 


y Jehova.— Heb 8:1-5; 
9:2- B. 

Mga Lawak- 
kan-anan 

Tumbaga 

Porti 

ati 


Sawang 


Ang ground plan o plano sa katukoran (sa 
wala) sa templo ug ang sulod nga sawang. 
Ang dagway sa sulod sa templo (sa ubos) 
naghatag kanatog ideya sa katahom niining 
halangdong tinukod. Ang mga bungbong sa 
sulod maoy hinimo sa sedro nga gikulitan ug 
mga kerubin, mga kahoyng palma, ug mga 
bulak: ang mga bungbong ug kisame 
gihaklapan ug bulawan ug giadornohan ug 
mga mutya 


y 

Siyudad sa Jerusalem (David/Solomon) 752 


ANG karaang Jerusalem mao 
ang dapit nga gipili ni Jehova 
nga maanaa ang iyang ngalan. 
(2Cr 6:6) Kini nahimong sen- 
tro sa putling pagsimba ug sa 
pangagamhanan sa Israel. Ang 
mga hari nga nagmando sa Jeru- 
salem gikaingon nga naglingkod 
“sa trono ni Jehova.”--1Cr 
2923 


Giilog ni Haring David ang 
salipdanan sa Bukid sa Zion gi- 
kan sa mga Jebusihanon ug 
gihimo kini nga iyang kaulo- 
han. Gipadako ni Solomon ang 
siyudad ug gipalig-on kini hang- 
tod sa kinapungkayan sa 
himaya niini, gitukoran kini ug 
usa ka halangdong templo ug 
maanindot nga mga bilding sa 
kagamhanan sa ibabaw sa Bukid 
sa Moria ug sa mga bakilid niini. 
Ang Jerusalem maoy usa ka siyu- 
dad nga suod nga nalangkit sa 
ngalan ni Jehova. 


Kini makatabang kanato sa 
pagsabot kon nganong ang 
Jerusalem gihatagan ug dakong 
kadungganan diha sa tagna sa 
Bibliya. Kini nagsilbing usa ka 
tukmang simbolo sa langitnong 
bahin sa organisasyon ni Jehova 
ug sa iyang Mesiyanikong 
Gingharian diha sa mga kamot 
ni Jesu-Kristo. 


Mga Numero Diha sa Mapa 


(1) Ang Templo. (2) Dakong Sawang. 

G) Portiko sa Trono. (4) Portiko sa mga 
Haligi. (5) Balay sa Lasang sa Lebanon. 
(6) Palasyo ni Solomon. (7) Balay sa Anak 
nga Babaye ni Paraon. (8) Hagdanan 
Paingon sa Sawang sa Templo. (9) Palasyo 
ni David. (10) Tolda Alang sa Arka. 

(11) Ganghaan sa Tubig. (12) Ganghaan 
sa Tuboran. (13) Ganghaan sa Kasadpan. 
(14) Ganghaan sa Karnero. (15) Ganghaan 
sa Pag-usisa. (16) Ganghaan sa Kabayo. 

Si apostol Pablo misulat bahin sa iyang pagdu- 
aw sa Jerusalem uban ni Bernabe ug Tito, nga 
nag-ingon nga niadtong panahona dihay “mini 
nga mga igsoong gipasulod sa hilom, nga miyuhot 
aron mangespiya sa among kagawasan nga among 
nabatonan nga nahiusa kang Kristo Jesus.”---Gal 
2:1-5. 


ESPONGHA. Ang kusog mosuhop, hunit, ma- 
unat-unat nga kalabera sa usa ka hayop sa dagat 
nga kasagarang makaplagan sa katubigan sa sidla- 
kang Dagat Mediteranyo ug sa ubang mga dapit. 
Ang mga espongha lagmit mabatonan (niadtong 
unang panahon sama karong adlawa) sa mga tig- 
salom nga manomanong magkuha niini gikan sa 
mga bato sa ilawom sa katubigan. Human kini nga 
hayop mamatay ug madunot sulod sa kalabera ni- 
ini, ang espongha hugasan pag-ayo hangtod nga 
ang kalabera na lang ang mahibilin. 

Tungod kay kini kusog mosuhop ug mopagawas 
ug mga likido, kini himalitan kaayo sa karaang ka- 
panahonan. Samtang si Jesu-Kristo gibitay diha sa 
estaka sa pagsakit, siya gihatagan ug aslom nga 
bino nga gipatuhop sa usa ka espongha nga gibu- 
tang sa tumoy sa usa ka tangbo.---Mat 27:48, Mar 
15:36; Ju 19:29. 


ESTACTE. Ang mga tinulo nga estacte (Heb., 
na-taph) maoy lakip sa mga sambog sa insenso 
nga alang lamang sa sagradong paggamit. (Ex 
30:34) Ang kaamgid nga berbo niini nagkahulo- 
gang “motulo.” (Huk 5:4) Ang Gregong Septuagint 
naghubad niining pulonga nga sta-kte, nga nagka- 
hulogang “lana sa mira,” gikan sa Gregong berbo 
nga stazo, “motulo.” Busa ang Hebreohanon ug 
Grego nga mga termino nagpaila nga kini maoy 
usa ka balsamo nga mitulo gikan sa salongon nga 
mga kahoy. Ang Latin nga Vulgate naghubad nii- 
ning pulonga nga stacte. 

Dili matino kon unsang espesipiko nga kahoy 
ang nagpatunghag estacte. Lakip sa gituohang 
mga tinubdan niini mao ang Sidlakanhong kahoy 
nga tam-is ug tagok (Liquidambar orientalis) ug 
ang kahoykahoy nga mastic pistacia (Pistacia len- 
tiSCUS). 


ESTADIO. Ang gihubad nga Gregong pulong 
(sta'di-on) nagtumong sa sukod sa gitas-on o sa gi- 
sangkaron sa usa ka butang nga katumbas sa 
185 m (625 Romanhong p; 606.75 Ingles nga p) o 
1⁄ sa Romanhong milya. (Ang Romanhong milya 
maoy katumbas sa 1,479.5 m; 4,854 p.) (Pin 14:20, 
21:16) Kini mao ang gibanabanang gitas-on sa At- 
tic ug sa Romanhong estadyum. Lahi kini sa mo- 
dernong estadio nga 201 m (660 p). Sa 1 Corinto 
9:24 ang terminong stadi-on (estadyum) gihubad 
nga “lumba,” sanglit ang gitas-on sa Gregong lum- 


ESTAKA SA PAGSAKIT 


baanan maoy usa ka estadyum. Apan, ang es- 
tadyum nga lumbaanan sa Olimpiada sa aktuwal 
maoy 192 m (630 p). 


ESTAKA SA PAGSAKIT. Usa ka instru- 
mento sama niadtong gikamatyan ni Jesu-Kristo 
pinaagi sa paglansang. (Mat 27:32-40, Mar 15:21- 
30, Luc 23:26, Ju 19:17-19, 25) Sa klasikal nga Gre- 
go ang pulong (stau'ros') nga gihubad nga “estaka 
sa pagsakit” diha sa Bag-ong Kalibotang Hubad pa- 
ngunang nagtumong sa usa ka tul-id nga estaka, o 
usok, ug walay ebidensiya nga ang mga magsusu- 
lat sa Kristohanon Gregong Kasulatan migamit ni- 
ini aron ipasabot ang usa ka estaka nga may bala- 
bag.---Tan-awa ang PAGLANSANG, Int, pp. 1149-1151. 

Ang librong The Non-Christian Cross, ni John 
Denham Parsons, nag-ingon: “Walay bisan usa ka 
tudling-pulong diha sa daghang sinulat nga nag- 
langkob sa Bag-ong Tugon, nga, diha sa orihinal 
nga Grego, nagpakitag bisan dili-direktang ebiden- 
siya nga ikaingong ang stauros nga gigamit sa kaso 
ni Jesus maoy lahi kay sa ordinaryong stauros; ila- 
binang dili ikaingon nga kini naglangkob, dili sa 
usa ka pirasong kahoy, kondili sa duha ka pirasong 
kahoy nga gilansang nga nagkuros. ... Usa ka da- 
kong sayop gayod sa atong mga magtutudlo nga 
hubaron ang pulong nga stauros ingong 'krus' sa 
dihang maghubad sa Gregong mga dokumento 
sa Simbahan ngadto sa atong lumad nga pinulo- 
ngan, ug paluyohan kana nga buhat pinaagi sa 
pagbutang ug ‘krus’ diha sa atong mga leksikon 
ingong mao ang kahulogan sa stauros nga walay 
pagpatin-aw pag-ayo nga kana dili gayod mao ang 
pangunang kahulogan sa maong pulong sa mga 
adlaw sa mga Apostoles, ug wala mahimong pa- 
ngunang kahulogan niini bisan hangtod sa du- 
gayng panahon human niana, ug kini nakabaton 
lamang ug kahulogan nga ingon niana, kon ugaling 
nakabaton man gayod, tungod lamang kay, bisan 
ug walay nagapaluyong ebidensiya, sa usa ka kata- 
rongan ug sa lain gituohan nga ang partikular 
nga stauros nga diha niana gipatay si Jesus maoy 
ingon niana ug porma.”---London, 1896, pp. 23, 24. 

Kon Nganong si Jesus Kinahanglang Mama- 
tay Diha sa Estaka. Sa panahon nga si Jehova 
nga Diyos mihatag sa iyang balaod ngadto sa mga 
Israelinhon, sila nag-obligar sa ilang kaugalingon 
sa pagsunod sa mga gipangayo niini. (Ex 24:3) 
Apan, ingong mga kaliwat sa makasasalang si 
Adan, dili sila makahimo sa pagsunod niini sa 
hingpit nga paagi. Tungod niini sila nailalom sa 
tunglo sa Balaod. Aron mahanaw kining linaing 
tunglo gikan kanila, si Jesus kinahanglang bitayon 
diha sa estaka sama sa usa ka tinunglong kri- 
minal. Mahitungod niini si apostol Pablo misulat: 
“Ang tanan nga nagasalig sa mga buhat sa balaod 


ESTAOL 


nailalom sa tunglo: kay nahisulat: “Tinunglo ang 
matag usa nga wala magpabilin sa tanang butang 
nga nahisulat diha sa linukot nga basahon sa Bala- 
od aron sa pagbuhat niini.’ . . . Pinaagi sa pagpalit, 
gipagawas kita ni Kristo gikan sa tunglo sa Balaod 
pinaagi sa pagkahimong tinunglo inay nga kita, tu- 
ngod kay kini nahisulat: “Tinunglo ang matag tawo 
nga gibitay sa estaka.' "---Gal 3:10-13. 

Mahulagwayong Paggamit. Ang “estaka sa 
pagsakit” usahay nagpasabot sa mga pag-antos, 
kaulaw, o pagsakit nga nasinatian tungod sa pag- 
kahimong sumusunod ni Jesu-Kristo. Matod pa ni 
Jesus: “Si bisan kinsa nga dili magadawat sa iyang 
estaka sa pagsakit ug magasunod kanako dili-takos 
kanako.” (Mat 10:38: 16:24, Mar 8:34: Luc 9:23, 
14:27) Ang ekspresyong “estaka sa pagsakit” giga- 
mit usab sa samang paagi sa paghawas sa kamata- 
yon ni Jesus diha sa estaka, nga tungod niana 
posible ang pagkatubos gikan sa sala ug ang pag- 
kapasig-uli ngadto sa Diyos.--1Co 1:17, 18. 

Ang kamatayon ni Jesus diha sa estaka sa pag- 
sakit mao ang pasikaranan sa paghanaw sa Balaod, 
nga maoy nagpahimulag sa mga Hudiyo gikan sa 
mga dili-Hudiyo. Busa, pinaagi sa pagdawat sa 
pagpasig-uli nga gipaposible tungod sa kamatayon 
ni Jesus, ang mga Hudiyo ug mga dili-Hudiyo ma- 
himo nang “usa ka lawas ngadto sa Diyos pinaagi 
sa estaka sa pagsakit.” (Efe 2:11-16, Col 1:20, 2:13, 
14) Kini nahimong usa ka bato nga kapandolan 
alang sa daghang mga Hudiyo, sanglit sila miinsis- 
tir nga ang pagtuli ug ang padayong pagtuman sa 
Moisesnong Balaod mahinungdanon aron makaba- 
ton ug pag-uyon sa Diyos. Tungod niana si apostol 
Pablo misulat: “Mga igsoon, kon ako nagwali pa gi- 
hapon ug pagtuli, nganong ginalutos pa man giha- 
pon ako? Kon mao, sa pagkatinuod, ang kapando- 
lan sa estaka sa pagsakit nahanaw na.” (Gal 5:11) 
“Silang tanan nga buot mohimog maanindot nga 
dagway diha sa unod mao ang nagpugos kaninyo 
sa pagpatuli, aron lamang sila dili lutoson tungod 
sa estaka sa pagsakit ni Kristo, si Jesus. Dili gayod 
unta mahitabo nga ako manghambog, gawas la- 
mang sa estaka sa pagsakit sa atong Ginoong Jesu- 
Kristo, nga pinaagi kaniya ang kalibotan nalansang 
nganhi kanako ug ako ngadto sa kalibotan.” (Gal 6: 
12, 14) Tungod sa pagsugid sa kamatayon ni Jesus 
diha sa estaka sa pagsakit nga maoy bugtong pasi- 
karanan alang sa pagbaton ug kaluwasan, si Pablo 
gilutos sa mga Hudiyo. Ingong resulta niini nga 
pagsugid, alang sa apostol ang kalibotan daw sa- 
mag gilansang, gihukman, o namatay, samtang 
ang kalibotan naglantaw kaniya uban ang pagdu- 
mot, ingong usa ka kriminal nga gilansang diha sa 
estaka. 

Ang mga tawo nga midawat sa Kristiyanidad 
apan sa ulahi miliso ngadto sa usa ka imoral nga 

paagi sa pagkinabuhi nagpamatuod sa ilang kauga- 
lingon nga “mga kaaway sa estaka sa pagsakit ni 
Kristo.” (Flp 3:18, 19) Ang ilang mga buhat nagpa- 
sundayag nga sila walay pagpabili sa mga kaayo- 
han nga miresulta tungod sa kamatayon ni Jesus 
diha sa estaka sa pagsakit. Sila “nagyatak sa Anak 
sa Diyos" ug “nag-isip nga ordinaryog bili ang dugo 
sa pakigsaad nga pinaagi niini gibalaan sila. ---Heb 
10:29. 


ESTAOL [lagmit, Dapit sa Pagpakisayod [sa Di- 
yos]]. Usa ka siyudad diha sa Sepela nga gipahat 
ngadto sa Juda. (Jos 15:20, 33) Sa ulahi gitala kini 
nga usa ka lungsod sa utlanan sa Dan. (Jos 19:40, 
41) Si Maghuhukom Samson unang gipalihok sa es- 
piritu ni Jehova niining dapita, ug sa dihang siya 
namatay siya gilubong dinhi. (Huk 13:25; 16:31) 
Ang 5 ka Danhanon nga nangespiya sa Lais ug ang 
600 nga miilog niini human niadto naggikan sa Es- 
taol ug Zora.--Huk 18:1, 2, 7, 11, 27. 

Kasagarang gituohan sa mga eskolar nga ang 
Estaol mao ang dili-bug-os naokupar nga presen- 
teng-adlaw nga dapit sa Eshwa' (Eshta'ol). Nahi- 
mutang kini sa ibabaw sa usa ka patag nga bato 
nga mga 21 km (13 mi) sa K sa Jerusalem. 


ESTAOLINHON [Taga- (Iya sa) Estaol]. Ang 
Judeanhong mga molupyo sa Estaol nga naggikan 
kang Sobal pinaagi sa mga banay ni Kiriat-jearim. 
— 1Cr 2:53. 


ESTAQUIS [Uhay]. Usa ka membro sa Kristo- 
hanong kongregasyon sa Roma sa mga 56 K.P. nga 
kaniya naghisgot si Pablo ingong “akong hinigug- 
ma” ug kaniya siya nagpadala ug mga pangomos- 
ta.--Rom 16:9. 


ESTATERO. Usa ka plata nga sensilyo nga gi- 
bayad para sa buhis sa templo alang kang Jesus ug 
sa iyang apostol nga si Pedro. Katumbas kini sa 
upat ka drakma, nga katumbas usab sa mga upat 
ka adlaw nga suhol sa maong panahon. (Mat 17:24, 
27) Daghang eskolar nagtuo nga kini mao ang te- 
tradrakma nga gigama didto sa Antioquia, Sirya, o 
didto sa Tiro. Ang tetradrakma sa Tiro, nga halos 
susama kadako sa tunga sa dolyar nga sensilyo sa 
Tinipong Bansa, adunay kinulit nga ulo sa diyos 
nga si Melkart diha sa atubangang bahin niini, ug 
sa likod nga bahin niini mao ang usa ka agila nga 
nagbatog diha sa timon sa barko, ug may inskrip- 
siyon nga mabasang “Ang Tiro nga Balaan ug Dili 
Mabuntog.” Ang dagway ni Emperador Agusto 
makita diha sa tetradrakma sa Antioquia. 


ESTEBAN [gikan sa lintunganayng pulong 
nga nagkahulogang “purongpurong: dayandayang 
lukong"]. Ang unang Kristohanong martir. Bisag 
Grego ang iyang ngalan, siya maoy usa sa mga 

matinumanon nga Hudiyong nahibilin nga mida- 
wat ug misunod sa Mesiyas.---Buh 7:2. 

Iyang Pagkatudlo sa Usa ka Linaing Minis- 
teryo. Ang ngalan ni Esteban unang mitungha 
diha sa asoy sa Bibliya maylabot sa pagkatud- 
lo sa mga lalaki alang sa linaing mga kaakohan 
sa pag-alagad diha sa Kristohanong kongregas- 
yon sa Jerusalem. Ang asoy mabasa: “Karon ni- 
adtong mga adlawa, sa nagkadaghan ang mga 
tinun-an, dihay pagbagulbol sa nagsultig-Grego 
nga mga Hudiyo batok sa nagsultig-Hebreohanon 
nga mga Hudiyo, tungod kay ang ilang mga ba- 
bayeng balo nataligam-an man sa adlaw-adlaw 
nga pagpang-apod-apod.” Nakita sa mga aposto- 
les nga angayng tagdon kining mga butanga, ug 
ilang gisugo ang kongregasyon: “Busa, mga igsoon, 
pangita ug pito ka lalaki sa inyong taliwala nga 
napanghimatud-ang maayo, puno sa espiritu ug 
kaalam, aron among itudlo sila ibabaw niining hi- 
nungdanong atimanonon.” Dayon kining kuwalipi- 
kadong mga lalaki gipili ug gitudlo sa mga aposto- 
les.---Buh 6:1-6. 

Busa natudlo si Esteban sa usa ka ministeryo sa 
linaing paagi. Siya ug ang unom pa nga gitud- 
lo ibabaw “niining hinungdanong atimanonon,” sa 
pag-apod-apod ug mga suplay sa pagkaon, lagmit 
maoy mga ansiyano na, o mga magtatan-aw. Kini 
nga mga lalaki maoy “puno sa espiritu ug kaalam,” 
nga gikinahanglan niining partikular nga emer- 
hensiya, kay kini naglangkit dili lamang sa pag- 
apod-apod sa mga suplay sa pagkaon (lagmit sa 
mga lugas ug sa ubang pangunang mga kinahang- 
lanon) kondili sa pagdumala usab. Ang buluhaton 
niini nga mga lalaki lagmit naglakip sa pagpamalit, 
paghupot ug mga talaan, ug uban pa. Busa, bisan 
tuod ang maong buluhaton, kon dili ra kaayo bug- 
at o ubos sa ubang mga kahimtang, mahimong 
ipadumala tingali sa usa ka di-a'konos, usa ka “mi- 
nisteryal nga alagad,” dili sa usa ka magtatan-aw, 
o ansiyano, ang kahimtang dinhi seryoso, nga may 
suliran ug mga panaglalisay nga nahitabo na diha 
sa kongregasyon. Busa gikinahanglan niini ang 
mga lalaking may maayong panghukom, maala- 
mon, masinaboton, ug may kasinatian. Ang de- 
pensa ni Esteban atubangan sa Sanhedrin nagpa- 
kita sa iyang mga kuwalipikasyon. 

Samtang nag-atiman niining tinudlong minis- 
teryal nga mga buluhaton, masibotong gipadayon 
ni Esteban ang iyang Kristohanong pagsangyaw. 
Ang tigtala sa kasaysayan nga si Lucas nagtaho 
nga “si Esteban, nga puno sa pagkamapuangoron 
ug gahom,” ug “naghimog dagkong mga tilimad- 
on ug mga ilhanan taliwala sa katawhan,” hilabi- 
hang gisupak sa mga Hudiyo nga sakop sa gitawag 
ug Sinagoga sa mga Tawong Gipagawas ug sa 


ESTEFANAS 


uban nga gikan sa Asia ug Aprika. Apan si Esteban 
namulong nga puno sa kaalam ug espiritu mao nga 
sila wala makasugakod batok kaniya. Sama sa gi- 
buhat kang Jesus, ang mga kaaway hilom nga 
nagpatunghag bakakon nga mga saksi aron isum- 
bong ug pagpasipala si Esteban atubangan sa San- 
hedrin.--Tan-awa ang TAWONG GIPAGAWAS, TAWONG 
GAWASNON. 

Iyang Depensa Atubangan sa Sanhedrin. 
Maisogong giasoy ni Esteban ang mga pagpakigla- 
bot sa Diyos sa mga Hebreohanon sukad sa pana- 
hon sa ilang katigulangang si Abraham, ug siya 
mihinapos uban ang kusganong mga akusasyon 
batok sa iyang mamiminaw nga mga pangulo sa 
relihiyon. Samtang sila nasakitan pag-ayo sa ka- 
singkasing tungod sa pagkatinuod sa mga akusas- 
yon ug nagpakagot sa ilang mga ngipon batok ka- 
niya, si Esteban gipaboran sa Diyos pinaagi sa usa 
ka panan-awon bahin sa himaya sa Diyos ug kang 
Jesus nga nagbarog sa tuong kamot sa Diyos. Sa 
iyang paghubit sa panan-awon, ang katigoman na- 
ninggit ug nagdungan sa paghasmag kaniya ug 
nag-abog kaniya sa gawas sa siyudad. Dayon, nag- 
pahiluna sa ilang mga besti diha sa tiilan ni Saulo, 
ilang gibato si Esteban hangtod nga namatay. Sa 
hapit nang “matulog sa kamatayon,' si Esteban mi- 
ampo: “Jehova, ayaw idat-og kanila kining salaa.” 
Miabot ang pipila ka masimbahong mga tawo ug 
naglubong kaniya ug nagminatay tungod sa iyang 
kamatayon. Ang dakong paglutos miulbo batok sa 
mga Kristohanon, nga nagpatibulaag kanila (bisan 
tuod ang mga apostoles nagpabilin ra sa Jerusa- 
lem) ug miresulta sa pagkaylap sa maayong balita. 
--Buh 6:8-8:2, 11:19, 22:20. 

Ang asoy ni Esteban nga gipahayag sa atuba- 
ngan sa Sanhedrin naglakip sa daghang kamatuo- 
ran mahitungod sa Hudiyohanong kasaysayan nga 
dili makita diha sa Hebreohanong Kasulatan: Ang 
Ehiptohanong edukasyon ni Moises, ang iyang pa- 
ngedarong 40 sa dihang siya mikalagiw sa Ehipto, 
ang 40-ka-tuig nga gidugayon sa iyang pag-estar 
sa Midian sa wala pa mobalik sa Ehipto, ug ang pa- 
pel sa mga manulonda sa paghatag sa Moisesnong 
Balaod.---Buh 7:22, 23, 30, 32, 38. 

Si Esteban mao ang unang nagpamatuod nga 
iyang nakita, diha sa usa ka linaing panan-awon, si 
Jesus nga mibalik ngadto sa langit ug diha sa tu- 
ong kamot sa Diyos, ingon sa gitagna sa Salmo 
110:1.--Buh 7:55, 56. 


ESTEFANAS [gikan sa lintunganayng pu- 
long nga nagkahulogang “purongpurong: dayan- 
dayang lukong"]. Usa sa hamtong nga mga mem- 
bro sa kongregasyon sa Corinto, ang kaulohan sa 
Romanhong lalawigan sa Acaya sa habagatan sa 


ESTEMOA, ESTEMO 


Gresya. Si Pablo personal nga nagbawtismo sa pa- 
nimalay ni Estefanas ingong mga “unang bunga” 
sa iyang ministeryo sa maong lalawigan. (1Co 
1:16, 16:15) Mga lima ka tuig sa ulahi, sa mga 
55 K.P., si Estefanas, duyog sa duha ka ubang ig- 
soon gikan sa Corinto, miduaw kang Pablo sa Efe- 
so, ug lagmit pinaagi kanila nga si Pablo nahiba- 
lo sa makapasubong mga kahimtang nga iyang 
gisulat diha sa iyang unang kanonikal nga sulat 
ngadto sa mga taga-Corinto. (1Co 1:11: 5:1, 11:18) 
Dugang pa, lagmit pinaagi usab sa ilang mga ka- 
mot nga kining sulata gipadala ngadto sa Corinto. 
— 1Co 16:17. 


ESTEMOA, ESTEMO [lagmit, Dapit sa Pag- 
patalinghog [nga mao, sa pulong sa Diyos]]. 

1. Anak nga lalaki ni Isba o, lagmit, usa ka 
lungsod sa Juda nga daghan sa mga molupyo ni- 
ini naggikan kang Isba.— 1Cr 4:17. 

2. Usa ka Maacatnon ug kaliwat ni Hodias. 
— 1Cr 4:19. 

3. Usa ka lungsod sa bukirong rehiyon sa Juda, 
gitawag usab ug Estemo. Bisan ug sa sinugdan 
kini gihatag ngadto sa Juda, human niadto kini 
gipahat, lakip sa mga sibsibanan niini, ngadto 
sa mga Levihanon. (Jos 15:50; 21:14; 1Cr 6:57) 
Kini maoy katumbas sa modernong balangay sa 
es Samu" (Eshtemoa'), nga nahimutang nga mga 
15 km (9 mi) sa HHK sa Hebron. Tingali kini mao 
ra usab ang Num. 1. 

Ang Estemoa maoy usa sa mga dapit nga nagka- 
nunayan si David ingong usa ka kagiw, ug human 
sa iyang kadaogan batok sa bandido nga mga 
Amalekanhon, siya nagpadalag usa ka gasa gikan 
sa mga inagaw ngadto sa iyang mga higala didto. 
— 1Sa 30:26-28. 


ESTER. Usa ka ilo nga Hudiyong dalaga sa tri- 
bo ni Benjamin kansang Hebreohanong ngalan 
maoy Hadassa (nga nagkahulogang “Mirto"): usa 
ka kaliwat taliwala niadtong gipapahawa gikan sa 
Jerusalem uban ni Haring Jehoiakin (Jeconias) ni- 
adtong 617 W.K.P. (Est 2:5-7) Siya maoy anak nga 
babaye ni Abihail nga uyoan ni Mardokeo. (Est 
2:15) Ang iyang magbalantay mao ang iyang ma- 
gulang nga ig-agaw nga si Mardokeo, usa sa “mga 
alagad sa hari nga diha sa ganghaan sa hari” sa 
palasyo sa Susan sa panahon sa paghari sa Per- 
sianhong hari nga si Ahasuero (Jerjes I, sa ikali- 
mang siglo W.K.P.). (Est 2:7: 3:2) Human papaha- 
waa ni Ahasuero ang iyang rayna nga si Vasti 
tungod sa pagkadili-masinugtanon, siya nagsugo 
nga tigomon ang tanang matahom nga mga ulay 
alang sa usa ka yugto sa espesyal nga pagmasahe 
ug pagpatahom, aron ang hari magpili ug ipuli 
kang Vasti ingong rayna. Si Ester maoy usa sa gi- 

dala ngadto sa balay sa hari ug gipaatiman kang 
Hegai nga magbalantay sa mga babaye. Ubos sa 
sugo ni Mardokeo, iyang gililong nga siya usa ka 
Hudiyo. (Est 2:8, 10) Si Ester gipili ingong rayna 
sa ikapitong tuig sa paghari ni Ahasuero. (Est 2: 
16, 17) Sa tibuok panahon, siya kanunayng na- 
kigkomunikar kang Mardokeo, nga nagsunod sa 
iyang tambag. Siya namulong ngadto sa hari sa 
ngalan ni Mardokeo sa dihang nadiskobrehan ni 
Mardokeo ang usa ka laraw batok sa hari.--Est 2: 
20, 22. 

Sa ika-12 nga tuig ni Ahasuero, si Haman nga 
Agagihanon, kinsa mao ang primer ministro, nag- 
laraw sa paglaglag sa tanang Hudiyo sa 127 ka sa- 
kop nga mga distrito sa imperyo. Siya nakadawat 
ug awtorisasyon gikan sa hari sa pagpagula ug 
mando aron ipatuman kini. (Est 3:7-13) Sa pagli- 
hok subay sa impormasyon ug tambag ni Mardo- 
keo, gibutyag ni Ester ngadto sa hari ang daotang 
katuyoan sa laraw ni Haman. Ang reaksiyon ni 
Haman nakadugang sa kasuko sa hari, ug si Ha- 
man gibitay. (Est 4:7-7:10) Ang hari, tungod sa 
hangyo ni Ester, nagpagula ug ikaduhang mando 
nga nag-awtorisar sa mga Hudiyo sa pagpakig- 
away aron sa pagluwas sa ilang kinabuhi sa adlaw 
nga gitakda nga sila pamatyon. (Est 8:3-14) Tu- 
ngod sa sugo sa hari ug tungod sa kahadlok kang 
Mardokeo, kinsa mipuli kang Haman ingong pri- 
mer ministro, ang mga gobernador ug mga opis- 
yal sa imperyo mitabang sa mga Hudiyo aron ma- 
batonan ang bug-os nga kadaogan batok sa ilang 
mga kaaway. (Est 9) Ang mga instruksiyon ni 
Mardokeo, nga gipamatud-an ni Ester, nagsugo sa 
mga Hudiyo nga saulogon ang Pista sa Purim ma- 
tag tuig, usa ka kostumbre nga gisunod hangtod 
niining adlawa.---Est 9:20, 21, 29. 

Bisan tuod ang basahon ni Ester wala maghis- 
got sa ngalan sa Diyos, dayag nga makita sa mga 
buhat ni Mardokeo ug Ester nga silang duha maoy 
matinumanong mga alagad sa matuod nga Diyos 
nga si Jehova. Si Ester nagpakitag mga hiyas sa 
usa nga nagasalig sa balaod sa Diyos. Siya “nindot 
ug lawas ug matahom sa panagway” (Est 2:7), 
apan labing mahinungdanon mao nga siya nagpa- 
sundayag sa dayandayan sa “natago nga pagkata- 
wo sa kasingkasing pinaagi sa dili-madunot nga 
sapot sa malinawon ug malumong espiritu.” (1Pe 
3:4) Busa siya nakabaton sa pabor ni Hegai, ang 
magbalantay sa mga babaye, ingon man sa hari 
mismo. Wala niya isipa nga mas mahinungdanon 
ang maanindot nga dayandayan ug, uyon niana, 
“wala siyay laing gihangyo gawas sa kon unsay gi- 
hisgotan ni Hegai.” (Est 2:15) Siya nagpakitag ta- 
lagsaong taktika ug pagpugong sa kaugalingon. 
Siya mapinasakopon sa iyang bana nga si Ahasue- 

ro, nga miduol kaniya nga mataktikanhon ug ma- 
tinahoron sa dihang ang iyang kinabuhi ug ang 
kinabuhi sa iyang katawhan nameligro. Siya nag- 
pakahilom kon maalamon ang paghimo niini apan 
namulong nga maisogon ug walay kokahadlok kon 
kini gikinahanglan ug diha sa hustong panahon. 
(Est 2:10, 7:3-6) Iyang gidawat ang tambag gikan 
sa iyang hamtong nga ig-agaw nga si Mardokeo, 
bisan pag ang pagsunod niana nagpameligro sa 
iyang kinabuhi. (Est 4:12-16) Ang iyang gugma 
ug pagkamaunongon alang sa iyang katawhang 
mga Hudiyo, nga usab maoy katawhang gipakig- 
saaran sa Diyos, gipasundayag sa dihang siya 
milihok alang sa ilang kaayohan.--Tan-awa ang 
MARDCKEO Num. 2. 


ESTER, BASAHON NI. Usa ka basahon sa 
Hebreohanong Kasulatan, nga ang titulo niini gi- 
kuha gikan sa ngalan sa pangunang karakter nii- 
ni, bisan tuod ang ubang mga kopya sa Latin nga 
Vulgate nagtawag niini nga “Ahasuero” pinasukad 
sa Persianhong hari nga gihisgotan sa makadag- 
han diha sa asoy. Ang mga Hudiyo nagtawag ni- 
ini nga Meghillath” 'Ester' o sa yano ang Meghil- 


ESTER, BASAHON NI 


lah, nga nagkahulogang “linukot nga basahon,” 
tungod kay alang kanila kini mismo maoy usa ka 
bililhon kaayo nga linukot nga basahon. 

Ang Magsusulat sa Basahon. Ang Kasula- 
tan wala maghisgot kon kinsa ang nagsulat sa ba- 
sahon ni Ester. Giingon sa pipila ka eskolar nga 
kini nga basahon iya ni Esdras, apan ang gibug- 
aton sa ebidensiya nagpunting kang Mardokeo. Si 
Mardokeo anaa sa kahimtang nga masayod sa ta- 
nang gagmayng mga detalye nga gihisgotan diha 
sa asoy bahin sa iyang personal nga mga kabala- 
ka ug kang Ester, sa mga gibuhat sa mga sakop 
sa pamilya ni Haman, ug ilabina kon unsay nahi- 
tabo didto sa kastilyo sa Susan. Human sa pagtu- 
boy kaniya ingong primer ministro sa Persian- 
hong kagamhanan siya adunay awtoridad nga 
makabasa sa opisyal nga mga dokumento nga gi- 
hisgotan diha sa asoy, ug sama kang Daniel, Es- 
dras, ug Nehemias nga nahimong mga opisyal sa 
kagamhanan sa Persia sulod sa ubang mga yugto 
sa panahon ug misulat ug mga basahon sa Bibli- 
ya nga naghubit sa relasyon sa mga Hudiyo uban 
niana nga gahom sa kalibotan, si Mardokeo usab 


MGA PANGUNANG 


PUNTO SA ESTER 


Usa ka tin-aw kaayo nga asoy kon sa unsang paagi si Ester, nga 
giniyahan sa iyang mas magulang nga ig-agawng si Mardokeo, 
gigamit sa Diyos sa pagluwas sa mga Hudiyo gikan sa pagkapuo 

Dayag nga gisulat ni Mardokeo, ug nagkobre sa 493 hangtod sa 
mga 475 W.K.P. 


Si Ester nahimong rayna sa Susan 

Sa dihang si Haring Ahasuero (dayag nga si Jerjes I) nagpata- 
wag kang Rayna Vasti panahon sa usa ka bangkete sa hari 
aron iyang ikapasigarbo ang kaanyag sa rayna, siya nagdu- 
mili gayod sa pag-adto, gitangtang siya sa hari sa pagkaray- 
na (1:1-22) 

Si Ester gipili taliwala sa tanang uban pang matahom nga 
mga ulay sa gingharian ug gihimong rayna; tungod sa sugo 
ni Mardokeo, wala niya ipadayag nga siya usa ka Hudiyo 
(2:1-20) 

Si Haman nakigkunsabo aron puohon ang mga Hudiyo, 
apan nabalit-ad ang kahimtang 

Si Haman nga Agagihanon gibayaw sa hari ibabaw sa tanang 
uban pang mga prinsipe, apan si Mardokeo midumili sa pag- 
yukbo kaniya (3:1-4) 

Kay nasuko tungod sa pagdumili ni Mardokeo, gilaraw ni Ha- 
man nga puohon ang tanang Hudiyo sulod sa imperyo: ang 
hari naaghat sa pag-uyon, ang petsa gitakda, ug ang mando 
gipagula (3:5-15) 

Gisugo ni Mardokeo si Ester nga personal nga mangaliyupo sa 
hari, bisan tuod mahimong mameligro ang iyang kinabuhi tu- 
ngod sa pagpakig-atubang sa hari nga wala dapita (4:1-17) 


Si Ester paborableng gidawat sa hari, iyang gidapit ang hari 
ug si Haman sa usa ka bangkete, dayon iyang gihangyo 
nga sila mobalik pagkasunod adlaw para sa laing bangkete 
(5:1-8) 


Apan, nahugno ang kalipay ni Haman tungod kay si Mardokeo 
midumili na usab sa pagyukbo kaniya, busa si Haman nag- 
patindog ug usa ka habog kaayo nga estaka ug naglaraw sa 
pag-aghat sa hari sa pagbitay kang Mardokeo diha niana sa 
dili pa himoon ang bangkete pagkasunod adlaw (5:9-14) 

Nianang gabhiona, sa dihang dili makatulog ang hari, iyang gi- 
pabasa ang mga rekord ngadto kaniya, ug iyang nasayran 
nga si Mardokeo wala mahatagig ganti sa iyang pagpahibalo 
sa laraw nga pagpatay sa hari: sa dihang miabot si Haman 
pagkabuntag, ang hari nangutana kaniya kon unsay angayng 
buhaton sa pagpasidungog sa usa ka tawo nga gikahimut-an 
sa hari, kay naghunahuna nga siya ang maong tawo, si Ha- 
man naghatag ug hinobra nga mga sugyot; dayon si Haman 
mismo ang gisugo nga buhaton ang maong pasidungog sa 
publiko ngadto kang Mardokeo (6:1-13: 2:21-23) 


Didto sa bangkete niadtong adlawa, gibutyag ni Ester ngadto 
sa hari nga si Haman nagbaligya kaniya ug sa iyang kataw- 
han aron laglagon, tungod sa kasuko, ang hari nagsugo nga 
si Haman bitayon sa estaka nga iya mismong gipatindog 
alang kang Mardokeo (6:14-7:10) 

Gituboy sa taas nga puwesto si Mardokeo, ug naluwas 
ang mga Hudiyo 

Gihatag kang Mardokeo ang igtitimbre nga singsing sa hari 
nga gikuha gikan kang Haman (8:1, 2) 

Ubos sa pag-uyon sa hari, usa ka mando ang gipagula nga 
nagtugot sa mga Hudiyo sa pagdepensa sa ilang kaugalingon 
ug sa pagpatay sa ilang mga kaaway sa adlaw nga gitakda 
alang sa pagpamatay mismo kanila, linibo nga mga kaaway 
sa mga Hudiyo ang gipamatay (8:3-9:19) 

Gimando nga kini nga kaluwasan handomon kada tuig 
(9:20-32) 

Si Mardokeo nahimong ikaduha sa hari ug naningkamot alang 
sa kaayohan sa iyang katawhan (10:1-3) 


ESTER, BASAHON NI 


lagmit mao gayod ang misulat sa basahon ni Es- 
ter pinaagi sa panalangin ni Jehova. 

Makasaysayanhong mga Kahimtang. Ang 
asoy nagpunting sa panahon sa mga panghitabo 
niini sulod sa paghari ni Ahasuero nga nagmando 
samtang ang Persianhong Imperyo mikaylap gikan 
sa India hangtod sa Etiopia ug naglakip sa 127 ka 
lalawigan o sakop nga mga distrito. (Est 1:1) Kini 
nga mga kamatuoran ug ang paglakip niini ni Es- 
dras diha sa kanon nagpunting sa gikobrehan niini 
panahon sa paghari sa usa sa mosunod nga tulo ka 
hari nga nailhan sa sekular nga kasaysayan: Si Da- 
rio I nga Persianhon, si Jerjes I, ug si Artajer- 
jes Longimanus. Apan, si Dario I ug Artajerjes 
Longimanus nailhan nga mipabor sa mga Hudiyo 
una pa ang ika-12 nga tuig sa ilang mga paghari, 
nga dili mohaom kang Ahasuero sa basahon, sang- 
lit mopatim-aw nga siya dili kaayo sinati sa mga 
Hudiyo ug sa ilang relihiyon, ni siya nakiling sa 
pagpabor kanila. Busa, ang Ahasuero sa basahon 
ni Ester gituohan nga mao si Jerjes I, ang anak nga 
lalaki sa Persianhong hari nga si Dario nga Banto- 
gan. Gani, gihulipan sa ubang mga hubad (AT, Mo) 
ug “Jerjes” ang “Ahasuero” diha sa teksto. 

Diha sa basahon ni Ester ang mga tuig sa pag- 
hari niining haria lagmit nga giihap sukad sa pag- 
mando niya kauban sa iyang amahan nga si Dario 
nga Bantogan. Tungod kay ang unang mga pang- 
hitabo nga giasoy diha sa basahon ni Ester nahi- 
tabo sa ikatulong tuig sa iyang paghari ug ang 
ubang bahin sa asoy nagkobre sa nahibiling bahin 
sa iyang paghari, ang basahon dayag nga nag- 
kobre sa yugto sukad sa 493 W.K.P. hangtod sa 
mga 475 W.K.P.---Tan-awa ang PERSIA, PERSIANHON 
(Ang Paghari ni Jerjes ug ni Artajerjes). 

Ang basahon ni Ester gisulat human sa ika-12 
nga tuig ni Jerjes ug dayag nga sa pagkatapos sa 
paghari ni Jerjes (mga 475 W.K.P.). Ang tin-awng 
estilo sa pagsulat sa basahon nagpasabot nga ang 
magsusulat niini maoy usa ka saksing-nakakita. 
Dugang pa, ang kusganong pamatuod nga ang 
magsusulat adunay awtoridad nga makabasa sa 
mga dokumento sa kagamhanan (Est 10:2) nag- 
hatag niini ug dakong posibilidad nga ang basa- 
hon gisulat didto sa Susan sa lalawigan sa Elam, 
nga kaniadto bahin sa Persia. Ang Persianhon ug 
Caldeanhon nga mga pulong niini nga gisagolan 
ug Hebreohanon mohaom sa gihisgotan nga pa- 
nahon sa pagsulat niini maingon man sa yuta sa 
Persia ingong maoy dapit sa pagsulat. 

Lagmit gidala ni Esdras ang basahon gikan 
sa Babilonya ngadto sa Jerusalem niadtong 
468 W.K.P., kay ang Dakong Sinagoga sa Jerusa- 
lem naglakip niini diha sa kanon sa wala pa mata- 
pos ang yugto niini niadtong mga 300 W.K.P. 

Pagkatinuod ug Pagkakanonikal. Ang pag- 
kakanonikal sa basahon ni Ester giduhaduhaan sa 
pipila tungod kay kini wala kutloa o hisgoti diha 
sa Kristohanon Gregong Kasulatan. Apan kini dili 
konklusibo nga pagtutol, kay ingon usab niini ang 
mga kahimtang sa ubang mga basahon nga ang 
pagkakanonikal naestablisar pag-ayo, sama sa Es- 
dras ug Ecclesiastes. Si Melito sa Sardis, si Gregory 
sa Nazianzus, ug si Athanasius maoy apil niadtong 
wala maglakip niini gikan sa ilang mga listahan sa 
kanonikal nga mga basahon. Apan, si Jerome, Au- 
gustine, ug Origen naghisgot sa ngalan niini nga 
basahon. Kini anaa sa Chester Beatty nga koleksi- 
yon, diin ang mga basahon ni Ezequiel, Daniel, ug 
Ester makaplagan diha sa usa ka codex, nga lagmit 
gihipos sa unang katunga nga bahin sa ikatulong 
siglo K.P. Ang awtoridad niini daw wala duhaduhai 
sa mga Hudiyo o sa unang mga Kristohanon sa ka- 
tibuk-an. Diha sa ilang mga Bibliya ang mga Hudi- 
yo kasagarang nagbutang niini lakip sa Hagio- 
grapha (ang Mga Sinulat) tali sa Ecclesiastes ug 
Daniel. 

Ang apokripal nga mga dinugang sa ulahi gisal- 
ot diha sa basahon. Gituohan sa pipila ka eskolar 
nga kini nagsukad pa niadtong mga 100 W.K.P., 
mga 300 ka tuig human maestablisar ang kanon sa 
Hebreohanong Kasulatan, sumala sa tradisyonal 
nga panglantaw. 

Ang basahon ni Ester giingong naghingapin sa 
paghisgot sa usa ka bangkete nga milungtad ug 
180 ka adlaw sa ikatulo nga tuig sa paghari ni Aha- 
suero. (Est 1:3, 4) Apan, giingon nga ang maong 
dugay nga kombira gihimo aron maabiabi ang 
daghang opisyal gikan sa daghang lalawigan kinsa, 
tungod sa ilang mga katungdanan, dili dungan nga 
makatambong niini sa samang panahon. Sa pagka- 
tinuod, ang teksto wala moingon nga ang bangke- 
te milungtad sa ingon niana nga gidugayon, hinu- 
noa ang hari nagpakita kanila sa mga bahandi ug 
himaya sa iyang gingharian sulod sa 180 ka adlaw. 
Ang usa ka bangkete gihisgotan diha sa 1:3 ug 1:5. 
Lagmit nga dili duha ka bangkete ang gipasabot, 
kondili ang pito-ka-adlaw nga bangkete alang sa 
tanan diha sa kastilyo sa kataposan sa dakong pa- 
nagkatigom mao ang gitumong diha sa bersikulo 3. 
--Commentary on the Old Testament, ni C. Keil ug 
F. Delitzsch, 1973, Tomo III, Esther, pp. 322-324. 

Tungod kay ang basahon wala maghisgot nga di- 
rekta bahin sa Diyos, ang uban nag-ingon nga ang 
basahon dili relihiyoso. Bisan pa niana, kini naghis- 
got bahin sa pagpuasa ug usa ka “pagtuaw alang sa 
tabang" nga gihimo sa mga Hudiyo, nga nagpasa- 
bot ug pag-ampo. (Est 4:3, 16; 9:31) Dugang pa, 
adunay timailhan sa pagmaniobra sa Diyos sa mga 
panghitabo maylabot sa pagkawala-mahikatulog 

sa hari sa nahiangayng panahon (6:1) ug sa posib- 
leng paghisgot sa katuyoan sa Diyos bahin sa pag- 
karayna ni Ester. (4:14) Dugang pa, ang kama- 
tuoran nga si Mardokeo hugot nga midumili sa 
pagyukbo sa atubangan sa kaaway sa Diyos nga si 
Haman, kinsa ingong usa ka Agagihanon lagmit 
usa ka Amalekanhon nga harianog kagikan, maoy 
pamatuod nga si Jehova ang gisimba ni Mardokeo. 
—3: 1-6; Ex 17:14. 

Pamatuod sa kasaysayan ug arkeolohiya. 
Ang makasaysayanhon ug arkeolohikanhon nga 
mga kaplag naghatag ug dugang pamatuod sa 
pagkatinuod sa basahon ni Ester. Ang pipila ka pa- 
nanglitan igo na. Ang paagi sa pagpasidungog 
sa mga Persianhon sa usa ka tawo gihubit nga ti- 
nuod. (Est 6:8) Ang puti ug ang asul (o bayolet) 
maoy harianong Persianhon nga mga bulok. Sa Es- 
ter 8:15 atong mabasa nga si Mardokeo nagsul-ob 
ug “harianong sapot nga asul ug lino” ug usa ka 
kupo nga morado. 

Si Ester “mibarog sa sulod nga sawang sa balay 
sa hari atbang sa balay sa hari, samtang ang hari 
naglingkod sa iyang harianong trono didto sa hari- 
anong balay atbang sa ganghaan sa balay. Ug na- 
hitabo nga, sa pagkakita gayod sa hari kang Ester 
nga rayna nga nagbarog sa sawang, siya nakaba- 
ton ug pabor sa iyang mga mata.” (Est 5:1, 2) Ang 
mga pagpangubkob nagpadayag nga tukma ang 
gihubit nga mga detalye. Dihay usa ka agianan gi- 
kan sa Balay sa mga Babaye paingon sa sulod nga 
sawang, ug sa kilid sa sawang atbang sa agianan 
mao ang hawanan o lawak sa trono sa palasyo. 
Ang trono nahimutang sa taliwala sa layolayo nga 
bungbong, ug gikan niini nga bantaaw nga dapit 
ang hari mahimong makadungaw sa tabil nga 
nagsalipod ug makakita sa rayna nga naghulat nga 
atubangon sa hari. Ang dugang mga detalye sa ba- 
sahon nagpakita nga ang magsusulat sinati kaayo 
sa palasyo. Dayag nga ang mga pagtutol sa basa- 
hon nga kini kuno dili makasaysayanhon ug dili 
tukma kon bahin sa Persianhon nga mga batasan 
ug mga kostumbre walay basehanan. 

Ang lig-on kaayo nga ebidensiya sa pagkatinuod 
sa basahon mao ang Pista sa Purim, o mga Ripa, 
nga gisaulog sa mga Hudiyo hangtod niining adla- 
wa, sa panahon niini nga anibersaryo ang tibuok 
nga basahon pagabasahon diha sa ilang mga sina- 
goga. Ang usa ka inskripsiyon nga cuneiform nga 
dayag nga gikan sa Borsippa giingong naghis- 
got sa usa ka Persianhong opisyal nga ginganlag 
Marduka (Mardokeo?) nga didto sa Susa (Susan) 
sa pagkatapos sa paghari ni Dario I o sa pagsu- 
god sa paghari ni Jerjes I.--Zeitschrift für die alt- 
testamentliche Wissenschaft, 1940/41, Tomo 58, 
pp. 243, 244; 1942/43, Tomo 59, p. 219. 


ESTOIKO 


Ang basahon ni Ester bug-os nga nahiuyon sa 
ubang bahin sa Kasulatan ug nagsangkap sa mga 
asoy ni Esdras ug Nehemias pinaagi sa pag-asoy 
kon unsay nahitabo sa nadestiyerong katawhan sa 
Diyos didto sa Persia. Sama sa tibuok Kasulatan, 
kini gisulat aron sa paghatag ug pagdasig, paghu- 
pay, ug pagtudlo kanato.---Rom 15:4. 


ESTOIKO. Ang mga pilosopo nga nahibalag ni 
Pablo sa dihang siya nagsangyaw sa tiyanggihan 
sa Atenas. Bisan tuod ang ilang mga panglantaw 
medyo nausab sa paglabay sa panahon, sa pangu- 
na ang mga Estoiko nagtuo nga ang butang ug pu- 
wersa (kining naulahi usahay gitawag nga giya, 
katarongan, o Diyos) mao ang paninugdang mga 
prinsipyo sa uniberso. Alang sa mga Estoiko ang 
tanang butang, bisan ang mga bisyo ug kaligdong, 
maoy pisikal. Kay wala magtuo sa Diyos ingong 
Persona, ilang gituohan nga ang tanang butang 
maoy bahin sa usa ka dili-persona nga bathala ug 
ang tawhanong kalag naggikan sa maong tinub- 
dan. Kay naghunahuna nga ang kalag magpabiling 
buhi sa dihang mamatay ang lawas, ang pipila ka 
Estoiko nagtuo nga kini sa kapulihay malaglag 
uban sa uniberso, ang uban nagtuo nga sa katapo- 
san kini mahiusa pag-usab sa maong bathala. Ang 
mga Estoiko nagtuo nga aron makab-ot ang kina- 
tas-ang tumong, nga mao ang kalipay, kinahang- 
lang gamiton sa tawo ang iyang pangatarongan 
aron makasabot ug makapahiuyon sa mga balaod 
nga nagmando sa uniberso. Busa alang kanila ang 
pagpangagpas sa usa ka maligdong nga pagkina- 
buhi nagkahulogan sa “pagsunod sa kinaiyahan.' 
Ang tinuod nga maalamong tawo, sa ilang huna- 
huna, dili magtagad sa kasakit o kalipay, dili mag- 
depende sa bahandi o kakabos ug sa susamang bu- 
tang. Ilang gihunahuna nga ang kapalaran mao 
ang nagmando sa tawhanong mga kalihokan, ug 
kon ang mga suliran daw dili na mabangbang, ang 
pagtubok giisip nga dalawaton. 

Si Zeno sa Citium, Cipro, human makig-uban sa 
mga Cynic sulod sa usa ka panahon, nagpundar ni- 
ining laing tunghaan sa pilosopiya niadtong mga 
300 W.K.P. Ang iyang mga tinun-an nakabaton sa 
ngalan nga mga Estoiko gikan sa Stoa Poikile, ang 
pinintalang portiko sa Atenas diin siya nagtudlo. 
Ang pilosopiya sa mga Estoiko mas naugmad pa 
ilabina ni Cleanthes ug Chrysippus ug kaylap nga 
gidawat taliwala sa mga Grego ug mga Romano, 
ug ang mga sumusunod niini naglakip kang Sene- 
ca, Epictetus, ug sa Romanong emperador nga si 
Marcus Aurelius. Kini milambo hangtod sa mga 
300 K.P. 

Sama sa mga Epicureo, ang mga Estoiko wala 
motuo sa pagkabanhaw ingon sa gitudlo sa mga 
Kristohanon. Busa, sa dihang gimantala ni Pablo 


ESTON 


ang maayong balita mahitungod kang Jesus ug sa 
pagkabanhaw, ilang gitawag siya nga “witwitan” 
ug miingon nga siya daw “usa ka magmamantala 
sa langyawng mga bathala.” Sa ulahi, kay gida- 
la sa Areopago, si Pablo mikutlo sa mga sinulat 
sa mga Estoiko nga si Aratus sa Cilicia (diha sa 
iyang Phaenomena) ug Cleanthes (diha sa Hymn to 
Zeus), nga nag-ingon: “Kay pinaagi [sa Diyos] kita 
adunay kinabuhi ug naglihok ug naglungtad, ingon 
usab gayod sa gisulti sa pipila ka magbabalak sa in- 
yong taliwala, “Kay kita usab iyang kaliwat." ”---Buh 
17:17-19, 22, 28. 


ESTON. Anak nga lalaki ni Mehir; kaliwat ni 
Kelub sa tribo ni Juda.— 1Cr 4:1, 11, 12. 


ESTORAKE [Heb., liv:neh']. Ang ngalan niini 
nga tanom diha sa Hebreohanon nagkahulogang 
“puti,” ug ang susamang Arabikong pulong nga 
lubna gigamit alang sa kahoyng estorake (Styrax 
officinalis). Ang estorake motubo ingong usa ka 
taas nga kahoykahoy o gamayng kahoy, nga usa- 
hay mokapin sa 6 m (20 p) ang gitas-on. Daghan 
kini sa Sirya, diin kini gihimong mga sungkod ni 
Jacob (Gen 30:37), ug sa tibuok Palestina, nga sa- 
gad motubo diha sa ugang mga bakilid ug batoong 
mga dapit, diin gipabilhan ang landong niini. (Os 
4:13) Ang linginon nga mga dahon niini, nga mo- 
tubo diha sa tag-as ug lutay nga mga sanga, maoy 
berde sa ibabaw apan puti sa ilalom nga sama sa 
balhibo sa karnero. Ang matahom nga mga bulak 
nga puti ang mga gihay ug ang kahumot niini su- 
sama gayod sa mga bulak sa kahel. 


ESTRANYO. Tan-awa ang LANGYAW NGA PUMO- 
LUYO. 


ETAM. 

1. Ang gitala ni Moises nga ikaduhang dapit nga 
gikampohan sa dihang migula ang Israel gikan sa 
Ehipto. (Ex 13:20, Num 33:3-7) Didto sa Etam, “sa 
daplin sa kamingawan,” nga ang mga Israelinhon 
nag-usab sa ilang direksiyon, “mibalik” ngadto sa 
Pihahirot, diin didto sila mitabok sa dagat. (Num 
33:7, 8) Kini nagpakita nga ang Etam mao unta 
ang dapit nga ilang gawasan gikan sa Ehipto kon 
wala pa tultoli sa Diyos ang mga Israelinhon sa 
pag-usab sa ilang dalan. 

Tungod niini nga pagbalik giisip ni Paraon nga 
ang mga Israelinhon “nahisalaag diha sa kaminga- 
wan" ug kini nakaaghat kaniya sa paggukod kanila. 
Kini mitultol sa pagpahamtang sa Diyos ug paghu- 
kom sa mga Ehiptohanon didto sa Pulang Dagat. 
—Ex 14:1-4. 

Gipangangkon sa pipila ka eskolar nga ang Etam 
nahimutang sa sidlakang tumoy sa Wadi Tumilat, 
sa A sa Bitter Lakes. Apan, kini tungod kay ang 

Hebreohanong Etam ('Etham' ilang gilangkit sa 
Karaang Ehiptohanon nga pulong alang sa kuta 
(htm). Bisan pag husto ang maong paglangkit, 
adunay daghang dapit nga gipadapat ang maong 
Ehiptohanong ngalan. Sanglit ang Etam wala diha 
sa amihanang ruta pagawas sa Ehipto, nga motul- 
tol unta “agi sa yuta sa mga Filistehanon” (Ex 
13:17), ikaingon lamang nga kini nahimutang sa 
usa ka dapit nga A sa Pulang Dagat ug dayag nga 
anaa sa utlanan sa rehiyon sa kamingawan nga 
nagporma sa AK nga bahin sa Peninsula sa Sinai. 

Ang pagtandi sa Numeros 33:8 sa Exodo 15:22 
nagpakita nga ang rehiyon sa kamingawan duol sa 
Etam lagmit mao ang “kamingawan sa Sur.” O, kon 
kini nga mga ngalan dili mabaylobaylo, nan, de- 
pende kon unsang rehiyona ang mas dako, ang ka- 
mingawan sa Etam lagmit naglakip nianang sa Sur 
o dili kaha ang Etam mismo maoy bahin sa kami- 
ngawan sa Sur.---Tan-awa ang SUR. 

2. [Dapit sa mga Langgam nga Mandadagit]. 
Usa ka balangay sa mga Simeonhon sulod sa teri- 
toryo sa Juda. (1Cr 4:24, 32) Ang nahimutangan 
niini dili matino, bisan tuod gihunahuna kini sa pi- 
pila nga mao ang Tell “Eitum (Tel “Aitun), nga na- 
himutang sa sentro sa teritoryo sa Juda nga mga 
44 km (27 mi) sa K sa En-gedi ug may samang gi- 
lay-on sa HK sa Jerusalem. 

3. Ang dakong bato sa Etam, diin didto mipuyo 
si Samson human sunoga ang kaumahan sa mga 
Filistehanon. Gikan niining dakong bato, gikuha 
siya sa 3,000 ka tawo sa Juda, misugot nga gapo- 
son, ug gitugyan siya ngadto sa mga Filistehanon. 
(Huk 15:8-13) Bisan tuod dili matino ang nahimu- 
tangan sa dakong bato sa Etam, ang kalangkitan 
niini sa lungsod (ang Num. 4) dili bug-os nga ika- 
salindot. Apan, mga 4 km (2.5 mi) lamang sa SHS 
sa gituohang dapit sa gipuy-ang lungsod ni Sam- 
son sa Zora (Huk 13:2) mao ang ‘Araq Ismain, usa 
ka nag-inusara nga dakong bato nga may habog 
nga langob nga tataw kaayo ang Sepela sa ubos. 
Haom sa kahulogan sa ngalan, lagmit kini ang na- 
himutangan sa dakong bato sa Etam. 

4. Usa ka lungsod sa Juda nga lagmit nahimu- 
tang sa Khirbet el-Khokh, diha sa usa ka bungtod 
nga mga 2.5 km (1.5 mi) sa HK sa Betlehem. Lag- 
mit ang Etam ug Betlehem gipuy-an sa suod nga 
mga paryente. (1Cr 4:3, 4: tan-awa ang ATROT-BET- 
JOAB.) Sumala kang Josephus, si Haring Solomon 
sagad nga mosakay ug karo mabuntag gikan sa Je- 
rusalem nga mga 13 km (8 mi) paingon sa Etan 
(Etam), diin didto may mga tanaman ug mga sapa. 
(Jewish Antiquities, VIII, 186 [vii, 3]) Ang Etam gi- 
tukod pag-usab ug gipalig-on sa manununod ni So- 
lomon nga si Rehoboam. (2Cr 11:5, 6) Sumala sa 
Talmud, usa ka agianan sa tubig ang nagdugtong 


761 


sa Jerusalem sa usa ka tubod sa K sa Etam.--Babi- 
lonyanhong Talmud, Yoma 31a; Talmud sa Palesti- 
na (Jerusalem), Yoma 41a. 


ETAN [Malungtaron, Padayong Nag-agos]. 

1. Usa sa upat ka tawo kansang kaalam, bisan 
tuod dako, nalabwan ni Solomon. (1Ha 4:31) Kini 
nga Etan hayan mao ang magsusulat sa Salmo 89, 
sanglit ang superskripsiyon nagpaila kang Etan 
nga Ezrahanon ingong magsusulat niini. Sa 1 Cro- 
nicas 2:6, si Etan, Heman, Calcol, ug Dara tanan gi- 
hisgotan ingong mga anak nga lalaki ni Zera sa tri- 
bo ni Juda ug lagmit mao rang mga tawhana nga 
gihisgotan sa Unang Hari. Si Etan gitawag nga 
maoy amahan ni Azarias.--1Cr 2:8, tan-awa ang 
EZRAHANON. 

2. Ang amahan ni Adaia ug ang anak nga lala- 
ki ni Zima, usa ka Levihanon sa banay ni Gersom. 
— 1Cr 6:41-43. 

3. Usa ka anak nga lalaki ni Kisi (1Cr 6:44) o Ku- 
saias (1Cr 15:17), usa ka Levihanon sa banay ni 
Merari. Si Etan maoy usa ka mag-aawit ug manu- 
nugtog sa piyangpiyang. (1Cr 15:19) Tungod sa 
iyang suod nga pagpakig-uban kang Heman, gitu- 
ohan nga si Etan mao ang Jedutun nga gitudlo ni 
David sa pag-alagad sa tabernakulo didto sa Gaba- 
on ug ang iyang ngalan nga Etan giilisdan ug Je- 
dutun human siya itudlo. (Itandi ang 1Cr 15:17, 19 
sa 1Cr 16:39-41 ug 2b:1.)--Tan-awa ang JEDUTUN 
Num. 1. 


ETANIM [lagmit, Malungtaron [nga Kasapa- 
an]: Padayong Nag-agos [nga Kasapaan]]. Kini mao 
ang ikapitong lunar nga bulan sa sagradong kalen- 
daryo sa mga Israelinhon, apan mao ang unang 
bulan sa sekular nga kalendaryo. (1Ha 8:2) Kini ka- 
tumbas sa bahin sa Septiyembre ug bahin sa Oktu- 
bre. Human sa pagkadestiyero didto sa Babilonya 
kini gitawag ug Tisri, usa ka ngalan nga dili maki- 
ta sa rekord sa Bibliya apan makaplagan diha sa 
mga sinulat human sa pagkadestiyero. 

Sa paghisgot sa pista nga nagsugod sa ika-15 nga 
adlaw niini nga bulan (o sa mga unang bahin sa 
Oktubre), ang historyador nga si Josephus misulat: 
“Sa ikanapulog-lima niining bulana, diin mosugod 
na ang tingtugnaw, si Moises nagsugo sa matag 
pamilya nga ayohon ang mga tolda, ingong pana- 
gana sa katugnaw ug ingong panalipod batok sa 
daotang panahon sa tuig.”---Jewish Antiquities, III, 
244 (x, 4). 

Pagsugod sa Agrikultural nga Tuig. Bisan 
tuod ang Abib (o Nisan) nahimong ang unang bu- 
lan sa tuig diha sa sagradong kalendaryo sa mga 
Hudiyo human sa Pagpanggula gikan sa Ehipto, 
ang Etanim padayong giisip nga ang unang bulan 

diha sa sekular o agrikultural nga diwa. Niini nga 
bulan, halos ang tanang pagpangani nakompleto 
na, nga nagtimaan sa pagkatapos sa agrikultural 
nga tuig. Ang sayong mga ulan nga mobundak hu- 
man niana magpahumok sa yuta alang sa pagdaro 
nga mosunod ug kana magpaila sa pagsugod sa 
bag-ong agrikultural nga mga buluhaton. Gitawag 
ni Jehova ang Etanim ingong lisoanang yugto sa 
tuig sa dihang naghisgot sa pista sa pagpanghipos 
sa mga abot ingong “sa hinapos sa tuig” ug “sa pag- 
banos sa tuig.” (Ex 23:16: 34:22) Makapaikag usab 
nga dili sa bulan sa Abib kondili niini nga bulan sa 
Etanim nga ang tuig sa Tinghugyaw nagsugod. 
--Lev 25:8-12. 

Ang ulahing ngalan nga gihatag niini nga bulan, 
ang Tisri, nagkahulogang “Pagsugod sa Tuig,” ug 
ang Tisri 1 padayong gisaulog sa mga Hudiyo 
ingon nga ilang Adlaw sa Bag-ong Tuig o Rosh 
Hashanah (“Ulo sa Tuig”). 

Bulan sa Pista. Ang Etanim maoy bulan usab 
sa mga pista. Ang unang adlaw mao ang “adlaw sa 
pagbudyong sa trompeta.” (Lev 23:24: Num 29:1) 
Sanglit ang matag bag-ong bulan sa naandan ipa- 
hibalo pinaagig pagbudyong sa trompeta, lagmit 
nga kining adlawa maoy adlaw sa dugang pa o 
daghan kaayo nga mga pagbudyong. (Num 10:10) 
Sa ika-10 sa Etanim ang tinuig nga Adlaw sa Pag- 
tabon-sa-Sala gisaulog. (Lev 16:29, 30; 23:27, Num 
29:7) Sugod sa ika-15 hangtod sa ika-21 nga adlaw 
gihimo ang Pista sa mga Balongbalong, o Pista sa 
Pagpanghipos sa mga Abot, nga sundan sa ika- 
22 nga adlaw sa solemneng panagkatigom. (Lev 
23:34-36) Busa, ang dakong bahin sa bulan sa Eta- 
nim gigahin alang niini nga mga panahon sa kapis- 
tahan. 

Mga Panghitabo Panahon sa Etanim. Sang- 
lit ang Bibliya, sukad sa unang basahon niini, nag- 
presentar ug kronolohikanhong impormasyon, ug 
sanglit ang unang paghisgot sa mga tuig sa kina- 
buhi maoy labot sa kinabuhi ni Adan, mopatim-aw 
nga ang karaang paggamit sa bulan nga gitawag 
ug Etanim ingon nga unang bulan sa tuig magha- 
tag ug pasukaranan sa pagtuo nga ang pagsugod 
sa kinabuhi ni Adan maoy niining bulana. (Gen 
5:1-5) Diha sa unang adlaw sa unang bulan (sa ula- 
hi gitawag ug Etanim) nga si Noe, human makagu- 
gol ug kapin sa napulo ka bulan sulod sa arka, nag- 
kuha sa tabon sa arka ug iyang nakita nga ang 
tubig sa lunop mihubas na gikan sa yuta. (Gen 
8:13) Kapin sa 1,300 ka tuig sa ulahi giinagura- 
han ni Solomon ang nahuman nga templo didto 
sa Jerusalem sa bulan sa Etanim. (1Ha 8:2, 2Cr 
5:3) Human sa kalaglagan sa Jerusalem niadtong 
607 W.K.P., ang pagpatay kang Gobernador Geda- 
lias ug ang misunod nga pagkalagiw ngadto sa 

Ehipto sa nahibiling mga Israelinhon sa bulan sa 
Etanim nagtimaan sa bug-os nga pagkabiniyaan 
sa Juda. (2Ha 25:25, 26: Jer 41:1, 2) Kini nga 
mga panghitabo nalakip sa mga hinungdan kon 
nganong gihimo ang “puasa sa ikapito ka bulan” 
nga gihisgotan sa Zacarias 8: 19. Kapitoan ka tuig sa 
ulahi, niining bulana usab, ang gipagula nga Israe- 
linhong mga destiyero nakabalik na gikan sa Babi- 
lonya aron sugdan ang pagtukod pag-usab sa tem- 
plo sa Jerusalem.---Esd 3:1, 6. 

Ang ebidensiya nagpakita usab nga ang pagka- 
tawo ni Jesus, ingon man ang bawtismo ug pag- 
dihog kaniya, nahitabo niining bulana.---Tan-awa 
ang JESU-KRISTO. 


ETBAAL [Uban Kang Baal]. Hari sa mga taga- 
Sidon, ang amahan ni Jezebel nga asawa ni Haring 
Ahab. (1Ha 16:31) Pinaagi sa pagpaasawa sa iyang 
anak nga babaye kang Ahab, si Etbaal nakahimog 
politikanhong pakig-alyansa uban kaniya. Si Etba- 
al lagmit mao ang Ithobal nga gihisgotan ni Jose- 
phus sa iyang pagkutlo sa historyador nga si Me- 
nander ingong saserdote sa diyosa nga si Astarte 
(Astoret). Kini nga saserdote nahimong hari pina- 
agi sa pagbuno kang Phelles, usa ka kaliwat ni Hi- 
ram nga hari sa Tiro nga kaniya si Solomon may 
mga pagpakiglabot mahitungod sa pagtukod sa 
templo. Si Etbaal gituohan nga 32 ka tuig nga nag- 
mando sulod sa 48 ka tuig sa iyang kinahuhi. 
(Against Apion, I, 123 [18]) Ang timaan nga iyang 
gipadako ang komersiyo sa panahon sa iyang pag- 
hari mao ang paghisgot ni Menander sa pagtukod 
ni Etbaal sa Auza sa Libya. Gihisgotan usab ni Me- 
nander nga ang usa ka tuig nga hulaw nahitabo sa 
paghari ni Etbaal.--Jewish Antiquities, VIII, 324 
(xiii, 2). 

ETER. Usa ka siyudad sa Sepela diha sa teritor- 
yo sa Juda, apan gipahat ngadto kang Simeon. (Jos 
15:33, 42; 19:1-9) Karong adlawa gituohan sa ka- 
daghanan nga mao kini ang Khirbet el-'Ater (Tel 
“Eter), mga 1.5 km (1 mi) sa AK sa Beit Jibrin 
(Eleutheropolis, Bet Guvrin). Ang asoy sa Josue 
19:7 maoy halos managsama sa asoy sa 1 Cronicas 
4:32, ug niining ulahing teksto ang Eter mopatim- 
awng gihisgotan ingong Token. 

Giisip sa pipila ka reperensiyang mga basahon 
nga dihay duha ka Eter, nga ang narekord sa Josue 
15:42 nahimutang tali sa Libna ug Maresah (sa 
Khirbet el-'Ater, nga gihisgotan sa itaas), ug ang 
lain, nga narekord sa Josue 19:7, nahimutang duol 
sa Ziklag dapit sa H. Bisan tuod ang ubang mga 
lungsod nga gihisgotan sa Josue 19:7 pulos nahi- 
mutang sa H ug daghan sa mga lungsod nga gi- 
hisgotan sa Josue 15:42 nahimutang dapit sa A, 
angayng matikdan nga niining duha ka teksto ang 

lungsod sa Asan gihisgotan, busa lisod matino kon 
asa gayod nahimutang ang Eter. 


ETIOPIA [Gr., Aithiopi'a, “Rehiyon sa Nasu- 
nog nga mga Nawong'], ETIOPIANHON. Ang 
Etiopia mao ang ngalan nga gigamit sa kara- 
ang mga Grego alang sa rehiyon sa Aprika sa H 
sa Ehipto. Busa kini sa katibuk-an katumbas sa 
Hebreohanong “Cus,” nga pangunang naglakip sa 
amihanang katunga sa presenteng Sudan ug sa ki- 
nahabagatang bahin sa modernong Ehipto. Sa mga 
tekstong Ehiptohanon kini nga rehiyon nailhan 
usab sa ngalang Keesh. Sa dihang gihimo ang hu- 
bad nga Septuagint, ang mga maghuhubad miga- 
mit sa Gregong “Etiopia” sa paghubad sa Hebreo- 
hanong “Cus” sa duha ka teksto lamang. (Gen 
10:6-8, 1Cr 1:8-10) Ang King James Version misu- 
nod niini nga hubad diha sa tanang teksto gawas 
lamang sa Isaias 11:11, diin gigamit niini ang “Cus” 
imbes nga “Etiopia”: ang Revised Standard Version 
misunod usab sa Septuagint gawas lamang sa Ge- 
nesis 2:13 ug Ezequiel 38:5. Ang ubang mga hubad 
(NW, JB) mipalabi sa paggamit sa Cus diha sa 
uban pang mga teksto diin wala tinoa pinasukad sa 
konteksto kon kini mao ba ang karaang Etiopia. 
Ang ngalan nga Cus mahimong magtumong usab 
sa katawhan sa Arabia.---Tan-awa ang Cus Num. 2, 
CUSIHANON. 

Ang dapit nga sa orihinal gitawag ug Etiopia gi- 
langkoban karon sa ugahon nga kapatagan sa A, 
mga patag nga walay mga kahoy ug mga bukid 
nga patag ang ibabaw diha sa sentral nga rehiyon, 
ug sa tropikanhong lasang dapit sa H. Ang kanhing 
mga kaulohan sa karaang Etiopia mao ang Napata 
ug Meroë. Ang Meroë mao ang sentro sa usa ka 
gingharian nga ang katungod sa pagkahari gihup- 
tan sa kaliwat sa babaye imbes sa kaliwat sa lalaki. 
Busa sa inahan nga rayna maggikan ang katungod 
sa trono sa iyang harianong anak nga lalaki, ug 
may mga panahon nga siya mao ang magmaman- 
do sa yuta. Ang ngalang Candace gihisgotan sa 
mga magsusulat nga Grego ug Latino ingong titu- 
lo nga gigamit sa ubay-ubayng rayna nga Etio- 
pianhon, nga hayan naglakip sa usa nga gihisgotan 
sa Buhat 8:27. 


Sa unsang diwa nga ang Etiopianhon 
nga gisangyawan ni Felipe maoy 
usa ka eunuko? 


Ang Etiopianhong eunuko nga 'inugyanan sa 
mga bahandi' ni Rayna Candace ug gisangyawan 
ni Felipe, dayag nga usa ka tinuling kinabig nga 
Hudiyo. (Buh 8:27-39) Busa wala siya isipa nga usa 
ka Hentil ug sa ingon wala mauna kang Cornelio 

ingong unang dili-tinuling Hentil nga nakabig sa 
Kristiyanidad. (Buh 10) Aron ang Etiopianhon ma- 
kapakigbahin sa pagsimba diha sa templo sa Jeru- 
salem kinahanglang siya nakabig na sa Hudiyoha- 
nong relihiyon ug natuli. (Ex 12:48, 49: Lev 24:22) 
Tungod sa Moisesnong Balaod nga nagdili sa pag- 
pasulod sa mga tawong kinapon diha sa kongregas- 
yon sa Israel (Deu 23:1), dayag nga ang Etio- 
pianhon dili eunuko sa unodnon nga diwa. Ang 
Hebreohanong pulong alang sa “eunuko” (sa-ris') sa 
lapad o sa linaing diwa nagkahulogan usab nga usa 
ka opisyal, sama sa Genesis 39:1, diin ang opisyal 
ni Paraon nga si Potipar, nga usa ka tawong minyo, 
gitawag nga saris’. Kon ang opisyal nga Etiopian- 
hon maoy eunuko gayod, dili siya mahimong usa 
ka kinabig, ug kon dili usa ka kinabig, si Felipe dili 
unta magbawtismo kaniya, sanglit ang maayong 
balita wala pa man sugdi pagpaabot ngadto sa dili- 
tinuling mga Hentil. 

Ang Etiopia (Cus) mao ang usa sa mga yuta nga 
niana ang mga Hudiyong destiyero natibulaag hu- 
man masakop sa Babilonya ang Juda. (Isa 11:11) 
Busa, kining Etiopianhong opisyal lagmit nakig- 
uban na sa mga Hudiyo sa iyang dapit o tingali sa 
Ehipto, diin daghang mga Hudiyo ang nanimuyo. 
Ang iyang kopya sa linukot nga basahon ni Isaias 
lagmit usa ka kopya sa Gregong Septuagint, orihi- 
nal nga hinimo sa Alejandria, Ehipto. Sanglit sa usa 
ka bahin ang gingharian sa Etiopia naimpluwensi- 
yahan sa Helenismo sukad sa panahon ni Pto- 
lemy II (308-246 W.K.P.), dili ikahibulong kon kini 
nga opisyal makamaong mobasa ug Gregong pinu- 
longan. Ang pagkahimo niyang kinabig nga Hudi- 
yo ug ang pagkakabig niya sa Kristiyanidad human 
niana maoy katumanan sa Salmo 68:31. 

Pinulongan nga Etiopianhon. Ang orihinal 
nga pinulongan sa Etiopia dili matino, sa kataposan 
sa ikawalong siglo W.K.P. ang Ehiptohanong hiero- 
glyphic nga sistema sa pagsulat maoy gigamit 
alang sa opisyal nga mga inskripsiyon sa Etiopia. 
Usa ka lumad nga pinulongan ug estilo sa pagsulat 
nga gitawag ug Meroitiko nailhan sukad sa siglo sa 
wala pa magsugod ang Komong Panahon ug sa 
mga kasiglohan human niana. Ang pinulongan 
nga gitawag ug Etiopianhon mao ang lumad nga 
pinulongan sa Komong Panahon hangtod sa ika-14 
nga siglo. Semitikanhon ang gigikanan niini sama 
sa pinulongan karon sa modernong Etiopia nga gi- 
tawag ug Amharic. 


ET-KAZIN. Usa ka dapit nga nagsilbing tima- 
an sa utlanan sa Zabulon. (Jos 19:10, 13) Bisag ang 
tukmang nahimutangan niini wala masayri karong 
adlawa, gituohan sa pipila nga lagmit mao kini ang 
modernong Kafr Kanna nga mga 20 km (12 mi) sa 
K sa Dagat sa Galilea. 


EUNUKO 


ETNAN |Suhol, Gasa]. Usa ka anak nga lalaki 
ni Ashur pinaagi sa iyang asawang si Hela. Si Et- 
nan naggikan sa tribo ni Juda ug sa banay ni Hes- 
ron.— 1Cr 2:3-5, 9, 24: 4:5, 7. 


ETNI [Suhol], Gasa]. Usa ka kaliwat ni Levi pina- 
agi sa iyang anak nga lalaki nga si Gersom; ang 
anak nga lalaki ni Zera ug ang katigulangan sa 
maghohoni nga si Asap.— 1Cr 6:39-43. 


EUBULO [lagmit, Maayong Tambag]. Usa sa 
Kristohanong mga igsoong lalaki nga didto sa 
Roma sa panahon sa kataposang pagkabilanggo ni 
apostol Pablo ug kinsa gihisgotan nga nagpadala ug 
mga pangomosta ngadto kang Timoteo0.---2Ti 4:21. 


EUNICE [gikan sa lintunganayng pulong nga 
nagkahulogang “pagdaog"]. Usa ka magtutuong 
babaye nga Hudiyo, ang anak ni Loida. Siya ang 
asawa sa usa ka dili-magtutuong Grego ug ang 
inahan ni Timoteo. (Buh 16:1) Lagmit nahiba- 
lag gayod ni apostol Pablo si Eunice didto sa Listra 
sa Asia Minor panahon sa iyang unang misyonar- 
yong panaw ug unya, ingong resulta sa iyang pag- 
sangyaw, siya ug ang iyang inahan nga si Loida 
nahimong mga Kristohanon. (Buh 14:4-18) “Walay 
pagkasalingkapaw” ang pagtuo ni Eunice. (2Ti 1:5) 
Bisag naminyo sa usa ka paganong bana, siya 
maoy maayong panig-ingnan sa pagtudlo sa iyang 
anak nga lalaking si Timoteo “sa balaang mga si- 
nulat” sukad pa sa iyang “pagkamasuso,” ug sa di- 
hang si Eunice nahimong Kristohanon, siya sa wa- 
lay duhaduha nagtudlo kaniya subay niana. (2Ti 
3:15) Sanglit Grego ang bana ni Eunice, si Timoteo 
wala ipatuli sa iyang mga ginikanan.---Buh 16:3. 


EUNUKO. Sa dihang gamiton sa literal nga 
diwa, ang Hebreohanong pulong nga sarris' ug ang 
Gregong pulong nga eu-nou'khos mapadapat sa usa 
ka tawong lalaki nga gikapnan. Kining matanga sa 
mga tawo ang gitudlo diha sa palasyo sa hari 
ingong mga tig-alagad o tig-atiman sa rayna, sa 
ubang mga asawa sa hari, ug sa mga babaye. (Est 
2:3, 12-15, 4:4-6, 9) Tungod sa ilang kasuod sa pa- 
nimalay sa hari, ang mga eunuko nga may abilidad 
sagad gihatagan ug hataas nga posisyon. Sa lapad 
nga diwa ang termino nagtumong usab kang bisan 
kinsa nga opisyal nga gitudlo alang sa mga bulu- 
haton diha sa palasyo sa hari, nga wala magpasa- 
bot nga kining mga tawhana literal nga mga eu- 
nuko. 

Ubos sa pakigsaad sa Balaod, ang usa ka eunuko 
wala tugoti nga mahimong bahin sa kongregasyon 
sa katawhan sa Diyos. (Deu 23:1) Busa, walay ti- 
mailhan nga adunay mga Israelinhon o langyawng 
mga pumoluyo nga gihimong mga eunuko aron 
mag-alagad sa palasyo sa mga hari sa Israel. Ubos 


EUODIA 


sa Balaod, ang mga ulipon kinahanglang pagatuli- 
on, dili kapnan. Bisan pa niana, nahimong kostum- 
bre sa paganong kanasoran sa Sidlakan nga hi- 
moong mga eunuko ang pipila ka kabataan nga 
nabihag sa gubat. 

Ang opisyal sa palasyo nga tinugyanan sa mga 
bahandi sa rayna sa Etiopia ug gisangyawan ni Fe- 
lipe gitawag ug eunuko. Usa siya ka kinabig sa 
Hudiyohanong relihiyon nga miadto sa Jerusalem 
aron sa pagsimba sa Diyos. Apan sanglit ang ta- 
wong gikapnan dili man makasulod sa kongregas- 
yon sa Israel sumala sa Balaod, ang terminong eu- 
nou'khos dinhi dili mapadapat sa literal nga diwa 
kondili sa diwa niini nga “opisyal sa palasyo.” (Buh 
8:26-39, Deu 23:1) Si Ebed-melek nga Etiopianhon 
kinsa nagluwas sa manalagnang si Jeremias nga 
gibilanggo didto sa atabay, maoy usa ka eunuko sa 
palasyo ni Haring Zedekias. Mopatim-aw nga ang 
termino dinhi mapadapat usab sa kasagarang diwa 
ingong opisyal. Si Ebed-melek daw usa ka tawong 
may awtoridad. Siya direktang mihangyo kang Ha- 
ring Zedekias aron sa pagluwas kang Jeremias ug 
gitugyanan siya sa pagdumala sa 30 ka tawo aron 
himoon ang pagluwas.---Jer 38:7-13. 

Makapahupay, si Jehova nagtagna labot sa pana- 
hon sa dihang ang mga eunuko iyang pagadawa- 
ton ingong iyang mga alagad ug, kon magmasi- 
nugtanon, makabaton ug ngalan nga mas maayo 
kay sa mga anak nga lalaki ug mga anak nga ba- 
baye. Tungod sa paghanaw sa Balaod pinaagi ni 
Jesu-Kristo, ang tanang magpasundayag ug pag- 
tuo, bisan unsa ang ilang kanhing ranggo o kahim- 
tang, mahimong espirituwal nga mga anak sa Di- 
yos. Ang unodnong mga kalainan gihanaw na. 
--Isa 56:4, 5; Ju 1:12, 1Co 7:24: 2Co 5:16. 

Si Jesu-Kristo naghisgot ug tulo ka matang sa 
mga eunuko diha sa Mateo 19:12, nga nag-ingon: 
“Kay adunay mga eunuko nga natawong ingon 
niana gikan pa sa tagoangkan sa ilang inahan, 
ug adunay mga eunuko nga gihimong eunuko sa 
mga tawo, ug adunay mga eunuko nga naghimo 
sa ilang kaugalingon nga mga eunuko tungod sa 
gingharian sa mga langit. Siya nga makahatag ug 
luna alang niini magahatag ug luna niini.” Kadtong 
giingong “naghimo sa ilang kaugalingon nga mga 
eunuko” tungod sa gingharian mao kadtong nagpa- 
sundayag ug pagpugong-sa-kaugalingon aron ma- 
gamit ang ilang kaugalingon sa pag-alagad sa Di- 
yos. Si apostol Pablo nagrekomendar niini ingong 
“mas maayo” nga dalan alang sa mga Kristoha- 
non nga wala “mag-uros-uros sa pangibog.” Siya 
miingon nga kini sila makaalagad sa Ginoo nga 
mas mapadayonon nga “walay pagkalinga.” (1Co 7: 
9, 29-38) Ang maong “mga eunuko” dili mga tawo 
nga nagpakapon o gikapnan sa pisikal nga diwa, hi- 

nunoa, kining mga tawhana kinabubut-ong nagpa- 
bilin sa kahimtang nga tagsaanon. Ang Bibliya 
wala magrekomendar ug panaad sa selibasiya, ug 
ang “pagdili sa pagminyo” gihukman nga usa sa 
mga ilhanan sa apostasya. Gani, ang pipila sa mga 
apostoles maoy mga tawong minyo.--1ITi 4:1-3, 
1Co 9:5; Mat 8:14; Mar 1:30, Luc 4:38, tan-awa ang 
OPISYAL SA PALASYO. 


EUODIA [Maayong Paagi: Nagauswag]. Usa ka 
babaye sa Kristohanong kongregasyon sa Filipos 
kinsa nanlimbasog kiliran sa kiliran uban kang 
apostol Pablo ug sa uban pa “diha sa maayong ba- 
lita.” Lagmit nga nalisdan si Kuodia sa pagsulbad 
sa suliran nga mitungha tali kaniya ug kang Sinti- 
que, ug si Pablo nagtambag niining duha ka Kris- 
tohanong babaye “sa pagbaton ug samang kaisipan 
diha sa Ginoo. ”--Flp 4:2, 3. 


EUPRATES. Ang kinatas-an ug labing hinung- 
danong suba sa HK sa Asia, gitawag ug Firat Neh- 
ri sa mga Turko, usa ka ngalan nga amgid kaayo sa 
Hebreohanong Perath' ug sa Karaang Persianhon 
nga Ufratu. Unang gihisgotan kini sa Genesis 2:14 
nga usa sa upat ka suba nga ang tinubdan niini 
kanhi didto sa Eden. 

Utlanan sa Gipahat nga Teritoryo sa Israel. 
Sumala sa gisulti sa Diyos kang Abraham siya na- 
kigsaad aron ihatag ngadto sa binhi ni Abraham 
ang yuta “gikan sa suba sa Ehipto hangtod sa da- 
kong suba, ang suba sa Euprates.” (Gen 15:18) Ki- 
ning saara gisulti pag-usab ngadto sa nasod sa Is- 
rael. (Ex 23:31, Deu 1:7, 8, 11:24, Jos 1:4) Ang 
1 Cronicas 5:9 nag-ingon nga ang pipila ka kaliwat 
ni Ruben sa panahong wala pa maghari si David 
nagpalapad sa ilang gipuy-an “hangtod sa dapit 
nga ang usa mosulod sa kamingawan sa may suba 
sa Euprates.” Apan, sanglit ang Euprates maoy 
800 km (500 mi) ang gilay-on, sa dihang mopanaw 
sa “sidlakan sa Gilead” (1Cr 5:10), kini nagpasabot 
lamang nga ang mga Rubenhon nagpalapad sa 
ilang teritoryo sa S sa Gilead ngadto sa daplin sa 
Desyerto sa Sirya, ug kini nga desyerto nakaabot 
hangtod sa Euprates. (Ang mabasa sa RS, “hang- 
tod sa pagsulod sa desyerto niini nga kiliran sa Eu- 
prates”; JB, “sa pagsugod sa desyerto nga mosang- 
ko ngadto sa suba sa Euprates.”) Busa mopatim-aw 
nga ang saad ni Jehova unang natuman sa bug-os 
sa panahon sa paghari ni David ug Solomon sa di- 
hang ang mga utlanan sa dominyo sa Israel nagla- 
kip sa Aramaeanhong gingharian sa Zoba ug busa 
nakaabot sa mga tampi sa Euprates, lagmit ubay 
sa bahin nga molatas sa amihanang Sirya. (2Sa 
8:3: 1Ha 4:21, 1Cr 18:3-8, 2Cr 9:26) Tungod sa pag- 
kailado na niini, sagad gitawag na lamang kini nga 
“Suba.”--Jos 24:2, 15: Sal 72:8. 


765 


Mga Tinubdan ug Agosanan. Mga 2,700 km 
(1,700 mi) ang gitas-on, ang Euprates adunay 
duha ka pangunang tinubdan. Ang usa, nailhan 
nga Kara Su, naggikan sa AS sa Turkey nga mga 
100 km (60 mi) gikan sa HS nga bahin sa Itom nga 
Dagat. Ang lain, ang Murat Nehri, adunay mga ti- 
nubdan nga naggikan sa mga tungatunga tali sa 
Lanaw sa Van ug sa Bukid sa Ararat. Kapin kon ku- 
lang sa tungatunga tali sa duha ka suba nahimu- 
tang ang walog sa Suba sa Araks, nga gituohan sa 
pipila nga mao ang Suba sa Gihon sa Genesis 2: 13. 
Ang mga sapa sa Kara Su ug sa Murat Nehri na- 
gaagos sa halos samang direksiyon pakasadpan 
hangtod nga kini magtingob duol sa siyudad sa Ke- 
ban, sa gihabogon nga mga 610 m (2,000 p) iba- 
baw sa lebel sa dagat. 

Gikan niining dapita, ang mga sapa nga nag- 
abot nahimong suba sa Euprates. Human moagos 
sa mga 640 km (400 mi) latas sa bukirong yuta gi- 
kan sa unang mga tinubdan niini sa Murat Nehri, 
ang suba karon moliko pahabagatan sa gilay-on 
nga mga 480 km (300 mi), diin ang agos niini mo- 
ambak sa lainlaing mga busay ug mahimong sulog 
nga mga suba, hangtod nga kini sa kataposan mo- 
agos sa patag sa Sirya duol sa nahimutangan sa ka- 
raang Carkemis. 

Tabokanang bahin sa Carkemis. 8CGibantayan 
sa Carkemis ang pangunang tabokanang dapit nga 
gigamit sa mga sundalo o sa nagapanawng mga 
panon nga motabok gikan sa A sa Mesopotamia 
ngadto sa A sa Sirya. Ang Carkemis maoy pangu- 
nang kuta nga siyudad nga sa ulahi nailalom sa 
pagkontrolar sa mga Asiryanhon. (Isa 10:5-9) Gii- 
log ni Paraon Neko ang siyudad niadtong mga 
629 W.K.P., nga nakiggubat sa kasundalohan ni Jo- 
sias didto sa Megido ug nagpatay sa maong hari sa 
Juda samtang nagpaingon didto. (2Ha 23:29, 2Cr 
35:20-24) Tali sa tulo ug upat ka tuig sa ulahi 
(625 W.K.P.) ang kasundalohan ni Nabucodonosor 
mitabok sa Euprates ug nagpildi sa mga Ehiptoha- 
non didto sa Carkemis, nga maoy sinugdanan sa 
bug-os nga pagkahanaw sa pagmando sa Ehipto sa 
Sirya-Palestina.---Jer 46:2, 6, 10; 2Ha 24:7. 

Gikan sa Carkemis ngadto sa Gulpo sa Persia. 
Ang Fuprates nga duol sa Carkemis maoy mga 
160 km (100 mi) lamang gikan sa Dagat Medite- 
ranyo, apan, ang suba human niana moliko ug mo- 
agos ngadto sa HS paingon sa Gulpo sa Persia sa 
gilay-ong kapin sa 1,100 km (680 mi). Ang “tunga” 
nga bahin sa Euprates maoy gikan sa Carkemis 
hangtod sa siyudad sa Hit, sa rehiyon nga may 
mga gahong sa aspalto, nga ang agos niini midako 
tungod sa katubigan sa mga suba sa Balikh ug 
Khabur. Ubos sa Hit ang suba moagos latas sa ta- 

bunok nga patag sa Mesopotamia, ug mga 80 km 
(50 mi) sa ubos sa Hit, sa kasilinganan sa Baghdad, 
kini moagos ug mga 40 km (25 mi) duol sa Suba sa 
Tigris. Niining ubos nga bahin sa Fuprates, ang 
suba mokanap diha sa halapad nga kalamakan ug 
diha sa naguba nga mga kanal, ug mohinay na ang 
pag-agos niini. 

Ang Euprates ug Tigris sa kataposan mag-abot 
duol sa Basra, ug gikan niini nga dapit hangtod sa 
Gulpo sa Persia, ang suba nailhan nga Shatt-al- 
Arab. Sumala kang Pliny ug sa ubang karaang 
mga historyador, ang Euprates sa sinugdan adu- 
nay kaugalingong agosanan ngadto sa dagat nga 
bulag nianang sa Tigris. (Natural History, VI, XXVI, 
128-131) Kasagarang gituohan nga ang napondo 
nga yutang binanlas sa duha ka suba nahimong 
rehiyon sa binanlas nga yuta sa ulohan sa Gulpo sa 
Persia ug ang orihinal nga baybayon midako pa da- 
pit sa A, tingali nakaabot ngadto sa karaang siyu- 
dad sa Ur sa mga Caldeanhon, ang unang pinuy- 
anan ni Abraham. 

Ang katubigan sa Euprates moabot sa kinaubsan 
nga lebel niini sa panahon sa Septiyembre ug da- 
yon moanam pagdako hangtod sa Mayo, sa dihang 
maabot ang normal nga lebel niini. Tungod sa na- 
tunawng mga niyebe, mahitabo ang mga pagbaha 
sa tingpamulak. Ang tinuig nga paglapaw sa Eu- 
prates ug Tigris sa walay duhaduha mao ang giba- 
sehan sa paghubit ni Isaias sa Babilonya ingong 
ang “kamingawan sa dagat.” (Isa 21:1, 2) Kini nga 
pagbaha nakontrolar sa karaang mga panahon pi- 
naagi sa mga diki ug mga agosanan nga nagpati- 
pas sa mga tubig ngadto sa mga kanal sa irigasyon 
ug sa mga dal-as. Kini nga mga kanal nahimong 
sistema sa irigasyon taliwala sa Euprates ug Tigris 
nga tungod niana mabungahon ang dakong bahin 
sa ubos nga Babilonya. Latas sa kasiglohan ang 
mga kanal sa katibuk-an naalihan ug nasampo- 
ngan, nga tungod niini nagkamenos ang abot sa 
pagpanguma, ang pagdaghan sa asin diha sa yuta 
tungod sa tubig sa irigasyon inanayng nakapau- 
maw usab sa kanhi tabunok nga walog. 

Dagkong mga Siyudad. Ubay sa mga tampi 
sa Euprates nahimutang ang daghang karaang 
mga siyudad, lakip ang Ur, Erek, Kis, ug Babilonya. 
Ang agosanan sa suba lagmit nga nabalhin dapit 
sa K mao nga ang kadaghanan sa karaang mga da- 
pit nahimutang karon sa ubay-ubayng milya sa S 
niana. 

Ang dakong siyudad sa Babilonya sa sinugdan 
gitukod aron molukop sa isigkakilid sa Euprates, ug 
ang katubigan sa suba gigamit aron mahimong la- 
lom nga mga trinseras nga nagalibot sa siyudad ug 
usab aron mahimong sistema sa mga kanal sulod 
sa mga paril sa siyudad. Sa panahong napukan ang 

Babilonya niadtong 539 W.K.P., gipasimang ni Ciro 
ang katubigan sa Euprates aron ang iyang kasun- 
dalohan makalatas sa salog sa suba ngadto sa wa- 
lay-kalibotan nga siyudad. Busa, “mihubas' ang 
katubigan sa Euprates. (Isa 44:27, 28; 45:1) Sa sim- 
bolikong paagi, ang samang butang gitagna nga 
mahitabo ingong resulta sa pagbubo sa “panaksan” 
sa ikaunom nga manulonda diha sa “dakong suba 
sa Euprates,” ingon sa gihubit sa Pinadayag 16:12. 
Ang misunod nga kapitulo naghubit sa kalaglagan 
sa simbolikong “Dakong Babilonya,” nga gikaingon 
nga “naglingkod ibabaw sa daghang katubigan,” 
nga naglarawan sa “mga katawhan ug mga panon 
sa katawhan ug kanasoran ug mga pinulongan.” 
-- Pin 17:1, 5, 15-18. 

Usa ka Utlanan, Giduaw ni Jeremias. Sang- 
lit ang Suba sa Euprates nagsilbing amihanang ut- 
lanan sa giawayan nga rehiyon sa Palestina ug Sir- 
ya, nga tungod niana naggubatay ang Ehipto ug 
Babilonya, sa ingon sa panahon sa Imperyo sa Per- 
sia kini nagsilbing ulang tali sa Sidlakan ug Kasad- 
pan, ingon sa gipakita sa ekspresyon nga “sa una- 
han sa Suba.” (Esd 4:10, 11: 5:3, 6:6; Neh 2:7) Sa 
ulahi ang Euprates nahimo usab nga sidlakang ut- 
lanan sa Imperyo sa Roma. 

Gilalisan ang teksto sa Jeremias 13:1-7 tungod 
kay kini naghisgot sa usa ka panaw ni Jeremias gi- 
kan sa Jerusalem ngadto sa suba sa Euprates, nga 
bisag moagi sa kinadul-ang dapit niini nga may 
igoigong gilay-on gikan sa H sa Carkemis, mokabat 
ug kapin sa 500 km (300 mi) ang usa ka panaw, ug 
ang teksto nagpakita nga lagmit siya kaduha mi- 
panaw (bisan tuod wala isulti ang panahon tali sa 
maong mga panaw). Ang usa ka hubad sa Jewish 
Publication Society migamit lamang dinhi ug ka- 
tumbas nga espeling nga “Perath” alang sa Hebreo- 
hanong pulong, ug ang pipila nagsugyot nga ang 
maong paghisgot wala magtumong sa Euprates 
apan ngadto sa lungsod sa Para (Jos 18:23), duol sa 
Anatot, pipila ka milya gikan sa Jerusalem. Apan, 
ang pagsubli sa ngalang Perath' (Euprates) sa upat 
ka beses diha sa asoy lagmit nagpakita nga ang da- 
pit nga ginganlan may hinungdanong kalangkitan 
sa matagnaong larawan nga giakto, samtang ang 
hilit nga balangay sa Para daw wala gayoy bisan 
unsang kahulogan sa maong hitabo. Bisan tuod 
ang pipila nag-ingon nga ang Hebreohanong pu- 
long nga nahar” (suba) wala gamita maylabot sa 
Perath’ niini nga teksto, angayng matikdan nga 
wala usab kini gamita diha sa Jeremias 51:63, bi- 
san pa niana kini nga teksto tin-aw nga nagtu- 
mong sa Suba sa Euprates. Busa, mopatim-aw nga 
walay lig-ong katarongan nga isipong ang asoy sa 
Jeremias 13:1-7 naghisgot sa laing suba gawas sa 
Suba sa Euprates. 

Lagmit nga ang pagtago ni Jeremias sa bakos 
duol sa suba gihimo diha mismo sa rehiyon sa Eu- 
prates nga gitabokan sa Babilonyanhong kasunda- 
lohan ubos kang Nabucodonosor sa ilang pagsu- 
long nga sa ulahi mitultol sa pagkalaglag sa Juda 
ug Jerusalem. Bisan pa niana, ang panaw, o lagmit 
ang duha ka panaw ni Jeremias paingon sa Eupra- 
tes dayag nga naghatag gayod ug igong gibug- 
aton sa pasidaang mensahe nga gipaabot ngadto sa 
dunot-sa-espirituwal nga katawhan sa gingharian 
sa Juda.---tandi ang Jer 2:18, 19. 


EUROAQUILO. Usa ka unos nga dumagsa 
nga mihapak sa barko nga gisakyan ni Pablo sa 
iyang paglawig gikan sa Maayong mga Dunggo- 
anan paingon sa Fenice, usa ka dunggoanan sa 
habagatang baybayon sa Creta. (Buh 27:14) Kini 
nga hangin, nga nailhan sa mga marinero sa Me- 
diteranyo ingong gregale, mao ang labing kusog 
nga hangin diha sa maong dagat ug peligroso kaa- 
yo sa usa ka barko nga may dagkong mga layag, 
nga daling magpatiklaob niini sa panahon nga mo- 
hapak kini nga bagyo. Tungod niini, sa dihang ang 
sakayan dili na makasungsong sa hangin, ang mga 
marinero, nga nangahadlok nga masangad sa mga 
huyonghuyong sa amihanang baybayon sa Aprika, 
"nag-ariya sa mga kagamitan sa barko ug mao nga 
gipadpad sila.” (Buh 27:15-17) Ang lima ka matang 
sa gregale nga nailhan sa mga meteorologo na- 
mugna tungod sa ubos-ug-presyur nga mga dapit 
sa ibabaw sa Libya o sa Gulpo sa Gabes, nga naga- 
higop sa kusog nga hangin gikan sa Gresya. Ang 
mga hubad sa Bibliya nga gipasukad sa Gidawat 
nga Teksto, sama sa King James Version, nagtawag 
niining hangina nga “Euroclydon” (gikan sa euros 
[habagatan-sidlakan o sidlakan nga hangin] ug 
kly'don [pagdako sa dagat]). Bisan pa niana, ang 
pulong nga Euraky lon, nga gihubad nga “Euro- 
aquilo” (gikan sa Latin nga eurus [sidlakan (o haba- 
gatan-sidlakan) nga hangin] ug aquilo [hangin nga 
amihan]), makaplagan sa pipila ka labing maayong 
mga manuskrito. Ang “Euroaquilo” maoy mas ma- 
ayong hubad, sanglit kini nagpaila sa hangin nga 
naggikan sa SAS. 


EUTIKO (Bulahan: Malamposon]. Usa ka ba- 
tan-ong lalaki sa Troas nga mao ang kataposang gi- 
taho sa Kasulatan nga sa milagrosong paagi nabu- 
hi pag-usab. Sa pagduaw ni Pablo sa Troas sa iyang 
ikatulong misyonaryong panaw, iyang gitaas ang 
iyang pakigpulong alang sa mga igsoon hangtod sa 
tungang-gabii. Kay gidaog sa kakapoy ug lagmit 
nga tungod sa kainit sa daghang lampara ug sa ka- 
huot sa lawak sa itaas, si Eutiko nahikatulog pag- 
ayo ug nahulog gikan sa bentana sa ikatulong 
andana. Ang mananambal nga si Lucas, nga mag- 
susulat sa Mga Buhat ug lagmit usa ka saksing- 

nakakita sa nahitabo, nagtaho nga si Eutiko dili la- 
mang kay nawad-an sa panimuot apan “gialsa nga 
patay na.” Sa pagsunod sa pamaagi nga sama niad- 
tong kang Eliseo sa pagbanhaw sa anak nga lalaki 
sa Sunaminhon, si Pablo miubo kang Eutiko ug mi- 
gakos kaniya. Ang mga pulong ni Pablo, “Hunong 
na kamo sa pagkaguliyang, kay ang iyang kalag 
anaa kaniya,” nagpasabot nga napasig-uli ang ki- 
nabuhi ni Eutiko.---Buh 20:7-12: tan-awa usab ang 
2Ha 4:34. 


EVA [Usa nga Buhi, lagmit nalangkit sa Heb. 
nga berbong cha-yah, “buhi']. Ang unang babaye 
ug ang kataposang gihisgotan sa yutan-ong mga 
buhat sa Diyos sa paglalang. 

Si Jehova nga Maglalalang nasayod nga dili ma- 
ayo alang sa lalaki nga magpadayon nga mag- 
inusara. Bisan pa niana, sa wala pa lalanga ang 
babaye, gidala sa Diyos ngadto sa lalaki ang nagka- 
daiyang mga mananap sa yuta ug ang naglupad 
nga mga linalang. Si Adan nagngalan kanila apan 
wala siyay nakitang katabang taliwala kanila. Mao 
nga niadtong higayona gipahinanok ni Jehova si 
Adan, gikuha ang usa ka gusok sa iyang kilid, ug 
human tak-opi ang unod, gihimong babaye ang 
gusok nga iyang gikuha gikan sa lalaki. Kay tinong 
nasayod pinaagi sa direktang pagpadayag gikan sa 
Diyos nga iyang Maglalalang ug Amahan kon sa 
unsang paagi gilalang ang babaye, si Adan nalipay 
sa pagdawat kaniya ingong iyang asawa, nga nag- 
ingon: “Kini sa kataposan bukog sa akong mga bu- 
kog ug unod sa akong unod,” maingon nga kini tin- 
aw sa iyang kaamgohan. Ingong iyang katimbang 
gitawag ni Adan ang iyang asawa nga 'ishshah' 
(babaye, o, sa literal, tawo nga babaye), “tungod 
kay gikan sa lalaki kini siya gikuha.” (Gen 2:18-23) 
Human niana gipahayag sa Diyos ang iyang ina- 
mahang panalangin alang kanilang duha: “Mag- 
mabungahon ug magdaghan kamo ug pun-a ang 
yuta ug gamhi kini.” Ilang pagabut-an usab ang li- 
nalang nga mga hayop. (Gen 1:28) Ingong buhat 
sa mga kamot sa Diyos, ang babaye haom gayod 
nga mahimong katimbang sa iyang bana nga si 
Adan ug usab mahimong inahan. 

Paglimbong ug Pagkadili-masinugtanon. 
Usa ka adlaw niana, samtang dili kauban sa iyang 
bana, ang babaye nahiduol sa kahoy sa kahibalo sa 
maayo ug daotan. Didto ang usa ka mabinantayon, 
ubos nga halas, nga gigamit ingong makitang tig- 
pamaba sa usa ka dili-makitang espiritu, daw ino- 
senteng nangutana: “Tinuod ba nga miingon ang 
Diyos nga dili gayod kamo makakaon gikan sa ta- 
nang kahoy sa tanaman?” Ang babaye hustong 
mitubag, nga sa walay duhaduha natudloan gayod 
sa iyang bana isip iyang ulo, kinsa usa ra ka unod 
kauban niya. Apan sa dihang ang halas misupak sa 

Diyos ug miingon nga ang paglapas sa sugo sa 
Diyos moresulta sa pagkahimong sama sa Diyos, 
nga nahibalo sa maayo ug daotan, ang babaye mi- 
sugod pagtan-aw sa kahoy gikan sa lahi nga pun- 
to-debista. Aw, “ang kahoy maayong kan-on ug 
... takos pangandoyon sa mga mata, oo, ang ka- 
hoy tilinguhaong tan-awon.” Dugang pa, ang halas 
nag-ingon nga mahisama siya sa Diyos kon siya 
mokaon. (Itandi ang 1Ju 2:16.) Kay bug-os nga na- 
limbongan sa halas ug uban ang kusganong tingu- 
ha nga makabaton sa gilaomang mga butang nga 
nalangkit sa pagkaon sa gidiling bunga, siya nahi- 
mong maglalapas sa balaod sa Diyos. (1Ti 2:14) Tu- 
ngod niana, siya karon miadto sa iyang bana ug 
midani kaniya sa pagduyog kaniya sa pagsupak sa 
Diyos. Si Adan nagpatalinghog sa tingog sa iyang 
asawa.---Gen 3:1-6. 

Ang dihadiha nga epekto sa ilang paglapas mao 
ang kaulaw. Mao nga naggamit silag mga dahon sa 
igos aron himoong mga tapis sa ilang balat-ang. Si 
Adan ug ang iyang asawa nanago taliwala sa mga 
kahoy sa tanaman sa pagkadungog nila sa tingog 
ni Jehova. Sa dihang direktang gipangutana sa Di- 
yos kon unsa ang iyang nahimo, ang babaye mii- 
ngon nga siya mikaon tungod kay nalimbongan 
siya sa halas. Sa pagpahayag ug silot kaniya, gipa- 
ila ni Jehova nga ang pagmabdos ug ang pagpa- 
nganak pagaubanan ug dugang nga kasakit, siya 
mangandoy sa iyang bana, ug siya magagahom 
kaniya.---Gen 3:7-13, 16. 

Human sa ilang paglapas sa balaod sa Diyos, gi- 
hisgotan nga si Adan nagngalan sa iyang asawa 
nga Eva, “tungod kay siya ang mahimong inahan 
sa tanang tawo nga buhi.” (Gen 3:20) Sa wala pa 
palayasa si Adan ug Eva sa tanaman sa Eden aron 
sagubangon ang mga kalisdanan sa usa ka tinung- 
long yuta, si Jehova nagpakitag dili-takos nga ka- 
lulot kanila pinaagi sa pagtagana kanilang duha ug 
hatag-as nga mga besti nga panit.---Gen 3:21. 


Husto ba si Eva sa pag-ingon nga 
siya nakapatungha sa iyang anak nga 
si Cain pinaagi “sa tabang ni Jehova”? 


Sa pagkatawo sa iyang unang anak nga si Cain, 
sa gawas sa Paraiso, si Eva mipatugbaw: “Nakapa- 
tungha ako ug usa ka lalaki sa tabang ni Jehova.” 
(Gen 4:1) Si Eva ang unang gihisgotan nga miga- 
mit sa ngalan sa Diyos, nga nagpakitang ang nga- 
lan ni Jehova nailhan sa unang mga tawo. Sa ulahi 
nanganak siya kang Abel ug sa uban pang mga 
anak nga lalaki ug babaye. Sa dihang si Adan nag- 
edad ug 130, si Eva nanganak ug usa ka anak nga 
lalaki nga iyang ginganlag Set, nga nag-ingon: 
“Ang Diyos nagpili ug laing binhi alang kanako puli 

kang Abel, tungod kay si Cain nagpatay man kani- 
ya.” Haom nga ikapahayag niya ang iyang gibati 
ingon sa iyang gihimo sa pagkatawo ni Cain ug Set, 
sanglit ang Diyos naghatag kaniya ug kang Adan 
sa ilang mga gahom sa pagsanay, ug tungod sa 
dili-takos nga kalulot sa Diyos nga wala dayon siya 
patya sa dihang iyang gilapas ang sugo sa Diyos, 
nakahimo siya sa pagpanganak. Human manganak 
kang Set ang rekord sa Genesis bahin kang Eva na- 
tapos.---Gen 4:25: 5:3, 4. 

Usa ka Tinuod nga Persona. Si Jesu-Kristo 
mismo nagpamatuod nga si Eva tinuod nga nabu- 
hi ug dili usa ka tumotumo nga persona. Sa dihang 
gipangutana sa mga Pariseo bahin sa diborsiyo, gi- 
punting ni Jesus ang pagtagad sa asoy sa Genesis 
bahin sa paglalang sa lalaki ug babaye. (Mat 19: 
3-6) Dugang pa, anaa ang mga pulong ni Pablo 
ngadto sa mga taga-Corinto, nga nagpahayag ug 
kahadlok nga basin ang ilang mga kaisipan paga- 
pahisalaagon, “ingon nga ang halas nagdaldal kang 
Eva pinaagi sa lipatlipat niini.” (2Co 11:3) Dayon, sa 
paghisgot sa nahiangayng dapit sa babaye diha sa 
Kristohanong kongregasyon, gipresentar ni Pablo 
ang hinungdan sa dili pagtugot sa “usa ka babaye 
nga magtudlo, o magbuot sa lalaki,” tungod kay si 
Adan ang unang giumol, ug siya wala malimbongi, 
“kondili ang babaye mao ang bug-os nga nalimbo- 
ngan ug nahimong malinapason.”--1ITi 2:12-14. 


EVI. Usa sa lima ka hari o mga pangulo sa Mi- 
dian kinsa gipatay sa dihang nakig-away ang ka- 
sundalohan sa Israel ilalom ni Moises aron ipaham- 
tang ang panimalos ni Jehova batok sa Midian 
tungod sa paghaylo sa Israel nga mosimba sa Baal 
sa Peor. Kining mga haria sa Midian maoy mga 
duke, mga kaalyado, o mga basalyo ni Sihon nga 
hari sa mga Amorihanon. Ang ilang teritoryo gi- 
hatag ngadto sa tribo ni Ruben.--Num 25:17, 18, 
31:8, Jos 13:15, 21. 


EVIL-MERODAK [gikan sa Babilonyanhon, 
nga nagkahulogang “Magsisimba ni Marduk']. Ang 
Babilonyanhong hari nga mipuli kang Nabucodo- 
nosor sa trono niadtong 581 W.K.P. Sa tuig sa 
iyang pagkahari, gipakitaan ug kalulot ni Evil- 
merodak si Jehoiakin nga hari sa Juda pinaagi sa 
pagpagawas kaniya gikan sa bilanggoan. Kadto 
maoy sa ika-37 nga tuig sa pagkadestiyero ni Je- 
hoiakin sa Babilonya. Gihatagan siyag pabor ni 
Evil-merodak nga labaw sa tanang ubang mga 
hari nga nabihag sa Babilonya. (2Ha 25:27-30, Jer 
52:31-34) Si Josephus miingon nga gilantaw ni 
Evil-merodak si Jehoiakin ingong usa sa iyang la- 
bing suod nga mga higala. 

Adunay arkeolohikanhong pamatuod usab labot 
kang Evil-merodak (Awil-Marduk, Amil-Marduk). 
Pananglitan, ang usa ka inskripsiyon nga diha sa 

usa ka plorera nga nakaplagan duol sa Susa maba- 
sa: “Ang palasyo ni Amil-Marduk, Hari sa Babilon- 
ya, anak nga lalaki ni Nabucodonosor, Hari sa Ba- 
bilonya.” (Mémoires de la mission archéologique de 
Susiane, ni V. Scheil, Paris, 1913, Tomo XIV) Si Be- 
rossus, nga gikutlo ni Josephus, miingon nga siya 
naghari ug duha ka tuig. Si Josephus mismo mii- 
ngon nga siya naghari ug 18 ka tuig. Gituohan nga 
namatay ingong resulta sa usa ka laraw, si Evil- 
merodak gipulihan ni Neriglissar (Nergal-sarezer). 
Walay kasaligang kompirmasyon niini nga mga de- 
talye. 


EXODO, BASAHON SA. Ang ikaduhang li- 
nukot nga basahon sa Pentateuko, gitawag usab 
nga Ikaduhang Basahon ni Moises. Nailhan kini sa 
Hebreohanon ingong Shemohth’, “Mga Ngalan,” gi- 
kan sa pangbukas nga prase niini nga, We’el- 
leh shemohth’, “Karon kini ang mga ngalan.” Ang 
“Exodo” mao ang Latin nga katumbas sa Gregong 
pulong niini; kini nagkahulogang “Paggula; Pagbi- 
ya,” nga mao, sa mga Israelinhon gikan sa Ehipto. 

Kini nga basahon dayag nga sumpay sa Genesis, 
nga nagsugod sa ekspresyon nga “Karon” (sa lite- 
ral, “Ug”) ug dayon nagtala pag-usab sa mga nga- 
lan sa mga anak nga lalaki ni Jacob nga gikuha 
gikan sa mas kompleto nga rekord sa Genesis 46:8- 
27. Ang Exodo gisulat niadtong 1512 W.K.P., usa 
ka tuig human nga ang mga Israelinhon mibiya gi- 
kan sa Ehipto ug nagkampo sa kamingawan sa 
Sinai. Ang basahon nagkobre sa yugto nga 145 
ka tuig, sukad sa kamatayon ni Jose niadtong 
1657 W.K.P. hangtod sa pagtukod sa tabernakulo 
niadtong 1512 W.K.P. 

Magsusulat. Ang pagkamagsusulat ni Moises 
sa Exodo wala gayod duhaduhai sa mga Hudiyo. 
Ang mga ekspresyong Ehiptohanon nga gigamit 
nagpaila sa usa ka magsusulat nga nabuhi sa ma- 
ong mga panahon, ug dili sa usa ka Hudiyo nga na- 
tawo sa ulahi. 

Pagkatukma, Pagkatinuod. Mahitungod sa 
magsusulat sa Exodo “masabtan nga siya sinati ga- 
yod sa Karaang Ehipto. Ang baroganan sa mga 
Ehiptohanon labot sa mga langyaw--ang ilang 
pagkabulag gikan kanila, bisan pa niana gitugotan 
sila diha sa ilang nasod, ang ilang talagsaong pag- 
dumot sa mga magbalantay sa mga hayop, ang 
ilang katahap sa mga estranyo gikan sa Palestina 
ingong mga espiya---ang ilang kagamhanan, ang 
kalig-on niini, ang gahom sa Hari, ang impluwen- 
siya sa mga Saserdote, ang dagkong mga pagpanu- 
kod, ang pagpatrabaho sa mga langyaw diha sa 
ilang pagpanukod, ang paggamit ug mga tisa, ... 
ug sa mga tisa nga may uhot diha niana, .. . ang 
mga tigpatrabaho, ang pag-embalsamar sa pa- 
tayng mga lawas, ang misunod nga pag-importar 

ug mga yerbang-paalimyon, . . . ang grabeng mga 
pagbangotan, .. . ang pagpakiggubat pinaagig mga 
kabayo ug mga karo . . .---kini ang pipila sa dag- 
hang mga punto nga makita nga nagpaila sa pag- 
kasinati kaayo sa awtor sa Pentateuko sa Ehipto- 
hanong mga batasan ug mga kostumbre.”-- The 
Historical Evidences of the Truth of the Scripture 
Records, ni George Rawlinson, 1862, pp. 290, 291. 

Ang asoy sa pagkaligo sa anak nga babaye ni Pa- 
raon didto sa Nilo gilalisan (Ex 2:5), apan si Hero- 
dotus (II, 35) nag-ingon (maingon sa gipakita usab 
sa karaang mga monyumento) nga sa karaang 
Ehipto ang mga babaye dili pinugngan. Dugang 
pa, ang mga Ehiptohanon nagtuo nga adunay ta- 
lagsaong birtud ang katubigan sa Nilo. May mga 
panahon nga si Paraon miadto sa suba aron sa pag- 
simba. Dinhi siya gitagbo ni Moises labing menos 
duha ka higayon sa panahon sa Napulo ka Hampak. 
- Ex 7:15; 8:20. 


EXODO, BASAHON SA 


Kon bahin sa temporaryong pagpuyo sa mga Is- 
raelinhon didto sa Ehipto, walay makitang ebiden- 
siya diha sa mga monyumento niini. Kini dili ikati- 
ngala tungod kay ang usa ka pagtuon labot sa 
mga monyumento didto nagpadayag nga ang mga 
Ehiptohanon wala magtala sa mga butang nga 
makadaot sa ilang dungog. Hinunoa, ang mas kus- 
ganong pamatuod kay sa ebidensiya nga makapla- 
gan diha sa mga monyumento mao ang pagsaulog 
sa mga Hudiyo sa Paskuwa, nga sa tibuok nilang 
kasaysayan ilang gihandom ang Pagpanggula pi- 
naagi niana nga kasaulogan. 

Adunay lig-ong pasukaranan sa pagdawat sa 
pagkatukma sa kasaysayan ug sa katibuk-ang asoy 
nga gihatag sa Exodo. Sumala kang Westcott ug 
Hort, si Jesus ug ang mga magsusulat sa Kristo- 
hanon Gregong Kasulatan nagkutlo o naghisgot 
sa Exodo kapin sa 100 ka higayon. Ang integri- 
dad sa magsusulat nga si Moises nagpamatuod sa 


MGA PANGUNANG PUNTO SA EXODO 


Ang rekord kon sa unsang paagi si Jehova nagluwas sa Israel gi- 
kan sa malupigong pagkaulipon didto sa Ehipto ug nag-organisar 
kanila ingong usa ka teokratikanhong nasod 


Gisulat ni Moises sa 1512 W.K.P., mga usa ka tuig human ang Is- 
rael mibiya sa Ehipto 


Ang Israel nakaagom ug malupigong pagkaulipon didto 
sa Ehipto (1:1-3:1) 

Pinaagi sa mando sa hari ang mga Israelinhon giulipon nga 
malupigon, gimando nga inigkahimugso patyon ang tanan ni- 
lang mga anak nga lalaki 

Gisagop si Moises sa anak nga babaye ni Paraon ug busa na- 
kalingkawas sa kamatayon, apan siya gimatuto sa iyang ka- 
ugalingong inahan 

Gipatay ni Moises ang usa ka malupigon nga Ehiptohanon, mi- 
kalagiw ngadto sa Midian, nahimong magbalantay sa kahayo- 
pan didto 

Giluwas ni Jehova ang Israel pinaagi sa kamot ni Moi- 
ses (3:2-15:21) 

Didto sa nagdilaab nga tanom si Moises gitudlo ingong manlu- 
luwas, sa pagsulti ug sa pagbuhat pinaagi sa ngalan ni Je- 
hova 

Mibalik sa Ehipto, uban kang Aaron, siya miatubang kang Pa- 
raon, misulti kaniya nga si Jehova nagsugo sa pagpalakat sa 
Israel aron mosimba Kaniya didto sa kamingawan, si Paraon 
midumili ug nagpasamot sa pagpanglupig 

Gisubli ni Jehova ang saad sa pagluwas sa Israel ug sa pagha- 
tag kanila sa yuta sa Canaan, sa ingon nagpalalom sa ilang 
pagpabili sa iyang ngalang Jehova 

Ang Napulo ka Hampak nga gipahibalo ni Moises ug Aaron mi- 
dangat sa Ehipto, human sa unang tulo ka hampak, ang 
mga Ehiptohanon na lamang ang nakaagom sa mga hampak, 
sa ikanapulo, ang tanang panganay nga mga lalaki sa mga 
Ehiptohanon ug sa ilang mga hayop namatay, samtang ang 
Israel nagsaulog sa Paskuwa 


Ginamit ang usa ka haligi nga panganod sa maadlaw ug usa 
ka haligi nga kalayo sa magabii, si Jehova nagtultol sa Israel 


sa paggula sa Ehipto, siya nagbukas sa Pulang Dagat aron 
sila makalabang sa malang yuta, dayon naglumos kang Para- 
on ug sa iyang kasundalohan sa dihang sila milabang sa sa- 
log sa dagat sa paggukod kanila 
Giorganisar ni Jehova ang Israel ingong teokratikan- 

hong nasod (15:22-40:38) 

Gitagan-an ug mainom nga tubig ingon man karne ug mana 
ang Israel didto sa kamingawan, maylabot sa tagana nga 
mana, gisugdan sa pagsaulog ang Igpapahulay 


Tungod sa sugyot ni Jetro, si Moises nagpili ug takos nga mga 
lalaki sa pag-alagad ingong mga pangulo, nga motabang sa 
buluhaton sa paghukom 

Didto sa Bukid sa Sinai, si Jehova nagdapit sa nasod sa paghi- 
mog pakigsaad uban kaniya, sila kinabubut-ong miuyon, si 
Jehova nagpakitag makalilisang nga pagpasundayag sa iyang 
himaya 

Ang Napulo ka Sugo ug ang ubang mga balaod nga gihatag 
pinaagi kang Moises naglatid sa mga gikinahanglan ni Jeho- 
va sa Israel 


Ang pakigsaad sa Balaod gihimo pinaagig dugo sa halad nga 
mga hayop, ang katawhan miingon, “Kami andam nga mobu- 
hat ug magmasinugtanon sa tanang gisulti ni Jehova” 


Gihatag sa Diyos ang mga instruksiyon sa pagtukod sa taber- 
nakulo ug sa kasangkapan niini, ingon man sa paghimo sa 
mga besti sa mga saserdote ug sa pagpahiluna-sa-katungda- 
nan sa mga saserdote 


Samtang si Moises didto sa Bukid sa Sinai, ang katawhan mi- 
simba sa usa ka bulawang nating baka, gipusgay ni Moi- 
ses ang mga papan nga bato nga gihatag sa Diyos kaniya, 
nagmaunongon ang mga Levihanon: mga 3,000 ka tigsimbag 
idolo ang gipamatay 


Nakita ni Moises ang pagpasundayag sa himaya ni Jehova, na- 
batian ang pagpahayag sa Diyos sa Iyang ngalan 


Pinaagig kinabubut-ong mga halad nga materyales, natukod 
ang tabernakulo ug ang mga kagamitan niini; ang tabernaku- 
lo natukod niadtong Nisan 1, 1512 W.K.P., ug gipakita ni Je- 
hova ang iyang pag-uyon 


EZBAI 


pagkatinuod niini nga basahon. Iyang giasoy nga 
walay lipodlipod ang iyang kaugalingong mga ka- 
huyangan, ang iyang pagpanuko, ug ang iyang 
mga sayop, nga wala magpasidungog sa iyang ka- 
ugalingon maylabot sa mga milagro, sa pagpangu- 
na, ug sa pag-organisar, bisan tuod siya giila nga 
bantogan sa mga Ehiptohanon ug, labaw sa ta- 
nan, gitahod pag-ayo sa Israel.--Ex 11:3, 3:10-12, 
4:10-16. 

Dayag nga gipanalipdan sa Diyos ang temporar- 
yong pagpuyo sa Israel didto sa Ehipto ug ang 
ilang Pagpanggula. Wala nay mas haom nga dapit 
alang sa kusog nga pagtubo sa Israel aron mahi- 
mong usa ka gamhanang nasod. Kon sila nagpabi- 
lin pa didto sa Canaan, sila seguradong gubaton sa 
Canaanhong mga molupyo. Apan kay nagpuyo su- 
lod sa teritoryo sa unang gahom sa kalibotan sa pa- 
nahon sa kinatayuktokan niini, sila napanalipdan 
sa gahom niini. Sila nagpuyo sa labing maayong 
bahin sa yuta, nga nakaamot sa ilang kahimsog ug 
kamabungahon, ingon man sa ilang pag-uswag sa 
kinaadman sa pipila ka sukod. 

Apan ang ilang kahimtang sa Ehipto dili maayo 
alang sa moral ug espirituwal nga pagtubo, ni kini 
haom sa paghimo kanilang usa ka nasod ilalom sa 
teokratikanhong pagmando, nga may naghalad ug 
nanudlo nga mga saserdote. Dugang pa, ang saad 
sa Diyos sa paghatag sa binhi ni Abraham sa yuta 
sa Canaan kinahanglang matuman, ug ang pana- 
hon sa Diyos alang niini miabot na. Ang Israel hi- 
moong usa ka dakong nasod diin si Jehova ang Hari 
niini. Giasoy sa basahon sa Exodo ang pagpalam- 
pos ni Jehova niini nga katuyoan.---Ex 15:13-21. 

Linukot nga mga Basahon sa Patayng Da- 
gat. Lakip sa mga manuskrito nga nakaplagan 
sa Patayng Dagat, 15 ang naundan sa mga tipik sa 
basahon sa Exodo. Ang usa ka tipik (4QEx') gituo- 
hang sukad pa sa mga 250 W.K.P. Duha sa mga ti- 
pik, gituohan nga sukad pa sa ikaduha o ikatulong 
siglo W.K.P., gisulat diha sa karaang Hebreoha- 
nong mga karakter nga gigamit sa wala pa ang 
pagkadestiyero didto sa Babilonya. 


EZBAI. Ang amahan ni Naarai, usa sa gamha- 
nang mga tawo sa kasundalohan ni Haring David. 
--ICr 11:26, 37. 


EZBON. 

1. Anak nga lalaki ni Gad ug apo ni Jacob. (Gen 
46:16) Ang samang asoy sa Numeros 26:16 nagta- 
la kang Ozni nga katigulangan sa mga Ozniha- 
non inay nga kang Ezbon, nga nagpakitang kining 
duha ka ngalan nagtumong sa mao ra nga tawo. 

2. Usa ka anak nga lalaki ni Bela ug kaliwat 
ni Benjamin. Si Ezbon gitawag nga usa sa “mga 
pangulo sa balay sa ilang katigulangan, maisog, 
gamhanang mga tawo. "--ICr 7:6, 7. 

EZEM. Usa ka dapit sa Juda nga gihatag ngad- 
to sa tribo ni Simeon ingong sakop nga siyudad. 
(Jos 15:21, 29: 19:1, 3; 1Cr 4:24, 28, 29) Gituohan 
sa pipila ka eskolar nga mao kini ang Umm el- 
“Azem, mga 25 km (16 mi) sa HHS sa Beer-seba. 


EZEQUIAS [Si Jehova Nagpalig-on]. 

1. Hari sa Juda, 745-717 W.K.P. Lagmit nga 
siya nahimong hari sa dihang namatay ang iyang 
amahan nga si Ahaz, niadtong “ikatulo ka tuig ni 
Oseas” nga hari sa Israel (tingali nagkahulogan nga 
ikatulong tuig ni Oseas ingong hari nga tighatag 
ug tributo ubos sa pagmando ni Tiglat-pileser II), 
kon iphon ang iyang opisyal nga paghari sukad sa 
Nisan sa pagkasunod nga tuig (745 W.K.P.). (2Ha 
18:1) Ang mga manalagna sa panahon sa paghari 
ni Ezequias mao si Isaias, Oseas, ug Miqueas. (Isa 
1:1, Os 1:1, Miq 1:1) Si Ezequias maoy talagsaon 
ingong usa ka hari nga “nagpadayon sa pag-unong 
kang Jehova,” nga nagbuhat kon unsay matarong 
sa mga mata ni Jehova ug nagsunod sa iyang mga 
sugo. Sukad sa iyang paghari siya masiboton sa 
pagpalambo sa matuod nga pagsimba, dili lamang 
sa Juda kondili sa tibuok teritoryo sa Israel. Sa pag- 
subay sa mga dalan ni Jehova ingon sa gibuhat 
ni David nga iyang katigulangan, ikaingon bahin 
kang Ezequias nga “sunod kaniya walay usa nga 
sama kaniya taliwala sa tanang hari sa Juda, bisan 
kadtong nahiuna kaniya.” Tungod niini “si Jehova 
nag-uban kaniya.”---2Ha 18:3-7. 

Tinampo nga mga Sinulat. Si Ezequias ilado 
usab tungod sa iyang kaikag sa paghugpong sa pi- 
pila sa Mga Proverbio ni Solomon, kay ang intro- 
duksiyon sa lindog nga nailhan karon nga kapitulo 
25 hangtod sa 29 sa Mga Proverbio mabasa: “Kini 
usab mao ang mga proverbio ni Solomon nga gi- 
kopya sa mga tawo ni Ezequias nga hari sa Juda.” 
(Pr 25:1) Iyang gisulat ang awit sa pagpasalamat 
nga girekord sa Isaias 38: 10-20 human siya ayoha 
ni Jehova sa iyang makamatayng sakit. Diha niini 
siya naghisgot sa “akong mga piniling alawiton sa 
kuwerdas.” (Ber 20) Ang pipila nagtuo nga gisulat 
ni Ezequias ang Salmo 119. Kon kini tinuod, kini 
nga salmo lagmit gisulat sa dihang prinsipe pa si 
Ezequias ug dili pa hari. 

Ang Kahimtang sa Paglingkod ni Eze- 
quias sa Trono. Sa dihang si Ezequias miling- 
kod sa trono, ang gingharian sa Juda nawad-an sa 
pag-uyon sa Diyos, kay si Ahaz nga amahan ni 
Ezequias nakahimog daghang dulumtanang mga 
buhat sa atubangan ni Jehova ug mitugot nga 
magpadayon ang pagsimba sa bakak nga mga 
diyos sa Juda. Busa, gitugotan ni Jehova nga ang 
yuta mag-antos diha sa mga kamot sa mga kaa- 
way niini, ilabina sa ikaduhang gahom sa kalibo- 
tan, ang Asirya. Gipanguha ni Ahaz ang mga bu- 


771 


tang sa templo ug sa palasyo aron hiphipan ang 
hari sa Asirya. Ang nakagrabe pa gayod, iyang gi- 
putolputol ang mga galamiton sa templo, gisirhan 
ang mga pultahan niini, ug siya naghimog mga 
halaran alang sa iyang kaugalingon “sa matag suok 
sa Jerusalem,” nga naghalad ngadto sa ubang mga 
diyos. Pinaagi sa pagpakig-alyansa, gipailalom ni 
Ahaz ang iyang gingharian sa proteksiyon sa hari 
sa Asirya panahon sa iyang paghari. (2Ha 16:7-9, 
2Cr 28:24, 25) Apan si Ezequias, sa sayong bahin 
sa iyang paghari, “misukol batok sa hari sa Asirya.” 
- 2Ha 18:7. 

Sa paglingkod ni Ezequias sa trono sa Juda, ang 
napulo-ka-tribong gingharian sa Israel sa amiha- 
nan mas grabe pa ganig kahimtang. Tungod sa 
grabeng mga sala sa Israel, gitugotan ni Jehova 
nga sila makaagom ug hilabihang kalisdanan, ma- 
himong tighatag ug tributo sa Asirya, ug dili mag- 
dugay lamyon sa Asirya ang Israel ug idestiyero 
ang iyang katawhan.---2Ha 17:5-23. 

Ang Iyang Kasibot Alang sa Matuod nga 
Pagsimba. (Gipasundayag gilayon ni Ezequias 
ang iyang kasibot alang sa pagsimba kang Jehova 
sa dihang milingkod siya sa trono sa panuigong 
25 anyos. Ang una niyang gibuhat mao ang pag- 
bukas pag-usab ug ang pag-ayo sa templo. Unya, 
gitigom ang mga saserdote ug mga Levihanon, 
siya miingon kanila: “Duol sa akong kasingkasing 
ang paghimo ug usa ka pakigsaad kang Jehova nga 
Diyos sa Israel.” Usa kini ka pakigsaad sa pagkama- 
tinumanon, nga maorag ang pakigsaad sa Balaod, 
nga padayong gipatuman apan wala tagda, giina- 
gurahan pag-usab sa Juda. Uban sa dakong kaha- 
go iyang giorganisar ang mga Levihanon sa ilang 
mga buluhaton, ug iyang giorganisar pag-usab 
ang mga kahikayan sa tulonggon ug sa mga awit 
sa pagdayeg. Kadto maoy Nisan, ang bulan nga pa- 
gasaulogon ang Paskuwa, apan mahugaw ang tem- 
plo ug ang mga saserdote ug ang mga Levihanon. 
Sa ika-16 nga adlaw sa Nisan, ang templo gihinlo- 
an ug ang mga galamiton niini gipasig-uli. Unya 
ang usa ka linaing pagtabon-sa-sala kinahanglang 
himoon sa tibuok Israel. Una, ang mga prinsipe 
nagdalag mga halad, mga halad-sa-sala alang sa 
gingharian, sa sangtuwaryo, ug sa katawhan, nga 
gisundan sa linibo ka halad-nga-sinunog gikan sa 
katawhan.---2Cr 29:1-36. 

Sanglit ang kahugawan sa katawhan maoy naka- 
pugong sa ilang pagsaulog sa Paskuwa sa naan- 
dang panahon, gipadapat ni Ezequias ang balaod 
nga nagtugot niadtong mahugaw sa pagsaulog sa 
Paskuwa usa ka bulan sa ulahi. Iyang gipatawag 
dili lamang ang Juda kondili ang Israel usab pina- 
agi sa mga sulat nga gipadala sa mga magdadagan 
sa tibuok yuta gikan sa Beer-seba hangtod sa Dan. 


EZEQUIAS 


Ang mga magdadagan giyubit sa kadaghanan, 
apan may mga indibiduwal, ilabina gikan sa Aser, 
Manases, ug Zabulon, nga mapainubsanong miad- 
to, ug mitambong usab ang pipila nga gikan sa 
Epraim ug Isacar. Gawas pa niini, didto usab ang 
daghang dili-Israelinhon nga mga magsisimba ni 
Jehova. Lagmit usa gayod ka dakong hagit ang 
pagtambong alang niadtong sakop sa amihanang 
gingharian kinsa mibarog dapig sa matuod nga 
pagsimba. Sila, sama sa mga mensahero, makaa- 
gom ug mga pagsupak ug pagbiaybiay, sanglit ang 
napulo-ka-tribong gingharian naglunang sa kadu- 
notan, naunlod sa bakak nga pagsimba ug gihasi sa 
mga Asiryanhon.---2Cr 30:1-20, Num 9:10-13. 

Human sa Paskuwa, ang Pista sa mga Tinapay 
nga Walay Igpapatubo gisaulog sulod sa pito ka ad- 
law uban ang kalipay nga tungod niana ang tibu- 
ok kongregasyon nakahukom sa pagpalugway niini 
ug pito pa ka adlaw. Bisan pa sa maong peligrosong 
mga panahon mipatigbabaw ang panalangin ni Je- 
hova mao nga “dihay dakong pagmaya sa Jerusa- 
lem, kay sukad sa mga adlaw ni Solomon nga anak 
ni David nga hari sa Israel walay sama niini sa Je- 
rusalem. ”---2Cr 30:21-27. 

Makita sa mosunod nga kini maoy usa ka tinuod 
nga pagpasig-uli ug pagbuhi pag-usab sa matuod 
nga pagsimba ug dili lamang usa ka lumalabayng 
emosyonal nga panagkatigom. Sa wala pa sila mo- 
pauli sa ilaha, ang mga nagsaulog nanggula ug 
ilang gidugmok ang sagradong mga haligi, gitum- 
pag ang hatag-as nga mga dapit ug ang mga hala- 
ran, ug gipamutol ang sagradong mga poste sa ti- 
buok Juda ug Benjamin ug bisan sa Epraim ug 
Manases. (2Cr 31:1) Gipakita ni Ezequias ang pa- 
nig-ingnan pinaagi sa paggupok sa halas nga tum- 
baga nga gihimo ni Moises, tungod kay ang kataw- 
han naghimo niini nga usa ka idolo, ug naghimog 
gipaaso nga halad alang niini. (2Ha 18:4) Human 
sa dakong pista, gitino ni Ezequias nga magpada- 
yon ang matuod nga pagsimba pinaagi sa pag- 
organisar sa mga dibisyon sa mga saserdote ug sa 
paghikay nga masuportahan ang mga buluhaton 
sa templo, siya nagpahimangno sa pagsunod sa 
Balaod labot sa mga ikapulo ug sa pag-amot sa 
unang mga bunga ngadto sa mga Levihanon ug 
sa mga saserdote, nga niini bug-os kasingkasing 
nga misanong ang katawhan.---2Cr 31:2-12. 

Midako ang Pagpit-os sa mga Asiryanhon. 
Sulod niadtong mabudlayong mga panahon, sa di- 
hang ang mga Asiryanhon mihimog malukpanong 
pagpangdaog, si Ezequias misalig kang Jehova nga 
Diyos sa Israel. Siya mirebelde sa hari sa Asirya ug 
nagpukan sa Filistehanong mga siyudad, nga da- 
yag nahimong mga kaalyado sa Asirya.---2Ha 18: 
7,8. 

Sa ikaupat nga tuig ni Ezequias (742 W.K.P.), 
ang Samaria gisugdan paglikos ni Salmaneser nga 
hari sa Asirya. Sa ikaunom nga tuig ni Ezequias 
(740 W.K.P.) nailog ang Samaria. Ang katawhan sa 
napulo-ka-tribong gingharian gihinginlan, ug ang 
mga Asiryanhon nagbalhin sa ubang mga tawo 
aron maoy mopuyo sa yuta. (2Ha 18:9-12) Kini na- 
kapahimo sa gingharian sa Juda, nga naghawas sa 
teokratikanhong kagamhanan sa Diyos ug sa ma- 
tuod nga pagsimba, nga samag usa ka gamayng 
pulo nga gilibotan sa mabatokong mga kaaway. 

Si Senakerib, ang anak nga lalaki ni Sargon II, 
nangambisyon nga idugang ang pagsakop sa Jeru- 
salem sa iyang mga tropeyo sa gubat, ilabina tu- 
ngod kay si Ezequias mibulag na sa pagpakig- 
alyansa sa Asirya nga gihimo sa iyang amahan 
nga si Haring Ahaz. Sa ika-14 nga tuig sa paghari 
ni Ezequias (732 W.K.P.), si Senakerib “mitungas 
batok sa tanang kinutaang mga siyudad sa Juda ug 
miilog kanila.” Gisubornohan ni Ezequias si Sena- 
kerib aron luwason ang nameligrong siyudad sa Je- 
rusalem, nga tungod niini si Senakerib nanga- 
yo ug dakong kantidad nga 300 ka talanton nga 
plata (mga S1,982,000) ug 30 ka talanton nga 
bulawan (mga $11,560,000). Aron mabayran kini 
nga kantidad, naobligar si Ezequias sa paghatag sa 
tanang plata nga makaplagan sa templo ug sa 
tipiganan ug bahandi sa hari, gawas pa sa bilil- 
hong mga metal nga gihaklap ni Ezequias sa mga 
pultahan ug poste sa templo. Kini nakapahimuot 
sa hari sa Asirya, apan sa temporaryo lamang. 
--2Ha 18:13-16. 

Mga Buluhatong Pagpanukod ug Inhenye- 
riya. Sa taliabot nga pag-atake sa hakog nga si 
Senakerib, si Ezequias nagpakitag kaalam ug mili- 
taryong estratehiya. Iyang gitak-opan ang tanang 
tuboran ug tinubdan sa tubig sa gawas sa Jerusa- 
lem aron nga kon mahitabo ang paglikos, ang mga 
Asiryanhon makabsan ug suplay sa tubig. Gipalig- 
on niya ang mga kuta sa siyudad ug “naghimog 
daghang udyong ug mga taming.” Apan ang iyang 
pagsalig wala diha niining militaryong kasangka- 
pan, kay sa dihang iyang gitigom ang mga pangu- 
lo sa kasundalohan ug ang katawhan, iyang gidasig 
sila, nga nag-ingon: “Magmaisogon ug magmakus- 
ganon kamo. Ayaw kahadlok ni malisang tungod 
sa hari sa Asirya ug gumikan sa tibuok panon sa 
katawhan nga uban kaniya, kay adunay mas dag- 
han nga uban kanato kay nianang uban kaniya. 
Uban kaniya anaa ang usa ka bukton nga unod, 
apan uban kanato anaa si Jehova nga atong Diyos 
aron sa pagtabang kanato ug sa pagpakig-away sa 
atong mga gubat.”---2Cr 32:1-8. 

Usa sa talagsaong mga obra sa inhenyeriya sa 
karaang kapanahonan mao ang agianag tubig ni 
Ezequias. Kini miagos nga palikoliko gikan sa ata- 

bay sa Gihon, sa S sa amihanang bahin sa Siyudad 
ni David, nga miabot ug mga 533 m (1,749 p) pa- 
ingon sa Linaw sa Siloam sa Walog sa Tyropoeon 
ubos sa Siyudad ni David apan sulod sa bag-ong 
paril nga gidugang sa habagatang bahin sa siyu- 
dad. (2Ha 20:20, 2Cr 32:30) Usa ka inskripsiyon sa 
karaang Hebreohanong mga karakter ang nakapla- 
gan sa mga arkeologo diha sa paril sa hiktin nga 
tunel, nga may aberids nga gitas-ong 1.8 m (6 p). 
Ang inskripsiyon mabasa sa bahin: “Ug mao kini 
ang paagi sa pagbangag niini:--Samtang [...] 
(duna) pay [... ] (mga) atsa, ang matag tawo at- 
bang sa iyang isigkatawo, ug samtang duna pay 
tulo ka maniko nga bangagon, [dihay nadunggan] 
nga tingog sa usa ka tawong nanawag sa iyang 
isigkatawo, kay dunay panag-ambihas diha sa bato 
sa tuo [ug sa wala]. Ug sa dihang ang buslot sa tu- 
nel nag-abot na, ang mga tigkubkob nagsapsap (sa 
bato), ang matag tawo atbang sa iyang isigkatawo, 
atsa atbang sa atsa, ug ang tubig mibuhagay gikan 
sa tubod ngadto sa pondohanag tubig nga 1,200 ka 
maniko, ug ang gihabogon sa bato nga lapaw sa 
(mga) ulo sa mga tigkubkob maoy 100 ka maniko.” 
(Ancient Near Eastern Texts, giedit ni J. B. Pritch- 
ard, 1974, p. 321) Busa ang tunel gibangag diha sa 
bato gikan sa isigkatumoy, nga nagtagbo sa kina- 
tung-an--usa gayod ka kalamposan sa inhenye- 
riya. 

Kapakyasan ni Senakerib sa Jerusalem. 
Ingon sa gidahom ni Ezequias, si Senakerib mihu- 
kom sa pag-atake sa Jerusalem. Samtang si Sena- 
kerib miuban sa iyang kasundalohan sa paglikos sa 
malig-on nga kinutaang siyudad sa Lakis, gipadala 
niya ang usa ka bahin sa iyang kasundalohan du- 
yog sa tinudlong mga pangulo sa kasundalohan 
aron pasurenderon ang Jerusalem. Ang tigpamaba 
sa grupo mao si Rabsake (dili ngalan sa maong 
tawo, kondili iyang titulo sa militar), kinsa larinong 
mosulti ug Hebreohanon. Sa makusog nga tingog 
gibiaybiay niya si Ezequias ug gitamay si Jehova, 
ug nanghambog nga si Jehova dili makaluwas sa 
Jerusalem sama sa mga diyos sa ubang kanasoran 
nga wala makaluwas sa kayutaan sa mga magsi- 
simba niini gikan sa hari sa Asirya.--2Ha 18:13- 
35; 2Cr 32:9-15: Isa 36:2-20. 

Naguol pag-ayo si Ezequias apan nagpadayon 
siya sa pagsalig kang Jehova ug nangamuyo kani- 
ya didto sa templo, ug nagpadala usab sa pipila ka 
pangulo sa katawhan ngadto sa manalagnang si 
Isaias. Ang tubag ni Isaias gikan kang Jehova mao, 
nga si Senakerib makadungog ug usa ka taho ug 
mopauli sa iyang yuta, diin sa kapulihay siya paga- 
patyon. (2Ha 19:1-7; Isa 37:1-7) Niining tungora si 
Senakerib mibiya gikan sa Lakis ug miadto sa Lib- 
na, diin iyang nadunggan nga si Tirhaka nga hari 
sa Etiopia migula aron makig-away batok kaniya. 

Bisan pa niana, pinaagi sa iyang mensahero si Se- 
nakerib nagpadalag mga sulat ngadto kang Eze- 
quias ug nagpadayon sa iyang mga panghulga ug 
pagtamay kang Jehova nga Diyos sa Israel. Sa pag- 
kadawat sa maong matamayon kaayo nga mga su- 
lat, gibuklad kini ni Ezequias sa atubangan ni Jeho- 
va, kinsa mitubag pag-usab pinaagi ni Isaias, nga 
sa baylo nagtamay kang Senakerib ug nagpasalig 
nga ang mga Asiryanhon dili makasulod sa Jeru- 
salem. Si Jehova miingon: “Panalipdan ko gayod 
kini nga siyudad aron sa pagluwas niini tungod 
sa akong kaugalingon ug tungod kang David nga 
akong alagad. ”---2Ha 19:8-34: Isa 37:8-35. 

Sa pagkagabii gipadala ni Jehova ang iyang ma- 
nulonda, kinsa naglaglag sa 185,000 sa kinamaayo- 
hang mga manggugubat sa panon ni Senakerib, 
“ang matag maisog, gamhanang tawo ug pangulo 
ug hepe sa kampo sa hari sa Asirya, mao nga siya 
mipauli uban sa nawong nga maulawon ngadto sa 
iyang kaugalingong yuta.” Busa ang paghulga ni 
Senakerib sa Jerusalem bug-os nahanaw. Sa ulahi 
“nahitabo nga samtang siya nagyukbo diha sa ba- 
lay ni Nisrok nga iyang diyos, si Adramelek ug si 
Sarezer, iyang kaugalingong mga anak nga lalaki, 
mitigbas kaniya pinaagi sa espada.”--2Cr 32:21: 
Isa 37:36-38. 

Nadiskobrehan ang mga inskripsiyon nga nag- 
hubit sa pagpildi ni Senakerib sa Etiopianhong ka- 
sundalohan. Kini nag-ingon: “Labot kang Ezequias 
nga Hudiyo, siya wala magpasakop sa akong yugo, 
gilikosan ko ang 46 sa iyang malig-ong mga siyu- 
dad... ug gibuntog (kini) . . . Siya mismo akong gi- 
bilanggo didto sa Jerusalem, nga iyang harianong 
puloy-anan, sama sa usa ka langgam diha sa hal- 
wa.” (Ancient Near Eastern Texts, p. 288) Wala 
niya angkona nga iyang nailog ang siyudad. Gisu- 
portahan niini ang asoy sa Bibliya bahin sa pag- 
alsa ni Ezequias batok sa Asirya ug ang pagkapak- 
yas ni Senakerib sa pag-ilog sa Jerusalem. Sumala 
sa naandang ginahimo sa paganong mga hari diha 
sa ilang mga inskripsiyon, aron sa pagbayaw sa 
ilang kaugalingon, diha niini nga inskripsiyon gipa- 
dak-an ni Senakerib ang kantidad sa plata nga gi- 
bayad ni Ezequias, ingong 800 ka talanton, nga ka- 
sukwahi sa giingon sa Bibliya nga 300. 

Milagrosong Paglugway sa Kinabuhi ni 
Ezequias. Sulod sa panahon sa mga panghulga 
ni Senakerib batok sa Jerusalem, si Ezequias natak- 
boyan ug grabeng mga hubag. Siya gisugo ni ma- 
nalagnang Isaias nga hikayon ang iyang mga kali- 
hokan ingong pagpangandam sa iyang kamatayon. 
Niadtong panahona si Ezequias wala pay anak nga 
lalaki, ug busa mopatim-aw nga ang harianong lin- 
ya sa kaliwat ni David nameligrong maputol. Si 
Ezequias kinasingkasing nga nag-ampo kang Jeho- 

va, uban sa mga luha, nga tungod niini gipadalag 
balik ni Jehova si Isaias aron pahibaloon si Eze- 
quias nga dugangan ug 15 ka tuig ang iyang kina- 
buhi. Gihatag ang usa ka milagrosong ilhanan, ang 
anino sa adlaw mosibog ug napulo ka ang-ang diha 
sa “hagdanan ni Ahaz.” (Tan-awa ang ADLAW, L) Sa 
ikatulo nga tuig human niadto, si Ezequias nakaba- 
ton ug usa ka anak nga lalaki nga gitawag ug 
Manases, kinsa sa ulahi mipuli kaniya sa trono. 
--2Ha 20:1-11, 21; 21:1; Isa 38:1-8, 21. 

Ang Sayop ug ang Paghinulsol ni Ezequias. 
Ang rekord sa Kasulatan nag-ingon nga “sumala sa 
kaayohan nga gihimo kaniya, si Ezequias walay gi- 
balos, kay ang iyang kasingkasing nagmapahitas- 
on ug dihay kasuko batok kaniya ug batok sa Juda 
ug Jerusalem.” (2Cr 32:25) Wala isulti sa Bibliya 
kon kini nga pagkamapahitas-on may kalabotan ba 
o wala sa iyang dili-maalamong gibuhat sa pagpa- 
kita sa tanang bahandi sa iyang balay ug sa tibuok 
niyang gingharian ngadto sa mga mensahero sa 
Babilonyanhong hari nga si Berodak-baladan (Me- 
rodak-baladan) kinsa gipadala ngadto kang Eze- 
quias human siya maulii sa iyang sakit. Lagmit gi- 
pakita ni Ezequias kadtong tanan nga bahandi aron 
mahaylo ang hari sa Babilonya ingong usa ka posi- 
bleng kaalyado batok sa hari sa Asirya. Siyempre, 
kini nakapapukaw sa kahakog sa mga Babilonyan- 
hon. Supak ang manalagnang si Isaias sa bisan un- 
sang pakig-alyansa o pagsalig sa Babilonya nga 
dugay nang kaaway sa Diyos. Sa dihang nadungog 
ni Isaias kon giunsa ni Ezequias pagtagad ang Ba- 
bilonyanhong mga mensahero, iyang gipahayag 
ang dinasig nga tagna gikan kang Jehova nga sa 
ulahi dad-on sa mga Babilonyanhon ang tanang 
butang ngadto sa Babilonya, lakip ang pipila ka ka- 
liwat ni Ezequias. Hinunoa, si Ezequias nagpaubos 
sa iyang kaugalingon ug ang Diyos malulotong 
nagtugot nga ang katalagman dili modangat sa 
iyang mga adlaw.--2Ha 20:12-19, 2Cr 32:26, 31, 
Isa 39:1-8. 

Sa mga adlaw ni manalagnang Jeremias, ang pi- 
pila sa mga pangulo sa katawhan sa Jerusalem mi- 
dayeg kang Ezequias tungod sa iyang paghatag ug 
pagtagad kang Miqueas sa Moreset, ang manalag- 
na ni Jehova.---Jer 26:17-19. 

2. Usa ka katigulangan ni manalagnang Sofo- 
nias, lagmit si Haring Ezequias.--Sof 1:1. 

3. Usa ka tawo sa Israel kansang mga kaliwat 
namalik uban kang Zorobabel gikan sa pagkadesti- 
yero sa Babilonya. Lagmit nga siya dili mao si Ha- 
ring Ezequias. (Esd 2:1, 2, 16, Neh 7:6, 7, 21) Ti- 
ngali usa ka kaliwat niini nga Ezequias mao ang 
usa sa mga pangulo sa katawhan nga nagpamatu- 
od pinaagi sa timbre sa “kasaligang kontrata” sa 
adlaw ni Nehemias.---Neh 9:38, 10:1, 14, 17. 

EZEQUIEL [Ang Diyos Nagpalig-on]. Ang anak 
nga lalaki ni Buzi nga usa ka saserdote. Usa siya 
sa mga binihag nga gidala ni Nabucodonosor 
ngadto sa Babilonya kauban ni Jehoiakin niadtong 
617 W.K.P. Ang iyang unang mga panan-awon sa 
Diyos midangat kaniya niadtong “ikakatloan ka tuig, 
sa ikaupat ka bulan, sa ikalima ka adlaw sa bulan,” 
sa “ikalima ka tuig sa pagkadestiyero ni Haring Je- 
hoiakin.” Siya nanagna ngadto sa mga Hudiyo nga 
nagpuyo daplin sa suba sa Kebar, nga gituohan sa 
pipila ka modernong eskolar nga maoy usa sa dag- 
kong mga kanal o sapasapa sa Babilonya. “Ang ika- 
katloan ka tuig lagmit nagtumong sa pangedaron 
ni Ezequiel. Siya nagsugod sa iyang mga buluhaton 
ingong usa ka manalagna nianang panahona.---Eze 
1:1-3. 

Kay naggikan sa usa ka saserdotehanong banay, 
walay duhaduha nga sinati kaayo siya sa templo, sa 
mga kahikayan niini, ug sa tanang kalihokan nga 
ginabuhat diha niana ug siya batid kaayo sa Balaod. 
Lagmit sinati usab kaayo si Ezequiel kang Jeremias 
ug sa iyang mga tagna, tungod kay si Jeremias usa 
ka manalagna sa Jerusalem sa dihang batan-on pa 
si Ezequiel. Dugang pa, si Ezequiel nakapahimulos 
usab sa kahigayonan sa pagpuyo sa Juda sulod sa 
usa ka panahon sa paghari sa matarong nga si Ha- 
ring Josias, kinsa naggun-ob sa mga halaran ni Baal 
ug sa kinulit nga mga larawan, nagsugod sa pag- 
ayo sa templo, ug nagpadako sa iyang repormasyon 
alang sa putling pagsimba diha sa Juda sa dihang 
ang basahon sa Balaod (dayag ang orihinal nga si- 
nulat ni Moises) nakaplagan sa templo.---2Cr 34. 


Sa wala pa laglaga sa Babilonya 
ang Jerusalem, unsang estratehikong 
mga dapit ang gibutangan ni Jehova 

sa iyang mga manalagna? 


Nagkinabuhi si Ezequiel ingong usa ka manalag- 
na sa panahon usab ni Jeremias ug Daniel. Si Jere- 
mias nag-alagad ingong manalagna sa Diyos ngadto 
sa mga Hudiyo sa Jerusalem ug Juda, nga nakigkita 
sa daotang mga hari sa Juda. Si Daniel, kinsa didto 
sa palasyo sa Babilonya ug sa ulahi sa Medo-Persia, 
gihatagan ug mga tagna mahitungod sa sunodsu- 
nod nga mga gahom sa kalibotan ug sa ilang pagka- 
pukan pinaagi sa Gingharian sa Diyos. Nag-alagad 
si Ezequiel taliwala sa katawhang Hudiyo ug sa ilang 
mga pangulo didto sa Babilonya ug nagpadayon sa 
buluhaton sa mga manalagna didto. Busa, samtang 
ang mga Hudiyo sa Jerusalem nakabenepisyo sa 
templo uban sa hataas nga saserdote niini ug sa sa- 
serdoteng manalagna nga si Jeremias, kadtong did- 
to sa Babilonya wala pasagdi ni Jehova. Si Ezequiel 
mao ang manalagna sa Diyos alang kanila, ug bisan 


774 


tuod wala mohimog mga paghalad, siya atua didto 
ingong usa ka magtatambag ug magtutudlo sa ba- 
laod sa Diyos. 

Adunay suod usab nga kalabotan tali sa buluha- 
tong pagpanagna ni Jeremias ug Ezequiel, gipang- 
himakak ug gipaningkamotan nilang duha nga ma- 
hanaw gikan sa mga hunahuna sa mga Hudiyo sa 
Jerusalem ug sa Babilonya ang ideya nga ipadangat 
sa Diyos ang sayong pagkatapos sa Babilonyanhong 
pagmando ug nga dili mapukan ang Jerusalem. Si 
Jeremias aktuwal nga nagpadalag sulat ngadto sa 
mga binihag sa yuta sa Babilonya, nga nagsulti ka- 
nila nga mopuyo ug magmadaiton diha sa Babilon- 
ya tungod kay kinahanglan pang molabay ang 70- 
ka-tuig nga yugto una pa sila ipahigawas. Sa walay 
duhaduha nakadungog si Ezequiel sa mga pulong 
niining sulata. Dugang pa, tingali nadunggan niya 
ang pagbasa sa basahon nga gipadala ni Jeremias sa 
ulahi nga nagtagna sa pagkapukan sa Babilonya. 
--Jer 29, 51:59-64. 

Nanagna Ngadto sa Usa ka “Gahian” nga Ka- 
tawhan. Ang mga binihag sa Babilonya anaa sa 
mas maayong kahimtang sa atubangan ni Jehova 
kay sa mga Hudiyo nga nahibilin sa Juda, ingon 
sa giilustrar sa mga bukag sa maayo ug daot nga 
mga igos nga nakita ni Jeremias. (Jer 24) Apan bi- 
san pa niana, dili sayon ang tahas nga giatubang ni 
Ezequiel, tungod kay ang binihag nga mga Israelin- 
hon maoy bahin usab sa balay nga masuklanon. 
Ingon sa gisulti kang Ezequiel, kadto maoy taliwala 
sa “mga gahian ug mga butang nga nagatusok ka- 
nimo ug ikaw nagapuyo taliwala sa mga tanga.” (Eze 
2:6) Ubos sa sugo ni Jehova siya mipuyo uban sa 
mga destiyero sa Tel-abib daplin sa suba sa Ke- 
bar. (Eze 3:4, 15) Bisag destiyero ang mga Hudiyo, 
sila nagpuyo sa ilang kaugalingong mga balay. (Jer 
29:5) Sa pipila ka paagi, sila nakapadayon gihapon sa 
pag-organisar alang sa pagsimba. Ang mga ansiya- 
no sa Juda nakaduaw kang Ezequiel sa makadag- 
han. (Eze 8:1; 14:1: 20:1) Bisag miabot na ang pana- 
hon alang sa pagpasig-uli sa pagkatapos sa 70 ka 
tuig, daghan niini nga mga Hudiyo ang dili buot 
mobiya sa Babilonya. 

Usa sa mga katarongan nganong walay tinguha 
ang pipila ka Hudiyo didto sa Babilonya nga moba- 
lik maoy tungod tingali sa materyalismo. Ang mga 
tipiganan sa mga dokumento sa usa ka dakong balay 
sa negosyo, ang “Murashu ug mga Anak,” nakubko- 
ban sa usa ka Amerikanhong ekspedisyon didto sa 
dapit sa kanal sa Euprates duol sa Nippur, nga gitu- 
ohan sa pipila ka eskolar nga duol sa Kebar. Ang 
mga inskripsiyon nga nakaplagan didto adunay mga 
ngalan sa daghang Hudiyo, nga nagpakita nga ang 
mga Israelinhon maayo gayod ang pagkabutang ug 
ubay-ubay kanila ang nalangkit sa mga pamatiga- 
yon sa Babilonya. 

Pagkamatay sa Asawa. Giingon ni Ezequiel 
nga nadawat niya ang iyang buluhaton sa daplin sa 
suba sa Kebar sa ikalimang tuig sa pagkadestiye- 
ro ni Haring Jehoiakin (o sa 613 W.K.P.) Siya na- 
nagna labing menos 22 ka tuig hangtod sa mga 
591 W.K.P., kay ang iyang kataposan nga pinetsa- 
hang tagna maoy sa ika-27 nga tuig sa pagkadesti- 
yero. (Eze 29:17) Dayag nga si Ezequiel naminyo 
nga malipayon. Unya si Jehova miingon kaniya: 
“Anak sa tawo, ania, kuhaon ko ang butang nga tili- 
nguhaon sa imong mga mata gikan kanimo pinaagi 
sa usa ka hampak.” (Eze 24:16) Ang iyang asawa ti- 
ngali wala magmaunongon kaniya o kang Jehova, 
apan bisan unsa pa ang hinungdan sa iyang kama- 
tayon, gisugo si Ezequiel nga dili magbakho, kondi- 
li manghupaw nga walay mga pulong. Giingnan si 
Ezequiel nga magsul-ob sa iyang purong ug dili 
magpakitag bisan unsang ilhanan o mga ebidensiya 
sa pagbangotan. Kining tanan sa pagkatinuod maoy 
ingong usa ka ilhanan alang sa mga Israelinhon nga 
nabihag didto sa Babilonya, nga si Jehova magpasi- 
pala sa iyang sangtuwaryo nga gipasigarbo sa mga 
Israelinhon, ug nga, sukwahi sa ilang gilaoman, ang 
Jerusalem pagalaglagon.---Eze 24:17-27. 

Usa ka “Tigbantay.” Sa paagi nga susama ni- 
anang kang Isaias, si Ezequiel nakadawat sa iyang 
buluhaton sa pagpanagna. Gihatagan siyag katinga- 
lahan nga panan-awon bahin kang Jehova nga nag- 
lingkod sa iyang trono uban sa buhing mga linalang 
nga may upat ka nawong ug mga pako, inubanan sa 
mga ligid sulod sa mga ligid, nga monunot uban sa 
buhing mga linalang. Dayon si Jehova namulong, 
nga nagtawag kang Ezequiel ingong “anak sa tawo,” 
aron sa pagpahinumdom sa manalagna nga siya usa 
lamang ka yutan-ong tawo. (Eze kap 1, 2: itandi ang 
Isa 6.) Gipadala siya ingong usa ka tigbantay ngad- 
to sa balay sa Israel aron pasidan-an sila bahin sa 
ilang daotang dalan. Bisan tuod sila matig-a kaayog 
kasingkasing, ang maong pasidaan gikinahanglan 
gihapon aron sila masayod nga si Jehova may ma- 
nalagna sa ilang taliwala. Bisan pag sila dili buot 
mamati, kon siya mapakyas sa pagpasidaan kanila 
pinaagi sa mga pulong nga gihatag ni Jehova kani- 
ya, siya ang manubag sa ilang kinabuhi---siya ma- 
himong sad-an sa dugo.--Eze 3:7, 17, 18; 2:4, 5, 
33:2-9. 

Mga Paglarawan ug mga Ilustrasyon. Si 
Ezequiel subsob nanagna pinaagig mga paglarawan, 
sa paghimog simbolikong mga aksiyon, maingon 
man pinaagi sa mga panan-awon, simbolikong mga 
paglarawan, o mga sambingay. Ang usa ka talagsa- 
ong simbolismo mao ang 390- ug 40-ka-adlaw nga 
paglarawan sa paglikos sa Jerusalem, nga naundan 
ug hinungdanong tagna labot sa panahon. Nagki- 
nahanglan kini ug pagkamasinugtanon, pailob, ug 
dakong pagtuo aron matuman kining mahulagwa- 
yong pasidaan ngadto sa walay-pagtuo, mabiaybia- 

yon nga katawhan. Panahon sa paglikos sa Jeru- 
salem, giliso ni Ezequiel ang iyang pagtagad sa 
pagpanagna ngadto sa paganong kanasoran nga 
nagdumot sa Israel ug nakig-ambit ug nagmaya 
sa pagkapukan sa Israel: iyang gihubit ang silot 
nga ipadangat ni Jehova kanila. Human sa pagkapu- 
kan sa Jerusalem nausab ang tono sa panagna ni 
Ezequiel. Human sa usa ka kusganong paghukom 
batok sa dalo nga mga magbalantay sa Israel ug sa 
Seir, gipunting niya ang iyang mga pagpanagna sa 
pagpalig-on sa pagtuo sa saad sa Diyos nga ang Is- 
rael ipasig-uli, tigomon pag-usab, ug hiusahon, ug 
nga ang mahimayaong pagkamagbalantay sa “ala- 
gad [ni Jehova] nga si David” magpanalangin kanila 
hangtod sa panahong walay tino ilalom sa usa ka 
pakigsaad sa pakigdait. (Eze 37) Dayon gihatag ni 
Ezequiel ang usa ka detalyadong paghubit sa natu- 
kod pag-usab nga templo, nga gihatag ni Jehova ka- 
niya nga daw usa ka “hinulad nga plano.” Kining 
templo nga nakita sa panan-awon maoy matagnaon 
labot sa usa ka butang sa halayong umaabot, kay 
wala pay ingon niana nga templo ang natukod su- 
kad.---Eze 40-48. 

Mga Kaamgiran sa Buluhaton ni Jesu-Kristo. 
Adunay mga kaamgiran sa buluhaton ni Ezequiel 
ug ni Jesus. Si Ezequiel ug si Jesus kinahanglang 
moatubang sa usa ka dili-matinagdanon, matig-ag 
kasingkasing nga katawhan dala ang usa ka mensa- 
he sa paghukom, nga lakip ang usa ka mensahe sa 
paglaom alang niadtong motalikod gikan sa ilang 
daotang dalan. Gisultihan si Ezequiel nga ang ka- 
tawhan moduol ug maminaw sa iyang mga pulong, 
apan dili mosanong ang ilang kasingkasing. (Eze 
33:30-32) Sa samang paagi, daghang katawhan ang 
miduol aron sa pagpaminaw kang Jesus, apan diyu- 
tay lamang ang mapabilhong misanong sa iyang 
mga pagpanudlo. Si Ezequiel misangyaw ngadto sa 
mga binihag sa Babilonya. Gipahayag ni Jesus ang 
iyang buluhaton sa pagwali ug kagawasan ngadto sa 
mga binihag, (Luc 4:18) tin-aw niyang gipahayag sa 
mga Hudiyo nga sila anaa sa espirituwal nga pagka- 
binihag ug nagkinahanglag kagawasan, nga nia- 
na siya gipadala aron itagana ang maong kagawa- 
san. (Ju 8:31-36) Sama kang Ezequiel, wala gayod 
siya molihok ingong usa ka magbabadlong sa mga 
Hudiyo pinaagi sa iyang kaugalingong mga pulong, 
apan siya namulong kon unsay giingon ni Jehova 
nga iyang isulti.--Ju 5:19, 30. 

Paglaom ni Ezequiel. Si Ezequiel matinuma- 
non sa Diyos, nga nagtuman sa tanang gihatag nga 
sugo, bisan pag malisod ang iyang buluhaton. Siya 
maoy usa sa mga manalagna nga nakalahutay pina- 
agi sa pagtuo ug kinsa “nagtinguha sa usa ka mas 
maayong dapit, nga mao, usa nga iya sa langit.” 
(Heb 11:16) Bisan tuod dili sakop sa grupo nga 
naglangkob sa Gingharian sa langit (Mat 11:11), si 
Ezequiel nagpaabot sa panahon sa pagkatukod sa 

Mesiyanikong Gingharian ug sa takdang panahon 
makadawat, pinaagi sa pagkabanhaw, sa katuma- 
nan sa saad sa Diyos ug sa panalangin sa Mesiyani- 
kong pagmando. (Heb 11:39, 40) Si Ezequiel maoy 
talagsaon sa kakugi, kaisog, pagkamasinugtanon, ug 
kasibot alang sa pagsimba sa Diyos. 


EZEQUIEL, BASAHON NI. Kining talagsa- 
ong basahon ginganlan sumala sa ngalan sa mana- 
lagna nga misulat niini. Si Ezequiel nga anak nga 
lalaki ni Buzi, nga usa ka saserdote, lagmit nakahu- 
man sa pagsulat niining basahona didto sa Babilon- 
ya niadtong tuig 591 W.K.P. Kini nagkobre ug yug- 
to nga mga 22 ka tuig, sukad sa 613 hangtod sa mga 
591 W.K.P.- Eze 1:1-3, 29:17. 

Ang basahon ni Ezequiel talagsaon kaayo tungod 
kay naundan kini sa mga panan-awon, mga pagtan- 
di, ug mga sambingay, ug ilabina sa simbolikong 
mga aksiyon, sama sa dihang si Ezequiel giingnan 
sa Diyos sa pagkulit ug larawan sa Jerusalem diha 
sa usa ka tisa ug dayon mohimog paglikos niini ku- 
nohay ingong ilhanan ngadto sa Israel. (Eze 4:1-17) 
Ang uban pang simbolikong mga aksiyon mao ang 
paghiusa sa duha ka pudlos, nga naghawas sa duha 
ka balay sa Israel (37:15-23), ug ang pagbangag ni 
Ezequiel sa paril ug paggula gikan niini nga nagpas- 
an sa iyang mga dad-onon, nga naghawas sa pagka- 
bihag sa Jerusalem. (12:3-13) Ang ilustrasyon bahin 
kang Ohola ug Oholiba mao ang usa sa tin-aw kaa- 
yong mga sambingay niini nga basahon. (Kap 23) 
Ang laing makaiikag nga bahin sa basahon ni Eze- 
quiel mao ang maampingong paghatag ni Ezequiel 
sa petsa sa iyang mga tagna, nga naghatag dili la- 
mang sa tuig sa pagkadestiyero ni Haring Jehoiakin 
apan usab sa bulan ug sa adlaw sa bulan.--1:1, 2, 
29:1: 30:20, 31:1: 32:1: 40:1. 

Pagkatinuod. Ang pamatuod sa pagkatinuod 
sa basahon makita diha sa katumanan sa mga 
tagna niini. (Alang sa mga pananglitan tan-awa 
ang AMMONHANON, EDOM, EDOMHANON, TIRO.) Ang du- 
gang nagpamatuod sa pagkatinuod niini nga basa- 
hon mao ang arkeolohiya. Ang iladong Amerika- 
nong arkeologo nga si W. F. Albright misulat: “Ang 
arkeolohikanhong impormasyon . . . nagpasundayag 
sa pagkaorihinal gayod sa mga Basahon ni Jeremias 
ug Ezequiel, Esdras ug Nehemias nga dili kaduha- 
duhaan, gipamatud-an niini ang tradisyonal nga la- 
rawan sa mga panghitabo, ingon man ang pagkasu- 
nodsunod niini.”- The Bible After Twenty Years of 
Archeology (1932-1952), 1954, p. 547. 

Ang pagkatinuod sa basahon ni Ezequiel gipalu- 
yohan sa pagkaharmonya niini sa ubang mga basa- 
hon sa Bibliya. Bisan tuod kini wala kutloa o direk- 
tang gihisgotan ni bisan kinsang magsusulat sa 
Kristohanon Gregong Kasulatan, apan kanunay nga 
gihisgotan ang pipila sa mga asoy niini ug ang su- 
sama nga mga ekspresyon. Si Ezequiel ug si Jesus 

naghisgot sa pagkalaya sa usa ka lunhaw nga kahoy. 
(Eze 17:24: Luc 23:31) Si Ezequiel ug si Jesus pare- 
hong naghisgot bahin sa usa ka paghukom alang sa 
katawhan ingong mga karnero ug mga kanding. 
(Eze 34:17, Mat 25:32, 33) Ang basahon sa Pinada- 
yag naggamit ug daghang ilustrasyon nga sama ni- 
anang anaa sa Ezequiel.---Itandi ang Eze 1:28 sa Pin 
4:3, ang Eze 10:3, 4 sa Pin 15:8, ang Eze 12:25 sa Pin 
10:6: ang Eze 37:10 sa Pin 11:11. 

Makaiikag nga lakip sa Chester Beatty nga Gre- 
gong mga papiro sa Bibliya mao ang usa ka codex 
nga naundan, lakip sa ubang mga bahin sa Bibliya, 
sa Ezequiel, Daniel, ug Ester. Kining tanan makap- 
lagan sa usa lamang ka codex, nga lagmit sa sinug- 
dan naundan ug 118 ka dahon. Usa kini ka kopya 
nga gisulat sa duha ka eskriba, lagmit sa unang ka- 
tunga nga bahin sa ikatulong siglo, nga nagpakitang 
kasaligan gayod ang basahon ni Ezequiel nga mida- 
ngat kanato. 

Sanglit katalirongan ni Ezequiel si Jeremias, ang 
ilang mga tagna adunay daghang kaamgiran. (Itan- 
di ang Eze 18:2 sa Jer 31:29, ang Eze 24:3 sa Jer 
1:13, ang Eze 34:2 sa Jer 23:1.) Si Daniel ug Eze- 
quiel, nga nagkinabuhi usab sa samang panahon, 
migamit ug magkaamgid nga mga ekspresyon diha 
sa ilang mga sinulat. Si Ezequiel, samtang gigapos 
ug mga pisi, mitagna bahin sa gingharian sa Juda 
ug naglatid sa “usa ka adlaw alang sa usa ka tuig,” 
diin ang matag adlaw sa tagna katumbas sa usa ka 
tuig diha sa katumanan niini. (Eze 4:4-8) Gihisgotan 
ni Daniel ang usa ka tuod nga may pikit, nga usa ka 
tagna mahitungod sa Gingharian, ug iyang gibut- 
yag ang yugto sa panahon hangtod nga tangtangon 
ang mga pikit. (Dan 4:23) Ang laing tagna ni Dan- 
jel bahin sa panahon mao ang 70 ka semana may 
kalabotan sa pag-abot sa Mesiyas nga Pangulo, nga 
naggamit usab ug usa ka adlaw aron magsimbolo sa 
usa ka tuig diha sa katumanan niini.---Dan 9:24-27. 

Paghan-ay sa Impormasyon. Sa kinadak-ang 
bahin, ang mga tagna ug mga panan-awon ni 
Ezequiel gihan-ay nga kronolohikanhon ingon man 
pinasukad sa topiko. Ang upat ka bersikulo sa ka- 
pitulo 29:17-20 wala ihan-ay subay sa kronolohi- 
kanhong pagkasunodsunod niini (itandi ang Eze 
29:1; 30:20), apan pinasukad sa topiko nga gihisgo- 
tan, kini lakip gayod uban sa tagna batok sa Ehipto. 
Hangtod sa ikanapulo nga bulan sa ikasiyam nga 
tuig sa unang pagkadestiyero, ang kinauyokan nga 
tema nga diha niini nasentro ang mga tagna ni Eze- 
quiel mao ang bug-os nga pagkapukan ug pagkalag- 
lag sa Jerusalem, nga may lakbit lamang nga mga 
paghisgot sa pagpasig-uli. Mao kana ang diwa sa 
unang 24 ka kapitulo. Sa panahon sa paglikos sa Je- 
rusalem, ang pangunang gihatagan ug pagtagad sa 
manalagna mao ang pagpahayag ug mga kaalaotan 
sa pagano nga mga nasod nga nakita nang daan ni 
Jehova nga Diyos ingong nagmaya tungod sa pag- 

MGA PANGUNANG PUNTO SA EZEQUIEL 


Mga tagna bahin sa paglaglag sa Jerusalem pinaagi sa Babilonya 
ug sa pagpasig-uli sa matinumanong nahibilin. Ang pangunang 
tema mao nga ang katawhan “makaila gayod nga ako mao si 
Jehova” 


Gisulat didto sa Babilonya--kadaghanan niini gisulat panahon 
sa unom ka tuig sa wala pa malaglag ang Jerusalem niad- 
tong 607 W.K.P., ug ang pipila ka bahin niini, niadtong mga 
591 W.K.P. 


Gitudlo ni Jehova si Ezequiel (usa ka destiyero niadtong 
panahona sa Babilonya) ingong tigbantay (1:1--3:27) 
Gihatagan ug makalilisang nga panan-awon bahin sa himaya ni 

Jehova, uban sa mga kerubin nga may upat ka nawong ug 
inubanan sa mga ligid nga may mga yantas nga puno sa 
mga mata 

Seryosong responsibilidad ingong tigbantay 

Pasidaang mga tagna batok sa dili-matinumanong Juda 
ug Jerusalem (4:1-24:27) 

Si Ezequiel gisugo nga ipasundayag ang moabot nga paglikos 
sa Jerusalem pinaagi sa paghigda sa iyang wala nga kilid 
atubangan sa usa ka kinulitan nga tisa sulod sa 390 ka ad- 
law ug sa iyang tuo nga kilid sa 40 ka adlaw, samtang diyu- 
tay lamang ang kaonon ug imnon 

Ang yuta, lakip ang mga dapit nga gigamit alang sa idolatri- 
ya, pagalaglagon, ang dili-matinumanong katawhan mahanaw, 
nga may pipila nga maluwas: dili ang bulawan ni ang plata 
makataganag kaikyasan 


Tungod kay ang idolatrosong mga buhat gihimo diha sa tem- 
plo, si Jehova mihukom sa pagpahayag sa iyang kaaligut- 
got, nga dili magpakitag kaluoy, kadto lamang gimarkahan 
sa sekretaryo nga nagbestig lino ang palingkawason 


Ang pagkalagiw ni Haring Zedekias ug sa katawhan gihulag- 
way ni Ezequiel pinaagi sa iyang pagdala sa gawas sa iyang 
dad-onon agi sa lutsanan nga gibangag diha sa paril 

Ang paghukom ni Jehova batok sa mini nga mga manalagnang 
lalaki ug babaye 

Ang tigmo bahin sa agila ug paras nagpakita sa mapait nga 
mga sangpotanan tungod kay midangop ang katawhan ngad- 
to sa Ehipto alang sa tabang 


Ang paghukom ni Jehova maoy sumala sa binuhatan sa matag 
usa ug dili kay tungod lamang sa mga sala sa mga amahan, 
ingon sa sayop nga gipangangkon 

Ang korona sa daotang si Zedekias pagatangtangon, ug ang 
harianong pagmando sa linya ni David mahunong hangtod 
nga moabot ang Usa nga may legal nga katungod 


Ang dili-matinumanong Samaria ug Jerusalem gilarawan ingong 
duha ka pampam, si Ohola ug Oholiba, ang Jerusalem maka- 
dawat ug grabeng pagtratar gikan sa iyang kanhing mga hi- 
nigugma 

Ang gilikosan nga Jerusalem gitandi sa gipainit nga kulon, ug 
ang mga molupyo gitandi sa karne nga anaa sa sulod niini 

Mga tagna batok sa naglibot nga mga nasod, ug nakita 
daan ni Jehova nga ang pipila niini kanila nagmaya tu- 
ngod sa pagkapukan sa Jerusalem (25:1-32:32) 

Ang Ammon, Moab, Edom, ug Filistia pagalaglagon 

Ang Tiro pagalikosan ni Nabucodonosor ug sa ulahi mahimong 
biniyaang dapit, ang kalaglagan gipakasama sa pagkalunod 
sa usa ka maanindot nga barko uban sa mga kargamento 
niini, ang dinastiya sa Tiro matapos tungod sa pagkamapahi- 
tas-on ug pagkamaluibon niini 

Ang Ehipto pagaagawan ni Nabucodonosor bugti sa iyang mga 
serbisyo ingong tigpahamtang sa paghukom sa Diyos batok 
sa Tiro: si Paraon ug ang iyang panon gipakasama sa usa 
ka sedro nga pagaputlon 

Mga tagna sa pagluwas ug pagpasig-uli sa katawhan sa 

Diyos (33:1-48:35) 

Tigomon pag-usab ni Jehova ang iyang katawhan, ang iyang 
mga karnero, ug magbangon sa iyang alagad nga si David 
ingong ilang magbalantay 

Samtang ang Edom pagalaglagon, ang yuta sa Israel molambo 
sama sa tanaman sa Eden 


Ingong mga destiyero sa Babilonya, ang mga Israelinhon nahi- 
sama sa uga, walay-kinabuhi nga mga bukog, apan sila ba- 
ngonon ngadto sa kinabuhi 


Ang paghiusa sa duha ka pudlos, ang usa naghawas kang 
Jose ug ang usa kang Juda, nag-ilustrar sa paghiusa pag- 
usab sa nadestiyerong katawhan ubos sa alagad sa Diyos 
nga si David 

Ang napasig-uling katawhan ni Jehova sulngon ni Gog, apan si 
Jehova nagsaad sa pagpanalipod kanila ug sa paglaglag sa 
puwersa ni Gog 


Si Ezequiel gihatagan ug panan-awon sa usa ka templo ug sa 
mga bahin niini, usa ka sapa nagaagos gikan sa templo pai- 
ngon sa Patayng Dagat, diin ang katubigan naayo ug ang 
pagpangisda milambo, ang mga kahoy ubay sa mga tampi 
sa sapa nagpatunghag makaon nga mga bunga ug makaayo 
nga mga dahon 

Ang mga pahat nga yuta gilatid: gihubit ang siyudad nga “Si 
Jehova Anaa Diha” 


kapukan sa Jerusalem. Human makadangat ang ba- 
lita nga ang Jerusalem napukan, gipalanog sa ma- 
nalagna ang mahimayaong pagpasig-uli, nga maoy 
nagpatigbabawng tema sa tibuok nahibiling bahin 
sa basahon.---33:20, 21. 

Ang basahon ni Ezequiel nagpadayag nga ang ba- 
kak nga relihiyon sa Babilonya nakasulod sa templo 
ni Jehova, ilabina pinaagi sa pagsimba sa Babilon- 
yanhong diyos nga si Tamuz. (Eze 8:13, 14) Gawas 
pa sa maong dulumtanang bakak nga pagsimba did- 
to mismo sa templo ni Jehova, gipuno sa apostatang 
mga Hudiyo ang yuta sa Juda sa kapintasan. Busa, 


dili ikatingala nga sa iyang panan-awon nadungog 
ni Ezequiel ang panawagan alang sa mga tigpaham- 
tang ug silot ni Jehova nga moabot dala ang ilang 
mga hinagiban sa pagpusgay ug sa pagbarog tapad 
sa halaran sa sulod nga sawang sa templo. Dayon 
gisugo sila ni Jehova nga moadto sa taliwala sa dili- 
matinumanong Jerusalem ug pamatyon ang matag 
usa nga walay marka ingong magsisimba ni Jehova: 
“Ang tigulang nga lalaki, ang batan-ong lalaki ug 
ang ulay ug ang gamayng bata ug ang mga baba- 
ye kinahanglang inyong patyon---hangtod nga ma- 
laglag. Apan ayaw pagduol kang bisan kinsa nga 

kaniya anaa ang marka, ug kinahanglang magsu- 
god kamo sa akong sangtuwaryo.” (9:6) Gitaho ni 
Ezequiel nga ang mga tigpahamtang ug silot ni Je- 
hova nagsugod pinaagi sa pagpatay una sa 70 ka an- 
siyano nga nagsimba sa idolatrosong mga linilok 
diha sa paril sa usa ka lawak sa sulod nga sawang. 
Ang tanang babaye nga naglingkod sa ganghaan, 
nga nanaghilak tungod sa Babilonyanhong diyos 
nga si Tamuz, ug ang mga apostata nga nagsimba 
sa adlaw didto sa portiko sa templo gipamatay usab. 
(8:7-9:8) Ang panan-awon ni Ezequiel maoy usa ka 
pasiunang talan-awon kon unsay hapit nang mahi- 
tabo sa Jerusalem sa dihang paimnon kini ni Jeho- 
va sa kopa sa bino sa Iyang kasuko gikan sa Iyang 
kamot pinaagi sa Iyang alagad nga tigpahamtang 
ug silot, si Haring Nabucodonosor, ug sa iyang ka- 
sundalohan.---Jer 25:9, 15-18. 

Ang mga tagna ni Ezequiel sa pagpasig-uli naka- 
hupay gayod sa nadestiyerong mga Hudiyo. Sa ika- 
25 nga tuig sa iyang pagkadestiyero (593 W.K.P.) si 
Ezequiel nakakitag talagsaong panan-awon sa usa 
ka bag-ong templo ni Jehova, nga ang hulad niini 
naggikan mismo kang Jehova nga Diyos, ug sa 
usa ka kasikbit nga siyudad nga gitawag ug Jeho- 
va-Sammah, nga nagkahulogang “Si Jehova Anaa 
Diha.” (Eze 40:1-48:35) Taliwala sa usa ka yuta nga 
puno sa paganong idolatriya, kini nagpalig-on sa 
paglaom sa naghinulsol nga mga destiyerong Hudi- 
yo nga makasimba pag-usab sa matuod nga Diyos, 
si Jehova, diha sa iyang templo. 

Ang tagna ni Ezequiel nagpasiugda sa tema sa 
Bibliya, ang pagbindikar sa soberanya ni Jehova ug 
ang pagbalaan sa iyang ngalan pinaagi sa Mesiyani- 
kong Gingharian. Gipunting niini nga bisan tuod gi- 
tugotan sa Diyos ang taas nga yugto nga walay nag- 
lingkod sa trono ni David, ang Diyos wala motalikod 
sa iyang pakigsaad uban kang David alang sa usa ka 
gingharian. Ang Gingharian ihatag ngadto sa Usa 
nga may legal nga katungod. Busa gipunting ni Eze- 
quiel ngadto sa mga Hudiyo, sama kang Daniel, ang 
paglaom sa Mesiyas. (Eze 21:27: 37:22, 24, 25) Gipa- 
hinabo ni Jehova nga isulti ni Ezequiel sa kapin sa 
60 ka higayon nga ang katawhan “makaila nga ako 
mao si Jehova. Gibayaw ni Ezequiel ang halando- 
mong ngalan sa Diyos pinaagi sa paggamit sa eks- 
presyon nga “Soberanong Ginoong Jehova” sa 217 
ka higayon.---Eze 2:4, ftn sa Rbi8. 


EZER. 

1. [lagmit, Pagtigom]. Usa sa mga sultan nga Ho- 
rihanon sa yuta sa Seir. (Gen 36:20, 21, 30) Sa ulahi 
ang mga Horihanon gipapahawa ug gilaglag sa mga 
anak ni Esau. (Deu 2:22) Ang ngalang Ezer niini nga 
mga teksto lagmit nagkahulogang “Pagtigom,” tu- 
ngod sa kalainan sa espeling sa orihinal nga Hebreo- 
hanon. Sa 1 Cronicas 1:38 sayop ang espeling niini 
ingong “Ezar” diha sa daghang modernong mga 


778 


edisyon sa King James Version, bisan tuod husto 
kini sa 1611 nga edisyon ingon man sa ubang mas 
sayo nga mga edisyon. 

[2-6: Tabang] 

2. Lagmit usa ka anak nga lalaki ni Epraim kinsa 
kauban sa iyang igsoong lalaki nga si Flead gipatay 
sa mga tawo sa Gat “tungod kay sila milugsong aron 
kuhaon ang ilang kahayopan."”---1Cr 7:20, 21. 

3. Usa ka anak nga lalaki ni Hur sa tribo ni Juda, 
ug ang “amahan” ni Husa. Ang Husa mahimong 
magtumong sa usa ka tawo o usa ka lungsod sa 
Juda.— 1Cr 4:1, 4: tan-awa ang HUSA. 

4. Ang pangulo sa 11 ka maisog nga mga Gadha- 
non nga midapig kang David didto sa kamingawan 
samtang siya ilalom pa sa mga pagpig-ot tungod 
kang Saul. Ingong pangulo, dayag nga si Ezer mao 
ang labing dako ug busa maoy “katumbas sa usa ka 
libo.”--ICr 12:1, 8, 9, 14. 

5. Ang anak nga lalaki ni Jesua, usa ka prinsipe 
sa Mizpa, nga nakig-ambit sa pag-ayo sa usa ka ba- 
hin sa paril sa Jerusalem ubos sa pagdumala ni Ne- 
hemias niadtong 455 W.K.P.---Neh 3:19. 

6. Usa sa mga saserdote nga miapil sa parada 
nga gihikay ni Nehemias sa panahon sa inagurasyon 
sa gitukod pag-usab nga paril sa Jerusalem niad- 
tong 455 W.K.P.- Neh 12:31, 41, 42. 


EZION-GEBER. Usa ka dapit nga unang gihis- 
gotan ingong kampo sa mga Israelinhon sa naghi- 
napos ang 40 ka tuig nga paglatagaw sa nasod didto 
sa kamingawan. Ang sunod nga dapit nga gikam- 
pohan maoy didto sa Kades sa kamingawan sa Zin. 
(Num 33:35, 36) Gikan sa Kades ilang gihangyo ang 
hari sa Edom nga tugotan sila nga moagi sa iyang 
yuta, apan kini gidumilian. (Num 20:14-22) Sumala 
sa giasoy ni Moises sa ulahi: “Busa giagian nato ang 
atong mga igsoon, ang mga anak ni Esau, nga na- 
muyo sa Seir, gikan sa dalan sa Araba, gikan sa Elat 
ug gikan sa Ezion-geber.” (Deu 2:8) Ang Elat (Elot) 
ug Ezion-geber gipakita sa ubang teksto nga nahi- 
mutang daplin sa Pulang Dagat, lagmit nga diha sa 
ulohan sa Gulpo sa ‘Aqaba, sa AS nga sanga sa Pu- 
lang Dagat.---1Ha 9:26, 2Cr 8:17. 

Nahiuyon sa Deuteronomio 2:8, ang naunang 
asoy sa Numeros 21:4 naghubit sa mga Israelinhon 
ingong 'nagpanaw gikan sa Bukid sa Hor [diin na- 
matay si Aaron] agi sa dalan sa Pulang Dagat nga 
milibot sa yuta sa Edom.” Gituohan sa pipila ka es- 
kolar nga ang mga Israelinhon, human mobiya sa 
Bukid sa Hor, mipanaw paingon sa habagatang tu- 
moy sa Patayng Dagat ug mitungas sa bul-oganang 
walog sa Zered (ang utlanan tali sa Edom ug Moab). 
Apan, daghang komentarista ang nagtuo nga ang 
gihisgotang mga teksto nagpakita ug mas tuyok nga 
ruta aron sila dili makaagi sa kinapusoran sa teritor- 
yo sa Edom, usa ka ruta nga motultol kanila pabalik 

“agi sa dalan sa Pulang Dagat” ug busa paingon sa 
rehiyon sa Ezion-geber. Sila nagsugyot nga ang ruta 
nga gisubay nagdala sa mga Israelinhon sa H pai- 
ngon sa Gulpo sa ‘Aqaba, ug nga, sa pag-abot sa usa 
ka dapit sa A sa Ezion-geber, lagmit sila miliso pai- 
ngon sa AS latas sa Wadi Yatm, sa ingon namidpid 
sa habagatang tumoy sa kabukiran sa habagatan sa 
Edom. 

Sa Panahon sa Paghari ni Solomon. Gihisgo- 
tan pag-usab ang Ezion-geber kapin sa 400 ka tuig 
sa ulahi, sa paghari ni Solomon (1037-998 W.K.P/). 
Niini nga lokasyon sa gulpo, si Solomon may panon 
sa mga barko nga gipahimo ug gipalawig, nga gidu- 
mala sa Fenicianhon ug Judeanhon nga mga tripu- 
lante. Ang Fenicianhon nga si Haring Hiram sa Tiro, 
nga aktibo usab kaayo sa negosyo sa mga barko, mi- 
tabang kang Solomon niini nga proyekto. (1Ha 9:26- 
28, 10:11) Duolan sa usa ka siglo sa ulahi, si Ha- 
ring Jehosapat (936-mga 911 W.K.P.) naningkamot 
nga ipadayon kini nga industriya sa mga barko nga 
nagsukad sa Ezion-geber, apan siya napakyas, kay 
ingon sa gitagna ni Jehova ang iyang mga barko na- 
ngaguba.--- 1Ha 22:48, 49: 2Cr 20:36, 37. 

Angayng matikdan nga sa kahimtang ni Solomon 
ug nianang kang Jehosapat, ang pipila sa mga bar- 
ko gihimo aron molawig dili lamang ngadto sa Opir 
kondili ngadto usab sa Tarsis. (2Cr 9:21: 20:36, 37) 
Sanglit lig-on ang ebidensiya nga ang Tarsis nahi- 
mutang sa Espanya, ang pipila nagduhaduha kon 
makahimo ba ang maong mga barko sa paglawig gi- 
kan sa Ezion-geber sa karaang mga panahon. Bahin 
niini, tan-awa ang artikulong Tarsis Num. 4, diin gi- 
hisgotan ang posibilidad nga dihay usa ka kanal gi- 
kan sa Nilo paingon sa Pulang Dagat. Ang maong 
kanal lagmit magpatin-aw usab kon sa unsang paa- 
gi si Haring Hiram nakapadala dili lamang sa mga 
tawo kondili sa “mga barko” ngadto sa Ezion-geber 
ug Elot (Elat) aron gamiton ni Solomon. (2Cr 8:17, 
18) Sa laing bahin, gisugyot usab nga kini nga mga 
barko gipadala ngadto sa usa ka dapit sa baybayon 
sa Filistia, gibungkag, ug gidala agi sa mamala nga 
yuta ngadto sa Gulpo sa ‘Aqaba, diin didto kini gihi- 
mo pag-usab. Kadtong nagtuo nga ingon niini ang 
gihimo miingon nga kadtong miapil sa Krusada sa 
ulahi mihimo usab sa samang paagi. Kon ang pag- 
biyahe pinaagi man sa usa ka kanal sa Nilo paingon 
sa Pulang Dagat o pinaagi sa usa ka ruta agi sa ma- 
mala nga yuta, lagmit nga ang mga kahoy naggikan 
sa kalasangan sa laing dapit, sanglit ang rehiyon pa- 
libot sa Ezion-geber may mga tanom nga palma 
apan walay mga kahoy nga angayan alang sa pag- 
himog mga barko. 

Nahimutangan. Dili gayod matino kon diin 
nahimutang ang Ezion-geber. Gidawat sa kadagha- 
nang eskolar nga ang labing dakong posibilidad sa 
nahimutangan niini mao ang Tell el-Kheleifeh ('Ez- 

yon Gever), mga 500 m (1,600 p) gikan sa Gulpo sa 
“Aqaba ug kapin sa 3 km (2 mi) sa AK sa modernong 
siyudad sa “Aqaba. Sa mga pagpangubkob didto, di- 
hay nakaplagang mga butang sukad pa sa panahon 
sa lima ka pangunang yugto sa pagpanakop, nga 
ang labing karaan niini gituohan nga sukad pa sa 
panahon ni Solomon. Bisan pa niana, ang mga ar- 
keologo wala makakaplag ug mga butang nga ilang 
mapetsahan ug saylo pa nianang yugtoa, busa wa- 
lay mga butang nga nakaplagan nga sukad pa sa 
panahon sa Pagpanggula. Tungod niini ang pipila 
nanghinapos nga ang Ezion-geber sa adlaw ni Moi- 
ses maoy lahi nga dapit, o kaha, tungod kay ang ka- 
raang mga tinukod maoy hinimo lamang sa mga 
tisa nga gama sa lapok, ang unang balangay natun- 
as na, nga walay nahibilin nga bisan unsang timail- 
han. 

Tipiganan. Ang mga tigkubkob sa Tell el-Khe- 
leifeh nakakaplag ug mga nahibilin sa ganghaan sa 
usa ka dakong siyudad ug usab usa ka tinukod nga 
ikaingon gayod nga maoy sentro sa usa ka dakong 
minahan sa tumbaga ug sa industriya sa pagtunaw 
ug metal, ilang gituohan nga si Haring Solomon ang 
nagpahimo niini. Dili pa dugay gidawat nga sayop 
kini nga pagtuo, ug bisan tuod nga ang pagtunaw 
ug tumbaga lagmit gibuhat nianang dapita, ang 
mga arkeologo karon nagtuo nga ang maong tinu- 
kod sa walay duhaduha maoy usa ka tipiganan. Ang 
maong gipalig-on nga tipiganan maoy kombenyen- 
te niining dapita diin nag-abot ang hinungdanong 
mga ruta sa negosyo sa dagat man ug sa yuta, aron 
tipigan ang bulawan, mahalong mga bato, ug ka- 
hoyng algum gikan sa Opir hangtod nga kini dal- 
hon pinaagi sa nagapanawng mga panon ngadto sa 
destinasyon niini. (1Ha 9:26, 10:11, 12) Alang sa 
dugang mga detalye niining dapita, tan-awa ang 
ARKEOLOHIYA (Palestina ug Sirya). 


EZNIHANON. Tan-awa ang JOSEB-BASEBET. 


EZRA [Tabang]. Usa ka ngalan nga makita diha 
sa talaan sa mga kaliwat ni Juda. Si Jeter, Mered, 
Eper, ug Jalon gipaila ingong mga anak nga lalaki ni 
Ezra.--1Cr 4:1, 17. 


EZRAHANON [Lumad]. Usa ka ngalan nga gi- 
padapat kang Etan (1Ha 4:31, Sal 89:Sup) ug Heman 
(Sal 88:Sup), nga parehong nabantog tungod sa 
ilang kaalam. Si Etan ug Heman gipaila diha sa 
1 Cronicas 2:3-6 ingong mga kaliwat ni Juda pinaa- 
gi kang Zera. Busa ang ngalang “Ezrahanon” lag- 
mit nga laing pulong alang sa “Zerahanon.” (Num 
26:20) Ang Targum ni Jonathan naghubad sa “Ez- 
rahanon" ingong “anak nga lalaki ni Zera.” 


EZRI [Akong Tabang]. Anak nga lalaki ni Kelub 
ug nagdumala sa mga magtitikad sa umahan sa 
hari panahon sa paghari ni David.--1Cr 27:26. 

FANUEL [gikan sa Heb. nga “Penuel,” nga nag- 
kahulogang “Nawong sa Diyos”]. Usa ka kaliwat ni 
Aser, kansang anak nga babayeng si Ana maoy 
usa ka manalagna diha sa templo sa Jerusalem sa 
dihang si Jesus gidala ni Jose ug Maria didto.---Luc 
2:36. 


FEBE [Putli: Hayag: Dan-ag]. Usa ka Kristoha- 
non nga igsoong babaye sa unang-siglong kongre- 
gasyon sa Cencrea. Sa sulat ni Pablo ngadto sa 
mga Kristohanon sa Roma, iyang “girekomendar” 
kini nga igsoong babaye ngadto kanila ug giawhag 
sila sa paghatag kaniya ug gikinahanglang tabang 
ingong “maoy usa ka tigpanalipod sa daghan, oo, 
kanako mismo.” (Rom 16:1, 2) Tingali si Febe mao 
ang naghatod sa sulat ni Pablo sa Roma o kaha mi- 
uban sa usa nga naghatod niini. 

Gitawag ni Pablo si Febe ingong “usa ka ministro 
sa kongregasyon sa Cencrea.” Kini nagbangon ug 
pangutana maylabot sa diwa sa terminong di-a'ko- 
nos (ministro) nga gigamit dinhi. Giisip sa pipila ka 
maghuhubad ang termino diha sa opisyal nga diwa 
ug busa gihubad kini nga “diakonisa.” (RS, JB). 
Apan walay gihimong probisyon sa Kasulatan nga 
ang mga babaye mahimong ministeryal nga mga 
alagad. Ang hubad ni Goodspeed nag-isip sa ter- 
mino sa linangkob nga diwa ug naghubad niini 
ingong “katabang.” Apan, dayag nga ang gitu- 
mong ni Pablo maoy may kalabotan sa pagpakay- 
lap sa maayong balita, ang Kristohanong minister- 
yo, ug iyang gihisgotan si Febe ingong usa ka 
babayeng ministro nga nakig-uban sa kongregas- 
yon sa Cencrea.--Itandi ang Buh 2:17, 18. 

Si Febe nag-alagad ingong “usa ka tigpanali- 
pod sa daghan.” Ang terminong gihubad nga “tig- 
panalipod” (pro-sta'tis) adunay paninugdang diwa 
nga “babayeng tigpanalipod” o “tig-abag,” busa kini 
nagpasabot dili lamang sa usa ka malulotong pag- 
tagad kondili sa pagtabang sa uban nga nangina- 
hanglan. Mahimo usab nga hubaron kini ingong 
“babayeng tigpaluyo.” Ang pagkagawasnon ni Febe 
sa pagpanaw ug sa paghatag ug talagsaong pag- 
alagad sa kongregasyon tingali nagpakita nga siya 
maoy usa ka babayeng balo ug lagmit nga siya ara- 
ngan. Busa, hayan anaa siya sa kahimtang sa pag- 
gamit sa iyang impluwensiya diha sa komunidad 
alang sa mga Kristohanon nga giakusar sa sayop 
nga paagi, nga nanalipod kanila niini nga paagi; o 
tingali siya nagtagana ug kadangpan alang kanila 
sa panahon sa kapeligrohan, nga nagsilbing usa ka 
babayeng tigpanalipod. Ang rekord wala maghatag 
ug mga detalye. 


FELIPE [nagkahulogang “Mahiligon sa mga 
Kabayo, Mahigugmaon sa Kabayo "]. 

1. Usa sa kinaunahang mga tinun-an nga lakip 
sa 12 ka apostoles ni Jesu-Kristo. Diha sa mga asoy 
sa Ebanghelyo ni Mateo, Marcos, ug Lucas, ang 
ngalan ni Felipe gihisgotan diha lamang sa mga ta- 
laan sa mga apostoles. (Mat 10:3, Mar 3:18, Luc 
6:14) Ang asoy lamang ni Juan ang naghatag ug 
pipila ka detalyadong impormasyon bahin kaniya. 

Si Felipe naggikan usab sa samang lungsod nga 
natawhan ni Pedro ug Andres, nga mao, ang Bet- 
saida, sa A nga baybayon sa Dagat sa Galilea. Sa 
pagkadungog sa pagdapit ni Jesus nga “Mahimong 
akong sumusunod,” gihimo ni Felipe ang sama sa 
gihimo ni Andres usa ka adlaw una pa niana. Gipa- 
ngita ni Andres ang iyang igsoong lalaki nga si Si- 
mon (Pedro) ug gidala siya ngadto kang Jesus, ug 
gihimo kini ni Felipe niining higayona ngadto kang 
Natanael (Bartolome), nga nag-ingon: “Nakaplagan 
namo ang usa nga bahin kaniya si Moises, diha sa 
Balaod, ug ang mga Manalagna misulat, si Jesus, 
nga anak ni Jose, nga taga-Nasaret. . . . Dali ug tan- 
awa.” (Ju 1:40, 41, 43-49) Ang mga pulong nga 
“nakaplagan ni Jesus si Felipe” lagmit nagpasabot 
nga nagkaila na sila sa miagi, ingon sa gipakita sa 
gipamulong ni Felipe kang Natanael, sanglit gihis- 
gotan man ni Felipe ang ngalan ni Jesus, ang iyang 
pamilya, ug ang iyang pinuy-anan. Wala isulti kon 
ig-unsa sila ni Felipe ug Natanael (Bartolome) ga- 
was sa ilang panaghigalaay, apan diha sa mga ta- 
laan sa Bibliya sila sagad gitala nga magkauban, 
gawas lamang sa Buhat 1:13. 

Sa madaogong pagsulod ni Jesus sa Jerusalem 
lima ka adlaw sa wala pa ang Paskuwa sa 33 K.P. 
(Mar 11:7-11), ang pipila ka Grego buot makigkita 
kang Jesus. Gihangyo nila si Felipe nga ipailaila 
sila, lagmit wala mataha sa apostol tungod sa 
iyang Gregong ngalan, o tingali tungod kay siya la- 
mang ang diha niadtong higayona aron mahang- 
yo. Bisan pa niana, dayag nga gibati ni Felipe nga 
siya dili takos sa pagtuman sa hangyo niini nga 
mga Grego (tingali mga kinabig). Siya mikonsulta 
una kang Andres, nga sa ubang teksto gihisgotan 
nga kauban niya (Ju 6:7, 8) ug kinsa tingali mas 
suod kang Jesus. (Itandi ang Mar 13:3.) Gipresen- 
tar nilang duha ang hangyo, dili ang mga nag- 
hangyo, aron tagdon ni Jesus. (Ju 12:20-22) Kining 
maalamon, daw mainampingon nga tinamdan ma- 
banaag sa tubag ni Felipe sa pangutana ni Jesus 
bahin sa pagpakaon sa panon sa katawhan ug bisan 
sa iyang hangyo (nga gihimo human sa medyo 
prangkang mga pangutana ni Pedro ug Tomas) sa 

dihang siya miingon: “Ipakita kanamo ang Ama- 
han, ug kini igo na alang kanamo.” (Ju 6:5-7, 13:36, 
37; 14:5-9) Ang iyang mataktikanhong pamaa- 
gi lahi gayod sa pagkawalay-lipudlipod ug pagka- 
prangka ni Pedro, ug busa ang mubo nga mga asoy 
maylabot kang Felipe nagbutyag bahin sa nagka- 
daiyang personalidad nga makita diha sa piniling 
mga apostoles ni Jesus. 

Tungod sa iyang suod nga pagpakig-uban kang 
Natanael (Bartolome) ug sa mga anak nga lalaki ni 
Zebedeo, si Felipe tingali mao ang usa sa duha ka 
wala hinganling mga tinun-an nga didto sa bayba- 
yon sa Dagat sa Galilea sa dihang nagpakita ang 
nabanhaw nga si Jesus.---Ju 21:2. 

2. Usa ka tig-ebanghelyo ug misyonaryo sa 
unang siglo. Duyog kang Esteban, si Felipe maoy 
lakip sa pito ka lalaki nga “napanghimatud-ang 
maayo, puno sa espiritu ug kaalam” nga gipili 
alang sa walay-pinalabing pag-apod-apod ug pag- 
kaon taliwala sa nagsultig-Grego ug nagsultig- 
Hebreohanon nga Kristohanong mga babayeng 
balo sa Jerusalem. (Buh 6:1-6) Ang asoy sa kaliho- 
kan ni Felipe (usab nianang kang Esteban) human 
matapos kining linaing pag-alagad nagpamatuod 
nga ang mga lalaki nga naglangkob niining piniling 
grupo nga nagdumala adunay hataas nga kalidad 
sa espirituwal, kay gibuhat ni Felipe ang buluhaton 
nga sama nianang gibuhat ni apostol Pablo, bisan 
tuod sa limitadong gilapdon. 

Sa dihang ang paglutos nakapatibulaag sa tanan 
gawas sa mga apostoles, kinsa nagpabilin sa Jeru- 
salem, si Felipe miadto sa Samaria, didto gipaha- 
yag niya ang maayong balita sa Gingharian ug, pi- 
naagi sa milagrosong gahom sa balaang espiritu, 
naghingilin ug mga demonyo ug nag-ayo sa mga 
paralisado ug mga bakol. Kay nalipay pag-ayo, 
daghan ang midawat sa mensahe ug nabawtismo- 
han, lakip sa usa ka Simon nga kanhi naggamit ug 
mga kalaki sa salamangka. (Buh 8:4-13) Busa sa di- 
hang ang mga apostoles “nakadungog nga ang Sa- 
maria midawat sa pulong sa Diyos, ilang gipadala 
si Pedro ug si Juan ngadto kanila,” aron kining 
bawtismadong mga magtutuo makadawat ug lib- 
reng gasa sa balaang espiritu.---Buh 8:14-17. 

Dayon si Felipe gitultolan sa balaang espiritu ni 
Jehova sa pagsugat sa Etiopianhong eunuko diha 
sa dalan paingon sa Gaza, ug didto, sa mubo nga 
panahon, kining “tawong anaa sa gahom ilalom ni 
Candace nga rayna sa mga Etiopianhon” nagbu- 
tang ug pagtuo kang Jesus ug naghangyo kang Fe- 
lipe sa pagbawtismo kaniya. (Buh 8:26-38) Gi- 
kan didto siya mipaingon sa Asdod ug mipadayon 
ngadto sa Cesarea, nga “nagpahayag sa maayong 
balita sa tanang siyudad’ nga iyang maagian. (Buh 
8:39, 40) Gipakita niining mubong mga asoy ang 
buluhaton sa usa ka “tig-ebanghelyo.”--Buh 21:8. 


FELIX 


Dinhi niining internasyonal nga kinasang-ang 
dalan sa Cesarea mga 20 ka tuig sa ulahi nga si Fe- 
lipe nakaplagan nga aktibo pa gihapon sa minister- 
yo, ug giila gihapon ingong “usa sa pito ka tawo” 
nga gitudlo sa mga apostoles. Ingon sa gitaho ni 
Lucas, sa dihang siya ug si Pablo miestar sa balay 
ni Felipe sa usa ka panahon, sa mga tuig 56 K.P., 
“kining tawhana [si Felipe] may upat ka anak nga 
babaye, mga ulay, nga nanagna.” (Buh 21:8-10) 
Sanglit kining upat ka anak nga babaye may husto 
nang pangedaron aron makigbahin sa pagpanag- 
na, kini tingali magpasabot nga si Felipe minyo na 
sa panahon sa iyang mas naunang kalihokan. 

3. Ang bana ni Herodias ug amahan ni Salome. 
Siya nagpuyo sa Roma sa panahong ang iyang na- 
napaw nga asawa mibulag kaniya aron mahimong 
asawa sa iyang igsoon-sa-amahan nga si Hero- 
des Antipas. (Mat 14:3, 4: Mar 6:17, 18; Luc 3:19, 
20) Si Felipe maoy anak nga lalaki ni Herodes nga 
Bantogan pinaagi sa iyang ikatulong asawa nga si 
Mariamne II nga anak nga babaye sa hataas nga 
saserdoteng si Simon. Busa, siya mestisong Hudiyo 
ug Idumeano.---Tan-awa ang HERODES Num. 5. 

4. Ang magmamando sa distrito sa Iturea ug 
Trakonite sa panahong nagsugod si Juan nga Tig- 
bawtismo sa iyang ministeryo sa “ikanapulog-lima 
ka tuig sa paghari ni Tiberio Cesar,” niadtong 
29 K.P. (Luc 3:1-3) Si Felipe maoy anak nga lalaki 
ni Herodes nga Bantogan pinaagi kang Cleopatra 
sa Jerusalem ug busa, igsoon-sa-amahan ni Hero- 
des Antipas, Arquelao, ug ni Felipe Num. 3.---Tan- 
awa ang HERODES Num. 6. 


FELIX [gikan sa Lat., Malipayon]. Ang prokura- 
dor sa Romanhong lalawigan sa Judea kinsa nagbi- 
langgo kang Pablo sulod sa duha ka tuig human sa 
kataposang pagduaw ni Pablo sa Jerusalem sa mga 
56 K.P. Gipakita ni Tacitus nga si Felix duyog nga 
nangatungdanan uban kang Cumanus ingong pro- 
kurador sulod sa daghang katuigan ug human nia- 
na ingong bugtong nga prokurador sa Judea. (The 
Annals, XII, LIV) Wala hisgoti ni Josephus nga si 
Felix nangatungdanan sa samang panahon uban 
kang Cumanus, ug tungod niana ang kadaghanang 
eskolar nag-ingon nga si Felix nagsugod sa pag- 
alagad ingong prokurador niadtong 52 K.P. (Jewish 
Antiquities, XX, 137 [vii, 1]: The Jewish War, Il, 
247, 248 [xii, 8]) Bisan pa niana, tungod sa dag- 
hang katuigan sa pag-alagad ni Felix, si Pablo na- 
kaingon bahin kaniya: “Sulod na karon sa daghang 
katuigan ikaw mao ang maghuhukom niining na- 
sora.”---Buh 24:10. 

Ang sekular nga mga historyador nag-ingon nga 
si Felix maoy usa ka ulipon kanhi, nga ang iyang 
ngalan maoy Antonius, nga siya ug ang iyang ig- 
soong si Pallas gihatagan ni Emperador Claudio sa 

ilang kagawasan, ug nga siya maoy usa ka maba- 
ngis ug imoral nga opisyal. Gihubit siya ni Tacitus 
ingong usa nga “nagbuhat sa tanang matang sa 
kabangis ug kaulag, nga naggamit sa gahom sa 
hari uban ang tanang kinaiyahan sa usa ka ulipon.” 
(The Histories, V, 1x) Giingon nga siya maoy nag- 
papatay sa Hataas nga Saserdoteng si Jonatan. Si 
Suetonius nag-ingon nga si Felix nahimong bana 
sa tulo ka rayna. (The Lives of the Caesars, Clau- 
dius, XXVI) Ang maong kahubitan nahiuyon sa 
atong nasayran bahin kang Felix diha sa Bibliya. 

Human dakpa si Pablo, si Claudio Lisias, ang Ro- 
manong komandante militar, kay nahadlok sa se- 
guridad sa iyang binilanggo kon tugotang mag- 
pabilin sa Jerusalem, nagdali pagdala sa apostol 
nga binantayan pag-ayo ngadto sa Cesarea, nga 
“nagsugo sa mga magsusumbong nga mosulti ba- 
tok kaniya” atubangan kang Felix. (Buh 23:23-30) 
Lima ka adlaw sa ulahi, ang Hataas nga Saserdo- 
teng si Ananias, ang usa ka Tertulo, ug ang uban 
pa milugsong gikan sa Jerusalem dala ang dili- 
makataronganong mga sumbong batok kang Pab- 
lo. Si Felix mao ang nagdumala sa husay, nga nag- 
langaylangay sa paghukom. Siya mimando nga 
itener si Pablo, apan luagan ug diyutay ang pag- 
bantay kaniya, ug nga walay usa sa kaubanan 
ni Pablo ang did-an sa pag-atiman kaniya.---Buh 
24:1-23. 

Sa ulahi “gipasugoan [ni Felix] si Pablo ug siya 
namati kaniya bahin sa pagtuo kang Kristo Jesus.” 
Mao kadtong higayona, lagmit nga diha usab ang 
asawa ni Felix nga si Drusila, nga si Pablo “namu- 
long bahin sa pagkamatarong ug pagpugong-sa- 
kaugalingon ug sa paghukom nga moabot.” Sa pag- 
kadungog niining mga butanga “si Felix nalisang” 
ug gisultihan ang apostol: “Sa pagkakaron lakaw 
una, apan kon makahigayon na ako pasugoan ko ra 
ikaw pag-usab.” Sulod sa yugto nga duha ka tuig, si 
Felix subsob nga nagpasugo ug nakigkabildo kang 
Pablo, nga naglaom nga si Pablo maghatag kaniya 
ug salapi ingong hiphip alang sa iyang kagawasan, 
apan kini nakawang lamang.---Buh 24:24-27. 

Gikayugtan pag-ayo sa mga Hudiyo ang admi- 
nistrasyon ni Felix. Lagmit niadtong 58 K.P. nga 
“gipulihan si Felix ni Porcio Festo, ug tungod kay si 
Felix nagtinguha man nga makabatog pabor sa 
mga Hudiyo, siya nagbilin kang Pablo nga gina- 
pos.” (Buh 24:27) Apan, kining gibuhat ni Felix 
wala makaalim sa mga samad nga iyang nahimo 
sa mga Hudiyo, ni nakapugong kini kanila sa pag- 
padala ug delegasyon ngadto sa Roma aron isang- 
at ang ilang kaso batok kaniya. Ang iyang pagka- 
lingkawas sa silot human gipabalik ngadto sa Roma 
maoy tungod lamang sa pinaborang posisyon ug 
impluwensiya nga nabatonan sa iyang igsoong si 
Pallas uban kang Nero. 

FENICE [gikan sa lintunganayng pulong nga 
nagkahulogang “kahoyng palma”]. “Usa ka dung- 
goanan sa Creta.” (Buh 27:12) Ang sakayan nga 
kargahanag lugas nga gisakyan ni Pablo ingong 
usa ka binilanggo paingon sa Roma misulay sa 
paglawig gikan sa Maayong mga Dunggoanan pa- 
ingon sa Fenice aron mopondo sa panahon sa ting- 
tugnaw. Kay gikusokuso sa usa ka unos, kini nalu- 
nod didto sa pulo sa Malta.---Buh 27:13-28:1. 
Mahitungod sa lokasyon sa Fenice, ang asoy sa 
Mga Buhat nag-ingon lamang nga kini diha sa K sa 
Maayong mga Dunggoanan, sa H nga kiliran sa 
Creta, ug nga hilwas didto nga mopondo sa pana- 
hon sa tingtugnaw. Busa duha ka dapit ang gisug- 
yot. Ang usa mao ang Loutro sa S nga kiliran sa 
usa ka punta, mga 65 km (40 mi) sa K sa Maayong 
mga Dunggoanan, ug ang lain mao ang Phineka, 
sa pikas nga kiliran niini nga punta. Ang literal nga 
Gregong teksto naghubit sa dunggoanan sa Fenice 
ingong “nagtan-aw sa ubos [kata'] sa habagatan- 
kasadpang hangin ug sa ubos [ka-ta'] sa amihanan- 
kasadpang hangin.” Gisabot kini sa mga eskolar 
nga mipabor sa Loutro nga nagkahulogang pag- 
tan-aw “paingon” o “ngadto” (ka-ta') sa direksiyon 
diin nagahuros ang HK ug AK nga hangin. (Buh 
27:12, ftn sa Rbi8) Tungod niini nga pagsabot, ang 
dunggoanan giingong bukas 'paingon sa AS ug sa 
HS' (RS, NW), usa ka kahubitan nga mohaom sa 
dakong agianan nga pormag katunga sa sirkulo pa- 
sulod sa dunggoanan sa Loutro. Tungod sa por- 
ma niini, ang Phineka wala karon gamita ingong 
dunggoanan, bisan tuod ang kausaban sa kasikbit 
nga mga dapit nakaapekto sa porma niini. Apan, 
ang Phineka may duha ka gagmay nga mga luok, 
ang usa nag-atubang sa HK ug ang lain sa AK. 
Busa, gisabot niadtong mipabor niining dapita nga 
ang ekspresyong “nagtan-aw sa ubos” nagkahulo- 
gang nag-atubang sa direksiyon diin ang hangin 
naggikan imbes nga sa dapit diin kini mohuros. 


FENICIA [lagmit gikan sa lintunganayng pu- 
long nga nagkahulogang “kahoyng palma"]. Kini 
ang hikting luna sa yuta nga buyon sa sidlakang 
kabaybayonan sa Mediteranyo tali sa Sirya ug Isra- 
el diin ang utlanan sa S mao ang Kabukiran sa Le- 
banon. Halos katumbas kini sa modernong nasod 
sa Lebanon. Sulod sa daghang katuigan ang pa- 
ngunang siyudad sa karaang Fenicia mao ang Si- 
don, apan sa ulahi kini nalabwan sa kadungganon 
sa Tiro, usa ka siyudad nga gitukod sa usa ka ko- 
lonya gikan sa Sidon.---Tan-awa ang SIDON, TAGA- 
SIDON, TIRO. 

Geograpikanhong Dagway. Ang kapatagan 
daplin sa baybayon niining taas, hiktin nga nasod 
gisal-angsal-angan sa pipila ka dapit sa bungto- 
rong mga tiilan sa kabukiran nga miabot hang- 

tod sa daplin sa dagat. Ang kapatagan natubigan 
pag-ayo sa daghang sapa nga naggikan sa ka- 
bukiran nga maoy nahimong kinaiyanhong utla- 
nan diha sa sidlakang utlanan niini. Dinhi adunay 
ubay-ubayng mga bukid nga kapin sa 3,000 m 
(10,000 p) ang gihabogon, nga ang kinahabogan 
maoy kapin sa 3,350 m (11,000 p), ug ang mga ta- 
luktok niini naputos sa niyebe sa halos tibuok tuig. 
Dihay panahon nga ang dakong bahin sa maong 
yuta nalukop sa dakong kalasangan ug sa lainlaing 
matang sa prutasan---sedro ug aguho ingon man 
ang robles, beech, mulberi, igos, olibo, ug palma 
nga datiles. 

Ang Sinugdanan ug ang Ngalan. Ang ka- 
saysayan sa mga Fenicianhon nagsugod human sa 
Lunop pinaagi sa apo ni Noe nga si Canaan, usa ka 
anak nga lalaki ni Ham. Si Canaan mao ang katigu- 
langan sa 11 ka tribo, nga ang usa niini, ang mga 
taga-Sidon, maoy mga kaliwat ni Sidon nga panga- 
nay ni Canaan. (Gen 10:15-18, 1Cr 1:13-16) Busa 
ang mga taga-Sidon maoy mga Canaanhon. (Jos 
13:4-6, Huk 10:12) Sila mismo ug ang uban pa nag- 
tawag sa ilang yuta nga Canaan. Diha sa usa 
ka sensilyo sa panahon ni Antiochus Epiphanes, 
ang Sirofenicianhong siyudad sa Laodicea gihubit 
ingong “inahan nga siyudad sa Canaan.” 

Hinunoa, sa ulahi ang mga Grego mipalabi sa 
pagtawag niining Canaanhong mga taga-Sidon pi- 
naagi sa laing termino, mga Fenicianhon. Kini ang 
hinungdan nganong ang mga ngalang Canaanhon, 
taga-Sidon, ug Fenicianhon usahay gigamit nga 
baylobaylo alang sa mao ra nga katawhan. Panang- 
litan, sa tagna ni Isaias, ang Fenicia gitawag nga 
“Canaan.”--Isa 23:11: JP, RS, ftn sa Rbis8. 

Yuta sa Marinerong mga Magpapatigayon. 
Ang mga Fenicianhon maoy lakip sa bantogang 
mga marinero sa karaang kalibotan. Ang ilang 
mga barko kasaligan kaayo tungod sa gidak-on ni- 
ini. Taas ang dulong ug ulin niini, lapad ang hawa- 
kan, ug mahimong palawigon pinaagig layag ug 
bugsay. (Eze 27:3-7) Ang mga barko sa Fenicia 
mao ang gigamit sa kadaghanang negosyo sa Me- 
diteranyo. Sa ika-11 nga siglo W.K.P., si Solomon 
nagpatrabaho sa Fenicianhong “mga alagad ni Hi- 
ram” aron mokuyog sa iyang mga barko paingon 
sa Tarsis (Espanya). (2Cr 9:21) Ang Fenicianhong 
mga tripulante gigamit usab diha sa panon sa mga 
barko ni Solomon nga gipalawig gikan sa Ezion- 
geber paingon sa Opir. (1Ha 9:26-28, 10:11) Sa ika- 
pitong siglo W.K.P., ang Fenicianhong mga barko 
naglawig pa gihapon paingon sa Tarsis ug sa pag- 
balik kini nagdalag plata, puthaw, lata, ug tingga. 
—Fze 27:12. 

Mga Kabatid ug mga Ginama. Ang mga 
platero nga Fenicianhon batid sa paghulma, pag- 
salsal, ug sa pagkulit ug mga butang nga bulawan 

ug plata. Ang ubang mga artesano eksperto sa 
pagkulit sa kahoy ug sa garing, paggamag mga ga- 
lamiton nga hinimo sa bildo, paghablon sa delana 
ug sa lino, ug sa pagtinag panapton. Ang Feni- 
cia nailhan ilabina tungod sa industriya niini sa 
tina nga purpura. Ang mga besting royal o Tyrian 
nga purpura mao ang kinamahalan, kay linibong 
murex, mga kinhason, nga matag usa niini mopa- 
gula lamang ug usa ka tulo sa tina, ang gikina- 
hanglan alang sa pipila ka yarda nga panapton. 
Ang tina lainlain ug kolor, depende kon diing bay- 
bayon sa Mediteranyo makaplagan ang kinhason, 
ug tungod niini, gawas pa sa talagsaong kabatid sa 
mga Fenicianhon nga eksperto sa tina nga usahay 
mohimog duha o tulo ka proseso sa pagtina, mahi- 
mo ang daghang lainlaing mahalon nga mga pa- 
napton nga gitinguha sa mga halangdon ug mga 
hamili.---Eze 27:2, 7, 24. 

Sa panahon ni David ug Solomon, ang mga Feni- 
cianhon nabantog ingong mga magtatabas ug mga 
bato nga gigamit sa pagpanukod ug ingong mga 
mamumutol ug mga kahoy nga batid sa pagpamu- 
tol sa dagko kaayong mga kahoy gikan sa ilang ka- 
lasangan.--2Sa 5:11, 1Ha 5:1, 6-10, 18, 9:11, 1Cr 
14:1. 

Relihiyon. Ingong mga Canaanhon, ang mga 
Fenicianhon nagsunod sa usa ka daotan kaayong 
relihiyon nga nakasentro sa diyos sa pertilidad nga 
si Baal: kini naglakip sa sodomiya, pakigsekso sa 
hayop, ug seremonyal nga pagpamampam, ingon 
man sa dulumtanang rituwal sa paghalad ug bata. 
(Tan-awa ang HULAGWAY, Tomo 1, p. 739, CANA- 
AN, CANAANHON Num. 2 [Gisakop sa Israel ang 
Canaan].) Ang Fenicianhong siyudad sa Baalbek 
(mga 65 km [40 mi] sa AS sa Beirut) nahimong usa 
sa dagkong mga sentro sa pagsimba sa daghang 
diyos sa karaang kalibotan, sa Romanhong kapana- 
honan dagkong mga templo alang sa lainlaing mga 
diyos ug mga diyosa ang gitukod didto, ug ang 
mga kagun-oban niini makita karong adlawa. 

Sa tingpamulak sa 31 K.P., ang pipila ka pumolu- 
yo sa Fenicia nagpasundayag ug pagtuo pinaagi sa 
pagpanaw pailaya ngadto sa Galilea aron mamati 
kang Jesus ug aron mamaayo sa ilang mga sakit. 
(Mar 3:7-10, Luc 6:17) Usa ka tuig o kapin pa sa 
ulahi, si Jesus miduaw sa kapatagan daplin sa bay- 
bayon sa Fenicia ug nakadayeg kaayo sa pagtuo sa 
usa ka babayeng lungsoranon sa Sirofenicia nga 
nagpuyo didto mao nga iyang milagrosong giayo 
ang iyang anak nga babaye nga gigamhan sa de- 
monyo.--Mat 15:21-28, Mar 7:24-31. 

Sa dihang nahitabo ang paglutos sa Judea hu- 
man sa pagkamatay ni Esteban ingong martir, ang 
pipila sa mga Kristohanon mikalagiw ngadto sa Fe- 
nicia. Didto, sa pipila ka panahon, sila nagmantala 
sa maayong balita ngadto sa mga Hudiyo lamang. 


FESTO 


Apan human makombertir si Cornelio, ang mga 
kongregasyon nga sagol mga Hudiyo ug mga dili- 
Hudiyo naporma diha sa kabaybayonan sa Fenicia 
ingon man sa ubang mga bahin sa Imperyo sa 
Roma. Si apostol Pablo miduaw sa pipila niini nga 
mga kongregasyon sa Fenicia sa panahon sa iyang 
mga pagpanaw, ang kataposang narekord nga pag- 
duaw sa mga magtutuo didto maoy sa Sidon sa di- 
hang siya nagpaingon sa Roma ingong usa ka bini- 
langgo niadtong mga 58 K.P.--Buh 11:19, 15:3, 
21:1-7: 27:1-3. 


FESTO [gikan sa Lat., Masadyaon: Malipayon]. 
Gobernador sa Romanhong lalawigan sa Judea hu- 
man pabalika si Felix ngadto sa Roma. (Buh 24:27) 
Wala sa tino mahibaloi ang tuig niini nga pag-ilis 
sa mga gobernador, ang mga tinubdan sa impor- 
masyon mao lamang ang Bibliya ug si Josephus, ug 
walay usa niini ang naghisgot kon tungod ba kini 
sa pagtudlo ni Nero. Dihay duha ka pundok sa mga 
kritiko, ang usa nagpamatuod nga miabot si Por- 
cio Festo sa Judea niadtong 54 K.P., ug ang lain 
nag-ingon nga siya miabot niadtong 61. Ang mga 
historyador daw mipabor sa panahon tali sa 58 ug 
61 K.P. Ang tuig nga 58 K.P., sumala sa gitumbok 
sa Analytical Concordance to the Bible ni Young 
(p. 342), lagmit nga mao gayod ang petsa sa pag- 
lingkod ni Festo ingong gobernador sa Judea. 

Tulo ka adlaw human moabot si Festo didto sa 
Cesarea siya mipanaw ngadto sa Jerusalem, dayag 
nga aron masinati siya sa mga problema sa kataw- 
han nga iyang mandoan. Si Pablo didto sa Cesarea, 
gibilin ingong binilanggo panahon sa administras- 
yon ni Felix. Ang pangulong mga saserdote sa mga 
Hudiyo ug ang kadagkoan sa mga tawo wala mag- 
langan ug panahon sa paghangyo nga siya dad-on 
sa Jerusalem, kay sila nagtinguha sa pagbanhig ug 
sa pagpatay kaniya diha sa dalan. Apan, si Festo 
nakahukom sa paghusay pag-usab kang Pablo ug 
nagmando sa mga magsusumbong sa pag-atu- 
bang sa iyang lingkoranan-sa-paghukom didto sa 
Cesarea. Human sa “husay” kombinsido si Festo 
nga inosente si Pablo ug sa ulahi misugid ngadto 
kang Haring Agripa II: “Akong naila nga siya wa- 
lay nahimong bisan unsa nga takos sa kamatayon.” 
(Buh 25:25) Una pa niana, kay “nagtinguhang ma- 
kabaton sa pabor sa mga Hudiyo,” si Festo nangu- 
tana kon si Pablo moboluntaryo ba sa pag-adto sa 
Jerusalem aron husayon. (Buh 25:9) Apan, si Pab- 
lo mitubag: “Walay tawo nga makatugyan kanako 
ngadto kanila ingong pabor. Ako moapelar kang 
Cesar!”--Buh 25:11. 

Karon si Festo nag-atubang na usab ug usa 
ka bag-ong problema. Sa pagsaysay kang Agripa 
nga siya nagsugo nga ipadala kini nga binilanggo 
ngadto sa Roma, apan walay mga sumbong nga 

ikasang-at batok kaniya, si Festo miingon: “Daw 
dili-makataronganon nga ipadala ko ang usa ka bi- 
nilanggo ug dili usab ipaila ang mga sumbong ba- 
tok kaniya.” (Buh 25:27) Si Agripa mitanyag sa 
paghusay kang Pablo aron masulbad ang suliran. 
Sa iyang depensa, si Pablo mihatag ug makapa- 
kombinsir ug puwersadong pahayag nga tungod 
niana si Festo nakaingon: “Ikaw nabuang, Pablo! 
Ang imong daghang nakat-onan maoy nakapabu- 
ang kanimo!” (Buh 26:24) Dayon si Pablo miliso 
ngadto kang Agripa uban ang usa ka kusganong 
pangdani, nga tungod niana mikomento si Agripa: 
“Sa mubong panahon makombinsir mo ako nga 
mahimong Kristohanon.” (Buh 26:28) Sa ulahi si 
Agripa miingon kang Festo: “Kining tawhana ma- 
buhian unta kon wala pa siya moapelar kang Ce- 
sar.” Kini nga desisyon mao gayoy pagbuot sa Di- 
yos, kay ang Ginoo nagbutyag na daan kang Pablo: 
“Magmaisogon! . . . usab ikaw kinahanglang mag- 
pamatuod sa Roma.”--Buh 23:11: 26:32. 

Kon itandi sa malupigong administrasyon ni Fe- 
lix, ang kang Festo giisip nga maoy maarang- 
arang sa katibuk-an. Iyang nasumpo ang teroris- 
tang mga bandido nga nailhang Mga Mamumuno, 
o Sicarii (magbabarawng mga lalaki), ug sa ubang 
mga paagi nagpatuman sa Romanhong balaod. 
Apan, ang usa ka mando ni Festo gibaliktad hu- 
man kini giapelar ngadto sa Roma. Si Agripa nag- 
tukod sa iyang lawak-kan-anan nga gikan niini 
malantaw ang nahimutangan sa sagradong tem- 
plo, nga tungod niana ang mga Hudiyo nagtukod 
ug paril aron ang templo dili makita. Gimando ni 
Festo nga ang paril tangtangon tungod kay kini na- 
kasalipod sa panan-aw sa kasundalohan, apan sa 
dihang giapelar ang kaso ngadto sa Roma ang pa- 
ril gitugotan nga magpabilin. Si Festo namatay 
nga nangatungdanan pa ug gipulihan ni Albinus. 


FIGELO. Usa ka tawo nga gikan sa distrito sa 
Asia nga “nagpahilayo” kang Pablo.---2Ti 1:15, tan- 
awa ang ASIA. 


FILADELFIA [Inigsoong Pagbati]. Usa ka 
siyudad sa K sa Asia Minor nga adunay Kristoha- 
nong kongregasyon nga gipadad-an ug usa sa pito 
ka sulat diha sa Pinadayag. (Pin 1:11: 3:7-13) Ang 
Lydianhon nga siyudad sa Filadelfia nahimutang 
sa usa ka patag ibabaw sa bukid sa H sa Suba sa 
Cogamis, mga 45 km (28 mi) sa HS sa Sardis ug 
80 km (50 mi) sa AK sa Laodicea. Gitukod kini ni- 
adtong ikaduhang siglo W.K.P. ni Eumenes II, ang 
hari sa Pergamo, o sa iyang igsoong lalaki nga si 
Attalus II (Filadelfus), kansang ngalan maoy gi- 
ngalan sa siyudad. Ang siyudad nahimutang sa 
ulohan sa halapad nga walog nga mitadlas sa Sar- 
dis hangtod sa Smirna (modernong Izmir) diha sa 
daplin sa baybayon. Ang mga dalan nagdugtong 

niini sa kabaybayonan, nga ang Pergamo dapit sa 
A, ug ang Laodicea dapit sa HS. Ang siyudad nag- 
silbing ganghaan paingon sa sentro sa Frigia. 

Ang Filadelfia maoy mauswagong sentro sa pag- 
himog bino, ug ang pangunang bathala niini mao 
si Dionysus nga diyos sa bino. Ang maong dapit 
kanunay nga makasinati ug mga linog, nga ang 
usa niini migun-ob sa Filadelfia niadtong 17 K.P. 
Tungod sa pinansiyal nga tabang sa Roma, ang 
siyudad natukod pag-usab ug misagop sa ngalan 
nga Neocesarea (Bag-ong Cesarea) ug, sa ulahing 
yugto, Flavia. Kining dapita karong adlawa maoy 
nahimutangan sa modernong Alasehir. Ang kara- 
ang siyudad maoy usa ka sentro nga gikan niini 
ang Helenismo o Gregong kultura mikaylap sa Asia 
Minor. 

Dayag nga may mga Hudiyo didto sanglit ang 
Pinadayag 3:9 naghisgot ‘niadtong gikan sa sina- 
goga ni Satanas nga nag-ingon nga sila mga Hudi- 
yo. Lagmit nga sila ang nakigbatok sa matinuma- 
nong mga Kristohanon diha sa siyudad pinaagi sa 
pagkabig ug balik sa mga Kristohanon nga Hudiyo 
ug kagikan o sa pagkombinsir kanila nga magpabi- 
lin o mosunod pag-usab sa pipila ka tulumanon sa 
Moisesnong Balaod. Ang maong lakang wala mo- 
lampos. Gidayeg ni Jesus ang mga Kristohanon tu- 
ngod sa ilang pagkamalahutayon. Iyang gidasig 
sila nga “mangupot pag-ayo.'--Pin 3:9-11. 

Bahin sa Filadelfia sa Decapolis, tan-awa ang 
RABA Num. 1. 


FILEMON [(Mahigugmaon]. Usa ka Kristoha- 
non nga tag-iyag ulipon nga nakig-uban sa kong- 
regasyon sa Colosas. Ang iyang balay nga nahimu- 
tang niini nga siyudad sa habagatan-kasadpan sa 
Asia Minor nagsilbing usa ka tigomanan sa kong- 
regasyon didto. Si Filemon nahimong tuboran sa 
kahayahay sa mga isigka-Kristohanon ug usa ka 
panig-ingnan sa pagtuo ug gugma. Giisip siya ni 
apostol Pablo nga usa ka hinigugmang isigkamag- 
bubuhat. (Flm 1, 2, 5-7: itandi ang Col 4:9 sa 
Flm 10-12.) Ang tinguha ni Pablo nga moestar 
uban kang Filemon nagpakita gayod nga maabia- 
bihon kining tawhana.---Flm 22, itandi ang Buh 16: 
14, 15. 

Si Apia ug Arquipo lagmit maoy mga membro 
sa panimalay ni Filemon, sanglit gihisgotan sila 
diha sa personal nga sulat ni Pablo ngadto kang Fi- 
lemon. Si Apia tingali mao ang asawa ni Filemon, 
ug si Arquipo tingali mao ang iyang anak nga lala- 
ki.--Flm 2. 

Mopatim-aw nga si Filemon nahimong Kristoha- 
non pinaagi sa mga paningkamot ni Pablo. (Flm 19) 
Apan, sanglit si Pablo wala magwali sa Colosas 
mismo (Col 2:1), si Filemon tingali nakakat-on sa 
Kristiyanidad ingong resulta sa duha ka tuig nga 

kalihokan sa apostol didto sa Efeso, sa dihang “ang 
tanang nagpuyo sa distrito sa Asia [nga naglakip sa 
Colosas] nakadungog sa pulong sa Ginoo.”---Buh 
19:10. 

Sa usa ka panahon sa wala pa madawat ang su- 
lat ni Pablo, gilayasan si Filemon sa iyang ulipong 
si Onesimo. Kining milayas nga ulipon lagmit nga 
nangawat ug salapi gikan sa iyang agalon aron 
iplete sa iyang pagbiyahe paingon sa Roma, diin sa 
ulahi nahibalag niya si Pablo ug nahimong usa ka 
Kristohanon.--Flm 10, 11, 18, 19, tan-awa ang 
ULIPON. 


FILEMON, SULAT KANG. Usa ka sulat 
nga gisulat mismo ni apostol Pablo ug pangunang 
gisulat alang kang Filemon. (Flm 1, 2, 19) Lag- 
mit gayod nga kini gisulat human magsugod ang 
unang pagkabilanggo ni Pablo didto sa Roma (lag- 
mit sa mga 60-61 K.P.), kay ang apostol naglaom 
nga siya “hatagag kagawasan.”--Ber 22; tan-awa 
ang ONESIMO, FILEMON. 

Ang katuyoan sa apostol sa pagsulat niini nga 
sulat maoy aron sa pagdasig kang Filemon nga 
malulotong dawaton pagbalik ang iyang milayas 
nga ulipon nga si Onesimo. Inay nga gamiton ang 
iyang awtoridad ingong apostol sa pagsugo kani- 
ya nga buhaton kana, nangamuyo si Pablo pina- 
sukad sa gugma ug personal nga panaghigala. 


MGA PANGUNANG PUNTO SA 
FILEMON 


Usa ka sulat nga nagdasig nga ang gugma ug kaluoy ipakita 
ngadto sa milayas nga ulipon nga nahimong Kristohanon 

Gisulat niadtong mga 60-61 K.P. samtang si Pablo nabilanggo 
sa Roma 


Komendasyon kang Filemon tungod sa iyang gugma 
ug pagtuo (ber 1-7) 
Si Filemon gitawag ni Pablo ingong usa nga hinigugma ug 
isigkamagbubuhat 
Ang mga taho bahin sa gugma ug pagtuo ni Filemon nag- 
tukmod kang Pablo sa pagpasalamat sa Diyos ug nagha- 
tag sa apostol ug tumang kalipay ug kahupayan 
Gipadalag balik ni Pablo si Onesimo ingong “labaw pa 
kay sa usa ka ulipon” (ber 8-25) 
Ang nabilanggong si Pablo mihangyo pinasukad sa gugma 
alang sa milayas nga ulipong si Onesimo, kinsa nahimong 
Kristohanon tungod sa iyang pagpakig-uban kang Pablo 


Tungod kay si Onesimo mapuslanon sa pag-alagad kaniya, 
gusto siyang hawiran ni Pablo, apan gipadala siyag balik 
sa apostol sanglit dili siya buot mohimo ug bisan unsa 
nga walay pagtugot ni Filemon 

Giawhag ni Pablo si Filemon nga dawaton si Onesimo 
ingong usa ka igsoon, nga samag siya ang apostol mismo, 
ug gipahayag ni Pablo ang iyang pagsalig nga himoon kini 
ni Filemon nga mas labaw pa gani kay sa iyang gihangyo 


FILETO 


(Flm 8, 9, 17) Kay nakaila kang Filemon ingong usa 
ka tawo sa pagtuo ug gugma, si Pablo masaligon 
nga siya magadawat pagbalik sa iyang kanhing 
walay pulos apan karon Kristohanon na nga ulipon, 
nga sama sa iyang himoong pagdawat sa apostol 
mismo. (Ber 10, 11, 21) Kini ilabinang makaiikag, 
sanglit si Filemon adunay legal nga katungod sa 
pagpahamtang ug grabe nga silot kang Onesimo. 

Gawas sa pagtagana ug aktuwal nga panig-ing- 
nan nga nag-ilustrar sa katahom sa Kristohanong 
kalulot, pagpasaylo, ug kaluoy, ang sulat nagsugi- 
lon kanato bahin sa unang mga Kristohanon. Sila 
nagtigom diha sa pribadong mga balay, nagtawag 
sa usag usa nga “igsoon[g lalaki]” ug “igsoong ba- 
baye” (Flm 1, 2, 20), nag-ampo alang sa usag 
usa (ber 4, 22), ug nadasig tungod sa pagtuo ug 
gugma nga gipasundayag sa mga isigkamagtutuo 
(ber 4-7). 


FILETO [Hinigugma: Takos sa Paghigugma]. 
Usa ka apostata sa Kristiyanidad sa unang siglo 
kinsa gihisgotan ni Pablo uban ni Himeneo; gihubit 
ni Pablo si Fileto ug Himeneo ingong bakak nga 
mga magtutudlo mahitungod sa pagkabanhaw ug 
ingong mga tigdaot sa pagtuo.--2Ti 2:17, 18. 


FILIPOS. Sa panahon sa ikaduhang misyonar- 
yong panaw ni apostol Pablo, kini nga siyudad mao 
“ang pangunang [o, unang] siyudad sa distrito sa 
Macedonia,” apan mopatim-awng dili mao ang ka- 
ulohan niini. Kini nahimutang sa sidlakang bahin 
sa maong distrito, sa A nga tumoy sa Dagat Ae- 
gean, nga dili layo gikan sa distrito sa Trasia. Si 
Pablo, nga miadto didto sakay sa usa ka barko gi- 
kan sa Troas, midunggo sa dunggoanang lung- 
sod sa Filipos, ang Neapolis, ug mipanaw ug mga 
15 km (9.5 mi) sa AK subay sa Via Egnatia, o Da- 
lan sa Egnatia, ang iladong dalan sa komersiyo ug 
militar gikan sa Asia paingon sa Roma, nga mila- 
tas sa usa ka agianan sa bukid nga mga 500 m 
(1,600 p) ibabaw sa lebel sa dagat ug palugsong 
ngadto sa Patag sa Filipos.---Buh 16:11, 12. 

Ang siyudad nahimutang ibabaw sa usa ka 
bungtod nga mituybo gikan niini nga patag, duol 
sa suba sa Gangites. Sa H may usa ka lapad nga 
kalamakan. Ang acropolis o kinutaang bahin sa Fi- 
lipos nahimutang ibabaw sa usa ka dakong bato sa 
AS nga bahin sa siyudad. Makita sa mga pagpa- 
ngubkob sa mga kagun-oban nga ang Dalan sa Eg- 
natia milatas sa taliwala sa siyudad ug nga sa kilid 
niini dihay usa ka publikong hawanan nga igoigo 
ang gidak-on. Ang Ampipolis, nga giadtoan ni 
Pablo human mobiya sa Filipos, lagmit mao ang 
kaulohan sa distrito, kini nahimutang nga mga 
50 km (30 mi) sa HK sa Filipos. Gikan sa Ampipo- 
lis, si Pablo mipaingon sa HK nga mga 35 km 
(22 mi) ngadto sa Apolonia ug gikan didto miadto 

sa Tesalonica nga mga 45 km (28 mi) dapit sa K, 
diin siya miestar ug mga tulo ka semana una pa 
mopaingon sa HK agi sa Berea aron mosakay ug 
barko paingon sa Atenas. 

Kasaysayan. Sa sinugdan ang Filipos gitawag 
nga Crenides (Krenides). Si Felipe II sa Macedon 
(amahan ni Alejandrong Bantogan) nag-ilog sa 
siyudad gikan sa mga Trasianhon niadtong mga 
tungatunga sa ikaupat nga siglo W.K.P. ug nag- 
ngalan niini sumala sa iyang ngalan. Sa maong da- 
pit dihay mga minahan nga daghan ug bulawan, 
ug ang bulawang mga sensilyo giisyu nga may 
ngalan ni Felipe. Niadtong mga 168 W.K.P. ang Ro- 
manong konsul nga si Lucius Aemilius Paulus nag- 
pildi kang Perseus, ang kataposan sa Macedoni- 
anhong mga hari, ug nag-ilog sa Filipos ug sa 
naglibot nga teritoryo. Niadtong 146 W.K.P. ang ti- 
buok Macedonia gihiusa ingong usa ka Romanhong 
lalawigan. Ang gubat diin si Octavian ug Mark An- 
tony nagpildi sa kasundalohan ni Brutus ug Gaius 
Cassius Longinus, ang mga mamumuno ni Julio 
Cesar, didto nahitabo sa Patag sa Filipos (niadtong 
42 W.K.P.). Human niadto, ingong handomanan sa 
iyang dakong kadaogan, gihimo ni Octavian ang Fi- 
lipos nga usa ka Romanhong “kolonya.” (Buh 16:12) 
Pipila ka tuig sa ulahi, sa dihang si Octavian gihi- 
mong Cesar Agusto sa Romanhong senado, iyang 
gitawag ang lungsod nga Colonia Augusta Julia 
Philippensis. 

Tungod sa paghimo niini nga usa ka Roman- 
hong kolonya, ang siyudad wala na pabayra ug 
mga buhis ug gihatagan kini ug ubang mga pribi- 
lehiyo, nga tingali lakip niini ang paghupot sa 
mga molupyo ug usa ka segundaryong matang 
sa Romanong pagkalungsoranon. Busa ang mga 
lungsoranon mas nagpakitag pagkamaunongon ug 
pagbati ngadto sa Roma. Tingali kini ang hinung- 
dan kon nganong ang mga agalon sa batang baba- 
ye diin diha kaniya gipagula ni apostol Pablo ang 
usa ka demonyo sa pagpanag-an nagpasiugda nii- 
ni nga punto atubangan sa mga mahistrado labot 
sa ilang akusasyon batok kang Pablo ug Silas pina- 
agi sa pag-ingon, “Kita mga Romano.” (Buh 16:16- 
24) Busa nasabtan usab gayod sa mga Kristoha- 
non sa Filipos sa dihang si Pablo misulat sa ulahi 
nga nag-awhag kanila nga “magagawi ingong mga 
lungsoranon” nga takos sa maayong balita labot 
kang Kristo, ug nagpahinumdom kanila nga “ang 
atong pagkalungsoranon nagalungtad sa mga la- 
ngit,” tungod kay ang kalibotanon, Romanong pag- 
kalungsoranon gipabilhan pag-ayo sa Filipos, gani 
usa ka butang nga ikapanghambog.--Flp 1:27: 3: 
20, Int. 

Pagduaw ni Pablo. Ang Filipos mao ang 
unang siyudad sa Uropa nga nakadungog sa pag- 
wali ni Pablo sa maayong balita, niadtong mga 

50 K.P., sa panahon sa iyang ikaduhang misyonar- 
yong panaw. Siya miadto didto agig pagsunod sa 
awhag diha sa usa ka panan-awon sa kagabhion 
didto sa Troas sa Asia Minor, nga niini ang usa ka 
tawong Macedonianhon nangaliyupo kaniya: “Dali 
ngari sa Macedonia ug tabangi kami.” (Buh 16:8- 
10) Si Pablo ug ang iyang mga kaubanan, dayag 
nga lakip si Lucas nga maoy ilang tigtala sa mga 
panghitabo, miestar didto ug ubay-ubayng mga 
adlaw, ug sa panahon sa Igpapahulay sila “nangad- 
to sa gawas sa ganghaan daplin sa suba,” diin gia- 
soy ni Lucas, “among gihunahuna nga may dapit 
nga ampoanan.” Gihunahuna sa pipila nga walay 
sinagoga sa Filipos, tungod kay kini nga siyudad 
sentro sa militar---ug ang mga Hudiyo didto basin 
gidid-an nga magtigom sulod sa siyudad alang sa 
pagsimba. Sa bisan unsa nga kahimtang, si Pablo 
nakigsulti sa kababayen-an nga nagkatigom didto 
ug nakakaplag ug usa nga ginganlan ug Lydia, usa 
ka magsisimba sa Diyos, nga ‘nagbukas pag-ayo sa 
iyang kasingkasing aron maminaw sa mga butang 
nga gisulti ni Pablo.” Siya ug ang iyang panimalay 
nabawtismohan, ug hilabihan ang iyang pagpabili 
ug pagkamaabiabihon nga tungod niini 'gipugos 
gayod niya si Pablo ug ang iyang mga kaubanan 
nga moestar' sa iyang balay.---Buh 16:11-15. 

Apan karon, human mosanong sa panawagan 
nga moadto sa Macedonia, si Pablo nakaagom ug 
paglutos dinhi niining una nga siyudad, niining hi- 
gayona dili gikan sa mga Hudiyo, sama sa naago- 
man niya sa Galacia. Gipaboran sa mga mahistra- 
do sa siyudad ang bakak nga mga sumbong sa 
mga tag-iya sa gidemonyohan nga batang babaye. 
Nawad-an sila sa ilang kita tungod kay siya dili na 
makapanag-an, nga gikan niana sila nakakuwarta 
pag-ayo. Si Pablo ug Silas gigarote, sila gibalhog 
sa bilanggoan, ug ang ilang mga tiil gipahuot diha 
sa mga sepohan.---Buh 16:16-24. 

Apan, pagkatungang gabii, samtang sila nag- 
ampo ug nagdayeg sa Diyos pinaagig awit nga na- 
dungog sa ubang mga binilanggo, usa ka milag- 
ro ang nahitabo. Usa ka linog ang nagpahinabo 
nga matangtang ang gapos sa mga binilanggo 
ug mabuksan ang mga pultahan. Ang magbalan- 
tay sa bilanggoan, nga nahibalong siya silotan sa 
kamatayon kon makaikyas ang mga binilanggo 
nga iyang gibantayan, hapit nang magpakamatay 
sa dihang si Pablo misinggit: “Ayaw unsaa ang 
imong kaugalingon, kay ania ra kaming tanan!” 
Dayon ang magbalantay sa bilanggoan ug ang 
iyang panimalay namati kang Pablo ug Silas, nag- 
tambal sa ilang mga labod, ug nahimong bawtis- 
madong mga magtutuo.--Buh 16:25-34, HULAG- 
WAY, Tomo 2, p. 749. 

Pagkabuntag, tingali nakadungog sa milagro nga 
nahitabo, ang mga mahistrado sa siyudad nagsugo 


FILIPOS, SULAT NGADTO SA MGA TAGA- 


sa magbalantay sa bilanggoan nga buhian si Pab- 
lo. Apan si Pablo mas interesado sa pagbindikar, 
pagdepensa, ug sa pag-establisar sa legal nga paa- 
gi sa maayong balita kay sa dihadiha nga pagpaga- 
was kaniya. Wala siya mouyon sa bisan unsang 
sekreto nga pagpagawas aron lamang dili maula- 
wan ang mga mahistrado. Gipunting niya ang 
iyang pagkalungsoranon sa Roma ug ang pagbunal 
kaniya ug kang Silas diha sa publiko, nga wala pa 
kahukmi. Kinahanglang moangkon sila sa dayag 
nga sila ang milapas sa balaod, ug dili gayod ang 
mga Kristohanon. Sa pagkadungog nga si Pablo ug 
Silas maoy mga Romano, ang mga mahistrado na- 
ngahadlok ug sila personal nga miadto ug “nanga- 
liyupo kanila,” nagpagula kanila, ug naghangyo ka- 
nila nga mobiya sa siyudad.---Buh 16:35-40. 

Bisan pa niana, si Pablo nakatukod ug usa ka ma- 
ayong kongregasyon sa Filipos, usa ka kongregas- 
yon nga gimahal niya kanunay. Ang ilang gugma 
kaniya gipasundayag pinaagi sa ilang kahangawa 
ug pagtagana sa iyang panginahanglan, bisan did- 
to na siya sa laing dapit. (Flp 4:16) Giduaw pag- 
usab ni Pablo ang Filipos sa panahon sa iyang ika- 
tulong misyonaryong panaw, lagmit sa ikatulong 
higayon, human siya makagawas sa iyang unang 
pagkabilanggo sa Roma.---Buh 20:1, 2, 6: Flp 1:19, 
2:24. 


FILIPOS, SULAT NGADTO SA MGA 
TAGA-. Usa ka basahon sa Kristohanon Gre- 
gong Kasulatan nga gisulat ni apostol Pablo ngad- 
to sa kongregasyon sa siyudad sa Filipos sa lala- 
wigan sa Macedonia, usa ka kongregasyon nga 
gitukod ni Pablo niadtong mga 50 K.P., sa panahon 
sa iyang ikaduhang misyonaryong panaw. 

Kon Kanus-a ug Diin Gisulat. Ang kaundan 
sa sulat mismo nagpamatuod nga kini gisulat sa 
panahon sa unang pagkabilanggo ni Pablo didto sa 
Roma. Niini siya naghisgot bahin sa “tanang Prae- 
torianong Guwardiya” nga nahibalo sa hinungdan 
sa iyang pagkabilanggo, ug siya nagpadalag mga 
pangomosta gikan “kanilang sa panimalay ni Ce- 
sar.” (Flp 1:13, 4:22) Ang unang pagkabilanggo ni 
Pablo sa Roma kasagarang giisip nga nahitabo sa 
mga 59-61 K.P. Pipila ka butang ang nahitabo tali 
sa pag-abot ni Pablo didto sa Roma ug sa iyang de- 
sisyon nga mosulat ngadto sa mga taga-Filipos. 
Si Epafrodito mibiyahe gikan sa Filipos, miabag 
kang Pablo, ug unya grabeng nagkasakit. Ang mga 
taga-Filipos, mga 1,000 km (600 mi) ang gilay-on, 
nakabalita sa iyang pagkasakit. Karon si Epafrodi- 
to naulian na, ug gipadala siyag balik ni Pablo nga 
dala kini nga sulat. Busa ang sulat gihimo niadtong 
mga 60061 K.P. 

Ang Kahimtang ug mga Hinungdan sa Pag- 
sulat. Ang kongregasyon sa Filipos nagpakitag 
dakong gugma ug pagtamod kang Pablo. Wala 


FILIPOS, SULAT NGADTO SA MGA TAGA- 


madugay human sa iyang pagduaw kanila, ang 
kongregasyon nagpadala ngadto kaniya ug dag- 
hang materyal nga mga tagana sa dihang siya mi- 
estar ug pipila ka semana sa kasikbit nga Tesaloni- 
ca. (Flp 4:15, 16) Sa ulahi, sa dihang ang mga 
igsoon sa Jerusalem nakaagom ug usa ka yugto sa 
grabeng paglutos ug nanginahanglan ug materyal 
nga tabang, ang mga Kristohanon sa Filipos, bisan 
mga kabos kaayo ug nakaagom pa ug dakong pag- 
sulay tungod sa mga kasakitan, andam gihapon 
nga moamot bisan labaw sa ilang maarangan. Gi- 
pabilhan pag-ayo ni Pablo ang ilang maayong ti- 
namdan nga tungod niana gihisgotan niya sila 
ingong usa ka panig-ingnan sa ubang mga kongre- 
gasyon. (2Co 8:1-6) Sila usab aktibo kaayo ug puli- 
ki sa pagsangyaw sa maayong balita, busa mo- 
patim-aw nga sila wala kaayoy komunikasyon ni 
Pablo sa usa ka yugto sa panahon. Apan karon, 
sa iyang panginahanglan samtang nabilanggo, dili 
ang kay sila nagpadala ug materyal nga mga gasa 
maong si Pablo nakabaton ug kadagaya kondi- 
i nagpadala usab sa ilang kaugalingong sinugo nga 
si Epafrodito, usa ka tawo nga mapuslanon ngadto 
kanila. Kining masibotong igsoon maisogong nag- 

tabang kang Pablo, nga nagpameligro pa gani sa 
iyang kaugalingong kinabuhi. Tungod niana, siya 
gidayeg pag-ayo ni Pablo diha sa kongregasyon. 
--Flp 2:25-30, 4:18. 

Si Pablo nagpahayag ug pagsalig nga, uyon sa 
ilang mga pag-ampo, siya makagawas gikan niini 
nga pagkabilanggo ug makaduaw kanila pag-usab. 
(Flp 1:19, 2:24) Siya nasayod nga ang iyang pagpa- 
dayon nga buhi maoy mapuslanon kanila, bisan 
tuod nga siya naghinamhinam nga moabot ang 
panahon nga siya dawaton na ni Kristo aron mahi- 
uban kaniya. (Flp 1:21-25: itandi ang Ju 14:3.) Sa 
kasamtangan, siya naglaom nga ipadala si Timo- 
teo, nga labaw kang bisan kinsa, tiunay nga nahi- 
ngawa alang sa ilang mga kaayohan.---Flp 2:19-23. 

Ang sulat nagpabanaag ug gugma. Wala gayod 
ihikaw ni Pablo ang pagdayeg kon gikinahanglan, 
ni siya nagdumili sa paghatag ug gikinahanglang 
pagbadlong, apan niini nga kahimtang ang pagda- 
sig mao ang gikinahanglan. Ang kongregasyon 
adunay mga kaatbang o mga magsusupak, “mga 
mamumuhat ug kadaot,” kinsa gustong mangham- 
bog sa unodnong mga relasyon ug sa pagkatinu- 
li sa unod, apan mopatim-aw nga ang mga igso- 


MGA PANGUNANG 


Usa ka sulat nga nagpaaninag sa linaing bugkos sa gugma nga 
naglungtad tali kang Pablo ug sa mga Kristohanon sa Filipos 


Gisulat ni Pablo niadtong mga 60-61 K.P. samtang nabilanggo sa 
Roma 


Ang gugma ni Pablo alang sa mga igsoon ug ang iyang 
pagpabili sa ilang pagkamanggihatagon 

Gipasalamatan ni Pablo ang Diyos tungod kay ang mga taga- 
Filipos nakatampo sa pagpauswag sa maayong balita. Gu- 
mikan sa iyang halalom nga pagmahal alang kanila, siya 
nag-ampo nga ang ilang gugma molambo pa ug nga ilang ti- 
noon ang mas hinungdanong mga butang (1:3-11) 

Si Pablo nahingawa sa kaayohan sa mga taga-Filipos, siya 
naglaom nga ipadala ngadto kanila si Timoteo, kinsa iyang 
girekomendar pag-ayo, siya masaligon nga siya mismo maka- 
duaw usab kanila sa dili madugay (2:19-24) 


Aron pasaligan ang mga igsoon mahitungod sa kahimtang ni 
Epafrodito, kinsa nadunggan sa mga taga-Filipos nga nagma- 
sakiton pag-ayo, gipadala ni Pablo ngadto kanila kining mau- 
nongong alagad nga ilang gitudlo sa pag-alagad kang Pablo 
(2:25-30) 

Bisan tuod si Pablo nagmakontento diha sa tanang kahimtang 
tungod sa kusog nga gihatag kaniya gikan sa itaas, iyang 
gidayeg pag-ayo ang mga taga-Filipos sa ilang pagkamanggi- 
hatagon (4:10-19) 

Mga resulta sa pagkabilanggo ni Pablo 


Ang pagkabilanggo ni Pablo mitultol sa pag-uswag sa maa- 
yong balita; ang iyang kahimtang nahibaloan pag-ayo tali- 
wala sa Praetorianong Guwardiya, ug kadaghanan sa mga 
igsoon nagpakita ug dugang kaisog sa pagsulti nga walay 
kahadlok sa pulong sa Diyos (1:12-14) 


PUNTO SA FILIPOS 


Ang pipila nagwali nga may maayong motibo, ang uban may 
daotang motibo--bisan hain man niana, si Kristo ginasang- 
yaw: buhi man si Pablo o mamatay, himayaon niya si Kristo, 
apan iyang gibati nga siya mabuhi pa aron sa pag-alagad sa 
mga taga-Filipos (1:15-26) 

Makapalig-ong tambag may kalabotan sa tinamdan ug 
panggawi 

Magagawi sa paaging takos sa maayong balita, nga dili ma- 
hadlok sa mga kaaway, ang mga kaatbang o mga magsusu- 
pak pagalaglagon, samtang ang mga magtutuo makabaton 
ug kaluwasan (1:27-30) 


Ipakita ang tinamdan sa pangisip nga sama nianang kang 
Kristo pinaagi sa pagkamapainubsanon ug dili matinguhaon 
sa kaugalingong kaayohan lamang (2:1-11) 

Ingong mga anak nga walay ikasaway, sidlak ingong mga mag- 
babanwag taliwala sa usa ka hiwi nga kaliwatan, “nga nag- 
padayon sa pagpangupot nga hugot sa pulong sa kinabuhi” 
(2:12-16) 

Pagbantay batok niadtong nagpasiugda sa pagkatinuli: ang 
pagsalig sa usa ka Kristohanon anaa kang Kristo, dili sa 
pagkatinuli sa unod (3:1-3) 

Kon bahin sa unodnong kuwalipikasyon, nabatonan ni Pablo 
ang kinatas-ang luna, apan iyang giisip kining tanan ingong 
basura tungod sa “pagkalabaw ug bili sa kahibalo ni Kristo”: 
siya nangagpas sa tumong alang sa ganti ug nag-awhag sa 
uban nga mobuhat sa ingon (3:4-21) 


Padayon sa pagmaya diha sa Ginoo: ipakita ang pagkamakata- 
ronganon ug itugyan ang mga kabalaka ngadto sa Diyos pi- 
naagi sa pag-ampo, pun-a ang kaisipan sa maayong mga 
hunahuna (4:4-9) 

on wala kaayo maapektohi o masamok. (Flp 3:2) 
Busa dili kinahanglang mohatag si Pablo ug kusga- 
nong argumento ug pagbadlong nga sama niad- 
tong iyang mga sulat ngadto sa mga kongregasyon 
sa Galacia ug Corinto. Ang bugtong pagtul-id nga 
gihimo mao ang iyang pag-awhag nga magkahiu- 
sa si Euodia ug Sintique. Sa tibuok sulat siya nag- 
dasig sa kongregasyon sa Filipos nga magpadayon 
sa ilang maayong dalan---sa pagbaton ug mas la- 
baw nga katakos sa pag-ila ug sa pagpangupot 
pag-ayo sa Pulong sa kinabuhi, sa usa ka mas ma- 
lig-ong pagtuo, ug sa paglaom sa ganti nga moa- 
bot. 

Adunay daghang maayo nga mga prinsipyo nga 
gipahayag diha sa sulat nga nagtaganag giya ug 
pagdasig sa tanang Kristohanon. Ang pipila niini 
mao ang: 


Kapitulo ug 
bersikulo 


1:9, 10 


Prinsipyo 


Tinoa ang mas hinungdanong mga butang 
aron dili makapandol sa uban labot sa bisan 
unsang butang 


Kita mahimong magmaya bisan pag ang 
mga kaaway sa kamatuoran mosulti nga 
mabatokon bahin niini, kay pinaagi niini 
nasangyaw hinuon ang kamatuoran 


Ang pag-ampo sa mga alagad sa Diyos 
epektibo 


Ang panaghiusa ug kaisog sa mga Kristohanon 
atubangan sa ilang mga kaatbang o mga 
magsusupak maoy pamatuod gikan sa Diyos 
nga siya moluwas sa iyang mga alagad ug 
molaglag sa iyang mga kaaway 


Ang pagpaubos mosangpot sa pagbayaw gikan 
sa Diyos 


Pasalamatan ang Diyos tungod sa iyang kaluoy 
sa dihang ang usa sa iyang matinumanong 
mga alagad maulian sa sakit 


Unsa mang pag-uswag nga nahimo sa 
Kristohanon, siya kinahanglang magpadayon 
sa paglakaw nga mahusay niining samang 
rutina aron madawat ang ganti 


Ang mga Kristohanon kinahanglang molantaw 
sa mga langit, diin atua didto ang ilang 
pagkalungsoranon, dili sa yutan-ong mga 
relasyon 


Ayaw kabalaka, sa tanang kahimtang ipahibalo 
sa Diyos ang inyong mga pangaliya, ug siya 
magahatag ug kalinaw nga magbantay sa 
inyong kasingkasing ug mga gahom sa 
pangisip 

4:8 Palandonga sa tanang higayon ang matarong 

ug dalayegong mga butang 


1:15-18 


1:19 


1:27, 28 


4:6, 7 


FILISTIA, FILISTEHANON. Nagkobre sa 
usa ka luna gikan sa usa ka dapit duol sa Jope sa A 
hangtod sa Gaza sa H, ang Filistia may gitas-ong 
mga 80 km (50 mi) ubay sa Dagat Mediteranyo (Ex 
23:31) ug miabot ug mga 24 km (15 mi) pailaya. 
Dayag nga ang “dagat sa mga Filistehanon” nagtu- 

mong sa bahin sa Mediteranyo nga maoy utlanan 
sa baybayon sa Filistia. Ang mga bungdo sa pinad- 
pad nga balas ubay sa baybayon nakaabot sa yuta 
sa igoigong gilay-on, usahay moabot ug mga 6 km 
(3.5 mi). Gawas pa niini, ang rehiyon maoy tabu- 
nok ug nagpatunghag mga tanom nga lugason, ka- 
olibohan, ug mga bungahoy. 

Sulod sa dakong bahin sa yugto sa Hebreoha- 
nong Kasulatan, giokupar sa mga Filistehanon ang 
patag daplin sa baybayon ug sila maoy lakip sa da- 
yag nga mga kaaway sa Israel. (Isa 9:12; 11:14) Usa 
ka dili-tinuli (2Sa 1:20), daghag-diyos nga kataw- 
han (Huk 16:23, 2Ha 1:2, tan-awa ang BAAL-ZEBUB; 
DAGON), ang mga Filistehanon matuotuohong mo- 
konsulta sa ilang mga saserdote ug mga tigpanag- 
an aron makahimog mga desisyon. (1Sa 6:2; itandi 
ang Isa 2:6.) Ug ang ilang mga manggugubat, sa 
dihang moadto sa pagpakiggubat, magdalag mga 
idolo sa ilang mga diyos. (2Sa 5:21) Sulod sa ilang 
yuta, nga nailhan ingong Filistia (Ex 15:14, Sal 
60:8: 87:4: 108:9; Isa 14:29, 31), nahimutang ang 
mga siyudad sa Gaza, Askelon, Asdod, Ekron, ug 
Gat. Sa kasiglohan ang matag usa niini nga mga 
siyudad gimandoan sa usa ka kaabin nga ginoo. 
--Jos 13:3, 1Sa 29:7, tan-awa ang MAGKAABIN NGA 
MGA GINOO. 

Kasaysayan. Ang pulo sa Creta (sagad gituo- 
han nga mao ra ang Captor), bisan tuod dili gayod 
ang orihinal nga pinuy-anan sa mga Filistehanon, 
mao ang dapit nga gikan niana sila milalin ngadto 
sa kabaybayonan sa Canaan. (Jer 47:4, Am 9:7: 
tan-awa ang CAPTOR, CRETA.) Dili matino kon ka- 
nus-a nagsugod kini nga paglalin. Apan, sukad pa 
sa panahon ni Abraham ug sa iyang anak nga si 
Isaac, ang mga Filistehanon nagpuyo na sa Gerar 
sa habagatan sa Canaan. Sila may hari, si Abime- 
lek, ug may kasundalohan nga ubos sa pagmando 
sa usa nga ginganlan ug Picol.---Gen 20:1, 2; 21:32- 
34; 26:1-18, tan-awa ang ABIMELEK Num. 1 ug 2. 

Ang pipila misupak sa mga paghisgot sa Genesis 
nga ang Canaan mao ang pinuy-anan sa mga Filis- 
tehanon, nga nangatarongang ang mga Filisteha- 
non wala mopuyo didto hangtod sa ika-12 nga sig- 
lo W.K.P. Apan kini nga pagsupak walay lig-ong 
pasukaranan. Ang New Bible Dictionary nga giedit 
ni J. Douglas (1985, p. 933) nag-ingon: “Sanglit ang 
mga Filistehanon wala hisgoti diha sa sekular nga 
mga inskripsiyon hangtod sa ika-12 nga siglo WK, 
ug walay arkeolohikanhong mga kaplag nga nag- 
langkit kanila nga makaplagan una pa niining pa- 
nahona, daghang komentarista ang nagsalikway sa 
mga paghisgot kanila sa panahon sa mga patriarka 
ingong dili uyon sa kronolohiya.” Apan, aron ipaki- 
ta nga ang maong ideya dili husto, gihisgotan ang 
ebidensiya nga dihay dakong pag-uswag sa negos- 
yong Aegeanhon sukad pa niadtong mga ika-20 

nga siglo W.K.P. Gipakita nga bisag ang usa ka par- 
tikular nga grupo wala hisgoti diha sa mga inskrip- 
siyon sa ubang mga nasod tungod kay kini dili pro- 
minente, wala kini magpasabot nga ang maong 
grupo wala maglungtad. Ang nakab-ot nga kon- 
klusyon sa New Bible Dictionary mao: “Walay ka- 
tarongan nga ang gagmayng grupo sa mga Fi- 
listehanon dili lakip sa unang Aegeanhong mga 
negosyante tungod lamang kay sila dili prominen- 
te, maong sila dili mamatikdan sa mas dagkong 
mga estado.” 

Sa dihang mibiya ang Israel sa Ehipto niadtong 
1513 W.K.P., wala dad-a ni Jehova ang mga Israe- 
linhon agi sa Filistia (ang labing laktod nga dalan 
gikan sa Ehipto paingon sa Yutang Saad), kay basig 
sila mawad-an ug kadasig tungod kay sila makig- 
gubat dayon ug makahukom nga mobalik na lang 
sa Ehipto. (Ex 13:17) Lagmit dili isipon sa mga Fi- 
listehanon nga ang nagsingabot nga milyonmil- 
yong Israelinhon maoy mga langyaw lamang nga 
moagi diha sa ilang yuta. Sila niadtong panahona 
nahiluna na nga katawhan, samtang ang rehiyon 
sa Sinai diin gidala ni Jehova ang Israel maoy sa 
dakong bahin gipuy-an pa sa tigbalhinbalhin nga 
mga tribo, ug daghang mga rehiyon niini nga wala 
pa mapuy-i ang mahimong agian sa Israel diin 
sila dili makaengkuwentro ug dihadiha nga panag- 
gubat. 

Sa panahon nga ang tigulang nga si Josue nag- 
bahinbahin sa yuta sa K sa Jordan, ang mga teri- 
toryo sa mga Filistehanon wala pa gihapon matan- 
dog sa pagpanakop. (Jos 13:2, 3) Apan sa ulahi ang 
mga tawo sa Juda nag-ilog sa tulo ka pangunang 
siyudad sa mga Filistehanon, ang Gaza, Askelon, 
ug Ekron. Bisan pa niana, dili kini bug-os nga ka- 
daogan, kay ang Juda “wala makapapahawa sa 
mga molupyo sa ubos nga patag, tungod kay sila 
may mga karong iggugubat nga tinaoran ug put- 
hawng mga sanggot.”--Huk 1:18, 19. 

Sa panahon sa mga Maghuhukom. Sulod sa 
katuigan human niadto, ang pagpabilin sa mga Fi- 
listehanon ug sa ubang katawhan diha sa Canaan 
nagsilbing pagsulay sa pagkamasinugtanon sa Is- 
rael kang Jehova. (Huk 3:3, 4) Sa makadaghan sila 
napakyas niini nga pagsulay tungod sa ilang pag- 
sagop sa bakak nga pagsimba. Busa gitugyan ni Je- 
hova ang mga Israelinhon ngadto sa ilang mga 
kaaway, lakip sa mga Filistehanon. (Huk 10:6-8) 
Apan sa dihang sila mituaw kaniya alang sa ta- 
bang, siya maluluy-ong nagpatindog ug mga mag- 
huhukom aron sa pagluwas kanila. (Huk 2:18) Usa 
niini nga mga maghuhukom, si Samgar, nagpatay 
ug 600 ka Filistehanon ginamit lamang ang usa ka 
igtutugsok sa baka. (Huk 3:31) Katuigan sa ulahi, 
ingon sa gitagna sa wala pa siya mahimugso, si 
Samson “nanguna sa pagluwas sa Israel gikan sa 

kamot sa mga Filistehanon.” (Huk 13:1-5) Ang ebi- 
densiya sa kadako sa paggahom sa mga Filisteha- 
non sa sayong bahin sa pagkamaghuhukom ni 
Samson makita sa pagkaagi nga, aron malikayan 
ang kasamok, ang mga tawo sa Juda sa usa ka hi- 
gayon nagtugyan gani kang Samson ngadto kani- 
la.--Huk 15:9-14. 

Ang manalagnang si Samuel nakasaksi sa pag- 
daogdaog nga gihimo sa mga Filistehanon ug siya 
mitabang usab sa pagpildi kanila. Samtang siya 
nag-alagad sa tabernakulo sa Shilo sa kataposang 
bahin sa pagkamaghuhukom sa Hataas nga Sa- 
serdoteng si Eli, ang mga Filistehanon nagpatay 
sa mga 4,000 ka Israelinhon sa dapit sa Apek 
ug Ebenezer. Unya ang mga Israelinhon nagdala 
sa sagradong Arka ngadto sa panggubatan, nga 
naghunahuna nga kini mohatag kanilag kadaogan. 
Gipangusgan sa mga Filistehanon ang ilang pag- 
pakiggubat. Katloan ka libo ka Israelinhon ang na- 
patay, ug nailog ang Arka. (1Sa 4:1-11) Ang mga 
Filistehanon nagdala sa Arka ngadto sa templo 
sa ilang diyos nga si Dagon didto sa Asdod. Duha 
ka higayon nga nahiumod ang nawong niini nga 
diyos. Sa ikaduhang higayon ang idolo mismo na- 
putolputol. (1Sa 5:1-5) Unya ang Arka gipada- 
la ngadto sa lainlaing siyudad sa mga Filistehanon. 
Sa bisan diin nga siyudad nga kini gidala, dihay ka- 
guliyang ug kamatay. (1Sa 5:6-12) Sa kataposan, 
pito ka bulan human kini mailog, ang Arka gibalik 
ngadto sa Israel.--- 1Sa 6:1-21. 

Mga 20 ka tuig sa ulahi (1Sa 7:2), ang mga Filis- 
tehanon miasdang batok sa mga Israelinhon nga 
nagtigom sa Mizpa alang sa pagsimba tungod sa 
sugo ni Samuel. Niining higayona gipaguliyang ni 
Jehova ang mga Filistehanon, nga nagpaarang sa 
iyang katawhan sa pagbuntog kanila. Sa ulahi, “ang 
mga siyudad nga nakuha sa mga Filistehanon gi- 
kan sa Israel nahibalik sa Israel gikan sa Ekron 
hangtod sa Gat.”---1Sa 7:5-14. 

Paghari ni Saul hangtod sa pagsakop ni Da- 
vid. Apan, kini wala magpahunong sa mga kali- 
sod nga giantos sa Israel tungod sa mga Filisteha- 
non. (1Sa 9:16, 14:47) Mopatim-aw nga sa wala pa 
maghari si Saul sila nakatukod na ug mga garison 
diha sa teritoryo sa Israel. (Itandi ang 1Sa 10:5, 
13:1-3.) Ang mga Filistehanon kusganon gayod 
nga nagdili sa mga Israelinhon sa pagbaton ug ka- 
ugalingong mga mananalsal, sa ingon nagpugong 
kanila sa paghimog mga hinagiban. Kini nagpugos 
usab sa mga Israelinhon sa pag-adto kanila aron 
magpabaid sa ilang mga kasangkapan sa pagpa- 
nguma. (1Sa 13:19-22) Ang kahimtang grabe kaa- 
yo nga bisan gani ang mga Hebreohanon midapig 
sa mga Filistehanon batok sa mga isigka-Israelin- 
hon. (1Sa 14:21) Bisan pa niana, pinaagi sa tabang 
ni Jehova, sa unang dakong pagpakiggubat ni Saul 

batok sa mga Filistehanon ang Israel nagpukan ka- 
nila gikan sa Mikmas hangtod sa Aijalon.---1Sa 
13:1-14:31, tan-awa ang MIKMAS. 

Sa ulahi, sa dihang nakabawi na gikan niini 
nga kapildihan, ang mga Filistehanon nagtigom sa 
ilang kasundalohan aron sa pagpakiggubat sa Isra- 
el. Ang duha ka panon sa kasundalohan nagpahi- 
mutang diha sa magkaatbang nga kiliran sa Ubos 
nga Patag sa Elah, didto sa Juda. Buntag ug gabii, 
sulod sa 40 ka adlaw, ang manggugubat nga si Go- 
liat migula gikan sa kampo sa mga Filistehanon ug 
naghagit sa Israel sa pagpadalag usa ka tawo nga 
makig-away kaniya. (1Sa 17:1-10, 16) Kini nga 
hagit gitubag sa magbalantay sa karnero nga si 
David, kinsa nagpukan kang Goliat pinaagi sa usa 
ka bato gikan sa iyang lambuyog ug naggamit sa 
kaugalingong espada ni Goliat sa pagpatay kaniya. 
(1Sa 17:48-51) Unya ang mga Israelinhon migukod 
sa nangalagiw nga mga Filistehanon, nagpukan 
kanila hangtod sa mga siyudad sa Gat ug Ekron. 
— 1Sa 17:52, 53. 

Human niadto si David nagpadayon sa pagpakig- 
gubat nga malamposon batok sa mga Filistehanon. 
Inigpauli niya gikan sa pagpakiggubat, ang mga 
babaye, ingong pagsaulog sa kadaogan, moingon: 
“Si Saul nakapatay sa iyang linibo, ug si David sa 
iyang tinagpulo ka libo.” (1Sa 18:5-7: tan-awa usab 
ang 1Sa 18:25-27, 30; 19:8.) Kini misangpot sa pag- 
pangabugho ni Saul kang David, nga sa kataposan 
miresulta sa pagkalagiw ni David aron sa pagluwas 
sa iyang kinabuhi. Siya mikalagiw ngadto sa Fi- 
listehanong siyudad sa Gat. (1Sa 18:8, 9, 20:33, 
21:10) Didto ang mga alagad ni Haring Akis daw 
nagtinguha sa pagpatay kang David. Apan pinaagi 
sa pagpakaaron-ingnon nga siya nabuang, siya na- 
kabiya sa siyudad nga wala maunsa. (1Sa 21:10-15) 
Wala madugay human niadto si David, bisag gigu- 
kod pa gihapon ni Saul, nagluwas sa Judeanhong 
siyudad sa Keila gikan sa Filistehanong mga ma- 
ngingilog. (1Sa 23:1-12) Ang pagsulong sa mga Fi- 
listehanon sa teritoryo sa Israel sa ulahi nagpugos 
kang Saul nga mohunong una sa paggukod kang 
David.-- 1Sa 23:27, 28, 24:1, 2. 

Tungod kay padayon nga gipangita ni Saul, si 
David mihukom pag-usab nga modangop sa Filis- 
tehanong teritoryo. Gidawat nga may pag-uyon ni 
Haring Akis sa Gat, gihatag kang David ang siyu- 
dad sa Ziklag. (1Sa 27:1-6) Usa o duha ka tuig sa 
ulahi, sa dihang ang mga Filistehanon nangandam 
sa pagpakiggubat batok sa kasundalohan ni Saul, si 
Haring Akis, kay nagtuo nga si David nahimong 
“lang-og taliwala sa iyang katawhang Israel,” nag- 
dapit kaniya nga mouban sa pagpakiggubat. Apan 
ang ubang magkaabin nga mga ginoo sa mga Filis- 
tehanon walay pagsalig kang David, ug sa ilang 
pagpamugos, siya ug ang iyang mga tawo mibalik 

sa Filistia. Sa misunod nga pagpakiggubat batok sa 
Israel, ang mga Filistehanon bug-os nga nagmada- 
ogon ug ilang napatay si Saul ug ang tulo sa iyang 
mga anak nga lalaki.-- 1Sa 27:12, 28:1-5, 29:1-11, 
31:1-13, 1Cr 10:1-10, 13, 12:19. 

Sa dihang si David sa kataposan gidihogan 
ingong hari sa tibuok Israel, ang mga Filistehanon 
misulong sa Ubos nga Patag sa Repaim (sa HK sa 
Jerusalem) apan nakaagom ug makauulaw nga ka- 
pildihan. (2Sa 5:17-21: 1Cr 14:8-12) Ang misunod 
nga opensiba sa mga Filistehanon miresulta na 
usab ug kadaogan sa Israel. (2Sa 5:22-25, 1Cr 
14:13-16) Sulod sa iyang paghari gisangka ni David 
ang daghang uban pang mga pagpakiggubat batok 
sa mga Filistehanon ug milampos sa pagbuntog 
kanila. Ugaling, sa usa niana ka higayon siya hapit 
mawad-i sa iyang kinabuhi.--2Sa 8:1, 21:15-22, 
1Cr 18:1, 20:4-8. 

Sukad sa paghari ni Solomon. Sulod sa dag- 
hang katuigan human niana walay rekord sa pag- 
pakiggubat batok sa mga Filistehanon. Ang anak 
nga lalaki ni David nga si Solomon nakapahimulos 
ug malinawong paghari (1037-998 W.K.P.), ug ang 
iyang pagmando miabot hangtod sa Filistehanong 
siyudad sa Gaza.---1Ha 4:21-25: 2Cr 9:26. 

Mga 20 ka tuig human motungha ang napu- 
lo-ka-tribong gingharian, giokupar sa mga Filis- 
tehanon ang Gibeton, usa ka siyudad sa Dan. 
Samtang naningkamot nga mailog ang siyudad, si 
Haring Nadab sa Israel gipatay ni Baasa, kinsa mi- 
puli kaniya sa paghari. (Jos 19:40, 44: 1Ha 15:27, 
28) Ang Gibeton ubos gihapon sa pagmando sa 
mga Filistehanon sulod sa mga 24 ka tuig sa ulahi 
sa dihang si Omri, ang pangulo sa kasundalohan sa 
Israel, nagkampo batok niini.---1Ha 16:15-17. 

Samtang naghari si Jehosapat (936-mga 911 
W.K.P.), ang mga Filistehanon dayag nga nailalom 
kaniya, kay sila nagdalag mga gasa ug tributo. (2Cr 
17:11) Apan, sa panahon sa pagmando sa iyang 
anak nga lalaki nga si Jehoram, ang mga Filisteha- 
non ug ang mga Arabo misulong sa Juda ug na- 
nguhag daghang inagaw gikan sa Jerusalem. Gibi- 
hag usab nila ang mga asawa ug mga anak nga 
lalaki ni Jehoram---ang tanan gawas sa kinamang- 
horan nga si Jehoahaz. (2Cr 21:16, 17) Mga dekada 
sa ulahi, ang Judeanhon nga si Haring Uzzias ma- 
lamposong nakiggubat batok sa mga Filistehanon, 
nga nag-ilog sa Gat, Jabne, ug Asdod. Siya nagtu- 
kod pa gani ug mga siyudad diha sa Filistehanong 
teritoryo. (2Cr 26:6-8) Apan, sa paghari ni Ahaz 
nga apong lalaki ni Uzzias, ang mga Filistehanon 
nag-ilog ug mipuyo sa daghang Israelinhong mga 
siyudad gikan sa Negeb hangtod sa amihanang ut- 
lanan sa gingharian sa Juda. (2Cr 28:18) Ang 
anak nga lalaki ni Ahaz nga si Ezequias, ingong 

katumanan sa tagna nga gipahayag ni manalag- 
nang Isaias (14:28, 29), nagpukan sa mga Filiste- 
hanon hangtod sa Gaza.---2Ha 18:8. 

Matagnaong mga Paghisgot. Ang tagna ni 
Joel nagpakita nga tungod sa ilang pagbaligya sa 
“mga anak sa Juda” ug sa “mga anak sa Jerusalem” 
ngadto sa “mga anak sa mga Grego,” ang mga Fi- 
listehanon makasinati ug samang pagtratar. (Joe 
3:4-8) Sanglit ang mga pulong ni manalagnang 
Joel mopatim-aw nga gisulat sa mga ikasiyam nga 
siglo W.K.P., ang mga kapildihan sa mga Filisteha- 
non sa mga kamot ni Uzzias (2Cr 26:6-8) ug Eze- 
quias (2Ha 18:8) maoy lakip sa katumanan niini 
nga tagna. 

Apan, ang mas dakong katumanan miabot hu- 
man mamalik ang mga Israelinhon gikan sa pag- 
kadestiyero sa Babilonya. Ang komentarista nga si 
C. F. Keil nag-ingon: “Si Alejandrong Bantogan ug 
ang iyang mga manununod nagpagawas gikan sa 
ilang yuta sa daghang Hudiyong mga binilanggo 
sa gubat (itandi ang saad ni Haring Demetrio kang 
Jonatan, ‘Akong pagawason ang mga Judeanhon 
nga nahimong mga binilanggo, ug gihimong mga 
ulipon sa among yuta,' Josephus, Ant. xiii. 2, 3), ug 
may mga bahin sa yuta sa Filistia ug Fenicia nga 
nailalom sa mga Hudiyo sulod sa usa ka pana- 
hon.” (Commentary on the Old Testament, 1973, 
Tomo X, Joel, p. 224) (Itandi ang Abd 19, 20.) Lain 
pa, giilog ni Alejandrong Bantogan ang Filisteha- 
nong siyudad sa Gaza. Daghan sa mga molupyo 
ang gipatay, ug ang mga nakalingkawas gibaligya 
ngadto sa pagkaulipon. Gipunting usab sa ubay- 
ubay pang mga tagna ang pagpahamtang sa pani- 
malos ni Jehova batok sa mga Filistehanon.---Isa 
14:31, Jer 25:9, 20: 47:1-7: Eze 25:15, 16; Am 1:6-8, 
Sof 2:5: Zac 9:5-7: alang sa mga detalye tan-awa 
ang ASDOD; ASKELON, EKRON: GAT: GAZA Num. 1. 

Sa Ezequiel 16:27, “ang mga anak nga babaye sa 
mga Filistehanon” gihulagway ingong naulawan 
tungod sa malaw-ayng panggawi sa Jerusalem. 
(Eze 16:2) Mopatim-awng tungod kini sa walay ka- 
tumbas nga pagkadili-matinumanon sa Jerusalem 
ngadto sa iyang Diyos nga si Jehova, kay ang mga 
Filistehanon ug ang ubang katawhan hugot nga 
nangupot sa pagsimba sa ilang bakak nga mga di- 
yos.--Itandi ang Jer 2:10, 11. 


FILOLOGO [Mahigugmaon sa mga Pulong 
(Pagtuon)]. Usa ka Kristohanon nga gipangomosta 
ni Pablo sa iyang sulat ngadto sa mga taga-Roma. 
(Rom 16:15) Ang samang ngalan makaplagan diha 
sa mga inskripsiyon nga nalangkit sa panimalay ni 
Cesar. 

FLEGONTE (Nagodilaab]. Usa sa mga Kristoha- 


non sa Roma nga gipangomosta ni Pablo diha sa 
iyang sulat.--Rom 16:14. 


792 


FORTUNATO [gikan sa Lat., Bulahan, Maus- 
wagon]. Usa sa hamtong nga mga membro sa 
kongregasyon sa Corinto kinsa, uban ni Estefanas 
ug Acaico, miduaw kang Pablo didto sa Efeso. (1Co 
16:8, 17, 18) Gikan niining maong mga lalaki nga 
hayan nasayran ni Pablo ang makapatugaw nga 
mga kahimtang nga labot niini siya misulat, ug 
lagmit nga sila mao ang naghatod sa unang kano- 
nikal nga sulat ni Pablo ngadto sa mga taga-Corin- 
to.— 1Co 1:11: 5:1, 11:18. 


FRESNO. Ang ngalan sa usa ka kahoy (Heb., 
tidhhar') nga kaduha makita sa Hebreohanong 
Kasulatan, sa Isaias 41:19 ug 60:13. Diha sa unang 
teksto gihisgotan kini lakip sa mga kahoy sama sa 
junipero ug sipres, nga mabuhi diha sa desyertong 
kapatagan ilalom unya sa gitagnang mga kahim- 
tang diha sa paraiso, ug diha sa ikaduhang teksto 
kini gihisgotan lakip sa samang mga kahoy ingong 
bahin sa “himaya sa Lebanon.” Dili matino kon 
unsa gayod nga kahoy ang gitumong sa Heb- 
reohanong pulong niini, apan adunay ebidensiya 
nga nagpunting nga mao kini ang kahoyng fres- 
no.-- Tan-awa ang Theologische Literaturzeitung, 
Leipzig, 1926, p. 216. 

Adunay duha ka matang sa fresno, ang Fraxinus 
ornus ug ang Fraxinus oxycarpa, nga makaplagan 
ubay sa mga suba ug mga sapa sa kabukiran sa Le- 
banon ug sa ibabaw nga bahin sa Palestina, bisan 
tuod dili sa katibuk-ang Palestina. Kini nga kahoy 
angayan nga mahimong bahin sa “himaya sa Le- 
banon,” kay usa kini ka dako nga kahoy nga motu- 
bo hangtod sa 15 m (50 p) ang gitas-on. Kini adu- 
nay hayag-berde nga mga dahon ug abohon ug 
kolor nga gagmayng mga sanga. Bisan tuod sa bo- 
tanika kini kapamilya sa olibo, ang fresno lahi sa 
olibo tungod kay ang mga dahon niini madagdag 
sa matag tinghunlak. 


FRIGIA. Usa ka dapit o rehiyon sa sentral nga 
Asia Minor. Ang geograpikanhong mga utlanan sa 
Frigia nabag-obag-o pag-ayo latas sa katuigan, 
busa lisod matino ang dapit nga sakop niini gawas 
kon ang usa magtumbok sa usa ka espesipikong 
yugto. Sa unang siglo ang “Frigia” maoy usa ka ila- 
ya diha sa Romanhong mga lalawigan sa Galacia 
ug Asia, nga nagkobre sa kapatagan ibabaw sa bu- 
kid sa A sa Kabukiran sa Taurus, gikan sa Suba sa 
Halys sa S hangtod sa ibabaw nga mga walog sa 
suba sa Hermus ug Meander sa K. Si apostol Pablo 
mipanaw latas sa pipila ka dapit sa Frigia, lagmit 
sa duha sa iyang mga panaw.--Buh 16:6, 18:23, 
19:1. 

Sagad gituohan nga ang mga Frigiahanon mibi- 
yahe gikan sa Trasia sa naghinapos ang ikadu- 
hang milenyo W.K.P. ug nagkontrolar sa kinadak- 

ang bahin sa sentral ug kasadpang Asia Minor 
sa A sa Kabukiran sa Taurus, gikan sa Suba sa 
Halys hangtod sa Dagat Aegean. Gipakita sa ar- 
keolohikanhong ebidensiya nga ang Gordium mao 
ang ilang kaulohan ug si Haring Midas maoy usa 
sa ilang prominenteng mga magmamando. Ang 
usa ka talagsaong bahin sa relihiyon sa katawhan 
sa Frigia sa unang panahon mao ang pagsimba sa 
usa ka inahan-diyosa (si Rhea Cybele). 

Ang kasadpang bahin sa Frigia nailalom sa pag- 
kontrolar sa Attalid nga mga hari sa Pergamo. 
Kini nga gingharian nahimong Romanhong lala- 
wigan sa Asia, apan ang HS nga bahin sagad gi- 
tawag nga Frigia sa Asia. (Tan-awa ang ASIA.) 
Ang hari sa Galacia nagmando sa mas sidlakang 
seksiyon sa Frigia, ug sa ulahi kini nahimong usa 
ka bahin sa Romanhong lalawigan sa Galacia. Ki- 
ning sidlakang seksiyon usahay gitawag nga Fri- 
gia sa Galacia, nahimutang kini sa A sa Pisidia ug 
sa AK sa Licaonia. Depende sa panglantaw sa 
magsusulat ug sa yugto nga nalangkit, ang Antio- 
quia ug Iconio mahimong tawgon nga mga siyu- 
dad sa Frigia, bisan tuod ang Antioquia sagad gi- 
tuohan nga anaa sa Pisidia, ug ang Iconio anaa 
sa Licaonia.--Buh 13:14, tan-awa ang ANTIOQUIA 
Num. 2, ICONIO. 

Ang populasyon sa Frigia naglakip sa daghang 
Hudiyo, tungod kini sa pagdasig sa Seleucid nga 
mga magmamando sa Sirya sa pagpapuyo kanila 
didto. Matod ni Josephus, si Antiochus II (223- 
187 W.K.P.) naglalin sa “duha ka libong banay sa 
mga Hudiyo uban sa ilang mga butang gikan sa 
Mesopotamia ug Babilonya” ngadto sa Lydia ug Fri- 

GAAL [lagmit, Pagkasilag: Nasilag]. Ang anak 
nga lalaki ni Ebed kinsa, uban sa iyang mga igso- 
on, miadto sa Sekem ug nakuha niya ang pagsalig 
sa mga tag-iyag yuta didto. (Huk 9:26) Kini nga 
mga tag-iyag yuta nagsuportar kanhi kang Abi- 
melek sa pagpatay sa mga anak ni Jerubaal (Gi- 
deon) ug dayon sa paghimo kaniya nga ilang hari. 
(Huk 9:1-6) Dayag nga gihimo ni Abimelek si Ze- 
bul ingong residente nga prinsipe sa Sekem, sam- 
tang siya mismo nagpuyo didto sa Aruma. Wala 
madugay, usa ka daotang espiritu ang mitungha o 
namugna tali kang Abimelek ug sa mga tag-iyag 
yuta sa Sekem. Busa si Gaal ug ang iyang mga ig- 
soon nagsiba sa mga tawo sa siyudad sa pag-alsa 
batok kang Abimelek. Pagkadungog niini ni Zebul, 


GAAS 


gia aron molinaw ang mga kahimtang taliwala 
sa mga mag-aalsa didto. (Jewish Antiquities, XII, 
149 [iii, 4]) Ug ang mga Hudiyo dayag nga pada- 
yong midaghan sa Asia Minor ubos sa pagman- 
do sa mga Romano. Panahon sa Pentekostes sa 
33 K.P., didto sa Jerusalem ang mga Hudiyo gikan 
sa “distrito sa Asia, ug Frigia ug Pamfilia.”---Buh 2: 
9, 10. 

Sa iyang ikaduhang misyonaryong panaw, si 
Pablo ug ang iyang mga kauban, nga milatas sa 
AK sa Cilicia ug Licaonia, “milibot sa Frigia ug sa 
yuta sa Galacia, tungod kay sila gidid-an sa bala- 
ang espiritu nga isulti ang pulong didto sa distrito 
sa Asia.” (Buh 15:41, 16:1-6) Busa sila miadto sa 
sidlakang bahin sa karaang Frigia (nga sa panahon 
ni Pablo mao ang Frigia sa Galacia), apan inay nga 
mopadayon sa K latas sa lalawigan sa Asia (nga 
dinhi nahimutang ang Frigia sa Asia), sila miadto 
sa A paingon sa lalawigan sa Bitinia ug dayon sa K 
paingon sa Troas. 

Sa ikatulong panaw ni Pablo siya nakaabot sa 
Frigia sa Galacia ug sa Frigia sa Asia. Siya mibiya 
sa Antioquia sa Pisidia ug “miadto sa lainlaing da- 
pit sa tibuok kayutaan sa Galacia ug Frigia.” (Buh 
18:23) Ang asoy nag-ingon usab nga siya “milatas 
sa ilayang mga dapit ug milugsong ngadto sa Efe- 
so” sa Kabaybayonan sa Aegean. (Buh 19:1) Mopa- 
tim-aw nga siya wala mopanaw agi sa dakong 
dalan paingon sa Efeso, nga moagi sa walog sa 
Suba sa Lycus ug sa Frigiahanon nga mga siyudad 
sa Laodicea, Colosas, ug Hierapolis (Col 2:1: 4:13), 
apan hinuon miagi sa mas laktod nga ruta nga ti- 
ngali dapit sa A.--Tan-awa ang COLOSAS. 


dihadiha gibalitaan niya si Abimelek, ug nagsug- 
yot kon unsaon pagsagubang ang suliran nga mi- 
tungha. Si Gaal ug kadtong uban kaniya napildi sa 
misunod nga pakiggubat batok kang Haring Abi- 
melek ug siya mikalagiw balik ngadto sa siyudad. 
Sa kataposan si Zebul nag-abog kang Gaal ug sa 
iyang mga igsoon gikan sa Sekem.---Huk 9:22-41. 


GAAS [lagmit, Pagtay-og: Gitay-0g]. Ang nga- 
lan sa usa ka bungtod diha sa bukirong rehiyon sa 
Epraim, sa H sa Timnat-heres (o Timnat-sera). 
(Jos 24:30, Huk 2:9) Ang mga bul-oganang walog 
sa Gaas nga gihisgotan sa 2 Samuel 23:30 ug sa 
1 Cronicas 11:32 lagmit nagtumong sa mga dal-og 
nga kasikbit niana nga bungtod. 

GABAI. Usa ka Benjaminhong pangulo sa sa- 
kop nga distrito kansang ngalan makita diha sa usa 
ka talaan niadtong namuyo sa Jerusalem sa adlaw 
ni Nehemias.--Neh 11:3, 7, 8. 


GABAON [Bungtod nga Dapit], GABAON- 
HON. Ang siyudad sa Gabaon karong adlawa gitu- 
ohan nga mao ang el-Jib, mga 9.5 km (6 mi) sa 
AAK sa Patukoranan sa Templo didto sa Jeru- 
salem. Nakaplagan didto ang daghang kuptanan 
sa banga nga kulonon nga may ngalang Gabaon 
nga gisulat sa karaang Hebreohanong mga karak- 
ter. Kini nahimutang sa usa ka bungtod nga may 
gihabogong mga 60 m (200 p) ibabaw sa naglibot 
nga kapatagan, ug ang karaang nahimutangan ni- 
ini nagkobre sa luna nga mga 6.5 ekt (16 akre). 

Sa dili pa dugayng katuigan gihimo niining dapi- 
ta ang arkeolohikanhong mga pagpangalot. Ang 
mga tigkubkob nakadiskobre ug usa ka 51-m 
(167 p) nga tunel nga gibangag latas sa gahi 
kaayong bato. Kini nga tunel kanhi gibanwagan 
pinaagi sa mga lampara nga gibutang diha sa 
mga tungtonganan nga gikubkob sa mga kilid nii- 
ni nga parehog gilay-on sa usag usa. Agi sa 93 ka 
ang-ang nga gitibhang diha sa bato, ang tunel nga 
naggikan sa sulod sa Gabaon maoy paingon sa 
usa ka hinimo nga langob nga pondohanag tubig 
nga giagosan sa usa ka tubod nga mga 25 m (82 p) 
ubos sa paril sa siyudad. Pinaagi niini ang mga Ga- 
baonhon adunay luwas nga suplay sa tubig bisan 


Modernong-adlaw nga Gabaon. Ang karaang mga Gabaonhon nahibalo nga si Jehova 

sa panahon sa paglikos. Ang mga tigkubkob usab 
nakadiskobre ug usa ka lingin nga lungag, o linaw, 
nga gikalot gikan sa bato nga may diyametro nga 
11.3 m (37 p). Dihay usa ka paliyok nga hagdanan, 
nga may mga ang-ang nga mosukod ug mga 1.5 m 
(5 p) ang gilapdon nga nagpadulong sa ubos nga 
direksiyon paingon sa tuo palibot sa kilid sa lungag. 
Gikan sa ubos sa lungag, sa giladmon nga 10.8 m 
(35.4 p), ang mga ang-ang nagpadayon pa ug 
13.6 m (44.6 p) latas sa gitunel nga hagdanan pa- 
ingon sa usa ka lawak nga pondohanan ug tubig. 
Dili matino kon kini nga lungag, o linaw, mao ang 
“linaw sa Gabaon” diha sa Bibliya.---2Sa 2:13. 

Mga Pagpakiglabot Kang Josue. Sa pana- 
hon ni Josue ang Gabaon gipuy-an sa mga Hiviha- 
non, usa sa pito ka nasod sa Canaan nga laglago- 
non. (Deu 7:1, 2; Jos 9:3-7) Ang mga Gabaonhon 
gitawag usab nga mga Amorihanon, sanglit kini 
nga ngalan mopatim-awng gigamit usahay sa pag- 
tumong sa tanang Canaanhon. (2Sa 21:2: itandi 
ang Gen 10:15-18: 15:16.) Dili sama sa ubang mga 
Canaanhon, naamgohan sa mga Gabaonhon nga 
bisan pa sa ilang militaryong kusog ug sa kadako 
sa ilang siyudad, ang ilang pagsukol mapakyas tu- 
ngod kay si Jehova ang nakig-away alang sa Isra- 
el. Busa, human malaglag ang Jerico ug Ai, ang 
mga tawo sa Gabaon, nga lagmit naghawas usab 
sa tulo ka ubang Hivihanong mga siyudad sa Kepi- 
ra, Beerot, ug Kiriat-jearim (Jos 9:17), nagpada- 


ang nakig-away alang sa Israel, busa sila nakigdait. Ang tabernakulo nahimutang 
dinhi sa wala pa kini ipabalhin ni Solomon ngadto sa Jerusalem 

lag delegasyon ngadto kang Josue didto sa Gilgal 
aron makigdait. Ang Gabaonhong mga embahador 
--nagsul-ob ug dunot nga mga besti ug mga san- 
dalyas ug nagdalag nabusisi nga mga panit nga 
sudlanag bino, dunot nga mga sako, ug uga, dug- 
mok nga mga tinapay--nagpakaaron-ingnon nga 
naggikan sa halayong yuta, busa dili lakip sa mga 
nasod nga sakopon sa Israel. Gidawat nila nga ang 
gidangatan sa Ehipto ug sa Amorihanong mga hari 
nga si Sihon ug Og maoy tungod sa kamot ni Jeho- 
va. Apan sa pagkamaalamon wala nila hisgoti ang 
nahitabo sa Jerico ug Ai, sanglit ang maong balita 
wala pa makaabot sa ilang “halayo kaayong yuta” 
una pa sa ilang gipatuo nga paggikan. Gisusi ug gi- 
dawat sa mga hawas sa Israel ang ebidensiya ug 
gihimo ang usa ka pakigsaad uban kanila nga nag- 
tugot kanila nga mabuhi.---Jos 9:3-15. 

Wala madugay human niadto, ang lansis nadis- 
kobrehan. Apan ang pakigsaad angayng tumanon, 
ang paglapas niana magpaduhaduha sa pagkaka- 
saligan sa Israel ug maghimo sa ngalan ni Jehova 
nga talamayon taliwala sa ubang mga nasod. Sa di- 
hang gisudyaan ni Josue ang mga Gabaonhon tu- 
ngod sa ilang pagkamalansison, sa makausa pa 
ilang gidawat ang pagpakiglabot ni Jehova sa Isra- 
el ug unya mihangyo sa iyang kaluoy, nga nag- 
ingon: “Karon ania kami, sa imong kamot. Sumala 
sa kon unsay maayo ug matarong sa imong mga 
mata nga pagabuhaton kanamo, buhata.” Dayon 
sila gihimong mga mangangahoy ug mga magka- 
kalos ug tubig alang sa katigoman ug sa halaran ni 
Jehova.---Jos 9:16-27. 

Bisan tuod si Josue ug ang ubang mga pangulo 
gilansisan aron mohimog pakigsaad sa mga Ga- 
baonhon, dayag nga kini nahiuyon sa kabubut- 
on ni Jehova. (Jos 11:19) Ingong pamatuod niini, 
sa dihang ang lima ka Amorihanong mga hari 
nagtinguha sa paglaglag sa mga Gabaonhon, si 
Jehova nagpanalangin sa gihimo sa Israel nga pag- 
luwas, nagpaulan pa siyag dagkong mga ulan nga 
yelo nganha sa mga kaaway ug milagrosong nag- 
palugway sa kahayag sa adlaw alang niini nga gu- 
bat. (Jos 10:1-14) Lain pa, sa pagtinguha nga ma- 
kahimog pakigsaad sa pakigdait uban sa Israel ug 
sa paghangyo kang Josue ug tabang sa dihang gi- 
hulga, ang mga Gabaonhon nagpakitag pagtuo sa 
katakos ni Jehova sa pagtuman sa iyang pulong ug 
sa paghatag ug kaluwasan, usa ka pagtuo nga tu- 
ngod niana si Rahab sa Jerico gikomendahan ug 
nga misangpot sa iyang kaluwasan ug sa iyang pa- 
nimalay. Dugang pa, ang mga Gabaonhon nagpa- 
kitag tukmang kahadlok sa Diyos sa Israel.--Itandi 
ang Jos 2:9-14: 9:9-11, 24: 10:6, Heb 11:31. 

Ubos sa Pagkontrolar sa Israel. Ang Gaba- 
on human niadto nahimong usa sa mga siyudad 
nga sakop sa teritoryo sa Benjamin nga gihatag 


GABAON 


ngadto sa Aaronikong mga saserdote. (Jos 18:21, 
25, 21:17-19) Ang Benjaminhong si Jeiel lagmit 
maoy “amahan,” o nagpundar, sa usa ka banay 
didto. (1Cr 8:29, 9:35) Ang usa sa gamhanang mga 
tawo ni David, si Ismaias, maoy usa ka Gabaonhon 
(1Cr 12:1, 4), ug ang mini nga manalagna nga si 
Hananias, usa ka katalirongan ni Jeremias, maoy 
gikan sa Gabaon.---Jer 28:1. 

Sa ika-11 nga siglo W.K.P., ang Gabaon ug ang 
kasilinganan niini nakasaksi sa usa ka panag-away 
tali sa kasundalohan ni Is-boset ubos sa pagmando 
ni Abner ug sa kasundalohan ni David ubos sa pag- 
panguna ni Joab. Sa sinugdan, aron gayod masul- 
bad ang isyu kon kinsay mahimong hari sa tibuok 
Israel, gipasangka ang 12 ka tawo sa matag pun- 
dok. Apan walay nahimong desisyon pinaagi niini, 
kay nagdinuslakay ang matag usa ka manggugu- 
bat ginamit ang espada mao nga nangamatay ang 
tanang 24. Human niadto, miulbo ang mapintas 
nga panag-away, ug si Abner namatyan ug mga 
sundalo nga 18 ka pilo ang gidaghanon kay sa kang 
Joab. Sa katibuk-an dihay nangamatay nga 380, 
lakip ang igsoong lalaki ni Joab nga si Asahel nga 
gipatay ni Abner. (2Sa 2:12-31) Agig panimalos tu- 
ngod kang Asahel, gibuno ni Joab si Abner sa ula- 
hi. (2Sa 3:27, 30) Pipila ka panahon human niini, 
duol sa dakong bato sa Gabaon, gipatay usab ni 
Joab ang iyang ig-agaw nga si Amasa nga pag- 
umangkon ni David, kinsa gitudlo ni David ingong 
pangulo sa kasundalohan.---2Sa 20:8-10. 

Latas sa kasiglohan, ang orihinal nga mga Gaba- 
onhon nagpadayon sa paglungtad ingong usa ka 
katawhan, bisan tuod nga si Haring Saul naglaraw 
sa paglaglag kanila. Bisan pa niana, ang mga Gaba- 
onhon mapailobong nagpaabot kang Jehova nga 
ibutyag ang inhustisya. Gibutyag kini ni Jehova pi- 
naagi sa tulo ka tuig nga gutom sa panahon sa pag- 
hari ni David. Sa pagpakisayod kang Jehova ug 
sa pagkahibalo nga nalangkit ang pagkasad-an sa 
dugo, gipangutana ni David ang mga Gabaonhon 
aron matino kon unsay angayng buhaton aron ma- 
kahimog pagtabon-sa-sala. Ang mga Gabaonhon 
tukmang mitubag nga kini wala maglangkit ug 
“plata o bulawan,” tungod kay sumala sa Balaod 
walay lukat nga mahimong dawaton alang sa usa 
ka mamumuno. (Num 35:30, 31) Nahibalo usab sila 
nga dili nila mahimong patyon ang usa ka tawo 
kon walay legal nga awtorisasyon. Busa, ayha pa 
sila mihangyo nga ang pito ka “anak nga lalaki” ni 
Saul itugyan ngadto kanila human nga si David 
makapangutanag dugang. Ang kamatuoran nga si 
Saul ug ang iyang panimalay sad-an sa dugo nag- 
pakita nga, bisan tuod si Saul lagmit maoy nangu- 
na sa pagbuno, ang mga “anak nga lalaki” ni Saul 
lagmit nakigbahin niana sa direkta o sa dili-direkta 
nga paagi. (2Sa 21:1-9) Kini nga hitabo dili maoy 

usa ka pananglitan sa mga anak nga nangamatay 
tungod sa kasal-anan sa ilang mga amahan (Deu 
24:16) kondili naglangkit kini sa pagpahamtang ug 
hustisya ingong balos nga nahiuyon sa balaod nga 
“kalag alang sa kalag. ”---Deu 19:21. 

Sa panahon ni David, ang tabernakulo gibalhin 
ngadto sa Gabaon. (1Cr 16:39, 21:29, 30) Si Solomon 
nagtanyag didto ug mga halad sa unang mga tuig 
sa iyang paghari. Didto usab sa Gabaon nga si Jeho- 
va nagpakita kaniya pinaagi sa usa ka damgo, nga 
nagdapit kaniya nga mangayog bisan unsa nga 
iyang gitinguha.--- 1Ha 3:4, 5; 9:1, 2; 2Cr 1:3, 6, B3. 

Katuigan sa ulahi, ang manalagna nga si Isaias 
(28:21, 22), sa pagtagna sa katingalahan ug talag- 
saong buhat ni Jehova sa pag-atake batok sa iyang 
kaugalingong katawhan, nagpakasama niini sa na- 
hitabo didto sa Ubos nga Patag sa Gabaon. Lagmit 
kini nagpunting sa hinatag-sa-Diyos nga kadaogan 
ni David batok sa mga Filistehanon (1Cr 14:16), 
kon dili man ugaling nagtumong usab sa mas na- 
unang kapildihan sa magkaabing mga Amoriha- 
non sa panahon ni Josue. (Jos 10:5, 6, 10-14) Ang 
tagna natuman niadtong 607 W.K.P., sa dihang gi- 
tugotan ni Jehova ang mga Babilonyanhon sa pag- 
laglag sa Jerusalem ug sa templo niini. 

Didto sa Mizpa, wala madugay human sa gitag- 
nang kalaglagan, gibuno ni Ismael si Gedalias, ang 
gobernador nga gitudlo ni Nabucodonosor nga hari 
sa Babilonya. Ang mamumuno ug ang iyang mga 
tawo nagbihag usab sa nahibiling katawhan sa 
Mizpa. Apan si Johanan, uban sa iyang mga tawo, 
nakaapas kang Ismael didto sa daplin sa dagayang 
katubigan sa Gabaon ug nabawi ang mga nabihag. 
--Jer 41:2, 3, 10-16. 

Ang mga tawo sa Gabaon maoy lakip niadtong 
namalik gikan sa pagkadestiyero sa Babilonya ni- 
adtong 537 W.K.P., ug ang pipila sa ulahi nakigba- 
hin sa pag-ayo sa paril sa Jerusalem.---Neh 3:7; 7: 
6, 7, 25. 


GABAS. Usa ka himan nga gigamit sa pagpu- 
tol o pagtabas nga ang ohas may mga ngipon ug 
may usa o duha ka kuptanan. Ang kanhing mga 
gabas dili makatabas sa duha ka direksiyon, ang 
uban gidisenyo nga makatabas nga paatras lang: 
ang uban, paabante. Ang kadaghanan sa mga ga- 
bas sa Ehipto maoy gama sa bronse ug sagad ang 
mga ngipon naghandag paingon sa kuptanan. Kini 
nga gabas makatabas nga paatras. Ang ohas niini 
isuksok diha sa kuptanan o itaod nganha niini pi- 
naagig higot nga panit. Ang duhay-kuptanan nga 
mga gabas nga puthaw ang mga ohas maoy giga- 
mit sa mga Asiryanhon. Ang Hebreohanong mga 
panday migamit sa gabas sa pagtabas ug kahoy, 
ug ang ilang mga kantero migamit ug mga gabas 
nga makatabas ug bato.--Isa 10:15, 1Ha 7:9. 

Gipatrabaho ni David ang nabihag nga mga Am- 
monhanon sa pagpanggabas ug mga bato. (2Sa 
12:29-31) Ang ilang mga himan naglakip sa “mga 
atsa,” o, sa literal, “mga gabas sa bato,” sumala sa 
Masoretikong teksto sa 1 Cronicas 20:3. Sa ubang 
mga kahimtang mopatim-aw nga ang mga gabas 
nga may ohas nga tumbaga ug may mga ngipon 
nga bato maoy gigamit sa pagtabas ug bato. Apan 
lagmit nga usahay butangan ug igpahait sama sa 
pinulpog nga ismeril ang sulab sa gabas nga tum- 
baga o bronse aron mas dali ang pagtabas sa bato. 

Ang paglutos sa matinumanong mga saksi ni Je- 
hova sa wala pa ang panahon sa mga Kristohanon 
usahay pintas kaayo nga ang uban kanila gipatay 
pa gani pinaagi sa “pagputol pinaagig gabas.’ (Heb 
11:37, 38) Sumala sa tradisyon, si Isaias gipapatay 
sa daotan nga si Haring Manases pinaagi sa maong 
hilabihan kasakit nga paagi, bisan tuod ang Kasu- 
latan wala mag-ingon niana. 


GABBATHA. Tan-awa ang SALOG NGA BATO. 


GABII, KAGABHION. Ang yugto sa kangit- 
ngit gikan sa pagsalop sa adlaw hangtod sa pagsu- 
bang sa adlaw ginganlan ni Jehova nga Diyos 
ingong “Gabii.” (Gen 1:5, 14) Tali sa pagsalop sa ad- 
law ug sa aktuwal nga kangitngit adunay usa ka 
mubong yugto sa pagkilumkilom sa dihang mada- 
yag na ang mga bituon. Kini nga panahon gitawag 
sa mga Hebreohanon nga ne'sheph ug dayag nga 
mao ang panahon nga gipasabot sa ekspresyon 
nga “taliwala sa duha ka gabii” nga makaplagan sa 
Exodo 12:6. (Pr 7:9) Sa susama, sa kataposan sa ka- 
ngitngit sa kagabhion adunay pagbanagbanag sa 
kabuntagon, ug kini gitawag usab sa parehong 
Hebreohanong pulong. Busa, ang magsusulat sa 
Salmo 119:147 miingon: “Ako misayo ug bangon sa 
pagbanagbanag sa kabuntagon.” 

Paagi sa mga Hebreohanon sa Pagbahin sa 
Kagabhion. Ang mga Hebreohanon nagbahin 
sa gabii ngadto sa mga yugto sa pagbantay. “Sa di- 
hang mahinumdom ako kanimo sa akong higdaa- 
nan, panahon sa mga pagbantay sa gabii ma- 
malandong ako kanimo.” (Sal 63:6) Sanglit ang 
Maghuhukom 7:19 naghisgot sa usa ka “tungang 
gabii nga pagbantay,” daw kini nagpakita nga adu- 
nay tulo ka pagbantay sa unang kapanahonan. Mo- 
patim-aw nga ang matag pagbantay naglangkob 
ug un-tersiya sa panahon tali sa pagsalop sa adlaw 
ug sa pagsubang sa adlaw, o mga upat ka oras ang 
matag pagbantay, depende sa panahon sa tuig. 
Busa ang unang pagbantay magsugod sa mga 
alas 6:00 s.h. hangtod sa alas 10:00 s.g. Ang “tu- 
ngang gabii nga pagbantay” magsugod sa mga 
alas 10:00 s.g. ug hangtod sa mga alas 2:00 s.b. 
Kini maoy tukmang panahon alang kang Gideon sa 

paghimog kalit nga pag-atake sa Midianhong kam- 
po. Ang ikatulong pagbantay gitawag nga “pag- 
bantay sa kabuntagon,” nga magsugod sa mga alas 
2:00 s.b. hangtod sa pagsubang sa adlaw. Sa pana- 
hon niini nga pagbantay sa kabuntagon nga gipa- 
hinabo ni Jehova nga ang migukod nga Ehipto- 
hanong kasundalohan magkalisodlisod pag-ayo sa 
ilang paningkamot nga makatabok sa Pulang Da- 
gat.--Ex 14:24-28, tan-awa usab ang 1Sa 11:11. 

Paagi sa mga Romanhon sa Pagbahin sa Ka- 
gabhion. L[Lagmit sa panahon sa pagmando sa 
Roma, gisundog sa mga Hudiyo ang Grego ug Ro- 
manhong batasan labot sa upat ka yugto sa pag- 
bantay sa gabii. Dayag nga si Jesus naghisgot nii- 
ning upat ka pagbahin sa dihang siya miingon: 
“Busa magpadayon sa pagbantay, kay kamo wala 
mahibalo kon kanus-a moabot ang agalon sa balay, 
kon sa gabii ba o sa tungang-gabii o sa tingtugaok 
sa manok o sayo sa buntag.” (Mar 13:35) Ang yug- 
to sa pagbantay “sa gabii” magsugod sa pagsalop sa 
adlaw hangtod sa mga alas 9:00 s.g. Ang ikadu- 
hang pagbantay, nga gitawag nga “tungang-gabii,” 
magsugod sa mga alas 9:00 s.g. ug matapos sa tu- 
ngang gabii. (Luc 12:38) Ang “tingtugaok sa ma- 
nok” maoy gikan sa tungang gabii hangtod sa mga 
alas 3:00 s.b. Lagmit nga niining panahona nahita- 
bo ang mga pagtuktugaok sa manok nga gihisgo- 
tan sa Marcos 14:30. (Tan-awa ang PAGTUKTUGAOK 
sA MANOK.) Sa kataposan, ang ikaupat nga pagban- 
tay, ang “sayo sa buntag,” maoy gikan sa alas 
3:00 s.b. hangtod sa pagsubang sa adlaw.---Mat 
14:25; Mar 6:48. 

Sa usa ka higayon gihisgotan ang usa ka espesi- 
pikong takna nga 12 ka oras nga naglangkob sa ti- 
buok yugto sa kagabhion. Ang Buhat 23:23 nag- 
hisgot kanato nga sa “ikatulong takna,” o mga alas 
9:00 s.g., nga ang komandante militar nagsugo sa 
mga sundalo sa pagdala kang Pablo gikan sa Jeru- 
salem paingon sa Cesarea. 

Bisan tuod ang mga Hudiyo nagsugod sa ilang 
bag-ong adlaw sa pagsalop sa adlaw, sumala sa Ro- 
manhong kostumbre ang tungang gabii mao ang 
tinong yugto sa pagtapos ug sa pagsugod sa usa ka 
adlaw. Pinaagi niini malikayan ang suliran nga 
moresulta gumikan sa pagtaas ug pagmubo sa 
mga takna panahon sa adlaw tungod sa lainlaing 
yugto sa panahon (sama sa mahitabo kon sugdan 
pag-ihap ang adlaw inigsalop niini) ug mabahin 
usab nila ang adlaw sa duha ka parehong 12-oras 
nga mga yugto sa tanang panahon sa tuig. Kini 
mao ang nabatasan sa kadaghanang mga nasod 
karong adlawa. 

Mahulagwayong Paggamit. Ang pulong 
nga “gabii” gigamit usahay sa mahulagwayon, o 
simboliko, nga diwa diha sa Bibliya. Sa Juan 9:4 gi- 

hisgotan ni Jesus ang 'nagsingabot nga gabii sa di- 
hang wala nay tawo nga makabuhat pa.” Gitumong 
ni Jesus dinhi ang panahon sa paghukom ug pag- 
lansang kaniya, ug sa iyang kamatayon, sa dihang 
siya dili na makahimo sa mga buhat sa iyang ama- 
han.---Tan-awa ang Ecc 9:10, Job 10:21, 22. 

Sa Roma 13:11, 12, “ang kagabhion” dayag nga 
nagtumong sa usa ka yugto sa kangitngit nga gi- 
pahinabo sa Kaaway sa Diyos, nga gitakdang tapo- 
son ni Kristo Jesus ug sa iyang paghari. (Tan-awa 
ang Efe 6:12, 13: Col 1:13, 14.) Sa 1 Tesalonica 5:1- 
11 ang mga alagad sa Diyos nga nalamdagan sa 
iyang kamatuoran gipalahi sa mga tawo sa kalibo- 
tan nga wala malamdagi. Ang ilang paagi sa pag- 
kinabuhi nagpakita nga sila maoy “mga anak sa 
kahayag ug mga anak sa adlaw. [Sila] dili iya sa ka- 
gabhion ni sa kangitngit.” (Tan-awa ang Ju 8:12, 
12:36, 46: 1Pe 2:9: 2Co 6:14.) Ang samang pagga- 
mit makaplagan usab sa Miqueas 3:6, diin giingnan 
sa manalagna kadtong misalikway sa matuod nga 
paggiya sa Diyos: “Busa mainyo ang kagabhion, 
mao nga walay panan-awon, ug mainyo ang ka- 
ngitngit, aron walay pagpanag-an. Ug ang adlaw 
mosalop diha sa mga manalagna, ug ang adlaw 
mongitngit ibabaw kanila.”---Itandi ang Ju 3:19-21. 

Ang gabii gigamit usab sa paghawas, sa katibuk- 
an, sa panahon sa kalisdanan, sanglit sa kangiob ug 
kadulom sa kagabhion nga ang mapintas nga mga 
mananap magsuroysuroy, sa dihang ang kasunda- 
lohan mohimog kalit nga mga pag-atake, sa dihang 
ang mga kawatan mohinok sa pagsulod, ug sa di- 
hang ang ubang daotang mga buhat pagahimoon. 
(Sal 91:5, 6, 104:20, 21; Isa 21:4, 8, 9; Dan 5:25-31, 
Abd 5) Pinasukad niining nagkalainlaing mahulag- 
wayong mga diwa nga angayng sabton nato ang 
mga teksto sa Pinadayag 21:2, 25 ug 22:5, diin kita 
gipasaligan nga sa “Bag-ong Jerusalem” “wala na 
unyay gabii.” 


GABON. Mga partikulo sa tubig nga nag-utaw- 
utaw sa kahanginan, kini sama sa alindahaw. Sa 
dihang ang init ug umogon nga hangin mosaka gi- 
kan sa yuta ug mobugnaw sa temperatura nga gi- 
tawag ug dew point (ang temperatura sa pagkahi- 
mong yamog), ang umog manibuok tungod kay 
ang bugnawng hangin dili makahawid ug daghang 
tubig sama sa init nga hangin. Kon kini manibuok 
duol sa yuta, kini tawgon nga gabon, apan kon kini 
manibuok diha sa kahanginan sa itaas, kini taw- 
gon nga panganod. (Sal 135:7; Pr 25:14; Jer 10:13, 
51:16) Ang umog nga manibuok diha sa bugnawng 
mga butang, sama sa yuta o sa katanoman (sagad 
sa gabii), tawgon nga yamog. (Ex 16:13, 14: Huk 
6:36-40, tan-awa ang YAM0G.) Sa laing bahin, ang 
gabon sa kahanginan maoy mga partikulo sa umog 
nga gipadpad sa hangin nga medyo mas dagko kay 

sa mga partikulo sa gabon sa yuta, apan mas gag- 
may kay sa mga tinulo sa ulan. 

Ang balaknong paghubit sa Bibliya labot niining 
pisikal nga mga proseso nahiuyon sa siyentipikan- 
hong mga kaplag. Gisulti ni Elihu kon sa unsang 
paagi si Jehova, ang Tinubdan sa tanang kainit ug 
enerhiya, nagpasaka una sa umog gikan sa yuta ug 
dayon nagpahinabo niini nga inanayng motaligsik 
ug mahulog ingong ulan ug gabon (Heb., 'edh), 
nga samag gjisala.---Job 36:27, 28. 

Diha sa asoy sa Genesis bahin sa mga kahim- 
tang dinhi sa yuta panahon sa usa ka yugto sa 
“mga adlaw” sa paglalang makaplagan ang bug- 
tong laing paghisgot sa Hebreohanong pulong nga 
'edh (gabon). “Si Jehova nga Diyos wala pa magpa- 
ulan diha sa yuta... Apan dihay gabon nga mia- 
lisngaw gikan sa yuta [lakip sa mga sapa, mga la- 
naw, ug kadagatan] ug gitubigan niini ang tibuok 
nawong sa yuta.” (Gen 2:5, 6) Hinunoa, gisabot sa 
mga maghuhubad sa karaang mga bersiyon (LXX, 
Vg, Sy) nga kini nagtumong dili sa gabon, apan sa 
usa ka tuboran, nga nagtuo nga ang yuta gitubi- 
gan pinaagi sa tab-ang nga tubig nga nagaagos sa 
ilalom sa yuta. 

Mahulagwayong Paggamit. Sa siyudad sa 
Pafos sa pulo sa Cipro, si Bar-Jesus (Elimas) nga 
usa ka barangan ug mini nga manalagna misupak 
kang Pablo sa dihang nakigsulti ang apostol sa pro- 
konsul nga si Sergio Paulo. Giingnan siya ni Pablo 
nga ang kamot ni Jehova maoy batok kaniya ug 
siya mabuta sulod sa usa ka yugto sa panahon. “Di- 
hadiha usa ka mabagang gabon ug kangitngit ang 
mitakyap kaniya.” Lagmit ang iyang panan-aw mi- 
gabon, o mihalap, nga gisundan dayon sa tumang 
kangitngit. Sa paghubit sa hitabo, ang doktor nga 
si Lucas migamit sa Gregong medikal nga termino 
nga a-khlys' (baga nga gabon).---Buh 13:4-11. 

Si apostol Pedro, sa iyang pagpasidaan batok sa 
mini nga mga magtutudlo ug sa posibleng mga 
tigdaot sa Kristiyanidad nga mahimong hinok nga 
moyuhot sa Kristohanong kongregasyon, miingon: 
“Sila maoy mga tuboran nga walay tubig, ug mga 
gabon nga gipalid sa kusog nga bagyo, ug alang 
kanila gitagana ang naglugitom nga kangitngit.” 
Ang mga magpapanaw sa Tungang Sidlakan sina- 
ti kaayo sa bationg kahigawad sa dihang moadto sa 
usa ka tuboran o atabay nga naglaom nga maka- 
kuhag makarepreskong tubig, apan makakaplag la- 
mang niini nga nahubsan. Sa Palestina, sa bu- 
lan sa Agosto, adunay panagsang cirrostratus nga 
mga panganod gikan sa K nga wala magdalag 
ulan. Ang usa ka mag-uuma nga naglaom nga ma- 
bisbisan ang iyang mga pananom niining hugpong 
sa nipis ug samag-gabon nga mga panganod ma- 
higawad gayod. Ingon usab niini ang kahimtang 

niining mini nga mga magtutudlo, kining imoral 
nga mga tawo, sama sa dugang pang giingon ni 
Pedro: “Kay sila nagsultig hinambog nga mga pu- 
long nga walay kapuslanan, ug pinaagi sa mga ti- 
nguha sa unod ug pinaagi sa malaw-ayng mga 
pamatasan sila naghaylo kanilang bag-o pang na- 
kalingkawas gikan sa mga tawo nga nagagawi diha 
sa kasaypanan. Samtang sila nagsaad kanila ug ka- 
gawasan, sila mismo maoy mga ulipon sa pagka- 
dunot.”--2Pe 2:1, 17-19. 

Ang mga Kristohanon gipahinumdoman sa pag- 
hatag ug pagtagad kang Jehova sa tanan nilang 
mga plano, nga dili manghambog sa ilang pagabu- 
haton, kondili angayng hinumdoman nga ang ki- 
nabuhi niining sistema sa mga butang maoy luma- 
labay ug walay kasegurohan, tungod kay sila sama 
sa gabon nga dali rang mahanaw.--San 4:14, tan- 
awa ang PANGANOD. 


GABRIEL [Usa nga Lig-on ug Lawas nga Iya 
sa Diyos]. Ang bugtong balaan nga manulonda 
nga ginganlan sa Bibliya gawas pa kang Miguel: 
ang bugtong nagmateryalisar nga manulonda nga 
nagpaila sa iyang ngalan. Duha ka higayon nga 
nagpakita si Gabriel kang Daniel: ang una, duol sa 
Suba sa Ulai “sa ikatulo ka tuig sa paghari ni Bel- 
sazar” aron ipatin-aw kang Daniel ang panan-awon 
maylabot sa laking kanding ug sa laking karnero 
(Dan 8:1, 15-26), ug ang ikaduha, “sa unang tuig ni 
Dario” nga Medianhon, aron ipahayag ang tagna 
maylabot sa “kapitoan ka semana.” (Dan 9:1, 20- 
27) Ngadto kang Zacarias nga saserdote, si Gabriel 
nagdalag maayong balita nga siya ug ang iyang 
edarang asawa nga si Elisabet makabaton ug usa 
ka anak nga lalaki, si Juan (nga Tigbawtismo). (Luc 
1:11-20) Ngadto kang Maria, ang babayeng ulay 
nga sinayoran kang Jose, si Gabriel miingon: “Ma- 
ayong adlaw, usa nga pinaboran kaayo, si Jehova 
nagauban kanimo.” Dayon iyang gisulti kaniya nga 
siya manganak ug usa ka anak nga lalaki, si Jesus 
-siya “pagatawgong Anak sa Labing Hataas, ug 
ihatag kaniya ni Jehova nga Diyos ang trono ni Da- 
vid nga iyang amahan, . . . ug walay pagkatapos 
ang iyang gingharian.”--Luc 1:26-38. 

Sumala sa rekord sa Bibliya atong nahibaloan 
nga si Gabriel maoy usa ka linalang nga manulon- 
da nga taas ug ranggo ug suod nga nalangkit sa 
langitnong korte, ang usa “nga nagtindog duol 
sa atubangan sa Diyos”: nga siya mao ang usa 
nga “gipadala” sa Diyos aron ipahayag ang linaing 
mga mensahe alang sa mga alagad ni Jehova din- 
hi sa yuta (Luc 1:19, 26): nga ang iyang personal 
nga dagway o materyalisadong lawas, nga haom 
sa kahulogan sa iyang ngalan, maoy “sama sa usa 
ka tawo nga lig-on ug lawas.”---Dan 8:15. 

GAD [Bulahan]. 

1. Anak nga lalaki ni Jacob pinaagi sa sulugo- 
ong babaye ni Lea nga si Zilpa, nga nanganak usab 
kang Aser nga manghod ni Gad. Sa pagkatawo 
niya sa Padan-aram niadtong mga 1770 W.K.P., si 
Lea mipatugbaw: “Pagkabulahan!”: busa naggikan 
niini ang ngalang Gad. (Gen 30:9-13, 35:26) Miu- 
ban si Gad sa iyang mga igsoon sa duha ka panaw 
ngadto sa Ehipto aron sa pagpalit ug mga lugas gi- 
kan kang Jose. (Gen 42:3, 43:15) Siya maoy mga 
42 anyos sa dihang siya ug ang iyang pamilya mi- 
balhin sa Ehipto uban sa iyang amahan nga si Ja- 
cob niadtong 1728 W.K.P. (Gen 46:6, 7, 16) Desisi- 
yete ka tuig sa ulahi, sa dihang si Jacob hapit nang 
mamatay, siya nagpanalangin sa iyang 12 ka anak 
nga lalaki, nga nag-ingon labot kang Gad: “Kon ba- 
hin kang Gad, usa ka pundok sa mga bandido mo- 
sulong kaniya, apan siya mosulong sa kinaluyo- 
hang bahin.”---Gen 49:1, 2, 19. 

2. Ang tribo nga naggikan sa pito ka anak nga 
lalaki ni Gad. Ang mga manggugubat sa tribo mi- 
kabat ug 45,650 sa ikaduhang tuig human sa Pag- 
panggula gikan sa Ehipto. (Gen 46:16, Num 1:1-3, 
24, 25) Ang Gad lakip sa tulo-ka-tribo nga dibisyon 
uban sa tribo ni Ruben ug Simeon. Nahimutang 
ang ilang kampo sa H sa tabernakulo. (Num 2:10- 
16) Sa pagmartsa, ang dibisyon sa Juda mao ang 
nag-una, nga gisundan sa mga Levihanon nga 
naggikan sa mga banay ni Gerson ug Merari nga 
nagdala sa tabernakulo, ug sunod kanila mao ang 
dibisyon nga apil ang tribo ni Gad. Si Eliasap nga 
anak ni Deuel mao ang pangulo sa ilang kasunda- 
lohan. (Num 10:14-20) Sa pagkatapos sa panaw sa 
kamingawan, ang mga manggugubat sa Gad mi- 
kabat na lamang ug 40,500, nga mius-os ug 5, 150. 
--Num 26:15-18. 

Teritoryo. Ang mga tawo sa tribo ni Gad mi- 
sunod sa trabaho sa ilang mga amahan ingong tig- 
buhig mga hayop. (Gen 46:32) Tungod niini, ilang 
gihangyo nga ihatag kanila ingong pahat nga teri- 
toryo ang yuta nga buhianag mga baka sa S sa Jor- 
dan. Miuyon si Moises pinaagi sa paghatag niini 
nga teritoryo ngadto kang Gad, Ruben, ug sa katu- 
nga sa tribo ni Manases, nga nakapanag-iya usab 
ug daghang kahayopan. Apan, miingon si Moises 
nga kini ilalom sa kondisyon nga kining mga tribo- 
ha motabang sa ubang tribo sa pagbuntog sa teri- 
toryo sa K sa Jordan. Sila miuyon nga kini ilang bu- 
haton, ug human tukora ang mga toril nga bato 
alang sa ilang kahayopan ug ang mga siyudad 
alang sa ilang kabataan, sila mihatag sa gipanga- 
yong gidaghanon sa mga manggugubat nga mota- 
bok sa Jordan aron sa pag-ilog sa yuta. (Num 32:1- 
36, Jos 4:12, 13) Ang teritoryo sa Gad giokupar 
kanhi sa mga Amorihanon, nga gipildi sa mga Is- 

raelinhon ilalom sa pagpanguna ni Moises.--Num 
32:33, Deu 2:31-36, 3:8-20. 

Ang yutang giokupar sa Gad gilangkoban sa 
ubos nga kapatagan ubay sa dakong bahin sa S nga 
tampi sa Suba sa Jordan, sa H duol sa Patayng Da- 
gat, ug sa A duol sa Dagat sa Kineret. Ang teritor- 
yo sa Gad miabot usab sa kapatagan ibabaw sa bu- 
kid, lakip sa bul-oganang walog sa Jabok. Busa, 
ang dakong bahin sa Gilead nahilakip sa pahat sa 
tribo ni Gad. (Deu 3:12, 13) Ang utlanan sa Gad sa 
A mao ang Manases ug sa H mao ang Ruben.---Jos 
13:24-28. 

Human sakopa ang yuta, ang Gad gihatagan ni 
Josue ug bahin sa inagaw ug dayon gipapauli sila. 
Unya miduyog ang Gad sa Ruben ug Manases sa 
pagtukod ug usa ka dakong halaran daplin sa Jor- 
dan. Ang ubang mga tribo naalarma bahin niini 
apan mikalma ra sa dihang gipatin-aw nga ilang 
gitukod kini nga halaran ingong usa ka saksi nga 
sila, sama sa mga tribo sa K sa Jordan, mosimba 
lamang kang Jehova. Ang halaran nagsilbing ga- 
rantiya nga walay panagkabahin tali sa mga tribo 
sa S ug sa K sa Jordan.---Jos 22:1-34. 

Kining tanang butang nahiuyon sa panalangin ni 
Jacob kang Gad: “Kon bahin kang Gad, usa ka 
pundok sa mga bandido mosulong kaniya, apan 
siya mosulong sa kinaluyohang bahin.” (Gen 49:19) 
Wala mahadlok kini nga tribo nga ang usa ka ba- 
hin (sa S) sa ilang utlanan daling maatake sa mga 
pundok sa mga bandido. Wala nila pilia nga mopu- 
yo sa sidlakang kabukiran aron lang makalikay sa 
pagpakig-away alang sa yuta sa Canaan. Ang pa- 
nugon ni Jacob kang Gad nagsilbing usa ka sugo sa 
pagsukol nga masaligon batok sa mga bandido 
nga moatake kaniya ug molapas sa iyang mga ut- 
lanan. Labot pa, gisulong sa mga Gadhanon ang 
mga manunulong, gipakalagiw kini, ug dayon gi- 
gukod sa mga Gadhanon ang kinaluyohang bahin 
niini. 

Naghisgot usab si Moises sa maayong mga hiyas 
ni Gad sa dihang siya miingon: “Bulahan siya nga 
nagapadako sa mga utlanan ni Gad. Ingon sa usa 
ka leyon siya magapuyo, ug iyang kuniskunison 
ang bukton, oo, ang alimpulo. Ug iyang kuhaon 
ang unang bahin alang kaniya, kay didto gitagana 
ang pahat sa usa ka maghahatag-lagda. Ug ang 
mga pangulo sa katawhan magtigom pagtingob. 
Ang pagkamatarong ni Jehova iya gayod nga pa- 
gatumanon ug ang iyang hudisyal nga mga hukom 
diha sa Israel. ”---Deu 33:20, 21. 

Ang Ramot sa Gilead, sa teritoryo sa Gad, maoy 
usa sa mga siyudad nga dalangpanan nga gitudlo 
ni Moises. (Deu 4:41-43) Ang ubang Levihanong 
mga siyudad sa ilang teritoryo mao ang Mahana- 
im, Hesbon, ug Jazer. (Jos 21:38, 39) Ang siyudad 

sa Dibon, diin nakaplagan ang nabantog nga Bato 
sa Moab niadtong 1868 K.P., maoy usa sa ubay- 
ubayng mga siyudad nga gitukod pag-usab sa 
mga Gadhanon sa dihang nailog nila ang teritoryo. 
--Num 32:1-5, 34, 3b. 

Ang Gad Nagpaluyo kang David. Sa di- 
hang si David nailalom sa mga pagpig-ot tungod 
kang Saul, daghang pangulo sa kasundalohan sa 
mga anak ni Gad ang mitabok sa nagbahang Suba 
sa Jordan aron sa pagdapig kaniya didto sa Zik- 
lag sa Juda. Sila gihubit ingong “maisog, mga ta- 
wong gamhanan, mga sundalo alang sa gubat, nga 
kanunayng nag-andam sa dakong taming ug sa 
bangkaw, kansang mga nawong maoy mga na- 
wong sa leyon, ug sila sama sa mga gasela sa ka- 
tulin ibabaw sa kabukiran. . . . Ang labing ubos 
maoy katumbas sa usa ka gatos, ug ang labing 
dako maoy katumbas sa usa ka libo.” (1Cr 12: 
1, 8-15) Sa ilang pagpakig-away sa mga Hagriha- 
non ug sa mga kaalyado niini, kini ang giingon ba- 
hin kanila (lakip kang Ruben ug Manases): “Sa 
Diyos sila mitawag alang sa tabang diha sa pang- 
gubatan, ug siya mitugot nga pangaliyupoan sa 
ilang pabor tungod kay sila misalig kaniya.” Ingong 
resulta, daghan kaayong mga binihag ug kahayo- 
pan ang ilang naagaw.---1Cr 5:18-22. 

Misunod Kang Jeroboam. Sa dihang naba- 
hin ang gingharian, ang tribo ni Gad mipaluyo sa 
amihanang pundok ilalom ni Jeroboam. Katuigan 
sa ulahi, sa adlaw ni Jehu, sa dihang “si Jehova mi- 
sugod sa pagbulagbulag sa Israel,” ang walay de- 
pensang dapit sa sidlakang utlanan sa Gad nahi- 
mong bahin sa panggubatan tali sa amihanang 
gingharian sa Israel ug Sirya. (2Ha 10:32, 33) Sa 
kataposan, si Tiglat-pileser III, nga hari sa Asirya, 
nagparot sa Gad ug nagbihag sa mga molupyo ni- 
ini. Tungod niini napanag-iya sa mga Ammonha- 
non kini nga teritoryo.--2Ha 15:29, 1Cr 5:26, Jer 
49:1. 

Sa matagnaong panan-awon ni Ezequiel sa pag- 
bahin sa yuta, ang pahat nga gihatag kang Gad 
mao ang tumoy sa H. (Eze 48:27, 28) Sa listahan sa 
mga tribo sa Israel sa Pinadayag kapitulo 7, ikatu- 
lo ang Gad. 

3. Usa ka manalagna ug bisyonaryo. Siya nag- 
tambag kang David nga mobalik sa Juda, sa dihang 
siya nagpuyo sa “lisod adtoon nga dapit” sa langob 
sa Adulam ingong kagiw gikan kang Saul. (1Sa 
22:1-5) Sa dihang mapangahasong nagsenso si Da- 
vid sa ulahing bahin sa iyang paghari, pinaagi ni 
Gad gipapili ni Jehova si David ug usa sa tulo ka si- 
lot. Sa ulahi gitambagan ni Gad si David nga mag- 
tukod ug halaran alang kang Jehova sa giokanan ni 
Arauna (Ornan). (2Sa 24:10-19: 1Cr 21:9-19) Si 
Gad nakaamot sa pag-organisar sa mga maghoho- 
ni sa sangtuwaryo. (2Cr 29:25) Si Natan ug Gad 

mao ang gipasidunggan sa kadaghanan nga maoy 
nagkompleto sa Unang Samuel ug sa pagsulat sa 
tibuok Ikaduhang Samuel.---1Cr 29:29. 


GADARANHON [Taga- (Iya sa) Gadara]. 
Ang ngalan nagtumong sa mga molupyo sa usa ka 
dapit diin gihinginlan ni Kristo Jesus ang mga de- 
monyo gikan sa duha ka tawo. Sumala sa giisip nga 
labing maayong ebidensiya sa manuskrito nga ma- 
batonan, si Mateo sa orihinal migamit sa “yuta sa 
mga Gadaranhon,” samtang si Marcos ug Lucas, 
sa pag-asoy niini nga hitabo, migamit sa “yuta sa 
mga Gerasanhon."---Mat 8:28: Mar 5:1; Luc 8:26. 

Ang duha ka yuta gipakita nga nahimutang “sa 
pikas nga bahin,” nga mao, sa S nga kiliran sa Da- 
gat sa Galilea. Ang terminong “yuta sa mga Ga- 
daranhon” lagmit nagtumong sa distrito palibot 
sa siyudad sa Gadara (modernong Umm Qeis), nga 
nahimutang mga 10 km (6 mi) sa HS sa Dagat sa 
Galilea. Sagad makita sa mga sensilyo sa Gadara 
ang hulagway sa usa ka barko, nga nagpakitang 
ang teritoryo niini lagmit miabot sa Dagat sa Gali- 
lea ug busa mahimong naglakip sa usa ka bahin sa 
“yuta sa mga Gerasanhon,” dapit sa S niana nga 
dagat. Ang uban naglangkit sa “yuta sa mga Ge- 
rasanhon” sa rehiyon nga naglibot sa Kursi, usa ka 
lungsod nga giila ni Origen ug Eusebius ingong 
Gergesa. Kini anaa sa S nga kabaybayonan sa Da- 
gat sa Galilea, nga mga 20 km (12 mi) sa A sa Ga- 
dara. Haom kini sa geograpikanhong mga detalye 
sa asoy. Ang uban naglangkit niini sa dakong dis- 
trito nga ang sentro mao ang siyudad sa Gerasa 
(Jarash) nga mga 55 km (34 mi) sa HHS sa Dagat 
sa Galilea ug nagsugyot nga kini miabot sa S nia- 
na nga lanaw ug naglakip sa “yuta sa mga Gada- 
ranhon.” Sa bisan unsa nga kahimtang, ang asoy ni 
Mateo dili gayod mosumpaki sa mga asoy ni Mar- 
cos ug Lucas. 

Duol sa wala-hinganling siyudad sa yuta sa mga 
Gadaranhon, nahibalag ni Jesu-Kristo ang duha ka 
tawong gigamhan-sa-demonyo nga talagsaon ang 
kabangis. Kini sila nagpuyo taliwala sa mga lub- 
nganan, nga mao, ang mga lubnganan nga gikub- 
kob diha sa mga bato o ang kinaiyanhong mga la- 
ngob nga gihimong mga lubnganan. Si Jesus, sa 
paghingilin sa mga demonyo, nagtugot kanila nga 
mosulod sa dakong panon sa mga baboy nga mi- 
haguros pagdulhog ngadto sa pangpang ug nanga- 
lumos sa Dagat sa Galilea. Nakapabalaka kaayo kini 
sa lokal nga mga molupyo mao nga sila mihangyo 
kang Jesus nga mopahawa gikan sa maong dapit. 
--Mat 8:28-34. 

Bisan tuod si Mateo naghisgot ug duha ka tawo, 
si Marcos (5:2) ug Lucas (8:27) naghatag ug pagta- 
gad sa usa lamang ka tawo, sa walay duhaduha tu- 
ngod kay mas talagsaon ang iyang kahimtang. 

Lagmit nga siya mas bangis ug nag-antos nga mas 
dugay ilalom sa gahom sa demonyo kay sa iyang 
kauban, apan human niana tingali siya lamang ang 
buot mokuyog sa Anak sa Diyos. Wala siya tugo- 
ti ni Jesus nga mokuyog, hinunoa gisugo siya nga 
imantala ang gibuhat sa Diyos kaniya. 

Lahi kini sa sagad nga isugo ni Jesus nga dili 
imantala ang iyang mga milagro. Inay tinguhaon 
ang mapasiatabong publisidad ug nga mohinapos 
ang mga tawo pinasukad sa makapahinganghang 
mga taho, lagmit nga buot ni Jesus nga ang mga 
tawo mohukom pinasukad sa malig-ong ebidensiya 
nga siya mao gayod ang Kristo. Nagtuman usab 
kini sa matagnaong mga pulong nga gisulti pinaa- 
gi ni Isaias: “Siya dili makiglantugi, ni mosinggit, ni 
adunay makadungog sa iyang tingog diha sa hala- 
pad nga kadalanan.” (Mat 12:15-21, Isa 42:1-4) Bi- 
san pa niana, kining lahi nga instruksiyon ngadto 
sa kanhi gigamhan-sa-demonyo maoy nahiangay. 
Siya makapamatuod taliwala sa katawhan nga li- 
mitado lamang ang kontak sa Anak sa Diyos, ilabi- 
na tungod kay si Jesus gihangyo nga mobiya. Ang 
presensiya sa maong tawo magpamatuod bahin sa 
gahom ni Jesus sa pagbuhat ug maayo, nga mo- 
panghimakak sa bisan unsang dili-maayong taho 
nga lagmit gipakaylap tungod sa pagkamatay sa 
panon sa mga baboy.--Mar 5:1-20, Luc 8:26-39, 
tan-awa ang BABOY. 


GADDI [lagmit gikan sa lintunganayng pu- 
long nga nagkahulogang “pagkabulahan"]. Anak 
nga lalaki ni Susi sa tribo ni Manases, usa sa 12 ka 
pangulo nga gipadala ni Moises gikan sa kaminga- 
wan sa Paran aron sa pagpangespiya sa yuta sa 
Canaan.--Num 13:2, 3, 11. 


GADHANON. Tan-awa ang GAD Num. 2. 


GADI [gikan sa lintunganayng pulong nga 
nagkahulogang “pagkabulahan"”]. Amahan ni Ha- 
ring Menahem sa Israel.--2Ha 15:14, 17. 


GADIEL [Pagkabulahan nga Iya sa [gikan sa] 
Diyos]. Anak nga lalaki ni Sodi sa tribo ni Zabulon, 
usa sa 12 ka pangulo nga gipadala ni Moises gikan 
sa kamingawan sa Paran aron sa pagpangespiya 
sa yuta sa Canaan.--Num 13:2, 3, 10. 


GAHAM. Usa ka anak nga lalaki sa igsoong 
lalaki ni Abraham nga si Nahor pinaagi sa iyang 
puyopuyo nga si Reuma.---Gen 22:23, 24. 


GAHAR. Usa ka Netinim nga pangulo sa ba- 
nay, nga pipila sa iyang mga kaliwat namalik ka- 
uban ni Zorobabel gikan sa pagkadestiyero sa Ba- 
bilonya niadtong 537 W.K.P.--Esd 2:1, 2, 43, 47: 
Neh 7:49. 

GAHOM, GAMHANANG MGA BUHAT. 
Ang gahom mao ang katakos sa paghimog mga 
buhat, ang kapasidad sa pagpalampos sa mga bu- 
tang, sa pagbuhat sa buluhaton: ingon man usab, 
ang awtoridad o impluwensiya tungod sa nabato- 
nang mga katakos o posisyon. Ang Hebreoha- 
nong pulong nga koach gihubad nga “gahom"”: 
ang gevu-rah, “kagahom o pagkagamhanan"”: ug 
ang ‘z, “kusog o kalig-on.” Ang Gregong pulong 
nga dy na-mis gihubad nga “gahom” ug “gamha- 
nang mga buhat,” sumala sa kon unsay haom sa 
konteksto. 

Sa pagkatapos sa ikaunom nga “adlaw” sa pagla- 
lang, ang Diyos “mipahulay gikan sa tanan niyang 
buhat nga iyang gilalang aron himoon.’ (Gen 2: 
2, 3) Siya mipahulay gikan niini nga mga buhat sa 
paglalang, apan ang iyang gahom wala sukad ma- 
himong dili-aktibo o walay gibuhat. Kapin sa 4,000 
ka tuig human sa pagkatapos sa yutan-ong pagla- 
lang, ang iyang Anak miingon: “Ang akong Ama- 
han nagpadayon sa pagbuhat hangtod karon, ug 
ako nagpadayon sa pagbuhat.” (Ju 5:17) Dili la- 
mang si Jehova aktibo maylabot sa dominyo sa 
mga espiritu, ang rekord sa Bibliya nag-asoy sa 
iyang mga pagpadayag sa gahom ug sa iyang 
gamhanang mga buhat alang sa katawhan. Bi- 
san tuod usahay siya “naghilom . . . nagpadayon 
sa pagpugong-sa-kaugalingon,” sa dihang moabot 
ang iyang gitakdang panahon sa paghimog aksiyon 
siya molihok nga kusganon kaayo uban ang “bug- 
os nga gahom.”---Isa 42:13, 14; itandi ang Sal 80:2, 
Isa 63:15. 

Ang “buhat” nagpasabot sa kalihokang may ka- 
tuyoan. Ang mga buhat ni Jehova dili kay walay- 
panagkahiusa, walay kalangkitan, o pinasagad nga 
pagpakita sa gahom kondili maoy organisado, ma- 
kahuloganong mga buhat nga may tinong katuyo- 
an. Bisan tuod ang iyang gahom maoy nagsusten- 
to sa uniberso ug sa buhing mga linalang diha niini 
(Sal 136:25, 148:2-6, Mat 5:45), si Jehova dili sama 
sa usa ka dili-persona nga planta sa koryente, ang 
iyang mga buhat nagpamatuod nga siya maoy usa 
ka persona ug usa ka Diyos nga may katuyoan. 
Siya usab maoy usa ka makasaysayanhong Diyos, 
sanglit siya maalamong nangilabot sa tawhanong 
mga kalihokan sa tinong mga yugto sa kasaysa- 
yan, sa espesipikong mga dapit, ug sa partikular 
nga mga tawo o mga katawhan. Ingong ang “buhi 
ug matuod nga Diyos” (1Te 1:9: Jos 3:10: Jer 10:10), 
iyang gipakita nga siya nahibalo sa tanan nga na- 
gakahitabo sa uniberso, milihok sumala sa kon un- 
say nahitabo, ingon man mihimog kinabubut-ong 
lakang sa pagpalampos sa iyang katuyoan. 

Sa matag kahimtang, ang lainlaing mga paagi sa 
pagpadayag sa iyang gahom maoy kaharmonya sa 


GAHOM, GAMHANANG MGA BUHAT 


iyang pagkamatarong (Sal 98:1, 2: 111:2, 3, 7: Isa 
5:16): kining tanan nakahatag ug kalamdagan sa 
iyang mga linalang. Sa usa ka bahin kini nagpaki- 
ta nga ang pagkahadlok kaniya maoy “angay,” kay 
siya usa ka Diyos nga “nagapangayo ug bug-os nga 
pagkamahinalaron” ug 'usa ka nagaut-ot nga kala- 
yo” batok niadtong nagabatasan sa pagbuhat ug 
daotan, nga tungod niana “makahahadlok nga ma- 
hulog ngadto sa mga kamot sa buhing Diyos.” (Jer 
10:6, 7; Ex 20:5, Heb 10:26-31, 12:28, 29) Siya dili 
kalimbongan.---EXx 8:29. 

Sa laing bahin, ang paggamit niya sa iyang ga- 
hom mas nadayag sa kahibulongan pang paagi pi- 
naagi sa pagganti sa mga matarong-ug-kasing- 
kasing nga mga tawo nga tim-os nga nangita 
kaniya, nga nagpalig-on kanila sa pagbuhat sa 
tinudlo ug kinahanglanong mga buluhaton (Sal 
84:5-7: Isa 40:29-31) ingon man sa paglahutay 
ubos sa kapit-os (Sal 46:1: Isa 25:4), nagtagana ug 
nagsustento kanila (Sal 145:14-16), nagpanalipod, 
nagluwas, ug nagpahigawas kanila sa mga pana- 
hon sa kapeligrohan ug pagsulong. (Sal 20:6, 7) 
“Ang iyang mga mata nagalibotlibot sa tibuok nga 
yuta aron ipakita ang iyang kusog alang niadtong 
kansang kasingkasing maoy bug-os alang kaniya.” 
(2Cr 16:9) Kadtong nakaila kaniya nag-isip sa 
iyang ngalan ingong “usa ka malig-ong torre” nga 
ilang kadangpan. (Pr 18:10, Sal 91:1-8) Ang pag- 
kahibalo sa iyang gamhanang mga buhat nagpa- 
salig nga siya magpatalinghog sa mga pag-ampo 
sa iyang masaligong mga alagad ug siya makahi- 
mo sa pagtubag, kon gikinahanglan, uban sa “ma- 
kalilisang nga mga butang diha sa pagkamata- 
rong.” (Sal 65:2, 5) Sa mahulagwayong diwa, siya 
“haduol” ug busa daling makatubag.---Sal 145:18, 
19, Jud 24, 25. 

Ang Gahom Makita Diha sa Paglalang. 
Makita sa mga tawo ang ebidensiya sa gahom 
diha sa tanang pisikal nga kalalangan, diha sa 
dagko kaayo ug dili-maihap nga mga bituon (itan- 
di ang Job 38:31-33) ingon man diha sa tanang 
yutan-ong mga butang. Ang yuta mismo gihisgo- 
tan ingong adunay gahom (Gen 4:12), nga nagpa- 
tunghag pagkaon nga makahatag ug kusog (1Sa 
28:22), ug ang gahom makita diha sa tanang bu- 
hing mga butang--mga tanom, mga hayop, ug 
tawo. Sa modernong kapanahonan ang dako kaa- 
yong puwersa nga anaa bisan sa gagmay kaa- 
yong mga elemento sa atomo nga naglangkob sa 
tanang materya nahibal-an usab kaayo. Usahay 
tawgon sa mga siyentipiko ang materya nga orga- 
nisadong enerhiya. 

Sa tibuok Kasulatan ang gahom ug ang “dina- 
mikong kusog” sa Diyos ingong ang Magbubuhat 
sa langit ug sa yuta sublisubling gipasiugda. (Isa 

40:25, 26, Jer 10:12, 32:17) Ang mismong termi- 
no alang sa “Diyos” diha sa Hebreohanon ('E/) lag- 
mit adunay lintunganayng kahulogan nga “gam- 
hanan” o “kusganon.” (Itandi ang paggamit niini 
nga termino diha sa Gen 31:29 sa ekspresyong 
“gahom [el] sa akong kamot.”) 

Ang Panginahanglan sa Linaing Pagpasun- 
dayag sa Gahom. Ang unang tawo nasayod 
nga si Jehova nga Diyos maoy iyang Maglalalang, 
ang iyang bugtong Ginikanan ug Maghahatag- 
Kinabuhi. Ang Diyos naghatag sa tawo ug igong 
gahom, sa intelektuwal ug sa pisikal, ug nagaha- 
tag kaniya ug buluhaton nga pagabuhaton. (Gen 
1:26-28; 2:15) Ang paggamit sa maong gahom ki- 
nahanglang kaharmonya sa kabubut-on sa iyang 
Maglalalang ug busa pagagamhan sa ubang hina- 
tag nga mga hiyas sa Diyos, sama sa kaalam, hus- 
tisya, ug gugma. 

Ang pagrebelde didto sa Eden naghagit sa pag- 
kasoberano sa Diyos. Bisan pag sa panguna kini 
maoy usa ka moral nga isyu, kini nakaaghat sa Di- 
yos sa paggamit sa iyang gahom sa linaing mga 
paagi. (Tan-awa ang Jekova [Ang kinalabwang 
isyu maoy usa ka moral nga isyu].) Ang pagrebel- 
de gisugniban sa usa ka espiritung anak sa Diyos 
nga tungod niana siya nahimong magsusupak o 
magsusukol (Heb., satan’) sa Diyos. Si Jehova mi- 
lihok alang sa maong kahimtang, nga naghukom 
sa mga rebelde. Ang iyang paghingilin sa tawha- 
nong paris gikan sa Eden ug ang pagbutang sa 
iyang maunongong espiritung mga linalang diha 
sa ganghaan sa tanaman maoy usa ka pagpasun- 
dayag sa iyang gahom ingong Diyos. (Gen 3:4, 
5, 19, 22-24) Ang pulong ni Jehova napamatud- 
an nga dili kay walay-mahimo, huyang, o mau- 
sab-usab, kondili puno sa gahom, ug dili kapug- 
ngan ang katumanan niini. (Itandi ang Jer 23:29.) 
Ingong Soberanong Diyos, siya andam ug maka- 
himo sa pagtuman sa iyang pulong pinaagi sa 
iyang bug-os nga awtoridad. 

Kay tino ang iyang katuyoan, si Jehova kanu- 
nayng milihok alang sa katumanan niini. (Gen 
3:15; Efe 1:8-11) Sa iyang takdang panahon siya 
magtapos sa tanang pagrebelde dinhi sa yuta, 
magadugmok sa orihinal nga rebeldeng espiritu 
ug niadtong nakig-abin kaniya sama sa usa nga 
nagadugmok sa ulo sa usa ka halas. (Itandi ang 
Rom 16:20.) Bisan tuod nga nagtugot sa iyang es- 
piritung Kaaway sa pagpadayon sulod sa usa ka 
panahon ug sa pagpaningkamot nga magmalam- 
poson ang iyang hagit, dili isurender ni Jehova 
ang iyang pagkasoberano. Sa paggamit sa iyang 
lehitimong awtoridad, siya magaganti o magasilot 
sa dihang iyang nakitang kini angayan, ug maga- 
hukom sa mga tawo sumala sa ilang mga binuha- 

tan. (Ex 34:6, 7: Jer 32:17-19) Dugang pa, siya 
magagamit sa iyang gahom sa pagpamatuod sa 
mga kredensiyal niadtong iyang gitudlo ingong 
iyang mga hawas dinhi sa yuta. Pinaagi sa pagpa- 
sundayag sa iyang gahom, iyang pamatud-an ang 
pagkatinuod sa mga mensahe nga ilang gipaha- 
yag. 

Kini maoy kalulot sa Diyos. Busa gihatag ni Je- 
hova ngadto sa mga tawo ang pamatuod nga siya, 
ug wala nay lain, mao ang matuod nga Diyos, 
iyang gihatag ang pamatuod nga siya takos sa ka- 
hadlok, pagtahod, pagsalig, pagdayeg, ug gugma 
sa iyang intelihenteng mga linalang. (Sal 31:24, 
86:16, 17: Isa 41:10-13) Latas sa kasiglohan, si Je- 
hova sublisubling nagpasalig sa iyang mga alagad 
nga ang iyang gahom wala makunhori, ang iyang 
“kamot” dili “mubo,” ug ang iyang “dalunggan" dili 
bug-at kaayo nga kini dili na makadungog. (Num 
11:23, Isa 40:28, 50:2; 59:1) Labawng hinungda- 
non, kini nga mga pagpasundayag sa gahom nag- 
padako sa ngalan ni Jehova. Ang paggamit niya sa 
iyang gahom nagbayaw kaniya, kini wala magpa- 
ubos kaniya, wala magduhig sa iyang kadung- 
ganan, hinunoa, pinaagi niini siya naghimo ug 
“usa ka matahom nga ngalan” alang sa iyang kau- 
galingon.---Job 36:22, 23: 37:23, 24, Isa 63:12-14. 

Sa Wala pa ug sa Panahon sa Tibuok-yutang 
Lunop. Sa yugto sa wala pa ang Lunop, ang 
mga tawo adunay daghang ebidensiya bahin sa 
gahom sa Diyos. Sila nasayod nga ang dalan pa- 
balik ngadto sa Eden dili mahimong agian, nga gi- 
bantayan sa gamhanang espiritu nga mga lina- 
lang. Gipakita sa Diyos nga siya nasayod sa kon 
unsay nahitabo, giuyonan ang halad ni Abel, gi- 
pahayag ang paghukom sa iyang mamumunong 
igsoon nga si Cain, apan gipasidan-an ang mga 
tawo nga dili patyon si Cain.---Gen 3:24; 4:2-15. 

Mga 1,400 ka tuig sa ulahi, ang yuta napuno sa 
pagkadaotan ug kapintasan. (Gen 6:1-5, 11, 12) 
Ang Diyos wala mahimuot niini nga kahimtang. 
Human maghatag ug pasidaan pinaagi sa iyang 
alagad nga si Noe, kusganon niyang gipamatud- 
an pinaagi sa usa ka tibuok-yutang Lunop nga 
dili niya tugotang ang yuta gun-obon sa daotang 
mga tawo. Wala niya gamita ang iyang gahom 
aron pugson sila sa pagsimba kaniya apan, pinaa- 
gi sa buluhaton ni Noe ingong “magwawali sa 
pagkamatarong,” gihatagan sila ug kahigayonan 
nga magbag-o. Sa samang panahon iyang gipaki- 
ta ang iyang katakos sa pagpahigawas sa mata- 
rong-ug-kasingkasing nga mga tawo gikan sa da- 
otang mga kahimtang. (2Pe 2:4, 5, 9) Maingon 
nga ang iyang paghukom kalit nga midangat ba- 
tok sa mga daotan ug ang iyang paglaglag kanila 
wala “mahitagpilaw” apan nagpapha kanila sulod 

sa yugtong 40 ka adlaw, siya mobuhat usab sa su- 
samang mga paagi sa umalabot.--2Pe 2:3, Gen 
7:17-23: Mat 24:37-39. 

Hagit sa Bakak nga mga Diyos sa Yugto Hu- 
man sa Lunop. Ang Kasulatan ug ang karaang 
sekular nga mga rekord parehong nagbutyag sa 
pagtipas sa mga tawo gikan sa pagsimba sa matu- 
od nga Diyos sa yugto human sa Lunop. Adunay 
lig-ong ebidensiya nga si Nimrod, nga “nagpada- 
yag sa iyang kaugalingon nga usa ka gamhanang 
mangangayam nga supak kang Jehova,” nakaa- 
mot ug dako labot niini; ug adunay ebidensiya nga 
nagpunting sa Babel (Babilonya) ingong ang pa- 
ngunang dapit diin naugmad ang bakak nga pag- 
simba. (Gen 10:8-12: 11:1-4, 9: tan-awa ang BABEL, 
BABILONYA Num. 1; Diyos UG MGA DIYOSA, MGA.) 
Ang proyekto sa pagtukod ug torre didto sa Babel 
maoy usa ka pagpasundayag sa tawhanong ga- 
hom ug katakos, nga independente sa Diyos, ug 
wala niya awtorisahi. Ang tuyo niadto maoy aron 
mapasidunggan ug mapabantog ang mga magtu- 
tukod niini, dili ang Diyos. Ug, ingon sa nakita sa 
Diyos, kini maoy sinugdanan lamang. Kini mahi- 
mong motultol sa sunodsunod nga ambisyosong 
mga proyekto nga magpahilayo pa gayod sa mga 
tawo gikan sa matuod nga Diyos, nga maghagit 
kaniya ug sa iyang katuyoan alang niini nga pla- 
neta ug alang sa tawhanong rasa. Sa makausa pa, 
nangilabot ang Diyos, ug gipahunong ang proyek- 
to pinaagi sa paglahugay niya sa pinulongan sa 
tawo, nga tungod niana ang mga tawo nagkatibu- 
laag sa tibuok yuta.---Gen 11:5-9. 

“Mga diyos sa kinaiyahan” batok sa tinuod 
nga Diyos. Ang karaang mga dokumento gikan 
sa Babilonya ug gikan sa mga dapit nga gilalinan 
sa mga tawo nagpakita nga ang pagsimba sa 
“mga diyos sa kinaiyahan” (sama sa Babilonyan- 
hong diyos-adlaw nga si Shamash ug sa Canaan- 
hong diyos sa pertilidad nga si Baal) nabantog ka- 
ayo niadtong unang kapanahonan. Nalangkit sa 
mga hunahuna sa mga tawo nga ang “mga diyos 
sa kinaiyahan” magpasundayag ug gahom suma- 
la sa yugto o siklo niini, sama sa matag adlaw 
nga pagdan-ag sa mga bidlisiw sa adlaw, sa mga 
panahon nga namugna tungod sa mga solstice 
ug mga equinox (nga nagpatunghag ting-init ug 
tingtugnaw, tingpamulak ug tinghunlak), sa mga 
hangin ug mga bagyo, sa pag-ulan ug sa epekto 
niini sa pagkamabungahon sa yuta sa panahon sa 
pagpugas ug sa pag-ani, ug sa susamang mga 
ebidensiya sa gahom. Kini nga mga puwersa wa- 
lay personalidad. Busa pinaagi sa ilang kaugali- 
ngong paghanduraw ang mga tawo naghatag ug 
personalidad sa ilang mga diyos. Ang mga perso- 
nalidad nga namugna diha sa ilang hunahuna 

bahin sa ilang mga diyos kasagaran maoy binuot- 
buot, kini sila walay tinong katuyoan, mahugaw 
sa moral, ug dili takos sa pagsimba ug pag-alagad. 

Apan ang makitang mga langit ug yuta nagha- 
tag ug tin-awng pamatuod bahin sa labawng Tu- 
boran sa gahom nga nagpatungha niining tanan 
nga puwersa nga may kahikayan, magkalambigit 
ug organisado, nga naghatag ug dili-ikalimod nga 
ebidensiya maylabot sa intelihenteng katuyoan. 
Ngadto sa maong Tuboran gihatag ang pagdayeg: 
“Takos ikaw, Jehova, nga among Diyos, nga moda- 
wat sa himaya ug sa dungog ug sa gahom, tungod 
kay imong gilalang ang tanang butang, ug tungod 
sa imong kabubut-on sila milungtad ug nalalang.” 
(Pin 4:11) Si Jehova dili usa ka Diyos nga gigam- 
han o gilimitehan sa langitnon ug yutan-ong mga 
siklo. Ni ang iyang mga pagpasundayag sa gahom 
maoy madalidalion, mabalhinon, o nagkasumpa- 
ki. Sa matag kahimtang kini nagbutyag bahin sa 
iyang personalidad, sa iyang mga sukdanan, ug sa 
iyang katuyoan. Ang Theological Dictionary of the 
New Testament, nga giedit ni G. Kittel, sa paghis- 
got sa panglantaw bahin sa Diyos nga makapla- 
gan diha sa Hebreohanong Kasulatan, nagkomen- 
to nga “ang hinungdanon ug nagpatigbabaw nga 
bahin dili mao ang puwersa o gahom kondili ang 
kabubut-on nga ipalampos ug ipatuman niini nga 
gahom. Kini mao gayod ang importante sa bisan 
asa nga bahin. ”---Gihubad ug giedit ni G. Bromi- 
ley, 1971, Tomo II, p. 291. 

Ang pagsimba sa mga Israelinhon sa maong 
“mga diyos sa kinaiyahan” maoy usa ka apostasya, 
pagpukgo sa kamatuoran baylo sa bakak, dili ma- 
kataronganong pagsimba sa linalang inay sa Usa 
nga naglalang niini, mao kini ang giingon sa apos- 
tol diha sa Roma 1:18-25. Bisan tuod dili makita, 
gipadayag ni Jehova nga Diyos ang iyang mga hi- 
yas taliwala sa mga tawo, kay matod pa ni Pablo, 
kini “tin-awng makita sukad sa paglalang sa kali- 
botan padayon, tungod kay kini sila maila pinaagi 
sa mga butang nga gihimo, mao nga sila walay 
ikapangatarongan.” 

Talagsaon ang pagkontrolar sa Diyos sa ki- 
naiyanhong mga puwersa. Aron pamatud-an 
ang iyang kaugalingon nga matuod nga Diyos, 
makataronganon gayong dahomon nga ipasunda- 
yag ni Jehova ang iyang pagkontrolar sa linalang 
nga mga puwersa, nga maghimo niana sa paagi 
nga maglangkit sa iyang ngalan sa talagsaong pa- 
agi. (Sal 135:5, 6) Sanglit ang adlaw, bulan, mga 
planeta, ug mga bituon nagsunod sa ilang naan- 
dang mga agianan, sanglit ang mga kahimtang sa 
atmospera sa yuta (nga nagpatunghag hangin, 
ulan, ug ubang mga puwersa) nagsunod sa mga 
balaod nga naggahom kanila, sanglit ang mga du- 

lon magpanon ug ang mga langgam molalin, nan 
kini ug ang daghang uban pang naandang mga 
kalihokan dili igo aron sa pagbalaan sa ngalan sa 
Diyos atubangan sa pagsupak ug sa bakak nga 
pagsimba. 

Bisan pa niana, si Jehova nga Diyos makasugo 
sa kinaiyanhong kalalangan ug mga elemento sa 
pagpamatuod sa iyang pagka-Diyos pinaagi sa 
paggamit niini sa pagtuman sa espesipikong mga 
katuyoan saylo sa ordinaryong pag-obra niini, sa- 
gad sa espesipikong gitakda nga panahon. Bisan 
sa dihang ang mga panghitabo, sama sa hulaw, 
bagyo, o susamang kahimtang sa panahon, maoy 
dili talagsaon, ang pagtuman niini sa tagna ni Je- 
hova nagpahimo niini nga talagsaon. (Itandi ang 
1Ha 17:1, 18:1, 2, 41-45.) Hinunoa, sa kadagha- 
nang mga kahimtang kini nga mga panghitabo 
maoy talagsaon, tingali tungod sa gidak-on ug gi- 
kusgon niini, (Ex 9:24) o kaha tungod kay kini na- 
hitabo sa dili-ordinaryong paagi, gani wala pa su- 
kad madunggi, o nahitabo sa dili normal nga 
panahon.---Ex 34:10, 1Sa 12:16-18. 

Sa susama, ang pagkahimugso sa usa ka bata 
maoy ordinaryong butang. Apan ang pagkahi- 
mugso sa usa ka bata gikan sa usa ka babaye nga 
baog sa tibuok niyang kinabuhi ug saylo na sa pa- 
ngedaron nga makapanganak (sama sa kahim- 
tang ni Sara) maoy talagsaon. (Gen 18:10, 11; 21: 
1, 2) Kini nagpamatuod sa pagpangilabot sa Di- 
yos. Ang kamatayon maoy usa usab ka komon 
nga panghitabo. Apan sa dihang ang kamatayon 
midangat sumala sa gitagnang panahon o gipahi- 
balo nang daan lakip sa hinungdan nga wala ma- 
hibaloi, kini maoy talagsaon, nga ikaingon lamang 
nga buhat sa Diyos. (1Sa 2:34, 2Ha 7:1, 2, 20, Jer 
28:16, 17) Kining tanang butang nagpamatuod 
kang Jehova ingong ang matuod nga Diyos, ug 
ang “mga diyos sa kinaiyahan” ingong “walay-bili 
nga mga diyos. ”---Sal 96:5. 

Si Jehova Nagpamatuod sa Iyang Kaugali- 
ngon nga Diyos Kang Abraham. Si Abraham 
ug ang iyang inuyonan nga mga kaliwat nga si 
Isaac ug Jacob nakaila sa Diyos ingong Labing 
Gamhanan. (Ex 6:3) Ingong ilang “taming,” siya 
nagpanalipod kanila ug sa ilang mga pamilya gi- 
kan sa mga gamhanan sa yuta. (Gen 12:14-20, 
14:13-20, 15:1, 20:1-18, 26:26-29, Sal 105:7-15) 
Ang pagkatawo ni Isaac gikan sa tigulang na nga 
mga ginikanan nagpasundayag nga walay butang 
nga “talagsaon kaayo alang kang Jehova.” (Gen 
18:14, 21:1-3) Ang Diyos nagpauswag sa iyang 
mga alagad: siya nagsustento kanila sa mga pana- 
hon sa gutom. (Gen 12:10, 13:1, 2; 26:1-6, 12, 
16: 31:4-13) Ingong “ang Maghuhukom sa tibuok 
yuta,” si Jehova nagpahamtang ug silot batok 

sa daotang mga siyudad sa Sodoma ug Gomora, 
samtang nagluwas sa matinumanong si Lot ug sa 
iyang mga anak nga babaye, nga nagbuhat niana 
tungod kang Abraham nga iyang higala. (Gen 
18:25; 19:27-29: San 2:23) Adunay maayong kata- 
rongan nga kining mga tawhana nagbaton ug lig- 
ong pagtuo dili lamang tungod kay ang Diyos 
buhi kondili tungod kay siya usab mao ang gam- 
hanang “tigganti sa mga matinuorong nagapangi- 
ta kaniya.” (Heb 11:6) Si Abraham, sa dihang gi- 
sugo nga ihalad ang iyang hinigugmang anak, 
adunay lig-ong pasukaranan sa pagsalig sa kata- 
kos sa Diyos sa pagbanhaw kang Isaac gikan sa 
mga patay.--Heb 11:17-19, Gen 17:7, 8. 

Nagpamatuod nga Diyos Ngadto sa Israel. 
Ngadto sa nasod sa Israel didto sa Ehipto, si Jeho- 
va misaad: “Ako gayod mahimong inyong Diyos: 
ug kamo makaila gayod nga ako si Jehova nga in- 
yong Diyos.” (Ex 6:6, 7) Si Paraon misalig sa ga- 
hom sa mga diyos ug mga diyosa sa Ehipto sa 
pag-alkontra sa mga buhat ni Jehova. Gituyo sa 
Diyos nga tugotan si Paraon nga magpadayon 
sa iyang pagkamasukihon sulod sa usa ka pana- 
hon. Kini nga pagtugot gihimo aron nga si Jehova 
'makapakita sa iyang gahom ug aron ang iyang 
ngalan ikapahayag sa tibuok yuta.” (Ex 9:13-16, 
7:3-5) Kini nagtugot sa pagpadaghan sa “mga il- 
hanan” ug “mga milagro” sa Diyos (Sal 105:27), sa 
pagpahinabo sa napulo ka hampak nga nagpasun- 
dayag sa gahom sa Maglalalang ibabaw sa tubig, 
kahayag sa adlaw, mga insekto, mga hayop, ug sa 
mga lawas sa tawo.---Ex 7-12. 

Pinaagi niini, si Jehova nagpamatuod nga siya 
lahi gikan sa “mga diyos sa kinaiyahan.” Kini nga 
mga hampak, lakip ang kangitngit, bagyo, ulan 
nga yelo, mabagang duot sa mga dulon, ug ang 
susamang mga panghitabo, gitagna ug midangat 
sumala gayod sa gidetalye. Kini nga mga hitabo 
dili kay naatol o sulagma lamang. Ang mga pasi- 
daan naghatag ug kahigayonan niadtong nagpa- 
talinghog niini nga makaikyas sa mga hampak. 
(Ex 9:18-21, 12:1-13) Ang Diyos mahimong maka- 
pili kon kinsa ang maapektohan sa mga hampak, 
nga ipahinabong adunay espesipikong dapit nga 
dili malakip sa hampak, sa ingon mailhan kon kin- 
sa ang iyang inuyonan nga mga alagad. (Ex 8:22, 
23; 9:3-7, 26) Mahimo niyang sugdan ug pahuno- 
ngon ang mga hampak sumala sa iyang pagbuot. 
(Ex 8:8-11, 9:29) Bisan tuod nga ang salamangke- 
rong mga saserdote ni Paraon mopatim-awng na- 
kasundog sa unang duha ka hampak (tingali nag- 
pasidungog pa gani niini sa ilang Ehiptohanong 
mga bathala), ang ilang mga tinagong kalaki sa 
ulahi wala na mosaler, ug sila napugos sa pag-ila 
sa “tudlo sa Diyos” sa dihang gipahamtang ang 
ikatulong hampak. (Ex 7:22, 8:6, 7, 16-19) Sila dili 

makahimo sa pagpahunong sa mga hampak ug 
sila mismo gitakboyan niini.---EX 9:11. 

Si Jehova 'nagpamatuod sa iyang kaugalingon 
nga Diyos ngadto sa Israel” ug thaduol kanila" pi- 
naagi sa pagbawi kanila pinaagi sa “tinuy-od nga 
bukton ug sa dagkong mga paghukom.” (Ex 6:6, 7: 
Deu 4:7) Human sa pagkalaglag sa kasundalohan 
ni Paraon didto sa Pulang Dagat, ang katawhan sa 
Israel “nangahadlok kang Jehova ug nagbutang 
ug pagtuo kang Jehova ug kang Moises nga iyang 
alagad.”--Ex 14:31. 

Pag-establisar sa pakigsaad sa Balaod. Sa 
wala pa maestablisar ang pakigsaad sa Balaod 
uban sa Israel, si Jehova mihimog mga milagro, 
nga nagtaganag tubig ug pagkaon alang sa minil- 
yon nga nianang panahona anaa na sa desyertong 
rehiyon sa Sinai ug naghatag ug kadaogan batok 
sa mga miatake kanila. (Ex 15:22-25, 16:11-15, 
17:5-16) Sa dapit nga gitudlo nang daan, sa Bukid 
sa Sinai, gipasundayag ni Jehova sa makalilisang 
nga paagi ang iyang katakos sa pagkontrolar sa li- 
nalang nga yutan-ong mga puwersa. (Ex 19:16- 
19: itandi ang Heb 12:18-21.) Ang nasod angay 
gayod nga moila sa Diyos ingong Tuboran sa pa- 
kigsaad ug modawat sa mga kondisyon niini uban 
ang halalom nga pagtahod. (Deu 4:32-36, 39) Ang 
talagsaong paggamit ni Jehova kang Moises nag- 
hatag usab ug tinuod nga basehanan aron da- 
waton gayod sa katawhan ang Pentateuko, ang 
unang bahin sa Sagradong Kasulatan nga gisu- 
lat mismo ni Moises, ingong giinspirar sa Diyos. 
(Itandi ang Deu 34:10-12: Jos 1:7, 8.) Sa dihang gi- 
kuwestiyon ang awtoridad sa Aaronikong pagka- 
saserdote, si Jehova mihatag ug dugang makitang 
pamatuod.--Num kap 16, 17. 

Pagsakop sa Canaan. Ang pagsakop sa pito 
ka nasod sa Canaan, nga “mas daghag-molupyo 
ug mas gamhanan" kay sa Israel (Deu 7:1, 2), du- 
gang nagpamatuod sa pagka-Diyos ni Jehova. (Jos 
23:3, 8-11) Ang iyang kabantog nabaniog (Ex 
9:16: Jer 32:20, 21), ug ang ilang mga magsusu- 
pak naluya tungod sa ilang 'kalisang ug kahadlok' 
sa Israel ingong iyang katawhan. (Deu 11:25, Ex 
15:14-17) Busa kadtong nagasupak labi pa ga- 
yong sad-an, tungod kay ilang nakita nga kini sila 
maoy katawhan sa matuod nga Diyos, ang pagpa- 
kig-away kanila maoy pagpakig-away sa Diyos. 
Ang pipila ka Canaanhon maalamong miila sa 
pagkalabaw ni Jehova kay sa ilang idolong mga 
diyos, sama sa gihimo sa uban kanhi, ug ilang gi- 
tinguha ang iyang pag-uyon.---Jos 2:1, 9-13. 

Adlaw ug bulan wala molihok. Sa paglihok 
dapig sa gilikosan nga mga Gabaonhon, mga Ca- 
naanhon nga nagbaton ug pagtuo kaniya, gipa- 
lugway ni Jehova ang pag-atake sa Israel batok sa 

naglikos nga kasundalohan pinaagi sa pagpapon- 
do sa adlaw ug bulan sa mga nahimutangan niini 
sumala sa panan-aw niadtong diha sa pangguba- 
tan, nga wala magpasalop sa adlaw sa gidugayon 
nga halos usa ka adlaw. (Jos 10:1-14) Bisan tuod 
nga mahimong magkahulogan kini sa paghunong 
sa pagtuyok sa planetang yuta, mahimong gipahi- 
nabo usab kini sa laing paagi, sama sa pagpatipas 
sa mga bidlisiw sa kahayag sa adlaw ug sa bulan 
aron mapatungha ang samang epekto. Bisan unsa 
man ang gigamit nga pamaagi, kini nagpasunda- 
yag pag-usab nga “ang tanang butang nga gika- 
himut-an ni Jehova sa pagbuhat iyang gibuhat 
sa kalangitan ug sa yuta, sa kadagatan ug sa ta- 
nang halawom nga katubigan.” (Sal 135:6) Ingon 
sa gisulat sa ulahi ni apostol Pablo: “Ang matag 
balay adunay nagtukod, apan siya nga nagtukod 
sa tanang butang mao ang Diyos.” (Heb 3:4) Gibu- 
hat ni Jehova ang sumala sa iyang gikahimut-ang 
tukoron, nga nagagamit niini sumala sa iyang 
gusto, sama sa buhaton sa usa ka tawong nagtu- 
kod ug balay.---Itandi ang 2Ha 20:8-11. 

Sa misunod nga upat ka siglo, latas sa yugto sa 
mga Maghuhukom, si Jehova padayong nagpaluyo 
sa mga Israelinhon sa dihang sila nagmaunongon 
Kaniya ug wala magpaluyo kanila sa dihang sila 
miliso ngadto sa ubang mga diyos.---Huk 6:11-22, 
36-40, 4:14-16, 5:31: 14:3, 4, 6, 19, 15:14: 16:15-21, 
23-30. 

Ubos sa Israelinhong monarkiya. Sulod sa 
510 ka tuig sa Israelinhong monarkiya, ang gam- 
hanang “bukton” ug mapanalipdanong “kamot” ni 
Jehova kanunayng nagpukgo sa gamhanang mga 
manunulong, nagpaguliyang ug nagpatibulaag sa 
ilang mga kasundalohan, ug nagpakalagiw kanila 
balik sa ilang mga teritoryong gipuy-an. Kining 
mga nasora nagsimba dili lamang sa “mga diyos 
sa kinaiyahan” kondili usab sa mga diyos (ug mga 
diyosa) sa gubat. Sa pipila ka kahimtang ang pa- 
ngulo sa nasod gilantaw mismo ingong usa ka di- 
yos. Sanglit sila buot man gayod nga makiggubat 
sa iyang katawhan, gipakita na usab ni Jehova ang 
iyang kaugalingon ingong usa ka “kusganong lala- 
ki sa panggubatan,” usa ka "mahimayaong Hari, 
gamhanan sa gubat.” (Ex 15:3, Sal 24:7-10, Isa 
59:17-19) Busa, siya nakigsangka kanila diha sa 
bisan unsang dapit, migamit ug estratehiya sa gu- 
bat nga nakalupig sa ilang hambogirong mga he- 
neral, ug nagbuntog sa mga manggugubat sa 
daghang nasod maingon man sa ilang mga talag- 
saong mga kasangkapan sa gubat. (2Sa 5:22-25; 
10:18, 1Ha 20:23-30, 2Cr 14:9-12) Sa tukma kaa- 
yong paagi mahimo niyang ibutyag ngadto sa 
iyang katawhan ang sekretong mga plano sa ilang 
kaaway sa gubat nga maorag adunay elektroni- 

kong mga himan sa pagpamati nga gitaod diha sa 
ilang mga palasyo. (2Ha 6:8-12) Usahay siya nag- 
palig-on sa iyang katawhan sa pagpakiggubat, sa 
ubang mga higayon siya nakabaton ug mga kada- 
ogan bisan wala makig-away ang iyang kataw- 
han. (2Ha 7:6, 7: 2Cr 20:15, 17, 22, 24, 29) Niining 
tanan, gipakaulawan ni Jehova ang mga diyos sa 
gubat sa mga nasod, ug gipadayag sila ingong 
walay mahimo, bakak nga mga diyos.--Isa 41:21- 
24: Jer 10:10-15, 43:10-13. 

Sa pagkadestiyero ug sa pagkapasig-uli. 
Bisan tuod gitugotan ni Jehova nga madestiyero 
ang iyang nasod, nga ang amihanang gingharian 
gisakop sa Asirya ug ang gingharian sa Juda gi- 
laglag sa Babilonya, iyang gipreserbar ang linya ni 
David ingong pagtuman sa iyang pakigsaad kang 
David alang sa usa ka walay kataposang ginghari- 
an. (Sal 89:3, 4, 35-37) Sa yugto sa pagkadestiye- 
ro, iya usab nga gipabiling buhi ang pagtuo sa 
iyang katawhan, nga naggamit kang Daniel ug sa 
uban pa sa katingalahang mga paagi, nga nagahi- 
mog milagrosong mga buhat nga nakaaghat bi- 
san sa mga magmamando sa kalibotan nga mapa- 
inubsanong moila sa iyang gahom. (Dan 3:19-29, 
4:34-37: 6:16-23) Sa pagkapukan sa gamhanang 
Babilonya, si Jehova nagpasundayag pag-usab sa 
iyang talagsaong pagka-Diyos, nagyagyag sa pag- 
kadili-tinuod sa paganong mga diyos, ug nagpaka- 
ulaw kanila. Ang iyang katawhan maoy mga sak- 
si niini. (Isa 41:21-29, 43:10-15: 46:1, 2, 5-7) Iyang 
gimaniobra ang mga hari sa Persia nga molihok 
alang sa Israel, nga nagpahigawas sa iyang kataw- 
han ug nagpabalik kanila ngadto sa ilang yutang 
natawhan, nga nagpaarang kanila sa pagtukod 
pag-usab sa templo ug sa ulahi sa siyudad sa Je- 
rusalem. (Esd 1:1-4: 7:6, 27, 28: Neh 1:11, 2:1-8) 
Makataronganon lamang nga maulaw si Esdras 
nga mohangyo sa hari sa Persia ug militaryong 
proteksiyon alang sa iyang mga kaubanan, bisan 
pag sila nagdalag kargamento nga tanantanan 
dayag nga mobalor ug kapin sa 543,000,000. Si Je- 
hova nagbantay kanila panahon sa ilang panaw 
paingon sa Jerusalem ingong tubag sa ilang pag- 
ampo.---Esd 8:21-27. 

Sa yugto tali sa pagkahuman sa pagsulat sa ka- 
taposang bahin sa Hebreohanong Kasulatan sa 
Bibliya ug sa pagkahimugso sa Anak sa Diyos din- 
hi sa yuta, ang gahom sa Diyos aktibo gayod aron 
tinong mapreserbar ang nasod sa Israel, ang kau- 
lohang siyudad niini nga Jerusalem, ang silingang 
lungsod nga Betlehem, ang templo lakip sa mga 
saserdote niini, ug ang ubang bahin sa Hudiyoha- 
nong sistema. Kay kinahanglang anaa kining ta- 
nan aron matuman ang tagna bahin kang Kristo 
Jesus ug sa iyang buluhaton. Ang kasaysayan 

nag-asoy bahin sa mga paningkamot nga bug-os 
pulihan ang Hudiyohanong sistema sa mga bu- 
tang pinaagig Helenisasyon, nga mao, pinaagi sa 
pagpuli niini ug Gresyanhong paagi sa pagsimba. 
Apan kini napakyas ra.--Tan-awa ang GRESYA, 
GREGO (Epekto sa Helenisasyon Ngadto sa mga 
Hudiyo). 

“Si Kristo ang Gahom sa Diyos.” Gikan sa 
milagrosong pagkahimugso ni Jesus, ang gahom sa 
Diyos gipasundayag nganha ug pinaagi kaniya nga 
wala pa mahimo sukad masukad. Sama sa salmis- 
ta, siya nahimong “sama sa usa ka milagro alang 
sa daghang tawo.” (Sal 71:7) Si Jesus ug ang iyang 
mga tinun-an, sama kang Isaias ug sa iyang mga 
anak, maoy “ingon sa mga ilhanan ug ingon sa 
mga milagro sa Israel gikan kang Jehova sa mga 
panon,” nga nagpaila kon unsay mahitabo sa uma- 
abot ug nagbutyag sa katuyoan sa Diyos. (Isa 8:18, 
Heb 2:13; itandi ang Luc 2:10-14.) Ang gamhanang 
mga buhat sa Diyos sulod sa linibo ka katuigan na- 
ngatuman ug nagmalamposon diha kang Jesus. 
Makataronganon gayod nga ang apostol makai- 
ngon bahin kang Jesus ingong mao “ang gahom sa 
Diyos ug ang kaalam sa Diyos. ”---1Co 1:24. 

Si Jesus napamatud-ang mao ang dugay nang 
gipaabot nga Mesiyas, ang Dinihogan ni Jehova, 
nga gitagnang magpadayag sa “espiritu sa pagka- 
gamhanan.” (Isa 11:1-5) Tungod niana, angayng 
dahomon nga siya adunay kusganong pamatuod sa 
pagpaluyo niana nga kamatuoran. (Miq 5:2-5: itan- 
di ang Ju 7:31.) Sa pagkahimugso pa lang ni Jesus 
gikan sa usa ka ulay nga babayeng Hudiyo, ang Di- 
yos nagpamatuod na bahin sa iyang Anak. (Luc 
1:35-37) Kini nga pagkahimugso dili lamang usa 
ka talagsaong pagpasundayag sa gahom sa Diyos 
kondili maoy alang sa tino kaayong mga katuyoan. 
Kini nagtagana ug usa ka hingpit nga tawo, ang 
“ikaduhang Adan, ang usa nga makabalaan sa 
ngalan sa iyang Amahan, makapapas sa pasipala 
nga gipatungha sa unang tawhanon nga anak ba- 
tok nianang ngalana, ug sa ingon magpanghima- 
kak sa hagit ni Satanas, dugang pa, ang hingpit 
nga si Jesus magtaganag legal nga pasukaranan 
sa paglukat sa masinugtanong katawhan gikan sa 
paghawid ni Haring Sala ug ni Haring Kamatayon. 
(1Co 15:45-47: Heb 2:14, 15: Rom 5:18-21, tan-awa 
ang LUKAT, MANLULUKAT.) Ug kining hingpit nga ka- 
liwat ni David mahimong manununod sa usa ka 
walay kataposang Gingharian.--Luc 1:31-33. 

Ang pagdihog kang Jesus sa espiritu sa Diyos 
maoy inubanan sa gahom sa Diyos. (Buh 10:38) Si 
Moises maoy “gamhanan sa iyang mga pulong ug 
mga buhat.” Ingong “manalagna nga mas dako 
kay kang Moises,’ si Jesus nagbaton ug labaw pa 
gayod nga mga kredensiyal. (Deu 34:10-12, Buh 

7:22: Luc 24:19, Ju 6:14) Tukma nga siya “nanudlo 
nga may awtoridad. (Mat 7:28, 29) Busa, mai- 
ngon nga gipahinabo sa Diyos nga tuohan si Moi- 
ses, Josue, ug ang uban pa, siya usab naghatag ug 
lig-ong pasukaranan nga tuohan ang iyang Anak. 
(Mat 11:2-6, Ju 6:29) Si Jesus wala magpasidu- 
ngog sa iyang kaugalingon, nga kanunayng miila 
sa Diyos nga mao ang Tuboran sa iyang gamha- 
nang mga buhat. (Ju 5:19, 26; 7:28, 29: 9:3, 4; 
14:10) Ang matinud-anong mga tawo miila sa 
“halangdong gahom sa Diyos” nga gipasundayag 
pinaagi kaniya.--Luc 9:43, 19:37, Ju 3:2; 9:28-33, 
itandi ang Luc 1:68, 7:16. 


Unsay kahulogan sa 
mga milagro ni Jesus? 


Ang mga gihimo ni Jesus nagpamatuod sa inte- 
res sa Diyos sa katawhan, nga maoy ebidensiya sa 
kon unsay pagahimoon sa Diyos sa umaabot alang 
sa tanang nahigugma sa pagkamatarong. Sa da- 
kong bahin ang gamhanang mga buhat ni Jesus 
maoy maylabot sa mga suliran sa katawhan, nga 
ang panguna ug labing hinungdanon niining ta- 
nan mao ang sala, lakip sa tanang makadaot nga 
mga epekto niini. Ang sakit ug kamatayon maoy 
mga epekto sa sala, ug ang katakos ni Jesus sa 
pag-ayo sa tanang matang sa sakit (Mat 8:14, 15, 
Luc 6:19; 17:11-14, 8:43-48) ug bisan sa pagban- 
haw sa patay (Mat 9:23-25, Luc 7:14, 15; Ju 11:39- 
44) nagpamatuod nga siya mao ang tinudlong ga- 
lamiton sa Diyos sa pagpahigawas sa katawhan 
gikan sa sala ug sa silot niini. (Itandi ang Mar 2:5- 
12.) Labaw pa gayod kay sa mana nga gikaon sa 
Israel didto sa kamingawan, si Jesus mao ang 'ti- 
nuod nga tinapay nga gikan sa langit,” “ang tina- 
pay sa kinabuhi.” (Ju 6:31-35, 48-51) Siya nagda- 
la, dili sa literal nga tubig gikan sa usa ka bato, 
kondili sa “buhing tubig,” ang “tubig sa kinabuhi.” 
--Ju 7:37, 38, Pin 22:17, itandi ang Ju 4:13, 14. 

Ang iyang gamhanang mga buhat nagsilbing 
mga ilhanan usab alang sa ubang mga panalangin 
nga hapit nang moabot pinaagi sa iyang haria- 
nong pagmando. Bisan tuod si Eliseo nagpakaon 
sa 100 ka tawo pinaagi lamang sa 20 ka tinapay 
ug mga lugas, si Jesus nagpakaon sa linibo pinaa- 
gi sa paggamit ug mas diyutay pa gayod nga pag- 
kaon. (2Ha 4:42-44, Mat 14:19-21, 15:32-38) Gi- 
himong tam-is ni Moises ug Eliseo ang mapait 
o makahilong tubig. Gihimo ni Jesus ang ordi- 
naryong tubig nga maayong bino aron makaa- 
mot sa paglipaylipay sa usa ka kombira sa ka- 
sal. (Ex 15:22-25, 2Ha 2:21, 22; Ju 2:1-11) Busa, 
ang iyang pagmando magpahigawas gayod sa ta- 
nan niyang ginsakpan gikan sa kagutmanan, nga 

magtaganag makapalipayng 'bangkete alang sa 
tanang katawhan.’ (Isa 25:6) Ang iyang katakos sa 
paghimo sa mga paghago sa mga tawo nga mag- 
mabungahon gayod, sama sa iyang gihimo may- 
labot sa mga paghago sa iyang mga tinun-an sa 
pagpangisda, nagpasalig nga ubos sa panalangin 
sa iyang Gingharian ang mga tawo dili mahimong 
kakha-tuka.--Luc 5:4-9, itandi ang Ju 21:3-7. 

Mas hinungdanon, kining tanan nalangkit sa 
espirituwal nga mga butang. Maingon nga gi- 
pahinabo ni Jesus nga makakita, makasulti, ug 
mahimong himsog sa espirituwal nga paagi ang 
espirituwal nga buta, amang, ug masakiton, iya 
usab nga gipahinabo ug gipasalig ang kalipay 
maylabot sa dagayang espirituwal nga pagkaon 
ug ilimnon ug gigarantiya nga magmabungahon 
ang ministeryo sa iyang mga tinun-an. (Itandi 
ang Luc 5:10, 11; Ju 6:35, 36.) Ang iyang milagro- 
song pagtagbaw sa pisikal nga mga panginahang- 
lan sa katawhan sa pipila ka higayon sa panguna 
maoy alang sa pagpalig-on sa pagtuo. Ang maong 
mga butang dili angayng mao lamang ang tingu- 
haon. (Itandi ang Ju 6:25-27.) Ang Gingharian ug 
ang pagkamatarong sa Diyos, dili ang pagkaon ug 
ilimnon, mao ang kinahanglang unahon sa pagpa- 
ngita. (Mat 6:31-33) Gipakita ni Jesus ang panig- 
ingnan bahin niini pinaagi sa iyang pagdumili nga 
himoon ang mga bato nga mga tinapay alang sa 
iyang kaugalingon.---Mat 4:1-3. 

Espirituwal nga kagawasan. Ang nasod sa 
Israel nakaatubang nag gamhanang mga mang- 
gugubat, apan ang gahom sa Diyos pinaagi sa 
iyang Anak gigamit batok sa mga kaaway nga 
mas gamhanan kay sa tawhanon lamang nga ka- 
sundalohan. Si Jesus mao ang Tigpagawas (Luc 
1:69-74) nga nagtaganag kagawasan gikan sa pa- 
ngunang tinubdan sa pagpanglupig, si Satanas ug 
ang iyang mga demonyo. (Heb 2:14, 15) Dili la- 
mang personal nga gipahigawas ni Jesus ang dag- 
hang tawo gikan sa pagkanagamhan sa demonyo 
(Luc 4:33-36) kondili pinaagi sa iyang gamhanang 
mga pulong sa kamatuoran bug-os niyang gibuk- 
san ang mga ganghaan sa kagawasan alang niad- 
tong buot mahigawas gikan sa mabug-at nga mga 
palas-anon ug pagkaulipon nga gipahamtang ka- 
nila sa bakak nga relihiyon. (Mat 23:4: Luc 4:18, Ju 
8:31, 32) Pinaagi sa iyang pagkamatinumanon ug 
paghupot sa integridad iyang gidaog, dili lamang 
ang usa ka siyudad o usa ka imperyo, kondili “ang 
kalibotan.”--Ju 14:30, 16:33. 

Relatibong bili sa milagrosong mga buhat. 
Bisan tuod pangunang gipasiugda ni Jesus ang 
mga kamatuoran nga iyang gimantala, iyang gi- 
pakita nga ang iyang gamhanang mga buhat adu- 
nay relatibong bili, nga kanunayng naghatag ug 

pagtagad niini ingong nagpamatuod sa iyang bu- 
luhaton ug mensahe. Ang bili niini nahasentro sa 
pagtuman sa mga tagna. (Ju 5:36-39, 46, 47; 
10:24-27, 31-38, 14:11, 20:27-29) Kadtong nakaki- 
ta sa maong mga buhat nailalom sa linaing res- 
ponsibilidad. (Mat 11:20-24, Ju 15:24) Ingon sa gi- 
sulti ni Pedro sa ulahi ngadto sa mga panon sa 
katawhan panahon sa Pentekostes, si Jesus maoy 
“usa ka tawo nga dayag nga gipakita sa Diyos ka- 
ninyo pinaagi sa gamhanang mga buhat ug mga 
tilimad-on ug mga ilhanan nga gibuhat sa Diyos 
pinaagi kaniya sa inyong taliwala, sumala gayod 
sa inyong nahibaloan.” (Buh 2:22) Kini nga mga 
ebidensiya sa gahom sa Diyos nagpakita nga ang 
Gingharian sa Diyos “nahidangat" na kanila.---Mat 
12:28, 31, 32. 

Pinaagi sa talagsaong paggamit sa Diyos sa 
iyang Anak, ang “mga pangatarongan sa daghang 
kasingkasing nabutyag.” (Luc 2:34, 35) Ilang na- 
kita ang pagpasundayag sa “bukton ni Jehova,” 
apan gipalabi sa kadaghanan nga hatagan ug la- 
ing pagsabot ang mga panghitabo nga ilang naki- 
ta o gitugotan ang hakog nga mga intereses nga 
maoy mopugong kanila sa paglihok kaharmonya 
sa “ilhanan” nga ilang nakita. (Ju 12:37-43, 11:45- 
48) Buot sa daghan nga makabaton ug personal 
nga mga benepisyo gikan sa gahom sa Diyos apan 
dili tinuod nga gigutom sa kamatuoran ug pagka- 
matarong. Ang ilang mga kasingkasing wala ma- 
tandog sa pagkamabination ug pagkamaluloton 
nga maoy nakaaghat sa pagpasundayag ni Je- 
sus sa iyang daghang gamhanan nga mga bu- 
hat (itandi ang Luc 1:78, Mat 9:35, 36, 15:32-37, 
20:34: Mar 1:40, 41, Luc 7:11-15 sa Luc 14:1-6, Mar 
3:1-6), nga ang maong pagkamabination nagpa- 
banaag sa pagkamabination sa iyang Amahan. 
--Mar 5:18, 19. 

Responsableng paggamit sa gahom. Kanu- 
nayng gigamit ni Jesus ang iyang gahom sa res- 
ponsableng paagi, nga wala maggamit niini aron 
lang magpasikat. Ang iyang pagtunglo sa walay- 
bunga nga kahoyng igos dayag nga adunay sim- 
bolikong kahulogan. (Mar 11:12-14, itandi ang Mat 
7:19, 20: 21:42, 43, Luc 13:6-9.) Si Jesus midumili 
nga mohimog walay pulos nga mga pagpasunda- 
yag sa iyang gahom ingon sa gisugyot ni Satanas. 
Sa dihang siya milakaw ibabaw sa tubig, kadto 
maoy tungod kay siya moadto sa laing dapit ug 
walay kasakyan nianang atrasado nga takna, bu- 
tang nga lahi ra kaayo sa pag-ambak gikan sa iba- 
bawng bahin sa paril sa templo nga sama rag nag- 
hikog. (Mat 4:5-7, Mar 6:45-50) Nakawang ang 
daotag-motibo nga pagkamausisaon ni Herodes sa 
dihang si Jesus midumili sa pagpasundayag sa 
iyang gahom alang kaniya. (Luc 23:8) Una pa nia- 

na si Jesus midumili sa gihangyo sa mga Pariseo 
ug mga Saduseo nga magpakitag “usa ka ilhanan 
gikan sa langit,” dayag nga mihangyo niana dili 
tungod kay aron mapalig-on ang ilang pagtuo sa 
katumanan sa Pulong sa Diyos kondili aron ma- 
babagan ang pagbaton sa maong pagtuo. Ang 
ilang motibo maoy daotan.--Mat 16:1-4, itandi 
ang 15:1-6, 22:23, 29. 

Sa susama, ang kawalay pagtuo didto sa Nasaret 
nagpugong kaniya sa paghimog daghang gamha- 
nang mga buhat didto, dayag nga dili tungod 
kay kulang siya sa gahom kondili tungod kay 
ang mga kahimtang wala magkinahanglan niana, 
wala magtugot nga himoon kana. Ang gahom sa 
Diyos dili angayng usikan ngadto niining mga 
maduhaduhaon nga walay pagsanong. (Mar 6:1-6, 
itandi ang Mat 10:14, Luc 16:29-31.) Ang pamatu- 
od nga ang pagtuo sa uban dili mao ang bug-os 
nga kinahanglanon aron himoon ni Jesus ang mi- 
lagrosong mga buhat makita sa iyang pag-ayo sa 
naputol nga dalunggan sa ulipon sa hataas nga sa- 
serdote, nga kauban sa panon nga nangabot aron 
sa pagdakop kang Jesus.--Luc 22:50, 51. 

Ang pagkabanhaw ni Jesu-Kristo gikan sa mga 
patay ngadto sa espirituhanong kinabuhi mao ang 
kinalabwang pagpasundayag sa gahom sa Diyos 
sukad masukad. Kon wala kini, ang Kristohanong 
pagtuo mahimong “kawang,” ug ang iyang mga 
sumusunod mahimong “mao ang labing makalu- 
luoy taliwala sa tanang tawo.' (1Co 15:12-19) Kini 
nga buhat mao ang kanunay gayong giasoy sa 
mga tinun-an ni Jesus ug ang bugtong kinalab- 
wang butang sa pagpalig-on sa pagtuo. Ang gilay- 
on dili babag sa paggamit ni Jesus sa iyang gahom 
samtang dinhi pa sa yuta (Mat 8:5-13, Ju 4:46- 
53), ug niadtong Pentekostes, gikan sa iyang la- 
ngitnong posisyon, si Jesus nagdihog sa iyang 
mga sumusunod pinaagi sa espiritu sa Diyos, nga 
nagpaarang kanila sa paghimog gamhanang mga 
buhat bisan ug wala na siya. Busa iyang gilig-on 
ang ilang pagpamatuod maylabot sa iyang pagka- 
banhaw (Buh 4:33, Heb 2:3, 4) ug gipamatud-an 
usab nga sila maoy inuyonang katawhan sa Diyos, 
ang iyang kongregasyon.--Buh 2:1-4, 14-36, 43, 
3:11-18. 

Ang kamatayon sa iyang Anak ingong tawo 
wala makapamubo sa kamot ni Jehova, ingon sa 
gipamatud-an sa daghang mga milagro, mga il- 
hanan, ug mga tilimad-on nga gihimo sa mga 
apostoles ug sa uban pa. (Buh 4:29, 30; 6:8; 14:3, 
19:11, 12) Ang gamhanang mga buhat nga ilang 
gihimo maoy sama sa gihimo sa ilang Agalon, 
sama sa pag-ayo sa mga bakol (Buh 3:1-9, 14:8- 
10) ug mga masakiton (Buh 5:12-16, 28:7-9), sa 
pagbanhaw sa mga patay (Buh 9:36-41: 20:9-11), 

sa paghingilin sa mga demonyo (Buh 8:6, 7: 16:16- 
18), nga nagahimo niana nga wala magtinguhag 
personal nga kaayohan o pasidungog alang sa 
ilang kaugalingon. (Buh 3:12, 8:9-24: 13:15-17) Pi- 
naagi kanila ang Diyos nagpahayag ug mga pag- 
hukom batok sa mga mamumuhat ug daotan, 
sama gayod sa iyang gihimo kaniadto pinaagi sa 
unang mga manalagna, nga naghatag kaniya ug 
sa iyang mga hawas ug nahiangayng pagtahod. 
(Buh 5:1-11: 13:8-12) Sila gihatagan ug bag-ong 
mga katakos, sama sa katakos sa pagsulti ug lang- 
yawng mga pinulongan ug sa paghubad niini. Kini 
maoy alang usab sa usa ka “mapuslanong katuyo- 
an,” tungod kay sa dili madugay ilang ipakaylap 
ang buluhatong pagwali sa gawas sa Israel, nga 
magmantala sa katingalahang mga buhat ni Je- 
hova taliwala sa kanasoran.---1Co 12:4-11, Sal 96: 
3,7. 

Si Jehova nga Diyos naghimo usab ug uban 
pang gamhanang mga butang, nga nagbukas sa 
‘mga pultahan’ sa kahigayonan alang kanila sa 
pagwali sa pipila ka teritoryo, nga nagpanalipod 
kanila batok niadtong buot nga magpahunong sa 
ilang buluhaton sa pagministeryo, nga nagtultol 
sa ilang kalihokan, nga nagbuhat niana sa mga 
paagi nga kasagarang wala mamatikdi sa publiko. 
--Buh 5:17-20, 8:26-29, 39, 40; 9:1-8, 10:19-22, 
44-48, 12:6-11: 13:2, 16:6-10, 25-33, 18:9, 10, 1Co 
16:8, 9. 

Gitagna nga ang milagrosong mga katakos nga 
gituga sa espiritu ngadto sa mga apostoles, ug gi- 
pasa nila ngadto sa uban, molungtad lamang su- 
lod sa yugto nga “bata” pa ang Kristohanong 
kongregasyon, ug human niana kini matapos ra. 
(1Co 13:8-11: tan-awa ang GASA GIKAN SA Di- 
yos [Mga Gasa sa Espiritu].) Ang Cyclopaedia ni 
M'Clintock ug Strong (Tomo VI, p. 320) nag-ingon 
nga maoy “usa ka dili-malalis nga pahayag nga 
sulod sa unang usa ka gatos ka tuig human sa ka- 
matayon sa mga apostoles kita diyutay na lang o 
wala nay nadungog bahin sa paghimog mga mi- 
lagro sa unang mga Kristohanon.” Bisan pa niana, 
si Jesus ug ang iyang mga apostoles nagpasidaan 
labot sa malimbongon nga gamhanang mga bu- 
hat sa umaabot nga pagahimoon sa mga apostata 
ug usab sa usa ka simbolikong mapintas nga ma- 
nanap, nga mga kaaway sa Diyos.---Mat 7:21-23, 
24:23-25, 2Te 2:9, 10, Pin 13:11-13, tan-awa ang 
MANANAP, SIMBOLIKO NGA MGA. 

Ang mga kapahayagan sa gahom sa Diyos mi- 
sangko sa kinatayuktokan niini panahon sa pagka- 
tukod sa iyang Gingharian pinaagi ni Kristo Jesus 
ug sa mga buhat sa pagpanghukom nga moresul- 
ta tungod niana nga hitabo. 

Tan-awa ang PUN-ON ANG KAMOT SA GAHOM. 


GAHONG 


GAHONG. Usa ka lawom o unlod nga dapit, ki- 
naiyanhon man o hinimo. Ang mga gahong sa as- 
palto diin nangahulog ang mga hari sa Sodoma ug 
Gomora dayag nga maoy kinaiyanhong unlod nga 
mga dapit sa maong lugar (Gen 14:10): samtang 
ang gahong diin gihulog si Jose sa iyang mga igso- 
on maoy hinimo sa tawo nga gahong-sa-tubig. 
(Gen 37:20-29) Ang duha ka pangunang Hebreo- 
hanong mga pulong alang sa gahong mao ang 
bohr (nagkahulogan usab nga “gahong-sa-tubig” o 
“biawan"”) ug sha'chath. 

Ang Hebreohanong pulong nga she'oh!' gihu- 
bad nga “gahong” sa tulo ka higayon diha sa 
King James Version. (Num 16:30, 33, Job 17:16) 
Apan, ang Sheol sa pagkatinuod nagpunting sa ko- 
mon nga lubnganan sa katawhan inay sa usa ka in- 
dibiduwal nga lubnganan. Sa Job 17:13-16 atong 
makaplagan ang Sheol ug ang gahong (Heb., sha- 
chath) nga susamang gigamit ni Job ingong mga 
dapit sa kangitngit ug sa abog. Sa susama, ang 
pag-ampo ni David ngadto sa Diyos diha sa Salmo 
30:3 nag-ingon: “Oh Jehova, ikaw naghaw-as sa 
akong kalag gikan sa Sheol, ikaw nagtipig kanako 
nga buhi, aron dili ako makakanaog sa gahong.” Sa 
Salmo 88:3-5 gihisgotan ang Sheol, ang gahong, ug 
ang lubnganan nga managsunod.---Tan-awa usab 
ang Job 33:18-30, Sal 30:3, 9: 49:7-10, 15: 88:6: 
143:7; Pr 1:12, Isa 14:9-15, 38:17, 18, 51:14: tan- 
awa ang LUBNGANAN, PAGLUBONG, SHEOL. 

Gigamit usab ni Jonas ang gihisgotan nga pu- 
long alang sa “gahong" sa mahulagwayong diwa sa 
dihang iyang gitandi ang sulod sa isda ngadto “sa 
tiyan sa Sheol” ingon man usab “sa gahong.” (Jon 
2:2, 6) Ang maong paglangkit sa gahong uban sa 
kamatayon ug sa lubnganan maoy kinaiyanhon tu- 
ngod kay usa ka karaang kostumbre ang paggamit 
o ang pagkalot ug gahong ingong usa ka lubnga- 
nan. 

Ang mga gahong dayag nga gigamit ingong 
pangbitik o panglit-ag sa usa ka kaaway o pangda- 
kop sa mga hayop, ug busa gigamit sa mahulagwa- 
yong diwa sa paghawas sa peligrosong mga kahim- 
tang o daotang mga laraw nga makapasamok sa 
mga alagad sa Diyos. (Sal 7:15: 40:2, 57:6: Pr 26:27: 
28:10, Jer 18:20, 22) Usahay ang mga gahong bu- 
tangag pukot aron masikop ang mga biktima diha 
niana. (Sal 35:7, 8) Sumala sa Balaod, kon ang bi- 
nuhing hayop mahulog ngadto sa kinalot nga ga- 
hong ug mamatay, kinahanglang bayran sa tag- 
iya sa gahong ang tag-iya sa hayop.---Ex 21:33, 34. 

Ang usa ka pampam ug “ang baba sa usa ka es- 
tranyong babaye” gihisgotan ingong “usa ka hala- 
wom nga gahong.” Tungod kini kay ang usa ka 
pampam, nga sagad pinaagi sa madanihong sinul- 
tihan, maglit-ag sa mga lalaki nga makigrelasyon 
kaniya.--Pr 22:14, 23:27. 

Ang mga biawan nga gigamit sa mga Hebreoha- 
non ug sa ubang mga taga-Sidlakan aron pondo- 
han ug tubig sa paninugdan maoy kinalot nga mga 
gahong. Kini sila sagad giporma nga samag botel- 
ya, ang baba kasagarang hiktin, nga 0.3 m (1 p) la- 
mang o kapin pa ang gilapdon alang sa unang usa 
ka metro (3 p) niini paubos, ug dayon ang mas 
ubos nga bahin mas dako nga linginon ug porma. 
--Tan-awa ang BIAWAN. 

Ang Gregong pulong nga phre'ar, “gahong,” diha 
sa ekspresyong “gahong sa kahiladman” sa Pinada- 
yag 9:1, 2, mao ang susamang pulong nga gigamit 
ni Juan diha sa iyang asoy sa Ebanghelyo sa pag- 
hubit sa “atabay” didto sa tuboran ni Jacob diin na- 
himamat ni Jesus ang babayeng Samarianhon. (Ju 
4:11, 12) Ang phrear sa labing yano nga kahulo- 
gan niini nagtumong sa ingon niana nga atabay o 
gahong nga gikalot diha sa yuta, apan, kini lagmit 
gigamit sa pagtumong sa bisan unsang gahong o 
kahiladman, lakip na ang dili matugkad nga kahi- 
ladman nga gikan niana nanggula ang mga dulon 
diha sa Pinadayag. (Pin 9:3, tan-awa ang KAHILAD- 
MAN.) Ang Gregong pulong nga bo'thy:nos, nga gi- 
hubad nga “gahong,” mahimong magkahulogan 
usab nga “kanal.” (Mat 12:11, 15:14, ftn sa Rbi8, Luc 
6:39) Si Pedro, sa 2 Pedro 2:4, naghisgot sa demon- 
yong mga manulonda ingong gitanggong diha sa 
“mga gahong [Gr., sei:rois'| sa naglugitom nga ka- 
ngitngit.”--Tan-awa ang TARTARO. 

Tan-awa usab ang GAHONG SA MGA LEYON. 


GAHONG SA MGA LEYON. Ang dapit diin 
didto gitambog ang manalagnang si Daniel aron 
mamatay. Apan sa ulahi siya gikuha gikan didto 
nga wala maunsa, sanglit gipanalipdan man sa 
mga manulonda. (Dan 6:7, 12, 13, 16-24) Kini nga 
gahong adunay baba nga mahimong tabonan ug 
bato. (Dan 6:17) Dayag nga kini maoy usa ka dapit 
nga lawom o anaa sa ilawom sa yuta, kay si Daniel 
“gihaw-as gikan sa gahong."”---Dan 6:23. 


GALAB. Tan-awa ang GALAMITON SA PAGPA- 
NGUMA. 


GALACIA. Ang Romanhong lalawigan nga 
nag-okupar sa tungang bahin sa nailhan karon nga 
Asia Minor. Ang utlanan niini mao ang ubang mga 
lalawigan sa Roma---ang utlanan sa usa ka bahin 
niini mao ang Capadocia sa S, Bitinia ug Ponto sa 
A, Asia sa K, ug Pamfilia sa H. (1Pe 1:1) Kining 
sentrong patag ibabaw sa bukid nga rehiyon nahi- 
mutang taliwala sa Kabukiran sa Taurus sa H ug sa 
kabukiran sa Paphlagonia sa A. Sa tungang amiha- 
nan nga bahin niini mao ang siyudad sa Ancyra, 
nga gitawag karon ug Ankara, ang kaulohan sa 
Turkey. Ug agi niining dapita moagos ang tungatu- 
ngang bahin sa Suba sa Halys (ang modernong Ki- 

zil Irmak) ug ang ibabaw nga bahin sa Suba sa 
Sangarius (Sakarya), nga parehong moagos ngad- 
to sa Itom nga Dagat. Ang kasaysayan niini nga 
rehiyon (400 ug kapin pa nga katuigan, sukad sa 
ikatulong siglo W.K.P.) nagpakita nga dihay dag- 
hang kausaban sa mga utlanan ug mga politikan- 
hong kalangkitan niining estratehikong dapit. 

Mopatim-aw nga niadtong mga 278-277 W.K.P. 
ang daghang Indo-Uropanhong katawhan nga na- 
ilhang mga Celt, o Galli, gikan sa Gaul, kinsa gita- 
wag sa mga Grego nga Gala'tai (mao nga ang re- 
hiyon gitawag niining ngalana), mibalhin tabok sa 
Bosporus ug nanimuyo niining dapita. Giuban nila 
ang ilang mga asawa ug mga anak ug tingali gili- 
kayan ang pagpakigminyo uban sa mga tawo nga 
nanimuyo na didto, niining paagiha napatunhay 
ang ilang rasanhong kinaiyahan latas sa kasiglo- 
han. Ang ilang kataposang hari nga si Amyntas 
namatay niadtong 25 W.K.P., ug kadto maoy sa pa- 
nahon sa iyang pagmando ingong hari nga kontro- 
lado sa Imperyo sa Roma ug nga human niadto ang 
dapit nga gitawag ug Galacia gipadako nga nagsa- 
kop sa mga bahin sa Licaonia, Pisidia, Paphlagonia, 
Ponto, ug Frigia. Kining gipadak-an na nga Galacia 
mao ang giduaw ni apostol Pablo ug sa ubang na- 
gasangyaw nga mga Kristohanon sa unang siglo 
K.P. ug didto ilang nakaplagan ang mga tawo nga 
gustong maorganisar ingong Kristohanong mga 
kongregasyon.---Buh 18:23, 1Co 16:1. 

Si Pablo ug Pedro nagpadalag mga sulat ngadto 
sa Kristohanong mga kongregasyon nga nahimu- 
tang sa lalawigan sa Galacia. (Gal 1:1, 2; 1Pe 1:1) 
Wala hisgoti kon mao usab kini ang mga kongre- 
gasyon nga gitukod ni Pablo ug Bernabe. Niana nga 
panaw agi sa Galacia, si Pablo ug Bernabe miduaw 
sa mga siyudad sa Galacia sama sa Antioquia sa 
Pisidia, Iconio, Listra, ug Derbe (Buh 13:14, 51; 14: 
1, 5, 6), ug sa dihang sila mibalik ngadto sa mga 
igsoon sa Antioquia sa Sirya ilang giasoy kon sa 
unsang paagi niining mga dapita ug sa ubang mga 
dapit 'gibuksan sa Diyos ngadto sa kanasoran ang 
pultahan sa pagtuo.” (Buh 14:27) Ang usa nila ka 
kasinatian didto sa Listra maoy talagsaon kaayo. 
Giayo ni Pablo ang usa ka tawong bakol nga wala 
pa gayod makalakaw sukad sa iyang pagkabata, ug 
kalit nga ang panon sa katawhan misinggit diha sa 
ilang lumad nga pinulongang Licaonianhon: “Ang 
mga diyos nahimong sama sa mga tawo ug nana- 
og nganhi kanato!” Ilang gitawag si Bernabe nga 
Zeus ug si Pablo gituohan nila nga mao si Hermes. 
Halos dili mapugngan ni Pablo ug Bernabe ang na- 
ninggit nga panon sa katawhan sa paghalad ngad- 
to kanila nga maorag sila maoy mga diyos.---Buh 
14:8-18. 

Ang mga binhi sa Kristiyanidad nga gipugas ta- 
liwala sa mga taga-Galacia nagpatunghag maa- 

yong mga bunga. Naggikan sa ilang taliwala ang 
mga tinun-an sama kang Timoteo ug Gayo. (Buh 
16:1, 20:4) Gihatag ni Pablo ngadto sa mga kong- 
regasyon sa Galacia ang mga instruksiyon bahin sa 
paggahin ug mga amot alang sa mga kabos ug sa 
mga nanginahanglan nga iya sa Ginoo.--1Co 16: 
1, 2, Gal 2:10. 


GALACIA, SULAT NGADTO SA MGA 
TAGA-. Ang inspiradong sulat nga gisulat ni 
apostol Pablo diha sa pinulongang Grego ngadto “sa 
mga kongregasyon sa Galacia.”--Gal 1:1, 2. 

Magsusulat. Ang pasiunang tudling-pulong 
nagpaila kang Pablo ingong mao ang magsusulat 
niini nga basahon. (Gal 1:1) Dugang pa, ang iyang 
ngalan gigamit pag-usab diha sa teksto, ug iyang 
gihisgotan ang iyang kaugalingon diha sa unang 
persona. (5:2) Ang usa ka bahin sa sulat, nga usa 
ka awtobiograpiya o kaugalingong asoy sa kasaysa- 
yan sa kinabuhi, naghisgot bahin sa pagkakabig ni 
Pablo ug usab sa pipila sa iyang ubang mga kasi- 
natian. Ang paghisgot sa iyang sakit sa unod (4: 13, 
15) nahiuyon sa mga ekspresyon nga daw may ka- 
langkitan niini nga sakit diha sa ubang mga basa- 
hon sa Bibliya. (2Co 12:7; Buh 23:1-5) Ang ubang 
mga sulat ni Pablo sagad nga gisulat sa usa ka sek- 
retaryo, apan kini, siya miingon, gisulat pinaagi 
sa iyang “kaugalingong kamot.” (Gal 6:11) Halos 
sa tanan niyang ubang mga sinulat, siya nagpa- 
dala sa iyang kaugalingong mga pangomosta ug sa 
mga pangomosta sa iyang mga kauban, apan niini 
nga sulat wala niya kana himoa. Kon ang magsu- 
sulat sa sulat ngadto sa mga taga-Galacia usa pa ka 
impostor, lagmit gayod nga siya magngalan unta 
ug usa ka sekretaryo ug magpadala usab ug mga 
pangomosta, sama sa sagad nga gihimo ni Pablo. 
Busa ang paagi sa pagpahayag sa magsusulat ug 
ang iyang matinud-anon ug prangka nga estilo 
nagpamatuod sa pagkatinuod niini nga sulat. Dili 
makataronganong hunahunaon nga kini maoy ga- 
magama lamang. 

Ang sulat sagad nga wala duhaduhai ingong su- 
lat ni Pablo gawas niadtong misulay sa pagsa- 
likway kang Pablo ingong magsusulat sa tanang 
uban pang mga sulat nga sagad gipasidungog ka- 
niya ingong iyang sinulat. Lakip sa sekular nga 
mga ebidensiya nga nagpaluyo nga si Pablo ang 
magsusulat niana mao ang usa ka pagkutlo nga gi- 
himo ni Irenaeus (mga 180 K.P.) gikan sa sulat 
ngadto sa mga taga-Galacia ug nag-ingong kini gi- 
kan kang Pablo. 

Kang Kinsa Gipadala. Dugay nang gilalisan 
kon unsa nga mga kongregasyon ang lakip sa “mga 
kongregasyon sa Galacia” (Gal 1:2) nga gipadad- 
an sa sulat. Sa pagpaluyo sa pangatarongan nga 
kini maoy wala-nganli nga mga kongregasyon sa 

amihanang bahin sa lalawigan sa Galacia, giingon 
nga ang katawhan nga nagpuyo niining dapita 
maoy etniko nga mga taga-Galacia, samtang kad- 
tong didto sa H maoy dili. Apan, sagad nga giga- 
mit ni Pablo diha sa iyang mga sinulat ang opisyal 
nga Romanhong mga ngalan sa mga lalawigan, ug 
ang lalawigan sa Galacia sa iyang panahon nagla- 
kip sa habagatang Licaonianhon nga mga siyudad 
sa Iconio, Listra, ug Derbe ingon man sa siyu- 
dad sa Antioquia sa Pisidia. Sa tanan niini nga 
mga siyudad giorganisar ni Pablo ang Kristoha- 
nong mga kongregasyon sa iyang unang panaw sa 
pag-ebanghelyo sa dihang siya gikuyogan ni Ber- 
nabe. Ang mga kongregasyon sa mga siyudad sa 
Iconio, Listra, Derbe, ug Antioquia sa Pisidia mao 
gayod ang gipadad-an niini nga sulat, tungod kay 
gihisgotan niini nga sulat si Bernabe, usa nga da- 
yag nga nailhan niadtong gisulatan ni Pablo. (2:1, 
9, 13) Walay timailhan sa ubang teksto sa Kasula- 
tan nga si Bernabe nailhan sa mga Kristohanon sa 
amihanang bahin sa Galacia o nga si Pablo mihi- 
mog mga panaw latas sa maong teritoryo. 

Ang gipatugbaw ni Pablo nga, “Oh walay salabo- 
tan nga mga taga-Galacia,” wala magpamatuod 
nga siya nagtumong lamang sa usa ka etnikong ka- 
tawhan nga naggikan sa kaliwat nga Gallic sa ami- 
hanang bahin sa Galacia. (Gal 3:1) Hinunoa, si Pab- 
lo nagbadlong sa pipila diha sa mga kongregasyon 
didto tungod kay sila mitugot nga maimpluwensi- 
yahan sa mga magtutuo sa Judaismo sa ilang tali- 
wala, mga Hudiyo nga misulay sa pag-establisar sa 
ilang kaugalingong pagkamatarong pinaagi sa Moi- 
sesnong kahikayan puli sa pagkamatarong tungod 
sa pagtuo nga gitagana sa bag-ong pakigsaad. 
(2:15-3:14: 4:9, 10) Labot sa rasa, ang “mga kong- 
regasyon sa Galacia” (1:2) nga gisulatan ni Pablo 
maoy nagkasagol nga mga Hudiyo ug mga dili- 
Hudiyo, ug ang naulahi maoy tinuli nga mga kina- 
big ug dili-tinuli nga mga Hentil, ug walay duha- 
duha nga ang pipila maoy gikan sa kaliwat nga 
Celtic. (Buh 13:14, 43: 16:1, Gal 5:2) Silang tanan 
sa katibuk-an, gitawag nga mga Kristohanon sa 
Galacia tungod kay ang dapit nga ilang gipuy-an 
gitawag man ug Galacia. Ang katibuk-ang diwa sa 
sulat nagpakita nga si Pablo nagsulat ngadto sa 
mga nailhan na niya pag-ayo sa habagatang bahin 
niini nga Romanhong lalawigan, dili ngadto sa mga 
dili gayod niya kaila nga nagpuyo sa amihanang 
bahin, nga dayag wala gayod niya maduaw. 

Panahon sa Pagsulat. Ang yugto nga gikob- 
rehan sa basahon maoy dili matino ang gidugayon, 
apan ang panahon sa pagsulat gibanabana nga tali 
sa mga 50 ug 52 K.P. Masabtan diha sa Galacia 
4:13, nga si Pablo labing menos nakaduaw kaduha 
sa mga taga-Galacia una pa niya himoa ang maong 
sulat. Ang mga kapitulo 13 ug 14 sa Mga Buhat 

sa mga Apostoles naghubit sa usa ka pagduaw 
ni Pablo ug Bernabe ngadto sa habagatang mga 
siyudad sa Galacia niadtong mga 47 hangtod sa 
48 K.P. Unya, human sa panagkatigom mahitu- 
ngod sa pagtuli didto sa Jerusalem, mga 49 K.P., si 
Pablo, uban kang Silas, mibalik sa Derbe ug Listra 
sa Galacia ug ngadto sa ubang mga siyudad diin si 
Pablo ug Bernabe 'nagmantala sa pulong ni Jehova’ 
(Buh 15:36-16:1) sa unang pagpanaw. Lagmit nga 
human niini, samtang si Pablo didto sa laing dapit 
sa iyang ikaduhang misyonaryong pagpanaw, o 
kaha balik sa iyang paulianan, ang Antioquia sa 
Sirya, nga siya nakadawat ug balita nga nakapaag- 
hat kaniya sa pagsulat ngadto sa “mga kongregas- 
yon sa Galacia.” 

Kon kini maoy sa panahon sa iyang usa ka tuig 
ug tunga nga pag-estar didto sa Corinto (Buh 18: 
1, 11) nga gisulat ni Pablo kining sulata, nan lagmit 
nga kini gisulat tali sa tinghunlak sa 50 ug sa ting- 
pamulak sa 52 K.P., ang samang yugto nga siya 
misulat sa iyang kanonikal nga mga sulat ngadto 
sa mga taga-Tesalonica. 

Kon kini gisulat sa panahon sa iyang paghapit sa 
Efeso o human siya makabalik ngadto sa Antioquia 
sa Sirya ug “nakapalabay na ug pipila ka panahon 
didto” (Buh 18:22, 23), kini lagmit gisulat niadtong 
mga 52 K.P. Apan lagmit nga dili sa Efeso kini gi- 
sulat, tungod kay kadiyot lamang siya nga miestar 
didto ug tungod kay kon ugaling si Pablo duol ra 
kaayo sa dihang iyang nadunggan ang pagtipas sa 
uban didto sa Galacia, madahom nga siya personal 
unta nga moduaw sa mga igsoon o kaha ipatin-aw 
diha sa iyang sulat kon nganong dili siya makadu- 
aw sa maong panahon. 

Ang giingon sa iyang sulat bahin sa mga taga- 
Galacia nga sila “dali ra kaayong napahilayo gikan 
sa Usa nga nagtawag kanila’ (Gal 1:6) mahimong 
magpaila nga ang sulat gisulat wala madugay hu- 
man nga si Pablo miduaw sa mga taga-Galacia. 
Apan bisan pag ang pagsulat wala himoa una pa sa 
52 K.P. didto sa Antioquia sa Sirya, sa gihapon daw 
sayo ra kaayo nga nahitabo ang maong pagtipas. 

Pagkakanonikal. Ang unang ebidensiya sa 
pagkakanonikal sa basahon makita diha sa Murato- 
rian Fragment ug diha sa mga sinulat ni Irenaeus, 
Clemente sa Alejandria, Tertullian, ug Origen. Kini 
nga mga tawo naghisgot sa ngalan niini nga basa- 
hon uban sa kadaghanan o sa tanang uban pang 
26 ka basahon sa Kristohanon Gregong Kasulatan. 
Gihisgotan ang ngalan niini nga basahon diha sa 
pinamubo nga kanon ni Marcion ug gani gihisgo- 
tan usab ni Celsus, nga usa ka kaaway sa Kristiya- 
nidad. Ang tanang ilado nga mga talaan sa mga 
basahon diha sa kanon sa inspiradong Kasula- 
tan, labing menos hangtod sa panahon sa Ikatu- 
long Konsilyo sa Cartago, niadtong 397 K.P., nagla- 

kip sa basahon sa mga taga-Galacia. Atong makita 
nga kini gipreserbar karon, uban sa walo ka uban 
pang inspirado nga mga sulat ni Pablo, diha sa 
Chester Beatty Papyrus Num. 2 (P4), nga usa ka 
manuskrito nga gituohang sa mga 200 K.P. Kini 
nagpamatuod nga ang unang mga Kristohanon 
midawat sa basahon sa mga taga-Galacia ingong 
usa sa mga sulat ni Pablo. Ang ubang karaan nga 
mga manuskrito, sama sa Sinaitic, Alexandrine, 
Vatican Num. 1209, Codex Ephraemi rescriptus, ug 
Codex Claromontanus, ingon man ang Syriac nga 
Peshitta, naglakip usab sa basahon sa mga taga- 
Galacia. Dugang pa, kini bug-os nga nahiuyon sa 
ubang mga sinulat ni Pablo ug sa ubang bahin sa 
Kasulatan nga gikan niana kini kanunayng nag- 
kutlo. 

Mga Sirkumstansiya nga Nalangkit sa Su- 
lat. Ang sulat nagpabanaag sa daghang batasan 
sa katawhan sa Galacia sa panahon ni Pablo. Ang 
Gallic nga mga Celt gikan sa A nagsakop sa rehi- 
yon sa ikatulong siglo W.K.P., ug busa ang Celtic 

nga impluwensiya maoy kusganon sa maong yuta. 
Ang mga Celt, o mga Gaul, giisip nga mabangis, 
luog nga katawhan, ug giingong sila naghalad sa 
ilang mga binilanggo sa gubat ingong mga halad 
nga tawo. Sila gihubit usab diha sa Romanhong li- 
teratura ingong emosyonal kaayo, matuotuohon 
nga katawhan, masinundanon sa daghang rituwal, 
ug kini nga relihiyosong batasan lagmit nga nag- 
impluwensiya kanila sa pagsalikway sa matang sa 
pagsimba nga walay rituwal sama sa Kristiyani- 
dad. 

Bisan pa niana, ang mga kongregasyon sa Gala- 
cia lagmit naglakip sa daghan nga kanhi mga pa- 
gano sama kanila, ingon man sa daghang kinabig 
gikan sa Judaismo nga wala sa bug-os mohunong 
sa makutihong pagsunod sa mga seremonyas ug 
sa ubang mga obligasyon sa Moisesnong Bala- 
od. Ang mahuyang, mabalhinong batasan sa mga 
taga-Galacia nga kaliwat ug Celtic, magpatin-aw 
kon nganong sa usa ka panahon ang pipila diha sa 
mga kongregasyon sa Galacia madasigon alang sa 


MGA PANGUNANG PUNTO SA GALACIA 


Usa ka sulat nga nagpasiugda sa pagpabili sa kagawasan nga 
nabatonan sa matuod nga mga Kristohanon pinaagi ni Jesu- 
Kristo 


Gisulat usa ka tuig o tingali ubay-ubayng katuigan human nga 
ang mga taga-Galacia gipahibalo bahin sa desisyon sa naga- 
mandong lawas nga ang pagtuli dili kinahanglanon sa mga 
Kristohanon 


Gidepensahan ni Pablo ang iyang pagkaapostol 


Ang pagkaapostol ni Pablo wala maggikan sa tawo kondili pi- 
naagig pagtudlo gikan ni Jesu-Kristo ug sa Amahan, wala 
siya mokonsulta sa mga apostoles sa Jerusalem una siya 
magsugod sa pagpahayag sa maayong balita; tulo pa ka tuig 
sa ulahi nga siya daklit nga miduaw kang Cefas ug Santiago 
(1:1, 13-24) 

Ang maayong balita nga iyang gimantala iyang nadawat, dili 
gikan sa mga tawo, kondili pinaagig pagpadayag gikan kang 
Jesu-Kristo (1:10-12) 

Tungod sa usa ka pagpadayag, si Pablo, uban kang Bernabe 
ug Tito, miadto sa Jerusalem labot sa isyu bahin sa pagtuli, 
wala siyay nahibaloan nga bag-o gikan kang Santiago, Pedro, 
ug Juan, apan sila miila nga siya gitugahan aron mahimong 
apostol sa mga nasod (2:1-10) 


Didto sa Antioquia, sa dihang si Pedro sayop nga mibulag gi- 
kan sa dili-Hudiyong mga magtutuo kay nahadlok sa pipila 
ka igsoong miduaw gikan sa Jerusalem, si Pablo nagbadlong 
kaniya (2:11-14) 

Ang usa ka tawo ikapahayag nga matarong pinaagi la- 
mang sa pagtuo kang Kristo, dili pinaagi sa mga buhat 
sa balaod 
Kon ang usa ka tawo ikapahayag nga matarong pinaagi sa 

mga buhat sa balaod, ang kamatayon ni Kristo wala na unta 
kinahanglana (2:15-21) 

Ang mga taga-Galacia nakadawat sa espiritu sa Diyos tungod 
sa ilang pagsanong nga may pagtuo sa maayong balita, dili 
tungod sa mga buhat sa balaod (3:1-5) 


Ang tinuod nga mga anak ni Abraham mao kadtong may 
pagtuo nga sama sa iyaha (3:6-9, 26-29) 

Tungod kay dili hingpit nga makatuman sa Balaod, kadtong 
nagtinguha sa pagpamatuod sa ilang kaugalingon nga ma- 
tarong pinaagi sa mga buhat sa Balaod nailalom sa usa 
ka tunglo (3:10-14) 

Ang Balaod wala magpaimbalido sa saad nga nalangkit sa 
Abrahamikong pakigsaad, apan kini nagpadayag sa mga 
kalapasan ug nagsilbing magtutudlo nga nagatultol ngadto 
kang Kristo (3:15-25) 

Barog nga malig-on diha sa Kristohanong kagawasan 

Si Jesu-Kristo, pinaagi sa iyang kamatayon, naghatag kaga- 
wasan niadtong nailalom sa balaod, nga nagpaposible ka- 
nila nga mahimong mga anak sa Diyos (4:1-7) 

Ang pagbalik ngadto sa usa ka kahikayan sa pagsaulog 
sa mga adlaw, mga bulan, mga yugto sa panahon, ug 
mga tuig maoy pagbalik ngadto sa pagkaulipon ug pag- 
kahimong sama sa kahimtang ni Ismael, nga anak nga 
lalaki sa sulugoong babaye nga si Agar: uban sa iyang 
inahan siya gipapahawa gikan sa panimalay ni Abraham 
(4:8-31) 

Kay napagawas na gikan sa sala ug wala na magapos 
sa Balaod, kinahanglang mosukol sila kang bisan kinsa 
nga moaghat kanila sa pagdawat sa yugo sa pagkaulipon 
(1:6-9: 5:1-12: 6:12-16) 

Ayaw abusohi ang imong kagawasan apan sunda ang implu- 
wensiya sa espiritu sa Diyos, nga magpadayag sa bunga 
niini diha sa imong kinabuhi ug maglikay sa mga buhat 
sa unod (5:13-26) 

Ipasibo pag-usab diha sa espiritu sa kalumo ang bisan kin- 
sa nga nakahimog sayop nga lakang; apan ang matag usa 
obligado nga magpas-an sa ilang kaugalingong luwan sa 
responsibilidad (6:1-5) 

kamatuoran sa Diyos ug sa daklit nga panahon sa 
ulahi nahimong sayon nga tukbonon sa mga kaa- 
way sa kamatuoran kinsa pursigido sa pagsunod sa 
Balaod ug kinsa miinsistir nga ang pagtuli ug uban 
pang mga kinahanglanon sa Balaod gikinahanglan 
alang sa kaluwasan. 

Ang mga magtutuo sa Judaismo, nga mahi- 
mong maoy itawag niini nga mga kaaway sa ka- 
matuoran, dayag nga naghimo pa gihapon sa pag- 
tuli nga usa ka isyu bisan pag kining butanga 
human na tagda sa mga apostoles ug sa ubang 
mga ansiyano sa Jerusalem. Tingali usab, ang pipi- 
la ka Kristohanon sa Galacia nagpasignunot sa 
ubos nga moral nga mga sukdanan sa katawhan, 
ingon sa masabtan sa mensahe diha sa sulat gikan 
sa kapitulo 5, bersikulo 13, hangtod sa kataposan. 
Bisan pa niana, sa dihang nakaabot sa apostol ang 
balita bahin sa ilang pagtipas, siya naaghat sa 
pagsulat niini nga sulat nga adunay prangkang 
tambag ug kusganong pagdasig. Dayag nga ang 
direktang katuyoan sa iyang pagsulat mao ang 
pagpamatuod sa iyang pagkaapostol, pagsumpo sa 
bakak nga mga pagtulon-an sa mga magtutuo sa 
Judaismo, ug ang pagpalig-on sa mga igsoon sa 
mga kongregasyon sa Galacia. 

Ang mga magtutuo sa Judaismo maoy malansi- 
son ug dili-sinsero. (Buh 15:1, Gal 2:4) Kining ba- 
kak nga mga magtutudlo nga misupak kang Pablo 
ug nagsalikway sa iyang posisyon ingong usa ka 
apostol nangangkon nga naghawas sa kongregas- 
yon sa Jerusalem. Buot nila nga ang mga Kristoha- 
non magpatuli, apan wala nila tinguhaa ang la- 
bawng kaayohan sa mga taga-Galacia, hinunoa, 
aron ang mga magtutuo sa Judaismo makahimog 
mga butang nga makapahimuot sa mga Hudiyo ug 
aron kini sila dili makahimog grabeng pagsupak. 
Ang mga magtutuo sa Judaismo dili buot nga 
mag-antos ug paglutos tungod kang Kristo.---Gal 
6:12, 13. 

Aron matuman ang ilang tumong, sila nangang- 
kon nga ang buluhaton ni Pablo dili direkta nga gi- 
hatag kaniya, nga kini gikan lamang sa pipila ka 
tawo nga ilado diha sa Kristohanong kongregasyon 
--dili gikan kang Kristo Jesus mismo. (Gal 1:11, 12, 
15-20) Buot nila nga ang mga taga-Galacia mosu- 
nod kanila (4:17), ug aron wad-on ang impluwen- 
siya ni Pablo, ilang gipatuo una nga siya dili usa ka 
apostol. Dayag nga sila nangangkon nga sa dihang 
gibati ni Pablo nga kini mapuslanon alang kaniya, 
siya nagwali ug pagtuli. (1:10, 5:11) Misulay sila sa 
paghimog usa ka relihiyon nga sagol Kristiyanidad 
ug Judaismo, nga wala manghimakak nga direkta 
kang Kristo apan nangatarongan nga ang pagtu- 
li mapuslanon sa mga taga-Galacia, nga kini maka- 
pauswag kanila diha sa Kristiyanidad, ug nga, du- 
gang pa, pinaagi niini sila mahimong mga anak ni 

Abraham, kang kinsa ang pakigsaad sa pagtuli gi- 
hatag sa sinugdan.---3:7. 

Bug-os nga gipanghimakak ni Pablo ang mga gi- 
pangangkon niining bakak nga mga Kristohanon 
ug gipalig-on ang mga igsoon sa Galacia aron sila 
makabarog nga malig-on diha kang Kristo. Maka- 
padasig nga makita nga ang mga kongregasyon 
sa Galacia nagpabiling maunongon kang Kristo 
ug mibarog ingong mga haligi sa kamatuoran. Si 
apostol Pablo miduaw kanila panahon sa iyang 
ikatulong misyonaryong panaw (Buh 18:23), ug 
si apostol Pedro nagpadala sa iyang unang sulat 
ngadto sa mga taga-Galacia, lakip sa uban pa. 
--1IPe 1:1. 


GALAL [Pagligid: Naligid]. 

1. Usa ka Levihanon nga mibalik gikan sa pag- 
kadestiyero sa Babilonya.--1Cr 9:14, 15. 

2. Usa ka Levihanon nga gipaila ingong “anak 
nga lalaki ni Jedutun. "--1Cr 9:14, 16: Neh 11:17. 


GALAMITON. Ang Hebreohanong termino 
nga keli’ lapad kaayog kapadapatan ug mahimong 
magtumong sa mga butang (Gen 24:53, Ex 3:22, 
Lev 13:49, 52, 57-59: 15:4, 6), mga galamiton 
(Gen 27:3: 49:5: Ex 25:39; 27:3, 19: 30:27, 28: 
31:7-9), mga manggad (Gen 31:37), mga sudlanan 
(Gen 42:25; 43:11; Lev 6:28, 11:32-34), kasangka- 
pan (Gen 45:20, Ex 25:9), sapot (Deu 22:5), mga 
hinagiban (Huk 9:54: 18:11, 16, 17), mga bagahe 
(1Sa 10:22, 17:22), mga puntil (1Sa 17:40, 49), la- 
was (1Sa 21:5), mga himan (1Ha 6:7), ug mga tu- 
longgon (1Cr 15:16). 

Sagad ang keli” nagtumong sa nagkalainlaing 
mga galamiton nga gigamit may kalabotan sa 
sangtuwaryo. Kini nga mga galamiton naglakip sa 
mga butang sama sa mga pinggan, pitsil, pala, pa- 
naksan, tenedor, insensaryo, igpapalong, kimpit, 
dulang, ug mga kopa. (Ex 25:29, 30, 39; 27:3, 19, 
37:16, 23; 38:3, 1Ha 7:40-50, 2Cr 4:11-22) Sanglit 
gigamit sa sagradong katuyoan, kini nga mga ga- 
lamiton maoy “balaan.” (1Ha 8:4) Busa, tungod kay 
ang mga Hudiyo nga mibiya sa Babilonya niadtong 
537 W.K.P. nakapribilehiyo sa pagdala sa sagra- 
dong mga galamiton nga gikuha ni Haring Nabu- 
codonosor gikan sa Jerusalem, sila kinahanglang 
maghinlo sa ilang kaugalingon sa relihiyoso ug sa 
moral nga paagi. Ang matagnaong sugo mapada- 
pat kanila: “Pahilayo, pahilayo, gula gikan [sa Babi- 
lonya], ayaw paghikap ug mahugaw, gula gikan sa 
iyang taliwala, pagpabilin kamong hinlo, kamo nga 
nagdala sa mga galamiton ni Jehova.” (Isa 52:11) 
Gikinahanglan niini ang labaw pa kay sa pangga- 
was nga kahinlo sa seremonyal nga paagi. Giki- 
nahanglan niini ang kahinlo sa kasingkasing. Si 
apostol Pablo, sa dihang nagsulat ngadto sa mga 
taga-Corinto, naggamit sa mga pulong sa Isaias 


815 


52:11 aron ipakita nga ang mga Kristohanon kina- 
hanglan usab nga molikay gikan sa kahugawan sa 
unod ug espiritu.---2Co 6:14-18, 7:1. 

Ang magtutukod sa Kristiyanidad, si Jesu-Kris- 
to, naghatag ug panig-ingnan bahin niini pinaa- 
gi sa pagpabiling “maunongon, walay sala, wala 
mahugawi, nahimulag sa mga makasasala.” (Heb 
7:26) Samtang dinhi pa sa yuta iyang gipakita ang 
kadasig aron magpabiling balaan ang templo ni Je- 
hova, sama sa paghinlo niya niini gikan sa komer- 
siyalismo sa duha ka higayon. (Ju 2:13-25, Mat 21: 
12, 13, Mar 11:15-17: Luc 19:45, 46) Maylabot sa 
ikaduhang paghinlo sa templo, gitaho ni Marcos 
nga si Jesus wala “magtugot nga dunay magdalag 
galamiton agi sa templo.” (Mar 11:16) Busa dayag 
nga wala tugoti ni Jesus nga pakamenoson ni bisan 
kinsa ang pagkabalaan sa sawang sa templo pina- 
agi sa paghimo niini nga laktoranan sa dihang 
magdala ug mga butang ngadto sa ubang dapit sa 
Jerusalem. 


GALAMITON SA PAGLUTO. 
PAGLUTO, GALAMITON SA PAGLUTO. 


GALAMITON SA PAGPANGUMA. Bisan 
tuod ang Bibliya naghisgot sa nagkalainlaing mga 
buluhaton sa pagpanguma, ang mga galamiton 
nga gigamit sa pagtikad sa yuta wala hubita nga 
detalyado. Bisan pa niana, ang mga hulagway sa 
mga galamiton sa pagpanguma diha sa Ehiptoha- 
nong mga monyumento ingon man ang mga kara- 
ang galamiton nga nakaplagan sa Ehipto ug Pales- 
tina nakadugang usab sa pagpaluyo sa rekord sa 
Bibliya. Dugang pa, adunay dakong kaamgiran ni- 
ini tali sa yanong mga galamiton sa pagpanguma 
nga gigamit gihapon sa pipila ka dapit sa Ehipto ug 
Palestina. 

Ang mga kahig nga gigamit sa pagpalid (Isa 
30:24: Jer 15:7), sama sa gigamit sa dili pa du- 
gayng kapanahonan, lagmit nga gama sa kahoy ug 
may bawog nga mga ngipon. 

Ang karas wala hisgoti sa Bibliya, apan ang pag- 
karas diha sa pagpanguma gihisgotan ingong lahi 
kay sa pagdaro. (Job 39:10, Isa 28:24, Os 10:11) 
Ang pangunang gamit sa modernong karas mao 
ang pagdugmok ug pagpatag sa yuta, bisan tuod 
kini gigamit usab sa pagtabon sa binhi ug sa pag- 
karas sa mga sagbot. Sa karaang panahon, lagmit 
ang usa ka tabla nga gibutangan ug pabug-at o usa 
ka gansangong troso guyoron diha sa gidaro nga 
yuta aron madugmok ang nagtibugol nga mga 
yuta ug mapatag kini. 

Ang mga sarol gigamit aron mahinloan ang yuta 
sa mga sagbot ug tingali aron usab sa pagbungkag 
sa nagtibugol nga mga yuta. Ang pipila ka matag- 
naong mga teksto espesipikong naghisgot sa pag- 

gamit ug mga sarol diha sa parasan.--Isa 5:5, 6, 
7:23-25. 

Ang mga piko lagmit nga gigamit sa pagbugwal 
ug sa pagdugmok sa yuta. Sa adlaw ni Saul, lakip 
kini sa mga himan nga gidala sa mga Israelinhon 
ngadto sa mga Filistehanon aron ipabaid. (1Sa 13: 
20, 21) Dihay nakaplagan nga bronse ug puthaw 
nga mga piko, nga susama sa modernong igbubug- 
wal nga sarol. 

Ang yanong daro nga kahoy nga gigamit pa gi- 
hapon sa pipila ka dapit sa kayutaan sa Bibliya na- 
usab ug diyutay latas sa kasiglohan, ingon sa da- 
yag nga makita sa pagtandi sa mga hulad sa mga 
daro diha sa karaang mga monyumento ug bisan 
diha sa mga papan nga yutang-kulonon. Kini nga 
daro walay mga ligid ni kini gidisenyo sa pagbalit- 
ad sa yuta diha sa tudling, kini gigamit lamang sa 
mabaw nga pagdaro sa yuta sa giladmon nga mga 
80 10 sm (3 o 4 pul.). Kini ginama sa kahoy gawas 
lamang sa metal nga punta niini. (Itandi ang 1Sa 
13:20, 1Ha 19:19, 21, Isa 2:4.) Ang kahoy nga gita- 
oran sa punta sa daro mao ang dakodakong bahin 
sa daro. Ang tumbaga ug bronse nga mga punta sa 
daro (mga tumoy sa daro mismo) nga nakaplagan 
sa mga pagpangubkob didto sa Israel kasagaran 
mga gibang na tungod sa kanunayng paggamit. 
--Tan-awa ang PAGDARO. 

Ang mga galab espesipikong gihisgotan sa Bibli- 
ya maylabot sa pagpul-ong sa paras. (Isa 18:5) 
Sanglit ang Kasulatan naghisgot sa paghimo sa 
mga bangkaw ingong mga galab ug sa mga galab 
ingong mga bangkaw, kini nga himan lagmit may 
usa ka hait nga sulab nga samag kutsilyo nga gipa- 
haom sa usa ka puloan ug tingali susama sa sang- 
got.--Isa 2:4: Joe 3:10. 

Ang laing matang sa galab pangunang gigamit 
sa pag-ani sa nagbarog nga uhay, bisan tuod ang 
Bibliya naghisgot usab nga gigamit kini nga galab 
sa pag-ani sa paras. (Joe 3:13, Pin 14:18) Ang mga 
galab nga nakaplagan didto sa Israel maoy medyo 
bawog. Ang pipila niini may mga ngipon-ngipon 
nga mga santik nga gisuksok diha sa usa ka baya- 
nang kahoy o bukog ug gibulitag aspalto. Dihay 
nakaplagan usab nga puthaw nga mga sulab sa ga- 
lab, ug kini gipahaom sa usa ka puloan pinaagig 
mga rematse, diladila, o suksokanan. 

Ang balsa sa paggiok gidisenyo aron sa paglain 
sa mga lugas gikan sa mga uhay. Ang galamiton 
nga gigamit sa karaang kapanahonan lagmit nga 
susama sa duha ka matang nga gigamit pa giha- 
pon sa pipila ka dapit sa kayutaan sa Bibliya karong 
adlawa. Ang usa ka matang niini maoy gama sa 
mga tabla nga gipangtapot ug gibawog ang atuba- 
ngan. Ang ilalom niini gitaoran ug hait nga mga 
bato o mga kutsilyo. (Itandi ang 1Cr 21:23, Job 
41:30, Isa 41:15.) Ang mogamit niini mosakay sa 


GALBANUM 


balsa aron magpabug-at niini. Ang laing matang 
adunay lingkoranan alang sa mosakay niini ug kini 
mubo, kuwatro-kantos nga karomata. Duha o tulo 
ka nagtuyok nga mga pangligis nga may mga tina- 
bas nga puthaw ang gitaod diha niini.---Itandi ang 
Isa 28:27, 28. 

Ang igpapalid nga mga pala, nga lagmit gama sa 
kahoy, gigamit sa pag-itsa sa giniok nga lugas 
ngadto sa hangin aron mapadpad ang uhot ug ta- 
hop.--Mat 3:12. 


GALBANUM. Usa ka dalagon o kapehon nga 
salong nga naggikan sa pipila ka tanom sa Asia 
nga kapamilya sa karot, o parsley. Dili matino ang 
eksaktong matang sa tanom nga nagpatunghag 
galbanum nga gigamit sa mga Israelinhon. 

Ang samag gatas nga duga nga mogahi aron 
mahimong galbanum mogawas rag iya gikan sa 
lindog sa tanom o kaha motulo pinaagig pagsamad 
sa lindog. Ang galbanum maoy usa sa mga sam- 
bog sa insenso nga gilatid alang sa linain nga pag- 
gamit diha sa sangtuwaryo. (Ex 30:34-38) Sa di- 
hang sunogon nga walay sambog giingon nga kini 
baho, apan kon ang galbanum isagol sa ubang hu- 
mot nga mga substansiya, kini magpahumot pa ug 
magpadugay sa alimyon niini nga mga substan- 
siya. 


GALEED [Tapok nga Saksi]. Ang dapit sa buki- 
rong rehiyon sa Gilead sa S sa Jordan diin ang mga 
patriarka nga si Jacob ug Laban naghimog pakig- 
saad. (Gen 31:43-48) Ang ulahing ngalan niini nga 
rehiyon, ang “Gilead,” lagmit nga gikuha gikan sa 
“Galeed,” ang ngalan nga sa orihinal gingalan sa 
dapit nga gihimoan niini nga pakigsaad niadtong 
mga 1761 W.K.P. 

Agig pagsunod sa pagtultol sa Diyos, ug wala 
magpahibalo, si Jacob mibiya sa Padan-aram ug 
sa pag-alagad kang Laban, kinsa iyang uyoan ug 
iyang ugangang lalaki. (Gen 28:2) Dala ang tanan 
niyang kabtangan, ug uban sa iyang mga asawa ug 
mga anak, si Jacob mitabok sa Suba sa Euprates ug 
mipaingon sa yuta sa Canaan. Human sa tulo ka 
adlaw, si Laban, nga inubanan sa iyang “mga igso- 
ong lalaki,” migukod sa gilay-on nga pito ka adlaw 
nga panaw, ug sa kataposan nakaapas sa nagapa- 
nawng panon ni Jacob didto sa kabukiran sa Gi- 
lead sa A sa bul-oganang walog sa Jabok.---Gen 
31:17-25. 

Malinawon nga naghusay sa mga butang nga 
ilang gilalisan, si Jacob ug Laban naghimog pakig- 
saad sa usag usa. Tungod niini, si Jacob nagpatin- 
dog ug usa ka haligi nga bato ug nagsugo sa iyang 
“mga igsoong lalaki” nga mohimog usa ka tapok sa 
mga bato, tingali giporma nga usa ka lamesa, diin 
didto gikaon ang pagkaon sa pakigsaad. Human ni- 

adto, gitawag ni Laban ang maong dapit pinasukad 
niini nga tapok sa mga bato, nga ginganlan kini sa 
Aramaiko (Siryanhon) nga ngalang “Jegar-saha- 
duta,” apan gitawag kini ni Jacob sa Hebreohanong 
katumbas nga “Galeed.” Si Laban miingon: “Kini 
nga tapok [Heb., gal] maoy usa ka saksi [Heb., 
dh] tali kanako ug kanimo karong adlawa.” (Gen 
31:44-48) Ang tapok sa mga bato (ug ang haligi 
nga bato) nagsilbing usa ka saksi alang sa tanang 
molabay didto. Kini sama sa giingon sa bersiku- 
lo 49, “Ang Bantayanang Torre [Heb., mits-pah |,” 
nga nagpamatuod nga si Jacob ug Laban nagkau- 
yon nga ipreserbar ang kalinaw taliwala ug sulod 
sa ilang tagsatagsa ka banay. (Gen 31:50-53) Sa 
ulahing mga okasyon ang mga bato gigamit sa sa- 
mang paagi ingong hilom nga mga saksi.--Jos 4: 
4-7: 24:25-27. 


GALILEA [Rehiyon: Sirkito [gikan sa lintunga- 
nayng pulong nga nagkahulogang “giligid: giligid 
palayo"]], GALILEANHON. Ang unang paghisgot 
sa Galilea diha sa Bibliya nagpaila niini ingong usa 
ka distrito sa bukirong rehiyon sa Neptali, diin na- 
himutang ang Kedes nga usa ka siyudad nga da- 
langpanan. (Jos 20:7) Lagmit sa panahon ni Isaias, 
kon dili man una pa niini, ang Galilea naglakip sa 
teritoryo sa Zabulon. Tingali daghang dili-Israelin- 
hon ang nanimuyo sa Galilea, mao nga mitungha 
ang ekspresyon nga “Galilea sa mga nasod.” (Isa 
9:1) Ang pipila ka eskolar nagtuo nga ang 20 ka 
siyudad sa Galilea nga gitanyag ni Haring Solomon 
kang Hiram nga hari sa Tiro lagmit gipuy-an sa 
mga pagano. (1Ha 9:10-13, tan-awa ang CABUL 
Num. 2.) Si Tiglat-pileser II nga hari sa Asir- 
ya nagsakop sa Galilea sa panahon sa paghari ni 
Peka nga hari sa Israel (sa ikawalong siglo W.K.P.). 
--2Ha 15:29. 

Mga Utlanan. (MAPA, Tomo 2, p. 738) Latas 
sa katuigan, ang mga utlanan sa teritoryo sa Gali- 
lea nausab-usab. Ang kinadak-an niini maoy mga 
100 por 50 km (60 por 30 mi) ug naglakip sa kara- 
ang mga teritoryo sa mga tribo ni Aser, Isacar, 
Neptali, ug Zabulon. Apan, sa panahon sa yutan- 
ong ministeryo ni Jesu-Kristo, ang Galilea, sam- 
tang nailalom sa hurisdiksiyon ni Herodes Antipas 
(Luc 3:1), miabot lamang ug mga 40 km (25 mi) 
gikan sa S ngadto sa K ug mga 60 km (37 mi) gi- 
kan sa A ngadto sa H. 

Sa H nahimutang ang Samaria, ang habagatang 
utlanan sa Galilea nga miabot gikan sa tiilan sa Bu- 
kid sa Carmelo ubay sa Walog sa Jezreel (Esdrae- 
lon) ngadto sa Sitopolis (Bet-sean) ug dayon ngad- 
to sa Jordan. Sumala kang Josephus, ang Suba sa 
Jordan, uban sa Dagat sa Galilea ug sa Lanaw sa 
Hula (nga karon halos hubas na), maoy naglangkob 
sa utlanan sa sidlakan, apan dihay mga dapit ti- 

ngali nga ang maong utlanan dili kaayo tukma. 
Ang teritoryo sa Tiro, nga nakaabot sa ubos sa ka- 
raang siyudad sa Kedes (Kedasa, Cydasa), mao ang 
utlanan sa Galilea sa A. (The Jewish War, III, 35-40 
[iii, 1]: IT, 459 [xviii, 1], IV, 104, 105 [ii, 3]) Sa K na- 
himutang ang teritoryo sa Tolemaida (Aco) ug ang 
Bukid sa Carmelo. 

Kining amihanan nga Romanhong lalawigan sa 
Palestina sa K sa Jordan dugang pa nga nabahin 
ingong Ibabaw ug Ubos nga Galilea. Ang utlanan 
tali niining duha ka Galilea miabot gikan sa Tibe- 
rias sa K nga tampi sa Dagat sa Galilea ngadto sa 
usa ka dapit sa kasilinganan sa Tolemaida.--- The 
Jewish War, II, 35 (iii, 1). 

Geograpikanhong mga Kinaiyahan. Sa 
unang siglo K.P., sa wala pa makiggubat sa Roma, 
dasok ang populasyon sa Galilea ug nakatagamtam 
kini ug dakong kauswagan. Dihay malamboon nga 
industriya sa pangisda sa Dagat sa Galilea. Ang 
ubang mga trabaho naglakip sa paghabol, pagta- 
bas ug mga bato, paghimog mga sakayan, ug pag- 
himog mga kagamitan nga kulonon. Ang Hudi- 
yong historyador nga si Josephus miingon nga 
dihay 204 ka siyudad ug mga balangay sa Galilea, 
nga ang kinagamyan niini may gidaghanon nga 
kapin sa 15,000 ka molupyo. Kon kini nga testi- 
monya dili paghingapin, ingon sa gituohan sa dag- 
han, kini nagpasabot nga ang Galilea may populas- 
yon nga mga tulo ka milyon.-- The Life, 235 (45): 
The Jewish War, II, 43 (iii, 2). 

Ang Galilea gipanalanginan ug daghang tubod 
ug tabunok nga yuta. Busa ang pangunang traba- 
ho sa mga Galileanhon lagmit maoy pagpanguma. 
Karong adlawa gitanom didto ang daghang ma- 
tang sa mga utanon, ingon man usab sa trigo, se- 
bada, igos, dawa, tagom, olibo, humay, tubo, kahel, 
peras, ug apricot. Ang Galilea kanhi puno sa kaka- 
hoyan. Lakip sa lainlaing matang sa mga kahoy 
nga makaplagan gihapon didto mao ang sedro, sip- 
res, fir, robles, adelpa, palma, aguho, sikomoro, ug 
walnut. 

Lahi kaayo ang klima ug ang geograpikanhong 
mga kinaiyahan sa Galilea. Ang habog nga mga 
bukid maoy bugnaw, ang kabaybayonan kasara- 
ngan ug temperatura, ug ang Walog sa Jordan 
maoy init. Ang Ubos nga Galilea miunlod ug mga 
210 m (689 p) ubos sa lebel sa dagat duol sa Dagat 
sa Galilea ug ang kinahabogan niini mao ang Bukid 
sa Tabor, nga may gihabogon nga 562 m (1,844 p). 
(HULAGWAY, Tomo 1, p. 334) Apan, ang kabungto- 
ran ug kabukiran sa Ibabaw nga Galilea may giha- 
bogon nga gikan sa 460 m (1,500 p) ngadto sa 
1,208 m (3,963 p). 

Katawhan sa Galilea. Ingong usa ka grupo, 
ang mga Hudiyo sa Galilea lahi kay sa mga Hudi- 
yo sa Judea. Sumala sa testimonya sa mga rabbi 

sa karaang panahon, ang mga Galileanhon dakog 
pagtamod sa reputasyon, samtang ang mga Ju- 
deanhon naghatag ug dakong pagtagad sa salapi 
kay sa usa ka maayong ngalan. Sa katibuk-an ang 
mga Galileanhon dili kaayo estrikto sa pagsunod sa 
mga tradisyon ingon sa mga Judeanhon. Diha sa 
Talmud (Megillah 75a), ang mga Galileanhon gi- 
sumbong ingong wala magasunod sa tradisyon. 
Niining bahina angayng matikdan nga ang mga 
Pariseo ug mga eskriba nga gikan sa Jerusalem, dili 
gikan sa Galilea, ang naghimog isyu tungod kay 
wala sunda sa mga tinun-an ni Jesus ang tradis- 
yon sa pagpanghunaw.---Mar 7:1, 5. 

Sanglit ang Sanhedrin ug ang templo atua sa Je- 
rusalem, walay duhaduha nga daghang magtutud- 
lo sa Balaod ang makaplagan didto; busa may Hu- 
diyohanong panultihon nga nag-ingon: “Adto sa 
amihanan [sa Galilea] alang sa bahandi, adto sa ha- 
bagatan [sa Judea] alang sa kaalam.” Apan kini 
wala magpasabot nga ang mga Galileanhon wala 
gayoy hibangkaagan. Sa mga siyudad ug mga ba- 
langay sa Galilea dihay mga magtutudlo sa Balaod 
ug mga sinagoga. Ang mga sinagoga maoy mga 
sentro sa edukasyon. (Luc 5:17) Apan lagmit nga 
glisip sa pangulong mga saserdote ug mga Pariseo 
sa Jerusalem ang ilang kaugalingon nga labaw kay 
sa ordinaryong mga Galileanhon ug giisip sila nga 
walay hibangkaagan sa Balaod. Pananglitan, sa di- 
hang si Nicodemo nangatarongan agig pagdepen- 
sa kang Jesu-Kristo, ang mga Pariseo mitubag: 
“Gikan ka ba usab sa Galilea? Susiha ug makita mo 
nga walay manalagna nga pagabangonon gikan sa 
Galilea.” (Ju 7:45-52) Busa sila wala manumbaling 
sa katumanan sa tagna ni Isaias labot sa pagsang- 
yaw sa Mesiyas.--Isa 9:1, 2; Mat 4:13-17. 

Ang pipila nag-ingon nga tungod sa langyawng 
impluwensiya lahi ug linitokan ang mga Galilean- 
hon. Dili gayod ikahibulong nga daling mailhan 
ang mga Galileanhon tungod sa ilang sinultihan 
(Mat 26:73), ilabina nga ang rehiyon sa Samaria 
nagbulag sa Galilea gikan sa Judea. Bisan karong 
adlawa, sa daghang dapit sa yuta, ang mga tawo 
daling mailhan tungod sa ilang linitokan sa ilang 
rehiyon. Lain pa, taliwala sa mga tribo sa Israel ang 
lahing linitokan naglungtad na sa kasiglohan nga 
miagi. Ang talagsaong pananglitan niini mao ang 
mga Epraimnon sa adlaw ni Jepte nga dili tuk- 
mang makalitok sa kontrasenyas nga “Shibboleth.” 
—Huk 12:5, 6. 

Ministeryo ni Jesus sa Galilea. Ang Galilea 
mao ang dapit sa daghang talagsaong mga hitabo 
sa kinabuhi ni Jesus sa yuta. Ang mga siyudad sa 
Galilea, ang Betsaida, Cana, Capernaum, Corasin, 
Nain, ug Nasaret, ingon man ang mga rehiyon 
sa Magadan, espesipikong gihisgotan maylabot sa 
iyang buluhaton. (Mat 11:20-23, 15:39, Luc 4:16, 

7:11: Ju 2:11, tan-awa ang BETSAIDA.) Ang dakong 
bahin sa iyang yutan-ong kinabuhi gigugol ni Je- 
sus sa siyudad sa Nasaret sa Galilea. (Mat 2:21-23, 
Luc 2:51, 52) Sa usa ka kombira sa kasal sa Cana, 
iyang gihimo ang iyang unang milagro pinaagi sa 
paghimo sa tubig nga labing maayong bino. (Ju 
2:1-11) Human dakpa si Juan nga Tigbawtismo, si 
Jesus mibiya sa Judea paingon sa Galilea ug misu- 
god sa pagmantala: “Paghinulsol kamo, kay ang 
gingharian sa mga langit haduol na.” (Mat 4:12-17) 
Samtang mipanaw si Jesus sa tibuok Galilea, siya 
nagtudlo diha sa lainlaing mga sinagoga. Sa pagla- 
bay sa panahon siya nakaabot sa iyang pinuy- 
anang lungsod, ang Nasaret, diin sa adlaw nga Ig- 
papahulay, iyang gibasa ang iyang buluhaton diha 
sa Isaias kapitulo 61. Bisan tuod kadtong didto sa 
sinagoga nakadayeg sa sinugdan, apan sa dihang 
gitandi sila ni Jesus sa mga Israelinhon sa mga ad- 
law ni manalagnang Elias ug Eliseo, kini nga mga 
tawo sa sinagoga nangasuko, ug andam sila sa 
pagpatay kaniya.---Luc 4:14-30. 

Human niadto si Jesus miadto sa Capernaum, 
“usa ka siyudad sa Galilea,” ug naghimo niini 
nga iyang pinuy-anan. Lagmit duol sa Capernaum 
iyang gitawag si Andres, Pedro, Santiago, ug Juan 
nga mahimong mga mangingisda ug mga tawo. 
(Luc 4:31, Mat 4:13-22) Inubanan niining upat ka 
tinun-an, gisugdan ni Jesus ang dakong panaw sa 
pagsangyaw sa Galilea. Samtang gihimo niya ang 
iyang mga buluhaton sa pagpanudlo ug paghimog 
gamhanang mga buhat, gitawag ni Jesus si Mateo 
gikan sa buhatan sa buhis didto sa Capernaum 
aron mahimong iyang sumusunod. (Mat 4:23-25, 
9:1-9) Sa ulahi, sa usa ka bukid duol sa Capernaum, 
iyang gipili ang 12 ka apostoles. Gawas kang Ju- 
das Iskariote, silang tanan pulos mga Galileanhon. 
Duol usab sa Capernaum, gipahayag ni Jesus ang 
Wali sa Bukid. (Luc 6:12-49: 7:1) Sa siyudad sa Nain 
sa Galilea, iyang gibanhaw ang bugtong anak nga 
lalaki sa usa ka babayeng balo. (Luc 7:11-17) Sa 
ulahing panaw sa pagsangyaw, giduaw pag-usab 
ni Jesus ang Nasaret apan siya gisalikway gihapon. 
(Mat 13:54-58) Sa Capernaum, sa hapit na ang Pas- 
kuwa niadtong 32 K.P., lagmit sa panahon sa iyang 
kataposang malukpanon nga pagkobre sa teritoryo 
sa Galilea, daghan sa mga tinun-an nga nangapan- 
dol sa mga pulong ni Jesus bahin sa ‘pagkaon sa 
iyang unod ug sa pag-inom sa iyang dugo" ang mi- 
talikod sa Anak sa Diyos.—Ju 6:22-71. 

Bisan tuod ang sinoptiko o unang tulo ka Ebang- 
helyo naghisgot ilabina sa ministeryo ni Jesus sa 
Galilea, sayop ang giisip sa uban nga ang Anak sa 
Diyos wala magtagad sa Judea. Angayng matikdan 
nga napukaw ang unang interes sa mga Galilean- 
hon kang Jesus tungod kay ilang nakita ang iyang 
gibuhat didto sa Jerusalem. (Ju 4:45) Apan lagmit 

nga dakong bahin sa buluhaton ni Jesus ang gide- 
boto didto sa Galilea tungod kay ang mga Galilean- 
hon mas daling misanong kay sa mga Judeanhon. 
Gipamatud-an kini sa kamatuoran nga ang unang 
mga tinun-an nga nakadawat sa balaang espiritu 
sa Diyos maoy mga Galileanhon, nga miabot ug 
mga 120 ang gidaghanon. (Buh 1:15, 2:1-7) Ang 
pagkontrolar ug impluwensiya sa Hudiyong relihi- 
yosong mga pangulo dili ingon ka dako taliwala sa 
mga Galileanhon kay sa taliwala sa mga Judean- 
hon. (Itandi ang Luc 11:52, Ju 7:47-52, 12:42, 43.) 
Ang uban nag-ingon nga ang dakong bahin sa pa- 
non sa katawhan nga naninggit sa pagpatay kang 
Jesus maoy mga Judeanhon (Mat 27:20-23), sam- 
tang ang dakong bahin niadtong sa miagi miabiba 
kang Jesus ingong hari lagmit maoy mga Galilean- 
hon. (Mat 21:6-11) Ang presensiya sa daghang Ga- 
lileanhon ug sa ubang dili mga Judeanhon sa pana- 
hon sa Paskuwa nakaamot usab sa kahadlok sa 
mga lider sa Jerusalem nga dakpon si Jesus sa ad- 
lawng dako basin “mahitabo ang kaguliyang.'---Mat 
26:3-5. 


GALILEA, DAGAT SA. Usa ka tab-ang nga 
lanaw sa ilaya sa A sa Palestina nga gitawag usab 
ug Dagat sa Kineret (Num 34:11), Lanaw sa Gene- 
saret (Luc 5:1), ug Dagat sa Tiberias (Ju 6:1). (Ang 
Gregong pulong nga gihubad nga “dagat” nagpasa- 
bot usab nga “lanaw.”)---MAPA, Tomo 2, p. 740; MGA 
HULAGWAY, Tomo 1, p. 336, ug Tomo 2, p. 740. 
Gidak-on ug Topograpiya sa Dapit. Ang 
Dagat sa Galilea nahimutang sa aberids nga 210 m 
(700 p) ubos sa lebel sa Dagat Mediteranyo ug 
maoy bahin sa Rift Valley sa Jordan. Ang kinalalo- 
man nga tubig niini maoy mga 48 m (157 p). Gi- 
kan sa A ngadto sa H, kini nga katubigan may gi- 
banabanang gitas-on nga 21 km (13 mi), ug ang 
kinalapdang bahin niini maoy mga 12 km (7.5 mi). 
Depende sa panahon, ang tin-awng katubigan sa 
Dagat sa Galilea nagkadaiya ang bulok gikan sa 
berde ngadto sa asul, ug ang kasarangang tempe- 
ratura sa tubig maoy gikan sa 14°C. (57'F.) sa Peb- 
rero hangtod sa 30°C. (86'F.) sa Agosto. Kini nga 
lanaw pangunang giagosan sa Suba sa Jordan. 
Ang salog sa Dagat sa Galilea kaamgid sa usa ka 
dakong dulang. Nagtuybo sa kabaybayonan niini 
dapit sa S ang titip nga kabukiran nga anapog nga 
nataklapan ug laba, nga may gihabogong mga 
610 m (2,000 p). Apan dapit sa K, dili ra kaayo ti- 
tip ang kabukiran. Ang Dagat sa Galilea halos gili- 
botan sa kabungtoran ug kabukiran, gawas lamang 
sa kapatagan palibot sa Jordan, nga mao, ang mga 
dapit diin ang suba moagos ngadto sa lanaw sa A 
nga tumoy ug diin kini mopadayon pag-agos dapit 
sa HK. Ang dapit sa A maoy nahimutangan sa 
daghang dagkong mga bato nga basalto. Dili hala- 

yosa H sa siyudad sa Tiberias sa K nga baybayon, 
adunay init nga mga tubod nga may asupre nga 
gibantog tungod sa mga kalidad niini nga makaa- 
yo sa panglawas. Usa sa pito ka tubod didto may 
temperatura nga 58°C. (136FF.). 

Klima. Ang init nga klima palibot sa Dagat sa 
Galilea angayan sa pagtubo sa tropikanhong mga 
tanom, lakip ang tunokon nga lotus, palma, ug mga 
tanom nga tagom. Ang mga pawikan, bao, uwang, 
ug mga bukto makaplagan sa kabaybayonan sa la- 
naw. Daghan usab ang mga langgam ug mga isda. 
Sa ika-19 nga siglo, ang eksperto nga nagtuon sa 
mga hayop nga si H. B. Tristram miingon: “Ang ba- 
gang duot sa mga isda sa Dagat sa Galilea dili ga- 
yod katuohan niadtong wala makakita niini. Sagad 
nga gikobrehan niining duot sa mga isda ang usa 
ka akre o kapin pa nga luna sa katubigan, ug ang 
mga isda, samtang hinayhinay kining moaginod 
ingong panon, magpunsisok pag-ayo, nga ang mga 
silik niini sa likod makita na ibabaw sa katubigan, 
nga kon tan-awon sa halayo kaamgid sa kusog nga 
pagpangatagak sa ulan diha sa ibabaw sa katu- 
bigan.”--The Natural History of the Bible, 1889, 
p. 285. 

Ang kalit nga mga unos, sama niadtong nasinati 
ni Jesu-Kristo ug sa iyang mga tinun-an, maoy ka- 
sagaran. (Mat 8:24; 14:24) Tungod kay ubos ang 
Dagat sa Galilea, ang temperatura sa hangin mas 
init didto kay sa naglibot nga mga patag ibabaw sa 
bukid ug sa kabukiran. Kini ang hinungdan sa mga 
unos. Lain pa, ang kusog nga hangin mohuros 
sa Walog sa Jordan gikan sa naputos sa niyebe nga 
Bukid sa Hermon, nga dili ra halayo dapit sa A. 

Sa unang siglo K.P., dasok sa mga tawo ang ka- 
baybayonan niini nga lanaw. Apan karong adlawa, 
sa siyam ka siyudad nga gihisgotan ni Josephus 
nga anaa sa daplin sa Dagat sa Galilea, ang Tibe- 
rias na lamang ang nagpabilin. 

Ministeryo ni Jesus Niini nga Dapit. Kini 
nga katubigan gihisgotan kanunay diha sa yu- 
tan-ong ministeryo ni Jesus. Sa daghang higayon, 
ang Anak sa Diyos, nga nagsakay sa usa ka saka- 
yan, namulong ngadto sa dakong panon sa kataw- 
han nga nagkatigom diha sa halapad, daghag gag- 
mayng bato nga baybayon niini. (Mar 3:9; 4:1; Luc 
5:1-3) Sa usa niini nga mga okasyon iyang milag- 
rosong gipahinabo nga makakuha ug daghang isda 
ang iyang mga tinun-an ug giawhag si Pedro, An- 
dres, Santiago, ug Juan nga mahimong “mga ma- 
ngingisda ug mga tawo.” (Mat 4:18-22, Luc 5:4-11) 
Diha sa kasikbit nga mga dapit sa Dagat sa Galilea, 
gihimo ni Jesus ang daghang gamhanang mga bu- 
hat. Iyang giayo ang mga masakiton, gihinginlan 
ang mga demonyo (Mar 3:7-12), gipakalma ang ha- 
ngin ug ang dagat (Mar 4:35-41), ug milakaw iba- 
baw sa katubigan (Ju 6:16-21), kas-a, iyang milag- 
rosong gipakaon ang kapin sa 5,000 ka tawo, ug sa 

lain nga higayon iyang gipakaon ang kapin sa 4,000 
ka tawo, nga sa matag higayon pinaagi lamang sa 
pipila ka tinapay ug pipila ka isda. (Mat 14:14-21, 
15:29, 34-38) Makataronganon gayod nga gihuk- 
man ni Jesus ang tulo ka siyudad nianang dapita, 
ang Corasin, Betsaida, ug Capernaum, tungod sa 
pagpabiling dili masanongon bisan pa sa daghang 
gamhanang mga buhat nga nasaksihan sa mga 
molupyo niini.---Mat 11:20-24. 

Human sa iyang pagkabanhaw, si Jesus nagpaki- 
ta ngadto sa pipila sa iyang mga tinun-an sa daplin 
sa Dagat sa Galilea ug iyang gipahinabo nga sila, 
sa ikaduhang higayon, milagrosong makakuha ug 
daghang isda. Unya iyang gipasiugda ang kahi- 
nungdanon sa pagpakaon sa iyang mga karnero. 
-Ju 21:1, 4-19. 


GALIM [Mga Tapok]. Ang dapit nga gipuy-an 
ni Palti, nga kaniya gihatag ni Saul ang iyang anak 
nga babaye nga si Mikal ingong iyang asawa hu- 
man mahimong kagiw si David. (1Sa 25:44) Lagmit 
nga kini mao ra usab ang Galim kansang mga mo- 
lupyo, kasiglohan sa ulahi, misinggit sa pagmi- 
natay tungod sa nagkaduol nga kasundalohan sa 
Asirya ilalom ni Senakerib. (Isa 10:24, 30) Ang pi- 
pila ka eskolar nagtuo nga ang Galim mao ang 
Khirbet Kakul (Horvat Ka'kul), mga 4.5 km (3 mi) 
sa AAS sa Patukoranan sa Templo. 


GALINGAN. Usa ka yanong kasangkapan nga 
sagad gilangkoban sa duha ka bato (ang usa gipa- 
tong sa lain), nga sa tunga niini ligison ang nagka- 
lainlaing mga lugas aron mahimong harina. Mahi- 
mong lubkon ang mga lugas gamit ang alho ug 
lusong, ligison kini diha sa usa ka lapad nga bato 
gamit ang bato nga naa sa ibabaw, o kaha galingon 
kini pinaagig demano nga galingan nga patuyokon 
(rotary mill) o iduso-duso (lever mill). Ang maong 
mga kasangkapan gigamit na sukad pa sa unang 
mga panahon sa mga patriarka, kay ang asawa ni 
Abraham nga si Sara naghimog lingin nga mga ti- 
napay ginamit ang “pinong harina.” (Gen 18:6) Did- 
to sa kamingawan, gigaling sa mga Israelinhon ang 
gitagana sa Diyos nga mana pinaagi sa “mga gali- 
ngan nga demano o gilubok sa lusong.”--Num 11: 
7, 8, tan-awa ang LUSONG. 

Ang tinapay sagad lutoon kada adlaw, ug ang 
matag banay sagad nga adunay kaugalingong gali- 
ngan nga demano. Ang paggaling sa lugas aron hi- 
moong harina maoy kasagarang buluhaton sa mga 
babaye kada adlaw diha sa panimalay. (Mat 24:41, 
Job 31:10, Ex 11:5, Isa 47:1, 2) Sila mobangon sayo 
sa buntag aron andamon ang harina nga gikina- 
hanglan alang sa lutoong tinapay sa maong adlaw. 
Ang tingog sa mga galingan nga demano gihisgo- 
tan sa Bibliya ingong simbolo sa naandang malina- 
won nga mga kahimtang. Sa kasukwahi, ang pag- 
kabiniyaan ug pagkaawaaw gipaila sa dihang “ang 

tingog sa galingan nga demano” dili na madungog. 
--Jer 25:10, 11, Pin 18:21, 22, itandi ang Ecc 12: 
3,4. 

Ang komon nga galingang demano sa karaang 
Israel mao ang galingan nga pormag montura sa 
kabayo. Kini may duha ka giporma nga bato, nga 
ang ilalom nga bato mas taas ug ang ibabaw mas 
mubo. (Deu 24:6, Job 41:24) Ang tiggaling molu- 
hod sa likod niini, nga ang duha ka kamot maggu- 
nit sa ibabaw nga bato, ug iya kining ibag-idbag-id 
sa ubos nga bato aron mapulpog ang mga lugas. 
Ang ubang pang-ilalom nga bato giposisyon nga 
layolayo sa tiggaling aron mas makapangusog siya. 
Sa ulahi, gigamit na ang galingan nga iduso-duso 
(lever mill) ug galingan nga patuyokon (rotary 
mill). Kining duha ka galingan dunay lungag sa tu- 
nga sa ibabaw nga bato nga maoy butangan sa lu- 
gas. Ang iduso-duso nga galingan rektanggulo o 
kuwadrado, nga may dako nga pang-ilalom nga 
bato diin iduso-duso ang mas gamay nga bato pi- 
naagig handol nga gitaod sa pang-ibabaw nga bato. 
Usahay ipatong kini aron ang usa puwedeng mag- 
barog samtang maggaling. Ang patuyokon nga ga- 
lingan dunay duha ka lingin nga bato, nga dunay 
tarugo diha sa tunga nga maoy tuyokanan sa pang- 
ibabaw nga bato. Ang pang-ibabaw nga bato lup- 
yak, nga gituyo aron mohaom ug matuyoktuyok 
diha sa ugdo nga bahin sa pang-ilalom nga bato, ug 
tungod niana ang ginaling nga lugas mangahulog 
sa kilid sa galingan. Hangtod karon, gigamit giha- 
pon ni. Karon, ang bug-at nga pang-ilalom nga 
bato sagad gama sa basalto ug mga 46 sm (18 pul.) 
ang diyametro ug 5 ngadto sa 10 sm (2 ngadto sa 
4 pul.) ang gibag-on. 

Sagad nga duha ka babaye ang mogamit niining 
matanga sa galingan nga demano. (Luc 17:35) Sila 
mag-atbang sa paglingkod, ang matag usa mogu- 
nit sa gunitanan aron patuyokon ang pang-ibabaw 
nga bato. Sa iyang usa ka kamot, ang usa ka baba- 
ye maglunod ug usa ka pudyot sa lugas nga gali- 
ngon diha sa lungag sa pang-ibabaw nga bato, 
samtang ang usa ka kamot sa laing babaye magti- 
gom sa harina sa dihang kini mogawas gikan sa ki- 
lid sa galingan ug mahulog ngadto sa sudlanan o sa 
panapton nga gihanig sa ilalom sa galingan. 

Sanglit ang tinapay sagad lutoon kada adlaw ug 
ang lugas kanunayng galingon aron himoong hari- 
na, ang balaod sa Diyos ngadto sa Israel maluluy- 
ong nagdili sa pagsakmit sa galingan nga demano 
sa usa ka tawo o sa pang-ibabaw nga bato nii- 
ni ingong garantiya. Ang tinapay sa pamilya sa 
adlaw-adlaw nag-agad sa galingan nga demano. 
Busa, ang pagsakmit niini o sa pang-ibabaw nga 
bato niini nagkahulogan sa pagsakmit sa “kalag” o 
sa “panginabuhian.”---Deu 24:6, ftn sa Rbi8. 

Ang mas dagkong mga galingan gihisgotan usab 
sa Kasulatan. Gihisgotan ni Jesu-Kristo ang “gali- 

ngan nga bato sama nianang ginabiyo sa asno.” 
(Mat 18:6) Lagmit susama ni sa galingan nga pinu- 
gos nga gipabiyo sa mga Filistehanon sa gibutaan 
nga si Samson sa dihang “siya nahimong usa ka 
tiggaling didto sa bilanggoan,” pero ang uban nag- 
hunahuna nga galingan kadto nga pormag montu- 
ra sa kabayo.--Huk 16:21. 

Sa Pinadayag, ang kalit ug kataposang kalagla- 
gan sa Dakong Babilonya gipakasama sa pagtam- 
bog ug “bato nga sama sa usa ka dakong galingan 
nga bato” ngadto sa dagat.---Pin 18:21. 


GALINGAN NGA BATO. Tan-awa ang GALI- 
NGAN. 


GALINGAN NGA DEMANO. Tan-awa ang 
GALINGAN. 


GALIO. Ang prokonsul sa Acaya nga atuba- 
ngan sa iyang hukmanan ang mga Hudiyo nag- 
akusar kang Pablo sa pagdaldal sa mga tawo ngad- 
to sa laing tinuohan sa pagsimba sa Diyos. Gidismis 
ni Galio ang kaso tungod kay walay nalangkit niini 
nga paglapas sa Romanhong balaod. Tungod niini, 
ang panon sa katawhan nagbun-og kang Soste- 
nes nga maoy nagadumalang opisyal sa sinagoga, 
apan si Galio wala gihapon mangilabot niini.---Buh 
18:12-17. 

Sumala sa sekular nga mga tinubdan, si Galio na- 
tawo sa Cordova, Espanya, sa pagsugod sa unang 
siglo K.P. Siya mao ang anak nga lalaki sa orador 
nga si Seneca ug ang magulang nga igsoon ni Se- 
neca nga pilosopo. Ang orihinal nga ngalan ni Ga- 
lio maoy Lucius Annaeus Novatus. Apan sa dihang 
siya gisagop sa orador nga si Lucius Junius Galio, 
iyang gigamit ang ngalan sa nagsagop kaniya. 

Ang usa ka inskripsiyon gikan sa Delphi makata- 
bang sa pagtino sa petsa sa pagkaprokonsul ni Ga- 
lio sa Acaya. (Buh 18:12) Tungod kay mga tipik na 


Bahin sa usa ka inskripsiyon 
nga makita ang ngalan ni Galio (PAAAIQN) 

lamang kini, ang inskripsiyon kinahanglang bala- 
yon pag-usab, apan kini tin-awng naundan sa nga- 
lan ni “[Lucius Ju]nius Galio, . . . prokonsul.” Ang 
mga historyador sa katibuk-an nagkauyon nga ang 
inskripsiyon maoy usa ka sulat gikan kang Empe- 
rador Claudio Cesar ug nga ang numero 26 nga 
makaplagan diha niana nagpasabot sa pagdawat ni 
Claudio sa pasidungog ingong emperador sa ika-26 
nga higayon. (Si Claudio mao ang nagpasig-uli 
sa Acaya ingong bulag nga lalawigan nga ilalom 
sa pagdumala sa senado ug busa adunay usa ka 
prokonsul.) Lagmit nga kini nga sulat gisulat sa 
unang katunga sa 52 K.P., kay ang ubang mga 
inskripsiyon nagpakita nga si Claudio gipasidung- 
gan ingong emperador sa ika-27 nga higayon una 
pa ang Agosto 1, 52 K.P. Ang usa ka Carianhon 
nga inskripsiyon ug ang usa ka inskripsiyon diha 
sa agianag tubig nga gitawag ug Aqua Claudia sa 
Roma nagpetsa sa ika-26 ug ika-27 nga pagpasidu- 
ngog sa pagkaemperador ni Claudio sulod sa tuig 
sa iyang ika-12 nga yugto sa paghupot sa tribunal 
nga gahom. Kining ika-12 nga yugto sa iyang pag- 
hupot sa tribunal nga gahom maoy katumbas sa 
Enero 25, 52 K.P., hangtod sa Enero 24, 53 K.P. 
Busa mopatim-aw nga ang pagkaprokonsul ni Ga- 
lio sa Acaya (usa ka katungdanan nga kasagarang 
molungtad ug usa ka tuig, nga magsugod sa ting- 
init) nagsugod sa ting-init sa 51 K.P. hangtod sa 
ting-init sa 52 K.P., bisan tuod nga ang pipila ka es- 
kolar mipabor sa 52-53 K.P. 


GAMALIEL [lagmit, Ganti (Nahiangayng Pag- 
tagad) Gikan sa Diyos]. 

1. Ang anak nga lalaki ni Pedazur sa tribo ni 
Manases, ug ang pangulo sa iyang tribo. (Num 1: 
10, 16) Si Gamaliel maoy usa sa 12 ka pangulo nga 
gitudlo ni Jehova aron motabang kang Moises ug 
Aaron sa pag-ihap sa mga anak sa Israel, gikan sa 
20 anyos pataas, alang sa pagsundalo. (Num 1:1-4, 
10) Siya ang nangulo sa panon sa iyang tribo, nga 
maoy bahin sa tulo-ka-tribo nga dibisyon sa kam- 
po ni Epraim. (Num 2:18, 20: 10:23) Human sa 
pagpatindog sa tabernakulo, ang mga pangulo mi- 
tanyag sa ilang mga halad nga gisugo ni Jehova 
aron magamit sa pag-alagad sa tolda nga tagboa- 
nan. Si Gamaliel mitanyag usab ug halad sa ika- 
walong adlaw alang sa inagurasyon sa halaran. 
--Num 7:1-5, 10, 11, 54-59. 

2. Usa ka membro sa Sanhedrin, usa ka Pariseo, 
ug usa ka magtutudlo sa Balaod, nga sa iyang tii- 
lan natudloan si apostol Pablo sumala sa pagkaes- 
trikto sa Balaod sa katigulangan. (Buh 5:34: 22:3) 
Gituohan sa kadaghanan nga si Gamaliel mao ra si 
Gamaliel nga Tigulang. Si Gamaliel nga Tigulang 
gitamod pag-ayo ingong mao ang unang gihata- 
gan sa titulong “Rabban.” Kining dungganon nga 
titulo mas labaw pa gani kay sa “Rabbi.” Mahitu- 

ngod kaniya ang Mishnah (Sotah 9:15) nag-ingon: 
“Sa dihang namatay si Rabban Gamaliel nga Tigu- 
lang, ang himaya sa Balaod natapos ug ang kaput- 
li ug pagdili-sa-kaugalingon nahanaw.” (Gihubad 
ni H. Danby) Dayag nga si Gamaliel makataronga- 
non ug dili panatiko sa iyang mga panglantaw, 
ingon sa gipakita sa tambag nga iyang gihatag sa 
panahon nga gidala si Pedro ug ang ubang mga 
apostoles atubangan sa Sanhedrin. Pinaagi sa pag- 
punting sa mga hitabo sa nangagi, gipakita ni Ga- 
maliel nga maalamon nga dili manghilabot sa bu- 
luhaton sa mga apostoles ug dayon midugang: 
“Kon kining larawa o kining buhata gikan man sa 
mga tawo, kini mapukan, apan kon kini gikan sa 
Diyos, kamo dili makahimo sa pagpukan kanila... 
basin baya hinuon nga makaplagan kamo nga mga 
kaaway diay sa Diyos.”---Buh 5:34-39. 


GAMHANANG MGA BUHAT. Tan-awa 
ang GAHOM, GAMHANANG MGA BUHAT. 


GAMUL [lagmit, Usa nga Gilutas (o, Usa nga 
Nakadawat ug Nahiangayng Pagtagad)]. Usa ka 
Aaronikong saserdote sa panahon ni David kinsa 
gipili pinaagig ripa aron sa pag-alagad ingong pa- 
ngulo sa ika-22 nga dibisyon sa mga saserdo- 
te maylabot sa pag-alagad sa sangtuwaryo.--- 1Cr 
24:1-3, 5, 17. 


GAMUSA [Heb., zener]. Usa ka gamayng an- 
telope nga samag kanding nga mailhan pinaagi sa 
sungay niini nga samag kaw-it ug kini nabantog sa 
kaabtik ug sa pagkadili daling matumba diha sa 
habog kaayong mga lugar. Ang hingkod nga laki 
may gitas-on nga 80 sm (32 pul.) hangtod sa aba- 
ga niini ug motimbang ug kapin sa 30 kg (66 Ib). 
Sa ting-init, ang balhibo sa gamusa maoy kapehon 
ug kolor nga modagtom inig-abot sa tingtugnaw. 
Ang gamusa gitala nga lakip sa mga hayop nga 
mahimong kan-on, sumala sa gilatid sa Balaod. 
--Deu 14:5. 

Dili matino kon unsang hayopa ang gipasabot sa 
Hebreohanong pulong nga zener, nga gihubad sa 
lainlaing paagi nga “gamusa” (KJ, AS, ER, NW, Yg), 
“kanding sa bukid” (La), “karnero sa bukid” (AT, JB, 
Mo, Ro), “antelope” (Le), ug gihatagan lamang ug 
katumbas nga espeling nga “zemer” (Kx). Ang lin- 
tunganayng pulong sa Hebreohanon diin gikuha 
ang pulong nga ze mer giisip nga amgid sa Arabi- 
kong pulong nga zamara (lukso, kalagiw), nga nag- 
pasabot sa usa ka tiglumpat, tiglukso nga hayop, 
busa sama sa usa ka gasela. Ang pipila ka zoologo 
nag-ingon nga ang gamusa (Rupicapra rupicapra) 
dili makita sa Palestina. Bisan pa niana, ang mga 
lumad nga matang niini nga hayop makaplagan sa 
kabukiran sa Carpathia ug sa Caucasus, busa adu- 
nay posibilidad nga sa usa ka panahon dihay usa 
ka matang sa gamusa sa kabukiran sa Lebanon. 


GANGHAAN 


GANGHAAN. Ang Bibliya naghisgot sa nag- 
kalainlaing matang sa mga ganghaan: (1) mga 
ganghaan sa kampo (Ex 32:26, 27), (2) mga 
ganghaan sa siyudad (Jer 37:13), (3) ganghaan 
sa sawang sa tabernakulo (Ex 38:18), (4) “mga 
ganghaan sa Kastilyo nga bahin sa balay” (Neh 
2:8), (5) mga ganghaan sa templo (Buh 3:10), ug 
(6) ganghaan sa usa ka balay (Buh 12:13, 14). 

Konstruksiyon. Sagad diyutay lamang ang 
mga ganghaan sa mga siyudad kon posible, ang 
ubang siyudad may usa lamang ka ganghaan, 
sanglit kini maoy daling atakehon nga bahin sa 
ilang mga kuta. Siyempre, kon adunay mga pa- 
ril sa sulod ug sa gawas, adunay mga gangha- 
an sa matag paril. Sa unang panahon pormag L 
ang mga ganghaan aron mapugngan ang pagsulod 
sa mga kaaway. Sa ulahi, sa dihang gigamit ang 
mga karo (sa mga ika-18 nga siglo W.K.P.), ang 
mga ganghaan sa siyudad adunay tul-id ug deret- 
so nga agianan. Diha sa pipila ka nadiskobrehang 
mga kagun-oban, ang ganghaan sa siyudad maoy 
usa ka agianan pasulod nga may kuwadradong 
mga torre sa matag kilid paingon sa usa ka gang- 
haan nga mga 15 ngadto sa 20 m (49 ngadto sa 
66 p) ang gitas-on. Sa agianan sulod sa ganghaan 
may gitukod nga unom ka batong mga haligi sa 
matag kilid, nga nagpahiktin sa agianan sa tulo ka 
hugna. Sa ubang mga kahimtang may duha o tulo 
ka pultahan alang niining tag-as nga mga gangha- 
an. Ang mga lawaklawak sulod sa mga ganghaan 
gigamit ingong mga lawak bantayanan. Diha sa 
panan-awon ni Ezequiel sa templo, ang mga gang- 
haan adunay mga lawak bantayanan. (Eze 40:6, 
7, 10, 20, 21, 28, 29, 32-36) Ang pipila ka gangha- 
an may atop, ug ang uban may mga andana, 
sanglit may nakit-an nga mga hagdanan sa sulod. 
--Itandi ang 2Sa 18:24, 33. 

Ang karaang kuta nga mga siyudad nadiskobre- 
han nga may gagmayng mga pultahan, o mga 
ganghaan sa kiliran. Kini usahay anaa sa tiilan sa 
kuta ug nagpadali sa pag-agi sa mga molupyo sa si- 
yudad sa panahon nga walay gubat. Sa panahon sa 
paglikos, kini dayag nga gigamit ingong mga agia- 
nan nga niana ang mga tigdepensa mogula sa pag- 
atake sa mga naglikos ug sa samang higayon ma- 
depensahan sa ilang kaubang mga sundalo diha sa 
mga paril. 

Ang mga pultahan sa mga ganghaan sa siyudad 
sagad ginama sa tabla nga hinaklapan ug metal, 
kay kondili dali kining masunog sa mga kaaway. 
Ang pipila ginama sa puthaw, sama sa ganghaan 
sa mga adlaw sa mga apostoles. (Buh 12:10) Ang 
mga ganghaan sa Babilonya giingon nga may mga 
pultahan nga tumbaga ug mga trangka nga put- 
haw. (Isa 45:2, itandi ang Sal 107:2, 16.) Ang ubang 
mga ganghaan dayag nga gitrangkahan ug ka- 

hoyng mga trangka. (Nah 3:13) Sa adlaw ni Solo- 
mon, sa rehiyon sa Argob didto sa Basan, dihay 
“kan-uman ka dagkong siyudad nga may paril ug 
balabag nga tumbaga.” (1Ha 4:13) Ang pipila ka 
lungsod sa Sirya nakaplagan nga may tag-usa ka 
dagkong palid nga mga pultahan nga bato nga mga 
3 m (10 p) ang gitas-on, nga malisoliso pinaagi 
sa mga tuyokanan niini sa itaas ug sa ubos. Tungod 
niini, ang pag-alsa ni Samson sa mga pultahan sa 
ganghaan sa Gaza lakip ang duha ka poste niini sa 
kilid ug ang trangka ug ang pagdala niini ngadto sa 
tumoy “sa bukid nga anaa sa atubangan sa Heb- 
ron,” dili gayod lalim nga butang nga buhaton. Si- 
yempre, kadto nalampos tungod sa gahom sa espi- 
ritu ni Jehova.---Huk 16:3. 

Gamit. Ang “mga ganghaan” sa siyudad ma- 
himong magtumong sa siyudad mismo, sanglit ang 
dakong bahin sa opisyal nga buluhaton gihimo diha 
sa mga ganghaan ug diha usab girekord ang mga 
transaksiyon (Deu 16:11, 14, ftn sa Rbi8, Ru 4:10; 
Sal 87:2, 122:2); ug diha sa kaulohan, ang buluha- 
ton sagad gihimo diha sa ganghaan sa mga tugka- 
ran sa palasyo. (Est 3:2, 3: 5:9, 13; 6:10, 12) Sa 
dihang ang mga ganghaan ug mga agianan sa si- 
yudad mahimong biniyaan, mahanaw usab ang hi- 
maya niini. (Isa 3:26, 14:31, Jer 14:2; Lam 1:4) Ang 
mga ganghaan maoy mga dapit diin ang mga nag- 
likos mohimog kusganong mga paningkamot aron 
makasulod. Sa dihang makontrolar kini, sila maka- 
sulod na sa siyudad. Ug busa, ang 'pagpanag-iya 
sa mga ganghaan” sa siyudad maoy pagpanag- 
iya sa siyudad mismo. (Gen 22:17: 24:60) Sa di- 
hang sila nakalusot sa paril sa Jerusalem, ang mga 
prinsipe sa hari sa Babilonya nagsugo gikan sa usa 
sa mga ganghaan sa siyudad nga ipadayon ang 
pagsakop sa siyudad.---Jer 39:2, 3. 

Ang mga ganghaan maoy mga sentro sa publi- 
kong katigoman ug publikong kinabuhi. Ang hala- 
pad nga mga dapit, sama sa plasa atubangan sa 
Ganghaan sa Tubig sa Jerusalem, sagad gihimo 
duol sa mga ganghaan. (Neh 8:1) Ang mga gang- 
haan maoy mga sentro sa mga balita sa siyudad 
dili lamang tungod sa pag-abot sa mga magpapa- 
naw ug mga magpapatigayon kondili usab tungod 
kay halos ang tanang mamumuo, ilabina kadtong 
nagtrabaho sa mga kaumahan, mosulod ug moga- 
was sa ganghaan kada adlaw. Busa ang ganghaan 
maoy dapit aron mahimamat ang ubang mga tawo. 
(Ru 4:1, 2Sa 15:2) Ang mga tiyanggihan nahimu- 
tang didto, gani ang ubang mga ganghaan sa Jeru- 
salem ginganlan sumala sa mga palaliton nga giba- 
ligya didto (pananglitan, ang Ganghaan sa Isda). 
--Neh 3:3. 

Diha sa mga ganghaan sa siyudad ang mga an- 
siyano sa siyudad molingkod aron sa paghukom. 
(Deu 16:18, 21:18-20, 22:15; 25:7) Bisan ang mga 


823 


hari usahay magpatawag ug tigom o molingkod sa 
paghukom didto. (2Sa 19:8, 1Ha 22:10, Jer 38:7) Tu- 
ngod kay ang mga maghuhukom, prominenteng 
mga tawo sa siyudad, mga magpapatigayon, mga 
negosyante, ug igoigong gidaghanon sa mga tawo 
sagad anaa man sa ganghaan, ang mga manalag- 
na sagad moadto didto aron magmantala. Ang 
ilang mga mensahe nga ipahayag didto mas daling 
mokaylap. (1Ha 22:10, Jer 17:19) Ang ubang hi- 
nungdanong mga pahibalo ug opisyal nga mga pa- 
hayag gihimo usab didto. (2Cr 32:6-8) Didto sa pla- 
sa atubangan sa Ganghaan sa Tubig gibasa ni 
Esdras ang Balaod. (Neh 8:1-3) Ang kaalam gihu- 
lagway ingong nagasinggit diha sa mga agianan sa 
mga ganghaan aron ang tanang anaa sa siyudad 
mahibalo sa tambag niini. (Pr 1:20, 21; 8:1-3) Sang- 
lit ang ganghaan maoy sentro sa mga balita, mahi- 
baloan didto ang maayo o daotang mga buhat sa 
mga molupyo sa siyudad.---Pr 31:31. 

Gituohan nga nabatasan sa mga pagano ang 
paghimog mga halad diha sa mga ganghaan sa si- 
yudad. (Buh 14:13) Kining daotang batasan naug- 
mad sa Juda apan gitul-id ni Haring Josias.---2Ha 
23:8. 

Kadtong gihukman sa mga maghuhukom nga ta- 
kos sa kamatayon gidala sa gawas sa mga gangha- 
an sa siyudad aron patyon. (1Ha 21:10-13, Buh 
7:58) Ang mga patayng lawas sa gihalad nga mga 
hayop alang sa pagtabon-sa-sala sa Adlaw sa Pag- 
tabon-sa-Sala gidala sa gawas sa siyudad ug gisu- 
nog. (Lev 16:27, 28) Busa si Jesu-Kristo, ang ha- 
lad-sa-sala alang sa pagtabon-sa-sala sa katawhan, 
gipatay sa gawas sa ganghaan sa Jerusalem.---Heb 
13:11, 12. 

Tungod sa hinungdanong mga gamit sa mga 
ganghaan sa siyudad, usa ka kadungganan nga 
molingkod kauban sa mga ansiyano sa yuta diha sa 
mga ganghaan. (Job 29:7: Pr 31:23) Ang maong ka- 
tungdanan maoy dili alang sa usa ka buangbuang. 
(Pr 24:7) Sa dihang gjilutos si David, giisip niya 
nga usa ka seryosong butang ang gihimo niadtong 
naglingkod sa mga ganghaan nga naghulohisgot 
bahin kaniya, ilabina sa dili paborableng paagi. 
(Sal 69:12) Ang 'pagdaogdaog sa sinakit diha sa 
ganghaan' nagtumong sa hudisyal nga korapsiyon, 
sanglit didto gihusay ang legal nga mga kaso. (Job 
5:4: Pr 22:22, Am 5:12) Ang “pagdumot sa naga- 
badlong diha sa ganghaan' nagpasabot sa pagdu- 
mot sa maghuhukom nga nagabadlong o nagahu- 
kom. (Am 5:10) Kadtong nagbutang ug paon alang 
sa usa nga nagbadlong diha sa ganghaan maoy 
mga tawo nga pinaagi sa paghiphip o ubang mga 
pagpit-os naningkamot sa paghaylo sa mga mag- 
huhukom nga tuison ang paghukom o nagtinguha 
sa paglit-ag sa usa ka manalagna nga lagmit miba- 
rog diha sa ganghaan aron sa pagbadlong kanila. 
--Isa 29:19-21. 


GANGHAAN 


Mga Ganghaan sa Kampo Didto sa Kaminga- 
wan. Ang mga ganghaan' sa kampo sa Israel 
maoy mga agianan pasulod sa kampo. Walay duha- 
duha nga kini gibantayan pag-ayo. Ang tabernaku- 
lo nahimutang sa tunga sa kampo, nga duol niini 
nagkampo ang mga Levihanon, ug ang 12 ka tribo, 
tulo ka tribo sa matag kiliran, nahimutang didto sa 
igoigo nga gilay-on. Kini nga kahikayan nakapana- 
lipod pag-ayo sa kampo.--Ex 32:26, 27; Num 3; 
tan-awa ang MAGBALANTAY-SA-GANGHAAN. 

Mga Ganghaan sa Jerusalem. Sa paghisgot 
sa mga ganghaan sa Jerusalem, maayong hinum- 
doman nga, sukad sa panahon nga kini nailog ni 
David, ang siyudad giugmad ug gipadako, mao nga 
gitukod ang ubay-ubayng mga paril o ang dugang 
nga mga bahin sa mga paril. Atong hisgotan la- 
mang dinhi ang mga ganghaan nga gihisgotan sa 
basahon ni Nehemias, nga naghatag kanato ug 
labing bug-os nga kahubitan o talaan. Ang mga 
ganghaan nga gihisgotan sa rekord ni Nehemias 
maoy mga ganghaan nga diha na sa paril nga gi- 
tukod una pa ang ikawalong siglo W.K.P. ug sa nag- 
libot nga paril sa “ikaduhang seksiyon.” (2Ha 22:14, 
2Cr 34:22: Sof 1:10) Ang “ikaduhang seksiyon” mao 
ang amihanang bahin sa siyudad nga ang utlanan 
niini sa K ug sa usa ka bahin sa A mao ang paril ni 
Ezequias (2Cr 32:5) ug nga gisumpay sa paril ni 
Manases, nga nagpadayon hangtod sa AS ug sa S. 
(2Cr 33:14) Kini maoy sa A sa naunang siyudad ug 
paril, apan dayag nga kini wala makaabot hangtod 
sa K sa naunang paril. 

Ang paril ni Nehemias. Sa iyang asoy bahin 
sa pagtukod pag-usab sa paril sa siyudad (Neh 3), si 
Nehemias nagsugod sa Ganghaan sa Karnero ug 
nagpadayon sa pagtukod paingon sa wala. Sundon 
nato kining maong paagi diha sa atong talaan sa 
ubos, nga isal-ot ang mga ganghaan nga wala his- 
goti diha sa asoy sa pagtukod pag-usab apan gi- 
nganlan diha sa paghubit sa parada sa inagurasyon 
(Neh 12), lakip sa mga ganghaan nga gihisgotan sa 
ubang mga teksto, nga ang pipila niini maoy laing 
mga ngalan lamang nianang gihisgotan sa rekord 
ni Nehemias. 

Ganghaan sa Karnero. Ang Ganghaan sa 
Karnero gitukod pag-usab ni Eliasib nga hataas nga 
saserdote ug sa luyoluyong mga saserdote. (Neh 3: 
1, 32; 12:39) Gipakita niini nga kini duol sa templo. 
Ang nahimutangan niini lagmit nga diha sa paril sa 
ikaduhang seksiyon, ang bahin nga gitukod ni Ma- 
nases (tan-awa ang “Ganghaan sa Isda” sa ubos), 
diha sa o duol sa AS nga eskina sa siyudad. Kini 
nga ganghaan lagmit ginganlan sa ingon sanglit 
dinhi gipaagi ang mga karnero ug mga kanding 
nga ihalad o tingali tungod sa usa ka tiyanggihan 
nga nahimutang sa duol. Ang “ganghaan sa karne- 
ro” nga gihisgotan sa Juan 5:2 lagmit mao ang 

Ganghaan sa Karnero o usa ka ganghaan sa ulahi 
nga katumbas niini, kay kini nahimutang diha sa 
samang dapit, duol sa linaw sa Bethzatha. 

Ganghaan sa Isda. Si Ezequias lagmit nga 
nagtukod ug usa ka bahin sa paril palibot sa ikadu- 
hang seksiyon hangtod sa Ganghaan sa Isda. (2Cr 
32:5, 33:14) Diha sa mga asoy ni Nehemias sa pag- 
tukod pag-usab ug sa parada, ang Ganghaan sa 
Isda gihisgotan nga anaa sa K sa Ganghaan sa Kar- 
nero, tingali duol sa A nga tumoy sa Walog sa 
Tyropoeon. (Neh 3:3; 12:39) Gilakip kini sa paghis- 
got sa ikaduhang seksiyon diha sa Sofonias 1:10. Ti- 
ngali kini ginganlan ug ingon niini tungod kay kini 
nga ganghaan duol sa tiyanggihan sa mga isda diin 
ang mga taga-Tiro nagbaligyag mga isda.---Neh 
13:16. 

Ganghaan sa Karaang Siyudad. Ang Gang- 
haan sa Karaang Siyudad nahimutang sa AK nga 
kiliran sa siyudad tali sa Ganghaan sa Isda ug sa 
Ganghaan ni Epraim. (Neh 3:6, 12:39) Sa Heb- 
reohanon, kini nga ganghaan gitawag lamang ug 
“Ganghaan sa Karaan,” ang pulong “siyudad” gidu- 
gang na lamang sa pipila ka maghuhubad. Gituo- 
han nga ginganlan kini sa ingon tungod kay kini 
mao ang pangunang agianan sa A ngadto sa kara- 
ang siyudad. Lagmit nahimutang kini sa kinasang- 
an sa Lapad nga Paril (nga nahimong utlanan sa A 
sa karaang siyudad) ug sa H nga tumoy sa K nga 
paril sa ikaduhang seksiyon. Nagtuo ang pipila nga 
kini nga ganghaan mao ra usab ang “Unang Gang- 
haan” nga gihisgotan ni Zacarias. Lagmit nga nag- 
hisgot siya sa S-K nga mga utlanan sa siyudad sa 
pag-ingon nga “gikan sa [1] Ganghaan ni Benjamin 
hangtod sa dapit sa [2] Unang Ganghaan, hangtod 
sa [3] Ganghaan sa Eskina,” ug sa A-H nga mga ut- 
lanan sa pag-ingon nga “gikan sa Torre ni Hananel 
hangtod sa mga pasong nga pug-anan sa ubas sa 
hari.” (Zac 14:10) Ang uban naglangkit sa Gangha- 
an sa Karaang Siyudad sa “Tungatungang Gangha- 
an” nga gihisgotan sa Jeremias 39:3. Ang uban 
nagtawag niining Ganghaan sa Karaang Siyudad 
ingong “Ganghaan sa Mishneh” ug nagpunting nii- 
ni nga anaa sa K nga paril sa ikaduhang seksiyon. 

Ganghaan ni Epraim. Ang Ganghaan ni 
Epraim nahimutang sa Lapad nga Paril nga 400 ka 
maniko (178 m, 583 p) sa S sa Ganghaan sa Eski- 
na. (2Ha 14:13; 2Cr 25:23) Kini maoy gulaanan sa 
A sa direksiyon sa teritoryo sa Epraim. Kini usab 
gituohan sa pipila ka tigdukiduki nga mao ang Tu- 
ngatungang Ganghaan (Jer 39:3), ug sa uban nga 
mao ang Unang Ganghaan. (Zac 14:10) Giisip kini 
nga mao ang (o katumbas sa) Gennath o Gangha- 
an sa Tanaman nga gihisgotan sa Hudiyong histor- 
yador nga si Josephus. (The Jewish War, V, 146 
[iv, 2]) Duol sa Ganghaan ni Epraim may usa ka 


824 


plasa diin ang mga tawo naghimog mga balongba- 
long aron saulogon ang Pista sa mga Balongbalong 
sa panahon ni Nehemias. (Neh 8:16) Kini nga gang- 
haan wala nganli diha sa asoy ni Nehemias bahin 
sa pagtukod pag-usab, lagmit tungod kay dili ra ka- 
ayo dako ang ayohonon niini. 

Ganghaan sa Eskina. Kini nga ganghaan lag- 
mit nga anaa sa AK nga eskina sa paril sa siyudad, 
sa K sa Ganghaan ni Epraim. (2Ha 14:13, 2Cr 
25:23) Kini nahimutang sa S nga bahin sa Walog sa 
Hinnom, lagmit sa K nga paril sa karaang siyudad 
sa dapit diin kini misumpay sa Lapad nga Paril. Si 
Uzzias nagtukod ug usa ka torre duol niini nga 
ganghaan, wala hisgoti kon kini mao ba ang Torre 
sa mga Hudno o dili. (2Cr 26:9) Si Jeremias ug Za- 
carias mopatim-aw nga naghisgot sa Ganghaan sa 
Eskina ingong diha sa kasadpang daplin sa siyudad. 
--Jer 31:38: Zac 14:10. 

Walay laing ganghaan nga gihubit nga diha sa K 
nga paril gikan sa Ganghaan sa Eskina paingon sa 
Ganghaan sa Walog diha sa HK nga paril, walay du- 
haduha nga tungod kini sa titip nga bakilid sa Wa- 
log sa Hinnom, mao nga dili praktikal ang paghi- 
mog laing ganghaan. Ang Ganghaan sa Eskina dili 
makita diha sa mga asoy ni Nehemias, tingali tu- 
ngod kay dili ra usab kaayo dako ang ayohonon ni- 
ini. Ang asoy naghisgot sa pag-ayo sa Torre sa mga 
Hudno, nga mopatim-awng maoy usa ka bahin sa 
Ganghaan sa Eskina o kaha duol niini.---Neh 3:11. 

Ganghaan sa Walog. Sa HK nga bahin sa pa- 
ril sa siyudad, ang Ganghaan sa Walog mao ang 
agianan paingon sa Walog sa Hinnom. Ang “gang- 
haan sa mga Essene” nga gihisgotan ni Josephus 
lagmit nahimutang dinhi o sa duol niini. (The Jew- 
ish War, V, 145 [iv, 2]) Si Uzzias, sa iyang progra- 
ma sa pagpalig-on sa siyudad, nagtukod ug usa ka 
torre duol niini nga ganghaan. (2Cr 26:9) Dinhi ni- 
ini nga Ganghaan sa Walog nga si Nehemias migu- 
la aron susihon ang naguba nga paril, nga sakay sa 
usa ka binuhing hayop miadto pasidlakan agi sa 
Walog sa Hinnom ug dayon mitungas sa Walog sa 
Kidron ug sa kataposan misulod pag-usab sa siyu- 
dad agi sa samang ganghaan. (Neh 2:13-15) Bisan 
tuod wala nganli, ang Ganghaan sa Walog daw mao 
ang dapit diin nagsugod ang parada sa inaguras- 
yon, usa ka grupo ang nagmartsa paingon sa wala 
palibot sa mga paril nga miagi sa Ganghaan sa 
mga Tapok sa Abo ug ang laing grupo nagmartsa 
paingon sa tuo nga miagi sa Ganghaan sa Eski- 
na ug sa Torre sa mga Hudno.---Neh 12:31-40. 

Ganghaan sa mga Tapok sa Abo. Kini nga 
ganghaan gitawag usab nga Ganghaan sa mga Ti- 
pak sa Kulon ug gitawag ug Ganghaan sa Kinali- 
bang sa daghang Bibliya, base sa Gregong Septua- 
gint ug Latin nga Vulgate. (Neh 2:13, 12:31, Jer 


825 


19:2) Ang kahubitan ni Nehemias daw nagpakita 
nga kini nahimutang nga 1,000 ka maniko (445 m; 
1,458 p) sa S sa Ganghaan sa Walog. (Neh 3:13, 14) 
Kini nahimutang sa HS nga eskina sa paril sa siyu- 
dad ug mao ang agianan paingon sa Walog sa Hin- 
nom duol sa dapit diin kini nag-abot sa Walog sa 
Tyropoeon. Kini ang ganghaan nga giagian niad- 
tong miadto sa Topet sa Walog sa Hinnom aron su- 
nogon sa idolatrosong paagi ang ilang mga anak 
alang kang Baal. (Jer 19:1-6) Kini mao usab ang 

ganghaan nga agi niini gidala ni Jeremias ang pi- 

ug ang abo gigamit sa paghimog semento aron ipa- 
litada sa mga biawan (sama sa gibuhat niining 
bag-o pa duol sa usa ka linaw dapit sa HK nga es- 
kina sa siyudad). Lain pa, lagmit dihay industriya 
sa kulon duol niini nga ganghaan, kay may maba- 
tonan nga yutang-kulonon haduol sa Walog sa Hin- 
nom ingon man usab suplay nga tubig diha sa bo- 
kana sa Walog sa Tyropoeon ug sa tubod nga 
gitawag ug En-rogel. (Itandi ang Jer 18:2, 19:1, 2.) 
Sukad sa ikaupat nga siglo K.P., ang “yuta sa mag- 
kukulon” (Mat 27:7, 8) sagad giisip nga anaa sa H 
nga bahin sa Walog sa Hinnom. 

Ganghaan sa Tuboran. Kini nga ganghaan 
gitawag sa ingon sanglit kini mao ang agianan pa- 
ingon sa duol nga tubod o tuboran, tingali ang En- 
rogel, nga diha lamang sa ubos sa dapit diin nag- 
tagbo ang Walog sa Kidron ug Walog sa Hinnom. 
Lagmit nga ang ganghaan anaa sa H nga tumoy sa 
S nga bungtod sa siyudad (nga mao, sa habagatang 
tumoy sa “Siyudad ni David”). (Neh 2:14; 3:15: 
12:37) Ang Ganghaan sa Tuboran nakatabang nga 
daling makagula ug makaadto sa En-rogel kadtong 
mga nagpuyo sa Siyudad ni David, samtang ang 
Ganghaan sa mga Tapok sa Abo, nga dili layo sa 
HK, maoy agianan usab paingon sa En-rogel ug 
lagmit nga mas maayong gulaanan alang sa mga 
molupyo sa Walog sa Tyropoeon ug sa HK nga 
bungtod sa siyudad. 

Ganghaan sa Tubig. Kini nga ganghaan gita- 
wag niini nga ngalan tungod kay kini duol sa tubod 
sa Gihon o kaha nagsilbing agianan paingon niini 
nga tubod nga nahimutang sa mga tungatunga sa 
S nga bahin sa siyudad. Kini nga ganghaan duol sa 
Opel, dili halayo gikan sa templo. (Neh 3:26) Ang 
Ganghaan sa Tubig maoy giagian sa usa sa mga 
grupo sa parada sa inagurasyon sa dihang mibiya 
gikan sa paril, ug mipaingon ngadto sa templo, diin 
didto sila nagtapok uban sa laing grupo, nga lagmit 
wala moagi nianang bahina sa paril sa siyudad sa 
pagpaingon ngadto sa S sa templo. (Neh 12:37-40) 
Dihay usa ka plasa sa atubangan niini nga gangha- 
an diin ang tanang katawhan nagkatigom aron ma- 
mati kang Esdras nga nagbasa sa Balaod ug diin 
human niadto sila nagtukod ug mga balongba- 
long aron saulogon ang Pista sa mga Balongbalong. 
- Neh 8:1-3, 16. 

Ganghaan sa Kabayo. Ang buluhaton sa pag- 
pang-ayo ibabaw sa Ganghaan sa Kabayo gibuhat 
sa mga saserdote, nga nagpakitang kini nahimu- 
tang duol sa templo. (Neh 3:28) Ang pipila nagtuo 
nga ang Ganghaan sa Kabayo mao ang naghatag 
ug komunikasyon tali sa duha ka bahin sa seksiyon 
nga nahimutangan sa templo ug palasyo. Nakab-ot 
nila kini nga panghinapos gikan sa asoy sa pagpa- 
tay kang Atalia, nga nagtaho nga sa dihang siya gi- 

dala sa mga sundalo pagawas sa templo, “siya na- 
kaabot na sa agianan nga pasulod sa ganghaan sa 
kabayo sa balay sa hari.” (2Cr 23:15: 2Ha 11:16) 
Apan, lagmit nga kini maoy agianan lamang pasu- 
lod sa mga dapit sa harianong palasyo ug dili ang 
Ganghaan sa Kabayo nga agi niana ang mga kaba- 
yo mosulod ug mogawas sa siyudad. Tinong gilakip 
ni Nehemias ang Ganghaan sa Kabayo diha sa 
iyang kahubitan sa pagtukod pag-usab, nga nagpa- 
kitang usa kini ka ganghaan diha sa paril sa siyu- 
dad. Lagmit nga kini nahimutang sa HS nga dapit 
sa templo. (Neh 3:28, Jer 31:40) Ang Ganghaan sa 
Kabayo wala hisgoti diha sa asoy bahin sa parada 
sa inagurasyon, lagmit tungod kay ang usa ka gru- 
po sa parada didto mihunong sa Ganghaan sa Tu- 
big ug ang laing grupo didto mihunong sa Gangha- 
an sa Guwardiya, ug wala moagi sa seksiyon sa 
paril sa S sa templo, diin nahimutang ang Gangha- 
an sa Kabayo ug ang Ganghaan sa Pag-usisa.---Neh 
12:37-40. 

Ganghaan sa Pag-usisa. Gitawag sa pipi- 
la ang Ganghaan sa Pag-usisa (Heb., ham-miph- 
qadh') nga Ganghaan sa Panagtigom. (Neh 3:31, 
RS: Ro) Diha sa Ezequiel 43:21 ang miph-qadh' (ang 
samang Hebreohanong pulong nga walay artiku- 
long ha) gihubad ingong “tinudlong dapit.” Ang pi- 
pila nagtuo nga mao ra usab kini ang Ganghaan sa 
Guwardiya. Ang paghisgot ni Nehemias niini diha 
sa iyang asoy sa pagtukod pag-usab daw mopaluyo 
sa ideya nga kini maoy usa ka ganghaan sa S nga 
paril sa siyudad atubangan sa templo ug sa A sa 
Ganghaan sa Kabayo. (Neh 3:27-31) Ang giingon ni 
Nehemias nga adunay eskina diha sa paril saylo sa 
Ganghaan sa Pag-usisa nagpakitang kini nga gang- 
haan nahimutang sa S nga paril, sa H nga dapit diin 
moliko ang paril (lagmit sa amihanan-kasadpan 
nga direksiyon). 

Ang asoy nagsulti kanato nga ang buluhaton sa 
pagpang-ayo gibuhat sa “atubangan sa Ganghaan 
sa Pag-usisa.” Gisabot sa pipila nga kini nagtumong 
sa buluhatong pagpang-ayo diha sa paril sa siyu- 
dad atubangan sa ganghaan sa templo nga naka- 
baton niining ngalana. Daw dili husto nga panglan- 
taw kini, kay ang samang pamulong gigamit usab 
labot sa Ganghaan sa Tubig, nga gidawat ingong 
usa ka ganghaan sa sulod sa paril sa siyudad. (Neh 
3:26, 31) Ang Ganghaan sa Pag-usisa wala ngan- 
li diha sa asoy sa parada lagmit tungod kay ang 
mga nagmartsa wala moagij sa paril sa S sa templo. 

Ganghaan sa Guwardiya. Gikan niini nga 
ganghaan (nga gitawag ug “ganghaan sa bilanggo- 
an,” KJ) ang usa ka bahin sa parada sa inaguras- 
yon mibiya sa paril ug mipaingon sa templo.---Neh 
12:39, 40. 

Tungatungang Ganghaan. Sa dihang naga- 
wangan ang paril sa Jerusalem sa mga Babilon- 
yanhon, ang ilang mga opisyal sa kasundalohan 
nanglingkod diha sa Tungatungang Ganghaan. (Jer 
39:3) Lagmit gayod nga kini mao ra usab ang 
Ganghaan sa Karaang Siyudad, sanglit kini nga 
ganghaan, nga nahimutang sa dapit diin nag-abot 
ang Lapad nga Paril, ang A nga paril sa karaang si- 
yudad, ug ang K nga paril sa ikaduhang seksiyon, 
anaa sa sentro o sa bantaaw nga dapit. Bisan pa ni- 
ana, ang mga opinyon nagkalainlain, ug ang uban 
mipabor sa Ganghaan ni Epraim o sa Ganghaan sa 
Isda. 

Ganghaan ni Benjamin. Ang pipila nagtuo 
nga ang Ganghaan ni Benjamin mao ang Gangha- 
an sa Karnero. Kini nga lokasyon mohaom sa mga 
kahimtang sa dihang misulay si Jeremias sa pag- 
gula ngadto sa teritoryo sa Benjamin, dayag nga 
paingon sa Anatot, nga nahimutang sa AS sa Jeru- 
salem. (Jer 37:11-13) Si Zedekias naglingkod sa 
Ganghaan ni Benjamin sa dihang giduol ni Ebed- 
melek nga nangamuyo alang kang Jeremias. (Jer 
38:7, 8) Makataronganon lamang nga ang hari mo- 
puwesto duol sa dapit nga bantayanan kaayo pana- 
hon sa paglikos sa mga Babilonyanhon. Ang Gang- 
haan sa Karnero diha sa A sa siyudad mao ang 
labing nameligro nga dapit panahon sa pag-atake 
sa mga Babilonyanhon. Apan ang uban nagtuo nga 
ang Ganghaan ni Benjamin mao ang Ganghaan sa 
Pag-usisa. 

Ubang mga ganghaan nga gihisgotan. Sa 
dihang si Haring Zedekias mikalagiw gikan sa mga 
Babilonyanhon, siya migula “agi sa ganghaan tali- 
wala sa dobleng paril nga diha sa duol sa tanaman 
sa hari.” (Jer 52:7, 8; 39:4) Dili gayod matino kon 
unsa kining “dobleng paril.” Apan sumala sa nahi- 
baloan karon, ang Ganghaan sa mga Tapok sa Abo 
o kaha ang Ganghaan sa Tuboran tingali mohaom 
sa mga sirkumstansiya nga gihubit sa Kasulatan, 
kay kining duha maoy duol sa tanaman sa hari. 
--2Ha 25:4, 5. 

Sa 2 Hari 23:8 gihisgotan “ang hatag-as nga mga 
dapit sa mga ganghaan nga didto sa entrada sa 
ganghaan ni Josue, ang pangulo sa siyudad, nga 
dinha dapit sa wala inigsulod sa tawo sa ganghaan 
sa siyudad.” Dinhi ang “ganghaan ni Josue” dili 
maoy ngalan sa usa ka ganghaan sa siyudad apan 
dayag nga usa ka ganghaan sulod sa mga paril sa 
siyudad paingon sa pinuy-anan sa gobernador, nga 
anaa sa wala inigsulod sa usa ka tawo sa ganghaan 
sa siyudad. 

Mga Ganghaan sa Templo. (Ganghaan sa 
Sidlakan. Ang asoy ni Nehemias sa pagtukod pag- 
usab nag-ingon kanato nga ang magbalantay sa 
Ganghaan sa Sidlakan miapil sa buluhaton sa pag- 

pang-ayo. (Neh 3:29) Busa ang Ganghaan sa Sidla- 
kan wala tawga nga usa ka ganghaan diha sa pa- 
ril sa Jerusalem, ingon sa gihunahuna sa uban. 
Ang Ganghaan sa Sidlakan lagmit halos atbang sa 
Ganghaan sa Pag-usisa diha sa paril sa siyudad. 
Kini nga ganghaan lagmit mao ang gihisgotan sa 
1 Cronicas 9:18 nga “ganghaan sa hari, sa sidla- 
kan,” ingong ganghaan diin ang hari mosulod o 
mogula gikan sa templo. 

Ganghaan sa Patukoranan. Usa ka ganghaan sa 
templo, nga ang nahimutangan niini dili matino. 
--2Ha 11:6; 2Cr 23:5. 

“Ibabaw nga ganghaan sa balay ni Jehova.” Kini 
tingali mao ang ganghaan paingon sa sulod nga 
sawang, lagmit ang “bag-ong ganghaan ni Jeho- 
va,” diin si Jeremias gihusay, diin usab gibasa sa 
sekretaryo ni Jeremias nga si Baruk ang linukot 
nga basahon atubangan sa katawhan. (Jer 26:10, 
36:10) Gitawag tingali kini ni Jeremias nga “bag- 
ong ganghaan” tungod kay kini bag-o lamang nga 
gitukod dili sama sa ubang mga ganghaan, lagmit 
kini mao ang “ibabaw nga ganghaan sa balay ni Je- 
hova” nga gitukod ni Haring Jotam.--2Ha 15:32, 
35, 2Cr 27:3. 

“Ibabaw nga Ganghaan ni Benjamin, nga didto sa 
balay ni Jehova.” Lagmit usa ka ganghaan paingon 
sa sulod nga sawang, sa A nga kiliran sa templo. 
--Jer 20:2: itandi ang Eze 8:3, 9:2. 

Matahom nga Ganghaan. Usa ka pultahan sa 
templo nga gitukod pag-usab ni Herodes nga Ban- 
togan, ang dapit diin giayo ni Pedro ang tawo nga 
bakol sukad pa sa tagoangkan sa iyang inahan. 
(Buh 3:1-10) Ang usa ka tradisyon nag-ingon nga 
kini nga ganghaan mao ang Bulawanong Gangha- 
an diha sa paril sa siyudad, apan lagmit nga ang 
Matahom nga Ganghaan mao ang sulod nga gang- 
haan sa dapit sa templo, nga lagmit mao ang ka- 
tumbas sa karaang “Ganghaan sa Sidlakan.” Ang 
uban nag-ingon nga kini lagmit mao ang usa sa 
mga ganghaan dapit sa S sa templo, nga agianan 
sa Sawang sa Kababayen-an, usa ka ganghaan nga 
gihubit ni Josephus ingong 50 ka maniko (22 m, 
73 p) ang gitas-on ug may mga pultahan nga tum- 
baga nga gikan sa Corinto. 

Ang ubang mga ganghaan nga gihisgotan 
mao ang “ganghaan luyo sa mga magdadagan” ug 
“ganghaan sa mga magdadagan.” Kini maoy mga 
ganghaan sa templo, nga ang nahimutangan niini 
dili matino.---2Ha 11:6, 19. 

Ang Hudiyohanong Mishnah (Middot 1:3), nga 
naghisgot sa templo nga gitukod pag-usab ni Ha- 
ring Herodes nga Bantogan, naghisgot lamang sa 
lima ka ganghaan paingon sa Patukoranan sa Tem- 
plo, nga mao, diha sa paril nga naglibot sa tibuok 
nga luna sa dapit sa templo. Kini mao: ang duha ka 
Ganghaan ni Hulda dapit sa H, ang Ganghaan ni 

Kiponus dapit sa K, ang Ganghaan ni Tadi (Todi) 
dapit sa A, ug ang Ganghaan sa Sidlakan, nga diha 
niana gihulagway ang Palasyo sa Susan. Si Jose- 
phus, sa laing bahin, naghisgot sa upat ka gangha- 
an dapit sa K. (Jewish Antiquities, XV, 410 [xi, 5]) 
Kining upat ka ganghaan nailhan karon pinaagi sa 
pagsusi sa mga arkeologo. Gikan sa H ngadto sa A, 
kini mao: ang ganghaan paingon sa Arko ni Robin- 
son ngadto sa mga hagdanan palugsong sa Walog 
sa Tyropoeon, ang Ganghaan ni Barclay nga tu- 
pong sa dalan, ang ganghaan paingon sa Arko ni 
Wilson, nga nagsuportar sa usa ka tulay ibabaw sa 
Walog sa Tyropoeon, ug ang Ganghaan ni Warren, 
nga tupong usab sa dalan. Ang Ganghaan ni Kipo- 
nus lagmit nga gituohang mao ang Ganghaan ni 
Barclay o ang ganghaan paingon sa Arko ni Wilson. 

Dugang pa, ang Mishnah nag-ingon nga adunay 
pito ka ganghaan paingon sa sawang nga naglibot 
sa templo.---Middot 1:4: tan-awa ang TEMPLO. 

Mahulagwayong mga Paggamit. “Ang mga 
ganghaan sa pagkamatarong” ug “ang ganghaan ni 
Jehova,” nga diha niana mosulod ang matarong, gi- 
hisgotan diha sa Salmo 118: 19, 20.--Itandi ang Mat 
7:13, 14. 

Inigkamatay sa usa ka tawo siya gihisgotan nga 
misulod sa “mga ganghaan sa kamatayon.” (Sal 
9:13: 107:18) Siya miadto sa komong lubnganan sa 
katawhan ug busa misulod sa mga ganghaan sa 
Sheol o sa Hades. (Isa 38:10, Mat 16:18) Sanglit si 
Jesu-Kristo adunay mga yawi sa kamatayon ug sa 
Hades (Pin 1:18), ang iyang kongregasyon gipasali- 
gan nga ang kamatayon ug Hades dili mag-ulipon 
kanila sa walay kataposan. Gipakita ni apostol Pab- 
lo nga kining tanan mangamatay, moadto sa ka- 
matayon ug sa Hades, sama kang Kristo nga gi- 
tangtang sa Diyos gikan sa kahapdos sa kamatayon 
ug wala biyai sa Hades. (Buh 2:24, 31) Tungod sa 
pagkabanhaw, dili maangkon sa kamatayon ug sa 
Hades ang kataposang kadaogan batok sa kongre- 
gasyon ni Kristo.--- 1Co 15:29, 36-38, 54-57. 

Tungod kay ang katawhan sa Diyos sa dihang 
ipasig-uli ngadto sa Zion magtukod pag-usab sa 
putli nga pagsimba didto, ang iyang mga gangha- 
an pagatawgong Pagdayeg. Ang mga ganghaan 
sa Zion pagabuksan kanunay aron pasudlon ang 
mga kahinguhaan sa kanasoran, nga dili mahadlok 
nga kini makontrolar sa kaaway.--Isa 60:11, 18. 

Si Ezequiel gihatagan ug panan-awon bahin sa 
usa ka siyudad nga pagatawgong “Si Jehova Anaa 
Diha,” nga adunay 12 ka ganghaan nga ginganlan 
sumala sa 12 ka tribo sa Israel. (Eze 48:30-35) Siya 
nag-asoy usab bahin sa usa ka detalyadong pa- 
nan-awon sa templo uban ang nagkalainlaing mga 
ganghaan niini.---Eze 40-44. 

Ang balaang siyudad nga “Bag-ong Jerusalem” 
gihulagway nga may 12 ka ganghaan nga perlas, 

nga adunay usa ka manulonda nga nagbarog diha 
sa matag ganghaan, lagmit ingong usa ka bantay. 
Kini nga mga ganghaan kanunayng bukas, ug kini 
dili kinahanglang sirhan tungod kay wala may ka- 
gabhion. Ang himaya ug kadungganan sa kanaso- 
ran gipasulod agi sa mga ganghaan sa siyudad. Bi- 
san tuod bukas, dili makasulod ang nagabuhat ug 
daotan, mahugaw, o dulumtanang mga butang. 
Ang nagpabiling mahinlo lamang ingong mga na- 
kabuntog o mga mananaog, kadtong mahimong 
mga hari ug mga saserdote kauban ni Kristo, ang 
pasudlon sa magbalantay nga mga manulonda. 
(Pin 21:2, 12, 21-27, 22:14, 15, 2:7: 20:4, 6) Ang 
mga katawhan sa kanasoran sa yuta nga magala- 
kaw sa kahayag sa siyudad pagapanalanginan. 


GANGHAAN SA ESKINA. Tan-awa ang 


GANGHAAN. 

GANGHAAN SA ISDA. Tan-awa ang GANG- 
HAAN. 

GANGHAAN SA KABAYO. Tan-awa ang 
GANGHAAN. 

GANGHAAN SA KARNERO. Tan-awa ang 
GANGHAAN. 

GANGHAAN SA PAG-USISA. Tan-awa ang 
GANGHAAN. 

GANGHAAN SA SIDLAKAN. Tan-awa ang 
GANGHAAN. 

GANGHAAN SA TUBIG. Tan-awa ang 
GANGHAAN. 

GANGHAAN SA TUBORAN. Tan-awa ang 
GANGHAAN. 

GANGHAAN SA WALOG. Tan-awa ang 
GANGHAAN. 


GANGRENA. Ang pagkamatay sa mga tisyu 
sa usa ka bahin sa lawas, sama sa usa ka tudlo sa 
tiil o sa tiil mismo, tungod sa baradong sirkulasyon 
sa dugo. Sa uga nga gangrena, diin ang mga arte- 
riya barado o nasampongan (sama pananglitan sa 
arteriosclerosis), ang apektadong bahin moitom ug 
mouga ug dili na mobati. Ang basa nga gangrena 
kasagarang makaapektar sa gagmay kaayong mga 
ugat sa dugo--sa mga kapilarya ug sa gagmayng 
kaugatan. Sa gas o hangin nga gangrena, ang mga 
bakterya nga anaa sa patay o himalatyon nga tis- 
yu tingali magpormag mga bulabula sa ilalom sa 
panit, nga mosangpot sa daling pagkahup-ak sa 
mga tisyu. Tungod kay ang mga bakterya kasaga- 
rang nalangkit sa gangrena, ang moresultang im- 
peksiyon sagad nga kusog magpakanap sa pag- 
kamatay sa mga selula. Kon ang mga bakterya 

mokanap nganha sa dugo, mograbe pa ang kahim- 
tang, nga mopahinabog kamatayon gawas kon ma- 
tambalan dayon sa hustong paagi. 

Gigamit ni apostol Pablo kini nga pulong sa ma- 
hulagwayong paagi bahin sa pagtulon-an sa bakak 
nga doktrina ug sa “mga sulting walay-pulos nga 
nagpasipala kon unsay balaan.” Iyang gipasiug- 
da ang kapeligrohan nga ikapahinabo sa maong 
mga pulong ngadto sa tibuok kongregasyon, nga 
nag-ingon: “Kay sila mosamot pa gayod pagkadili- 
diyosnon, ug ang ilang pulong mokanap samag 
gangrena.” Dayon siya naghatag ug mga panangli- 
tan: “Apil kanila si Himeneo ug si Fileto. Kining 
mga tawhana mismo mitipas gikan sa kamatuoran, 
nga nag-ingon nga ang pagkabanhaw nahitabo na; 
ug ilang gidaot ang pagtuo sa pipila.” (2Ti 2:16-18) 
Tungod sa nahaunang simbolismo nga gihatag ni 
Pablo, nga naghulagway sa kongregasyon ingong 
usa ka lawas nga may daghang sangkap---mga tiil, 
kamot, ug uban pa (1Co 12)--ang iyang mahulag- 
wayong paggamit sa gangrena, nga nagpahinabog 
kapeligrohan sa lawas sa tawo, kusganong nagpasi- 
ugda sa kahinungdanon sa paghanaw sa bakak nga 
doktrina ug sa dili-diyosnong sinultihan gikan sa 
Kristohanong kongregasyon. 


GAPAS. Usa ka puting lanot sa liso nga gipa- 
tungha sa pipila ka tanom ug gigamit sa paghimog 
panapton. Ang Hebreohanong pulong nga karpas’, 
nga mahimong magtumong sa pino nga gapas o 
kaha sa pino nga lino, maoy susama sa Sanskrit 
nga pulong nga karpasa ug sa Gregong pulong nga 
kar'pa:sos. Daghang modernong mga hubad mipa- 
bor sa hubad nga “panapton sa gapas” diha sa Es- 
ter 1:6. Kini gihisgotan nianang tekstoha nga lakip 
sa mga materyales nga gigamit sa pagdayandayan 
sa sawang sa palasyo panahon sa pito ka adlaw nga 
bangkete ni Haring Ahasuero didto sa Susan. Ang 
pagpananom ug gapas didto sa Persia ug India 
maoy sukad pa sa karaang kapanahonan. Bisan 
tuod ang lino mopatim-awng mas kaylap nga giga- 
mit didto sa Ehipto ug Palestina, adunay ebidensiya 
nga ang gapas gigamit usab didto sukad pa sa 
unang milenyo W.K.P. 

Ang tanom nga gapas diha sa asoy sa Bibliya 
gituohan nga mao ang matang nga giklasipikar 
ingong Gossypium herbaceum. Kini nga kahoyka- 
hoy motubo sa gitas-on nga mga 1.5 m (5 p), ma- 
mulak ug dalag o usahay rosason, ug human mau- 
ga ang mga bulak, kini mopatunghag mga bunga 
sa gapas o mga kapsula sa liso. Inigkahinog, ang 
mga bunga mabuak, nga magpagula sa hunolon 
nga gapas. Human matigom ang gapas, kuhaan 
kini sa mga liso, o sudlayon, pinaagi sa paggamit 
ug galingan sa gapas. Human niana ang mga lanot 
sa gapas andam na alang sa kataposang proseso ug 
sa paghablon. Ang pipila ka eskolar nagtuo nga ang 

“puting panapton” nga gihablon sa mga maghaha- 
bol sa Ehipto nga gihisgotan sa Isaias 19:9 lagmit 
gama sa gapas.---Tan-awa ang PANAPTON, TABIL. 


GAPOS. Usa ka butang nga naglimite o nagpu- 
gong sa kagawasan, sama sa usa ka talikala o kade- 
na, tangkol, posas, usab pagkabilanggo: usa ka pu- 
wersa o impluwensiya nga makapagapos, usa ka 
kawsa nga makapahiusa, usa ka bugkos nga maka- 
pahiusa. Sa kapanahonan sa Bibliya, gigamit ang 
lainlaing paagi sa pagtanggong sa mga binilanggo, 
lakip ang mga talikala, sepohan, tangkol, ug mga 
posas, ingon man usab ang mga bilanggoan. 

Sa Kasulatan ang Hebreohanong pulong nga ne- 
cho'sheth, nga sagad nagkahulogang “tumbaga,” 
kanunayng gihubad ingong “mga talikala nga tum- 
baga” o “mga tumbagang talikala,” tungod kay ang 
mga talikala sagad hinimo sa tumbaga o bronse, 
bisan tuod gigamit usab ang kahoy ug puthaw. 
(2Sa 3:34, 2Ha 25:7) Sa Tocra, Libya, nakaplagan 
ang puthaw nga mga talikala nga amgid kaayo ni- 
adtong gihulagway sa mga kinulit sa palasyo sa 
Asirya. Ang metal nga mga argolya nga 13 sm 
(5 pul.) ang diyametro, nga igong makaakob sa 
mga buolbuol, gidugtong pinaagig lapad nga bala- 
bag. Ang balabag, kon sukdon sa tumoy hangtod sa 
pikas tumoy, maoy 18 sm (7 pul.), nga tungod nia- 
na kinutohan kaayo ang mga lakang mao nga lisod 
ang paglakaw. Ang Gregong pulong alang sa “tali- 
kala” maoy pede, nga sama sa pous (tiil).---Luc 
8:29. 

Ang Hebreohanong berbo nga asar’, nga nagka- 
hulogang “gapos: bilanggo” (Huk 16:5: Eze 3:25; 
2Ha 23:33), mao ang lintunganayng pulong sa tulo 
ka lain pang mga pulong maylabot sa pagkagapos o 
pagkabilanggo. Ang '@sur' nagtumong sa “mga ta- 
likala” (Ecc 7:26), ang moh-serohth' nagtumong sa 
“mga gapos” (Sal 2:3), ug ang ma-soreth nagtu- 
mong sa usa ka “bugkos” (Eze 20:37). Ang Gregong 
pulong alang sa gapos maoy desmos' (Luc 8:29), 
samtang ang syn desmos nagtumong sa “nagahiu- 
sang bugkos,” o “makapatingob-nga-bugkos.”---Efe 
4:3, Int. 

Ang mga kadena gigamit usab sa paggapos sa 
mga binilanggo. Ang duha ka Hebreohanong pu- 
long nga nagkahulogag kadena (rethu-gah' ug rat- 
tohq') naggikan sa lintunganayng pulong nga ra- 
thaq’, nga nagkahulogang “gapos.” (Nah 3:10) Ang 
hally-sis mao ang Gregong pulong alang sa kadena. 
--Mar 5:3, 4. 

Daghan sa matinumanong mga saksi sa wala pa 
ang Kristohanong panahon ang nag-antos sa mga 
talikala ug pagkabilanggo. (Heb 11:36) Bahin sa 
anak nga lalaki ni Jacob nga si Jose didto sa Ehipto 
giingon nga, “pinaagi sa mga talikala gipasakitan 
nila ang iyang mga tiil, gibutang sa talikala nga 

puthaw ang iyang kalag.” (Sal 105:18) Si Delila mi- 
gamit ug pito ka basabasa pa nga mga ugat ug, sa 
ulahi, sa bag-ong mga pisi ingong mga gapos aron 
si Samson madakop sa mga Filistehanon, apan kini 
dali ra niyang gipamugto. Sa kataposan, human 
siya mawad-i sa iyang kusog ug gidakop, siya giga- 
pos sa duha ka talikala nga tumbaga. (Huk 16:6-12, 
21) Si Jeremias gibutang ni Pasur nga komisyona- 
do sa templo ngadto sa sepohan, ug gibilanggo sa 
mga prinsipe sa Juda didto sa “talikalaanan.”---Jer 
20:2, 3: 37:15. 

Tungod sa pagkadili-matinumanon, gitugotan ni 
Jehova nga si Haring Manases sa Juda gaposon sa 
hari sa Asirya pinaagi sa mga talikala nga tumba- 
ga. Gidalang binihag ni Haring Nabucodonosor si 
Haring Zedekias ngadto sa Babilonya, nga ginapos 
pinaagi sa mga talikala nga tumbaga. (2Ha 25:7, 
2Cr 33:11, Jer 39:7: 52: 11) Si Jeremias gibuhian, ug 
gitangtangan sa iyang mga posas ni Nebuzara- 
dan nga pangulong magbalantay ni Nabucodono- 
sor.—Jer 40:1, 4. 


Gigapos nga mga binilanggo nga gidibuho 
diha sa mga sapin sa mga lapalapa sa 
gipreserbar nga patayng lawas. Sa 
mahulagwayong paagi, ang mga kaaway 
“gibutang ilalom sa tiil” 


830 


Si Jesus gigapos sa mga tawong midakop kaniya 
didto sa tanaman sa Getsemane ug gidala ngadto 
kang Anas ug gidala nga ginapos gihapon ngadto 
kang Caifas. Human sa iyang paghusay atubangan 
sa Sanhedrin, siya gigapos sumala sa ilang mando 
ug gidala ngadto kang Pilato. (Ju 18:12, 13, 24, 28, 
Mar 15:1) Si Saulo, sa wala pa siya makabig sa Kris- 
tiyanidad ug nahimong si apostol Pablo, nagpangi- 
ta sa mga Kristohanon aron sa pagdala kanila nga 
ginapos ngadto sa Hudiyohanong hataas nga huk- 
manan. (Buh 9:2, 21) Si Pedro gipakadenahan ni 
Herodes taliwala sa duha ka sundalo, sumala sa Ro- 
manhong kostumbre.---Buh 12:6, 7. 

Sa panahon sa iyang unang pagkabilanggo sa 
Roma, si Pablo, diha sa iyang ubay-ubayng mga 
sulat nga gisulat didto, nag-ingon nga siya gigapos 
pinaagig mga talikala diha sa bilanggoan, ug nag- 
hisgot sa iyang kaugalingon ingong “usa ka emba- 
hador nga kinadenahan.” (Efe 6:20, Flp 1:7, 13-17: 
Col 4:18; Flm 10, 13) Apan ingon sa gipakita sa Bu- 
hat 28:16-31 nga naghubit sa iyang kahimtang, 
siya gihatagan ug igoigong kagawasan, nga nagtu- 
got kaniya sa pagsulat, ingon man sa pagdawat ug 
mga dinapit ug mga bisita ug nagsangyaw kanila. 
Si Pablo gibuhian apan sa ulahi gidakop pag-usab. 
Sa panahon sa iyang ikaduhang pagkabilanggo sa 
Roma, nga misangpot sa pagpatay kaniya, si Pablo 
gibilanggo na usab nga kinadenahan.---Flm 22, 2Ti 
1:16, 2:9; 4:6-8. 

Mahulagwayon ug Simbolikong mga Pag- 
gamit. Ang mga ekspresyong “mga gapos” ug 
“mga kadena” sagad nga gigamit sa mahulag- 
wayong paagi diha sa Kasulatan alang sa pagbi- 
langgo o sa usa ka matang sa pagkapriso. Labot 
sa pagkadestiyero ngadto sa Babilonya, ang Zion 
sa matagnaong paagi gihisgotan ingong ginapos o 
ingong hinigtan sa iyang liog. (Isa 52:2) Bisan tuod 
daghang destiyero ang nakabaton ug kaugalingong 
mga balay ug igoigong kagawasan, sila walay kaga- 
wasan nga mobalik sa Zion, o Jerusalem.---Jer 29: 
4.5. 

Ang Diyos nagtanggong sa dili-masinugtanong 
mga manulonda diha sa “walay kataposang mga 
gapos ilalom sa naglugitom nga kangitngit.” (Jud 6) 
Giingon usab nga sila gitambog ngadto sa “mga 
gahong sa naglugitom nga kangitngit.” (2Pe 2:4) 
Ang ebidensiya sa Kasulatan nagpakita nga sila 
may kagawasan sa paglihok, sanglit sila makahimo 
sa paggahom sa mga tawo ug makaadto pa gani sa 
mga langit hangtod nga sila gipalayas ni Miguel ug 
sa iyang mga manulonda ug gitambog nganhi sa 
yuta. (Mar 1:32, Pin 12:7-9) Si Satanas nga Yawa 
gaposon pinaagi sa usa ka dakong kadena sa manu- 
londa nga may yawi sa kahiladman ug itambog 
ngadto sa kahiladman sulod sa usa ka libo ka tuig, 
nga human niana siya buhian sa makadiyot. (Pin 

20:1-3) Sanglit ang mga manulonda dili mga lina- 
lang nga unod ug dugo, kini nga kadena sa walay 
duhaduha nagtumong sa usa ka puwersa nga ma- 
kagapos nga niana kita walay kahibalo. 

Ang babaye nga giayo ni Jesus, nga nagtikuko 
pag-ayo tungod sa espiritu sa pagkamaluyahon su- 
lod sa 18 ka tuig, gihisgotan ni Jesus ingong giga- 
pos ni Satanas. (Luc 13:11, 16) Gitawag ni Pedro si 
Simon, kinsa misulay sa pagpalit sa gasa nga bala- 
ang espiritu, nga “usa ka bugkos sa pagkadili-mata- 
rong. ”---Buh 8:23. 

Ang mga kamot sa imoral nga babaye gipakasa- 
ma sa mga talikala, ug ang tawo nga mosunod ka- 
niya nahisama sa usa nga “may talikala sa pagdi- 
siplina sa buang nga tawo."---Ecc 7:26; Pr 7:22. 

Sa paborableng diwa, si Ezequiel naghisgot sa 
“bugkos sa pakigsaad” tungod sa makabugkos nga 
puwersa sa pakigsaad. (Eze 20:37) Kadtong anaa sa 
pakigsaad sa kaminyoon giisip nga “nagapos” o “na- 
higot” pinaagi niana. (Rom 7:2, 1Co 7:27, 39) Ang 
gugma gihisgotan ingong “usa ka hingpit nga bug- 
kos sa panaghiusa.”---Col 3:14. 


GARANTIYA. Ang kalig-onan nga tumanon 
ang usa ka obligasyon, usa ka pasalig, usa ka tawo 
nga naghimo sa iyang kaugalingon nga responsab- 
le alang sa laing tawo. Ang salmista nangamuyo 
kang Jehova nga molihok ingong iyang “garantiya,” 
sa pagpanalipod kaniya gikan sa mga tikasan.---Sal 
119:122. 

Ang naandang paagi sa pagkahimong garantiya 
alang sa laing tawo wala mausab sulod sa kasiglo- 
han. Ang patriarka nga si Job naghisgot labot nii- 
ni: “Palihog, ibutang ang akong garantiya diha ka- 
nimo. Kinsa pa ang makiglamano kanako ingon nga 
pasalig?” (Job 17:3) Ang Proverbio 17:18 makata- 
bang sa pagtino sa pamaagi nga sundon: “Ang 
usa kansang kasingkasing nakulangan makiglama- 
no, nga mahimong bug-os nga garantiya sa atuba- 
ngan sa iyang higala.” Dayag nga ang usa ka tawo 
nahimong garantiya alang sa laing tawo kon, sa 
atubangan sa mga saksi, siya midagpal, mikupot, o 
milamano sa kamot sa nagpautang ug misaad nga 
moabaga sa mga obligasyon sa nangutang kon siya 
mapakyas sa pagbayad niini. Sa Sidlakan kini nga 
buhat sa pagdagpal o paglamano sa mga kamot 
nagpasabot ug pagtimbre sa gikasabotan o pakig- 
saad. (Pr 11:21) Lagmit nga niining paagiha gikom- 
pirmar ni Jehu ang positibong tubag ni Jehonadab 
sa pangutana, “Ang imo bang kasingkasing matul- 
id uban kanako, ingon nga ang akong kasingkasing 
uban sa imong kasingkasing?” Kay siya miingon 
kang Jehonadab: “Kon mao kana, itunol kanako ang 
imong kamot.”---2Ha 10:15. 

Sa laing paagi, gihatag ni Juda ang iyang timbre 
nga singsing, kordon, ug sungkod ngadto kang Ta- 

mar hangtod nga iyang ikapadala kaniya ang usa 
ka nating kanding ingong bayad sa pagpakigsekso 
kaniya. (Gen 38:17-20) Si Ruben mitanyag ug ga- 
rantiya kang Jacob alang kang Benjamin, sa dihang 
mihangyo nga dad-on siya ngadto sa Ehipto, nga 
nag-ingon: “Ang akong duha ka anak nga lalaki 
mahimong patyon nimo kon ako dili magdala kani- 
ya pagbalik nganha kanimo.” Si Jacob midumili. Sa 
ulahi, si Juda malamposong mitanyag sa iyang ka- 
ugalingon ingong garantiya alang kang Benjamin: 
“Ako ang mahimong garantiya alang kaniya. Gikan 
sa akong kamot mahimo nimong paninglon ang si- 
lot alang kaniya.” Sa dihang mipatim-aw nga si 
Benjamin mahimong ulipon sa Ehipto, si Juda mi- 
barog nga andam sa pagpuli kaniya ingong ulipon, 
sanglit siya ang garantiya alang sa bata. Kini mao 
ang legal nga pasikaranan sa iyang pangamuyo 
ngadto kang Jose: “Kay ang imong ulipon nahi- 
mong garantiya alang sa bata samtang halayo sa 
iyang amahan . . . Busa karon, palihog, tugoting 
magpabilin ang imong ulipon inay ang bata ingong 
ulipon sa akong agalon.”--Gen 42:37, 38; 43:8, 9; 
44:32, 33. 

Ang mga garantiya nga gihatag ingong pasalig 
sa usa ka utangan ngadto sa nagpautang kaniya gi- 
kontrolar pag-ayo sa Balaod. Samtang milambo 
ang negosyo sa Israel, midaghan usab ang paghi- 
mog mga garantiya sa mga kalihokan sa negosyo. 
Ang mga proverbio nagpasidaan nga kini maoy pe- 
ligroso, binuang nga buhat, ilabina kon adunay ka- 
peligrohan nga mawala sa usa ka tawo nga nagga- 
rantiya ang iyang pangunang mga kinahanglanon 
sa pagkinabuhi.---Pr 6:1-5: 11:15, 22:26, 27. 

Kasagaran, ang usa ka garantiya nagtumong sa 
usa ka butang nga personal nga gipanag-iya, sama 
sa usa ka singsing o besti, nga gitugyan sa nangu- 
tang ngadto sa iyang giutangan ingong pasalig nga 
bayran ang utang sa umaabot. Ang mga regulas- 
yon sa Moisesnong Balaod labot sa mga garantiya 
nanalipod sa mga intereses sa kabos ug sa makalu- 
luoy nga mga membro sa nasod. Gipakita niini nga 
ang Diyos nakasabot sa mga kalisod nga nasinati sa 
mga kabos ug sa mga babayeng balo. Ang duha ka 
Hebreohanong mga berbo nga cha-val' ug ‘avat’, ug 
ang ilang kaamgid nga mga nombre, nagtumong 
sa usa ka garantiya. 

Kon ang usa ka tawong kabos maghatag sa iyang 
panggawas nga besti ingong garantiya, o pasalig 
alang sa usa ka utang, ang nagpautang dili maghu- 
pot niini sa tibuok gabii. (Ex 22:26, 27: Deu 24:12, 
13) Lagmit nga gamiton sa tawong kabos ang iyang 
panggawas nga besti ingong habol sa gabii, kon 
kini dili ihatag kaniya, lagmit nga siya mag-antos 
sa katugnaw. Ang dili pagtuman sa usa ka tawo ni- 
ini nga balaod magpaila kaniya ingong dalo ug wa- 
lay pagbati. (Job 22:6; 24:9) Bisan pa niana, sa 

dihang nahimong apostata ang Israel, dili lamang 
kay gisakmit sa pipila ka tawo ang mga besti gikan 
sa mga kabos ingong mga garantiya kondili giga- 
mit pa nila kini diha sa ilang idolatrosong mga pis- 
ta.--Am 2:8. 

Diha sa Ezequiel 18: 10-13 ang dili pag-uli sa “bu- 
tang nga gigarantiya” gitala uban sa pagpanulis ug 
pag-ula ug dugo ingong lakip sa mga butang nga 
magpamatuod nga ang dili-mahinulsolong maka- 
sasala takos sa kamatayon. Sa laing bahin, ang usa 
ka tawong daotan nga mibiya sa iyang mga sala, 
nga lakip sa ubang mga butang, mag-uli sa “bu- 
tang nga gigarantiya” “sa pagkatinuod mabuhi.” 
(Eze 33:14-16) Gidili usab ang pagsakmit sa gali- 
ngang demano o sa ibabaw nga batong pangligis 
niini ingong garantiya, kay ang tinapay sagad nga 
lutoon kada adlaw, ug ang pagsakmit sa mga ka- 
sangkapan nga gikinahanglan sa paggaling sa lu- 
gas maoy pagsakmit sa “kalag,” o sa kinabuhi. 
--Deu 24:6. 

Ang mga babayeng balo ilabinang gipanalipdan, 
sanglit sagad nga walay tawo nga molaban o mota- 
bang kanila. Ang Balaod nagdili gayod sa pagsak- 
mit sa besti sa usa ka babayeng balo ingong garan- 
tiya.--Deu 24:17, itandi ang Job 24:3. 

Dugang pa, ang usa ka tawo dili makasulod sa 
balay sa laing tawo aron kuhaon ang gigarantiya 
nga butang gikan kaniya. Ang utangan maoy mag- 
dala sa gawas sa butang nga gigarantiya ngadto sa 
iyang giutangan. (Deu 24:10, 11) Niini nga paagi 
naprotektahan ang pribasiya sa balay sa maong 
tawo, ug iyang mahuptan ang pagtahod sa kaugali- 
ngon, nga lagmit lisod mahuptan kon ang iyang gi- 
utangan mobating gawasnon sa pagsulod sa iyang 
balay nga wala dapita. Busa, gawas pa sa kahanga- 
wa ug pagkamahinatagon (Deu 15:8), ang mga ba- 
laod labot sa mga garantiya nagpasiugda ug pagta- 
hod sa tawo ug sa mga katungod sa uban. 

Masambingayong Paggamit. Gihisgotan sa 
Deuteronomio 15:6 nga ingong ilhanan sa panala- 
ngin sa Diyos, ang mga Hudiyo makabaton ug 
igong kahinguhaan nga tungod niana sila “magpa- 
hulam nga may garantiya sa daghang kanasoran.” 

Kon ang usa ka tawo “nagatamay sa pulong,” pi- 
naagi sa dili pagbayad sa giutang, mawala kaniya 
ang iyang gigarantiya, sa susamang paagi ang usa 
ka tawo makaagom ug kapildihan kon siya mapak- 
yas sa pagsunod sa sugo sa Diyos.---Pr 13: 13. 

Sa Hebreohanong Kasulatan sublisubli nga giha- 
tag ang tambag batok sa paggarantiya alang sa usa 
ka tawong estranyo, sa ingon nagpasalig nga bay- 
ran ang utang nianang tawhana kon siya mapakyas 
sa pagbayad niini. (Pr 11:15; 22:26, 27) Busa, ang 
Proverbio 20:16 naghisgot sa “pagkuha sa besti’ sa 
usa ka tawo nga naggarantiya alang sa usa ka es- 

tranyo. Kini maoy sukwahi gayod sa mabinationg 
pagtagad nga ipakita ngadto sa mga tawong kabos 
nga mapugos nga mahimong utangan ngadto sa 
laing tawo tungod sa iyang kaugalingong kaalao- 
tan. Ang tawong mogarantiya alang sa usa ka es- 
tranyo dili lamang alaot kondili maoy hungog, ang 
proverbio dayag nga nag-ingong 'pasagding anto- 
son niya ang mga sangpotanan.” Ang ulahing ba- 
hin sa bersikulo naghisgot sa “pagsakmit sa usa ka 
pasalig “kon may kalabotan sa usa ka langyawng 
babaye.” Ang tawo nga nakigrelasyon sa maong 
babaye lagmit mahimong kabos (itandi ang Pr 5: 
3, 8-10), ug busa lagmit himoon niyang garantiya 
ang iyang nahibiling mga kabtangan ingong pasa- 
lig sa iyang mga utang. Ang proverbio dayag nga 
nag-ingon nga siya dili angayng pakitaan ug kalu- 
oy, sanglit siya milihok nga sukwahi sa tanang 
maayong tambag bahin sa mga pagpakiglabot sa 
“langyawng babaye.” 


GARBO. Hingapin nga pagtamod-sa-kaugali- 
ngon, dili makataronganong pagbati sa pagkalabaw 
tungod sa talento, katahom, bahandi, ranggo, ug 
uban pa, matamayon nga panggawi o pagtratar, 
pagkamapalabilabihon o pagkagarboso sa pamata- 
san, pagkamapahitas-on. Sa pipila ka kahimtang, 
ang garbo adunay maayong kahulogan, diin kini 
nagtumong sa usa ka pagbati sa kangaya o kalipay 
tungod sa usa ka buhat o butang nga napanag-iya. 
Ang pipila ka pulong nga parehog kahulogan sa 
garbo mao ang egotismo, pagkagarboso, pagkama- 
pahitas-on. 

Ang Hebreohanong berbo nga ga-ah' sa lite- 
ral nagkahulogang “motubo, motaas” ug mao ang 
lintunganayng pulong sa daghang Hebreohanong 
mga pulong nga may ideya nga garbo. Kining su- 
sama nga mga pulong gihubad nga “pagkamapahi- 
tas-on,” “pagbayaw-sa-kaugalingon,” ug, diha sa 
maayo ug sa dili-maayong mga diwa, “pagkaha- 
langdon,” ug “pagkalabaw.”--Job 8:11, Isa 9:9; Pr 
8:13, Sal 68:34: Am 8:7. 

Ang Gregong pulong nga kau:khaomai, nga 
nagkahulogang “pagpanghambog, pagpasigarbo, 
pagsadya,” gigamit usab sa maayo ug sa dili-maa- 
yong diwa, ug ang paggamit niini matino pinaagi 
sa konteksto.--- 1Co 1:29: Rom 2:17, 5:2. 

Ang Garbo Malimbongon ug Malaglagon. 
Ang tawong garboso lagmit wala mahibalo nga 
siya garboso ug mahimong ipasangil ang iyang 
mga lihok ngadto sa ubang mga hinungdan aron 
dili niya maatubang ang kamatuoran bahin sa 
iyang garbo. Ang matag tawo angayng bug-os nga 
magsusi sa iyang kaugalingon ug sa iyang mga 
motibo aron matino kon anaa ba kaniya kining dili- 
maayong kinaiya. Gipakita ni apostol Pablo ang pa- 
nginahanglan sa pagbatog hustong motibo, ug ang 

kahibalo nga angayng batonan sa usa ka tawo ba- 
hin sa iyang kaugalingon labot niini, sa dihang siya 
miingon: “Kon ihatag ko ang tanan kong mga gipa- 
nag-iya aron pakaonon ang uban, ug kon itugyan 
ko ang akong lawas, aron ako makapanghambog 
[kau-khe'so-'mai|, apan walay gugma, kini dili maga- 
pulos kanako.”--1Co 13:3. 

Busa, ang garbo angayng lukahon gikan sa pag- 
katawo sa usa alang sa iyang kaugalingong kaayo- 
han. Labawng hinungdanon, kini kinahanglan ni- 
yang himoon kon buot niyang pahimut-an ang 
Diyos. Kinahanglang dumtan gani niya kini, kay 
ang Pulong sa Diyos nag-ingon: “Ang pagkahad- 
lok kang Jehova mao ang pagdumot sa daotan. 
Ang pagbayaw-sa-kaugalingon ug ang pagkagar- 
boso ug ang daotang dalan ug ang baba nga matu- 
ison akong gidumtan.”---Pr 8: 13. 

Ang tawong dili maghanaw sa iyang garbo mag- 
antos. “Ang garbo nagauna sa pagkahagsa, ug ang 
mapahitas-ong espiritu nagauna sa pagkapukan” 
(Pr 16:18), ug “ang balay sa mga nagabayaw sa 
ilang kaugalingon pagalumpagon ni Jehova.” (Pr 
15:25) Ubay-ubayng mga pananglitan sa pagka- 
hagsa ang naagoman sa garbosong mga indibidu- 
wal, mga dinastiya, ug mga nasod.--Lev 26:18, 19, 
2Cr 26:16, Isa 13:19, Jer 13:9, Eze 30:6, 18, 32:12, 
Dan 5:22, 23, 30. 

Ang garbo malimbongon. Si apostol Pablo nag- 
tambag: “Kon ang usa naghunahuna nga siya ma- 
hinungdanon samtang siya walay pulos, siya nag- 
limbong sa iyang kaugalingong hunahuna.” (Gal 
6:3) Ang tawong garboso daw nagsubay sa dalan 
nga labing makaayo o mapuslanon alang kaniya, 
apan siya wala magtagad sa Diyos. (Itandi ang Jer 
49:16, Pin 3:17.) Ang Bibliya nag-ingon: “Mas maa- 
yo pa nga magmapainubsanon sa espiritu uban 
sa mga maaghop kay sa makigbahin sa inagaw 
uban sa mga nagabayaw sa ilang kaugalingon.” 
—?Pr 16:19. 

Pagpanghambog. Ang Gregong berbo nga 
kaukha'o:mai (panghambog) kanunayng gigamit 
sa pagtumong sa mahakogong garbo. Ang Bibliya 
nagpakita nga walay tawo ang adunay katungod sa 
pagpanghambog sa iyang kaugalingon o sa iyang 
mga nahimo. Diha sa Kristohanong kongregasyon 
sa Corinto, ang pipila miburot sa garbo sa ilang ka- 
ugalingon o sa ubang tawo, nga nagpahinabog pag- 
kabahinbahin sa kongregasyon. Sila naghunahu- 
na diha sa unodnon nga paagi, nga naglantaw sa 
tawo inay kang Kristo. (1Co 1:10-13, 3:3, 4) Ki- 
ning mga tawhana dili interesado sa espirituwal 
nga kaayohan sa kongregasyon, apan sila buot nga 
manghambog sa panggawas nga mga panagway, 
nga dili gayod buot motabang sa mga isigka-Kris- 
tohanon nga makaugmad ug maayong mga ka- 
singkasing atubangan sa Diyos. (2Co 5:12) Busa, 

kusganong gibadlong ni apostol Pablo ang kongre- 
gasyon, nga gipakita nga sila walay katarongan nga 
manghambog diha kang bisan kinsa gawas diha 
kang Jehova nga Diyos ug sa iyang mga nahimo 
ngadto kanila. (1Co 1:28, 29, 4:6, 7) Ang lagda 
mao: “Siya nga nagapanghambog, manghambog 
siya diha kang Jehova.”--1Co 1:31, 2Co 10:17. 

Gihukman pa gani sa igsoon ni Jesus sa inahan 
nga si Santiago kadtong nanghambog bahin sa pi- 
pila ka kalibotanong mga proyekto nga ilang gipla- 
nong buhaton, nga nagsulti kanila: “Kamo nagpasi- 
garbo sa inyong mapagawalong mga panghambog. 
Ang tanang pagpasigarbo nga ingon niana daotan.” 
--San 4:13-16, itandi ang Pr 27:1. 

Usa ka Maayong Kahulogan. Ang Hebreo- 
hanong pulong nga ga-ah, ang Gregong pulong 
nga kau-kha'o:mai, ug ang susamang mga porma 
niini gigamit usab sa paborableng diwa maylabot 
sa garbo o kangaya nga bation tungod sa usa ka 
butang nga gibuhat o napanag-iya. Ang salmista 
naghisgot bahin sa Israel ingong “ang garbo ni 
Jacob, nga gihigugma ni Jehova.” (Sal 47:4) Diha sa 
usa ka tagna sa pagpasig-uli, si Isaias miingon nga 
ang mga bunga sa yuta mao unyay “butang igapa- 
sigarbo.” (Isa 4:2) Gisultihan sa apostol ang kongre- 
gasyon sa Tesalonica nga, ingong resulta sa ilang 
pagtuo, gugma, ug paglahutay, “kami nagpasigar- 
bo kaninyo taliwala sa mga kongregasyon sa Di- 
yos.” (2Te 1:3, 4) Ang mga Kristohanon mapasigar- 
bohon nga si Jehova maoy ilang Diyos, nga sila 
nakadangat sa pagkaila kaniya, ug nga siya nakai- 
la kanila. Ilang gisunod ang prinsipyo: “Siya nga 
nagapanghambog papanghamboga tungod niining 
butanga mismo, ang pagkabaton ug hait nga sala- 
botan ug ang pagkabaton ug kahibalo kanako, nga 
ako si Jehova, ang Usa nga nagapakita ug ma- 
higugmaong-kalulot, hustisya ug pagkamatarong 
diha sa yuta. ”--Jer 9:24: itandi ang Luc 10:20. 


GAREB [Kagiron]. 

1. Usa sa gamhanang mga tawo ni David, usa 
ka Itrihanon sa tribo ni Juda.---2Sa 23:8, 38, 1Cr 2: 
4, 5, 18, 19, 50, 53, 11:26, 40. 

2. Usa ka bungtod nga gihisgotan diha sa tagna 
sa pagpasig-uli nga gisulat ni Jeremias (31:39), nga 
dayag nga nagpaila sa kasadpang utlanan sa natu- 
kod pag-usab nga siyudad sa Jerusalem. Ang tuk- 
mang nahimutangan niini wala mahibaloi. 


GARING. Ang pution nga mga tango sa ele- 
pante, hippopotamus, walrus, ug sa ubang mga ha- 
yop. Bisan tuod kini gahi, ug mga tulo ug tunga ka 
pilo nga mas bug-at kay sa gipauga nga kahoyng 
sedro, kini dali rang mabawog ug sayon rang ku- 
litan ug pormahon. Tungod kay kini pinog gra- 
no, kini hamis ug sinaw ug lig-on kaayo. Ang 

nagsapawsapaw nga mga lut-od sa dentin (pangu- 
nang sangkap sa ngipon), nga nagsal-angsal-ang 
ang mga kolor, dugang nakaamot sa talagsaong ka- 
tahom ug pagkamapuslanon niini. Ang “garing” gi- 
paila diha sa Hebreohanon pinaagi sa mga pulong 
nga shen (sa literal, ngipon) ug shen-hab-bim' (gi- 
hubad nga “mga ngipon sa mga elepante” diha sa 
Gregong Septuagint). Ang Gregong termino nga 
ele:phan'ti-nos nagkahulogang “gama sa garing.” 

Ang garing gilangkit sa mga luho sa kinabuhi 
--helyas artes, maanindot nga mga muwebles, ug 
bililhong mga bahandi. Ang mga barko ni Solomon, 
kausa sa matag tulo ka tuig, nagdala ug daghan ka- 
ayong mga garing gikan sa halayong mga dapit. 
(1Ha 10:22, 2Cr 9:21) Kay haom sa iyang himaya 
ug kabantog, si Solomon “naghimo ug usa ka da- 
kong trono nga garing ug naghaklap niini ug da- 
lisay nga bulawan.” (1Ha 10:18, 2Cr 9:17) Ang 
Mga Salmo naghisgot sa “dakong palasyo nga ga- 
ring” may labot sa kinuldasan nga mga tulonggon. 
(Sal 45:8) Diha sa maanindot nga Awit ni Solomon 
ang magsusulat migamit sa garing ingong usa ka 
metapora ug simile (pagtandi) aron ipahayag ang 
katahom: “Ang iyang tiyan usa ka palid sa garing 
nga tinabonan sa mga sapiro,” “Ang imong liog 
sama sa usa ka garing nga torre.” (Aw 5:14: 7:4) Si 
Haring Ahab usab nagtukod ug usa ka palasyo gi- 
namit ang mahalon nga garing, nga naghimo niini 
nga usa gayod ka “balay nga garing.” (1Ha 22:39) 
Sa mga adlaw ni Amos ang mga balay ug mga hig- 
daanan maoy gama sa garing. (Am 3:15; 6:4) Ang 
arkeolohikanhong mga kaplag nagpamatuod nga 
kaylap kaayong gigamit ang garing sa nasod sa Is- 
rael ug sa mga silingan niini. 

Ang Ehipto usab migamit niining kinaiyanhon 
nga “plastik” sa paggamag mga kagamitan sama sa 
mga sudlay, gunitanan sa paypay, plato, sudlanan 
sa panghaplas, tiil sa silya, samag-damahan nga 
mga papan, gagmayng mga estatwa, ug kinulit nga 
mga buhat sa arte. Diha sa dakong komersiyo niini 
sa dagat, ang mga dulong sa mga barko sa siyudad 
sa Tiro gihal-opan ug garing. Ang garing gitala 
usab nga lakip sa mahalong mga butang sa kara- 
ang mga magpapatigayon sa Tiro, ug lakip usab 
kini sa mga baligya sa “nagapanawng mga magpa- 
patigayon sa yuta” nga nanghilak tungod sa pagka- 
pukan sa Dakong Babilonya.---Eze 27:6, 15, Pin 18: 
11, 12. 


GARISON. Ang Hebreohanong termino nga 
netsiv mahimong magtumong sa usa ka perma- 
nenteng pundok sa mga sundalo nga nakapuwesto 
sa usa ka kampo militar. Ang susamang Hebreo- 
hanong pulong nga mats-tsav (nagkampong mga 
sundalo) adunay sama usab nga ideya.--- 1Sa 13:23, 
14:1 4,6, 11, 12, 15, 2Sa 23:14. 


834 


Ang mga Filistehanon adunay mga garison sa 
teritoryo sa Israel sa panahon sa mga paghari ni 
Saul ug David. (1Sa 10:5, 13:3, 4; 1Cr 11:16) Human 
mapildi ni David ang Sirya ug Edom, siya nagbu- 
tang ug mga garison sa ilang teritoryo aron ma- 
pugngan ang rebelyon. (2Sa 8:6, 14: 1Cr 18:13) 
Alang sa pakigdait ug kasegurohan sa yuta, si Je- 
hosapat nagbutang ug mga garison didto sa Juda 
ug sa mga siyudad sa Epraim nga nailog ni Asa. 
(2Cr 17:1, 2) Ang presensiya niini nga mga sunda- 
lo dakog nahimo sa pagmentinar sa kahusay ug sa 
pagpanalipod sa mga intereses sa hari diha sa mga 
teritoryo diin ang lumad nga mga molupyo lagmit 
morebelde. 

Adunay usa ka Romanhong garison didto sa Je- 
rusalem sa unang siglo K.P. Ang ilang kuwartel na- 
himutang didto sa hataas nga Torre sa Antonia nga 
sikbit sa nataran sa templo. Sa dihang ang panon 
sa mga Hudiyo nagguyod kang Pablo paggawas sa 
templo ug nagtinguha sa pagpatay kaniya, ang 
mga sundalo sa garison nakakanaog dayon aron 
sa pagluwas kaniya. (Buh 21:31, 32) Sa panahon 
sa Hudiyohanong mga pista, dugang mga tropa 
ang gidala didto aron palig-onon kini nga garison. 
--Tan-awa ang ANTONIA, TORRE SA. 


GARMIHANON [Kang (Iya ni) Gerem (Bu- 
kog)]. Kini nga ngalan gilangkit kang Keila, usa ka 
ngalan nga makita diha sa talaan sa mga kaliwat ni 
Juda.---1Cr 4:19. 


GASA, REGALO. Sukad sa kinasayohang 
mga panahon ang paghatag ug mga regalo nahi- 
mong mahinungdanong bahin sa adlaw-adlaw nga 
kinabuhi. Ang tigulang nga alagad ni Abraham 
mihatag ug mga gasa nga alahas kang Rebeca hu- 
man makakitag ebidensiya nga si Jehova nagtud- 
lo kaniya ingong asawa ni Isaac. (Gen 24:13-22) 
Unya, sa dihang nadawat ang pag-uyon ni Laban 
ug Betuel alang sa kaminyoon, ang alagad ni Ab- 
raham mihatag ug dugang nga mga gasa ngadto 
kang Rebeca ug usab “hamiling mga butang ngad- 
to sa iyang igsoong lalaki ug sa iyang inahan.” (Gen 
24:50-53) Sa ulahi, gihatag ni Abraham ang tanan 
niyang kabtangan ngadto kang Isaac, apan gihata- 
gan niya ug mga gasa ang mga anak sa iyang mga 
puyopuyo ug gipalakaw sila.---Gen 25:5, 6, itandi 
ang 2Cr 21:3. 

Lagmit batasan sa mga panahon sa patriarka 
ang paghatag ug mga gasa ngadto sa mga nakaa- 
gom ug kasakitan. Sa dihang si Jehova nagbali o 
nagbalit-ad sa binihag nga kahimtang ni Job, ang 
iyang mga igsoong lalaki, mga igsoong babaye, ug 
kanhing mga kaila wala lamang moadto sa paghu- 
pay kaniya apan ang matag usa mihatag kaniya ug 
“usa ka pirasong salapi ug usa ka singsing nga bu- 
lawan.”---Job 42:10, 11. 

Mga Gasa Gihatag Aron Makadawat ug mga 
Kaayohan. Sagad nga ang mga gasa gihatag 
aron mabatonan ang butang nga gitinguha. Si Ja- 
cob nag-andam ug daghang gasa nga binuhing ka- 
hayopan alang kang Esau aron mabatonan ang 
pag-uyon sa mga mata sa iyang igsoon. (Gen 
32:13-18, 33:8) Ang pag-insistir ni Jacob nga da- 
waton ni Esau kini nga gasa mas masabtan kon 
tagdon nga, sumala sa batasan sa Sidlakan, ang 
pagdumili sa pagdawat ug gasa nagpasabot sa dili 
paghatag ug pabor. (Gen 33:10) Lain pa, aron ma- 
batonan ang maayong kabubut-on sa maharason- 
manulti nga administrador sa pagkaon sa Ehipto 
(nga sa pagkatinuod mao ang ilang kaugalingong 
igsoon nga si Jose), ang mga anak ni Jacob misu- 
nod sa sugyot sa ilang amahan sa pagdala ug gasa 
gikan sa labing maayong mga produkto sa yuta. 
(Gen 42:30, 43:11, 25, 26) Si Haring Asa nagpada- 
lag regalo nga plata ug bulawan ngadto kang Ben- 
hadad aron aghaton siya nga bungkagon ang iyang 
pakigsaad uban kang Baasa, ang hari sa Israel. 
--1Ha 15:18, 19. 

Mahitungod sa mga kaayohan sa usa nga nagha- 
tag, ang proverbio nag-ingon: “Ang gasa sa usa ka 
tawo magabukas ug dakong pultahan alang kaniya, 
ug tultolan siya niini bisan sa atubangan sa dag- 
kong mga tawo.” (Pr 18:16) Ang usa ka gasa maka- 
pakalma sa kasuko, apan kini dili makapuypoy sa 
kapungot sa usa ka lalaking lig-on ug lawas batok 
sa tawo nga nanapaw uban sa iyang asawa, bisag 
unsa pa ka dako ang regalo nga ihatag sa manana- 
paw.---Pr 21:14; 6:32-35. 

Mga Gasa Ngadto sa mga Hari, mga Mana- 
lagna, ug Uban pa. Gipakita nga maoy batasan 
kaniadto nga kadtong makigkita sa usa ka hari 
magdala ug mga gasa. Partikular nga gihisgotan 
nga ang “walay-silbi nga mga tawo” nga walay 
pagtahod kang Saul wala magdala ug gasa alang 
kaniya. Si Solomon linaing gihatagan ug daghan 
kaayong mga gasa niadtong nangabot gikan sa 
lagyong kayutaan aron maminaw sa iyang kaalam. 
Ang mga astrologo nga miadto aron makita “ang 
usa nga natawong hari sa mga Hudiyo” misunod 
lamang niini nga batasan sa dihang sila mihatag 
ug mga gasa sa bata nga si Jesus. (1Sa 10:27; 1Ha 
10:10, 24, 25; Mat 2:1, 2, 11; tan-awa usab ang 2Ha 
20:12, 2Cr 17:5.) Sa susama, may mga panahon 
nga kadtong buot magpakisayod sa usa ka mana- 
lagna magdala ug gasa alang kaniya. (1Sa 9:7: 2Ha 
8:8, 9) Apan ang mga manalagna sa Diyos wala 
magpaabot o magtinguha ug gasa alang sa ilang 
mga pag-alagad, ingon sa gipakitang pagdumili ni 
Eliseo sa pagdawat ug “usa ka panalanging gasa” 
gikan sa kamot ni Naaman.---2Ha 5:15, 16. 

Ang mga gasa sagad nga gihatag aron iganti ni- 
adtong malamposong nakahuman sa usa ka buhat. 


GASA, REGALO 


(2Sa 18:11; Dan 2:6, 48, 5:16, 17, 29) Sumala sa Ba- 
laod, ang usa ka gipahigawas nga ulipon dili palak- 
ton nga walay dala apan makadawat ug gasa, gi- 
kan sa panon sa kahayopan, sa giokanan, ug sa 
lana ug sa pug-anan sa bino. (Deu 15:13, 14) Du- 
gang pa, ang mga okasyon sa hilabihang paglipay 
mahimong ubanan sa paghatag ug mga regalo. 
--Est 9:20-22, itandi ang Pin 11:10. 

Maylabot sa Sangtuwaryo. Gikuha sa Diyos 
ang mga Levihanon ingong gasa alang sa balay ni 
Aaron, ingong mga hinatag ngadto kang Jeho- 
va aron himoon ang pag-alagad sa sangtuwaryo. 
(Num 18:6, 7) Lain pa, ang mga Gabaonhon ug ang 
uban pa nga gihimong mga alagad didto sa sang- 
tuwaryo gitawag nga Netinim, nga nagkahulogang 
“Mga Hinatag.” (Jos 9:27: 1Cr 9:2, Esd 8:20) Du- 
gang pa, ang mga amot aron magpadayon ang 
pag-alagad sa sangtuwaryo ug usab ang mga ha- 
lad gitawag nga mga gasa.--Ex 28:38, Lev 23:37, 
38; Num 18:29, Mat 5:23, 24, Luc 21:1. 

Tungod sa iyang pagkamaglalalang, iya ni Jeho- 
va ang tanang butang. Busa, sa paghatag ug ma- 
teryal nga mga butang sa pagpakaylap sa matuod 
nga pagsimba, giuli lamang sa naghatag ang usa 
ka bahin sa butang nga sa sinugdan iyang nadawat 
gikan sa Diyos.---Sal 50:10, 1Cr 29:14. 

Tambag Labot sa mga Gasa. Sanglit ang 
mga gasa ingong mga hiphip makadaot sa kasing- 
kasing ug magtuis sa hustisya, ang Kasulatan nag- 
tambag sa pagdumot sa maong mga gasa. Kad- 
tong nag-apas ug mga gasa gikondenar. (Deu 16: 
19, 20; Ecc 7:7: Pr 15:27, Isa 1:23, tan-awa ang HIP- 
HIP.) Dugang pa, ang “tawo nga nagapanghambog 
sa iyang kaugalingon bahin sa usa ka gasa nga dili 
tinuod,” nga wala magabuhat sumala sa iyang gi- 
panghambog, ikatandi sa nipis nga panganod ug sa 
hangin nga walay ulan. (Pr 25:14) Ang tighatag ug 
mga gasa tingali daghan ug mga higala, apan ang 
iyang paghatag dili makapaneguro ug dumalayong 
panaghigalaay.---Pr 19:6. 

Ang Kristohanon Gregong Kasulatan kusganong 
nagsaway sa pipila ka batasan labot sa paghatag ug 
mga gasa. Si Jesus nagkondenar sa mga eskriba ug 
mga Pariseo tungod sa ilang paglapas sa sugo sa 
pagpasidungog sa amahan ug inahan. Matod nila, 
kon ang usa ka tawo nagpahayag nga ang iyang 
materyal nga mga butang maoy gasa nga gipahi- 
nungod sa Diyos, wala siyay obligasyon nga gami- 
ton kini sa pag-abag sa iyang mga ginikanan, 
apan siya makapadayon sa paggamit niini alang sa 
iyang kaugalingon. (Mat 15:1-6, tan-awa ang Kor- 
BAN.) Walay kapuslanan ang paghatag kon siya 
naglaom nga makadawat ug balos. (Luc 6:30-36, 
14:12-14) Aron makapahimuot kang Jehova, ang 
paghatag kinahanglang himoon nga dili mahako- 
gon ug dili mapagawalon.---Mat 6:2-4: 1Co 13:3. 


GASA GIKAN SA DIYOS 


Ang Kristohanong Paghatag. Ang unang 
mga Kristohanon mihatag ug mga gasa, o mga 
amot, alang sa ilang kabos nga mga igsoon. (Rom 
15:26, 1Co 16:1, 2) Apan, kining tanang mga gasa 
maoy kinabubut-on, sumala sa gipakita sa mga pu- 
long ni Pablo: “Ipabuhat sa matag usa ang sumala 
sa iyang gihukom diha sa iyang kasingkasing, dili 
nga kontragusto o pinugos, kay gihigugma sa Di- 
yos ang malipayong maghahatag.” (2Co 9:7) Du- 
gang pa, ilang giabagan kadtong bug-os nga nag- 
pahinungod sa ilang kaugalingon sa Kristohanong 
ministeryo, sama sa gihimo ni apostol Pablo. Hinu- 
noa, bisan tuod nagpabili pag-ayo sa mga gasa nga 
gipadala sa iyang mga igsoon ngadto kaniya, si 
Pablo wala magtinguha ug gasa.---Flp 4:15-17. 

Ang mga Kristohanon makahatag ug mga bu- 
tang nga mas bililhon kay sa materyal nga mga re- 
galo. Ilang ikahatag ang ilang panahon ug katakos 
aron dasigon ug palig-onon ang uban sa mental ug 
espirituwal nga paagi, nga maghatag ug mas da- 
kong kalipay. Ang kinadak-ang gasa nga ikahatag 
sa usa ka tawo ngadto sa uban mao ang pagsabot 
sa Pulong sa Diyos, kay kini motultol sa mga ma- 
kadawat niini ngadto sa kinabuhing walay katapo- 
san.--Ju 6:26, 27: 17:3, Buh 20:35: 2Co 12:15, Pin 
22:17: tan-awa ang GASA SA KALUOY. 


GASA GIKAN SA DIYOS. Ang mga gasa 
nga gihatag sa Diyos ngadto sa mga tawo maoy ka- 
pahayagan sa iyang dili-takos nga kalulot. Ang 
mismong pulong nga kha'risma (sa literal, gasa sa 
pagkamapuangoron), nga makita sa 17 ka higayon 
diha sa Kristohanon Gregong Kasulatan, nagpasa- 
bot sa usa ka gasa nga naglangkit sa “dili-takos nga 
kalulot” (kha'ris) sa Diyos. (Rom 6:23, ftn sa Rbi8, 
1Co 12:4, 2Ti 1:6; 1Pe 4:10) Busa, haom lamang 
nga ang mga gasa nga nadawat gikan kang Jeho- 
va gamiton alang sa kaayohan sa mga isigkatawo 
ug sa kahimayaan sa Diyos nga maghahatag niini. 
(1Pe 4:10, 11) Kini nga mga gasa maoy dili alang sa 
hinakog nga kaayohan sa nagadawat. Sanglit ang 
maong tawo “nakadawat nga walay bayad,’ siya ob- 
ligado ‘sa paghatag nga walay bayad. —Mat 10:8. 
“Ang matag maayong gasa ug matag hingpit 
nga regalo naggikan sa itaas.” (San 1:17) Si Jehova 
madagayaon sa paghatag, nga nagtugot sa mata- 
rong ug sa daotan nga makabenepisyo sa init sa 
adlaw ug sa ulan. Ngani, siya “naghatag ngadto 
sa tanang tawo ug kinabuhi ug gininhawa ug ta- 
nang butang.” Ang mga gasa sa Diyos, lakip ang 
pagkaon ug ilimnon ug ang pagpahimulos ug ma- 
ayo sa tanan niyang kahago, maoy alang sa kalipay 
sa tawo. (Mat 5:45, Buh 17:24, 25; Ecc 3:12, 13, 
5:19: 1Ti 6:17) Ang pagkatagsaanon ug ang kamin- 
yoon maoy mga gasa gikan sa Diyos, nga pahimus- 
lan sulod sa mga kinutoban sa iyang gilatid nga 

mga kinahanglanon. Sanglit ang tawong dili minyo 
mas gawasnon sa pagdeboto sa iyang kaugalingon 
sa pag-alagad kang Jehova nga walay kabaldahan, 
ang pagkatagsaanon mao ang mas maayo tali nii- 
ning duha ka gasa.---Pr 18:22, Mat 19:11, 12, 1Co 7: 
7, 17, 32-38, Heb 13:4. 

Ang Gasa sa Diyos Pinaagi sa Halad ni Je- 
sus. Ang dili-takos nga kalulot ni Jehova sa pag- 
tagana sa iyang Anak ingong usa ka halad lukat 
maoy bililhon kaayo nga gasa, ug tungod niana 
kadtong magpasundayag ug pagtuo sa halad ni 
Jesu-Kristo makabaton sa gasa nga kinabuhing 
walay kataposan. (Rom 6:23: Ju 3:16) Ang “dili- 
mahubit nga walay bayad nga gasa” sa Diyos da- 
yag nga naglakip sa tanang pagkamaayo ug mahi- 
gugmaong-kalulot nga gihatag sa Diyos ngadto sa 
iyang katawhan pinaagi kang Jesu-Kristo.---2Co 
9:15: itandi ang Rom 5:15-17. 

Balaang Espiritu. Ang Diyos naghatag sa 
iyang espiritu ingong usa ka gasa ngadto sa iyang 
katawhan, nga makatabang kanila sa paglikay sa 
makadaot nga mga buhat sa unod ug sa pag- 
ugmad sa bunga sa espiritu, nga mao, ang gugma, 
kalipay, pakigdait, hataas-nga-pailob, kalulot, pag- 
kamaayo, pagtuo, kalumo, ug pagpugong-sa-kau- 
galingon. (Buh 2:38, Rom 8:2-10, Gal 5:16-25) Ang 
espiritu ni Jehova maoy usa ka tinong giya ug nag- 
hatag ug gahom nga labaw sa kasarangan, nga 
motabang sa usa ka Kristohanon sa pagtuman sa 
iyang hinatag-sa-Diyos nga mga buluhaton bisan 
pa sa mga pagpit-os kaniya. (Ju 16:13, 2Co 4:7-10) 
Gipasaligan ni Jesus ang iyang mga tinun-an nga 
ang espiritu sa Diyos motudlo kanila sa tanang bu- 
tang, magpahinumdom kanila sa mga butang nga 
iyang gitudlo kanila, ug motabang kanila sa pagde- 
pensa bisan sa atubangan sa mga magmamando. 
-Ju 14:26, Mar 13:9-11. 

Kaalam ug Kahibalo. Ang matuod nga kaa- 
lam ug kahibalo maoy mga gasa gikan sa Diyos. Sa 
pagkatinuod gidapit ni Jehova ang iyang mga ala- 
gad sa pag-ampo alang sa kaalam ug kahibalo, 
sama sa gihimo ni Solomon. (San 1:5: 2Cr 1:8-12) 
Bisan pa niana, aron makabaton ug kahibalo, giki- 
nahanglan ang paningkamot sa pagtuon kon unsay 
gitagana sa Diyos pinaagi sa gasa sa iyang Pulong. 
(Pr 2:1-6, 2Ti 2:15; 3:15) Apan ang pagtuon la- 
mang sa Pulong sa Diyos dili garantiya nga mada- 
wat ang mga gasa nga kahibalo ug kaalam. Ang ti- 
nuod nga kahibalo ug kaalam mabatonan lamang 
pinaagi kang Jesu-Kristo ug sa tabang sa espiritu 
sa Diyos.---1Co 2:10-16, Col 2:3. 

Ang kaalam sa Diyos nagsilbing usa ka proteksi- 
yon ug usa ka giya diha sa mga dalan sa kinabuhi. 
(Ecc 7:12: Pr 4:5-7) Ang kaalam nga naggikan 
sa Diyos lahi kaayo sa kalibotanong kaalam, nga 
maoy kabuangan sa panglantaw ni Jehova ug ma- 

kadaot usab tungod kay kini nagsalikway sa Diyos. 
(1Co 1:18-21) “Apan ang kaalam nga gikan sa ita- 
as maoy una sa tanan putli, unya makigdaiton, 
makataronganon, andam mosunod, tugob sa kalu- 
oy ug maayong mga bunga, dili mapihigpihigon, 
dili salingkapaw.”---San 3:17. 

Ang tukmang kahibalo bahin sa kabubut-on ni 
Jehova motabang sa naghupot niini nga “matino 
ang mas hinungdanong mga butang,” aron dili 
makapandol sa uban, ug “magalakaw nga takos 
kang Jehova aron bug-os nga makapahimuot kani- 
ya.” (Flp 1:9-11: Col 1:9, 10) Dugang pa, ang kahi- 
balo maoy usa sa mga butang nga makatabang sa 
Kristohanon nga magmaaktibo ug magmabunga- 
hon sa iyang pag-alagad sa Diyos. (2Pe 1:5-8) Kini 
nga gasa gikan sa Diyos naglangkit ug labaw pa 
kay sa pagkahibalo lamang sa mga kamatuoran. 
Kini naglakip sa pagsabot niini nga mga kamatuo- 
ran ug sa pagkahibalo kon unsaon kini paggamit 
aron sa “pagtubag sa matag usa."---Col 4:6. 

Mga Gasa sa Pag-alagad ug “mga Gasa nga 
mga Lalaki.” Ang mga buluhaton sa pag-ala- 
gad diha sa yutan-ong kahikayan sa Diyos maoy 
mga gasa gayod gikan kang Jehova. (Num 18:7, 
Rom 12:6-8, Efe 3:2, 7) Kadtong gihatagag mga 
buluhaton sa pag-alagad tungod sa dili-takos nga 
kalulot sa Diyos gitawag usab nga “mga gasa nga 
mga lalaki,” ug si Jesu-Kristo, ingong hawas sa Di- 
yos ug ulo sa kongregasyon, naghatag niini ngadto 
sa kongregasyon aron ang tagsatagsa ka membro 
niini mapalig-on ug modangat sa pagkahamtong. 
(Efe 4:8, 11, 12) Aron matinumanong makatuman 
sa iyang mga responsibilidad ug mahimong pana- 
langin sa uban, ang usa nga nagbaton sa gasa ki- 
nahanglang magpadayon sa pag-ugmad niini, dili 
gayod magpasagad niini. (1Ti 4:14, 2Ti 1:6) Uban 
sa tabang ni Jehova, ang bisan kinsa, pinaagi sa 
paghimog determinadong mga paningkamot aron 
bug-os nga magamit ang iyang mga katakos ug 
mabuntog ang mga kababagan nga hayan mo- 
tungha, makaugmad sa katakos sa paghimo sa bi- 
san unsang tinudlo-sa-Diyos nga pag-alagad.---Flp 
4:13. 

Mga Gasa sa Espiritu. Sa unang siglo K.P., 
inubanag milagrosong mga gasa ang bawtismo pi- 
naagi sa balaang espiritu. Kini nagsilbing mga il- 
hanan nga wala na gamita sa Diyos ang Hudiyoha- 
nong kongregasyon sa pag-alagad kaniya, hinunoa 
ang iyang pag-uyon gihatag na nganha sa Kristo- 
hanong kongregasyon nga gitukod sa iyang Anak. 
(Heb 2:2-4) Sa adlaw sa Pentekostes, ang pagbubo 
sa balaang espiritu giduyogan ug milagrosong mga 
gasa, ug sa matag higayon human niadto nga gi- 
hisgotan diha sa Kasulatan ang paghatag ug mi- 
lagrosong mga gasa sa espiritu, labing menos pre- 
sente ang usa sa 12 ka apostoles o kaha si Pablo, 

kinsa direktang gipili ni Jesus. (Buh 2:1, 4, 14: 8:9- 
20, 10:44-46, 19:6) Dayag, sa dihang namatay ang 
mga apostoles, natapos ang paghatag sa mga gasa 
sa espiritu, ug ang milagrosong mga gasa sa espi- 
ritu natapos sa tingob sanglit kadtong nakadawat 
niini nga mga gasa nangamatay na. 

Ang dayag nga paghimog milagrosong mga bu- 
hat dili mismo pamatuod sa pag-awtorisar sa Di- 
yos, ni ang pagkawalay katakos sa mga alagad sa 
Diyos sa paghimog mga milagro uban sa tabang sa 
espiritu sa Diyos magpaduhaduha sa kamatuoran 
nga sila gigamit sa Diyos. (Mat 7:21-23) Dili tanang 
Kristohanon sa unang siglo ang makahimog gam- 
hanang mga buhat, makapang-ayo, makasultig la- 
inlaing mga pinulongan, ug makahubad. Si Pablo, 
ug sa walay duhaduha ang uban pa, pinaagi sa dili- 
takos nga kalulot sa Diyos gihatagan ug ubay-ubay 
niini nga mga gasa sa espiritu. Apan kini nga mi- 
lagrosong mga gasa maoy timaan nga bata pa ang 
Kristohanong kongregasyon ug gitagna nga mahu- 
nong ra. Ngani, bisan si Jesus nagpakita nga ang 
iyang mga sumusunod mailhan, dili pinaagi sa 
ilang paghimog gamhanang mga buhat, kondili pi- 
naagi sa ilang gugma sa matag usa.--1Co 12:29, 
30, 13:2, 8-13, Ju 13:35. 

Gihisgotan ni Pablo ang siyam ka lainlaing mga 
pagpadayag o mga paglihok sa espiritu: (1) pulong 
sa kaalam, (2) pulong sa kahibalo, (3) pagtuo, 
(4) mga gasa sa pagpang-ayo, (5) gamhanang mga 
buhat, (6) pagpanagna, (7) pag-ila sa inspiradong 
mga pulong, (8) pagsultig lainlaing mga pinulo- 
ngan, ug (9) paghubad sa mga pinulongan. Kining 
tanan nga mga gasa sa espiritu nagsilbi ug usa ka 
mapuslanong katuyoan nga dili lamang nakaamot 
sa pag-uswag sa gidaghanon sa kongregasyon kon- 
dili nakahatag usab ug espirituwal nga pagpalig-on 
niini.-1Co 12:7-11, 14:24-26. 

“Pulong sa kaalam.” Bisan tuod ang kaalam 
mabatonan pinaagi sa pagtuon, pagpadapat, ug sa 
kasinatian, ang “pulong sa kaalam” nga gihisgotan 
dinhi dayag nga maoy usa ka milagrosong katakos 
sa pagpadapat sa kahibalo sa malamposong paagi 
sa pagsulbad sa mga suliran nga motungha diha sa 
kongregasyon. (1Co 12:8) Si Pablo nagsulat ug mga 
sulat nga nahimong bahin sa inspiradong Pulong 
sa Diyos “sumala sa kaalam nga gihatag kaniya.” 
(2Pe 3:15, 16) Kini nga gasa mopatim-awng nada- 
yag usab diha sa katakos sa indibiduwal sa paghi- 
mog depensa nga dili masupak o malalis sa mga 
magsusupak.---Buh 6:9, 10. 

“Pulong sa kahibalo” ug “pagtuo.” Ang ta- 
nan sa unang-siglong Kristohanon nga kongregas- 
yon nakabaton ug paninugdang kahibalo bahin 
kang Jehova ug sa iyang Anak ingon man sa kabu- 
but-on sa Diyos ug sa iyang mga kinahanglanon 

alang sa kinabuhi. Busa, ang “pulong sa kahibalo” 
maoy usa ka kahibalo nga labaw ug saylo pa sa ka- 
hibalo nga nabatonan sa mga Kristohanon sa kati- 
buk-an, kadto maoy usa ka milagrosong kahibalo. 
Mao man usab ang “pagtuo” ingong usa ka gasa sa 
espiritu dayag nga maoy usa ka milagrosong pag- 
tuo nga nakatabang sa indibiduwal sa pagbuntog 
sa samag-bukid nga mga kababagan nga makapu- 
gong sa pag-alagad sa Diyos.--1Co 12:8, 9; 13:2. 
“Mga pagpang-ayo.” Ang gasa sa pagpang- 
ayo nadayag kanhi pinaagi sa katakos sa bug-os 
nga pag-ayo sa mga sakit, bisan unsang matanga 
sa balatian. (Buh 5:15, 16: 9:33, 34: 28:8, 9) Sa wala 
pa ang Pentekostes, ang pagpang-ayo gihimo ni Je- 
sus ug sa iyang mga tinun-an. Bisan tuod ang 
ubang mga tawo nga nangaayo nagpakita gayod 
ug dayag nga pagtuo, wala kinahanglana alang sa 
may balatian ang pagpakitag kapahayagan sa pag- 
tuo aron mamaayo. (Itandi ang Ju 5:5-9, 13.) Sa 
usa ka higayon, si Jesus nagbutyag kon nganong 
ang iyang mga tinun-an wala makaayo sa usa ka 
patolon, dili tungod sa kawalay pagtuo sa tawo nga 
mihangyo nga ayohon ang iyang anak, kondili tu- 
ngod sa kagamay sa pagtuo sa iyang mga tinun- 
an. (Mat 17:14-16, 18-20) Wala gayod maghisgot 
ang Kasulatan ug usa ka panghitabo diin si Jesus o 
ang iyang mga apostoles wala makaayo sa uban 
tungod sa kawalay pagtuo sa mga mihangyo nga 
ayohon. Dugang pa, inay nga gamiton ang gasa sa 
pagpang-ayo sa pag-ayo kang Timoteo sa sakit 
sa iyang tiyan o sa pagpasangil sa iyang subsob 
nga pagkasakit tungod sa iyang kawalay pagtuo, 
girekomendar ni apostol Pablo nga si Timoteo mo- 
inom ug diyutayng bino alang sa iyang tiyan.---1Ti 
5:23, tan-awa ang PAGTUO, PAGPANG-AYO. 
“Gamhanang mga buhat.” Ang gamhanang 
mga buhat naglakip sa pagbanhaw sa patayng 
mga tawo, paghingilin sa mga demonyo, ug gani 
sa pagbuta sa mga magsusupak. (1Co 12:10) Pina- 
agi sa pagpasundayag sa maong gamhanang mga 
buhat nadugangan ang mga magtutuo sa kongre- 
gasyon.---Buh 9:40, 42: 13:8-12, 19:11, 12, 20. 
“Pagpanagna.” Ang pagpanagna maoy mas 
labaw nga gasa kay sa pagsultig lainlaing mga pi- 
nulongan, sanglit kini nakapalig-on sa kongregas- 
yon. Dugang pa, ang mga dili magtutuo nataba- 
ngan sa pag-ila nga ang Diyos anaa gayod sa 
taliwala sa mga Kristohanon. (1Co 14:3-5, 24, 25) 
Ang tanan diha sa Kristohanong kongregasyon 
naghisgot bahin sa katumanan sa mga tagna nga 
natala diha sa Pulong sa Diyos. (Buh 2:17, 18) Apan 
ang partikular nga mga tawo nga adunay milagro- 
song gasa sa pagtagna nakahimo sa pagtagna sa 
umaabot nga mga panghitabo, sama sa gihimo ni 
Agabo.---Buh 11:27, 28, tan-awa ang TAGNA; MANA- 

LAGNA (Mga Manalagna Diha sa Kristohanon Gre- 
gong Kasulatan). 

“Pag-ila sa inspiradong mga pulong.” Ang 
pag-ila sa inspiradong mga pulong dayag nga nag- 
langkit sa katakos sa pag-ila kon ang inspiradong 
pulong naggikan ba sa Diyos o dili. (1Co 12:10) Kini 
nga gasa magpanalipod sa naghupot niini nga dili 
malimbongan ug mapahisalaag gikan sa kamatuo- 
ran ug magpanalipod sa kongregasyon gikan sa 
mini nga mga manalagna.--1Ju 4:1, itandi ang 
2Co 11:3, 4. 

“Mga pinulongan.” Duyog sa pagbubo sa es- 
piritu sa Diyos niadtong Pentekostes 33 K.P. mao 
ang milagrosong gasa sa pagsultig lainlaing mga 
pinulongan. Tungod niana ang mga 120 ka tinun- 
an nga nagtigom sa usa ka lawak sa itaas (lagmit 
duol sa templo) nakahimo sa pagsulti bahin “sa ha- 
langdong mga butang sa Diyos” diha sa lumad nga 
mga pinulongan sa mga Hudiyo ug sa mga kinabig 
nga nangadto sa Jerusalem gikan sa halayong mga 
dapit alang sa pagsaulog sa pista. Kining katuma- 
nan sa tagna ni Joel nagpamatuod nga gigamit 
sa Diyos ang bag-ong Kristohanong kongregasyon 
ug dili na ang Hudiyohanong kongregasyon. Aron 
makadawat sa libreng gasa sa balaang espiritu, 
ang mga Hudiyo ug mga kinabig kinahanglang 
maghinulsol ug mabawtismohan sa ngalan ni Je- 
sus.--Buh 1:13-15, 2:1-47. 

Ang gasa sa pagsultig lainlaing mga pinulongan 
nakatabang pag-ayo sa unang-siglong mga Kristo- 
hanon sa pagwali niadtong nagsulti ug laing mga 
pinulongan. Kadto maoy usa gayod ka ilhanan 
alang sa mga dili-magtutuo. Apan si Pablo, sa pag- 
sulat ngadto sa Kristohanong kongregasyon sa Co- 
rinto, nagsugo nga sa dihang magtigom, dili ang 
tanan magsulti ug lainlaing mga pinulongan, kay 
ang mga estranyo ug mga dili-magtutuo nga mo- 
sulod ug dili makasabot makaingon unya nga sila 
nangabuang. Girekomendar usab niya nga ang 
pagsultig lainlaing mga pinulongan 'limitehan sa 
duha o tulo ang kinadaghanan, ug magturnohay.' 
Apan, kon walay usa nga makamaong mohubad, 
nan ang tawo nga nagsultig laing pinulongan kina- 
hanglang maghilom diha sa kongregasyon, nga 
magsulti sa iyang kaugalingon ug ngadto sa Diyos. 
(1Co 14:22-33) Kon walay mohubad, ang iyang 
pagsultig laing pinulongan dili makapalig-on sa 
uban, kay walay usa nga magpatalinghog sa iyang 
isulti tungod kay kini walay pulos alang niadtong 
dili makasabot niini.-- 1Co 14:2, 4. 

Kon ang tawo nga nagsultig laing pinulongan dili 
arang makahubad, nan wala siya makasabot sa kon 
unsay iyang gisulti ni masabtan kini sa uban nga 
dili pamilyar sa maong pinulongan. Busa, gida- 
sig ni Pablo kadtong adunay gasa sa pagsultig 

lainlaing mga pinulongan sa pag-ampo nga sila 
usab unta makahubad ug sa ingon makapalig-on 
sa tanang mamiminaw. Pinasukad sa nahisgotan, 
dayag kon nganong, ubos sa pag-inspirar, giisip 
ni Pablo ang pagsultig lainlaing mga pinulongan 
ingong mas ubos nga gasa ug kon nganong iyang 
gipunting nga diha sa kongregasyon mas palabi- 
hon pa niyang mosulti ug lima ka pulong uban sa 
iyang hunahuna (pagsabot) kay sa 10,000 ka pu- 
long sa laing pinulongan.-- 1Co 14:11, 13-19. 

“Paghubad sa mga pinulongan.” Ang gasa 
sa paghubad sa mga pinulongan nadayag sa di- 
hang ang usa ka tawo makamaong mohubad sa 
usa ka pinulongan nga kanhi wala mahibaloi sa usa 
nga nagbaton niini nga gasa. (1Co 12:10) Kini nga 
gasa sa pagkatinuod nakapauswag sa gasa sa pag- 
sultig lainlaing mga pinulongan, sanglit ang tibuok 
kongregasyon mapalig-on pinaagi sa pagkadungog 
sa hubad.--1Co 14:5. 

Ubang mga Paglihok sa Espiritu. Sa di- 
hang naghisgot sa pipila ka paglihok sa espiri- 
tu maylabot sa pagpahiluna sa indibiduwal nga 
mga membro sa lawas ni Kristo, si Pablo miingon: 
“Gipahiluna sa Diyos kini sila diha sa kongregas- 
yon, una, mga apostoles, ikaduha, mga manalagna, 
ikatulo, mga magtutudlo, unya gamhanang mga 
buhat, unya mga gasa sa pagpang-ayo, makata- 
bang nga pagpang-alagad, katakos sa pagdumala, 
pagsultig lainlaing mga pinulongan.” (1Co 12:27, 
28) Ang “makatabang nga pagpang-alagad” lagmit 
naglakip sa organisadong mga kahikayan sa pagta- 
bang sa mga igsoon nga kabos sa materyal, sama 
sa pagpang-apod-apod ug pagkaon ngadto sa ka- 
bos nga mga babayeng balo, nga alang niini may 
pito ka lalaki nga “puno sa espiritu ug kaalam” ang 
gitudlo didto sa kongregasyon sa Jerusalem. (Buh 
6:1-6) Ang “mga katakos sa pagdumala’ gikina- 
hanglan aron matuman ang buluhaton nga gilatid 
ni Jesus sa paghimog mga tinun-an. (Mat 28:19, 
20) Ang misyonaryong buluhaton maingon man 
ang pagtukod ug bag-ong mga kongregasyon ug 
dayon ang paggiya sa mga kalihokan niini nga 
mga kongregasyon nagkinahanglan ug batid nga 
pagdumala. Niining bahina, makaiikag nga si Pab- 
lo, maylabot sa iyang bahin sa programa sa Diyos 
sa pagpanukod, naghisgot sa iyang kaugalingon 
ingong “maalamon nga tagdumala sa mga buluha- 
ton. ”--1Co 3:10. 

Pagkontrolar sa mga Gasa sa Espiritu. Da- 
yag nga kadtong adunay mga gasa sa espiritu ma- 
kahimo lamang sa paggamit niini kon ang espiritu 
ni Jehova molihok nganha kanila aron sa pagpa- 
sundayag sa maong gasa. Pananglitan, didto sa Ce- 
sarea, bisan tuod si Pablo miestar sa balay ni Feli- 
pe, nga “may upat ka anak nga babaye, mga ulay, 
nga nanagna,” dili ang usa niini nga mga anak nga 


GASA SA KALUOY 


babaye kondili si Agabo, usa ka manalagna nga 
naggikan sa Judea, ang mitagna bahin sa pagda- 
kop kang Pablo. (Buh 21:8-11) Sa panagkatigom sa 
kongregasyon, ang usa ka manalagna makadawat 
ug pinadayag samtang ang laing manalagna nag- 
sulti, apan kadtong adunay mga gasa sa espiritu 
makakontrolar niini sa dihang ang espiritu sa Diyos 
mogahom kanila, nga mao, sila makapugong sa 
pagsulti hangtod nga kahatagan ug kahigayonan. 
Busa, ang pagpanagna, pagsultig lainlaing mga pi- 
nulongan, ug ang paghubad mahimo sa hapsay 
nga paagi diha sa kongregasyon, alang sa pagpalig- 
on sa tanan.--- 1Co 14:26-33. 


GASA SA KALUOY. Kini maoy mga butang 
nga gihatag ngadto sa usa nga nanginahanglan 
aron sa pagsalbar sa iyang kahimtang. Bisan tuod 
ang “mga gasa sa kaluoy” (sa ubang mga hubad, 
“hinabang” o “mga buhat sa kaluoy”) wala direk- 
tang hisgoti diha sa Hebreohanong Kasulatan, ang 
Balaod naghatag ug espesipikong mga direksiyon 
ngadto sa mga Israelinhon bahin sa ilang mga ob- 
ligasyon ngadto sa mga kabos. Kinahanglang dili 
nila kumkomon ang ilang mga kamot, kondili mag- 
mahinatagon sa pagpakiglabot sa ilang kabos nga 
mga igsoon.---Deu 15:7-10. 

Mga Probisyon Alang sa mga Kabos sa Is- 
rael. Ang Balaod nagtugot sa usa ka tawo sa 
pag-adto sa usa ka parasan ug sa umahan sa laing 
tawo ug didto mokaon sa abot niini hangtod sa 
pagkatagbaw, apan walay usa niini nga iyang dad- 
on. (Deu 23:24, 25) Sa pag-ani sa ilang mga abot, 
dili hutdon sa mga Israelinhon sa pag-ani ang mga 
daplin sa ilang kaumahan ni hagdawan ang ilang 
kaumahan, kaolibohan, ug kaparasan, kay ang mga 
hagdawonon maoy alang sa mga langyawng pu- 
moluyo, sa batang ilo-sa-amahan, ug sa babayeng 
balo.--Lev 19:9, 10; Deu 24:19-21. 

Sa matag ikatulo nga tuig ang mga Israelinhon 
kinahanglang magdala sa tibuok ikapulo nga bahin 
sa ilang abot nianang tuiga ug ibutang kini sa su- 
lod sa ilang mga ganghaan alang sa pagsustento sa 
mga Levihanon, langyawng pumoluyo, ilo, ug mga 
babayeng balo.--Deu 14:28, 29, tan-awa ang IKA- 
PULO. 

Sa matag ika-7 nga tuig ug sa matag ika-50 nga 
tuig o sa tuig sa Tinghugyaw, ang yuta dili pug- 
san, aron makapahimulos ug bug-os nga pagpahu- 
lay, ug walay naandang pagpangani sa mga abot. 
Unya ang bisan unsang turok magsilbing pagkaon 
sa mga kabos, bisan tuod ang mga tag-iyag yuta, 
ang ilang mga ulipon, ug ang ilang sinuholan nga 
mga mamumuo may katungod usab sa pagkaon 
niini. Apan, mopatim-aw nga ang mga Israelin- 
hon sa katibuk-an magkuha gikan sa ilang tinipi- 
gang mga suplay sa pagkaon sulod sa tuig nga 


GASA SA KALUOY 


Igpapahulay.--Ex 23:10, 11, Lev 25:1-7, 11, 12, 
20-22. 

Ang mga prinsipyo maylabot sa mga obligasyon 
sa Israel ngadto sa mga kabos sumala sa gilatid sa 
Balaod gisubli sa ubang mga bahin sa Hebreoha- 
nong Kasulatan. (Job 31:16-22, Sal 37:21: 112:9; Pr 
19:17: Ecc 11:1, 2) Kadtong nagpakitag konsideras- 
yon sa mga timawa gipahayag nga malipayon ug 
gipasaligan ug panalangin. (Sal 41:1, 2; Pr 22:9) Sa 
adlaw ni Isaias, ang dili-matinumanong mga Israe- 
linhon giawhag sa pagpakigbahin sa ilang tinapay 
ngadto sa mga gigutom, sa pagdala sa mga walay 
pinuy-anan ngadto sa ilang mga balay, ug sa pag- 
besti sa mga hubo--usa ka binuhatan nga mo- 
sangpot sa pag-uyon sa Diyos. (Isa 58:6, 7) Mahitu- 
ngod sa usa ka matarong nga tawo, si Jehova 
miingon pinaagi kang Ezequiel: “Sa gigutom iyang 
gihatag ang kaugalingon niyang tinapay ug ang 
hubo iyang gibestihan.”---Eze 18:7-9. 

Sa pagkatinuod, angay nga wala untay mga ka- 
bos taliwala sa mga Israelinhon, kay si Jehova mi- 
saad sa pagpanalangin sa iyang katawhan. Apan 
ang pagkawalay kakabos nagdepende sa pagka- 
masinugtanon sa Balaod. Busa, tungod sa tawha- 
nong pagkadili-hingpit ug pagkadili-masinugtanon 
sa balaod sa Diyos, ang mga Israelinhon kanu- 
nayng adunay kabos diha sa ilang taliwala. (Deu 
15:4, 5, 11) Bisan pa niana, ang pagpakilimos da- 
yag nga talagsa ra sa karaang Israel, tungod kay 
ang usa sa mga kalamidad nga giingon nga moda- 
ngat sa daotan mao nga ang iyang mga anak ma- 
pugos sa pagpakilimos.---Sal 109:10: itandi ang Sal 
37:25, tan-awa ang KABOS. 

Sayop nga mga Panglantaw sa Pagpangha- 
tag. Sa paglabay sa panahon, ang pagpanghatag 
ug mga gasa sa kaluoy sa ngadtongadto giisip sa 
mga Hudiyo nga dili lamang dungganon kondili gi- 
isip usab ingong adunay gahom sa pagpasaylo 
sa ilang mga sala. Ang Proverbio 11:4, nga nag- 
ingong: “Ang bililhong mga butang wala unyay ka- 
puslanan sa adlaw sa mabangis nga kasuko, apan 
ang pagkamatarong magaluwas gikan sa kamata- 
yon,” sa ulahi gisabot nga nagkahulogan nga, ka- 
harmonya sa ideya sa Talmud: “Ang tubig maka- 
palong sa nagdilaab nga kalayo: ang paghatag ug 
hinabang makapasaylo usab sa mga sala.” (The 
Jewish Encyclopedia, 1976, Tomo I, p. 435) Dayag, 
samtang si Jesu-Kristo dinhi pa sa yuta, ang pag- 
panghatag gihimo sa uban sa mapagawalong paa- 
gi, nga tungod niana siya nagsaway sa maong bi- 
nuhatan diha sa iyang Wali sa Bukid.---Mat 6:2-4. 

Kristohanong mga Gasa sa Kaluoy. Kad- 
tong sakop sa “gamayng panon” ni Jesus gidasig sa 
'pagbaligya sa mga butang nga ilang napanag-iya 
ug sa paghatag ug mga gasa sa kaluoy.” (Luc 12:32, 
33) Ngadto sa datong batan-on nga magmamando 

si Jesus naghatag ug samang tambag, nga nagdu- 
gang, “ug umari ka mahimong akong sumusunod.” 
(Mat 19:16-22, Luc 18:18-23, tan-awa usab ang Ju 
13:29.) Gipasiugda ni Jesus nga ihatag “ingong 
mga gasa sa kaluoy ang mga butang nga anaa sa 
sulod.” Busa lagmit gitumong gayod niya ang mga 
hiyas sa kasingkasing, tungod sa iyang pagpasiug- 
da sa hustisya ug gugma human gilayon niana. 
--Luc 11:39-42. 

Nag-organisar ug mga hinabang. Ingong 
resulta sa nadugang nga mga 3,000 ka Hudiyo ug 
mga kinabig ngadto sa Kristohanong kongregas- 
yon sa adlaw sa Pentekostes ug sa padayong pag- 
uswag sa gidaghanon wala madugay human niad- 
to, usa ka talagsaong kahimtang ang mitungha 
taliwala sa mga Kristohanon, nga tungod niana gi- 
kinahanglan ang usa ka temporaryong pagpaambit 
sa pinansiyal nga mga kahinguhaan alang sa ta- 
nan. Kini maoy aron sa pagtabang niadtong miad- 
to sa pista gikan sa lagyong kayutaan nga makaes- 
tar pa ug dugaydugay kay sa ilang giplano sa 
sinugdan aron sila dugang nga makakat-on bahin 
sa ilang bag-ong pagtuo. Busa, kadtong adunay 
mga kabtangan nagbaligya niini ug nagtugyan sa 
mga halin ngadto sa mga apostoles aron iapod- 
apod ngadto sa mga nanginahanglan. “Ang tanan 
nga nahimong mga magtutuo nagkausa nga ambi- 
tan sa tanan ang tanan nilang mga butang.” Apan 
ang katibuk-ang kahikayan maoy boluntaryo, su- 
mala sa makita sa pangutana ni Pedro ngadto kang 
Ananias: “Samtang kini nagpabilin diha kanimo 
dili ba nagpabilin man kining imoha, ug human 
kini ikabaligya dili ba ilalom man gihapon kini sa 
imong pagbuot?”---Buh 2:41-47, 4:4, 34, 35; 5:4. 

Mopatim-aw nga sa ngadtongadto kini nga ma- 
tang sa hinabang mikunhod, apan ang pagkaon gi- 
apod-apod gihapon ngadto sa kabos nga mga ba- 
bayeng balo diha sa kongregasyon. Maylabot niini, 
ang nagsultig-Grego nga mga Hudiyo nagbagulbol 
batok sa nagsultig-Hebreohanon nga mga Hudiyo, 
“tungod kay ang ilang mga babayeng balo natali- 
gam-an man sa adlaw-adlaw nga pagpang-apod- 
apod.” Aron masulbad kini nga kahimtang, gireko- 
mendar sa mga apostoles nga ang kongregasyon 
magpili ug pito ka kuwalipikadong mga lalaki nga 
“puno sa espiritu ug kaalam” aron sa pag-apod- 
apod sa pagkaon. Ang mga lalaki nga gipili gipaa- 
tubang sa mga apostoles kinsa, human sa pag- 
ampo, nagtudlo kanila. Ang ilang mga buluhaton 
sa walay duhaduha naglakip sa pagdumala sa mga 
pondo, pagpamalit, ug sa paghupot ug mga rekord 
sa pag-apod-apod sa mga suplay nga pagkaon. 
(Buh 6:1-6) Sa dihang misulat si Pablo sa iyang 
unang sulat ngadto kang Timoteo, nagpadayon pa 
gihapon ang kahikayan sa pag-atiman sa mga ba- 
bayeng balo, sumala sa makita sa iyang instruksi- 

yon kang Timoteo maylabot niadtong kuwalipikado 
sa maong pinansiyal nga tabang.---1Ti 5:3-16. 

Gawas pa sa pag-atiman sa mga babayeng balo, 
ang unang-siglong kongregasyon nag-organisar 
usab ug mga hinabang alang sa ubang kabos nga 
mga magtutuo. Sa makausa pa, ang maong giorga- 
nisar nga pagpanghatag, bisan tuod gidumala sa 
tinudlong mga lalaki sa kongregasyon, maoy bug- 
os nga boluntaryo.---Buh 11:28-30, Rom 15:25-27, 
1Co 16:1-3, 2Co 9:5, 7: tan-awa ang HINABANG. 

Relatibong bili sa materyal nga hinabang. 
Diha sa Kristohanon Gregong Kasulatan gihatag 
ang pagdasig nga magmaabiabihon ug magpa- 
ambit sa uban, apan dugang pa, ang pagtaga- 
na alang sa mga sakop sa kaugalingong pamilya 
ug ang pagtabang sa kabos nga mga igsoon gipa- 
kita nga maoy Kristohanong mga kinahanglanon. 
(Rom 12:13, 1Ti 5:4, 8; San 2:15, 16: 1Ju 3:17, 18) 
Ang tim-os nga kahingawa alang sa mga kabos 
maoy usa ka ilhanan sa matuod nga relihiyon. (San 
1:27: 2:1-4) Ngani, sumala sa gipaila ni Jesus, ang 
pagbuhat ug maayo ngadto sa “labing ubos niining 
[iyang] mga igsoon” nagpalahi sa “mga karnero” 
gikan sa “mga kanding.” (Mat 25:31-46) Hinunoa, 
inay nga mga buhat lamang sa pagkamakitawha- 
non, ang tabang nga gihatag sa “mga karnero” 
maoy tungod sa ilang pag-ila sa posisyon sa mga 
sumusunod ni Kristo.---Mat 10:40-42. 

Aron ang pagpanghatag moresulta sa tinuod nga 
kalipay sa naghatag, kinahanglang himoon kini 
nga walay pagbagulbol ug dili kontragusto o pinu- 
gos. “Gihigugma sa Diyos ang malipayong magha- 
hatag.” (2Co 9:7: Buh 20:35, 1Pe 4:9) Gawas pa, 
ang materyal nga mga gasa sa kaluoy dili igo 
aron makabaton ug kinabuhing walay kataposan 
ug wala hatagig pangunang pagtagad ni Jesu- 
Kristo.--Ju 17:3, 12:1-8. 


GASELA [Heb., tsevi: tsevi-yah” (bayeng gase- 
la): tsava”, tseva'ah” (bayeng gasela): Gr., dor- 
kas’]. Usa ka matang sa liksi ug madanihong ga- 
may nga antelope o usa. Lagmit nga pamilyar ang 
karaang mga Hebreohanon sa Gazella dorcas, nga 
makaplagan sa Arabia, Ehipto, Palestina, ug Sirya. 
Kini nga hayop maoy mga 1 m (3.5 p) ang gitas- 
on ug ang barog niini maoy mga 0.6 m (2 p) ang 
gitas-on hangtod sa abaga. Ang laki ug baye pare- 
hong may mga sungay nga pormag letrang U nga 
morag may naglut-odlut-od nga mga singsing nga 
moabot ug hangtod sa 0.3 m (1 p) ang gitas-on. 
Ang kasagarang bulok niini nga gasela maoy hilaw 
nga kape, nga may dagtom ug pution nga mga 
budlis sa nawong, ug puti ug kolor ang tiyan ug 
mga bahin sa sampot niini. Ang mga balhibo niini 
maoy mugbo ug sinaw. Ang laing matang sa gase- 
la nga tingali nailhan sa mga Israelinhon mao ang 

medyo dako, dagtomon, kapehon ug bulok nga Ga- 
zella arabica.. HULAGWAY, Tomo 2, p. 955. 

Ang katulin sa gasela, nga lakip sa kinatulinan 
nga mga hayop nga sus-an, gihisgotan sa Kasula- 
tan. (Aw 2:17, 8:14) Ang katulin sa igsoong lalaki 
ni Joab nga si Asahel ug sa pipila ka Gadhanon gi- 
pakasama nianang sa gasela. (2Sa 2:18; 1Cr 12:8) 
Tungod sa pagkapukan sa Babilonya, gitagna nga 
ang iyang langyaw nga mga tigpaluyo ug kadtong 
mga nagsalig kaniya mokalagiw sama sa usa ka 
gasela ngadto sa ilang kaugalingong mga yuta. (Isa 
13:14) Kini nga linalang gihisgotan usab ingong 
panig-ingnan sa alistong paglihok aron dili malit- 
agan.---Pr 6:5. 

Lagmit nga tungod sa katahom ug kamadanihon 
niini, ang gasela gihulagway diha sa pipila ka tin- 
awng mga kahubitan nga makaplagan sa Awit ni 
Solomon (2:9: 4:5, 7:3). Ang gasela gihisgotan usab 
diha sa panumpa diin gipapanumpa sa Sulamita 
ang mga anak nga babaye sa Jerusalem, nga sa 
diwa nag-obligar kanila nga tumanon kini atuba- 
ngan sa tanang butang nga matahom ug madani- 
hon.--Aw 2:7: 3:5. 

Sumala sa Balaod nga gihatag pinaagi kang Moi- 
ses, ang gasela mahimong kaonon. (Deu 12:15, 22, 
14:4, 5; 15:22) Usa kini sa mga karne nga kanu- 
nayng gitagana alang sa maluho nga pagkaon ni 
Solomon.--- 1Ha 4:22, 23. 


GAT [Pug-anan sa Bino]. Usa ka siyudad sa 
magkaabin nga mga ginoo sa mga Filistehanon. 
(1Sa 6:17, 18) Kay kini nahimutang sa S sa Kapata- 
gan sa Filistia, ang Gat adunay mahinungdanong 
bahin sa pagpulipuli sa mga Israelinhon ug sa mga 
Filistehanon sa pagdominar sa maong dapit. Ang 
Gat maoy dapit nga natawhan ni Goliat ug sa 
ubang higanteng mga manggugubat, ug giokupar 
kini sa mga Anakim sa panahon nga ang Israel mi- 
tabok sa Jordan aron sa pagsulod sa Yutang Saad. 
(Jos 11:22, 1Sa 17:4, 2Sa 21:15-22, 1Cr 20:4-8) Ang 
mga molupyo sa Gat gitawag ug mga Gitihanon. 
--Jos 13:3. 

Ang pagpanakop ni Josue sa Yutang Saad wala 
maglakip sa teritoryo nga giokupar sa mga Filiste- 
hanon. Kini pagahimoon pa sa ulahi. Bisan pa nia- 
na, sa dihang gisugo ni Jehova si Josue nga ipahat 
ang teritoryo ngadto sa mga tribo, ang pahat sa 
Juda naglakip sa teritoryo diin nahimutang ang 
Gat.--Jos 13:2, 3; 15:1, 5, 12. 

Sa wala hisgoti nga mga panahon, ang mga 
Epraimnon ug ang mga Benjaminhon nakigsangka 
sa mga Gitihanon, sumala sa lakbit nga pag-asoy 
niini diha sa mga talaan sa kagikan.— 1Cr 7:20, 21, 
8:13. 

Sa adlaw ni Samuel ang nailog nga arka sa pa- 
kigsaad gidala ngadto sa Gat, nga misangpot ug 

mga katalagman sa mga molupyo sa siyudad. (1Sa 
5:8, 9) Wala madugay human niadto, gibuntog sa 
Israel ang mga Filistehanon, ug ang pipila ka siyu- 
dad nga giilog sa mga Filistehanon gikan sa Israel 
“nahibalik sa Israel gikan sa Ekron hangtod sa Gat.” 
(1Sa 7:14) Sa ulahi, sa dihang gipatay ni David ang 
Gitihanong higante nga si Goliat, gigukod sa Israel 
ang mga Filistehanon hangtod sa Ekron ug sa Gat. 
— 15Sa 17:23, 48-53. 

Human niini, sa dihang si David napugos sa pag- 
kalagiw gikan kang Saul, siya midangop sa Gat. Sa 
dihang ang mga alagad ni Akis nga hari sa Gat mi- 
ingon: “Dili ba kini mao si David nga hari sa yuta?” 
Si David nahadlok ug nagpakaaron-ingnon nga na- 
buang aron makaikyas. (1Sa 21:10-15) Gitagik ni 
David ang duha ka salmo agig paghinumdom niini 
nga kasinatian didto sa Gat. (Sal 34:Sup, 56:Sup) 
Apan, sa sunod nga pagduaw ni David sa Gat siya 
miadto dili ingong nag-inusara nga kagiw, kondi- 
li ingong pangulo sa 600 ka manggugubat ug sa 
ilang mga pamilya. Walay duhaduha nga nagti- 
nguhang mabatonan ang pagpaluyo ni David batok 
kang Saul, si Akis naghatag kaniya ug sa iyang 
mga tawo ug luwas nga pinuy-anan sa lungsod sa 
Ziklag hangtod sa pagkamatay ni Saul 16 ka bulan 
sa ulahi, nga human niana si David mibalhin ngad- 
to sa Hebron. (1Sa 27:2-28:2: 29:1-11: 2Sa 1:1: 2: 
1-3) Sa iyang awit sa pagbangotan tungod kang 
Saul ug Jonatan, gihisgotan ni David nga ang bali- 
ta bahin sa kamatayon ni Saul makapahinabog 
pagmaya ug pagsadya sa Filistehanong mga siyu- 
dad sa Gat ug Askelon.---2Sa 1:20. 

Sa panahon sa paghari ni David, ang Gat ug ang 
sakop nga mga lungsod niini nailalom sa mga ka- 
mot sa Israel. (1Cr 18:1) Ang pipila ka lalaki gikan 
sa Gat nahimong maunongong mga tigpaluyo ni 
David, ug sa dihang si David mikalagiw tungod 
kang Absalom, dihay 600 ka Gitihanon nga lakip 
niadtong miuban kaniya. (2Sa 15:18) Apan sa pa- 
nahon sa pagmando ni Solomon, si Akis gitawag 
gihapon ingong hari sa Gat. (1Ha 2:39-41) Lagmit 
si Akis maoy usa ka basalyong prinsipe ug dili usa 
ka hari sa naandan nga diwa. (Tan-awa ang MAG- 
KAABIN NGA MGA GINOO.) Ang manununod ni Solo- 
mon nga si Rehoboam nagtukod pag-usab ug nag- 
palig-on sa Gat.---2Cr 11:5-8. 

Si Haring Hazael sa Sirya nag-ilog sa Gat gikan 
kang Haring Jehoas sa Juda human sa ika-23 nga 
tuig ni Jehoas (876 W.K.P.). (2Ha 12:6, 17) Lagmit 
gayod nga nabawi sa mga Filistehanon ang pag- 
kontrolar sa siyudad sa ulahi, kay si Uzzias nag-ilog 
niini pag-usab sa panahon sa iyang pagpakiggubat 
kanila. (2Cr 26:3, 6) Ang manalagnang si Amos 
ug, dayon, si Miqueas naghisgot sa Gat ingong usa 
ka langyaw nga siyudad. (Am 6:2, Miq 1:10) Hu- 
man sa pagpanghambog ni Sargon nga hari sa 

Asirya sa pagbuntog niini wala madugay human 
niadtong 740 W.K.P., wala nay dugang makasay- 
sayanhong mga paghisgot sa Gat, ug ang ulahi nga 
mga paghisgot sa Bibliya bahin sa Filistehanong 
mga siyudad wala na maglakip niini.---Sof 2:4: Jer 
25:17, 20; Zac 9:5, 6. 

Ang tukmang nahimutangan sa Gat wala mahi- 
baloi. Bisan tuod ubay-ubayng mga dapit ang gi- 
sugyot, ang arkeolohikanhong mga pagpangubkob 
sa kadaghanan niini nga mga dapit dili motakdo sa 
makasaysayanhong kahubitan sa siyudad sa Gat. 
Ang pipila ka eskolar karon mopabor sa Tell es-Safi 
(Tel Zafit), 18.5 km (11.5 mi) sa SHS sa Asdod. Si 
Yohanan Aharoni miingon: “Sanglit walay motakdo 
nga bungdo niini nga rehiyon nga mas duol sa 
habagatan, angay natong tagdon pag-usab ang 
unang gisugyot nga katumbas sa Gat nga mao ang 
Tell es-Safi. Kini maoy dako ug talagsaong dapit 
nga may usa ka ubos nga siyudad nianang pana- 
hona nga milukop sa tiilan niini nga diha niana na- 
diskobrehan ang daghang Filistehanong gamit nga 
kulonon. Ang nahimutangan niini diha sa dapit 
diin ang Wadi es-Sant (ang Walog sa Elah) mosu- 
lod sa kasadpang Sepela motakdo gayod sa asoy 
bahin sa kadaogan ni David batok kang Goliat nga 
Gitihanon. Ang ilang panag-away nahitabo sa ha- 
layong sidlakan tali sa Socoh ug Azeka (1 Sam. 
17.1), ug human niana gigukod sa mga Israelinhon 
ang mga Filistehanon ‘hangtod sa Gat. . . ug 
sa mga ganghaan sa Ekron, mao nga nangapu- 
kan ang nasamdang mga Filistehanon diha sa da- 
lan gikan sa Saaraim hangtod sa Gat ug Ekron' 
(ber. 52).”--- The Land of the Bible, gihubad ug gie- 
dit ni A. Rainey, 1979, p. 271. 


GATAM. Ang ikaupat nga ginganlang anak 
nga lalaki sa panganay ni Esau nga si Elipaz. Si Ga- 
tam nahimong usa sa mga sultan sa mga anak ni 
Esau.---Gen 36:10, 11, 15, 16, 1Cr 1:36. 


GATAS. Ang pluwido nga gikan sa bayeng 
sus-an nga mga hayop nga nagsilbing pagkaon sa 
ilang mga nati. Gigamit usab kini ingong pagkaon 
sa mga tawo sa katibuk-an. (Gen 18:8, Huk 4:19, 
5:25) Ang Hebreohanong pulong nga gihubad nga 
“gatas” sagad nga nagtumong sa lab-as nga gatas 
ug sa katibuk-an lahi sa nanibuok nga gatas, keso, 
ug mantekilya. (Deu 32:14, 2Sa 17:29, Job 10:10, Pr 
27:27) Apan, walay gihimong kalainan tali sa gatas 
sa mga baka, karnero, ug mga kanding. (Eze 25:4, 
1Co 9:7) Ang aslom o nanibuok nga gatas sagad 
sagolag dugos ug giisip ingong makapalagsik nga 
ilimnon. Si David nagdala ug “napulo ka bahin sa 
gatas” (“keso,” Vg) ngadto “sa pangulo sa usa ka 
libo” sa dihang naghatod siyag pagkaon ngadto 
sa iyang mga igsoon didto sa kampo sa kasundalo- 

han. Kini nga mga bahin lagmit maoy keso nga gi- 
kan sa lab-as nga gatas. Ang Rotherham nag- 
ingon nga “napulo ka hiwa sa humok nga keso.” 
--1Sa 17:17, 18. 


Nganong ang Balaod nagdili 
sa paglata sa usa ka nating kanding 
diha sa gatas sa iyang inahan? 


Ang paglata sa usa ka nating kanding diha sa ga- 
tas sa iyang inahan gjidili ilalom sa Moisesnong Ba- 
laod. (Deu 14:21) Kini nga pagdili gihisgotan kadu- 
ha labot sa paghatag sa unang mga abot sa usa ka 
tawo ngadto kang Jehova.---Ex 23:19, 34:26. 

Gituohan nga kini nga batasan adunay pagano, 
idolatroso, o mahikanhong mga kalangkitan. Hi- 
nunoa, ang ebidensiya aron suportahan kini nga 
panglantaw dili pa lig-on sa pagkakaron. 

Ang laing hunahuna mao nga kini nga lagda 
nagpasiugda nga adunay tukma ug haom nga ka- 
hikayan sa mga butang nga kinahanglang sundon. 
Gitagana sa Diyos ang gatas sa inahan aron ipaka- 
on sa iyang nati. Ang paggamit niini nga gatas 
aron maoy ilata sa iyang nati aron sa pag-andam 
niini ingong pagkaon makadaot sa nating kanding 
ug maoy kasukwahi sa katuyoan sa Diyos sa di- 
hang iyang gitagana kini nga gatas. 

Ang ikatulong posibilidad mao nga kini nga sugo 
gihatag aron ipasiugda ang pagpakitag kaluoy. Na- 
hiuyon kini sa ubang mga sugo nga nagdili sa pag- 
halad sa hayop nga wala pa mahiuban sa inahan 
niini ug labing menos pito ka adlaw (Lev 22:27), sa 
pag-ihaw sa hayop ug sa nati niini sa samang ad- 
law (Lev 22:28), o sa dungang pagkuha sa inahan 
ug sa mga itlog o kuyabog niini gikan sa salag (Deu 
22:6, 7). 

Diha sa Tagna. Mahitungod kang Emmanuel 
kini gitagna: “Tungod sa kadagaya sa ipatunghang 
gatas, siya mokaon ug mantekilya, tungod kay ang 
mantekilya ug dugos mao ang kaonon sa matag 
usa nga mahibilin taliwala sa yuta.” Kini nga ka- 
himtang mahitabo tungod kay payhagon sa mga 
Asiryanhon ang Juda. Tungod niini nga pagkapay- 
hag, ang kanhing gitikad nga yuta mapuno sa mga 
bunglayon. Busa, kadtong nahibilin sa yuta mag- 
depende gayod sa mga produkto gikan sa gatas ug 
sa ihalas nga dugos aron magpabiling buhi. Sang- 
lit adunay dakong sibsibanan didto, ang mga ha- 
yop nga natipigang buhi makapatunghag daghang 
gatas alang sa mikunhod pag-ayong populasyon. 
--Isa 7:20-25, itandi ang 37:30-33. 

Masambingayong Paggamit. Sagad ang ga- 
tas gihisgotan sa mahulagwayon o masambinga- 
yon nga paagi. (Gen 49:12: Aw 5:12, Lam 4:7) Ang 
mga kahinguhaan sa kanasoran ug katawhan gita- 

wag nga gatas. (Isa 60:16) Ang Yutang Saad sub- 
lisubling gihubit ingong “nagaagay sa gatas ug 
dugos,” nga nagpasabot ug kadagaya, pagkamabu- 
ngahon, ug kauswagan tungod sa panalangin ni 
Jehova. (Ex 3:8; Deu 6:3, Jos 5:6: Jer 11:5: Eze 20:6: 
Joe 3:18) Ang magbalantay diha sa Awit ni Solo- 
mon naghisgot sa iyang hinigugmang Sulamita 
ingong may dugos ug gatas ilalom sa iyang dila, 
nga dayag nagkahulogan nga ang iyang dila nag- 
pahayag ug makapahimuot nga mga pulong.---Aw 
4:11. 

Sanglit ang gatas makatabang sa pisikal nga 
pagtubo hangtod modangat sa pagkahamtong, ang 
paninugdang Kristohanong doktrina gipakasama 
sa “gatas” alang sa espirituwal nga mga bata, nga 
magpalig-on kanila aron motubo hangtod sila ma- 
kaarang na sa pagkaon ug “gahing pagkaon,” ang 
lalom nga espirituwal nga mga kamatuoran. (1Co 
3:2, Heb 5:12-14) Si apostol Pedro, nga nakigsulti sa 
mga Kristohanon, miingon: “Sama sa mga bata 
nga bag-o pang nahimugso, ugmara ang pagpa- 
ngandoy sa walay sambog nga gatas nga iya sa pu- 
long.” Sa unsang katuyoan? Aron sila motubo dili 
lamang sa pagkahamtong kondili “ngadto sa kalu- 
wasan,” nga mao, aron maseguro ang ilang pagka- 
tinawag ug pagkapinili. (1Pe 2:2: 2Pe 1:10) Sa Isaias 
55:1, ang Diyos nagtawag sa mga giuhaw sa espi- 
rituwal sa pagpalit niining espirituwal nga “gatas” 
nga makaamot sa pagtubo, nga pinaagi sa iyang 
dili-takos nga kalulot, ilang mabatonan kini nga 
“walay salapi ug walay bayad.” 


GAT-HEPER [Pug-anan sa Bino sa Heper 
(Pagkalot)]. Usa ka utlanang siyudad sa Zabulon 
(Jos 19:10, 13) ug pinuy-anan sa manalagna nga si 
Jonas. (2Ha 14:25) Kasagarang gituohan nga mao 
kini ang Khirbet ez-Zurra' (Tel Gat Hefer), mga 
4 km (2.5 mi) sa AAS sa Nasaret ug sa K lamang 
sa Meshhed (Mash-had), ang gituohang nahimuta- 
ngan sa lubnganan ni Jonas. Ang mga pagsuhid sa 
palibot sa Khirbet ez-Zurra' mopatim-awng nagpa- 
luyo sa mga pulong sa Bibliya nga kining dapita gi- 
puy-an panahon sa mga yugto niining gihisgotan 
nga mga asoy. 


GAT-RIMON 
hoyng Granada]. 

1. Usa ka siyudad sa Dan (Jos 19:40, 41, 45) nga 
gipahat ngadto sa Kohatnong mga Levihanon. (Jos 
21:20, 23, 24) Ang 1 Cronicas 6:66-70 daw naghi- 
mo sa Gat-rimon nga usa ka Epraimnon nga siyu- 
dad. Apan pinasukad sa samang asoy sa Josue 21: 
23, 24, gituohan sa Hebreohanong mga eskolar 
nga, tungod sa sayop sa magkokopya, ang usa 
ka bahin sa teksto natangtang ug nahanaw nga 
wala tuyoa. Busa, sila misugyot nga isal-ot kining 
mga pulonga (sama sa Jos 21:23) sa dili pa ang 


[Pug-anan sa Bino Duol sa Ka- 


GAYO 


1 Cronicas 6:69: “Ug gikan sa tribo ni Dan, ang El- 
teke ug ang sibsibanan niini, ang Gibeton ug ang 
sibsibanan niini...” Lagmit nga mao kini ang ori- 
hinal nga mabasa. Hinuon, dili angayng sayloan 
ang posibilidad nga ang Gat-rimon maoy usa ka 
sakop nga siyudad sa Dan nga nahimutang sa teri- 
toryo sa Epraim. 

Gituohan sa kadaghanan nga ang Gat-rimon 
mao ang Tell Jerisheh (Tel Gerisa), mga 8 km 
(5 mi) sa AS sa modernong Tel Aviv-Yafo. 

2. Usa ka siyudad sa Manases nga gihatag 
ngadto sa Kohatnong mga Levihanon. (Jos 21: 
20, 25) Sanglit ang mabasa sa susamang asoy sa 
1 Cronicas 6:70 maoy “Bileam,” gituohan sa dag- 
hang eskolar nga ang Bileam mao ang orihinal nga 
makita diha sa Josue 21:25 inay nga Gat-rimon. 
--Tan-awa ang IBLEAM. 


GAYO [gikan sa lintunganayng pulong nga 
nagkahulogang “yuta']. 

1. Usa ka Macedonianhon nga mikuyog kang 
apostol Pablo sa iyang ikatulong misyonaryong pa- 
naw ug kinsa, uban ni Aristarko, gipugos sa pagpa- 
uban ngadto sa teatro sa Efeso sa panahon sa ka- 
gubot nga gisugniban sa platero nga si Demetrio. 
--Buh 19:29. 

2. Usa ka Kristohanon gikan sa Derbe sa Asia 
Minor nga gitala uban sa laing unom pa nga miku- 
yog kang apostol Pablo sa iyang kataposang misyo- 
naryong panaw. Si Gayo ug kining uban pa dayag 
nga mibulag kang Pablo ug dayon miuna sa Troas, 
sa K nga baybayon sa Asia Minor, diin sila naghu- 
lat kaniya. (Buh 20:4, 5) Kini nga Gayo lagmit mao 
ra ang Num. 1, sanglit si Aristarko gihisgotan man 
usab diha sa asoy. Kon mao, lagmit kini nagpasa- 
bot nga si Gayo natawo sa Macedonia o kaha siya 
Macedonianhon ug kaliwat apan nanimuyo na sa 
Derbe. 

3. Usa ka Kristohanon sa Corinto nga personal 
nga gibawtismohan ni Pablo. Sa dihang gisulat ni 
Pablo ang iyang sulat ngadto sa mga taga-Roma, 
lagmit kini nga Gayo mao ang nag-abiabi kaniya 
maingon man usab sa kongregasyon. Kini nagpa- 
kita nga ang mga tigom sa kongregasyon sa Corin- 
to gihimo didto sa balay ni Gayo.--1Co 1:14; Rom 
16:23. 

4. Usa ka Kristohanon nga gisulatan ni apostol 
Juan sa iyang ikatulong inspiradong sulat ug kinsa 
iyang gikomendahan tungod sa paglakaw niini su- 
bay sa kamatuoran ug, naghisgot sa iyang pagka- 
maabiabihon, sa iyang matinumanong buhat ug sa 
iyang gugma.--3Ju 1, 3-6. 


GAYTA. Bisan tuod ang Aramaikong pulong 
nga sum pon- yah’, nga makita sa Daniel 3:5, 10, 15, 
gihubad nga “dulcimer” (usa ka kinuldasan nga tu- 

longgon) (KJ, Kx) ug “simponiya” (Dy, Yg), ang 
modernong mga hubad sa Bibliya sa kadaghanan 
naghubad niini nga ekspresyon ingong “gayta.” 
Ang Lexicon in Veteris Testamenti Libros ni Koeh- 
ler ug Baumgartner naghatag sa kahulogang “gay- 
ta.”--Leiden, 1958, p. 1103. 

Ang sum:ponyah’ lagmit kaamgid sa yanong 
mga gayta sa Sidlakan karong adlawa. Ang sirado 
kaayong bag nga gamiton alang sa gayta maoy gi- 
nama gikan sa panit sa kanding, nga wala ilakip 
ang mga tiil, ikog, o ulo, apan sagad nga may mga 
balhibo pa. Ang usa ka tubo nga gamiton aron ka- 
sudlan ug hangin ang bag sa gayta isuksok ngadto 
niini ug ingon man usab ang samag-plawta nga 
mga tubo nga hinimo gikan sa mga tangbo ug sa 
mga tumoy sa mga sungay sa mga baka. 


GAZA. 

1. Usa ka karaang siyudad nga gitala diha sa ki- 
naunahang paghubit sa utlanan sa Canaan. (Gen 
10:19) Dugang pa sa mga 20 ka paghisgot sa Gaza 
diha sa Kasulatan, kini nga siyudad gihisgotan diha 
sa karaang mga rekord sa Ehipto ug sa mga ins- 
kripsiyon ni Ramses II, Thutmose III, ug Seti I. Ang 
Gaza lagmit mao ang kinahabagatang-kasadpan 
nga siyudad nga gipahat ngadto sa tribo ni Juda. 
(Jos 15:20, 47; Huk 6:3, 4) Ang mga molupyo niini 
gitawag ug mga Gazahanon.—Jos 13:3; Huk 16:2. 

Ang pipila nagtuo nga ang Gaza mao ang Tell el- 
“Ajul (Tel Bet “Eglayim), apan kini wala mapa- 
matud-i sa arkeolohikanhong mga pagkalot didto. 
Kining karaang siyudad kasagarang gilangkit sa 
modernong Gaza (Ghazzeh, 'Azza), nga nahimu- 
tang mga 80 km (50 mi) sa KHK sa Jerusalem. Bi- 
san tuod naulang gikan sa Dagat Mediteranyo pi- 
naagi sa mga 5 km (3 mi) nga hanayhay nga mga 
bungdo sa pinadpad nga balas, ang Gaza nahimu- 
tang sa usa ka rehiyon nga maayong pagkatubig 
ug bantog sa iyang mga kaolibohan, mga bunga- 
hoy ug mga kahoyng sikomoro, mga parasan, ug 
mga lugas. Lagmit nga ang pagpanguma nakaa- 
mot sa pag-uswag sa karaang Gaza. Apan ang pa- 
ngunang hinungdan sa pagkabililhon niini mao 
ang lokasyon niini diha sa dakong dalan nga nag- 
dugtong sa Ehipto ug sa Palestina. Kini naghimo sa 
Gaza nga usa ka “ganghaan” para sa mga nagapa- 
nawng panon ug sa moagi nga kasundalohan. 

Giokupar sa mga Filistehanon. Sa wala pa 
ang Pagpanggula sa Israel gikan sa Ehipto niad- 
tong 1513 W.K.P., ang Hamitikanhong mga Capto- 
rim (Gen 10:6, 13, 14) nagpapahawa sa “mga Avim, 
nga nagpuyo sa mga kabalangayan hangtod sa 
Gaza.” (Deu 2:23) Sa dihang ang mga Israelinhon 
misulod sa Yutang Saad, ang Gaza maoy usa ka Fi- 
listehanong siyudad ug ang mga molupyo niini 
naglakip sa mga Anakim. Bisan tuod ang pagpa- 

kiggubat sa Israel ubos sa pagpanguna ni Josue na- 
kaabot hangtod sa Gaza, dayag nga ang siyudad 
wala mailog. Kini nagpabiling usa ka Filistehanong 
siyudad, ug ang pipila sa mga Anakim nagpadayon 
sa pagpuyo didto. (Jos 10:41, 11:22, 13:2, 3) Kini gi- 
pahat ngadto sa Juda, ug human niana ang Gaza 
gisakop niini nga tribo, apan ang mga Judeanhon 
wala makapadayon sa pagkontrolar sa siyudad. 
(Jos 15:20, 47, Huk 1:18) Sa adlaw ni Samson ang 
Gaza nahimo na usab nga kinutaang siyudad sa 
mga Filistehanon, nga may usa ka “balay” nga gi- 
gamit alang sa pagsimba kang Dagon nga makasu- 
lod ug mga 3,000 ka tawo, o kaha kapin pa diha sa 
atop niini. 

Usa niana ka higayon samtang si Samson didto 
sa Gaza, siya “mibangon sa tungang gabii ug gi- 
kuptan ang mga pultahan sa ganghaan sa siyudad 
ug ang duha ka poste sa kilid ug gipang-ibot kini 
apil ang trangka ug iyang gipas-an kini ug gidala 
ngadto sa tumoy sa bukid nga anaa sa atubangan 
[atbang] sa Hebron.” (Huk 16:1-3) Ang Hebron 
may gilay-ong mga 60 km (37 mi) gikan sa Gaza. 
Ang tukmang nahimutangan sa bukid nga atbang 
sa Hebron dili matino. Ang pagdala ni Samson sa 
mga ganghaan ug sa mga poste sa kilid niini ngad- 
to sa halayo, ug gani ngadto sa ibabaw sa bukid, 
maoy tatawng pagpasundayag sa milagrosong pu- 
wersa nga posible lamang pinaagi sa espiritu ni Je- 
hova. 

Sa ulahi, gilumpag ni Samson ang gihisgotang 
balay nga gigamit sa pagsimba kang Dagon, nga 
misangpot sa iyang kamatayon ug sa mga Filiste- 
hanon nga nagtigom didto.---Huk 16:21-30. 

Ang Gaza lagmit nagpadayon nga usa ka Filiste- 
hanong siyudad sa tibuok nga yugto sa mga Mag- 
huhukom (1Sa 6:17) ug sa panahon sa pagmando 
sa mga hari sa Israel. Ang dominyo ni Haring So- 
lomon miabot hangtod sa Gaza sa HK, apan dayag 
nga ang mga Filistehanon nagpuyo pa gihapon 
didto.-- 1Ha 4:21, 24. 

Ubos sa Pagmando sa Asirya ug sa Babilon- 
ya. Sa hapit nang matapos ang ikasiyam nga 
siglo W.K.P., pinaagi sa iyang manalagna nga si 
Amos, si Jehova nag-ingon nga siya magpadalag 
“kalayo” ngadto sa mga paril sa Gaza agig panima- 
los tungod sa pagkuha niinig mga destiyero aron 
itugyan sa mga Edomhanon. (Am 1:6, 7) Bisan 
tuod ang “mga destiyero” wala ipaila nga espesi- 
piko ingong mga Hebreohanon, lagmit nga ang 
gipasabot mao ang mga binihag nga gidala sa 
mga Filistehanon sa ilang mga pagsulong sa Juda. 
--Itandi ang 2Cr 21:16, 17; Joe 3:4-6. 

Wala madugay human niadto, sa tungatunga sa 
ikawalong siglo W.K.P., ang Gaza nakaagom sa “ka- 
layo” sa gubat. Sumala sa Asiryanhong mga tala- 


GAZA 


an sa kasaysayan, si Tiglat-pileser III nagsakop sa 
Gaza, apan ang hari niini nga si Hanno mikalagiw 
ngadto sa Ehipto. (Ancient Near Eastern Texts, gi- 
edit ni J. Pritchard, 1974, p. 283) Lagmit nga si 
Hanno nakabalik dayon sa Gaza, kay si Sargon II 
miingon nga gipildi niya si Hanno ug ang kasunda- 
lohang Ehiptohanon ubos ni Sib'e nga miabin kani- 
ya. Si Sargon II miingon nga siya mismo ang naka- 
dakop kang Hanno ug nagdala kaniya nga ginapos. 
-- Ancient Near Eastern Texts, p. 285. 

Sukad niining panahona, ang Gaza sa katibuk-an 
mipatim-awng maunongmn sa Asirya. Busa, lagmit 
nga ang paglaglag ni Haring Ezequias sa mga Filis- 
tehanon hangtod sa Gaza maoy bahin sa iyang 
pag-alsa batok sa Asirya. (2Ha 18:1, 7, 8) Human 
niini nga pag-alsa, si Haring Senakerib misulong sa 
Juda ug, sumala sa iyang mga talaan sa kalihokan, 
mihatag sa nailog nga mga lungsod sa Juda ngad- 
to kang Mitinti nga hari sa Asdod, kang Padi nga 
hari sa Ekron (kinsa nabilanggo kanhi sa Jerusa- 
lem), ug kang Sillibel nga hari sa Gaza.---Ancient 
Near Eastern Texts, pp. 287, 288. 

Sa panahon ni Jeremias, ang kasundalohan sa 
Ehipto naglaglag sa Gaza. (Jer 47:1) Una pa niini 
nga panghitabo, ang pulong ni Jehova batok sa 
mga Filistehanon nagpakita nga ang katalagman 
gikan sa A naghulat kanila: “Ang pagkaupaw mo- 
dangat gayod sa Gaza.” (Jer 47:2-5, tan-awa usab 
ang Jer 25:17, 20.) Ingon sa gipakita sa ubang mga 
teksto sa Jeremias (1:14, 46:20), ang “mga tubig” 
gikan sa “amihanan” nga gihisgotan sa Jeremias 
47:2 tatawng nagpasabot sa kasundalohang Babi- 
lonyanhon. Sa pagkatinuod, kini nga dapit gigam- 
han ni Haring Nabucodonosor sa Babilonya (2Ha 
24:1, 7), ug ang hari sa Gaza gihisgotan diha sa 
Babilonyanhong mga inskripsiyon. (Ancient Near 
Eastern Texts, p. 308) Busa, ang mga pulong nga 
“sa wala pa laglaga ni Paraon ang Gaza” (Jer 47:1) 
nagpaila lamang sa panahon nga ang pulong ni Je- 
hova mahitungod sa mga Filistehanon midangat 
kang Jeremias. Dili buot ingnon nga kini direktang 
may kalabotan sa umaabot nga pagpahayag sa 
paghukom “gikan sa amihanan” nga gihisgotan hu- 
man niini. 

Gilaglag. Si manalagnang Sofonias, nga kata- 
lirongan ni Jeremias, nagpalanog ug samang pag- 
hukom gikan kang Jehova batok sa Gaza: “Siya ma- 
himong biniyaan nga siyudad.” (Sof 2:4) Ug ang 
tagna ni Zacarias, nga girekord human mapukan 
ang Babilonya, nagpunting sa umaabot nga mga 
katalagman: “[Ang Gaza] usab mobatig grabeng 
kasakit.” (Zac 9:5) Ang kasaysayan nagpamatuod 
sa katumanan sa gitagnang mga katalagman. Sa 
ulahing katunga nga bahin sa ikaupat nga sig- 
lo W.K.P., si Alejandrong Bantogan, human sa 

lima-ka-bulan nga paglikos (duha ka bulan, suma- 
la sa Jewish Antiquities, XI, 325 [viii, 4]), nag-ilog 
sa Gaza. Daghan sa mga molupyo niini ang gipa- 
matay ug ang mga nagpabiling buhi gibaligya 
ngadto sa pagkaulipon. Kapin sa 200 ka tuig sa ula- 
hi, ang Hudiyong si Alexander Jannaeus, human 
sa usa ka tuig nga paglikos, bug-os nga nagpayhag 
sa siyudad.---Jewish Antiquities, XIII, 364 (xiii, 3). 

Bisan tuod ang Romanong gobernador sa Sirya 
nga si Gabinius nagsugo sa pagtukod pag-usab sa 
Gaza, lagmit nga gihimo kini sa bag-ong lugar. 
(Jewish Antiquities, XIV, 87, 88 [v, 3]) Ang pipila 
ka eskolar nagtuo nga sa Buhat 8:26 ang Gregong 
pulong nga e're-mos (biniyaan [nga dapit]) nagtu- 
mong sa daan, gibiyaan nga Gaza (AT, panangli- 
tan, mabasa: “Ang lungsod karon biniyaan na”). 
Gisabot sa uban nga ang eremos nagtumong sa 
dalan paingon sa siyudad, busa ang hubad maoy 
“kini usa ka dalan sa desyerto.”--NW, itandi ang 
JB, NE, RS. 

2. Usa ka siyudad nga may sakop nga mga 
lungsod nga nahimutang sa teritoryo sa Epraim. 
(1Cr 7:28) Ang tukmang nahimutangan niini wala 
mahibaloi. Ang Gaza lagmit maoy usa ka dapit nga 
haduol sa karaang Ai, kon kini dili man ugaling 
mao ra usab mismo ang siyudad sa Ai. Ang hubad 
nga “Ayyah” nga makaplagan diha sa daghang hu- 
bad sa Bibliya gipaluyohan sa daghang manuskri- 
to nga Hebreohanon. Hinunoa, adunay ebidensiya 
usab pabor sa “Gaza” diha sa ubang mga manus- 
kritong Hebreohanon, ingon man diha sa mga Tar- 
gum. 


GAZAHANON [Taga- (Iya sa) Gaza]. Ang 
mga molupyo sa Gaza, ang pulong nga gigamit 
diha sa duha ka teksto nga nagtumong sa mga Fi- 
listehanon.---Jos 13:2, 3, Huk 16:1, 2; tan-awa ang 
Gaza Num. 1. 


GAZAM  [lagmit, Hantatawo [nga mao, usa ka 
tigputol]]. Katigulangan sa pipila ka Netinim nga 
namalik kauban ni Zorobabel gikan sa pagkadesti- 
yero sa Babilonya.--Esd 2:1, 2, 43, 48; Neh 7: 
46, 51. 


GAZEZ [Tig-alot]. Ang 1 Cronicas 2:46 nag- 
ingon nga ang puyopuyo ni Caleb nga si Epa na- 
nganak kang Haran, Moza, ug Gazez, ug dayon kini 
nag-ingon nga si Haran “nanganak kang Gazez.” 
Busa, lagmit nga dihay duha ka tawo nga gingan- 
lag Gazez: (1) usa ka anak nga lalaki ni Caleb, ug 
(2) usa ka apong lalaki ni Caleb. Apan kon ang eks- 
presyon nga “Kon bahin kang Haran, siya nanga- 
nak kang Gazez,” maoy usa lamang ka pagpa- 
tin-aw nga nagpaila nga ang Gazez nga unang 
gihisgotan dili maoy anak nga lalaki ni Caleb kon- 
dili iyang apong lalaki, kini magpasabot nga dihay 

usa lamang ka Gazez, nga mao, ang anak nga lala- 
ki ni Haran ug apo ni Caleb. 


GEBA [Bungtod]. Usa ka siyudad sa Benjamin 
nga gihatag ngadto sa mga Kohatnon, usa sa 13 ka 
siyudad sa mga saserdote. (Jos 18:21, 24: 21:17, 19; 
1Cr 6:54, 60) Ang Geba lagmit nga nahimutang sa 
amihanang utlanan sa gingharian sa Juda, nga tu- 
ngod niana namugna ang ekspresyon nga “gikan sa 
Geba hangtod sa Beer-seba.” (2Ha 23:8) Ang kara- 
ang siyudad sagad gituohan nga mao ang balangay 
sa Jaba‘, halos 9 km (5.5 mi) sa AAS sa Patukora- 
nan sa Templo didto sa Jerusalem. Ang usa ka titip 
nga walog nag-ulang niini nga dapit gikan sa gitu- 
ohang nahimutangan sa karaang Mikmas. Niini 
nga walog dihay duha ka bungtod nga may titip 
nga dagkong mga bato sa mga kiliran niini. Kini ti- 
ngali mao ang 'samag-ngipon nga dagkong mga 
bato, ang Bozez ug Sene, nga ang usa “nag-atu- 
bang sa Mikmas” ug ang lain “nag-atubang sa 
Geba."--1Sa 14:4, 5. 

Ang Geba maoy usa sa mga siyudad nga gjihis- 
gotan sa pagpakiggubat ni Haring Saul sa mga Fi- 
listehanon. Dayag nga tungod sa sugo sa iyang 
amahan nga si Saul, gipukan ni Jonatan ang “gari- 
son” sa mga Filistehanon didto sa Geba. (1Sa 13: 
3, 4) Agig balos, ang mga Filistehanon nagtigom 
ug usa ka dakong pundok sa kasundalohan didto sa 
Mikmas, nga tungod niana daghang Israelinhon 
ang nanago sa kahadlok, ang uban nangalagiw pa 
gani tabok sa Jordan. (1Sa 13:5-7) Sa ulahi, gikan 
sa Geba si Jonatan miadto sa nagkampong kasun- 
dalohan sa mga Filistehanon, nga sa walay duha- 
duha nahimutang diha sa daplin sa “lugot nga agi- 
anan sa Mikmas."” Si Jonatan mikatkat sa titip nga 
agianan paingon sa nagkampong kasundalohan ug, 
pinaagi sa tabang sa iyang tigdala sa armadura, 
mipatay ug mga 20 ka Filistehanon.--- 1Sa 14:6-14, 
itandi ang 1Sa 13:16, 23. 

Katuigan sa ulahi, gipalig-on ni Asa ang Geba pi- 
naagig mga bato ug mga kahoy sa Rama. (1Ha 
15:22, 2Cr 16:6) Sa usa ka panahon nga wala ibut- 
yag sa Bibliya, ang pipila ka molupyo sa Geba gi- 
destiyero ngadto sa Manahat. (1Cr 8:6) Sa pagpai- 
ngon sa Jerusalem, ang kasundalohan sa Asirya 
ilalom ni Senakerib lagmit miagi sa Geba. (Isa 10: 
24, 28-32) Lakip sa mga Hudiyo nga namalik gikan 
sa pagkadestiyero sa Babilonya mao “ang mga anak 
sa Geba’; kini nga siyudad mismo gipuy-an pag- 
usab human sa maong pagpamalik. (Esd 2:1, 26; 
Neh 7:6, 30, 11:31: 12:29) Nagpunting sa pagmaya 
tungod sa pagkatukod pag-usab sa Jerusalem, ang 
manalagna nga si Zacarias naghisgot nga mapau- 
bos sama sa Araba ang bungtoron ug bukirong 
yuta nga nahimutang taliwala sa Geba ug Rimon. 
—Zac 14:10, tan-awa ang GIBEA Num. 2. 

GEBAL [lagmit, Teritoryo: Utlanan], GEBAL- 


NON. 

1. Ang Gebal, usa ka siyudad nga Fenicianhon 
sa kabaybayonan sa Mediteranyo, gituohang mao 
ang modernong Jebeil, mga 28 km (17 mi) sa AAS 
sa Beirut. Giisip sa mga historyador ang Gebal, ang 
Byblos sa mga Grego, nga usa sa labing karaang 
mga siyudad sa Tungang Sidlakan.---Tan-awa ang 
Jos 13:5, ftn sa Rbis. 

Gilakip ni Jehova “ang yuta sa mga Gebalnon” 
uban sa mga rehiyon nga ilogonon pa sa Israel sa 
adlaw ni Josue. (Jos 13:1-5) Ang mga kritiko nag- 
ingon nga kini dili tukma, sanglit ang siyudad sa 
Gebal atua sa halayong A sa Israel (mga 100 km 
[60 mi] sa A sa Dan) ug lagmit wala gayod maila- 
lom sa paggahom sa Israel. Gituohan sa pipila ka 
eskolar nga lagmit ang Hebreohanong teksto nada- 
ot dinhi niini nga bersikulo ug giisip nga ang asoy 
kanhi mabasa nga “ang yuta nga kasikbit sa Leba- 
non,” o ‘hangtod sa utlanan sa mga Gebalnon.' Hi- 
nunoa, angayng matikdan usab nga ang mga saad 
ni Jehova sa Josue 13:2-7 maoy kondisyonal. Busa 
lagmit wala gayod mapanag-iya sa Israel ang Ge- 
bal tungod sa pagkadili-masinugtanon sa Israel. 
--Itandi ang Jos 23:12, 13. 

Ang mga Gebalnon mitabang kang Solomon sa 
ika-11 nga siglo W.K.P. sa pag-andam sa mga ma- 
teryales alang sa pagtukod sa templo. (1Ha 5:18) 
Gilakip ni Jehova ang “mga tigulang sa Gebal” ni- 
adtong kinsa mitabang nga magpabilin ang gahom 
ug himaya sa patigayon sa karaang Tiro.---Eze 
27:9. 

2. Usa ka lahi nga Gebal ang gitala uban sa Am- 
mon ug Amalek diha sa Salmo 83:7, ug lagmit na- 
himutang sa H o sa S sa Patayng Dagat. Bisan tuod 
wala mahibaloi ang tukmang nahimutangan niini, 
ang pipila ka eskolar nagtuo nga kini nahimutang 
duol sa Petra, mga 100 km (60 mi) sa AAS sa Gul- 
po sa ‘Aqaba. 


GEBER [Tawo nga Lig-on ug Lawas]. Usa sa 12 
ka luyoluyo ni Solomon nga gitugyanan sa pagta- 
gana ug pagkaon sa hari ug sa iyang panimalay 
usa ka bulan sulod sa usa ka tuig. Si Geber nailhan 
ingong anak nga lalaki ni Uri, ug lagmit nga ang 
iyang anak nga lalaki nag-alagad usab ingong lu- 
yoluyo.--1Ha 4:7, 13, 19. 


GEBIM [Mga Kanal]. Usa ka dapit diin ang mga 
molupyo niini nangitag salipdanan batok sa misu- 
long nga kasundalohan sa Asirya sa dihang kini 
miatake sa Zion, nga mopatim-awng nahitabo sa 
mga adlaw ni Ezequias. (Isa 10:24, 31; itandi ang 
kap 36, 37.) Ang tukmang nahimutangan niini 
wala mahibaloi. 


GEDALIAS 


GEDALIAS [Si Jehova Maoy Dako]. 

1. Usa ka Levihanong mag-aawit kinsa, sa pa- 
nahon ni David, gitudlo pinaagig ripa nga maoy 
manguna sa ikaduha sa 24 ka grupong tig-alagad 
nga may 12 ka maghohoni matag grupo.—1Cr 25: 
3, 9, 31. 

2. Apohang lalaki sa manalagna nga si Sofonias 
ug lagmit usa ka kaliwat ni Haring Ezequias.—Sof 
1:1. 

3. Anak nga lalaki ni Pasur; usa sa mga prinsi- 
pe sa Jerusalem nga nag-akusar kang Jeremias sa 
atubangan ni Haring Zedekias nga siya maoy nag- 
paluya sa mga tawong manggugubat ug sa tanang 
katawhan ug nag-awhag nga si Jeremias patyon 
tungod niini. Sa dihang gitugotan sa hari, kini nga 
mga prinsipe naghulog kang Jeremias sa usa ka la- 
pokong atabay.—Jer 38:1-6. 

4. Ang “anak nga lalaki ni Ahikam nga anak 
nga lalaki ni Sapan.” Human sa pagkalaglag sa 
Jerusalem niadtong 607 W.K.P., gitudlo ni Ha- 
ring Nabucodonosor si Gedalias ingong gobernador 
sa nahibiling mga Hudiyo didto sa yuta sa Juda. 
Gihimo ni Gedalias ang Mizpa nga iyang pinuy- 
anan, ug dinhi mipuyo ang manalagna nga si Jere- 
mias. Unya ang mga pangulo sa kasundalohan sa 
Juda nga nakaikyas sa pagbihag, sa dihang ilang 
nadunggan nga si Gedalias natudlo ingong gober- 
nador, miadto kaniya uban sa ilang mga tawo did- 
to sa Mizpa. Si Gedalias nagpasalig kanila, ilalom sa 
panumpa, nga maayo ra ang ilang dangatan basta 
padayon lang silang mag-alagad sa hari sa Babi- 
lonya, ug siya nagdasig kanila sa pagtigom ug bino, 
lana, ug mga prutas sa ting-init. Bisan ang mga 
Hudiyo nga natibulaag sa Moab, Ammon, Edom, 
ug sa ubang mga dapit padayong nangadto kang 
Gedalias. 

Dayag nga kining tanan wala magustohi ni Baa- 
lis nga hari sa Ammon, kinsa nagmalamposon sa 
pagkuha sa kooperasyon ni Ismael alang sa usa 
ka planong pagpatay kang Gobernador Gedalias. 
Sa pagkasayod niini, si Johanan ug ang ubang mga 
pangulo sa kasundalohan nagpahibalo sa goberna- 
dor mahitungod niini, apan wala siya motuo kanila. 
Si Johanan sekreto pa ganing miduol kang Geda- 
lias ug mitanyag nga pakyason ang laraw pinaagi 
sa pagpatay kang Ismael. Apan si Gedalias wala 
mamati niini, nga naghunahuna nga butangbu- 
tang lang kini bahin kang Ismael. Busa sa dihang si 
Ismael miadto sa Mizpa uban sa napulo pa ka tawo, 
si Gedalias wala ra magbantay. Siya nakigsalo sa 
pagpangaon uban kanila; ug samtang sila nanga- 
on, si Ismael ug ang mga tawo nga kauban niya 
mitindog ug mipatay kang Gedalias maingon man 
sa tanang mga Hudiyo ug mga Caldeanhon nga ka- 
uban ni Gedalias.---2Ha 25:22-25; Jer 39:14; 40:5- 
41:3. 


GEDER 


5. Usa sa mga saserdote sa panahon ni Esdras 
nga lakip niadtong nagkuhag langyawng mga asa- 
wa ug misaad sa pagpapahawa kanila.--Esd 10: 
18, 19. 


GEDER [Paril nga Bato]. Usa ka lungsod sa Ca- 
naan, ang hari niini maoy usa sa 31 ka hari nga gi- 
pildi ni Josue. (Jos 12:13) Ang Josue 12:7, 8 nag- 
pakita nga kini nahimutang sa K nga kiliran sa 
Jordan, ug kay gihisgotan kini sunod sa Debir, lag- 
mit nga kini nahimutang diha sa rehiyon sa Sepe- 
la. Hayan nga kini mao ra usab ang Bet-gader sa 
1 Cronicas 2:51. Apan ang tukmang nahimutangan 
niini dili matino. Sa panahon ni David, ang usa ka 
tawo nga gitawag ug Baal-hanan nga Gederhanon 
maoy nagdumala sa mga kaolibohan ug mga ka- 
hoyng sikomoro ni David didto sa Sepela, ug gituo- 
han nga siya lagmit naggikan sa Geder o Gedera. 
— 1Cr 27:28. 


GEDERA [Toril nga Bato]. 

1. Usa ka siyudad diha sa Sepela nga gipahat 
ngadto sa Juda. (Jos 15:20, 33, 36) Gituohan sa ka- 
daghanan nga ang Gedera mao ang Jedireh (Gede- 
ra), mga 22 km (14 mi) sa KAK sa gisugyot nga 
dapit sa Estaol. Ang pipila sa mga molupyo niini 
nga siyudad ilado tungod sa ilang paggama ug ka- 
sangkapan nga kulonon.— 1Cr 4:23. 

2. Mopatim-awng mao ang ngalan sa usa ka da- 
pit sa teritoryo sa Benjamin, ang pinuy-anan ni 
“Jozabad nga Gederahanon.” (1Cr 12:1, 2, 4) Gitu- 
ohan sa pipila ka geograpo nga lagmit mao kini ang 
Judeira, mga 1.5 km (1 mi) sa AS sa Gabaon. 


GEDERAHANON [Taga- (Iya sa) Gedera]. 
Usa ka ngalan nga gitawag kang Jozabad, usa ka 
Benjaminhong manggugubat nga hanas mogamit 
sa iyang duha ka kamot nga kauban ni David, ug 
lagmit nagpaila kaniya ingong gikan sa Gedera 
sa Benjamin.--1Cr 12:1-4; tan-awa ang GEDERA 
Num. 2. 


GEDERHANON [Taga- (Iya sa) Geder]. Usa 
ka termino nga gigamit kang Baal-hanan (1Cr 
27:28) ug gituohan nga naggikan sa ngalan 
sa siyudad nga iyang natawhan, ang Geder (Jos 
12:13) o Gedera.---Jos 15:36. 


GEDEROT [Mga Toril nga Bato]. Usa ka siyu- 
dad diha sa Sepela nga gipahat ngadto sa Juda (Jos 
15:20, 33, 41) ug usa sa mga dapit nga nailog sa 
mga Filistehanon sa panahon sa paghari ni Ha- 
ring Ahaz (761-746 W.K.P/). (2Cr 28:18, 19) Gituo- 
han sa pipila ka geograpo nga ang Gederot na- 
himutang sa Qatra, usa ka biniyaang balangay 
ibabaw sa usa ka bungdo diha sa modernong Ge- 
dera, mga 13 km (8 mi) sa SAS sa Asdod, apan ang 

uban nag-ingon nga kini halayo na kaayo dapit sa 
K aron ikaingon nga kini nahimutang sa Sepela. 


GEDEROTAIM. Usa ka ngalan nga nagkahu- 
logang “Duha ka Toril nga Bato.” Kini makita lakip 
sa mga siyudad sa Juda diha sa Sepela, apan ang 
nahimutangan niini wala mahibaloi karong adla- 
wa. (Jos 15:20, 33, 36) Inay nga Gederotaim, gihu- 
bad kini sa Gregong Septuagint nga “ug ang iyang 
mga toril,” buot ingnon, “ang mga toril” sa nahau- 
nang gitala nga dapit, nga mao, ang Gedera. Kini 
nga hubad magkunhod sa katibuk-ang gidaghanon 
sa mga siyudad diha sa talaan gikan sa 15 ngadto 
sa gihisgotan nga 14. (Jos 15:33-36) Sanglit kini 
nga ekspresyon dili kasagaran diha sa maong tala- 
an, gisugyot sa pipila nga ang maong teksto mahi- 
mong hubaron nga “Gedera o Gederotaim” inay 
nga “Gedera ug Gederotaim.” 


GEDOR [Paril nga Bato]. 

1. Ang anak nga lalaki ni Jeiel sa lungsod sa Ga- 
baon. Usa ka sakop sa tribo ni Benjamin, siya 
maoy uyoan-sa-tuhod ni Haring Saul.--1ICr 8:29- 
31, 9:35-39. 

2. Usa ka anak nga lalaki ni Penuel sa tribo ni 
Juda.— 1Cr 4:4. 

3. Usa ka anak nga lalaki ni Jered sa tribo usab 
ni Juda. Lagmit nga kini maoy ngalan sa usa ka 
lungsod.— 1Cr 4:18. 

4. Usa ka lungsod sa bukirong rehiyon sa Juda. 
(Jos 15:48, 58) Gituohang kini mao ang Khirbet Je- 
dur nga mga 12 km (7.5 mi) sa A sa Hebron. Lag- 
mit nga kini usab ang gitumong sa 1 Cronicas 4:18. 
Sanglit ang Soco ug Zanoa gihisgotan sa mao ra 
usab nga bersikulo, nga parehong makaplagan sa 
ubang teksto ingong ngalan sa mga lungsod, gitu- 
ohan sa pipila nga ang Gedor lagmit usa usab 
ka lungsod diin si Jered mao ang magtutukod, o 
“amahan.” 

5. Usa ka lungsod nga gihisgotan maylabot sa 
mga kalihokan sa mga Simeonhon. (1Cr 4:24, 39) 
Sa Gregong Septuagint kini mabasa nga “Gerar.” 
--Tan-awa ang GERAR. 

6. Usa ka dapit sa Benjamin. (1Cr 12:1, 2, 7) Gi- 
tuohang nahimutang kini sa Khirbet el-Gudeira, 
mga 16 km (10 mi) sa AK sa Jerusalem. 


GE-HARASIM [Walog sa mga Artesano]. Usa 
ka walog nga gitawag niini nga ngalan tungod sa 
komunidad sa mga artesano nga nagpuyo didto. 
(1Cr 4:14) Ang maong komunidad 'gitukod' o gi- 
pundar ni Joab, apan lagmit dili ang Joab sa pana- 
hon ni David. Gipuy-an kini sa mga Benjaminhon 
human sa ilang pagkadestiyero sa Babilonya. (Neh 
11:31, 35) Gipangagpas sa pipila ka geograpo nga 
kini mao ang Wadi esh-Shellal, usa ka halapad nga 
walog nga nahimutang pipila ka milya sa HS sa Tel 

Aviv-Yafo; ang uban mas nagtuo nga kini mao ang 
Sarafand el-Kharab sa HK sa Wadi esh-Shellal. 


GEHAZI Usa ka tig-alagad ni Eliseo nga mana- 
lagna. 

Sa dihang naghunahuna si Eliseo kon unsay bu- 
haton alang sa usa ka maabiabihong babaye nga 
Sunaminhon, si Gehazi mao ang nagpahibalo sa 
iyang agalon nga ang maong babaye walay anak 
ug nga ang iyang bana tigulang na. Busa, giingnan 
siya ni Eliseo nga siya gantihan ug usa ka anak nga 
lalaki. Mga tuig sa ulahi ang milagrosong gihatag 
nga batang lalaki nasakit ug namatay. Tungod ni- 
ana ang Sunaminhon misakay ug asna aron ma- 
kigkita kang Eliseo didto sa Bukid sa Carmelo ug 
migunit sa iyang tiil. Sa pagkakita niini, si Gehazi 
misulay sa pagtulod kaniya apan gitambagan nga 
pasagdan lang siya. Human mosulti ang baba- 
ye, dihadiha gipaadto pag-una ni Eliseo si Gehazi 
ngadto sa batang lalaki, samtang si Eliseo ug ang 
babaye misunod. Sa ilang pagpaingon didto gisu- 
gat sila ni Gehazi nga nagtaho nga, bisag iyang gi- 
butang ang sungkod ni Eliseo sa ibabaw sa nawong 
sa bata, “ang batang lalaki wala momata.” Apan, 
wala madugay human sa iyang pag-abot, giban- 
haw ni Eliseo ang anak sa Sunaminhon.---2Ha 
4:12-37. 

Sa ulahi, tungod kay hapit nang moabot ang 
pito-ka-tuig nga gutom, giawhag ni Eliseo ang Su- 
naminhon ug ang iyang panimalay nga mopuyo 
ingong langyaw sa bisan asa nga dapit nga mahi- 
mong kapuy-an. Human sa gutom, siya mibalik sa 
Israel gikan sa Filistia ug miduol sa hari ug mi- 
hangyo nga iuli kaniya ang iyang balay ug ang 
iyang yuta. Naatol usab nga niadtong tungora gia- 
soy ni Gehazi ngadto sa hari kon giunsa ni Eliseo 
pagbanhaw ang anak nga lalaki sa maong babaye. 
Sa pagkadungog sa kaugalingong asoy sa Suna- 
minhon bahin niini, ang hari miingon nga ang ta- 
nan igauli kaniya, lakip ang tanang abot sa iyang 
uma sa dihang wala siya.---2Ha 8:1-6. 

Ang kadalo alang sa hakog nga ganansiya mao 
ang nakapukan kang Gehazi. Maylabot kini sa pag- 
ayo kang Naaman nga Siryanhon. Bisag midumili 
si Eliseo sa pagdawat ug gasa gikan kang Naaman 
tungod sa pag-ayo sa iyang sanla (2Ha 5:14-16), 
gikaibgan ni Gehazi ang gasa ug nangatarongan 
nga haom lamang ang pagdawat niini. Busa, iyang 
giapas si Naaman ug, sa ngalan ni Eliseo, gipanga- 
yo ang usa ka talanton nga plata (nagkantidad ug 
S6,606) ug duha ka ilisan nga besti, nga nagpasu- 
mangil nga kini maoy alang sa duha ka batan-ong 
lalaki sa mga anak sa mga manalagna nga bag-o 
pang miabot gikan sa bukirong rehiyon sa Epraim. 
Si Naaman malipayong naghatag kaniya dili la- 
mang sa usa ka talanton kondili sa duha ka talan- 
ton nga plata, ug maingon man sa duha ka ilisan 

nga besti, ug nagsugo sa duha sa iyang mga tig- 
alagad sa pagdala sa gasa alang kang Gehazi. Sa 
Opel, gikuha ni Gehazi ang gasa gikan sa mga ka- 
mot sa mga tig-alagad, gipalakaw sila, gitagoan 
ang gasa didto sa iyang balay, ug dayon miadto 
nga walay dala atubangan kang Eliseo, gani mili- 
mod pa nga siya milakaw sa dihang gipangutana: 
“Diin ka ba gikan, Gehazi?” Ingong resulta, gisanla 
si Gehazi. Busa ang kadalo ni Gehazi, inubanan sa 
iyang pagkamalimbongon, maoy nakapawala sa 
iyang pribilehiyo nga magpadayon sa pag-alagad 
ingong tig-alagad ni Eliseo, gawas pa sa sanla nga 
naagoman niya ug sa iyang kaliwat.---2Ha 5:20-27. 


GEHENNA [Gr. nga porma sa Heb. nga Geh 
Hinnom’, “Walog sa Hinnom']. Kini nga ngalan 
makita sa 12 ka higayon diha sa Kristohanon Gre- 
gong Kasulatan, ug bisan tuod ang daghang mag- 
huhubad yano lamang nga naghubad niini pinaagi 
sa pulong nga “impiyerno,” ang ubay-ubayng mo- 
dernong mga hubad migamit ug katumbas nga es- 
peling sa Gregong pulong nga ge'en-'na.---Mat 5:22, 
Ro, Mo, ED, NW, BC (Kinatsila), NC (Kinatsila), 
usab ang mga nota o footnote sa Da ug RS. 

Ang lawom, hiktin nga Walog sa Hinnom, nga sa 
ulahi nailhan pinaagi niining Grego nga ngalan, 
nahimutang dapit sa H ug HK sa karaang Jerusa- 
lem ug mao ang modernong-adlaw nga Wadi er- 
Rababi (Ge Ben Hinnom). (Jos 15:8: 18:16: Jer 19: 
2, 6; tan-awa ang HINNOM, WALOG SA.) Ang Judean- 
hon nga si Haring Ahaz ug Haring Manases na- 
langkit sa idolatrosong pagsimba didto, nga nagla- 
kip sa mga paghalad ug mga tawo diha sa kalayo 
ngadto kang Baal. (2Cr 28:1, 3; 33:1, 6, Jer 7:31, 32, 
32:35) Sa ulahi, aron mapugngan ang maong mga 
kalihokan didto sa umaabot, gihimong mahugaw 
sa matinumanon nga si Haring Josias ang maong 
dapit sa idolatrosong pagsimba, ilabina ang luna 
nga gitawag ug Topet.---2Ha 23:10. 

Dili Simbolo sa Walay Kataposang Pagsakit. 
Gilangkit ni Jesu-Kristo ang kalayo ngadto sa Ge- 
henna (Mat 5:22, 18:9; Mar 9:47, 48), ingon sa gi- 
himo sa tinun-an nga si Santiago, ang bugtong 
magsusulat sa Bibliya gawas kang Mateo, Marcos, 
ug Lucas nga migamit niining pulonga. (San 3:6) 
Ang maong kinaiyahan sa Gehenna ingong kala- 
yo gisulayan paglangkit sa pipila ka komentarista 
ngadto sa pagsunog sa halad nga mga tawo nga gi- 
himo una pa sa paghari ni Josias ug, pinasukad ni- 
ini, ilang giduso nga ang Gehenna gigamit ni Jesus 
ingong usa ka simbolo sa walay kataposang pagsa- 
kit. Hinunoa, sanglit dulumtanan kang Jehova nga 
Diyos ang maong batasan, nga nag-ingong kini 
maoy “usa ka butang nga wala nako isugo ug nga 
wala motungha sa akong kasingkasing” (Jer 7:31; 
32:35), daw dili gayod haom nga ang Anak sa Di- 
yos, sa paghisgot bahin sa paghukom sa Diyos, 

maghimo sa maong idolatrosong buhat ingong pa- 
sukaranan sa simbolikong kahulogan sa Gehenna. 
Angayng matikdan nga ang Diyos matagnaong 
nagmando nga ang Walog sa Hinnom mahimong 
usa ka dapit nga labayanan sa daghang patayng la- 
was inay nga alang sa pagsakit sa buhing mga bik- 
tima. (Jer 7:32, 33: 19:2, 6, 7, 10, 11) Busa, sa Je- 
remias 31:40 ang paghisgot sa “walog sa mga 
patayng lawas ug sa mga mantikaong abo” gidawat 
sa kadaghanan nga nagtumong sa Walog sa Hin- 
nom, ug ang usa ka ganghaan nga nailhan ingong 
“Ganghaan sa mga Tapok sa Abo” dayag nga bukas 
ngadto sa sidlakang tumoy sa walog diha sa dapit 
nga gitagboan niini sa lugot sa Kidron.---Neh 3: 
13, 14. 

Busa, ang ebidensiya sa Bibliya bahin sa Gehen- 
na sa katibuk-an susama sa tradisyonal nga pang- 
lantaw nga gihatag sa rabbiniko ug ubang mga ti- 
nubdan. Sumala sa maong panglantaw, ang Walog 
sa Hinnom gigamit ingong usa ka dapit nga laba- 
yanan ug basura gikan sa siyudad sa Jerusalem. 
(Sa Mat 5:30 ang Ph naghubad sa ge enna ingong 
“tapok sa basura.”) Maylabot sa “Gehinnom,” ang 
Hudiyong komentarista nga si David Kimhi (1160?- 
1235?), diha sa iyang komento bahin sa Salmo 27: 
13, naghatag sa mosunod nga makasaysayanhong 
impormasyon: “Ug kini maoy usa ka dapit diha sa 
yuta nga kasikbit sa Jerusalem, ug kini maoy usa 
ka makaluod nga dapit, ug ilang gilabay didto ang 
mahugaw nga mga butang ug ang mga patayng 
lawas. Nagpadayon usab ang kalayo didto aron sa 
pagsunog sa mahugawng mga butang ug sa mga 
bukog sa mga patayng lawas. Busa, ang paghukom 
sa mga daotan gitawag sa masambingayong paagi 
nga Gehinnom.” 

Nagsimbolo sa Bug-os nga Kalaglagan. 
Dayag nga gigamit ni Jesus ang Gehenna ingong 
simbolo sa bug-os nga kalaglagan tungod sa gra- 
beng paghukom gikan sa Diyos, sa ingon wala na 
gayoy pagkabanhaw ngadto sa kinabuhi ingong 
usa ka kalag. (Mat 10:28, Luc 12:4, 5) Ang mga es- 
kriba ug mga Pariseo ingong daotang matang gi- 
hukman nga “mahiagom sa Gehenna.” (Mat 23:13- 
15, 33) Aron malikayan ang maong kalaglagan, 
kinahanglang hanawon sa mga sumusunod ni Je- 
sus ang bisan unsa nga magpahinabog espirituwal 
nga kapandolan, ang “pagputol sa usa ka kamot o 
tiil ug ang 'paglusok sa usa ka mata” nga mahulag- 
wayong naghawas sa ilang pagpatay niini nga mga 
sangkap sa lawas maylabot sa sala.---Mat 18:9, Mar 
9:43-47: Col 3:5: itandi ang Mat 5:27-30. 

Lagmit nga gipunting usab ni Jesus ang Isaias 
66:24 sa paghubit sa Gehenna ingong usa ka dapit 
“diin ang ilang mga ulod dili mamatay ug ang ka- 
layo dili mapalong.” (Mar 9:47, 48) Atong makita 
nga ang simbolikong larawan dinhi dili maoy nia- 

nang sa pagsakit kondili, hinunoa, sa bug-os nga 
kalaglagan tungod kay ang teksto sa Isaias naghis- 
got, dili sa mga tawo nga buhi, kondili sa “nga pa- 
tayng lawas sa mga tawo nga naglapas” sa Diyos. 
Kon, ingon sa gipakita sa mabatonang ebidensiya, 
ang Walog sa Hinnom maoy usa ka dapit nga laba- 
yanan sa basura ug sa mga patayng lawas, ang ka- 
layo, nga lagmit misamot pa sa pagsilaob pinaagi 
sa pagdugang ug asupre (itandi ang Isa 30:33), 
mahimong mao lamang ang haom nga paagi sa 
paghanaw sa maong mga basura. Sa dapit diin dili 
makaabot ang kalayo, ang mga ulod o apuyos, mo- 
daghan, nga magaut-ot sa bisan unsa nga wala 
masunog sa kalayo. Pinasukad niini, ang mga pu- 
long ni Jesus mahimong magkahulogan nga ang 
malaglagong epekto sa grabeng paghukom sa Di- 
yos dili mohunong hangtod nga ikapahinabo ang 
bug-os nga kalaglagan. 

Mahulagwayong Paggamit. Ang paggamit 
sa tinun-ang si Santiago sa pulong nga “Gehenna” 
nagpakita nga ang usa ka dili-mapugngan nga dila 
maoy usa ka kalibotan sa pagkadili-matarong ug 
nga ang katibuk-ang pagkinabuhi sa maong tawo 
mahimong maapektohan sa mga pulong nga sa- 
mag kalayo nga makapahugaw sa lawas sa usa nga 
nagsulti. Ang dila sa usa ka tawo, nga “puno sa hilo 
nga makamatay” ug sa ingon nagpamatuod sa usa 
ka daotang kahimtang sa kasingkasing, mahimong 
magpahinabo sa usa nga naggamit niini nga huk- 
man sa Diyos nga mahiadto sa simbolikong Gehen- 
na.--San 3:6, 8; itandi ang Mat 12:37, Sal 5:9, 
140:3; Rom 3:13. 

Ang paggamit sa Bibliya sa Gehenna ingong usa 
ka simbolo maoy sama nianang sa “linaw nga ka- 
layo” diha sa basahon sa Pinadayag.--Pin 20:14, 
15: tan-awa ang LINAW NGA KALAYO. 


GELILOT [Mga Rehiyon: Mga Sirkito: gikan sa 
lintunganayng pulong nga nagkahulogang “giligid, 
giligid palayo]. Usa ka dapit nga gitala maylabot sa 
utlanan sa Benjamin. (Jos 18:17) Ang nahimuta- 
ngan sa Gelilot, nga gihubit ingong “anaa atuba- 
ngan sa tungasanan sa Adumim,” mosibo sa gihu- 
bit bahin sa Gilgal (Jos 15:7), nga tungod niana 
glisip sa pipila ka eskolar nga kini maoy laing nga- 
lan sa Gilgal nga duol sa Jerico. Gituohan sa uban 
nga ang Gelilot maoy usa ka dapit o usa ka ga- 
mayng rehiyon duol sa Talat ed-Damm (Matale 
Adummim) diha sa Wadi el Qilt sa HK sa Jerico. 
--Tan-awa ang ADUMIM; GILGAL Num. 1. 


GEMALI [lagmit, Usa nga Gilutas (o, Usa nga 
Nakadawat ug Nahiangayng Pagtagad): o, Tag-iya 
ug Kamelyo]. Usa ka Danhanon kansang anak nga 
lalaki nga si Amiel naghawas sa iyang tribo ingong 
usa sa mga espiya nga gipadala ngadto sa Canaan. 
--Num 13:12, 16. 

GEMARIAS |[Gihingpit (Gikompleto) ni Jeho- 
va]. 

1. “Anak nga lalaki ni Sapan nga magkokopya”; 
usa sa mga prinsipe panahon sa paghari ni Jehoia- 
kim (628-618 W.K.P.). Si Gemarias dunay kaugali- 
ngong lawak-kan-anan sa ibabaw nga sawang sa 
templo, ug dinhi gibasa sa makusog ni Baruk ang 
mga pulong sa basahon nga gidiktar kaniya ni ma- 
nalagnang Jeremias. Si Micaias nga anak nga lala- 
ki ni Gemarias nakadungog sa unang pagbasa sa 
basahon ug dayon nagtaho sa pulong ni Jeho- 
va ngadto sa mga prinsipe kinsa, sa baylo, nagsu- 
go kang Baruk nga basahon kanila ang maong ba- 
sahon. Sa pagkadungog nila sa mga pulong sa 
basahon, ilang gitambagan si Baruk ug Jeremias 
nga motago. Sa ulahi, sa dihang gibasa ang linukot 
ngadto kang Haring Jehoiakim, si Gemarias maoy 
usa sa mga prinsipe nga nangamuyo sa hari nga 
dili sunogon ang linukot.—Jer 36:10-25. 

Dili pa dugay, nakaplagan sa Jerusalem ang usa 
ka inumol nga yutang-kulonon nga sa usa ka pana- 
hon gigamit aron ipapilit sa usa ka dokumento ug 
markahan kini pinaagi sa usa ka timbre. Ang ins- 
kripsiyon sa ibabaw niini mabasa: “Iya kang Gema- 
rias [Heb., Gemar-ya'hu], anak nga lalaki ni Sapan.” 
Kini nga timbre giingon nga gikan sa mga ikapi- 
tong siglo W.K.P., ug gituohan nga ang tag-iya ni- 
ini mao si Gemarias nga gihisgotan sa Jeremias ka- 
pitulo 36. 

2. “Anak nga lalaki ni Hilkias, nga gisugo ni Ze- 
dekias nga hari sa Juda ngadto sa Babilonya kang 
Nabucodonosor.” Niining tungora si Jeremias nag- 
padala ug usa ka sulat pinaagi sa kamot ni Gema- 
rias ug ni Elasa ngadto sa nadestiyerong mga Hu- 
diyo nga gidala sa Babilonya uban kang Jehoiakin 
(Jeconias) niadtong 617 W.K.P.---Jer 29:1-3. 

1. Usa ka gamay, daw triyanggulo nga patag 
nga mosukod ug mga 5 por 2.5 km (3 por 1.5 mi) 
daplin sa AK nga baybayon sa Dagat sa Galilea. Ni- 
ini nga rehiyon, gihimo ni Jesu-Kristo ang mi- 
lagrosong mga pagpang-ayo. (Mat 14:34-36, Mar 
6:53-56: HULAGWAY, Tomo 2, p. 739) Sumala sa Hu- 
diyong historyador nga si Josephus, kini nga patag 
maoy maanindot, mabungahon, ug daghan ug tu- 
big nga rehiyon, diin daghan ang mga kahoyng 
walnut, palma, ug olibo, ug diin ang mga igos ug 
ubas mabatonan sulod sa napulo ka bulan sa tuig. 
— The Jewish War, III, 516-521 (x, 8). 

2. Ang “lanaw sa Genesaret” maoy laing ngalan 
sa Dagat sa Galilea. (Luc 5:1) Gituohan sa pipila ka 
eskolar nga ang Genesaret lagmit mao ang Gre- 
gong porma sa unang Hebreohanong ngalan nga 
Kineret.--Num 34:11, tan-awa ang GALILEA, DA- 
GAT SA. 

GENESIS, BASAHON SA. Ang unang ba- 
sahon sa Pentateuko (Gregong pulong alang sa 
“lima ka linukot” o “lima ka tomo”). Ang “Genesis” 
(nagkahulogang “Gigikanan, Pagkahimugso") mao 
ang ngalan nga gihatag sa Gregong Septuagint sa 
una niini nga mga basahon, samtang ang Hebreo- 
hanong titulo niini nga Bere”shith” (Sa Sinugdan) 
gikuha gikan sa unang pulong sa pangbukas nga 
tudling-pulong niini. 

Kon Kanus-a ug Diin Gisulat. Ang basahon 
sa Genesis dayag nga maoy bahin sa usa ra ka ori- 
hinal nga sinulat (ang Torah), ug kini lagmit nga 
nakompleto ni Moises didto sa kamingawan sa Sinai 
sa tuig 1513 W.K.P. Human sa Genesis 1:1, 2 (nga 
nag-asoy sa paglalang sa mga langit ug sa yuta), 
ang basahon dayag nga nagkobre sa gidugayong li- 
nibo ka tuig nga naglakip sa pag-andam sa yuta 
aron puy-an sa tawo (tan-awa ang PAGLALANG, LINA- 
LANG, ADLAW, Il), ug human niini kini nagkobre sa 
yugto sukad sa paglalang sa tawo hangtod sa tuig 
1657 W.K.P., sa dihang namatay si Jose.--Tan- 
awa ang KRONOLOHIYA (Sukad sa Paglalang sa Tawo 
Hangtod Karon). 

Magsusulat. Ang pagtutol nga gipatungha 
kanhi sa pipila ka maduhaduhaon nga ang pagsu- 
lat wala pa makat-oni sa adlaw ni Moises wala na 
tuohi sa kadaghanan karong adlawa. Sa iyang ba- 
sahon nga New Discoveries in Babylonia About 
Genesis (1949, p. 35), si P. J. Wiseman nag-ingon 
nga ang arkeolohikanhong panukiduki naghatag ug 
daghang pamatuod nga “ang kabatid sa pagsulat 
nagsugod sa labing unang mga panahon sa kasay- 
sayan nga nahibaloan sa tawo.” Halos giila sa ta- 
nang modernong mga eskolar nga dugay nang 
naglungtad ang pagsulat sa wala pa ang panahon 
ni Moises (sa ikaduhang milenyo W.K.P.). Ang mga 
ekspresyon sama nianang makaplagan sa Exodo 
17:14, “Isulat kini diha sa basahon ingong hando- 
manan,” nagpamatuod nga ang pagsulat komon 
nga gihimo sa adlaw ni Moises. Si Adan lagmit ga- 
yod nga adunay katakos sa pagmugna ug usa ka 
matang sa pagsulat, kay ang Diyos naghatag kani- 
ya, ingong usa ka hingpit nga tawo, ug usa ka pi- 
nulongan, uban ang katakos sa hingpit nga pagga- 
mit niini. Hinuon walay giingon ang Bibliya nga 
nahimo kana ni Adan.---Gen 2:19, 23. 


Diin kuhaa ni Moises 
ang impormasyon 
nga iyang gilakip sa Genesis? 


Ang tanang impormasyon diha sa basahon sa 
Genesis nag-asoy sa mga hitabo nga nahitabo una 
pa sa pagkahimugso ni Moises. Lagmit direkta ki- 
ning nadawat pinaagig pagpadayag gikan sa Diyos. 

Dayag nga nianang paagiha adunay usa nga kina- 
hanglang modawat sa impormasyon labot sa mga 
hitabo una pa sa paglalang sa tawo, si Moises man 
o kaha laing tawo nga una pa kaniya. (Gen 1:1-27, 
2:7, 8) Hinunoa, kini nga impormasyon ug ang na- 
hibiling mga detalye mahimong gipasa kang Moi- 
ses pinaagig binabang tradisyon. Tungod sa taas 
nga kinabuhi sa mga tawo sa maong yugto, ang 
impormasyon mahimong napasa gikan kang Adan 
ngadto kang Moises pinaagi lamang sa lima ka 
tawhanong mga tulay, nga mao, si Matusalem, 
Sem, Isaac, Levi, ug Amram. Ang ikatulong posi- 
bilidad mao nga si Moises nakabaton sa kadag- 
hanang impormasyon alang sa Genesis gikan sa 
naglungtad nang mga sinulat o mga dokumento. 
Sukad pa sa ika-18 nga siglo, ang Olandes nga es- 
kolar nga si Campegius Vitringa naghupot niini 
nga panglantaw, nga nagpasukad sa iyang kon- 
klusyon sumala sa kanunayng makita nga ekspres- 
yon sa Genesis (napulo ka higayon diha sa KJ) nga 
“kini mao ang mga kaliwatan ni,” ug kas-a “kini 
mao ang basahon sa mga kaliwatan ni.” (Gen 2:4: 
5:1: 6:9: 10:1: 11:10, 27: 25:12, 19: 36:1, 9; 37:2) 
Niini nga ekspresyon ang Hebreohanong pulong 
alang sa “mga kaliwatan” mao ang toh:ledhohth,, 
ug kini mas tukmang gihubad nga “mga kasaysa- 
yan” o “mga gigikanan.” Pananglitan, ang “mga ka- 
liwatan sa mga langit ug sa yuta” dili gayod haom, 
samtang ang “kasaysayan sa mga langit ug sa 
yuta” maoy makahuloganon. (Gen 2:4) Kaharmon- 
ya niini, ang Aleman nga Elberfelder, ang Pranses 
nga Crampon, ug ang Kinatsila nga Bover-Cantera 
tanan migamit sa terminong “kasaysayan,” ingon 
sa gihimo sa Bag-ong Kalibotang Hubad. Walay 
duhaduha nga sama sa mga tawo karong adlawa 
nga interesado sa usa ka tukmang rekord sa kasay- 
sayan, mao man usab sila sa sinugdanan. 

Bisag walay pamatuod sa Bibliya, nasabtan ni 
Vitringa ug sa uban pa nga ang pulong nga toh-le- 
dhohth' sa Genesis nagtumong sa naglungtad na 
nga dokumento bahin sa kasaysayan nga nabato- 
nan ni Moises, nga maoy gibasehan niya sa kadag- 
hanang impormasyon nga girekord diha sa Gene- 
sis. Sila nagtuo nga ang mga tawong ginganlan 
nga direktang nalangkit sa maong ‘mga kasaysa- 
yan" (si Adan, Noe, mga anak ni Noe, Sem, Tera, Is- 
mael, Isaac, Esau, ug Jacob) mao ang mga magsu- 
sulat o kaha mao ang orihinal nga mga tag-iya sa 
maong sinulat nga mga dokumento. Siyempre, dili 
gihapon niini ikapatin-aw kon sa unsang paagi na- 
batonan ni Moises kining tanan nga mga doku- 
mento. Dili usab niini ikapatin-aw kon nganong 
ang mga dokumento nga nabatonan gikan sa mga 
tawo nga wala ilha ingong matinumanong mga 
magsisimba ni Jehova (sama kang Ismael ug Esau) 

angayng mao ang tinubdan sa daghang impor- 
masyon nga gigamit. Posible gayod nga ang eks- 
presyon nga “Kini mao ang kasaysayan ni” maoy 
pangbukas nga prase lamang nga nagsilbing haom 
nga dibisyon sa nagkalainlaing mga seksiyon sa 
taas nga katibuk-ang kasaysayan. Itandi ang pag- 
gamit ni Mateo sa samang ekspresyon aron ipaila 
ang iyang asoy sa Ebanghelyo.---Mat 1:1: tan-awa 
ang PAGSULAT. 

Busa, walay tinong konklusyon ang makab-ot la- 
bot sa direktang tinubdan nga maoy gibasehan ni 
Moises sa impormasyon nga iyang girekord. Inay 
nga pinaagi lamang sa usa sa mga paagi nga gihis- 
gotan, ang impormasyon lagmit nga nadawat pi- 
naagi sa tanang tulo ka paagi, ang uban pinaagi sa 
direktang pagpadayag, ang uban pinaagi sa bina- 
bang pagpasa, ang uban pinaagi sa sinulat nga 
mga rekord. Ang hinungdanon mao nga si Jeho- 
va nga Diyos naggiya sa manalagnang si Moises, 
mao nga siya nakasulat pinaagi sa pag-inspirar sa 
Diyos.---2Pe 1:21. 

Ang maong sinulat magsilbing usa ka inspira- 
dong giya alang sa umaabot nga mga kaliwa- 
tan. Pagabasahon kini ngadto sa katawhan sa dag- 
hang okasyon (Deu 31:10-12, 2Ha 23:2, 3; Neh 8:2, 
3, 18), ug ang mga hari sa Israel kinahanglang mo- 
kuha ug mga instruksiyon gikan niini.--Deu 17: 
18, 19. 

Ang “Teoriya Pinasukad sa mga Dokumen- 
to” sa mga Kritiko. Usa ka teoriya ang gipa- 
tungha sa pipila ka kritiko sa Bibliya nga ang Gene- 
sis kuno dili usa ka sinulat sa usa lamang ka 
magsusulat o tighipos, nga mao, si Moises, hinunoa 
kini maoy sinulat sa ubay-ubayng mga magsusu- 
lat, nga ang pipila kanila nabuhi dugay pa human 
sa panahon ni Moises. Pinasukad sa gihunahunang 
mga kalainan sa estilo ug paggamit sa mga pulong, 
ilang giduso ang gitawag nga teoriya pinasukad sa 
mga dokumento. Sumala niini nga teoriya, adunay 
tulo ka tinubdan, nga ilang gitawag nga “J” (Jah- 
wist), “E” (Elohist), ug “P” (Priest Codex). Tungod sa 
dobleng paghisgot sa usa ka panghitabo o tungod 
sa kaamgiran sa mga asoy sa nagkalainlaing mga 
bahin sa Genesis, ang pipila midugang pa ug uban 
pang mga tinubdan nganha sa listahan, nga mi- 
sangpot pa gani sa pagbahin sa basahon sa Gene- 
sis aron ikaingon nga adunay hangtod sa 14 ka in- 
dependenteng mga tinubdan. Sila nangatarongan 
nga kining nagkalainlaing mga tinubdan o mga 
magsusulat adunay nagkalainlaing mga panglan- 
taw ug mga teolohiya apan, bisan pa niana, ang 
Genesis ingong usa ka gitapo nga produkto nii- 
ni nga mga tinubdan sa usa ka paagi nahimong 
konektado sa katibuk-an. Adunay daghang dili- 
makataronganong mga pangatarongan nga ilang 

gigamit sa pagpaluyo sa ilang mga teoriya, ang pi- 
pila niini mahimong hisgotan. 

Ang orihinal nga pasukaranan sa teoriya pinasu- 
kad sa mga dokumento mao ang paggamit sa nag- 
kalainlaing mga titulo alang sa Diyos, miingon ang 
mga kritiko nga kini nagpaila sa lainlaing mga 
magsusulat. Apan, atong makita ang pagkadili- 
makataronganon sa maong panglantaw sanglit sa 
usa lamang ka gamayng bahin sa Genesis atong 
makaplagan ang mosunod nga mga titulo: “Labing 
Hataas nga Diyos” (FI “Elyohn', Gen 14:18), “Mag- 
mumugna sa langit ug sa yuta” (14:19): “Sobera- 
nong Ginoo’ ('Adho-nai”, 15:2): “Diyos sa panan-aw” 
(16:13), “Diyos nga Labing Gamhanan” (FI Shad- 
dai, 17:1), “Diyos” (Elohim, 17:3), 'ang matuod 
nga Diyos" (ha-Elohim', 17:18); “ang Maghuhukom 
sa tibuok yuta” (18:25). Ang paggamit niini ingong 
pasukaranan aron ipasidungog ang matag usa nii- 
ni nga mga seksiyon ngadto sa usa ka laing mag- 
susulat magpatunghag dagkong mga suliran ug 
mahimong dili makataronganon. Hinunoa, ang ka- 
matuoran mao nga ang nagkalainlaing mga titulo 
nga gipadapat ngadto sa Diyos diha sa Genesis gi- 
gamit tungod sa kahulogan niini, nga nagpadayag 
kang Jehova pinaagi sa iyang nagkalainlaing mga 
hiyas, sa iyang nagkalainlaing mga buhat, ug sa 
iyang mga pagpakiglabot sa iyang katawhan. 

Ang ubang mga pananglitan mao: Tungod sa 
paggamit sa pulong nga bara”, “gilalang,” ang Ge- 
nesis 1:1 giingong gisulat sa tinubdan nga gitawag 
nga “P.” Apan atong makaplagan ang samang pu- 
long sa Genesis 6:7 diha sa tinubdan nga gituo- 
hang iya sa “J.” Ang ekspresyong “yuta sa Canaan” 
nga makita sa ubay-ubayng mga teksto (lakip nii- 
ni mao ang Gen 12:5, 13:12a: 16:3, 17:8) giingong 
iya lamang sa magsusulat nga nailhang “P,” ug 
busa kini nga mga kritiko nagtuong ang “P” mao 
ang nagsulat niini nga mga teksto. Apan sa mga 
kapitulo 42, 44, 47, ug 50, atong makaplagan ang 
samang ekspresyon diha sa mga sinulat nga gipa- 
sidungog sa samang mga kritiko ngadto sa “J” ug 
“E.” Busa, bisan tuod ang mga kritiko nangangkon 
nga ang ilang mga teoriya gikinahanglan aron sa 
pagpatin-aw sa mga panagsumpaki kunohay diha 
sa Genesis, ang pagsusi nagpakita nga ang mga 
teoriya mismo maoy puno sa mga panagsumpaki. 

Kon ang matag bahin ug matag tudling-pulong 
sa materyal nga gipasidungog sa matag usa ka 
teoretikanhong tinubdan kuhaon gikan sa asoy sa 
Genesis ug dayon hugpongon pag-usab, ang resul- 
ta maoy ubay-ubayng mga asoy diin ang matag 
usa niini dili lohikanhon ug dili konektado. Kon 
atong tuohan nga kining nagkalainlaing mga ti- 
nubdan gigamit ug gihugpong sa usa ka mas ula- 
hing tighipos, mapugos kita sa pagtuo nga kining 

dili-konektadong mga asoy, sa wala pa matapo, gi- 
dawat ingong makasaysayanhon ug gigamit latas 
sa kasiglohan sa nasod sa Israel. Apan kinsa nga 
magsusulat, ilabina usa ka historyador, ang mo- 
hugpong sa maong dili-konektadong mga asoy, ug 
kon iyang buhaton kini, unsang nasora ang moda- 
wat niini ingong kasaysayan sa katawhan niini? 

Sa pag-ilustrar sa pagkadili-makataronganon sa 
mga tigpaluyo sa “teoriya pinasukad sa mga doku- 
mento” mao kining gipahayag sa Ehiptologo nga si 
K. A. Kitchen: “Sa pagsaway sa Pentateuko dugay 
nang naandan ang pagbahin sa katibuk-an niini 
ngadto sa bulag nga mga dokumento o ‘mga ka- 
mot.... Apan ang batasan sa pagsaway sa Daang 
Tugon pinaagi sa pagpasidungog niini nga mga ki- 
naiyahan ngadto sa lainlaing ‘mga kamot' o mga 
dokumento nahimong dayag nga dili makataro- 
nganon sa dihang ipadapat ngadto sa ubang kara- 
ang mga sinulat sa Sidlakan nga nagpasundayag 
sa susama gayod nga panghitabo.” Dayon iyang gi- 
hisgotan ang usa ka pananglitan gikan sa usa ka 
Ehiptohanong biograpiya nga lagmit, ginamit ang 
teoretikanhong mga pamaagi nga gigamit sa mga 
kritiko sa Genesis, ikapasidungog ngadto sa lainla- 
ing “mga kamot” apan gipakita sa ebidensiya nga 
kini nga sinulat “gipatungha, gitagik, gisulat, ug gi- 
kulit sulod sa mga bulan, mga semana, o sa mas 
mubo pa. Mahimong walay ‘mga kamot' nga nag- 
paluyo sa estilo niini, nga nagkalahi lamang tungod 
sa mga ulohan nga gihisgotan ug sa isyu nga tuk- 
mang gitagad.” (The New Bible Dictionary, giedit 
ni J. Douglas, 1980, p. 349) Ang kahuyang sa mga 
teoriya sa mga kritiko sa pagkatinuod nagdugang 
sa kalig-on sa ebidensiya nga usa lamang ka tawo, 
si Moises, ang nagrekord sa konektado, nagka- 
harmonya nga asoy nga makaplagan sa Genesis 
ingong inspirado sa Diyos. 

Ang Pagkamakasaysayanhon sa Genesis. 
Ang Genesis mao lamang ang bugtong tinubdan 
nga nahibaloan sa tawo nga nagtaganag usa ka 
lohikanhon, nagkaharmonya nga kasaysayan sa 
mga butang sukad pa sa sinugdan. Kon wala ang 
tinuod nga kasaysayan niini bahin sa unang lalaki 
ug babaye, ang atong mabatonan mao lamang ang 
tinumotumong mga estorya o masambingayong 
mga pagpatin-aw sa sinugdanan sa tawo nga ma- 
kaplagan diha sa mga asoy sa paglalang sa paga- 
nong mga nasod. Ang usa ka pagtandi sa basahon 
sa Genesis uban sa paganong mga asoy sa pagla- 
lang tin-aw nga nagpasundayag sa pagkalabaw sa 
asoy sa Bibliya. 

Busa, ang pangunang Babilonyanhong sugilam- 
bong nag-ingon nga ang diyos nga si Marduk, ang 
pangunang diyos sa Babilonya, nagpatay sa diyosa 
nga si Tiamat, dayon nagdala sa iyang patayng 

lawas ug “nagpikas kaniya nga samag kinhason: 
Ang katunga sa iyang lawas iyang gipahiluna ug 
gihimo kining daw kisame ingong langit.” Sa ingon 
milungtad ang yuta ug ang langit. Maylabot sa 

paglalang sa tawhanong kinabuhi, kini nga sugi- 
lambong nag-ingon nga ang mga diyos nagdakop 
sa diyos nga si Kingu ug sila “nagsilot kaniya sa 
iyang pagkasad-an ug nagputolputol sa (kaugatan 


MGA PANGUNANG PUNTO SA GENESIS 


Usa ka rekord sa paglalang ug pag-andam sa Diyos sa yuta aron 
puy-an sa tawo, sa papel sa tawo diha sa katuyoan sa Diyos, ug 
sa mga pagpakiglabot sa Diyos uban sa mga tawo sa pagtuo su- 
lod sa mga 2,300 ka tuig sa sayong bahin sa kasaysayan sa 
tawo 

Nagkobre sa yugto gikan sa pagsugod sa pisikal nga paglalang 
hangtod sa kamatayon ni Jose didto sa Ehipto (1657 W.K.P.) 


Ang paglalang sa pisikal nga kalangitan ug sa yuta, ug 
ang pag-andam sa yuta aron puy-an sa tawo (1:1--2:25) 
Ang sala ug kamatayon misulod sa kalibotan, ang “binhi” 

gitagna ingong manluluwas (3:1--5:5) 

Ang halas naglimbong sa babaye: siya ug si Adan mikaon sa gidi- 
ling bunga 

Ang halas, ang babaye, ug si Adan gisilotan: ang binhi sa babaye 
magdugmok sa halas 

Si Cain, ang panganayng anak nga lalaki ni Adan ug Eva, nagbu- 
no sa iyang igsoon nga si Abel 

Ingong katumanan sa paghukom sa Diyos, si Adan namatay sa 
edad nga 930 ka tuig 

Ang daotang mga manulonda ug mga tawo nagdaot sa 
yuta, ang Diyos nagpahinabo ug tibuok-yutang Lunop 

(5:6-11:9) 

Si Noe natawo diha sa linya sa anak nga lalaki ni Adan nga si 
Set, sa iyang adlaw ang dili-masinugtanong mga manulonda na- 
kigminyog mga babaye ug nahimong amahan sa mga Nepilim, 
kinsa nagpatuyang sa kapintasan 

Gimando ni Jehova ang kalaglagan pinaagi sa usa ka lunop apan 
iyang gisugo si Noe sa pagtukod ug usa ka arka sa pagluwas 
sa iyang pamilya ug sa pangunang mga matang sa hayop 

Ang mga tubig sa lunop nagtabon sa tibuok yuta, ang tanang 
tawo, nagalupad nga mga linalang, ug mga hayop sa yuta nga 
anaa sa gawas sa arka nangamatay 

Human sa Lunop, si Jehova nagdili sa pagkaon ug dugo, nagtu- 
got sa silot nga kamatayon tungod sa pagbuno, ug nag-establi- 
sar sa pakigsaad sa balangaw, nga nagsaad nga dili na gayod 
ipahinabo pa ang laing lunop 

Sa panahon sa ikaduhang kaliwatan nga natawo human sa Lu- 
nop, ang katawhan misugod sa pagtukod ug usa ka torre, nga 
misupak sa katuyoan sa Diyos nga sila mokaylap sa pagpuyo 
sa ubang kayutaan, si Jehova naglahugay sa ilang pinulongan, 
nga nagpatibulaag kanila 

Ang mga pagpakiglabot ni Jehova kang Abraham (11:10- 
25:26) 

Ang kaliwat ni Sem nga si Abram mibiya sa Ur agig pagsugot sa 
sugo sa Diyos 

Didto sa Canaan, si Abram gisaaran nga ang iyang binhi makada- 
wat sa yuta 

Si Lot mibulag sa iyang uyoan nga si Abram, mipuyo duol sa So- 
doma, gibihag, ug human niana gipahigawas ni Abram; si Mel- 
quisedek nagpanalangin kang Abram 

Gikuha ni Abram si Agar ingong puyopuyo, ug siya nanganak 
kang Ismael 

Giusab ni Jehova ang ngalan ni Abram ingong Abraham, ug ang nga- 
lan ni Sarai ingong Sara, giestablisar ang pakigsaad sa pagtuli 


Ang manulonda ni Jehova nagpahibalo kang Abraham nga si Sara 
manganak ug usa ka lalaki--si Isaac 


Gisuginlan bahin sa paghukom sa Sodoma, si Abraham nangaliyu- 
po alang sa mga matarong 


Ang mga manulonda nag-agda kang Lot ug sa iyang pamilya sa 
pagbiya sa Sodoma, ang asawa ni Lot namatay tungod sa pag- 
kadili-masinugtanon 


Natawo si Isaac, ang pagyubit ni Ismael sa panahon sa paglutas 
kang Isaac misangpot sa paghingilin kaniya 

Sa pagkamasinugtanon kang Jehova, si Abraham misulay sa pag- 
halad kang Isaac, ug siya nakadawat ug pasalig maylabot sa 
mga saad sa pakigsaad 


Human sa kamatayon ni Sara, gihikay ni Abraham ang pagpangi- 
tag asawa alang kang Isaac 


Ang asawa ni Isaac nga si Rebeca nanganak kang Esau ug Jacob 
Si Jacob (Israel) ug ang iyang 12 ka anak nga lalaki: mi- 
adto sa Ehipto aron magpabiling buhi (25:27--50:26) 
Human palita ni Jacob ang katungod sa pagkapanganay gikan 
kang Esau bugti sa usa ka pagkaon ug sa ulahi, tungod sa aw- 
hag ni Rebeca, naangkon ang panalangin ni Isaac nga alang 
unta kang Esau, si Jacob mibiya paingon sa Padan-aram, nga 
nangitag asawa 


Ang igsoong lalaki ni Rebeca nga si Laban naglansis kang Jacob 
aron makigminyo kang Lea: dayon si Jacob nakigminyo kang 
Raquel: pinaagi kang Lea ug Raquel ug sa ilang duha ka sulu- 
goong mga babaye, si Jacob nakabaton ug 11 ka anak nga la- 
laki ug usa ka anak nga babaye nga si Dina una pa mobiya sa 
Padan-aram uban sa iyang pamilya 


Si Jacob nakigdumog sa usa ka manulonda, ug ang iyang lutahan 
sa paa nalisa, siya hilabihang nangupot sa manulonda aron ma- 
kadawat ug panalangin, ug ang iyang ngalan giilisdan ug Is- 
rael 

Human sa malinawong pagpakigkita kang Esau, si Jacob mipuyo 
sa Sucot ug dayon sa Sekem, diin si Dina giamong-amongan 

Si Raquel namatay sa dihang nanganak sa ika-12 nga anak nga 
lalaki ni Jacob, si Benjamin 

Tungod sa pagdumot kang Jose, ang panganay ni Raquel, ang 
iyang mga igsoon sa amahan nagbaligya kaniya, siya nahimong 
ulipon ni Potipar didto sa Ehipto 

Sa dihang si Jose nabilanggo tungod sa bakak nga mga sum- 
bong, siya nalangkit sa mga kahimtang diin ang iyang katakos 
sa paghubad ug mga damgo nakaabot sa pagtagad ni Paraon 


Gihubad ni Jose ang mga damgo ni Paraon bahin sa usa ka ka- 
gutmanan ug siya gihimong ikaduhang magmamando sa Ehipto 


Tungod sa kagutmanan sa Canaan ang mga anak nga lalaki ni 
Jacob napugos sa pag-adto sa Ehipto aron mangitag pagkaon, 
sa takdang panahon si Jose nagpaila sa iyang kaugalingon 
ngadto sa iyang mga igsoon sa amahan 

Si Jacob ug ang iyang panimalay mibalhin ngadto sa Ehipto: si 
Jose nag-atiman kanila 

Si Jacob namatay sa Ehipto human makapahayag ug matagna- 
ong mga panalangin sa mga anak nga lalaki ni Jose, si Epraim 
ug Manases, ug sa iyang kaugalingong 12 ka anak nga lalaki 

sa) iyang dugo. Gikan sa iyang dugo ilang gihimo 
ang mga tawo.” (Ancient Near Kastern Texts, gie- 
dit ni James Pritchard, 1974, pp. 67, 68) Ang Ehip- 
tohanong mga sugilambong sa paglalang nalangkit 
usab sa mga kalihokan sa pipila ka diyos, apan sila 
wala magkauyon kon kinsa nga diyos sa siyudad 
(nianang sa Mempis o nianang sa Thebes) ang aw- 
tor sa paglalang. Ang usa ka Ehiptohanong sugi- 
lambong nag-asoy nga ang diyos-adlaw nga si Ra 
naglalang sa katawhan gikan sa iyang mga luha. 
Ang Gregong mga sugilambong susama nianang 
sa mga Babilonyanhon. Ang karaang mga rekord 
sa mga Insek sagad maoy mga kalendaryo ug kro- 
nolohikanhong mga kalkulasyon o mga rekord nga 
makapainteres lamang sa lokal o sa temporaryo 
nga paagi. 

Walay usa sa maong karaang mga tinubdan ang 
nagtagana kanato sa kasaysayan, talaan sa kagi- 
kan, ug kronolohiya nga gihatag sa basahon sa Ge- 
nesis. Ang mga sinulat sa karaang mga nasod sa 
katibuk-an maoy dili-tino ug makapalibog kon kin- 
sa gayod ang mga magtutukod sa ilang nasod. Ang 
pagkatino ug ang pagkadetalyado sa pagpresentar 
sa sayong bahin sa kasaysayan sa Israel lahi ga- 
yod. Sa pagkatinuod ingon gayod niana ang atong 
madahom, tungod sa katuyoan sa Diyos alang sa 
iyang katawhan. Ang Bibliya nagbutyag kanato 
nga ang nasod sa Israel direktang gigamhan sa Di- 
yos ug nga siya nakiglabot sa ilang mga katigula- 
ngan, ilabina kang Abraham, Isaac, ug Jacob. Da- 
yon iyang gigamit si Moises diha sa linain kaayong 
paagi, nga pinaagi kaniya gihatag ngadto sa Israel 
ang Balaod nga naghimo kanila ingong usa ka na- 
sod. Ang kasaysayan sa Israel girekord dili lamang 
alang sa kaayohan sa Israel kondili alang usab sa 
kaayohan sa tanan nga buot mokat-on sa mga pa- 
agi ug mga pakiglabot sa matuod nga Diyos ug 
moalagad kaniya. 

Sa pagtubag niadtong mosalikway sa daghang 
bahin sa Genesis ingong mga tinumotumo o sugi- 
lambong, si Wilhelm Möller nag-ingon: “Sa akong 
hunahuna daw dili makataronganon, nga diha sa 
bisan unsang rasa ang mga tinumotumo ug mga 
sugilambong sa paglabay sa panahon anam-anam 
ra nga pagadawaton ingong mga kamatuoran ga- 
yod, mao nga tingali karon andam na natong da- 
waton ingong makasaysayanhong mga kamatuo- 
ran ang mga estorya sa Nibelungenlied o Red 
Riding Hood. Apan kini, sumala sa mga kritiko, 
mao gayod ang kahimtang sa Israel.” (The Inter- 
national Standard Bible Encyclopaedia, giedit ni 
J. Orr, 1960, Tomo II, p. 1209) Siya mipadayon sa 
pag-ingon nga ang mga manalagna midawat sa 
asoy bahin sa kalaglagan sa Sodoma ug Gomora 
ingong husto (Isa 1:9, Am 4:11) ug nga sila mida- 

wat kang Abraham, Isaac, Jacob, ug Jose ingong 
tinuod nga mga tawo. (Isa 29:22, Miq 7:20) Dili la- 
mang kay kini ra, kondili sa Kristohanon Gregong 
Kasulatan, si Abraham gihisgotan diha sa daghang 
teksto, bisan ni Jesu-Kristo diha sa Mateo 22:32, 
maylabot sa argumento bahin sa pagkabanhaw. 
Kon si Abraham, Isaac, ug Jacob wala gayod ma- 
buhi, si Jesus lagmit nga migamit gayod ug laing 
ilustrasyon.---Mat 22:31-33. 

Bili sa Basahon. Ang Genesis nagtug-an ka- 
nato kon sa unsang paagi ang uniberso mitungha. 
Kini tatawng naghubit sa mga kahibudnganan sa 
paglalang, nga wala magtabon sa pangunang katu- 
yoan sa basahon pinaagi niini. Busa kini lahi sa pa- 
ganong mga estorya sa paglalang nga naghimo 
niining maong mga kahibudnganan ingong pa- 
ngunang butang ug mipalabi sa dili-makataronga- 
nong mga butang ug dayag nga mga kabakakan 
aron sa pagpasiugda niini. Ang Genesis nag-asoy 
bahin sa buhat sa paglalang, ug kini nagpakita sa 
katuyoan sa Diyos sa paglalang sa tawo, sa relas- 
yon sa tawo ngadto sa Diyos, ug sa relasyon sa 
tawo ngadto sa mga hayop. Kini nagbutyag kanato 
sa hinungdan sa kamatayon ug sa kasakit nga na- 
agoman sa katawhan ug sa paglaom sa kaluwasan. 
Kini nag-ingon nga ang tanang katawhan naggi- 
kan sa usa ka tawo nga si Adan, kinsa nakasala ug 
nagwala sa kinabuhi alang sa iyang mga kaliwat, 
sa ingon kini nagpaarang kanato sa pagsabot kon 
sa unsang paagi ang halad lukat sa usa ka tawo, si 
Jesu-Kristo, makatabon sa mga sala sa katawhan. 
Pinaagi sa Genesis atong nasayran kon sa unsang 
paagi ang isyu sa katungod sa pagkasoberano sa 
Diyos gibangon sa simbolikong halas, si Satanas 
nga Yawa. Kini nagtagana sa seguradong paglaom 
nga laglagon si Satanas ug makabaton ug kahupa- 
yan ang katawhan. Kini nag-asoy sa gigikanan sa 
Babilonya ug sa tanang bakak nga relihiyon diha 
sa yuta human sa Lunop, busa kini nakatabang 
nga mailhan ang Dakong Babilonya diha sa basa- 
hon sa Pinadayag.--Tan-awa ang DAKONG BABI- 
LONYA. 

Si Jesus miingon nga kon may si bisan kinsa nga 
moalagad sa Diyos, siya kinahanglang mosimba 
Kaniya uban sa espiritu ug sa kamatuoran. (Ju 
4:24) Ang asoy sa Genesis nagbutyag sa kamatuo- 
ran sa sinugdanan sa tawo ug sa mga pagpakigla- 
bot sa Diyos kaniya. Sanglit ang tanang butang nga 
girekord diha sa Genesis maoy tinuod ug dili sugi- 
lambong, mahibaloan nato ang kamatuoran bahin 
sa kasaysayan sa tawo. Atong makita nga hangtod 
sa panahon sa Lunop ang mga tawo nahibalo ga- 
yod sa kamatuoran sa asoy sa Bibliya bahin sa 
Eden, kay ang tanaman atua didto ug ang mga ke- 
rubin atua didto uban ang nagdilaab nga espada 


GENUBAT 


diha sa ganghaan niini. (Gen 3:24) Apan kadtong 
buot mosunod sa ilang kaugalingong mga tinguha 
nagsalikway sa mga kamatuoran nga diha sa ilang 
atubangan. Bisan pa niana, si Noe nag-alagad sa 
Diyos sumala sa katuyoan sa pagkalalang sa tawo 
sa sinugdan aron sa pag-alagad kaniya, sumala sa 
tinuod nga kasaysayan. Bisan tuod nga human sa 
Lunop si Nimrod mirebelde batok sa Diyos didto 
sa Torre sa Babel, ang mga patriarka pinaagi sa 
linya ni Sem nagpadayon sa pagsubay sa tinu- 
od nga dalan sa kinabuhi. Sa dihang panahon 
na sa Diyos aron organisahon ang Israel ingong 
usa ka nasod ug ihatag kanila ang Balaod, wala 
kini moabot kanila nga samag usa ka butang nga 
bug-os wala hisayri, usa ka kalit nga kausaban 
sa ilang paagi sa kinabuhi. Dili gayod, kay diha 
sa katilingban sa mga patriarka ilang gibuhat na 
ang daghan sa mga butang nga makaplagan diha 
sa Balaod. Ingon sa gipahayag sa Cyclopeedia ni 
M'Clintock ug Strong (1881, Tomo III, p. 782): “Kini 
nga teokrasya dili kay misulod sa kasaysayan nga 
walay pagpangandam. Ang mga kamatuoran nga 
mitultol sa pagsugod sa teokrasya makita diha sa 
mga asoy sa Genesis.” 

Kini nag-andam usab sa dalan alang sa Mesiyas 
ug sa pagsugod sa Kristiyanidad. Sa dihang miabot 
si Jesu-Kristo, kadtong nagkinabuhi na subay sa 
Balaod kutob gayod sa ilang maarangan nakaila gi- 
layon kaniya. Wala siya sa kalit motungha ug nag- 
pahibalo nga siya maoy usa ka dakong manluluwas 
ug pangulo nga walay gigikanan o makasaysayan- 
hong mga kalig-onan. Ang detalye nga gitagana sa 
Genesis ug sa uban pang mga basahon makata- 
bang sa matinud-anog kasingkasing nga mga tawo 
sa pag-ila ug sa pagsunod kaniya. Busa ang usa 
ka lig-ong organisasyon sa Hudiyong mga Kristo- 
hanon mahimong tukoron ingong usa ka sentro, 
nga andam sa pagdala ug usa ka makapakombin- 
sir nga mensahe sa ebanghelyo ngadto sa mga 
nasod. Ang mga katigulangan sa paganong mga 
nasod nagpahilayo kanila gikan sa kamatuoran. 
Sila maoy “bulag sa estado sa Israel ug estranyo sa 
mga pakigsaad labot sa saad, ug .. . walay pagla- 
om ug mga walay Diyos dinhi sa kalibotan.” (Efe 
2:12) Busa, sila kinahanglang makakat-on sa mga 
prinsipyo sa Diyos sukad sa sinugdan una pa sila 
mahimong mga Kristohanon. 

Nan, ang Genesis nagtaganag bililhong pasuka- 
ranan sa pagsabot sa tanang ubang mga basahon 
sa Bibliya ug mahinungdanon sa Kristiyanidad. 
Kini nagpahayag sa tema sa Bibliya, nga mao, ang 
pagbindikar sa pagkasoberano ni Jehova ug ang 
bug-os nga katumanan sa iyang katuyoan alang sa 
yuta, pinaagi sa iyang Gingharian ubos sa sinaad 
nga Binhi. Dugang pa sa kinaunahan ug paninug- 

dang tagna sa Genesis 3:15, ang Genesis naundan 
usab sa daghang uban pang mga tagna, nga dag- 
han niini ang nangatuman na sukad nga nasulat 
kini. 

GENUBAT. Anak nga lalaki sa Edomhanong 
prinsipe nga si Hadad. Sa dihang ang pangulo sa 
kasundalohan nga si Joab miokupar sa Edom pana- 
hon sa paghari ni David, si Hadad mikalagiw ngad- 
to sa Ehipto. Didto nabatonan niya ang pabor ni 
Paraon, kansang bayaw nga babaye gihatag kaniya 
ingong asawa. Pinaagi kaniya, si Hadad nanganak 
kang Genubat, kinsa gimatuto uban sa mga anak 
ni Paraon.---1Ha 11:14-20. 


GERA [lagmit, Langyawng Pumoluyo]. 

1. Anak nga lalaki sa panganay ni Benjamin nga 
si Bela. (1Cr 8:1, 3) Ang paghisgot ug “mga anak 
nga lalaki” sa Genesis 46:21, diin si Gera gitala, 
mopatim-awng naglakip sa mga apo nga lalaki. 

2. Dayag nga laing kaliwat ni Bela nga Benja- 
minhon, lagmit mao ra usab ang Gera nga gihisgo- 
tan sa 1 Cronicas 8:7.--1Cr 8:5. 

3. Amahan sa Benjaminhon nga si Maghuhu- 
kom Ehud.---Huk 3:15. 

4. Amahan sa Benjaminhong si Simei nga 
nanghimaraot kang David.--2Sa 16:5: 19:16, 18, 
1Ha 2:8. 


GERAH. Usa ka bato sa timbangan nga ka- 
tumbas sa 12 sa siklo ug motimbang ug 0.57 g. 
—Ex 30:13, Lev 27:25, Num 3:47, 18:16: Eze 45:12. 


GERAR. (Usa ka dapit nga duol sa Gaza nga gi- 
hisgotan diha sa kinaunahang rekord bahin sa mga 
utlanan sa teritoryo sa Canaan. (Gen 10:19) Sa 
nangagi ang Gerar sagad nga gihunahuna nga 
mao ang Tell Jemmeh (Tel Gamma), mga 12 km 
(7.5 mi) sa H sa modernong Gaza. Apan sa pagka- 
karon gituohan sa daghang geograpo nga kini mao 
ang Tell Abu Hureirah (Tel Haror), nga nahimu- 
tang diha sa tiilan sa kabukiran sa Judea, mga 
19 km (12 mi) sa HS sa modernong Gaza. Daghang 
bika nga gituohang sukad pa sa panahon sa mga 
patriarka ang nakaplagan sa maong dapit. Si Abra- 
ham ug, sa ulahi, si Isaac mipuyo sa usa ka pana- 
hon ingong mga langyaw didto sa Gerar ug nakig- 
labot sa hari niini nga si Abimelek (lagmit duha ka 
magkalahing magmamando nga nakabaton niini 
nga ngalan o opisyal nga titulo).--Gen 20:1-18, 
21:22-34, 26:1-31, tan-awa ang ABIMELEK Num. 1 
ug 2. 

Human ipadangat ni Jehova ang kapildihan sa 
dakong kasundalohan ni Zera nga Etiopianhon, ang 
kasundalohan ni Haring Asa migukod sa nangala- 
giw nga mga kaaway hangtod sa Gerar. Human ni- 
adto ang mga Judeanhon naghampak ug nag- 

agaw sa “tanang siyudad palibot sa Gerar” (lagmit 
tungod sa ilang pakig-alyansa sa mga Etiopian- 
hon), “bisan ang mga tolda nga may mga kahayo- 
pan ilang gihampak mao nga sila nakailog sa mga 
panon sa kahayopan nga daghan kaayo ug mga ka- 
melyo.”---2Cr 14:8-15. 

Ang pipila ka eskolar nagsugyot nga usbon ang 
1 Cronicas 4:39, 40 aron mabasa nga “Gerar” (sama 
sa LXX) inay nga “Gedor.” Kining tekstoha nag- 
langkit sa Gedor sa usa ka rehiyon nga sa sinugdan 
gipuy-an sa mga Hamihanon ug may maayong 
sibsibanan, ug kini nga kahubitan mohaom sa mga 
paghisgot sa Bibliya sa dapit nga palibot sa Gerar. 


GERAR, BUL-OGANANG WALOG SA. 
Sa dili pa dugayng katuigan gisugyot nga ang bul- 
oganang walog sa Gerar mao ang Wadi esh-Shari'- 
ah (Nahal Gerar), nga miagos sa mga 0.5 km 
(0.3 mi) sa H sa Tell Abu Hureirah (Tel Haror), 
ang posibleng nahimutangan sa karaang Gerar. 
Ang katibuk-ang dapit nga naglibot sa bul-oga- 
nang walog sa Gerar angayan kaayo sa pagpamu- 
hig kahayopan. Dayag nga ang tubig daling maba- 
tonan didto pinaagi sa pagkalot ug mga atabay 
diha sa salog sa bul-oganang walog. (Gen 26:17- 
19) Ang patriarkang si Abraham temporaryong 
nanimuyo ingong usa ka langyaw niining maong 
rehiyon. (Gen 20:1, 2) Sa ulahi, tungod sa usa ka 
panahon sa gutom, si Isaac mibalik sa maong da- 
pit. Dinhi siya nanguma ug namuhig mga karnero 
ug mga baka. (Gen 26:1, 6, 12-14) Niini mismo nga 
bul-oganang walog nga ang mga alagad ni Isaac 
nagkalot ug duha ka atabay nga misangpot sa pa- 
nag-away tali kanila ug sa hakog nga mga magba- 
lantay sa kahayopan sa Gerar.--Gen 26:17-22. 


GERASANHON [Taga- (Iya sa) Gerasa]. Did- 
to sa “yuta sa mga Gerasanhon,” nga diha niini 
may usa ka luna nga nahimutang sa S sa Dagat sa 
Galilea, giayo ni Jesu-Kristo ang duha ka tawo nga 
gigamhan-sa-demonyo. (Mar 5:1-20, Luc 8:26-39, 
itandi ang Mat 8:28-34.) Ang tinong mga utlanan 
niining dapita wala mahibaloi sa pagkakaron, ug 
dili matino ang nahimutangan niini. Gilangkit kini 
sa pipila ka eskolar sa dapit sa S nga baybayon sa 
Dagat sa Galilea palibot sa Kursi, ang dapit nga gi- 
ila ni Origen ug Eusebius ingong Gergesa. Kini lang 
ang dapit nga dunay mga pangpang nga duol sa 
baybayon. Gituohan sa uban nga kini ang halapad 
nga distrito palibot sa siyudad sa Gerasa (Jarash). 
--Tan-awa ang GADARANHON. 


GERIZIM, BUKID SA. Ang Bukid sa Geri- 
zim, nga karon nailhan ingong Jebel et Tur (Har 
Gerizim), lakip ang Bukid sa Ebal dapit sa AS, na- 
himutang sa kinapusoran sa distrito sa Samaria. 
Magkaatbang sa usag usa, kini nga mga bukid mao 
ang kinahabogan diha sa rehiyon ug nanalipod sa 

hinungdanong S-K nga agianan. Tali sa duha ka 
bukid mao ang tabunok nga walog, ang Walog 
sa Sekem, diin nahimutang ang presenteng-adlaw 
nga Nablus. Ang Sekem, nga usa ka malig-on ug 
iladong siyudad sa Canaan sa wala pa mosulod ang 
mga Israelinhon sa Yutang Saad, nahimutang sa 
sidlakang tumoy sa walog, mga 1.5 km (1 mi) sa 
HS sa Nablus. Tungod sa estratehikong lokasyon sa 
mga Bukid sa Gerizim ug Ebal, mahinungdanon 
kini sa militar ug sa politika, ingon man usab sa re- 
lihiyosong paagi.---HULAGWAY, Tomo 1, p. 331. 

Ang tumoy sa Bukid sa Gerizim moabot ug ka- 
pin sa 850 m (2,800 p) ibabaw sa Dagat Mediteran- 
yo. Bisag gibanabana nga 60 m (200 p) nga mas 
ubos kay sa Bukid sa Ebal, bantaaw kaayo gikan sa 
Gerizim ang teritoryo sa palibot. Gikan niini maki- 
ta ang naputos ug niyebeng tayuktok sa Bukid sa 
Hermon dapit sa A, ang tabunok nga walog sa Jor- 
dan dapit sa S, ang kabukiran sa teritoryo sa Epra- 
im dapit sa H, ug ang Patag sa Saron ug ang asul 
nga Mediteranyo dapit sa K. 

Si Abram (Abraham) kas-a nagkampo “duol sa 
dagkong mga kahoy sa More” tali sa mga bukid sa 
Gerizim ug Ebal, ug didto iyang nadawat ang saad 
ni Jehova: “Sa imong binhi akong ihatag kining yu- 
taa.” (Gen 12:6, 7) Si Jacob nagkampo usab diha sa 
kasilinganan niini.---Gen 33:18. 

Nahiuyon sa mga sugo nga gihatag ni Moises, 
ang mga tribo sa Israel nagtigom diha sa mga Bu- 
kid sa Gerizim ug Ebal ubos sa pagdumala ni Josue 
wala madugay human sa ilang pagsakop sa Ai. 
Didto nadungog sa katawhan ang pagbasa sa mga 
panalangin nga ilang madawat kon sila magmasi- 
nugtanon kang Jehova ug sa mga tunglo nga mo- 
dangat kanila kon sila mosupak kaniya. Ang mga 
tribo ni Simeon, Levi, Juda, Isacar, Jose, ug Benja- 
min nagbarog atubangan sa Bukid sa Gerizim. Ang 
mga Levihanon ug ang arka sa pakigsaad anaa sa 
walog, ug ang laing unom ka tribo nagbarog atu- 
bangan sa Bukid sa Ebal. (Deu 11:29, 30, 27:11-13, 
Jos 8:28-35) Mopatim-aw nga ang mga tribo nga 
nagbarog atubangan sa Bukid sa Gerizim misa- 
nong sa mga panalangin nga gibasa paatubang 
kanila, samtang ang ubang mga tribo misanong sa 
mga tunglo nga gibasa paatubang sa Bukid sa Ebal. 
Bisan tuod gisugyot nga ang mga panalangin giba- 
sa atubangan sa Bukid sa Gerizim tungod kay mas 
maanindot ug tabunok kini kon itandi sa batoon, 
umaw kaayo nga Bukid sa Ebal, ang Bibliya wala 
mohatag ug bisan unsang impormasyon labot nii- 
ni. Ang Balaod gibasa nga kusog “atubangan sa ti- 
buok kongregasyon sa Israel, uban sa mga babaye 
ug sa mga bata ug sa langyawng mga pumoluyo 
nga naglakaw sa ilang taliwala.” (Jos 8:35) Kining 
dakong panon nakadungog sa mga pulong gikan sa 
ilang gibarogan diha sa atubangan sa isigkabukid. 


GERSOM 


Lagmit ang usa ka hinungdan niini maoy tungod 
kay molanog pag-ayo ang tingog diha sa maong 
dapit.---Tan-awa ang EBAL, BUKID SA. 

Sa mga adlaw sa mga Maghuhukom sa Israel, 
ang anak nga lalaki ni Gideon nga si Jotam namu- 
long sa mga tag-iyag yuta sa Sekem samtang nag- 
tindog diha sa “tumoy sa Bukid sa Gerizim.” (Huk 
9:7) Bisan karong adlawa may usa ka nagsiwil nga 
bato nga anaa sa tungatunga sa bakilid sa bukid 
nga gitawag ug pulpito ni Jotam, apan kini maoy 
usa lamang ka tradisyonal nga dapit. 

Samarianhong Templo. Usa ka Samarian- 
hong templo nga kaindig sa templo didto sa Jeru- 
salem ang gitukod diha sa Bukid sa Gerizim lagmit 
sa ikaupat nga siglo W.K.P. ug gilaglag niadtong 
128 W.K.P. Sumala sa tradisyon, gilaglag kini ni 
John Hyrcanus. (Jewish Antiquities, XI, 310, 311, 
324 [viii, 2, 4], XMI, 254-256 [ix, 1]: The Jewish 
War, I, 63 [ii, 6]) Bisan hangtod sa modernong 
mga panahon, ang mga Samarianhon nagsaulog 
ug mga pista sama sa Paskuwa diha sa Bukid sa 
Gerizim, nga sumala sa ilang gituohan mao ang 
dapit nga nahimutangan sa karaang templo. Lag- 
mit nga nagtumong sa Bukid sa Gerizim nga ang 
babayeng Samarianhon miingon kang Jesu-Kristo: 
“Ang among mga katigulangan nagsimba dinhi ni- 
ining bukira, apan kamo moingon nga atua sa Je- 
rusalem ang dapit nga ang mga tawo angay mo- 
simba. ”--Ju 4:5, 19, 20. 

Ingon sa makita diha sa karaang mga sensilyo 
nga nadiskobrehan sa Nablus, usa ka templo ni 
Zeus ang nagbarog kanhi diha sa AS nga bahin sa 
Bukid sa Gerizim, nga may usa ka hinagdan nga 
dalan nga gibanabanang may 1,500 ka ang-ang. 
Usa ka simbahan ang gitukod diha sa tumoy sa bu- 
kid sa ikalimang siglo K.P., ug ang lain pa gitukod 
sa Byzantino nga emperador nga si Justinian. Gi- 
tuohan nga ang mga kagun-oban karon nga ma- 
kaplagan didto maoy sa panahon ni Justinian. 


GERSOM 
to]. 

1. Ang unang gitala nga anak nga lalaki ni Levi 
nga anak ni Jacob. Siya ang amahan ni Libni ug Si- 
mei. (1Cr 6:16, 17, 20, 43, 62, 71) Gitawag usab 
siya nga Gerson.—Gen 46:11; Ex 6:16, 17; Num 3: 
17, 18; 1Cr 6:1; 23:6. 

2. Ang panganay nga anak nga lalaki ni Moises 
pinaagi kang Zipora; natawo sa Midian. (Ex 2:21, 
22; 1Cr 23:14-16) Ang ugangang lalaki ni Moises 
nga si Jetro miadto kang Moises sa kamingawan, 
nga nagdala kang Zipora nga asawa ni Moises ug 
sa ilang duha ka anak nga lalaki nga si Gersom ug 
Eliezer. (Ex 18:2-4) Ang pag-alagad ni Jonatan nga 
kaliwat ni Gersom ingong saserdote alang sa mga 
Danhanon maoy supak sa balaod, tungod kay bisan 

tuod siya usa ka Levihanon, siya dili gikan sa ba- 
nay ni Aaron.--Huk 18:30. 

3. Pangulo sa balay sa amahan ni Pinehas nga 
mikuyog kang Esdras gikan sa Babilonya.---Esd 8: 
1, 2. 


GERSON [Usa ka Langyawng Pumoluyo Didto]. 
Ang unang gitala sa tulo ka anak nga lalaki ni Levi. 
Ang mga kaliwat ni Gerson gitawag ug mga Ger- 
sonhon ug “mga anak nga lalaki ni Gerson.” (Ex 
6:16; Num 3:17, 21; 7:7; 26:57; Jos 21:6, 27; 1Cr 6:1; 
23:6) Siya gitawag usab ug Gersom. (1Cr 6:16, 17, 
20, 43, 62, 71; 15:7) Ang mga anak nga lalaki ni 
Gerson mao si Libni (dayag nga gitawag ug Ladan 
sa 1Cr 23:7; 26:21) ug Simei.--Ex 6:17; Num 3:18; 
1Cr 6:17, 20. 


GERSONHON [Kang (Iya ni) Gerson]. Ang 
mga kaliwat ni Gerson, o Gersom—ang unang gi- 
nganlan sa tulo ka anak nga lalaki ni Levi—pinaa- 
gi sa iyang duha ka anak nga lalaki nga si Libni ug 
Simei. (1Cr 6:1, 16, 17) Ang mga Gersonhon maoy 
usa sa tulo ka dagkong mga dibisyon sa mga Levi- 
hanon. Sa unang pagsenso didto sa kamingawan, 
sila may gidaghanon nga 7,500 ka lalaki gikan sa 
usa ka bulan ang kagulangon pataas. Kadtong nag- 
edad ug 30 hangtod sa 50 anyos nga nag-alagad sa 
tabernakulo mikabat ug 2,630 ka lalaki. (Num 3:21, 
22, 4:38-41) Ang buluhaton sa mga Gersonhon 
didto sa kamingawan naglakip sa pag-atiman sa 
tabernakulo (ang tolda nga tagboanan), sa nagka- 
lainlaing mga tabon niini, sa tabil sa ganghaan sa 
tabernakulo, sa mga kortina sa sawang, sa tabil 
sa ganghaan sa sawang, ug sa mga pisi sa tolda. 
(Num 3:23-26, 4:21-28, Ex 26:1, 7, 14, 36, 27:9, 16) 
Didto sa kampo sa kamingawan, ang ilang puwes- 
to maoy dapit sa K nga kiliran sa tabernakulo. Sa li- 
kod nila, nga halayo sa tabernakulo, nagkampo ang 
tulo-ka-tribo nga dibisyon ni Epraim. (Num 3:23, 
2:18) Sa dihang ang mga pangulo sa Israel mihatag 
ug 6 ka karomata nga may atop ug 12 ka torong 
baka alang sa pag-alagad sa tabernakulo, gihatag 
ni Moises ang 2 ka karomata ug 4 ka torong baka 
ngadto sa mga anak nga lalaki ni Gerson. (Num 
7:1-7) Sa dihang mobalhin sa pagkampo, ang mga 
Gersonhon mopanaw uban sa mga Merarihanon 
nga gitaliwad-an sa nag-unang tulo-ka-tribo nga 
dibisyon ni Juda ug sa nagsunod nga tulo-ka-tribo 
nga dibisyon ni Ruben.--Num 10:14-20. 

Ang mga Gersonhon gipahatan ug 13 ka siyudad 
nga may mga sibsibanan diha sa mga teritoryo sa 
Manases, Isacar, Aser, ug Neptali. Ang Kedes sa 
Galilea ug ang Golan sa Basan, nga gipahat ngadto 
kanila, maoy duha sa unom ka siyudad nga da- 
langpanan sa nasod. (Jos 21:27-33) Sa dihang gior- 
ganisar pag-usab ni David ang mga Levihanon, 
ang responsibilidad maylabot sa pag-awit ug sa ti- 

piganan sa bahandi maoy mga buluhaton nga gi- 
piyal ngadto sa pipila ka Gersonhon. (1Cr 6:31, 32, 
39-43, 23:4-11, 26:21, 22) Ang mga Gersonhon 
maoy lakip sa mga Levihanon nga miapil sa bulu- 
haton sa paghinlo sa templo sa mga adlaw ni Ha- 
ring Ezequias.---2Cr 29:12-17. 


GESAN. Ang ikatulong ginganlan nga anak 
nga lalaki ni Jadai sa tribo ni Juda. Si Gesan gitala 
lakip sa mga kaliwat ni Caleb.---1Cr 2:47. 


GESEM  [lagmit, Kusog nga Ulan: Nagabunok 
nga Ulan]. Usa ka Arabiano kinsa, uban ni Sanba- 
lat ug Tobias, misupak kang Nehemias sa pagtukod 
pag-usab sa paril sa Jerusalem. Sa sinugdan kini 
nga mga kaaway nagyubit kang Nehemias ug sa 
iyang mga kauban sa pagtrabaho. (Neh 2:19) Da- 
yon sila nagkunsabo ug nagplanog daotan batok 
kang Nehemias, apan wala molampos. (Neh 6:1-4) 
Sa kataposan, si Sanbalat nagpadalag sulat kang 
Nehemias, nga nagkutlo sa akusasyon ni Gesem 
nga si Nehemias ug ang mga Hudiyo naglaraw sa 
pag-alsa ug nga si Nehemias nahimong hari kani- 
la. Labot niini, kini nga mga kaaway sa gihapon na- 
pakyas. (Neh 6:5-7) Ang pagkutlo ni Sanbalat kang 
Gesem diha sa sulat daw nagpaila nga siya usa ka 
tawong impluwensiyado. Angayng matikdan nga 
maayo ang relasyon tali sa palasyo sa Persia ug sa 
mga tribo nga Arabo human sulonga sa Persia ang 
Ehipto. 

Ang usa ka diyalektal nga porma sa Gesem, ang 
ngalang Gashm, gihisgotan sa usa ka inskripsiyon 
nga nakaplagan sa karaang Dedan, sa amihanang 
bahin sa Arabia. Ang ngalang Gesem makita usab 
sa usa ka Aramaikong inskripsiyon diha sa usa 
ka platang panaksan nga nakaplagan sa Ehipto. 
Ang sinulat mabasa: “Ang gidalang halad ni Qainu 
bar Gesem [Geshem], hari sa Qedar, ngadto kang 
[diyosa nga] han-Tlat.”--Journal of Near Eastern 
Studies, 1956, Tomo XV, p. 2. 


GESUR. 

1. Usa ka Aramaeanhong gingharian nga ang 
utlanan mao ang Argob nga rehiyon sa Basan, sa S 
sa Suba sa Jordan. Ang silingan niini sa amihanan 
mao ang Maacat. Bisan tuod ang unang pagpana- 
kop sa Israel miabot hangtod sa Gesur, ang maong 
rehiyon wala mailog. (Deu 3:14: Jos 12:1, 4, 5; 
13:13) Didto sa Gesur, ang gingharian ni Talmai 
nga apohang lalaki ni Absalom sa banay sa iyang 
inahan, nga si Absalom mikalagiw human patya 
ang iyang igsoong lalaki sa amahan nga si Amnon. 
Didto siya nagpabilin ingong hininginlan sulod sa 
tulo ka tuig, hangtod nga siya gipabalik ni Joab sa 
Jerusalem. (2Sa 3:2, 3: 13:28-38, 14:23, 15:8) Sa 
ulahing yugto gidugang sa Gesur ug Sirya sa teri- 
toryo niini ang daghang Israelinhong mga siyudad 
sa S sa Jordan.— 1Cr 2:23. 


GEZER 


2. Ang teritoryo sa mga Gesurihanon sa haba- 
gatang Palestina, nga duol sa teritoryo sa mga Fi- 
listehanon. (Jos 13:2, 1Sa 27:7-11) Sa pagtumong 
niini nga dapit, ang ngalan nga “Gesur” wala his- 
goti nga espesipiko. 


GESURIHANON [Taga- (Iya sa) Gesur]. 

1. Ang mga molupyo sa Gesur, usa ka teritoryo 
sa S sa Jordan.---Deu 3:14: Jos 12:4, 5; 13:11, 13. 

2. Usa ka katawhan sa habagatang Palestina 
nga nanimuyo sa kasilinganan sa Filistehanong te- 
ritoryo. (Jos 13:2) Samtang ginukod ni Haring Saul, 
si David mihimog mga pagsulong sa mga Gesuri- 
hanon ug sa ubang katawhan nga nagpuyo sa ma- 
ong dapit.-- 1Sa 27:7-11. 


GETER. Usa ka kaliwat ni Aram, nga anak nga 
lalaki ni Sem. (Gen 10:22, 23; 1Cr 1:17) Walay ti- 
nong nahibaloan bahin sa mga kaliwat ni Geter. 


GETSEMANE [Pug-anan sa Lana]. Lagmit 
usa ka tanaman sa mga kahoyng olibo nga adunay 
pug-anan aron sa pagpuga ug lana gikan sa mga 
olibo. Ang Getsemane nahimutang sa S sa Jerusa- 
lem, tabok sa Walog sa Kidron (Ju 18:1), diha sa o 
duol sa Bukid sa mga Olibo. (Luc 22:39) Dinhi si 
Jesu-Kristo sagad nakigtagbo sa iyang mga tinun- 
an. (Ju 18:2) Sa gabii sa Paskuwa niadtong 33 K.P., 
siya, uban sa iyang matinumanong mga tinun-an, 
miadto niini nga tanaman aron sa pag-ampo. Kay 
nakaplagan ug gibudhian ni Judas Iskariote, si 
Jesus gidakop didto sa usa ka armadong panon. 
--Mat 26:36-56, Mar 14:32-52, Luc 22:39-53, Ju 
18:1-12. 

Ang tukmang nahimutangan sa tanaman sa 
Getsemane dili matino, tungod kay (sumala sa tes- 
timonya ni Josephus) ang tanang kahoy palibot sa 
Jerusalem gipuril sa panahon sa Romanhong pag- 
likos niadtong 70 K.P. (The Jewish War, VI, 5-8 
li, 1]) Gituohan sa usa ka tradisyon nga ang Getse- 
mane mao ang tanaman nga gikoralan sa mga 
Franciscano niadtong 1848. Misukod kini ug mga 
46 por 43 m (150 por 140 p) ug nahimutang kini sa 
tiilan sa Bukid sa mga Olibo, sa misanga nga dalan 
sa K nga bakilid niini. Walo ka kahoyng olibo niana 
nga tanaman ang nagpabilin didto sulod na sa ka- 
siglohan. 


GEUEL [lagmit, Kahalangdon sa Diyos]. Anak 
nga lalaki ni Maki sa tribo ni Gad, usa sa 12 ka pa- 
ngulo nga gipadala ni Moises gikan sa kamingawan 
sa Paran aron sa pagpangespiya sa yuta sa Canaan. 
--Num 13:2, 3, 15, 16. 


GEZER [Piraso, Bahin]. Usa ka harianong siyu- 
dad sa ilaya nga bahin sa patag daplin sa baybayon 
sa Palestina. Ang Gezer unang gihisgotan sa di- 
hang ang hari niini wala molampos sa pagluwas sa 


GEZER 


Lakis batok sa kasundalohan sa Israel ilalom ni Jo- 
sue. (Jos 10:33, 12:7, 8, 12) Ang Gezer gipahat 
ingong utlanang dapit ngadto sa mga Epraimnon 
(Jos 16:3, 1Cr 7:28), apan wala nila bug-os papaha- 
waa ang Canaanhong mga molupyo. (Jos 16:10, 
Huk 1:29) Ang Gezer gihatag usab ngadto sa mga 
Kohatnon ingong usa ka Levihanong siyudad.---Jos 
21:20, 21; 1Cr 6:66, 67. 

Ang siyudad gituohang nailalom sa mga Filiste- 
hanon sa panahon ni David, sanglit iyang gibung- 
kag ang ilang gahom “sukad sa Geba hangtod sa 
Gezer.” (2Sa 5:25: 1Cr 14:16) Lain pa, nailado si Si- 
becai nga Husahanon tungod sa iyang pagpatay 
kang Sipai nga usa ka kaliwat sa mga Repaim sa di- 
hang napildi ang mga Filistehanon didto sa Gezer. 
(1Cr 20:4) Sa ulahi, sa wala ibutyag nga kataro- 
ngan si Paraon sa Ehipto misulong sa Gezer. Hu- 
man sunoga ang siyudad ug gipatay ang Canaan- 
hong mga molupyo niini, iyang gihatag kini ingong 
bugay ngadto sa asawa ni Solomon. Kini nga siyu- 
dad gitukod pag-usab ug lagmit gipalig-on ni Solo- 
mon.— 1Ha 9:15-17. 

Ang Gezer kanunayng gihisgotan usab diha sa 
sekular nga mga rekord. Diha sa mga paril sa tem- 
plo sa Karnak, girekord ni Thutmose III ang pag- 
ilog sa Gezer. Ang siyudad sa ulahi adunay talag- 
saong papel diha sa mga Papan sa Amarna, nga 
gihisgotan ang ngalan niini labing menos siyam ka 
beses. Si Paraon Merneptah nanghambog diha sa 
iyang bantayog nga siya ang “nag-ilog sa Gezer.’ 

Giisip sa mga eskolar nga ang karaang Gezer 
mao ang modernong Tell Jezer (Abu Shusheh, Tel 
Gezer), nga nahimutang sa mga tungatunga sa 

ruta tali sa Jerusalem ug sa Tel Aviv-Yafo (Jope). 
Busa kini nahimutang duol sa laing dakong da- 
lan nga sulod sa daghang milenyo nagdugtong sa 
Ehipto ug Mesopotamia alang sa negosyo ug sa mi- 
litar. Ang habog nga nahimutangan sa Tell Jezer 
diha sa usa ka tagaytay sa Sepela mao ang nagpa- 
arang niini nga makontrolar kini nga mga da- 
lan. 

Ang unang arkeolohikanhong pagpangalot diha 
niini nga bungdo nagsugod sa sayong bahin sa ika- 
20 nga siglo. Sukad niadto kini nahimong usa sa 
gikubkob ug gisuhid pag-ayo nga mga dapit sa 
Palestina. Lakip sa mga kaplag didto mao ang 
“ganghaan ni Solomon ug ang dobleng paril nga 
may lawaklawak sa tunga,” nga gitukod ibabaw sa 
lut-od sa mga ginun-ob nga gituohan sa pipila nga 
maoy resulta sa pagsunog ni Paraon sa Gezer. Ang 
arkitektura niini giisip nga susama kaayo nianang 
nakaplagan diha sa mga estruktura sa Hazor ug 
Megido nga nagpakita nga kining tulo ka siyudad 
gitukod nga may parehong mga plano. Makita sa 
mas unang lut-od sa mga ginun-ob ang daghan 
kaayong Filistehanon nga mga gamit nga kulonon. 
Apan, lagmit ang labing iladong kaplag nga naggi- 
kan sa Tell Jezer mao ang “kalendaryo” sa Gezer, 
usa ka plake nga naundan ug mga leksiyon alang 
sa pagbansay sa memorya sa usa ka batang nag- 
tungha. Bililhon kaayo kini alang sa modernong 
mga tigdukiduki sanglit naghatag kinig impormas- 
yon bahin sa agrikultural nga mga panahon sa ka- 
raang Israel ug naghatag usab ug ideya bahin sa 
Hebreohanong sinulat ug pinulongan sa mga ad- 
law ni Solomon. 


Talan-awon 

sa gituohang 
nahimutangan sa 
Getsemane gikan 
sa Patukoranan 
sa Templo 

GIA [Nagsugwak: Nagbugwak]. Usa ka dapit 
nga duol sa “bungtod sa Ama” nga gihisgotan diha 
sa asoy sa paggukod ni Joab ug Abisai kang Abner. 
(2Sa 2:24) Pinasukad sa konteksto, gituohan sa pi- 
pila nga ang Gia nahimutang sa S sa Gabaon diha 
sa teritoryo sa Benjamin. May mga dapit nga gi- 
sugyot sa pipila ka eskolar nga ilang gipasukad sa 
kausaban sa teksto, apan ang tukmang nahimuta- 
ngan sa Gia nagpabiling wala mahibaloi.---Tan- 
awa ang AMA. 


GIBAR [Labaw; Gamhanan,  Naghingapin]. 
Lagmit maoy ngalan sa usa ka pangulo sa banay, 
nga 95 sa iyang “mga anak” (mga kaliwat) nama- 
lik kauban ni Zorobabel gikan sa pagkadestiyero sa 
Babilonya niadtong 537 W.K.P. (Esd 2:1, 2, 20) Hi- 
nunoa, sa susamang teksto sa Nehemias 7:25, Ga- 
baon ang gitala imbes nga Gibar. Busa “ang mga 
anak sa Gibar [Gabaon], kasiyamag-lima,” lagmit 
nagtumong sa mga kaliwat sa kanhing mga mo- 
lupyo sa Gabaon, sanglit ang ubang mga ngalan sa 
mga dapit makita sa Esdras 2:21-34, pananglitan, 
“ang mga anak sa Betlehem.” 


GIBEA [Bungtod]. 

1. Usa ka kaliwat ni Caleb sa tribo ni Juda (1Cr 
2:42, 49): o lagmit ang siyudad sa Gibea (Jos 15:57) 
nga “gitukod” o gipundar sa usa sa mga anak ni Ca- 
leb nga si Seva.---Tan-awa ang Num. 2. 

2. Usa ka siyudad sa bukirong rehiyon sa Juda. 
(Jos 15:1, 48, 57) Ang pipila ka eskolar nagtuo nga 
kini mao ang presenteng-adlaw nga El Jab'a, mga 
12 km (7.5 mi) sa KHK sa Betlehem. Apan, ang 
uban nagtuo nga ang karaang Gibea nahimutang 
sa usa ka dapit diha sa rehiyon sa HS sa Hebron, 
sanglit gitala kini nga lakip sa ubang mga siyudad 
nianang dapita. (Jos 15:55-57) Kini nga siyudad 
(o ang Num. 3) lagmit mao ang pinuy-anan ni Ma- 
aca (Micaias) nga inahan ni Abiam (Abias) nga 
hari sa Juda.--2Cr 13:1, 2, 1Ha 15:1, 2. 

3. Usa ka siyudad sa teritoryo sa Benjamin 
(Jos 18:28), gitawag usab ug “Gibea sa Benjamin” 
(1Sa 13:2), “Gibea sa mga anak sa Benjamin” (2Sa 
23:29), ug “Gibea ni Saul” (2Sa 21:6). Lagmit nga 
nahimutang kini duol sa pangunang dalan tali sa 
Jebus (Jerusalem) ug Rama. (Huk 19:11-15) Tu- 
ngod kay nahimutang kini diha sa usa sa habog 
nga mga tagaytay sa sentral nga kabukiran sa 
Palestina, ang Gibea nahimong usa ka maayong 
lantawanan nga dapit sa panahon sa gubat. (1Sa 
14:16) Ang kadaghanang eskolar nagtuo nga ki- 
ning siyudara mao ang Tell el-Ful (Giv'at Sha'ul), 
nga nahimutang mga 5 km (3 mi) sa A sa Patuko- 
ranan sa Templo didto sa Jerusalem. 

Halos pareho ang Hebreohanong espeling sa 
Geba (masculine form sa pulong nga nagkahu- 


GIBEA 


logang “Bungtod”) ug sa Gibea (feminine form 
sa termino nga nagkahulogang “Bungtod”). Dag- 
han ang nagtuo nga kini maoy mga sayop sa 
magkokopya sa Masoretikong teksto ug busa nag- 
rekomendar sa pag-usab sa pipila ka teksto sa 
kasulatan aron mabasa nga “Geba” inay nga “Gi- 
bea,” ug usab ingong “Gibea” inay nga “Geba.” La- 
bot niini, ang usa ka komentaryo nga naghisgot 
sa Unang Samuel kapitulo 13 ug 14 nag-ingon: 
“Apan ang mga komentarista nagkasumpaki pag- 
ayo kon asa himoon ang mga pag-ilis (pananglitan, 
si Smith naghubad nga Geba inay nga Gibea sa ka- 
tibuk-an, si Kennedy naghubad nga Geba inay 
nga Gibea sa [kapitulo 13] bersikulo 2, Gibea inay 
nga Geba sa bersikulo 3, ug Geba inay nga Gibea 
sa xiv. 2), ug mahimong masabtan ang lakaw 
sa gubat bisan walay himoon nga mga kausa- 
ban.” (Soncino Books of the Bible, giedit ni A. Co- 
hen, London, 1951, Samuel, p. 69) Sa Maghuhukom 
20:10, 33 makita sa konteksto nga ang “Gibea” 
mao ang gipasabot, ug busa daghang maghuhubad 
ang nagpalahi dinhi gikan sa hubad sa Masore- 
tikong teksto ug naggamit sa “Gibea” inay nga 
“Geba.” 

Sa panahon sa mga Maghuhukom, ang siyudad 
sa Gibea nailado tungod sa usa ka hitabo nga mi- 
tultol sa halos nga pagkapuo sa tibuok nga tribo ni 
Benjamin. Usa ka tigulang ang nagdapit sa usa ka 
Epraimnon nga Levihanon ug sa iyang puyopuyo 
sa pagpalabay sa kagabhion uban kaniya. Wala 
madugay gilibotan sa walay-silbing mga tawo sa 
Gibea ang iyang balay, nga namugos nga itugyan 
ang Levihanon ngadto kanila aron sila makighila- 
was kaniya. Human itugyan sa Levihanon ang 
iyang puyopuyo ngadto kanila, ilang gipanamasta- 
masan siya sa tibuok gabii nga tungod niana siya 
namatay pagkabuntag. (Kining makapakurat nga 
kasal-anan lagmit mao ang gitumong sa Os 9:9 ug 
10:9.) Sanglit gidepensahan sa tribo ni Benjamin 
ang sad-an nga mga tawo sa Gibea, ang ubang 
mga tribo nakiggubat sa Benjamin. Kaduha sila 
makaagom ug grabeng kapildihan una pa nila ma- 
pildi ang mga Benjaminhon ug gisunog ang Gibea. 
(Huk 19:15-20:48) (Ang pipila naglangkit sa rekord 
sa Bibliya maylabot sa pagkalaglag sa Gibea ngad- 
to sa arkeolohikanhong ebidensiya nga nadiskobre- 
han sa Tell el-Ful nga nagpakita nga nasunog ang 
siyudad.) 

Ang Gibea mao ang pinuy-anan sa unang hari 
sa Israel nga si Saul (1Sa 10:26, 15:34), ug lagmit 
usab ni Itai, usa sa gamhanang mga tawo ni Da- 
vid (2Sa 23:8, 29: 1Cr 11:26, 31), ingon man usab 
ni Ahiezer ug Joas, duha ka manggugubat nga 
miduyog kang David didto sa Ziklag. (1Cr 12:1-3) 
Ang Gibea lagmit usab nga nahimong unang ka- 
ulohan sa gingharian sa Israel ilalom ni Saul. 

Didto sa Gibea, ang mga mensahero nga gikan sa 
Jabes (Jabes-gilead) nangayog tabang sa dihang 
gihulga nga likosan sa mga Ammonhanon, ug gi- 
kan niining dapita si Haring Saul nagpatawag gi- 
layon sa Israel sa pagpakiggubat aron atubangon 
kining maong hulga. (1Sa 11:1-7) Sa ulahi, ang 
mga pagpakiggubat ni Saul batok sa mga Filiste- 
hanon gilusad sa kasilinganan sa Gibea. (1Sa 13:2- 
4, 15: 14:2, 16) Lain pa, sa duha ka okasyon ang 
mga tawo sa Zip mitaho kang Saul didto sa Gibea 
maylabot sa gitagoan sa ginukod nga si David. 
— 15Sa 23:19: 26:1. 

Sa panahon sa paghari ni David, pito sa mga 
anak nga lalaki ug mga apong lalaki ni Saul ang gi- 
patay didto sa Gibea (“Gabaon,” sumala ni Aquila, 
Symmachus, ug sa LXX) tungod sa pagkasad-an 
sa dugo nga midangat sa balay ni Saul gumikan sa 
iyang pagpatay sa daghang Gabaonhon. Ug giban- 
tayan sa biyudang puyopuyo ni Saul ang ilang mga 
patayng lawas aron dili kan-on sa mga langgam ug 
mga hayop nga kumakaon ug mga patayng lawas. 
--2Sa 21:1-10. 

Sa ikawalong siglo W.K.P., pinaagi ni manalag- 
nang Isaias, si Jehova matagnaong naghisgot sa 
Gibea ingong mikalagiw gikan sa kasundalohan 
sa Asirya nga nagpaingon sa Jerusalem. (Isa 10: 
24, 29-32) Ug pinaagi ni Oseas gipakita sa Diyos 
ang usa ka matagnaong kahimtang nga daw ang 
napulo-ka-tribong gingharian sa amihanan nabun- 
tog na, nga ang mga kaaway niini naghulga sa 
pagbuntog sa Gibea ug Rama sa Benjamin (sa ha- 
bagatang gingharian sa Juda).---Os 5:8-10. 


GIBEAHANON [Taga- (Iya sa) Gibea]. Usa ka 
molupyo sa “Gibea sa Benjamin” (1Sa 14:16, 1Cr 
12:1-3), ang termino gipadapat kang Semaa, kan- 
sang “mga anak nga lalaki” nag-alagad sa kasun- 
dalohan ni David. 


GIBEAT-HAARALOT [Bungtod sa mga Ya- 
mis]. Ang dapit diin ang tanang Israelinhong lala- 
ki nga natawo sa kamingawan gituli human maka- 
tabok sa Jordan. Ang Gibeat-haaralot maoy duol 
sa siyudad sa Jerico ug sa ulahi gitawag ug Gilgal. 
--Jos 5:3-10, tan-awa ang GILGAL Num. 1. 


GIBETON [Likod; Bungdo]. Usa ka siyudad nga 
sa sinugdan gipahat ngadto sa tribo ni Dan (Jos 19: 
40, 41, 44) apan sa ulahi gihatag ngadto sa mga 
Kohatnon ingong usa ka Levihanong siyudad. (Jos 
21:20, 23) Kasiglohan sa ulahi, ang Gibeton naila- 
lom sa mga kamot sa mga Filistehanon, ug sa di- 
hang si Haring Nadab sa Israel misulay sa pag-ilog 
sa siyudad gikan kanila, siya gipatay sa nakigkun- 
sabo nga si Baasa. (1Ha 15:27) Ang Gibeton naila- 
lom gihapon sa pagkontrolar sa mga Filistehanon 
mga 24 ka tuig sa ulahi sa dihang si Omri, ang pa- 

ngulo sa kasundalohan sa Israel, nagkampo ba- 
tok niini. Kay gihimong hari sa nagkampong mga 
Israelinhon didto, giundang ni Omri ang paglikos 
sa Gibeton aron sa pag-atake sa karibal nga Israe- 
linhong hari nga si Zimri.---1Ha 16:15-18. 

Ang Gibeton gituohan sa kadaghanan nga mao 
ang Tell el-Melat (Tel Malot), mga 9 km (5.5 mi) sa 
A sa gituohang nahimutangan sa Filistehanong 
siyudad sa Ekron. 


GIDALTI [Ako Nakahimo ug Dako]. Usa ka 
anak nga lalaki ni Heman, usa ka Levihanong mag- 
aawit nga sa panahon ni David gitudlo pinaagig 
ripa aron sa pag-alagad ingong pangulo sa ika-22 
sa 24 ka pundok sa mga tig-alagad nga may 12 ka 
maghohoni ang matag usa.--1Cr 25:1, 4, 29. 


GIDEL  [Nahimong Dako]. 

1. Usa ka katigulangan sa usa ka banay sa mga 
Netinim nga mga ulipon sa templo nga lakip niad- 
tong namalik kauban ni Zorobabel gikan sa pagka- 
destiyero sa Babilonya niadtong 537 W.K.P.---Esd 
2:1, 2, 43, 47: Neh 7:49. 

2. Ang pangulo sa amahan sa usa sa mga banay 
sa “mga anak sa mga alagad ni Solomon” nga gita- 
la lakip niadtong namalik sa Jerusalem ug Juda ni- 
adtong 537 W.K.P.- -Esd 2:1, 2, 55, 56; Neh 7:58. 


GIDEON  [Mamumutol: Usa nga Nagputol]. Usa 
sa talagsaong mga maghuhukom sa Israel; ang 
anak nga lalaki ni Joas sa banay ni Abi-ezer sa tri- 
bo ni Manases. Si Gideon nagpuyo sa Opra, usa ka 
lungsod sa K sa Jordan. Sakop siya sa labing ubos 
nga dibisyon sa tribo ni Manases, ug siya mao “ang 
kinagamyan sa balay sa [iyang] amahan. ”---Huk 6: 
11, 15. 

Nabuhi si Gideon sa usa ka masamok kaayong 
panahon sa kasaysayan sa Israel. Tungod sa ilang 
pagkadili-matinumanon kang Jehova, wala mapa- 
himusli sa mga Israelinhon ang mga bunga sa 
ilang kahago. Sulod sa daghang katuigan, ang sili- 
ngang pagano nga mga nasod, ilabina ang mga 
Midianhon, misulong sa Israel sa ting-ani uban sa 
mga panon “nga ingon ka daghan sa mga dulon.” 
Ang kamot sa Midian hilabihan ka mapig-oton ka- 
nila mao nga ang mga Israelinhon naghimog mga 
tipiganan sa ilalom sa yuta aron tagoan ang ilang 
mga abiyo sa pagkaon gikan sa mga manunulong. 
--Huk 6:1-6. 

Gitawag Aron Mag-alagad Ingong Manlulu- 
was. Aron dili makit-an sa mga Midianhon, nag- 
giok si Gideon, dili sa dayag nga dapit kondili sa 
pug-anan sa bino, sa dihang ang usa ka manulon- 
da nagpakita kaniya, nga nag-ingon: “Si Jehova na- 
gauban kanimo, ikaw nga maisog ug gamhanan.” 
Kini nakaaghat kang Gideon nga mangutana kon 

unsa ka tinuod kini, sanglit gilupigan man sa mga 
Midianhon ang nasod sa Israel. Sa dihang gisulti- 
han nga siya mao ang moluwas sa Israel, si Gideon 
mapainubsanong namulong bahin sa iyang pagka- 
walay-pulos. Apan gipasaligan siya nga si Jeho- 
va magauban kaniya. Busa nangayo si Gideon ug 
usa ka ilhanan aron siya masayod kon ang ma- 
ong mensahero tinuod ba nga manulonda ni Jeho- 
va. Nagdala siya ug gasa nga karne, mga tina- 
pay nga walay igpapatubo, ug sabaw, ug sa sugo 
sa manulonda iyang gipahimutang kini sa ibabaw 
sa dakong bato ug gibubo ang sabaw. Gitandog sa 
manulonda ang karne ug ang mga tinapay nga 
walay igpapatubo pinaagi sa iyang sungkod, ug 
ang kalayo migula sa bato ug nagsunog sa halad, 
ug human niana nahanaw ang manulonda.---Huk 
6:11-22. 

Nianang gabhiona mismo gisulayan ni Jehova si 
Gideon pinaagi sa pagsugo kaniya nga tumpagon 
ang halaran sa iyang amahan alang sa diyos nga si 
Baal, putlon ang sagradong poste tupad niini, tuko- 
ron ang usa ka halaran alang kang Jehova, ug da- 
yon ihalad ang toreyong baka nga pito ka tuig 
(dayag nga usa ka toreyong baka nga giisip nga 
sagrado alang kang Baal) nga iya sa iyang ama- 
han sa ibabaw niini, ginamit ang sagradong poste 
ingong sugnod. Kini maampingong gibuhat ni Gi- 
deon sa pagkagabii nga gitabangan sa iyang napu- 
lo ka sulugoon. Sa dihang ang mga tawo mibangon 
sa pagkabuntag ug nakakita sa nahitabo ug unya 
nasayod nga si Gideon mao ang naghimo niini, sila 
miinsistir nga patyon siya. Hinunoa, wala itugyan 
ni Joas ang iyang anak ngadto kanila apan mitubag 
nga si Baal ang angayng modepensa sa iyang kau- 
galingon. Unya ginganlan ni Joas si Gideon nga Je- 
rubaal (nagkahulogang “Pahimoa si Baal ug Legal 
nga Depensa (Paawaya)”), nga nag-ingon: “Pahi- 
moa si Baal ug legal nga depensa alang sa iyang 
kaugalingon, kay may nagtumpag sa iyang hala- 
ran.”--Huk 6:25-32. 

Kadaogan Batok sa Midian. Human niini, sa 
dihang ang mga Midianhon, uban sa mga Amale- 
kanhon ug mga taga-Sidlakan, misulong na usab 
sa Israel ug nagkampo sa Walog sa Jezreel, ang es- 
piritu ni Jehova milimin kang Gideon. Gitigom ni 
Gideon ang mga Abiezeranhon aron sa pagpakig- 
gubat, ug siya nagpadalag mga mensahero sa tibu- 
ok Manases ug sa Aser, Zabulon, ug Neptali, nga 
nag-awhag sa mga lalaki sa pagduyog kaniya. Si 
Gideon, nga nagtinguha nga makabaton ug du- 
gang pamatuod nga si Jehova nag-uban kaniya, 
naghangyo nga ang balhibo sa karnero diha sa gi- 
okanan nga giladlad sa pagkagabii mabasa sa ya- 
mog pagkasunod buntag apan mala ang salog. Sa 
dihang gihatag ni Jehova kining milagroha, si Gi- 
deon mapanagan-ong nagtinguha nga makabaton 

ug ikaduhang ilhanan nga si Jehova nag-uban ka- 
niya, ug busa siya mihangyo ug nakadawat ug 
milagro nga nabali ang unang mga panghitabo. 
--Huk 6:33-40. 

Katloag-duha ka libo nga lalaking mga manggu- 
gubat ang naghiusa dapig kang Gideon agig pag- 
sanong sa iyang panawagan. Nagkampo sila duol 
sa atabay ni Harod sa habagatan sa kampo sa mga 
Midianhon didto sa bungtod sa More sa ubos nga 
patag. Ang 32,000 ka Israelinhon lupig sa gidagha- 
non sa mga manunulong ug kapin sa upat batok 
usa, kansang kasundalohan mikabat ug 135,000. 
(Huk 8:10) Apan gipakita ni Jehova nga daghan ra 
kaayo ang mga tawo ni Gideon, tungod kay kon 
itugyan sa Diyos ang Midian ngadto sa ilang mga 
kamot, basin sila makaingon nga pinaagi sa ilang 
kaugalingong kaisog nga sila naluwas. Sa sugo sa 
Diyos, gisultihan ni Gideon nga pabiyaon kadtong 
nahadlok ug nangurog. Kawhaag-duha ka libo ang 
namiya, apan daghan pa gihapon kaayo ang iyang 
mga tawo. Human niana, gisugo ni Jehova si Gi- 
deon nga dad-on ang nahibiling 10,000 ka tawo 
ngadto sa tubig aron masulayan. Diyutay ra, 300 
lamang, ang miinom ug tubig pinaagi sa paghakop 
niini gamit ang ilang kamot, ug kini gilain. Ang 
uban nga nangluhod sa pag-inom wala pakuyoga. 
Ang 300, pinaagi sa ilang inimnan, nagpakitag ka- 
abtik, mahunahunaon sa pagpakig-away alang sa 
matuod nga pagsimba diha sa ngalan ni Jeho- 
va. Pinaagi niining gamayng panon nga 300 ka 
tawo, si Jehova misaad sa pagluwas sa Israel.---Huk 
7:1-7. 

Si Gideon uban sa iyang tig-alagad nga si 
Pura naniid sa kampo sa mga kaaway panahon sa 
kagabhion. Didto nadunggan ni Gideon ang usa 
ka tawo nga nag-asoy ug usa ka damgo ngadto sa 
iyang kauban. Ang iyang kauban, sa baylo, naghu- 
bad sa damgo nga nagpasabot nga ang Midian ug 
ang tibuok kampo igatugyan sa kamot ni Gideon. 
Napalig-on tungod sa iyang nadunggan, si Gideon 
mibalik sa kampo sa Israel, giorganisar ang 300 
ngadto sa tulo ka pundok aron siya makaduol sa 
kampo sa Midian gikan sa tulo ka direksiyon, ug 
mihatag sa tagsatagsa ka tawo ug usa ka budyong 
ug dakong tadyaw, nga gibutangan ug sulo sa su- 
lod niini.--Huk 7:9-16. 

Uban sa iyang pundok nga 100, miabot si Gideon 
sa daplin sa kampo sa mga Midianhon human ga- 
yod nila ikapuwesto ang mga guwardiya alang sa 
tungang gabii nga pagbantay. Unya, agig pagtu- 
man sa mga instruksiyon ni Gideon, gihimo sa 
iyang mga tawo ang ingon gayod sa iyang gihimo. 
Ang kahilom sa kagabhion natugaw tungod sa 
paghuyop sa 300 ka budyong, sa pagpamusgay sa 
300 ka tadyaw, ug sa pagpalanog sa 300 ka singgit 
sa pagpakiggubat, sa samang higayon, midan-ag 

ang kalangitan tungod sa 300 ka sulo. Tungod nia- 
na nahitabo ang kaguliyang diha sa kampo sa mga 
kaaway. Ang mga manunulong nanagpaninggit ug 
nanagpangalagiw, ug “si Jehova nagbutang sa es- 
pada sa tagsatagsa ka tawo batok sa laing tawo 
sa tibuok kampo, ug ang kampo nagpadayon sa 
ilang pagkalagiw abot sa Bet-sita, ngadto sa Zere- 
ra, hangtod sa utlanan sa Abel-mehola duol sa Ta- 
bat.”--Huk 7:17-22. 

Sa kasamtangan, ang kalalakin-an sa Neptali, 
Aser, ug Manases gitigom aron sa paggukod sa Mi- 
dian. Labot pa, gipadala ang mga mensahero ngad- 
to sa Epraim aron sa pagtagbo sa nangalagiw nga 
mga Midianhon. Gisunod kini sa mga Epraimnon, 
nga nag-ilog sa tabokanang mga suba hangtod sa 
Bet-bara ug Jordan. Gidakop ug gipatay usab nila 
ang duha ka Midianhong prinsipe nga si Oreb ug 
Zeeb. Apan sa ilang pagpakigkita kang Gideon, ang 
mga Epraimnon “mainitong nangitag away kani- 
ya,” tungod kay wala sila ipatawag sa sinugdan 
aron sa pagtabang. Hinunoa, si Gideon, pinaagi sa 
mapainubsanong pagpatin-aw nga ang iyang nahi- 
mo balewala ra kon itandi sa ilang nahimo sa pag- 
dakop kang Oreb ug Zeeb, nagpakalma sa ilang ka- 
suko ug busa nalikayan ang panag-away.---Huk 
7:23-8:3. 

Mitabok sa Jordan, si Gideon ug ang 300 ka lala- 
ki uban kaniya, bisag gikapoy, nagpadayon sa pag- 
gukod kang Zeba ug Zalmuna, ang mga hari sa Mi- 
dian, ug sa mga tawo nga kauban nila. Sa iyang 
pag-agi, siya mihangyo ug pagkaon gikan sa mga 
tawo sa Sucot, apan ang mga prinsipe sa Sucot 
nagdumili sa pagtabang, nga nag-ingon: “Anaa na 
ba sa imong kamot ang mga kamot ni Zeba ug ni 
Zalmuna aron hatagan ug tinapay ang imong ka- 
sundalohan?” Ang mga tawo sa Penuel nagdumili 
usab sa paghatag sa gihangyo ni Gideon.---Huk 
8:4-9. 

Sa pag-abot sa Karkor diin nagkampo ang mga 
manunulong nga mikunhod sa mga 15,000 ka 
tawo, gihampak ni Gideon ang kampo samtang 
ang mga kaaway wala makabantay. Si Zeba ug 
Zalmuna mikalagiw. Dihadiha gigukod ug gidakop 
sila ni Gideon. Dugang pa, “gipakurog niya ang ti- 
buok kampo.”---Huk 8:10-12. 

Sa dihang mipauli gikan sa pagpakig-away, gida- 
kop ni Gideon ang usa ka batan-ong lalaki nga 
taga-Sucot ug nagpakisayod kaniya sa mga ngalan 
sa mga prinsipe ug mga ansiyano sa siyudad. Sa 
pagtuman sa una niyang gjisulti sa dihang wala sila 
mohatag sa iyang gihangyo nga pagkaon, gitudlo- 
an ni Gideon ug leksiyon ang mga ansiyano sa Su- 
cot pinaagig mga sampinit ug mga tunok. Labot 
pa, sumala sa iya nang gipasidaan, gitumpag ni Gi- 
deon ang torre sa Penuel ug gipatay ang mga tawo 

sa siyudad tungod kay wala sila mokooperar kani- 
la sa pagtaganag pagkaon alang sa iyang mga 
tawo.---Huk 8:13-17. 

Human niini, gisugo ni Gideon ang iyang panga- 
nay nga anak nga lalaki nga si Jeter sa pagpatay 
kang Zeba ug Zalmuna, sanglit ilang gipatay ang 
mga igsoon ni Gideon, ang mga anak nga lalaki sa 
iyang inahan. Kay batan-on pa, si Jeter nahadlok 
sa pagpatay sa Midianhong mga hari. Busa, kay gi- 
hagit ni Zeba ug Zalmuna nga maoy mangunay 
sa pagbuhat niana, gipatay sila ni Gideon.---Huk 
8:18-21. 

Gihimo ang Epod. Ang mapasalamatong 
mga Israelinhon mihangyo kang Gideon nga hi- 
moon ang iyang banay ingong nagamandong di- 
nastiya. Apan giila ni Gideon nga si Jehova mao 
ang may-katungod nga Hari sa Israel ug busa wala 
mopasignunot sa ilang hangyo. Unya siya mihang- 
yo nga ilang iamot ang alahas nga bulawan nga 
ilang nabatonan ingong mga inagaw sa gubat, nga 
ang mga singsing sa ilong lamang mikabat ug 
1,700 ka siklo nga bulawan ($218,365). Dayon si 
Gideon naghimog epod gikan sa mga inagaw nga 
giamot, ug gipasundayag kini sa Opra. Apan ang 
tibuok Israel “nakighilawas sa epod, ug nahimo 
gani kining lit-ag kang Gideon ug sa iyang panima- 
lay. Busa, bisan ug maayog tumong ang iyang gi- 
himo, ang epod nagpaliso sa ilang pagtagad gikan 
sa tinuod nga sangtuwaryo nga gitudlo ni Jehova 
—ang tabernakulo. Napakyas ang mga paningka- 
mot ni Gideon, nga nagpatunghag resulta nga suk- 
wahi sa iyang tuyo.--Huk 8:22-27: tan-awa ang 
EPOD, I. 

Namatay Ingong Inuyonang Saksi. Bug-os 
kaayo ang kaluwasan nga gihatag ni Jehova pinaa- 
gi kang Gideon nga tungod niana wala nay kasa- 
mok sulod sa 40 ka tuig sa iyang pagkamaghuhu- 
kom. Si Gideon nakabaton ug daghang asawa, nga 
pinaagi kanila siya nakabaton ug 70 ka anak nga 
lalaki. Human mamatay si Gideon nga tigulang na 
kaayo, ang Israel nabiktima na usab sa pagsim- 
ba kang Baal. Dugang pa, si Abimelek nga anak 
nga lalaki ni Gideon pinaagi sa iyang puyopuyo 
nga taga-Sekem, nagpatay sa ubang mga anak ni 
Gideon. Si Jotam lamang nga kamanghoran ang 
nakaikyas.--Huk 8:28-9:5, tan-awa ang ABIMELEK 
Num. 4; OPRA Num. 3. 

Tungod sa pagtuo ni Gideon, bisan atubangan sa 
dagkong kakulian, siya gihisgotan nga lakip sa 
“ingon kabagang panganod sa mga saksi.” (Heb 
11:32; 12:1) Dugang pa, talagsaon ang iyang pag- 
kamakasaranganon, ug inubanan kini sa pagka- 
mabinantayon. Dayag nga husto ang pagkamabi- 
nantayon ni Gideon ug dili angayng isipon nga 
tungod kini sa iyang kakulang ug pagtuo, sanglit 

wala siya sukad sawaya tungod nii- 
ni. Dugang pa, sumala sa gipakita 
sa Salmo 83, ang kapildihan sa Mi- 
dian sa adlaw ni Gideon nagtaganag 
matagnaong sumbanan sa umalabot 
nga kalaglagan sa tanang magsu- 
supak ni Jehova, nga pinaagi niini 
siya magpadako sa iyang ngalan ug 
magbindikar sa iyang pagkasobera- 
no.---Itandi ang Isa 9:4: 10:26. 


GIDEONI [Mamumutol: Usa nga 
Nagputol]. Amahan ni Abidan nga 
pangulo sa tribo ni Benjamin sa pa- 
nahon ni Moises.--Num 1:11, 16. 


GIDOM [Pagpuril: Pagputol]. Usa 
ka dapit nga gihisgotan sa Maghuhu- 
kom 20:45. Human sa usa ka gra- 
beng seksuwal nga krimen nga gihi- 
mo sa mga Benjaminhon, gigukod sa 
ubang mga tribo sa Israel ang mga 
Benjaminhon hangtod niining dapi- 
ta. Wala mahibaloi ang tukmang na- 
himutangan niini. 


GIHON [Nagsugwak: Nagbugwak]. 

1. Usa sa upat ka suba nga misa- 
nga gikan sa suba nga naggikan sa 
Eden, ug gihubit ingong “naglibot sa 
tibuok yuta sa Cus.” (Gen 2:10, 13) 
Dili matino ang nahimutangan niini 
nga suba karong adlawa. Bisan pi- 
nasukad sa geograpiya, ang “yuta 
sa Cus” nga gihisgotan dinhi lagmit 
wala gayod magtumong sa Etiopia, 
nga maoy sagad nga gipunting sa ` 
ulahing mga asoy. Kini mahimong NG 
magtumong sa yuta nga gipuy-an ni ù 
Cus sa wala pa ang pagkatibulaag 
human malahugay ang pinulongan 
didto sa Babel. (Gen 11:9) Ang pipila 

Ang Linaw sa Siloam, nga giagosan 
sa katubigan gikan sa Tubod sa Gihon 


nagtuo nga ang Gihon mao ang Suba 

sa Araxes (modernong Suba sa Araks), nga nagsu- 
kad sa kabukiran dapit sa AK sa Lanaw sa Van ug 
miagos ngadto sa Dagat Caspian. Ang pipila ka lek- 
sikograpo naglangkit sa “yuta sa Cus” sa Genesis 
2:13 sa mga Kassuhanon (Akadianhon, kassu), usa 
ka katawhan nga nanimuyo sa patag ibabaw sa bu- 
kid sa sentral Asia ug gihisgotan sa karaang mga 
inskripsiyon nga cuneiform apan kansang kasaysa- 
yan nagpabiling dili tin-aw. (Lexicon in Veteris 
Testamenti Libros, ni L. Koehler ug W. Baumgart- 
ner, Leiden, 1958, p. 429, A Hebrew and English 
Lexicon of the Old Testament, ni Brown, Driver, ug 
Briggs, 1980, p. 469) Sa laing bahin, mamatikdan 
nga ang pipila ka Arabiano sa Peninsula sa Arabia 


gitawag ug Kusi o Kushim, ingon sa gipakita sa Ha- 
bacuc 3:7, diin ang Cusan gipakasama sa Midian, 
lagmit ingong mao ra nga dapit o ingong silingang 
yuta. Busa adunay nagkalainlaing posibilidad, apan 
tungod sa kausaban sa topograpiya o dagway sa 
yuta ingong resulta sa tibuok-yutang Lunop, walay 
nakab-ot nga tinong konklusyon.--Tan-awa ang 
Cus Num. 2. 

2. Ang usa ka tubod nga gitawag karon ug Ha 
Gihon diin ang pangunang tinubdan mao ang usa 
ka kinaiyanhong langob sa Walog sa Kidron nga 
duol sa S sa ibabaw nga tumoy sa seksiyon sa Je- 
rusalem nga kanhi gitawag ug “Siyudad ni David.” 
(2Cr 32:30) Kini maoy usa ka pangunang tinubdan 


GIHON 


sa tubig alang sa maong siyudad sa karaang ka- 
panahonan, sanglit dihay duha lamang ka tubod 
sa maong dapit. Haom gayod ang ngalang Gihon 
alang niini nga tubod sanglit dili sagunson ang 
"pagbugwak' niini, mga upat o lima ka higayon la- 
mang sa usa ka adlaw human sa ulanon nga ting- 
tugnaw, ug mas talagsa pa panahon sa ting-init. 
Ang tubod sa Gihon sagad nga gituohang giga- 
mit ni Heneral Joab aron masulod ang halos dili 
mapukan nga salipdanan sa mga Jebusihanon did- 
to sa Jerusalem, mao nga kini nailog ni David. (1Cr 
11:6) Bisan tuod ang hubad sa Hebreohanong teks- 
to sa 2 Samuel 5:8 may pipila ka problema, ang ka- 
sagarang hubad nagpakita nga adunay usa ka “tu- 
nel sa tubig” nga gihisgotan ni David sa dihang 
iyang gihimo ang pag-atake sa siyudad. Niadtong 
1867 K.P., si Charles Warren nakadiskobre ug usa 
ka agianan sa tubig nga nagaagos gikan sa langob 
diin nagsukad ang tubod sa Gihon ug, human sa 
gilay-ong mga 20 m (66 p) kini misangko sa usa ka 
linaw o pondohanag tubig. Ang usa ka patindog 
nga tunel nga gikubkob diha sa bato ibabaw niini 
nga linaw may gihabogong 11 m (36 p), ug ibabaw 
niini nga tunel may usa ka luna nga kabarogan sa 
mga tawo ug makatunton ug mga timba aron sa 
pagkalos ug tubig gikan sa linaw. May usa ka patu- 

ngas nga agianan nga halos 39 m (128 p) gikan sa 
tunel pabalik sa sulod sa siyudad. Pinaagi niini gi- 
tuohan nga ang mga Jebusihanon padayong ma- 
kakalos gikan sa ilang tinubdan sa tubig bisan pag 
dili sila makagawas sa mga paril sa siyudad tungod 
sa pag-atake sa mga kaaway. Bisan tuod ang tubod 
sa Gihon wala hisgoti diha sa asoy, gituohan nga si 
Joab ug ang iyang mga tawo nangahas sa pagsu- 
lod ngadto sa siyudad pinaagi niini nga tunel sa tu- 
big. 

Human niadto si Solomon gidihogan ingong hari 
didto sa Gihon tungod sa sugo ni David. Ang ka- 
banha sa parada tungod sa malipayong pagsunod 
sa mga tawo kang Solomon balik sa siyudad, bisan 
tuod dili makita gikan sa tubod nga ginganlag En- 
rogel nga mga 700 m (2,300 p) gikan sa Gihon, 
madungog kaayo sa mapangahasong si Adonias ug 
sa iyang mga dinapit samtang sila nagbangkete 
didto sa En-rogel.--- 1Ha 1:9, 10, 33-41. 

Ang mga pagpangubkob sa mga arkeologo nag- 
padayag usab ug usa ka karaang kanal nga naggi- 
kan sa tubod sa Gihon paingon sa habagatan ubay 
sa bakilid sa “Siyudad ni David.” Kini nga kanal na- 
kaabot sa usa ka linaw didto sa tiilan sa tagaytay 
nga unang nahimutangan sa karaang siyudad---sa 
habagatang tumoy sa tagaytay, dapit sa kinasang- 
an sa Walog sa Tyropoeon ug sa Walog sa Kidron. 
Ang kanal gihimo nga hanayhay mao nga hinay 
ang agos sa tubig. Kini nga kanal lagmit mao ang 
gitumong sa tagna ni Isaias sa panahon ni Ha- 
ring Ahaz (761-746 W.K.P.), diin ang fhinayng na- 
gaagay nga katubigan’ niini gipalahi sa nagbul-og 
nga baha sa misulong nga mga Asiryanhon nga 
gitagna ni Isaias nga sa kataposan moatake sa 
Juda.--Isa 8:5-8. 

Sa dihang ang Asirya hapit nang moatake pana- 
hon sa paghari ni Ezequias (732 W.K.P.), si Ha- 
ring Ezequias mihimog mga lakang aron masegu- 
ro nga ang suplay sa tubig sa Jerusalem dili mailog 
sa kaaway. (2Cr 32:2-4) Apan, lagmit nga nagtu- 
mong sa laing panahon, ang rekord sa 2 Cronicas 
32:30 nagpakita nga iyang gisap-ongan ang pag- 
agos sa Gihon didto sa kanhing agianan niini ug gi- 
patipas ang katubigan ngadto sa kasadpang kiliran 
sa “Siyudad ni David,” sa sulod sa kuta sa Jerusa- 
lem. Kon giunsa paghimo kini gipakita sa ebiden- 
siya niadtong 1880 K.P. sa dihang nakaplagan ang 
usa ka inskripsiyon nga gikulit sa paril sa usa ka tu- 
nel sa tubig nga miabot hangtod sa gitawag ka- 
rong adlawa nga Linaw sa Siloam sa K nga kiliran 
sa karaang “Siyudad ni David.” Ang inskripsiyon, 
ginamit ang unang Hebreohanong mga karakter 
nga giisip nga sukad pa niadtong ikawalong siglo 
W.K.P., naghubit sa pagkubkob sa tunel lapos sa 
solidong bato pinaagi sa duha ka pundok sa mga 

tawo nga nagsugat pagtrabaho sugod sa isigkatu- 
moy niini. Sa dihang ang tunel bug-os nang naha- 
wanan niadtong 1910, nakaplagan nga kini maoy 
mga 533 m (1,749 p), ang aberids nga gihabogon 
maoy 1.8 m (6 p) ug ang gilapdon usahay mohik- 
tin ngadto sa 0.5 m (20 pul.). Mopatim-aw nga ki- 
ning talagsaon nga buhat sa enhinyeriya maoy 
bunga sa mga paningkamot ni Ezequias nga pana- 
lipdan ug magpadayon ang suplay sa tubig sa Je- 
rusalem nga naggikan sa Gihon. 

Si Haring Manases, anak nga lalaki ni Ezequias, 
nagpadako sa kuta sa Jerusalem sa panahon sa 
iyang paghari (716-662 W.K.P.), nga nagtukod ug 
usa ka paril sa gawas alang sa “Siyudad ni David” 
dapit sa “kasadpan sa Gihon,” sa ingon wala mag- 
lakip sa tubod sa Gihon sulod sa mga utlanan niini 
nga paril.---2Cr 32:33, 33:14. 

Ang katubigan sa Gihon nagpadayon sa pag- 
agos karong adlawa agi sa “Tunel sa Siloam,” nga 
gituohang gihimo ni Ezequias. 


GILALAI. Usa sa mga maghohoni nga Leviha- 
non diha sa parada nga gihikay ni Nehemias sa 
inagurasyon sa natukod pag-usab nga paril sa Je- 
rusalem niadtong 455 W.K.P.--Neh 12:27, 31, 36. 


GILBOA [lagmit, Kabungtoran]. Usa ka bukid 
nga gituohan sumala sa tradisyon nga mao ang Je- 
bel Fuqu'ah, usa ka kurbadong tagaytay sa anapog 
nga mga bungtod nga nahimutang sa HS sa Jez- 
reel ug sa K sa Bet-sean. Tungod sa mga lugot ni- 
ini, ang kabukiran nabahin ngadto sa ubay-ubayng 
kapatagan ibabaw sa bukid. Ang dakong bahin ni- 
ini maoy kabatoan, nga may gansangong mga agi- 
anan sa tubig dapit sa amihanan ug sa kasadpan 
nga mga bahin, diin ang mga bato nga tisas na- 
kankan. Apan ang trigo ug sebada gitanom diha sa 
hanayhay nga mga bakilid sa kasadpan. Lain pa, 
makaplagan didto ang mga sibsibanan ingon man 
ang mga kahoyng igos ug olibo. Ang amihanang 
bahin niini maoy titip ug habog kaayo, nga moabot 
ug mga 520 m (1,700 p) ibabaw sa lebel sa da- 
gat. 

Tungod sa maayong lokasyon niini diha sa tabu- 
nok nga Patag sa Jezreel tali sa bul-oganang walog 
sa Kison ug sa Walog sa Jordan, ang Gilboa nalang- 
kit sa labing menos duha ka dagkong mga gubat. 
Duol sa “atabay ni Harod,” nga sagad giisip nga 
mao ang tubod nga nahimutang sa AK nga lawis 
sa Gilboa, nagkampo si Gideon ug ang iyang mga 
tawo. (Huk 7:1) Sa ulahi, si Haring Saul nagtigom 
sa iyang kasundalohan sa Gilboa ug didto nakaa- 
gom ug kapildihan sa mga kamot sa mga Filisteha- 
non. Didto usab gipatay ang tulo sa iyang mga 
anak nga lalaki, si Jonatan, Abinadab, ug Malki- 


GILEAD 


sua, ug didto usab si Saul naghikog.--1Sa 28:4, 
31:1-4, 8, 2Sa 1:4-10, 21: 1Cr 10:1-8. 


GILEAD [lagmit gikan sa Galeed, nga nagka- 
hulogang “Tapok nga Saksi'"].---Gen 31:47, 48. 

1. Anak nga lalaki ni Makir ug apo ni Manases, 
katigulangan sa mga Iezernon ug sa mga Heleknon. 
--Num 26:29, 30, 27:1: Jos 17:1, 3; 1Cr 2:21, 23, 
7:14-17. 

2. Usa ka Gadhanon nga gitala diha sa talaan sa 
kagikan ni Ahihail.--1Cr 5:11-14. 

3. Amahan ni Jepte.--Huk 11:1, 2. 

4. Usa ka ngalan sa dapit nga gigamit sa Bibli- 
ya sa lainlaing paagi. Sa limitadong diwa, ang Gil- 
ead nagtumong sa samag simboryo nga bukirong 
rehiyon sa S sa Suba sa Jordan nga miabot sa A ug 
sa H sa bul-oganang walog sa Jabok. (Jos 12:2) 
Ang utlanan niini sa A mao ang Basan, sa H mao 
ang patag ibabaw sa bukid nga A sa bul-oganang 
walog sa Arnon, ug sa S mao ang teritoryo sa Am- 
mon. (Deu 2:36, 37; 3:8-10) Apan, usahay ang “Gil- 
ead” o ang “yuta sa Gilead” gipadapat sa katibuk- 
an ngadto sa tibuok nga teritoryo sa Israel sa S sa 
Jordan, lakip ang Basan ug ang patag ibabaw sa 
bukid nga A sa Arnon.---Jos 22:9, Huk 20:1, 2; 2Sa 
2:9, 2Ha 10:32, 33: tan-awa ang GALEED. 

Giisip nga ang Gilead lagmit gilangkoban sa 
duha ka bahin. Bisan tuod gitawag lamang ug Gil- 
ead diha sa Numeros 32:40, ang teritoryo nga gipa- 
hat ngadto sa katunga sa tribo ni Manases mas 
espesipikong gihisgotan ingong ang “nahibilin sa 
Gilead” (Deu 3:13) o ang “katunga sa Gilead.” (Jos 
13:31) Sa susama, sa usa ka mas pihong diwa, ang 
gitingob nga teritoryo sa Gad ug Ruben nga H sa 
dapit nga gihatag ngadto sa katunga sa tribo ni 
Manases gitawag ug “katunga sa bukirong rehiyon 
sa Gilead.” (Deu 3:12) Bisan pa niana, may mga pa- 
nahon nga kining samang dapit gitawag lamang 
ug Gilead, sama sa yuta nga gipahat ngadto sa Gad 
(diin nahimutang ang Ramot nga usa ka siyu- 
dad nga dalangpanan).--Num 32:29; Jos 13:24, 25, 
21:38. 

Gikan sa mga 210 m (690 p) ubos sa lebel sa da- 
gat diha sa Walog sa Jordan, ang Gilead adunay gi- 
habogon nga kapin sa 1,000 m (3,300 p). Gi- 
panalanginan ug dagayang ulan sa panahon sa 
tingtugnaw ug dagayang yamog sa panahon sa 
ting-init, ingon man sa daghang tubod, kining ta- 
bunok nga rehiyon kanhi adunay dagkong kalasa- 
ngan ug nabantog sa makapaayo nga balsamo nii- 
ni. (Jer 8:22, 46:11, tan-awa ang BALSAMO, BALSAMO 
SA GILEAD.) Ang hanayhay nga kapatagan niini iba- 
baw sa bukid maayo kaayo alang sa pagpamuhig 
kahayopan ug sa pagpananom ug mga lugas. Lain 
pa, ang mga ubas dagaya sa Gilead.--Num 21:22, 
32:1. 


GILEAD 


Makasaysayanhong mga Hitabo sa Gilead. 
Sa hapit nang mosulod ang mga Israelinhon sa Yu- 
tang Saad, ang Amorihanong hari nga si Sihon 
nagkontrolar sa bahin sa Gilead nga H sa bul-oga- 
nang walog sa Jabok, samtang si Og nga hari sa 

Basan nagmando sa A nga bahin. (Jos 12:1-4) 
Ubos sa pagpanguna ni Moises, gipildi sa mga 
Israelinhon kini nga mga hari, ug ang mga tribo ni 
Gad ug Ruben, tungod sa ilang daghang kahayo- 
pan, mihangyo nga kini nga rehiyon ipahat ngadto 
kanila ingong panulondon. (Num 21:21-24, 33-35, 
32:1-5) Gihatag ang ilang hangyo ubos sa kondis- 
yon nga ang mga manggugubat niining duha ka 
tribo motabok sa Jordan ug motabang sa pagsakop 
sa Yutang Saad. (Num 32:20-24, 28-30) Miuyon 
sila niini, ug dihadiha ilang gitukod pag-usab ang 
mga siyudad alang sa ilang mga banay nga ilang 
biyaan. (Num 32:25-27, 31-38) Ang katunga sa tri- 
bo ni Manases nakadawat usab ug panulondon sa S 
sa Jordan.--Num 32:33, 39, 40. 

Sa pagpauli ngadto sa ilang panulondon sa Gi- 
lead, ang mga tawo sa Ruben, Gad, ug ang katunga 
sa tribo ni Manases nagtukod ug halaran ingong 
handomanan sa ilang pagkamatinumanon kang 
Jehova. (Jos 22:9, 10, 26-29) Sa ulahi, sila miapil sa 
hiniusang paglihok sa ubang mga tribo batok sa 
mga Benjaminhon tungod kay kini wala magtug- 
yan sa mga mamumuhat ug daotan nga taga- 
Gibea aron mahukman. (Huk 20:1-48) Apan ka- 
sukwahi niini, ang “Gilead” gibadlong tungod kay 
wala moduyog kang Barak sa pagpakiggubat batok 
kang Sisera. (Huk 5:17) Sa susama, sa ulahing yug- 
to ang mga tawo sa Sucot ug Penuel, duha ka siyu- 
dad sa Gilead, midumili sa pagtabang kang Gideon 
ug sa iyang mga tawo sa pagtaganag pagkaon 
samtang sila migukod sa nangalagiw nga mga Mi- 
dianhon.---Huk 8:4-9. 

Human mamatay si Maghuhukom Jair nga Gi- 
leadnon, ang Israel mibalik pag-usab sa idolatriya, 
ug misunod ang 18 ka tuig nga grabeng pagdaog- 
daog sa mga Ammonhanon kanila. Tungod niini 
nga kalisdanan, gisalikway sa mga tawo sa Gilead 
ang bakak nga pagsimba ug nangamuyo kang Jep- 
te nga Gileadnon aron mahimong ilang komandan- 
te sa pagpakiggubat batok sa Ammon. Tungod ni- 
ini nabuntog ang mga Ammonhanon.--Huk 10: 
3, 5-10, 11:4-11, 32, 33. 

Apan, katuigan sa ulahi ang Gilead padayong 
nakasinati ug kalisdanan batok sa mga Ammon- 
hanon. (Am 1:13) Wala madugay human dihogi si 
Saul ingong unang hari sa Israel, si Nahas nga 
Ammonhanon naglikos sa Jabes-gilead ug moda- 
wat lamang sa pagsurender niining siyudara kon 
mosugot ang mga tawo niini nga lugiton ang ilang 
tuong mata. Sa pagkahibalo niini, si Saul dihadiha 
nagpatigom ug kasundalohan nga mga 330,000 
ka lalaki ug gipildi ang mga Ammonhanon. (1Sa 
11:1-11) Ang Gilead sukad niadto daw nakasinatig 
yugto sa kalinaw nga nagpadayon bisan human 
sa kamatayon ni Saul, sanglit gipili ni Abner ang 

siyudad sa Mahanaim sa Gilead ingong ang dapit 
diin himoong hari ang anak nga lalaki ni Saul nga 
si Is-boset. (2Sa 2:8, 9) Ugaling, sa panahon sa 
paghari ni David miulbo na usab ang kasamok ba- 
tok sa mga Ammonhanon. Didto sa Gilead ug 
sa silingang mga dapit niini nahitabo ang mga pa- 
naggubat nga sa kataposan miresulta sa bug- 
os nga pagsakop sa Ammon.---2Sa 10:6-19: 11:1, 
12:26-31. 

Sa ulahi, sa panahon sa pagrebelde ni Absalom, 
si Haring David mikalagiw ngadto sa Gilead ug, 
didto sa Mahanaim, maluloton ug maabiabihong 
gidawat siya ilabina sa tigulang nga si Barzilal. 
(2Sa 17:27-29: 19:32) Dayag nga didto sa Gilead 
naggubatay ang kasundalohan ni David ug Absa- 
lom. Ang tatawng kapildihan ni Absalom nagpali- 
hok kang David nga mobiya sa Gilead ug mobalik 
sa iyang trono.---2Sa 17:24: 18:6-8. 

Wala madugay human matukod ang napulo-ka- 
tribong gingharian (997 W.K.P.), gisakop sa mga 
Siryanhon ang pipila ka teritoryo sa Gilead. Ang 
Ramot-gilead, ang Gadhanong siyudad nga da- 
langpanan sa sidlakang bahin sa Gilead, napanag- 
iya sa mga Siryanhon sa panahon ni Haring Ahab 
ug sa Gileadnon nga si manalagnang Elias. (1Ha 
17:1, 22:3) Dayon, sa panahon sa mga paghari ni 
Haring Jehu ug sa iyang anak nga lalaki nga si Je- 
hoahaz, ang Gilead nawad-an pag dugang teritor- 
yo ug nailalom sa grabeng pagpig-ot gikan sa mga 
kamot sa Siryanhong mga hari nga si Hazael ug sa 
iyang anak nga lalaki nga si Ben-hadad II. (2Ha 
10:32-34, 13:1, 3, 7; Am 1:3, 4) Apan, si Jehoas 
nga anak nga lalaki ni Jehoahaz nagpildi sa mga 
Siryanhon sa tulo ka higayon ug nabawi ang mga 
siyudad sa Israel nga nailog sa mga Siryanhon sa 
panahon sa paghari sa iyang amahan.---2Ha 13:25. 

Sa kataposan, sa mga adlaw ni Haring Peka sa Is- 
rael (mga 778-759 W.K.P.), ang Asiryanhong hari 
nga si Tiglat-pileser III nagdestiyero sa mga mo- 
lupyo sa Gilead. (2Ha 15:29) Dayag nga ang mga 
Ammonhanon alisto sa pagpahimulos niini nga 
kahimtang ug giokupar ang teritoryo sa Gilead. 
(Sal 83:4-8, Jer 49:1-5) Apan, pinaagi sa iyang 
mga manalagna, gipasalig ni Jehova nga ang mga 
Israelinhon ipasig-uli pag-usab niini nga rehiyon. 
--Jer 50:19, Miq 7:14: Zac 10:10. 

5. “Usa ka lungsod” nga gihisgotan ni Oseas 
ingong puno sa kabakakan, pag-ula ug dugo, ug sa 
mga mamumuhat sa makadaot. (Os 6:8, itandi ang 
12:11.) Sanglit ang Gilead wala ipaila ingong siyu- 
dad diha sa Kasulatan, ang pipila nagtuo nga ang 
Jabes-gilead o kaha ang Ramot-gilead mao ang gi- 
pasabot. Ang uban nagtuo nga kini nagtumong sa 
tibuok nga rehiyon sa S sa Jordan. 


GILGAL 
GILGAL [Gipahilayo]. 

1. Usa ka siyudad “sa sidlakang utlanan sa Jeri- 
co.” (Jos 4:19) Duol sa “mga kubkobanan sa bato” 
sa Gilgal lagmit nagpuyo ang Moabihanon nga si 
Haring Eglon, ang manlulupig sa Israel sa panahon 
ni Ehud.---Huk 3:12-26. 

Sa nangagi, daghang geograpo ang mipabor nga 
ang Khirbet en-Nitleh mao ang posibleng lokasyon 
sa Gilgal. Apan, ilabina sukad niadtong 1931, gi- 
sugyot ang Khirbet El Mafjir. Ang nahimutangan 
niini nga 2 km (mga 1 mi) sa AS sa karaang Jerico 
(Tell es-Sultan, Tel Yeriho), mas mohaom gayod sa 
unang mga sinulat (sama nianang kang Josephus 
ug Eusebius) nga naghisgot bahin sa gilay-on gi- 
kan sa Jerico ngadto sa Gilgal. Dugang pa, wa- 
lay nakuhang ebidensiya gikan sa pagpangubkob 
sa mga arkeologo didto sa Khirbet en-Nitleh nga 
magpamatuod nga kini gipuy-an sa wala pa ang 
Komong Panahon. Sa laing bahin, ang dili-bug-os 
nga mga pagpanuhid sa mga dapit duol sa Khirbet 
El Mafjir nakakaplag ug mga bika nga nagpakita 
nga adunay nagpuyo niining dapita kasiglohan sa 
wala pa ang Komong Panahon. Bisan tuod kini nga 
dapit wala mahimutang sa S sa karaang Jerico, ang 
pagtawag niini sa Bibliya nga “sidlakang utlanan sa 
Jerico" mahimong maglakip sa AS. 

Ang Gilgal mao ang dapit nga unang gikampo- 
han sa Israel human motabok sa Jordan niadtong 
bulan sa Abib (Nisan) sa 1473 W.K.P. Dinhi, agig 
paghandom sa pagpamala ni Jehova sa katubigan 
sa Jordan aron makatabok ang Israel, gipahimu- 
tang ni Josue ang 12 ka bato nga gikuha gikan sa 
taliwala sa salog sa suba. (Jos 4:8, 19-24) Sa Gilgal 
gituli ang tanang Israelinhong mga lalaki nga na- 
ngatawo sa kamingawan, ug human niadto si Jeho- 
va nag-ingon nga iyang (gipahilayo ang kaulawan 
sa Ehipto gikan kanila.” Unya ang dapit ginganlan 
ug “Gilgal,” nga nagkahulogang “Gipahilayo,” aron 
magsilbing handomanan labot niini. (Jos 5:8, 9) Sa 
ulahi, ang nagtakoban nga mga Gabaonhon gikan 
sa kabungtoran sa K milugsong sa Walog sa Jordan 
ug miadto kang Josue didto sa Gilgal, ug mihimog 
pakigsaad uban sa Israel. (Jos 9:3-15) Human niad- 
to, sa dihang ang mga Gabaonhon giatake, ang ka- 
sundalohan ni Josue mibaktas sa tibuok gabii gikan 
sa Gilgal ngadto sa ilang siyudad aron sa pagparot 
sa nag-abin nga lima ka Amorihanong mga hari. 
(Jos 10:1-15) Ang pag-apod-apod sa yuta sa Cana- 
an nagsugod sa Gilgal (Jos 14:6-17:18) ug natapos 
sa Shilo.--Jos 18:1-21:42. 

Ang manulonda ni Jehova gitaho nga miadto “gi- 
kan sa Gilgal ngadto sa Bokim.” (Huk 2:1) Lagmit 
nagpunting kini sa pagpakita sa manulonda duol sa 
Gilgal wala madugay human motabok ang Israel sa 
Jordan (Jos 5: 10-14) ug busa nagpaila nga ang mao 


GILO 


ra nga manulonda ang nagpakita usab didto sa Bo- 
kim. 

Dili matino kon kini nga Gilgal duol sa Jordan o 
ang Num. 2 nga sunod nga hisgotan mao ang lakip 
sa mga dapit nga gilibot ni Samuel tuigtuig. (1Sa 7: 
15, 16) Didto siya nagtanyag ug mga halad human 
dihogi si Saul (1Sa 10:1, 8) ug, duyog sa katawhan, 
didto iyang gipalig-on pag-usab ang pagkahari ni 
Saul.-- 1Sa 11:14, 15. 

Samtang ang Filistehanong kasundalohan nagti- 
gom didto sa kabungtoran nga palibot sa Mikmas, 
si Haring Saul didto sa Walog sa Jordan sa Gilgal. 
Nahadlok nga ang kaaway moatake kaniya, si Saul 
sa pagkamapangahason mitanyag ug halad-nga- 
sinunog. (1Sa 13:4-15) Didto usab sa Gilgal nga 
si Saul gisultihan nga siya gisalikway ni Jehova 
ingong hari tungod sa iyang dili pagsunod sa gisu- 
go ni Jehova nga itugyan sa kalaglagan ang mga 
Amalekanhon ug ang ilang panon sa mga karnero 
ug mga baka.-- 1Sa 15:12-28. 

Human mapakyas ang pag-alsa ni Absalom, ang 
mga tawo sa Juda miadto sa Gilgal aron sa pagda- 
la kang David tabok sa Jordan.---2Sa 19:15, 40. 

Pinaagi ni manalagnang Miqueas, gipahinumdo- 
man ni Jehova ang iyang katawhan bahin sa iyang 
mga panalangin nganha kanila. (Gikan sa Sitim, 
hangtod sa Gilgal” iyang gibabagan ang paningka- 
mot sa mga Moabihanon sa pagdaot kanila, gidala 
ang Israel tabok sa Jordan, ug gipahilayo ang kau- 
lawan sa Ehipto. Apan ang Israel napakyas sa pag- 
sabot niining “matarong nga mga buhat ni Jeho- 
va.”--Miq 6:5: Num 25:1. 

Ang Gilgal lagmit nailhan usab ingong Gelilot. 
--Tan-awa ang GELILOT. 

Ang Bet-gilgal human sa pagkadestiyero tingali 
mao ra usab ang Gilgal nga duol sa Jerico o ang 
Num. 2.--Neh 12:28, 29. 

2. Bisan tuod lahi ang ideya sa uban labot niini, 
ang Gilgal nga gihisgotan maylabot kang Elias ug 
Eliseo dayag nga dili mao ang Num. 1. Sa wala pa 
dad-a ngadto sa langit pinaagi sa usa ka alimpulos, 
si Elias, nga inubanan ni Eliseo, milugsong gikan sa 
Gilgal ngadto sa Bethel ug dayon sa Jerico. (2Ha 
2:1-5) Kini nga ruta nagsugyot sa usa ka dapit nga 
duol sa Bethel. Dugang pa, ang ilang 'paglugsong' 
nagpasabot nga kini nga Gilgal anaa sa bukirong 
rehiyon. Ang Gilgal sa Walog sa Jordan dili moha- 
om niini nga kahubitan. Busa kini nga Gilgal sagad 
nga gituohang mao ang Jil Jiliya, usa ka dakong ba- 
langay nga anaa sa ibabaw sa usa ka bungtod nga 
mga 11 km (7 mi) sa A sa Bethel. Sa ulahi gihimo 
ni Eliseo nga dili makadaot ang usa ka makahilong 
sinabaw didto. (2Ha 4:38-41) Tingali kini o ang lain 
pang Gilgal mao ang gihubit sa Deuteronomio 11: 
29, 30 nga atbang sa Bukid sa Gerizim ug sa Bukid 
sa Ebal. 


870 


Sa ulahing mga yugto, kini nga siyudad (o tinga- 
li ang Num. 1) dayag nga nahimong sentro sa ba- 
kak nga pagsimba. (Os 4:15: 9:15: 12:11) Kay na- 
lantawng daan ang pagkadestiyero sa amihanang 
gingharian, si Jehova, pinaagi sa iyang manalag- 
nang si Amos, mayubitong namulong sa dili na 
magbag-o nga mga Israelinhon sa “paghimog kala- 
pasan kanunay” didto sa Gilgal, nga nagtagna usab 
sa pagkadestiyero sa mga molupyo niini.---Am 4:4; 
5:5. 

3. Usa ka dapit sa K sa Jordan nga gihisgotan 
diha sa talaan sa pagpanakop sa Israel ubos ni Jo- 
sue. (Jos 12:7, 8, 23) Ang pipila nagtuo nga ang 
teksto mahimong naundan sa usa ka sayop sa mag- 
kokopya, busa mipabor sa hubad sa Gregong Sep- 
tuagint nga “Galilea,” sama sa hubad sa Revised 
Standard Version. 


GILO. Usa ka siyudad sa bukirong rehiyon sa 
Juda (Jos 15:48, 51) ug ang pinuy-anan sa malui- 
bon nga si “Ahitopel nga taga-Gilo.” (2Sa 15:12, 
23:34) Bisan tuod ang tukmang nahimutangan ni- 
ini wala mahibaloi, gipangagpas sa pipila ka geo- 
grapo nga ang Gilo mao ang Khirbet Jala, mga 
10 km (6 mi) sa AAK sa Hebron. 


GILO, TAGA- [Iya sa Gilo]. Usa ka molupyo sa 
Gilo. Kini nga termino gigamit alang kang Ahitopel 
nga magtatambag ni David.---Jos 15:51, 2Sa 15:12, 
23:34. 


GIMEL [ì]. Ang ikatulong letra sa Hebreoha- 
nong alpabeto. Kini ang kinahumokan sa mga letra 
nga litokon gikan sa alingagngag gawas sa yohdh 
['] ug sagad nga katumbas sa Cebuanong “g” sa di- 
hang kini adunay tulbok (daghesh lene); apan kon 
kini walay tulbok kini litokon nga mas humok, nga 
litokon gikan mismo sa tutonlan. (Tan-awa ang 
HEBREOHANON, Il.) Sa Hebreohanon, kini mao ang 
unang letra sa pangbukas nga pulong sa matag usa 
sa walo ka bersikulo sa Salmo 119:17-24. 


GIMZO. Usa ka siyudad sa Juda nga, lakip sa 
sakop nga mga lungsod niini, nailog sa mga Filis- 
tehanon sa panahon sa paghari ni Ahaz. (2Cr 28: 
18, 19) Sagad nga gituohan kini nga mao ang Gim- 
zu, usa ka balangay nga mga 23 km (14 mi) sa HS 
sa modernong Tel Aviv-Yafo. 


GINADILI NGA KALAYO UG INSENSO. 
Sa Levitico 10:1 ang Hebreohanong pulong nga 
zar (feminine, zarah; sa literal, estranyo) gigamit 
maylabot sa (ginadili nga kalayo, nga wala isugo sa 
Diyos kanila” apan gitanyag sa mga anak nga lala- 
ki ni Aaron nga si Nadab ug Abihu sa atubangan ni 
Jehova ug tungod niana iyang gilaglag sila pinaa- 
gig kalayo. (Lev 10:2, Num 3:4, 26:61) Human nia- 
na, si Jehova miingon kang Aaron: “Ayaw pag- 

inom ug bino o makahubog nga ilimnon, ikaw ug 
ang imong mga anak nga lalaki uban kanimo, sa 
dihang mosulod kamo sa tolda nga tagboanan, 
aron dili kamo mamatay. Usa kini ka lagda hang- 
tod sa panahong walay tino alang sa inyong mga 
kaliwatan, aron sa paghimog kalainan tali sa bala- 
an nga butang ug sa dili balaan ug tali sa mahu- 
gaw nga butang ug sa hinlo, ug aron tudloan ang 
mga anak sa Israel sa tanang regulasyon nga gisul- 
ti ni Jehova kanila pinaagi kang Moises.” (Lev 10:8- 
11) Kini daw nagpakita nga si Nadab ug Abihu 
nahubog, nga tungod niana sila nangahas sa pag- 
tanyag ug ginadiling kalayo. Ang maong kalayo 
lagmit gidili tungod kay ang panahon, dapit, o pa- 
agi sa pagtanyag niini dili subay sa balaod, o tinga- 
li kadto maoy usa ka insenso nga ang sambog lahi 
sa gihisgotan sa Exodo 30:34, 35. Ang ilang pagka- 
hubog wala magpahigawas kanila sa ilang sala. 

Ang samang pulong nga zar gigamit diha sa 
Exodo 30:9 nga nagtumong sa pagsunog ug gina- 
diling insenso ibabaw sa halaran sa insenso diha sa 
Balaang Dapit.—Tan-awa ang ftn sa Rbis8. 


GINAT. Amahan ni Tibni, ang wala molampos 
nga karibal ni Omri sa pagkahari sa napulo-ka-tri- 
bo nga gingharian sa Israel.---1Ha 16:21, 22. 


GINETOI. Usa sa mga pangulo sa mga saser- 
dote nga mibalik kauban ni Zorobabel gikan sa Ba- 
bilonya niadtong 537 W.K.P. (Neh 12:1, 4, 7): lag- 
mit nga siya mao ra usab si Gineton sa Nehemias 
12:16. 


GINETON. 


1. Usa ka balay o banay sa mga saserdote nga 
gipangulohan sa usa ka Mesulam sa panahon sa 
pagkagobernador ni Nehemias.---Neh 12:12, 16, 26. 

2. Usa sa mga saserdote o katigulangan sa usa 
ka saserdote, kinsa nagpamatuod pinaagig timbre 
sa “kasaligang kontrata” nga gihimo sa panahon sa 
pagkagobernador ni Nehemias.--Neh 9:38: 10:1, 
6, 8. 


GINGHARIAN. Sa panguna, kini nagtumong 
sa kagamhanan nga gimandoan sa usa ka hari, ug 
usab sa teritoryo ug sa katawhan nga ubos sa pag- 
mando sa usa ka hari o, usahay, ubos sa usa ka 
hara o rayna. Sagad nga ang pagkahari napanu- 
nod. Ang soberanong magmamando tingali mag- 
baton ug laing mga titulo sama sa Paraon o Cesar. 

Ang mga gingharian sa karaang kapanahonan, 
sama karong adlawa, adunay nagkalainlaing mga 
simbolo sa pagkahari. Sagad kini adunay kaulo- 
hang siyudad o dapit nga gipuy-an sa hari, palasyo 
sa hari, ug mga kasundalohan (bisan tuod nga lag- 
mit kunhoran kini sa mga panahon sa kalinaw). 
Ang pulong nga “gingharian,” sumala sa paggamit 


GINGHARIAN 


niini sa Bibliya, wala magbutyag ug bisan unsa ba- 
hin sa gambalay sa kagamhanan, gidak-on sa teri- 
toryo, o sa awtoridad sa monarko. Ang mga ging- 
harian nagkalainlain sa gidak-on ug impluwensiya, 
gikan sa kusganong mga gahom sa kalibotan sama 
sa Ehipto, Asirya, Babilonya, Medo-Persia, Gresya, 
ug Roma, hangtod sa gagmayng mga siyudad- 
gingharian sama niadtong didto sa Canaan sa pa- 
nahon sa pagpanakop sa mga Israelinhon. (Jos 
12:7-24) Ang gambalay sa kagamhanan usab ma- 
himong magkalahi kaayo sa matag gingharian. 

Ang unang gingharian sa kasaysayan sa tawo, 
ang gingharian ni Nimrod, mopatim-awng maoy 
usa ka siyudad-gingharian sa sinugdan, nga sa ula- 
hi nagpadako sa gisakopan niini nga naglakip sa 
ubang mga siyudad, apan ang kaulohan niini nag- 
pabilin sa Babel. (Gen 10:9-11) Ang Salem, ang 
unang gingharian nga inuyonan sa Diyos nga gi- 
mandoan sa Hari-Saserdote nga si Melquisedek, 
lagmit nga usa usab ka siyudad-gingharian. (Gen 
14:18-20, itandi ang Heb 7:1-17.) Ang mas dagko 
nga mga gingharian naglangkob sa tibuok nga re- 
hiyon, sama sa mga gingharian sa Edom, Moab, ug 
Ammon. Ang dagkong mga imperyo, nga nag- 
mando sa dagkong mga dapit ug may mga gingha- 
rian nga tigbayad-ug-tributo kanila, sagad nga mi- 
tungha o midako gikan sa gagmayng siyudad nga 
mga estado o tribonhong mga grupo nga sa ulahi 
nahiusa ilalom sa usa ka labawng pangulo. Usahay 
ang maong panag-abin maoy temporaryo lamang, 
sagad nga naporma aron makiggubat batok sa usa 
ka komon nga kaaway. (Gen 14:1-5, Jos 9:1, 2; 
10:5) Ang basalyo nga mga gingharian sagad nga 
nagpahimulos ug igoigong awtonomiya o kaugali- 
ngong kagamhanan, bisan tuod ilalom gihapon sa 
kabubut-on ug mga gimbut-an sa mas labaw nga 
magmamando.---2Ha 17:3, 4, 2Cr 36:4, 10. 

Halapad nga Paggamit. Sa Kasulatan, ang 
termino nga “gingharian” mahimong magtumong 
sa espesipikong mga aspekto sa usa ka harianong 
kagamhanan. Kini mahimong magtumong sa gisa- 
kopan o dapit nga niana ang soberanya gipatuman. 
Busa ang gingharian naglakip dili lamang sa kau- 
lohang siyudad kondili sa tibuok nga dominyo, nga 
naglakip sa bisan unsang sakop o tigbayad-ug-tri- 
buto nga mga gingharian.---1Ha 4:21, Est 3:6, 8. 

Sa kasagaran, ang “gingharian” mahimong mag- 
tumong sa bisan unsa o sa tanang kagamhanan 
nga iya sa tawo, gipangulohan man sa usa ka hari 
o wala.---Esd 1:2, Mat 4:8. 

Kini mahimong magpasabot sa pagkahari, sa ha- 
rianong katungdanan o sa posisyon sa hari (Luc 
17:21), lakip ang dignidad, gahom, ug awtoridad 
niini. (1Cr 11:10, 14:2; Luc 19:12, 15; Pin 11:15, 17: 
12, 13, 17) Ang mga anak sa hari mahimong taw- 
gon nga “kaliwat sa gingharian.”---2Ha 11:1. 


GINGHARIAN SA DIYOS 


Ang Gingharian sa Israel. Ang pakigsaad 
sa Balaod nga gihatag pinaagi kang Moises ngadto 
sa nasod sa Israel adunay probisyon labot sa pag- 
mando sa usa ka gingharian. (Deu 17:14, 15) Ang 
usa nga mangulo sa gingharian hatagan ug gahom 
ug harianong dignidad, dili alang sa personal nga 
kabayawan, kondili aron sa pag-alagad alang sa ka- 
dungganan sa Diyos ug sa kaayohan sa iyang mga 
kaigsoonang Israelinhon. (Deu 17:19, 20; itandi ang 
1Sa 15:17.) Bisan pa niana, sa dihang sa ulahi ang 
mga Israelinhon nangayog tawhanong hari, ang 
manalagnang si Samuel nagpasidaan sa mga bu- 
tang nga pangayoon sa maong magmamando gi- 
kan sa katawhan. (1Sa 8) Mopatim-aw nga ang 
mga hari sa Israel mas sayon duolon ug mas daling 
ikasulti sa ilang mga sakop kay sa mga monarko sa 
kadaghanang karaang mga gingharian sa Sidlakan. 
--2Sa 19:8, 1Ha 20:39, 1Cr 15:25-29. 

Bisan tuod ang gingharian sa Israel nagsugod pi- 
naagi sa usa ka hari gikan sa linya ni Benjamin, 
ang Juda human niadto nahimong harianong tribo, 
ingong katumanan sa tagna ni Jacob sa hapit na si- 
yang mamatay. (1Sa 10:20-25, Gen 49:10) Usa ka 
harianong dinastiya ang natukod sa linya ni David. 
(2Sa 2:4: 5:3, 4: 7:12, 13) Sa dihang ang gingharian 
“gigisi” gikan sa anak nga lalaki ni Solomon nga si 
Rehoboam, ang napulo ka tribo nahimong ang 
amihanang gingharian, samtang ang usa ka tribo, 
ang Benjamin, gibilin ni Jehova nga Diyos uban sa 
Juda, “aron nga si David nga akong alagad magpa- 
dayong may lampara kanunay sa akong atubangan 
diha sa Jerusalem, ang siyudad nga akong gipi- 
i alang sa akong kaugalingon aron ang akong nga- 
an ibutang diha.” (1Ha 11:31, 35, 36, 12:18-24) Bi- 
san tuod ang gingharian sa Juda nahulog ngadto 
sa mga Babilonyanhon niadtong 607 W.K.P., ang 
egal nga katungod sa pagmando sa kataposan na- 
pasa ngadto sa may-katungod nga manununod, 
ang “anak ni David,” si Jesu-Kristo. (Mat 1:1-16, 
Luc 1:31, 32, itandi ang Eze 21:26, 27.) Ang iyang 
Gingharian maoy walay kataposan.--Isa 9:6, 7, 
Luc 1:33. 

Usa ka harianong organisasyon ang gimugna sa 
Israel aron sa pagdumala sa mga intereses sa ging- 
harian. Kini naglakip sa grupo sa mga magtatam- 
bag ug mga ministro sa estado (1Ha 4:1-6, 1Cr 
27:32-34), ingon man sa nagkalainlaing mga de- 
partamento sa kagamhanan nga may mga magta- 
tan-aw sa matag usa niini aron magdumala sa 
mga yuta sa hari, magdumala sa ekonomiya, ug 
magtagana sa mga panginahanglan sa panimalay 
sa hari.---1Ha 4:7, 1Cr 27:25-31. 

Bisan tuod ang mga hari sa Israel sa linya ni Da- 
vid makapakanaog ug espesipiko nga mga sugo, 
ang aktuwal nga awtoridad sa paghimog mga ba- 
laod iya sa Diyos. (Deu 4:1, 2; Isa 33:22) Sa tanang 

butang ang hari mao ang manubag ngadto sa ma- 
tuod nga Soberano ug Ginoo, si Jehova. Ang kasay- 
panan ug pagkamasinupakon sa hari mosangpot sa 
silot gikan sa Diyos. (1Sa 13:13, 14: 15:20-24) Usa- 
hay si Jehova makigsulti sa hari mismo (1Ha 3:5, 
11:11), sa ubang mga higayon siya maghatag ug 
mga instruksiyon ug tambag o pagbadlong pinaagi 
sa tinudlong mga manalagna. (2Sa 7:4, 5, 12:1-14) 
Ang hari mahimong mangayog maalamong tam- 
bag gikan sa hugpong sa mga ansiyano. (1Ha 12: 
6, 7) Apan, ang pagpatuman sa mga instruksiyon 
o pagbadlong dili iya sa mga manalagna o sa mga 
ansiyano, kondili iya ni Jehova. 

Sa dihang ang hari ug ang katawhan matinuma- 
nong misunod sa pakigsaad sa Balaod nga gihatag 
kanila sa Diyos, ang matag indibiduwal sa nasod sa 
Israel nakatagamtam ug igoigong kagawasan, ma- 
teryal nga kauswagan, ug nasodnong panaghiusa 
nga wala matupngi sa ubang mga gingharian. 
(1Ha 4:20, 25) Sulod sa katuigan nga nagmasinug- 
tanon si Solomon kang Jehova, ang gingharian sa 
Israel nabantog ug gitahod pag-ayo, nga adunay 
daghang gingharian nga tigbayad kanila ug tribu- 
to ug nakapahimulos sa mga kahinguhaan sa dag- 
hang kayutaan.---1Ha 4:21, 30, 34. 

Ang pagkahari ni Jehova nga Diyos, bisan tuod 
gipahayag sulod sa usa ka panahon pinaagi sa 
gingharian sa Israel, maoy usa ka unibersohanong 
soberanya. (1Cr 29:11, 12) IIhon man kini o dili sa 
mga katawhan ug sa mga gingharian sa tawo, ang 
iyang pagkahari maoy bug-os ug dili mausab, ug 
ang tibuok yuta maoy bahin sa iyang dominyo. (Sal 
103:19, 145:11-13, Isa 14:26, 27) Tungod kay siya 
mao ang Maglalalang, gigamit ni Jehova ang iyang 
soberanong kabubut-on sa langit ug sa yuta suma- 
la sa iyang kaugalingong mga katuyoan, nga dili 
manubag kang bisan kinsa (Jer 18:3-10, Dan 4:25, 
34, 35), apan kanunayng molihok nga kaharmonya 
sa iyang kaugalingong matarong nga mga sukda- 
nan.---Mal 3:6, Heb 6:17, 18, San 1:17. 


GINGHARIAN SA DIYOS. Ang kapahaya- 
gan ug ang pagpasundayag sa unibersohanong 
pagkasoberano sa Diyos ngadto sa iyang mga lina- 
lang, o ang paagi o instrumento nga iyang gigamit 
alang niini nga katuyoan. (Sal 1033:19) Kini nga pra- 
se gigamit ilabina alang sa kapahayagan sa pagka- 
soberano sa Diyos pinaagi sa usa ka harianong ka- 
gamhanan nga gipangulohan sa iyang Anak nga si 
Kristo Jesus. 

Ang pulong nga gihubad nga “gingharian” diha 
sa Kristohanon Gregong Kasulatan maoy barssilei'a, 
nga nagkahulogang “usa ka gingharian, ang rehi- 
yon o nasod nga gimandoan sa usa ka hari, haria- 
nong gahom, awtoridad, dominyo, paghari: haria- 
nong dignidad, ang titulo ug kadungganan sa hari.” 

(The Analytical Greek Lexicon, 1908, p. 67) Ang 
prase nga “gingharian sa Diyos” subsob nga giga- 
mit ni Marcos ug Lucas, ug sa asoy ni Mateo ang 
katumbas nga prase nga “gingharian sa mga la- 
ngit” makita sa mga 30 ka beses.--Itandi ang Mar 
10:23 ug Luc 18:24 sa Mat 19:23, 24: tan-awa ang 
LANGIT (Espirituwal nga Kalangitan), GINGHARIAN. 
Ang kagamhanan sa Diyos, sa gambalay ug ka- 
tuyoan niini, maoy usa ka bug-os nga teokrasya 
(gikan sa Gr. nga theos’, diyos, ug kra'tos, pag- 
mando), usa ka pagmando sa Diyos. Ang termi- 
nong “teokrasya” giingon nga naggikan sa Hudi- 
yong historyador nga si Josephus sa unang siglo 
K.P., kinsa lagmit maoy nagmugna niini diha sa 
iyang sinulat nga Against Apion (II, 164, 165 [17)). 
Bahin sa kagamhanan nga gitukod alang sa Isra- 
el didto sa Sinai, si Josephus misulat: “Gisalig sa 
ubang mga katawhan ang supremong politikanhon 
nga gahom ngadto sa mga monarkiya, ang uban 
ngadto sa mga oligarkiya, ug ang uban pa ngadto 
sa mga masa. Apan ang atong maghahatag-bala- 
od wala gayod madani sa bisan hain niini nga ma- 
tang sa politikanhong organisasyon, apan naghimo 
sa iyang konstitusyon nga---kon gamiton ang dili- 
komon nga pulong---mahimong tawgon nga usa ka 
'teokrasya [Gr., theokratian], nga nagbutang sa 
tibuok soberanya ug awtoridad diha sa mga kamot 
sa Diyos.” Siyempre, aron mahimong usa ka bug- 
os nga teokrasya, ang kagamhanan dili tukoron ni 
bisan kinsang tawhanon nga magbabalaod, sama 
sa tawong si Moises, kondili kinahanglang tukoron 
ug iestablisar kini sa Diyos. Ang rekord sa Kasula- 
tan nagpakita nga mao kana ang kahimtang. 
Gigikanan sa Termino. Ang terminong 
“hari” (Heb., melekh) lagmit sa ngadtongadto gi- 
gamit sa mga tawo human sa tibuok-yutang Lu- 
nop. Ang unang tawhanon nga gingharian mao 
ang gitukod ni Nimrod nga “usa ka gamhanang 
mangangayam nga supak kang Jehova.” (Gen 
10:8-12) Sukad niadto hangtod sa panahon ni Ab- 
raham, ang mga siyudad-estado ug mga nasod na- 
tukod ug ang tawhanong mga hari midaghan. Ga- 
was lamang sa gingharian ni Melquisedek, ang 
hari-saserdote sa Salem (kinsa nag-alagad ingong 
matagnaong larawan sa Mesiyas [Gen 14:17-20, 
Heb 7:1-17]), walay usa niining yutan-ong mga 
gingharian ang naghawas sa pagmando sa Diyos o 
iyang gitukod. Ang mga tawo naghimo usab ug ba- 
kak nga mga diyos nga ilang gisimba ingong mga 
hari, nga nagtuong may katakos kini sa paghatag 
ug gahom sa pagmando sa mga tawo. Ang pagga- 
mit ni Jehova sa titulong “Hari [Melekh]" alang sa 
iyang kaugalingon, ingon sa makita sa mga sinulat 
sa Hebreohanong Kasulatan human sa Lunop, nag- 
pasabot nga gigamit sa Diyos ang titulo nga gi- 
mugna ug gigamit na sa mga tawo. Ang paggamit 

sa Diyos niini nga termino nagpakita nga siya, 
ug dili ang mapangahason nga tawhanong mga 
magmamando o hinimo-sa-tawo nga mga diyos, 
ang angayng pagatamdon ug pagasundon ingong 
“Hari.”- Jer 10:10-12. 

Siyempre, si Jehova dugay nang nahimo nga So- 
beranong Magmamando sa wala pa maugmad ang 
tawhanong mga gingharian, ngani bisan sa wala 
pa maglungtad ang mga tawo. Ingong ang matu- 
od nga Diyos ug ilang Maglalalang, siya gitahod ug 
gisunod sa iyang milyonmilyong mga anak nga 
manulonda. (Job 38:4-7: 2Cr 18:18, Sal 103:20-22, 
Dan 7:10) Nan, sa bisan unsa nga titulo, siya, sukad 
pa sa sinugdanan sa paglalang, giila ingong ang 
Usa kansang pagbuot mao ang kinalabwan. 

Ang Pagmando sa Diyos sa Sayong Bahin sa 
Tawhanong Kasaysayan. Ang unang tawha- 
nong mga linalang, si Adan ug Eva, miila usab 
kang Jehova ingong ang Diyos, ang Maglalalang sa 
langit ug yuta. Ilang giila ang iyang awtoridad ug 
ang iyang katungod sa pagpakanaog ug mga man- 
do, sa pagsugo sa mga tawo aron sa pagbuhat sa 
pipila ka katungdanan o sa paglikay sa pipila ka bu- 
hat, sa paghatag ug yuta nga kapuy-an ug tikaron, 
maingon man sa pagdelegar ug awtoridad sa iyang 
ubang mga linalang. (Gen 1:26-30, 2:15-17) Bisan 
tuod si Adan may katakos sa pag-imbento ug mga 
pulong (Gen 2:19, 20), walay ebidensiya nga iyang 
gimugna ang titulong “hari [melekh|” ug gigamit 
kini alang sa iyang Diyos ug Maglalalang, bisan 
pag iyang giila ang supremong awtoridad ni Je- 
hova. 

Sumala sa gibutyag sa unang mga kapitulo sa 
Genesis, ang pagpasundayag sa Diyos sa iyang so- 
beranya ngadto sa tawo didto sa Eden maoy malu- 
loton ug dili sobra ka mapig-oton. Ang relasyon tali 
sa Diyos ug sa tawo nagkinahanglan ug pagkama- 
sinugtanon sama sa pagkamasinugtanon nga ipa- 
kita sa usa ka anak ngadto sa iyang amahan. (Itan- 
di ang Luc 3:38.) Ang tawo wala hatagig taas nga 
kodigo sa mga balaod nga pagatumanon (itandi 
ang 1Ti 1:8-11), ang mga kinahanglanon sa Diyos 
maoy yano ug may katuyoan. Ni may higayon nga 
nagpakitang si Adan mibating nakutohan tungod 
kay kanunay ug higpit nga gibantayan ang iyang 
matag lihok, hinunoa, mopatim-awng ang Diyos 
panagsa lamang nakigkomunikar sa hingpit nga 
tawo, nga nagahimo niini segun sa gikinahanglan. 
--Gen kap 1-3. 

Gilaraw ang usa ka bag-ong kapahayagan sa 
pagmando sa Diyos. Ang dayag nga paglapas 
sa unang tawhanong paris sa sugo sa Diyos, nga 
gihulhogan sa usa sa espiritung mga anak sa Di- 
yos, sa pagkatinuod maoy pagrebelde batok sa 
awtoridad sa Diyos. (Gen 3:17-19: tan-awa ang 

KAHOY [Mahulagwayong Paggamit].) Ang gihimo 
sa espiritung Kaaway (Heb., satan’) sa Diyos maoy 
usa ka hagit nga kinahanglang husayon, sanglit 
ang isyu maoy bahin sa katungod sa unibersoha- 
nong pagkasoberano ni Jehova. (Tan-awa ang JE- 
HOVA [Ang kinalabwang isyu maoy usa ka moral 
nga isyu].) Ang yuta, diin diha niini gibangon ang 
isyu, haom nga mao ang dapit diin kini pagahusa- 
yon.---Pin 12:7-12. 

Sa dihang gipahayag ang paghukom batok sa 
unang mga rebelde, gipamulong ni Jehova nga Di- 
yos ang usa ka tagna, nga gipahayag sa simboli- 
kong pinulongan, nga nagbutyag sa iyang katuyo- 
an sa paggamit ug usa ka instrumento, usa ka 
“binhi,” nga mao ang bug-os nga modugmok sa 
mga rebelde. (Gen 3:15) Busa, ang pagmando ni 
Jehova, ang kapahayagan sa iyang soberanya, ma- 
kahupot ug usa ka bag-ong aspekto o pagpadayag 
ingong tubag sa pag-alsa nga nahitabo. Ang ina- 
nay nga pagpadayag sa “sagradong mga tinago sa 
gingharian” (Mat 13:11) nagpakita nga kining bag- 
ong aspekto maglangkit sa pagmugnag usa ka se- 
gundaryong kagamhanan, usa ka nagamandong 
ahensiya nga gipangulohan sa usa ka luyoluyong 
magmamando. Ang katumanan sa saad bahin sa 
“binhi” natuman diha sa gingharian ni Kristo Je- 
sus duyog sa iyang piniling mga kauban. (Pin 
17:14: tan-awa ang Jesu-KRISTO [Iyang Hinungda- 
nong Dapit Diha sa Katuyoan sa Diyos].) Sukad 
sa panahon sa Edenikong saad, ang progresibong 
kaugmaran sa katuyoan sa Diyos sa pagpatungha 
sa “binhi” sa Gingharian nahimong pangunang 
tema sa Bibliya ug nahimong yawi sa pagsabot sa 
mga buhat ni Jehova ngadto sa iyang mga alagad 
ug ngadto sa katawhan sa katibuk-an. 

Ang pagdelegar sa Diyos ug dakong awtoridad 
ug gahom ngadto sa iyang mga linalang (Mat 
28:18, Pin 2:26, 27: 3:21) niining paagiha maoy ta- 
lagsaon sanglit ang isyu bahin sa integridad sa ta- 
nang linalang sa Diyos, nga mao, ang ilang kina- 
singkasing nga debosyon ngadto kaniya ug ang 
ilang pagkamaunongon sa iyang pagkaulo, nahi- 
mong usa ka hinungdanong bahin sa isyu nga gi- 
bangon sa Kaaway sa Diyos. (Tan-awa ang INTEGRI- 
DAD [Nalangkit sa kinalabwang isyu].) Sanglit ang 
Diyos masaligong makapiyal kang bisan kinsa sa 
iyang mga linalang sa maong talagsaong awtori- 
dad ug gahom, kini nagpamatuod gayod sa moral 
nga kalig-on sa iyang pagmando, nga nakaamot sa 
pagbindikar sa pagkasoberano ni Jehova ug sa pag- 
yagyag sa kabakakan sa mga alegasyon sa iyang 
kaaway. 

Nadayag ang panginahanglan alang sa ka- 
gamhanan sa Diyos. Ang mga kahimtang nga 
naugmad sukad sa pagsugod sa pagrebelde sa tawo 

hangtod sa panahon sa Lunop tin-awng nagpakita 
nga gikinahanglan sa tawo ang pagkaulo sa Diyos. 
Ang tawhanong katilingban sa wala madugay na- 
kigbisog sa pagkawalay panaghiusa, pisikal nga 
pag-atake, ug pagbuno. (Gen 4:2-9, 23, 24) Wala 
ibutyag ang gilapdon sa patriarkanhong awtoridad 
nga gigamit sa makasasalang si Adan ngadto sa 
iyang midaghan nga mga kaliwat sulod sa iyang 
930 ka tuig nga pagkinabuhi. Apan panahon sa 
ikapitong kaliwatan, dayag nga ang makapakurat 
nga pagkadili-diyosnon naglungtad (Jud 14, 15), ug 
sa panahon ni Noe (nga natawo mga 120 ka tuig 
human mamatay si Adan) migrabe pag-ayo ang 
mga kahimtang hangtod nga “ang yuta napuno sa 
kapintasan.” (Gen 6:1-13) Ang nakaamot niini nga 
kahimtang mao ang sayop nga pagpakiglabot sa 
espiritung mga linalang nganha sa tawhanong ka- 
tilingban, nga supak sa kabubut-on ug katuyoan 
sa Diyos.--Gen 6:1-4, Jud 6, 2Pe 2:4, 5: tan-awa 
ang NEPILIM. 

Bisan tuod ang yuta nahimong sentro sa pagre- 
belde, si Jehova wala mohunong sa paggahom nii- 
ni. Ang tibuok-yutang Lunop maoy ebidensiya nga 
nagpadayon ang gahom ug katakos sa Diyos sa 
pagpatuman sa iyang kabubut-on ibabaw sa yuta, 
sama sa bisan asang bahin sa uniberso. Sa yugto sa 
wala pa ang Lunop siya usab nagpasundayag sa 
iyang pagkaandam sa paggiya ug sa paggahom sa 
mga buhat niadtong mga tawo nga nangita kaniya, 
sama kang Abel, Enoc, ug Noe. Ang kahimtang ni 
Noe sa usa ka paagi nagpakita sa pagmando sa Di- 
yos sa usa ka masinugtanong yutan-on nga sakop, 
nga naghatag kaniya ug mga sugo ug direksi- 
yon, nagpanalipod ug nagpanalangin kaniya ug sa 
iyang pamilya, maingon man usab nagpadayag sa 
paggahom sa Diyos ibabaw sa ubang yutan-ong 
kalalangan---sa kahayopan ug kalanggaman. (Gen 
6:9-7:16) Gipatin-aw usab ni Jehova nga dili niya 
tugotan ang nahimulag nga tawhanong katiling- 
ban sa pagdunot sa yuta hangtod sa hangtod; ma- 
ong wala siya magpugong sa iyang kaugalingon sa 
pagpahamtang sa iyang matarong nga paghukom 
batok sa mga mamumuhat ug daotan sa dihang 
iyang nakita nga kini angayan. Dugang pa iyang 
gipasundayag ang iyang labawng katakos sa pag- 
kontrolar sa nagkadaiyang mga elemento sa yuta, 
lakip sa atmospera niini.---Gen 6:3, 5-7: 7:17-8:22. 

Ang unang katilingban human sa Lunop ug 
ang mga problema niini. Human sa Lunop, da- 
yag nga ang patriarkanhong kahikayan mao ang 
paninugdang gambalay sa tawhanong katilingban, 
nga nagtaganag igong kasegurohan ug kahusay. 
Ang katawhan kinahanglang “magpuno sa yuta,' 
nga nagpasabot nga dili lamang pinaagi sa pagsa- 
nay kondili pinaagi usab sa padayong pagpakaylap 

sa pinuy-anan sa tawo ngadto sa tibuok yuta. (Gen 
9:1, 7) Kining mga butanga sa walay duhaduha 
makapakunhod sa bisan unsang mga problema sa 
katilingban, nga sa katibuk-an maghugpong kani- 
la ingong pamilya ug maghanaw sa panagbangi 
nga sagad motungha kon magdasok na ang popu- 
lasyon o maghuot na sa usa ka lugar. Apan, ang 
dili-awtorisadong proyekto sa Babel magpatung- 
hag sukwahing resulta, aron magtingob ang ka- 
tawhan ug dili “magkatibulaag sa tibuok nawong sa 
yuta.” (Gen 11:1-4, tan-awa ang PINULONGAN.) Du- 
gang pa, si Nimrod mitipas gikan sa patriarkan- 
hong pagmando ug nagtukod sa unang “ginghari- 
an” (Heb., mam-la'khah'. Ingong usa ka Cusihanon 
sa linya sa banay ni Ham, siya misulong sa Semi- 
hanon nga teritoryo, ang yuta sa Asur (Asirya), ug 
didto nagtukod ug mga siyudad ingong bahin sa 
iyang gingharian.---Gen 10:8-12. 

Ang paglahugay sa Diyos sa pinulongan sa tawo 
nagpatibulaag sa katawhan didto sa Kapatagan sa 
Sinar, apan ang sumbanan sa pagmando nga gi- 
sugdan ni Nimrod kasagarang gisunod diha sa ka- 
yutaan nga gilalinan sa nagkalainlaing mga banay 
sa katawhan. Sa mga adlaw ni Abraham (2018- 
1843 W.K.P.), dihay mga gingharian gikan sa Me- 
sopotamia sa Asia hangtod sa Ehipto, diin ang 
hari gitawag sa titulong “Paraon” inay nga Me- 
lekh. Apan kini nga mga pagmando wala makaha- 
tag ug kasegurohan. Ang mga hari sa kadugayan 
naghimog militaryong mga pagpakig-alyansa, na- 
langkit sa kaylap nga mga pagpakiggubat aron 
sa pagsakop ug mga teritoryo, pagpangagaw, ug 
pagpangdagit. (Gen 14:1-12) Sa pipila ka siyudad 
ang mga estranyo giatake sa mga homoseksuwal. 
--Gen 19:4-9. 

Busa, bisan tuod ang mga tawo naghugpong 
diha sa dasok nga mga komunidad aron mabato- 
nan ang kasegurohan (itandi ang Gen 4:14-17), sa 
gihapon ilang nakita nga kinahanglan nilang pari- 
lan ang ilang mga siyudad ug unya palig-onon kini 
batok sa pag-atake sa armadong mga kaaway. Ang 
labing unang sekular nga mga rekord nga nasay- 
ran, nga daghan niini naggikan sa rehiyon sa Me- 
sopotamia diin ang gingharian ni Nimrod miga- 
hom sa sinugdan, natugob sa mga asoy bahin sa 
tawhanong panag-away, kahakog, intriga, ug pag- 
ulag dugo. Ang labing karaan nga rekord bahin sa 
dili-Biblikanhong balaod nga nakaplagan, sama ni- 
adtong kang Lipit-Ishtar, Eshnunna, ug Hammura- 
bi, nagpakita nga ang pagkinabuhi sa tawo nahi- 
mong komplikado kaayo, nga may mga kasungian 
nga nagpatunghag mga problema sama sa pagpa- 
ngawat, panglimbong, mga suliran sa komersiyo, 
mga panagbangi bahin sa propiedad ug balayranan 
sa abang, mga suliran bahin sa mga pagpahulam 

ug sa tubo niini, pagluib diha sa kaminyoon, medi- 
kal nga mga balayranan ug kapakyasan, pag-atake 
ug mga kaso sa pagdagmal, ug daghang uban 
pang mga butang. Bisan tuod si Hammurabi nag- 
tawag sa iyang kaugalingon ingong “maayong laki 
nga hari” ug “hingpit nga hari,” ang iyang pag- 
mando ug pamalaod, sama nianang sa ubang kara- 
ang politikanhong mga gingharian, wala makasul- 
bad sa mga problema sa masalaypong katawhan. 
(Ancient Near Eastern Texts, giedit ni J. B. Pritch- 
ard, 1974, pp. 159-180, itandi ang Pr 28:5.) Sa ta- 
nan niini nga mga gingharian ang relihiyon maoy 
prominente, apan dili ang pagsimba sa matuod nga 
Diyos. Bisan tuod nga ang mga saserdote suod nga 
nakigtambayayong sa mga nagmando ug nakapa- 
himulos sa harianong pabor, kini wala makatabang 
sa katawhan nga mouswag sa moral. Ang mga ins- 
kripsiyon nga cuneiform sa karaang relihiyosong 
mga sinulat wala maundi sa espirituwal nga pag- 
palig-on o moral nga paggiya,: kini nagbutyag sa 
mga diyos nga ginasimba ingong mahiligon sa 
pagpakig-away, mapintas, maulagon, wala magi- 
yahi sa matarong nga mga sukdanan o katuyoan. 
Gikinahanglan sa mga tawo ang gingharian ni Je- 
hova nga Diyos aron sila makatagamtam ug kina- 
buhi diha sa pakigdait ug kalipay. 

Ngadto Kang Abraham ug sa Iyang mga 
Kaliwat. Tinuod, ang mga tawo nga milantaw 
kang Jehova nga Diyos ingong ilang Ulo nakasina- 
ti gihapon ug personal nga mga problema ug kasu- 
ngian. Apan sila natabangan sa pagsulbad niini o 
sa paglahutay niini diha sa paaging nahiuyon sa 
matarong nga mga sukdanan sa Diyos ug wala 
mahitumpawak sa kaalaotan. Sila gipanalipdan ug 
gilig-on sa Diyos. (Gen 13:5-11, 14:18-24, 19:15-24, 
21:9-13, 22-33) Busa, human hisgoti nga ang “hu- 
disyal nga mga hukom [ni Jehova] anaa sa tibuok 
yuta,” ang salmista nag-ingon bahin kang Abra- 
ham, Isaac, ug Jacob: “Sila diyutay pa, oo, diyutay 
kaayo, ug mga langyaw nga pumoluyo didto [sa 
Canaan]. Ug sila nagbalhinbalhin gikan sa usa ka 
nasod ngadto sa laing nasod, gikan sa usa ka ging- 
harian ngadto sa laing katawhan. Wala [si Jehova] 
motugot nga may bisan kinsang tawo nga manikas 
kanila, apan tungod kanila iyang gibadlong ang 
mga hari, nga nagaingon: 'Ayaw ninyo hilabti ang 
akong mga dinihogan, ug ayaw buhatig daotan 
ang akong mga manalagna.”” (Sal 105:7-15: itandi 
ang Gen 12:10-20, 20:1-18, 31:22-24, 36-55.) Kini 
nagpamatuod usab nga ang soberanya sa Diyos 
ibabaw sa yuta nagpadayon pa gihapon, nga gipa- 
tuman niya uyon sa kaugmaran sa iyang katuyoan. 

Ang matinumanong mga patriarka wala mopuyo 
sa mga siyudad-estado o mga gingharian sa Ca- 
naan o sa ubang kayutaan. Inay nga mangitag 

kasegurohan diha sa usa ka siyudad nga ubos 
sa politikanhong pagmando sa usa ka tawhanong 
hari, sila mipuyo sa mga tolda ingong mga lang- 
yaw, “mga estranyo ug temporaryong mga pumo- 
luyo sa yuta,” nga pinaagi sa pagtuo “nagpaabot sa 
siyudad nga may tinuod nga mga patukoranan, 
nga ang magtutukod ug magbubuhat niini nga 
siyudad mao ang Diyos." Sila miila sa Diyos ingong 
ilang Magmamando, nga nagpaabot sa iyang uma- 
labot nga langitnong kahikayan o instrumento sa 
pagmando sa yuta, nga lig-ong nagpundar niini pi- 
naagi sa iyang soberanong awtoridad ug kabubut- 
on, bisan tuod nga ang katumanan niini nga pag- 
laom “halayo” pa niadtong panahona. (Heb 11:8-10, 
13-16) Busa si Jesus, nga gidihogan na sa Diyos 
ingong hari, sa ulahi nakaingon: “Si Abraham ... 
nagmaya sa hilabihan sa paglaom nga makita ang 
akong adlaw, ug siya nakakita niini ug nagmaya.” 
--Ju 8:56. 

Gipahinabo ni Jehova ang dugang kaugmaran sa 
iyang saad bahin sa “binhi” (Gen 3:15) sa Gingha- 
rian pinaagi sa paghimog pakigsaad uban kang 
Abraham. (Gen 12:1-3: 22:15-18) Maylabot niini, 
siya nagtagna nga ang “mga hari mogula’ gikan 
kang Abraham (Abram) ug sa iyang asawa. (Gen 
17:1-6, 15, 16) Bisan tuod ang mga kaliwat sa 
apong lalaki ni Abraham nga si Esau nagporma ug 
mga teritoryo nga gipangulohan sa mga sultan ug 
nagtukod ug mga gingharian, hinunoa ngadto sa 
laing apo nga lalaki ni Abraham nga si Jacob nga 
gisubli sa Diyos ang iyang matagnaong saad bahin 
sa harianong mga kaliwat.--Gen 35:11, 12; 36: 
9, 15-43. 

Ang pagkaporma sa nasod sa Israel. Kasig- 
lohan sa ulahi, sa takdang panahon (Gen 15:13-16), 
si Jehova nga Diyos milihok alang sa mga kaliwat 
ni Jacob, nga mikabat na ug minilyon nianang pa- 
nahona (tan-awa ang PAGPANGGULA [Ang Gidagha- 
non sa mga Nanggulal), nga nagpanalipod kanila 
sa dihang gitinguha sa kagamhanan sa Ehipto ang 
pagpuo kanila (Ex 1:15-22) ug sa kataposan nagpa- 
higawas kanila gikan sa mapig-ot nga pagpanguli- 
pon ilalom sa rehimen sa Ehipto. (Ex 2:23-25) Ang 
sugo sa Diyos ngadto kang Paraon, nga gidala pi- 
naagi sa iyang mga sinugo nga si Moises ug Aa- 
ron, gisalikway sa Ehiptohanong magmamando 
nga nag-isip niini ingong naggikan sa usa nga wa- 
lay awtoridad sa mga kalihokan sa Ehipto. Tungod 
sa sublisubli nga pagsalikway ni Paraon nga ilhon 
ang pagkasoberano ni Jehova, gipasundayag sa Di- 
yos ang iyang gahom pinaagi sa mga hampak. (Ex 
7 ngadto sa 12) Busa gipamatud-an sa Diyos nga 
ang iyang gahom ibabaw sa mga elemento ug mga 
linalang sa yuta mas labaw kay sa gahom ni bisan 
kinsang hari sa tibuok yuta. (Ex 9:13-16) Iyang gi- 

tapos kini nga pagpasundayag sa kinalabwang ga- 
hom pinaagi sa paglaglag sa kasundalohan ni Pa- 
raon sa paaging walay usa sa mapasigarbohong 
manggugubat nga mga hari sa kanasoran ang ma- 
kahimo sa pagsundog. (Ex 14:26-31) Tungod kay 
may tinuod nga pasukaranan, si Moises ug ang 
mga Israelinhon miawit: “Si Jehova magmando 
ingong hari hangtod sa panahong walay tino, bisan 
hangtod sa kahangtoran. ”---Ex 15:1-19. 

Human niadto gipakita ni Jehova ang dugang 
pamatuod sa iyang gahom ibabaw sa yuta, sa hi- 
nungdanong mga tuboran sa tubig niini, ug sa ka- 
langgaman niini, ug iyang gipakita ang iyang kata- 
kos sa pagbantay ug sa pagtagana sa iyang nasod 
bisan anaa sa umaw ug dili-maayong mga palibot. 
(Ex 15:22-17:15) Human mahimo kining tanan, 
iyang gisultihan ang iyang napahigawas nga ka- 
tawhan nga kon sila magmasinugtanon sa iyang 
awtoridad ug pakigsaad, sila mahimong iyang lina- 
ing katigayonan gikan sa tanang ubang mga ka- 
tawhan, “tungod kay ang tibuok yuta akoa man.” 
Sila mahimong “usa ka gingharian sa mga saserdo- 
te ug usa ka balaan nga nasod.” (Ex 19:3-6) Sa di- 
hang ilang gipamatud-an nga sila maoy masinug- 
tanong mga sakop sa iyang soberanya, si Jehova 
milihok ingong ilang Magbabalaod nga Hari pinaa- 
gi sa paghatag kanila ug harianong mga mando 
nga gilakip sa usa ka dakong hugpong sa mga ba- 
laod, nga inubanan sa dinamiko ug kahibulongang 
pagpasundayag sa iyang gahom ug himaya. (Ex 
19:7-24:18) Ang usa ka tabernakulo o tolda nga 
tagboanan, ug ilabina ang arka sa pakigsaad niini, 
nagpaila sa presensiya sa dili-makita nga langit- 
nong Pangulo sa Estado. (Ex 25:8, 21, 22; 33:7-11, 
itandi ang Pin 21:3.) Bisan tuod si Moises ug ang 
ubang tinudlong mga lalaki mao ang naghukom sa 
kadaghanang mga kaso, nga gigiyahan sa balaod 
sa Diyos, usahay si Jehova mismo mopataliwala 
aron sa pagpahayag ug mga paghukom ug sa pag- 
pahamtang ug mga silot batok sa mga maglalapas 
sa balaod. (Ex 18:13-16, 24-26: 32:25-35) Ang or- 
dinadong mga saserdote nag-alagad aron mamen- 
tinar ang maayong relasyon tali sa nasod ug sa la- 
ngitnong Magmamando niini, nga nagtabang sa 
katawhan sa ilang mga paningkamot sa pagpahiu- 
yon sa hataas nga mga sukdanan sa pakigsaad sa 
Balaod. (Tan-awa ang SASERDOTE.) Busa ang ka- 
gamhanan sa Israel maoy usa ka tinuod nga teo- 
krasya.--Deu 33:2, 5. 

Ingong Diyos ug Maglalalang, nga adunay “la- 
baw nga katungod” ibabaw sa tibuok yuta, mai- 
ngon man ingong “ang Maghuhukom sa tibuok 
yuta” (Gen 18:25), gihatag ni Jehova ang yuta sa 
Canaan ngadto sa binhi ni Abraham. (Gen 12:5-7, 
15:17-21) Ingong Pangulong Ehekutibo, iyang gi- 

mandoan ang mga Israelinhon nga panag-iyahon 
sa pinugos nga paagi ang teritoryo nga gihuptan sa 
hinukman nga mga Canaanhon, maingon man sa 
pagpahamtang sa iyang silot nga kamatayon batok 
kanila.--Deu 9:1-5, tan-awa ang CANAAN, CANAAN- 
HON Num. 2 (Gisakop sa Israel ang Canaan). 

Ang yugto sa mga Maghuhukom. Sulod sa 
tulo ug tunga ka siglo human sakopa sa Israel ang 
daghang gingharian sa Canaan, si Jehova nga Di- 
yos mao lamang ang bugtong hari sa nasod. Sa 
nagkalainlaing mga yugto, ang mga Maghuhukom 
nga gipili sa Diyos nanguna sa nasod o sa ubang 
mga dapit niini diha sa pakiggubat ug sa pakigda- 
it. Tungod kay gipildi ni Maghuhukom Gideon ang 
Midian, gihangyo siya sa kadaghanan nga himoon 
siyang magmamando sa nasod, apan siya midumi- 
li, nga miila kang Jehova ingong ang matuod nga 
magmamando. (Huk 8:22, 23) Sa makadiyot ang 
iyang ambisyosong anak nga si Abimelek nag- 
establisar sa iyang pagkahari diha sa usa ka ga- 
mayng bahin sa nasod, apan kini misangko sa iya 
mismong katalagman.--Huk 9:1, 6, 22, 53-56. 

Bahin niini nga yugto sa mga Maghuhukom, kini 
ang giingon: “Niadtong mga adlawa walay hari sa 
Israel. Kon bahin sa tagsatagsa ka tawo, kon unsay 
matarong sa iyang mga mata mao ang naandan 
niyang buhaton.” (Huk 17:6: 21:25) Wala kini mag- 
pasabot nga wala nay balaod nga gipatuman. Ang 
matag siyudad adunay mga maghuhukom, mga 
ansiyano, nga modumala sa legal nga mga isyu ug 
mga suliran ug sa pagpahamtang ug hustisya. 
(Deu 16:18-20, tan-awa ang KORTE, HUDISYAL NGA.) 
Ang Levihanong mga saserdote adunay dakong 
impluwensiya sa paggiya ug pag-edukar sa kataw- 
han maylabot sa balaod sa Diyos, sanglit ang hata- 
as nga saserdote adunay Urim ug Tumim nga pi- 
naagi niini siya makakonsulta sa Diyos bahin sa 
malisod nga mga butang. (Tan-awa ang HATAAS 
NGA SASERDOTE, SASERDOTE, URIM UG TUMIM.) Busa, 
ang tawo nga nakapahimulos niini nga mga taga- 
na, nga nakabaton ug kahibalo sa balaod sa Diyos 
ug nagpadapat niini, adunay maayong giya alang 
sa iyang tanlag. Ang iyang pagbuhat “kon un- 
say matarong sa iyang mga mata” pinasukad nia- 
na dili moresulta sa daotan. Gitugotan ni Jeho- 
va ang katawhan nga magpakitag matinguhaon o 
dili-matinguhaon nga tinamdan ug buhat. Walay 
tawhanong monarko sa nasod nga nagdumala sa 
buluhaton sa mga maghuhukom sa siyudad o nag- 
sugo sa mga lungsoranon sa pagbuhat sa partiku- 
lar nga mga proyekto o sa pag-organisar kanila 
alang sa pagdepensa sa nasod. (Itandi ang Huk 5:1- 
18.) Busa, ang daotang mga kahimtang nga naug- 
mad maoy tungod sa pagkadili-matinguhaon sa 
kadaghanan nga mopatalinghog sa pulong ug bala- 

od sa ilang langitnong Hari ug mopahimulos sa 
iyang mga tagana.--Huk 2:11-23. 

Gipangayo ang Usa ka Tawhanong Hari. 
Duolan sa 400 ka tuig sukad sa Pagpanggula ug ka- 
pin sa 800 ka tuig sukad sa paghimo sa pakigsaad 
sa Diyos uban kang Abraham, ang mga Israelin- 
hon nangayog tawhanong hari aron manguna ka- 
nila, sama sa ubang mga nasod nga adunay tawha- 
nong mga monarko. Ang ilang pagpangayo maoy 
pagsalikway mismo sa pagkahari ni Jehova ibabaw 
kanila. (1Sa 8:4-8) Tinuod, haom nga magdahom 
ang katawhan ug usa ka gingharian nga pagatuko- 
ron sa Diyos kaharmonya sa iyang saad ngadto 
kang Abraham ug kang Jacob, sumala sa nahisgo- 
tan na. Sila adunay dugang pasukaranan sa maong 
paglaom diha sa tagna ni Jacob bahin kang Juda sa 
hapit nang mamatay si Jacob (Gen 49:8-10), sa 
mga pulong ni Jehova ngadto sa Israel human sa 
Pagpanggula (Ex 19:3-6), sa mga probisyon sa pa- 
kigsaad sa Balaod (Deu 17:14, 15), ug usab sa pipi- 
la ka mensahe nga gipahinabo sa Diyos nga isulti 
ni manalagnang Balaam (Num 24:2-7, 17). Ang 
matinumanong inahan ni Samuel nga si Ana nag- 
pahayag niini nga paglaom diha sa iyang pag- 
ampo. (1Sa 2:7-10) Bisan pa niana, si Jehova wala 
sa bug-os magbutyag sa iyang “sagradong tina- 
go” bahin sa Gingharian ug wala magpadayag 
kon kanus-a moabot ang iyang takdang panahon 
sa pagtukod niini ni magbutyag kon unsa unyay 
gambalay ug kon unsay maglangkob niana nga ka- 
gamhanan--kon kana ba yutan-on o langitnon. 
Busa nianang panahona mapangahason gayod ang 
katawhan sa pagpangayog usa ka tawhanong hari. 

Ang hulga sa pagsulong sa mga Filistehanon ug 
mga Ammonhanon dayag nga nakaamot sa tingu- 
ha sa mga Israelinhon sa pagbaton ug usa ka ma- 
kitang hari ingong pangulong komandante. Busa 
sila nagpakitag kakulang sa pagtuo sa katakos sa 
Diyos sa pagpanalipod, paggiya, ug sa pagtaga- 
na kanila ingong usa ka nasod o ingong mga indi- 
biduwal. (1Sa 8:4-8) Sayop ang motibo sa kataw- 
han, bisan pa niana gihatag ni Jehova nga Diyos 
ang ilang hangyo dili lamang tungod kanila kondi- 
li aron usab sa pagtuman sa iyang maayong katu- 
yoan labot sa inanayng pagpadayag sa “sagradong 
tinago” sa iyang umaabot nga Gingharian pinaagi 
sa “binhi.” Apan ang pagbatog tawhanong hari 
magpahinabog mga suliran ug pinansiyal nga ka- 
lisdanan sa Israel, ug gipahibalo ni Jehova kining 
mga butanga ngadto sa katawhan.---1Sa 8:9-22. 

Ang mga hari nga gitudlo ni Jehova human ni- 
adto nag-alagad ingong yutan-ong mga ahente sa 
Diyos, hinuon wala kini magpakunhod sa pagkaso- 
berano ni Jehova ibabaw sa nasod. Ang trono sa 
pagkatinuod iya ni Jehova, ug sila naglingkod niini 

ingong luyoluyong mga hari. (1Cr 29:23) Gisugo ni 
Jehova ang pagdihog sa unang hari nga si Saul 
(1Sa 9:15-17), sa samang higayon nagyagyag sa 
kakulang sa pagtuo nga gipakita sa nasod.--- 1Sa 
10:17-25. 

Aron ang pagkahari magdalag kaayohan, ang 
hari ug ang nasod kinahanglang motahod sa awto- 
ridad sa Diyos. Kon sa pagkadili-makataronganon 
sila modangop sa ubang mga tinubdan alang sa 
pagtultol ug panalipod, sila ug ang ilang hari ma- 
ngapuo. (Deu 28:36, 1Sa 12:13-15, 20-25) Ang hari 
kinahanglang dili mosalig sa militaryong kusog, 
dili magbaton ug daghang asawa, ug dili magpada- 
og sa kahakog sa bahandi. Ang pagpalakaw sa 
iyang gingharian kinahanglang bug-os mahisubay 
sa gambalay sa pakigsaad sa Balaod. Siya kina- 
hanglang motuman sa sugo sa Diyos sa pagsu- 
lat ug kaugalingong kopya niana nga Balaod ug 
basahon kini matag adlaw, aron siya magbaton 
ug tukmang kahadlok sa Soberanong Awtoridad, 
magpabiling mapainubsanon, ug magasubay sa 
matarong nga dalan. (Deu 17:16-20) Kon iya kining 
tumanon, nga maghigugma sa Diyos sa tibuok ka- 
singkasing ug maghigugma sa iyang silingan sama 
sa iyang kaugalingon, ang iyang pagmando mag- 
patunghag mga panalangin, nga walay ikareklamo 
batok niini tungod sa pagpanglupig o kalisdanan. 
Apan sama usab sa katawhan, ang ilang mga hari 
gitugotan ni Jehova nga magpasundayag kon un- 
say anaa sa ilang mga kasingkasing, kon sila ba 
matinguhaon o dili-matinguhaon sa pag-ila sa aw- 
toridad ug kabubut-on sa Diyos. 

Ang Sulondang Pagmando ni David. Tu- 
ngod sa pagkawalay pagtahod sa Benjaminhong si 
Saul sa superyor nga awtoridad ug sa mga kahika- 
yan sa “Halangdon sa Israel,” siya nawad-an sa pa- 
bor sa Diyos ug ang iyang kaliwat wala makapanu- 
nod sa trono. (1Sa 13:10-14: 15:17-29, 1Cr 10:13, 
14) Sa dihang nagmando sa Juda si David nga ma- 
nununod ni Saul, ang tagna ni Jacob sa hapit 
na siyang mamatay dugang nga natuman. (Gen 
49:8-10) Bisan tuod si David nakahimog mga sala 
tungod sa tawhanong mga kahuyangon, ang iyang 
pagmando maoy sulondan tungod sa iyang kina- 
singkasing nga debosyon kang Jehova nga Diyos 
ug sa iyang mapainubsanong pagpasakop sa awto- 
ridad sa Diyos. (Sal 51:1-4: 1Sa 24: 10-14: itandi ang 
1Ha 11:4: 15:11, 14.) Sa panahon sa pagdawat sa 
mga amot alang sa pagtukod sa templo, si David 
miampo sa Diyos atubangan sa nagkatigom nga 
katawhan, nga nag-ingon: “Imo, Oh Jehova, ang 
pagkadako ug ang pagkagamhanan ug ang kata- 
hom ug ang kahalangdon ug ang dignidad, tungod 
kay ang tanang butang sa mga langit ug sa yuta 
imo. Imo ang gingharian, Oh Jehova, ang Usa usab 
nga nagpataas sa imong kaugalingon ingong pa- 

ngulo ibabaw sa tanan. Ang mga bahandi ug ang 
himaya maoy tungod kanimo, ug ikaw nagagahom 
sa tanang butang: ug sa imong kamot anaa ang ga- 
hom ug ang pagkagamhanan, ug sa imong kamot 
anaa ang katakos sa pagpadako ug sa paghatag ug 
kusog sa tanan. Ug karon, Oh among Diyos, kami 
nagapasalamat kanimo ug nagadayeg sa imong 
maanindot nga ngalan.” (1Cr 29:10-13) Ang iyang 
kataposang tambag ngadto sa iyang anak nga si 
Solomon nagpakita usab sa maayong panglantaw 
ni David bahin sa relasyon tali sa yutan-ong pag- 
hari ug sa Tinubdan niini nga mao ang Diyos. 
—1Ha 2:1-4. 

Sa dihang gidala ang arka sa pakigsaad, nga 
nagpaila sa presensiya ni Jehova, ngadto sa kaulo- 
han, ang Jerusalem, si David miawit: “Magmaya 
ang mga langit, ug maglipay ang yuta, ug pasulti- 
ha sila taliwala sa kanasoran, ‘Si Jehova nahimong 
hari!” (1Cr 16:1, 7, 23-31) Kini nagpakita nga, bi- 
san tuod ang pagmando ni Jehova maoy sukad pa 
sa pagsugod sa paglalang, siya makahimog espesi- 
pikong mga kapahayagan sa iyang pagmando o 
makatukod ug mga ahensiya nga maghawas kani- 
ya nga tungod niana ikaingon nga siya “nahimong 
hari” sa usa ka partikular nga panahon o okasyon. 

Ang pakigsaad alang sa usa ka gingharian. 
Si Jehova naghimog pakigsaad uban kang David 
alang sa usa ka gingharian nga pagatukoron sa wa- 
lay kataposan diha sa linya sa iyang kaliwat, nga 
nag-ingon: “Ako magbangon gayod sa imong bin- 
hi sunod kanimo, . . . ug tukoron ko gayod nga ma- 
lig-on ang iyang gingharian. ... Ug ang imong ba- 
lay ug ang imong gingharian mahimong malig-on 
hangtod sa panahong walay tino sa imong atuba- 
ngan, ang imong trono matukod nga malig-on 
hangtod sa panahong walay tino.” (2Sa 7:12-16, 
1Cr 17:11-14) Kini nga pakigsaad nga gipatuman 
nganha sa dinastiya ni David nagtaganag dugang 
ebidensiya sa katumanan sa Edenikong saad sa Di- 
yos alang sa iyang Gingharian pinaagi sa gitag- 
nang “binhi” (Gen 3:15) ug naghatag ug dugang 
mga paagi sa pag-ila sa “binhi” sa dihang siya 
moabot. (Itandi ang Isa 9:6, 7: 1Pe 1:11.) Ang 
mga hari nga gitudlo sa Diyos gidihogan alang sa 
ilang katungdanan, busa, ang terminong “mesi- 
yas,” nga nagkahulogang “dinihogan,” mapadapat 
kanila. (1Sa 16:1, Sal 132:13, 17) Nan, tataw nga 
ang yutan-ong gingharian nga gitukod ni Jehova 
ibabaw sa Israel nagsilbing usa ka larawan o ga- 
mayng hulad sa umalabot nga Gingharian nga pa- 
gamandoan sa Mesiyas, si Jesu-Kristo, ang “anak ni 
David.”--Mat 1:1. 

Ang Pagkahuyang ug Pagkapukan sa mga 
Gingharian sa Israel. Tungod kay napakyas sa 
pagsunod sa matarong nga mga sukdanan ni Je- 

hova, ang mga kahimtang human sa tulo lang 
ka paghari ug sa pagsugod sa ikaupat nga pag- 
hari nagpahinabog tumang pagkadiskontento nga 
misangpot sa pag-alsa ug sa pagkasip-ak sa na- 
sod (997 W.K.P.). Kini miresulta sa pagtungha sa 
amihanang gingharian ug habagatang gingharian. 
Ang pakigsaad ni Jehova uban kang David sa giha- 
pon padayong gipatuman nganha sa mga hari sa 
habagatang gingharian sa Juda. Latas sa kasiglo- 
han, panagsa na lang nga dihay matinumanong 
mga hari sa Juda, ug walay bisan usa nga makap- 
lagan sa amihanang gingharian sa Israel. Ang ka- 
saysayan sa amihanang gingharian natugob sa 
idolatriya, intriga, ug mga pagpatay, ug ang mga 
hari sagad dali rang mapulihan. Ang katawhan 
nag-antos sa inhustisya ug pagpanglupig. Mga 250 
ka tuig human sa pagsugod niini, si Jehova nagtu- 
got sa hari sa Asirya sa paglaglag sa amihanang 
gingharian (740 W.K.P.) tungod sa pagkamasukla- 
non niini batok sa Diyos.---Os 4:1, 2, Am 2:6-8. 
Bisan tuod nga ang gingharian sa Juda nakapa- 
himulos ug labaw nga kalig-on tungod sa David- 
nong dinastiya, ang habagatang gingharian sa ula- 
hi milabaw sa amihanang gingharian maylabot 
sa pagkadunot niini sa moral, bisan pa sa mga 
paningkamot sa mahinadlokon-sa-Diyos nga mga 
hari, sama kang Ezequias ug Josias, nga mahu- 
nong ang pagkahitumpawak niini sa idolatriya ug 
ang pagsalikway sa pulong ug awtoridad ni Jehova. 
(Isa 1:1-4, Eze 23:1-4, 11) Ang inhustisya, pagha- 
rihari, kahakog, pagpanglimbong, pagpanghiphip, 
seksuwal nga kahiwian, mga pag-atake sa mga 
kriminal, ug mga pag-ulag dugo, maingon man 
ang relihiyosong pagkasalingkapaw nga naghimo 
sa templo sa Diyos ingong “langob sa mga tulisan” 
--kining tanan gisaway sa mga manalagna ni Je- 
hova diha sa ilang pasidaang mga mensahe nga gi- 
hatag ngadto sa mga magmamando ug sa kataw- 
han. (Isa 1:15-17, 21-23: 3:14, 15: Jer 5:1, 2, 7, 
8, 26-28, 31: 6:6, 7: 7:8-11) Dili ang pagpaluyo sa 
apostatang mga saserdote ni ang bisan unsang po- 
litikanhong pakig-alyansa niini sa ubang mga na- 
sod ang makapugong sa umalabot nga pagkapukan 
nianang dili-matinumanong gingharian. (Jer 6:13- 
15: 37:7-10) Ang kaulohang siyudad, ang Jerusa- 
lem, gilaglag ug ang Juda gigun-ob sa mga Babi- 
lonyanhon niadtong 607 W.K.P.---2Ha 25:1-26. 
Ang harianong posisyon ni Jehova nagpa- 
biling wala maapektohi. Ang pagkalaglag sa 
mga gingharian sa Israel ug Juda wala gayod ma- 
kadaot sa pagmando ni Jehova nga Diyos; wala ga- 
yod kini magpakita ug kahuyangon sa iyang bahin. 
Sa tibuok kasaysayan sa nasod sa Israel, giklaro ni 
Jehova nga ang iyang gitinguha mao ang kinabu- 
but-ong pag-alagad ug pagkamasinugtanon. (Deu 
10:12-21, 30:6, 15-20, Isa 1:18-20, Eze 18:25-32) 

Siya nagtudlo, nagbadlong, nagdisiplina, nagpasi- 
daan, ug nagsilot. Apan wala niya gamita ang 
iyang gahom sa pagpugos sa hari o sa katawhan sa 
pagsunod sa usa ka matarong nga dalan. Ang da- 
otang mga kahimtang nga namugna, ang pag- 
antos nga nasinatian, ang katalagman nga nahi- 
tabo kanila, kining tanan maoy tungod ra usab 
kanila, tungod kay sila nagpatig-a gayod sa ilang 
mga kasingkasing ug miinsistir sa pagsunod sa usa 
ka independenteng dalan, usa ka dalan nga dili 
maalamon ug nakadaot gayod kanila.--Lam 1:8, 9; 
Neh 9:26-31, 34-37; Isa 1:2-7, Jer 8:5-9, Os 7: 
10, 11. 

Si Jehova nagpasundayag sa iyang gahom 
ingong Soberano pinaagi sa pagpugong sa agresibo 
ug mabangis nga mga gahom sa Asirya ug Babi- 
lonya hangtod sa iyang takdang panahon, gani 
nagmaniobra kanila nga molihok sa pagtuman sa 
iyang mga tagna. (Eze 21:18-23, Isa 10:5-7) Sa di- 
hang sa kataposan gikuha ni Jehova ang iyang pa- 
nalipod sa nasod, kini maoy pagpadayag sa iyang 
matarong nga paghukom ingong Soberanong Mag- 
mamando. (Jer 35:17) Ang kalaglagan sa Israel 
ug Juda wala makapatingala sa masinugtanong 
mga alagad sa Diyos kinsa gipasidan-an pinaagi sa 
iyang mga tagna. Sa dihang gipaubos ang mapahi- 
tas-ong mga magmamando, nabayaw ang “mahi- 
mayaong pagkalabaw” ni Jehova. (Isa 2:1, 10-17) 
Apan labaw sa tanan, iyang gipasundayag ang 
iyang katakos sa pagpanalipod ug sa pagluwas sa 
mga indibiduwal nga nag-isip kaniya ingong ilang 
Hari, bisan pag sila nakaagom ug mga gutom, sa- 
kit, ug pinakyaw nga pagpamatay, maingon man 
sa dihang sila gilutos niadtong nagdumot sa pag- 
kamatarong.--Jer 34:17-21: 20:10, 11: 35:18, 19, 
36:26, 37:18-21, 38:7-13, 39:11-40:5. 

Ang kataposang hari sa Israel gipasidan-an ba- 
hin sa umaabot nga pagtangtang sa iyang purong- 
purong, nga naghawas sa dinihogang pagkahari 
ingong harianong hawas ni Jehova. Ang maong 
dinihogang Davidnong pagkahari mohunong na 
“hangtod nga moabot siya nga may legal nga ka- 
tungod, ug ihatag ko [Jehova] kini kaniya.” (Eze 
21:25-27) Busa, kini nga tipikal nga gingharian, 
nga karon gun-ob na, wala na magmando, ug ang 
pagtagad gipunting na ngadto sa umaabot nga 
“binhi,” ang Mesiyas. 

Ang politikanhong mga nasod, sama sa Asirya 
ug Babilonya, naglaglag sa apostatang mga ging- 
harian sa Israel ug Juda. Bisan tuod ang Diyos nag- 
hisgot nga siya ang “nagpatindog' o “nagdala” kani- 
la batok niadtong gihukman nga mga gingharian 
(Deu 28:49, Jer 5:15: 25:8, 9: Eze 7:24: Am 6:14), 
dayag nga sa diwa kini maoy susama sa “pagpaga- 
hi” sa Diyos sa kasingkasing ni Paraon. (Tan-awa 

ang PAGKAHIBALO-DAAN, PAGBUOT-DAAN [Maylabot sa 
mga indibiduwal].) Sa ato pa, ang Diyos ‘nagdala’ 
niining misulong nga mga kasundalohan pinaagi 
sa pagtugot kanila nga buhaton ang tinguha nga 
diha na sa ilang kasingkasing (Isa 10:7: Lam 2:16, 
Miq 4:11), nga nagkuha sa iyang mapanalipdanong 
“kamot” gikan sa mga butang nga mahakogon ni- 
lang gitinguha. (Deu 31:17, 18, itandi ang Esd 8:31 
sa Esd 5:12: Neh 9:28-31, Jer 34:2.) Ang apostatang 
mga Israelinhon, nga matig-ang nagdumili sa pag- 
pasakop sa balaod ug kabubut-on ni Jehova, sa 
ingon gihatagag 'kagawasan ngadto sa espada, ka- 
matay, ug gutom.” (Jer 34:17) Apan wala kini mag- 
pasabot nga ang miatake nga paganong mga nasod 
nahimong inuyonan sa Diyos, ni sila adunay 'hinlo 
nga mga kamot’ atubangan kaniya tungod sa ilang 
walay kokaluoy nga paglaglag sa amihanan ug ha- 
bagatan nga mga gingharian, sa kaulohang siyu- 
dad sa Jerusalem, ug sa sagradong templo niini. 
Busa, si Jehova, ang Maghuhukom sa tibuok yuta, 
hustong makahukom kanila tungod kay ilang 'gia- 
gawan ang iyang panulondon' ug makapahamtang 
kanila sa samang kalaglagan nga ilang gipaham- 
tang sa iyang gipakigsaaran nga katawhan.---Isa 
10:12-14: 13:1, 17-22, 14:4-6, 12-14, 26, 27, 47:5- 
11; Jer 50:11, 14, 17-19, 23-29. 

Mga Panan-awon sa Gingharian sa Diyos sa 
Adlaw ni Daniel. Ang tagna ni Daniel sa kati- 
buk-an nagpasiugda gayod sa tema sa Uniberso- 
hanong Pagkasoberano sa Diyos, nga dugang nag- 
patin-aw sa katuyoan ni Jehova. Nagpuyo ingong 
destiyero sa kaulohan sa gahom sa kalibotan nga 
nagpukan sa Juda, si Daniel gigamit sa Diyos aron 
sa pagbutyag sa kahulogan sa usa ka panan-awon 
nga nakita sa monarko sa Babilonya, usa ka panan- 
awon nga nagtagna sa paglutaw sa mga gahom sa 
kalibotan ug sa ilang pagkahanaw sa ulahi pinaagi 
sa walay-kataposang Gingharian nga tukoron mis- 
mo ni Jehova. Sa walay duhaduha, sa dakong kahi- 
bulong sa iyang harianong panimalay, si Nabu- 
codonosor, ang nagpukan sa Jerusalem, nianang 
tungora naaghat sa pagyukbo agig pagpasidungog 
kang Daniel nga destiyero ug sa pag-ila sa Diyos ni 
Daniel ingong “usa ka Ginoo sa mga hari.” (Dan 
2:36-47) Sa makausa pa, pinaagi sa damgo nga pa- 
nan-awon ni Nabucodonosor bahin sa 'giputol nga 
kahoy,' gipaila ni Jehova sa gamhanang paagi nga 
“ang Labing Hataas maoy Magmamando sa ging- 
harian sa mga tawo ug ngadto sa usa nga buot 
niya, kini iyang ihatag ug iyang ipahimutang iba- 
baw niini bisan ang usa nga labing ubos sa kataw- 
han.” (Dan 4: tan-awa ang paghisgot niini nga 
panan-awon diha sa artikulong TINUDLONG MGA PA- 
NAHON SA MGA NASOD.) Pinaagi sa katumanan sa 
damgo nga naglangkit kaniya, ang magmamando 
sa imperyo nga si Nabucodonosor sa makausa pa 

napugos sa pag-ila sa Diyos ni Daniel ingong “Hari 
sa mga langit,” ang Usa nga “nagabuhat sumala sa 
iyang kabubut-on taliwala sa mga panon sa kala- 
ngitan ug sa mga molupyo sa yuta. Ug walay usa 
nga makapugong sa iyang kamot o nga makai- 
ngon kaniya, ‘Unsa ang imong ginabuhat?' “---Dan 
4:34-37. 

Sa hapit nang matapos ang tibuok-kalibotang 
paggahom sa Babilonya, si Daniel nakakita ug ma- 
tagnaong mga panan-awon bahin sa sunodsunod 
nga mga imperyo nga may mga kinaiya nga sa- 
mag mananap, iyang nakita usab nga nagtigom 
ang mga naglangkob sa halangdon ug langitnong 
Korte ni Jehova, nga nagpakanaog ug paghukom 
batok sa mga gahom sa kalibotan, nga nagpahayag 
kanila nga dili takos sa pagmando,: ug iyang nakita 
ang ‘sama sa anak sa tawo nga gihatagan ug pag- 
mando ug dignidad ug gingharian, aron ang ta- 
nang mga katawhan, nasodnong mga pundok ug 
mga pinulongan magaalagad gayod kaniya” ubos 
sa iyang “pagmando nga mohangtod sa panahong 
walay tino nga dili mahanaw.” Nasaksihan usab 
niya ang pagpakiggubat sa kataposang gahom sa 
kalibotan batok sa “mga balaan,” nga nagtuaw 
alang sa pagkalaglag niini, ug sa paghatag 'sa ging- 
harian ug sa pagmando ug sa kahalangdon sa mga 
gingharian ilalom sa tibuok kalangitan ngadto sa 
katawhan nga mao ang mga balaan sa Supremong 
Usa, si Jehova nga Diyos. (Dan 7, 8) Busa, nada- 
yag nga ang sinaad nga “binhi” pagalangkoban sa 
usa ka kagamhanan nga dili lamang adunay hari 
ingong pangulo, ang “anak sa tawo,” kondili adu- 
nay kauban usab nga mga magmamando, “ang 
mga balaan sa Supremong Usa.” 

Ngadto sa Babilonya ug Medo-Persia. Ang 
dili-mapugngang paghukom sa Diyos batok sa Ba- 
bilonya gituman nga hinanali ug wala dahoma, 
ang iyang mga adlaw giihap ug gitapos. (Dan 5:17- 
30) Sa panahon sa misunod nga Medo-Persianhong 
pagmando, si Jehova mihimog dugang pagpada- 
yag bahin sa Mesiyanikong Gingharian, nga nag- 
punting sa panahon sa pagtungha sa Mesiyas, nag- 
tagna sa iyang “pagkamatay, maingon man sa 
ikaduhang kalaglagan sa siyudad sa Jerusalem ug 
sa balaang dapit niini. (Dan 9:1, 24-27: tan-awa 
ang KAPITOAN KA SEMANA.) Ug, sama sa iyang gihi- 
mo panahon sa Babilonyanhong pagmando, gipa- 
sundayag pag-usab ni Jehova nga Diyos ang iyang 
katakos sa pagpanalipod niadtong miila sa iyang 
pagkasoberano atubangan sa kasuko sa mga awto- 
ridad ug sa hulga nga kamatayon, nga nagpasun- 
dayag sa iyang gahom ibabaw sa yutan-ong mga 
elemento ug sa mapintas nga mga mananap. (Dan 
3:13-29, 6:12-27) Iyang gipahinabo nga ang mga 
ganghaan sa Babilonya mabuksan pag-ayo sumala 
sa panahon nga gitakda, nga nagtugot sa iyang gi- 

pakigsaaran nga katawhan nga makabaton ug ka- 
gawasan sa pagbalik ngadto sa ilang kaugalingong 
yuta ug sa pagtukod pag-usab sa balay ni Jeho- 
va didto. (2Cr 36:20-23) Tungod sa pagpahiga- 
was niya sa iyang katawhan, mahimong ipahibalo 
ngadto sa Zion, “Ang imong Diyos nahimong hari!” 
(Isa 52:7-11) Human niadto, ang mga panagkunsa- 
bo batok sa iyang katawhan napukgo ug ang pag- 
daot nga gihimo sa ubos nga mga opisyal ug ang 
pig-ot nga mga lagda sa kagamhanan nabuntog, 
sanglit gipalihok ni Jehova ang lainlaing Persian- 
hong mga hari aron motabang sa pagpatuman 
sa iyang soberanong kabubut-on.--Esd 4-7; Neh 
2,4, 6: Est 3-9. 

Busa, sulod sa linibo ka katuigan ang dili- 
mausab, dili-mapugngang katuyoan ni Jehova nga 
Diyos nagpadayon. Bisan pa sa mga kausaban sa 
mga panghitabo sa yuta, kontrolado gihapon niya 
ang kahimtang, nga kanunayng nanguna sa pag- 
supak sa tawo ug sa yawa. Walay makababag sa 
hingpit nga pagpalampos sa iyang katuyoan, sa 
iyang kabubut-on. Ang nasod sa Israel ug ang ka- 
saysayan niini, bisan tuod nagsilbing matagnaong 
mga larawan ug nagtagna sa umaabot nga pagpa- 
kiglabot sa Diyos uban sa mga tawo, nag-ilustrar 
usab nga kon walay kinasingkasing nga pag-ila ug 
pagpasakop sa pagkaulo sa Diyos, wala gayoy du- 
malayong panaghiusa, pakigdait, ug kalipay. Ang 
tagsatagsa ka Israelinhon nakapahimulos sa mga 
kaayohan nga makabaton ug usa ra ka katigula- 
ngan, pinulongan, ug nasod. Sila usab nakaatu- 
bang ug parehong mga kaaway. Apan sa panahon 
lamang nga sila maunongon ug matinumanon nga 
misimba ug mialagad kang Jehova nga Diyos nga 
sila nakabaton ug panaghiusa, kalig-on, hustisya, 
ug tinuod nga kalipay sa kinabuhi. Sa dihang mi- 
huyang ang ilang suod nga relasyon kang Jehova 
nga Diyos, ang nasod daling naut-ot. 

Ang Gingharian sa Diyos “Haduol Na.” 
Sanglit ang Mesiyas maoy usa ka kaliwat ni Abra- 
ham, Isaac, ug Jacob, usa ka sakop sa tribo ni Juda, 
ug usa ka “anak ni David,” siya kinahanglang ipa- 
nganak ingong tawo; ingon sa gipahayag sa tag- 
na ni Daniel, siya kinahanglang mahimong usa 
ka “anak sa tawo.” Sa dihang ang “kinutoban sa 
panahon miabot,” si Jehova nga Diyos nagpadala 
sa iyang Anak, nga gipakatawo sa usa ka babaye 
ug nagtuman sa tanang legal nga mga kinahang- 
lanon aron makapanunod sa “trono ni David nga 
iyang amahan.” (Gal 4:4: Luc 1:26-33: tan-awa ang 
TALAAN SA KAGIKAN NI JESU-KRISTO.) Unom ka bulan 
una pa siya matawo, si Juan, kinsa nahimong Tig- 
bawtismo ug mag-uuna ni Jesus, natawo. (Luc 
1:13-17, 36) Ang mga gipahayag sa mga ginikanan 
niini nga mga anak nagpakita nga sila nagkinabu- 

hi nga maikagong nagpaabot sa mga buhat sa pag- 
mando sa Diyos. (Luc 1:41-55, 68-79) Sa pagkata- 
wo ni Jesus, ang mga pulong sa mga manulonda 
nga gipadala aron sa pagpahibalo sa kahulogan sa 
maong panghitabo nagpatugbaw usab sa mahi- 
mayaong mga buhat sa Diyos. (Luc 2:9-14) Ang 
mga pulong ni Simeon ug Ana didto sa templo 
nagpahayag usab ug paglaom sa mga buhat sa 
pagluwas ug kagawasan. (Luc 2:25-38) Ang Bibli- 
kanhong rekord ug ang sekular nga ebidensiya 
nagpakita nga ang mga Hudiyo mibati ug nagda- 
hom nga ang pag-abot sa Mesiyas nagkahiduol na. 
Apan alang sa kadaghanan, ang ilang pangunang 
interes maoy aron makaangkon ug kagawasan gi- 
kan sa mabug-at nga yugo sa Romanhong pagga- 
hom.---Tan-awa ang MESIYAS. 

Ang buluhaton ni Juan maoy aron “sa pagpaba- 
lik sa mga kasingkasing” sa mga tawo ngadto kang 
Jehova, ngadto sa iyang mga pakigsaad, ngadto sa 
“pribilehiyo sa paghatag kaniya ug walay kahadlok 
nga sagradong pag-alagad uban ang pagkamauno- 
ngon ug pagkamatarong,” sa ingon nag-andam 
alang kang Jehova ug “usa ka katawhan nga inan- 
dam.” (Luc 1:16, 17, 72-75) Tin-awng gisultihan ni 
Juan ang katawhan nga sila nag-atubang ug usa 
ka panahon sa paghukom sa Diyos, nga “ang ging- 
harian sa mga langit haduol na,” nga tungod niana 
dinalian nga sila maghinulsol ug mobiya sa ilang 
pagkadili-masinugtanon sa kabubut-on ug balaod 
sa Diyos. Kini sa makausa pa nagpasiugda sa suk- 
danan ni Jehova sa pagbaton lamang ug masinug- 
tanong mga sakop, mga tawo nga moila ug mopa- 
bili sa katul-id sa iyang mga dalan ug mga balaod. 
--Mat 3:1, 2, 7-12. 

Ang Mesiyas miabot sa dihang si Jesus miadto 
kang Juan aron magpabawtismo ug dayon gidiho- 
gan sa balaang espiritu sa Diyos. (Mat 3:13-17) 
Busa siya nahimong Umaabot nga Hari, ang Usa 
nga giila sa Korte ni Jehova ingong adunay legal 
nga katungod sa paglingkod sa Davidnong trono, 
usa ka katungod nga wala gamita sulod sa nag- 
unang unom ka siglo. (Tan-awa ang JesU-KRISTO 
[Iyang Bawtismo].) Apan dugang pa, gidala ni Je- 
hova kining inuyonan nga Anak ngadto sa usa ka 
pakigsaad alang sa usa ka langitnong Gingharian, 
diin si Jesus mahimong Hari ug Saserdote, sama 
kang Melquisedek sa karaang Salem. (Sal 110:1-4, 
Luc 22:29, Heb 5:4-6, 7:1-3: 8:1, tan-awa ang PA- 
KIGSAAD.) Ingong sinaad nga “binhi ni Abraham,’ 
kining langitnong Hari-Saserdote mahimong Pa- 
ngulong Ahente sa Diyos sa pagpanalangin sa mga 
tawo sa tanang kanasoran.--Gen 22:15-18, Gal 
3:14; Buh 3:15. 

Sayo sa yutan-ong kinabuhi sa iyang Anak, gi- 
padayag ni Jehova ang iyang harianong gahom 

diha kang Jesus. Gipasimang sa Diyos ang mga as- 
trologong taga-Sidlakan nga magpahibalo unta sa 
malupigong si Haring Herodes bahin sa nahimuta- 
ngan sa bata, ug iyang gipakalagiw ang mga gini- 
kanan ni Jesus ngadto sa Ehipto sa wala pa himoa 
sa mga sinugo ni Herodes ang pagpamatay sa mga 
masuso didto sa Betlehem. (Mat 2:1-16) Sanglit 
ang unang tagna sa Eden nagtagna bahin sa pa- 
nag-away tali sa sinaad nga “binhi” ug sa 'binhi sa 
halas,’ kining pagsulay sa paghunos sa kinabuhi ni 
Jesus nagpasabot lamang nga ang Kaaway sa Di- 
yos, si Satanas nga Yawa, misulay, apan sa kawang 
nga paagi, sa pagpakyas sa katuyoan ni Jehova. 
--Gen 3:15. 

Human sa 40 ka adlaw didto sa Kamingawan sa 
Judea, ang nabawtismohan nga si Jesus giharong 
niining pangunang kaaway sa pagkasoberano ni 
Jehova. Pinaagi sa paggamit ug pipila ka taktika, 
ang espiritung Kaaway naghatag kang Jesus ug pi- 
pila ka malinglahong mga sugyot nga gituyo aron 
sa pag-agni kaniya sa pagbuhat nga supak sa da- 
yag nga kabubut-on ug pulong ni Jehova. Si Sata- 
nas mitanyag pa gani sa paghatag ngadto sa dini- 
hogang si Jesus ug dominyo ibabaw sa tanang 
yutan-ong mga gingharian nga dili na kinahang- 
lang makigbisog ug dili na kinahanglang mag- 
antos pa si Jesus--baylo sa usa ka buhat sa pag- 
simba ngadto kaniya. Sa dihang midumili si Jesus, 
nga nag-ila kang Jehova ingong ang matuod nga 
Soberano kinsa maoy tinuod nga gigikanan sa aw- 
toridad ug ngadto kaniya ihatag ang pagsimba, 
ang Kaaway sa Diyos nagsugod sa paghimog laing 
mga plano sa pagpakig-away sa Hawas ni Jehova, 
nga nakahunahuna sa paggamit ug tawhanong 
mga ahente sa lainlaing paagi, sama sa iyang gihi- 
mo dugay na kanhi sa kaso ni Job.--Job 1:8-18, 
Mat 4:1-11, Luc 4:1-13, itandi ang Pin 13:1, 2. 


Sa unsang paagi nga ang 
Gingharian sa Diyos '“anaa sa taliwala"” 
niadtong giwalihan ni Jesus? 


Kay misalig sa gahom ni Jehova sa pagpanalipod 
kaniya ug sa paghatag kaniyag kalamposan, si Je- 
sus misugod sa iyang publikong ministeryo, nga 
nagpahibalo sa katawhan nga gipakigsaaran ni Je- 
hova nga “ang tinudlong panahon natuman na,” 
nga misangpot sa pag-abot sa Gingharian sa Diyos. 
(Mar 1:14, 15) Aron matino kon sa unsang diwa 
nga ang Gingharian “haduol na,” angayng matik- 
dan ang iyang mga pulong ngadto sa pipila ka Pa- 
riseo, nga mao, nga “ang gingharian sa Diyos anaa 
sa inyong taliwala.” (Luc 17:21) Sa pagkomento ba- 
hin niini nga teksto, ang The Interpreter's Dictio- 
nary of the Bible nag-ingon: “Bisan tuod kanu- 

nayng gikutlo ingong pananglitan sa “mistisismo' 
o “pagkasulodnon” ni Jesus, kini nga interpretas- 
yon pangunang gipasukad sa karaang hubad nga 
‘within you,’ [KJ, Dy] nga sa modernong diwa sa- 
yop nga gisabot ang ‘you’ [sa Cebuano, ‘nimo'] 
ingong singular, ang ‘you’ ([hy:mon']) [sa Cebuano, 
"ninyo'] maoy plural (ang mga Pariseo mao ang gi- 
pakigsultihan ni Jesus--ber. 20) ... Ang teoriya 
nga ang gingharian sa Diyos nagpunting sa pang- 
sulod nga kahimtang sa hunahuna, o sa personal 
nga kaluwasan, maoy sukwahi sa konteksto niining 
bersikuloha, ug usab sa gipadayag nga ideya sa ti- 
buok BT.” (Giedit ni G. A. Buttrick, 1962, Tomo 2, 
p. 883) Sanglit ang “gingharian [basileia]' mahi- 
mong magtumong sa “harianong dignidad,” dayag 
nga ang gipasabot ni Jesus nga siya, ang haria- 
nong hawas sa Diyos ug ang usa nga gidihogan sa 
Diyos alang sa maong pagkahari, anaa sa ilang 
taliwala. Dili lamang nga siya presente niini nga 
kapasidad kondili siya usab adunay awtoridad sa 
paghimog mga buhat nga magpadayag sa hari- 
anong gahom sa Diyos ug sa pag-andam ug mga 
tawo aron makabatog mga posisyon sulod sa iyang 
umalabot nga pagmando sa Gingharian. Busa, “ha- 
duol na” ang Gingharian, usa kadto ka dakong ka- 
higayonan. 

Kagamhanan uban ang gahom ug awtoridad. 
Nasabtan sa mga tinun-an ni Jesus nga ang Ging- 
harian maoy usa ka aktuwal nga kagamhanan sa 
Diyos, bisan tuod wala nila matino ang gidak-on sa 
paggahom niini. Si Natanael miingon kang Jesus: 
“Rabbi, ikaw mao ang Anak sa Diyos, ikaw mao 
ang Hari sa Israel.” (Ju 1:49) Nasayran nila ang 
mga butang nga gitagna bahin sa “mga balaan” 
diha sa tagna ni Daniel. (Dan 7:18, 27) Si Jesus di- 
rektang misaad ngadto sa iyang sumusunod nga 
mga apostoles nga sila molingkod sa “mga trono.” 
(Mat 19:28) Si Santiago ug Juan nagtinguha ug es- 
pesyal nga mga posisyon diha sa Mesiyanikong ka- 
gamhanan, ug giila ni Jesus nga adunay makaba- 
ton sa maong espesyal nga mga posisyon, apan 
siya miingon nga ang paghatag niini nag-agad sa 
iyang Amahan, ang Soberanong Magmamando. 
(Mat 20:20-23, Mar 10:35-40) Busa, bisan tuod gi- 
pakaingon sa iyang mga tinun-an nga ang haria- 
nong pagmando sa Mesiyas maoy dinhi lamang sa 
yuta ug sa espesipiko sa unodnong Israel, gani 
ingon gihapon niana ang ilang gituohan sa adlaw 
sa pagkayab sa nabanhawng si Jesus (Buh 1:6), 
ilang tukmang nasabtan nga kini nagtumong sa 
usa ka kahikayan sa kagamhanan.--Itandi ang 
Mat 21:5, Mar 11:7-10. 

Ang harianong paggahom ni Jehova sa iyang 
yutan-ong kalalangan gipasundayag sa daghang 
paagi pinaagi sa iyang harianong Hawas. Pinaagi 

sa espiritu sa Diyos, o aktibong puwersa, ang iyang 
Anak nagpasundayag ug gahom ibabaw sa hangin 
ug dagat, mga tanom, isda, ug bisan gani sa orga- 
nikong mga elemento sa pagkaon, nga nagpadag- 
han sa pagkaon. Kining gamhanang mga buhat 
nakatukmod sa iyang mga tinun-an nga magbaton 
ug halalom nga pagtahod sa awtoridad nga iyang 
nabatonan. (Mat 14:23-33, Mar 4:36-41, 11:12-14, 
20-23: Luc 5:4-11: Ju 6:5-15) Ang labi pang maka- 
pahingangha mao ang iyang pagpasundayag sa 
gahom sa Diyos ibabaw sa tawhanong mga lawas, 
nga nag-ayo sa nagkalainlaing mga balatian gikan 
sa pagkabuta hangtod sa pagkasanlahon, ug nag- 
banhaw sa mga patay. (Mat 9:35, 20:30-34, Luc 5: 
12, 13, 7:11-17: Ju 11:39-47) Ang naayo nga mga 
sanlahon iyang gisugo nga moadto sa giawtorisa- 
han sa Diyos, apan sa katibuk-an dili-matinuo- 
hon, nga mga saserdote, ingong “usa ka pamatu- 
od ngadto kanila.” (Luc 5:14: 17:14) Sa kataposan, 
iyang gipakita ang gahom sa Diyos ibabaw sa la- 
baw-tawhanong mga espiritu. Ang mga demonyo 
miila sa awtoridad nga gihatag kang Jesus ug, inay 
mangahas sa pagpakigtigi sa gahom nga nagpalu- 
yo kaniya, sila mipatuo sa iyang mga mando sa 
pagpahigawas sa mga tawo nga ilang gigamhan. 
(Mat 8:28-32, 9:32, 33: itandi ang San 2:19.) Sang- 
lit kining gamhanan nga paghingilin sa mga de- 
monyo maoy pinaagi sa espiritu sa Diyos, kini 
nagpasabot nga ang Gingharian sa Diyos sa pagka- 
tinuod “nahidangat na” sa iyang mga mamiminaw. 
--Mat 12:25-29, itandi ang Luc 9:42, 43. 

Kining tanan maoy usa ka lig-ong pamatuod nga 
si Jesus adunay harianong awtoridad ug kini nga 
awtoridad wala maggikan sa yutan-on, tawhanon, 
politikanhon nga tinubdan. (Itandi ang Ju 18:36, 
Isa 9:6, 7.) Ang mga mensahero gikan sa nabilang- 
gong si Juan nga Tigbawtismo, ingong mga saksi 
niining gamhanang mga buhat, gisugo ni Jesus 
nga mobalik ngadto kang Juan ug suginlan siya 
kon unsay ilang nakita ug nadungog ingong pama- 
tuod nga si Jesus mao gayod “ang Usa nga Moan- 
hi.” (Mat 11:2-6, Luc 7:18-23, itandi ang Ju 5:36.) 
Ang mga tinun-an ni Jesus nakakita ug nakadu- 
ngog sa ebidensiya sa awtoridad sa Gingharian nga 
dugay nang buot masaksihan sa mga manalagna. 
(Mat 13:16, 17) Dugang pa, si Jesus nagdelegar ug 
awtoridad ngadto sa iyang mga tinun-an aron sila 
makapasundayag sa samang mga gahom ingong 
iyang tinudlong mga luyoluyo, sa ingon nagha- 
tag ug puwersa ug gibug-aton sa ilang gimantala, 
“Ang gingharian sa mga langit haduol na.”---Mat 
10:1, 7, 8; Luc 4:36, 10:8-12, 17. 

Pagsulod Ngadto sa Gingharian. Gipasiug- 
da ni Jesus ang linaing yugto sa kahigayonan nga 
miabot na. Bahin sa iyang mag-uuna nga si Juan 
nga Tigbawtismo, si Jesus miingon: “Taliwala niad- 

tong natawo gikan sa mga babaye wala pay giba- 
ngon nga labaw kay kang Juan nga Bawtista, apan 
ang usa nga ubos sa gingharian sa mga langit la- 
baw pa kay kaniya. Apan sukad sa mga adlaw ni 
Juan nga Bawtista hangtod karon ang gingharian 
sa mga langit mao ang tumong nga ginapakigbiso- 
gan [biaZzetai] sa mga tawo, ug ginasakmit kini ni- 
adtong nagapakigbisog [bia-stai]. [Itandi ang AT; 
usab ang Zürcher Bibel (Aleman).] Kay ang ta- 
nan, ang mga Manalagna ug ang Balaod, nanagna 
hangtod kang Juan.” (Mat 11:10-13) Busa, ang mga 
adlaw sa ministeryo ni Juan, nga hapit nang mata- 
pos sa dihang patyon na siya, nagtimaan sa kata- 
posan sa usa ka yugto ug sa pagsugod sa laing 
yugto. Bahin sa Gregong berbo nga bia z0:mai nga 
gigamit niining tekstoha, ang Vines Expository 
Dictionary of Old and New Testament Words nag- 
ingon, “Kini nga berbo nagpasabot ug kusganong 
pagpaningkamot.” (1981, Tomo 3, p. 208) Mahitu- 
ngod sa Mateo 11:12, ang Alemang eskolar nga si 
Heinrich Meyer nagpahayag: “Niining paagiha gi- 
hubit ang maikagon, dili-mapugngang pagpaning- 
kamot ug pagpakigbisog alang sa umalabot nga 
Mesiyanikong gingharian . . . Hilabihan ka mai- 
kagon ug masiboton (dili na kalmado ug naghi- 
namhinam) ang interes bahin sa gingharian. Nan, 
ang [bi-astai'] maoy mga magtutuo [dili kaawayng 
mga magsusupak] nga nakigbisog pag-ayo aron 
mapanag-iya kini.”---Critical and Exegetical Hand- 
Book to the Gospel of Matthew ni Meyer, 1884, 
p. 225. 

Busa, dili sayon ang pagkahimong sakop sa 
Gingharian sa Diyos. Kini dili sama sa pagsulod sa 
usa ka bukas nga siyudad nga diyutay lamang o 
wala gayoy kalisdanan ang pagsulod niini. Hinu- 
noa, ang Soberano, si Jehova nga Diyos, nagbutang 
ug mga ali aron babagan kadtong dili takos. (Itan- 
di ang Ju 6:44, 1Co 6:9-11, Gal 5:19-21, Efe 5:5.) 
Kadtong mosulod kinahanglang moagi sa usa ka 
sigpit nga dalan, mangita sa sigpit nga ganghaan, 
padayong mangayo, padayong mangita, padayong 
manuktok, ug ang dalan pagabuksan. Ilang ma- 
kaplagan nga ang dalan maoy “sigpit” tungod kay 
kini nagdili niadtong mosubay niini sa pagbuhat sa 
mga butang nga makadaot kanila o sa uban. (Mat 
7:7, 8, 13, 14: itandi ang 2Pe 1:10, 11.) Sila tingali sa 
mahulagwayong paagi mawad-an ug usa ka mata 
o usa ka kamot aron makasulod. (Mar 9:43-47) Ang 
Gingharian dili plutokrasya diin ang pabor sa Hari 
mahimong paliton, lisod alang sa usa ka datong 
tawo (Gr., plou'si-os) ang pagsulod niini. (Luc 18:24, 
25) Dili kini usa ka kalibotanong aristokrasya, ang 
prominenteng mga posisyon sa mga tawo dili ma- 
hinungdanon. (Mat 23:1, 2, 6-12, 33, Luc 16:14-16) 
Kadtong daw “nauna,” nga adunay talagsaong reli- 
hiyosong kagikan ug rekord, “maulahi,” ug ang 

“naulahi mauna” sa pagdawat sa pinaborang mga 
pribilehiyo nga nalangkit niana nga Gingharian. 
(Mat 19:30-20:16) Makita sa prominente apan sa- 
lingkapawng mga Pariseo, kinsa masaligon tungod 
sa ilang paborableng posisyon, ang nagbag-o na 
nga mga pampam ug mga maniningil ug buhis 
nga mosulod sa Gingharian nga una kanila. (Mat 
21:31, 32, 23:13) Bisan tuod nagtawag kang Je- 
sus nga “Ginoo, Ginoo,” ang tanang salingkapawng 
mga tawo nga nagpasipala sa pulong ug kabu- 
but-on sa Diyos ingon sa gipadayag pinaagi ni 
Jesus igasalikway pinaagi sa mga pulong: “Wala 
gayod ako makaila kaninyo! Pahilayo gikan kana- 
ko, kamong mga mamumuhat sa kalapasan.”---Mat 
7:15-23. 

Ang makasulod mao kadtong nagbutang sa ma- 
teryal nga mga intereses ingong segundaryo ug 
nangita una sa Gingharian ug sa pagkamatarong 
sa Diyos. (Mat 6:31-34) Sama kang Kristo Jesus 
nga dinihogang Hari sa Diyos, higugmaon nila ang 
pagkamatarong ug dumtan ang pagkadaotan. (Heb 
1:8, 9) Ang mga tawong mahunahunaon sa espiri- 
tuwal, maluluy-on, putli ug kasingkasing, makig- 
daiton, bisan tuod mao ang tumong sa pakaulaw 
ug paglutos sa mga tawo, mahimong umaabot nga 
mga sakop sa Gingharian. (Mat 5:3-10, Luc 6:23) 
Ang “yugo” nga giawhag ni Jesus nga isangon nila 
sa ilang kaugalingon nagkahulogan sa pagpasakop 
sa iyang harianong awtoridad. Apan kadto maoy 
usa ka masayon nga yugo, nga may magaan nga 
luwan alang niadtong “malumog-buot ug mapai- 
nubsanon sa kasingkasing” sama sa ilang Hari. 
(Mat 11:28-30, itandi ang 1Ha 12:12-14, Jer 27: 
1-7.) Kini nakapadasig gayod sa iyang mga mami- 
minaw, nga nagpasalig kanila nga dili makapla- 
gan sa iyang pagmando ang dili-tilinguhaong mga 
hiyas nga gibatonan sa daghang naunang mga 
magmamando, mga Israelinhon ug dili-Israelin- 
hon. Kini naghatag kanilag katarongan sa pagtuo 
nga sa iyang pagmando wala nay bug-at nga ba- 
layranan sa buhis, pinugos nga pagpangulipon, 
o mga pag-abuso. (Itandi ang 1Sa 8:10-18; Deu 
17:15-17, 20; Efe 5:5.) Sumala sa ulahing mga pu- 
long ni Jesus, dili kay ang Pangulo lamang sa uma- 
labot nga Gingharian ang nagpamatuod sa iyang 
pagkadili-hakog hangtod pa gani sa paghatag sa 
iyang kinabuhi alang sa iyang katawhan, kondili 
ang tanan usab nga kauban niya niana nga kagam- 
hanan maoy mga tawo kinsa nagtinguha nga mo- 
alagad inay nga alagaron.---Mat 20:25-28, tan-awa 
ang JESU-KRISTO (Ang Iyang mga Buhat ug Perso- 
nal nga mga Hiyas). 

Kinabubut-ong pagpasakop hinungdanon. 
Si Jesus adunay halalom nga pagtahod sa kabubut- 
on ug awtoridad sa iyang Amahan ingong Sobera- 

no. (Ju 5:30, 6:38, Mat 26:39) Samtang gipatuman 
pa ang pakigsaad sa Balaod, ang iyang Hudiyong 
mga sumusunod kinahanglang motuman ug mag- 
masinugtanon niini; ang si bisan kinsa nga mosu- 
pak igasalikway gikan sa iyang Gingharian. Apan 
kini nga pagtahod ug pagkamasinugtanon kina- 
hanglang maggikan sa kasingkasing, dili lang kay 
usa ka pormalismo o dili-bug-os nga pagsunod sa 
Balaod pinaagi sa pagtagad lamang sa espesipikong 
mga buhat nga gikinahanglan, kondili ang pagtu- 
man sa paninugdang mga prinsipyo nga anaa nii- 
ni nga naglangkit sa hustisya, kaluoy, ug pagka- 
matinumanon. (Mat 5:17-20, 23:23, 24) Ngadto sa 
eskriba nga miila sa talagsaong posisyon ni Jehova 
ug miila nga ang “paghigugma kaniya sa tibuok 
kasingkasing ug sa tibuok pagpanabot ug sa tibu- 
ok kusog ug kining paghigugma sa silingan sama 
sa kaugalingon labaw pa kaayog bili kay sa tanang 
tibuok nga mga halad-nga-sinunog ug sa mga ha- 
lad,” si Jesus miingon, “Ikaw dili halayo sa gingha- 
rian sa Diyos.” (Mar 12:28-34) Busa, gipatin-aw 
gayod ni Jesus nga si Jehova nga Diyos nangi- 
ta lamang ug masinugtanong mga sakop, kad- 
tong mipili sa iyang matarong nga mga dalan ug 
nagtinguha gayod nga mopuyo ilalom sa iyang aw- 
toridad ingong Soberano. 

Relasyon sa pakigsaad. Sa kataposang gabii 
uban sa iyang mga tinun-an, gihisgotan ni Je- 
sus ngadto kanila ang usa ka “bag-ong pakigsaad” 
nga moepekto nganha sa iyang mga sumusunod 
ingong resulta sa iyang halad lukat (Luc 22:19, 20, 
itandi ang 12:32), siya mismo ang mag-alagad 
ingong Tigpataliwala sa maong pakigsaad tali kang 
Jehova nga Soberano ug sa mga sumusunod ni Je- 
sus. (1Ti 2:5, Heb 12:24) Dugang pa, si Jesus per- 
sonal nga mihimog pakigsaad uban sa iyang mga 
sumusunod “alang sa usa ka gingharian,” aron sila 
mahiuban kaniya sa iyang harianong mga pribile- 
hiyo.--Luc 22:28-30, tan-awa ang PAKIGSAAD. 

Pagdaog sa kalibotan. Bisan pag ang pag- 
aresto, mga paghusay, ug pagpatay kang Jesus sa 
ulahi naghimo sa iyang harianong posisyon nga 
daw mahuyang, kini sa pagkatinuod nagtimaan sa 
gamhanang katumanan sa mga tagna sa Diyos ug 
kini gitugotan sa Diyos alang niana nga hinung- 
dan. (Ju 19:10, 11; Luc 24:19-27, 44) Pinaagi sa 
iyang pagkamaunongon ug integridad hangtod sa 
kamatayon, gipamatud-an ni Jesus nga “ang mag- 
mamando niining kalibotana,” si Satanas nga Kaa- 
way sa Diyos, “walay gahom" kaniya ug nga sa 
pagkatinuod “gidaog [ni Jesus] ang kalibotan.” (Ju 
14:29-31, 16:33) Dugang pa, bisan samtang ang 
iyang Anak gilansang diha sa estaka, si Jehova 
naghatag ug ebidensiya sa iyang labaw nga ga- 
hom: Ang kahayag sa adlaw nawala sa kasamta- 

ngan; dihay kusog nga linog usab ug ang dakong 
kortina sa templo nagilis sa duha ka bahin. (Mat 
27:51-54: Luc 23:44, 45) Sa ikatulong adlaw human 
niadto, siya naghatag ug mas dakong pamatuod sa 
iyang Pagkasoberano sa dihang iyang gibanhaw 
ang iyang Anak ngadto sa espiritung kinabuhi, bi- 
san pa sa kawang nga mga paningkamot sa mga 
tawo sa pagpugong sa maong pagbanhaw pinaagi 
sa pagbutang ug mga guwardiya diha sa tinakpan 
nga lubnganan ni Jesus.---Mat 28: 1-7. 

Ang “Gingharian sa Anak nga Iyang Gihi- 
gugma.”  Napulo ka adlaw human sa pagkayab 
ni Jesus ngadto sa langit, niadtong Pentekostes sa 
33 K.P., ang iyang mga tinun-an nakabaton ug pa- 
matuod nga siya 'gibayaw ngadto sa tuong kamot 
sa Diyos' sa dihang gibubo ni Jesus ang balaang 
espiritu ibabaw kanila. (Buh 1:8, 9: 2:1-4, 29-33) 
Busa ang “bag-ong pakigsaad” miepekto na diha 
kanila, ug nahimo silang kinauyokan sa usa ka bag- 
ong “balaang nasod,” ang espirituwal nga Israel. 
--Heb 12:22-24, 1Pe 2:9, 10, Gal 6:16. 

Si Kristo naglingkod na karon sa tuong kamot sa 
iyang Amahan ug mao ang Ulo niini nga kongre- 
gasyon. (Efe 5:23: Heb 1:3, Flp 2:9-11) Ang Kasu- 
latan nagpakita nga sukad sa Pentekostes 33 K.P., 
ang usa ka espirituwal nga gingharian natukod na 
ibabaw sa iyang mga tinun-an. Sa dihang misulat 
sa unang-siglong mga Kristohanon sa Colosas, gi- 
hisgotan ni apostol Pablo si Jesu-Kristo ingong na- 
kabaton na ug gingharian: “[Ang Diyos] nagpaga- 
was kanato gikan sa awtoridad sa kangitngit ug 
nagbalhin kanato ngadto sa gingharian sa Anak 
nga iyang gihigugma.”--Col 1:13, itandi ang Buh 
17:6, 7. 

Ang gingharian ni Kristo sukad sa Pentekostes sa 
33 K.P. maoy usa ka espirituwal nga gingharian 
nga nagmando ibabaw sa espirituwal nga Israel, 
ang mga Kristohanon nga gianak sa espiritu sa Di- 
yos aron mahimong espirituwal nga mga anak sa 
Diyos. (Ju 3:3, 5, 6) Sa dihang kini nga inanak-sa- 
espiritung mga Kristohanon makadawat sa ilang 
langitnong ganti, sila dili na yutan-ong mga sakop 
sa espirituwal nga gingharian ni Kristo, kondili sila 
mahimong mga hari kauban ni Kristo didto sa la- 
ngit.---Pin 5:9, 10. 

Ang “Gingharian sa Atong Ginoo ug sa 
Iyang Kristo.” Pinaagi sa usa ka pinadayag gi- 
kan sa Diyos, nakita ni apostol Juan, nga nagsulat 
sa hapit nang matapos ang unang siglo K.P., ang 
umalabot nga panahon sa dihang si Jehova nga 
Diyos, pinaagi sa iyang Anak, mohimog usa ka 
bag-ong kapahayagan sa iyang pagmando. Nia- 
nang panahona, sama sa panahon sa pagdala ni 
David sa Arka ngadto sa Jerusalem, ikaingon nga 
si Jehova “nakahupot sa iyang dakong gahom ug 

misugod sa pagmando ingong hari.’ Mao kini ang 
panahon nga ang makusog nga mga tingog didto 
sa langit magmantala: “Ang gingharian sa kalibo- 
tan nahimo nang gingharian sa atong Ginoo ug sa 
iyang Kristo, ug siya magamando ingong hari 
hangtod sa kahangtoran.”--Pin 11:15, 17: 1Cr 16: 
1, 31. 

Ang “atong Ginoo,” ang Soberanong Ginoong Je- 
hova, kinsa nagpasundayag sa iyang awtoridad 
ibabaw sa “gingharian sa kalibotan,” naghimog usa 
ka bag-ong kapahayagan sa iyang soberanya iba- 
baw sa atong yuta. Siya nag-awtorisar sa iyang 
Anak, si Jesu-Kristo, nga magmando usab niana 
nga Gingharian, maong gitawag kini nga “gingha- 
rian sa atong Ginoo ug sa iyang Kristo.” Kini nga 
Gingharian mas dako ug mas lapad kay sa “ging- 
harian sa Anak nga iyang gihigugma,” nga gihis- 
gotan diha sa Colosas 1:13. Ang “gingharian sa 
Anak nga iyang gihigugma” nagsugod niadtong 
Pentekostes 33 K.P. ug nagmando ibabaw sa dini- 
hogang mga tinun-an ni Kristo, ang “gingharian sa 
atong Ginoo ug sa iyang Kristo” gipatungha sa ka- 
taposan sa “tinudlong mga panahon sa mga nasod” 
ug nagmando ibabaw sa tanang katawhan sa yuta. 
—luc 21:24. 

Sa dihang gipamando usab sa “gingharian sa ka- 
libotan,” gihimo ni Jesu-Kristo ang gikinahanglang 
mga lakang aron mahanaw ang pagsupak sa pag- 
kasoberano sa Diyos. Ang unang lakang nahitabo 
didto sa langitnong dominyo, si Satanas ug ang 
iyang mga demonyo napildi ug gitambog nganhi 
sa yutan-ong dominyo. Kini misangpot sa pag- 
mantala: “Ania na ang kaluwasan ug ang gahom 
ug ang gingharian sa atong Diyos ug ang awtori- 
dad sa iyang Kristo.” (Pin 12:1-10) Sulod sa hamu- 
bong yugto sa panahon nga nahibilin alang kaniya, 
kining pangunang Kaaway nga si Satanas nagpa- 
dayon sa pagtuman sa tagna sa Genesis 3:15 pina- 
agi sa pagpakiggubat batok sa “mga nahibilin” sa 
“binhi” sa babaye, “ang mga balaan” nga gitakdang 
magmando uban ni Kristo. (Pin 12:13-17: itandi 
ang Pin 13:4-7, Dan 7:21-27.) Bisan pa niana, ang 
“matarong nga mga mando” ni Jehova mapada- 
yag, ug ang iyang mga kapahayagan sa paghu- 
kom modangat ingong mga hampak batok niad- 
tong misupak kaniya, nga moresulta sa paglaglag 
sa mistikong Dakong Babilonya, ang pangunang 
maglulutos sa mga alagad sa Diyos dinhi sa yuta. 
--Pin 15:4, 16:1--19:6. 

Human niana ang “gingharian sa atong Ginoo ug 
sa iyang Kristo” magpadala sa langitnong kasunda- 
lohan niini batok sa mga magmamando sa tanang 
yutan-ong mga gingharian ug sa ilang mga kasun- 
dalohan diha sa gubat sa Armagedon, ug maglag- 
lag kanila. (Pin 16:14-16: 19:11-21) Mao kini ang 

tubag sa pangamuyo ngadto sa Diyos: “Paanhia 
ang imong gingharian. Matuman unta ang imong 
kabubut-on, maingon sa langit, mao man usab sa 
yuta.” (Mat 6:10) Dayon si Satanas itambog sa ka- 
hiladman ug magsugod ang usa ka libo ka tuig nga 
yugto diin si Kristo Jesus ug ang iyang mga kau- 
banan magmando ingong mga hari ug mga saser- 
dote ibabaw sa mga molupyo sa yuta.---Pin 20:1, 6. 

“Itugyan ni Kristo ang gingharian.” Gihubit 
usab ni apostol Pablo ang pagmando ni Kristo pa- 
nahon sa iyang presensiya. Human banhawon ni 
Kristo ang iyang mga sumusunod gikan sa kama- 
tayon, siya mopadayon sa “pagwagtang sa tanang 
kagamhanan ug sa tanang awtoridad ug gahom' 
(dayag nga nagtumong sa tanang kagamhanan, 
awtoridad, ug gahom nga supak sa kabubut-on sa 
Diyos ingong Soberano). Dayon, sa pagkatapos sa 
iyang Milenyong Paghari, “itugyan na niya ang 
gingharian ngadto sa iyang Diyos ug Amahan,” ug 
siya magpasakop ngadto sa “Usa nga nagpasakop 
sa tanang butang ngadto kaniya, aron ang Diyos 
mahimong tanang butang ngadto sa tanan. ”---1Co 
15:21-28. 

Sanglit itugyan ni Kristo ang gingharian ngadto 
sa iyang Diyos ug Amahan,' sa unsang diwa nga 
ang iyang Gingharian “walay kataposan,” sumala 
sa subsob nga giingon sa Kasulatan? (2Pe 1:11: Isa 
9:7: Dan 7:14: Luc 1:33, Pin 11:15) Ang iyang Ging- 
harian “dili gayod malumpag”: ang mga kalampo- 
san niini magpadayon hangtod sa hangtod; siya 
pasidunggan sa walay kataposan tungod sa iyang 
papel ingong Mesiyanikong Hari.---Dan 2:44. 

Panahon sa Usa ka Libo ka Tuig nga Paghari, ang 
pagmando ni Kristo sa yuta maglangkit ug saser- 
dotehanong buluhaton alang sa masinugtanong 
katawhan. (Pin 5:9, 10; 20:6, 21:1-3) Pinaagi niini 
ang paggahom sa sala ug kamatayon ingong mga 
hari ibabaw sa masinugtanong katawhan, nga na- 
ilalom sa ilang “balaod,” matapos na, ang dili-takos 
nga kalulot ug ang pagkamatarong mao ang ma- 
ngibabaw. (Rom 5:14, 17, 21) Sanglit ang sala ug 
kamatayon pagahanawon sa bug-os gikan sa mga 
molupyo sa yuta, matapos na usab ang pag-alagad 
ni Jesus ingong “usa ka magtatabang ngadto sa 
Amahan” sa diwa nga nagtaganag kapasig-ulian 
gikan sa mga sala sa dili-hingpit nga mga tawo. 
(1Ju 2:1, 2) Kana magpasig-uli sa katawhan ngad- 
to sa orihinal nga kahimtang nga napahimuslan sa 
hingpit nga tawong si Adan didto sa Eden. Si 
Adan samtang hingpit pa wala magkinahanglan 
nga adunay usa nga mopataliwala kaniya ug sa Di- 
yos aron mohimog pagpasig-uli. Busa, sa pagkata- 
pos usab sa Usa ka Libo ka Tuig nga Pagmando ni 
Jesus, ang mga molupyo sa yuta maanaa na sa ka- 
himtang ug mailalom sa responsibilidad nga ma- 

nubag sa ilang binuhatan atubangan kang Jehova 
nga Diyos ingong Supremong Maghuhukom, nga 
dili na modangop kang bisan kinsa ingong legal 
nga tigpataliwala, o magtatabang. Si Jehova, ang 
Soberanong Gahom, sa ingon mahimong “tanang 
butang ngadto sa tanan.” Kini nagkahulogan nga 
ang katuyoan sa Diyos nga “tigomon pag-usab ang 
tanang butang diha kang Kristo, ang mga butang 
sa mga langit ug ang mga butang sa yuta,” bug-os 
na nga matuman.--1Co 15:28, Efe 1:9, 10. 

Bug-os na unyang molampos ang katuyoan sa 
Milenyong Pagmando ni Jesus. Ang yuta, nga kan- 
hi maoy sentro sa pagrebelde, mapasig-uli na unya 
sa bug-os, hinlo, ug tinong dapit niini diha sa ging- 
harian o dominyo sa Soberano sa uniberso. Wa- 
lay segundaryong gingharian ang magpabilin tali 
kang Jehova ug sa masinugtanong katawhan. 

Apan human niini, himoon ang usa ka katapo- 
sang pagsulay sa integridad ug debosyon sa ta- 
nang yutan-ong mga sakop niini. Si Satanas paga- 
buhian gikan sa iyang bilanggoan sa kahiladman. 
Kadtong magpadala sa iyang pagpanghaylo mobu- 
hat sa ingon sumala sa samang isyu nga gipatung- 
ha didto sa Eden: ang katungod sa pagkasoberano 
sa Diyos. Makita kini pinaagi sa ilang pag-atake 'sa 
kampo sa mga balaan ug sa siyudad nga hinigug- 
ma.” Sanglit ang maong isyu gihusay na sa hudis- 
yal nga paagi ug gideklarar na nga natapos sa Kor- 
te sa langit, wala na unyay tugotan nga dugayng 
rebelyon labot niini. Kadtong mapakyas sa pagba- 
rog nga maunongon dapig sa Diyos dili na makahi- 
mo sa pagpangamuyo kang Kristo Jesus ingong 
"pangpasig-uli nga magtatabang,' kondili si Jehova 
nga Diyos mahimo nang “tanang butang” ngad- 
to kanila, nga dili na posible ang pagpangamu- 
yo o pagpataliwala. Ang tanang rebelde, espiritu 
ug tawo, makadawat sa sentensiya sa Diyos nga 
kalaglagan diha sa “ikaduhang kamatayon."---Pin 
20:7-15. 


GINHAWAAN. Tan-awa ang Tmar. 
GININHAWA. Tan-awa ang ESPIRITU. 


GINOO. Ang Grego ug Hebreohanong mga pu- 
long nga gihubad nga “ginoo” (o ang susamang 
mga termino nga “senyor,” “tag-iya,” “agalon”) gi- 
gamit maylabot kang Jehova nga Diyos (Eze 3:11), 
kang Jesu-Kristo (Mat 7:21), sa usa sa mga ansiya- 
no nga nakita ni Juan diha sa panan-awon (Pin 7: 
13, 14), sa mga manulonda (Gen 19:1, 2: Dan 12:8), 
sa mga tawo (1Sa 25:24: Buh 16:16, 19, 30), ug sa 
bakak nga mga bathala (1Co 8:5). Sagad ang ter- 
minong “ginoo” nagtumong sa usa nga nanag-iya o 
may awtoridad ug gahom ibabaw sa mga tawo o 
mga butang. (Gen 24:9: 42:30, 45:8, 9: 1Ha 16:24, 

Luc 19:33, Buh 25:26, Efe 6:5) Kini nga titulo giga- 
mit ni Sara ngadto sa iyang bana (Gen 18:12), 
sa mga anak ngadto sa ilang mga amahan (Gen 
31:35, Mat 21:28, 29), ug sa manghod ngadto sa 
iyang magulang nga igsoong lalaki (Gen 32:5, 6). 
Kini makita ingong usa ka titulo sa pagtahod nga 
gigamit alang sa prominenteng mga tawo, publi- 
kong mga opisyal, mga manalagna, ug mga hari. 
(Gen 23:6, 42:10; Num 11:28, 2Sa 1:10, 2Ha 8:10- 
12, Mat 27:63) Sa dihang gigamit alang sa mga es- 
tranyo, ang “ginoo” o “senyor” nagsilbing usa ka ti- 
tulo sa pangatahoran.--Ju 12:21: 20:15: Buh 16:30. 

Si Jehova nga Diyos. Si Jehova nga Diyos 
mao ang “Ginoo sa langit ug sa yuta,” ingong ang 
Unibersohanong Soberano tungod sa iyang Pagka- 
maglalalang. (Mat 11:25, Pin 4:11) Ang langitnong 
mga linalang naghisgot kaniya ingong “Ginoo,” su- 
mala sa gibutyag sa Pinadayag 11:15, nga nag- 
ingon: “Dihay makusog nga mga tingog sa langit, 
nga nag-ingon: “Ang gingharian sa kalibotan nahi- 
mo nang gingharian sa atong Ginoo [si Jehova] ug 
sa iyang Kristo.'” Ang matinumanong mga alagad 
sa Diyos dinhi sa yuta nagtawag kaniya ingong 
“Soberanong Ginoo,” ug kini nga titulo makita ka- 
pin sa 300 ka higayon diha sa inspiradong Kasula- 
tan. (Gen 15:2, Pin 6:10) Siya tukma usab nga gihu- 
bit ingong “matuod nga Ginoo.” (Isa 1:24) Pinaagi 
sa iyang sugo nga ang katawhan gitigom o giani 
alang sa kinabuhi. Busa, ingong “Agalon [Ginoo] sa 
pagpangani,” ngadto kaniya angayng himoon ang 
pangamuyo alang sa dugang pang mga mamumuo 
nga motabang sa pagpangani.---Mat 9:37, 38, tan- 
awa ang apendise sa Rbi8, pp. 1566-1568. 

Si Jesu-Kristo. Samtang dinhi sa yuta, si 
Jesu-Kristo nagtawag sa iyang kaugalingon ingong 
“Ginoo sa igpapahulay.” (Mat 12:8) Sa tukmang pa- 
agi, iyang gigamit ang Igpapahulay alang sa pag- 
buhat sa buluhaton nga gisugo sa iyang langitnong 
Amahan. Ang maong buluhaton naglakip sa pag- 
pang-ayo sa mga masakiton. (Itandi ang Mat 8: 
16, 17.) Si Jesus nahibalo nga ang Moisesnong Ba- 
laod, lakip na ang gilatid nga Igpapahulay niini, 
maoy ‘landong sa maayong mga butang nga moa- 
bot.” (Heb 10:1) Maylabot sa “maayong mga butang 
nga moabot,” adunay usa ka igpapahulay nga nia- 
na siya mao ang Ginoo.--Tan-awa ang IGPAPAHU- 
LAY, ADLAW NGA (“Ginoo sa Igpapahulay”). 

Samtang si Jesu-Kristo dinhi pa sa yuta, ang 
mga tawo gawas pa sa iyang mga tinun-an nagta- 
wag kaniya nga “Ginoo” o “Senyor.” (Mat 8:2; Ju 
4:11) Niini nga mga kahimtang kini sa panguna 
maoy usa ka titulo sa pagtahod o pangatahoran. 
Apan, ngadto sa iyang mga apostoles gipakita ni 
Jesus nga ang pagtawag kaniya ug “Ginoo” nag- 
langkit ug labaw pa niini. Matod niya: “Kamo nag- 

tawag kanako, “Magtutudlo,” ug “Ginoo, ug husto 
ang inyong gisulti, kay mao man ako.” (Ju 13:13) 
Ingong iyang mga tinun-an, kini nga mga aposto- 
les maoy iyang mga magtutuon o mga tinudloan. 
Busa siya maoy ilang Ginoo, o Agalon. 

Human sa kamatayon ug pagkabanhaw ni Jesus 
ang iyang titulo nga Ginoo ilabinang nakabaton ug 
dakong kahulogan. Pinaagi sa iyang haladnong ka- 
matayon, iyang gipalit ang iyang mga sumusunod, 
nga tungod niini siya nahimong ilang Tag-iya. (Ju 
15:13, 14: 1Co 7:23, 2Pe 2:1, Jud 4: Pin 5:9, 10) Siya 
usab maoy ilang Hari ug Pamanhonon vg sila mag- 
pasakop kaniya ingong ilang Ginoo. (Buh 17:7, Efe 
5:22-27: itandi ang Ju 3:28, 29; 2Co 11:2, Pin 21:9- 
14.) Sa dihang gigantihan ni Jehova ang iyang 
Anak tungod sa pagkamatinumanon niini bisan 
gani sa pag-antos sa usa ka makauulaw nga kama- 
tayon diha estaka, siya “nagbayaw kaniya ngadto 
sa usa ka labaw nga katungdanan ug malulotong 
naghatag kaniya sa ngalan nga labaw sa tanang 
uban pa nga ngalan, aron nga sa ngalan ni Jesus 
moluhod ang tanang tuhod nilang anaa sa langit 
ug nilang anaa sa yuta ug nilang anaa ilalom sa 
yuta, ug ang tanang dila magaila sa dayag nga si 
Jesu-Kristo maoy Ginoo alang sa kahimayaan sa 
Diyos nga Amahan.” (Flp 2:9-11) Ang pag-ila kang 
Jesu-Kristo ingong Ginoo nagkahulogan ug labaw 
pa kay sa pagtawag lamang kaniya nga “Ginoo.” 
Kini nagkinahanglan nga ang usa ka indibiduwal 
moila sa posisyon ni Jesus ug mosubay sa dalan sa 
pagkamasinugtanon. (Itandi ang Ju 14:21.) Sumala 
sa giingon ni Jesus: “Dili ang matag usa nga maga- 
ingon kanako, “Ginoo, Ginoo, makasulod sa ging- 
harian sa mga langit, kondili ang usa nga nagabu- 
hat sa kabubut-on sa akong Amahan nga anaa sa 
mga langit.”--Mat 7:21. 

Si Jehova nga Diyos naghatag usab ug imortali- 
dad o pagkawalay-kamatayon sa iyang matinuma- 
nong Anak. Busa, bisan tuod daghang tawo ang 
nagmando ingong mga hari o mga ginoo, si Jesu- 
Kristo lamang, ingong “Hari sa mga hari ug Ginoo 
sa mga ginoo,” ang walay kamatayon.--ITi 6:14- 
16: Pin 19:16. 

Sanglit si Jesus adunay mga yawi sa kamatayon 
ug sa Hades (Pin 1:17, 18), siya makahimo sa pag- 
pahigawas sa katawhan gikan sa komon nga lub- 
nganan (Ju 5:28, 29) ug gikan sa kamatayon nga 
napanunod gikan kang Adan. (Rom 5:12, 18) Busa 
siya usab ang “Ginoo sa mga patay,’ lakip kang Ha- 
ring David nga usa sa iyang yutan-ong mga kati- 
gulangan.---Buh 2:34-36, Rom 14:9. 

Usa ka Titulo sa Pagtahod. Sanglit ang mga 
Kristohanon aduna lamay “usa ka Ginoo” nga mao 
si Jesu-Kristo (Efe 4:5), kini wala magkahulogan 
nga dili na mapadapat ang “ginoo” (o, “senyor”) 

ngadto sa uban ingong usa ka titulo sa pagtahod, 
pangatahoran, o awtoridad. Si apostol Pedro nag- 
hisgot gani kang Sara ingong usa ka maayong pa- 
nig-ingnan alang sa Kristohanong mga asawa tu- 
ngod sa iyang pagkamasinugtanon kang Abraham, 
“nga nagtawag kaniya nga 'ginoo.”” (1Pe 3:1-6) 
Kini dili usa ka pormalidad lamang sa kabahin 
ni Sara. Kini maoy usa ka tim-os nga pagpakita 
sa iyang pagpasakop, kay siya naghisgot kaniya 
ingong ginoo “sulod sa iyang kaugalingon.” (Gen 
18:12) Sa laing bahin, sanglit ang tanang Kristoha- 
non maoy mga igsoon, sayop nga ilang tawgon ang 
usa sa ilang taliwala nga “Pangulo” o “Ginoo,” nga 
mag-isip sa maong igsoon ingong espirituwal nga 
pangulo.--Mat 23:8-10, tan-awa ang MAGKAABIN 
NGA MGA GINOO, JEHOVA, JESU-KRISTO. 

Ang Gregong “Kyrios.” Kini nga Gregong 
pulong maoy adhetibo, nga nagpasabot nga adu- 
nay gahom (kyros) o awtoridad, ug kini gigamit 
usab ingong usa ka nombre. Kini makita sa matag 
basahon sa Kristohanon Gregong Kasulatan gawas 
sa Tito ug sa mga sulat ni Juan. Kini nga termino 
katumbas sa Hebreohanong ’A-dhohn’. Ingong li- 
nalang nga Anak ug Alagad sa Diyos, si Jesu-Kris- 
to tukmang nagtawag sa iyang Amahan ug Diyos 
(Ju 20:17) ingong “Ginoo” ('Adhonai” o Ky'rios), 
ang Usa nga adunay labaw nga gahom ug awtori- 
dad, ang iyang Ulo. (Mat 11:25: 1Co 11:3) Ingong 
usa nga binayaw ngadto sa tuong kamot sa iyang 
Amahan, si Jesus maoy “Ginoo sa mga ginoo” 
alang sa tanan gawas sa iyang Amahan, ang Diyos 
nga Labing Gamhanan.---Pin 17:14, 19:15, 16, itan- 
di ang 1Co 15:27, 28. 

Ang paggamit sa Ginoo ingong hulip sa nga- 
lan sa Diyos. Panahon sa ikaduha o ikatulo nga 
siglo sa Komong Panahon, gihulip sa mga eskriba 
ang mga pulong nga Ky rios (Ginoo) ug Theos’ (Di- 
yos) alang sa ngalan sa Diyos nga Jehova diha sa 
mga kopya sa Gregong Septuagint nga hubad sa 
Hebreohanong Kasulatan. Ang ubang mga hubad, 
sama sa Latin nga Vulgate, Douay Version (nga pi- 
nasukad sa Vulgate), ug King James Version, mai- 
ngon man ang daghang modernong mga hubad 
(NE, AT, RS, NIV, TEV, NAB), naghubad sa sa- 
mang paagi. Ang ngalan sa Diyos gipulihan sa 
mga terminong “Diyos” ug “Ginoo,” nga sagad ang 
tanan niini kapital ug mga letra diha sa Cebuano 
aron ipaila ang paghulip sa Tetragrammaton, o 
ngalan sa Diyos. 

Kasukwahi niini nga paagi sa paghubad, ang ko- 
mite sa paghubad sa American Standard Version 
sa 1901 miingon: “Ang Amerikanong mga Rebisa- 
dor, human sa mainampingon nga pagtagad, nag- 
kahiusa uban ang hugot nga pagtuo, nga ang pag- 
kamatuotuohon sa mga Hudiyo, nga nag-isip sa 

Ngalan sa Diyos nga sagrado ra kaayo nga litokon, 
dili na angayng mopatigbabaw diha sa Iningles o 
sa bisan unsang ubang bersiyon sa Daang Tugon, 
sanglit wala man kini mopatigbabaw diha sa dag- 
hang bersiyon nga gihubad sa modernong mga 
misyonaryo. . . . Kining personal nga ngalan [Jeho- 
va], lakip sa daghang sagradong mga kalangkitan 
niini, karon gipasig-uli na nganha sa dapit niini sa 
sagradong teksto diin kini adunay dili malalis nga 
katungod. ”---Pasiuna sa AS, p. iv. 

Ang ubay-ubayng mga hubad sukad niadto (An, 
JB [Iningles ug Pranses], NC, BC [pulos Kinatsila], 
ug uban pa) kanunayng naghubad sa Tetragram- 
maton ingong “Yahweh” o migamit ug susamang 
porma. 

Ubos sa ulohang JEHOVA (Diha sa Kristohanon 
Gregong Kasulatan), adunay ebidensiya usab nga 
gipresentar aron ipakita nga ang ngalan sa Diyos 
nga Jehova gigamit diha sa orihinal nga mga sinu- 
lat sa Kristohanon Gregong Kasulatan, gikan sa 
Mateo hangtod sa Pinadayag. Pinasukad niini, ang 
Bag-ong Kalibotang Hubad, nga gigamit sa kati- 
buk-an niini nga basahon, nagpasig-uli sa ngalan 
sa Diyos diha sa hubad niini sa Kristohanon Gre- 
gong Kasulatan, nga sa kinatibuk-an naghubad ni- 
ini sa 237 ka higayon. Gihimo sa ubang mga hubad 
ang samang pagpasig-uli, ilabina sa dihang naghu- 
bad sa Kristohanon Gregong Kasulatan ngadto sa 
Hebreohanon. 

Sa dihang naghisgot sa “Pagpasig-uli sa Ngalan 
sa Diyos,” ang Komite sa Paghubad sa Bag-ong 
Kalibotang Bibliya nagpahayag: “Aron masayran 
kon haing dapita gihulipan ang ngalan sa Diyos 
sa Gregong mga pulong nga Kúgioç ug @ed6, 
among gitino kon haing dapita ang inspirado nga 
Kristohanong mga magsusulat mikutlo ug mga 
bersikulo, mga pulong ug mga ekspresyon gikan 
sa Hebreohanong Kasulatan ug dayon among gi- 
susi sa Hebreohanong teksto aron matino kon ma- 
kita ba diha niini ang ngalan sa Diyos. Niining pa- 
agiha among natino kon kinsa ang gitumong o 
ang persona nga gihisgotan sa dihang gigamit 
ang mga pulong nga Kyri'os ug Theos.” Nagpa- 
tin-aw ug dugang, ang Komite miingon: “Aron 
malikayan ang paglapas sa mga utlanan sa usa ka 
maghuhubad ngadto na sa paghimog interpretas- 
yon, kami mabinantayon kaayo bahin sa paghu- 
bad sa ngalan sa Diyos diha sa Kristohanon Gre- 
gong Kasulatan, nga mainampingong nagtagad 
kanunay sa Hebreohanong Kasulatan ingong ba- 
sehanan. Among gisusi ang panagkauyon sa Heb- 
reohanong mga bersiyon aron matino ang among 
hubad.” Ang maong panagkauyon gikan sa Heb- 
reohanong mga bersiyon makita diha sa tanang 
237 ka dapit nga ang Komite sa Paghubad sa 

Bag-ong Kalibotang Bibliya naghubad sa ngalan 
sa Diyos diha sa ilang hubad.---Apendise sa Rbi8, 
pp. 1564-1566. 

Ang Hebreohanong “Adhohn” ug “Adho- 
nai.” Ang Hebreohanong pulong nga 'adhohn' 
makaplagan sa 334 ka higayon diha sa Hebreoha- 
nong Kasulatan. Kini nagpasabot sa pagkatag-iya o 
pagkaulo ug gigamit maylabot sa Diyos ug sa mga 
tawo. Ang plural nga porma nga 'adho-nim ' usahay 
nagtumong sa yanong numerikal nga plural ug sa 
ingon gihubad nga “mga ginoo” o “mga agalon.” 
(Sal 136:3, Isa 26:13) Sa ubang mga teksto ang plu- 
ral nga porma nagpaila sa pagkahamili, o kaha- 
langdon, sa Diyos man o sa tawo (Sal 8:1, Gen 
39:2), ug sa maong mga kahimtang ang bisan un- 
sang mga pronombre o mga adhetibo nga gigamit 
sa paghubit maoy singular. (Sal 45:11; 147:5) Sa 
ubang mga teksto, duha ka plural ang gigamit sa 
samang higayon aron sa pagpalahi kang Jehova gi- 
kan sa daghang uban pang mga ginoo pinaagi sa 
paggamit ug plural nga nagpaila sa iyang pagka- 
hamili.--Deu 10:17: Sal 136:3; itandi ang 1Co 8: 
5, 6. 

Ang mga titulo nga 'Adhohn' ug 'Adho-nim' gi- 
padapat ngadto kang Jehova sa 25 ka higayon diha 
sa Kasulatan. Sa siyam ka dapit niini diha sa Maso- 
retikong teksto, ang 'A-dhohn' adunay tinong arti- 
kulo nga ha nga nag-una niini, nga tungod niana 
kini nga titulo mapadapat lamang kang Jehova. (Ex 
23:17: 34:23, Isa 1:24: 3:1, 10:16, 33, 19:4: Miq 4:13; 
Mal 3:1) Diha sa unom ka teksto diin ang 'Adhohn' 
walay tinong artikulo apan nagtumong kang Jeho- 
va, kini naghubit kaniya ingong Ginoo (Tag-iya) sa 
yuta ug busa tin-aw kon kinsa ang gitumong. (Jos 
3:11, 13, Sal 97:5; 114:7; Zac 4:14: 6:5) Diha sa na- 
pulo ka teksto diin ang 'Adhonim' gigamit mayla- 
bot kang Jehova, ang labing duol nga konteksto 
maoy motino nga kini nagtumong kaniya.---Deu 
10:17, Neh 8:10, 10:29: Sal 8:1, 9: 135:5; 136:3; 
147:5: Isa 51:22: Os 12:14. 

Ang panapos nga ai nga gidugang sa Hebreo- 
hanong pulong nga ’adhohn’ maoy laing plural 
nga porma nga nagpaila sa pagkahamili. Kon ang 
'Adho'nai” makita nga walay dugang nga suffix sa 
Hebreohanon, kini gigamit lamang ngadto kang 
Jehova ug nagpaila nga siya mao ang Soberanong 
Ginoo. Sumala sa The International Standard Bible 
Encyclopedia (1986, Tomo 3, p. 157), “kini nga por- 
ma nagpasiugda sa gahom ug pagkasoberano ni 
Yahweh ingong “Ginoo.” Ang paggamit niini sa 
mga tawo sa dihang motawag kaniya nagpasabot 
sa mapinasakopon nga pag-ila sa maong dakong 
kamatuoran.---Gen 15:2, 8; Deu 3:24, Jos 7:7. 

Dayag nga sa unang bahin sa Komong Panahon 
ang ngalan sa Diyos, YHWH, giisip na sa Hudiyong 

mga rabbi nga sagrado ra kaayo nga litokon. Hinu- 
noa, kini ilang gihulipan ug 'Adhonai” (usahay 'Elo- 
him') sa dihang basahon sa makusog ang Kasula- 
tan. Ang mga Sopherim o mga eskriba naghulip pa 
gani sa ngalan sa Diyos diha sa sinulat nga teksto 
pinaagig 'Adhonai' sa 134 ka higayon (133 diha sa 
Biblia Hebraica Stuttgartensia). Sukad sa mga ika- 
lima hangtod sa ikasiyam nga siglo sa atong Ko- 
mong Panahon, ang mga Masorete nagkopya sa 
teksto nga maampingon kaayo. Ilang gitala diha sa 
Masora (ilang mga nota diha sa teksto) kon diin gi- 
himo sa mga Sopherim ang maong mga kausa- 
ban. Busa, nailhan kining 134 ka kausaban. (Alang 
sa listahan niini tan-awa ang apendise sa Rbi8, 
p. 1562.) Sa pagtagad niini, aduna pay 306 ka da- 
pit diin ang 'Adhonai” makita sa orihinal diha sa 
teksto. 

Ang titulong 'Adho-nai” kasagarang gigamit sa 
mga manalagna, ug mas subsob nga gigamit ni 
Ezequiel kay sa uban. Halos sa matag higayon, 
iyang gikombinar kini sa ngalan sa Diyos aron ma- 
porma ang 'Adhonai” Yehwih', “Soberanong Gino- 
ong Jehova.” Ang laing gikombinar nga titulo, nga 
makita sa 16 ka higayon, mao ang 'Adhonai” Yeh- 
wih’ tseva-ohth, “Soberanong Ginoo, Jehova sa 
mga panon,” ug ang tanan gawas sa duha ka teks- 
to diin makita kini (Sal 69:6, Am 9:5) makaplagan 
diha sa Isaias ug Jeremias. Kini nga titulo gigamit 
sa pagpaila kang Jehova ingong ang usa nga may 
gahom ug determinasyon dili lamang sa pagpani- 
malos alang sa iyang gilupigan nga katawhan kon- 
dili sa pagsilot usab kanila tungod sa ilang pagka- 
dili-matinumanon. 

pagpakiglabot sa nasod sa Israel, si Jehova nga Di- 
yos nagmando nga ang pipila ka butang, mga 
tawo, o bisan ang tibuok nga mga siyudad ipaila- 
lom sa sagradong pagdili, sa ingon nagdili niini gi- 
kan sa bisan unsang ordinaryo o mapasipalahong 
paggamit. Si Koehler ug Baumgartner nagbatbat sa 
che rem ingong usa ka “butang o tawo nga gipahi- 
nungod o gitugyan (sa kalaglagan o sa sagrado 
nga paggamit ug busa gilain gikan sa mapasipala- 
hong paggamit),” ug ang causative form sa berbo 
nga charam'ingong “pagwagtang (pinaagig pagdi- 
li... paglain gikan sa katilingban ug sa kinabu- 
hi, pagtugyan sa kalaglagan).” (Lexicon in Veteris 
Testamenti Libros, Leiden, 1958, p. 334) Busa, sa 
diwa ang maong gipahinungod o gitugyan nga 
mga butang nahimong “butang nga gidili” alang sa 
mga Israelinhon. Ang susamang pulong sa Arabi- 
ko nagbaton sa samang kahulogan hangtod karong 
adlawa. Alang sa mga Arabo nga Muslim, ang sag- 
radong teritoryo sa Mecca ug Medina giisip nga ha- 
ram, ug ang harim sa usa ka sultan maoy usa ka 

dapit nga dugay nang gidili ngadto sa tanang tawo 
gawas sa tagdumala sa iyang mga asawa o sa 
iyang mga eunuko. 

Ang sagradong pagdili unang gipahayag pana- 
hon sa paghatag sa Balaod. Sa Exodo 22:20 atong 
mabasa: “Ang maghalad ngadto sa bisan unsang 
diyos gawas kang Jehova lamang igatugyan ngad- 
to sa kalaglagan [usa ka porma sa cha-ram |.” Kini 
nga mando gipadapat nga walay pagpihig ngadto 
sa mga Israelinhon, sama sa gihimong idolatriya 
didto sa Sitim nga misangpot sa pagkamatay sa 
mga 24,000 gikan sa maong nasod. (Num 25:1-9) 
Ang pagbaton sa usa ka butang nga gitugyan sa 
kalaglagan maghimo usab sa nagbaton niana nga 
mailalom sa maong pagdili o pagkatinugyan sa ka- 
laglagan. Busa, labot sa relihiyosong mga larawan 
sa mga nasod sa Canaan, ang Diyos nagpasidaan 
sa mga Israelinhon: “Dili ka magpasulod sa imong 
balay ug usa ka dulumtanang butang [larawan] ug 
mahimo nga usa ka butang nga gikatugyan sa ka- 
laglagan [cherem] nga sama niini. Kalud-an mo 
gayod kini sa bug-os ug kasilagan mo kini sa hing- 
pit, tungod kay kini gikatugyan ngadto sa kalagla- 
gan.”--Deu 7:25, 26. 

Ang sagradong pagdili dili kanunayng nagpasa- 
bot ug kalaglagan. Ang mga butang, mga hayop, 
ug bisan kaumahan mahimong ipahinungod kang 
Jehova ug sa ingon mahimong balaang mga bu- 
tang alang sa sagradong paggamit sa mga saser- 
dote o sa pag-alagad diha sa templo. Apan ang 
mga tawo nga nailalom sa sagradong pagdili paga- 
patyon gayod. Walay gipahinungod, hinalad, o gi- 
katugyan nga butang ang mahimong tubson sa bi- 
san unsang kantidad, ug kini maoy usa ka dakong 
kalainan tali sa gipahinungod nga butang ug sa usa 
ka butang nga gihimong sagrado.--Lev 27:21, 28, 
29: itandi ang mga bersikulo 19, 27, 30, 31, Num 
18:14: Jos 6:18, 19, 24; Eze 44:29, Esd 10:8. 

Canaanhon. Sa panahon sa pagsakop sa Ca- 
naan nga kining sagradong pagdili nailado pag- 
ayo. Sa wala pa ang aktuwal nga pagsulod sa Isra- 
el sa maong yuta, sa dihang ang Canaanhong hari 
sa Arad misulong kanila didto sa Negeb, giuyonan 
ni Jehova ang panaad sa mga Israelinhon nga ang 
mga siyudad sa gingharian sa maong Canaanhong 
hari itugyan sa kalaglagan. (Num 21:1-3) Human 
sa ilang pagsulong sa Israel, ang mga gingharian 
ni Sihon ug ni Og, sa S sa Jordan, sunod nga naila- 
lom sa pagdili, nga misangpot sa pagkalaglag sa ta- 
nang tawo sa ilang mga siyudad ug sa pagtipig 
lamang sa binuhing mga hayop ug sa ubang mga 
inagaw. (Deu 2:31-35, 3:1-7) Sa ulahi, didto sa Ka- 
patagan sa Moab, sa wala pa motabok ang mga Is- 
raelinhon sa Jordan, gipasiugda pag-usab ni Je- 
hova ang panginahanglan alang sa mahinlo nga 

pagsimba ug sa paglikay sa tanang makapahugaw 
nga mga impluwensiya. Iyang gimando nga ang 
pito ka nasod sa Yutang Saad ipailalom sa sagra- 
dong pagdili ug ang ilang idolatrosong mga pumo- 
luyo itugyan sa kalaglagan sa mga Israelinhon, nga 
molihok ingong iyang mga tigpahamtang ug silot. 
(Deu 7:1-6, 16, 22-26) Ang halayo nga mga siyu- 
dad lamang nga dili sakop niini nga mga nasod ang 
hatagag kahigayonan nga makigdait: apan kadtong 
mga nasod nga gitugyan sa Diyos sa kalaglagan 
pagalaglagon, “aron kamo dili matudloan nila sa 
pagbuhat sumala sa tanan nilang dulumtanang 
mga butang, nga ilang gibuhat sa ilang mga diyos, 
ug kamo sa pagkatinuod makasala batok kang Je- 
hova nga inyong Diyos.” (Deu 20:10-18) Ang pag- 
palingkawas kang bisan kinsa kanila mosangpot 
gayod nga sila matakdan ug mahugawan sa ilang 
bakak nga mga relihiyon. Pinaagi sa pagpuo kanila 
matipigan ang mga kinabuhi sa mga Israelinhon, 
apan mas labawng hinungdanon, mahuptan niini 
ang kaputli sa pagsimba sa Unibersohanong So- 
berano, si Jehova nga Diyos. Ang samang pag- 
dili gipadapat kang bisan kinsang nag-apostata 
nga membro sa ilang mga banay o sa umaabot 
nga mga molupyo sa bisan diin nga mga siyudad 
sa mga Israelinhon nga mahimong tukoron didto 
sa Yutang Saad.---Deu 13:6-17. 

Sa kasadpan sa Jordan, ang Jerico mao ang 
unang siyudad nga gitugyan sa kalaglagan, nga 
wala gayoy gitipigan gawas sa mga butang nga 
metal aron gamiton sa templo. Tungod sa iyang 
pagtuo, si Rahab ug ang iyang pamilya gipahiga- 
was gikan sa maong pagdili o pagpinig ngadto sa 
kalaglagan. Bisan pa sa kusganong pasidaan ni Jo- 
sue nga ang dili pagtuman sa pagdili mosangpot sa 
kalaglagan sa tibuok nasod, gikawat ni Acan ang 
pipila ka gidiling mga butang ug sa ingon naghimo 
sa iyang kaugalingon nga “usa ka butang nga gika- 
tugyan ngadto sa kalaglagan.” Ang iyang kamata- 
yon lamang ang nakapahigawas sa tibuok nasod 
gikan sa pagkailalom sa samang pagdili o pagkati- 
nugyan niini sa kalaglagan.---Jos 6:17-19, 7:10-15, 
24-26. 

Gabaonhon. Human niadto, daghang siyudad 
ang gitugyan sa kalaglagan. (Jos 8:26, 27, 10:28- 
42; 11:11, 12) Mahitungod sa maong mga siyudad, 
ang rekord nag-ingon: “Wala gayoy siyudad nga 
nakigdait sa mga anak sa Israel gawas sa mga 
Hivihanon nga nagpuyo sa Gabaon. Ang tanang 
uban pa ilang gikuha pinaagig gubat. Kay maoy 
paagi ni Jehova nga tugotang magmatig-a ang 
ilang kasingkasing aron sila makiggubat batok sa 
Israel, aron iyang ikatugyan sila sa kalaglagan, 
aron sila dili makabaton ug kaluoy, kondili aron 
nga iyang hutdon sila paglaglag, ingon sa gisugo ni 
Jehova kang Moises.”---Jos 11:19, 20. 

Pagkapakyas sa Asirya. Ang Asiryanhong 
si Senakerib nanghambog nga walay diyos nga na- 
kaluwas sa mga nasod nga gitugyan sa kalaglagan 
sa iyang mga katigulangan. (2Cr 32:14) Apan, ang 
bakak nga mga diyos sa Asirya wala magmalam- 
poson sa pagtugyan sa Jerusalem ngadto sa kalag- 
lagan, ug ang matuod nga Diyos nga si Jehova 
nagpamatuod nga walay mahimo ang hulga ni Se- 
nakerib. Bisan pa niana, ang yuta sa Juda, tungod 
sa pagkagahian ug pagrebelde sa katawhan, sa ka- 
taposan nahimong usa ka yuta nga gitugyan sa Di- 
yos sa kalaglagan, ug kini nakaagom ug pagkapay- 
hag sa mga kamot ni Nabucodonosor. (Jer 25:1-11, 
Isa 43:28) Human niana ang Babilonya miabot 
aron sa pagtugyan niini sa bug-os nga kalaglagan. 
--Jer 50:21-27, 51:1-3, itandi ang Pin 18:2-8. 

Ubang Paghisgot. Sa dihang ang Israel nani- 
muyo na sa maong yuta, ang mga Israelinhon 
nga nagpuyo sa Jabes-gilead nailalom sa pagdili o 
pagpinig ngadto sa kalaglagan tungod kay wala 
kini mopaluyo sa hiniusang aksiyon batok sa tribo 
ni Benjamin ingong pagsilot sa pagkadaotan nii- 
ni. (Huk 21:8-12) Wala tumana sa bug-os ni Ha- 
ring Saul ang mga kondisyon sa pagdili batok sa 
Amalek ug sa hari niini, nga nagpasangil nga ang 
mga butang nga gitipigan itanyag ingong halad 
ngadto kang Jehova. Siya giingnan nga “ang pag- 
sunod mas maayo pa kay sa halad” ug nga ang 
iyang pagkahari ihatag na ngadto sa laing tawo. 
(1Sa 15:1-23) Si Haring Ahab sad-an sa parehong 
buhat labot sa Siryanhong si Ben-hadad II. (1Ha 
20:42) Ang mga molupyo sa Bukid sa Seir gilaglag 
sa mga Ammonhanon ug sa mga Moabihanon. 
--2Cr 20:22, 23. 

Ang sagradong mga pagdili o pagtugyan sa ka- 
laglagan gihisgotan sa daghang tagna. Ang Mala- 
quias 4:5, 6 nagtagna sa buluhaton ni “Elias nga 
manalagna sa dili pa moabot ang dako ug makali- 
lisang nga adlaw ni Jehova,” aron si Jehova “dili 
moanhi ug maghampak sa yuta pinaagi sa pagtug- 
yan niini ngadto sa kalaglagan.” (Itandi ang Mat 
24:21, 22.) Ang Daniel 11:44 naghubit sa simboli- 
kong “hari sa amihanan” nga mogula nga may da- 
kong kaaligutgot “aron sa pagpuo ug sa pagtugyan 
sa daghan ngadto sa kalaglagan.” Si Jehova, tungod 
sa iyang kasuko, gihubit ingong nagtugyan sa “ta- 
nang nasod” ngadto sa kalaglagan. (Isa 34:2; itandi 
ang Pin 19:15-21.) Ang madaogong “anak nga ba- 
baye sa Zion” gihisgotan nga magpahinungod, pi- 
naagig pagdili, sa dili-minatarong nga ganansiya 
ug sa mga kahinguhaan sa kaawayng katawhan 
ngadto sa “matuod nga Ginoo sa tibuok yuta.” (Mig 
4:13) Gitagna nga ang Jerusalem, nga giluwas gi- 
kan sa tanan niyang mga kaaway, pagapuy-an ug 
tungod niana mahitabo nga 'wala nay pagpinig 

[o, pagdili] ngadto sa kalaglagan. ---Zac 14:11, itan- 
di ang Pin 22:3. 

Kining mga tekstoha nagpasiugda gayod sa pa- 
hayag sa Diyos diha sa Deuteronomio 7:9, 10: “Ug 
nahibalo ka pag-ayo nga si Jehova nga imong Di- 
yos mao ang matuod nga Diyos, ang matinumanon 
nga Diyos, nga nagatuman sa pakigsaad ug sa ma- 
higugmaong-kalulot niadtong nahigugma kaniya 
ug niadtong nagatuman sa iyang mga sugo ngad- 
to sa usa ka libo ka kaliwatan, apan ang nagadumot 
kaniya iyang ginabaslan sa iyang nawong pinaagi 
sa paglaglag kaniya. Dili siya magpanuko sa naga- 
dumot kaniya, iyang baslan siya sa iyang nawong.” 
Ang Anak sa Diyos, nga mihatag sa iyang kinabu- 
hi ingong lukat, mipahayag: “Siya nga magpasun- 
dayag ug pagtuo sa Anak adunay kinabuhing wa- 
lay kataposan, siya nga dili mosugot sa Anak dili 
makakita sa kinabuhi, apan ang kapungot sa Diyos 
magpabilin diha kaniya.” (Ju 3:36) Ang tinung- 
lo nga “mga kanding” sa matagnaong sambingay 
diha sa Mateo 25:31-46 tataw nga mao ang mga 
tawo nga nganha kanila ang kapungot sa Diyos 
magpabilin ug busa sila gitugyan ngadto sa walay 
kataposang kalaglagan. 

Diha sa Septuagint ang pulong nga cherem sa- 
gad nga gihubad pinaagi sa Gregong pulong nga 
a-rna'thema.--Tan-awa ang TUNGLO, PANAAD. 


GIRGASIHANON. Usa ka katawhan nga 
naggikan kang Ham pinaagi kang Canaan. (Gen 
10:6, 15, 16, 1Cr 1:8, 13, 14) Ang mga Girgasiha- 
non nagpuyo sa K sa Jordan. Bisan pag gamha- 
nan, sila ug ang ubang unom ka Canaanhong 
mga nasod nakaagom ug kapildihan, kay si Jehova 
nagtugyan kanila ngadto sa mga kamot sa iyang 
katawhan. (Deu 7:1, 2: Jos 3:10, 24:11) Kini nagtu- 
man sa saad nga gihimo sa Diyos ngadto kang Ab- 
raham kasiglohan una pa niana. (Gen 15:13-21, 
Neh 9:7, 8) Ang mga ngalan nga “Girgas" ug “Ben- 
Girgas,” nga makaplagan sa Ugaritikanhon nga li- 
teratura, gihisgotan ingong posibleng pamatuod sa 
paglungtad sa mga Girgasihanon. 


GIRNALDA. Usa ka dayandayang lukong nga 
isul-ob sa ulo. Ang Hebreohanong termino nga 
tsephi'rah” (girnalda) gigamit sa simbolikanhong 
paagi diha sa tagna ni Jehova labot sa paghukom 
sa Samaria, ang kaulohang siyudad sa Epraim, nga 
mao, ang napulo-ka-tribong gingharian sa Israel. 
Ang Samaria sa maong panahon napuno sa politi- 
kanhong “mga palahubog,” nga nahubog tungod sa 
kagawasan nga nabatonan sa amihanang gingha- 
rian gikan sa Juda ug tungod sa politikanhong mga 
pakig-alyansa niini uban sa Sirya ug sa ubang 
mga kaaway sa gingharian ni Jehova sa Juda. 
(Tan-awa ang Isa 7:3-9.) Maingon nga ang mga 


GIRZIHANON 


palahubog nagsul-ob ug girnalda nga mga bulak 
diha sa ilang mga ulo sa panahon sa ilang pag- 
inom-inom ug bino, mao man usab ang Samaria 
nagsul-ob sa girnalda niining politikanhong ga- 
hom. Kini maoy usa ka matahom nga dayandayan 
apan nagakalawos nga bulak nga mahanaw ra. Da- 
yon alang sa mga nahibilin sa iyang katawhan si 
Jehova mahimong sama sa usa ka dayandayan nga 
purongpurong ug sama sa usa ka matahom nga 
girnalda (o “diadema” sumala sa ubay-ubayng mga 
hubad).--Isa 28:1-5. 

Ang samang Hebreohanong pulong makita sa 
Ezequiel 7:7, 10. Apan dili matino sa mga maghu- 
hubad ang kahulogan o kapadapatan sa pulong ni- 
ini nga mga teksto. Ang susamang Aramaikong 
pulong nagkahulogang “buntag,” ug ang hubad ni 
Lamsa sa Syriac nga Peshitta mabasa dinhi nga 
“kaadlawon,” inay nga girnalda, o diadema. Ang 
ubang mga maghuhubad (AS, AT, RS) naglangkit 
niining pulonga sa usa ka nombre nga samag gigi- 
kanan diha sa Arabiko ug naghubad niini ingong 
“kalaglagan.” Ang uban pa, sa pagtuo nga ang lin- 
tunganayng kahulogan sa Hebreohanong pulong 
maoy “pagtuyok,” naghubad niini ingong “pagliso,” 
nga nagtumong sa pagliso o kausaban sa mga 
panghitabo.---JB, JP, “sirkulo,” Ro. 

Diha sa Kristohanon Gregong Kasulatan, ang 
plural nga porma sa Gregong pulong nga stem ma, 
“girnalda,” makita sa Buhat 14: 13. Ingon sa giasoy 
sa maong teksto, ang saserdote ni Zeus sa Listra 
nagdalag mga torong baka ug mga girnalda ngad- 
to sa mga ganghaan sa siyudad aron sa pagtanyag 
ug mga halad, tungod kay ang mga tawo nagtuo 
nga si Pablo ug Bernabe maoy mga diyos. Ang 
mga girnalda lagmit isul-ob unta sa mga ulo ni 
Pablo ug Bernabe, ingon sa buhaton usahay ngad- 
to sa mga idolo, o diha sa mga partisipante ug sa 
ihalad nga mga hayop. Ang maong mga girnalda 
sagad ginama gikan sa mga dahon nga gituohang 
makapahimuot sa diyos nga ilang gisimba.---Buh 
14:8-18, tan-awa ang KORONA, PURONGPURONG. 


GIRZIHANON. Usa ka katawhan nga lakip 
sa mga gipamatay sa dihang kini gisulong ni Da- 
vid ug sa iyang 600 ka tawo panahon sa ilang 16 
ka bulan nga pagpuyo uban sa mga Filistehanon. 
Gikuha ni David ang daghang kahayopan ingong 
inagaw apan wala magtipig nga buhi bisan usa sa 
mga Girzihanon. Lagmit nga mga tigbalhinbalhin, 
ang mga Girzihanon mipuyo sa teritoryo sa H sa 
Juda sa katibuk-ang direksiyon paingon sa Ehipto. 
--1Sa 27:2, 7-9. 


GISPA. Usa ka magtatan-aw sa mga Netinim 
nga mga ulipon sa templo sa adlaw ni Nehemias. 
—Neh 11:21. 

GITAIM [Duha ka Pug-anan sa Bino]. Ang da- 
pit nga nganha niana (sa wala ibutyag nga mga 
katarongan) nangalagiw ang mga Beerotnon. (2Sa 
4:1-3) Ang mga Benjaminhon mipuyo sa Gitaim 
human sa pagkadestiyero. (Neh 11:31, 33) Ang tuk- 
mang nahimutangan niini wala mahibaloi, ang pi- 
pila nagsugyot nga kini mao ang dapit nga gitawag 
ug Gamteti diha sa mga Papan sa Amarna, lagmit 
nga duol sa modernong Ramleh.--Tan-awa ang 
BEEROT. 


GITAS-ON SA KINABUHI. Ang orihinal 
nga katuyoan sa Diyos mao nga ang tawo mabuhi 
sa walay kataposan. Ingong hingpit, ang unang 
tawo nga si Adan may kahigayonan nga makapa- 
himulos ug taas nga kinabuhi nga dili matapos, 
basta magmasinugtanon lamang ngadto sa Diyos. 
(Gen 2:15-17) Hinunoa, tungod sa pagkadili-masi- 
nugtanon, nawala ni Adan ang maong kahigayo- 
nan, ug gikan kaniya napanunod sa tanang tawha- 
nong rasa ang sala ug kamatayon.---Rom 5:12. 

Sa Panahon sa mga Patriarka. Sa wala pa 
ang Lunop, ang gitas-on sa kinabuhi halos miabot 
ug usa ka libo ka tuig. (Gen 5:5-29) Ang mga tawo 
nga duol pa sa kahingpitan nakapahimulos ug mas 
taastaas nga kinabuhi kay sa niadtong halayo na 
gikan niana. Ang kinadugayang nabuhi nga tawo 
nga narekord mao si Matusalem, nga nabuhi ug 
969 ka tuig. Human sa Lunop, ang gitas-on sa ki- 
nabuhi sa tawo kusog nga mius-os. 

Ang pipila nagtuo nga ang usa ka tuig sa kapa- 
nahonan sa wala pa ang Lunop maoy usa lamang 
ka bulan ang gitas-on. Hinunoa, kini nga panglan- 
taw wala paluyohi sa Kasulatan. Kon kana nga tuig 
maoy usa ka bulan nga may 30 ka adlaw, kini 
magkahulogan nga si Enos nahimong amahan nga 
wala pay otso anyos, ug ang uban, sama kang Ke- 
nan, Mahalalel, ug Enoc, nakabaton ug mga anak 
nga wala pay sayis anyos. (Gen 5:9, 12, 15, 21) Ang 
pagtandi sa Genesis 7:11 sa Genesis 8:3, 4 nagpa- 
kita nga ang 150 ka adlaw mikabat ug lima ka bu- 
lan. Tungod kay ang Bibliya naghisgot usab sa ika- 
10 nga bulan ug dayon sa usa ka 40 ka adlaw nga 
yugto ug labing menos sa duha ka 7 ka adlaw nga 
yugto nga milabay sa mao ra nga tuig, kini nagpa- 
kita nga ang tuig maoy 12 ka bulan ang gitas-on. 
--Gen 8:5, 6, 10, 12-14. 

Sukad sa Panahon ni Moises. Mga 3,500 ka 
tuig kanhi, si Moises misulat maylabot sa gitas-on 
sa kinabuhi: “Ang mga adlaw sa among panuigon 
maoy kapitoan ka tuig; ug kon tungod sa talagsa- 
ong kabaskog kini maoy kawaloan ka tuig, bisan pa 
niana ang ilang pagpanlimbasog mosangpot la- 
mang sa kasamok ug sa mga butang makapadaot.” 
(Sal 90:10) Kini nga kahimtang wala gayod mau- 
sab. 

GITAS-ON SA KINABUHI 
SA MGA PATRIARKA 
Ngalan Genesis Gitas-on sa Kinabuhi 
Adan 5:5 930 
Set 5:8 912 
Enos 5:11 905 
Kenan 5:14 910 
Mahalalel 5:17 895 
Jared 5:20 962 
Enoc 5:23 365 
Matusalem 5:27 969 
Lamek 5:31 777 
Noe 9:29 950 
Sem 11:10, 11 600 
Arpaksad Maa 18 438 
Sela 1:14,15 433 
Eber 11:16, 17 464 
Peleg 11:18, 19 239 
Reu 11:20, 21 239 
Serug 11:22, 23 230 
Nahor 11:24, 25 148 
Tera 11:32 205 
Abraham 25:7 175 
Isaac 35:28 180 
Jacob 47:28 147 


Latas sa kasiglohan, ang mga paningkamot sa 
tawo sa pagpalugway sa gitas-on sa iyang kinabu- 
hi wala magmalamposon. Apan sa daghang kayu- 
taan ang gidahom nga gitas-on sa kinabuhi mi- 
uswag. Busa, si James Fries ug Lawrence Crapo 
miingon: “Ang aberids nga gitas-on sa kinabuhi sa 
Tinipong Bansa miuswag gikan sa gibanabanang 
47 ka tuig sa pagsugod niining sigloha [ang ika-20 
nga siglo] ngadto sa kapin sa 73 ka tuig karong ad- 
lawa, usa ka pag-uswag nga kapin sa 25 ka tuig.... 
Apan ang mainampingong pag-usisa niini nga im- 
pormasyon nagpakita nga ang pag-uswag sa gida- 
hom nga gitas-on sa kinabuhi maoy gumikan sa 
pagkawagtang sa ahat nga kamatayon inay sa pag- 
palugway sa kinaiyanhong gitas-on sa kinabuhi.” 
--Vitality and Aging, 1981, pp. 74, 75. 

Halos 2,000 ka tuig kanhi si Jesu-Kristo nag- 
ingon nga walay tawo ang “makadugang ug usa ka 
maniko sa gitas-on sa iyang kinabuhi.” (Luc 12:25) 
Apan si Jesus usab miingon: “Ang mga butang nga 
imposible sa tawo maoy posible sa Diyos.” (Luc 
18:27) Pinaagi ni manalagnang Isaias, ang Diyos 
mitagna: “Ang mga adlaw sa akong katawhan ma- 
hisama sa mga adlaw sa usa ka kahoy.” (Isa 65:22) 
Ug gitagna sa Isaias 25:8 nga ang Diyos “magala- 
moy gayod sa kamatayon hangtod sa kahangtoran, 
ug ang Soberanong Ginoong Jehova tinong mag- 
pahid sa mga luha gikan sa tanang nawong.’ Ki- 
ning saara gisubli diha sa kataposang basahon sa 

Bibliya: 'Ug pagapahiran sa Diyos ang tanang luha 
gikan sa ilang mga mata, ug ang kamatayon ma- 
wala na, ni may pagbangotan ni pagtiyabaw ni 
may kasakit pa.'---Pin 21:4. 


GITGIT [Heb., derohr']. Ang Hebreohanong 
pulong nga derohr' maoy samag porma sa Heb- 
reohanong pulong nga gihubad nga “kagawasan” 
(Lev 25:10, Isa 61:1), ug ang ubang mga komenta- 
rista nagtuo nga kining ngalana naghubit sa ma- 
danihong pagpautaw-utaw sa gitgit samtang nag- 
lupad kini. 

Ang mga gitgit sagad maghimo sa ilang samag- 
tasa nga mga salag (hinimo gikan sa gagmayng 
ligngin nga lapok) diha sa mga balay o uban pang 
mga tinukod, sagad diha sa ilalom sa mga balisbi- 
san. Sa usa ka higayon sila nagsalag diha sa tem- 
plo sa Jerusalem, sama sa gihimo nila karong ad- 
lawa diha sa susamang mga tinukod sa tibuok 
Israel. Sa ulahi, may gipatuybong talinis nga mga 
tugsok nga bulawan diha sa tumoy sa templo ni 
Herodes aron dili makabatog ang mga langgam 
ibabaw sa templo.--The Jewish War, ni F. Jose- 
phus, V, 224 (v, 6). 

Ang salmista, sa pagpahayag sa iyang kahidlaw 
sa mga sawang sa balay ni Jehova, naghisgot sa 
gitgit nga nakakaplag ug kaugalingong salag aron 
kabutangan sa iyang mga kuyabog---o0, diha mis- 
mo sa templo, lagmit duol sa “dakong halaran" ni 
Jehova. (Sal 84:1-3) Ingong dili-saserdoteng Levi- 
hanon, ang salmista nag-alagad sa templo sa usa 
lamang ka semana kada unom ka bulan, apan na- 
hibalo siya nga ang gitgit adunay mas permanen- 
teng pinuy-anan didto. Busa siya nangandoy nga 
makapuyo gayod unta sa mga sawang sa taberna- 
kulo ni Jehova. 

Ang laing paghisgot sa gitgit makaplagan sa 
Proverbio 26:2, diin kini nag-ingon nga “maingon 
nga ang langgam may hinungdan sa pagkalagiw 
ug ingon man ang gitgit sa paglupad, sa ingon 
usab ang maldisyon dili modangat nga walay ti- 
nuod nga hinungdan.” (NW) Hinunoa, ang ubang 
mga maghuhubad naghubad sa Hebreohanong 
pulong dinhi ingong “tunglo nga walay hinungdan 
[ug] dili modangat” (RS; tan-awa usab ang AS, Ro) 
ug busa nag-isip nga ang teksto nagpasabot nga 
ang maong walay hinungdan nga tunglo dili ma- 
hitabo o “modangat” apan maoy sama sa walay 
hunong nga paglupad sa gitgit sa pagpangita ug 
matukob nga insekto. Sa palibot nga mga bersiku- 
lo ang magsusulat naghisgot sa buangbuang ug 
sa iyang mga dalan, ug busa diha sa hubad nga 
unang gihisgotan (NW) ang diwa lagmit nga, ma- 
ingon nga ang paglupad sa mga langgam sa di- 
hang kini mokalagiw gikan sa kapeligrohan o sa 
pagpangitag pagkaon aduna gayoy hinungdan, 

mao man usab, kon ang dalan sa usa ka buangbu- 
ang magdalag maldisyon nganha kaniya, kini dili 
ikaingong midangat nga wala gayoy hinungdan, 
ang iyang kabuangan mao ang nakaingon niini. 
--Itandi ang Pr 26:3, usab ang 1:22-32. 

Ang komon nga gitgit o gitgit sa kamalig (Hi- 
rundo rustica) daghan sa Palestina. Ang usa ka 
matang niini magpalabay sa tibuok tuig didto, 
samtang ang uban moabot didto gikan sa habaga- 
tang Aprika kon Marso ug mobiya pagsingabot sa 
tingtugnaw. Daghan ang moagi didto panahon sa 
paglalin atol sa tingpamulak ug sa tinghunlak. 
Sanglit kini gamay, nga may taas ug kusganong 
mga pako ug sagad nagsanga ang ikog, ang gitgit 
maoy madanihon kaayo ug kusog molupad, nga 
makalupad ug lagyong distansiya sa dihang mola- 
lin. Ang balhibo niini sagad nga may magilakon 
kaayong bulok, ang awit niini maoy kombinasyon 
sa nindot paminawong pagtuwit-tuwit ug pag- 
honi. 


GITIHANON [Taga- (Iya sa) Gat]. Usa ka ter- 
mino nga sagad gigamit alang sa usa ka molupyo 
o lumad sa Filistehanong siyudad sa Gat. (Jos 13: 
2, 3) Ang higanteng si Goliat maoy usa ka Gitiha- 
non. (2Sa 21:19; 1Cr 20:5) Ang mga Gitihanon, la- 
kip kang Itai (gitawag nga “usa ka langyaw” ug 
“usa ka destiyero” gikan sa iyang pinuy-anan), 
matinumanong miunong kang David sa panahon 
sa iyang pagkalagiw sa dihang mirebelde si Absa- 
lom.--2Sa 15:13, 18-22, 18:2, tan-awa ang GAT, 
Ita Num. 1. 

Apan ang termino nga “Gitihanon” gigamit 
usab kang Obed-edom, diin sa iyang balay tem- 
poraryong gibutang ang arka sa pakigsaad. (2Sa 
6:10, 11, 1Cr 13:13) Ang pipila ka eskolar nagtuo 
nga siya usab gikan sa Gat sa Filistia. Apan, lag- 
mit gayod nga si Obed-edom maoy usa ka Levi- 
hanon ug tingali gitawag nga Gitihanon tungod 
kay siya gikan sa Levihanong siyudad sa Gat- 
rimon.--Jos 21:20, 23, 24: tan-awa ang OBED- 
EDOM Num. 1. 


GITTITH. Usa ka musikal nga termino nga 
dili matino ang kahulogan, nga makita diha sa 
mga superskripsiyon sa Salmo 8, 81, ug 84. Kini 
nga termino mopatim-awng naggikan sa Hebreo- 
hanong pulong nga gath, nga maoy ngalan usab 
sa usa ka lungsod nga nahimutang sa utlanan sa 
Juda ug Filistia. Gituohan sa pipila nga ang “Git- 
tith” nagtumong sa usa ka tono nga nalangkit sa 
mga awit panahon sa pag-ani sa ubas, sanglit ang 
gath nagtumong sa pug-anan sa bino. Busa, ang 
Gregong Septuagint ug ang Latin nga Vulgate 
naghubad sa “Gittith” ingong “mga pug-anan sa 
bino.” 

GIZONHON [lagmit, Taga- (Iya sa) Gimzo]. 
Usa ka ngalan nga nagtumong sa banay o kaha sa 
dapit nga gigikanan ni Hasem, kansang “mga 
anak nga lalaki” maoy lakip sa gamhanang mga 
tawo sa kasundalohan ni David.---1Cr 11:26, 34. 


GOA. Usa ka dapit nga karon wala na mahiba- 
loi, nga gihisgotan uban sa bungtod sa Gareb diha 
sa tagna ni Jeremias maylabot sa pagtukod pag- 
usab ug sa pagpadako sa Jerusalem.--Jer 31: 
38, 39. 


GOB. Usa ka dapit diin ang mga tawo ni David 
kaduha makapatay ug higanteng mga manggu- 
gubat sa kasundalohan sa mga Filistehanon. (2Sa 
21:18, 19) Ang samang asoy sa 1 Cronicas 20:4 
nagtala sa dapit sa unang panagsangka ingong 
didto sa “Gezer” (“Gat” sa pipila ka kopya sa Gre- 
gong Septuagint ug sa Syriac nga Peshitta), sam- 
tang wala nganli ang ikaduhang dapit sa maong 
panagsangka. (1Cr 20:5) Apan ang duha ka asoy 
nagpakita nga ang ikatulong panagsangka nahi- 
tabo sa “Gat” (2Sa 21:20, 1Cr 20:6), ug busa ang 
daghang eskolar nagtuo nga ang “Gob” maoy sa- 
yop nga pagkopya sa “Gat.” Hinunoa, alang sa 
uban daw dili makataronganon nga ang maong 
sayop kaduha mahitabo diha sa nagsunod nga 
mga bersikulo, ug sila nanghinapos nga ang Gob 
lagmit maoy ngalan lamang kanhi sa usa ka dapit 
nga duol sa Gezer apan karon wala na mahiba- 
loi. 


GOBERNADOR. Ang mga gobernador sa ka- 
panahonan sa Bibliya sagad nga may militaryo ug 
hudisyal nga mga gahom ug maoy responsable 
sa pagtino nga ang mga sakop nga distrito o 
mga lalawigan nga ilang gimandoan nagbayad sa 
mga tributo, buhis, o kita alang sa hari o sa la- 
bawng magmamando. (Luc 2:1, 2) Daghan kani- 
la ang nagsangon ug bug-at nga luwan nganha sa 
katawhan aron magtaganag pagkaon kanila ug 
sa ilang dakong grupo sa mga tig-alagad.---Neh 
5:15-18. 

Si Haring Solomon nagtudlo ug mga goberna- 
dor ibabaw sa mga distrito sa Israel. Gihisgotan 
sila sa 1 Hari 10:15 ug lagmit nga mao ra usab 
ang 12 ka luyoluyo sa 1 Hari 4:7-19, kansang bu- 
luhaton mao ang pagtaganag pagkaon sa hari ug 
sa iyang panimalay, ang matag usa sulod sa usa 
ka bulan kada tuig. 

Halos ang tanang dagkong mga gahom sa ka- 
panahonan sa Bibliya gihisgotan nga may mga 
magmamando nga ang ranggo maoy gobernador, 
ingong lumad nga mga magmamando sa iyang 
lokal nga dapit o kaha ingong mga goberna- 
dor nga nagmando sa giokupar nga mga teritor- 

yo. (Siryanhon, 1Ha 20:24, Asiryanhon, Eze 23:5, 
6, 12, 23, Babilonyanhon, Jer 51:57: Persianhon, 
Esd 8:36, Neh 2:7, 9; Arabianhon, 2Co 11:32, Ro- 
manhon, Luc 3:1) Si Jose maoy usa ka gobernador 
nga dakog gahom sa tibuok Ehipto, ug ang hari 
lamang ang mas labaw kay kaniya. (Gen 41:40, 
41: Buh 7:9, 10) Si Rabsake, usa ka opisyal ni Ha- 
ring Senakerib sa Asirya, nagbiaybiay kang Eze- 
quias bahin sa kahuyang sa Jerusalem, nga nag- 
ingong kini dili makapatalikod bisan sa usa sa 
ubos nga mga gobernador o tagdumala ni Sena- 
kerib. Apan si Rabsake napakyas sa pagtagad sa 
dako kaayong puwersa ni Jehova nga dapig kang 
Ezequias.--Isa 36:4, 9, 37:36. 

Gitudlo ni Nabucodonosor si Gedalias nga 
maoy magdumala sa nahibiling mga Israelinhon 
sa yuta sa Juda human idestiyero ang daghan sa 
katawhan niadtong 607 W.K.P. Si Gedalias gipa- 
tay mga duha ka bulan sa ulahi. (2Ha 25:8-12, 22, 
25) Sa dihang hapit nang matapos ang 70 ka tuig 
nga yugto sa pagkadestiyero, si Haring Ciro sa 
Persia nagtudlo kang Sesbazar (lagmit nga si Zo- 
robabel) ingong gobernador ibabaw sa mga Hudi- 
yo nga namalik sa Jerusalem niadtong 537 W.K.P. 
(Esd 5:14: Hag 1:1, 14: 2:2, 21) Ubos ni Haring Ar- 
tajerjes sa Persia, si Nehemias gihimong goberna- 
dor sa dihang siya mibalik aron tukoron pag-usab 
ang paril sa Jerusalem niadtong 455 W.K.P.---Neh 
5:14. 

Ubos sa pagmando sa Roma, ang Judea nahi- 
mong lalawigan sa imperyo: ang mga gobernador 
didto direktang manubag sa emperador sa ilang 
mga kalihokan. Si Pilato mao ang ikalima sa mga 
gobernador nga nagmando sa Judea. (Mat 27:2: 
Luc 3:1) Si Felix ug si Festo mao ang ika-11 ug 
ika-12 nga gobernador sa Judea (kon dili iapil si 
Publius Petronius ug ang iyang manununod nga 
si Marsus, kinsa gitudlo ingong mga gobernador 
sa Sirya apan sa samang panahon nagdumala sa 
mga kalihokan sa mga Hudiyo). (Buh 23:24-26, 
24:27) Kining Romanong mga gobernador adu- 
nay gahom sa pagsilot ug kamatayon, sama sa 
nahitabo kang Jesus, nga gihukman ni Pilato. 
--Mat 27:11-14, Ju 19:10. 

Ang mga gobernador sa mga nasod mao ang 
gihisgotan ni Jesus sa dihang siya miingon sa 
iyang mga sumusunod nga sila itaral atubangan 
niini nga mga tawo aron sa paghatag ug pamatu- 
od. Ang mga Kristohanon dili angay mahadlok sa 
maong mga magmamando, bisan tuod gamha- 
nan, ni sila mabalaka kon unsay isulti sa dihang 
maghatag ug pamatuod atubangan kanila. (Mat 
10:18-20, 26) Kini nga mga gobernador maoy la- 
kip sa labaw nga mga awtoridad nga kanila ang 


GOG 


mga Kristohanon angayng magpakitag relatibo 
ug dili-bug-os nga pagpasakop. (Rom 13:1-7; Tit 
3:1; 1Pe 2:13, 14; Buh 4:19, 20; 5:29; Mat 22:21) Si 
Festo gitawag ni Pablo uban ang pagtahod nga 
nahiangay sa pagkagobernador, nga atubangan 
kaniya siya gihusay, nga nag-ingon: “Imong Ka- 
mahalang Festo.” (Buh 26:25) Apan sukwahi sa 
mga apostoles, nga naghatag ug pagtahod ug 
pasidungog una kang Jehova, kinsa nagmando sa 
tanan, ang nasod sa Israel misamot pa sa pagka- 
daotan nga gani ilang gihatagan ug mas labawng 
pagtahod ang yutan-ong mga gobernador kay 
kang Jehova. Kini nga kahimtang gigamit ni Je- 
hova diha sa kusganong pagbadlong sa nasod 
pinaagi sa iyang manalagna nga si Malaquias. 
--Mal 1:6-8: tan-awa ang LABAW NGA MGA AWTORI- 
DAD. 

Si Mateo, nga nagkutlo sa Miqueas 5:2, nagpa- 
kita nga ang Betlehem, bisan tuod wala maghu- 
pot ug dakong gahom diha sa Juda, mahimong 
dako tungod kay ang labing dako sa mga gober- 
nador mogula gikan niini nga siyudad aron sa 
pagbantay sa katawhan ni Jehova, ang Israel. Kini 
nga tagna natuman diha kang Kristo Jesus, ang 
Dakong Gobernador ilalom sa iyang Amahan nga 
si Jehova nga Diyos.---Mat 2:6. 

Ang titulong gobernador gigamit usab ingong 
katumbas sa Persianhong titulo nga “Tirshatha” 
nga nagtumong sa usa nga nagmando sa usa ka 
sakop nga distrito. Sa lima ka higayon nga kini gi- 
gamit, kini giunhan ug Hebreohanon nga tinong 
artikulo nga ha, maong sa Hebreohanon kini ma- 
basa nga “ha Tirshatha” (ang Gobernador). 

Ang mga opisyal nga gihisgotan sa Bibliya nga 
sa orihinal gitawag sa titulong Tirshatha (sa Ce- 
buano, “Gobernador”) nagmando sa Juda, nga usa 
sa mga lalawigan sa Persia. Si Zorobabel dayag 
nga mao ang Gobernador nga gihisgotan sa Es- 
dras 2:63 ug Nehemias 7:65, 70. Sa ulahi si Ne- 
hemias ang nahimong Gobernador ug mao kini 
ang pagtawag kaniya diha sa Nehemias 8:9 ug 
10:1. 


GOG. Ang kahulogan niining ngalana dili ma- 
tino. 

1. Usa ka kaliwat ni Ruben.--1Cr 5:3, 4. 

2. Ang ngalan makaplagan sa mga kapitulo 38 
ug 39 sa Ezequiel ug gigamit alang sa pangulo sa 
usa ka samag bagyo, multinasyonal nga pag-atake 
batok sa katawhan sa Diyos. Ang pag-atake mahi- 
tabo human matigom ni Jehova ang iyang kataw- 
han gikan sa kanasoran ug mapasig-uli sila ngadto 
sa kanhi napayhag nga “kabukiran sa Israel.” Tu- 
ngod kay sila nagpuyo sa kasegurohan, nga walay 

makitang mga timailhan sa panalipod, ug tungod 
kay sila nakatagamtam ug dakong kauswagan, si 
Gog naaghat nga mohimog usa ka mabangis, bug- 
os nga pag-atake batok kanila. Tungod niini iyang 
gitigom ang usa ka dakong panon sa kasundalohan 
gikan sa daghang kanasoran. Apan ang iyang pag- 
atake nakapasuko kang Jehova ug misangpot sa 
grabeng kapildihan ug kalaglagan ni Gog ug sa ti- 
buok niyang panon. Ang ilang mga patayng lawas 
nahimong pagkaon sa mga langgam ug mga ma- 
nanap, ug ang ilang mga bukog gilubong sa walog 
nga human niadto gitawag nga Walog sa Panon ni 
Gog (sa literal, Walog ni Hamon-Gog). 

Ang Gigikanan ug ang Katuyoan sa Pag- 
atake. Ang gigikanan sa pag-atake halayo kaa- 
yo gikan sa yuta sa Israel. Si Gog maoy gikan “sa 
yuta sa Magog,” nga nahimutang “sa kinalay-ang 
mga bahin sa amihanan.” (Eze 38:2, 15) Siya mao 
ang “pangulong hepe [“dakong prinsipe,” AT; “pa- 
ngulong prinsipe,” KJ, RS] sa Mesek ug sa Tubal.” 
(Eze 38:2, 3) Ang pipila ka hubad mabasa dinhi 
nga “prinsipe sa Ros, Mesek, ug Tubal” (AS, JB), 
sa ingon ang “Ros [Heb. alang sa “pangulo”]” nag- 
tumong sa usa ka nasod o katawhan. Apan walay 
ingon niana nga yuta o katawhan nga gihisgotan 
sa ubang teksto sa Bibliya. Ang Mesek ug Tubal, 
sama sa Magog, maoy mga ngalan nga gihatag 
ngadto sa mga anak nga lalaki ni Japet (Gen 
10:2), ug ang tulo ka yuta nga nagbaton niining 
mga ngalana nahimutang sa A sa Israel. (Tan- 
awa ang MAGOG Num. 2; MESEK Num. 1; TUBAL.) 
Ang ubang mga membro sa miatake nga kasun- 
dalohan gikan sa amihanan, nga mga Japetikan- 
hon usab, mao ang Gomer ug Togarma (giisip nga 
mga katigulangan sa karaang mga Cimerianhon 
ug mga Armenianhon). Ang Japetikanhong Per- 
sia nahimutang sa AS. Apan ang panagkunsabo 
naglakip usab sa mga membrong Hamitikanhon 
sa habagatan—ang Etiopia ug Put sa Aprika. (Eze 
38:4-6, 15) Busa, si Gog nagmando ingong ko- 
mandante niining dakong panon sa manunulong 
nga kasundalohan nga migamit ug grabeng mga 
kapit-osan aron dugmokon ang katawhan ni Jeho- 
va nga samag sila gipiit sa usa ka lugpit. 

Ang Israel gihubit ingong “nagpuyo sa kinapu- 
soran sa yuta.” (Eze 38:12) Ang karaang Israel dili 
lamang kay nahimutang sa usa ka sentrong dapit 
tali sa mga kontinente sa Eurasia ug Aprika kon- 
dili mao usab ang sentro sa putli nga pagsimba sa 
matuod nga Diyos ug giisip niya ingong “tawota- 
wo sa iyang mata.”--Deu 32:9, 10; Zac 2:8. 

Si Jehova nag-ingon nga iyang 'kaw-itan ang 
apapangig ni Gog” ug guyoron siya ngadto niini 
nga pag-atake. (Eze 38:4, itandi ang 2Ha 19:20, 

21, 28.) Apan ang tagna tin-awng nagpakita nga 
kini gitinguha na ni Gog, ang laraw naggikan sa 
iyang kasingkasing mismo. (Eze 38:10, 11) Bisan 
pa niana, si Jehova nagpalihok kang Gog pinaagi 
sa pagpasig-uli ug sa pagpauswag sa katawhan 
nga gitawag sumala sa iyang ngalan. Kini naka- 
aghat kang Gog nga ipahungaw ang iyang ka- 
pungot batok sa katawhan sa Diyos ug kinabu- 
but-ong moabante ngadto sa usa ka dalan nga 
mosangpot sa iyang hinanaling kalaglagan ug sa 
tanan niyang kaubanan. Pinaagi sa kapildihan ug 
kalaglagan ni Gog ug sa iyang kasundalohan, pa- 
dakoon ug balaanon ni Jehova ang iyang ngalan 
atubangan sa tanan nga makakita.--Eze 38:12- 
23; 39:5-13, 21, 22: itandi ang Joe 3:9-17. 

Pag-ila Kang Gog. Ang kayutaan ug ang 
katawhan nga gihisgotan sa tagna maylabot kang 
Gog nailhan gikan sa Bibliya ug sa lakbit gikan sa 
sekular nga kasaysayan. Apan ang paningkamot 
nga ilhon si Gog ingong mao ang usa sa ila- 
dong yutan-ong magmamando diha sa kasaysa- 
yan wala molampos. Ang kanunayng gisugyot 
mao si Gyges nga hari sa Lydia sa kasadpang Asia 
Minor, gitawag nga Guggu diha sa mga rekord 
sa Asiryanhong monarko nga si Ashurbanipal. 
(Ancient Records of Assyria and Babylonia, ni 
D. Luckenbill, 1927, Tomo II, pp. 297, 351, 352) 
Apan si Gyges patay na mga dekada sa wala pa 
isulat ang tagna ni Ezequiel. Busa, ang maong 
pag-ila dili tukma. Dugang pa, ang tagna mismo 
nagpunting sa pag-atake ni Gog nga mahitabo “sa 
kaulahiang bahin sa mga tuig,” “sa kaulahiang ba- 
hin sa mga adlaw.” (Eze 38:8, 16; itandi ang Isa 
2:2: Jer 30:24, 2Ti 3:1.) Tungod niini, ang ngalang 
Gog dayag nga maoy matanghagaon o simboliko, 
dili ngalan sa usa ka iladong tawhanon nga hari o 
lider. 

Ang ebidensiya nagpunting sa usa ka katuma- 
nan diha sa gitawag sa ubang mga teksto nga 
“panahon sa kataposan.” (Dan 11:35, 12:9, itandi 
ang Pin 12:12.) Giila sa mga eskolar ug mga ko- 
mentarista sa Bibliya nga sa katibuk-an kining 
tagnaa nagtumong sa panahon sa Mesiyanikong 
Gingharian. Pananglitan, ang The New Schaff- 
Herzog Encyclopedia of Religious Knowledge nag- 
ingon: “Mopatim-awng si Gog mao ang lider sa 
kataposan ug mapintas nga pag-atake sa mga ga- 
hom sa kalibotan batok sa gingharian sa Diyos.” 
(Giedit ni S. Jackson, 1956, Tomo V, p. 14) Walay 
nahibaloang katumanan niini diha sa kinaiyan- 
hong Israel. Ang katumanan sa “kaulahiang bahin 
sa mga adlaw” makataronganon nga may kalabo- 
tan sa espirituwal nga Israel, ang Kristohanong 
kongregasyon (Rom 2:28, 29, Gal 6:16), nga gihu- 

bit ni apostol Pablo ingong mga anak, ug gitulto- 
lan, sa “Jerusalem sa itaas.” (Gal 4:26) Kini nga 
mga punto makatabang aron mailhan si Gog. 

Ang dugang pang tabang makaplagan sa basa- 
hon sa Pinadayag. Ang matagnaong mga panan- 
awon nianang basahona nagtagna nga mosamot 
ang paglutos batok sa Kristohanong kongregas- 
yon nga himoon sa simbolikong dragon, si Sata- 
nas nga Yawa. Nahitabo kini human nga siya 
uban sa iyang mga demonyo gitambog sa yuta 
gikan sa langit, usa ka buhat nga gihimo sa Ging- 
harian sa Diyos pinaagi ni Kristo sa panahon nga 
si Jesus misugod sa paggamit sa iyang harianong 
awtoridad. (Pin 12:5-10, 13-17) Ang pagtigom sa 
mga nasod sa yuta batok sa Diyos, sa iyang Anak, 
ug sa matinumanong mga alagad sa Diyos sa 
yuta gihulagway pag-ayo niini nga mga panan- 
awon, ingon man ang bug-os nga kapildihan ug 
kalaglagan sa maong kaawayng mga puwersa. 
(Pin 16:13-16, 17:12-14, 19:11-21) Ang pagkombi- 
ra sa mga langgam sa patayng lawas sa maong 
mga kaaway sa pagmando sa Gingharian ni Kris- 
to gihisgotan usab dinhi.--Itandi ang Eze 39: 
4, 17-20 sa Pin 19:21. 

Ang tagna diha sa Ezequiel bahin kang Gog 
nagtumong sa bangis nga pag-atake batok sa ka- 
tawhan sa Diyos sa tibuok kalibotan. Klaro nga si 
Gog nagtumong sa alyansa sa kanasoran nga 
maoy moatake, pero si Satanas nga Yawa ang 
magpahinabo ug magmaniobra niana. Kini nga 
pag-atake mosangpot sa bug-os nga pagpapha sa 
mga puwersa ni Satanas pinaagi sa makalilisang 
nga gahom sa Diyos.---Eze 38:18-22. 

Paglubong sa Panon ni Gog. Ang lubnga- 
nan ni ‘Gog ug sa tibuok niyang panon’ maoy sa 
“walog niadtong mangagi latas sa sidlakan sa da- 
gat.” (Eze 39:11) Ang An American Translation 
dinhi mabasa, “ang walog sa Abarim, sidlakan sa 
Patayng Dagat.” Ang ngalang Abarim gigamit sa 
Numeros 33:47, 48 nga nagtumong sa kabukiran 
sa S sa Patayng Dagat. (Tan-awa ang ABARIM.) 
Adunay duha ka lawom nga walog o lugot niini 
nga rehiyon, ang Arnon ug ang Zered. Ang Ar- 
non maoy mga 3 km (2 mi) ang gilapdon sa iba- 
baw niini ug mga 520 m (1,700 p) ang giladmon. 
Ang Zered maoy mas makahahadlok nga dal-og, 
ang titip nga pangpang niini may giladmon nga 
mga 1,190 m (3,900 p). Bisan hain niining duha 
ka walog mahimong gamiton sa paglarawan ni- 
ining matagnaong lubnganan, ang Arnon nga 
anaa sa S sa dagat, samtang ang Zered nga anaa 
sa HS mao ang sagad nga giagian. O, sanglit ang 
larawang gipakita maoy simboliko, lagmit walay 
espesipiko nga walog ang gitumong. Kining pag- 

lubong diha sa usa ka lawom nga dapit duol sa Pa- 
tayng Dagat susama usab sa paghubit sa Pinada- 
yag bahin sa paglaglag sa mga magsusupak sa 
Gingharian sa Diyos pinaagi sa pagtambog kani- 
la ngadto sa simbolikong linaw nga kalayo, ug pi- 
naagi sa pagtambog kang Satanas sa kahiladman. 
--Pin 19:20, 20:1-3. 


Ang Gog ba nga gihisgotan sa 
Pinadayag mao ra usab ang 
gihisgotan sa Ezequiel? 


3. Ang Pinadayag 20:8 naghisgot usab sa “Gog 
ug Magog.” Ang duha ka ngalan gipakitang nagtu- 
mong sa “kanasoran sa upat ka suok sa yuta” nga 
nagtugot sa ilang kaugalingon nga pahisalaagon ni 
Satanas human siya pagulaa gikan sa simbolikong 
“kahiladman.” Sanglit ang ubang mga teksto nag- 
pakita nga ang Milenyong Pagmando ni Kristo 
magtapos sa nasodnong pagmando ug mga pagka- 
bahinbahin (Dan 2:44, 7:13, 14), mopatim-aw nga 
ang maong “kanasoran” maoy resulta sa pagrebel- 
de batok sa iyang tibuok-yutang pagmando. Sila 
misulong sa “tibuok nga yuta” aron libotan “ang 
kampo sa mga balaan ug ang siyudad nga hini- 
gugma.” Mahitabo kini inigkahuman sa Milenyong 
Pagmando ni Kristo Jesus sa tibuok yuta.---Pin 20: 
2, 3, 7-9. 

Ang paggamit sa mga ngalang “Gog ug Magog” 
dayag nga nagpasiugda sa pipila ka kaamgiran tali 
niini nga kahimtang human sa Milenyo ug nianang 
sa unang pag-atake. Sa Ezequiel ug sa Pinada- 
yag, ang mga magsusupak daghan kaayo (gipakita 
sa Pinadayag ang usa ka dili-tinong gidaghanon, 
“ingon sa balas sa dagat”): ang pag-atake misang- 
pot tungod sa kaylap nga panagkunsabo ug gitu- 
mong batok sa mga alagad sa Diyos sa dihang sila 
nagpahimulos ug dakong kauswagan. Busa, ang 
paggamit sa “Gog ug Magog” sa paghubit niadtong 
nadaldal sa pagrebelde human sa Milenyo maoy 
haom kaayo. Ang ilang kataposan maoy bug-os 
nga kalaglagan.---Pin 20:8-10, 14. 


GOIIM  [Kanasoran]. 

1. Ang gingharian ni Haring Tidal, usa ka kaal- 
yado sa Elamihanong hari nga si Kedorlaomer. 
(Gen 14:1-9) Bisan tuod daghang sugyot ang giha- 
tag, dili mapamatud-an ang tinong nahimutangan 
niini. Tungod sa kahulogan sa termino ug sa hubad 
niini diha sa ubang mga teksto (Huk 4:2, Isa 9:1) 
ingong usa ka common noun (“kanasoran”) inay 
nga usa ka personal nga ngalan, ang pipila nagsug- 
yot nga ang Golim maoy usa ka hugpong sa mga 
tribo nga lainlain ang nasodnong mga kagikan. 
— Tan-awa ang TIDAL. 

2. Ang dominyo sa usa ka Canaanhong hari sa 
K sa Jordan nga gipildi ni Josue. Siya gihisgotan 
ingong “ang hari sa Golim sa Gilgal.” (Jos 12:7, 23) 
Walay nahibaloan bahin niini nga Goiim gawas la- 
mang nga ang Gilgal, lagmit ang kaulohan o sen- 
tro niini, dili mao ang iladong gikampohan sa mga 
Israelinhon nga samag ngalan niini duol sa Jordan. 


GOLAN. Usa ka siyudad sa Basan sa teritoryo 
sa Manases nga gipili ingong siyudad nga dalang- 
panan. (Deu 4:41-43: Jos 20:2, 8) Kini nga siyudad 
gihatag ngadto sa Gersonhong mga Levihanon 
aron ilang kapuy-an. (Jos 21:27, 1Cr 6:71) Gituo- 
han sa kadaghanang mga eskolar nga mao kini 
ang Sahm el Joulane, mga 28 km (17 mi) sa S sa 
Dagat sa Galilea. Ang usa ka distrito nga gingan- 
lan niining ngalana, nga karong adlawa gitawag 
ug Ang Golan apan kanhi maoy Gaulanitis, maoy 
duolduol sa Dagat sa Galilea. 


GOLGOTHA [[Dapit sa] Kalabera]. Ang dapit 
nga anaa sa gawas, apan duol sa siyudad sa Jeru- 
salem, diin si Jesu-Kristo gilansang. (Mat 27:33, 
Ju 19:17-22: Heb 13:12) Duol niana may usa ka 
dalan ug usa ka tanamang lubnganan. (Mat 27:39, 
Ju 19:41) Ang “Golgotha,” o “Dapit sa Kalabe- 
ra,” gitawag usab ug “Kalbaryo” (Luc 23:33, KJ, 
Dy), nga gikan sa Latin nga calvaria (kalabe- 
ra). Ang rekord sa Bibliya wala mag-ingon nga 
ang Golgotha anaa sa ibabaw sa usa ka bungtod, 
apan naghisgot kini nga may pipila nga naglan- 
taw sa paglansang gikan sa halayo.--Mar 15:40, 
Luc 23:49. 

Ang Simbahan sa Santo Sepulcro nagbarog ka- 
ron diha sa gituohang dapit sa Golgota ug lubnga- 
nan ni Jesus. Sa ikaupat nga siglo K.P., gisugo 
ni Emperador Constantino si Obispo Macarius sa 
pagsusi kon asang dapita gilansang ug gilubong si 
Jesus. Si Macarius midesisyon nga ang maong da- 
pit mao ang nahimutangan sa templo ni Aprodita 
(Venus) nga gitukod ni Hadrian. Busa si Cons- 
tantino mimando nga gub-on ning temploha ug 
magtukod ug basilika nga sa ulahi gipadak-an ug 
gibag-o, nga nahimong ang Simbahan sa Santo 
Sepulcro. Ang pagpangubkob sa mga arkeologo 
nga nagsugod niadtong 1960 nagpakita nga ang 
maong lugar gigamit ingong sementeryo, ug gitu- 
ohan nga tinuod kana niadtong unang siglo K.P. 

Ang laing lokasyon nga gisugyot ingong dapit 
diin gilansang si Jesus mao ang usa ka dapit nga 
230 m (755 p) ang gihabogon sa AS sa Ganghaan 
sa Damasco, karon nailhang Kalbaryo ni Gordon. 
Niadtong 1842 gisugyot nga kini ang tinuod nga 
nahimutangan sa Golgotha ug sa lubnganan ni 
Jesus. Niadtong 1883 ang maong lokasyon giduso 
ni Heneral C. G. Gordon, usa ka bayaning sunda- 

lo sa Britanya. Kini nga lokasyon maoy banabana 
lamang. Pinasukad sa mabatonang ebidensiya sa 
arkeolohiya, si Gabriel Barkay nag-ingon nga ang 
Tanamang Lubnganan sa duol nga kanunayng gi- 
pakita ngadto sa mga turista ingong mao ang da- 
pit nga gilubngan kang Jesus sa orihinal gikubkob 
ug gigamit panahon sa ikawalo o ikapito nga siglo 
W.K.P. Dili kini mohaom sa kahubitan sa Juan 
19:41 nga naghisgot bahin sa “usa ka bag-ong 
handomanang lubnganan, nga wala pay usa nga 
nahilubong."---Biblical Archaeology Review, Mar- 
so/Abril 1986, p. 50. 

Ang lokasyon sa Golgotha sagad nahimong usa 

ka emosyonal nga relihiyosong isyu. Apan walay 
arkeolohikanhong ebidensiya nga ang “Kalbaryo 
ni Gordon” mao ang Golgotha. Mahitungod sa lo- 
kasyon nga nahimutangan sa Simbahan sa Santo 
Sepulcro, ang lokasyon niini gipasukad sa mga ar- 
keolohikanhong mga kaplag apan kadaghanan ni- 
ini gibase sa tradisyon nga sukad pa sa ikaupat 
nga siglo. Maylabot sa ulahing lokasyon, ang Bibli- 
cal Archaeology Review (Mayo/Hunyo 1986, p. 38) 
nag-ingon: “Kami dili makatino sa bug-os nga ang 
dapit sa Simbahan sa Santo Sepulcro mao ang da- 
pit nga gilubngan kang Jesus, apan tino nga kami 
walay laing dapit nga ikapunting nga mas duol ni- 
ana.” Busa nagpabiling banabana ang nahimuta- 
ngan niini. 
GOLIAT. Ang higante gikan sa siyudad sa 
Gat, usa ka bantogang manggugubat sa Filisteha- 
nong kasundalohan nga gipatay ni David. Si Go- 
liat may talagsaong gitas-on nga unom ka mani- 
ko ug usa ka dangaw (2.9 m; 9.5 p). Ang iyang 
kotamaya nga tumbaga motimbang ug 5,000 ka 
siklo (57 kg: 126 Ib) ug ang ohas nga puthaw 
sa iyang bangkaw motimbang ug 600 ka siklo 
(6.8 kg: 15 1b). (1Sa 17:4, 5, 7) Si Goliat maoy usa 
sa mga Repaim, lagmit usa siya ka mersenaryong 
sundalo sa Filistehanong kasundalohan.---1Cr 20: 
5, 8; tan-awa ang REPAIM. 

Wala madugay human dihogi ni Samuel si Da- 
vid, ug human mobiya kang Haring Saul ang espi- 
ritu ni Jehova (1Sa 16:13, 14), ang mga Filisteha- 
non nagtigom aron makiggubat sa Israel didto sa 
Socoh ug unya nagkampo sa Epes-damim. Sam- 
tang ang talay sa kasundalohan sa mga Filisteha- 
non ug ang kasundalohan ni Saul nag-atbangay 
didto sa walog, ang higanteng manggugubat nga 
si Goliat migula gikan sa kampo sa mga Filisteha- 
non ug misinggit sa paghagit sa Israel sa pagpilig 
usa ka tawo nga makig-away kaniya, nga ang 
sangpotanan niini maoy motino kon kinsa nga ka- 
sundalohan ang mahimong sulugoon tali kanila. 
Adlaw ug gabii, sulod sa 40 ka adlaw, ang kasun- 
dalohan sa Israel nga nangahadlok pag-ayo naka- 

sinati niini nga mga pagtamay. Walay Israelin- 
hong sundalo ang may kaisog sa pagdawat sa 
maong hagit.--1Sa 17:1-11, 16. 

Tungod sa iyang pagtamay sa kasundalohan sa 
buhing Diyos nga si Jehova, gitakda ni Goliat ang 
iyang kaugalingong kamatayon. Ang batan-ong 
magbalantay nga si David, pinaagi sa espiritu sa 
Diyos nga diha kaniya, midawat sa hagit ni Goliat. 
Si Goliat, nga nagsunod sa iyang tigdala sa arma- 
dura nga nagdala ug dakong taming, miabante 
nga nanghimaraot kang David sa ngalan sa iyang 
mga diyos. Niini si David mitubag: “Mianhi ka ka- 
nako nga nagdalag espada ug bangkaw ug sala- 
pang, apan ako mianhi kanimo uban sa ngalan ni 
Jehova sa mga panon, ang Diyos sa mga talay sa 
kasundalohan sa Israel, nga imong gihagit.” (HU- 
LAGWAY, Tomo 1, p. 745) Gilabyog ni David ang 
bato gikan sa iyang lambuyog, kini milubong sa 
agtang ni Goliat, ug siya natumba sa yuta. Dayon 
giduol ni David si Goliat ug gipunggotan sa ulo ni- 
ini ginamit ang kaugalingong espada sa higante. 
Kini gisundan gilayon sa pagpangalagiw ug pag- 
pamatay sa mga Filistehanon.---1Sa 17:26, 41-53. 

“Unya gikuha ni David ang ulo sa Filistehanon 
ug gidala kini sa Jerusalem, ug ang iyang mga hi- 
nagiban iyang gibutang sulod sa iyang tolda.” 
(1Sa 17:54) Bisan tuod nga ang salipdanan sa Zion 
ayha pa nailog sa ulahi ni David (2Sa 5:7), ang 
siyudad sa Jerusalem dugay nang gipuy-an sa 
mga Israelinhon uban sa mga Jebusihanon. (Jos 
15:63; Huk 1:8) Sa ulahi, dayag nga gitugyan ni 
David ang espada ni Goliat ngadto sa sangtuwar- 
yo. Kini gipaila sa kamatuoran nga gihatag kini ni 
Ahimelek nga saserdote ngadto kang David sa di- 
hang si David mikalagiw gikan kang Saul.--1Sa 
21:8, 9. 

Ang asoy nga nakapatunghag panagsumpaki 
makaplagan sa 2 Samuel 21:19, diin kini nag- 
ingon: “Si Elhanan nga anak nga lalaki ni Jaare- 
oregim nga taga-Betlehem nagpatay kang Goliat 
nga Gitihanon, kansang kuptanan sa bangkaw 
sama sa likisan sa mga maghahabol.” Ang sa- 
mang asoy sa 1 Cronicas 20:5 mabasa: “Si Elhanan 
nga anak nga lalaki ni Jair nagpatay kang Lami 
nga igsoong lalaki ni Goliat nga Gitihanon, kan- 
sang kuptanan sa bangkaw sama sa likisan sa 
mga maghahabol.” 

May pipila ka sugyot nga gihatag aron ipatin- 
aw kini nga suliran. Gipreserbar sa Targum ang 
usa ka tradisyon nga si Elhanan mao si David. 
Ang Soncino Books of the Bible, nga giedit ni 
A. Cohen (London, 1951, 1952), nagkomento nga 
dili lisod mahitabo nga dihay duha ka Goliat, nga 
nagkomento usab nga ang Goliat lagmit usa ka 
mahubitong titulo sama sa “Paraon,” “Rabsake,” 
“Sultan.” Tungod kay ang usa ka teksto naghisgot 

kang “Jaare-oregim,” samtang ang laing teksto 
mabasa nga “Jair,” ug usab tungod kay ang asoy 
lamang sa Ikaduhang Samuel ang may terminong 
“taga-Betlehem [Heb., behth hallach.mi'],” sam- 
tang ang asoy lamang sa Mga Cronicas ang may 
ngalang “Lami [/eth-Lach:mi'],” gituohan sa ka- 
daghanang komentarista nga kini maoy resulta sa 
sayop sa magkokopya.---Tan-awa ang JAARE-ORE- 
GIM; LAMI. 


GOMER. 

1. Apong lalaki ni Noe ug unang ginganlan nga 
anak nga lalaki ni Japet, nga natawo human sa Lu- 
nop. (Gen 10:1, 2, 1Cr 1:4, 5) Siya ug ang iyang 
mga anak nga lalaki nga si Askenaz, Ripat, ug To- 
garma, gitala lakip sa “mga banay sa mga anak 
nga lalaki ni Noe sumala sa ilang mga kagikan sa 
banay” nga gikan kanila ang kanasoran mikaylap 
human sa Lunop.---Gen 10:3, 32. 

Ang nasod nga naggikan kang Gomer gilangkit 
sa kasaysayan sa karaang mga Cimerianhon, usa 
ka Aryan nga rasa nga lagmit nanimuyo sa rehi- 
yon sa A sa Itom nga Dagat. Sa ikawalong siglo 
W.K.P., sa panahon sa paghari sa Asiryanhon nga 
si Haring Sargon, lagmit nga giabog sila sa mga 
Sityanhon tabok sa Caucasus (ang bukirong rehi- 
yon taliwala sa Itom nga Dagat ug sa Dagat Cas- 
pian). Ang mga Cimerianhon nangharos sa Asia 
Minor, nga miatake sa gingharian sa Urartu (Ara- 
rat) ug misulod sa sidlakang Asia Minor, diin 
ang Armenianhong ngalan alang sa Capadocia, 
ang Gamirk, sa walay duhaduha nagpabanaag sa 
ilang pagsulong. Kay giatubang sa kusganong Im- 
peryo sa Asirya sa S, ang mga Cimerianhon mipa- 
ingon sa kasadpan ug nakiggubat sa mga Frigia- 
hanon ug sa mga Lydianhon. Sa kataposan sila 
gipapahawa gikan sa Lydia sa Lydianhon nga si 
Haring Alyattes (ang gisundan ni Croesus). 

Ang tagna ni Ezequiel (ang pagsulat niini lag- 
mit nakompleto sa mga 591 W.K.P.) mahitungod 
sa pag-atake ni “Gog sa yuta sa Magog” batok sa 
natigom pag-usab nga katawhan ni Jehova nagta- 
la sa “Gomer ug sa tanang pundok niini’ ingong 
lakip sa kasundalohan ni Gog uban sa Togarma 
'sa kinalay-ang mga bahin sa amihanan, ug sa 
tanang pundok niini.'--Eze 38:2-8, tan-awa ang 
G0G Num. 2, MAGOG Num. 2, TOGARMA. 

2. Ang anak nga babaye ni Diblaim kinsa nahi- 
mong asawa ni Oseas sumala sa mga instruksiyon 
ni Jehova sa maong manalagna. (Os 1:2, 3) Human 
niadto si Gomer nanganak ug tulo ka anak, kan- 
sang makahuloganong mga ngalan gigamit sa Di- 
yos sa pagtagna sa makatalagmanong mga sang- 
potanan sa espirituwal nga pagpanapaw sa Israel 
pinaagig idolatriya. Sa pag-asoy sa pagkahimug- 
so sa unang anak, usa ka anak nga lalaki nga 

ginganlag Jezreel, ang asoy nag-ingon nga si Go- 
mer “nanganak kaniya [Oseas] ug usa ka lalaki.” 
Apan, maylabot sa pagkahimugso sa misunod nga 
duha ka anak, wala hisgoti ang manalagna ingong 
mao ang amahan, ug kini ang gibasehan sa pag- 
isip nga sila lagmit mga anak sa gawas. (Os 1:3-9) 
Ang Oseas 3:1-3 mopatim-aw nga naghubit kang 
Gomer nga nahibalik ngadto sa manalagna gikan 
sa iyang pagkamananapaw, nga gipalit sama sa 
usa ka ulipon, sa ingon nag-ilustrar sa Israel nga 
gidawat pagbalik sa Diyos pinasukad sa ilang pag- 
hinulsol. 


GOMORA. Usa sa “mga siyudad sa Distrito” 
nga lagmit nahimutang duol sa habagatang tu- 
moy sa Patayng Dagat. (Gen 13:12) Mopatim-aw 
nga ang Sodoma ug Gomora mao ang labing ilado 
taliwala niining mga siyudara. Gituohan sa dag- 
hang eskolar nga ang mga kagun-oban niini ka- 
ron nalusbog ilalom sa katubigan sa Patayng Da- 
gat, bisan tuod ang pipila nag-ingon nga ang 
mga kagun-oban sa mga siyudad tingali mao ang 
mga kagun-oban ubay sa mga lugot dapit sa S ug 
HS sa Patayng Dagat. Sa panahon ni Abraham 
ang rehiyon gihubit ingong “maayong pagkatubig 
... sama sa tanaman ni Jehova.” (Gen 13:10, tan- 
awa ang DISTRITO SA JORDAN.) Sa panahon nga si 
Lot, ang pag-umangkon ni Abraham, mipuyo nii- 
ning tabunok nga Distrito, si Haring Birsa sa Go- 
mora uban sa mga hari sa upat pa ka laing mga 
siyudad sa Distrito mirebelde batok sa pagmando 
ni Kedorlaomer sa Elam ug sa laing tulo ka kaal- 
yadong mga hari. Sila giatake ug nangalagiw, nga 
ang pipila sa ilang mga sundalo nangahulog sa 
daghan kaayong mga gahong sa aspalto sa maong 
dapit. Giagawan sa mga hari sa Sidlakan ang So- 
doma ug Gomora ug gibihag si Lot.---Gen 14:1-12. 

Kapin sa 14 ka tuig sa ulahi, ang tuaw sa pag- 
mulo tungod sa pagkadaotan sa Sodoma ug Go- 
mora misamot pag-ayo mao nga si Jehova nagpa- 
dalag mga manulonda sa pagsusi sa kahimtang 
ug dayon sa paglaglag sa maong mga siyudad pi- 
naagig ulan nga kalayo ug asupre.--Gen 18:20, 
21: 19:24, 28. 

Ang bug-os nga pagkalaglag niining mga siyu- 
dara human niadto gigamit ingong simbolo sa 
bug-os nga kalaglagan. (Deu 29:22, 23; Isa 1:9; 
13:19, Jer 49:18) Mahulagwayong gipahayag ni 
Jehova ang hilabihang pagkaunlod sa mga mag- 
mamando ug sa katawhan sa Juda ug Jerusalem 
ngadto sa pagkadaotan sa dihang siya miingon 
kanila pinaagi sa manalagna nga si Isaias: “Pama- 
tia ninyo ang pulong ni Jehova, kamong mga dik- 
tador sa Sodoma. Pamatia ninyo ang balaod sa 
atong Diyos, kamong mga taga-Gomora."--Isa 1: 
1, 10, Jer 23:14. 

Sa dihang gisaway ang pipila ka Hudiyohanong 
mga siyudad sa unang siglo, gihisgotan ni Jesus 
ang hilabihang pagkadaotan sa Sodoma ug Gomo- 
ra. Iyang gitumong ang maong mga pulong sa 
pagsaway ngadto sa dili-mahinulsolong Caperna- 
um, diin didto personal niyang gihimo ang dag- 
han sa iyang gamhanang mga buhat. Ug mahitu- 
ngod sa bisan unsang siyudad nga mosalikway sa 
iyang mga tinun-an, nga dili magpasundayag ug 
pagtuo bisan pa sa gamhanang mga buhat nga 
ilang gihimo ingong ebidensiya sa pagpaluyo sa 
Diyos, si Jesus miingon: “Mas maagwanta pa unya 
alang sa yuta sa Sodoma ug sa Gomora ang Adlaw 
sa Paghukom kay nianang siyudara.” (Mat 10:5- 
15: 11:23, 24) Sanglit ang Sodoma ug Gomora ug 
ang mga siyudad sa palibot niini gisilotan pinaagi 
sa “kalayo nga walay kataposan,” nga naghawas sa 
dumalayon nga kalaglagan, dayag nga gigamit ni 
Jesus dinhi ang usa ka hyperbole, o paghingapin, 
aron ipasiugda nga imposible gayod nga mag- 
bag-o ang maong walay pagtuong mga Hudiyo 
bisan pa kon sila presente sa Adlaw sa Paghukom. 
--Jud 7. 


GORYON [Gr., strouthi'on]. Ang Gregong pu- 
long nga strou-thi'on maoy usa ka diminutive form 
nga nagtumong sa bisan unsang gamay nga lang- 
gam, apan ilabinang gigamit alang sa mga goryon. 
Ang usa ka matang sa komon nga goryon sa balay 
(Passer domesticus biblicus) daghan didto sa Isra- 
el. Ang mga goryon maoy gagmayng langgam nga 
kape ug abohon ug kolor, langas ug usab tigpanon, 
magtuwit-tuwit ug magkapakapa gikan sa gibato- 
gan niini sa atop sa usa ka balay, sa kahoy, o ka- 
hoykahoy paingon sa yuta ug unya mobalik pag- 
usab. Ang ilang pangunang pagkaon mao ang mga 
liso, insekto, ug mga ulod. Ang goryon sa Espanya 
(Passer hispaniolensis) maoy komon usab, ilabina 
sa amihanan ug sentral nga mga dapit sa Israel. 
Ang direktang mga paghisgot bahin sa mga gor- 
yon diha sa Bibliya makaplagan lamang sa gjisulti 
ni Jesus panahon sa iyang ikatulong panaw sa Ga- 
lilea ug dayag nga gisulti pag-usab mga usa ka tuig 
human niadto sa iyang ulahing ministeryo sa Ju- 
dea. Kay naghisgot nga ang “duha ka goryon ika- 
baligya man sa usa ka sensilyo nga gamay ug bili 
[sa literal, usa ka assarion, nga ang kantidad kubos 
pa sa S0.05]” o, kon mopalit ug lima ka buok, “sa 
duha ka sensilyong gamayg bili,” si Jesus miingon 
nga, bisan tuod kining gagmayng mga langgam 
giisip nga gamay lamang ug bili, “bisan pa niana, 
walay usa kanila ang mahulog sa yuta nga dili ma- 
hibaloan sa inyong Amahan,” “Walay usa kanila 
nga mahikalimtan atubangan sa Diyos.” Dayon gi- 
dasig niya ang iyang mga tinun-an nga dili ma- 
hadlok, nga nagpasalig kanila, “Kamo labaw pag 

bili kay sa daghang goryon.”--Mat 10:29-31, Luc 
12:6, 7. 

Sa kakaraanan ug sa modernong panahon, ang 
mga goryon gibaligya diha sa mga tiyanggihan sa 
Tungang Sidlakan. Ingong pagkaon, sila himulbo- 
lan ug tuhogon ug dayon aslon (sama sa barbikyu). 
Usa ka karaang inskripsiyon sa balaod sa taripa ni 
Emperador Diocletian (301 K.P.) nagpakita nga sa 
tanang langgam nga makaon, ang mga goryon 
mao ang kinabaratohan.— Light From the Ancient 
East, ni A. Deissmann, 1965, pp. 273, 274. 

Bisan tuod ang goryon makita diha sa Hebreoha- 
nong Kasulatan sa King James Version (Sal 84:3: 
102:7) ug sa ubang mga hubad, ang Hebreohanong 
termino nga gihubad (tsippohr') dayag nga maoy 
usa ka komon nga termino nga nagtumong sa ta- 
nang gagmayng mga langgam ug dili kay espesi- 
pikong nagtumong lamang sa goryon. 


GOSEN. 

1. Usa ka rehiyon sa Ehipto diin nagpuyo 
ang mga Israelinhon sulod sa 215 ka tuig (1728- 
1513 W.K.P.). (Gen 45:10, 47:27) Bisag ang tuk- 
mang nahimutangan sa Gosen dili matino, mopa- 
tim-aw nga kini nahimutang sa sidlakang bahin sa 
Delta sa Nilo, ang bokana paingon sa sentro sa 
Ehipto. Gipaila kini sa kamatuoran nga si Jose, hu- 
man mobiya sa iyang gipuy-an sa Ehipto, misugat 
sa iyang amahan (kinsa mipanaw gikan sa Cana- 
an) didto sa Gosen. (Gen 46:28, 29) Ang mga hu- 
bad sa Gregong Septuagint nagpaila nga ang Go- 
sen anaa sa kasilinganan sa Wadi Tumilat. 

Si Paraon adunay binuhing mga hayop sa Gosen, 
ug ang mga Hebreohanon nagpasibsib usab sa 
ilang panon sa mga karnero ug panon sa mga baka 
didto. (Gen 47:1, 4-6, 50:8) Ang paghubit sa rehi- 
yon ingong “ang kinamaayohan sa yuta sa Ehipto" 
lagmit nga usa ka ekspresyon nga nagkahulogang 
ang labing tabunok nga yutang sibsibanan, nga 
haom gayod sa kon unsay panginahanglan sa ba- 
nay ni Jacob. Ang Gosen lagmit mao ra usab ang 
“yuta sa Rameses.” (Gen 47:6, 11) Sugod sa ikaupat 
nga hampak sa Ehipto, si Jehova espesipikong nag- 
pinig sa “Gosen” nga dili pagadaoton.--Ex 8:22, 
9:26. 

2. Usa ka siyudad sa bukirong rehiyon sa Juda. 
(Jos 15:20, 48, 51) Gituohan sa ubang mga eskolar 
nga mao kini ang Edh Dhahiriya, mga 18 km 
(11 mi) sa HK sa Hebron. Ang “yuta sa Gosen” nga 
gihisgotan sa Josue 10:41 ug 11:16 mopatim-aw 
nga usa ka distrito nga anaa sa kasilinganan niini. 
Kini nga distrito naglakip sa bukirong rehiyon tali 
sa Hebron ug sa Negeb. 


GOZAN. Usa ka ngalan nga lagmit gigamit 
alang sa usa ka dapit ug sa usa ka suba. Sa 2 Hari 
19:12 ug Isaias 37:12, ang Gozan mopatim-awng 

naglangkob sa usa ka luna nga mas dako pa kay sa 
usa ka siyudad, kay ang mga molupyo niini gitala 
nga lakip sa “mga nasod” nga gisakop sa mga Asir- 
yanhon. Lagmit nagpasukad sa ilang mga konklus- 
yon sa kaamgiran sa mga pulong, daghang eskolar 
nagtuo nga ang Gozan tingali mao ang Gauzanitis, 
usa ka distrito sa Mesopotamia nga gihisgotan ni 
Ptolemy ug giisip nga mao ra usab ang “Guzana” 
nga gihisgotan sa Asiryanhong mga rekord. Ang 
karaang Guzana kasagarang gilangkit sa moder- 
nong Tell Halaf sa ibabaw nga Suba sa Khabur, 
mga 590 km (367 mi) sa SAS sa Dagat sa Galilea. 

Sa 2 Hari 17:6 ug 18:11 ang pipila ka hubad ma- 
basa nga “Habor, ang suba sa Gozan” (AS, RS), 
inay nga “Habor didto sa [o, duol sa] suba sa Go- 
zan” (NW, Yg), sa ingon naghimo sa Gozan niining 
mga tekstoha nga usa usab ka dapit. Apan ang 
paghubad nga “Habor, ang suba sa Gozan,” dili mo- 
harmonya sa 1 Cronicas 5:26. Niini nga teksto ang 
Habor gitala tali sa Hala ug Hara, ug ang Hara, dili 
ang Habor, maoy unang gitala kay sa Gozan. Kini 
nagpakita nga ang Habor ug “ang suba sa Gozan” 
(AS) magkalahi. Busa, kadtong nagtuo nga ang 
Gozan kanunayng nagtumong sa usa ka dapit ma- 
pugos sa pagsalikway sa giingon sa Mga Cronicas 
labot niini. Apan, sanglit sa Hebreohanon mahimo 
kining hubaron nga “suba sa Gozan” diha sa ta- 
nang tulo ka teksto, adunay katarongan sa pagtuo 
nga kini nahimutang duol sa usa ka suba nga gita- 
wag ug Gozan diin ang hari sa Asirya nagpapuyo 
sa pipila ka nadestiyerong mga Israelinhon sa ami- 
hanang gingharian. Ang Qezel Owzan sa AK sa 
Iran gisugyot nga lagmit mao ang “suba sa Gozan.” 
Kini naggikan sa kabukiran sa HS sa Lanaw sa Ur- 
mia (ang yuta kanhi sa mga Medianhon) ug sa ka- 
taposan moagos ingong ang Sefid Rud o Puti nga 
Suba (ang ngalan nga gigamit alang sa ubos nga 
agosanan niini) ngadto sa HK nga bahin sa Dagat 
Caspian. Sumala sa laing panglantaw, ang Gozan 
maoy usa ka suba sa Mesopotamia. 


GRABA. Gagmayng mga bato. Diha sa Kasu- 
latan, ang “graba” gigamit sa masambingayong 
diwa. Ang makadaot nga mga sangpotanan sa 
pagbaton ug tinapay pinaagi sa kabakakan gitandi 
sa baba sa usa ka tawo nga napuno sa graba. (Pr 
20:17) Dugang pa, ang mapig-ot nga pagtratar ni 
Jehova nga gipahamtang batok sa dili-matinuma- 
nong Jerusalem pinaagi sa mga Babilonyanhon gi- 
pakasama sa “pagdugmok sa mga ngipon pinaagig 
graba. (Lam 3:16) Sumala sa Hudiyohanong tra- 
disyon, gituohan nga mao kini ang aktuwal nga ka- 
sinatian niadtong gidestiyero sa Babilonya. Ang 
tradisyon nag-ingon nga sila gipugos sa pagluto ug 
tinapay sa mga lungag nga gikalot diha sa yuta ug 
busa, ingong resulta, ang mga tinapay nasagolan 
ug pino, hait nga mga graba. 

GRANADA [Heb., rim.mohn']. Usa ka prutas 
nga kon mahinog maron ang kolor, samag mansa- 
nas ang porma, nga may lukong o korona sa lubot 
niini. Sulod sa gahi nga panit niini adunay daghang 
gagmayng mga kapsula nga puno sa duga, nga 
ang matag usa may gamayng liso nga rosason o 
pula. 

Ang kahoyng granada (Punica granatum), nga 
gipaila usab sa Hebreohanong pulong nga rim- 
mohn’, makaplagan sa tanang dapit sa Tungang 
Sidlakan. Panagsa rang moabot ug kapin sa 4.5 m 
(15 p) ang gitas-on niini. Ang mosanggaka nga 
mga sanga niini daghan, ug ang mga dahon niini 
lubos-berde nga samag ulo sa bangkaw ang porma 
ug kini mamulak ug pulahon ngadto sa sanag-pula 
nga mga bulak.--HULAGWAY, Tomo 1, p. 742. 

Ang duga sa granada maoy makaparepreskong 
ilimnon (Aw 8:2), ang arnibal nga gitawag ug gre- 
nadine gihimo gikan sa mga liso niini, ug ang mga 
bulak gigamit sa paghimog tambal nga makapahu- 
nong sa pagkalibag dugo. Ang napandongan nga 
mga tampihak sa dalagang Sulamita gipakasama 
sa “lusok sa granada” ug ang iyang panit gipakasa- 
ma sa “usa ka paraiso sa mga granada.”--Aw 4: 
3, 13, 6:7. 

Pinaagi kang Moises, si Jehova misaad sa nasod 
sa Israel nga Iyang dad-on sila ngadto sa usa ka 
yuta nga dagaya sa trigo, sebada, paras, igos, gra- 
nada, olibo, ug dugos. (Deu 8:7-9) Una pa niini ang 
mga espiya nga miadto sa maong yuta mibalik nga 
may dalang mga ubas, igos, ug granada. (Num 13: 
2, 23) Nailhan sa mga Israelinhon ang granada sa 
dihang sila didto pa sa Ehipto, ingon sa gipakita sa 
ilang reklamo diha sa Numeros 20:5. 

Ang kupo nga walay bukton sa Hataas nga Sa- 
serdoteng si Aaron adunay mga granada libot sa 
sidsid niini nga hinimo sa asul nga hilo, balhi- 
bo sa karnero nga tininag morado, ug hilo nga 
sanag-pula nga giusa paglubid ug gisal-angsal- 
angan ug mga kampanilya nga bulawan. (Ex 28: 
33, 34: 39:24-26) Sa ulahi, sa dihang gitukod ang 
templo, ang ulo-ulo sa duha ka tumbaga nga hali- 
gi atubangan sa portiko sa balay gidayandayanan 
ug mga kutay sa mga larawan sa granada.--- 1Ha 
7:18, 20, 42, 2Ha 25:17; 2Cr 3:16, 4:13, Jer 52: 
22, 23. 

Ang granada lukop nga gitanom sa kapanaho- 
nan sa Bibliya, ug sa walay duhaduha ang mga da- 
pit nga Rimon, En-rimon, ug Gat-rimon ginganlan 
sa ingon tungod kay daghan kining kahoya sa ma- 
ong mga dapit. (Jos 15:32, 19:45, Neh 11:29) Ang 
kahoyng granada gipabilhan pag-ayo ug mao nga 
kini sagad nga gilakip sa ubang mahinungdanong 
mga tigpamungang tanom sama sa paras ug ka- 
hoyng igos.--Aw 7:12, 13, Joe 1:12, Hag 2:19. 

GREGO, I. Usa ka pinulongan nga lakip 
sa Indo-Uropanhong pamilya sa mga pinulongan. 
(Ang Hebreohanon naggikan sa Semitikanhon, la- 
ing pamilya sa mga pinulongan.) Ang Grego mao 
ang pinulongan nga orihinal nga gigamit sa pagsu- 
lat sa Kristohanong Kasulatan (gawas sa Ebang- 
helyo ni Mateo, nga unang gisulat diha sa Heb- 
reohanon) ug diha niini gisulat usab ang unang 
kompletong hubad sa Hebreohanong Kasulatan, 
nga mao, ang Gregong Septuagint. Kini nga pinu- 
longan adunay mausab-usab nga porma sa mga 
pulong, ug kini makamugnag lainlaing mga termi- 
no pinaagi sa lintunganayng mga pulong, sa letra 
o mga letra nga ilanggikit sa unahan sa mga pu- 
long (prefix), ug sa letra o mga letra nga ilanggikit 
sa tumoy sa mga pulong (endings). 

Koine. Sukad sa mga 300 W.K.P. hangtod sa 
mga 500 K.P. mao ang panahon nga gigamit ang 
Koine, o komon nga Grego, usa ka panagsagol sa 
lainlaing Grego nga mga diyalekto nga ang la- 
bing impluwensiyado mao ang Attic nga diyalekto. 
Ang Koine nahimong internasyonal nga pinulo- 
ngan. Kini nakabentaha pag-ayo sa ubang mga pi- 
nulongan niadtong adlawa, sanglit kini gigamit sa 
halos tanang dapit. Ang Koine nagkahulogang ko- 
mon nga pinulongan, o diyalekto nga komon sa ta- 
nan. Kon unsa ka kaylap ang paggamit sa Koine 
makita sa kamatuoran nga ang mga dekreto sa 
mga gobernador sa imperyo ug sa Romanhong se- 
nado gihubad ngadto sa Koine aron ipadangat sa 
tibuok Romanhong Imperyo. Tungod niana, ang 
sumbong nga gitaod ibabaw sa ulo ni Jesu-Kris- 
to sa panahon sa paglansang kaniya gisulat dili 
lamang sa opisyal nga pinulongang Latin ug sa 
Hebreohanon kondili sa Grego (Koine) usab.---Mat 
27:37, Ju 19:19, 20. 

Mahitungod sa paggamit sa Gregong pinulongan 
didto sa yuta sa Israel, ang usa ka eskolar nagko- 
mento: “Bisan tuod ang kinabag-an sa katawhang 
Hudiyo misalikway sa Helenismo (Gregong kultu- 
ra) ug sa mga paagi niini, ang pagpakiglabot uban 
sa mga Grego ug ang paggamit sa Gregong pinu- 
longan wala gayod likayi. . . . Giila sa mga magtu- 
tudlo sa Palestina ang Gregong hubad sa Kasula- 
tan ingong instrumento sa pagdala sa kamatuoran 
ngadto sa mga Hentil.” (Hellenism, ni N. Bentwich, 
1919, p. 115) Siyempre, ang pangunang hinungdan 
sa pagpatungha sa Gregong Septuagint maoy aron 
makabenepisyo ang mga Hudiyo, ilabina kadtong 
sakop sa Natibulaag, nga wala na magsultig puro 
nga Hebreohanon apan pamilyar na sa Grego. Ang 
karaang Hebreohanong mga termino nga gigamit 
sa Hudiyohanong pagsimba gipulihan ug mga ter- 
mino nga gikan sa Grego. Ang pulong nga syna- 
goge”, nga nagkahulogang “usa ka panagkatigom,” 

maoy usa ka pananglitan sa pagsagop sa mga Hu- 
diyo sa Gregong mga pulong. 

Ang Koine gigamit sa inspirado nga Kris- 
tohanong mga magsusulat. Sanglit ang mga 
magsusulat sa inspirado nga Kristohanong Kasula- 
tan buot nga ang tanang katawhan makasabot 
sa ilang mensahe, ilang gigamit dili ang klasikal 
nga Grego kondili ang Koine. Kining tanang mag- 
susulat maoy mga Hudiyo. Bisan tuod sila mga Se- 
mitikanhon, buot ingnon, naghupot sa kultura sa 
mga Hudiyo, dili sila interesado sa pagpakaylap ni- 
ini nga kultura, kondili sa kamatuoran sa lunsay 
nga Kristiyanidad, ug pinaagi sa Gregong pinulo- 
ngan ilang maabot ang daghang katawhan. Mas 
epektibo nilang matuman ang ilang buluhaton sa 
“paghimog mga tinun-an sa katawhan sa tanang 
kanasoran.” (Mat 28:19, 20) Dugang pa, ang Koine 
maoy usa ka maayong instrumento nga pinaagi ni- 
ini ilang ikapahayag pag-ayo ang mga lisod sab- 
tong mga ideya nga buot nilang ipresentar. 

Gihatagan sa inspirado nga Kristohanong mga 
magsusulat ang Koine ug gahom, dignidad, ug ka- 
init tungod sa ilang binayaw nga mensahe. Ang 
Gregong mga pulong nakabaton ug mas dagaya, 
mas bug-os, ug mas dakong espirituwal nga kahu- 
logan diha sa mga konteksto sa inspiradong Kasu- 
latan. 

Alpabeto. Ang tanang Uropanhong mga al- 
pabeto karong adlawa sa direkta o dili-direkta nga 
paagi naggikan sa Gregong alpabeto. Apan, ang 
mga Grego wala mag-imbento sa ilang alpabe- 
to; ilang gihulam kini gikan sa mga Semihanon. 
Dayag kini gikan sa kamatuoran nga ang Gre- 
gong mga letra sa alpabeto (sa mga ikapitong sig- 
lo W.K.P.) maoy susama sa Hebreohanong mga 
karakter (sa mga ikawalong siglo W.K.P.). Susa- 
ma usab ang katibuk-ang pagkasunodsunod niini, 
gawas lang sa pipila. Dugang pa, ang paglitok sa 
mga ngalan sa pipila ka letra amgid kaayo, pa- 
nanglitan: alpha (Grego) ug 'aTeph (Hebreohanon): 
be'ta (Grego) ug behth (Hebreohanon): del'ta (Gre- 
go) ug daleth (Hebreohanon), ug daghan pa. Ang 
Koine adunay 24 ka letra. Sa dihang gisagop sa 
Gregong pinulongan ang Semitikanhong alpabeto, 
ang mga Grego mihimog mahinungdanong pag- 
dugang sa ilang pinulongan pinaagi sa paggamit sa 
mga letra sa Semitikanhong alpabeto diin sila wa- 
lay katumbas nga mga konsonante (@aTeph, he’, 
chehth, @'yin, waw, ug yohdh) ug gigamit kini sa 
paghawas sa mga tunog sa bokales nga a, e (dak- 
lit), e (dugay), o, y, ug i 

Bokabularyo. Ang Gregong bokabularyo tu- 
gob kaayo ug tukma. Ang Gregong magsusulat 
adunay igong mga pulong aron siya makahimog 
tukmang pagpalahi ug makapalutaw sa kahulo- 

gan nga buot niya. Pananglitan, sa Grego gipalahi 
ang ordinaryong kahibalo, gno'sis (1Ti 6:20), ug 
ang lalom nga kahibalo, epi'gnosis (1Ti 2:4), ug 
ingon man ang allos (Ju 14:16), nga nagkahulo- 
gang “lain” gikan sa samang matang, ug ang he'te- 
ros, nga nagkahulogang “lain” gikan sa lahi nga 
matang. (Gal 1:6) Daghang ekspresyon sa ubang 
mga pinulongan nga adunay Gregong mga pulong 
ingon man naggamit ug lintunganayng mga pu- 
long nga gilangkoban sa Gregong mga pulong, nga 
nagpatunghag usa ka pinulongan nga mas tukma 
ug espesipiko ang mga ekspresyon. 

Mga Nombre. Ang mga nombre mabag-o 
sumala sa pagkagamit niini diha sa tudling-pulong, 
kon kini ba panglalaki o pangbabaye, o kaha singu- 
lar o plural. Ang susamang mga pulong, sama sa 
pronombre ug mga adhetibo, mabag-o sumala sa 
mga pulong nga gihawasan sa pronombre niini 
(antecedent) o nianang gihubit niini. 

Ang porma niini (case). 8Kasagaran ang Koi- 
ne adunay lima ka case. (Ang ubang mga eskolar 
naghimo niining walo.) Sa Koine ang matag case 
sagad nagkinahanglan ug lahing porma o mga let- 
ra nga idugang sa tumoy, nga naghimo niini nga 
pinulongan nga mas komplikado kay sa Cebuano. 

Ang Artikulo. Sa Cebuano adunay tinong ar- 
tikulo (“ang”) ug dili-tinong artikulo (“usa ka”). Sa 
Koine adunay usa lamang ka artikulo nga ó (ho), 
nga sa pipila ka bahin maoy katumbas sa tinong 
artikulo nga “ang” sa Cebuano. Ang tinong artiku- 
lo sa Cebuano nga “ang” dili gayod mausab ang 
porma, samtang ang porma sa Gregong artikulo 
mausab sumala sa pagkagamit niini diha sa tud- 
ling-pulong, kon kini ba panglalaki o pangbabaye, o 
kaha singular o plural, sama usab sa mga nombre. 

Ang Gregong artikulo gigamit dili lamang 
ingong pasiuna sa mga nombre, sama sa gihimo sa 
Cebuano, kondili diha usab sa mga berbo, adhetibo, 
adberbo, mga prase, mga hugpong sa mga pulong, 
ug bisan sa tibuok nga mga tudling-pulong. Ang 
paggamit sa artikulo uban sa usa ka adhetibo ma- 
kita diha sa Grego sa Juan 10:11, diin ang literal 
nga hubad mao: “Ako ang magbalantay ang [usa 
nga] maayo.” Mas bug-at kini kay sa pag-ingon la- 
mang nga “Ako ang maayong magbalantay.” Sama 
kini sa paghimo nga italiko sa pulong nga “maayo.” 

Ang usa ka pananglitan sa artikulo nga gigamit 
alang sa tibuok nga hugpong sa mga pulong diha 
sa Grego makita sa Roma 48:26, diin ang pra- 
se nga “kon unsay angay natong iampo suma- 
la sa atong gikinahanglan” giunhan ug artikulo 
nga anaa sa neuter gender. Sa literal, ang prase 
mabasa nga “ang... kon unsay angay natong iam- 
po.” (Int) Aron masabtan sa Cebuano, makata- 
bang ang pagdugang sa pulong nga “suliran.” Ang 

tinong artikulo nagpresentar sa mga butang sa pa- 
agi nga ang suliran gilakip ingong espesipikong 
isyu. Sa ingon, ang hubad nga “Kay ang suliran kon 
unsay angay natong iampo sumala sa atong giki- 
nahanglan wala nato mahibaloi” (NW) mas tukma 
nga nagpadayag sa hunahuna sa magsusulat. 

Mga Berbo. Ang Gregong mga berbo gibalay 
gikan sa lintunganayng berbo pinaagi sa mga pu- 
noan ug mga tumoy sa pulong, o mga affix ug mga 
suffix. Kini balayon sumala sa voice, mood, tense, 
person, ug number. Sa Grego kini mas lisod tun-an 
kay sa mga nombre. Ang mas tukmang pagsabot 
sa Koine sa dili pa dugayng katuigan, ilabina bahin 
sa mga berbo, nakatabang sa mga maghuhubad 
nga mapalutaw sa mas tin-awng paagi ang tinuod 
nga ideya ug kahulogan sa Kristohanon Gregong 
Kasulatan kay sa mga hubad sa mas karaang mga 
bersiyon. Ang pipila sa mas makaiikag nga mga ki- 
naiyahan sa Gregong mga berbo ug ang kahinung- 
danon niini sa pagsabot sa Bibliya hisgotan sa su- 
nod nga mga parapo. 

Porma sa berbo (voice). Sa Iningles adunay 
duha lamang ka voice alang sa mga berbo, nga 
mao, ang active ug passive voice, apan sa Grego 
aduna pay lain, ang “middle voice.” Niini nga voice, 
ang hingtungdan nakigbahin sa mga sangpotanan 
sa aksiyon o, usahay, maoy nagpatungha sa aksi- 
yon. Ang middle voice nagpasiugda sa interes sa 
nagabuhat diha sa aksiyon sa berbo. 

Ang middle voice gigamit usab alang sa pagpa- 
siugda. Kini gigamit nga susama sa italiko sa Ce- 
buano. Human sultihi nga ang mga gapos ug kasa- 
kitan naghulat kaniya inig-abot niya sa Jerusalem, 
si Pablo miingon: “Bisan pa, sa unsa mang hinung- 
dan wala ko pakamahala ang akong kalag, basta la- 
mang akong mahuman ang akong ginadagan ug 
ang ministeryo nga akong nadawat sa Ginoong Je- 
sus.” (Buh 20:22-24) Dinhi ang berbo alang sa “pa- 
ka[mahala],” poiou'mai, maoy sa middle voice. Si 
Pablo wala mag-ingon nga wala niya pabilhi ang 
iyang kinabuhi, apan alang kaniya mas hinungda- 
non ang pagtuman sa iyang ministeryo. Kana mao 
ang iyang konklusyon, bisan pa kon unsay hunahu- 
naon sa uban. 

Ang middle voice gigamit sa Filipos 1:27: “La- 
mang magagawi [o, “molihok ingong mga lungso- 
ranon"] kamo sa paaging takos sa maayong balita 
labot kang Kristo.” Ang berbo nga politeu'0:mai ni- 
ini nga teksto maoy sa middle voice, poli-teu'esthe, 
“molihok ingong mga lungsoranon,” nga mao, ma- 
kigbahin sa kalihokan sa mga lungsoranon, nga 
makig-ambit sa pagmantala sa maayong balita. 
Sagad nga ang Romanong mga lungsoranon akti- 
bong nakigbahin sa mga kalihokan sa Estado, kay 
ang Romanong pagkalungsoranon gipabilhan pag- 

ayo, ilabina diha sa mga siyudad kansang mga mo- 
lupyo gihatagan sa pagkalungsoranon sa Roma, 
sama sa kahimtang sa Filipos. Busa gisultihan ni 
Pablo dinhi ang mga Kristohanon nga sila dili kay 
moangkon lamang nga mga Kristohanon apan wa- 
lay gibuhat, kondili sila angayng makigbahin sa 
Kristohanong buluhaton. Kini nahiuyon sa iyang 
ulahing mga pulong kanila: “Alang kanato, ang 
atong pagkalungsoranon nagalungtad sa mga la- 
ngit.”--Flp 3:20. 

Mga panahon (tenses). Ang laing importan- 
te ug lahi nga kinaiyahan sa Grego nga nakaamot 
sa katukma niini mao ang paggamit sa tenses sa 
berbo. Ang mga berbo ug tenses niini adunay 
duha ka elemento: matang sa aksiyon (ang mas 
importante) ug panahon sa aksiyon (dili kaayo im- 
portante). Adunay tulo ka pangunang mga punto 
sa pagklasipikar sa aksiyon diha sa Gregong pinu- 
longan, diin ang matag usa adunay mga kinaiya- 
han sa paglarawan: (1) ang aksiyon nga nagapada- 
yon (“nagabuhat”), sa paninugdan maoy present 
tense, nga ang pangunang gipasiugda mao ang pa- 
dayong aksiyon o kanang nabatasan o padayong 
nagakahitabo: (2) ang aksiyon nga nahuman na 
o nakompleto (“nabuhat”), sa panguna kini maoy 
perfect tense, (3) ang aksiyon nga daklit, o sa ma- 
kadiyot (“buhaton”), maoy aorist tense. Siyempre, 
aduna pay ubang tenses sama sa imperfect, past 
perfect, ug future. 

Aron ipakita ang kalainan sa Gregong mga pa- 
nahon o tenses: Sa 1 Juan 2:1, si apostol Juan mii- 
ngon: “Kon si bisan kinsang tawo makasala, kita 
adunay manlalaban ngadto sa Amahan” (KJ). Ang 
Gregong berbo alang sa “makasala” maoy aorist, 
busa ang panahon sa aksiyon maoy daklit o maka- 
diyot. Dinhi ang aorist tense nagtumong sa usa la- 
mang ka buhat sa pagkasala, samtang ang present 
tense nagtumong sa pagkamakasasala o sa pada- 
yon nga buhat sa pagpakasala. Busa si Juan wala 
maghisgot bahin sa usa ka tawo nga nagbatasan sa 
pagpakasala, kondili sa usa nga “nakahimog sala.” 
(Itandi ang Mat 4:9, diin ang aorist tense nagpaki- 
ta nga ang Yawa wala mangayo kang Jesus sa pag- 
buhat ug mapadayonong pagsimba kaniya, kondili 
sa “usa ka buhat sa pagsimba.”) 

Apan, kon ang 1 Juan 3:6, 9 basahon nga dili ha- 
tagag pagtagad nga ang berbo dinhi maoy present 
tense, ang mga pulong ni Juan daw mosumpaki sa 
kon unsay nahisgotan na. Ang King James Version 
mabasa: “Ang bisan kinsa nga nagapabilin diha ka- 
niya dili makasala,” ug, “Ang bisan kinsa nga gipa- 
nganak gikan sa Diyos dili makahimog sala.” Wala 
mapabanaag niini nga mga hubad diha sa Cebuano 
ang mapadayonong aksiyon nga gipaila sa present 
tense sa mga berbong Grego nga gigamit. Ang pi- 

pila ka modernong mga hubad, inay moingon din- 
hi, “dili makasala” ug “dili makahimog sala,” nagta- 
gad sa padayong aksiyon ug tukmang naghubad sa 
mga berbo: “dili magpakasala,” “dili magpadayon 
sa pagbuhat ug kasal-anan” (NW): “nagpadayon sa 
pagpakasala,” “magpadayon sa pagpakasala” (New 
Cebuano Version): “dili magbatasan sa pagpakasa- 
la” (Ph); “dili magpadayon sa pagpakasala” (TEV). 
Si Jesus nagsugo sa iyang mga sumusunod diha sa 
Mateo 6:33: “Nan, magpadayon sa pagpangita pag- 
una sa gingharian,” nga nagpaila sa pagkamapada- 
yonon, inay sa pag-ingon lamang nga “unaha pag- 
pangita ang gingharian” (KJ). 

Sa mga pagdili, ang present tense ug aorist tense 
magkalahi usab kaayo. Sa present tense ang usa ka 
pagdili nagkahulogan ug labaw pa kay sa dili pag- 
buhat sa usa ka butang. Kini nagkahulogan sa pag- 
hunong sa pagbuhat niana. Si Jesu-Kristo, sa nag- 
padulong sa Golgotha, wala lamang moingon sa 
mga babaye nga nagsunod kaniya, “Ayaw paghi- 
lak,” apan, sanglit sila nanaghilak na, siya mii- 
ngon: “Hunong na sa paghilak tungod kanako.” 
(Luc 23:28) Susama usab ngadto sa mga nagtinda 
ug mga salampati didto sa templo, si Jesus mii- 
ngon: “Thunong na ninyo ang paghimo sa balay sa 
akong Amahan nga balay sa mga tinda!” (Ju 2:16) 
Diha sa Wali sa Bukid siya miingon: “Hunong na sa 
pagkabalaka” bahin sa kon unsay inyong kan-on, 
imnon, o isul-ob. (Mat 6:25) Sa laing bahin, diha sa 
aorist ang pagdili maoy usa ka sugo sa dili pagbu- 
hat sa usa ka butang sa bisan unsa nga panahon o 
gutlo. Si Jesus gihisgotan nga nag-ingon sa iyang 
mga mamiminaw: “Busa, ayaw gayod kamo kaba- 
laka [nga mao, ayaw kabalaka sa bisan unsa nga 
gutlo] bahin sa sunod nga adlaw.” (Mat 6:34) Dinhi 
gigamit ang aorist aron ipakita nga ang mga tinun- 
an dili angay nga mabalaka sa bisan unsa nga pa- 
nahon. 

Ang laing pananglitan nga kinahanglang tagdon 
ang tense sa Grego sa dihang maghubad makita sa 
Hebreohanon 11:17. Ang ubang mga hubad wala 
magtagad sa linaing kahulogan sa tense sa berbo. 
Mahitungod kang Abraham, ang King James Ver- 
sion nag-ingon: “Siya nga nakadawat sa mga saad 
mihalad sa iyang bugtong nga anak.” Ang Gregong 
berbo nga gihubad dinhi nga “mihalad” maoy im- 
perfect tense, nga mahimong magpasabot nga ang 
aksiyon buot pang buhaton o sulayan, apan wala 
mabuhat. Busa, pinasukad sa aktuwal nga nahita- 
bo, ang Gregong berbo mas tukma nga hubaron 
nga “misulay sa paghalad.” Sa susama usab, diha 
sa Lucas 1:59, sa paghisgot bahin sa panahon sa 
pagtuli sa anak nga lalaki ni Zacarias ug Elisabet, 
ang imperfect tense nga gigamit nagpakita nga 
inay sa hubad nga “Ilang gitawag siya nga Zacar- 
ias, pinasukad sa ngalan sa iyang amahan” (KJ), 

kini nga teksto angayng mabasa nga “Ila unta ki- 
ning nganlan [ang bata] sa ngalan sa amahan nii- 
ni, nga Zacarias” (NW). Nahiuyon kini sa aktuwal 
nga nahitabo, nga siya ginganlan ug Juan, sumala 
sa instruksiyon sa manulonda nga si Gabriel.--Luc 
1:13: 

Transliterasyon. Kini nagtumong sa pagha- 
tag ug katumbas nga espeling sa Gregong mga pu- 
long pinaagig mga letra sa laing alpabeto. Sa ka- 
daghanang kahimtang kini maoy letra por letra 
lamang nga pagpuli, b alang sa B, g alang sa y, ug 
uban pa. Ingon usab niini sa Gregong mga bokales, 
a alang sa a, ealang sa g, e alang sa n, i alang sa 1, 
o alang sa o, y alang sa v, ug o alang sa w. 

Kombinasyon sa duha ka bokales (diph- 
thong). Ang katibuk-ang lagda nga gihisgotan 
labot sa letra por letra nga pagpuli mapadapat usab 
sa kadaghanan sa mga diphthong: ai alang sa at, ei 
alang sa et, oi alang sa ot. Ang Gregong letra nga 

Transliterasyon ug 
Paglitok! 


Ngalan 


Alpha a 

Be'ta b 

Gam'ma g, gahi, sama sa Iningles nga 
begin? 

Del'ta 

E'psilon 


nm 2g Dm2 


d 
e, daklit, sama sa Iningles 
nga met 
Ze'ta Z 
E'ta e, dugay, sama sa Iningles nga 
they 
The'ta th 
ko'ta i sama sa Iningles nga machine 
Kap'pa 
Lam'bda 


O'mi:kron 

Pi 

Rho 

Sig'ma 

Tau t 

V'psilon yo u, Pranses nga u o Aleman 

nga ü 

Phi ph sama sa Iningles nga phase 

Khi kh sama sa Iningles nga elkhorn 

Psi ps sama sa Iningles nga lips 

0:me'ga 0, dugay, sama sa Iningles nga 
note 


k 
f 
m 
n 
X 
o, daklit, sama sa Iningles nga lot 
p 
r 
S 


Sa OGD A O mie PAT D 3T 


A 
B 
T 
A 
E 
Z 
H 
© 
I 
K 
A 
M 
N 
[@) 
II 
P 
È 
T 
Y 
(0) 
X 
Y 
Q 


E GaG 


1 Ang paglitok nga gipakita dinhi maoy lahi sa modernong Grego. 

2 Sa dili pa ang x, £, x, 0 ang laing y, litokon kini nga ang tunog 
ipaagi sa ilong ug litokon nga n sama sa Iningles nga think. 

3 Gigamit lamang sa tumoy sa usa ka pulong sa dihang makita ang 
sig'ma. 

# Ang Y'psilon litokon nga u kon kini maoy bahin sa usa ka diph- 
thong. 


GREGO, II 


y psi-lon (v) maoy eksepsiyon diha sa mosunod nga 
mga kahimtang: xv maoy au, dili ay, eb maoy eu, 
dili ey, ov maoy au, dili oy, vı maoy ui, dili yi; nv 
maoy eu, dili ey. 

Apan, adunay mga higayon nga ang mga letra 
nga morag diphthong adunay marka alang sa bo- 
kales o duha ka tulbok (') ibabaw sa ikaduhang let- 
ra, sama pananglitan, av, eü, oü, nb, wü, ai, oï. 
Ang duha ka tulbok ibabaw sa usa ka fota (ï) o 
y psilon (Ü) nagpaila nga kini ug ang bokales nga 
nag-una niini dili gayod matawag nga diphthong. 
Busa ang ypsilon nga may duha ka tulbok ibabaw 
niini gihatagag katumbas nga espeling nga y, dili 
u. Ang mga pananglitan nga gihisgotan dinhi ma- 
himo nang ay, ey, oy, ey, Oy, ai, oi. 

Ang ubang mga bokales (a, n, w) adunay gamay 
nga fota (,) (gitawag nga io'ta subscript) nga gibu- 
tang sa ubos niana. Sa paghatag ug katumbas nga 
espeling niining Gregong mga porma, ang fota 
(o letrang i) dili ibutang sa ilalom sa linya kondi- 
li sunod sa letra diin kini makita. Busa ang œ maoy 
ai, ang n maoy ei, ug ang w maoy di. 

Mga marka sa aksento. Adunay tulo ka ma- 
tang sa mga aksento diha sa Grego; ang acute (|), 
ang circumflex (^), ug ang grave (). Diha sa Grego 
kini makita ibabaw sa bokales sa mga silaba nga 
may aksento. Apan niini nga publikasyon, sa di- 
hang kini hatagan ug katumbas nga espeling, ang 
marka anaa sa kataposan sa silaba nga may aksen- 
to ug usa lang ka marka ang gigamit alang sa ta- 
nang tulo ka matang sa Gregong mga aksento. 
Busa ang A0yog gimarkahan nga logos, ang ov 
maoy zoi'on. 

Mga silaba. Ingong tabang sa paglitok, usa ka 
tulbok o marka sa aksento ang gigamit diha sa ka- 
tumbas nga espeling aron litokon nga magkabulag 
ang matag silaba. Ang mga silaba sa usa ka Gre- 
gong pulong pareho ug gidaghanon sa mga bo- 
kales o mga diphthong niini. Busa, sanglit ang 
Aóyoç (logos) adunay duha ka bokales, kini adu- 
nay duha usab ka silaba. Ang duha ka bokales sa 
usa ka diphthong maoy usa ra ka silaba, dili duha. 
Ang pulong nga nvedyua (pneu'ma) adunay usa ka 
diphthong (eu) ug usa ka laing bokales (a) ug busa 
adunay duha ka silaba. 

Sa pagbahin sa silaba ang mosunod nga mga 
lagda mao ang gisunod: (1) Kon ang usa ka konso- 
nante anaa sa tunga sa usa ka pulong, itapo kini sa 
bokales sa sunod nga silaba. Busa ang natńo ma- 
himong pater’. (2) Usahay ang usa ka kombinas- 
yon sa mga konsonante makita diha sa tunga sa 
usa ka Gregong pulong. Kon kini nga kombinasyon 
sa mga konsonante mahimong gamiton sa pagsu- 
god sa usa ka Gregong pulong, kini mahimong si- 
nugdanan usab sa silaba. Pananglitan, ang kOo 0g 

bahinon nga ko'smos. Ang sm gitapo sa ikaduhang 
bokales. Kini tungod kay daghang Gregong mga 
pulong---sama sa Smyr'na---nagsugod pinaagi nii- 
ning duha ka konsonante. Apan, kon ang usa ka 
kombinasyon sa mga konsonante anaa sa tunga sa 
usa ka pulong ug walay Gregong pulong nga nag- 
sugod niana nga kombinasyon, kini pagabulagon. 
Busa ang Búooog gihatagag katumbas nga espe- 
ling dinhi ingong bys'sos, sanglit walay Gregong 
pulong nga nagsugod sa ss. 

Mga marka sa pagginhawa (breathing marks). 
Ang bokales sa sinugdanan sa usa ka pulong nangi- 
nahanglan ug “smooth” nga marka sa pagginha- 
wa (), o “rough” nga marka sa pagginhawa (). Ang 
“smooth” nga marka sa pagginhawa () mahimong 
dili hatagag katumbas nga espeling: ang “rough” 
nga marka sa pagginhawa () nagkinahanglan ug h 
nga idugang sa sinugdanan sa pulong. Kon ang 
unang letra maoy kapital, kini nga mga marka sa 
pagginhawa ibutang sa dili pa ang pulong. Niana 
nga kahimtang, ang 'I mahimong I, samtang ang 
katumbas nga espeling sa 'I maoy Hi. Kon ang 
mga pulong magsugod sa gagmay nga mga letra, 
ang mga marka sa pagginhawa anaa sa ibabaw sa 
unang letra o, sama sa kadaghanan sa mga diph- 
thong, ibabaw sa ikaduhang letra. Busa ang aiwv 
mahimong aion’, samtang ang &yvóç maoy ha- 
gnos'ug ang aigéopat maoy haire'omai. 

Dugang pa, ang Gregong letra nga rho (ọ), 
nga katumbas sa r, kanunayng nagkinahanglan ug 
“rough” nga marka sa pagginhawa () sa sinugda- 
nan sa pulong. Busa ang 9aPpet maoy rhabbei. 

GREGONG KASULATAN. Tan-awa ang 
KRISTOHANON GREGONG KASULATAN, MANUSKRITO SA 
BIBLIYA. 


GRESYA, GREGO. Kini nga mga ngalan 
naggikan sa Grai'koi”, ang ngalan sa usa ka tribo sa 
AK sa Gresya. Gigamit sa mga Italyano kining 
ngalana (Lat., Graeci) alang sa mga molupyo sa 
Gresya sa kinatibuk-an. Sa ngadtongadto bisan si 
Aristotle diha sa iyang mga sinulat migamit sa 
maong termino sa samang paagi. 

Ang laing mas naunang ngalan, ang Ionian, 
makita sukad sa ikawalong siglo W.K.P. diha sa 
Asiryanhong cuneiform nga mga rekord, maingon 
man sa Persianhon ug Ehiptohanong mga asoy. Ki- 
ning ngalana naggikan kang Javan (Heb., Ya-wan'), 
anak nga lalaki ni Japet ug apo ni Noe. Si Javan 
mao ang Japetikanhong katigulangan sa unang 
mga tawo sa Gresya ug sa palibot nga kapuloan, ug 
dayag nga ingon man usab sa unang mga molup- 
yo sa Cipro, mga lugar sa habagatang Italya, Sici- 


Tan-awa ang GRESYA, GREGO. 

lia, ug Espanya.--Gen 10:1, 2,4, 5: 1Cr 1:4, 5, 7; 
tan-awa ang ELISA; JAVAN; KITIM. 

Bisan tuod nga ang “Ionian” karon sa geograpi- 
kanhong paagi nagtumong sa dagat tali sa habaga- 
tang Italya ug sa habagatang Gresya, lakip sa ku- 
tay sa kapuloan ubay sa K nga kabaybayonan sa 
Gresya, ang ngalan kanhi adunay mas dakong ka- 
padapatan nga moharmonya sa paggamit sa Heb- 
reohanong Kasulatan sa “Javan.” Si manalagnang 
Isaias, sa ikawalong siglo W.K.P., naghisgot sa pa- 
nahon sa dihang ang namalik nga mga destiyero sa 
Juda ipadala ngadto sa halayong kanasoran, lakip 
“sa Tubal ug sa Javan, sa halayong kapuloan. "---Isa 
66: 19. 

Diha sa Kristohanon Gregong Kasulatan, ang 
yuta gitawag ug Hellas’ ('Gresya,” Buh 20:2), ug 
ang katawhan gitawag ug Hellenes. Ang mga 
Grego mismo naggamit niining mga ngalana su- 
kad sa ubay-ubayng kasiglohan sa wala pa ang Ko- 
mong Panahon ug nagpadayon sa paggamit niini. 
Ang “Hellas” lagmit may kalangkitan kang “Elisa,” 
usa sa mga anak nga lalaki ni Javan. (Gen 10:4) 
Ang ngalang Acaya gigamit usab sa pagtumong sa 
sentral ug habagatang Gresya human sa Roman- 
hong pagpanakop niadtong 146 W.K.P. 

Ang Yuta ug ang Geograpikanhong Dagway 
Niini. Ang Gresya nag-okupar sa habagatang 
bahin sa bukirong Peninsula sa Balkan ug sa kapu- 
loan duol niini, sa Dagat lonian sa K ug sa Dagat 
Aegean sa S. Sa H nahimutang ang Mediteranyo. 
Ang amihanang utlanan dili tino, ilabina nga su- 
kad sa mas naunang mga yugto ang mga Javan- 
hanon sa Gresya wala mahimong usa ka nasod. 
Apan, sa ulahing kapanahonan ang “Gresya” gitu- 
ohan nga nakaabot sa mga rehiyon sa Illyria, nga 
nahimong utlanan sa Adriatikong kabaybayonan, 
ug sa Macedonia. Sa pagkatinuod, ang mga Mace- 
donianhon lagmit naggikan sa mao ra nga kaliwat 
sama niadtong gitawag sa ulahi ug mga Grego. 

Ang yuta kaniadto, sama karon, maoy dili patag 
ug batoon, nga may gansangong kabukiran nga 
anapog nga nag-okupar ug tres-kuwarto sa maong 
dapit. Ang mga bakilid may baga nga kalasangan. 
Ang kakulang sa tabunok nga kapatagan ug mga 
walog ug ang kabatoon sa yuta nakapakunhod 
pag-ayo sa agrikultural nga kapasidad sa maong 
yuta. Hinuon, ang bugnawng klima nakatabang sa 
maayong pagtubo sa mga olibo ug mga ubas. Ang 
ubang mga produkto mao ang sebada, trigo, man- 
sanas, igos, ug granada. Ang mga panon sa mga 
karnero ug kanding manibsib diha sa mga dapit 
nga wala matikad. May mga deposito sa mineral 
--plata, zinc, tumbaga, tingga---ug ang kabukiran 
nagtaganag daghang maayog klase nga marmol. 
Ang tagna ni Ezequiel (27:1-3, 13) naglakip sa Ja- 

van niadtong nakignegosyo sa Tiro ug nagtala ug 
“mga butang nga hinimo sa tumbaga" ingong lakip 
sa mga produkto nga gibaligya niini. 

Mga bentaha sa dagat. Hinay ug lisod ang 
pagpanaw agi sa mamala tungod sa kabukiran. 
Ang mga karomata nga guyoron sa hayop dali 
rang malubong sa mga panahon sa tingtugnaw. 
Busa ang dagat mao ang labing maayong paagi sa 
transportasyon ug komunikasyon sa Gresya. Ang 
taas ug likoliko nga kabaybayonan nga may mga 
luok nagtagana ug daghang dunggoanan ug salip- 
danan sa mga barko. Tungod sa ubay-ubayng na- 
luok nga mga gulpo, ang pipila ka dapit sa sulod sa 
karaang mga utlanan maoy kapin sa 60 km (40 mi) 
ang gilay-on gikan sa dagat. Ang habagatang ba- 
hin sa Gresya, nga gitawag ug Peloponnesus, hapit 
gayong mahimong usa ka pulo. Usa na lamang ka 
hiktin nga yuta, nga milatas tali sa Gulpo sa Saron 
ug sa Gulpo sa Corinto, ang nagkonektar sa Pelo- 
ponnesus ug sa sentral nga Gresya. (Karong adla- 
wa ang Kanal sa Corinto mitadlas niining hiktin 
nga yuta ug mga 6 km [3.5 mi] nga walay mga ali, 
mao nga kini bug-os nang naulang.) 

Ang mga Javanhanon sa Gresya dugay nang 
mga marinero. Ang tikod sa pormag “botas” nga 
peninsula sa Italya nahimutang nga mga 160 km 
(100 mi) lamang latas sa Strait of Otranto gikan sa 
AK sa Gresya. Dapit sa S, ang mga arkipelago (ku- 
tay sa mga pulo nga naporma tungod sa naunlod 
nga kabukiran nga ang mga tumoy niini migimaw 
sa tubig) nagsilbing higante nga mga tikanganan 
tabok sa Dagat Aegean paingon sa Asia Minor. Sa 
AS nga tumoy sa Aegean, usa ka hiktin nga agia- 
nan, ang Hellespont (nga gitawag usab ug Darda- 
nelles), ang mipaingon sa Dagat sa Marmara ug 
dayon agi sa hiktin nga dagat sa Bosporus ngadto 
sa Itom nga Dagat. Dugang pa, pinaagi sa paglawig 
ubay sa habagatang kabaybayonan sa Asia Minor, 
ang mga barko sa Gresya nakalawig kaniadto sa 
kabaybayonan sa Sirya ug Palestina. Ang usa ka 
barko makalawig ug 100 km (60 mi) sa maadlaw. 
Busa, ang paghatod sa mga sulat ni Pablo ngadto 
sa mga taga-Tesalonica sa Macedonia, lagmit nga 
gisulat didto sa Corinto, hayan migugol ug usa ka 
semana o kapin pa, depende sa mga kahimtang sa 
panahon (ug sa gidaghanon sa mga dunggoanan 
nga eskalahan sa pagpaingon didto). 

Ang Gregong impluwensiya ug mga komuni- 
dad dili lamang limitado sa yuta sa Gresya. Ang 
daghang kapuloan nga nahimutang sa mga Da- 
gat Ionian ug Aegean giisip gihapon nga sakop 
sa yuta sa Gresya. Ang habagatang Italya ug 
Sicilia maoy lakip sa gitawag nga Dakong Hel- 
las o, sa Latin, Graecia Magna. Ang makasay- 
sayanhong ebidensiya nagpakita nga ang mga 

Javanhanon sa Gresya padayong nakiglabot ug na- 
kignegosyo sa mga taga-Tarsis (Espanya), nga nii- 
ning bahina nakalabaw pag-ayo sa mga Fenician- 
hon. Ang samang pagpakiglabot naglungtad usab 
tali sa mga Grego ug sa mga Javanhanon sa Cipro. 
Gigikanan sa Gregong mga Tribo. Gipre- 
sentar sa modernong mga historyador ang lainla- 
ing mga ideya sa gigikanan sa Gregong mga tribo 
ug sa ilang pagsulod sa maong dapit. Sa kinadak- 
ang bahin, ang popular nga panghunahuna bahin 
sa sunodsunod nga “mga pagsulong” nga gihimo 
sa amihanang mga tribo maoy pinasukad sa Gre- 
gong mga sugilambong ug arkeolohikanhong pa- 
ngagpas. Sa pagkatinuod, ang sekular nga kasaysa- 
yan sa Gresya nagsugod lamang niadtong mga 
ikawalong siglo W.K.P. (ang unang Olimpiada gisa- 
ulog niadtong 776 W.K.P.), ug ang mabatonan 
nga mga rekord nga konektado ang mga asoy 
maoy sukad lamang sa ikalimang siglo W.K.P. Kini 
maoy ubay-ubayng kasiglohan human sa Lunop 
ug busa dugay na nga panahon human sa pagkati- 
bulaag sa mga banay tungod sa paglahugay sa pi- 
nulongan sa katawhan didto sa Babel. (Gen 11:1-9) 
Sulod niining daghang kasiglohan ang ubang mga 
grupo nakayuhot sa orihinal nga mga kaliwat ni Ja- 
van ug sa iyang mga anak, apan sulod sa yugto 
una pa ang unang milenyo W.K.P., ang mabatonan 
maoy mga teoriya lamang nga kaduhaduhaan. 
Pangunang Gregong mga tribo. Lakip sa pa- 
ngunang mga tribo nga nakaplagan sa Gresya mao 
ang mga Achaean sa Thessaly, sa sentral nga Pe- 
loponnesus, ug Boeotia; ang mga Aeolian sa S sa 
sentral nga Gresya ug sa AK nga bahin sa Asia Mi- 
nor nga gitawag ug Aeolia, ug sa kasikbit nga ka- 
puloan, ang mga Dorian sa sidlakang Peloponne- 
sus, sa habagatang kapuloan sa Aegean, ug sa HK 
sa Asia Minor: ug ang mga Ionian sa Attica, sa pulo 
sa Euboea, sa kapuloan sa tungang Aegean, ug sa 
K nga kabaybayonan sa Asia Minor. Apan, dili ma- 
tino kon kini nga mga tribo may kalangkitan sa 
mga Macedonianhon sa naunang mga yugto. 
Patriarkanhong Tradisyon ug ang mga 
Siyudad-Estado. Ang Gregog-sinultihan nga 
mga tribo maoy independente kaayo, ug bisan 
sa sulod sa mga tribo ang mga siyudad-estado nga 
natukod independente usab kaayo. Usa sa mga hi- 
nungdan niini mao ang geograpikanhong dagway 
sa yuta. Daghang Grego ang nanimuyo sa kapulo- 
an, apan sa sentro sa Gresya ang kadaghanan na- 
nimuyo sa gagmayng mga walog nga gilibotan 
sa kabukiran. Kon bahin sa sayong gambalay sa 
ilang katilingban, ang The Encyclopedia America- 
na naghatag niini nga panghunahuna: “Ang pani- 
nugdang yunit diha sa katilingban mao ang patri- 
arkanhong panimalay. . . . Ang patriarkanhong 

tradisyon lig-ong nakagamot sa Gregong kultura: 
ang aktibong mga lungsoranon sa usa ka siyu- 
dad-estado (polis) mao ang adulto nga mga lalaki 
lamang. Ang patriarkanhong pamilya mao ang 
sentro sa sunodsunod nga mga grupo sa kaparyen- 
tehan--ang banay (genos), ang phratry [o gru- 
po sa mga banay], ang tribo.” (1956, Tomo XIII, 
p. 377) Kini mosibo pag-ayo sa patriarkanhong ka- 
hikayan human sa Lunop nga gihubit diha sa basa- 
hon sa Bibliya sa Genesis. 

Ang Gresya halos susama sa Canaan, diin ang 
lainlaing mga tribo (nga naggikan kang Canaan) 
nagporma ug gagmayng mga gingharian, nga sa- 
gad anaa sa palibot sa usa ka siyudad. Ang Gre- 
gong siyudad-estado gitawag ug polis. Sa orihinal 
kini nga termino daw gigamit sa pagtumong sa usa 
ka acropolis, o habog nga kuta, nga palibot niini 
natukod ang kabalangayan. Sa ulahi, kini nagtu- 
mong sa tibuok nga dapit ug sa mga lungsoranon 
nga naglangkob sa siyudad-estado. Gagmay ang 
kadaghanang siyudad-estado sa Gresya, nga kasa- 
garang dili mokapin sa 10,000 ka lungsoranon (du- 
gang pa sa mga babaye, ulipon, ug bata). Sa kina- 
pungkayan sa gahom niini, niadtong ikalimang 
siglo W.K.P., ang Atenas giingon nga may mga 
43,000 lamang ka lalaking mga lungsoranon. Ang 
Sparta may mga 5,000 lamang. Sama sa gag- 
mayng gingharian sa Canaan, ang Gregong mga 
siyudad-estado usahay mag-alyansa ug usab mag- 
awayay. Ang nasod nagpabiling wala magkahiusa 
sa politikanhong paagi hangtod sa panahon ni Fe- 
lipe (II) sa Macedonia. 

Demokratikong mga Eksperimento. Bisan 
tuod wala kaayo mahibaloi ang mga pamaagi sa 
pagmando sa kadaghanang Grego nga mga siyu- 
dad-estado, diin ang mga pamaagi lamang sa Ate- 
nas ug Sparta ang ilado kaayo, ang ilang mga 
kagamhanan dayag nga lahi kaayo kay sa kagam- 
hanan sa Canaan, Mesopotamia, o Ehipto. Hinuon, 
sulod sa yugto nga matawag tingali sa sekular nga 
paagi ingong makasaysayanhong yugto, ang Gre- 
gong mga siyudad-estado walay mga hari apan 
adunay mga mahistrado, konsilyo, ug usa ka kati- 
goman (ek-:klesi'a) sa mga lungsoranon. Gisulayan 
sa Atenas ang direktang demokratiko nga pag- 
mando (ang pulong nga “demokrasya” naggikan sa 
Gregong pulong nga demnos, nga nagkahulogang 
“katawhan,” ug kratos, nga nagkahulogang “pag- 
mando"). Niini nga kahikayan ang tanang lungso- 
ranon mao ang naglangkob sa lehislatura, nga mo- 
sulti ug mobotar diha sa katigoman. Apan, diyutay 
lang ang “mga lungsoranon,” sanglit ang mga ba- 
baye, mga molupyo nga langyaw, ug ang mga uli- 
pon wala man makahupot sa mga katungod sa 
pagkalungsoranon. Gituohan nga ang mga ulipon 

naglangkob ug un-tersiya sa populasyon sa dag- 
hang siyudad-estado, ug walay duhaduha nga ang 
ilang pagtrabaho ingong ulipon naghatag ug lib- 
reng panahon sa “mga lungsoranon” aron makaa- 
pil sa politikal nga katigoman. Angayng matikdan 
nga ang kinaunahang paghisgot sa Gresya diha sa 
Hebreohanong Kasulatan, sa mga ikasiyam nga 
siglo W.K.P., nag-asoy bahin sa mga Judeanhon 
nga gibaligya sa Tiro, Sidon, ug Filistia ingong mga 
ulipon ngadto “sa mga anak sa mga Grego [sa li- 
teral, “mga Javanhanon” o “mga lonian"].”---Joe 
3:4-6. 

Pagpanggama ug ang Negosyo. Dugang pa 
sa pangunang buluhaton sa agrikultura, ang mga 
Grego naghimo ug nagbaligyag daghang ginama 
nga mga produkto. Ang mga plorera sa Gres- 
ya nabantog sa tibuok dapit sa Mediteranyo; ang 
mga butang nga gama sa plata ug bulawan ug sa 
panaptong delana bililhon usab. Dihay daghang 
gagmay, kaugalingong mga buhatanan nga gipa- 
nag-iya sa mga artesano, nga may katabang nga 
pipila ka trabahante, ulipon o mga tawong ga- 
wasnon. Didto sa Gregong siyudad sa Corinto, si 
apostol Pablo miduyog kang Aquila ug Priscila sa 
pagpanghimog tolda, lagmit nga naggamit ug pa- 
napton nga gama sa balhibo sa kanding, nga dag- 
han kaayo sa Gresya. (Buh 18:1-4) Ang Corinto na- 
himong usa ka dakong sentro sa komersiyo tungod 
sa maayong nahimutangan niini duol sa Gulpo sa 
Corinto ug sa Gulpo sa Saron. Ang ubang pangu- 
nang mga siyudad sa komersiyo mao ang Atenas 
ug Aegina. 

Kultura ug mga Arte sa Gresya. Ang Gre- 
gong edukasyon maoy alang lamang sa mga lala- 
ki, ug ang pangunang tuyo niini mao ang pagpa- 
tungha ug “maayong mga lungsoranon.” Apan ang 
matag siyudad-estado adunay kaugalingong ideya 
bahin sa usa ka maayong lungsoranon. Sa Sparta 
ang edukasyon maoy halos pisikal lamang (itandi 
ang tambag ni Pablo kang Timoteo sa 1Ti 4:8), diin 
ang batang mga lalaki kuhaon gikan sa ilang mga 
ginikanan sa pangedarong 7 anyos ug iasayn sa 
mga baraks hangtod sa pangedarong 30 anyos. Sa 
Atenas sa ngadtongadto gihatag ang mas dakong 
pagtagad nganha sa literatura, matematika, ug sa 
mga arte. Ang usa ka kasaligang ulipon, nga gita- 
wag ug pai'da'gogos', mag-uban sa bata ngadto sa 
tunghaan, diin ang pagbansay magsugod sa edad 
nga sayis anyos. (Matikdi ang pagtandi ni Pablo 
sa Moisesnong Balaod sa usa ka paidagogos' sa 
Gal 3:23-25, tan-awa ang MAGTUTUDLO, PAGPANUDLO 
[Ang Balaod Nahimong Atong Magtutudlo"].) Ang 
balak popular kaayo sa Atenas, ug ang mga tinun- 
an pasag-ulohon ug daghang balak. Bisan tuod nga 
naedukar si Pablo didto sa Cilicia sa Tarso, siya mi- 
gamit ug mugbong mga kinutlo nga balak aron pa- 

matian ang iyang mensahe didto sa Atenas. (Buh 
17:22, 28) Ang mga drama nga trahedya ug ko- 
medya parehong popular. 

Ang pilosopiya gihatagag dakong importansiya 
sa Atenas ug, sa kadugayan, sa tibuok Gresya. La- 
kip sa dagkong pundok sa mga pilosopo mao ang 
mga Sophist, kinsa nagtuo nga ang kamatuoran 
nag-agad sa opinyon sa matag usa, kini nga pang- 
hunahuna (sama nianang sa mga Hindu) gisupak 
sa bantogang Grego nga mga pilosopo sama kang 
Socrates, sa iyang tinun-an nga si Plato, ug sa ti- 
nun-an ni Plato nga si Aristotle. Ang ubang mga 
pilosopiya naghisgot bahin sa hingpit nga tinubdan 
sa kalipay. Ang mga Estoiko nagtuo nga ang kali- 
pay nagdepende sa pagkinabuhi subay sa kataro- 
ngan ug nga kini lamang ang mahinungdanon. 
Ang mga Epicureo nagtuo nga ang kalalim mao 
ang tinubdan sa tinuod nga kalipay. (Itandi ang gi- 
pahayag ni Pablo ngadto sa mga taga-Corinto sa 
1Co 15:32.) Ang mga pilosopo niining ulahing duha 
ka pundok mao ang nakigkabildo kang Pablo didto 
sa Atenas nga misangpot sa pagdala kaniya sa 
Areopago aron husayon. (Buh 17:18, 19) Ang laing 
pundok sa mga pilosopo mao ang mga Skeptiko 
kinsa nagtuo nga walay butang nga hinungdanon 
sa kinabuhi. 

Ingong katawhan, labing menos sa ulahing mga 
yugto, ang mga Grego nahimong mausisahon ug 
buot kaayong makighisgot ug makigsulti bahin sa 
bag-ong mga butang. (Buh 17:21) Gipaningkamo- 
tan nila pagsulbad ang pipila ka dagkong panguta- 
na bahin sa kinabuhi ug sa uniberso pinaagig taw- 
hanong lohika (ug pangagpas). Busa, ang mga 
Grego nag-isip sa ilang kaugalingon ingong mga 
utokan sa karaang kalibotan. Ang unang sulat 
ni Pablo ngadto sa mga taga-Corinto nagpakita 
kon sa unsang paagi lantawon ang maong tawha- 
nong kaalam ug intelektuwalismo, sa dihang, la- 
kip sa ubang mga butang, siya miingon: “Kon 
may si bisan kinsa kaninyo nga naghunahuna nga 
siya maalamon niini nga sistema sa mga butang, 
magpakabuang unta siya, aron siya mahimong 
maalamon. ... ‘Si Jehova nahibalo nga walay pu- 
los ang mga pangatarongan sa mga tawong maa- 
lamon.” (1Co 1:17-31: 2:4-13, 3:18-20) Bisan pa sa 
tanan nilang pilosopikanhong mga debate ug mga 
pagpanukiduki, ang ilang mga sinulat nagpaki- 
ta nga wala sila makakaplag ug tinuod nga pasuka- 
ranan alang sa paglaom. Ingon sa gipahayag ni 
Propesor J. R. S. Sterrett ug Samuel Angus: “Walay 
literatura nga naundan ug mas makapatandog nga 
pagbangotan tungod sa mga kasubo sa kinabuhi, 
sa pagkahanaw sa gugma, sa pagkamalimbongon 
sa paglaom, ug sa pagkawalay-kaluoy sa kamata- 
yon.”--Funk and Wagnalls New Standard Bible 
Dictionary, 1936, p. 313. 

Gregong Relihiyon. Ang kinaunahang im- 
pormasyon bahin sa Gregong relihiyon naggikan 
sa taas nga balak ni Homer. Ang duha ka taas 
nga balak, ang Iliad ug ang Odyssey, gituohan 
sa mga historyador nga siya ang nagsulat. Ang 
labing karaang mga bahin sa papiro niini nga 
mga balak gituohan nga sukad pa sa panahon sa 
wala pa ang 150 W.K.P. Sumala sa giingon ni 
George G. A. Murray, usa ka propesor sa Grego, 
bahin niining unang mga sinulat, kini “lahi ra 'ka- 
ayo” sa atong vulgate,” nga mao, sa mga sinulat 
nga popular nang gidawat sa dili pa dugayng ka- 
siglohan. (Encyclopaedia Britannica, 1942, Tomo 11, 
p. 689) Busa, dili sama sa Bibliya, wala mapreser- 
bar ang pagkalunsay sa mga sinulat ni Homer, 
apan kini nausab, ingon sa gipatin-aw ni Prope- 
sor Murray. Ang mga balak ni Homer naghisgot 
bahin sa bayaning mga manggugubat ug mga di- 
yos nga susama kaayo sa mga tawo. 

Adunay ebidensiya nga ang Gregong relihiyon 
naimpluwensiyahan sa Babilonyanhong tinuohan. 
Gani ang usa ka karaang tinumotumo nga sugila- 
non sa Grego halos maoy usa ka literal nga hubad 
sa orihinal nga Akadianhon. 

Ang laing magbabalak nga si Hesiod, nga lagmit 
nabuhi niadtong ikawalong siglo W.K.P., giingon 
nga maoy naghan-ay sa daghang Gregong mga 
sugilambong ug mga leyenda. Uban sa mga balak 
ni Homer, ang Theogony ni Hesiod nahimong pa- 
nguna nga sagradong mga sinulat, o teolohiya, sa 
mga Grego. 

Sa pagkonsiderar sa Gregong mga sugilambong, 
makaiikag nga makita kon giunsa pagpatin-aw sa 
Bibliya ang posible o gani tinuod nga gigikanan ni- 
ini. Ingon sa gipakita sa Genesis 6:1-13, sa wala pa 
ang Lunop, ang manulonda nga mga anak sa Diyos 
mianhi sa yuta, dayag nga nagmateryalisar ingong 
tawo ug nakig-ipon sa maanyag nga mga babaye. 
Sila nakapatunghag mga anak nga gitawag ug Ne- 
pilim, o mga Tigpukan, nga mao, “sila nga nagpa- 
hinabo sa uban nga mapukan.” Ang resulta nii- 
ning dili-kinaiyanhong panag-ipon sa espiritung 
mga linalang uban sa mga tawo, ug sa mestisong 
rasa nga ilang napatungha, mao ang usa ka yuta 
nga puno sa imoralidad ug kapintasan. (Itandi ang 
Jud 6, 1Pe 3:19, 20, 2Pe 2:4, 5; tan-awa ang NEPI- 
LIM.) Sama sa ubang mga tawo sa kapanahonan hu- 
man sa Lunop, si Javan, ang gigikanan sa Gregong 
katawhan, sa walay duhaduha nakadungog sa asoy 
bahin sa mga panahon ug mga kahimtang sa wala 
pa ang Lunop, lagmit gikan sa iyang amahan nga 
si Japet nga naluwas sa Lunop. Karon, matikdi kon 
unsay gibutyag sa mga sinulat nga giingong gisu- 
lat ni Homer ug Hesiod. 

Ang daghang diyos ug mga diyosa nga ilang gi- 
hubit adunay tawhanong dagway ug matahom ka- 

ayo, bisan tuod nga sagad dagko kaayo ug 
labaw-tawhanon. Sila nangaon, nanginom, natu- 
log, nakigsekso sa usag usa o bisan gani sa mga 
tawo, nagkinabuhi ingong mga pamilya, nakig- 
away ug nakigbugno, nanghaylo ug nanglugos. Bi- 
san tuod nga sila kuno mga balaan ug imortal, sila 
makahimo sa tanang matang sa panglimbong ug 
krimen. Sila mahimong makig-uban nga makita o 
kaha dili makita sa mga tawo. Sa ulahi ang Gre- 
gong mga magsusulat ug mga pilosopo misulay sa 
paghanaw sa mga asoy ni Homer ug Hesiod bahin 
sa pipila ka mas daotang mga buhat nga gihimo sa 
mga diyos. 

Kini nga mga asoy, bisan tuod dinugangan, gi- 
panindot, ug tinuis, magpabanaag sa tinuod nga 
asoy nga makaplagan sa Genesis bahin sa mga ka- 
himtang sa wala pa ang Lunop. Ang lain pang ta- 
lagsaong panagkauyon gawas pa sa pangunang 
mga diyos mao nga ang Gregong mga leyenda 
naghubit sa mga samag-diyos o mga bayani kinsa 
maoy kaliwat sa diyos ug tawo. Kini nga mga 
samag-diyos adunay labaw-tawhanon nga kusog 
apan may kamatayon (si Hercules mao lamang ang 
gihatagag pribilehiyo taliwala kanila nga makaba- 
ton ug imortalidad). Busa kini nga mga samag-di- 
yos may kaamgiran sa mga Nepilim diha sa asoy 
sa Genesis. 

Nakaobserbar niining sukaranang panagkauyon, 
ang Orientalista nga si E. A. Speiser misubay sa 
tema sa Gregong mga sugilambong balik sa Meso- 
potamia. (The World History of the Jewish People, 
1964, Tomo 1, p. 260) Ang Mesopotamia mao ang 
nahimutangan sa Babilonya ug usab mao ang sen- 
tro nga gikan niini mikaylap ang katawhan hu- 
man sa paglahugay sa pinulongan sa tawo.---Gen 
11:1-9. 

Ang pangunang Grego nga mga diyos giingon 
nga nagpuyo sa mga tumoy sa Bukid sa Olympus 
(2,917 m [9,570 p] ang kahabogon), nga nahimu- 
tang sa H sa lungsod sa Berea. (Si Pablo duol ra ka- 
ayo sa mga bakilid sa Olympus sa dihang nagsang- 
yaw ngadto sa mga taga-Berea sa iyang ikaduhang 
misyonaryong panaw: Buh 17:10.) Lakip niini nga 
mga diyos sa Olympus mao si Zeus (gitawag ug Ju- 
piter sa mga Romano, Buh 28:11), ang diyos sa la- 
ngit, si Hera (Juno sa mga Romano), ang asawa ni 
Zeus, si Ge o Gaea, ang diyosa sa yuta, gitawag 
usab nga Dakong Inahan, si Apolo, usa ka diyos sa 
adlaw, usa ka diyos sa hinanaling kamatayon, nga 
nagtiro sa iyang makamatay nga mga pana gikan 
sa halayo: si Artemis (Diana sa mga Romano), ang 
diyosa sa pagpangayam, ang pagsimba sa laing 
Artemis ingong diyosa sa pertilidad maoy promi- 
nente sa Efeso (Buh 19:23-28, 34, 35): si Ares 
(Mars sa mga Romano), ang diyos sa gubat, si Her- 
mes (Mercury sa mga Romano), ang diyos sa mga 

magpapanaw, sa komersiyo, ug sa kalarino nga 
mosulti, ang mensahero sa mga diyos (didto sa Lis- 
tra sa Asia Minor, ang katawhan nagtawag kang 
Bernabe nga “Zeus, apan si Pablo Hermes, sanglit 
siya man ang nanguna sa pagsulti”, Buh 14:12): si 
Aprodita (Venus sa mga Romano), ang diyosa sa 
pertilidad ug gugma, nga giisip nga mao ang “igso- 
ong babaye sa Asiro-Babilonyanhon nga si Ishtar 
ug sa Siro-Fenicianhon nga si Astarte” (Greek My- 
thology, ni P. Hamlyn, London, 1963, p. 63): ug sa 
daghang uban pang mga diyos ug mga diyosa. Sa 
pagkatinuod, ang matag siyudad-estado daw may 
kaugalingong segundaryo nga mga diyos, nga gi- 
simba sumala sa lokal nga kostumbre. 
Kapistahan ug mga dula. Ang kapistahan 
maoy hinungdanong bahin sa Gregong relihiyon. 
Ang mga bangga sa mga atleta lakip ang mga dra- 
ma, halad, ug pag-ampo nakadani sa mga tawo sa 
daghang dapit, ug sa ingon kini nga kapistahan 
nagsilbing usa ka bugkos sa panaghiusa alang sa 
mga siyudad-estado nga nabahin sa politikanhong 
paagi. Lakip sa labing prominente niini nga kapis- 
tahan mao ang mga Dula sa Olimpiada (sa Olym- 
pia), ang Isthmianhong mga Dula (nga gihimo duol 
sa Corinto), ang Pytianhong mga Dula (sa Delphi), 
ug ang Nemeanhong mga Dula (duol sa Nemea). 


Si Zeus. Ang Gregong mga diyos may dagway 
sa tawo ug sagad giisip nga hilabihan ka imoral 

Ang pagsaulog sa mga Dula sa Olimpiada matag 
upat ka tuig nahimong pasukaranan sa pag-ihap 
sa Gregong Yugto, nga ang matag upat-ka-tuig 
nga yugto gitawag ug Olimpiada.-- Tan-awa ang 
Dula. 

Mga orakulo, astrolohiya, ug mga ampoa- 
nan. Ang mga orakulo, nga pinaagi kanila ang 
mga diyos kunohay nagbutyag sa tinagong kahi- 
balo, adunay daghang deboto. Ang labing banto- 
gang mga orakulo nagpuyo sa mga templo didto sa 
Delos, Delphi, ug Dodona. Dinhi, nga may bayad, 
ang mga tawo makadawat ug mga tubag sa ilang 
mga pangutana nga isukna ngadto sa mga oraku- 
lo. Ang mga tubag kasagarang dili tin-aw, nga ki- 
nahanglan pang badbaron sa mga pari. Didto sa Fi- 
lipos sa Macedonia, ang batang babaye nga may 
kalaki sa pagpanag-an (nga gikan kaniya gipapaha- 
wa ni Pablo ang demonyo) nahimong usa ka ora- 
kulo ug “nakahatag sa iyang mga agalon ug dakong 
kinitaan.” (Buh 16:16-19) Si Propesor G. Ernest 
Wright nagsubay sa modernong astrolohiya balik 
sa mga Grego hangtod sa mga mananag-an sa Ba- 
bilonya. (Biblical Archaeology, 1962, p. 37) Ang 
mga ampoanan aron mamaayo sa sakit popular 
usab. 

Pilosopikanhong pagtulon-an sa imortali- 
dad. Tungod kay ang Gresyanhong mga piloso- 
po interesado sa dagkong mga pangutana sa kina- 
buhi, ang ilang mga panglantaw nakaamot usab sa 
pag-umol sa relihiyosong panglantaw sa katawhan. 
Si Socrates, sa ikalimang siglo W.K.P., nagtudlo sa 
imortalidad sa tawhanong kalag. Diha sa Phaedo 
(64C, 105E), gikutlo ni Plato ang pakigkabildo ni 
Socrates sa duha sa iyang kaubanan: ““Naghunahu- 
na ba kita nga may kamatayon? . . . Dili ba nagtuo 
man ta nga ang kamatayon mao ang pagbulag sa 
kalag gikan sa lawas, ug nga ang kahimtang sa 
pagkamatay mao ang kahimtang diin ang lawas 
nahimulag gikan sa kalag ug naglungtad nga nag- 
inusara ug ang kalag nahimulag gikan sa lawas ug 
naglungtad nga nag-inusara? Lahi pa ba ang ka- 
matayon kay niini?’ ‘Dili, mao na kini, siya mii- 
ngon. ‘Ug ang kalag dili makasinatig kamatayon?' 
'Dili.”" Si Socrates nagpadayon, “Nan ang kalag 
maoy imortal.” 'Oo.”” Itandi kini sa Ezequiel 18:4 ug 
Ecclesiastes 9:5, 10. 

Mga templo ug mga idolo. Sa pagpasidu- 
ngog sa mga diyos, gitukod ang maanindot nga 
mga templo, ug aron magrepresentar sa ilang mga 
diyos, gihimo ang maayong pagkakulit nga mga 
estatwa nga marmol ug bronse. Ang mga kagun- 
oban sa pipila ka labing ilado niini nga mga templo 
makaplagan sa Acropolis sa Atenas ug naglakip 
sa Parthenon ug sa Erechtheum, lakip sa Propy- 
laea. Dinhi niining maong siyudad nga si Pablo 

namulong sa usa ka pundok sa mga mamiminaw, 
nagkomento bahin sa ilang dayag nga kahadlok sa 
mga bathala nga makita diha sa Atenas, ug tin- 
awng nagsulti sa iyang mga mamiminaw nga ang 
Maglalalang sa langit ug sa yuta “wala magpuyo sa 
hinimog-kamot nga mga templo” ug nga, ingong 
mga kaliwat sa Diyos, dili sila angayng maghuna- 
huna nga ang Maglalalang maoy “sama ug bula- 
wan o plata o bato, samag butang nga kinulit 
sa kabatid ug pagkamamugnaon sa tawo.”---Buh 
17:22-29. 

Yugto sa Persianhong mga Gubat. Ang 
pagsaka sa Imperyo sa Medo-Persia ingong domi- 
nanteng gahom ilalom ni Ciro (kinsa nagsakop sa 
Babilonya niadtong 539 W.K.P.) nagpameligro sa 
Gresya. Nasakop na ni Ciro ang Asia Minor, lakip 
ang Gregong mga kolonya didto. Sa ikatulong tuig 
ni Ciro (ingong magmamando sa Babilonya), ang 
mensaherong manulonda ni Jehova nagpahibalo 
kang Daniel nga ang ikaupat nga hari sa Persia 
"magpalihok sa tanan batok sa gingharian sa Gres- 
ya.” (Dan 10:1, 11:1, 2) Ang ikatulong hari sa Per- 
sia (si Dario Hystaspis) nagpahunong sa pag-alsa 
sa Gregong mga kolonya niadtong 499 W.K.P. ug 
nangandam sa pagsulong sa Gresya. Ang misu- 
long nga panon sa mga barko sa Persia nangalunod 
tungod sa usa ka bagyo niadtong 492 W.K.P. Unya, 
niadtong 490, usa ka dakong panon sa Persianhong 
kasundalohan miatake sa Gresya apan napildi sa 
gamayng panon sa kasundalohan sa Atenas didto 
sa Kapatagan sa Maraton, sa AS sa Atenas. Si Jer- 
jes nga anak nga lalaki ni Dario determinado sa 
pagpanimalos niini nga kapildihan. Ingong mao 
ang gitagnang 'ikaupat nga hari, iyang gipalihok 
ang tibuok imperyo aron hugpongon ang usa ka 
dakong puwersa militar ug niadtong 480 W.K.P. 
sila mitabok sa Hellespont. 

Bisan tuod nga ang pangunang mga siyudad- 
estado sa Gresya niadtong tungora sa talagsaong 
paagi nagkahiusa sa ilang pagpakig-away aron pa- 
hunongon ang pagsulong, ang kasundalohan sa 
Persia mimartsa latas sa amihanan ug sentral 
nga Gresya, nakaabot sa Atenas, ug nagsunog sa 
habog nga kuta niini, ang Acropolis. Apan, diha 
sa dagat, ang mga taga-Atenas ug ang miayuda 
nga mga Grego nagbuntog ug naglunod sa panon 
sa mga barko sa Persia (lakip sa mga Fenicianhon 
ug sa ubang mga kaalyado niini) didto sa Salamis. 
Gisundan nila kining maong kadaogan ug laing ka- 
pildihan sa mga Persianhon didto sa kamad-an, sa 
Plataea ug lain pa didto sa Mycale, sa K nga kabay- 
bayonan sa Asia Minor, nga human niana gibiya- 
an sa Persianhong kasundalohan ang Gresya. 

Ang Supremasiya sa mga Taga-Atenas. 
Niadtong tungora nanguna ang Atenas sa Gresya 
tungod sa gamhanang puwersa niini sa dagat. Ang 

misunod nga yugto, hangtod sa mga 431 W.K.P., 
mao ang “Bulawanong Panahon” sa Atenas, sa di- 
hang ilang napatungha ang labing bantog nga mga 
buhat sa arte ug arkitektura. Gipangunahan sa 
Atenas ang Delian nga liga sa ubay-ubayng Grego 
nga mga siyudad ug kapuloan. Tungod kay ang Pe- 
loponesianhong Liga nga gipangulohan sa Sparta 
nayugot sa kahawod sa Atenas, miulbo ang Pelo- 
ponesianhong Gubat. Kini milungtad sukad sa 431 
hangtod sa 404 W.K.P., diin ang mga taga-Atenas 
sa kataposan nakaagom ug bug-os nga kapildihan 
ilalom sa mga kamot sa mga taga-Sparta. Ang hig- 
pit nga pagmando sa Sparta milungtad hangtod sa 
mga 371 W.K.P., ug unya ang Thebes mipatigba- 
baw sa gahom. Ang Gresyanhong mga kalihokan 
misulod sa yugto sa politikal nga pagkadunot, bi- 
san tuod nga ang Atenas nagpadayon nga mao 
ang sentro sa kultura ug pilosopiya sa Mediteranyo. 
Sa kataposan, ang mipatigbabaw nga gahom sa 
Macedonia ilalom ni Felipe II nagbuntog sa Gresya 
niadtong 338 W.K.P., ug ang Gresya nahiusa ila- 
lom sa pagkontrolar sa Macedonia. 

Ang Gresya Ilalom ni Alejandrong Banto- 
gan. Balik niadtong ikaunom nga siglo W.K.P., si 
Daniel nakadawat ug usa ka matagnaon nga pa- 
nan-awon nga nagtagna nga pukanon sa Gresya 
ang Imperyo sa Medo-Persia. Ang anak nga lalaki 
ni Felipe nga si Alejandro giedukar ni Aristotle ug, 
human mapatay si Felipe, si Alejandro nahimong 
manlalaban sa Gregog-sinultihan nga katawhan. 
Niadtong 334 W.K.P., si Alejandro nangandam sa 
pagpanimalos sa mga pag-atake sa Persia batok sa 
Gregong mga siyudad sa K nga kabaybayonan sa 
Asia Minor. Ang iyang kilab nga pagpangdaog dili 
lamang sa tibuok Asia Minor kondili lakip usab sa 
Sirya, Palestina, Ehipto, ug sa tibuok Imperyo sa 
Medo-Persia hangtod sa India nagtuman sa matag- 
naong larawan sa Daniel 8:5-7, 20, 21. (Itandi ang 
Dan 7:6.) Pinaagi sa pagkontrolar sa Juda niadtong 
332 W.K.P., ang Gresya niadtong tungora nahi- 
mong ikalima sa sunodsunod nga gahom sa kalibo- 
tan nga mimando sa nasod sa Israel--ang unang 
upat mao ang Ehipto, Asirya, Babilonya, ug Medo- 
Persia. Niadtong 328 W.K.P., nahimong bug-os ang 
kadaogan ni Alejandro, ug karon ang nahibiling 
bahin sa panan-awon ni Daniel natuman. Si Ale- 
jandro namatay sa Babilonya niadtong 323 W.K.P., 
ug ingon sa gitagna, ang iyang imperyo nabahin 
ngadto sa upat ka dominyo human niadto, nga wa- 
lay usa nga nakatumbas sa gahom sa orihinal nga 
imperyo.--Dan 8:8, 21, 22, 11:3, 4; tan-awa ang 
MGA MAPA, Tomo 2, p. 334, ALEJANDRO Num. 1. 

Hinuon, sa wala pa siya mamatay, giduso ni Ale- 
jandro ang Gregong kultura ug Gregong pinulo- 
ngan sa kinatibuk-an sa iyang dakong dominyo. 
Giestablisar ang Gregong mga kolonya diha sa 

daghang nasakop nga kayutaan. Gitukod ang siyu- 
dad sa Alejandria didto sa Ehipto ug nahimong ka- 
indig sa Atenas ingong sentro sa kahibalo. Sa ingon 
nagsugod ang paghimo nga Helenistiko (o paghimo 
nga Gresyanhon) sa kadaghanang mga rehiyon sa 
Mediteranyo ug sa Tungang Sidlakan. Ang komon 
nga Grego, o Koine, nahimong komon nga pinulo- 
ngan nga gigamit sa katawhan sa daghang nasyo- 
nalidad. Mao kini ang pinulongan nga gigamit sa 
Hudiyong mga eskolar sa Alejandria sa ilang hubad 
sa Hebreohanong Kasulatan, ang Septuagint. Sa 
ulahi, ang Kristohanon Gregong Kasulatan gisulat 
diha sa Koine, ug ang internasyonal nga populari- 
dad niini nga pinulongan nakaamot sa kusog nga 
pagkaylap sa Kristohanong maayong balita sa tibu- 
ok dapit sa Mediteranyo.---Tan-awa ang GREGO, I. 

Epekto sa Helenisasyon Ngadto sa mga Hu- 
diyo. Sa dihang nabahin ang Gresya ngadto sa 
mga heneral ni Alejandro, ang Juda nahimong ut- 
lanang estado sa Ptolemaiko nga rehimen sa Ehip- 
to ug sa Seleucid nga dinastiya sa Sirya. Unang 
gikontrolar sa Ehipto, ang yuta nailog sa mga Se- 
leucid niadtong 198 W.K.P. Tungod sa paningka- 
mot nga mahiusa ang Juda ug Sirya sa Helenisti- 
kong kultura, ang Gregong relihiyon, pinulongan, 
literatura, ug pamesti gidala tanan ngadto sa Juda. 

Ang Gregong mga kolonya gitukod sa tibuok te- 
ritoryo sa mga Hudiyo, lakip sa Samaria (nga hu- 
man niadto gitawag ug Sebaste), Aco (Tolemaida), 
ug Bet-sean (Sitopolis), maingon man sa pipila nga 
gitukod sa kanhing wala mapuy-i nga mga dapit sa 
S sa Suba sa Jordan. (Tan-awa ang DECAPOLIS.) Gi- 
tukod ang usa ka gimnasyum didto sa Jerusalem 
ug nakadani kini sa batan-ong mga Hudiyo. Sang- 
lit ang Gregong mga dula nalangkit sa Gregong re- 
lihiyon, ang gimnasyum nakadaot sa pagpangupot 
sa mga Hudiyo sa Kasulatanhong mga prinsipyo. 
Bisan ang mga saserdote naimpluwensiyahan pag- 
ayo sa Helenismo sulod niini nga yugto. Tungod ni- 
ini, ang mga tinuohan nga kanhi bag-o alang sa 
mga Hudiyo inanayng migamot: kini naglakip sa 
paganong pagtulon-an sa imortalidad sa tawha- 
nong kalag ug sa ideya sa usa ka dapit sa pagsakit 
sa laing kalibotan human sa kamatayon. 

Ang pagpasipala ni Antiochus Epiphanes sa 
templo sa Jerusalem (168 W.K.P.) pinaagi sa pag- 
duso sa pagsimba kang Zeus didto nagtimaan sa 
kinatayuktokan sa Helenisasyon sa mga Hudiyo ug 
misangpot sa mga Gubat sa mga Macabeo. 

Didto sa Alejandria, Ehipto, diin ang Hudiyo- 
hanong komunidad nag-okupar ug dakong bahin 
sa siyudad, ang impluwensiya sa Helenismo kus- 
ganon usab. (Tan-awa ang ALEJANDRIA.) Ang pipila 
ka Hudiyo sa Alejandria mitugot nga ang popula- 
ridad sa Gresyanhong pilosopiya makaimpluwen- 

siya kanila. Ang pipila ka Hudiyong mga mag- 
susulat mibati nga kinahanglan nilang ipahiuyon 
ang Hudiyohanong mga tinuohan sa gitawag niad- 
tong tungora nga “modernong uso.” Gisulayan nila 
pagpakita nga ang Gresyanhong pilosopiya nia- 
nang panahona maoy sa pagkatinuod susama sa 
mga ideya sa Hebreohanong Kasulatan o gani nag- 
gikan pa niini. 

Romanhong Pagmando sa Gregong mga Es- 
tado. Ang Macedonia ug Gresya (usa sa upat ka 
seksiyon sa nabahin nga imperyo ni Alejandro) na- 
hulog ngadto sa mga Romano niadtong 197 W.K.P. 
Sa pagkasunod tuig giproklamar sa heneral sa 
Roma ang “kagawasan” alang sa tanang Gregong 
mga siyudad. Kini nagkahulogan nga wala nay tri- 
buto nga pangayoon, apan gidahom sa Roma ang 
ilang bug-os nga kooperasyon alang sa mga tingu- 
ha niini. Ang mga sentimento batok sa Roma pa- 
dayong naugmad. Ang Macedonia nakiggubat ba- 
tok sa mga Romano apan napildi na usab niadtong 
168 W.K.P. ug mga 20 ka tuig sa ulahi kini nahi- 
mong usa ka lalawigan sa Roma. Gipangunahan sa 
Corinto, ang Acayanhong Liga mirebelde niadtong 
146 W.K.P., ug ang Romanhong kasundalohan mi- 
martsa ngadto sa habagatang Gresya ug gilaglag 
ang Corinto. Ang lalawigan sa “Acaya” naporma ug 
niadtong mga 27 W.K.P. nahilakip na niini ang 
tanang habagatan ug sentral nga Gresya.---Buh 
19:21, Rom 15:26, tan-awa ang ACAYA. 

Ang yugto sa Romanhong pagmando nakapahu- 
yang sa Gresya sa politikal ug ekonomikanhong 
paagi. Ang Gresyanhong kultura lamang ang nag- 
pabiling malig-on ug kini gisagop pag-ayo sa ma- 
nanakop nga mga Romano. Sila masibotong nag- 
importar sa Gregong mga estatwa ug literatura. 
Bisan gani ang tibuok nga mga templo giguba ug 
gidala ngadto sa Italya. Daghan sa mga batan- 
ong lalaki sa Roma ang giedukar sa Atenas ug sa 
ubang sentro sa kahibalo sa Gresya. Sa laing bahin, 
ang Gresya miliso sa iyang pagtagad sa iyang kau- 
galingon ug sa iyang kagahapon, nga nag-ugmad 
sa kinaraang tinamdan. 

Ang “Hellenes” sa Unang Siglo K.P. Pana- 
hon sa ministeryo ni Jesu-Kristo ug sa iyang mga 
apostoles, ang mga lumad sa Gresya o kadtong 
Grego ug kagikan nailhan gihapon ingong Helle- 
nes (singular, Hellen). Gitawag sa mga Grego ang 
mga dili-Grego ingong “mga barbaro,” nga sa yano 
nagkahulogang mga langyaw o nagsultig lang- 
yawng pinulongan. Gipalahi usab ni apostol Pablo 
ang “mga Grego” ug “mga Barbaro” sa Roma 1:14. 
— Tan-awa ang BARBARO. 

Apan, sa pipila ka kahimtang gigamit usab 
ni Pablo ang terminong Helle:nes sa mas lapad 
nga diwa. Sa espesipikong paagi ingong pagpalahi 

gikan sa mga Hudiyo, iyang gihisgotan ang Hel- 
le:nes, o mga Grego, ingong hawas sa tanang dili- 
Hudiyong mga katawhan. (Rom 1:16, 2:6, 9, 10, 
3:9: 10:12, 1Co 10:32, 12:13) Busa sa 1 Corinto ka- 
pitulo 1, dayag nga gipakasama ni Pablo “ang mga 
Grego” (ber 22) sa “mga nasod” (ber 23). Sa walay 
duhaduha tungod kini sa pagkaprominente ug pag- 
kalabaw sa Gregong pinulongan ug kultura sa tibu- 
ok Imperyo sa Roma. Sa diwa, ang mga Grego mao 
ang nanguna diha sa talaan’ sa dili-Hudiyong mga 
katawhan. Kini wala magpasabot nga si Pablo o 
ang ubang mga magsusulat sa Kristohanon Gre- 
gong Kasulatan migamit sa Hellenes sa sangkad 
kaayo nga diwa mao nga kon gamiton ang Hellen 
wala nay lain silang gipasabot kondili ang usa ka 
Hentil, ingon sa gipasabot sa ubang mga komenta- 
rista. Aron ipakita nga ang Hellenes gigamit sa 
pagpaila sa usa ka lahi nga katawhan, si Pablo, 
sa Colosas 3:11, naghisgot sa “Grego” ingong lahi 
gikan sa “langyaw [bar'ba-ros]” ug sa “Sityanhon.” 

Kaharmonya sa nahisgotan na, ang Gregong es- 
kolar nga si Hans Windisch mikomento: “Ang diwa 
nga “Hentil” [alang sa pulong nga Hellen] dili ma- 
pamatud-an, . . . gikan sa Helenistikong Judaismo 
o kaha sa BT.” (Theological Dictionary of the New 
Testament, giedit ni G. Kittel, maghuhubad ug edi- 
tor, G. Bromiley, 1971, Tomo Il, p. 516) Apan, 
siya nagpresentar ug pipila ka ebidensiya nga ang 
Gregong mga magsusulat usahay nagpadapat sa 
terminong Hellen ngadto sa mga tawo o ubang 
mga rasa kinsa misagop sa Gregong pinulongan ug 
kultura--mga tawo kinsa “nahimong Helenistiko.” 
Busa, sa pagkonsiderar sa mga paghisgot sa Bibli- 
ya bahin sa Hellenes, o mga Grego, sa daghang 
kahimtang angayng konsiderahon ang posibilidad 
nga sila lagmit wala matawo nga Grego o kaha 
Grego ug kagikan. 

Ang “Gresyanhon” nga babayeng lungsoranon 
sa Sirofenicia kansang anak nga babaye giayo ni 
Jesus (Mar 7:26-30) lagmit nga Grego ug kagikan 
pinasukad niini nga kahubitan. Ang “mga Grego 
nga lakip niadtong nanungas aron sa pagsimba' 
panahon sa Paskuwa ug kinsa mihangyo nga ma- 
kigkita kang Jesus dayag nga maoy mga Grego 
nga nakabig sa Hudiyohanong relihiyon. (Ju 12:20, 
matikdi ang matagnaong mga pulong ni Jesus diha 
sa bersikulo 32 bahin sa “pagkabig sa tanang ma- 
tang sa tawo ngadto kaniya.) Ang amahan ni Ti- 
moteo ug si Tito gitawag ug Hellen. (Buh 16:1, 3; 
Gal 2:3) Kini lagmit nagpasabot nga sila Grego ug 
kagikan. Hinuon, tungod sa nagpatigbabawng ten- 
densiya sa pipila ka Gregong mga magsusulat nga 
naggamit sa Hellenes sa pagtumong sa mga dili- 
Grego apan Gregog sinultihan ug kultura, ug tu- 
ngod sa paggamit ni Pablo sa maong termino sa 
malangkobon nga diwa sumala sa nahisgotan na, 

posible nga kining mga tawhana maoy mga Grego 
niining ulahi nga diwa. Bisan pa niana, ang pagpu- 
yo sa Gresyanhong babaye didto sa Sirofenicia, o 
ang pagpuyo sa amahan ni Timoteo didto sa Listra 
sa Asia Minor, o ang pagpuyo ni Tito didto sa An- 
tioquia sa Sirya, wala magpasabot nga sila dili et- 
nikong mga Grego o mga kaliwat niini nga tribo 
--kay ang Gregong mga pumoluyo sa mga kolon- 
ya ug ang Gregong mga lalin makaplagan sa tanan 
niini nga mga rehiyon. 

Sa dihang giingnan ni Jesus ang usa ka grupo 
nga siya 'moadto kaniya nga nagpadala kaniya” ug 
nga “diin man ako [moadto] dili kamo makaadto,” 
ang mga Hudiyo miingon sa usag usa: “Asa ba ki- 
ning tawhana buot moadto, mao nga dili nato siya 
makaplagan? Buot ba niyang moadto sa mga Hu- 
diyo nga nangatibulaag taliwala sa mga Grego ug 
manudlo sa mga Grego?” (Ju 7:32-36) Sa paghis- 
got sa “mga Hudiyo nga nangatibulaag taliwala sa 
mga Grego,” dayag nga mao gayod kana ang ilang 
gipasabot---dili ang mga Hudiyo nga nanimuyo sa 
Babilonya kondili kadtong natibulaag sa tibuok ha- 
layong mga siyudad ug kayutaan sa Gresya dapit 
sa kasadpan. Ang mga asoy bahin sa misyonar- 
yong mga panaw ni Pablo nagpakita nga dihay 
daghan kaayong lalin nga mga Hudiyo sa maong 
Grego nga mga rehiyon. 

Ang mga tawo nga Grego ug kagikan mao ang 
tinong gipasabot sa Buhat 17:12 ug 18:4, diin gihis- 
gotan ang mga panghitabo sa Gregong mga siyu- 
dad sa Berea ug Corinto. Mahimong mao usab kini 
ang gipasabot labot sa “mga Grego” didto sa Tesa- 
lonica sa Macedonia (Buh 17:4): sa Efeso sa kasad- 
pang kabaybayonan sa Asia Minor, nga dugay 
nang nahimong kolonya sa mga Grego ug kanhi 
kaulohan sa Ionia (Buh 19:10, 17: 20:21): ug usab 
sa Iconio sa sentral nga Asia Minor (Buh 14:1). Bi- 
san tuod nga ang kombinasyon nga “mga Hudiyo 
ug mga Grego’ nga makita diha sa pipila niini nga 
mga teksto lagmit magpaila nga, sama kang Pab- 
lo, gigamit ni Lucas ang “mga Grego” sa paghawas 
sa tanang dili Hudiyo, ug sa pagkatinuod, sa geo- 
grapikanhong paagi ang Iconio lamang ang nahi- 
mutang diha sa gawas sa pangunang mga dapit sa 
Gresya. 

Mga Helenistiko. Diha sa basahon sa Mga 
Buhat ang laing termino makita: Helleni-stai” (sin- 
gular, Helle:ni'stes'). Kini nga termino dili maki- 
ta diha sa Grego o sa Helenistiko nga literatura 
sa mga Hudiyo; busa ang kahulogan dili kaayo 
tino. Apan, ang kadaghanang leksikograpo nagtuo 
nga kini nagpasabot sa “nagsultig-Grego nga mga 
Hudiyo” diha sa Buhat 6:1 ug 9:29. Sa una nii- 
ning duha ka teksto, kining Helleni'stai gipala- 
hi sa “nagsultig-Hebreohanon nga mga Hudiyo” 
(E'brai' oi [Gregong teksto ni Westcott ug Hort]). Sa 

adlaw sa Pentekostes 33 K.P., dihay mga Hudiyo ug 
mga kinabig nga nangabot gikan sa daghang ka- 
yutaan. Ang pag-adto sa siyudad sa daghang Gre- 
gog-sinultihan nga mga tawo gipamatud-an sa 
“Theodotus Inscription” nga nakaplagan sa ibabaw 
sa bungtod sa Opel didto sa Jerusalem. Gisulat diha 
sa Grego, kini nag-ingon: “Si Theodotus nga anak 
nga lalaki ni Vettenus, saserdote ug presidente sa 
sinagoga, anak sa usa ka presidente sa sinagoga ug 
apo sa usa ka presidente sa sinagoga, nagtukod sa 
sinagoga alang sa pagbasa sa Balaod ug sa pagtud- 
lo sa Kasugoan, ug (siya nagtukod) sa balay-abota- 
nan ug sa mga lawak ug sa mga pondohanan ug 
tubig aron sa pagtaganag kasak-an niadtong gikan 
sa halayo nga nanginahanglan niini---(ang sinago- 
ga) nga gitukod sa iyang mga amahan ug sa mga 
ansiyano ug ni Simonides.” (Biblical Archaeology, 
ni G. Ernest Wright, 1962, p. 240) Ang pipila nag- 
langkit niini nga inskripsiyon sa “Sinagoga sa mga 
Tawong Gipagawas,” nga ang mga membro niini 
mao ang responsable sa pagkamartir ni Esteban. 
--Buh 6:9: tan-awa ang TAWONG GIPAGAWAS, TAWONG 
GAWASNON. 

Hinuon, ang termino nga Helleni-stai' nga maki- 
ta sa Buhat 11:20, nga naghisgot sa pipila ka pumo- 
luyo sa Antioquia, Sirya, lagmit sa kinatibuk-an 
nagtumong sa “katawhang nagsultig-Grego,” inay 
sa mga Gregog-sinultihan nga mga Hudiyo. Daw 
mao kini ang gipunting sanglit sa wala pa moabot 
ang mga Kristohanon sa Cirene ug Cipro, ang 
pagsangyaw sa pulong didto sa Antioquia gihimo 
ngadto sa “mga Hudiyo lamang.” (Buh 11:19) Busa 
ang Helle-ni'stai! nga gihisgotan niini nga teksto 
mahimong magpasabot sa mga tawo nga naggikan 
sa lainlaing nasyonalidad kinsa nahimong Helenis- 
tiko, nga naggamit sa Gregong pinulongan (ug ti- 
ngali nagkinabuhi sumala sa Gregong kostumbre). 
--Tan-awa ang ANTIOQUIA Num. 1; CIRENE, TAGA- 
CIRENE. 

Parehong giduaw ni apostol Pablo ang Macedonia 
ug Gresya sa iyang ikaduha ug ikatulong misyo- 
naryong mga panaw. (Buh 16:11-18:11; 20:1-6) 
Siya migugol ug panahon sa pagsangyaw sa im- 
portanteng Macedonianhon nga mga siyudad sa 
Filipos, Tesalonica, ug Berea ug sa dagkong Aca- 
yanhon nga mga siyudad sa Atenas ug Corinto. 
(Buh 16:11, 12; 17:1-4, 10-12, 15; 18:1, 8) Siya mi- 
gugol ug usa ka tuig ug tunga sa pagsangyaw sa 
Corinto panahon sa iyang ikaduhang panaw (Buh 
18:11), nga niadtong panahona iyang gisulat ang 
duha ka sulat ngadto sa mga taga-Tesalonica ug 
lagmit ang sulat ngadto sa mga taga-Galacia. Sa 
iyang ikatulong panaw siya misulat sa iyang sulat 
ngadto sa mga taga-Roma gikan sa Corinto. Hu- 
man sa iyang unang pagkabilanggo sa Roma, da- 
yag nga si Pablo miduaw pag-usab sa Macedonia, 

tali sa 61 ug 64 K.P., nga lagmit misulat sa iyang 
unang sulat ngadto kang Timoteo ug tingali sa 
iyang sulat ngadto kang Tito gikan didto. 

Latas sa unang kasiglohan sa Komong Panahon, 
ang Gregong kultura padayong nag-impluwensiya 
sa Imperyo sa Roma, ug ang Gresya nagpreserbar 
sa intelektuwal nga kalamposan niini, ug anaa sa 
Atenas ang usa sa pangunang mga unibersidad sa 
Imperyo sa Roma. Gipaningkamotan ni Constanti- 
no nga sagolan ang Kristiyanidad ug pipila ka pa- 
ganong mga batasan ug mga pagtulon-an, ug tu- 
ngod sa iyang gihimo, ang relihiyon nga namugna 
mao ang nahimong opisyal nga relihiyon sa imper- 
yo. Kini naghimo sa Gresya nga bahin sa Kakristi- 
yanohan. 

Karong adlawa gigamhan sa Gresya ang usa ka 
luna sa yuta nga 131,957 km kwd (50,949 mi kwd) 
ug may populasyon nga 10,750,000 (banabana ni- 
adtong 2000). 


GUBAT. Usa ka kahimtang sa panag-away 
nga inubanan ug mga buhat nga ang tuyo mao 
ang pagpanakop o ang paglaglag niadtong gilan- 
taw ingong kaaway. Ubay-ubay nga Hebreoha- 
nong mga pulong ang nagtumong sa pagpakiggu- 
bat, ang usa niini, nga gikan sa lintunganayng 
berbo nga qarav, sa paninugdan nagkahulo- 
gang “pagduol,” sa ato pa, aron sa pagpakig-away. 
Ang Gregong nombre nga po'le:mos nagkahulo- 
gang “gubat”, ug ang berbo nga strateu'o naggi- 
kan sa lintunganayng pulong nga nagtumong sa 
nagkampong kasundalohan. 

Ang Bibliya nag-ingon nga si Nimrod “miadto sa 
Asirya,” nga dayag nga usa ka pagsulong sa teri- 
toryo ni Asur nga anak nga lalaki ni Sem. Didto si 
Nimrod nagtukod ug mga siyudad. (Gen 10:11) Sa 
adlaw ni Abraham, si Kedorlaomer nga hari sa 
Elam nagsakop sa daghang siyudad (lagmit ang ta- 
nan nahimutang sa palibot sa habagatang tumoy 
sa Patayng Dagat) sulod sa yugto nga 12 ka tuig, 
nga nagpugos kanila sa pag-alagad kaniya. Sa di- 
hang sila mirebelde, si Kedorlaomer ug ang iyang 
mga kaalyado nakiggubat kanila, nga nagparot 
sa kasundalohan sa Sodoma ug Gomora, nagkuha 
sa ilang mga gipanag-iya, ug nagbihag sa pag- 
umangkon ni Abraham nga si Lot ug sa iyang pa- 
nimalay. Tungod niana gitigom ni Abraham ang 
318 ka binansay nga mga alagad ug, duyog sa 
iyang tulo ka kaabin, gigukod si Kedorlaomer ug 
gibawi ang mga binihag ug ang mga inagaw. 
Apan, si Abraham wala magkuhag bisan unsa sa 
mga inilog. Kini mao ang unang narekord nga 
gubat nga gisangka sa usa ka alagad sa Diyos. 
Ang pagpakiggubat ni Abraham aron mabawi ang 
iyang isigkaalagad ni Jehova giuyonan ni Jehova, 

tungod kay sa paghiuli ni Abraham, gipanalangi- 
nan siya ni Melquisedek, ang saserdote sa Labing 
Hataas nga Diyos.---Gen 14:1-24. 

Gubat nga Gimbut-an sa Diyos. Si Jehova 
maoy usa ka “kusganong lalaki sa panggubatan,” 
ang “Diyos sa mga panon,” ug “gamhanan sa gu- 
bat.” (Ex 15:3, 2Sa 5:10, Sal 24:8, 10; Isa 42:13) Dili 
lamang nga siya adunay katungod ingong Magla- 
lalang ug Supremong Soberano sa uniberso kondi- 
li tungod sa hustisya siya usab obligado sa pag- 
pahamtang o sa pag-awtorisar ug silot sa mga 
malinapason, sa pagpakiggubat batok sa tanang 
gahian nga mga tawo nga modumili sa pagsunod 
sa iyang matarong nga mga balaod. Busa mata- 
rong ang gibuhat ni Jehova sa pagpapas sa pagka- 
daotan sa panahon sa Lunop, sa paglaglag sa Sodo- 
ma ug Gomora, ug sa paglaglag sa kasundalohan ni 
Paraon.---Gen 6:5-7, 13, 17: 19:24: Ex 15:4, 5: itan- 
di ang 2Pe 2:5-10, Jud 7. 

Ang Israel gigamit sa Diyos ingong tigpa- 
hamtang ug silot. Gitugyan ni Jehova sa mga 
Israelinhon ang sagradong buluhaton sa pag-ala- 
gad ingong iyang mga tigpahamtang ug silot didto 
sa Yutang Saad nga iyang gidad-an kanila. Una pa 
mahigawas ang Israel gikan sa Ehipto, ang nasod 
walay hibangkaagan sa gubat. (Ex 13:17) Pinaagi 
sa madaogong pagtultol sa Israel batok sa “pito ka 
nasod nga mas daghag-molupyo ug mas gamha- 
nan” kay kanila, ang Diyos nagpadako sa iyang 
ngalan ingong “Jehova sa mga panon, ang Diyos sa 
mga talay sa kasundalohan sa Israel.” Kini nagpa- 
matuod nga “dili pinaagi sa espada ni pinaagi sa 
bangkaw nga si Jehova magaluwas, tungod kay 
iya ni Jehova ang gubat.” (Deu 7:1: 1Sa 17:45, 47; 
itandi ang 2Cr 13:12.) Kini naghatag usab sa mga 
Israelinhon sa kahigayonan nga ipasundayag ang 
ilang pagkamasinugtanon sa mga sugo sa Diyos bi- 
san gani sa pagpameligro sa ilang mga kinabuhi 
diha sa mga gubat nga gimbut-an sa Diyos.---Deu 
20:1-4. 

Dili moatake saylo sa mga gilatid sa Diyos. 
Apan, hugot nga gibaoran sa Diyos ang Israel nga 
sila dili makiggubat o manakop gawas sa teritoryo 
nga iyang gihatag kanila ug sila kinahanglang dili 
makig-away sa bisan unsang nasod gawas sa mga 
nasod nga iyang gimando kanila nga gubaton. Sila 
dili makiggubat sa mga nasod sa Edom, Moab, o 
Ammon. (Deu 2:4, 5, 9, 19) Apan sila giatake nii- 
ning mga nasora sa ulahing mga panahon ug na- 
pugos sa pagdepensa sa ilang kaugalingon pinaagi 
sa pagpakiggubat kanila. Tungod niini sila gitaba- 
ngan sa Diyos.---Huk 3:12-30, 11:32, 33, 1Sa 14:47. 

Sa panahon sa mga Maghuhukom, sa dihang 
ang hari sa Ammon misulay sa pagpangatarongan 
sa iyang mga pag-atake sa Israel nga bakak nga 

nag-akusar sa Israel sa pagkuha sa yuta sa mga 
Ammonhanon, gitubag siya ni Jepte pinaagi sa 
pagsubli sa makasaysayanhong mga kamatuoran. 
Dayon si Jepte nakiggubat niining mga miatake, 
subay sa prinsipyo nga “ang tanan nga gipapahawa 
ni Jehova gikan sa among atubangan mao ang 
among papahawaon." Dili itugyan ni Jepte ngadto 
ni bisan kinsa nga moatake ang bisan usa ka pulga- 
da nga yuta nga gihatag sa Diyos ngadto sa Israel. 
--Huk 11:12-27, tan-awa ang JEPTE. 

Gibalaan nga mga gubat. Niadtong unang 
panahon, naandan nang balaanon ang mga sunda- 
lo sa dili pa makiggubat. (Jos 3:5; Jer 6:4: 51:27, 28) 
Sa pagpakiggubat ang kasundalohan sa Israel, la- 
kip ang mga dili-Hudiyo (pananglitan, si Urias nga 
Hitihanon, nga lagmit usa ka tinuling kinabig), ki- 
nahanglang magpabilin nga hinlo sa seremonyal 
nga paagi. Sa panahon sa gubat, sila dili mahimong 
makigsekso bisan sa ilang kaugalingong mga asa- 
wa. Busa, walay mga pampam nga mangadto sa 
kampo sa kasundalohan sa Israel. Dugang pa, ang 
kampo kinahanglang huptan nga mahinlo gikan sa 
kahugawan.--Lev 15:16, 18, Deu 23:9-14: 2Sa 11: 
11, 13. 

Kon kinahanglan nga silotan ang dili-matinuma- 
nong Israel, ang molaglag nga langyawng kasun- 
dalohan gilantaw ingong “binalaan, sa diwa nga 
sila 'gilain” ni Jehova aron ipahamtang ang iyang 
matarong nga mga hukom. (Jer 22:6-9, Hab 1:6) 
Sa susama, ang kasundalohan (sa panguna ang 
mga Medianhon ug mga Persianhon) nga nag- 
laglag sa Babilonya gihisgotan ni Jehova ingong 
“akong mga binalaan. ”--Isa 13:1-3. 

Ang mini nga mga manalagna sa Israel, tungod 
sa ilang kadalo, giingon nga nagabalaan sa gu- 
bat” batok kang bisan kinsa nga wala magbutang 
ug bisan unsa diha sa ilang mga baba. Sa wa- 
lay duhaduha sila salingkapawng nangangkon nga 
giuyonan sa Diyos ang ilang mga buhat sa pag- 
panglupig, nga sad-an usab sa paglutos ug gani sa 
pagpatay sa matuod nga mga manalagna ug mga 
alagad sa Diyos.---Miq 3:5: Jer 2:8; Lam 4:13. 

Pagrekluta. Sa sugo ni Jehova, ang lig-on ug 
lawas nga mga lalaki sa Israel nga 20 anyos pataas 
girekluta alang sa serbisyo militar. Sumala kang 
Josephus, sila nag-alagad hangtod sa edad nga 
50 anyos. (Jewish Antiquities, III, 288 [xii, 4]) Ang 
mahadlokon ug mahuyang sa kasingkasing wala 
paapila tungod kay ang mga gubat sa Israel maoy 
mga gubat ni Jehova, ug kadtong nagpasundayag 
ug kahuyang sa pagtuo tungod sa kahadlok mag- 
paluya sa kadasig sa mga sundalo. Gipahigawas sa 
serbisyo militar ang mga tawong bag-o pa lang 
nakatukod ug balay, ingon man usab ang mga 
tawong nakatanom ug parasan ug wala pa ma- 

kapahimulos sa mga bunga niini. Kini nga mga ek- 
sepsiyon maoy pinasukad sa katungod sa tawo sa 
pagpahimulos sa mga bunga sa iyang paghago. 
Ang bag-ong minyo gipahigawas sa serbisyo mili- 
tar sulod sa usa ka tuig. Sulod niining panahona 
ang lalaki lagmit makabaton ug makakita na sa 
iyang manununod. Dinhi gipakita ni Jehova ang 
iyang kahingawa ug konsiderasyon alang sa pamil- 
ya. (Num 1:1-3, 44-46; Deu 20:5-8, 24:5) Ang mga 
Levihanon, nga nag-atiman sa mga buluhaton sa 
sangtuwaryo gipahigawas sa serbisyo militar, nga 
nagpakitang giisip ni Jehova nga mas importante 
ang espirituwal nga kaayohan sa katawhan kay sa 
militaryong pagdepensa.--Num 1:47-49, 2:32, 33. 

Mga balaod labot sa pag-atake ug paglikos sa 
mga siyudad. Gihatagan ni Jehova ug instruksi- 
yon ang Israel labot sa militaryong pamaagi sa 
pagsakop sa Canaan. Ang pito ka nasod sa Canaan, 
nga gihisgotan sa Deuteronomio 7:1, 2, kinahang- 
lang laglagon, lakip ang mga babaye ug mga bata. 
Ang ilang mga siyudad kinahanglang itugyan sa 
kalaglagan. (Deu 20:15-17) Sumala sa Deuterono- 
mio 20:10-15, ang ubang mga siyudad pasidan-an 
una ug ipaabot ang mga kondisyon sa pakigdait. 
Kon mosurender ang siyudad, ang mga pumoluyo 
niini dili patyon ug ipailalom sa pinugos nga traba- 
ho. Kini nga kahigayonan sa pagsurender, duyog 
sa pasalig nga sila dili patyon ug ang ilang mga ba- 
baye dili lugoson o among-amongan, maoy mga 
panukmod alang sa maong mga siyudad nga mo- 
surender sa kasundalohan sa Israel, sa ingon mali- 
kayan ang pagbanaw sa dugo. Kon ang siyudad 
dili mosurender, ang tanang lalaki pamatyon. Ang 
pagpatay sa mga lalaki magwagtang sa kapeligro- 
han sa pag-alsa sa siyudad sa umaabot. “Ang mga 
babaye lamang ug ang mga bata” ang dili patyon. 
Ang “mga babaye” dinhi sa walay duhaduha maoy 
mga ulay ug kini gipamatud-an sa Deuteronomio 
21:10-14, diin ang mga babaye nga nabihag sa 
gubat nga mahimong pangasaw-on gihubit nga 
nanghilak alang sa ilang mga ginikanan, dili alang 
sa mga bana. Lain pa, una pa niana, sa dihang gi- 
pildi sa Israel ang Midian, espesipikong giingon nga 
ang mga ulay lamang ang ibiling buhi. Ang dili 
pagpatay sa mga ulay nagsilbing panalipod sa Is- 
rael batok sa bakak nga pagsimba ug sa walay du- 
haduha gikan sa mga sakit nga ipasa sa sekso. 
(Num 31:7, 17, 18) (Labot sa pagkaadunay hustisya 
sa mando sa Diyos batok sa mga nasod sa Canaan, 
tan-awa ang CANAAN, CANAANHON [Gisakop sa Isra- 
el ang Canaan].) 

Ang mga kahoy nga nagapatunghag makaon 
nga mga bunga dili pagaputlon aron gamiton sa 
mga paglikos. (Deu 20:19, 20) Ang mga kabayo sa 
mga kaaway pagakitnan sa panahon sa pagpakig- 

gubat aron kini dili magamit, human sa gubat kini 
sa walay duhaduha pamatyon.---Jos 11:6. 

Dili Tanang Gubat sa Israel Matarong. 
Ang pagtipas sa Israel ngadto sa dalan sa pagkadi- 
li-matinumanon giubanan ug mga panag-away tu- 
ngod lamang sa pag-ilogay sa gahom. Kini mao 
ang hinungdan sa pagpakiggubat ni Abimelek ba- 
tok sa Sekem ug Tebes sa panahon sa mga Maghu- 
hukom (Huk 9:1-57), ingon man usab sa pagpakig- 
gubat ni Omri batok kang Zimri ug Tibni, nga 
nagpalig-on sa iyang paghari sa napulo-ka-tribong 
gingharian. (1Ha 16:16-22) Dugang pa, imbes mo- 
salig kang Jehova aron panalipdan batok sa ilang 
mga kaaway, ang mga Israelinhon misalig sa mili- 
taryong gahom, sa mga kabayo ug sa mga karo. 
Busa, sa panahon ni Isaias, ang yuta sa Juda “na- 
puno sa mga kabayo” ug “walay limite ang ilang 
mga karo."--Isa 2:1, 7. 

Estratehiya ug mga Taktika sa Karaang 
Pagpakiggubat. [Usahay ang mga espiya ipada- 
la una sa dili pa moatake aron matino ang mga ka- 
himtang niana nga yuta. Ang maong mga espiya 
wala ipadala aron sugdan ang kagubot, pag-alsa, o 
ang sekretong subersibo nga mga kalihokan. (Num 
13:1, 2, 17-19, Jos 2:1; Huk 18:2, 1Sa 26:4) Ang li- 
naing mga tingog sa trompeta gigamit aron sa 
pagtigom sa kasundalohan, sa mga panawagan 
alang sa gubat, ug ingong timaan alang sa hiniu- 
sang paglihok. (Num 10:9, 2Cr 13:12, itandi ang 
Huk 3:27; 6:34, 7:19, 20.) Usahay ang kasundalo- 
han bahinbahinon ug katagon sa pag-atake sa ma- 
tag bahin, o sa mga pagbanhig ug mga paglingla sa 
mga kaaway. (Gen 14:15, Jos 8:2-8, Huk 7:16, 2Sa 
5:23, 24: 2Cr 13:13) Labing menos sa usa ka higa- 
yon, tungod sa sugo ni Jehova, ang mga mag- 
aawit sa pagdayeg sa Diyos gipahimutang sa atu- 
bangan, nga nag-una sa armadong kasundalohan. 
Nianang adlawa ang Diyos nakig-away alang sa Is- 
rael, nga nagpaguliyang sa kampo sa kaaway mao 
nga ang kaawayng kasundalohan nagpinatyanay 
sa usag usa.---2Cr 20:20-23. 

Ang pagpakig-away sa dakong bahin maoy ma- 
nomano, tawo sa tawo. Lainlaing mga hinagi- 
ban ang gigamit--mga espada, bangkaw, sala- 
pang, pana, lambuyog, ug uban pa. Sa panahon sa 
pagsakop sa Yutang Saad, ang Israel wala mosalig 
sa mga kabayo ug mga karo; ang ilang pagsalig 
maoy diha sa nagaluwas nga gahom ni Jehova. 
(Deu 17:16, Sal 20:7: 33:17: Pr 21:31) Sa ulahing pa- 
nahon na lamang nga ang kasundalohan sa Israel 
migamit ug mga kabayo ug mga karo, sama sa 
mga Ehiptohanon ug sa uban pa. (1Ha 4:26, 20:23- 
25: Ex 14:6, 7: Deu 11:4) Ang langyawng kasunda- 
lohan migamit usahay ug mga karo nga iggugu- 
bat nga tinaoran ug puthawng mga sanggot nga 

nagbansiwag gikan sa mga ehe niini.--Jos 17:16, 
Huk 4:3, 13. 

Ang mga taktika sa gubat nausab sa pagla- 
bay sa mga siglo. Sa katibuk-an, ang Israel wala 
maghatag ug bug-os nga pagtagad sa paghimog 
pang-asdang nga mga instrumento sa gubat, apan 
naghatag ug igoigong pagtagad sa pagpalig-on sa 
ilang kuta. Si Haring Uzzias sa Juda nabantog tu- 
ngod sa paghimog “mga kasangkapan sa gubat, 
ang minugna sa mga inhenyero,” apan kini sa pa- 
nguna maoy alang sa pagdepensa sa Jerusalem. 
(2Cr 26:14, 15) Aron makahimo sa pag-atake sa 
mas habog ug mas huyang nga bahin sa paril sa 
siyudad, ang kasundalohan sa mga Asiryanhon 
ug mga Babilonyanhon nabantog ilabina sa ilang 
pang-asdang nga mga paril ug pang-asdang nga 
mga bungdo. Kini nga mga bungdo maoy pahan- 
dag nga mga agianan nga diha niana iagi ang mga 
torre nga may mga troso nga iglulumpag: gikan ni- 
ini nga mga torre makig-away ang mga magpapa- 
na ug mga tiglambuyog. Duyog niini mao ang 
ubang mga matang sa mga kasangkapan sa pagli- 
kos, lakip ang dagko kaayong mga himan sa pagpa- 
lantig ug dagkong bato. (2Ha 19:32, Jer 32:24: Eze 
4:2: Luc 19:43) Sa samang panahon ang mga tigde- 
pensa sa siyudad mosulay sa pagsumpo sa pag- 
atake pinaagi sa ilang mga magpapana, mga tig- 
lambuyog, ingon man usab sa mga sundalo nga 
molabay ug nagkalayong mga piraso sa kahoy gi- 
kan sa ilang mga paril ug mga torre ug gikan sa 
mga kasangkapan nga gigamit sa pagpalantig ug 
mga butang, sama sa bato o udyong, nga anaa sa 
sulod sa siyudad. (2Sa 11:21, 24; 2Cr 26:15, 32:5) Sa 
pag-atake sa giparilan nga mga kuta, ang usa sa 
unang mga butang nga himoon mao ang pagsulay 
nga putlon ang suplay sa tubig sa siyudad, sam- 
tang ang siyudad nga pagalikosan sagad nagtak-op 
sa mga suplay sa tubig sa palibot sa siyudad aron 
walay magamit nga tubig ang mga miatake.---2Cr 
32:2-4, 30. 

Kon naparot na ang kaaway, usahay ang nagma- 
daogong kasundalohan magtak-op sa mga atabay 
ug mga tuboran sa tubig sa maong dapit ug mag- 
katag ug mga bato diha sa yuta, nga usahay mag- 
sabwag ug asin diha niini.--Huk 9:45, 2Ha 3:24, 
25; tan-awa ang HINAGIBAN, ARMADURA; KUTA. 

Si Jesus Nagtagna ug Gubat. Si Jesus, ang 
tawo nga makigdaiton, miingon nga ang “moga- 
mit sa espada mamatay pinaagi sa espada.” (Mat 
26:52) Siya miingon ngadto kang Pilato nga, kon 
ang iyang Gingharian bahin pa niining kalibotana, 
ang iyang mga alagad makig-away na unta aron 
dili siya ikatugyan ngadto sa mga Hudiyo. (Ju 
18:36) Bisan pa niana iyang gitagna nga ang Jeru- 
salem, tungod sa pagsalikway kaniya ingong Mesi- 

yas, sa ulahi makasinatig paglikos ug pagkabiniya- 
an, nga sa maong panahon ang iyang “mga anak” 
(mga molupyo) ipusdak sa yuta.--Luc 19:41-44, 
21:24. 

Wala madugay una pa sa iyang kamatayon, si 
Jesus naghatag ug mga tagna nga mapadapat ni- 
adto nga kaliwatan ug usab sa panahon sa dihang 
magsugod ang iyang presensiya labot sa pagman- 
do sa Gingharian: “Makadungog kamo bahin sa 
mga gubat ug mga taho sa mga gubat: tinoa nga 
dili kamo malisang. Kay kining mga butanga kina- 
hanglang mahitabo, apan dili pa kini ang katapo- 
san. Kay ang nasod motindog batok sa nasod ug 
ang gingharian batok sa gingharian.”---Mat 24:6, 7: 
Mar 13:7, 8, Luc 21:9, 10. 

Si Kristo Nakiggubat Ingong “Hari sa mga 
Hari.” Ang Bibliya nagbutyag nga ang giban- 
haw nga si Ginoong Jesu-Kristo, uban “ang tanang 
awtoridad sa langit ug sa yuta’ nga gihatag kaniya 
sa iyang Amahan, makigsangka diha sa usa ka gu- 
bat nga maglaglag sa tanang kaaway sa Diyos 
ug mag-establisar ug walay-kataposang pakigdait, 
ingon sa gipaila sa iyang titulo nga “Prinsipe sa Pa- 
kigdait.”--Mat 28:18, 2Te 1:7-10, Isa 9:6. 

Si apostol Juan nakakitag panan-awon labot sa 
mga butang nga mahitabo human sa pagkaentro- 
no ni Kristo didto sa langit. Ang mga pulong sa Sal- 
mo 2:7, 8 ug 110:1, 2 nagtagna nga ang Anak sa 
Diyos dapiton sa 'pagpangayo kang Jehova sa mga 
nasod ingong iyang panulondon,' ug nga si Jeho- 
va mosanong pinaagi sa pagpadala kaniya aron 'sa 
pagpangdaog taliwala sa iyang mga kaaway.” (Heb 
10:12, 13) Ang panan-awon ni Juan naghulagway 
sa usa ka gubat sa langit nga niana si Miguel, nga 
mao, si Jesu-Kristo (tan-awa ang MIGUEL Num. 1), 
nanguna sa kasundalohan sa langit diha sa usa ka 
gubat batok sa Dragon, si Satanas nga Yawa. Ang 
maong gubat misangpot sa pagtambog sa Yawa ug 
sa iyang mga manulonda nganhi sa yuta. Kini nga 
gubat misunod gilayon 'sa pagkahimugso sa ba- 
tang lalaki' nga maoy magmando sa mga nasod pi- 
naagi sa olisi nga puthaw. (Pin 12:7-9) Dayon usa 
ka makusog nga tingog didto sa langit ang nagpa- 
hibalo: “Ania na ang kaluwasan ug ang gahom ug 
ang gingharian sa atong Diyos ug ang awtoridad sa 
iyang Kristo.” Kini nagdalag kahupayan ug kalipay 
sa mga manulonda: apan alang sa yuta, kini nagti- 
maan ug mga kagubot, lakip sa mga gubat, ingon 
sa padayong gipahayag: “Alaot ang yuta ug ang 
dagat, tungod kay ang Yawa nanaog kaninyo, nga 
may dakong kasuko, kay nahibalo nga hamubo na 
lamang ang iyang panahon.”--Pin 12:10, 12. 

Human itambog si Satanas nganhi sa yuta, 
iyang gihimong pangunang puntirya ang mga ala- 
gad sa Diyos dinhi sa yuta, ang mga nahibilin sa 

‘binhi sa babaye, “nga nagabantay sa mga sugo sa 
Diyos ug may buluhaton sa pagpamatuod bahin 
kang Jesus.” Si Satanas ang nagsugod sa pagpakig- 
gubat kanila nga naglakip sa espirituwal nga pakig- 
away ug sa aktuwal nga paglutos, nga miresulta 
gani sa kamatayon sa pipila kanila. (Pin 12:13, 17) 
Ang sunod nga mga kapitulo sa Pinadayag (13, 17- 
19) naghubit sa mga ahente ug mga instrumento 
nga gigamit ni Satanas batok kanila, ingon man 
ang kadaogan nga naangkon sa mga balaan sa Di- 
yos ubos sa ilang Pangulo nga si Jesu-Kristo. 

“Gubat sa dakong adlaw sa Diyos nga Labing 
Gamhanan.” Ang ika-19 nga kapitulo sa Pinada- 
yag naghulagway sa kinadak-ang gubat sa tibuok 
kasaysayan sa tawo, nga milabaw sa tanang gubat 
nga sukad nasaksihan sa mga tawo. Una pa niana 
diha sa panan-awon kini gitawag nga “gubat sa da- 
kong adlaw sa Diyos nga Labing Gamhanan.” Lakip 
sa mga nakig-away kang Jehova ug kang Ginoong 
Jesu-Kristo ingong Komandante sa kasundalohan 
sa Diyos, ang mga panon sa langit, mao ang sim- 
bolikong “mapintas nga mananap ug ang mga hari 
sa yuta ug ang ilang kasundalohan” nga nagtigom 
ngadto sa dapit niini nga gubat pinaagi sa “mga 
pahayag nga inspirado sa mga demonyo.” (Pin 
16:14: 19:19) Walay mga alagad sa Diyos sa yuta 
ang gihulagway nga nakigbahin niini nga gubat. 
Ang yutan-ong mga hari “makiggubat sa Kordero, 
apan, tungod kay siya Ginoo man sa mga ginoo ug 
Hari sa mga hari, sila pagadag-on sa Kordero.” (Pin 
17:14: 19:19-21, tan-awa ang HAR-MAGEDON.) Hu- 
man niini nga gubat, si Satanas nga Yawa mismo 
pagagaposon sulod sa usa ka libo ka tuig, “aron dili 
na siya makapahisalaag pa sa kanasoran hangtod 
nga matapos ang usa ka libo ka tuig.”---Pin 20:1-3. 

Sa kataposan niini nga gubat, ang yuta makata- 
gamtam ug pakigdait sulod sa usa ka libo ka tuig. 
Ang salmo nagpahayag: “Gipahunong [ni Jehova] 
ang mga gubat hangtod sa kinatumyan sa yuta. 
Gibali niya ang busogan ug giputolputol ang bang- 
kaw, ang mga karomata iyang gisunog sa kalayo.” 
Kini adunay unang katumanan sa dihang ang Di- 
yos nagdala ug pakigdait sa yuta sa Israel pinaagi 
sa paglaglag sa mga kasangkapan sa gubat sa mga 
kaaway. Human maparot ni Kristo ang mga tigpa- 
siugda sa gubat panahon sa Har-Magedon, bisan 
ang kinatumyan niining yutan-ong globo makapa- 
himulos sa bug-os ug makapatagbaw nga pakigda- 
it. (Sal 46:8-10) Ang mga tawo nga gipaboran nga 
makabaton sa kinabuhing walay kataposan mao 
unya kadtong nagsalsal sa “ilang mga espada nga 
mga punta sa daro ug ang ilang mga bangkaw nga 
mga galab” ug kinsa dili na “mokat-on pa sa gubat." 
“Kay ang baba ni Jehova sa mga panon nagsulti ni- 
ini.”--Isa 2:4, Miq 4:3, 4. 

Hulga sa gubat mahanaw sa walay katapo- 
san. Gipakita usab sa panan-awon sa Pinadayag 
nga sa kataposan sa usa ka libo ka tuig, si Satanas 
nga Yawa pagabuhian gikan sa iyang pagkagapos 
sa kahiladman ug sa makausa pa maghaylo sa dag- 
han sa pagpakiggubat niadtong nagpabilin nga 
maunongon sa Diyos. Apan walay kadaot nga ma- 
hitabo, sanglit “ang kalayo manaog gikan sa langit’ 
ug molamoy niini nga mga kaaway, sa ingon mag- 
wagtang sa tanang hulga sa gubat sa walay kata- 
posan.---Pin 20:7-10. 

Kristohanong Pakiggubat. Bisan tuod ang 
Kristohanon dili makigbahin sa pisikal nga gubat 
batok sa dugo ug unod (Efe 6:12), bisan pa niana 
siya nakiggubat sa espirituwal nga gubat. Si apos- 
tol Pablo naghubit sa gubat nga gisangka sa sulod 
sa usa ka Kristohanon, tali sa “balaod sa sala” ug sa 
“balaod sa Diyos,” o sa ‘balaod sa hunahuna’ (ang 
Kristohanong hunahuna nga nahiuyon sa Diyos). 
--Rom 7:15-25. 

Kini nga pakiggubat sa Kristohanon maoy hilabi- 
han kalisod nga gubat, nga nagkinahanglan ug 
bug-os nga panlimbasog aron magmadaogon ang 
usa ka tawo. Apan siya makasalig nga magmadao- 
gon pinaagi sa dili-takos nga kalulot sa Diyos pina- 
agi ni Kristo ug sa tabang sa espiritu sa Diyos. 
(Rom 8:35-39) Si Jesus miingon labot niini nga pa- 
kig-away: “Panlimbasogi ninyo nga kusganon ang 
pagsulod agi sa sigpit nga pultahan” (Luc 13:24), 
ug si apostol Pedro mitambag: “Magpadayon kamo 
sa pag-ayad sa unodnong mga tinguha, nga maoy 
nagapakigsangka [o, “nag-alagad ingong sundalo” 
(strateu'on-tai)] batok sa kalag.”--IPe 2:11, Int; 
itandi ang San 4:1, 2. 

Batok sa daotang mga espiritu. Dugang pa 
niini nga pakiggubat batok sa balaod sa sala, ang 
Kristohanon adunay pakiggubat batok sa mga de- 
monyo, nga nagpahimulos sa mga hilig sa unod pi- 
naagi sa pagtental sa usa ka Kristohanon aron 
makasala. (Efe 6:12) Niini nga gubat ang mga de- 
monyo naghaylo usab niadtong ilalom sa ilang im- 
pluwensiya sa pagsulay o sa pagsupak ug sa paglu- 
tos sa mga Kristohanon aron mabungkag ang ilang 
integridad ngadto sa Diyos.--1Co 7:5; 2Co 2:11: 
12:7; itandi ang Luc 4:1-13. 

Batok sa bakak nga mga pagtulon-an. Si apos- 
tol Pablo naghisgot usab bahin sa usa ka gubat 
nga gisangka niya ug sa iyang mga kaubanan, 
aron matuman ang ilang buluhaton ingong mga ti- 
nudlo sa pag-atiman sa Kristohanong kongregas- 
yon. (2Co 10:3) Ang kongregasyon sa Corinto na- 
impluwensiyahan sa mapangahasong mga tawo 
nga gitawag ni Pablo nga “mini nga mga apos- 
toles” kinsa, tungod sa paghatag ug hilabihang 
pagtagad sa mga personalidad, nagpahinabog 

pagkabahinbahin, mga sekta, diha sa kongregas- 
yon. (2Co 11:13-15) Sa ingon, sila nahimong mga 
sumusunod sa tawo, mga tawo sama kang Apolos, 
Pablo, ug Cefas. (1Co 1:11, 12) Ang mga mem- 
bro sa kongregasyon nawad-an sa espirituwal nga 
panglantaw nga kining mga tawhana maoy mga 
hawas lamang ni Kristo, nahiusang nag-alagad sa 
samang katuyoan. Sila nahimong unodnon. (1Co 
3:1-9) Ilang gilantaw ang mga tawo diha sa kong- 
regasyon ‘sumala sa kon unsa sila diha sa unod,’ sa 
ilang panagway, kinaiyanhong mga katakos, mga 
personalidad, ug uban pa, imbes nga lantawon sila 
ingong espirituwal nga mga tawo. Sila napakyas 
sa pag-ila nga ang espiritu sa Diyos nagalihok diha 
sa kongregasyon, ug nga ang mga tawo sama kang 
Pablo, Pedro, ug Apolos nagpalampos sa ilang bu- 
luhaton pinaagi sa espiritu sa Diyos, alang sa Iyang 
himaya. 

Busa, si Pablo natukmod sa pagsulat kanila: “Sa 
pagkatinuod ako nangamuyo nga, kon anaa diha, 
ako dili unta mogamit ug kaisog uban sa pagsalig 
nga pinaagi niana ako naghunahuna nga mohimog 
maisog nga mga lakang batok sa pipila nga nag- 
isip kanamo nga daw kami naglakaw sumala sa 
kon unsa kami diha sa unod. Kay bisan tuod kami 
naglakaw diha sa unod, kami wala makiggubat su- 
mala sa kon unsa kami diha sa unod. Kay ang mga 
hinagiban sa among pagpakiggubat dili unodnon, 
kondili gamhanan tungod sa Diyos aron sa pagpu- 
kan sa lig-ong pagkatarok nga mga butang. Kay 
among gipukan ang mga pangatarongan ug ang 
tanang hataas nga butang nga gibangon batok sa 
kahibalo sa Diyos, ug among gibihag ang tanang 
hunahuna aron himoon kining masinugtanon kang 
Kristo.”--2Co 10:2-5. 

Si Pablo misulat kang Timoteo, kinsa iyang gibi- 
lin sa Efeso aron sa pag-atiman sa kongregasyon 
didto: “Kini nga sugo gipiyal ko kanimo, Timoteo, 
anak ko, sumala sa mga panagna nga nagpunting 
mismo kanimo, nga pinaagi niini ikaw magpada- 
yon sa pagpakigsangka sa maayong pakiggubat,: 
nga maghupot sa pagtuo ug usa ka maayong tan- 
lag.” (1Ti 1:18, 19) Dili lamang nga si Timoteo ma- 
kig-away batok sa makasasalang unod ug batok sa 
pagsupak sa mga kaaway sa kamatuoran kondi- 
li siya usab makig-away batok sa pagyuhot sa ba- 
kak nga doktrina ug niadtong kinsa magdaot sa 
kongregasyon. (1Ti 1:3-7, 4:6, 11-16) Ang iyang 
mga buhat magpalig-on sa kongregasyon batok sa 
apostasya nga nahibaloan ni Pablo nga mahitabo 
inigkawala sa mga apostoles. (2Ti 4:3-5) Busa kad- 
to maoy usa ka tinuod nga pakiggubat nga kina- 
hanglang sangkaon ni Timoteo. 

Si Pablo nakaingon kang Timoteo: “Gibugno ko 
na ang maayong bugno, natapos ko na ang pagda- 

gan sa lumba, nasunod ko na ang pagtuo.” (2Ti 4:7) 
Gihuptan ni Pablo ang iyang pagkamatinumanon 
kang Jehova ug kang Jesu-Kristo pinaagi sa mata- 
rong nga panggawi ug pag-alagad atubangan sa 
mga pagsupak, pag-antos, ug paglutos. (2Co 11:23- 
28) Dugang pa, gituman niya ang iyang katungda- 
nan ingong apostol ni Ginoong Jesu-Kristo, nga 
nakiggubat aron mahuptan nga mahinlo ug wa- 
lay buling ang Kristohanong kongregasyon, ingong 
usa ka putli nga ulay, ug ingong “usa ka haligi ug 
tukod sa kamatuoran.”--ITi 3:15: 1Co 4:1, 2, 2Co 
11:2, 29, itandi ang 2Ti 2:3, 4. 

Ang materyal nga tagana sa Diyos alang sa 
Kristohanon. Sa Kristohanong pakiggubat, gi- 
lantaw sa Diyos ang Kristohanon ingong Iyang 
sundalo ug, busa, nagtagana kaniya sa gikinahang- 
lang materyal nga mga butang. Maylabot sa awto- 
ridad sa usa nga nag-alagad ingong ministro ngad- 
to sa uban, ang apostol nangatarongan: “Kinsa bay 
nagserbisyo ingong sundalo nga mao ray naggasto 
sa iyang kaugalingon?”---1Co 9:7. 

Mga Kristohanon ug mga Gubat sa mga Na- 
sod. Kanunayng gihuptan sa mga Kristohanon 
ang bug-os nga neyutralidad maylabot sa unod- 
nong mga gubat tali sa mga nasod, grupo, o sa bi- 
san unsang matang sa pundok. (Ju 18:36: Efe 6:12) 
Alang sa mga pananglitan sa tinamdan sa mga 
Kristohanon niining bahina, tan-awa ang KASUNDA- 
LOHAN, PANON (Kadtong Nailhan Ingong Unang mga 
Kristohanon). 

Ubang mga Paggamit. Diha sa awit ni Barak 
ug Debora, human sa kadaogan batok sa kasunda- 
lohan ni Jabin nga hari sa Canaan, usa ka kahim- 
tang ang gipahinumdom nga naglatid ug usa ka 
prinsipyo: “Nagpili sila [Israel] ug bag-ong mga di- 
yos. Niadtong panahona dihay gubat sa mga gang- 
haan.” (Huk 5:8) Sa dihang ilang gibiyaan si Jeho- 
va tungod sa bakak nga pagsimba, miabot ang 
kasamok, ang kaaway midutdot diha mismo sa 
mga ganghaan sa ilang mga siyudad. Nahiuyon 
kini sa gipahayag sa salmista: “Gawas nga si Jeho- 
va ang magabantay sa siyudad, kawang lamang 
ang pagtukaw sa bantay."--Sal 127:1. 

Sa Ecclesiastes 8:8, si Solomon misulat: “Walay 
tawo nga adunay gahom ibabaw sa espiritu aron sa 
pagpugong sa espiritu, .. . ni adunay pagpahiga- 
was gikan sa gubat.” Sa adlaw sa kamatayon, ang 
himalatyong tawo dili makapugong sa espiritu, o 
puwersa sa kinabuhi, ug babagan kini sa pagbalik 
ngadto sa Diyos, ang Maghahatag ug Tuboran sa 
kinabuhi, aron siya mabuhi pag dugay. Ang hima- 
latyong mga tawo dili makakontrolar sa adlaw sa 
kamatayon ug makasanta niini sa pag-agpas kani- 
la. Bisan unsa pay buhaton sa mga tawo, sila dili 
mahigawas gikan sa gubat nga gisangka sa kaa- 
way nga Kamatayon batok sa tanang katawhan. 

Ang makasasalang tawo dili makakuhag laing ma- 
kasasala nga tawo ingong kapuli niya diha sa ka- 
matayon ug sa ingon makapahimulos ug kapahu- 
layan gikan sa kamatayon. (Sal 49:6-9) Tungod 
lamang sa dili-takos nga kalulot ni Jehova pinaagi 
ni Jesu-Kristo nga posible ang kahupayan. “Ingon 
nga ang sala nagmando ingong hari uban sa ka- 
matayon, sa ingon usab ang dili-takos nga kalulot 
magmando ingong hari pinaagi sa pagkamatarong 
alang sa kinabuhing walay kataposan pinaagi kang 
Jesu-Kristo nga atong Ginoo. ”---Rom 5:21. 


GUBAT NI JEHOVA, BASAHON SA MGA. 
Tan-awa ang BASAHON. 


GUDGODA. Usa ka kampo sa mga Israelinhon 
didto sa kamingawan: lagmit mao ra ang Hor- 
hagidgad. (Deu 10:6, 7: itandi ang Num 33:33.) 
Sanglit nagtuo nga ang ngalang “Gudgoda” napre- 
serbar diha sa ngalan sa Wadi Khadakhid, ang pi- 
pila nagsugyot nga kining dapita lagmit nahimu- 
tang sa Wadi Khadakhid, mga 65 km (40 mi) sa 
AAK sa Gulpo sa ‘Aqaba. Apan kini gikuwesti- 
yon, sanglit ang Hebreohanong mga konsonante sa 
Gudgoda dili gayod motumbas nianang sa Kha- 
dakhid. Mahitungod sa pagkasunodsunod sa mga 
dapit nga gikampohan sa Israel ingon sa pag- 
tala sa Numeros ug Deuteronomio, tan-awa ang 
BENE-JAAKAN. 


GUGMA. Usa ka pagbati sa mainit nga perso- 
nal nga pagmahal o halalom nga pagmahal, alang 
sa usa ka higala, alang sa usa ka ginikanan o anak, 
ug sa uban pa, mainit nga pagmahal o pagkagusto 
sa laing tawo, lain pa, ang malulotong pagmahal sa 
Diyos alang sa iyang mga linalang o ang masimba- 
hong pagmahal nga angay nilang ihatag ngadto 
sa Diyos, dugang pa, ang malulotong pagmahal 
nga gipahayag sa hustong paagi sa mga linalang sa 
Diyos alang sa usag usa; ang hugot o mainit nga 
pagmahal alang sa usa ka tawo sa kaatbang nga 
sekso nga maoy makaaghat sa pagbati aron mag- 
hiusa diha sa kaminyoon. Ang usa sa mga kaam- 
gid nga kahulogan sa gugma mao ang “debosyon.” 

Gawas niana nga mga kahulogan, ang Kasulatan 
naghisgot usab sa gugma nga giniyahan sa prin- 
sipyo, sama sa gugma sa pagkamatarong o bisan 
sa gugma alang sa mga kaaway, kang kinsa ang 
usa ka tawo tingali walay pagmahal. Kini nga ma- 
tang o kapahayagan sa gugma maoy usa ka dili- 
hakog nga debosyon sa pagkamatarong ug tim-os 
nga kabalaka alang sa dumalayong kaayohan sa 
uban, lakip ang aktibong pagpahayag niini alang 
sa ilang kaayohan. 

Ang berbo nga '“a-hev' o 'a-hav' ('nahigugma”) ug 
ang nombre nga 'a-:havah' (“gugma”) mao ang mga 
pulong nga pangunang gigamit sa Hebreohanon sa 

pagtumong sa gugma sumala niana nga mga diwa, 
ug ang konteksto maoy motino sa diwa ug gidak- 
on sa gugma nga gipasabot. 

Ang Kristohanon Gregong Kasulatan pangu- 
nang migamit ug mga termino nga gikan sa mga 
pulong nga a:ga'pe, philia, ug sa duha ka pulong 
gikan sa storge” (ang eros, gugma tali sa magka- 
atbang nga sekso, wala gamita). Ang agape mas 
sagad nga gigamit kay sa ubang mga termino. 

Labot sa nombre nga agape ug sa berbo nga 
aga-pa'o, ang Vine's Expository Dictionary of Old 
and New Testament Words nag-ingon: “Ang gug- 
ma mailhan lamang gumikan sa mga lihok nga gi- 
aghat niini. Ang gugma sa Diyos gipakita pinaagi 
sa paghatag sa Iyang Anak ingong gasa, 1 Juan 4: 
9, 10. Apan dayag nga kini dili mao ang gugma 
nga matinguhaon sa pagpahimuot, o pagmahal, sa 
ato pa, kini wala batia tungod sa talagsaong hiyas 
sa mga hingtungdan niini, Roma 5:8. Kini maoy 
pagpasundayag sa kabubut-on sa Diyos sumala sa 
iyang kaugalingong pagbuot, nga gihimo nga wa- 
lay partikular nga hinungdan gawas lamang nga 
kini maoy kinaiyahan sa Diyos Mismo, itandi ang 
Deu. 7:7, 8.--1981, Tomo 3, p. 21. 

Mahitungod sa berbo nga phi-le'o, si Vine nagko- 
mento: “[Kini] lahi sa agapao sanglit ang phileo 
mas duol nga naghulagway sa malumong pagma- 
hal... . Dugang pa, ang paghigugma (phileo) sa ki- 
nabuhi, tungod sa hilabihan nga tinguha sa pagti- 
pig niini, nga nahikalimot sa tinuod nga tumong sa 
kinabuhi, gisaway sa Ginoo diha sa Juan 12:25. Sa 
kasukwahi, ang paghigugma sa kinabuhi (agapao) 
sumala sa paggamit sa 1 Ped. 3:10, mao ang pag- 
suta sa tinuod nga tumong sa pagkinabuhi. Dinhi 
ang pulong nga phileo dili gayod haom.”---Tomo 3, 
pp. 21, 22. 

Ang Exhaustive Concordance of the Bible ni 
James Strong, sa Gregong diksiyonaryo niini 
(1890, pp. 75, 76), nag-ingon ilalom sa phile'o: 
“Ang pagkahimong higala sa (pagmahal sa [usa ka 
tawo o usa ka butang]), nga mao, pagmahal sa 
(nagtumong sa personal nga pagmahal, labot sa 
sentimento o pagbati, samtang [ang a-ga:-pa' o] mas 
lapad, nga naglangkob ilabina sa paghukom ug sa 
kinabubut-ong pag-uyon tungod sa prinsipyo, ka- 
tungdanan ug sa kon unsay husto ... ).”---Tan-awa 
ang PAGMAHAL. 

Ang aga pe sagad nagpasabot sa gugma nga gi- 
giyahan o gigamhan sa prinsipyo. Kini sagad mag- 
lakip sa pagmahal ug sa kahinangop. Dayag nga 
diha sa daghang teksto ang a:gape mahimong 
maglakip sa pagmahal ug sa mainitong pagba- 
ti. Sa Juan 3:35, si Jesus miingon: “Ang Ama- 
han nahigugma [a:ga-pai'] sa Anak.” Sa Juan 5:20, 
siya miingon: “Ang Amahan nagmahal [philei] sa 
Anak.” Tino nga ang gugma sa Diyos alang kang 

Jesu-Kristo giduyogan sa dakong pagmahal. Si 
Jesus mipatin-aw usab: “Siya nga nahigugma 
[aga-pon'] kanako higugmaon [a:gape-the'setai] sa 
akong Amahan, ug ako mahigugma [a:ga-pe'so] ka- 
niya.” (Ju 14:21) Kini nga gugma sa Amahan ug 
sa Anak giduyogan sa malumong pagmahal alang 
sa maong mahigugmaong mga persona. Sa sa- 
mang paagi, ang mga magsisimba ni Jehova kina- 
hanglan nga mohigugma kaniya ug sa iyang Anak, 
ingon man sa usag usa.--Ju 21:15-17. 

Busa, bisan tuod ang Kristohanong gugma lahi 
tungod sa pagtahod sa prinsipyo, kini dili kay wa- 
lay pagbati, kay kon mao pa, kini walay kalainan sa 
dili-mabination nga hustisya. Apan kini wala gam- 
hi sa pagbati o sentimento; kini dili gayod mosalik- 
way sa prinsipyo. Ang mga Kristohanon tukmang 
magpakitag gugma ngadto sa uban nga kanila sila 
tingali walay espesyal nga pagmahal o kahinangop, 
nga naghimo niana alang sa kaayohan sa maong 
mga tawo. (Gal 6:10) Apan, bisan tuod sila wala 
mobatig espesyal nga pagmahal, sila mibatig kalu- 
oy ug tim-os nga kahangawa alang sa maong mga 
isigkatawo, hangtod sa kinutbanan ug paagi nga 
itugot ug ilatid sa matarong nga mga prinsipyo. 

Apan, bisan tuod ang Kristohanong aga pe nag- 
tumong sa gugma nga gigamhan sa prinsipyo, 
adunay sayop nga matang sa a:ga'pe nga ikapaha- 
yag, nga gigiyahan sa paghunahuna lang sa kau- 
galingon. Pananglitan, si Jesus miingon: “Kon in- 
yong higugmaon [a:gapa'te] sila nga nahigugma 
kaninyo, unsay dungog niini kaninyo? Kay bisan 
ang mga makasasala nahigugma man niadtong 
nahigugma kanila. Ug kon himoon ninyo ang ma- 
ayo niadtong nagahimog maayo kaninyo, sa pag- 
katinuod unsay dungog niini kaninyo? Bisan ang 
mga makasasala nagabuhat usab sa ingon. Lain 
pa, kon magpahulam kamo nga walay tubo niad- 
tong gilaoman ninyo nga may madawat kamo, un- 
say dungog niini kaninyo? Bisan ang mga ma- 
kasasala magapahulam nga walay tubo sa mga 
makasasala aron maulian sila sa samang kantidad.” 
(Luc 6:32-34) Ang prinsipyo nga gisunod sa ma- 
ong mga tawo mao: 'Paghimog maayo kanako ug 
ako mohimog maayo kanimo.’ 

Si apostol Pablo miingon bahin sa usa nga kanhi 
kauban niya sa buluhaton: “Si Demas mibiya kana- 
ko tungod kay iyang gihigugma [a:ga-pe'sas] kini 
nga sistema sa mga butang.” (2Ti 4:10) Dayag 
nga si Demas nahigugma sa kalibotan tungod sa 
hinakog nga mga hinungdan, tingali tungod sa 
paghigugma sa materyal nga mga kaayohan nii- 
ni. Si Jesus miingon: “Ang mga tawo nahigugma 
[ega pe.san] sa kangitngit inay kay sa kahayag, kay 
ang ilang mga buhat maoy daotan. Kay siya nga 
nagbuhat ug mangil-ad nga mga butang nagdu- 
mot sa kahayag ug dili moduol sa kahayag, aron 

dili mabadlong ang iyang mga buhat.” (Ju 3:19, 20) 
Tungod kay ang kangitngit makatabang sa pagta- 
bon sa ilang daotang mga buhat, sila nahigugma 
niini. 

Si Jesus nagsugo: “Higugmaa [a:ga'pa'te] ang in- 
yong mga kaaway.” (Mat 5:44) Ang Diyos mismo 
ang naglatid sa prinsipyo, sumala sa giingon ni 
apostol Pablo: “Ang Diyos nagrekomendar sa iyang 
kaugalingong gugma [aga pen] kanato sa pagkaagi 
nga, samtang kita mga makasasala pa, si Kristo na- 
matay alang kanato. . . . Kay kon, sa dihang kita 
mga kaaway pa, kita gipasig-uli ngadto sa Diyos pi- 
naagi sa kamatayon sa iyang Anak, karon nga kita 
napasig-uli na, labi pa nga kita pagaluwason pina- 
agi sa iyang kinabuhi.” (Rom 5:8-10) Ang usa ka 
talagsaong pagpasundayag sa maong gugma mao 
ang pagpakiglabot sa Diyos kang Saulo sa Tarso, 
kinsa nahimong si apostol Pablo. (Buh 9:1-16, 1Ti 
1:15) Busa, ang paghigugma sa atong mga kaaway 
angay nga gamhan sa prinsipyo nga gilatid sa Di- 
yos ug angay nga buhaton kini ingong pagsugot sa 
iyang mga sugo, kini inubanan man o dili sa ma- 
initong pagbati o pagmahal. 

Ang Diyos. Si apostol Juan misulat: “Ang Di- 
yos gugma.” (1Ju 4:8) Siya ang personipikasyon sa 
gugma, nga mao ang iyang nagpatigbabaw nga hi- 
yas. Apan, dili kini mahimong balihon, nga mao, 
'ang gugma (ang abstrakto nga hiyas) maoy Di- 
yos.’ Gipadayag sa Diyos ang iyang kaugalingon 
diha sa Bibliya ingong usa ka Persona ug sa mahu- 
lagwayong paagi naghisgot sa iyang “mga mata,” 
“mga kamot,” “kasingkasing,” “kalag,” ug uban pa. 
Aduna usab siyay uban pang mga hiyas, lakip nii- 
ni ang hustisya, gahom, ug kaalam. (Deu 32:4, Job 
36:22, Pin 7:12) Dugang pa, siya usab makahimo sa 
pagdumot, usa ka hiyas nga kasukwahi gayod sa 
gugma. Ang iyang paghigugma sa pagkamatarong 
nagkinahanglan nga iyang dumtan ang pagkadao- 
tan. (Deu 12:31, Pr 6:16) Ang gugma naglakip sa 
pagbati ug sa pagpahayag sa mainit nga personal 
nga pagmahal, nga bation lamang sa usa ka perso- 
na, o ikapahayag ngadto sa usa ka persona. Tino 
nga ang Anak sa Diyos nga si Jesu-Kristo dili usa 
ka abstrakto nga hiyas, siya miingon nga siya kau- 
ban sa iyang Amahan, nagbuhat uban kaniya, 
nagpahimuot kaniya, ug namati kaniya, ug siya 
naghisgot usab bahin sa mga manulonda nga na- 
kakita sa nawong sa iyang Amahan, mga butang 
nga imposibleng mahimo sa usa ka abstrakto nga 
hiyas.--Mat 10:32, 18:10, Ju 5:17: 6:46: 8:28, 29, 
40; 17:5. 

Ebidensiya sa iyang gugma. Adunay dag- 
hang ebidensiya nga si Jehova nga Maglalalang ug 
Diyos sa uniberso maoy gugma. Kini makita sa pi- 
sikal nga kalalangan mismo. Maampingon gayod 
ang pagkahimo niini alang sa kahimsog, kalipay, 

ug kaayohan sa tawo! Ang tawo gihimo dili lamang 
aron makabaton ug kinabuhi kondili aron malipay 
sa pagkaon, mahimuot sa pagtan-aw sa kolor ug 
katahom sa kalalangan, malingaw sa mga hayop 
ingon man sa pagpakig-uban sa iyang isigkatawo, 
ug aron makakaplag ug kalipay gikan sa dili-mai- 
hap nga uban pang mga kahimut-anan sa kinabu- 
hi. (Sal 139:14, 17, 18) Apan si Jehova labi pa ga- 
yod nga nagpasundayag sa iyang gugma pinaagi 
sa paghimo sa tawo sumala sa iyang larawan ug 
dagway (Gen 1:26, 27), nga may katakos sa paghi- 
gugma ug sa pagpabili sa espirituwal nga mga bu- 
tang, ug pinaagi sa pagpadayag sa iyang kaugali- 
ngon ngadto sa tawo pinaagi sa iyang Pulong ug sa 
iyang balaang espiritu.--1Co 2:12, 13. 

Ang gugma ni Jehova ngadto sa katawhan maoy 
sama nianang sa usa ka Amahan ngadto sa iyang 
mga anak. (Mat 5:45) Wala siyay gihikaw nga 
alang sa ilang kaayohan, bisag unsa pay bili niini, 
ang iyang gugma molabaw sa bisan unsa nga 
atong bation o ikapahayag. (Efe 2:4-7: Isa 55:8, 
Rom 11:33) Ang iyang kinadak-ang kapahayagan 
sa gugma, ang labing mahigugmaon nga mahimo 
sa usa ka ginikanan, iyang gihimo alang sa kataw- 
han. Kana mao ang paghatag sa kinabuhi sa iyang 
kaugalingong matinumanon ug bugtong nga Anak. 
(Ju 3:16) Maingon sa gisulat ni apostol Juan: “Bahin 
kanato, kita nahigugma, tungod kay siya unang 
nahigugma kanato.” (1Ju 4:19) Busa, siya mao ang 
Tinubdan sa gugma. Ang isigkaapostol ni Juan nga 
si Pablo misulat: “Kay makuli nga magpakamatay 
ang si bisan kinsa alang sa tawong matarong: sa 
pagkatinuod, alang sa maayong tawo, tingali, adu- 
na pay mangahas pagpakamatay. Apan ang Diyos 
nagrekomendar sa iyang kaugalingong gugma ka- 
nato sa pagkaagi nga, samtang kita mga makasa- 
sala pa, si Kristo namatay alang kanato.”--Rom 5: 
7,8: 1Ju 4:10. 

Ang walay-kataposang gugma sa Diyos. 
Ang gugma ni Jehova alang sa iyang matinuma- 
nong mga alagad maoy walay kataposan, kini dili 
mapakyas o mahanaw, bisan unsa pa ang mga ka- 
himtang sa iyang mga alagad, maayo o dili maayo, 
o sa bisan unsang butang, dagko ug gagmay, nga 
motungha batok kanila. Si apostol Pablo mipatug- 
baw: “Kay kombinsido ako nga dili ang kamatayon 
ni kinabuhi ni mga manulonda ni mga kagamha- 
nan ni mga butang nga ania karon ni mga butang 
nga moabot ni mga gahom ni gihabogon ni gilad- 
mon ni bisan unsang ubang linalang ang makabu- 
lag kanato gikan sa gugma sa Diyos nga anaa kang 
Kristo Jesus nga atong Ginoo. ”---Rom 8:38, 39. 

Ang soberanya sa Diyos gipasukad sa gug- 
ma. Si Jehova nalipay tungod kay ang iyang so- 
beranya ug ang pagsuportar niini sa iyang mga 

linalang pangunang gipasukad sa gugma. Ang 
iyang gitinguha mao lamang kadtong nahigugma 
sa iyang soberanya tungod sa iyang maayong mga 
hiyas ug tungod kay kini matarong, kinsa nagpala- 
bi sa iyang soberanya kay sa uban. (1Co 2:9) Ilang 
gipili nga moalagad ilalom sa iyang soberanya inay 
mosulay nga magkinaugalingon--kini tungod sa 
ilang kahibalo bahin kaniya ug sa iyang gugma, 
hustisya, ug kaalam, nga ilang nasabtan nga labaw 
kaayo kay sa ilaha. (Sal 84:10, 11) Ang Yawa na- 
pakyas niining bahina, nga garbosong nagtingu- 
hang magkinaugalingon, sama kang Adan ug Eva. 
Gani, gihagit sa Yawa ang paagi sa pagmando sa 
Diyos, nga daw nag-ingon nga kadto dili mahigug- 
maon, dili matarong (Gen 3:1-5), ug nga ang mga 
linalang sa Diyos nag-alagad Kaniya dili tungod 
sa gugma, apan tungod sa kahakog.--Job 1:8-12, 
2:3-5. 

Si Jehova nga Diyos nagtugot sa Yawa nga mag- 
pabiling buhi ug sulayan ang iyang mga alagad, 
bisan ang iyang bugtong nga Anak, hangtod sa ka- 
matayon. Gitagna sa Diyos ang pagkamatinuma- 
non ni Jesu-Kristo. (Isa 53) Nganong nakahimo 
siya niini, nga isalig ang iyang pulong diha sa 
iyang Anak? Tungod sa gugma. Si Jehova nakaila 
sa iyang Anak ug nahibalo sa gugma sa iyang 
Anak alang Kaniya ug alang sa pagkamatarong. 
(Heb 1:9) Siya suod kaayo ug bug-os nga nakaila sa 
iyang Anak. (Mat 11:27) Aduna siyay bug-os nga 
pagsalig ug kompiyansa sa pagkamatinumanon sa 
Anak. Labaw pa niana, “ang gugma . . . maoy 
usa ka hingpit nga bugkos sa panaghiusa.” (Col 
3:14) Kini ang labing lig-ong bugkos sa uniberso, 
ang hingpit nga gugma nga hugot kaayong nag- 
bugkos sa Anak ug sa Amahan. Sa samang mga 
katarongan, ang Diyos makasalig sa iyang organi- 
sasyon sa mga alagad, kay nasayod nga tungod sa 
gugma ang kadaghanan kanila bug-os nga mou- 
nong kaniya ilalom sa pagsulay ug nga ang iyang 
organisasyon sa mga linalang dili motalikod kaniya 
sa katibuk-an.---Sal 110:3. 

Si Jesu-Kristo. Sanglit sulod sa dili-matinong 
kapanahonan si Jesus nakig-uban nga suod kaayo 
sa iyang Amahan, ang Tinubdan sa gugma, ug na- 
kaila Kaniya sa bug-os gayod, siya makaingon: 
“Siya nga nakakita kanako nakakita usab sa Ama- 
han.” (Ju 14:9: Mat 11:27) Busa ang gugma ni Je- 
sus maoy kompleto, hingpit. (Efe 3:19) Siya mii- 
ngon sa iyang mga tinun-an: “Walay usa nga may 
gugmang labaw pa kay niini, nga ang usa magtug- 
yan sa iyang kalag alang sa iyang mga higala.” (Ju 
15:13) Siya miingon kanila: “Ako magahatag ka- 
ninyog bag-ong sugo, nga kamo maghigugma- 
ay sa usag usa, ingon sa akong paghigugma ka- 
ninyo, nga kamo usab maghigugmaay sa usag 

usa.” (Ju 13:34) Kini nga sugo maoy bag-o, sanglit 
ang Balaod, nga niana ilalom si Jesus ug ang 
iyang mga tinun-an sa maong panahon, nagsu- 
go sa tawo: “Higugmaon mo ang imong isigkata- 
wo [o silingan] sama sa imong kaugalingon.” (Lev 
19:18, Mat 22:39) Kini nagkinahanglan sa paghi- 
gugma sa uban sama sa kaugalingon apan dili sa 
nagsakripisyo-sa-kaugalingon nga gugma nga an- 
dam bisan sa paghatag sa kaugalingong kinabuhi 
alang sa uban. Gipasundayag sa kinabuhi ug ka- 
matayon ni Jesus ang gugma nga gikinahanglan 
niining bag-ong sugo. Dugang pa sa paghimog 
maayo sa dihang motungha ang panginahanglan, 
ang sumusunod ni Kristo mohimo sa unang la- 
kang, ilalom sa direksiyon ni Kristo, sa pagtabang 
sa uban sa espirituwal ug sa ubang paagi. Siya 
angayng aktibo nga mobuhat alang sa ilang kaayo- 
han. Ang pagsangyaw ug pagtudlo sa maayong 
balita sa uban, nga ang pipila kanila lagmit mga 
kaaway, maoy usa sa kinadak-ang pagpahayag sa 
gugma, kay kini maghatag ug walay-kataposang 
kinabuhi ngadto kanila. Ang Kristohanon angayng 
"magpaambit dili lamang sa maayong balita sa Di- 
yos apan usab sa iyang kaugalingong kalag’ sa pag- 
tabang ug sa pagbuhat uban niadtong modawat sa 
maayong balita. (1Te 2:8) Ug angayng andam siya 
sa pagtugyan sa iyang kalag (kinabuhi) alang kani- 
la.—1Ju 3:16. 

Kon sa Unsang Paagi ang Usa ka Tawo Ma- 
kabaton ug Gugma. Pinaagi sa balaang espiri- 
tu, ang unang lalaki ug babaye gilalang nga nagba- 
ton niining nagpatigbabawng hiyas sa Diyos, nga 
mao ang gugma, ug makahimo sa pagpalapad, 
pagpadako, ug pagpadagaya niana nga gugma. 
Ang gugma maoy usa ka bunga sa espiritu sa Di- 
yos. (Gal 5:22) Ang diyosnong gugma dili usa ka 
hiyas nga basta na lamang nabatonan sa usa ka 
tawo nga wala niya mahibaloi kon nganong naba- 
tonan niya kini, sama sa kahimtang sa pipila ka pi- 
sikal o mental nga mga katakos, sama sa pisikal 
nga katahom, talento sa musika, o sa susamang 
napanunod nga mga hiyas. Ang diyosnong gugma 
dili mabatonan sa usa ka tawo kon walay kahibalo 
ug pag-alagad sa Diyos o kon walay pagpamalan- 
dong ug pagpabili. Pinaagi lamang sa pag-ugmad 
sa gugma nga ang usa ka tawo mahimong tigsun- 
dog sa Diyos, ang Tinubdan sa gugma. (Sal 77:11, 
Efe 5:1, 2: Rom 12:2) Si Adan napakyas sa pag- 
ugmad sa gugma sa Diyos: wala siya mouswag 
ngadto sa pagkahingpit sa gugma. Kini gipakita pi- 
naagi sa iyang pagkawala mahiusa uban sa Diyos, 
sa iyang pagkawala mabugkos ngadto sa Diyos pi- 
naagi nianang hingpit nga bugkos sa panaghiusa. 
Bisan pa niana, si Adan, bisan tuod dili hingpit ug 
makasasala, nagpasa ngadto sa iyang mga anak, 
sumala “sa iyang larawan,” sa katakos ug kapasidad 

sa paghigugma. (Gen 5:3) Ang katawhan sa kati- 
buk-an nagpahayag ug gugma, apan kini sagad 
nga sayop, dunot, hiwi nga gugma. 

Ang gugma mahimong sayop. Tungod niini 
nga mga katarongan, dayag nga ang usa ka tawo 
makabaton lamang ug usa ka tinuod ug husto nga 
gugma pinaagi sa pagtinguha ug pagsunod sa es- 
piritu sa Diyos ug sa kahibalo nga naggikan sa 
Iyang Pulong. Pananglitan, ang usa ka ginikanan 
tingali nagmahal sa iyang anak. Apan mahimong 
mokunhod kana nga gugma o siya mahimong ma- 
sayop sa pagpahayag niini tungod sa emosyon, nga 
maghatag sa bata sa tanang butang ug walay ihi- 
kaw kaniya nga bisan unsa. Basin dili niya gamiton 
ang iyang awtoridad isip ginikanan sa pagdisiplina 
ug usahay sa aktuwal nga pagkastigo. (Pr 22:15) 
Ang maong gugma kunohay lagmit garbo pa gani 
sa pamilya, nga maoy kahakog. Ang Bibliya nag- 
ingon nga ang maong tawo nagpahayag, dili sa 
gugma, kondili sa pagdumot, tungod kay wala niya 
sunda ang dalan nga magluwas sa kinabuhi sa 
iyang anak.--Pr 13:24, 23:13, 14. 

Dili kini mao ang gugma nga naggikan sa Diyos. 
Ang diyosnong gugma magpalihok sa usa nga bu- 
haton ang maayo ug ang mapuslanong butang 
alang sa laing tawo. “Ang gugma nagapalig-on.” 
(1Co 8:1) Ang gugma dili magpadaog sa emosyon. 
Kini malig-on, kusganon, tinultolan sa diyosnong 
kaalam, nagatapot una sa tanan sa kon unsay ma- 
putli, matarong. (San 3:17) Kini gipasundayag sa 
Diyos ngadto sa Israel, nga iyang grabeng gisilo- 
tan tungod sa pagkadili-masinugtanon, alang sa 
ilang walay-kataposang kaayohan. (Deu 8:5; Pr 
3:12, Heb 12:6) Si apostol Pablo nag-ingon sa mga 
Kristohanon: “Nagaantos kamo ingon nga disipli- 
na. Ang Diyos nagatagad kaninyo ingon nga mga 
anak. Kay kinsa ba ang anak nga wala disiplinaha 
sa usa ka amahan? . . . Dugang pa, kita may 
mga amahan nga sama kanato nga unodnon nga 
modisiplina kanato, ug kita nagtahod kanila. Dili 
ba labi pa nga magpasakop kita ngadto sa Ama- 
han sa atong espirituwal nga kinabuhi ug mabu- 
hi? Kay sulod sa pipila ka adlaw sila nagdisiplina 
kanato sumala sa gihunahuna nila nga maayo, 
apan siya nagbuhat niana alang sa atong kaayohan 
aron kita makaambit sa iyang pagkabalaan. Tinu- 
od, sa pagkakaron walay disiplina nga daw maka- 
palipay, hinunoa makapaguol: apan pagkahuman 
niini alang kanila nga nabansay niini kini magpa- 
tunghag madaitong bunga, nga mao, ang pagka- 
matarong.”--Heb 12:7-11. 

Ang kahibalo naghatag sa gugma ug hus- 
tong direksiyon. [abaw sa tanan, ang gugma 
angayng itumong una ngadto sa Diyos. Kay kon 
dili, kini motipas sa sayop nga direksiyon ug gani 

motultol sa pagsimba sa usa ka linalang o butang. 
Ang pagkahibalo sa mga katuyoan sa Diyos mahi- 
nungdanon, tungod kay pinaagi niana ang usa ka 
tawo mahibalo kon unsa ang labing maayo alang sa 
iyang kaugalingong kaayohan ug sa uban ug mahi- 
balo kon unsaon sa pagpahayag sa gugma sa tuk- 
mang paagi. Ang atong gugma sa Diyos angay nga 
‘tibuok kasingkasing, hunahuna, kalag, ug kusog." 
(Mat 22:36-38, Mar 12:29, 30) Kini dili lamang 
panggawas nga kapahayagan, kondili usa ka gug- 
ma nga nagpaaninag sa katibuk-ang pangsulod 
nga pagkatawo. Ang gugma naglangkit sa emos- 
yon. (1Pe 1:22) Apan kon ang hunahuna wala ma- 
sangkapi sa kahibalo kon unsa ang tinuod nga gug- 
ma ug kon sa unsang paagi kini molihok, ang 
gugma mahimong ikapahayag diha sa sayop nga 
paagi. (Jer 10:23, 17:9, itandi ang Flp 1:9.) Ang hu- 
nahuna kinahanglang mahibalo bahin sa Diyos ug 
sa iyang mga hiyas, sa iyang mga katuyoan, ug kon 
sa unsang paagi iyang gipahayag ang iyang gug- 
ma. (1Ju 4:7) Uyon niini, ug sanglit ang gugma 
mao ang labing importante nga hiyas, ang pagpa- 
hinungod ngadto sa Diyos maoy pagpahinungod 
ngadto mismo kang Jehova (nga kaniya ang gug- 
ma mao ang nagpatigbabaw nga hiyas) ug dili 
ngadto sa usa ka buluhaton o sa usa ka kawsa. Da- 
yon, ang gugma kinahanglang ipasundayag uban 
sa kalag, ang matag bahin sa pagkatawo, ug ang ti- 
buok kusog sa usa ka tawo kinahanglang gamiton 
niana nga paningkamot. 

Sangkad ang gugma. Sangkad ang tinuod 
nga gugma nga maoy bunga sa espiritu sa Diyos. 
(2Co 6:11-13) Kini dili tihik, pinugngan, o kinuto- 
han. Kinahanglang ipaambit kini aron mahimong 
bug-os. Ang usa ka tawo kinahanglang mahigug- 
ma una sa Diyos (Deu 6:5), sa iyang Anak (Efe 
6:24), ug dayon sa tibuok kapunongan sa iyang 
Kristohanong mga igsoon sa tibuok kalibotan (1Pe 
2:17; 1Ju 2:10, 4:20, 21). Kinahanglang higugmaon 
sa bana ang iyang asawa; ug higugmaon sa asawa 
ang iyang bana. (Pr 5:18, 19; Ecc 9:9, Efe 5:25, 
28, 33) Ang gugma angay nga ipakita ngadto 
sa mga anak. (Tit 2:4) Ang tanang katawhan, 
bisan ang kaugalingong mga kaaway sa usa ka 
tawo, angayng higugmaon, ug ang Kristohanong 
mga buhat angayng ipasundayag ngadto kanila. 
(Mat 5:44: Luc 6:32-36) Ang Bibliya, sa pagkomen- 
to sa bunga sa espiritu, nga niana ang gugma 
maoy una, nag-ingon: “Batok sa maong mga bu- 
tang walay balaod.” (Gal 5:22, 23) Walay balaod 
nga makapugong niini nga gugma. Kini ikapakita 
sa bisan unsang panahon o dapit, sa bisan unsang 
sukod, ngadto kanila nga kini nahiangay. Ngani, 
ang angay lamang nga utangon sa mga Kristoha- 
non gikan sa uban mao ang gugma. (Rom 13:8) Ki- 

ning gugma sa usag usa mao ang ilhanan sa tinu- 
od nga mga Kristohanon.--Ju 13:35. 

Kon sa Unsang Paagi Molihok ang Diyos- 
nong Gugma. Ang gugma, sama sa kon unsa 
ang Diyos, katingalahan kaayo mao nga kini lisod 
hubiton. Mas daling iasoy kon sa unsang paagi kini 
nagalihok. Sa mosunod nga paghisgot niining ma- 
ayo nga hiyas, hatagag pagtagad ang kapadapatan 
niini ngadto sa mga Kristohanon. Sa pagsulat labot 
niini, unang gipasiugda ni apostol Pablo ang kahi- 
nungdanon niini alang sa Kristohanong magtutuo 
ug dayon iyang gilatid kon sa unsang paagi kini 
molihok nga dili mahakogon: “Ang gugma hataas- 
ug-pailob ug maluloton. Ang gugma dili abugho- 
an, kini dili manghambog, dili magpaburot, dili 
bastos, dili mangita sa kaugalingong kaayohan ni- 
ini, dili mapasuko. Kini dili maghupot ug talaan sa 
kadaot. Kini dili magmaya sa pagkadili-matarong, 
apan magmaya uban sa kamatuoran. Kini moantos 
sa tanang butang, motuo sa tanang butang, mola- 
om sa tanang butang, molahutay sa tanang bu- 
tang.”--1Co 13:4-7. 

“Ang gugma hataas-ug-pailob ug maluloton.” 
Kini moantos sa dili-maayong mga kahimtang ug 
sa sayop nga mga lihok sa uban, nga maghimo ni- 
ini nga may katuyoan, nga mao, sa pagpaning- 
kamot alang sa kaluwasan niadtong nakahimog 
sayop o sa uban nga nalangkit niana nga mga sir- 
kumstansiya, ug sa kataposan sa pagbindikar sa 
pagkasoberano ni Jehova. (2Pe 3:15) Ang gugma 
maluloton, bisan unsa pang hagit sa pagkasuko ang 
motungha. Ang pagkabagis o pagkamaharason sa 
usa ka Kristohanon ngadto sa uban walay maayo 
nga sangpotanan. Hinunoa, ang gugma mahimong 
malig-on ug molihok diha sa hustisya alang sa pag- 
kamatarong. Kadtong nanagbaton ug awtoridad 
mahimong modisiplina sa mga nakasala, apan bi- 
san pa niana, sila angay nga magmaluloton. Ang 
pagkadili-maluloton walay kaayohan nga ikahatag 
ngadto sa dili-malulotong magtatambag ni ngadto 
sa usa nga nagbuhat sa pagkadili-matarong, apan 
kini magpalayo pa kaniya gikan sa paghinulsol ug 
sa matarong nga mga buhat.--Rom 2:4: Efe 4:32; 
Tit 3:4, 5. 

“Ang gugma dili abughoan.” Kini dili masina sa 
maayong mga butang nga madawat sa uban. Kini 
malipay sa pagkakita sa isigkatawo nga makada- 
wat ug mas dakong katungdanan. Kini dili mayu- 
got bisan kon ang iyang mga kaaway makada- 
wat ug maayong mga butang. Kini mahinatagon. 
Ang Diyos nagpaulan nganha sa matarong ug sa 
dili-matarong. (Mat 5:45) Ang mga alagad sa Di- 
yos nga may gugma kontento sa ilang kahimtang 
(1Ti 6:6-8) ug sa ilang posisyon, nga dili mobi- 
ya sa ilang posisyon o mahakogong magtinguha 

sa katungdanan sa uban. Si Satanas nga Yawa ma- 
hakogon ug masinahon nga mibiya sa iyang posis- 
yon, ug nagtinguha gani nga simbahon ni Jesu- 
Kristo.---Luc 4:5-8. 

Ang gugma “dili manghambog, dili magpabu- 
rot.” Kini wala magtinguha nga bayawon ug daye- 
gon sa mga linalang. (Sal 75:4-7: Jud 16) Ang 
tawo nga may gugma dili magyatak sa uban aron 
siya mopatim-awng mas taas kay kaniya. Hinunoa, 
iyang bayawon ang Diyos ug tim-os nga magdasig 
ug magpalig-on sa ubang mga tawo. (Rom 1:8, Col 
1:3-5, 1Te 1:2, 3) Malipay siya nga makita ang 
ubang Kristohanon nga mouswag. Ug siya dili 
manghambog sa kon unsay iyang pagahimoon. (Pr 
27:1; Luc 12:19, 20; San 4:13-16) Iyang masabtan 
nga ang tanan nga iyang buhaton maoy tungod sa 
kusog nga naggikan kang Jehova. (Sal 34:2, 44:8) 
Si Jehova miingon sa Israel: “Siya nga nagapang- 
hambog papanghamboga tungod niining butanga 
mismo, ang pagkabaton ug hait nga salabotan ug 
ang pagkabaton ug kahibalo kanako, nga ako si Je- 
hova, ang Usa nga nagapakita ug mahigugmaong- 
kalulot, hustisya ug pagkamatarong diha sa yuta, 
kay niining mga butanga ako mahimuot.”--Jer 
9:24: 1Co 1:31. 

Ang gugma “dili bastos.” Kini dili daotag-bata- 
san. Kini dili mobuhat ug bastos nga panggawi, 
sama sa mga pag-abuso sa sekso o makauulaw nga 
kagawian. Kini dili salbahis, law-ay, walay-bata- 
san, mapasipalahon, bagis, o walay tahod kang bi- 
san kinsa. Ang usa ka tawo nga adunay gugma 
molikay sa pagbuhat sa mga butang nga, sa pa- 
nan-aw o sa mga lihok, makahasol sa iyang Kristo- 
hanong mga igsoon. Si Pablo nagsugo sa kong- 
regasyon sa Corinto: “Himoa ang tanang butang 
nga may kahapsay ug pinaagig kahikayan.” (1Co 
14:40) Ang gugma magpalihok usab sa usa ka 
tawo sa paglakaw nga dungganon sa panan-aw 
sa uban nga dili mga magtutuong Kristohanon. 
--Rom 13:13, 1Te 4:12, ITi 3:7. 

Ang gugma “dili mangita sa kaugalingong kaa- 
yohan niini.” Kini nagsunod sa prinsipyo: “Magpa- 
dayon pagpangita ang matag usa, dili sa iyang 
kaugalingong kaayohan, kondili nianang sa laing 
tawo.” (1Co 10:24) Gipakita niini ang kabalaka sa 
walay-kataposang kaayohan sa uban. Kining tim- 
os nga kabalaka alang sa uban maoy usa sa labing 
kusganong mga panukmod nga puwersa sa gugma 
ingon man usa sa adunay labing epektibo ug ma- 
puslanon nga mga sangpotanan. Ang usa nga nag- 
baton ug gugma dili mamugos nga himoon ang 
tanang butang sumala sa iyang paagi. Si Pablo mi- 
ingon: “Ngadto sa mga maluya ako nahimong ma- 
luya, aron makabig ko ang mga maluya. Ako nahi- 
mong tanang butang ngadto sa tanang matang sa 
katawhan, aron maluwas ko sa bisan unsa mang 

paagi ang pipila. Apan gihimo ko ang tanang bu- 
tang tungod sa maayong balita, aron ako mahi- 
mong mag-aambit niini sa uban.” (1Co 9:22, 23) 
Ang gugma dili usab mamugos sa “mga katungod” 
niini, kini mas mabalak-on sa espirituwal nga kaa- 
yohan sa ubang tawo.---Rom 14:13, 15. 

Ang gugma “dili mapasuko.” Kini dili mangitag 
higayon o hinungdan sa pagkasuko. Kini dili mo- 
sinta sa kasuko, nga maoy buhat sa unod. (Gal 5: 
19, 20) Ang usa nga adunay gugma dili daling ma- 
suko sa isulti o buhaton sa uban. Siya dili mahad- 
lok nga ang iyang personal nga “dignidad” madaot. 

Ang gugma “dili maghupot ug talaan sa kadaot.” 
(Sa literal, kini dili “magkuwenta sa daotang bu- 
tang": Int.) Kini dili mag-isip nga kini gibuhatag 
kadaot ug busa magtala niana nga kadaot ingong 
usa ka butang “diha sa mga libro sa kuwenta, nga 
kinahanglang singlon o bayran sa takdang pa- 
nahon, ug sa kasamtangan dili usa magtingga- 
nay ang gihimoag kadaot ug ang nakahimo niana. 
Kana maoy usa ka mapanimaslong espiritu, nga 
gikondenar sa Bibliya. (Lev 19:18, Rom 12:19) Ang 
gugma dili maghunahuna ug daotang motibo sa 
uban apan mohatag ug konsiderasyon ug mosalig 
nga ang uban walay daotang motibo.--Rom 14: 
1b: 

Ang gugma “dili magmaya sa pagkadili-mata- 
rong, apan magmaya uban sa kamatuoran.” Ang 
gugma magmaya uban sa kamatuoran bisan pag 
kini sukwahi sa kanhing mga tinuohan o mga gi- 
pamulong. Kini motapot sa Pulong sa Diyos sa ka- 
matuoran. Kini kanunayng modapig sa matarong, 
dili mahimuot sa sayop, sa kabakakan, o sa bisan 
unsang inhustisya, bisan kon kinsa pa ang biktima, 
bisan pa kon ang biktima usa ka kaaway. Apan, kon 
ang usa ka butang maoy sayop o malimbongon, 
ang gugma dili mahadlok nga mosulti alang sa ka- 
matuoran o sa kaayohan sa uban. (Gal 2:11-14) 
Lain pa, kini mopalabi sa pag-antos tungod sa sa- 
yop inay nga mohimog laing sayop sa tinguha nga 
tul-iron ang maong butang. (Rom 12:17, 20) Apan 
kon ang usa ka tawo gjitul-id sa hustong paagi sa 
usa nga adunay awtoridad, ang tawo nga mahi- 
gugmaon dili magpadaog sa emosyon ug modapig 
sa tawo nga gibadlong ug pangitaag sayop ang 
pagtul-id o ang tawo nga awtorisado sa pagtul-id. 
Ang maong aksiyon maoy dili pagpakita ug gugma 
sa maong indibiduwal. Mahimong mabatonan ang 
pabor sa tawong gitul-id, apan kini makadaot im- 
bes nga makatabang kaniya. 

Ang gugma “moantos sa tanang butang.” Kini 
andam sa paglahutay, sa pag-antos tungod sa pag- 
kamatarong. Ang usa ka literal nga hubad mao, 
“gitakpan niini ang tanang butang.” (Int) Ang usa 
ka tawo nga may gugma dili dayon mobutyag 
ngadto sa uban nga ang usa ka tawo nakahimog 

sayop kaniya. Kon ang sayop dili kaayo seryoso, 
kini iyang palabyon. Kon kini seryoso ug ang paa- 
gi nga girekomendar ni Jesus sa Mateo 18:15-17 
mapadapat, kini iyang sundon. Sa maong mga ka- 
himtang, kon ang usa ka tawo mangayog pasaylo 
human ipakita kaniya sa pribado ang sayop, ug gi- 
tul-id ang nahimong kadaot, ang usa nga may 
gugma magpakitag tiunay nga pagpasaylo, nga 
ang gugma bug-os nang nagtabon sa maong ka- 
saypanan, sama sa gihimo sa Diyos.--Pr 10:12, 
17:9, 1Pe 4:7, 8. 

Ang gugma “motuo sa tanang butang.” Ang 
gugma motuo sa mga butang nga gisulti sa Diyos 
diha sa iyang Pulong sa kamatuoran, bisan pag ang 
naglungtad nga mga kahimtang maoy sukwahi ni- 
ini ug ang dili-matinuohong kalibotan magtamay 
niini. Kini nga gugma, ilabina ngadto sa Diyos, 
maoy pag-ila sa iyang pagkamatinud-anon, pina- 
sukad sa iyang rekord sa pagkamatinumanon ug 
pagkakasaligan, sama sa atong pagkaila ug paghi- 
gugma sa usa ka tinuod, matinumanong higala ug 
dili magduhaduha bisan kon siya mosulti kanatog 
butang nga niana kita lagmit walay ebidensiya. 
(Jos 23:14) Ang gugma motuo sa tanan nga gii- 
ngon sa Diyos, bisan kon kini dili niya bug-os nga 
masabtan, ug andam kini nga maghulat hangtod 
nga kini nga butang ikapatin-aw sa bug-os o hang- 
tod nga mabatonan ang mas tin-aw nga pagsabot. 
(1Co 13:9-12, 1Pe 1:10-13) Ang gugma mosalig 
usab sa pagtultol sa Diyos sa Kristohanong kongre- 
gasyon ug sa iyang tinudlong mga alagad ug mo- 
paluyo sa ilang mga desisyon nga gipasukad sa Pu- 
long sa Diyos. (1Ti 5:17, Heb 13:17) Apan, ang 
gugma dili daling motuo, kay gisunod niini ang 
tambag sa Pulong sa Diyos nga ‘sulayan ang inspi- 
radong mga pahayag aron masuta kon kini nagagi- 
kan ba gayod sa Diyos, ug sulayan niini ang ta- 
nang butang pinaagi sa sukdanan sa Bibliya. (1Ju 
4:1: Buh 17:11, 12) Ang gugma mosalig sa matinu- 
manong Kristohanon nga mga igsoon, ang usa ka 
Kristohanon dili magsuspetsa o magduda kanila 
gawas lamang kon adunay lig-ong ebidensiya nga 
sila sayop.---2Co 2:3; Gal 5:10, Flm 21. 

Ang gugma “molaom sa tanang butang.” Kini 
nagalaom sa tanang butang nga gisaad ni Jehova. 
(Rom 12:12, Heb 3:6) Kini nagapadayon sa pagbu- 
hat, mapailobong naghulat kang Jehova sa pagpa- 
bunga, sa pagpatubo sa mga butang. (1Co 3:7) Ang 
usa ka tawo nga adunay gugma magalaom sa la- 
bing maayo alang sa iyang Kristohanong mga ig- 
soon bisan unsa pa ang ilang mga kahimtang, bi- 
san kon ang pipila tingali luya sa pagtuo. Iyang 
hunahunaon nga kon si Jehova mapailobon sa ma- 
ong mga maluya, angay usab niyang batonan ang 
maong tinamdan. (2Pe 3:15) Ug siya magpadayon 
sa pag-abag niadtong iyang gitabangan nga maka- 

kat-on sa kamatuoran, nga naglaom ug naghulat 
nga sila mapalihok sa espiritu sa Diyos sa pag-ala- 
gad kaniya. 

Ang gugma “molahutay sa tanang butang.” Ang 
gugma gikinahanglan sa Kristohanon aron matipi- 
gan ang iyang integridad kang Jehova nga Diyos. 
Bisan unsa pay himoon sa Yawa sa pagsulay sa ka- 
lig-on sa debosyon ug pagkamatinumanon sa Kris- 
tohanon ngadto sa Diyos, ang gugma molahutay sa 
paaging ang Kristohanon magmaunongon sa Di- 
yos.---Rom 5:3-5: Mat 10:22. 

“Ang gugma dili gayod mapakyas.” Dili gayod 
kini matapos o mohunong sa paglungtad. Ang bag- 
ong kahibalo ug pagsabot mahimong magtul-id sa 
mga butang nga kanhi atong gituohan, ang pagla- 
om mausab sa dihang ang gilaoman nga mga bu- 
tang matuman ug may bag-ong mga butang nga 
pagalaoman, apan ang gugma magpabilin kanu- 
nay sa kabug-osan niini ug mosamot pa gayod ka- 
lig-on.-- 1Co 13:8-13. 

“Usa ka Panahon sa Paghigugma.” Ang 
gugma ihikaw lamang gikan niadtong gipahayag 
ni Jehova nga dili takos niini, o gikan niadtong nag- 
pabilin sa dalan sa pagkadaotan. Ang gugma ipaki- 
ta ngadto sa tanang tawo gawas kon sila magpaki- 
tag pagdumot sa Diyos. Kana ang panahon nga 
ang pagpahayag sa gugma nganha kanila mata- 
pos. Si Jehova nga Diyos ug si Jesu-Kristo nahigug- 
ma sa pagkamatarong ug nagadumot sa kalapasan. 
(Sal 45:7: Heb 1:9) Kadtong nagdumot pag-ayo 
sa matuod nga Diyos maoy mga tawo nga dili 
angayng pakitaan ug gugma. Sa pagkatinuod, wa- 
lay kaayohan sa pagpadayon sa pagpakitag gugma 
kanila, kay kadtong nagadumot sa Diyos dili mosa- 
nong sa gugma sa Diyos. (Sal 139:21, 22, Isa 26:10) 
Busa ang Diyos sa hustong paagi nagdumot kanila 
ug may gitakdang panahon sa paglihok batok kani- 
la.--Sal 21:8, 9; Ecc 3:1, 8. 

Mga Butang nga Dili Angayng Higugmaon. 
Si apostol Juan misulat: “Ayaw ninyo higugmaa 
ang kalibotan o ang mga butang nga anaa sa kali- 
botan. Kon adunay mahigugma sa kalibotan, ang 
gugma sa Amahan wala diha kaniya, tungod kay 
ang tanan nga anaa sa kalibotan---ang tinguha sa 
unod ug ang tinguha sa mga mata ug ang mapa- 
gawalong pagpasundayag sa mga kahinguhaan sa 
kinabuhi sa usa--wala magagikan sa Amahan, 
apan nagagikan sa kalibotan.” (1Ju 2:15, 16) Sa ula- 
hi, siya miingon, “ang tibuok kalibotan nailalom sa 
gahom sa usa nga daotan.” (1Ju 5:19) Busa, kad- 
tong nahigugma sa Diyos nagadumot sa tanang 
daotan nga dalan.---Sal 101:3, 119:104, 128, Pr 8:13, 
13:5. 

Samtang ang Bibliya nagpakita nga ang bana ug 
asawa angayng maghigugmaay sa usag usa ug 

nga kini nga gugma naglakip sa relasyon sa mag- 
tiayon (Pr 5:18, 19; 1Co 7:3-5), kini nagpunting nga 
sayop ang unodnon, kalibotanong buhat sa seksu- 
wal nga gugma ngadto sa usa nga dili niya kapikas. 
(Pr 7:18, 19, 21-23) Ang lain pang kalibotanong bu- 
tang mao ang materyalismo, “ang gugma sa sala- 
pi” (philargyri'a, sa literal, “mahiligon sa plata”: 
Int), nga maoy gamot sa tanang matang sa maka- 
daot nga mga butang.--1Ti 6:10, Heb 13:5. 

Si Jesu-Kristo nagpasidaan batok sa pagtinguha 
sa himaya gikan sa mga tawo. Iyang gisaway pag- 
ayo ang salingkapawng relihiyosong mga pangulo 
sa mga Hudiyo nga gustong mag-ampo nga naga- 
barog diha sa mga sinagoga ug sa mga eskina sa 
halapad nga kadalanan aron makita sa mga tawo 
ug buot sa dungganong mga dapit panahon sa mga 
panihapon ug sa unahang mga lingkoranan sa mga 
sinagoga. Iyang gipunting nga sila nakabaton na 
sa ilang bug-os nga ganti, nianang ilang gihigug- 
ma ug gitinguha, nga mao, ang dungog ug hima- 
ya gikan sa mga tawo, busa sila wala gayoy ganti 
gikan sa Diyos. (Mat 6:5; 23:2, 5-7: Luc 11:43) Ang 
rekord mabasa: “Daghan bisan gani sa mga mag- 
mamando ang nagbutang usab ug pagtuo [kang 
Jesus], apan tungod sa mga Pariseo wala nila ipa- 
hayag siya, aron sila dili mapalagpot gikan sa sina- 
goga; kay labi pa nilang gihigugma ang himaya sa 
mga tawo kay sa himaya sa Diyos.”--Ju 12:42, 43, 
5:44. 

Sa pagpakigsulti sa iyang mga tinun-an, si Jesus 
miingon: “Siya nga magamahal sa [philon'] iyang 
kalag magalaglag niini, apan siya nga magadumot 
sa iyang kalag niining kalibotana magatipig niini 
alang sa kinabuhing walay kataposan.” (Ju 12:23- 
25) Ang tawo nga mopalabi sa pagpanalipod sa 
iyang kinabuhi karon inay nga andam nga ihatag 
ang iyang kinabuhi ingong sumusunod ni Kristo 
mawad-an sa kinabuhing walay kataposan, apan 
ang usa nga nag-isip sa kinabuhi niining kalibota- 
na ingong ikaduha lamang, ug nga nahigugma 
kang Jehova ug kang Kristo ug sa ilang pagkama- 
tarong nga labaw sa bisan unsang ubang butang, 
makadawat ug kinabuhing walay kataposan. 

Ang Diyos nagdumot sa mga bakakon, kay sila 
walay gugma sa kamatuoran. Diha sa panan-awon 
siya mipahayag kang apostol Juan: “Sa gawas [sa 
balaang siyudad, ang Bag-ong Jerusalem] anaa 
ang mga iro ug ang nagbuhat sa espiritismo ug 
ang mga makihilawason ug ang mga mamumuno 
ug ang mga tigsimbag idolo ug ang tanan nga na- 
higugma [philon'] ug nagapadayon sa pagpama- 
kak.”--Pin 22:15: 2Te 2:10-12. 

Ang Gugma sa Usa ka Tawo Mahimong Mo- 
bugnaw. Si Jesu-Kristo, sa pagsulti ngadto sa 
iyang mga tinun-an bahin sa mga butang sa uma- 

abot, naghisgot nga ang gugma (a-ga pe) sa kadag- 
hanan nga nag-angkon nga may pagtuo sa Diyos 
mobugnaw. (Mat 24:3, 12) Si apostol Pablo nag- 
ingon nga, ingong bahin sa makuyaw nga mga pa- 
nahong moabot, ang mga tawo “magmahigugma- 
on sa salapi.” (2Ti 3:1, 2) Busa, dayag nga ang 
usa ka tawo mahimong makalimot sa hustong mga 
prinsipyo ug ang tukmang gugma nga iyang na- 
batonan kanhi mahimong mahanaw. Kini nag- 
pasiugda nga mahinungdanon ang pagpakita ug 
pag-ugmad kanunay sa gugma pinaagi sa pagpa- 
malandong sa Pulong sa Diyos ug pinaagi sa pag- 
umol sa kinabuhi sa usa ka tawo sumala sa Iyang 
mga prinsipyo.---Efe 4:15, 22-24. 


GULOT-MAIM [Mga Dulang (Mga Panaksan) 
sa Katubigan]. Usa ka dapit nga gipangayo sa 
anak nga babaye ni Caleb sa dihang siya naminyo 
kang Otniel. (Jos 15:17-19: Huk 1:13-15) Gihubad 
sa daghang bersiyon ang Gulloth” ma'yim ingong 
“mga tubod sa tubig,” samtang ang “Ibabaw nga 
Gulloth” ug Ubos nga Gulloth” kasagarang gihu- 
bad nga “ibabaw nga mga tubod ug ubos nga 
mga tubod.” (Tan-awa ang JB, RS, Yg, KJ.) Apan, 
angayng matikdan nga ang anak nga babaye ni 
Caleb dili kay nangayo lamang ug “mga tubod" gi- 
kan sa iyang amahan. Siya nangayog “uma,” su- 
mala sa Josue 15:18. Busa ang Gulloth” ma'yim 
usahay gihubad nga “maayong pagkatubig nga 
yuta.” (Kx, tan-awa usab ang Dy.) Gipalabi sa 
ubang mga eskolar nga dili kini hubaron, nga nag- 
gamit lamang sa katumbas nga mga espeling nga 
“Gulat-maim” (AT) o “Gulot-maim.” (NW) Ang 
tukmang nahimutangan sa Gulot-maim wala ma- 
hibaloi.---Tan-awa ang DEBIR Num. 2. 


GUNI. 

1. Ang ikaduhang ginganlan nga anak nga lala- 
ki ni Neptali, nga lakip sa panimalay ni Jacob didto 
sa Ehipto. (Gen 46:24, 26: 1Cr 7:13) Iyang gipun- 
dar ang banay sa mga Gunihanon sa tribo ni Nep- 
tali.--Num 26:48. 

2. Katigulangan sa usa ka prominenteng Gad- 
hanon.--1Cr 5:11, 15. 


GUNIHANON. Usa ka banay nga naggikan 
kang Guni, usa ka anak nga lalaki ni Neptali. 
--Num 26:48: Gen 46:24. 


GUR. Si Ahazias nga hari sa Juda nagsakay sa 
karo “paingon sa Gur, nga duol sa Ibleam,” sa di- 
hang siya gihampak tungod sa sugo ni Jehu. (2Ha 
9:27) Ang nahimutangan karon sa Gur wala mahi- 
baloi. 

Ang pagsamad kang Ahazias didto sa Gur wala 
hisgoti diha sa samang asoy nga naghisgot sa 
iyang kamatayon sa 2 Cronicas 22:8, 9, apan mo- 

patim-aw nga ang duha ka asoy nagtampohay sa 
usag usa ug kinahanglang langkobon aron ma- 
sabtan ang bug-os nga hulagway sa maong mga 
panghitabo.---Tan-awa ang AHAZIAs Num. 2. 


GURBAAI. Usa ka dapit nga gipuy-an sa mga 
Arabo sa panahon ni Haring Uzzias. (2Cr 26:3, 7) 
Ang tukmang nahimutangan niini wala mahibaloi. 


GUSOK. Ang lawas sa tawo adunay 24 ka buok 
niining tag-as, yagpis, nagkurbang mga bukog nga 
naglukob sa haw-ang nga bahin sa dughan. Na- 
han-ay sa 12 ka paris, kini nahisamag halwa nga 
nanalipod sa kasingkasing ug sa mga baga. Ang 
dugo ginahimo diha sa uyok sa mga gusok. 

Sa paglalang sa babaye, siya wala himoa sa Diyos 
nga bulag ug lahi gikan sa lalaki pinaagi sa pag- 
umol kaniya gikan sa abog sa yuta, sama sa iyang 
gihimo sa dihang gilalang si Adan. Siya nagkuhag 
usa ka gusok gikan sa kilid ni Adan, ug gikan niini 
Siya naghimo alang kang Adan ug usa ka hingpit 
nga kaparis, ang babayeng si Eva. (Gen 2:21, 22) 
Bisan pa niana, si Adan nagpabiling usa ka hingpit 
nga tawo, nga nianang higayona nahiusa ingong 
'bukog sa bukog ug unod sa unod’ uban sa iyang 
asawa. (Gen 2:23, Deu 32:4) Dugang pa, kini wala 
makabalda sa mga selula sa pagsanay ni Adan nga 
makaapekto sa estruktura sa mga gusok sa iyang 
mga anak nga lalaki o babaye. Ang lalaki ug baba- 
ye parehong adunay 24 ka gusok. 

Makaiikag nga ang usa ka gusok nga gikuha 
ingong epekto motubo pag-usab, nga maghulip sa 
kaugalingon, basta ang periosteum (ang membra- 
na sa nagtapot nga tisyu nga naglukob sa bukog) 
anaa pa gihapon. Wala hisgoti sa asoy kon gipahi- 
nabo ba o wala ni Jehova nga Diyos kini nga pama- 
agi, apan, ingong Maglalalang sa tawo, ang Diyos 
tinong nasayod niining talagsaong kapasidad sa 
mga gusok. 

Ang pulong nga “gusok” makaplagan usab diha 
sa Bibliya sa asoy ni Daniel bahin sa usa ka panan- 
awon nga gihatag sa Diyos kaniya sa dihang nag- 
mando si Haring Belsazar sa Babilonya. Mitungha 
ang unang mananap nga naghawas sa dinastiya sa 
mga magmamando sa Babilonya, nga gisundan 
sa usa ka mananap nga sama sa usa ka oso, nga 
naglarawan sa sunod nga “hari,” o linya sa mga 
magmamando sa kalibotan, nga mao, kadtong sa 
Medo-Persia. Kining samag-oso nga mananap adu- 
nay tulo ka gusok diha sa iyang baba. Kini nga mga 
gusok lagmit nagpasabot nga ang “hari” nga gisim- 
bolohan sa oso mihimo sa iyang mga pagpangda- 
og diha sa tulo ka direksiyon, ingon sa gihimo sa 
Medo-Persia. Sanglit ang numero nga tulo gigamit 
sa Kasulatan ingong simbolo sa kagrabe o sa pag- 
pasiugda, ang tulo ka gusok mahimong nagpasiug- 
da usab sa kahakog niining simbolikong oso sa pag- 

panakop ug mga teritoryo.--Dan 7:5, 17: tan-awa 
ang MANANAP, SIMBOLIKO NGA MGA. 


GUTOM. Ang hilabihan nga kanihit sa pagka- 
on, lain pa, ang kakulang sa pagkadungog sa mga 
pulong ni Jehova, sa ato pa, usa ka espirituwal 
nga gutom. (Am 8:11) Ang gutom maoy usa sa 
mga hampak nga modangat sa simbolikong Da- 
kong Babilonya.---Pin 18:8. 

Mga Hinungdan ug mga Epekto sa Gutom. 
Ang hulaw, malaglagong mga ulan nga yelo (Ex 
9:23-25), mga dangan, makapagba nga kainit ug 
agup-op sa mga tanom, ingon man usab ang gu- 
bat, maoy lakip sa komon nga mga hinungdan sa 
gutom sa kapanahonan sa Bibliya. (Am 4:7-10, Hag 
2:17) Ang mga dulon, nga usahay mohugpa nga 
hilabihan ka daghan, ilabinang malaglagon sa mga 
tanom. (Ex 10:15) Usahay ang suliran maoy dili 
ang pagkawalay ulan, kondili ang pag-ulan sa dili- 
hustong panahon, sama sa pag-ulan panahon sa 
pag-ani sa trigo o sebada.--Itandi ang Lev 26:4, 
1Sa 12:17, 18. 

Ang temporaryo nga kagutom maoy kinaiyan- 
hon, apan ang dugay nga kagutom, sama sa pana- 
hon sa gutom, makadaot kaayo sa mental ug sa pi- 
sikal nga kahimsog. Kini makalipong, makaluya sa 
emosyon, ug makahabol sa pangisip. Ang tinguha 
sa pagkaon mao ray anaa sa hunahuna. (Itandi ang 
Ex 16:3.) Mawala ang mga sukdanan sa moral. 
(Itandi ang Isa 8:21.) Ang pagkagutom makaapek- 
to sa paggawi sa usa ka tawo, nga mosangpot sa 
pagpangawat, pagpatay, ug bisan gani sa kaniba- 
lismo. Ang gutom sagad nga ubanan ug mga sakit 
ug mga epidemya tungod sa pagkaluya niadtong 
naapektohan.---Itandi ang Deu 32:24. 

Mga Gutom sa Kakaraanan. Ang unang ti- 
nuod nga makasaysayanhong gutom mao ang gu- 
tom nga nagpugos kang Abram (Abraham) nga 
mobiya sa Canaan ug mopuyo sa Ehipto ingong 
langyaw. (Gen 12:10) Sa adlaw ni Isaac nahitabo 
ang laing gutom, apan gisultihan siya ni Jehova 
nga dili moadto sa Ehipto. (Gen 26:1, 2) Ang pito- 
ka-tuig nga gutom nga midangat sa Ehipto sam- 
tang si Jose nag-alagad ingong primer ministro ug 
tagdumala sa pagkaon didto lagmit miabot saylo pa 
sa mga utlanan sa Ehipto, kay “ang katawhan sa ti- 
buok yuta miadto sa Ehipto sa pagpalit [ug pagka- 
on] gikan kang Jose.”---Gen 41:54-57. 

Bisan tuod ang Ehiptohanong mga inskripsiyon 
tinuyong naglikay sa paghisgot sa temporaryong 
pagpuyo sa Israel didto sa Ehipto, adunay karaan 
nga Ehiptohanong mga sinulat nga naghubit sa 
mga yugto sa gutom tungod sa kakulang sa tubig 
sa Suba sa Nilo. Ang usa ka sinulat naghubit sa usa 
ka yugto nga pito ka tuig nga mabaw ang tubig sa 
Nilo ug nga misangpot sa gutom. Sumala sa asoy, 

ang pipila ka bahin sa yuta gihatag ngadto sa mga 
saserdote sa dihang ang kahupayan gikan sa gu- 
tom miabot na. Bisan tuod may pagduhaduha nga 
ang dokumento maoy “usa ka palsipikasyon nga gi- 
himo sa mga saserdote sa ulahing yugto, aron ipa- 
kamatarong ang ilang pagbaton ug mga teritor- 
yo,” sa gihapon atong nakita nga nabanaag ang 
usa ka tradisyon sa usa ka yugto sa pito ka tuig 
nga gutom.---Ancient Near Eastern Texts, giedit ni 
J. Pritchard, 1974, p. 31. 

Sa wala pa mosulod ang Israel sa Yutang Saad, 
si Jehova pinaagi kang Moises nagpasalig kanila 
nga sila makabaton ug dagayang pagkaon kon sila 
magpadayon sa pag-alagad Kaniya nga matinuma- 
non. (Deu 28:11, 12) Bisan pa niana, ang gutom 
mahimong usa sa makahahadlok nga mga resulta 
nga modangat sa Israel tungod sa pagkadili-mati- 
numanon. (Deu 28:23, 38-42) Ang usa ka gutom 
sa mga adlaw sa mga Maghuhukom nagtukmod 
sa bana ni Noemi nga si Elimelek sa Betlehem 
nga mopuyo didto sa Moab uban sa iyang pamilya 
ingong langyaw. (Ru 1:1, 2) Si Jehova nagpadangat 
ug tulo-ka-tuig nga gutom sa yuta sa Israel sa ad- 
law ni David tungod sa pagkasad-an sa dugo sa ba- 
lay ni Saul maylabot sa mga Gabaonhon. (2Sa 21:1- 
6) Ang tulo ug tunga ka tuig nga hulaw misangpot 
sa grabeng gutom nganha sa dili-matinumanong 
Israel ingong tubag sa pag-ampo ni Elias. (San 
5:17: 1Ha 17) Dugang pa sa mga gutom sa adlaw 
ni Eliseo, dihay gutom nga misangpot tungod sa 
Siryanhong paglikos sa Samaria, nga sa maong pa- 
nahon dihay giasoy nga usa ka hitabo sa kanibalis- 
mo.—2Ha 4:38, 8:1; 6:24-29. 

Bisan tuod nga ang mga manalagna sa Diyos 
nagpasidaan nga ang apostasya magdalag kamata- 
yon pinaagig gutom, kamatay, ug espada, ang dili- 
matinumanong mga taga-Juda mipalabi sa pagpa- 
talinghog sa ilang mini nga mga manalagna, kinsa 
nagpasalig kanila nga dili modangat ang maong 
kalamidad. (Jer 14:11-18, Eze 5:12-17) Bisan pa ni- 
ana napamatud-ang tinuod ang mga pulong sa 
mga manalagna sa Diyos. Grabe kaayo ang gutom 
didto sa Jerusalem sa panahon sa paglikos sa mga 
Babilonyanhon (609-607 W.K.P.) nga tungod niana 
gilat-an ug gikaon sa mga babaye ang ilang kauga- 
lingong mga anak.--Lam 4:1-10, 5:10, 2Ha 25:1-3, 
Jer 52:4-6, itandi ang Deu 28:51-53. 

Pinaagi ni manalagnang Joel, si Jehova nagpasi- 
daan sa Israel labot sa usa ka grabeng hampak sa 
mga insekto nga maglaglag sa yuta ug magpahina- 
bog grabeng gutom sa dili pa moabot “ang adlaw 
ni Jehova.”---Joe 1. 

Kasiglohan sa ulahi, ang mga kanihit sa pagkaon 
gitagna ni Jesus ingong lakip sa mga hitabo nga 
magtimaan sa kataposan sa “sistema sa mga bu- 
tang.” (Mat 24:3, 7: itandi ang Pin 6:5, 6.) Ingon sa 

gipahibalo daan ni Agabo, usa ka Kristohanong 
manalagna, ang usa ka dakong gutom nahitabo sa 
panahon ni Emperador Claudio (41-54 K.P.). (Buh 
11:28) Pipila ka tuig una pa niana, sa tuig 42 K.P., 
ang usa ka grabeng gutom mihapak sa Ehipto, diin 
didto daghang Hudiyo ang namuyo. Ug midangat 
ang “dakong kawalad-on” sa Judea ug Jerusalem 
sa dihang gilikosan sa Romanhong kasundalohan 
ubos ni Heneral Tito ang Jerusalem ug sa katapo- 
san gilaglag kini niadtong 70 K.P. (Luc 21:23) Gia- 
soy ni Josephus ang grabeng gutom sa siyudad, 
diin ang mga tawo mikaon na lamang sa mga pa- 
nit, sagbot, ug dagami, ug sa usa ka higayon, gia- 
sal pa gani ug gikaon sa usa ka inahan ang iyang 
anak nga lalaki. (The Jewish War, VI, 193-213 
[ili, 3, 4]) Apan, sa dihang gitagna ang maong mga 
kanihit sa pagkaon, gipakita ni Jesus nga ang anaa 
sa iyang hunahuna dili lamang ang mga hitabo 
nga modangat sa dili pa laglagon ang Jerusalem 
kondili ang mga hitabo usab nga modangat inigba- 
lik sa Anak sa tawo diha sa himaya sa iyang Ging- 
harian.---Luc 21:11, 27, 31; itandi ang Pin 6:5, 6. 

Kagawasan Gikan sa Gutom. Gipasalig ni 
Kristo Jesus nga ang pag-ampo sa matinumanong 
mga alagad alang sa ilang tinapay sa adlaw-adlaw 
pagatubagon sa Diyos ug nga kadtong nag-una sa 
Gingharian sa Diyos pagatagan-an. (Mat 6:11, 33, 
itandi ang Sal 33:19, 37:19, 25.) Bisan pa niana, tu- 
ngod sa pagsupak ug paglutos, gipakita ni Jesus 
nga ang iyang mga alagad mahimong mag-antos 
usahay sa gutom. (Mat 25:35, 37, 40) Giasoy mis- 
mo ni apostol Pablo ang iyang daghang mga pag- 
antos tungod sa kagutom ug kauhaw samtang na- 
kigbahin sa ministeryo ubos sa malisod nga mga 
kahimtang. (1Co 4:11-13: 2Co 11:27: Flp 4:12) Apan 
siya mipahayag ug pagsalig nga ang pisikal nga 
kagutmanan dili makapabulag sa matinumanong 
mga alagad sa Diyos gikan sa nagapalig-ong gug- 
ma sa Diyos.--Rom 8:35, 38, 39: itandi ang Luc 
6:25. 

Kadtong sa hustong paagi gigutom ug giuhaw 
alang sa pagkamatarong ug sa kamatuoran kanu- 
nayng pagabusgon sa espirituwal. (Mat 5:6; Ju 
6:35) Kini naglakip niadtong sakop sa “dakong pa- 
non” kinsa adunay paglaom nga maluwas sa “da- 
kong kasakitan” ug nga bahin kanila kini gisulat 
nga “sila dili na gutomon ni uhawon pa.” (Pin 7: 
9, 13-17) Ug ubos sa pagmando sa Gingharian sa 
Diyos moabot usab unya ang kadagaya aron tagba- 
won ang pisikal nga kagutom sa tanang katawhan. 
--sSal 72:16, Isa 25:6. 


GUWARDIYA. Tan-awa ang BANTAY, GUWAR- 
DIYA. 


GUWARDIYA, GANGHAAN SA. Tan-awa 
ang GANGHAAN. 


H 


HAAHASTARI [Ang Ahastarihanon]. Usa ka 
kaliwat ni Juda, anak nga lalaki ni Ashur.---1Cr 4: 
1,5,6. 


HABACUC [Mabinationg Paggakos]. Usa ka 
Hebreohanong manalagna sa Juda ug magsusulat 
sa basahon sa Bibliya nga nagdala sa iyang ngalan. 
(Hab 1:1, 3:1) Gikan sa paniklop nga mga pulong sa 
basahon (“Ngadto sa tagdumala sa akong kinulda- 
sang mga tulonggon") ug sa awit sa pagbangotan 
sa kapitulo 3, gituohan nga si Habacuc maoy usa 
ka Levihanong maghohoni sa templo. Apan kining 
paniklop nga mga pulong human sa Habacuc 3:19 
wala magtino niana, ug ang mga awit sa pagba- 
ngotan giawit usab sa ubang mga tawo nga dili 
mga Levihanon. (2Sa 1:17, 18) Bisan tuod dihay la- 
inlaing mga tradisyon bahin kang Habacuc, kini 
dili kasaligan, ug ang Kasulatan mismo wala mag- 
hatag ug impormasyon mahitungod sa kagikan, 
tribo, mga kahimtang sa kinabuhi sa manalagna, o 
sa iyang kamatayon. Ang ebidensiya diha sa basa- 
hon ni Habacuc daw nagpakita nga siya nanagna 
sa sayong bahin sa paghari ni Jehoiakim, lagmit sa 
wala pa mapildi ni Nabucodonosor ang Ehiptoha- 
nong kasundalohan didto sa Carkemis niadtong 
625 W.K.P. 


HABACUC, BASAHON NI. Usa ka basahon 
sa Hebreohanong Kasulatan nga ikawalo diha sa 
gitawag nga gagmayng mga manalagna sa Heb- 
reohanon ug Septuagint nga mga teksto, maingon 
man diha sa komon nga Cebuanong mga Bibliya. 
Kini nabahin sa duha: (1) Usa ka pagsultihanay sa 
magsusulat ug ni Jehova (kap 1, 2): (2) usa ka pag- 
ampo ingong mga awit sa pagbangotan.---Kap 3. 
Magsusulat. Ang magsusulat gipaila mismo 
diha sa basahon. Ang pagsulat sa duha ka seksiyon 
gipasidungog ngadto kang “Habacuc nga manalag- 
na.”--1:1, 3:1, tan-awa ang HABACUC. 
Pagkakanonikal. Ang pagkakanonikal sa ba- 
sahon ni Habacuc gipamatud-an sa karaang mga 
katalogo sa Hebreohanong Kasulatan. Bisan tuod 
wala nila hisgoti ang ngalan niini, ang basahon da- 
yag nga gilakip pinaagi sa ilang mga paghisgot sa 
"napulog-duha ka Gagmayng mga Manalagna,' kay 
kon wala pa, ang gidaghanon nga 12 dili gayod 
unta makompleto. Ang pagkakanonikal sa basahon 
gipaluyohan gayod sa mga pangutlo gikan nii- 
ni diha sa Kristohanon Gregong Kasulatan. Bisan 
tuod wala hisgoti ang ngalang Habacuc, si Pablo 
nagkutlo sa Habacuc 1:5 (LXX) sa dihang na- 
mulong ngadto sa walay pagtuo nga mga Hudi- 


yo. (Buh 13:40, 41) Siya nagkutlo sa Habacuc 2:4 
(“Apan kon bahin sa matarong, siya magpadayong 
buhi tungod sa iyang pagkamatinumanon") sa di- 
hang nagdasig sa mga Kristohanon sa pagpasun- 
dayag ug pagtuo.---Rom 1:16, 17; Gal 3:11, Heb 10: 

Lakip sa Linukot nga mga Basahon sa Patayng 
Dagat mao ang usa ka manuskrito sa Habacuc 
(kap 1, 2) nga gisulat diha sa Hebreohanong teksto 
sa wala pa ang mga Masorete ug kini may kauban 
nga komentaryo. Makaiikag nga diha sa teksto ang 
ngalan ni Jehova gisulat ginamit ang karaang Heb- 
reohanong mga karakter, samtang diha sa komen- 
taryo ang ngalan sa Diyos wala gamita, hinuon, 
ang Hebreohanong pulong nga >F] (nagkahulogang 
“Diyos") mao ang gigamit. 

Ang mga eskolar nagtuo nga kini nga linukot 
nga basahon gisulat sa naghinapos ang unang sig- 
lo W.K.P. Busa ikaingon nga kini ang labing kara- 
ang naglungtad nga Hebreohanong manuskrito sa 
basahon ni Habacuc. Ang mabasa sa Habacuc 1:6 
niini nga manuskrito maoy “mga Caldeanhon,” sa 
ingon nagpamatuod sa pagkahusto sa Masoreti- 
kong teksto nga nag-ingong ang mga Caldeanhon 
(mga Babilonyanhon) mao ang patindogon ni Jeho- 
va ingong iyang galamiton. 

Kon Kanus-a Gisulat ug ang mga Kahim- 
tang Panahon sa Pagsulat. Ang pahayag nga 
“si Jehova anaa sa iyang balaang templo” (Hab 
2:20) ug ang mga pulong human sa Habacuc 3:19 
(“Ngadto sa tagdumala sa akong kinuldasang mga 
tulonggon”) nagpaila nga si Habacuc nanagna sa 
wala pa malaglag ang templo nga gitukod ni Solo- 
mon didto sa Jerusalem niadtong 607 W.K.P. Du- 
gang pa, ang pahayag ni Jehova nga “Patindogon 
ko ang mga Caldeanhon” (1:6) ug ang katibuk-ang 
ideya sa tagna nagpakita nga ang mga Caldean- 
hon, o mga Babilonyanhon, wala pa maglaglag 
sa Jerusalem. Apan ang Habacuc 1:17 mahimong 
magpaila nga sila misugod na sa pagpukan sa pipi- 
la ka nasod. Sa panahon sa paghari sa maayong 
hari sa Juda nga si Josias (659-629 W.K.P.), ang 
mga Caldeanhon ug mga Medianhon nagpukan sa 
Nineve (niadtong 632 W.K.P.), ug ang Babilonya 
nagsugod na sa pagkahimong usa ka gahom sa ka- 
libotan.---Nah 3:7. 

Adunay pipila nga nagtuo, sumala sa rabbini- 
kong tradisyon, nga si Habacuc mas sayong na- 
nagna, sa panahon sa paghari ni Haring Manases 
sa Juda. Sila nagtuo nga usa siya sa mga manalag- 
na nga gihisgotan o gipasabot diha sa 2 Hari 21:10 
ug 2 Cronicas 33:10. Sila nagtuo nga ang mga 

MGA PANGUNANG PUNTO SA HABACUC 


Usa ka tubag sa pangutana, Laglagon ba sa Diyos ang mga dao- 
tan? 

Dayag nga gisulat niadtong mga 628 W.K.P., sa dihang ang mga 
Caldeanhon nagkaanam ka gamhanan apan una pa si Jehoia- 
kim nahimong ilang sakop nga hari 


Si Habacuc nagpakitabang, nangutana kon hangtod ka- 
nus-a tugotan sa Diyos nga magpadayon ang daotan 
(1:1-2:1) 

Sa dihang si Jehova mitubag nga Iyang patindogon ang mga 
Caldeanhon ingong lyang galamiton sa pagsilot, si Haba- 
cuc wala makasabot kon nganong tugotan sa Balaang Usa 
ang maong maluibong nasod, usa nga nagpakadiyos sa iyang 
mga kasangkapan sa gubat, kansang baling nagtigom sa 
mga tawo ingon sa mga isda, ug kinsa sa walay kokaluoy 
nagpatay sa mga tawo 

Ang manalagna naghulat sa tubag ni Jehova, nga miila nga 
siya pagabadlongon 

Si Jehova mitubag nga siya adunay tinudlong pana- 
hon, mipahayag ug kaalaotan sa mga Caldeanhon nga 
iyang gigamit (2:2-20) 


Si Jehova nagpasalig nga bisan tuod daw adunay pagkalangan, 
ang matagnaong panan-awon maoy 'alang sa tinudlong pana- 
hon, ug kini nagadali paingon sa kataposan,” maikagong nag- 
padulong sa katumanan niini 

Ang mga kapahayagan sa kaalaotan nagpakita nga ang mga 
Caldeanhon nga iyang gigamit dili makaikyas sa silot tungod 
sa ilang pagpangagaw sa ubang mga nasod, sa pagpatay sa 
daghang katawhan, sa pagtukod ug mga siyudad pinaagi sa 
pag-ula ug dugo, sa pagpainom sa uban sa kopa sa makauu- 
law nga kapildihan, ug sa pagbuhat ug idolatriya 

Ang manalagna nangamuyo kang Jehova nga molihok 
ug magpakitag kaluoy sa pag-abot sa adlaw sa kasa- 

kit (3:1-19) 

Kay nahinumdoman ang nangaging mga pagpasundayag sa ga- 
hom ni Jehova, ang manalagna nahadlok ug nangurog pag- 
ayo, apan siya determinado nga hilom nga maghulat alang 
sa adlaw sa kasakit, sa pagsadya diha sa Diyos sa iyang ka- 
luwasan 


Bisan pag mahanaw ang mga butang nga nagsustento sa ki- 
nabuhi, si Habacuc determinado sa pagmaya diha kang Jeho- 
va ingong ang Diyos sa kaluwasan, ang Usa nga nagpalig-on 
kaniya 


Babilonyanhon dili pa usa ka hulga, tungod niini 
nga ang tagna ni Habacuc nahimong mas dili ka- 
tuohan sa mga Judeanhon.---Tan-awa ang Hab 1: 
5, 6. 

Sa laing bahin, sa sayong bahin sa paghari ni Je- 
hoiakim, ang Juda nailalom sa pagkontrolar sa 
Ehipto (2Ha 23:34, 35), ug mahimong mao usab 
kini ang panahon nga alang kanila ang pagpatin- 
dog sa Diyos sa mga Caldeanhon aron sa pagsilot 
sa sukihan nga mga molupyo sa Juda maoy 'usa ka 
buluhaton nga dili nila tuohan, bisan tuod kini gi- 
sugilon.” (Hab 1:5, 6) Ang Babilonyanhon nga si 
Haring Nabucodonosor nagpildi kang Paraon Neko 
didto sa Carkemis niadtong 625 W.K.P., sa ikaupat 
nga tuig sa paghari ni Haring Jehoiakim. (Jer 46:2) 
Busa, si Habacuc lagmit nanagna ug nagrekord sa 
tagna una pa ang maong hitabo, tingali gihuman 
kini pagsulat niadtong mga 628 W.K.P. didto sa 
Juda. Ang paggamit ug future tense bahin sa hul- 
ga sa mga Caldeanhon dayag nga nagpaila sa usa 
ka panahon una pa mahimong sakop nga hari 
sa Babilonya si Jehoiakim (620-618 W.K.P.).---2Ha 
24:1. 

Estilo. Ang estilo sa pagsulat maoy puwersa- 
do ug makapatandog. Gigamit ang tin-aw nga mga 
ilustrasyon ug mga pagtandi. (Hab 1:8, 11, 14, 15, 
2:5, 11, 14, 16, 17: 3:6, 8-11) Nagkomento sa estilo 
ni Habacuc, si S. R. Driver miingon: “Ang literar- 
yong katakos ni Habacuc talagsaon. Bisan tuod ang 
iyang basahon maoy mubo, kini puno sa puwersa, 
ang iyang mga kahubitan maoy detalyado ug pu- 
wersado, ang ideya ug mga pulong parehong ba- 


laknon.” Siyempre, ang maong mga kinaiyahan 
maoy tungod gayod sa pag-inspirar sa Diyos. 

Ang basahon ni Habacuc nagpasiugda sa pagka- 
labaw ni Jehova sa tanang kanasoran (Hab 2:20, 3: 
6, 12), nga naghatag ug dakong pagtagad sa iyang 
unibersohanong pagkasoberano. Kini usab nagpa- 
siugda sa kamatuoran nga ang matarong mabuhi 
pinaagi sa pagtuo. (2:4) Kini nagdasig sa pagsalig 
kang Jehova, nga nagpakitang siya dili mamatay 
(1:12), nga siya sa pagkamatarong nagagiok sa ka- 
nasoran, ug nga siya mogula aron sa pagluwas sa 
iyang katawhan. (3:12, 13) Alang niadtong nanag- 
sadya diha kaniya, si Jehova gipakita nga mao ang 
Diyos sa kaluwasan ug ang Tuboran sa kusog. 
—3:18, 19. 


HABAGATAN. Tan-awa ang NEGEB. 


HABAIAS |[Gitagoan ni Jah]. Usa ka saserdote 
kansang mga kaliwat namalik gikan sa pagkadesti- 
yero sa Babilonya. Apan sanglit ang iyang “mga 
anak” wala makapamatuod sa ilang kagikan, sila 
gidid-an nga mahimong saserdote ug wala tugoti 
nga “makakaon gikan sa labing balaang mga bu- 
tang hangtod nga motindog ang usa ka saserdote 
nga may Urim ug Tumim. ”---Esd 2:1, 2, 61-63, Neh 
7:63-65. 


HABAZINIAS. Usa ka kaliwat ni Jonadab 
nga anak nga lalaki ni Rekab. “Si Jaazanias nga 
anak nga lalaki ni Jeremias nga anak nga lalaki ni 
Habazinias” maoy usa sa mga Rekabita nga gisula- 
yan ni manalagnang Jeremias sa mga adlaw ni Ha- 
ring Jehoiakim.---Jer 35:1-6. 

HABOR. Usa ka siyudad o distrito nga dinhi gi- 
destiyero ni Tiglat-pileser II nga hari sa Asir- 
ya ang daghang Israelinhon sa napulo-ka-tribong 
gingharian. (1Cr 5:26) Gituohan sa pipila ka esko- 
lar nga ang Habor mao ang Abhar, usa ka lungsod 
nga nahimutang duol sa Suba sa Qezel Owzan sa 
AK sa Iran nga mga 210 km (130 mi) sa K sa Teh- 
ran. Sa 2 Hari 17:6 ug 18:11 ang pipila mas mipa- 
bor sa hubad nga “Habor, ang suba sa Gozan” (AS, 
RS), ug ilang gilangkit ang Habor sa usa ka suba 
nga nagaagos ngadto sa Euprates, ang Suba sa 
Khabur sa HS sa Turkey ug sa AS sa Sirya. Apan, 
nahiuyon sa 1 Cronicas 5:26, kini nga prase mahi- 
mong hubaron nga “Habor didto sa [o, duol sa] 
suba sa Gozan.”--NW, Yg: tan-awa ang GOZAN. 


HACALIAS [lagmit, Maghulat Kang Jah: Mag- 
padayon sa Pagpaabot Kang Jah]. Amahan ni Go- 
bernador Nehemias.---Neh 1:1: 10:1. 


HADAD. 

1. Usa sa 12 ka anak nga lalaki ni Ismael nga 
anak ni Abraham ug sa iyang puyopuyo nga si 
Agar.--Gen 25:12-15, 1Cr 1:28-30. 

2. Ang manununod sa pagkahari sa Edom hu- 
man mamatay si Husam. “Si Hadad nga anak nga 
lalaki ni Bedad, nga nagpildi sa mga Midianhon sa 
kapatagan sa Moab,” lagmit nagmando gikan sa 
siyudad sa Avit.--Gen 36:31, 35, 36: 1Cr 1:46, 47. 

3. Laing hari sa Edom, bana ni Mehetabel. Si 
Hadad mipuli kang Baal-hanan sa pagkahari, ug 
“ang ngalan sa iyang siyudad mao ang Pau.” (1Cr 
1:43, 50O, 51) Gitawag siya nga Hadar sa Genesis 
36:39, tingali tungod sa sayop sa magkokopya, 
sanglit ang Hebreohanong mga letra nga katum- 
bas sa “r” (1) ug “d” (T) amgid man kaayo. 

4. Usa ka Edomhanon nga harianon ug kaliwat 
ug usa ka tigmugnag kasamok sa Israel sa panahon 
sa paghari ni Solomon. Samtang bata pa, si Hadad, 
uban sa pipila ka alagad sa iyang amahan, mikala- 
giw ngadto sa Ehipto agi sa Paran aron makaikyas 
gikan sa pagpatay ni Joab sa tanang lalaki sa 
Edom. Didto sa Ehipto, si Hadad ug ang iyang mga 
kauban gidawat nga maluloton, sanglit si Hadad gi- 
hatagan ni Paraon ug balay ingon man pagkaon ug 
yuta, ug sa ulahi gihatag pa gani kaniya ingong 
asawa ang bayaw nga babaye ni Paraon. Pinaagi 
niini nga babaye, si Hadad nakabaton ug anak nga 
lalaki nga ginganlan ug Genubat, kinsa mipuyo 
mismo sa balay ni Paraon uban sa mga anak nga 
lalaki ni Paraon. Sa dihang nasayran niyang si Ha- 
ring David ug si Joab patay na, si Hadad mibalik sa 
Edom ug nahimong usa ka magsusukol ni Solo- 
mon.— 1Ha 11:14-22, 25. 

5. Si Hadad (Adad sa Akadianhon) giisip nga 
mao ang pangulong bathala sa karaang Sirya ug 
gituohan sa kadaghanan nga mao si Rimon. Ang 


HADADEZER 


ngalang Hadad makita ingong bahin sa mga nga- 
lan sa pipila ka haring Siryanhon, sama kang Ben- 
hadad (1Ha 15:18) ug Hadadezer (1Ha 11:23), ug 
usab makaplagan diha sa ngalang Hadadrimon. 
—Zac 12:11; tan-awa ang HADADRIMON. 


HADADEZER [Si Hadad Maoy Usa ka Magta- 
tabang]. Anak nga lalaki ni Rehob ug hari sa Zoba, 
usa ka Siryanhon (Aramaeanhon) nga gingharian 
nga gituohang nahimutang sa A sa Damasco (2Sa 
8:3, 5; 1Ha 11:23, 1Cr 18:3, 5) ug kini adunay sakop 
nga mga gingharian. (2Sa 10:19) Sa wala pa mapil- 
di ni Haring David, si Hadadezer nakiggubat kang 
Toi (Tou) nga hari sa Hamat.---2Sa 8:9, 10; 1Cr 18: 
9, 10. 

Human mapildi ang mga Siryanhon nga gisuho- 
lan sa mga Ammonhanon sa pagpakig-away kang 
David, gipalig-on ni Hadadezer ang iyang puwersa 
pinaagi sa pagrekluta ug dugang mga Siryanhon 
gikan sa rehiyon sa Euprates. (2Sa 10:6, 15, 16, 1Cr 
19:16) Lagmit kini ang gipasabot sa 2 Samuel 8:3 
(itandi ang 1Cr 18:3), diin naghisgot nga si Hada- 
dezer daw nagtinguha sa pagpasig-uli pag-usab sa 
iyang pagbulot-an didto sa suba sa Euprates. Labot 
niini, ang Commentary ni Cook nagpunting nga 
ang Hebreohanong pulong sa literal nagkahulo- 
gang “nagpabalik sa iyang kamot” ug nag-ingon: 
“Ang tukma nga puwersa sa metapora .. . paga- 
sabton sumala sa konteksto. Kon ugaling man ki- 
ning bersikuloha nagpasabot sa mga kahimtang 
nga mas bug-os gihubit [sa 2Sa 10:15-19], ang ka- 
hulogan sa prase dinhi maoy sa dihang siya (si Ha- 
dadezer) misulong pag-usab (batok sa Israel), o 
sa pagtipon sa iyang puwersa batok sa Israel, diha 
sa suba sa Euprates.” 

Didto sa Helam ang kasundalohan ni Hadadezer 
nga gipangunahan ni Sobak (Sopak) nakigsangka 
sa kasundalohan ni David ug napildi. Dihadiha hu- 
man niadto, ang sakop nga mga hari ni Hadadezer 
nakigdait sa Israel. (2Sa 10:17-19, 1Cr 19:17-19) Sa 
maong gubat 40,000 ka Siryanhong mangangaba- 
yo ang namatay. Tingali aron makaikyas agi sa bu- 
kiron nga dapit, kini nga mga mangangabayo na- 
naog sa ilang mga kabayo ug gipamatay ingong 
nagbaktas nga mga sundalo. Kini magpatin-aw 
kon nganong gitawag sila ug “mangangabayo” sa 
2 Samuel 10:18 ug “mga sundalo nga nagbaktas' sa 
1 Cronicas 19:18. Ang pagkadili-pareho sa gidag- 
hanon sa Siryanhong mga magkakaro nga nama- 
tay sa gubat sagad gituohan ingong sayop sa mag- 
kokopya, ug ang mas ubos nga gidaghanon nga 
700 ka magkakaro maoy giisip nga husto. 

Si David nagkuha usab ug daghang tumbaga gi- 
kan sa Beta (lagmit gitawag usab ug Tibhat) ug Be- 
rotai (tingali mao ra usab ang Cun), ang duha ka 
siyudad sa gingharian ni Hadadezer, ug iyang gi- 
dala ngadto sa Jerusalem ang mga taming nga 


HADADRIMON 


bulawan sa mga alagad ni Hadadezer, lagmit ang 
sakop nga mga hari. (2Sa 8:7, 8, 1Cr 18:7, 8, itandi 
ang 2Sa 10:19.) Nailog ug nabihag usab ni David 
ang daghang kabayo, mga mangangabayo, mga 
karo, ug tigbaktas nga mga sundalo ni Hadadezer. 
Ang kalainan sa pagtala niini sa 2 Samuel 8:4 ug sa 
1 Cronicas 18:4 lagmit maoy tungod sa sayop 
sa magkokopya. Sa Gregong Septuagint ang duha 
ka teksto nagpakita nga 1,000 ka karo ug 7,000 ka 
mangangabayo ang nabihag, ug busa ang 1 Croni- 
cas 18:4 tingali maoy nagpreserbar sa orihinal nga 
sinulat. 

Apan, angayng matikdan nga ang sagad nga 
giisip nga sayop sa magkokopya labot sa asoy ni 
David sa pagpakiggubat kang Hadadezer mahi- 
mong nagpadayag lamang sa laing aspekto sa gu- 
bat o sa lahing paagi sa pag-ihap. 


HADADRIMON. Dayag nga usa ka dapit 
diha sa patag nga walog sa Megido. (Zac 12:11) 
Ang Hadadrimon sagad gituohan nga mao ang 
Rummana, usa ka dapit nga mga 7 km (4.5 mi) sa 
HHS sa Megido. 

Ang “dakong pagminatay' didto sa Hadadrimon 
nga gihisgotan sa tagna ni Zacarias lagmit nagtu- 
mong sa pagminatay tungod kang Haring Josias, 
nga namatay sa gubat didto sa Megido. (2Ha 
23:29: 2Cr 35:24, 25) Apan ang uban naglangkit 
niini nga pagminatay sa rituwalistikong mga sere- 
monyas sa pagbangotan sama nianang ilang gihi- 
mo alang sa bakak nga diyos nga si Tamuz (itan- 
di ang Eze 8:14) ug nag-isip sa “Hadadrimon” 
ingong gikombinar nga ngalan sa usa ka diyos. 
Imposible kini, ilabina nga ang mga pulong ni Je- 
hova pinaagi kang Zacarias maoy bahin sa usa ka 
tagna maylabot sa Mesiyas. Imposible gayod nga 
ang mga seremonyas sa idolatrosong pagbango- 
tan magsilbing usa ka matagnaong ilustrasyon, 
apan posible gayod nga himoon kini nga pagba- 
ngotan alang sa usa ka matinumanong hari sa 
Juda.--Itandi ang Ju 19:37 ug Pin 1:7 sa Zac 
12:10-14. 


HADAR. Ang manununod sa pagkahari sa 
Edom human mamatay si Baal-hanan, gitawag 
usab ug Hadad.---Gen 36:31, 39, 1Cr 1:43, 50, 51; 
tan-awa ang HADAD Num. 3. 


HADASA [Bag-o]. Usa ka Judeanhong siyu- 
dad diha sa Sepela. (Jos 15:33, 37) Ang tukmang 
nahimutangan niini kaniadto wala mahibaloi ka- 
rong adlawa. 


HADASSA [Mirto]. Ang ig-agaw ni Mardokeo 
nga mipuli sa Persianhon nga si Rayna Vasti, mas 
nailhan sa iyang Persianhon nga ngalang Ester. 
--Est 2:7: tan-awa ang ESTER. 

HADES. Kini ang katumbas nga Cebuanong 
espeling sa Gregong pulong nga haides. Kini ti- 
ngali nagkahulogang “ang dili-makitang dapit.” Ta- 
nantanan, ang pulong nga “Hades” makaplagan 
sa napulo ka higayon diha sa kinaunahang mga 
manuskrito sa Kristohanon Gregong Kasulatan. 
--Mat 11:23, 16:18, Luc 10:15, 16:23: Buh 2:27, 31; 
Pin 1:18, 6:8, 20:13, 14. 

Ang King James Version naghubad sa haides 
ingong “impiyerno” diha niini nga mga teksto, 
apan ang Revised Standard Version naghubad nii- 
ni ingong “Hades,” gawas sa Mateo 16:18, diin giga- 
mit ang “mga gahom sa kamatayon,” bisan tuod 
ang nota o footnote niini mabasa nga “mga gang- 
haan sa Hades.” Ang “Hades” inay nga “impiyerno” 
mao ang gigamit diha sa daghang modernong mga 
hubad. 

Ang Gregong Septuagint nga hubad sa Hebreo- 
hanong Kasulatan (gikan sa Genesis hangtod sa 
Malaquias) naggamit sa pulong nga “Hades” sa 73 
ka higayon, nga naggamit niini sa 60 ka higayon 
sa paghubad sa Hebreohanong pulong nga she'oh/, 
nga sagad gihubad ingong “Sheol.” Si Lucas, ang 
inspirado sa Diyos nga magsusulat sa Mga Buhat, 
tin-awng nagpakita sa Hades ingong mao ang Gre- 
gong katumbas sa Sheol sa dihang gihubad niya 
ang kinutlo ni Pedro gikan sa Salmo 16:10. (Buh 
2:27) Baliktad niini, siyam ka modernong Hebreo- 
hanon nga mga hubad sa Kristohanon Gregong 
Kasulatan naggamit sa pulong nga “Sheol” sa pag- 
hubad sa Hades sa Pinadayag 20:13, 14; ug ang 
Syriac nga hubad naggamit sa kaamgid nga pu- 
long nga Shiul. 

Sa tanang higayon nga gigamit ang pulong nga 
Hades diha sa Kristohanon Gregong Kasulatan, ga- 
was sa duha ka teksto, kini nalangkit sa kamata- 
yon, diha sa bersikulo mismo o kaha sa konteksto 
niini, ang duha ka laing paggamit gihisgotan sa 
mosunod nga parapo. Ang Hades wala magtu- 
mong sa usa lamang ka lubnganan (Gr., ta'phos, 
mne'ma) o sa usa ka handomanang lubnganan 
(Gr., mne-mei'on), apan ngadto sa komon nga lub- 
nganan sa katawhan, diin ang mga patay ug ang 
mga gilubong dili na makita. Busa kini samag ka- 
hulogan sa katumbas nga pulong nga “Sheol,” ug 
ang pagsusi sa paggamit niini diha sa napulo ka 
teksto nga kini makaplagan nagpamatuod niini. 
--Tan-awa ang LUBNGANAN, PAGLUBONG, SHEOL. 

Sa unang teksto nga kini makita, sa Mateo 11:23, 
si Jesu-Kristo, sa pagsaway sa Capernaum tungod 
sa kawalay pagtuo niini, naggamit sa Hades sa 
paghulagway sa ubos kaayong kahimtang nga da- 
ngatan sa Capernaum, nga sukwahi sa pagkahata- 
as sa langit diin didto kini gibayaw tungod sa mi- 
nisteryo ni Jesus nianang dapita. Ang susamang 
mga pulong makaplagan sa Lucas 10:15. Matikdi 

ang susamang pagkagamit sa Sheol diha sa Job 11: 
7,8. 

Si Jesus ug ang Kongregasyon Giluwas Gi- 
kan sa Hades. Labot sa Kristohanong kongre- 
gasyon, si Jesus miingon diha sa Mateo 16:18 nga 
“ang mga ganghaan sa Hades [mga gahom sa ka- 
matayon,” RS] dili makabuntog niini.” Sa susama, 
si Haring Ezequias, sa dihang nag-ungaw sa kama- 
tayon, miingon: “Taliwala sa akong mga adlaw ako 
mosulod sa mga ganghaan sa Sheol.” (Isa 38:10) 
Busa, dayag nga ang kadaogan nga gisaad ni Jesus 
batok sa Hades nagpasabot nga ang “mga gangha- 
an” niini mobukas aron pagulaon ang mga patay 
pinaagi sa pagkabanhaw, ingon sa nahitabo kang 
Kristo Jesus. 

Sanglit ang Hades nagpunting sa komon nga 
lubnganan sa katawhan, si Jesus misulod sa “mga 
ganghaan sa Hades” sa dihang siya gilubong ni 
Jose nga taga-Arimatea. Sa Pentekostes 33 K.P., si 
Pedro miingon bahin kang Kristo: “Wala siya biyai 
sa Hades ni ang iyang unod makakita ug pagkadu- 
not. Kining maong Jesus gibanhaw sa Diyos, nga 
niining kamatuorana kaming tanan mga saksi.” 
(Buh 2:25-27, 29-32: Sal 16:10) Samtang “ang mga 
ganghaan sa Hades” (Mat 16:18) nagtanggong pa 
gihapon kang David sulod sa dominyo niini sa mga 
adlaw ni Pedro (Buh 2:29), kini nabuksan sa dihang 
si Kristo Jesus gibanhaw sa iyang Amahan gikan 
sa Hades. Human niadto, pinaagi sa gahom sa pag- 
kabanhaw nga gihatag kaniya (Ju 5:21-30), si Je- 
sus nahimong ang Tighupot sa “mga yawi sa ka- 
matayon ug sa Hades.”--Pin 1:17, 18. 

Tin-aw, ang Hades sa Bibliya dili mao ang hinan- 
duraw nga dapit nga gihubit sa karaang dili-Kris- 
tohanong mga Grego diha sa ilang mga mitolohiya 
ingong usa ka “mangiob, walay adlaw nga rehiyon 
ilalom sa yuta,” kay walay pagkabanhaw gikan sa 
maong mitolohikanhong kalibotan sa mga patay. 

Masambingayong Paggamit. Sa Pinadayag 
6:3 ang Hades mahulagwayong gilarawan nga 
nagsunod dayon sa mangangabayo sa luspad nga 
kabayo, nga gihulagwayan sa Kamatayon, aron 
dawaton ang mga biktima sa makamatay nga mga 
gubat, kagutmanan, mga hampak, ug sa mapintas 
nga mga mananap. 

Ang dagat (nga usahay nagsilbing tubig nga 
lubnganan sa pipila) gihisgotan gawas pa sa Hades 
(ang komon nga yutan-ong lubnganan), aron ipa- 
siugda ang paglakip sa tanan gayod nga mga na- 
ngamatay sa dihang ang Pinadayag 20:13, 14 nag- 
ingon nga ang dagat, kamatayon, ug ang Hades 
nagtugyan sa mga patay nga diha kanila. Human 
niana, ang kamatayon ug ang Hades (apan dili ang 
dagat) igatambog ngadto “sa linaw nga kalayo,” 
“ang ikaduhang kamatayon.” Sa ingon kini sa ma- 
hulagwayong paagi ‘mamatay,’ ug kini nagkahulo- 


HADRAK 


gan sa pagkatapos sa Hades (Sheol), ang komon 
nga lubnganan sa katawhan, ingon man sa kama- 
tayon nga napanunod pinaagi kang Adan. 

Ang lain pang teksto nga niana gigamit ang Ha- 
des makaplagan sa Lucas 16:22-26 diha sa asoy la- 
bot sa “tawong dato” ug “si Lazaro.” Ang mga pu- 
long sa tibuok nga asoy maoy masambingayon ug 
busa dili angayng isipon nga literal kon tagdon ang 
tanang nag-unang mga teksto. Apan, matikdi nga 
ang “tawong dato” sa sambingay gihisgotan ingong 
“gilubong” sa Hades, nga naghatag ug dugang pa- 
matuod nga ang Hades nagpasabot sa komon nga 
lubnganan sa katawhan.--Tan-awa ang GEHENNA, 
TARTARO. 


HADID. Usa ka siyudad sa mga katigulangan 
sa pipila ka Benjaminhon nga namalik gikan sa 
pagkadestiyero sa Babilonya (Esd 2:1, 2, 33; Neh 7: 
6, 7, 37: 11:31, 34), nga sagad gituohan nga mao 
ang el-Haditheh (Tel Hadid), usa ka gibiyaang ba- 
langay sa mga Arabo nga mga 5 km (3 mi) sa SAS 
sa Lod (Lida). Sagad gituohan nga ang Hadid lag- 
mit mao ra ang “Huditi” nga gihisgotan sa Talaan 
sa Karnak ni Thutmose III, ug ang “Adida” diha sa 
Apokripal nga basahon sa Unang Macabeo (12:38, 
13:13, RS, ekumenikal nga edisyon), nga diha nia- 
na gihubit ingong nahimutang sa Sepela ug nag- 
umbaw sa patag daplin sa baybayon. 


HADLAI [Paghunong]. Amahan ni Amasa nga 
usa sa mga pangulo sa mga anak sa Epraim 
sa mga adlaw ni Haring Peka sa Israel ug Ha- 
ring Ahaz sa Juda.---2Cr 28:6, 12, 16. 


HADORAM. 

1. Usa ka anak nga lalaki ni Joktan ug kaliwat ni 
Sem, nga gitala lakip sa mga gigikanan sa mga ba- 
nay human sa Lunop. (Gen 10:21, 25-27, 32) Kini 
nga banay nanimuyo sa Arabia, lagmit sa Yemen. 

2. Anak nga lalaki ni Haring Tou sa Hamat. Si 
Hadoram gipadala sa iyang amahan ngadto kang 
David dala ang mga pahalipay ug mga gasa sa pag- 
timaan sa kadaogan sa Israel batok sa hari sa Zoba. 
(1Cr 18:9-11) Siya gitawag ug Joram sa 2 Samuel 
8:10. 

3. Ang tagdumala niadtong gipaapil sa pinu- 
gos nga trabaho ilalom sa pagmando nila ni Ha- 
ring David, Solomon, ug Rehoboam. Sa dihang gi- 
padala ni Rehoboam ngadto sa rebelyosong mga 
tribo sa amihanan, si Hadoram gibato hangtod na- 
matay. (2Cr 10:18) Siya gitawag ug Adoram sa 
1 Hari 12:18 ug 2 Samuel 20:24, ug Adoniram 
sa 1 Hari 4:6 ug 5:14. 


HADRAK. Usa ka yuta nga batok niini si Je- 
hova nagbungat ug usa ka pahayag pinaagi sa 
iyang manalagna nga si Zacarias. Kining tagnaa, 


HA-ELEP 


nga lagmit gipahayag niadtong 518 W.K.P., nagpa- 
kita nga ang Hadrak wala kahimut-i ni Jehova. Kini 
gihisgotan lakip sa daghang siyudad nga naglibot 
sa Israel, sama sa Damasco, Hamat, Tiro, Sidon, ug 
sa Filistehanong mga siyudad sa Askelon, Gaza, 
Ekron, ug Asdod.---Zac 9:1-8. 

Lagmit nga ang Hadrak maoy usa ka siyudad- 
estado nga nagmando sa tibuok dapit nga naglibot 
niini. Gituohan nga kini mao ang Hatarikka sa 
Asiryanhong mga inskripsiyon, nga giisip usab 
nga mao ang bungdo sa Tell Afis, mga 45 km 
(28 mi) sa HK sa Aleppo. Ang Asiryanhon nga 
si Haring Tiglat-pileser Ill nagtala sa Hatarikka 
nga lakip sa “19 ka distrito nga sakop sa Hamat.” 
--Ancient Near Fastern Texts, giedit ni J. Pritch- 
ard, 1974, pp. 282, 283. 


HA-ELEP [Ang Baka: Ang Bayeng Baka]. Usa 
ka siyudad sa Benjamin nga ang nahimutangan ni- 
ini wala mahibaloi karong adlawa. (Jos 18:21, 28) 
Gihunahuna sa pipila ka eskolar nga ang Ha-elep 
lagmit maoy bahin sa ngalan sa siyudad nga gi- 
sundan niini, ang “Zelah.” Apan kadtong nagkom- 
binar sa “Zelah” ug “Ha-elep” nagkunhod sa gidag- 
hanon sa mga siyudad ngadto sa 13, ug kini dili 
moharmonya sa gihisgotan sa Bibliya nga 14 ka 
siyudad. 


HAGAB [Apan-apan]. Katigulangan sa usa ka 
banay sa mga Netinim nga mga ulipon sa templo. 
“Ang mga anak ni Hagab” gihisgotan nga lakip 
niadtong namalik kauban ni Zorobabel niadtong 
537 W.K.P. gikan sa pagkadestiyero sa Babilonya. 
(Esd 2:1, 2, 43, 46) Apan, ang ngalan nga Hagab 
dili makita sa samang talaan sa Nehemias 7:48. 


HAGABA [Apan-apan]. Katigulangan sa usa 
ka banay sa mga Netinim nga mga ulipon sa tem- 
plo. “Ang mga anak ni Hagaba” maoy lakip niad- 
tong namalik gikan sa pagkadestiyero sa Babilonya 
niadtong 537 W.K.P.--Esd 2:1, 2, 43, 45: Neh 7:48. 


HAGDAN. Ang hagdan gihisgotan lamang sa 
Bibliya diha sa Genesis 28:12, diin ang Hebreoha- 
nong termino nga sullam' gigamit sa pagtumong 
sa usa ka hagdan nga nakita ni Jacob diha sa usa 
ka damgo. Ang patriarka nakakita ug usa ka hag- 
dan (o tingali samag mga ang-ang nga mga bato) 
nga nahimutang sa yuta nga ang tumoy niini mi- 
abot sa mga langit. Ang mga manulonda sa Diyos 
nagasaka ug nagakanaog diha sa hagdan, ug ang 
usa ka representasyon ni Jehova nga Diyos anaa sa 
ibabaw niini. (Gen 28:13) Kini nga hagdan, diin 
diha niini nagasaka ug nagakanaog ang mga ma- 
nulonda, nagpakita nga adunay komunikasyon tali 
sa yuta ug sa langit ug nga ang mga manulonda 
nag-alagad sa mahinungdanong paagi tali sa Diyos 
ug niadtong iyang giuyonan. 

Sa dihang si Jesus miingon sa iyang mga tinun- 
an, “Sa pagkatinuod gayod ako magaingon kanin- 
yo, Inyong makita nga mabuksan ang langit ug 
ang mga manulonda sa Diyos magakayab ug ma- 
gakunsad nganha sa Anak sa tawo,” lagmit nga 
diha sa iyang hunahuna ang panan-awon ni Jacob. 
—Ju 1:51. 

Ang pang-asdang nga mga hagdan maoy usa sa 
mga himan nga panglikos nga gigamit panahon sa 
gubat ug kasagarang gihulagway diha sa Ehipto- 
hanon ug Asiryanhon nga mga monyumento. Usa 
ka linilok gikan sa Nineve nagpakita nga ang mga 
Asiryanhon migamit ug mga hagdan sa dihang 
ilang gisulong ug gilikosan ang Lakis. 

Sa karaang kapanahonan ang mga hagdan giga- 
mit usab sa ubang mga katuyoan, sama sa pagpa- 
nukod. Pananglitan, kini gipakita diha sa bantayog 
sa Ur-Nammu nga naghulagway sa pagtukod sa 
usa ka ziggurat (usa ka torre nga pormag pirami- 
de). Dugang pa, diha sa usa ka Asiryanhon nga li- 
nilok nga gikan sa Tell Halaf, nga gituohang nag- 
lungtad sukad pa sa ikasiyam nga siglo W.K.P., ang 
usa ka tawo gipakita nga mikatkat sa usa ka palma 
nga datiles ginamit ang usa ka hagdan. 


HAGGEO [[Natawo sa] Pista]. Usa ka Hebreo- 
hanong manalagna sa Juda ug Jerusalem panahon 
sa pagkagobernador ni Zorobabel sa dihang nagha- 
ri ang Persianhon nga si Haring Dario Hystaspis. 
--Hag 1:1, 2:1, 10, 20, Esd 5:1, 2. 

Sumala sa tradisyon sa mga Hudiyo, si Haggeo 
maoy usa ka membro sa Dakong Sinagoga. Sa 
Haggeo 2:10-19 gipakita nga siya tingali maoy usa 
ka saserdote. Ang iyang ngalan makita uban sa 
ngalan ni manalagnang Zacarias diha sa mga su- 
perskripsiyon sa Salmo 111 (112) sa Latin nga Vul- 
gate; sa Salmo 125 ug 126 sa Syriac nga Peshitta; 
sa Salmo 145 sa Gregong Septuagint, sa Peshitta, 
ug sa Vulgate, ug sa Salmo 146, 147, ug 148 sa Sep- 
tuagint ug sa Peshitta. Posible nga si Haggeo nata- 
wo sa Babilonya ug nga siya mibalik sa Jerusalem 
uban ni Zorobabel ug sa nahibiling mga Hudiyo ni- 
adtong 537 W.K.P. Apan diyutay ra gayod ang na- 
hibaloan bahin kang Haggeo, kay wala ibutyag sa 
Kasulatan ang ginikanan, tribo, ug ang uban pa 
bahin sa manalagna. 

Si Haggeo mao ang unang manalagna human 
sa pagkadestiyero ug giduyogan ni Zacarias mga 
duha ka bulan sa ulahi. (Hag 1:1: Zac 1:1) Kalit nga 
nahunong ang pagtukod sa templo tungod sa pag- 
supak sa mga kaaway ug miabot pag pipila ka tuig 
ang pagkahunong niini tungod sa kawalay pagta- 
gad sa mga Hudiyo ug sa ilang hakog nga pagpa- 
ngagpas sa personal nga mga intereses. Gihaling ni 
Haggeo ang kasibot sa namalik nga mga destiye- 
rong Hudiyo aron ipadayon ang pagtukod sa tem- 

plo. (Esd 3:10-13, 4:1-24, Hag 1:4) Ang upat ka hi- 
natag-sa-Diyos nga mensahe nga gipahibalo ni 
Haggeo sulod sa yugto nga mga upat ka bulan sa 
ikaduhang tuig ni Dario Hystaspis (520 W.K.P.) ug 
girekord sa manalagna diha sa basahon ni Haggeo 
sa Bibliya maoy epektibo kaayo sa pagpalihok sa 
mga Hudiyo sa pagpadayon sa buluhatong pagtu- 
kod sa templo. (Hag 1:1: 2:1, 10, 20, tan-awa ang 
HAGGEO, BASAHON NI.) Si Haggeo ug Zacarias pada- 
yong nag-agda kanila sa pagpadayon sa buluhaton 
hangtod nga ang templo natapos sa hinapos sa ika- 
unom nga tuig ni Dario niadtong 515 W.K.P.---Esd 
5:1, 2: 6:14, 15. 


HAGGEO, BASAHON NI. Usa ka inspira- 
dong basahon sa Hebreohanong Kasulatan nga gi- 
tala lakip sa gitawag nga gagmayng mga manalag- 
na. Kini gilangkoban sa upat ka mensahe gikan 
kang Jehova ngadto sa mga Hudiyo nga nahibalik 
gikan sa pagkadestiyero sa Babilonya, nga nag- 
awhag kanila sa pagtapos sa pagtukod pag-usab sa 
templo sa Jerusalem. Sanglit usa usab ka basahon 
sa mga tagna, gitagna niini ang pagpuno sa balay 
ni Jehova sa himaya ug ang pagpukan sa tawha- 
nong mga gingharian.---Hag 2:6, 7, 21, 22. 

Ang Magsusulat ug ang Pagkakanonikal Ni- 
ini. Ang magsusulat mao si Haggeo nga mana- 
lagna, kinsa personal nga nagsulat sa matag men- 
sahe nga makaplagan diha sa basahon. (Hag 1:1: 2: 
1, 10, 20, tan-awa ang HAGGEO.) Bisan tuod ang ba- 
sahon ni Haggeo wala sa espesipiko gitala nga lakip 


HAGGEO, BASAHON NI 


sa kadaghanan sa karaang mga katalogo sa Kasu- 
latan, kini dayag nga gilakip diha sa ilang mga 
paghisgot sa “napulog-duha ka Gagmayng mga 
Manalagna,' sa ingon nakompleto ang gidaghanon 
nga 12. Wala gayod kuwestiyona sa mga Hudi- 
yo nga lakip kini sa Hebreohanong Kasulatan, ug 
ang pagkakanonikal sa basahon napamatud-an ga- 
yod tungod kay gikutlo sa Hebreohanon 12:26 ang 
Haggeo 2:6.---Itandi ang Hag 2:21. 

Estilo. Yano ang mga pulong nga gigamit ug 
daling masabtan. Usahay gibangon niini ang ma- 
kapatukbil sa hunahuna nga mga pangutana. (Hag 
1:4, 9; 2:3, 12, 13, 19) Ang basahon ni Haggeo na- 
undan ug kusganong pagbadlong, pagdasig, ug 
tagna nga puno ug paglaom. Ang balaang ngalan 
nga Jehova makita sa 35 ka higayon diha sa 38 ka 
bersikulo niini, ug kini tin-awng nagpakita nga ang 
mga mensahe maoy gikan sa Diyos, ug si Hag- 
geo nag-alagad ingong Iyang tinudlong mensahe- 
TO.-- 1:13. 

Kon Kanus-a Gisulat ug ang mga Kahim- 
tang Panahon sa Pagsulat. Ang upat ka men- 
sahe nga girekord ni Haggeo gipahayag didto sa 
Jerusalem sulod sa yugto nga mga upat ka bulan 
sa ikaduhang tuig sa Persianhon nga si Haring Da- 
rio Hystaspis (520 W.K.P.), ug ang basahon dayag 
nga nahuman niadtong 520 W.K.P. (Hag 1:1, 2: 
1, 10, 20) Si Zacarias nanagna usab nga may sa- 
mang katuyoan sa panahon sa pagpanagna ni Hag- 
geo.--Esd 5:1, 2; 6:14. 


MGA PANGUNANG PUNTO SA HAGGEO 


Upat ka mensahe nga gituyo aron dasigon ang mga Hudiyo nga 
mopadayon sa pagtukod pag-usab sa templo ni Jehova 

Gisulat didto sa Jerusalem 17 ka tuig human makabalik ang mga 
Hudiyo gikan sa pagkadestiyero, sa dihang wala pa matapos 
ang pagtukod sa templo 


Mensahe ngadto sa mga tawo nga nagpuyo sa mga ba- 
lay nga plinigohan, samtang ang balay ni Jehova guba 
(1:1-15) 

Giingnan ni Jehova kadtong miingon nga dili kadto ang pana- 
hon nga tukoron pag-usab ang templo nga iyang gihikaw 
ang panalangin kanila tungod sa ilang pagbalewala niini nga 
buluhaton, mao nga nihit ang mga ani ug gamay rag suhol 
ang sinuholang mga mamumuo 


Si Zorobabel, Josue, ug ang uban pa sa katawhan misanong: 
gisaaran sila nga si Jehova magauban kanila sa pagtukod 
pag-usab sa templo, ang buluhaton sa templo nagsugod 

Ang pahayag nga pun-on ni Jehova sa himaya ang iyang 

balay (2:1-9) 

Sa panglantaw sa mga tigulang nga nakakita sa himaya sa 
templo ni Solomon, ang bag-ong tinukod daw walay bili 

Giawhag ni Jehova si Zorobabel, Josue, ug ang uban pa sa ka- 
tawhan nga magmalig-on, dili maluya sa kasingkasing, mag- 
padayon sa buluhaton, ug nagpasalig kanila nga ang himaya 


sa natukod pag-usab nga templo molabaw pa sa kanhing 
templo 
Gipakita ngadto sa katawhan nga ang pagbalewala sa 
pagtukod pag-usab sa templo naghimo kanila ug sa 
tanan nilang buluhaton ingong mahugaw atubangan sa 
Diyos (2:10-19) 
Gitubag sa mga saserdote ang mga pangutana nga nag-ingon 
nga ang pagkabalaan dili ikapasa apan ang kahugawan ika- 
pasa 


Si Jehova nagdasig sa katawhan pinaagi sa pagpahibalo nga 
sukad sa adlaw nga ipahiluna ang patukoranan sa templo, si 
Jehova maghatag sa iyang panalangin, nga magtapos sa ni- 
hit nga mga ani 

Mensahe ngadto kang Zorobabel bahin sa pag-uyog ni 

Jehova sa mga langit ug sa yuta (2:20-23) 

Sa dihang uyogon ni Jehova ang mga langit ug ang yuta, ug 
pukanon ang trono sa mga gingharian, gamiton sa mga kaa- 
way ang ilang mga hinagiban nga batok ra usab sa ilang 
kaugalingon, sa ingon walay gahom nga molampos sa pagba- 
bag sa pagtukod pag-usab sa templo 


Himoon ni Jehova si Zorobabel nga sama sa iyang kaugali- 
ngong timbre nga singsing, busa magsilbing garantiya nga 
ang iyang posisyon maoy segurado bisan unsa pay mahi- 
tabo 


HAGI 


Mga Mensahe nga May Dumalayong Kaa- 
yohan. Lakip sa ubang mga butang, ang basa- 
hon ni Haggeo nagdasig ug pagtuo kang Jehova, 
nga hinungdanon sa mga alagad sa Diyos. Kini 
nagpakita nga ang Diyos nagauban sa iyang ka- 
tawhan (Hag 1:13, 2:4, 5), ug kini nag-awhag usab 
kanila sa pag-una sa iyang mga intereses diha sa 
ilang kinabuhi. (Hag 1:2-8, Mat 6:33) Gipatin-aw 
sa basahon nga ang pormalistiko nga pagsim- 
ba dili makapahimuot kang Jehova (Hag 2:10-17, 
itandi ang Isa 29:13, 14; Mat 15:7-9) apan ang ma- 
tinumanong mga buhat nga nahiuyon sa kabu- 
but-on sa Diyos mao ang moresultag panalangin. 
(Hag 2:18, 19, itandi ang Pr 10:22.) Ang magsu- 
sulat sa basahon sa Bibliya sa Mga Hebreoha- 
non nag-ingon nga ang Haggeo 2:6 nakabaton ug 
mas dakong katumanan diha sa Gingharian sa 
Diyos ubos sa mga kamot ni Jesu-Kristo.---Heb 
12:26-29. 


HAGI [[Natawo sa] Pista]. Ang ikaduhang gi- 
nganlan nga anak nga lalaki ni Gad, apo ni Jacob 
ug pangulong katigulangan sa mga Hagihanon. 
--Gen 46:8, 16: Num 26:4, 15. 


HAGIAS [Pista ni Jah: o, Si Jah Maoy Akong 
Pista]. Anak nga lalaki ni Simea, usa ka Levihanon 
sa banay ni Merari.---1Cr 6:16, 29, 30. 


HAGIHANON. Tan-awa ang Hac. 


HAGIT [[Natawo sa] Pista]. Usa ka asawa ni 
David ug ang inahan ni Adonias, ang iyang anak 
nga lalaki naglaraw sa pag-ilog sa pagkahari iba- 
baw sa Israel.---2Sa 3:2, 4, 1Ha 1:5, 11: 1Cr 3:1, 2. 


HAGRI [lagmit, Kang (Iya ni) Agar]. Amahan 
ni Mibhar, usa sa mga tawong gamhanan ni Da- 
vid.— 1Cr 11:26, 38. 


HAGRIHANON [lagmit, Kang (Iya ni) Agar]. 
Mopatim-aw nga usa kini ka katawhan nga mag- 
balantay sa kahayopan nga nanimuyo sa mga tol- 
da sa S sa Gilead. Sa mga adlaw ni Haring Saul, 
ang mga Israelinhon nga nagpuyo sa S sa Jor- 
dan nagpildi sa mga Hagrihanon, nga nagdala ug 
100,000 ka binihag, maingon man sa linibo ka ka- 
melyo, asno, ug karnero. (1Cr 5:10, 18-22) Ang 
salmista nagtala sa mga Hagrihanon ingong lakip 
sa ubang mga kaaway sa Israel, sama sa mga 
Edomhanon, Moabihanon, Ammonhanon, ug mga 
Amalekanhon. (Sal 83:2-7) Apan, sa panahon sa 
pagmando ni David, si Jaziz nga Hagrihanon mao 
ang tinugyanan sa mga panon sa karnero sa hari. 
— 1Cr 27:31. 

Daghang eskolar ang nagtuo nga ang mga Hag- 
rihanon tingali mao ra ang mga A:graio0i nga gi- 
hisgotan sa karaang mga geograpo nga si Strabo, 

Ptolemy, ug Pliny. Dili usab matino kon sila ba 
maoy mga kaliwat ni Agar. 


HAIT NGA SALABOTAN. Sa panguna, ang 
hait nga salabotan mao ang katakos nga matukib 
ang usa ka situwasyon. Ang paglihok uban ang 
hait nga salabotan maoy paglihok uban ang pagka- 
mainampingon ug pagkamaalamon. Sumala sa Old 
Testament Word Studies ni Wilson, ang Hebreoha- 
nong berbo nga sakhal’ nagkahulogang “motan- 
aw; magmanggialamon, magmabinantayon; mo- 
lihok nga manggialamon, magmakinaadmanon.” 
(1978, p. 461) Busa, ang sa:khal’ gihubad nga “may 
hait nga salabotan” (Sal 14:2), “nagalihok nga ma- 
alamon” (Pr 10:19), “molihok nga manggialamon” 
(1Sa 18:5), “magmalamposon” (Pr 17:8), “magpaki- 
ta ug hait nga salabotan” (Pr 16:23). Ang nombre 
nga se'khel gihubad nga “hait nga salabotan” (Sal 
111:10) ug “masinaboton. ”--1Sa 25:3. 

Ang hait nga salabotan amgid kaayo sa pulong 
nga pagsabot, apan adunay gamayng kalainan tali 
niining duha ka termino. Ang Theological Word- 
book of the Old Testament nag-ingon: “Samtang 
ang bin [pagsabot] nagpakita sa “pagkaila sa kalai- 
nan tali sa duha ka butang, [ang sakhal'|] nag- 
tumong sa intelihenteng kahibalo sa katarongan. 
Anaa ang proseso sa paghunahuna pinaagig maku- 
tihong paghan-ay sa mga ideya nga mosangpot 
sa usa ka maalamong pakiglabot ug paggamit sa 
praktikal nga panabot. Ang laing sangpotanan mao 
ang pagpasiugda sa pagkamalamposon. ”---Giedit 
ni R. L. Harris, 1980, Tomo 2, p. 877: tan-awa ang 
PAGSABOT. 

Diha sa Gregong Kasulatan, ang berbo nga sy- 
ni'@mi gihubad nga “may hait nga salabotan” diha 
sa Roma 3:11, diin si apostol Pablo nagkutlo gikan 
sa Salmo 14:2. Ang synie@mi gihubad usab nga 
“makasabot sa diwa” (Mat 13:13-15) ug “makasabot' 
(Mat 16:12, Buh 28:26, Efe 5:17). 

Si Jehova nga Diyos naghatag ug hait nga sala- 
botan sa iyang mga alagad pinaagi sa pagtagana 
kanilag tambag ug pahimangno nga ilang maga- 
mit sa pagtultol sa ilang mga lakang ug sa pagpu- 
gong sa ilang mga lihok. (Sal 32:8, itandi ang Dan 
9:22.) Iyang gitagana ang maong maalamong pag- 
giya pinaagi sa iyang Pulong. Apan aron makaba- 
ton ug hait nga salabotan, ang usa ka tawo ki- 
nahanglang mohimog labaw pa kay sa pagbasa 
sa Bibliya. Kinahanglang pabilhan niya kini aron 
siya mapalihok nga buhaton ang tanan nga gisugo 
sa Diyos. (Jos 1:7, 8, 1Ha 2:3) Gikinahanglan usab 
ang tabang sa espiritu sa Diyos. (Neh 9:20: itan- 
di ang 1Cr 28:12, 19.) Sa dihang mabatonan na 
kini, ang hait nga salabotan kinahanglang ampi- 
ngan. Ang usa ka tawo mahimong mawad-an nii- 

ni pinaagi sa pagtalikod gikan sa mga dalan sa Di- 
yos.—Sal 36:1-3, Pr 21:16. 

Ang hait nga salabotan ikapasundayag sa lain- 
laing paagi, nga mosangpot sa mga panalangin 
ngadto sa tawo nga nagbaton niini ug sa uban. Gi- 
pahayag sa salmista nga malipayon ang usa ka 
tawo nga “nagabuhat uban ang pagkamahunahu- 
naon [may hait nga salabotan] sa timawa.” (Sal 
41:1) Ang asawa nga “maalamon” (nagpakitag hait 
nga salabotan) gihubit ingong usa ka panalangin 
gikan kang Jehova. (Pr 19:14) Ang hait nga salabo- 
tan, ang pagtan-aw saylo pa sa dayag nga makita, 
makapaarang sa usa ka tawo sa pagbantay sa iyang 
baba (Pr 10:19, 16:23) ug sa pagkasayod kon ka- 
nus-a siya maghilom. (Am 5:13) Kini makatabang 
usab sa usa ka tawo nga likayan ang kasuko ug 
mopasaylo sa kalapasan. (Pr 19:11) Ang usa ka 
tawo nga may hait nga salabotan modawat ug pag- 
tul-id. (Sal 2:10) Sumala sa Proverbio 21:11, sa di- 
hang ang usa ka tawong maalamon makabaton ug 
hait nga salabotan--nga mao, kon iyang tagdon 
nga mainampingon ang mabatonan nga impor- 
masyon ug tungod niana makabaton ug mas tin- 
aw nga pagsabot sa usa ka butang---siya “makaba- 
ton ug kahibalo,” buot ingnon, siya makahibalo 
kon unsay buhaton mahitungod sa usa ka butang, 
unsang mga konklusyon ang himoon, ug unsang 
tambag ang ihatag. 


HAKATAN [Ang Usa nga Gamay]. Amahan ni 
Johanan sa banay ni Azgad kinsa, kuyog sa 110 ka 
lalaki, namalik gikan sa Babilonya kauban ni Es- 
dras.--Esd 8:1, 12. 


HAKILA. Usa ka bungtod sa Kamingawan sa 
Zip, diin si David ug ang iyang mga tawo nagtago 
tungod kang Haring Saul. (1Sa 23:19, 26:1-3) Ang 
tukmang nahimutangan niini wala mahibaloi ka- 
rong adlawa. 


HAKMONHON. Tan-awa ang Hakmoni Num. 1. 


HAKMONI [lagmit, Maalamon]. 

1. Katigulangan ni Zabdiel ug sa iyang anak nga 
lalaking si Jasobeam. Si Jasobeam mao ang pangu- 
lo sa pangunang tulo ka gamhanang mga tawo ni 
David ug gitawag nga “anak nga lalaki sa usa ka 
Hakmonhon.” (1Cr 11:11, 27:2) Ang “Hakmonhon” 
giespeling nga “Takemonhon” sa 2 Samuel 23:8. 
Kon ang 1 Cronicas 12:6 nagtumong sa mao ra nga 
Jasobeam, ang mga Hakmonhon maoy mga kali- 
wat ni Kore nga Levihanon.--Tan-awa ang JosEB- 
BASEBET. 

2. Amahan o katigulangan ni Jehiel. Si Jehi- 
el maoy kauban sa mga anak nga lalaki ni Ha- 
ring David, tingali ingong pribadong instruktor. 
(1Cr 27:32) Lagmit nga mao ra usab ang Num. 1. 


HALAD 
HAKOG NGA PANGIBOG. Tan-awa ang 
KADALO. 
HAKOZ [Ang Tunok]. Usa ka Aaronikong sa- 


serdote ug pangulo sa balay sa amahan nga sa pa- 
nahon ni David mao ang ika-7 sa 24 ka dibisyon sa 
mga saserdote.--1Cr 24:3-7, 10. 

Human makabalik gikan sa Babilonya niadtong 
537 W.K.P., “ang mga anak ni Hakoz” maoy lakip 
niadtong dili kuwalipikado sa pagkasaserdote tu- 
ngod kay sila napakyas sa pagpamatuod sa ilang 
talaan sa kagikan. Lakip sila niadtong gidid-an 
sa pagkaon gikan “sa labing balaang mga butang 
hangtod nga motindog ang usa ka saserdote nga 
may Urim ug Tumim.” (Esd 2:61-63, Neh 7:63-65) 
Usa ka kaliwat ni Hakoz ang espesipikong gihisgo- 
tan nga nakig-ambit sa pagtukod pag-usab sa mga 
paril sa Jerusalem.---Neh 3:21. 


HAKUPA. Pangulo sa usa ka banay sa mga 
Netinim nga mga ulipon sa templo. “Ang mga anak 
ni Hakupa” gitala lakip niadtong namalik gikan sa 
pagkadestiyero sa Babilonya.---Esd 2:1, 43, 51; Neh 
7:6, 46, 53. 


HALA. Usa ka dapit diin didto gidala sa Asir- 
yanhong mga monarko ang Israelinhong mga bini- 
hag. (2Ha 17:6, 18:11, 1Cr 5:26) Ang pipila ka es- 
kolar nagtuo nga ang Abdias 20 angay untang 
mabasa nga “mga destiyero sa Hala” inay nga 
“mga destiyero niini nga [/kasundalohan,” JB, “pu- 
wersa,” Ro, Yg, “panon,” AS, KJ] kuta.” (NW) Bisan 
pag lainlain ang pagtuo kon diin kini nahimutang, 
ang tukmang nahimutangan sa Hala wala mahiba- 
loi. Ang pipila nagtuo nga kini mao ang Hallahu 
nga gihisgotan sa Akadianhong mga teksto. 


HALAD. Sukad sa unang kapanahonan ang 
mga tawo nagtanyag ug mga halad ngadto sa Di- 
yos. Sa unang girekord nga halad, si Cain nga ka- 
magulangang anak ni Adan nagtanyag ug pipila ka 
abot sa yuta, ug si Abel nga manghod nga anak ni 
Adan nagtanyag sa mga panganay sa iyang panon 
sa mga hayop. Dayag nga magkalahi ang mga ti- 
namdan ug mga motibo sa duha ka magsoon, kay 
giuyonan sa Diyos ang halad ni Abel apan wala 
uyoni ang halad ni Cain. (Sa ulahi, ang pakigsaad 
sa Balaod naglatid sa paghalad ug mga hayop ug 
mga lugas.) Si Abel dayag nga may pagtuo gayod 
sa saad sa Diyos labot sa kaluwasan pinaagi sa 
sinaad nga Binhi ug lagmit nakasabot nga ang 
dugo kinahanglang igaula, nga kinahanglang adu- 
nay ‘samaran diha sa tikod, aron ang katawhan 
igatuboy ngadto sa kahingpitan nga nawala ni 
Adan ug Eva. (Gen 3:15) Miila sa iyang kaugali- 
ngon ingong makasasala, siya gipalihok sa iyang 
pagtuo sa pagtanyag ug usa ka halad nga nagki- 
nahanglag pag-ula ug dugo, sa ingon tukmang 


HALAD 


naglandong sa tinuod nga halad alang sa mga sala, 
si Jesu-Kristo.---Gen 4:1-4: Heb 11:4. 

Sa Katilingban sa mga Patriarka. Ang ulo 
sa banay nga si Noe, sa paggula gikan sa arka, nag- 
tanyag kang Jehova ug halad sa pagpasalamat 
nga “makapahupay” (makapalukmay, makapakal- 
ma), ug human niana gihimo ni Jehova ang pakig- 
saad sa “balangaw” uban kang Noe ug sa iyang 
mga kaliwat. (Gen 8:18-22, 9:8-16) Atong maba- 
sa sa ulahi nga ang matinumanong mga patriar- 
ka nagtanyag ug mga halad kang Jehova. (Gen 
31:54: 46:1) Si Job, ingong ulo sa banay, nag-ala- 
gad ingong saserdote alang sa iyang pamilya, nga 
nagtanyag ug mga halad-nga-sinunog ngadto sa 
Diyos alang kanila. (Job 1:5) Ang labing ilado ug 
talagsaon sa karaang mga halad mao ang pagsulay 
ni Abraham sa paghalad kang Isaac, tungod sa 
sugo ni Jehova. Si Jehova, human makita ang pag- 
tuo ug pagkamasinugtanon ni Abraham, malulo- 
tong nagtagana ug laking karnero ingong kapuli. 
Kining gihimo ni Abraham naglandong sa pagha- 
lad ni Jehova sa iyang kaugalingong bugtong nga 
Anak, si Jesu-Kristo.---Gen 22:1-14: Heb 11:17-19. 

Ilalom sa Balaod. Ang mga halad nga gilatid 
ilalom sa pakigsaad sa Balaod tanan nagpunting 
kang Jesu-Kristo ug sa iyang halad o sa mga kaa- 
yohan nga modangat gikan sa maong halad. (Heb 
8:3-5: 9:9: 10:5-10) Maingon nga si Jesu-Kristo 
maoy hingpit nga tawo, mao man usab ang tanang 
halad nga hayop kinahanglan nga himsog, walay 
mga depekto. (Lev 1:3, 10, 3:1) Ang mga Israelin- 
hon ug ang langyawng mga pumoluyo nga nag- 
simba kang Jehova parehong nakig-ambit sa pag- 
tanyag sa nagkalainlaing mga halad.--Num 15: 
26, 29. 

Mga halad-nga-sinunog. Ang mga halad- 
nga-sinunog tibuok nga itanyag ngadto sa Diyos, 
walay bahin sa hayop ang ibilin sa magsisimba. 
(Itandi ang Huk 11:30, 31, 39, 40.) Kini nagsil- 
bing pangamuyo ngadto kang Jehova nga dawaton 
ang halad-sa-sala nga usahay gilakip niini. Ingong 
usa ka “halad-nga-sinunog” gitugyan ni Jesu-Kris- 
to ang iyang kaugalingon ingong hingpit, bug-os 
nga halad. 

Mga okasyon sa pagtanyag ug mga halad-nga- 
sinunog, ug mga aspekto niini: 

(1) Naandang mga panahon sa pagtanyag niini: 
Sa matag buntag ug gabii (Ex 29:38-42, Lev 6:8- 
13, Num 28:3-8), sa matag adlaw nga Igpapahulay 
(Num 28:9, 10): sa unang adlaw sa bulan (Num 
10:10), sa Paskuwa ug sa pito ka adlaw nga Pista sa 
mga Tinapay nga Walay Igpapatubo (Lev 23:6-8, 
Num 28:16-19, 24): sa Adlaw sa Pagtabon-sa-Sala 
(Lev 16:3, 5, 29, 30: Num 29:7-11), sa Pentekostes 
(Lev 23:16-18, Num 28:26-31), sa matag adlaw sa 
Pista sa mga Balongbalong.---Num 29:12-39. 

(2) Ubang mga okasyon: Sa pagkonsagrar 
sa pagkasaserdote (Lev 8:18-21: tan-awa ang 
PAGPAHILUNA-SA-KATUNGDANAN), sa pagpahiluna-sa- 
katungdanan sa mga Levihanon (Num 8:6, 11, 12), 
sa paghimog mga pakigsaad (Ex 24:5: tan-awa ang 
PAKIGSAAD), sa mga halad-sa-panag-ambit ingon 
man sa pipila ka halad-sa-pagkasad-an ug mga ha- 
lad-sa-sala (Lev 5:6, 7, 10; 16:3, 5): sa pagtuman sa 
mga panaad (Num 15:3, 8): sa mga pagputli (Lev 
12:6-8, 14:2, 30, 31, 15:13-15, 30). 

(3) Mga hayop nga gitanyag ug mga pamaagi: 
Torong baka, laking karnero, laking kanding, tuk- 
mo, o piso sa salampati. (Lev 1:3, 5, 10, 14) Kon kini 
usa ka hayop, itapion sa naghalad ang iyang kamot 
sa ulo sa hayop (nga miila sa gihalad ingong iyang 
halad, ug alang kaniya). (Lev 1:4) Ang hayop iha- 
won, ang dugo iwisik libot sa ibabaw sa halaran sa 
halad-nga-sinunog (Lev 1:5, 11), ang hayop pani- 
tan ug hiwahiwaon sa mga bahin niini, ang mga ti- 
nai (walay ginhawaan ang sunogon diha sa hala- 
ran) ug mga tiil niini hugasan, ang ulo ug ang 
ubang bahin sa lawas ibutang tanan diha sa hala- 
ran (ang nagadumalang saserdote ang modawat sa 
panit: Lev 7:8). (Lev 1:6-9, 12, 13) Kon kini usa ka 
langgam, kuhaon ang pabalonan ug mga balhibo 
niini, ug ang ulo ug lawas sunogon diha sa halaran. 
(Lev 1:14-17) 

Mga halad-sa-panag-ambit (o mga halad- 
sa-pakigdait).. Ang mga halad-sa-panag-ambit 
nga dalawaton kang Jehova nagpaila sa pakigdait 
uban kaniya. Ang magsisimba ug ang iyang pani- 
malay makigbahin (diha sa sawang sa tabernaku- 
lo, sumala sa tradisyon, ang mga balongbalong 
ipahimutang sa palibot sulod sa kortina nga nagli- 
bot sa sawang, diha sa templo, ang mga lawak- 
kan-anan itagana). Ang nagadumalang saserdote 
makadawat ug usa ka pahat, ug laing pahat usab 
ang madawat sa ubang mga saserdote nga nag- 
alagad. Si Jehova sa ingon nakadawat sa makapa- 
himuot nga aso sa nasunog nga tambok. Ang 
dugo, nga naghawas sa kinabuhi, gihatag ngadto 
sa Diyos ingong iyaha. Busa ang mga saserdote, 
ang mga magsisimba, ug si Jehova daw nagsalo sa 
pagkaon, nga nagpasabot sa malinawong mga re- 
lasyon. Ang tawo nga makig-ambit samtang ma- 
hugaw (sa bisan unsang kahugawan nga gihisgo- 
tan diha sa Balaod) o mokaon sa unod human nga 
kini lapas na sa gitagal nga panahon (sa init nga 
klima kini mosugod na sa pagkadunot) pagaputlon 
gikan sa iyang katawhan. Iyang gihugawan o gipa- 
sipalahan ang pagkaon, tungod kay siya mahugaw 
o kaha mikaon ug mahugaw atubangan kang Jeho- 
va nga Diyos, nga nagpakitag kawalay pagtahod sa 
sagradong mga butang.--Lev 7:16-21, 19:5-8. 

Ang Panihapon sa Ginoo (ang Memoryal o ang 
Kataposang Panihapon) maoy usa ka pagkaon nga 

pagaambitan. (1Co 10:16) Kadtong lakip 'sa bag- 
ong pakigsaad tungod sa dugo ni Jesus’ nakigbahin 
sa usag usa diha sa pagtuo, nga nakig-ambit sa 
mga emblema nga naghawas sa lawas ug dugo ni 
Jesus. Nakig-ambit usab sila uban kang Jehova 
ingong Awtor sa maong kahikayan. Kini sila nagti- 
nguha sa pag-uyon ni Jehova ug may pakigdait dili 
lamang sa usag usa kondili uban usab kang Jehova 
pinaagi ni Jesu-Kristo. Nahiuyon sa kinahanglanon 
sa pagkahinlo alang sa mga nakig-ambit sa pag- 
kaon sa panag-ambit, si Pablo nagpasidaan nga 
angayng susihon sa Kristohanon ang iyang kauga- 
lingon sa dili pa makig-ambit sa pagkaon sa Me- 
moryal. Ang pagpakamenos o pagtamay sa okas- 
yon o sa mga emblema nga bino ug tinapay nga 
walay lebadura magpasipala sa sagradong mga 
butang, nga takos sa mabug-at nga paghukom. 
--1Co 11:25, 27-29: tan-awa ang PANIHAPON SA 
GINOO. 

Sa halad-sa-pagpasalamat, nga maoy usa ka ha- 
lad-sa-panag-ambit sa pagdayeg sa Diyos tungod 
sa iyang mga tagana ug mahigugmaong-kalulot, 
ang unod ug ang tinapay nga may lebadura ug wa- 
lay lebadura pagakan-on. Busa ang magsisimba 
nagsaulog sa maong okasyon nga naggamit sa ma- 
tawag nga “matag adlaw nga pagkaon.” (Apan, 
sa bisan unsang panahon wala gayoy tinapay nga 
may lebadura ang ibutang diha sa halaran ingong 
halad ngadto sa Diyos.) Ug niini nga pagpasalamat 
ug pagdayeg sa Diyos, ang unod kinahanglang 
kan-on nianang adlawa, dili sa sunod nga adlaw. 
(Sa ubang mga halad-sa-panag-ambit, ang unod 
mahimong kan-on sa ikaduhang adlaw.) (Lev 7:11- 
15) Kini magpahinumdom sa pag-ampo nga gitud- 
lo ni Jesu-Kristo sa iyang mga sumusunod: “Ihatag 
kanamo karong adlawa ang among tinapay alang 
niining adlawa. ”---Mat 6:11. 

Mga okasyon sa pagtanyag ug mga halad-sa- 
panag-ambit, ug mga aspekto niini: 

(1) Mga okasyon: Sa paghimog mga pakigsaad 
(Ex 24:5): sa pagsaulog sa mga panahon sa kapis- 
tahan ug sa pagsugod sa mga bulan (Num 10:10, 
Ex 12:2-14, Lev 23:15-19, Num 29:39), ug sa uban 
pang mga okasyon. 

(2) Mga katuyoan: Aron makabaton sa pag-uyon 
sa Diyos, sa pagpangaliyupo o pagpangamuyo sa 
Diyos sa mga panahon sa kaalaotan. (Lev 19:5, Huk 
20:26, 21:4: 1Sa 13:9, 2Sa 24:25) 

(3) Mga hayop nga gigamit, ug mga pamaagi: 
Laki o baye nga mga baka, mga karnero, mga kan- 
ding (walay mga langgam, sanglit kini dili igo nga 
mahimong halad nga pagkaon). (Lev 3:1, 6, 12) Ita- 
pion sa naghalad ang iyang kamot diha sa ulo sa 
hayop, ang hayop ihawon, iwisik sa saserdote ang 
dugo niini libot sa ibabaw sa halaran sa halad-nga- 
sinunog (Lev 3:2, 8, 13): ang tambok (lakip ang 

tambok nga ikog sa karnero) ibutang ibabaw sa ha- 
laran sa halad-nga-sinunog (Lev 3:3-5, 9): ang 
dughan maiya sa mga saserdote, ang tuo nga paa 
maiya sa nagadumalang saserdote (Ex 29:26, 28, 
Lev 7:28-36). 

(4) Mga matang: Pagpasalamat o pagdayeg, pa- 
naad (tan-awa ang Num 6:13, 14, 17): boluntaryo. 

Mga halad-sa-sala. Kining tanan maoy alang 
sa sala nga dili tinuyo, nga nahimo tungod sa ka- 
huyangan sa dili-hingpit nga unod, dili “uban ang 
binayaw nga kamot,” sa ato pa, dili sa dayag, dili sa 
pagkamapahitas-on, dili kinabubut-on. (Num 15: 
30, 31, ftn sa Rbi8) Gigamit ang lainlaing mga ha- 
lad nga hayop, gikan sa torong baka ngadto sa 
tukmo, sumala sa katungdanan ug mga kahim- 
tang sa kinabuhi sa tawo kansang sala gitabonan. 
Angayng matikdan nga kadtong nalangkit sa mga 
sala nga gihisgotan sa Levitico kapitulo 4 maoy 
mga tawong nakahimo sa “usa sa mga butang nga 
gisugo ni Jehova nga dili angay buhaton” ug busa 
nahimong sad-an. (Lev 4:2, 13, 22, 27) Alang sa 
mga halad-sa-sala sa Adlaw sa Pagtabon-sa-Sala, 
tan-awa ang ADLAW SA PAGTABON-SA-SALA. 

Mga okasyon nga gikinahanglan ang mga halad- 
sa-sala, ug mga aspekto niini: 

(1) Alang sa sala sa hataas nga saserdote nga 
nagdalag pagkasad-an diha sa katawhan (Lev 4:3): 
Ang hataas nga saserdote magdalag usa ka torong 
baka ug itapion ang iyang kamot diha sa ulo sa to- 
rong baka, ang torong baka ihawon, ang dugo niini 
dad-on ngadto sa Balaang Dapit ug iwisik atuba- 
ngan sa kortina; ang ubang bahin sa dugo ipahid 
diha sa mga sungay sa halaran sa insenso, ang 
nahibilin iyabo diha sa tiilan sa halaran sa ha- 
lad-nga-sinunog, ang tambok (sama sa mga ha- 
lad-sa-panag-ambit) sunogon diha sa halaran sa 
halad-nga-sinunog (Lev 4:4-10): ug ang patayng 
lawas (lakip ang panit) sunogon diha sa mahinlong 
dapit gawas sa siyudad, diin gibutang ang mga abo 
sa halaran. (Lev 4:11, 12) 

(2) Alang sa sala sa tibuok katigoman (sala nga 
nahimo sa katigoman, apan ang mga pangulo ula- 
hi nang nasayod niini) (Lev 4:13): Ang kongregas- 
yon magdalag usa ka torong baka, itapion sa mga 
ansiyano ang ilang mga kamot diha sa ulo sa to- 
rong baka, ihawon kini, ang nahibilin sa pamaagi 
maoy sama nianang alang sa sala sa hataas nga 
saserdote. (Lev 4:14-21) 

Ang sala nga nahimo sa hataas nga saserdote 
samtang anaa sa iyang opisyal nga katungdanan 
ug kapasidad ingong hawas sa tibuok nasod atuba- 
ngan kang Jehova nagdalag pagkasad-an diha sa 
tibuok katigoman. Kini lagmit maoy usa ka sayop 
sa paghukom, sa pagpadapat sa Balaod, o sa pagdu- 
mala sa usa ka suliran nga nalangkit ang tibuok 

nasod. Tungod niini, ug tungod sa sala sa tibuok 
katigoman, gikinahanglan ang labing bililhon sa 
mga halad, nga mao, ang usa ka torong baka.---Lev 
4:3, 13-15. 

Labot sa mga halad-sa-sala sa mga indibiduwal, 
ang dugo dad-on lamang kutob sa halaran. Apan, 
sa mga kaso sa sala sa hataas nga saserdote ug sa 
tibuok katigoman, ang dugo dad-on usab ngadto sa 
Balaang Dapit, ang unang lawak sa sangtuwaryo, 
ug iwisik kini atubangan sa kortina, diin sa likod ni- 
ini nga kortina si Jehova 'nagpuyo,' nga gihawasan 
sa milagrosong kahayag ibabaw sa arka sa pakig- 
saad diha sa Labing Balaan. (Sa mga halad-sa-sala 
lamang nga kanunayng gitanyag sa Adlaw sa Pag- 
tabon-sa-Sala nga ang dugo dad-on ngadto sa La- 
bing Balaan, ang ikaduhang lawak, Lev 16.) Walay 
saserdote ang mokaon sa bisan unsang bahin sa 
mga halad diin ang dugo niana gidala ngadto sa 
Balaang Dapit.---Lev 6:30. 

(3) Sala sa usa ka pangulo: Ang pamaagi maoy 
susama, gawas nga laking kanding ang gamiton, 
ug ang dugo dili dad-on ngadto sa Balaang Dapit. 
Ang dugo ibutang diha sa mga sungay sa halaran 
sa halad-nga-sinunog, ang nahibilin iyabo diha sa 
tiilan niini; ang tambok paasohon diha sa halaran 
(Lev 4:22-26), ang mga saserdote dayag nga ma- 
kadawat ug bahin aron kan-on, sama sa ubang 
mga halad-sa-sala (Lev 6:24-26, 29): ang mga sud- 
lanan nga gilat-an sa karne hinisan (o buk-on, kon 
kini gama sa kulonon), aron nga walay usa sa 
“labing balaang butang” ang mapasipalahan, nga 
maoy mahitabo kon may bahin sa halad nga mota- 
pot diha sa sudlanan ug ang sudlanan sa ulahi ga- 
miton alang sa ordinaryong mga katuyoan. (Lev 6: 
27, 28) 

(4) Sala sa tagsatagsa ka Israelinhon: Usa ka ba- 
yeng nating kanding o bayeng nating karnero ang 
gamiton, ang pamaagi maoy susama ra sa sala sa 
usa ka pangulo. (Lev 4:27-35) 

Sa mosunod, ang mga sala lahi gikan sa nahisgo- 
tan na sa pagkaagi nga ang mga tawong nalangkit 
nakahimog sayop ug 'wala mobuhat sa tanan nga 
gisugo sa Diyos, sa ingon maoy sala tungod sa 
pagkapakyas sa pagbuhat.--Num 15:22. 

(5) Alang sa tibuok katigoman, usa ka nating 
kanding ang gigamit (Num 15:22-26), alang sa usa 
ka indibiduwal, usa ka bayeng kanding sa unang 
tuig niini. (Num 15:27-29) 

Sa mga kahimtang diin ang mga saserdote mo- 
kaon ug bahin sa halad-sa-sala, mopatim-aw nga 
pinaagi sa pagpakig-ambit niini sila giisip nga “may 
tulubagon sa kasaypanan” niadtong mihimog ha- 
lad-sa-sala “aron sila makahimog pagtabon-sa-sala 
alang kanila atubangan ni Jehova,’ pinaagi sa ilang 
balaang katungdanan.--Lev 10:16-18, 9:3, 15. 

Mga halad-sa-pagkasad-an.. Ang mga halad- 
sa-pagkasad-an maoy mga halad usab tungod sa 
sala, kay ang bisan unsang matang sa pagkasad-an 
naglangkit ug sala. Kini maoy alang sa linaing mga 
sala nga nahimo sa usa ka tawo, ug kini lahig diyu- 
tay gikan sa ubang mga halad-sa-sala tungod kay 
mopatim-aw nga ang katuyoan niini maoy aron 
mabayran o mapasig-uli ang usa ka katungod. Ma- 
himong ang katungod ni Jehova o kaha katungod 
sa iyang balaang nasod ang giyatakan. Ang halad- 
sa-pagkasad-an maoy aron mabayran si Jehova sa 
katungod nga nayatakan, o aron ipasig-uli o ibalik 
usab ang pipila ka katungod sa pakigsaad alang 
sa mahinulsolong mamumuhat ug kasaypanan ug 
aron makalingkawas sa silot tungod sa iyang sala. 
--Itandi ang Isa 53:10. 

Sa mga kaso nga gihisgotan diha sa Levitico 5:1- 
6, 17-19, ang mga indibiduwal nakasala tungod sa 
pagkainosente, o pagkadili-mabinantayon, ug sa 
dihang ang maong butang ipaabot sa ilang pagta- 
gad, buot nilang tul-iron kini. Sa laing bahin, ang 
mga sala nga gihisgotan sa Levitico 6:1-7 dili kay 
mga sala nga nahimo tungod sa pagkainosente, 
kondili kini maoy mga sala tungod sa unodnong 
mga kahuyangan ug mga tinguha, dili tinuyo, dili 
tungod sa pagkamapangahason, ug dili tungod sa 
pagrebelde batok sa Diyos. Ang maong tawo giha- 
sol sa iyang tanlag, busa naghinulsol nga kinabu- 
but-on, misugid sa iyang sala, ug human mohimog 
pagpasig-uli, nagpakiluoy ug nangayog kapasaylo- 
an.--Mat 5:23, 24. 

Kini nga mga balaod nagpasiugda sa kamatuo- 
ran nga bisan tuod ang Balaod higpit alang sa mga 
tinuyo ug dili-mahinulsolong makasasala, gikonsi- 
derar niini ang mga motibo, mga sirkumstansiya, 
ug mga tinamdan, aron ipakita ang kaluoy pinasu- 
kad sa Balaod, sama sa kahimtang diha sa Kristo- 
hanong kongregasyon. (Itandi ang Lev 6:1-7: Ex 
21:29-31, Num 35:22-25, 2Co 2:5-11; 7:8-12, 1Ti 
1:2-16.) Apan matikdi nga walay usa niini nga ka- 
saypanan ang mahimong buhaton nga dili masilo- 
tan, kinahanglang bayran ang nabiktima, ug ang 
halad-sa-pagkasad-an kinahanglang itanyag ngad- 
to kang Jehova. Ang mga halad-sa-pagkasad-an, 
nga may pipila ka kalainan, gidumala nga susama 
ra sa mga halad-sa-sala, diin ang mga saserdote 
adunay bahin sa pagkaon niini.--Lev 7:1, 5-7. 

Mga okasyon nga gikinahanglan ang mga halad- 
sa-pagkasad-an, ug mga aspekto niini: 

(1) Usa ka saksi nga human makadungog ug 
pagpanumpa diha sa publiko napakyas sa pagtesti- 
go o sa pagtaho niini; usa ka tawo nga sa wala tu- 
yoa nahimong mahugaw tungod sa patayng lawas 
o sa laing mahugaw nga tawo, usa ka tawo nga sa 
mahinaykon o sa walay paghunahuna nanumpa 
nga buhaton o dili buhaton ang usa ka butang (Lev 

5:1-4): Angay niyang isugid kon sa unsang paagi 
siya nakasala. (Lev 5:5) Ang mga halad-sa-pag- 
kasad-an nagkalainlain sumala sa pinansiyal nga 
mga kahimtang. (Lev 5:6-10) Kon kini halad-nga- 
lugas, walay lana o kamangyan nga ibutang niini 
sanglit kini halad-sa-sala ug maoy usa ka halad- 
nga-lugas nga gipangayo sa balaod, dili usa ka bo- 
luntaryong halad; ang boluntaryong halad-nga- 
lugas maoy halad sa kalipay sa tawo nga maayog 
baroganan uban sa Diyos. (Lev 5:11-13) 

(2) Usa ka tawong nakasala nga dili tinuyo batok 
sa balaang mga butang ni Jehova (pananglitan, usa 
ka tawo nga wala tuyoang nakagamit sa lugas nga 
gigahin ingong ikapulo alang sa sangtuwaryo, ug 
gigamit kini alang sa iyang kaugalingon o sa iyang 
panimalay [alang sa ordinaryong paggamit, nga 
nagpasipala sa gibalaan nga butang]) (Lev 5:15a; 
itandi ang Lev 22:14-16): Ibayad niya ngadto sa 
sangtuwaryo ang bug-os nga kantidad ug duga- 
ngan pa niya kinig ikalimang bahin. (Lev 5:16) Usa 
ka laking karnero ang itanyag ingong halad-sa- 
pagkasad-an. (Lev 5:15) 

(3) Usa ka tawo nga dili-tinuyong nakabuhat sa 
usa ka butang (lagmit tungod sa pagpasagad) nga 
gisugo ni Jehova nga dili pagabuhaton: Usa ka la- 
king karnero “sumala sa gibanabanang bili niini” 
ang itanyag. (Lev 5:17-19) 

(4) Usa ka tawo nga naglimbong sa iyang kau- 
ban pinaagi sa pagkuha sa mga butang nga gipati- 
pigan kaniya, pagpangawat, pagpanikas, pagtago 
sa butang nga nakaplagan ug sa paglimod niini 
(Lev 6:2, 3; itandi ang Ex 22:7-13, ug matikdi nga 
wala kini maglakip sa pagsaksi ug bakak batok sa 
isigkatawo, ingon sa makita diha sa Deu 5:20): 
Una, angay niyang isugid ang sayop nga nahimo. 
Dayon ang tawong nabiktima bayran gayod niya 
sa bug-os nga kantidad ug dugangan pa niya kinig 
ikalimang bahin. (Lev 6:4, 5, Num 5:6, 7) Kon ang 
tawong nabiktima namatay, ang kinadul-ang par- 
yente nga lalaki ang makadawat sa bayad: kon wa- 
lay kinadul-ang paryente, ang saserdote ang ma- 
kadawat niini. (Num 5:8) Dayon siya magtanyag 
ug usa ka laking karnero alang sa iyang halad-sa- 
pagkasad-an. 

Mga halad-nga-lugas.. Ang mga halad-nga- 
lugas gitanyag uban sa mga halad-sa-panag- 
ambit, mga halad-nga-sinunog, ug mga halad-sa- 
sala, ug usab ingong mga unang bunga, sa ubang 
mga panahon kini gilain sa pagtanyag. (Ex 29:40- 
42: Lev 23:10-13, 15-18, Num 15:8, 9, 22-24: 28: 
9, 10, 20, 26-28, kap 29) Kini gihimo agig pag-ila 
sa pagkamanggihatagon sa Diyos sa pagtagana ug 
mga panalangin ug kauswagan. Kini sagad nga bu- 
tangan ug lana ug kamangyan. Ang mga halad- 
nga-lugas nga puwedeng itanyag mao ang pinong 
harina, sinangag nga lugas, o siningsing nga mga 

tinapay o nipis nga mga tinapay nga gihurno, gilu- 
to sa kalaha, o sa kawa. Ang pipila sa halad-nga- 
lugas ibutang diha sa halaran sa halad-nga-sinu- 
nog, ang uban kaonon sa mga saserdote, ug sa 
mga halad-sa-panag-ambit ang magsisimba ma- 
kigbahin niini. (Lev 6:14-23, 7:11-13, Num 18:8-11) 
Walay usa sa mga halad-nga-lugas ang itanyag 
nga adunay lebadura o “dugos” (lagmit nagpunting 
sa anibal sa igos o sa duga sa mga prutas) nga ma- 
kapaaslom niini.--Lev 2:1-16. 

Mga halad-nga-ilimnon. Ang mga halad- 
nga-ilimnon gitanyag duyog sa kadaghanang 
ubang mga halad, ilabina sa dihang ang mga 
Israelinhon nagpuyo na sa Yutang Saad. (Num 15: 
2, 5, 8-10) Kini naglakip sa bino (“makahubog nga 
ilimnon”) ug gibubo diha sa halaran. (Num 28: 
7, 14: itandi ang Ex 30:9, Num 15:10.) Si apostol 
Pablo misulat ngadto sa mga Kristohanon sa Fili- 
pos: “Kon ako gibubo nga samag halad-nga-ilim- 
non ibabaw sa halad-nga-inihaw ug [sa] publikong 
pag-alagad nga niana ang pagtuo nagtultol kanin- 
yo, ako nalipay.” Dinhi siya migamit sa halad- 
nga-ilimnon sa mahulagwayong paagi, nga nag- 
pahayag nga siya andam sa paggahin sa iyang 
kaugalingon alang sa pag-alagad sa mga isigka- 
Kristohanon. (Flp 2:17) Sa hapit na siyang mama- 
tay, siya misulat kang Timoteo: “Ako gibubo na 
sama sa usa ka halad-nga-ilimnon, ug ang takdang 
panahon sa akong kagawasan taliabot na.”---2Ti 
4:6. 

Mga halad-nga-tinabyog. Diha sa mga ha- 
lad-nga-tinabyog ang saserdote dayag nga nagbu- 
tang sa iyang mga kamot ilalom sa mga kamot sa 
magsisimba, nga nagkupot sa halad nga itanyag, 
ug itabyog kini, o ang butang nga gitanyag itabyog 
sa saserdote mismo. (Lev 23:11a) Mopatim-aw nga 
si Moises, ingong tigpataliwala sa pakigsaad sa Ba- 
laod, nagbuhat niini alang kang Aaron ug sa iyang 
mga anak nga lalaki sa dihang sila gikonsagrar sa 
pagkasaserdote. (Lev 8:28, 29) Kini nga buhat nag- 
hawas sa pagtanyag sa mga butang nga giha- 
lad ngadto kang Jehova. Ang pipila ka halad-nga- 
tinabyog mahiadto sa mga saserdote ingong ilang 
bahin.---Ex 29:27. 

Ang pagtanyag sa usa ka binangan (o sukod nga 
omer) sa mga unang bunga sa pagpangani sa se- 
bada sa Nisan 16 maoy usa ka halad-nga-tinabyog 
nga himoon sa hataas nga saserdote. Niining ma- 
ong petsa sa tuig 33 K.P. nga si Jesu-Kristo giban- 
haw, “ang unang bunga kanilang nangatulog sa 
kamatayon.” (1Co 15:20, Lev 23:11b, Ju 20:1) Sa 
adlaw sa Pentekostes duha ka tinapay nga may le- 
badura sa mga unang bunga sa trigo ang itabyog. 
(Lev 23:15-17) Kini mao ang adlaw nga si Je- 
sus, ingong Hataas nga Saserdote sa mga langit, 

nakahimo sa pagtanyag ngadto kang Jehova sa una 
sa iyang espirituwal nga mga igsoon sa Kristoha- 
nong kongregasyon, nga gikuha gikan sa taliwala 
sa makasasalang katawhan ug gidihogan pinaagi 
sa pagbubo sa balaang espiritu.--Buh 2:1-4, 32, 
33, itandi ang San 1:18. 

Sagradong mga bahin (gialsa nga mga ha- 
lad). Ang Hebreohanong pulong nga teru-mah' 
usahay gihubad nga “sagradong bahin” sa dihang 
nagpunting sa bahin sa halad nga gikuha, o gjialsa, 
gikan sa halad ingong bahin nga iya sa mga saser- 
dote. (Ex 29:27, 28: Lev 7:14, 32: 10:14, 15) Kini 
nga pulong kanunayng gihubad usab nga “amot,” 
sa dihang nagpunting sa mga butang nga gihatag 
ngadto sa sangtuwaryo nga mahiadto usab sa mga 
saserdote ingong ilang pagkaon, gawas lamang ni- 
adtong mga butang nga gihalad diha sa halaran. 
--Num 18:8-13, 19, 24, 26-29, 31:29, Deu 12:6, 11. 


HALAD-NGA-ILIMNON. Tan-awa ang Ha- 
LAD. 


HALAD-NGA-LUGAS. Tan-awa ang HALAD. 
HALAD-NGA-SINUNOG. Tan-awa ang Ha- 


LAD. 

HALAD-NGA-TINABYOG. Tan-awa ang HA- 
LAD. 

HALAD-SA-PAGKASAD-AN. Tan-awa 
ang HALAD. 


HALAD-SA-SALA. Tan-awa ang HALAD. 


HALAK, BUKID SA [Hawan nga Bukid]. Usa 
ka bukid nga nagsilbing timaan sa habagatan 
ingong utlanan sa pagpanakop sa Israel sa Yutang 
Saad ilalom sa pagpangulo ni Josue. (Jos 11:16, 17, 
12:7) Gituohan sa kadaghanan nga ang Halak mao 
ang Jebel Halaq (Har He-Halag), ang kataposang 
tayuktok sa K sa Palestina nga duol sa dalan gikan 
sa Beer-seba paingon sa Araba. Ang kabukiran nga 
nagsukad sa Jebel Halaq nag-ulang sa sibsibanan 
sa S gikan sa balasong desyerto sa K. Kon husto 
kini, nan ang paghubit sa Bibliya bahin sa Halak 
nga “paingon” o 'patungas' sa Seir mahimong mag- 
kahulogan nga ang lapad nga bahin niining bukira, 
nga nagsukad sa HK hangtod sa AS, nag-atubang 
sa Seir. 


HALARAN. Sa panguna, kini maoy usa ka ti- 
nukod o taas nga dapit nga diha niana itanyag ang 
mga halad o sunogon ang insenso aron sa pag- 
simba sa matuod nga Diyos o sa laing bathala. 
Ang Hebreohanong pulong nga miz-be'ach (hala- 
ran) naggikan sa lintunganayng berbo nga za-vach' 
(pag-ihaw, paghalad) ug busa pangunang nagtu- 
mong sa usa ka ihawanan o halaranan. (Gen 8:20, 

Deu 12:21, 16:2) Sa susama, ang Gregong pulong 
nga thysiaste'rion (halaran) naggikan sa lintu- 
nganayng berbo nga thy 0, nga nagkahulogan usab 
ug “pag-ihaw:, paghalad.” (Mat 22:4: Mar 14:12) 
Ang Gregong pulong nga bo:mos' nagtumong sa 
halaran sa usa ka bakak nga diyos.---Buh 17:23. 

Ang unang paghisgot sa halaran maoy human 
sa Lunop sa dihang “si Noe nagtukod ug halaran 
kang Jehova” ug nagtanyag ug mga halad-nga- 
sinunog diha niana. (Gen 8:20) Ang mga halad nga 
gihisgotan sa wala pa ang Lunop mao lamang kad- 
tong iya ni Cain ug Abel, ug bisan tuod dayag nga 
sila naghalad, wala hisgoti kon sila ba migamit ug 
mga halaran o wala.---Gen 4:3, 4. 

Si Abraham nagtukod ug halaran didto sa Sekem 
(Gen 12:7), sa usa ka dapit tali sa Bethel ug Ai (Gen 
12:8, 13:3), sa Hebron (Gen 13:18), ug dayag usab 
didto sa Bukid sa Moria, diin siya naghalad ug usa 
ka laking karnero nga gihatag sa Diyos kaniya puli 
kang Isaac. (Gen 22:9-13) Niining ulahing dapit 
lamang nga espesipikong gihisgotan ang usa ka 
halad nga gihalad ni Abraham sa maong mga 
halaran. Apan, ang pangunang kahulogan sa Heb- 
reohanong pulong nagpaila nga dihay mga halad 
nga gitanyag sa matag dapit nga gihisgotan. Sa 
ulahi si Isaac nagtukod ug halaran didto sa Beer- 
seba (Gen 26:23, 25), ug si Jacob nagtukod ug mga 
halaran didto sa Sekem ug Bethel. (Gen 33:18, 20, 
35:1, 3, 7) Kini nga mga halaran nga gihimo sa 
mga patriarka dayag nga susama sa gihisgotan sa 
Diyos sa ulahi diha sa pakigsaad sa Balaod, nga 
mahimong mga bungdo sa yuta o kaha mga pla- 
taporma nga gitukod pinaagig kinaiyanhon (dili- 
sinapsapan) nga mga bato.---Ex 20:24, 2b. 

Si Moises nagtukod ug usa ka halaran human sa 
kadaogan batok kang Amalek, nga nagtawag niini 
nga Jehova-nissi (Si Jehova Mao ang Akong Ilha- 
nang Tukon). (Ex 17:15, 16) Sa dihang gihimo ang 
pakigsaad sa Balaod uban sa Israel, gitukod ni Moi- 
ses ang usa ka halaran didto sa tiilan sa Bukid sa 
Sinai, ug ang mga halad gitanyag sa ibabaw niini. 
Ang dugo gikan sa mga halad giwisik sa ibabaw sa 
halaran, sa basahon, ug sa katawhan, busa gihi- 
mong balido ug gipatuman ang pakigsaad.---Ex 
24:4-8, Heb 9:17-20. 

Mga Halaran sa Tabernakulo. Sa dihang gi- 
tukod ang tabernakulo, ang duha ka halaran gitu- 
kod sumala sa disenyo nga gisugo sa Diyos. Ang 
halaran sa halad-nga-sinunog (gitawag usab nga 
“halaran nga tumbaga” [Ex 39:39]) maoy gama sa 
kahoyng akasya nga pormag haw-ang nga kaban, 
nga dayag nga walay tabon o lubot. Kini maoy 
2.2 m (7.3 p) kuwadrado ug 1.3 m (4.4 p) ang 
gihabogon nga may “mga sungay” nga nagtuy- 
bo gikan sa upat ka [gipadayon sa panid 961] 


Mga Gingharian nga Naglibot sa Israel 

NAGPUYO sa ilang hinatag-sa- 
Diyos nga yuta, ang nasod sa 
Israel gilibotan sa mga nasod 
nga nagsimba sa bakak nga mga 
diyos. Ang mga Israelinhon mi- 
gula gikan sa Ehipto, diin ang 
mga hayop ginasimba. Sa sidla- 
kan ug sa habagatan-sidlakan 
kanila nahimutang ang Am- 
mon, Moab, ug Edom--layong 
mga paryente sa mga Israelin- 
hon apan mga magsisimba sa 
idolo. Ang daghag-diyos nga 
mga Filistehanon nag-okupar sa 
patag daplin sa baybayon dapit 
sa kasadpan. Sa amihanan sa Is- 
rael ubay sa kabaybayonan anaa 
ang mga Fenicianhon, kansang 
relihiyosong mga buhat nag- 
lakip sa sodomiya, bestialidad, 
ug paghalad sa bata. Ug ma- 
kita sa relihiyon sa mga 
Siryanhon ang hubo nga mga 
larawan sa mga diyosa nga nag- 
pasiugda sa ilang seksuwalidad. 
Aron magpadayong dalawaton 
kang Jehova, ang Israel kina- 
hanglan nga magpabiling bulag 
gikan sa mga nasod nga nagli- 
bot kanila. 


Ingong panalipod sa Is- 
rael, gihatag ni Jehova kanila 
ang Moisesnong Balaod, nga 
nahimong usa ka “paril nga nag- 
ulang aron magpabilin silang 
nahimulag sa naglibot nga mga 
nasod. (Efe 2:14) Kinahang- 
lang dili sila makig-alyansa sa 
maong mga nasod, dili makig- 
minyo kanila, ni mosundog sa 
ilang relihiyosong mga buhat. 
(2Cr 16:7, 2Ha 17:13-15) Basta 
sundon sa Israel kini nga mga 
balaod, sila magpabiling usa ka 
katawhang balaan. 


Hinunoa, ang mga indibi- 
duwal gikan sa naglibot nga 
mga nasod wala babagi sa 
pagsimba sa matuod nga Di- 


yos. Mahimo nilang biyaan ang 
ilang idolatrosong mga paagi 
ug mahimong mga magsisim- 
ba ni Jehova. “Ang Diyos dili 
mapihigon.” (Buh 10:34) Bisan 
tuod iyang gitipigang bulag ang 
Israel, gihikay ni Jehova nga 
matuman ang iyang katuyoan 
sa pagpanalangin sa katawhan 
sa tanang kanasoran sa kaulahi- 
an.--Gen 22:18. 


NAGLIBOT NGA MGA NASOD 
Uban ang Nalangkit nga mga Teksto 


Ammon Huk 10:6-9: 1Ha 11:5 
Edom 2Cr 25:14, 15 
Fenicia 1Ha 11:1, 2, 5: 16:30, 31 
Filistia Huk 10:6: 16:23: 
2Ha 1:2 
Moab Num 22:4-7, 25:1-3, 
2Ha 3:26, 27 
Sirya Huk 10:6: 2Cr 28:20-23 


Ang mga Moabihanon nagpuyo 
sa gansangon nga teritoryo sa 
sidlakan sa Patayng Dagat. Diha 
sa Bato sa Moab (sa wala), si 
Haring Mesa nanghambog bahin 
sa iyang diyos nga si Kemos ug 
naghisgot nga mapasipalahon 
kang Jehova 


AIINS ara, RENETI 
NAAN EL LEE, 
DOTA NA aaa 

Usa ka Ehiptohanong diyos 

nga si Anubis nga irong ihalas 
ang ulo nagpreserbar sa usa ka 
patayng lawas. Lakip sa mga diyos 
sa Ehipto mao ang mga tawo, 
mga langgam, ug mga hayop 


Ang mga Fenicianhon, nga 
nag-okupar niining yutaa 
ubay sa sidlakang 
kabaybayonan sa Mediteranyo, 
nagsimba sa mga diyos sama 
niining usa nga gipakita dinhi 
nga nagbarog ibabaw sa usa 
ka leyon 


Nabahin nga Gingharian 

USA ka gatos ug kawhaan ka 
tuig lamang human si Saul nahi- 
mong unang hari sa Israel, ang 
nasod nasip-ak sa duha. Nga- 
no? Tungod sa pag-apostata ni 
Haring Solomon. Sa tinguhang 
mapahimut-an ang iyang lang- 
yawng mga asawa, gitugotan 
ni Solomon nga makasulod sa 
nasod ang grabeng idolatriya, 
nga nagtukod ug 'hatag-as nga 
mga dapit” alang sa bakak nga 
mga diyos. Kini nga panagtapo 
sa pagtuo gikasilagan ni Jehova. 
Apan, kay maunongon sa iyang 
pakigsaad kang David, wala pa- 
mub-a sa Diyos ang Davidnong 
dinastiya. Hinunoa, iyang giman- 
do nga langkaton ang usa ka 
bahin sa nasod.-- 1Ha 11:7-13. 


Kini nahitabo niadtong 
997 W.K.P. sa dihang ang mga 
gibuhat sa gahig-ulo nga anak ni 
Solomon nga si Rehoboam na- 
kaaghat sa napulo ka tribo sa 
pagrebelde ug sa pagporma ug 
usa ka gingharian nga sa ki- 
nadak-an naglakip sa amihanang 
bahin sa yuta ug usab sa sakop 
nga mga siyudad sa mga Simeon- 
hon nga nahimutang sa lainlaing 
dapit sa tibuok Juda. Ang mga tri- 
bo lamang ni Benjamin ug Levi 
ang nagpabiling maunongon sa 
habagatang gingharian sa Juda. 


Si Jeroboam, ang unang hari sa 
amihanang gingharian, nahadlok 
nga mawala kaniya ang pag- 
unong sa iyang katawhan kon sila 
magpadayon sa pagsimba didto 
sa Jerusalem, busa siya nagtukod 
ug kaugalingong relihiyon. Nag- 
butang siya ug bulawang mga 
nating baka didto sa Dan sa ha- 
layong amihanan ug sa Bethel 
nga 17 km (11 mi) lamang sa 
amihanan sa Jerusalem. Siya nag- 
tudlo usab ug kaugalingong mga 
saserdote ug naghimog iyang 
kaugalingong ‘balaan nga mga 
adlaw.'-- 1Ha 12:26-33. 


Busa ang Israel nahimong usa 
ka yuta nga nabahin sa politikan- 


E] Duha-ka-Tribong 
Gingharian sa Juda 
E] Napulo-ka-Tribong 


Gingharian sa Israel 


[C] Naglibot nga mga 
Nasod 

Mga Utlanan sa mga 
Tribo 

© Sakop nga mga 

Siyudad sa Simeon 


NI na 


e 
Damasco 


[ades verinen EDOM 
hon ug relihiyoso nga paagi, usa | PANGUNANG MGA DAPIT 
ka yuta nga nameligro sa pagsu- | Uban ang Nalangkit nga mga Teksto 
long sa ubang nasod ug gigusbat | Bethel 1Ha 12:28, 29 
sa sibil nga gubat. Kay nahi- | Carmelo (Bkd.) IHa 18:19-40 
mulag gikan sa putling pagsimba | pan 2Ha 10:29 
kang Jehova, ang napulo-ka-tri- 
S K i Jerusalem 2Cr 11:1 
bo nga gingharian nahitumpawak 
Na Jezreel 2Ha 9:30-37 
sa moral ug espirituwal nga z 
pagkadunot. Apan, si Jehova nag- Samaria Tata Wera, Ok 
padayon sa pagpadala sa iyang | Sekem IHa 12:1, 25 
Tirza 1Ha 15:33 


mga manalagna aron sa pag- 
awhag kanila sa paghinulsol. 


Sakop nga mga siyudad Jos 19:1-8 


Mga kagun-oban sa 
palasyo ni Ahab sa 
Samaria, ug ang mga 
piraso nga garing nga 
nakaplagan sa maong 
dapit. Ang Samaria maoy 
kaulohan sa amihanang 
gingharian sulod sa mga 
200 ka tuig 


Ang pagsimba kang Baal kaylap sa amihanang 
gingharian. Kini nga larawan sa maong bakak nga 
diyos nakaplagan sa Ras Shamra sa Sirya. Sa iyang 
tuong kamot, naggunit siyag puspos, nga gituohang 
magpahinabog bagyo. Diha sa iyang wala ang usa 
ka pormag kilat nga may ulo sa bangkaw nga 

ang tumoy niini may tanom, nga nagtumong sa 
maayong mga epekto sa ulan sa bagyo 


Ang Beitin, duol sa karaang Bethel 

(dili layo sa Jerusalem). Didto sa Bethel, 
si Jeroboam nagpatindog ug usa ka 
bulawang nating baka alang sa 
pagsimba (walay duhaduhang mas dako 
niining bronse nga nating baka nga 
gidispley sa Louvre) 


Buluhatong Pagpanagna ni Elias ug Eliseo 

SI Elias maoy usa ka manalagna 
nga mihagit alang sa usa ka 
panagligi sa pagkadiyos didto 
sa Bukid sa Carmelo. Ang 
amihanang gingharian 
nahugawan tungod sa pagsimba 
kang Baal. Apan si Elias 
maisogong mihagit sa 450 

ka manalagna ni Baal aron 
pamatud-an kon si Baal ba ang 
matuod nga Diyos. Ang ilang 
mabalak-ong pag-ampo sulod sa 
daghang takna walay nahimo. 
Unya si Elias nagpahimutang 
sa iyang halad, nagbasa 
niini sa tubig sa makadaghang 
higayon, ug nag-ampo kang 
Jehova. Sa dihang ang kalayo 
dihadihang nahulog gikan sa 
langit, naglamoy sa halad, ug 
nagtila sa tubig, ang katawhan 
mipatugbaw: “Si Jehova mao 
ang matuod nga Diyos!” Niana, 
gisugo ni Elias nga ang mga 
manalagna ni Baal pamatyon. 
- 1Ha 18:18-40. 


MGA DAPIT DIHA SA MAPA 
Uban ang Nalangkit nga mga Teksto 
Abel-mehola 1Ha 19:16 
Beer-seba 1Ha 19:3 
Bethel 2Ha 2:1-3, 23, 24 
Carmelo (Bkd.) 1Ha 18:19-40 
Damasco 2Ha 8:7-15 
Dotan 2Ha 6:13-18 
Ekron 2Ha 1:2-4 
Gilgal 2Ha 4:38-41 
Jerico 2Ha 2:4, 5, 19-22 
Jezreel IHa 18:45, 46; 
21:1, 17-26 
Kison (B.W.) 1Ha 18:40 
Ramot-gilead 2Ha 9:1-10 
Samaria 2Ha 5:1-27, 
6:19-23, 7:1-20 
Sidon IHa 17:8, 9 
Suba sa Jordan 2Ha 2:6-14 
Sunem 2Ha 4:8-37 
Zarepta 1Ha 17:9-24 


Bisan pa niana, si Elias 
nahadlok sa dihang iyang na- 
sayran nga si Rayna Jezebel 
naglaraw sa pagpatay kaniya. 
Siya mikalagiw ug mga 150 km 
(95 mi) ngadto sa Beer-seba ug 
dayon mipanaw ug laing 
300 km (190 mi) ngadto sa Bu- 
kid sa Sinai. Wala isalikway ni 
Jehova si Elias tungod sa iyang 
temporaryong pagkaluya apan 
nagpasalig kaniya nga aduna 
pay dugang buluhatong pagpa- 


nagna nga iyang himoon.-- 1Ha 
TO:IEe: 


Si Eliseo mao ang manunu- 
nod ni Elias. Sa dihang 
gilibotan si Eliseo sa Siryan- 
hong mga karo nga iggugubat, 
siya adunay hugot nga pagtuo 
nga ang Siryanhong kasunda- 
lohan mao gayod ang tinuod 
nga gilibotan- sa usa ka 
panon sa mga karo sa manulon- 
da!--2Ha 6:15-17. 

Bukid sa Carmelo, ug makita sa luyo 
ang Dagat Mediteranyo. Kini ang dapit 
sa panagtigi pinaagi sa kalayo nga 
nagpamatuod nga dili si Baal kondili 

si Jehova mao ang matuod nga Diyos 
(1Ha 18:21-39) 


Dapit sa Bukid sa Sinai (Horeb). 


Si Elias mikalagiw ug mga 
450 km (285 mi) ngadto niini 


nga rehiyon tungod sa kapungot 


ni Jezebel (1Ha 19:1-18) 


Talan-awon nga makita 
gikan sa Tell Dothan. 
Dinhi si Eliseo ug ang iyang 
tig-alagad sa milagrosong 
paagi nakakita nga, bisan 
tuod nga gilibotan sila sa 
Siryanhong kasundalohan, 
ang bukirong rehiyon 
napuno sa iggugubat nga 
mga karo sa kalayo sa mga 
manulonda nga gipadala 
ni Jehova (2Ha 6:13-17) 


Ang Kaawayng mga Nasod nga Misulong sa Israel 

ANG Israel gilibotan sa ka- 
awayng mga nasod nga 
nagtinguha sa pag-agaw sa 
panulondon niini. Nabuntog ba 
ang Israel? Sa dihang nagpabi- 
lin nga matinumanon ang Israel, 
kini nagmadaogon. “Si Jehova 
mismo nakig-away alang sa Isra- 
el.”- Jos 10:14. 


Kini tin-aw nga gipasunda- 
yag sa panahon sa pagmando 
ni Haring Jehosapat (936- 
mga 911 W.K.P.). Ang nag-abin 
nga kasundalohan sa Ammon, 
Moab, ug sa Bukid sa Seir 
misulong batok sa Juda. Si Jeho- 
sapat nangamuyo kang Jehova: 
“Ania, sila mianhi aron sa pagpa- 
pahawa kanamo gikan sa imong 
kabtangan nga imong gipapa- 
nag-iya kanamo. Oh among 
Diyos, dili ba ikaw magpa- 
hamtang ug paghukom nganha 
kanila?” Siya magpahamtang ga- 
yod! Ang Juda gipasaligan: 
“Ang gubat dili inyo, kondili 
iya sa Diyos.” Gipaguliyang ni 
Jehova ang kaaway, mao nga 
sila nagpinatyanay sa usag usa. 
— 2Cr 20:1-23. 


Sa kataposan, human sa 
kasiglohan sa pagpakig-away 
alang sa Israel, gitugotan ni 
Jehova ang kaawayng mga na- 
sod sa pagsakop niini. Niadtong 
740 W.K.P. gitapos sa mga Asir- 
yanhon ang napulo-ka-tribo nga 
gingharian “tungod kay ang 
mga anak sa Israel nakasala 
batok kang Jehova.” (2Ha 17:7- 
18) Unya niadtong 607 W.K.P., 
tungod sa pagkadili-masinugta- 
non ang duha-ka-tribo nga 
gingharian gilaglag sa mga Babi- 
lonyanhon. (2Ha 21:10-15; 22: 
16, 17) Kini nga yugto sa ka- 
saysayan sa Israel nagpasiugda 
sa kahinungdanon sa pagsugot 
kang Jehova. 


sa Jordan 


Samaria 
e 


Jerusalem 
e 


KAAWAYNG MGA NASOD Edom 2Cr 20:1, 2, 22: 
Uban ang Nalangkit nga mga Teksto 28:17, Abd 1, 12-14 
Ehipto IHa 14:25, 26; 
Amalek Sal 83:2-4, 7 2Cr 36:2-4 
Ammon 2Cr 20:1-3, 10, 11: Etiopia 2Cr 14:9-13 
2Ha 24:2 Filistia 1Sa 17:1-10: 31:1-7: 
Asirya 2Ha 15:19, 20, 29: 2Sa 5:17-25 
17:1-6: 18:13-35 Moab Sal 83:2-4, 6 
Babilonya 2Ha 24:1, 12-17: Sirya 1Ha 20:1-6, 26: 
25:1-21 2Ha 12:17, 18: 16:5-9 

Asiryanhong kasundalohan nga nagdestiyero sa mga Hudiyo 
gikan sa Lakis. Gikan sa palasyo ni Senakerib sa Nineve 


Ehiptohanong inskripsiyon nga 
nanghambog sa pagsakop ni 
Paraon Sisak sa Judeanhong 
mga siyudad 


Babilonyanhong rekord 
sa pagsulong ni 
Nabucodonosor sa Juda 


Megido 

KAY maayo ang pagkapuwes- 
to niini ug nagkontrolar sa 
pangunang mga ruta sa ne- 
gosyo ug militar, ang Megido 
nahimong sentro sa internasyo- 
nal nga interes sa kapanahonan 
sa Bibliya. Sa patag nga walog 
diha sa ubos niini nahitabo ang 
daghang mahukmanong mga 
gubat. Busa, ang basahon sa Pi- 
nadayag haom nga nagngalan 
sa nagsingabot nga “gubat sa 
dakong adlaw sa Diyos nga La- 
bing Gamhanan” ingong Har- 
Magedon (gikan sa Heb., nga 
nagkahulogang “Bukid sa Me- 
gido”). Apan, dili diha sa literal 
nga Megido nga kining gu- 
bata sangkaon. Maglakip kini 
“sa mga hari sa tibuok gi- 
puy-ang yuta.” (Pin 16:14, 
16) Nianang higayona walay 
tawhanong magmamando ang 
modaog. Ang Gingharian sa 
Diyos mao ang modaog ka- 
nilang tanan, nga magbindikar 
kang Jehova nga Diyos, ang 
Labing Gamhanan, ingong Uni- 
bersohanong Soberano. 


Ibabaw: Modelo sa karaang Megido. 
Sa tuo: Talan-awon sa mga 
kagun-oban sa Megido gikan sa 
itaas, nga nag-umbaw sa Patag sa 
Megido (Esdraelon) 


sa Tiro Pangunang mga Ruta 


— — Segundaryong mga Ruta 


Paingon sa Damasco 


Imperyo sa Asirya 

ANG Asirya maoy usa ka im- 
peryo nga ang rekord puno 
sa militaryong pagpanakop, nga 
kanunayng dinuyogan sa sadisti- 
kong pagtratar sa mga binihag. 
Usa sa pangunang mga implu- 
wensiya sa Asiryanhong 
kinabuhi maoy mahitungod sa 
relihiyon, ug ang gubat giisip 
ingong tinuod nga kapahayagan 
sa ilang relihiyon. Ang historya- 
dor nga si W. B. Wright nagtaho: 
“Ang pagpakig-away mao ang 
gikapulikian sa nasod, ug ang 
mga saserdote mao ang wa- 
lay-hunong nga mga tigsiba sa 
gubat. Sa kinadak-ang bahin sila 
gisuportahan pinaagi sa mga ina- 
gaw sa kadaogan, nga niini ang 
usa ka tinong porsiyento kanu- 
nayng ihatag kanila sa dili pa 
makaambit ang uban, kay kini 
nga rasa sa mga mang-aagaw 
maoy hilabihan ka relihiyoso.” 
--Ancient Cities, 1886, p. 25. 


Ang Bibliya ug ang se- 
kular nga kasaysayan parehong 
nagtaho sa kanunayng mga pag- 
pakiglabot sa Israel ug Asirya. 
Sa ngadtongadto ang Israel na- 
pugos sa pagbayad ug tributo 
ngadto sa hari sa Asirya. 
Unya niadtong 740 W.K.P., ang 
Samaria, nga kaulohan sa ami- 
hanang gingharian, nailog, ug 
human niadto linibo ang gipang- 
destiyero. Ang kamatuoran nga 
gitugotan kini ni Jehova nga ma- 
hitabo nagpakita nga hilabihan 
na kadaotan ang apostatang Isra- 
el. Apan sa dihang misulay si 
Senakerib sa pagdugang sa Jeru- 
salem diha sa iyang talaan sa 
mga nadaog, gilaglag sa usa ka 
manulonda ni Jehova ang 185,- 
000 sa kasundalohan sa Asirya sa 
usa lamang ka gabii. (Isa 36:1- 
37:38) Sumala sa gitagna sa mga 
manalagna ni Jehova, sa ngad- 
tongadto ang Asirya nahimong 


usa ka biniyaan nga kagun-oban, 
ug ang Babilonya mipuli niini 
diha sa esena sa kalibotan.-- Isa 
23:13, Sof 2:13. 


PROMINENTENG 
MGA SIYUDAD 


Nineve: Pangunang kaulohan sa 
imperyo, nga ang arkitektura 
maanindot kaayong pagkahimo ni 
Senakerib apan usa ka “siyudad 
nga nagaula ug dugo.”--Nah 3:1 

Cala: Nailhan sa ulahi nga Nimrud: 
gipili ni Ashurnasirpal II ingong 
iyang harianong siyudad ug 
kaulohan sa militar 

Khorsabad: Segundaryong kaulohan 
nga gitukod ni Sargon II apan sa 
wala madugay gibiyaan human 
siya mamatay 

Asur: Karaan nga relihiyosong 
kaulohan sa imperyo: si Senakerib 
nagtala ug 34 ka templo didto 

Babilonya: Sentro sa komersiyo 
ug administrasyon sa habagatang 
Mesopotamia 


Dibuho sa arkeologong si A. H. Layard nga naghulagway 
sa kahalangdon sa palasyo ni Haring Ashurnasirpal II 
sa Nimrud (Cala) 


Kining dakong pak-an nga 
torong baka nga may ulo sa 
tawo gidayandayan kanhi sa 
palasyo ni Sargon II 


Gikan sa paril sa palasyo ni 
Ashurnasirpal II sa Nimrud. Ang 
pagpangayam ug leyon maoy usa ka 
esport sa Asiryanhong mga hari; ang 
Nineve mismo gitawag nga “ang 
puloy-anan sa mga leyon” (Nah 2:11) 

Esena sa palasyo ni Haring Ashurnasirpal II uban sa 
usa ka tig-alagad ug sa usa ka guwardiya nga espiritu, 
gikan sa palasyo sa Nimrud (Cala), gidispley diha sa 
British Museum. Ang relihiyon adunay dakong bahin 
sa politika sa Asirya 


Si Haring Ashurnasirpal II 
Si Haring Ashurnasirpal II nga gilibotan sipakitang midasdas sa 

sa mga simbolo sa iyang mga diyos. Ang gubat uban sa iyang diyos 
helmet nga may mga sungay giingon nga nga si Asur naglupad una 
naghawas kang Asur; ang pormag lingin kaniya ug nagtiro usab ug 
nga may pako dinhi niini nga hulagway mga pana. Gidispley diha sa 
nagrepresentar sa diyos-adlaw nga si British Museum 

Shamash, ang samag haya nga bulan 

mao ang emblema sa diyos-bulan nga si 

Sin; ug ang samag-tenedor mao ang liti 

ni Adad; ug ang bituon nagrepresentar 

kang Ishtar 


Ang hawas ni Senakerib 
nagtamay kang Jehova ug 
nagsugo nga pasurenderon 
ang Jerusalem 

Ang Prisma ni Senakerib 
(Prisma ni Taylor sa British 
Museum), usa sa kataposang 
mga talaan sa kasaysayan sa 
hari nga diha niana siya nang- 
hambog sa iyang pagsulong sa 
Juda apan wala maghisgot sa 
kadaot nga nahiagoman sa 
iyang kasundalohan 

Ang kabangis sa mga 
Asiryanhon ingon sa 
gihulagway diha sa ilang 
mga paril sa palasyo. Sa 
wala, ang mga Caldeanhon 
gipanitang buhi ug ang 
ilang dila gibira. Sa tuo 

ug ubos, ang mga binihag 
sa Lakis gipanitang buhi 
ug gilansang 


Ingong katumanan sa tagna sa 
Bibliya, ang Nineve (ang bung- 
tod sa Kuyunjik sa atubangan) 
nahimong “usa ka siyudad nga 
biniyaan.” (Nah 2:10) Usa ka 
papan gikan sa Babilonyanhong 
Cronica (sa itaas) nag-asoy sa 
mga detalye sa pagpangagaw sa 
mga Babilonyanhon sa kanhing 
bantogan nga siyudad (Babilon- 
yanhong Cronica nga B.M. 
[British Museum] 21901, nga 
nailhan sab nga Ang Cronica 
ni Gadd o Ang Cronica sa 
Pagkapukan sa Nineve) 


Kaayohan sa Arkeolohiya 

ANG arkeolohiya makapainte- 
res sa mga estudyante sa Bibliya. 
Ngano? Tungod kay sa daghang 
mga kahimtang ang mga kaplag 
sa mga arkeologo nakatabang 
sa pagpauswag sa atong pagsa- 
bot sa kinabuhi sa kapanahonan 
sa Bibliya ug sa orihinal nga 
mga pinulongan nga niana gisu- 
lat ang Kasulatan. 


Usahay ang mga kaplag 
sa arkeolohiya nakapahilom pa 
gani niadtong misaway sa pag- 
katukma sa pipila ka panghitabo 

Ang pangunang bahin nga nakubkob 

Ang bungdo nga may mga kagun-oban sa Bet-sean 

o mga pahayag diha sa Bibli- 
ya. Pananglitan, diha bay usa 
ka Babilonyanhong hari nga 
ginganlag Belsazar ug usa ka 
Asiryanhong hari nga gingan- 
lag Sargon? Hangtod sa ika-19 
nga siglo, kining mga ngalana 
makita lamang diha sa rekord 
sa Bibliya. (Isa 20:1, Dan 5:1) 
Apan ang mga kaplag sa palas- 
yo ni Sargon didto sa Khorsabad 
ug ang nabantog karon nga 
Cronica ni Nabonido nagtuboy 
sa pagkamakasaysayanhon niini 
nga mga magmamando. 


paa 


aii” 


Byzantino/Arabo 


Tig ap. 
PBB, an 


Wala kini magpasabot 
nga ang ebidensiya sa pagka- 
tinuod sa Bibliya nagdepende 
sa mga kaplag sa arkeolohiya. 
Ang Israelinhong arkeologo nga 
si Yohanan Aharoni miingon: 
“Kon hisgotan na gani ang 
makasaysayanhon o makasaysa- 
yanhon-geograpikanhon nga 
interpretasyon, ang arkeologo 
mogawas gikan sa natad sa ek- 
saktong mga siyensiya, ug siya 
kinahanglang mosalig sa kauga- 
lingong mga paghukom ug mga 
pangagpas aron makamugna ug 
usa ka bug-os nga makasay- 
sayanhong larawan.” Busa, sa 
dihang magtimbangtimbang sa 
ilang mga kaplag, ang mga ar- 
keologo usahay dili mouyon sa 
Bibliya. 


Kini ba angayng magpa- 
duhaduha sa pagkatinuod sa 
Bibliya? Dili gayod. Ang 
usa ka pagtuo nga nagdepen- 
de lamang sa interpretasyon sa 
arkeolohikanhong mga kaplag 
sa pagkatinuod maoy mahu- 
yang. Ang pamatuod nga ang 
Bibliya maoy inspirado sa Di- 
yos makaplagan diha mismo sa 
Bibliya, ug dili sa arkeolohiya. 


Helenistiko/Romano 


Israelinhon 

Usa ka inskripsiyon nga nag-ingon: 
“Dinhi gidala ang mga bukog ni Uzzias, 
hari sa Juda. Dili pagabuksan.” Kini 
nagtimaan sa dapit nga gilubngan 
pag-usab sa mga bukog sa hari, dayag 
nga niadtong mga unang siglo K.P. 


Ang Gezer nga kalendaryo, 
nga gituohang sukad pa sa 
ikanapulong siglo W.K.P., 
maoy usa sa labing karaan 
nga mga pananglitan sa 
karaang Hebreohanon nga 
sinulat 


Si Sargon II, kansang paglungtad 
dugay nang giduhaduhaan sa 
mga kritiko, nahimong ilado 
kaayo sa mga arkeologo 


Diha sa usa ka paril sa tunel nga nagkonektar sa 
Tubod sa Gihon ngadto sa Linaw sa Siloam (dayag 
nga gihimo ni Haring Ezequias) nakaplagan ang 
inskripsiyon nga gipakita dinhi nga naghubit kon 
sa unsang paagi milampos ang maong buluhaton 

[sumpay sa panid 944] eskina o kanto niini. Kini lu- 
kop nga gihaklapan ug tumbaga. Ang usa ka paril- 
ya o rehasrehas nga tumbaga gibutang ubos sa 
sanipa sa halaran “sa sulod niini,” “sa may tunga- 
tunga.” Sa pagdala sa halaran, upat ka argolya ang 
gitaod sa upat ka ngilit duol sa parilya, ug mopa- 
tim-awng mao ra usab kini nga mga argolya ang 
sul-otan sa duha ka yayongan nga kahoyng akas- 
ya nga hinaklapan ug tumbaga. Kini mahimong 
magkahulogan nga gibutangan ug gawang ang 
duha ka kilid sa halaran aron kasul-otan sa lapad 
nga parilya, diin ang mga argolya nagsiwil sa isig- 
kakilid. Magkalahi kaayo ang mga opinyon sa mga 
eskolar bahin niini, ug daghan ang naghunahuna 
nga lagmit dihay duha ka paris sa mga argolya, ug 
kining ikaduhang paris, nga sul-otanan sa mga ya- 
yongan, direktang gitaod sa gawas nga bahin sa 
halaran. Gihimo ang mga galamiton nga tumbaga 
sama sa mga laton ug mga pala alang sa mga abo, 
mga panaksan nga saloran sa dugo sa mga hayop, 
mga tenedor nga gamiton sa pagkuha sa unod, 
ug mga insensaryo.--Ex 27:1-8, 38:1-7, 30; Num 
4:14. 

Kining halaran nga tumbaga alang sa mga ha- 
lad-nga-sinunog gibutang sa atubangan sa gang- 
haan sa tabernakulo. (Ex 40:6, 29) Bisan tuod kini 
medyo mubo ra, nga tungod niana dili na kina- 
hanglang gamitan pa ug sakaanan, ang yuta sa pa- 
libot niini tingali gipahabogan o tingali kini adunay 
rampa padulong niini aron sayon ra ang pagdala sa 
mga halad nga ibutang diha sa sulod niini. (Itandi 
ang Lev 9:22, nga nag-ingong si Aaron “nanaog” 
gikan sa paghalad ug mga halad.) Sanglit ang ha- 
yop gihalad “sa kilid sa halaran dapit sa amihanan” 
(Lev 1:11), ang “dapit alang sa mantikaong mga 
abo” nga gikuha gikan sa halaran maoy dapit sa S 
(Lev 1:16), ug ang dulang nga tumbaga nga huga- 
sanan nahimutang dapit sa K (Ex 30:18), ug dayag 
sa H niini maoy bakante nga niana lagmit gibutang 
ang sakaanan. 

Halaran sa insenso. Ang halaran sa insen- 
so (gitawag usab nga “halaran nga bulawan” [Ex 
39:38]) ginama usab sa kahoyng akasya, ug ang 
ibabawng bahin ug ang mga kilid niini gihaklapan 
ug bulawan. Sa ibabaw adunay ribete nga bulawan 
libot niini. Ang sukod sa halaran maoy 44.5 sm 
(17.5 pul.) kuwadrado ug 89 sm (2.9 p) ang giha- 
bogon, ug kini usab adunay “mga sungay” nga 
nagtuybo gikan sa upat ka eskina o kanto niini. Gi- 
himo ang duha ka argolya nga bulawan ingong 
sul-otanan sa mga yayongan nga ginama sa akas- 
ya nga gihaklapan ug bulawan, ug kini nga mga 
argolya gibutang sa ubos sa ribete nga bulawan sa 
magkaatbang nga mga kilid sa halaran. (Ex 30:1-5, 
37:25-28) Usa ka espesyal nga insenso ang suno- 
gon sa ibabaw niini nga halaran kaduha sa usa ka 

adlaw, sa buntag ug sa gabii. (Ex 30:7-9, 34-38) Sa 
ubang mga teksto gihisgotan ang paggamit ug in- 
sensaryo alang sa pagsunog ug insenso, ug dayag 
nga kini gigamit usab labot sa halaran sa insenso. 
(Lev 16:12, 13, Heb 9:4, Pin 8:5, itandi ang 2Cr 26: 
16, 19.) Ang halaran sa insenso nahimutang sa su- 
lod sa tabernakulo sa dili pa ang kortina sa Labing 
Balaan, maong giingon nga kini nahimutang sa 
“atubangan sa arka sa pagpamatuod.”---Ex 30:1, 6; 
40:5, 26, 27. 

Ang pagbalaan ug ang paggamit sa mga ha- 
laran sa tabernakulo. Sa panahon sa mga se- 
remonyas sa pagpahiluna-sa-katungdanan, kining 
duha ka halaran gidihogan ug gibalaan. (Ex 40: 
9, 10) Nianang panahona, sama usab sa misunod 
nga mga paghalad sa pipila ka halad-sa-sala, ang 
dugo sa gihalad nga mga hayop gibutang diha sa 
mga sungay sa halaran sa halad-nga-sinunog, ug 
ang nahibilin gibubo sa tiilan sa halaran. (Ex 29:12, 
Lev 8:15: 9:8, 9) Ang bahin sa igdidihog nga lana 
ug sa dugo nga diha sa ibabaw sa halaran giwisik 
kang Aaron ug sa iyang mga anak nga lalaki ug sa 
ilang mga besti aron sa pagbalaan kanila hang- 
tod matapos ang seremonyas sa pagpahiluna-sa- 
katungdanan. (Lev 8:30) Tanantanan, pito ka ad- 
law ang gikinahanglan sa pagbalaan sa halaran sa 
halad-nga-sinunog. (Ex 29:37) Sa ubang mga ha- 
lad-nga-sinunog, mga halad-sa-panag-ambit, ug 
mga halad-sa-pagkasad-an, ang dugo iwisik libot 
sa ibabaw sa halaran, samtang ang dugo sa mga 
langgam nga gihalad iwisik o patuloon pag-ayo 
diha sa kilid sa halaran. (Lev 1:5-17, 3:2-5: 5:7-9: 
7:2) Ang mga halad-nga-lugas paasohon sa iba- 
baw sa halaran ingong “makapahupay nga alim- 
yon” ngadto kang Jehova. (Lev 2:2-12) Ang nahi- 
biling mga bahin sa halad-nga-lugas kan-on sa 
hataas nga saserdote ug sa iyang mga anak nga la- 
laki duol sa halaran. (Lev 10:12) Sa matag tuig, sa 
Adlaw sa Pagtabon-sa-Sala, ang halaran hinloan 
ug balaanon pinaagi sa pagbutang sa hataas nga 
saserdote ug bahin sa dugo sa gihalad nga mga ha- 
yop nganha sa mga sungay sa halaran ug pinaagi 
sa pagwisik niini sa makapito nganha sa halaran. 
-Iev 16:18, 19. 

Sa tanang mga halad nga hayop nga itanyag, 
may mga bahin niini nga mga hayop ang paaso- 
hon sa ibabaw sa halaran, ug tungod niini ang ka- 
layo kanunayng pasigaon sa ibabaw sa halaran ug 
dili pasagdang mapalong. (Lev 6:9-13) Gikan nii- 
ni magkuha ug kalayo nga gamiton sa pagsu- 
nog sa insenso. (Num 16:46) Si Aaron lamang ug 
ang iyang mga kaliwat nga walay mga depek- 
to ang makaalagad diha sa halaran. (Lev 21:21- 
23) Ang ubang mga Levihanon maoy mga kata- 
bang lamang. Ang bisan kinsang tawo nga moduol 
nga dili binhi ni Aaron pagapatyon. (Num 16:40, 

18:1-7) Si Kore ug ang iyang katigoman gilaglag 
tungod kay wala moila niini nga tinudlong buluha- 
ton gikan sa Diyos, ug ang tumbagang mga insen- 
saryo nga ilang gikuha gihimong nigpis nga metal 
nga mga palid ug gihaklap nganha sa halaran 
ingong usa ka ilhanan aron nga walay usa nga 
dili gikan sa kaliwat ni Aaron ang moduol.--Num 
16:1-11, 16-18, 36-40. 

Makausa sa usa ka tuig himoon ang pagtabon- 
sa-sala alang sa bulawan nga halaran sa insenso 
pinaagi sa pagbutang ug dugo gikan sa gihalad nga 
hayop nganha sa mga sungay niini. Ang ubang 
mga higayon nga butangan kini ug dugo maoy sa 
dihang himoon ang mga halad-sa-sala alang sa 
mga saserdote.---Ex 30:10, Lev 4:7. 

Sa dihang kini dad-on sa mga anak nga lalaki ni 
Kohat, ang halaran sa insenso ug ang halaran sa 
mga halad-nga-sinunog pagatabonan, ang una ta- 
bonan ug usa ka asul nga panapton ug mga panit 
sa poka, ang ikaduha tabonan ug usa ka panapton 
nga balhibo sa karnero nga tininag morado ug mga 
panit sa poka.--Num 4:11-14, tan-awa ang TABER- 
NAKULO. 

Mga Halaran sa Templo. Sa wala pa ipahi- 
nungod ang templo ni Solomon, ang halaran nga 
tumbaga nga gihimo didto sa kamingawan gigamit 
sa pagtanyag ug mga halad sa Israel didto sa hata- 
as nga dapit sa Gabaon. (1Ha 3:4: 1Cr 16:39, 40, 21: 
29, 30, 2Cr 1:3-6) Human niadto ang halaran nga 
tumbaga nga gihimo alang sa templo mas dako ug 
16 ka pilo kay sa niadtong gihimo alang sa taber- 
nakulo, nga may sukod nga mga 8.9 m (29.2 p) ku- 
wadrado ug mga 4.5 m (14.6 p) ang gihabogon. 
(2Cr 4:1) Tungod sa gihabogon niini, nagkinahang- 
lan kini ug sakaanan. Gilatid sa balaod sa Diyos 
nga dili mosaka agi sa mga ang-ang ngadto sa ha- 
laran aron dili maladlad ang pagkahubo. (Ex 20:26) 
Gituohan sa uban nga tungod sa mga purol nga 
lino nga gisul-ob ni Aaron ug sa iyang mga anak 
nga lalaki kini nga sugo mahimong wala na kina- 
hanglana ug sa ingon gitugot ang pagsaka agi sa 
mga ang-ang. (Ex 28:42, 43) Hinunca, lagmit ga- 
yod nga dihay hanayhay nga rampa o sakaanan 
nga gigamit aron makasaka ngadto sa ibabaw sa 
halaran sa halad-nga-sinunog. Giingon ni Josephus 
(The Jewish War, V, 225 [v, 6]) nga ang maong sa- 
kaanan gigamit alang sa halaran sa templo nga gi- 
tukod sa ulahi ni Herodes. Kon ang kahikayan sa 
halaran sa templo gisundog nianang sa taberna- 
kulo, ang rampa lagmit nahimutang dapit sa H 
nga kiliran sa halaran. Sa ingon, “ang inumol nga 
dagatdagat” diin manghugas ang mga saserdote 
maoy kombenyente, sanglit kini nahimutang man 
usab dapit sa habagatan. (2Cr 4:2-5, 9, 10) Sa laing 
bahin, ang mga halaran nga gitukod alang sa tem- 
plo mopatim-awng gisundog nianang sa taberna- 

kulo, ug walay gihatag nga detalyadong kahubitan 
bahin niini. 

Kini nga halaran nahimutang sa dapit diin si Da- 
vid unang nagtukod sa iyang temporaryong hala- 
ran sa ibabaw sa Bukid sa Moria. (2Sa 24:21, 25, 
1Cr 21:26, 2Cr 8:12, 15:8) Sagad nga gituohan usab 
nga kini mao ang dapit diin si Abraham misulay sa 
paghalad kang Isaac. (Gen 22:2) Ang dugo sa giha- 
lad nga mga hayop gibubo sa tiilan sa halaran, ug 
lagmit nga dihay usa ka kanalkanal nga agosanan 
sa dugo gikan sa dapit sa templo. Giingon nga ang 
templo ni Herodes adunay sama niana nga kanal- 
kanal nga konektado sa HK nga sungay sa halaran, 
ug diha sa dakong bato sa dapit sa templo adunay 
usa ka bangag nga nakaplagan nga paingon sa usa 
ka tunel nga lapos sa Walog sa Kidron. 

Ang halaran sa insenso alang sa templo maoy 
ginama sa kahoyng sedro, ug mopatim-awng mao 
ra kini ang kalainan tali niini ug nianang sa taber- 
nakulo. Kini usab gihaklapan ug bulawan.---1Ha 6: 
20, 22; 7:48, 1Cr 28:18, 2Cr 4:19. 

Panahon sa inagurasyon sa templo ang pag- 
ampo ni Solomon gitanyag atubangan sa halaran 
sa halad-nga-sinunog, ug sa pagkatapos niini ang 
kalayo nanaog gikan sa mga langit ug miut-ot sa 
mga halad sa ibabaw sa halaran. (2Cr 6:12, 13, 7: 
1-3) Bisan tuod kini adunay gidak-on nga kapin sa 
79 m kwd (850 p kwd), kini nga halaran nga tum- 
baga gamay ra kaayo alang sa hilabihan ka daghan 
nga mga halad nga gihimo niadtong tungora, busa 
ang usa ka bahin sa sawang gibalaan tungod nia- 
na.--1Ha 8:62-64. 

Sa ulahing bahin sa paghari ni Solomon, ug sa 
mga paghari ni Rehoboam ug Abiam, ang halaran 
sa mga halad-nga-sinunog napasagdan mao nga 
nakita ni Haring Asa nga kini kinahanglang ayo- 
hon. (2Cr 15:8) Si Haring Uzzias gihampak sa san- 
la tungod sa pagsulay sa pagsunog ug insenso 
ibabaw sa bulawan nga halaran sa insenso. (2Cr 
26:16-19) Gibalhin ni Haring Ahaz ang tumbagang 
halaran sa halad-nga-sinunog ngadto sa usa ka ki- 
liran ug gipulihan kini ug paganong halaran. (2Ha 
16:14) Apan, ang iyang anak nga lalaking si Eze- 
quias naghinlo, nagbalaan, ug nagpasig-uli sa ha- 
laran nga tumbaga ug sa mga galamiton niini. 
--2Cr 29:18-24, 27: tan-awa ang TEMPLO. 

Mga Halaran Human sa Pagkadestiyero. 
Ang unang butang nga gitukod didto sa Jerusalem 
sa namalik nga mga destiyero ubos sa pagpangu- 
na ni Zorobabel ug sa Hataas nga Saserdoteng si 
Jesua mao ang halaran alang sa mga halad-nga- 
sinunog. (Esd 3:2-6) Wala madugay gihimo usab 
ang usa ka bag-ong halaran sa insenso. 

Ang Siryanhong hari nga si Antiochus Epipha- 
nes nagkuha sa bulawan nga halaran sa insenso, 
ug duha ka tuig sa ulahi (168 W.K.P.) siya nagtu- 

kod ug usa ka halaran ibabaw sa dakong halaran ni 
Jehova ug nagtanyag ug halad ngadto kang Zeus 
sa ibabaw niana. (1 Macabeo 1:20-64) Human ni- 
adto si Judas Macabeo nagtukod ug usa ka bag-ong 
halaran nga gama sa dili-sinapsapan nga bato ug 
nagpasig-uli usab sa halaran sa insenso.--1 Maca- 
beo 4:44-49. 

Ang halaran sa mga halad-nga-sinunog sa tem- 
plo ni Herodes maoy gama sa dili-sinapsapan nga 
mga bato ug, matod ni Josephus (The Jewish 
War, V, 225 [v, 6]), kini maoy 50 ka maniko kuwad- 
rado ug 15 ka maniko ang gihabogon, apan ang 
Hudiyohanong Mishnah (Middot 3:1) naghubit nii- 
ni ingong mas gamay ug sukod. Busa mao kini ang 
halaran nga gihisgotan ni Jesus sa iyang adlaw. 
(Mat 5:23, 24, 23:18-20) Ang halaran sa insenso ni- 
ana nga templo wala hubita, apan ang Lucas 1:11 
nagpakita nga ang usa ka manulonda nagtindog sa 
tuong bahin niini sa dihang siya mipakita sa ama- 
han ni Juan nga si Zacarias. 

Ang Halaran sa Templo sa Panan-awon ni 
Ezequiel. Sa templo nga nakita ni Ezequiel sa 
iyang panan-awon, ang halaran alang sa mga ha- 
lad-nga-sinunog gibutang usab sa atubangan sa 
templo (Eze 40:47), apan kini lahi ug disenyo nia- 
nang sa naunang mga halaran. Kini nga halaran 
adunay ubay-ubayng mga hunta nga may sunod- 
sunod nga gintang. Ang sukod nga gigamit sa pag- 
sukod niini mao ang taas nga maniko (51.8 sm, 
20.4 pul.). Ang tiilan sa halaran maoy usa ka ma- 
niko ang gibag-on ug adunay “ngilit” o siwil nga 
usa ka dangaw (tingali 26 sm; 10 pul.) ingong 
panaplin libot sa ibabawng bahin, sa ingon por- 
mag sandayong o kanalkanal, tingali aron saloran 
sa dugo nga ibubo. (Eze 43:13, 14) Nahimutang 
sa ibabaw sa tiilan niini apan may gintang nga 
usa ka maniko gikan sa ngilit niini, mao ang lain 
nga hunta, ug ang sukod niini maoy duha ka 
maniko (mga 104 sm, 41 pul.) ang gihabogon. 
Ang ikatulong hunta adunay gintang nga usa ka 
maniko gikan sa ngilit niini ug upat ka maniko 
(mga 207 sm, 82 pul.) ang gihabogon. Kini usab 
adunay panaplin palibot niini nga katunga sa ma- 
niko (mga 26 sm, 10 pul.), tingali pormag ikadu- 
hang sandayong. Sa kataposan, ang abohan sa 
halaran may gihabogon nga lain pang upat ka ma- 
niko ug may gintang usab nga usa ka maniko gi- 
kan sa gisundan nga hunta, gikan niini adunay 
nagtuybo nga upat ka “sungay.” Adunay hagdanan 
gikan sa S ingong sakaanan ngadto sa abohan. (Eze 
43:14-17) Sama sa halaran nga gitukod didto sa ka- 
mingawan, gihimo ang pito-ka-adlaw nga yugto sa 
pagtabon-sa-sala ug ang pagpahiluna niini. (Eze 
43:19-26) Ang tinuig nga pagtabon-sa-sala himo- 
on alang sa halaran lakip sa ubang bahin sa sang- 
tuwaryo sa unang adlaw sa Nisan. (Eze 45:18, 19) 

Ang suba sa makapaayo nga tubig nga nakita ni 
Ezequiel miagos pasidlakan gikan sa templo ug mi- 
dagayday sa H sa halaran.---Eze 47:1. 

Ang halaran sa insenso wala espesipikong hisgo- 
ti diha sa panan-awon. Apan, ang paghubit bahin 
sa “halaran nga kahoy” diha sa Ezequiel 41:22, ila- 
bina ang pagtawag niini ingong “ang lamesa nga 
anaa sa atubangan ni Jehova,” nagpakita nga kini 
katumbas sa halaran sa insenso inay sa lamesa sa 
pasundayag nga tinapay. (Itandi ang Ex 30:6, 8; 
40:5: Pin 8:3.) Kini nga halaran maoy tulo ka ma- 
niko (mga 155 sm, 61 pul.) ang gihabogon ug lag- 
mit nga duha ka maniko (mga 104 sm, 41 pul.) ku- 
wadrado. 

Ang Ubang mga Halaran. Sanglit ang ka- 
tawhan human sa Lunop wala magpadayon uban 
kang Noe diha sa putling pagsimba, kini nagpasa- 
bot nga dihay gihimong daghang halaran alang sa 
bakak nga pagsimba, ug ang mga pagpangubkob 
didto sa Canaan, sa Mesopotamia, ug sa ubang 
mga dapit nagpakita nga ang mga halaran gigamit 
na sukad pa sa labing sayong kapanahonan. Si Ba- 
laam sunodsunod nga nagpatindog ug pito ka ha- 
laran diha sa tulo ka lainlaing mga dapit sa iyang 
kawang nga mga paningkamot sa pagtunglo sa Is- 
rael.--Num 22:40, 41: 23:4, 14, 29, 30. 

Ang mga Israelinhon gisugo sa paglumpag sa ta- 
nang paganong mga halaran ug sa paggun-ob sa 
sagradong mga haligi ug mga poste nga sagad gi- 
tukod tupad niini. (Ex 34:13, Deu 7:5, 6; 12:1-3) Dili 
gayod nila kini pagasundogon ni sila magtanyag sa 
ilang mga anak nga ipaagi sa kalayo sama sa gibu- 
hat sa mga Canaanhon. (Deu 12:30, 31; 16:21) Inay 
sa pagpadaghan sa mga halaran, ang Israel kina- 
hanglang magbaton ug usa lamang ka halaran 
alang sa pagsimba sa usa ka matuod nga Diyos, ug 
kini ibutang sa dapit nga pilion ni Jehova. (Deu 
12:2-6, 13, 14, 27: itandi kini sa Babilonya, diin 
adunay 180 ka halaran alang lamang sa diyosang 
si Ishtar.) Sa sinugdan sila gisugo sa paghimo ug 
usa ka halaran nga gama sa dili-sinapsapan nga 
mga bato human sa ilang pagtabok sa Suba sa Jor- 
dan (Deu 27:4-8), ug kini gitukod ni Josue ibabaw 
sa Bukid sa Ebal. (Jos 8:30-32) Human sa pagbahin 
sa nasakop nga yuta, ang mga tribo ni Ruben ug 
Gad ug ang katunga sa tribo ni Manases nagtukod 
ug usa ka halaran nga bantaaw kaayo duol sa Jor- 
dan, nga tungod niini nahitabo ang temporaryong 
kagubot taliwala sa ubang mga tribo hangtod nga 
natino nga ang halaran dili diay usa ka ilhanan sa 
pag-apostata kondili usa lamang ka handomanan 
sa pagkamatinumanon kang Jehova ingong ang 
matuod nga Diyos.---Jos 22: 10-34. 

Ang ubang mga halaran gitukod, apan mopa- 
tim-aw nga kini gitukod alang sa espesipikong 
mga okasyon, dili kay padayong gamiton, ug kini 

kasagarang gitukod may kalabotan sa mga pagpa- 
kita sa mga manulonda o tungod sa sugo sa mga 
manulonda. Ang usa nga gitukod didto sa Bokim 
ug kadtong gitukod ni Gideon ug Manoa maoy su- 
sama niana. (Huk 2:1-5, 6:24-32: 13:15-23) Ang 
rekord bahin sa pagpatindog sa katawhan ug hala- 
ran didto sa Bethel sa dihang naghunahuna kon 
unsay buhaton aron dili mapuo ang tribo ni Benja- 
min wala magpakita kon kadto ba adunay pag- 
uyon sa Diyos o kaha kadto mao lamay ilang “pag- 
buhat kon unsay matarong sa ilang mga mata." 
(Huk 21:4, 25) Ingong hawas sa Diyos, si Samuel 
nagtanyag ug halad didto sa Mizpa ug nagtukod 
usab ug usa ka halaran didto sa Rama. (1Sa 7:5, 
9, 10, 17) Tingali tungod kini kay ang presensiya ni 
Jehova wala na magpadayag diha sa tabernakulo 
sa Shilo human sa pagkuha sa Arka.-- 1Sa 4:4, 11, 
6:19-21, 7:1, 2: itandi ang Sal 78:59-64. 

Ang paggamit ug temporaryong mga hala- 
ran. Sa daghang higayon, gitukod ang tempo- 
raryong mga halaran. Pananglitan, si Saul nagha- 
lad didto sa Gilgal ug nagtukod ug usa ka halaran 
didto sa Aijalon. (1Sa 13:7-12, 14:33-35) Sa una ni- 
yang paghalad siya gihukman tungod kay wala 
maghulat kang Samuel nga maoy mohimo sa pag- 
halad, apan wala hisgoti kon sa maong mga dapit 
angay bang himoon ang paghalad. 

Gisugo ni David si Jonatan nga sultihan si Saul 
nga siya wala unya sa lamesa ni Saul sa adlaw sa 
bag-ong bulan tungod kay siya motambong sa ti- 
nuig nga paghalad sa iyang banay didto sa Betle- 
hem, apan, sanglit kini maoy usa lamang ka pasu- 
mangil, dili matino kon kini gisaulog ba gayod. (1Sa 
20:6, 28, 29) Sa ulahi, ingong hari, si David nagtu- 
kod ug usa ka halaran didto sa giokanan ni Arauna 
(Ornan), ug kini maoy tungod sa sugo sa Diyos. 
(2Sa 24:18-25, 1Cr 21:18-26, 22:1) Ang gihisgotan 
sa 1 Hari 9:25 mahitungod sa “pagtanyag ni Solo- 
mon ug mga halad diha sa halaran' tin-awng nag- 
tumong sa iyang pagsugo nga himoon kini pinaagi 
sa awtorisadong mga saserdote.--Itandi ang 2Cr 
8:12-15. 

Sa dihang natukod na ang templo didto sa Jeru- 
salem, mopatim-awng ang halaran nahimutang na 
gayod “sa dapit nga pagapilion ni Jehova nga in- 
yong Diyos . . . ug didto ka moadto.” (Deu 12:5) Ga- 
was sa halaran nga gigamit ni Elias didto sa Bukid 
sa Carmelo sa dihang gihimo ang panagtigi pinaa- 
gig kalayo batok sa mga saserdote ni Baal (1Ha 
18:26-35), ang apostasya mao lamang ang hinung- 
dan sa pagtukod ug ubang mga halaran. Si Solo- 
mon mao ang unang sad-an sa maong apostasya 
tungod sa impluwensiya sa iyang langyawng mga 
asawa. (1Ha 11:3-8) Si Jeroboam nga naghari sa 
bag-ong natukod nga amihanang gingharian nan- 
limbasog sa pag-agni sa iyang mga ginsakpan nga 

dili moadto sa templo sa Jerusalem pinaagi sa pag- 
tukod ug mga halaran didto sa Bethel ug Dan. (1Ha 
12:28-33) Dayon gitagna sa usa ka manalagna nga 
sa paghari ni Haring Josias sa Juda ang mga saser- 
dote nga nag-alagad diha sa halaran sa Bethel pa- 
gapatyon ug ang mga bukog sa patayng mga tawo 
pagasunogon diha sa halaran. Ang halaran napi- 
kas ingong usa ka ilhanan, ug ang tagna bug-os 
nga natuman sa ulahi.---1Ha 13:1-5, 2Ha 23:15-20, 
itandi ang Am 3:14. 

Sulod sa pagmando ni Haring Ahab sa Israel, mi- 
daghan ang paganong mga halaran. (1Ha 16:31- 
33) Sa panahon ni Haring Ahaz sa Juda, dihay mga 
halaran “sa matag suok sa Jerusalem” ug usab di- 
hay daghang “hatag-as nga mga dapit.” (2Cr 28:24, 
25) Si Manases nagtukod pa gani ug mga halaran 
diha sa sulod sa balay ni Jehova ug ingon man 
usab mga halaran alang sa pagsimba “sa tanang 
panon sa kalangitan” diha sa sawang sa templo. 
--2Ha 21:3-5. 

Bisan tuod sa popanahon gilumpag sa matinu- 
manong mga hari kining idolatroso nga mga hala- 
ran (2Ha 11:18, 23:12, 20: 2Cr 14:3, 30:14: 31:1, 
34:4-7), sa wala pa malaglag ang Jerusalem si Je- 
remias nakaingon gihapon nga: “Ang imong mga 
diyos nahimong sama kadaghan sa imong mga 
siyudad, Oh Juda, ug ingon ka daghan sa kadala- 
nan sa Jerusalem ang mga halaran nga inyong gi- 
pahimutang alang sa makauulaw nga butang, mga 
halaran aron sa paghimog gipaaso nga halad kang 
Baal.”---Jer 11:13. 

Panahon sa pagkadestiyero ug sa yugto sa 
mga apostoles. Sumala sa Elephantine Papyri, 
sa yugto sa pagkadestiyero ang mga Hudiyo nga 
mikalagiw ngadto sa Elephantine sa Ibabaw nga 
Ehipto nagtukod ug usa ka templo ug usa ka hala- 
ran, ug pipila ka siglo sa ulahi ang mga Hudiyo 
duol sa Leontopolis nagtukod usab ug ingon niana. 
(Jewish Antiquities, XIII, 62-68 [iii, 1], The Jewish 
War, VII, 420-432 [x, 2, 3]) Ang templo ug halaran 
sa Leontopolis gitukod ni Saserdote Onias tungod 
sa iyang tinguha nga matuman ang Isaias 19: 
19, 20. 

Sa Komong Panahon, si apostol Pablo sa dihang 
nakigsulti sa mga taga-Atenas naghisgot sa usa ka 
halaran nga gipahinungod “Alang sa Usa ka Diyos 
nga Wala Mailhi.” (Buh 17:23) Adunay daghang 
makasaysayanhong mga impormasyon nga mag- 
pamatuod niini. Si Apollonius sa Tyana, nga midu- 
aw sa Atenas sa ulahi human sa pagduaw ni Pablo, 
gitaho nga nag-ingon: “Ang pagdayeg sa tanang 
diyos maoy pagpakita gayod ug kaalam ug pagka- 
makataronganon, ilabina didto sa Atenas, diin ang 
mga halaran gitukod aron sa pagpasidungog bisan 
sa mga diyos nga wala mailhi.” (Philostratus, The 
Life of Apollonius of Tyana, VI, m) Ang geograpo 

nga si Pausanias sa ikaduhang siglo K.P. nagtaho 
nga diha sa dalan gikan sa dunggoanan sa Luok sa 
Phaleron paingon sa siyudad sa Atenas iyang naki- 
ta ang “mga halaran sa mga diyos nga ginganlag 
Wala Mailhi, ug sa mga bayani.” Siya naghisgot 
usab sa “usa ka halaran sa Mga Diyos nga Wala 
Mailhi” sa Olympia. (Description of Greece, Atti- 
ca, I, 4; Elis I, XIv, 8) Ang usa ka susamang halaran 
nakaplagan niadtong 1909 didto sa Pergamo diha 
sa sulod sa templo ni Demeter. 

Ang Gihawasan sa mga Halaran. Sa Heb- 
reohanon kapitulo 8 ug 9 si apostol Pablo tin-awng 
nagpakita nga ang tanang butang nga nalangkit sa 
pag-alagad sa tabernakulo ug sa templo maoy mga 
hulad sa mga butang nga langitnon. (Heb 8:5, 
9:23) Ang gihawasan sa duha ka halaran gipa- 
tin-aw diha sa Kristohanon Gregong Kasulatan. 
Ang halaran sa mga halad-nga-sinunog nagha- 
was sa “kabubut-on” sa Diyos, buot ingnon, ang 
iyang pagkaandam sa pagdawat sa hingpit nga 
tawhanong halad sa iyang bugtong nga Anak. (Heb 
10:5-10) Ang pagkanahimutang niini atubangan sa 
ganghaan sa sangtuwaryo nagpasiugda nga gi- 
kinahanglan ang pagtuo sa maong halad lukat 
ingong usa ka kinahanglanon aron dawaton sa Di- 
yos. (Ju 3:16-18) Ang sugo nga magbaton lamang 
ug usa ka halaran maoy kaharmonya sa gipahayag 
ni Kristo: “Ako ang dalan ug ang kamatuoran ug 
ang kinabuhi. Walay makaadto sa Amahan kon dili 
pinaagi kanako,” ingon man usab sa daghang teks- 
to nga naghisgot sa panaghiusa nga kinahanglang 
makita labot sa Kristohanong pagtuo.--Ju 14:6, 
Mat 7:13, 14: 1Co 1:10-13, Efe 4:3-6, matikdi usab 
ang tagna ni Isaias sa Isa 56:7: 60:7, nga ang ka- 
tawhan sa tanang kanasoran magaganayan ngad- 
to sa halaran sa Diyos. 

Makaiikag nga bisan tuod ang pipila ka indibidu- 
wal mikalagiw ngadto sa halaran, migunit sa mga 
sungay niini, kay naglaom nga makabaton ug pa- 
nalipod, ang balaod sa Diyos naglatid nga ang ti- 
nuyong mamumuno pagakuhaon “bisan gikan sa 
akong halaran aron mamatay.” (Ex 21:14: itandi 
ang 1Ha 1:50-53, 2:28-34.) Ang salmista miawit: 
“Ako manghunaw sa akong mga kamot sa pagkai- 
nosente, ug ako molakaw libot sa imong halaran, 
Oh Jehova.”---Sal 26:6. 

Bisan tuod gigamit sa nag-angkong mga Kristo- 
hanon ang Hebreohanon 13:10 ingong basehanan 
sa pagtukod ug literal nga mga halaran, ang kon- 
teksto nagpakita nga ang “halaran” nga gihisgotan 
ni Pablo maoy dili literal kondili simboliko. (Heb 
13:10-16) Ang Cyclopeedia ni M Clintock ug Strong 
(1882, Tomo I, p. 183) nag-ingon mahitungod sa 
unang mga Kristohanon: “Sa dihang gibiaybiay 
ang karaang mga manlalaban sa pagtuo tungod 
kay walay mga templo, mga halaran, mga ampoa- 

nan, sila mitubag lamang nga 'Wala kamiy mga 
ampoanan ug mga halaran.”” Nagkomento sa Heb- 
reohanon 13:10, ang Word Studies in the New Tes- 
tament ni M. R. Vincent (1957, Tomo IV, p. 567) 
nag-ingon: “Sayop nga mangita diha sa Kristoha- 
nong kahikayan ug usa ka espesipikong butang nga 
katumbas sa halaran---krus, o lamesa sa kalawat, o 
kaha kang Kristo mismo. Hinunoa ang mga kon- 
septo sa pagduol ngadto sa Diyos,--ang halad, 
pagtabon-sa-sala, kapasayloan ug pagdawat, kalu- 
wasan,---nalangkob ug gihawasan sa katibuk-an sa 
usa ka halaran, maingon nga ang Hudiyohanong 
halaran mao ang sentro diin nalangkob kining ta- 
nan nga konsepto.” Ang pagpadaghan ug mga ha- 
laran gikondenar pag-ayo sa Hebreohanong mga 
manalagna. (Isa 17:7, 8) Si Oseas nag-ingon nga si 
Epraim “nagpadaghan sa mga halaran aron maka- 
sala” (Os 8:11: 10:1, 2, 8: 12:11): si Jeremias naghis- 
got nga ang sala sa Juda gikulit “diha sa mga 
sungay sa ilang mga halaran” (Jer 17:1, 2), ug gi- 
tagna ni Ezequiel ang pagpatay sa bakak nga mga 
magsisimba “libot sa ilang mga halaran” (Eze 6:4- 
6, 13). 

Ang mga kapahayagan bahin sa paghukom sa 
Diyos gilangkit usab sa matagnaong paagi sa tinu- 
od nga halaran. (Isa 6:5-12, Eze 9:2, Am 9:1) Gikan 
sa “ilalom sa halaran” nga ang mga kalag niadtong 
gipamatay tungod sa pagpamatuod bahin sa Diyos 
misinggit sa simbolikong paagi: “Hangtod kanus-a, 
Soberanong Ginoo nga balaan ug matuod, nga 
ikaw magpugong pa sa paghukom ug sa pagpani- 
malos sa among dugo batok kanilang nanagpuyo 
sa yuta?”--Pin 6:9, 10, itandi ang 8:5, 11:1, 16:7. 

Sa Pinadayag 8:3, 4 ang bulawang halaran sa in- 
senso dayag nga gilangkit sa mga pag-ampo sa 
mga matarong. Naandan taliwala sa mga Hudiyo 
ang pag-ampo “sa takna sa paghalad ug insenso.” 
(Luc 1:9, 10; itandi ang Sal 141:2.) Ang paggamit 
ug usa lamang ka halaran sa pagtanyag ug insen- 
so maoy katumbas usab sa usa ka paagi sa pagdu- 
ol sa Diyos nga gilatid diha sa Kristohanon Gre- 
gong Kasulatan.--Ju 10:9, 14:6, 16:23, Efe 2:18-22, 
tan-awa ang HALAD. 


HALAS, BITIN [Heb., nachash, tannin’, tse'- 
pha”, tsiph-oh-ni?7 Gr., o'phis]. Usa ka taas, himbi- 
son, walay kuyamoy nga reptilya. Ang mga halas 
moaginod pinaagi sa ilang tiyan, ug tungod kay 
duol ra kaayo ang ilang ulo sa yuta, ang ilang nag- 
kitiwkitiw nga dila morag nagatila sa abog. (Gen 
3:14) Kapin sa 30 ka matang sa mga bitin ang ma- 
kaplagan sa Israel. 

Ang Hebreohanong pulong nga na-chash' dayag 
nga usa ka komon o kasagarang termino nga giga- 
mit sa pagtawag sa tanang bitin o samag-halas nga 
mga linalang, ug kini sagad gigamit uban sa laing 

Hebreohanong mga pulong nga nagtumong sa usa 
ka partikular nga matang sa bitin. (Sal 58:4, 140:3; 
Pr 23:32) Busa, una, ang tribo ni Dan gipakasama 
sa “usa ka halas [nachash |” ug dayon sa espesipi- 
ko ngadto sa “usa ka bitin nga sungayan [shephi- 
phon'|” nga diha sa daplin sa dalan ug namaak sa 
mga kaaway sa Israel. (Gen 49:17) Kining Hebreo- 
hanong termino maoy katumbas sa Gregong pu- 
long nga ophis, nga usa usab ka komon nga ter- 
mino. Bisan tuod daghang bitin sa Israel karong 
adlawa nga dili malala, ang kadaghanang gihisgo- 
tan sa Bibliya maoy mga bitin nga peligroso o ma- 
lala. 

Diha sa asoy bahin sa paghimo sa sungkod ni 
Moises ingong usa ka bitin (Ex 7:9-13), gigamit 
ang Hebreohanong pulong nga tannin’, dayag nga 
nagtumong sa usa ka “dakong bitin” sanglit giga- 
mit ang maong pulong diha sa ubang mga teksto 
nga naghubit sa usa ka dakong linalang sa dagat. 
(Gen 1:21: Job 7:12: Sal 74:13, 148:7; Isa 27:1, 51:9) 
Ang ubang mga teksto diin kini nga termino tin- 
awng gipadapat ngadto sa malala nga mga bitin 
mao ang Deuteronomio 32:33 ug Salmo 91:13, diin 
gihisgotan usab ang mga kobra. Human sa pagka- 
destiyero, ang usa ka tuboran sa Jerusalem nailhan 
ingong “Tuboran sa Dakong Bitin.”---Neh 2:13. 

Ang Hebreohanong mga pulong nga '@eph-eh” 
tse pha” tsiph-o'ni? ug ang Gregong mga pulong 
nga asspis' ug e'khi-'dna naghulagway sa malala nga 
mga bitin nga may talagsaon kaayong mga tango 
nga mahimong tagoan diha sa alingagngag kon 
kini dili gamiton. Ang lala sa mga bitin nagkalain- 
lain segun sa mga matang niini, ug daghan niini 
ang makaplagan sa Palestina. Usa sa labing pelig- 
roso mao ang sand viper (Vipera ammodytes) sa 
Walog sa Jordan. Ang laing matang mao ang Pa- 
lestine viper (Vipera palaestina). Ang Hebreohanon 
nga 'eph-eh' kasagarang gilangkit sa Arabiko nga 
'af an, nga nagtumong sa usa ka bitin nga gitawag 
ug carpet viper, usa ka malalang bitin sa balason 
nga kapatagan sa Jerico. Ang Gregong pulong nga 
aspis’ kas-a lamang makita sa Balaang Bibliya, 
diha sa Roma 3:13, diin si apostol Pablo, sa paghis- 
got sa mga makasasala, nag-ingon: “Ang lala sa 
mga bitin anaa sa luyo sa ilang mga ngabil.” Dinhi 
ang apostol nagkutlo sa Salmo 140:3: “Ang lala sa 
bitin nga sungayan anaa sa ilalom sa ilang mga 
ngabil.” Busa, ang mga bitin nga gihisgotan sa 
Roma 3:13 maoy mga bitin nga sungayan.---Tan- 
awa ang BITIN NGA SUNGAYAN. 

Ang kagrabe sa lala sa bitin mao ang gipasabot 
diha sa Job 20:16, diin si Zopar naghisgot sa “dila 
sa usa ka bitin” ingong makamatay. Sa dihang na- 
lunod ug nadagsa didto sa pulo sa Malta, gikuha ni 
apostol Pablo ang usa ka bangan nga kahoy ug gi- 
butang kini diha sa kalayo sa dihang ang usa ka bi- 

tin migula ug miukob sa kamot ni Pablo. Apan, “gi- 
sawilik [ni Pablo] ang malalang linalang ngadto 
sa kalayo ug siya wala maunsa,” bisan tuod ang 
mga tawo nga nagtindog sa palibot nagpaabot nga 
si Pablo manghubag o kalit nga mamatay.---Buh 
28:3-6. 

Ang iladong mga kinaiyahan sa usa ka halas gi- 
hisgotan sa lainlaing mga teksto: ang pagdailos ni- 
ini (Job 26:13), ang pagpaak niini ug ang tagoanan 
niini diha sa mga paril nga bato (Ecc 10:8, 11; Am 
5:19), ingon man usab ang pagkamabinantayon ni- 
ini (Gen 3:1). Kining ulahi nga kinaiyahan giga- 
mit ni Jesus ingong pananglitan sa pagtambag sa 
iyang mga tinun-an bahin sa ilang panggawi kon 
anaa taliwala sa samag lobo nga mga magsusupak. 
—Mat 10:16. 

Ang maong “pagkamabinantayon' gihisgotan sa 
usa ka iladong Britano nga zoologo, si H. W. Parker, 
diha sa iyang basahon nga Snakes: A Natural His- 
tory (1977, p. 49): “Bisan sa pangataposang pagde- 
pensa niini, ang sumbalik nga pag-atake sa sinug- 
danan tingali maoy tungod kay nahagit lamang 
inay nga tininuod, kini subsob nga moaksiyon sa 
pagtuka uban ang kaisog, apan kini hanahana lang 
ug usahay dili gani ibuka ang baba. Sagad niining 
higayona ang bitin mohinayhinay na sa pagbadbad 
sa lawas niini gikan sa pagluko aron daling maka- 
kalagiw kon ang kaaway mosibog. Apan kon kini 
bug-os nang moatake, sundon niini ang paagi nga 
naandan nilang buhaton sa dihang moatake sa 
ilang tukbonon, apan sa mas agresibo pa, ang mga 
bitin nga kasagarang mamaak ug dayon mobuhi 
sa ilang biktima, o kasagarang molikos niini, mopa- 
ak nga sublisubli o motuok sa moatake kanila.” 

Mahulagwayong Paggamit. Ang halas gi- 
gamit sa mahulagwayong paagi diha sa daghang 
teksto: Ang pagpamakak sa daotan gipakasama sa 
lala sa halas (Sal 58:3, 4), ang hait nga dila sa mga 
tawong nagalaraw ug daotan gipakasama sa dila sa 
halas (Sal 140:3), ug gihubit nga ang bino kon pa- 
sobrahan mamaak sama sa halas (Pr 23:32). Nag- 
hubit sa pagkadaotan nga gibatasan sa Israel nga 
katawhan sa Diyos, si manalagnang Isaias misulat: 
“Sila namusa ug mga itlog sa usa ka malalang bitin 
.. . Si bisan kinsa nga mokaon sa pipila sa ilang 
mga itlog mamatay, ug ang itlog nga napusgay 
mapusa ingong usa ka bitin.” (Isa 59:5) Ang kadag- 
hanan sa mga bitin mangitlog, apan may pipila 
nga dili mangitlog. 

Ang kawalay kapintasan ug kasakit taliwala sa 
napasig-uling katawhan ni Jehova gilarawan pina- 
agi sa kahimtang nga ang ‘pagkaon sa halas maoy 
abog.'--Isa 65:25. 

Ang halas o bitin gigamit usab sa simbolikong 
paagi diha sa kapahayagan sa paghukom sa Diyos 
batok sa pipila ka nasod, sama sa Filistia (Isa 14:29) 

ug sa dili-matinumanong Juda (Jer 8:17), maingon 
man sa Ehipto, kansang tingog gipakasama sa usa 
ka halas, sa walay duhaduha nagtumong sa pagha- 
gishis sa dihang mosibog tungod sa pagkapildi o sa 
pag-agulo sa nasod tungod sa katalagman nga na- 
agoman niini. (Jer 46:22) Kining ulahing paghisgot 
tingali maoy usa ka ekspresyon nga gigamit aron 
iladlad nga walay kapuslanan ang gibuhat sa Ehip- 
tohanong mga paraon sa pagsul-ob sa uraeus, usa 
ka larawan sa sagradong bitin nga gibutang sa atu- 
bangan sa ilang purong, ingong panagang nga 
naggikan sa diyosa-halas nga si Uatchit. Sa Mi- 
queas 7:17, ang tanang nasod nga nakigbatok sa 
katawhan sa Diyos gitagna nga mapugos sa ‘pagti- 
lap sa abog sama sa mga halas.'--Tan-awa usab 
ang Am 9:3. 

Sa Jeremias 51:34, ang babayeng molupyo sa 
Zion nagpakasama kang Haring Nabucodonosor sa 
usa ka “dakong bitin” nga milamoy kaniya. 

Gitawag ni Juan nga Tigbawtismo ang mga Pa- 
riseo ug mga Saduseo nga “kaliwat sa mga bitin.” 
(Mat 3:7: Luc 3:7) Ug gitawag usab ni Jesu-Kristo 
ang mga eskriba ug mga Pariseo nga “kaliwat sa 
mga bitin” tungod sa ilang pagkadaotan ug sa ma- 
kamatayng espirituwal nga kadaot nga ilang ika- 
pahamtang sa walay kalibotang mga tawo.---Mat 
12:34: 23:33. 

Si Satanas nga Yawa. Sa Pinadayag 12:9 ug 
20:2 si Satanas, ang pangunang magsusupak sa 
Diyos, gitawag ingong “ang orihinal nga halas,” 
dayag nga tungod sa iyang paggamit sa literal 
nga halas didto sa Eden ingong iyang instrumento 
sa pagpakigsulti sa babaye. (Gen 3:1-15) Ingong 
“ang orihinal nga halas,” sa espirituwal nga diwa 
siya usab mao ang amahan sa uban pang mga 
magsusupak, busa sila gitawag ni Jesus nga “mga 
halas, kaliwat sa mga bitin.”--Mat 23:33, itandi 
ang Ju 8:44: 1Ju 3:12. 

Sa bakak nga relihiyon. Ang halas maoy ka- 
nunayng simbolo sa paganong mga relihiyon ug 
sagad ginasimba. (MGA HULAGWAY, Tomo 2, p. 530) 
Sa Mesopotamia, Canaan, ug Ehipto ang halas 
maoy usa ka simbolo sa pagkamasanayon ug sa 
mga diyosa sa sekso, ang duha ka halas nga nag- 
balikisay sa usag usa gigamit sa pagtumong sa 
pertilidad pinaagig pagpakigsekso, ug tungod kay 
sublisubling magluno ang panit sa halas, kini gi- 
gamit ingong simbolo sa matunhayong kinabuhi. 

Si Haring Ezequias milihok aron sa paghanaw sa 
bisan unsang pagsimba sa mga halas taliwala sa 
iyang mga ginsakpan pinaagi sa pagdugmok sa 
halas nga tumbaga nga gigamit sa panahon ni 
Moises sa dihang miatake ang malala nga mga bi- 
tin didto sa kamingawan.---Num 21:6-9, 2Ha 18:4, 
tan-awa ang HALAS NGA TUMBAGA, MALALANG BITIN. 

HALAS NGA TUMBAGA. Ang tumbaga 
nga larawan o dagway sa usa ka halas nga giumol 
ni Moises sa panahon sa pagpanaw sa mga Israe- 
linhon didto sa kamingawan. Duol sa utlanan sa 
Edom ang katawhan mirebelde ug mireklamo ba- 
hin sa milagrosong gitagana nga mana ug sa abi- 
yo nga tubig. Busa gisilotan sila ni Jehova pinaagi 
sa pagpadalag malalang mga halas sa ilang tali- 
wala, ug daghan ang nangamatay tungod kay gi- 
paak sa mga halas. Human maghinulsol ang ka- 
tawhan ug si Moises nagpataliwala alang kanila, 
gisultihan ni Jehova si Moises nga maghimog la- 
rawan sa usa ka halas ug magbutang niini diha sa 
usa ka ilhanang tukon. Gibuhat kini ni Moises, ug 
“nahitabo nga kon ang usa ka halas makapaak 
kang bisan kinsa ug siya mosud-ong sa halas nga 
tumbaga, siya magpabiling buhi.”--Num 21:4-9, 
1Co 10:9. 

Wala ipaila sa Kasulatan kon unsang matanga 
sa malalang halas ang gipadala ni Jehova taliwa- 
la sa katawhan. Ang Hebreohanong ekspresyon 
alang sa “mga halas nga malala” (han-necha-:shim' 
has-sera:phim) sa Numeros 21:6 mahimong mag- 
pasabot sa “malalang mga bitin,” tingali tungod sa 
kaul-ol o sa makapahubag nga epekto sa lala niini. 

Gitipigan sa mga Israelinhon ang halas nga 
tumbaga ug sa ulahi sayop nga misugod sa 
pagsimba niini ug mihimog gipaaso nga halad 
alang niini. Busa, ingong bahin sa iyang relihiyo- 
song mga reporma, gigupok sa Judeanhon nga si 
Haring Ezequias (745-717 W.K.P.) ang kapin sa 
700-anyos nga halas nga tumbaga tungod kay 
kini gihimong idolo sa katawhan. Sumala sa He- 
breohanong teksto, ang asoy sa 2 Hari 18:4 sa li- 
teral mabasa, “siya nagsugod sa pagtawag niini 
nga Nehushtan.” Ang pipila ka hubad wala mag- 
hubad sa pulong nga “Nehushtan.” (AT; Ro, RS) Sa 
leksikon ni Koehler ug Baumgartner, ang gisugyot 
nga mga kahulogan sa Hebreohanong termino 
nga nechush:tan” mao ang “halas nga bronse” ug 
“idolong halas nga bronse.” (Hebrdisches und Ara- 
maisches Lexikon zum Alten Testament, Leiden, 
1983, p. 653) Ang Bag-ong Kalibotang Hubad tuk- 
mang nagtawag sa halas nga tumbaga ingong 
“tumbagang halas nga idolo.” 

Gipatin-aw ni Jesu-Kristo ang matagnaong ka- 
hulogan sa nahitabo didto sa kamingawan diin 
nalangkit ang halas nga tumbaga sa dihang iyang 
gisultihan si Nicodemo: “Dugang pa, walay tawo 
nga nakasaka sa langit gawas kaniya nga nanaog 
gikan sa langit, ang Anak sa tawo. Ug ingon nga 
giisa ni Moises ang halas didto sa kamingawan, 
sa ingon usab kinahanglang igaisa ang Anak sa 
tawo, aron ang tanan nga nagtuo kaniya makaba- 
ton ug kinabuhing walay kataposan.” (Ju 3:13-15) 


HALHUL 


Sama sa halas nga tumbaga nga gibutang ni Moi- 
ses sa usa ka tukon didto sa kamingawan, ang 
Anak sa Diyos gilansang o gibitay diha sa estaka, 
nga sa panglantaw sa daghan maorag siya usa ka 
mamumuhat ug daotan ug usa ka makasasala, 
sama sa usa ka bitin, nga nahimong tinunglo. 
(Deu 21:22, 23: Gal 3:13: 1Pe 2:24) Didto sa kami- 
ngawan ang usa ka tawo nga gipaak sa usa sa ma- 
lalang mga halas nga gipadala ni Jehova taliwala 
sa mga Israelinhon kinahanglan gayong molan- 
taw sa halas nga tumbaga uban ang pagtuo. Sa 
susama, aron makabaton ug kinabuhing walay 
kataposan pinaagi ni Kristo, gikinahanglan ang 
pagpasundayag ug pagtuo kaniya. 


HALHUL. Usa ka siyudad sa bukirong rehi- 
yon sa Juda. (Jos 15:20, 48, 58) Ang samang nga- 
lan gilangkit pa gihapon sa usa ka balangay ug sa 
usa ka bantaaw nga bungtod nga mga 6 km 
(3.5 mi) sa A sa Hebron. 


HALI [Dayandayan]. Usa ka lungsod sa utla- 
nan sa Aser nga gitala taliwala sa Helkat ug Be- 
ten. (Jos 19:24, 25) Bisan tuod dili matino ang na- 
himutangan niini, gituohan nga mao kini ang 
Khirbet Ras “Ali (Tel “Alil), mga 17 km (11 mi) sa 
SHS sa Haifa. Busa ikaingon nga nahimutang kini 
sa sidlakang tumoy sa Patag sa Aco. 


HALIGI. Usa ka poste nga gigamit sa pagsu- 
portar sa usa ka tinukod o estruktura. 

Ang pipila ka karaang mga tawo sa Tungang 
Sidlakan nagpatindog ug sagradong mga haligi 
alang sa ilang bakak nga relihiyon, lagmit nga 
kini nalangkit sa simbolo sa kinatawo sa lala- 
ki. Ang mga Israelinhon, sa pagsulod sa Yutang 
Saad, kinahanglang magagun-ob sa maong sagra- 
dong mga haligi, ug sila gidid-an sa pagpatindog 
ug sama niana nga mga haligi. (Deu 7:5, 16:22) 
Apan, usahay sila nalangkit sa paganong relihi- 
yon ug migamit ug sagradong mga haligi.-- 1Ha 
14:23, 2Ha 3:2, tan-awa ang SAGRADONG HALIGI. 

Kasukwahi gayod sa sayop nga paggamit sa 
mga haligi nga gidumtan sa Diyos, ang Hebreoha- 
nong Kasulatan naghisgot sa pagpatindog ug mga 
haligi o mga bato ingong handomanan. Ang ma- 
ong mga haligi wala simbaha sa idolatrosong pa- 
agi ni simbolo kini sa seksuwal nga mga sangkap. 
Kini nagsilbing tigpahinumdom sa makasaysa- 
yanhong mga buhat o mga hitabo. 

Sa duha ka higayon si Jacob nagpatindog ug 
mga haliging bato didto sa Bethel. Kining duha ka 
kahimtang nagpahinumdom sa talagsaong pag- 
pakiglabot ni Jehova kang Jacob diha sa maong 
dapit. (Gen 28:18, 19, 22; 31:13: 35:14, 15) Ang ha- 
ligi nga gipatindog ni Jacob ibabaw sa lubnganan 
ni Raquel sa walay duhaduha maoy usa ka bato ug 

naglungtad pa gihapon sa adlaw ni Moises. (Gen 
35:19, 20) Sa dihang gidawat sa mga Israelinhon 
ang mga balaod nga nadawat ni Moises gikan sa 
Diyos, si Moises nagtukod ug usa ka halaran ug 
“napulog-duha ka haligi katugbang sa napulog- 
duha ka tribo sa Israel.” (Ex 24:4) Gihatag ni Jo- 
sue ang samang instruksiyon maylabot sa mga 
bato nga maghawas sa mga tribo, bisan tuod ang 
asoy wala magtawag niini ingong mga haligi. Kini 
magsilbing handomanan alang sa Israel ug mag- 
hatag ug kahigayonan sa mga amahan sa pagpa- 
tin-aw ngadto sa ilang mga anak kon unsay kahu- 
logan sa napulog-duha ka bato.---Jos 4:1-9, 20-24. 

Ang usa ka pakigsaad o kadaogan mahimong ti- 
man-an pinaagi sa pagpatindog ug bato, sagad 
nga usa ka haligi. (Gen 31:44-53, Jos 24:26, 1Sa 
7:10-12) Human sa iyang kadaogan batok sa mga 
Amalekanhon, si Haring Saul “nagtukod ug usa ka 
monyumento alang sa iyang kaugalingon didto 
sa Carmelo.” (1Sa 15:12) Ang Hebreohanong pu- 
long dinhi nga gihubad nga “monyumento” kasa- 
garang gihubad nga “kamot,” apan gigamit usab 
kini diha sa 2 Samuel 18:18 maylabot sa “hali- 
gi” nga gipatindog ni Absalom nga gitawag nga 
“Monyumento ni Absalom” (NW, AT, RS), busa 
dayag nga si Saul nagpatindog ug usa ka monyu- 
mento o haligi sa kadaogan.---Itandi ang Isa 56:5, 
tan-awa ang ABSALOM. 

Ang ideya nga ang usa ka haligi gihimong usa 
ka handomanang monyumento lagmit mao ang 
gitumong sa tagna sa Isaias 19:19. Gisulat sa ika- 
walong siglo W.K.P., kini naghisgot bahin sa mga 
kahimtang human sa kalaglagan sa Jerusalem ni- 
adtong 607 W.K.P. Ang uban sa mga Hudiyo nga 
gibilin sa mga Babilonyanhon sa ilang yuta mika- 
lagiw ngadto sa Ehipto ug mipuyo sa mga siyudad 
sa Ehipto, ingon sa gitagna sa Isaias 19:18. (Jer 
43:4-7: 44:1) Busa ang saad nga adunay “usa ka 
haligi alang kang Jehova” tupad sa utlanan sa 
Ehipto gisabot sa daghang mga komentarista nga 
nagkahulogan nga si Jehova pagahinumdoman 
didto sa Ehipto, may literal man nga haligi o wala. 
--Itandi ang Isa 19:20-22. 

Mga Haligi sa Gambalay. Ang mga gihis- 
gotan sa Bibliya ug sa arkeolohikanhong mga kap- 
lag nagpakita nga ang mga haliging kahoy, bato, 
ug tisa gigamit didto sa Tungang Sidlakan ingong 
mga tukod sa gambalay. Sagad ang mga sagba- 
yan sa atop o ang itaas nga mga andana sa usa ka 
tinukod gisangga sa pinatindog nga mga haligi. 
(Pr 9:1: Huk 16:25, 29: 1Ha 7:2) Ang kahoy o tisa 
nga mga haligi lagmit gipatong diha sa pundas- 
yon nga mga bato. Ang gipanag-iya ni Solomon 
nga Balay sa Lasang sa Lebanon adunay naglum- 
bay nga mga haliging sedro nga nagsangga sa 

mga sagbayan ug sa mga lawak sa itaas. Lagmit 
nga tungod kay ang sedro naggikan sa Lebanon o 
ang mga haligi niini susama sa usa ka lasang, mao 
nga kini nga tinukod gitawag nga Balay sa Lasang 
sa Lebanon. Ang kasikbit nga Portiko sa mga Ha- 
ligi dayag nga nailado usab tungod sa daghang 
haligi niini, bisan tuod ang rekord wala maghisgot 
sa gidaghanon o sa materyales niini. (1Ha 7:1-6, 
itandi ang Eze 40:16, 48, 49.) Ang marmol nga 
mga haligi gigamit diha sa sawang sa palasyo ni 
Ahasuero.--Est 1:6. 

Ang labing talagsaong mga haligi sa templo ni 
Solomon mao ang duha ka dagkong haligi nga 
tumbaga nga ginganlan ug Jakin ug Boaz nga 
anaa sa atubangan sa portiko. (1Ha 7:15, 2Ha 
25:17: Jer 52:21; tan-awa ang ULO-ULO.) Ang New 
Bible Dictionary nga giedit ni J. Douglas (1985, 
p. 941) nag-ingon nga ang hari motindog tupad sa 
usa niini nga mga haligi sa panahon nga may 
mga seremonyas, apan dili kini matino, kay ang 
Bibliya naghisgot lamang nga ang hari “nagbarog 
tupad sa iyang haligi dapit sa agianan sa pagsu- 
lod.” (2Cr 23:13, 2Ha 11:14, 23:3) Mahimong siya 
nagbarog sa usa ka ganghaan sa sulod nga sa- 
wang o sa ubang taas nga dapit aron mamulong 
sa katawhan. 

Ang gagmayng mga haligi gigamit diha sa ta- 
bernakulo, upat ka kahoyng akasya aron sa pag- 
hawid sa kortina tali sa Balaan ug Labing Balaan 
ug lima ka haligi aron sa paghawid sa tabil sa may 
ganghaan. (Ex 26:32-37) Kan-uman pa ka haligi 
ang naghawid sa lino nga mga kortina palibot sa 
sawang ug sa tabil sa ganghaan sa sawang.---Ex 
27:9-16. 

Ang gagmayng dayandayan nga mga haligi 
nga gama sa plata mopatim-awng maoy nagsang- 
ga sa atop-atop sa lingkoranan ni Solomon.---Aw 
3:9, 10. 

Mahulagwayong Paggamit. Ang materya- 
les ug ang gamit sa mga haligi diha sa gambalay 
naghimo niini ingong haom nga mga simbolo sa 
kalig-on. Kini naglarawan sa usa ka butang nga 
lig-ong nagsuportar. Ang Kristohanong kongre- 
gasyon mahimong tawgon nga “usa ka haligi ug 
tukod sa kamatuoran,” kay kini nagsuportar o 
nagtuboy sa kamatuoran nga sukwahi sa relihiyo- 
song kasaypanan. (1Ti 3:15) Si Santiago, Cefas, ug 
Juan “giisip nga mga haligi” sa unang kongregas- 
yon, sila dili-matarog ug lig-ong mga tigpaluyo 
niini. (Gal 2:9) Ang mga Kristohanon nga mag- 
madaogon mahimong mga haligi sa “templo” sa 
Diyos, nga makabaton ug usa ka permanenteng 
dapit diha sa espirituwal nga gambalay. (Pin 3:12) 
Ang ideya labot sa pagkalig-on sa haligi makapla- 
gan diha sa paghisgot sa mga haligi sa dihang gi- 

hubit ang mga tiil sa usa ka kusgang manulonda. 
(Pin 10:1) Ang mga bitiis sa magbalantay nga hi- 
nigugma sa babayeng Sulamita maoy sama sa 
“mga haliging marmol,” nga maanindot ug malig- 
ON.--Aw 5:15. 


Unsa ka dugay nga ang milagrosong 
mga haligi nga panganod ug kalayo 
nagpabilin uban sa kampo sa Israel? 


Si Jehova milagrosong naggiya sa mga Israelin- 
hon gikan sa Ehipto ug latas sa kamingawan, nga 
“nag-una kanila sa maadlaw diha sa usa ka haligi 
nga panganod . . . ug sa magabii diha sa usa ka ha- 
ligi nga kalayo aron sa paghatag kanila ug kahayag 
sa paglakaw.” (Ex 13:21) Dili kini duha ka haligi, 
kondili usa ra ka "haligi nga kalayo ug panganod' 
nga kasagarang makita ingong panganod sa ma- 
adlaw ug ingong kalayo sa magabii. (Ex 14:24) Sa 
dihang gigukod sa mga FEhiptohanon ang mga Is- 
raelinhon, kini nga haligi mibalhin sa likod, lagmit 
mibuklad nga samag usa ka paril. (Sal 105:38, 39) 
Nagpahinabo kinig kangitngit sa mga Ehiptohanon 
apan gidan-agan niini ang mga Israelinhon. (Ex 14: 
19, 20) Sa dihang natukod na ang tabernakulo, ang 
haligi nga panganod sa ibabaw niini nagsilbing usa 
ka ilhanan nga si Jehova anaa sa iyang balaan nga 
dapit. (Ex 40:35) Ang haligi naghawas kang Jeho- 
va, ug siya misulti gikan niini. (Num 14:14, 12:5, 
Sal 99:7) Ang kataposang paghisgot bahin sa hali- 
gi nga panganod maoy sa hapit nang mosulod ang 
Israel sa Yutang Saad. (Deu 31:15) Sa dihang sila 
nanimuyo na sa ilang yuta ang haligi nga nagagi- 
ya kanila wala na kinahanglana sama niadtong 
sa panahon nga sila naglatagaw.--Itandi ang Ex 
40:38: Isa 4:5. 


HAILLEL. Usa ka awit sa pagdayeg kang Jeho- 
va. Ang Salmo 113 hangtod sa 118 mao ang nail- 
han sa Hudiyohanong mga sinulat ingong ang 
“Ehiptohanon nga Hallel.” Sumala sa Mishnah, kini 
nga Hallel giawit didto sa templo ug sa mga sina- 
goga panahon sa Paskuwa (Pesahim 10:5-7) ug sa 
mga pista sa Pentekostes, sa mga Balongbalong, ug 
sa Pagpahinungod (Sukkah 4:8, Taʻanit 4:5). Sa 
pagsaulog sa Paskuwa diha sa balay, ang unang 
bahin niini nga Hallel (ang Salmo 113 [sumala sa 
Tunghaan ni Shammai] o kaha ang Salmo 113 ug 
114 [sumala sa Tunghaan ni Hillel]) litokon hu- 
man ibubo ang ikaduhang kopa sa bino ug human 
ipatin-aw ang kahulogan sa Paskuwa. Ang Hallel 
matapos sa ikaupat nga kopa sa bino. Ang “Da- 
kong Hallel” (nga gituohan sa pipila nga mao ang 
Salmo 136 lamang, ug gituohan usab sa uban 
nga mao ang Salmo 120-136, o ang Salmo 135:4- 
136:26) giingon nga giawit sa malipayong mga 

okasyon ug niadtong migamit ug ikalimang kopa 
sa bino sa pagsaulog sa Paskuwa. 


HALOHES 
hong]. 

1. Amahan ni Salum. Ang anak nga lalaki ni 
Halohes nga si Salum maoy “usa ka prinsipe sa ka- 
tunga nga distrito sa Jerusalem” kinsa, kauban sa 
iyang mga anak nga babaye, naghimog pagpang- 
ayo sa paril sa Jerusalem niadtong 455 W.K.P. 
--Neh 3:12. 

2. Usa sa mga pangulo sa katawhan kansang 
kaliwat, kon dili man siya mismo, nagpamatuod sa 
kontrata sa pagsugid nga gihimo sa mga adlaw ni 
Nehemias, lagmit mao ra usab ang Num. 1.—Neh 
9:38, 10:1, 14, 24. 


HALOK. Sa kapanahonan sa Bibliya ang pag- 
halok o ang pagdapat sa ngabil sa usa ka tawo 
ngadto sa ngabil sa laing tawo (Pr 24:26), ngadto 
sa aping sa laing tawo, o, sa talagsaon nga kahim- 
tang, bisan ngadto sa iyang mga tiil (Luc 7:37, 38, 
44, 45), nagsilbing usa ka timaan sa pagmahal 
o pagtahod. Ang paghalok maoy komon dili la- 
mang tali sa mga paryenteng lalaki ug babaye 
(Gen 29:11: 31:28) kondili tali usab sa mga paryen- 
teng lalaki. (Gen 27:26, 27; 45:15, Ex 18:7; 2Sa 
14:33) Usa usab kini ka pahayag sa pagmahal tali 
sa suod nga mga higala.---1Sa 20:41, 42, 2Sa 19:39. 

Ang paghalok mahimong maglakip sa pagpaha- 
yag ug panalangin. (Gen 31:55) Ang tigulang nga 
si Israel o Jacob mihalok ug migakos sa mga anak 
nga lalaki ni Jose, si Epraim ug Manases, sa wala pa 
magpanalangin sa ilang amahan ug kanila. (Gen 
48:8-20) Sa ulahi, sa dihang nahatag na sa patriar- 
ka ang mga sugo ngadto sa iyang 12 ka anak nga 
lalaki, siya nabugtoan sa gininhawa, ug “si Jose mi- 
halog sa nawong sa iyang amahan ug mihilak 
kaniya ug mihalok kaniya.” (Gen 49:33-50: 1) Si Sa- 
muel mihalok kang Saul sa dihang nagdihog kani- 
ya ingong unang hari sa Israel.-- 1Sa 10:1. 

Ang usa ka mabinationg pangomosta naglakip 
sa paghalok, nga tingali inubanan sa paghilak ug 
paggakos. (Gen 33:4) Ang amahan sa mibalik nga 
anak nga mausikon sa sambingay ni Jesu-Kristo 
migakos sa liog sa iyang anak ug “mabinationg mi- 
halok kaniya.” (Luc 15:20) Ang paghalok nalangkit 
usab sa mahigugmaong pagpanamilit. (Gen 31:55, 
Ru 1:9, 14) Sa dihang si apostol Pablo hapit nang 
mobiya sa Mileto, ang mga ansiyano sa kongregas- 
yon sa Efeso natandog kaayo nga tungod niana sila 
nanghilak ug “gigakos si Pablo sa liog ug gihalokan 
siya nga mabination.”---Buh 20:17, 37. 

Ang Bibliya daklit lamang nga naghisgot sa mga 
halok maylabot sa gugma tali sa mga magkaat- 
bang nga sekso. (Aw 1:2: 8:1) Sa paghatag ug tam- 
bag nga magbantay batok sa mga laraw sa usa ka 

daotan nga babaye, ang basahon sa Mga Proverbio 
nagpasidaan batok sa mahayloon nga halok sa usa 
ka pampam.--Pr 7:13. 

Ang mga halok mahimong sinalingkapaw. Si 
Absalom, nga malansisong nagtinguha ug gahom, 
mihalok sa mga tawo nga miduol kaniya aron sa 
pagyukbo. (2Sa 15:5, 6) Ang maluibong halok ni 
Joab nagkahulogan ug kamatayon sa walay-kalibo- 
tang si Amasa. (2Sa 20:9, 10) Dugang pa, maoy pi- 
naagig malimbongon nga halok nga si Judas Iska- 
riote nagbudhi kang Jesu-Kristo.--Mat 26:48, 49, 
Mar 14:44, 4b. 

Bakak nga Pagsimba. Ang paghalok ingong 
usa ka buhat sa pagsimba sa bakak nga mga diyos 
gidili ni Jehova, kinsa naghisgot sa 7,000 ka tawo 
nga wala moluhod ug mohalok kang Baal. (1Ha 
19:18) Ang Epraim gibadlong tungod sa paghimog 
mga idolo ug sa pag-ingon: “Ang mga tawo nga 
naghalad pahaloka sa mga nating baka.” (Os 13: 
1-3) Ang mga Grego ug mga Romano adunay ba- 
tasan sa paghalok ginamit ang kamot patunong sa 
ilang mga idolo, kon kini layo gikan kanila, ug nii- 
ning paagiha gitimbaya usab nila ang misubang 
nga adlaw. Lagmit nga gipunting sa Job 31:27 ang 
susamang idolatrosong buhat. 

Ang “Balaang Halok.” Taliwala sa unang 
mga Kristohanon dihay “balaang halok” (Rom 
16:16: 1Co 16:20; 2Co 13:12: 1Te 5:26) o “halok sa 
gugma” (1Pe 5:14), nga lagmit gihimo sa mga in- 
dibiduwal nga pareho ug sekso. Kini nga matang sa 
pangomosta sa unang mga Kristohanon lagmit nga 
katumbas sa karaang Hebreohanong batasan sa 
pagpangomosta sa usa ka tawo pinaagig halok. Bi- 
san tuod ang Kasulatan wala mohatag ug mga de- 
talye bahin niini, ang “balaang halok” o “halok sa 
gugma” dayag nga nagpabanaag sa makapalig-on 
nga gugma ug panaghiusa nga naglungtad sa Kris- 
tohanong kongregasyon.--Ju 13:34, 35. 

Mahulagwayong Paggamit. Ang paghalok, 
ingong pagpasundayag sa pagtahod ug sa debos- 
yon, gihisgotan diha sa inspiradong tambag sa 
"pag-alagad kang Jehova uban ang kahadlok' ug sa 
'paghalok sa anak, aron dili Siya masuko ug dili 
kamo mangahanaw gikan sa dalan.’ (Sal 2:11, 12) 
Ang mga tawo nga paborableng misanong ug nag- 
pasakop sa usa nga gitudlo sa Diyos ingong Hari ug 
sa iyang Gingharian makabaton ug dagkong mga 
panalangin sa dihang kini ikaingon: “Ang pag- 
kamatarong ug pakigdait--sila naghinalokay,” tu- 
ngod kay ang kalangkitan niining duha madayag 
gayod sa tanan sama sa suod nga panag-uban sa 
mabinationg managhigala.---Sal 85: 10. 


HAIWA. Usa ka sudlanan sa mga langgam o 
ubang mga hayop aron kini dili makabuhi. (Jer 
5:27: itandi ang Am 8:1, 2, diin ang samang He- 
breohanong pulong nga keluv’ gihubad nga “bu- 

kag.”) Dayag nga ang gitumong ni manalagnang 
Ezequiel mao si Haring Zedekias sa Juda kinsa gila- 
rawan ingong usa ka leyon nga gibutang sa usa ka 
halwa (Heb., sughar') ug gidala ngadto sa hari sa 
Babilonya.--Eze 19:9, itandi ang Eze 12:13, 17:20, 
2Ha 25:5-7. 


HAM. 


1. Usa sa tulo ka anak ni Noe nga natawo hu- 
man sa 2470 W.K.P. (Gen 5:32, 7:6: 11:10) Malag- 
mit siya ang kamanghorang anak (Gen 9:24): apan, 
siya gitala nga ikaduha sa Genesis 5:32: 6:10; ug sa 
ubang mga teksto. Sa Genesis 10:21 si Sem gitawag 
nga “igsoon ni Japet nga kinamagulangan.” Ang 
pipila nagtuo nga ang ekspresyong “kamangho- 
rang anak” sa Genesis 9:24 nagtumong sa apo ni 
Noe nga si Canaan.---Tan-awa ang CANAAN, CANA- 
ANHON Num. 1. 

Si Ham mao ang amahan sa upat ka anak nga la- 
laki, si Cus, Mizraim, Put, ug Canaan. (Gen 10:6, 
1Cr 1:8) Ang mga Etiopianhon, Ehiptohanon, pi- 
pila ka Arabianhon ug Aprikanhong mga tribo, 
ug ang mga Canaanhon naggikan niini nga mga 
anak. Bisan tuod gituohan nga ang pipila sa Hami- 
tikanhong mga tribo ug mga nasod nga gitala 
sa Genesis kapitulo 10 nagsulti ug Semitikanhong 
pinulongan, kini wala magpaimbalido nga sila Ha- 
mitikanhon ug kagikan o nga sila sa sinugdan nag- 
sultig Hamitikanhong pinulongan. Daghang tawo 
ang misagop sa pinulongan sa mga nagsakop kani- 
la, sa pinulongan sa mga tawong ilang gipakig- 
ubanan, o sa yuta nga ilang gilalinan. 

Si Ham naminyo sa wala pa ang Lunop. Siya na- 
luwas sa Lunop kauban sa iyang asawa, sa iyang 
amahan ug inahan, ug sa iyang duha ka igsoon ug 
sa ilang mga asawa. (Gen 6:18, 7:13, 8:15, 16, 18, 
1Pe 3:19, 20) Ang mga anak ni Ham natawo hu- 
man sa Lunop. 

Sa ulahi siya nalangkit sa usa ka panghitabo nga 
maoy hinungdan sa pagkatinunglo sa iyang anak 
nga lalaking si Canaan. Si Noe nahubog ug naghu- 
bo sulod sa iyang tolda. Si Ham nakakita sa kahu- 
bo sa iyang amahan, ug inay nga magpakitag hus- 
tong pagtahod kang Noe, ingong ulo sa pamilya ug 
alagad ug manalagna nga maoy instrumento sa 
Diyos sa pagluwas sa tawhanong rasa, gisuginlan 
ni Ham ang iyang duha ka igsoon sa iyang nakita. 
Si Sem ug Japet nagpakitag hustong pagtahod pi- 
naagi sa paglakaw nga paatras dala ang usa ka 
kupo aron itabon kang Noe ug sa ingon niana dili 
sila makapasipala pinaagi sa pagtan-aw sa kahubo 
sa ilang amahan. Sa pagmata ni Noe, siya nagpa- 
hayag ug tunglo, dili kang Ham, apan sa anak ni 
Ham nga si Canaan. Sa kauban nga panalangin ni 
Sem, nga naglakip sa panalangin alang kang Japet, 
si Ham gisayloan ug wala apila, si Canaan lamang 


HAMAN 


ang gihisgotan ingong tinunglo ug gitagna nga 
mahimong ulipon ni Sem ug Japet.---Gen 9:20-27. 

Malagmit nga si Canaan mismo ang direktang 
nalangkit sa maong panghitabo apan ang iyang 
amahan nga si Ham napakyas sa pagtul-id kaniya. 
O si Noe, nga matagnaong namulong ubos sa pag- 
dasig sa Diyos, nakakita nang daan nga ang dao- 
tang kiling ni Ham, nga tingali mitumaw na diha 
sa iyang anak nga si Canaan, mapanunod sa mga 
kaliwat ni Canaan. Ang tunglo sa bahin natuman 
sa dihang ang mga Canaanhon gisakop sa Semiti- 
kanhong mga Israelinhon. Kadtong wala malaglag 
(pananglitan, ang mga Gabaonhon [Jos 9]) nahi- 
mong mga ulipon sa Israel. Kasiglohan sa ulahi, 
ang tunglo dugang pang natuman sa dihang ang 
mga kaliwat sa anak ni Ham nga si Canaan naila- 
lom sa pagmando sa Japetikanhong mga gahom sa 
kalibotan, ang Medo-Persia, Gresya, ug Roma. 

Sayop nga gituohan sa pipila nga ang itom nga 
rasa ug ang pagkaulipon sa mga sakop niining ra- 
saha maoy tungod sa tunglo nga gipahayag kang 
Canaan. Sa kasukwahi, ang mga kaliwat sa tinung- 
lo nga si Canaan wala maggikan sa itom nga rasa. 
Ang itom nga rasa naggikan kang Cus ug lagmit 
kang Put, ang ubang mga anak nga lalaki ni Ham 
nga wala malangkit sa maong panghitabo o sa 
tunglo. 

2. Usa ka siyudad sa Zuzim sa S sa Jordan. (Gen 
14:5) Ang siyudad nakaagom ug kapildihan pinaa- 
gi sa hari sa Elam nga nakig-abin sa tulo pa ka hari 
sa dihang gisumpo niini ang pag-alsa sa mga siyu- 
dad sa Distrito sa Patayng Dagat. (Gen 14:1-12) 
Ang han-ay sa pagkatala sa Ham diha sa Genesis 
14:5, 6 daw nagpakita nga nahimutang kini sa H sa 
Asterot-karnaim ug sa A sa Saveh-kiriataim. Ang 
ngalan niini nga siyudad napreserbar diha sa nga- 
lan sa modernong balangay sa Ham nga anaa sa 
Wadi er-Rejeileh (gitawag usab nga Wadi Ham) 
mga 6 km (3.5 mi) sa HHK sa Irbid sa “Ajlun, ug 
mga 30 km (19 mi) sa HS sa H nga tumoy sa Da- 
gat sa Galilea. Daw ang karaang siyudad mao ang 
bungtod (Tell Ham) nga anaa sa duol. 

3. Diha sa Mga Salmo, ang “Ham” gilangkit sa 
Ehipto, diin kini gitawag nga “ang yuta sa Ham.” 
—Sal 78:51, 1056:23, 27: 106:21, 22, tan-awa ang 
EHIPTO, EHIPTOHANON. 


HAMAN. Anak nga lalaki ni Hamedata nga 
Agagihanon. Ang pagtawag kang Haman ingong 
“Agagihanon” lagmit nagkahulogan nga siya maoy 
usa ka harianong Amalekanhon. (Est 3:1: tan-awa 
ang AGAG Num. 1; AGAGIHANON.) Kon tinuod nga 
si Haman maoy usa ka Amalekanhon, kini mis- 
mo magpatin-aw kon nganong siya naghambin ug 
grabeng pagdumot sa mga Hudiyo, kay si Jeho- 
va nagmando nga puohon ra sa ulahi ang mga 


HAMAT, HAMATIHANON 


Amalekanhon. (Ex 17:14-16) Tungod kini kay sila 
nagpakitag pagdumot sa Diyos ug sa iyang kataw- 
han pinaagi sa pag-atake sa mga Israelinhon sa di- 
hang sila nagpanaw latas sa kamingawan.---Ex 
17:8. 

Si Haman maoy usa ka alagad ni Haring Aha- 
suero (Jerjes I) sa Persia kinsa nagmando sa sa- 
yong bahin sa ikalimang siglo W.K.P. Si Haman gi- 
pasidunggan ug gitudlo ingong primer ministro sa 
Imperyo sa Persia. Kay nag-alintabo ang kapungot 
tungod sa pagdumili ni Mardokeo nga Hudiyo sa 
pagyukbo kaniya, si Haman naglaraw sa kalagla- 
gan ni Mardokeo ug sa tanang Hudiyo diha sa im- 
peryo. Iyang gihulagway ang mga Hudiyo ingong 
wala kinahanglana sa imperyo, mga malinapason 
sa balaod, may mga balaod nga “lahi nianang sa 
tanang ubang katawhan.” Siya nagtanyag pag sa- 
lapi aron sa pagdani sa hari, nga nag-ingon: “Ipa- 
sulat nga sila pagalaglagon, ug napulo ka libong ta- 
lanton nga plata [mga $66,060,000] ang akong 
ibayad ngadto sa mga kamot niadtong magabuhat 
sa buluhaton pinaagi sa pagdala niini ngadto sa ti- 
piganan sa bahandi sa hari.” Gihatag sa hari ang 
iyang igtitimbre nga singsing kang Haman ug mi- 
tubag: “Ang salapi gihatag kanimo, usab ang ka- 
tawhan, aron buhaton kanila ang sumala sa kon 
unsay maayo sa imong mga mata.”--Est 3:1-11. 

Si Haman miburot pag-ayo sa garbo tungod sa 
pagkadawat ug awtoridad gikan sa hari sa pagpa- 
gulag mando sa paglaglag ug sa pagpangagaw sa 
mga Hudiyo ug, dugang pa, tungod kay sa ulahi 
siya gidapit sa duha ka bangkete nga gihikay ni 
Rayna Ester. (Est 3:12, 13, 5:4-12) Apan sa dihang 
gihunahuna na ni Haman nga matuman na niya 
ang iyang kinatas-ang mga ambisyon, ang kahim- 
tang nabalit-ad batok kaniya. Nagdahom nga ba- 
yawon tungod sa pagpaimportante sa kaugalingon, 
naagoman ni Haman ang makapahugnong kaula- 
wan sa dihang ang hari nagmando kaniya nga du- 
malahon ang usa ka publikong seremonyas nga 
magpasidungog sa iyang gidumtang si Mardokeo, 
kinsa sa miagi nakadiskobre sa laraw batok sa ki- 
nabuhi sa hari. (Est 6:1-12, 2:21-23) Ang maala- 
mong mga tawo ni Haman ug ang iyang asawa 
nag-isip niini nga usa ka tilimad-on nga si Ha- 
man mapukan atubangan sa Hudiyong si Mardo- 
keo.---Est 6:13. 

Midangat ang bug-os nga pagkapukan ni Haman 
sa panahon sa ikaduhang linain nga bangkete nga 
gihikay ni Rayna Ester nga ig-agaw ni Mardokeo. 
(Est 2:7) Sa pagkamaisogon, sa atubangan ni Ha- 
man, si Ester nangaliyupo sa hari. Iyang gibutyag 
sa nahingangha nga hari nga ang kaugalingong 
kaayohan sa hari nameligro: gani, ang kinabuhi sa 
iyang rayna nameligro tungod sa usa ka laraw sa 
pagpatay. Samtang nag-alintabo ang kapungot sa 

hari, maisogong gipaila ni Ester ang nalisang na 
nga primer ministro ingong mao ang malipotong 
naglaraw, “kining daotan nga Haman.” (Est 7:1-6) 
Human niana, ang hari nagsugo nga ang mabuno- 
ong si Haman bitayon sa 22-m-gitas-on (73 p) nga 
estaka nga giandam ni Haman aron bitayan unta 
kang Mardokeo. (Est 7:7-10) Unya, ang balay ni 
Haman gihatag kang Ester (Est 8:7), ug si Mardo- 
keo gihimong primer ministro, nga may awtorisas- 
yon nga tugotan ang mga Hudiyo sa pagpanalipod 
sa ilang kaugalingon. (Est 8:2, 10-15) Sa duha ka 
adlaw nga pagpanimalos batok sa ilang mga kaa- 
way, ang mga Hudiyo nakabatog dakong kadao- 
gan, nga nagpatay ug kapin sa 75,000 sa ilang mga 
kaaway. Ang napulo ka anak nga lalaki ni Ha- 
man gipatay, dayon, sa pagkasunod adlaw, sila gi- 
bitay atubangan sa katawhan ingong kaulawan. 
--Est 9:1-17, tan-awa ang ESTER, ESTER, BASAHON 
NI, MARDOKEO Num. 2, PURIM. 

Si Haman nagpasundayag sa mga kinaiya sa 
mga Amalekanhon. Dayag nga siya maoy usa ka 
magsisimba sa bakak nga mga diyos, ug siya lag- 
mit misalig sa mga astrologo sa dihang nagri- 
pa aron mapiho ang maayong adlaw aron lagla- 
gon ang mga Hudiyo. (Est 3:7; tan-awa ang RIPA.) 
Iyang gihimo “ang mga buhat sa unod,” gihi- 
mo ang pagsimba sa diyosdiyos, espiritismo, gi- 
pasundayag ang iyang mabunoong pagdumot sa 
mga Hudiyo, gipakita ang espiritu sa pagkagarbo- 
so, pagkamapahitas-on ug pagpaimportante sa ka- 
ugalingon uban ang hilabihang pangabugho ug ka- 
sina sa uban, ilabina sa mga alagad sa Diyos. (Gal 
5:19-21) Siya bakakon ug limbongan (Est 3:8) ug 
usa ka talawan nga mikupoy sa dihang ang iyang 
mga plano napakyas ug siya gihukman. (Est 7:6-8) 
Gipakita ni Haman nga siya maoy alagad sa Kaa- 
way sa Diyos, ang Yawa, sumala sa prinsipyo sa 
Roma 6:16. 


HAMAT, HAMATIHANON. Ang siyudad 
sa Hamat mao ang kaulohan sa usa ka gamayng 
Canaanhon nga gingharian sa Sirya panahon sa 
unang kasaysayan sa Israel. Sama usab ug ngalan 
ang tabunok nga kaumahan nga naglibot niini. Sa 
kapanahonan sa mga Grego ug mga Romano, ang 
klasikal nga ngalan niini nga siyudad maoy Epipha- 
nia, nga gingalan sumala sa ngalan ni Antiochus IV 
(Epiphanes). Sa pagkakaron, gitawag kini ug Hama, 
pinamubo sa orihinal nga ngalan niini. 

Ang siyudad sa Hamat nahimutang duol sa Suba 
sa Orontes, ubay sa mahinungdanong mga ruta sa 
negosyo, 81 km (50 mi) pailaya gikan sa Mediteran- 
yo, mga 190 km (118 mi) sa A sa Damasco ug mga 
120 km (75 mi) sa H sa Aleppo. 

Bisan tuod usahay giingong kini naggikan sa 
mga Hitihanon, lagmit nga ang Hamat gipundar sa 

mga Hamatihanon, mga paryente sa mga Hitiha- 
non ug usa sa 70 ka banay nga naglungtad human 
sa Lunop. Si Het ug si Hamat, ang mga katigula- 
ngan niining duha ka linya sa banay, gitala ingong 
ika-2 ug ika-11 nga mga anak nga lalaki ni Canaan 
nga anak nga lalaki ni Ham.---Gen 10:6, 15-18, 1Cr 
1:8, 13-16, tan-awa ang HITIHANON. 

“Sa Pagsulod sa Hamat.” Ang labing kara- 
ang asoy nga atong mabatonan bahin sa Hamat 
naghisgot kon sa unsang paagi ang 12 ka Israelin- 
hong mga espiya niadtong ika-16 nga siglo W.K.P. 
miabot gikan sa H hangtod “sa pagsulod sa Hamat,” 
usa ka prase nga kanunayng gigamit ug gituohang 
nagtumong, dili sa mga ganghaan mismo sa siyu- 
dad, kondili, sa habagatang utlanan sa teritoryo 
nga gimandoan niini. (Num 13:21) Dinhi niini nga 
utlanan nagpadayon ang pagpangdaog ni Josue pa- 
ingon sa amihanan. (Jos 13:2, 5; Huk 3:1-3) Apan, 
gihunahuna sa pipila ka eskolar nga ang ekspresyon 
nga “hangtod sa pagsulod sa Hamat” (Jos 13:5) ti- 
ngali angayng pagabasahon nga “hangtod sa Lebi- 
hamat (Leyon sa Hamat),” busa usa ka tinong dapit. 
--Tan-awa ang Vetus Testamentum, Leiden, 1952, 
p. 114. 


HAMAT, HAMATIHANON 


Ang tukmang nahimutangan niini nga utlanan 
(o dapit) dili matino. Giisip kini nga mao ang ami- 
hanang utlanan sa teritoryo sa Israel (Num 34:8, 
1Ha 8:65, 2Ha 14:25; 2Cr 7:8) ug ang utlanan sa 
Damasco. (Jer 49:23, Eze 47:15-17: 48:1: Zac 9:1, 2) 
Gihunahuna sa pipila nga mao kini ang habagatang 
tumoy sa Walog sa Coele-Sirya (gitawag usab nga 
Beqa‘), nga milatas taliwala sa mga kabukiran sa 
Lebanon ug Anti-Lebanon. Ang uban miingon nga 
kini nakaabot sa tungatunga sa Baalbek ug Ribla. 
Apan gihunahuna sa uban nga kini maoy sa una- 
han pa dapit sa A diin mas milapad ang agianan 
tali sa Homs ug sa dagat.---Eze 47:20. 

Pagpakiglabot Uban sa Israel. Si Toi (Tou) 
nga hari sa Hamat nagsugo sa iyang anak nga la- 
laking si Joram (Hadoram) aron sa pagpahalipay 
kang Haring David tungod sa iyang pagpildi sa pa- 
reho nilang kaaway nga si Hadadezer. Niadtong pa- 
nahona ang Hamat maoy usa ka independenteng 
gingharian. (2Sa 8:3, 9, 10; 1Cr 18:3, 9, 10) Apan, 
panahon sa paghari ni Solomon ang gingharian sa 
Hamat lagmit nailalom sa pagkontrolar sa Israel, 
tungod kay si Solomon nagtukod ug mga siyudad 
nga tipiganan niana nga rehiyon. (2Cr 8:3, 4) Hu- 
man mamatay si Solomon, ang Hamat nakabaton 
ug independensiya ug nagpabiling independente 
gawas sa hamubong yugto niadtong ikasiyam nga 
siglo W.K.P. sa dihang si Jeroboam II sa makadiyot 
nagpailalom niini sa pagkontrolar sa Israel. (2Ha 
14:28) Sulod nianang mga panahona kini gihubit 
ingong “daghag-molupyo nga Hamat.”---Am 6:2. 

Sa ikawalong siglo W.K.P. ang Hamat ug ang 
mga kasilinganan niini, lakip ang napulo-ka-tri- 
bong gingharian sa Israel, gipukan sa mga Asir- 
yanhon panahon sa ilang pagpanakop aron sa pag- 
gahom sa kalibotan. Ang polisa sa Asirya mao ang 
pagbaylo ug paglalin sa mga binihag niini, ug busa 
ang katawhan sa Hamat gidala aron mopuli sa mga 
molupyo sa Samaria kinsa, sa baylo, gibalhin ngad- 
to sa Hamat ug sa ubang mga dapit. (2Ha 17:24, 19: 
12, 13, Isa 10:9-11, 37:12, 13) Sa hatag-as nga mga 
dapit sa Samaria, ang mga Hamatihanon nagpatin- 
dog ug mga larawan sa ilang diyos nga si Asima, 
bisan pag kining walay pulos nga diyos walay na- 
himo batok sa mga Asiryanhon.--2Ha 17:29, 30, 
18:33, 34: Isa 36:18, 19. 

Sumala sa usa ka naglungtad nga inskripsiyon 
nga cuneiform (British Museum 21946), human sa 
gubat sa Carkemis niadtong 625 W.K.P. (Jer 46:2), 
gigukod ug gipatay sa kasundalohan ni Nabucodo- 
nosor ang mikalagiw nga mga Ehiptohanon did- 
to sa distrito sa Hamat. (Assyrian and Babylo- 
nian Chronicles, ni A. K. Grayson, 1975, p. 99) 
Diha niining samang dapit, pipila ka tuig una pa 
niana, gibihag ni Paraon Neko si Haring Jehoa- 
haz. (2Ha 23:31-33) Dayon niadtong 607 W.K.P., 


HAMAT-ZOBA 


sa pagkapukan sa Jerusalem, si Zedekias ug ang 
ubang mga binihag gidala ngadto sa Ribla sa rehi- 
yon sa Hamat, ug didto, sa atubangan sa mga mata 
ni Zedekias, gipatay ang iyang mga anak nga lala- 
ki lakip ang uban pang hamiling mga tawo. (2Ha 
25:18-21: Jer 39:5, 6: 52:9, 10, 24-27) Bisan pa nia- 
na, ang Diyos nagsaad nga sa takdang panahon 
iyang ipasig-uli ang nahibilin sa iyang nabihag nga 
katawhan, lakip niadtong didto sa yuta sa Hamat. 
-]sa 11:11, 12. 


HAMAT-ZOBA. Kining dapita mopatim- 
awng gisakop ni Solomon ug busa gihisgotan diha 
sa iyang bugtong pagpakiggubat nga gipunting sa 
Kasulatan. (2Cr 8:3) Ang tukmang nahimutangan 
sa Hamat-zoba dili matino. Ang Hamat ug Zoba 
lagmit nga magkasikbit nga mga gingharian (itan- 
di ang 1Cr 18:9, 2Cr 8:4), nga tungod niana na- 
mugna ang linangkob nga ngalang “Hamat-zoba.” 
Giilustrar diha sa 1 Cronicas 6:78 nga ang duha ka 
managsilingang dapit mahimong langkobon nii- 
ning paagiha. Sa Hebreohanon kining tekstoha sa 
literal mabasa nga “Jordan Jerico,” o “Jordan sa Je- 
rico,” ug kasagarang gihubad nga “Jordan didto sa 
[duol sa] Jerico.”--NW, RS, KJ. 


HAMEDATA. Usa ka Agagihanon, amahan ni 
Haman, kinsa naglaraw sa pagpuo sa mga Hudiyo 
sa mga adlaw ni Mardokeo ug Ester.---Est 3:1, 6. 


HAMILI, PANGULO, PRINSIPE. Ubay- 
ubayng Hebreohanong mga pulong ang mahimong 
hubaron sa nagkalainlaing paagi ingong “hamili,” 
“pangulo,” ug “prinsipe.” Ang labing sagad nga gi- 
gamit mao ang mosunod: 

Ang nadhiv, nga nagkahulogang “hamili,” “an- 
dam,” “mahinatagon,” gigamit sa Numeros 21:18, 
nga katumbas sa terminong “mga prinsipe,” ug 
kini nagtumong sa andam nga mga tawo sa Isra- 
el nga nagkubkob ug atabay didto sa kaminga- 
wan. Kini naghubit usab sa mga tawong boluntar- 
yong miamot alang sa pagtukod sa tabernakulo. 
(Ex 35:5) Sumala sa pagkagamit sa Job 12:21, gipa- 
ila niini ang mga posisyon sa pagkainila ug gahom. 
--Tan-awa usab ang Sal 83:9-11. 

Ang Hebreohanong pulong nga chorrim, nga 
nagkahulogang “mga hamili,” gigamit alang sa pi- 
pila ka impluwensiyadong mga tawo sa usa ka siyu- 
dad sa napulo-ka-tribong gingharian sa Israel (1Ha 
21:8, 11) ug alang sa mga Hudiyo nga naghupot ug 
awtoridad ilalom sa Imperyo sa Persia. (Neh 5:7, 
13:17) Daghang mga hamili sa Juda ug Jerusalem, 
lakip si Daniel ug ang iyang mga kauban, gida- 
la ni Haring Nabucodonosor ingong mga destiye- 
ro ngadto sa Babilonya niadtong 617 W.K.P., ug 
ang uban iyang gipatay niadtong 607 W.K.P.---Jer 
27:20: 39:6: Dan 1:3, 6. 

Ang naghidh', nga nagkahulogang “pangulo,” gi- 
gamit kang Saul ug David labot sa ilang pagkatud- 
lo ingong mga hari sa Israel ug kang Ezequias 
ingong hari sa Juda, nga may responsibilidad sa 
pagbantay sa katawhan ni Jehova. (1Sa 9:16, 25:30, 
2Sa 5:2; 2Ha 20:5) Ang tribo ni Juda gipili ni Jeho- 
va nga mahimong pangulo sa 12 ka tribo sa Isra- 
el, ug ang harianong dinastiya ni David naggikan 
kang Juda.--1Cr 28:4, Gen 49:10; Huk 1:2. 

Si Jesus gihisgotan ingong “Mesiyas nga Pangu- 
lo” ug ingong “pangulo ug komandante ngadto sa 
nasodnong mga pundok,” diha sa Daniel 9:25 ug 
Isaias 55:4. Gitambagan niya ang iyang mga tinun- 
an: “Ayaw kamo pagpatawag nga 'mga pangu- 
lo, kay usa ra ang inyong Pangulo [kathegetes'|, 
si Kristo.” (Mat 23:10) Maylabot sa Kristohanong 
kongregasyon, si Jesu-Kristo lamang ang hustong 
magbaton sa titulo nga “Pangulo,” tungod kay ang 
matuod nga mga Kristohanon walay pangulo nga 
tawong dili hingpit: sila nagasunod kang Kristo. Bi- 
san tuod adunay mga 'nagapanguna” diha sa pag- 
alagad sa Diyos, sila wala hatagi sa titulo nga 
“pangulo” o gitawag nga pangulo, ug ang ilang pa- 
nig-ingnan pagasundon lamang kon sila mosundog 
kang Kristo.-- 1Co 11:1, Heb 13:7. 

Ang Hebreohanong pulong nga nasi” gihubad sa 
lainlaing paagi sa mga maghuhubad sa Bibliya 
ingong “prinsipe,” “pangulo,” “magmamando.” Diha 
sa Bag-ong Kalibotang Hubad, kining pulonga gi- 
hubad ingong “pangulo,” nga nagkahulogang usa 
ka katungdanan sa pagmando nga mapanunod, 
sama sa usa ka pangulo sa tribo o sa balay o banay 
sa amahan. Ang mga nagdumala sa 12 ka balay sa 
amahan o mga tribo sa Israel gitawag ug “mga pa- 
ngulo.” (Num 1:16, Jos 22:14) Kini nga termino 
gigamit usab sa pagtumong sa mga pangulo sa 
12 ka banay nga naggikan kang Ismael. (Gen 17:20, 
25:16) Ang titulo gigamit labot kang Haring Solo- 
mon ug Haring Zedekias ingong mga magmaman- 
do. (1Ha 11:34, Eze 21:25) Ang pagtamod sa mga 
Hitihanon kang Abraham mahimong maila pinaa- 
gi sa pagtawag kaniya nga “usa ka pangulo sa Di- 
yos,” o usa ka gamhanang pangulo.--Gen 23:6, ftn 
sa Rbi8. 

Sa mga adlaw ni Moises, ang mga pangulo na- 
nguna sa pagsimba ug nagsilbing mga hawas sa 
katawhan atubangan ni Moises, sa mga saserdote, 
ug ni Jehova. Si Moises mipilig usa ka pangulo gi- 
kan sa matag tribo (gawas sa tribo ni Levi) sa 
pagpangespiya sa Yutang Saad. Ang daotang taho 
gikan sa napulo ka dili-matinumanong mga espi- 
ya nakaimpluwensiya ug dako sa katawhan. (Num 
13:2-16, 25-33) Duha ka gatos ug kalim-an ka pa- 
ngulo sa mga anak sa Israel ang mirebelde ubos sa 
pagpanguna ni Kore aron maangkon ang pagkasa- 
serdote gikan sa balay ni Aaron. (Num 16:2, 10, 17, 

35) Ang mga pangulo nakigbahin sa paghimog pa- 
kigsaad sa Israel uban sa mga Gabaonhon. (Jos 9: 
15, 18) Human nga ang Israel gipangunahan ni Jo- 
sue pasulod sa Canaan ug gipildi ang mga nasod 
didto, ang mga pangulo dakog nahimo sa pagba- 
hinbahin sa yuta. (Num 34:18: Jos 14:1) Si Eleasar, 
ang anak nga lalaki ni Aaron, gitudlo ingong pa- 
ngulo ibabaw sa mga pangulo sa mga balay sa 
amahan sa tribo ni Levi, nga naghimo kaniyang 
“pangulo sa mga pangulo.” (Num 3:32) Gitigom ni 
Haring Solomon ang tanang pangulo sa mga tribo 
didto sa Jerusalem sa panahon nga iyang gipadala 
ang arka sa pakigsaad ngadto sa bag-ong natukod 
nga templo.--- 1Ha 8:1. 

Ang mga Israelinhon kinahanglang magpakitag 
hustong pagtahod sa usa ka pangulo, nga dili mag- 
sulti kaniyag pag-abuso. (Ex 22:28) Sa dihang si 
apostol Pablo gihusay atubangan sa Sanhedrin, ang 
hataas nga saserdote nga si Ananias nagmando ni- 
adtong nagbarog tapad kang Pablo sa pagsagpa 
kaniya sa baba. Dayon si Pablo miingon kaniya: 
“Ang Diyos magasagpa kanimo, ikaw nga pinapu- 
ting bungbong,” nga wala mahibalong ang hataas 
nga saserdote mao ang iyang gisultihan. Sa dihang 
kini gipahibalo kaniya, siya miingon: “Mga igsoon, 
ako wala mahibalo nga siya hataas nga saserdote. 
Kay nahisulat, 'Dili ka magsultig daotan batok sa 
usa ka magmamando sa imong katawhan.  “--Buh 
23:1-5. 

Bisan tuod kinahanglang tahoron ang mga pa- 
ngulo, sila kinahanglang mosunod usab sa balaod 
sa Diyos. Kon sila makasala batok sa Balaod, sila 
kinahanglang motuman sa mga regulasyon nga 
gikinahanglan labot niini nga mga sala. Tungod 
sa ilang responsableng katungdanan ug sa epekto 
sa ilang panggawi, panig-ingnan, ug impluwensi- 
ya diha sa uban, lahi ang ilang indibiduwal nga 
mga halad-sa-sala nga ilang itanyag tungod sa dili- 
tinuyong paglapas sa sugo sa Diyos. Ang hataas 
nga saserdote kinahanglang motanyag ug usa ka 
toreyong baka, ang usa ka pangulo motanyag ug 
usa ka laking nating kanding, ug ang bisan kinsa sa 
uban pang katawhan motanyag ug baye nga kan- 
ding o kaha baye nga nating karnero.---Lev 4:3, 22, 
23, 27, 28, 32. 

Panan-awon ni Ezequiel. Si Ezequiel naghis- 
got nga matagnaon bahin sa usa ka pangulo, diha 
sa Ezequiel kapitulo 44 hangtod sa 48. Diha sa 
panan-awon, iyang gihubit ang administratibong 
luna sa yuta nga naggikan sa sidlakang utlanan sa 
Suba sa Jordan ug sa Patayng Dagat ngadto sa Da- 
gat sa Kasadpan, o Mediteranyo. Sa amihanan ug 
sa habagatan sa maong luna sa yuta ug buyon nii- 
ni mao ang mga seksiyon sa yuta nga gipahat 
ngadto sa mga tribo sa Israel. Nahimutang sulod sa 
maong luna sa yuta mao ang seksiyon nga 25,000 

ka maniko (13 km, 8 mi) kuwadrado, nga gitawag 
ug amot, ug kini mismo gibahin sa tulo ka seksi- 
yon: Ang amihanang seksiyon gihatag ngadto sa 
dili-saserdotehanong mga Levihanon, ang tungang 
seksiyon mao ang nahimutangan sa sangtuwaryo 
ni Jehova, ug ang seksiyon sa habagatan mao ang 
nahimutangan sa siyudad. (Tan-awa ang MANIKO; 
BALAANG AMOT.) Dayag nga ang magmamando sa 
kagamhanan sa siyudad mao “ang pangulo.” 

Angayng matikdan nga sa panan-awon ang siyu- 
dad maoy bulag gikan sa templo, o sangtuwaryo. 
Dugang pa, “ang pangulo” dili usa ka saserdote, 
sanglit gipakita nga ang mga saserdote nagtanyag 
sa mga halad sa pangulo nga “tibuok halad-nga- 
sinunog ug sa iyang mga halad-sa-panag-ambit.” 
(Eze 46:2) Busa sa katumanan sa panan-awon ni 
Ezequiel, ang siyudad diha sa panan-awon dayag 
nga wala maghulagway sa langitnong kagamha- 
nan ni Jesu-Kristo ug sa iyang kaubang mga hari 
ug mga saserdote. Hinunoa, lagmit naghulagway 
kini sa yutan-on, makitang pangagamhanan ubos 
sa pagdumala sa langitnong Gingharian. Sa ingon 
usab, “ang pangulo” naghawas niadtong gitudlo 
ingong makita, 'prinsipenhon nga mga hawas sa 
langitnong kagamhanan.---Sal 45:16, Isa 32:1, 2. 

Ang sar, nga nagkahulogang “prinsipe,” “pangu- 
lo,” naggikan sa usa ka berbo nga nagkahulogang 
“magagahom.” (Huk 9:22, ftn sa Rbi8) Bisan tuod 
kini sagad nga gihubad ingong “prinsipe,” kini dili 
kanunayng nagtumong sa anak nga lalaki sa usa ka 
hari o sa usa ka tawo nga may harianong ranggo. 
Ang tribonhong mga pangulo sa Israel gitawag nga 
“mga prinsipe.” (1Cr 27:22) Kadtong naghupot ug 
hataas nga katungdanan ilalom ni Paraon sa Ehip- 
to ug ni Haring Nabucodonosor sa Babilonya gita- 
wag ug mga prinsipe. (Gen 12:15: Jer 38:17, 18, 22, 
Est 3:12) Ang usa ka pangulo sa kasundalohan ma- 
himong tawgon nga sar. (Neh 2:9) Si Jehova gita- 
wag nga “Prinsipe sa mga panon” ug “Prinsipe sa 
mga prinsipe,” sa Daniel 8:11, 25. Si Miguel nga ar- 
kanghel mao 'ang dakong prinsipe nga nagbarog 
alang sa mga anak sa katawhan ni Daniel.” (Dan 
12:1) Ang dili-makitang mga demonyo nga prinsi- 
pe nga nagmando sa mga gahom sa kalibotan sa 
Persia ug Gresya gihisgotan sa Daniel 10:13, 20. 
--Itandi ang Efe 6:12. 

Ang Salmo 45, bersikulo 6 ug 7 nga gipadapat ni 
apostol Pablo kang Kristo Jesus (Heb 1:8, 9), naun- 
dan niini nga pahayag: “Puli sa imong mga kati- 
gulangan anaa unya ang imong mga anak, nga 
imong itudlo ingon nga mga prinsipe sa tibuok nga 
yuta.” (Sal 45:16) Labot kang Abraham, Isaac, ug 
Jacob, nga mga katigulangan ni Kristo, kini gisulat: 
“Diha sa pagtuo kini silang tanan nangamatay, 
bisan ug wala sila makabaton sa katumanan sa 
mga saad, apan sila nakakita niini sa halayo ug 

nahinangop niini.” (Heb 11:8-10, 13) Sa pagmando 
ni Kristo dili lamang siya adunay luyoluyong mga 
hari ug mga saserdote sa langit (Pin 20:6) kondi- 
li aduna usab siyay hawas nga “mga prinsipe” din- 
hi sa yuta nga magpatuman sa mga mando sa 
hari. (Itandi ang Heb 2:5, 8.) Dayag nga ang Isaias 
32:1, 2 maoy bahin sa usa ka Mesiyanikong tagna 
ug naghubit sa mga kaayohan nga ihatag niini nga 
“mga prinsipe” ilalom sa pagmando sa Gingharian. 
--Tan-awa ang ULo (Katungdanan sa Pagmando), 
MAGMAMANDO. 


HAMMAT. 


1. Ang “amahan” sa balay ni Rekab ug usa ka 
katigulangan sa pipila ka Kenihanon.---1Cr 2:55. 

2. [Dapit sa Mainit (nga Tubod)]. Usa ka kinuta- 
ang siyudad sa Neptali. (Jos 19:32, 3b) Gituohan sa 
kadaghanan nga kini mao ang Hammam Tabariyeh 
(Hame Teveriya), nga H lamang sa Tiberias sa K 
nga kiliran sa Dagat sa Galilea. Mopatim-aw nga 
ang tubod didto nga may asupre mao ang gigika- 
nan sa ngalan sa Hammat. Kon, sumala sa gituo- 
han sa kadaghanang eskolar, ang Hamot-dor (Jos 
21:32) ug Hamon (1Cr 6:76) maoy lain nga mga 
ngalan sa mao ra nga dapit, ang Hammat maoy usa 
usab ka Levihanong siyudad. 


HAMOLEKET [Ang Rayna]. Ang igsoong ba- 
baye sa apong lalaki ni Manases nga si Gilead. Siya 
nanganak kang Ishod, Abi-ezer, ug Mala.--1ICr 7: 
14, 17, 18. 


HAMON 
Tubod) 7]. 

1. Usa ka siyudad sa utlanan sa Aser. (Jos 19:24- 
28) Gituohan sa kadaghanan nga kini mao ang 
Umm el “Awamid, sa kabaybayonan sa Mediteran- 
yo, mga 16 km (10 mi) sa HHK sa Tiro. 

2. Usa ka dapit sa teritoryo sa Neptali nga giha- 
tag ngadto sa mga Levihanon (1Cr 6:71, 76): lagmit 
nga mao ra usab ang Hammat.--Jos 19:35: tan- 
awa ang HAMMAT Num. 2. 


HAMONA  [nagkahulogang “Panon (Daghan) ']. 
Usa ka simbolikong siyudad nga haduol sa walog 
diin si Gog ug ang iyang panon igalubong, human 
sa ilang linangkob nga pag-atake sa katawhan sa 
Diyos nga mosangpot sa ilang kapildihan ug sa ti- 
ningob nga pagpatay kanila. Ang ngalan niini nga 
siyudad gipasukad sa maong panghitabo ug maoy 
usa ka handomanan sa kadaogan ni Jehova batok 
niini nga mga kaaway. (Eze 39:16) Ang usa ka 
siyudad nagpasabot sa usa ka organisadong hug- 
pong sa mga tawo, dinhi lagmit nagtumong sa 
pag-organisar alang sa pagpanghipos sa mga bu- 
kog nga gihubit sa Ezequiel 39:11-15.--Tan-awa 
ang GOG Num. 2. 


[nagkahulogang “Dapit sa Mainit (nga 

HAMON-GOG [Panon ni Gog]. Ang Cebuano 
nga katumbas sa Hebreohanong ngalan sa usa ka 
walog, dayag nga simboliko, nga gihubit ingong 
“ang walog niadtong mangagi latas sa sidlakan sa 
[Patayng] dagat.” Niini nga walog, si Gog ug ang 
tanan niyang kasundalohan igalubong human sila 
laglagon ni Jehova.--Eze 39:11, 15, mga ftn sa 
Rbi8, tan-awa ang GOG Num. 2. 


HAMOR [laking Asno]. Usa ka Hivihanong pa- 
ngulo: amahan ni Sekem. Ang mga anak ni Hamor 
mao ang gipalitan ni Jacob ug usa ka luna sa yuta 
diin gipatindogan niya sa iyang tolda ug sa ulahi 
gitukoran ug usa ka halaran. Human among-amo- 
ngi ni Sekem ang anak nga babaye ni Jacob nga si 
Dina, si Sekem ug ang iyang amahan nga si Ha- 
mor gipatay ni Simeon ug Levi aron ipanimalos 
ang ilang igsoong babaye.--Gen 33:18-20, 34:1, 
2, 25, 26. 


HAMOT-DOR [nagkahulogang “Mainit (nga 
mga Tubod) sa Dor"]. Usa ka siyudad sa Nepta- 
li nga gihatag ngadto sa Gersonhong mga Leviha- 
non. (Jos 21:27, 32) Kini lagmit nga mao ra usab 
ang Hammat.--Jos 19:35, tan-awa ang HAMMAT 
Num. 2. 


HAMPAK. Ang Hebreohanong mga pulong 
nga gihubad nga “hampak” adunay literal nga ka- 
hulogang “paghilabot,” “pagpatay,” “paghampak,” 
“kapildihan,” ug “kamatayon.” Si Jehova nga Diyos 
naghampak ingong silot sa mabatokong pagbagul- 
bol (Num 16:41-50), sa dili pagtuman sa iyang ka- 
bubut-on (Zac 14:12, 15, 18), sa pagpanamastamas 
sa butang nga sagrado (1Sa 5:1--6:4), sa paghilabot 
sa iyang mga dinihogan (Gen 12:17, Sal 105: 15), ug 
sa pagkadili-matinumanon o paglapas sa iyang ba- 
laod (Lev 26:21: Num 14:36, 37: 31:16: Deu 28:59- 
61: 1Cr 21:17, 22, 2Cr 21:12-15). Ang maong mga 
hampak mahimong ipahamtang pinaagi sa mga 
manulonda o sa mga tawo. (2Sa 24:17: Jer 19:1-8, 
25:8, 9: 49:17: 50:13, 14) Ang mga pangaliya sa 
mga alagad ni Jehova o ang tim-os nga mga pag- 
ampo sa mga mahinulsolon gikinahanglan aron 
mawala ang mga hampak nga gipadangat sa Di- 
yos.--Gen 20:17, 18, 1Ha 8:37, 38, 2Cr 6:28, 29. 

Ang usa ka hampak mahimong resulta usab sa 
kinaiyanhong epekto sa sala sa usa ka tawo. (Pr 6: 
32, 33) Mahimo nga kini usa ka balatian, sama sa 
“hampak nga sanla” (Lev 13:2), o usa ka kasaki- 
tan gumikan sa panahon ug sirkumstansiya.---Sal 
38:11, 73:5, 14. 

Ang mga hampak nga gipahinabo ni Jehova sa 
Ehipto sa panahon ni Moises maoy mga kapadaya- 
gan sa iyang dakong gahom ug aron mamantala 
ang iyang ngalan taliwala sa kanasoran. (Ex 9:14, 

16) Ang mga epekto niini gihisgotan pa gihapon sa 
ubang katawhan sa misunod nga mga kaliwatan. 
(Jos 2:9-11: 9:9, 1Sa 4:8, 6:6) Dugang pa, kini nga 
mga hampak nagpamatuod nga ang mga diyos sa 
Ehipto walay gahom.--Ex 12:12, Num 33:4, tan- 
awa ang Diyos UG MGA DIYOSA, MGA (Ang Napulo ka 
Hampak): Moses (Atubangan ni Paraon sa Ehipto). 

Ang mga hampak (Gr., plegai') nga gihisgotan 
sa basahon sa Pinadayag tataw nga maoy mga ka- 
pahayagan sa kasuko sa Diyos ug sa simbolikong 
paagi nagtumong sa resulta o epekto sa iyang hu- 
disyal nga mga hukom.---Pin 9:18, 20, 11:6; 15:1, 
6, 8; 16:9, 21: 18:4, 8; 21:9, 22:18. 


HAMUEL. Anak nga lalaki ni Misma sa tribo 
ni Simeon.---1Cr 4:24-26. 


HAMUL ([nagkahulogang “Gipakitaag Kaluoy: 
Gipalingkawas"], HAMULNON. Ang manghod nga 
anak nga lalaki ni Perez ug apo ni Juda, nga kaniya 
naggikan ang mga Hamulnon.---Gen 46:12; Num 
26:21; 1Cr 2:5. 


HAMUTAL [lagmit, Ang Ugangang Lalaki 
Maoy Yamog]. Anak nga babaye ni “Jeremias nga 
taga-Libna”, asawa ni Haring Josias ug inahan ni 
Jehoahaz ug Matanias (Zedekias), nga parehong 
nagmando ingong mga hari sa Juda.--2Ha 23:30, 
31, 24:17, 18, Jer 52:1. 


HANAMEL. Anak nga lalaki ni Salum nga 
uyoan ni manalagnang Jeremias sa banay sa iyang 
amahan. Gipalit sa manalagna ang uma nga didto 
sa Anatot gikan kang Hanamel sa panahon nga gi- 
likosan sa mga Babilonyanhon ang Jerusalem.---Jer 
32:1-12. 


HANAN [Pagpakitag Pabor, Mapuangoron]. 

1. Usa sa “mga anak nga lalaki ni Sasak”; usa ka 
Benjaminhon.--- 1Cr 8:1, 23-25. 

2. Anak nga lalaki ni Maaca, usa sa mga ta- 
wong gamhanan sa kasundalohan ni David.---1Cr 
11:26, 43. 

3. Usa sa unom ka anak nga lalaki ni Azel; usa 
ka kaliwat ni Haring Saul.---1Cr 8:33-38, 9:44. 

4. Anak nga lalaki ni Igdalias, “usa ka tawo 
sa matuod nga Diyos.” Didto sa lawak-kan-anan 
sa mga anak nga lalaki ni Hanan nga gisulayan 
ni manalagnang Jeremias ang pagkamasinugtanon 
sa mga Rekabita labot sa sugo sa ilang katigula- 
ngan nga si Jehonadab sa dili pag-inom ug bino. 
--Jer 35:3-6. 

5. Pangulo sa usa ka banay sa mga Netinim nga 
mga ulipon sa templo, nga ang mga membro niini 
namalik gikan sa Babilonya uban kang Zorobabel 
niadtong 537 W.K.P.--Esd 2:1, 2, 43, 46, Neh 7: 
46, 49. 


HANANI 


6. Usa sa mga Levihanon nga mitabang kang 
Esdras sa pagpatin-aw sa Balaod ngadto sa kongre- 
gasyon sa Israel nga nagkatigom sa plasa atuba- 
ngan sa Ganghaan sa Tubig sa Jerusalem. (Neh 
8:1, 7) Siya lagmit mao ra ang Num. 7 o ang 
Num. 10. 

7. Usa ka Levihanon kansang kaliwat, kon dili 
man siya mismo, nagpamatuod pinaagig timbre sa 
“kasaligang kontrata” nga gihimo panahon sa pag- 
kagobernador ni Nehemias. (Neh 9:38, 10:1, 9, 10) 
Kon si Hanan mao mismo ang nagtimbre niini nga 
kasabotan, siya lagmit mao ra ang Num. 6 o ang 
Num. 10. 

8, 9. Duha ka “pangulo sa katawhan” kansang 
mga kaliwat, kon dili man sila mismo, nagpamatu- 
od sa kontrata sa pagsugid panahon sa pagkago- 
bernador ni Nehemias.---Neh 9:38; 10:1, 14, 22, 26. 

10. Anak nga lalaki ni Zacur, usa ka matinuma- 
nong Levihanon nga gitudlo ni Nehemias sa pag- 
apod-apod sa nahiangay nga mga bahin sa mga 
Levihanon ilalom sa pagdumala ni Selemias, Zadok, 
ug Pedaia. (Neh 13:13) Siya lagmit mao ra ang 
Num. 6 o ang Num. 7. 


HANANEL. Tan-awa ang TORRE. 


HANANI [lagmit pinamubo sa Hananias]. 

1. Usa sa 14 ka anak nga lalaki ni Heman. Si Ha- 
nani gitudlo pinaagig ripa nga manguna sa ika-18 
nga grupo sa mga maghohoni sa sangtuwaryo sa 
panahon ni Haring David.--1Cr 25:4-6, 9, 25. 

2. Ang tigpatin-aw sa panan-awon, o bisyonar- 
yo, kinsa nagbadlong kang Haring Asa sa Juda tu- 
ngod sa pagpakig-alyansa sa hari sa Sirya inay nga 
mosalig kang Jehova, ug kinsa gibutang sa balay sa 
sepohan tungod kay ang hari nasuko sa iyang gi- 
sulti. (2Cr 16:1-3, 7-10) Mopatim-aw nga si Hanani 
mao ang amahan ni Jehu, ang manalagna nga nag- 
badlong kang Baasa nga hari sa Israel ug kang Je- 
hosapat nga hari sa Juda.-- 1Ha 16:1-4, 7; 2Cr 19: 
2, 3; 20:34. 

3. Usa ka saserdote sa “mga anak ni Imer” nga 
lakip niadtong nagpapahawa sa ilang langyawng 
mga asawa agig pagsunod sa awhag ni Esdras. 
--Esd 2:36, 37; 10:10, 11, 20, 44. 

4. Igsoong lalaki ni Nehemias. Sa iyang pag-adto 
sa Susan, si Hanani, duyog sa ubang mga lalaki sa 
Juda, nagpahibalo kang Nehemias sa kahimtang sa 
paril sa Jerusalem. (Neh 1:2, 3) Human matukod 
pag-usab ang paril, gitudlo ni Nehemias ang iyang 
igsoon nga si Hanani ug ingon man si Hananias 
nga mangulo sa Jerusalem.---Neh 7:1, 2. 

5. Usa ka Levihanong saserdote ug maghohoni 
nga miduyog sa parada nga gihikay ni Nehemias 
sa panahon sa inagurasyon sa paril sa Jerusalem. 
--Neh 12:31-36. 

HANANIAS [nagkahulogang “Si Jehova Nag- 
pakitag Pabor: Si Jehova Mapuangoron'”]. 

1. Anak nga lalaki ni Sasak ug pangulo sa usa ka 
balay o banay ni Benjamin.-- 1Cr 8:1, 24, 25, 28. 

2. Usa sa 14 ka anak nga lalaki ni Heman ug pa- 
ngulo sa ika-16 sa 24 ka pundok nga tig-alagad sa 
Levihanong mga maghohoni nga gitudlo ni David 
nga mag-alagad sa sangtuwaryo.--1Cr 25:1, 4, 5, 
8, 9, 23. 

3. Usa ka taas-ug-ranggo nga opisyal, “prinsi- 
pe,” sa kasundalohan ni Haring Uzzias.---2Cr 26:11. 

4. Amahan ni Zedekias, kinsa usa ka prinsipe 
panahon sa paghari ni Jehoiakim nga hari sa Juda. 
--Jer 36:12. 

5. Anak nga lalaki ni Azur; usa ka mini nga ma- 
nalagna gikan sa Benjaminhong siyudad sa Gabaon 
kinsa misupak sa manalagna ni Jehova nga si Jere- 
mias. Sa panahon sa paghari ni Haring Zedekias sa 
Juda, samtang giawhag ni Jeremias ang katawhan 
nga magpasangon sa ilang mga liog ilalom sa yugo 
sa hari sa Babilonya ug sa ingon magpabiling buhi 
(Jer 27:12-14), si Hananias mitagna nga ang ga- 
hom sa Babilonya mapukan sulod sa duha ka tuig, 
ang nadestiyero nga mga Hudiyo didto pagabuhi- 
an, ug ang tanang gikompiskar nga mga galamiton 
sa templo igauli. Sa pag-ilustrar sa iyang punto, gi- 
kuha ni Hananias ang yugo nga kahoy gikan sa liog 
ni Jeremias ug gibali kini. Dayon gisugo ni Jehova 
si Jeremias sa pagpahibalo kang Hananias nga ang 
yugo nga kahoy pagailisan ug usa ka yugo nga put- 
haw ug nga ang kamatayon ni Hananias mahitabo 
sulod nianang tuiga. Ingong katumanan sa tagna, 
ang mini nga manalagna namatay nianang tuiga. 
--Jer 28. 

6. Lagmit apohang lalaki ni Irias nga opisyal sa 
ganghaan ni Benjamin kinsa maoy nagdakop kang 
manalagnang Jeremias, ug bakak nga nag-akusar 
kaniya nga misulay sa pagbiya aron modapig sa 
mga Caldeanhon.---Jer 37:1-15. 

7. Ang Hebreohanong ngalan ni Sadrak, usa sa 
tulo ka Hudiyong mga kauban ni Daniel nga gidala 
ngadto sa Babilonya niadtong 617 W.K.P.--Dan 1: 
6, 7: tan-awa ang SADRAK. 

8. Anak nga lalaki ni Zorobabel ug amahan ni 
Pelatias ug Jesaias.--1Cr 3:19, 21. 

9. Usa ka kaliwat ni Bebai nga lakip niadtong na- 
mati sa tambag ni Esdras sa pagpapahawa sa ilang 
langyawng mga asawa.--Esd 10:10, 11, 28, 44. 

10. Usa ka Levihanong saserdote ug pangulo sa 
balay o banay sa amahan ni Jeremias sa panahon 
sa pagkagobernador ni Nehemias.---Neh 12:12, 26. 

11. Usa ka membro sa mga tigsagol ug pahumot 
nga mihimog pagpang-ayo sa paril sa Jerusalem sa 
panahon ni Nehemias.---Neh 3:8. 

12. Anak nga lalaki ni Selemias: usa nga miapil 
sa pagpang-ayo sa paril sa Jerusalem niadtong 
455 W.K.P.--Neh 3:30. 

13. Usa ka saserdote nga tigtrompeta nga miapil 
sa mga seremonyas nga gihikay ni Nehemias pana- 
hon sa inagurasyon sa paril sa Jerusalem.---Neh 12: 
31, 40, 41. 

14. Usa sa mga pangulo sa katawhan kansang 
kaliwat, kon dili man siya mismo, nagpamatuod pi- 
naagig timbre sa “kasaligang kontrata” nga gihimo 
panahon sa pagkagobernador ni Nehemias.---Neh 
9:38; 10:1, 14, 23. 

15. Ang prinsipe sa Kastilyo, usa ka kasaligang 
tawo nga mahinadlokon sa Diyos labaw kay sa dag- 
hang uban pa. Gitudlo siya ni Nehemias nga ma- 
ngulo sa Jerusalem kauban ni Hanani.---Neh 7:2. 


HANATON [lagmit gikan sa lintunganayng 
pulong nga nagkahulogang “magpakitag pabor, 
magmapuangoron”]. Usa ka utlanang siyudad sa 
Zabulon. (Jos 19:10, 14) Gituohan sa kadaghanang 
eskolar nga lagmit ang Hanaton mao ang Tell el- 
Bedeiwiyeh (Tel Hannaton), mga 10 km (6 mi) sa 
AAK sa Nasaret. Ang Hanaton makita diha sa mga 
rekord ni Haring Tiglat-pileser II sa Asirya ug 
usab sa mga Papan sa Amarna. 


HANDOMANANG LUBNGANAN. Usa ka 
lubnganan nga diha niana ipahiluna ang patayng 
lawas sa tawo nga may paglaom nga siya pagahi- 
numdoman, ilabina sa Diyos. 

Labot sa Gregong mga pulong nga gigamit sa 
pagtumong sa usa ka lubnganan, si A. T. Robert- 
son diha sa Word Pictures in the New Testament 
(1932, Tomo V, p. 87) nag-ingon: “Ang taphos 
(lubnganan) nagkahulogan ug paglubong (thap- 
to, ilubong) sama sa makita diha sa Mat. 23:27, 
ang mnemeion (gikan sa mnaomai, mimnesko, hi- 
numdoman) maoy usa ka handomanan (sepulcro 
ingong usa ka monyumento).” Kaamgid sa mne- 
mei'on mao ang pulong nga mne'ma, nga mopa- 
tim-awng adunay susamang kahulogan, ug nag- 
punting usab sa “usa ka handomanan o talaan sa 
usa ka butang o sa usa ka tawong namatay, dayon 
sa usa ka sepulcro nga monyumento, ug busa usa 
ka lubnganan.”--Vine's Expository Dictionary of 
Old and New Testament Words, 1981, Tomo 2, 
p. 173. 

Ang maong lubnganan mahimong kinalot diha 
sa yuta o ingong maoy sagad nga ginahimo sa mga 
Hebreohanon, lagmit usa ka kinaiyanhong langob 
o usa ka nitso nga gikalot diha sa bato. (Itandi ang 
Buh 7:16 ug Gen 23:19, 20.) Ingon sa gipakita 
na, bisan tuod ang pulong nga taphos (lubnga- 
nan) nagpasiugda sa ideya sa paglubong, ang mga 
pulong nga mnema (lubnganan) ug mne-mei'on 
(handomanang lubnganan) nagpasiugda sa ideya 

sa pagtipig sa handomanan sa tawong namatay. 
Busa, kining ulahing mga pulong daw mas nagpa- 
siugda sa ideya sa pagkapermanente kay sa ta- 
phos, kini kaamgid sa Latin nga pulong nga monu- 
mentum. 

Mopatim-aw nga ang Hudiyohanong mga lub- 
nganan naandang gihimo sa gawas sa mga siyu- 
dad, gawas lamang sa lubnganan sa mga hari. Ang 
tanang paghisgot sa maong mga lubnganan diha 
sa Kristohanon Gregong Kasulatan mopatim-awng 
nagpakita nga anaa kini sa gawas sa mga siyudad, 
gawas sa paghisgot sa lubnganan ni David diha sa 
Buhat 2:29. Kay nahilain ug gilikayan usab sa mga 
Hudiyo tungod sa seremonyal nga kahugawan nga 
nalangkit niini, ang mga dapit nga nahimutangan 
sa maong mga lubnganan usahay nahimong puy- 
anan sa mga buang ug gidemonyohan nga mga 
tawo.---Mat 8:28, Mar 5:5. 

Dili Punog Dayandayan. Bisan tuod naggsil- 
bing handomanan sa tawong namatay, ang hando- 
manang mga lubnganan sa mga Hudiyo kasagaran 
dili punog dayandayan o mapasigarbohon. Ang pi- 
pila gani kasarangan ra kaayo ug dili mamatikdan 
mao nga mahimong kini matumban sa mga tawo 
nga dili makaalinggat niini. (Luc 11:44) Bisan tuod 
batasan sa paganong mga tawo sa ilang palibot ang 
paghimo sa ilang mga lubnganan nga mapasigar- 
bohon segun sa itugot sa ilang mga kahimtang, 
ang unang mga lubnganan sa mga Hudiyo nga na- 
diskobrehan nailhan nga yano kaayo. Tungod kini 
kay ang mga Hudiyo wala magsimba sa mga patay 
ug wala magpasiugda sa bisan unsang ideya nga 
buhi pa ang mga patay diha sa kalibotan sa espiri- 
tu, mga ideya sama nianang gituohan sa mga 
Ehiptohanon, mga Canaanhon, ug mga Babilon- 
yanhon. Busa, bisan tuod daghang kritiko ang na- 
ngangkon nga ang pagsimba sa nasod sa Israel su- 
kad sa unang kapanahonan maoy panagtapo sa 
daghang pagtuo, buot ingnon, maoy bunga sa pa- 
nag-usa sa nagkasumpaking mga pagtulon-an ug 
nga naugmad pinaagi sa pagdugang sa mga tinuo- 
han ug mga batasan gikan sa naunang mga relihi- 
yon, ang pangunang pagtutol sa maong relihiyo- 
song kadunotan sa makausa pa makita sumala sa 
kayano sa ilang mga lubnganan. Apan, dihay mga 
kausaban. Gipakita ni Jesus nga sa iyang adlaw 
maoy batasan sa mga eskriba ug mga Pariseo ang 
pagdayandayan sa handomanang mga lubnganan 
sa mga manalagna ug sa uban pa. (Mat 23:29, 30) 
Ubos sa Grego ug Romanhong impluwensiya, ang 
kiling taliwala sa mga adunahan sa maong pana- 
hon mao ang mas magarbohong mga lubnganan. 

Gawas sa lubnganan ni Juan nga Tigbawtismo 
(Mar 6:29), ang pangunang mga lubnganan nga 
gihisgotan sa Kristohanon Gregong Kasulatan mao 
kadtong kang Lazaro ug kang Jesus. Ang lubnga- 

nan ni Lazaro mao ang tipikal nga lubnganan sa 
mga Hudiyo, usa ka langob nga may entrada nga 
gitakpan ug bato, ug kini nga entrada lagmit ga- 
may ra kon atong itandi kini sa samang mga lub- 
nganan nga nakaplagan didto sa Palestina. Ang 
konteksto nagpaila nga kini anaa sa gawas sa bala- 
ngay.--Ju 11:30-34, 38-44. 

Lubnganan ni Jesus. Ang lubnganan nga gi- 
gamit sa paglubong kang Jesus maoy usa ka bag- 
ong lubnganan nga iya ni Jose nga taga-Arimatea, 
dili kini usa ka langob apan gikubkob kini diha sa 
usa ka dakong bato nga nahimutang sa usa ka ta- 
naman nga dili halayo sa dapit nga gilansangan 
kang Jesus. Ang lubnganan may entrada nga nag- 
kinahanglan ug usa ka dakong bato sa pagsira nii- 
ni, ug mopatim-aw nga kini nga bato maoy lingi- 
non, nga usahay maoy gamiton. (Mat 27:57-60, 
Mar 16:3, 4: Ju 19:41, 42) Sa sulod niini, lagmit adu- 
nay samag tag-as nga mga lingkoranan nga gikub- 
kob diha sa mga kilid o mga nitso nga gikubkob nga 
pinatindog diha sa bungbong nga niana ikapahilu- 
na ang patayng mga lawas.--Itandi ang Mar 16:5. 

Dihay duha ka pangunang mga dapit nga gituo- 
han nga maoy orihinal nga nahimutangan sa lub- 
nganan ni Jesus. Ang usa mao ang tradisyonal nga 
dapit nga gitukoran sa Simbahan sa Santo Sepul- 
cro. Ang laing dapit mao ang nailhang Lubnganan 
sa Tanaman, nga gikubkob diha sa dakong bato 
nga misiwil gikan sa kiliran sa usa ka bungtod ug 
kini nahimutang gihapon sa gawas sa presenteng 
mga paril sa siyudad. Apan, walay tinong pamatu- 
od nga ang bisan hain niini nga mga dapit mao ang 
tinuod nga nahimutangan sa handomanang lub- 
nganan nga gilubngan kang Jesus.---Tan-awa ang 
GOLGOTHA. 

“Mga Lubnganan Nabuksan” sa Pagkama- 
tay ni Jesus. Ang teksto sa Mateo 27:52, 53 nga 
naghisgot bahin sa “handomanang mga lubnganan 
[nga] nabuksan” tungod sa usa ka linog sa panahon 
sa pagkamatay ni Jesus nakapatunghag dakong 
diskusyon, kay ang pipila nagtuo man nga nahita- 
bo ang usa ka pagkabanhaw. Ugaling, ang pagtan- 
di sa mga teksto labot sa pagkabanhaw nagpatin- 
aw nga kining mga bersikuloha wala maghubit 
sa pagkabanhaw apan sa pagkasalibay lamang sa 
mga patayng lawas gikan sa ilang mga lubnganan, 
nga susama sa nahitabo sa dili pa kaayo dugayng 
panahon didto sa Ecuador niadtong 1949 ug usab 
didto sa Sonsón, Colombia, niadtong 1962, sa di- 
hang 200 ka patayng lawas sa sementeryo ang na- 
salibay gikan sa ilang mga lubnganan tungod sa 
kusog nga pag-uyog sa yuta.---El Tiempo, Bogotá, 
Colombia, Hulyo 31, 1962. 

Nahinumdoman sa Diyos. Tungod sa pa- 
ngunang ideya sa paghinumdom nga nalangkit sa 
mnemei'on, ang paggamit niini nga pulong (inay 

sa ta'phos) diha sa Juan 5:28 maylabot sa pagka- 
banhaw sa “tanan nga anaa sa handomanang mga 
lubnganan” daw haom kaayo ug kini sukwahi kaa- 
yo sa ideya bahin sa bug-os nga pagsalikway ug 
pagwagtang sa usa ka butang gikan sa panumdo- 
man nga maoy gihulagwayan sa Gehenna. (Mat 
10:28, 23:33, Mar 9:43) Ang importansiya nga gi- 
pakita sa mga Hebreohanon alang sa paglubong 
(tan-awa ang LUBNGANAN, PAGLUBONG) nag-paila sa 
ilang tinguha nga sila unta pagahinumdoman, ila- 
bina ni Jehova nga Diyos nga kaniya sila adunay 
pagtuo ingong “tigganti sa mga matinuorong na- 
gapangita kaniya.” (Heb 11:1, 2, 6) Talagsa ra nga 
ang mga Israelinhon magbutang ug mga inskripsi- 
yon sa ilang mga lubnganan ug sa dihang adunay 
makaplagan sagad nga ngalan lamang ang anaa 
niini. Ang iladong mga hari sa Juda walay halang- 
dong mga monyumento nga diha niana gikulit ang 
mga pasidungog ug mga nahimo nila, sama sa gi- 
nahimo sa mga hari sa ubang mga nasod. Busa da- 
yag nga ang tinguha sa matinumanong mga tawo 
sa karaang kapanahonan mao nga ang ilang nga- 
lan mahisulat unta diha sa “basahon sa handoma- 
nan” nga gihubit sa Malaquias 3:16.--Itandi ang 
Ecc 7:1; tan-awa ang NGALAN. 

Ang pangunang ideya sa paghinumdom nga na- 
langkit sa orihinal nga Gregong mga pulong alang 
sa “lubnganan” o “handomanang lubnganan” mo- 
hatag usab ug dugang kahulogan sa hangyo sa usa 
ka kriminal nga gilansang tupad kang Jesus nga 
miingon nga “hinumdomi ako sa dihang moabot ka 
na sa imong gingharian.”--Luc 23:42. 


HANES. Usa ka dapit nga gihisgotan sa Isaias 
30:4 diha sa mahukmanong pagsaway ni Jehova 
batok niadtong nangayog tabang sa Ehipto. (Isa 
30:1-5) Ang nahimutangan niini dili matino. 

Adunay lainlaing posible nga mga kahulogan 
nga gihatag alang niini nga teksto. Ang pipila ka 
komentarista nagtuo nga ang “mga sinugo” maoy 
mga Hudiyo, nga gipadala aron mangayog militar- 
yong tabang sa Ehipto, ug nga miabot sila sa Ha- 
nes alang sa maong misyon. Ang uban nagtuo nga 
ang mga sinugo naggikan kang Paraon (gihisgotan 
sa Isa 30:3) nga gihulagway nga nagdawat sa Hu- 
diyohanong delegasyon sa dihang nakaabot kini sa 
Hanes. Bisan hain niini, gipakita ni Jehova nga ang 
Ehipto mahimong kawang nga tinubdan sa tabang. 
--Isa 30:5. 


HANGIN. Ang Hebreohanong pulong nga ru’- 
ach, nga kasagarang gihubad nga “espiritu,” mahi- 
mong magpasabot usab sa naghuros nga hangin. 
(Ecc 1:6) Ang ubang Hebreohanong mga termino 
ug ekspresyon mahimong hubaron nga “unos” (Sal 
148:8, Os 8:7), “bagyo,” “bagyo nga nagaalimpulos” 
(Jer 25:32, 23:19), ug “alimpulos” (2Ha 2:11). Bisan 


980 


tuod sa Juan 3:8 ang pneu'ma (kasagarang gihu- 
bad nga “espiritu”) nagkahulogang “hangin,” ang 
Gregong termino nga a'nemos mao ang mas sub- 
sob nga gigamit alang sa hangin. (Mat 7:25, 27, 
11:7: Ju 6:18) Ang “mahuyohoy nga bahin [Heb., 
ru'ach] sa adlaw” mopatim-aw nga nagpunting sa 
mga takna sa kahaponon sa dili pa mosalop ang 
adlaw, sa dihang ang makarepreskong bugnaw nga 
huyohoy sagad nga mohuyop diha sa rehiyon diin 
ang tanaman sa Eden gituohan nga nahimutang 
kanhi.---Gen 3:8, tan-awa ang ESPIRITU. 

Si Jehova nga Diyos mao ang Maglalalang sa ha- 
ngin. (Am 4:13) Bisan tuod sa literal wala diha nia- 
na (1Ha 19:11, itandi ang Job 38:1, 40:6, Sal 104:3), 
ang Diyos makahimo sa pagkontrolar sa hangin ug 
makagamit niini sa pagtuman sa iyang mga katu- 
yoan, sama sa iyang paggamit niini ingong instru- 
mento sa pagpahubas sa tubig sa Lunop. (Gen 8:1, 
Ex 14:21: Num 11:31, Sal 78:26, 107:25, 29, 135:7; 
147:18, Jer 10:13, Jon 1:4) Ang iyang Anak, sa din- 
hi pa sa yuta, nagpakita usab ug gahom sa pagkon- 
trolar sa hangin, nga nagpalurang niini. (Mat 8:23- 
27: 14:24-32: Mar 4:36-41: 6:48, 51; Luc 8:22-25) 
Dayag nga ubos lamang sa pagtugot ni Jehova nga 
si Satanas nakapatungha o nakakontrolar sa “usa 
ka makusog nga hangin” nga nakapahinabog ka- 
matayon sa mga anak ni Job.---Job 1:11, 12, 18, 19. 

Sagad ang hangin ginganlan pinasukad sa direk- 
siyon nga gigikanan niini, busa ang “hangin nga ti- 
mog” o hangin sa sidlakan gitawag sa ingon tu- 
ngod kay kini mohuros pakasadpan gikan sa S. (Ex 
10:13, 19; Sal 78:26, Aw 4:16) Ang tanang upat ka 
direksiyon, A, H, S, ug K, nalangkob sa paghisgot 
sa “upat ka hangin” sa langit o sa yuta. (Jer 49:36, 
Eze 37:9, Dan 8:8, Mat 24:31) Sa Pinadayag 7:1, 
ang “upat ka manulonda” gihulagway ingong “nag- 
barog diha sa upat ka suok sa yuta, nga hugot nga 
nagkupot sa upat ka hangin sa yuta.” Pinaagi sa 
pagbarog diha sa “mga suok,' buhian sa ‘mga ma- 
nulonda” ang hangin gikan sa tanang direksiyon, 
nga tungod niana walay dapit sa yuta ang dili ma- 
apektohan sa malaglagong paghuros sa hangin. 

Ang hangin nga amihan maoy bugnaw ug nag- 
dalag kusog nga mga pag-ulan. (Job 37:9; Pr 25:23) 
Ang hangin nga habagat mohuros ibabaw sa init 
nga desyertong mga dapit paingon sa Palestina ug, 
busa, makapatunghag naglagiting nga kainit (Luc 
12:55): ang mga unos mahimong magsugod usab 
sa H. (Isa 21:1: Zac 9:14) Sa panahon sa ting-init, 
ang hangin nga timog o hangin sa sidlakan, sa 
pagpaingon ngadto sa Ehipto ug Palestina, mohu- 
ros sa halapad nga desyertong mga dapit ug busa 
maoy init ug uga, nga magpagba o magpalaya sa 
katanoman. (Gen 41:6, 23, 27; Eze 17:7-10, itan- 
di ang Os 13:15; Jon 4:8.) Sa panahon sa ting- 
ulan, ang hangin nga kanaway o hangin sa kasad- 

pan magdalag umog ngadto sa Palestina gikan sa 
Dagat Mediteranyo ug magpaulan sa yuta. (1Ha 
18:42-45) Sa dihang ang mga tig-obserbar maka- 
kitag dag-om nga mopatim-aw diha sa K, sila mag- 
dahom nga adunay bagyo. (Luc 12:54) Sa uga nga 
ting-init, ang matag adlaw nga mga huyohoy gi- 
kan sa Mediteranyo magpaarang-arang sa pana- 
hon.— Tan-awa ang PANGANOD, EUROAQUILO. 

Mahulagwayong Paggamit. Ang hangin 
kalit nga motungha ug kalit usab nga mawala, sa 
ingon tukmang maghawas sa pagkamubo sa kina- 
buhi sa tawo. (Job 7:7) Kay walay solidong subs- 
tansiya, ang hangin mahimong magtumong sa ka- 
wang nga kahibalo ug kahago, sa walay-pulos nga 
mga pulong ug mga paglaom (Job 15:1, 2, 16:3, Ecc 
5:16, Os 12:1), ingon man usab sa pagkawalay- 
pulos. (Isa 26:18, 41:29: Jer 5:13) Maingon nga ang 
kawang nga mga buhat mosangko sa pagkawa- 
lay-pulos, ang pagpangagpas niini gipakasama sa 
“paggukod sa hangin.” (Ecc 1:14: 2:11) Ug ang tawo 
nga nagadalag pagkasinalikway diha sa iyang ba- 
lay “magapanag-iya sa hangin.” Siya walay maba- 
tonan nga bisan unsang mapuslanon o may tinuod 
nga bili.--Pr 11:29. 

Ang hangin magpatibulaag ug magpalagpot sa 
mga butang, ug busa ang “pagpatibulaag ngadto sa 
tanang hangin' o “mabahin ngadto sa upat ka ha- 
ngin” nagpasabot ug bug-os nga pagkatibulaag o 
pagkabahin. (Jer 49:36, Eze 5:10, 12:14: 17:21, Dan 
11:4) Sama sa usa ka sakayan nga gituyatuya sa 
hangin, nga walay tinong direksiyon, ang mga 
tawo nga dili hamtong sa espirituwal mahimong 
"madala ngadto-nganhi sa matag hangin sa pagtu- 
lon-an pinaagi sa paglingla sa mga tawo, pinaagi 
sa kamalipatlipaton sa pagmugnag sayop.'--Efe 4: 
13, 14. 


HANIEL [Ang Diyos Nagpakitag Pabor: Ang 
Diyos Mapuangoron, o, Pabor (Puangod) sa Diyos]. 

1. Usa ka pangulo nga gipili ni Jehova nga mag- 
hawas sa tribo ni Manases sa pagbahinbahin sa 
yuta sa K sa Jordan alang sa siyam ug tunga ka tri- 
bo sa Israel nga namuyo didto. Si Haniel maoy usa 
ka anak nga lalaki ni Epod ug usa ka kaliwat ni 
Jose.--Num 34:13, 17, 23. 

2. Pangulo sa usa ka banay nga Asernon, anak 
nga lalaki ni Ula.— 1Cr 7:30, 39, 40. 


HANOK [Usa nga Gibansay: 
[nga mao, gipahinungod, gisugdan]]. 

1. Usa ka anak nga lalaki ni Midian, ang ikaupat 
nga ginganlang anak nga lalaki ni Abraham pina- 
agi kang Ketura.---Gen 25:1, 2, 4, 1Cr 1:33. 

2. Usa ka anak nga lalaki sa panganay ni Jacob 
nga si Ruben ug ang katigulangan sa mga Hanok- 
non.---Gen 46:8, 9; Ex 6:14; Num 26:4, 5: 1Cr 5:3. 


Giinagurahan 


HANUN 


HANOKNON [Kang (Iya ni) Hanok]. Usa ka 
banay nga naggikan kang Hanok, usa ka anak nga 
lalaki ni Ruben.---Num 26:4, 5: Gen 46:9. 


HANTATAWO [Heb., gazam'|. Ang ulod sa 
mga alibangbang o sa mga tangkob. Ang Hebreo- 
hanong pulong nga ga-zam 'giisip nga naggikan sa 
usa ka lintunganayng pulong nga nagkahulogang 
“putol.” Sanglit magpanon nga tinagdaghan, ang 
mga hantatawo, sama sa mga dulon, literal nga 
magputol o magtabas sa matag dahon sa tanom 
hangtod nga ang tanom mawad-an na sa berdeng 
mga dahon niini. (Joe 1:4: 2:25, Am 4:9) Bisan 
tuod nga naandang gituohan nga ang Hebreoha- 
nong termino nga gazam' nagtumong sa “dulon,” 
ang mga maghuhubad sa Septuagint migamit sa 
Gregong pulong nga kam pe, nga nagkahulogang 
hantatawo. Dugang pa, si Koehler ug Baumgart- 
ner mipabor sa paghubad sa gazam' ingong han- 
tatawo. (Lexicon in Veteris Testamenti Libros, Lei- 
den, 1958, p. 178) Busa, sa hubad ni Isaac Leeser 
ug sa Bag-ong Kalibotang Hubad sa Joel 1:4: 2:25, 
gihubad kini nga “hantatawo"”, sa King James Ver- 
sion, “ulod nga dangaw-dangaw”: sa An American 
Translation, “tigtupi.” 

Halos mga tanom lamang ang ginakaon sa mga 
hantatawo. Kusog kaayo kini nga mokaon, ug ang 
pipila ka hantatawo makakaon ug mga dahon nga 
duha ka pilo sa gibug-aton niini sulod sa usa ka 
adlaw. Busa kon daghan, dakong kadaot ang ipa- 
hinabo niini sa mga pananom. 


HANUN 
ngoron]. 
1. Anak nga lalaki ug manununod sa trono ni 
Nahas nga hari sa Ammon. Tungod sa mahi- 
gugmaong-kalulot nga gipakita ni Nahas kani- 
ya, si David nagpadalag mga mensahero aron sa 
paghupay kang Hanun tungod sa pagkamatay sa 
iyang amahan. Apan si Hanun, kay nakombinsir 
sa iyang mga prinsipe nga usa lamang kini ka 
paglingla ni David aron mangespiya sa siyudad, 
nagpakaulaw sa mga alagad ni David pinaagi sa 
pagbalbas sa katunga sa ilang mga bungot ug sa 
pagputol sa ilang mga besti abot sa ilang sam- 
pot ug dayon gipapahawa sila. Sa dihang naki- 
ta sa mga anak ni Ammon nga sila nahimong 
baho ngadto kang David tungod sa pagpakau- 
law nga ilang gihimo ngadto sa iyang mga men- 
sahero, si Hanun nangandam sa pagpakiggubat 
ug nagsuhol sa mga Siryanhon aron makiggubat 
sa Israel. Sa misunod nga mga panaggubat ang 
mga Ammonhanon ug mga Siryanhon bug-os 
nga napildi sa Israel, gipailalom ni David sa pi- 
nugos nga trabaho ang nakalingkawas nga mga 


[Siya Nagpakitag Pabor: Siya Mapua- 


HAPARAIM 


Ammonhanon sa Raba.---2Sa 10:1-11:1, 12:26-31, 
1Cr 19:1-20:3. 

2. Usa nga, uban sa mga molupyo sa Zanoa, 
nag-ayo sa Ganghaan sa Walog ug sa usa ka ba- 
hin sa paril sa Jerusalem.---Neh 3:13. 

3. Ang “ikaunom nga anak nga lalaki ni Zalap”; 
siya miapil sa pagpang-ayo sa paril sa Jerusalem. 
--Neh 3:30. 


HAPARAIM [Kalotanan]. Usa ka dapit sa ut- 
lanan sa teritoryo sa tribo ni Isacar. (Jos 19:17-19) 
Dili matino ang nahimutangan niini. Apan, gituo- 
han sa kadaghanang eskolar nga kini nahimutang 
sa et-Taiyiba, mga 12 km (7.5 mi) sa AK sa Bet- 
sean. Ang Haparaim makita usab sa usa ka talaan 
sa mga siyudad sa Palestina nga nailog ni Ha- 
ring Sisak sa Ehipto. 


HAPIZEZ [lagmit gikan sa lintunganayng pu- 
long nga nagkahulogang “pagdugmok”]. Usa ka 
Aaronikong saserdote nga gitudlo pinaagig ripa 
ingong pangulo sa ika-18 nga dibisyon sa mga sa- 
serdote sa panahon ni David.— 1Cr 24:1-7, 15. 


HARA. Usa ka dapit diin didto gibalhin ni 
Haring Tilgat-pilneser (Tiglat-pileser III) sa Asir- 
ya ang mga binihag nga Israelinhon. (1Cr 5:26) 
Ang susamang mga teksto (2Ha 17:6, 18:11) bahin 
sa ulahing Asiryanhong pagdestiyero naghisgot 
nga ang mga Israelinhon gidala ngadto sa “mga 
siyudad sa mga Medianhon” (Masoretikong teks- 
to) o sa “kabukiran sa mga Medianhon.” (LXX) 
Gihunahuna sa daghang eskolar nga ang hubad 
sa Septuagint lagmit mao ang husto ug gitu- 
ohan nila nga ang “Hara” (Hara”, tingali usa ka 
Aramaikong katumbas sa Hebreohanong pulong 
alang sa “bukid” [har]) sa 
1 Cronicas 5:26 nahimong 
ngalan sa usa ka dapit sa 
dihang ang prase nga “sa 
mga Medianhon” natang- 
tang nga wala tuyoa. Kon 
husto kini nga pangagpas, 
ang “Hara” lagmit nag- 
tumong sa “kabukiran sa 
mga Medianhon” sa S sa 
walog sa Suba sa Tigris. 
Bisan pa niana, ang pipi- 
la nga nag-isip nga ang 
Gozan sa 2 Hari 17:6 ug 
18:11 maoy usa ka dapit 
(sama sa JB, RS) ug dili 
usa ka suba, nagtuo nga 
ang “Hara” lagmit maoy 
usa ka lokal nga ngalan 
alang sa usa ka bukirong 
rehiyon sa Turkey. 

HARADA [lagmit, Pagkurog]. Usa ka dapit 
nga gikampohan sa mga Israelinhon sa ilang pag- 
paingon sa yuta sa Canaan. (Num 33:24, 25) Ang 
nahimutangan niini karong adlawa wala mahiba- 
loi. 

HARAN. 

1. Anak nga lalaki ni Tera ug igsoon ni Abram 
(Abraham) ug Nahor. Si Haran nanganak kang 
Lot ug sa duha ka anak nga babaye, si Isca ug Mil- 
ca: si Milca naminyo sa iyang uyoan nga si Nahor. 
Si Haran namatay sa wala pa si Tera ug Ab- 
ram mobiya sa Ur sa mga Caldeanhon.---Gen 11: 
26-31. 

2. Usa ka kaliwat ni Gerson pinaagi kang Simei, 
sa tribo ni Levi.--1Cr 23:6-9. 

3. Usa ka anak nga lalaki ni Caleb pinaagi sa 
iyang puyopuyo nga si Epa, ug siya “nanganak” 
kang Gazez, sa tribo ni Juda.— 1Cr 2:3, 42, 46. 

4. Usa ka siyudad sa amihanang Mesopotamia 
diin si Abram (Abraham) temporaryong mipuyo: 
dinhi namatay si Tera nga iyang amahan. (Gen 
11:31, 32; 12:4, 5; Buh 7:2-4) Ang ngalang Haran 
usab daw naglakip sa naglibot nga dapit, kay ang 
Haran gitala nga lakip sa “mga nasod” nga nailog 
sa mga hari sa Asirya.--2Ha 19:11, 12. 

Pipila ka panahon human mobiya sa Haran, si 
Abraham nagpadala sa iyang kinamagulangan nga 
alagad ngadto sa iyang mga paryente (lagmit nga 
nanimuyo sa Haran o sa usa ka duol nga lungsod, 
“sa siyudad ni Nahor”) aron sa pagpangitag pa- 
ngasaw-onon alang sa iyang anak nga si Isaac. 
(Gen 24) Sa ulahi, si Jacob, ang apo nga lalaki ni 
Abraham, miadto sa Haran aron makaikyas sa ka- 
suko sa iyang igsoong lalaki nga si Esau ug usab 


Ang presenteng-adlaw nga Haran nga nagpreserbar sa ngalan sa 
karaang siyudad diin diha o sa duol niini ang alagad ni Abraham 
nakakaplag ug asawa alang kang Isaac 

aron sa pagpangitag asawa taliwala sa mga anak 
nga babaye sa iyang uyoan nga si Laban. (Gen 
27:42-46; 28:1, 2, 10) Diha sa usa ka atabay, dayag 
nga duol sa Haran, nahibalag ni Jacob si Raquel. 
--Gen 29:4-12. 

Sa ikawalong siglo W.K.P., si Haring Senakerib sa 
Asirya misulay sa paghadlok kang Haring Ezequias 
sa Juda pinaagi sa pagpadalag mga mensahe nga 
nanghambog nga gisakop sa iyang mga katigula- 
ngan ang Haran ug ang ubang mga dapit.---2Ha 
19:8-13, Isa 37:8-13. 

Ang Asiryanhong mga reperensiya mopatim- 
awng naghisgot sa Haran ingong Harranu (nagka- 
hulogang “Dalan'), tingali tungod kay kini anaa sa 
ruta sa nagapanaw nga mga panon ug naglangkit 
niini uban sa mga siyudad sa Nineve, Asur, Babi- 
onya, ug Tiro, maingon man sa yuta sa Ehipto. 
(Itandi ang Eze 27:23.) Ang ngalan sa karaang 
siyudad napreserbar diha sa ngalan sa modernong 
Haran, nga nahimutang sa dapit diin ang duha ka 
ugot nag-usa aron mapormang usa ka sapa nga 
moabot sa Suba sa Balikh sa panahon sa tingtug- 
naw, mga 110 km (68 mi) sa ibabaw diin ang Ba- 
ikh moagos ngadto sa Suba sa Euprates. Apan ang 
pipila nagtuo nga ang karaang dapit mismo nahi- 
mutang sa A sa modernong Haran. Ang pipila ka 
eskolar nakakitag pamatuod nga nanimuyo dinhi 
ang mga patriarka (ingon sa gihubit sa Bibliya) 
sanglit ang karaang mga ngalan sa mga dapit nga 
sakop niining lugara maoy sama sa personal nga 
mga ngalan nga makita sa Bibliya sama nianang 
kang Serug, Nahor, ug Tera.--Gen 11:22-26. 


HARARNON. Ang tawag sa pipila ka gamha- 
nang mga tawo ni David. (2Sa 23:8, 11, 33: 1Cr 11: 
26, 34, 35) Sila tingali naggikan sa kabungtoran sa 
Juda. 


HARBONA. Usa sa pito ka opisyal sa palasyo 
ni Ahasuero nga gipadala aron ipahibalo kang Ray- 
na Vasti ang pulong sa hari nga siya paatubangon 
kaniya. Unya, sa dihang ang laraw ni Haman sa 
pagpuo sa mga Hudiyo nabutyag, ang pagsugilon 
ni Harbona labot sa 50-maniko nga estaka nga gi- 
pahimo ni Haman alang kang Mardokeo nag-aghat 
kang Ahasuero sa pagmando nga si Haman mismo 
ang bitayon diha niana.---Est 1:10-12, 7:9, 10. 


HAREP  [nagkahulogang “Siya Nagpakaulaw 
(Nagtamay)']. Usa ka kaliwat ni Juda, anak nga la- 
laki ni Hur ug ang “amahan ni Bet-gader.”--1ICr 2: 
3, 50, 51, tan-awa ang BET-GADER. 


HARHAIAS.. Amahan ni Uziel. Ang anak nga 
lalaki ni Harhaias, nga usa ka mananalsal ug bula- 
wan, naghimog pagpang-ayo sa paril sa Jerusalem 
ubos sa pagdumala ni Nehemias.---Neh 3:8. 


HARI 


HARHAS.  Apohang lalaki ni Salum, ang bana 
sa babayeng manalagna nga si Hulda. (2Ha 22:14) 
Sa Masoretikong teksto ginganlan siya ug Hasrah 
sa 2 Cronicas 34:22. 


HARHUR [Taas nga Hilanat]. Pangulo ug kati- 
gulangan sa usa ka banay sa mga Netinim nga 
mga ulipon sa templo. “Ang mga anak ni Harhur” 
gitala nga lakip niadtong namalik kauban ni Zo- 
robabel gikan sa Babilonya niadtong 537 W.K.P. 
--Esd 2:1, 2, 43, 51; Neh 7:46, 53. 


HARI. Usa ka soberano nga may awtoridad sa 
pagmando sa ubang mga tawo. Si Jehova mao ang 
kinatas-ang Hari nga nagbaton ug walay-kinuto- 
bang gahom ug awtoridad. Ang mga hari sa Juda 
maoy mas ubos nga mga hari nga naghawas sa 
Iyang soberanya dinhi sa yuta. Sama kanila, si 
Jesu-Kristo maoy mas ubos nga Hari kay kang Je- 
hova, apan siya naghupot ug mas dako nga gahom 
kay sa yutan-ong mga hari, tungod kay si Jehova 
naghimo kaniyang magmamando sa uniberso. (Flp 
2:9-11) Busa si Jesu-Kristo gihimong “Hari sa mga 
hari ug Ginoo sa mga ginoo.”---Pin 19:16, tan-awa 
ang JESU-KRISTO, GINGHARIAN. 

Ang Unang mga Hari. Taliwala sa yutan-ong 
mga magmamando ang hari maoy usa ka lalaking 
magmamando nga gihatagan ug hataas nga awto- 
ridad ibabaw sa usa ka siyudad, tribo, nasod, o usa 
ka imperyo, ug sagad nga siya magmando sa tibu- 
ok niyang kinabuhi. Si Nimrod, nga usa ka kaliwat 
ni Ham, mao ang unang tawhanong hari sa rekord 
sa Bibliya. Siya nagmando ibabaw sa usa ka ging- 
harian nga naglakip sa ubay-ubayng mga siyudad 
sa Mesopotamia. Siya maoy usa ka rebelde batok sa 
soberanya ni Jehova.---Gen 10:6, 8-10. 

Ang Canaan ug ang mga nasod palibot nii- 
ni may mga hari na sa mga adlaw ni Abra- 
ham, dugay na sa wala pa makabaton ug hari 
ang mga Israelinhon. (Gen 14:1-9) May mga hari 
usab sukad pa sa labing unang kapanahonan tali- 
wala sa mga Filistehanon, Edomhanon, Moabiha- 
non, Midianhon, Ammonhanon, Siryanhon, Hiti- 
hanon, Ehiptohanon, Asiryanhon, Babilonyanhon, 
Persianhon, Grego, ug mga Romano. Daghan niini 
nga mga hari ang nagmando sa limitado lamang 
nga mga dominyo sama sa usa ka siyudad-esta- 
do. Si Adoni-bezek, pananglitan, nanghambog nga 
siya nakadaog sa 70 sa maong mga hari.---Huk 1:7. 

Ang unang matarong nga tawhanong hari nga 
gitala sa Bibliya mao si Melquisedek, ang hari- 
saserdote sa Salem. (Gen 14:18) Gawas kang Jesu- 
Kristo nga sa samang higayon Hari ug Hataas nga 
Saserdote, si Melquisedek mao lamang ang inuyo- 
nan sa Diyos nga magmamando nga naghupot sa 
maong duha ka katungdanan. Si apostol Pablo nag- 
ingon nga ang Diyos naggamit kang Melquisedek 


HARI 


ingong hulad ni Kristo. (Heb 7:1-3, 8:1, 6) Walay la- 
ing matinumanong alagad sa Diyos, bisan si Noe, 
nga misulay sa paghari, ug ang Diyos wala mag- 
tudlo kang bisan kinsa kanila hangtod nga si Saul 
gidihogan ubos sa Iyang pagtutol. 

Mga Hari sa Israel. Sa sinugdan si Jehova 
nagmando sa Israel ingong dili-makita nga Hari pi- 
naagi sa lainlaing mga hawas, una pinaagi kang 
Moises ug sa ulahi pinaagi sa tawhanong mga Mag- 
huhukom gikan kang Otniel hangtod kang Samson. 
(Huk 8:23, 1Sa 12:12) Sa kadugayan ang mga 
Israelinhon namugos pagpangayo ug usa ka hari 
aron mahisama sa ubang mga nasod sa ilang pali- 
bot. (1Sa 8:5-8, 19) Ubos sa legal nga probisyon 
diha sa pakigsaad sa Balaod labot sa pagbaton ug 
usa ka tinudlo sa Diyos nga tawhanong hari, si Je- 
hova nagtudlo kang Saul gikan sa tribo ni Benjamin 
pinaagi ni manalagnang Samuel. (Deu 17:14-20, 
1Sa 9:15, 16, 10:21, 24) Tungod sa pagkadili-masi- 
nugtanon ug pagkamapangahason, si Saul nawad- 
an sa pabor ni Jehova ug sa kahigayonan nga ma- 
kataganag dinastiya sa mga hari. (1Sa 13:1-14, 
15:22-28) Dayon nagliso sa iyang pagtagad ngadto 
sa tribo ni Juda, si Jehova nagpili kang David nga 
anak nga lalaki ni Jese aron mahimong sunod nga 
hari sa Israel. (1Sa 16:13, 17:12) Tungod sa matinu- 
manong pagpaluyo sa pagsimba ug sa mga balaod 
ni Jehova, si David nakapribilehiyo sa pagtukod ug 
usa ka dinastiya sa mga hari. (2Sa 7:15, 16) Ang 
mga Israelinhon nakaabot sa kinapungkayan sa 
pag-uswag ubos sa paghari ni Solomon nga anak 
nga lalaki ni David.---1Ha 4:25; 2Cr 1:15. 

Panahon sa paghari ni Rehoboam nga anak 
nga lalaki ni Solomon, ang nasod nasiak sa duha 
ka gingharian. Ang unang hari sa amihanan, sa 
napulo-ka-tribong gingharian nga sagad gitawag 
ug Israel, mao si Jeroboam nga anak nga lalaki ni 
Nebat sa tribo ni Epraim. (1Ha 11:26, 12:20) Tu- 
ngod sa iyang pagkadili-masinugtanon, iyang gi- 
pasimba ang iyang katawhan sa bulawang mga 
nating baka. Tungod niini nga sala siya nahimong 
dili-inuyonan ni Jehova. (1Ha 14:10, 16) May kati- 
buk-ang 20 ka hari ang nagmando sa amihanang 
gingharian sukad sa 997 hangtod sa 740 W.K.P., 
sugod kang Jeroboam ug natapos kang Oseas nga 
anak nga lalaki ni Elah. Sa habagatang gingharian 
sa Juda, 19 ka hari ang naghari sukad sa 997 hang- 
tod sa 607 W.K.P., sugod kang Rehoboam ug nata- 
pos kang Zedekias. (Si Atalia, nga usa ka mangi- 
ngilog sa trono ug dili usa ka hari, wala iapil sa 
pag-ihap.)--Tan-awa ang LUBNGANAN, PAGLUBONG, 
KRONOLOHIYA. 

Mga hawas nga gitudlo sa Diyos. Gitudlo ni 
Jehova ang mga hari ibabaw sa iyang katawhan, 
ug kinahanglang molihok sila ingong iyang haria- 
nong mga hawas, nga molingkod, dili sa ilang mga 

trono, kondili sa “trono sa pagkahari ni Jehova,” 
buot ingnon, ingong mga hawas sa iyang teokrati- 
kanhong pagmando. (1Cr 28:5, 29:23) Sukwahi sa 
ginahimo sa pipila ka katawhan sa Sidlakan niad- 
tong mga adlawa, ang nasod sa Israel wala mag- 
simba sa ilang mga hari. Ang tanang hari sa Juda 
gitamod ingong mga dinihogan ni Jehova, bisan 
tuod nga ang rekord wala sa espesipiko magbutyag 
kon ang matag usa sa mga hari sa literal gidihogan 
ug lana sa dihang milingkod sa trono. Ang literal 
nga lanang igdidihog giingong gigamit sa dihang 
gitukod ang usa ka bag-ong dinastiya, sa dihang 
giilogan kon kinsay molingkod sa trono sa pagkati- 
gulang na ni David ug ingon man sa mga adlaw ni 
Jehoas, ug sa dihang ang manghod nga anak nga 
lalaki maoy gihimong hari inay ang magulang nga 
anak nga lalaki panahon sa pagkaentrono ni Jehoa- 
haz. (1Sa 10:1; 16:13: 1Ha 1:39, 2Ha 11:12, 23:30, 
31, 34, 36) Bisan pa niana, mopatim-awng ang 
ingon niini nga pagdihog lagmit maoy sagad nga 
ginabuhat. 

Ang hari sa Juda mao ang pangulong tagduma- 
la sa mga kalihokan sa nasod, ingong magbalan- 
tay sa katawhan. (Sal 78:70-72) Sagad nga siya 
ang manguna sa gubat. (1Sa 8:20, 2Sa 21:17: 1Ha 
22:29-33) Siya magsilbi usab ingong hataas nga 
korte sa hukmanan, gawas lang kon ang hataas 
nga saserdote mokonsulta kang Jehova alang sa 
mga paghukom sa pipila ka butang labot sa estado 
ug sa pipila ka butang nga lisod kaayo desisyonan 
o dili igo ang ebidensiya gikan sa baba sa mga sak- 
si.---1Ha 3:16-28. 

Mga limitasyon sa hari. Ang naglimite sa 
hari sa paggamit sa iyang awtoridad mao ang 
iyang pagkahadlok mismo sa Diyos, ang balaod sa 
Diyos nga kinahanglan niyang sundon, ug ang 
mga pag-aghat sa mga manalagna ug mga saser- 
dote ingon man ang mga tambag sa mga ansiya- 
no. Siya kinahanglang magsulat alang sa iyang ka- 
ugalingon ug usa ka kopya sa Balaod ug magabasa 
niini sa tanang adlaw sa iyang kinabuhi. (Deu 17: 
18, 19) Siya, ingong linaing alagad ug hawas ni Je- 
hova, manubag kang Jehova. Makapasubo nga ia- 
soy, daghang mga hari sa Juda ang milapas niini 
ug nagmando nga diniktador ug dinaotan.-- 1Sa 
22:12, 13, 17-19, 1Ha 12:12-16, 2Cr 33:9. 

Relihiyosong pangulo. Bisan tuod ang hari 
gidid-an sa balaod nga mahimong saserdote, siya 
giisip nga mao ang dili-saserdoteng pangulo nga 
tigpaluyo sa pagsimba kang Jehova. May mga pa- 
nahon nga ang hari magpanalangin sa nasod pina- 
agi sa ngalan ni Jehova ug maghawas sa katawhan 
diha sa pag-ampo. (2Sa 6:18, 1Ha 8:14, 22, 54, 55) 
Gawas pa sa responsibilidad sa pagbantay sa relihi- 
yosong kinabuhi sa katawhan aron dili makayuhot 
ang idolatriya, siya may awtoridad sa pagpapaha- 

wa sa usa ka dili-matinumanong hataas nga saser- 
dote, sama sa gihimo ni Haring Solomon sa dihang 
ang Hataas nga Saserdoteng si Abiatar mipaluyo 
kang Adonias sa dihang siya misulay sa pag-alsa 
aron sa pag-ilog sa trono.--- 1Ha 1:7, 2:27. 

Ang mga asawa ug katigayonan. Lakip sa 
mga kostumbre sa kaminyoon ug sa pamilya sa 
mga hari sa Juda mao ang pagbaton ug daghang 
asawa ug mga puyopuyo, bisan tuod nga ang Bala- 
od naglatid nga ang hari dili angay magpadaghan 
ug asawa alang sa iyang kaugalingon. (Deu 17:17) 
Ang mga puyopuyo giisip nga katigayonan sa hari 
ug kini gipasa ngadto sa manununod sa trono uban 
ang mga katungod ug katigayonan sa hari. Ang 
pagpakigminyo o pagpangasawa sa usa sa mga pu- 
yopuyo sa namatayng hari maoy katumbas sa pag- 
deklarar sa pag-angkon sa trono. Busa, ang pagpa- 
kigrelasyon ni Absalom sa mga puyopuyo sa iyang 
amahan, nga si Haring David, ug ang paghangyo 
ni Adonias nga mahimong asawa si Abisag, ang 
tig-alima ug kauban ni David sa iyang pagkatigu- 
lang, maoy katumbas sa pag-angkon sa trono. (2Sa 
16:21, 22; 1Ha 2:15-17, 22) Kini maoy mga buhat 
sa pagluib. 

Gawas pa sa personal nga katigayonan sa hari, 
mga inagaw sa gubat, ug mga gasa (1Cr 18:10), 
ang ubang mga tinubdan sa kita gipatigayon usab. 
Kini naglakip sa linaing buhis nga mga abot sa 
yuta alang sa lamesa sa hari, tributo gikan sa na- 
sakop nga mga gingharian, bayad gikan sa nagpa- 
naw nga mga magpapatigayon nga miagi sa ilang 
yuta, ug sa mga komersiyo, sama sa daghang 
pangnegosyo nga mga barko ni Solomon.---1Ha 4: 
7, 27, 28: 9:26-28, 10:14, 15. 

Ang Pagkahuyang sa Amihanang Ginghari- 
an. Sa Israel, ang amihanang gingharian, gi- 
sunod ang prinsipyo sa pagkamanununod gawas 
lamang kon kini nabalda tungod sa pagpatay o 
pag-alsa. Ang pagsimba sa bakak nga relihiyon ka- 
nunayng nagpagubot sa amihanang gingharian 
nga nakaamot sa sunodsunod nga pagpatay sa 
mga hari niini ug sa pag-ilog sa trono. Duha la- 
mang ka dinastiya ang milungtad ug kapin sa duha 
ka kaliwatan, ang kang Omri ug Jehu. Kay dili ila- 
lom sa pakigsaad sa Davidnong gingharian, walay 
usa sa mga hari sa amihanang gingharian ang mi- 
lingkod sa “trono sa pagkahari ni Jehova” ingong 
dinihogan ni Jehova.-- 1Cr 28:5. 

Hentil nga mga Hari ug Ubos nga mga Hari. 
Ang mga hari sa Babilonya opisyal nga ordinahan 
ingong mga monarko sa tibuok Imperyo sa Babi- 
lonya pinaagi sa pagkupot sa bulawang larawan ni 
Marduk. Gihimo kini ni Ciro nga Bantogan aron 
magamhan ang Imperyo sa Babilonya nga dili na 
kinahanglang pukanon pa ang tibuok imperyo pi- 
naagi sa pagpakiggubat. 

Ang ubang mga hari milingkod sa ilang mga tro- 
no tungod kay gitudlo sa mas taas nga hari, sama 
pananglit sa usa ka hari nga nagsakop sa ilang te- 
ritoryo. Sagad ang mga hari magmando sa nailog 
nga mga gingharian pinaagi sa lumad nga tigba- 
yad-ug-tributo nga mga hari nga ubos ug ranggo. 
Pinaagi niini nga proseso si Herodes nga Bantogan 
nahimong hari sa Judea ingong tigbayad-ug-tribu- 
to sa Roma (Mat 2:1), ug si Aretas nga hari sa 
mga Nabataeanhon gitudlo sa Roma ingong hari sa 
iyang tigbayad-ug-tributo nga gingharian.---2Co 
11:32. 

Ang dili-Israelinhon nga mga hari dili daling 
maduol sa ilang mga sakop dili sama sa mga hari 
nga nagmando sa katawhan sa Diyos. Ang mga 
hari nga Israelinhon dayag nga nakig-uban-uban 
sa ilang katawhan. Sagad ang Hentil nga mga hari 
lisod kaayong duolon. Ang pag-adto sa sulod nga 
sawang sa palasyo sa hari sa Persia nga walay pag- 
tugot awtomatikong magpailalom nianang tawha- 
na sa kamatayon gawas lang kon ang hari magha- 
tag ug espesipikong pag-uyon pinaagi sa pagtunol 
sa iyang setro, sama sa gihimo ngadto kang Ester. 
(Est 4:11, 16) Apan, ang Romanong emperador 
mahimong makig-atubang kon hangyoon sa usa 
ka lungsoranon sa Roma pinasukad sa desisyon 
nga gihimo sa ubos nga maghuhukom, apan hu- 
man sa proseso nga moagi una sa daghang ubos- 
ubos nga mga opisyal.---Buh 25:11, 12. 


HARI, MGA BASAHON SA MGA. Mga 
basahon sa Balaang Kasulatan nga nag-asoy sa ka- 
saysayan sa Israel sukad sa kataposang mga adlaw 
ni Haring David hangtod sa pagkagawas ni Ha- 
ring Jehoiakin gikan sa pagkabilanggo didto sa Ba- 
bilonya. 

Sa sinugdan ang duha ka basahon sa Mga Hari 
maoy usa lamang ka linukot nga basahon nga gita- 
wag ug Mga Hari (Heb., Mela:khim'), ug sa Hebreo- 
hanong Bibliya karong adlawa kini giisip gihapon 
ingong usa ka basahon, ang ikaupat diha sa seksi- 
yon nga nailhan ingong ang Kanhing mga Mana- 
lagna. Sa Gregong Septuagint ang Mga Basahon 
sa mga Hari gitawag nga Ikatulo ug Ikaupat nga 
Gingharian, ang Mga Basahon ni Samuel ginganlan 
nga Una ug Ikaduha nga Gingharian. Sa Latin nga 
Vulgate kini nga mga basahon sa linangkob nail- 
han ingong ang upat ka basahon sa Mga Hari tu- 
ngod kay si Jerome mipabor sa ngalang Regum 
(Mga Hari), nga nahiuyon sa Hebreohanong titulo, 
alang sa literal nga hubad sa titulo sa Septuagint 
nga Regnorum (Mga Gingharian). Ang pagbahin 
niini ingong duha ka basahon diha sa Septuagint 
nahimong mapuslanon tungod kay ang Gregong 
hubad nga may mga bokales nagkinahanglan ug 
halos dobleng espasyo kay sa Hebreohanon, diin 

walay mga bokales nga gigamit sa wala pa ang ika- 
duhang katunga sa unang milenyo sa Komong Pa- 
nahon. Sa Gregong mga bersiyon dili kanunayng 
pareho ang pagbahin tali sa Ikaduhang Samuel ug 
Unang Hari. Pananglitan, sa iyang makuting pag- 
rebisar sa Septuagint, kini gibahin ni Lucian diin 
ang Unang Hari magsugod sa 1 Hari 2:12 ingon sa 
makita sa atong mga Bibliya karong adlawa. 

Pagsulat sa mga Basahon. Bisan tuod ang 
ngalan sa magsusulat sa mga basahon sa Mga 
Hari wala hisgoti diha sa duha ka asoy, ang mga 
teksto nga mabasa sa Kasulatan ug ang gihisgo- 
tan sa Hudiyohanong tradisyon nagpunting kang 
Jeremias ingong mao ang magsusulat. Daghang 
Hebreohanong mga pulong ug mga ekspresyon 
nga makaplagan niining duha ka basahon makita 


Usa ka mubong sumaryo sa kasaysayan sa gingharian sa Juda 
ug sa gingharian sa Israel sukad sa kataposang mga adlaw ni 
David hangtod sa kamatayon ni Jehosapat 


Sa sinugdan ang unang basahon sa Mga Hari maoy bahin sa usa 
ka linukot nga basahon kauban sa Ikaduhang Hari 


Si Solomon nailado tungod sa talagsaong kaalam sa 
pagsugod sa iyang pagmando, apan sa kataposan siya 
nalangkit sa apostasya 
Si Natan, pinaagig kusganong paningkamot, nagbabag sa ti- 

nguha ni Adonias nga mahimong hari sa Israel: si Solomon 
naentrono (1:5-2:12) 

Gipangutana ni Jehova kon unsay iyang gitinguha, si Solomon 
nangayog kaalam: siya dugang gitagan-an ug bahandi ug hi- 
maya (3:5-15) 

Ang kaalam gikan sa Diyos nadayag sa paghusay ni Solomon 
sa kaso sa duha ka pampam, nga ang matag usa miangkon 
nga mao ang inahan sa samang batang lalaki (3:16-28) 


Si Haring Solomon ug ang Israel miuswag ilalom sa iyang pag- 
mando, ang iyang dili-hitupngan nga kaalam nailado sa tibu- 
ok kalibotan (4:1-34, 10:14-29) 

Gitukod ni Solomon ang templo ni Jehova ug sa ulahi ang pa- 
lasyo, dayon ang tanang ansiyano sa Israel nagtigom alang 
sa inagurasyon (5:1-8:66) 

Si Jehova nagbalaan sa templo, nagpasalig kang Solomon nga 
magpadayon ang harianong linya, apan nagpasidaan batok sa 
pagkadili-matinumanon (9:1-9) 

Ang rayna sa Sheba miabot aron makita mismo ang kaalam 
ug pag-uswag ni Solomon (10:1-13) 

Sa pagkatigulang, si Solomon naimpluwensiyahan sa iyang 
daghang langyaw nga mga asawa ug misunod sa langyaw 
nga mga diyos (11:1-8) 

Ang nasod nabahin sa duha: gitukod ang pagsimba sa 
nating baka aron pugngan kadtong anaa sa amiha- 
nang gingharian sa pag-adto sa Jerusalem 
Tungod sa pag-apostata ni Solomon, si Jehova nagtagna nga 

mabahin ang nasod (11:11-13) 

Human sa kamatayon ni Solomon, ang iyang anak nga lalaki 
nga si Rehoboam naghulga sa pagpahamtang ug mas bug-at 
nga yugo diha sa katawhan: ang napulo ka tribo mialsa ug 
naghimo kang Jeroboam nga hari (12:1-20) 


Gitukod ni Jeroboam ang pagsimba sa bulawang mga nating 
baka didto sa amihanang gingharian aron pugngan ang iyang 
mga sakop sa pag-adto sa Jerusalem alang sa pagsimba ug 
sa posibleng paghiusa pag-usab sa gingharian (12:26-33) 

Ang habagatang gingharian, ang Juda, nakabaton ug 
maayo ug daotang mga hari 

Si Rehoboam ug si Abiam nga sunod kaniya nagtugot sa du- 
lumtanang bakak nga pagsimba (14:21-24: 15:1-3) 

Ang anak nga lalaki ni Abiam nga si Asa ug ang iyang anak 
nga lalaki nga si Jehosapat aktibong nagpalambo sa matuod 
nga pagsimba (15:9-15, 22:41-43) 

Ang amihanang gingharian, ang Israel, nadaot tungod sa 
mga pag-ilogay sa gahom, mga pagpatay, ug idolatriya 
Ang anak nga lalaki ni Jeroboam nga si Nadab nahimong hari: 

si Baasa nagpatay kaniya ug nag-ilog sa trono (15:25-30) 


Ang anak nga lalaki ni Baasa nga si Elah mipuli sa trono ug 
gipatay ni Zimri, si Zimri naghikog sa dihang hapit nang ma- 
pildi ni Omri (16:6-20) 

Ang kadaogan ni Omri misangpot sa sibil nga panaggubat, sa 
kataposan si Omri midaog, nahimong hari, ug sa ulahi nagtu- 
kod sa Samaria, ang iyang mga sala mas grabe pa kay sa 
naunang mga hari (16:21-28) 


Si Ahab nahimong hari ug nakigminyo sa anak nga babaye ni 
Etbaal nga hari sa mga taga-Sidon: iyang gisugdan pagpasu- 
lod ang pagsimba kang Baal didto sa Israel (16:29-33) 

Mga gubat tali sa Juda ug Israel natapos pinaagig pa- 

nag-alyansa 

Nahitabo ang mga gubat tali kang Jeroboam ug Rehoboam ug 
ingon man kang Abiam: si Baasa nakig-away kang Asa (15:6, 
7, 16-22) 

Si Jehosapat nakig-alyansa kang Ahab (22:1-4, 44) 


Si Jehosapat ug Ahab nag-uban sa pagpakiggubat batok sa 
Ramot-gilead, si Ahab napatay (22:29-40) 


Kalihokan sa pagpanagna didto sa Israel ug Juda 


Si Ahias nagtagna sa paglaksi sa napulo ka tribo gikan sa ba- 
lay ni David: sa ulahi siya nagmantala sa paghukom ni Jeho- 
va batok kang Jeroboam (11:29-39: 14:7-16) 


Gipaabot ni Semaias ang pulong ni Jehova nga si Rehoboam 
ug ang iyang mga ginsakpan dili angayng makig-away sa re- 
belyosong napulo ka tribo (12:22-24) 

Usa ka tawo sa Diyos nagpahibalo sa paghukom ni Jehova ba- 
tok sa halaran sa pagsimba sa nating baka didto sa Bethel 
(13:1-3) 

Si Jehu nga anak nga lalaki ni Hanani nagpahibalo sa paghu- 
kom ni Jehova batok kang Baasa (16:1-4) 


Gitagna ni Elias nga mahitabo ang usa ka dugay nga hulaw sa 
Israel, panahon sa hulaw, siya milagrosong nagpaigo nga dili 
mahurot ang taganang pagkaon sa usa ka babayeng balo ug 
nagbanhaw sa iyang anak nga lalaki (17:1-24) 


Gisugyot ni Elias ang usa ka pagsulay didto sa Bukid sa 
Carmelo aron matino kon kinsa ang matuod nga Diyos, sa 
dihang si Jehova ang napamatud-ang matuod, ang mga ma- 
nalagna ni Baal gipamatay: si Elias mikalagiw alang sa iyang 
kinabuhi gikan sa asawa ni Ahab nga si Jezebel, apan si Je- 
hova nagpadala kang Elias aron sa pagdihog kang Hazael, 
Jehu, ug Eliseo (18:17-19:21) 

Gitagna ni Micaias nga si Ahab mapildi sa pagpakiggubat 
(22:13-28) 

sa ubang mga teksto sa Bibliya diha lamang sa 
tagna ni Jeremias. Ang mga basahon sa Mga Hari 
ug ang basahon ni Jeremias nagsangkapay sa 
usag usa, ang mga hitabo sagad nga hisgotan 
sa daklit sa usa ka basahon kon kini bug-os na 
nga gihubit sa laing basahon. Ang wala paghis- 
got kang Jeremias diha sa mga basahon sa Mga 
Hari, bisan tuod ilado kaayo siya nga manalagna, 
angayng dahomon kon si Jeremias mao ang mag- 
susulat, tungod kay ang iyang mga kalihokan de- 
talyado na nga gihisgotan diha sa basahon nga 


HARI, MGA BASAHON SA MGA 


nagdala sa iyang ngalan. Ang mga basahon sa 
Mga Hari naghisgot sa mga kahimtang sa Jerusa- 
lem human magsugod ang pagkadestiyero, nga 
nagpailang ang magsusulat wala dad-a sa Babi- 
lonya, ingon sa kahimtang ni Jeremias.---Jer 40: 
5, 6. 

Adunay nakita ang pipila ka eskolar diha sa mga 
basahon sa Mga Hari nga ilang giisip nga ebidensi- 
ya nga dili lang usa ka tawo ang nagsulat o naghi- 
pos niini. Hinunoa, gawas sa kalainan tungod sa gi- 
gamit nga mga tinubdan, angayng matikdan nga 

Sumpay sa kasaysayan sa Juda ug sa Israel nga nagsugod sa 
Unang Hari: kini nagpadayon hangtod sa kalaglagan sa Samaria 
ug dayon sa Jerusalem, tungod sa pagkadili-matinumanon 


Ang pagsulat niini lagmit nahuman didto sa Ehipto mga 27 ka 
tuig human laglaga sa Babilonya ang Jerusalem 


Human kang Elias, si Eliseo nag-alagad ingong manalag- 
na ni Jehova 

Si Elias nagtagna sa kamatayon ni Ahazias, siya usab nag- 
pakanaog ug kalayo batok sa duha ka dili-matinahorong 
mga pangulo sa kasundalohan ug sa ilang pundok nga tag- 
50 ka sundalo nga gipadala aron sa pagkuha sa manalagna 
(1:2-17) 

Si Elias gikuha pinaagig alimpulos, si Eliseo nakadawat sa 
iyang opisyal nga besti (2:1-13) 

Si Eliseo nagbahin sa Jordan ug nag-ayo sa tubig sa Jerico: 
ang iyang inspiradong tambag nakaluwas sa magkaalyadong 
kasundalohan sa Israel, Juda, ug Edom gikan sa kamatayon 
tungod sa kawalay tubig ug miresulta sa kapildihan sa mga 
Moabihanon, iyang gipadaghan ang taganang lana sa usa ka 
babayeng balo, gibanhaw ang anak nga lalaki sa usa ka ba- 
bayeng Sunaminhon, gihimo ang makahilong sabaw nga dili 
makadaot, gipadaghan ang gasang tinapay ug lugas, giayo 
ang sanla ni Naaman, gipahibalo nga ang sanla ni Naaman 
motakboy sa hakog nga si Gehazi ug sa iyang mga kali- 
wat, ug gipahinabo nga ang hinulamang ulo sa atsa molutaw 
(2:14-6:7) 

Si Eliseo abanteng nagpasidaan sa hari sa Israel bahin sa kalit 
nga mga pag-atake sa mga Siryanhon: usa ka Siryanhong 
puwersa miabot aron sa pagdakop kaniya apan sila giham- 
pak sa temporaryong pagkabuta sa hunahuna: ang mga Sir- 
yanhon naglikos sa Samaria, ug si Eliseo gipasanginlan sa 
midangat nga gutom, iyang gitagna ang pagkatapos sa gu- 
tom (6:8-7:2) 

Ang buluhaton nga gihatag kang Elias nahuman sa dihang gi- 
sultihan ni Eliseo si Hazael nga siya mahimong hari sa Sirya 
ug gipadala ang usa ka mensahero aron sa pagdihog kang 
Jehu ingong hari sa Israel (8:7-13, 9:1-13) 

Si Jehu milihok batok sa balay ni Ahab, nga naghanaw sa 
pagsimba kang Baal gikan sa Israel (9:14-10:28) 

Si Eliseo, sa dihang himalatyon na, giduaw sa apong lalaki ni 
Jehu nga si Haring Jehoas, iyang gitagna ang tulo ka kadao- 
gan batok sa Sirya (13:14-19) 

Ang pagkadili-matinahoron sa Israel kang Jehova mitul- 
tol sa pagkadestiyero niini ngadto sa Asirya 

Ang pagsimba sa nating baka nga gisugdan ni Jeroboam nag- 
padayon sa panahon sa mga paghari ni Jehu ug sa iyang 


mga kaliwat--si Jehoahaz, Jehoas, Jeroboam Il, ug Zacarias 
(10:29, 31; 13:6, 10, 11, 14:23, 24: 15:8, 9) 

Sa kataposang mga adlaw sa Israel, si Haring Zacarias gipatay 
ni Salum, si Salum gipatay ni Menahem, ang anak nga lalaki 
ni Menahem nga si Pekahias gipatay ni Peka, ug si Peka gi- 
patay ni Oseas (15:8-30) 

Sa paghari ni Peka, si Tiglat-pileser Ill, ang hari sa Asirya, 
nagdestiyero sa daghang Israelinhon, sa ikasiyam nga tuig ni 
Oseas, ang Samaria gilaglag ug ang Israel gidestiyero tungod 
kay wala nila tahora si Jehova, ang teritoryo sa Israel gipuy- 
an sa ubang mga katawhan (15:29: 17:1-41) 

Ang relihiyosong mga reporma sa Juda wala magdalag 
malungtarong kausaban: ang Babilonya naglaglag sa 
Jerusalem ug nagdestiyero sa katawhan sa Diyos 
Si Jehoram sa Juda nakigminyo kang Atalia, ang anak nga ba- 

baye ni Ahab ug Jezebel, si Jehoram nag-apostata, ingon 
man ang iyang anak nga lalaking si Ahazias sunod kaniya 
(8:16-27) 

Sa dihang namatay si Ahazias, si Atalia naningkamot sa pag- 
puo sa binhi ni David aron nga siya mismo ang magmando: 
si Jehoas, ang anak nga lalaki ni Ahazias, giluwas sa iyang 
iyaan ug sa ulahi gihimong hari: si Atalia gipatay (11:1-16) 

Sa dihang buhi pa ang Hataas nga Saserdoteng si Jehoiada 
ug gitambagan si Jehoas, gipasig-uli ni Jehoas ang matuod 
nga pagsimba, apan 'ang paghalad didto sa hatag-as nga 
mga dapit nagpadayon sa panahon sa iyang paghari ug sa 
iyang mga manununod--si Amazias, Azarias (Uzzias), ug Jo- 
tam (12:1-16, 14:1-4, 15:1-4, 32-35) 

Ang anak nga lalaki ni Jotam nga si Ahaz nagbatasan sa ido- 
latriya, ang anak nga lalaki ni Ahaz nga si Ezequias mihimog 
maayong mga reporma, apan kini wala magpadayon tungod 
sa misunod nga daotang mga paghari ni Manases ug Amon 
(16:1-4: 18:1-6, 21:1-22) 

Ang anak nga lalaki ni Amon nga si Josias mihimog kusga- 
nong mga lakang sa paghanaw sa idolatriya gikan sa yuta, 
siya namatay sa usa ka pagpakiggubat batok kang Paraon 
Neko (22:1-23:30) 

Ang kataposang upat ka hari sa Juda maoy dili matinuma- 
non: ang anak nga lalaki ni Josias nga si Jehoahaz namatay 
samtang binihag didto sa Ehipto, ang igsoong lalaki ni Je- 
hoahaz nga si Jehoiakim naghari puli kaniya, ang anak nga 
lalaki ug manununod ni Jehoiakim nga si Jehoiakin gidestiye- 
ro sa Babilonya, ang igsoong lalaki ni Jehoiakim nga si Zede- 
kias naghari hangtod nga ang Jerusalem nasakop sa mga 
Babilonyanhon ug ang kadaghanan sa mga naluwas sa ma- 
ong pagsakop gidestiyero (23:31-25:21) 

ang pinulongan, estilo, bokabularyo, ug gramarya 
maoy susama sa katibuk-an. 

Ang Unang Hari nagkobre sa yugto nga mga 129 
ka tuig, nga nagsugod sa kataposang mga adlaw 
ni Haring David, sa mga 1040 W.K.P., ug hang- 
tod sa kamatayon ni Haring Jehosapat sa Juda sa 
mga 911 W.K.P. (1Ha 22:50) Ang asoy sa Ikadu- 
hang Hari nagsugod sa paghari ni Ahazias (mga 
920 W.K.P.) ug nagpadayon hangtod sa kataposan 
sa ika-37 nga tuig sa pagkadestiyero ni Jehoiakin, 
sa 580 W.K.P., usa ka yugto nga mga 340 ka tuig. 
(2Ha 1:1, 2; 25:27-30) Busa ang katibuk-ang mga 
asoy sa mga basahon sa Mga Hari nagkobre ug 
mga upat ug tunga ka siglo sa Hebreohanong ka- 
saysayan. Sanglit ang mga hitabo nga girekord 
diha niini naglakip sa mga hitabo sa wala pa ang 
580 W.K.P., kini nga mga basahon lagmit nga wala 
gayod mahuman una pa niining petsaha, ug tu- 
ngod kay wala man hisgoti ang pagkatapos sa pag- 
kadestiyero didto sa Babilonya, kini, ingong usa ka 
linukot nga basahon, sa walay duhaduha nahuman 
una pa nianang panahona. 

Ang dakong bahin niining duha ka basahon mo- 
patim-aw nga gisulat didto sa Juda, tungod kay 
ang kadaghanan sa tinubdang impormasyon ma- 
batonan didto. Apan, makataronganon nga ang 
Ikaduhang Hari nahuman didto sa Ehipto, diin si 
Jeremias gidala human sa pagpatay kang Gedalias 
didto sa Mizpa.---Jer 41:1-3: 43:5-8. 

Ang mga basahon sa Mga Hari maoy bahin ka- 
nunay sa Hudiyohanong kanon ug gidawat ingong 
kanonikal. Adunay maayong katarongan alang nii- 
ni, tungod kay kini nga mga basahon nagpasiugda 
sa kaugmaran sa kinalabwang tema sa Bibliya, ang 
pagbindikar sa pagkasoberano ni Jehova ug ang 
bug-os nga katumanan sa iyang katuyoan alang sa 
yuta, pinaagi sa iyang Gingharian ilalom ni Kristo, 
ang sinaad nga Binhi. Dugang pa, tulo ka pangu- 
nang mga manalagna, si Elias, Eliseo, ug Isaias, 
ang gihatagan ug pasidungog, ug ang ilang mga 
tagna gipakita nga walay sipyat nga nangatuman. 
Ang mga hitabo nga girekord sa mga basahon sa 
Mga Hari gihisgotan ug gipatin-aw sa ubang mga 
teksto sa Kasulatan. Gihisgotan ni Jesus sa tulo ka 
higayon ang mga unod niini nga mga basahon 
--ang bahin kang Solomon (Mat 6:29), ang rayna 
sa habagatan (Mat 12:42; itandi ang 1Ha 10:1-9), 
ug ang babayeng balo sa Zarepta ug si Naaman 
(Luc 4:25-27, itandi ang 1Ha 17:8-10, 2Ha 5:8-14). 
Gihisgotan ni Pablo ang asoy bahin kang Elias ug 
ang 7,000 ka lalaki nga wala moluhod kang Baal. 
(Rom 11:2-4, itandi ang 1Ha 19:14, 18.) Si Santiago 
naghisgot sa mga pag-ampo ni Elias alang sa hu- 
law ug sa ulan. (San 5:17, 18: itandi ang 1Ha 17:1, 
18:45.) Kini nga mga paghisgot bahin sa mga nahi- 
mo sa mga indibiduwal nga gihubit diha sa mga 

basahon sa Mga Hari nagpamatuod sa pagkakano- 
nikal niini nga mga sinulat. 

Ang mga basahon sa Mga Hari sa kadaghanan 
gitagik gikan sa ubang mga sinulat, ug ang magsu- 
sulat tin-aw nga nagpakita nga siya nagkutlo gikan 
niini nga mga reperensiya alang sa pipila sa iyang 
impormasyon. Siya naghisgot sa “basahon sa mga 
kalihokan ni Solomon" (1Ha 11:41), sa “basahon sa 
mga kalihokan sa mga adlaw sa mga hari sa Juda” 
(1Ha 15:7, 23), ug sa “basahon sa mga kalihokan sa 
mga adlaw sa mga hari sa Israel” (1Ha 14:19, 
16:14). 

Usa sa labing karaang naglungtad nga Hebreo- 
hanong mga manuskrito nga naundan sa kati- 
buk-ang mga basahon sa Mga Hari gituohan 
nga nagsukad pa niadtong 1008 K.P. Ang Vatican 
Num. 1209 ug ang Alexandrine Manuscript naun- 
dan sa mga basahon sa Mga Hari (diha sa Grego), 
apan wala kini diha sa Sinaitic Manuscript. Ang 
mga tipik sa mga basahon sa Mga Hari nga dayag 
nga sukad sa W.K.P. nga yugto nakaplagan diha sa 
mga langob sa Qumran. 

Ang gambalay niini nga mga basahon nagpakita 
nga ang magsusulat o tighipos naghatag sa hi- 
nungdanong mga impormasyon bahin sa matag 
hari aron ipakita ang kronolohiya sa mga panghita- 
bo ug aron ipadayag ang panglantaw sa Diyos sa 
matag hari, paborable man o dili. Ang kalangkitan 
sa ilang mga paghari ngadto sa pagsimba kang Je- 
hova nangibabaw ingong ang labing hinungdanong 
butang. Human tagda ang paghari ni Solomon, ga- 
was sa pipila ka eksepsiyon, adunay usa ka kati- 
buk-ang sumbanan sa paghubit sa matag paghari, 
sama sa duha ka parehong mga linya sa kasaysa- 
yan nga nagkalanggikit. Bahin sa mga hari sa Juda 
sagad gihatag ang pangbukas nga kronolohikan- 
hong pagkahan-ay sa kasaysayan uban sa kadu- 
ngan nga mga hari sa Israel, dayon ang pangeda- 
ron sa hari, ang gidugayon sa iyang paghari, ang 
dapit sa pagmando, ug ang ngalan ug pinuy-anan 
sa iyang inahan, kining ngalan ug pinuy-anan sa 
inahan sa hari maoy makaiikag ug hinungdanon 
tungod kay ang pipila sa mga hari sa Juda daghan 
ug asawa. Sa pagtapos sa asoy alang sa matag hari, 
gihatag ang tinubdan sa impormasyon, ang paglu- 
bong sa hari, ug ang ngalan sa iyang manununod. 
Gipresentar usab ang pipila sa susamang mga de- 
talye bahin sa matag hari sa Israel, apan ang pa- 
ngedaron sa hari sa panahon sa iyang paglingkod 
sa trono ug ang ngalan ug pinuy-anan sa iyang ina- 
han wala ihatag. Ang impormasyon nga gitagana 
sa Una ug Ikaduhang Hari mapuslanon gayod sa 
pagtuon sa kronolohiya sa Bibliya.--Tan-awa ang 
KRONOLOHIYA. 

Ang mga basahon sa Mga Hari dili lamang kay 
mga talaan sa kasaysayan o usa ka kabatbatan sa 

mga hitabo sama sa usa ka cronica. Kini nagtaho sa 
mga kamatuoran sa kasaysayan lakip ang usa ka 
pagpatin-aw sa kahulogan niini. Mopatim-aw nga 
gitangtang gikan sa asoy ang bisan unsa nga walay 
direktang kalangkitan sa pagkaugmad sa katuyoan 
sa Diyos ug wala magpasundayag sa mga prinsip- 
yo nga pinaagi niini si Jehova nakiglabot sa iyang 
katawhan. Ang mga kasaypanan ni Solomon ug sa 
ubang mga hari sa Juda ug Israel wala itago apan 
giasoy nga prangka kaayo. 

Arkeolohikanhong Ebidensiya. Ang pag- 
kadiskobre sa daghang nahibiling karaan nga mga 
butang nagtaganag pipila ka pamatuod nga ang 
mga basahon sa Mga Hari maoy tukma sa kasaysa- 
yan ug sa geograpiya. Ang arkeolohiya, ingon man 
ang buhing mga ebidensiya karong adlawa, nagpa- 
matuod nga dihay naglungtad nga mga lasang sa 
sedro sa Lebanon, nga gikan niini si Solomon miku- 
hag mga kahoy alang sa iyang mga proyekto sa 
pagpanukod didto sa Jerusalem. (1Ha 5:6; 7:2) Ang 
ebidensiya nga diha nay mga industriya sa maong 
panahon makaplagan diha sa dal-as sa Jordan, diin 
nahimutang kanhi ang Sucot ug Zaretan.-- 1Ha 7: 
45, 46. 

Ang pagsulong ni Sisak batok sa Juda sa pana- 
hon ni Rehoboam (1Ha 14:25, 26) gikompirmar sa 
kaugalingong rekord ni Paraon diha sa mga bung- 
bong sa templo sa Karnak sa Ehipto. Usa ka itom 
nga obelisko nga anapog sa Asiryanhon nga si Ha- 
ring Salmaneser Ill nga nakaplagan didto sa Nim- 
rud niadtong 1846 ang naghulagway sa lagmit usa 
ka sinugo ni Jehu nga miyukbo sa atubangan ni 
Salmaneser, usa ka hitabo nga bisan tuod wala his- 
goti sa mga basahon sa Mga Hari, nagdugang sa 
testimonya nga tinuod gayod nga naglungtad si 
Haring Jehu sa Israel. Ang daghang proyekto sa 
pagpanukod ni Ahab, lakip ang “balay nga garing 
nga iyang gitukod” (1Ha 22:39), mapamatud-an 
pag-ayo pinasukad sa mga kagun-oban nga nakap- 
lagan didto sa Samaria. 

Ang Bato sa Moab nag-asoy sa pipila ka hitabo 
nga nalangkit sa pag-alsa ni Haring Mesa batok 
sa Israel, nga nag-asoy sa kaugalingong bersiyon 
sa Moabihanong monarko sa kon unsay nahitabo. 
(2Ha 3:4, 5) Kining alpabetikong inskripsiyon naun- 
dan usab sa Tetragrammaton. 

Ang ngalang Peka makaplagan diha sa usa ka ta- 
laan sa kasaysayan nga gipasidungog kang Tiglat- 
pileser II. (2Ha 15:27) Ang pagpakiggubat ni Tig- 
lat-pileser III batok sa Israel gihisgotan diha sa 
iyang harianong mga talaan sa kasaysayan ug diha 
sa inskripsiyon sa usa ka Asiryanhong tinukod. 
(2Ha 15:29) Ang ngalang Oseas nainterpretar usab 
gikan sa mga inskripsiyon nga nag-asoy sa pagsu- 
long ni Tiglat-pileser.--2Ha 15:30, Ancient Near 

Eastern Texts, giedit ni J. Pritchard, 1974, pp. 282- 
284. 

Bisan tuod ang pipila sa mga pagpakiggubat sa 
Asiryanhon nga si Haring Senakerib gihisgotan 
diha sa iyang mga talaan sa kasaysayan, wala his- 
goti nga gipatay sa usa lamang ka manulonda ang 
iyang 185,000 ka kasundalohan sa dihang kini nag- 
hulga sa Jerusalem (2Ha 19:35), ug kita dili maka- 
dahom nga makakaplag ug usa ka asoy diha sa 
iyang mga rekord sa pagpanghambog bahin nii- 
ning makauulaw nga kapildihan. Ang talagsaon 
nga arkeolohikanhong pamatuod sa kataposang pa- 
hayag sa mga basahon sa Mga Hari nakaplagan 
diha sa mga papan nga sinulatag cuneiform nga 
nakubkoban didto sa Babilonya. Kini nagpakita nga 
si Ja'ukinu (Jehoiakin) nabilanggo didto sa Babilon- 
ya ug gihisgotan nga siya gitagan-an ug mga ras- 
yon gikan sa tipiganan sa bahandi sa hari.---2Ha 
25:30; Ancient Near Eastern Texts, p. 308. 

Mga Katumanan sa Tagna. Ang mga basa- 
hon sa Mga Hari naundan sa lainlaing mga tagna 
ug nagpunting sa talagsaong mga katumanan. Pa- 
nanglitan, ang 1 Hari 2:27 nagpakita sa katumanan 
sa pulong ni Jehova batok sa balay ni Eli. (1Sa 2:31- 
36, 3:11-14) Ang mga tagna bahin kang Ahab ug 
sa iyang balay natuman. (Itandi ang 1Ha 21:19-21 
sa 1Ha 22:38 ug 2Ha 10:17.) Natuman usab ang 
tagna labot kang Jezebel ug sa iyang patayng la- 
was. (Itandi ang 1Ha 21:23 sa 2Ha 9:30-36.) Ug ang 
mga impormasyon sa kasaysayan nagpamatuod sa 
pagkatinuod sa gitagna nga kalaglagan sa Jerusa- 
lem.---2Ha 21:13. 

Lakip sa daghang punto nga gipasiugda sa mga 
basahon sa Mga Hari mao ang kahinungdanon sa 
pagsunod sa mga kinahanglanon ni Jehova ug ang 
mapait nga mga sangpotanan sa pagbalewala sa 
iyang matarong nga mga balaod. Ang duha ka ba- 
sahon sa Mga Hari kusganong nagpamatuod sa gi- 
tagnang mga sangpotanan sa pagkamasinugtanon 
ug pagkadili-masinugtanon kang Jehova nga Diyos. 


HARIM [Gikatugyan, Gidili]. 

1. Usa ka Aaronikong saserdote nga gipili pina- 
agig ripa aron mangulo sa ika-3 sa 24 ka dibisyon 
sa mga saserdote nga giorganisar ni David. (1Cr 
24:1, 3, 7, 8) “Ang mga anak [o mga kaliwat] ni Ha- 
rim” gihisgotan nga lakip sa mga saserdote human 
sa pagkadestiyero: 1,017 ang namalik gikan sa Ba- 
bilonya niadtong 537 W.K.P. (Esd 2:1, 2, 36, 39: 
Neh 7:42) Sa misunod nga kaliwatan, si Adna mao 
ang pangulo niini nga balay sa amahan. (Neh 12: 
12, 15) Lima “sa mga anak ni Harim” nangasawag 
langyawng mga asawa apan nagpapahawa kanila 
agig sanong sa tambag ni Esdras sa pagbuhat nia- 
na. (Esd 10:10, 11, 21, 44) Usa ka hawas sa banay 
(o lagmit usa kanila nga may samang ngalan) 

ang mipaluyo sa pakigsaad sa pagkamatinumanon 
human moabot si Nehemias niadtong 455 W.K.P. 
- Neh 9:38; 10:1, 5, 8. 

2. Ang nagpundar sa usa ka dili-saserdoteha- 
nong banay, nga ang 320 kanila namalik sa Jerusa- 
lem gikan sa Babilonya uban kang Zorobabel. (Esd 
2:1, 2, 32; Neh 7:35) Sama sa mga membro sa ba- 
nay sa mga saserdote nga may samang ngalan 
(Num. 1), walo sa kaliwat niini nga Harim nangasa- 
wa usab ug langyawng mga asawa ug nagpapaha- 
wa kanila. (Esd 10:25, 31, 32, 44) Ang ilang mga 
hawas usab nagpamatuod sa “kasaligang kontrata” 
nga gihimo sa panahon sa pagkagobernador ni Ne- 
hemias. (Neh 9:38, 10:1, 14, 27) Usa ka “anak nga 
lalaki” ni Harim, si Malkias, mitabang sa pag-ayo sa 
paril sa Jerusalem.---Neh 3:11. 


HARINA. 


HARIP [nagkahulogang “Siya Nagpakaulaw 
(Nagtamay)']. Pangulo sa usa ka banay diin ang 
112 ka lalaki niini namalik gikan sa pagkadestiyero 
sa Babilonya niadtong 537 W.K.P.: gitawag usab ug 
Jora. (Neh 7:6, 7, 24: Esd 2:18) Ang ngalang Harip 
gitala pag-usab nga lakip sa mga pangulo sa kataw- 
han, dayag nga gihawasan sa usa ka kaliwat, kinsa 
nagpamatuod pinaagig timbre sa kontrata sa pag- 
sugid nga gihimo sa panahon sa pagkagobernador 
ni Nehemias.---Neh 9:38, 10:1, 14, 19. 


HARIPHANON [Kang (Iya ni) Harip o Ha- 
rup]. Usa ka ngalan nga maoy gitawag sa Benja- 
minhon nga si Sepatias kinsa miduyog kang David 
didto sa Ziklag samtang si David ilalom pa sa mga 
pagpig-ot tungod kang Saul. Ang pagtawag kang 
Sepatias ingong Hariphanon tingali nagkahulogan 
nga siya usa ka lumad sa Harip, o Harup (usa ka da- 
pit nga wala mahibaloi ang lokasyon), o kaha usa ka 
kaliwat sa usa ka tawong ginganlag Harip, o Harup. 
— 1Cr 12:1, 2, 5. 


HAR-MAGEDON [gikan sa Heb., nga nagka- 
hulogang “Bukid sa Megido”]. Kini nga ngalan di- 
rektang nalangkit sa “gubat sa dakong adlaw sa 
Diyos nga Labing Gamhanan.” Kini nga termino es- 
pesipikong gipadapat sa kahimtang o situwasyon 
diin ang “mga hari sa tibuok gipuy-ang yuta” giti- 
gom batok kang Jehova ug sa iyang Gingharian pi- 
naagi kang Jesu-Kristo. Diha sa ubay-ubayng mga 
bersiyon kini gihubad nga “Armagedon.” (Pin 16: 
14, 16, AT: KJ, JB, RS; TEV) Ang ngalang Har- 
Magedon, nga gikuha gikan sa Hebreohanon, nag- 
kahulogan lamang nga “Bukid sa Megido.” 
Mopatim-awng walay usa ka literal nga dapit nga 
gitawag ug “Bukid sa Megido,” sa sulod man o sa 
gawas sa Yutang Saad, sa wala pa o sa panahon sa 
mga adlaw ni apostol Juan, kinsa mao ang nagta- 
la sa panan-awon. Busa, ang kahulogan sa Har- 


Tan-awa ang GALINGAN. 

Magedon dayag nga naggikan sa mga panghitabo 
nga nalangkit sa karaang siyudad sa Megido. 

Ang Megido nahimutang mga pipila ka milya sa 
HS sa Bukid sa Carmelo, nga nag-umbaw ug nag- 
bantaaw sa Patag sa Esdraelon (Jezreel) ug mao 
ang nahimutangan sa pangunang mga ruta sa ne- 
gosyo ug sa militar sa A-H ug sa S-K. Si Josue mao 
ang unang nagsakop niining Canaanhong siyudad. 
(Jos 12:7, 8, 21) Duol niini nga dapit, ang kasunda- 
lohan ni Jabin ubos sa pagmando ni Sisera gilaglag 
sa ulahi. Gigamit ni Jehova didto ang kinaiyanhong 
mga puwersa aron tabangan ang Israelinhong ka- 
sundalohan ubos ni Barak. Ang asoy mabasa: “Si 
Barak milugsong gikan sa Bukid sa Tabor uban ang 
napulo ka libo ka tawo nga nagsunod kaniya. Ug gi- 
pahinabo ni Jehova nga magkaguliyang si Sisera ug 
ang tanan niyang mga karong iggugubat ug ang ti- 
buok kampo pinaagi sa sulab sa espada sa atuba- 
ngan ni Barak. Sa kataposan si Sisera mikawas sa 
iyang karo ug midagan sa pagkalagiw. Ug si Barak 
migukod sa mga karong iggugubat ug sa mga pa- 
non hangtod sa Haroset sa kanasoran, mao nga ang 
tibuok panon ni Sisera napukan pinaagi sa sulab 
sa espada. Walay bisan usa nga nabilin.”---Huk 
4:14-16. 

Human sa kadaogan, si Barak ug ang manalagna 
nga si Debora miawit, nga sa bahin, miingon: “Ang 
mga hari miabot, sila nakig-away, niadtong tungo- 
ra ang mga hari sa Canaan nakig-away didto sa Ta- 
anak daplin sa katubigan sa Megido. Sila walay na- 
dalang ganansiya nga plata. Gikan sa langit ang 
mga bituon nakig-away, gikan sa ilang mga agia- 
nan nakig-away sila batok kang Sisera. Ang suba 
sa Kison mibanlas kanila, ang suba sa karaang mga 
adlaw, ang suba sa Kison. Giyatakan mo ang ku- 
sog, Oh akong kalag. Niadtong tungora ang mga 
kuko sa kabayo nagpanikad tungod sa sunodsunod 
nga mga pagdasdas sa iyang mga laking kabayo.” 
--Huk 5:19-22. 

Didto sa Megido nga si Haring Ahazias sa Juda 
namatay human siya grabeng nasamdan tungod sa 
mando ni Jehu. (2Ha 9:27) Didto si Haring Josias 
sa Juda namatay sa pagpakigsangka kang Paraon 
Neko. (2Ha 23:29, 30) Tungod sa maayong puwes- 
to niini, daghang ubang mga nasod, sumala sa se- 
kular nga kasaysayan, ang naggubatay diha sa pa- 
libot sa Megido. “Ang mga Hudiyo, mga Hentil, 
mga Saraceno, mga sundalo sa Krusada, mga Ehip- 
tohanon, mga Persianhon, mga Druse, mga Turko, 
ug mga Arabo tanan nagpatindog sa ilang mga tol- 
da didto sa patag sa Esdraelon.'— Word Studies 
in the New Testament, ni M. R. Vincent, 1957, 
Tomo II, p. 542. 

Ang asoy sa Pinadayag naghubit sa nagtingob 
nga mga puwersa sa mga hari sa yuta ingong giti- 
gom “sa dapit [Gr., porma sa to' pos] nga gitawag sa 

Hebreohanon ug Har-Magedon.” (Pin 16:16) Sa Bi- 
bliya ang to pos mahimong magtumong sa usa ka 
literal nga dapit (Mat 14:13, 15, 35): sa oportunidad 
o “kahigayonan” sa usa ka tawo (Buh 25:16): o sa 
usa ka mahulagwayong kahimtang o situwasyon 
(Pin 12:6, 14). Pinasukad sa konteksto, kini nagtu- 
mong sa usa ka “dapit” sumala sa kataposan nga gi- 
hisgotang diwa nga ngadto niini ang nagtingob nga 
mga militaryong gahom sa yuta nagamartsa. 

Ang “gubat sa dakong adlaw sa Diyos nga La- 
bing Gamhanan” sa Har-Magedon dili usa ka kan- 
hing panghitabo kondili gihubit kini sa Pinadayag 
ingong umaabot sukad sa panahon sa panan-awon 
ni Juan. Ang pagtigom sa mga hari ngadto sa Har- 
Magedon gihubit ingong resulta sa pagbubo sa ika- 
unom sa pito ka panaksan nga nasudlan sa “katapo- 
san” nga mga hampak nga magtapos sa kasuko sa 
Diyos. (Pin 15:1: 16:1, 12) Dugang pa, ang pamatu- 
od nga ang gubat sa Har-Magedon nalangkit gayod 
sa presensiya ni Kristo mao ang pasidaan sa iyang 
pag-abot ingong sama sa usa ka kawatan, nga gi- 
hisgotan tali sa mga bersikulo 14 ug 16 sa Pinada- 
yag kapitulo 16. 

Gipasiugda diha sa konteksto nga kining gubata 
maoy tibuok yuta. Diha niana ang mga kaaway ni 
Jehova gipaila ingong ang “mga hari sa tibuok gi- 
puy-ang yuta,” kinsa gipalihok sa “mga pahayag 
nga inspirado sa mga demonyo. "---Pin 16:14. 

Dugang pa, si Juan miingon: “Ug nakita ko ang 
mapintas nga mananap ug ang mga hari sa yuta ug 
ang ilang kasundalohan nga nagkatigom aron ma- 
kiggubat sa usa nga nagsakay sa kabayo ug uban 
sa iyang kasundalohan.” (Pin 19:19) Kini nga kapi- 
tulo nagpaila sa pangulo sa langitnong kasundalo- 
han, nga nagsakay sa usa ka puting kabayo, ingong 
usa nga gitawag nga “Matinumanon ug Matuod” ug 
“Ang Pulong sa Diyos.” (Pin 19:11-13) Busa, si Jesu- 
Kristo, Ang Pulong, mao ang milihok ingong ko- 
mandante sa langitnong kasundalohan sa Diyos. 
(Ju 1:1, Pin 3:14) Ang dugang nagpakita nga si 
Kristo ang nangulo sa langitnong kasundalohan 
mao ang pahayag nga ang yutan-ong kasundalo- 
han “makiggubat sa Kordero [kinsa mao si Jesu- 
Kristo (Ju 1:29)], apan, tungod kay siya Ginoo man 
sa mga ginoo ug Hari sa mga hari, sila pagadag-on 
sa Kordero. Dugang pa, kadtong mga tinawag ug 
pinili ug matinumanon kaniya mobuhat usab sa 
ingon.”--Pin 17:13, 14. 

Sanglit ang panan-awon diha sa Pinadayag kapi- 
tulo 19 nagbutyag lamang sa kasundalohan sa la- 
ngit nga miapil sa pakiggubat ingong mga tig- 
paluyo ni Jesu-Kristo, Ang Pulong sa Diyos, kini 
nagpaila nga walay Kristohanong mga alagad ni 
Jehova dinhi sa yuta ang moapil sa panagsangka. 
Kini kaharmonya sa mga pulong ni Jesu-Kristo 
diha sa Mateo 26:52 nga ang iyang mga tinun-an 

dili mogamit ug mga hinagiban sa pisikal nga pa- 
kiggubat. (Itandi ang Ex 14:13, 14, 2Cr 20:15, 17, 
22, 23; Sal 2:4-9.) Ang mga langgam nga nagalu- 
pad sa kinatung-an sa langit mao ang mokaon sa 
mga lawas niadtong gipamatay.---Pin 19:11-21. 
Busa ang Har-Magedon maoy usa ka gubat, dili 
lamang tali sa mga tawo, kondili usa ka gubat 
diin makigbahin ang dili-makitang kasundalohan 
sa Diyos. Tino ang pag-abot niini ug kini mahitabo 
sa panahon nga gitakda ni Jehova nga Diyos, kinsa 
“nagabuhat sumala sa iyang kabubut-on taliwala sa 
mga panon sa kalangitan ug sa mga molupyo sa 
yuta. ”---Dan 4:35, tan-awa usab ang Mat 24:36. 


HARMON. Dili matino kon unsay gipasabot sa 
Hebreohanong termino nga gihatagag katumbas 
nga espeling nga “Harmon” (Am 4:3, AS, NW, RS), 
ang pipila ka maghuhubad naghatag ug magkalahi 
kaayo nga mga hubad sama sa “tapok sa basura” 
(AT) ug “palasyo” (KJ). Kon ang hubad sa Gregong 
Septuagint (“ang bukid sa Remman”) mas duol sa 
orihinal nga Hebreohanong teksto, nan tingali ang 
“Harmon” nagtumong sa “dakong bato sa Rimon.” 
--Huk 20:45, 47. 


HARNEPER. Anak nga lalaki ni Zopa sa tribo 
ni Aser.--1Cr 7:30, 36. 


HAROD [Pagkurog]. Usa ka atabay (tubod o tu- 
boran, sanglit mao kini ang kasagarang kahulogan 
sa Hebreohanong pulong, bisan tuod ang Hebreo- 
hanong mga pulong alang sa “atabay” ug “tuboran” 
usahay gigamit nga baylobaylo, itandi ang Gen 16: 
7, 14, 24:11, 13), nga haduol niini nagkampo ang 
kasundalohan sa Israel ilalom sa pagpangulo ni Gi- 
deon ug diin sa ulahi ang gikunhorang gidaghanon 
nga 10,000 ka sundalo gisulayan. Human niadto 
300 ka tawo ang gipili aron buntogon ang mga Mi- 
dianhon. Ang nauna nga pagbiya sa 22,000 ka Is- 
raelinhon tungod kay sila “nahadlok ug nangurog” 
lagmit mao ang hinungdan nga ginganlan ang ata- 
bay nianang ngalana.--Huk 7:1-7. 

Ang atabay ni Harod dugay nang gituohan nga 
mao ang “Ain Jalud (Mayan Harod), usa ka tubod 
nga anaa sa misiwil nga tagaytay sa AK sa Bukid 
sa Gilboa. Mahitungod sa “Ain Jalud ang iladong 
eskolar nga si G. A. Smith miingon: “Kini mobug- 
wak ug tubig nga mga kinse ka piye [kubos sa 5 m] 
ang gilapdon ug duha ka piye [0.6 m] ang giladmon 
gikan sa tiilan sa Gilboa, ug sa dakong bahin, nga 
giagosan usab sa duha pa ka laing tubod [ang “Ain 
el-Meiyiteh ug “Ain Tuba'un], ang kusog nga agos 
niini igong makapatuyok sa unom o pito ka gali- 
ngan. Tungod sa lawom nga salog ug sa humok nga 
mga tampi niining sapaa, kini lisod labangon nga 
sapa atubangan sa Gilboa, ug tungod niini mahi- 
mong mapanalipdan sa mga tigdepensa sa Gilboa 

ang tubod aron kini dili mailog sa kaaway nga anaa 
sa patag: ug ang tubod kinahanglanon kaayo nila, 
kay walay laing mainom nga tubig dapit sa wala, 
sa tuo, ni sa luyo... . Tungod niini nga sapa ma- 
himong mapanalipdan usab sa mga namuyo sa 
bungtod nga dili mailog ang atabay sa kaaway nga 
anaa sa patag, ug sila dili angayng mag-usik-usik 
sa paggamit sa tubig, kay sila nagainom gikan nii- 
ni samtang nakig-away niana nga kaaway, ug ang 
mga tangbo ug mga kahoykahoy nga nanubo dap- 
lin sa giagosan sa tubig nagsilbing salipod batok sa 
mga pagbanhig sa kaaway.”--The Historical Geo- 
graphy of the Holy Land, London, 1968, p. 258. 


HARODNON [Taga- (Iya sa) Harod]. Usa ka 
pumoluyo sa Harod o usa ka tawo nga nagpuyo 
duol sa usa ka dapit nga gitawag ug Harod. Kining 
terminoha gigamit kang Sammah ug Elika, duha sa 
gamhanang mga tawo ni David. (2Sa 23:8, 25) Kon 
si “Sammah"” ug si “Samot” mao rang tawhana, nan 
lagmit nga nasayop ang magkokopya sa pagsulat 
sa “Harornon” inay nga “Harodnon” diha sa 1 Cro- 
nicas 11:27, ang kausaban tingali nahitabo tungod 
sa kaamgiran sa Hebreohanong mga letra nga “r” 
(1) ug “d” (T). 


HAROE [Ang Tigpatin-aw sa Panan-awon]. 
Usa nga gitala diha sa talaan sa mga kaliwat ni 
Juda ingong anak nga lalaki ni Sobal. (1Cr 2:3, 52) 
Si Haroe gituohan sa kadaghanan nga mao ra si 
Reaias.--1Cr 4:2, tan-awa ang REAIAS Num. 1. 


HARORNON. Usa ka termino nga nagpaila sa 
dapit diin naggikan si Samot, usa sa gamhanang 
mga tawo ni David. (1Cr 11:26, 27) Ang “Harornon” 
tingali maoy sayop nga pagkasulat sa “Harodnon.” 
--2Sa 23:25, tan-awa ang HARODNON. 


HAROSET. Usa ka dapit nga ang bug-os nga 
ngalan maoy “Haroset sa kanasoran,” nga nagsil- 
bing hedkuwarter sa kasundalohan ni Sisera nga 
pangulo sa kasundalohan sa Canaanhong hari nga 
si Jabin, kinsa nagmando sa Hazor. (Huk 4:2, 13) Si 
Maghuhukom Barak nagmadaogon batok niini nga 
mga kaaway hangtod niining dapita. (Huk 4:16) 
Ang ngalang Haroset (nagkahulogang “Kakahoyan: 
Daghag Kahoy nga Kalibonan”) daw napreserbar 
diha sa ngalang el-Harithiyeh, usa ka dapit duol sa 
kasadpang agianan gikan sa Patag sa Jezreel ug 
mga 16 km (10 mi) sa AAK sa Megido. Apan, ang 
mga eskolar kasagarang nagtuo nga ang aktuwal 
nga nahimutangan niini kaniadto duol ra sa Tell 
“Amr (Tel Metammer). 


HARSA  [lagmit, Bungol: Nagpakahilom]. Pa- 
ngulo nga katigulangan sa usa ka banay sa mga 
Netinim nga mga ulipon sa templo, nga ang mga 
membro niini namalik gikan sa Babilonya uban 

kang Zorobabel niadtong 537 W.K.P.--Esd 2:1, 
2, 43, 52, Neh 7:54. 


HARUM. Usa ka tawo sa tribo ni Juda.---1Cr 4: 
1,8. 


HARUMAP [lagmit, May Gisi sa Ilong]. Ama- 
han (o katigulangan) ni Jedaia nga mitabang kang 
Nehemias sa pagtukod pag-usab sa paril sa Jerusa- 
lem.--Neh 3:10. 


HARUZ [lagmit, Bulawan, o, Kugihan]. Usa ka 
lalaki nga gikan sa Jotba, ang apohan ni Ha- 
ring Amon sa Juda ug ang amahan ni Mesulemet 
nga asawa ni Haring Manases.---2Ha 21:19, 20. 


HASABIAS [Si Jehova Nag-isip (Nagtagad)]. 

1. Usa ka Levihanon sa linya sa kaliwat nga 
nagsugod kang Merari hangtod sa mag-aawit sa 
templo nga si Etan. (1Cr 6:31, 44-47) Lagmit mao 
ra ang Num. 6. 

2. Pangulo sa ika-12 sa 24 ka pundok sa Leviha- 
nong mga mag-aawit sa templo nga gibahin ni Da- 
vid, usa sa unom ka anak nga lalaki ni Jedutun ug 
lagmit usa ka kaliwat sa Num. 1.--1Cr 25:1, 3, 19. 

3. Usa ka administrador “alang sa tanang bulu- 
haton ni Jehova ug alang sa pag-alagad sa hari” 
kinsa gitudlo ni David kauban sa iyang mga igso- 
ong lalaki sa pagdumala sa teritoryo sa K sa Jor- 
dan. Siya usa ka Levihanon, usa ka kaliwat sa anak 
nga lalaki ni Kohat nga si Hebron. (1Cr 26:30, 
23:12) Lagmit mao ra ang Num. 4. 

4. Usa ka prinsipe ug pangulo sa tribo ni Levi sa 
panahon sa paghari ni David. (1Cr 27:16, 17, 22) 
Lagmit mao ra ang Num. 3. 

5. Usa sa “mga pangulo sa mga Levihanon" nga 
miamot ug daghang hayop alang sa dakong pagsa- 
ulog ni Haring Josias sa Paskuwa.---2Cr 35:1, 9. 

6. Usa ka Levihanon kansang kaliwat mipuyo sa 
Jerusalem human sa pagkadestiyero sa Babilonya. 
(1Cr 9:2, 3, 14; Neh 11:1, 4, 15, 20) Lagmit mao ra 
ang Num. 1. 

7. Usa sa pangulong mga saserdote nga gisali- 
gan ni Esdras sa pagdala sa bilihong mga bu- 
tang gikan sa Babilonya ngadto sa Jerusalem niad- 
tong 468 W.K.P. (Esd 8:24-30) Siya mao ra tingali 
ang gihisgotan sa bersikulo 19 ug lagmit mao ra 
ang Num. 9. 

8. Usa ka Levihanon, tingali usa ka kaliwat sa 
Num. 1, kinsa nagpamatuod sa nasodnong kasabo- 
tan sa pagkamatinumanon sa adlaw ni Nehemias. 
(Neh 9:38, 10:1, 9, 11) Lagmit siya mao ra ang 
Num. 100 11. 

9. Usa ka saserdote nga pangulo sa balay sa 
amahan ni Hilkias sa panahon sa pag-alagad sa 
Hataas nga Saserdoteng si Joiakim nga manunu- 

nod ni Jesua. (Neh 12:10, 12, 21) Lagmit mao ra 
ang Num. 7. 

10. Usa sa mga pangulo sa mga Levihanon nga 
nag-alagad sa panahon nga nangatungdanan si 
Joiakim.--Neh 12:23, 24, 26; tan-awa ang Num. 8. 

11. Usa ka Levihanong prinsipe sa katunga nga 
distrito sa Keila nga nag-ayo sa usa ka seksiyon sa 
paril sa Jerusalem alang sa iyang distrito.---Neh 
3:17, tan-awa ang Num. 8. 

12. Usa ka Levihanon sa “mga anak ni Asap” 
kansang kaliwat maoy magtatan-aw sa mga Le- 
vihanon sa Jerusalem human sa pagkadestiyero. 
—Neh 11:22. 


HASABNA [pinamubo sa Hasabneias]. Usa sa 
mga pangulo sa katawhan kansang kaliwat, kon dili 
man siya mismo, nagpamatuod pinaagig timbre 
sa kontrata sa pagsugid nga gihimo sa panahon 
sa pagkagobernador ni Nehemias.--Neh 9:38, 10: 
1, 14, 25. 


HASABNEIAS 
tagad) Kanako]. 

1. Amahan ni Hatus. Si Hatus naghimog pag- 
pang-ayo sa paril sa Jerusalem.—Neh 3:10. 

2. Usa sa walo ka Levihanon nga nag-awhag sa 
mga anak sa Israel sa pagdayeg kang Jehova ug sa 
iyang mahimayaong ngalan ug dayon nagsubli 
sa mga pagpakiglabot sa Diyos uban sa Israel sa 
wala pa pamatud-i pinaagig timbre ang kontrata sa 
pagsugid nga gihimo sa panahon sa pagkagoberna- 
dor ni Nehemias. (Neh 9:5, 38) Tingali, ingon sa gi- 
pakita sa mabasa sa Syriac nga Peshitta, siya mao 
ra usab ang usa sa mga Levihanon nga ginganlan 
ug Hasabias, sama nianang usa nga gihisgotan sa 
Esdras 8:19 o sa Nehemias 10:11. 


HASADIAS [Mahigugmaong-Kalulot ni Jah; Si 
Jah Maoy Mahigugmaong-Kalulot]. Usa sa mga 
anak nga lalaki ni Zorobabel. Ang pagtala sa mga 
anak nga lalaki ni Zorobabel ingong duha ka lainla- 
ing mga pundok (ang unang duha ka ngalan gibu- 
lag gikan sa laing lima pinaagi sa paghisgot kang 
Selomit diha sa talaan sa kagikan sa mga kali- 
wat ni Haring David) lagmit nagpasabot nga sila 
maoy mga anak sa lainlaing mga inahan.—1Cr 3: 
1, 19, 20. 


HAS-BADANA. Usa sa pito ka lalaki, lagmit 
mga Levihanon, kinsa nagbarog sa wala nga kiliran 
ni Esdras samtang siya nagbasa sa basahon sa Ba- 
laod ngadto sa kongregasyon sa Israel didto sa pla- 
sa duol sa Ganghaan sa Tubig sa Jerusalem.—Neh 
8:1-4. 


HASEM. “Ang mga anak nga lalaki ni Hasem 
nga Gizonhon” gitala nga lakip sa gamhanang mga 
tawo ni David. (1Cr 11:26, 34) Diha sa katumbas 


[lagmit, Si Jah Nag-isip (Nag- 


HASPE 


nga talaan sa mga tawong gamhanan sa kasunda- 
lohan ni David mabasa nga “ang mga anak nga la- 
laki ni Jasen.”---2Sa 23:32. 


HASENAA [lagmit, Ang (Usa nga) Dinumtan]. 
Gitukod pag-usab sa “mga anak ni Hasenaa” ang 
Ganghaan sa Isda sa panahon nga giayo ang mga 
paril sa Jerusalem ilalom sa pagdumala ni Nehe- 
mias. (Neh 3:3) Ang Hasenaa lagmit mao ra ang 
Senaa, kon wala ang tinong artikulo nga Hebreoha- 
non.--Esd 2:35, Neh 7:38, tan-awa ang SENAA. 


HASENUA. 

1. Amahan ni Hodavia sa tribo ni Benjamin. 
--ICr 9:7. 

2. Amahan o katigulangan sa usa ka Juda, usa 


ka Benjaminhon nga katalirongan ni Nehemias. 
--Neh 11:7, 9. 


HASINTO. Usa ka lubos-asul nga dili kaayo 
bililhong bato, sa Grego kini gitawag ug hya'kin- 
thos. (Sa panguna kining pulonga nagtumong sa 
bulak nga ginganlag hyacinth, ug lagmit usab nag- 
hubit sa iris nga bulak nga lugom-asul.) Ang ika-11 
nga patukoranang bato sa Bag-ong Jerusalem gihu- 
bit nga usa ka hasinto.---Pin 21:20. 

Ang kolor nga samag-hasinto kaasul (hyacin- 
thine) maoy usa sa mga kolor nga gihubit maylabot 
sa mga panagang sa dughan sa kasundalohang 
mga mangangabayo diha sa Pinadayag 9:16, 17. 
Ang mga panagang sa dughan nga gihisgotan din- 
hi lagmit mao ang gisul-ob sa mga mangangabayo. 
Ang mga kolor nga samag-kalayo kapula ug sa- 
mag-asupre kadalag mao ang gihisgotang duha ka 
ubang mga kolor sa mga panagang sa dughan. Ba- 
hin sa ulahing gihisgotan maylabot sa mga kabayo 
nga nagbuga ug kalayo, aso, ug asupre, ang kolor 
nga samag-hasinto kaasul mahimong maghawas 
sa kadagtom sa aso, nga uban sa kalayo ug asupre, 
mahimong peligroso kaayo sa kinabuhi. 


HASMONA. Usa ka dapit nga gikampohan sa 
Israel, lagmit tali sa Mitka ug Moserot. (Num 33:29, 
30) Ang tukmang nahimutangan niini dili mati- 
no. Ang Hasmona giisip nga mao ang Wadi Ha- 
shim duol sa gituohang lokasyon sa Kades-barnea, 
ug sumala sa laing panglantaw, tingali kini mao 
ra usab ang Azmon.--Num 34:4, 5: tan-awa ang 
AzZMON. 


HASPE. Ang modernong haspe maoy usa ka 
matang sa kuwarso nga dili malutsan ug kahayag 
ug may sagol nga iron oxide. Ang mga bulok niini 
nga sagad naglut-odlut-od maoy puti, pula, dalag, 
kape, o itom. Ang haspe mas gahi kay sa bildo 
ug makaplagan kini nga nanibug-ok diha sa me- 
tamorphic nga mga bato (bato nga miagig ka- 
usaban) o ingong piraso nga mga kristal. Ang 


HASUB 


kinamaayohang matang gigamit ingong mga mut- 
ya ug mapasinaw pag-ayo. Apan, sanglit ang has- 
pe (Gr., i@:spis) sa Pinadayag 21:11 gitawag nga 
“usa ka batong bililhon kaayo . . . nga naggilakgilak 
nga sama katin-aw sa kristal,” ang ubang mga es- 
kolar nagtuo nga kining karaan nga bato lagmit ni- 
hit kaayo ug mas mahal kon itandi sa dili ra kaayo 
mahalon nga modernong haspe, ug kini naggilakgi- 
lak ug medyo sihag inay nga dili malutsan ug ka- 
hayag. Gihunahuna sa pipila ka eskolar nga ang 
Gregong termino sa pagkatinuod nagtumong sa 
diamante. 

Ang batong haspe (Heb., ya-halom') nga nagha- 
was sa usa sa 12 ka tribo sa Israel gibutang nga ka- 
taposan sa ikaduhang laray sa mga bato diha sa 
“tabon sa dughan sa paghukom” nga gisul-ob ni 
Aaron. (Ex 28:2, 15, 18, 21, 39:11) Ang punog-mut- 
ya nga “tabon” nga gisul-ob sa hari sa Tiro gi- 
dayandayanan ug haspe. (Eze 28:12, 13) Sa pa- 
nan-awon bahin sa halangdong trono ni Jehova sa 
langit, nakita ni Juan nga “ang naglingkod may pa- 
nagway nga sama sa usa ka batong haspe ug 
sa usa ka bililhong pulag-bulok nga bato.” (Pin 4:1- 
3, 10, 11) “Ang balaang siyudad, ang Bag-ong Jeru- 
salem,” gihubit nga may kasidlak nga ingon sa “usa 
ka batong haspe nga naggilakgilak nga sama katin- 
aw sa kristal.” Ang paril sa balaang siyudad maoy 
gama sa haspe, ingon man usab ang unang pun- 
dasyon nga bato.---Pin 21:2, 10, 11, 18, 19. 


HASUB [Usa nga Nakighusay (Nagtagad)]. 

1. Anak nga lalaki ni Pahat-moab, usa niadtong 
naghimog pagpang-ayo sa dihang gitukod pag- 
usab ang paril sa Jerusalem ilalom sa pagdumala 
ni Nehemias.---Neh 3:11. 

2. Usa nga nag-ayo sa usa ka seksiyon sa paril 
sa Jerusalem, dayag nga usa ka seksiyon sa atuba- 
ngan sa iyang balay.---Neh 3:23. 

3. Usa sa mga pangulo sa katawhan kansang 
kaliwat, kon dili man siya mismo, nagpamatuod pi- 
naagig timbre sa “kasaligang kontrata” nga gihi- 
mo sa panahon sa pagkagobernador ni Nehemias. 
- Neh 9:38, 10:1, 14, 23. 

4. Usa ka Merarihanong Levihanon, anak nga 
lalaki ni Azrikam ug amahan ni Semaias.--1Cr 
9:14: Neh 11:15. 


HASUBA  [Pagpakighusay: Pagtagad]. 
nga lalaki ni Zorobabel.--1Cr 3:19, 20. 


HASUHASAN. Usa ka galamiton nga mahi- 
mong paburoton ug pahiyoson, una sa pagsuyop ug 
hangin pinaagi sa usa ka balbula, unya ibuga kini 
agi sa usa ka tubo. Aron ang mga hudno mabuga- 
han ug hangin, mas maayong gamiton ang hasu- 
hasan kay sa paypay lamang, o sa kinaraang paagi 
sa pagtayhop pinaagig buhoan nga mga tangbo ug 


Anak 

sa igtatayhop nga mga tubo nga gigamit usab nii- 
ni nga katuyoan. Ang paghimog hasuhasan simple 
lang: Ang usa ka samag sako nga gipahiluna sa usa 
ka bayanan o sanggaanan itaod sa usa ka tubo nga 
gidugtong sa hudno, nga lagmit kini nga tubo 
maoy puthaw, o tangbo nga gibulitan ang tumoy 
ug dili-masunog nga yutang-kulonon. Ang dema- 
no nga mga hasuhasan mapuslanon sa gagmayng 
hudno, apan sa dagkong hudno nga init kaayo, ang 
duha ka hasuhasan nga tindakan sa tiil mao ang gi- 
gamit, nga ang matag usa niini anaa sa ilalom sa 
matag tiil sa nagtindak niini kinsa magpulipuli sa 
pagbomba niini, una ang usa ka tiil ug dayon ang 
laing tiil, nga sa matag higayon magbira sa kordon 
aron mapuno na usab ug hangin ang mihiyos nga 
hasuhasan. Aron padayon nga mabugahan kining 
dagkong mga hudno, gamiton sa duha ka tawo ang 
duha ka paris nga hasuhasan. Ang Hebreohanong 
pulong alang sa hasuhasan maoy mappu'ach, nga 
naggikan sa lintunganayng pulong nga na-phach”, 
nga nagkahulogang 'huyop.' (Gen 2:7) Kini nga ga- 
lamiton kas-a ra nga espesipikong gihisgotan diha 
sa Kasulatan (Jer 6:29), bisan tuod lagmit nga kini 
mao usab ang gitumong diha sa Isaias 54:16 ug 
Ezequiel 22:20, 21. Niini nga mga teksto ang mga 
paghisgot maoy mahulagwayon, ug ang mga ilus- 
trasyon maoy binase sa mga pamaagi nga gigamit 
sa pagdalisay sa mga metal.---Tan-awa ang PAGDA- 
LISAY, TIGDALISAY. 


HASUM. Pangulo nga katigulangan sa usa ka 
banay sa mga Israelinhon, nga ang mga mem- 
bro namalik gikan sa Babilonya kauban ni Zoro- 
babel niadtong 537 W.K.P. (Esd 2:1, 2, 19: Neh 
7:22) Sa pag-abot ni Esdras sa Jerusalem niadtong 
468 W.K.P., ang pito ka lalaki sa “mga anak ni Ha- 
sum” nagpapahawa sa ilang langyawng mga asa- 
wa. (Esd 10:33, 44) Ang hawas sa banay o ang usa 
nga may ngalang Hasum mibarog sa wala nga ki- 
liran ni Esdras samtang iyang gibasa ang basahon 
sa Balaod ngadto sa mga Israelinhon nga nagkati- 
gom sa plasa atubangan sa Ganghaan sa Tubig sa 
Jerusalem. (Neh 8:1-4) Usa ka hawas usab sa ba- 
nay ni Hasum ang nagpamatuod pinaagig timbre 
sa “kasaligang kontrata” nga gihimo sa panahon 
sa pagkagobernador ni Nehemias.--Neh 9:38, 10: 
1, 14, 18. 


HASUPA. Ang katigulangan sa usa ka banay 
sa mga Netinim, nga ang mga membro namalik gi- 
kan sa Babilonya kauban ni Zorobabel niadtong 
537 W.K.P.--Esd 2:1, 2, 43, Neh 7:46. 


HATAAS-NGA-PAILOB. Ang pag-antos sa 
sayop nga gibuhat sa uban o sa makapasuko nga 
kahimtang, nga naglaom nga moarang-arang pa 
ang nadaot nga relasyon. Busa ang hataas-nga- 
pailob adunay katuyoan, sanglit kini ilabinang ma- 

ngitag kaayohan alang sa usa nga maoy nakaingon 
sa dili-maayong kahimtang. Hinunoa, kini wala 
magkahulogan sa pagkonsentir sa sayop. Sa dihang 
matuman na ang katuyoan sa hataas-nga-pailob, o 
sa dihang dili na kinahanglang antoson pa ang ka- 
himtang, ang hataas-nga-pailob matapos. Kini mo- 
resulta sa kaayohan niadtong naghagit o kaha ma- 
aksiyonan ang mga mamumuhat ug daotan. Sa 
bisan unsa nga kahimtang ang espiritu sa tawong 
nagpakitag hataas-nga-pailob dili madaot. 

Ang literal nga kahulogan sa Hebreohanong eks- 
presyon nga gihubad nga “mahinay sa kasuko” 
(“hataas-nga-pailob” sa pipila ka hubad) maoy “gi- 
tas-on sa mga buho sa ilong [diin mosilaob ang 
kasuko].” (Ex 34:6, Num 14:18, tan-awa ang Ka- 
SUKO.) Ang Gregong pulong nga makrothy:mi'a 
(hataas-nga-pailob) sa literal nagkahulogang “kata- 
as sa espiritu.” (Rom 2:4, Int) Ang Hebreohanon 
ug Gregong mga ekspresyon parehong nagkahu- 
logang pagpailob, pagkamainantoson, kahinay sa 
pagkasuko. Ang Cebuanong pulong nga “pailob” 
diha sa pulong nga “hataas-nga-pailob” adunay ka- 
hulogan nga “pag-agwanta, pagtugot, paghatag ug 
higayon, pagpadayon, o paglangay.” Ang “hataas- 
nga-pailob” nagkahulogan ug labaw pa kay sa pag- 
lahutay sa kasakit o kagul-anan. Kini wala magka- 
hulogan ug yanong “pag-antos ug dugay” kondili 
nalangkit niini ang kinabubut-ong pagpugong. 

Ang Kasulatan nagbutyag sa panghunahuna sa 
Diyos bahin sa hataas-nga-pailob ug nagpunting 
sa kabuangan ug sa daotang mga resulta tungod sa 
pagkapakyas sa paghupot ug ‘taas nga espiritu.” 
Ang tawo nga hataas-ug-pailob daw mahuyang, 
apan sa pagkatinuod siya nagagamit sa katakos sa 
pag-ila. “Siya nga mahinay sa kasuko dagaya sa 
katakos sa pag-ila, apan ang walay pailob nagaba- 
yaw sa kabuangan.” (Pr 14:29) Ang hataas-nga- 
pailob mas maayo pa kay sa pisikal nga kakusgan, 
ug mas daghan ang malampos niini. “Siya nga ma- 
hinay sa kasuko mas maayo pa kay sa tawong 
gamhanan, ug siya nga nagapugong sa iyang espi- 
ritu kay niadtong nagbihag sa usa ka siyudad.”---Pr 
16:32. 

Ang tawo nga dili ‘taas ug espiritu, apan mosin- 
ta dayon nga walay pagpugong, dali rang magam- 
han sa tanang dili-hustong mga panghunahuna ug 
mga lihok, kay: “Ang tawo nga walay pagpugong sa 
iyang espiritu maoy ingon sa siyudad nga naluso- 
tan, nga walay paril.” (Pr 25:28) “Nagpagula ang 
hungog sa tibuok niyang espiritu, apan siya nga 
maalamon nagpakalma niini hangtod sa katapo- 
san.” (Pr 29:11) Tungod niini nga mga katarongan, 
ang maalamong tawo nagtambag nga dili “magma- 
kubos sa espiritu: “Ayaw pagdalidali sa imong es- 
piritu sa pagkasuko, kay ang pagkasuko nagapuyo 
sa sabakan sa mga hungog.”--Ecc 7:9. 


HATAAS-NGA-PAILOB 


Hataas-nga-Pailob ni Jehova. Sa dihang gi- 
patungas ni Jehova si Moises ngadto sa Bukid sa 
Horeb ug gipakita kaniya ang bahin sa iyang hima- 
ya, siya mipahayag sa atubangan ni Moises: “Si Je- 
hova, si Jehova, usa ka Diyos nga maluluy-on ug 
mapuangoron, mahinay sa kasuko ug dagaya sa 
mahigugmaong-kalulot ug kamatuoran, nagatipig 
ug mahigugmaong-kalulot alang sa linibo, nagapa- 
saylo ug kasaypanan ug kalapasan ug sala, apan dili 
gayod magpahigawas gikan sa silot.” (Ex 34:5-7) 
Kini nga kamatuoran bahin sa pagkahinay masuko 
ni Jehova gisubli ni Moises, David, Nahum, ug sa 
uban pa.--Num 14:18, Neh 9:17; Sal 86:15, 103:8; 
Joe 2:13: Jon 4:2, Nah 1:3. 

Bisan tuod ang hataas-nga-pailob maoy usa ka 
hiyas ni Jehova, kini kanunayng gipakita nga uyon 
sa iyang pangunang mga hiyas nga gugma, hus- 
tisya, kaalam, ug gahom. (1Ju 4:8, Deu 32:4, Pr 
2:6, Sal 62:11, Isa 40:26, 29) Ang hustisya nahia- 
ngay, una sa tanan, sa kaugalingong ngalan sa 
Diyos. Ang maong ngalan kinahanglang pagabaya- 
won ibabaw sa tanang uban pang mga ngalan 
sa uniberso, ug kini mahinungdanon alang sa kaa- 
yohan sa tanan niyang mga linalang. Ang pag- 
padako sa iyang ngalan maoy usa sa iyang pa- 
ngunang mga katarongan sa hataas-nga-pailob, 
sumala sa gipatin-aw ni apostol Pablo: “Kon, karon, 
ang Diyos, bisan pag may tinguha nga ipasunda- 
yag ang iyang kapungot ug ipaila ang iyang ga- 
hom, nagtugot uban ang dagayang hataas-nga- 
pailob sa mga sudlanan sa kapungot nga gihimong 
angay sa kalaglagan, aron iyang ikapaila ang ba- 
handi sa iyang himaya nganha sa mga sudlanan sa 
kaluoy, nga iyang giandam nang daan alang sa hi- 
maya, nga mao, kita, nga iyang gitawag dili la- 
mang gikan sa taliwala sa mga Hudiyo kondili gi- 
kan usab sa taliwala sa mga nasod, unsa may anaa 
niana?” (Rom 9:22-24) Ang Diyos, sa pagpasunda- 
yag sa hataas-nga-pailob, nagkuha ug usa ka ka- 
tawhan alang sa iyang ngalan. Ug pinaagi kani- 
la siya nagapadako sa iyang kaugalingon sa tibuok 
yuta.--Buh 15:14: 1Co 3:9, 16, 17: 2Co 6:16. 

Gipakita sa Diyos ang iyang hataas-nga-pailob sa 
una pa kaayong bahin sa kasaysayan sa tawo. Ang 
pagrebelde sa unang tawhanong magtiayon naka- 
lapas sa iyang balaod. Apan inay patyon sila di- 
hadiha, nga makataronganon untang himoon sa 
Diyos, tungod sa gugma siya nagpasundayag ug 
hataas-nga-pailob. Kini maoy tungod ug alang sa 
ilang wala pa matawong mga kaliwat, nga kani- 
la hinungdanon kaayo ang hataas-nga-pailob (ang 
iyang pailob nagkahulogan ug kaluwasan alang sa 
daghan [2Pe 3:15]). Labi pang hinungdanon, gilan- 
taw usab sa Diyos ang pagpadako sa iyang himaya 
pinaagi sa Binhi sa saad. (Gen 3:15, Ju 3:16, Gal 
3:16) Ug ang Diyos dili lamang hataas-ug-pailob 

nianang panahona apan siya nasayod nga siya ki- 
nahanglang magpailob sa dili-hingpit nga kataw- 
han sulod sa linibo ka katuigan sa kasaysayan, nga 
wala dayon magpahamtang ug silot batok sa kali- 
botan nga kaaway niya. (San 4:4) Ang uban na- 
sayop sa pagsabot ug nag-abuso sa hataas-nga- 
pailob sa Diyos alang kanila, nga nagsipyat sa 
katuyoan niini pinaagi sa pag-isip niini ingong pag- 
langaylangay inay nga mahigugmaong pagpailob 
sa Diyos.--Rom 2:4; 2Pe 3:9. 

Mas labawng nadayag ang pagpakita sa hataas- 
nga-pailob sa Diyos diha sa iyang mga pagpakigla- 
bot sa karaang nasod sa Israel. (Rom 10:21) Sa dag- 
hang higayon iyang gidawat sila pagbalik human 
nga sila nahulog sa pagpakasala, gisilotan, ug nag- 
hinulsol. Ilang gipatay ang iyang mga manalagna 
ug sa kataposan ang iyang kaugalingong Anak. 
Ilang gisupak ang maayong balita nga giwali ni Je- 
sus ug sa iyang mga apostoles. Apan ang hataas- 
nga-pailob sa Diyos wala masayang. Dihay na- 
hibilin nga nagpamatuod nga matinumanon. (Isa 
6:8-13, Rom 9:27-29: 11:5) Iyang gigamit ang pipi- 
la sa maong mga matinumanon sa pagsulat sa 
iyang Pulong ubos sa iyang pag-inspirar. (Rom 3: 
1, 2) Ang Balaod nga iyang gihatag nagpakita nga 
ang tanang katawhan maoy mga makasasala ug 
nagkinahanglan ug manunubos, ug kini nagpun- 
ting sa maong Usa nga maghatag sa iyang kina- 
buhi ingong usa ka lukat ug kinsa pagabayawon 
ngadto sa hataas nga posisyon ingong Hari. (Gal 3: 
19, 24) Ang mga sumbanan sa maong Gingharian 
ug sa pagkasaserdote ni Kristo gitagana (Col 2:16, 
17: Heb 10:1), ug ang mga panig-ingnan nga atong 
sundon o likayan gilatid. (1Co 10:11, Heb 6:12, San 
5:10) Kining tanan mahinungdanon alang sa ka- 
tawhan aron sila makabaton sa kinabuhing walay 
kataposan.--Rom 15:4: 2Ti 3:16, 17. 

Si Jehova dili magpakitag hataas-nga-pailob 
sa walay kataposan. Sa laing bahin, ang Diyos 
hataas-ug-pailob lamang basta kini kaharmonya sa 
hustisya, pagkamatarong, ug kaalam. Ang kamatu- 
oran nga ang hataas-nga-pailob ipasundayag kon 
motungha ang usa ka daotan o makapasuko nga 
kahimtang nagpakita nga kini gituyo aron sa pag- 
hatag ug kahigayonan alang niadtong nalangkit sa 
daotang kahimtang sa pagbag-o, sa pagtul-id sa 
ilang dalan. Kon modangat na sa punto diin maki- 
ta nga wala gayoy paglaom sa pagbag-o, ang hus- 
tisya ug pagkamatarong mahimong malapas kon 
magpadayon gihapon ang hataas-nga-pailob. Nan 
ang Diyos molihok sa maalamong paagi aron ha- 
nawon ang daotang kahimtang. Matapos na ang 
iyang pagpailob. 

Ang usa ka pananglitan sa pagkamainantoson sa 
Diyos ug sa pagkapupos niini makaplagan diha sa 
pagpakiglabot sa Diyos sa mga tawo sa wala pa ang 

Lunop. Ang makaluluoy nga kahimtang naglung- 
tad, ug ang Diyos miingon: “Ang akong espiritu dili 
molihok nganha sa tawo hangtod sa panahong wa- 
lay tino sa pagkaagi nga siya usab unod. Busa ang 
iyang mga adlaw mokabat ug usa ka gatos ug kaw- 
haan ka tuig.” (Gen 6:3) Sa ulahi, bahin sa pag-abu- 
so sa Israel sa hataas-nga-pailob ni Jehova, si Isaias 
miingon: “Apan sila misukol ug nagpasakit sa iyang 
balaang espiritu. Siya karon nahimo na nga ilang 
kaaway, siya nakiggubat batok kanila.”---Isa 63:10, 
itandi ang Buh 7:51. 

Tungod niini nga mga katarongan ang mga Kris- 
tohanon gihangyo nga dili “dawaton ang dili-takos 
nga kalulot sa Diyos ug sipyaton ang katuyoan nii- 
ni.” (2Co 6:1) Sila gitambagan: “Ayaw paguola [pa- 
sub-a] ang balaang espiritu sa Diyos.” (Efe 4:30, 
Int) Lain pa, “Ayaw palonga ang kalayo sa espiritu.” 
(1Te 5:19) Kay kon dili, basin sila magpadayon 
hangtod nga makasala ug magpasipala sa balaang 
espiritu sa Diyos, sa ingon magpasuko niini, nga ni- 
ana nga kahimtang wala nay paghinulsol o pagpa- 
saylo apan kalaglagan na lamang.--Mat 12:31, 32, 
Heb 6:4-6, 10:26-31. 

Si Jesu-Kristo. Si Jesu-Kristo naghatag ug 
sumbanan sa hataas-nga-pailob taliwala sa mga 
tawo. Bahin kaniya ang manalagnang si Isaias mi- 
sulat: “Siya gipit-os pag-ayo, ug iyang gitugotan 
nga siya sakiton, apan wala niya bukha ang iyang 
baba. Siya gidala sama gayod sa usa ka karnero 
aron pagaihawon, ug sama sa usa ka bayeng karne- 
ro nga atubangan sa iyang mga tigtupi naamang, 
siya usab wala mobuka sa iyang baba.” (Isa 53:7) 
Siya nagpailob sa mga kahuyangan sa iyang mga 
apostoles ug sa mga insulto ug mga pagkawalay- 
tahod nga gihimo batok kaniya sa mayugtanon, 
mapintas nga mga kaaway. Bisan pa niana siya 
wala mobalos, sa pulong man o sa buhat. (Rom 
15:3) Sa dihang si apostol Pedro milihok nga dili 
maalamon pinaagi sa pagputol sa dalunggan ni 
Malco, gibadlong siya ni Jesus pinaagi sa mga pu- 
long: “Ibalik ang imong espada sa sakoban niini, ... 
naghunahuna ba kamo nga dili ako makapangamu- 
yo sa akong Amahan aron hatagan ako niining gut- 
loa ug kapin sa napulog-duha ka lehiyon sa mga 
manulonda? Niana nga kahimtang, unsaon pagka- 
tuman sa Kasulatan nga kinahanglang mahitabo 
kini sa ingon niini?”---Mat 26:51-54: Ju 18:10, 11. 


Nganong hinungdanong 
ugmaron sa mga Kristohanon ang 
hataas-nga-pailob? 


Sumala sa nahisgotan na dayag nga ang hataas- 
nga-pailob naggikan kang Jehova nga Diyos. Kini 
maoy usa ka bunga sa iyang espiritu. (Gal 5:22) 

Ang tawo, nga gihimo sumala sa larawan ug dag- 
way sa Diyos, aduna niini nga hiyas ug arang nga 
makaugmad niini pinaagi sa pagsunod sa Pulong sa 
Diyos ug sa pagtultol sa iyang balaang espiritu. 
(Gen 1:26, 27) Busa ang mga Kristohanon gisugo 
sa pag-ugmad ug sa pagpasundayag niini nga hi- 
yas. (Col 3:12) Usa kini ka ilhanan sa usa ka minis- 
tro sa Diyos. (2Co 6:4-6) Si apostol Pablo nag-ingon: 
“Magmataas-ug-pailob sa tanan.” (1Te 5:14) Iyang 
gipakita nga kinahanglang ipasundayag kini nga 
hiyas aron kahimut-an sa Diyos. Apan ang hataas- 
nga-pailob sa usa ka tawo dili tiunay kon kini inu- 
banan sa pagbagulbol ug pagreklamo. Gipakita ni 
Pablo nga ang dalayegong butang mao nga “mag- 
pakitag hataas-nga-pailob uban ang kalipay.”---Col 
1:9-12. 

Gawas pa sa kalipay nga makuha sa usa pinaagi 
sa pagpakitag hataas-nga-pailob, daghan ang mga 
ganti. Si Jehova mahatagan ug balos tungod kay 
ang iyang ngalan mahimaya. Ang hagit batok sa 
pagkamatarong ug sa katungod sa pagkasoberano 
sa Diyos mapamatud-ang sayop, ug siya mabindi- 
kar. (Gen 3:1-5: Job 1:7-11; 2:3-5) Unsa kahay na- 
hitabo kon gipatay pa niya si Adan, Eva, ug si 
Satanas sa dihang mirebelde? Ang pipila tingali 
mohinapos nga husto si Satanas sa iyang paghagit. 
Apan pinaagi sa hataas-nga-pailob, gihatagan ni 
Jehova ug kahigayonan ang mga tawo sa pagpama- 
tuod ilalom sa pagsulay nga ilang gipalabi ang 
iyang pagkasoberano nga mogahom kanila ug nga 
buot nilang moalagad kaniya tungod sa iyang ma- 
ayong mga hiyas, oo, aron ipakita nga ilang gipala- 
bi ang pagkasoberano ni Jehova kay sa bug-os 
nga pagkaindependente, sanglit sila nasayod nga 
kini mas maayo pa gayod.---Sal 84:10. 

Si Jesu-Kristo, tungod kay nagpakitag hataas- 
nga-pailob agig pagsugot sa Diyos, nakadawat ug 
kahibulongan kaayo nga ganti, nga gibayaw ngad- 
to sa mas labaw nga posisyon sa pagkahari ug gi- 
hatagan sa iyang Amahan sa “ngalan nga labaw sa 
tanang uban pa nga ngalan.” (Flp 2:5-11) Gawas pa 
niini, siya nakadawat ug “pangasaw-onon” nga gi- 
langkoban sa iyang espirituwal nga mga igsoon, 
ang Bag-ong Jerusalem, nga gihulagway ingong 
usa ka siyudad, nga ang mga patukoranang bato 
niini adunay mga ngalan sa 12 ka apostoles sa Kor- 
dero.--2Co 11:2, Pin 21:2, 9, 10, 14. 

Sa susama, dagaya ang ganti alang sa mga tawo 
nga nag-ugmad ug hataas-nga-pailob ug padayong 
naghupot niini kaharmonya sa katuyoan sa Diyos. 
(Heb 6:11-15) Sila adunay katagbawan sa pagsun- 
dog sa hiyas sa Diyos, sa pagbuhat sa kabubut-on 
sa Diyos, ug sa pagkabaton sa pag-uyon sa Diyos. 
Dugang pa, ang ilang hataas-nga-pailob makata- 
bang sa uban sa pagkaila sa Diyos ug sa pagkaba- 
ton ug kinabuhing walay kataposan.--1Ti 4:16. 

HATAAS NGA SASERDOTE. Ang pangu- 
nang saserdote nga naghawas sa katawhan sa atu- 
bangan sa Diyos. Siya usab gipiyalan sa pagduma- 
la sa tanang uban pa nga mga saserdote. 

Ang Bibliya naggamit ug lainlaing mga termino 
sa pagpaila sa hataas nga saserdote, nga mao, ang 
“hataas [sa literal, dako] nga saserdote” (Num 35: 
25, 28: Jos 20:6, ftn sa Rbi8), “saserdote, ang dini- 
hogan” (Lev 4:3), ‘pangulo [o, hataas, sa literal, ulo] 
nga saserdote” (2Cr 26:20, ftn sa Rbi8, 2Ha 25:18, 
ftn sa Rbi8), “pangulo” (2Cr 24:6), o sa yano, “sa- 
serdote” (2Cr 26:17). Kon bahin sa ulahi nga nahis- 
gotan ang konteksto sagad mao ang magpatin-aw 
kon hataas nga saserdote ang gipasabot. Sa Kristo- 
hanon Gregong Kasulatan, ang “pangulong mga 
saserdote” dayag nga gigamit sa pagtumong sa pa- 
ngunang mga tawo taliwala sa mga saserdote. La- 
kip niini si bisan kinsang hataas nga mga saserdo- 
te kanhi kinsa gipalagpot ug lagmit ang hamtong 
nga mga lalaki sa mga pamilya sa hataas nga mga 
saserdote ug sa mga pangulo usab sa 24 ka dibis- 
yon sa mga saserdote.---Mat 2:4, Mar 8:31. 

Si Aaron, ang unang hataas nga saserdote sa Is- 
rael, maoy tinudlo sa Diyos. (Heb 5:4) Ang hataas 
nga mga saserdote sa Israel nagsugod kang Aaron 
ug gipasa kini nga katungdanan gikan sa amahan 
ngadto sa kinamagulangang anak nga lalaki, ga- 
was kon ang maong anak mamatay o madiskuwa- 
lipikar, sama sa nahitabo sa duha ka magulang nga 
mga anak nga lalaki ni Aaron kinsa nakasala batok 
kang Jehova ug namatay. (Lev 10:1, 2) Gipalagpot 
ni Haring Solomon gikan sa katungdanan ang usa 
ka hataas nga saserdote ingong katumanan sa tag- 
na sa Diyos ug gipulihan siya ug laing kuwalipika- 
dong tawo gikan sa linya ni Aaron. (1Ha 2:26, 27, 
35) Sa ulahi, sa dihang ang nasod nailalom sa Hen- 
til nga pagmando, ang Hentil nga mga magma- 
mando nagpalagpot ug nagtudlo ug hataas nga 
mga saserdote sumala sa ilang gusto. Bisan pa ni- 
ana, mopatim-aw nga ang linya ni Aaron gisunod 
gayod latas sa tibuok kasaysayan sa nasod hang- 
tod sa pagkalaglag sa Jerusalem niadtong 70 K.P., 
apan tingali adunay mga eksepsiyon, sama kang 
Menelaus, nga gitawag usab ug Onias (Jewish An- 
tiquities, XII, 238, 239 [v, 1]), kinsa giingon sa 
2 Macabeo 3:4, 5 ug 4:23 nga usa ka Benjaminhon. 

Mga Kuwalipikasyon ug mga Kinahangla- 
non Niini nga Katungdanan. Kaharmonya sa 
dignidad niini nga katungdanan, sa pagkasuod sa 
hataas nga saserdote kang Jehova sa paghawas 
sa nasod atubangan Kaniya, ug usab sa simboli- 
kong kahulogan niini nga katungdanan, higpit ang 
mga kinahanglanon. 

Diha sa Levitico 21:16-23 gilatid kon unsa nga 
pisikal nga mga depekto ang makadiskuwalipi- 
kar sa mga saserdote. Dugang pagdili ang gilatid 
alang sa hataas nga saserdote: Siya kinahanglang 

magminyo lamang ug usa ka ulay sa Israel, siya 
dili makigminyo sa usa ka babayeng balo. (Lev 
21:13-15) Dugang pa, siya gidid-an sa paghugaw 
sa iyang kaugalingon tungod sa patay, nga mao, 
siya dili mahimong mohikap sa bisan unsang patay 
nga lawas sa tawo, bisan nianang sa iyang amahan 
o sa iyang inahan, tungod kay kana makapahugaw 
kaniya. Dili niya pasagdang magkalkag ang iyang 
buhok ni gision niya ang iyang mga besti tungod 
sa patay.--Lev 21:10-12. 

Ang Bibliya wala maghisgot nga espesipiko kon 
hangtod unsang edara nga mahimo pang makaa- 
lagad ang hataas nga saserdote. Bisan tuod nga 
kini naghisgot sa pangedarong 50 ingong edad sa 
pagretiro sa mga Levihanon, kini wala maghisgot 
nga adunay pagretiro ang mga saserdote, ug ang 
rekord niini nagpakita nga ang pagkatinudlo sa ha- 
taas nga saserdote maoy hangtod sa tibuok niyang 
kinabuhi. (Num 8:24, 25) Si Aaron maoy 83 anyos 
sa dihang siya miuban kang Moises sa atubangan 
ni Paraon. Ang pagdihog kaniya ingong hataas nga 
saserdote dayag nga nahitabo sa misunod nga 
tuig. (Ex 7:7) Siya maoy 123 anyos sa dihang na- 
matay. Sulod sa maong panahon siya nag-alagad 
nga walay pagretiro. (Num 20:28, 33:39) Ang pro- 
bisyon bahin sa mga siyudad nga dalangpanan 
nagbutyag nga ang hataas nga saserdote maghu- 
pot sa iyang katungdanan sa tibuok kinabuhi, sa 
dihang kini naglatid nga ang dili-tinuyong mamu- 
muno magpabilin sa siyudad hangtod sa pagkama- 
tay sa hataas nga saserdote.--Num 35:25. 

Pagpahiluna-sa-Katungdanan. Ang usa ka 
ilhanan nga nagpakitang si Aaron ang hatagan ni 
Jehova niini nga katungdanan mao ang mga pribi- 
lehiyo nga gihatag kaniya human gjilayon sa Pag- 
panggula gikan sa Ehipto. Didto sa kamingawan 
padulong sa Sinai, si Aaron mao ang gisugo sa pag- 
kuha ug usa ka tibod sa mana ug sa pagbutang ni- 
ini sa atubangan sa Pagpamatuod ingong butang 
nga pagatipigan. Kadto maoy sa dihang wala pa 
maglungtad ang tolda nga tagboanan o ang arka sa 
pakigsaad. (Ex 16:33, 34, ftn sa Rbi8) Sa ulahi, si 
Aaron mao nay bug-os nga gipiyalan sa sagradong 
tolda ug sa Arka niini. Si Aaron ug ang duha 
sa iyang mga anak nga lalaki, uban ang 70 sa 
mga ansiyano sa Israel, espesipikong gihisgotan 
nga nakapribilehiyo sa pagtungas paingon sa Bukid 
sa Horeb, diin ilang nakita ang usa ka panan-awon 
sa Diyos.---Ex 24:1-11. 

Apan gipahayag na ni Jehova ang iyang katuyo- 
an nga ipinig si Aaron ug ang iyang mga anak nga 
lalaki alang sa pagkasaserdote sa dihang Siya nag- 
hatag kang Moises ug mga instruksiyon sa paghi- 
mo sa mga besti sa mga saserdote. (Ex 28) Human 
ihatag kini nga mga instruksiyon, gilatid sa Diyos 
ngadto kang Moises ang pamaagi sa pagpahiluna- 

sa-katungdanan sa mga saserdote ug dayon nag- 
pahibalo gayod niini: “Ang pagkasaserdote mailaha 
gayod ingong usa ka lagda hangtod sa panahong 
walay tino.”---Ex 29:9. 

Sa pagtahod sa kahalangdon ug kahinlo ni Jeho- 
va, si Aaron ug ang iyang mga anak nga lalaki dili 
una mohimo sa mga buluhaton sa mga saserdote 
sila dili pa mabalaan ug mahatagan ug gahom pi- 
naagi sa seremonyas sa pagpahiluna-sa-katungda- 
nan. (Ex 29) Si Moises, ingong tigpataliwala sa 
pakigsaad sa Balaod, mihimo sa seremonyas sa 
pagpahiluna-sa-katungdanan. Ang mga saserdote 
bug-os nga gipahiluna sa katungdanan pinaagi sa 
usa ka seremonyas sa pagbalaan, nga gihimo su- 
lod sa pito ka adlaw gikan sa Nisan 1 hangtod 
sa 7, 1512 W.K.P., ug ang ilang mga kamot gipu- 
no sa gahom sa pag-alagad ingong mga saser- 
dote. (Lev 8) Sa pagkasunod adlaw, sa Nisan 8, 
ang unang seremonyas sa pagtabon-sa-sala gihi- 
mo alang sa nasod (nga susama gayod sa naan- 
dang mga seremonyas sa Adlaw sa Pagtabon-sa- 
Sala nga gisugo nga pagasaulogon matag tuig sa 
Tisri 10, kining unang pagtuman sa buluhaton sa 
mga saserdote gihubit diha sa Levitico 9). Kadto 
maoy haom ug hinungdanon, kay ang katawhan sa 
Israel kinahanglang hinloan gikan sa ilang mga 
sala, lakip na sa ilang dili pa dugayng paglapas 
maylabot sa bulawan nga nating baka.---Ex 32. 

Sa pagpahiluna-sa-katungdanan sa hataas nga 
saserdote, usa sa talagsaong mga buhat nga gihi- 
mo ni Moises mao ang pagdihog kang Aaron pina- 
agi sa pagbubo nganha sa ulo ni Aaron sa sag- 
radong igdidihog nga lana nga gisambogan ug 
linaing mga sakot sumala sa mga sugo sa Diyos. 
(Lev 8:1, 2, 12; Ex 30:22-25, 30-33, Sal 133:2) Ang 
ulahing hataas nga mga saserdote, ang mga ma- 
nununod ni Aaron, gitawag nga “dinihogan.” Bisan 
tuod walay rekord sa Bibliya nga sila aktuwal nga 
gidihogan ug literal nga lana, kini naglatid niini 
nga balaod: “Ug ang balaang mga besti nga iya ni 
Aaron gamiton alang sa iyang mga anak nga lala- 
ki sunod kaniya aron sa pagdihog kanila nga nag- 
sul-ob niana ug sa pagpuno sa ilang kamot sa 
gahom nga nagsul-ob niana. Pito ka adlaw nga 
isul-ob kana sa saserdote nga mopuli kaniya gikan 
sa iyang mga anak nga lalaki ug nga mosulod sa 
tolda nga tagboanan aron mag-alagad sa balaang 
dapit.”--Ex 29:29, 30. 

Mga Besti sa Hataas nga Saserdote. Gawas 
sa pagsul-ob ug lino nga mga besti nga susama sa 
gisul-ob sa luyoluyong mga saserdote samtang na- 
gabuhat sa iyang naandang mga buluhaton, ang 
hataas nga saserdote magsul-ob usab ug linaing 
mahimayaon ug matahom nga mga besti sa pipila 
ka okasyon. Ang Exodo kapitulo 28 ug 39 naghubit 
sa disenyo ug sa paggama niini nga mga besti ubos 

sa pagtultol ni Moises sumala sa gisugo sa Diyos. 
Ang taas nga besti (Heb., kutto'neth), nga ginama 
sa pino (lagmit puti) nga lino nga gihablon nga ku- 
wadrado-kuwadrado, mao ang kinailadmang besti 
(gawas sa mga purol nga lino nga miabot “gikan sa 
balat-ang ug hangtod sa mga paa,” nga isul-ob sa 
tanang mga saserdote “aron itabon sa hubo nga 

unod”; Ex 28:42). Kining taas nga besti dayag nga 
tag-as ug mga bukton ug miabot hangtod sa buol- 
buol. Lagmit nga kini tibuok nga gihablon. Usa ka 
paha nga gama sa pinong linubid nga lino nga gi- 
hablon uban sa asul, morado, ug sanag-pula nga 
hilo nga gitina sa tina nga gikan sa coccus ang gi- 
bakos sa lawas, lagmit sa ibabaw sa hawak.---Ex 
28:39, 39:29. 

Ang purong, dayag nga lahi sa gisul-ob sa luyo- 
luyong mga saserdote, maoy gama usab sa pino 
nga lino. (Ex 28:39) Ang sinawng plaka sa lun- 
sayng bulawan nga may gikulit nga mga pulong 
nga “Ang pagkabalaan iya ni Jehova” gitaod diha 
sa atubangan sa purong. (Ex 28:36) Kini nga plaka 
gitawag nga “ang balaang ilhanan sa pagpahinu- 
ngod.”—Ex 29:6, 39:30. 

Ang asul nga kupo nga walay bukton (Heb., 
meil') gisapaw sa taas nga besti nga lino. Kini lag- 
mit nga tibuok usab nga gihablon, nga may lig-on 
nga ribete sa liab aron dili magisi. Ang asul nga 
kupo nga walay bukton isul-ob pinaagi sa pagsul-ot 
niini agi sa ulo. Kini nga besti mas mubo kay sa 
taas nga besti nga lino, ug palibot sa sidsid niini di- 
hay mga kampanilya nga bulawan nga gisal-ang- 
sal-angan ug mga granada nga gama sa asul, mo- 
rado, ug sanag-pula nga hilo. Ang mga tunog sa 
kampanilya madungog sa dihang ang hataas nga 
saserdote magbuhat sa iyang mga buluhaton sa 
sangtuwaryo.---Ex 28:31-35. 

Ang epod, usa ka besti nga samag ipron nga 
ang atubangan ug likod misaylog diyutay sa ha- 
wak, isul-ob sa tanang saserdote ug usahay sa 
mga tawo nga dili mga saserdote. (1Sa 2:18, 
2Sa 6:14) Apan ang epod sa matahom nga sapot 
sa hataas nga saserdote talagsaon ang pagkabor- 
da. Kini maoy gama sa pinong linubid nga lino 
uban sa balhibo sa karnero nga tininag morado, 
hilo nga gitinag sanag-pula sa tina nga gikan sa 
coccus, ug sa hilo nga bulawan nga gama gikan sa 
bulawan nga gisalsal ingong nigpis nga mga pa- 
lid, dayon gitabastabas kini ingong mga hilo. (Ex 
39:2, 3) Ang mga sul-otan sa abaga lagmit miabot 
sa ubos diha sa matag kiliran gikan sa mga abaga 
hangtod sa bakos. Sa ibabaw sa mga sul-otan 
sa abaga dihay duha ka enggaste nga bulawan, 
nga ang matag usa adunay batong onyx, ug ang 
matag bato gikulitan ug unom sa mga ngalan sa 
mga anak ni Israel (Jacob) sumala sa han-ay sa 
ilang pagkahimugso. Ang usa ka bakos nga gina- 
ma sa samang materyales gibakos sa hawak aron 
sa paghawid sa epod; kini nga bakos “anaa” sa 
epod, lagmit gipatapot sa epod ingong bahin niini. 
--Ex 28:6-14. 

Ang tabon sa dughan sa paghukom dayag nga 
mao gayod ang kinamahalan ug labing mahimaya- 
on nga bahin sa besti sa hataas nga saserdote. Kini 

ginama sa samang materyales sa epod, rektanggu- 
lo ug porma, ang gitas-on duha ka pilo kay sa gi- 
lapdon, apan kini gidoble maong kini pormag ku- 
wadrado nga mga 22 sm (9 pul.) ang sukod sa 
matag kiliran. Tungod kay gidoble, kini nahimong 
morag usa ka bulsabulsa. (Tan-awa ang TABON SA 
DuGHAN.) Ang tabon sa dughan gidayandayanan 
ug 12 ka bililhong mga bato nga gipahimutang sa 
enggaste nga bulawan, nga ang matag usa gikuli- 
tan sa tagsatagsa ka ngalan sa mga anak ni Israel. 
Ang mga bato nga rubi, topasyo, esmeralda, ug 
ang ubang mga mutya gihan-ay sa upat ka lum- 
bay. Ang duha ka kadena nga bulawan, nga pinisi 
ang pagkagama, gitaod diha sa tabon sa dughan, 
ug ang mga argolya nga bulawan gitaod diha sa 
mga kanto niini; ang ibabaw nga mga argolya gi- 
taod diha sa mga sul-otan sa abaga sa epod pinaa- 
gi sa mga kadena nga bulawan. Ang duha ka ar- 
golya sa ubos gitaod pinaagi sa asul nga mga hilo 
ngadto sa mga sul-otan sa abaga sa epod, sa iba- 
baw mismo sa bakos.---Ex 28: 15-28. 

Ang Urim ug ang Tumim gibutang ni Moises su- 
lod “sa tabon sa dughan.” (Lev 8:8) Dili matino kon 
unsa gayod ang Urim ug ang Tumim. Ang pipila ka 
eskolar nagtuo nga kini maoy mga ripa nga ihulog 
o kuhaon gikan sa tabon sa dughan, nga pinaagi sa 
pagtultol ni Jehova mohatag sa tubag nga “oo” o 
“dili” alang sa usa ka pangutana. Kon tinuod kini, 
lagmit gibutang kini sulod sa “bulsabulsa” sa tabon 
sa dughan. (Ex 28:30, AT: Mo) Daw mao kini ang 
gipakita diha sa 1 Samuel 14:41, 42. Apan ang 
uban nagtuo nga ang Urim ug Tumim maoy may 
kalabotan sa mga bato sa tabon sa dughan, apan 
lagmit kini nga opinyon dili husto. Ang ubang 
mga paghisgot sa Urim ug Tumim makaplagan 
sa Numeros 27:21, Deuteronomio 33:8, 1 Samuel 
28:6, Esdras 2:63, ug Nehemias 7:65.---Tan-awa 
ang URIM UG TUMIM. 

Kining matahom nga mga besti isul-ob sa hata- 
as nga saserdote sa dihang moduol kang Jehova 
aron magpakisayod bahin sa usa ka hinungdanong 
butang. (Num 27:21, Huk 1:1: 20:18, 27, 28) Du- 
gang pa, sa Adlaw sa Pagtabon-sa-Sala, human 
itanyag ang mga halad-sa-sala, iyang ilisdan ang 
puting lino nga mga besti sa iyang mahimayaon ug 
matahom nga mga besti. (Lev 16:23, 24) Dayag 
nga isul-ob usab niya ang naulahing gihisgotan 
nga mga besti sa ubang mga higayon. 

Ang mga sugo bahin sa Adlaw sa Pagtabon-sa- 
Sala, diha sa Levitico kapitulo 16, wala sa espesipiko 
maghisgot kon ang hataas nga saserdote, human 
magsul-ob sa iyang mahimayaong sapot, mag-isa 
sa iyang mga kamot ug magpanalangin sa kataw- 
han. Apan, diha sa rekord bahin sa seremonyas 
sa pagtabon-sa-sala nga gihimo sa adlaw human 
sa pagpahiluna-sa-katungdanan sa mga saserdote, 

nga mosunod gilayon sa Adlaw sa Pagtabon-sa- 
Sala, atong mabasa: “Unya giisa ni Aaron ang 
iyang mga kamot ngadto sa katawhan ug gipana- 
langinan sila.” (Lev 9:22) Gisulti ni Jehova ang pa- 
agi sa pagpanalangin sa dihang iyang gisugo si 
Moises: “Sultihi si Aaron ug ang iyang mga anak 
nga lalaki, nga magaingon, ‘Inyong panalanginan 
ang mga anak sa Israel niining paagiha, nga maga- 
ingon kanila: “Hinaot si Jehova magapanalangin 
kanimo ug magabantay kanimo. Hinaot si Jehova 
magapasidlak sa iyang nawong nganha kanimo, ug 
hinaot nga siya magauyon kanimo. Hinaot si Jeho- 
va mohangad sa iyang nawong kanimo ug maga- 
hatag ug kalinaw kanimo.” '”--Num 6:23-27. 

Responsibilidad ug mga Buluhaton. Ang 
dignidad, pagkaseryoso, ug ang gibug-aton sa ka- 
tungdanan sa hataas nga saserdote gipasiugda sa 
kamatuoran nga kon siya makasala maangin sa 
pagkasad-an ang katawhan. (Lev 4:3) Ang hataas 
nga saserdote lamang ang mosulod sa Labing Ba- 
laan nga lawak sa sangtuwaryo, ug usa lamang ka 
adlaw matag tuig, sa Adlaw sa Pagtabon-sa-Sala. 
(Lev 16:2) Sa dihang siya mosulod sa tolda nga tag- 
boanan nianang adlawa, walay laing saserdote ang 
tugotan nga mosulod sa tolda. (Lev 16:17) Siya ang 
magdumala sa tanang pag-alagad panahon sa Ad- 
law sa Pagtabon-sa-Sala. Siya mohimog pagtabon- 
sa-sala alang sa iyang banay ug alang sa katawhan 
panahon sa linaing mga okasyon (Lev 9:7) ug mag- 
pataliwala alang sa katawhan atubangan ni Jehova 
sa dihang ang kasuko ni Jehova mosilaob batok ka- 
nila. (Num 15:25, 26; 16:43-50) Sa dihang motung- 
ha ang mga pangutana nga hinungdanon alang sa 
nasod, siya mao ang moduol kang Jehova uban ang 
Urim ug Tumim. (Num 27:21) Siya ang magduma- 
la sa pag-ihaw ug pagsunog sa mapulang baka, 
nga ang mga abo niini gamiton alang sa tubig sa 
paghinlo.--Num 19:1-5, 9. 

Dayag nga ang hataas nga saserdote makahimo, 
kon buot niya, sa pagpakigbahin sa bisan unsang 
saserdotehanong buluhaton o seremonyas. Sa pa- 
nahon ni Haring David miuswag ang gidaghanon 
sa mga saserdote. Aron ang tanan makaalagad, gi- 
organisar ni David ang mga saserdote ngadto sa 24 
ka dibisyon. (1Cr 24:1-18) Kini nga sistema nagpa- 
dayon sa tibuok panahon nga naglungtad ang pag- 
kasaserdote. Apan, ang hataas nga saserdote wala 
did-i sa pag-alagad diha sa sangtuwaryo sa pipila 
lamang ka panahon, maingon man usab ang luyo- 
luyong mga saserdote, hinunoa siya makaalagad 
sa bisan unsang panahon. (Ang luyoluyong mga 
saserdote makatabang sa bisan unsang panahon, 
apan ang pipila ka buluhaton maoy pribilehiyo nga 
gihatag lamang ngadto sa mga saserdote sa parti- 
kular nga dibisyon nga gitudlo sa pag-alagad nia- 
nang tungora.) Sama sa luyoluyong mga saserdote, 

ang mga panahon sa kapistahan mao ang labing 
puliki nga mga panahon sa hataas nga saserdote. 

Ang sangtuwaryo, ang mga pag-alagad diha ni- 
ini, ug ang tipiganan sa bahandi nailalom sa pag- 
dumala sa hataas nga saserdote. (2Ha 12:7-16, 
22:4) Niini nga responsibilidad, mopatim-awng di- 
hay ikaduhang saserdote nga nag-alagad ingong 
iyang pangunang katabang. (2Ha 25: 18) Sa ulahing 
kapanahonan, kini nga katabang, nga gitawag ug 
Sagan, magdumala ingong kapuli sa hataas nga sa- 
serdote kon tungod sa usa ka katarongan dili na 
makaarang sa pag-alagad ang hataas nga saserdo- 
te. (The Temple, ni A. Edersheim, 1874, p. 75) Si 
Eleasar, ang anak nga lalaki ni Aaron, gitudlo sa 
pagdumala sa linaing mga buluhaton.---Num 4:16. 

Ang hataas nga saserdote mao usab ang mangu- 
na maylabot sa relihiyosong instruksiyon alang sa 
nasod.--Lev 10:8-11, Deu 17:9-11. 

Siya ug ang sekular nga mga magmamando (si 
Josue, ang mga Maghuhukom, ug ilalom sa monar- 
kiya, ang hari) mao ang hataas nga mga maghu- 
hukom sa nasod. (Deu 17:9, 12, 2Cr 19:10, 11) 
Human mamugna ang Sanhedrin (sa ulahing ka- 
panahonan), ang hataas nga saserdote mao ang 
magdumala sa maong kapunongan. (Sumala sa pi- 
pila ka tradisyon, siya dili magdumala sa matag 
kaso--gawas kon gusto niya.) (Mat 26:57, Buh 
5:21) Ang Hataas nga Saserdoteng si Eleasar midu- 
yog kang Josue sa pagbahinbahin sa yuta alang sa 
12 ka tribo.--Jos 14:1; 21:1-3. 

Ang kamatayon sa hataas nga saserdote kina- 
hanglang ipahibalo ngadto sa mga siyudad nga da- 
langpanan sa tibuok yuta, kini nagkahulogan ug 
kagawasan sa tanang tawo nga gipapuyo sulod sa 
mga utlanan sa mga siyudad nga dalangpanan tu- 
ngod kay sad-an sa dili-tinuyong pagpatay.--Num 
35:25-29. 

Ang Linya sa Hataas nga mga Saserdote. 
Alang sa linya sa kaliwat sa hataas nga saserdote 
ug sa mga ngalan niadtong aktuwal nga nag-ala- 
gad niini nga katungdanan, palihog tan-awa ang 
tsart bahin niini. Ang Bibliya espesipikong nagnga- 
lan lamang sa pipila nga nag-alagad sa maong ka- 
pasidad, apan kini naghatag usab kanato sa mga 
talaan sa mga kaliwat ni Aaron. Sa walay duhadu- 
ha daghan gayod niadtong gitala diha sa mga tala- 
an sa kaliwat nag-alagad ingong hataas nga mga 
saserdote, bisan tuod ang Bibliya wala na mag- 
asoy sa ilang mga nahimo ni espesipikong nag- 
ngalan kanila ingong nag-alagad sa maong ka- 
tungdanan. Ang pipila nga aktuwal nga ginganlan 
nga naghupot niini nga katungdanan maoy kulang 
aron makakompleto sa kal-ang sa panahon, ilabi- 
na tali sa pagsugod sa pagkasaserdote niadtong 
1512 W.K.P. ug sa kalaglagan sa Jerusalem niad- 
tong 607 W.K.P. Dugang pa, sagad nga dihay mga 

ngalan nga gisayloan diha sa mga talaan sa kali- 
wat, sa ingon ang mga wala nganli lagmit nga 
nag-alagad usab sa maong katungdanan. Busa, 
ang tsart gihimo dili aron ihatag ang kompleto ug 
tukmang talaan kondili aron mas masabtan sa 
magbabasa ang linya sa hataas nga mga saser- 
dote. 


Ang Pagkasaserdote ni Melquisedek. Ang 
unang saserdote nga gihisgotan sa Bibliya mao si 
Melquisedek, kinsa maoy “saserdote sa Labing Ha- 
taas nga Diyos” ug hari sa Salem (Jerusalem). Si 
Abraham gisugat niining saserdote-hari sa iyang 
pagpauli human pildiha ang tulo ka hari nga nakig- 
alyansa sa Elamihanon nga si Haring Kedorlaomer. 
Gipakita ni Abraham nga iyang giila nga ang aw- 
toridad ni Melquisedek naggikan sa Diyos pinaagi 
sa paghatag kaniya sa ikapulo sa mga bunga sa 
iyang kadaogan ug pinaagi sa pagdawat sa panala- 
ngin ni Melquisedek. Ang Bibliya wala maghisgot 
sa talaan sa kagikan ni Melquisedek, sa iyang pag- 
kahimugso, o sa iyang kamatayon. Wala siyay gi- 
sundan o may mga misunod kaniya.---Gen 14:17- 
24: tan-awa ang MELQUISEDEK. 

Ang Hataas nga Pagkasaserdote ni Jesu- 
Kristo. Ang basahon sa Bibliya sa Mga Hebreo- 
hanon nagpunting nga si Jesu-Kristo, sukad sa 
iyang pagkabanhaw ug pagsulod sa langit, maoy 
usa ka “hataas nga saserdote sa paagi nga sama 
kang Melquisedek hangtod sa kahangtoran.” (Heb 
6:20: 7:17, 21) Sa paghubit sa pagkadako sa pagka- 
saserdote ni Kristo ug sa pagkalabaw niini kay sa 
Aaronikong pagkasaserdote, gipakita sa magsusu- 
lat nga si Melquisedek maoy usa ka hari ug saser- 
dote nga gitudlo sa Labing Hataas nga Diyos, ug 
dili pinaagig pagpanunod. Si Kristo Jesus, nga dili 
gikan sa tribo ni Levi, kondili sa tribo ni Juda ug sa 
linya ni David, wala makapanunod sa iyang ka- 
tungdanan tungod kay kaliwat ni Aaron, apan na- 
kabaton niini tungod kay direktang gitudlo sa Di- 
yos, sama kang Melquisedek. (Heb 5:10) Dugang 
pa sa saad nga natala sa Salmo 110:4: “Si Jehova 
nanumpa (ug dili siya magabasol): ‘Ikaw usa ka sa- 
serdote hangtod sa panahong walay tino sa paa- 
gi nga sama kang Melquisedek!'” nga ang ma- 
ong pagtudlo naghimo kaniyang usa ka langitnong 
Hari-Saserdote, si Kristo usab nakabaton sa awto- 
ridad sa Gingharian tungod kay siya kaliwat ni Da- 
vid. Sa ulahing kahimtang, siya nahimong ang 
manununod sa pagkahari nga gisaad diha sa Da- 
vidnong pakigsaad. (2Sa 7:11-16) Busa iyang naba- 
tonan ang duha ka katungdanan ingong hari ug 
saserdote, sama kang Melquisedek. 

Sa laing paagi gipakita usab ang pagkalabaw 
sa hataas nga pagkasaserdote ni Kristo, sanglit si 
Levi, ang katigulangan sa Hudiyong mga saser- 
dote, ikaingong mihatag ug ikapulo ngadto kang 

Ang mga talaan sa kagikan sa hataas nga mga saserdote makaplagan sa 1 Cronicas 6:1-15, 50-53 ug Esdras 7:1-5. Wala kini 
magtala sa tanang ngalan: wala ilakip ang ubang mga kaliwat, nga maoy sagad diha sa Hebreohanong mga talaan sa kagikan. 
Si Josephus ug ang Hudiyong mga rabbi nagsal-ot ug dugang mga ngalan, apan ang pagkatukma niini giduhaduhaan. Ang mga 
marka sa pangutana nga baga ug tipo (bo/dface type) human sa mga ngalan nagpaila niadtong nag-alagad tingali ingong hataas 
nga saserdote (ang pipila lagmit nag-alagad gayod sa maong katungdanan) apan gitala lamang sa Bibliya diha sa linya sa kagikan 
sa hataas nga mga saserdote ug wala sa espesipiko hisgoti nga nag-alagad ingong hataas nga mga saserdote. 


Levi (Anak nga lalaki ni Jacob.--Gen 29:34) 


(a?) 


T | 
Kohat Gerson Merari (Gen 46:11; Ex 6:16; 1Cr 6:1) 


| | | 
Amram Izar Hebron Uziel (Ex 6:18, 1Cr 6:2) 


1512 WK.P.---NAGSUGOD ANG PAGKASASERDOTE SA ISRAEL 
AARON Moises (Ex 6:20, 1Cr 23:13) 
| | 
ELEASAR (Ex 6:23; Lev 10:1-7, Nadab Abihu Itamar (Ex 6:23: 1Cr 24:1, 2) 
Num 20:25-28, 1Cr 6:3) (namatay) (namatay) (Ang arka sa pakigsaad 
À s nahimutang sa Shilo su- 
PINEHAS (Si Jehova naghatag sa pakigsaad alang sa pagkasaserdote sa kad nga ang yuta nasakop 
iyang linya.—Ex 6:25; Num 25:10-13; Jos 22:13; Huk 20:27, 28) [mga 1467 W.K.P.] hang- 


tod sa panahon ni Eli, 
ABISUA? (1Cr 6:4, 5; Esd 7:5) nga ARA gibu- 


PI BR: : tang didto sa Bethel.—Jos 
BUNS (OS Es T 18:1; Huk 20:18, 26-28) 
UZI? (1Cr 6:5, 6; Esd 7:4) 
: : H Ke. ELI (Unang hataas nga saserdote sa 
(Ang linya ni Itamar lagmit nga nangatungdanan niini nga yugto) linya ni Itamar; mipuli kang Abisua 


o kaha kang Uzi, sumala ni Jose- 
| phus, diha sa Jewish Antiquities, V, 


Zeraias (1Cr 6:6; Esd 7:4) 361, 362 [xi, 5], VIIL, 12 [i, 3], itan- 
l di ang 1Cr 24:3) 
Meraiot (1Cr 6:6, 7; Esd 7:3, 4) Hopni Pinehas 
Amarias (1Cr 6:7) (Ang Arka nailog sa mga Filistehanon. Si Eli ug ang iyang mga anak nga 
lalaki namatay. Ang Arka nagpabilin ug 7 ka bulan sa teritoryo sa mga 
Ahitub (2Sa 8:17; 1Cr 6:7, 8; 18:16) Filistehanon. [1Sa 4:17, 18; 6:1] Ang Arka temporaryong gibalik didto 


sa Bet-semes, dayon gibutang kini didto sa Kiriat-jearim [Baale-juda] sa 
balay ni Abinadab sulod sa daghang katuigan, hangtod sa mubong pa- 
nahon human mailog ni David ang Zion.—1Sa 6:14, 15; 7:2; 2Sa 6:2, 3) 


| 
Ikabod (1Sa 4:19-22) AHITUB? (1Sa 14:3: 22:9) 
(Si David misulay sa pagdala sa Arka ngadto AHIAS (Lagmit nga igsoong lalaki ni Ahimelek. Nag- 
sa Jerusalem: si Uzah gihampak. Gidala ni Da- alagad sa tabernakulo sa Shilo.---1Sa 14:3) 
vid ang Arka ngadto sa balay ni Obed-edom 
nga Gitihanon, ang Arka gibutang didto sa AHIMELEK (Mitabang kang David; namatay sa dihang 
tulo ka bulan, dayon gibalhin kini ni David ang 85 ka saserdote sa Nob gipatay tungod 
ngadto sa Jerusalem.---2Sa 6:1-11) sa sugo ni Saul.--1Sa 21:1-6, 22:9-18) 
ZADOK (Lagmit “ikaduhang” saserdote sa panahon sa pagha- ABIATAR (Miikyas ug miduyog kang David. 

ri ni David. [Tan-awa ang 2Ha 25:18: Jer 52:24.] Nag- [1Sa 22:20-23, 23:6, 9: 30:7] Apan 

maunongon kang David sa dihang si Adonias misulay sa ulahi mipaluyo kang Adonias ug 

sa pag-ilog sa trono. Gihimong hataas nga saserdote Ang gipalagpot ni Solomon. Ang banay 


ni Solomon puli kang Abiatar.--2Sa 8:17: 15:24-29: | katungdanan | ni Eli natangtang gikan sa hataas 
19:11: 1Ha 1:7, 8, 32-45: 2:27, 35: 1Cr 24:3) nahibalik sa | nga pagkasaserdote, nga nagtu- 


i linya ni Eleasar| man sa mga pulong ni Jehova sa 
(Ang Arka gibutang sa bag-ong natukod nga templo anap. A 
ni Solomon —1Ha 8:1-6) 1 Samuel 2:30-36.—1Ha 2:27, 35) 


AHIMAAZ? (2Sa 15:27, 36, 17:20: 1Cr 6:8) 
| 
P PI 5 

AARSE (eE GE) (Ang mosunod nga tulo ka ngalan, Amarias, Jehoiada, ug Zacarias, 
maoy mga kaliwat nga tatawng gilaktawan diha sa 1Cr 6:1-15) 

l 
AMARIAS (Sa panahon ni Haring Jehosapat.--2Cr 19:11) 

| 
JEHOIADA (Sa panahon ni Ahazias, Atalia, ug Jehoas.--2Ha 11:4-12:9: 2Cr 22:10-24:15) 


| 
ZACARIAS? (Gibato hangtod nga namatay, nga may pag-uyon ni Haring Jehoas.—2Cr 24:20-22) 
J 


| 
JOHANAN? (1Cr 6:10) 

| 
AZARIAS (lI) (Lagmit ang saserdote nga misupak kang Haring Uzzias tungod sa iyang mapangahasong buhat.—1Cr 6:10: 2Cr 26:17-20) 


(Ang mosunod nga duha ka ngalan, Uriyas ug Azarias, lagmit maoy mga kaliwat nga wala ilakip sa 1Cr 6:1-15) 


l 
URIYAS? (Ang saserdote nga nagtukod ug halaran sama sa paganong halaran 
| sa Damasco, ubos sa sugo ni Haring Ahaz.---2Ha 16:10-16) 


| 
AZARIAS (Il o IlI) (Iya sa linya ni Zadok; nag-alagad sa panahon ni Haring Ezequias. Lag- 
| mit siya mao ra usab si Azarias Il, nga unang gitala, o laing tawo nga 


AMARIAS? (1Cr 6:11; Esd 7:3) panciog ngelen Atr SAE) 
AHITUB (Neh 11:11; 1Cr 6:11, 12; 9:11; Esd 7:2) 


İ 

MERAIOT? (Siya maoy usa ka saserdote, usa ka kaliwat ni Ahitub, apan lag- 

| mit nga wala mag-alagad ingong hataas nga saserdote.—1Cr 
9:11: Neh 11:11) 


ZADOK? (1Cr 6:12: 9:11: Esd 7:2: Neh 11:11) 

SALUM? (Mesulam) (1Cr 6:12, 13: 9:11: Esd 7:2: Neh 11:11) 
HILKIAS (Sa panahon ni Haring Josias.--2Ha 22:4-14, 23:4: 1Cr 6:13, 2Cr 34:9-22) 
AZARIAS (Ill o IV)? (1Cr 6:13, 14) 


SERAIAS (Gipatay ni Nabucodonosor didto sa Ribla human mapukan ang Jerusalem 
niadtong 607 W.K.P.--2Ha 25:18-21, 1Cr 6:14, Esd 7:1, Jer 52:24-27) 


JEHOZADAK? (Gidestiyero ni Nabucodonosor didto sa Babilonya niadtong 607 W.K.P. Ang iyang anak nga lalaki nga 
si Jesua [Josue] ug lagmit ang uban niyang mga anak nangatawo sa panahon sa pagkadestiyero. 
Siyempre, wala niya mahimo ang mga buluhaton didto sa templo.--1Cr 6:14, 15: Esd 3:2) 


(Ang arka sa pakigsaad nahanaw: kini wala didto sa ulahing mga templo nga gitukod sa Jerusalem) 


HUMAN MAHIBALIK GIKAN SA PAGKADESTIYERO 
JOSUE (Jesua) (Mibalik niadtong 537 W.K.P. uban ni Zorobabel.—Esd 2:2: 3:2: Neh 12:10: Hag 1:1: Zac 3:1, 6:11) 


JOIAKIM? (Neh 12:10, 12: nangatungdanan sa panahong nahibalik si Esdras sa Jerusalem, sumala ni Josephus, 
diha sa Jewish Antiquities, XI, 121 [v, 1]) 


ELIASIB (Sa panahon ni Nehemias.--Neh 3:20, 12:10, 22: 13:4, 6, 7) 

JOIADA? (Neh 12:10, 11, 22: 13:28) 

JOHANAN (Jonatan?) (Neh 12:11, 22, 23) 

JADUA? (Lagmit sa o “hangtod sa” mga adlaw ni Dario nga Persianhon.--Neh 12:11, 22) 


SUKAD SA PANAHON NI DARIO (Il) NGA PERSIANHON 


(Sukad niini nga panahon ang Apokripal nga mga basahon sa Una ug Ikaduhang Macabeo ug ang Jewish Antiquities [XI-XX], ni Josephus, mao ang 
mga tinubdan sa talaan sa hataas nga mga saserdote hangtod sa panahon sa mga Macabeo. Si Josephus nagtala ug mas daghang ngalan ingong 
hataas nga mga saserdote kay sa Unang Macabeo. Sukad sa panahon sa mga Macabeo hangtod sa pagkalaglag sa Jerusalem niadtong 70 K.P., ang 
pangunang tinubdan mao si Josephus. Ang Bibliya nagtala lamang ug tulo ka ngalan [Anas, Jose Caifas, ug Ananias]. Mopatim-aw nga gisunod ang linya 
sa hataas nga mga saserdote, labing menos sa daghang higayon, bisan tuod ang paganong mga magmamando makapalagpot ug makatudlo ug hataas 
nga mga saserdote.) 

ANG LINYA SA HATAAS NGA MGA SASERDOTE SA ISRAEL (sumpay) 


ONIAS | SIMON Il 

SIMON I ONIAS Ill 

ELEASAR JOSUE (Cr., Jesus): usab Jason 

MANASES ONIAS (Gitawag usab nga Menelaus) 

ONIAS Il (Gipadayon sa lindog sa tuo) 5> JAKIM (Gitawag sa Grego, Alcimus): usab Jacimus 
MACABEO NGA MGA SASERDOTE-HARI 

JONATAN ALEXANDER JANNAEUS 

SIMON (Igsoong lalaki ni Jonatan) HYRCANUS II (Si Aristobulo II nag-agaw sa 

JOHN HYRCANUS temporaryong pagmando) 

ARISTOBULOI 5 ANTIGONUS 


HUMAN MAHIMONG HARI SI HERODES NGA BANTOGAN (Mat 2:1) 
(Gitudlo ni Herodes) 


HANANEL (Linatin nga Gr., Ananelus) SIMON (anak nga lalaki ni Boethus) 
ARISTOBULO III MATIAS (Matatias) (umagad nga lalaki ni Boethus) 
HANANEL (sa ikaduhang higayon) JOAZAR (anak nga lalaki ni Boethus) 


JESUS (anak nga lalaki ni Phabet) => 


(Gitudlo ni Arquelao, Hari sa Judea--Mat 2:22) 


ELEASAR (anak nga lalaki ni Boethus) = JESUS (anak nga lalaki ni Sie) (si Joazar gipasig-uli 
sa panon sa katawhan) 


(Gitudlo ni Quirinio, Gobernador sa Sirya--Luc 2:2) 


ANAS (Ananus) (anak nga lalaki ni Set) (Gitudlo ni Quirinio: gipalagpot ni Valerius Gratus nga gobernador sa Judea niadtong 
mga 15 K.P. Siya ang ugangang lalaki ni Caifas. Human mapalagpot, siya dako giha- 
pon ug impluwensiya.--Luc 3:2: Ju 18:13, 24: Buh 4:6) 


(Gitudlo ni Valerius Gratus, Gobernador sa Judea) 


ISMAEL (anak nga lalaki ni Phabi) 

ELEASAR (anak nga lalaki ni Anas) 

SIMON (anak nga lalaki ni Camithus) 

JOSE CAIFAS (Nangatungdanan sa panahon sa yutan-ong ministeryo ni Jesus ug sa sayong bahin sa ministeryo sa mga apostoles. Siya 
nagdumala ingong hataas nga saserdote sa paghusay kang Jesus atubangan sa Sanhedrin, uban sa iyang ugangang la- 
laki nga si Anas. [Mat 26:3, 57: Luc 3:2: Ju 11:49, 51: 18:13, 14, 24, 28] Siya ug si Anas nagpatawag kang Pedro ug 
Juan sa ilang atubangan ug nagmando kanila sa paghunong sa pagwali. [Buh 4:6, 18] Si Caifas mao ang hataas nga sa- 
serdote nga nag-awtorisar kang Saulo sa pagdawat ug mga sulat alang sa sinagoga sa Damasco aron sa pagdakop sa 
mga Kristohanon.--Buh 9:1, 2, 14) 


(Gitudlo ni Vitellius, Gobernador sa Sirya) 


JONATAN (anak nga lalaki ni Anas) cs TEOFILO (anak nga lalaki ni Anas) 
(Gitudlo ni Herodes Agripa |) 
SIMON (Cantheras) (anak nga lalaki ni Boethus) ELIONAEUS (anak nga lalaki ni Cantheras) 


MATIAS (Matatias) (anak nga lalaki ni Anas) œ> 


(Gitudlo ni Herodes, Hari sa Chalcis) 


JOSE (anak nga lalaki ni Camydus) 
ANANIAS (anak nga lalaki ni Nedebaeus) (Nagdumala sa Sanhedrin sa paghusay kang Pablo.--Buh 23:2: 24:1) 


(Gitudlo ni Herodes Agripa |) 


ISMAEL (anak nga lalaki ni Phabi) MATIAS (Matatias) (anak nga lalaki ni Teofilo) 
JOSE (Cabi) (anak nga lalaki sa kanhing PHANAS (Si Panias o Pinehas; anak nga lalaki ni 

hataas nga saserdote nga si Simon) Samuel) (Gihimong hataas nga saserdo- 
ANAS (Ananus) (anak nga lalaki ni Anas) te dili ni Herodes Agripa kondili sa ka- 
JESUS (anak nga lalaki ni Damnaeus) tawhan sa panahon sa pagpakiggubat 
JESUS (anak nga lalaki ni Gamaliel) o batok sa Roma) 

Melquisedek, tungod kay si Levi diha pa man sa 
mga balat-ang ni Abraham sa dihang ang patriar- 
ka mihatag ug ikapulo ngadto niining saserdote- 
hari sa Salem. Dugang pa, sa ingon niana si Levi 
gipanalanginan usab ni Melquisedek, ug ang lagda 
mao nga ang ubos panalanginan sa labaw. (Heb 
7:4-10) Gihisgotan usab sa apostol nga 'ang pagka- 
walay amahan, pagkawalay inahan, pagkawalay 
talaan sa kagikan, pagkawalay sinugdanan ni kata- 
posan sa kinabuhi ni Melquisedek naghawas sa 
walay kataposang pagkasaserdote ni Jesu-Kristo, 
kinsa gibanhaw ngadto sa “kinabuhi nga dili ma- 
laglag.”---Heb 7:3, 15-17. 

Gawas pa niana, bisan pag si Kristo wala maka- 
baton sa iyang pagkasaserdote sumala sa unod- 
nong kagikan pinaagi kang Aaron, ni aduna siyay 
gisundan o manununod sa iyang katungdanan, 
iyang gituman ang mga butang nga gilandongan 
sa Aaronikong hataas nga saserdote. Kini gipatin- 
aw pag-ayo sa apostol sa dihang iyang gipakita nga 
ang samag-tolda nga tabernakulo nga gitukod did- 
to sa kamingawan maoy usa lamang ka sumbanan 
sa “matuod nga tolda, nga gipatindog ni Jehova, ug 
dili sa tawo” ug nga ang Levihanong mga saserdo- 
te naghatag ug “sagradong pag-alagad ingong hu- 
lad ug landong sa mga butang nga langitnon.” 
(Heb 8:1-6; 9:11) Iyang gihisgotan nga si Jesu- 
Kristo, kinsa kinahanglang maghalad, dili sa mga 
halad nga hayop, kondili sa iyang kaugalingong 
hingpit nga lawas, naghanaw sa pagkabalido o sa 
panginahanglan sa paghalad ug mga hayop; dayon 
si Jesus “milatas sa mga langit, “dili pinaagi sa 
dugo sa mga kanding ug sa toreyong mga baka, 
kondili pinaagi sa iyang kaugalingong dugo, maka- 
usa alang sa tanang panahon ngadto sa balaang 
dapit ug nakabaton sa walay kataposang kaluwasan 
alang kanato.” (Heb 4:14: 9:12, 10:5, 6, 9) Siya mi- 
sulod sa balaang dapit nga gihulagwayan sa La- 
bing Balaan diin didto misulod si Aaron, nga mao, 
“sa langit mismo, aron moatubang sa persona sa 
Diyos alang kanato.”---Heb 9:24. 

Ang halad ni Jesus ingong antitipikal nga Hata- 
as nga Saserdote dili kinahanglang sublion sama 
niadtong gihimo sa Aaronikong mga saserdote, tu- 
ngod kay ang iyang halad naghanaw gayod sa sala. 
(Heb 9:13, 14, 25, 26) Labot pa, sa unodnong ka- 
himtang, walay usa sa Aaronikong pagkasaserdote 
ang nabuhi sa hataas nga panahon aron bug-os 
nga makaluwas o makahatag ug bug-os nga kalu- 
wasan ug kahingpitan niadtong tanan nga iyang 
gialagaran, apan si Kristo “makahimo usab sa pag- 
luwas sa bug-os kanilang nagaduol sa Diyos pinaa- 
gi kaniya, tungod kay siya buhi man kanunay aron 
sa pagpangamuyo alang kanila.”---Heb 7:23-25. 

Dugang pa sa paghimog mga halad, ang hataas 
nga saserdote sa Israel magpanalangin usab sa ka- 

tawhan ug manguna sa pagtudlo kanila bahin sa 
matarong nga mga balaod sa Diyos. Sama usab 
kini kang Jesu-Kristo. Sa pag-atubang sa iyang 
Amahan didto sa mga langit, siya “mihalad ug usa 
ka halad alang sa mga sala hangtod sa kahangto- 
ran ug milingkod sa tuong kamot sa Diyos, nga su- 
kad niadto nagpaabot hangtod nga ibutang ang 
iyang mga kaaway ingon nga tumbanan sa iyang 
mga tiil.” (Heb 10:12, 13, 8:1) Busa, “sa ikaduhang 
higayon nga siya mopakita kini mao unyay bu- 
lag sa sala ug ngadto kanilang matinuoron nga na- 
gapangita kaniya alang sa ilang kaluwasan.”---Heb 
9:28. 

Ang pagkalabaw ni Jesu-Kristo ingong Hataas 
nga Saserdote makita usab sa laing paagi. Kay na- 
himong tawo nga may dugo ug unod sama sa 
iyang “mga igsoon” (Heb 2:14-17), siya bug-os nga 
nasulayan, naagoman niya ang tanang matang 
sa pagsupak, paglutos, ug sa kataposan, ang maka- 
uulaw nga kamatayon. Sumala sa gipahayag: “Bi- 
san tuod siya Anak, nakakat-on siya sa pagkamasi- 
nugtanon gikan sa mga butang nga iyang giantos, 
ug human siya mahingpit siya nahimong may ka- 
akohan alang sa walay kataposang kaluwasan sa 
tanan nga masinugtanon kaniya.” (Heb 5:8, 9) Si 
Pablo naghisgot sa mga kaayohan nga atong ma- 
dawat gikan sa pagkanasulayan ni Kristo: “Tungod 
kay siya nag-antos sa dihang gisulayan, siya ma- 
kaarang sa pagtabang kanila nga ginasulayan.” 
(Heb 2:18) Kadtong nanginahanglan ug tabang gi- 
pasaligan nga pakitaag kaluoy ug pagkamabinati- 
on. “Kay,” matod ni Pablo, “ang atong hataas nga 
saserdote, dili usa nga dili mobati sa atong mga ka- 
luyahon, kondili usa nga nasulayan sa tanang paa- 
gi sama kanato, apan walay sala.”---Heb 4:15, 16. 

Kristohanon nga Luyoluyong mga Saser- 
dote. Si Jesu-Kristo lamang ang saserdote “sa 
paagi nga sama kang Melquisedek” (Heb 7:17), 
apan sama kang Aaron nga hataas nga saserdote 
sa Israel, si Jesu-Kristo adunay usa ka hugpong sa 
luyoluyong mga saserdote nga gitagana alang ka- 
niya sa iyang Amahan, si Jehova. Kini sila gisaaran 
nga mahimong kaubang mga manununod uban 
kaniya didto sa mga langit, diin sila makigbahin 
usab ingong kaubang mga hari sa iyang Ginghari- 
an. (Rom 8:17) Sila gitawag ingong “usa ka haria- 
nong pagkasaserdote.” (1Pe 2:9) Sila gipakita diha 
sa panan-awon sa basahon sa Bibliya sa Pinadayag 
nga miawit ug usa ka bag-ong awit diin sila mii- 
ngon nga si Kristo nagpalit kanila pinaagi sa iyang 
dugo ug “naghimo kanila nga usa ka gingharian ug 
mga saserdote ngadto sa atong Diyos, ug nga sila 
magamando ingong mga hari ibabaw sa yuta.” (Pin 
5:9, 10) Sa ulahi diha sa panan-awon sila gipaki- 
ta nga may gidaghanon nga 144,000. Sila gihu- 
bit usab nga “gipalit gikan sa yuta,” ingong mga 

sumusunod sa Kordero, “gipalit gikan sa katawhan 
ingong mga unang bunga ngadto sa Diyos ug sa 
Kordero.” (Pin 14:1-4, itandi ang San 1:18.) Niini 
nga kapitulo sa Pinadayag (14), gihatag ang pasi- 
daan bahin sa marka sa mananap, nga nagpaki- 
tang ang paglikay niini nga marka “nagkinahang- 
lan ug paglahutay sa mga balaan.” (Pin 14:9-12) 
Kining 144,000 nga pinalit mao ang mga tawo nga 
molahutay nga matinumanon, kinsa mabuhi ug 
magmando ingong mga hari uban ni Kristo, ug 
kinsa “mahimong mga saserdote sa Diyos ug sa 
Kristo, ug magamando ingong mga hari uban ka- 
niya sulod sa usa ka libo ka tuig.” (Pin 20:4, 6) Ang 
pag-alagad ni Jesus ingong hataas nga saserdote 
mao ang nagpadangat kanila ngadto niining mahi- 
mayaong posisyon. 

Ang mga Makapahimulos sa Langitnong 
Pagkasaserdote. Ang panan-awon bahin sa 
Bag-ong Jerusalem nga narekord diha sa Pinada- 
yag nagpaila kon kinsa ang makapahimulos sa 
mga pag-alagad sa dakong Hataas nga Saserdote 
ug niadtong kauban niya nga luyoluyong mga sa- 
serdote sa langit. Si Aaron ug ang iyang banay, la- 
kip ang saserdotehanong tribo ni Levi, nag-alagad 
sa mga tawo sa 12 ka tribo diha sa yuta sa Palesti- 
na. Maylabot sa Bag-ong Jerusalem, “ang kanaso- 
ran managlakaw pinaagi sa kahayag niini.”---Pin 
21:2, 22-24. 

Tan-awa usab ang SASERDOTE. 


HATAG-AS NGA MGA DAPIT. Ang Heb- 
reohanong pulong nga kasagarang gihubad nga 
“hatag-as nga mga dapit” (ba:mohth') sagad nga 
gilangkit sa pagsimba, apan kini usab mahimong 
magtumong lamang sa habog nga mga dapit, ka- 
bungtoran, ug kabukiran (2Sa 1:19, 25 [itandi ang 
1Sa 31:8]: Am 4:13, Miq 1:3), “habog nga mga ba- 
lod sa dagat” (sa literal, hatag-as nga mga dapit sa 
dagat) (Job 9:8), ug kahitas-an, o “hatag-as nga 
mga dapit sa kapanganoran” (Isa 14:14). 

Dayag nga ang mga ekspresyon nga “pagsakay 
diha sa hatag-as nga mga dapit sa yuta ug ang 
'pagtamak sa hatag-as nga mga dapit angayng 
sabton nga nagtumong sa madaogong pagsakop sa 
usa ka yuta, kay ang usa nga nagsakop sa tanang 
hatag-as nga mga dapit, buot ingnon, ang ka- 
bungtoran ug kabukiran sa usa ka dapit, ikaingon 
nga mao ang agalon sa maong yuta.--Deu 32:13, 
33:29. 

Mga Sentro sa Bakak nga Pagsimba. Ang 
hatag-as nga mga dapit, o ang mga dapit o mga 
ampoanan diin gihimo ang idolatriya, makaplagan 
dili lamang sa kabungtoran ug kabukiran apan 
usab diha sa kawalogan, sa kasapaan, sa kasiyuda- 
ran, ug ilalom sa kakahoyan. (Deu 12:2, 1Ha 14:23, 
2Ha 17:29, Eze 6:3) Kini nga mga dapit adunay 

mga halaran, mga tungtonganan sa insenso, sag- 
radong mga poste, sagradong mga haligi, ug kinu- 
lit nga mga larawan. (Lev 26:30, Num 33:52, Deu 
12:2, 3, Eze 6:6) Diha sa daghang hatag-as nga 
mga dapit nag-alagad ang mga pampam nga lala- 
ki ug babaye. (1Ha 14:23, 24, Os 4:13, 14) Sagad 
nga diha sa hatag-as nga mga dapit gihimo ang 
mahilayong mga rituwal, lakip na ang seremon- 
yal nga pagpamampam ug paghalad ug bata.--Isa 
57:5: Jer 7:31: 19:5. 

Dihay mga balay o mga sangtuwaryo usab sa 
hatag-as nga mga dapit diin diha himoon sa mga 
saserdote ang ilang buluhaton ug diin gitipigan 
ang mga larawan sa mga bathala. (1Ha 12:31, 
13:32, 2Ha 17:29, 32, 23:19, 20, Isa 16:12) Sa ingon, 
ang ngalang “hataas nga dapit” usahay nagtumong 
sa usa ka sangtuwaryo inay sa usa ka habog nga 
dapit alang sa pagsimba. Gipakita kini sa paghisgot 
ni Ezequiel sa hatag-as nga mga dapit nga nagka- 
lainlaig bulok. (Eze 16:16) Tingali kini nga hatag-as 
nga mga dapit maoy samag tolda nga mga sangtu- 
waryo. 

Sa wala pa mosulod sa Yutang Saad, ang mga Is- 
raelinhon gisugo nga laglagon ang sagradong ha- 
tag-as nga mga dapit sa mga Canaanhon ug ang 
tanang butang nga nalangkit sa bakak nga pagsim- 
ba didto. (Num 33:51, 52) Apan ang mga Israelin- 
hon napakyas sa pagbuhat niini, ug human sa 
kamatayon ni Josue ug sa tigulang nga kaliwa- 
tan, ang kaylap nga apostasya misugod.---Huk 2: 
2, 8-13, Sal 78:58. 

Dili Tanang Hatag-as nga mga Dapit Gihuk- 
man. Sumala sa balaod ni Jehova, ang mga ha- 
lad igahalad lamang diha sa dapit nga iyang gitud- 
lo. Sa mga adlaw ni Josue, ang mga Israelinhon 
miila nga ang dili awtorisadong pagtukod ug hala- 
ran alang sa halad-nga-sinunog ikaingong maoy 
pagrebelde batok kang Jehova. (Deu 12:1-14, Jos 
22:29) Apan, adunay pamatuod nga, human kuhaa 
gikan sa tabernakulo ang sagradong Arka (1Sa 4: 
10, 11: 6:1, 10-14, 7:1, 2), ang inuyonan nga pagha- 
lad diha sa mga dapit gawas pa sa tolda nga tagbo- 
anan gihimo, dili lamang ubos sa linaing mga sir- 
kumstansiya apan, sa pipila ka kahimtang, daw 
kanunay usab nga gihimo. (1Sa 7:7-9, 10:8, 11:14, 
15; 16:4, 5, 1Ha 3:3, 1Cr 21:26-30) Sa hataas nga 
dapit sa usa ka wala hinganli nga siyudad sa yuta 
sa Zup, usa ka tinukod ang gipatindog diin ang 
mga halad-sa-panag-ambit lagmit mahimong kao- 
non. Ang lawak-kan-anan didto mosulod ug mga 
30 ka tawo, o kapin pa. Bisan ang mga batang ba- 
baye sa siyudad pamilyar sa mga paagi sa pagha- 
lad didto. (1Sa 9:5, 11-13, 22-25) Nahimong bata- 
san usab sa mga pamilya nga maghimog tinuig 
nga halad, dili didto sa tabernakulo, kondili sa ilang 
kaugalingong mga siyudad.--- 1Sa 20:6, 29. 

Ang paghalad diha sa hatag-as nga mga dapit 
gitugotan lang tungod kay wala pay balay nga gi- 
tukod alang sa ngalan ni Jehova. Busa, si Solomon 
naghalad didto sa dakong hataas nga dapit sa Ga- 
baon, diin sa maong panahon nahimutang ang ta- 
bernakulo.--1Ha 3:24, 1Cr 16:37-40, 43, 21:29, 
2Cr 1:3, 13, tan-awa ang HALARAN, HALAD. 

Sa Paghari ni Solomon ug sa Napulo-ka-Tri- 
bo nga Gingharian. Sa ulahing bahin sa iyang 
paghari, si Haring Solomon nagtukod ug hatag-as 
nga mga dapit alang sa bakak nga mga diyos 
nga gisimba sa iyang langyawng mga asawa. Kini 
maoy usa sa mga hinungdan nga ang mga Israe- 
linhon mitalikod sa matuod nga pagsimba kang Je- 
hova ug mialagad sa bakak nga mga diyos. Busa pi- 
naagi sa iyang manalagna nga si Ahias, gipakita ni 
Jehova nga ang napulo ka tribo langkaton gikan sa 
anak nga lalaki ni Solomon ug nga si Jeroboam ang 
magmando ibabaw niini.-- 1Ha 11:7, 8, 30-35. 

Bisan tuod si Jeroboam gipasaligan ni Jehova 
nga magpabilin ang iyang pagkahari kon siya pa- 
dayong magmatinumanon sa pag-alagad sa Diyos, 
sa dihang siya nahimo nang hari siya nahadlok nga 
morebelde ang mga Israelinhon kon sila magpada- 
yon sa pagtungas ngadto sa Jerusalem alang sa 
pagsimba. Tungod niini iyang gitukod ang pagsim- 
ba sa nating baka sa Dan ug Bethel ug nagtukod ug 
hatag-as nga mga dapit didto. (1Ha 11:38, 12:26- 
33) Samtang naglungtad ang napulo-ka-tribo nga 
gingharian, ang idolatrosong pagsimba nagpada- 
yon sa hatag-as nga mga dapit. “Ginatuki sa mga 
anak sa Israel ang mga butang nga dili-matarong 
kang Jehova nga ilang Diyos ug sila nagsigeg tu- 
kod ug hatag-as nga mga dapit sa tanan nilang 

mga siyudad, gikan sa torre sa mga tigbantay 
hangtod sa kinutaan nga siyudad.”---2Ha 17:9. 

Ubos sa pag-inspirar, ang manalagnang si Amos 
mitagna nga ang “hatag-as nga mga dapit ni Isa- 
ac” mahimong biniyaan. Ang “hatag-as nga mga 
dapit ni Isaac” dayag nga nagtumong sa sagradong 
hatag-as nga mga dapit diin ang mga Israelinhon 
sa napulo-ka-tribo nga gingharian, ang mga kali- 
wat ni Isaac pinaagi ni Jacob, o Israel, nagbuhat ug 
apostatang pagsimba. Kini usab gipakita sa kama- 
tuoran nga ang ekspresyon nga “hatag-as nga mga 
dapit ni Isaac” gihisgotan duyog sa “mga sangtu- 
waryo sa Israel.”--Am 7:9, tan-awa usab ang Os 
10:2-10. 

Human idestiyero sa hari sa Asirya ang napulo- 
ka-tribo nga gingharian, ang hatag-as nga mga 
dapit nagpadayon sulod sa usa ka panahon, sanglit 
ang langyawng mga katawhan nga gilalin sa hari 
sa Asirya ngadto sa teritoryo sa Samaria nag- 
padayon sa paggamit sa hatag-as nga mga da- 
pit sa ilang pagsimba. (2Ha 17:24, 29-32) Mga 
100 ka tuig human niini, ang matinumanon nga si 
Haring Josias sa Juda nagtumpag sa halaran ug sa 
hataas nga dapit sa Bethel ug nagpasipala sa hala- 
ran pinaagi sa pagsunog ug mga bukog sa tawo 
ibabaw niana. Iyang gihanaw usab ang tanang ba- 
lay sa hatag-as nga mga dapit sa mga siyudad sa 
Samaria, gihalad (gipatay) ang tanang saserdote sa 
hatag-as nga mga dapit, ug gisunog ang mga bu- 
kog sa tawo diha sa mga halaran. (2Ha 23:15-20) 
Kini nagtuman sa tagna nga gipahayag kapin sa 
300 ka tuig una pa niini sa usa ka wala hinganli 
nga “tawo sa Diyos. ”-- 1Ha 13:1, 2. 


Hataas nga dapit sa Gezer. 
Ang sagradong mga haligi gipatindog dinhi 

Diha sa Gingharian sa Juda. Si Haring Re- 
hoboam misunod sa pag-apostata sa iyang amahan 
nga si Solomon, ug ang iyang mga sakop nagpa- 
dayon sa pagtukod ug hatag-as nga mga dapit 
ug sa paghimog mahilayong mga rituwal. (1Ha 
14:21-24) Ang anak nga lalaki ni Rehoboam ug 
iyang manununod nga si Abiam “nagpadayon pag- 
lakaw diha sa tanang sala sa iyang amahan."”---1Ha 
15:1-3. 

Si Asa, nga mipuli kang Abiam sa trono, mati- 
numanong nag-alagad kang Jehova ug mihimog 
determinadong mga paningkamot sa paghinlo sa 
gingharian gikan sa tanang butang nga nalangkit 
sa bakak nga pagsimba. (1Ha 15:11-13) “Iyang gi- 
kuha gikan sa tanang siyudad sa Juda ang hatag- 
as nga mga dapit ug ang mga tungtonganan sa in- 
senso.” (2Cr 14:2-5) Apan, ang 1 Hari 15:14 ug 
2 Cronicas 15:17 dayag nga nagpakitang ang ha- 
tag-as nga mga dapit wala kuhaa. Lagmit nga, bi- 
san tuod gikuha ni Asa ang hatag-as nga mga da- 
pit alang sa pagsimba sa bakak nga mga diyos, 
iyang gibilin kadtong gigamit sa katawhan sa pag- 
simba kang Jehova. O, tingali, ang hatag-as nga 
mga dapit mitungha pag-usab sa hinapos nga ba- 
hin sa iyang paghari ug busa diha pa kini aron lag- 
lagon sa iyang manununod nga si Jehosapat. Apan 
bisan sa panahon sa paghari ni Jehosapat ang ha- 
tag-as nga mga dapit wala sa bug-os mahanaw. 
(1Ha 22:42, 43; 2Cr 17:5, 6, 20:31-33) Nakagamot 
pag-ayo ang pagsimba sa Juda diha sa hatag-as 
nga mga dapit nga tungod niana ang mga reporma 
nga gihimo ni Asa ug Jehosapat wala bug-os ma- 
kahanaw niining tanan. 

Si Haring Jehoram, dili sama sa iyang amahan 
nga si Jehosapat, naghimog hatag-as nga mga da- 
pit ibabaw sa kabukiran sa Juda. (2Cr 21:1, 11) Ang 
relihiyosong kahimtang sa gingharian nagpabiling 
dunot sa tibuok nga panahon sa mga paghari ni 
Ahazias ug sa mangingilog nga si Atalia, ang anak 
nga babaye ni Ahab ug Jezebel. (2Ha 8:25-27, 2Cr 
22:2-4, 10) Bisan tuod dihay gihimong espesipi- 
kong mga reporma aron ipasig-uli ang matuod nga 
pagsimba sa sinugdanan sa paghari ni Jehoas, ang 
apostasya mitungha na usab human sa kamatayon 
sa Hataas nga Saserdoteng si Jehoiada, ug ang ha- 
tag-as nga mga dapit wala mahanaw. (2Ha 12:2, 3; 
2Cr 24:17, 18) Ang hatag-as nga mga dapit pada- 
yong naglungtad ingong mga sentro sa pagsimba 
nga supak sa balaod sulod sa panahon sa mga pag- 
hari ni Haring Amazias, Azarias (Uzzias), ug Jo- 
tam. (2Ha 14:1-4, 15:1-4, 32-35) Ang sunod nga 
hari sa Juda, si Ahaz, dili lamang naghalad ug nag- 
himog gipaaso nga halad sa hatag-as nga mga da- 
pit kondili iyang gipaagi sa kalayo bisan ang iyang 
kaugalingong anak nga lalaki. (2Ha 16:2-4) Siya 
usab mihimog dugang “hatag-as nga mga dapit 

aron sa paghimog gipaaso nga halad ngadto sa 
ubang mga diyos."---2Cr 28:25. 

Sa mga adlaw ni Haring Ezequias, gihimo ang 
lain pang malukpanong paghinlo aron mahanaw 
ang hatag-as nga mga dapit. (2Ha 18:1-4, 22: 2Cr 
32:12) Human sa dakong kasaulogan sa Paskuwa 
nga gihimo sa panahon sa iyang paghari, ang mga 
Israelinhon miadto sa tanang siyudad sa Juda ug 
Benjamin ug bisan sa Epraim ug Manases ug nag- 
dugmok sa sagradong mga haligi, nagputol sa sag- 
radong mga poste, ug nagtumpag sa hatag-as nga 
mga dapit ug mga halaran.---2Cr 30:21, 23, 31:1. 

Kini nga pagpasig-uli sa matuod nga pagsimba 
wala magdugay. Ang anak nga lalaki ni Ezequias 
nga si Manases nagtukod pag-usab sa mismong 
hatag-as nga mga dapit nga gilaglag sa iyang ama- 
han. (2Ha 21:1-3; 2Cr 33:1-3) Gidaldal ni Manases 
ang katawhan nga magpakadaotan pa kay sa paga- 
nong mga Canaanhon nga gilaglag ni Jehova. Tu- 
ngod niana, ang Labing Gamhanan nakahukom 
nga magpadangat ug katalagman sa Juda ug Jeru- 
salem. (2Ha 21:9-12) Human mabihag sa hari sa 
Asirya ug gidala ngadto sa Babilonya, si Manases 
naghinulsol. Sa paghibalik sa Jerusalem, siya mihi- 
mog mga lakang aron hanawon ang mga butang 
nga nalangkit sa bakak nga pagsimba. Apan ang 
katawhan nagpadayon sa paghalad diha sa gidi- 
li nga hatag-as nga mga dapit, dili ngadto sa bakak 
nga mga diyos kondili ngadto kang Jehova. (2Cr 
33:10-17) Wala ipadayon sa manununod ni Mana- 
ses, ang iyang anak nga lalaki nga si Amon, ang 
mga reporma nga gisugdan sa iyang amahan apan 
gidugangan pa ang pagkasad-an.---2Cr 33:21-24. 

Si Josias, nga mipuli kang Amon, nagpalahi sa 
iyang kaugalingon pinaagi sa pagbuhat ug mata- 
rong sa mga mata ni Jehova ug sa pagsunod sa ba- 
laod ni Moises. Iyang giwagtang ang mga saserdo- 
te sa langyawng diyos, nga naghimog gipaaso nga 
halad diha sa hatag-as nga mga dapit. Gitumpag 
niya ang hatag-as nga mga dapit dili lamang sa ti- 
buok Juda apan usab sa mga siyudad sa Samaria. 
Ang mga dapit nga gigamit sa bakak nga pagsim- 
ba gipangdaot aron nga kini dili magamit sa pag- 
pasuko kang Jehova.---2Ha 23:4-20, 2Cr 34:1-7. 

Ang asoy bahin sa paghimo ni Josias sa hatag-as 
nga mga dapit nga gitukod ni Solomon ingong 
dili angay sa pagsimba nagpalig-on sa konklusyon 
nga, bisan tuod ang nangaging mga hari nagtum- 
pag sa hatag-as nga mga dapit, dihay gihimong 
pagpasig-uli niini. Busa makataronganon lamang 
nga ang matinumanong si Haring Asa ug si Ha- 
ring Jehosapat nagtumpag niini nga hatag-as nga 
mga dapit sa bakak nga pagsimba nga sukad pa sa 
paghari ni Solomon. 

Bisan tuod wala na hisgoti ang hatag-as nga 
mga dapit diha sa mga asoy sa Mga Hari ug Mga 

Cronicas human sa bug-os nga paghinlo ni Josias 
sa tanang gaway sa bakak nga pagsimba, ang ula- 
hing upat ka hari sa Juda, nga mao, si Jehoahaz, 
Jehoiakim, Jehoiakin, ug Zedekias, gitaho nga nag- 
buhat sa kon unsay daotan sa mga mata ni Jehova. 
(2Ha 23:31, 32, 36, 37, 24:8, 9, 18, 19) Ang aposta- 
tang pagsimba diha sa hatag-as nga mga dapit gi- 
padayon sa mga Israelinhon. Tungod niana, si Je- 
hova, pinaagi sa iyang manalagna nga si Ezequiel, 
nagpasidaan sa nasod sa daotang mga sangpota- 
nan nga modangat kanila: “Ako magdala diha ka- 
ninyo ug espada, ug laglagon ko gayod ang inyong 
hatag-as nga mga dapit. Ug ang inyong mga hala- 
ran mahimong biniyaan ug ang mga tungtonga- 
nan sa insenso mangahugno, ug ipahinabo ko nga 
ang inyong mga patay mangapukan atubangan 
sa inyong makaluod nga mga idolo. ”---Eze 6:3, 4. 

Makaiikag nga walay rekord labot sa bisan un- 
sang pagsimba diha sa hatag-as nga mga dapit hu- 
man sa pagbalik sa mga Hudiyo gikan sa pagkades- 
tiyero sa Babilonya. Ingon sa gitagna, ang nahibilin 
nga matinumanong mga Hudiyo nakabenepisyo sa 
mapait nga kasinatian ug nakaila ra kang Jehova. 
--Fze 6:9, 10. 


HATAK. Usa ka eunuko ni Haring Ahasuero, 
nga gitudlo sa pag-atiman kang Rayna Ester ug pi- 
naagi kaniya si Ester nakigkomunikar kang Mardo- 
keo.--Est 4:5, 6, 9, 10. 


HATAT. Anak nga lalaki ni Otniel nga anak 
nga lalaki ni Kenaz, lagmit pinaagi sa anak nga ba- 
baye ni Caleb nga si Aksa.— 1Cr 4:13: Jos 15:17. 


HATIL. Usa ka pangulo sa banay sa amahan sa 
mga anak nga lalaki sa “mga alagad ni Solomon” 
nga namalik sa Jerusalem gikan sa Babilonya kau- 
ban ni Zorobabel.---Esd 2:1, 2, 55, 57: Neh 7:59. 


HATIPA [Gipugos Pagdala]. Katigulangan sa 
usa ka banay sa mga Netinim nga mga ulipon 
sa templo, nga ang mga membro namalik gi- 
kan sa Babilonya kauban ni Zorobabel niadtong 
537 W.K.P.--Esd 2:1, 2, 43, 54; Neh 7:56. 


HATITA. Katigulangan sa usa ka banay sa 
mga magbalantay-sa-ganghaan sa templo nga ang 
mga membro namalik gikan sa Babilonya kauban 
ni Zorobabel niadtong 537 W.K.P.--Esd 2:1, 2, 42, 
Neh 7:45. 


HATUS. 

1. Usa ka pangulong saserdote nga mibalik gi- 
kan sa Babilonya uban kang Zorobabel niadtong 
537 W.K.P.--Neh 12:1, 2, 7. 

2. Anak nga lalaki ni Semaias, usa ka kaliwat ni 
David pinaagi kang Solomon.--1Cr 3:1, 10, 22. 


HAVILA 


3. Ang pangulo sa balay o banay sa amahan sa 
mga anak nga lalaki ni David kinsa mibalik uban 
kang Esdras sa Jerusalem niadtong 468 W.K.P. 
(Esd 8:1, 2) Lagmit mao ra ang Num. 2. 

4. Anak nga lalaki ni Hasabneias, usa nga mia- 
pil sa pag-ayo sa paril sa Jerusalem sa mga adlaw 
ni Nehemias.---Neh 3:10. 

5. Usa ka saserdote o katigulangan sa usa kinsa, 
sa panahon sa pagkagobernador ni Nehemias, nag- 
pamatuod pinaagig timbre sa kontrata sa pagsugid. 
--Neh 9:38, 10:1, 4, 8. 


HAURAN [Naluspad]. Usa ka utlanang dapit 
diha sa panan-awon ni Ezequiel bahin sa panulon- 
don sa Israel. (Eze 47:13, 15, 16, 18) Sumala sa pi- 
pila ka eskolar giokupahan niini ang halos samang 
dapit nga sakop kaniadto sa gitawag ug “Basan.” 
(Tan-awa ang BASAN.) Lagmit ang Hauran mao ang 
distrito nga gihisgotan diha sa karaan nga Ehipto- 
hanong mga sinulat (Huruna) ug sa Asiryanhong 
mga dokumento ni Salmaneser III (Hauranu). Mo- 
patim-aw usab nga katumbas kini sa mas gamay 
nga rehiyon nga gitawag ug Auranitis sa Gresyan- 
hon-Romanhong mga panahon. Ang ngalang Hau- 
ran gigamit karong adlawa alang sa hanayhay nga 
kabalilihan sa tabunok nga pulang yuta taliwala sa 
Damasco ug sa Yarmuk. 


HAVILA [[Rehiyon sa] Balas]. 

1. Usa ka yuta nga (gilibotan” sa Pison, usa sa 
upat ka suba nga misanga gikan sa suba nga mi- 
gula gikan sa Eden. Kini gituohan usab ingong usa 
ka yuta nga may maayog kalidad nga bulawan, ta- 
gok sa bedelio, ug batong onyx. (Gen 2:10-12) 
Sanglit ang Suba sa Pison dili na mailhan, ang na- 
himutangan sa yuta sa Havila nagpabiling dili ma- 
tino. (Tan-awa ang PisoN.) Ang kahubitan sa kinai- 
yanhong mga bahandi niini giisip sa pipila nga 
mohaom sa tipikal nga dapit sa mga Arabo, ug gi- 
tuohan sa uban nga kini maoy usa ka rehiyon sa 
Arabia. Pinasukad sa paghisgot sa Bibliya sa “tibu- 
ok yuta sa Havila,” si J. Simons miingon nga ang 
termino nga “Havila” lagmit nagpasabot sa tibuok 
Peninsula sa Arabia, bisan tuod lisod mahanduraw 
kon sa unsang paagi 'gilibotan sa Suba sa Pison 
ang maong dako nga dapit.--The Geographical 
and Topographical Texts of the Old Testament, Lei- 
den, 1959, pp. 40, 41. 

2. Sumala sa Genesis 25:18, ang mga Ismaelin- 
hon “nanimuyo gikan sa Havila duol sa Sur, nga 
didto sa atubangan sa Ehipto, hangtod sa Asirya.” 
Nagpasabot kini nga ang Havila, o labing menos 
ang usa ka bahin niini, miabot o haduol sa Penin- 
sula sa Sinai, nga diha niana lagmit nahimutang 
ang Kamingawan sa Sur. (Tan-awa ang SUR.) Ang 

teksto dayag nga nagpakitang ang nagbalhinbal- 
hin pagpuyo nga mga Ismaelinhon miestar gikan 
sa Peninsula sa Sinai tabok ngadto sa amihanang 
Arabia ug ngadto sa Mesopotamia. Sa susama, sa 
dihang si Haring Saul nagpukan sa mga Ama- 
lekanhon “gikan sa Havila hangtod sa Sur, nga nag- 
atubang sa Ehipto” (1Sa 15:7), mopatim-aw nga 
ang ekspresyong “gikan sa Havila” nagpunting sa 
usa ka seksiyon, lagmit ang AK nga tumoy, sa Pe- 
ninsula sa Arabia nga nahimong usa sa mga utla- 
nan sa teritoryo nga anaa sa tunga niini ang mga 
Amalekanhon, samtang ang Kamingawan sa Sur 
diha sa Peninsula sa Sinai nahimong laing utlanan, 
o sumala sa giingon sa The Interpreter's Dictio- 
nary of the Bible, “gikan sa ilaya nga desyerto sa 
A nga Arabianhong Nejd paingon sa rehiyon sa A 
sa modernong Suez sa Ehipto.” (Giedit ni G. A. But- 
trick, 1962, Tomo 1, p. 101) Sa ingon, mopatim- 
awng lakip niini ang AK nga bahin sa Peninsula sa 
Arabia ug tingali ang usa ka mas dakong luna. 

3. Usa ka anak nga lalaki ni Cus nga anak nga 
lalaki ni Ham. (Gen 10:6, 7) Gilantaw sa daghang 
eskolar ang ngalang Havila niini nga teksto ingong 
nagtumong usab sa usa ka rehiyon, ug kining nga- 
lana lagmit gayod nga gipadapat sa usa ka dapit 
nga gipuy-an sa mga kaliwat niining maong anak 
nga lalaki ni Cus. Sanglit ang kadaghanan sa mga 
kaliwat ni Cus mopatim-awng milalin ngadto sa 
Aprika ug Arabia human sa pagkatibulaag didto sa 
Babel (Gen 11:9), sagad gituohan nga ang mga ka- 
liwat ni Havila nga Cusihanon nalangkit sa rehiyon 
nga gitawag ug Haulan diha sa karaang Sabean- 
hong mga inskripsiyon. Kini nga rehiyon nahimu- 
tang sa HK nga baybayon sa Arabia sa A sa mo- 
dernong-adlaw nga Yemen. Dugang pa, ang pipila 
nagtuo nga sa paglabay sa panahon ang mga lalin 
niini nga tribo mitabok sa Pulang Dagat paingon sa 
dapit nga gitawag karon nga Djibouti ug Somalia sa 
Aprika, ug ang karaang ngalan niini lagmit napre- 
serbar didto sa ngalang Aualis. (A Dictionary of 
the Bible, giedit ni J. Hastings, 1903, Tomo Il, 
p. 311) Posible usab nga ang paglalin maoy sa pa- 
balik nga direksiyon, nga mao, gikan sa Aprika pa- 
ingon sa Arabia. Ang agianan sa Pulang Dagat, 
nga gitawag ug Bab el-Mandeb, nga nag-ulang sa 
Arabia gikan sa Djibouti sa Aprika maoy mga 
32 km (20 mi) lamang ang gilapdon. 

4. Usa ka anak nga lalaki ni Joktan ug kaliwat ni 
Sem pinaagi kang Arpaksad. (Gen 10:22-29) Ang 
mga ngalan sa pipila ka ubang mga anak nga lala- 
ki ni Joktan, sama kang Hazarmavet ug Opir, mo- 
patim-awng nalangkit sa mga rehiyon sa H sa Ara- 
bia. Busa lagmit nga si Havila nga Semitikanhon ug 
ang iyang mga kaliwat namuyo usab sa Arabia, bi- 
san tuod dili mismo sa habagatan. Gihunahuna sa 
uban nga siya mipuyo diha sa samang rehiyon nga 

gipuy-an ni Havila nga Cusihanon, apan ang pag- 
kapareho lamang sa ngalan dili lig-ong pasukara- 
nan nga sila parehong milalin ngadto sa samang 
dapit bisan pag magkalahi ang ilang kagikan. Bisan 
tuod dili piho ang ebidensiya nga si Havila nga 
Cusihanon gilangkit sa rehiyon sa HK sa Arabia 
nga gitawag ug Haulan (gihisgotan sa Num. 3), 
nga tungod niana ang Haulan puwedeng ilangkit 
kang Havila nga Semitikanhon, ang pagkalangkit 
sa Haulan ngadto sa Aprika ug ang pagkaduol nii- 
ni sa Etiopia (ang yuta sa Cus) mopatim-awng mo- 
pabor sa paglangkit niini kang Havila nga Cusiha- 
non. Pinasukad niini lagmit gayod nga ang Havila 
nga kaliwat ni Sem mipuyo sa teritoryo nga duol sa 
A sa Arabia, ug tingali naggikan kaniya ang nga- 
lan sa yuta nga gihisgotan sa Num. 1. 


HAVOT-JAIR [Kabalangayan sa mga Tolda ni 
Jair]. Mga balangay nga nahimutang sa teritoryo 
sa Manases sa S sa Jordan. Sanglit may mga pana- 
hon nga ang “Gilead” nagtumong usab sa tibuok 
kayutaan sa Israel sa S sa Jordan (Jos 22:9), mahi- 
mong kini ang hinungdan kon nganong ang Havot- 
jair gihisgotan ingong anaa sa Gilead (Num 32:40, 
41), bisan tuod giingon sa ubang mga teksto nga 
ang maong mga balangay anaa sa Basan.--Deu 
3:14, Jos 13:29, 30. 

Si Jair (usa ka kaliwat ni Juda pinaagi kang Hes- 
ron, apan giisip usab ingong kaliwat ni Manases), 
nga usa ka katalirongan ni Moises, mao ang nag- 
ilog niining “kabalangayan sa mga tolda,” nga da- 
yag nga 23 ang gidaghanon, ug iya kining gingan- 
lan nga Havot-jair, pinasukad sa iyang ngalan. 
(Num 32:39-41: Deu 3:14, 1Cr 2:3, 21-23; tan-awa 
ang JAIR Num. 1.) Katuigan sa ulahi, ang 30 ka 
siyudad nga gipanag-iya sa 30 ka anak nga lalaki 
ni Maghuhukom Jair gitawag ug Havot-jair. Giisip 
sa pipila ka kritiko nga kini maoy usa ka panag- 
sumpaki maylabot sa gigikanan sa ngalang Havot- 
jair. Apan, ang asoy sa Mga Maghuhukom wala 
mag-ingon nga ang ngalang Havot-jair unang gi- 
gamit niining maong ulahi nga yugto. Gipakita la- 
mang niini nga sa panahon sa pagsulat, ang ma- 
ong ngalan padayong gigamit ug gipadapat ngadto 
niining 30 ka siyudad.---Huk 10:3, 4. 

Sa panahon sa paghari ni Solomon, ang kabala- 
ngayan sa mga tolda ni Jair maoy lakip sa usa sa 
mga distrito nga ilalom sa usa sa iyang mga luyo- 
luyo. (1Ha 4:7, 13) Ang 60 ka siyudad nga gihisgo- 
tan sa 1 Hari 4:13 ug sa ubang mga teksto (Jos 
13:30, 1Cr 2:23) niadtong panahona maoy kinuta- 
ang mga siyudad sa rehiyon sa Argob didto sa Ba- 
san ug lagmit wala maglakip sa daghang kalungso- 
ran sa kabanikahan. (Itandi ang Deu 3:4, 5.) Ang 
“kabalangayan sa mga tolda” ni Jair lagmit nga lahi 
niining 60 ka siyudad, apan kini dili matino. 

Sa usa ka dili-matinong panahon sa kasaysayan 
sa Israel, giilog sa Gesur ug Sirya ang Havot-jair. 
— 1Cr 2:23. 


HAWAK. Tan-awa ang BALAT-ANG, HAWAK. 


HAWAN, KAWANANGAN. Labot sa ikadu- 
hang yugto o “adlaw” sa paglalang, ang Genesis 
1:6-8 nag-ingon: “Ug miingon ang Diyos: 'Motung- 
ha ang hawan [Heb., ra-qi'a'] taliwala sa mga tubig 
ug mahitabo ang pagkabahin tali sa mga tubig ug 
sa mga tubig.” Unya gibuhat sa Diyos ang hawan 
ug gibahin ang mga tubig nga ipailalom sa hawan 
ug ang mga tubig nga ipaibabaw sa hawan. Ug kini 
nahimong ingon niini. Ug gitawag sa Diyos ang ha- 
wan nga Langit.” Dayon ang rekord naghisgot ba- 
hin sa mga banwag nga mitungha diha “sa hawan 
sa mga langit,” ug human niana kini naghisgot ba- 
hin sa molupad nga mga linalang nga nagalupad 
ibabaw sa yuta “sa nawong sa hawan sa mga la- 
ngit.”--Gen 1:14, 15, 17, 20. 

Gigamit sa Gregong Septuagint ang pulong nga 
stere'o:ma (nagkahulogang “usa ka lig-on ug solido 
nga gambalay”) ingong hubad sa Hebreohanong 
ra-qi'a', ug gigamit sa Latin nga Vulgate ang termi- 
nong Latin nga firmamentum, nga nagpasabot 
usab sa ideya sa usa ka solido ug lig-ong butang. 
Ang King James Version, ang Revised Standard 
Version, ug ang daghan pang ubang mga bersiyon 
migamit usab sa pulong nga “firmament” sa pag- 
hubad sa ra-qi a. Bisan pa niana, sa hubad niini sa 
panaplin ang King James Version naghatag ug la- 
ing hubad nga mabasang “kawanangan,” ug diha 
sa nota o footnote niini kini gihubad sa American 
Standard Version ingong “hawan.” Ang ubang mga 
hubad nagpaluyo sa maong paghubad---“hawan” 
(Ro, Fn; Yg, An, NW): “expansión” (VM [Kinatsila]), 
“étendue [kadak-on o hawan]” (Segond; Ostervald 
[Pranses]). 

Ang uban naningkamot nga ipakitang ang ka- 
raang Hebreohanong konsepto bahin sa uniberso 
naglakip sa ideya sa usa ka solidong arko ibabaw sa 
yuta, nga may mga lungag diin motulo ang ulan 
ug may mga bituon nga anaa sa sulod niini nga 
arko, ug ang mga dayagram sa maong konsepto 
makita diha sa mga diksiyonaryo sa Bibliya ug sa 
pipila ka hubad sa Bibliya. Sa pagkomento niini nga 
panglantaw, ang The International Standard Bible 
Encyclopaedia nag-ingon: “Apan kini nga pangag- 
pas sa pagkatinuod gipasukad ilabina sa ideya nga 
kaylap sa Uropa sa panahon sa Mangiob nga Katu- 
igan inay nga gipasukad diha sa bisan unsang 
aktuwal nga mga pahayag sa D[aang] T[ugon].” 
--Giedit ni J. Orr, 1960, Tomo I, p. 314. 

Bisan tuod nga ang lintunganayng pulong (ra- 
qa”) diin naggikan ang ra-qi'a' sagad nga gigamit 
sa diwa nga “pagsalsal” sa usa ka solidong butang, 

pinaagi ba kaha sa kamot, sa tiil, o sa bisan unsang 
instrumento (itandi ang Ex 39:3: Eze 6:11), sa pipi- 
la ka kahimtang dili makataronganong hanawon 
ang posibilidad nga kining pulonga gigamit usab 
sa mahulagwayong paagi. Busa sa Job 37:18 si Eli- 
hu nangutana bahin sa Diyos: “Uban kaniya masal- 
sal [tarqia'] mo ba ang kalangitan nga magahi 
sama sa salamin nga inumol?” Ang literal nga pag- 
salsal sa usa ka solidong arko sa langit dili maoy gi- 
pasabot niini tungod kay ang pulong “kalangitan” 
dinhi naggikan sa usa ka pulong (sha chaqg) nga gi- 
hubad usab nga “manipis nga abog" o “kapangano- 
ran” (Isa 40:15, Sal 18:11), ug tungod kay ang bu- 
tang nga (gisalsal maoy gabonon o dili solido, 
dayag nga ang magsusulat sa Bibliya mahulagwa- 
yong nagtandi lamang sa kalangitan ngadto sa usa 
ka metal nga salamin diin ang sinaw nga bahin ni- 
ini nagpasumbalik-silaw sa kahayag.--Itandi ang 
Dan 12:3. 

Mao man usab ang “hawan” nga gipatungha sa 
ikaduhang “adlaw” sa paglalang, walay gihubit nga 
solidong substansiya nga gisalsal apan, hinunoa, 
gihubit ang paglalang sa usa ka hawan, o dibisyon, 
tali sa katubigan nga nagtabon sa yuta ug sa laing 
katubigan nga anaa ibabaw sa yuta. Sa ingon kini 
naghubit sa pagkamugna sa hawan sa atmospera 
nga naglibot sa yuta ug nagpakita nga sa usa ka 
panahon kini walay tinong dibisyon o hawan apan 
ang tibuok globo sa miagi natabonan sa alisngaw. 
Kini usab nahiuyon sa siyentipikanhong panghu- 
nahuna bahin sa unang mga hugna sa pagkaumol 
sa planeta ug sa panglantaw nga sa usa ka panahon 
ang tanang tubig sa yuta naglungtad ingong alis- 
ngaw sa atmospera tungod sa hilabihan nga kainit 
sa nawong sa yuta nianang yugtoa sa panahon. 

Ingong pamatuod nga ang Hebreohanong mga 
magsusulat sa Bibliya wala magtuo nga ang langit 
giumol sa sinugdan ingong gipasinaw nga metal 
madayag gikan sa pasidaan nga gihatag pinaagi 
kang Moises ngadto sa Israel nga kon sila magma- 
sukihon sa Diyos, “Ang imong kalangitan nga anaa 
sa ibabaw sa imong ulo mahimo usab nga tumba- 
ga, ug ang yuta nga anaa sa ilalom nimo mahimo 
nga puthaw,” busa sa mahulagwayong paagi nag- 
tandi sa mga epekto sa hilabihan nga kainit ug gra- 
beng hulaw diha sa kalangitan ug sa yuta sa Isra- 
el.--Deu 28:23, 24. 

Sa susama, dayag nga ang karaang mga Hebreo- 
hanon wala magtuo sa paganong konsepto nga 
adunay literal nga “mga bentana” diha sa arko sa 
langit nga niana mahulog ang ulan sa yuta. Tukma 
kaayo ug nahiuyon sa siyensiya nga ang magsusu- 
lat sa Job nagkutlo kang Elihu sa paghubit sa pro- 
seso sa pagkamugna sa mga panganod nga nagda- 
lag ulan sa dihang siya miingon, sa Job 36:27, 28: 
“Kay iyang giisa sa itaas ang mga tinulo sa tubig; 

sila nasala ingong ulan alang sa iyang gabon, mao 
nga ang mga panganod [shechaqim'] motaligsik, 
sila motulo nga madagayaon ibabaw sa katawhan.” 
Sa ingon usab, ang ekspresyong “mga ganghaan sa 
tubig [/arub-both'] sa kalangitan” dayag nga maoy 
usa ka mahulagwayong ekspresyon.--Itandi ang 
Gen 7:11; 2Ha 7:1, 2, 19, Mal 3:10, tan-awa usab 
ang Pr 3:20, Isa 5:6, 45:8, Jer 10:13. 

Sa iyang panan-awon bahin sa langitnong mga 
kahikayan, gihubit ni Ezequiel nga “ang ingon sa 
usa ka hawan sama sa kidlap sa makalilisang nga 
yelo” anaa ibabaw sa ulo sa upat ka buhing mga li- 
nalang. Ang asoy tugob sa mahulagwayong mga 
ekspresyon.---Eze 1:22-26, 10:1. 

Bisan tuod ang pagkamugna sa hawan, o atmos- 
pera, nga naglibot sa yuta wala maglangkit ug 
‘pagsalsal’ sa solidong butang sama sa usa ka me- 
tal, apan angayng hinumdoman nga ang nagkasa- 
gol nga mga gas nga naglangkob sa atmospera sa 
yuta maoy sama ra gayod sa yuta ug tubig ug may 
gibug-aton usab (dugang pa sa dalang tubig niini 
ug sa daghan kaayong mga partikulo sa solidong 
mga butang, sama sa abog). Ang gibug-aton sa 
tanang hangin nga naglibot sa yuta gibanabana 
nga kapin sa 5,200,000,000,000,000 metriko tone- 
lada. (The World Book Encyclopedia, 1987, Tomo 1, 
p. 156) Ang presyur sa hangin diha sa lebel sa da- 
gat moabot ug mga 1 kg kada sm kwd (15 Ib kada 
pul. kwd). Kini nagsilbing sagang usab aron ang 
kadaghanang bulalakaw nga mahulog diha sa ma- 
bagang putos sa hangin nga naglibot sa yuta ma- 
sunog gumikan sa pagbag-id niini sa presyur sa at- 
mospera. Busa ang kahulogan nga gipasabot sa 
Hebreohanong pulong nga ra-qi'a' tinong nahiuyon 
sa nahibaloang mga kamatuoran. 

Diha sa Mga Salmo “ang kawanangan,” uban 
“ang kalangitan,” giingong nagsaysay bahin sa 
mga buhat sa Diyos ug nagdayeg kaniya.---Sal 
19:1. 


HAYOP. Kini maoy mga linalang nga lakip sa 
buhing mga kalag. (Itandi ang Num 31:28.) Ang 
Hebreohanong pulong nga behe:mah' nagtumong 
sa mas dagkong mga linalang nga upat ug tiil, nga 
kasagaran anad nga mga hayop apan usahay iha- 
las nga mga mananap. Kini gihubad nga “anad 
nga mga hayop,” “mga mananap,” ug “kahayopan.” 
(Gen 1:26, 9:10, 34:23, Sal 107:38) Ang Hebreoha- 
nong pulong nga renes nagtumong sa “nagalihok 
nga mga mananap” o “nagakamang nga mga lina- 
lang” ug naggikan sa lintunganayng pulong nga 
ramas’, nga nagkahulogang “lihok, kamang.” (Gen 
6:20: Eze 8:10: Gen 1:28, ftn sa Rbi8) Dugang pa, 
ang Hebreohanong termino nga chai'yah, nga sa 
literal nagkahulogang “buhing linalang,” gigamit sa 
pagtumong sa “ihalas nga mga mananap" o “ihalas 

nga mga hayop.” (Gen 1:28; 3:14, Isa 56:9) Ang ka- 
tumbas nga Gregong termino maoy z0i'on (buhing 
linalang), nga gihubad usab nga “hayop.”---Pin 4:7; 
2Pe 2:12. 

Giumol ni Jehova nga Diyos ang tanang hayop, 
nga ang matag usa ka matang sa pamilya adunay 
usa ka orihinal nga linalang, kay ang rekord tin- 
awng nag-ingon kanato nga ang Diyos naghimo sa 
matag usa kanila “sumala sa iyang matang.” (Gen 
1:25) Niini nga artikulo partikular natong tagdon 
ang mga hayop sa kamad-an. 

Tungod kay ang hingpit nga tawo gihatagan sa 
Diyos ug pagbulot-an ibabaw sa lainlaing mga li- 
nalang sa yuta, haom gayod nga si Adan may pri- 
bilehiyo sa pagngalan niini nga mga linalang. (Gen 
1:26, 2:19, 20) Ang pagbulot-an sa tawo ibabaw sa 
mga hayop maoy usa ka katungdanan nga niini 
siya may tulubagon gayod sa Diyos.---Luc 12:48. 

Ang mga hayop gilalang nga may kahadlok ug 
kalisang sa tawo ingong ilang agalon. (Gen 9:2, 3) 
Sumala sa mga naturalista, ang ihalas nga mga li- 
nalang, sama sa leopardo ug haring kobra, sa- 
gad molikay sa pagpakigharong sa tawo, bisan 
tuod moatake kon mahagit, masamdan, maapek- 
han, o makuratan. Giingon nga ang mga tigre na- 
himong mga kumakaog tawo, pananglitan, tungod 
sa mga sirkumstansiya, sama sa pagkatigulang o 
pagkabaldado nga maglimite pag-ayo sa katakos sa 
tigre sa pagpangita sa naandang mga tukbonon ni- 
ini, o ang pagkahurot sa tukbonon sa tigre tungod 
sa pagpangayam sa tawo. 

Sa wala pa ang Lunop, ang mga hayop gipama- 
tay na aron sa pagtaganag besti alang sa tawo ug 
aron ihalad. (Gen 3:21: 4:4) Bisan pa niana, ayha pa 
human sa Lunop nga si Noe ug ang iyang pamilya 
gitugotan ni Jehova nga idugang ang unod sa ha- 
yop ingong bahin sa ilang pagkaon, uban ang sugo 
nga kinahanglang patuloon ang dugo niini. (Gen 
9:3, 4) Bisan pag tungod niini ang tawo mahi- 
mong mopatay ug mga hayop aron kaonon, wala 
siya tugoti nga magpatuyang sa walay hinungdang 
pagpatay tungod lamang sa tumang kahinam sa 
pagpangayam o sa pagpakita sa iyang kamaayong- 
laki, sama sa gibuhat gayod ni Nimrod nga mire- 
belde batok sa Diyos.---Gen 10:9. 

Ang pipila miergo nga ang pagkaadunay mga 
hayop sa hilit nga kapuloan sama sa Australia ug 
New Zealand maoy timailhan nga dili tanang ha- 
yop sa gawas sa arka ang namatay sa Lunop. 
Apan, ang mga kaplag sa mga siyentipiko nga nag- 
tuon sa kadagatan nagpakita nga dihay panahon 
nga may mga tagaytay sa tunga sa dagat nga nag- 
konektar sa nahimulag karon nga kamad-an. Pa- 
nanglitan, ang mga pagtuon sa mga siyentipiko sa 
kadagatan nagpakita nga ang Tagaytay sa Tu- 
ngang Atlantiko lagmit milatas kanhi ibabaw nia- 

na nga kadagatan. Lagmit usab nga dihay uban 
pang mga tagaytay, ug ang mga hayop makalatas 
niini sa wala pa ang maong mga tagaytay maun- 
lod sa ilalom sa dagat. Ang ubang mga pagtu- 
on sa mga siyentipiko nga nagtuon sa kadagatan 
nakakaplag ug ebidensiya nga kanhi dihay usa 
ka dakong kontinente sa Habagatang Pasipiko nga 
naglakip sa Australia ug sa daghang kapuloan sa 
Habagatang Dagat. Kon tinuod kini, nan siyempre, 
wala maglisod ang mga hayop sa pagbalhin ngad- 
to niini nga mga yuta. 

Mahinlo ug Mahugaw nga mga Hayop. 
Angayng matikdan nga dihay klasipikasyon sa 
mga hayop labot sa instruksiyon nga gihatag 
sa Diyos kang Noe sa pagdala ngadto sa sulod 
sa arka ug pito sa tanang mahinlo nga hayop ug 
duha sa tanang mahugaw nga hayop. (Gen 7:2, 3, 
8, 9) Sanglit wala pa itugot ang pagkaon sa unod sa 
hayop, kini nga klasipikasyon tali sa mahinlo ug 
mahugaw lagmit maoy pinasukad sa kon unsay da- 
lawaton ni Jehova ingong halad. Busa, sa dihang 
migula gikan sa arka, si Noe nahibalo kon asa 
sa mga linalang ang mahinlo ug angayng ihalad 
diha sa halaran. (Gen 8:20) Niadtong panahona 
wala pay gihatag nga balaod kon unsang matanga 
sa mga hayop ang mahimong kan-on ni Noe ug sa 
iyang pamilya, ingon sa gipakita sa mga pulong ni 
Jehova: “Ang matag nagalihok nga mananap nga 
buhi mahimong kalan-on alang kaninyo.”---Gen 
9:3. 

Busa, ang balaod sa Diyos ngadto sa mga Israe- 
linhon naghatag ug bag-ong klasipikasyon sa di- 
hang gipalahi niini kon unsa ang mga hayop nga 
mahinlo ug angayng kan-on ug kon unsa ang ma- 
hugaw ug gidiling kan-on. Ang kasulatan tin-awng 
nag-ingon: “Ang matag linalang taliwala sa mga 
mananap nga pikas ug kuko ug may buak sa mga 
kuko ug nagapangusap sa kinaon, mao kana ang 
inyong makaon.” (Lev 11:3) Ug sa makausa pa: “Dili 
ka magakaon sa bisan unsang dulumtanang bu- 
tang. Kini ang matang sa hayop nga mahimo nin- 
yong kan-on: ang baka, ang karnero ug ang kan- 
ding, ang laking osa ug gasela ug binaw ug ang 
ihalas nga kanding ug ang antelope ug ang ihalas 
nga karnero ug ang gamusa, ang tanang hayop 
nga pikas ang kuko ug nabuak sa duha ang kuko, 
nga nagapangusap sa kinaon taliwala sa kahayo- 
pan. ”--Deu 14:3-6. 

Ang mga hayop nga wala niining usa o duha ka 
kinaiyahan nga nahisgotan na dili pagakan-on ni- 
adtong mga tawo nga nailalom sa mga kondisyon 
sa pakigsaad sa Balaod. Ang gidiling mga hayop 
naglakip sa mga koneho sa kabatoan, liebre, baboy, 
ug kamelyo. Dugang pa, gidili ang mga linalang 
nga “nagalakaw pinaagi sa mga kuyamas niini,” 
walay duhaduha nga kini naglakip sa mga linalang 

sama sa leyon, oso, ug lobo.--Lev 11:4-8, 26, 27, 
Deu 14:7, 8. 

Kini nga mga hayop nga gidiling kan-on aplika- 
do lamang niadtong nailalom sa Moisesnong Bala- 
od, kay kini ang giingon sa Levitico 11:8: “Kini 
mahugaw alang kaninyo,” buot ingnon, alang sa 
mga Israelinhon. Sa dihang gihanaw na ang Bala- 
od pinasukad sa haladnong kamatayon ni Kristo 
Jesus, ang mga pagdili nahanaw usab, ug sa maka- 
usa pa mahimong isipon sa tanang tawo nga sila 
ilalom sa samang komprehensibong probisyon sa 
balaod nga gipahayag ngadto kang Noe human 
sa Lunop.---Col 2:13-17: Gen 9:3, 4. 

Sanglit wala na man idili ang pagkaon ug mga 
hayop nga giisip nga mahugaw ug wala na man 
usab ipatuman ang uban pang mga sugo sa Bala- 
od, tingali motungha ang pangutana kon nganong 
si Pedro, mga tulo ug tunga ka tuig sa ulahi, wala 
gihapon mokaon sa bisan unsang “dili hinlo” nga 
mga hayop. (Buh 10:10-15) Angayng hinumdoman 
nga ang pagkanselar sa Balaod nagpahinabog dag- 
kong mga kausaban sa mga kinabuhi sa mga su- 
musunod ni Kristo, ug busa, taudtaod nga panahon 
ang gikinahanglan aron sila makasabot sa tanan 
nga nalangkit. 

Masambingayong Paggamit. Ang talagsa- 
ong mga kinaiya sa mga hayop gihisgotan ug giga- 
mit sa mga magsusulat sa Bibliya aron sa paglara- 
wan sa nagkadaiyang mga hiyas ug mga katakos. 
Usahay ang mga dagway sa hayop mahimong 
maglarawan sa ekselenteng mga hiyas sa Diyos ug 
sa tawo. (Eze 1:10, 11; Pin 4:6, 7) Sa ubang mga 
teksto ang mga hayop hayan gigamit aron sa pag- 
hawas sa mapintas, samag-mananap nga naga- 
mandong mga gahom nga nagpaantos ug nagda- 
ogdaog sa mga tawo.---Dan 7:2-7: 8:5-8, 20, 21: Pin 
13:1-17, tan-awa ang MANANAP, SIMBOLIKO NGA MGA. 

Hustong Paggamit ug Panglantaw sa Lina- 
lang nga mga Hayop. May kalabotan sa pag- 
simba ilalom sa Moisesnong Balaod, ang mga baka, 
karnero, ug mga kanding maoy lakip sa mga lina- 
lang nga dalawaton ingong halad. Ang maong mga 
hayop kinahanglang himsog, ug dili dawaton ang 
kinapon nga hayop. (Lev 22:23-25) Gidili ang pag- 
gamit sa dugo sa mga hayop ingong pagkaon o sa 
bisan unsang katuyoan gawas lamang sa paghalad. 
(Lev 17:13, 14) Ang pagsimba sa bisan unsang la- 
rawan sa hayop o sa ubang linalang estriktong gi- 
dili.—Ex 20:4, 5. 

Ang Bibliya nagtudlo sa makataronganon ug 
maluluy-ong pagtratar sa mas ubos nga mga lina- 
lang. Sa pagkatinuod, si Jehova naghubit sa iyang 
kaugalingon ingong ang Mahigugmaong Tigtagana 
sa ilang mga kinabuhi ug kaayohan. (Pr 12:10; Sal 
145:15, 16) Ang Moisesnong Balaod nagsugo nga 
atimanon pag-ayo ang binuhing mga hayop. Kon 

makit-an nga nahisalaag, ang binuhing mga hayop 
kinahanglang iuli ngadto sa ilang tag-iya:, kon ma- 
lup-og tungod kay nabug-atan kaayo, sila kina- 
hanglang tabangan. (Ex 23:4, 5) Kon sila patraba- 
hoon angay silang pakitaag kaluoy. (Deu 22:10, 
25:4) Sila, maingon man ang tawo, angayng maka- 
benepisyo sa mga Igpapahulay. (Ex 20:10, 23:12, 
Deu 5:14) Ang peligrosong mga hayop kinahang- 
lang kontrolahon o patyon. (Gen 9:5: Ex 21:28, 29) 
Gidili ang pagpaliwat sa usa ka matang uban sa la- 
ing matang sa hayop.--Lev 19:19. 

Ang mahinadlokon sa Diyos nga mga tawo na- 
kasabot nga ang mga hayop maoy bahin sa daga- 
yang tagana sa Diyos alang sa kaayohan sa tawo. 
Ang mga hayop nagsilbi sa tawo ingong mga lu- 
wananan, ingong mga tinubdan sa pagkaon ug 
sa besti, ingong mga galamiton sa paghinlo, ug 
ingong mga katabang sa hinungdanong mga bulu- 
haton sa pagdaro ug pag-ani. Ang ilang nagkadai- 
yang dagway ug bulok makalingaw sa tawo, ang 
ilang kagawian ug kinaiyahan sa gihapon maoy da- 
kong nataran sa pagtuon maylabot sa katingala- 
hang mga linalang sa Diyos. Bisan tuod ang mga 
hayop mamatay sama sa tawo, wala silay paglaom 
sa pagkabanhaw sama sa nabatonan sa tawo.---2Pe 
2:12, dugang pa, tan-awa ubos sa ilang tagsatagsa 
ka ngalan ang matag hayop, langgam, insekto, 
reptilya, usab ang LANGGAM, ISDA, INSEKTO. 


HAZAEL [Ang Diyos Nakakita]. Usa ka iladong 
hari sa Sirya. Si Hazael lagmit nagsugod sa pag- 
mando sa panahon sa paghari ni Haring Jehoram 
sa Israel (mga 917-905 W.K.P.). (2Ha 8:7-16) Na- 
matay siya sa panahon sa paghari ni Haring Jeho- 
as sa Israel (mga 859-845 W.K.P/). (2Ha 13:24, 25) 
Si Hazael wala maggikan sa kaliwat nga harianon 
kondili siya usa lamang ka taas nga opisyal nga 
nag-alagad sa iyang gisundan nga hari, si Ha- 
ring Ben-hadad II sa Sirya.---2Ha 8:7-9. 

Katuigan una pa maghari si Hazael, si Jeho- 
va nagsugo kang Elias sa 'pagdihog kang Haza- 
el ingong hari ibabaw sa Sirya. Tungod kay ang 
Israel nakasala batok sa Diyos, si Hazael gitudlo 
aron magpahamtang ug silot batok sa nasod.---1Ha 
19:15-18. 

Si Hazael wala gayod sa literal madihogi ug lana, 
apan ang sugo nga gihatag kang Elias gituman sa 
iyang manununod nga si manalagnang Eliseo. Na- 
hitabo kini sa dihang ang Siryanhon nga si Ha- 
ring Ben-hadad II nasakit ug nagsugo kang Hazael 
ngadto sa Damasco nga pangunang siyudad sa Sir- 
ya. Si Hazael nagdala ug gasa ug nagpakisayod 
kang Eliseo kon si Ben-hadad mamaayo pa ba o dili 
sa iyang sakit. Si Eliseo miingon kang Hazael: “La- 
kaw, ingna [si Ben-hadad], Ikaw tinong maulian,”” 
apan ang manalagna mipadayon, nga nag-ingon: 
“Ug gipakita ni Jehova kanako nga siya tinong ma- 

matay.” Dugang pa siya miingon kang Hazael: “Gi- 
pakita ikaw kanako ni Jehova ingong hari sa Sirya.” 
Sa pagbalik ni Hazael, sa pagtubag sa pangutana sa 
hari bahin sa gisulti ni Eliseo, si Hazael miingon: 
“Siya miingon kanako, Ikaw tinong maulian' ”, apan 
sa pagkasunod adlaw, si Hazael nagtabon sa na- 
wong sa hari pinaagig basa nga kobrekama hang- 
tod kini namatay ug siya misugod sa pagmando 
puli kaniya.---2Ha 8:7-15. 

Daghang pangagpas bahin sa mga pulong ni Eli- 
seo kang Hazael. Sumala sa panaplin sa Masoreti- 
kong teksto, ingon man sa Gregong Septuagint, sa 
Latin nga Vulgate, sa Syriac nga Peshitta, ug sa 
18 ka Hebreohanong mga manuskrito, ang teksto 
mabasa: “Ingna siya, Ikaw maulian,” apan ang 
pangunang kaundan sa Masoretikong teksto nag- 
ingon, “Ingna, ‘Ikaw dili maulian.”” 

Kon ibutang nato nga si Hazael giingnan nga sul- 
tihan si Ben-hadad “Ikaw tinong maulian,” ang 
tubag ni Eliseo sa pagpakisayod ni Ben-hadad lag- 
mit usa ka tigmo, nga nagkahulogang ang sakit 
mismo ni Ben-hadad dili mao ang makapatay kani- 
ya, apan siya mamatay gayod (ingon sa nahitabo, 
pinaagi sa kamot ni Hazael). Bisan pa niana, gisul- 
ti ni Hazael sa hari ang unang bahin sa tubag ni Eli- 
seo: “Ikaw tinong maulian,” apan ang ubang bahin 
sa tubag gibuhat ni Hazael sa mabangis nga paagi. 
—2Ha 8:10. 

Gilupigan ni Hazael ang Israel. Wala ma- 
dugay human mahimong hari, si Hazael nakig- 
gubat sa mga hari sa Israel ug Juda didto sa 
Ramot-gilead (Rama). Nianang higayona, si Ha- 
ring Jehoram sa Israel nasamdan, apan ang resul- 
ta sa gubat wala hisgoti sa asoy. (2Ha 8:25-29, 2Cr 
22:1-6) Sa mga adlaw sa manununod ni Jehoram 
nga si Haring Jehu sa Israel, gitagsatagsa pag-ilog 
ni Hazael ang yuta sa Israel, nga nag-ilog sa Gilead 
ug sa Basan sa S sa Jordan. (2Ha 10:32, 33) Lagmit 
nga kini nagpasayon kaniya sa pagsulong sa ulahi 
sa gingharian sa Juda. Giilog ni Hazael ang siyu- 
dad sa Gat sa Filistia ug unya siya nakahukom nga 
motungas batok sa Jerusalem. Apan, si Haring Je- 
hoas sa Juda nagbayad kang Hazael pinaagi sa 
paghatag kaniyag bililhong mga butang gikan sa 
templo ug sa palasyo mao nga si Hazael misibog ug 
wala moatake sa Jerusalem.--2Ha 12:17, 18. 

Si Hazael nahimong dakong manlulupig sa Israel 
ilabina sa panahon sa paghari sa anak nga lalaki ni 
Jehu nga si Jehoaharz sa Israel, sa ingon natuman 
ang napanan-aw nang daan ni manalagnang Eliseo 
--nga itugyan ni Hazael sa kalayo ang kinutaang 
mga dapit sa Israel, patyon ang ilang hamiling ka- 
lalakin-an pinaagi sa espada, dugmokon ang ilang 
mga anak, ug yasyasan ang ilang mga babayeng 
mabdos. (2Ha 13:3, 22, 8:12) Apan, wala tugoti sa 
Diyos nga bug-os dugmokon sa Sirya ang Israel. 

(2Ha 13:4, 5) Human mamatay si Hazael, pinaagi 
sa tulo ka kadaogan nailog ug balik ni Haring Jeho- 
as sa Israel gikan sa anak nga lalaki ni Hazael nga 
si Ben-hadad III ang mga siyudad nga nailog ni Ha- 
zael gikan kang Haring Jehoahaz nga iyang ama- 
han. (2Ha 13:23-25) Sa ulahi si Haring Jeroboam Il 
sa Israel Tagpasig-uli sa Damasco ug sa Hamat 
ngadto sa Juda sa Israel. '---2Ha 14:28. 

Diha sa Karaang mga Inskripsiyon. Si Ha- 
zael gihisgotan diha sa usa ka inskripsiyon sa ka- 
saysayan nga nakaplagan sa usa ka dapit nga karon 
gitawag ug Afis, mga 40 km (25 mi) sa HK sa Alep- 
po. Ang gihisgotan niini nga inskripsiyon nahiuyon 
sa Bibliya, nga ang anak nga lalaki ni Hazael nga si 
Ben-hadad III, gitawag dinhi ug “Barhadad,” mipu- 
li kaniya ingong hari sa Sirya. 

Ang mga pagpakiggubat ni Salmaneser II batok 
sa Sirya girekord diha sa iyang mga talaan sa ka- 
saysayan, nga niini siya nag-asoy sa iyang mga ka- 
daogan batok kang Hazael. Niini nga mga talaan sa 
kasaysayan, si Hazael gitawag nga usa ka ordinar- 
yong tawo (sa literal, anak sa usa ka dili inila), sa 
walay duhaduha tungod kay siya dili harianon ug 
kagikan apan nailog niya ang trono sa Damasco pi- 
naagi sa pagpatay kang Haring Ben-hadad II. Usa 
niini nga mga inskripsiyon mabasa: “Sa ikanapu- 
log-walo nga tuig sa akong pagmando ako mitabok 
sa Euprates sa ikanapulog-unom nga higayon. Si 
Hazael sa Damasco (Imerisu) misalig sa iyang dag- 
hang kasundalohan ug nagtigom sa iyang daghan 
kaayong mga tropa, nga naghimo sa bukid sa Senir 
(Sa-ni-ru), usa ka bukid nga atbang sa Lebanon, 
nga iyang kuta. Ako nakiggubat kaniya ug nagpildi 
kaniya, ug gipatay ko pinaagig espada ang 16,000 
sa iyang hawod nga mga sundalo. Giilog ko ang 
iyang 1,121 ka karo, 470 ka kabayo ug ingon man 
ang iyang kampo. Siya mikalagiw aron luwason ang 
iyang kinabuhi (apan) akong gigukod siya ug gipa- 
likosan siya didto sa Damasco (Di-mas-qi), ang 
iyang harianong puloy-anan. (Didto) gigun-ob ko 
ang iyang mga tanaman (sa gawas sa siyudad, ug 
ako mibiya). Ako miasdang hangtod sa kabukiran 
sa Hauran (sade? “@Ha-u-ra-ni), nga naglaglag, 
naglumpag ug nagsunog sa daghang kalungsoran, 
nga nakakuhag daghan kaayong mga inilog sa gu- 
bat gikan kanila.”---Ancient Near Eastern Texts, gi- 
edit ni J. B. Pritchard, 1974, p. 280. 

Apan, si Salmaneser III dayag nga napakyas sa 
pag-ilog sa Damasco. Mopatim-awng kadto nagha- 
tag ug kahigayonan kang Tiglat-pileser III nga mo- 
himo sa maong pag-ilog, sa mga adlaw sa Siryan- 
hon nga si Haring Rezin. Natuman niini ang tagna 
ni Jehova pinaagi kang Amos: “Ako magpadalag 
kalayo sa balay ni Hazael, ug kini molamoy sa mga 
puloy-anang torre ni Ben-hadad. Ug akong gub-on 
ang trangka sa Damasco.”--Am 1:4, 5, 2Ha 16:9. 


HAZARMAVET 


HAZAIAS |Si Jah Nakakita]. Usa ka kaliwat sa 
anak nga lalaki ni Juda nga si Sela.--Neh 11:4, 5, 
Num 26:20. 


HAZAR-ADDAR [Sawang (Balangay) sa Ad- 
dar]. Usa ka siyudad sa habagatang utlanan sa 
Juda, tingali mao ra usab ang Addar nga duol sa 
Kades-barnea.--Num 34:4, Jos 15:3, tan-awa ang 
ADDAR Num. 2. 


HAZAR-ENAN, HAZAR-ENON [Sawang 
(Balangay) sa Tuboran (Tubod)]. Usa ka dapit sa 
amihanang utlanan sa “yuta sa Canaan.” (Num 34: 
2, 7-10) Si Ezequiel naghisgot sa Hazar-enon (Ha- 
zar-enan), uban sa Damasco ug Hamat, diha sa 
iyang pasiunang panan-awon sa teritoryo sa Israel. 
(Eze 47:13, 17: 48:1) Sa pagkakaron dili matino ang 
tukmang nahimutangan niining dapita. Apan, gitu- 
ohan sa kadaghanang eskolar nga kini nahimutang 
sa Qaryatein, mga 120 km (75 mi) sa AS sa Damas- 
co sa dalan paingon sa Palmyra. 


HAZAR-GADA [Sawang (Balangay) sa Gada]. 
Usa ka siyudad sa habagatan sa Juda (Jos 15:21, 
27); ang nahimutangan niini wala mahibaloi. 


HAZARMAVET [Sawang (Balangay) sa Ka- 
matayon]. Usa ka kaliwat ni Noe pinaagi kang Sem 
ug Joktan. (Gen 10:1, 21, 25, 26, 1Cr 1:20) Gituo- 
han sa kadaghanan nga ang mga kaliwat ni Hazar- 
mavet namuyo sa rehiyon sa Hadhramaut sa haba- 
gatang Arabia. Gituohang may koneksiyon tali sa 
Hadhramaut ug Hazarmavet tungod sa pagkaam- 
gid sa mga konsonante niini diha sa orihinal nga 
mga ngalang Hebreohanon ug Arabiko. Ang geo- 
grapikanhong mga utlanan sa Hadhramaut wala 
sa bug-os matino. Kini kapin kon kulang 880 km 
(550 mi) ang gitas-on ug 240 km (150 mi) ang gi- 
lapdon. Ang patag daplin sa baybayon niini maoy 
hiktin, ug unya ang yuta tungason kaayo, nga na- 
pormang usa ka batoong patag ibabaw sa bukid 
diin ang aberids nga gihabogon maoy tali sa 900 
ug 1,200 m (3,000 ug 4,000 p). Latas sa hataas nga 
mga patag ibabaw sa bukid adunay daghang la- 
wom nga bul-oganang mga walog sa kilid sa mga 
pangpang. Kini nga mga walog tabunok kaayo. 
Daghan kaayong mga palma ug mga datiles, ang 
mga karnero, kamelyo, asno, ug baka may mga sib- 
sibanan, ug ang dawa, alfalfa, tagom, gapas, ug 
mais maoy lakip sa mga pananom nga gitanom 
didto. Ang kinadak-an sa bul-oganang mga walog 
mao ang Wadi Hadhramaut. Kini nga sapa nagsu- 
kad mga 480 km (300 mi) sa ilaya gikan sa K 
nga baybayon sa Peninsula sa Arabia ug inanay 
nga miliko pasidlakan nga mga 640 km (400 mi), 
ug sa kataposan moagos kini ngadto sa Dagat sa 
Arabia ingong Wadi Masila (kining ngalana maoy 
tawag sa ubos nga sapa niini). Ang rehiyon sa 

Hadhramaut sa karaang panahon hinungdanon ka- 
ayo tungod sa negosyo niini sa insenso. Apan ang 
mga kahoyng kamangyan, nga daghan kanhi, nihit 
na karon didto. 


HAZAR-SUAL [Sawang (Balangay) sa Irong 
Ihalas]. Usa ka sakop nga siyudad sa Simeon sa H 
sa Juda. (Jos 15:21, 28; 19:1-3, 1Cr 4:28) Kini gi- 
puy-an pag-usab human sa pagkadestiyero didto sa 
Babilonya. (Neh 11:25-27) Ang nahimutangan niini 
dili matino, ang pipila ka eskolar nagtuo nga lagmit 
mao kini ang Khirbet el-Watan, mga 3 km (2 mi) sa 
SHS sa Beer-seba. 


HAZAR-SUSA [Sawang (Balangay) sa Bayeng 
Kabayo]. Usa ka sakop nga siyudad sa Simeon sa 
habagatang bahin sa Juda (Jos 19:1, 2, 5), gitawag 
usab nga Hazar-susim. (1Cr 4:31) Ang samang ta- 
laan sa mga siyudad nga sa sinugdan gipahat 
ngadto sa Juda naglakip sa “Sansana” imbes sa Ha- 
zar-susa. (Jos 15:21, 31) Giisip sa pipila nga kini 
maoy magkalahing mga dapit, nga gihunahunang 
ang Sansana anaa sa AAS sa Beer-seba ug ang Ha- 
zar-susa anaa sa mga 26 km (16 mi) sa K sa Beer- 
seba didto sa Sbalat Abu Susein, duol sa Kapatagan 
sa Filistia. Apan, ang pipila ka eskolar naghunahu- 
nang ang Hazar-susa lagmit mao lamay ikaduhang 
ngalan sa Sansana, nga kining ikaduhang ngalan, 
pinaagi sa kahulogan niini, naghubit sa iladong ka- 
lihokan sa maong dapit. Kon kini mao ra ang San- 
sana, ang Hazar-susa lagmit mao ang Khirbet esh- 
Shamsaniyat sa AAS sa Beer-seba, dili layo sa 
gituohang dapit sa Madmana (tingali ang Bet-mar- 
cabot), nga naunang gitala (sa Hazar-susa, Hazar- 
susim, 0 Sansana) diha sa mga teksto nga gihisgo- 
tan.--Tan-awa ang BET-MARCABOT. 


HAZAR-SUSIM. Tan-awa ang HAZAR-SUSA. 


HAZAZON-TAMAR [Graba [Bakilid] sa Ka- 
hoyng Palma]. Usa ka siyudad nga gipuy-an sa 
mga Amorihanon ug lagmit nahimutang sikbit sa 
Ubos nga Patag sa Sidim. Si Haring Kedorlao- 
mer ug ang iyang mga kaalyado nagpildi sa mga 
Amorihanon nga nagpuyo sa Hazazon-tamar. (Gen 
14:5-8) Kasiglohan sa ulahi ang nag-abin nga ka- 
sundalohan sa Moab, Ammon, ug sa bukirong rehi- 
yon sa Seir misulong batok sa Juda agi sa “Haza- 
zon-tamar, buot ingnon, En-gedi.” (2Cr 20:2, 10, 
11) Daghang eskolar ang nagtuo nga ang gihisgo- 
tan sa Genesis nagpunting sa usa ka lugar nga 
medyo halayo dapit sa H sa En-gedi ug busa nag- 
isip sa mga pulong nga “buot ingnon, En-gedi,” 
ingong usa ka pagdugang sa ulahi. Apan, ang nga- 
lang “Hazazon-tamar” mopatim-awng napreserbar 
diha sa ngalang Wadi Hasasa (Nahal Hazezon) nga 
mga 10 km (6 mi) sa A sa gituohang nahimuta- 


1016 


ngan sa En-gedi. Dugang pa, ang kahulogan sa Ha- 
zazon-tamar mohaom sa rehiyon sa En-gedi, nga 
gihubit ni Josephus ingong usa ka dapit diin na- 
nubo “ang kinamaayohang mga kahoyng palma.” 
(Jewish Antiquities, IX, 7 [i, 2]) Busa kon ang teks- 
to sa Genesis nagtumong sa usa ka dapit nga nahi- 
mutang sa habagatan pa gayod nga bahin, lagmit 
nga dihay duha ka dapit nga gitawag ug Hazazon- 
tamar: ang usa nalangkit sa En-gedi, ang lain ti- 
ngali mao ang dapit sa HK sa Patayng Dagat nga 
gitawag lamang ug Tamar.---Eze 47:19; 48:28. 


HAZELELPONI [lagmit, Naghatag ug Lan- 
dong sa Akong Nawong]. Lagmit ang anak nga ba- 
baye “sa amahan ni Etam”; ang igsoon ni Jezreel, 
Isma, ug Idbas.— 1Cr 4:1, 3. 


HAZER-HATICON. Usa ka dapit nga gihis- 
gotan sa panan-awon ni Ezequiel ingong anaa sa 
utlanan sa Israel ug “dapit sa utlanan sa Hauran.” 
(Eze 47:13, 16) Walay nahibaloan nga dapit nga gi- 
nganlan ug ingon niini, gihunahuna sa pipila nga 
nasayop ang magkokopya sa pagsulat niini inay 
nga “Hazar-enon.”--Eze 47:16, 17: tan-awa ang 
HAZAR-ENAN, HAZAR-ENON. 


HAZEROT [Mga Sawang; Kabalangayan]. Ang 
kataposang dapit nga gikampohan sa Israel una pa 
mosulod sa kamingawan sa Paran. (Num 11:35, 
12:16; 33:17, 18, Deu 1:1) Didto sa Hazerot, si Mir- 
iam gihampak ug sanla human kuwestiyona niya 
ug ni Aaron ang awtoridad ni Moises ug ang iyang 
pagpangasawa ug Cusihanon. (Num 11:35, 12:1-16) 
Giisip sa kadaghanang eskolar nga ang Hazerot sa 
Bibliya mao ang tubigang dapit nga ‘Ain Khadra, 
mga 60 km (37 mi) sa AS sa gituohang nahimuta- 
ngan sa Bukid sa Sinai. 


HAZIEL [Ang Diyos Nakakita]. Anak nga lalaki 
ni Simei, usa ka Gersonhong Levihanon sa panahon 
ni David.--1Cr 23:6-9. 


HAZO [lagmit pinamubo sa Hazael, nga nag- 
kahulogang “Ang Diyos Nakakita”]. Usa ka pag- 
umangkong lalaki ni Abraham, ikalima nga gi- 
nganlang anak ni Nahor ug Milca.---Gen 22:20-22. 


HAZOR [Sawang; Balangay]. 

1. Ang pangunang siyudad sa amihanang Cana- 
an sa panahon sa pagpanakop sa Israel ubos ni Jo- 
sue. (Jos 11:10) Gituohan nga ang Hazor mao ang 
Tell el-Qedah (Tel Hazor) nga nahimutang nga mga 
11 km (7 mi) sa HHS sa gisugyot nga dapit sa Ke- 
des. Matod sa arkeologo nga si Yigael Yadin, nga 
nangulo sa mga pagpangubkob sa maong dapit su- 
kad sa 1955 hangtod sa 1958 ug sukad sa 1968 
hangtod sa 1969, ang Hazor sa panahon ni Josue 
may sakop nga luna nga mga 60 ekt (150 akre) ug 

mahimong kapuy-an ug mga 25,000 hangtod sa 
30,000 ka molupyo. 

Si Jabin nga hari sa Hazor nanguna sa hiniusang 
kasundalohan sa amihanang Canaan batok kang 
Josue apan nakaagom ug makauulawng kapildihan. 
Ang Hazor mao lamang ang siyudad nga gisunog 
nianang dapita nga gitukod ibabaw sa usa ka bung- 
do. (Jos 11:1-13) Bisag gipahat sa ulahi ngadto sa 
tribo ni Neptali (Jos 19:32, 35, 36), ang Hazor, sa 
panahon ni Debora ug Barak, gimandoan sa laing 
gamhanang Canaanhon nga hari nga gitawag usab 
ug Jabin.---Huk 4:2, 17, 1Sa 12:9. 

Sa ulahing yugto, ang Hazor, sama sa Gezer ug 
Megido, gipalig-on ni Haring Solomon. (1Ha 9:15) 
Ang arkeolohikanhong mga kaplag nagpakita nga 
ang mga ganghaan niining tulo ka siyudad pareho 
ang pagkahimo. Nagtaho bahin sa mga pagpa- 
ngubkob didto sa Hazor, si Yigael Yadin, diha sa 
iyang librong The Art of Warfare in Biblical Lands 
(1963, Tomo II, p. 288), misulat: “Sa dihang ang 
unang timailhan sa ganghaan niini nga paril migi- 
maw gikan sa abog ug sa yuta nga hinayhinayng 
gikubkob, nahingangha kami sa pagkaamgid niini 
sa “Ganghaan ni Solomon” nga nadiskobrehan didto 
sa Megido. Sa wala pa mopadayon sa pagkubkob, 


Kagun-oban sa mga ganghaan didto sa Hazor 
nga lagmit sukad pa sa panahon ni Solomon 


HAZOR 


naghimo kami ug temporaryong mga marka sa 
yuta sumala sa among gibanabana nga plano sa 
ganghaan ginamit ingong sumbanan ang gang- 
haan sa Megido. Ug dayon gisultihan namo ang 
mga trabahante sa pagpadayon sa pagkubkob ug sa 
pagkuha sa mga ginun-ob. Sa dihang natapos na 
sila, gitan-aw nila kami nga may kahingangha, nga 
maorag kami mga salamangkero o mga mananag- 
an. Kay diha sa among atubangan mao ang gang- 
haan nga ang dagway niini mao kadtong among 
gilatid, nga usa ka hulad sa ganghaan sa Megido. 
Kini nagpamatuod nga dili lamang kining duha 
ka ganghaan hinimo ni Solomon kondili nagsunod 
usab sa usa lamang ka pangatibuk-ang plano.” 

Kapin sa 200 ka tuig human mamatay si Solo- 
mon, panahon sa paghari ni Haring Peka sa Israel, 
ang Asiryanhong hari nga si Tiglat-pileser II nag- 
sakop sa Hazor ug nagdestiyero sa mga molupyo 
niini.—2Ha 15:29. 

2. Usa ka Judeanhong siyudad sa Negeb, lagmit 
mao ang el-Jebariyeh, nga nahimutang mga 24 km 
(15 mi) sa SAS sa gituohang dapit sa Kades-barnea 
(lagmit mao ra usab ang Kedes).---Jos 15:21, 23. 

3. Laing ngalan sa Keriot-hezron, usa ka lung- 
sod sa Juda nga gituohan sa kadaghanan nga mao 
ang Khirbet el-Qaryatein (Tel Qeriyyot), nga nahi- 
mutang mga 20 km (12 mi) sa H sa Hebron.---Jos 
15:21, 2b. 


HAZOR-HADATA 


4. Usa ka lungsod nga nahimutang sa teritoryo 
sa Benjamin. (Neh 11:31, 33) Ang Khirbet Hazzur, 
mga 7 km (4.5 mi) sa AK sa Patukoranan sa Tem- 
plo didto sa Jerusalem, gituohan nga lagmit mao 
ang nahimutangan niini. 

5. Usa ka rehiyon sa Desyerto sa Arabia sa sid- 
lakan sa Jordan nga gihisgotan sa tagna ni Jere- 
mias nga pagalaglagon sa Babilonyanhon nga si 
Haring Nabucodonosor.---Jer 49:28-33. 


HAZOR-HADATA [lagmit, Ang Bag-ong Sa- 
wang (Balangay)]. Usa ka siyudad sa habagatang 
bahin sa Juda. (Jos 15:21, 25) Ang tukmang nahi- 
mutangan niini wala mahibaloi. 


HE” [n]. Ang ikalimang letra sa Hebreohanong 
alpabeto. Sa paglitok, ang he” adunay tunog nga gi- 
kan sa tutonlan tali sa mas humok nga '“aTeph ug sa 
mas pinakarat nga chehth. Busa, sa kasagaran kini 
katumbas sa Cebuanong “h” ug susama sa tunog sa 
“h” sa pulong nga “hangin.” Sa Hebreohanon, kini 
makita sa sinugdanan sa matag bersikulo sa Salmo 
119:33-40. Ang mga letrang he” [M] ug chehth [M] 
susama kaayog porma.--Tan-awa ang HEBREOHA- 
NON, IL. 


HEBER [Kauban]. 

1. Anak nga lalaki ni Beria ug apo ni Aser, kati- 
gulangan nga pangulo sa mga Hebernon.---Gen 
46:17: Num 26:45, 1Cr 7:30-32. 

2. Ang Kenihanon nga bana ni Jael (ang babaye 
nga nagpatay kang Sisera nga pangulo sa kasunda- 
lohan ni Jabin) ug usa ka kaliwat ni Hobab, “kan- 
sang umagad mao si Moises.” Si Heber dayag nga 
mibulag sa ubang mga Kenihanon ug nakigdait 
kang Jabin nga hari sa Hazor.--Huk 4:11, 17, 21, 
5:24. 

3. Usa ka tawo sa tribo ni Juda ug ang “amahan 
ni Soco.”--1Cr 4:1, 18. 

4. Kaliwat ni Elpaal; pangulo sa usa ka balay sa 
amahan sa tribo ni Benjamin.--1ICr 8:1, 17, 18, 28. 


HEBERNON [Kang (Iya ni) Heber]. Usa ka 
Asernon nga banay nga naggikan kang Heber. 
--Num 26:44, 45. 


HEBREOHANON, I. Ang ngalang “Hebreo- 
hanon” unang gigamit alang kang Abram, sa ingon 
nagpalahi kaniya gikan sa iyang Amorihanong 
mga silingan. (Gen 14:13) Human niini, diha sa 
halos tanang higayon diin kini gigamit, ang ter- 
minong “(mga) Hebreohanon” padayong gigamit 
ingong usa ka ngalan nga nagpalahi o nagpaila 
--kon ang usa nga nagasulti maoy gikan sa dili- 
Israelinhong nasod (Gen 39:13, 14, 17: 41:12, Ex 
1:16, 1Sa 4:6, 9), o maoy usa ka Israelinhon nga na- 
kigsulti sa usa ka langyaw (Gen 40:15, Ex 1:19; 

2:7, Jon 1:9), o mga langyaw ang gihisgotan (Gen 
43:32, Ex 1:15; 2:11-13, 1Sa 13:3-7). 

Ingon sa gipakita niini nga mga teksto, ang mga 
Ehiptohanon sinati na sa ngalang “Hebreohanon” 
niadtong ika-18 nga siglo W.K.P. Daw gipakita nii- 
ni nga si Abraham, Isaac, ug Jacob ilado na kaayo 
sa tibuok lugar, busa ang ngalang “Hebreohanon” 
ilado kaayo. Sa dihang naghisgot si Jose bahin sa 
“yuta sa mga Hebreohanon” (Gen 40:15) ngadto sa 
duha ka alagad ni Paraon, sa walay duhaduha iyang 
gitumong ang rehiyon palibot sa Hebron nga du- 
gay nang nahimong pinuy-anan sa iyang amahan 
ug mga katigulangan. Mga unom ka siglo sa ulahi 
ang mga Filistehanon nagtawag gihapon sa mga 
Israelinhon ingong “mga Hebreohanon.” Sa pana- 
hon ni Haring Saul ang “mga Hebreohanon” ug 
ang “Israel” maoy pareho ra nga mga termino. 
(1Sa 13:3-7, 14:11, 29:3) Niadtong ikasiyam nga 
siglo W.K.P. ang manalagnang si Jonas nagpai- 
la sa iyang kaugalingon ingong usa ka Hebreo- 
hanon ngadto sa mga tripulante (lagmit nga mga 
Fenicianhon) samtang nagsakay sa usa ka barko 
nga milawig gikan sa pantalan sa Jope. (Jon 1:9) 
Gipalahi usab sa Balaod ang “Hebreohanon” nga 
mga ulipon gikan niadtong mga ulipon sa ubang 
mga rasa o nasyonalidad (Ex 21:2; Deu 15:12), ug 
sa paghisgot niini, ang basahon ni Jeremias (sa ika- 
pitong siglo W.K.P.) nagpakita nga sa maong pana- 
hon ang terminong “Hebreohanon” maoy katumbas 
sa “Hudiyo.”--Jer 34:8, 9, 13, 14. 

Sa ulahing mga yugto ang Grego ug Romano nga 
mga magsusulat kanunayng nagtawag sa mga Is- 
raelinhon nga “mga Hebreohanon" o “mga Hudiyo,” 
dili “mga Israelinhon.” 

Ang Gigikanan ug Kahulogan Niini nga Ter- 
mino. Ang mga panghunahuna bahin sa gigika- 
nan ug kahulogan sa terminong “Hebreohanon” ka- 
sagarang masulbad niining paagiha: 

Gipunting sa usa ka opinyon nga kini nga ngalan 
naggikan sa lintunganayng pulong nga ‘avar’, nga 
nagkahulogang “pag-agi: paglabay, pagsaylo, pag- 
tabok.” Sa ingon ang termino mapadapat ngadto 
kang Abraham ingong usa nga gikuha sa Diyos “gi- 
kan sa pikas bahin sa Suba [sa Euprates].” (Jos 
24:3) Busa ang mga maghuhubad sa Gregong Sep- 
tuagint nakasabot niini nga termino ug sa ingon 
sa Genesis 14:13 nagtawag kang Abraham ingong 
“ang milabay” inay nga “Hebreohanon.” Popular 
kini nga teoriya, apan may mga problema gihapon. 
Ang kataposang letra sa terminong ‘vri’ (Hebreo- 
hanon) maoy pareho nianang gigamit sa ubang 
mga termino nga tinong mga patronymic, buot 
ingnon, mga ngalan nga naporma pinaagi sa pag- 
dugang ug usa ka prefix o suffix nga nagpaila sa 
kalambigitan niini ngadto sa ngalan sa ilang ama- 
han o sa ilang katigulangan. Busa, ang Moh-avi” 

(Moabihanon) pangunang nagtumong sa usa ka ta- 
wong naggikan kang Moab (Moh-av') inay sa usa 
ka tawo nga naggikan sa usa ka dapit, mao man 
usab ang Am-mohni” (Ammonhanon), Dani’ (Dan- 
hanon), ug daghang uban pa. 

Dugang pa, kon ang ngalang “Hebreohanon” ipa- 
dapat kang Abraham tungod lang kay siya 'nakata- 
bok’ sa Euprates, kini nga termino daw malangko- 
bon ra kaayo, nga mapadapat kang bisan kinsang 
tawo nga nakatabok usab sa Euprates---ug lagmit 
dihay daghan sa maong mga lalin paglabay sa ka- 
siglohan. Tungod sa gigikanan niini, ang termino 
mahimong talagsaon lamang kon ang pagtabok ni 
Abraham sa Euprates giila ingong sugo sa Diyos. 
Giduhaduhaan kon kining butanga giila ba sa mga 
pagano nga migamit niini nga termino, bisan tuod 
kini dili isipong imposible. 

Ang ikaduhang panghunahuna nga giduso sa pi- 
pila ka eskolar mao nga kini nga ngalan nagtumong 
sa mga dumuluong, buot ingnon, “miagi, ingong 
pagpalahi gikan sa permanenteng mga pumoluyo. 
(Itandi ang paggamit sa ‘avar’ sa Gen 18:5, Ex 
32:27, 2Cr 30:10.) Bisan tuod ang mga Israelin- 
hon nagkinabuhi nga nagbalhinbalhin sulod sa du- 
gayng panahon, dili na kini ang kahimtang human 
masakop ang Canaan. Bisan pa niana, ang ngalang 
Hebreohanon padayong gipadapat ngadto kanila. 
Ang laing pagtutol niini nga ideya mao nga kini 
nga termino tingali halapad ra kaayog kahulogan 
nga maglakip sa tanang grupo nga nagbalhinbalhin 
pagpuyo. Sanglit si Jehova nailhan diha sa Bibliya 
ingong “ang Diyos sa mga Hebreohanon,” dayag 
nga kini wala magpasabot sa ‘tanan nga nagbalhin- 
balhin pagpuyo, tungod kay daghang katawhan 
nga nagbalhinbalhin pagpuyo maoy mga magsi- 
simba sa bakak nga mga diyos.---Ex 3:18; 5:3, 7:16, 
9:1, 13, 10:3. 

Ang ikatulong panghunahuna nga nahiuyon sa 
Biblikanhong ebidensiya mao nga ang “Hebreoha- 
non” (Trri') naggikan sa ngalan nga Eber (Ever), 
ang apo-sa-tuhod ni Sem ug usa ka katigulangan ni 
Abraham. (Gen 11:10-26) Tinuod nga walay nahi- 
baloan bahin kang Eber gawas sa iyang relasyon sa 
banay ingong usa ka dugtong diha sa kutay sa ka- 
liwatan gikan kang Sem ngadto kang Abraham. 
Walay talagsaong buhat o ubang personal nga hi- 
yas ang gitala nga lagmit mahimong basehan nga 
ang ngalan ni Eber ilado kaayong gigamit sa iyang 
mga kaliwat. Bisan pa niana, angayng matikdan 
nga si Eber mao ang espesipikong gitumong sa Ge- 
nesis 10:21, ug si Sem gihisgotan dinhi ingong “ka- 
tigulangan sa tanang anak ni Eber.” Ang pamatu- 
od nga ang ngalang Eber gipadapat ngadto sa usa 
ka katawhan o rehiyon mga kasiglohan human sa 
iyang kamatayon makita diha sa tagna ni Balaam 
niadtong ika-15 nga siglo W.K.P. (Num 24:24) Ang 

paggamit niini nga ngalan ingong usa ka patro- 
nymic maglangkit sa mga Israelinhon sa usa ka 
partikular nga tawo sa “mga kagikan sa banay” nga 
naggikan kang Noe, ingon sa gitala sa Genesis 
10:1-32. 

Sama sa ubang panghunahuna nga nahis- 
gotan na, mibangon ang pangutana kon nganong 
ang “Hebreohanon,” kon naggikan man sa nga- 
lang Eber, angayng ipadapat lamang nga espesipi- 
ko ug ngadto lamang sa mga Israelinhon. Pinaagi 
sa iyang anak nga lalaking si Joktan, si Eber may 
ubang mga kaliwat kinsa dili gikan sa linya sa kali- 
wat ni Abraham (ug Israel). (Gen 10:25-30, 11:16- 
26) Tingali ang terminong fvri’ (Hebreohanon) 
mapadapat ngadto sa tanan sa maong mga kali- 
wat kinsa may katungod sa pag-angkon kang Eber 
ingong ilang katigulangan. Gituohan sa ubang mga 
eskolar nga sa sinugdan mao tingali kini ang ka- 
himtang, apan sa paglabay sa panahon, ang ngalan 
gitumong na lamang ngadto sa mga Israelinhon 
ingong mao ang labing prominente sa mga Eber- 
hanon, o mga Hebreohanon. Kini susamang gihis- 
gotan sa rekord sa Bibliya. Bisan tuod dihay dag- 
hang dili-Israelinhon nga mga kaliwat ni Abraham, 
lakip ang mga Edomhanon, Ismaelinhon, ug ang 
mga kaliwat ni Abraham pinaagi sa iyang asawa 
nga si Ketura, ang mga Israelinhon lamang ang gi- 
tawag nga “binhi ni Abraham.” (Sal 105:6; Isa 41:8; 
itandi ang Mat 3:9; 2Co 11:22.) Siyempre, tungod 
kini sa gibuhat sa Diyos ngadto kanila maylabot sa 
Abrahamikong pakigsaad. Apan tungod kay ang 
Diyos naghimo kanila nga usa ka nasod ug nagha- 
tag kanila sa yuta sa Canaan ingong panulondon, 
maingon man sa mga kadaogan batok sa daghang 
gamhanang mga kaaway, kini tinong magpalahi sa 
mga Israelinhon dili lamang gikan sa ubang mga 
kaliwat ni Abraham kondili usab gikan sa tanang 
uban pang mga kaliwat ni Eber. Posible usab nga 
daghan niadtong ubang mga kaliwat ang nawad- 
an sa ilang “pagka-Eberhanon' tungod sa ilang pag- 
pakigminyo sa ubang mga katawhan. 

Lagmit usab nga si Eber gipili diha sa mga tala- 
an sa kagikan ingong usa ka ilhanan gikan sa Diyos 
nga ang panalangin ni Noe nga gipahayag kang 
Sem matuman ilabina diha sa mga kaliwat ni Eber, 
ug ang misunod nga mga panghitabo nagpakita 
nga ang mga Israelinhon mao ang pangunang mga 
dumadawat sa maong panalangin. Ang maong es- 
pesipikong paghisgot bahin kang Eber maoy aron 
usab sa pagpaila sa linya sa kaliwat sa sinaad nga 
Binhi nga gihisgotan sa tagna ni Jehova diha sa Ge- 
nesis 3:15, sa ingon naghimo kang Eber nga usa ka 
espesipikong dugtong tali kang Sem ug Abraham. 
Ang maong kalangkitan mosibo gayod usab sa 
pagtawag kang Jehova ingong “ang Diyos sa mga 
Hebreohanon.” 

Tagna ni Balaam. Ang pagsabot sa tagna ni 
Balaam sa Numeros 24:24 nagdepende kon ang 
Eber gigamit ba dinhi ingong ngalan sa usa ka da- 
pit nga nagpaila sa ‘yuta (o katawhan) sa pikas ba- 
hin, o ingong patronymic nga gipadapat lamang 
ngadto sa mga Hebreohanon (mga Israelinhon). Gi- 
ila sa kadaghanang komentarista nga ang Kitim, 
nga gikan sa baybayon niini ang mga barko mosu- 
long aron sa pagpukan sa Asirya ug Eber, sumala 
sa tagna, sa panguna mao ang kanhing ngalan sa 
Cipro. Hinuon, ingon sa gipakita sa mga artikulong 
CIPRO ug KITIM, ang Cipro nailalom sa dakong im- 
pluwensiya sa Gresya, lain pa, ang ngalang Kitim 
lagmit mas dako ug kapadapatan, dili lang nagtu- 
mong sa pulo sa Cipro, nga tingali naglangkit pa sa 
Gresya. Busa, glisip sa kadaghanang eskolar nga 
ang tagna maoy may kalabotan sa Grego o Mace- 
donianhon nga pagsakop sa kanasoran sa Tungang 
Sidlakan, lakip ang Asirya. Kadtong nagtuo nga 
ang Eber gigamit dinhi sa pagtumong sa usa ka da- 
pit nag-isip nga ang pagsakit sa Eber nagpasabot 
nga dili lamang kay ang Asirya ang mailalom sa 
pagdominar sa Kasadpan, kondili lakip usab ang ta- 
nang gahom sa Mesopotamia (ang katawhan “sa pi- 
kas bahin"). Kadtong nag-isip sa Eber ingong nga- 
lan nga nagpaila sa mga Hebreohanon nagtuo nga 
ang maong gitagnang pagsakit midangat kanila 
human mamatay si Alejandrong Bantogan ug ila- 
lom sa linya sa Seleucid nga mga magmamando, 
ilabina ni Antiochus Epiphanes. Maingon nga ang 
ngalang Asirya niini nga teksto sa pagkatinuod 
mao ang ngalang Asur sa Hebreohanon, busa mo- 
patim-aw usab nga ang “Eber” maoy usa gayod ka 
patronymic nga ngalan nga nagpaila sa mga Heb- 
reohanon inay nga ngalan lamang sa usa ka dapit. 

Paggamit Diha sa Kristohanon Gregong Ka- 
sulatan. Diha sa Kristohanon Gregong Kasula- 
tan ang termino nga “Hebreohanon” gigamit ilabi- 
na sa pagtumong sa pinulongan nga gigamit sa 
mga Hudiyo (Ju 5:2, 19:13, 17, 20; Buh 21:40, 22:2, 
Pin 9:11, 16:16), ang pinulongan nga gigamit sa na- 
banhaw ug hinimayang si Jesus sa dihang namu- 
long ngadto kang Saulo nga taga-Tarso. (Buh 26:14, 
15) Sa Buhat 6:1 ang nagsultig-Hebreohanon nga 
mga Hudiyo gipalahi gikan sa nagsultig-Grego nga 
mga Hudiyo.--Tan-awa ang GRESYA, GREGO (Mga 
Helenistiko). 

Una, gihubit ni Pablo ang iyang kaugalingon 
ingong usa ka Hebreohanon, ikaduha, usa ka Israe- 
linhon, ug ikatulo, naggikan sa binhi ni Abraham. 
(2Co 11:22) Ang “Hebreohanon” tingali gigamit 
dinhi aron ipakita ang iyang rasanhong kagikan 
(itandi ang Flp 3:4, 5) ug lagmit ang iyang pinulo- 
ngan, ang “Israelinhon” nagtumong sa iyang kinai- 
yanhong pagkahimong sakop sa nasod nga sa si- 

nugdan gitukod sa Diyos ingong katawhan nga 
nagdala sa Iyang ngalan (itandi ang Rom 9:3-5): ug 
ang “binhi ni Abraham” nagtumong sa iyang pag- 
kahimong sakop niadtong magapanunod sa gisaad 
nga mga panalangin sa Abrahamikong pakigsaad. 

Ang “mga Habiru.” Diha sa daghang cunei- 
form nga mga rekord nga pinetsahan sukad sa pag- 
sugod sa ikaduhang milenyo W.K.P., makita ang 
Akadianhon (Asiro-Babilonyanhon) nga terminong 
habiru, o hapiru. Ang mga Habiru maoy aktibo did- 
to sa habagatang Mesopotamia ug Asia Minor ma- 
ingon man sa mga dapit sa Haran ug Mari. Mao 
man usab, diha sa mga 60 ka Papan sa Amarna, 
nga nakaplagan sa Ehipto, ang sakop nga Canaan- 
hong mga magmamando nga misulat ngadto sa 
Paraon sa Ehipto (nga niadtong tungora mao ang 
ilang labawng magmamando) mireklamo, lakip sa 
ubang mga butang, bahin sa mga pag-atake sa pi- 
pila ka magmamando nga nakighiusa sa “mga Ha- 
biru” batok sa ilang mga siyudad. 

Ang “mga Habiru” mitungha sa Mesopotamia 
ingong mga mag-uuma, mersenaryong mga sun- 
dalo, bandido, ulipon, ug uban pa. Bisan tuod nga 
gipaningkamotan sa pipila ka eskolar ang paglang- 
kit sa mga Habiru sa Israelinhong pagpanakop sa 
Canaan, ang ebidensiya wala magpaluyo sa maong 
panghunahuna. Niining bahina, ang The New In- 
ternational Dictionary of Biblical Archaeology mii- 
ngon: “Sukad nga unang nakaplagan ang mga Ha- 
biru diha sa mga teksto sa Amama sa ulahing 
bahin sa ikanapulog-siyam nga siglo, ang mga es- 
kolar naaghat sa paglangkit sa mga Habiru sa bib- 
likanhong ibrim o “mga Hebreohanon,'--usa ka 
pulong nga makaplagan sa katloag-upat ka higayon 
diha sa DT, nga kasagarang gigamit sa mga lang- 
yaw o sa dihang makigsulti sa mga langyaw. ... 
Ang kadaghanang eskolar wala mag-isip nga ang 
mga Hebreohanon mao ang mga Habiru tungod sa 
mosunod nga mga pagtutol: (1) mga suliran may- 
labot sa pagtuon sa mga pinulongan: (2) ang posi- 
bilidad nga ang Habiru maoy usa ka ngalan nga 
naghubit sa usa ka hut-ong sa mga tawo, samtang 
ang “bri maoy usa ka etnikong termino: (3) ang da- 
kong kalainan sa pagkaylap, kalihokan, ug kinaiya 
sa duha ka pundok.”--Giedit ni E. Blaiklock ug 
R. Harrison, 1983, pp. 223, 224. 

Ang “mga Habiru” makita sa Ehiptohanong mga 
dokumento ubos sa ngalan nga @piru. Sila gipatra- 
baho ingong trabahante sa kubkobanan sa mga 
bato, tigpuga ug bino, ug tighakot ug mga bato. 
Kon bahin sa pinulongan, imposible nga isipong 
managsama ang Ehiptohanong pulong nga @piru 
sa Hebreohanong pulong nga fvri. Dugang pa, 
ang mga dokumento naghisgot nga ang “mga Ha- 
biru” didto pa sa Ehipto bisag dugay na nga naka- 
biya ang mga Hebreohanon sa maong yuta. 

HEBREOHANON, II. Ang Hebreohanong 
pinulongan gigamit sa pagsulat sa dakong bahin sa 
inspiradong Kasulatan---39 ka basahon tanan (su- 
mala sa pagbahin sa mga basahon nga makaplagan 
sa daghang hubad), nga naglangkob sa mga tres- 
kuwarto sa katibuk-ang kaundan sa Bibliya. Apan, 
ang usa ka gamayng bahin niini nga mga basahon 
gisulat diha sa Aramaiko.---Tan-awa ang ARAMAIKO. 

Sa Hebreohanong Kasulatan, ang ngalang Heb- 
reohanon wala gamita sa pagtumong sa pinulo- 
ngan, kini nga ngalan gigamit lamang sa pag- 
tumong sa mga indibiduwal o sa katawhan sa 
Israel sa katibuk-an. Gihisgotan ang “pinulongan sa 
mga Hudiyo” (2Ha 18:26, 28), “Hudiyohanon” (Neh 
13:24), ug ang “pinulongan sa Canaan” (Isa 19:18), 
nga sa maong panahon (sa ikawalong siglo W.K.P.), 
sa panguna maoy Hebreohanon. Apan, sa Kristoha- 
non Gregong Kasulatan ang ngalang Hebreohanon 
kanunayng gigamit sa pagtumong sa pinulongan sa 
mga Hudiyo.---Tan-awa ang HEBREOHANON, I. 

Gigikanan sa Hebreohanong Pinulongan. 
Ang sekular nga kasaysayan wala magbutyag sa 
gigikanan sa Hebreohanong pinulongan---o, sa gi- 
gikanan sa bisan unsa sa labing karaan nga mga pi- 
nulongan nga nailhan, sama sa Sumerianhon, Aka- 
dianhon (Asiro-Babilonyanhon), Aramaeanhon, ug 
Ehiptohanon. Kini tungod kay ang maong mga pi- 
nulongan bug-os na nga naugmad diha sa kinauna- 
hang sinulat nga mga rekord nga nakaplagan sa 
mga tawo. (Tan-awa ang PINULONGAN.) Busa, ang 
lainlaing mga panglantaw nga gipresentar sa mga 
eskolar bahin sa gigikanan ug kaugmaran sa Heb- 
reohanon--sama niadtong nagtuo nga ang Heb- 
reohanon naggikan sa Aramaiko o gikan sa usa ka 
Canaanhong diyalekto--maoy mga pangagpas la- 
mang. Ingon usab niana ang mahimong ikasulti 
bahin sa mga paningkamot nga ipatin-aw ang gigi- 
kanan sa daghang pulong nga makaplagan diha sa 
Hebreohanong Kasulatan. Sagad giingon sa mga 
eskolar nga daghan niini nga mga pulong naggikan 
sa Akadianhon o Aramaiko. Apan, maingon sa gi- 
sulti ni Dr. Edward Horowitz: “Sa natad sa pagtuon 
sa mga gigikanan sa pulong adunay dagkong mga 
kalainan sa opinyon taliwala sa mga eskolar, bisan 
taliwala sa labing batid kanila.” Dayon iyang gipun- 
ting ang mga pananglitan sa mga pagpatin-aw sa 
iladong mga eskolar bahin sa gigikanan sa pipi- 
la ka Hebreohanong mga pulong, nga sa matag 
kahimtang gipakita nga ang ubang prominente nga 
mga eskolar wala mouyon, ug dayon midugang: 
“Ug busa adunay dili-matapos nga panagsumpa- 
ki tali sa parehong tinahod kaayo nga mga eks- 
perto.”--How the Hebrew Language Grew, 1960, 
pp. Xix, XX. 

Ang Bibliya mao lamang ang makasaysayan- 
hong tinubdan nga naghatag ug kasaligang ebi- 

densiya bahin sa gigikanan sa pinulongan nga 
atong nailhan ingong Hebreohanon. Siyempre, kini 
ang pinulongan sa Israelinhong mga kaliwat ni 
“Abram nga Hebreohanon” (Gen 14:13), kinsa nag- 
gikan sa anak nga lalaki ni Noe nga si Sem. (Gen 
11:10-26) Tungod sa matagnaong panalangin sa 
Diyos kang Sem (Gen 9:26), makataronganong tu- 
ohan nga ang pinulongan ni Sem wala maapektohi 
sa dihang gilahugay sa Diyos ang pinulongan sa 
wala-uyoning katawhan sa Babel. (Gen 11:5-9) Ang 
pinulongan ni Sem nagpabiling mao gihapon, ang 
“usa ka pinulongan” nga naglungtad sukad pa kang 
Adan. (Gen 11:1) Kini nagpasabot nga ang pinulo- 
ngan nga sa ulahi gitawag ug Hebreohanon mao 
ang orihinal nga pinulongan sa katawhan. Maingon 
sa nahisgotan na, ang sekular nga kasaysayan wa- 
lay nahibaloan nga laing orihinal nga pinulongan. 

Pagduhaduha sa Kalig-on sa Pinulongan. 
Ang kasaysayan puno sa mga pananglitan sa mga 
pinulongan nga nausab paglabay sa taas nga mga 
yugto sa panahon. Ang Cebuano nga gigamit dag- 
hang katuigan kanhi posibleng dili na masabtan sa 
kadaghanan sa mga tawo nga nagsultig Cebuano 
karong adlawa. Busa, lagmit gayod nga ang pinulo- 
ngan nga orihinal nga gigamit ni Adan dako gayod 
ug kausaban sa panahon nga gisugdan ni Moises 
ang pagsulat sa Hebreohanong Kasulatan. Apan, 
tungod sa taas nga kinabuhi nga napahimuslan su- 
lod nianang 2,500-ka-tuig nga yugto tataw nga 
wala mahitabo ang maong kausaban. Busa, dihay 
usa lamang ka tawo, nga mao, si Matusalem, ang 
gikinahanglan ingong dugtong gikan kang Adan 
ngadto sa mga naluwas sa Lunop. Dugang pa, si 
Sem, kinsa dayag nga katalirongan ni Matusalem 
sa daghang katuigan sa wala pa ang Lunop, nabuhi 
hangtod sa panahon sa pagkinabuhi ni Isaac. Ug 
wala pay 150 ka tuig ang milabay sukad sa kama- 
tayon ni Isaac (1738 W.K.P.) hangtod sa pagkatawo 
ni Moises (1593 W.K.P.). Tungod kay nag-abot ang 
kinabuhi sa mga tawo sa ubay-ubay nga kaliwatan, 
wala mausab ang ilang sinultihan. Siyempre, dili 
kanunayng masayran kon unsa ka duol o ka layo sa 
usag usa ang dapit nga gipuy-an niining mga taw- 
hana, sama kang Sem ug Abraham, nga nagsilbing 
dugtong sa kaliwatan. Ang regular nga komunikas- 
yon mahinungdanon aron dili mausab ang pinulo- 
ngan. 

Ang pamatuod nga dili tanan sa mga kaliwat ni 
Sem nagpadayon sa pagsulti sa gitawag nga tiu- 
nayng “usa ka pinulongan” sa kapanahonan sa wala 
pa ang Lunop dayag nga makita sa mga kausaban 
nga naugmad taliwala sa Semitikanhong mga pinu- 
longan, lakip na ang Hebreohanon, Aramaiko, Aka- 
dianhon, ug ang nagkalainlaing mga diyalekto nga 
Arabiko. Sa ika-18 nga siglo W.K.P. (sa mga tuig 
1761 W.K.P.), ang apo ni Abraham ug ang apo sa 

iyang igsoon migamit ug magkalahi nga mga ter- 
mino sa pagngalan sa tapok sa mga bato nga ilang 
gipatindog ingong handomanan o saksi tali kanila. 
Si Jacob, ang amahan sa mga Israelinhon, nagta- 
wag niini nga “Galeed,” samtang si Laban, usa ka 
pumoluyo sa Sirya o Aram (bisan tuod dili kaliwat 
ni Aram), migamit sa Aramaeanhon nga termi- 
nong “Jegar-sahaduta.” (Gen 31:47) Hinuon, ang 
kalainan niining duha ka termino wala magpasabot 
nga diha gayoy dakong kalainan tali sa Aramaean- 
hon ug Hebreohanon niadtong panahona, sanglit si 
Jacob daw walay partikular nga problema sa pakig- 
komunikar didto sa Sirya. Sa walay duhaduha, sa 
dihang mitungha ang bag-ong mga kahimtang ug 
namugna ang bag-ong mga butang, kinahanglang 
gam-on ang mga pulong nga maghubit sa maong 
mga butang nga namugna. Ang maong mga ter- 
mino lagmit nga lahi sa nagkalainlaing mga dapit 
taliwala sa nagkabulagbulag nga mga grupo sa 
mao rang pamilya sa pinulongan, bisan tuod ang 
aktuwal nga gambalay sa ilang pinulongan nagpa- 
biling pareho gayod. 

Taliwala sa mga Israelinhon, dihay naugmad nga 
gamayng kalainan sa paglitok, sama sa lainlaing 
paglitok sa pulong nga “Shibboleth” sa mga Epra- 
imnon sa panahon sa mga Maghuhukom (1473 
hangtod sa 1117 W.K.P/). (Huk 12:4-6) Hinunoa, 
kini dili pasukaranan sa pagtuo (sama sa gituohan 
sa uban) nga ang mga Israelinhon niadtong pana- 
hona nagsulti ug lainlain nga mga diyalekto. 

Sa ikawalong siglo W.K.P., ang kalainan tali sa 
Hebreohanon ug Aramaiko midako pag-ayo nga tu- 
ngod niana kini nahimong magkalahi nga mga pi- 
nulongan. Nakita kini sa dihang ang mga hawas ni 
Haring Ezequias mihangyo sa mga tigpamaba sa 
Asiryanhon nga si Haring Senakerib nga “Palihog, 
pakigsulti sa imong mga alagad sa pinulongang 
Siryanhon [Aramaiko], kay kami makasabot, ug 
ayaw pakigsulti kanamo sa pinulongan sa mga Hu- 
diyo sa igdulungog sa katawhan nga anaa sa paril.” 
(2Ha 18:17, 18, 26) Bisan tuod ang Aramaiko mao 
ang komon nga sinultihan sa Tungang Sidlakan ug 
gigamit sa negosasyon tali sa nagkalainlaing mga 
nasod, kini dili masabtan sa kadaghanan sa mga 
Judeanhon. Ang kinaunahan nga nailhang dili-Bib- 
likanhong sinulat nga mga dokumento sa Aramai- 
ko maoy sukad pa niana nga yugto usab, ug kini 
nagpamatuod sa kalainan tali niining duha ka pinu- 
longan. 

Nausab ba ang Hebreohanon ug Aramaiko kon 
itandi sa orihinal nga “usa ka pinulongan,” o ang 
usa ba niini nagpreserbar sa pagkatiunay sa unang 
pinulongan? Bisan tuod ang Bibliya wala magsulti 
nga espesipiko, masabot nga ang pinulongan nga 
gigamit ni Moises sa pagsulat sa Sagradong Rekord 
maoy pareho sa pinulongan sa unang tawo. 

Kon ang kasaysayan sa wala pa ang Lunop napre- 
serbar ingong mga sinulat, ang maong kasaysayan 
makaamot gayod unta sa pagpreserbar sa pagkati- 
unay sa orihinal nga pinulongan. Bisan pa kon kana 
nga kasaysayan gipasa pinaagig binaba nga tradis- 
yon, makatabang gihapon kini nga dili mausab 
ang orihinal nga sinultihan. Ang hilabihang pag- 
amping nga gihimo sa mga Hudiyo sa ulahing 
mga panahon aron mapreserbar ang orihinal nga 
Sagradong Rekord nagpakita sa kaikag nga tinong 
gihimo sa kapanahonan sa mga patriarka aron ika- 
pasa nga tukma ang kinaunahang rekord sa mga 
pagpakiglabot sa Diyos sa mga tawo. 

Adunay dugang pang rason sa pagtuo nga ang 
Hebreohanon sa Bibliya mao gayod ang giingong 
“usa ka pinulongan” sa wala pa ang kapanaho- 
nan sa Babel. Kini tungod kay ang Hebreohanong 
pinulongan wala gayod mausab sulod sa usa ka 
libo ka tuig nga yugto diin nianang yugtoa gisulat 
ang Hebreohanong Kasulatan. Maingon sa gisaysay 
sa The International Standard Bible Encyclopedia: 
“Ang usa sa labing talagsaong mga kamatuoran 
maylabot sa Hebreohanon sa D[aang] T[ugon] mao 
nga, bisan tuod ang literatura niini nagkobre sa 
yugto nga kapin sa usa ka libo ka tuig, ang pinulo- 
ngan (gramarya ug bokabularyo) sa labing karaang 
mga bahin niini gamay rag kalainan gikan nianang 
sa ulahi.”---Giedit ni G. W. Bromiley, 1982, Tomo 2, 
p. 659. 

Kulang ang Kahibalo Bahin sa Pinulongan. 
Sa pagkamatuod, ang kahibalo bahin sa karaang 
Hebreohanon dili gayod kompleto. Sama sa giingon 
ni Propesor Burton L. Goddard: “Sa dakong bahin, 
ang Hebreohanon sa D[aang] T[ugon] sayon ra ga- 
yong sabton.” (The Zondervan Pictorial Bible Dic- 
tionary, giedit ni M. Tenney, 1963, p. 345) Kini 
tungod kay diyutay ra kaayong nakaplagan nga 
ubang kadungan nga mga sinulat diha sa Hebreo- 
hanong pinulongan nga makaamot sa pagsabot sa 
paggamit sa mga pulong. Lakip sa mga butang nga 
mahinungdanon mao ang Gezer nga kalendaryo 
(usa ka yanong listahan sa mga buluhaton mayla- 
bot sa agrikultura nga gituohang sukad pa sa ika- 
napulong siglo W.K.P.: HULAGWAY, Tomo 1, p. 960), 
ang pipila ka sinulatan nga mga bika (ostracon) gi- 
kan sa Samaria (kadaghanan mga order ug mga re- 
sibo sa bino, lana, ug sebada ug sagad nga gipetsa- 
han sa sayong bahin sa ikawalong siglo W.K.P.), 
ang inskripsiyon sa Siloam (nga nakaplagan sa tu- 
nel sa tubig sa Jerusalem ug gituohang sukad pa sa 
paghari ni Haring Ezequias [745-717 W.K.P.|), ug 
ang mga ostracon sa Lakis (lagmit gikan sa ulahing 
bahin sa ikapitong siglo W.K.P.). 

Dugang pa, adunay Fenicianhong inskripsiyon 
diha sa lungon ni Haring Ahiram sa Byblos (Gebal), 
nga ang pinulongan niini amgid kaayo sa Hebreo- 

hanon ug gituohang sukad pa sa sinugdanan sa 
unang milenyo W.K.P.: usab ang Bato sa Moab, nga 
lagmit sukad pa sa sayong bahin sa ikasiyam nga 
siglo W.K.P. Ang pinulongan diha sa Bato sa Moab 
amgid kaayo sa Hebreohanon, ingon sa angayng 
madahom tungod kay ang kagikan sa mga Moabi- 
hanon mao ang pag-umangkon ni Abraham nga si 
Lot.--Gen 19:30-37. 

Apan, ang katibuk-an sa mga impormasyon sa 
tanan niini nga mga inskripsiyon maoy gamay la- 
mang nga bahin nianang makaplagan sa Hebreo- 
hanong Kasulatan. 

Ang Hebreohanong Kasulatan, bisan tuod nag- 
hisgot ug nagkadaiyang mga ulohan ug migamit 
ug daghang bokabularyo, dili gayod makita diha 
niini ang tanang pulong o ekspresyon sa karaang 
Hebreohanon. Pananglitan, ang inskripsiyon sa Si- 
loam ug ang mga ostracon sa Lakis naglakip ug pi- 
pila ka pulong ug mga gambalay sa gramarya nga 
dili makita sa Hebreohanong Kasulatan, apan kini 
nga mga gambalay tataw nga naggikan sa Hebreo- 
hanon. Walay duhaduha nga ang karaang boka- 
bularyo sa nagsultig-Hebreohanon nga katawhan 
mas daghan pa ug 'lintunganay” nga mga pulong, 
dugang pa sa linibong mga pulong nga gikan niini, 
kay sa nahibaloan karong adlawa. 

Gawas pa sa mga bahin sa Bibliya nga tinong na- 
hibaloan nga gisulat sa Aramaiko, adunay ubay- 
ubayng mga pulong ug mga ekspresyon nga ma- 
kaplagan sa Hebreohanong Kasulatan nga wala 
mahibaloi ang orihinal nga “lintunganayng mga 
pulong” niini. Gitawag sa mga leksikograpo ang 
daghan niini ingong “hinulam nga mga pulong,” 
nga nag-ingong ang Hebreohanon mihulam niini 
gikan sa ubang Semitikanhong mga pinulongan, 
sama sa Aramaiko, Akadianhon, o Arabiko. Apan, 
kini maoy pangagpas lamang. Maingon sa gibatbat 
ni Edward Horowitz: “Apan usahay ang paghulam 
dugay na kaayo nga tungod niana ang mga eskolar 
wala na mahibalo kon unsa nga pinulongan ang 
nanghulam ug kon unsa ang orihinal nga pinulo- 
ngan ang gihulaman.” (How the Hebrew Language 
Grew, pp. 3, 5) Lagmit gayod nga ang maong giku- 
westiyon nga mga termino maoy tiunay nga Heb- 
reohanon ug naghatag ug dugang ebidensiya sa 
kakulang sa modernong kahibalo labot sa gidagha- 
non sa bokabularyo niining karaang pinulongan. 

Lakip sa mga ebidensiya nga nagpunting sa ka- 
tugob sa bokabularyo sa karaang Hebreohanon 
mao ang mga sinulat sukad sa pagsugod sa Ko- 
mong Panahon. Kini naglakip sa dili-Biblikanhon 
nga relihiyosong mga sinulat nga nahimong bahin 
sa Linukot nga mga Basahon sa Patayng Dagat, ug 
usab sa Mishnah, usa ka hugpong sa rabbinikong 
mga sinulat sa Hebreohanon labot sa Hudiyoha- 
nong mga tradisyon. Sa pagsulat diha sa The Ency- 

clopedia Americana (1956, Tomo XIV, p. 57a), si 
Propesor Meyer Waxman nag-ingon: “Ang Hebreo- 
hanon sa Bibliya . . . wala mogamit sa tanang pon- 
do nga mga pulong niini, maingon sa gipama- 
tud-an sa Mishnah, nga migamit sa ginatos ka 
Hebreohanong mga pulong nga dili makaplagan sa 
Bibliya.” Siyempre, ang pipila niini mahimong gidu- 
gang sa ulahi o minugna nga mga ekspresyon, 
apan sa walay duhaduha daghan niini maoy bahin 
sa Hebreohanong bokabularyo sa panahon nga gi- 
sulat ang Hebreohanong Kasulatan. 

Kanus-a Mikunhod ang Paggamit sa Heb- 
reohanong Pinulongan? Gituohan sa kadag- 
hanan nga ang pinulongan sa mga Hudiyo giilisdan 
nila ug Aramaiko panahon sa ilang pagkadestiyero 
sa Babilonya. Apan, dili lig-on ang ebidensiya niini. 
Ang modernong mga pananglitan nagpakita nga 
ang nasakop nga mga pundok sa mga tawo o mga 
lalin makahimo ug sagad padayong makagamit sa 
ilang lumad nga pinulongan latas sa mga yugto 
nga saylo pa sa 70 ka tuig. Sanglit ang mga Hudiyo 
gisaaran man sa Diyos nga makabalik sa ilang yu- 
tang natawhan, mahimong dahomon nga ang Heb- 
reohanon dili gayod nila ilisdan ug Akadianhon 
(Asiro-Babilonyanhon) o kaha Aramaiko, ang ko- 
mon nga pinulongan sa maong panahon. Tinuod, 
ang Aramaikong mga teksto ug mga pulong ma- 
kaplagan diha sa mga basahon sa panahon o hu- 
man sa pagkadestiyero, sama sa Daniel, Esdras, ug 
Ester. Apan, kini dili ikatingala sanglit kay ang ma- 
ong mga basahon naglakip sa mga asoy bahin 
sa mga butang nga nahitabo diha sa mga yuta 
nga nagsultig Aramaikong sinultihan, ingon man 
diha sa opisyal nga mga sulat, ug kini naghisgot sa 
mga tawo nga gisakop sa langyawng mga gahom 
nga migamit ug Aramaiko ingong pinulongan sa 
paghimog negosasyon. 

Ang Nehemias 8:8 nagbatbat sa 'paghatag ug ka- 
hulogan” ug sa “pagpasabot” sa gibasa diha sa Ba- 
laod. Gituohan nga ang Hebreohanon niadtong hi- 
gayona dili pa masabtan pag-ayo sa mibalik nga 
mga destiyero ug nga dihay gigamit nga mga eks- 
presyong Aramaiko. Bisan unsa pa kana, ang teks- 
to sa linain nagpasiugda sa pagpatin-aw sa kahulo- 
gan ug sa pagpadapat sa gitudlo sa Balaod.---Itandi 
ang Mat 13:14, 51, 52; Luc 24:27, Buh 8:30, 31. 

Sa pagkatinuod, ang Bibliya wala maghisgot nga 
wala na gamita ang Hebreohanon ingong inadlaw 
nga pinulongan sa katawhan. Tinuod, nakaplagan 
ni Nehemias ang pipila ka Hudiyo nga may Asdod- 
non, Ammonhanon, ug Moabihanon nga mga asa- 
wa ug kansang mga anak dili “makamaong mosul- 
ti ug Hudiyohanon.” Apan ang paghisgot niining 
bahina maylabot sa kasuko ni Nehemias sa mga 
Hudiyo nga nalangkit niini nga mga kaminyoon 
uban sa mga dili-Israelinhon nagpaila nga ang 

maong pagtamay sa Hebreohanon wala gayod uyo- 
ni. (Neh 13:23-27) Natural lamang nga dahomon 
kini tungod sa kahinungdanon sa pagbasa sa Pu- 
long sa Diyos, nga hangtod niadtong higayona ma- 
basa lamang diha sa Hebreohanon. 

Ang yugto sukad nga natapos ang Hebreoha- 
nong kanon (lagmit sa panahon ni Esdras ug Mala- 
quias sa ikalimang siglo W.K.P.) hangtod nga nag- 
sugod ang Komong Panahon wala hisgoti diha sa 
Bibliya. Diyutay lamang usab ang sekular nga mga 
rekord. Apan bisan kini nga mga rekord wala mag- 
hatag ug pamatuod nga giilisdan sa Hudiyong ka- 
tawhan ug Aramaiko ang ilang Hebreohanong pi- 
nulongan. Ang ebidensiya nagpakita nga daghan 
sa Apokripal nga mga basahon, sama sa Judit, 
Ecclesiasticus (dili Ecclesiastes), Baruk, ug Unang 
Macabeo, gisulat diha sa Hebreohanon, ug kini 
nga mga sinulat giisip sa kadaghanan nga sukad 
pa sa ulahing tulo ka siglo sa wala pa ang Ko- 
mong Panahon. Sumala sa nahisgotan na, ang pipi- 
la sa dili-Biblikanhong mga sinulat sa Linukot nga 
mga Basahon sa Patayng Dagat gisulat usab diha 
sa Hebreohanon, ug ang Hebreohanon gigamit sa 
paghipos sa Hudiyohanong Mishnah human mag- 
sugod ang Komong Panahon. 

Tungod niini ug sa nalangkit nga mga kama- 
tuoran, si Dr. William Chomsky nag-ingon nga 
ang teoriya nga gihuptan sa pipila ka Hudiyo ug 
dili-Hudiyong mga eskolar nga ang Hebreohanon 
bug-os nga gipulihan sa Aramaiko wala gayoy 
pasukaranan ug napamatud-ang sayop. Kon uga- 
ling kini tinuod man, lagmit gayod nga ang mga 
Hudiyo nahimong duhay-sinultihan nga kataw- 
han, apan ang Hebreohanon maoy nagpatigbabaw 
ingong pinalabi nga pinulongan. Sama sa giingon 
ni Dr. Chomsky bahin sa Hebreohanong Mishnah: 
“Kini nga pinulongan nakabaton sa tanang timail- 
han sa usa ka tipikal nga diyalekto nga gigamit sa 
mga mamumuo, mga magpapatigayon ug mga ar- 
tesano. .. . Pinasukad sa mabatonang ebidensiya 
daw makataronganong ihinapos nga ang mga Hu- 
diyo sa katibuk-an makamaong mosulti sa duha ka 
pinulongan [Hebreohanon ug Aramaiko] sa pana- 
hon sa Ikaduhang Hudiyohanon nga Estado, ilabina 
sa ulahing bahin niini. Usahay gamiton nila ang 
usa, usahay ang lain.”--Hebrew: The Eternal Lan- 
guage, 1969, pp. 207, 210. 

Apan, ang kinalig-onang ebidensiya nga mopa- 
bor sa panglantaw nga ang Hebreohanon nagpada- 
yon ingong usa ka buhing pinulongan hangtod sa 
unang siglo sa Komong Panahon mao ang pagga- 
mit ug Hebreohanong mga termino diha sa Kristo- 
hanon Gregong Kasulatan. (Ju 5:2: 19:13, 17, 20, 
20:16, Pin 9:11, 16:16) Bisan tuod gituohan sa dag- 
hang eskolar nga ang gihisgotang termino nga 
“Hebreohanon” niini nga mga teksto angay untang 

basahon nga “Aramaiko,” adunay maayong kataro- 
ngan sa pagtuo nga kini nga termino sa pagkatinu- 
od mapadapat sa Hebreohanong pinulongan, ingon 
sa gipakita sa artikulong ARAMAIKO. Sa dihang ang 
mananambal nga si Lucas nag-ingon nga si Pablo 
misulti sa katawhan sa Jerusalem diha “sa pinulo- 
ngang Hebreohanon,” lagmit nga wala gayod niya 
ipasabot ang Aramaiko o Siryanhong pinulongan. 
(Buh 21:40, 22:2; itandi ang 26:14.) Sanglit ang 
Hebreohanong Kasulatan una nang nagpalahi sa 
Aramaiko (Siryanhon) gikan “sa pinulongan sa mga 
Hudiyo” (2Ha 18:26) ug sanglit ang unang-siglo 
nga Hudiyong historyador nga si Josephus, sa pag- 
konsiderar niini nga mga teksto sa Bibliya, nag- 
hisgot bahin sa “Aramaiko” ug sa “Hebreohanon” 
ingong magkalahi nga mga pinulongan (Jewish 
Antiquities, X, 8 [i, 2]), walay katarongan alang sa 
mga magsusulat sa Kristohanon Gregong Kasula- 
tan nga moingong “Hebreohanon” kon ang ilang gi- 
pasabot mao ang Aramaiko o Siryanhon. 

Gidawat nga ang Aramaiko gigamit pag-ayo sa 
tibuok Palestina sa maong panahon. Ang paggamit 
sa Aramaikong “Bar” (anak nga lalaki), inay nga sa 
Hebreohanong “Ben,” sa ubay-ubayng mga ngalan 
(sama sa Bartolome ug Simon Bar-jonas) maoy 
usa ka ebidensiya sa pagkapopular sa Aramaiko. 
Siyempre, ang pipila ka Hudiyo may Gregong mga 
ngalan usab, sama kang Andres ug Felipe, ug kini 
mismo dili pamatuod nga ang ilang komong sinul- 
tihan maoy Grego, maingon nga ang Latin nga 
ngalan ni Marcos wala magpamatuod nga Latin 
ang komon nga pinulongan sa iyang pamilya. Da- 
yag nga upat ka pinulongan ang gigamit didto sa 
Palestina sa unang siglo sa Komong Panahon: ang 
tulo gihisgotan sa Bibliya sumala sa makita sa sinu- 
lat nga gibutang diha sa ulohan sa gilansang nga si 
Jesus (Hebreohanon, Latin, ug Grego [Ju 19:19, 20]) 
ug ang ikaupat mao ang Aramaiko. Niining upat, 
ang Latin sa walay duhaduha mao ang dili kaayo 
komon. 

Dihay mga okasyon nga lagmit gigamit ni Jesus 
ang Aramaiko, sama sa dihang nakigsulti sa Siro- 
fenicianhong babaye. (Mar 7:24-30) Ang pipila ka 
pulong nga gitala nga iyang gisulti sagad nga gii- 
sip nga naggikan sa Aramaiko. Ugaling, bisan din- 
hi kinahanglang mag-amping sanglit ang pagkla- 
sipikar niini nga mga pulong ingong Aramaiko 
giduhaduhaan usab. Pananglitan, ang mga pulong 
nga gisulti ni Jesus samtang gilansang diha sa es- 
taka, “Eli, Eli, lama sa'bachttha'ni?” (Mat 27:46: 
Mar 15:34), sagad giisip nga Aramaiko, nga tingali 
usa ka diyalekto sa Galilea. Apan, ang The Inter- 
preter's Dictionary of the Bible nag-ingon: “Naba- 
hin ang opinyon labot sa kon unsay orihinal nga pi- 
nulongan sa maong pamulong ug kon si Jesus ba 
gayod mas kinaiyanhon nga mogamit ug Hebreo- 


1025 


hanon o Aramaiko. .. . Gipakita sa mga dokumen- 
to nga ang usa ka porma sa Hebreohanon, nga 
medyo naimpluwensiyahan sa Aramaiko, lagmit 
gigamit didto sa Palestina sa unang siglo A.D.” (Gi- 
edit ni G. A. Buttrick, 1962, Tomo 2, p. 86) Sa pag- 
katinuod, ang gihatag nga katumbas nga espeling 
niini nga mga pulong diha sa Grego, ingon sa gita- 
la ni Mateo ug Marcos, dili igo aron matino kon 
unsa ang orihinal nga pinulongang gigamit. 

Ang usa pa ka ebidensiya nga padayong gigamit 
ang Hebreohanon panahon sa mga apostoles mao 
ang testimonya nga ang Ebanghelyo ni Mateo ori- 
hinal niyang gisulat diha sa Hebreohanon. 

Nan, mopatim-aw nga ang paggamit sa Hebreo- 
hanon mikunhod ilabina human sa pagkalaglag sa 
Jerusalem ug sa templo niini ug sa pagkatibulaag 
sa nahibiling mga molupyo niini sa tuig 70 K.P. Bi- 
san pa niana, padayon kining gigamit diha sa mga 
sinagoga sa bisan diing dapit nga giadtoan sa mga 
Hudiyo sa dihang sila natibulaag. Ilabina sukad sa 
ikaunom nga siglo K.P., masibotong gipaningkamo- 
tan sa Hudiyong mga eskolar nga nailhan ingong 
mga Masorete nga mapatunhay ang pagkalunsay 
sa Hebreohanong teksto sa Kasulatan. Ug ilabina 
sukad sa ika-16 nga siglo, nabuhi pag-usab ang ka- 
ikag labot sa karaang Hebreohanon, ug sa misunod 
nga siglo gisugdan ang bug-os nga pagtuon sa 
ubang Semitikanhong mga pinulongan. Nakaamot 
kini sa katin-awan sa pagsabot sa karaang pinulo- 
ngan ug miresulta sa mas maayong mga hubad sa 
Hebreohanong Kasulatan. 

Hebreohanong Alpabeto ug Sinulatan. Ang 
Hebreohanong alpabeto adunay 22 ka konsonante; 
ang pipila niini dayag nga makahimo sa paghawas 
ug duha ka tunog, nga sa katibuk-an makapatung- 
hag 28 ka tunog. Ang tunog sa bokales litokon sa 
mobasa, nga giyahan sa konteksto, sama sa tawong 
nagasultig Cebuano nga maoy molitok sa mga bo- 
kales alang sa pinamubong Cebuano nga mga pu- 
long nga “dr.” (doktor), “km” (kilometros), ug “ubp.” 
(uban pa). Gituohan nga ang naandang paglitok sa 
mga pulong sa Hebreohanong Kasulatan giampi- 
ngan ug gisunod niadtong nahimong mga batid sa 
pagbasa sa Balaod, sa mga Manalagna, ug sa Mga 
Salmo aron sa pagtudlo sa katawhan. Dayon, sa 
ikaduhang katunga sa unang milenyo K.P., ang 
mga Masorete mihimog sistema sa mga tulbok ug 
mga kudlit nga gitawag ug mga marka para sa bo- 
kales, ug kini gisal-ot diha sa sinulat nga mga kon- 
sonante. Dugang pa, gitagana ang pipila ka marka 
sa aksento aron ipaila ang pagpasiugda, paghu- 
nong, ang koneksiyon tali sa mga pulong ug sa 
hugpong sa mga pulong, ug sa mga nota sa musika. 

Ang kinaunahang nahibaloan nga Hebreohanong 
mga inskripsiyon gisulat diha sa karaang sinulatan 
nga lahi kaayog porma gikan sa kuwadradog-por- 

ma nga Hebreohanong mga letra sa ulahing mga 
dokumento, sama niadtong mga letra sa unang 
mga siglo sa Komong Panahon. Ang kuwadradog- 
porma nga estilo sagad nga gitawag nga “Ara- 
maiko,” o “Asiryanhon.” Gituohan nga ang kausa- 
ban gikan sa karaang Hebreohanong mga karakter 
ngadto sa kuwadradong Hebreohanong mga karak- 
ter nahitabo panahon sa pagkadestiyero didto sa 
Babilonya. Bisan pa niana, sama sa giingon ni Ernst 
Wirthwein: “Sa dugay nang panahon ang Kara- 
ang Hebreohanon nga sinulatan padayong giga- 
mit gawas pa sa kinuwadrado nga sinulatan. Ang 
mga sensilyo sa yugto sa pag-alsa ni Bar Kochba 
(A.D. 132-135) adunay Karaang Hebreohanon nga 
mga letra. Lakip sa mga manuskrito nga nakapla- 
gan sa mga langob sa Patayng Dagat maoy mga si- 
nulat diha sa Karaang Hebreohanon nga sinulatan.” 
--The Text of the Old Testament, 1979, p. 5. 

Si Origen, usa ka Kristohanong magsusulat sa 
ikaduha ug ikatulong siglo K.P., nag-ingon nga diha 
sa mas tukmang mga kopya sa Gregong mga hu- 
bad sa Hebreohanong Kasulatan, ang Tetragram- 
maton, o sagradong ngalan ni Jehova, gisulat diha 
sa karaang Hebreohanong mga letra. Kini napama- 
tud-an pinaagi sa nadiskobrehan nga mga tipik sa 
panit nga mga linukot nga basahon nga sukad 
pa sa unang siglo K.P., nga naundan sa mga basa- 
hon sa “gagmay” nga mga manalagna nga gisulat 
diha sa Grego. Niining linukot nga mga basahon 
ang Tetragrammaton gisulat diha sa karaang Heb- 
reohanong mga karakter. (Tan-awa ang apendise 
sa Rbi8, p. 1563, Num. 2-4.) Ang mga tipik sa Gre- 
gong bersiyon ni Aquila nga nakaplagan niadtong 
ulahing ikalima o sa unang bahin sa ikaunom nga 
siglo K.P. naundan usab sa ngalan sa Diyos nga gi- 
sulat diha sa karaang Hebreohanong mga karakter. 
--Apendise sa Rbi8, p. 1563, Num. 7, 8. 

Si Dr. Horowitz nag-ingon: “Ang karaang Heb- 
reohanong alpabeto mao ang gihulam sa mga Gre- 
go ug gipasa ngadto sa Latin, ug kining karaang 
Hebreohanong alpabeto mao ang amgid kaayo sa 
Grego.”--How the Hebrew Language Grew, p. 18. 

Mga Kinaiyahan Niini. Ang Hebreohanon 
maoy pinulongan nga puno kaayog kahulogan, nga 
naggamit mismo ug tatawng kahubitan sa mga 
panghitabo. Tungod sa mugbong mga tudling- 
pulong ug yanong mga panugtong niini, kini adu- 
nay maanindot nga garay ug hanoy nga ideya. Ang 
Hebreohanong balak, nga may paralelismo ug rit- 
mo gawas pa sa mga kinaiyahan sa Hebreohanong 
pinulongan, maoy matin-aw ug makapatandog ga- 
yod. 

Ang Hebreohanon maoy tugob sa mga metapo- 
ra O pasumbingay. Ang “baybayon,” sa Genesis 
22:17, diha sa Hebreohanon sa literal maoy “ngabil 
sa dagat.” Ang ubang mga ekspresyon mao ang 

“nawong sa yuta,” ang “ulo” sa usa ka bukid, ang 
“baba sa langob,” ug ang susamang mga ekspres- 
yon nga metapora. Ang pamatuod nga ang pagga- 
mit niining tawhanong mga termino wala gayod 
magpaila nga sila nagtuo nga naglungtad ang pu- 
wersa sa kinabuhi diha sa dili-buhing mga butang 
mao ang mga teksto nga mabasa diha sa Kasulatan 
nga nagpakitang tumang giyubit kadtong mosim- 
ba sa mga kahoy ug sa ubang mga butang.---Itan- 
di ang Isa 44:14-17: Jer 10:3-8, Hab 2:19. 

Ang bokabularyo nga Hebreohanon gilangkoban 
ug mga pulong nga naghubit sa kon unsay literal 
nga makita, madungog, mabatyagan, matilawan, 
ug mapanimahoan. Busa, kini naghatag ug mga la- 
rawan diha sa hunahuna sa tigpaminaw o magba- 
basa. Tungod sa pagkaliteral niini, ang pipila ka es- 
kolar nag-ingon nga ang Hebreohanon walay mga 
termino nga naghubit sa abstraktong mga butang. 
Apan, tinong adunay pipila ka nombre nga nagtu- 
mong sa abstraktong mga butang diha sa Hebreo- 
hanon nga gigamit sa Bibliya. Pananglitan, ang 
nombre nga ma-chasha-vah' (gikuha gikan sa lintu- 
nganayng pulong nga cha-shav, nga nagkahulo- 
gang “hunahuna”) gihubad sa mosunod nga mga 
termino nga naghubit sa abstraktong mga butang, 
sama sa “ideya, laraw, mugna, plano.” Ang ba-tach' 
(usa ka berbo nga nagkahulogang “salig”) maoy ti- 
nubdan sa nombre nga be'tach (kasegurohan). Bi- 
san pa niana, kasagaran ang mga ideya nga nag- 
hubit sa abstraktong mga butang nalakip na diha 
sa mga nombre nga naghubit sa literal nga mga 
butang. Tagda ang lintunganayng berbo nga ka- 
vedh,, nga sa paninugdan nagkahulogang “bug-at.” 
Sa Ezequiel 27:25 kining samang berbo gihubad 
nga “mahimong mahimayaon,” nga sa literal 'ma- 
himong bug-at. Ingong katumbas, gikan niining 
lintunganayng pulong gikuha ang nombre nga ka- 
vedh', nga nagtumong sa atay, usa sa labing bug- 
at nga mga sangkap sa lawas sulod sa ginhawaan 
sa tawo, ug ang nombre nga ka-vohdh', nga nagka- 
hulogang “himaya.” (Lev 3:4, Isa 66:12) Adunay du- 
gang pamatuod nga gikan sa literal nga mga bu- 
tang masabot usab ang kahulogan sa abstraktong 
butang. Kini giilustrar sa pulong nga yadh, nga 
nagkahulogang “kamot” ug usab “pag-atiman,” “pi- 
naagi,” o “paggiya” (Ex 2:19, Gen 42:37: Ex 35:29; 
38:21): sa pulong nga aph nga nagtumong sa ‘buho 
sa ilong” ug sa “kasuko” (Gen 24:47: 27:45): sa pu- 
long nga zeroh'a', “bukton,” nga nagpasabot usab 
sa abstraktong ideya labot sa ‘kusog’ (Job 22:8, 9). 

Sa pagkatinuod, tungod sa pagkaliteral niini ang 
Hebreohanong Kasulatan lisod hubaron. Kon litera- 
lon paghubad, ang Hebreohanong mga termino sa- 
gad lahig kahulogan diha sa ubang pinulongan. Du- 
gang pa, kay ang matag pinulongan lainlain ug 
grammar, lisod para sa maghuhubad nga masun- 

dog ang diwa, paagi sa pagpahayag, ug kapuwersa- 
do sa Hebreohanong pinulongan, ilabina sa mga 
porma sa berbo niini. 

Talagsaon ang kamubo sa Hebreohanon, ug ang 
paagi sa pagbalay sa mga pulong maoy naka- 
pamubo niini. Ang Aramaiko, ang kinadul-an sa 
Hebreohanon sa Semitikanhong mga pinulongan, 
kon itandi niini maoy komplikado, palikoliko, dag- 
hag pulong. Sa paghubad, sagad gikinahanglan nga 
mogamit ug dugang mga pulong aron ipatungha 
ang pagkatin-aw, pagkamalarawanon, ug pagka- 
dramatikanhon sa Hebreohanong berbo. Bisan tuod 
medyo taastaas ang hubad, mapalutaw niini sa 
bug-os ang katahom ug katukma sa Hebreohanong 
teksto. 

Hebreohanong Balak. Kini nga mga kinaiya- 
han, lakip na ang pagpalutaw sa ideya sa pagkati- 
nuod sa usa ka butang, mao usab ang nakapahimo 
sa Hebreohanong pinulongan nga angayan alang 
sa balak. Ang Hebreohanong mga laray sa balak 
maoy mugbo--ang kadaghanan dili mosobra sa 
duha o tulo ka pulong---nga nakahatag ug kusga- 
nong epekto sa katibuk-an niini. Si Propesor James 
Muilenburg, usa ka membro sa komite nga naghu- 
bad sa Revised Standard Version, tukmang mii- 
ngon: “Ang mga pulong [sa Hebreohanong balak] 
undanon kaayo, ug ang tanang pagpasiugda maki- 
ta diha sa importanteng mga pulong. Ang Hebreo- 
hanong teksto sa Salmo 23 naundan lamang ug ka- 
lim-ag-lima ka pulong: ang atong modernong mga 
hubad gikan sa kasadpan migamit ug doble nia- 
na nga gidaghanon. Apan bisan diha sa hubad 
makita gihapon ang kadiyutay sa mga pulong nga 
gigamit sa orihinal nga Hebreohanon. . . . Ang 
Hebreohanong balak maoy usa ka pinulongan nga 
buhi ang mga ekspresyon. .. . Gitabangan kita sa 
Hebreohanong magbabalak nga makakita, maka- 
dungog, mobati. Kini nga mga panimati maoy lab- 
as ug buhi... Ang magbabalak naghunahuna sa 
mga larawan, ug ang mga larawan gikuha gikan sa 
panghitabo sa adlaw-adlaw nga pagkinabuhi nga 
komon sa tanang tawo.”--An Introduction to the 
Revised Standard Version of the Old Testament, 
1952, pp. 63, 64. 

Aron ipakita ang kamubo sa balak sa Hebreoha- 
nong pinulongan, matikdi ang unang bersikulo sa 
Salmo 23 sumala sa makita sa Bag-ong Kalibotang 
Hubad. Ang Cebuanong mga pulong nga gikina- 
hanglan sa paghubad sa matag Hebreohanong pu- 
long giulang ug slash (/): 

Si Jehova/ [mao] ang akong Magbalantay./ 

Walay makulang/ kanako./ 
Mamatikdan nga ang Cebuano nagkinahanglan ug 
siyam ka pulong aron sa paghubad sa upat ka 
Hebreohanong mga pulong. Ang “mao” gidugang 

aron sa pagkompleto sa diwa sa Cebuano: sa Heb- 
reohanon, kini masabot na. 

Pangunang mga porma sa paralelismo. Ang 
labing hinungdanon nga naandang elemento sa 
Hebreohanong balak mao ang paralelismo, o ritmo 
nga makab-ot dili pinaagig garay (sama sa Cebua- 
no) apan pinaagig lohikanhong ideya, kini gitawag 
ug “ritmo sa diwa.” Tagda ang duha ka laray sa Sal- 
mo 24:1: 

Iya ni Jehova ang yuta ug ang tanan nga anaa 

niini, 

Ang mabungahong yuta ug ang nagpuyo 

niini. 
Ang mga laray nga gikutlo dinhi giingon nga am- 
gid ug kahulogan nga paralelismo, nga mao, gisub- 
li sa ikaduhang laray ang usa ka bahin sa unang la- 
ray, apan ginamit ang laing mga pulong. Ang prase 
nga “Iya ni Jehova” maoy mahinungdanon alang sa 
duha ka laray. Apan, ang mga terminong “ang 
yuta” ug “ang mabungahong yuta” maoy balak- 
nong kaamgid nga mga pulong, sama sa “ang ta- 
nan nga anaa niini” ug “ang nagpuyo niini.” 

Ang kadaghanang kontemporaryong mga esko- 
lar miuyon nga adunay duha pa ka pangunang es- 
tilo sa paralelismo: 

Sa unang estilo sa paralelismo, ang matag la- 
ray nagpahayag ug sukwahi nga mga ideya (anti- 
thetic). Ang Salmo 37:9 nag-ilustrar niini: 

Kay ang mga mamumuhat ug daotan 

Ang kahadlok kang Jehova lunsay, 
nga magpadayon hangtod sa kahangtoran. 
Ang hudisyal nga mga hukom ni Jehova 
matuod, 
sila lunlon matarong. 

Matikdi nga ang ideya gikompleto sa ikaduhang 
bahin sa matag tudling-pulong o hugpong sa mga 
pulong: busa, ang tibuok bersikulo maoy resul- 
ta sa paghugpong sa duha ka elemento. Diha la- 
mang sa ikaduhang katunga sa mga laray, sama sa 
“nga nagapahiuli sa kalag” ug sa “nga nagahimo 
nga maalamon sa walay kasinatian,” nga mahibalo 
ang magbabasa kon nganong ang ‘balaod hingpit' 
ug kon nganong ang “pahinumdom ni Jehova ka- 
saligan.” Diha sa maong serye sa synthetic nga 
paralelismo, kini nga dibisyon tali sa una ug ikadu- 
hang bahin nagsilbing usa ka ritmikong paghu- 
nong. Busa, duyog sa progresibong pagkabalay sa 
ideya, napreserbar ang usa ka tinong gambalay sa 
bersikulo, usa ka kaamgid nga porma. Maoy hi- 
nungdan nga usahay kini gitawag ug pormal o ma- 
hugpongon nga paralelismo. 

Lainlaing matang sa paralelismo. Daghang 
ubang mga estilo sa paralelismo ang gisugyot, 
apan kini giisip lamang nga lahi ug diyutay o 
mga kombinasyon sa kaamgid nga mga pulong, sa 
antithetic, ug sa synthetic. Tulo niini nga mga 


Simple Intensive Causative 
Pa äl k Jeh (1) Active (qal) (3) Active (pi'el) (6) Active (hiphiil) 
parang mga-Hagalaorm kang Jeno Va Mag (2) Passive (4) Passive (pu'al) (7) Passive (hoph'al) 
ang agapan Aya saa (niph'al) (5) Reflexive 
Unya anaa usab ang pormal o mahugpongon nga (hithpa'el) 
paralelismo (synthetic) diin ang ika- 
duhang bahin dili kay nagpahayag Simple Intensive Causative 
lamang sa samang hunahuna ingon 
sa una o naghatag lamang ug suk- 
wahi nga ideya. Hinunoa, kini nag- 707 YP Typ 
palapad ug nagdugang ug bag-ong P ga-tal' qit-tel hig-til 
ideya. Ang Salmo 19:7-9 maoy usa Acie siya nagpatay siya nagpatay siya ang 
ka pananglitan niini: (walay kokaluoy) nagpahinabo 
Ang balaod ni Jehova hingpit, sa pagpatay 
nga nagapahiuli sa kalag. 
Ang pahinumdom ni Jehova ÞYRI YR DYRT 
kasaligan, Passive niq-tal qut-tal' hoq-tal' 
nga nagahimo nga maalamon siya gipatay siya gipatay siya gipahinabo 
sa walay kasinatian. (walay kokaluoy) sa pagpatay 
Ang mga sugo ni Jehova 
matul-id, Pyp 
nga makapalipay sa NG EA 
kasingkasing; Reflexive PaE 
Ang kasugoan ni Jehova hinlo, Nang LO 
nga nagapadan-ag sa mga (o nagpakamatay) 
mata. 

sugyot mao ang: matandion (emblematic), hinag- 
dan (stairlike), malangkiton (introverted). 

Ang matandion nga paralelismo migamit ug 
simile o metapora. Tagda ang Salmo 103:12: 

Ingon sa pagkalayo sa sidlakan gikan sa 

kasadpan, 
Sa mao nga gilay-on iyang gipahilayo gikan 
kanato ang atong mga kalapasan. 

Sa hinagdan nga paralelismo ang duha, tulo, o 
kapin pang mga laray ang mahimong gamiton sa 
pagsubli ug sa pagpaluyo sa unang ideya. Ang Sal- 
mo 29:1, 2 maoy usa ka pananglitan niini: 

Ihatag kang Jehova, Oh kamong mga anak sa 

mga kusganon, 
Ihatag kang Jehova ang himaya ug ang 
kusog. 

Ihatag kang Jehova ang himaya sa iyang 

ngalan. 

Ang malangkiton nga paralelismo mas kompli- 
kado ug nagsakop ug ubay-ubayng mga bersi- 
kulo. Tagda kini nga pananglitan gikan sa Salmo 
135:15-18: 

(1) Ang mga idolo sa kanasoran maoy plata ug 

bulawan, 
(2) Ang binuhat sa mga kamot sa 
yutan-ong tawo. 

(3) Sila adunay baba, apan dili sila makasulti, 

(4) Sila adunay mga mata, apan dili sila 
makakita, 

(5) Sila adunay mga igdulungog, apan dili sila 

makadungog. 
(6) Walay espiritu usab sa ilang baba. 

(7) Ang mga nagabuhat kanila mahisama 

gayod kanila, 
(8) Ang tagsatagsa nga nagasalig kanila. 

Kini nga paralelismo gipatin-aw ni W. Trail sa 
iyang basahon nga Literary Characteristics and 
Achievements of the Bible (1864, p. 170): “Dinhi 
ang unang laray nalangkit sa ikawalo---sa usa gi- 
hisgotan ang mga idolo sa mga pagano, sa lain 
kadtong nagasalig sa mga idolo. Ang ikaduhang la- 
ray nalangkit sa ikapito--sa usa gihisgotan ang 
pagmugna, ug sa lain ang mga magmumugna. 
Ang ikatulong laray nalangkit sa ikaunom---sa usa 
gihisgotan ang mga baba nga dili makasulti, sa lain 
ang mga baba nga walay gininhawa. Ang ikaupat 
nga laray nalangkit sa ikalima, diin ang malangki- 
ton nga paralelismo mahimong ikaingon nga maoy 
naglangkob sa duha ka katunga niini ingong usa ka 
paralelismo sa hinugpong nga magkalahi nga ide- 
ya--mga mata nga walay panan-aw, mga igdulu- 
ngog nga walay pandungog.” 

Ang usa ka kaamgid, apan mas simple, nga por- 
ma mao ang pagbalit-ad sa mga pulong diha sa 
sumpay nga mga laray, sama sa Isaias 11:13b (RS): 

Ang Epraim dili mangabugho sa Juda, 

ug ang Juda dili magahasi sa Epraim. 

Gramatika 

I. Mga berbo. Ang mga berbo mao ang labing 
importanteng bahin sa Hebreohanong pinulongan. 
Ang labing simple nga porma sa berbo mao ang 
berbo nga ang aksiyon nahitabo na ug gigamit 
ingong panglalaki diha sa ikatulong persona nga 
singular, mao kini ang porma nga makaplagan diha 
sa mga leksikon. Ang tulo ka konsonante niini 
nga porma sagad mao ang naglangkob sa lintu- 
nganayng pulong. Ang lintunganayng pulong sa 
kasagaran gilangkoban sa tulo ka konsonante, nga 
maoy naandang han-ay diha sa Semitikanhong pi- 
nulongan. Ang maong lintunganayng mga pulong 
nga gilangkoban sa tulo ka konsonante nagsilbing 
tinubdan nga gikan niini mahimong masubay ang 
halos tanang ubang mga pulong diha sa pinulo- 
ngan. 

Ang lintunganayng berbo mao ang labing simple 
nga punoan sa berbo. Sagad giisip kini ingong ang 
“lunsay nga punoan.” Gikan niining lunsay nga pu- 
noan, naporma ang ubang unom ka punoan pina- 
agi sa pagdugang ug mga letra sa sinugdanan 
sa lintunganayng pulong (prefix), nga nagdoble 
sa ubang mga letra, ug naghimog mga kausaban sa 
bokales. Ang pito ka punoan sa berbo naghawas sa 
lintunganayng ideya sa berbo diha sa tulo ka ka- 
tegoriya: yano (simple), pagpasiugda (intensive), 
pagpahinabo (causative). 

Aron ipakita ang panagkalahi sa persona, gidag- 
hanon, ug kon kini ba lalaki o babaye, ang pipila ka 
prefix ug ang mga letra nga gidugtong sa tumoy 
sa lintunganayng pulong (suffix) gilangkit diha sa 
mga punoan sa berbo. 

Kahimtang (state). Ang mga berbo sa Cebua- 
no matino ilabina sa kahimtang sa panahon (tense): 
miagi (past), presente (present), umaabot (future). 
Apan, sa Hebreohanon ang kahimtang sa aksiyon 
mao ang mahinungdanon, inay ang panahon nga 
nalangkit. Ang aksiyon pagaisipon ingong komple- 
to o dili-kompleto. 

Ang pananglitan sa usa ka berbo nga nakomple- 
to na makaplagan diha sa Genesis 1:1 nga nag- 
ingon: “Sa sinugdan gilalang sa Diyos ang mga 
langit ug ang yuta.” Ang aksiyon kompleto na, “gi- 
lalang” sa Diyos, sa ato pa, nahuman na siya sa 
paglalang sa mga langit ug sa yuta. 

Ang pananglitan sa aksiyon nga dili pa kompleto 
makaplagan sa Exodo 15:1 nga nag-ingon: “Si Moi- 
ses ug ang mga anak sa Israel miawit.” Dinhi atong 

makita nga samtang ang aksiyon nagsugod na (sila 
“miawit”), kini wala pa mohunong ug busa “dili pa 
kompleto,” wala pa matapos. 

Siyempre, sanglit sa Hebreohanon ang aksiyon 
gihulagway ingong nakompleto na, natural lamang 
nga kini iklasipikar ingong butang nga miagi na. 
Busa, nakuha sa Hebreohanong berbo nga ka-thav' 
ang ideya sa aksiyon nga nahitabo sa miagi, ug ang 
aksiyon nga bag-o pang nakompleto o natapos, o 
nianang nasugdan sa miagi ug nagpadayon hang- 
tod karon, ug ang aksiyon nga nakompleto o nata- 
pos sa usa ka tinong panahon sa miagi. 

Busa, bisan tuod ang karaang mga Hebreohanon 
dayag nga makahimo sa pagsabot sa ideya sa pa- 
nahon, sa ilang pinulongan kini segundaryo la- 
mang. Ang The Essentials of Biblical Hebrew, ni 
K. Yates, nag-ingon: “Ang panahon ingon sa pagsa- 
bot sa kadaghanang modernong mga pinulongan 
dili sama nianang sa Semitikanhong hunahuna. 
Ang pagsabot sa panahon sa usa ka aksiyon dili hi- 
nungdanon sa panghunahuna sa mga Hebreoha- 
non. Hinungdanon alang sa Indo-aleman nga pilo- 
sopo nga ipahaom lamang ang aksiyon ngadto sa 
iyang hinobrang pagbanabana sa panahon. Ang 
pagsabot sa kahimtang sa aksiyon bahin sa pagka- 
kompleto ug sa pagkadili-kompleto maoy igo na 
sa katibuk-an alang sa mga Semihanon ug kon 
dili, adunay pulong nga kronolohikanhon o maka- 
saysayanhon ug kahulogan nga maoy magtumbok 
sa tinong panahon.” (Girebisar ni J. Owens, 1954, 
p. 129) Kon, ingon sa gipakita sa Bibliya, ang Heb- 
reohanon mao ang orihinal nga pinulongan nga gi- 
gamit sa Eden, kining kakulang sa pagpasiugda sa 
panahon sa berbo lagmit nagpadayag sa panglan- 
taw sa tawo diha sa iyang pagkahingpit, sa dihang 
ang paglaom sa kinabuhing walay kataposan gibu- 
tang sa atubangan ni Adan ug sa dihang ang kina- 
buhi wala pa mokunhod sa 70 o 80 lamang ka tuig. 
Gihatag ni Jehova ang Hebreohanong pinulongan 
ingong makapatagbaw gayod nga paagi sa komuni- 
kasyon tali sa Diyos ug sa mga tawo, maingon man 
sa taliwala sa mga tawo. 

Para sa Cebuano nga hubad, ang kahimtang sa 
panahon sa berbo matino pinaagi sa konteksto. 
Ang konteksto magpakita kon ang aksiyon nga gi- 
asoy pagaisipon nga nahitabo na, nagakahitabo ka- 
ron, o mahitabo pa. 

II. Mga nombre. Sumala sa nahisgotan na, 
halos ang tanang pulong, lakip ang mga nombre, 
masubay gikan sa usa ka lintunganayng berbo. 
Ang lintunganayng pulong parehong makita diha 
sa espeling sa nombre ug sa kahulogan niini. 

Kini adunay nombre nga panglalaki ug nombre 
nga pangbabaye. Ang pangbabaye kasagarang ma- 
ila tungod sa ah diha sa tumoy sa pulong (ohth, 
plural) nga isumpay sa nombre, sama sa ish:shah' 

(babaye), su:sohth' (mga bayeng kabayo [plural nga 
nombreng pangbabaye]). 

Ang tulo ka matang sa nombre nga nagpaila sa 
gidaghanon diha sa Hebreohanong pinulongan mao 
ang singular, plural, ug ang doble o tinagurha 
(dual). Ang dual (nga gipaila pinaagi sa suffix nga 
a'yim) kasagarang gigamit alang sa mga butang 
nga paris, sama sa mga kamot (yadhayim) ug 
mga dalunggan ('0z:na'yim). 

Ang personal nga mga pronombre mahimo usab 
nga nalangkit gayod sa mga nombre. Busa ang sus 
maoy “kabayo”, apan ang susi, “akong kabayo": 
ang su-sey'kha, “imong mga kabayo.” 

III. Mga adhetibo. Ang mga adhetibo naggi- 
kan usab sa lintunganayng mga berbo. Busa, ang 
berbo nga gadhal' (motubo, mahimong bantog) 
mao ang lintunganayng pulong sa adhetibo nga 
gadhohI' (bantog o dako). (Ang tinong artikulo sa 
Hebreohanon maoy ha [ang]. Walay dili-tinong ar- 
tikulo [usa ka].) 

Ang adhetibo mahimong gamiton sa bisan hain 
sa duha ka paagi: 

(1) Kini mahimong gamiton ingong adhetibo nga 
naghulagway sa usa ka nombre (predicative adjec- 
tive). Niini nga kahimtang kini sagad nga nahimu- 
tang nga una sa nombre niini ug kini nahiuyon sa 
gender ug gidaghanon. Ang prase nga tohv hag- 
qoh!’ gihubad sa literal nga “maayo ang tingog.” 

(2) O, kini mahimong gamiton aron sa paghubit. 
Niini nga kahimtang kini nahimutang sunod sa 
nombre, nga nahiuyon niini dili lamang sa gender 
o gidaghanon kondili usab sa pagkatino. Nan ang 
haggohl' hattohv' (sa literal, “ang tingog ang maa- 
yo") nagkahulogang “ang maayong tingog.” 

Transliterasyon. Kini nagtumong sa paghu- 
lip sa mga karakter sa Hebreohanong alpabeto gi- 
namit ang Cebuanong mga letra. Ang Hebreoha- 
non gisulat gikan sa tuo ngadto sa wala, apan alang 
sa Cebuanong mga magbabasa kini gihulipan ug 
Cebuanong mga letra aron basahon gikan sa wala 
ngadto sa tuo. Ang kaubang tsart ug ang mosunod 
nga pagpatin-aw naglatid ug katibuk-ang mga lag- 
da nga gisunod niini nga basahon. 

Mahitungod sa mga konsonante. 8 Mamatik- 
dan nga may lima ka letra nga adunay kataposang 
mga porma. Kini makita lamang diha sa kataposan 
sa mga pulong. Ang pipila ka konsonante (3, 4, 3, 
2, 5, N) adunay humok ug gahi nga tunog, ug ang 
gahi nga tunog gipaila pinaagi sa usa ka tulbok 
diha sa tunga sa letra (3,4, 9, 3, Ð, A). Apan, ang 
usa ka tulbok sa usa niini nga mga konsonante 
nagpasabot usab nga kini doblehon kon kini giun- 
han ug usa ka bokales. Busa ang "324 maoy gab-baiï’. 
Kadaghanan sa ubang mga letra (bisan tuod kini 
usa lang ug tunog) doblehon usab pinaagig tulbok 

diha sa tunga niini (pananglitan, ang 1 maoy zz). 
Ang usa ka eksepsiyon mao ang letrang he” (1), 
nga usahay adunay usa ka tulbok (M) sa dihang 
kini makita sa kataposan sa usa ka pulong, apan, 
ang he’ dili gayod doblehon. 

Ang mga konsonante nga waw ug yohdh mahi- 
mong gamiton sa pagporma ug mga bokales. Ang 
waw (1) makita uban sa bokales nga chohlem (`) 
diha sa ibabaw niini aron mahimong bug-os nga 
napormang chohlem (1), nga gihatagag katumbas 
nga espeling niini nga basahon ingong oh. Ang 
kombinasyon nga 1 nagsilbing usa ka u ug kon 
anaa sa sinugdanan sa usa ka pulong kanunayng 
mobarog lamang ingong usa ka silaba; apan, kon 
adunay dugang marka para sa bokales sa ubos sa 
letra (1), ang tulbok magpaila nga ang waw doble- 
hon. Busa ang 32 maoy bawwai': ang N3 maoy 
buz. 

Diha sa kataposang porma sa kaph, ang she- 
wa” (:) o qa mets (+) gisulat dapit sa tunga inay 
nga diha sa ubos sa letra: “, 7. 

Mahitungod sa mga bokales. Ang tanang 
bokales niini nga tsart makita sa ubos sa linya ga- 
was sa choh'lem (`), nga gibutang diha sa ibabaw, 
ug sa shu'req (-), nga, sumala sa gipakita sa itaas, 
makita diha sa tunga sa waw (1 = u). 

Mahitungod sa katunga nga mga bokales. 
Ang Cebuano nga mga katumbas nga makita sa 
itaas maoy mga banabana lamang. Ang Hebreoha- 
nong paglitok niining katunga nga mga bokales, sa 
matag paglitok, maoy dili kaayo klaro nga tunog. 

Ubos sa pipila ka kahimtang, ang shewa” litokon 
ug hulipan ug Cebuanong letra nga e. Apan, sagad 
nga kon ang shewa” mosunod sa usa ka bokales 
nga dakliton paglitok o kon kini mahimutang ubos 
sa usa ka konsonante tapad sa usa ka silaba, kini 
dili litokon ug pagaisipon ingong tig-ulang sa sila- 
ba. Busa ang bihp? maoy yiq-tol. 

Mga silaba. Sa Hebreohanon ang matag sila- 
ba magsugod pinaagig usa ka konsonante ug nag- 
lakip sa (1) usa ka bug-os nga bokales o (2) usa ka 
katunga nga bokales ug usa ka bug-os nga bokales. 
Busa, ang 32 gilangkoban ug duha ka silaba, ang 
usa maoy ĵ (qa) ug ang lain maoy pia) (tal). Kining 
duha ka silaba adunay usa ka bug-os nga bokales 
ug nagsugod sa usa ka konsonante. Sa laing bahin, 
ang N12 (berith') adunay usa lamang ka silaba 
sanglit kini adunay usa lamang ka bug-os nga bo- 
kales (.-1), ang shewa”, e (:), maoy usa ka katunga 
nga bokales. 

Dunay duha ka dayag nga eksepsiyon sa lagda 
nga ang sinugdanan sa usa ka silaba mga konso- 
nante lamang: (1) Sa dihang ang usa ka pulong 
magsugod ug 1 (u). Nan ang u mahimong usa ka 

Karakter 


ING. ESGLEDD HOYDNUU ?- EI TEA NSS YU YYUWE 


Kataposan: 


Kataposan: 
Kataposan: 


Kataposan: 
Kataposan: 


-s 


Mga Konsonante 


'A'leph 
Behth 


Gi'mel 
Da'leth 


He" 
Waw 
Za'yin 
Chehth 
Tehth 
Yohdh 
Kaph 


La'medh 
Mem 
Nun 
Sa'mekh 
A'yin 
Pe' 


Tsa-dheh” 
Qohph 
Rehsh 
Sin 

Shin 

Taw 


Katumbas 


oO PARTS SAaNgFBAATOSS S 


a25 


= 0 0 TO 
> 


S 


Bug-os nga mga Bokales 


(dugayon 
paglitok) 


J (dugayon 


paglitok) 


(dugayon 
paglitok) 


Qa'mets 


Pa'thach 


Tse'reh 


Se'ghohl 


Chi'req 


Choh'lem 


Qa'mets Cha-tuph” 


Qib-buts' 


Shu'req 


a sama sa 
Iningles nga 
awl 

a sama sa 
Iningles nga 
father 

e sama sa 
Iningles nga 
they 

e sama sa 
Iningles 
men 

i sama sa 
Iningles nga 
machine 

0 sama sa 
Iningles nga 
no 

0 sama sa 
Iningles nga 
nor 

u sama sa 
Iningles nga full 

u sama sa 
Iningles nga 
cruel 

Katunga nga mga Bokales 


Shewa” e nga dili klaro, 
sama sa Iningles 
nga average: 

o dili litokon, 
sama sa Iningles 
nga made 

Cha:teph” Pa'thach a sama sa Iningles 
nga hat 


Cha:teph” Se'ghohl e sama sa Iningles 
nga met 

o sama sa Iningles 
nga not 


Cha-teph” Qa'mets 


Linaing mga Kombinasyon 


a0 = a ` =j 
o = ai ì = oh 
"nG = eh 1 =u 
uo = B7 W E = ayy 


bulag nga silaba. Busa ang ]3] maoy uven; ang 
"AW maoy u-shemi. (2) Kon may usa ka “tinagong 
pa'thach.” Kini mao ang bokales nga pathach (.) 
nga gibutang ilalom sa mga konsonante nga IT, M, 
Y, sa dihang kini sila anaa sa tumoy sa usa ka pu- 
long, niini nga kahimtang ang pathach litokon sa 
dili pa ang konsonante. Busa ang MS maoy ru'ach, 
ug dili rucha’. 

Usahay ang usa ka gamayng pinahigda nga bad- 
lis nga gitawag ug maqqeph (7), nga susama sa 
hyphen sa Cebuano, makita tali sa mga pulong. 
Kini gigamit aron sa paglangkob sa duha o kapin 
pang mga pulong mao nga sila isipon ingong usa 
lamang ka pulong diin magpabilin ang aksento 
diha sa kataposang pulong. Busa ang nun 
maoy kol-'asher. 

Mga aksento. Ang tanang Hebreohanong 
mga pulong gibutangan ug aksento diha sa kata- 
posan o sa dili pa ang kataposan nga silaba. Ang 
kadaghanan gibutangan ug aksento diha sa kata- 
posan nga silaba. 

Niini nga basahon, sa paghulip ug Cebuanong 
mga letra alang sa Hebreohanong mga karakter, 
usa lang ka tulbok ang nag-ulang sa mga silaba; 
ang aksento gibutang human sa silaba nga gipasi- 
ugda, nga naggamit ug usa ka simbolo sa aksento 
sa pagpaila sa pangunang gipasiugda ('). 


HEBREOHANON, SULAT NGADTO SA 
MGA. Usa ka inspiradong sulat sa Kristohanon 
Gregong Kasulatan. Ang ebidensiya nagpakita nga 
kini gisulat ni apostol Pablo ngadto sa Hebreoha- 
nong mga Kristohanon sa Judea niadtong mga 
61 K.P. Alang sa Hebreohanong mga Kristohanon 

ang maong sulat maoy nunot kaayo sa panahon. 
Kadto maoy mga 28 ka tuig na sukad namatay ug 
nabanhaw si Jesu-Kristo. Sa unang bahin sa maong 
yugto gilutos pag-ayo sa Hudiyong relihiyosong 
mga pangulo kining Hudiyong mga Kristohanon sa 
Jerusalem ug Judea, nga misangpot sa kamatayon 
sa pipila ka Kristohanon ug sa pagkatibulaag sa ka- 
daghanan kanila gikan sa Jerusalem. (Buh 8:1) Ang 
mga natibulaag nagpadayong aktibo sa pagpakay- 
lap sa maayong balita sa tanang dapit diin sila mi- 
adto. (Buh 8:4) Ang mga apostoles nagpabilin sa 
Jerusalem ug naningkamot nga dili matibulaag ang 
nahibilin nga kongregasyon didto, ug kini mius- 
wag, bisan sa mapig-ot nga pagsupak. (Buh 8:14) 
Dayon, sa usa ka panahon, ang kongregasyon na- 
kasinatig usa ka yugto sa kalinaw. (Buh 9:31) Sa 
ulahi, gipapatay ni Herodes Agripa I si apostol San- 
tiago nga igsoon ni Juan ug gidagmalan ang uban 
diha sa kongregasyon. (Buh 12:1-5) Wala madugay 
human niini, dihay materyal nga panginahanglan 
taliwala sa mga Kristohanon sa Judea, nga nagha- 
tag ug kahigayonan sa mga taga-Acaya ug Mace- 
donia (sa mga 55 K.P.) sa pagpasundayag sa ilang 
gugma ug panaghiusa pinaagi sa pagpadalag hina- 
bang. (1Co 16:1-3, 2Co 9:1-5) Busa, ang kongregas- 
yon sa Jerusalem nakasinatig daghang kalisdanan. 

Katuyoan sa Sulat. Ang mga membro sa 
kongregasyon sa Jerusalem halos tanan mga Hudi- 
yo ug niadtong nahimong mga kinabig sa relihiyon 
sa mga Hudiyo. Daghan niini nila ang nakadangat 
sa kahibalo sa kamatuoran human sa mapait kaa- 
yong paglutos. Sa panahon nga gisulat ang su- 
lat ngadto sa mga Hebreohanon, ang kongregas- 
yon nakapahimulos ug igong kalinaw, kay si Pablo 
miingon kanila: “Kamo wala pa gayod makasu- 
kol hangtod sa dugo.” (Heb 12:4) Bisan pa niana, 
ang pagkunhod sa direktang pisikal nga paglutos 
nga misangpot sa kamatayon wala magpasabot 
nga mihunong na ang kusganong pagsupak gikan 
sa Hudiyong relihiyosong mga pangulo. Ang mas 
bag-ong mga membro sa kongregasyon kinahang- 
lang moatubang ug pagsupak sama sa giatubang 
sa uban. Ug ang uban pa dili mga hamtong, wala 
mouswag ngadto sa pagkahamtong nga unta nahi- 
mo na nila tungod sa gidugayon sa panahon nga 
sila anaa sa kamatuoran. (5:12) Ang pagsupak nga 
ilang giatubang adlaw-adlaw gikan sa mga Hudi- 
yo nagsulay sa ilang pagtuo. Kinahanglan nilang 
pauswagon ang hiyas sa pagkamalahutayon.---12: 
1,2. 

Hamubo na lamang nga panahon ang nahibilin 
alang sa Jerusalem. Wala mahibalo si apostol Pablo 
ni kadtong didto sa kongregasyon sa Jerusalem kon 
kanus-a mahitabo ang gitagnang kalaglagan, apan 
ang Diyos nahibalo. (Luc 21:20-24: Dan 9:24, 27) 
Tungod sa maong kahimtang ang mga Kristohanon 

kinahanglang magmaalisto ug magpasundayag ug 
pagtuo aron sila mokalagiw gikan sa siyudad sa di- 
hang ilang makita nga gilikosan na ang Jerusalem 
sa nagkampong kasundalohan. Ang tanan diha sa 
kongregasyon kinahanglang magpalig-on sa ilang 
kaugalingon alang niining mahinungdanong mga 
panghitabo. Sumala sa tradisyon, mga lima ka tuig 
amang human nga gisulat kini nga sulat nga ang 
kasundalohan ni Cestius Gallus misulong sa siyu- 

dad ug dayon misibog. Upat ka tuig human niana, 
ang Jerusalem ug ang templo niini gipukan sa mga 
Romano ubos ni Heneral Tito. Apan una pa mahi- 
tabo ang bisan hain niini nga mga panghitabo, gi- 
tagana ni Jehova ang inspiradong tambag nga gi- 
kinahanglan sa iyang mga alagad. 
Hudiyohanong pagsupak. Ang Hudiyong re- 
lihiyosong mga pangulo, pinaagig bakak nga propa- 
ganda, naghimo kutob sa ilang maarangan sa pag- 


MGA PANGUNANG PUNTO SA HEBREOHANON 


Usa ka puwersadong sulat nga nagpalig-on sa Hebreohanong mga 
Kristohanon ug tungod niini ilang natabangan ang sinserong 
mga katagilungsod sa panahon sa kataposang mga tuig sa Hu- 
diyohanong sistema 


Dayag nga gisulat ni apostol Pablo nga walay usa ka dekada una 
pa malaglag ang Jerusalem niadtong 70 K.P. 


Ang labawng posisyon nga nabatonan sa Anak sa Diyos 

(1:1-3:6) 

Siya ang bugtong nga Anak, gitudlo nga manununod, tukma 
nga larawan sa iyang Amahan, nga pinaagi kaniya ang ta- 
nan nga gibuhat gipatunhay usab 

Kon itandi sa Anak, ang mga manulonda maoy mga alagad 
lamang. Siya lamang ang gitawag sa Amahan nga “akong 
anak,” ang Panganay nga kaniya bisan ang mga manulonda 
moyukbo, labot kaniya ug dili labot sa mga manulonda ika- 
ingon nga ang iyang harianong pagmando nahiluna diha sa 
Diyos ingon nga iyang trono, ang iyang pagkamalungtaron 
labaw pa sa mga langit ug sa yuta nga gibuhat pinaagi ka- 
niya, ug siya anaa sa tuong kamot sa Amahan 

Kon ang Balaod nga gipahayag pinaagi sa mga manulonda 
dili mahimong ibalewala nga dili masilotan, ang gipamulong 
sa Diyos pinaagi sa Anak, kinsa mas hataas kay sa mga 
manulonda, kinahanglan gayong hatagan ug labaw sa kasa- 
garang pagtagad 

Bisan tuod mas ubos kay sa mga manulonda ingong tawo, si 
Jesu-Kristo human niana gibayaw ibabaw kanila ug giha- 
tagan sa pagmando ibabaw sa umalabot nga pinuy-anang 
yuta 


Si Moises usa ka tig-alagad sa balay sa Diyos, apan si Jesu- 
Kristo maoy nagdumala sa tibuok balay 
Ang pagsulod sa kapahulayan sa Diyos posible gihapon 
(3:7-4:13) 
Tungod sa pagkadili-masinugtanon ug kawalay pagtuo, ang 
mga Israelinhon nga mibiya sa Ehipto wala makasulod sa 
kapahulayan sa Diyos 


Ang mga Kristohanon makasulod sa kapahulayan sa Diyos, 
basta ilang likayan ang pagkadili-masinugtanon sa Israel ug 
maningkamot sa pagpabilin nga matinumanon 


Ang buhing pulong nga nagsaad ug pagsulod ngadto sa ka- 
pahulayan sa Diyos mas hait pa kay sa usa ka espada, 
nga nagbahin (pinaagi sa pagsanong sa usa ka tawo niini) 
sa kon kinsa siya sa gawas ingong usa ka kalag ug kon 
unsa gayod siya labot sa iyang espiritu 

Ang pagkalabaw sa pagkasaserdote ni Kristo ug sa 
bag-ong pakigsaad (4:14-10:31) 

Tungod kay nasulayan na sa tanang paagi apan nagpabiling 
walay sala, si Jesu-Kristo ingong hataas nga saserdote ma- 


kasimpatiya sa makasasalang mga tawo ug magmaluluy-on 
kanila 


Siya maoy usa ka saserdote nga tinudlo sa Diyos sa paagi 
nga sama kang Melquisedek, kansang pagkasaserdote mas 
labaw kay sa Levihanong pagkasaserdote 


Dili sama sa Levihanong mga saserdote sa banay ni Aaron, si 
Jesu-Kristo nagbaton ug dili-malaglag nga kinabuhi ug tu- 
ngod niana wala magkinahanglan ug mga manununod aron 
ipadayon ang iyang buluhatong pagluwas: siya walay sala 
ug busa dili kinahanglang maghalad alang sa iyang kaugali- 
ngon, gihalad niya ang iyang kaugalingong lawas, dili ang 
mga hayop, ug misulod, dili sa usa ka yutan-ong sangtu- 
waryo, kondili sa langit mismo uban sa bili sa iyang gibubo 
nga dugo, sa ingon naghimong balido sa bag-ong pakigsaad 


Ang bag-ong pakigsaad, uban kang Jesus ingong Tigpataliwa- 
la, maoy labaw kay sa pakigsaad sa Balaod sanglit kadtong 
anaa niini nagbaton diha sa ilang mga kasingkasing sa mga 
balaod sa Diyos ug nagtagamtam sa tinuod nga kapasaylo- 
an sa mga sala 

Ang pagpabili niini nga mga kaayohan magpalihok sa mga 
Kristohanon sa pagpahayag sa dayag bahin sa ilang pagla- 
om ug sa kanunay nga pagpakigtigom 

Hinungdanon ang pagtuo aron makapahimuot sa Diyos 

(10:32-12:29) 

Si Jehova dili mahimuot niadtong sa kawalay pagtuo mosi- 
bog gikan kaniya imbes nga molahutay aron makadawat sa 
iyang gisaad 

Ang sulondang pagtuo sa mga maghuhupot sa integri- 
dad sukad kang Abel makapadasig sa paglahutay diha 
sa Kristohanong lumba, samtang nagatagad pag-ayo kang 
Jesu-Kristo ug sa iyang walay-ikasaway nga pagkinabuhi 
ilalom sa pag-antos 

Ang pag-antos nga gitugotan sa Diyos nga modangat sa ma- 
tinumanong mga Kristohanon mahimong lantawon ingong 
usa ka matang sa disiplina gikan kaniya, nga gihimo aron 
makapatunghag madaitong bunga sa pagkamatarong 

Mga tambag aron makapadayon sa pagkinabuhi nga 

matinumanon (13:1-25) 

Magpakitag inigsoong gugma, magmaabiabihon, hinumdoman 
ang mga magtutuo nga nag-antos, huptan nga dungganon 
ang kaminyoon, ug magmakontento sa presenteng mga bu- 
tang, nga masaligon sa tabang ni Jehova 

Sundogon ang pagtuo niadtong mga nagapanguna, ug likayan 
nga madani sa langyaw o lahi nga mga pagtulon-an 

Magmaandam sa pag-antos sa pakaulaw sama sa gibuhat ni 
Kristo, magtanyag kanunay sa Diyos ug halad sa pagdayeg 
pinaagi kaniya 

Magmasinugtanon sa mga nagapanguna 

aghat ug pagdumot batok sa mga sumusunod ni 
Kristo. Ang ilang determinasyon sa pagpakig-away 
sa Kristiyanidad ginamit ang tanang pamaagi gipa- 
kita pinaagi sa ilang mga buhat, sumala sa girekord 
sa Buhat 22:22, 23:12-15, 23, 24: 24:1-4: 25:1-3. 
Sila ug ang ilang mga tigpaluyo kanunayng nang- 
hasi sa mga Kristohanon, nga dayag nakiglantugi 
aron bungkagon ang ilang pagkamaunongon kang 
Kristo. Ilang giatake ang Kristiyanidad ginamit ang 
glisip sa usa ka Hudiyo nga daw lig-ong pangataro- 
ngan, nga lisod tubagon. 

Niadtong panahona ang Judaismo daghan ug 
ikatanyag pinaagig makita, materyal nga mga bu- 
tang ug panggawas nga hulagway. Ang mga Hudi- 
yo lagmit moingon nga kining mga butanga nag- 
pamatuod nga ang Judaismo maoy labaw ug ang 
Kristiyanidad maoy kabuangan. Gani, sila miingon 
kang Jesus nga ang amahan sa ilang nasod mao si 
Abraham, kang kinsa gihatag ang mga saad. (Ju 8: 
33, 39) Si Moises, kang kinsa ang Diyos namulong 
nga “baba sa baba,” maoy bantogang alagad ug 
manalagna sa Diyos. (Num 12:7, 8) Ang mga Hudi- 
yo nagbaton sa Balaod ug sa mga pulong sa mga 
manalagna sukad sa sinugdan. ‘Dili ba ang pagka- 
karaan mismo niini nagpalig-on nga ang Judaismo 
mao ang tinuod nga relihiyon?’ basin sila manguta- 
na. Sa pag-inagurar sa pakigsaad sa Balaod, ang Di- 
yos namulong pinaagi sa mga manulonda, gani, 
ang Balaod gihatag pinaagi sa mga manulonda pi- 
naagi sa kamot sa tigpataliwala nga si Moises. (Buh 
7:53, Gal 3:19) Niini nga okasyon ang Diyos miha- 
tag ug makalilisang nga pagpasundayag sa gahom 
pinaagi sa pag-uyog sa Bukid sa Sinai, ang lanog 
nga tingog sa budyong, aso, dalugdog, ug kilat mi- 
duyog sa mahimayaong pasundayag.--Ex 19:16- 
19: 20:18, Heb 12:18-21. 

Gawas pa niining tanang butang sa kakaraanan, 
anaa ang halangdong templo lakip ang gihimo ni 
Jehova nga kahikayan sa pagkasaserdote. Ang mga 
saserdote nagdumala didto sa templo, nga nag-ati- 
man sa daghang halad adlaw-adlaw. Lakip niining 
mga butanga anaa ang mahalon nga mga besti sa 
mga saserdote ug ang kahalangdon sa mga pag- 
alagad nga gihimo didto sa templo. "Wala ba mag- 
sugo si Jehova nga ang mga halad alang sa sala 
dad-on ngadto sa sangtuwaryo, ug wala ba ang ha- 
taas nga saserdote, ang kaliwat sa igsoon ni Moises 
nga si Aaron, mosulod sa Labing Balaan sa Ad- 
law sa Pagtabon-sa-Sala uban ang halad alang sa 
mga sala sa tibuok nasod? Niini nga okasyon, wala 
ba siya moduol ingong hawas ngadto mismo sa 
presensiya sa Diyos?, basin mangatarongan ang 
mga Hudiyo. (Lev 16) 'Dugang pa, wala ba panag- 
iyaha sa mga Hudiyo ang gingharian, uban sa usa 
(ang Mesiyas, kinsa moabot sa ulahi, sumala sa 

ilang giingon) nga molingkod sa trono didto sa Je- 
rusalem aron sa pagmando?" 

Kon ang sulat ngadto sa mga Hebreohanon gisu- 
lat aron sa pagsangkap sa mga Kristohanon sa pag- 
tubag sa mga pagtutol nga gibangon mismo sa 
mga Hudiyo, nan kadtong mga kaaway sa Kristiya- 
nidad nakiglantugi sa ingon niini: 'Unsay ikapun- 
ting niining bag-ong “erehes nga pagtuo” ingong 
ebidensiya sa pagkatinuod niini ug sa pag-uyon 
sa Diyos? Hain ang ilang templo, ug hain ang 
ilang pagkasaserdote? Gani, hain ang ilang pangu- 
lo? Siya ba tinamod taliwala sa mga pangulo sa na- 
sod sa panahon sa iyang pagkinabuhi--kining Je- 
sus, nga usa ka Galileanhon, anak sa panday, nga 
walay rabbinikong edukasyon? Ug wala ba siya 
mamatay sa usa ka makauulaw nga kamatayon? 
Hain ang iyang gingharian? Ug kinsa ba ang iyang 
mga apostoles ug mga sumusunod? Sila mga ma- 
ngingisda ug mga maniningil ug buhis lamang. 
Dugang pa, sagad kinsa ang nadani sa Kristiyani- 
dad? Ang kabos ug ubos nga mga tawo sa yuta ug, 
ang mas grabe pa, gidawat ang dili-tinuli nga mga 
Hentil, nga dili iya sa binhi ni Abraham. Nganong 
ang si bisan kinsa mosalig man niining Jesus, kin- 
sa gipatay ingong usa ka tigpasipala ug mag-aalsa 
batok sa pamunoan? Nganong mamati sa iyang 
mga tinun-an, nga mga tawong dili edukado ug or- 
dinaryo?'--Buh 4:13. 

Pagkalabaw sa Kristohanong sistema. Ang 
pipila sa dili-hamtong nga mga Kristohanon lag- 
mit wala magpakabana sa ilang kaluwasan pinaagi 
kang Kristo. (Heb 2:1-4) O lagmit nga sila naimplu- 
wensiyahan sa dili-magtutuong mga Hudiyo nga 
naglibot kanila. Sa pagtabang kanila pinaagig batid 
nga argumento, nga naggamit sa Hebreohanong 
Kasulatan nga niana misalig ang mga Hudiyo, ang 
apostol nagpakita nga labaw gayod ang Kristoha- 
nong sistema sa mga butang ug ang pagkasaserdo- 
te ug pagkahari ni Jesu-Kristo. Iyang gipakita sa 
Kasulatan nga si Jesu-Kristo mao ang Anak sa Di- 
yos, labaw kay sa mga manulonda (1:4-6), kang 
Abraham (7:1-7), kang Moises (3:1-6), ug labaw 
kay sa mga manalagna (1:1, 2). Gani, si Kristo mao 
ang gitudlo nga manununod sa tanang butang, gi- 
purongpurongan sa himaya ug dungog ug gitudlo 
ibabaw sa mga buhat sa mga kamot ni Jehova. 
— 1:2; 2:7-9. 

Kon bahin sa pagkasaserdote, ang pagkasaserdo- 
te ni Kristo mas labaw kaayo kay sa pagkasaserdo- 
te ni Aaron sa tribo ni Levi. Kini nag-agad, dili sa 
panulondon gikan sa makasasalang unod, kondili sa 
usa ka panumpa sa Diyos. (Heb 6:13-20, 7:5-17, 20- 
28) Apan, ngano nga nag-antos siya sa maong mga 
kalisod ug namatay sa usa ka masakit nga kamata- 
yon? Kini gitagna ingong hinungdanon alang sa 
kaluwasan sa katawhan ug aron siya mahimong 


HEBREOHANON, SULAT NGADTO SA MGA 


takos ingong Hataas nga Saserdote ug ang usa nga 
kaniya ipasakop sa Diyos ang tanang butang. (2:8- 
10; 9:27, 28; itandi ang Isa 53:12.) Siya kinahanglan 
nga mahimong dugo ug unod ug mamatay aron 
mapagawas ang tanan niadtong kinsa tungod sa 
kahadlok sa kamatayon nahimong ulipon. Pina- 
agi sa iyang kamatayon iyang mawagtang ang 
Yawa, usa ka butang nga dili mahimo sa tawha- 
nong saserdote. (Heb 2:14-16) Siya, kay nakaantos 
sa ingon, maoy usa ka Hataas nga Saserdote nga 
makasimpatiya sa atong mga kaluyahon ug maka- 
tabang kanato, sanglit siya nasulayan sa tanang 
paagi.--2:17, 18, 4:15. 

Dugang pa, nangatarongan ang apostol, kini nga 
Hataas nga Saserdote “nakalatas sa mga langit” ug 
miatubang sa presensiya mismo sa Diyos, dili la- 
mang sa usa ka yutan-ong tolda o tinukod nga 
maoy hulagway lamang sa langitnong mga butang. 
(Heb 4:14: 8:1: 9:9, 10, 24) Siya kinahanglang moa- 
tubang kausa lamang uban sa iyang hingpit, put- 
li nga halad, dili kay sublisubli. (7:26-28: 9:25-28) 
Wala siyay mga manununod, sama sa Aaronikong 
mga saserdote, apan buhi sa walay kataposan aron 
bug-os nga makaluwas niadtong kinsa iyang giala- 
garan. (7:15-17, 23-25) Si Kristo maoy Tigpataliwa- 
la sa mas maayong pakigsaad nga gitagna pinaagi 
ni Jeremias, nga ilalom niini ang mga sala mapa- 
saylo ug ang mga tanlag mahinloan, mga butang 
nga dili gayod mahimo sa Balaod. Ang Napulo ka 
Pulong, ang paninugdang mga balaod sa pakigsaad 
sa Balaod, gisulat diha sa bato; ang balaod sa bag- 
ong pakigsaad, gisulat diha sa mga kasingkasing. 
Kining matagnaong pulong ni Jehova pinaagi ni Je- 
remias naghimo sa pakigsaad sa Balaod nga karaan 
na, nga hapit nang mahanaw.---8:6-13, Jer 31:31- 
34, Deu 4:13, 10:4. 

Tinuod, ingon sa padayong gisaysay sa magsu- 
sulat sa Mga Hebreohanon, ang katingalahang pag- 
pasundayag sa gahom gipakita didto sa Sinai, nga 
nagpakitang giuyonan sa Diyos ang pakigsaad sa 
Balaod. Apan mas kusganong nagpamatuod ang 
Diyos panahon sa inagurasyon sa bag-ong pakig- 
saad pinaagig mga ilhanan, mga tilimad-on, ug 
gamhanang mga buhat, uban sa pagpaambit sa 
balaang espiritu ngadto sa tanang membro sa nag- 
katigom nga kongregasyon. (Heb 2:2-4: itandi ang 
Buh 2:1-4.) Ug kon mahitungod sa Pagkahari ni 
Kristo, ang iyang trono atua sa mga langit mismo, 
mas hataas pa gayod kay sa nianang sa mga hari 
sa linya ni David nga milingkod diha sa trono sa 
yutan-ong Jerusalem. (Heb 1:9) Ang Diyos mao 
ang patukoranan sa trono ni Kristo, ug ang iyang 
Gingharian dili matay-0g, dili sama sa gingharian 
sa Jerusalem nga napukan niadtong 607 W.K.P. 
(1:8, 12:28) Dugang pa, gitigom sa Diyos ang iyang 
katawhan atubangan sa usa ka dapit diin ilang ma- 

saksihan ang mas katingalahang mga butang kay 
sa milagrosong pasundayag didto sa Bukid sa Sinai. 
Iyang gipahinabo nga ang dinihogang mga Kristo- 
hanon makaduol sa langitnong Bukid sa Zion, ug 
iyang pagauyogon dili lamang ang yuta kondili ang 
langit usab.---12: 18-27. 

Ang sulat ngadto sa mga Hebreohanon bililhon 
kaayo sa mga Kristohanon. Kon wala kini, daghang 
katinuoran mahitungod kang Kristo ingon sa gilan- 
dongan sa Balaod ang dili mahimong tin-aw. Pa- 
nanglitan, nahibaloan sa mga Hudiyo sukad pa sa 
sinugdan gikan sa Hebreohanong Kasulatan nga sa 
dihang ang ilang hataas nga saserdote mosulod 
ngadto sa Labing Balaan nga lawak sa sangtuwar- 
yo alang kanila, siya naghawas kanila atubangan ni 
Jehova. Apan wala gayod nila hisabti kini nga kati- 
nuoran: Moabot ang panahon nga ang tinuod nga 
Hataas nga Saserdote moatubang didto sa mga la- 
ngit sa presensiya mismo ni Jehova! Ug sa dihang 
basahon nato ang Hebreohanong Kasulatan, unsa- 
on nato pagkasayod sa kahinungdanon sa asoy sa 
pagpakigkita ni Abraham kang Melquisedek, o sa 
pagsabot pag-ayo kon unsay gihulagwayan niini 
nga hari ug saserdote? Siyempre, kini maoy duha 
lamang ka pananglitan sa daghang katinuoran nga 
atong mahanduraw pinaagi sa pagbasa niini nga 
sulat. 

Ang pagtuo nga giawhag sa maong sulat nga 
angayng ugmaron motabang sa mga Kristohanon 
nga huptan ang ilang paglaom pinaagi sa “dayag 
nga pagpasundayag sa mga katinuoran bisan tuod 
wala makita.” (Heb 11:1) Sa panahon nga daghang 
tawo ang nagsalig sa mga butang sa kakaraanan, 
sa materyal nga bahandi ug gahom sa mga orga- 
nisasyon, sa kahalangdon sa mga rituwal ug mga 
seremonyas, ug naglaom sa kaalam niini nga kali- 
botan imbes nga sa Diyos, ang inspirado sa Diyos 
nga sulat ngadto sa mga Hebreohanon sa dalaye- 
gong paagi makatabang sa paghimo sa tawo sa 
Diyos nga “takos gayod, bug-os nga masinang- 
kapan alang sa tanang maayong buhat.”--2Ti 3: 
16, 17. 

Magsusulat, Panahon ug Dapit sa Pagsulat. 
Sagad nga gipasidunggan si apostol Pablo ingong 
maoy magsusulat sa sulat ngadto sa mga Hebreo- 
hanon. Gidawat kini sa unang mga magsusulat 
ingong usa ka sulat ni Pablo. Ang Chester Beatty 
Papyrus Num. 2 (P4) (sa mga 200 K.P.) naundan sa 
Mga Hebreohanon nga lakip sa siyam ka sulat ni 
Pablo, ug ang Mga Hebreohanon gitala nga lakip sa 
“napulog-upat ka sulat ni Pablo nga apostol” diha sa 
“The Canon of Athanasius,” sa ikaupat nga sig- 
lo K.P. 

Ang magsusulat sa Mga Hebreohanon wala 
magpaila sa iyang ngalan. Bisan tuod ang iyang 
ngalan makaplagan diha sa tanan niyang ubang 

mga sulat, ang wala paghisgot sa ngalan sa mag- 
susulat niini wala magpasabot nga si Pablo dili mao 
ang nagsulat niini. Ang pangsulod nga ebiden- 
siya diha sa sulat kusganong nagpaila kang Pablo 
ingong maoy magsusulat niini ug nagpunting sa 
Italya, lagmit sa Roma, ingong dapit nga gisulatan 
niini. (Heb 13:24) Didto sa Roma, dayag sa mga 
tuig 59 hangtod sa 61 K.P., nga unang nabilanggo 
si Pablo. Si Timoteo kauban ni Pablo didto sa Roma, 
nga gihisgotan diha sa mga sulat sa apostol ngadto 
sa mga taga-Filipos, sa mga taga-Colosas, ug kang 
Filemon, nga gisulat gikan sa Roma panahon sa 
maong pagkabilanggo. (Flp 1:1: 2:19: Col 1:1, 2, 
Flm 1) Kini nga kahimtang mohaom sa giingon sa 
Hebreohanon 13:23 bahin sa pagbuhi kang Timoteo 
gikan sa bilanggoan ug sa tinguha sa magsusulat 
nga moduaw dayon sa Jerusalem. 

Gisulat kini sa wala pa malaglag ang Jerusalem 
niadtong 70 K.P., kay ang templo sa Jerusalem 
nagbarog pa, diin ang mga pag-alagad gihimo did- 
to, ingon sa makita sa argumento diha sa sulat. Ug 
pinasukad sa giingon ni Pablo bahin sa pagbuhi 
kang Timoteo, makataronganong ikaingon nga ang 
panahon sa pagsulat maoy mga siyam ka tuig nga 
mas sayo pa, nga mao, sa 61 K.P., sa dihang gituo- 
han nga si Pablo mismo gibuhian gikan sa iyang 
unang pagkabilanggo.---Heb 13:23. 


HEBREOHANONG KASULATAN. Ang 
39 ka inspirado sa Diyos nga mga basahon gikan sa 
Genesis hangtod sa Malaquias, sumala sa kasaga- 
rang paghan-ay niini karong adlawa, maoy nag- 
langkob sa dakong bahin sa Bibliya. 

Ang mga basahon sa Hebreohanong Kasulatan 
ingon sa makita sa kadaghanang mga bersiyon sa 
Bibliya mahimong bahinon sa tulo ka seksiyon: 
(1) Makasaysayanhon, Genesis hangtod sa Ester, 
17 ka basahon, (2) Balaknon, Job hangtod sa Awit 
ni Solomon, 5 ka basahon, (3) Matagnaon, Isaias 
hangtod sa Malaquias, 17 ka basahon. Kini nga 
mga pagbahin maoy pangkatibuk-an, sanglit ang 
makasaysayanhong seksiyon naundan ug balak- 
nong mga bahin (Gen 2:23, 4:23, 24: 9:25-27: Ex 
15:1-19, 21, Huk 5) ingon man usab matagnaon 
(Gen 3:15: 22:15-18, 2Sa 7:11-16): ang balaknong 
seksiyon naundan ug makasaysayanhong impor- 
masyon (Job 1:1-2:13, 42:7-17) ingon man usab 
matagnaon (Sal 2:1-9: 110:1-7), ug diha sa ma- 
tagnaong seksiyon makita ang makasaysayanhong 
impormasyon ug balaknong sinulat (Isa 7:1, 2: Jer 
37:11-39:14; 40:7-43:7: Lam 1:1-5:22). 

Tungod kay ang pipila niining 39 ka basahon gi- 
usa ug gibag-o paghan-ay, ang mga Hudiyo adu- 
na lamay 24 o 22 ka basahon ug, sumala sa 
ilang tradisyonal nga kanon, kini nahan-ay ingon 
sa mosunod: Una, ang Balaod (Heb., Toh:-rah'), gi- 

tawag usab nga Pentateuko, nga gilangkoban sa 
(1) Genesis, (2) Exodo, (3) Levitico, (4) Numeros, ug 
(5) Deuteronomio. (Tan-awa ang PENTATEUKO.) Ika- 
duha, ang Mga Manalagna (Heb., Nevi-im'), nga gi- 
bahin ingong “Unang mga Manalagna,” (6) Josue, 
(7) Mga Maghuhukom, (8) Samuel (Una ug Ikaduha 
gitapo ingong usa ka basahon), (9) Mga Hari (Una 
ug Ikaduha ingong usa ka basahon), ug “Ulahing 
mga Manalagna,” nga gibahin usab ingong ang 
“Dagko” nga mga Manalagna, (10) Isaias, (11) Jere- 
mias, ug (12) Ezequiel, ug ang (13) Napulog-duha 
ka “Gagmay” nga mga Manalagna (usa ka basahon 
nga gilangkoban sa Oseas, Joel, Amos, Abdias, Jo- 
nas, Miqueas, Nahum, Habacuc, Sofonias, Haggeo, 
Zacarias, ug Malaquias). Ang ikatulong seksiyon gi- 
tawag ug Balaang mga Sinulat (Hagiographa o, 
sa Hebreohanon, Kethu'vim'), sugod sa (14) Mga 
Salmo, (15) Mga Proverbio, ug (16) Job; dayon 
ang “Lima ka Megilloth” o lima ka lainlaing linukot 
nga basahon, nga mao (17) Ang Awit ni Solomon, 
(18) Ruth, (19) Lamentaciones, (20) Ecclesiastes, ug 
(21) Ester, nga gisundan sa (22) Daniel, (23) Es- 
dras-Nehemias (giusa), ug (24) Mga Cronicas (Una 
ug Ikaduha gitapo ingong usa ka basahon). Ang ba- 
sahon ni Ruth usahay gisumpay sa Mga Maghuhu- 
kom, ug ang Lamentaciones gisumpay sa Jeremias, 
sa ingon nahimong 22 ka basahon, nga sa katibuk- 
an maoy katumbas sa gidaghanon sa mga letra sa 
Hebreohanong alpabeto, bisan tuod nga kini dili 
mao ang kasagarang han-ay sa Hebreohanong mga 
Bibliya karong adlawa. 

Dili tanan sa unang mga katalogo ang naghan-ay 
sa mga basahon sa Hebreohanong Kasulatan su- 
mala niini nga pagkahan-ay. Tungod kini kay sa 
maong panahon ang matag basahon maoy tinagsa 
ka linukot nga basahon. Sa pag-ilustrar: Diha sa Ba- 
bilonyanhong Talmud (Bava Batra 14b), kini gii- 
ngon: “Ang among mga Rabbi nagtudlo: Ang pag- 
kahan-ay sa Mga Manalagna maoy ingon niini, 
Josue, Mga Maghuhukom, Samuel, Mga Hari, Jere- 
mias, Ezequiel, Isaias, ug ang Napulog-duha ka 
Gagmay nga mga Manalagna.” (Gihubad ni M. Si- 
mon ug I. Slotki) Lagmit kini ang hinungdan kon 
nganong ang Jeremias nauna sa Isaias diha sa dag- 
hang Hebreohanong mga manuskrito nga gisulat 
sa Alemanya ug Pransiya. 

Ang mga Magsusulat. Ang tibuok Hebreo- 
hanong Kasulatan gisulat ug gihipos sa mga Hudi- 
yo, nga mga sakop sa nasod nga 'gipiyalan sa sag- 
radong mga pahayag sa Diyos.” (Rom 3:1, 2) Ug, sa 
dakong bahin, kining una-Kristohanong Kasulatan 
gisulat diha sa Hebreohanon, nga may gamay nga 
mga bahin sa Aramaiko ingon sa mosunod: Gene- 
sis 31:47, Esdras 4:8 hangtod sa 6:18 ug 7:12-26, 
Jeremias 10:11, Daniel 2:4b hangtod sa 7:28. Ang 
Aramaikong mga pulong makaplagan usab sa Job, 

sa pipila ka Salmo, sa Awit ni Solomon, Jonas, Es- 
ter, ug diha sa Hebreohanong mga bahin sa Daniel. 
May makaplagan usab nga mga pulong nga Ara- 
maiko diha sa basahon ni Ezequiel. 

Gisulat ug gihipos ni Moises ang unang lima ka 
basahon sa Bibliya, ug siya gisundan sa labing me- 
nos 31 ka uban pang mga magsusulat ug mga tig- 
hipos lakip kang Josue, Samuel, David, Solomon, 
Isaias, Jeremias, Ezequiel, Daniel, Esdras, ug Nehe- 
mias. Sila nabuhi sa yugto nga kapin sa 1,100 ka 
tuig, sukad sa ika-16 hangtod sa ika-5 nga siglo 
W.K.P., ug may lainlain nga mga trabaho, sama sa 
magbalantay sa mga hayop, magkokopya, gober- 
nador, hari, manalagna, ug saserdote. 

Ang pipila sa mga magsusulat sa Bibliya maoy 
mga saksing-nakakita sa mga panghitabo nga ilang 
gitala, si Moises misulat sa iyang mga kasinatian 
atubangan kang Paraon. (Ex 5:1-12:32) Ilang gihi- 
pos ang pipila ka makasaysayanhong mga impor- 
masyon gikan sa nangaging mga rekord pinaagi sa 
makugihong panukiduki, sama sa dihang gihipos 
ang mga talaan sa kagikan. (1Cr 1-9) Apan dag- 
hang butang, sama sa kahibalo mahitungod sa pa- 
nagkatigom sa mga panon sa mga manulonda did- 
to sa langit ug sa mga pinadayag maylabot sa 
pagpanagna, maoy mga butang nga dili matugkad 
sa tawhanong kahibalo ug mahibaloan lamang pi- 
naagi sa direktang pag-inspirar sa Diyos. Kini ug 
ang hingpit nga pagkahiusa sa tibuok Kasulatan, 
bisan tuod maoy linangkob nga sinulat sa daghang 
magsusulat nga nagkadaiya ug mga kagikan sulod 
sa taas nga yugto sa panahon, nagpamatuod ug 
nagpasundayag nga ang mga magsusulat sa Bibli- 
ya sa pagkatinuod “nagsulti gikan sa Diyos sam- 
tang sila giagak sa balaang espiritu.”---2Pe 1:21. 

Ang Kanon sa Hebreohanong Kasulatan. 
Ang mga basahon sa Hebreohanong Kasulatan 
diha sa atong mga Bibliya karon wala han-aya su- 
mala sa pagkasunodsunod sa pagsulat niini kaniad- 
to. Si Joel, Amos, ug Jonas nabuhi mga duha ka 
siglo o kapin pa sa wala pa si Jeremias, Ezequiel, ug 
Daniel. Ni ang mga ngalan sa basahon kanunayng 
nagpaila sa magsusulat niini. Pananglitan, ang ba- 
sahon ni Job dayag nga gisulat ni Moises; ang ba- 
sahon ni Ruth, gisulat ni Samuel. Ang mga detalye 
bahin sa indibiduwal nga mga basahon, kon ka- 
nus-a ug kinsa ang nagsulat sa matag usa niini, gi- 
pakita sa “Listahan sa mga Basahon sa Bibliya Su- 
mala sa Pagkahuman sa Pagsulat Niini” diha sa 
artikulo nga BIBLIYA. Tan-awa ang mga artikulo sa 
indibiduwal nga mga basahon alang sa mga kaun- 
dan, kabilihon ug kahinungdanon, pamatuod sa 
pagkatinuod, ug uban pang impormasyon. 

Ang kanon sa Hebreohanong Kasulatan naestab- 
lisar na pag-ayo sa dihang si Jesu-Kristo dinhi sa 
yuta, ingon sa gipamatud-an sa iyang mga paha- 

yag nga gitala diha sa Kristohanon Gregong Kasu- 
latan. Pananglitan, iyang gihisgotan ang pagkaba- 
hin niini sa tulo ka seksiyon sa dihang siya misulti 
bahin sa “tanang butang nga nahisulat diha sa ba- 
laod ni Moises ug sa mga Manalagna ug sa mga 
Salmo.” (Luc 24:44) Ang iyang mga sumusunod 
misulat o misulti bahin sa “publikong pagbasa sa 
Balaod ug sa mga Manalagna,” “sa Kasulatan,” “sa 
balaod ni Moises ug ingon man sa mga Manalag- 
na,” “sa balaang Kasulatan,” ug “sa balaang mga si- 
nulat.”--Buh 13:15, 18:24, 28:23, Rom 1:2, 2Ti 3:15, 
tan-awa ang KANON. 

Makailikag usab ang kamatuoran nga walay Apo- 
kripal nga mga sinulat nga gilakip sa Hebreoha- 
nong kanon. Sukad sa mga adlaw ni Esdras ug Ma- 
laquias, sa ikalimang siglo W.K.P., ang nakompleto 
nga kanon sa Hebreohanong Kasulatan gibantayan 
ug gipanalipdan aron dili makasal-ot ang bisan 
unsang sinulat nga kaduhaduhaan. (Tan-awa ang 
APOKRIPA.) Mainampingon kaayo ang mga magko- 
kopya sa manuskrito nga gitawag ug Sopherim, 
kinsa sa ulahi gipulihan sa mga Masorete. 

Sa sinugdan ang Hebreohanong Kasulatan gisu- 
lat nga walay mga bokales o puntuwasyon, ug wala 
pa mabahin sa kapitulo ug bersikulo sama karon. 
Sa ikaduhang katunga sa unang milenyo K.P. ang 
mga Masorete, nga mainampingon usab kaayo nga 
mga magkokopya sa Bibliya, naghimog usa ka sis- 
tema sa mga marka para sa bokales ug mga aksen- 
to ingong tabang sa pagbasa ug sa paglitok. 

Ang Pagpreserbar ug ang Pagpasa sa Kaun- 
dan Niini. Ang Hudiyong Sopherim (mga eskri- 
ba), bisan tuod maampingon aron malikayan ang 
mga sayop diha sa pagkopya, mihimog pipila ka ka- 
usaban, o mga pagtul-id, diha sa teksto diin, sa 
ilang opinyon, ang orihinal nga teksto daw nag- 
pakitag kawalay pagtahod sa Diyos o sa iyang mga 
hawas. Sa kapin sa 140 ka higayon ang Hudiyong 
mga eskriba nag-usab sa Tetragrammaton (ang 
mga konsonante nga katumbas sa ngalang Jehova) 
aron kini basahon nga “Soberanong Ginoo” o “Di- 
yos."--Tan-awa ang apendise sa Rbi8, pp. 1562, 
1569. 

Wala nay orihinal nga mga sinulat sa Hebreoha- 
nong Kasulatan ang naglungtad pa karong adlawa, 
apan adunay lagmit 6,000 ka sinulat-sa-kamot nga 
mga kopya nga naundan sa tanan o bahin sa Heb- 
reohanong Kasulatan. Ang Nash Papyrus, nga na- 
undan sa gagmayng mga bahin sa Deuteronomio, 
ug ang daghan sa Linukot nga mga Basahon sa Pa- 
tayng Dagat gikopya sa wala pa ang atong Komong 
Panahon. Gawas pa sa mga kopya sa Kasulatan 
diha sa Hebreohanon, daghang bersiyon sa Kasula- 
tan sa wala pa ang mga Kristohanon ang gihimo, 
sa katibuk-an o sa bahin, diha sa daghang pinulo- 
ngan. Ang unang aktuwal nga hubad mao ang 

Gregong Septuagint, nga gisugdan niadtong mga 
280 W.K.P. Ang Latin nga Vulgate ni Jerome naun- 
dan usab sa unang hubad sa Hebreohanong Kasu- 
latan. Ang Bag-ong Kalibotang Hubad sa Hebreo- 
hanong Kasulatan gipasukad sa ikapito, ikawalo, ug 
ikasiyam nga mga edisyon sa Biblia Hebraica ni Ru- 
dolf Kittel, nga mao ang pinatik nga edisyon sa Co- 
dex Leningrad B 194, ang kinaunahang kompleto 
nga manuskrito sa Hebreohanong Kasulatan. 

Ang mga kritiko sa Bibliya naningkamot pag- 
ayo sa pagbalewala sa Hebreohanong Kasulatan, 
nga nagtawag niini ingong palsipikado o ingong 
sugilambong lamang nga walay makasaysayan- 
hong katinuoran. Ang usa sa mga pag-atake mao 
ang pag-utingkay sa lainlaing mga basahon sa 
Bibliya aron pamatud-an nga kini gisulat sa nag- 
kalainlaing mga kamot, nga maorag ang usa ka 
tawo dili makahimo sa pagsulat ug kapin pa sa 
usa lamang ka estilo. Ang maong argumento dili 
gayod makataronganon, sanglit ang mga tawo nga 
nagsulat ug balak makasulat man usab ug prosa, 
ug ang nagsulat ug prosa makasulat man usab ug 
balak. Ang usa ka abogado nga naghimog usa ka 
legal nga dokumento sayon ra ug dali rang maka- 
usab sa iyang estilo sa dihang mag-asoy ug kau- 
galingong kasinatian. Sa dihang ang mga kritiko 
moingon nga ang pipila ka bersikulo, nga ilang gi- 
tawag ug “J” ug nga diha niana makaplagan ang 
ngalang Jehova, gisulat sa mga tawo nga lahi sa 
mga magsusulat sa mga bersikulo diin ang titu- 
long “Diyos” (Heb., 'Elohim') makita, ug nga ilang 
gitawag nga “E,” sila nagpakitag mabaw nga pa- 
ngatarongan. 

Sa pagpunting bahin sa pagkasayop sa pangang- 
kon sa mga kritiko, si K. A. Kitchen, sa Unibersidad 
sa Liverpool, nag-ingon: “Bisan diin sa Karaang Sid- 
lakan wala gayoy tinong nahibaloan nga susama sa 
komplikadong kasaysayan sa Hebreohanong litera- 
tura nga gilangkoban sa tipiktipik nga mga sinulat 
ug tinapo nga mga teksto (o may sukdanan nga 
sama niini) sumala sa teoriya nga pinasukad sa 
mga dokumento. Ug sa kasukwahi, ang bisan un- 
sang pagsulay nga iaplikar ang sukdanan sa mga 
teorista ginamit ang mga dokumento nganha sa 
ilado nang mga sinulat sa Karaang Sidlakan apan 
may samang kinaiyahan sa katitikan tataw nga dili 
makataronganon.”-- Ancient Orient and Old Testa- 
ment, 1968, p. 115. 

Ang Kahinungdanon. Ang Hebreohanong 
Kasulatan hinungdanon kaayo, sanglit kon wala 
ang kodigo sa balaod, kasaysayan, ug mga tagna 
niini, daghan diha sa Kristohanon Gregong Kasula- 
tan ang kaduhaduhaan ang kahulogan. (Luc 24:27, 
44) “Kay ang tanang butang nga gisulat kanhi 
gisulat alang sa pagtudlo kanato.” “Karon kining 
mga butanga nahitabo kanila ingong mga panig- 

ingnan, ug kini gisulat ingong pasidaan kanato 
nga naabtan sa mga kataposan sa mga sistema sa 
mga butang.” (Rom 15:4, 1Co 10:11) Busa, ang 
Kristohanong mga magsusulat sa Bibliya sublisub- 
li nga nagkutlo ug naghisgot sa kanhing mga sinu- 
lat sa Bibliya, sa ingon nagpatunhay ug nagpalapad 
sa daghang tema ug mga saad nga gipahayag diha 
sa Hebreohanong Kasulatan. Diha sa Kristohanon 
Gregong Kasulatan, ang Bag-ong Kalibotang Hu- 
bad nagpresentar ug 320 ka teksto nga direktang 
gikutlo gikan sa Hebreohanong Kasulatan. Sumala 
sa talaan nga gipatik ni Westcott ug Hort, ang kati- 
buk-ang gidaghanon sa mga kinutlo ug mga pag- 
hisgot maoy mga 890. 

Kon wala ang Hebreohanong Kasulatan kita ma- 
kulangan ug daghang detalye bahin sa sinugdanan 
sa tawo, sa hinungdan sa kamatayon, ug sa Edeni- 
kong saad nga ang ulo sa Halas pagadugmokon sa 
binhi sa babaye. Kon wala ang Hebreohanong Ka- 
sulatan dili nato mahibaloan ang daghang detalye 
bahin sa mga butang sama sa Lunop sa adlaw ni 
Noe, kon nganong sagrado ang dugo, sa pakigsaad 
sa Diyos uban kang Abraham, kon sa unsang paa- 
gi si Jehova nakig-away alang sa iyang gipakigsaa- 
ran nga katawhan, ug sa kasaysayan sa mahulag- 
wayon nga teokratikanhong gingharian. 


HEBRON. 

1. Apong lalaki ni Levi ug anak ni Kohat, kati- 
gulangan sa “mga anak nga lalaki ni Hebron” o 
sa mga Hebronhon.--Ex 6:16, 18; Num 3:19, 27, 
26:58, 1Cr 6:2, 18, 15:4, 9; 23:12, 19, 26:30-32. 

2. Ang anak nga lalaki ni Maresah ug amahan ni 
Kore, Tapua, Rekem, ug Sema, usa ka kaliwat ni Ca- 
leb sa tribo ni Juda.— 1Cr 2:42, 43. 

3. [Dapit sa Pakigkombuya]. Usa ka karaang 
siyudad sa bukirong rehiyon sa Juda nga gi- 
tukod pito ka tuig una pa ang Zoan sa Ehipto. 
(Num 13:22) Ang Hebron nahimutang mga 30 km 
(19 mi) sa HHK sa Jerusalem ug nag-umbaw nga 
900 m (3,000 p) ibabaw sa lebel sa dagat. Nailhan 
kini ingong usa sa labing karaang mga dapit nga 
gipuy-an pa gihapon didto sa Tungang Sidlakan. 
Ang karaang ngalan sa Hebron nga “Kiriat-arba” 
(Lungsod ni Arba) lagmit naggikan sa Anakim nga 
magtutukod niini nga si Arba. (Gen 23:2, Jos 14:15) 
Ang siyudad ug ang kasikbit nga mga bungtod ni- 
ini dugay nang nabantog sa ilang mga parasan, 
granada, igos, olibo, apricot, mansanas, ug mga nu- 
wes. Kay daghan ug mga tubod ug mga atabay, 
ang Hebron gipalibotan sa nanganawkanaw nga 
berdeng katanoman. 

Ang mga patriarkang si Abraham, Isaac, ug Ja- 
cob migugol ug pipila ka panahon sa ilang pagpuyo 
ingong langyaw didto sa Hebron. (Gen 13:18, 35:27: 
37:13, 14) Si Sara namatay didto ug gilubong sa usa 

ka langob sa kasikbit nga dapit sa Makpela. Kini 
nga langob, lakip ang palibot nga yuta nga gipalit 
ni Abraham gikan sa Hitihanon nga si Epron, nahi- 
mong lubnganan sa pamilya, diin si Abraham, Isa- 
ac, Rebeca, Lea, ug Jacob gilubong usab.--Gen 
23:2-20, 49:29-33, 50: 13. 

Niadtong panahon nga si Moises nagpadalag 12 
ka espiya ngadto sa Yutang Saad, ang samag hi- 
gante nga mga kaliwat ni Anak nagpuyo sa Heb- 
ron. (Num 13:22, 28, 33) Mga 40 ka tuig sa ulahi, si 
Hoham nga hari sa Hebron miduyog sa upat pa ka 
hari sa pagpakiggubat sa Gabaon, usa ka siyudad 
nga nakigdait kang Josue. Ang mga Israelinhon 
misanong sa pagpakitabang sa Gabaon ug, uban sa 
tabang ni Jehova, nagpildi sa mga kasundalohan sa 
lima ka hari nga misulong batok sa Gabaon. Hu- 
man niadto kining lima ka hari, nga nagtago sulod 
sa usa ka langob, gipatay ug ang ilang patayng 
mga lawas gibitay diha sa mga estaka hangtod sa 
kahaponon.---Jos 10:1-27. 

Samtang nagpadayon ang pagpakiggubat sa Is- 
rael didto sa habagatang bahin sa Canaan, ang 
mga molupyo sa Hebron, lakip ang ilang hari (lag- 
mit ang manununod ni Hoham), gitugyan sa kalag- 
lagan. (Jos 10:36, 37) Apan, bisan pag ang mga Is- 
raelinhon nga ubos ni Josue nakabuntog sa mga 
Canaanhon, mopatim-aw nga wala dayon sila ma- 
katukod ug mga garison aron padayong makontro- 
lar ang mga dapit nga ilang nasakop. Dayag nga 
samtang ang Israel nakiggubat sa ubang dapit, ang 
mga Anakim mipuyo pag-usab sa Hebron, nga tu- 
ngod niana kinahanglang ilogon ni Caleb (o sa mga 

anak sa Juda ubos sa pagpangulo ni Caleb) ang ma- 
ong siyudad gikan sa ilang pagkontrolar human ni- 
adto. (Jos 11:21-23, 14:12-15, 15:13, 14; Huk 1:10) 
Sa sinugdan kini gipahat ngadto kang Caleb sa tri- 
bo ni Juda, ug sa ulahi ang Hebron gihatagag sag- 
radong posisyon ingong usa ka siyudad nga da- 
langpanan. Nagsilbi usab kini nga usa ka siyudad 
sa mga saserdote. Apan, “ang yuta sa siyudad 
[Hebron]” ug ang mga balangay niini maoy panu- 
london ni Caleb.---Jos 14:13, 14, 20:7: 21:9-13. 

Didto sa Hebron, mga upat ka tuig sa ulahi, ang 
mga tawo sa Juda nagdihog kang David ingong 
hari. Siya naghari gikan didto sulod sa pito ka tuig 
ug tunga, nga sa maong panahon siya nanganak 
ug unom ka anak nga lalaki, si Amnon, Kileab 
(Daniel), Absalom, Adonias, Sepatias, ug Itream. 
(2Sa 2:1-4, 11: 3:2-5, 1Cr 3:1-4) Una pa niana, 
ang mga molupyo sa Hebron lagmit nga mitabang 
kang David sa dihang gigukod siya ni Haring Saul. 
(1Sa 30:26, 31) Sa naghinapos ang paghari ni David 
didto sa Hebron, si Abner, ang pangunang tigpalu- 
yo sa karibal nga hari nga si Is-boset nga anak nga 
lalaki ni Saul (2Sa 2:8, 9), mitalikod dapig kang Da- 
vid. Sa dihang nahibalik gikan sa usa ka pagsulong 
ug sa pagkasayod nga si David nagpalakaw kang 
Abner diha sa pakigdait, si Joab nagsugo ug mga 
mensahero sa pagpabalik kang Abner ug dayon 
personal nga nagpatay kaniya didto sa Hebron, diin 
si Abner human niadto gilubong. (2Sa 3:12-27, 32) 
Sa ulahi, si Rekab ug Baana nagbuno kang Is- 
boset ug, kay nagdahom nga makadawat ug gan- 
ti, nagdala sa iyang ulo ngadto kang David didto 
sa Hebron, apan gisugo ni 
David nga sila patyon tu- 
ngod sa ilang daotang gi- 
buhat. (2Sa 4:5-12) Human 
niadto, si David gidihogan 
ingong hari sa tibuok Israel, 
ug iyang gibalhin ang iyang 
kaulohan gikan sa Hebron 
ngadto sa Jerusalem.---2Sa 
5:1-9. 

Pipila ka tuig sa ulahi, 
ang anak nga lalaki ni Da- 
vid nga si Absalom mibalik 
sa Hebron ug iyang gisula- 
yan ang pag-ilog sa pagka- 
hari sa iyang amahan apan 
siya wala molampos. (2Sa 
15:7-10) Lagmit nga tu- 


Ingon niini ang makita 
diha sa dalan sa Hebron, 
nga kanhi usa sa 
karaang mga siyudad nga 
dalangpanan sa Israel 

ngod sa pagkahinungdanon sa Hebron diha sa 
kasaysayan ingong kaulohan kanhi sa Juda, ug 
tungod kay mao kini ang siyudad nga iyang nataw- 
han, gipili ni Absalom kining siyudara diin adto 
siya manukad sa iyang lakang sa pag-ilog sa trono. 
Sa ulahi, ang apong lalaki ni David, si Haring Reho- 
boam, nagtukod pag-usab sa Hebron. (2Cr 11:5-10) 
Human laglaga sa mga Babilonyanhon ang Juda ug 
human mamauli ang Hudiyong mga destiyero, ang 
pipila sa napasig-uling mga Hudiyo mipuyo sa Heb- 
ron (Kiriat-arba).--Neh 11:25. 


HEBRONHON [Kang (Iya ni) Hebron]. Usa ka 
Levihanong banay nga naggikan sa anak nga lalaki 
ni Kohat nga si Hebron. (Ex 6:16, 18, Num 3:27, 
26:58, 1Cr 26:23, 24) Si Haring David nagtudlo ug 
1,700 ka may-katakos nga mga Hebronhon aron 
mag-alagad ingong mga tagdumala sa rehiyon sa 
K sa Jordan ug 2,700 sa teritoryo sa S sa Jordan. 
— 1Cr 26:30-32. 


HEGAI. Usa ka eunuko sa palasyo ni Ha- 
ring Ahasuero; ang magbalantay sa kababayen-an 
kinsa nag-andam kang Ester pinaagig espesyal nga 
mga pag-atiman sa pagpaanyag sa wala pa siya 
dad-a atubangan sa hari.---Est 2:3, 8, 9, 15. 


HELA. Usa sa duha ka asawa ni Ashur. Tulo sa 
iyang mga anak nga lalaki gitala diha sa talaan sa 
mga kaliwatan ni Juda.— 1Cr 4:1, 5, 7. 


HELAM. Ang dapit diin gipildi sa kasundalo- 
han ni David ang kasundalohan ni Haring Hadade- 
zer sa Sirya ubos sa iyang pangulo sa kasundalohan 
nga si Sobak. (2Sa 10:15-19) Gihunahuna sa pipila 
ka eskolar nga mao kini ang “Alema” nga gihisgo- 
tan sa Apokripal nga basahon sa Unang Macabeo 
(5:26, JB). Lagmit nga mao ra usab kini ang mo- 
dernong “Alma, mga 55 km (34 mi) dapit sa S sa 
Dagat sa Galilea. 


HEIBA. Usa ka siyudad diha sa teritoryo sa tri- 
bo ni Aser. Kini gihisgotan ingong usa sa mga 
lungsod diin ang tribo ni Aser wala mag-abog sa 
Canaanhong mga molupyo. (Huk 1:31, 32) Giisip sa 
pipila ka eskolar nga kini mao ra usab ang Alab ug 
gituohan nga kini mao ang Khirbet el-Mahalib, 
mga 6 km (3.5 mi) sa AS sa Tiro. Apan, ang tuk- 
mang nahimutangan niini dili matino. 


HELBON. Usa ka dapit nga nailhan tungod 
sa maayong bino niini nga gipabilhan pag-ayo sa 
siyudad sa Tiro. (Eze 27:18) Ang Helbon gituohan 
sa kadaghanan nga mao ang modernong bala- 
ngay sa Halbun, mga 20 km (12 mi) sa AAK sa Da- 
masco. Ang balangay nahimutang sa usa ka hiktin 
nga walog nga may hinagdan nga mga parasan 
nga nahimutang diha sa ibabawng bahin sa mga 
bakilid. Sa karaang kapanahonan, dili lamang ang 

Tiro ang nakabaton sa bino sa Helbon kondili naka- 
baton usab ang Asirya, Babilonya, ug Persia. 


HELDAI [lagmit, lagang Tigkubkob]. 

1. Ang pangulo sa ika-12 sa binulan nga gru- 
pong tig-alagad nga giorganisar ni David, usa ka 
kaliwat ni Otniel. (1Cr 27:1, 15) Kay usa ka Netopa- 
hanon, lagmit nga siya mao ang tawong gamhanan 
nga gitawag ug Heleb ug Heled nga anak nga lala- 
ki ni Baana nga Netopahanon.--2Sa 23:8, 29, 1Cr 
11:26, 30. 

2. Usa ka tawo nga mibalik gikan sa Babilonya 
ug kansang plata ug bulawan gigamit sa paghimog 
purongpurong alang sa Hataas nga Saserdoteng si 
Josue. (Zac 6:10, 11) Kini nga Heldai gitawag ug 
Helem sa bersikulo 14. 


HELEB. Usa sa gamhanang mga tawo ni Da- 
vid. (2Sa 23:8, 29) Usa ka anak nga lalaki ni Baana 
nga Netopahanon, siya gitawag usab ug Heled sa 
talaan sa Mga Cronicas, ug lagmit mao ra si Heldai. 
— 1Cr 11:30, 27:15. 


HELED |[Gidugayon sa Kinabuhi: Sistema sa 
mga Butang; o, lagmit, Ilagang Tigkubkob]. Usa ka 
gamhanang tawo sa kasundalohan ni David. Siya 
maoy anak nga lalaki ni Baana nga Netopahanon. 
(1Cr 11:26, 30) Siya gitawag usab ug Heleb diha sa 
samang talaan ug lagmit nga siya mao ra usab si 
Heldai.---2Sa 23:29: 1Cr 27:15. 


HELEK [pinamubo sa Hilkias, nga nagkahulo- 
gang “Ang Akong Bahin (Pahat) Mao si Jehova'], 
HELEKNON. Ang ikaduhang gitala nga anak nga 
lalaki ni Gilead ug apo-sa-tuhod ni Manases. Siya 
mao ang gigikanan sa banay sa mga Heleknon 
nga gilakip sa pagsenso pagkatapos sa pagpanaw sa 
mga Israelinhon sa kamingawan ug nakadawat ug 
usa ka panulondon sa teritoryo sa Manases.--Num 
26:3, 4, 29, 30, Jos 17:2. 


HELEM. 

1. [Heb., Helem]. Usa ka kaliwat ni Aser kan- 
sang banay gitala diha sa talaan sa kagikan sa ma- 
ong tribo. (1Cr 7:35, 40) Lagmit nga siya mao ra 
usab ang Hotam sa bersikulo 32. 

2. [Heb., Chelem]. Gitawag usab nga Heldai, usa 
siya sa nag-amot ug bulawan ug plata alang sa pu- 
rongpurong sa Hataas nga Saserdoteng si Josue 
human makabalik ang mga nahibilin gikan sa Ba- 
bilonya.---Zac 6:10, 11, 14. 


HELEP. Usa ka dapit sa panulondon sa Neptali. 
(Jos 19:32, 33) Ang tukmang nahimutangan niini 
dili matino. Apan, gipangagpas sa pipila ka geogra- 
po nga kini nahimutang sa Khirbet “rbadeh (Hor- 
vat “Arpad) nga mga 5 km (3 mi) sa K sa AAS nga 
tayuktok sa Bukid sa Tabor. 


HELEZ 


HELEZ [Siya Nagluwas]. 

1. Usa sa gamhanang mga tawo ni David, usa ka 
Paltihanon o Pelonhon. (2Sa 23:8, 26; 1Cr 11:26, 27) 
Sa dihang giorganisar ni David ang mga grupo nga 
tig-alagad sa matag bulan, si Helez ang gitugyanan 
sa ikapitong dibisyon.--- 1Cr 27:1, 10. 

2. Usa ka kaliwat ni Juda, anak nga lalaki sa usa 
ka Azarias ug amahan ni Eleasa.— 1Cr 2:3, 39. 


HELI [gikan sa Heb., nga nagkahulogang “Ha- 
taas (Binayaw)”]. Dayag nga mao ang amahan 
ni Maria ug apohan ni Jesu-Kristo sa banay sa 
iyang inahan. (Luc 3:23) Ang pagtawag kang Jose 
ingong “anak ni Heli” gisabot nga nagkahulogang 
siya maoy umagad nga lalaki ni Heli. Bisag wala 
itala dinhi si Maria, dayag nga gisubay ni Lucas ang 
kinaiyanhong kagikan sa inahan ni Jesus nga si 
Maria gikan kang David.--Luc 3:31, tan-awa ang 
TALAAN SA KAGIKAN NI JESU-KRISTO. 


HELKAI [laing porma sa ngalang Hilkias, nga 
nagkahulogang “Ang Akong Bahin (Pahat) Mao si 
Jehova"]. Usa ka pangulo sa saserdotehanong balay 
o banay sa amahan ni Meraiot sa mga adlaw ni 
Joiakim nga hataas nga saserdote.---Neh 12:12, 15. 


HELKAT [Patag nga Dapit]. Usa ka siyudad 
nga gitala nga lakip sa utlanang mga dapit sa tribo 
ni Aser (Jos 19:24, 25, 31), sa ulahi gihatag ngadto 
sa mga Gersonhon ingong Levihanong siyudad. 
(Jos 21:27, 30, 31) Makita sa 1 Cronicas 6:75 ang la- 
ing porma niini nga ngalan ingong Hukok. Ang 
nahimutangan niini maoy banabana lamang. Gi- 
tuohan sa pipila nga kini mao ang Khirbet el-Har- 
baj (Tel Regev), 18 km (11 mi) sa H sa Aco ug 
duol sa tiilan sa kutay sa kabukiran sa Carmelo. 
Ang The Illustrated Bible Dictionary nga giedit ni 
J. D. Douglas (1980, Tomo 2, p. 634) nag-isip nga 
“tingali mas haom ang Tell el-Qasis,” mga 9 km 
(5.5 mi) sa H sa Khirbet el-Harbaj, nga nahimutang 
sa agianan paingon sa Walog sa Jezreel. Sanglit ang 
mga lungsod sa Hali ug Beten, nga gihisgotan su- 
nod sa Helkat diha sa talaan sa Josue 19:24-26, gi- 
hunahuna man sa kadaghanan nga anaa sa haba- 
gatang bahin sa Patag sa Aco, ang pag-isip nga kini 
mao ang Tell el-Qasis (Tel Qashish) magpaila nga 
ang utlanan magsukad sa kinatumyang HS nga ki- 
liran sa Patag sa Aco, inay nga magsukad sa ami- 
hanan ug mopaingon sa habagatan. Apan, gikina- 
hanglan ang dugang identipikasyon sa ubang mga 
lungsod aron matino kini. 


HELKAT-HAZURIM [Yuta sa mga Kutsilyo 
nga Santik; o, ingong pagtul-id, Yuta sa Kadapli- 
nan]. Usa ka yuta nga duol sa “linaw sa Gabaon.” 
Kawhaag-upat ka batan-ong mga lalaki, nga 12 ni- 
ini ang naghawas sa kasundalohan ni Is-boset ug 
12 usab gikan sa mga sulugoon ni David, ang na- 

ngamatay didto samtang “nanag-away.' Human ni- 
adto, ang maong dapit gibansagan niini nga ngalan 
tungod niini nga panghitabo.---2Sa 2:12-16. 


HELMET. Tan-awa ang HINAGIBAN, ARMADURA. 


HELON [gikan sa lintunganayng pulong nga 
nagkahulogang “kusog"]. Usa ka tawo sa tribo ni 
Zabulon kansang anak nga lalaki nga si Eliab mao 
ang pangulo sa iyang tribo panahon sa pagpanaw 
sa Israel latas sa kamingawan.--Num 1:4, 9, 16, 
2:7: 7:24: 10:16. 


HEMAM. Anak nga lalaki ni Lotan ug kaliwat 
ni Seir nga Horihanon. (Gen 36:20, 22) Ang ngalan 
gihubad nga Homam sa 1 Cronicas 1:39 sumala sa 
mabasa sa Masoretikong teksto, apan sa Gregong 
Septuagint kini nga ngalan gihubad nga Heman. 


HEMAN. 


1. Usa sa upat ka maalamong tawo kansang ka- 
alam, bisan tuod dako, nalabwan ni Haring Solo- 
mon. Si Heman, Calcol, ug Darda gitawag nga “mga 
anak nga lalaki ni Mahol,” usa ka ekspresyon nga 
gituohan sa pipila nga nagtumong sa usa ka grupo 
sa mga mananayaw o mga maghohoni. (1Ha 4:31) 
Sa 1 Cronicas 2:3-6 si Heman gipaila ingong kali- 
wat ni Juda pinaagi kang Zera. Sa superskripsiyon 
sa Salmo 88 siya gitawag nga “Ezrahanon,” nga lag- 
mit laing pulong alang sa “Zerahanon.”---Tan-awa 
ang EZRAHANON. 

2. Anak nga lalaki ni Joel ug apo sa manalagna 
nga si Samuel sa banay sa mga Kohatnon, usa ka 
Levihanong mag-aawit ug manunugtog sa piyang- 
piyang panahon sa paghari ni David ug Solomon. 
(1Cr 6:33: 15:17-19: 2Cr 5:11, 12) Amahan siya sa 
14 ka anak nga lalaki ug 3 ka anak nga babaye ug 
iyang gipangunahan ang iyang banay sa pag-awit 
diha sa balay ni Jehova. Apan, siya mismo, kauban 
ni Asap ug Jedutun, ilalom sa direktang pagbuot sa 
hari.--1Cr 25:1, 4-6. 


HEMDAN [Tilinguhaon]. Usa sa mga anak nga 
lalaki ni Dison, kinsa usa ka anak nga lalaki ni Seir 
nga Horihanon. (Gen 36:20, 21, 26) Ang mga Hori- 
hanon mao ang orihinal nga mga molupyo sa bu- 
kirong mga rehiyon sa Seir hangtod nga sila gipa- 
pahawa sa mga kaliwat ni Esau. (Deu 2:12, 21, 22) 
Ang iyang ngalan gihubad sa lainlaing paagi diha 
sa 1 Cronicas 1:41 ingong “Hemdan” (NW), “Am- 
ram” (KJ), “Hamram” (Dy), ug “Hamran” (AS, RS). 


HEN [Pabor: Puangod]. Anak nga lalaki sa usa 
ka Sofonias (dili ang manalagna), ang usa nga mi- 
balik gikan sa pagkadestiyero sa Babilonya. Siya gi- 
hisgotan may kalabotan sa halangdong purongpu- 
rong nga igabutang sa ulo ni Josue nga hataas nga 
saserdote ug human niana maiyaha kini ni Hen ug 

sa uban pang tulo ka tawo ingong handomanan 
diha sa templo ni Jehova.---Zac 6:11, 14. 

Lagmit si Hen mao si Josias nga gihisgotan sa 
Zacarias 6:10. Ang ngalang Hen giisip sa lainla- 
ing paagi ingong (1) usa ka personal nga ngalan, 
(2) usa ka pinamubo o pag-usab sa ngalang Josias, 
ug (3) usa ka common noun. Sa Syriac nga Peshit- 
ta ang ngalang Josias parehong makita diha sa Za- 
carias 6:10 ug 6:14, sama sa makita sa lainlaing 
modernong mga hubad. (Mo, La, AT) Bisan tuod 
ang ekspresyong “ni Hen nga anak nga lalaki ni So- 
fonias” mao ang makita diha sa pangunang teksto 
sa Zacarias 6:14 sa American Standard Version, 
ang usa ka alternatibong paghubad gihatag diha sa 
usa ka nota o footnote, nga nag-ingon: “O, alang sa 
kalulot sa anak nga lalaki [ni Sofonias].” Ang hubad 
nga “Hen,” ingon sa makita sa Bag-ong Kalibo- 
tang Hubad ug sa uban pa, gibase sa Masoretikong 
teksto. 


HENA. Usa ka siyudad o rehiyon nga gitala 
uban sa Separvaim ug Iva ug gisakop sa mga Asir- 
yanhon. (2Ha 18:34, 19:13, Isa 37:13) Ang Gregong 
Septuagint naggamit dinhi ug A-na, ang ngalan sa 
usa ka lungsod sa tungatungang bahin sa Suba sa 
Euprates. Apan, dako ang pagtuo sa pipila ka esko- 
lar nga ang Hena, lakip sa Separvaim ug Iva, nahi- 
mutang sa Sirya. 


HENADAD. Usa ka Levihanon kansang mga 
kaliwat mopatim-awng nag-alagad ingong mga 
tagdumala sa dihang ang templo gitukod pag-usab 
ni Zorobabel. (Esd 3:8, 9) Duha sa mga kaliwat ni 
Henadad espesipikong gihisgotan nga miapil sa 
pag-ayo sa paril sa Jerusalem, ug usa sa iyang mga 
kaliwat nagpamatuod pinaagig timbre sa kontrata 
sa pagsugid nga gihimo sa panahon sa pagkagober- 
nador ni Nehemias.---Neh 3:17, 18, 24: 9:38; 10:1, 9. 


HENNA [Heb., kopher]. Usa ka kahoykahoy 
nga may mga pungpong sa gagmay, dalagon ug 
bulok, upat-ug-gihay nga mga bulak diha sa mga 
tumoy sa mga sanga niini, ang mga tawo sa Tu- 
ngang Sidlakan ganahan kaayo sa labihang kahu- 
mot niini. Sagad ang usa ka gamayng sanga sa 
henna nga may mga dahon ilakip diha sa pangda- 
yandayan nga pungpong sa mga bulak, ug ang 
mga babaye magbutang niini diha sa ilang buhok 
ug diha sa ilang dughan. Sukad sa karaang kapana- 
honan ang henna gigamit usab ingong kosmetiko. 

Kini nga kahoykahoy (Lawsonia inermis), nga ki- 
naiyanhong nabuhi gihapon didto sa Palestina, mo- 
abot sa gitas-on nga mga 4 m (13 p). Gihisgotan la- 
mang kini diha sa Awit ni Solomon (1:14: 4:13, 
7:11). 

Ang henna paste, nga naggikan sa pinolbos nga 
mga dahon sa tanom, gigamit ingong kosmetiko. Sa 


HEPZIBA 


dihang ang parte sa lawas nga gipahiran niini ma- 
hugasan na, sagad magpabilin ang orens o pulahon 
nga kolor. Ang henna gigamit sa pagkolor sa mga 
kuko sa kamot ug tiil, mga tumoy sa tudlo, mga ka- 
mot, mga tiil, mga bungot, buhok, ug bisan sa mga 
lambungay ug sa mga ikog sa mga kabayo, ingon 
man usab sa mga panit. Ang lintunganayng pulong 
nga Hebreohanon diin gituohang naggikan ang pu- 
long nga ko'pher gihubad ingong “tabon,” nga mo- 
patim-awng nagpaila nga kini gigamit ingong tina. 
--Itandi ang Gen 6:14. 


HENTIL. 


HEPER [1-3: Siya Nangita]. 

1. Usa ka anak nga lalaki ni Gilead ug apo-sa- 
tuhod ni Manases, katigulangan sa mga Hepernon. 
(Num 26:29, 30, 32; 27:1) Si Heper mao ang ama- 
han ni Zelopehad nga nailhang walay mga anak 
nga lalaki apan may lima ka anak nga babaye kan- 
sang kaso nagtaganag legal nga sumbanan sa pag- 
dumala sa mga panulondon kon walay anak nga la- 
laki.--Num 26:33, 27:1-11, Jos 17:2, 3. 

2. Usa ka kaliwat ni Juda, anak nga lalaki ni 
Ashur pinaagi sa iyang asawa nga si Naara.--- 1Cr 
4:1, 5, 6. 

3. Usa ka Mekerathanon; usa sa talagsaong mga 
manggugubat ni David.— 1Cr 11:26, 36. 

4. [Nagkalot [nga mao, sa usa ka gahong-sa- 
tubig]]. Lagmit nga usa ka siyudad ug usa ka distri- 
to sa K sa Jordan. Ang hari sa Canaanhong siyudad 
sa Heper maoy usa sa mga gipildi ni Josue. (Jos 12: 
7,8, 17) Sa panahon ni Solomon, ang distrito sa He- 
per, maingon man ang Socoh, nailalom sa hurisdik- 
siyon sa usa ka tinudlong luyoluyo. (1Ha 4:7, 10) 
Ang tukmang nahimutangan sa karaang Heper 
wala sa tino mahibaloi. Gituohan sa pipila nga mao 
kini ang Tell el-Ifshar (Tel Hefer), mga 40 km 
(25 mi) sa AAS sa Tel Aviv-Yafo. 


HEPERNON [Kang (Iya ni) Heper]. Usa ka Ma- 
nasesnong banay nga naggikan kang Heper.--Num 
26:29, 30, 32. 


HEPZIBA 
yal. 

1. Ang asawa ni Ezequias ug inahan ni Ha- 
ring Manases.---2Ha 20:21, 21:1. 

2. Ang ngalang “Hepzi-ba” gigamit alang sa Je- 
rusalem diha sa usa ka tagna sa pagpasig-uli, su- 
mala sa pipila ka hubad sa Bibliya. (Isa 62:4, AS, KJ, 
Ro) Dinhi gigamit sa ubang mga hubad ang mga 
ekspresyon sama sa “Ang akong kalipay diha kani- 
ya” (Dy), “akong Kahimuot” (Mo), ug “Ang Akong 
Kahimuot Anaa Kaniya.” (NW, AT, RS) Gitagna 
nga si Jehova mahimuot niini nga siyudad sanglit 
kini nahimong “usa ka matahom nga purongpu- 
rong” diha sa iyang kamot.---Isa 62:1-4. 


Tan-awa ang NASOD. 


[Ang Akong Kahimuot Anaa Kani- 

HERES. 

1. [Bungol, Nagpakahilom]. Usa ka Levihanon 
kansang ngalan makita diha sa usa ka talaan niad- 
tong namalik gikan sa pagkadestiyero sa Babilonya. 
--1Cr 9:1, 14, 15. 

2. [Adlaw]. Usa ka bukid (Heb., har) diin ang 
mga Amorihanon padayong nagpuyo bisan pa sa 
pagpanakop sa Israel sa Canaan. Kini gilangkit sa 
teritoryo sa tribo ni Dan. (Huk 1:34, 35) Giisip 
sa kadaghanang eskolar nga kini katumbas sa Ir- 
semes (nga dayag nga mao ra usab ang Bet-semes 
nga anaa sa utlanan sa Juda ug Dan) nga gi- 
hisgotan sa Josue 19:41.--Tan-awa ang BET-SEMES 
Num. 1. 

3. Si Gideon mipauli gikan sa pagpakiggubat sa 
mga Midianhon agi “sa dalan nga patungas sa He- 
res.” Ang Bibliya lamang ang naghisgot niining da- 
pita diha sa Maghuhukom 8:13. Busa ang pipila ka 
eskolar nagtuo nga ang Hebreohanong teksto ti- 
ngali sa orihinal mabasa nga “una pa ang adlaw 
[ha-che'res] mosubang,” o “gikan sa itaas sa kabuki- 
ran,” inay nga “sa dalan nga patungas sa Heres.” 


HERET, LASANG SA [Kinulit]. Usa sa tago- 
anang mga dapit ni David sa dihang siya gigukod 
ni Saul. (1Sa 22:5) Lagmit nga ang “lasang sa He- 
ret” naggikan sa ngalan sa usa ka lungsod diha sa 
maong dapit. Ang tukmang nahimutangan niini 
diha sa yuta sa Juda dili matino. 


HERMAS. Usa sa mga Kristohanon sa kongre- 
gasyon sa Roma nga personal nga gipangomosta ni 
Pablo diha sa iyang sulat.---Rom 16:14. 


HERMES. 


1. Usa sa mga Kristohanon sa kongregasyon sa 
Roma nga personal nga gipangomosta ni Pablo diha 
sa iyang sulat.---Rom 16:14. 

2. Usa ka Gregong diyos, ang anak nga lalaki ni 
Zeus pinaagi kang Maia. Si Hermes nailhan sa mga 
Romano nga mao si Mercury nga ilang diyos sa ko- 
mersiyo. Si Hermes giisip ingong ang mensahero sa 
mga diyos. Siya gituohan nga mao ang maalamong 
magtatambag sa mga bayani ug giisip nga diyos sa 
komersiyo, sa pagkabatid manulti, sa katakos sa 
gimnastiko, sa pagkatulog, ug sa mga damgo. Gitu- 
ohan nga kini nga diyos dili lamang naggiya sa 
mga buhi kondili nag-agak usab sa mga patay 
ngadto sa Hades. 

Samtang si apostol Pablo didto sa Listra, ang lu- 
mad nga mga tawo, human makakita nga giayo sa 
apostol ang usa ka tawong bakol sukad sa iyang 
pagkahimugso, nagtuo nga si Pablo mao ang diyos 
nga si Hermes, sanglit si Pablo mao man ang “na- 
nguna sa pagsulti.” (Buh 14:8-13) Kini nga pag- 
tuo maoy kaharmonya sa ilang paghunahuna kang 
Hermes ingong mensahero sa mga diyos ug usa ka 

diyos sa pagkabatid manulti. Ang pamatuod nga si 
Hermes gisimba sa katawhan sa Listra makita sa 
mosunod nga inskripsiyon nga nakaplagan sa ma- 
ong dapit niadtong 1909: “Si Toues Macrinus nga gi- 
tawag usab nga Abascantus ug si Batasis nga anak 
nga lalaki ni Bretasis nagpahimo, sumala sa usa ka 
panaad nga ilang kaugalingong gasto, [ug usa ka 
estatwa ni] Hermes nga Labing Bantogan ug usa ka 
sun-dial (o orasan) nga gipahinungod ngadto kang 
Zeus nga diyos-adlaw."”--The International Stan- 
dard Bible Encyclopaedia, giedit ni J. Orr, 1960, 
Tomo III, p. 1944. 


HERMOGENES [Natawo Gikan Kang Her- 
mes]. Usa sa duha ka Kristohanon sa distrito sa 
Asia nga espesipikong ginganlan nga nagpahilayo 
kang Pablo, lagmit tungod sa mapintas nga paglu- 
tos nga gilansad ni Nero batok sa mga Kristohanon 
human masunog ang Roma niadtong 64 K.P.--2Ti 
1:15. 


HERMON  [Gipahinungod nga Butang; Gidili 
nga Butang]. Ang Hermon gituohan nga mao ang 
kinatas-ang bukid duol sa Palestina, nga gitawag sa 
mga Arabo ug Jebel esh-Sheikh (lagmit nagkahulo- 
gang “Bukid sa Tigulang") o Jebel eth-Thalj (nagka- 
hulogang “Bukid sa Niyebe”). Dayag nga mao kini 
ang mga ngalan nga gitawag niini tungod kay ang 
tayuktok sa Bukid sa Hermon naputos ug niyebe 
halos sa tibuok tuig. Ang tumoy niini nga naputos 
ug niyebe mahimong ikatandi sa alimpulo sa uba- 
nong buhok sa usa ka tawong tigulang. Sa kara- 
ang mga panahon, kini nga bukid nailhan sa mga 
taga-Sidon ingong “Sirion” ug sa mga Amorihanon 
ingong “Senir.” (Deu 3:8, 9) Ang Senir daw gigamit 
usab sa pagtumong sa usa ka bahin sa Kabukiran 
sa Anti-Lebanon. (1Cr 5:23) Ang “Sion” (dili ang 
Zion) maoy lain usab nga ngalan nga gigamit alang 
sa Bukid sa Hermon. (Deu 4:47, 48) Ang salmista 
naghisgot sa Hermon uban sa Tabor ingong nag- 
hugyaw sa kalipay diha sa ngalan ni Jehova.---Sal 
89:12. 

Kay naglangkob sa H nga tumoy sa Kabukiran sa 
Anti-Lebanon, ang Bukid sa Hermon may gihabo- 
gong 2,314 m (9,232 p) ibabaw sa lebel sa dagat ug 
miabot ug mga 30 km (19 mi) gikan sa A hangtod 
sa H. Ang mga tayuktok niini nasumpay pinaagi sa 
usa ka patag ibabaw sa bukid. (Sal 42:6) Ang Bukid 
sa Hermon maoy anapog, apan may nanggimaw 
nga basaltong mga bato dapit sa sidlakan ug kasad- 
pang mga kiliran niini. Ang ibabaw nga bahin nii- 
ni hawan kaayo nga may pipila ka mugbong mga 
kahoykahoy. Apan sa ubos nga bahin, adunay mga 
fir, bungahoy, ug mga kahoykahoy. Adunay mga 
parasan sa ubos-ubos nga mga bakilid sa kasadpan 
ug sa habagatang mga kiliran niini. 

Ang niyebe sa Bukid sa Hermon nakatabang sa 
pagpatibug-ok sa tun-og sa kagabhion, nga 
nagpatunghag daghang yamog alang sa yuta 


Sa usa ka masanag nga adlaw, tataw kaayo diha 
sa tumoy sa Hermon ang kinadak-ang bahin sa Pa- 
lestina. Sa K makita ang kabukiran sa Lebanon, ang 
Patag sa Tiro, ug ang Dagat Mediteranyo: sa HK, 
ang Bukid sa Carmelo, sa H, ang Walog sa Jordan 
uban ang Dal-as sa Hula ug ang Dagat sa Galilea, 
ug sa S, ang Patag sa Damasco. 

Ang naputos-ug-niyebe nga tayuktok sa Bukid sa 
Hermon maoy nagpatibug-ok sa tun-og sa kagab- 
hion, mao nga adunay daghang yamog. “Mas dag- 
hang yamog,” matod sa ika-19 nga siglong biologo 
nga si H. B. Tristram, “nga wala pa namo sukad 
masinati. Ang tanang butang nahumod niini, ug 
gamay rag silbi ang mga tolda.” (The Land of Isra- 
el, London, 1866, pp. 608, 609) Ang bugnawng ya- 
mog sa Hermon nagsustento sa mga tanom pana- 
hon sa taas nga tinghulaw. (Sal 133:3; tan-awa ang 
YAMOG.) Ang matunaw nga niyebe sa Bukid sa Her- 
mon mao ang pangunang tinubdan sa tubig sa 
suba sa Jordan. 

Sa kakaraanan, ang Bukid sa Hermon maoy pi- 
nuy-anan sa ihalas nga mga hayop, sama sa mga 
leyon ug mga leopardo. (Aw 4:8) Sa dili pa dugay, 
gitaho nga nakita didto ang mga irong ihalas, lobo, 
leopardo, ug Siryanhong mga oso. 

Ang Bukid sa Hermon mao ang amihanang utla- 
nan sa Yutang Saad. (Jos 12:1, 13:2, 5, 8, 11) Ang 
mga Hivihanon, nga namuyo diha sa tiilan niini, gi- 
pildi ni Josue. (Jos 11:1-3, 8, 16, 17) Kining bukira 
tingali mao ang dapit diin nahitabo ang pagkausab 
sa dagway ni Jesu-Kristo (Mat 17:1, Mar 9:2; Luc 
9:28: 2Pe 1:18), tungod kay didto siya sa Cesarea 
Filipos sa hapit na kini mahitabo.---Mar 8:27, tan- 
awa ang BAAL-HERMON, PAGKAUSAB SA DAGWAY. 


HERODES 


HERODES. Ang ngalan sa usa ka banay sa po- 
litikanhong mga magmamando sa mga Hudiyo. 
Sila maoy mga Idumeano, mga Edomhanon. Gita- 
wag sila ug mga Hudiyo sa ngalan lamang, kay 
ang mga Idumeano gipugos sa pagpatuli sa mag- 
mamando sa mga Macabeo nga si John Hyrcanus I 
niadtong mga 125 W.K.P., sumala ni Josephus. 
Gawas sa daklit nga paghisgot sa Bibliya bahin 
sa mga Herodes, ang kadaghanang impormasyon 
bahin kanila anaa sa kasaysayan ni Josephus. Ang 
katigulangan sa mga Herodes mao si Antipater 
(Antipas) I, kinsa gihimong gobernador sa Idumea 
ni Alexander Jannaeus nga hari sa mga Hasmo- 
naeano (mga Macabeo). Ang anak nga lalaki ni An- 
tipater, nga gitawag usab ug Antipater o Antipas, 
mao ang amahan ni Herodes nga Bantogan. Giasoy 
ni Josephus nga ang historyador nga si Nicholas sa 
Damasco nag-ingon nga si Antipater (Il) maoy ka- 
liwat sa pangunang mga Hudiyo nga migula gikan 
sa Babilonya ngadto sa yuta sa Juda. Apan si Jo- 
sephus nag-ingon nga ang gipangangkon ni Nicho- 
las maoy aron sa pagpahimuot lamang kang Hero- 
des, kinsa sa pagkatinuod maoy usa ka Edomhanon 
nga kaliwat sa iyang amahan ug sa iyang inahan. 
Si Antipater Il, nga usa ka dato kaayong tawo, 
nalangkit sa politika ug intriga ug may dakong am- 
bisyon alang sa iyang mga anak nga lalaki. Iyang 
gipaluyohan si John Hyrcanus II, ang anak nga la- 
laki ni Alexander Jannaeus ug Salome Alexandra, 
batok sa igsoong lalaki ni Hyrcanus nga si Aristo- 
bulo aron makahupot sa katungdanan sa pagkaha- 
taas nga saserdote ug pagkahari sa mga Hudiyo. 
Apan, sa pagkatinuod si Antipater milihok nga 
may ambisyon alang sa iyang kaugalingon ug sa 
ulahi nakabaton sa Romanong pagkalungsoranon 
ug sa pagkagobernador sa Judea gikan kang Julio 
Cesar. Gitudlo ni Antipater ang iyang panganayng 
anak nga lalaking si Phasael ingong gobernador sa 

Jerusalem ug ang laing anak nga lalaking si Hero- 
des ingong gobernador sa Galilea. Natapos ang 
iyang karera sa politika sa dihang gihiloan siya sa 
usa ka mamumuno. 

1. Si Herodes nga Bantogan, ang ikaduhang 
anak nga lalaki ni Antipater (Antipas) II pinaagi sa 
iyang asawa nga si Cypros. Gipamatud-an sa ka- 
saysayan nga tinuod ang lakbit nga paghisgot sa 
Bibliya bahin kaniya ingong walay-prinsipyo, ma- 
lalangon, matahapon, imoral, mabangis, ug ma- 
mumuno. Iyang nahuptan ang katakos sa iyang 
amahan ingong diplomatiko ug oportunista. Apan, 
ikaingon usab nga siya nagpakitag katakos ingong 
usa ka organisador ug komandante sa kasundalo- 
han. Siya gihubit ni Josephus ingong usa ka ta- 
wong kusgan kaayo sa pisikal, nga batid sa pagpa- 
ngabayo ug sa paggamit sa salapang ug pana. (The 
Jewish War, I, 429, 430 [xxi, 13]) Lagmit ang iyang 
labing talagsaon nga mapuslanong hiyas mao ang 
iyang katakos ingong usa ka magtutukod. 

Una siyang nailhan sa iyang pagkagobernador sa 
Galilea pinaagi sa paghanaw sa pundok sa mga tu- 
lisan sa iyang teritoryo. Apan, ang pipila ka Hudi- 
yo nasina ug, kauban sa mga inahan sa gipama- 
tayng mga tulisan, naghulhog kang Hyrcanus II 
(ang hataas nga saserdote niadtong tungora) nga 
ipatawag si Herodes sa atubangan sa Sanhedrin 
ubos sa sumbong nga iyang giunhan sa paghimog 
desisyon ang maong ehekutibong lawas pinaagi sa 
pagpatay dayon sa mga tulisan inay sa paghusay 
una kanila. Si Herodes miadto apan maisogon ug 
dili-matinahorong miatubang kanila uban ang usa 
ka pundok sa mga bantay, bisan tuod nga ingong 
usa ka nag-angkong kinabig siya nailalom sa ma- 
ong korte. Tungod niini nga pag-insulto batok sa 
hataas nga korte sa mga Hudiyo siya nakapasuko 
sa mga maghuhukom. Matod ni Josephus, ang 
usa ka maghuhukom nga ginganlan ug Samaias 
(Simeon) maisogong mitindog ug namulong, nga 
nagpasidaan nga kon si Herodes dili masilotan, 
moabot ang panahon nga iyang pamatyon kad- 
tong mga naglingkod didto sa paghukom. Apan si 
Hyrcanus maoy usa ka tawong walay-pagtagad ug 
walay determinasyon. Kay gipit-os sa pagpang- 
hadlok ni Herodes, gawas pa sa usa ka sulat gikan 
kang Sextus Cesar (usa ka paryente ni Julio Cesar 
ug niadtong tungora presidente sa Sirya) nga nag- 
hulga kang Hyrcanus kon dili niya ihunong ang 
mga sumbong, mihural si Hyrcanus.---Jewish An- 
tiquities, XIV, 168-176 (ix, 4). 

Hari sa Judea. Si Herodes mipuli sa iyang 
amahan ug, niadtong mga 39 W.K.P., gitudlo sa 
Romanhong senado nga mahimong hari sa mas 
dakong Judea, apan diha pa niya napamatud-an 
ang iyang kaugalingon ingong legal nga hari pag- 
kahuman sa tulo ka tuig sa dihang iyang giilog ang 

Jerusalem ug gipalagpot sa trono si Antigonus nga 
anak nga lalaki ni Aristobulo. Human niini nga 
kadaogan si Herodes mihimog mga lakang aron 
magpabilin sa iyang posisyon pinaagi sa pagkom- 
binsir sa Romanong si Mark Antony nga patyon si 
Antigonus ug pangitaon ang tanang 45 ka pangu- 
nang mga membro sa partido ni Antigonus ug pa- 
matyon sila. Sa pangunang mga Pariseo, iyang gi- 
bilin lamang si Samaias ug Pollio, kay sa kataposan 
iyang gipatay bisan si John Hyrcanus II mga pipila 
ka tuig sa ulahi. Busa pinaagi sa pagpatay niadtong 
milingkod sa pagpahamtang ug paghukom kaniya, 
iyang gituman ang gitagna ni Samaias. 

Kay usa gayod ka igmat nga politiko, nagtuo si 
Herodes nga makabenepisyo siya pag-ayo pinaa- 
gi sa pagpaluyo sa Roma. Apan kinahanglan nga 
siya diplomatiko kaayo, nga kanunayng magbal- 
hinbalhin ug gidapigan aron makanunot sa kon un- 
say kalamposan nga makab-ot sa Romanong mga 
magmamando. Kay suod nga higala ni Sextus, sa 
sinugdan si Herodes mipaluyo kang Julio Cesar, 
unya siya midapig kang Cassius nga mamumuno 
ni Cesar. Sa bahin, naangkon niya ang pabor ni 
Mark Antony, ang kaaway ni Cassius ug tigpani- 
malos ni Cesar, pinaagi sa dakong hiphip. Sa ulahi, 
sa dihang napildi ni Octavius (Agusto Cesar) si An- 
tony sa gubat sa Actium, si Herodes alistong na- 
ngayog pasaylo kang Agusto tungod sa pagpaluyo 
kang Antony, ug busa pabilin niyang nahuptan 
ang pakighigalaay kang Agusto. Tungod sa iyang 
pagpaluyo sa Roma ug sa iyang madagayaong pag- 
gamit ug salapi ingong mga gasa ngadto sa mga 
Cesar, duyog sa iyang maulog-ulogong mga pu- 
long, si Herodes kanunayng modaog kon dunay 
mga reklamo o mga sumbong batok kaniya nga 
isang-at sa mga Hudiyo o sa ubang mga tawo 
ngadto sa Roma, usahay sa mga membro pa sa 
iyang kaugalingong panimalay. 

Ang pagkagobernador sa Galilea mao ang unang 
nahuptang awtoridad ni Herodes. Si Cassius naghi- 
mo kaniyang gobernador sa Coele-Sirya. Sa ulahi, 
ang Romanhong senado, ubos sa rekomendasyon 
ni Antony, naghimo kaniyang hari sa Judea. Niini 
gidugang ni Emperador Agusto ang Samaria, Ga- 
dara, Gaza, ug Jope, dayon ang mga rehiyon sa 
Trakonite, Batanaea, Auranitis, ug Perea, usa ka 
dapit sa sidlakan sa Jordan nga halos katumbas 
sa Gilead. Ang Idumea nailalom usab sa iyang do- 
minyo. 

Ang Templo ug ang Ubang Buluhaton sa 
Pagpanukod. Mahitungod sa buluhatong pag- 
panukod ni Herodes, ang pagtukod pag-usab sa 
templo ni Zorobabel sa Jerusalem maoy labing ta- 
lagsaon, ilabina sa Biblikanhong panglantaw. Gitu- 
kod kini nga dako kaayo ug gasto ug gihubit ni 
Josephus ingong halangdon uyamot. (Jewish An- 
tiquities, XV, 395, 396 [xi, 3]) Ang mga Hudiyo, tu- 

ngod sa ilang pagdumot ug katahap kang Herodes, 
dili motugot nga tumpagon niya daan ang nag- 
lungtad nga templo, apan kinahanglang tigomon 
una niya ang mga materyales sa pagtukod ug an- 
damon kini sa dili pa niya sugdan ang pagguba. 
Matod ni Josephus, ang sangtuwaryo sa templo na- 
tukod pag-usab sulod sa 18 ka bulan. (Jewish An- 
tiquities, XV, 421 [xi, 6]) Ang ubang pangunang 
mga tinukod natukod sulod sa walo ka tuig. Apan 
niadtong 30 K.P. ang mga Hudiyo miingon nga na- 
tukod ang templo sulod sa 46 ka tuig. Gihimo kini 
nga pahayag panahon sa usa ka panaghisgot uban 
kang Jesu-Kristo sa hapit na ang unang Paskuwa 
human mabawtismohi si Jesus. (Ju 2:13-20) Matod 
ni Josephus (Jewish Antiquities, XV, 380 [xi, 1]), 
ang maong buluhaton nagsugod sa ika-18 nga tuig 
sa paghari ni Herodes. Kon iphon sumala sa paagi 
sa pag-isip sa mga Hudiyo sa mga tuig sa paghari 
sa ilang mga hari, kana lagmit maoy niadtong 
18/17 W.K.P. Sa pagkatinuod, nagpadayon ang bu- 
luhatong pagpanukod sa templo hangtod sa unom 
ka tuig una pa kini laglaga niadtong 70 K.P. 

Si Herodes mao usab ang nagpatukod sa mga 
teatro, mga ampiteatro, mga hippodrome o lumba- 
anan sa mga kabayo, mga salipdanan, mga kuta, 
mga palasyo, mga tanaman, mga templo ingong 
pasidungog kang Cesar, mga agianan ug tubig, 
mga monyumento, ug ingon man mga siyudad. 
Iyang ginganlan kining mga siyudara sumala sa 
iyang ngalan, sa iyang mga paryente, o sa mga 
emperador sa Roma. Nagtukod siyag usa ka artipis- 
yal nga dunggoanan sa Cesarea nga kaindig sa 
pantalan sa Tiro. Matod ni Josephus, gipahiluna 
ang daghan kaayong mga bato diha sa 20 ka dupa 
(36 m; 120 p) nga tubig aron makahimo ug diki 
nga mga 60 m (200 p) ang gisangkaron. (Jewish 
Antiquities, XV, 334, 335 [ix, 6]) Gitukod pag-usab 
ni Herodes ang mga kuta sa Antonia ug Masada, 
ug kining Masada gihimong maanindot kaayo. Ang 
iyang mga kalamposan sa pagpanukod mikaylap 
ngadto sa mga siyudad hangtod sa Antioquia sa 
Sirya ug Rodas (diha sa pulo nga sama ug ngalan). 

Si Herodes hilabihan kaluho sa iyang kalingawan 
ug dagaya sa mga gasa, ilabina ngadto sa dungga- 
nong mga tawo sa Roma. Usa sa pangunang mga 
reklamo sa mga Hudiyo batok kaniya mao ang 
iyang pagtukod ug mga ampiteatro sama niadtong 
usa sa Cesarea, diin iyang gihimo didto ang Gres- 
yanhon ug Romanhong mga dula, lakip na ang 
lumba sa mga karo, mga bugno sa gladyador, mga 
tawo nga makig-away sa mapintas nga mga mana- 
nap, ug uban pang paganong mga kapistahan. In- 
teresado kaayo siya nga mahimong bibo kanunay 
ang mga Dula sa Olimpiada nga gani samtang did- 
to sa Gresya sa usa ka pagpanaw paingon sa Roma, 
usa siya sa mga nakigbugno. Human niana siya 

naghatag ug dakong kantidad sa salapi aron mo- 
tunhay ang mga dula, maingon man, siyempre, 
ang iya mismong ngalan. Kay usa nga nag-ang- 
kong Hudiyo, gitawag niya ang mga Hudiyo nga 
“akong katagilungsod” ug kadtong namalik gikan 
sa Babilonya aron sa pagtukod sa templo ni Zoro- 
babel gitawag niya nga “akong mga amahan.” Bi- 
san pa niana, ang paagi sa iyang pagkinabuhi bug- 
os nga nagpanghimakak sa iyang pangangkon nga 
usa ka alagad ni Jehova nga Diyos. 

Kagubot sa Banay. Halos ang tibuok banay 
sa mga Herodes maoy ambisyoso, matahapon, 
imoral kaayo, ug samokan. Naagoman ni Herodes 
ang iyang labing dagkong mga suliran ug kagul- 
anan diha sa iyang kaugalingong banay. Ang iyang 
inahan nga si Cypros ug ang iyang igsoong baba- 
ye nga si Salome kanunayng nagpagrabe sa ka- 
himtang. Giminyoan ni Herodes si Mariamne (I), 
ang apong babaye ni Hyrcanus II ug anak ni Ale- 
jandro nga anak nga lalaki ni Aristobulo. Siya usa 
ka babaye nga talagsaon ang katahom, ug gihigug- 
ma siya pag-ayo ni Herodes, apan dihay pagdi- 
numtanay tali kaniya ug sa inahan ug igsoong ba- 
baye ni Herodes. Masinahon kanunay si Herodes, 
ug siya matahapon nga ang mga membro sa iyang 
banay, ilabina ang iyang mga anak nga lalaki, nag- 
laraw ug daotan batok kaniya, sa pipila ka kaso 
husto ang iyang mga katahap. Ang iyang kadalo sa 
gahom ug ang iyang mga katahap nagtukmod ka- 
niya nga ipapatay ang iyang asawang si Mariamne, 
ang tulo sa iyang mga anak nga lalaki, ang igsoong 
lalaki sa iyang asawa ug si Hyrcanus nga apohan 
sa iyang asawa, ang ubay-ubay sa iyang labing 
suod nga mga higala, ug daghang uban pa. Iyang 
gigamit ang pagpaantos aron pugson sa pagpatug- 
an ang bisan kinsa nga iyang gidudahan nga may 
impormasyon nga magpamatuod sa iyang mga ka- 
tahap. 

Relasyon Uban sa mga Hudiyo. Gisulayan 
ni Herodes ang pagpalukmay sa mga Hudiyo pina- 
agi sa pagtukod pag-usab sa templo ug pinaagi sa 
paghatag kanila sa gikinahangang mga butang 
sa mga panahon sa gutom. May mga panahon nga 
iyang gipagaan ang mga huhis sa pipila sa iyang 
mga sakop. Nakombinsir pa gani niya si Agusto sa 
paghatag ug mga pribilehiyo sa mga Hudiyo sa 
nagkalainlaing dapit sa kalibotan. Apan ang iyang 
pagkamalupigon ug kabangis milabaw niini, ug pa- 
nahon sa dakong bahin sa iyang pagmando siya 
nagkaproblema sa mga Hudiyo. 

Iyang Sakit ug Kamatayon. Lagmit gayod 
nga tungod sa iyang mahilayong pagkinabuhi, sa 
ulahi si Herodes natakboyan ug usa ka makaluod 
nga sakit nga inubanan ug hilanat ug, agig pagkut- 
lo kang Josephus, “hilabihang pagpangatol sa tibu- 
ok panit, pag-ul-ol kanunay sa mga tinai, mga 

tumor diha sa tiil sama sa pagpanghupong, pag- 
panghubag sa tiyan ug gangrena sa mga parte sa 
kinatawo, nga nagpatunghag mga ulod, dugang pa 
sa hubak, nga nagpalisod kaayo sa pagginhawa, ug 
mga pagpangurog sa iyang mga kamot ug mga 
tiil.” The Jewish War, I, 656 (xxxiii, 5). 

Sa panahon niining iyang makamatayng sakit 
nga iyang gimando ang pagpatay sa iyang anak 
nga lalaking si Antipater nga naglaraw ug dao- 
tan batok kaniya. Dugang pa, kay nasayod nga 
ang mga Hudiyo magmaya inigkadungog sa iyang 


Mga kagun-oban sa daghag-andana nga 
palasyo nga gitukod ni Herodes nga Bantogan 
ibabaw sa Masada 


1046 


kamatayon, gisugo ni Herodes nga ang labing 
dungganong mga lalaki sa Hudiyohanong nasod 
tapokon didto sa usa ka dapit nga gitawag ug Hip- 
podrome, sa Jerico, ug didto iyang gipabilanggo 
sila. Unya iyang gisugo kadtong mga suod kaniya 
nga, inigkamatay niya, ang balita bahin sa iyang 
kamatayon dili ipahibalo hangtod nga mamatay 
una kining mga pangulo sa mga Hudiyo. Unya, 
siya miingon, ang tanang banay sa Judea tinong 
mohilak sa iyang paglubong. Kini nga sugo wala 
gayod matuman. Ang igsoong babaye ni Herodes 
nga si Salome ug ang iyang bana nga si Alexas 
nagpagawas niining mga tawhana ug nagpapauli 
kanila sa ilang mga pinuy-anan. 

Si Herodes namatay sa pangedarong mga 70 an- 
yos. Siya naghimog usa ka testamento nga nagtud- 
lo sa iyang anak nga lalaki nga si Antipas ingong 
iyang manununod, apan sa wala pa siya mamatay 
nagsulat siyag dugang testamento o naghimog usa 
ka bag-ong testamento nga nagtudlo kang Arque- 
lao alang sa maong posisyon. Si Arquelao giila sa 
katawhan ug sa kasundalohan ingong hari (ang 
Bibliya nag-ingon nga ang amaama ni Jesus nga 
si Jose nakadungog nga “si Arquelao nagmando 
ingong hari sa Judea puli sa iyang amahan nga si 
Herodes": Mat 2:22). Apan ang maong aksiyon gi- 
kuwestiyon ni Antipas. Human husaya kining bu- 
tanga didto sa Roma, gipaluyohan ni Agusto Ce- 
sar si Arquelao. Apan, iyang gihimo si Arquelao 
ingong etnarka o pangulo ug gibahin ang teritoryo 
nga kanhi gimandoan ni Herodes: ang katunga na- 
hiadto kang Arquelao; ang laing katunga gibahin 
ngadto sa duha pa ka laing mga anak nga lalaki ni 
Herodes nga si Antipas ug Felipe. 

Pagpamatay sa mga Bata. Ang asoy sa Bib- 
liya bahin sa pagpamatay ni Herodes sa tanang 
bata nga duha ka tuig ang panuigon ug paubos 
didto sa Betlehem ug sa mga distrito niini nahiu- 
yon sa ubang makasaysayanhong mga asoy bahin 
kang Herodes ug sa iyang daotang batasan. Nahi- 
tabo kini wala madugay una pa sa kamatayon ni 
Herodes, kay si Jesus nakalingkawas man tungod 
kay gidala sa iyang mga ginikanan ngadto sa Ehip- 
to, apan sila mibalik ug mipuyo sa Galilea human 
mamatay si Herodes. Kining duha ka panghitabo 
gitagna ni Jehova pinaagi sa iyang mga manalag- 
nang si Jeremias ug Oseas.---Mat 2:1-23, Jer 31:15, 
Os 11:1. 

Petsa sa Iyang Kamatayon. Mitungha ang 
suliran maylabot sa panahon sa kamatayon ni He- 
rodes. Gituohan sa pipila ka kronologo nga siya na- 
matay sa tuig 5 o 4 W.K.P. Ang dakong bahin sa 
ilang kronolohiya gipasukad sa kasaysayan ni Jo- 
sephus. Sa pagpetsa sa panahon nga si Herodes gi- 
tudlo sa Roma ingong hari, gigamit ni Josephus 
ang usa ka “konsular nga pagpetsa,” nga mao, 

ANTIPATER I 
DILI-KOMPLETONG | 
TALAAN SA KAGIKAN ANTIPATER Il ug Cypros (iyang asawa) 
SA MGA HERODES | | | | | 
PHASAEL HERODES JOSE PHERORAS Salome 
NGA 
(Ang mga ngalan sa mga lalaki BANTOGAN 
tanan dagko ug titik) Ret Anea Luc 1:9) 
MGA ASAWA NI HERODES NGA BANTOGAN 
Doris Mariamne | Mariamne II Cleopatra Malthace 
sa 
Jerusalem 
| 
ANTIPATER ARISTOBULO Cypros HERODES FELIPE ARQUELAO ANTIPAS 
FELIPE Tetrarka Hari sa Judea; Tetrarka sa Galilea 
ALEJANDRO Salampsio Unang bana sa Iturea, sa ulahi usa ka ug Perea; giila 
ni Herodias Trakonite, ug etnarka sa kadaghanan 
| | ja (Mat 14:3) sa kasikbitnga (Mat 2:22) ingong “Hari”: 
HERODES AGRIBB | M d T mga distrito ikaduhang bana 
l Luc 3:1 i Herodias 
Chalcis Palestina (Buh (Mat 14:3, 4, 6-8) salome LA Mat 14:1-12: 
12:1-6, 18-23) Mar 6:14-29: Luc 
| 3:1, 19, 20: 13: 
| o [I | 31, 32; 23:6-15; 
AGRIPA II Mariamne Ill Drusila Bernice Buh 4:27; 13:1) 
Hari sa Chalcis; sa ulahi gihatagag Asawa ni Felix (Buh 25:13, 23, 
teritoryo nga kanhi iya ni Felipe nga (Buh 24:24) 26:30) 


tetrarka, ug sa ubang mga dapit 
(Buh 25:13, 22-27; 26:1, 2, 19-32) 


(Si Herodes nga Bantogan adunay lima ka uban pang asawa, ug 15 ka anak tanantanan) 


iyang gitino ang panghitabo ingong nahitabo sa 
panahon sa pagmando sa pipila ka Romanong mga 
konsul. Sumala niini, ang pagtudlo kang Herodes 
ingong hari maoy niadtong 40 W.K.P., apan ang 
impormasyon sa laing historyador, si Appianos, 
nagpetsa sa maong hitabo sa 39 W.K.P. Pinaagi sa 
samang metodo gipetsahan ni Josephus ang pag- 
ilog ni Herodes sa Jerusalem ingong 37 W.K.P., 
apan siya usab miingon nga kini nahitabo 27 ka 
tuig human mailog ni Pompey ang siyudad (niad- 
tong 63 W.K.P.). (Jewish Antiquities, XIV, 487, 488 
[xvi, 4]) Ang iyang paghisgot nianang ulahing 
panghitabo maghimo sa petsa sa pag-ilog ni Hero- 
des sa siyudad sa Jerusalem ingong 36 W.K.P. Ka- 
ron, si Josephus miingon nga si Herodes namatay 
37 ka tuig sukad sa panahong siya gitudlo sa 
mga Romano ingong hari, ug 34 ka tuig human 
niya mailog ang Jerusalem. (Jewish Antiquities, 
XVII, 190, 191 [viii, 1]) Kini lagmit nagpakita nga 
ang petsa sa iyang kamatayon maoy 2 o kaha 
1 W.K.P. 


Lagmit nga gikuwenta sa Hudiyong historyador 
nga si Josephus ang paghari sa mga hari sa Judea 
pinaagi sa pag-ihap sugod sa tuig sa pagkaentrono, 
sama sa gihimo sa mga hari sa linya ni David. 
Kon si Herodes gitudlo sa Roma ingong hari niad- 
tong 40 W.K.P., ang iyang unang tuig sa paghari 
mahimong modagan gikan sa Nisan sa 39 ngad- 
to sa Nisan sa 38 W.K.P.; sa susama, kon iphon 
gikan sa iyang pag-ilog sa Jerusalem niadtong 
37 (o 36) W.K.P, ang iyang unang tuig sa paghari 
lagmit nagsugod niadtong Nisan 36 (o 35) W.K.P. 
Busa kon, sumala sa giingon ni Josephus, si Hero- 
des namatay 37 ka tuig human siya itudlo sa 
Roma ug 34 ka tuig human sa iyang pag-ilog 
sa Jerusalem, ug kon kana nga mga tuig iphon 
sa matag kahimtang sumala sa tuig sa paghari, 
ang iyang kamatayon lagmit nahitabo niadtong 
1 W.K.P. Nagpresentar ug argumento alang nii- 
ni diha sa The Journal of Theological Studies, si 
W. E. Filmer nagsulat nga ang ebidensiya gikan 
sa Hudiyohanong tradisyon magpakita nga ang 

kamatayon ni Herodes nahitabo niadtong Sebat 2 
(ang bulan sa Sebat matunong sa Enero-Pebrero 
sa atong kalendaryo).---Giedit ni H. Chadwick ug 
H. Sparks, Oxford, 1966, Tomo XVII, p. 284. 

Matod ni Josephus, si Herodes namatay wala 
madugay human sa usa ka eklipse sa bulan ug 
una pa sa Paskuwa. (Jewish Antiquities, XVII, 
167 [vi, 4]; 213 [ix, 3]) Sanglit dihay eklipse niad- 
tong Marso 11,4 W.K.P. (Marso 13, Julian), ang pi- 
pila nagtuo nga mao kini ang eklipse nga gitumong 
ni Josephus. 

Sa laing bahin, dihay bug-os nga eklipse sa bulan 
niadtong 1 W.K.P., mga tulo ka bulan una pa ang 
Paskuwa, samtang ang eklipse niadtong 4 W.K.P. 
maoy dili bug-os. Ang bug-os nga eklipse niadtong 
1 W.K.P. maoy niadtong Enero 8 (Enero 10, Julian), 
18 ka adlaw una pa ang Sebat 2, ang adlaw sa ka- 
matayon ni Herodes sumala sa tradisyon. Ang la- 
ing eklipse (dili bug-os) nahitabo niadtong Dis- 
yembre 27 sa 1 W.K.P. (Disyembre 29, Julian). 
--Tan-awa ang KRONOLOHIYA (Mga eklipse sa bu- 
lan). 

Ang laing paagi sa pagkuwenta nasentro sa edad 
ni Herodes sa panahon sa iyang kamatayon. Si Jo- 
sephus nag-ingon nga siya nagpanuigon ug mga 
70 anyos. Siya nag-ingon nga sa panahon nga si 
Herodes nakadawat sa iyang katungdanan ingong 
gobernador sa Galilea (nga kasagarang gituohan 
nga nahitabo niadtong 47 W.K.P.), siya nagpanui- 
gon ug 15 anyos, apan gisabot kini sa mga eskolar 
ingong sayop, dayag nga 25 anyos unta. (Jewish 
Antiquities, XVII, 148 [vi, 1]: XIV, 158 [ix, 2]) Busa, 
ang kamatayon ni Herodes nahitabo niadtong 2 o 
1 W.K.P. Hinuon, angay natong hinumdoman nga 
si Josephus may daghang panagsumpaki sa iyang 
pagpetsa sa mga panghitabo ug busa dili mao ang 
labing kasaligang tinubdan. Alang sa labing kasa- 
ligang ebidensiya, kinahanglang susihon nato ang 
Bibliya. 

Ang mabatonang ebidensiya nagpakita nga si 
Herodes namatay lagmit sa tuig 1 W.K.P. Ang his- 
toryador sa Bibliya nga si Lucas nagsulti kanato 
nga si Juan namawtismo sa ika-15 ka tuig ni Tibe- 
rio Cesar. (Luc 3:1-3) Si Agusto namatay niadtong 
Agosto 17, 14 K.P. Sa Septiyembre 15, si Tiberio gi- 
tudlo sa Romanhong Senado ingong emperador. 
Wala gamita sa mga Romano ang sistema sa pag- 
kuwenta sugod sa tuig sa pagkaentrono, busa, ang 
ika-15 ka tuig modagan gikan sa ulahing bahin sa 
28 K.P. ngadto sa ulahing bahin sa 29 K.P. Si Juan 
magulang ug unom ka bulan kay kang Jesus ug 
nagsugod sa iyang ministeryo (dayag nga sa ting- 
pamulak sa tuig) nga una pa kang Jesus ingong 
mag-uuna ni Jesus, nga nag-andam sa dalan. (Luc 
1:35, 36) Si Jesus, kinsa gipakita sa Bibliya nga na- 
tawo sa tinghunlak sa tuig, maoy mga 30 anyos na 

ang panuigon sa dihang siya miadto kang Juan 
aron magpabawtismo. (Luc 3:21-23) Busa siya gi- 
bawtismohan, lagmit gayod sa tinghunlak, sa mga 
Oktubre sa 29 K.P. Pinaagi sa pag-ihap ug 30 ka 
tuig nga pabalik kini magdala kanato sa tinghunlak 
sa 2 W.K.P. ingong panahon sa tawhanong pagka- 
himugso sa Anak sa Diyos. (Itandi ang Luc 3:1, 23 
sa tagna ni Daniel bahin sa “kapitoan ka semana” 
sa Dan 9:24-27.)--Tan-awa ang KAPITOAN KA SE- 
MANA. 


Ang mga astrologo nga miduaw kang Jesus. 
Ang apostol nga si Mateo nagsulti kanato nga hu- 
man ipakatawo si Jesus didto sa Betlehem “sa mga 
adlaw ni Herodes nga hari,” ang mga astrologo nga 
gikan sa sidlakang mga bahin miadto sa Jerusa- 
lem, nga nag-ingon nga ilang nakita ang iyang bi- 
tuon sa dihang didto pa sila sa sidlakan. Ang mga 
kahadlok ug mga katahap ni Herodes napukaw gi- 
layon, ug iyang natino gikan sa pangulong mga sa- 
serdote ug mga eskriba nga ang Kristo ipakatawo 
sa Betlehem. Unya iyang gipatawag ang mga as- 
trologo ug gitino gikan kanila ang panahon sa pag- 
pakita sa bituon.--Mat 2:1-7. 

Atong matikdan nga kini maoy taudtaod na hu- 
man matawo si Jesus, kay wala na siya sa pasu- 
ngan niining tungora apan kauban sa iyang mga 
ginikanan sa usa ka balay. (Mat 2:11, itandi ang Luc 
2:4-7.) Sa dihang wala na makabalik ang mga as- 
trologo ngadto kang Herodes aron sa pagdalag ba- 
lita kon hain ang bata, gimando sa hari nga pamat- 
yon ang tanang batang lalaki nga duha ka tuig ang 
panuigon ug paubos sa tibuok Betlehem ug sa mga 
distrito niini. Sa kasamtangan, si Jesus gidala sa 
iyang mga ginikanan ngadto sa Ehipto tungod sa 
pasidaan sa Diyos. (Mat 2:12-18) Ang kamata- 
yon ni Herodes wala gayod mahitabo una pa ang 
1W.K.P., kay kon ingon pa niana, si Jesus (nga na- 
tawo sa mga Oktubre 1, 2 W.K.P.) wala pay tulo ka 
bulan ang edad. 

Sa laing bahin, dili kinahanglang mag-edad si Je- 
sus ug duha ka tuig sa dihang gipamatay ang mga 
bata, mahimo ganing siya wala pay usa ka tuig ang 
pangedaron, kay ang pag-ihap ni Herodes maoy gi- 
kan sa panahon nga ang bituon nagpakita ngad- 
to sa mga astrologo samtang didto pa sila sa sidla- 
kan. (Mat 2:1, 2, 7-9) Lagmit gayod nga mokabat 
pa kini ug pipila ka bulan, kay kon naggikan ang 
mga astrologo sa karaang sentro sa astrolohiya, 
ang Babilonya o Mesopotamia, nga lagmit mao ga- 
yod ang gigikanan, kadto maoy taas kaayo nga pa- 
naw. Migugol ang mga Israelinhon ug labing me- 
nos upat ka bulan sa pagpanaw sa dihang sila 
gipabalik gikan sa Babilonya niadtong 537 W.K.P. 
Dayag nga mihinapos si Herodes nga pinaagi sa 
pagpatay sa tanang bata hangtod sa duha ka tuig 
ang panuigon, siya makaseguro nga iyang mapa- 

tay kining usa nga natawo nga “hari sa mga Hudi- 
yo.” (Mat 2:2) Gipakita sa kamatuoran nga si He- 
rodes namatay wala madugay human mahitabo 
kining mga butanga tungod kay si Jesus wala man 
moestar ug dugay sa Ehipto.---Mat 2:19-21. 

Nan, kita makahinapos nga ang kronolohiya sa 
Bibliya, ang astronomikal nga impormasyon, ug 
ang mabatonang mga rekord sa kasaysayan daw 
nagpunting sa panahon sa pagkamatay ni Herodes 
ingong 1 W.K.P., o lagmit sa sayo pang bahin sa 
1KP. 

2. Si Herodes Antipas, anak nga lalaki ni Hero- 
des nga Bantogan ug Malthace nga usa ka baba- 
yeng Samarianhon. Gipadako siya didto sa Roma 
kauban sa iyang igsoong lalaki nga si Arquelao. 
Sa testamento ni Herodes, gitudlo si Antipas nga 
maoy makadawat sa pagkahari, apan sa kataposan, 
si Herodes nag-usab sa iyang testamento ug nag- 
tudlo hinuon kang Arquelao nga maoy makadawat 
sa pagkahari. Gikuwestiyon ni Antipas ang testa- 
mento sa atubangan ni Agusto Cesar, kinsa mipa- 
luyo sa katungod ni Arquelao apan nagbahin sa 
gingharian, nga naghatag kang Antipas sa tetrar- 
kiya sa Galilea ug Perea. Ang “tetrarka,” nga nag- 
kahulogang “magmamando sa ikaupat nga bahin" 
sa usa ka lalawigan, maoy usa ka termino nga gi- 
gamit alang sa usa ka magmamando sa distrito o 
prinsipe sa usa ka teritoryo. Apan, lagmit nga po- 
pular siyang gitawag nga Hari, sama kang Arque- 
lao.--Mat 14:9; Mar 6:14, 22, 25-27. 

Giminyoan ni Antipas ang anak nga babaye ni 
Aretas, ang hari sa Arabia, kansang kaulohan na- 
himutang sa Petra. Apan sa usa sa iyang mga pa- 
naw ngadto sa Roma, si Antipas miduaw kang He- 
rodes Felipe nga iyang igsoon sa amahan, ang anak 
nga lalaki ni Herodes nga Bantogan ug Mariamne Il 
(dili si Felipe nga tetrarka). Panahon sa pagduaw, 
siya naibog sa asawa ni Felipe nga si Herodias, kin- 
sa nangambisyon ug posisyon. Iyang gidala si He- 
rodias sa iyang pagbalik sa Galilea ug giminyoan 
siya, ug gibulagan ang anak nga babaye ni Aretas 
ug gipapauli siya sa ilaha. Kining makapainsultong 
buhat misangpot sa gubat. Si Aretas misulong sa 
gingharian ni Antipas ug nagpahamtang ug da- 
kong kadaot kaniya, nga gani hapit siyang mapu- 
kan ni Aretas. Naluwas si Antipas tungod sa iyang 
pag-apelar sa Roma nga tungod niana nagpakana- 
og ug mando ang emperador nga dakpon o patyon 
si Aretas. 

Naangkon ni Antipas ang dakong pabor ni Tibe- 
rio Cesar, ang manununod ni Agusto. Ingong usa 
ka magtutukod sama sa iyang amahan, apan dili 
gayod makatupong kaniya, si Antipas nagtukod ug 
usa ka siyudad duol sa Lanaw sa Genesaret (ang 
Dagat sa Galilea, o Tiberias) ug ginganlan kini ug 
Tiberias pinasukad sa ngalan sa emperador. (Ju 6: 

1, 23) Ang laing siyudad iyang ginganlan ug Julias 
pinasukad sa ngalan sa asawa ni Agusto nga si Ju- 
lia (mas kasagarang gitawag ug Livia). Siya nagtu- 
kod usab ug mga kuta, mga palasyo, ug mga 
teatro. 

Gipatay si Juan nga Tigbawtismo. Ang 
pagpanapaw ni Herodes Antipas kang Herodias 
mao ang hinungdan nga gibadlong siya ni Juan 
nga Tigbawtismo. Si Juan tukmang makabadlong 
kang Antipas bahin niining butanga, kay si Anti- 
pas maoy usa ka Hudiyo sa ngalan lamang ug mi- 
angkon nga siya nailalom sa Balaod. Si Antipas 
nagpabilanggo kang Juan, nga nagtinguha sa pag- 
patay kaniya, apan nahadlok sa katawhan, kinsa 
nagtuo nga si Juan maoy usa ka manalagna. Bisan 
pa niana, sa usa ka selebrasyon sa adlawng nataw- 
han ni Antipas, ang anak nga babaye ni Herodias 
nakapahimuot kaayo kaniya nga tungod niana siya 
mihimog usa ka panumpa nga ihatag kaniya ang 
bisan unsa nga iyang pangayoon. Gisugo ni Hero- 
dias ang iyang anak nga babaye nga pangayoon 
ang ulo ni Juan. Si Herodes, bisan tuod kadto wala 
makapahimuot kaniya, nagpanukong miuyon aron 
dili maulawan atubangan niadtong nanambong sa 
selebrasyon ug tungod sa iyang panumpa. (Apan, 
ilalom sa Balaod siya dili angayng magapos sa usa 
ka panumpa sa paghimo ug ilegal nga buhat, sama 
sa pagbuno.)---Mat 14:3-12, Mar 6:17-29. 

Unya, sa pagkadungog ni Antipas sa ministeryo 
ni Jesus maylabot sa pagsangyaw, pagpang-ayo, 
ug sa paghingilin sa mga demonyo, siya nahadlok, 
basin si Jesus sa pagkatinuod mao si Juan nga na- 
banhaw gikan sa mga patay. Human niadto siya 
nagtinguha pag-ayo nga makita si Jesus, dayag 
nga dili aron mamati sa iyang pagsangyaw, kondi- 
li tungod kay siya dili segurado sa iyang konklus- 
yon.--Mat 14:1, 2, Mar 6:14-16, Luc 9:7-9. 

Lagmit kadto maoy sa usa ka okasyon sa dihang 
si Jesus milabay sa Perea sa iyang pagpaingon 
ngadto sa Jerusalem nga ang mga Pariseo miingon 
kaniya: “Pahawa dinhi ug lakaw na, tungod kay si 
Herodes buot mopatay kanimo.” Tingali si Herodes 
mao ang nagsabwag niini nga hulungihong aron si 
Jesus mokalagiw gikan sa iyang teritoryo tungod 
sa kahadlok, kay si Herodes nahadlok gayod nga 
mangahas pa sa pagbakyaw pag-usab sa iyang ka- 
mot aron sa pagpatay sa usa ka manalagna sa Di- 
yos. Dayag nga ang gitumong ni Jesus mao ang 
pagkamalalangon ni Herodes sa dihang, sa iyang 
tubag, gitawag ni Jesus si Herodes nga “kanang 
irong ihalas.”--Luc 13:31-83. 

“Ang Lebadura ni Herodes. Sa panahon 
kadto sa pagmando ni Herodes Antipas nga si Je- 
sus nagpasidaan sa iyang mga sumusunod: “Bukha 
kanunay ang inyong mga mata, pagbantay sa le- 
badura sa mga Pariseo ug sa lebadura ni Herodes.” 

(Mar 8:15) Kining duha ka sekta, ang mga Pariseo 
ug ang mga Herodiano, o mga sumusunod sa par- 
tido ni Herodes, misupak kang Jesu-Kristo ug sa 
iyang mga pagtulon-an, ug bisan tuod sila manag- 
kaaway, nakita nila si Kristo ingong komon nga ka- 
away ug sila nagkahiusa batok kaniya. Mas nagpa- 
tigbabaw ang pagkapolitiko sa mga Herodiano kay 
sa ilang pagkarelihiyoso, gikaingon nga nagsunod 
sila sa Balaod apan naghupot sa opinyon nga subay 
sa balaod nga ang mga Hudiyo moila sa usa ka 
langyawng prinsipe (kay ang mga Herodes dili ti- 
nuod nga mga Hudiyo, kondili mga Idumeano). 
Ang mga Herodiano sobra ka nasyonalistiko ug dili 
motuo sa ideya sa teokratikanhong pagmando ila- 
lom sa Hudiyong mga hari ni sa Romanhong pag- 
mando, apan buot nila nga ipasig-uli ang nasod- 
nong gingharian ilalom sa usa o sa lain sa mga 
anak nga lalaki ni Herodes. 

Usa ka pananglitan nga napadayag ang “lebadu- 
ra” sa ilang pagkanasyonalistiko mao ang pangbitik 
nga pangutana nga ilang gigamit uban sa mga Pa- 
riseo agig pagsulay sa pagbitik kang Jesus: “Subay 
ba sa balaod ang pagbayad ug buhis por ulo ngad- 
to kang Cesar o dili? Mobayad ba kami, o dili?” 
(Mar 12:13-15) Si Jesus nagtawag kanila nga “mga 
salingkapaw,” ug nagpakita nga siya alisto sa pag- 
bantay sa ilang “lebadura,” kay ang iyang tubag 
nagbuntog kanila, nga nagpakyas sa ilang intensi- 
yon nga magpasaka ug sumbong sa pag-alsa o 
kaha aron ang mga tawo masuko kaniya.---Mat 
22:15-22. 

Nagbugalbugal Kang Jesus. Sa kataposang 
adlaw sa yutan-ong kinabuhi ni Jesus, sa dihang 
gidala siya sa atubangan ni Poncio Pilato ug nadu- 
ngog ni Pilato nga si Jesus usa ka Galileanhon, gi- 
padala siya ni Pilato ngadto kang Herodes Antipas 
nga magmamando sa distrito (tetrarka) sa Galilea 
(kinsa nianang tungora didto sa Jerusalem), kay si 
Pilato nagkaproblema sa mga Galileanhon. (Luc 
13:1, 23:1-7) Sa pagkakita kang Jesus, si Herodes 
nalipay, dili tungod kay siya nahingawa alang sa 
kaayohan ni Jesus o buot mohimog tinuod nga pa- 
ningkamot sa pagsusi sa kamatuoran o sa bakak 
nga mga sumbong nga gipasaka batok kaniya sa 
mga saserdote ug sa mga eskriba, kondili tungod 
kay siya nagtinguha nga makakitag pipila ka ilha- 
nan nga himoon ni Jesus. Si Jesus wala mobuhat 
niini, ug siya nagpakahilom sa dihang gisukitsukit 
siya ni Herodes “sa daghang mga pulong.” Nasayod 
si Jesus nga kining pinugos nga pagpaatubang 
kang Herodes maoy pagyagayaga lamang kaniya. 
Si Herodes, nga nahigawad kang Jesus, nagtamay 
kaniya ug nagbugalbugal kaniya pinaagi sa pag- 
besti kaniyag magilakon nga besti ug nagpadala 
kaniyag balik ngadto kang Pilato, kinsa mao ang 
may labawng awtoridad ilalom sa Roma. Si Pilato 

ug Herodes magkaaway kanhi, lagmit tungod sa 
pipila ka sumbong nga gipasaka ni Herodes batok 
kang Pilato. Apan kining gihimo ni Pilato nakapa- 
himuot kang Herodes ug sila nahimong mga ma- 
naghigala.---Luc 23:8-12. 

Human pagawasa si Pedro ug Juan gikan sa pag- 
kabilanggo wala madugay human sa Pentekostes 
sa 33 K.P., ang mga tinun-an, diha sa pag-ampo sa 
Diyos, miingon: “Si Herodes [Antipas] ug si Poncio 
Pilato uban sa mga tawo sa kanasoran ug uban sa 
mga katawhan sa Israel sa pagkatinuod nagkati- 
gom niini nga siyudad batok sa imong balaang ala- 
gad nga si Jesus . . . Ug karon, Jehova, hatagig pag- 
tagad ang ilang mga hulga, ug itugot sa imong 
mga alagad ang pagpadayon pagsulti sa imong pu- 
long uban ang bug-os nga kaisog.”--Buh 4:23, 
27-29. 

Sa Buhat 13:1 ang usa ka Kristohanon, si Mana- 
en, gihisgotan nga naedukar uban ni Herodes nga 
magmamando sa distrito. Sanglit si Antipas gipa- 
dako didto sa Roma uban sa usa ka pribadong lung- 
soranon, ang gipahayag sa Bibliya lagmit nagpaki- 
ta nga si Manaen naedukar didto sa Roma. 

Gidestiyero Ngadto sa Gaul. Sa dihang si 
Agripa I gihimong hari ni Gayo Cesar (Caligula) sa 
tetrarkiya ni Felipe, ang asawa ni Antipas nga si 
Herodias nagtamay sa iyang bana, nga nag-ingong 
tungod kay siya pataypatayng molihok wala niya 
maangkon ang pagkahari. Siya miergo nga sanglit 
ang iyang bana maoy usa na ka tetrarka, samtang 
kon itandi, si Agripa walay gihuptang bisan unsa 
nga katungdanan kanhi, si Antipas kinahanglang 
moadto sa Roma ug mohangyo ug katungdanan 
sa pagkahari gikan kang Cesar. Sa kataposan siya 
mipasignunot sa walay puas nga pagpamugos sa 
iyang asawa. Apan si Caligula nasuko sa ambisyo- 
song hangyo ni Antipas ug, kay mituo sa mga 
sumbong ni Agripa, nagdestiyero kang Antipas 
ngadto sa Gaul (ang siyudad sa Lyons, Pransiya): sa 
kataposan siya namatay sa Espanya. Si Herodias, 
bisan tuod siya makaikyas unta sa silot tungod kay 
igsoon man siya ni Agripa, miunong sa iyang bana, 
tingali tungod sa iyang garbo. Human sa iyang 
pagkadestiyero, ang tetrarkiya ni Antipas ug ang 
iyang salapi, maingon man ang katigayonan ni He- 
rodias, gihatag ngadto kang Agripa I. Busa si Hero- 
dias maoy responsable sa duha ka dakong kadaot 
ni Antipas: ang iyang pagkahapit mapildi ni Ha- 
ring Aretas ug ang iyang pagkadestiyero. 

3. Si Herodes Agripa I. Apong lalaki ni Herodes 
nga Bantogan. Siya maoy usa ka anak nga lalaki ni 
Aristobulo, kinsa usa usab ka anak nga lalaki ni He- 
rodes nga Bantogan pinaagi kang Mariamne I, ang 
apong babaye sa Hataas nga Saserdoteng si Hyrca- 
nus II. Si Aristobulo gipatay ni Herodes nga Banto- 
gan. Si Agripa mao ang kataposan sa mga Herodes 

nga nahimong hari sa tibuok Palestina, sama sa 
iyang apohan kanhi. 

Iyang Sayong Kinabuhi. Ang posisyon ni 
Agripa ingong “Herodes nga hari” nahuptan pina- 
agi sa daghang pagmaniobra ug sa tabang sa iyang 
mga higala sa Roma. (Buh 12:1) Naedukar sa Roma 
kauban sa anak nga lalaki ni Emperador Tiberio 
nga si Drusus ug sa iyang pag-umangkong lalaki 
nga si Claudio, siya nahimong ilado taliwala sa ha- 
miling mga tawo didto. Siya sobra ka gastador ug 
mapatuyangon. Kay nagsangkiig sa utang, nga na- 
kautang pa gani ug salapi sa pamahandi sa Roma, 
siya mibiya sa Roma ug mikalagiw ngadto sa Idu- 
mea. Sa ulahi, uban sa tabang sa iyang igsoong ba- 
baye nga si Herodias ug sa iyang asawa nga si 
Cypros (anak nga babaye sa pag-umangkong lalaki 
ni Herodes nga Bantogan, kansang asawa maoy 
anak nga babaye ni Herodes), siya mipuyo sa ma- 
kadiyot didto sa Tiberias. Nahitabo ang usa ka pa- 
nag-away tali kaniya ug kang Antipas nga tungod 
niana siya mibiya. Sa kataposan siya nakabalik sa 
Roma ug nakaangkon sa pag-uyon ni Tiberio Cesar. 

Apan, ang usa ka wala-hunahunaang komento ni 
Agripa nakapahinabog suliran tali kaniya ug kang 
Emperador Tiberio. Sa usa ka higayon nga wala 
niya mabantayi iyang nasulti kang Gayo (Caligu- 
la), nga iya nang nahimong higala, nga siya, si 
Gayo, lagmit sa dili madugay mahimong empera- 
dor. Nadunggan kini sa alagad ni Agripa, ug ang 
iyang komento nakaabot sa igdulungog ni Tiberio, 
kinsa nagbanlod kang Agripa sa bilanggoan. Ang 
iyang kinabuhi nameligro sulod sa pipila ka bulan, 
apan pipila ka bulan sa ulahi si Tiberio namatay ug 
si Caligula nahimong emperador. Iyang gibuhian si 
Agripa ug gituboy siya ngadto sa pagkahari ibabaw 
sa mga teritoryo nga gimandoan sa iyang namatay 
nga uyoang si Felipe. 

Gipaboran sa Romanong mga Emperador. 
Si Herodias, nga nasina sa posisyon sa iyang igso- 
on ingong hari, nagkombinsir sa iyang bana nga si 
Herodes Antipas, kinsa usa lamang ka tetrarka, 
nga mohangyo sa bag-ong emperador sa Roma 
nga siya himoong hari. Apan si Antipas napuhalan 
sa taktika ni Agripa bahin sa maong butang. Iyang 
gihikyad sa atubangan ni Gayo (Caligula) ang mga 
sumbong nga si Antipas mihimog mga pagpakig- 
alyansa sa mga Partianhon ug kang Sejanus nga 
nakigkunsabo batok kang Tiberio, mga sumbong 
nga dili ikalimod ni Antipas. Misangpot kini sa pag- 
kadestiyero ni Antipas. Ang mga teritoryo ni Anti- 
pas sa Galilea ug Perea gidugang sa gingharian ni 
Agripa. Sa usa ka bahin sa sinulat, si Josephus nag- 
ingon nga gihatag ni Caligula kini nga mga domin- 
yo ngadto kang Agripa, ug sa laing duha giingon 
nga gihatag kini ni Claudio. Lagmit nga gisaad kini 
ni Caligula, ug giuyonan kini ni Claudio. 

Sa panahong gipatay si Caligula, nga sumala sa 
mga eskolar nahitabo niadtong 41 K.P., si Agripa 
didto sa Roma. Siya maoy nakiglabot, o nagpatali- 
wala, tali sa Senado ug sa iyang higala, ang bag- 
ong emperador nga si Claudio. Gipasalamatan siya 
ni Claudio pinaagi sa paghatag kaniya sa teritoryo 
sa Judea ug sa Samaria maingon man ang gingha- 
rian sa Lisanias. Si Agripa niining tungora nahi- 
mong magmamando sa halos parehong dominyo 
nga gimandoan sa iyang apohang si Herodes nga 
Bantogan. Niining higayona gipangayo ug nada- 
wat ni Agripa ang gingharian sa Chalcis gikan 
kang Claudio, alang sa iyang igsoong si Herodes. 
(Kini nga Herodes gihisgotan lamang sa kasaysa- 
yan ingong hari sa Chalcis, usa ka gamayng teri- 
toryo sa K nga bakilid sa kabukiran sa Anti-Leba- 
NON.) 

Namarayeg nga Makabatog Pabor sa mga 
Hudiyo; Naglutos sa mga Kristohanon. Si 
Agripa namarayeg nga makabatog pabor sa mga 
Hudiyo, nga nangangkong siya usa ka debota- 
dong sumusunod sa Judaismo. Si Caligula, nga 
nangangkon nga siya usa ka diyos, nakahukom 
sa pagpatindog ug usa ka estatwa sa iyang kauga- 
lingon didto sa templo sa Jerusalem, apan si Agri- 
pa alistong nagkombinsir kaniya nga dili kini buha- 
ton. Sa ulahi si Agripa nagsugod sa pagtukod ug 
paril duol sa A nga dapit nga kanait sa siyudad sa 
Jerusalem. Alang kang Claudio kini nagsilbing usa 
ka posibleng pagtukod ug mga kuta sa siyudad ba- 
tok sa pag-atake sa Roma nga mahimong buhaton 
sa umaabot. Busa, gimandoan ni Claudio si Agripa 
nga hunongon kini. Gipanghimakak ni Agripa ang 
iyang pagpangangkon nga siya usa ka magsisimba 
sa Diyos pinaagi sa pagpaluyo ug paghikay ug mga 
dulang gladyador ug uban pang paganong mga pa- 
sundayag sa teatro. 

Si Agripa gidawat sa mga Hudiyo tungod sa 
iyang kagikang Hasmonaeano nga kaliwat sa ba- 
nay sa iyang apohang babaye nga si Mariamne. 
Samtang milaban sa kawsa sa mga Hudiyo ilalom 
sa yugo sa Roma, siya usab mihimog daotang re- 
kord sa paglutos sa mga Kristohanon, kinsa gidum- 
tan sa kadaghanan sa dili-magtutuong mga Hudi- 
yo. Iyang “gipatay si Santiago nga igsoon ni Juan 
pinaagi sa espada.” (Buh 12:1, 2) Kay iyang naki- 
tang nakapahimuot kini sa mga Hudiyo, iyang gi- 
dakop ug gibilanggo si Pedro. Ang pagpangilabot 
sa usa ka manulonda, nga nagpagawas kang Ped- 
ro sa bilanggoan, nagpahinabog dakong kaguli- 
yang taliwala sa mga sundalo ni Agripa ug mire- 
sulta sa pagsilot sa mga bantay ni Pedro.---Buh 
12:3-19. 

Gipatay sa Manulonda sa Diyos. Ang pag- 
mando ni Agripa kalit nga natapos. Sa Cesarea, 
panahon sa usa ka pista sa pagpasidungog kang 

Cesar, siya nagsul-ob ug usa ka harianong besti ug 
nagsugod sa paghatag ug publikong pakigpulong 
sa nagkatigom nga katawhang mamiminaw gikan 
sa Tiro ug Sidon, kinsa buot makigdait kaniya. Mi- 
tubag ang mga mamiminaw pinaagi sa pagsinggit: 
“Tingog sa usa ka diyos, ug dili sa tawo!” Girekord 
sa Bibliya ang hinanaling pagpatay kaniya ingong 
hinukmang salingkapaw: “Dihadiha gihampak siya 
sa manulonda ni Jehova, tungod kay wala niya iha- 
tag ang himaya ngadto sa Diyos, ug gikaon siya 
sa mga ulod ug nabugtoan sa gininhawa.”---Buh 
12:20-23. 

Giingon sa mga kronologo nga namatay si Ha- 
ring Herodes Agripa I niadtong 44 K.P., sa edad 
nga 54, ug nahitabo kadto human nga siya nagha- 
ri ug tulo ka tuig sa tibuok Judea. Ang nabilin hu- 
man siya mamatay mao ang iyang anak nga lalaki 
nga si Herodes Agripa Il ug ang iyang mga anak 
nga babaye nga si Bernice (Buh 25:13), si Drusila 
nga asawa ni Gobernador Felix, ug si Mariamne III. 
--Buh 24:24. 

4. Si Herodes Agripa II. Apo-sa-tuhod ni Hero- 
des nga Bantogan. Siya mao ang anak nga lalaki 
ni Herodes Agripa I ug sa iyang asawa nga si 
Cypros. Siya mao ang kataposang prinsipe sa lin- 
ya sa mga Herodes, sumala sa mga historyador. 
Si Agripa adunay tulo ka igsoong babaye nga gi- 
nganlan ug Bernice, Drusila, ug Mariamne III. (Buh 


Bronse nga sensilyo nga may larawan sa 
ulo ni Domitian ug sa likod may ngalan 
ni Haring Agripa (II) 


25:13: 24:24) Gimatuto siya sa panimalay sa empe- 
rador sa Roma. Sa dihang siya 17 anyos pa lamang 
ang iyang amahan namatay, ug gihunahuna sa 
mga magtatambag ni Emperador Claudio nga siya 
bata pa kaayo nga maoy mopuli sa pagmando sa 
mga dominyo sa iyang amahan. Busa, si Claudio 
nagtudlo na lang ug mga gobernador ibabaw sa 
mga teritoryo. Human magpabilin sa Roma su- 
lod sa taudtaod nga panahon, gihatag kang Agri- 
pa II ang pagkahari ibabaw sa Chalcis, usa ka ga- 
mayng estado sa kasadpang bakilid sa Kabukiran 

sa Anti-Lebanon, human mamatay ang iyang uyo- 
an (si Herodes nga hari sa Chalcis). 

Wala madugay human niadto, si Claudio nagtud- 
lo kaniya ingong hari ibabaw sa mga tetrarkiya nga 
kanhi iya ni Felipe ug Lisanias. (Luc 3:1) Gipiyal 
usab kaniya ang pagdumala sa templo sa Jerusa- 
lem ug gitugyanan ug awtoridad nga itudlo ang 
hataas nga mga saserdote sa mga Hudiyo. Ang 
iyang mga dominyo gipadako pa gayod sa manu- 
nunod ni Claudio nga si Nero, kinsa naghatag kani- 
ya sa Tiberias ug Taricheae sa Galilea ug Julias sa 
Perea uban ang mga lungsod nga sakop niini. 

Sa ulahi, giliso ni Agripa ang iyang pagtagad sa 
pagpadako sa palasyo nga gitukod sa Hasmonaea- 
no nga mga hari sa Jerusalem. Tungod kay iya na 
karong makita gikan sa gipadak-ang dapit sa palas- 
yo kon unsay nagakahitabo sa sawang sa templo, 
ang mga Hudiyo nagtukod ug usa ka paril aron 
masalipdan ang iyang panan-aw ug aron masalim- 
bongan usab ang panan-aw sa mga bantay nga 
Romano gikan sa usa ka bantaaw nga dapit. Kini 
wala makapahimuot kang Herodes ug Festo, apan 
tungod sa pag-apelar sa mga Hudiyo ngadto kang 
Nero, gitugotan kini sa emperador nga magpabilin. 
Gipatahom usab ni Agripa ang Cesarea Felipe (ang 
ngalan niini giilisdan ug Neronias agig pasidungog 
kang Nero). Gisundog ang sumbanan sa iyang 
amahan, siya nagtukod ug usa ka teatro didto sa 
Berytus, sa Fenicia, nga naggasto ug dakong kan- 
tidad sa salapi alang sa mga pasundayag didto. 

Kaylap ang hulungihong nga gihimo ni Agripa 
ang usa ka insesto nga relasyon uban sa iyang ig- 
soong babaye nga si Bernice, sa wala pa kini mag- 
pakasal sa hari sa Cilicia. (Jewish Antiquities, ni 
F. Josephus, XX, 145, 146 [vii, 3]) Si Josephus wala 
gayod maghisgot kon minyo o dili si Agripa. 

Sa dihang nadayag nga ang rebelyon sa mga 
Hudiyo batok sa yugo sa Roma (66-70 K.P.) mo- 
patungha lamang ug katalagman alang sa na- 
sod, si Agripa naningkamot sa pagkombinsir kani- 
la nga dili mohimog mapintas nga aksiyon. Kay 
wala magsilbi ang iyang mga hangyo, iyang gita- 
likdan ang mga Hudiyo ug midangop ngadto sa Ro- 
manhong kasundalohan, ug siya nasamdan sa usa 
ka bato sa lambuyog sa aktuwal nga pakig-away. 

Depensa ni Pablo Atubangan Kaniya. Gi- 
pailaila sa Kasulatan si Haring Herodes Agripa II 
ug ang iyang igsoong babaye nga si Bernice sa pa- 
nahon sa ilang pagduaw ingong pagtahod kang 
Gobernador Festo, sa mga tuig 58 K.P. (Buh 25: 13) 
Si Festo ang mipuli kang Gobernador Felix. Sa pa- 
nahon sa pagkagobernador ni Felix nga si apostol 
Pablo giakusahan sa mga Hudiyo, apan si Felix, sa 
pagbiya sa iyang katungdanan, nagtinguha nga 
makabaton ug pabor sa mga Hudiyo ug nagbilin 
kang Pablo nga ginapos. (Buh 24:27) Tuod, si Felix 

maoy bayaw nga lalaki ni Agripa, kay naminyo sa 
iyang igsoong babaye nga si Drusila. (Buh 24:24) 
Samtang si Pablo nagpaabot sa dugang aksiyon sa 
iyang pag-apelar ngadto kang Cesar (Buh 25:8-12), 
gipahayag ni Haring Agripa ngadto kang Goberna- 
dor Festo ang iyang tinguha nga madungog kon 
unsay buot isulti ni Pablo. (Buh 25:22) Gikalipay ni 
Pablo ang paghimo sa iyang depensa sa atubangan 
ni Agripa, kinsa iyang gitawag ingong usa nga 
“nakasinati sa tanang kostumbre ingon man sa 
mga lantugi taliwala sa mga Hudiyo.” (Buh 26:1-3) 
Ang puwersadong argumento ni Pablo nakatuk- 
mod kang Agripa sa pag-ingon: “Sa mubong pana- 
hon makombinsir mo ako nga mahimong Kristoha- 
non.” Niini si Pablo mitubag: “Makapanghinaot ako 
sa Diyos nga sa mubong panahon o sa taas nga pa- 
nahon dili lamang ikaw kondili usab silang tanang 
nagapaminaw kanako karong adlawa mahimong 
mga tawo nga ingon usab kanako, walay labot nii- 
ni nga mga gapos.” (Buh 26:4-9) Natino ni Agri- 
pa ug Festo nga walay sala si Pablo apan tu- 
ngod kay siya miapelar kang Cesar, kinahanglang 
dad-on siya ngadto sa Roma aron husayon.---Buh 
26:30-32. 

Human malaglag ang Jerusalem niadtong 
7OK.P., si Herodes Agripa kauban sa iyang igsoong 
babaye nga si Bernice mibalhin sa Roma, diin siya 
gihatagan ug katungdanan ingong praetor o mag- 
huhukom. Si Agripa namatay nga walay anak ni- 
adtong mga 100 K.P. 

5. Si Herodes Felipe. Anak nga lalaki ni Herodes 
nga Bantogan pinaagi kang Mariamne Il, ang anak 
nga babaye sa Hataas nga Saserdoteng si Simon. Si 
Felipe mao ang unang bana ni Herodias, kinsa na- 
kigdiborsiyo kaniya aron makigminyo kang Hero- 
des Antipas nga igsoon-sa-amahan ni Felipe. Siya 
lakbit nga gihisgotan sa Bibliya diha sa Mateo 14:3, 
Marcos 6:17, 18, ug Lucas 3:19. 

Ang ngalang Herodes Felipe gigamit aron sa 
pagpalahi kaniya gikan kang Felipe nga tetrarka, 
kay kining ulahi nga gihisgotan, matod ni Jose- 
phus, maoy usa usab ka anak nga lalaki ni Herodes 
nga Bantogan pinaagi sa laing asawa, si Cleopatra 
sa Jerusalem. 

Mopatim-aw nga si Felipe maoy mopuli sa trono 
sa iyang amahan, ingong sunod sa kamagulangan 
human nga ang tulo niya ka igsoon sa amahan nga 
si Antipater, Alejandro, ug Aristobulo gipamatay 
sa iyang amahan. Usa sa nag-unang mga testa- 
mento ni Herodes nagtala kaniya ingong manunu- 
nod sunod ni Antipater. Apan siya gisayloan sa 
kataposang testamento ni Herodes, ug ang gingha- 
rian nahiadto kang Arquelao. Giasoy ni Josephus 
nga gipapas ni Herodes ang ngalan ni Felipe gikan 
sa iyang testamento tungod kay si Mariamne II, 
ang inahan ni Felipe, nasayod sa daotang laraw ni 


HERODES, MGA SUMUSUNOD SA PARTIDO NI 


Antipater batok kang Herodes apan wala magbut- 
yag niini. 

Si Felipe adunay anak nga babaye, si Salome, pi- 
naagi kang Herodias. Dayag nga siya mao ang mi- 
sayaw sa atubangan ni Herodes Antipas ug, tu- 
ngod sa sugo sa iyang inahan, gipangayo ang 
ulo ni Juan nga Tigbawtismo.--Mat 14:1-13, Mar 
6:17-29. 

6. Si Felipe nga tetrarka. Anak nga lalaki ni He- 
rodes nga Bantogan pinaagi sa iyang asawa nga si 
Cleopatra sa Jerusalem. Siya gipadako didto sa 
Roma. Iyang giminyoan si Salome nga anak nga 
babaye ni Herodes Felipe ug Herodias. Sa dihang 
namatay ang iyang amahan, gibahin ni Agus- 
to Cesar ang gingharian ug gihatag kang Felipe 
ang tetrarkiya sa Iturea, Trakonite, ug uban pang 
kasikbit nga mga distrito, uban ang tinuig nga bu- 
his nga 100 ka talanton. (Lagmit ang Iturea gidu- 
gang ra sa ulahi ug busa wala ilakip ni Josephus.) 
Siya nagmando sulod sa kapin sa 30 ka tuig. Si Jo- 
sephus nag-ingon: “Sa iyang pagdumala sa kagam- 
hanan siya kalmado ug dili mabalak-on. Sa pagka- 
tinuod, iyang gigugol ang tanan niyang panahon 
diha sa teritoryo nga iyang sakop.” Matod ni Jose- 
phus nga si Felipe molingkod sa paghukom bisan 
asa siya ug mohusay sa mga kaso nga walay la- 
ngan. Siya namatay sa Julias ug gilubong uban 
ang dakong pagpasigarbo. Sanglit wala siyay mga 
anak nga lalaki, gidugang ni Emperador Tiberio 
ang iyang tetrarkiya ngadto sa lalawigan sa Sirya. 
- Jewish Antiquities, XVIII, 106-108 (iv, 6). 

Ang ngalan ni Felipe gihisgotan kausa sa Bibliya 
maylabot sa pagpetsa sa ministeryo ni Juan nga 
Tigbawtismo. (Luc 3:1) Ang teksto dinhi, lakip ang 
makasaysayanhong impormasyon bahin sa pagha- 
ri ni Agusto ug Tiberio, nagpakita nga ang minis- 
teryo ni Juan nagsugod niadtong 29 K.P. 


HERODES, MGA SUMUSUNOD SA PAR- 
TIDO NI. Dayag nga kini sila maoy Hudiyong 
mga tigpaluyo o mga sumusunod sa partido sa di- 
nastiya sa mga Herodes, nga nakabaton sa awtori- 
dad niini gikan sa Roma. Panahon sa yutan-ong 
ministeryo ni Jesu-Kristo, si Herodes Antipas mao 
ang nangulo niini nga dinastiya. 

Wala magphisgot ang sekular nga kasaysayan ba- 
hin sa mga Herodiano, ug diyutay ra ang paghisgot 
kanila diha sa Kasulatan. (Mat 22:16, Mar 3:6: 
12:13) Apan, dunay hugot nga mga pagsupak ba- 
hin sa pagtuo, ingon sa gituohan sa pipila, nga ang 
mga Herodiano maoy mga sulugoon sa panimalay 
ni Herodes, nga sila maoy iyang mga sundalo, o 
nga sila maoy iyang mga opisyal sa palasyo. 

Sa politika, ang mga Herodiano anaa sa tungatu- 
nga, sa usa ka bahin gisupak sa mga Pariseo ug 
sa Hudiyong mga zealot kinsa midapig sa kawsa 


HERODIAS 


alang sa usa ka Hudiyohanong gingharian nga 
bug-os independente sa pagmando sa Roma, ug sa 
laing bahin gisupak niadtong mga midapig sa kaw- 
sa alang sa bug-os nga pagkasakop sa Judea sa Im- 
peryo sa Roma. Ang pipila sa mga Saduseo, nga 
giisip ingong mga tawong may independenteng 
panghunahuna ug may makasaranganong pang- 
lantaw sa Judaismo, lagmit maoy sakop sa Hero- 
dianhong pundok sa mga tawo nga samag mga 
ideolohiya. Kining ulahing konklusyon namugna 
gikan sa mga taho ni Mateo ug Marcos mahitungod 
sa mga pulong ni Jesus bahin sa lebadura. Sumala 
sa Mateo 16:6, si Jesus miingon, “Pagbantay sa le- 
badura sa mga Pariseo ug sa mga Saduseo,” sam- 
tang ang Marcos 8:15 nag-ingon, “Pagbantay sa le- 
badura sa mga Pariseo ug sa lebadura ni Herodes.” 
Ang pagsubli sa pulong nga “lebadura” nagpasiug- 
da nga adunay kalainan sa makadaot nga mga 
pagtulon-an sa duha ka partido. Imbes nga “Hero- 
des,” kining ulahi nga teksto mabasa nga “mga He- 
rodiano” diha sa pipila ka manuskrito, nga mao, 
ang Chester Beatty Papyrus Num. 1 (P4), ang Co- 
dex Washingtonianus I, ug ang Codex Koridethia- 
nus.-- The Interpreter's Dictionary of the Bible, gi- 
edit ni G. A. Buttrick, 1962, Tomo 2, p. 594: Our 
Bible and the Ancient Manuscripts, ni Sir Frederic 
Kenyon, 1958, pp. 215, 216. 

Usa ka butang ang tino: ang mga sumusunod sa 
partido ni Herodes ug ang mga Pariseo, bisan tuod 
dayag nga magkaatbang bahin sa ilang politikal ug 
Hudiyohanong mga panglantaw, bug-os nagkahiu- 
sa sa ilang mapintas nga pagsupak kang Jesus. La- 
bing menos sa duha ka higayon kining magkaat- 
bang nga mga partido tingob nga nagsabotsabot 
labot sa kon unsa ang labing maayong paagi sa 
pagpatay sa ilang komon nga kaaway. Ang una 
nga gitahong panghitabo nahitabo wala madugay 
human sa Paskuwa, niadtong 31 K.P., panahon sa 
dakong ministeryo ni Jesus sa Galilea. Sa pagkaki- 
ta nga giayo ni Jesus ang nakuyos nga kamot sa 
usa ka tawo panahon sa Igpapahulay, “ang mga Pa- 
riseo nanggula ug dihadiha nakigsabot sa mga su- 
musunod sa partido ni Herodes batok kaniya, aron 
sa pagpatay kaniya.”---Mar 3:1-6, Mat 12:9-14. 

Ang ikaduhang higayon nga gitaho nahitabo du- 
olan sa duha ka tuig sa ulahi, tulo ka adlaw na lang 
sa Wala pa patya si Jesus, sa dihang ang mga ti- 
nun-an sa mga Pariseo ug sa mga sumusunod sa 
partido ni Herodes naghiusa sa pagsulay kang Je- 
sus labot sa pagbayad ug buhis. Kining mga taw- 
hana sekretong gisuholan “nga magpakaaron-ing- 
non nga sila matarong, aron sa pagbitik kaniya sa 
iyang mga sulti, aron itugyan siya sa kagamhanan 
ug sa awtoridad sa gobernador.” (Luc 20:20) Ilang 
gisugdan ang ilang direktang pangutana labot sa 
mga buhis pinaagi sa pag-ulog-ulog aron dili ma- 

kabantay si Jesus. Apan, kay nakaamgo sa ilang 
malalangon nga pagkadaotan, si Jesus miingon: 
“Nganong ibutang ninyo ako sa pagsulay, mga sa- 
lingkapaw?” Dayon iyang bug-os nga napahilom 
sila pinaagi sa iyang tubag bahin sa pagbayad ug 
buhis.---Mat 22:15-22, Luc 20:21-26. 


HERODIAS. Ang asawa ni Herodes Antipas, 
kinsa, pinaagi sa iyang anak nga babaye nga si Sa- 
lome, naghangyo ug nagdawat sa ulo ni Juan nga 
Tigbawtismo niadtong 32 K.P. (Mar 6:22-28) Ang 
iyang amahan nga si Aristobulo, nga anak ni Hero- 
des nga Bantogan pinaagi sa iyang ikaduhang asa- 
wa nga si Mariamne I ug ang iyang inahan maoy 
mag-agaw igtagsa. Ang iyang igsoong lalaki mao 
si Herodes Agripa I nga maoy nagpatay kang apos- 
tol Santiago nga igsoon ni Juan.---Buh 12:1, 2. 

Si Herodias unang nakigminyo sa iyang uyoan 
(nga laing anak ni Herodes nga Bantogan pinaagi 
sa iyang ikatulong asawa nga si Mariamne Il), ang 
igsoon-sa-amahan sa amahan ni Herodias, ug ki- 
ning iyang uyoan-bana gitawag sa kadaghanan 
nga Herodes Felipe aron sa pagpalahi kaniya gikan 
kang Felipe nga magmamando sa distrito sa Iturea 
ug Trakonite. (Luc 3:1) Pinaagi kang Herodes Feli- 
pe, si Herodias nanganak kang Salome, lagmit nga 
iyang bugtong nga anak. Apan, si Herodias nagdi- 
borsiyo kaniya ug nakigminyo sa igsoon-sa-ama- 
han ni Herodes Felipe nga si Herodes Antipas, nga 
usa usab ka anak sa iyang apohan nga si Herodes 
nga Bantogan, pinaagi sa iyang ikaupat nga asawa 
nga si Malthace. Si Herodes Antipas, kinsa mao ang 
magmamando sa distrito (sa literal, “ang tetrarka”) 
niadtong panahona, ug kinsa gitawag ni Jesu-Kris- 
to nga “kanang irong ihalas” (Luc 13:31, 32), nag- 
diborsiyo usab sa iyang unang asawa nga usa ka 
anak sa Nabataeanhong hari nga si Aretas sa Ara- 
bia aron makigminyo kang Herodias. 

Busa, si Juan nga Tigbawtismo may katarongan 
sa pagkondenar sa kaminyoon ni Herodias ug He- 
rodes Antipas kay kini supak ug imoral ilalom sa 
Hudiyohanong balaod, ug tungod niana siya gibal- 
hog sa bilanggoan ug sa ulahi gipunggotan sa ulo. 
Ang iyang walay-kahadlok ug matarong nga pag- 
kondenar nakapukaw sa grabeng pagdumot ni He- 
rodias, mao nga iyang gipahimuslan ang unang 
kahigayonan sa pagpapatay sa manalagna.---Mat 
14:1-11, Mar 6:16-28, Luc 3:19, 20, 9:9. 

Ang igsoong lalaki ni Herodias nga si Herodes 
Agripa I mibalik gikan sa Roma niadtong 38 K.P., 
nga natudlo ingong usa ka hari. Kini nakapasina 
kaayo kang Herodias, tungod kay ang iyang bana, 
bisan tuod nga anak sa hari, nagpabiling usa la- 
mang ka magmamando sa distrito. Busa tungod 
niini siya walay puas nga namugos sa iyang bana 
hangtod nga miadto usab kini sa Roma nga nag- 

laom nga purongpurongan usab ingong hari ug 
hatagan ug gingharian. Giasoy ni Flavius Jose- 
phus nga si Agripa nga igsoong lalaki ni Hero- 
dias sekretong nagpadala ug mga sulat ngadto 
kang Emperador Caligula nga nag-akusar kang 
Antipas sa pagpakigkunsabo sa mga Partianhon. 
Ingong sangpotanan, si Antipas gidestiyero ngadto 
sa Gaul; siya giubanan ni Herodias.--Jewish An- 
tiquities, XVIII, 240-256 (vii, 1, 2): The Jewish 
War, IT, 181-183 (ix, 6). 


HERODION. Usa sa personal nga gipango- 
mosta ni Pablo diha sa iyang sulat ngadto sa Kris- 
tohanong kongregasyon sa Roma. Si Pablo naghis- 
got kang Herodion ingong “akong paryente.” (Rom 
16:11) Ang pipila nagtuo nga tingali kini nagpasa- 
bot lamang nga si Herodion maoy usa ka isigka- 
Hudiyo inay nga usa ka suod nga kabanay ni Pab- 
lo, tungod sa paggamit sa apostol sa mga pulong 
nga “mga paryente” diha sa Roma 9:3. Apan, sang- 
lit si Pablo wala maghisgot sa tanang Hudiyo nga 
iyang gipangomosta ingong “akong mga paryente” 
(itandi ang Buh 18:2, Rom 16:3), lagmit nga kini 
nagpasabot sa usa ka mas suod nga paryente. 
— Tan-awa ang ANDRONIKO. 


HESBON. Usa ka dapit nga gituohang mao 
ang modernong Hisban, usa ka nagun-ob nga 
siyudad nga nahimutang mga 20 km (12 mi) sa HK 
sa Raba (Amman). Kini nahimutang sa tungatu- 
ngang bahin tali sa Arnon ug sa Jabok. (Jos 12:2) 
Wala pay nakaplagan didto nga arkeolohikanhong 
mga nahibilin balik sa yugto sa mga Canaanhon. 
Usa ka guba nga dakong tangke sa tubig ang nahi- 
mutang duol sa S sa Hesbon, ug mga 180 m (600 p) 
sa ubos sa siyudad adunay usa ka tuboran diin ma- 
kita ang usa ka kutay sa mga linaw.--Itandi ang 
Aw 7:4; tan-awa ang BAT-RABIM. 

Ang Hesbon giilog sa Amorihanong hari nga 
si Sihon gikan sa mga Moabihanon ug gihimo 
kini nga iyang harianong pinuy-anan. Tungod sa 
pagkapildi sa mga Moabihanon namugna ang usa 
ka matamayong panultihon nga naggikan sa mga 
Amorihanon o kaha sa mga Israelinhon. Kon kini 
nga panultihon naggikan man ugaling sa mga 
Amorihanon, kini nagyagayaga sa mga Moabiha- 
non ug naghandom sa kadaogan ni Haring Sihon. 
Apan, kon kini naggikan sa mga Israelinhon, kini 
nagkahulogan nga maingon nga gjiilog ni Sihon 
ang Hesbon gikan sa mga Moabihanon, mao man 
usab ang Israel magkuha niini ug sa ubang mga 
siyudad gikan sa mga Amorihanon. Ang pagtamay 
unya nianang panahona mao nga ang kadaogan ni 
Sihon naghatag ug kahigayonan sa mga Israelin- 
hon sa pagpanag-iya sa yuta nga sila unta walay 
katungod.---Num 21:26-30, Deu 2:9. 

Sa dihang si Haring Sihon midumili nga ang 
mga Israelinhon ubos ni Moises moagi nga malina- 
won latas sa iyang yuta ug nangandam hinuon 
aron sa pagpakiggubat kanila, gihatag ni Jehova sa 
iyang katawhan ang kadaogan batok kang Sihon. 
Ang Amorihanong mga siyudad, walay duhaduha 
lakip ang Hesbon, gitugyan ngadto sa kalaglagan. 
(Deu 2:26-36, 3:6: 29:7: Huk 11:19-22) Human ni- 
adto gitukod pag-usab sa mga Rubenhon ang Hes- 
bon (Num 32:37), ug kini gilakip taliwala sa mga 
siyudad nga gihatag ni Moises ngadto kanila. (Jos 
13:15-17) Ingong usa ka utlanang siyudad tali sa 
Ruben ug Gad, ang Hesbon sa ulahi nahimong ba- 
hin sa teritoryo sa Gad ug gihisgotan ingong usa 
sa upat ka Gadhanong mga siyudad nga gihatag 
ngadto sa mga Levihanon.--Jos 21:38, 39, 1Cr 6: 
77, 80, 81. 

Sa ulahing yugto ang Hesbon dayag nga naila- 
lom sa pagkontrolar sa Moab, ingon sa gipakita sa 
kamatuoran nga si Isaias ug Jeremias naghisgot 
niini diha sa ilang mga pahayag sa kalaglagan ba- 
tok sa Moab. (Isa 15:4: 16:7-9: Jer 48:2, 34, 45) Gi- 
hisgotan usab ni Jeremias kining siyudara diha sa 
usa ka pahayag batok sa Ammon. (Jer 49:1, 3) Gi- 
interpretar sa pipila ka komentarista nga kini nag- 
paila nga ang Hesbon nailalom nianang tungora sa 
mga kamot sa mga Ammonhanon. Ang uban nag- 
tuo nga tingali nagpasabot kini nga ang Hesbon sa 
Moab makaagom usab sa gidangatan sa Ai o kaha 
nagtumong kini sa usa ka lahi nga Hesbon diha sa 
teritoryo sa Ammon. 

Matod sa Hudiyong historyador nga si Jose- 
phus, ang Hesbon napanag-iya sa mga Hudiyo sa 
panahon ni Alexander Jannaeus (103-76 W.K.P.). 
Sa ulahi, kini nga siyudad gigamhan ni Herodes 
nga Bantogan.--Jewish Antiquities, XIII, 395-397 
(xv, 4): XV, 294 (viii, 5). 


HESED [pinamubo sa Hasadias, nga nagka- 
hulogang “Mahigugmaong-Kalulot ni Jah, Si Jah 
Maoy Mahigugmaong-Kalulot”]. Usa ka Israelinhon 
kansang anak nga lalaki maoy usa sa 12 ka luyolu- 
yo ni Solomon, nga ang matag usa gitugyanan sa 
pagtagana ug pagkaon sa hari ug sa iyang panima- 
lay usa ka bulan sulod sa usa ka tuig.--- 1Ha 4:7, 10. 


HESMON. Usa ka siyudad sa habagatang ba- 
hin sa Juda (Jos 15:21, 27) nga ang nahimutangan 
karon wala mahibaloi. 


HESRON [Sawang; Balangay]. 

1. Anak nga lalaki ni Ruben ug pangulo nga ka- 
tigulangan sa “mga Hesronhon.”--Gen 46:9, Ex 
6:14: Num 26:4-6, 1Cr 5:3. 

2. Anak nga lalaki ni Perez ug pangulo sa banay 
sa Judeanhong “mga Hesronhon”, katigulangan ni 
Haring David ug ni Jesu-Kristo. (Gen 46:12, Num 

26:20, 21, Ru 4:18-22, Mat 1:3, Luc 3:33) Sa edad 
nga 60, gipangasawa ni Hesron ang anak nga ba- 
baye ni Makir ug pinaagi kaniya siya nanganak 
kang Segub. (1Cr 2:21) Mopatim-aw nga ang iyang 
mga anak nga lalaki nga si Jerameel, Ram, ug 
Kelubai (Caleb) mas unang nangatawo.--ICr 2: 
9, 18, 25. 

Sumala sa mabasa sa 1 Cronicas 2:24 sa Masore- 
tikong teksto, si Hesron namatay sa Caleb-eprata, 
ug human niini ang iyang nabalong asawa nga si 
Abias nanganak kang Ashur, ang amahan ni Te- 
koa. Apan gituohan sa ubang mga eskolar nga ang 
Masoretikong teksto wala magpreserbar sa orihinal 
nga sinulat, sanglit si Hesron gitala nga usa sa 70 
ka “kalag sa balay ni Jacob nga miadto sa Ehipto” 
ug busa namatay gayod didto sa maong yuta (Gen 
46:12, 26, 27), ug alang kanila daw walay usa ka 
dapit sa Ehipto nga adunay Hebreohanong nga- 
lan nga Caleb-eprata. Busa, daghang maghuhubad 
ang nagtul-id sa 1 Cronicas 2:24 aron mas mosibo 
sa mga sinulat sa Gregong Septuagint ug sa Latin 
nga Vulgate. Ang The Jerusalem Bible naghubad 
niini nga teksto: “Human mamatay si Hesron, si 
Caleb naminyo kang Eprata, ang asawa ni Hesron 
nga iyang amahan, kinsa nanganak kang Ashur, 
ang amahan ni Tekoa.” Ang hubad ni J. B. Rother- 
ham mabasa: “Ug human mamatay si Hesron si 
Caleb miadto sa Eprata, ug ang asawa ni Hesron 
mao si Abia nga kaniya nanganak kang Ashur nga 
amahan ni Tekoa.” Busa, sumala niini nga mga ka- 
usaban, si “Ashur” mao ang “anak” ni Hesron pina- 
agi kang Abia (Abias) o kaha ang “anak” ni Caleb 
pinaagi kang Eprata. 

3. Usa ka siyudad sa habagatang utlanan sa 
Juda nga nahimutang taliwala sa Kades-barnea ug 
Addar. (Jos 15:1-3) Apan ang samang asoy sa Nu- 
meros 34:4 wala magtala nga bulag ang Hesron ug 
Addar kondili mabasa nga “Hazar-addar,” nga nag- 
pasabot nga ang Hesron, o Hazar, lagmit duol sa 
Addar, o kaha managsama ra nga dapit.---Tan-awa 
ang ADDAR Num. 2. 


HESRONHON [Kang (Iya ni) Hesron]. Kini 
nga ngalan parehong gigamit alang sa banay nga 
naggikan sa anak nga lalaki ni Ruben nga si Hes- 
ron (Gen 46:9; Num 26:4-6) ug sa banay nga nag- 
gikan kang Hesron nga apo nga lalaki ni Juda. 
--Gen 46:12, Num 26:21. 


HESVAN. Tan-awa ang KALENDARYO. 


HET. Ang ikaduhang gitala nga anak nga lala- 
ki ni Canaan ug apo-sa-tuhod ni Noe pinaagi kang 
Ham. (Gen 10:1, 6, 15; 1Cr 1:13) Si Het mao ang 
katigulangan sa mga Hitihanon (1Ha 10:29, 2Ha 
7:6: tan-awa ang HITIHANON), nga ang usa ka sa- 

nga sa banay niini nanimuyo sa kabungtoran sa 
Juda. (Ex 3:8) Didto sa kasikbit sa Hebron, gipalit 
ni Abraham gikan kang Epron nga Hitihanon ang 
yuta sa Makpela ug ang langob nga diha niini 
ingong usa ka lubnganan. (Gen 23:2-20, 25:8-10, 
49:32) Sa 14 ka beses nga kini makaplagan, ang 
ngalang Het makita sa 10 ka beses may kalabotan 
sa “mga anak ni Het.” Duha sa mga asawa ni Esau 
maoy gikan sa “mga anak nga babaye ni Het” (gi- 
tawag usab ug “mga anak nga babaye sa Cana- 
an”), ug kini nga mga asawa nahimong tinubdan 
sa kaguol sa iyang mga ginikanan.--Gen 26:34, 
35, 27:46, 28:1, 6-8. 


HETLON. Usa ka dapit nga ang agianan niini 
nahimutang sa amihanang utlanan sa yuta sa Is- 
rael, ingon sa makita sa panan-awon ni Ezequiel. 
(Eze 47:13, 15: 48:1) Gipangagpas sa pipila ka es- 
kolar nga ang Hetlon mao ang modernong-adlaw 
nga Haitla, mga 35 km (22 mi) sa AS sa Tripoli, 
Lebanon. 


HEZION. Ang apohang lalaki sa unang Haring 
Ben-hadad sa Sirya nga gihisgotan sa Bibliya. 
(1Ha 15:18) Giisip sa pipila nga si Hezion mao ang 
gitawag ug Rezon sa 1 Hari 11:23. 


HEZIR [Baboy, Baboyng Ihalag]. 

1. Ang saserdote kansang balay o banay sa 
amahan gipili pinaagig ripa alang sa ika-17 sa 24 
ka saserdotehanong dibisyon sa pag-alagad nga gi- 
organisar sa hinapos nga bahin sa paghari ni Da- 
vid.--1Cr 24:1, 3, 5-7, 15. 

2. Usa sa “mga pangulo sa katawhan” kansang 
kaliwat, kon dili man siya mismo, mipaluyo sa re- 
solusyon nga magmaunongon kang Jehova sa pa- 
nahon ni Nehemias.---Neh 9:38, 10:1, 14, 20. 


HEZRO. Usa ka Carmelohanon: usa sa gamha- 
nang mga tawo sa kasundalohan ni David.---2Sa 
23:8, 35, 1Cr 11:26, 37. 


HIDAI. Usa sa gamhanang mga tawo sa ka- 
sundalohan ni David. Si Hidai naggikan sa mga 
bul-oganang walog sa Gaas sa bukirong rehiyon 
sa Epraim. (2Sa 23:8, 30, Jos 24:30) Siya gingan- 
lan ug Hurai sa 1 Cronicas 11:32. 


HIDEKEL. Usa sa upat ka suba nga misanga 
gikan sa suba nga migula gikan sa Eden. (Gen 
2:10-14) Ang Hidekel gitawag sa Karaang Persian- 
hon nga Tigra, nga niana naggikan ang Gregong 
ngalan alang sa Suba sa Tigris. Sa Arabiko gita- 
wag kini nga Shatt Dijla. Gitawag kini sa pipila 
ingong kaluha nga suba sa Euprates, ug uban ni- 
ining subaa, gipatubigan niini ang kapatagan sa 
Mesopotamia. 

Didto sa mga tampi sa Suba sa Tigris (Hidekel) 
nga si Daniel nakadawat ug panan-awon bahin sa 
pag-ilogay sa gahom nga pagasangkaon sa “hari sa 
amihanan” ug sa “hari sa habagatan.” (Dan 10:4, 5, 
11:5, 6) Human mosulod sa kapatagan sa Mesopo- 
tamia, ang Tigris moagi sa nahimutangan sa dag- 
hang karaang mga siyudad. Atbang sa modernong 
Mosul nahimutang ang mga kagun-oban sa kara- 
ang Nineve sa S nga tampi sa suba. Sa mao giha- 
pon nga kiliran, sa unahan pa dapit sa H, mao 
ang dapit sa Cala, ug ubos niini, sa K nga tampi, 
makaplagan ang karaang Asur. Dili layo ubos sa 
Baghdad, sa K nga tampi, mao ang mga kagun- 
oban sa Seleucia, ang karaang kaulohan sa dinasti- 
ya sa Seleucid nga mga magmamando. 

Ang mga tuboran sa Tigris nahimutang sa sidla- 
kang bahin sa modernong Turkey. Ang tuboran 
nga nahimutang sa kinatumyang bahin sa kasad- 
pan mao ang kinalay-an, nga naggikan sa kabuki- 
ran sa habagatan sa Lanaw sa Hazar nga mga 
25 km (15 mi) sa HS sa siyudad sa Elazig ug pipi- 
la ka milya lamang gikan sa usa sa mga tuboran sa 
Suba sa Fuprates. Busa dayag nga kining duha ka 
suba may usa ka tuboran lamang sa wala pa ang 
tibuok-yutang Lunop magpahinabog kausaban sa 
topograpiya sa nawong sa yuta. Sa unang 240 km 
(150 mi) ang kasadpang tuboran nagaagos paingon 
sa HS ug giduyogan sa laing mas mugbong mga 
tuboran sa sidlakan. Dayon, sa usa ka dapit sa ha- 
bagatan sa kasadpang tumoy sa Lanaw sa Van, 
ang suba moagos paingon pa gayod sa habagatan. 
Moagos kini sa usa ka lawom nga lugot sa dili pa sa 
kataposan mogula gikan sa kabukiran ngadto sa 
ibabaw nga bahin sa kapatagan sa Mesopotamia. 
Gikan didto hangtod sa gisang-an niini sa Suba sa 
Euprates, ang Tigris giagosan sa upat ka sapa gi- 
kan sa S: ang Dakong Zab, ang Gamayng Zab, ang 
“Adhaim, ug ang Diyala. 

Gituohan sa kadaghanan nga sa kakaraanan, 
ang Tigris ug Euprates lahi ug agosanan paingon 
sa dagat, apan sa paglabay sa kasiglohan ang pag- 
daghan sa mga binanlas nakapuno sa ulohan sa 
gulpo mao nga karon nag-usa na ang agosanan ni- 
ini nga mga suba. Human kini mag-usa naporma 
niini ang halapad nga sapa nga gitawag ug Shatt- 
al-Arab, nga moagos ug mga 160 km (100 mi) sa 
dili pa moagos ngadto sa Gulpo sa Persia. 

Ang bug-os nga gitas-on sa Tigris mokabat ug 
mga 1,850 km (1,150 mi). Halapad kini nga sapa, 
diin sa pipila ka dapit kini may gilapdon nga 366 m 
(400 yd), apan sa katibuk-an mabaw ra kini, ug sa 
ibabaw sa Baghdad matabok lamang kini pinaagig 
mga sakayan nga mabaw ug lutaw. Ang Tigris 
mas sulog kay sa Euprates apan kini maoy mga 
dos-tersiya lamang ang gitas-on kon itandi sa “ka- 
luha” niini ug dili kaayo ilado sa patigayon. 

HIEL [pinamubo sa Ahiel, nga nagkahulogang 
“Ang Akong Igsoon Maoy Diyos, Igsoon sa Diyos”]. 
Usa ka taga-Bethel nga nagtukod pag-usab sa Je- 
rico panahon sa paghari ni Ahab sa ikanapulong 
siglo W.K.P. Ingong katumanan sa panumpa nga 
gipahayag ni Josue sa pagkalaglag sa Jerico kapin 
sa 500 ka tuig una pa niana, nawad-an si Hiel sa 
iyang panganay nga si Abiram sa dihang iyang gi- 
pahimutang ang patukoranan sa siyudad ug na- 
wad-an siya sa iyang kamanghorang anak nga si 
Segub sa dihang iyang gipatindog ang mga pulta- 
han niini.--Jos 6:26, 1Ha 16:33, 34. 


HIERAPOLIS [Balaang Siyudad]. Usa ka siyu- 
dad sa lalawigan sa Asia. Kini nahimutang sa ami- 
hanang tumoy sa Walog sa Lycus sa Asia Minor, 
mga 10 km (6 mi) sa A sa Laodicea diha sa moder- 
nong Pamukkale, Turkey. 

Bisan tuod si apostol Pablo lagmit wala gayod 
makaduaw sa Hierapolis, ang mga epekto sa iyang 
dugaydugayng buluhaton sa Efeso (sukad sa ting- 
tugnaw sa 52/53 K.P. hangtod human sa Pentekos- 
tes sa 55 K.P. [1Co 16:8]) mikaylap sa ‘tibuok nga 
distrito sa Asia.” (Buh 19:1, 10) Ang Kristiyanidad 
mopatim-awng nakaabot gayod sa Hierapolis pina- 
agi sa ‘mga paningkamot' ni Epafras.---Col 4:12, 13. 

Bisan tuod ang siyudad dili kaayo ilado maylabot 
sa politika, kini nagmauswagon sa malinawong 
yugto sa mga Romano ingong usa ka sentro sa 
pagsimba kang Cybele. Ang pagsimba kang Cybe- 
le didto mas milambo tungod sa duha ka talagsa- 
ong buhat sa kinaiyahan, ang mineral nga mga tu- 
bod ug ang Plutonium, o Charonion, usa ka lawom, 
hiktin nga liki sa yuta nga nagabuga ug makama- 
tay nga mga aso. 


HIGALA. Ang Bibliya naghubit sa usa ka tinu- 
od nga higala ingong usa ka tawo nga mounong la- 
baw pa sa usa ka igsoon, dili molubad sa iyang pag- 
kamaunongon ug pagkamahigalaon, motabang sa 
iyang higala panahon sa kasakitan, ug motam- 
bag kaniya diha sa pagkamatinumanon. (Pr 18:24, 
17:17: 27:6, 9) Sa laing bahin, kadtong mga dato ug 
kadtong naghatag ug mga gasa adunay daghang 
mga higala nga interesado lamang sa hakog nga 
mga bentaha nga makuha gikan sa panaghigala. 
(Pr 14:20, 19:4, 6, 7) Sa pagkahaom si Jesu-Kristo 
mitambag nga dili dapiton sa panihapon ang mga 
higala nga makahimo sa pagbalos, kondili dapiton 
ang mga tawo nga dili makahimo sa pagbalos. (Luc 
14:12-14) Si Jesus mismo naghatag ug panig-ing- 
nan niining bahina pinaagi sa pagtabang sa espiri- 
tuwal nga paagi niadtong mga tinamay. Tungod 
niini siya gitawag nga “higala sa mga maniningil 
ug buhis ug sa mga makasasala.” (Mat 11:19) Apan 
gipadayag ni Jesus nga kadto lamang nagtuman 
sa iyang mga sugo maoy iyang tinuod nga mga 

higala. Iyang gipasundayag ang iyang gugma ka- 
nila pinaagi sa pagtugyan sa iyang kalag alang ka- 
nila ug gidasig sila sa paghigugma sa usag usa sa 
samang paagi.--Ju 15:12-14. 

Ang unang-siglong mga Kristohanon nagtawag 
sa mga isigkamagtutuo sa katibuk-an ingong “mga 
higala.” (3Ju 14) Apan kini wala magpugong nga 
mahimong mas suod ang usa sa pipila diha sa 
Kristohanong kongregasyon kay sa uban, tinga- 
li tungod sa mga relasyon sa banay, mas suod 
nga panag-ubanay tungod sa mga sirkumstansi- 
ya, susamag mga kagikan o mga interes, bug-os 
nga pagkabagay sa mga personalidad, o tungod sa 
maayong Kristohanong mga hiyas nga nakita sa 
usa tungod sa pagpakig-uban kanila. Dihay pipi- 
la ka hiyas diha kang Pedro, Santiago, ug Juan nga 
nakaaghat kang Jesus nga iuban niya kini nga mga 
tinun-an aron makapahimulos sa daghang pribile- 
hiyo, sama sa pagkasaksi nila sa talan-awon sa 
pagkausab sa dagway ni Jesus. Lagmit nga gilan- 
taw na daan ni Jesus kon sa unsang paagi iyang 
magamit sa umalabot kining tulo ka lalaki diha sa 
pag-alagad.---Mar 9:1-10, 14:32, 33; Luc 8:51. 

Bisan tuod, sama kang Jesus, ang Kristohanon 
magpakita ug gugma sa katawhan sa katibuk-an, 
sa katukma iyang ipakita ang matang sa gugma 
nga nalangkit sa panaghigalaay ngadto lamang sa 
mga higala sa Diyos. Ang pagkatukma niini gipa- 
siugda sa pangutana nga gisukna ngadto kang Ha- 
ring Jehosapat: “Ngadto ba sa daotan nga ihatag 
ang tabang, ug ngadto ba sa mga nagadumot kang 
Jehova nga ikaw magbaton ug gugma?” (2Cr 19:2) 
Ang mga tawo nga buot makighigala sa kalibotan 
naghimo sa ilang kaugalingon nga mga kaaway sa 
Diyos.---San 4:4. 

Ang labing talagsaong tawhanon nga panaghi- 
galaay nga narekord diha sa Hebreohanong Kasu- 
latan mao ang panaghigalaay ni David ug Jonatan. 
Bisan tuod si Jonatan mao ang kinaiyanhong ma- 
nununod sa trono sa iyang amahan nga si Saul, 
wala siya magdumot kang David ug mag-isip kani- 
ya ingong usa ka kaindig, apan iyang giila nga ang 
pag-uyon ni Jehova anaa kang David. Busa “ang 
kalag ni Jonatan nalanggikit sa kalag ni David, ug 
si Jonatan nahigugma kaniya ingon sa iyang kau- 
galingong kalag.” (1Sa 18:1) Human mamatay si 
Jonatan sa gubat, nagbangotan pag-ayo si David sa 
pagkamatay sa iyang higala, nga nag-ingon: “Na- 
guol ako pag-ayo alang kanimo, igsoon ko nga Jo- 
natan, nakapahimuot ka gayod kaayo kanako. La- 
baw pang katingalahan ang imong gugma kanako 
kay sa gugma sa mga babaye.” (2Sa 1:26) Kini nga 
panaghigalaay namugna tungod kay si David ug 
Jonatan nagbutang sa pagkamaunongon kang Je- 
hova nga Diyos nga labaw kay sa bisan unsang bu- 
tang. 

Sa kasukwahi gayod, tungod sa moral nga kadu- 
notan sa iyang adlaw, ang manalagnang si Mi- 
queas napugos sa pagpasidaan: “Ayaw kamo pag- 
salig sa usa ka suod nga higala.” (Miq 7:5) Gipakita 
usab ni Jesus nga bisan ang kanhing mga higala sa 
iyang mga sumusunod makigbatok kanila ug itug- 
yan sila aron ipapatay.--Luc 21:16: tan-awa ang 
GUGMA. 

Higala sa Diyos. Lakip sa mga panalangin sa 
Diyos nga gihatag kang Abraham mao ang pribile- 
hiyo ug dungog nga tawgon ingong “higala [o, hi- 
nigugma] ni Jehova.” Kini maoy tungod sa talagsa- 
ong pagtuo ni Abraham nga iyang gipasundayag 
sa kinatas-ang sukod diha sa iyang pagkaandam sa 
pagtanyag sa iyang anak nga si Isaac ingong usa 
ka halad.--Isa 41:8, ftn sa Rbi8: 2Cr 20:7: San 2:21- 
23: tan-awa ang IPAHAYAG NGA MATARONG. 

Pinaagi sa tukmang paggamit sa “dili-matarong 
nga mga bahandi” posible nga mahimong mga hi- 
gala si Jehova nga Diyos ug ang iyang Anak, kin- 
sa makahimo sa pagdawat sa usa ka tawo ngad- 
to “sa walay kataposang puloy-anang mga dapit,” 
ingon sa gipunting ni Jesu-Kristo diha sa iyang 
sambingay bahin sa dili-matarong nga piniyalan. 
(Luc 16:1-13) Sa pagkatinuod, si Jesus nagtawag sa 
iyang mga tinun-an ingong iyang mga higala, ug 
busa sila mga higala usab sa iyang Amahan. (Ju 
15:13-15, 14:21) Ang mga kinahanglanon sa pag- 
kahimong usa ka dinapit sa tolda ni Jehova ingong 
usa sa iyang mga higala gilatid sa Salmo 15:1-5. 

Sa kasukwahi, ang pagpakighigala sa kalibotan 
maoy pagpakig-away sa Diyos. (San 4:4: 1Ju 2:15- 
17) Ang katawhan sa katibuk-an nahimulag sa Di- 
yos ug kaaway sa Diyos. Hinuon, posible ang pag- 
pasig-uli, apan pinaagi lamang kang Jesu-Kristo ug 
sa ministeryo sa pagpasig-uli nga gipiyal sa Diyos 
ngadto sa mga embahador sa iyang Anak. Sa kata- 
posan sila lamang nga mga higala sa Diyos mao 
ang makabaton sa kinabuhing dayon.---2Co 5:18- 
20; Pin 21:3, 4: Sal 37:29. 

Higala (Kauban) sa Hari. Sa paggamit niini 
nga ekspresyon, ang Bibliya wala magpakita nga 
adunay lain pang gitumong sa usa nga mahigala- 
on o usa ka kauban. Ni kini direktang naghubit 
sa espesipikong mga buluhaton sa higala sa hari 
ingong usa ka opisyal nga titulo. Hinunoa, pinasu- 
kad sa mga kostumbre sa ubang kayutaan, lagmit 
nga kini nga ekspresyon nagtumong sa usa ka 
opisyal sa palasyo kinsa kasaligan, usa ka personal 
nga higala, ug usa ka kauban sa hari ug kinsa 
usahay magpakanaog ug kompidensiyal nga mga 
sugo.---Gen 26:26. 

Lakip sa mga dignitaryo sa palasyo ni Solomon, 
nga gitala sa 1 Hari 4:1-6, mao ang duha ka anak 
nga lalaki ni Natan. Ang usa gihisgotan ingong 

“pangulo sa mga luyoluyo,” samtang ang lain, si 
Zabud, gitawag nga “ang higala sa hari.” Sa pagha- 
ri sa amahan ni Solomon nga si Haring David, si 
Husai nga Arkihanon gihisgotan nga nakabaton ni- 
ini nga relasyon uban kang Haring David, nga gi- 
tawag nga “higala ni David.” Tungod sa hangyo 
ni David, si Husai mibalik sa Jerusalem aron sa 
pagpakyas sa tambag ni Ahitopel sa dihang si Ab- 
salom nakigkunsabo aron sa pag-ilog sa trono. 
--2Sa 15:32-37, 16:16-19. 

Taliwala sa karaang mga hari sa Ehipto, dihay 
daghang pundok sa “mga higala” sa hari. Ang titu- 
lo wala magbutyag ug bisan unsang butang nga 
eksklusibo apan usa lamang ka ngalan sa pasidu- 
ngog alang sa mga opisyal kansang tinuod nga 
mga katungdanan gipaila pinaagi sa ubang mga ti- 
tulo. Ang ‘mga higala sa hari kanunay usab nga 
gihisgotan maylabot sa Imperyo sa Gresya. Didto 
ang hari nakigsabot sa usa ka espesipikong pundok 
niini nga mga higala sa dili pa mohimo ug mga de- 
sisyon bahin sa hinungdanong mga butang. Kini 
nga katungdanan naglungtad sa Persia, Arabia, ug 
Etiopia. 

Higala sa Pamanhonon. Sa nangaging pa- 
nahon, ang usa ka tawo taliwala sa suod nga mga 
kaila sa pamanhonon nag-alagad ingong usa ka le- 
gal nga hawas sa pamanhonon ug nangako sa pa- 
ngunang responsibilidad sa paghimo sa mga ka- 
hikayan alang sa kaminyoon. Siya usahay maoy 
maghikay sa pagpamalaye uban sa mga ginikanan 
sa pangasaw-onon, nga magdala sa bugay alang sa 
amahan ug sa mga gasa alang sa pangasaw-onon. 
Siya giisip nga maoy naghiusa sa pangasaw-onon 
ug pamanhonon. Ang parada sa kasal moabot sa 
balay sa amahan sa pamanhonon o sa balay sa pa- 
manhonon, diin himoon ang kombira sa kasal. Did- 
to magtagbo ang pamanhonon ug pangasaw-onon. 
Panahon sa kombira, sa dihang madunggan nga 
mosulti ang pamanhonon ngadto sa pangasaw- 
onon, ang higala sa pamanhonon malipay, nga mi- 
bating ang iyang katungdanan natapos nga ma- 
lamposon.---Ju 3:29. 

Si Juan nga Tigbawtismo, nga nag-andam sa da- 
lan alang sa Mesiyas, nagpailaila sa unang mga 
membro sa “pangasaw-onon” ngadto kang Jesu- 
Kristo, kang kinsa kini gikasaad sa kaminyoon. 
(2Co 11:2: Efe 5:22-27: Pin 21:2, 9) Busa si Juan na- 
kaingon: “Kamo nagpamatuod bahin kanako nga 
ako miingon, Ako dili mao ang Kristo, apan, ako gi- 
padala sa pag-una kaniya. Siya nga nakabaton sa 
pangasaw-onon mao ang pamanhonon. Hinunoa, 
ang higala sa pamanhonon, sa dihang siya nagtin- 
dog ug nakadungog kaniya, may dakong kalipay 
tungod sa tingog sa pamanhonon. Busa ang akong 
kalipay nabug-os.” Sanglit ang higala sa pamanho- 
non nagmalamposon na sa iyang tumong niining 


HIGDAANAN 


panahona ug dili na usa ka pangunang persona, 
nan si Juan miingon sa iyang kaugalingon may- 
labot kang Jesu-Kristo: “Kana siya kinahanglang 
magpadayon sa pagtubo, apan ako kinahanglang 
magpadayon sa pagkunhod. ”---Ju 3:27-30. 

Ang “mga higala sa pamanhonon” gihisgotan 
diha sa Mateo 9:15. Gihisgotan dinhi ang ubang 
mga higala nga miduyog sa parada sa kasal ug kin- 
sa gidapit sa kombira sa kasal. 


HIGANTE. Ang Bibliya naghisgot sa mga la- 
laki nga talagsaon kaayo ang gidak-on. Anaa si Og 
nga hari sa Basan, usa sa mga Repaim, kansang 
andas maoy siyam ka maniko (4 m; 13.1 p) ang gi- 
tas-on ug upat ka maniko (1.8 m, 5.8 p) ang gilap- 
don. (Deu 3:11) Si Goliat nga taga-Gat, kinsa gipa- 
tay ni David, maoy unom ka maniko ug usa ka 
dangaw (2.9 m, 9.5 p) ang gitas-on. Makita ang gi- 
dak-on ug kusog ni Goliat sa gibug-aton sa iyang 
armadura. Ang iyang kotamaya nga tumbaga may 
gibug-aton nga 5,000 ka siklo (57 kg; 126 Ib): ang 
ohas sa iyang bangkaw may gibug-aton nga 600 ka 
siklo (6.8 kg: 15 1b).--1Sa 17:4-7. 

Gawas kang Og ug Goliat, diha pay ubang talag- 
saon ug gidak-on nga mga lalaki sa mga Repaim, 
lakip kanila mao si Isbi-benob, kansang bangkaw 
may gibug-aton nga 300 ka siklo nga tumbaga 
(3.4 kg; 7.5 Ib) (2Sa 21:16): si Sap, o Sipai (2Sa 
21:18, 1Cr 20:4), si Lami nga igsoong lalaki ni Go- 
liat, “kansang kuptanan sa bangkaw sama sa liki- 
san sa mga maghahabol” (1Cr 20:5); ug ang usa ka 
lalaki nga talagsaon ang gidak-on kansang mga 
tudlo sa kamot ug tiil maoy tagun-om, nga ang ta- 
nan 24 (2Sa 21:20). 

Ang walay-pagtuo nga mga espiya nagtaho 
ngadto sa mga Israelinhon nga didto sa Canaan 
ilang “nakita ang mga Nepilim, ang mga anak ni 
Anak, nga gikan sa mga Nepilim, mao nga kami 
nahimong sama sa mga apan-apan sa among pa- 
nan-aw, ug sa ilang mga mata kami nahimo usab 
nga ingon.” (Num 13:33) Kini nga mga lalaki nga 
talagsaon ang gidak-on, nga gitawag ug mga anak 
ni Anak (lagmit nagkahulogang “Taas ug Liog [nga 
mao, taas ug pamarog]”), sa pagkatinuod dili mga 
Nepilim, ingon sa gitaho, apan maoy mga lalaki 
nga talagsaon lamang ang gitas-on, kay ang mga 
Nepilim, ang mga kaliwat sa mga manulonda ug 
mga babaye (Gen 6:4), nangalaglag sa panahon sa 
Lunop. 


HIGDAANAN. Sa kapanahonan sa Bibliya, 
sama karong adlawa, ang mga kagamitan sa pag- 
katulog lainlaig matang, estilo, ug pagkagama, nga 
nagdepende sa bahandi, kahimtang sa kinabuhi, 
ug mga kostumbre sa mga tawo. Ang yuta mismo, 
nga usahay hanigan lamang ug banig, sagad igo na 
nga higdaanan sa kabos, tig-alimag hayop, ug sa 

magpapanaw, ang mahalon kaayo ug dinayanda- 
yanan nga mga higdaanan maoy gigamit sa mga 
magmamando ug mga adunahan diha sa ilang 
permanenteng mga puloy-anan. 

Ang komon nga Hebreohanong termino alang sa 
“higdaanan” maoy mish-kav, gikan sa lintunga- 
nayng pulong nga shakhav' (higda). (Gen 49:4: Lev 
26:6) Ang kasagarang Grego nga termino maoy 
kli'ne, gikan sa kli'no (hilig). (Mat 9:2, Luc 9:58, Int) 
Ang laing Gregong termino alang sa “higdaanan,” 
ang koi'te, nga sa panguna nagtumong sa usa ka 
dapit nga kahigdaan (Luc 11:7), gigamit usab sa 
pagtumong sa “higdaanan sa kaminyoon” (Heb 
13:4) ug sa “ginadiling pakigdulog” (Rom 13:13), 
pinaagig paglarawan kini nagtumong sa pagpa- 
namkon. (Rom 9:10) Ang ubang Hebreohanong 
mga termino alang sa higdaanan mao ang mittah,, 
@'res, ug yatsu'a. Ang Gregong kra'bat-tos nagtu- 
mong sa usa ka teheras. (Mar 2:4) Ang mga mag- 
susulat sa Bibliya wala kanunay maghimog kalai- 
nan tali niining nagkalainlaing mga termino ug 
sagad nga migamit ug dili lang kay usa ka termi- 
no alang sa parehong butang, nga nagtawag sa 
higdaanan ingong teheras (Mat 9:6; Mar 2:11) ug sa 
lain pang higdaanan ingong kama (Sal 6:6). Giga- 
mit kini sa mga natulog sa gabii o nagpahulay 
sa kaudtohon (2Sa 4:5-7: Job 33:15), sa mga nag- 
kasakit, sa mga nagsekso (Sal 41:3; Eze 23:17), ug 
ingong dapit-pahulayan sa patay sa usa ka halang- 
dong lubnganan (2Cr 16:14). Ang batasan sa pag- 
hirag sa panahon sa pagpangaon nanginahanglan 
ug mga lingkoranan nga kahiragan. (Est 7:8, Mat 
26:20, Luc 22:14) May usa ka matang sa lingkora- 
nan nga gidisenyo ilabina sa pagdala sa usa ka 
tawo sa harianong paagi.--Aw 3:7-10, tan-awa 
ang LINGKORANAN. 

Ang pipila ka kagamitan sagad nga gilangkit sa 
mga higdaanan, sama pananglitan sa unlan. Si Je- 
sus, sa dihang mitabok sa Dagat sa Galilea, naka- 
tulog “nga nag-unlan” diha sa ulin sa sakayan. 
(Mar 4:38) Sa mas tugnaw nga yugto sa panahon 
usa ka “hinablon nga habol” o ubang pangbukot 
ang gamiton (Isa 28:20), apan naandan nga matu- 
log ginamit ang pang-adlaw-adlaw nga mga besti, 
mao nga ang Moisesnong Balaod nagdili nga hup- 
tan ang mga besti sa laing tawo human sa pagsa- 
lop sa adlaw: “Kini lamang ang iyang besti. ... 
Unsa may iyang isul-ob paghigda?”---Ex 22:26, 27. 

Ang mga higdaanan sa Sidlakan sagad maoy 
yano nga banig nga hinimo sa uhot o tikog, nga ti- 
ngali gihanigan ug samag kutson aron komporta- 
ble higdaan. Kon dili gamiton, kini lukoton ug hipo- 
son. Ang usa ka mas permanenteng higdaanan 
gigamitan ug kahoyng bayanan nga magpakawan 
sa natulog gikan sa yuta o sa salog. (Mar 4:21) Kini 
nagsilbing mga lingkoranan o mga higdaanan nga 

mahimong lingkoran sa maadlaw. Ang kinayano- 
hang samag teheras nga mga higdaanan maoy 
gaan, sayon alsahon ug bitbiton.---Luc 5:18, 19: Ju 
5:8, Buh 5:15. 

Ang mga adunahan may mga higdaanan nga gi- 
adornohan ug eleganteng mga dekorasyon nga 
daghag borda. “Gihapinan ko ug mga kobrekama 
ang akong higdaanan, sa daghag-bulok nga mga 
butang, sa lino sa Ehipto. Giwisikan ko ang akong 
higdaanan sa mira, mga aloe ug kaningag,” mipa- 
hayag ang mahayloon nga pampam. (Pr 7:16, 17) 
Sama sa “mga higdaanang ginama sa bulawan ug 
sa plata” sa usa ka palasyo sa Persia, ingon man 
usab sa “halangdong lingkoranan,” sa “higdaanan 
nga gikan sa Damasco,” ug sa “mga higdaanan nga 
garing,” sa ingon gihubit sa manalagna ang mga 
kagamitan sa rebelyosong Israel.--Est 1:6, Am 
3:12, 6:4. 

Ang may ikasarang sa pagtukod ug dagkong 
mga balay adunay iyaiyang mga lawak-katulga- 
nan o sulod nga mga lawak-katulganan. (Ex 8:3, 
2Ha 6:12, 11:2) Sa panahon sa ting-init, ang bug- 
naw nga mga atop sagad nga gigamit ingong mga 
katulganan. 

Dugang pa, sa mahulagwayong diwa ang mga 
higdaanan gihisgotan diha sa Kasulatan. Panangli- 
tan, ang kahimtang sa patay nahisama niadtong 
naghigda sa higdaanan. (Job 17:13, Eze 32:25) Ang 
mga maunongon kang Jehova "mohugyaw sa kali- 
pay diha sa ilang mga higdaanan, nga kasukwa- 
hi sa mga sukihan nga motiyabaw ug maglaraw 
ug daotan samtang naghigda sa higdaanan. (Sal 
149:5; Os 7:14, Miq 2:1) Dili sama kang Ruben, kin- 
sa tungod sa pagkamahinaykon nakighilawas sa 
puyopuyo sa iyang amahan nga si Jacob ug niini 
nga diwa naghugaw sa higdaanan sa iyang ama- 
han (Gen 35:22, 49:4), ang mga Kristohanon kina- 
hanglang dili maghugaw sa sagradong kahikayan 
sa kaminyoon, “ang higdaanan sa kaminyoon,” sa 
bisan unsang paagi.---Heb 13:4. 


HIGGAYON. Kini mao ang katumbas nga Ce- 
buanong espeling sa Hebreohanong ekspresyon 
nga higga-yohn', nga gisabot sa mga leksikograpo 
nga nagtumong sa usa ka teknikal nga termino sa 
giya sa musika. (Sal 9:16) Pinasukad sa konteksto 
diha sa mga dapit nga kini makita sa Hebreoha- 
nong teksto, kini gihubad sa lainlaing paagi ingong 
“hinay nga pamulong,” “pagpamalandong,” “mga 
panghunahuna,” “saloma,” “mananoy nga honi,” 
“malanog nga honi,” ug “(mga) pagyamyam.” (Sal 
19:14: 92:3, Lam 3:62, AT, Mo, NW, Ro, RS, Yg) Sa 
Salmo 9:16, ang Higgayon lagmit nagkahulogan sa 
usa ka solemne nga pagsal-ot sa lawom-ug-tunog 
nga alpa o kaha sa usa ka solemne nga paghunong 
nga nahiangay sa pagpamalandong. 

HILAHILA [Heb., shabbelul']. Ang bisan un- 
sang matang sa hinay-moaginod nga mga mol- 
lusk, nga kasagarang mailhan tungod sa ilang 
paliyoliyo o samag-kono nga bayanan nga ilang ka- 
tagoan. Daghang matang sa mga hilahila ang ma- 
kaplagan sa Palestina, apan tungod sa ugang klima, 
adunay pipila ka hilahila nga walay mga bayanan. 
Ang mga hilahila nga walay bayanan ug ang mga 
hilahila nga dunay bayanan mopalugwa ug dang- 
log nga mga substansiya nga magpanalipod kanila 
nga dili mabanggos samtang sila mokamang. Dag- 
han ang nagtuo nga ang pag-aginod sa hilahila 
nga nagbilin ug danglog nga substansiya maoy gi- 
punting sa prase nga “usa ka hilahila nga matu- 
naw.” (Sal 58:8) Ang laing ideya mao nga kini nag- 
hisgot sa pagkauga sa hilahila diha sa bayanan 
niini sa dihang mabulad kini sa adlaw sa taudtaod 
nga panahon. 


HILANAT. Usa ka abnormal nga pagsaka sa 
temperatura sa lawas. Ang hilanat mahimong usa 
ka timailhan sa pagkaadunay sakit. Bisan tuod nga 
ang taas nga hilanat mosangpot sa pagkunhod 
sa timbang, sa pluwido sa lawas, ug sa asin, nga 
inubanag mga paglabad sa ulo ug uban pang dili- 
maayong pamati, ang hilanat mismo sagad maoy 
bahin sa pagpakigbugno sa lawas batok sa impek- 
siyon. Apan, kon ang pangunang simtoma sa sakit 
maoy taas nga hilanat, ang ngalan sa sakit lagmit 
maoy magpaila niini, sama sa scarlet fever, yellow 
fever, ug dengue fever. 

Ang malarya maoy usa sa labing komon nga 
mga sakit nga gitawag ug febrile (sa ato pa, mga 
sakit nga inubanag hilanat) diha sa Tungang Sid- 
lakan. Ang pagkalibag dugo maoy laing febrile nga 
sakit, usa ka sakit nga espesipikong gihisgotan sa 
Bibliya. (Buh 28:8) Ang ilhanan niini nga sakit mao 
ang grabeng paghubag sa colon (usa ka bahin sa 
dakong tinai), nga usahay magpakalibang ug dugo 
ug sa pluwido nga samag sip-on. Sa Levitico 26:16 
ang Hebreohanong pulong nga qgad-da chath gihu- 
bad nga "taas nga hilanat”: sa Mateo 8:14 ang Gre- 
gong berbo nga py-res'so nagkahulogang “mahilan- 
tan,” o, sa literal, “nagdilaab sa hilanat.” 

Bisan tuod nga ang Balaod, lakip ang mga pro- 
bisyon niini, sa panguna maoy alang sa espirituwal 
nga kaayohan sa Israel ug aron kini magpabiling 
bulag gikan sa paganong mga nasod, ang pagsusi 
sa mga regulasyon sa Balaod bahin sa pagkaon ug 
sa kahinlo nagbutyag nga kini adunay ikaduhang 
kaayohan, nga mao, ang pagpanalipod sa nasod 
batok sa mga hinungdan ug sa pagkaylap sa dag- 
hang sakit, lakip ang pipila ka mananakod nga fe- 
brile nga mga sakit. 


HILANAT 


(1) Ang pagkaon sa mga Hebreohanon sagad dili 
daghan ug karne, apan kon ang pamilya buot mag- 
ihaw ug usa ka binuhing hayop, sila magdala sa 
hayop ngadto sa sangtuwaryo (gawas kon, human 
sa ilang pagsulod sa Yutang Saad, ang pamilya 
layo kaayog gipuy-an). (Lev 17:3-5; Deu 12:20-27) 
Ilang kan-on ang karne human ikatanyag sa saser- 
dote ang pipila ka bahin niini sa ibabaw sa halaran 
ug makadawat sa iyang bahin. Ang ubang mga 
halad-sa-panag-ambit pagakan-on niana mismong 
adlawa. Ang uban dili mahimong kan-on human 
sa ikaduhang adlaw, apan ang unod pagasunogon 
sa kalayo. Sanglit init ang klima sa Palestina ug 
walay gamit sa pagpabugnaw, kini nga mga lagda 
nakapanalipod sa mga Israelinhon batok sa febrile 
nga mga sakit nga moresulta gumikan sa mga tox- 
in (o hilo) nga napatungha sa dihang ang pipila ka 
organismo kusog nga modaghan diha sa karne nga 
wala mapreserbar pinaagi sa pagpabugnaw, sama 
sa Staphylococcus aureus ug Salmonella. (2) Ang 
karne sa pipila ka gidiling mga hayop, sama sa 
mga baboy, liebre, kumakaon-ug-patay nga mga 
hayop ug mga langgam, mga ilaga, ug pipila ka ha- 
yop sa tubig ug mga isda, nailhan nga posib- 
leng maoy mga hinungdan sa nagkadaiyang mga 
sakit nga sagad inubanag hilanat. (Lev 11:1-31) 
(3) Ang mga regulasyon sa kahinlo nakatabang 
nga ang mga lutoanan ug usab ang suplay sa tu- 
big nga ilimnon dili makontaminar, nga maoy usa 
sa mga hinungdan sa tipos ug sa uban pang febrile 
nga mga sakit. (Lev 11:32-38) (4) Ang bisan kin- 
sa nga mohikap sa lawas sa usa ka hayop nga 
namatay rag iya o mokaon sa unod niini kina- 
hanglang magphinlo sa iyang kaugalingon, sa ingon 
nagpanalipod batok sa pagkaylap sa mga organis- 
mo nga nailhang makapatungha sa pipila ka febrile 
nga mga sakit. (Lev 11:39, 40) (5) Ang mga balaod 
nga nagsugo sa pagtabon sa kinalibang sa usa 
ka tawo, usab ang pagtabon sa dugo pinaagi sa 
abog, nagpanalipod batok sa febrile nga mga sa- 
kit sama sa hepatitis. (Lev 17:13, Deu 23:12, 13) 
(6) Ang mga balaod sa moral halos makasumpo sa 
tanang sakit nga gipasa sa pagpakigsekso, diin ki- 
ning mga sakita makaapekto sa tanang organo sa 
lawas ug sagad nga inubanag hilanat. (Lev 18:20, 
22, 23) (7) Ang mga balaod sa pagkuwarenti- 
nas nakapanalipod nga dili mokaylap ang makata- 
kod nga mga sakit.--Lev 13, Num 19:11, 12, 16, 
31:19. 

Gipasidan-an ni Jehova ang Israel nga kon sila 
mosupak sa iyang mga kasugoan, sila makaagom 
ug kaluya tungod sa gutom, usa ka hinungdan sa 
daghang febrile nga mga sakit; sila hampakon sa 
tesis ug taas nga hilanat, sa hubag ug makapahila- 
nat nga kainit, sila makaagom ug mga hubaghu- 
bag, nukanuka (mga sakit nga sagad inubanag 


HILEL 


hilanat), ug pagkabuta. (Lev 26:14-16, Deu 28: 
22, 27) Kining tanan natuman human sa sublisub- 
li nga pagrebelde sa Israel batok kang Jehova ug sa 
ilang mga paglapas sa iyang mga balaod.---Eze 4: 
16, 17: 33:10. 

Sa dihang si Jesu-Kristo dinhi pa sa yuta, dag- 
hang katawhan nga gipanghilantan iyang giayo. 
Ang usa niadto mao ang ugangang babaye sa 
apostol nga si Simon Pedro. (Mat 8:14, 15, Mar 
1:29-31) Si Lucas, lagmit tungod kay usa ka mana- 
nambal, naghisgot kon unsang matanga kadto sa 
hilanat, nga nagklasipikar niini ingong “taas nga 
hilanat.” (Luc 4:38) Sa usa ka higayon si Jesus, 
nga didto sa Cana, nag-ayo sa anak nga lalaki sa 
alagad ni Haring Herodes Antipas, bisan tuod nga 
ang gihilantan nga bata nga himalatyon na maoy 
mga 26 km (16 mi) ang gilay-on didto sa Caper- 
naum. Ingong resulta, ang maong tawo ug ang 
iyang tibuok panimalay nahimong mga magtutuo. 
--Ju 4:46-54. 

Gigamit ni apostol Pablo ang hinatag-sa-Diyos 
nga gahom sa pagpang-ayo, usa sa milagrosong 
mga gasa pinaagi ni Jesu-Kristo ngadto sa pipila 
ka membro sa unang Kristohanong kongregasyon 
(1Co 12:7-9, 11, 30), aron ayohon ang amahan ni 
Publio, ang punoan ug tag-iyag yuta sa pulo sa 
Malta, kinsa nag-antos sa hilanat ug pagkalibag 
dugo. Sa pagkasayod bahin niini, ang mga lumad 
sa pulo miadto kang Pablo, ug iyang giayo ang 
daghan sa ilang nagkalainlaing mga sakit.---Buh 
28:7-9. 


HILEL [lagmit, Siya Nagpakidlap [ng Kahayag]; 
o, Siya Nagdayeg]. Usa ka Piratonhon, molupyo sa 
usa ka lungsod sa Piraton sa Epraim. Si Abdon nga 
anak nga lalaki ni Hilel naghukom sa Israel sulod 
sa Walo ka tuig.--Huk 12:13-15. 


HILEN. lagmit mao ra ang Holon, usa sa 13 
ka siyudad sa mga saserdote.--Jos 21:13-19, 1Cr 
6:54-60, tan-awa ang Horon Num. 1. 


HILKIAS [Akong Bahin (Pahat) Mao si Jeho- 
va]. 

1. Usa ka Levihanon sa banay ni Merari; anak 
nga lalaki ni Amzi ug katigulangan ni Etan nga gi- 
tudlo ni David ingong usa ka mag-aawit sa sangtu- 
waryo.— 1Cr 6:31, 32, 44-46. 

2. Usa ka Levihanong magbalantay-sa-gangha- 
an sa banay ni Merari nga nakadawat niini nga 
asaynment sa panahon ni David, usa ka anak nga 
lalaki ni Hosa.— 1Cr 26:10-12. 

3. Amahan ni Eliakim nga usa ka opisyal sa pa- 
lasyo ni Haring Ezequias.---2Ha 18:37. 

4. Ang hataas nga saserdote sa mga adlaw ni 
Haring Josias, anak nga lalaki ni Salum ug amahan 
ni Azarias, dayag nga usa ka katigulangan ni Es- 

dras nga magkokopya. (2Ha 22:3, 4: 1Cr 6:13, Esd 
7:1, 2, 6) Si Hilkias, ingong hataas nga saserdote, 
pangunang nalangkit sa pagpasig-uli sa matuod 
nga pagsimba nga gihimo ni Josias. Samtang gia- 
yo ang templo, nakaplagan ni Hilkias ang mismong 
“basahon sa balaod ni Jehova nga gihatag pinaagi 
sa kamot ni Moises.” Talagsaon kadto nga kaplag 
tungod kay ang maong manuskrito lagmit mao ga- 
yod ang orihinal nga basahon nga gisulat ni Moi- 
ses. Gihatag kini ni Hilkias ngadto kang Sapan 
nga sekretaryo, kinsa maoy nagdala sa manuskrito 
ngadto sa hari. Sa pagkadungog ni Haring Josias sa 
pagbasa ni Sapan sa basahon, iyang gipadala ngad- 
to kang Hulda nga manalagna ang usa ka grupo 
nga gipangulohan sa Hataas nga Saserdoteng si 
Hilkias aron magpakisayod kang Jehova alang sa 
hari ug sa katawhan.---2Ha 22:3-14, 2Cr 34:14. 

5. Amahan ni Jeremias nga manalagna, usa ka 
saserdote didto sa Anatot sa yuta sa Benjamin. 
-Jer 1:1. 

6. Amahan ni Gemarias nga gipadala ni Ha- 
ring Zedekias uban kang Elasa ngadto kang Ha- 
ring Nabucodonosor sa Babilonya.---Jer 29:3. 

7. Usa ka Levihanong saserdote nga mipauli gi- 
kan sa Babilonya uban kang Zorobabel.--Neh 12: 
17 

8. Usa niadtong mga nagtindog dapit sa tuong 
kamot ni Esdras sa dihang iyang gibasa ang Bala- 
od ngadto sa katawhan. —Neh 8:2-4. 

9. Ang ngalan sa usa ka saserdotehanong balay 
sa amahan sa mga adlaw ni Nehemias nga gober- 
nador.—Neh 12:12, 21, 26. 


HILO. Tan-awa ang LALA. 


HIMAYA. Sa Hebreohanong Kasulatan, ang 
pulong nga sagad kaayong gihubad nga “himaya” 
mao ang kavohdh’, nga sa panguna nagkahulo- 
gang “kabug-at.” (Itandi ang 1Sa 4:18, diin ang ka- 
amgid nga adhetibo nga ka-vedh' gihubad nga 
“mabug-at.”) Busa, ang himaya mahimong magtu- 
mong sa bisan unsang butang nga magpahimo sa 
usa ka tawo o sa usa ka butang nga daw hinungda- 
non o dalayegon, sama sa materyal nga bahandi 
(Sal 49:16), posisyon, o reputasyon. (Gen 45:13) 
Ang Gregong katumbas sa kavohdh' mao ang 
do'xa, nga sa orihinal nagkahulogang “opinyon, re- 
putasyon,” apan sa Kristohanon Gregong Kasula- 
tan kini nagkahulogang “himaya.” Lakip sa mga 
diwa niini mao ang reputasyon o “dungog” (Luc 
14:10), kahalangdon (Luc 2:9: 1Co 15:40), ug nia- 
nang naghatag ug dungog sa tag-iya o magbubu- 
hat niini (1Co 11:7). 

Sagad ang Kasulatan naghisgot sa himaya may- 
labot kang Jehova nga Diyos. Mahitungod sa kahu- 
logan niini diha sa maong mga kahimtang ang 

Theological Dictionary of the New Testament, nga 
giedit ni G. Kittel, nagsaysay: “Kon bahin sa tawo 
[ang ka-vohdh'] nagpasabot sa usa ka butang nga 
nagpahimo kaniyang dalayegon ug angayan sa 
pag-ila, kini man labot sa materyal nga mga kab- 
tangan o kaha sa pagkatalagsaon [dignidad o kahi- 
nungdanon], kon bahin sa Diyos kini nagpasabot sa 
usa ka butang nga nagpahimo sa Diyos nga dala- 
yegon ngadto sa tawo.” (Gihubad ni G. Bromiley, 
1971, Tomo II, p. 238) Busa ang himaya mahimong 
magtumong sa usa ka dalayegong ebidensiya sa 
kinalabwang gahom sa Diyos. Sa ingon, ang maki- 
ta nga langitnong mga butang “nagapahayag sa 
himaya sa Diyos.” (Sal 19:1) Sa Bukid sa Sinai, “ang 
himaya ni Jehova” napamatud-an pinaagi sa ma- 
kahahadlok nga mga kapadayagan ingong “nagala- 
moy nga kalayo.”--Ex 24:16-18, itandi ang 16: 
7, 10, 40:34. 

Mahitungod sa unang milagro ni Jesus, ang Bi- 
bliya nag-ingon nga “iyang gipadayag ang iyang 
himaya.” (Ju 2:11) Ang himaya nga gihisgotan 
dinhi nagtumong sa dalayegong ebidensiya sa mi- 
lagrosong gahom nga nagpaila kang Jesus ingong 
ang gisaad nga Mesiyas. (Itandi ang Ju 11:40-44.) 
Sa laing okasyon, si Jesus miampo: “Amahan, hi- 
mayaa ako uban kanimo sa himaya nga akong na- 
batonan uban kanimo sa wala pa ang kalibotan.” 
(Ju 17:5) Gigamit dinhi ni Jesus ang termino aron 
hisgotan ang binayaw nga kahimtang nga iyang 
napahimuslan didto sa langit sa wala pa moanhi sa 
yuta. Sa pagtubag sa maong pag-ampo, si Jehova 
“naghimaya sa iyang Alagad, si Jesus,” pinaagi sa 
pagbanhaw kaniya ug sa pagdala kaniyag balik 
sa langit. (Buh 3:13-15) Sa panahon sa pagkausab 
sa dagway ni Jesus ang mga apostoles nga pre- 
sente “nakakita sa iyang himaya. (Luc 9:29-32) 
Kini maoy may kalabotan sa harianong “kahalang- 
don” nga pagadawaton ni Jesus sa panahon sa 
iyang “presensiya” labot sa pagmando sa Ginghari- 
an.--2Pe 1:16. 

Ang mga alagad sa Diyos giawhag nga 'himoon 
ang tanang butang alang sa kahimayaan sa Diyos.” 
(1Co 10:31) Ang himaya sa Diyos gipadayag pina- 
agi sa pasidungog o pagdayeg nga gihatag kaniya. 
Ang panggawi sa usa ka tawo makaaghat sa uban 
sa 'paghimaya sa Diyos.” (Mat 5:16, 1Pe 2:12) Ang 
mga Kristohanon nga tinuod nga misanong sa pag- 
tultol ni Jehova “ginausab . . . gikan sa himaya 
ngadto sa himaya,” nga padayong miuswag sa 
pagpabanaag sa himaya sa Diyos. (2Co 3:18) Sa la- 
ing bahin, angay kitang maglikay sa pagtinguha ug 
himaya gikan sa mga tawo, sama sa gibuhat sa pi- 
pila sa unang siglo. (Ju 12:42, 43) Si Jesus ug si 
apostol Pablo nagpasundayag ug maayong panig- 
ingnan sa dili pagtinguha o pagdawat ug himaya 
gikan sa mga tawo.--Ju 5:41, 8:50, 1Te 2:5, 6. 


HIMENEO 


HIMBIS. Ang Cebuanong pulong nga “himbis” 
maoy katumbas sa Hebreohanong pulong nga qas- 
ge'seth ug sa Gregong pulong nga lepís. 

Ang mga himbis sa hayop maoy lagpad, gahion 
nga mga palid nga maoy bahin sa panggawas nga 
tabon sa lawas sa daghang isda ug mga reptilya. 
Gilatid sa Balaod nga sa seremonyal nga paagi “ang 
tanan nga adunay mga kapay ug mga himbis diha 
sa katubigan” maoy hinlo nga pagkaon. Ang mga 
hayop sa tubig nga wala niini dili pagakan-on, kini 
“makaluod.” (Lev 11:9, 10, 12, Deu 14:9, 10) Busa 
ang mga himbis (Heb., gasqas-sim plural sa qas- 
ge'seth) maoy usa sa daling makita nga mga ilha- 
nan kon ang isda mahimong kan-on. Bisan tuod 
adunay upat ka matang sa mga himbis sa isda, ang 
labing komon mao ang ctenoid nga mga himbis 
(nga samag-sudlay ang mga kilid) ug cycloid nga 
mga himbis (nga linginon ang kilid). Kini nahan- 
ay nga naglut-od, nga nahimong usa ka nipis, 
gaan, ug malubaylubay nga tabon. 

Ang samang Hebreohanong pulong gigamit diha 
sa Ezequiel 29:4, diin ang Ehiptohanong Paraon gi- 
hubit sa simbolikong paagi ingong sama sa usa ka 
buaya. Ang tibuok lawas sa usa ka buaya gitabo- 
nan sa samag lig-ong mga palid nga sungaysu- 
ngay nga mitapot sa bagang panit niini. Ang Job 
41:15-17 dayag nga nagpunting usab sa mga him- 
bis (AS, NW, MR) sa buaya, nga niining bahina gi- 
gamit ang Hebreohanong pulong nga sagad gihu- 
bad nga “taming.”---Tan-awa ang LEVIATAN. 

Mga Himbis sa Armadura. Ang usa ka ko- 
tamaya lagmit adunay mga himbis (Heb., gasqas- 
sim”, plural sa qasqe'seth) nga gitaod diha niana. 
Kini maoy gagmayng metal nga mga palid nga 
naglut-od ug nagsilbing malubaylubay nga palid 
sa armadura.--1Sa 17:5, tan-awa ang HINAGIBAN, 
ARMADURA (Kotamaya]). 

Mga Himbis sa mga Mata ni Pablo. Sa di- 
hang si Pablo naayo sa iyang pagkabuta tungod sa 
pagpakita ni Jesus kaniya, may natagak gikan sa 
iyang mga mata nga “maorag mga himbis.” (Buh 
9:18) Ang pipila ka eskolar nagtuo nga walay na- 
hulog gikan sa mga mata ni Pablo apan kini maoy 
mahulagwayong mga pulong lamang nga nagpaki- 
tang si Pablo naulian sa iyang panan-aw. Bisan pa 
niana, ang ubay-ubay nga modernong mga hubad 
nagpakita nga diha gayoy butang nga nahulog gi- 
kan sa mga mata ni Pablo.--AT, NW, RS, Sd, We. 


HIMENEO [ginganlan sumala sa ngalan ni 
Hymen, ang Gregong diyos sa kaminyoon]. Usa ka 
apostata sa Kristiyanidad sa unang siglo, ug siya 
gipaila ni Pablo ingong usa ka tigpasipala, puno sa 
“mga sulting walay-pulos nga nagpasipala kon un- 
say balaan.” Sa iyang pagtipas gikan sa kamatuo- 
ran, si Himeneo, kauban sa usa ka Fileto, nagtudlo 


HIMUNGAAN 


ug bakak nga doktrina, nga nagdaot sa pagtuo sa 
pipila. Usa sa ilang bakak nga mga pagtulon-an 
mao nga “ang pagkabanhaw nahitabo na” sa ilang 
adlaw. Dayag nga mao kini ang ilang pagtulon-an: 
nga ang pagkabanhaw maoy usa lamang ka espi- 
rituwal nga pagkabanhaw, usa ka matang nga sim- 
bolikanhon, ug nga nabanhaw na ang dedikadong 
mga Kristohanon, nga mao lamang gayod kini ang 
kahulogan niining butanga ug wala nay pagka- 
banhaw pa sa umaabot ilalom sa Mesiyanikong 
Gingharian sa Diyo58.---2Ti 2:16-18, itandi ang 1Co 
15:12-23. 

Sa unang sulat ni Pablo kang Timoteo, ang nga- 
lan ni Himeneo gilangkit sa lain pang apostata nga 
si Alejandro. Ang apostol nag-ingon nga si Hime- 
neo ug Alejandro iyang “gitugyan kang Satanas,” 
dayag nga nagpasabot sa pagpalagpot ni Pablo ka- 
nila gikan sa kongregasyon.--1ITi 1:18-20. 


HIMUNGAAN [Gr., or nis]. Sa Hebreohanong 
Kasulatan wala hisgoti sa dayag ang binuhing ma- 
nok (Gallus domesticus), apan sa Kristohanon Gre- 
gong Kasulatan si Jesu-Kristo naghisgot sa himu- 
ngaan nga nagtigom sa mga piso niini ilalom sa 
mapanalipdanong mga pako niini diha sa iyang 
pagtandi maylabot sa iyang tinguha nga tigomon 
ang dili-masanongong Jerusalem. (Mat 23:37, Luc 
13:34) Ang Gregong pulong (or'nis) nga gigamit 
dinhi maoy komon nga termino ug busa lagmit 
nagtumong sa bisan unsang langgam, ihalas o bi- 
nuhi. Apan sa Attic nga Grego kini sagad nagkahu- 
logang himungaan, sanglit kini mao ang labing ko- 
mon ug mapuslanon sa binuhing mga langgam. 
Ang paghisgot ni Jesus sa usa ka anak nga nanga- 
yog itlog gikan sa iyang amahan (Luc 11:11, 12) 
nagpaila nga ang binuhing himungaan maoy ko- 
mon diha sa Palestina sa maong panahon. (Tan- 
awa ang SUNoY.) Gikan sa Gregong pulong nga or- 
nis (genitive: or'ni-thos) mitungha ang pulong nga 
“ornitolohiya,” ang sanga sa z00lohiya nga nagtuon 
sa mga langgam. 

Ang pipila ka rabbinikong mga balaod nagdili sa 
pagkaon sa mga itlog nga gipangitlog panahon sa 
adlawng Igpapahulay, sanglit giisip nga kini maoy 
pagtrabaho sa bahin sa himungaan, apan, ang pi- 
pila nagtugot sa pagkaon sa mga itlog kon ang hi- 
mungaan gibuhi aron kaonon ug dili aron paitlo- 
gon. (Babilonyanhong Talmud, Bezah 2a, b) Apan, 
ang Bibliya walay mga balaod nga ingon niana. 


HIN. Usa ka sukod alang sa butang nga likido 
(Ex 30:24, Num 28:14: Eze 45:24: 46:5, 7, 11): kini 
maoy ngalan usab sa sudlanan sa pagsukod sa usa 
ka hin. (Lev 19:36) Sumala sa Hudiyong historya- 
dor nga si Josephus, ang usa ka hin maoy katum- 
bas sa duha ka Atenyanhong chous; ang usa ka 
bath maoy katumbas sa 72 ka sextarius. (Jewish 

Antiquities, III, 197 [viii, 3]: VIIL, 57 [ii, 9]) Sanglit 
ang ubang mga tinubdan nagpaila nga ang duha 
ka Atenyanhong chous maoy katumbas sa 12 ka 
sextarius, ang hin mahimong banabanaon nga ka- 
tumbas sa ikaunom nga bahin sa usa ka bath o 
mga 3.67 L. 

Ang Kasulatan naghisgot usab ug mga bahin sa 
usa ka hin: katunga, ikatulo, ikaupat, ug ikaunom, 
kining ikaunom nga bahin mao ang inadlaw nga 
rasyon sa tubig nga gihatag kang Ezequiel sa di- 
hang gilarawan ang grabeng kahimtang nga mo- 
dangat sa gilikosan nga Jerusalem.---Ex 29:40, Lev 
23:13: Num 15:4-7, 9, 10, 28:5, 7: Eze 4:11, 46:14. 


HINABANG. Kini maoy materyal nga tabang 
alang niadtong kinsa, tungod sa pagkatigulang, 
gutom, o ubang kalisdanan, wala makabaton ug 
igong mga kinahanglanon sa kinabuhi. 

Ang usa ka ilhanan sa matinumanong mga ala- 
gad sa Diyos mao ang ilang pagkaandam sa pagta- 
bang sa mga tawong kabos. (Job 29:16: 31:19-22, 
San 1:27) Sa unang siglo ang kongregasyon sa Je- 
rusalem naghikay sa pag-apod-apod ug pagkaon 
alang sa kabos nga Kristohanong mga babayeng 
balo, ug sa ulahi, pito ka kuwalipikadong mga lala- 
ki ang gitudlo sa pagdumala niini aron walay takos 
nga mga babayeng balo ang masayloan sa inadlaw 
nga pag-apod-apod. (Buh 6:1-6) Katuigan sa ulahi, 
diha sa iyang sulat ngadto kang Timoteo, si apostol 
Pablo naghisgot nga ang hinabang gikan sa kong- 
regasyon alang sa mga babayeng balo angayng li- 
mitahan ngadto kanilang dili momenos sa 60 an- 
yos ang pangedaron. Kini nga mga babayeng balo 
angay nga adunay rekord sa maayong mga buhat 
sa pagpauswag sa Kristiyanidad. (1Ti 5:9, 10) Bisan 
pa niana, pangunang obligasyon sa mga anak ug 
mga apo, dili sa kongregasyon, ang pag-atiman 
sa tigulang nga mga ginikanan ug mga apohan. 
Ingon sa gisulat ni Pablo: “Kon ang babayeng balo 
adunay mga anak o mga apo, patun-a una kini sila 
sa pagpakita sa diyosnong pagkamahinalaron diha 
sa ilang kaugalingong panimalay ug magpadayon 
sa paghatag sa angayng balos ngadto sa ilang mga 
ginikanan ug mga apohan, kay kini maoy dalawa- 
ton sa panan-aw sa Diyos. ”--ITi 5:4, 16. 

Dihay mga panahon nga ang Kristohanong mga 
kongregasyon nakigbahin sa paghatag ug mga hi- 
nabang alang sa ilang mga igsoon sa ubang mga 
dapit. Busa, sa dihang ang manalagnang si Agabo 
mitagna nga usa ka dakong gutom ang mahitabo, 
ang mga tinun-an sa kongregasyon sa Antioquia 
sa Sirya “naninguha nga ang matag usa kanila su- 
mala sa iyang maarangan magpadalag hinabang 
ngadto sa mga igsoon nga nagpuyo sa Judea.” (Buh 
11:28, 29) Ang ubang giorganisar nga pagtaganag 
mga hinabang alang sa kabos nga mga igsoon sa 

Judea bug-os nga boluntaryo usab.--Rom 15:25- 
27: 1Co 16:1-3, 2Co 9:5, 7. 


HINAGIBAN, ARMADURA. Ang mga hi- 
nagiban ug mga armadura sagad gihisgotan diha 
sa Bibliya, apan wala hisgoti nga detalyado ang 
paggama ug ang gamit niini. 

Bisan tuod nga ang Hebreohanong Kasulatan sa 
partikular subsob nga naghisgot bahin sa paggamit 
sa literal nga espada, bangkaw, taming, ug uban 
pang mga hinagiban, kini usab kanunayng nagpa- 
siugda sa kahinungdanon ug sa bentaha sa pagsa- 
lig kang Jehova. (Gen 15:1; Sal 76:1-3; 115:9-11; 
119:114; 144:2) Ang pagsalig diha Kaniya gipakita 
sa mga pulong ni David ngadto kang Goliat: “Mian- 
hi ka kanako nga nagdalag espada ug bangkaw ug 
salapang, apan ako mianhi kanimo uban sa ngalan 
ni Jehova sa mga panon, ang Diyos sa mga talay sa 
kasundalohan sa Israel, nga imong gihagit. Niining 
adlawa si Jehova magtugyan kanimo sa akong ka- 
mot... Ug kining tibuok kongregasyon mahibalo 
nga dili pinaagi sa espada ni pinaagi sa bangkaw 
nga si Jehova magaluwas, tungod kay iya ni Jeho- 
va ang gubat.” (1Sa 17:45-47) Ang pagsalig diha sa 
espiritu ni Jehova ug dili sa kasundalohan gipakita 
nga hinungdanon ug epektibo. (Zac 4:6) Ug sa pag- 
palig-on sa iyang gugma alang sa iyang mahulag- 
wayong asawa, ang Zion, si Jehova nagpasalig: “Bi- 
san unsa nga hinagiban nga buhaton batok kanimo 
dili magmalamposon . . . Mao kini ang panulondon 
sa mga alagad ni Jehova. ”---Isa 54:17. 

Ang Hebreohanong pulong nga keli’ lagmit nag- 
tumong sa usa ka “hinagiban,” apan kini usab ma- 
himong magtumong sa usa ka “butang,” “galami- 
ton,” o “sudlanan.” (Huk 9:54: Lev 13:49, Eze 4:9: 
Num 35:16, Ecc 9:18, Lev 6:28) Sa plural nga por- 
ma kini mahimong magtumong sa “armadura,” 
maingon man sa “bagahe,” “manggad,” ug sa “ka- 
sangkapan.” (1Sa 31:9, 10:22, 17:22, Gen 31:37, 
45:20) Ang laing Hebreohanong pulong alang sa 
“armadura” (ne'sheq) naggikan sa lintunganayng 
pulong nga na-shaq, nga nagkahulogang “masang- 
kapan sa armadura; masinangkapan.” (1Ha 10:25, 
1Cr 12:2, 2Cr 17:17) Ang Gregong pulong nga 
ho'plon (hinagiban) maoy susama sa panoplia, 
nga nagkahulogang “katibuk-ang hinagiban, kom- 
pletong armadura.”--Ju 18:3, Luc 11:22, Efe 6:11. 

Mga Hinagiban (Pang-atake). [Espada ug 
baraw. Ang Hebreohanong pulong nga che'ev sa- 
gad gihubad ingong “espada,” apan kini mahimong 
hubaron usab ingong “baraw,” “tigib,” ug “kutsilyo.” 
(Gen 3:24: 1Ha 18:28, Ex 20:25, Jos 5:2) Sa Hebreo- 
hanong Kasulatan ang espada mao ang subsob ka- 
ayong gihisgotan nga hinagiban nga pang-atake 
ug pangdepensa. Kini adunay puloan ug usa ka su- 
lab nga metal, nga lagmit ginama sa tumbaga, 

puthaw, o asero. Ang mga espada gigamit sa pag- 
punggot o pagpikas (1Sa 17:51, 1Ha 3:24, 25) ug 
pagduslak o pagdunggab. (1Sa 31:4) Ang pipila ka 
espada mugbo, ang uban tag-as, nga usa o duhay 
sulab. Gipalahi sa mga arkeologo ang mga baraw 
gikan sa mga espada sumala sa gitas-on, nga ang 
kalainan maoy mga 40 sm (16 pul.). 

Ang espada sagad itakin diha sa walang bahin sa 
bakos (1Sa 25:13) ug itakin nga may sakoban, usa 
ka sudlanang panit o putos alang sa espada o ba- 
raw. Sumala sa rekord sa 2 Samuel 20:8 posibleng 
gituyo pagbalhin ni Joab ang iyang espada maong 
kini nahulog gikan sa sakoban niini ug dayon gigu- 
nitan na lang ang hinagiban inay nga isulod kini 
pag-usab sa sakoban. Ang walay-kalibotan nga si 
Amasa tingali nagtuo nga kini nahulog nga wala 
tuyoa, ug siya wala magpakabana. Kadto misang- 
pot sa iyang kamatayon. 

Diha sa Kristohanon Gregong Kasulatan, ang 
Gregong pulong nga ma'khairra sagad gigamit sa 
pagtumong sa espada (Mat 26:47), bisan tuod gi- 
gamit usab ang rhomphaia, nga nagtumong sa 
usa ka “taas nga espada.” (Pin 6:8) Ang pagdalag 
duha ka espada sa mga tinun-an sa gabii nga gi- 
budhian si Jesus dili ikatingala niadtong mga pa- 
nahona (Luc 22:38), ug adunay ebidensiya nga ko- 
mon ang pagdalag mga hinagiban ilabina alang sa 
mga Galileanhon. (Tan-awa ang The Jewish War, 
ni F. Josephus, III, 42 [iii, 2].) Ang mga pulong ni 
Jesus sa Lucas 22:36, “Siya nga walay espada paba- 
ligyaa sa iyang panggawas nga besti ug magpalit 
siyag usa,” wala magpasabot nga ang iyang mga 
tinun-an hapit nang makasagubang ug kapeligro- 
han. Hinunoa, buot niyang adunay espada ang 
iyang mga sumusunod nianang gabhiona aron tin- 
awng ikapasundayag nga, bisan tuod sila mailalom 
sa mga sirkumstansiya nga daling magpahagit sa 
pagsukol ginamit ang hinagiban, wala siya magti- 
nguha sa paggamit sa espada apan sa kinabubut- 
on magtugyan sa iyang kaugalingon uyon sa kabu- 
but-on sa Diyos. Busa, sa dihang si Pedro misukol 
ug migamit ug hinagiban ug nagputol sa dalung- 
gan ni Malco, si Jesus mimando kaniya: “Ibalik ang 
imong espada sa sakoban niini, kay ang tanang 
mogamit sa espada mamatay pinaagi sa espada.” 
(Mat 26:52, Ju 18:10, 11) Sa walay duhaduha, ang 
espada ni Pedro ug ang usa pa ka espada nga ilang 
dala wala kaayoy mahimo batok sa usa ka dakong 
panon sa mga tawo nga sangkap sa hinagiban, 
ug pinaagi sa paggamit niini, tinong sila “manga- 
matay pinaagi sa espada.” (Mat 26:47) Labaw pa, 
ang maong pagsulay sa pagluwas kang Jesus ma- 
pakyas gayod, sanglit kini bug-os nga kasukwahi 
sa katuyoan ni Jehova nga Diyos. (Mat 26:53, 54) 
Tuod man, sa ulahing bahin nianang adlawa si Je- 
sus tin-aw nga miingon kang Pilato: “Kon ang 

akong gingharian bahin pa niining kalibotana, ang 
akong mga alagad makig-away na unta aron dili 
ako ikatugyan ngadto sa mga Hudiyo. Apan, sa 
pagkatinuod, ang akong gingharian dili gikan niini 
nga tinubdan.”--Ju 18:36. 

Bangkaw, salapang, ug igpalantig. Mga hinagi- 
ban nga gigamit aron iduslak o ipalantig, nga may 
kuptanan ug may talinis nga tumoy o ulo. (1Sa 
18:11: Huk 5:8, Jos 8:18, Job 41:26) Lainlaing klase 
ang gigamit sa tanang nasod sa kakaraanan. Ang 
tukmang kahubitan sa mga kalainan niini ingon sa 
gipaila sa lainlaing Hebreohanong mga pulong dili 
matino. 

Diha sa Hebreohanong Kasulatan, ang bangkaw 
(Heb., chanith') mao ang kinadak-an niini nga mga 
hinagiban, nga may taas nga kuptanan nga kahoy 
ug kasagaran ang ulo maoy talinis nga bato o me- 
tal. Sa kahinungdanon, kini segunda sa espada. 
Ang higanteng si Goliat nagdalag usa ka bangkaw 
nga may ohas nga mitimbang ug “unom ka gatos 
ka siklo nga puthaw” (6.8 kg: 15 Ib) ug may kahoy 
nga kuptanan nga “sama sa likisan sa mga magha- 
habol.” (1Sa 17:7) Ang pipila ka bangkaw adunay 
talinis nga metal sa pangulahiang tumoy nga ma- 
himong iugbok sa yuta. Busa, kini nga tumoy, ug 
dili lamang ang ulo sa bangkaw, magamit nga 
epektibo sa usa ka manggugubat. (2Sa 2:19-23) 
Ang usa ka bangkaw nga giugbok sa yuta mahi- 
mong magpaila sa temporaryong nahimutangan 
sa usa ka hari.— 15Sa 26:7. 

Sa Kristohanon Gregong Kasulatan ang bangkaw 
(Gr., log khe) gihisgotan diha sa Juan 19:34, nga 
nag-ingon nga human mamatay si Jesu-Kristo, 
ang “usa sa mga sundalo miduslak ug bangkaw sa 
iyang kilid.” Sanglit usa kini ka Romanong sunda- 
lo, ang Romanhong pilum lagmit maoy gigamit. 
Ang maong hinagiban maoy mga 1.8 m (6 p) ang 
gitas-on, nga may ulo nga puthawng sinimaan ug 
moabot hangtod sa katungang bahin sa gitas-on sa 
kuptanan nga kahoy. 

Ang laing matang sa bangkaw, (Heb., ro'mach, 
Iningles, lance), nga usa ka hinagiban nga taas ug 
kuptanan ug may talinis nga tumoy, gigamit alang 
sa pagduslak. (Num 25:7, 8) Usa kini ka komon nga 
hinagiban sa mga Hebreohanon. 

Ang salapang (Heb., kidhohn? Iningles, javelin) 
may ulo nga metal nga talinis ug sagad nga ipa- 
lantig. Lagmit nga kini mas gamay ug mas gaan 
kay sa komon nga bangkaw, nga mahimong iisa sa 
kamot. (Jos 8:18-26) Ang salapang sagad nga ika- 
biba sa likod ug dili bitbiton. 

Ang igpalantig (Heb., massa“; Iningles, dart) 
dayag maoy usa ka mubo, talinis nga udyong nga 
susama sa pana. (Job 41:26) Ang sheTach, ang He- 
breohanong pulong alang sa udyong, naggikan sa 

lintunganayng berbo nga shalach, nga nagkahu- 
logang “gisugo: gipagawas, gibakyaw.” (2Cr 23:10, 
Gen 8:8, 9; Ex 9:15) Ang Hebreohanong pulong 
nga ziqqim’ nagtumong sa “nagkalayong mga ud- 
yong” ug kaamgid sa ziqohth’, nga nagkahulogang 
“mga aligato, nagkalayong mga pana.”---Pr 26:18, 
Isa 50:11, ftn sa Rbis. 

Ang Gregong pulong nga belos (udyong) naggi- 
kan sa lintunganayng pulong nga ballo, nga nag- 
kahulogang “labay o ipalantig.” Gigamit ni apostol 
Pablo kini nga Gregong pulong sa dihang siya mi- 
sulat bahin sa “nagdilaab nga mga udyong" nga 
mahimong mapalong sa usa ka tawo pinaagi sa da- 
kong taming sa pagtuo. (Efe 6:16) Taliwala sa mga 
Romano, ang mga igpalantig ginama sa buhoan 
nga mga tangbo, ug sa tumoy sa ilalom nga bahin 
niini adunay puthaw nga sudlanan nga mahimong 
pun-on sa nagdilaab nga petrolyo (naphtha). Unya 
kini ipalantig gikan sa luag nga busogan, kay kon 
kini ipalantig gikan sa hugot nga busogan mapa- 
long ang kalayo. Kon sulayan pagpalong ang ma- 
ong makamatayng udyong pinaagig tubig mosa- 
mot lang hinuon ang siga, ug ang bugtong paagi 
sa pagpalong niini mao ang pagtabon niinig yuta. 

Busogan ug pana. Sukad sa unang mga panahon 
ang busogan ug pana (Heb., qe'sheth, Gr., to'xon) 
gigamit sa pagpangayam ug sa pagpakiggubat. 
(Gen 21:20, 27:3: 48:22, Pin 6:2) Usa kini ka komon 
nga hinagiban taliwala sa mga Israelinhon (2Cr 26: 
14, 15), sa mga nakig-away alang sa Ehipto (Jer 46: 
8, 9), sa mga Asiryanhon (Isa 37:33), ug sa mga 
Medo-Persianhon.---Jer 50:14: 51:11, tan-awa usab 
ang MAGPAPANA. 

Ang paghisgot sa “busogan nga tumbaga” lagmit 
pagasabton nga nagkahulogang usa ka kahoy nga 
busogan nga gitaoran ug tumbaga. (2Sa 22:35) 
Ang ekspresyong “pagbawog sa busogan' (sa lite- 
ral, 'pagtunob sa busogan') nagtumong sa pagtaod 
ug pisi diha sa busogan. (Sal 7:12; 37:14: Jer 50:14, 
29) Lagmit himoon kini pinaagi sa pagtamak sa tu- 
ngang bahin sa busogan, o ang usa ka tumoy sa 
busogan nga may gitaod nga pisi tumban samtang 
ang laing tumoy bawgon aron isab-it ang pikas tu- 
moy sa pisi nga wala pa ihigot. 

Ang mga pana (Heb., chits-tsim') maoy ginama 
sa mga ohas nga tangbo o gaan nga kahoy, nga 
ang ilang mga punoan sagad may balhibo. Ang 
mga ulo sa pana sa sinugdan maoy ginama sa san- 
tik o bukog ug sa ulahi ginama sa metal. Usahay 
ang mga pana butangan ug sima, ituslob sa hilo 
(Job 6:4), o puston ug masunog nga materyales. 
(Sal 7:13) Kon bahin sa pangsunog nga pana, ang 
gihumolan ug lana nga pabilo ibutang diha sa mga 
lungag nga anaa sa ngjilit sa ulo sa metal, ug dus- 
litan sa dihang gamiton ang pana. 

Katloan ka pana ang sagad isulod diha sa usa ka 
panit nga sudlanan o udyongan. Ang Asiryanhong 
mga kinulit nagpakita nga ang mga udyongan nga 
gisakay diha sa mga karo adunay sulod nga mga 
50 ka pana.--Itandi ang Isa 22:6. 

Lambuyog. Sukad sa karaang kapanahonan ang 
lambuyog (Heb., qela') maoy hinagiban sa mga 
magbalantay sa karnero (1Sa 17:40) ug sa mga 
manggugubat. (2Cr 26:14) Usa kini ka pirasong pa- 
nit o usa ka laparon nga higot nga gilala gikan 
sa mga materyales sama sa mga ugat sa hayop, 
mga tikog, o buhok. Ang “lubyok sa lambuyog,” 
ang lapad nga bahin sa tunga sa lambuyog, maoy 
mosangga sa ipalantig nga bala. (1Sa 25:29) Ang 
usa ka tumoy sa lambuyog mahimong ihigot diha 
sa kamot o sa pulsohan samtang ang usa ka tumoy 
gunitan, ug kini buhian sa dihang ang lambuyog 
ilabyog na. Ang lambuyog nga may bala patuyokon 
paglabyog sa ibabaw sa ulo, tingali sa makadag- 
han, ug dayon ang usa ka tumoy niini kalit nga bu- 
hian, nga magpalagpot sa bala nga kusog ug tulin 
kaayo. Ang hamis, ligngin nga mga bato mao ang 
ilabinang gipangita ingong bala sa lambuyog, bisan 
tuod nga ang ubang igpalantig gigamit usab. (1Sa 
17:40) Ang mga tiglambuyog kanunayng kauban 
sa kasundalohan sa Juda (2Cr 26:14) ug Israel. 
--2Ha 3:25. 

Puspos alang sa gubat, batuta, ug atsa-nga- 
panggubat. Ang “puspos alang sa gubat” dayag 
nga usa ka bug-at nga puspos o bunal, nga usa- 
hay gilukop ug metal. (Pr 25:18) Ang “batuta” 
maoy usa ka bunal nga kahoy, nga tingali gibuta- 
ngan sa tumoy ug hait nga metal, nga gigamit 
ingong hinagiban. (Eze 39:9) Ang atsa-nga-pang- 
gubat maoy usa ka hinagiban nga sagad may 
mubo nga gunitanan nga kahoy o metal ug usa ka 
ulo nga bato o metal nga adunay hait nga sulab. 
Gihisgotan ang atsa-nga-panggubat diha sa mahu- 
lagwayong mga pulong sa Salmo 35:3, diin si Da- 
vid nangamuyo kang Jehova nga 'bakyawon ang 
bangkaw ug ang atsa nga duhay-sulab sa pagsugat 
niadtong nagagukod kanako." 

Armadura (Pangdepensa). Aron mapana- 
lipdan ang iyang lawas gikan sa pang-atake nga 
mga hinagiban sa kaaway, ang usa ka sundalo mo- 
gamit ug lainlaing matang sa mga taming ug per- 
sonal nga armadura. 

Taming. Usa ka lapad nga pangdepensang arma- 
dura nga gigamit sa tanang nasod sa karaang pa- 
nahon. Kini adunay gunitanan sa sulod ug dad-on 
sa mga manggugubat panahon sa gubat, nga sa- 
gad diha sa wala nga bukton o sa wala nga kamot, 
bisan tuod nga panahon sa pagmartsa kini tinga- 
li isab-it diha sa estrap sa abaga. Ang Isaias 22:6 
nagpakita nga ang pipila ka taming lagmit gibuta- 

ngan ug tabon nga tangtangon panahon sa panag- 
away. Sa panahon nga walay gubat, ang mga ta- 
ming sagad ibutang diha sa mga tipiganan sa mga 
hinagiban.—Aw 4:4. 

Ang mga taming nga gigamit sa karaang kapa- 
nahonan sagad ginama sa kahoy nga giputos ug 
panit sa hayop, ug ang maong mga taming mahi- 
mong masunog. (Eze 39:9) Bisan tuod ang mga ta- 
ming nga ginama sa kahoy ug panit sa hayop ka- 
sagarang gigamit, mopatim-aw nga ang metal nga 
mga taming dili kaayo komon, nga gigamit ilabi- 
na sa mga pangulo, mga bantay sa hari, o lagmit 
alang sa seremonyal nga mga katuyoan. (2Sa 8:7; 
1Ha 14:27, 28) Ang mga taming pahiran ug lana 
aron kini mahimong hunit ug dili masuphan ug 
umog, aron dili matay-an ang metal, o aron kini 
hamis ug danglog. (2Sa 1:21) Ang taming nga gi- 
nama sa panit sagad butangan ug usa ka bug- 
at nga linginong pabugdo nga metal diha sa tu- 
nga, nga nakahatag ug dugang proteksiyon.—Job 
15:26. 

Ang “dakong taming” (Heb., tsin:nah’) pagadad- 
on sa mga sundalong nagbaktas nga sinangkapan 
kaayo sa hinagiban (2Cr 14:8) ug usahay sa usa ka 
tigdala sa taming. (1Sa 17:7, 41) Kini linginon o 
kaha rektanggulo sama sa usa ka pultahan. Lagmit 
ang susamang “dakong taming” mao ang gipaila 
diha sa Efeso 6:16 pinaagi sa Gregong pulong nga 
thy-reos’ (gikan sa thy'ra, nga nagkahulogang “pul- 
tahan”). Ang tsinnah” may igong gidak-on nga 
ikasalipod sa tibuok lawas. (Sal 5:12) Gigamit kini 
sa higayon nga himoon ang lig-ong mga talay sa 
mga manggugubat nga tig-atraka dala ang mga 
nagbansiwag nga mga bangkaw. Ang dakong ta- 
ming usahay gihisgotan uban sa bangkaw sa pag- 
hisgot sa mga hinagiban sa katibuk-an.--1Cr 12: 
8, 34: 2Cr 11:12. 

Ang gagmayng “taming” o “kalasag” (Heb., ma- 
ghen') naandang dad-on sa mga magpapana ug 
kasagarang gamiton uban sa gaan nga mga hina- 
giban sama sa pana o busogan. Pananglitan, kini 
gidala sa mga Benjaminhong magpapana sa ka- 
sundalohan ni Haring Asa sa Juda. (2Cr 14:8) Ang 
gamay nga taming kasagaran lingin ug mas ko- 
mon kay sa dakong taming, nga lagmit pangunang 
gigamit sa manomano nga panag-away. Mopatim- 
aw nga ang Hebreohanong tsin:nah’ ug maghen' 
magkalahi kaayo sa gidak-on sumala sa gipakita sa 
mga taming nga bulawan nga gihimo ni Solomon, 
diin ang bulawan nga gihaklap sa dagkong taming 
mas labaw ug upat ka pilo kay sa gihaklap sa gag- 
mayng taming, o kalasag. (1Ha 10:16, 17: 2Cr 9:15, 
16) Ang ma-ghen”, sama sa tsin-nah, daw gigamit 
ingong bahin sa naandang mga hinagiban sa gu- 
bat.--2Cr 14:8, 17:17: 32:5. 

Ang Hebreohanong pulong nga shelet, nga gi- 
hubad nga ‘lingin nga taming,’ makita sa pito ka 
beses diha sa Hebreohanong Kasulatan ug dayag 
nga susama sa mas komon nga ma:ghen' (taming), 
sanglit kini gigamit duyog sa maghen” diha sa 
Awit ni Solomon 4:4. 

Helmet. Usa ka kalo sa sundalo nga gidisen- 
yo aron sa pagpanalipod sa usa ka manggugu- 
bat panahon sa gubat ug pangunang bahin gayod 
sa pangdepensang armadura. Ang Hebreohanong 
pulong alang sa “helmet” maoy koh-va” (ang laing 


Usa ka Romanong membro sa lehiyon nga may 
dalang taming 

pulong maoy goh-va”), samtang ang Gregong ter- 
mino maoy peri-ke-pha-lai'a, nga sa literal nagkahu- 
logang “palibot sa ulo.”---1Sa 17:5, 38, Efe 6:17. 

Sa sinugdan, ang mga helmet sa mga Israelin- 
hon lagmit ginama sa panit. Sa ulahi kini giputos 
ug tumbaga o puthaw yg gisul-ob sapaw sa delana, 
piltro, o panit nga mga kalo. Ang mga helmet nga 
tumbaga gigamit sa Israel sukad pa sa mga adlaw 
ni Haring Saul. (1Sa 17:38) Bisan tuod nga sa si- 
nugdan ang mga helmet maoy alang lamang sa 
mga hari ug sa ubang mga pangulo, sa ulahi kini 
gigamit sa kadaghanan, ug gihatagan ni Uzzias 
ang tanan niyang kasundalohan niini.---2Cr 26:14. 

Ang mga Filistehanon adunay mga helmet nga 
metal, si Goliat nagsul-ob ug usa ka helmet nga 
tumbaga. (1Sa 17:5) Gihisgotan ni Ezequiel ang 
mga helmet maylabot sa mga Persianhon, Etio- 
pianhon, ug uban pa.--Eze 27:10, 38:5. 

Kotamaya. Usa ka kupo nga isul-ob ingong pa- 
nalipod panahon sa gubat. Ang kotamaya (Heb., 
shir-yohn' o shir-yan') maoy ginama sa panapton o 
panit nga kupo nga adunay ginatos ka gagmay nga 
pirasong gidugtongdugtong nga metal (daw sama 
sa mga himbis sa isda) nga gikabit diha niini. 
Sagad nga kini magtabon sa dughan, likod, ug mga 
abaga, apan usahay kini moabot sa mga tuhod o 
gani sa mga buolbuol.---1Sa 17:5. 

Taliwala sa mga Hebreohanon ang kotamaya sa- 
gad nga ginama sa panit nga gitabonan ug mga sa- 
mag-himbis o mga palid nga metal. Busa, ang 
nagsul-ob mapanalipdan pag-ayo, apan, bisan pa 
niana, mahimong madutlan sa bahin diin ang mga 
samag-himbis nga metal gidugtong o diin ang ko- 
tamaya gisumpay sa ubang bahin sa armadura. 
Busa, si Haring Ahab grabeng nasamdan sa usa ka 
magpapana nga “nakaigo sa hari sa Israel sa ki- 
nataliwad-an sa mga dugtong ug sa kotamaya." 
--1Ha 22:34-37. 

Bakos. Ang bakos sa sundalo sa karaang kapana- 
honan maoy usa ka panit nga ibakos sa hawak o 
balat-ang. Lainlain ang gilapdon niini gikan sa 
5 hangtod sa 15 sm (2 hangtod sa 6 pul.) ug sagad 
gitaoran ug mga palid nga puthaw, plata, o bula- 
wan. Ang espada sa manggugubat isab-it diha ni- 
ini, ug usahay ang bakos suportahan ug usa ka es- 
trap sa abaga. (1Sa 18:4: 2Sa 20:8) Samtang ang 
gitangtang nga bakos nagpasabot sa kahayahay 
(1Ha 20:11), ang pagbakos sa balat-ang ug sa ha- 
wak nagpaila nga ang usa andam nga mohimog 
aksiyon o makiggubat.--Ex 12:11, 1Ha 18:46, 1Pe 
1:13, ftn sa Rbis. 

Mga Putos sa Bitiis. Kini maoy armadura nga gi- 
langkoban sa nipis nga mga palid sa metal, nga 
nagtabon sa bitiis tali sa buolbuol ug sa tuhod. Ang 
bugtong paghisgot sa Bibliya bahin niini makapla- 

gan diha sa 1 Samuel 17:6, diin gipakita nga ang 
higante nga Filistehanong manggugubat nga si 
Goliat nga taga-Gat adunay “putos [Heb., mits- 
chath'| nga tumbaga ibabaw sa iyang mga tiil.” 
Lagmit nga ang mga Israelinhon migamit usab ug 
mga putos sa hitiis. 

Espirituwal nga Armadura. Bisan tuod nga 
ang tinuod nga mga Kristohanon dili moapil sa 
unodnon nga pagpakiggubat, sila makiggubat ug 
gipakasama sa mga sundalo. (Flp 2:25; 2Ti 2:3, 
Flm 2) Ang Kristohanon adunay pakigdumog “ba- 
tok sa mga kagamhanan [wala maglangkob sa mga 
tawo nga unod ug dugo], batok sa mga awtoridad, 
batok sa mga magmamando sa kalibotan niini nga 
kangitngit, batok sa daotang mga puwersa nga es- 
pirituhanon sa langitnong mga dapit.” (Efe 6:12) 
Sanglit ang pisikal nga mga hinagiban ug armadu- 
ra dili magsilbi sa pagpakiggubat batok sa labaw- 
tawhanon nga mga espiritu, ang mga Kristohanon 
kinahanglang “magdala sa kompletong armadura 
sa Diyos. —Efe 6:13. 

Gitambagan ni Pablo ang mga Kristohanon nga 
kinahanglang ‘baksan nila ang ilang hawak sa ka- 
matuoran.” (Efe 6:14) Maingon nga ang usa ka ba- 
kos makasuportar ug makapanalipod sa balat-ang, 
ang dili-mabungkag nga pagtapot sa kamatuoran 
sa Diyos makapalig-on sa usa ka Kristohanon sa 
iyang determinasyon nga magpabiling lig-on bisan 
sa mga pagsulay. 

Dayon, ang usa ka Kristohanon kinahanglang 
magsul-ob “sa panagang sa dughan sa pagkamata- 
rong.” (Efe 6:14) Ang usa ka literal nga panagang 
sa dughan nagsilbing panalipod sa hinungdanong 
mga organo, ilabina sa kasingkasing. Dayag nga 
tungod sa masalaypong kiling sa kasingkasing, ila- 
binang gikinahanglan ang pagkamatarong ingong 
panagang sa dughan alang sa mahulagwayong ka- 
singkasing.---Gen 8:21, Jer 17:9. 

Ang usa ka bahin sa espirituwal nga armadura 
mao nga ang mga tiil kinahanglang 'sinul-oban sa 
kasangkapan sa maayong balita sa pakigdait.” (Efe 
6:15) Ang Gregong pulong nga hetoi-masi'a, nga 
gihubad nga “kasangkapan,” adunay paninugdang 
kahulogan nga “pagkaandam.” (Tan-awa ang Int, 
NIV; TEV.) Ang pagkasinangkapan ug pagkaan- 
dam kanunay sa usa ka Kristohanon sa pagsang- 
yaw sa “maayong balita” ngadto sa uban, ug mag- 
buhat niana bisan sa mga kalisdanan, makatabang 
kaniya aron makalahutay nga matinumanon. 

Ang usa ka hinungdanong bahin sa espirituwal 
nga armadura mao “ang dakong taming sa pag- 
tuo.” Sama sa usa ka dakong taming nga nagata- 
bon sa halos tanang bahin sa lawas, ang pagtuo 
kang Jehova nga Diyos ug sa iyang katakos sa pag- 
tuman sa iyang mga saad makaarang sa usa ka 

Kristohanon sa 'pagpalong sa tanang nagdilaab 
nga mga udyong sa daotan." (Efe 6:16, itandi ang 
Sal 91:4.) Ang pagtuo motabang sa usa ka Kristo- 
hanon sa pagbarog batok sa mga pag-atake sa da- 
otang mga espiritu, sa pagsukol sa mga tentasyon 
sa imoralidad, sa paglikay sa materyalistikanhong 
mga tinguha, ug dili moangka tungod sa kahadlok, 
pagduhaduha, o sobrang kaguol.--Gen 39:7-12, 
Heb 11:15, 13:6, San 1:6, 1Te 4:13. 

Maingon nga ang usa ka helmet magpanalipod 
sa ulo sa usa ka sundalo, “ang helmet sa kaluwa- 
san” magpanalipod usab sa gahom sa panghuna- 
huna sa mga Kristohanon batok sa dili-diyosnong 
mga impluwensiya. (Efe 6:17) Ang pagsul-ob sa 
“paglaom sa kaluwasan ingong helmet” nagkahulo- 
gan sa ‘pagtutok ngadto sa pagbayad sa ganti, 
sama sa gibuhat ni Moises.---1Te 5:8, Heb 11:26. 

“Ang espada sa espiritu, nga mao ang pulong sa 
Diyos,” mahinungdanon kaayo alang sa mga Kris- 
tohanon sa pagsalikway sa bakak nga mga pagtu- 
lon-an ug mga tradisyon sa tawo ug sa pagtudlo sa 
kamatuoran ug sa “pagpukan sa lig-ong pagkata- 
rok nga mga butang. ”---Efe 6:17: 2Co 10:4, 5. 


HINLO, PAGKAHINLO. Ubay-ubayng 
Hebreohanon ug Gregong mga pulong ang naghu- 
bit sa usa ka butang nga mahinlo ug maputli ingon 
man sa buhat sa pagputli, nga mao, ang pagpasig- 
uli ngadto sa usa ka kahimtang nga walay lama, 
walay buling, nahigawas sa bisan unsang butang 
nga makahugaw, makadaot, o makadunot. Kining 
mga pulonga naghubit dili lamang sa pisikal nga 
kahinlo kondili, mas subsob, sa moral o sa espiritu- 
wal nga kahinlo. Sagad halos magkapareho ang 
pagkagamit niining mga pulonga alang sa pisikal 
ug seremonyal nga kahinlo. Ang Hebreohanong 
berbo nga ta-her” (mamahinlo, hinloan) sagad nag- 
tumong sa seremonyal o moral nga kahinlo. Ang 
susamag kahulogan sa Hebreohanon nga ta-her” 
mao ang barar’, nga sa lainlaing mga porma niini, 
nagkahulogang “paphaon, pilion; pabiling mahinlo: 
magpakita nga mahinlo: hinloan.” (Eze 20:38, Ecc 
3:18, Sal 18:26, Jer 4:11) Ang Gregong pulong nga 
ka-tharos', nga nagkahulogang “mahinlo: putli,” gi- 
gamit sa pisikal, moral, ug sa relihiyosong diwa. 
(Mat 23:26, Mat 5:8, Tit 1:15) Ang pulong nga “ka- 
hugawan” naggikan sa Hebreohanong ta:me” ug 
maoy hubad sa Gregong aka-tharsi'a.--Lev 5:3: 
Mat 23:27, Gal 5:19. 

Pisikal nga Kahinlo. Ang ilang personal nga 
mga batasan naghimo sa nasod sa Israel nga usa 
ka mahimsog nga katawhan, bisan pa sa ilang 
mga paglatagaw didto sa kamingawan sulod sa 40 
ka tuig. Ang mga balaod sa Diyos nga gjilatid 
maylabot sa ilang kinabuhi sa kampo, lakip sa 
mga paghiling ug pagtambal sa mga sakit, sa 

walay duhaduha mao gayod ang hinungdan niini. 
Ang kahinungdanon sa mahinlong tubig gipasiug- 
da ubos niini nga kahikayan. Dili tanang hayop ang 
giklasipikar nga hinlo ingong pagkaon. (Tan-awa 
ang HAyoP.) Ang mga regulasyon sa pagpanagana 
gilatid maylabot sa pag-atiman ug sa paghipos sa 
mga patayng lawas. Ang mga pagkuwarentinas 
nagsilbing proteksiyon batok sa pagkaylap sa ma- 
nanakod nga mga sakit. Ang paghipos sa mga hu- 
gaw pinaagi sa paglubong niini maoy usa ka ki- 
nahanglanon sa sanitasyon nga abante kaayo sa 
maong mga panahon. (Deu 23:12-14) Ang mga 
sugo nga kinahanglang maligo kanunay ug mang- 
laba sa mga besti maoy mapuslanon usab nga mga 
probisyon sa kodigo sa mga balaod sa nasod. 

Sagad gigamit sa Kasulatan ang pisikal nga ka- 
hinlo ingong usa ka simbolo sa espirituwal nga ka- 
hinlo. Pananglitan, gihisgotan ang “magilakon, hin- 
lo, pino nga lino,” ug kini giingon nga naghawas sa 
“matarong nga mga buhat sa mga balaan.” (Pin 
19:8) Gigamit usab ni Jesus ang prinsipyo sa pisi- 
kal nga kahinlo aron ipasiugda ang espirituwal nga 
kahugawan ug pagkasalingkapaw sa mga Pariseo. 
Ang ilang malimbongong panggawi gipakasama 
sa paghinlo sa gawas sa kopa o pinggan nga wala 
maghinlo sa sulod niana. (Mat 23:25, 26) Gigamit 
usab ni Jesus ang samang sambingay sa panahon 
sa kataposang pagpangaon sa Paskuwa sa dihang 
nakigsulti sa iyang mga tinun-an diin presente pa 
si Judas Iskariote. Bisan tuod sila naligo na ug ang 
ilang mga tiil nahugasan na sa Agalon, ug busa 
“mahinlo na sa katibuk-an” sa pisikal nga paagi, 
apan sa espirituwal nga pagkasulti, “Dili kamong 
tanan mahinlo,” matod ni Jesus.--Ju 13:1-11. 

Ang Bibliya nagtala ug mga 70 ka hinungdan sa 
kahugawan sa pisikal ug sa seremonyal nga paagi. 
Lakip niini mao ang: pagkahikap sa mga patayng 
lawas (Lev 11:32-40: Num 19:11-19): pagkahikap sa 
mahugaw nga mga tawo o mga butang (Lev 15:4- 
12, 20-24: Num 19:22): sanla (Lev 13:1-59): mga 
inagas sa mga kinatawo, lakip ang inagas nga bin- 
hi sa lalaki sa panahon sa pagpakigsekso (Lev 15:1- 
3, 16-19, 32, 33), pagpanganak (Lev 12:1-5); pag- 
kaon sa unod sa mahugawng mga langgam, isda, o 
mga hayop (Lev 11:41-47). Ang mga saserdote ila- 
binang obligado nga mahimong hinlo sa pisikal o 
sa seremonyal nga paagi sa dihang mag-alagad sa 
atubangan ni Jehova. (Ex 30:17-21, Lev 21:1-7, 
22:2-8) Sa linaing diwa ang yuta mahimong ma- 
hugawan pinaagi sa mga buhat sa pagbuno ug sa 
idolatriya.--Num 35:33, 34, Eze 22:2-4, 36:25. 

Seremonyal nga Kahinlo. Kini gisunod tali- 
wala sa mga Israelinhon, ug kon kini lapason may 
silot nga kamatayon. “Inyong ipabilin nga bulag 
ang mga anak sa Israel gikan sa ilang kahugawan, 

aron sila dili mamatay sa ilang kahugawan tungod 
sa ilang paghugaw sa akong tabernakulo, nga anaa 
sa ilang taliwala.” (Lev 15:31) Ang paghinlo sagad 
himoon pinaagig paggamit ug tubig ug abo sa 
mapulang baka, ug kini nga seremonyas himo- 
on alang sa mga tawo, mga dapit, ug mga bu- 
tang. (Num 19:2-9) Ang tulo sa labing komon 
nga mga hinungdan sa kahugawan maylabot sa 
mga tawo gihisgotan sa Numeros 5:2: “[1] ang ta- 
nang sanlahon ug [2] ang tanang may inagas ug 
[3] ang tanang mahugaw gumikan sa kalag nga 
namatay.” 

Sanla. Kini mao ang labing makaluod sa ta- 
nang sakit ug nanginahanglan ug higpit kaayo nga 
mga pamaagi sa pagkontrolar, lakip na ang dugay 
nga pagkuwarentinas uban ang maampingon ug 
sublisubli nga pagsusi aron matino kon naayo na 
ang sakit. (Lev 13:1-46, Deu 24:8) Busa, nagkina- 
hanglan ug dakong pagtuo alang sa mahugaw nga 
sanlahon sa pag-ingon kang Jesus: “Ginoo, kon 
buot mo lamang, ikaw makahinlo kanako.” Dili la- 
mang kay buot ni Jesus kondili iyang gipakita usab 
nga siya adunay katakos sa pag-ayo niining maka- 
luod nga sakit pinaagi sa pagsugo: “Mamahinlo ka.” 
Dayon gisultihan ni Jesus kining naayo nga tawo: 
“Lakaw, ipakita ang imong kaugalingon ngadto sa 
saserdote, ug itanyag ang gasa nga gjilatid ni Moi- 
ses.”--Mat 8:2-4, Mar 1:40-44, tan-awa ang SANLA. 

Sa sinugdan, ubos sa gilatid nga mga regulasyon 
sa Balaod, sa dili pa makabalik sa normal nga pag- 
kinabuhi ang naayo nga sanlahon, gikinahang- 
lan ang makuting duha-ka-bahin nga seremonyas, 
ang unang bahin naglangkit sa paggamit ug tubig, 
kahoyng sedro, hilo nga sanag-pula gikan sa coc- 
cus, hisopo, ug duha ka langgam. Kining mga bu- 
tanga dad-on sa naayo nga sanlahon sa dihang 
ipresentar ang iyang kaugalingon ngadto sa saser- 
dote sa gawas sa kampo sa Israel. Ang usa sa mga 
langgam patyon ibabaw sa nagaagay nga tubig, 
ug ang dugo niini saloron pinaagig sudlanan nga 
gama sa yutang-kulonon. Ang sedro, ang hilo nga 
sanag-pula, ang hisopo, ug ang buhing langgam 
ituslob sa dugo, pinaagi niini nga dugo wisikan sa 
saserdote sa makapito ang naayo nga sanlahon, ug 
buhian ang buhing langgam. Sa dili pa ipahayag 
nga mahinlo, ang maong tawo magkiskis sa tanan 
niyang buhok, maligo, maglaba sa iyang mga bes- 
ti, ug mosulod sa kampo, apan kinahanglan siyang 
mopuyo una ug pito ka adlaw sa gawas sa iyang 
tolda. Sa ikapitong adlaw siya magkiskis pag-usab 
sa tanan niyang buhok, lakip sa iyang mga ki- 
lay. Sa pagkasunod adlaw siya magdalag duha 
ka laking karnero ug usa ka bayeng nating karnero 
nga wala pay usa ka tuig ang kagulangon, uban sa 
diyutayng harina ug lana, ingong halad-sa-pagka- 

sad-an, halad-sa-sala, halad-nga-sinunog, ug ha- 
lad-nga-lugas. Ang halad-sa-pagkasad-an nga gi- 
langkoban sa usa ka laking karnero ug sa lana 
unang itanyag ingong usa ka halad-nga-tinabyog 
sa atubangan ni Jehova pinaagi sa saserdote, kinsa 
magpatay dayon sa laking karnero, siya magbu- 
tang sa bahin sa dugo niini nganha sa langodngod 
sa tuo nga dalunggan, sa kumagko sa tuong kamot, 
ug sa kumagko sa tuong tiil sa tawong gihinlo- 
an. Sa susama, ang bahin sa lana ibutang sa da- 
pit sa tulo ka nahisgotang mga bahin sa lawas 
nga gihidhiran ug dugo; ang bahin sa lana iwi- 
sik usab sa makapito sa atubangan ni Jehova, ug 
ang sobra niini ibutang diha sa ibabaw sa ulo 
sa tawong gihinloan. Dayon ang saserdote mag- 
tanyag ug halad-sa-sala, halad-nga-sinunog, ug 
halad-nga-lugas, nga maghimog pagtabon-sa-sala 
ug magpahayag nga mahinlo sa naayo nga sanla- 
hon. Kon, tungod sa mga kahimtang, ang naa- 
yo nga sanlahon kabos kaayo, siya makahalad ug 
duha ka tukmo o duha ka piso sa salampati puli sa 
nating karnero ug sa usa sa laking mga karnero 
nga gigamit ingong halad-sa-sala ug halad-nga- 
sinunog.--Lev 14:1-32. 

Mga inagas. Adunay mga balaod nga gilatid 
maylabot sa mga inagas nga kinaiyanhon ug mga 
inagas tungod sa sakit gikan sa lawas sa lalaki ug 
babaye, nga mao, ang mga inagas gikan sa mga ki- 
natawo. Kon ang usa ka lalaki gawasan ug binhi 
nga dili kinabubut-on sa panahon sa kagabhion, 
siya maligo ug maglaba sa iyang mga besti ug 
magpabilin nga mahugaw hangtod sa pagkasunod 
nga gabii. Ang usa ka babaye mag-ihap ug pito ka 
adlaw ingong yugto sa kahugawan tungod sa iyang 
naandang pagregla. 

Apan, kon ang usa ka babaye adunay dili-naan- 
dan, abnormal, o dugay nga regla, nan siya mag- 
ihap usab ug pito ka adlaw human kini motang-on. 
Ang lalaki mag-ihap usab ug pito ka adlaw human 
mohunong ang inagas. (Ang maong sakit sa iyang 
sistema sa pag-ihi lahi ra sa normal nga paggawas 
sa iyang binhi.) Ang bisan unsa nga mahikapan o 
malingkoran sa lalaki o babaye (mga higdaanan, 
lingkoranan, montura, besti, ug uban pa) sa pana- 
hon sa ilang kahugawan, kini mismo mamahugaw, 
ug sa ingon, ang si bisan kinsa nga makahikap ni- 
ining mga butanga o sa mahugaw nga tawo mismo 
kinahanglang maligo, maglaba sa iyang mga besti, 
ug magpabiling mahugaw hangtod sa pagkagabii. 
Dugang pa sa pagkaligo ug sa paglaba sa ilang mga 
besti, ang lalaki ug babaye sa ikawalong adlaw 
magdala ug duha ka tukmo o duha ka piso sa 
salampati ngadto sa tolda nga tagboanan, ug ang 
saserdote magtanyag niini, ang usa ingong ha- 
lad-sa-sala ug ang lain ingong halad-nga-sinunog, 

aron sa paghimog pagtabon-sa-sala alang sa ta- 
wong nahinloan.--Lev 15:1-17, 19-33. 

Kon ang lalaki ug ang iyang asawa magsekso, 
unya gawasan ug binhi, sila kinahanglang maligo 
ug mahimong mahugaw hangtod sa pagkagabii. 
(Lev 15:16-18) Kon sa wala tuyoa magsugod ang 
regla sa asawa sa panahon sa pagpakigsekso, nan 
ang bana mahimong mahugaw sulod sa pito ka ad- 
law, sama sa iyang asawa. (Lev 15:24) Kon tinu- 
yong tamayon nila ang balaod sa Diyos ug makig- 
sekso samtang ang iyang asawa may regla, ang 
silot nga kamatayon ipahamtang sa lalaki ug baba- 
ye. (Lev 20:18) Tungod sa maong mga katarongan, 
sa dihang gikinahanglan ang seremonyal nga ka- 
hinlo, sama pananglitan, sa dihang ang mga lalaki 
gibalaan alang sa pagpakiggubat, sila obligado sa 
dili pagpakigsekso sa ilang mga asawa.-- 1Sa 21: 
4, 5; 2Sa 11:8-11. 

Ang pagpanganak usab nagkahulogan ug usa ka 
yugto sa kahugawan alang sa inahan. Kon ang bata 
usa ka lalaki, siya mahugaw sulod sa pito ka adlaw, 
sama sa panahong siya adunay regla. Sa ikawalong 
adlaw tulion ang bata, apan sa laing 33 ka adlaw 
ang inahan mahimong mahugaw labot sa paghikap 
sa bisan unsang butang nga balaan o sa pag-adto 
sa sangtuwaryo, bisan tuod dili tanan nga iyang 
mahikapan mahimong mahugaw. Kon ang bata 
usa ka babaye, kining 40-ka-adlaw nga yugto dob- 
lehon: 14 ka adlaw dugang pa sa 66 ka adlaw. Busa, 
sukad sa pagkatawo, gipalahi na sa Balaod ang la- 
laki ug babaye, nga niini gitudlo ang babaye sa 
ubos nga posisyon. Sa bisan hain nga kahimtang, 
pagkatapos sa yugto sa pagputli ang babaye mag- 
dalag usa ka laking karnero nga wala pay usa ka 
tuig ang kagulangon alang sa halad-nga-sinunog 
ug usa ka piso nga salampati o tukmo alang sa ha- 
lad-sa-sala. Kon ang mga ginikanan kabos kaayo 
nga dili makaarang sa paghalad ug usa ka laking 
karnero, sama sa kahimtang ni Maria ug Jose, nan 
ang duha ka tukmo o duha ka salampati ang gami- 
ton alang sa mga halad sa paghinlo.--Lev 12:1-8, 
Luc 2:22-24. 


Nganong giingon sa 
Moisesnong Balaod nga ang 
pagpakigsekso ug pagpanganak 
maghimo sa usa ka tawo nga 
“mahugaw”? 


Ang pangutana motungha: Nganong ang naan- 
dan, hustong mga butang sama sa pagregla, pa- 
nagsekso tali sa minyong mga tawo, ug pagpanga- 
nak giisip sa Balaod ingong “makapahugaw' sa usa 
ka tawo? Ang usa ka hinungdan niini maoy tungod 

kay gihimong balaan niini ang labing suod nga 
mga relasyon sa kaminyoon, ug nagtudlo kini sa 
duha ka kapikas ug pagpugong-sa-kaugalingon, 
hataas nga pagtamod sa mga sangkap sa pagsa- 
nay, ug pagtahod sa pagkasagrado sa kinabuhi ug 
dugo. Ang mga kaayohan sa kahinlo nga makuha 
gikan sa estriktong pagsunod niini nga mga regu- 
lasyon gihisgotan usab. Apan aduna pay laing ka- 
tarongan niini. 

Sa sinugdan gilalang sa Diyos ang mga gana sa 
sekso ug mga gahom sa pagsanay diha sa unang 
lalaki ug babaye ug gisugo sila nga mag-ipon 
pagpuyo ug magpatunghag mga anak. Busa dili 
sala alang sa hingpit nga paris ang pagpakigsekso. 
Apan, sa dihang si Adan ug Eva misupak sa Diyos, 
dili maylabot sa pagpakigsekso, kondili sa pagkaon 
sa gidili nga bunga, ang dagkong mga kausaban 
nahitabo. Dihadiha ang ilang sad-ang mga tanlag 
nagpaila kanila sa ilang pagkahubo, ug sila dihadi- 
ha nagtabon sa ilang mga kinatawo gikan sa pa- 
nan-aw sa Diyos. (Gen 3:7, 10, 11) Sukad niadto, 
ang mga tawo dili na makatuman sa sugo sa pag- 
panganak diha sa kahingpitan, apan, hinunoa, ang 
napanunod nga lama sa sala ug ang silot nga ka- 
matayon mapasa gikan sa mga ginikanan ngadto 
sa mga anak. Bisan ang labing matul-id ug mahi- 
nadlokon-sa-Diyos nga mga ginikanan manganak 
ug naapektohan-sa-sala nga mga kabataan.---Sal 
51:5. 

Ang mga kinahanglanon sa Balaod bahin sa mga 
obra sa mga sangkap sa pagsanay nagtudlo sa mga 
lalaki ug mga babaye ug disiplina sa kaugalingon, 
pagpugong sa mainit nga mga pangibog, ug pagta- 
hod sa paagi sa Diyos sa pagsanay. Ang mga regu- 
lasyon sa Balaod kusganong nagpahinumdom sa 
mga linalang sa ilang makasasalang kahimtang: 
kini dili lamang mga paagi sa pagbaton ug mahim- 
sog nga panglawas aron mapaneguro ang kahinlo o 
mga panagang aron malikayan ang pagkaylap sa 
mga sakit. Ingong pahinumdom sa napanunod nga 
sala sa tawo, tukma nga ang lalaki ug babaye nga 
may mga inagas sa kinatawo tungod sa normal 
nga mga obra sa ilang mga lawas mailalom sa usa 
ka yugto sa kahugawan. Kon nag-antos sa ab- 
normal nga dugayng mga pag-agas tungod sa 
mga sakit, ang mas dugayng yugto sa kahuga- 
wan gilatid, ug sa kataposan, ingon usab sa di- 
hang manganak ang inahan, dugang pa sa pagka- 
ligo, ang usa ka halad-sa-sala gikinahanglan, aron 
ang saserdote sa Diyos maghimog pagtabon-sa- 
sala alang sa maong tawo. Busa, ang inahan ni Je- 
sus nga si Maria miangkon sa iyang napanunod 
nga pagkasad-an, midawat nga siya makasasala, 
dili maputli, pinaagi sa pagtanyag ug usa ka halad 
sa pagtabon-sa-sala human matawo ang iyang pa- 
nganay.--Luc 2:22-24. 

Patayng mga lawas. Ubos sa Moisesnong Ba- 
laod nga naglatid ug mga sugo bahin sa patayng 
mga lawas, adunay lainlaing mga sukod sa kahu- 
gawan: Ang pagkahikap sa patayng lawas sa ma- 
nanap magpahugaw sa usa ka tawo sulod lamang 
sa usa ka adlaw, ang pagkahikap sa patayng lawas 
sa tawo magpahugaw sa usa ka tawo sulod sa usa 
ka semana. Sa unang kaso, ang usa ka tawo kina- 
hanglang maglaba lamang sa iyang mga besti, o sa 
kahimtang nga siya sa wala tuyoa nakakaon ug 
karne sa hayop nga patay nang daan o gikunisku- 
nis sa mabangis nga hayop, nan siya kinahanglang 
maligo dugang pa sa paglaba sa iyang mga besti. 
(Lev 5:2, 11:8, 24, 27, 31, 39, 40, 17:15) Ang sa- 
mang sugo gipatuman nganha sa mga saserdote, 
uban ang dugang sugo nga kon mokaon sila sa bi- 
san unsa nga balaan samtang sila anaa sa mahu- 
gaw nga kahimtang, sila pagapatyon.--Lev 22:3-8. 

Kon bahin sa mga tawong nakahikap ug patayng 
lawas sa tawo, gikinahanglan ang dugang pang se- 
remonyas sa pagputli. Tungod niini ang mga abo 
giandam pinaagi sa pag-ihaw ug usa ka mapulang 
baka sa gawas sa kampo. Ang saserdote magwisik 
ug bahin sa dugo niini sa makapito ngadto sa tolda 
nga tagboanan. Dayon ang tibuok nga baka (panit, 
unod, dugo, kinalibang) sunogon, ug ang kahoy 
nga sedro, hisopo, ug ang hilo nga sanag-pula gi- 
kan sa coccus ilabay ngadto sa nagdilaab nga kala- 
yo. Ang abo tipigan ug gamiton “alang sa tubig sa 
paghinlo,” nga sa ikatulo ug sa ikapitong adlaw iwi- 
sik aron sa pagputli sa usa nga nakahikap sa pa- 
tayng lawas sa tawo. Sa kataposan sa ikapitong ad- 
law siya kinahanglang maglaba sa iyang mga besti 
ug maligo, ug dayon ipahayag siya nga mahinlo. 
-Num 19:1-13. 

Ubos niini nga balaod ang tanang tawo nga anaa 
sa balay o tolda sa dihang nahitabo ang kamata- 
yon, ingon man ang balay mismo ug ang tanang 
bukas nga mga sudlanan, maoy mahugaw. Ang 
pagkahikap bisan sa bukog sa patayng lawas sa 
tawo diha sa panggubatan o pagkahikap sa bisan 
unsang lubnganan makapahugaw usab sa usa ka 
tawo. Kini ang hinungdan kon nganong sa adlaw ni 
Jesus naandan ang pagpaputi sa mga lubnganan 
mga usa ka bulan una pa ang Paskuwa aron dili 
masindolan sa mga tawo kini nga mga lubnganan 
ug sa ingon dili mahimong kuwalipikado nga ma- 
kigbahin sa kapistahan. (Num 19:14-19, Mat 23:27, 
Luc 11:44) Ang pagkamatay sa tawo diha sa atuba- 
ngan o tupad sa usa nga nanaad sa pagka-Nazareo 
magkanselar sa panahon nga iya nang nagugol 
ubos sa maong panaad, ug gikinahanglan ang pag- 
tanyag ug usa ka halad.--Num 6:8-12, tan-awa 
ang NAZAREO, SAMSON. 

Ubos sa pakigsaad sa Balaod, ang mga dapit ug 
mga butang nga nahugawan kinahanglang paga- 

hinloan. Kon adunay pagbuno nga wala hisayri ang 
mamumuno, kini tinoon una pinaagi sa pagsukod 
kon hain ang kinadul-an nga siyudad gikan sa kri- 
men. Dayon ang mga ansiyano niana nga siyu- 
dad magkuhag usa ka batang baka nga wala pa 
magamit sa pagtrabaho (ingong usa ka kapuli sa 
mamumuno) ug magbali sa liog niini diha sa bul- 
oganang walog nga may nagaagay nga tubig, ug 
ibabaw sa hayop sila maghinlo sa ilang kaugali- 
ngon sa simbolikong paagi gikan sa bisan unsang 
responsibilidad pinaagi sa paghunaw sa ilang mga 
kamot tungod sa pagkainosente, nga mangamu- 
yo nga ang pagkasad-an dili mahipatong kanila. 
--Deu 21:1-9. 

Ang mga besti ug mga sudlanan nga nahidapat 
sa patayng mga lawas o nga nahugawan sa ubang 
mga paagi kinahanglang pagahinloan sumala sa 
gilatid nga mga pamaagi. (Lev 11:32-35, 15:11, 12) 
Ang pagtungha sa sanla diha sa usa ka besti o diha 
sa mga bungbong sa usa ka balay mas grabe pa 
nga butang, kay kon dili masumpo ug daw kini mi- 
kanap, gikinahanglan ang pagsunog sa besti o bug- 
os nga pagguba sa balay.--Lev 13:47-59, 14:33-53. 

Ang mga inagaw sa gubat kinahanglang paga- 
hinloan sa dili pa kini dad-on sa sulod sa kampo. 
Ang masunog nga mga butang labhan o hugasan 
sa tubig, apan ang mga metal kinahanglang ipaagi 
sa kalayo.--Num 31:21-24. 

Kristohanong Kahinlo. Ang mga Kristoha- 
non dili ubos sa Balaod ug sa mga kinahanglanon 
sa paghinlo, bisan tuod nga ang maong Balaod ug 
ang mga kostumbre niini gipatuman pa gihapon sa 
mga adlaw sa dinhi pa si Jesus sa yuta. (Ju 11:55) 
Ang Balaod adunay ‘landong sa maayong mga bu- 
tang nga moabot': “ang katinuoran iya ni Kristo.” 
(Heb 10:1: Col 2:17) Busa, si Pablo misulat labot ni- 
ini nga mga pagputli: “Oo, halos ang tanang bu- 
tang mahinloan pinaagi sa dugo sumala sa Balaod 
[si Moises nagwisik sa basahon, sa katawhan, sa 
tolda, ug sa mga sudlanan pinaagig dugo], ug ga- 
was kon igaula ang dugo walay mahitabo nga pag- 
pasaylo. Busa gikinahanglan nga ang mga hulad sa 
mga butang sa mga langit pagahinloan pinaagi 
niini.” “Kay kon ang dugo sa mga kanding ug 
sa torong mga baka ug ang abo sa nating baka 
nga iwisik niadtong mga nahugawan makapabala- 
an hangtod sa pagkahinlo sa unod, dili ba labaw pa 
gayod nga ang dugo ni Kristo, kinsa pinaagi sa wa- 
lay kataposang espiritu naghalad sa iyang kaugali- 
ngon nga walay buling ngadto sa Diyos, magahin- 
lo sa atong mga tanlag gikan sa patay nga mga 
buhat aron makahimo kitag sagradong pag-alagad 
ngadto sa buhi nga Diyos?”---Heb 9:19-23, 13, 14. 

Busa ang dugo ni Ginoong Jesu-Kristo ang mag- 
hinlo sa mga Kristohanon gikan sa tanang sala ug 
pagkadili-matarong. (1Ju 1:7, 9) Si Kristo “'nahigug- 

ma sa kongregasyon ug nagtugyan sa iyang kauga- 
lingon alang niini, aron iyang mabalaan kini, nga 
naghinlo niini pinaagi sa paghugas ug tubig pinaa- 
gi sa pulong’ aron kini walay buling, balaan, ug wa- 
lay lama, “usa ka katawhan nga iyaha lamang ga- 
yod, nga masiboton sa maayong mga buhat.” (Efe 
5:25-27: Tit 2:14) Busa, ang matag membro niini 
nga Kristohanong kongregasyon angayng dili 'ma- 
himong malimtanon sa paghinlo kaniya gikan sa 
iyang kanhing mga sala” kondili angayng magpa- 
dayon sa pagpakitag bunga sa espiritu sa Diyos 
(2Pe 1:5-9), nga mahinumdom nga “ang tanan nga 
mamunga iyang [Diyos] pagahinloan, aron nga kini 
mamunga ug daghan pa.”--Ju 15:2, 3. 

Busa, ang mga Kristohanon kinahanglang mag- 
hupot ug hataas nga sukdanan sa pisikal, moral, ug 
espirituwal nga kahinlo, nga mag-amping batok 
“sa tanang kahugawan sa unod ug espiritu.” (2Co 
7:1) Tungod sa giingon ni Jesus, nga “dili ang mo- 
sulod sa usa ka tawo kondili ang mogula gikan ka- 
niya ang makapahugaw, kining mga makadawat 
sa makapahinlong dugo ni Kristo maghatag ug da- 
kong pagtagad sa espirituwal nga kahinlo. Sila nag- 
hupot ug “hinlong kasingkasing" ug “hinlong tan- 
lag” atubangan sa Diyos. (Mar 7:15, 1Ti 1:5, 3:9, 
2Ti 1:3) Alang sa maong mga tawo nga adunay 
mahinlong tanlag “ang tanang butang mahinlo,” 
nga sukwahi sa mga tawong walay pagtuo nga 
mahugaw ang tanlag, nga kanila “walay bisan un- 
sang mahinlo.” (Tit 1:15) Kadtong buot magpabi- 
ling mahinlo ug maputli sa kasingkasing mamati 
sa tambag sa Isaias 52:11, nga nag-ingon: “Ayaw 
paghikap ug mahugaw, . . . pagpabilin kamong hin- 
lo, kamo nga nagdala sa mga galamiton ni Jehova.” 
(Sal 24:4: Mat 5:8) Sa pagbuhat niini, ang ilang 
“mga kamot” nahinloan sa mahulagwayong diwa 
(San 4:8), ug ang Diyos nakiglabot kanila ingong 
mahinlong mga tawo.--2Sa 22:27: Sal 18:26, tan- 
awa usab ang Dan 11:35, 12:10. 

Sa usa ka okasyon si apostol Pablo, bisan tuod dili 
na ilalom sa Balaod, nagtuman sa mga kinahang- 
lanon sa Balaod pinaagi sa paghinlo sa iyang kau- 
galingon sa seremonyal nga paagi didto sa templo. 
Dili ba kini panagsumpaki sa iyang bahin? Si Pab- 
lo wala mosupak sa Balaod o sa mga paagi niini, 
siya nagpakita lamang nga dili na kini ipatuman 
sa Diyos ngadto sa mga Kristohanon. Kon ang 
mga paagi niini wala maglapas sa bag-ong Kristo- 
hanong mga kamatuoran, wala gayoy pagtutol sa 
pagtuman kon unsay gilatid sa Diyos ubos sa Bala- 
od. Gihimo ni Pablo ang maong buhat aron dili 
niya mababagan ang mga Hudiyo sa pagpamati sa 
maayong balita bahin kang Jesu-Kristo. (Buh 21: 
24, 26: 1Co 9:20) Sa samang paagi ang apostol na- 
ngatarongan usab nga ang pagkaon mismo mahi- 
mong mahinlo, apan kon ang iyang pagkaon niini 

makapandol sa iyang igsoon, nan siya modumili sa 
pagkaon niini. (Rom 14:14, 15, 20, 21: 1Co 8:13) Ni- 
ining tanan, gipakita ni Pablo ang dakong kabalaka 
alang sa kaluwasan sa uban ug gibuhat ang tanang 
butang kutob sa iyang mahimo aron mapalampos 
kini. Busa siya nakaingon: “Ako hinlo gikan sa dugo 
sa tanang tawo. ”---Buh 20:26, 18:6. 


HINNOM, WALOG SA. Usa ka walog nga 
nahimutang sa H ug sa HK sa Jerusalem, kini mi- 
latas paingon sa H gikan sa modernong Ganghaan 
sa Jaffa, kalit nga miliko paingon sa S diha sa HK 
nga kiliran sa siyudad, ug milatas ubay sa H ug mi- 
tagbo sa mga walog sa Tyropoeon ug Kidron duol 
sa HS nga kiliran sa siyudad. Nailhan usab kini 
ingong “walog sa (mga) anak ni Hinnom”; ang 
“Walog,” sama sa ekspresyong “Ganghaan sa Wa- 
log” (Jos 15:8, 2Ha 23:10, Neh 3:13), lagmit ang 
“walog sa mga patayng lawas ug sa mga mantika- 
ong abo” diha sa Jeremias 31:40. Ang tawo nga ka- 
niya gikuha ang ngalan sa walog wala mailhi, ma- 
ingon nga ang kahulogan sa ngalan nga Hinnom 
wala mahibaloi.---HULAGWAY, Tomo 2, p. 949. 

Didto sa dapit nga ibabaw mismo sa gitagboan sa 
Hinnom ug sa mga walog sa Tyropoeon ug sa Kid- 
ron, kini milapad. Lagmit dinhi nahimutang ang 
Topet. (2Ha 23:10) Sa H nga kiliran sa walog duol 
sa sidlakang tumoy niini nahimutang ang tradis- 
yonal nga dapit sa Akeldama, ang “Yuta sa Dugo,” 
ang yuta sa magkukulon nga gipalit ni Judas sa 30 
ka pirasong plata. (Mat 27:3-10, Buh 1:18, 19) Sa 
unahan niini, ang walog medyo hiktin ug lawom, 
nga may daghang lubnganan diha sa hinagdan 
nga mga pangpang niini. 

Ang Walog sa Hinnom nahimong bahin sa utla- 
nan tali sa mga tribo ni Juda ug Benjamin, ang te- 
ritoryo sa Juda didto dapit sa H, sa ingon ang Jeru- 
salem nahimutang sa teritoryo sa Benjamin, sama 
sa gihubit sa Josue 15:1, 8, 18:11, 16. Ang maong 
walog nailhan karon nga Wadi er-Rababi (Ge Ben 
Hinnom). 

Ang apostatang si Haring Ahaz sa Juda naghi- 
mog gipaaso nga halad ug nagsunog sa iyang 
(mga) anak diha sa kalayo niini nga walog. (2Cr 
28:1-3) Ang iyang apo nga si Haring Manases mi- 
labaw pa kang Ahaz, nagpasiugda sa hilabihang 
pagkadaotan, ingon man “nagpaagi sa iyang kauga- 
lingong mga anak diha sa kalayo didto sa walog sa 
anak ni Hinnom.’ (2Cr 33:1, 6, 9) Si Haring Josias, 
apo ni Manases, nagtapos niining dulumtanang bu- 
hat didto sa Topet pinaagi sa paghugaw sa maong 
dapit, nga nagpanamastamas niini, sa ingon nag- 
himo niining dili angayan alang sa pagsimba, lag- 
mit pinaagi sa pagkatag ug mga bukog o basura 
didto.---2Ha 23: 10. 

Si Jeremias, nga nanagna sa mga adlaw ni Ha- 
ring Josias, Jehoahaz, Jehoiakim, Jehoiakin, ug Ze- 
dekias, nagpahayag sa paghukom ni Jehova tungod 
sa mga sala sa nasod, nga ang kinagrabehan niini 
mao ang makaluod nga paghalad sa ilang mga 
anak ngadto kang Molek. Gisugo siya nga dad-on 
ang pipila ka ansiyano sa katawhan ug mga saser- 
dote gikan sa Ganghaan sa mga Tipak sa Kulon 
(Ganghaan sa mga Tapok sa Abo), nga nahimu- 
tang sa HS nga kiliran sa Jerusalem, ngadto sa Wa- 
log sa Hinnom didto sa Topet. Didto iyang gisul- 
ti ang pahayag ni Jehova: “Tan-awa! may mga 
adlaw nga moabot . . . sa dihang kining dapita dili 
na tawgong Topet ug ang walog sa anak ni Hin- 
nom, kondili ang walog sa pagpatay.” Dayon, nga 
nagbuak ug tibod nga yutang-kulonon atubangan 
sa ilang mga mata, siya mipadayon sa pagpahayag 
sa paghukom ni Jehova: “Sa ingon niini dugmokon 
ko kini nga katawhan ug kini nga siyudad .. . ug sa 
Topet sila maglubong hangtod nga wala nay dapit 
nga kalubngan.” (Jer 19:1, 2, 6, 10, 11) Sa laing 
pagkasulti, ang pagpamatay, dili sa mga halad 
alang kang Molek, kondili sa mga daotan tungod sa 
paghukom sa Diyos, maoy daghan kaayo nga tu- 
ngod niana ang pipila ka patayng lawas dili ikalu- 
bong diha sa walog. Kini magpahugaw niini nga la- 
baw pa gayod kay sa gihimo ni Josias. 

Ang matagnaong mga pulong ni Jeremias wala 
magpasabot nga ang maong mga paghalad ngadto 
kang Molek nagpadayon sa panahon ni Jeremias, 
kondili nga si Jehova magsilot sa nasod tungod sa 
ilang mga gibuhat sa miagi ug sa maong panahon, 
ug tungod sa inosenteng dugo nga ilang giula, ila- 
bina ang gihalad nga mga tawo sa panahon sa pag- 
hari ni Manases. Sa laing pahayag, ang manalagna 
namulong ngadto sa nasod nga sila pagasilotan tu- 
ngod sa gihimo ni Manases. (Jer 15:4: itandi ang 
2Ha 23:26, Jer 32:30-35.) Dugang pa, ang pahayag 
ni Jeremias sa kapitulo 19, bersikulo 3, maoy susa- 
ma sa pahayag sa 2 Hari 21:12. Apan, tino nga 
sa adlaw ni Jeremias ang katawhan nagpadayon 
sa pagbuhat sa idolatriya, nga nagpakitang sila 
wala gayod maghinulsol sa grabeng mga sala nga 
ilang gihimo sa panahon sa paghari ni Manases. Sa 
Jeremias 2:23, lagmit nga ang Hinnom maoy gitu- 
mong ni Jeremias sa dihang iyang gipatagad sa 
Juda ang ilang mga sala sa idolatriya. 

Ang mga ganghaan sa paril sa Jerusalem nga 
nahimutang sa Walog sa Hinnom lagmit mao ang 
Ganghaan sa Eskina didto sa AK nga kiliran sa 
siyudad, ang Ganghaan sa Walog sa HK nga kiliran 
niini, ug ang Ganghaan sa mga Tipak sa Kulon 
(Ganghaan sa mga Tapok sa Abo) duol sa dapit diin 
ang Walog sa Hinnom misumpay sa mga walog sa 
Tyropoeon ug sa Kidron. (2Ha 14:13, Neh 2:13, 
12:31, Jer 19:2) Taliwala sa Ganghaan sa Eskina ug 

sa Ganghaan sa Walog, ang mga kiliran sa Walog 
sa Hinnom titip kaayo mao nga dili praktikal nga 
magbutang ug ubang mga ganghaan ubay niining 
bahina sa paril sa Jerusalem. Si Haring Uzzias nag- 
tukod ug mga torre duol sa Ganghaan sa Eskina ug 
sa Ganghaan sa Walog, sanglit kining mga dapita 
sa Walog daling maatake.---2Cr 26:9. 

Dinhi niining waloga dapit sa H sa Jerusalem 
nga gihimo ni Nehemias ang pagsusi panahon sa 
kagabhion, nga nag-usisa sa paril sa siyudad pa- 
sidlakan gikan sa Ganghaan sa Walog ngadto sa 
Ganghaan sa mga Tapok sa Abo, miliko ngadto 
sa Kidron sa igong gilay-on ug dayon mibalik aron 
mosulod pag-usab sa siyudad agi sa Ganghaan sa 
Walog. (Neh 2:13-15) Sa panahon ni Nehemias ang 
Walog sa Hinnom lagmit mao ang utlanan sa ami- 
hanan sa pamuy-anan sa mga anak sa Juda (ga- 
was pa niadtong namuyo sa Jerusalem).--Neh 11: 
25, 30. 

Sa Kristohanon Gregong Kasulatan, ang Walog 
sa Hinnom gitawag sa katumbas nga Gregong ter- 
mino nga Geenna.--Mat 5:22, Mar 9:47: tan-awa 
ang GEHENNA. 


HIPHIP. Sagad usa ka butang nga may bili 
nga ihatag aron impluwensiyahan ang modawat 
niini sa paglihok, sagad sa dili-minatarong o sa di- 
naotan nga paagi, alang sa kaayohan sa naghiphip. 
Depende sa konteksto, ang Hebreohanong pulong 
alang sa hiphip (shochadh) mahimong hubaron 
usab nga “gasa” o “regalo.” (Ex 23:8, ftn sa Rbi8, 
1Ha 15:19: Pr 17:8) Ang Kasulatan nagpaila nga 
ang pagdawat ug mga hiphip motultol dili lamang 
sa pagtuis sa hustisya kondili usab sa pag-ula ug 
dugo.---Deu 16:19, 27:25; Eze 22:12. 

Ang pagdawat ug mga hiphip espesipikong gidi- 
li sa balaod sa Diyos ngadto sa Israel, ug si Jehova, 
ingong ang Supremong Maghuhukom, nagpakitag 
hingpit nga panig-ingnan sa paghatag kanunay ug 
dili-mapihigong mga desisyon ug dili gayod moda- 
wat ug mga hiphip. (Ex 23:8, 2Cr 19:7) Busa, kad- 
tong buot nga mahimong mga dinapit sa tolda ni 
Jehova kinahanglang mosundog kaniya niining ba- 
hina.--Sal 15:1, 5; tan-awa usab ang Isa 33:15, 16. 

Ang Bibliya naundan sa daghang pananglitan 
niadtong kinsa midawat ug hiphip. Si Delila gihip- 
hipan aron sa pagbudhi kang Samson, nga ang ma- 
tag usa sa magkaabin nga mga ginoo sa mga Fi- 
listehanon nagbayad ug 1,100 ka pirasong plata 
(82,422, kon ang “pirasong plata” maoy mga siklo). 
(Huk 16:5) Ang mga anak nga lalaki ni Samuel nga 
manalagna ug maghuhukom, dili sama sa ilang 
amahan, midawat ug mga hiphip ug mituis sa pag- 
hukom. (1Sa 8:3, 12:3) Si David naghisgot niadtong 
kansang tuo nga kamot, nga angay untang mag- 
paluyo sa kawsa sa matarong, napuno sa panghip- 


HIRAM 


hip. (Sal 26:10) Si Haring Asa ug si Haring Ahaz 
naghiphip sa hari sa Sirya ug sa hari sa Asirya 
alang sa militaryong tabang. (1Ha 15:18, 19, 2Ha 
16:8) Ang mga pangulo, o mga prinsipe, sa dili- 
matinumanong Jerusalem nahimong mga mahi- 
gugmaon sa mga hiphip. (Isa 1:23: 5:23; Mig 3:11) 
Dili sama sa ordinaryong mga pampam nga nag- 
dawat ug suhol, ang dili-matinumanong Jerusalem 
sa pagkatinuod naghiphip sa uban aron moanha 
kaniya.--Eze 16:33. 

Sa unang siglo K.P., si Judas Iskariote midawat 
ug hiphip aron sa pagbudhi kang Jesu-Kristo (Mat 
26:14-16, 47-50), ug si Gobernador Felix naghikaw 
sa hustisya sa kaso ni Pablo sa paglaom nga maka- 
dawat ug hiphip gikan sa apostol.---Buh 24:26, 27. 

Ang mga ekspresyong “hiphip gikan sa sabakan” 
ug “hiphip diha sa sabakan” mas masabtan kon 
tagdon nga ang Hebreohanong pulong alang sa 
“sabakan” mahimong magtumong usab sa pilo sa 
usa ka besti ibabaw sa bakos. Busa, kini nga mga 
ekspresyon nagpaila nga ang hiphip dayag nga gi- 
tago diha sa ibabaw nga pilo sa besti ug dayon se- 
kretong gihatag ngadto sa laing tawo kinsa nagta- 
go usab niini sa samang paagi.--Pr 17:23, 21:14, 
tan-awa ang GASA, REGALO. 


HIPPOPOTAMUS. Tan-awa ang BEHEMOT. 


HIRA. Ang Adulamhanon nga kauban ni Juda. 
--Gen 38:1, 12. 


HIRAM [lagmit pinamubo sa Ahiram, nga 
nagkahulogang “Ang Akong Igsoon Maoy Hataas 
(Binayaw) "]. Sa Masoretikong teksto ang laing mga 
espeling makita diha sa pipila ka teksto: “Hirom” 
(1Ha 5:10, 18: 7:40a) ug “Huram” (2Cr 2:3). 

1. Hari sa Tiro ug mahigalaong katalirongan 
ni Haring David ug Solomon sa ika-11 nga siglo 
W.K.P. 

Human mailog ni David ang salipdanan sa Zion 
ug nangandam alang sa pagtukod ug usa ka palas- 
yo sa maong dapit, si Hiram nagpadalag mga men- 
sahero aron hikayon ang usa ka kasabotan sa pati- 
gayon tali kaniya ug kang David. Dayon si Hiram 
nagsuplay kang David ug kahoyng sedro gikan sa 
kasadpang mga bakilid sa Lebanon ug ingon man 
mga artesano nga hanas sa pagtrabaho sa kahoy 
ug sa bato.---2Sa 5:11, 1Cr 14:1. 

Sa pagkadungog niya nga si David patay na ug 
nga si Solomon ang mipuli kaniya sa paghari, si Hi- 
ram nagpadala sa iyang mga alagad aron himoon 
pag-usab ang kasabotan sa panaghigala. (1Ha 5:1) 
Dayon gihangyo ni Solomon ang tabang ni Hiram 
sa pagsuplay ug mga materyales ug mga traba- 
hante nga gikinahanglan sa pagtukod sa dakong 
templo, ug sa samang higayon nakigsabot nga 


HIRAM-ABI 


bayran ang mga trabahador ni Hiram ug daghang 
trigo, sebada, bino, ug lana. (1Ha 5:2-6, 2Cr 2:3-10) 
Tungod niini, gidayeg ni Hiram si Jehova, ug ang 
usa ka pakigsaad sa panaghigala gihimo tali sa 
duha ka nasod.---1Ha 5:7-12, 2Cr 2:11-16. 

Sa kataposan sa 20 ka tuig nga proyekto sa pag- 
panukod ni Solomon siya mihatag kang Hiram ug 
20 ka siyudad, apan kini wala gayod makapahimu- 
ot sa mga mata ni Hiram. (1Ha 9:10-13, tan-awa 
ang CABUL Num. 2.) Dili tino kon kini ba nga mga 
siyudad giuli ni Hiram o kon gihatagan ba niya si 
Solomon ug laing mga siyudad. (2Cr 8:1, 2) Dili 
usab tino kon ang paghatag ni Hiram kang Solo- 
mon ug 120 ka talanton nga bulawan ($46,242,- 
000) gihimo human madawat ang gasa nga mga 
siyudad o kon kini ba giisip ingong baylo.---1Ha 
9:14. 

Si Hiram nakigsosyo usab kang Solomon sa laing 
negosyo, diin si Solomon naghimog panon sa mga 
barko diha sa Gulpo sa “Aqaba sa Ezion-geber. 
Unya si Hiram nagpadalag may kasinatian nga 
mga sakayanon aron mahimong mga tripulante 
niini uban sa mga alagad ni Solomon. Dugang pa 
niini nga mga barko nga naglawig sa katubigan gi- 
kan sa S nga kabaybayonan sa Aprika, si Hiram ug 
Solomon aduna pay ubang mga barko nga nagla- 
wig hangtod sa Tarsis, lagmit sa kasadpang tumoy 
sa Mediteranyo. Sa katibuk-an, kining dakong ne- 
gosyo diha sa kadagatan nagdalag daghan kaa- 
yong bahandi--bulawan, plata, garing, bililhong 
mga bato, mahalong mga kahoy, ug talagsaong 
mga hayop sama sa mga aliwas ug mga paboreyal. 
— 1Ha 9:26-28, 10:11, 12, 22, 2Cr 8:18, 9:10, 21, 
tan-awa ang EZION-GEBER. 

2. Ang hanas nga artesano kinsa maoy nagbu- 
hat sa kadaghanan sa mga kasangkapan sa templo 
ni Solomon. Ang iyang amahan maoy taga-Tiro, 
apan ang iyang inahan maoy usa ka balo “gikan sa 
tribo ni Neptali” (1Ha 7:13, 14) “sa mga anak ni 
Dan.” (2Cr 2:13, 14) Kining daw kalainan masulbad 
kon atong isipon, ingon sa pag-isip sa pipila ka es- 
kolar, nga ang iyang inahan natawo sa tribo ni 
Dan, nabalo sa iyang unang bana nga gikan sa tri- 
bo ni Neptali, ug unya naminyo pag-usab sa usa ka 
taga-Tiro. 

Si Hiram, ang hari sa Tiro (Num. 1), nagpadala 
niini nga Hiram aron dumalahon ang linain nga 
pagpanukod alang kang Solomon tungod sa iyang 
abilidad ug kasinatian sa paggama sa mga mater- 
yales nga bulawan, plata, tumbaga, puthaw, bato, 
ug kahoy. Si Hiram hanas usab kaayo sa pagtina, 
pagkulit, ug sa pagdisenyo sa tanang matang sa 
mga galamiton. Walay duhaduha nga sukad pa sa 
pagkabata siya nakadawat na ug teknikal nga pag- 
bansay sa kahanas sa industriya sa maong pana- 

hon gikan sa iyang amahan nga taga-Tiro, kinsa 
usa ka batid nga artesano sa tumbaga.-- 1Ha 7:13- 
45, 2Cr 2:13, 14, 4:11-16. 

Ang hari sa Tiro nagtawag niining tawhana nga 
Hiram-abi, nga lagmit usa ka bansag nga sa literal 
nagkahulogang “Si Hiram Akong Amahan.” (2Cr 
2:13) Labot niini wala ipasabot sa hari nga si Hiram 
maoy iyang literal nga amahan apan, tingali, siya 
mao ang “magtatambag" sa hari o ang iyang “ba- 
tid nga magbubuhat.” Sa susama, ang ekspresyon 
nga Hiram-abiv (sa literal, “Si Hiram Iyang Ama- 
han") lagmit nagkahulogang ‘Si Hiram mao ang 
iyang (nga mao, sa hari) batid nga magbubuhat.” 
--2Cr 4:16. 


HIRAM-ABI [Si Hiram Akong Amahan]. Usa 
ka ngalan nga gigamit alang sa “tawong hanas” 
nga gipadala sa hari sa Tiro aron mohimo sa 
mga kasangkapan sa templo ni Solomon. Mopatim- 
awng gipakita niini nga si Hiram maoy “amahan” 
tungod kay siya maoy usa ka batid nga magbubu- 
hat.--2Cr 2:13, tan-awa ang HIRAM Num. 2. 


HIRAM-ABIV |Si Hiram Iyang Amahan]. 
Usa ka termino nga gigamit alang sa hanas nga 
artesano nga gipadala gikan sa Tiro aron maoy 
modumala sa pagpanghimo sa mga kasangkapan 
sa templo ni Solomon. Kini nagpakita nga lag- 
mit si Hiram maoy “amahan,” dili sa literal nga 
diwa, kondili tungod kay siya maoy usa ka batid 
nga magbubuhat.--2Cr 4:16, tan-awa ang HIRAM 
Num. 2. 


HISOPO [Heb., @z0hv: Gr., hyssopos]. Dili 
matino kon unsa gayod nga tanom ang hisopo. Sa 
pagkatinuod, ang Hebreohanon ug Gregong mga 
termino mahimong maglakip sa daghang nagkala- 
inlaing matang sa tanom. 

Ang pipila ka modernong mga eskolar nag-ingon 
nga ang hisopo sa Hebreohanong Kasulatan lagmit 
mao ang marjoram (Origanum maru). Kini nga ta- 
nom sa pamilyang yerbabuyna komon didto sa Pa- 
lestina. Kon maayo ang mga kahimtang kini moa- 
bot sa gitas-on nga 0.5 ngadto sa 0.9 m (1.5 ngadto 
sa 3 p). Ang mga sanga ug ang bagang mga dahon 
niini balhiboon, ug ingon sa gipakita sa 1 Hari 4:33, 
kini mabuhi diha sa mga liki sa bato ug diha sa 
mga paril. 

Ang hisopo gigamit sa mga Israelinhon didto sa 
Ehipto aron isablig ang dugo sa halad sa Paskuwa 
diha sa duha ka poste sa pultahan ug sa ibabaw 
nga bahin sa pultahan sa ilang mga balay. (Ex 12: 
21, 22) Sa inagurasyon sa pakigsaad sa Balaod, gi- 
gamit ni Moises ang hisopo aron wisikan ang basa- 
hon sa Balaod ug ang katawhan. (Heb 9:19) Ang 
hisopo gigamit usab diha sa seremonyas sa pag- 
hinlo alang sa mga tawo o sa mga balay nga 

sa miagi nahugawan sa sanla (Lev 14:2-7, 48-53, 
tan-awa ang HINLO, PAGKAHINLO [Sanla]) ug sa pag- 
andam sa mga abo nga gamiton alang sa “tubig sa 
paghinlo,” ingon man usab sa pagwisik niini nga 
tubig diha sa pipila ka butang ug sa mga tawo. 
(Num 19:6, 9, 18) Busa si David haom nga miampo 
nga lunsayon siya gikan sa sala pinaagi sa hisopo. 
--Sal 51:7. 

Ang hisopo nga gihisgotan maylabot sa paglan- 
sang kang Jesu-Kristo (Ju 19:29) gituohan sa uban 
nga nagtumong sa durra, o dawa sa India, usa ka 
matang sa komon nga sorgum (Sorghum vulgare). 
Kini taas, gamay ug lugas nga tanom nga tag-as, 
lagpad ang mga dahon. Sanglit kini nga tanom sa- 
gad moabot sa gitas-on nga labing menos 1.8 m 
(6 p) sa Palestina, kini may lindog, o “tangbo,” nga 
may igong gitas-on aron makaabot ang espongha 
sa aslom nga bino ngadto sa baba ni Jesus. (Mat 
27:48, Mar 15:36) Ang uban naghunahuna nga bi- 
san niini nga kahimtang ang hisopo lagmit mao 
ang marjoram ug nagtuo nga ang usa ka pung- 
pong sa marjoram gihigot diha sa “tangbo” nga gi- 
hisgotan ni Mateo ug Marcos. Sa gihapon ang laing 
panglantaw mao nga ang Juan 19:29 sa orihinal 
mabasa nga hysso!” (talinis nga tumoy, salapang), 
dili hys:so poi (hisopo); busa kini gihubad nga “diha 
sa talinis nga tumoy” (AT) ug “diha sa bangkaw” 
(Mo). 


HITIHANON [Kang (Iya ni) Het]. Usa ka ka- 
tawhan nga naggikan kang Het, ang ikaduhang 
ginganlan nga anak nga lalaki ni Canaan. (Gen 
10:15) Busa sila maoy Hamitikanhon ug kagikan. 
--Gen 10:6. 

Si Abraham may mga pagpakiglabot sa mga Hi- 
tihanon, kinsa nagpuyo sa Canaan sa dihang siya 
mibalhin didto. Gisaad ni Jehova nga ihatag sa bin- 
hi ni Abraham ang yuta sa Canaan, nga gipuy-an 
sa daghang nasod, lakip ang nasod sa mga Hitiha- 
non. (Gen 15:18-21) Apan, si Jehova miingon kang 
Abraham nga “ang kasaypanan sa mga Amoriha- 
non [usa ka termino nga kasagarang gigamit alang 
sa mga nasod sa Canaan] wala pa mabug-os.” (Gen 
15:16) Busa giila ni Abraham ang pagpanag-iya sa 
mga Hitihanon sa maong yuta, ug sa dihang ang 
iyang asawa nga si Sara namatay, siya mihangyo 
kang Epron nga anak nga lalaki ni Zohar nga Hiti- 
hanon nga paliton ang usa ka langob aron kalub- 
ngan kang Sara.---Gen 23:1-20. 

Sa mga adlaw ni Josue, ang mga Hitihanon gihu- 
bit nga nagpuyo sa yuta nga mikobre sa usa ka 
luna “gikan sa kamingawan ug niini nga Lebanon 
hangtod sa dakong suba, ang suba sa Euprates, 
nga mao, ang tibuok yuta sa mga Hitihanon.” (Jos 
1:4) Mopatim-aw nga sila nagpuyo sa kinadak-ang 
bahin sa bukirong mga rehiyon, nga naglakip sa 


HITIHANON 


Lebanon ug lagmit sa mga dapit sa Sirya.--Num 
13:29, Jos 11:3. 

Nailalom sa Tunglo ni Noe. Sanglit ang mga 
Hitihanon kaliwat man ni Canaan sila nailalom sa 
tunglo nga gipahayag ni Noe kang Canaan, ug sa 
dihang gisakop sila sa Israel kadto maoy katuma- 
nan sa mga pulong ni Noe sa Genesis 9:25-27. Ang 
relihiyon sa mga Hitihanon maoy pagano, sa walay 
duhaduha usa ka pagsimba sa kinatawo sa lalaki, 
sama sa ubang Canaanhon nga mga relihiyon. Sa 
dihang ang apong lalaki ni Abraham nga si Esau 
nakigminyo sa Hitihanong mga babaye, kini nahi- 
mong “tinubdan sa kapaitan sa espiritu ni Isaac ug 
ni Rebeca,” ang amahan ug inahan ni Esau.---Gen 
26:34, 35; 27:46. 

Gihubit sa Diyos ang yuta nga giokupahan sa 
mga Hitihanon ug sa ubang mga nasod ingong 
“usa ka yuta nga nagaagay sa gatas ug dugos.” (Ex 
3:8) Apan kini nga mga nasod nahimong daotan 
kaayo nga tungod sa ilang pagkaatua didto ang 
maong yuta nahugawan. (Lev 18:25, 27) Gihatagan 
sa Diyos ang Israel ug daghang pasidaan bahin sa 
kapeligrohan sa pagpakig-uban kanila sa ilang du- 
not ug mahugawng mga batasan. Iyang gitala ang 
daghang imoralidad, gidid-an ang mga Israelinhon 
sa pagbuhat niini, ug dayon miingon: “Dili kamo 
maghugaw sa inyong kaugalingon pinaagi sa bi- 
san unsa niining mga butanga, tungod kay pinaa- 
gi niining tanang butanga ang kanasoran [lakip 
ang mga Hitihanon] nga akong papahawaon gikan 
sa inyong atubangan naghugaw sa ilang kaugali- 
ngon.”--Lev 18:1-30. 

Gimando ang Kalaglagan. Ang mga Hitiha- 
non maoy usa sa pito ka nasod nga gihisgotang gi- 
takda nga itugyan sa kalaglagan. Kini nga mga na- 
sod gihubit ingong “mas daghag-molupyo ug mas 
gamhanan” kay sa Israel. Busa ang pito ka nasod 
nianang panahona lagmit miabot nag kapin sa tulo 
ka milyon ka tawo, ug ang mga Hitihanon nga na- 
himutang sa ilang kampo sa kabukiran maoy usa 
ka lisod buntogon nga kaaway. (Deu 7:1, 2) Ilang 
gipakita ang ilang pagdumot pinaagi sa pagtigom 
duyog sa ubang mga nasod sa Canaan aron makig- 
away sa Israel (nga gipangunahan ni Josue) sa 
pagkadungog nila sa balita nga mitabok sa Jordan 
ang Israel ug gilaglag ang mga siyudad sa Jerico 
ug Ai. (Jos 9:1, 2; 24:11) Busa ang mga siyudad sa 
mga Hitihanon angay untang laglagon ug ang 
ilang mga molupyo puohon aron dili sila mahi- 
mong kapeligrohan sa pagkamaunongon sa Israel 
ngadto sa Diyos ug maoy makaingon nga ang Isra- 
el mawad-ag pabor sa Diyos. (Deu 20:16-18) Apan 
ang Israel wala motuman sa bug-os sa sugo sa Di- 
yos. Sa dihang wala na si Josue, sa pagkadili- 
masinugtanon wala nila puoha kini nga mga nasod 


HITIHANON 


nga nagpabiling daw usa ka tunok sa ilang kilid ug 
kanunayng nanghasi kanila.--Num 33:55, 56. 

Ulahing Kasaysayan. Tungod kay ang Israel 
wala motuman sa Diyos pinaagi sa pagpuo sa 
Canaanhong mga nasod, ang Diyos nagpahayag: 
“Ako, sa baylo, miingon, "Dili ko sila abogon gikan 
sa inyong atubangan, ug sila mahimong lit-ag ka- 
ninyo, ug ang ilang mga diyos mahimong paon ka- 
ninyo.”” (Huk 2:3) Mopatim-aw nga kadtong mga 
Canaanhon nga nagpabilin taliwala sa Israel gipa- 
sagdan, ug sa pipila ka talagsaong kahimtang, gi- 
hatagan ug dungganong mga posisyon ug respon- 
sibilidad. Labot pa, mopatim-aw nga taliwala sa 
Canaanhong mga nasod, ang mga Hitihanon la- 
mang ang nakahupot ug pagkaprominente ug ka- 
lig-on ingong usa ka nasod.-- 1Ha 10:29, 2Ha 7:6. 

Duha ka Hitihanon ang nalakip sa kasundalohan 
ni David, nga mao, si Ahimelek ug Urias, ug lagmit 
sila maoy mga opisyal. Si Urias maoy usa ka tawo 
nga matinguhaong modaog ang Israel batok sa 
mga kaaway niini, ug usa ka tawo nga mituman sa 
Balaod. Si David nakigdulog kang Bat-seba, ang 
asawa ni Urias, ug human niadto si Urias gibutang 
sa usa ka peligrosong puwesto sa gubat, diin siya 
namatay. Tungod niini, si David gisilotan sa Diyos. 
--1Sa 26:6: 2Sa 11:3, 4, 11, 15-17, 12:9-12. 

Si Haring Solomon nagkuha ug mga tawo gikan 
sa mga Hitihanon alang sa pinugos nga trabaho 
ingong mga ulipon. (2Cr 8:7, 8) Apan, ang iyang 
langyawng mga asawa, nga lakip kanila maoy Hi- 
tihanong mga babaye, nagpahinabo kang Solomon 
sa pagtalikod kang Jehova nga iyang Diyos. (1Ha 
11:1-6) Gihisgotan sa Bibliya ang mga Hitihanon 
ingong may mga hari ug may katakos sa pagpakig- 
gubat bisan sa panahon sa paghari ni Haring Jeho- 
ram sa Israel (mga 917-905 W.K.P.). (2Ha 7:6) 
Apan, ang gihimong pagpanakop sa mga Siryan- 
hon, Asiryanhon, ug mga Babilonyanhon sa ma- 
ong yuta dayag nga nagpukan sa gahom sa mga 
Hitihanon. 

Human mapasig-uli ang Israel gikan sa pagka- 
destiyero niadtong 537 W.K.P., ang mga tawo sa 
Israel ug bisan gani ang pipila sa mga saserdote ug 
mga Levihanon nakigminyo sa mga babaye sa Ca- 
naanhong mga nasod ug gihatag ang ilang mga 
anak nga babaye ngadto sa Canaanhong mga lala- 
ki, nga lakip niini mao ang mga Hitihanon. Supak 
kini sa balaod sa Diyos. Tungod niini, gibadlong sila 
ni Esdras, ug giawhag sila nga manumpa sa pagpa- 
pahawa sa ilang langyawng mga asawa.---Esd 9: 
1, 2; 10:14, 16-19, 44. 

Mahulagwayong Paggamit. Si Jehova, nga 
namulong pinaagi ni manalagnang Ezequiel, miga- 
mit sa terminong “Hitihanon” diha sa mahulag- 
wayong diwa sa pagpamulong ngadto sa Jerusa- 
lem. Siya miingon: “Ang imong kagikan ug ang 

imong natawhan mao ang yuta sa mga Canaan- 
hon. Ang imong amahan mao ang Amorihanon, 
ug ang imong inahan usa ka Hitihanon.” (Eze 16:3) 
Ang Jerusalem, ang kaulohan sa nasod, nga diha 
niana gibutang ni Jehova ang iyang ngalan, maoy 
usa ka siyudad nga giokupahan sa mga Jebusiha- 
non sa dihang ang Israel misulod sa maong yuta. 
Apan tungod kay ang labing prominenteng mga 
tribo mao ang mga Amorihanon ug mga Hiti- 
hanon, kini lagmit ang gigamit sa paghawas sa 
mga nasod sa Canaan, lakip ang mga Jebusihanon. 
Busa ang siyudad ubos ug kahimtang, apan gipata- 
hom kini ni Jehova. Pinaagi kang Haring David, 
nga naglingkod sa “trono ni Jehova” (1Cr 29:23), 
uban sa arka sa pakigsaad nga didto sa Bukid sa 
Zion, ug sa kataposan, tungod sa mahimayaong 
templo nga gitukod sa anak ni David nga si Solo- 
mon, ang kabantog sa Jerusalem mikaylap taliwa- 
la sa kanasoran. Apan ang Jerusalem nahisama sa 
Canaanhong mga nasod nga naglibot kaniya, dao- 
tan ug imoral, nga tungod niana sa kataposan kini 
gilaglag ni Jehova.---Eze 16:14, 15. 

Sekular nga mga Paningkamot sa Pag-ila 
Kanila. Gisulayan sa pagsusi sa mga historya- 
dor ug mga arkeologo kon kinsa ang mga Hiti- 
hanon sa Bibliya diha sa sekular nga kasaysa- 
yan. Ang ilang pangunang pasukaranan sa pag-ila 
maoy pinaagi sa pinulongan, ang pagtandi sa mga 
pulong nga may kaamgid sa paglitok o sa espeling. 

Sa Asiryanhong mga teksto nga cuneiform, sub- 
sob nga gihisgotan ang “Hatti” diha sa usa ka kon- 
teksto nga sagad naglangkit niini diha sa Sirya o 
Palestina. Lagmit nga kini nagtumong sa mga Hiti- 
hanon sa Bibliya. Apan, pinasukad niini nga termi- 
nong “Hatti,” gisulayan sa mga eskolar nga ilangkit 
ang mga Hitihanon sa Bibliya sa gitawag nga Hiti- 
hanong Imperyo nga ang kaulohan niini nahimu- 
tang sa Asia Minor, dapit sa A ug K sa yuta sa Ca- 
naan. Gihimo nila kini sa mosunod nga paagi, apan 
sa pagbuhat niini ilang gihisgotan ang tulo ka gru- 
po sa katawhan. 

Tulo ka Grupo ang “Gituohan.” Sa Anatolia 
(usa ka bahin sa gitawag karon ug Turkey) sa Asia 
Minor, daghang karaang mga sinulat ang nakubko- 
ban didto sa Bogazkoy, nga kanhi gitawag ug “Hat- 
tushash.” Mao kini ang kaulohan sa usa ka yuta nga 
gitawag sa modernong mga eskolar nga Hatti ug 
ang mga molupyo niini nagsulti sa pinulongang 
“Hattic.” Kining una nga katawhan dayag nga gi- 
buntog sa mga mananakop kinsa nagdala ug laing 
pinulongan, nga sumala sa mga eskolar, maoy usa 
ka Indo-Uropanhong pinulongan. Kini nga pinulo- 
ngan migamit ug cuneiform nga pagkasulat ug gi- 
tawag nga “Hitihanong cuneiform.” Sa ulahi ang 
usa pa ka laing Indo-Uropanhong pinulongan nga 
naggamit ug hieroglyphic nga pagkasulat mipuli sa 

cuneiform nga pagkasulat, ug kini nga pinulongan 
gitawag nga “Hitihanong hieroglyphic.” Ang pipila 
ka pananglitan sa mga sinulat niini nga pinulongan 
gikaingon nga nakaplagan sa Asia Minor ug sa 
amihanang Sirya. Giingon sa mga eskolar nga ki- 
ning tulo ka pinulongan naghawas sa tulo ka gru- 
po. Apan walay pamatuod nga usa niini mao ang 
mga Hitihanon sa Bibliya. Mahitungod sa gitawag 
nga Hitihanong cuneiform, si Martin Noth miingon: 
“Ang terminong “Hitihanon' dili makaplagan sa ka- 
raang mga teksto, kondili giimbento sa modernong 
mga estudyante, pinasukad sa makasaysayanhong 
kalangkitan tali niini nga pinulongan ug sa gingha- 
rian sa Hatti sa Asia Minor.” Siya midugang sa pag- 
ingon bahin sa “Hitihanon nga mga hieroglyph”: 
“Ang naandang termino nga Hitihanon dili haom 
ug makapalibog kon ipadapat ngadto kanila.” (The 
Old Testament World, 1966, p. 231) Ang laing his- 
toryador, si E. A. Speiser, mihinapos: “Ang suliran 
bahin sa mga Hitihanon diha sa Bibliya maoy ... 
komplikado. Agig pagsugod, adunay suliran kon 
unsang matanga sa mga Hitihanon ang nalangkit 
diha sa gihisgotang mga teksto sa Bibliya: mga Ha- 
tiano, Indo-Uropanhong mga Hitihanon sa cunei- 
form nga mga rekord, o mga Hitihanong hiero- 
glyphic.”-- The World History of the Jewish People, 
1964, Tomo 1, p. 160. 

Pinasukad niining nahisgotan na, atong makita 
nga ang bisan unsang gituohang pagkalangkit sa 
mga Hitihanon sa Bibliya sa “Hitihanong Imperyo” 
nga may kaulohang siyudad niini sa Hattushash 
maoy pangagpas lamang ug wala pa mapama- 
tud-i. Tungod niini nga pagkadili-tino, ang mga 
paghisgot niini nga publikasyon bahin sa sekular 
nga “mga Hitihanon” kasagarang gisulod sa mga 
marka sa pangutlo aron sa pagpahinumdom sa 
mga magbabasa nga ang maong pag-ila wala pa 
mapamatud-i ug nga among gibati nga dili pa ka- 
ayo lig-on ang ebidensiya aron isipon ang maong 
pag-ila nga konklusibo. 


HIVIHANON. Usa ka katawhan nga naggi- 
kan kang Canaan nga anak nga lalaki ni Ham. (Gen 
10:6, 15, 17: 1Cr 1:13, 15) Ang mga Hivihanon nag- 
puyo sa siyudad sa Sekem sa mga adlaw sa patri- 
arkang si Jacob. Ang mga anak nga lalaki ni Jacob, 
nga gipangunahan ni Simeon ug Levi, nagpatay sa 
tanang lalaki ug nag-agaw sa siyudad tungod kay 
ang ilang igsoong babaye nga si Dina gipasipad-an 
ni Sekem nga anak nga lalaki ni Hamor nga pangu- 
lo.---Gen 34:1-29. 

Sa dihang ang Israel nakasulod sa Yutang Saad, 
ang mga Hivihanon maoy usa sa pito ka Canaan- 
hong mga nasod nga gisaad sa Diyos nga abogon 
gikan sa ilang atubangan. (Ex 3:8, 17; 13:5, 23:23, 
28; 33:2, 34:11) Kini nga mga nasod gikaingon nga 

mas daghag-molupyo ug mas gamhanan kay sa 
Israel. (Deu 7:1) Gisugo ni Moises ang mga Israe- 
linhon nga itugyan sila sa kalaglagan, nga walay 
ibilin nga buhi sa dihang ilogon ang ilang mga 
siyudad, tungod sa ilang dulumtanang mga buhat 
ug tungod sa ilang bakak nga mga diyos. Kay kon 
dili, sila mahimong usa ka lit-ag ug mawad-an ang 
Israel sa pabor sa Diyos.--Lev 18:27, 28, Deu 18:9- 
13; 20:15-18. 

Girekord sa Bibliya ang katibuk-ang paglaglag ni 
Josue sa mga siyudad niadtong mga nasora. (Jos 
kap 10, 11) Ang mga Hivihanon nga nagpuyo “sa 
tiilan sa [Bukid sa] Hermon sa yuta sa Mizpa” maoy 
lakip sa mga tribo nga miduyog sa Canaanhong 
mga hari sa pagpakig-away kang Josue ubos sa 
sugo ni Jabin nga hari sa Hazor. (Jos 11:1-3) Ang 
mga Hivihanon gitala ingong lakip niadtong nakig- 
away batok sa Israel ug nakaagom ug kapildihan. 
(Jos 9:1, 2; 12:7, 8; 24:11) Hinuon, dihay usa ka 
grupo sa Hivihanong nasod ang naluwas. (Jos 9: 
3, 7) Kini nga pundok mao ang mga Gabaonhon, 
nga dayag nga naghawas usab sa tulo pa ka Hivi- 
hanong mga siyudad. Sila lamang ang nahadlok 
kang Jehova ug miila nga siya nakig-away alang sa 
Israel. Pinaagi sa usa ka malimbongong taktika 
ilang namaniobra nga mailalom sila sa pakigsaad 
uban sa mga pangulo sa Israel ug sa ingon wala 
pamatya apan sila gihimong ubos nga mga sulu- 
goon sa Israel. (Jos 9:1-15, 24-27) Kini maoy usa ka 
pananglitan sa katumanan sa tunglo ni Noe kang 
Canaan, sa pagkaagi nga ang mga Gabaonhon ug 
ang ilang mga kauban, bisan tuod wala malaglag, 
nahimong mga ulipon sa mga Semihanon.---Gen 
9:25-27. 

Gipakita ni Jehova ang iyang pag-uyon sa mati- 
numanong pagtuman sa Israel sa ilang pakigsaad 
niini nga mga Hivihanon pinaagi sa pagpakig-away 
aron mapanalipdan ang Gabaon batok sa naglibot 
nga Canaanhong mga nasod nga misulong kanila 
ingong resulta sa ilang pakigsaad uban sa Israel. 
(Jos 10:1-14) Sukad niining panahona ang mga Ga- 
baonhon nagpuyo nga malinawon uban sa Israel. 
(2Sa 21:1-6) Sila gitawag ug “mga Amorihanon” sa 
2 Samuel 21:2, apan tungod kini kay ang “Amori- 
hanon” maoy usa ka termino nga gipadapat alang 
sa Canaanhong kanasoran sa kinatibuk-an, sanglit 
ang mga Amorihanon maoy usa sa labing gamha- 
nang mga tribo. (Tan-awa ang AMORIHANON.) Nia- 
nang panahona sa pagsakop ni Josue, kining inuyo- 
nan nga mga Hivihanon nagpuyo sa siyudad sa 
Gabaon, nga nahimutang dili halayo sa AK sa Je- 
rusalem, usab sa Kepira, Beerot, ug Kiriat-jearim. 
Ang Gabaon gihubit ingong 'usa ka dakong siyu- 
dad, sama sa usa sa mga harianong siyudad, ug 
mas dako kay sa Ai, ug ang tanang lalaki niini mga 
kusgan.'--Jos 10:2, 9:17. 

Human mamatay si Josue ang Israel wala mag- 
padayon sa pagpuo sa Canaanhong mga nasod 
ingon sa gisugo sa Diyos, hinuon nakigminyo pa 
gani uban kanila. Busa, ang rekord sa Bibliya ma- 
basa: “Karon mao kini ang mga nasod nga gipabi- 
lin ni Jehova aron masulayan ang Israel... Ang 
lima ka magkaabin nga mga ginoo sa mga Filiste- 
hanon, ug ang tanang Canaanhon, bisan ang mga 
taga-Sidon ug ang mga Hivihanon nga namuyo sa 
Bukid sa Lebanon gikan sa Bukid sa Baal-hermon 
hangtod sa pagsulod sa Hamat . . . ug sila [ang mga 
Israelinhon] nag-alagad sa ilang mga diyos.”---Huk 
3:1-6. 

Kini nga teksto nagpunting sa mga Hivihanon 
ingong mga pumoluyo sa Kabukiran sa Lebanon 
hangtod sa kinatumyang bahin sa amihanan sa 
Yutang Saad. (Num 34:8; Jos 11:1, 3) Sa dihang si 
Joab ug ang iyang mga tawo mihimog pagsenso 
ubos sa sugo ni Haring David, “sila nahiabot sa 
kuta sa Tiro ug sa tanang siyudad sa mga Hiviha- 
non.” (2Sa 24:7) Ang Tiro dayag nga anaa ra sa 
ubos sa habagatang tumoy sa teritoryo sa mga Hi- 
vihanon. 

Panahon sa pagpanukod ni Solomon diha sa tibu- 
ok nasod, iyang gigamit ang mga Canaanhon, lakip 
ang mga Hivihanon, alang sa pinugos nga trabaho 
ubos sa pagdumala sa Israelinhong mga magtatan- 
aw. Kini dugang nagtuman sa matagnaong tunglo 
ni Noe kang Canaan.— 1Ha 9:20-23, 2Cr 8:7-10. 

Mga Hivihanon, Horihanon, ug mga Hu- 
rianhon. Sa Genesis 36:2 si Zibeon, ang apo- 
hang lalaki sa usa sa mga asawa ni Esau, gitawag 
nga usa ka Hivihanon. Apan ang bersikulo 20 ug 
24 nagtala kaniya ingong usa ka kaliwat ni Seir nga 
Horihanon. Ang pulong nga “Horihanon” tingali 
naggikan sa Hebreohanong pulong nga chor (“lu- 
ngag”) ug lagmit nagkahulogan nga usa lamang ka 
“tigpuyo sa langob.” Kini maghanaw sa bisan un- 
sang daw panagsumpaki tali sa mga teksto sa Ge- 
nesis 36:2 ug sa mga bersikulo 20, 24.--Tan-awa 
ang HORIHANON. 

Nakubkoban sa mga arkeologo ang karaang mga 
sinulat nga gihunahuna sa mga eskolar ingong pa- 
matuod nga ang usa ka katawhan nga gitawag ug 
mga Hurianhon nagpuyo diha sa mga rehiyon sa 
Armenia, Anatolia, Sirya, ug sa mga bahin sa Pa- 
lestina sukad pa sa mga panahon sa mga patriarka; 
ug sila nagtuo nga kini nga katawhan naglakip sa 
mga Hivihanon, Horihanon, ug mga Jebusihanon. 
Ilang giisip nga managsama ra ang “Horihanon" ug 
“Hivihanon” ug nagtuo nga tingali ang mga Hu- 
rianhon sa kapulihay gitawag ug mga Hivihanon. 
Ang ilang teoriya sa dakong bahin gipasukad sa 
mga kaamgiran sa pinulongan, ilabina sa personal 
nga mga ngalan. Busa, ang ngalang Horihanon ka- 

sagarang ilang gituohan nga nalangkit sa mga 
“Hurianhon” inay nga nagkahulogang "tigpuyo sa 
langob.” 

Hinunoa, mopatim-aw nga ang Bibliya naghimo 
ug tinong kalainan tali niini nga mga tribo, ug wala 
kini maghisgot sa ngalan nga Hurianhon. Busa 
mas maalamon nga maghulat ug dugang ebiden- 
siya sa dili pa dawaton ang maong pag-ila ingong 
konklusibo. 


HIZKI [pinamubo sa Ezequias, nga nagkahulo- 
gang “Si Jehova Nagpalig-on”]. Usa ka Benjamin- 
hon nga gitala uban sa mga anak nga lalaki ni El- 
paal.--1ICr 8:1, 17, 18. 


HIZKIA [pinamubo sa Ezequias, nga nagkahu- 
logang “Si Jehova Nagpalig-on”]. Usa sa tulo ka 
anak nga lalaki ni Nearias, usa ka kaliwat ni Ha- 
ring Solomon.--1Cr 3:10, 23. 


HOBA. Usa ka dapit sa “amihanan sa Damasco" 
nga didto gigukod ni Abraham ang napilding ka- 
sundalohan ilalom ni Kedorlaomer. (Gen 14:13-17) 
Kini nga dapit nga gihisgotan sa Bibliya gilangkit 
sa pipila ka eskolar sa usa ka laing dapit nga gi- 
nganlan usab ug Hoba, usa ka tubod diha sa dalan 
tali sa Palmyra ug Damasco, diin mopatim-awng 
napreserbar ang karaang ngalan niini. Ang Hoba, 
sama sa ubang dagkong mga tubod nga duol sa 
desyerto, lagmit kaniadto may usa ka balangay sa 
duol niini. 

HOBAB [lagmit, Pinangga]. Bayaw nga lalaki ni 
Moises, anak ni Reuel (Jetro) ug usa ka Midianhon, 
sa tribo sa mga Kenihanon. (Num 10:29, Ex 3:1; 
Huk 1:16) Sa dihang miabot ang panahon nga mo- 
balhin ang mga Israelinhon gikan sa rehiyon sa 
Bukid sa Sinai paingon sa Yutang Saad, gihangyo 
ni Moises si Hobab nga mokuyog kanila aron mag- 
silbing “mga mata,” o ingong usa ka giya, alang sa 
nasod tungod kay siya suheto man sa maong dapit. 
Bisan tuod sa sinugdan si Hobab midumili, dayag 
nga siya mikuyog ra sa mga Israelinhon, kay ang 
iyang mga kaliwat, ang mga Kenihanon, nanimuyo 
man sa Kamingawan sa Juda sa H sa Arad ug gii- 
ngong nagpuyo pa gihapon sa maong dapit sa pa- 
nahon ni Saul ug David.--Num 10:29-32, Huk 1:16, 
1Sa 15:6, 27:10, 30:26, 29. 

Apan, ang Masoretikong teksto sa Maghuhukom 
4:11 nagpaila kang Hobab ingong ugangang lalaki 
ni Moises. (NW, Yg, Ro, Da, JP, Mo, AT) Busa ang 
ngalan nga Hobab lagmit nagtumong sa duha ka 
magkalahi nga indibiduwal, nga mao, ang uga- 
ngang lalaki ni Moises ug ang iyang bayaw nga la- 
laki. Dili kini imposible tungod kay ang ugangang 
lalaki ni Moises gihatagan man ug labaw pa sa usa 
ka ngalan.--Itandi ang Ex 2:16-22, 3:1. 

Sa laing bahin, kon ang Hobab mao lamang ga- 
yod ang ngalan sa anak nga lalaki ni Reuel ug busa 
mao lamang ang ngalan sa bayaw nga lalaki ni 
Moises, nan ang paghisgot kang Hobab ingong 
ugangang lalaki ni Moises nagkahulogan nga si Ho- 
bab gilantaw ingong hawas sa iyang amahan nga 
si Reuel, kinsa lagmit nga patay na niadtong tu- 
ngora.--Tan-awa ang JETRO; KENIHANON. 


HOD [Dignidad]. Anak nga lalaki ni Zopa gikan 
sa tribo ni Aser. Si Hod lagmit mao ang pangulo sa 
usa sa mas dagkong dibisyon sa kasundalohan, nga 
may ubang mga hepe ilalom kaniya.--1Cr 7:36, 
37, 40. 


HODAVIA. 

1. Usa sa pito ka anak nga lalaki ni Elioenai, usa 
ka kaliwat ni Haring Solomon.--1Cr 3:10, 24. 

2. Usa sa pito ka pangulo sa balay sa mga ama- 
han sa katunga sa tribo ni Manases.---1Cr 5:23, 24. 

3. Usa ka Benjaminhon, “anak nga lalaki ni Ha- 
senua” ug amahan, o katigulangan, ni Mesulam. 
--ICr 9:7. 

4. Usa ka Levihanong pangulo sa banay nga ang 
74 sa iyang “mga anak” (mga kaliwat) mibalik gi- 
kan sa Babilonya niadtong 537 W.K.P. ug ang pi- 
pila kanila, kon dili man ang tanan, nag-alagad 
ingong mga tagdumala maylabot sa pagtukod pag- 
usab sa templo. (Esd 2:1, 2, 40, 3:9) Si Hodavia gi- 
tawag nga Juda sa Esdras 3:9 ug Hodeva sa Nehe- 
mias 7:43. 


HODES [Bag-ong Bulan]. Usa sa mga asawa ni 
Saharaim nga Benjaminhon.--ICr 8:1, 8, 9. 


HODEVA. Usa ka katigulangan sa pipila ka Le- 
vihanon nga lakip niadtong namalik gikan sa pag- 
kadestiyero sa Babilonya (Neh 7:6, 7, 43): laing por- 
ma sa ngalang “Hodavia.”---Esd 2:40, tan-awa ang 
HODAVIA Num. 4. 


HODIAS [Ang Dignidad Mao si Jah]. 

1. Usa ka tawo nga naminyo sa igsoong babaye 
sa usa ka Naham. Ang ngalan makita diha sa tala- 
an sa kagikan ni Juda.— 1Cr 4:1, 19. 

2. Usa ka Levihanon nga mitabang kang Esdras 
sa pagpatin-aw sa balaod ni Jehova ngadto sa 
kongregasyon sa Israel nga nagkatigom atubangan 
sa Ganghaan sa Tubig diha sa plasa sa Jerusalem, 
ug dayag nga usa usab niadtong nagsugo sa mga 
anak sa Israel sa pagdayeg kang Jehova ug sa 
Iyang mahimayaong ngalan ug dayon nagrepaso 
sa mga pakiglabot sa Diyos uban sa Iyang kataw- 
han. (Neh 8:1, 5, 7: 9:5) Kini nga Hodias mao ra ti- 
ngali ang Num. 3 o 4. 

3, 4. Ang ngalan sa duha ka Levihanon kan- 
sang mga kaliwat, kon dili man sila mismo, nagpa- 
matuod pinaagig timbre sa kontrata sa pagsugid 

nga gihimo panahon sa pagkagobernador ni Nehe- 
mias. Kon sila man ugaling ang personal nga nag- 
timbre, nan ang usa kanila hayan mao ang Num. 2. 
--Neh 9:38, 10:1, 9, 10, 13. 

5. Usa sa “mga pangulo sa katawhan” kansang 
kaliwat, kon dili man siya mismo, nagpamatuod sa 
kontrata sa pagsugid sa adlaw ni Nehemias.---Neh 
10:1, 14, 18. 


HOGLA. Ang ikatulo nga gitala sa lima ka 
anak nga babaye ni Zelopehad. Sanglit ang iyang 
amahan walay mga anak nga lalaki, ang iyang pa- 
nulondon gibahinbahin taliwala sa iyang lima ka 
anak nga babaye ubos sa kondisyon nga sila mag- 
minyo sulod sa ilang kaugalingong tribo nga mao 
ang tribo ni Manases, “aron nga ang ilang panulon- 
don magpabilin sa tribo sa banay sa ilang amahan” 
ug dili “ipasa gikan sa usa ka tribo ngadto sa lain.” 
--Num 36:1-12, 26:33, 27:1-11, Jos 17:3, 4. 


HOHAM. Hari sa Hebron: usa sa lima ka 
hari nga nakiggubat batok sa Gabaon tungod kay 
kini nakigdait kang Josue ug sa mga Israelinhon. 
Kining lima ka hari napildi sa dihang gitabangan ni 
Josue ang mga Gabaonhon. Human sila patya, sila 
gibitay diha sa mga estaka hangtod sa kahaponon 
ug unya sila gisalibay ngadto sa usa ka langob. 
--Jos 10:1-27. 


HOLON [Dapit sa Balas]. 

1. Usa ka siyudad sa bukirong rehiyon sa Juda 
nga gihatag ngadto sa Kohatnong mga saserdote 
(Jos 15:21, 48, 51: 21:9-19): lagmit gitawag ug Hi- 
len sa 1 Cronicas 6:58. Ang Holon sa Juda gituohan 
nga lagmit mao ang Khirbet “llin (Horvat ‘Mit), 
mga 17 km (11 mi) sa AAK sa Hebron. 

2. Usa ka Moabihanong siyudad sa patag iba- 
baw sa bukid, o “kapatagan,” sa S sa Jordan nga gi- 
hisgotan lakip sa ubang mga siyudad diha sa usa 
ka pahayag batok sa Moab. (Jer 48:21) Ang tuk- 
mang nahimutangan niini wala mahibaloi karong 
adlawa. 


HOMAM. Anak nga lalaki sa Horihanon nga si 
Sultan Lotan; mao ra usab si Hemam.---Gen 36:20- 
22, 1Cr 1:39, tan-awa ang HEMAM. 


HOMER. Usa ka sukod sa butang nga mala 
nga katumbas sa cor ug parehog sukod sa napulo 
ka bath o napulo ka ephah. (Eze 45:11, 14) Pinasu- 
kad sa gibanabanang gidaghanon sa usa ka sukod 
nga bath, ang ephah gibanabana nga 22 L. Busa 
ang homer katumbas sa 220 L. (Os 3:2) Didto sa 
kamingawan, ang hakog nga mga Israelinhon nag- 
tigom ug ingon niana nga gidaghanon sa milagro- 
song gitagana nga buntog nga tungod niana ang 
“nakatigom ug kinadiyutayan nakatigom ug napu- 
lo ka homer” (2,200 L). (Num 11:32) Ang Kasulatan 


HONI 


naghisgot usab sa homer ingong usa ka sukod 
alang sa sebada, binhi, ug trigo.--Lev 27:16, Isa 
5:10, Eze 45:13. 


HONI. 


HOPNI [gikan sa Ehiptohanon, nga nagkahulo- 
gang “Pitopito”]. Usa sa mga anak nga lalaki sa Ha- 
taas nga Saserdoteng si Eli. Si Hopni ug ang iyang 
igsoon nga si Pinehas maoy “mga tawong walay- 
silbi,” sad-an sa mapasipalahong panggawi ug sa 
grabeng imoralidad. (1Sa 1:3, 2:12-17, 22-25) Tu- 
ngod sa pagkadili-matinumanon samtang nag-ala- 
gad ingong saserdote sa sangtuwaryo ni Jehova, 
si Hopni gihukman ni Jehova nga takos sa ka- 
matayon, nga maoy nahitabo kaniya sa panahon 
nga nailog sa mga Filistehanon ang sagradong 
Arka.--1Sa 2:34, 4:4, 11, 17; tan-awa ang PINEHAS 
Num. 2. 


HOPRA [gikan sa Ehiptohanon, nga nagkahu- 
logang “Ang Kasingkasing ni Ra [ang diyos-adlaw] 
Milahutay']. Sa Gregong Septuagint (sa Jer 51:30, 
nga katumbas sa 44:30 sa kadaghanang bersiyon), 
siya gitawag nga Ou-a-phre! Si Paraon Hopra gita- 
wag ug Apries ni Herodotus. Gituohan nga si Hop- 
ra naghari sulod sa 19 ka tuig. Apan, sumala ni He- 
rodotus (II, 161), siya naghari sulod sa 25 ka tuig. 

Human mokalagiw ang mga Hudiyo ngadto sa 
Ehipto niadtong 607 W.K.P., si Jehova nag-ingon 
pinaagi sa baba ni Jeremias: “Ania, akong itugyan 
si Paraon Hopra, ang hari sa Ehipto, ngadto sa ka- 
mot sa iyang mga kaaway ug ngadto sa kamot ni- 
adtong nagtinguha sa iyang kalag.” (Jer 44:1, 26, 
30) Kini mahimong usa ka ilhanan sa nagsingabot 
nga katalagman nga modangat sa mga Hudiyo nga 
nanimuyo sa Ehipto. (Jer 44:29) Sumala ni Herod- 
otus (IT, 161-169), si Hopra (Apries) mihimog usa 
ka makatalagmanong panaw ngadto sa Cirene aron 
tabangan ang mga taga-Libya batok sa mga Gre- 
go sa ikaunom nga siglo W.K.P. Ang kasundalohan 
ni Hopra mialsa batok kaniya ug nagpahiluna kang 
Ahmose II (Amasis) ingong karibal nga hari. Bisan 
pa niana, si Hopra hilabihan ka arogante nga gani 
siya “naghunahunang bisan ang usa ka diyos dili 
makahimo sa pagtangtang kaniya gikan sa iyang 
trono.” Hinunoa, siya gidala ingong binilanggo ug 
sa ulahi gipatay pinaagig pagtuok. 


HOR [Heb., Hor hahar', “Bukid sa Hor"]. 

1. Ang bukid nga haduol sa Mosera sa utlanan 
sa Edom diin namatay si Aaron sa hapit nang mo- 
sulod ang Israel sa Yutang Saad. Samtang nagtan- 
aw ang katigoman sa Israel, si Aaron, Moises, ug 
ang anak nga lalaki ni Aaron nga si Eleasar mitu- 
ngas sa Bukid sa Hor. Didto sa tumoy sa bukid, gi- 
hukas ni Moises ang mga besti sa pagkasaserdote 


Tan-awa ang MUSIKA. 

ni Aaron ug gisul-ob kini kang Eleasar. Human ni- 
ini, si Aaron namatay, ug si Moises ug Eleasar lag- 
mit naglubong kaniya didto.--Num 20:22-29, Deu 
32:50, itandi ang Deu 10:6. 

Matod sa historyador nga si Josephus, ang Bukid 
sa Hor mao ang usa sa taas nga mga bukid nga 
naglibot sa Edomhanong siyudad sa Petra. (Jew- 
ish Antiquities, IV, 82, 83 [iv, 7]) Ang tradisyon 
naglangkit niini sa Jebel Harun (nagkahulogang 
“Bukid ni Aaron"), usa ka kaluhag-tumoy, pulang 
sandstone nga bukid nga may gihabogong mga 
1460 m (4,790 p) ug nahimutang nga duolan ug 
5 km (3 mi) sa KHK sa Petra. Apan, ang Jebel Ha- 
run daw dili mohaom sa gihubit sa Bibliya bahin sa 
pagbiya sa Israel gikan sa Kades (Kades-barnea) 
paingon sa Bukid sa Hor “didto sa utlanan sa yuta 
sa Edom.” (Num 33:37-39, 41) Ang Jebel Harun 
wala mahimutang sa utlanan sa Edom, apan anaa 
sa sulod sa maong yuta. Busa aron ang Israel ma- 
kaabot niining tradisyonal nga dapit kinahanglang 
molatas sila sa teritoryo sa Edom. Apan dili mahi- 
mong nahitabo kini, sanglit una pa niini ang mga 
Israelinhon wala tugoti nga moagi latas sa Edom. 
(Num 20:14-22, Deu 2:5-8) Busa, daghang eskolar 
ang mipabor sa pagtuo nga posibleng mao kini ang 
hilit, titip-ug-kiliran, samag tisas kaputi nga Jebel 
Madurah (Har Zin [Hor Ha Har]), usa ka bukid nga 
mga 40 km (25 mi) sa HK sa Patayng Dagat, ug 
mga 60 km (37 mi) sa SAS sa Kades. 

2. Usa ka bukid nga nagtimaan sa amihanang 
tumoy sa Canaan. (Num 34:7, 8) Dili matino kon 
asa kining dapita. Gituohan sa pipila ka eskolar nga 
kining Bukid sa Hor (Heb., Hor ha-har ') lagmit mao 
ra usab ang Bukid sa Hermon. Gisugyot sa uban 
nga lagmit nagtumong kini sa katibuk-ang Kabu- 
kiran sa Lebanon o sa usa ka prominenteng bukid 
niini. 


HORAM. Hari sa Gezer; usa sa 31 ka hari nga 
gipildi sa mga Israelinhon ubos sa pagpanguna ni 
Josue sa panahon sa pagsakop sa Yutang Saad. Si 
Horam ug ang tibuok niyang panon gipamatay sa 
dihang gitabangan nila ang Lakis sa panahon sa 
pagpakiggubat ni Josue sa maong siyudad.---Jos 
10:33, 12:7, 8, 12, 24. 


HOREB [Uga: Awaaw]. Ang “bukid sa matuod 
nga Diyos,” mopatim-aw nga kini mao ra usab ang 
Bukid sa Sinai. (1Ha 19:8, Ex 33:6) Hinuon, sa kati- 
buk-an ang Horeb daw nagtumong sa bukirong re- 
hiyon nga naglibot sa Bukid sa Sinai, nga gitawag 
usab ug Kamingawan sa Sinai.---Deu 1:6, 19; 4:10, 
15: 5:2; 9:8: 18:16; 29:1, 1Ha 8:9, 2Cr 5:10, Sal 
106:19, Mal 4:4: itandi ang Ex 3:1, 2; Buh 7:30, tan- 
awa ang SINAI Num. 1 ug 2. 

Didto sa Horeb, ang manulonda ni Jehova nag- 
pakita kang Moises sa taliwala sa nagdilaab nga tu- 

nokong tanom, nga nagsugo kaniya sa pagpangu- 
na sa Israel sa paggula gikan sa Ehipto. (Ex 3:1-15) 
Sa ulahi, samtang didto sa Repidim, ang napaga- 
was nga mga Israelinhon nagreklamo tungod kay 
walay tubig nga mainom. Dayon, ubos sa sugo ni 
Jehova, si Moises, nga inubanan sa mga ansiyano 
sa Israel, miadto sa usa ka bato didto sa Horeb, da- 
yag nga ang bukirong rehiyon sa Horeb, ug nag- 
hampak sa bato pinaagi sa iyang sungkod. Sa mi- 
lagrosong paagi ang tubig migula gikan niini nga 
bato. (Ex 17:1-6, itandi ang Sal 105:41.) Kasiglohan 
human niadto, ang manalagnang si Elias mikala- 
giw ngadto sa Horeb agi sa Beer-seba tungod sa 
mapanimaslong si Rayna Jezebel.--- 1Ha 19:2-8. 


HOREM [lagmit, Gamayng Buak nga Bato]. 
Usa ka kinutaang siyudad sa Neptali. (Jos 19:35, 38, 
39) Ang nahimutangan niini wala mahibaloi ka- 
rong adlawa. 


HORES [Kakahoyan]. Usa ka dapit sa Kaminga- 
wan sa Zip diin si David nagtago gumikan kang 
Saul. Dinhi usab giila ni Jonatan nga si David mao 
ang sunod nga hari sa Israel, ug ang duha “naghi- 
mo ug usa ka pakigsaad” nga magtinabangay sa 
usag usa. (1Sa 23:15-19) Ang Hores gituohan nga 
lagmit mao ang modernong-adlaw nga Khirbet 
Khoreisa, mga 9 km (5.5 mi) sa HHS sa Hebron. 


HOR-HAGIDGAD. Usa ka dapit nga gikam- 
pohan sa Israel didto sa kamingawan. Ingon sa gi- 
hisgotan ilalom sa ulohang BENE-JAAKAN, ang pag- 
tandi sa Numeros 33:31-33 ug sa Deuteronomio 10: 
6, 7 daw nagpakita nga ang mga Israelinhon kadu- 
ha moagi niini nga rehiyon, diin ang Hor-hagidgad 
gitawag ug “Gudgoda” diha sa ulahing pagpanaw. 
(Tan-awa ang GUDGODA.) Ang tukmang nahimuta- 
ngan niini dili matino. Apan, gituohan sa daghang 
eskolar nga ang Hor-hagidgad (Gudgoda) lagmit 
mao ang usa ka dapit nga anaa sa Wadi Khadakhid, 
mga 65 km (40 mi) sa AAK sa Gulpo sa ‘Aqaba. 


HORI. 

1. Usa ka kaliwat ni Seir nga Horihanon pinaagi 
kang Lotan.---Gen 36:20-22, 1Cr 1:39. 

2. Usa ka Simeonhon kansang anak nga lalaki 
nga si Sapat maoy usa sa 12 ka espiya nga gipada- 
la ni Moises gikan sa Kamingawan sa Paran.--Num 
13:2, 3, 5. 


HORIHANON. Usa ka katawhang nagpuyo sa 
kabukiran sa Seir sa mga panahon sa mga patriar- 
ka. Gitawag sila sa Bibliya nga “mga anak nga la- 
laki ni Seir nga Horihanon.” (Gen 36:20, 21, 29, 30) 
Ang mga Edomhanon “nagpapahawa kanila ug 
naglaglag kanila gikan sa ilang atubangan ug nag- 
puyo puli kanila.”---Deu 2:12, 22. 


HORIHANON 


Sa Genesis 36:2, diha sa Masoretikong teksto, 
ang apohang lalaki sa usa sa mga asawa ni Esau gi- 
tawag ug “Zibeon nga Hivihanon.” Apan, sa bersi- 
kulo 20 ug 24, siya gipaila ingong kaliwat ni Seir 
nga Horihanon. Ang pulong nga “Horihanon” ma- 
himong magkahulogan lamang ug “"tigpuyo sa la- 
ngob,” gikan sa Hebreohanon nga chor (“lungag”). 
Tungod niana, si Zibeon ikaingon nga usa ka Hivi- 
hanon nga tigpuyo sa langob. 

Sa Josue 9:7 ang Gregong Septuagint nagtawag 
sa mga Gabaonhon nga “Chorreanhon” (mga Hori- 
hanon) imbes nga “mga Hivihanon,” apan lagmit 
nga sayop kini, tungod kay ang mga Gabaonhon 
lakip man sa usa sa pito ka nasod sa Canaan nga 
gikatugyan sa kalaglagan (dili apil ang mga Hori- 
hanon). Gigamit sa Masoretikong teksto ang “mga 
Hivihanon.”---Jos 9:22-27: Deu 7:1, 2. 

Mga Hurianhon. Daghang modernong mga 
eskolar karon ang nagtuo nga ang mga Horihanon 
mao ang katawhan nga gitawag nila ug mga Hu- 
rianhon. Kini nga paghinapos pangunang gipasu- 
kad sa mga pagkaamgid sa pinulongan, ilabina sa 
mga pagkaamgid sa personal nga mga ngalan diha 
sa karaang mga papan nga nakaplagan dili pa du- 
gay sa usa ka halapad nga dapit gikan sa moder- 
nong Turkey ngadto sa Sirya ug Palestina. Busa 
sila nagtuo nga ang “mga Hurianhon” gitawag 
ug mga Horihanon. Apan matikdi ang giingon ni 
E. A. Speiser diha sa The World History of the Jew- 
ish People (1964, Tomo 1, p. 159). Una niyang gi- 
presentar kini nga argumento: 

“Ang mga Jebusihanon usab sa Bibliya maoy sa 
katinuoran mga Hurianhon. Sila maoy langyaw ug 
kaliwat (Huk. 19:12), usa ka paghubit nga gipa- 
matud-an sa Jebusihanong personal nga ngalang 
Awarnah (Il Sam. 24:16, Kethib). Usa ka magma- 
mando sa Jerusalem, o Jebus, sa ika-14 nga siglo 
nagbaton ug ngalan nga naglakip sa napamatud- 
ang Hurianhong elemento nga Hepa. Busa ang 
mga Jebusihanon ug mga Hivihanon--duha sa 
iladong una-Israelinhong mga nasod--maoy mga 
bahin lamang sa kaylap nga grupong Hurianhon.” 
Apan unya siya midugang: 

“Hinunoa, ang paghinapos sa itaas kinahanglang 
bag-ohon karon tungod sa usa ka mahinungda- 
nong butang. Ang gikinahanglang pagbag-o dili 
makaapekto sa nahimutangan sa lokal nga mga 
Hurianhon sa unang mga panahon sa Bibliya, apan 
kini makaapekto sa naandang pag-ila nga ang mga 
Hurianhon mao ang mga Horihanon. ... Wala ga- 
yoy arkeolohikanhong ebidensiya nga may bala- 
ngay nga Hurianhon diha sa Edom o Transjordan. 
Busa, ang termino sa Bibliya nga Hori--sama sa 
paggamit sa Cus--lagmit gigamit sa usa ka higa- 
yon sa duha ka lahi o dili magkalangkit nga mga 
kahulogan.” 


HORMA 


Busa, bisan tuod ang mga eskolar buot moga- 
mit sa usa ka ngalan nga dili makita sa Bibli- 
ya aron gamiton sa pagtawag sa usa ka kaylap 
nga katawhan kinsa, matod nila, naglakip sa mga 
Horihanon, Hivihanon, ug mga Jebusihanon, sila 
miadmitir, ingong pananglitan, nga walay ebiden- 
siya nga may mga molupyong Hurianhon diha sa 
Edom, diin didto nagpuyo ang mga Horihanon nga 
gihisgotan sa Bibliya. Busa, sa dihang gitawag sa 
Bibliya nga “mga Horihanon” ang mga molupyo 
sa Seir nga nabuhi sa wala pa ang mga Edomha- 
non, dayag nga gigamit lamang niini ang ngalan 
alang niana nga grupo sa Seir. 


HORMA  [Pagtugyan Ngadto sa Kalaglagan]. 
Usa ka siyudad sa habagatang bahin sa teritoryo sa 
Juda (1Cr 4:30), apan lagmit nga kining ngalana 
gipadapat dili lamang sa usa ka lugar, kondili ti- 
ngali gipadapat usab kini sa usa ka dapit o rehiyon. 

Human makabalik ang 12 ka Israelinhong mga 
espiya ngadto sa Kades (Num 13:26), ang mga Is- 
raelinhon sa sinugdan midumili sa pagsulong sa 
Canaan. Dayon, human sila hukmi ni Jehova tu- 
ngod sa ilang rebelyosong tinamdan ug kakulang 
sa pagtuo, sila mihukom sa pagsulong, nga sukwa- 
hi sa iyang mga instruksiyon. Sila “mibangon ug 
sayo sa buntag” aron motungas sa dapit nga gii- 
ngon ni Jehova. Ang rekord naghisgot sa ilang 
pagpaningkamot sa 'pagtungas ngadto sa tumoy 
sa bukid.” (Num 14:40) Apan, ang ilang pag-ingon 
nga motungas “sa dapit nga giingon ni Jehova” lag- 
mit nagpasabot “sa bukirong rehiyon sa mga Amo- 
rihanon” nga gihisgotan ni Moises diha sa iyang 
pag-asoy pag-usab sa mga panghitabo, inay nga sa 
usa ka partikular nga bukid. (Deu 1:19-21, 41-43) 
Wala ipakita sa rekord kon unsa ka layo ang ilang 
gipanaw, ni espesipikong gihisgotan kon ang mga 
buhat nga gihubit nahitabo ba lamang sa usa ka 
adlaw, apan gihisgotan sa teksto nga daw ang mga 
panghitabo nahitabo sulod lamang sa mubong pa- 
nahon. 

Bisan unsa man ang kahimtang, ang rekord 
nagpakita nga sila gisugat sa mga Amalekanhon 
ug mga Canaanhon (sa Deu 1:44, “Amorihanon,” 
usa ka termino nga gigamit sa pagtumong sa ka- 
tawhan sa Canaan sa katibuk-an, itandi ang Gen 
48:22: Jos 24:15), ug kini sila nagpildi sa mga Is- 
raelinhon, nga nagpatibulaag kanila “hangtod sa 
Horma.” (Num 14:45) Ang asoy sa Deuteronomio 
1:44 nag-ingon nga sila natibulaag “sa Seir hang- 
tod sa Horma.” Ang Seir mao ang teritoryo sa mga 
Edomhanon, ug ang ilang dominyo nianang pana- 
hona daw miabot na sa K sa Wadi Arabah ngadto 
sa rehiyon sa Negeb. (Itandi ang Num 20:14, 16, 
Jos 11:17.) Human niini nga kapildihan, ang mga 
Israelinhon namalik sa Kades.---Deu 1:45, 46. 

Kay natapos na ang ilang yugto sa paglatagaw, 
ang mga Israelinhon mipadayon na usab ngadto sa 
Canaan ug giatake sa Canaanhong hari sa Arad. 
(Tan-awa ang ARAD Num. 2.) Sa gihapon wala nato 
mahibaloi kon unsa ka layo paingon sa H nga ang 
hari sa Arad miabante una pa makiggubat sa mga 
Israelinhon, apan ang mga Israelinhon, human sa 
usa ka panaad ngadto kang Jehova, nakaangkon sa 
kadaogan batok niining haria ug 'gitugyan ang 
iyang mga siyudad ngadto sa kalaglagan, ug hu- 
man niadto ang maong dapit ginganlan ug “Hor- 
ma.” (Num 21:1-3, tan-awa ang GIPAHINUNGOD NGA 
BUTANG.) Bisan tuod gigamit na ni Moises kining 
ngalana diha sa naunang asoy sa kadaogan sa mga 
Canaanhon batok sa Israel, lagmit gigamit niya 
kini agig panagana, aron hisgotan kini sa ulahi diha 
sa rekord, nga magpakita sa gigikanan sa ngalan. 
(Num 14:45) Bisan pa niana, ang mga Israelinhon 
niadtong panahona wala manimuyo sa maong re- 
hiyon apan mipanaw libot sa Edom ug mipaingon 
sa A, nga sa ulahi misulod sa Canaan pinaagi sa 
pagtabok sa Jordan sa A sa Patayng Dagat.--Num 
21:4: 22:1. 

Sa Josue 12:14 “ang hari sa Horma” gitala sunod 
sa hari sa Arad nga lakip sa 31 ka hari nga gipildi 
ni Josue. Lagmit wala kini magtumong sa kadao- 
gan nga mas unang naangkon samtang si Moises 
buhi pa ug samtang si Josue nag-alagad pa ingong 
komandante militar, sanglit kini nga mga kadao- 
gan gitala nga daw naangkon human makatabok 
ang Israel sa Jordan sa pagpaingon sa Canaan. (Jos 
12:7, 8) Bisan tuod kini nga kadaogan ni Josue wala 
hubita nga espesipiko, kini lagmit nga gilakip sa 
pahayag diha sa Josue 10:40-42. Kini nagpasabot 
nga human mobiya ang Israel gikan sa maong re- 
hiyon aron mopanaw libot sa yuta sa Edom, ang 
mga Canaanhon mipuyo pag-usab sa maong teri- 
toryo. Bisan tuod gipakita nga gipildi ni Josue ang 
hari sa Horma, ang rekord wala maghisgot nga ni- 
adtong panahona giokupar sa mga Israelinhon ang 
siyudad sa Horma.--Itandi ang kahimtang sa Ge- 
zer diha sa Jos 12:12, Huk 1:29. 

Ang siyudad gilakip sa talaan sa mga lungsod 
“sa kinatumyan sa tribo sa mga anak ni Juda pai- 
ngon sa utlanan sa Edom sa habagatan.” (Jos 15: 
21, 30) Apan, kini gipahat ngadto sa tribo ni Si- 
meon ingong usa ka “sakop” nga siyudad sulod sa 
teritoryo sa Juda. (Jos 19:1, 2, 4: itandi ang 16:9.) 
Sanglit ang rekord nagpakita lamang nga gipildi ni 
Josue ang hari sa Horma (nga wala maghisgot nga 
nailog ang siyudad), ang mga tribo ni Juda ug Si- 
meon human niana nag-usa sa ilang kasundalohan 
aron 'hampakon ang mga Canaanhon nga namuyo 
sa Zepat ug laglagon kini. Busa ang ngalan sa siyu- 
dad gitawag nga Horma.’ (Huk 1:17) Ang ilang 
pagngalan sa maong siyudad dinhi lagmit maoy 

usa lamang ka kompirmasyon o paghisgot pag- 
usab sa ngalan nga una nang gigamit alang niini. 
Ang paggamit sa ngalang Horma sa panahon ni 
Moises gihunahuna sa pipila nga nagtumong sa ti- 
buok distrito o rehiyon inay sa usa lang ka siyudad 
sa Zepat. Kini nagkahulogan nga ang tibuok nga 
distrito nailalom sa pagdili, o gikatugyan sa kalag- 
lagan, sa bisan kanus-a nga ang maong kalaglagan 
ipahinabo sa ulahi.--Itandi ang Commentary on 
the Old Testament, ni C. F. Keil ug F. Delitzsch, 
1973, Tomo II, Joshua, Judges, Ruth, p. 256, tan- 
awa ang ZEPAT. 

Ang nahimutangan sa Horma wala matino. La- 
inlaing sugyot ang gihatag, apan sanglit ang ta- 
nang gituohang mga dapit maoy kapin sa 60 km 
(37 mi) sa A sa Kades-barnea, diin sa sinugdan ang 
mga Israelinhon migikan “sayo sa buntag” (Num 
14:40), ug sanglit ang Horma gihisgotang mao ang 
dapit nga sila natibulaag tungod sa kapildihan, ug 
dayag nga sila mikalagiw balik sa Kades, ang ma- 
ong mga dapit nga layo na kaayo sa A dili gayod 
mosibo sa asoy sa Bibliya. 

Bisag usa gihapon ka Simeonhong siyudad sa pa- 
nahon ni David, ang Horma maoy usa sa mga da- 
pit nga iyang giduaw sa dihang siya nahimong ka- 
giw ug usa sa mga siyudad nga sa ulahi iyang 
gipadad-an ug mga gasa.---1Sa 30:26-31: 1Cr 4:24, 
28-31. 


HORONAIM [lagmit, Duha ka Lungag [nga 
mao, mga langob]]. Usa ka dapit sa Moab nga lakip 
niadtong mga dapit nga gihisgotan nga makaagom 
sa paghukom ni Jehova. (Isa 15:1, 5: Jer 48:1, 3, 
5, 34) Ang tukmang nahimutangan niini dili mati- 
no. Apan, ang posibleng kahulogan sa ngalan niini 
mitultol sa pipila sa pagpangagpas nga ang Horo- 
naim mao ang el-Traq (nagkahulogang “Langob"), 
nga nahimutang sa mga 490 m (1,600 p) ubos sa 
lebel sa Moabihanong patag ibabaw sa bukid ug 
mga 18 km (11 mi) sa S sa habagatang tumoy sa 
Patayng Dagat. Ang Horonaim tingali mao ra ang 
“Hauronen" nga gihisgotan sa Bato sa Moab ingong 
nasakop sa pagpakiggubat ni Mesa nga hari sa 
Moab. 


HORONHON [Taga- (Iya sa) Bet-horon o Ho- 
ronaim]. Usa ka ngalan nga nagtumong kang San- 
balat, usa sa mga tawo nga misupak sa buluhaton 
ni Nehemias. (Neh 2:10, 19) Ang pipila ka eskolar 
naghunahuna nga si Sanbalat lagmit naggikan sa 
Moabihanong siyudad sa Horonaim (Isa 15:5, Jer 
48:3) ug, sa pagpaluyo niini, sila nagpunting nga 
siya gihisgotan uban kang Tobias nga Ammon- 
hanon ug kang Gesem nga Arabiano. Apan ang 
panglantaw nga giuyonan sa kadaghanan mao nga 
ang “Horonhon” lagmit nagkahulogang usa ka lu- 
mad, o molupyo, sa Bet-horon. Ang Ibabaw ug 

Ubos nga Bet-horon nahimutang sa teritoryo nga 
sa sinugdan gipahat ngadto sa tribo ni Epraim. 
--Jos 16:1, 3, 5. 


HOSA. 

1. Usa ka Merarihanong magbalantay-sa-gang- 
haan sa tolda diin didto gibutang ni David ang arka 
sa pakigsaad. (1Cr 16:1, 37, 38) Siya ug ang iyang 
mga anak nga lalaki naglangkob sa usa ka dibis- 
yon sa mga magbalantay-sa-ganghaan nga gitud- 
lo didto sa Ganghaang Saleket sa K sa sangtuwar- 
yo.— 1Cr 26:10-19. 

2. Usa ka siyudad sa tribo ni Aser nga lagmit 
duol sa Tiro, ug wala nay laing nahibaloan gawas 
niini.--Jos 19:24, 29, 30. 


HOSAIA [Giluwas ni Jah; Si Jah Nagluwas]. 

1. Amahan ni Jezanias o Azarias, kinsa kataliro- 
ngan ni manalagnang Jeremias. (Jer 42:1, 2: 43:2) 
Sa Gregong Septuagint ang ngalang Azarias maoy 
makita inay nga Jezanias diha sa Jeremias 42:1. 

2. Lagmit nga usa ka prinsipe sa Juda nga mia- 
pil sa parada nga gihikay ni Nehemias sa panahon 
sa inagurasyon sa paril sa Jerusalem.--Neh 12: 
31, 32. 


HOSAMA [lagmit pinamubo sa ngalang Jeho- 
sama, nga nagkahulogang “Si Jehova Namati (Nag- 
patalinghog)"]. Usa sa pito ka anak nga lalaki nga 
natawo kang Haring Jehoiakin (Jeconias) samtang 
nadestiyero sa Babilonya.— 1Cr 3:17, 18. 


HOTAM [Timbre: Timbre nga Singsing]. 

1. Anak nga lalaki ni Heber nga gikan sa tribo 
ni Aser (1Cr 7:30-32), lagmit nga mao ra usab ang 
Helem nga gihisgotan sa 1 Cronicas 7:35. 

2. Usa ka Aroernon kansang mga anak nga la- 
laking si Sama ug Jeiel gitala nga lakip sa mga ta- 
wong gamhanan sa kasundalohan ni David.---1Cr 
11:26, 44. 


HOTIR [gikan sa lintunganayng pulong nga 
nagkahulogang “sobra, nag-awas"]. Usa sa 14 ka 
anak nga lalaki ni Heman nga nag-alagad ubos sa 
pagtultol sa ilang amahan ingong mga maghoho- 
ni sa sangtuwaryo. Sa panahon ni David si Hotir 
ug ang iyang mga anak nga lalaki ug ang iyang 
mga igsoong lalaki mao ang ika-21 sa 24 ka pun- 
dok nga tig-alagad nga mga maghohoni.---1Cr 25: 
1, 4-6, 28. 


HUBAD, INTERPRETASYON. Sa Bibliya 
ang maghuhubad maoy duha ka matang. Siya ma- 
himong usa ka tawo nga naghatag sa kahulogan sa 
mga pulong nga gisulti o gisulat diha sa usa ka pi- 
nulongan ngadto sa mga tawo nga nagbasa o nag- 
sulti sa laing pinulongan, ug siya maghimo niini sa 
paagi nga binaba o sinulat. Sa laing bahin, mahimo 


HUBAD, INTERPRETASYON 


usab nga siya usa ka tawo nga nagpatin-aw sa tag- 
na sa Bibliya pinaagi sa paghatag ngadto sa uban 
sa kahulogan, importansiya, ug pagsabot sa ma- 
tagnaong mga damgo, mga panan-awon, ug mga 
mensahe nga naggikan sa Diyos. 

Paghubad. Ang paglahugay sa pinulongan sa 
tawo sa dihang gitukod ang Torre sa Babel kalit nga 
naghimo sa tawhanong banay ingong usa ka dag- 
hag-sinultihan nga rasa. Kini, sa baylo, nagpatung- 
hag usa ka bag-ong propesyon, ang pagkahimong 
maghuhubad. (Gen 11:1-9) Mga lima ka siglo sa 
ulahi, aron itago ang iyang tinuod nga pagkatawo 
ingong ilang igsoon, si Jose migamit ug usa ka 
maghuhubad sa paghubad alang kaniya sa dihang 
nakigsulti sa iyang Hebreohanong mga igsoon pi- 
naagi sa pinulongang Ehiptohanon. (Gen 42:23) 
Ang usa ka porma sa Hebreohanong pulong nga 
lits (bugalbugal: yubit) gihubad nga “tighubad" ni- 
ini nga teksto. Ang samang pulong usahay gihu- 
bad nga “tigpamaba” kon maghisgot sa usa ka si- 
nugo nga sinati sa langyawng pinulongan, sama sa 
“mga tigpamaba sa mga prinsipe sa Babilonya” nga 
gipadala aron makigsulti kang Haring Ezequias sa 
Juda.---2Cr 32:31. 

Ang gasa sa pagsultig langyawng mga pinulo- 
ngan maoy usa sa mga kapadayagan sa pagbubo 
sa balaang espiritu sa Diyos nganha sa matinuma- 
nong mga tinun-an ni Kristo niadtong Pentekos- 
tes 33 K.P. Hinunoa, kini dili sama sa nahitabo did- 
to sa Kapatagan sa Sinar 22 ka siglo kanhi. Kay 
imbes ilisan ang ilang orihinal nga pinulongan sa 
usa ka bag-o nga pinulongan, nagpabilin diha niini 
nga mga tinun-an ang ilang lumad nga sinultihan 
ug sa samang panahon makasulti pinaagig lang- 
yawng mga pinulongan bahin sa halangdong mga 
butang sa Diyos. (Buh 2:1-11) Duyog niini nga 
katakos sa pagsulti sa lainlaing mga pinulongan, 
ang ubang milagrosong mga gasa sa espiritu gitu- 
ga diha sa mga membro sa unang Kristohanong 
kongregasyon, lakip ang gasa sa paghubad gikan 
sa usa ka pinulongan ngadto sa lain. Ang mga 
Kristohanon gihatagan usab ug instruksiyon sa 
hustong paggamit niini nga gasa.--1Co 12:4-10, 
27-30, 14:5, 13-28. 

Ang labing talagsaong pananglitan sa paghubad 
gikan sa usa ka pinulongan ngadto sa lain mao ang 
paghubad sa Bibliya ngadto sa daghan kaayong pi- 
nulongan, usa ka dakong trabaho nga migugol ug 
daghang siglo. Karong adlawa kini nga Basahon, 
ang tibuok o ang bahin niini, makaplagan sa kapin 
sa 3,000 ka pinulongan. Apan, walay usa sa maong 
mga hubad o sa mga maghuhubad niini ang inspi- 
rado. Sa kasaysayan, ang maong hubad nagsukad 
sa ikatulong siglo W.K.P. sa dihang gisugdan ang 
Gregong Septuagint diin ang inspirado nga Bala- 
ang Kasulatan sa Hebreohanon ug Aramaiko, ang 

39 ka basahon ingon sa pagtawag karon, gihubad 
ngadto sa komon nga Grego, o Koine, ang internas- 
yonal nga pinulongan sa maong panahon. 

Ang mga magsusulat sa Bibliya sa 27 ka basa- 
hon nga naglangkob sa Kristohanon Gregong Ka- 
sulatan, mga basahon nga nagkompleto sa kanon 
sa Bibliya, sagad nagkutlo sa Hebreohanong Kasu- 
latan. Dayag nga sila usahay migamit sa Gregong 
Septuagint inay nga personal nga maghubad gikan 
sa Hebreohanong teksto sa Kasulatan. (Itandi ang 
Sal 40:6 [39:7, LXX] sa Heb 10:5.) Apan, mihimo 
usab sila ug kaugalingong dili-literal nga mga hu- 
bad ingon sa makita sa pagtandi sa Oseas 2:23 ug 
Roma 9:25. Ang usa ka pananglitan diin sila mihi- 
mog pagbatbat pinaagig laing mga pulong inay 
nga mohimog literal nga hubad, makita pinaagi 
sa pagtandi sa Deuteronomio 30:11-14 sa Roma 
10:6-8. 

Kini nga mga magsusulat sa Bibliya sagad nag- 
hubad sa mga ngalan sa mga tawo, mga titulo, 
mga dapit, ug mga ekspresyon alang sa kaayohan 
sa ilang mga magbabasa. Sila naghatag ug kahulo- 
gan sa mga ngalan sama sa Cefas, Bernabe, Tabi- 
tha, Bar-Jesus, ug Melquisedek (Ju 1:42: Buh 4:36, 
9:36, 13:6, 8, Heb 7:1, 2); usab sa kahulogan sa 
mga titulo sama sa Emmanuel, Rabbi, ug Mesiyas 
(Mat 1:23: Ju 1:38, 41); sa kahulogan sa mga dapit 
sama sa Golgotha, Siloam, ug Salem (Mar 15:22, Ju 
9:7: Heb 7:2), ug sa mga hubad sa mga terminong 
“Talitha cu'mi” ug “Eli, Eli, lama sa:bachtha'ni?” 
--Mar 5:41, 15:34. 

Unang gisulat ni Mateo ang iyang asoy sa 
Ebanghelyo diha sa Hebreohanon, sumala sa kara- 
ang testimonya ni Jerome, Eusebius Pamphili, Ori- 
gen, Irenaeus, ug Papias. Kon kinsay naghubad 
niini nga Ebanghelyo ngadto sa Grego wala mahi- 
baloi. Kon si Mateo mismo ang naghubad niini, 
ingon sa gihunahuna sa pipila, nan kini mao la- 
mang ang bugtong inspiradong hubad sa Kasula- 
tan. 

Sa klasikal nga Grego ang pulong nga her- 
meneu'o sagad nagkahulogang “ipatin-aw, iinter- 
pretar.” Sa Kristohanon Gregong Kasulatan kini 
nagkahulogang “hubaron.” (Ju 1:42, 9:7; Heb 7:2) 
Susama kini sa ngalan sa Gregong diyos nga si 
Hermes (Mercury), nga giisip sa karaang mga mi- 
tologo nga dili lamang ingong ang mensahero, si- 
nugo, ug maghuhubad alang sa mga diyos kon- 
dili ang patron usab sa mga magsusulat, mga 
mamumulong, ug mga maghuhubad. Ang mga 
pagano sa Listra nagtawag kang Pablo nga “Her- 
mes, sanglit siya man ang nanguna sa pagsul- 
ti.” (Buh 14:12) Ang prefix nga meta” nagpasabot 
ug “kausaban,” ug busa, kon idugang sa herme- 
neu'o, mahimong mether.meneu'o-mai, usa ka pu- 
long nga makita usab diha sa daghang teksto sa Bi- 

bliya. Kini nagkahulogang “usbon o hubaron gikan 
sa usa ka pinulongan ngadto sa lain,” ug kini anaa 
kanunay sa passive voice, sama sa “kon hubaron.” 
--Mat 1:23. 

Interpretasyon sa Tagna. Ang pulong nga 
dier:me:neu'o maoy usa ka puwersado ug mas pi- 
nasiugdang pulong alang sa hermeneu o. Kini sa- 
gad nga gigamit maylabot sa paghubad sa mga 
pinulongan (Buh 9:36; 1Co 12:30), apan kini nagpa- 
sabot usab nga “ipatin-aw pag-ayo, iinterpretar 
pag-ayo.” Busa ang pulong nga di'ermeneu'o mao 
ang pulong nga gigamit ni Lucas sa paghisgot kon 
sa unsang paagi si Jesus, samtang diha sa dalan 
paingon sa Emmaus uban sa duha sa iyang mga ti- 
nun-an, nag-asoy kanila sa mga sinulat ni Moises 
ug sa mga manalagna ug sa unsang paagi “gibad- 
bad niya kanila ang mga butang maylabot sa iyang 
kaugalingon diha sa tibuok nga Kasulatan.” Ang 
duha ka tinun-an sa ulahi nag-asoy sa uban labot 
sa maong kasinatian, kon sa unsang paagi “gibuk- 
san [ni Jesus] sa bug-os ang mga Kasulatan” ngad- 
to kanila.---Luc 24:13-15, 25-32. 

Ang pulong nga dy-ser.me'neu-tos adunay kaat- 
bang nga kahulogan. Gigamit kini ni Pablo ug ma- 
kaplagan lamang diha sa Hebreohanon 5:11, nga 
nagkahulogang “lisod iinterpretar,” nga mao, “lisod 
ipatin-aw. ”--Tan-awa ang Int. 

Ang laing Gregong pulong nga gihubad nga “in- 
terpretasyon” mao ang epily-sis, gikan sa berbo 
nga sa literal nagkahulogang “pagbadbad o ipahi- 
gawas” (busa, ipatin-aw o sulbaron). Ang tinuod 
nga tagna wala maggikan sa gipahayag nga mga 
opinyon o mga interpretasyon sa mga tawo apan, 
hinunoa, kini naggikan sa Diyos. Busa si Pedro mi- 
sulat: “Walay panagna sa Kasulatan nga nagagikan 
sa kaugalingong interpretasyon [@pi-ly'se05] . . . hi- 
nunoa ang mga tawo nagsulti gikan sa Diyos sam- 
tang sila giagak sa balaang espiritu.” (2Pe 1:20, 21) 
Busa, ang mga tagna sa Bibliya dili gayod produk- 
to sa maalamong mga panghinapos ug mga panag- 
na sa mga tawo nga gipasukad sa ilang kaugali- 
ngong pag-analisar sa tawhanong mga hitabo o 
dagan sa mga panghitabo. 

Ang kahulogan sa pipila ka tagna maoy da- 
yag, busa wala na magkinahanglan ug interpretas- 
yon, sama sa dihang ang manalagna mitagna nga 
ang mga taga-Juda “modangat sa pagkabinihag 
ngadto sa hari sa Babilonya sulod sa kapitoan ka 
tuig’ o nga ang Babilonya mahimong 'usa ka awa- 
aw.” Siyempre, ang panahon sa katumanan dili 
kanunayng mahibaloan, bisan tuod sa pipila ka 
kahimtang kini usab dayag nga gibutyag. Apan, 
daghang tagna o partikular nga mga bahin sa mga 
tagna ang wala kaayo masabti sa panahon nga kini 
gihatag, ang bug-os nga pagsabot o interpretasyon 
niini moabot sa gitakdang panahon sa Diyos sa 

pagpatin-aw niini. Nahitabo kini sa pipila ka tagna 
ni Daniel ug sa mga tagna bahin sa Mesiyas ug sa 
sagradong tinago nga naglangkit kaniya.---Dan 12: 
4, 8-10; 1Pe 1:10-12. 

Ang tanang salamangkerong mga saserdote ug 
maalamong mga tawo sa Ehipto walay nahimo kon 
bahin sa paghubad sa gipahinabo sa Diyos nga 
mga damgo ni Paraon. “Walay tighubad niini alang 
kang Paraon.” (Gen 41:1-8) Dayon gipahibalo kang 
Paraon nga si Jose nakahimo sa paghubad sa mga 
damgo sa pangulong magtitiing ug sa pangulong 
panadero ni Paraon. (Gen 40:5-22: 41:9-13) Bisan 
pa niana, maylabot niini si Jose wala magpasidu- 
ngog sa iyang kaugalingon apan gisultihan sila nga 
si Jehova mao ang Maghuhubad sa mga damgo, 
nga nag-ingon, “Dili ba ang mga paghubad iya 
man sa Diyos?” (Gen 40:8) Busa sa dihang gipata- 
wag sa atubangan ni Paraon aron badbaron ang 
damgo sa hari, si Jose miingon: “Dili ako ang kina- 
hanglang ilhon! Ang Diyos magpahibalo ug kaayo- 
han kang Paraon.” (Gen 41:14-16) Human makadu- 
ngog sa hubad, bisan si Paraon miadmitir nga si 
Jose mao ang “usa nga kaniya anaa ang espiritu sa 
Diyos,” kay “ang Diyos nagpahibalo kanimo [Jose] 
niining tanan. ”---Gen 41:38, 39. 

Sa ingon usab, si Daniel gigamit sa Diyos sa pag- 
hubad sa mga damgo ni Nabucodonosor. Human 
mag-ampo una sa Diyos alang sa pagsabot sa tina- 
go ug nakabaton sa tubag diha sa usa ka panan- 
awon sa kagabhion, si Daniel gidala sa atubangan 
sa hari aron ipahinumdom ang nakalimtan nga 
damgo ug dayon ipadayag ang hubad niini. (Dan 
2:14-26) Ingong pasiuna, si Daniel nagpahinum- 
dom sa hari nga ang tanan niyang maalamong 
mga tawo, ang mga diwatahan, ang mga sala- 
mangkerong saserdote, ug ang mga astrologo wala 
makahubad sa damgo. “Apan,” si Daniel nagpada- 
yon, “adunay usa ka Diyos sa kalangitan nga Tig- 
padayag sa mga tinago, . . . kon bahin kanako, dili 
tungod kay nagbaton ako ug kaalam nga labaw kay 
sa uban nga buhi nga kining maong tinago gipada- 
yag kanako, kondili sa tuyo nga ang hubad ikapahi- 
balo ngadto sa hari.”---Dan 2:27-30. 

Sa ikaduhang higayon, sa dihang ang tanang sa- 
lamangkerong mga saserdote, ang mga diwatahan, 
ang mga Caldeanhon, ug ang mga astrologo wala 
makahubad sa damgo sa hari labot sa dakong ka- 
hoy nga giputol, si Daniel gipatawag pag-usab, ug 
gipasiugda pag-usab nga ang tagna naggikan sa 
Diyos. Sa pagdawat niini nga kamatuoran, ang hari 
miingon kang Daniel: “Ako nahibalo pag-ayo nga 
ang espiritu sa balaang mga diyos anaa kanimo,” 
ug “ikaw may katakos, tungod kay ang espiritu sa 
balaang mga diyos anaa kanimo."”---Dan 4:4-18, 24. 

Katuigan sa ulahi, sa mismong gabii nga ang Ba- 
bilonya napukan ngadto sa mga Medianhon ug 

mga Persianhon, kining tigulang na nga alagad ni 
Jehova, si Daniel, gipatawag sa makausa pa aron 
hubaron ang mensahe sa Diyos alang sa hari. Nii- 
ning higayona ang misteryosong kamot misulat ug 
MENE, MENE, TEKEL, PARSIN diha sa bungbong 
sa palasyo panahon sa kombira ni Belsazar. Ang ta- 
nang maalamong mga tawo sa Babilonya wala ma- 
kahimo sa paghubad sa matanghagaon nga sinulat. 
Dayon ang inahan nga rayna nahinumdom kang 
Daniel nga buhi pa niadtong higayona, ang usa nga 
“may espiritu sa balaan nga mga diyos,” ingon man 
'sa kahayag ug sa hait nga salabotan ug sa kaalam 
nga sama sa kaalam sa mga diyos.’ Sa paghubad sa 
sinulat, nga sa pagkatinuod maoy usa ka tagna, 
si Daniel sa makausa pa nagpadako kang Jehova 
ingong Diyos sa tinuod nga tagna.---Dan 5:1, 5-28. 


HUBAG. Sagad usa kini ka furuncle, ang ma- 
sakit nga paghuboy sa panit diha sa usa ka bahin 
sa lawas, dili tungod sa pagkasamad, kondili tu- 
ngod sa impeksiyon pinaagi sa bakterya nga mia- 
take sa mga tinuboan sa balhibo o sa mga glandu- 
la sa singot o sa sebaceous; sa Hebreohanon kini 
maoy shechin'. Magsugod ingong pulahong butoy- 
butoy, sa ulahi ang hubag magnana ug, sa katapo- 
san, motungha ang gahion nga uyok niini. Usahay, 
daghang hubag ang motubo sa usa ka apektadong 
bahin. Ang carbuncle, hubag nga daghag mata, 
mas peligroso kay sa furuncle, hubag nga usa rag 
mata, kay kini mas dako, usahay mas ngutngot, ug 
lagmit inubanan sa mga simtoma sama sa pagla- 
bad sa ulo, hilanat, ug pagkaluya. Usahay kini ma- 
kamatay. 

Sa panahon sa ikaunom nga hampak ni Jehova 
batok sa Ehipto, ang mga Ehiptohanon ug ang 
ilang mga hayop gihampak pinaagig masakit nga 
“mga hubag nga mamuto.” (Ex 9:8-11) Lagmit nga 
kini maoy grabeng mga hubag sa panit nga nag- 
nangnang, ug kining matanga sa mga hubag ma- 
himong molukop sa dakong bahin sa lawas. Bisan 
pa niana, sanglit daklit lamang ang paghubit niini 
nga sakit diha sa Kasulatan, imposibleng matino 
kon unsang espesipiko nga sakit kini sa modernong 
adlaw. 

Ang mga Israelinhon gipasidan-an nga ang mga 
sangpotanan sa pagkadili-masinugtanon sa Diyos 
maglakip sa iyang paghampak kanila ug “mga hu- 
bag sa Ehipto.” Dugang pa nga giingon: “Si Jehova 
maghampak kanimo pinaagi sa grabeng hubag 
[Heb., bishchin” ra'] diha sa duha nimo ka tuhod 
ug sa duha nimo ka bitiis, nga gikan niana ikaw dili 
na maayo, gikan sa lapalapa sa imong tiil hangtod 
sa imong alimpulo.”---Deu 28:15, 27, 35. 

Gipakita sa Balaod nga ang naayo nga hubag 
lagmit tugkan ug sanla o pat-ak. Sa pipila ka ka- 
himtang, ingon niana ang mga simtoma mao nga 

ang biktima ipahayag dayon nga mahugaw ug 
sanlahon, sa ubang kaso, ang pito ka adlaw nga 
pagkuwarentinas ipatuman. Human niana kon ma- 
kaplagan nga ang sakit wala mokanap, kini ipaila 
nga mao lamay “paghuboy sa hubag” ug ang sa- 
serdote magpahayag nga ang maong tawo mahin- 
lo.--Lev 13:18-23. 

Gihampak ni Satanas si Job “pinaagig grabeng 
mga hubag [Heb., bishchin”' ra'] gikan sa lapalapa 
sa iyang tiil hangtod sa iyang alimpulo.” (Job 2:7) 
Ang espesipikong medikal nga ngalan sa sakit nga 
giantos ni Job dili matino. Tungod sa hilabihang 
kasakit, si Job nagkagis sa iyang kaugalingon pina- 
agig bika. (Job 2:8) Ang iyang unod naputos sa 
mga ulod, ang iyang panit nagkugankugan (Job 
7:5), makaluod ang iyang gininhawa (Job 19:17), 
siya nag-antos sa kaul-ol, ug ang iyang panit na- 
ngitom ug nangapaksit (Job 30:17, 30). 

Si Haring Ezequias sa Juda gitugkan ug hubag ug 
“nasakit nga himalatyon na.” Sa pagsunod sa gisul- 
ti ni Isaias, ang usa ka tinapay sa pinisa nga pinau- 
gang mga igos gihampol sa hubag, ug human nia- 
na si Ezequias inanayng naulian. (2Ha 20:1, 7; Isa 
38:1, 21) Hinunoa, ang iyang pagkaayo dili tungod 
sa kinaiyanhong pagkaayo lamang, kondili tungod 
kini sa pag-ayo ni Jehova kaniya.---2Ha 20:5. 


HUDISYAL NGA MGA HUKOM. Ang pag- 
hukom nga ipakanaog sa (mga) tawo nga adunay 
awtoridad. (2Sa 8:15: 1Ha 3:16-28, 10:9; 2Ha 25:6; 
2Cr 19:8-10) Si Jehova nga Diyos, ingong Maghu- 
hukom, Maghahatag-Lagda, ug Hari (Isa 33:22), 
mihatag sa nasod sa Israel ug detalyadong kodigo 
sa mga balaod. Ang iyang mga hukom sa mga bu- 
tang labot sa balaod nagtaganag mga sumbanan 
sa paghukom sa mga butang nga naglangkit sa 
mga indibiduwal ug sa pangsulod ug panggawas 
nga mga kalihokan sa nasod.---Tan-awa ang KORTE, 
HUDISYAL NGA, BALAOD, LEGAL NGA KASO. 

Kadaghanan niining hudisyal nga mga hukom 
gihatag ngadto sa nasod sa Israel didto sa Bukid sa 
Sinai. (Neh 9:13) Apan usahay may pipila ka situ- 
wasyon nga nanginahanglan ug linaing hudisyal 
nga hukom. Pananglitan, sa dihang ang Manases- 
nong si Zelopehad namatay nga ang nahibiling 
mga anak pulos mga babaye lamang, ang pangu- 
tana mitungha kon sila makadawat ba ug panulon- 
don. Niana si Jehova nagpakanaog ug hukom nga 
nagsulbad niini nga kahimtang ug human nia- 
na kini nahimong usa ka lagda sa pagdumala sa 
samang mga situwasyon. (Num 27:1-11, 36:1-12, 
tan-awa usab ang Lev 24:10-16.) Sa susama, ang 
usa ka hudisyal nga hukom nga gihimo ni Da- 
vid bahin sa pagpahat sa mga inagaw sa gu- 
bat nahimong usa ka legal nga sumbanan.--- 1Sa 
30:23-25. 

Pinaagi sa pagklasipikar sa pipila ka komon apan 
hilabihan ka makadaot nga mga buhat ingong mga 
salaod nga takos sa kamatayon, ang hudisyal nga 
mga hukom nga gihatag sa Diyos nalahi taliwala sa 
mga balaod sa kontemporaryong mga nasod. Ang 
mga katawhan sa palibot nga mga nasod nakigba- 
hin sa pakigsekso sa hayop, sodomiya, insesto o 
pag-unay, ug uban pang makaluod nga mga buhat 
nga makadaot sa mental, pisikal, ug espirituwal 
nga kahimsog. (Lev 18:6-30, 20:10-23) Busa, ang 
hudisyal nga mga hukom ni Jehova, kon sundon, 
magtuboy sa kahimtang sa nasod sa Israel. Uban 
sa panalangin ni Jehova, ang hugot nga pagsunod 
sa Israel sa iyang mga sugo mosangpot gayod sa 
dayag nga mga kaayohan, nga tungod niana ang 
ubang mga nasod makaingon: “Kining dako nga 
nasod sa walay duhaduha usa ka maalamon ug 
masinaboton nga katawhan.” (Deu 4:4-6) Sanglit 
kini sa pagkatinuod maoy panalangin ngadto sa Is- 
rael (Lev 25:18, 19; Deu 4:1, 7:12-15; 30:16), dili 
ikatingala nga ang salmista miampo nga siya unta 
tudloan sa hudisyal nga mga hukom ni Jehova. (Sal 
119:108) Siya nagpabili niini pag-ayo mao nga siya 
midayeg kang Jehova pito ka beses sa usa ka adlaw 
tungod sa iyang hudisyal nga mga hukom (Sal 
119:164), gani siya mibangon sa tungang gabii 
aron pasalamatan ang Diyos tungod niini.---Sal 
119:62. 

Hinunoa, bisan tuod maayo, matarong, ug bala- 
an, ang hudisyal nga mga hukom sa Balaod nagsil- 
bi lamang ingong magtutudlo nga nagtultol ngad- 
to kang Kristo. Ang maong pakigsaad sa Balaod 
gipulihan sa bag-ong pakigsaad. (Rom 7:12, Gal 
3:24: Heb 8:7-13) Busa malaoman nga ang pagsu- 
nod sa kasugoan, o hudisyal nga mga hukom, nga 
nalangkit sa bag-ong pakigsaad mosangpot sa mas 
dako nga mga panalangin kay sa nasinati sa kina- 
iyanhong Israel ubos sa Balaod.--Ju 13:34, 35, 1Co 
6:9-11: 1Pe 1:14, 15, 22, 23: 2:9, 10, 1Ju 5:3. 


HUDIYO [Kang (Iya ni) Juda]. Usa ka tawo nga 
iya sa tribo ni Juda. Ang ngalan wala gamita sa 
asoy sa Bibliya una pa ang pagkapukan sa napulo- 
ka-tribong gingharian sa Israel. Sa panahon ni Eze- 
quias, si Isaias migamit ug usa ka adhetibong por- 
ma sa pulong, nga gihubad nga “pinulongan sa 
mga Hudiyo.” (Isa 36:11, 13) Kasagaran, ang haba- 
gatang gingharian gitawag nga Juda, ug ang ka- 
tawhan gitawag nga mga anak ni Juda o ang tribo 
sa mga anak ni Juda. Ang unang magsusulat sa 
Bibliya nga migamit sa ngalang mga Hudiyo nga 
direktang nagtumong niini nga mga tawo mao ang 
magsusulat sa mga basahon sa Mga Hari, nga wa- 
lay duhaduha mao si Jeremias, kansang buluha- 
ton sa pagpanagna nagsugod niadtong 647 W.K.P. 
(Tan-awa ang 2Ha 16:6; 25:25.) Human sa pagka- 
destiyero ang ngalan gipadapat ngadto sa bisan 


HUDNO 


kinsang Israelinhon nga mibalik (Esd 4:12: 6:7; Neh 
1:2, 5:17) ug sa kataposan, ngadto sa tanang He- 
breohanon sa tibuok kalibotan, aron ipalahi sila gi- 
kan sa Hentil nga mga nasod. (Est 3:6: 9:20) Ang 
Hentil nga mga lalaki nga midawat sa Hudiyoha- 
nong pagtuo ug nahimong tinuling mga kinabig 
nagpahayag usab sa ilang kaugalingon nga mga 
Hudiyo. (Est 8:17) Apan, diha sa Hebreohanong 
Kasulatan ang ekspresyon nga “langyawng pumo- 
luyo” mahimong magtumong sa usa ka tawo kinsa 
misagop sa relihiyon sa mga Hudiyo (Jer 22:3), ug 
bisan diha sa Kristohanon Gregong Kasulatan ang 
maong mga tawo gipalahi usahay pinaagi sa ter- 
minong “mga kinabig.”---Buh 2:10: 6:5, 13:43. 

Sa bata pa si Jesus, ang mga astrologo miabot, 
nga nangutana: “Hain man ang usa nga natawong 
hari sa mga Hudiyo?” (Mat 2:1, 2) Diha sa estaka sa 
pagsakit ni Jesus gibutang ni Pilato ang titulo nga 
“Jesus nga Nasaretnon ang Hari sa mga Hudiyo.” 
--Ju 19:19. 

Mahulagwayong Paggamit. Si apostol Pab- 
lo, sa pagpangatarongan nga ang mga Hudiyo na- 
sayop sa ilang pagpagarbo ingong unodnong kali- 
wat ug sa pagsalig sa mga buhat sa Balaod aron 
maangkon ang pag-uyon sa Diyos, miingon: “Kay 
siya dili Hudiyo sa gawas lamang, ni ang pagkati- 
nuli diha sa unod sa gawas lamang. Apan siya Hu- 
diyo sa sulod, ug ang iyang pagkatinuli maoy sa 
kasingkasing pinaagi sa espiritu, ug dili pinaagi sa 
sinulat nga kalagdaan. Ang pagdayeg kaniya ma- 
gagikan, dili sa mga tawo, kondili sa Diyos.” (Rom 
2:28, 29) Dinhi si Pablo, pinaagi sa paghimo ug ga- 
mayng kalainan sa kahulogan sa ngalang Juda, 
nagpakita nga ang tinuod nga pasukaranan aron 
uyonan sa Diyos mao ang pagkahimong usa ka ala- 
gad sa Diyos gikan sa kasingkasing, pinaagi sa es- 
piritu. Kini nga argumento maoy susama sa iyang 
pangatarongan diha sa Roma kapitulo 4, nga ang 
matuod nga binhi ni Abraham mao kadtong naka- 
baton sa pagtuo ni Abraham. Dugang pa, iyang gi- 
punting nga diha sa Kristohanong kongregasyon 
dili hinungdanon ang nasyonalidad, kay ‘wala may 
Hudiyo ni Grego [Hentil]. (Gal 3:28) Ang binan- 
hawng si Jesu-Kristo namulong ngadto sa kongre- 
gasyon sa Smirna, nga naghupay kanila bahin sa 
paglutos nga ilang naagoman, sa dakong bahin 
diha sa mga kamot sa mga Hudiyo, nga nag-ingon: 
“Nahibalo ako . . . sa pasipala nilang nagaingon nga 
sila mga Hudiyo, apan dili diay, hinunoa sinagoga 
sila ni Satanas. ”---Pin 2:9. 


HUDNO. Usa ka tinukod nga pangunang gidi- 
senyo alang sa (1) pagtunaw ug mga mineral, 
(2) pagtunaw sa kanhi tinunaw nga mga me- 
tal aron hulmahon o initon kini aron salsalon, ug 
(3) pagdangdang sa mga gamit nga kulonon ug sa 


HUDYAKA 


ubang mga butang nga seramik. Ang mga hudno 
sa kapanahonan sa Bibliya gitukod ginamit ang tisa 
o bato. Ang linginong mga hudno nga tumbaga 
nga gituohang sukad pa sa yugto sa mga Maghu- 
hukom nakaplagan didto sa Tell Qasileh sa amiha- 
nang mga utlanan sa Tel Aviv-Yafo ug sa Tell 
Jemmeh (Tel Gamma), sa H sa Gaza. Kini nga 
mga hudno adunay dagkong mga panghaw nga 
gama sa lapok ug tisa nga gidisenyo sa pagpasulod 
ug hangin ngadto sa daobanan. Ang mga sudla- 
nan nga gama sa yutang-kulonon nga gisudlan ug 
tumbaga ibutang sa ibabaw sa mga baldosa nga 
bato nga gipahimutang diha sa mga abo sa sinu- 
nog sa kalayo sa sulod sa hudno. 

Ang tulo ka matinumanong Hebreohanon nga 
mga kauban ni Daniel gitambog ni Nabucodonosor 
ngadto sa usa ka nagkalayong hudno tungod sa 
pagdumili sa pagyukbo atubangan sa bulawang la- 
rawan nga gipatindog sa hari. (Dan 3) Kon kini ba 
maoy usa ka linain nga hudno nga gitukod alang 
sa maong katuyoan o kaha usa kini ka hudno nga 
sagad gigamit alang sa ubang naandang mga ka- 
tuyoan, ang rekord wala mag-asoy. 

Ang terminong “hudno” mahimong gamiton 
usab sa pagtumong sa usa ka hurnohan sa tinapay. 
--Os 7:4: Lev 2:4. 

Sa mahulagwayong paagi, ang Ehipto, nga nag- 
sakop sa Israel sa mapig-otong yugo sa pagkauli- 
pon, gipakasama sa usa ka hudno nga puthaw. 
(Deu 4:20) Dugang pa, ang pagbubo sa kasuko sa 
Diyos diha sa balay sa Israel gipakasama sa pagtu- 
naw sa metal diha sa usa ka hudno. (Eze 22:18-22) 
Alang sa ubang mga gamit sa pulong ingong pag- 
tandi o ilustrasyon, tan-awa ang Proverbio 17:3: 
27:21: Salmo 12:6 (“tunawanang hudno").---Tan- 
awa ang TAPAHAN, HURNOHAN, PAGDALISAY, TIGDALI- 
SAY. 


HUDYAKA. Ang Gregong pulong nga ko'mos, 
nga gihubad nga “hudyaka,” makaplagan sa tulo ka 
higayon diha sa Kristohanon Gregong Kasulatan 
ug kanunayng gigamit diha sa daotan o dili-maa- 
yo nga diwa. Ang Greek-English Lexicon of the 
New Testament ni Joseph Thayer nagpunting nga 
sa karaang Grego nga mga sinulat kini nagtumong 
sa “usa ka panggabii ug gubot nga parada sa hubog 
ug banha nga mga tawo nga human sa panihapon 
magparada latas sa kadalanan nga may mga sulo 
ug musika agig pagpasidungog kang Bacchus o sa 
ubang bathala [o sa usa ka mananaog sa mga 
dula], ug mag-awit ug magdula atubangan sa mga 
balay sa ilang mga higala nga lalaki ug babaye.” 
(1889, p. 367) Ang maong malaw-ay ug mapatu- 
yangong paggawi, uban sa mga parada diha sa ka- 
dalanan nga sama sa modernong mga karnabal sa 
pipila ka kayutaan, maoy kasagaran diha sa Gre- 

gong mga siyudad sa panahon sa mga apostoles. 
Busa ang mapasidan-ong tambag bahin niini maoy 
tukma ug mapuslanon alang sa matuod nga mga 
magsisimba. 

Ang mga hudyaka tino nga dili angay sa mga 
Kristohanon, kini gikondenar sa Pulong sa Diyos. 
Sa wala pa mahimong mga Kristohanon, ang pipi- 
la niadtong gisulatan ni Pedro, nga mga pumoluyo 
sa impluwensiyado sa Grego nga mga lalawigan sa 
Asia Minor (1Pe 1:1), “nagpadayon sa mga buhat 
sa malaw-ayng panggawi, kaulag, pagpatuyang sa 
bino, hudyaka, palabwanay sa inom, ug sa gidiling 
mga idolatriya.” Apan sa dihang sila nahimong 
mga Kristohanon, sila miundang na sa maong mga 
buhat. (1Pe 4:3, 4) Tungod sa hilabihang kalaw- 
ayan ug kadunotan niini, ang hudyaka maoy usa 
ka “buhat nga iya sa kangitngit” nga dili angayng 
buhaton sa mga Kristohanon.---Rom 13:12-14. 

Ang Bibliya wala magdili sa kangaya ug 
paglipaylipay. Ang tawo giingnan nga magmaya 
diha sa iyang Maglalalang, ang bana magmaya sa 
iyang asawa, ang mamumuo magmaya sa buhat 
sa iyang mga kamot, ug ang mag-uuma sa bunga 
sa iyang paghago. (Sal 32:11; Pr 5:18, Ecc 3:22, Deu 
26:10, 11) Ang pagkaon ug ang ilimnon mahi- 
mong lakip ug makaamot sa pagmaya (Ecc 9:7: Sal 
104:15), apan kinahanglang mangibabaw ang pag- 
kamakasaranganon. (Pr 23:20, 1Ti 3:2, 11, 1Co 
10:31) Ang paglipaylipay hangtod sa pagkahubog, 
uban sa mga kasamok ug kalaw-ayan, maoy hud- 
yaka. Gilakip ni Pablo ang mga hudyaka sa “mga 
buhat sa unod,” diin ang mga nagabuhat niini 
“dili makapanunod sa gingharian sa Diyos.”---Gal 
5:19-21. 


HUKKOK [Kinulit, Kinudlit: Kinubkob]. Usa ka 
utlanang siyudad sa Neptali. (Jos 19:32, 34) Sam- 
tang giisip sa uban nga kini nahimutang sa halayo 
kaayong dapit sa A ug S, ang presenteng-adlawng 
Hugoq gituohan nga mao ang karaang Hukkok. Ki- 
ning dapita nahimutang nga mga 7 km (4.5 mi) sa 
K sa amihanang tumoy sa Dagat sa Galilea ug nag- 
umbaw sa tabunok nga Patag sa Genesaret. 


HUKMANAN. Usa ka korte sa hustisya. Ki- 
ning pulonga makita diha sa pipila ka hubad sa Bi- 
bliya sa 1 Corinto 4:3, diin si Pablo nag-ingon: 
“Karon alang kanako gamay ra kaayong butang 
nga ako pagausisahon ninyo o pinaagi sa taw- 
hanong hukmanan |[Gr., an-thropi'nes he:rme'ras]|.” 
Ang Gregong ekspresyon sa literal nagkahulogang 
“adlaw sa tawo” ug gisabot nga nagtumong sa usa 
ka gitakdang adlaw, o adlaw nga gitakda sa usa ka 
tawhanong maghuhukom aron sa paghusay o sa 
pagpakanaog ug hukom. 

Giila ni Pablo nga ang mga tawo sama kang Apo- 
los, Cefas, ug siya mismo sa usa ka paagi ikaingon 

nga sakop o maoy mga alagad sa kongregasyon 
sa Corinto. (1Co 3:21, 22) Apan ang pipila niana 
nga kongregasyon nagbiaybiay ug naghukom kang 
Pablo, ug kana nga tinamdan milambo tungod sa 
ilang pagsektasekta, sa ilang pagkaunodnon imbes 
nga espirituhanon, sa ilang paglantaw sa mga tawo 
imbes ngadto kang Kristo. (1Co 9:1-4) Nadepensa- 
han ni Pablo ang iyang ministeryo (1Co 9:5-27), 
nga naghatag ug katibuk-ang lagda o panglantaw 
nga ang usa ka Kristohanon angayng dili pangu- 
nang mabalaka bahin sa paghukom sa mga tawo, 
pinaagi man sa mga taga-Corinto o pinaagi sa pi- 
pila ka tawhanong korte sa usa ka gitakdang adlaw. 
Hinunoa, si Pablo nabalaka bahin sa umaabot nga 
adlaw sa paghukom o pag-usisa sa Diyos (pinaagi 
ni Jesus). Siya ang naghatag kang Pablo sa pagka- 
tinugyanan nga niana siya kinahanglang magma- 
tinumanon.---1Co 1:8, 4:2-5; Heb 4:13. 


HUKOK  |[Kinulit: Kinudlit: Kinubkob]. Lagmit 
mao ra ang Helkat, usa ka utlanang siyudad sa te- 
ritoryo sa Aser nga gipahat ngadto sa mga Gerson- 
hon sa tribo ni Levi.--Jos 19:25, 21:31, 33, 1Cr 6: 
74, 75, tan-awa ang HELKAT. 


HUL. Usa ka anak nga lalaki ni Aram. (Gen 
10:23) Apan sa 1 Cronicas 1:17, si Hul mopatim- 
awng gitala ingong anak nga lalaki ni Sem. Diha sa 
Alexandrine Manuscript ug sa Hebreohanong ma- 
nuskrito nga Kennicott 175, ang 1 Cronicas 1:17 
mabasa nga sama sa Genesis 10:23, nga adunay 
prase nga “ug ang mga anak nga lalaki ni Aram” sa 
wala pa itala si Uz, Hul, Geter, ug Mas. Busa, ang 
pagkawala sa mga pulong “ug ang mga anak nga 
lalaki ni Aram" sa 1 Cronicas 1:17 diha sa Masore- 
tikong teksto lagmit maoy tungod sa sayop sa 
magkokopya. Apan mahimo nga dili ingon niana 
ang nahitabo, sa Kasulatan, ang “mga anak nga la- 
laki” mahimong maglakip usab sa mga apo ug bi- 
san sa mas ulahing mga kaliwat. (Alang sa posi- 
bleng pagtandi, tan-awa ang 1Cr 1:4, diin si Sem, 
Ham, ug Japet wala ipaila nga mga anak ni Noe, ti- 
ngali tungod sa kailado sa ilang relasyon kang Noe 
gibati sa orihinal nga magsusulat nga dili na kina- 
hanglan ang maong pagpaila.) 

Ang dapit nga gipuy-an sa mga kaliwat ni Hul 
wala sa tino mahibaloi. Gituohan ni Josephus nga 
si Hul (Urus) mao ang magtutukod sa Armenia. 
(Jewish Antiquities, I, 145 [vi, 4]) Ang uban nag- 
sugyot ug mga dapit sa Mesopotamia ug sa uban 
pa. Daghan ang mopabor sa rehiyon sa Hula duol 
sa katubigan sa Merom diha sa Bibliya nga nahi- 
mutang sa A sa Dagat sa Galilea, sanglit ang nga- 
lang Hul daw napreserbar diha sa ngalang “Hula” 
ug usab sa ngalang “Ulatha,” usa ka rehiyon nga 
gihisgotan ni Josephus.--Jewish Antiquities, XV, 
360 (x, 3). 


HULMIGAS 


HULDA [ang feminine sa Heled, nga nagkahu- 
logang “Gidugayon sa Kinabuhi, Sistema sa mga 
Butang”; o, lagmit, “Ilagang Tigkubkob"]. Ang asa- 
wa ni Salum, usa ka babayeng manalagna nga 
nagpuyo sa Jerusalem sa panahon sa pagmando 
sa matinumanong si Haring Josias sa Juda. 

Sa dihang nadungog ni Josias ang mga pulong sa 
“basahon sa balaod” nga nakaplagan ni Hilkias 
nga hataas nga saserdote sa panahon sa pag-ayo 
sa templo, siya nagpadalag mga delegado aron sa 
pagpakisayod kang Jehova. Sila miadto kang Hul- 
da, kinsa sa baylo, nagpadangat sa pulong ni Jeho- 
va, nga nagpakita nga ang tanang katalagman nga 
gitala diha sa “basahon” modangat sa apostatang 
nasod gumikan sa pagkadili-masinugtanon. Si Hul- 
da midugang nga si Josias, tungod kay nagpaubos 
sa iyang kaugalingon atubangan kang Jehova, dili 
makakita sa katalagman apan pagatigomon ngadto 
sa iyang mga katigulangan ug pagadad-on ngadto 
sa iyang lubnganan diha sa kalinaw.--2Ha 22:8- 
20; 2Cr 34:14-28. 

Ang uban naghunahuna nga sayop ang tagna 
ni Hulda tungod kay namatay si Josias diha sa 
wala kinahanglana nga pakiggubat. (2Ha 23:28-30) 
Ugaling, ang “kalinaw” diin si Josias pagatigomon 
ngadto sa iyang lubnganan dayag nga kasukwahi 
sa “katalagman” nga gitakdang modangat sa Juda. 
(2Ha 22:20, 2Cr 34:28) Si Josias namatay sa wala 
pa moabot ang maong katalagman niadtong 609- 
607 W.K.P., sa dihang gilikosan ug gilaglag sa mga 
Babilonyanhon ang Jerusalem. Dugang pa, ang 
ekspresyon nga “pagatigomon ngadto sa mga kati- 
gulangan sa usa” wala gayod magkahulogan nga 
dili lakip niini ang pagkahiagom sa mapintas nga 
kamatayon diha sa panaggubat sanglit gigamit 
man usab ang susamang ekspresyon nga “matulog 
uban sa mga katigulangan sa usa” nga nagtumong 
sa pagkamatay diha sa panaggubat ingon man sa 
dili mapintas nga kamatayon.--Itandi ang Deu 
31:16, 1Ha 2:10, 22:34, 40. 


HULMIGAS [Heb., nemalah]. Gagmay nga 
mga insekto apan daghan kaayo ug makaplagan 
sa kadaghanang dapit, nga magpundok ingong 
mga kolonya, ug gihisgotan diha sa Bibliya tungod 
sa kakugihan ug sa kinaiyanhon nga kaalam niini. 
(Pr 6:6-8, 30:24, 25) Gibanabana nga adunay kapin 
sa 10,000 ka matang sa mga hulmigas, kini nga 
mga insekto makaplagan sa tanang bahin sa yuta 
gawas sa polar nga mga rehiyon. 

“Usa ka Katawhan.” Ang mga hulmigas gi- 
tawag nga “usa ka katawhan” (Heb., am) diha sa 
Proverbio 30:25, maingon nga si Joel naghisgot sa 
mga dulon ingong “usa ka nasod” (Joe 1:6), ug kini 
nga ekspresyon haom kaayo alang niining gagmay 
nga mga linalang. Bisan tuod ang pipila ka kolonya 


HULOG SA HABLON 


sa hulmigas may pipila lamang ka dosenang mga 
hulmigas, ang ubang mga kolonya may hilabihan 
ka daghang hulmigas nga mokabat ug gatosan ka 
libo. Bisan tuod ang kadaghanang kolonya kasara- 
ngan sa gidak-on, ang balay o dapit nga gilu- 
ngagan niini mahimong modako hangtod sa usa ka 
akre (mga medya ektarya). Sulod sa matag kolon- 
ya adunay tulo ka pangunang mga hut-ong: ang 
rayna o mga rayna, ang mga laki, ug ang mga tra- 
bahante (mga bayeng hulmigas nga wala maug- 
mad sa seksuwal nga paagi). Bisan pa niana, sama 
sa glingon sa proverbio, ang hulmigas “walay ko- 
mandante, opisyal o magmamando.” (Pr 6:7) Ang 
rayna dili isipon ingong pangulo ug mas haom 
nga tawgong inahan nga hulmigas, kay ang pa- 
ngunang buluhaton niini mao ang pagpangitlog. 
Samtang ang usa ka rayna nga hulmigas mabuhi 
hangtod sa 15 anyos, ang mga laki mabuhi lamang 
aron sa pagpaliwat ug dayon mamatay. Ang mga 
trabahante nga hulmigas, nga mabuhi sa giduga- 
yon nga unom ka tuig, adunay nagkadaiyang mga 
trabaho, sama sa pagpangita ug paghakot ug pag- 
kaon alang sa kolonya, sa pagpakaon sa rayna, sa 
pag-atiman sa mga ulod pa nga hulmigas, sa pag- 
hinlo sa balay niini, sa paglungag ug bag-ong mga 
lawaklawak kon gikinahanglan ang pagpadako, ug 
sa pagdepensa sa balay. Ang trabahante nga mga 
hulmigas dili pareho ug gidak-on ug mga proporsi- 
yon, bisan sulod sa parehong kolonya, sa ubang 
mga kahimtang, ang mas dagkong hulmigas mag- 
silbing mga sundalo sa panahon nga atakehon ang 
balay niini. Sa gihapon, bisan sa maayong pagka- 
bahinbahin sa trabaho (diin sa ubang kolonya gior- 
ganisar ang trabaho sumala sa edad sa mga traba- 
hante ug sa ubang kolonya sumala sa gidak-on) ug 
sa ikaingong makuting sosyal nga organisasyon ni- 
ini, walay timailhang adunay bisan kinsa nga la- 
baw o kapatas. 

“Kinaiyanhong Kaalam.” Ang kaalam sa 
mga hulmigas maoy dili tungod sa intelihenteng 
panghunahuna niini kondili maoy resulta sa kinai- 
yanhong mga hiyas nga gihatag niini sa Magla- 
lalang. Ang Bibliya naghisgot sa mga hulmigas 
ingong 'nagaandam sa iyang pagkaon sa ting-init 
ug nagtigom sa iyang taganang pagkaon sa ting- 
ani.” (Pr 6:8) Ang usa sa labing komon nga ma- 
tang sa mga hulmigas nga makaplagan sa Palesti- 
na, ang mangangani, o mag-uuma nga hulmigas 
(Messor semirufus), magtigom ug daghang suplay 
sa lugas panahon sa tingpamulak ug sa ting-init ug 
magagamit niini sa ubang mga panahon, lakip sa 
tingtugnaw, sa dihang lisod ang pagpangita ug 
pagkaon. Kini nga hulmigas sagad makita diha 
sa mga giokanan, diin daghan ang mga lugas. 
Kon mabasa sa ulan ang gitipigan nga mga lugas, 
ang mangangani nga mga hulmigas human niana 

magpagawas sa nabasang mga lugas aron ibulad 
kini sa init sa adlaw. Gani kitkiton niini ang mogi- 
tib nga bahin sa lugas aron kini dili motubo sam- 
tang gitipigan. Ang mga kolonya sa mangangani 
nga mga hulmigas daling mailhan tungod sa mga 
dalandalan nga kanunayng giagian niini ug sa mga 
tipaka sa lugas nga gibiyaan sa entrada sa kolonya. 

Maayong mga Hiyas. Busa, ang daklit nga 
pagsusi bahin sa mga hulmigas maghatag ug pu- 
wersa sa tambag: “Adtoa ang hulmigas, ikaw nga 
tapolan: tan-awa ang iyang mga dalan ug magma- 
alamon.” (Pr 6:6) Dili lamang talagsaon ang kinai- 
yanhong hiyas niini sa pagpangandam alang sa 
umaabot kondili usab ang pagkamalahutayon ug 
determinasyon, nga sagad nagpas-an o hagong 
nagguyod ug mga butang nga mas bug-at pag 
duha ka pilo o kapin pa kay sa gibug-aton niini, nga 
nagbuhat sa tanan kutob sa mahimo aron matu- 
man ang partikular nga buluhaton niini, ug dili 
moatras bisag kini mahulog, madakin-as, o maligid 
sa titip nga mga pangpang. Kay nagtinabangay, 
namentinar niini nga mahinlo kaayo ang mga ba- 
lay niini ug mahangawaon sa kaubang mga traba- 
hante, nga usahay motabang sa pag-agak sa na- 
samdan o sa gikapoy nga mga hulmigas ngadto 
sa balay niini. 


HULOG SA HABLON. Tan-awa ang LINDOG 
sA HABLON. 


HUMTA [Dapit sa Tabili sa Balas]. Usa ka siyu- 
dad sa bukirong rehiyon sa Juda. (Jos 15:20, 48, 
54) Ang nahimutangan niini wala na mahibaloi. 


HUNAHUNA, KAISIPAN. Ang katakos sa 
utok nga pinaagi niana kita magtigom ug impor- 
masyon, katarongan, ug maghimog mga konklus- 
yon. Ang “hunahuna o kaisipan” gihubad gikan sa 
pipila ka kaamgid nga Gregong mga pulong nga 
nagpahayag ug mga katakos sa hunahuna sama sa 
gahom sa panghunahuna, katakos sa pagpanabot, 
salabotan, kinaadman, katarongan, pangisip, in- 
tensiyon, handomanan, kahimtang sa hunahuna o 
panglantaw, opinyon, ug kiling sa hunahuna, ti- 
namdan, o mga gahom. Bisan tuod may mga pa- 
nahon nga ang mga pulong nga “hunahuna o kai- 
sipan” maoy gigamit sa lainlaing mga hubad, diha 
sa samang mga teksto ang ubang mga hubad mi- 
gamit sa mahubiton ug espesipikong mga termino 
nga gihisgotan na. Diha sa Hebreohanong teksto, 
ang mga pulong alang sa “hinumdom"” ug “palan- 
dong” mahimong hubaron diha sa pipila ka teksto 
pinaagi sa mga ekspresyon nga “ibutang sa huna- 
huna” ug “anaa sa hunahuna.” Sa Hebreohanong 
Kasulatan, ang “hunahuna o kaisipan” makita diha 
sa pipila ka bersiyon ingong hubad sa Hebreoha- 
nong mga pulong nga sa literal ug sa tukma nag- 

kahulogang “kasingkasing,” “kalag,” ug “espiritu.” 
--Itandi ang Deu 4:39, ftn sa Rbi8, 2Ha 9:15, Ro, 
Eze 20:32, JB, tan-awa ang KASINGKASING. 

“Magbag-o Diha sa Puwersa nga Nagpalihok 
sa Inyong Kaisipan.’ Ang inklinasyon sa kaisi- 
pan o hunahuna sa dili-hingpit nga tawo sa kinai- 
yanhon nakiling ngadto sa sayop nga panghuna- 
huna. Ang Bibliya nagtawag niini nga “unodnon 
nga kaisipan.” (Col 2:18) Ang mga Kristohanon gi- 
pahinumdoman nga kanhi sila maoy mga kaaway 
sa Diyos tungod kay ang ilang mga kaisipan anaa 
sa mga buhat nga daotan.---Col 1:21. 

Ang kaisipan sa “pisikal” (sa literal, “kalagnon") 
nga tawo, nga lahi sa “espirituwal” nga tawo, sa ki- 
naiyanhon nakiling sa materyal nga mga butang. 
Ang puwersa nga nagpalihok sa iyang kaisipan sa 
usa ka bahin naumol diha kaniya tungod kay kini 
iyang napanunod ug sa laing bahin tungod sa mga 
butang nga gitudlo ug nasinatian niya. Sa dihang 
ang usa ka butang ipresentar kaniya, kini nga pu- 
wersa mag-aghat o magpakiling sa iyang kaisipan 
sa materyalistiko o unodnon nga direksiyon. Busa, 
ang mga Kristohanon gisugo nga “magbag-o diha 
sa puwersa [espiritu] nga nagpalihok sa ilang kaisi- 
pan. (Efe 4:23) Pinaagi sa pagtuon sa Pulong sa 
Diyos sa kamatuoran ug pinaagi sa paglihok sa es- 
piritu sa Diyos, kining nagpalihok nga puwersa ma- 
himong mausab aron nga ang nagpatigbabaw nga 
tinamdan sa hunahuna sa usa ka tawo makiling 
sa hustong direksiyon. Unya, sa dihang ang usa ka 
butang ipresentar ngadto sa maong tawo, ang hu- 
nahuna ikiling niini nga puwersa ngadto sa hus- 
tong espirituwal nga dalan. (1Co 2:13-15) Ang ma- 
ong tawo makabaton sa “panghunahuna ni Kristo,” 
kinsa sa tanang panahon gipalihok sa hustong pu- 
wersa, sanglit ang kiling sa iyang hunahuna kanu- 
nay man nga espirituhanon.--- 1Co 2:16, Rom 15:5. 

Ang yanong kahibalo o intelihensiya dili pa igo 
aron mabatonan sa usa ka tawo ang pag-uyon sa 
Diyos. Kining mga butanga dili makapabag-o sa 
hunahuna aron buhaton ang kabubut-on sa Diyos. 
(Rom 12:2) Si Jehova miingon: “Pagahanawon ko 
ang kaalam sa mga tawong maalamon, ug ang ki- 
naadman sa mga tawong makinaadmanon igasa- 
lindot ko.” (1Co 1:19) Gikinahanglan ang tabang sa 
espiritu sa Diyos aron mabatonan ang tinuod nga 
pagsabot (Pr 4:5-7: 1Co 2:11), kaalam, ug maayong 
panabot.--Efe 1:8, 9. 

Ang 'Balaod sa Hunahuna.’ Kining puwersa 
nga naggiya sa paglihok niining gibag-o nga huna- 
huna gitawag ni apostol Pablo ingong balaod sa hu- 
nahuna. Kini nagkontrolar sa bag-ong hunahuna 
sumala sa “balaod sa Diyos,” ug ang bag-ong huna- 
huna nagpabili niini nga balaod. Apan ang “balaod 
sa sala” nga nagalihok diha sa makasasalang unod 

nakigbugno batok sa 'balaod sa hunahuna, mao 
nga adunay padayon nga panagtigiay sa sulod nga 
pagkatawo sa usa ka Kristohanon. Siya ba magma- 
daogon? Oo, “salamat sa Diyos pinaagi kang Jesu- 
Kristo nga atong Ginoo!” Ang dili-takos nga kalulot 
sa Diyos nagtagana, pinasukad sa halad lukat ni 
Kristo, sa kapasayloan sa mga sala sa unod ug, du- 
gang pa, sa tabang sa balaang espiritu. Ang usa ka 
Kristohanon anaa sa kahimtang nga lahi nianang 
sa dili-Kristohanon, ingon sa gibatbat ni Pablo: 
“Busa, sa akong hunahuna ako usa ka ulipon ngad- 
to sa balaod sa Diyos, apan sa akong unod ngadto 
sa balaod sa sala.”--Rom 7:21-25, Gal 5:16, 17. 

Sa unsang paagi modaog ang hunahuna sa ma- 
ong panag-away? Ang apostol nagpatin-aw pag 
dugang niining butanga, nga nag-ingon: “Kadtong 
nahiuyon sa unod nagtumong sa ilang mga huna- 
huna diha sa mga butang sa unod, apan kadtong 
nahiuyon sa espiritu diha sa mga butang sa espiri- 
tu. Kay ang paghunahuna sa unod nagkahulogan 
ug kamatayon, apan ang paghunahuna sa espiritu 
nagkahulogan ug kinabuhi ug kalinaw, tungod kay 
ang paghunahuna sa unod nagkahulogan ug pakig- 
away sa Diyos, kay kini [ang makasasala, dili-hing- 
pit nga unod] wala mailalom sa balaod sa Diyos, ni, 
sa pagkatinuod, mapailalom kini. . . . Kon, karon, 
ang espiritu niya nga nagbangon kang Jesus gikan 
sa mga patay nagpuyo diha kaninyo, siya nga nag- 
bangon kang Kristo Jesus gikan sa mga patay 
maghatag usab sa inyong may-kamatayong lawas 
ug kinabuhi pinaagi sa iyang espiritu nga nagpuyo 
diha kaninyo. ”---Rom 8:5-11. 

Ang “Ipasabot” sa Espiritu. Sa Roma 8:26, 
27, gipakita ni Pablo nga sa dihang ang mga alagad 
sa Diyos mag-ampo, sila tingali dili kanunayng 
mahibalo kon unsa gayod ang angayng iampo 
sumala sa ilang gikinahanglan. Apan ang Diyos 
nasayod nga buot nilang matuman ang iyang 
kabubut-on. Siya nasayod usab kon unsay gikina- 
hanglan sa iyang mga alagad. Ang Diyos sa miagi 
nagpatala sa daghang inspirado nga mga pag- 
ampo diha sa iyang Pulong, nga nagpahayag sa 
iyang kabubut-on o hunahuna alang niini. Busa 
iyang gidawat kining inspirado nga mga pag-ampo 
ingong mao ang buot nga pangayoon o iampo 
sa iyang katawhan, ug subay niana, kini iyang gi- 
tuman. Ang Diyos nakaila sa mga matinud-anog 
kasingkasing ug nahibalo usab sa gipasabot sa 
mga butang nga iyang gipasulti sa iyang espiritu 
pinaagi sa mga magsusulat sa Bibliya. Siya nahiba- 
lo kon unsa ang “ipasabot [hunahuna, pangisip] sa 
espiritu” sa dihang ang espiritu “mangamuyo,” o 
magpataliwala, alang kanila. 

Paghigugma Diha sa Kaisipan. Gitagna ni 
Jehova ang paghimo ug usa ka bag-ong pakigsaad 
nga ilalom niana ang balaang espiritu magalihok 

aron sa pagsulat sa iyang mga balaod diha sa mga 
hunahuna ug mga kasingkasing sa iyang kataw- 
han. (Heb 8:10, 10:16) Niining paagiha ilang natu- 
man ang butang nga diha niana gipasukad ang ti- 
buok Balaod ug ang mga Manalagna, nga mao, ang 
“paghigugma kang Jehova nga imong Diyos sa ti- 
buok mong kasingkasing ug sa tibuok mong kalag 
ug sa tibuok mong kaisipan, ug sa imong silingan 
sama sa imong kaugalingon. (Mat 22:37-40, Luc 
10:27, 28) Kinahanglang higugmaon sa usa ka 
tawo ang Diyos sa iyang tibuok kasingkasing (mga 
tinguha, pagbati, ug mga emosyon sa sulod nga 
pagkatawo), sa iyang tibuok kalag (iyang kinabuhi 
ug kinatibuk-ang pagkatawo), ug sa iyang tibuok 
kaisipan (iyang intelektuwal nga mga katakos). Ki- 
ning ulahi nga prase nagpasabot nga dili lamang 
ang mga alagad sa Diyos kinahanglang mahigug- 
ma uban ang pagbati, emosyon, ug kusog apan sila 
kinahanglan usab nga bug-os mogamit sa ilang 
mga kaisipan o hunahuna aron sa pagkuha ug ka- 
hibalo bahin sa Diyos ug kang Kristo (Ju 17:3), sa 
pagsabot (Mar 12:33, Efe 3:18), sa pag-alagad sa 
Diyos ug sa iyang mga katuyoan, ug sa pagpakig- 
ambit sa pagpahayag sa maayong balita. Sila gi- 
tambagan nga 'padayon nga ipunting ang ilang 
mga kaisipan sa mga butang sa itaas' (Col 3:2), sa 
'pag-andam sa ilang kaisipan alang sa buluhaton,' 
ug sa 'bug-os nga paghupot ug maayong panghu- 
nahuna.' (1Pe 1:13) Nakita ni apostol Pedro ang ka- 
hinungdanon sa “pagpukaw sa ilang tin-awng mga 
gahom sa panghunahuna' aron mahinumdoman 
ang mga butang nga nakat-onan. (2Pe 3:1, 2) Ki- 
nahanglan nga ilang ibutang kanunay sa hunahu- 
na ang presensiya sa adlaw ni Jehova.'--2Pe 3: 
11, 12. 

Sa paghisgot sa milagrosong mga gasa sa espiri- 
tu nga gigamit sa unang Kristohanong kongregas- 
yon, gipasiugda ni Pablo ang panginahanglan sa 
paggamit sa hunahuna. Siya miingon nga kon siya 
mag-ampo pinaagig laing pinulongan nga dili niya 
mahubad, ang iyang hunahuna dili magmabunga- 
hon. Dugang pa, kon siya moawit ug mga pagda- 
yeg sa samang paagi, sa unsang paagi mataba- 
ngan niini ang mamiminaw nga dili makasabot 
sa laing pinulongan? Busa, siya miingon nga pala- 
bihon pa niya nga mosultig lima ka pulong uban 
sa iyang hunahuna, aron matudloan ang uban, 
kay sa napulo ka libong pulong sa laing pinulo- 
ngan. Dayon iyang giawhag ang iyang mga igsoon 
nga magpakahingkod sa mga gahom sa pagsabot. 
— 1Co 14:13-20. 

Ang mga alagad ni Jehova gisugo nga “bug-os 
nga magkahiusa sa samang kaisipan ug sa samang 
panghunahuna.” (1Co 1:10; Flp 2:2; 1Pe 3:8) Siyem- 
pre, kini nagkahulogan sa pagkahiusa diin nalang- 

kit ang mga intereses sa putli nga pagsimba—ang 
mahinungdanong mga butang—dili kon unsay ka- 
gustohan sa indibiduwal o ang gagmayng mga bu- 
tang nga masulbad ra sa dihang makab-ot ang 
pagkahamtong. (Rom 14:2-6, 17) Sila kinahanglang 
magbaton ug “samang kaisipan diha sa Ginoo” (Flp 
4:2), dili mag-away, kondili ‘maghunahuna nga 
may panag-uyon.'—2Co 13:11. 

Ang mga Kristohanon angayng maningkamot 
nga mailhan pa ang Diyos, hangtod nga ikapada- 
yag niya ang iyang hunahuna bahin sa mga bu- 
tang. (Rom 11:33, 34; 16:25, 26) Ug kinahanglang 
mabatonan nila ang tinamdan sa pangisip bahin 
sa pagkamasinugtanon ug pagkamapainubsanon ni 
Jesu-Kristo; sa ingon sila makabaton sa “panghu- 
nahuna ni Kristo.” (1Co 2:15, 16) Si Pedro nagtam- 
bag: “Sanglit si Kristo nag-antos man diha sa unod, 
sangkapi usab ninyo ang inyong kaugalingon sa 
samang kiling sa kaisipan.”---1Pe 4:1. 

Pagkahabol o Pagkadunot sa Hunahuna. 
Ang mga Israelinhon didto sa Bukid sa Sinai, tu- 
ngod kay wala makabaton ug mga kasingkasing 
nga bug-os nga nagasalig kang Jehova, maoy ha- 
bol sa salabotan, sama niadtong nagpabilin ilalom 
sa Balaod bisan pag gipapas na kini sa Diyos pina- 
agi ni Jesus. (2Co 3:13, 14) Wala nila masabti nga 
si Jesus mao ang usa nga gipunting sa Balaod. (Col 
2:17) Mahitungod sa mga tawo nga wala mouyon 
nga ilhon ang Diyos sumala sa tukmang kahibalo 
apan misimba sa mga linalang, “ang Diyos nagtug- 
yan kanila ngadto sa dili-inuyonan nga kahimtang 
sa panghunahuna”: sila anaa sa kangitngit sa kai- 
sipan, nga nagbuhat sa tanang matang sa dili- 
mapuslanon ug dili-angayng mga butang. (Rom 
1:28, Efe 4:17, 18) Ang dunot-ug-hunahuna nga 
mga tawo misupak sa kamatuoran bisan sa pana- 
hon ni Moises, ug sa ulahi ang sama niana nga mga 
tawo nakigbatok sa tinuod nga Kristiyanidad, ang 
pipila nangangkon pa gani nga mga Kristohanon, 
apan misulay sa pagbahinbahin ug sa pagdaot sa 
mga kongregasyon. (2Ti 3:8, Flp 3:18, 19, 1Ti 6: 
4, 5) Sanglit ang mga hunahuna ug mga tanlag na- 
hugawan, walay mahinlo alang kanila, busa sila 
nanagsulti nga walay pulos sa tinguha nga limbo- 
ngan ang mga hunahuna sa tinuod nga mga Kris- 
tohanon pinaagi sa pagsulay sa pagpaulipon kanila 
ngadto sa mga ideya sa mga tawo. (Tit 1:10-16) 
Tungod niini gikinahanglan sa tanang Kristoha- 
non, ug ilabina niadtong anaa sa responsableng 
mga katungdanan, nga magbaton ug maayong 
panghunahuna.--Rom 12:3, 1Ti 3:2, Tit 2:6, 1Pe 
4:7. 

“Ang diyos niini nga sistema sa mga butang,” 
ang Yawa, mao ang responsable sa pagbuta sa mga 
hunahuna sa mga dili-magtutuo gikan sa kahayag 

sa mahimayaong maayong balita bahin kang Kris- 
to. (2Co 4:4) Busa, anaa ang kapeligrohan nga ki- 
ning pangunang kaaway sa Diyos magdaldal sa 
mga Kristohanon pinaagi sa iyang lipatlipat, sa 
pagpahisalaag sa ilang kaisipan “gikan sa katim-os 
ug kaputli nga angay kang Kristo.” (2Co 11:3) Tu- 
ngod niini, gikinahanglan sa mga Kristohanon nga 
magkahiusa sa kaisipan ug magmakataronganon, 
magpadayon sa pag-ampo, aron nga ang kalinaw 
sa Diyos “nga labaw sa tanang panghunahuna” 
magbantay sa ilang mga gahom sa pangisip pina- 
agi kang Kristo Jesus.---Flp 4:2, 5-7. 

Pag-ayo ug Pagbukas sa Hunahuna. Gipa- 
sig-uli ni Jesus ang maayong panghunahuna sa 
usa ka tawo nga gigamhan-sa-demonyo, nga nag- 
pasundayag sa iyang gahom sa paghimo niini bi- 
san ngadto sa mga tawong ang pangisip gidaot sa 
mga demonyo.---Mar 5:15, Luc 8:35. 

Siya usab makabukas sa mga hunahuna niad- 
tong adunay pagtuo aron masabtan ang kahulogan 
sa Kasulatan. (Luc 24:45) Ang mga tawong maula- 
won o kadtong mibating ubos sa kinaadman maka- 
baton ug kahupayan sa mga pulong ni apostol 
Juan: “Kita nahibalo nga ang Anak sa Diyos mian- 
hi, ug siya naghatag kanato ug katakos sa pagsabot 
aron kita makabaton ug kahibalo sa usa nga matu- 
od [si Jehova nga Diyo5s].”--1Ju 5:20. 

Gipakita ni Pablo sa kongregasyon sa Corinto nga 
siya maayog panghunahuna bisan tuod sa ilang 
tan-aw ‘siya wala sa maayong panghunahuna' (o, 
'wala sa kaugalingon') sa dihang nanghambog ba- 
hin sa iyang mga kredensiyal ingong apostol, usa 
ka butang nga dili sagad himoon sa usa ka Kristo- 
hanon. Siya nagpatin-aw nga siya napugos sa pag- 
himo niini aron ibalik sila sa Diyos, aron maluwas 
sila gikan sa pagkahisalaag. Kini tungod kay sila 
midangop sa bakak nga mga apostoles ug napasi- 
mang ngadto sa sayop nga direksiyon.---2Co 5:13; 
11:16-21, 12:11, 12, 19-21, 13:10. 


HUPA [Silonganan]. Pangulo sa ika-13 sa 24 ka 
dibisyon sa mga saserdote nga giorganisar ni Da- 
vid.— 1Cr 24:1-3, 7, 13. 


HUPAM, HUPAMNON [Kang (Iya ni) Hu- 
pam]. Gitawag usab ug Hupim, si Hupam maoy 
usa ka “anak nga lalaki,” lagmit ulahing kaliwat, ni 
Benjamin, ug pangulong katigulangan sa mga Hu- 
pamnon.---Gen 46:8, 21; Num 26:39, tan-awa ang 
Hupim. 


HUPIM. Usa ka anak nga lalaki o kaliwat ni 
Benjamin nga gilakip sa talaan niadtong miadto sa 
Ehipto kauban sa panimalay ni Jacob niadtong 
1728 W.K.P. o natawo didto sa panahon nga buhi 
pa si Jacob. (Gen 46:8, 21) Ang ubang mga teksto 


HUR 


nagpasabot nga siya maoy usa ka apong lalaki o 
apo-sa-tuhod pinaagi kang Bela ug Iri. (1Cr 7:6, 
7, 12, sa 8:1-5 siya mopatim-aw nga gitawag ug 
Huram.) Daw dili igo ang panahon nga nalangkit 
nga si Benjamin aduna nay mga apo sa dihang siya 
misulod sa Ehipto, apan ang Genesis 46:8 mahi- 
mong sabton nga nagpaila nga kining tanang ka- 
lag nangatawo samtang buhi pa si Jacob sa iyang 
pagpanimuyo didto sa Ehipto, dili kay natawo sa 
wala pa siya ug ang iyang banay moadto didto. 
(Tan-awa ang BENJAMIN Num. 1.) Ang banay nga 
gipundar ni Hupim (gitawag usab ug Hupam), 
nga gitawag ug mga Hupamnon, giihap nga lakip 
sa tribo ni Benjamin sa ikaduhang pagsenso sa 
mga Israelinhon didto sa kamingawan. (Num 26:1- 
4, 38, 39) Si Hupim gihisgotan usab sa 1 Cronicas 
7:14, 15 nga kauban ni Manases, apan dili tino ang 
ilang kalangkitan. 


HUR. 

1. Usa ka kaliwat ni Juda: anak nga lalaki ni Ca- 
leb ug Eprat, apohan sa artesano nga si Bezalel. 
Ang pipila sa mga kaliwat ni Hur hayan namuyo sa 
Betlehem. (Ex 31:2, 35:30, 38:22: 1Cr 2:19, 20, 50, 
51, 54: 4:1-4: 2Cr 1:5) Lagmit siya mao usab ang 
Num. 2. 

2. Usa ka ilado nga kauban ni Moises ug Aaron. 
Wala madugay human mobiya sa Ehipto, sa dihang 
ang Israel gisulong sa mga Amalekanhon, si Hur 
mikuyog kang Moises ug Aaron ngadto sa tumoy 
sa bungtod diin siya ug si Aaron nagsangga sa 
mga kamot ni Moises hangtod nga gihatag ni Jeho- 
va ang kadaogan sa Israel batok sa mga Amale- 
kanhon. (Ex 17:8-13) Wala madugay human niad- 
to, sa usa ka higayon nga si Moises ug Josue 
mitungas sa Bukid sa Sinai aron modawat pa ug 
dugang sa Balaod, ang pagdumala sa kampo gitug- 
yan kang Hur ug Aaron. (Ex 24:12-14) Lagmit siya 
mao usab ang Hur (Num. 1) nga apohan sa artesa- 
no sa tabernakulo nga si Bezalel. Si Josephus misu- 
lat nga si Hur mao ang bana ni Miriam, apan ang 
Bibliya walay gisulti nga bisan unsa mahitungod 
niini.-.-Jewish Antiquities, III, 54 (ii, 4). 

3. Usa ka hari sa Midian, usa sa lima ka hari nga 
gigamhan sa Amorihanon nga si Haring Sihon 
hangtod nga ang Israel, nga nagpaingon sa Yutang 
Saad, nagpildi kang Sihon. (Jos 13:15, 16, 21: Num 
21:21-24) Human niadto, tatawng si Hur ug ang 
iyang upat ka katagilungsod nakig-abin sa hari sa 
Moab nga si Balak batok sa Israel. (Num 22:1-7) Sa 
ulahi, ingon sa gisugo ni Jehova, ang mga Israelin- 
hon nakiggubat sa mga Midianhon ug nagpatay 
kang Hur ingon man sa iyang upat ka alyadong 
hari nga Midianhon ug sa hakog nga manalagnang 
si Balaam.--Num 31:1-8. 


HURAI 


4. Amahan sa luyoluyo nga tagdumala sa pag- 
kaon ni Solomon sa bukirong rehiyon sa Epraim. 
— 1Ha 4:7, 8. 

5. Amahan ni Repaias. Ang anak nga lalaki ni 
Hur nga si Repaias mitabang kang Nehemias sa 
pagtukod pag-usab sa paril sa Jerusalem.---Neh 
3:9. 


HURAI. Usa sa gamhanang mga tawo ni Da- 
vid; gikan sa mga bul-oganang walog sa Gaas. (1Cr 
11:26, 32) Siya gitawag ug Hidai sa 2 Samuel 23:30. 


HURAM. Lagmit apo nga lalaki o apo-sa- 
tuhod ni Benjamin pinaagi kang Bela ug Ir(i); mo- 
patim-aw nga gitawag usab ug Hupim.— 1Cr 7:6, 
7, 12; 8:3-5, tan-awa ang HUPIM. 


HURI. Usa ka Gadhanon nga naggikan kang 
Buz.— 1Cr 5:11, 14. 


HURNOHAN. Usa ka pugon nga gipainit aron 
lutoon o ihurno ang mga pagkaon. Lainlaing ma- 
tang sa mga hurnohan ang gigamit sa mga He- 
breohanon ug sa ubang katawhan.---HULAGWAY, 
Tomo 2, p. 952. 

Ang dagkong mga hurnohan, nga may lingin 
nga bangag diha sa yuta, gigamit sa Tungang Sid- 
lakan hangtod sa modernong kapanahonan, nga 
ang pipila niini miabot ug 1.5 o 1.8 m (5 o 6 p) ang 
giladmon ug halos 1 m (3 p) ang diyametro. Ang 
ingon niini kadako nga hurnohan makaluto ug ti- 
buok karnero pinaagi sa pagpatong niini sa ibabaw 
sa init nga mga bato o uling. 

Ang hurnohan nga samag panaksan gigamit sa 
kapanahonan sa Bibliya ug lagmit susama sa pa- 
naksan nga gigamit sa mga magbabaol nga mga 
taga-Palestina sa modernong kapanahonan. Ang 
usa ka dakong panaksan nga yutang-kulonon itak- 
lob sa tinapay nga ipatong diha sa gagmayng mga 
bato. Ang panaksan initon pinaagi sa pagpasiga sa 
sugnod nga tapokon sa ibabaw ug sa palibot niini, 
ug ang tinapay lutoon. 

Ang matag Hebreohanong panimalay lagmit 
adunay mabalhinbalhin nga hurnohan nga banga, 
usa ka hurnohan nga gigamit pa gihapon didto sa 
Palestina. Usa kini ka dako nga kulonong banga, 
mga 0.9 m (3 p) ang gihabogon, nga may baba sa 
ibabaw ug nag-anam kadako padulong sa sampot 
niini. Aron mapainit kini, ang mga sugnod nga ka- 
hoy o sagbot sunogon diha sa sulod niini, ang mga 
abo habwaon agi sa usa ka bangag nga gituyo pag- 
himo alang niini. Ang ibabaw sirad-an, ug kon igo 
na ang kainiton sa banga, ang minasa ilukop pag- 
butang palibot sa sulod o sa gawas niini. Nipis ka- 
ayo ang tinapay nga maluto niining paagiha. 

Ang daghang hurnohan nga gahong nakubko- 
ban sa mga arkeologo. Dayag nga kini maoy du- 


1096 


gang kaugmaran sa mga hurnohan nga banga. 
Kini nga matang sa hurnohan, nga ang katunga gi- 
lubong sa yuta, maoy ginama gikan sa yutang- 
kulonon ug gipalitadahan sa palibot. Kini pahiktin 
paingon sa itaas, ug ang sugnod sunogon sa sulod. 
Ang mga monyumento ug mga dibuho nagpakita 
nga ang mga Ehiptohanon nagbutang sa mga mi- 
nasa sa gawas niini nga mga hurnohan. Ingong 
sugnod, ang mga Hebreohanon nga migamit nii- 
ning matanga sa hurnohan o hudno lagmit miga- 
mit ug uga nga mga sangasanga o sagbot. (Itandi 
ang Mat 6:30.) Ang karne mahimong hurnohon 
usab niining matanga sa hurnohan. 

Makaiikag nga ang mga hurnohan karon nga gi- 
gamit sa mga magbabaol sa Palestina lahi ug diyu- 
tay sa mga hurnohan nga nakaplagan sa karaang 
mga kagun-oban o nianang gihulagway sa Asir- 
yanhon ug Ehiptohanon nga mga linilok ug mga 
dibuho. Sa karaang Caldea ang mga hurnohan o 
hudno nahimutang sa mga sawang sa mga balay, 
ug karong adlawa kini mahimong makita diha sa 
gagmayng mga panaderya diha sa mga nataran sa 
pribadong mga pinuy-anan, bisan tuod nga ang 
mga hurnohan tingali nagpundok usab diha sa 
ubang bahin sa balangay. Ang dagkong publikong 
mga hurnohan gigamit pa gihapon. 

Ang mga hurnohan sa panimalay maoy komon 
taliwala sa mga Israelinhon ug sa mga Ehiptoha- 
non didto sa yuta sa Ehipto. Busa, panahon sa ika- 
duhang hampak, ang mga baki nanungha bisan 
diha sa ilang mga hurnohan ug sa ilang masahan 
nga mga pasong. —Ex 8:3. 

“Ang Torre sa mga Hudno” sa Jerusalem giayo 
ilalom sa pagtultol ni Nehemias panahon sa pag- 
ayo sa mga paril sa siyudad. (Neh 3:11; 12:38) Ang 
gigikanan niini nga ngalan dili tino, apan gituohan 
nga ang maong torre ginganlan niini tungod kay 
ang negosyanteng mga panadero nagpahimutang 
sa ilang mga hurnohan o hudno diha sa maong da- 
pit. 

Masambingayong Paggamit. Ang hurno o 
hurnohan gigamit ingong ekspresyon nga nagtu- 
mong sa kanihit sa pagkaon diha sa Levitico 26:26, 
nga mabasa: “Sa dihang ako [Jehova] nang mabali 
ang mga tuhoganan nga niini gituhog ang sining- 
sing nga mga tinapay, napulo unya ka babaye ang 
magluto sa inyong tinapay sa usa ka hurno ug iha- 
tag pagbalik ang inyong tinapay sumala sa tim- 
bang niini; ug mokaon gayod kamo apan dili kamo 
mabusog.” Ubos sa normal nga mga kahimtang, 
ang matag babaye nagkinahanglan ug usa lamang 
ka hurnohan aron makahurno matag adlaw. Bisan 
pa niana, ang Levitico 26:26 nagpunting sa usa ka 
panahon nga nihit kaayo ang pagkaon nga maba- 
tonan nga tungod niana ang usa ka hurnohan igo 

nang makahurno sa tanang lutoonon nga maluto 
sa napulo ka babaye. Ug ang Oseas 7:4-7 nagtandi 
sa mananapaw nga mga Israelinhon sa usa ka hur- 
nohan o hudno sa panadero, lagmit tungod sa dao- 
tang mga tinguha nga nagdilaab sulod kanila. 


HUSA. Usa ka “anak nga lalaki” o kaha usa ka 
siyudad nga ang “amahan” o “nagtukod” mao si 
Ezer sa tribo ni Juda. (1Cr 4:1, 4) Kon ang Husa 
nagtumong sa usa ka siyudad, nan lagmit kini ang 
pinuy-anan sa usa sa gamhanang mga tawo ni Da- 
vid nga si Sibecai, kinsa lagmit gitawag usab ug 
Mebunai. (1Cr 27:11, itandi ang 2Sa 23:27, 1Cr 
11:29.) Gituohan sa uban nga ang Husa maoy nga- 
lan sa usa ka siyudad ug mao kini ang Husan, mga 
6 km (3.5 mi) sa K sa Betlehem. 


HUSAHANON [Kang (Iya ni) Husa]. Usa ka 
pumoluyo sa, o tingali usa ka kaliwat ni, Husa. 
--2Sa 21:18, 23:8, 27: 1Cr 11:26, 29; 20:4, 27:1, 11. 


HUSAI [lagmit pinamubo sa Hasabias, nga 
nagkahulogang “Si Jehova Nag-isip (Nagtagad)']. 
Usa ka maunongong Arkihanon nga higala ni Ha- 
ring David nga mitabang sa pagsumpo sa pagre- 
belde ni Absalom. (1Cr 27:33) Si Husai, nga ginisi 
ang iyang hataas nga besti ug may yuta ibabaw sa 
iyang ulo, misugat sa mikalagiw nga hari didto sa 
Bukid sa mga Olibo. Gisunod niya ang sugyot ni 
David nga mobalik siya sa siyudad, magpakaaron- 
ingnon nga maunongon kang Absalom, maningka- 
mot sa pagpakyas sa tambag ni Ahitopel, ug kanu- 
nayng hatagag impormasyon si David pinaagi sa 
mga saserdoteng si Zadok ug Abiatar. (2Sa 15:30, 
32-37) Sa sinugdan matahapon si Absalom, apan 
naangkon ra ni Husai ang pagsalig ni Absalom. 
(2Sa 16:16-19) Sa dihang si Absalom nangayog 
opinyon kang Husai bahin sa labing maayong es- 
tratehiya sa pagpakiggubat, si Husai misulti ug ka- 
sukwahi sa gitambag ni Ahitopel ug mirekomen- 
dar ug usa ka paagi nga sa pagkatinuod maghatag 
ug panahon kang David nga makapangandam pag- 
ayo. Gipresentar ni Husai ang iyang ideya sa paagi 
nga mas maayo kini sa tan-aw ni Absalom ug sa 
iyang mga kaubanan kay sa tambag ni Ahitopel sa 
pag-atake dayon. Unya gipahibalo ni Husai ang 
mga saserdote kon unsay nahitabo. (2Sa 17:1-16) 
Tungod sa tambag ni Husai napakyas ang tambag 
ni Ahitopel, ingon sa gipangaliya ni David sa Diyos, 
ug busa 'si Jehova nagpahamtang ug katalagman 
kang Absalom.'---2Sa 15:31, 17:14: tan-awa ang HI- 
GALA (Higala [Kauban] sa Hari). 


HUSAM. Usa ka lumad sa yuta sa mga Te- 
manhon nga mipuli kang Jobab ingong hari sa 
Edom. (Gen 36:31, 34, 35; 1Cr 1:45, 46) Kini maoy 
“sa wala pay hari nga naghari sa mga anak sa Is- 
rael.”--1ICr 1:43. 


HUSTISYA 


HUSIM. 

1. Anak nga lalaki ni Dan (Gen 46:23), dayag 
nga gitawag ug Suham sa Numeros 26:42. 

2. Usa ka ngalan nga gingalan sa mga anak nga 
lalaki ni Aher sa tribo ni Benjamin.--1ICr 7:6, 12. 

3. Asawa sa Benjaminhon nga si Saharaim ug 
ang inahan ni Abitub ug Elpaal.--1ICr 8:1, 8, 11. 


HUSTISYA. Ang pagpatunhay o pagpatuman 
sa kon unsay matarong sa paagi nga makataronga- 
non ug dili mapihigon ug sumala sa usa ka sukda- 
nan. Ang Hebreohanong pulong nga mish-pat, nga 
sagad gihubad nga “hustisya” o “paghukom” (NW, 
RS), mahimong magpasabot usab sa usa ka parti- 
kular nga plano (Ex 26:30), batasan (Gen 40:13), 
lagda (2Cr 4:20), o naandang paagi (Lev 5:10) sa 
pagbuhat sa mga butang. 

Ang duha ka Hebreohanong pulong nga mas sa- 
gad gihubad nga “hustisya” diha sa King James 
Version (tse dheq ug tsedha-qah') sa kasagaran gi- 
hubad nga “pagkamatarong” diha sa Bag-ong Kali- 
botang Hubad. (Gen 18:19: Job 8:3) Bisan tuod ug 
ang hustisya nalangkit sa mga balaod, sa panguna 
walay kalainan tali sa hustisya ug pagkamatarong. 
--Itandi ang Am 5:24. 

Ang usa ka Gregong pulong nga gihubad nga 
“nahiuyon sa hustisya” o “subay sa hustisya” (NW) 
nagtumong sa usa ka butang nga “matarong” (KJ, 
RS) o takos. (Rom 3:8; Heb 2:2) Ang “paghukom” 
ug ang “pagpanimalos” mao ang pangunang mga 
kahulogan sa duha pa ka laing Grego nga mga pu- 
long nga usahay gihubad nga “hustisya.”--Mat 12: 
20, NW, RS, Luc 18:7, NW. 

Ang supremong Maghuhukom ug Maghahatag- 
Lagda (Isa 33:22), si Jehova nga Diyos, “nahigug- 
ma sa pagkamatarong ug sa hustisya.” (Sal 33:5) 
“Ang hustisya ug ang dagayang pagkamatarong 
dili niya pagatamayon.” (Job 37:23) Kini naggaran- 
tiya nga dili gayod niya biyaan ang mga mauno- 
ngon kaniya. (Sal 37:28) Si Jehova dili mapihi- 
gon sa pagpakiglabot sa iyang mga linalang, apan 
siya nagadawat ug nagahatag sa iyang panalangin 
ngadto sa tanan nga nahadlok kaniya ug nagabu- 
hat sa pagkamatarong. (Buh 10:34, 35) Ang mga 
indibiduwal ug mga nasod pagasilotan o gantihan 
sumala sa ilang mga buhat. (Rom 2:3-11, Efe 6:7-9, 
Col 3:22-4:1) Ang hustisya ni Jehova gitimbangan 
usab ug kaluoy, sa ingon naghatag ug kahigayo- 
nan sa mga tawo ug mga nasod sa pagbiya sa ilang 
daotang mga dalan ug busa makalingkawas sa di- 
hang iya nang ipahamtang ang mapait nga mga 
paghukom.--Jer 18:7-10, Eze 33:14-16: tan-awa 
ang IPAHAYAG NGA MATARONG. 

Ang kaalam ni Jehova mas labaw kaayo sa kaa- 
lam sa dili-hingpit nga mga tawo, ug ang tawo, dili 


HYKSOS 


ang Diyos, ang angayng mokat-on sa dalan sa hus- 
tisya. (Isa 40:14) Busa ang tawo wala sa kahimtang 
nga hukman ang mga buhat sa Diyos kon kini ba 
matarong o dili-matarong, apan kinahanglang mo- 
kat-on sa pagpahiuyon sa iyang hunahuna sumala 
sa sukdanan sa hustisya nga gipadayag ni Jehova 
diha sa iyang Pulong. Ang Diyos miingon sa mga 
Israelinhon: “Kon bahin sa akong mga dalan, dili 
ba sila matul-id, Oh balay sa Israel? Dili ba ang in- 
yong mga dalan ang dili matul-id?” (Eze 18:29) 
Dugang pa, tungod sa pagkamaglalalang ni Jehova 
walay bisan unsang pasukaranan nga pagaduha- 
duhaan ang pagkamatarong sa iyang mga kaliho- 
kan.--Rom 9:20, 21; tan-awa usab ang Job 40:8- 
41:34. 

Busa, si Jehova kanunayng makataronganon sa 
iyang gipangayo nga kadtong nagtinguhang ma- 
kabaton sa iyang pag-uyon mokat-on sa iyang mga 
sukdanan sa hustisya ug sundon kini. (Isa 1:17, 18, 
10:1, 2, Jer 7:5-7: 21:12: 22:3, 4: Eze 45:9, 10, Am 
5:15: Miq 3:9-12, 6:8, Zac 7:9-12) Sama sa Diyos, 
sila kinahanglang dili magmapihigon, sanglit ang 
pagkapakyas sa pagbuhat niini maoy dili matarong 
ug maoy paglapas sa balaod sa gugma. (San 2:1-9) 
Hinunoa, ang pagbuhat sa hustisya sumala sa suk- 


I 


IBHAR [Hinaot si Jehova Magpili [Kaniya]]. 
Usa sa mga anak nga lalaki nga natawo kang Ha- 
ring David sa Jerusalem human niya ibalhin ang 
iyang pinuy-anan didto gikan sa Hebron.---2Sa 
5:13-15, 1Cr 14:4, 5. 


IBLEAM [lagmit gikan sa lintunganayng pu- 
long nga nagkahulogang “gilamoy']. Usa ka siyu- 
dad sa teritoryo sa Isacar apan gipahat uban sa 
mga lungsod nga sakop niini ngadto sa tribo ni 
Manases. Apan, ang mga Manasesnon napakyas 
sa pagpapahawa sa mga Canaanhon gikan sa Ib- 
leam. (Jos 17:11-13: Huk 1:27) Ang Ibleam mopa- 
tim-awng mao ra ang Bileam sa Manases nga gi- 
hatag ngadto sa Kohatnong mga Levihanon. (1Cr 
6:70) Apan diha sa samang asoy nga naghisgot sa 
Levihanong mga siyudad sa teritoryo sa katunga 
sa tribo ni Manases (Jos 21:25) kini mabasa nga 
“Gat-rimon” inay nga “Bileam” o “Ibleam.” Sagad 
nga kini maoy tungod sa sayop sa magkokopya, 
nga ang “Gat-rimon,” ang ngalan sa usa ka siyu- 
dad sa Dan, lagmit nasubli nga wala tuyoa diha sa 
bersikulo 24. 

danan sa Diyos dili pabug-at, sa pagkatinuod ang 
kalipay sa tawo nagdepende niini. (Sal 106:3, itan- 
di ang Isa 56:1, 2.) Kini nga kamatuoran gjiila sa 
bantogang Ingles nga huwes nga si Blackstone: 
“Gilangkit pag-ayo ug dulot nga gilambigit [sa 
Diyos] ang mga balaod sa dumalayong hustisya 
uban sa kalipay sa matag indibiduwal, nga ang na- 
ulahi dili makab-ot gawas kon sundon ang nahau- 
na, ug, kon tukmang sundon ang nahauna, tinong 
makab-ot gayod ang naulahi.”---Chadman's Cyclo- 
pedia of Law, 1912, Tomo I, p. 88. 

Ang hustong pagpahamtang sa hustisya sa mga 
namuno sa kagamhanan makaamot usab sa kali- 
pay ug kaayohan sa mga sakop niini. (Itandi ang Pr 
29:4.) Sanglit ang hustisya kanunayng ipahamtang 
ni Kristo Jesus ingong Hari sa Gingharian sa Diyos 
ug sa tanan niadtong mag-alagad ingong mga 
tagdumala ilalom kaniya, ang iyang maunongong 
mga sakop malipay nga magpasakop sa iyang ma- 
tarong nga pagmando.--Isa 9:6, 7: 32:1, 16-18, 
42:1-4, Mat 12:18-21: Ju 5:30, itandi ang Pr 29:2. 

Mahitungod sa pagpahamtang sa hustisya ug sa 
mga prinsipyo nga nalangkit, tan-awa ang KORTE, 
HUDISYAL NGA, BALAOD, LEGAL NGA KASO. 


HYKSOS. Tan-awa ang EHIPTO, EHIPTOHANON. 


Ang Ibleam gituohan nga mao ang Khirbet 
Belameh, mga 18 km (11 mi) sa HHS sa Megido. 

Duol sa Ibleam, si Haring Ahazias sa Juda gipa- 
tay tungod sa sugo ni Jehu. (2Ha 9:27) Sa ulahi, 
ang dinastiya ni Jehu natapos sa dihang gipatay si 
Zacarias didto sa Ibleam (sumala sa Lagardian nga 
edisyon sa LXX).--2Ha 15:10-12, JB, NW, RS. 


IBNEIAS |Si Jehova Nagtukod]. Anak nga lala- 
ki ni Jeroham, usa ka Benjaminhong pangulo sa 
usa ka balay sa amahan nga namalik gikan sa pag- 
kadestiyero sa Babilonya.-- 1Cr 9:1-3, 7-9. 


IBNIAS [Si Jehova Nagtukod]. Usa ka Benja- 
minhon, katigulangan sa usa ka Mesulam.---1Cr 9: 
7,8. 


IBRI [Usa ka Hebreohanon]. Anak nga lalaki ni 
Jaazias, usa ka Merarihanong Levihanon sa pana- 
hon ni Haring David.--1Cr 24:27, 30, 31. 


IBSAM [Pinahumotan: Lana sa Balsamo; Sina- 
kotan ug Yerbang-paalimyon]. Usa sa mga anak 
nga lalaki ni Tola, usa ka pangulo sa banay sa ama- 
han sa tribo ni Isacar.--1Cr 7:1, 2. 

IBZAN. Ang nagsunod kang Jepte ingong 
maghuhukom sa Israel. Si Ibzan ang amahan sa 30 
ka anak nga lalaki ug 30 ka anak nga babaye, nga 
nagpakitang siya daghan ug asawa ug dayag nga 
siya usab usa ka tawong adunahan. Nagpakuha 
siya ug 30 ka anak nga babaye ingong mga asa- 
wa sa iyang mga anak nga lalaki. Human maghu- 
kom sulod sa pito ka tuig, si Ibzan namatay ug gi- 
lubong sa iyang natawhang siyudad sa Betlehem, 
lagmit ang Betlehem sa Zabulon.--Huk 12:7-10, 
Jos 19:10, 14, 15: tan-awa ang BETLEHEM Num. 2. 


ICONIO. Usa ka karaang siyudad sa Asia Mi- 
nor nga nahimutang mga 1,027 m (3,370 p) iba- 
baw sa lebel sa dagat. Sa pagkakaron ang Iconio 
nailhan nga Konya (Konia), nga nahimutang mga 
240 km (150 mi) sa H sa Ankara diha sa HK 
nga tumoy sa sentral nga patag ibabaw sa bukid 
sa Turkey. Sa unang siglo K.P., ang Iconio maoy 
usa sa pangunang mga siyudad sa Romanhong la- 
lawigan sa Galacia ug nahimutang sa taliwala niini 
ang pangunang ruta sa negosyo gikan sa Efeso 
ngadto sa Sirya. 

Ang siyudad adunay impluwensiyadong mga 
molupyo nga Hudiyo. Si Pablo ug Bernabe, human 
pugsa nga mobiya sa Antioquia sa Pisidia, misang- 
yaw sa siyudad sa Iconio ug sa sinagoga niini, ug 
didto ilang natabangan ang daghang Hudiyo ug 
mga Grego nga mahimong mga magtutuo. Apan 
sa dihang may lakang nga gihimo aron sa pagbato 
kanila, sila mikalagiw gikan sa Iconio paingon sa 
Listra. Apan, sa wala madugay ang mga Hudiyo 
gikan sa Antioquia ug Iconio nangabot sa Listra ug 
nagsulsol sa panon sa katawhan didto mao nga sila 
nagbato kang Pablo. Human niadto si Pablo ug Ber- 
nabe miadto sa Derbe ug dayon maisogong miba- 
lik sa Listra, Iconio, ug Antioquia, nga nagpalig-on 
sa mga igsoon ug nagtudlo ug “mga ansiyano” aron 
sa paghupot ug mga katungdanan diha sa mga 
kongregasyon nga natukod niining mga siyudara. 
--Buh 13:50, 51, 14:1-7, 19-23. 

Sa ulahi, human motungha ang isyu bahin sa 
pagtuli ug human kini mahusay sa mga apostoles 
ug sa mga ansiyano sa kongregasyon sa Jerusalem, 
si Pablo lagmit miduaw pag-usab sa Iconio. Nii- 
ning ikaduhang misyonaryong panaw nga gidala 
ni Pablo si Timoteo, usa ka batan-ong lalaki nga 
may maayong dungog taliwala sa mga igsoon did- 
to sa Listra ug Iconio.---Buh 16:1-5: 2Ti 3:10, 11. 

Ang Iconio nahimutang diha sa utlanan taliwala 
sa Frigia ug Licaonia. Lagmit kini ang hinungdan 
kon nganong ang pipila sa karaang mga mag- 
susulat, lakip kang Strabo ug Cicero, nag-ingon 
nga sakop kini sa Licaonia, samtang si Xenophon 
nagtawag niini nga kataposang siyudad sa Frigia. 
Pinasukad sa geograpiya, ang Iconio maoy sakop sa 


IDO 


Licaonia, apan sumala sa gipaila sa arkeolohikan- 
hong mga kaplag, ang kultura ug sinultihan niini 
maoy Frigiahanon. Ang mga inskripsiyon nga na- 
kaplagan sa maong dapit niadtong 1910 nagpakita 
nga Frigiahanon ang pinulongan nga gigamit did- 
to sulod sa duha ka siglo human sa panahon ni 
Pablo. Busa, tukma nga ang magsusulat sa Mga 
Buhat wala maglakip sa Iconio ingong bahin sa Li- 
caonia, diin ang “pinulongang Licaonianhon” maoy 
gigamit.--Buh 14:6, 11. 


IDALA. Usa ka utlanang siyudad sa Zabulon. 
(Jos 19:14-16) Bisan tuod nga ang tukmang nahi- 
mutangan niini wala mahibaloi, ang pipila nag- 
tuo nga ang Idala mao ang Khirbet el-Huwarah, 
1.5 km (1 mi) sa HK sa gituohang nahimutangan 
sa Betlehem didto sa Zabulon. 


IDBAS [gikan sa lintunganayng pulong nga 
nagkahulogang “dugos"]. Usa ka tawo sa Juda, da- 
yag nga usa ka anak nga lalaki sa magtutukod sa 
Etam.— 1Cr 4:1, 3, tan-awa ang ETAM Num. 3. 


IDO [1-5: pinamubo sa Adaia, nga nagkahulo- 
gang “Si Jehova Nagdayandayan [sa tag-iya sa 
ngalan] ']. 

1. Anak nga lalaki ni Joa; usa ka Levihanon sa 
banay ni Gersom.— 1Cr 6:19-21. 

2. Amahan ni Ahinadab, ang usa nga nag-ala- 
gad ingong luyoluyo nga tigtaganag pagkaon ni So- 
lomon didto sa Mahanaim.---1Ha 4:7, 14. 

3. Usa ka bisyonaryo kansang mga sinulat gi- 
konsulta sa tighipos sa Mga Cronicas alang sa 
impormasyon maylabot sa mga kalihokan ni Ha- 
ring Solomon, Rehoboam, ug Abias. Ang mga si- 
nulat ni Ido gihisgotan ingong usa ka “kabatbatan,” 
usa ka “komentaryo,” o usa ka “midrash.”--2Cr 
9:29, 12:15: 13:22, ftn sa Rbi8. 

4. Amahan ni Berekias ug apohan sa manalag- 
na nga si Zacarias. (Esd 5:1; 6:14, Zac 1:1, 7) Kini 
nga Ido lagmit mao ra ang Num. 5. 

5. Usa ka saserdoteng gitala nga lakip niadtong 
namalik sa Jerusalem kauban ni Zorobabel niad- 
tong 537 W.K.P. Sa mga adlaw sa Hataas nga Sa- 
serdoteng si Joiakim ang balay sa amahan ni Ido 
gipangulohan ni Zacarias. (Neh 12:1, 4, 12, 16) Siya 
lagmit mao ra ang Num. 4. 

6. [lagmit gikan sa lintunganayng pulong nga 
nagkahulogang “dayeg”: o gikan sa laing lintunga- 
nayng pulong nga nagkahulogang “hibalo”]. Anak 
nga lalaki sa usa ka Zacarias, prinsipe sa katunga 
sa tribo ni Manases didto sa Gilead sa panahon ni 
Haring David.--1Cr 27:21, 22. 

7. Pangulo sa mga Netinim nga mga ulipon sa 
templo nga nanimuyo sa Casipia, 220 kanila ang 
miuban kang Esdras paingon sa Jerusalem niad- 
tong 468 W.K.P.---Esd 8:17, 20. 

IDOLO, IDOLATRIYA. Ang usa ka idolo 
maoy usa ka larawan, usa ka hulagway sa bi- 
san unsang butang, o usa ka simbolo nga maoy 
tumong sa mainitong pagkamahinalaron, makita 
man o hinanduraw. Sa katibuk-an, ang idolatriya 
mao ang paghimaya, paghigugma, pagsimba, o 
pagdayeg sa usa ka idolo. Kini sagad nga gibuhat 
ngadto sa usa ka tinuod o gihunahunang nagbaton 
ug mas dakong gahom, kini man nga gahom gitu- 
ohan nga adunay kinabuhi (ingong usa ka tawo, 
hayop, o organisasyon) o kaha mga butang nga 
walay kinabuhi (ingong usa ka puwersa o walay ki- 
nabuhing butang sa kinaiyahan). Ang idolatriya 
kasagarang adunay usa ka dagway sa pagsimba, 
seremonyas, O rituwal. 

Ang Hebreohanong mga termino nga gigamit sa 
pagtumong sa mga idolo sagad nagpasiugda sa si- 
nugdanan ug pagkawalay-kapuslanan sa mga ido- 
lo, o kaha kini maoy mga termino sa pagtamay. La- 
kip niini mao ang mga pulong nga gihubad nga 
“linilok o kinulit nga larawan” (sa literal, butang 
nga linilok), “inumol nga estatwa, larawan, o idolo” 
(sa literal, butang nga inumol o hinulma): “makali- 
lisang nga idolo”, “kawang nga idolo” (sa literal, ka- 
kawangan): ug “makaluod nga idolo.” Ang “idolo” 
mao ang kasagarang hubad sa Gregong pulong 
nga eidolon. 

Dili Tanang Larawan mga Idolo. Ang bala- 
od sa Diyos bahin sa dili pagbuhat ug mga larawan 
(Ex 20:4, 5) wala magdili sa pagbuhat sa tanang 
hulagway ug mga estatwa. Kini gipakita sa ulahing 
sugo ni Jehova sa paghimog duha ka bulawang ke- 
rubin diha sa tabon sa Arka ug sa pagbordag mga 
larawan sa mga kerubin diha sa napulo ka pangsu- 
lod nga tabil sa tolda alang sa tabernakulo ug sa 
kortina nga nag-ulang sa Balaan gikan sa Labing 
Balaan. (Ex 25:18, 26:1, 31, 33) Sa susama, ang in- 
teryor sa templo ni Solomon, nga ang arkitektural 
nga mga plano niini gihatag kang David pinaagi sa 
pag-inspirar sa Diyos kaniya (1Cr 28:11, 12), nindot 
nga gidayandayanag linilok ug kinulit nga mga ke- 
rubin, mga hulagway sa kahoyng palma, ug mga 
bulak. Ang duha ka kerubin nga kahoyng oleifero 
nga hinaklapan ug bulawan nagbarog diha sa La- 
bing Balaan sa maong templo. (1Ha 6:23, 28, 29) 
Ang inumol nga dagatdagat nga gitungtong sa 12 
ka torong baka nga tumbaga, ug ang mga bung- 
bong sa kilid sa mga kareton nga tumbaga nga gi- 
gamit sa templo gidayandayanan ug mga larawan 
sa mga leyon, mga torong baka, ug mga kerubin. 
(1Ha 7:25, 28, 29) Napulog-duha ka leyon ang gi- 
laray sa isigkakilid sa mga ang-ang paingon sa tro- 
no ni Solomon.---2Cr 9:17-19. 

Apan, kini nga mga larawan dili mga idolo alang 
sa pagsimba. Ang nag-alagad nga mga saserdote 
lamang ang makakita sa mga larawan sa sulod sa 

tabernakulo ug, sa ulahi, sa sulod sa templo. Walay 
lain gawas lamang sa hataas nga saserdote ang 
makasulod sa Labing Balaan, ug sa panahon la- 
mang sa Adlaw sa Pagtabon-sa-Sala. (Heb 9:7) 
Busa walay kapeligrohan nga ang mga Israelinhon 
malit-agan sa pag-idolo sa mga kerubin nga bula- 
wan diha sa sangtuwaryo. Kini nga mga larawan 
sa panguna nagsimbolo sa mga kerubin sa langit. 
(Itandi ang Heb 9:23, 24.) Ang pamatuod nga kini 
nga mga kerubin dili pagasimbahon gipakita sa ka- 
matuoran nga ang mga manulonda mismo dili pa- 
gasimbahon.---Col 2:18; Pin 19:10, 22:8, 9. 

Siyempre, dihay mga panahon nga ang mga la- 
rawan nahimong mga idolo, bisan tuod sa sinug- 
dan wala himoa ingong mga butang nga pagasim- 
bahon. Ang halas nga tumbaga nga giumol ni 
Moises didto sa kamingawan sa ngadtongadto gi- 
simba, ug busa gigupok kini sa matinumanong si 
Haring Ezequias. (Num 21:9: 2Ha 18:1, 4) Ang 
epod nga gihimo ni Maghuhukom Gideon nahi- 
mong “lit-ag” alang kaniya ug sa iyang panimalay. 
—Huk 8:27. 

Mga Larawan Ingong Tabang sa Pagsimba. 
Wala isugo sa Kasulatan ang paggamit ug mga la- 
rawan ingong paagi sa pagduol sa Diyos diha sa 
pag-ampo. Ang maong buhat sukwahi sa prinsip- 
yo nga kadtong nagtinguha sa pag-alagad kang Je- 
hova kinahanglang magasimba kaniya uban sa es- 
piritu ug sa kamatuoran. (Ju 4:24, 2Co 4:18, 5:6, 7) 
Wala niya tugoti nga isagol ang idolatrosong mga 
buhat sa matuod nga pagsimba, ingon sa gipakita 
sa iyang paghukom sa pagsimba sa nating baka, 
bisan tuod gilangkit sa mga Israelinhon ang iyang 
ngalan diha niana. (Ex 32:3-10) Wala ihatag ni Je- 
hova ang iyang himaya ngadto sa kinulit nga mga 
larawan.--Isa 42:8. 

Wala gayoy rekord sa Kasulatan nga nagpaki- 
tang ang matinumanong mga alagad ni Jehova 
migamit ug makitang mga tabang sa pag-ampo 
ngadto sa Diyos o nakig-ambit sa usa ka dagway sa 
relatibong pagsimba. Siyempre, mahimong hisgo- 
tan sa pipila ang Hebreohanon 11:21, nga sumala 
sa Katolikong Douay Version, mabasa: “Tungod 
sa pagtuo si Jacob nga himalatyon na, nagpanala- 
ngin sa matag usa sa mga anak ni Jose, ug nag- 
simba sa tumoy sa iyang sungkod.” Dayon diha sa 
nota o footnote niini nga teksto gituohan nga si 
Jacob naghatag ug relatibong pagpasidungog ug 
pagsimba sa tumoy sa sungkod ni Jose, ug kini ang 
gikomento: “Ang pipila ka maghuhubad, nga wala 
makauyon niining relatibong pagpasidungog, nag- 
daot sa teksto, pinaagi sa paghubad niini: siya mi- 
simba, nga nag-akbo sa tumoy sa iyang sungkod.” 
Apan, inay nga pagdaot sa teksto, ingon sa gipaki- 
ta niini nga nota o footnote, kining ulahing hubad 
ug ang uban pang susama nga mga hubad niini 

nahiuyon sa diwa sa Hebreohanong teksto sa Ge- 
nesis 47:31 ug gisagop gani sa daghang Katolikong 
mga hubad, lakip ang The Jerusalem Bible. 

Mga Dagway sa Idolatriya. Ang mga buhat 
sa idolatriya nga gihisgotan sa Bibliya naglakip sa 
mangil-ad kaayong mga buhat sama sa seremon- 
yal nga pagpamampam, paghalad ug bata, pag- 
huboghubog, ug pagsamadsamad sa kaugalingon 
hangtod nga moagos ang dugo. (1Ha 14:24: 18:28, 
Jer 19:3-5, Os 4:13, 14; Am 2:8) Ang mga idolo gi- 
pasidunggan pinaagi sa pagkaon ug pag-inom diha 
sa mga kapistahan o sa mga seremonyas nga gihi- 
mo agig pagpasidungog niini (Ex 32:6: 1Co 8:10), 
pinaagi sa pagyukbo ug paghalad ngadto niini, pi- 
naagi sa pag-awit ug pagsayaw sa atubangan nii- 
ni, ug bisan pinaagi sa paghalok niini. (Ex 32:8, 18, 
19, 1Ha 19:18, Os 13:2) Nabuhat usab ang idolatri- 
ya pinaagi sa pag-andam ug lamesa nga may pag- 
kaon ug ilimnon alang sa bakak nga mga diyos (Isa 
65:11), pinaagi sa paghalad ug mga ilimnon, halad 
nga mga tinapay, ug gipaaso nga halad (Jer 7:18, 
44:17), ug pinaagi sa paghilak diha sa relihiyosong 
seremonyas (Eze 8:14). Ang pipila ka buhat, sama 
sa paghimog patik sa panit, pagsamadsamad sa 
unod, pagpakiskis sa agtang, pagpatubtob sa bu- 
hok o patilya sa ulo, ug pagdaot sa tumoy sa 
bungot, gidili sa Balaod, lagmit sa usa ka bahin 
tungod kay kini nalangkit sa komon nga idolatro- 
song mga buhat sa silingang mga katawhan.---Lev 
19:26-28, Deu 14:1. 

Dayon anaa ang mas malinglahong mga dagway 
sa idolatriya. Ang hakog nga pangibog maoy ido- 
latriya (Col 3:5), sanglit ang tumong sa mga pangi- 
bog sa usa magpaliso sa iyang paghigugma gikan 
sa Maglalalang ug busa tungod niana mahimong 
usa ka idolo. Imbes nga mag-alagad nga matinu- 
manon kang Jehova nga Diyos, ang usa ka tawo 
mahimong ulipon sa iyang tiyan, nga mao, sa 
unodnong pangibog o gana, ug maghimo niini nga 
iyang diyos. (Rom 16:18, Flp 3:18, 19) Sanglit ang 
paghigugma sa Maglalalang ikapakita pinaagi sa 
pagkamasinugtanon (1Ju 5:3), ang pagkamasukla- 
non ug pagkamapangahason ikatandi sa mga bu- 
hat sa idolatriya.--1Sa 15:22, 23. 

Idolatriya sa Wala Pa ang Lunop. Ang ido- 
latriya wala magsugod sa makitang dominyo kon- 
dili sa dili-makitang dominyo. Ang usa ka 
mahimayaong espiritung linalang nakaugmad ug 
mahakogong tinguha nga mahisama sa Labing 
Hataas. Kusganon kaayo ang iyang tinguha mao 
nga kini nagpahimulag kaniya gikan sa iyang Di- 
yos, si Jehova, ug tungod sa iyang idolatriya siya 
mirebelde.--Job 1:6-11, 1Ti 3:6, itandi ang Isa 
14:12-14: Eze 28:13-15, 17. 

Sa susama, si Eva mao ang unang tawo nga tig- 
simbag idolo tungod sa iyang pagkaibog sa gidiling 

bunga, diin kining sayop nga pangibog mitultol ka- 
niya sa pagsupak sa sugo sa Diyos. Pinaagi sa pag- 
tugot sa mahakogong pangibog nga moindig sa 
iyang paghigugma kang Jehova ug dayon pinaagi 
sa pagsupak kaniya, si Adan usab nahimong sad- 
an sa idolatriya.--Gen 3:6, 17. 

Sukad sa pag-alsa didto sa Eden, minoriya la- 
mang sa katawhan ang wala malangkit sa idolatri- 
ya. Sa panahon sa pagkinabuhi ni Enos nga apo ni 
Adan, ang mga tawo dayag nga nagbatasan sa usa 
ka dagway sa idolatriya. “Nianang panahona gi- 
sugdan ang pagtawag sa ngalan ni Jehova.” (Gen 
4:26) Apan dayag nga dili kini pagtawag sa ngalan 
ni Jehova pinaagi sa pagtuo, sama sa gibuhat sa 
matarong nga si Abel daghang katuigan una pa ni- 
ini ug nga tungod niana siya namatay ingong mar- 
tir sa mga kamot sa iyang igsoong si Cain. (Gen 4: 
4, 5, 8) Dayag nga ang dagway sa pagsimba nga 
nagsugod sa mga adlaw ni Enos maoy usa ka ba- 
kak nga pagsimba nga niana gigamit ang ngalan ni 
Jehova sa sayop nga paagi o gipadapat sa dili-hus- 
tong paagi. Mahimong gipadapat sa mga tawo ang 
ngalan ni Jehova ngadto sa ilang kaugalingon o sa 
laing mga tawo (nga pinaagi kanila sila nagpakaa- 
ron-ingnon nga miduol sa Diyos diha sa pagsim- 
ba), o kaha ilang gipadapat ang ngalan sa Diyos 
ngadto sa idolong mga butang (ingong makitang 
butang, aktuwal nga tabang sa ilang pagsulay sa 
pagsimba sa dili-makitang Diyos). 

Ang Bibliya wala magbutyag kon unsa ka kaylap 
nga gibuhat ang idolatriya sukad sa mga adlaw ni 
Enos hangtod sa Lunop. Ang kahimtang anam- 
anam gayod nga nagakadaot, tungod kay sa adlaw 
ni Noe “nakita ni Jehova nga ang pagkadaotan sa 
tawo dagaya diha sa yuta ug ang matag kiling sa 
mga hunahuna sa iyang kasingkasing daotan la- 
mang sa tanang panahon.” Gawas pa sa napanu- 
nod nga makasasalang kiling sa tawo, ang nagma- 
teryalisar nga mga manulonda nga nakigrelasyon 
sa mga anak nga babaye sa mga tawo, ug ang 
mestisong mga anak nga misangpot niini nga mga 
relasyon, ang mga Nepilim, nagpasamot sa kusga- 
nong impluwensiya sa pagkadaotan nganha sa ka- 
libotan sa maong panahon.---Gen 6:4, 5. 

Idolatriya sa mga Panahon sa mga Patriar- 
ka. Bisan tuod ang Lunop sa adlaw ni Noe nag- 
laglag sa tanang tawhanong mga tigsimbag idolo, 
ang idolatriya nagsugod pag-usab nga gipanguna- 
han ni Nimrod, “usa ka gamhanang manganga- 
yam nga supak kang Jehova.” (Gen 10:9) Walay 
duhaduha nga ubos sa pagtultol ni Nimrod, nagsu- 
god ang pagtukod sa Babel ug sa torre niini (lagmit 
usa ka ziggurat nga gigamit sa idolatrosong pag- 
simba). Napakyas ang mga plano sa maong mga 
magtutukod sa dihang gilahugay ni Jehova ang 
ilang pinulongan. Kay dili na magkasinabot sa usag 

usa, sila inanay nga mibiya sa pagtukod sa siyudad 
ug nagkatibulaag. Bisan pa niana, ang idolatriya 
nga nagsugod didto sa Babel wala matapos didto. 
Sa dapit nga giadtoan sa maong mga magtutukod 
ilang gidala ang ilang bakak nga relihiyosong mga 
ideya.--Gen 11:1-9, tan-awa ang Diyos UG MGA DI- 
YOSA, MGA. 

Ang sunod nga siyudad nga gihisgotan diha 
sa Kasulatan, ang Ur sa mga Caldeanhon, sama 
sa Babel, dili debotado sa pagsimba sa matuod 
nga Diyos, si Jehova. Ang mga pagpangubkob sa 
mga arkeologo didto nagbutyag nga ang bathala 
nga patron sa maong siyudad mao ang diyos-bulan 
nga si Sin. Didto sa Ur nagpuyo ang amahan ni Ab- 
ram (Abraham) nga si Tera. (Gen 11:27, 28) Kay 
nagpuyo taliwala sa usa ka dapit nga puno sa ido- 
latriya, si Tera lagmit nga nakigbahin niini, ingon 
sa gipakita kasiglohan sa ulahi pinaagi sa mga pu- 
long ni Josue ngadto sa mga Israelinhon: “Didto sa 
pikas nga bahin sa Suba [Euprates] nga ang inyong 
mga katigulangan namuyo sa dugay nang pana- 
hon kanhi, si Tera nga amahan ni Abraham ug ang 
amahan ni Nahor, ug sila nag-alagad sa ubang 
mga diyos.” (Jos 24:2) Apan si Abraham nagpaki- 
tag pagtuo sa matuod nga Diyos, si Jehova. 

Sa bisan asa nga dapit nga si Abraham ug ang 
iyang mga kaliwat sa ulahi miadto, ilang nasaksi- 
han ang idolatriya, nga impluwensiyado sa orihinal 
nga apostasya didto sa Babel. Busa kanunay nga 
dihay kapeligrohan nga matakdan sa maong ido- 
latriya. Gani ang mga paryente ni Abraham adu- 
nay mga idolo. Si Laban nga ugangan nga lalaki sa 
apo ni Abraham nga si Jacob, nagbaton ug tera- 
pim, o mga diyos sa pamilya. (Gen 31:19, 31, 32) 
Nakita ni Jacob nga kinahanglang tudloan ang 
iyang panimalay sa pagsalikway sa tanan nilang 
langyawng mga diyos, ug iyang gitagoan ang mga 
idolo nga gitugyan kaniya. (Gen 35:2-4) Lagmit 
iyang giwagtang kini niining paagiha aron walay 
usa sa iyang panimalay ang mahimong mogamit 
pag-usab sa metal niini ingong usa ka butang nga 
adunay linaing bili tungod sa nangaging paggamit 
niini sa idolatrosong paagi. Wala hisgoti kon gitu- 
naw o gidugmok ba ni Jacob kini nga mga larawan. 

Idolatriya ug ang Gipakigsaaran sa Diyos 
nga Katawhan. Ingon sa gipakita ni Jehova 
kang Abraham, ang iyang mga kaliwat, ang mga 
Israelinhon, nahimong langyawng mga pumoluyo 
sa yuta nga dili ilaha, nga mao ang Ehipto, ug nag- 
antos didto. (Gen 15:13) Sa Ehipto naatubang nila 
ang hilabihang idolatriya, kay ang paghimog mga 
larawan kaylap kaayo sa maong nasod. Daghang 
bathala nga gisimba didto gilarawan pinaagig mga 
ulo sa hayop, lakip kanila mao ang iring-ug-ulo nga 
si Bast, ang baka-ug-ulo nga si Hathor, ang banog- 
ug-ulo nga si Horus, ang iro-ug-ulo nga si Anubis 

(HULAGWAY, Tomo 1, p. 946), ug ang langgam-ug- 
ulo nga si Thoth, sa paghisgot lamang ug pipila. 
Ang mga linalang sa dagat, sa hangin, ug sa yuta 
gisimba, ug inigkamatay sa “sagradong” mga ha- 
yop kini embalsamahon ingong mummy. 

Ang Balaod nga gihatag ni Jehova ngadto sa 
iyang katawhan human sa pagpahigawas kanila gi- 
kan sa Ehipto tatawng nagdili sa idolatrosong mga 
buhat nga kaylap kaayo taliwala sa karaang mga 
katawhan. Ang ikaduha sa Napulo ka Sugo tin- 
awng nagdili sa paghimog linilok nga larawan o 
usa ka hulagway sa bisan unsa nga anaa sa kala- 
ngitan, sa yuta, o anaa sa katubigan aron simba- 
hon. (Ex 20:4, 5, Deu 5:8, 9) Sa iyang kataposang 
mga tambag ngadto sa mga Israelinhon, gipasiug- 
da ni Moises nga imposible gayod ang paghimog 
larawan sa matuod nga Diyos ug nagpasidaan ka- 
nila nga magbantay sa lit-ag sa idolatriya. (Deu 
4:15-19) Aron mapanalipdan pa ang mga Israelin- 
hon gikan sa pagkahimong mga tigsimbag idolo, 
sila gisugo nga dili maghimog pakigsaad uban sa 
paganong mga molupyo sa yuta nga ilang pagaad- 
toan o makig-alyansa sa kaminyoon uban kani- 
la, apan maglaglag kanila. Ang tanang butang 
nga nalangkit sa idolatriya--mga halaran, sagra- 
dong mga haligi, sagradong mga poste, ug kinulit 
nga mga larawan---kinahanglang laglagon.---Deu 
7:2-5. 

Ang manununod ni Moises nga si Josue nagti- 
gom sa tanang tribo sa Israel didto sa Sekem ug 
nagtambag kanila sa pagwagtang sa bakak nga 
mga diyos ug sa pag-alagad nga matinumanon 
kang Jehova. Ang katawhan miuyon sa pagbuhat 
niana ug nagpadayon sa pag-alagad kang Jehova 
sulod sa tibuok kinabuhi ni Josue ug sa tibuok ki- 
nabuhi sa mga ansiyano kansang mga adlaw mi- 
lugway pa human kang Josue. (Jos 24:14-16, 31) 
Apan human niadto mibanos ang grabeng apostas- 
ya. Ang katawhan misugod sa pagsimba sa Cana- 
anhong mga bathala--kang Baal, Astoret, ug sa 
sagradong poste, o Asera. Busa, gitugyan ni Jeho- 
va ang mga Israelinhon ngadto sa mga kamot sa 
ilang mga kaaway. Bisan pa niana, sa dihang sila 
naghinulsol, siya maluluy-ong nagpatunghag mga 
maghuhukom sa pagluwas kanila.--Huk 2:11-19, 
3:7, tan-awa ang ASTORET:, BAAL Num. 4; SAGRA- 
DONG HALIGI, SAGRADONG POSTE. 

Ubos sa pagmando sa mga hari. Sa panahon 
sa paghari sa unang hari sa Israel, si Saul, sa pag- 
hari sa iyang anak nga lalaki nga si Is-boset, ug sa 
paghari ni David, walay gihisgotang kaylap nga 
idolatriya nga gibuhat sa mga Israelinhon. Bisan pa 
niana, adunay mga timailhan nga nagpadayon ang 
idolatriya diha sa gingharian. Pananglitan, ang ka- 
ugalingong anak nga babaye ni Saul, si Mikal, nag- 
baton ug usa ka larawan nga terapim. (1Sa 19:13, 

tan-awa ang TERAPIM.) Apan, sa ulahing bahin la- 
mang sa pagmando sa anak nga lalaki ni David nga 
si Solomon nga gibuhat ang dayag nga idolatriya, 
nga ang monarko mismo ubos sa impluwensiya sa 
iyang daghang langyaw nga mga asawa, nagdasig 
sa idolatriya pinaagi sa pagtugot niana. Gitukod 
ang hatag-as nga mga dapit alang kang Astoret, 
Kemos, ug Milcom o Molek. Ang katawhan sa kati- 
buk-an nadaog sa bakak nga pagsimba ug misugod 
sa pagyukbo ngadto niining idolo nga mga diyos. 
--1Ha 11:3-8, 33; 2Ha 23:13, tan-awa ang KEMOS, 
MOLEK. 

Tungod niini nga idolatriya, gisip-ak ni Jehova 
ang napulo ka tribo gikan sa anak nga lalaki ni So- 
lomon nga si Rehoboam ug gihatag kini ngadto 
kang Jeroboam. (1Ha 11:31-35, 12:19-24) Bisan 
tuod gipasaligan nga ang iyang gingharian magpa- 
biling malig-on kon siya magpadayon sa pag-ala- 
gad nga matinumanon kang Jehova, sa dihang 
nahimong hari, gisugdan ni Jeroboam ang pagsim- 
ba sa nating baka tungod sa kahadlok nga ang ka- 
tawhan moalsa batok sa iyang pagmando kon sila 
magpadayon sa pag-adto sa Jerusalem alang sa 
pagsimba. (1Ha 11:38, 12:26-33) Ang idolatrosong 
pagsimba sa nating baka nagpadayon sa tanang 
adlaw sa paglungtad sa napulo-ka-tribong gingha- 
rian, uban sa Baalismo sa Tiro nga gisugdan pag- 
buhat sa panahon sa paghari ni Ahab. (1Ha 16:30- 
33) Apan, dili tanan ang nag-apostata. Samtang 
naghari si Ahab, aduna pay nahibilin nga 7,000 
nga wala moluhod ni mihalok kang Baal, ug kini 
nahitabo sa panahon nga ang mga manalagna ni 
Jehova gipamatay pinaagi sa espada, sa walay du- 
haduha tungod sa paghulhog sa asawa ni Ahab 
nga si Jezebel.--1Ha 19:1, 2, 14, 18, Rom 11:4; tan- 
awa ang NATING BAKA (Pagsimba sa Nating Baka). 

Gawas sa pagpapas ni Jehu sa pagsimba kang 
Baal (2Ha 10:20-28), walay rekord nga ang bisan 
unsang relihiyosong reporma gihimo sa usa ka mo- 
narko sa napulo-ka-tribong gingharian. Ang ka- 
tawhan ug ang mga magmamando sa amihanang 
gingharian wala mamati sa mga manalagna nga 
sublisubling gipadala ni Jehova, mao nga sa kata- 
posan gitugyan sila sa Labing Gamhanan ngadto 
sa mga kamot sa mga Asiryanhon tungod sa ilang 
mangil-ad nga rekord sa idolatriya.---2Ha 17:7-23. 

Sa gingharian sa Juda, ang kahimtang halos su- 
sama, gawas sa mga reporma nga gihimo sa pipila 
ka hari. Bisan tuod nabahin ang gingharian ingong 
direktang sangpotanan tungod sa idolatriya, si Re- 
hoboam nga anak nga lalaki ni Solomon wala ma- 
numbaling sa disiplina ni Jehova ug wala magsa- 
likway sa idolatriya. Sa dihang nalig-on na ang 
iyang posisyon, siya ug ang tibuok Juda nag-apos- 
tata. (2Cr 12:1) Gitukod sa mga tawo ang hatag-as 
nga mga dapit, gipatindog diha niini ang sagra- 

dong mga haligi ug ang sagradong mga poste, 
ug nakigbahin sa seremonyal nga pagpamampam. 
(1Ha 14:23, 24) Bisan tuod si Abiam (Abias) nag- 
pahayag ug pagtuo kang Jehova sa dihang siya na- 
kiggubat kang Jeroboam ug gipanalanginan ug 
kadaogan, sa dakong sukod iyang gisundog ang 
makasasalang dalan sa iyang amahan ug gisun- 
dan sa trono nga si Rehoboam.---1Ha 15:1, 3, 2Cr 
13:3-18. 

Ang misunod nga duha ka hari sa Juda, si Asa 
ug Jehosapat, nag-alagad nga matinumanon kang 
Jehova ug naningkamot nga wagtangon ang ido- 
latriya diha sa gingharian. Apan ang Juda na- 
impluwensiyahan pag-ayo sa pagsimba diha sa 
hatag-as nga mga dapit nga, bisan pa sa mga pa- 
ningkamot niining duha ka hari sa paglaglag niini, 
ang hatag-as nga mga dapit daw nagpadayon sa 
tago o kaha kini mitungha pag-usab.-- 1Ha 15:11- 
14; 22:42, 43: 2Cr 14:2-5, 17:5, 6; 20:31-33. 

Ang paghari sa sunod nga hari sa Juda, si Jeho- 
ram, nagsugod pinaagi sa pag-ulag dugo ug nag- 
sugod ang usa ka bag-ong yugto sa idolatriya sa 
Juda. Tungod kini kay nahimo niyang asawa si 
Atalia nga anak nga babaye sa idolatrosong si 
Ahab. (2Cr 21:1-4, 6, 11) Ang raynang inahan nga 
si Atalia nahimong magtatambag usab sa anak 
nga lalaki ni Jehoram nga si Ahazias. Busa, sa pa- 
nahon sa pagmando ni Ahazias ug sa mangingilog 
nga si Atalia, ang idolatriya nagpadayon nga may 
pag-uyon sa magmamando.---2Cr 22:1-3, 12. 

Sa unang bahin sa paghari ni Jehoas, human sa 
pagpatay kang Atalia, ang matuod nga pagsim- 
ba napasig-uli. Apan sa pagkamatay sa Hataas 
nga Saserdoteng si Jehoiada, mibalik ang pagsim- 
ba sa idolo ubos sa pagdasig sa mga prinsipe sa 
Juda. (2Ha 12:2, 3, 2Cr 24:17, 18) Busa gitugyan ni 
Jehova ang Judeanhong kasundalohan ngadto sa 
mga kamot sa misulong nga mga Siryanhon, ug si 
Jehoas gipatay sa iyang kaugalingong mga alagad. 
--2Cr 24:23-25. 

Walay duhaduha nga ang pagpahamtang ug 
paghukom sa Diyos nganha sa Juda ug ang mapin- 
tas nga kamatayon sa amahan ni Amazias nga 
si Jehoas nakapahinuklog pag-ayo kang Amazias, 
busa sa sinugdan iyang gibuhat kon unsa ang ma- 
tarong sa mga mata ni Jehova. (2Cr 25:1-4) Apan 
human mapildi ang mga Edomhanon ug nagkuha 
sa ilang mga larawan, siya misugod sa pag-alagad 
sa mga diyos sa iyang napukan nga mga kaaway. 
(2Cr 25:14) Ang panimalos miabot sa dihang ang 
Juda napildi sa napulo-ka-tribong gingharian ug sa 
ulahi sa dihang si Amazias gipatay sa mga nag- 
kunsabo. (2Cr 25:20-24, 27) Bisan tuod nga si Aza- 
rias (Uzzias) ug ang iyang anak nga lalaki nga si 
Jotam sa katibuk-an gitaho nga mibuhat ug mata- 
rong sa mga mata ni Jehova, ang ilang mga sakop 

nagpadayon sa idolatriya didto sa hatag-as nga 
mga dapit.---2Ha 15:1-4, 32-35, 2Cr 26:3, 4, 16-18, 
27:1, 2. 

Sa panahon sa paghari sa anak nga lalaki ni Jo- 
tam nga si Ahaz, ang relihiyosong kahimtang sa 
Juda misamot kagrabe. Gisugdan ni Ahaz ang pag- 
buhat sa grabeng idolatriya nga wala pa gayod su- 
kad buhata sa Juda, siya ang unang gitaho nga 
hari sa Juda nga naghalad sa iyang anak diha sa 
kalayo ingong usa ka bakak nga relihiyosong bu- 
hat. (2Ha 16:1-4, 2Cr 28:1-4) Gikastigo ni Jeho- 
va ang Juda pinaagi sa mga kapildihan diha sa 
mga kamot sa ilang mga kaaway. Si Ahaz, imbes 
nga maghinulsol, mihinapos nga ang mga diyos sa 
mga hari sa Sirya maoy naghatag sa mga Siryan- 
hon ug kadaogan ug busa mihukom sa paghalad 
ngadto niini nga mga bathala aron sila usab mota- 
bang kaniya. (2Cr 28:5, 23) Dugang pa, gisirhan 
ang mga pultahan sa templo ni Jehova, ug giputol- 
putol ang mga kagamitan niini.---2Cr 28:24. 

Bisan tuod si Ahaz wala makabaton ug kaayohan 
gikan sa disiplina ni Jehova, ang iyang anak nga 
lalaki nga si Ezequias nakabaton niini. (2Cr 29: 
1, 5-11) Sa unang tuig pa lamang sa iyang pagka- 
hari, gipasig-uli ni Ezequias ang matuod nga pag- 
simba kang Jehova. (2Cr 29:3) Sa panahon sa iyang 
paghari gipanglaglag ang mga butang nga nalang- 
kit sa bakak nga pagsimba dili lamang diha sa Juda 
ug Benjamin kondili didto usab sa Epraim ug Ma- 
nases.---2Cr 31:1. 

Apan ang kaugalingong anak nga lalaki ni Eze- 
quias nga si Manases bug-os nga nagpasig-uli sa 
idolatriya. (2Ha 21:1-7, 2Cr 33:1-7) Labot sa mga 
hinungdan niini, walay girekord ang Bibliya. Si Ma- 
nases nga nagsugod sa paghari sa edad nga 12 an- 
yos, lagmit nga sa sinugdan sayop nga natultolan 
sa mga magtatambag ug mga prinsipe nga dili 
bug-os debotado sa pag-alagad kang Jehova. Apan 
dili sama kang Ahaz, si Manases ingong usa ka bi- 
nihag sa Babilonya, naghinulsol human makaagom 
niining grabeng disiplina gikan kang Jehova ug 
mihimog mga reporma human makabalik sa Jeru- 
salem. (2Cr 33:10-16) Apan ang iyang anak nga si 
Amon mibalik sa paghalad ngadto sa kinulit nga 
mga larawan.---2Cr 33:21-24. 

Sunod niana miabot ang pagmando ni Josias ug 
ang bug-os nga pagpapas sa idolatriya sa Juda. 
Ang mga dapit sa idolatrosong pagsimba gipasi- 
palahan didto ug bisan sa mga siyudad sa Sama- 
ria. Giwagtang ang mga saserdote sa langyawng 
diyos ug ang mga naghimog gipaaso nga halad 
kang Baal, ingon man ngadto sa adlaw, sa bulan, 
sa mga konstelasyong zodiac, ug sa tanang panon 
sa kalangitan. (2Ha 23:4-27: 2Cr 34:1-5) Sa giha- 
pon kining kaylap nga kampanya batok sa idolat- 
riya wala makahatag ug dumalayong reporma. 

Ang kataposang upat ka hari sa Juda, si Jehoahaz, 
Jehoiakim, Jehoiakin, ug si Zedekias, nagpadayon 
sa idolatriya.--2Ha 23:31, 32, 36, 37: 24:8, 9, 18, 
19: tan-awa ang ASTROLOGO; HATAG-AS NGA MGA DA- 
PIT: ZODIAC. 

Ang mga paghisgot sa idolatriya diha sa mga si- 
nulat sa mga manalagna dugang nagpakita kon 
unsay nahitabo sa panahon sa kataposang mga 
tuig sa gingharian sa Juda. Ang mga dapit sa ido- 
latriya, seremonyal nga pagpamampam, ug ang 
paghalad ug bata padayong naglungtad. (Jer 3:6, 
17:1-3, 19:2-5: 32:29, 35; Eze 6:3, 4) Bisan ang 
mga Levihanon sad-an sa pagbuhat ug idolatriya. 
(Eze 44:10, 12, 13) Si Ezequiel, nga gidala diha sa 
usa ka panan-awon ngadto sa templo sa Jerusa- 
lem, nakakita didto ug usa ka dulumtanang idolo, 
ang “simbolo sa pangabugho,” ug ang pagsimba 
sa mga larawan sa nagakamang nga mga butang 
ug sa makaluod nga mga mananap, ug ingon man 
ang pagsimba sa bakak nga diyos nga si Tamuz ug 
sa adlaw.---Eze 8:3, 7-16. 

Gawas pa sa kamatuoran nga ang mga Israelin- 
hon nagsimba sa mga idolo hangtod sa paghalad 
sa ilang kaugalingong mga anak, sila nagpadayon 
sa usa ka dagway sa pagsimba kang Jehova ug na- 
ngatarongan nga walay katalagman nga moda- 
ngat kanila. (Jer 7:4, 8-12: Eze 23:36-39) Tu- 
ngod sa pagbuhat sa idolatriya ang katawhan sa 
katibuk-an nahimo gayong walay salabotan kay 
sa dihang miabot ang katalagman ug gilaglag 
ang Jerusalem sa mga Babilonyanhon niadtong 
607 W.K.P., ingong katumanan sa pulong ni Jeho- 
va, ilang gipasangil ang ilang kapildihan sa ilang 
kapakyasan sa paghimog gipaaso nga halad ug sa 
mga halad-nga-ilimnon ngadto sa “rayna sa kala- 
ngitan.”---Jer 44:15-18, tan-awa ang RAYNA SA KA- 
LANGITAN. 

Kon Nganong ang Israel Miliso sa Idolatri- 
ya. Dihay ubay-ubayng mga hinungdan kon 
nganong daghan kaayong Israelinhon ang sub- 
lisubling misalikway sa matuod nga pagsimba. 
Ingong usa sa mga buhat sa unod, ang idolatriya 
makapahimuot sa mga pangibog sa unod. (Gal 
5:19-21) Sa dihang nanimuyo na sa Yutang Saad, 
ang mga Israelinhon lagmit nakamatikod sa ilang 
paganong mga silingan, nga wala nila mapapaha- 
wa sa bug-os, nga nagmalamposon sa ilang mga 
pagpananom tungod sa dugaydugay nga kasinati- 
an sa pag-ugba sa yuta. Lagmit daghan ang na- 
ngutana ug namati sa tambag sa ilang Canaan- 
hong mga silingan kon unsay gikinahanglan sa 
pagpahimuot kang Baal, o “tag-iya,” sa matag 
luna sa yuta.--Sal 106:34-39. 

Ang mga pakig-alyansa sa kaminyoon uban sa 
mga tigsimbag idolo maoy laing hinungdan nga 

sila nahaylo sa pag-apostata. (Huk 3:5, 6) Ang wa- 
lay-pugong nga seksuwal nga pagpatuyang nga 
nalangkit sa idolatriya nahimong dako kaayong 
tentasyon. Pananglitan, didto sa Sitim sa Kapata- 
gan sa Moab, libolibo sa mga Israelinhon ang nag- 
padaog sa imoralidad ug nakigbahin sa bakak 
nga pagsimba. (Num 22:1, 25:1-3) Alang sa pipi- 
la, mahimong makadani ang pag-apil sa walay- 
pugong nga pag-inom diha sa mga sangtuwaryo 
sa bakak nga mga diyos.--Am 2:8. 

Dayon anaa ang pangdani sa gituohang pagka- 
sayod kon unsay anaa sa umaabot, kini nagsumi- 
kad sa tinguhang makaseguro nga ang tanang 
butang magmalamposon. Ang mga pananglitan 
niini mao ang pagkonsulta ni Saul sa usa ka espi- 
ritista ug ang pagpadala ni Ahazias ug mga tawo 
aron magpakisayod kang Baal-zebub nga diyos sa 
Ekron.-- 1Sa 28:6-11, 2Ha 1:2, 3. 

Ang Kabuangan sa Pagsimba sa Idolo. Sa 
makadaghan ang Kasulatan nagpasiugda sa ka- 
buangan sa pagsalig sa mga diyos nga gama sa 
kahoy, bato, o sa metal. Si Isaias naghubit sa pag- 
himog mga idolo ug nagpakita sa kahungog sa usa 
ka tawo nga migamit sa bahin sa kahoy ingong 
sugnod sa pagluto sa iyang pagkaon ug sa pagpa- 
init sa iyang kaugalingon ug dayon naghimo sa 
nahibilin nga usa ka diyos aron iyang kadangpan 
alang sa tabang. (Isa 44:9-20) Si Isaias misulat 
nga sa adlaw sa kasuko ni Jehova ang bakak nga 
mga magsisimba magsalibay sa ilang walay-pulos 
nga mga idolo ngadto sa samag-ilaga nga mga 
mananap ug ngadto sa mga kabog. (Isa 2:19-21) 
“Alaot siya nga nagaingon sa kahoy: 'Pagmata na!" 
ug sa amang nga bato: “Bangon na!” (Hab 2:19) 
Kadtong naghimo sa amang nga mga idolo ma- 
hisama kanila, nga mao, walay kinabuhi.--Sal 
115:4-8, 135:15-18; tan-awa ang Pin 9:20. 

Ang Panglantaw Labot sa Idolatriya. Ka- 
nunayng giisip sa matinumanong mga alagad ni 
Jehova ang mga idolo ingong makaluod. Sa Kasu- 
latan, ang bakak nga mga diyos ug mga idolo sub- 
lisubling gihisgotan pinaagi sa talamayong mga 
pulong, ingong walay-bili (1Cr 16:26, Sal 96:5, 
97:7), makalilisang (1Ha 15:13, 2Cr 15:16), maka- 
uulaw (Jer 11:13, Os 9:10), dulumtanan (Eze 16:36, 
37), ug makaluod (Eze 37:23). Gihisgotan kanunay 
ang “makaluod nga mga idolo,” diin kini nga eks- 
presyon gihubad gikan sa Hebreohanong pulong 
nga gillu-lim/, nga susama sa pulong nga nagka- 
hulogang “kinalibang.” (1Ha 14:10, Sof 1:17) Ki- 
ning termino sa pagtamay nga unang makita sa 
Levitico 26:30, makaplagan sa halos 40 ka higayon 
diha sa basahon lamang sa Ezequiel, nga nagsu- 
god sa kapitulo 6, bersikulo 4. 

Giila sa matinumanong si Job nga bisan kon ang 
iyang kasingkasing mahaylo sa tago sa dihang 
makita ang langitnong mga butang sama sa bu- 
lan ug ang iyang kamot ihalok sa iyang baba' 
(lagmit nagpasabot sa paghalok ginamit ang ka- 
mot diha sa usa ka idolatrosong buhat), kini ma- 
himong usa ka paglimod sa Diyos, busa usa ka 
idolatriya. (Job 31:26-28, itandi ang Deu 4:15, 19.) 
Labot sa usa nga nagabuhat sa pagkamatarong, si 
Jehova miingon pinaagi sa manalagnang si Eze- 
quiel, “Ang iyang mga mata wala niya iyahat sa 
makaluod nga mga idolo sa balay sa Israel,” nga 
mao, sa pagpangamuyo kanila o sa pagdahom ug 
tabang gikan kanila.---Eze 18:5, 6. 

Ang laing maayong panig-ingnan sa pagsalik- 
way sa idolatriya mao ang tulo ka Hebreohanon 
nga si Sadrak, Mesak, ug Abednego, kinsa, bi- 
san tuod gihulga nga patyon pinaagi sa nagdila- 
ab nga hudno, midumili sa pagyukbo atubangan 
sa larawan nga bulawan nga gipatindog ni Ha- 
ring Nabucodonosor didto sa Kapatagan sa Dura. 
--Dan 3. 

Ang unang mga Kristohanon nagpatalinghog 
sa inspiradong tambag: “Kalagiw gikan sa ido- 
latriya” (1Co 10:14), ug ang mga tighimog la- 
rawan naglantaw sa Kristiyanidad ingong usa 
ka hulga sa ilang dakog kita nga negosyo. (Buh 
19:23-27) Ingon sa gipamatud-an sa sekular nga 
mga historyador, ang paglikay sa idolatriya sagad 
naghimo sa kahimtang sa mga Kristohanon nga 
nagpuyo sa Romanhong Imperyo nga susama sa 
kahimtang sa tulo ka Hebreohanon. Ang pag- 
ila sa pagkadiyos sa emperador ingong pangulo sa 
estado pinaagi sa pagtanyag ug usa ka pudyot sa 
insenso mahimong magpalingkawas sa mga Kris- 
tohanon gikan sa kamatayon, apan pipila lamang 
ang mikompromiso. Nasabtan gayod sa unang 
mga Kristohanon nga sa dihang isalikway nila 
ang idolo aron sa pag-alagad sa matuod nga Diyos 
(1Te 1:9), ang pagbalik ngadto sa idolatriya nag- 
kahulogan sa ilang pagkahimulag gikan sa Bag- 
ong Jerusalem ug sa pagkawala sa ilang ganti sa 
kinabuhi.---Pin 21:8, 22:14, 15. 

Bisan karong adlawa, ang mga alagad ni Jehova 
kinahanglang magbantay sa ilang kaugalingon gi- 
kan sa mga idolo. (1Ju 5:21) Gitagna nga ang da- 
kong pagpit-os ipahamtang batok sa tanang mo- 
lupyo sa yuta aron sa pagsimba sa simbolikong 
“mapintas nga mananap” ug sa “larawan” niini. 
Walay usa nga magpadayon sa maong idolatro- 
song pagsimba ang makadawat sa gasa sa Di- 
yos nga walay kataposang kinabuhi. “Dinhi niini 
gikinahanglan ang paglahutay sa mga balaan.” 
--Pin 13:15-17: 14:9-12; tan-awa ang DULUMTA- 
NANG BUTANG. 

IDOLO, KARNE NGA GIHALAD NGAD- 
TO SA MGA. Sa paganong kalibotan sa unang 
siglo K.P., maoy komon nga batasan ang paghalad 
ug mga karne ngadto sa mga idolo sa seremonyal 
nga paagi. Sa maong mga okasyon ang mga bahin 
sa hayop nga ihalad ibutang sa ibabaw sa halaran 
sa idolo, ang usa ka bahin mahiadto sa mga saser- 
dote, ug ang usa ka bahin mahiadto sa mga mag- 
sisimba, kinsa magagamit niini alang sa usa ka 
pagpangaon o kombira, sa templo o kaha diha sa 
usa ka pribadong balay. Apan, ang ubang bahin sa 
karne nga gihalad ngadto sa mga idolo sagad iba- 
ligya sa ma'kellon, o baligyaanan ug karne. 

Daghang tawo sa wala pa mahimong mga Kris- 
tohanon ang naanad na sa pagkaon ug mga karne 
nga gihalad ngadto sa mga idolo ug nagbaton ug 
pagtahod sa idolo. (1Co 8:7) Sa pagbuhat niana, ki- 
ning kanhing mga pagano nahimong mga mag- 
aambit sa demonyo nga diyos nga gihawasan sa 
idolo. (1Co 10:20) Busa, haom gayod nga pinaagig 
opisyal nga sulat gikan sa Jerusalem, ang naga- 
mandong lawas sa unang Kristohanong kongregas- 
yon, ubos sa paggiya sa balaang espiritu, nagdili 
sa maong tradisyonal ug relihiyosong pagkaon ug 
mga karne nga gihalad ngadto sa mga idolo, sa 
ingon nagpanalipod sa mga Kristohanon gikan sa 
idolatriya maylabot niini.--Buh 15:19-23, 28, 29. 

Ang mga Kristohanon, sama niadtong nagpu- 
yo sa paganong Corinto, nakaatubang ug ubay- 
ubayng mga pangutana labot niining butanga. Ma- 
kasulod ba sila sa templo sa idolo segun sa ilang 
gusto ug makakaon ug karne kon buhaton nila 
kana nga walay intensiyon nga pasidunggan ang 
idolo? Ug, dili ba sayop nga mopalit ug karne gikan 
sa ma'kellon nga gikahalad na sa seremonyal nga 
paagi ngadto sa mga idolo? Sa kataposan, unsaon 
pagdumala sa usa ka Kristohanon kining butanga 
sa dihang dapiton sa pagpangaon sa balay sa usa 
ka tawo? 

Ubos sa inspirasyon gitagan-an ni Pablo ang 
mga Kristohanon sa Corinto ug tukma sa panahon 
nga impormasyon sa pagtabang kanila sa paghi- 
mog hustong mga desisyon. Bisan tuod “ang idolo 
walay bili,” dili maalamon alang sa usa ka Kristo- 
hanon nga moadto sa usa ka templo sa idolo aron 
sa pagkaon ug karne (bisan tuod ang iyang pagka- 
on maoy dili bahin sa usa ka relihiyosong seremon- 
yas), tungod kay pinaagi niana siya makahatag ug 
sayop nga impresyon sa mga nakakita nga mahu- 
yang sa espirituwal. Kining mga nakakita mahi- 
mong mohinapos nga ang Kristohanon nagsimba 
sa idolo, ug sila mahimong mapandol tungod niini. 
Kini mahimong mag-aghat sa maong mga mahu- 
yang nga mokaon hinuon ug mga karne nga gi- 
halad ngadto sa mga idolo diha sa relihiyosong 
seremonyas, nga supak gayod sa sugo sa naga- 

mandong lawas. Anaa usab ang kapeligrohan nga 
ang Kristohanon nga mokaon magasupak sa iyang 
kaugalingong tanlag ug mouyon na hinuon sa pag- 
simba sa idolo.---1Co 8:1-13. 

Sanglit ang paghalad ug mga karne sa seremon- 
yal nga paagi ngadto sa mga idolo walay direktang 
epekto diha sa karne, ang Kristohanon, hinunoa, 
uban ang usa ka maayong tanlag makapalit ug 
karne gikan sa usa ka tiyanggihan nga midawat sa 
ubang karne niini gikan sa relihiyosong mga tem- 
plo. Kini nga karne nawad-an sa “sagradong” kahu- 
logan niini. Kini pareho ra sa ubang karne, ug busa 
ang Kristohanon dili na kinahanglang magsukitsu- 
kit pa kon diin kini gikan.-- 1Co 10:25, 26. 

Dugang pa, ang Kristohanon, sa dihang dapiton 
alang sa usa ka pagpangaon, dili na kinahanglang 
magsukitsukit pa kon diin gikan ang karne apan 
mahimong mokaon niini uban ang usa ka ma- 
ayong tanlag. Apan, kon ang usa ka tawo nga 
presente sa pagpangaon moingon nga ang kar- 
ne “gikahalad,” nan ang Kristohanon modumili sa 
pagkaon niini aron dili makapandol sa uban.---1Co 
10:27-29. 

Ang mga pulong sa hinimayang si Jesu-Kristo 
ngadto kang Juan bahin sa Kristohanong mga 
kongregasyon sa Pergamo ug Tiatira nagpakita 
nga may pipila nga napakyas sa pagpatalinghog 
sa apostolikanhong sugo pinaagi sa dili paghupot 
sa ilang kaugalingon nga hinlo gikan sa mga bu- 
tang nga gikahalad ngadto sa mga idolo.---Pin 2: 
12, 14, 18, 20. 


IDUMEA [gikan sa Grego, nga nagkahulogang 
“[Yuta] sa mga Edomhanon']. Sa mga panahon sa 
mga Macabeo ug mga Romano ang geograpikan- 
hong mga utlanan sa Idumea wala maglakip sa 
sentro nga bahin sa karaang Edom, sa S sa Araba, 
apan naglakip sa mga bahin sa gitawag kanhi ug 
Simeonhon ug Judeanhon nga teritoryo. Sumala sa 
gipakita sa Apokripal nga basahon sa Unang Maca- 
beo (4:29, 61: 5:65, JB), ang Idumea naglakip sa re- 
hiyon palibot sa Hebron hangtod sa A sa Bet-zur, 
mga 26 km (16 mi) sa HHK sa Jerusalem. Gitaho 
nga ang mga Idumeano nakaagom ug dakong ka- 
pildihan sa mga kamot ni Judas Macabeo. (1 Maca- 
beo 5:3) Sa ulahi, matod ni Josephus, gibuntog ni 
John Hyrcanus I ang tanang Idumeano, ug gitugo- 
tan sila nga magpabilin sa maong yuta basta sila 
magpatuli ug mosunod sa Hudiyohanong mga ba- 
laod. Inay nga mobiya sa maong nasod, ang mga 
Idumeano miuyon niini nga kondisyon. (Jewish 
Antiquities, XIII, 257, 258 [ix, 1]) Ang mga molup- 
yo sa Idumea maoy lakip niadtong personal nga 
miadto kang Jesus sa ilang pagkadungog bahin 
sa “daghan kaayong butang nga iyang gibuhat.” 
--Mar 3:8, tan-awa ang EDOM, EDOMHANON. 

IEZER [pinamubo sa Abi-ezer], IEZERNON. 
Ang lezer maoy pinamubo sa ngalang Abi-ezer, 
nga gikuha ang prefix nga “Ab” (nagkahulogang 
“Amahan"). Siya ug ang iyang mga kaliwat, ang 
mga lezernon, naggikan sa “mga anak nga lala- 
ki ni Gilead.”--Num 26:30, tan-awa ang ABI-EZER 
Num. 1. 


IG-AGAW. Ang anak sa iyaan o uyoan sa usa 
ka tawo. Makita lamang ang Gregong pulong nga 
anepsios (ig-agaw) diha sa Colosas 4:10, diin si 
Pablo nagtawag kang Marcos nga “ig-agaw ni Ber- 
nabe.” Ang Gregong termino sa panguna nagkahu- 
logang “ig-agaw igtagsa,” apan sa mas lapad nga 
diwa, kini nagpasabot sa bisan unsang matang sa 
ig-agaw. Ang a-nepsi-os' makita usab sa Septuagint 
diha sa Numeros 36:11 (plural), apan ang Hebreo- 
hanong ekspresyon diha sa Masoretikong teksto gi- 
hubad sa literal nga “mga anak nga lalaki sa mga 
igsoong lalaki sa ilang amahan.” 

Ang King James Version nagtawag kang Elisabet 
ingong ig-agaw (syg:genis') ni Maria diha sa Lucas 
1:36. Kini nga Gregong pulong gituohan nga usa 
ka talagsaong porma sa pulong nga syggenes', nga 
gihubad nga “paryente” sa modernong mga bersi- 
yon. (Luc 2:44, 21:16: Buh 10:24: CC, ED, NW) Ang 
syg-genes' makita sa lima ka beses diha sa Septua- 
gint, ug sa gihapon nagkahulogang “mga paryente” 
sa katibuk-ang diwa inay sa modernong limitado 
ug kahulogan nga pulong “ig-agaw.”--Lev 18:14: 
20:20, 25:45: 2Sa 3:39, Eze 22:6, LXX. 

Bisan tuod walay pulong nga ig-agaw nga ma- 
kaplagan diha sa Hebreohanong Kasulatan, kini 
nga relasyon gipaila pinaagi sa mga ekspresyon 
sama sa ‘mga anak nga lalaki sa . . . uyoan ni Aa- 
ron, “anak sa iyang uyoan.” (Lev 10:4; 25:49) Gi- 
hisgotan ang mga pagminyoay sa mga ig-agaw: si 
Jacob ug Raquel, ug ang mga anak nga babaye ni 
Zelopehad. (Gen 28:2: 29:10-12: Num 36:11) Ang 
maong mga pagminyoay sa mga ig-agaw wala ila- 
kip sa Moisesnong mga pagdili batok sa insesto. 
(Lev 18:8-16) Karong adlawa ang sibil nga mga ba- 
laod managkalahi labot niining butanga: ang pipila 
ka estado ug mga nasod nagtugot nga magminyo- 
ay ang mga ig-agaw, ang uban nagdili niini. 


IGAL [Hinaot [ang Diyos] Motubos (Molukat): 
[Ang Diyos] Nagtubos (Naglukat)]. 

1. Pangulo sa tribo ni Isacar nga gipadala ni 
Moises aron mangespiya sa yuta sa Canaan.--Num 
13:1-3, 7. 

2. Usa sa gamhanang mga tawo ni Haring Da- 
vid, anak nga lalaki ni Natan sa Zoba.--2Sa 23: 
8, 36. 

3. Usa ka tawo sa tribo ni Juda nga lakip sa ha- 
rianong linya ni David.--1Cr 3:1, 22. 


IGOS 


IGDALIAS [Dako si Jehova]. Amahan ni Ha- 
nan.--Jer 35:3, 4. 


IGDULUNGOG. Tan-awa ang DALUNGGAN, IG- 
DULUNGOG. 


IGOS [Heb., te'@nah” Gr., syke’, sy'kon]. Uban 
sa olibo ug sa paras, ang kahoyng igos (Ficus cari- 
ca) maoy usa sa labing iladong mga tanom sa Bib- 
liya, nga gihisgotan diha sa kapin sa 50 ka teksto. 
(Huk 9:8-13, Hab 3:17) Ang igos maoy lumad sa 
HK sa Asia, Israel, Sirya, ug Ehipto ug nabantog 
tungod kay taas kini ug kinabuhi. Ang kahoy ma- 
buhi nga ihalas, apan aron makapatunghag maa- 
yong bunga kinahanglan kining atimanon. (Luc 
13:6-9) Mabuhi kini sa bisan unsang matang sa 
yuta, bisan diha sa batoon nga yuta. Moabot kini sa 
gitas-on nga mga 9 m (30 p), ang diyametro sa pu- 
noan maoy mga 0.6 m (2 p), ug nagsanggaka ang 
mga sanga niini. Bisan tuod pangunang gipabilhan 
tungod sa bunga niini, gipabilhan usab kini pag- 
ayo tungod kay kini maayong kasilongan. (Ju 1:48- 
50) Dagko ang mga dahon, nga moabot ug 20 sm 
(8 pul.) o kapin pa ang gilapdon. Unang gihisgotan 
ang igos maylabot sa pagtahi sa mga dahon niini 
aron himoong mga tapis ni Adan ug Eva. (Gen 3:7) 
Sa pipila ka bahin sa Tungang Sidlakan, ang dahon 
sa mga igos gitahi pa gihapon ug gigamit ingong 
pangputos sa prutas ug sa ubang mga katuyoan. 
--Tan-awa ang SIKOMORO. 

Sayo ug Ulahi nga mga Bunga. Sa paninug- 
dan, adunay duha ka matang sa bunga nga ipa- 
tungha sa mga kahoyng igos tuigtuig: ang unang 
hinog nga mga igos, o sayong mga igos (Heb., bik- 
ku-rah'), nga mogulang sa Hunyo o sa sayong ba- 
hin sa Hulyo (Isa 28:4: Jer 24:2: Os 9:10), ug ang 
ulahing mga igos, nga motungha sa bag-ong pu- 
noan ug maoy pangunang bunga, nga sa kadagha- 
nan mogulang gikan sa Agosto paunahan. Ang 
sayo nga mga igos daling matagak kon uyogon gi- 
kan sa punoan sa dihang hinog na, ug kini gipabil- 
han pag-ayo tungod sa lami niini.---Nah 3:12. 

Sa mga Pebrero, motungha ang unang mga pu- 
tot niini diha sa mga sanga gikan sa nangaging 
tingpamunga, ug kini motungha nga una sa mga 
dahon sa mga duha ka bulan, sanglit ang mga da- 
hon sagad dili motungha hangtod sa kataposang 
bahin sa Abril o sa Mayo. (Mat 24:32) Sa Awit ni 
Solomon 2:13 ang unang mga ilhanan nga gulang 
na ang bag-ong berdeng mga igos (Heb., pagh) gi- 
hisgotan maylabot sa pagpamulak sa mga ubas, 
nga ang maong pagpamulak magsugod sa Abril. 
Busa, sa panahong ang kahoy mapuno sa dahon 
kini angayng mamunga usab. Mopatim-awng dili 
kinaiyanhon ang sayo nga pagdaghan sa mga da- 
hon sa kahoyng igos nga gitunglo ni Jesu-Kristo, 

sanglit kadto maoy Nisan 10 pa sa tuig 33 K.P. Ang 
hitsura niini naghatag ug pasukaranan sa pagda- 
hom nga lagmit kini usab nagpatungha na ug sa- 
yong mga bunga nga angayng kan-on, ug ang re- 
kord sa Marcos 11:12-14 nagpakita nga si Jesus 
miduol sa kahoy nga ingon niana ang gihunahuna 
bisan tuod ‘dili pa kadto tingbunga sa mga igos,' 
nga mao, ang panahon sa pagpamupo sa mga bu- 
nga. Ang pagkawalay bunga sa kahoy apan pulos 
mga dahon lamang nagpakita nga kini dili na ma- 
munga pa ug busa, malimbongon ang hitsura nii- 
ni. Gitunglo kini ni Jesus ingong dili mabungahon, 
nga tungod niana kini nalaya.--Itandi ang Mat 
7:19, 21:43, Luc 13:6-9. 

Gigamit Ingong Pagkaon ug Tambal. Ang 
igos maoy pangunang pagkaon sa kapanahonan sa 
Bibliya ug kini padayong gigamit ingong pagkaon 
sa ubay-ubayng mga nasod sa Tungang Sidla- 
kan. Kini gihimo nga “tinapay sa pinisa nga mga 
igos” (Heb., develim'), nga mas daling dalhon. (1Sa 
25:18, 30:12, 1Cr 12:40) Kining matanga sa tinapay 
gigamit ingong hampol sa hubag ni Haring Eze- 
quias, ug karong adlawa gigamit gihapon ingong 
hampol kining matanga sa tinapay didto sa Tu- 
ngang Sidlakan.---2Ha 20:7. 

Mahulagwayon ug Matagnaong Paggamit. 
Ang igos ug ang paras kaubang gihisgotan diha sa 
daghang teksto, ug ang mga pulong ni Jesus sa Lu- 
cas 13:6 nagpakita nga ang kahoyng igos sagad gi- 
tanom diha sa mga parasan. (2Ha 18:31, Joe 2:22) 
Ang ekspresyong “naglingkod ang tagsatagsa ila- 
lom sa iyang paras ug sa kahoyng igos' nagsimbo- 
lo sa malinawon, mauswagon, may kasegurohan 
nga mga kahimtang.---1Ha 4:25, Miq 4:4: Zac 3:10. 

Tungod sa pagkahinungdanon sa kahoyng igos 
sa kinabuhi sa tawo, hisabtan kon nganong gigamit 
kini kanunay diha sa tagna. Tungod sa pagkaim- 
portante niini sa pagtaganag pagkaon sa nasod, 
ang bug-os nga dili pagpamunga sa igos mahi- 
mong malaglagon. Busa, ang kahoyng igos linaing 
gihisgotan sa dihang gitagna ang kadaotan, o ka- 
gun-oban, diha sa yuta.--Jer 5:17: 8:13, Os 2:12, 
Joe 1:7, 12; Am 4:9, Hab 3:17. 

Ang nasod sa Israel mismo gipakasama ni Jeho- 
va sa duha ka matang sa igos. (Jer 24:1-10) Aron 
iilustrar kon sa unsang paagi ang mini nga mga 
manalagna mailhan pinaagi sa ilang dili-maayong 
mga bunga, gipakita ni Jesus nga imposible gayod 
nga makapupo ug “igos gikan sa kudyapa.” (Mat 7: 
15, 16; itandi ang San 3:12.) Ang 'pagpanalingsing' 
sa kahoyng igos sa tungatunga sa tingpamulak gi- 
gamit ni Jesus ingong usa ka ilado kaayong ilhanan 
sa panahon. (Mat 24:32-34) Sa kataposan, ang pag- 
kadaling matagak sa 'hilawng mga bunga sa igos' 
(Gr., 01yn-thos) sa yuta sa dihang kusokusohon sa 

kusog nga hangin gigamit sa magsusulat sa Pina- 
dayag ingong usa ka pag-amgid.---Pin 6:13. 


IGPAPAHULAY, ADLAW NGA. Usa ka 
adlaw nga gilain sa Diyos alang sa pagpahulay gi- 
kan sa naandang mga trabaho: ang Igpapahulay 
gihatag ni Jehova ingong ilhanan tali kaniya ug sa 
mga anak sa Israel. (Ex 31:16, 17) Ang Hebreoha- 
nong ekspresyon nga yohm hash-shab-bath' gikuha 
gikan sa berbong sha-vath, nga nagkahulogang 
“pahulay, hunong.” (Gen 2:2, 8:22) Sa Grego, ang 
he heme'ra tou sabba'tou nagkahulogang “adlaw 
nga igpapahulay.” 

Ang kasaysayan sa pagsaulog sa senemanang 
24-oras nga igpapahulay nagsugod sa nasod sa Is- 
rael didto sa kamingawan sa ikaduhang bulan hu- 
man sa ilang Pagpanggula gikan sa Ehipto niad- 
tong 1513 W.K.P. (Ex 16:1) Giingnan ni Jehova si 
Moises nga ang milagrosong tagana nga mana 
doblehon sa ikaunom nga adlaw. Sa dihang nahita- 
bo kini, ang mga pangulo sa katigoman nagtaho 
niining butanga ngadto kang Moises ug niana ang 
kahikayan alang sa senemanang Igpapahulay gi- 
pahibalo. (Ex 16:22, 23) Ang mga pulong ni Jeho- 
va sa Exodo 16:28, 29 nagpakita nga sukad niad- 
tong panahona ang Israel obligado sa pagtuman 
niini. 

Ang senemanang Igpapahulay gihimong bahin 
sa usa ka kahikayan sa mga igpapahulay sa dihang 
ang pakigsaad sa Balaod pormal nga giinagurahan 
didto sa Bukid sa Sinai wala madugay sa ulahi. (Ex 
19:1: 20:8-10, 24:5-8) Kini nga kahikayan sa mga 
igpapahulay gilangkoban sa daghang matang sa 
mga igpapahulay: ang ika-7 nga adlaw, ang ika-7 
nga tuig, ang ika-50 nga tuig (tuig sa Tinghug- 
yaw), Nisan 14 (Paskuwa), Nisan 15, Nisan 21, Si- 
van 6 (Pentekostes), Etanim 1, Etanim 10 (Adlaw 
sa Pagtabon-sa-Sala), Etanim 15, ug Etanim 22. 

Ang pamatuod nga ang Igpapahulay wala isugo 
kang bisan kinsa nga alagad sa Diyos una pa ang 
Pagpanggula makita sa Deuteronomio 5:2, 3 ug 
Exodo 31:16, 17: “Dili uban sa atong mga katigula- 
ngan nga si Jehova naghimo niini nga pakigsaad, 
kondili uban kanato.” “Ang mga anak sa Israel ki- 
nahanglang magbantay sa igpapahulay . . . sulod 
sa ilang mga kaliwatan. .. . Tali kanako ug sa mga 
anak sa Israel kini usa ka ilhanan hangtod sa pana- 
hong walay tino.” Kon ang Israel nagsaulog na sa 
Igpapahulay, kini dili unta magsilbing tigpahinum- 
dom sa pagpagawas kanila ni Jehova gikan sa 
Ehipto, ingon sa gipakita sa Deuteronomio 5:15. 
Ang kamatuoran nga may pipila ka Israelinhon 
nga migawas aron mamunit ug mana sa ikapitong 
adlaw, bisan pa sa tatawng pagdili niini, nagpakita 
nga ang pagsaulog sa Igpapahulay maoy bag-o. 
(Ex 16:11-30) Ang pagkadili makatino kon unsaon 

pagdumala ang kaso sa unang gitala nga maglala- 
pas sa Igpapahulay human ihatag ang Balaod did- 
to sa Sinai nagpakita usab nga bag-o lang gimugna 
ang Igpapahulay. (Num 15:32-36) Samtang didto 
sa Ehipto, ang mga Israelinhon ingong mga uli- 
pon dili makasaulog sa Igpapahulay bisan pa kon 
sila nailalom sa maong balaod niadtong panahona. 
Gani si Paraon mireklamo nga si Moises nakabal- 
da sa trabaho bisan mihangyo lamang siyag tulo 
ka adlaw aron maghalad ngadto sa Diyos. Unsa 
pa kaha kon ang mga Israelinhon mopahulay ug 
usa ka adlaw sa kada pito ka adlaw. (Ex 5:1-5) Bi- 
san tuod ang mga patriarka dayag nga nag-ihap sa 
gitas-on sa usa ka semana ingong pito ka adlaw, 
walay ebidensiya nga ang ikapitong adlaw gipala- 
hi. Apan, ang pito nailhan ingong usa ka numero 
nga sagad nagtumong sa pagkakompleto. (Gen 4: 
15, 23, 24; 21:28-32) Ang Hebreohanong pulong 
nga “panumpa” (sha'va”) lagmit nga parehog lintu- 
nganayng pulong sa pulong nga nagkahulogang 


Ang Igpapahulay gisaulog ingong usa ka sagra- 
dong adlaw (Deu 5:12), usa ka adlaw sa pagpahu- 
lay ug pagmaya alang sa tanan---mga Israelinhon, 
mga sulugoon, langyawng mga pumoluyo, ug mga 
hayop---nga mohunong sa tanang trabaho. (Isa 58: 
13, 14; Os 2:11, Ex 20:10, 34:21: Deu 5:12-15, Jer 
17:21, 24) Usa ka linaing halad-nga-sinunog, uban 
sa mga halad nga lugas ug ilimnon ang ihalad, du- 
gang pa sa regular nga adlaw-adlawng “makanu- 
nayong halad-nga-sinunog.” (Num 28:9, 10) Ang 
pasundayag nga tinapay ilisdan ug bag-o diha sa 
sangtuwaryo, ug ang usa ka bag-ong dibisyon sa 
mga saserdote mosugod sa ilang mga buluhaton. 
(Lev 24:5-9, 1Cr 9:32, 2Cr 23:4) Ang mga buluha- 
ton sa mga saserdote wala kunhori sa panahon sa 
Igpapahulay (Mat 12:5), ug gani ang mga masuso 
gituli panahon sa Igpapahulay kon kana matunong 
sa ilang ikawalong adlaw sa kinabuhi. Sa ulahing 
mga panahon ang mga Hudiyo adunay panultihon, 
“Walay igpapahulay sulod sa sangtuwaryo,” nga 
nagkahulogang ang mga buluhaton sa mga saser- 
dote walay undang.--Ju 7:22; Lev 12:2, 3; The 
Temple, ni A. Edersheim, 1874, p. 152. 

Sumala sa rabbinikong mga tinubdan, sa dinhi 
pa si Jesus sa yuta ang tulo ka pagbudyong sa 
trompeta sa mga ikasiyam nga takna, o alas tres, 
sa Biyernes sa hapon nagpahibalo nga hapit na ang 
adlawng Igpapahulay. Niini, ang tanang trabaho 
ug negosyo ihunong, ang lampara sa Igpapahulay 
dagkotan, ug ang mga besti alang sa pista isul-ob. 
Unya ang tulo pa ka pagbudyong magpaila nga 
ang Igpapahulay nagsugod na. Ang dibisyon sa 
mga saserdote nga pulihan maghalad sa halad sa 
buntag panahon sa Igpapahulay ug ang mopuli 
nga dibisyon maghalad sa halad sa gabii, ug kining 

duha ka dibisyon magpalabay sa Igpapahulay su- 
lod sa sangtuwaryo. Ang matag usa niini nga mga 
dibisyon mohatag ngadto sa hataas nga saserdote 
sa katunga sa pahat niini nga tinapay. Kini kaonon 
panahon sa Igpapahulay didto mismo sa templo sa 
mga saserdote nga anaa sa hinlo nga kahimtang. 
Ang mga ulo sa mga pamilya sa mopuli nga dibis- 
yon magtino pinaagig ripa kon kinsa sa mga pamil- 
ya ang mag-alagad sa matag linaing adlaw sa ilang 
semana sa pag-alagad ug kinsa ang mohimo sa 
mga buluhaton sa mga saserdote sa panahon sa Ig- 
papahulay.---Lev 24:8, 9; Mar 2:26, 27: The Temple, 
pp. 151, 152, 156-158. 

Adunay kalainan sa mga kinahanglanon alang sa 
regular nga senemanang Igpapahulay ug sa mga 
Igpapahulay o “balaang mga panagkatigom” nga 
nalangkit sa mga pista. (Lev 23:2) Sa katibuk-an, 
ang senemanang Igpapahulay mas kinutohan, wa- 
lay trabaho nga mahimong buhaton, mabug-at o 
magaan (gawas lang sa sulod sa sangtuwaryo). Bi- 
san ang pagpangahoy o paghaling ug kalayo gidi- 
li. (Num 15:32-36, Ex 35:3) Ang pagpanaw gidi- 
li usab, kini lagmit gipasukad sa Exodo 16:29. Ang 
Adlaw sa Pagtabon-sa-Sala maoy usa ka pana- 
hon usab sa pagpahulay gikan sa tanang matang 
sa trabaho. (Lev 16:29-31, 23:28-31) Hinuon, sa 
mga adlaw sa balaang panagkatigom sa mga pista 
walay hago nga trabaho, patigayon, o kalihokan 
sa negosyo ang buhaton, apan ang pagluto, ang 
mga pagpangandam alang sa pista, ug uban pa, gi- 
tugotan.---Ex 12:16, Lev 23:7, 8, 21, 35, 36. 

Usahay duha ka legal nga Igpapahulay ang ma- 
tunong sa samang 24-0ras nga yugto, ug kini gita- 
wag nga “dako” nga Igpapahulay, sama sa dihang 
ang Nisan 15 (usa ka adlawng igpapahulay) natu- 
nong sa regular nga Igpapahulay.--Ju 19:31. 

Mga Kaayohan ug Kahinungdanon sa Igpa- 
pahulay. Ang paghunong sa tanang trabaho ug 
pagtuman sa mga kinahanglanon sa ubang hina- 
tag-sa-Diyos nga Igpapahulay dili lamang magha- 
tag ug pahulay sa lawas kondili, labi pang 
mahinungdanon, maghatag ug kahigayonan sa in- 
dibiduwal nga ipasundayag ang iyang pagtuo ug 
pagkamasinugtanon pinaagi sa pagsaulog sa Igpa- 
pahulay. Naghatag kini ug kahigayonan sa mga gi- 
nikanan nga isilsil ang mga balaod ug mga sugo 
sa Diyos diha sa mga hunahuna ug kasingkasing 
sa ilang mga anak. (Deu 6:4-9) Ang Igpapahu- 
lay naandang gigamit alang sa pagkuhag kahiba- 
lo sa Diyos ug sa pag-atiman sa espirituwal nga 
mga panginahanglan, maingon sa gipakita sa tu- 
bag sa bana sa Sunaminhon nga babaye sa di- 
hang siya mihangyo nga tugotang makigkita kang 
Eliseo, ang tawo sa Diyos: “Nganong moadto ka 
man kaniya karon? Dili man bag-ong bulan ni 


IGPAPAHULAY, ADLAW NGA 


igpapahulay.” (2Ha 4:22, 23) Ug ang mga Leviha- 
non nga nagpuyo sa tibuok yuta sa walay duhadu- 
ha naggamit sa Igpapahulay aron itudlo ang Bala- 
od ngadto sa katawhan sa Israel.--Deu 33:8, 10, 
Lev 10:11. 

Mahinungdanon nga ang matag Israelinhon ka- 
nunayng magtuman sa Igpapahulay tungod kay 
ang paglapas niini giisip nga usa ka pagrebelde ba- 
tok kang Jehova ug pagasilotan sa kamatayon. (Ex 
31:14, 15; Num 15:32-36) Ang samang prinsipyo 
gipadapat usab sa nasod. Ang ilang kinasingkasing 
nga pagtuman sa tibuok nga kahikayan sa igpapa- 
hulay, sa mga adlaw ug mga tuig, maoy ma- 
hinungdanon sa ilang padayon nga paglungtad 
ingong usa ka nasod diha sa ilang hinatag-sa- 
Diyos nga yuta. Ang dili nila pagtuman sa mga ba- 
laod sa Igpapahulay nakaamot ug dako sa ilang 
pagkapukan ug sa pagkabiniyaan sa yuta sa Juda 
sulod sa 70 ka tuig aron mahulipan ang mga Igpa- 
pahulay nga ilang gilapas.--Lev 26:31-35: 2Cr 36: 
20, 21. 

Rabbinikong mga Pagdili sa Igpapahulay. 
Ang Igpapahulay sa sinugdan gihimo ingong usa 
ka malipayon, makapalig-on sa espirituwal nga pa- 
nahon. Apan tungod sa ilang kasibot nga mapalahi 
gayod ang ilang kaugalingon gikan sa mga Hentil, 
ang Hudiyong relihiyosong mga pangulo, ilabina 
human makabalik gikan sa pagkadestiyero sa Babi- 
lonya, inanay nga nagpabug-at niini pinaagi sa 
pagpadaghan pag-ayo sa mga pagdili sa Igpapahu- 
lay ngadto sa 39, uban sa dili-maihap nga ginag- 
mayng mga pagdili. Kini nga mga pagdili, kon 
tingbon, masulod sa duha ka dagkong tomo. Pa- 
nanglitan, ang pagdakop ug pulgas gidili kay kini 
maoy pagpangayam. Ang usa nga nag-antos dili 
hatagan ug kahupayan gawas kon nameligro sa ka- 
matayon. Ang bukog dili mahimong tul-iron, ni 
ang nalisa mahimong bendahean. Ang tinuod nga 
katuyoan sa Igpapahulay gihimong kawang niining 
Hudiyo nga relihiyosong mga pangulo, kay ang 
mga tawo gihimo nilang mga ulipon sa tradisyon, 
imbes nga ang Igpapahulay magmapuslanon sa 
mga tawo aron sa pagpasidungog sa Diyos. (Mat 
15:3, 6; 23:2-4: Mar 2:27) Sa dihang ang mga ti- 
nun-an ni Jesus nangutlo ug lugas ug nagkusoku- 
so niini sa ilang mga kamot aron kaonon, lagmit 
nga sila giakusahan ug duha ka paglapas, nga mao, 
ang pag-ani ug ang paggiok panahon sa Igpapahu- 
lay. (Luc 6:1, 2) Ang mga rabbi adunay panultihon: 
“Ang kasal-anan ni bisan kinsa nga estriktong nag- 
tuman sa tanang balaod sa Igpapahulay, bisan pa 
kon siya magsisimba sa idolo, kini pasayloon.” 

Wala Isugo sa mga Kristohanon. Si Jesus, 
ingong usa ka Hudiyo nga ilalom sa Balaod, nagtu- 
man sa Igpapahulay sumala sa gilatid sa Pulong sa 

Diyos (dili sa mga Pariseo). Nahibalo siya nga su- 
bay sa balaod ang paghimog maayong mga butang 
panahon sa Igpapahulay. (Mat 12:12) Hinunoa, ang 
inspirado nga Kristohanong mga sinulat nag-ingon 
nga “si Kristo mao ang kataposan sa Balaod” (Rom 
10:4), nga mosangpot sa 'pagpagawas sa mga Kris- 
tohanon gikan sa Balaod.” (Rom 7:6) Si Jesus ni ang 
iyang mga tinun-an wala mohimog kalainan tali sa 
gitawag nga moral ug seremonyal nga mga bala- 
Od. Sila mikutlo gikan sa ubang mga bahin sa Ba- 
laod ingon man gikan sa Napulo ka Sugo ug gii- 
sip nga kining tanan parehong gikinahanglan nga 
sundon niadtong nailalom sa Balaod. (Mat 5:21-48, 
22:37-40, Rom 13:8-10, San 2:10, 11) Ang Kasula- 
tan dayag nga nag-ingon nga ang halad ni Kristo 
“naghanaw .. . sa Balaod sa mga sugo nga naglang- 
kob ug mga mando” ug nga ang Diyos nagpapas 
sa sinulat-sa-kamot nga dokumento batok kanato, 
nga gilangkoban sa mga sugo . . . ug Siya nagkuha 
niini pinaagi sa paglansang niini sa estaka sa pag- 
sakit.” Ang tibuok Moisesnong Balaod mao ang “gi- 
hanaw,” “gipapas,” “gikuha.” (Efe 2:13-15: Col 2:13, 
14) Busa, ang tibuok nga kahikayan sa mga Igpa- 
pahulay, kini man mga adlaw o mga tuig, gitapos 
duyog sa uban pang bahin sa Balaod pinaagi sa ha- 
lad ni Kristo Jesus. Tungod niini mahimong tam- 
don sa mga Kristohanon ang “usa ka adlaw nga 
sama ra sa tanan,” kini man igpapahulay o laing 
adlaw, nga dili mahadlok nga hukman sa laing 
tawo. (Rom 14:4-6, Col 2:16) Si Pablo miingon labot 
niadtong makutihong nagbantay sa “mga adlaw ug 
mga bulan ug mga yugto sa panahon ug mga tuig”: 
“Nahadlok ako alang kaninyo, nga sa unsa mang 
paagi ako nagbudlay sa walay kapuslanan labot ka- 
ninyo. ”--Gal 4:10, 11. 

Human sa kamatayon ni Jesus, ang iyang mga 
apostoles wala gayod magsugo nga saulogon ang 
Igpapahulay. Ang Igpapahulay wala ilakip ingong 
usa ka Kristohanong kinahanglanon diha sa Buhat 
15:28, 29, o sa ulahing panahon. Ni sila nagmugna 
ug bag-ong igpapahulay, usa ka “adlaw sa Ginoo.” 
Bisan tuod si Jesus gibanhaw sa adlaw nga gitawag 
karon ug Dominggo, wala gayod ipakita sa Bibliya 
nga ang adlaw sa iyang pagkabanhaw kinahang- 
lang saulogon ingong usa ka “bag-o” nga igpapahu- 
lay o kaha sa lain nga paagi. Ang 1 Corinto 16:2 ug 
Buhat 20:7 gigamit sa pipila ingong pasukaranan 
sa pagsaulog sa Dominggo ingong igpapahulay. Hi- 
nunoa, ang unang teksto nga gihisgotan nagpakita 
lamang nga gihatagag instruksiyon ni Pablo ang 
mga Kristohanon sa paggahin ug tinong kantidad 
sa matag unang adlaw sa semana diha sa ilang 
mga balay alang sa ilang nanginahanglang mga 
igsoon didto sa Jerusalem. Ang salapi dili ihatag 
didto sa ilang dapit nga tigomanan kondili tigomon 
hangtod sa pag-abot ni Pablo. Kon bahin sa ikadu- 

hang teksto, makataronganon lamang nga si Pablo 
makigkita sa mga igsoon didto sa Troas sa unang 
adlaw sa semana, sanglit mobiya na siya sa pagka- 
sunod adlaw. 

Pinasukad sa nahisgotan na, tin-aw nga ang lite- 
ral nga pagsaulog sa mga adlaw ug mga tuig nga 
Igpapahulay maoy dili bahin sa unang-siglo nga 
Kristiyanidad. Sukad lamang niadtong 321 K.P. 
nga si Constantino nagsugo nga ang Dominggo 
(Latin: dies Solis, usa ka karaang titulo nga nalang- 
kit sa astrolohiya ug pagsimba sa adlaw, dili Sabba- 
tum [Igpapahulay] o dies Domini [adlaw sa Ginoo]) 
himoong adlaw sa pagpahulay alang sa tanan ga- 
was sa mga mag-uuma. 

Pagsulod Ngadto sa Kapahulayan sa Diyos. 
Sumala sa Genesis 2:2, 3, human sa ikaunom nga 
adlaw o yugto sa paglalang, ang Diyos “mipahulay 
sa ikapitong adlaw,” nga mihunong sa pagpangla- 
lang maylabot sa yuta, ingon sa gihubit sa Genesis 
kapitulo 1. 

Gipakita ni apostol Pablo diha sa Hebreohanon, 
kapitulo 3 ug 4, nga ang mga Hudiyo didto sa ka- 
mingawan wala makasulod sa kapahulayan o igpa- 
pahulay sa Diyos, tungod sa ilang pagkadili-masi- 
nugtanon ug kawalay-pagtuo. (Heb 3:18, 19, Sal 95: 
7-11: Num 14:28-35) Kadtong nakasulod sa Yu- 
tang Saad ilalom ni Josue nakasinatig kapahulayan, 
apan dili ang bug-os nga kapahulayan nga mapahi- 
muslan ilalom sa Mesiyas. Kadto maoy larawan la- 
mang, o landong sa katinuoran. (Jos 21:44: Heb 
4:8: 10:1) Apan, si Pablo nagpatin-aw, “adunay 
nagpabilin nga usa ka pagpahulay sa igpapahulay 
alang sa katawhan sa Diyos.” (Heb 4:9) Busa kad- 
tong nagmasinugtanon ug nagpasundayag ug pag- 
tuo kang Kristo makapahimulos ug “usa ka pagpa- 
hulay sa igpapahulay” gikan sa ilang “kaugalingong 
mga buhat,” mga buhat nga pinaagi niana ilang gi- 
tinguha kanhi nga pamatud-ang matarong ang 
ilang kaugalingon. (Itandi ang Rom 10:3.) Sa ingon 
gipakita ni Pablo nga ang igpapahulay o kapahula- 
yan sa Diyos nagpadayon pa sa iyang adlaw ug 
ang mga Kristohanon misulod niini, nga nagpaki- 
tang ang gitas-on sa adlaw sa kapahulayan sa Di- 
yos maoy linibo ka katuigan.---Heb 4:3, 6, 10. 

"Ginoo sa Igpapahulay.” Samtang dinhi sa 
yuta, gihisgotan ni Jesu-Kristo ang iyang kaugali- 
ngon ingong “Ginoo sa igpapahulay.” (Mat 12:8) 
Ang literal nga adlawng Igpapahulay, nga gihimo 
aron mahatagag kahupayan ang mga Israelinhon 
gikan sa ilang mga kahago, maoy “landong sa mga 
butang nga moabot, apan ang katinuoran iya ni 
Kristo.” (Col 2:16, 17) Maylabot sa “mga butang nga 
moabot,” adunay usa ka igpapahulay nga si Jesus 
mao ang Ginoo. Ingong Ginoo sa mga ginoo, si 
Kristo magmando sa tibuok yuta sulod sa usa ka 

libo ka tuig. (Pin 19:16, 20:6) Sa panahon sa iyang 
yutan-ong ministeryo, gihimo ni Jesus ang pipila 
sa iyang labing talagsaong mga milagro panahon 
sa Igpapahulay. (Luc 13:10-13, Ju 5:5-9: 9:1-14) 
Kini dayag nga nagpakita sa matang sa kahupa- 
yan nga iyang ipadangat sa dihang iyang itu- 
boy ang katawhan ngadto sa espirituwal ug pisikal 
nga kahingpitan sa panahon sa iyang nagsingabot 
nga Milenyong Pagmando, nga tungod niana kini 
mahisamag usa ka yugto sa pagpahulay alang sa 
yuta ug sa katawhan.---Pin 21:1-4. 


IGPAPAHULAY, TUIG NGA. Ang ikapito 
sa matag siklo sa pito ka tuig, sulod niining tuiga, 
sa karaang Israel ang yuta papahulayon, dili tika- 
ron, ug ang isigka-Hebreohanon dili pugson sa 
pagpabayad sa mga utang. 

Sugod sa 1473 W.K.P., nga mao ang tuig sa pag- 
sulod sa Israel sa Yutang Saad, ang usa ka tuig nga 
igpapahulay kinahanglang saulogon “sa kataposan 
sa matag pito ka tuig,” sa pagkatinuod, sa matag 
ikapitong tuig. (Deu 15:1, 2, 12; itandi ang Deu 
14:28.) Ang tuig nga Igpapahulay dayag nga nag- 
sugod sa pagbudyong sa trompeta sa Etanim (Tis- 
ri) 10, ang Adlaw sa Pagtabon-sa-Sala. Hinunoa, 
ang uban nagtuo nga ang tuig sa Tinghugyaw 
nagsugod sa Adlaw sa Pagtabon-sa-Sala, samtang 
ang tuig nga Igpapahulay nagsugod sa Tisri 1. 

Walay himoong pagtikad sa yuta, pagpugas, o 
pagpul-ong, ni pag-ani sa mga abot nga nanubo, 
apan ang mga tanom nga nanubo rag iya pasag- 
dang magpabilin sa kaumahan, nga mahimong ka- 
onon sa tag-iya sa uma maingon man sa iyang 
mga ulipon, sa sinuholang mga mamumuo, ug sa 
langyawng mga pumoluyo. Kini maoy usa ka ma- 
luluy-ong tagana alang sa mga kabos ug, dugang 
pa, alang sa mga binuhing kahayopan ug ihalas 
nga mga mananap, sanglit sila mahimong mokaon 
usab sa abot sa yuta panahon sa tuig nga Igpapa- 
hulay.--Lev 25:1-7. 

Ang tuig nga Igpapahulay gitawag nga “ang tuig 
sa pagpahigawas [hash-:shemittah'|].” (Deu 15:9, 
31:10) Nianang tuiga ang yuta makapahimulos ug 
bug-os nga kapahulayan, o pagpahigawas, nga dili 
pagatikaron. (Ex 23:11) Dugang pa, dihay kapa- 
hulayan o pagpahigawas sa mga giutang. Kadto 
maoy “usa ka pagpahigawas alang kang Jehova,” 
agig pagpasidungog kaniya. Bisan tuod ang uban 
lahi ug pagsabot niini, ang pipila ka komentaris- 
ta nagtuo nga ang mga utang sa pagkatinuod 
wala kanselaha, apan, hinuon, ang nagpautang dili 
magpugos sa isigka-Hebreohanon sa pagbayad sa 
utang, kay walay kita ang mag-uuma nianang tu- 
iga: apan ang nagpahulam makapugos sa usa ka 
langyaw sa pagbayad sa iyang utang. (Deu 15:1-3) 
Gituohan sa ubang mga rabbi nga ang mga utang 

nga gipahulam tungod sa kaluoy aron tabangan 
ang usa ka kabos nga igsoon gikanselar, apan lahi 
ang kategoriya sa mga giutang alang sa negosyo. 
Ilang giingon nga, sa unang siglo sa Komong Pana- 
hon, si Hillel nagmugna ug usa ka kahikayan diin 
ang nagpahulam makaadto sa korte ug segurado- 
hon nga ang iyang gipautang dili makanselar pina- 
agi sa paghimo ug usa ka deklarasyon.---The Pen- 
tateuch and Haftorahs, giedit ni J. Hertz, London, 
1972, pp. 811, 812. 

Kini nga tuig sa pagpahigawas, o kapahulayan 
gikan sa pagpugos sa pagbayad sa mga utang, wala 
ipadapat sa pagpagawas sa mga ulipon, nga kadag- 
hanan niini nahimong ulipon tungod sa utang. Hi- 
nunoa, ang Hebreohanong ulipon pagawason sa 
ikapito nga tuig sa iyang pagkaulipon o sa panahon 
sa Tinghugyaw, sa bisan hain niini ang mauna. 
--Deu 15:12: Lev 25:10, 54. 

Ang pagtuman sa mga tuig nga Igpapahulay 
ingong bahin sa pakigsaad ni Jehova sa Israel na- 
nginahanglan ug pagtuo, apan ang bug-os nga 
pagtuman niini nga pakigsaad mosangpot sa daga- 
yang mga panalangin. (Lev 26:3-13) Ang Diyos 
misaad nga motagana ug igong abot panahon sa 
ikaunom nga tuig sa pag-ani aron sa pagtaganag 
pagkaon alang sa mga tulo ka tuig, gikan sa ikau- 
nom nga tuig hangtod sa pag-ani sa ikawalo nga 
tuig. Tungod kay walay pagpugas sa ikapito nga 
tuig, walay pag-ani hangtod sa ikawalo nga tuig. 
(Itandi ang Lev 25:20-22.) Sa dihang ang Israel mi- 
sulod sa Yutang Saad ubos sa pagdumala ni Josue, 
unom ka tuig ang gigugol sa pagsakop sa mga na- 
sod sa Canaan ug sa pagpahat sa mga yutang pa- 
nulondon. Siyempre, nianang panahona ang Israel 
nakapugas lamang ug diyutay, kon sila nakapugas 
man, apan dihay makuhang pagkaon gikan sa mga 
abot sa mga Canaanhon. (Deu 6:10, 11) Ang ikapi- 
to nga tuig maoy igpapahulay, mao nga sila kina- 
hanglang magpasundayag ug pagtuo ug pagkama- 
sinugtanon pinaagi sa paghulat hangtod sa pag-ani 
sa ikawalo nga tuig, ug pinaagi sa panalangin sa 
Diyos sila nakalahutay. 

Sa matag tuig sa pagpahigawas, sa panahon sa 
Pista sa mga Balongbalong, ang tibuok katawhan 
kinahanglang magtigom, mga lalaki ug mga baba- 
ye, mga bata ug langyawng mga pumoluyo, aron 
mamati sa pagbasa sa Balaod.---Deu 31:10-13. 

Ang yuta nakapahimulos untag 121 ka tuig nga 
Igpapahulay gawas pa sa 17 ka tuig sa Tinghugyaw 
una pa sila madestiyero kon ang Israel mituman pa 
sa Balaod sa hustong paagi. Apan ang mga tuig 
nga Igpapahulay wala tumana sa bug-os. Sa di- 
hang ang katawhan nadestiyero sa Babilonya, ang 
yuta nagpabiling biniyaan sulod sa 70 ka tuig 
‘hangtod nga nabayran sa yuta ang mga igpapahu- 

lay niini.’ (2Cr 36:20, 21; Lev 26:34, 35, 43) Walay 
teksto sa Kasulatan nga nag-ingon nga ang mga 
Hudiyo wala magsaulog ug eksaktong 70 ka tuig 
nga Igpapahulay: apan gitugotan ni Jehova nga 
ang gipatuman nga 70 ka tuig nga pagkabiniyaan 
sa yuta mohulip sa tanang tuig nga Igpapahulay 
nga wala sauloga. 


IGPAPALONG. Ang mezam:mereth, ang 
Hebreohanong pulong nga gihubad sa lainlaing pa- 
agi ingong “mga kimpit” (AS), “mga kutsilyo” (JB), 
ug “mga igpapalong” (NW), naggikan sa lintunga- 
nayng pulong (za:mar') nga nagkahulogang “putol, 
pul-ong.” Busa ang pipila nagtuo nga ang gipasa- 
bot mao ang samag gunting nga mga galamiton 
nga gihimo aron sa pagputol sa mga pabilo. Bisan 
pa niana, ang tino lamang nga nahibaloan bahin 
niini nga mga galamiton mao nga kini hinimo 
sa bulawan o tumbaga ug gigamit maylabot sa 
mga pag-alagad sa templo.-- 1Ha 7:50, 2Ha 12:13, 
25:14, 2Cr 4:22; Jer 52:18. 


IGPAPATUBO. Tan-awa ang LEBADURA. 


IGSOONG BABAYE. Diha sa Kasulatan kini 
nga termino gipadapat ngadto sa pursosong mga 
igsoong babaye ug ngadto sa mga igsoong babaye 
nga pareho ug amahan apan lahi ug mga inahan 
(Gen 34:1, 27: 1Cr 3:1-9), o pareho ug inahan apan 
lahi ug mga amahan, sama sa mga igsoong baba- 
ye ni Jesus.---Mat 13:55, 56, Mar 6:3. 

Ang pipila sa mga anak nga lalaki ni Adan dayag 
nga naminyo sa ilang mga igsoong babaye, sanglit 
ang tanang katawhan naggikan man kang Adan 
ug Eva. (Gen 3:20, 5:4) Ang asawa ni Adan nga si 
Eva, ingong 'bukog sa iyang mga bukog ug unod sa 
iyang unod,’ mas suod pa ug relasyon kaniya kay 
sa usa ka igsoong babaye. (Gen 2:22-24) Kaniadto, 
dili kaulawan kon ang usa makigminyo sa iyang ig- 
soong babaye, kini siya iya mang igsoon-sa-ama- 
han o igsoon-sa-inahan. Ang asoy nag-ingon nga 
kapin sa 2,000 ka tuig sa ulahi, si Abraham nakig- 
minyo kang Sara nga iyang igsoon-sa-amahan. 
(Gen 20:2, 12) Apan, ang Moisesnong Balaod, mga 
430 ka tuig sa ulahi nagdili sa maong mga panag- 
hiusa ingong insesto. (Lev 18:9, 11; 20:17) Sa wa- 
lay duhaduha, samtang nagkalayo ang tawhanong 
rasa gikan sa orihinal nga kahingpitan ni Adan, 
ang pagminyo ug suod nga paryente makadaot na. 

Ang “igsoong babaye” sa mas lapad nga diwa ni- 
ini naglakip sa katagilungsod nga mga babaye sa 
usa ka nasod. (Num 25:17, 18) Ang mga nasod o 
mga siyudad nga may suod nga relasyon o nagtu- 
man sa samang moral nga mga panggawi gipaka- 
sama sa magsoong mga babaye.---Jer 3:7-10; Eze 
16:46, 48, 49, 55, 23:32, 33. 

Ang Hebreohanong pulong alang sa igsoong ba- 
baye ('a-chohth') gihubad nga “lain,” “pikas,” o “usa” 
sa dihang naghubit sa nahimutangan sa usa ka bu- 
tang kon itandi sa kauban niini nga butang diha sa 
tabernakulo ug diha sa mga panan-awon ni Eze- 
quiel.--Ex 26:3, 5, 6, 17: Eze 1:9, 23, 3:13. 

Sa Kristohanong Kongregasyon. Si Jesus 
nagtudlo nga ang espirituwal nga mga relasyon 
angayng molabaw sa unodnong mga relasyon. 
Kadtong mga babaye nga nagabuhat sa kabubut- 
on sa Amahan maoy 'mga igsoong babaye” nga 
mas gitamod kay sa unodnon lamang nga mga re- 
lasyon. (Mat 12:50, Mar 3:34, 35) Ang usa nga an- 
dam magputol sa unodnong mga relasyon, kon gi- 
kinahanglan, tungod sa Gingharian, makabaton ug 
“usa ka gatos ka pilo” nga “mga igsoong babaye" ug 
uban pang relasyon sa ‘pamilya’ karon, ug dugang 
pa, “kinabuhing walay kataposan” sa umalabot. 
(Mat 19:29, Mar 10:29, 30; Luc 14:26) Ang mga ba- 
baye diha sa Kristohanong kongregasyon gitawag 
nga mga igsoon, sa espirituwal nga diwa.---Rom 
16:1: 1Co 7:15, 9:5: San 2:15. 

Mahulagwayong Paggamit. Ang pagpakig- 
suod sa kaalam gidasig sa maalamong magsusulat 
nga si Solomon sa dihang iyang gipasiugda ang ka- 
hinungdanon sa mga sugo ni Jehova. “Ingna ang 
kaalam: Ikaw mao ang akong igsoon nga babaye’; 
ug tawgon mo ang pagsabot nga 'Paryente nga Ba- 
baye.’ "—Pr 7:4. 


IGSOONG LALAKI. Usa ka lalaki nga pareho 
nimo ug ginikanan o mga ginikanan, sa Hebreoha- 
non, kini maoy '“ach, ug sa Grego, kini maoy adel- 
phos’. Ang pursosong managsoon nga gihisgotan 
sa Bibliya, ang mga anak sa samang amahan ug 
inahan, naglakip kang Cain ug Abel, mga anak ni 
Adan ug Eva (Gen 4:1, 2: 1Ju 3:12): kang Jacob ug 
Esau, kaluhang mga anak ni Isaac ug Rebeca (Gen 
25:24-26): kang Santiago ug Juan, mga anak ni Ze- 
bedeo ug sa iyang asawa (Mat 4:21, 27:56, itandi 
ang Huk 8:19). Si Moises ug Aaron maoy mga ig- 
soong lalaki ni Miriam (Num 26:59): si Lazaro maoy 
igsoong lalaki ni Marta ug Maria. (Ju 11:1, 19) Gita- 
wag usab ug “mga igsoong lalaki” ang mga manag- 
soon sa amahan, kadtong adunay samang amahan 
apan lahi ug inahan, sama sa kahimtang sa 12 ka 
anak nga lalaki ni Jacob nga gipanganak sa upat ka 
lainlaing babaye (Gen 35:22-26, 37:4; 42:3, 4, 13), 
ug usab, ang mga anak sa samang inahan apan 
lahi ug mga amahan, sama sa kahimtang ni Jesus 
ug sa iyang mga igsoong lalaki, ug lagmit sama sa 
relasyon ni David ngadto sa iyang mga igsoong ba- 
baye.--Mat 13:55: 1Cr 2:13-16: 2Sa 17:25; tan- 
awa ang “Mga Igsoong Lalaki ni Jesus” sa sunod 
nga panid. 


IGSOONG LALAKI 


Apan, ang terminong “igsoon” gigamit dili la- 
mang sa mga managsoon sa unod. Si Abraham 
ug Laban nagtawag sa ilang tagsatagsa ka pag- 
umangkon nga si Lot ug Jacob ingong mga igsoon. 
(Gen 11:27, 13:8, 14:14, 16: 29:10, 12, 15: itandi ang 
Lev 10:4.) Ang mga isigkamembro sa samang tri- 
bo sa Israel nakapahimulos ug relasyon ingong 
managsoon (2Sa 19:12, 13, Num 8:26), ug diha sa 
mas lapad nga diwa ang tibuok nasod sa Israel 
maoy mga managsoon, mga anak, buot ingnon, sa 
parehong amahan nga si Jacob, ug sila nahiusa sa 
pagsimba sa samang Diyos, si Jehova. (Ex 2:11; 
Deu 15:12, Mat 5:47: Buh 3:17, 22: 7:23, Rom 9:3) 
Bisan ang mga Edomhanon, nga naggikan kang 
Abraham pinaagi sa kaluhang igsoon ni Jacob nga 
si Esau, sa ingon iglabot sa Israel, gitawag nga 
mga igsoon. (Num 20:14) Ang nahiusa pag-usab 
nga mga gingharian sa Juda ug Israel gihisgo- 
tan nga anaa sa kahimtang sa “pagkamanagsoon” 
(Heb., achawah').--Zac 11:14. 

Ang pulong “igsoon” gigamit usab alang niad- 
tong nahiusa sa katibuk-ang kawsa ug may susa- 
mang mga tumong ug mga katuyoan. Pananglitan, 
si Haring Hiram sa Tiro nagtawag kang Haring So- 
lomon nga iyang igsoon, dili lamang kay pareho 
sila ug ranggo ug posisyon kondili tungod usab ti- 
ngali sa parehong mga intereses sa pagsuplay ug 
mga kahoy ug ubang mga butang alang sa tem- 
plo. (1Ha 9:13: 5:1-12) “Tan-awa! Pagkamaayo ug 
pagkamakalilipay nga ang mga igsoon mag-uban 
pagpuyo diha sa panaghiusa!” misulat si David, 
nga nagpakitang dili ang pagkakadugo lamang ang 
magpaposible sa pakigdait ug panaghiusa tali sa 
unodnong mga igsoon. (Sal 133:1) Sa pagkatinu- 
od, ang ilang pagmahal ug interes sa usag usa, 
dili ang pagkaparehog ginikanan, ang nagtukmod 
kang David sa pagtawag kang Jonatan nga iyang 
igsoon. (2Sa 1:26) Ang mga managhigala nga may 
parehong mga kinaiya ug mga disposisyon, bisan 
kon kini daotan, hustong tawgon nga mga igsoon. 
--Pr 18:9. 

Sa katilingban sa mga patriarka ug ilalom sa Moi- 
sesnong Balaod, ang pipila ka pribilehiyo ug mga 
obligasyon gipas-an sa unodnong mga igsoong la- 
laki. Inigkamatay sa amahan, ang kinamagulangan 
nga igsoong lalaki, ang panganay, makadawat ug 
dobleng bahin sa panulondon sa banay ug sa kaa- 
kohan sa pag-alagad ingong ulo sa banay. Ang 
unodnong igsoong lalaki mao ang una nga adunay 
katungod sa pagpalit pag-usab, sa pagminyo sa 
asawa sa namatayng igsoon, ug sa pagpanimalos 
sa dugo sa igsoong gipatay. (Lev 25:48, 49; Deu 
25:5) Ang insesto nga mga relasyon tali sa igsoong 
lalaki ug babaye hugot nga gidili sa Moisesnong 
Balaod.--Lev 18:9, Deu 27:22. 


IGSOONG LALAKI 


Sa Kristohanong kongregasyon ang mga mem- 
bro nakapahimulos ug espirituwal nga relasyon 
nga sama nianang sa mga managsoon. Gitawag ni 
Jesus ang iyang mga tinun-an nga mga igsoon. 
(Mat 25:40, 28:10: Ju 20:17) Kusganon niyang gi- 
pasiugda kini nga relasyon, nga nag-ingon: “Si bi- 
san kinsa nga magabuhat sa kabubut-on sa akong 
Amahan ... , kana siya mao ang akong igsoong la- 
laki, ug igsoong babaye, ug inahan.” (Mat 12:48-50) 
Busa mas labaw natong higugmaon si Kristo kay 
sa atong mga kadugo ug kon gikinahanglan mahi- 
mong biyaan pa gani sila tungod ug alang kaniya. 
(Mat 10:37: 19:29, Luc 14:26) Sa pagkatinuod, ang 
igsoong lalaki mahimong magtugyan sa iyang ig- 
soong lalaki ngadto sa kamatayon. (Mar 13:12) Ang 
terminong “igsoon” dili lamang mapadapat sa suod 
nga mga kaubanan ni Jesus kondili naglakip usab 
sa tibuok kongregasyon sa mga magtutuo (Mat 
23:8, Heb 2:17), ang “tibuok kapunongan sa mga 
igsoon” “nga may buluhaton sa pagpamatuod ba- 
hin kang Jesus.” (1Pe 2:17: 5:9; Pin 19:10) Ang ma- 
ong kapunongan sa espirituwal nga mga igsoon 
nagpakitag “inigsoong gugma” sa bug-os nga paa- 
gi.--Rom 12:10, Heb 13:1. 

Niadtong Pentekostes gitawag ni Pedro nga “mga 
igsoon” kadtong tanang gikan sa halayong kayuta- 
an, lakip sa mga kinabig. (Buh 2:8-10, 29, 37) Usa- 
hay ang Kristohanong mga magtutuo nga mga la- 
laki gipalahi ingong “mga igsoong lalaki” ug ang 
mga babaye ingong “mga igsoong babaye” (1Co 7: 
14, 15), apan sa katibuk-an ang terminong “mga 
igsoon” mao ang gigamit diha sa mga pangomosta 
ngadto sa nagkasagol nga mga pundok ug kini dili 
limitado sa mga lalaki lamang. (Buh 1:15, Rom 
1:13, 1Te 1:4) Kini nga termino gigamit sumala ni- 
ini nga diwa diha sa tanang inspirado nga Kristo- 
hanong mga sulat gawas sa tulo ka sulat (Tito, 
2 Juan, Judas) ug diha sa mga sinulat sa unang 
mga magsusulat sa simbahan. Ang mga apostol 
nagpasidaan batok sa “mini nga mga igsoon” nga 
nakayuhot sa mga kongregasyon.---2Co 11:26, Gal 
2:4. 

Mga Igsoong Lalaki ni Jesus. Ang upat ka 
Ebanghelyo, ang Mga Buhat sa mga Apostoles, ug 
ang duha ka sulat ni Pablo naghisgot sa “mga igso- 
on sa Ginoo,” “igsoon sa Ginoo,” “iyang mga igso- 
ong lalaki,” “iyang mga igsoong babaye,” nga nag- 
ngalan ug upat ka “mga igsoong lalaki": si Santiago, 
Jose, Simon, ug Judas. (Mat 12:46, 13:55, 56, Mar 
3:31: Luc 8:19: Ju 2:12: Buh 1:14, 1Co 9:5; Gal 1:19) 
Ang kadaghanan sa mga eskolar sa Bibliya mida- 
wat sa natigom nga mga ebidensiya nga si Jesus 
labing menos adunay upat ka igsoong lalaki ug 
duha ka igsoong babaye ug ang tanan maoy mga 
anak ni Jose ug Maria sa kinaiyanhong paagi hu- 
man sa milagrosong pagkatawo ni Jesus. 


1114 


Ang walay pasikaranang pagtuo nga kining mga 
igsoong lalaki ni Jesus maoy mga anak ni Jose sa 
unang kaminyoon, o pinaagi sa pagpakigminyo 
ni Jose sa iyang nabalong bayaw nga babaye, 
angayng isipon nga tinumotumo, sanglit walay lig- 
ong mga pamatuod o paghisgot bahin niini diha sa 
Kasulatan. Ang pangangkon nga ang “igsoong la- 
laki” (adelphos') dinhi nagkahulogang “ig-agaw” 
(anepsi'os') maoy pangagpas lamang nga gituo- 
hang gimugna ni Jerome, ug maoy sukad pa niad- 
tong 383 K.P. Dili lamang nga si Jerome walay ika- 
pakitang ebidensiya sa pagpaluyo sa iyang bag-ong 
namugna nga ideya kondili sa iyang ulahing mga 
sinulat siya nag-usab-usab sa iyang mga opin- 
yon ug mipahayag gani ug mga pagduhaduha ba- 
hin sa iyang “teoriya labot sa pagkaig-agaw.” Si 
J. B. Lightfoot nag-ingon nga si “Sn Jerome nanga- 
tarongan nga walay tradisyonal nga awtoridad nga 
magpaluyo sa iyang teoriya, ug busa ang ebiden- 
siya nga magpaluyo niini angayng susihon lamang 
diha sa Kasulatan. Gisusi ko ang kasulatanhong 
ebidensiya, ug ang . . . katibuk-ang mga suliran ... 
mas daghan kay niining ikaduhang argumento 
nga magpaluyo niini, ug sa pagkatinuod motultol 
sa pagsalikway niini.”---St. Paul's Epistle to the Ga- 
latians, London, 1874, p. 258. 

Sa Gregong Kasulatan diin ang asoy naghisgot 
sa usa ka pag-umangkong lalaki o ig-agaw, ang pu- 
long nga adelphos' wala gamita. Hinunoa, ang re- 
lasyon gipatin-aw, sama sa “ang anak nga lalaki sa 
igsoong babaye ni Pablo” o “si Marcos nga ig-agaw 
[a:nepsi'os'] ni Bernabe.” (Buh 23:16, Col 4:10) Sa 
Lucas 21:16, ang Gregong mga pulong nga sygge- 
non” (mga paryente, sama sa mga ig-agaw) ug 
adelphon” (mga igsoong lalaki) parehong makapla- 
gan, nga nagpakitang ang mga termino wala ga- 
mita nga baylobaylo diha sa Gregong Kasulatan. 

Sa panahon sa ministeryo ni Jesus, sanglit “sa 
pagkatinuod, ang iyang mga igsoon wala magpa- 
sundayag ug pagtuo kaniya,” kini nagpakita nga 
sila dili gayod iyang mga igsoon sa espirituwal 
nga diwa. (Ju 7:3-5) Si Jesus mihimog kalainan tali 
sa iyang unodnong mga igsoon ug sa iyang mga ti- 
nun-an, nga mituo kaniya ug kinsa maoy iyang es- 
pirituwal nga mga igsoon. (Mat 12:46-50, Mar 3:31- 
35, Luc 8:19-21) Kining kawalay pagtuo sa iyang 
unodnong mga igsoon nagpaila nga sila dili mao 
ang mga apostoles nga gitawag sa samang mga 
ngalan: si Santiago, Simon, Judas, sila tin-awng gi- 
palahi gikan sa mga tinun-an ni Jesus.--Ju 2:12. 

Ang relasyon niining unodnong mga igsoon ni 
Jesus uban sa iyang inahan nga si Maria nagpaki- 
ta usab nga sila iyang mga anak inay nga lagyong 
mga paryente. Sila sagad nga gihisgotan nga kau- 
ban niya. Ang mga paghisgot nga si Jesus mao ang 
“panganay” ni Maria (Luc 2:7), ug nga si Jose “wala 

makigdulog kaniya hangtod nga siya nanganak ug 
usa ka anak nga lalaki,” nagpaluyo usab sa pang- 
lantaw nga si Jose ug Maria adunay ubang mga 
anak. (Mat 1:25) Bisan gani ang ilang mga silingan 
nga taga-Nasaret nahibalo ug miila kang Jesus 
ingong “ang igsoon ni Santiago ug ni Jose ug ni Ju- 
das ug ni Simon,” ug nagpahayag, “Ug ang iyang 
mga igsoong babaye ania kauban nato, dili ba?” 
--Mar 6:3. 

Pinasukad niini nga mga teksto, motungha ang 
pangutana: Nganong sa hapit na siyang mamatay, 
gisalig man ni Jesus ang pag-atiman sa iyang ina- 
han nga si Maria ngadto kang apostol Juan inay 
ngadto sa iyang unodnong mga igsoon? (Ju 19:26, 
27) Dayag nga tungod kay ang ig-agaw ni Jesus 
nga si apostol Juan maoy usa ka tawo nga nakapa- 
matuod sa iyang pagtuo, siya mao ang tinun-an 
nga gimahal pag-ayo ni Jesus, ug kining espiritu- 
wal nga relasyon milabaw sa relasyon sa unod, 
ngani, walay timailhan nga niadtong panahona 
ang iyang unodnong mga igsoon nahimo nang 
mga tinun-an ni Jesus. 

Human sa pagkabanhaw ni Jesus, nausab 
ang maduhaduhaong tinamdan sa iyang unod- 
nong mga igsoong lalaki, kay sila presente kauban 
sa ilang inahan ug sa mga apostoles sa dihang nag- 
katigom alang sa pag-ampo human sa pagkayab ni 
Jesus. (Buh 1:14) Kini nagpakita nga sila presente 
usab sa dihang gibubo ang balaang espiritu sa ad- 
law sa Pentekostes. Ang igsoong lalaki ni Jesus nga 
si Santiago, kinsa prominenteng gihisgotan kauban 
sa mga ansiyano nga mga membro sa nagaman- 
dong lawas sa Jerusalem, misulat ug usa ka sulat 
nga nagbaton sa iyang ngalan. (Buh 12:17, 15:13, 
21:18, Gal 1:19, San 1:1) Ang laing igsoong lalaki ni 
Jesus nga si Judas misulat usab ug basahon nga 
nagbaton sa iyang ngalan. (Jud 1, 17) Gipaila ni 
Pablo nga labing menos ang pipila sa mga igsoong 
lalaki ni Jesus maoy mga minyo.--- 1Co 9:5. 


IGTUTUGSOK. Usa ka galamiton sa pagpa- 
nguma nga gama sa usa ka pudlos nga mga 2.5 m 
(8 p) ang gitas-on ug kasagarang gigamit sa pag- 
dumbol ug sa paggiya sa mga torong baka kon 
magdaro. Ang usa ka tumoy sa pudlos gitaoran ug 
talinis nga metal aron sa pagtusok sa hayop, ug 
ang pikas tumoy gitaoran ug usa ka lapad nga sa- 
mag-silsil nga ohas nga gamiton sa pagkuha sa hu- 
gaw ug sa lapok gikan sa punta sa daro o sa pag- 
tangtang sa mga gamot ug mga tunok gikan niini. 
Ang “usa ka igtutugsok sa baka” gigamit ni 
Samgar sa pagpatay sa 600 ka Filistehanon. (Huk 
3:31) Ang Hebreohanong pulong dinhi nga gihu- 
bad nga “igtutugsok” (mal:madh') naggikan sa lin- 
tunganayng pulong nga la:madh ' (tuon, tudlo). 
Ang rekord sa Bibliya naghisgot nga sa dihang 
ang mga Filistehanon naggahom sa mga Israelin- 


IKAPULO 


hon panahon sa paghari ni Saul, ang mga Israelin- 
hon wala tugoti nga makabaton ug mga mana- 
nalsal ug busa napugos sa paglugsong ngadto sa 
mga Filistehanon aron sa pagpabaid sa ilang mga 
galamiton sa pagpanguma ug aron sa pagpataod 
sa ilang mga igtutugsok (lagmit ang mga tumoy 
nga metal) sa baka.-- 1Sa 13:19-21. 

Ang igtutugsok gitandi sa mga pulong sa usa ka 
tawong maalamon, mga pulong nga magtukmod 
sa tigpatalinghog nga molihok kaharmonya sa ka- 
alam nga nadunggan. (Ecc 12:11) Ang mahulag- 
wayong ekspresyon nga “pagpatid batok sa mga 
igtutugsok” naggikan sa aksiyon sa gahian nga to- 
rong baka nga mosuki sa mga pagtusok sa igtutug- 
sok pinaagi sa pagpatid niini, nga makasamad hi- 
nuon niini. Busa, kini nga ekspresyon nagtumong 
sa pagsuki o sa pagrebelde batok sa lehitimong aw- 
toridad o sa usa ka kahimtang nga dili na mausab, 
nga nagbuhat niana sa ikadaot mismo sa usa. Mao 
gayod kini ang gihimo ni Saulo sa wala pa mahi- 
mong usa ka Kristohanon, pinaagi sa pagpakig- 
away batok sa mga sumusunod ni Jesu-Kristo, kin- 
sa gipaluyohan ni Jehova nga Diyos.---Buh 26:14, 
itandi ang Buh 5:38, 39. 


IHALAS NGA ASNO. Tan-awa ang Asno. 


IHALAS NGA KANDING. Tan-awa ang 
KANDING. 


IHALAS NGA TORONG BAKA. Tan-awa 
ang TORONG BAKA. 


IIM [lagmit, Mga Tipun-og sa Kagun-oban]. 
Usa ka siyudad sa habagatang Juda. (Jos 15:21, 29) 
Ang tukmang nahimutangan niini dili matino. 


IJON. Usa sa mga dapit nga nailog sa kasunda- 
lohan ni Haring Ben-hadad I sa Sirya panahon sa 
paghari ni Baasa. (1Ha 15:20, 21, 2Cr 16:4) Duolan 
sa duha ka siglo sa ulahi, ang Ijon giilog sa Asir- 
yanhon nga si Haring Tiglat-pileser III ug gidesti- 
yero ang katawhan niini. (2Ha 15:29) Ang Ijon ka- 
sagarang gituohan nga mao ang Tell ed-Dibbin 
nga mga 15 km (9 mi) sa AAK sa Dan. 


IKABOD [Hain ang Himaya?]. Anak nga lalaki 
ni Pinehas nga natawo human mamatay si Pine- 
has: igsoon ni Ahitub: apo sa Hataas nga Saserdo- 
teng si Eli. Ang ngalang Ikabod, nga gingalan 
kaniya sa iyang himalatyong inahan samtang na- 
nganak, nagkahulogang ang himaya nahimulag gi- 
kan sa Israel tungod sa pag-ilog sa Arka ug sa pag- 
kamatay ni Pinehas ug Eli.-- 1Sa 4:17-22, 14:3. 


IKAPULO. Ang ikanapulo nga bahin, o 10 por- 
siyento, nga ihatag o ibayad ingong usa ka tributo, 
ilabina alang sa relihiyosong mga katuyoan. 


IKAPULO 


Sa wala pa maestablisar ang pakigsaad sa Bala- 
od, ang Bibliya naghisgot ug duha ka panghitabo 
diin ang ikanapulo nga bahin sa mga kabtangan 
gibayad ngadto sa Diyos o ngadto sa iyang hawas. 
Ang una niini maoy sa dihang si Abraham nagha- 
tag kang Melquisedek ug ikanapulong bahin sa 
mga inagaw sa gubat gikan sa iyang kadaogan ba- 
tok kang Kedorlaomer ug sa iyang mga kaalyado. 
(Gen 14:18-20) Gipunting ni apostol Pablo kini nga 
panghitabo ingong pamatuod nga ang pagkasaser- 
dote ni Kristo sa paagi nga sama kang Melquisedek 
maoy labaw kay nianang kang Levi, sanglit si Levi, 
kay diha pa sa balat-ang ni Abraham, ikaingong 
nagbayad ug mga ikapulo ngadto kang Melquise- 
dek. (Heb 7:4-10) Ang ikaduha niini maoy may- 
labot kang Jacob, kinsa nanaad didto sa Bethel 
nga mohatag ug ikapulo sa iyang mga kabtangan 
ngadto sa Diyos.---Gen 28:20-22. 

Apan, kining duha ka asoy maoy mga panangli- 
tan lamang sa boluntaryo nga mga paghatag ug 
ikapulo. Walay rekord nga si Abraham o Jacob nag- 
sugo sa ilang mga kaliwat nga sundon kini nga 
mga panig-ingnan, sa ingon maghimo niini nga 
usa ka relihiyosong batasan, kostumbre, o balaod. 
Dili na kinahanglang manaad si Jacob sa pagbuhat 
niana kon siya ilalom na sa usa ka obligasyon sa 
pagbayad ug mga ikapulo, ingon sa iyang gibuhat. 
Busa dayag nga ang kahikayan sa paghatag ug ika- 
pulo dili usa ka kostumbre o usa ka balaod taliwa- 
la sa unang mga Hebreohanon. Kini gisugdan pag- 
himo sa dihang giinagurahan ang pakigsaad sa 
Balaod, dili una pa niana. 

Moisesnong mga Balaod sa Paghatag ug 
Ikapulo. Si Jehova naghatag sa Israel ug mga 
balaod sa paghatag ug ikapulo alang sa tinong mga 
katuyoan, lagmit maylabot sa paggamit sa duha 
ka ikapulo sa ilang tinuig nga mga abot, gawas 
sa mga tuig nga Igpapahulay, sa dihang walay ika- 
pulo nga ibayad, sanglit walay madahom nga abot. 
(Lev 25:1-12) Apan, ang pipila ka eskolar nagtuo 
nga dihay usa lamang ka ikapulo. Ang maong mga 
ikapulo maoy dugang sa mga unang bunga nga 
obligado nilang itanyag kang Jehova.--Ex 23:19, 
34:26. 

Ang unang ikapulo, nga maoy ikanapulong ba- 
hin sa abot sa yuta ug sa mga bungahoy ug (dayag 
nga gikan sa pag-usbaw sa gidaghanon) sa mga 
panon sa mga baka ug sa mga panon sa mga kar- 
nero, dad-on ngadto sa sangtuwaryo ug ihatag sa 
mga Levihanon, sanglit sila walay panulondon diha 
sa yuta apan gipahinungod alang sa pag-alagad sa 
sangtuwaryo. (Lev 27:30-32, Num 18:21, 24) Ang 
mga Levihanon mohatag usab ug ikapulo gikan sa 
ilang madawat ngadto sa Aaronikong mga saser- 
dote aron sa pagsuportar kanila.--Num 18:25-29. 

Dayag nga ang mga lugas giokon ug ang mga 
bunga sa paras ug sa kahoyng olibo himoong bino 
ug lana sa dili pa ihatag ingong ikapulo. (Num 18: 
27, 30: Neh 10:37) Kon ang usa ka Israelinhon buot 
mohatag ug salapi inay niini nga mga abot, siya 
makahimo niana, basta mohatag siya ug dugang 
ikalima nga bahin sa kantidad niini. (Lev 27:31) 
Apan lahi ang himoon maylabot sa panon sa mga 
karnero ug sa panon sa mga baka. Sa dihang ang 
mga hayop tagsatagsang mogula gikan sa toril agi 
sa usa ka ganghaan, ang tag-iya magbarog duol sa 
ganghaan dala ang usa ka baston ug magmarka sa 
matag ikanapulo nga hayop ingong mao ang ika- 
pulo, nga dili na mag-usisa o magpili niini.--Lev 
27:32, 33. 

Mopatim-awng dihay laing ikapulo, ang ikadu- 
hang ikapulo, nga gipinig matag tuig alang sa mga 
katuyoan gawas pa sa direktang pagsuportar sa Le- 
vihanong mga saserdote, bisan tuod nga ang mga 
Levihanon makig-ambit niini. Sagad kining giga- 
mit ug gipahimuslan pag-ayo sa Israelinhong pa- 
milya sa dihang magkatigom panahon sa mga pis- 
ta sa nasod. Sa mga kahimtang diin halayo kaayo 
ang paghatod niini nga ikapulo ngadto sa Jerusa- 
lem, nan ang abot ilisan ug salapi ug dayon gami- 
ton kini didto sa Jerusalem alang sa pagkaon ug 
kalipayan sa pamilya panahon sa balaang panag- 
katigom didto. (Deu 12:4-7, 11, 17, 18; 14:22-27) 
Dayon, sa kataposan sa matag ikatulo ug ikaunom 
nga tuig sa pito-ka-tuig nga siklo sa igpapahulay, 
kini nga ikapulo, inay gamiton alang sa mga galas- 
tohan panahon sa mga panagkatigom sa nasod, gi- 
pinig alang sa mga Levihanon, langyawng mga 
pumoluyo, mga babayeng balo, ug sa mga batang 
ilo-sa-amahan diha sa lokal nga komunidad.---Deu 
14:28, 29, 26:12. 

Kini nga mga balaod sa paghatag ug ikapulo nga 
gipatuman diha sa Israel dili kay bug-at ra kaayo. 
Dili usab angayng kalimtan nga ang Diyos misaad 
sa pagpalambo sa Israel pinaagi sa pagbukas sa 
“mga ganghaan sa tubig sa kalangitan” kon sundon 
ang iyang mga balaod sa paghatag ug ikapulo. (Mal 
3:10, Deu 28:1, 2, 11-14) Sa dihang ang katawhan 
wala na magtagad sa paghatag ug ikapulo, naapek- 
tohan ang pagkasaserdote, sanglit ang mga saser- 
dote ug mga Levihanon napugos sa paggamit sa 
ilang panahon alang sa sekular nga trabaho ug 
ingong resulta napasagdan ang ilang mga buluha- 
ton sa pag-alagad. (Neh 13:10) Ang maong pagka- 
dili-matinumanon maoy nakaingon sa pagkadaot 
sa tinuod nga pagsimba. Makapasubo, sa dihang 
ang napulo ka tribo nahulog ngadto sa pagsimba sa 
nating baka, ilang gigamit ang ikapulo sa pagsu- 
portar nianang bakak nga relihiyon. (Am 4:4, 5) Sa 
laing bahin, sa dihang ang Israel nagmatinumanon 

kang Jehova ug nailalom sa pagmando sa mata- 
rong nga mga administrador, napasig-uli ang pag- 
hatag ug ikapulo ngadto sa mga Levihanon, ug 
ingong katumanan sa saad ni Jehova, walay gayoy 
nakulang.--2Cr 31:4-12, Neh 10:37, 38, 12:44, 13: 
11-13. 

Ubos sa Balaod walay gihisgotang silot nga ipa- 
hamtang ngadto sa usa ka tawo nga wala mohatag 
ug ikapulo. Gipailalom ni Jehova ang tanan sa usa 
ka dakong moral nga obligasyon sa paghatag ug 
ikapulo; sa kataposan sa tulo-ka-tuig nga siklo sa 
paghatag ug ikapulo, sila gisugo nga isugid sa 
iyang atubangan nga bug-os na nilang nabayran 
ang ikapulo. (Deu 26:12-15) Ang bisan unsang ika- 
pulo nga wala ihatag giisip ingong kinawat gikan sa 
Diyos.---Mal 3:7-9. 

Sa unang siglo K.P., ang Hudiyong relihiyosong 
mga pangulo, ilabina taliwala sa mga eskriba ug 
mga Pariseo, nagpakaaron-ingnong balaan pinaagi 
sa paghatag ug ikapulo ug ubang panggawas nga 
mga buhat, ingong usa ka paagi sa pagsimba, apan 
ang ilang mga kasingkasing halayo kaayo sa Diyos. 
(Mat 15:1-9) Gibadlong sila ni Jesus tungod sa 
ilang hakog, salingkapaw nga tinamdan, nga nag- 
hisgot sa ilang estriktong pagsunod sa paghatag ug 
ikapulo bisan “sa yerbabuyna ug sa eneldo ug sa 
cumino”--butang nga angay gayod unta nilang 
buhaton---apan sa samang higayon wala magha- 
tag ug pagtagad sa “mas bug-at nga mga butang 
sa Balaod, nga mao, ang hustisya ug ang kaluoy ug 
ang pagkamatinumanon.” (Mat 23:23, Luc 11:42) 
Pinaagig sambingay, gitandi ni Jesus ang usa ka 
Pariseo nga mapasigarbohong mibati nga siya ma- 
tarong tungod sa iyang kaugalingong mga buhat 
sa pagpuasa ug paghatag ug ikapulo, ngadto sa usa 
ka maniningil ug buhis nga, bisan tuod giisip sa 
Pariseo nga walay pulos, nagpaubos sa iyang kau- 
galingon, nagsugid sa iyang mga sala ngadto sa 
Diyos, ug nangamuyo sa kaluoy sa Diyos.---Luc 
18:9-14. 

Ang mga Kristohanon Dili Obligadong Mo- 
hatag ug Ikapulo. Ang unang-siglong mga 
Kristohanon wala gayod sugoa sa paghatag ug 
mga ikapulo. Ang pangunang katuyoan bahin sa 
kahikayan sa paghatag ug ikapulo ilalom sa Balaod 
maoy alang sa pagsuportar sa templo ug mga sa- 
serdote sa Israel: busa ang obligasyon sa paghatag 
ug mga ikapulo nahunong sa dihang ang maong 
pakigsaad sa Moisesnong Balaod natapos tungod 
kay natuman na pinaagi sa kamatayon ni Kristo 
diha sa estaka sa pagsakit. (Efe 2:15: Col 2:13, 14) 
Tinuod nga nagpadayon sa pag-alagad ang Leviha- 
nong mga saserdote didto sa templo sa Jerusalem 
hangtod sa pagkalaglag niini niadtong 70 K.P., 
apan ang mga Kristohanon sukad ug human sa 


ILAGANG TIGKUBKOB 


33 K.P. nahimong bahin sa usa ka bag-ong espiri- 
tuwal nga pagkasaserdote nga wala suportahi pina- 
agig mga ikapulo.---Rom 6:14: Heb 7:12; 1Pe 2:9. 

Ingong mga Kristohanon, sila gidasig sa pagsu- 
portar sa Kristohanong ministeryo pinaagi sa ilang 
kaugalingong buluhaton sa ministeryo ug mater- 
yal nga mga amot. Inay mohatag ug tino, espesi- 
pikong kantidad alang sa mga galastohan sa kong- 
regasyon, sila moamot “sumala sa nabatonan sa 
usa,” nga mohatag “sumala sa iyang gihukom diha 
sa iyang kasingkasing, dili nga kontragusto o pinu- 
gos, kay gihigugma sa Diyos ang malipayong mag- 
hahatag.” (2Co 8:12, 9:7) Sila gidasig sa pagsunod 
sa prinsipyo: “Ang mga ansiyano nga nagdumala 
sa maayong paagi kinahanglang isipon nga takos 
sa doble nga pasidungog, ilabina silang naghago sa 
pagpanulti ug sa pagpanudlo. Kay ang kasulatan 
nag-ingon: ‘Dili mo pagabusalan ang torong baka 
sa dihang kini naggiok sa mga lugas’; usab: “Ang 
mamumuo takos sa iyang suhol.” (1Ti 5:17, 18) 
Apan, gihatag ni apostol Pablo ang panig-ingnan 
aron dili makapabug-at sa kongregasyon sa pinan- 
siyal nga paagi.---Buh 18:3, 1Te 2:9. 


IKAPULONG BAHIN. Tan-awa ang IKAPULO. 


IKES [Baliko]. Ang Tekoahanon kansang anak 
nga lalaki nga si Ira maoy usa sa gamhanang mga 
tawo ni Haring David.---2Sa 23:8, 26, 1Cr 11:26, 28, 
27:9. 


ILAGANG TIGKUBKOB [Heb., cho'ledh]. 
Usa ka ilaga nga 15 hangtod sa 30 sm (6 hangtod 
sa 12 pul.) ang gitas-on. Ang ilagang tigkubkob o 
mole rat (Spalax ehrenbergi) mugbog tiil, walay 
ikog, ug walay liog, pormag silindro ang lawas nga 
may humokon ug labong nga balhibo, nga sagad 
dalagon nga abohong-kape ang bulok. Ang ulo da- 
ling makita tungod sa walay balhibo nga simod ug 
sa duha ka paris sa dagkong nagsiwil nga mga ngi- 
pon. Ilalom sa Balaod, ang ilagang tigkubkob maoy 
mahugaw nga pagkaon.--Lev 11:29. 

Bisan tuod daghang hubad ang naghubad sa 
choledh nga “comadreja” (AS, KJ, RS), adunay pa- 
sukaranan sa paghubad niini ingong “ilagang tig- 
kubkob.” Sa Arabiko, usa ka pinulongang kaamgid 
sa Hebreohanon, ang usa ka susama kaayong pu- 
long, khuld, nagkahulogang “ilagang tigkubkob.” 
Dugang pa, ang choledh mahimong kaamgid sa 
usa ka Hebreohanong termino human sa kapana- 
honan sa Bibliya nga nagkahulogang “pagkubkob” 
o “paglungag.” Kini mohaom sa kinaiyang pagpa- 
ngubkob sa ilagang tigkubkob. 

Ang mga ilagang tigkubkob mopuyo ilalom sa 
yuta ug mokubkob ug mga katulganan ug dag- 
kong mga tipiganan ilalom sa yuta. Kini nga mga 


ILAI 


linalang mabuhi pinaagig mga tanom, nga sa pa- 
nguna pinaagig mga lagutmon. Busa kini sila lahi 
sa tinuod nga mga mole (usa usab ka hayop nga 
tigkubkob), nga mokaon ug mga insekto ug mga 
wati ug wala isipa nga lumad sa Palestina. 


ILAI. Usa ka Ahohihanon, usa ka gamhanang 
tawo sa kasundalohan ni David, dayag nga gitawag 
ug Zalmon sa 2 Samuel 23:28.--1Cr 11:26, 29. 


ILHANAN. Usa ka butang, buhat, situwas- 
yon, o talagsaong talan-awon nga may kahulo- 
gan ingong timailhan sa laing butang, presente o 
umaabot. Ang ilhanan (Heb., ohth, Gr., semei'on) 
mahimong maoy usa ka ebidensiya sa pagkati- 
nuod o sa awtoridad, usa ka pasidaan sa kapeligro- 
han, o usa ka timailhan sa maalamong dalan nga 
angayng subayon. 

Lakip sa unang gihisgotan sa daghang ilhanan 
nga gihatag ni Jehova ingong giya sa tawo mao 
ang langitnong mga banwag, ang adlaw ug ang 
bulan. (Gen 1:14) Kini maoy mga tigpaila sa pana- 
hon ingon man makitang mga ilhanan sa paglung- 
tad sa Diyos ug sa iyang mga hiyas. (Sal 19:1-4, 
Rom 1:19, 20) Dayag nga tungod sa pagpangitag 
mga tilimad-on gikan niini nga mga banwag ingon 
man sa mga bituon, sama nianang sa astrolohiya, 
ang kanasoran “nalisang,” sumala sa giingon sa Je- 
remias 10:2. 

Mga Katuyoan sa mga Ilhanan. Si Jehova 
mihatag ug mga ilhanan ingong pasalig sa pagka- 
matuod ug pagkakasaligan sa iyang mga pulong. 
(Jer 44:29, 1Sa 2:31-34, 10:7, 9; 2Ha 20:8-11) Kini 
nagpakita sa pagpaluyo sa Diyos kang Moises o sa 
ubang mga alagad (Ex 3:11, 12, itandi ang Huk 6: 
17, 20-22), sa usa ka apostol (2Co 12:12), sa Kristo- 
hanong kongregasyon (1Co 14:22). 

Ang mga ilhanan wala kinahanglana aron pama- 
tud-an ang pagpaluyo sa Diyos, sama sa kahim- 
tang ni Juan nga Tigbawtismo. (Ju 10:41, Mat 11:9- 
11) Labot pa, ang usa ka mini nga manalagna 
tingali makahimog ilhanan, apan siya mailhan nga 
mini pinaagi sa mga paagi nga gihatag ni Jehova. 
--Deu 13:1-5, 18:20-22, Isa 44:25, Mar 13:22; 2Te 
2:9, Pin 13:13, 14: 19:20. 

Ang pipila ka ilhanan maoy mga pahinumdom, 
mga tigpahinumdom, o kaha alang sa paghandom. 
(Gen 9:12-14: 17:11, Rom 4:11) Ang mga Igpapa- 
hulay ug ang Paskuwa nahimong mga ilhanan 
sa paghandom alang sa mga Hudiyo. (Ex 13:3-9, 
31:13, Eze 20:12, 20) Ang usa ka ilhanan nga lite- 
ral o simboliko magsilbing usa ka identipikasyon. 
--Num 2:2, Ex 12:13. 

Usa ka Ilhanan nga Gipangayo Kang Jesus. 
Sa panahon sa ministeryo ni Jesus siya mihimog 
daghang ilhanan nga nakatabang sa daghang tawo 

nga motuo kaniya. (Ju 2:23) Apan ang maong mga 
ilhanan wala makapatunghag pagtuo diha sa mga 
tawong matig-ag kasingkasing. (Luc 2:34, Ju 11:47, 
53: 12:37: itandi ang Num 14:11, 22.) Sa dihang sa 
makaduha ang relihiyosong mga pangulo nangayo 
kang Jesus nga magpakita kanilag ilhanan gikan sa 
langit, lagmit sila nangayo nga iyang buhaton, 
ingong pamatuod nga siya mao ang Mesiyas, ang 
ilhanan nga gitagna sa Daniel 7:13, 14, nga mao, 
ang pagpakita sa “anak sa tawo” uban sa mga pa- 
nganod sa kalangitan aron sa pagdawat sa iyang 
gahom sa pagmando sa Gingharian. Apan dili pa 
panahon sa Diyos aron tumanon ang maong tagna, 
ug si Kristo dili mohimog mapagawalong pagpa- 
sundayag aron lamang tagbawon ang ilang maha- 
kogong gipangayo. (Mat 12:38, 16:1) Hinunoa, siya 
miingon kanila nga ang bugtong ilhanan nga iha- 
tag kanila mao ang “ilhanan ni Jonas nga manalag- 
na.” (Mat 12:39-41: 16:4) Human sa mga tulo ka 
adlaw sulod sa tiyan sa usa ka dakong isda, si Jo- 
nas miadto ug nagwali sa Nineve. Nianang paagi- 
ha si Jonas nahimong usa ka “ilhanan” sa kaulohan 
sa Asirya. Ang kaliwatan sa panahon ni Jesus na- 
kabaton “sa ilhanan ni Jonas” sa dihang si Kristo 
migugol ug mga tulo ka adlaw diha sa lubnganan 
ug gibanhaw nga human niana gimantala sa iyang 
mga tinun-an ang pamatuod sa maong hitabo. Pi- 
naagi niini, si Kristo nahimong ilhanan sa maong 
kaliwatan, apan bisan pa niana kana wala makapa- 
kombinsir sa kadaghanan sa mga Hudiyo.---Luc 
11:30, 1Co 1:22. 

Ilhanan sa Presensiya ni Kristo. Sa hapit 
na ang kamatayon ni Jesus ang iyang mga aposto- 
les nangutana kaniya: “Unsa man unya ang ilha- 
nan sa imong presensiya ug sa kataposan sa siste- 
ma sa mga butang?” (Mat 24:3, Mar 13:4, Luc 21:7) 
Dihay mga kalainan tali niini nga pangutana ug sa 
mga pagpangayog ilhanan sa relihiyosong mga pa- 
ngulo. Bisan tuod didto sila, nga nakakita kaniya ug 
sa iyang mga buhat, kadto nga mga pangulo wala 
modawat kaniya ingong Mesiyas ug Umaabot nga 
Hari. (Ju 19:15) Sa usa ka higayon sila nangayog il- 
hanan “aron sa pagtental kaniya” (Luc 11:16): du- 
gang pa ang pipila tingali natakdan sa walay hi- 
nungdang pagkamausisahon labot sa mga ilhanan 
ni Jesus, sama kang Herodes. (Luc 23:8) Sa kasuk- 
wahi gayod, ang mga tinun-an nga nangutana ba- 
hin sa ilhanan sa presensiya ni Kristo midawat na 
kaniya ingong Mesiyas ug Hari. (Mat 16:16) Apan 
si Jesus miingon nga ang Gingharian “dili moa- 
bot uban ang talagsaong pagkadayag.” (Luc 17:20) 
Busa (bisan tuod ang mga apostoles sayop nga 
nagtuong ang Gingharian tukoron sa yuta, Buh 
1:6), sa pag-abot sa Gingharian dili nila buot nga 
mahisama sa Hudiyong mga pangulo---nga buta sa 

presensiya ni Jesus. Busa, sila nangayo, dili sa usa 
ka milagrosong ilhanan nga himoon niadtong tu- 
ngora, kondili kon unsa unya ang umaabot nga il- 
hanan niini. 

Sa pagtubag gihubit ni Jesus ang usa ka daghag- 
bahin nga “ilhanan,” usa nga gilangkoban sa dag- 
hang ebidensiya, lakip ang mga gubat, mga linog, 
paglutos sa mga Kristohanon, ug pagwali bahin sa 
Gingharian. (Mat 24:4-14, 32, 33) Ang kalaglagan 
sa Jerusalem ug sa templo niini gihisgotan sa di- 
hang ang mga tinun-an nangayo kang Jesus yg “il- 
hanan” (Luc 21:5-7), ug ang iyang tubag naglakip 
ug mga tagna nga mapadapat sa Jerusalem ug Ju- 
dea, nga natuman sa panahon nga sila buhi pa. 
(Luc 21:20: Mat 24:15) Apan ang iyang tubag nag- 
langkit usab sa pagtukod sa Gingharian sa Diyos 
ug sa mga epekto niini sa tanang katawhan.---Luc 
21:31, 35. 

“Ilhanan sa Anak sa tawo.” Sa maong okas- 
yon usab si Jesus miingon sa iyang mga tinun-an: 
“Ug unya ang ilhanan sa Anak sa tawo mopakita sa 
langit, ug niana ang tanang tribo sa yuta maga- 
pukpok sa ilang kaugalingon sa pagminatay, ug 
sila makakita sa Anak sa tawo nga moanhi diha sa 
mga panganod sa langit uban ang gahom ug da- 
kong himaya.” (Mat 24:30, Luc 21:27) Sa wala pa ki- 
ning mga pulonga siya naghisgot sa manalagna 
nga si Daniel. (Mat 24:15, Dan 9:27, 11:31) Ug pina- 
sukad sa ekspresyon nga gigamit dinhi ni Jesus da- 
yag nga niadtong higayona iyang gihisgotan ang 
Daniel 7:13, 14, diin sa maong panan-awon gipaki- 
ta nga “uban sa mga panganod sa kalangitan dihay 
sama sa anak sa tawo” nga nakaduol sa “Karaan sa 
mga Adlaw” ug nakadawat ug usa ka 'gingharian 
nga dili magun-ob.' Kini naglangkit sa “ilhanan sa 
Anak sa tawo" uban sa panahon nga si Jesus mag- 
mando na sa Gingharian. Gipadapat ni Jesus ang 
ekspresyon nga “Anak sa tawo” ug ang tagna sa 
Daniel 7:13, 14 ngadto sa iyang kaugalingon.---Mat 
26:63, 64: Mar 14:61, 62. 

Mga 96 K.P., 26 ka tuig human malaglag ang Je- 
rusalem, si Juan misulat bahin sa mga butang nga 
mahitabo sa umaabot, ug iyang nakita sa panan- 
awon si Jesu-Kristo nga “moanhi [o, moabot] uban 
sa mga panganod, ug ang tanang mata makakita 
kaniya, ug kadtong nagdughang kaniya.” (Pin 1: 
1, 7) Busa, kini nga pahayag bahin sa butang nga 
mahitabo human sa 96 K.P. ug ang gjisulti ni Kris- 
to bahin sa “ilhanan sa Anak sa tawo” nagtumong 
kang Jesus nga moabot uban sa mga panganod ug 
nga makita sa tanang katawhan. (Tan-awa ang 
PANGANOD.) Hinunoa, angayng matikdan nga bi- 
san tuod ang Gregong berbo nga hora'o, “makaki- 
ta, nga gigamit sa Mateo 24:30 ug Pinadayag 
1:7, mahimong sa literal magpasabot sa “pagkakita 


ILHANANG TUKON, TIMAAN 


sa usa ka butang,” kini mahimong gamiton usab 
sa mahulagwayong paagi, labot sa pagkakita diha 
sa hunahuna, “sa pag-ila sa pangisip, sa pagsa- 
bot.”--A Greek-English Lexicon, ni H. Liddell ug 
R. Scott, girebisar ni H. Jones, 1968, p. 1245, lin. 1. 

Alang sa pagtandi sa “mga milagro,” “mga tili- 
mad-on,” ug “mga ilhanan,” tan-awa ang MILAGRO; 
TILIMAD-ON. 


ILHANANG TUKON, TIMAAN. Mopatim- 
aw nga ang Hebreohanong pulong nga nes nagpa- 
sabot sa usa ka permanenteng tukon o estaka nga 
nahimutang sa usa ka bantaawng dapit, kini giga- 
mit sa literal ug sa mahulagwayong paagi. Busa, 
wala kini magpasabot sa usa ka timaan aron sa 
pagpadalag mga mensahe, sama sa usa ka “timail- 
hang aso” (Huk 20:38, 40) o usa ka “kalayo nga ti- 
maan” (Jer 6:1), nga niini laing mga pulong nga 
Hebreohanon ang gigamit. Hinunoa, kini nga tu- 
kon magsilbing dapit nga tagboanan aron ang ka- 
tawhan o kasundalohan magtigom. (Isa 5:26, 13:2; 
18:3, 30:17: 31:9, Jer 4:6, 21; 50:2, 51:12, 27: itandi 
ang Sal 60:4, ftn sa Rbi8.) Pananglitan: Sa dihang 
ang mga Israelinhon sa usa ka higayon nagrekla- 
mo bahin sa mana ug sa pagkawalay tubig, si Je- 
hova nagsilot kanila pinaagi sa pagpadala ug mga 
halas nga malala taliwala kanila. Human magpaki- 
tag paghinulsol ang mga Israelinhon, si Jehova 
nagsugo kang Moises sa paglilok ug halas ug ibu- 
tang kini sa usa ka ilhanang tukon (nes). “Dihadiha 
si Moises mihimog halas nga tumbaga ug gibutang 
kini sa ilhanang tukon; ug nahitabo nga kon ang 
usa ka halas makapaak kang bisan kinsa ug siya 
mosud-ong sa halas nga tumbaga, siya magpabi- 
ling buhi.” (Num 21:5-9) Dayag nga kining ilha- 
nang tukon nahimutang sa usa ka tinong lokasyon 
ug walay duhaduha nga diha sa usa ka bantaawng 
dapit aron kini makita sa mga Israelinhon nga na- 
paakan sa mga halas. 

Sa susama, niadtong 537 W.K.P., ang Jerusalem, 
nga ang pagtukod pag-usab niini gitagna, nahi- 
mong timaan nga nag-aghat sa Hudiyong nahibi- 
lin sa pagbiya sa kayutaan diin sila natibulaag ug 
sa pagbalik ngadto sa kanhing biniyaan nga Jeru- 
salem aron tukoron pag-usab ang templo. (Isa 11: 
11, 12: itandi ang Isa 49:22, 62:10, 11.) Hinunoa, 
ang kapadapatan sa maong tagna dili lamang sa 
ikaunom nga siglo. Ang Isaias 11:10 mabasa: “Ug 
mahitabo nianang adlawa nga aduna unyay gamot 
ni Jese nga mobarog ingon nga usa ka timaan 
alang sa mga katawhan.” Gipadapat ni apostol Pab- 
lo kini nga mga pulong ngadto kang Kristo Jesus, 
ang usa nga magamando sa mga nasod. (Rom 15: 
8, 12) Dugang pa, gipaila ni Jesus ang iyang kau- 
galingon ingong 'ang gamot ni David’ nga anak ni 


ILIMNON, MAKAHUBOG NGA 

Jese. (Pin 22:16) Busa, ang timaan mao si Kristo Je- 
sus ingong nagmandong Hari nga nagbarog sa la- 
ngitnong Bukid sa Zion.--Itandi ang Heb 12:22, Pin 
14:1. 


ILIMNON, MAKAHUBOG NGA. Tan-awa 
ang BINO UG ILIMNONG MAISOG. 


ILIMNONG MAISOG. 
long BINO UG ILIMNONG MAISOG. 


Tan-awa ang artiku- 


ILIRICO. Usa ka lalawigan sa Roma nga nag- 
usab-usab ang mga utlanan, nga nahimutang sa 
AK nga bahin sa Peninsula sa Balkan ubay sa ka- 
baybayonan sa Dagat Adriatiko. 

Sa yugto human mapildi ni Tiberio ang mga 
taga-Pannonia ug mga taga-Dalmacia niadtong 
9 K.P., ang Romanhong lalawigan sa Ilirico nahi- 
mong duha ka bahin, ug sa ulahi nahimong duha 
ka lalawigan. Sa kataposan, ang habagatang lalawi- 
gan ginganlan ug Dalmacia. 

Sa Roma 15:19 si apostol Pablo naghisgot sa pag- 
sangyaw diha sa usa ka sirkito “hangtod sa Ilirico.” 
Kon ang orihinal nga Grego angay bang sabton 
nga si Pablo aktuwal nga misangyaw didto o hang- 
tod lamang sa Ilirico dili matino. 


ILO. Tan-awa ang BATA NGA ILO-SA-AMAHAN. 


ILONG, BUHO SA ILONG. Ang bahin sa 
nawong nga kaagian sa hangin inigginhawa ug 
nagsilbing organo sa pagpanimaho. 

Sa dihang gilalang sa Diyos si Adan, iyang “gi- 
huypan ang mga buho sa iyang ilong sa gininhawa 
[porma sa nesha-mah'] sa kinabuhi, ug ang tawo 
nahimong buhing kalag.” (Gen 2:7) Kining “ginin- 
hawa sa kinabuhi" dili lamang kay nagpuno ug ha- 
ngin sa mga baga kondili naghatag usab sa lawas 
sa puwersa sa kinabuhi nga gisustenihan pinaagi 
sa pagginhawa. Ang gininhawa nga misulod sa la- 
was pinaagi sa mga buho sa ilong hinungdanon sa 
kinabuhi, kini nagsustenir sa puwersa sa kinabuhi. 
Sa panahon sa Lunop, “ang tanan nga niana ang gi- 
ninhawa sa puwersa sa kinabuhi aktibo diha sa 
mga buho sa ilong niini, nga mao, ang tanan nga 
diha sa mamalang yuta, nangamatay.”---Gen 7:22. 

Ang Hebreohanong pulong alang sa ilong o mga 
buho sa ilong (ph) subsob nga gigamit sa pagtu- 
mong sa tibuok nawong. Si Adan gisilotan nga ma- 
nginabuhi gikan sa yuta pinaagi 'sa singot sa iyang 
nawong [sa literal, “ilong” o “mga buho sa ilong”].' 
(Gen 3:19) Si Lot miyukbo nga ang iyang nawong 
(ilong) ngadto sa yuta atubangan sa miduaw nga 
mga manulonda.---Gen 19:1. 

Pagkasensitibo sa Pagpanimaho ug sa Pag- 
tilaw. Ang organo sa pagpanimaho nahimutang 
sa ibabaw nga bahin sa bangag sa ilong, diin 

ang mga ugat sa ilong mosangko diha sa samag- 
buhokbuhok nga mga tumoy, makaplagan usab ni- 
ining dapita ang pinong mga tumoy sa trigeminal 
nga ugat. Ang sentido sa pagpanimaho sa mga 
tawo sensitibo kaayo. Sumala sa usa ka artikulo sa 
Scientific American (Pebrero 1964, p. 42): “Ang 
sentido sa pagpanimaho dayag nga usa ka kemikal 
nga sentido, ug ang pagkasensitibo niini ilado kaa- 
yo, alang sa usa ka kemista ang katakos sa ilong sa 
pagtino sa kalainan ug sa pag-ila sa mga substan- 
siya halos dili katuohan. Kini makahimo sa pagtino 
sa komplikadong kombinasyon sa mga elemento 
nga tingali ang usa ka kemista nagkinahanglan ug 
daghang bulan aron makaanalisar niini diha sa la- 
boratoryo, ang ilong makaila niini dihadiha, bisan 
ug diyutay ra kaayo (bisag ikanapulo-ka-milyon 
nga bahin sa usa ka gramo) nga bisan ang labing 
sensitibo nga modernong mga instrumento sa la- 
boratoryo sagad dili makamatikod sa substansiya, 
ilabina gayod sa pag-analisar ug pagngalan niini.” 

Ang ilong hinungdanon usab kaayo sa pagtilaw. 
Adunay upat ka pangunang mga lami: tam-is, pa- 
rat, aslom, ug pait. Mailhan kini sa mga igtitilaw 
sulod sa atong baba. Apan ang kadaghanan sa lami 
sa pagkaon matagamtam tungod sa sentido sa 
pagpanimaho. Pananglitan, ang usa ka tawo kan- 
sang mga buho sa ilong nasampongan, maglisod 
sa pag-ila tali sa duha ka matang sa pagkaon, sang- 
lit nianang higayona ang kadaghanang pagkaon 
walay lami o las-ay alang kaniya. 

Katahom. Kay nahimutang sa dapit nga 
daling makita, ang usa ka maayog-porma nga 
ilong makadugang gayod sa katahom sa panag- 
way. Diha sa Awit ni Solomon (7:4), ang pagtandi 
sa ilong sa Sulamita nga babaye sa “torre sa Leba- 
non” lagmit may kalabotan sa nindot nga porma sa 
iyang ilong nga nakadugang sa dignidad ug kaan- 
yag sa iyang panagway. Gibaod sa Diyos nga ang 
mga saserdote sa Israel, tungod kay sila iyang mga 
hawas atubangan sa katawhan, angay nga walay 
depekto, ang usa sa mga kinahanglanon mao nga 
walay saserdote nga may gisi o hiwa sa ilong. 
-Lev 21:18. 

Masambingayon ug Mahulagwayong mga 
Paggamit. Ang pulong alang sa ilong o buho sa 
ilong (“aph) sagad nga gigamit sa mahulagwayong 
paagi alang sa kasuko (tungod sa kusog nga paghi- 
ngos o pagpangusmo sa usa ka tawong nasuko). 
(Tan-awa ang KASUKO.) Gigamit usab kini mayla- 
bot sa gibuhat ni Jehova tungod sa iyang kasuko 
(Sal 18:8, 15), o sa dihang siya mogamit sa iyang 
gamhanang aktibong puwersa.---Ex 14:21: 15:8. 

Ang dulumtanang idolatriya nga diha niini na- 
hulog ang Israel mao ang hinungdan sa pagsilaob 
sa kasuko ni Jehova batok kanila, nga iyang gipa- 

hayag pinaagi ni manalagnang Isaias, nga nag- 
ingon: “Kini maoy aso sa mga buho sa akong ilong, 
usa ka kalayo nga nagadilaab sa tibuok adlaw.” 
--Isa 65:5. 

Ang Proverbio 30:32, 33 nag-ingon: “Kon ikaw 
nakabuhat nga walay salabotan tungod sa pagpa- 
taas sa imong kaugalingon, ug kon ikaw nagpun- 
ting sa imong hunahuna niana, isap-ong ang ka- 
mot sa imong baba. Kay ang pagbatil sa gatas 
magpatungha sa mantekilya, ug ang pagpislit sa 
ilong magpagula ug dugo, ug ang pagpuga sa 
kasuko magpahinabo sa panag-away.” Kini kus- 
ganong nagpasiugda sa kasamok nga ikapatungha 
sa usa nga nagsulti sa sayop nga paagi o nagham- 
bin ug kasuko o nagpahungaw niini nga walay pag- 
pugong. Dinhi, ang pulong nga “kasuko” maoy usa 
ka porma sa pulong alang sa “ilong.” 


ILUSTRASYON. Tan-awa ang SAMBINGAY. 


IMER. 

1. Usa ka kaliwat ni Aaron nga gitudlong pa- 
ngulo sa ika-16 nga dibisyon sa mga saserdote sa 
panahon ni David. (1Cr 24:1, 6, 14) Lagmit ang 
1,052 sa iyang mga kaliwat namalik kauban ni Zo- 
robabel gikan sa Babilonya niadtong 537 W.K.P. 
(Esd 2:37, Neh 7:40) Ang duha sa “mga anak 
ni Imer" maoy lakip niadtong nagpapahawa sa 
ilang langyawng mga asawa sa panahon ni Esdras. 
--Esd 10:20, 44. 

2. Amahan ni Mesilemit (o Mesilemot): lagmit 
mao ra ang Num. 1.--1Cr 9:12, Neh 11:13. 

3. Amahan sa saserdoteng si Pasur, usa ka 
magsusupak ni Jeremias nga nagbutang sa mana- 
lagna diha sa mga sepohan. Si Jeremias nagtagna 
nga si Pasur ug ang tibuok niyang panimalay pa- 
gabihagon ngadto sa Babilonya. (Jer 20:1, 2, 6) Kon 
ang pamulong nga “anak nga lalaki ni Imer” paga- 
sabton nga nagtumong sa usa ka kaliwat inay kay 
sa mismong anak nga lalaki, kini nga Imer tingali 
mao ang Num. 1. 

4. Amahan ni Zadok, usa nga nakigbahin sa 
pag-ayo sa paril sa Jerusalem. (Neh 3:29) Apan, 
kini nga Imer lagmit mao ra ang Num. 1 kon ang 
pamulong nga “anak nga lalaki ni Imer” pagaisipon 
nga nagkahulogang usa ka kaliwat. 

5. Lagmit usa ka dapit sa Babilonya nga didto 
namalik ang pipila ka saserdote nga dili makapa- 
matuod sa ilang mga talaan sa kagikan.---Esd 2:59: 
Neh 7:61. 


IMLA [Hinaot Pun-on [sa Diyos], o, Hinaot Pa- 
harion [sa Diyos]]. Amahan ni Micaias, usa ka 
manalagna ni Jehova nga katalirongan ni Ha- 
ring Ahab ug Haring Jehosapat.-- 1Ha 22:8, 9; 2Cr 
18:7, 8. 


IMPIYERNO 


IMNA [[Ang Diyos] Nagpugong (Naghikaw)]. 
Anak nga lalaki ni Helem; usa ka maisog, gamha- 
nan nga tawo ug pangulo sa usa ka balay sa ama- 
han sa tribo ni Aser.---1Cr 7:35, 40. 


IMNAH [Hinaot [ang Diyos] Magtudlo (o, Mag- 
isip): [Ang Diyos] Nagtudlo (o, Nag-isip) ]. 

1. Unang ginganlan nga anak nga lalaki ni Aser 
ug katigulangan sa mga Imnahanon.---Gen 46:17, 
Num 26:44, 1Cr 7:30. 

2. Ang Levihanon kansang anak nga lalaki nga 
si Kore gitudlo sa pag-alagad sa templo ingong 
magbalantay-sa-ganghaan dapit sa sidlakan ug ti- 
nugyanan usab sa kinabubut-ong mga halad alang 
kang Jehova sa panahon ni Ezequias.---2Cr 31:14. 


IMNAHANON [Kang (Iya ni) Imnah]. Usa ka 
banay sa tribo ni Aser nga naggikan kang Imnah. 
--Num 26:44. 


IMPIYERNO. Usa ka pulong nga gigamit sa 
King James Version (ingon man sa Katolikong 
Douay Version ug sa kadaghanan sa mas karaang 
mga hubad) sa paghubad sa Hebreohanong she- 
ohl’ ug sa Gregong hai'des. Sa King James Version 
ang pulong nga “impiyerno” gihubad gikan sa she- 
ohl’ sa 31 ka higayon ug sa haides sa 10 ka higa- 
yon. Apan, kini nga bersiyon migamit ug lainlaing 
mga hubad, sanglit ang she'oh/' gihubad usab sa 31 
ka higayon ingong “lubnganan” ug 3 ka higayon 
ingong “gahong.” Ang she'oh/' diha sa Douay Ver- 
sion gihubad nga “impiyerno” sa 64 ka higayon, 
kas-a nga “gahong,” ug kas-a nga “kamatayon.” 

Niadtong 1885, sa dihang gipatik ang komple- 
tong English Revised Version, ang orihinal nga pu- 
long nga she'oh!' sa daghang teksto gihatagag ka- 
tumbas nga espeling diha sa Iningles nga hubad sa 
Hebreohanong Kasulatan, bisan tuod sa kadagha- 
nang teksto gigamit ang “lubnganan” ug “gahong,” 
ug ang “impiyerno” makaplagan sa 14 ka higayon. 
Niining bahina ang Amerikanhong komite wala 
mouyon sa Britanikong mga tigrebisar, ug busa, sa 
dihang gipatik ang American Standard Version 
(1901) ilang gihatagag katumbas nga espeling ang 
she'ohI/ diha sa tanang 65 ka dapit diin makita kini. 
Gihatagan niining duha ka bersiyon ug katumbas 
nga espeling ang haides sa Kristohanon Gregong 
Kasulatan diha sa tanang napulo ka teksto diin ma- 
kita kini, apan ang tanang Gregong pulong nga 
Geen-na (Cebuano, “Gehenna”) gihubad nga “impi- 
yerno,” sama sa gihimo sa daghang ubang moder- 
nong mga hubad. 

Labot niini nga paggamit sa “impiyerno” sa pag- 
hubad niining orihinal nga mga pulong gikan sa 
Hebreohanon ug Grego, ang Vine's Expository Dic- 
tionary of Old and New Testament Words (1981, 
Tomo 2, p. 187) nag-ingon: “HADES . . . Kini 

katumbas sa ‘Sheol’ diha sa D.T. [Daang Tugon]. 
Diha sa A.V. sa D.T. [Daang Tugon] ug sa B.T. 
[Bag-ong Tugon], kini sa makasubo gihubad nga 
‘Impiyerno.’ ” 

Ang Collier's Encyclopedia (1986, Tomo 12, 
p. 28) nag-ingon labot sa “Impiyerno”: “Una kini 
naghawas sa Hebreohanong Sheol sa Daang Tugon 
ug sa Gregong Hades sa Septuagint ug sa Bag-ong 
Tugon. Sanglit ang Sheol sa kapanahonan sa Daang 
Tugon nagpunting lamang sa puy-anan sa mga pa- 
tay bisag unsa pa ang ilang moralidad, ang pulong 
nga ‘impiyerno,’ ingon sa pagsabot karong adlawa, 
maoy dili haom nga hubad.” 

Sa pagkatinuod, ang pagsabot karong adlawa sa 
pulong nga “impiyerno” mao ang hinungdan nga 
kini nahimong dili gayod tukmang hubad niining 
orihinal nga mga pulong sa Bibliya. Ang komple- 
tong Webster's Third New International Dictionary, 
ubos sa pulong nga “Hell” (sa Cebuano, “impiyer- 
no") nag-ingon: “gikan sa .. . helan nga nagkahu- 
logang itago.” Busa ang pulong nga “impiyerno” sa 
orihinal wala magpasabot sa kainit o pagsakit apan 
nagpasabot lamang sa usa ka 'tinabonan o nata- 
gong dapit.” Sa karaang Iningles ang ekspresyong 
“helling potatoes” nagpasabot, dili sa pagsugba nii- 
ni sa kalayo kondili sa pagtago lamang sa mga pa- 
tatas diha sa yuta o sa bodega. 

Ang kahulogan nga gihatag karong adlawa sa 
pulong nga “impiyerno” mao kanang gihulagway 
diha sa Divine Comedy ni Dante ug sa Paradise 
Lost ni Milton, nga ang kahulogan bug-os nga lahi 
sa orihinal nga kahulogan niini nga pulong. Apan, 
ang ideya sa usa ka “impiyerno” ingong kalayon- 
hong pagsakit naglungtad dugay na kanhi sa wala 
pa si Dante o si Milton. Ang Grolier Universal En- 
cyclopedia (1971, Tomo 9, p. 205) ubos sa pulong 
nga “Impiyerno” nag-ingon: “Giisip sa mga Hindu 
ug mga Budhista ang impiyerno ingong usa ka da- 
pit sa espirituwal nga paghinlo ug sa kataposang 
pagpasig-uli. Giisip kini sa Islamikong tradisyon 
ingong usa ka dapit sa walay kataposang pagsilot.” 
Ang ideya sa pag-antos human mamatay makap- 
lagan taliwala sa paganong relihiyosong mga pag- 
tulon-an sa karaang katawhan sa Babilonya ug 
Ehipto. Ang tinuohan sa mga Babilonyanhon ug 
mga Asiryanhon naghulagway sa “ilalom nga kali- 
botan . . . ingong usa ka dapit nga napuno sa kali- 
sang,... nga gidumala sa mga diyos ug mga de- 
monyo nga kusgan kaayo ug mabangis.” Bisan 
tuod ang karaang Ehiptohanon nga relihiyosong 
mga teksto wala magtudlo nga ang pagsunog ni bi- 
san kinsang indibiduwal magpadayon sa walay ka- 
taposan, kini naghulagway sa “Laing Kalibotan” 
nga adunay “mga gahong nga kalayo" alang “sa 
mga hinukman sa silot.”- The Religion of Baby- 

lonia and Assyria, ni Morris Jastrow, Jr., 1898, 
p. 581; The Book of the Dead, nga may pasiuna ni 
E. Wallis Budge, 1960, pp. 135, 144, 149, 151, 153, 
161, 200. 

Ang “impiyernong kalayo” nahimong pangu- 
nang pagtulon-an sa Kakristiyanohan sa daghang 
siglo. Masabtan kon nganong ang The Encyclope- 
dia Americana (1956, Tomo XIV, p. 81) nag-ingon: 
“Hilabihang kalibog ug sayop nga pagsabot ang gi- 
pahinabo sa unang mga maghuhubad sa Bibliya 
nga kanunayng naghubad sa Hebreohanong Sheol 
ug sa Gregong Hades ug Gehenna ngadto sa pu- 
long nga impiyerno. Ang yanong paghatag sa mga 
maghuhubad sa girebisar nga mga edisyon sa Bi- 
bliya ug katumbas nga espeling alang niini nga 
mga pulong dili igo aron mapapas kini nga kalibog 
ug sayop nga pagsabot.” Bisan pa niana, ang ma- 
ong transliterasyon ug parehong paghubad nagpa- 
arang sa mga estudyante sa Bibliya sa paghimog 
tukmang pagtandi sa mga teksto nga diha niini 
makita ang orihinal nga mga pulong ug, uban ang 
bukas nga hunahuna, sa ingon makasabot nga 
tukma sa tinuod nga kahulogan niini.---Tan-awa 
ang GEHENNA; HADES; LUBNGANAN, PAGLUBONG, SHEOL; 
TARTARO. 


IMRA [Siya Mirebelde]. Anak nga lalaki ni 
Zopa; usa ka pangulo sa amahan ug pangulo usab 
sa mga hepe sa tribo ni Aser, usa ka maisog, gam- 
hanan nga tawo.---1Cr 7:36, 40. 


IMRI [pinamubo sa Amarias, nga nagkahulo- 
gang “Si Jehova Nag-ingon"]. 

1. Anak nga lalaki ni Bani sa tribo ni Juda pina- 
agi kang Perez.---1Cr 9:4. 

2. Amahan ni Zacur nga miapil sa pagtukod 
pag-usab sa paril sa Jerusalem.---Neh 3:2. 


INAGAS. Usa ka ekspresyon sa Bibliya nga gi- 
gamit labot sa kahimtang sa kinatawo sa mga lala- 
ki ug babaye. (Lev 15:2, 19, 25, Num 5:2, 3, 2Sa 
3:29) Sa kaso sa mga lalaki, kini nalangkit sa usa ka 
dili himsog nga kahimtang, diin adunay inagas gi- 
kan sa kinatawo o ang kinatawo nasampongan tu- 
ngod niini. (Lev 15:2, 3) Walay anak nga lalaki ni 
Aaron nga tugotang mokaon sa “balaang mga bu- 
tang” samtang siya mahugaw tungod sa inagas. 
—Llev 22:4. 

Ang ekspresyon nga “inagas” usahay gigamit 
alang sa regular, normal nga pagregla sa babaye. 
(Lev 15:19-24) Apan kini gigamit usab sa pagpaila 
sa usa ka balatian diin padayon ang pag-agas sa 
dugo ug busa abnormal. (Lev 15:25-30) Kining ula- 
hi nga diwa nagtumong sa padayong “pagtalinugo” 
nga niini nag-antos ang usa ka babaye sulod sa 12 
ka tuig sa wala pa siya ayoha ni Jesu-Kristo.---Mat 
9:20-22. 

Sumala sa Balaod, ang usa ka tawo nga may ina- 
gas maoy mahugaw, ang mga butang ug ang mga 
tawo nga iyang mahikapan mamahugaw, ug ang 
uban pa. Human ang usa ka balatian sa pag-agas 
motang-on, ang indibiduwal mohimog espesipi- 
kong mga lakang alang sa pagputli.--Lev 15, tan- 
awa ang HINLO, PAGKAHINLO. 


INAGAW. Mga butang nga giilog gikan sa na- 
pilding kaaway ug sagad napanag-iya sa mga ma- 
nanaog sa gubat o, usahay, kanang nailog sa mga 
bandido o mga tulisan. (Luc 11:21, 22) Bisan tuod 
ang Israel nagkuha ug mga inagaw diha sa ilang 
mga kadaogan, ang pagbaton ug mga inagaw dili 
mao ang motibo sa ilang mga pakiggubat, kondili 
kini maoy bahin sa ganti ni Jehova kanila tu- 
ngod sa pagtuman sa iyang kabubut-on, ingon nga 
iyang mga tigpahamtang ug silot. 

Si Abraham, sa dihang iyang giluwas si Lot gi- 
kan sa kasundalohan ni Kedorlaomer, midumili sa 
pagdawat ug mga inagaw alang sa iyang kaugali- 
ngon gikan sa hari sa Sodoma, aron walay usa nga 
makaingon nga si Kedorlaomer, dili si Jehova, ang 
nagpadato kang Abraham.---Gen 14:1-24, Heb 7:4. 

Ang Pagbahinbahin sa mga Inagaw. Sa di- 
hang gipanimaslan ang mga Midianhon tungod 
kay sila ang hinungdan sa pagkasala ug pagkalag- 
lag sa kadaghanan sa Israel (Num 25), daghang 
inagaw ang gikuha. Kini gibahinbahin mao nga 
ang 12,000 nga nakiggubat nakadawat ug katunga, 
ug ang laing katunga nadawat niadtong mga nag- 
pabilin sa balay. Unya usa ka bahin sa 500 gikan sa 
pahat sa mga nakiggubat nga mga lalaki ang giha- 
tag ngadto sa mga saserdote, ug usa ka bahin sa 
50 sa laing katunga ang gihatag ngadto sa mga Le- 
vihanon. Ang mga sundalo kinabubut-ong nagha- 
tag ug daghang inagaw nga bulawan, ilabina ang 
alahas ug mga pahiyas, ngadto sa sangtuwaryo 
agig pasalamat sa panalipod ni Jehova sa ilang 
pagpakiggubat, nga niana sila wala mawad-i bisag 
usa ka tawo.--Num 31:3-5, 21-54. 

Kini nga paagi lagmit wala na sunda sa ulahi, 
apan mopatim-awng kini ang nahimong kinatibuk- 
ang basehan sa pagbahin sa mga inagaw. (1Sa 
30:16-20, 22-25, Sal 68:12) Sa ulahi, ilalom sa ging- 
harian, ang usa ka bahin sa inagaw gigahin alang 
sa hari o alang sa sangtuwary0.---2Sa 8:7, 8, 11, 12, 
2Ha 14:14: 1Cr 18:7, 11. 

Sa Dihang Gisakop ang Canaan. Ang mga 
siyudad sa pito ka nasod sa Canaan igatugyan sa 
kalaglagan: ang tanang mga molupyo pagapatyon, 
ang mga hayop lamang ug ang uban pang mga 
butang ang mahimong dad-on. (Deu 20:16-18, 7: 
1,2, Jos 11:14) Ingong unang bunga sa pagsakop sa 
Canaan, ang Jerico nalahi, ang mga metal lamang 
ang gitipigan ug gitugyan ngadto sa sangtuwaryo. 


INAGURASYON 


(Jos 6:21, 24) Ang panimalay ni Rahab naluwas tu- 
ngod sa iyang pagtuo. (Jos 6:25) Sa mga siyudad 
nga iya sa katawhan sa ubang kanasoran, kon 
kini kinahanglang ilogon pinaagig pagpakiggubat, 
ang ulay nga mga babaye ug mga bata dili pat- 
yon. (Deu 20:10-15) Ang tanang inagaw nga mga 
manggad o ubang mga butang kinahanglang hin- 
loan: Kon kini panapton, panit, o kahoy, kini labhan 
o hugasan, kon metal, kini kinahanglang ipaagi sa 
kalayo.--Num 31:20-23. 

Apostatang mga Siyudad. Ang mga siyu- 
dad sa Israel nga nahimong apostata kinahanglang 
bug-os nga laglagon uban sa tanang molupyo nii- 
ni, ang mga inagaw sunogon didto sa plasa, ug ang 
siyudad pasagdan nga mahimong “tapok sa mga 
ginun-ob hangtod sa panahong walay tino. ”---Deu 
13:12-17. 

Giagawan ni Kristo ang Balay ni Satanas. 
Sa dinhi pa sa yuta, 'giagawan' ni Jesu-Kristo 
ang balay ni Satanas pinaagi sa pagpagawas niad- 
tong naulipon sa mga demonyo, nga nag-ayo sa 
mga sakit nga gipadangat sa mga demonyo ngad- 
to kanila. (Mat 12:22-29) Dugang pa, “sa dihang 
siya misaka sa itaas siya nagdala ug mga binihag, 
siya mihatag ug mga gasa [nga] mga lalaki.” Kini 
sila iyang gikuha gikan sa pagkontrolar ni Satanas 
ingong mga gasa alang sa pagpalig-on sa iyang 
kongregasyon.---Efe 4:8, 11, 12. 

Bakak nga Relihiyosong mga Manganga- 
gaw. Gipahayag ni Kristo nga ang mga eskriba 
ug mga Pariseo maoy samag mga tulisan, “puno sa 
inagaw,” nga dayag nga nabatonan pinaagig pag- 
pangilkil gikan sa mga babayeng balo ug sa uban 
pang makaluluoy nga mga tawo, ug usab tungod 
kay ang katawhan ilang giulipon sa relihiyon pina- 
agi sa pagkuha sa “yawi sa kahibalo.” (Mat 23:25, 
Luc 11:52) Ang relihiyosong mga lider sa mga Hu- 
diyo ilado usab sa pagpangagaw sa mga kabtangan 
sa mga Kristohanon.---Heb 10:34. 


INAGURASYON. Usa ka pagpasubo, nga 
inubanan ug solemneng mga seremonyas, sa usa 
ka tinukod, usa ka kahikayan, o usa ka dapit. 
Ang “pag-inagurar” gihubad gikan sa Hebreoha- 
nong berbo nga cha-nakh' (nombre, chanuk-:kah’), 
sa dihang kini nagkahulogang “pagpasubo, pormal 
nga pagpahinungod,” ug gikan sa Gregong berbo 
nga enkaini'zo, nga sa panguna nagkahulogang 
“paghimong bag-o, o pagbag-o,” sama nianang sa 
pagpahinungod. Ang Hebreohanong pulong nga 
nezer, ang balaang ilhanan sa pagpahinungod, gi- 
hisgotan ilalom sa ulohang PAGPAHINUNGOD. 

Sa dihang ang pakigsaad sa Moisesnong Balaod 
ipatuman na, kini solemneng gipasubhan pinaagig 
nahiangayng mga seremonyas nga naglangkit sa 
paghalad ug mga hayop ug sa pagwisik ug dugo 

nganha sa halaran, sa basahon, ug sa katawhan. 
Kini nga hitabo gihisgotan ni apostol Pablo ingong 
buhat sa pag-inagurar sa maong pakigsaad.---Ex 
24:4-8: Heb 9:18-20. 

Pinaagi sa mga pulong ni Pablo nga “ang unang 
pakigsaad wala sugdi sa pagpatuman [porma sa 
Gr. nga en-kai'niZzo] nga walay dugo” (Heb 9:18), 
iyang gipakita nga ang bag-ong pakigsaad sa sa- 
mang paagi gisugdan--giinagurahan pinaagi sa 
kamatayon, pagkabanhaw, ug pagkayab ni Jesus 
sa langit, diin gitanyag ni Jesus ang bili sa iyang 
tawhanong kinabuhi ug human niadto iyang gibu- 
bo ang balaang espiritu ngadto sa iyang mga ti- 
nun-an. Sanglit si Jesu-Kristo gibanhaw diha sa es- 
piritu, siya makasulod gayod ngadto sa tinuod nga 
“balaang dapit,” ang mga langit sa presensiya ni 
Jehova, ug pinaagi sa iyang halad lukat ang iyang 
dinihogang mga sumusunod mahimong makasu- 
lod usab ngadto sa langit. Tungod niana ikaingon 
nga iyang gisugdan, gibag-o, o glinagurahan ang 
dalan ngadto sa mga langit, nga human niana kini 
nga tagana gamiton usab sa uban.---Heb 10:19, 20. 

Mabasa usab nato ang bahin sa solemneng mga 
seremonyas nga naglangkit sa mga halad sa mga 
pangulo sa mga tribo panahon sa inagurasyon 
sa halaran sa tabernakulo didto sa kamingawan. 
(Num 7:10, 11, 84-88) Dihay usa ka linaing panag- 
katigom alang sa inagurasyon sa templo ni Solo- 
mon ug sa dakong halaran niini.---1Ha 8:63; 2Cr 7: 
5, 9. 

Sa dihang ang templo gitukod pag-usab ilalom 
sa pagdumala ni Zorobabel human sa pagkadesti- 
yero sa Babilonya, dihay solemneng mga seremon- 
yas sa pagpasubo diin ginatos ka hayop ang giha- 
lad. (Esd 6:16, 17) Sa ulahi, ang mga paril palibot sa 
gitukod pag-usab nga Jerusalem gipasig-uli ilalom 
sa pagdumala ni Nehemias, ug sa makausa pa usa 
ka magarbohong pista sa inagurasyon ang gihimo, 
nga may duha ka dakong koro sa pagpasalamat 
ang nakigbahin sa pagdayeg kang Jehova.---Neh 
12:27-43. 

Dugang pa niining magarbohon kaayong mga 
seremonyas sa inagurasyon sa nasod, atong maba- 
sa ang usa ka tawo nga nag-inagurar o nagpasubo 
sa iyang balay (Deu 20:5), ug ang superskripsi- 
yon sa Salmo 30, nga iya ni David, nagtawag niini 
ingong “Usa ka awit sa inagurasyon sa balay.” 

Sa dihang natapos ni Nabucodonosor ang pagpa- 
tindog sa dakong larawan nga bulawan didto sa Pa- 
tag sa Dura, gipatawag niya ang tanang satrapa, 
prepekto, gobernador, magtatambag, mamahan- 
di, maghuhukom, mahistrado sa polisiya, ug ang 
tanang administrador sa sakop nga mga distrito 
alang sa magarbohon kaayong mga seremonyas sa 
inagurasyon. Busa si Nabucodonosor naglaom sa 

paghiusa sa tanan niyang mga sakop diha sa pag- 
simba. Ang tulo ka batan-ong Hebreohanon nga 
presente niini nga okasyon midumili sa pagkom- 
promiso sa ilang pagsimba kang Jehova pinaagi sa 
pagpakigbahin niining nasodnong relihiyon.---Dan 
3:1-80. 

Hangtod niining adlawa ang mga Hudiyo nagsa- 
ulog kada tuig sa ilang gitawag nga Hanukkah sa 
bulan sa Disyembre. Kini maoy agig paghandom 
sa pista sa inagurasyon (Heb., chanuk-kah') nga gi- 
himo human hinloi ni Judas Macabeo ang templo 
niadtong 165 W.K.P. human kini hugawi ni Antio- 
chus IV Fpiphanes.--Ju 10:22, tan-awa ang PISTA 
SA PAGPAHINUNGOD. 


INAHAN. Sama sa Hebreohanong pulong nga 
'av (amahan), ang pulong nga em (inahan) lagmit 
maoy usa ka sinundog nga pulong, usa sa unang 
mga tingog nga madungog gikan sa baba sa usa ka 
masuso. Gigamit kini sa pagtumong sa pursosong 
inahan sa usa ka tawo, tingali usab sa usa ka ina- 
ina (Gen 37:10, itandi ang Gen 30:22-24, 35:16-19), 
ug usab sa usa ka katigulangang babaye, sanglit 
ang asawa ni Adan nga si Eva mao ang “inahan sa 
tanang tawo nga buhi.” (Gen 3:20, 1Ha 15:10) Ang 
Gregong pulong alang sa “inahan” maoy meter. Sa 
Hebreohanon ug sa Grego, ang pulong alang sa 
inahan gigamit sa ubay-ubayng mahulagwayong 
mga paagi. 

Ang tinguha nga makabaton ug usa ka dakong 
pamilya ilabinang kusganon diha sa kasingkasing 
sa Hebreohanong mga babaye tungod sa saad sa 
Diyos sa paghimo sa Israel nga usa ka nasod nga 
daghag populasyon ug ang katawhan nga pinaagi 
kanila moabot ang binhi sa saad. (Gen 18:18, 22:18, 
Ex 19:5, 6) Ang pagkawalay-anak giisip nga usa sa 
kinadak-ang kaalaotan.---Gen 30:1. 

Ubos sa pakigsaad sa Balaod ang usa ka babaye 
maoy “mahugaw” sa relihiyosong paagi sulod sa 40 
ka adlaw (7 dugangan ug 33) human manganak ug 
usa ka batang lalaki, ug doblehon kini nga gitas-on 
sa panahon, o 80 ka adlaw (14 dugangan ug 66) 
human manganak ug usa ka batang babaye. (Lev 
12:2-5) Sulod sa 7 ug sa 14 ka adlaw mahugaw siya 
ngadto sa tanang tawo, lakip sa iyang bana, apan 
sulod sa 33 ug 66 ka adlaw mahugaw lamang siya 
ngadto sa balaang mga butang ug sa mga butang 
nga nalangkit sa relihiyosong mga pag-alagad did- 
to sa sangtuwaryo. 

Ang Hebreohanong mga inahan magpasuso sa 
ilang mga anak hangtod nga sila tulo na ka tuig ug 
usahay hangtod sa lima ka tuig o kapin pa, kay sila 
nagtuo nga kon mas taas ang panahon nga pasu- 
sohon ang bata magdako siya nga mas himsog. 
(Tan-awa ang PAGLUTAS.) Kon ang inahan mamatay 
o kaha dili makataganag igong gatas, ang usa ka 


1125 


iwa maoy magpasuso. Busa, ang ‘mga bata ug mga 
masuso' diha sa Bibliya mahimong maglakip niad- 
tong may igo nang pangedaron aron lutason, may 
igo nang pangedaron sa pagbaton ug kahibalo aron 
makadayeg kang Jehova ug mahimong bansayon 
didto sa sangtuwaryo.--Mat 21:15, 16: 1Sa 1:23, 
24: 2:11. 

Adunay talagsaong kasuod tali sa inahan ug sa 
mga anak tungod kay ang inahan mangunay man 
sa pag-atiman sa mga anak hangtod nga sila ma- 
lutas sa dihang ang amahan mosugod na sa mas 
personal nga paggiya sa edukasyon sa bata. Ang 
posisyon sa inahan diha sa panimalay giilang hi- 
nungdanon. Kinahanglan siyang tahoron bisan kon 
siya tigulang na kaayo. (Ex 20:12: 21:15, 17: Pr 
23:22, Deu 5:16, 21:18-21, 27:16) Apan, ang iyang 
posisyon kanunayng segundaryo nianang sa iyang 
bana, nga kinahanglan niyang tahoron ug sundon. 
Ingong usa ka bata, si Jesus padayong nagpasakop 
sa iyang amaama nga si Jose ug sa iyang inahan 
nga si Maria.---Luc 2:51, 52. 

Sa dihang ang amahan adunay kapin sa usa ka 
asawa, ipakita sa mga anak ang kalainan sa ilang 
tinuod nga inahan gikan sa ubang mga asawa sa 
ilang amahan pinaagi sa paggamit sa ngalang “ina- 
han.” Ang pursosong mga magsoon ipalahi gikan 
sa ilang mga igsoon-sa-amahan o inahan pinaagi 
sa ekspresyong “mga anak sa akong inahan.”---Huk 
8:19: Gen 43:29. 

Gikinahanglan nga ang inahan magpasa sa mga 
instruksiyon ug mga sugo sa amahan ngadto sa 
mga anak ug tinoon nga kini gituman. (Pr 1:8, 
6:20: 31:1) Ang inahan mao ang tagdumala sa 
iyang panimalay ubos sa pagpangulo sa iyang 
bana. Ang pagpanganak ug pagmatuto sa kabata- 
an sa hustong paagi magpapuliki kaniya ug mag- 
panalipod gayod kaniya aron dili mahimong tabian 
o tigpanghilabot sa mga kalihokan sa ubang mga 
tawo. Basta siya padayong maghupot sa pagtuo, 
kini mahimong usa ka dakong panalipod alang ka- 
niya. (1Ti 5:9-14, 2:15) Ang usa ka maayong ina- 
han magaandam ug pagkaon ug magahimog pa- 
napton ug mga besti alang sa iyang mga anak ug 
sa ubang membro sa panimalay, ug ang iyang 
bana ingon man ang iyang mga anak makapasala- 
mat ug makadayeg gayod kaniya atubangan sa 
ubang tawo.---Pr 31:15, 19, 21, 28. 

Mahulagwayong Paggamit. Ang pulong 
nga “inahan” gigamit sa Maghuhukom 5:7 sa pag- 
tumong sa usa ka babaye kinsa mitabang ug mia- 
timan sa uban. Si Pablo naghisgot sa iyang kalumo 
niadtong iyang gidad-an sa kamatuoran sa Diyos, 
ang iyang espirituwal nga mga anak, nga sama ni- 
anang sa “usa ka nagpasusong inahan. "---ITe 2:7, 
tan-awa ang KALUMO. 


INDIA 


Tungod sa suod nga espirituwal nga relasyon, 
ang Kristohanong mga babaye gipakasama sa mga 
inahan ug mga igsoong babaye sa ilang isigka- 
Kristohanon ug angayng pakitaan sa samang pag- 
tahod ug kaputli. (Mar 3:35, 1Ti 5:1, 2) Ang Kristo- 
hanong mga asawa kinsa misundog sa maayong 
panig-ingnan sa asawa ni Abraham nga si Sara gi- 
tawag nga iyang “mga anak.”---1Pe 3:6. 

Sanglit ang lawas sa tawo gihimo “gikan sa abog 
sa yuta,” sa mahulagwayong paagi ang yuta mahi- 
mong ikatandi sa iyang “inahan.” (Gen 2:7: Job 
1:21) Ang usa ka siyudad gilarawan ingong usa ka 
inahan, ug ang mga molupyo niini giisip nga iyang 
mga anak. Sa kahimtang sa Jerusalem, ang siyu- 
dad ingong sentro sa pangagamhanan naghawas 
alang sa enterong nasod, ug ang katawhan sa Isra- 
el ingong mga indibiduwal giisip nga iyang mga 
anak. (Gal 4:25, 26, Eze 23:4, 25, itandi ang Sal 137: 
8, 9.) Dugang pa, ang usa ka dakong siyudad giisip 
nga usa ka inahan niadtong “sakop nga mga lung- 
sod” nga naglibot niini, o, sa literal nga paghubad, 
iyang “mga anak nga babaye.” (Eze 16:46, 48, 53, 
55, tan-awa ang ftn sa ber 46 sa Rbi8.) Ang Da- 
kong Babilonya, “ang dakong siyudad,” gitawag 
nga “inahan sa mga bigaon ug sa dulumtanang 
mga butang sa yuta.”---Pin 17:5, 18. 


INDIA. Ang eksaktong dapit nga gitawag sa 
ngalang “India” diha sa Bibliya dili matino. (Est 8:9) 
Ang mga eskolar sa katibuk-an nagsugyot nga kini 
nagtumong sa dapit nga giagosan sa Suba sa Indus 
ug sa mga sapa nga nagaagos niini, nga mao, ang 
rehiyon sa Punjab ug lagmit usab ang Sind. Ang 
pamatuod sa historyador nga si Herodotus (II, 88, 
94: IV, 44) nagpakita nga ang “India” unang nahi- 
mong bahin sa Imperyo sa Persia sa panahon sa 
pagmando ni Dario Hystaspis (521-486 W.K.P.). Sa 
panahon ni Ahasuero (giisip nga mao si Jerjes 1, 
anak nga lalaki ni Dario Hystaspis), ang India mao 
ang sidlakang utlanan sa imperyo.--Est 1:1. 

Ang Walog sa Indus lagmit nga gipuy-an wala 
madugay human malahugay ang pinulongan sa 
mga magtutukod sa Babel. Ang usa ka pagtandi sa 
karaang sibilisasyon sa Walog sa Indus ug sa sibi- 
lisasyon sa Mesopotamia nagpadayag sa pagtukod 
ug mga estruktura nga sama sa mga plataporma 
nga ziggurat sa Mesopotamia, mga eskultora sa la- 
rawan sa tawo nga may mga ulo nga morag nag- 
maskara nga sama nianang sa karaang eskultora 
sa Mesopotamia, ug mga simbolong hulagway nga 
amgid sa unang mga hulagway sa Mesopotamia. 
Ang Asiryologo nga si Samuel N. Kramer nagsug- 
yot nga ang Walog sa Indus gipuy-an sa mga tawo 
nga mikalagiw gikan sa Mesopotamia sa dihang 
ang mga Sumerianhon migahom sa maong dapit. 


INSEKTO 


INSEKTO. Sa dihang gulang na, kini nga ma- 
tang sa invertebrate, o mananap nga walay dugo- 
kan, mailhan pinaagi sa lawas niini nga may tulo 
ka bahin, ang ulo, thorax (ang samag dughan nga 
bahin), ug tiyan, may unom ka tiil, usa ka paris nga 
antena, ug sagad nga may duha o upat ka pako. 

Ang mahulagwayong pinulongan sa Bibliya nag- 
hisgot sa mga insekto ingong “nagalakaw pinaagi 
sa upat ka tiil.” Dayag nga si Moises nasayod nga 
ang mga insekto may unom ka tiil. Busa tino nga 
ang gihisgotan dinhi mao ang paagi sa ilang pag- 
lakaw imbes ang gidaghanon sa ilang mga tiil. 
Adunay pak-an nga mga insekto, lakip niini ang 
mga putyokan, mga langaw, ug mga ligwan, nga 
nagalakaw pinaagi sa ilang unom ka tiil sama sa 
paglakaw sa upat ug tiil nga mga mananap. Ang 
ubang mga insekto, sama sa mga dulon, adunay 
duha ka igluluksong mga tiil ug busa sa literal nag- 
gamit sa laing upat ka tiil sa pagkamang.---Lev 
11:20-23. 

Ang kapin sa 800,000 ka nailhang nagkadaiyang 
matang sa mga insekto nagtaganag nagkalainlain 
nga talan-awon. Samtang ang uban dagtom ug ko- 
lor, ang uban dan-ag ug mga kolor ug may mata- 
hom nga mga disenyo. Makita diha niini ang ta- 
nang kolor sa balangaw. Nagkadaiya ang gidak-on 
sa mga insekto, gikan sa kinagamyang mga baku- 
kang nga makalusot sa mata sa dagom ngadto 
sa talagsaong mga insekto nga gitawag ug mga 
“walking stick” nga ang gitas-on kapin sa 30 sm 
(1 p). Ang mga insekto adunay organisadong mga 
komunidad, mga magtutukod, batid sa agrikultura, 
tiggama, tiglupad sa halayo, ekspertong mga tig- 
lukso, tiglangoy, ug tigkalot. Pinaagi sa pagtuon ug 
sa pag-obserbar, ang tawo daghan ug makat-onan 
gikan sa mga insekto, ang labing hinungdanon 
mao nga sila gilalang sa Diyos, gihatagan ug kina- 
iyanhong kaalam, dili kay sulagma lamang kondili 
pinaagi sa Tinubdan sa tanang kaalam, si Jehova. 
--Job 12:7-9. 

Bisan tuod giisip sa daghan ang mga insekto 
ingong mga dangan nga modaot sa mga pananom 
ug sa mga kabtangan sa tawo ug mopakaylap ug 
sakit, sa pagkatinuod diyutay lang kaayo sa mga 
insekto ang matawag nga makadaot ubos sa pre- 
senteng mga kahimtang. Ang kadaghanan ikai- 
ngon nga neyutral o kaha mapuslanon sa tawo sa 
direkta o dili-direktang paagi. 

Ang mga insekto adunay mahinungdanong re- 
lasyon sa mga tanom. Gibanabana nga 85 porsi- 
yento sa mamulak nga mga tanom ang bug-os o sa 
bahin nagdepende sa polinasyon sa insekto. Ang 
mga insekto adunay mapuslanon usab nga papel 
ingong mga tigpatambok ug mga tighinlo sa yuta. 
Ang mga tina ug mga shellac gipatungha gikan sa 
mga insektong scale. Sa Tungang Sidlakan, ang 

mga insekto, sama sa mga dulon, ginakaon na su- 
lod sa kasiglohan. Kon dili pa tungod sa mga insek- 
to, wala untay dugos ug seda. 

Sa pagkatinuod ang mga insekto adunay dakong 
papel labot sa uban pang yutan-ong mga linalang. 
Si Carl D. Duncan, propesor sa entomolohiya ug bo- 
taniya, nag-ingon: “Dili paghingapin kon ingnon 
nga ang mga insekto mas labaw nga nagtino sa ki- 
naiyahan sa kalibotan sa tawo kay sa tawo mismo, 
ug kon ang mga insekto sa kalit bug-os mawala, 
ang kalibotan mausab pag-ayo nga kaduhaduhaan 
gayod kon mahimo sa tawo nga imentinar ang 
bisan unsang organisadong katilingban.”---Annual 
Report of the Smithsonian Institution, 1947, p. 346. 


INSENSARYO. Ang mga insensaryo gigamit 
sa lainlaing paagi sa pag-alagad diha sa sangtu- 
waryo. Dihay mga insensaryo nga bulawan nga gi- 
gamit ingong mga sudlanan sa sunog nga mga 
pabilo nga gikuha gikan sa mga lampara sa tang- 
kawan nga bulawan. (Ex 25:38, 37:23, Num 4:9) 
Ang mga insensaryo nga tumbaga sa halaran sa 
halad-nga-sinunog dayag nga gigamit ingong mga 
sudlanan sa abo o mga galamiton sa pagkuha sa 
mga uling gikan sa kalayo. (Ex 27:3, 38:3) Dugang 
pa, ang mga insensaryo gigamit sa pagsunog ug 
insenso. (Lev 10:1) Kada buntag ug taliwala sa 
duha ka gabii, ang hataas nga saserdote magpaaso 
ug pinahumotang insenso ibabaw sa bulawang ha- 
laran sa insenso.---Ex 30:7, 8. 

Ang mga insensaryo ingon man ang ubang mga 
galamiton nga gigamit uban sa tangkawan ug sa 
halaran sa halad-nga-sinunog kinahanglang tabo- 
nan sa dihang ang mga Israelinhon manggikan ug 
dad-on ang tabernakulo ngadto sa laing dapit sa 
panahon sa ilang mga pagpanaw.--Num 4:9, 14. 

Si Solomon mihimog mga insensaryo nga bula- 
wan ug plata alang sa templo, nga ang mga plano 
niini gihatag kang David pinaagig pag-inspirar. 
Lagmit kini mas artistiko kay sa gigamit sa taber- 
nakulo didto sa kamingawan. (1Ha 7:48-50, 1Cr 
28:11-19, 2Cr 4:19-22) Ang mga insensaryo nga 
lunsayng bulawan ug plata gihisgotang gikuha gi- 
kan sa templo sa panahon sa pagkadestiyero ngad- 
to sa Babilonya.---2Ha 25:15: Jer 52:19. 

Sa Hebreohanon 9:4 gihisgotan ang usa ka bu- 
tang nga, uban sa arka sa pakigsaad, may kalabo- 
tan o nalangkit sa Labing Balaan. Sa Grego kini 
gitawag nga thy-mia-te'ri'on. Ang maong pulong 
nagtumong sa usa ka butang nga nalangkit sa pag- 
sunog ug insenso. Kini ba mao ang halaran sa in- 
senso? Ang ubang mga hubad nagpaila nianang 
butanga sa maong paagi, ug ang paggamit ni Phi- 
lo ug ni Josephus sa maong pulong maylabot sa 
halaran sa insenso gihisgotan sa pagsuportar niini. 
(NIV, NE, JB, RS) Siyempre, nahibaloan gayod nga 

ang halaran sa insenso wala sa sulod sa Labing Ba- 
laan. (Ex 30:1, 6) Apan kini diha ra sa gawas sa 
kortina, o “nag-atubang sa kinasulorang lawak,” 
ingon sa gipakita sa 1 Hari 6:22. (Itandi ang Ex 
40:3-5.) Sa laing bahin, ang thy-mia-te'ri-on mahi- 
mong tukmang hubaron nga “insensaryo,” ug ang 
usa ka insensaryo dad-on gayod ngadto sa Labing 
Balaan sa hataas nga saserdote panahon sa Adlaw 
sa Pagtabon-sa-Sala. (Lev 16:12, 13) Diha sa Gre- 
gong Septuagint, ang pulong nga thymia-teri'on 
kanunayng gigamit maylabot sa insensaryo (2Cr 
26:19: Eze 8:11, LXX), bisan tuod laing pulong ang 
gigamit sa Levitico 16:12 sa paghubit sa mga pang- 
hitabo sa Adlaw sa Pagtabon-sa-Sala. Apan, ang 
Hudiyohanong Mishnah nagpakita nga usa ka es- 
pesyal nga insensaryo nga bulawan ang gigamit sa 
Adlaw sa Pagtabon-sa-Sala. (Yoma 4:4: 5:1, 7:4) 
Busa, tungod niana ang pipila ka maghuhubad mi- 
palabi sa paghubad sa thy-mia-te'rion ingong “in- 
sensaryo."”--NW, CC, Dy, Yg, Da, Kx. 

Dili-Husto nga Paggamit. Ang mga anak 
nga lalaki ni Aaron nga si Nadab ug Abihu miga- 
mit sa ilang mga insensaryo aron sa paghalad ug 
ginadili nga kalayo atubangan kang Jehova ug mi- 
sangpot sa pagkawala sa ilang mga kinabuhi. (Lev 
10:1, 2) Sa susama ang rebelyosong 250 ka tawo 
nga gipangulohan ni Kore gilamoy sa kalayo sa di- 
hang sila nagtanyag atubangan kang Jehova sa 
ilang mga insensaryo nga tumbaga. (Num 16:16- 
19, 35, 39) Si Haring Uzzias gitaptan ug sanla sa di- 
hang siya ilegal nga migamit ug insensaryo. (2Cr 
26:18, 19) Ang 70 ka ansiyano sa Israel nga nakita 
sa panan-awon ni Ezequiel migamit ug mga insen- 
saryo aron sa paghalad ug insenso ngadto sa mga 
idolo.---Eze 8:10, 11, tan-awa ang INSENSO. 


INSENSO. Usa ka sambog sa humot nga mga 
tagok ug mga balsamo nga inanayng masunog, 
nga magpagula ug mahumot nga alimyon. Ang 
Hebreohanong mga pulong nga geto'reth ug qetoh- 
rah’ maoy gikan sa lintunganayng pulong nga qa- 
tar, nga nagkahulogang “paghimog gipaaso nga 
halad.” Ang katumbas niini sa Kristohanon Gre- 
gong Kasulatan mao ang thy:mi'a:ma. 

Ang sagradong insenso nga gilagda nga gamiton 
didto sa tabernakulo sa kamingawan maoy gama 
sa mahalong mga sambog nga giamot sa kongre- 
gasyon. (Ex 25:1, 2, 6, 35:4, 5, 8, 27-29) Sa pagha- 
tag sa Diyos sa pormula sa pagsagol niining upat ka 
sambog, si Jehova miingon kang Moises: “Pagkuha 
ug mga pahumot: mga tinulo nga estacte ug oni- 
ka ug pinahumotan nga galbanum ug lunsay nga 
kamangyan. Kinahanglan nga sama ang gidagha- 
non sa matag usa. Ug himoon mo kini nga insen- 
so, usa ka sambog sa mga yerbang-paalimyon, nga 

gama sa usa ka tighimog pahumot, inasinan, lun- 
say, butang nga balaan. Ug dugmokon mo ang pi- 
pila niini aron mapolbos, ug ibutang mo ang pipila 
niini sa atubangan sa Pagpamatuod sulod sa tolda 
nga tagboanan, diin didto akong ipadayag ang 
akong kaugalingon kanimo. Kinahanglan nga la- 
bing balaan kini alang kaninyo.” Dayon, aron ipasi- 
ugda diha kanila ang bugtong nga paggamit sa 
insenso ug ang pagkabalaan niini, si Jehova midu- 
gang: “Bisan kinsa nga maghimo ug sama niini 
aron tagamtamon ang kahumot niini pagaputlon 
gikan sa iyang katawhan.”--Ex 30:34-38, 37:29. 

Sa ulahi gidugang sa rabbinikong mga Hudiyo 
ang ubang mga sambog alang sa insenso sa tem- 
plo, si Josephus nag-ingon nga kini naggikan sa 13 
ka mahumot nga mga yerbang-paalimyon. (The 
Jewish War, V, 218 [v, 5]) Sumala kang Maimoni- 
des, ang pipila niining gidugang nga mga sambog 
naglakip sa amber, casia, kaningag, mira, safron, 
ug nardo. 

Sa K nga tumoy sa Balaang lawak sa tabernaku- 
lo, sunod sa kortina nga nagbulag niini gikan sa La- 
bing Balaan, nahimutang ang “halaran sa insenso.” 
(Ex 30:1, 37:25; 40:5, 26, 27) Dihay pareho usab 
nga halaran sa insenso sa templo ni Solomon. (1Cr 
28:18, 2Cr 2:4) Diha niini nga mga halaran, ang 
sagradong insenso gisunog sa matag buntag ug 
gabii. (Ex 30:7, 8; 2Cr 13:11) Kas-a sa usa ka tuig sa 
Adlaw sa Pagtabon-sa-Sala, kuhaon ang mga baga 
gikan sa halaran ug ibutang kini sa usa ka insen- 
saryo ug uban sa duha ka hakop nga insenso dad- 
on kini ngadto sa Labing Balaan, diin didto paa- 
sohon ang insenso atubangan sa lingkoranan sa 
kaluoy sa arka sa pagpamatuod.--Lev 16:12, 13. 

Ang Hataas nga Saserdoteng si Aaron sa sinug- 
dan mao ang nagtanyag ug insenso diha sa hala- 
ran. (Ex 30:7) Apan, ang iyang anak nga si Eleasar 
mao ang gitugyanan sa pagdumala sa insenso ug 
sa ubang mga butang sa tabernakulo. (Num 4:16) 
Mopatim-aw nga ang pagsunog ug insenso, gawas 
sa Adlaw sa Pagtabon-sa-Sala, dili lamang buluha- 
ton sa hataas nga saserdote, sanglit ang luyoluyong 
saserdote nga si Zacarias (amahan ni Juan nga 
Tigbawtismo) gihisgotan nga nagbuhat usab niini 
nga pag-alagad. (Luc 1:8-11) Wala madugay hu- 
man sugdi ang pagpang-alagad sa tabernakulo, 
ang duha ka anak nga lalaki ni Aaron nga si Nadab 
ug Abihu gipatay ni Jehova tungod kay misulay sa 
pagtanyag ug insenso pinaagi sa “ginadili nga ka- 
layo.” (Lev 10:1, 2: itandi ang Ex 30:9, tan-awa ang 
ABIHU.) Sa ulahi, si Kore ug ang 250 ka uban pa, 
ang tanan mga Levihanon apan dili kaliwat sa mga 
saserdote, mirebelde batok sa Aaronikong pagka- 
saserdote. Ingong pagtino si Moises nagsugo kani- 
la sa pagkuhag mga insensaryo ug sa pagsunog ug 
insenso diha sa ganghaan sa tabernakulo aron 

ipakita ni Jehova kon siya nagdawat ba kanila 
ingong iyang mga saserdote. Ang maong grupo 
nangamatay samtang nagbuhat niana, nga nagku- 
pot sa ilang mga insensaryo. (Num 16:6, 7, 16-18, 
35-40) Ingon man usab, si Haring Uzzias gisan- 
la sa dihang siya sa pagkamapangahason misu- 
lay sa pagsunog ug insenso diha sa templo.---2Cr 
26:16-21. 

Sa paglabay sa panahon, ang nasod sa Israel 
nahimong mapinasagdanon kaayo sa gilagda nga 
pagsimba kang Jehova nga tungod niana ilang gi- 
sirad-an ang templo ug nagsunog ug insenso sa 
ubang mga halaran. (2Cr 29:7: 30:14) Mas daotan 
pa kay niana, sila nagsunog ug insenso ngadto sa 
ubang mga diyos nga kanila sila namampam, ug sa 
ubang mga paagi ilang gipasipalahan ang balaang 
insenso, nga ang tanan maoy dulumtanan sa pa- 
nan-aw ni Jehova.---Eze 8:10, 11, 16:17, 18, 23:36, 
41: Isa 1:13. 

Kahulogan. Ang pakigsaad sa Balaod may 
landong sa mas maayong mga butang nga moabot 
(Heb 10:1), ug mopatim-aw nga ang pagsunog ug 
insenso ubos niana nga kahikayan naghawas sa 
dalawatong mga pag-ampo sa matinumanong mga 
alagad sa Diyos. Ang salmista mipahayag, “Hinaot 
ang akong pag-ampo maandam ingon sa insenso 
sa imong [si Jehova] atubangan.” (Sal 141:2) Sa 
ingon usab, ang simboliko kaayong basahon sa Pi- 
nadayag naghubit niadtong naglibot sa langitnong 
trono sa Diyos nga nagkupot ug “mga bulawang 
panaksan nga puno sa insenso, ug ang insenso mao 
ang mga pag-ampo sa mga balaan.” 'Ang usa ka 
manulonda gihatagan ug daghang insenso aron 
ihalad kini uban sa mga pag-ampo sa tanang bala- 
an ibabaw sa halaran nga bulawan nga diha sa 
atubangan sa trono.” (Pin 5:8, 8:3, 4) Sa daghang 
kahimtang ang pagsunog ug insenso nagsilbing 
haom nga simbolo sa mga pag-ampo sa mga bala- 
an nga 'gihimo o gitanyag' (Heb 5:7) sa magabii ug 
sa maadlaw (1Te 3:10), ug maoy makapahimuot 
kang Jehova.---Pr 15:8. 

Siyempre, ang insenso dili maghimo sa mga pag- 
ampo sa bakak nga mga magsisimba nga dalawa- 
ton sa Diyos. (Pr 28:9, Mar 12:40) Sa laing bahin, 
ang mga pag-ampo sa usa ka tawong matarong 
pagadunggon. (San 5:16) Sa ingon, sa dihang nahi- 
tabo ang hampak gikan sa Diyos, si Aaron nagda- 
li sa pagbutang ug insenso ug mihimog pagtabon- 
sa-sala alang sa katawhan.'--Num 16:46-48. 

Wala Magsunog ang mga Kristohanon. Bi- 
san tuod ang mga insenso ginasunog karon sa pi- 
pila ka relihiyon sa Kakristiyanohan, ingon man 
usab sa Budhistang mga templo, walay makitang 
basehanan sa Kasulatan nga ang maong pagsunog 
gibuhat sa mga Kristohanon. Ang mga insensaryo 
wala ilakip sa mga sudlanan nga gigamit sa simba- 

han sa unang upat ka siglo sa Komong Panahon, ug 
sukad lamang kang Gregorio nga Bantogan (sa ula- 
hing bahin sa ikaunom nga siglo) nga dihay tin- 
awng pamatuod nga ang insenso gigamit diha sa 
mga pag-alagad sa simbahan. Dayag nga tungod 
sa pag-abot ni Kristo ug sa paglansang sa pakigsa- 
ad sa Balaod ug sa mga kalagdaan niini ngadto sa 
estaka sa pagsakit (Col 2:14), ug ilabina human 
wagtanga sa bug-os ang templo ug ang Aaroni- 
kong pagkasaserdote, nga gihunong na ang pagsu- 
nog ug insenso diha sa pagsimba sa Diyos. Wala 
awtorisahi ang Kristohanong kongregasyon sa pag- 
gamit niini, ug ang unang mga Kristohanon, sama 
sa mga Hudiyo, wala gayod sa tagsatagsa magsu- 
nog ug insenso alang sa relihiyosong mga katu- 
yoan. 

Ang unang mga Kristohanon midumili usab sa 
pagsunog ug insenso sa pagpasidungog sa empe- 
rador, bisan pag sila patyon tungod niini. Sama sa 
giingon ni Daniel P. Mannix: “Diyutay ra kaayong 
mga Kristohanon ang mitalikod sa ilang pagtuo, bi- 
san tuod sagad nga anaa ra sa arena ang halaran 
nga kanunayng may kalayo aron sila dali rang ma- 
kahalad. Ang buhaton lamang sa binilanggo mao 
ang pagsabwag ug usa ka pudyot nga insenso diha 
sa kalayo ug siya hatagan ug Sertipiko sa Paghalad 
ug mahimong gawasnon. Gipatin-aw usab pag-ayo 
kaniya nga siya wala magsimba sa emperador, 
apan nagdawat lamang sa pagkadiyos sa empera- 
dor ingong ulo sa Romanhong estado. Sa gihapon, 
halos walay mga Kristohanon ang nagpahimu- 
los sa gihatag nga higayon aron makalingkawas.” 
--Those About to Die, 1958, p. 137. 

Si Tertullian (sa ikaduha ug ikatulong siglo K.P.) 
nag-ingon nga ang mga Kristohanon dili gani ma- 
kigbahin sa pagnegosyog insenso. (On Idolatry, 
kap. XI) Apan sa kasukwahi, ang mga magpapati- 
gayon ug insenso nagpatigayon uban sa simboliko 
nga Dakong Babilonya.--Pin 18:11, 13. 


INSENSO, HALARAN SA. Tan-awa ang 
HALARAN. 


INSESTO. Tan-awa ang KRIMEN UG SILOT (Dag- 
kong mga krimen ubos sa Balaod). 


INSTRUKSIYON, PAGTULON-AN. Ang 
pagtultol o pagtudlo nga kinahanglang sundon. 
Ang Hebreohanong berbo nga yarah' nagkahu- 
logang “pagtudlo:, pagtultol.” Ang Hebreohanong 
termino nga legach (instruksiyon o pagtulon-an) 
sa paninugdan nagkahulogang “pagdawat.” (Deu 
32:2, itandi ang Jer 9:20, diin ang susamang ber- 
bo makita diha sa ekspresyon nga “hinaot ang 
inyong igdulungog modawat sa pulong sa iyang 
baba.”) Ang samang termino gihubad nga “pagka- 
madanihon” diha sa Proverbio 16:21. Ang Gregong 
paideuo nagkahulogang “pagtudlo:, pagkastigo: 

pagdisiplina,” ug ang Gregong ka-tekhe' o nagkahu- 
logang “tudloan sa binaba.” 

Si Jehova mao ang “Dakong Instruktor” sa iyang 
katawhan (Isa 30:20), ug kadtong nakadawat sa 
iyang instruksiyon obligado nga molihok sumala 
niini--sila “magalakaw sa iyang mga alagianan” ug 
“magasalsal sa ilang mga espada ingong mga pun- 
ta sa daro ug sa ilang mga bangkaw ingong mga 
galab.” (Isa 2:3, 4: Miq 4:2, 3) Kay miila sa bili sa 
instruksiyon ni Jehova ug nagtinguha sa pagsunod 
niini, ang iyang mga alagad nag-ampo: “Oh Jeho- 
va, tudloi ako mahitungod sa imong dalan. Ako 
magalakaw sa imong kamatuoran. Bug-osa ang 
akong kasingkasing sa pagkahadlok sa imong nga- 
lan.”--Sal 86:11, 27:11, 119:33. 

Sa karaang Israel, gitudlo ni Jehova ang mga sa- 
serdote ingong mga instruktor sa iyang katawhan. 
Sa pagpasiugda sa kahinungdanon sa pagsunod sa 
instruksiyon nga madawat pinaagi kanila, si Moises 
miingon: “Buhaton mo ang sumala sa pulong nga 
ilang ihatag kanimo gikan sa dapit nga pagapilion 
ni Jehova, ug magmatngon ka sa pagbuhat sumala 
sa tanan nga ilang itudlo kanimo. Sumala sa bala- 
od nga ilang itudlo kanimo, ug sumala sa hudisyal 
nga hukom nga ilang isulti kanimo, pagabuhaton 
mo. Dili ka motipas gikan sa pulong nga ilang iha- 
tag kanimo, sa tuo man o sa wala.” (Deu 17:10, 11, 
24:8) Ngadto kanilang anaa sa Kristohanong kong- 
regasyon, si apostol Pablo misulat: “Ang tanang 
butang nga gisulat kanhi gisulat alang sa pagtudlo 
kanato, aron nga pinaagi sa atong pag-antos ug pi- 
naagi sa paghupay gikan sa mga Kasulatan kita 
makabatog paglaom.” (Rom 15:4) Busa, kinahang- 
lan nga susihon nato ang mga sugo, tagdon ang 
nalangkit nga mga prinsipyo, ug kat-onan pag-ayo 
ang mga leksiyon nga gilatid sa tibuok inspiradong 
Pulong sa Diyos ug dayon sundon kini sa atong 
mga kinabuhi.---Tan-awa ang MAGTUTUDLO SA PUB- 
LIKO. 


Ang instruksiyon o pagtulon-an mahimong ma- 
dawat bisan gikan sa mga binuhing kahayopan ug 
gikan sa yuta, sumala sa giingon sa Job 12:7-10. 
(Pr 6:6) Diha niana, ang maalamong mga tawo 
makakita sa ebidensiya sa mga buhat sa Diyos ug 
sa kamatuoran nga ang tanang kinabuhi nagde- 
pende sa Diyos. Ang mga tawo nga mapakyas 
sa paglihok sumala niining dagayang ebidensiya, 
ingon sa gisulat ni apostol Pablo, “walay ikapanga- 
tarongan.”---Rom 1:20. 

Kadtong nahimong mga tinun-an ni Jesu-Kristo 
nagtawag kaniya nga Magtutudlo, sa ingon miila sa 
iyang awtoridad ug sa ilang responsibilidad sa pag- 
sunod sa iyang mga direksiyon. (Luc 5:5: 9:33) Ang 
usa ka grupo sa napulo ka sanlahong mga lalaki 
nga nagpakiluoy kang Jesus nagtawag usab kaniya 
nga Magtutudlo.--Luc 17:13. 


INTEDRIDAD 


Bisan tuod ang instruksiyon o pagtulon-an giki- 
nahanglan nga sundon ug dili lamang alang sa 
paglingaw, kini ikahatag sa makarepresko nga pa- 
agi. Si Jehova nagsugo kang Moises nga tudloan 
ang Israel ug usa ka awit nga niana siya mii- 
ngon: “Ang akong pagtulon-an magatulo ingon sa 
ulan, ang akong pulong modaligdig ingon sa ya- 
mog, ingon sa alindahaw diha sa balili.” (Deu 32:2) 
Ngadto sa Kristohanong magtatan-aw nga si Ti- 
moteo, si Pablo misulat bahin sa “malumong pag- 
tudlo ngadto niadtong nagasupak, kay basin ug 
itugot sa Diyos nga sila maghinulsol nga motultol 
ngadto sa tukmang kahibalo sa kamatuoran.” (2Ti 
2:25) Apan, ang instruksiyon mahimong maglakip 
sa pagkastigo ingong disiplina. Kini nga disiplina 
dili kanunayng dali nga dawaton, apan kon ang usa 
mosanong niini, kini magpatunghag “madaitong 
bunga, nga mao, ang pagkamatarong.”--Heb 12: 
7-11. 

Dili tanang instruksiyon nga ihatag sa usa ka 
tawo adunay hustong motibo, ni ang katuyoan ma- 
kaayo gayod sa usa nga makadawat niini. “Si Moi- 
ses natudloan sa tanang kaalam sa mga Ehiptoha- 
non,” apan sa edad nga 40 siya dayag nga nagpaila 
sa iyang kaugalingon uban sa mga Hebreohanon 
ug nagbiya sa iya untang panulondon didto sa ha- 
rianong palasyo sa Ehipto. (Buh 7:22) Si Isaias nag- 
hisgot bahin sa mga manalagna sa Israel nga nag- 
hatag ug bakak nga pagtulon-an o instruksiyon, ug 
si Miqueas misulat mahitungod sa mga saserdote 
nga nagtudlo “tungod lamang sa suhol.” (Miq 3:11; 
Isa 9:15) Ang ubang mga tawo sa pagkabinuang 
midangop sa inumol nga mga estatwa alang sa 
instruksiyon. (Hab 2:18) Ang mga sundalo nga 
nagbantay sa lubnganan ni Jesus, human hiphipi, 
andam sa pagsunod sa instruksiyon nga gihatag 
kanila sa pagpamakak labot sa nahitabo sa lawas ni 
Jesus.---Mat 28:12-15. 


INTEGRIDAD. Pagkamaayo sa moral, pagka- 
kompleto, pagkawalay-ikasaway ug pagkawalay- 
kasaypanan sa usa ka tawo. 

Ang Hebreohanong mga termino nga nalangkit 
sa integridad (tom, tum-.mah, tam, tamim) may 
lintunganayng kahulogan nga “kompleto” o “tibu- 
ck.” (Itandi ang Lev 25:30, Jos 10:13, Pr 1:12.) Ang 
tamim’ gigamit sa daghang higayon sa pagtu- 
mong sa pisikal nga pagkakompleto, o pagkamaa- 
yo, ug pagkawalay-depekto, sama pananglitan, sa 
mga hayop nga ihalad. (Ex 12:5, 29:1, Lev 3:6) 
Apan mas sagad nga kini nga mga termino naghu- 
bit sa pagkamaayo sa moral o sa pagkawalay-ika- 
saway. 

Sa dihang gamiton alang sa Diyos, ang ta-mim' 
tukmang mahubad nga “hingpit,” sama sa paghu- 
bit sa kalihokan ug mga buhat ni Jehova, sa iyang 

dalan, kahibalo, ug balaod. (Deu 32:4: Job 36:4, 
37:16, Sal 18:30, 19:7) Kining tanan nga diyosnong 
mga hiyas ug mga ekspresyon nagpasundayag sa 
dili-matupngan nga pagkakompleto ug pagkabug- 
os, maoy maayo kaayo ug walay depekto, o sayop, 
nga sa ingon kini tin-awng nagpaila sa Tinubdan 
niini nga mao ang bugtong matuod nga Diyos. 
--Rom 1:20, tan-awa ang PAGKAHINGPIT, KAHINGPI- 
TAN. 

Kahulogan sa Tawhanong Integridad. Sa 
pipila ka kahimtang ang Hebreohanong tom sa 
yano nagpasabot sa matinud-anong motibo, pag- 
kainosente labot sa sayop nga intensiyon. (Itandi 
ang Gen 20:5, 6; 2Sa 15:11.) Apan sa panguna, ki- 
ning nalangkit nga Hebreohanong mga termino 
naghubit sa dili-matarog nga debosyon sa pagka- 
matarong. Ang paggamit ug ang mga pananglitan 
sa Bibliya nagpasiugda sa dili-mabungkag nga de- 
bosyon ngadto sa usa ka persona, kang Jehova nga 
Diyos, ug ngadto sa iyang gipahayag nga kabubut- 
on ug katuyoan ingong mao ang labing hinungda- 
non. 

Nalangkit sa kinalabwang isyu. Ang unang 
tawhanong paris gihatagan ug kahigayonan sa 
pagpakitag integridad didto sa Eden. Ang pagdi- 
li mahitungod sa kahoy sa kahibalo nagsulay sa 
ilang debosyon ngadto sa ilang Maglalalang. Ilalom 
sa pagpig-ot ug sa panggawas nga impluwensiya 
gikan sa Kaaway sa Diyos ug sa iyang pag-agni ka- 
nila nga mahimong hakog, sila wala magmasinug- 
tanon. Ang ilang kaulaw, ang ilang pagpanuko sa 
pag-atubang sa ilang Maglalalang, ug ang ilang 
pagkadili-matinud-anon sa pagtubag sa iyang mga 
pangutana nagpamatuod sa ilang kawalay integri- 
dad. (Itandi ang Sal 119:1, 80.) Apan, dayag nga 
dili sila ang unang mibungkag sa integridad, sang- 
lit ang espiritung linalang nga nagdaldal kanila 
ngadto sa pagrebelde mihimo na niini.---Gen 3:1- 
19; itandi ang iyang gibuhat uban sa awit sa pag- 
bangotan nga gipahayag batok sa hari sa Tiro sa 
Eze 28:12-15, tan-awa ang SATANAS. 

Ang pagrebelde ni Satanas, nga dayag nga nag- 
sugod didto sa Eden, nagpatunghag isyu nga ma- 
hinungdanon sa tibuok uniberso---ang katungod sa 
pagkasoberano sa Diyos ibabaw sa tanan niyang 
mga linalang, ang iyang katungod sa pagpangayog 
bug-os nga pagsugot gikan kanila. Sanglit ang isyu 
dili labot sa pagkalabaw sa gahom, hinuon, maoy 
usa ka moral nga isyu, kini dili masulbad pinaagi 
lamang sa paggamit ug gahom, sama sa pagpapha 
gilayon sa Diyos kang Satanas ug sa tawhanong 
paris. Kini nga kamatuoran makatabang sa pagsa- 
bot kon nganong ang pagkadaotan ug ang tagmug- 
na niini, si Satanas, gitugotan nga magpadayon sa 
dugay kaayong panahon. (Tan-awa ang PAGKADAO- 
TAN.) Sanglit ang Kaaway sa Diyos unang mikuha 

gikan sa mga tawo ug pagsuportar ug pag-uyon sa 
iyang pagrebelde (ang kinaunahang ebidensiya sa 
pagdapig kang Satanas sa espiritung mga anak sa 
Diyos milutaw lamang sa panahon sa wala pa ang 
Lunop, Gen 6:1-5, itandi ang 2Pe 2:4, 5), gihimo ni- 
ini ang isyu sa integridad sa tawo ngadto sa sobe- 
ranong kabubut-on sa Diyos nga mahinungdanong 
bahin sa katibuk-ang isyu (bisan tuod ang sobe- 
ranya ni Jehova wala magdepende sa integridad sa 
iyang mga linalang). Ang pamatuod niini makita 
sa kahimtang ni Job. 

Si Job. Si Job, nga dayag nga nabuhi sa yugto 
tali sa kamatayon ni Jose ug sa panahon ni Moises, 
gihubit ingong usa ka tawo nga “walay-ikasaway 
[Heb., tam] ug matul-id, ug mahadlokon sa Diyos 
ug naglikay sa daotan.” (Job 1:1, tan-awa ang JOB.) 
Tin-aw nga ang integridad sa tawo nahimong ba- 
hin sa isyu tali kang Jehova nga Diyos ug ni 
Satanas sanglit gipangutana sa Diyos ang iyang 
Kaaway bahin kang Job sa dihang si Satanas mi- 
tambong sa panahon sa panagkatigom sa mga ma- 
nulonda didto sa tigomanan sa langit. Si Satanas 
nagpasangil nga sayop ang motibo sa pagsimba ni 
Job sa Diyos, nga kuno si Job nag-alagad dili tu- 
ngod sa putli nga debosyon apan tungod sa hakog 
nga mga benepisyo. Busa iyang gikuwestiyon ang 
integridad ni Job sa Diyos. Bisan pag gitugotan sa 
pagwagtang sa daghang kabtangan ni Job ug bisan 
gani sa iyang mga anak, si Satanas napakyas sa 
pagbungkag sa integridad ni Job. (Job 1:6-2:3) Da- 
yon siya miingon nga si Job sa hinakog nga paagi 
andam nga moantos sa pagkawala sa mga kabta- 
ngan ug mga anak basta dili siya hilabtan sa pisi- 
kal. (Job 2:4, 5) Human niadto, bisag gihampak sa 
masakit, makahugo nga balatian ug gisultihag ma- 
kapaluyang mga pulong sa iyang asawa ingon man 
sa mga pagsaway ug mga pag-insulto gikan sa 
iyang mga higala nga nagtuis sa mga sukdanan ug 
mga katuyoan sa Diyos (Job 2:6-13: 22:1, 5-11), 
ang sanong ni Job mao nga siya dili motalikod 
ingong tawo nga may integridad. “Hangtod nga 
ako mamatay dili ko wad-on ang akong integridad 
gikan kanako! Gikuptan ko ang akong katarong, ug 
dili ko kini buhian, ang akong kasingkasing dili 
magtamay kanako sa tanan kong mga adlaw.” (Job 
27:5, 6) Ang iyang paghupot sa integridad nagpa- 
sundayag nga ang Kaaway sa Diyos maoy baka- 
kon. 

Ang mahagitong mga pulong ni Satanas sa ka- 
himtang ni Job nagpakita nga iyang gipangangkon 
nga ang tanang tawo mahimong ipahilayo gikan sa 
kiliran sa Diyos, nga walay usa nga nag-alagad tu- 
ngod sa dili gayod hinakog nga motibo. Busa ang 
katawhan, ingon man ang espiritung mga anak sa 
Diyos, adunay talagsaong pribilehiyo nga makaa- 
mot sa pagbindikar sa soberanya ni Jehova pinaagi 

sa paghupot sa integridad ngadto kaniya. Sa paghi- 
mo niini ilang gibalaan usab ang iyang ngalan. 
Ang mga “walay-ikasaway sa ilang dalan makapa- 
himuot” kang Jehova.--Pr 11:20, itandi kini sa sa- 
yop nga panglantaw nga gjisulti ni Elipaz sa Job 
22:1-3. 

Pasukaranan sa paghukom sa Diyos. Ang 
pagkadawat ug paborableng paghukom gikan sa 
Diyos nagdepende sa paghupot sa integridad sa 
mga linalang. (Sal 18:23-25) Maingon sa gisulat ni 
Haring David: “Si Jehova magpakanaog ug paghu- 
kom sa mga katawhan. Hukmi ako, Oh Jehova, su- 
mala sa akong pagkamatarong ug sumala sa akong 
integridad nga ania kanako. Palihog, matapos na 
unta ang pagkadaotan sa mga daotan, ug lig-onon 
mo unta ang matarong.” (Sal 7:8, 9: itandi ang Pr 
2:21, 22.) Ang nag-antos nga si Job mipahayag ug 
pagsalig nga 'si Jehova magatimbang kaniya sa 
tukmang timbangan ug ang Diyos mahibalo sa 
iyang integridad.” (Job 31:6) Human niana si Job 
nagtala ug daghang pananglitan gikan sa tinuod 
nga kinabuhi nga, kon kini gibuhat pa niya, mag- 
pasundayag sa kawalay integridad.--Job 31:7-40. 


Unsa ang nalangkit sa 
paghupot sa integridad sa 
dili-hingpit nga mga tawo? 


Sanglit ang tanang tawo dili hingpit ug dili gayod 
sa hingpit makaabot sa mga sukdanan sa Diyos, 
dayag nga ang ilang integridad wala magpasabot 
ug pagkahingpit sa buhat o sa sinultihan. Hinunoa, 
ang Kasulatan nagpakita nga kini nagkahulogan ug 
pagkatibuok o pagkabug-os sa debosyon sa kasing- 
kasing. Si David, tungod sa kahuyangan, nakahi- 
mog pipila ka seryosong mga kasaypanan, apan 
siya, bisan pa niana, milakaw uban ang integridad 
sa kasingkasing (1Ha 9:4), kay siya midawat sa 
pagbadlong ug nagtul-id sa iyang dalan. Busa siya 
nagpamatuod nga ang iyang kasingkasing naghu- 
pot ug tiunay nga gugma alang kang Jehova nga 
Diyos. (Sal 26:1-3, 6, 8, 11) Maingon sa gjisulti ni 
David sa ulahi ngadto sa iyang anak nga si Solo- 
mon: “Ilha ang Diyos sa imong amahan ug alagara 
siya uban ang bug-os nga kasingkasing ug uban 
ang malipayon nga kalag, kay ang tanang kasing- 
kasing ginasusi ni Jehova, ug ang matag kiling sa 
hunahuna iyang ginaila.” Apan, ang kasingkasing 
ni Solomon wala “mabug-os uban kang Jehova nga 
iyang Diyos sama sa kasingkasing ni David nga 
iyang amahan.”--1Cr 28:9, 1Ha 11:4, ang pulong 
nga “bug-os” niining duha ka teksto maoy gikan sa 
laing Hebreohanong termino nga shalem', sama sa 
makaplagan sa Pr 11:1, 1Ha 15:14. 


INTEGRIDAD 


Busa ang integridad dili limitado sa usa lamang 
ka bahin sa panggawi sa tawo: kini dili lamang ma- 
padapat sa mga butang nga dayag nga “labot sa 
pagsimba.” Alang sa alagad sa Diyos kini maoy da- 
lan sa kinabuhi diin ang usa ka tawo “mosubay o 
molakaw, nga padayong magtinguha sa pagkahi- 
balo sa kabubut-on ni Jehova. (Sal 119:1-3) Giban- 
tayan ni David ang nasod sa Israel “sumala sa inte- 
gridad sa iyang kasingkasing,” sa mga butang nga 
direktang nalangkit sa pagsimba kang Jehova ug 
sa iyang panggawi labot sa pangagamhanan. Giti- 
nguha usab niya nga kadtong anaa sa iyang pali- 
bot ug kadtong nagsilbi ingong iyang mga alagad 
maoy mga tawo usab nga maghuhupot sa integri- 
dad, “nga nagalakaw sa paaging walay-ikasaway.” 
(Sal 78:72: 101:2-7) Ang usa ka tawo 'makapama- 
tuod sa iyang kaugalingon nga walay-ikasaway' 
atubangan sa Diyos latas sa usa ka yugto sa pana- 
hon, sama kang Noe, Abraham, ug sa uban pa. 
--Gen 6:9, 17:1, 2Sa 22:24. 

Ang integridad nanginahanglan ug bug-os nga 
pagkamaunongon ngadto sa Diyos ug sa pagta- 
pot sa pagkamatarong, dili lamang sa paborableng 
mga kahimtang o mga sirkumstansiya, apan sa ta- 
nang kahimtang ug sa tanang panahon. Human 
ipasiugda nga kadto lamang naghupot sa integri- 
dad, nga “nagasulti sa kamatuoran diha sa iyang 
kasingkasing,” ang dalawaton kang Jehova, ang 
salmista nag-ingon labot niana nga tawo nga “siya 
nakapanumpa kon unsay daotan alang sa iyang ka- 
ugalingon, bisan pa niana siya dili magausab,” 
nga buot ingnon, bisan pag ang usa ka butang nga 
iyang ugdang nga giuyonan dayag nga nahimong 
dili makahatag kaniyag mga kaayohan, siya sa gi- 
hapon magmatinud-anon sa kasabotan. (Sal 15: 
1-5, itandi ang Rom 1:31, ITi 1:10.) Busa, ang in- 
tegridad mas madayag kon ang debosyon sa usa ka 
tawo gisulayan ug siya gipit-os nga talikdan ang 
iyang matarong nga dalan. Bisan pag himoong ka- 
taw-anan sa mga magsusupak (Job 12:4: itandi 
ang Jer 20:7) o tumong sa ilang masakit nga mga 
pulong (Sal 64:3, 4), pagdumot, ug mabangis nga 
paglutos (Pr 29:10: Am 5:10), sa balatian o kaha sa 
makapaguol nga kalisdanan, ang usa ka tawo kina- 
hanglang “mangupot pag-ayo sa iyang integridad’ 
sama kang Job, bisag unsa pa ang dangatan.---Job 
2:3. 

Ang maong pagpangupot sa integridad posible, 
dili pinaagi sa moral nga kalig-on sa usa ka tawo, 
apan pinaagi lamang sa lalom nga pagtuo ug pag- 
salig kang Jehova ug sa Iyang gahom sa pagluwas. 
(Sal 25:21) Ang saad sa Diyos mao nga siya mahi- 
mong “taming” ug “salipdanan,” nga nagbantay sa 
dalan niadtong nagalakaw sa integridad. (Pr 2:6-8, 
10:29, Sal 41:12) Ang ilang kanunayng paghu- 
nahuna nga makabaton sa pag-uyon ni Jehova 

makapalig-on sa ilang kinabuhi, nga pinaagi niana 
sila makasubay sa usa ka tul-id nga dalan paingon 
sa ilang tumong. (Sal 26:1-3, Pr 11:5, 28:18) Bisan 
tuod, maingon sa gikalibgan ni Job, ang walay-ika- 
saway mahimong mag-antos tungod sa pagmando 
sa daotan ug mamatay duyog sa daotan, si Jeho- 
va nagpasalig nga iyang nakita ang kinabuhi sa 
tawong walay-kasaypanan ug naggarantiya nga 
ang panulondon sa maong tawo magpadayon, ang 
iyang kaugmaon magmalinawon, ug siya manag- 
iya ug butang nga maayo. (Job 9:20-22, Sal 37:18, 
19, 37; 84:11: Pr 28:10) Sama sa kahimtang ni Job, 
ang paghupot sa integridad, imbes sa bahandi, ang 
maghimo sa usa ka tawo nga tinuod nga bililhon, 
nga takos sa pagtahod. (Pr 19:1: 28:6) Ang mga 
anak nga adunay ingon niana nga ginikanan maoy 
malipayon (Pr 20:7), nga makadawat ug maayo ka- 
ayong panulondon diha sa sulondang pagkinabuhi 
sa ilang amahan, nga makaambit sa iyang maa- 
yong ngalan ug sa pagtahod nga iyang nabatonan. 

Dugang pa sa mga panig-ingnan ni Job ug Da- 
vid, ang Hebreohanong Kasulatan puno sa uban 
pang mga panig-ingnan sa mga tawo nga may in- 
tegridad. Si Abraham nagpakitag dili-matarog nga 
pagkamaunongon sa Diyos pinaagi sa iyang pagka- 
andam nga ihalad ang iyang anak nga si Isaac. 
(Gen 22:1-12) Si Daniel ug ang iyang tulo ka kau- 
banan nagtaganag ekselenteng mga sulondan sa 
integridad ilalom sa pagsulay, diha sa pagkabatan- 
on ug sa ulahing yugto sa ilang kinabuhi. (Dan 1:8- 
17: 3:13-23: 6:4-23) Sa Hebreohanon kapitulo 11, si 
apostol Pablo nagtala ug taas nga talaan sa mga 
tawo sa wala pa ang Kristohanong kapanahonan 
kinsa tungod sa pagtuo nagpasundayag ug inte- 
gridad ilalom sa daghang nagkalainlaing malisod 
nga mga sirkumstansiya.---Tagda ilabina ang mga 
ber 33-38. 

Integridad Diha sa Kristohanon Gregong 
Kasulatan. Bisan tuod walay eksaktong pulong 
alang sa “integridad” nga makita sa Kristohanon 
Gregong Kasulatan, kini nga ideya nagpatigbabaw 
niini nga bahin sa Bibliya. Ang Anak sa Diyos, si 
Jesu-Kristo, naghatag sa labing maayong sulondan 
sa integridad ug sa kinalabwang pagsalig sa ku- 
sog ug kahangawa sa iyang langitnong Amahan. 
Pinaagi niini siya 'gihingpit alang sa iyang ka- 
tungdanan ingong Hataas nga Saserdote, ingon 
man Dinihogang Hari sa langitnong Gingharian, 
usa ka katungdanan nga mas dako kay sa kang 
David. (Heb 5:7-9: 4:15: 7:26-28: Buh 2:34, 35) 
Ang integridad nahilakip sa sugo ni Jesus nga 
gipaila ingong kinadak-an sa tanan--ang paghi- 
gugma kang Jehova nga Diyos sa tibuok kasingka- 
sing, kaisipan, kalag, ug kusog. (Mat 22:36-38) Ang 
iyang sugo nga “kamo kinahanglang magmahing- 
pit, ingon nga ang inyong langitnong Amahan 

hingpit” (Mat 5:48) nagpasiugda usab sa pagka- 
bug-os sa debosyon sa usa ka tawo alang sa pagka- 
matarong. (Ang Gregong mga termino alang sa 
pagkahingpit nagpasabot nianang “gihimong kom- 
pleto ug busa susamag kahulogan sa Hebreoha- 
nong mga termino nga nahisgotan na.) 

Ang mga pagtulon-an ni Jesus nagpasiugda sa 
kaputli sa kasingkasing, pagkausa sa panglantaw 
ug tumong, walay pagkasalingkapaw--kining ta- 
nan maoy mga hiyas nga lakip sa kinaiyahan sa in- 
tegridad. (Mat 5:8, 6:1-6, 16-18, 22, 23, Luc 11:34- 
36) Si apostol Pablo nagpakitag samang kabalaka 
nga gipakita ni David ug sa unang mga alagad sa 
Diyos sa pagpamatuod nga walay-ikasaway ug wa- 
lay-kasaypanan. Siya dili ikasumbong ug kahiwian 
o kasaypanan diha sa iyang ministeryo ug sa tanan 
niyang mga pakiglabot sa uban.--2Co 4:1, 2, 6:3- 
10; 8:20, 21; 1Te 1:3-6. 

Ang pagkamalahutayon sa hinatag-sa-Diyos nga 
sugo atubangan sa pagsupak, ug ang pag-antos sa 
mga paghikaw, paglutos, ug pag-antos tungod sa 
pagtapot sa dalan sa diyosnong debosyon, nagpai- 
la usab kang Pablo ug sa ubang unang mga Kris- 
tohanon ingong mga tawo nga may integridad. 
--Buh 5:27-41: 2Co 11:23-27. 


INTERPRETASYON. 
INTERPRETASYON. 


INUMOL NGA DAGATDAGAT (Dagatda- 
gat nga Tumbaga). Sa dihang ang templo gitu- 
kod panahon sa paghari ni Solomon, gipulihan ug 
usa ka “inumol [sa ato pa, gihulma o gibubo] nga 
dagatdagat” ang mabalhinbalhin nga dulang nga 
tumbaga nga gigamit sa naunang tabernakulo. (Ex 
30:17-21, 1Ha 7:23, 40, 44) Gihimo kini ni Hiram, 
usa ka Hebreohanon-Fenicianhon, ug dayag nga 
gitawag nga usa ka “dagatdagat” tungod kay dag- 
han kaayong tubig ang masulod niini. Kini nga 
sudlanan, nga ginama usab sa tumbaga, maoy “na- 
pulo ka maniko [4.5 m; 14.6 p] gikan sa usa ka ngi- 
lit ngadto sa laing ngilit, nga lingin, ug ang gihabo- 
gon niini lima ka maniko [mga 2.2 m; 7.3 p], ug 
nagkinahanglan ug katloan ka maniko [13.4 m, 
44 p] nga pisi nga ikaliyok niini.”---1Ha 7:23. 
Sirkumperensiya. Ang sirkumperensiya nga 
30 ka maniko maoy usa ka gitibuok nga numero, 
kay sa tukma kini maoy 31.4 ka maniko. Maylabot 
niini, gikutlo ni Christopher Wordsworth ang usa 
ka tawong ginganlag Rennie nga mihimo niining 
makaiikag nga obserbasyon: “Hangtod sa panahon 
ni Archimedes [ikatulong siglo W.K.P.], ang sir- 
kumperensiya sa usa ka lingin kanunayng sukdon 
pinaagig tul-id nga mga linya pinaagi sa radius, ug 
si Hiram yanong naghubit sa dagatdagat ingong 
katloan ka maniko palibot niini, nga nagsukod nii- 


Tan-awa ang HUBAD, 

ni, nga maoy naandan gayong gihimo nianang pa- 
nahona, pinaagi sa radius niini, o katunga sa diya- 
metro, nga lima ka maniko, nga kon kaunom piloon 
palibot sa sirkumperensiya, o “'ngilit' niini, mokabat 
ug katloan ka maniko sumala sa gihisgotan. Dayag 
nga walay laing katuyoan ang asoy kondili aron 
ihatag lamang ang mga sukod sa Dagatdagat, gi- 
namit ang naandang pinulongan nga masabtan sa 
tanan, nga nagsukod sa sirkumperensiya sa mga 
sirkulo ingon sa paagi sa pagsukod sa tanang batid 
nga mga mamumuo, sama kang Hiram, nianang 
panahona. Siyempre, siya bug-os gayod nga nasa- 
yod nga sanglit ang polygonal hexagon (nga may 
unom ka anggulo ug kiliran) nga gilatid pinaagi sa 
radius maoy katloan ka maniko, ang aktuwal nga 
kurbadong sirkumperensiya mas dako pa.” (Notes 
on the King James Version, London, 1887) Busa, 
mopatim-awng ang proporsiyon nga tulo sa usa (sa 
ato pa, ang sirkumperensiya tulo ka pilo sa diyame- 
tro) maoy naandang paagi sa pagkuwenta niini, 
nga giisip ingong banabana lamang. 

Ginama sa Tumbaga. Ang dagatdagat nga 
tumbaga gidayandayanan ug “pormag-tabayag 
nga mga dayandayan"” ug sa ilalom niini mao ang 
12 ka linilok nga larawan sa mga torong baka, nga 
nag-atubang sa amihanan, habagatan, sidlakan, 
ug kasadpan nga tinagutlo sa matag direksiyon. 
Ang ngilit sa dagatdagat samag bulak nga lirio. 
Ang gibag-on niining dakong sudlanan maoy “usa 
ka dapal [7.4 sm, 2.9 pul.].” (1Ha 7:24-26) Kining 
daghan kaayo nga tumbaga nabatonan ni Haring 
David gikan sa iyang mga pagpangdaog sa Sirya. 
(1Cr 18:6-8) Ang paghulma gihimo pinaagig hul- 
mahanan nga kulonon didto sa dapit sa Jordan ug 
kadto maoy usa gayod ka talagsaon nga kalampo- 
san.---1Ha 7:44-46. 

Gidaghanon sa Masulod. Ang asoy sa 
1 Hari 7:26 naghisgot sa dagatdagat ingong “adu- 
nay sulod nga duha ka libo ka bath, samtang ang 
samang asoy sa 2 Cronicas 4:5 naghisgot niini 
ingong “adunay sulod nga tulo ka libo ka bath. 'Gi- 
ingon sa pipila nga ang panagkalahi maoy tungod 
sa sayop sa eskriba diha sa asoy sa Mga Cronicas. 
Apan, bisan tuod nga ang Hebreohanong berbo 
nga nagkahulogang “isulod' maoy managsama ra 
diha sa matag asoy, dili kinahanglang estrikto ra 
kaayo ang paghubad niini. Busa ang pipila ka hu- 
bad naghubad sa 1 Hari 7:26 ingong 2,000 ka bath 
ang “gisulod” o “igasulod” sa sudlanan, ug naghu- 
bad sa 2 Cronicas 4:5 ingong “masulod” o “ikasu- 
lod” niini ang 3,000 ka bath. (AT, JB, NW) Kini 
lagmit nagpasabot nga ang asoy sa Mga Hari nag- 
hisgot sa gidaghanon sa tubig nga naandang gi- 
pondo diha sa sudlanan samtang ang asoy sa Mga 
Cronicas naghatag sa aktuwal nga gidaghanong 

ikasulod sa sudlanan kon pun-on taman sa ngilit 
niini. 

Adunay ebidensiya nga ang karaang bath maoy 
katumbas sa mga 22 L (5.8 gal), maong kon sudlan 
kini taman sa dos-tersiya niini, ang dagatdagat sa- 
gad makasulod ug mga 44,000 L (11,620 gal) nga 
tubig. Aron kini kasudlan sumala sa kapasidad nga 
nahisgotan na, kinahanglang dili kini tanos ug 
mga kiliran, apan hinuon, ang mga kiliran niini 
ubos sa ngilit, o baba, kinahanglang kurbado, nga 
pormag kulon. Ang sudlanan nga ingon niini ang 
porma ug sukod sumala sa nahisgotan na makasu- 
lod ug taman sa 66,000 L (17,430 gal). Si Josephus, 
usa ka Hudiyong historyador sa unang siglo K.P., 
naghubit sa dagatdagat nga “samag porma sa ka- 
tunga sa globo.” Siya naghisgot usab nga ang na- 
himutangan sa dagatdagat maoy tali sa halaran 
sa halad-nga-sinunog ug sa templo, medyo dapit 
sa habagatan.---Jewish Antiquities, VIII, 79 (iii, 5), 
VILI, 86 (iii, 6). 

Gawas pa sa dagatdagat nga tumbaga dihay na- 
pulo ka gagmayng mga dulang nga tumbaga nga 
gipatong diha sa mga kareton, ug kini dayag nga 
gipuno ug tubig gikan sa dagatdagat nga tumbaga. 
(1Ha 7:38, 39) Ang rabbinikong tradisyon naghis- 
got nga ang dagatdagat adunay mga gripo. Ang 
napulo ka dulang gigamit alang sa paghugas sa pi- 
pila ka halad ug lagmit alang sa ubang buluhatong 
paghinlo, apan “ang dagatdagat maoy alang sa 
mga saserdote sa paghugas diha niana.” (2Cr 4:6) 
Gituohan sa ubang mga rabbi nga ang mga saser- 
dote bug-os nagtuslob sa ilang kaugalingon diha sa 
tubig sa dagatdagat nga tumbaga, samtang si Jo- 
sephus nag-ingon nga kini maoy “alang sa mga sa- 
serdote sa paghugas sa ilang mga kamot ug tiil.” 
(Jewish Antiquities, VIII, 87 [iii, 6]) Bisan unsa 
man ang pamaagi, ang dagatdagat nga tumbaga 
nalangkit sa paghinlo sa mga saserdote. 

Sa Tagna. Kini mahimong motabang sa pag- 
sabot sa mga gihisgotan sa basahon sa Pinadayag 
maylabot sa “dagat nga bildo” nga nakita sa atuba- 
ngan sa trono sa Diyos diha sa panan-awon ni 
apostol Juan. (Pin 4:6; 15:2) Kini maoy “sama ug 
kristal,” tingali sihag ug mga kiliran (itandi ang Pin 
21:18, 21) aron makita ang sulod niini. Kadtong 
nagbarog duol niini, ang mga tawo nga nagmada- 
ogon batok sa “mapintas nga mananap” ug sa “la- 
rawan” niini, mao kadtong “mga tinawag ug pinili 
ug matinumanon” nga gihubit sa Pinadayag 17:14: 
20:4-6. Kini sila mag-alagad ingong “mga saserdo- 
te sa Diyos ug sa Kristo” ug ingong mga hari uban 
kang Kristo sulod sa iyang Usa ka Libo ka Tuig 
nga Pagmando. (Itandi ang 1Pe 2:9.) Ang nahi- 
mutangan niining saserdotehanong matang su- 
nod sa “dagat nga bildo” sa atubangan sa tro- 
no sa Diyos nagpahinumdom kanato sa paghisgot 

sa apostol bahin sa Kristohanong kongregasyon 
ingong ‘nahinloan pinaagi sa paghugas ug tubig pi- 
naagi sa pulong.’ (Efe 5:25-27) Si Jesus naghisgot 
usab sa makapahinlong gahom sa pulong sa Diyos 
nga iyang gimantala. (Ju 15:3) Ang 'pagsagol ug 
kalayo” (Pin 15:2) sa tubig sa dagat dayag nga nag- 
tumong sa mga paghukom sa Diyos, kay ang kala- 
yo sagad gigamit maylabot niini ug ang Diyos mis- 
mo gihubit ingong “usa ka nagaut-ot nga kalayo” 
alang niadtong nagsalikway sa iyang balaang ka- 
bubut-on.---Heb 12:25, 29. 

Busa, ang simbolismo bahin sa “dagat nga bildo” 
sa panan-awon ni Juan nagpatin-aw sa inspira- 
dong paghubit ni Pablo nga ang yutan-ong taber- 
nakulo ug templo lakip ang mga kasangkapan ug 
saserdotehanong mga katungdanan niini nagsil- 
bing mga hulad sa langitnong mga butang. (Itandi 
ang Heb 8:4, 5: 9:9, 11, 23, 24: 10:1.) Kon bahin sa 
kahulogan sa linilok nga mga larawan nga mga to- 
rong baka nga gipatongan sa dagatdagat nga tum- 
baga didto sa templo ni Solomon, tan-awa ang 
TORONG BAKA. 


IOB. Ikatulong ginganlan nga anak nga lalaki ni 
Isacar. (Gen 46:13) Sa Numeros 26:24 ug 1 Croni- 
cas 7:1, ang ngalan makita ingong Jasub. 


IPAHAYAG NGA MATARONG. Ang Heb- 
reohanong berbo nga tsadheq” (kaamgid sa 
tsedheq, nga nagkahulogang “pagkamatarong”) 
usahay gihubad nga “ipahayag nga matarong.” (Ex 
23:7, Deu 25:1) Kini nga ekspresyon sa Bibliya 
gihubad usab ingong “gipakamatarong,” ug ang 
nombre nga mga porma gihubad ingong “pagpaka- 
matarong.” Ang orihinal nga mga pulong (di kai'o0 
[berbo], dikaioma ug dikaiosis [mga nombrel) 
diha sa Kristohanon Gregong Kasulatan, diin ma- 
kaplagan ang labing bug-os nga pagpatin-aw niini, 
sa paninugdan adunay ideya sa pagpapas o pag- 
wagtang sa bisan unsang sumbong, pag-isip nga 
walay sala, ug busa nagpahigawas, o nagpaha- 
yag ug nagtratar ingong matarong.---Tan-awa ang 
Greek-English Lexicon of the New Testament ni 
W. Bauer (girebisar ni F. W. Gingrich ug F. Dan- 
ker), 1979, pp. 197, 198, usab ang A Greek-English 
Lexicon, ni H. Liddell ug R. Scott (girebisar ni 
H. Jones), Oxford, 1968, p. 429. 

Busa si apostol Pablo naghisgot bahin sa Diyos 
ingong “'napamatud-ang matarong [porma sa di- 
kaio'o] diha sa Iyang mga pulong ug nagmadao- 
gon sa dihang gihukman sa mga tawong nagata- 
may. (Rom 3:4) Si Jesus miingon nga “ang kaalam 
mapamatud-ang matarong pinaagi sa mga buhat 
niini” ug, sa dihang manubag panahon sa Adlaw sa 
Paghukom, ang mga tawo “igapahayag nga mata- 
rong [porma sa dikai'oo]” o hukman pinaagi sa 
ilang mga pulong. (Mat 11:19, 12:36, 37) Si Jesus 

miingon nga ang mapainubsanong maniningil ug 
buhis nga mahinulsolong nag-ampo didto sa tem- 
plo “mipauli sa iyang puloy-anan nga napamatud- 
ang mas matarong” kay sa mapahitas-ong Pariseo 
nga nag-ampo sa samang higayon. (Luc 18:9-14, 
16:15) Si apostol Pablo miingon nga ang tawo nga 
namatay “nahigawas na [porma sa di-kai'0'0] gikan 
sa iyang sala,” kay nakabayad na sa silot nga ka- 
matayon.---Rom 6:7, 23. 

Apan, dugang pa sa maong mga paggamit, ki- 
ning Grego nga mga pulong gigamit diha sa lina- 
ing diwa nga nagtumong sa usa ka buhat sa Diyos 
diin ang usa ka tawo giisip nga dili sad-an (Buh 13: 
38, 39, Rom 8:33) ug usab ngadto sa buhat sa Di- 
yos sa pagpahayag sa usa ka tawo nga hingpit sa 
integridad ug hukman nga takos alang sa kinabu- 
hi, ingon sa pagahisgotan pa niini nga artikulo. 

Sa Wala Pa ang Kristohanong Kapanaho- 
nan. Sa sinugdan, si Adan hingpit, usa ka ta- 
wong matarong, usa ka tawhanong “anak sa Di- 
yos.” (Luc 3:38) Siya matarong tungod sa paglalang 
sa Diyos kaniya ug gipahayag nga “maayo kaayo” 
sa iyang Maglalalang. (Gen 1:31) Apan siya napak- 
yas sa paghupot sa integridad atubangan sa Diyos 
ug nawad-an sa pagkamatarong alang sa iyang ka- 
ugalingon ug sa iyang umaabot nga mga anak. 
--Gen 3:17-19: Rom 5:12. 

Bisan pa niana, taliwala sa iyang mga kaliwat di- 
hay mitungha nga mga tawo sa pagtuo nga “nag- 
lakaw uban sa matuod nga Diyos,” sama kang Noe, 
Enoc, ug Job. (Gen 5:22: 6:9: 7:1: Job 1:1, 8; 2:3) La- 
bot kang Abraham, giingon nga siya nagpasunda- 
yag ug pagtuo sa Diyos ug “gipahayag nga ma- 
tarong”: usab, nahisulat nga si Rahab sa Jerico 
nagpasundayag sa iyang pagtuo pinaagi sa iyang 
mga buhat ug busa “gipahayag nga matarong,” 
ang iyang kinabuhi naluwas sa dihang gilaglag ang 
siyudad sa Jerico. (San 2:21-23, 25) Mamatikdan 
nga sa sulat ni Santiago (sumala sa gihisgotan) ug 
usab sa sulat ni Pablo ngadto sa mga taga-Roma 
(4:3-5, 9-11), diin siya nagkutlo sa Genesis 15:6, 
giingong ang pagtuo ni Abraham “giisip kaniya 
ingong pagkamatarong.” Kini nga ekspresyon ma- 
sabtan pinaagi sa pagtagad sa diwa sa Gregong 
berbo nga logiz0-mai, “giisip,” nga gigamit dinhi. 

Kon sa unsang paagi “giisip” nga matarong. 
Kining Gregong berbo nga logi'z0o:mai kanunayng 
gigamit sa karaang mga panahon sa pagkalkulo sa 
mga numero o pag-ihap diha sa kuwenta, nga gi- 
gamit sa dihang magtala sa butang nga ikunhod 
ug usab sa butang nga idugang diha sa kuwenta. 
Sa Bibliya kini gigamit aron magtumong sa “pag- 
kalkulo, pagdugang, pag-ihap, pagtala, o pag-isip.” 
Mao nga ang 1 Corinto 13:5 nag-ingon nga ang 
gugma “dili maghupot ug talaan [porma sa logi'z0- 
mai] sa kadaot” (itandi ang 2Ti 4:16): ug ang sal- 

mista nga si David gikutlo nga nag-ingon: “Malipa- 
yon ang tawo kansang sala dili gayod pagaisipon ni 
Jehova.” (Rom 4:8) Gipakita ni Pablo nga kadtong 
naglantaw sa mga butang sumala sa panggawas 
nga dagway niini kinahanglang mohimog hustong 
pagtimbangtimbang sa mga butang, nga samag 
nagsusi sa matag bahin sa talaan. (2Co 10:2, 7, 10- 
12) Sa samang higayon, nabalaka si Pablo nga 
“adunay bisan kinsa nga magpasidungog [porma sa 
logizo:mai] kaniya nga labaw kay sa nahiangay 
labot sa iyang ministery0.--2Co 12:6, 7. 

Ang pulong nga logizomai mahimong magpa- 
sabot usab ug “pagtamod, pag-ila, paglantaw, o 
pag-isip (kauban sa usa ka grupo, klase, o ma- 
tang).” (1Co 4:1) Busa si Jesus miingon nga siya 
“giisip [porma sa logiz0:mai] nga kauban sa mga 
malinapason,” nga mao, giisip o giklasipikar ingong 
kauban nila o daw usa kanila. (Luc 22:37) Sa iyang 
sulat ngadto sa mga taga-Roma, ang apostol nag- 
ingon nga sa kahimtang sa tawong dili-tinuli nga 
nagtuman sa Balaod, ang iyang “pagkadili-tinuli 
pagaisipon ingong pagkatinuli,” nga mao, ilhon o 
lantawon nga kini samag pagkatinuli. (Rom 2:26) 
Sa samang diwa, ang mga Kristohanon giawhag 
nga “isipon ang ilang kaugalingon nga patay labot 
sa sala apan buhi labot sa Diyos pinaagi kang Kris- 
to Jesus.” (Rom 6:11) Ug ang dinihogang mga Kris- 
tohanon taliwala sa mga Hentil, bisan tuod dili 
unodnong mga kaliwat ni Abraham, “giisip nga 
mao ang binhi” ni Abraham.---Rom 9:8. 


Sa unsang paagi si Abraham 
ikapahayag nga matarong una pa 
sa kamatayon ni Kristo? 


Busa, ang pagtuo usab ni Abraham nga inu- 
banan sa mga buhat “giisip [gilantaw, giila, 
o gipasidungog] kaniya ingong pagkamatarong.” 
(Rom 4:20-22) Siyempre, kini wala magkahulogan 
nga siya ug ang ubang matinumanong mga tawo 
sa wala pa ang Kristohanong kapanahonan maoy 
hingpit o nahigawas sa sala; apan, tungod sa ilang 
pagpasundayag ug pagtuo sa saad sa Diyos labot 
sa “binhi” ug tungod kay sila naningkamot sa pag- 
tuman sa mga sugo sa Diyos, sila wala isipa nga 
dili matarong nga walay baroganan atubangan sa 
Diyos, sama sa uban sa katawhan sa kalibotan. 
(Gen 3:15, Sal 119:2, 3) Si Jehova sa pagkamahi- 
gugmaon naglantaw kanila nga walay sala, kon 
itandi sa kalibotan sa katawhan nga nahimulag sa 
Diyos. (Sal 32:1, 2: Efe 2:12) Busa, tungod sa ilang 
pagtuo ang Diyos nakiglabot sa maong dili-hingpit 
nga mga tawo ug nagpanalangin kanila, nga nag- 
buhat niana samtang naghupot gihapon sa iyang 
kaugalingong hingpit nga mga sukdanan sa hustis- 

ya. (Sal 36:10) Bisan pa niana, giila sa maong mga 
tawo ang ilang panginahanglan nga tubson gikan 
sa sala ug nagpaabot sa takdang panahon sa Diyos 
sa pagtagana niana.---Sal 49:7-9: Heb 9:26. 

"Usa ka Buhat sa Pagpakamatarong” ni 
Kristo Jesus. Ang Kasulatan nagpakita nga si 
Jesu-Kristo sa dinhi pa sa yuta maoy hingpit gayod 
nga tawo sa pisikal (1Pe 1:18, 19) ug nga siya nag- 
padayon sa iyang pagkahingpit pinaagi sa pag- 
hupot ug pagpalig-on sa iyang integridad ubos 
sa pagsulay. Nahiuyon kini sa katuyoan sa Diyos 
sa paghimo sa Pangulong Ahente sa kaluwasan 
nga 'hingpit pinaagi sa mga pag-antos.” (Heb 2: 10) 
Sa ato pa, si Jesus gihingpit labot sa pagkamasi- 
nugtanon ug sa paghupot sa integridad ug gihing- 
pit sa iyang posisyon ingong Hataas nga Saserdote 
sa Diyos alang sa kaluwasan, ingon sa gipakita ni 
Pablo sa Hebreohanon 5:7-10. Kay gitapos ang 
iyang yutan-ong dalan nga wala gayoy ikasaway, 
si Jesus giila sa Diyos ingong matarong. Busa siya 
mao lamang ang tawo kinsa, pinaagi sa pagsulay, 
mibarog nga malig-on ug matarong gayod atuba- 
ngan sa Diyos pinaagi sa iyang kaugalingong binu- 
hatan. Pinaagi niining “usa ka buhat sa pagpaka- 
matarong [porma sa di-kai'o:ma],” nga mao, pinaagi 
sa pagpamatuod ni Jesus sa iyang kaugalingon 
ingong hingpit nga matarong pinaagi sa iyang ti- 
buok pagkinabuhi nga walay ikasaway, lakip na sa 
iyang halad, siya nagtaganag pasukaranan sa pag- 
pahayag nga matarong niadtong mga tawo nga 
adunay pagtuo kang Kristo.--Rom 5:17-19, 3:25, 
26; 4:25. 

Diha sa Kristohanong Kongregasyon. Sa 
pag-abot sa Anak sa Diyos ingong ang gisaad 
nga Manunubos, usa ka bag-ong kahikayan ang 
nahimo nga diha niana ipasukad sa Diyos ang 
iyang mga pagpakiglabot sa iyang tawhanong mga 
alagad. Ang mga sumusunod ni Jesu-Kristo nga 
gitawag aron mahimong iyang espirituwal nga 
mga igsoon, uban ang paglaom nga mahimong 
iyang kaubang mga manununod diha sa langit- 
nong Gingharian (Rom 8:17), maoy unang gipaha- 
yag nga matarong sa Diyos pinasukad sa ilang 
pagtuo kang Jesu-Kristo. (Rom 3:24, 28) Kini maoy 
usa ka hudisyal nga buhat ni Jehova nga Diyos; 
busa atubangan kaniya ingong ang Supremong 
Maghuhukom walay usa nga “mopasakag sum- 
bong” batok sa iyang mga pinili. (Rom 8:33, 34) 
Nganong gihimo kini sa Diyos ngadto kanila? 

Una, tungod kay si Jehova hingpit ug balaan (Isa 
6:3); busa, nahiuyon sa iyang pagkabalaan nga 
kadtong iyang dawaton ingong iyang mga anak ki- 
nahanglang hingpit. (Deu 32:4, 5) Si Jesu-Kristo, 
ang pangunang Anak sa Diyos, nagpakita sa iyang 
kaugalingon nga hingpit, “maunongon, walay sala, 
wala mahugawi, nahimulag sa mga makasasala.” 

(Heb 7:26) Apan, ang iyang mga sumusunod giku- 
ha gikan sa mga anak ni Adan, kinsa tungod sa 
sala, nanganak ug dili-hingpit, makasasalang pa- 
milya. (Rom 5:12, 1Co 15:22) Busa, ingon sa gipa- 
kita sa Juan 1:12, 13, ang mga sumusunod ni Jesus 
sa sinugdan dili mga anak sa Diyos. Pinaagi sa 
iyang dili-takos nga kalulot, gihikay ni Jehova nga 
Diyos ang usa ka proseso sa “pagsagop” nga pinaa- 
gi niana iyang dawaton ang mga inuyonan ug dad- 
on sila ngadto sa espirituwal nga relasyon ingong 
bahin sa iyang banay sa mga anak. (Rom 8:15, 16, 
1Ju 3:1) Busa, gipahiluna sa Diyos ang pasukara- 
nan alang sa ilang pagsulod ngadto o sa ilang pag- 
kasagop ingong mga anak pinaagi sa pagpahayag 
kanila nga matarong tungod sa bili sa halad lukat 
ni Kristo nga niana sila nagpakitag pagtuo, nga 
nagpahigawas kanila sa tanang pagkasad-an tu- 
ngod sa sala. (Rom 5:1, 2, 8-11, itandi ang Ju 1:12.) 
Busa, sila “giisip” o gipasidunggan ingong bug-os 
nga mga tawong matarong, nga ang tanan nilang 
mga sala gipasaylo ug wala na iakusar batok kani- 
la.--Rom 4:6-8, 8:1, 2; Heb 10:12, 14. 

Busa, kining pagpahayag sa maong mga Kristo- 
hanon nga matarong mas labaw pa gayod kay sa 
kahimtang ni Abraham (ug sa ubang una-Kristo- 
hanong mga alagad ni Jehova), nga nahisgotan na. 
Nagpakita sa gidak-on sa pagkamatarong ni Abra- 
ham, ang tinun-ang si Santiago misulat: “Ang ka- 
sulatan natuman nga nag-ingon: 'Si Abraham nag- 
butang ug pagtuo kang Jehova, ug kadto giisip 
kaniya ingong pagkamatarong, ug siya gitawag 
nga "higala ni Jehova.”” (San 2:20-23) Busa, tungod 
sa iyang pagtuo, si Abraham gipahayag nga mata- 
rong ingong higala sa Diyos, dili ingong anak sa Di- 
yos nga 'gipanganak pag-usab nga may paglaom 
sa langitnong kinabuhi. (Ju 3:3) Ang rekord sa Ka- 
sulatan nagpatin-aw nga sa wala pa moabot si 
Kristo, ang pribilehiyo nga mahimong anak ug 
ingon man ang langitnong paglaom wala pa buksi 
ngadto sa mga tawo.---Ju 1:12, 17, 18; 2Ti 1:10, 1Pe 
1:3, 1Ju 3:1. 

Bisan tuod nakapahimulos sa baroganan ingong 
mga tawong matarong atubangan sa Diyos, dayag 
nga kini nga mga Kristohanon wala makabaton sa 
aktuwal o literal nga kahingpitan sa pisikal. (1Ju 
1:8; 2:1) Tungod sa paglaom sa langitnong kinabu- 
hi alang niini nga mga sumusunod ni Kristo, ang 
maong literal nga kahingpitan sa pisikal wala ga- 
yod kinahanglana karon. (1Co 15:42-44, 50; Heb 
3:1, 1Pe 1:3, 4) Bisan pa niana, tungod sa pagpaha- 
yag kanila nga matarong, nga “giisip” o gipasidu- 
ngog ang pagkamatarong ngadto kanila, ang mga 
kinahanglanon sa Diyos alang sa hustisya nakab- 
ot, ug siya nagdala sa mga sinagop ngadto sa “bag- 
ong pakigsaad” nga gibalido pinaagi sa dugo ni 
Jesu-Kristo. (Luc 22:20, Mat 26:28) Kining sinagop 

nga espirituwal nga mga anak diha sa bag-ong pa- 
kigsaad nga gihimo uban sa espirituwal nga Israel 
'gibawtismohan ngadto sa kamatayon ni Kristo,’ 
ug sa ulahi sila mamatay diha sa kamatayon nga 
sama sa iyaha.---Rom 6:3-5: Flp 3:10, 11. 

Bisan tuod si Jehova nagpasaylo sa ilang mga 
sala tungod sa unodnong mga kahuyangan ug pag- 
kadili-hingpit, aduna pa gihapoy pakigbugno diha 
niini nga mga Kristohanon, ingon sa gipakita sa 
sulat ni Pablo ngadto sa mga taga-Roma (7:21-25). 
Kini maoy tali sa balaod sa ilang nabag-ong huna- 
huna (Rom 12:2; Efe 4:23), o “balaod sa Diyos,” ug 
sa “balaod sa sala” nga anaa sa ilang mga sangkap. 
Tungod kini kay ang ilang unodnong mga lawas 
wala hingpita, bisan tuod sila giisip nga matarong 
ug ang ilang mga sala gipasaylo na. Kini nga pa- 
kigbugno nakaamot sa pagsulay sa ilang integridad 
ngadto sa Diyos. Sila makadaog niini nga pakig- 
bugno pinaagi sa tabang sa espiritu sa Diyos ug sa 
tabang sa ilang maluluy-ong Hataas nga Saserdo- 
te, si Kristo Jesus. (Rom 7:25: Heb 2:17, 18) Aron 
makadaog, hinunoa, sila kinahanglang magpakita 
kanunay ug pagtuo sa halad lukat ni Kristo ug mo- 
sunod kaniya, sa ingon mahuptan ang ilang pagka- 
matarong sa mga mata sa Diyos. (Itandi ang Pin 
22:11.) Sa ingon sila 'nagseguro sa ilang pagkatina- 
wag ug pagkapinili alang sa ilang kaugalingon. 
(2Pe 1:10; Rom 5:1, 9, 8:23-34, Tit 3:6, 7) Sa laing 
bahin, kon sila magabatasan sa pagpakasala, nga 
motalikod sa pagtuo, sila mawad-an sa ilang inuyo- 
nang baroganan atubangan sa Diyos ingong mata- 
rong nga mga tawo tungod kay ilang (gilansang 
pag-usab ang Anak sa Diyos alang sa ilang kauga- 
lingon ug nagpakaulaw kaniya sa dayag.” (Heb 6: 
4-8) Ang maong mga tawo modangat sa kalagla- 
gan. (Heb 10:26-31, 38, 39) Busa, si Jesus naghis- 
got sa sala nga dili mapasaylo, ug si apostol Juan 
nagpaila sa kalainan tali sa sala nga “dili makama- 
tay” ug sa sala nga “makamatay.”--Mat 12:31, 32, 
1Ju 5:16, 17. 

Si Jesu-Kristo, human makahupot sa iyang pag- 
kamatinumanon hangtod sa kamatayon, “gibuhi 
diha sa espiritu,” gihatagan ug pagkawalay-kama- 
tayon ug pagkadili-madunoton. (1Pe 3:18, 1Co 15: 
42, 45: 1Ti 6:16) Busa siya “gipahayag nga mata- 
rong diha sa espiritu” (1Ti 3:16, Rom 1:2-4) ug mi- 
lingkod sa tuong kamot sa Diyos didto sa mga la- 
ngit. (Heb 8:1; Flp 2:9-11) Ang matinumanong 
mga sumusunod sa lakang ni Kristo nagpaabot sa 
pagkabanhaw nga sama sa iyaha (Rom 6:5), nga 
nagalaom nga mahimong mga dumadawat sa “ki- 
naiyahan nga iya sa Diyos.”---2Pe 1:4. 

Ubang mga Matarong. Sa usa sa mga sam- 
bingay ni Jesus, nga naghisgot sa panahon sa 
iyang pag-abot sa himaya sa Gingharian, ang mga 
tawo nga gipakasama sa mga karnero gitawag 

ingong “mga matarong.” (Mat 25:31-46) Apan, ma- 
matikdan nga sa iyang sambingay kining “mga 
matarong” gipaila ingong bulag ug lahi gikan niad- 
tong gitawag ni Kristo nga “akong mga igsoon.” 
(Mat 25:34, 37, 40, 46, itandi ang Heb 2:10, 11.) Tu- 
ngod kay kining mga karnerohon mitabang sa es- 
pirituwal nga “mga igsoon” ni Kristo, sa ingon nag- 
pakita sa ilang pagtuo mismo kang Kristo, sila 
gipanalanginan sa Diyos ug gitawag ingong “mga 
matarong.” Sama kang Abraham, sila giisip o gipa- 
hayag nga matarong ingong mga higala sa Diyos. 
(San 2:23) Kining matarong nga baroganan nagka- 
hulogan ug kaluwasan alang kanila sa dihang ang 
“mga kanding” mamahawa “ngadto sa walay kata- 
posang kalaglagan.”---Mat 25:46. 

Ang susamang kahimtang mahimong makita 
diha sa panan-awon nga girekord sa Pinadayag 
7:3-17. Dinhi, ang usa ka “dakong panon” nga dili- 
maihap ang gidaghanon gipakita ingong lahi gikan 
sa 144,000 nga ‘mga tinimbrehan.” (Itandi ang Efe 
1:13, 14; 2Co 5:1.) Kining “dakong panon” makapa- 
himulos sa usa ka matarong nga baroganan atu- 
bangan sa Diyos ug kini gipamatud-an pinaagi 
sa paghubit nga “ilang gilabhan ang ilang tag-as 
nga mga besti ug gipaputi kini sa dugo sa Kordero.” 
--Pin 7:14. 

Ang “dakong panon,” kinsa maluwas sa “dakong 
kasakitan,” wala pa ipahayag nga matarong alang 
sa kinabuhi---nga mao, ingong takos sa pribilehiyo 
alang sa kinabuhing walay kataposan sa yuta. Sila 
kinahanglang magpadayon sa pag-ambit sa “mga 
tuboran sa mga tubig sa kinabuhi,” ingong giniya- 
han sa Kordero, si Kristo Jesus. Kinahanglang bu- 
haton nila kini sulod sa Milenyong Paghari ni Kris- 
to. (Pin 7:17; 22:1, 2) Kon sila magpamatuod nga 
maunongon kang Jehova hangtod sa kataposang 
pagsulay sa kataposan sa usa ka libo ka tuig, ang 
ilang mga ngalan mahisulat nga permanente diha 
sa basahon sa Diyos sa kinabuhi, sa ingon ipaha- 
yag o ilhon ni Jehova nga sila sa kataposan maoy 
matarong diha sa bug-os nga diwa.--Pin 20:7, 8; 
tan-awa ang KINABUHI (Mga Kahoy sa Kinabuhi). 

Ang Diyos Maoy Matarong sa Tanan Ni- 
yang mga Buhat. Makita nga diha sa iyang 
mga pagpakiglabot uban sa dili-hingpit nga mga 
tawo, ang Diyos wala gayod maglapas sa iyang ka- 
ugalingong mga sukdanan sa pagkamatarong ug 
hustisya. Wala niya ipahayag nga matarong ang 
makasasalang mga tawo tungod sa ilang kaugali- 
ngong binuhatan, sa ingon nagbalewala o nagtugot 
sa sala. (Sal 143:1, 2) Ingon sa gipatin-aw ni apos- 
tol Pablo: “Ang tanan nakasala ug wala makaabot 
sa himaya sa Diyos, ug ingong walay bayad nga 
gasa nga sila gipahayag nga matarong pinaagi sa 
iyang dili-takos nga kalulot tungod sa pagpagawas 
pinaagi sa lukat nga gibayad ni Kristo Jesus. Gitan- 

yag siya sa Diyos ingong halad alang sa pagpasig- 
uli pinaagi sa pagtuo diha sa iyang dugo. Kini 
maoy aron ipasundayag ang iyang kaugalingong 
pagkamatarong, tungod kay siya nagpasaylo sa 
mga sala nga nahitabo sa nangagi samtang ang 
Diyos nagmainantoson, aron ikapasundayag ang 
iyang kaugalingong pagkamatarong niining pana- 
hona karon, aron nga siya mahimong matarong bi- 
san sa dihang nagpahayag nga matarong sa tawo 
nga may pagtuo kang Jesus.” (Rom 3:23-26) Busa 
ang Diyos, pinaagi sa dili-takos nga kalulot, nagta- 
ganag legal nga kahikayan pinasukad sa halad ni 
Kristo nga pinaagi niana siya mahimong bug-os 
nga makataronganon ug matarong sa pagpasaylo 
sa mga sala niadtong nagpasundayag ug pagtuo. 

Mga Paningkamot sa Pagpamatuod sa Ka- 
ugalingon nga Matarong. Sanglit ang Diyos 
lamang ang makapahayag sa usa ka tawo nga 
matarong, walay bili ang mga paningkamot sa 
pagpamatuod sa usa nga matarong pinasukad sa 
kaugalingong binuhatan o pinaagi sa pagdawat 
sa paghukom sa uban bahin sa pagkamatarong sa 
usa ka tawo. Si Job gibadlong tungod kay bisan 
tuod wala mag-akusar sa Diyos sa bisan unsang 
sayop, siya nagpahayag sa iyang kalag nga mata- 
rong inay sa Diyos.’ (Job 32:1, 2) Ang tawong sina- 
ti sa Balaod nga nangutana kang Jesus bahin sa 
dalan ngadto sa kinabuhing walay kataposan gi- 
badlong ni Jesus sa dili direktang paagi tungod sa 
iyang paningkamot sa pagpamatuod sa iyang kau- 
galingon nga matarong. (Luc 10:25-37) Gihukman 
ni Jesus ang mga Pariseo tungod sa pagtinguha 
nga ipahayag ang ilang kaugalingon nga matarong 
atubangan sa mga tawo. (Luc 16:15) Si apostol Pab- 
lo, sa partikular, nagpakita nga, tungod sa dili- 
hingpit ug makasasala nga kahimtang sa tanang 
tawo, walay usa nga ikapahayag nga matarong pi- 
naagi sa pagpaningkamot nga pamatud-an ang 
ilang kaugalingong pagkamatarong pinaagi sa mga 
buhat sa Moisesnong Balaod. (Rom 3:19-24, Gal 
3:10-12) Hinunoa, iyang gipasiugda ang pagtuo 
diha kang Kristo Jesus ingong matuod nga pasuka- 
ranan sa maong pagpahayag sa pagkamatarong. 
(Rom 10:3, 4) Ang inspiradong sulat ni Santiago 
mipaluyo sa mga pulong ni Pablo pinaagi sa pagpa- 
kita nga ang maong pagtuo kinahanglan nga hi- 
moong buhi, dili pinaagi sa mga buhat sa Balaod, 
kondili pinaagi sa mga buhat sa pagtuo, sama sa 
mga kahimtang ni Abraham ug Rahab.--San 2: 
24, 26. 

Ang pipila ka tawo, nga bakak nga nangangkong 
mga apostoles, sa pagkadili-makataronganon mi- 
hagit sa pagkaapostol ug sa Kristohanong mga bu- 
hat ni Pablo, nga nagtinguha sa pagpasunod sa 
Kristohanong kongregasyon sa Corinto ngadto ka- 
nila. (2Co 11:12, 13) Si Pablo, kay nahibalo nga siya 

matinumanong nagtuman sa iyang pagkapiniyalan 
ni Kristo, miingon nga siya wala mabalaka sa pag- 
hukom sa mga tawo kinsa, nga bug-os dili awtori- 
sado, milihok nga samag “tawhanong hukmanan” 
aron sa paghukom kaniya. Wala gani siya mosalig 
sa iyang paghukom sa iyang kaugalingon, apan 
siya naglaom kang Jehova ingong iyang Tig-usisa. 
(1Co 4:1-4) Busa gihatag ang prinsipyo nga dili 
angayng saligan ang paghukom sa mga tawo ma- 
hitungod sa pagkamatarong o sa dili pagkamata- 
rong sa usa ka tawo, gawas kon ang ilang mga pag- 
hukom gipaluyohan sa Pulong sa Diyos. Ang tawo 
kinahanglang mosusi sa Pulong sa Diyos ug tugo- 
tan kini sa pag-usisa kaniya. (Heb 4:12) Apan, sa 
dihang tin-aw ang pagpaluyo sa Pulong sa Diyos, 
ang usa ka tawo nga gihukman sa usa ka Kris- 
tohanong igsoon, ilabina sa usa ka ansiyano sa 
kongregasyon, dili angayng mosalikway sa maong 
pagbadlong pinaagi sa pagpaningkamot sa pagpa- 
matuod sa iyang kaugalingon nga matarong. (Pr 
12:1; Heb 12:11, 13:17) Ug ang bisan kinsa nga may 
katungdanan sa paghukom labot sa usa ka butang 
o sa usa ka panaglalis pagahukman sa Diyos kon 
siya magpahayag nga “matarong sa usa nga dao- 
tan tungod sa hiphip. ”---Isa 5:23, San 2:8, 9. 


IPANGANAK PAG-USAB. Tan-awa ang 
ANAK SA Diyos, (MGA) (Ang Kristohanong mga 
Anak sa Diyos). 


IPDEIA [Hinaot si Jah Motubos, Si Jah Nagtu- 
bos]. Anak nga lalaki ni Sasak, usa ka pangulo sa 
tribo ni Benjamin.--1ICr 8:1, 25, 28. 


IPRON, TAPIS. Ang Gregong pulong nga si- 
mi'kin'thion nagtumong sa usa ka butang nga ita- 
pis sa lawas, usa ka pangtabon nga dili kaayo dako. 
(Buh 19:12) Lagmit itapis kini sa hawak aron tabo- 
nan ang bahin sa lawas ubos sa hawak. Lagmit 
isul-ob kini aron maprotektahan ang ubang mga 
besti, tingali sa mga mamumuo sama sa mga ma- 
ngingisda, magkukulon, tigsag-ob ug tubig, tig- 
baligyag produkto sa groseriya, panadero, ug mga 
panday. Ang epod sa mga saserdote lahi ra kaayo, 
usa ka samag-ipron nga besti nga magbitay gikan 
sa mga abaga, nga adunay mga tabon sa atuba- 
ngan ug sa likod.---Ex 28:6-8, tan-awa ang HATAAS 
NGA SASERDOTE. 

Ang Gregong pulong nga gihubad nga “pagsul- 
ob ug ipron” sa Lucas 17:8 (perizon'ny:mai) sa li- 
teral nagkahulogang “magbakos sa kaugalingon.” 
--Itandi ang Efe 6:14. 


IPTA [pinamubo sa Ipta-el]. Usa ka siyudad sa 
Juda diha sa Sepela. (Jos 15:20, 33, 43) Ang Tarqu- 
miya, mga 10 km (6 mi) sa KAK sa Hebron, gisug- 
yot nga mao ang posibleng nahimutangan niini. 

IPTA-EL [Hinaot Buksan sa Diyos: Gibuksan sa 
Diyos]. Usa ka walog diha sa utlanan tali sa mga 
tribo ni Zabulon ug Aser. (Jos 19:10, 14, 24, 27) Gi- 
sugyot ang nagkalainlaing mga dapit sa AK sa Na- 
saret, apan ang tukmang nahimutangan niini dili 
matino. 


IR [Hingkod nga Asno]. “Amahan” sa mga Su- 
pim ug mga Hupim (1Cr 7:12), lagmit mao ra si Iri 
nga Benjaminhon.---1Cr 7:7. 


IRA [Hingkod nga Asno]. 

1. Usa ka Jairhanon nga gitala lakip sa pangu- 
nang mga opisyal ni Haring David ingong “saser- 
dote ni David.” (2Sa 20:26) Si Ira lagmit usa ka ka- 
liwat ni Jair nga gihisgotan sa Numeros 32:41, ug 
busa, niini nga kahimtang ang pagtawag kaniya 
nga “saserdote” hayan nagpasabot ug “pangulong 
ministro,” “prinsipe.” Walay pamatuod sa Bibliya 
nga ang mga Jairhanon maoy mga Levihanon. Hi- 
nunoa, kon eksakto ang mabasa sa Syriac nga Pe- 
shitta, si Ira lagmit usa ka saserdote gikan sa Levi- 
hanong siyudad sa Jatir (Jathir).--Itandi ang 2Sa 
8:18, 1Cr 6:57: 18:17. 

2. Anak nga lalaki ni Ikes nga Tekoahanon, usa 
sa gamhanang mga tawo sa kasundalohan ni Ha- 
ring David.---2Sa 23:24, 26, 1Cr 11:26, 28. 

3. Usa ka Itrihanon, lain pang sakop sa gamha- 
nang mga tawo ni Haring David.--2Sa 23:38, 1Cr 
11:40. 


IRAD. Apo nga lalaki ni Cain, katigulangan ni 
Lamek nga duhay asawa, ug ni Jabal ug ni Tubal- 
cain.---Gen 4:17-23. 


IRAM [lagmit gikan sa lintunganayng pulong 
nga nagkahulogang “hingkod nga asno"]. Usa ka 
sultan o pangulo ni Esau (Edom).---Gen 36:43, 1Cr 
1:54. 


IRI [lagmit gikan sa lintunganayng pulong nga 
nagkahulogang “hingkod nga asno”]. Anak nga la- 
laki ni Bela, usa ka pangulo sa banay sa amahan ug 
maisog, gamhanan nga tawo sa Benjamin. (1Cr 
7:7) Lagmit si Iri mao ra ang Ir sa 1 Cronicas 7:12. 


IRIAS |Si Jah Nakakita]. “Anak nga lalaki ni Se- 
lemias nga anak nga lalaki ni Hananias”: ang opis- 
yal nga nagdumala sa Ganghaan ni Benjamin sa 
Jerusalem nga midakop kang Jeremias tungod sa 
bakak nga sumbong nga siya nagtinguha nga mo- 
biya aron modapig sa mga Babilonyanhon.---Jer 
37:13, 14. 


IR-NAHAS [Siyudad ni Nahas]. Lagmit usa ka 
dapit nga gipundar o gitukod sa Judeanhon nga si 
Tehina. (1Cr 4:1, 12) Ang tukmang nahimutangan 
sa Ir-nahas dili matino. Ang pipila ka eskolar mipa- 

bor sa pagtuo nga lagmit mao kini ang Deir Nah- 
has, mga 20 km (12 mi) sa KAK sa Hebron. 


IRO [Heb., kelev, Gr., kyon, ky.na'ri'on, 'gamay 
nga iro' (Mat 15:26)]. Alang sa mga Israelinhon kini 
nga hayop maoy mahugaw sa seremonyal nga pa- 
agi, ug busa lagmit nga sila wala gayod maghu- 
nahuna nga magbansay ug mga iro. (Lev 11:27, 
Isa 66:3) Bisan tuod ang mga karnero ug ang mga 
magbalantay sa kahayopan kanunayng gihisgotan 
diha sa Bibliya, si Job lamang, nga dili-Israelinhon, 
ang naghisgot sa “mga iro sa akong kahayopan.” 
--Job 30:1. 

Ang mga iro (Canis familiaris), sama sa mga 
langgam nga tigkaon ug mga patayng hayop, 
maoy tigkaon ug hugaw, ilabina diha sa mga siyu- 
dad. Ang Balaod naglatid nga ilabay ngadto sa 
mga iro ang unod nga gikuniskunis sa usa ka ma- 
pintas nga mananap. (Ex 22:31) Usahay hukman ni 
Jehova ang iyang mga kaaway pinaagi sa pagpaka- 
on sa ilang patayng mga lawas o sa pagpatila sa 
ilang dugo ngadto sa mga iro nga tigkaon ug hu- 
gaw. Tungod sa hilabihang pagkadili-matinuma- 
non ni Haring Jeroboam, Baasa, ug Ahab, ang bi- 
san kinsa nga sakop sa ilang panimalay ug kinsa 
namatay sa siyudad pagakan-on sa mga iro. (1Ha 
14:11, 16:4: 21:24) Ingong katumanan sa pulong ni 
Jehova, gitilaan sa mga iro ang dugo ni Ahab, ug 
ang unod sa iyang asawa nga si Jezebel gikaon sa 
mga iro. (1Ha 21:19, 22:38, 21:23, 2Ha 9:10, 35, 36) 
Aron ipakita nga tilaan sa mga iro ang dugo sa 
mga kaaway sa katawhan ni Jehova, ang salmista 
misulat: “Aron ang dila sa imong mga iro makaba- 
ton sa bahin niini gikan sa mga kaaway.” (Sal 
68:23) Gitagna nga ang mga iro makigbahin sa ka- 
gun-oban nga modangat sa dili-matinumanong Je- 
rusalem ug Juda. Guyoron sa mga iro ang patayng 
mga lawas, kuniskunison, kaonon, ug tilaan ang 
dugo niini.---Jer 15:3. 

Masambingayong Paggamit. Ang makalu- 
od nga batasan sa iro sa pagsuka sa gikaon ug unya 
sa ulahi kaonon kini pag-usab gigamit aron ihulag- 
way ang dalan niadtong mitalikod sa pagkamata- 
rong ug mibalik sa ilang kanhing mahugaw nga 
kahimtang. (2Pe 2:20-22, Pr 26:11) Ang mga ta- 
wong mahugaw sa moral gitawag nga mga iro. 
Ang balaod sa Diyos ngadto sa Israel nag-ingon: 
“Dili mo dad-on ang suhol sa usa ka pampam o ang 
bayad sa usa ka iro [lalaking pampam,” AT” “lag- 
mit nga usa ka pederast, usa nga nakigsekso pina- 
agi sa lubot, ilabina sa usa ka batang lalaki,” ftn sa 
Rbi8] ngadto sa balay ni Jehova nga imong Diyos 
alang sa bisan unsang panaad, tungod kay dulum- 
tanan kini kang Jehova nga imong Diyos, bisan ki- 
ning duha.” (Deu 23:18) Ang tanan kinsa, sama sa 
mga iro nga tigkaon ug hugaw diha sa kadalanan, 
nagabuhat ug dulumtanang mga butang, sama sa 


IRONG IHALAS 


sodomiya, lesbianismo, kabangisan, ug kapintasan, 
dili pasudlon sa Bag-ong Jerusalem.--Pin 22:15, 
tan-awa usab ang Flp 3:2. 

Dugang pang nagpakita nga gitamay kining ma- 
pintas nga mga iro nga tigkaon ug hugaw mao ang 
mosunod nga mga pananglitan: “Usa ba ako ka 
iro?” mipatugbaw si Goliat kang David, tungod kay 
si David nakigharong kaniya uban ang usa ka 
sungkod. (1Sa 17:43) “Kinsa ba ang imong gigu- 
kod? Usa ka patay nga iro?” sukna ni David kang 
Haring Saul, sa ingon nagpakita nga siya walay bili 
ug sama sa usa ka patay nga iro nga dili makahi- 
mog kadaot ngadto kang Saul. (1Sa 24:14) Sa susa- 
ma, si Mepiboset, ang anak nga lalaki ni Jonatan, 
sa pagpakigsulti kang Haring David, nagtawag sa 
iyang kaugalingon nga “patay nga iro,” ang labing 
ubos nga kahimtang. (2Sa 9:8, tan-awa usab ang 
2Sa 3:8, 16:9; 2Ha 8:13.) Gitandi ni manalagnang 
Isaias ang nag-angkong espirituwal nga mga mag- 
balantay sa Diyos ngadto sa amang ug nahikatu- 
log nga mga iro nga hilabihan ang tinguha sa 
kalag, nga wala gayoy mahimo atubangan sa ka- 
peligrohan. (Isa 56:10, 11) Ang mga kaaway sa 
mga alagad ni Jehova gipakasama sa mga iro, ug 
ingon man ang mga Hentil. (Sal 22:16, 20; 59:6, 14: 
Mat 15:26, 27; tan-awa ang SIROFENICIA, LUNGSORA- 
NON SA.) Gipakasama ni Jesu-Kristo sa mga iro ang 
mga tawo nga walay pagpabili sa espirituwal nga 
mga butang, nga nag-ingon: “Ayaw ihatag sa mga 
iro ang butang balaan. ”--Mat 7:6. 

Sanglit ang mga iro mahulagwayong gilangkit sa 
dili paborableng mga butang, ang ubos kaayong 
kahimtang ni Lazaro sa sambingay ni Jesus tin-aw 
nga gipakita sa mga pulong, 'Ang mga iro ma- 
nganha ug motila sa iyang mga kabahong.” (Luc 
16:21) Hinunoa, ang tinamay nga iro mas maayo 
pa kay sa patayng leyon, kay ang buhing iro may 
kasayoran, apan ang patayng leyon, ang giilang 
harianong mananap, walay nahibaloan nga bisan 
unsa.--Ecc 9:4, 5. 

Ang batasan sa iro sa paglala o pagtilap sa tubig 
samtang ang mga mata niini nagbantay sa palibot 
gihisgotan sa dihang ang Diyos nagsugo sa pagsu- 
lay sa mga boluntaryong kasundalohan ni Gideon. 
Kadto lamang mga alisto, nga nagtilap sa tubig gi- 
kan sa ilang mga kamot, “sama sa pagtilap sa iro,” 
ang pilion aron makiggubat batok sa Midian.---Huk 
7:5. 


IRONG IHALAS. 

1. [Heb., shu-@l Gr., alo'pex]. Usa ka hayop nga 
talinison ug nawong, may dako, tangkag, pormag 
triyanggulo nga mga dalunggan, ug baga kaayog 
balhibo ang ikog. Ang irong ihalas (Vulpes vulpes) 
ilado sa kamalansison niini, ug tingali labot nii- 
ning kinaiyaha nga si Jesu-Kristo nagtawag kang 


IRO SA PANGAYAM 


Haring Herodes ingon nga “kanang irong ihalas.” 
(Luc 13:32) Aron makalingkawas sa mga kaaway 
niini, ang irong ihalas mas nagdepende sa lipatli- 
pat kay sa katulin, bisan tuod nga sa mubong dis- 
tansiya kini nga hayop gitaho nga makadagan sa 
gikusgong kapin sa 70 km/oras (43 mko). 

Si Jesu-Kristo, sa pagpasidaan sa usa ka tawo 
nga nagtinguha sa pagsunod kaniya, nagpunting 
sa kamatuoran nga ang mga irong ihalas adunay 
mga lungib, apan ang Anak sa tawo walay dapit 
nga kapahilunaan sa iyang ulo. (Mat 8:20, Luc 9:58) 
Gawas lang kon ang mga irong ihalas mogamit sa 
usa ka kinaiyanhong liki sa pangpang o sa biniya- 
an o inilog nga lungag sa laing hayop, kini sagad 
maglungag diha sa yuta aron mahimong puy-anan 
niini. 

Sumala sa mga naturalista, ang irong ihalas sa 
pagkatinuod dili tigpanukob ug mga langgam ug 
mga manok ingon sa gipatuo labot niini. Lakip sa 
pagkaon niini nga hayop mao ang mga insekto, ila- 
ga ug ubang gagmayng mga hayop, langgam, pa- 
tayng mga hayop, balili, ug mga prutas. (Aw 2:15) 
Ang ika-18 nga siglong naturalista nga si F. Has- 
selquist nagtaho nga sa kasilinganan sa Betlehem 
ug sa ubang dapit ang mga lakang gihimo aron 
mabantayan ang pag-atake sa mga irong ihalas 
nganha sa mga parasan sa dihang hinog na ang 
mga ubas.-- Voyages and Travels in the Levant, 
London, 1766, p. 184. 

Ang Kasulatan naghisgot sa mga irong ihalas 
nga nagpuyo sa biniyaang mga dapit, bisan sa mga 
kagun-oban, nga halayo sa puloy-anan sa mga 
tawo. (Lam 5:18, Eze 13:4) Giasoy usab niini ang 
paggamit ni Samson sa 300 ka irong ihalas aron 
sunogon ang mga uhay, parasan, ug kaolibohan sa 
mga Filistehanon (Huk 15:4, 5) ug ang pagtamay 
ni Tobias nga Ammonhanon nga ‘bisan ang usa ka 
irong ihalas makalumpag sa paril sa Jerusalem' 
nga gitukod pag-usab sa napasig-uling mga Hudi- 
yo.—Neh 4:3. 

2. [Heb., tan]. Usa ka matang sa iro nga may 
taas, talinisong simod ug baga nga balhibo sa ikog. 
Kini nga hayop (Canis aureus) makaplagan giha- 
pon sa Palestina. Bisan tuod kini nga iro moatake 
ug mopatay ug mga langgam ug mga manok ug 
bisan sa mga nating karnero ug, gani, mokaon ug 
bisan unsa, hasta prutas, kini sa panguna maoy ku- 
makaog patayng mananap. Busa, kini nga hayop 
may mapuslanong serbisyo, sanglit ang mga pa- 
tayng mananap mahimong sanayanan sa mga ka- 
gaw. Ang mga irong ihalas sagad nga mangitag 
tukbonon sa magabii, nga mag-inusara, tinagurha, 
o ingong gamayng grupo. Sa maadlaw sagad nga 
sila matulog sa biniyaang mga dapit, mga lungag 
diha sa yuta, mga langob, biniyaang mga tinukod, 
o mga kagun-oban. 

Sanglit ang mga irong ihalas nanimuyo sa bini- 
yaan, mingaw, ug samag desyerto nga mga dapit, 
ang puy-anan sa mga irong ihalas malarawanong 
gigamit diha sa Kasulatan aron sa paghulagway sa 
bug-os nga pagkabiniyaan, nga walay tawong nag- 
puyo. Ang lainlaing mga tagna naggamit sa irong 
ihalas sa pagtagna sa kalaglagan sa Jerusalem, sa 
mga siyudad sa Juda, Hazor, Babilonya, ug Edom. 
(Jer 9:11; 10:22, 49:33: 51:37; Isa 34:5, 13; Mal 1:3) 
Ang Bibliya naghisgot usab sa pagminatay o pag- 
uwang sa irong ihalas. (Isa 13:22; Miq 1:8) Ang 
pag-uwang sa irong ihalas magsugod sa pagsalop 
sa adlaw ug maoy usa ka taas nga pag-uwang, 
nga sublion sa tulo o upat ka higayon, ug moa- 
nam-anam pagtaas ang tono sa matag pag-uwang. 
Unya ang pag-uwang matapos pinaagig sunodsu- 
nod nga mugbo, kusog, taliis nga mga pagpaghot. 

Diha sa Kasulatan ang irong ihalas masubsob 
nga gilarawan sa masambingayong paagi. Si Job, 
sa paghubit sa iyang masulub-ong kahimtang, mi- 
tuaw nga siya nahimong “igsoon sa mga irong 
ihalas.” (Job 30:29) Mahitungod sa makauulawng 
kapildihan sa katawhan sa Diyos, ang salmista, 
nga tingali nagtumong sa panggubatan diin ang 
mga irong ihalas nagtipon aron kaonon ang mga 
pinatay (itandi ang Sal 68:23), nagbangotan: “Ikaw 
nagdugmok kanamo sa dapit sa mga irong ihalas.” 
(Sal 44:19) Ang paglikos sa Babilonya batok sa Je- 
rusalem niadtong 607 W.K.P. nagpahinabog gra- 
beng gutom, nga tungod niana ang mga inahan 
nawad-ag kaluoy sa kaugalingon nilang mga anak. 
Sa ingon tukmang gipakita ni Jeremias ang kaba- 
ngis “sa akong katawhan” nga kasukwahi sa inaha- 
nong pag-atiman sa mga irong ihalas.--Lam 4: 
3, 10. 

Gumikan sa grabeng hulaw sa yuta sa Juda sa 
dihang kini wala panalangini ni Jehova, ang mga 
sebra gihulagway nga naghingos ug hangin, nga 
mao, naghingalhingal, sama sa mga irong ihalas. 
(Jer 14:1, 2, 6) Sa laing bahin, labot sa pagpasig-uli 
sa iyang katawhan, si Jehova misaad nga ang pu- 
loy-anang dapit sa mga irong ihalas tuboan ug 
mga balili, mga tangbo, ug mga tanom nga papiro. 
Ug tungod sa pagtagana ni Jehova ug tubig sa 
iyang katawhan diha sa kamingawan, himayaon 
siya sa mga hayop lakip sa mga irong ihalas.---Isa 
35:7: 43:20, 21. 


IRO SA PANGAYAM [Heb., zarzir moth- 
na'yim]. Usa ka tulin kaayo, hait ug panan-aw nga 
iro, talinison ug simod, yagpison ug lawas, ug may 
taas, kusgan nga mga tiil. Apan, dili gayod tino kon 
unsay gipaila sa Hebreohanong ekspresyon, nga sa 
literal nagkahulogang “ang [hayop] nga binaksan 
sa balat-ang (dapidapi).” Gigamit sa daghang hu- 
bad sa Bibliya ang “iro sa pangayam” diha sa Pro- 
verbio 30:31, apan diha sa mga nota o footnote gi- 

tala ang “kabayong iggugubat” ug “sunoy” ingong 
laing mga hubad. (AS, NW, Ro) Ang hubad nga 
“sunoy” o “laking manok” (AT, Dy, JB, Kx, Mo, RS) 
gipaluyohan sa Gregong Septuagint ug sa Latin 
nga Vulgate. Apan, ang “iro sa pangayam” maoy 
tukmang hubad kay kini mohaom sa kahubitan 
sa hayop nga maambong sa “paglakaw” niini. (Pr 
30:29) Ang iro sa pangayam naorasan nga maka- 
dagan sa gikusgon nga mga 64 km/oras (40 mko). 
Lain pa, ang kayagpis sa mga dapidapi sa iro sa pa- 
ngayam, nga daw kini nga hayop “binaksan sa ba- 
lat-ang,” mohaom sa giisip nga mao ang literal nga 
kahulogan sa Hebreohanong ngalan. 


IRPEEL [Hinaot Moayo ang Diyos, Nag-ayo ang 
Diyos]. Usa ka siyudad sa Benjamin. (Jos 18:21, 27) 
Gisugyot sa pipila nga kini lagmit mao ang Rafat, 
usa ka balangay nga mga 10 km (6 mi) sa AK sa 
Jerusalem. 


IR-SEMES [Siyudad sa Adlaw]. Usa ka lung- 
sod sa utlanan sa Dan, nga gitala tali sa Estaol ug 
Saalabin diha sa Josue 19:41, 42. Lagmit kini mao 
ra ang Bet-semes sa Josue 15:10. Kon mao, nan kini 
sa ulahi gipuy-an sa tribo ni Juda ug gihatag gikan 
niana nga tribo ingong usa sa 48 ka Levihanong 
mga siyudad.---Jos 21:16, 1Cr 6:59; Num 35:6, 7; 
tan-awa ang BET-SEMES Num. 1. 


IRU [lagmit gikan sa lintunganayng pulong nga 
nagkahulogang “hingkod nga asno"]. Ang unang 
ginganlang anak nga lalaki ni Caleb nga espiya, sa 
tribo ni Juda. (1Cr 4:15) Ang ubang mga eskolar 
nagtuo nga ang ngalan sa pagkatinuod maoy Ir ug 
ang “u” maoy Hebreohanong panumpay lamang 
nga katumbas sa ug. 


ISAAC [Pagkatawa]. Ang bugtong anak ni Ab- 
raham pinaagi sa iyang asawa nga si Sara. Busa, 
usa ka hinungdanong dugtong o bahin sa linya sa 
kaliwatan nga motultol ngadto kang Kristo. (1Cr 1: 
28, 34: Mat 1:1, 2; Luc 3:34) Si Isaac nalutas sa 
edad nga 5, sama ug nahalad na lagmit sa edad 
nga 25, naminyo sa edad nga 40, nanganak ug ka- 
luhang mga anak nga lalaki sa edad nga 60, ug na- 
matay sa edad nga 180.--Gen 21:2-8, 22:2, 25:20, 
26, 35:28. 

Ang pagkatawo ni Isaac nahitabo ubos sa labing 
talagsaong mga kahimtang. Ang iyang amahan ug 
inahan parehong tigulang na kaayo, ang iyang ina- 
han dugay nang wala reglaha. (Gen 18:11) Busa sa 
dihang gisultihan sa Diyos si Abraham nga si Sara 
manganak ug usa ka anak nga lalaki, siya mikata- 
wa bahin niini nga kalaoman, nga nag-ingon: “Ma- 
kapakatawo pa ba ug usa ka anak ang usa ka ta- 
wong usa ka gatos ka tuig na ang panuigon, ug 
manganak pa ba si Sara, oo, ang usa ka babayeng 
kasiyaman ka tuig na ang panuigon?” (Gen 17:17) 


ISAAC 


Sa pagkasayod kon unsa ang mahitabo, si Sara mi- 
katawa usab. (Tan-awa ang PAGKATAWA.) Unya, “sa 
tinudlong panahon” sa pagkasunod tuig, ang bata 
natawo, nga nagpamatuod nga walay butang nga 
“talagsaon kaayo alang kang Jehova.” (Gen 18:9- 
15) Busa si Sara mipatugbaw: “Ang Diyos nag- 
andam ug pagpakatawa alang kanako,” nga midu- 
gang, “ang tanan nga makadungog niini mokatawa 
kanako.” Ug busa, sama sa giingon ni Jehova, ang 
bata haom nga nganlan ug Isaac, nga nagkahulo- 
gang “Pagkatawa.”--Gen 21:1-7, 17:19. 

Ingong sakop sa panimalay ni Abraham ug ma- 
nununod sa mga saad, si Isaac gituli sa ikawalo ka 
adlaw.--Gen 17:9-14, 19; 21:4; Buh 7:8, Gal 4:28. 


Pilay edad ni Isaac 
sa dihang siya gilutas? 


Sa adlaw nga gilutas si Isaac, si Abraham naghi- 
kay ug usa ka dakong kombira. Dayag nga nianang 
higayona namatikdan ni Sara nga si Ismael “nag- 
bugalbugal” kang Isaac nga iyang manghod nga 
igsoon-sa-amahan. (Gen 21:8, 9) Ang pipila ka hu- 
bad (JB, Mo, RS) nag-ingon nga si Ismael “nagti- 
awtiaw” lamang kang Isaac, nga nagkahulogan ug 
yanong pagduladula sa bata. Apan, ang Hebreoha- 
nong pulong nga tsa-cchaq' mahimong magkahulo- 
gan usab ug makapasakit. Busa, sa dihang makita 
kining pulonga sa ubang mga teksto (Gen 19:14, 
39:14, 17), kini gihubad nga “pagtiawtiaw” o “pag- 
komedya” ug “insulto.” 

Diha sa Genesis 21:9, ang pipila ka Targum, ma- 
ingon man ang Syriac nga Peshitta naghubad sa 
mga gipamulong ni Ismael sa diwa nga “pagyubit.” 
Bahin sa tsa-cchag, ang Commentary ni Cook nag- 
ingon: “Malagmit kining tekstoha nagkahulogan, 
sumala sa kasagarang pagsabot niini, ingong 'kan- 
talita nga katawa.” Samtang si Abraham mikatawa 
sa kalipay tungod kang Isaac, ug si Sara mikata- 
wa kay wala makatuo, si Ismael karon mikatawa 
ingong pagyubit, ug lagmit diha sa paagi nga pag- 
lutos ug pagpanglupig.” Agig pagtin-aw, ang inspi- 
radong apostol nga si Pablo tin-awng nagpakita 
nga ang pagtratar ni Ismael kang Isaac maoy pag- 
paantos, paglutos, dili yanong pagduladula sa bata. 
(Gal 4:29) Ang pipila ka komentarista, tungod sa 
pag-insistir ni Sara diha sa sunod nga bersikulo 
(Gen 21:10) nga 'ang anak nga lalaki niining ulipon 
nga babaye dili mahimong manununod uban sa 
iyang anak, uban kang Isaac, nag-ingon nga si Is- 
mael (magulang ug 14 ka tuig ni Isaac) tingalig na- 
kiglalis ug nagtamay kang Isaac maylabot sa pag- 
kamanununod. 

Si Jehova nagsulti kang Abraham nga ingong 
langyaw nga mga pumoluyo ang iyang binhi paan- 
toson sulod sa 400 ka tuig, nga kini nga pagpaantos 

natapos sa pagpahigawas sa Israel gikan sa Ehipto 
niadtong 1513 W.K.P. (Gen 15:13, Buh 7:6) Ang 
upat ka gatos ka tuig una pa niana magpunting sa 
1913 W.K.P. ingong sinugdanan niana nga pagpa- 
antos. Sa ingon, kini magpunting usab sa 1913 
ingong ang tuig sa paglutas kang Isaac, sanglit ni- 
anang petsaha suod nga nalangkit diha sa asoy 
ang duha ka panghitabo, ang paglutas kang Isaac 
ug ang pagmaltratar ni Ismael kaniya. Kini nagpa- 
sabot nga si Isaac maoy mga singko anyos sa di- 
hang gilutas, ug nga siya natawo sa 1918 W.K.P. 
Sa kasamtangan, ang iyang pagkatawo nagtimaan 
sa pagsugod sa 450 ka tuig nga gihisgotan sa 
Buhat 13:17-20 diin kini nga yugto natapos sa 
1467 W.K.P. sa dihang nahuman ni Josue ang pag- 
pakiggubat sa Canaan ug ang yuta naapod-apod na 
sa matag tribo. 

Karong adlawa, tungod kay daghang babaye sa 
mga nasod sa Kasadpan wala magpasuso sa ilang 
mga anak, o magpasuso lamang kanila sulod sa 
unom hangtod sa siyam ka bulan, ang lima ka tuig 
daw dugay ra kaayo. Apan si Dr. D. B. Jelliffe nag- 
taho nga sa daghang bahin sa kalibotan ang mga 
anak wala lutasa hangtod sa panuigon nga usa-ug- 
tunga ngadto sa duha ka tuig, ug sa Arabia naba- 
tasan sa inahan nga magpasuso sa iyang anak sa 
mga 13 hangtod sa 32 ka bulan. Sumala sa medi- 
kal nga panghunahuna, ang pagpasuso o pagpaga- 
tas, mahimong normal nga ipadayon bisag miabot 
nag pipila ka bulan ang sunod nga pagmabdos. 
--Infant Nutrition in the Subtropics and Tropics, 
Geneva, 1968, p. 38. 

Sa Edad Medya sa Uropa ang aberids nga panu- 
igon sa paglutas maoy duha ka tuig, ug sa panahon 
sa mga Macabeo (una ug ikaduhang siglo W.K.P.) 
ang mga inahan magpasuso sa ilang mga anak su- 
lod sa tulo ka tuig. (2 Macabeo 7:27) Upat ka libo ka 
tuig kanhi sa dili pa puliki ang pagkinabuhi sa mga 
tawo, ug wala pa niadto ang kapit-osan sa presen- 
teng adlaw o ang panginahanglan nga magdalida- 
li tungod sa mubong gitas-on sa kinabuhi, daling 
masabtan kon nganong si Sara nagpasuso kang 
Isaac sulod sa lima ka tuig. Gawas pa, siya lamang 
ang anak ni Sara human sa daghang katuigan sa 
pagkaapuli. 

Andam nga Ihalad. Human sa paglutas 
kang Isaac, wala nay dugang gihisgotan bahin sa 
iyang pagkabata. Ang sunod nga impormasyon 
nga atong nabatonan bahin kaniya maoy sa dihang 
ang Diyos miingon sa iyang amahan nga si Abra- 
ham: “Kuhaa, palihog, ang imong anak nga lalaki, 
ang imong bugtong anak nga imong gihigugma 
pag-ayo, si Isaac, ug panaw ngadto sa yuta sa Mo- 
ria ug didto itanyag siya ingong usa ka halad-nga- 
sinunog.” (Gen 22:1, 2) Human sa tulo ka adlawng 
panaw sila nakaabot sa dapit nga gipili sa Diyos. Si 

Isaac ang nagpas-an sa sugnod, ang iyang amahan 
maoy nagdala sa kalayo ug sa kutsilyo nga pang- 
ihaw. “Apan hain man ang karnero alang sa ha- 
lad-nga-sinunog?” si Isaac nangutana. “Ang Diyos 
magtagana sa karnero” mao ang tubag ni Abra- 
ham.---Gen 22:3-8, 14. 


Sa pag-abot sa dapit, sila nagtukod ug halaran ug 
nagpahiluna sa mga sugnod. Unya si Isaac gigapos 
sa mga kamot ug mga tiil ug gipahiluna ibabaw sa 
sugnod. Sa dihang giisa ni Abraham ang kutsilyo, 
gipugngan sa manulonda ni Jehova ang iyang ka- 
mot. Ang pagtuo ni Abraham wala makawang, si 
Jehova nagtaganag usa ka laking karnero, nga na- 
sangit sa kalibonan sa bukid, aron ikahalad ingong 
halad-nga-sinunog puli kang Isaac. (Gen 22:9-14) 
Busa si Abraham, nga nag-isip “nga ang Diyos 
makahimo sa pagbangon kaniya bisan gikan sa 
mga patay,” midawat pag-usab kang Isaac “sa ma- 
sambingayong paagi” gikan sa mga patay.---Heb 
11:17-19. 

Kining dramatikanhong panghitabo nagpamatu- 
od dili lamang sa pagtuo ug pagkamasinugtanon ni 
Abraham kondili sa iyang anak usab nga si Isaac. 
Ang Hudiyohanong tradisyon, nga girekord ni Jo- 
sephus, nag-ingon nga si Isaac nagpanuigon ug 25 
nianang tungora. Labing menos, siya hingkod na 
ug may igong kusog sa pagpas-an ug ubay-ubayng 
sugnod patungas sa bukid. Busa, siya makahimo sa 
pagsukol sa iyang 12b-anyos nga amahan sa di- 
hang siya gigapos kon iya pang gipili nga mosupak 
sa mga sugo ni Jehova. (Jewish Antiquities, I, 227 
[xiii, 2]) Hinunoa, si Isaac mapasinakopong nagtu- 
got sa iyang amahan nga ihalad siya sumala sa ka- 
bubut-on sa Diyos. Tungod niining pagtuo nga gi- 
pasundayag ni Abraham, si Jehova nagsubli ug 
nagpalapad pa sa iyang pakigsaad kang Abraham, 
ug kini nga pakigsaad gipasa sa Diyos ngadto kang 
Isaac human mamatay ang amahan ni Isaac.---Gen 
22:15-18, 26:1-5: Rom 9:7: San 2:21. 

Labaw pa niana, usa ka dakong matagnaon nga 
hulagway ang gidula, nga nagpasundayag kon sa 
unsang paagi si Kristo Jesus, ang Dakong Isaac, sa 
tinudlong panahon andam sa paghalad sa iyang 
tawhanong kinabuhi ingong Kordero sa Diyos alang 
sa kaluwasan sa katawhan.--Ju 1:29, 36, 3:16. 

Kaminyoon ug Pamilya. Human mamatay 
ang inahan ni Isaac, ang iyang amahan nakahu- 
kom nga panahon na nga si Isaac magminyo. Hi- 
nunoa, si Abraham determinado nga si Isaac dili 
magminyog usa ka paganong Canaanhon. Busa, 
ubos sa patriarkanhong kahikayan, si Abraham 
nagsugo sa iyang sinaligang alagad sa panimalay 
balik ngadto sa iyang kaparyentehan sa Mesopota- 
mia aron sa pagkuhag usa ka babaye nga Semiti- 
kanhon ug kagikan nga magsisimba usab sa Diyos 
ni Abraham nga si Jehova.---Gen 24:1-9. 

Ang misyon gitinong molampos, kay sa sinug- 
danan pa lamang, ang tanang butang maylabot 
sa pagpili gisalig man sa mga kamot ni Jehova. 
Ingong resulta, ang ig-agaw ni Isaac nga si Rebeca 
mao ang gipili sa Diyos, ug siya, sa baylo, andam 
sa pagbiya sa iyang kaparyentehan ug pamilya 
aron mokuyog sa panon balik ngadto sa yuta sa Ne- 
geb diin nagpuyo si Isaac. Ang asoy nagsugilon sa 
ilang unang panagkita ug dayon miingon: “Human 
niana si Isaac nagdala kaniya sulod sa tolda ni Sara 
nga iyang inahan. Sa ingon siya nagkuha kang Re- 
beca ug siya nahimong iyang asawa, ug siya nahi- 
gugma kaniya, ug si Isaac nakakaplag ug kahupa- 
yan human sa kamatayon sa iyang inahan.” (Gen 
24:10-67) Si Isaac nagpanuigon ug 40 nianang tu- 
ngora, ug ang kaminyoon nahitabo sa 1878 W.K.P. 
--Gen 25:20. 

Sumala sa kasaysayan ni Isaac atong nasayran 
nga si Rebeca nagpabiling apuli sulod sa 20 ka tuig. 
Kini naghatag ug kahigayonan kang Isaac nga ipa- 
kita kon siya ba, sama sa iyang amahan, may pag- 
tuo sa saad ni Jehova sa pagpanalangin sa tanang 
kabanayan sa yuta pinaagi sa usa ka binhi nga 
wala pa matawo, ug iyang gipakita kini pinaagi sa 
padayong pagpangaliyupo kang Jehova alang sa 
usa ka anak nga lalaki. (Gen 25: 19-21) Sa iyang ba- 
hin, napasundayag pag-usab nga ang binhi sa saad 
moabot, dili pinaagig kinaiyanhong mga panghita- 
bo, kondili pinaagi lamang sa pagpangilabot sa ga- 
hom ni Jehova. (Jos 24:3, 4) Sa kataposan, sa 
1858 W.K.P., sa dihang si Isaac nagpanuigon ug 60, 
siya gihatagan ug dobleng panalangin nga maka- 
baton ug kaluhang mga anak, si Esau ug Jacob. 
--Gen 25:22-26. 

Tungod sa usa ka gutom, gilalin ni Isaac ang 
iyang pamilya ngadto sa Gerar sa teritoryo sa mga 
Filistehanon, kay gisultihan man sa Diyos nga dili 
paadtoon sa Ehipto. Niining higayona gilig-on ni 
Jehova ang iyang katuyoan sa pagtuman sa Abra- 
hamikong saad pinaagi kang Isaac, nga nagsubli 
sa mga kondisyon niini: “Akong padaghanon ang 
imong binhi sama sa mga bituon sa kalangitan ug 
akong ihatag sa imong binhi kining tibuok nga 
yuta, ug pinaagi sa imong binhi ang tanang nasod 
sa yuta tinong magapanalangin sa ilang kaugali- 
ngon.”--Gen 26:1-6, Sal 105:8, 9. 

Niining dili kaayo mahigalaon nga Filistehanong 
yuta, si Isaac migamit sa estratehiya sama sa gihi- 
mo sa iyang amahang si Abraham, nga nag-ang- 
kon sa iyang asawa nga iyang igsoong babaye. Sa 
paglabay sa panahon, ang panalangin ni Jehova 
kang Isaac nahimong tinubdan sa kasina sa mga 
Filistehanon, mao nga gikinahanglan niyang mo- 
balhin, una ngadto sa bul-oganang walog sa Ge- 
rar, ug dayon ngadto sa Beer-seba, sa utlanan sa 

ugang rehiyon sa Negeb. Samtang nagpuyo didto, 
ang kanhing mabatokong mga Filistehanon miad- 
to aron sa paghimog “usa ka panumpa sa obligas- 
yon,” o usa ka tratado sa pakigdait, uban kang Isa- 
ac, kay ilang giila, “Ikaw karon ang gipanalanginan 
ni Jehova.” Niining dapita nakakaplag ang iyang 
mga tawo ug tubig ug si Isaac nagtawag niini nga 
Siba. “Mao nga ang ngalan sa siyudad maoy Beer- 
seba [nagkahulogang “Atabay sa Panumpa, o, Ata- 
bay sa Pito"], hangtod niining adlawa. ”---Gen 26:7- 
33, tan-awa ang BEER-SEBA. 

Si Esau pinangga ni Isaac kay siya suroyan, usa 
ka mangangayam ug usa ka tawo sa kapatagan, ug 
kini nagkahulogan ug inayam alang sa baba ni Isa- 
ac. (Gen 25:28) Busa, sa dihang halap na ang pa- 
nan-aw ug mibating dili na magdugay ang iyang 
kinabuhi, nangandam si Isaac sa paghatag kang 
Esau sa panalangin sa pagkapanganay. (Gen 27: 
1-4) Wala masayri kon nahibalo ba siya nga giba- 
ligya ni Esau ang iyang katungod sa pagkapa- 
nganay ngadto sa iyang igsoong si Jacob ug kon 
nakalimot ba kaha siya sa gimbut-an sa Diyos, 
nga gipahibalo sa wala pa matawo ang duha ka 
anak, nga “ang magulang mag-alagad sa mang- 
hod.” (Gen 25:23, 29-34) Bisan unsa man ang ka- 
himtang, si Jehova nahinumdom, ug mao man 
usab si Rebeca, kinsa alistong nagmaniobra sa mga 
butang aron madawat ni Jacob ang panalangin. Sa 
dihang nasayran ni Isaac ang gihimong lansis aron 
molampos kini, wala niya usba ang dayag nga ka- 
bubut-on ni Jehova sa mga butang. Si Isaac usab 
nagtagna nga si Esau ug ang iyang mga kaliwat 
magapuyo halayo sa tabunok nga mga yuta, mag- 
kinabuhi pinaagi sa espada, ug sa kataposan maga- 
bali sa yugo sa pagkaulipon kang Jacob gikan sa 
ilang mga liog.--Gen 27:5-40, Rom 9:10-13, tan- 
awa ang ESAU. 

Human niana, si Isaac nagpaadto kang Jacob sa 
Padan-aram aron sa pagtino nga dili siya magmin- 
yog babayeng Canaanhon, sama sa gibuhat sa 
iyang igsoong si Esau nga maoy nakakonsimisyon 
sa iyang mga ginikanan. Sa dihang si Jacob miba- 
lik sa ulahi human sa daghang katuigan, si Isaac 
nagpuyo sa Kiriat-arba, nga mao, ang Hebron, sa 
kabungtoran. Niining dapita sa 1738 W.K.P., ang 
tuig sa wala pa ang iyang apo nga si Jose mahi- 
mong primer ministro sa Ehipto, si Isaac namatay 
sa panuigon nga 180, nga “tigulang ug tagbaw sa 
mga adlaw.” Si Isaac gilubong sa langob sa Makpe- 
la nga gilubngan sa iyang mga ginikanan ug sa 
iyang asawa, ug sa ulahi didto usab gilubong ang 
iyang anak nga si Jacob.--Gen 26:34, 35, 27:46, 
28:1-5, 35:27-29: 49:29-32. 

Ang Kahulogan sa Ubang mga Paghisgot 
Kang Isaac. Sa tibuok Bibliya, si Isaac gihisgo- 
tan sa daghang higayon diha sa pamilyar nga 

ekspresyong “si Abraham, Isaac, ug Jacob.” Usahay 
ang punto nga gipasiugda maoy bahin kang Jeho- 
va ingong ang Diyos nga gisimba ug gialagaran ni- 
ini nga mga patriarka. (Ex 3:6, 16; 4:5, Mat 22:32, 
Buh 3:13) Sa ubang mga paghisgot kini may kala- 
botan sa pakigsaad nga gihimo ni Jehova uban ka- 
nila. (Ex 2:24, Deu 29:13, 2Ha 13:23) Gigamit usab 
ni Jesus kining ekspresyona sa masambingayong 
paagi. (Mat 8:11) Sa usa ka higayon si Isaac, ang 
patriarkanhong katigulangan, gihisgotan sa Heb- 
reohanong paralelismo kauban sa iyang mga kali- 
wat, ang nasod sa Israel.--Am 7:9, 16. 

Si Isaac ingong binhi ni Abraham naglarawan 
kang Kristo, nga pinaagi kaniya maggikan ang wa- 
lay kataposang mga panalangin. Sumala sa nahisu- 
lat: “Karon ang mga saad gisulti kang Abraham ug 
sa iyang binhi. Kini wala magaingon: 'Ug sa mga 
binhi,” nga ingon nianang sa daghan, kondili ingon 
nianang sa usa ra: ‘Ug sa imong binhi, nga mao si 
Kristo.” Ug sa pagpasangkad pa, si Isaac naghulag- 
way usab niadtong “iya ni Kristo,” nga “sa pagkati- 
nuod binhi ni Abraham, mga manununod mayla- 
bot sa usa ka saad.” (Gal 3:16, 29) Dugang pa, ang 
duha ka anak nga lalaki, si Isaac ug Ismael, lakip 
ang ilang mga inahan, “maoy usa ka simboliko nga 
drama.” Samtang ang kinaiyanhong Israel (sama 
kang Ismael) “natawo sumala sa paagi sa unod,” 
ang naglangkob sa espirituwal nga Israel “maoy 
mga anak nga iya sa saad sama kang Isaac. ”---Gal 
4:21-31. 

Apil usab si Isaac sa ingon kabagang panganod 
sa mga saksi nga naglibot kanato, kay siya usa 
usab niadtong “nagpaabot sa siyudad nga may ti- 
nuod nga mga patukoranan, nga ang magtutukod 
ug magbubuhat niini nga siyudad mao ang Diyos.” 
--Heb 12:1; 11:9, 10, 13-16, 20. 


ISACAR [Siya Maoy Suhol [nga mao, usa ka su- 
hol nga tawol]. 

1. Ang ikasiyam nga anak nga lalaki ni Jacob ug 
ang ikalima sa pito ka anak ni Lea nga natawo sa 
Padan-aram. Giisip ni Lea kini nga anak ingong 
ganti o suhol gikan kang Jehova nga gibayad kani- 
ya tungod sa pagtugot sa usa ka sulugoon nga ba- 
baye nga manganak ug mga anak nga lalaki pina- 
agi sa iyang bana sa panahon nga siya apuli.---Gen 
29:32-30:21, 35:23, 26, 1Cr 2:1. 

Otso anyos tingali si Isacar sa dihang ang 
iyang pamilya mibalhin ngadto sa Canaan niad- 
tong 1761 W.K.P. Human niadto wala nay nahiba- 
loan bahin sa iyang kinabuhi gawas sa narekord 
nga mga hitabo nga niana siya personal nga nakig- 
bahin, ingong usa sa “mga anak nga lalaki ni Ja- 
cob.” (Gen 34:5-7, 13, 27: 37:3-27, 42:1-3, 45:15) 
Niadtong 1728 W.K.P., sa dihang si Isacar mga 
41 anyos, siya mibalhin ngadto sa Ehipto uban sa 

iyang mga anak nga si Tola, Puva (Pua), lob (Ja- 
sub), ug Simron ingong lakip sa “kapitoan ka kalag’ 
sa panimalay ni Jacob.---Gen 46:13, 27; Ex 1:1-3, 
1Cr 7:1. 

Sa dihang si Jacob himalatyon na, si Isacar maoy 
ika-6 sa 12 ka anak nga lalaki nga nakadawat ug 
panalangin sa iyang amahan: “Si Isacar usa ka lig- 
on-ug-bukog nga asno, nga naglubog taliwala sa 
duha ka pangmonturang sako. Ug makita niya nga 
ang dapit-pahulayan maayo ug nga ang yuta ma- 
kapahimuot, ug itikubo niya ang iyang abaga aron 
mopas-an ug mga kabug-at ug siya mailalom sa 
pinugos nga trabaho ingong ulipon.” (Gen 49:14, 
15) Sa pagpahayag niini nga panalangin, gitumong 
ni Jacob dili lamang ang pipila ka indibiduwal nga 
mga kinaiya ug mga hitabo sa kaugalingong kina- 
buhi ni Isacar kondili, ingon sa panalangin nga gi- 
hatag sa iyang mga igsoon, gitagna usab ni Jacob 
ang tribonhong mga kinaiya ug panggawi nga ipa- 
sundayag sa umaabot nga mga kaliwat ni Isacar 
“sa kataposang bahin sa mga adlaw."”---Gen 49:1. 

2. Usa sa 12 ka tribo sa Israel, mga kaliwat ni 
Jacob pinaagi sa iyang anak nga si Isacar. 

Sa dihang gihimo ang unang pagsenso human 
mobiya sa Ehipto, ang gidaghanon sa mga lalaking 
lig-on ug lawas nga 20 anyos ug pataas nga anga- 
yan sa gubat taliwala niini nga tribo maoy 54,400. 
(Num 1:17-19, 28, 29) Ang susamang pagsen- 
so mga 39 ka tuig sa ulahi nagpakita nga ang 
mga narehistro sa ilang tribo miuswag ngadto sa 
64,300, ug sa panahon ni David ang mga manggu- 
gubat mikabat ug 87,000. (Num 26:23-25: 1Cr 7:5) 
Dihay 200 ka pangulo sa tribo nga miadto sa Heb- 
ron niadtong 1070 W.K.P. sa dihang si David gihi- 
mong “hari ibabaw sa tibuok Israel.”--1ICr 12:23, 
32, 38. 

Sa kahikayan sa kampo didto sa dakong kami- 
ngawan, ang mga banay ni Isacar, uban sa ilang 
bug-os kadugo nga igsoong tribo ni Zabulon, nahi- 
mutang sa kiliran sa Juda sa S nga bahin sa taber- 
nakulo (Num 2:3-8), sa dihang mopanaw, kining 
tulo-ka-tribo nga dibisyon gitudlo nga manguna. 
(Num 10:14-16) Sa panamilit nga mga panalangin 
ni Moises sa mga tribo giusa ang Isacar ug Zabu- 
lon (Deu 33:18), apan pipila ka tuig sa ulahi sila gi- 
bulag sa dihang ang mga tribo gibahin sa duha ka 
pundok aron mamati sa pagbasa sa mga panala- 
ngin ug mga tunglo sa Balaod taliwala sa bukid sa 
Gerizim ug sa bukid sa Ebal.--Deu 27:11-13, Jos 
8:33-35, tan-awa ang EBAL, BUKID SA. 

Sa pagbahinbahin sa Yutang Saad, ang Isacar 
mao ang ikaupat nga tribo nga napili sa pagripa 
aron makadawat sa panulondon niini, nga ang 
dakong bahin niini didto sa tabunok nga Walog 
sa Jezreel. Ang mga utlanan sa Isacar mao ang 
mga teritoryo sa tribo ni Zabulon ug Neptali sa A, 


1145 


ang Suba sa Jordan sa S, ang teritoryo sa Manases 
sa H, ug sa K usa ka bahin sa teritoryo sa Aser. 
Ang Bukid sa Tabor nahimutang sa amihanang ut- 
lanan niini uban sa Zabulon, samtang ang siyudad 
sa Megido maoy duol sa HK nga utlanan niini ug 
ang Bet-sean maoy sa HS nga utlanan niini. Su- 
lod niini nga teritoryo dihay daghang Canaanhong 
mga siyudad ug mga sakop niini nga kabalanga- 
yan. (Jos 17:10, 19:17-23) Dinhi niining maayo ka- 
ayong walog nga ang tribo ni Isacar, sumala sa pa- 
nalangin ni Moises, nagmaya sa ilang mga tolda." 
--Deu 33:18. 

Ang pagpakasama sa anak ni Jacob nga si Isacar 
ngadto sa “usa ka lig-on-ug-bukog nga asno” da- 
yag nga nagtumong sa usa ka hiyas nga gipakita 
usab sa tribo nga naggikan kaniya. (Gen 49:14, 15) 
Ang yuta nga gihatag kanila sa pagkatinuod maoy 
“makapahimuot,” usa ka tabunok nga bahin sa Pa- 
lestina, nga maayo alang sa pagpanguma. Lagmit 
gidawat gayod ni Isacar ang hagong trabaho nga 
nalangkit sa maong buluhaton. Ang iyang pagka- 
andam gipakita pinaagi sa 'pagtikubo niya sa iyang 
abaga aron mopas-an ug mga kabug-at.” Busa, bi- 
sag ang tribo dili kaayo talagsaon, dayag nga ma- 
dayeg kini tungod sa pagpas-an sa kaakohan nga 
maoy iyang bahin. 

Ang pipila ka siyudad sulod sa gipanag-iya sa 
tribo ni Isacar gitudlo ingong sakop nga mga siyu- 
dad sa silingang tribo ni Manases, lakip ang promi- 
nenteng mga siyudad sa Megido ug Bet-sean. (Jos 
17:11) Ang ubay-ubay nga mga lungsod sa teritor- 
yo niini, uban ang naglibot nga mga sibsibanan ni- 
ini, gigahin usab alang sa tribo ni Levi. (Jos 21: 
6, 28, 29: 1Cr 6:62, 71-73) Sa ulahi, ang Isacar mi- 
hatag sa iyang bahin (usa sa napulog-duha ka 
bahin sa tinuig nga mga panginahanglan) alang 
sa pagsuportar sa palasyo ni Solomon.---1Ha 4:1, 
7, 17. 

Lakip sa prominenteng mga indibiduwal sa tribo 
ni Isacar mao si Igal, ang espiya nga gipili sa tribo 
nga miduyog sa ubang mga espiya sa pagtambag 
sa Israel nga dili mosulod sa Yutang Saad. (Num 
13:1-3, 7, 31-33) Ingong mga pangulo sa tribo, si 
Netanel nag-alagad human sa Pagpanggula (Num 
1:4, 8: 7:18, 10:15), si Paltiel sa dihang ang Israel 
misulod sa Yutang Saad (Num 34:17, 18, 26), ug si 
Omri sa panahon sa pagmando ni David.-- 1Cr 27: 
18, 22. 

Ang Isacar gitala nga apil niadtong mipaluyo 
kang Maghuhukom Barak sa pagpukan sa kasunda- 
lohan ni Jabin nga ilalom ni Sisera. (Huk 4:2: 5:15) 
Sa ulahi, usa sa mga maghuhukom sa Israel sulod 
sa 23 ka tuig mao si Tola sa tribo ni Isacar. (Huk 10: 
1, 2) Human mabahin ang nahiusang gingharian, 
si Baasa sa tribo ni Isacar mao ang ikatulong mag- 
mamando sa amihanang gingharian. Kay usa ka 

daotang tawo, gibuno ni Baasa ang nag-una kani- 
yang magmamando aron maangkon ang trono ug 
gihuptan kini sulod sa 24 ka tuig. (1Ha 15:27, 28, 
33, 34) Mga 200 ka tuig sa ulahi, si Ezequias nga 
hari sa Juda midapit niadtong sa amihanang ging- 
harian nga moduyog sa pagsaulog sa Paskuwa, ug 
agig pagsanong, daghan ang gikan sa Isacar nga 
mipanaw ngadto sa Jerusalem alang sa selebras- 
yon.--2Cr 30:1, 13, 18-20. 

Diha sa mga basahon ni Ezequiel ug sa Pinada- 
yag, ang Isacar gihisgotan lakip sa ubang mga tri- 
bo ug, tungod kay matagnaon ang maong mga 
panan-awon, dayag nga kini dunay simbolikong 
kahulogan.---Eze 48:25, 26, 33, Pin 7:7. 

3. Usa ka Levihanon nga magbalantay-sa-gang- 
haan, ikapitong anak nga lalaki sa Korehanon nga 
si Obed-edom. Si Isacar, uban sa iyang mga par- 
yente, gitudlo sa katungdanan sa pagbantay sa 
H nga bahin sa sangtuwaryo sa Jerusalem.---1Cr 
26:1-5, 13, 15. 


ISAIAS |[Kaluwasan ni Jehova]. Usa ka mana- 
lagna, ang anak nga lalaki ni Amoz (dili ang mana- 
lagna nga si Amos). Siya nag-alagad sa Juda ug Je- 
rusalem sa mga adlaw ni Haring Uzzias, Jotam, 
Ahaz, ug Ezequias sa Juda. (Isa 1:1) Si Haring Peka 
ug Oseas mao ang nagmando sa amihanang ging- 
harian sa Israel, nga natapos niadtong 740 W.K.P., 
sa panahong si Isaias nag-alagad ingong manalag- 
na. Ang iyang katalirongan nga mga manalagna 
mao si Miqueas, Oseas, ug Oded. Si Isaias dayag 
nga nagsugod sa iyang pagpanagna human ma- 
nagna si Oseas ug sa wala pa magsugod si Miqueas. 
--2Cr 28:9, Os 1:1, Miq 1:1. 

Sa panahon sa pag-alagad ni Isaias ingong ma- 
nalagna alang sa Juda, ilabina sa mga adlaw ni Ha- 
ring Ahaz, daotan kaayo ang kahimtang sa gingha- 
rian labot sa moral. Napuno kini sa mga pagrebelde 
sa mga prinsipe ug sa katawhan, ug sa mga mata 
ni Jehova ang nasod masakiton sa kasingkasing ug 
sa ulo. Ang mga magmamando gitawag nga “mga 
diktador sa Sodoma” ug ang katawhan gipakasama 
sa “mga taga-Gomora.” (Isa 1:2-10) Si Isaias gisul- 
tihan nang daan nga ang ilang mga dalunggan dili 
makadungog. Si Jehova miingon nga kini nga ka- 
himtang magpadayon hangtod ang nasod magun- 
ob ug ang “ikanapulo” lamang, “usa ka balaang 
binhi,” ang mahibilin sama sa usa ka tuod sa nag- 
buntaog nga kahoy. Ang buluhatong pagpanag- 
na ni Isaias nakapahupay ug nakapalig-on gayod 
sa pagtuo sa maong diyutayng gidaghanon, bisan 
tuod ang kadaghanan sa nasod wala magpataling- 
hog.--Isa 6:1-13. 

Bisag nagsentro sa iyang pagtagad diha sa Juda, 
si Isaias nagpahayag usab ug mga tagna mayla- 
bot sa Israel ug sa mga nasod sa palibot, sanglit 

nalangkit sila sa kahimtang ug kasaysayan sa Juda. 
Siya dugayng nag-alagad ingong manalagna, nga 
nagsugod sa mga 778 W.K.P., sa dihang namatay 
si Haring Uzzias, o lagmit mas sayo pa niana, 
ug nagpadayon hangtod sa pipila ka panahon hu- 
man sa ika-14 nga tuig sa paghari ni Ezequias 
(732 W.K.P.).--Isa 36:1, 2, 37:37, 38. 

Pamilya ni Isaias. Minyo si Isaias. Ang iyang 
asawa gitawag nga “manalagnang babaye” (Isa 
8:3), nga daw nagpasabot nga siya labaw pa kay sa 
asawa lamang sa usa ka manalagna. Dayag, sama 
kang Debora sa panahon sa mga Maghuhukom ug 
sama kang Hulda sa panahon sa paghari ni Josias, 
siya may buluhatong pagpanagna gikan kang Jeho- 
va.--Huk 4:4, 2Ha 22:14. 

Gihisgotan sa Bibliya ang mga ngalan sa duha ka 
anak nga lalaki ni Isaias, nga gihatag kaniya ingong 
“mga ilhanan ug ingon sa mga milagro sa Israel.” 
(Isa 8:18) Si Sear-jasub diha na sa hustong edad sa 
mga adlaw ni Ahaz aron sa pag-uban sa iyang 
amahan sa dihang si Isaias nagpahayag sa men- 
sahe ngadto sa maong hari. Ang ngalang Sear- 
jasub nagkahulogan nga “Usa ka Nahibilin Lamang 
(Kadtong Nahibilin) ang Mobalik.” Kini nga ngalan 
maoy matagnaon sanglit, maingon nga tinong gi- 
nganlan niini nga ngalan ang usa ka anak nga la- 
laki nga natawo kang Isaias, mao man usab ang 
gingharian sa Juda mapukan sa ulahi ug usa ka na- 
hibilin lamang ang mobalik human sa usa ka yug- 
to sa pagkadestiyero. (Isa 7:3: 10:20-23) Kining 
pagbalik sa diyutayng nahibilin nahitabo niadtong 
537 W.K.P. sa dihang si Haring Ciro sa Persia nag- 
sugo sa pagpahigawas kanila gikan sa Babilonya 
human madestiyero sulod sa 70 ka tuig.--2Cr 36: 
22, 23; Esd 1:1: 2:1, 2. 

Ang laing anak nga lalaki ni Isaias ginganlan sa 
wala pa ipanamkon, ug ang ngalan gisulat diha sa 
usa ka papan ug gipamatud-an pinaagi sa kasali- 
gang mga saksi. Dayag nga ang maong butang 
gitago hangtod matawo na ang bata, sa dihang 
mobarog ang mga saksi ug mopamatuod nga gi- 
tagna sa manalagna ang pagkatawo sa bata, sa 
ingon magpamatuod nga ang maong butang du- 
nay matagnaong kahulogan. Ang ngalan nga giha- 
tag sa batang lalaki pinaagi sa sugo sa Diyos maoy 
Maher-salal-has-baz, nga nagkahulogang “Pagdali, 
Oh Inagaw! Siya Nagdalidali Pag-adto sa Inagaw: o, 
Nagdali Pag-adto sa Inagaw, Siya Nagdalidali Pag- 
adto sa Inagaw.” Gikaingon nga sa dili pa kining ba- 
taa makakat-on sa pagtawag, “Amahan ko!” ug 
“Inahan ko!” pagakuhaon ang hulga batok sa Juda 
nga naggikan sa panagkunsabo sa Sirya ug sa na- 
pulo-ka-tribong gingharian sa Israel.---Isa 8:1-4. 

Gipakita sa tagna nga ang kahupayan moabot sa 
Juda sa dili madugay, tuod man miabot ang kahu- 
payan sa dihang gisanta sa Asirya ang kampanya 

militar ni Haring Rezin sa Sirya ug Haring Peka sa 
Israel batok sa Juda. Gibihag sa mga Asiryanhon 
ang Damasco ug, sa ulahi, niadtong 740 W.K.P., gi- 
agawan ug gilaglag ang gingharian sa Israel, nga 
bug-os nagtuman sa matagnaong kahulogan sa 
ngalan sa bata. (2Ha 16:5-9, 17:1-6) Apan, inay 
mosalig kang Jehova, si Haring Ahaz misulay pag- 
santa sa hulga sa Sirya ug Israel pinaagi sa paghip- 
hip sa hari sa Asirya aron makabaton sa iyang 
panalipod. Tungod niini, gitugotan ni Jehova ang 
Asirya nga mahimong dakong hulga batok sa Juda 
ug aktuwal nga mobaha ngadto sa yuta hangtod 
gayod sa Jerusalem, ingon sa gipasidaan ni Isaias. 
--Isa 7:17-20. 

Si Isaias naghisgot sa makadaghan sa “mga ilha- 
nan” nga ihatag ni Jehova, lakip kanila mao ang 
iyang duha ka anak nga lalaki ug, sa usa ka higa- 
yon, si Isaias mismo. Si Jehova nagsugo kaniya sa 
paglakaw nga hubo ug magtiniil sulod sa tulo ka 
tuig ingong ilhanan ug tilimad-on batok sa Ehipto 
ug Etiopia, nga nagpasabot nga sila pagabihagon sa 
hari sa Asirya.--Isa 20:1-6, itandi ang Isa 7:11, 14, 
19:20: 37:30, 38:7, 22; 55:13, 66:19. 

Mga Tagna sa Pagkadestiyero ug sa Pagpa- 
sig-uli. Si Isaias nakapribilehiyo usab sa pagtag- 
na nga ang Asirya dili mao ang nasod nga mag- 
palagpot sa mga hari sa Juda ug maglaglag sa 
Jerusalem, apan kini pagahimoon sa Babilonya. (Isa 
39:6, 7) Sa panahong ang Asirya mibaha sa Juda 
“kutob sa liog,” gipahayag ni Isaias ang makapahu- 
pay nga mensahe ngadto kang Haring Ezequias 
nga ang kasundalohan sa Asirya dili makasulod sa 
siyudad. (Isa 8:7, 8) Gipamatud-an ni Jehova ang 
Iyang mga pulong pinaagi sa pagpadala sa iyang 
manulonda aron sa paglaglag sa 185,000 sa gam- 
hanang mga tawo ug mga pangulo sa kasundalo- 
han sa Asirya, sa ingon nagluwas sa Jerusalem. 
--2Cr 32:21. 

Ang butang nga nakahatag gayod kang Isaias ug 
dako kaayong kalipay mao ang pribilehiyo nga gi- 
hatag kaniya ni Jehova nga ipahayag ug isulat ang 
daghang tagna labot sa pagpasig-uli sa iyang hi- 
nigugmang Jerusalem. Bisag gitugotan ni Jehova 
ang katawhan nga madestiyero ngadto sa Babilon- 
ya tungod sa pagrebelde ug pag-alsa batok kaniya, 
ang Diyos sa ulahi maghukom sa Babilonya tungod 
kay siya milihok nga may daotang tinguha ug buot 
huptan ang katawhan sa Diyos hangtod sa hang- 
tod. Ang daghang tagna ni Isaias naghisgot ilabina 
sa paghukom sa Diyos sa Babilonya ug sa pagkahi- 
mong kagun-oban niini, nga dili na gayod tukoron 
pa pag-usab.--Isa 45:1, 2, kap 13, 14, 46-48. 

Ang mga tagna sa pagpasig-uli nga makaplagan 
sa tibuok basahon ni Isaias naghimaya sa dili-takos 
nga kalulot ug kaluoy ni Jehova alang sa iyang ka- 
tawhan ug alang sa tanang katawhan. Kini nagtag- 

na sa panahon sa dihang ang Jerusalem igatuboy 
ngadto sa usa ka bag-ong kahimtang niini uban 
kang Jehova, usa ka himaya nga makita sa tanang 
kanasoran, ug sa dihang siya mahimong usa ka pa- 
nalangin sa tanang kanasoran. Ang Jerusalem sa 
pagkatinuod gipasig-uli ug gitukod ug gipanalangi- 
nan pinaagi sa presensiya sa Mesiyas, kinsa “nag- 
hatag ug kahayag nganha sa kinabuhi ug sa pagka- 
dili-madunoton pinaagi sa maayong balita.” (2Ti 
1:10) Ang pagpasig-uli pag-usab sa Jerusalem adu- 
nay mas labaw ug mas dakong katumanan sa uma- 
abot.---Rom 15:4: 1Co 10:11, Gal 4:25, 26. 

Mga Epekto sa Buluhaton ni Isaias. Si Isa- 
ias misulat dili lamang sa basahon sa Bibliya nga 
nagdala sa iyang ngalan kondili usab dayag nga la- 
bing menos sa usa ka makasaysayanhong basa- 
hon bahin sa mga kalihokan ni Haring Uzzias, 
nga sa walay duhaduha nahimong bahin sa opisyal 
nga mga rekord sa nasod. (2Cr 26:22) Sa matinu- 
manong pagtuman sa buluhatong pagpanagna nga 
gihatag kaniya ni Jehova, siya may dakong im- 
pluwensiya diha sa kasaysayan sa nasod, ilabina 
tungod sa iyang pagtambag ug paggiya sa mata- 
rong nga si Haring Ezequias. Daghang tagna usab 
ni Isaias dunay mas dakong katumanan diha sa 
Mesiyas ug sa iyang Gingharian. Ang basahon ni 
Isaias gikutlo o gihisgotan sa makadaghan diha sa 
Kristohanon Gregong Kasulatan. Sa daghang okas- 
yon, ang Kristohanong mga magsusulat nagpada- 
pat sa mga tagna ni Isaias ngadto kang Jesu-Kris- 
to o nagpunting sa katumanan sa iyang mga tagna 
sa ilang adlaw. 


ISAIAS, BASAHON NI. Ang basahon ni 
Isaias nagtuboy pag-ayo kang Jehova ingong “ang 
Balaang Usa sa Israel,” nga nagpadapat niini nga 
ekspresyon ngadto kaniya sa 25 ka higayon. Du- 
gang pa, kini tin-aw kaayong nagpunting sa Mesi- 
yas, o Dinihogan, ni Jehova nga pinaagi kaniya mo- 
abot ang kaluwasan sa katawhan sa Diyos. 

Ang unang bersikulo mismo sa basahon ni Isaias 
nagpaila sa mga kaundan niini ingong “ang panan- 
awon ni Isaias nga anak nga lalaki ni Amoz nga 
iyang nakita mahitungod sa Juda ug sa Jerusalem.” 
Busa, bisan tuod ang basahon naundan sa matag- 
naong mga pulong labot sa daghang nasod, dili kini 
lantawon ingong usa ka koleksiyon sa bulag nga 
mga pahayag labot niini nga mga nasod. Hinunoa, 
kini maoy sunodsunod nga mga tagna nga direk- 
tang nakaapektar sa Juda ug Jerusalem. 

Makasaysayanhong mga Detalye. Ang Isa- 
ias 1:1 nagtug-an kanato nga nakita ni Isaias kining 
mga butanga pinaagig panan-awon sa mga adlaw 
ni Uzzias, Jotam, Ahaz, ug Ezequias, nga mga hari 
sa Juda. Kini maoy usa ka panahon sa grabeng ka- 
pit-os sa daghang nasod ug usa ka panahon diin 

ang bakak nga relihiyosong mga tinamdan nakaa- 
pektar pag-ayo sa katawhan sa Juda. Sa hapit nang 
magsugod ang buluhaton ni Isaias, si Haring Uz- 
zias namatay ingong sanlahon tungod sa iyang 
pagkamapangahason sa pagbuhat sa mga buluha- 
ton sa saserdote. (2Cr 26:16, 19-21) Gikataho nga 
sa panahon sa paghari sa anak nga lalaki ni Uzzias 
nga si Jotam, samtang gibuhat sa hari ang mata- 
rong, “ang katawhan migawi gihapon sa ikadaot.” 
--2Cr 27:2, 2Ha 15:34. 

Dayon miabot ang panahon ni Haring Ahaz, kin- 
sa sulod sa 16 ka tuig nagpakitag daotang panig- 
ingnan sa nasod, nga nagpadayon sa pagsimba 
kang Baal uban ang mga rituwal niini sa paghalad 
ug tawo. Dihay “dakong pagkadili-matinumanon 
kang Jehova.” (2Cr 28:1-4, 19) Niining panahona 
nga ang magkaalyadong mga hari sa Sirya ug Isra- 
el naglikos sa Jerusalem mao nga si Ahaz, nga 
nagbalewala sa tambag ni Isaias nga manalagna, 
mihangyo ug militaryong tabang kang Tiglat-pile- 
ser III nga hari sa Asirya. (2Ha 16:5-8, Isa 7:1-12) 
Tungod niini si Ahaz 'naghimo sa unod nga iyang 
bukton, ang iyang kasingkasing nagpahilayo kang 
Jehova. (Jer 17:5) Ang Asirya miuyon sa pakig- 
alyansa, apan siyempre, kini pangunang interesado 
sa pagpakaylap sa kaugalingong gahom niini. Ang 
kasundalohan sa Asirya nag-ilog sa Damasco sa 
Sirya ug lagmit nagdestiyero sa mga molupyo sa 
apostatang Israel nga nagpuyo sa S sa Jordan. 
— 1Cr 5:26. 

Sa ulahi, sa dihang ang Samaria napakyas sa 
pagbayad ug tributo, kini usab gilikosan ug ang 
mga molupyo niini gihinginlan. (2Ha 16:9; 17:4-6; 
18:9-12) Kini nagtapos sa napulo-ka-tribong ging- 
harian ug tungod niana ang Juda napalibotan sa 
Hentil nga mga nasod sa tanang kiliran. Sa ula- 
hi ang Asiryanhong mga magmamando mihimog 
mga pagsulong dapit sa K, nga miatake sa mga 
siyudad sa Juda ug sa palibot nga mga nasod. Gi- 
mando pa gani ni Senakerib nga mosurender ang 
Jerusalem. Apan nausab ang kahimtang didto ila- 
lom sa paghari ni Ezequias. Si Ezequias misalig 
kang Jehova, ug si Jehova nagauban kaniya.---2Ha 
18:5-7: Isa kap 36, 37. 

Si Isaias nag-alagad ingong manalagna sa pa- 
nahon sa paghari ni Uzzias, kinsa misugod 
sa pagmando niadtong 829 W.K.P., ug nagpada- 
yon siya sa pagpanagna hangtod sa panahon sa 
paghari ni Ezequias, nga natapos niadtong mga 
717 W.K.P. Ang Isaias, kapitulo 6, bersikulo 1, nag- 
hisgot “sa tuig nga namatay si Haring Uzzias” (mga 
778 W.K.P.) ingong ang panahon nga nadawat ni 
Isaias ang sugo gikan kang Jehova nga girekord sa 
maong kapitulo, bisan tuod nga lagmit iyang gire- 
kord ang nag-unang impormasyon una pa nia- 
na. Dayon sa kapitulo 36, bersikulo 1, gihisgotan 

diha sa Linukot nga Basahon sa Patayng Dagat. 
Ang ginumerohan karon nga kapitulo 40 
gipakita dinhi nga nagsugod sa kataposang 
linya diha sa lindog diin natapos ang 

ang “ikanapulog-upat ka tuig ni Haring Ezequias” 
(732 W.K.P.), sa dihang si Senakerib nagpadalag 
kasundalohan batok sa Jerusalem ug gipapauli. Du- 
gang pa sa pag-asoy bahin sa hulga nga paglikos ug 
sa pagluwas sa Jerusalem, giasoy ni Isaias ang pag- 
pauli ni Senakerib sa Nineve ug ang pagpatay kani- 
ya. (Isa 37:36-38) Kon kining makasaysayanhong 
impormasyon gisulat ni Isaias ug dili usa ka pag- 
sal-ot sa laing magsusulat sa ulahi, kini lagmit nag- 
pasabot nga si Isaias nanagna sa pipila ka panahon 
human sa ika-14 nga tuig ni Ezequias. Ang Asir- 
yanhon ug Babilonyanhon nga kronolohikanhong 
mga rekord (bisan tuod kaduhaduhaan ang pag- 
kakasaligan niini) daw nagpaila nga si Senakerib 
nagmando ug mga 20 ka tuig human sa iyang 
pagsulong sa Jerusalem. Ang Hudiyohanong tra- 
disyon, nga dili usab kasaligan, nag-ingon nga si 
Isaias giputol pinaagig gabas ubos sa sugo ni Ha- 
ring Manases. (Kon kini mao ang gihisgotan ni 
Pablo diha sa Hebreohanon 11:37, ingon sa gi- 

tuohan sa pipila, wala kini 
mapamatud-i.)--Isa 1:1. 

Adunay pipila usab ka 
ubang mga paghisgot nga 
makatabang sa pagpetsa 
sa mga kaundan sa espesi- 
pikong mga bahin sa basa- 
hon ni Isaias. Pananglitan, 
ang kapitulo 7, bersikulo 1, 
nag-ingon nga sa mga ad- 
law ni Haring Ahaz, si 
Peka nga hari sa Israel 
miabot aron sa pagpakig- 
gubat batok sa Jerusalem. 
Bisan tuod si Ahaz nag- 
mando sukad sa 761 hang- 
tod sa 746 W.K.P., ang 
paghari ni Peka natapos 
sa mga 758 W.K.P.: busa 
kini nga hitabo nahitabo 
gayod una pa nianang tui- 
ga. Dugang pa, ang Isa- 
ias 14:28 nagpetsa sa usa 
ka pahayag labot sa Filis- 
tia “sa tuig nga namatay 
si Haring Ahaz,” nga maoy 
sa 746 W.K.P. Kini nga 
mga paghisgot nakatabang 
sa pagpasibo sa mga hita- 
bo diha sa basahon ni Isaias sumala sa agos sa pa- 
nahon. 

Usa ra ang Magsusulat. Ang pipila ka kritiko 
sa Bibliya sa modernong kapanahonan nangataro- 
ngan nga ang basahon ni Isaias dili tanan sinulat ni 
Isaias. Ang pipila nangangkon nga ang mga kapi- 
tulo 40 hangtod sa 66 gisulat sa usa ka wala-mail- 
hi nga tawo nga nabuhi sa panahon nga hapit nang 
matapos ang pagkadestiyero sa mga Hudiyo didto 
sa Babilonya. Ang ubang mga kritiko wala moda- 
wat sa uban pang mga bahin sa basahon, nga nag- 
hunahuna nga laing tawo gawas kang Isaias ang 
nagsulat niini. Apan ang Bibliya wala mouyon niini 
nga mga argumento. 

Ang inspiradong mga magsusulat sa Kristoha- 
non Gregong Kasulatan nagpasidungog sa mater- 
yal nga karon nailhang mga kapitulo 1 hangtod sa 
39 ug mga kapitulo 40 hangtod sa 66 ngadto kang 
“Isaias nga manalagna.” Sila wala gayod magpa- 
sumbingay nga dihay duha ka tawo nga ginganlan 
niining ngalana o nga wala hiilhi ang ngalan sa 
magsusulat sa usa ka bahin niini nga basahon. 
(Ingong mga pananglitan itandi ang Mat 3:3 ug 4: 
14-16 sa Isa 40:3 ug 9:1, 2: usab ang Ju 12:38-41 sa 
Isa 53:1 ug 6:1, 10.) Dugang pa niini, adunay dag- 
hang ubang mga teksto diin ang mga magsusulat 


NG noi a 
poy Amn yaz? 


Cor pa aga 

sa Kristohanon Gregong Kasulatan espesipikong Dugang pa, ang Linukot nga Basahon ni Isaias sa 
nagpasidungog sa materyal nga gikutlo gikan sa Patayng Dagat (IQIs?, gituohang gikopya sa hina- 
ulahing bahin sa basahon ni Isaias, dili ngadto sa pos ang ikaduhang siglo W.K.P.) naundan sa ebi- 
usa ka wala-mailhi nga magsusulat, kondili ngad- densiya nga ang magkokopya nga misulat niini 
to kang “Isaias nga manalagna.” (Itandi ang Mat walay nahibaloan nga bisan unsa sa gituohang 
12:17-21 sa Isa 42:1-4: ang Rom 10:16 sa Isa 53:1.) pagbahin sa tagna pagkatapos sa kapitulo 39. Iyang 
Si Jesu-Kristo mismo, sa dihang siya mibasa gikan gisugdan ang ika-40 nga kapitulo diha sa katapo- 
sa “linukot nga basahon sa manalagnang Isaias” sang linya sa lindog nga gisulatan sa kapitulo 39. 

didto sa sinagoga sa Nasaret, mibasa sa Isaias 61: Ang tibuok basahon ni Isaias gipasa latas sa 
1, 2.—Luc 4:17-19. kasiglohan ingong usa ka basahon lamang, dili 


MGA PANGUNANG PUNTO SA ISAIAS 


Mga tagna aron awhagon ang mga alagad ni Jehova sa pagkahad- Ang mga Ehiptohanon ug mga Etiopianhon ipaubos sa mga 
lok kaniya, dili sa mga nasod sa palibot, ug sa pagpangita ka- Asiryanhon ug idestiyero 
niya, ang matuod nga Diyos, alang sa kaluwasan, uban ang Ang El Medi ki bit k Babil 
bug-os nga pagsalig sa iyang mga saad sa kaluwasan ug pagpa- NG BEM U Ware MEGA ea paue sa Cea 
sig-uli Ang Tiro ipaubos, mahikalimtan sulod sa 70 ka tuig 


Gitumong ni Isaias ngadto sa Juda ug Jerusalem sa mga katuigan Tagna sa kaluwasan pinaagi ni Jehova (24:1-35:10) 


una pa ang dili-malamposong mga paningkamot ni Senakerib ba- Fi À 
tok sa Jerusalem niadtong 732 W.K.P., ug lagmit sa pipila ka e aai <ar bangkete Aa tanang kataw- 
panahon human niana an ug molamoy sa kamatayon sa walay kataposan 


Ang kaluwasan pinaagi ni Jehova mahimong ulohan sa usa ka 
Ang pagkasad-an sa Juda ug Jerusalem, ang buluhaton awit 
ni Isaias (1:1--6:13) 


Si Jehova dili mouyon sa mga halad sa katawhan nga sad-an sa 


Ang usa ka hari magahari alang sa pagkamatarong, ug ang 
pagpanglupig, inhustisya, ug pag-ula ug dugo li aha maagap. alang a TROS ang pakigdait 

Bisan tuod ipahamtang ang paghukom sa mga walay pagtuo, sa ugs xasegulo a mmga ng peneheng weky tne I 
ngadtongadto ang bukid sa balay ni Jehova pagabayawon ug Ang Edom mabiniyaan, ang Zion magmaya tungod sa kapasig- 
daghang katawhan ang modangop kaniya ulian niini 

Tungod sa pagkadilimasinugtanon sa Juda, kuhaon ni Jehova Si Jehova nagtaganag kaluwasan gikan sa Asirya, ang 
ang mga kinahanglanon sa pagsustento sa kinabuhi (tinapay pagkadestiyero ngadto sa Babilonya gitagna (36:1- 
ug tubig) ug ang pasukaranan alang sa kalig-on sa katilingban 39:8) 

Ang mapasigarbohong mga babaye, nga nagsul-ob ug maluhong Ang mga Asiryanhon misulong sa Juda: si Jehova nagluwas sa 
mga besti, pugson sa pagsul-ob ug besti sa mga binihag Jerusalem agig tubag sa pag-ampo ni Ezequias: 185,000 ka 


Ang Israel, ingong usa ka parasan, wala mamunga ug mga bu- Asiryanhon gipamatay 


nga sa hustisya ug pagkamatarong ipakita ni E bahandi d del 
Ang mga ngabil ni Isaias gihinloan: siya andam sa pagtuman sa Gipa ia m seguias ang -mga pahanel.ngal io Sa Ge egasyon 
buluhaton ingong manalagna, sa pag-adto sa dili-masanongong gikan sa Babilonya; gipahibalo ni Isaias ang nagsingabot nga 
katawhan i pagkadestiyero ngadto sa Babilonya 
Gihulga sa mga pagsulong sa kaaway ug ang saad sa Kagawasan gikan sa Babilonya pinaagi sa matuod nga 
kahupayan (7:1--12:6) Diyos, pagkapasig-uli sa Zion, ang Mesiyas moabot 
Ang paningkamot sa Sirya ug Israel sa pagpalagpot kang Ahaz (40:1-66:24) 
gikan sa trono mapakyas; ang nagpalig-on nga ilhanan sa pag- Ang Jerusalem ipasig-uli pinaagi sa Maalamon-sa-Tanan, Gam- 
kahimugso ni Emmanuel gihatag l l hanan-sa-Tanan nga Maglalalang 
a m Ha mat Ang pagkapasig-uli sa iyang katawhan magbindikar kang Jeho- 
Asirya sa dili pa makasulti ang bata nga “Amahan ko!” ug ag gana anag Bugtong angang Dios Kang usa anga bugiang 
makatagna sa umaabot, nga mosangpot ug kaulawan sa wa- 


“Inahan ko!” : : 7 IN 
Ang dumalayong kahupayan moabot pinaagi sa Prinsipe sa Pa- aAa oea ANg io ee e e 


kigdait Ang pagkapukan sa Babilonya ngadto kang Ciro magbukas sa 
Ang Asirya, nga olisi sa kasuko ni Jehova, pagasilotan tungod dalan alang sa pagtukod pag-usab sa Jerusalem 

sa pagkamapalabilabihon; ang Jerusalem pagaluwason Ang nalaglag nga Zion pagahimoon nga sama sa tanaman ni 
Gamayng sanga gikan sa tuod ni Jese mahimong usa ka mag- Jehova 


gi eer Tana sa espiritu sa Diyos, nga magmando Ang alagad ni Jehova, ang Mesiyas, mamatay alang sa mga ka- 
yi NG sal-anan sa uban 
Mga pahayag labot sa pagkabiniyaan sa daghang na- | N f 
sod (13:1-23:18) Ang apuli nga Zion makabaton ug daghang anak, ug walay hi- 
Ang Babilonya mabiniyaan, ang “hari” niini dad-on sa Sheol Jagga nga meienes batok kaniya 
Ang yugo sa Asirya mahanaw, ang Filistehanong gamot mama- Si Jehova nagdapit sa iyang katawhan sa pagmaya tungod sa 
tay sa gutom, ang Moab mabiniyaan, ug ang Damasco paga- paglalang sa bag-ong mga langit ug bag-ong yuta, apan ang 
gun-obon mga malinapason walay bahin niana 


ISAIAS, BASAHON NI 


ingong duha o kapin pa. Ang pag- 
kasunodsunod sa mga ideya gi- 
kan sa kapitulo 39 hangtod sa ka- 
pitulo 40 nadayag sa kon unsay 
girekord diha sa Isaias 39:6, 7, 
nga maoy usa ka tataw nga 
pagbalhin ngadto sa misunod nga 
ideya. 

Kadtong magpasidungog sa 
basahon ngadto sa kapin sa usa 
ka magsusulat wala mobati nga 
makahimo si Isaias sa pagtag- 
na sa duolag duha ka siglo nga 
abante nga ang usa ka magma- 
mando nga ginganlan ug Ciro 
magpahigawas sa nadestiyerong 
mga Hudiyo; mao nga sila na- 
ngagpas nga kini gisulat sa ula- 
hing panahon, labing menos hu- 
man sugdi ni Ciro ang iyang mga 
pagpanakop. (Isa 44:28, 45:1) 
Apan wala nila masabti kining ti- 
buok nga bahin sa basahon, 
sanglit ang materyal espesipi- 
kong naghisgot sa pagkahibalo- 
daan, uban ang katakos sa Di- 
yos sa pag-asoy nga abante kon 
unsay mahitabo sa iyang kataw- 
han. Duolan sa 200 ka tuig nga 
abante girekord niini nga tag- 
na ang ngalan sa usa ka tawo 
nga wala pa mahimugso nga 
maoy magpukan sa Babilonya ug 
magpahigawas sa mga Hudiyo. 
Ang katumanan niini magpama- 
tuod gayod nga kini naggikan 
sa Diyos. Dili kini pagbanabana 
ni Isaias sa umaabot, kondili, su- 
mala sa iyang gisulat, “mao kini 
ang giingon ni Jehova.” (Isa 45:1) 
Ang pagpasidungog sa pagsulat 
niini nga bahin sa Isaias ngadto 
sa usa ka magsusulat sa panahon 
ni Ciro dili gihapon magsulbad 
sa suliran sa mga kritiko. Ngano 
man? Tungod kay kining bahina 
sa basahon detalyadong nagtag- 
na usab sa mga hitabo sa yutan- 
ong kinabuhi ug ministeryo sa 
Mesiyas, si Jesu-Kristo---mga bu- 
tang nga anaa pa sa mas hala- 
yong umaabot. Ang katumanan 
niini nga mga tagna nagpamatu- 
od nga ang tagna ni Isaias maoy 
inspirado sa Diyos ug dili usa ka 
koleksiyon sa mga sinulat sa mga 
impostor. 

Pipila ka Tagna nga Nagtumong Kang Jesu-Kristo 
Kristohanong Kasulatan 


Teksto sa Isaias 


7:14 
9:7:11:15, 10 


40:3-5 
61:1,2 
9:1,2 
42:1-4 
53:4, 5 
53:1 


53312 
8:14, 15; 28:16 


Matawo sa usa ka dalaga, usa ka ulay 
Kaliwat ni David nga anak ni Jese 


Maylabot sa iyang pag-abot, gihimo ang 
pahibalo: “Hawani ninyo ang dalan ni Jehova!” 


Gidihogan ni Jehova sa pagsulti sa 
maayong balita ngadto sa mga maaghop 


Nagdalag kahayag ngadto sa Galilea 
Nagpatin-aw sa hustisya sa Diyos; 
wala maggupok niadtong sama sa 
nabun-og nga tangbo 
Nagpas-an sa mga sakit sa uban; tungod sa 
iyang mga samad ang uban nangaayo 
Wala tuohi 
Giisip nga kauban sa mga malinapason 
Gisalikway, bato nga kapandolan, apan 
nahimong patukoranang bato nga pamag-ang 


Mat 1:22, 23 

Luc 1:32, 33; 

Rom 15:8, 12 

Mat 3:1-3; Mar 1:1-4; 
Luc 3:3-6; Ju 1:23 
Luc 4:17-21 


Mat 4:13-16 
Mat 12:10-21 


Mat 8:16, 17; 1Pe 
2:24 


Ju 12:37, 38 
Luc 22:37 
1Pe 2:6-8 


Ubang mga Teksto Diin Gitala ang mga Hitabo nga Nagtuman sa mga 
Tagna ni Isaias, Apan Wala Hisgoti sa Magsusulat ang Isaias 


Kristohanong Kasulatan 


Teksto sa Isaias 


50:6 
53:7 


53:9 
53:8, 11 


Giinsulto, gisagpa, giluwaan 


Hilom ug wala magreklamo atubangan 

sa mga magsusumbong 

Gilubong sa lubnganan alang sa datong tawo 
Haladnong kamatayon, aron buksan ang dalan 
alang sa daghan ngadto sa usa ka matarong 
nga baroganan uban sa Diyos 


Mat 26:67: 
Mar 14:65 


Mat 27:12-14: 
Buh 8:28, 32-35 


Mat 27:57-60 
Rom 4:25 


Teksto sa Isaias 


1:26-30: 
24:1-6: 39:6, 7 

43:14: 
44:26-28 

23:1, 8, 13, 14 


Ubang mga Tagna nga Natuman 
Pipila sa Daghang mga Hitabo Una Pa sa Unang Siglo K.P. nga 


Nagtuman sa mga Tagna ni Isaias 


Ang Jerusalem nalaglag, nadestiyero ngadto sa Babilonya 


Nakagawas sa pagkadestiyero: Jerusalem gipasig-uli, si Ciro usa ka 
instrumento nga gigamit ni Jehova sa paghimo niini 


Ang siyudad sa Tiro gilaglag sa mga Caldeanhon ubos 


ni Nabucodonosor 


Mas Dagkong Katumanan Karon ug sa Umaabot 


Dayag gikan sa pagbasa sa Bibliya nga daghan sa mga tagna ni 
Isaias adunay kapin sa usa ka katumanan ug ang kataposan 
ug dako nga katumanan sa dakong bahin niini nga basahon 
nagakatuman ug pagatumanon pa sa umaabot. Sa basahon 
sa Pinadayag lamang makaplagan ang daghang pagkutlo o 
mga paghisgot sa mga tagna ni Isaias, ang pipila niini gitala dinhi: 


Teksto sa Isaias 


21:9 

40:10 

47:5, 7-9 
48:20 

60:1, 3, 5, 11 


66:22 


Ang Babilonya napukan na! 

Si Jehova nagsingabot uban sa iyang ganti 

Ang Babilonya, usa ka bigaon ug kerida sa 
mga gingharian, mahiagom sa katalagman 


ang katawhan sa Diyos gisugo sa paggula 
gikan sa Babilonya 


Ang Bag-ong Jerusalem gipakasama sa karaang 


Pinadayag 


18:2 

22512. 

2e: 
18:7 

18:4 


21:11, 24-26 


Jerusalem diha sa napasig-uli nga kahimtang niini 


Si Jehova naglalang ug bag-ong (mga) langit ug 
usa ka bag-ong yuta 


21:1 

Kadtong mosalikway nga si Isaias ang misulat sa 
kapitulo 40 hangtod sa 66 sagad, tungod sa sa- 
mang mga katarongan, mosalikway nga siya ang 
misulat sa kapitulo 13, labot sa pagkapukan sa Ba- 
bilonya. Apan ang kapitulo 13 misugod sa mga pu- 
long: “Ang pahayag batok sa Babilonya nga nakita 
sa panan-awon ni Isaias nga anak nga lalaki ni 
Amoz.” Dayag nga kini mao ra usab ang “Isaias nga 
anak nga lalaki ni Amoz” kansang ngalan makita 
diha sa pangbukas nga bersikulo sa kapitulo 1. 

Mga Kalangkitan. Ang mga sinulat ni Isaias 
nalangkit pag-ayo sa daghang ubang mga bahin sa 
Bibliya. Usa ka siglo o kapin pa human sa panahon 
ni Isaias, si Jeremias misulat sa rekord nga makap- 
lagan diha sa basahon sa Mga Hari, ug makaiikag 
nga makita ang girekord sa 2 Hari 18:13 hangtod sa 
20:19 nga susama gayod nianang makaplagan sa 
Isaias kapitulo 36 hangtod sa 39. Ang ubang mga 
manalagna naghisgot dili lamang sa mga butang 
nga susamang gihatagan ug pagtagad ni Isaias 
kondili adunay daghang espesipikong mga paghis- 
got usab sa mga sinulat ni Isaias nga gihimo sa 
ubang mga magsusulat sa Bibliya. 

Lakip sa labing talagsaon ug labing sagad nga gi- 
kutlong mga tagna gikan sa basahon ni Isaias mao 
kadtong nagtagna sa mga detalye labot sa Mesiyas. 
Sama sa makita sa kaubang tsart, daghan niini ang 
espesipikong gikutlo ug gipadapat sa inspiradong 
mga magsusulat sa Kristohanon Gregong Kasula- 
tan. Makaiikag nga makitang si Jesu-Kristo ug ang 
iyang mga apostoles sagad kaayong nagkutlo gikan 
sa Isaias aron matino kon unsaon pag-ila ang Mesi- 
yas. 

Dili lamang gayod tungod niini nga tagna nga 
ang ubang inspiradong mga magsusulat sa Bibliya 
mikutlo sa tagna ni Isaias, kondili gipasiugda niini 
ang uban pang mga tagna nga tungod niini naila- 
do pag-ayo ang Isaias. Kini nga mga tagna, lakip sa 
tanang ubang mga tagna sa basahon, nagpadako 
kang Jehova, ang Balaang Usa sa Israel, ingong ang 
Usa kinsa nagtagana niini nga kaluwasan alang sa 
iyang katawhan pinaagi sa iyang dinihogang Anak. 


ISBA [Hinaot Siya Mohunong (Mokalma)]. Usa 
ka kaliwat ni Juda, amahan ni Estemoa.--1Cr 4: 
1,17. 


ISBAK. Ang ikalimang gitala sa unom ka anak 
nga lalaki nga gipanganak ni Ketura kang Abra- 
ham, kansang mga anak gipalakaw ni Abraham 
nga may mga gasa apan walay bahin sa iyang pa- 
nulondon.---Gen 25:1, 2, 5, 6: 1Cr 1:32. 


ISBI-BENOB. Usa sa upat ka Repaim (ang hi- 
ganteng rasa sa mga Canaanhon) nga nabantog 
panahon sa kataposang mga pagpakiggubat batok 
sa Israel sa panahon sa paghari ni David. Si Isbi- 


IS-BOSET 


benob nagdala ug usa ka bangkaw nga tumbaga 
nga mitimbang ug 300 ka siklo (3.4 kg: 7.5 Ib) ug 
diriyot na niyang mapatay si David sa dihang kini 
nga higante gipatay sa abtik nga si Abisai.---2Sa 
21:15-17, 22. 


IS-BOSET [nagkahulogang “Tawo nga Makau- 
ulaw”]. Dayag nga kinamanghoran sa mga anak 
nga lalaki ni Saul, iyang manununod sa trono. Sa 
listahan sa mga talaan sa kagikan mopatim-aw 
nga siya ginganlan usab ug Esbaal, nga nagkahu- 
logang “Tawo ni Baal.” (1Cr 8:33, 9:39) Ugaling, sa 
ubang teksto, sama sa Ikaduhang Samuel, siya gi- 
tawag ug Is-boset, usa ka ngalan diin ang “baal” gi- 
ilisan ug “boset.” (2Sa 2:10) Kining Hebreohanong 
pulong nga bo'sheth makaplagan sa Jeremias 3:24 
ug gihubad nga “makauulaw nga butang.” (AS, AT, 
JP, NW, Ro, RS) Diha sa laing duha ka teksto ang 
baal ug bo'sheth makaplagan nga katumbas ug 
magkasunod, nga niana ang usa nagpatin-aw ug 
nagpaila sa lain. (Jer 11:13, Os 9:10) Adunay la- 
ing mga higayon usab diin ang mga indibiduwal sa 
susama nag-ilis ug “boset” o sa usa ka porma niana 
alang sa “baal” diha sa ilang mga ngalan, sama pa- 
nanglitan, “Jerubeset” ilis sa “Jerubaal” (2Sa 11:21, 
Huk 6:32) ug “Mepiboset” ilis sa “Merib-baal,” nga 
ang ulahi mao ang pag-umangkong lalaki ni Is- 
boset.---2Sa 4:4: 1Cr 8:34, 9:40. 

Ang hinungdan niining dobleng ngalan o mga 
pag-ilis wala mahibaloi. Usa ka teoriya nga giduso 
sa pipila ka eskolar nagpatin-aw nga ang dobleng 
ngalan maoy kausaban nga gihimo sa dihang ang 
common noun nga “baal” (tag-iya: agalon) mas 
eksklusibong gipadapat sa dulumtanang diyos sa 
pertilidad sa Canaan nga si Baal. Hinuon, diha sa 
samang basahon sa Bibliya sa Ikaduhang Samuel, 
diin makita ang asoy bahin kang Is-boset, si Ha- 
ring David mismo ang gitahong nagngalan sa usa 
ka dapit sa gubat ingong Baal-perazim (nga nagka- 
hulogang “Tag-iya sa mga Pagbungkag”"), sa pagpa- 
sidungog sa Ginoong Jehova, kay siya miingon: “Si 
Jehova nagbungkag sa akong mga kaaway.” (2Sa 
5:20) Ang laing ideya mao nga ang ngalang Is- 
boset lagmit matagnaon bahin sa iyang makauu- 
law nga kamatayon ug sa midangat nga katalag- 
man nga nagtapos sa dinastiya ni Saul. 

Human mamatay si Saul ug ang iyang ubang 
mga anak nga lalaki didto sa panggubatan sa Gil- 
boa, si Abner, usa ka paryente ni Saul ug pangulo 
sa iyang kasundalohan, nagdala kang Is-boset ta- 
bok sa Jordan paingon sa Mahanaim, diin didto 
siya gipalingkod ingong hari ibabaw sa tanang tri- 
bo gawas lamang sa Juda, nga miila kang Da- 
vid ingong hari. Niadtong panahona si Is-boset 
maoy 40 anyos, ug gikaingon nga siya nagmando 
sulod sa duha ka tuig. Sanglit ang Bibliya wala 


ISCA 


maghisgot nga eksakto kon diin magsugod kining 
duha ka tuig nga paghari diha sa pito ka tuig ug 
tunga nga yugto sa dihang si David nagmando 
ingong hari didto sa Hebron, walay paagi sa pag- 
sulbad sa kalainan sa mga opinyon sa mga eskolar 
niining bahina. Ugaling, morag mas makataronga- 
non ang paghunahuna nga si Is-boset gihimong 
hari wala madugay human mamatay ang iyang 
amahan (imbes lima ka tuig pa sa ulahi), nga sa 
maong kahimtang dunay kal-ang nga mga lima ka 
tuig tali sa pagpatay kaniya ug sa pagpalingkod 
kang David ingong hari sa tibuok Israel.---2Sa 2:8- 
11, 4:7: 5:4, 5. 

Ang mubo nga pagmando ni Is-boset gitiman-an 
sa mga kasamok sa sulod ug sa gawas. Ang gubat 
tali sa iyang balay ug sa balay ni David “nagdu- 
gay”: siya namatyan ug 360 ka tawo samtang si 
David namatyan ug 20 diha sa usa ka panagsang- 
ka. (2Sa 2:12-31, 3:1) Sa samang panahon ang 
iyang paryente nga si Abner nagpadayon sa pag- 
palig-on sa iyang kaugalingon sa ikadaot ni Is- 
boset, bisan hangtod sa pagpakigdulog sa usa sa 
mga puyopuyo ni Saul, nga sumala sa kostumbre 
sa mga taga-Sidlakan, maoy katumbas sa pagbud- 
hi. Sa dihang gibadlong ni Is-boset tungod niini, gi- 
bawi ni Abner ang iyang pagpaluyo ug mihimog 
pakigsaad uban kang David, nga ang bahin sa gi- 
kasabotan mao ang pag-uli sa asawa ni David nga 
si Mikal nga igsoong babaye ni Is-boset. (2Sa 3:6- 
21) Ang kamatayon ni Abner sa kamot ni Joab du- 
gang nga nagpahuyang sa posisyon ni Is-boset, ug 
wala madugay human niadto duha sa iyang kau- 
galingong mga kapitan ang nagpatay kaniya sam- 
tang siya nagpahulay panahon sa kaudtohon. (2Sa 
3:22-27: 4:1, 2, 5-7) Apan, sa dihang kining mga 
mamumuno, sa pagtinguhag ganti, nagdala sa ulo 
ni Is-boset ngadto kang David, siya nagpapatay ka- 
nila ug nagsugo nga ang ulo ilubong sa lubnganan 
ni Abner sa Hebron.---2Sa 4:8-12. 

Busa ang dinastiya ni Saul, nga molungtad unta 
“hangtod sa panahong walay tino,” midangat sa hi- 
nanali ug makauulaw nga kataposan niini, dili tu- 
ngod sa mga sala ni Is-boset kondili tungod sa mga 
sala sa iyang amahan. (1Sa 13:13, 15:26-29) Si Is- 
boset maoy huyang gayod nga magmamando, usa 
nga nakabaton ug naghupot sa trono tungod la- 
mang sa kalig-on ni Abner. Bisan pa niana, gipun- 
ting siya ni David ingong usa ka “tawong mata- 
rong.”--2Sa 4:11. 


ISCA. Anak nga babaye ni Haran nga igsoong 
lalaki ni Abraham, ug igsoong babaye ni Lot. Siya 
natawo sa wala pa mobiya sa Ur sa mga Caldean- 
hon ang iyang uyoan nga si Abraham ug ang pa- 
nimalay niini.---Gen 11:27-31. 

ISDA. Kini ug ang ubang mga mananap sa ka- 
tubigan gipatungha sa Diyos sa ikalimang adlaw sa 
paglalang. (Gen 1:20-23) Bisan tuod wala itugot 
nga kaonon ang isda hangtod human sa Lunop, su- 
kad sa sinugdan kini nga mga linalang gipailalom 
na sa tawo. (Gen 1:28, 9:2, 3) Apan inay gamhan 
sa hustong paagi ang mga mananap, ang pipila ka 
tawo nahimong “walay buot” sa ilang mga panga- 
tarongan ug nagsimba na hinuon sa linalang. (Rom 
1:20-23) Pananglitan, ang Babilonyanhong si Ea, 
usa ka diyos sa katubigan, gihulagway ingong usa 
ka tawo nga ang lawas may bahin nga isda, ang 
Siryanhong si Atargatis maoy usa ka isdang diyo- 
sa, ug sa Ehipto may pipila ka matang sa isda nga 
giisip nga sagrado ug gipreserbar ingong mummy. 
Siyempre, ang maong pagsimba sa isda gjidili sa 
balaod sa Diyos ngadto sa Israel.---Deu 4: 15-18. 

Haom kaayo nga si Jesu-Kristo, “ang Anak sa 
tawo” (Mat 17:22), nga adunay pagbulot-an bisan 
sa mga isda, sa duha ka okasyon nagpasundayag 
sa iyang gahom pinaagi sa pagpuno sa mga pu- 
kot sa iyang mga apostoles pinaagig milagrosong 
kuha sa mga isda. (Sal 8:4-8, Heb 2:5-9: Luc 5:4-7, 
Ju 21:6) Kay gipabayad ug buhis sa templo, gipa- 
sundayag usab ni Jesus ang iyang paggahom sa 
dihang iyang gisugo si Pedro: “Adto sa dagat, pag- 
itsag pasol, ug kuhaa ang unang isda nga mokubit 
ug, sa imong pagbingat sa baba niini, makaplagan 
mo ang usa ka sensilyo nga estatero. Kuhaa kana 
ug ihatag kini kanila alang kanako ug kanimo.” 
--Mat 17:24-27. 

Isda Ingong Pagkaon. Ang isda, nga daghag 
sustansiya ug daling hilison nga pagkaon, dayag 
nga maoy usa ka hinungdanong bahin sa pagkaon 
sa mga Ehiptohanon ingon man sa naulipon nga 
mga Hebreohanon, kay didto sa kamingawan ang 
nagkasagol nga panon ug ang mga anak sa Israel 
nangandoy sa isda nga kanunay nilang gikaon did- 
to sa Ehipto. (Num 11:5) Busa ang ekonomiya sa 
Ehipto nadaot pag-ayo sa dihang nangamatay ang 
mga isda sa Nilo tungod sa paghimo ni Jehova sa 
katubigan sa Ehipto nga dugo.---Ex 7:20, 21. 

Ang isda usa gihapon ka hinungdanong pagkaon 
sa mga Israelinhon sa dihang sila mipuyo na sa Yu- 
tang Saad. Ang usa sa mga ganghaan sa Jerusa- 
lem gitawag ug “Ganghaan sa Isda,” nga nagpaki- 
tang may usa ka tiyanggihan sa mga isda didto o 
sa duol niini. (2Cr 33:14) Sa ulahing yugto, ingon 
sa gihisgotan ni Nehemias, ang mga taga-Tiro nag- 
baligyag mga isda didto sa Jerusalem bisan pana- 
hon sa Igpapahulay.---Neh 13:16. 

Ang isda sagad nga isugba o asinan ug ibulad, 
nga sagad kaonon uban sa tinapay. Lagmit nga bi- 
nulad ug inasinan ang mga isda nga gigamit ni Je- 
sus sa milagrosong pagpakaon sa 5,000 ka lalaki ug 

sa ulahi sa 4,000 ka lalaki, gawas pa sa mga baba- 
ye ug mga bata. (Mat 14:17-21, 15:34-38) Human 
sa iyang pagkabanhaw, si Jesus mikaon ug sinug- 
bang isda aron pamatud-an ngadto sa iyang mga 
apostoles nga dili usa ka espiritu ang ilang nakita, 
ug sa laing okasyon siya nag-andam ug pamahaw 
nga tinapay ug isda nga giluto ibabaw sa hinaling 
nga uling.--Luc 24:36-43: Ju 21:9-12. 

Isda sa Israel. Dagaya ang isda sa katubigan 
sa ilayang dapit sa Palestina, gawas lang sa Pa- 
tayng Dagat. Lakip sa mga matang nga makapla- 
gan didto mao ang bream, karpa, perch, ug ang ta- 
lagsaong isda nga nagpadako sa iyang mga anak 
diha sa iyang baba sama sa Chromis simonis. Ang 
laki nga Chromis simonis magkuha sa mga bihod, 
mga 200 ang gidaghanon, ug ibutang kini sa iyang 
baba, ug ang gagmayng mga isda magpabilin did- 
to sulod sa ubay-ubayng mga semana human ang 
mga bihod mapusa. 

Ang pipila ka matang sa isda nagpuyo bisan sa 
parat nga mga tubod duol sa Patayng Dagat, apan 
kini sa dili madugay mamatay kon mahianha sa 
tubig sa dagat. Tungod kini sa daghang magne- 
sium chloride diha sa Patayng Dagat. Ang kusog 
nga sulog sa Jordan, ilabina sa panahon sa pagba- 
ha, mag-anod sa daghang isda ngadto sa Patayng 
Dagat, diin ang nalurong nga mga isda mahimong 
kalan-on sa mga langgam nga mandadagit o diin 
ang patayng mga isda mabanlas ngadto sa bayba- 
yon ug kaonon sa mga langgam nga tigkaon ug 
mga patayng hayop. Kasukwahi gayod niini, si ma- 
nalagnang Ezequiel, diha sa panan-awon, nakakita 
ug usa ka sapa nga nagaagos gikan sa templo ni Je- 
hova nga nag-ayo sa katubigan sa Patayng Dagat, 
nga nagpalambo sa industriya sa pangisda.---Eze 
47:1, 8-10. 

Mahinlo ug Mahugaw. Bisan tuod ang kaa- 
lam ni Haring Solomon naglakip sa natad sa kinai- 
yanhong kasaysayan, lakip na ang kahibalo sa mga 
isda (1Ha 4:33), wala nganli ang usa ka tinong ma- 
tang sa isda diha sa Kasulatan. Bisan pa niana, gi- 
pakita sa Balaod ang kalainan tali sa mahinlo ug 
mahugaw nga mga mananap sa tubig. Kadtong 
mga mananap lamang sa tubig nga adunay mga 
kapay ug mga himbis maoy mahinlo sa seremon- 
yal nga paagi ug mahimong kan-on: kini wala 
maglakip sa mga linalang sama sa bungotbungo- 
tan, ubod, bais, pagi, iho, ug sa mga crustacean 
(sama sa alimango, pasayan, ug uban pa), nga 
daghan niini mokaon ug mga hugaw ug nadunot 
nga mga butang ug sagad nga adunay mga kagaw 
nga maoy hinungdan sa tipos ug sa mga hilanat 
nga paratyphoid. (Lev 11:9-12) Tungod niana ilain 
sa mga mangingisda sa Israel ang maayong isda 
gikan niadtong dili angayng kan-on, usa ka punto 

nga gipasiugda sa sambingay ni Jesus maylabot sa 
baling.---Mat 13:47, 48. 

Ang Isda nga Naglamoy Kang Jonas. Bisan 
pa sa kamatuoran nga ang Anak sa Diyos mismo 
nagpamatuod nga tinuod ang asoy mahitungod 
kang Jonas nga gilamoy sa usa ka “dakong isda,” 
kining hitaboa sagad nga gikuwestiyon aron paka- 
menoson ang pagkakasaligan sa Kasulatanhong 
rekord. (Mat 12:40) Siyempre, angayng hinumdo- 
man nga ang Bibliya nag-ingon lamang nga “si Je- 
hova nag-andam ug usa ka dakong isda aron mo- 
lamoy kang Jonas,” nga wala hinganli ang matang 
sa isda. (Jon 1:17) Aduna gayoy mga linalang sa 
dagat nga makahimo sa paglamoy ug tawo, lakip 
niini mao ang puting iho ug ang sperm whale (usa 
ka matang sa balyena).--Tan-awa ang Mammals 
of the World ni Walker, girebisar ni R. Nowak 
ug J. Paradiso, 1983, Tomo II, p. 901; Australian 
Zoological Handbook, The Fishes of Australia, ni 
G. P. Whitley, Sydney, 1940, Bahin 1—The Sharks, 
p. 125. 

Mahulagwayong Paggamit. Sa Kasulatan 
ang mga tawo usahay gipakasama sa mga isda. 
Ang magtitigom nagtandi sa mga tawo ngadto sa 
isda sa diwa nga sila mahimong “masikop sa mali- 
sod nga panahon’ sama sa isda diha sa pukot. (Ecc 
9:12) Si Jesu-Kristo naghimo sa iyang mga su- 
musunod ingong mga mangingisda ug tawo, ug 
iyang gipakasama ang matarong nga mga tawo 
sa maayong mga isda ug ang daotan ngadto sa 
dili-maayong mga isda nga igasalibay.—Mar 1:17; 
Mat 13:47-50; tan-awa ang PAGPANGAYAM UG PAGPA- 
NGISDA. 


ISHOD [Tawo nga May Dignidad]. Usa ka kali- 
wat ni Manases kansang inahan mao si Hamoleket. 
— 1Cr 7:14, 18. 


ISI [pinamubo sa Isaias, nga nagkahulogang 
“Kaluwasan ni Jehova”]. 

1. Usa ka kaliwat ni Juda; anak nga lalaki ni 
Apaim ug amahan ni Sesan.--1Cr 2:3, 31. 

2. Laing kaliwat ni Juda.— 1Cr 4:1, 20. 

3. Usa ka lider ug pangulo sa banay sa katunga 
nga tribo ni Manases nga nagpuyo sa S sa Jordan. 
— 1Cr 5:23, 24. 

4. Usa ka Simeonhon kansang upat ka anak nga 
lalaki gitala sa Mga Cronicas nga nangulo sa 500 ka 
lalaki sa kadaogan batok sa mga Amalekanhon nga 
nagpuyo sa Bukid sa Seir.--- 1Cr 4:42, 43. 


ISIA [Kalimtan ni Jah]. Usa sa mga Levihanon 
nga misanong sa awhag ni Esdras sa pagpapahawa 
sa ilang langyawng mga asawa ug mga anak. 
--Esd 10:31, 44. 

ISIAS [Kalimtan ni Jehova]. 

1. Usa sa mga pangulo sa tribo ni Isacar kan- 
sang mga kaliwat nakatabang sa pagpadaghan 
pag-ayo sa maong tribo.--1Cr 7:1, 3, 4. 

2. Usa ka manggugubat nga miduyog sa kasun- 
dalohan ni David didto sa Ziklag; lagmit usa ka Ko- 
rehanon.— 1Cr 12:1, 6. 

3. Usa ka kaliwat ni Kohat kansang Levihanong 
mga anak nga lalaki giorganisar ubos sa paghari ni 
David.--1Cr 23:12, 20, 24:24, 25. 

4. Laing Levihanon sa adlaw ni David, usa ka ka- 
liwat ni Moises.--1Cr 23:14-17: 24:21. 


ISKARIOTE [gikan sa Heb., lagmit, Tawo nga 
Taga-Keriot]. Ang pagtawag sa maluibong apostol 
nga si Judas (ug sa iyang amahan nga si Simon) 
nga nagpalahi kaniya gikan sa laing apostol nga gi- 
nganlan usab ug Judas. (Mat 10:4, Luc 6:16; Ju 
6:71) Kon ang “Iskariote” nagkahulogan, sumala sa 
gituohan pag-ayo sa kadaghanan nga, “Tawo nga 
Taga-Keriot,” nan kini lagmit nagpaila nga si Simon 
ug ang iyang anak nga lalaki naggikan sa Judean- 
hong lungsod sa Keriot-hezron.--Jos 15:25, tan- 
awa ang JuDAs Num. 4. 


ISMA [pinamubo sa Ismael]. Usa sa unang mga 
kaliwat ni Juda.--1Cr 4:1, 3. 

ISMAEL [Ang Diyos Namati (Nagpataling- 
hog)]. 


1. Anak nga lalaki ni Abraham pinaagi kang 
Agar nga Ehiptohanong ulipon nga babaye ni Sara; 
natawo niadtong 1932 W.K.P., nga nianang tungo- 
ra ang iyang amahan nagpanuigon ug 86.---Gen 
16:1-4, 11-16. 

Sa dihang gisultihan nga si Sara makabaton usab 
ug anak nga lalaki nga kaniya magagikan ang “mga 
hari sa mga katawhan,” si Abraham nangaliyupo sa 
Diyos alang sa iyang panganay: “Oh nga si Ismael 
mabuhi unta sa imong atubangan!” Human ipaha- 
yag nga ang umaabot nga anak nga si Isaac mahi- 
mong manununod sa pakigsaad, ang Diyos mitu- 
bag: “Mahitungod kang Ismael nadungog ko ikaw. 
Tan-awa! Ako magapanalangin kaniya ug magahi- 
mo kaniyang mabungahon ug magapadaghan ga- 
yod pag-ayo kaniya. Siya tinong magapatungha ug 
napulog-duha ka pangulo, ako magahimo kaniya 
nga usa ka dakong nasod.” (Gen 17:16, 18-20) Da- 
yon si Ismael gituli sa panuigon nga 13, kauban sa 
iyang amahan ug mga sulugoon sa iyang amahan. 
--Gen 17:23-27. 

Usa ka tuig sa ulahi natawo si Isaac, si Ismael ni- 
ining panahona 14 anyos na. (Gen 16:16, 21:5) 
Lima ka tuig human niana, sa 1913 W.K.P., sa ad- 
law sa paglutas kang Isaac, si Ismael nasakpan nga 
“nagbugalbugal” sa iyang manghod nga igsoon sa 
amahan. (Gen 21:8, 9) Dili kini pagtiawtiaw lang ni 

Ismael. Apan, sumala sa gipasabot sa sunod nga 
bersikulo niining asoya, lagmit nalangkit niini ang 
pagtamay kang Isaac mahitungod sa pagkamanu- 
nunod. Si apostol Pablo nag-ingon nga kining mga 
hitaboa maoy “usa ka simboliko nga drama” ug 
nagpakita nga ang pagtamay kang Isaac nga gihi- 
mo sa mestisong Ehiptohanon nga si Ismael maoy 
paglutos. Busa, mao kini ang sinugdanan sa gitag- 
nang 400 ka tuig nga pagpaantos sa Israel nga na- 
tapos sa pagpahigawas sa Israel gikan sa pagkauli- 
pon sa Ehipto niadtong 1513 W.K.P.---Gal 4:22-31, 
Gen 15:13: Buh 7:6, tan-awa ang ISAAC. 

Ang pagtamay ni Ismael kang Isaac mitultol sa 
pagpapahawa kaniya ug sa iyang inahan gikan sa 
panimalay ni Abraham, apan gipabalonan sila sa 
ilang panaw. Si Abraham “nagkuhag tinapay ug 
usa ka panit nga sudlanag tubig ug naghatag niini 
kang Agar, nga nagpahimutang niini diha sa iyang 
abaga, ug sa bata, ug unya nagpalakaw kaniya.” 
(Gen 21:14) Gisabot kini sa pipila nga nagkahulo- 
gang si Ismael, nga niining tungora nagpanuigon 
ug 19, gibaba usab ni Agar, ug ingon gayod niini 
ang mabasa sa pipila ka hubad. (JB, Mo, Bagster's 
LXX) Hinunoa, giisip sa pipila ka eskolar nga ang 
prase nga “nagpahimutang niini diha sa iyang aba- 
ga” maoy sinal-ot lamang, nga gidugang aron ipa- 
tin-aw kon giunsa pagdala ang tinapay ug tubig, ug 
busa, kon kini nga prase isulod sa mga parentesis o 
ilain pinaagig mga kudlit, ang kalibog mawala. Ang 
mga propesor nga si Keil ug Delitzsch nangataro- 
ngan nga ang ekspresyong “ug sa bata” nag-agad 
sa pangunang berbo sa tudling-pulong nga “nagku- 
ha, dili sa berbong “naghatag” o sa pulong nga 
“nagpahimutang.” Kini nga paglangkit “sa bata” 
uban sa “nagkuha” gihimo pinaagi sa pangdugtong 
nga “ug.” Busa, ang diwa mao kini: Si Abraham 
nagkuha ug tinapay ug tubig ug naghatag niini 
kang Agar (nagpapas-an niini) ug nagkuha sa bata 
ug usab naghatag niini kaniya.--Commentary on 
the Old Testament, 1973, Tomo I, The First Book of 
Moses, pp. 244, 245. 

Mopatim-aw nga nasaag si Agar sa kamingawan 
sa Beer-seba, ug busa sa dihang nahurot ang tubig 
ug si Ismael luya na kaayo, “iyang gibutang ang 
bata ilalom sa usa sa mga kahoykahoy.” (Gen 21:14, 
15) Kining ekspresyong “gibutang ang bata” wala 
magpasabot nga si Ismael maoy usa ka batang 
kinugos. Ang Hebreohanong pulong nga yeledh 
(bata) wala magtumong sa usa ka masuso lamang 
apan sagad gigamit sa pagtumong sa usa ka ba- 
yong o usa ka batan-ong lalaki. Busa, gikaingon ba- 
hin sa batan-ong si Jose (nagpanuigon ug 17 sa 
maong panahon) nga siya gibaligya sa pagkaulipon 
bisan pa sa pagtutol ni Ruben, “Ayaw pagpakasala 
batok sa bata [vaiyeledh].” Si Lamek naghisgot 
usab bahin sa “usa ka batan-ong lalaki [yeTedh]” 

nga nagsamad kaniya.---Gen 42:22, 4:23, tan-awa 
usab ang 2Cr 10:8. 

Ang 'pagbutang' ni Agar sa bata wala usab mag- 
pasabot nga siya nagkugos o nagbaba kaniya, bisan 
tuod siya dayag nga nag-agak sa iyang gikapoy 
nga anak. Mopatim-aw nga kalit niyang gihunong 
ang pag-agak kaniya, sama sa gihimo niadtong 
nagdalag bakol ug mga masakiton ngadto kang Je- 
sus ug “gibutang sila sa iyang tiilan.”--Mat 15:30. 

Uyon sa kahulogan sa ngalan ni Ismael, “nadu- 
ngog sa Diyos” ang iyang pagtuaw alang sa tabang, 
nagtagana sa gikinahanglang tubig, ug nagtugot 
kaniya nga mabuhi aron mahimong usa ka magpa- 
pana. Ingong usa ka tigbalhinbalhin nga pumoluyo 
sa Kamingawan sa Paran, iyang gituman ang tag- 
na nga giingon bahin kaniya: “Siya mahimong usa 
ka tawo nga samag sebra. Ang iyang kamot mahi- 
mong batok sa matag usa, ug ang kamot sa matag 
usa mahimong batok kaniya, ug atubangan sa na- 
wong sa iyang tanang igsoon siya mopuyo.” (Gen 
21:17-21, 16:12) Si Agar mikuhag Ehiptohanong 
asawa alang sa iyang anak, ug sa ulahi ang iyang 
anak nanganak ug 12 ka anak nga lalaki, mga pa- 
ngulo ug mga ulo sa banay sa gisaad nga “dakong 
nasod” sa mga Ismaelinhon. Labing menos, si Is- 
mael usab adunay usa ka anak nga babaye, si Ma- 
halat, nga naminyo kang Esau.--Gen 17:20, 21:21, 
25:13-16, 28:9, tan-awa ang ISMAELINHON. 

Sa nag-edad ug 89 si Ismael mitabang kang Isa- 
ac sa paglubong sa ilang amahan nga si Abraham. 
Human niana, siya nabuhig dugang 48 ka tuig, ug 
namatay niadtong 1795 W.K.P. sa edad nga 137. 
(Gen 25:9, 10, 17) Walay rekord nga si Ismael gilu- 
bong sa langob sa Makpela, ang lubnganan ni Ab- 
raham ug Isaac, kauban sa ilang mga asawa.---Gen 
49:29-31. 

2. Usa ka kaliwat ni Saul pinaagi kang Jonatan, 
anak nga lalaki ni Azel sa tribo ni Benjamin.---1Cr 
8:33-38, 40, 9:44. 

3. Amahan ni Zebadias nga gitudlo ni Jehosapat 
aron mag-alagad ingong hawas sa hari sa hudisyal 
nga mga butang, gikan sa tribo ni Juda.---2Cr 19: 
8, 11. 

4. Usa sa “mga pangulo sa ginatos” nga nakigsa- 
ad sa Hataas nga Saserdoteng si Jehoiada aron sa 
pagpukan sa daotang si Atalia ug sa pagpalingkod 
kang Jehoas sa trono; anak nga lalaki ni Jehohanan. 
- 2Cr 23:1, 12-15, 20, 24:1. 

5. Ang lider niadtong mipatay kang Goberna- 
dor Gedalias tulo pa lamang ka bulan human sa 
pagkalumpag sa Jerusalem niadtong 607 W.K.P.: 
anak nga lalaki ni Netanias nga harianon ug kali- 
wat. Sa panahon nga gihimo ni Nabucodonosor ang 
pagtudlo sa gobernador, si Ismael, ang anak nga la- 
laki ni Netanias, didto sa kapatagan ingong usa sa 
mga pangulo sa kasundalohan. Sa ulahi, siya miad- 

to kang Gedalias ug dayag nga mihimog gipanum- 
paang pakigsaad sa pakigdait ug sa pagsuportar sa 
gobernador. Apan sa tago, si Ismael nakigkunsabo 
kang Baalis, ang hari sa mga Ammonhanon, sa 
pagpatay kang Gedalias. Ang ubang mga pangulo 
sa kasundalohan, lakip kang Johanan, nagpasidaan 
kang Gedalias sa daotang laraw ni Ismael, apan ang 
gobernador, nga wala motuo sa taho, wala magtu- 
got kang Johanan sa pagpatay kang Ismael.---2Ha 
25:22-24: Jer 40:7-16. 

Ingong sangpotanan, sa dihang si Gedalias nag- 
abiabi kang Ismael ug sa iyang grupo nga napulo 
ka tawo sa usa ka salosalo, sila mitindog ug mipa- 
tay sa nag-abiabi kanila lakip sa mga Hudiyo ug 
mga Caldeanhon nga uban kaniya. Pagkasunod ad- 
law gidakop niining mga mamumuno ang 80 ka 
tawo nga nangabot gikan sa Sekem, Shilo, ug Sa- 
maria, ug gipatay silang tanan gawas sa 10 kanila, 
ug gitambog ang ilang mga lawas ngadto sa da- 
kong atabay nga gihimo ni Haring Asa. Dayon gi- 
bihag ni Ismael ug sa iyang mga tawo ang mga na- 
hibilin niadtong nagpuyo sa Mizpa ug miadto sa 
teritoryo sa mga Ammonhanon. Diha sa dalan si 
Johanan ug ang iyang kasundalohan nakaapas ka- 
nila ug nagluwas sa mga binihag, apan si Ismael ug 
ang walo sa iyang mga tawo nakaikyas paingon sa 
ilang dalangpanan sa lugar sa mga Ammonhanon. 
--2Ha 25:25, Jer 41:1-18. 

6. Usa sa mga saserdote sa balay sa amahan ni 
Pasur nga nagpapahawa sa ilang langyawng mga 
asawa sa mga adlaw ni Esdras.---Esd 10:22, 44. 


ISMAELINHON [Kang (Iya ni) Ismael]. Usa 
ka kaliwat ni Ismael, ang panganayng anak nga la- 
laki ni Abraham pinaagi kang Agar, ang Ehiptoha- 
nong sulugoong babaye ni Sara. (Gen 16:1-4, 11) 
Unya, si Ismael nagminyo sa usa ka Ehiptohanon 
nga kaniya siya nakabaton ug 12 ka anak nga lalaki 
(si Nebaiot, Kedar, Adbeel, Mibsam, Misma, Duma, 
Masa, Hadad, Tema, Jetur, Napis, Kedema), ang 
mga pangulo sa nagkalainlaing banay nga Ismae- 
linhon. (Gen 21:21: 25:13-16) Busa kon labot sa 
rasa, ang mga Ismaelinhon sa sinugdanan maoy 
un-kuwarto nga Semitikanhon ug tres-kuwarto nga 
Hamitikanhon. 

Sumala sa gisaad sa Diyos, ang mga Ismaelinhon 
nahimong “usa ka dakong nasod” nga “dili mai- 
hap tungod sa gidaghanon.” (Gen 17:20, 16:10) 
Apan imbes nga magpuyo (nagtukod silag pipila ka 
siyudad), gipili nila ang pagbalhinbalhin. Si Ismael 
maoy “usa ka tawo nga samag sebra,” nga mao, usa 
ka dili mahimutang nga latagaw nga nagsuroysu- 
roy sa Kamingawan sa Paran ug nabuhi pinaagi sa 
iyang pana ug mga udyong. Ang kadaghanan sa 
iyang mga kaliwat maoy mga Bedouin nga nagpu- 
yo usab sa mga tolda, usa ka katawhan nga nagla- 
tagaw sa Peninsula sa Sinai gikan “sa atubangan sa 

Ehipto,” nga mao, dapit sa S sa Ehipto ug tabok sa 
amihanang Arabia hangtod sa Asirya. Nabantog 
sila ingong mabangis, gustog-gubat nga mga tawo 
ug lisod ikasabot, maingon sa gisulti labot sa ilang 
amahan nga si Ismael: “Ang iyang kamot mahi- 
mong batok sa matag usa, ug ang kamot sa matag 
usa mahimong batok kaniya.”--Gen 16:12, 21:20, 
21: 25:16, 18. 

Sa dugang nga paghubit sa mga Ismaelin- 
hon, kini giingon: “Sa atubangan sa tanan niyang 
mga igsoong lalaki siya nagpuyo [Heb., na-phal |.” 
(Gen 25:18) Sa susama, ang mga Midianhon ug 
ang ilang mga kaalyado, giingong, “mihugpa [no- 
phelim', usa ka participle sa na-phal'] sa ubos nga 
patag” sa teritoryo sa Israel hangtod nga ang pun- 
dok ni Gideon pugsanong nagpakalagiw kanila. 
(Huk 7:1, 12) Busa, sa dihang ang mga Ismaelinhon 
'mipuyo' dayag nga buot nilang magpabilin sa ma- 
ong rehiyon hangtod nga sila gipapahawa nga ma- 
pugsanon. 

Sa ngadtongadto lagmit nga nagminyoay ang 
mga Ismaelinhon ug ang mga kaliwat ni Abraham 
pinaagi kang Ketura (Gen 25:1-4), nga nagpatung- 
hag mga molupyo sa mga bahin sa Arabia. Sanglit 
si Ismael ug Midian maoy magsoon sa amahan, 
ang pagminyoay sa ilang mga isigkakaliwat nga 
nagsagol sa ilang dugo, mga batasan, kinaiya, ug 
trabaho lagmit mao ang hinungdan sa pagkabaylo- 
baylo sa paggamit sa mga terminong “mga Ismae- 
linhon” ug “mga Midianhon,” sama sa makita sa 
paghubit sa panon sa mga magpapanaw nga nag- 
baligya kang Jose sa pagkaulipon sa Ehipto. (Gen 
37:25-28: 39:1) Sa mga adlaw ni Gideon ang pun- 
dok nga misulong sa Israel gihubit ingong mga Mi- 
dianhon ug mga Ismaelinhon, usa sa mga ilhanan 
sa mga Ismaelinhon mao ang ilang bulawan nga 
mga singsing sa ilong.---Huk 8:24: itandi ang Huk 
7:25 ug 8:22, 26. 

Ang kayugot nga gihambin ni Ismael batok kang 
Isaac lagmit nga napasa ngadto sa iyang mga kali- 
wat, bisan gani ang pagdumot ngadto sa Diyos ni 
Isaac, kay ang salmista, sa pagpaila niadtong “mga 
nagadumot pag-ayo” kang Jehova, naglakip sa mga 
Ismaelinhon. (Sal 83:1, 2, 5, 6) Apan, dayag nga 
adunay mga eksepsiyon. Ubos sa organisasyonal 
nga kahikayan nga gisugdan ni David, si Obil, nga 
gipailang usa ka Ismaelinhon, maoy nagdumala sa 
mga kamelyo sa hari.--1Cr 27:30, 31. 

Si Muhammad (mga 570-632 K.P.), ang magtu- 
tukod sa Islam, nangangkon nga usa ka Ismaelin- 
hon nga kaliwat ni Abraham. 


ISMAIAS [Hinaot si Jehova Mamati (Magpata- 
linghog): Si Jehova Namati (Nagpatalinghog)]. 

1. Usa ka talagsaong manggugubat nga Gaba- 
onhon nga miduyog sa kasundalohan ni David did- 
to sa Ziklag sa wala pa mamatay si Saul. (1Cr 12: 

1, 4) Niining unang talaan sa “katloan” ka pangu- 
nang mga manggugubat ni David, si Ismaias ang 
gitawag nga ilang pangulo, apan kay dili makita 
ang iyang ngalan diha sa ulahing mga talaan nag- 
pasabot nga siya lagmit patay na nianang panaho- 
na.--2Sa 23:8, 18, 19; 1Cr 11:10, 11, 20, 21. 

2. Ang prinsipe sa tribo ni Zabulon sa panahon 
ni David, anak nga lalaki ni Abdias.--1Cr 27:19, 22. 


ISMAKIAS [Hinaot si Jehova Magpaluyo: Si 
Jehova Nagpaluyo]. Usa sa mga Levihanon nga gi- 
pili ingong komisyonado maylabot sa mga amot 
alang sa pag-alagad sa templo sa panahon sa pag- 
hari ni Ezequias.---2Cr 31:13. 


ISMERAI [Hinaot si Jehova Mobantay]. Usa ka 
pangulo taliwala sa mga Benjaminhon nga mipuyo 
sa Jerusalem, anak nga lalaki o kaliwat ni Flpaal. 
--ICr 8:1, 18, 28. 


ISPA [gikan sa lintunganayng pulong nga nag- 
kahulogang “pagpapha']. Usa ka pangulo sa kataw- 
han taliwala sa mga Benjaminhon nga nanimuyo 
sa Jerusalem, anak nga lalaki o kaliwat ni Beria. 
--ICr 8:1, 16, 28. 


ISPAN [lagmit, Siya Naghukom]. Usa ka Benja- 
minhong anak nga lalaki o kaliwat ni Sasak; usa sa 
mga pangulo sa katawhan nga nanimuyo sa Jeru- 
salem.--1Cr 8:1, 22, 25, 28. 


ISRAEL [(Nakigtigi (Nakigbisog) sa Diyos: o, 
Ang Diyos Nakigtigil. 

1. Ang ngalan nga gihatag sa Diyos kang Jacob 
sa dihang siya nag-edad ug mga 97 anyos. Si Jacob 
nakigdumog sa usa ka tawo nga usa diay ka manu- 
londa sa gabii nga siya mitabok sa bul-oganang 
walog sa Jabok aron sa pagsugat sa iyang igsoong 
si Esau. Tungod sa paglahutay ni Jacob sa maong 
pagpakigdumog, ang iyang ngalan gjiilisdan ug Is- 
rael ingong pasalig sa panalangin sa Diyos. Sa pag- 
handom niini nga mga panghitabo, ginganlan ni 
Jacob ang maong dapit nga Peniel o Penuel. (Gen 
32:22-31, tan-awa ang JACOB Num. 1.) Sa ulahi, did- 
to sa Bethel gikompirmar sa Diyos ang pag-usab sa 
iyang ngalan, ug sukad niadto hangtod sa katapo- 
san sa iyang kinabuhi si Jacob sagad gitawag ug Is- 
rael. (Gen 35:10, 15: 50:2, 1Cr 1:34) Apan, ang ka- 
daghanan sa kapin sa 2,500 ka teksto nga makita 
ang ngalang Israel nagtumong sa mga kaliwat ni 
Jacob ingong usa ka nasod.---Ex 5:1, 2. 

2. Tanang kaliwat ni Jacob, sa kinatibuk-an, sa 
bisan unsang yugto sa panahon. (Ex 9:4: Jos 3:7, 
Esd 2:2b; Mat 8:10) Ingong mga anak o kaliwat sa 
12 ka anak nga lalaki ni Jacob, sila sagad gitawag 
nga “ang mga anak sa Israel”: usahay, “balay sa Is- 

rael,” “katawhan sa Israel,” “mga tawo sa Isra- 
el,” “estado sa Israel,” o “mga Israelinhon. ”---Gen 
32:32, Mat 10:6, Buh 4:10, 5:35, Efe 2:12; Rom 9:4, 
tan-awa ang ISRAELINHON. 

Niadtong 1728 W.K.P., tungod sa gutom ang pa- 
nimalay ni Jacob miadto sa Ehipto, diin, ingong 
langyawng mga pumoluyo, ang ilang mga kaliwat 
nagpabilin didto sulod sa 215 ka tuig. Ang tanang 
Israelinhon nga giisip ingong sakop “sa balay ni Ja- 
cob nga miadto sa Ehipto,” gawas sa mga asawa sa 
mga anak ni Jacob, maoy 70. Apan sa ilang pag- 
estar didto sila nahimong dako kaayong katiling- 
ban sa mga ulipon, nga lagmit mikabat sa mga 
duha o tulo ka milyon o kapin pa.---Gen 46:26, 27; 
Ex 1:7; tan-awa ang PAGPANGGULA. 

Sa hapit na siyang mamatay gipanalanginan ni 
Jacob ang iyang 12 ka anak nga lalaki sumala niini 
nga han-ay: Ruben, Simeon, Levi, Juda, Zabulon, 
Isacar, Dan, Gad, Aser, Neptali, Jose, Benjamin, ug 
pinaagi kanila gipadayon ang patriarkanhong kahi- 
kayan sa tribo. (Gen 49:2-28) Apan, sulod sa yug- 
to nga naulipon ang Israel, ang mga Ehiptoha- 
non nagtukod ug kaugalingon nilang kahikayan sa 
mga magtatan-aw nga independente sa giestabli- 
sar sa mga patriarka, nga nagtudlo ug pipila gikan 
sa mga Israelinhon ingong mga opisyal. Sila ang 
tigihap sa gihimong mga tisa ug nagtabang sa 
mga dakodako nga Ehiptohanon, kinsa nagpugos 
sa mga Israelinhon sa pagtrabaho. (Ex 5:6-19) Si 
Moises, sa laing bahin, sa dihang nagpahibalo sa 
mga instruksiyon ni Jehova ngadto sa kongregas- 
yon, naghimo niini pinaagi sa “mga ansiyano sa Is- 
rael” kinsa maoy mga pangulo sa katigulangan sa 
mga balay sa amahan. Sila usab mao ang mikuyog 
kaniya sa dihang siya miatubang kang Paraon. 
--Ex 3:16, 18, 4:29, 30, 12:21. 

Sa gitakdang panahon, pagkatapos sa gitino 
nang daan nga 400-ka-tuig nga yugto sa pag- 
sakit, niadtong 1513 W.K.P., gipulpog ni Jehova 
ang Ehipto ingong nagamandong gahom sa kalibo- 
tan ug, uban sa dakong pagpasundayag sa iyang 
Pagkalabing Gamhanan ingong Soberano, gipagu- 
la ang iyang katawhang Israel gikan sa pagkauli- 
pon. Miuban kanila ang “usa ka dakong nagkasagol 
nga panon sa katawhan” nga mga dili-Israelinhon 
nga malipayong miduyog sa piniling katawhan sa 
Diyos.---Gen 15:13; Buh 7:6, Ex 12:38. 

Pagkahimugso sa Nasod. Ilalom sa pakigsa- 
ad nga gihimo uban kang Abraham, ang nahi- 
mong kongregasyon sa Israel giisip ingong usa ka 
indibiduwal, ug, busa, ang usa ka suod nga paryen- 
te makabawi o makalukat kanila gikan sa ilang 
pagkaulipon. Si Jehova mao ang suod nga paryen- 
te pinaagi niining legal nga pakigsaad, nga sa 
pagkatinuod, ilang Amahan, ug ingong lehitimong 

Manlulukat, siya migamit ug puwersa aron patyon 
ang panganayng anak ni Paraon ingong silot tu- 
ngod sa iyang pagdumili sa pagpagula sa Israel 
ingong “panganay” nga anak sa Diyos. (Ex 4:22, 23: 
6:2-7) Kay giluwas sa legal nga paagi gikan sa 
Ehipto, ang Israel nahimong kaugalingong katiga- 
yonan ni Jehova. “Kamo lamang ang akong nailhan 
sa tanang banay sa yuta,” siya miingon. (Am 3:2, 
Ex 19:5, 6; Deu 7:6) Apan, karon nakita sa Diyos 
nga siya angayng makiglabot kanila, dili ingong 
usa ka patriarkanhong katilingban lamang, kondili 
ingong nasod sa Israel, nga iyang gimugna ug gi- 
hatagan ug teokratikanhong kagamhanan pinasu- 
kad sa pakigsaad sa Balaod ingong usa ka konsti- 
tusyon o batakang balaod. 

Sulod sa tulo ka bulan human mobiya ang Israel 
sa Ehipto kini nahimong usa ka independenteng 
nasod ilalom sa pakigsaad sa Balaod nga giinagu- 
rahan didto sa Bukid sa Sinai. (Heb 9:19, 20) Ang 
Napulo ka Pulong, o Napulo ka Sugo, nga gisulat pi- 
naagi “sa tudlo sa Diyos” nahimong gambalay sa 
maong nasodnong kodigo, nga niana gidugang ang 
mga 600 ka ubang balaod, lagda, regulasyon, ug 
hudisyal nga mga hukom. Nahimo kining labing 
komprehensibong hugpong sa mga balaod nga na- 
huptan sa bisan unsang karaan nga nasod, nga de- 
talyado kaayong nagpatin-aw sa relasyon tali sa 
tawo ug sa Diyos, ingon man usab tali sa tawo ug 
sa iyang isigkatawo.---Ex 31:18, 34:27, 28. 

Ingong usa ka lunsay nga teokrasya, ang ta- 
nang hudisyal, lehislatibo, ug ehekutibong awtori- 
dad anaa kang Jehova. (Isa 33:22, San 4:12) Sa 
baylo, kining Dakong Teokrata nagdelegar ug pipi- 
la ka administratibong gahom ngadto sa iyang ti- 
nudlong mga hawas. Gani ang kodigo sa balaod 
mismo nagtagana ug usa ka dumalayong dinastiya 
sa mga hari nga maghawas kang Jehova sa sibil 
nga mga butang. Apan, kini nga mga hari maoy 
dili absolutong mga monarko, sanglit ang pagkasa- 
serdote bulag man gikan sa pagkahari ug indepen- 
dente gikan niini, ug sa pagkatinuod ang mga hari 
naglingkod sa “trono ni Jehova” ingong iyang mga 
hawas, ilalom sa iyang mga direktiba ug disiplina. 
--Deu 17:14-20, 1Cr 29:23: 2Cr 26:16-21. 

Ilalom sa kodigo sa konstitusyon, ang pagsimba 
kang Jehova maoy una kay sa bisan unsang bu- 
tang ug nangibabaw sa tanang bahin sa pagkina- 
buhi ug kalihokan sa nasod. Ang idolatriya giisip 
nga pagbudhi nga pagasilotan sa kamatayon. (Deu 
4:15-19: 6:13-15, 13:1-5) Ang sagradong taberna- 
kulo, ug sa ulahi ang templo, uban sa gilatid nga 
mga halad mao ang pisikal nga sentro sa pag- 
simba. Ang tinudlo-sa-Diyos nga mga saserdote 
adunay Urim ug Tumim, nga pinaagi niini ang 
mga tubag madawat gikan kang Jehova bahin sa 

mahinungdanon ug lisod nga mga pangutana ba- 
hin sa kinabuhi o kamatayon. (Ex 28:30) Ang re- 
gular nga mga asembliya sa mga lalaki, mga ba- 
baye, ug mga bata gitagana (nga kinahanglanon 
gayod alang sa mga lalaki), ug kini mitabang sa 
pagmentinar sa espirituwal nga kahimsog ug pa- 
naghiusa sa nasod.--Lev 23:2, Deu 31:10-13. 

Gitagana ang usa ka sistema sa mga maghuhu- 
kom nga maoy modumala sa “tagnapulo,” “tagka- 
lim-an,” “ginatos,” ug “linibo.” Niining paagiha ang 
mga kaso sa katawhan maatiman dayon, ug ang 
mga pag-apelar mahimong dad-on kang Moises 
kinsa, kon gikinahanglan, magpresentar niini atu- 
bangan ni Jehova alang sa kataposang desisyon. 
(Ex 18:19-26, Deu 16:18) Ang militaryong organi- 
sasyon lakip ang pagrekluta ug mga tawo niini ug 
ang paghatag ug awtoridad ingong pangulo nagsu- 
nod usab sa susamang sistema.--Num 1:3, 4, 16, 
31:3-6, 14, 48. 

Ang lainlaing sibil, hudisyal, ug militaryong ka- 
tungdanan gidumala sa mga manununod nga mga 
pangulo sa mga tribo--ang mga ansiyano nga 
may kasinatian, maalamon, ug maayog pagsabot. 
(Deu 1:13-15) Kini nga mga ansiyano mobarog sa 
atubangan ni Jehova ingong mga hawas sa tibuok 
kongregasyon sa Israel, ug pinaagi kanila si Jehova 
ug si Moises makigsulti sa katawhan sa katibuk-an. 
(Ex 3:15, 16) Sila maoy mga tawo nga mapailobong 
mohusay sa hudisyal nga mga kaso, mopatuman 
sa nagkadaiyang mga bahin sa pakigsaad sa Bala- 
od (Deu 21:18-21, 22:15-21: 25:7-10), mosunod sa 
mga desisyon sa Diyos nga nahatag na (Deu 19:11, 
12; 21:1-9), mangulo sa kasundalohan (Num 1:16), 
mopatuman sa mga tratado nga gikasabotan (Jos 
9:15), ug, ingong usa ka komite ilalom sa pagpa- 
ngulo sa hataas nga saserdote, moabaga sa ubang 
mga responsibilidad (Jos 22:13-16). 

Kining bag-ong teokratikanhong estado sa Israel 
lakip ang sentralisadong awtoridad niini nagsunod 
gihapon sa patriarkanhong kahikayan sa 12 ka tri- 
bonhong mga dibisyon. Apan aron mapahigawas 
ang tribo ni Levi sa militaryong pag-alagad (aron 
makadeboto sa panahon niini alang lamang sa re- 
lihiyosong mga butang) ug magpabilin gihapon 
ang 12 ka tribo nga may 12 ka bahin sa Yutang 
Saad, gihimo ang pormal nga mga kausaban may- 
labot sa talaan sa kagikan. (Num 1:49, 50, 18:20- 
24) May kahikayan usab labot sa mga katungod sa 
pagkapanganay. Si Ruben, ang panganay ni Jacob, 
may katungod sa pagdawat ug dobleng bahin sa 
panulondon (itandi ang Deu 21:17), apan tungod 
sa iyang insestong pakigrelasyon sa puyopuyo sa 
iyang amahan, siya nawad-an niini nga katungod. 
(Gen 35:22: 49:3, 4) Kini nga mga bakante, ang na- 
bakanteng luna ni Levi taliwala sa 12 ingon man 


1158 


ang pagkahanaw sa luna sa usa nga may mga ka- 
tungod sa pagkapanganay, kinahanglang hulipan. 

Sa usa ka simpleng paagi gipasibo ni Jehova ki- 
ning mga butanga pinaagi sa usa lamang ka solus- 
yon. Ang duha ka anak nga lalaki ni Jose, si Epraim 
ug Manases, gihatagan sa bug-os nga katungda- 
nan ingong mga pangulo sa tribo. (Gen 48:1-6, 1Cr 
5:1, 2) Mahimong isipon nga may 12 gihapon ka 
tribo walay labot ang tribo ni Levi, ug usab usa ka 
dobleng bahin sa yuta ang mahawasong gihatag 
ngadto kang Jose nga amahan ni Epraim ug Mana- 
ses. Niining paagiha ang mga katungod sa pagka- 
panganay gikuha gikan kang Ruben, ang panga- 
nay ni Lea, ug gihatag kang Jose, ang panganay ni 
Raquel. (Gen 29:31, 32; 30:22-24) Karon tungod ni- 
ini nga mga kausaban ang mga ngalan sa 12 (dili- 
Levihanon) ka tribo sa Israel maoy Ruben, Simeon, 
Juda, Isacar, Zabulon, Epraim, Manases, Benjamin, 
Dan, Aser, Gad, ug Neptali.--Num 1:4-15. 

Gikan sa Sinai Ngadto sa Yutang Saad. 
Duha lamang sa 12 ka espiya nga gipadala ngadto 
sa Yutang Saad ang mibalik nga may lig-ong pag- 
tuo aron dasigon ang ilang mga igsoon sa pagsu- 
long ug sa pagsakop. Busa, gitino ni Jehova nga tu- 
ngod niining kinatibuk-ang kakulang sa pagtuo, 
kadtong tanan nga kapin sa 20 anyos nga migula 
gikan sa Ehipto, gawas lamang sa pipila, mamatay 
didto sa kamingawan. (Num 13:25-33, 14:26-34) 
Ug busa sulod sa 40 ka tuig kining dakong kampo 
sa Israel naglatagaw didto sa Peninsula sa Sinai. Bi- 
san si Moises ug Aaron namatay nga wala makata- 
ak sa Yutang Saad. Wala madugay human mogula 
ang Israel gikan sa Ehipto, ang usa ka pagsenso 
nagpakita nga dihay 603,550 ka lig-on ug lawas 
nga kalalakin-an, apan mga 39 ka tuig sa ulahi 
ang gidaghanon sa bag-ong kaliwatan mikubos ug 
1,820, o 601,730 na lamang.--Num 1:45, 46, 26:51. 

Panahon sa pagbalhinbalhin ug puyo sa Israel 
didto sa kamingawan, si Jehova nahimong usa ka 
salipdanang paril nga naglibot kanila, usa ka ta- 
ming gikan sa ilang mga kaaway. Sa panahon la- 
mang nga sila mirebelde batok kaniya nga siya mi- 
tugot nga modangat ang kadaotan kanila. (Num 
21:5, 6) Si Jehova naghatag usab kanila sa ta- 
nan nilang panginahanglan. Siya naghatag kanilag 
mana ug tubig, naghatag kanila ug balaod sa ka- 
hinlo nga pinaagi niini mapanalipdan ang ilang 
panglawas, ug gani nagpahinabo nga ang ilang 
mga sapatos dili mapudpod. (Ex 15:23-25, 16:31, 
35, Deu 29:5) Apan bisan pa sa maong mahi- 
gugmaon ug milagrosong pag-atiman ni Jehova, 
ang Israel sublisubling nagbagulbol ug nagrekla- 
mo, ug sa popanahon may mga rebelde nga mitin- 
dog aron sa paghagit sa teokratikanhong mga pag- 
tudlo alang sa katungdanan, nga tungod niana sila 

kinahanglang disiplinahon pag-ayo ni Jehova, aron 
ang uban makakat-on sa pagkahadlok ug sa pagsu- 
nod sa ilang Dakong Manluluwas.--Num 14:2-12, 
16:1-3: Deu 9:24, 1Co 10:10. 

Ang 40-ka-tuig nga panaw sa Israel latas sa ka- 
mingawan naghinapos na sa dihang gitugyan ni 
Jehova sa ilang mga kamot ang mga hari sa mga 
Amorihanon, si Sihon ug si Og. Tungod niini nga 
kadaogan ang Israel nakapanunod ug dakong bahin 
sa teritoryo sa S sa Jordan diin didto nagpuyo ang 
mga tribo ni Ruben ug Gad ug ang katunga sa tri- 
bo ni Manases.---Deu 3:1-13, Jos 2:10. 

Ang Israel Ilalom sa mga Maghuhukom. 
Human mamatay si Moises, gipangunahan ni Jo- 
sue ang mga Israelinhon sa pagtabok sa Jordan ni- 
adtong 1473 W.K.P. paingon sa yutang gihubit nga 
“nagaagay sa gatas ug dugos.” (Num 13:27: Deu 
27:3) Unya, sulod sa unom-ka-tuig nga pagpang- 
haros sa pagpakiggubat, ilang nailog ang teritoryo 
nga gikontrolar sa 31 ka hari sa K sa Jordan, lakip 
ang kinutaang mga siyudad sa Jerico ug Ai. (Jos 1 
hangtod sa 12) Ang kapatagan daplin sa baybayon 
ug ang pipila ka sakop nga mga siyudad, sama sa 
salipdanan sa mga Jebusihanon nga nahimong 
Siyudad ni David sa ulahi, wala ilakip. (Jos 13:1-6, 
2Sa 5:6-9) Kining batok-sa-Diyos nga mga elemen- 
to nga gitugotang magpabilin nagsilbing samag 
mga sampinit ug kudyapa sa kiliran sa Israel, ug 
ang pagpakigminyo kanila nagpasamot lamang sa 
kasakit. Sa yugtong kapin sa 380 ka tuig, sukad sa 
kamatayon ni Josue hangtod sa bug-os nga pagsa- 
kop niini ni David, ang maong mga magsisim- 
ba sa bakak nga mga diyos nahimong “mga tigsu- 
lay sa Israel aron mahibaloan kon motuman ba sila 
sa kasugoan ni Jehova.”--Huk 3:4-6. 

Ang bag-ong nailog nga teritoryo gibahin pina- 
agig ripa taliwala sa mga tribo sa Israel, ingon sa 
gisugo ni Jehova kang Moises. Unom ka “siyudad 
nga dalangpanan” ang gigahin aron kadangpan sa 
dili-tinuyong mga nakabuno. Kini, ug ang 42 ka 
uban pang mga siyudad ug ang agrikultural nga 
yuta nga naglibot niini, gipahat ngadto sa tribo ni 
Levi.--Jos 13 hangtod sa 21. 

Ang matag siyudad nagtudlo ug mga maghuhu- 
kom ug mga opisyal diha sa mga ganghaan niini 
aron sa pagdumala sa hudisyal nga mga kaso su- 
mala sa gilatid ilalom sa pakigsaad sa Balaod (Deu 
16:18) ingon man nagtudlo ug mga hawas nga 
mga ansiyano aron sa pagdumala sa katibuk-ang 
mga kalihokan sa siyudad. (Huk 11:5) Bisan tuod 
ang mga tribo nagpadayon sa paghupot sa ilang 
mga ngalan ug mga panulondon, ang dakong ba- 
hin sa sentralisadong organisasyonal nga gahom 
nga gihuptan panahon sa pag-estar didto sa kami- 
ngawan nahanaw na. Ang awit ni Debora ug Ba- 

rak, ang mga panghitabo sa pagpakiggubat ni Gi- 
deon, ug ang mga kalihokan ni Jepte, kining tanan 
nagpadayag sa mga suliran sa kakulang sa panag- 
hiusa nga mitungha sa dihang wala na si Moises 
ug ang iyang manununod nga si Josue, ug ang ka- 
tawhan wala na magpagiya sa ilang dili-makitang 
Ulo, si Jehova nga Diyos.---Huk 5:1-31: 8:1-3, 11:1- 
12:7. 

Sa pagkamatay ni Josue ug sa mga ansiyano sa 
iyang kaliwatan, ang katawhan nagpalingpaling sa 
ilang pagkamatinumanon ug pagkamasinugtanon 
kang Jehova, sama sa usa ka dakong pendulo nga 
molabyog ngadto-nganhi tali sa matuod ug bakak 
nga pagsimba. (Huk 2:7, 11-13, 18, 19) Sa dihang 
sila mitalikod kang Jehova ug mialagad sa mga 
Baal, gikuha niya ang iyang proteksiyon ug gitugo- 
tan ang mga nasod palibot kanila sa pagsulong 
aron agawan ang ilang yuta. Nakaamgo nga kina- 
hanglan ang hiniusang aksiyon tungod niini nga 
pagpanglupig, ang sukihan nga Israel nangamuyo 
kang Jehova yg siya, sa baylo, nagpatindog ug mga 
maghuhukom, o mga manluluwas, aron sa paglu- 
was sa katawhan. (Huk 2:10-16, 3:15) Dihay kom- 
pletong han-ay niining maisog nga mga maghuhu- 
kom human kang Josue, nga naglakip kang Otniel, 
Ehud, Samgar, Barak, Gideon, Tola, Jair, Jepte, Ib- 
zan, Elon, Abdon, ug Samson.--Huk 3 hangtod 
sa 16. 

Ang matag kaluwasan adunay makapahiusang 
epekto sa nasod. Dihay ubang mga panghitabo 
usab nga nakapatunghag panaghiusa. Sa usa ka hi- 
gayon sa dihang ang puyopuyo sa usa ka Leviha- 
non walay kokaluoy nga giamong-amongan, ang 
11 ka tribo masuk-anong nagkahiusa batok sa tri- 
bo ni Benjamin, nga gibati nilang usa kini ka sala 
ug responsibilidad sa tibuok nasod. (Huk kap 19, 
20) Ang tanang tribo nagkahiusa sa pag-adto sa 
arka sa pakigsaad didto sa tabernakulo sa Shilo. 
(Jos 18:1) Busa ilang gibati ang kapildihan sa nasod 
sa dihang ang Arka nailog sa mga Filistehanon tu- 
ngod sa pagpatuyang ug sa daotang panggawi sa 
mga saserdote niadtong panahona, ilabina sa mga 
anak nga lalaki sa Hataas nga Saserdoteng si Eli. 
(1Sa 2:22-36: 4:1-22) Sa pagkamatay ni Eli, ug sa 
dihang nahimo si Samuel nga manalagna ug mag- 
huhukom sa Israel, dihay panaghiusa sa Israel, 
sanglit si Samuel mipanaw libot sa Israel aron sa 
pagdumala sa mga suliran ug mga panagkabangi 
sa katawhan.-- 1Sa 7:15, 16. 

Ang Nahiusang Gingharian. Si Samuel 
wala gayod mahimuot sa dihang, niadtong 
1117 W.K.P., ang Israel mihangyo: “Pagtudlo alang 
kanamo ug usa ka hari aron sa paghukom kana- 
mo sama sa tanang kanasoran.” Apan, si Jeho- 
va miingon kang Samuel, “Pamatia ang tingog sa 

katawhan .. . kay dili ikaw ang ilang gisalikway, 
kondili ako ang ilang gisalikway ingon nga hari sa 
ibabaw nila.” (1Sa 8:4-9, 12:17, 18) Tungod niadto, 
si Saul nga Benjaminhon gipili ingong unang hari 
sa Israel, ug bisan tuod maayo ang pagsugod sa 
iyang pagmando, sa kadugayan ang iyang pag- 
kamapangahason mitultol sa pagkadili-masinug- 
tanon, ug ang pagkadili-masinugtanon, sa baylo, 
mitultol sa pagrebelde, ug ang pagrebelde sa kata- 
posan misangpot sa iyang pagkonsulta sa usa ka 
espiritista---mao nga human sa 40 ka tuig siya na- 
pamatud-ang pakyas gayod!-- 1Sa 10:1; 11:14, 15; 
13:1-14, 15:22-29, 31:4. 

Si David nga naggikan sa tribo ni Juda, usa ka 
“tawo nga gikahimut-an sa kasingkasing ni Jehova' 
(1Sa 13:14, Buh 13:22), gidihogan ingong hari puli 
kang Saul, ug ilalom sa iyang maayong pagpangu- 
na ang mga utlanan sa nasod misaylo pa sa gisaad 
nga mga kinutbanan, gikan “sa suba sa Ehipto 
hangtod sa dakong suba, ang suba sa Euprates.” 
--Gen 15:18, Deu 11:24, 2Sa 8:1-14, 1Ha 4:21. 

Panahon sa 40-ka-tuig nga paghari ni David gi- 
mugna ang nagkadaiyang linain nga mga katung- 
danan dugang pa sa tribonhong kahikayan. Dihay 
grupo sa mga magtatambag nga naglibot sa hari, 
gawas pa sa mga impluwensiyadong mga ansiyano 
nga nag-alagad sa sentralisadong kagamhanan. 
(1Cr 13:1: 27:32-34) Unya dihay dakodakong kawa- 
nihan sa departamento sa kagamhanan nga gi- 
langkoban sa mga prinsipe sa matag tribo, mga pa- 
ngulo, mga opisyal sa palasyo, ug kasundalohan 
nga may administratibong mga responsibilidad. 
(1Cr 28:1) Alang sa epektibong pagdumala sa pipi- 
la ka butang, gitudlo ni David ang 6,000 ka Leviha- 
non ingong mga maghuhukom ug mga opisyal. 
(1Cr 23:3, 4) Gitukod ang ubang mga departamen- 
to lakip sa ilang tinudlong mga magtatan-aw aron 
sa pag-atiman sa pagtikad sa mga uma yg sa pag- 
dumala sa mga parasan ug sa mga gam-anan sa 
bino, sa kaolibohan ug sa suplay sa lana, ug sa mga 
kahayopan. (1Cr 27:26-31) Ang pinansiyal nga ala- 
timanon sa hari susamang giatiman pinaagi sa pa- 
ngunang departamento sa pamahandi nga bulag 
nianang nagdumala sa mga bahandi nga gitipigan 
sa ubang mga dapit, sama sa hilit nga mga siyudad 
ug kabalangayan.---1Cr 27:25. 

Si Solomon mipuli kang David nga iyang amahan 
ingong hari niadtong 1037 W.K.P. Siya naghari “sa 
tanang gingharian gikan sa Suba [sa Euprates] 
hangtod sa yuta sa mga Filistehanon ug hangtod 
sa utlanan sa Ehipto” sulod sa 40 ka tuig. Ang 
iyang paghari nabantog ilabina tungod sa pakigda- 
it ug kalamboan, kay ang mga nasod sa palibot pa- 
dayong “nagdalag mga gasa ug nag-alagad kang 
Solomon sa tanang adlaw sa iyang kinabuhi.” (1Ha 

4:21) Ang kaalam ni Solomon nahimong panulti- 
hon, siya mao ang labing maalamong hari sa kara- 
ang kapanahonan, ug panahon sa iyang paghari 
ang Israel nakaabot sa kinatayuktokan sa gahom 
ug himaya niini. Usa sa labing dakong mga kalam- 
posan ni Solomon mao ang pagtukod sa maanindot 
kaayo nga templo, nga ang mga plano niini gihatag 
kaniya sa iyang inspiradong amahan nga si David. 
--1Ha kap 3 hangtod sa 9: 1Cr 28:11-19. 

Bisan pa sa tanan niyang himaya, mga bahan- 
di, ug kaalam, kapakyasan ang gidangatan ni So- 
lomon, kay iyang gitugotan ang iyang daghang 
langyawng mga asawa sa pagpatalikod kaniya gi- 
kan sa putling pagsimba kang Jehova ngadto sa 
mahugawng mga buhat sa bakak nga mga relihi- 
yon. Sa kataposan si Solomon namatay nga dili- 
inuyonan ni Jehova, ug ang iyang anak nga si Re- 
hoboam mipuli kaniya.-- 1Ha 11:1-13, 33, 41-43. 

Si Rehoboam, nga kulang sa kaalam ug abanteng 
panglantaw, nagdugang sa bug-at na nga mga pa- 
las-anon nga gipapas-an sa kagamhanan diha sa 
katawhan. Kini maoy hinungdan nga ang napulo 
ka tribo sa amihanan mibulag ug midapig kang Je- 
roboam, sumala sa gitagna sa manalagna ni Jeho- 
va. (1Ha 11:29-32, 12:12-20) Busa ang gingharian 
sa Israel nabahin niadtong 997 W.K.P. 

Alang sa mga detalye sa nabahin nga ginghari- 
an, tan-awa ang ISRAEL Num. 3. 

Ang Israel Human sa Pagkadestiyero sa Ba- 
bilonya. Sa misunod nga 390 ka tuig human sa 
kamatayon ni Solomon ug sa pagkabungkag sa 
nahiusang gingharian ug hangtod sa pagkalaglag 
sa Jerusalem niadtong 607 W.K.P., ang terminong 
“Israel” kasagarang gipadapat sa napulo ka tri- 
bo ilalom sa pagmando sa amihanang gingharian. 
(2Ha 17:21-23) Apan sa dihang namalik ang ta- 
nang 12 ka tribo gikan sa pagkadestiyero, ug hang- 
tod sa ikaduhang pagkalaglag sa Jerusalem niad- 
tong 70 K.P., ang terminong “Israel” sa linangkob 
nagtumong na usab sa tanang kaliwat ni Jacob nga 
nabuhi niadtong panahona. Sa makausa pa ang ka- 
tawhan sa tanang 12 ka tribo gitawag nga “tibuok 
Israel.”--Esd 2:70: 6:17: 10:5; Neh 12:47: Buh 2: 
22, 36. 

Kadtong namalik sa Jerusalem uban kang Zoro- 
babel ug sa Hataas nga Saserdoteng si Josue (Je- 
sua) niadtong 537 W.K.P. halos 50,000 (42,360 ka 
Israelinhon, apil ang kapig 7,500 ka ulipon ug pro- 
pesyonal nga mga mag-aawit), ug gisugdan nila 
pagtukod pag-usab ang balay sa pagsimba kang 
Jehova. (Esd 3:1, 2; 5:1, 2) Sa ulahi ang uban na- 
malik duyog kang Esdras niadtong 468 W.K.P. 
(Esd 7:1-8:36), ug sa ulahi pa gayod, niadtong 
455 W.K.P., walay duhaduha nga ang uban miku- 
yog kang Nehemias sa dihang siya miadto sa Jeru- 

salem nga may linaing buluhaton sa pagtukod pag- 
usab sa mga paril ug mga ganghaan sa siyudad. 
(Neh 2:5-9) Apan, daghang Israelinhon ang nagka- 
tibulaag pa gihapon sa tibuok imperyo, ingon sa gi- 
pakita sa basahon ni Ester.---Est 3:8, 8:8-14: 9:30. 

Bisag ang Israel wala mahibalik sa kanhing sobe- 
ranya niini ingong usa ka independenteng nasod, 
apan kini nahimong usa ka Hebreohanong estado 
nga may dakodakong kagawasan ilalom sa Persian- 
hong pagmando. Ang luyoluyong mga magma- 
mando ug mga gobernador (sama kang Zorobabel 
ug Nehemias) gikuha mismo taliwala sa mga Israe- 
linhon. (Neh 2:16-18, 5:14, 15; Hag 1:1) Ang mga 
ansiyano sa Israel ug ang tribonhong mga prinsipe 
nagpadayon sa pag-alagad ingong mga magtatam- 
bag ug mga hawas sa katawhan. (Esd 10:8, 14) 
Ang organisasyon sa mga saserdote gitukod pag- 
usab, pinasukad sa karaang mga talaan sa kagikan 
nga giampingan pag-ayo, ug tungod kay diha na 
usab kining Levihanong kahikayan, ang mga halad 
ug ang ubang mga kinahanglanon sa Balaod gitu- 
man.---Esd 2:59-63, 8:1-14: Neh 8:1-18. 

Sa dihang napukan ang Persianhong Imperyo ug 
mibangon ang Gresyanhong pagmando sa kalibo- 
tan, ang Israel nabahin tungod sa panagbangi tali 
sa mga Ptolemy sa Ehipto ug sa mga Seleucid sa 
Sirya. Kining ulahi nga gihisgotan, panahon sa 
pagmando ni Antiochus IV (Epiphanes), determi- 
nado sa paghanaw sa pagsimba ug sa mga kostum- 
bre sa mga Hudiyo. Ang iyang paningkamot misa- 
mot niadtong 168 W.K.P. sa dihang gitukod ang 
usa ka paganong halaran ibabaw sa halaran sa 
templo sa Jerusalem ug gipahinungod kini ngad- 
to sa Gregong diyos nga si Zeus. Apan, kining 
mapanamastamason nga buhat adunay balit-ad 
nga epekto, kay kadto maoy nakasugnib sa pag- 
alsa sa mga Macabeo. Tulo ka tuig sa ulahi, alang 
sa maong adlaw, ang madaogong Hudiyong pa- 
ngulo nga si Judas Macabeo nagpahinungod pag- 
usab sa nahinloan nga templo ngadto kang Jehova 
uban ang usa ka pista nga gisaulog sa mga Hudiyo 
sukad niadto ingong Hanukkah. 

Ang misunod nga siglo maoy hilabihan ka gubot 
sulod sa nasod nga niana ang Israel misamot pag- 
pahilayo gikan sa tribonhong administratibo nga 
mga probisyon sa pakigsaad sa Balaod. Niini nga 
yugto nga ang makinasod nga pagmando sa mga 
Macabeo o mga Hasmonaeano nakasinatig lainla- 
ing mga kahimtang, ug naugmad ang mga partido 
sa dapig-Hasmonaeano nga mga Saduseo ug sa ba- 
tok-Hasmonaeano nga mga Pariseo. Sa kataposan, 
ang Roma, nga nianang panahona mao ang nag- 
mandong gahom sa kalibotan, gihangyo sa pagpa- 
ngilabot. Si Heneral Gnaeus Pompey gipadala, ug 
human sa tulo-ka-bulan nga paglikos iyang nailog 

ang Jerusalem niadtong 63 W.K.P. ug gidugang 
ang Judea ngadto sa imperyo. Si Herodes nga Ban- 
togan gitudlo sa Roma ingong hari sa mga Hudiyo 
niadtong mga 39 W.K.P., ug mga tulo ka tuig sa 
ulahi siya malamposong nagpukan sa Hasmonaea- 
no nga pagmando. Sa hapit nang mamatay si He- 
rodes natawo si Jesus niadtong 2 W.K.P., ingong 
“usa ka himaya sa imong katawhan nga Israel.” 
—luc 2:32. 

Ang awtoridad sa imperyo sa Roma ibabaw sa 
Israel sa panahon sa unang siglo K.P. nabahinba- 
hin taliwala sa mga magmamando sa distrito ug 
mga gobernador, o mga prokurador. Gihisgotan sa 
Bibliya ang maong mga magmamando sa distrito 
sama kang Felipe, Lisanias, ug Herodes Antipas 
(Luc 3:1), ingon man si Gobernador Poncio Pilato, 
Felix, ug Festo (Buh 23:26, 24:27), ug si Haring Ag- 
ripa I ug II (Buh 12:1, 25: 13). Sa sulod sa Israel, di- 
hay nagpabilin gihapon nga pipila ka aspekto sa 
tribonhong kahikayan sa talaan sa kagikan, ingon 
sa makita sa dihang si Cesar Agusto nagsugo nga 
ang mga Israelinhon magparehistro diha sa tag- 
satagsa ka siyudad sa ilang mga balay sa mga 
amahan. (Luc 2:1-5) Taliwala sa katawhan ang 
“mga ansiyano” ug ang nangatungdanan nga Levi- 
hanong mga saserdote dako gihapon ug impluwen- 
siya (Mat 21:23: 26:47, 57: Buh 4:5, 23), bisan tuod, 
nga sa dakong bahin, ilang gipulihan sa mga tra- 
disyon sa mga tawo ang sinulat nga mga kina- 
hanglanon sa pakigsaad sa Balaod.---Mat 15:1-11. 

Niini nga kahimtang natawo ang Kristiyanidad. 
Una, miabot si Juan nga Tigbawtismo nga mag- 
uuna ni Jesus aron pabalikon ang daghang Israe- 
linhon ngadto kang Jehova. (Luc 1:16, Ju 1:31) 
Unya si Jesus ug ang iyang mga apostoles misunod 
diha sa buluhatong pagpangluwas, nga nagbudlay 
sa taliwala sa “nawalang mga karnero sa balay sa 
Israel,” nga nagpabuka sa mga mata nga buta aron 
makaila sa bakak nga mga tradisyon sa mga tawo 
ug sa mas labaw nga mga kaayohan sa putling 
pagsimba sa Diyos. (Mat 15:24: 10:6) Apan, usa ka 
nahibilin lamang ang midawat kang Jesus ingong 
Mesiyas ug naluwas. (Rom 9:27, 11:7) Sila mao kad- 
tong malipayong miabiba kaniya ingong “Hari sa 
Israel.” (Ju 1:49, 12:12, 13) Ang kadaghanan, nga 
wala motuo kang Jesus (Mat 8:10, Rom 9:31, 32), 
miduyog sa ilang relihiyosong mga pangulo nga 
misinggit: “Kuhaa siya! Kuhaa siya! Ilansang siya!” 
“Kami walay hari gawas kang Cesar. ”--Ju 19:15: 
Mar 15:11-15. 

Sa wala madugay, ang panahon nagpamatu- 
od nga kining lig-on kunohay nga pagkamauno- 
ngon kang Cesar maoy dili-tinuod. Ang panati- 
kong mga tawo sa Israel naghulhog ug lainlaing 
mga pag-alsa, ug sa matag higayon nga nahitabo 
kana ang lalawigan nakaagom ug mabangis nga 

pagpanimalos gikan sa mga Romano, nga sa bay- 
lo, nakapasamot sa Hudiyohanong kasilag batok sa 
Romanhong pagmando. Sa kataposan ang kahim- 
tang misamot pa nga tungod niana ang lokal nga 
Romanhong kasundalohan dili na makaarang sa 
pagsumpo niini ug si Cestius Gallus, ang goberna- 
dor sa Sirya, misulong sa Jerusalem uban ang mas 
lig-on nga mga puwersa aron magpabilin ang Ro- 
manhong pagmando. 

Human sugnibi ang Bezetha, sa A sa templo, si 
Gallus nagkampo sa atubangan sa palasyo sa hari, 
sa HK sa templo. Nianang higayona, matod ni Jo- 
sephus, sayon ra unta siyang makasulod ngadto sa 
siyudad, apan, ang iyang pagkalangan nakapalig- 
on sa mga mag-aalsa. Unya ang nag-unang pun- 
dok sa Romanong mga sundalo naghimog pangsa- 
lipod nga depensa, sama sa likod sa bao, nga ang 
ilang mga taming gisalipod sa ibabaw sa ilang ka- 
ugalingon ug nagsugod sa pagguba sa mga paril. 
Apan sa dihang ang mga Romano hapit nang 
molampos, sila misibog sa tinghunlak niadtong 
66 K.P. Bahin niini nga pagsibog, si Josephus mii- 
ngon: “Si Cestius . . . sa kalit nagpasibog sa iyang 
kasundalohan, gitalikdan ang iyang mga paglaom, 
nga wala makaagom ug bisan unsang kapildihan, 
ug, sukwahi sa gihunahuna sa tanan, mibiya gikan 
sa siyudad.” (The Jewish War, II, 540 [xix, 7]) Kini 
nga pag-atake sa siyudad, nga gisundan sa kalit 
nga pagsibog, naghatag ug ilhanan ug kahiga- 
yonan sa mga Kristohanon didto nga “mokala- 
giw ngadto sa kabukiran” ingon sa gisugo ni Jesus. 
--luc 21:20-22. 

Sa misunod nga tuig (67 K.P.) nangandam si 
Vespasian sa pagpahunong sa pag-alsa sa mga Hu- 
diyo, apan ang wala damhang kamatayon ni Nero 
niadtong 68 naghatag ug kahigayonan kang Ves- 
pasian nga mahimong emperador. Busa siya miba- 
lik sa Roma niadtong 69 ug gibilin ang iyang anak 
nga lalaking si Tito aron ipadayon ang pagpakiggu- 
bat, ug sa misunod nga tuig, sa 70 K.P., gisulong 
ug gilaglag ang Jerusalem. Tulo ka tuig sa ulahi 
ang kataposang Hudiyohanong salipdanan sa Ma- 
sada nailog sa mga Romano. Matod ni Josephus 
nga sa panahon sa tibuok nga kampanya militar 
batok sa Jerusalem 1,100,000 ka Hudiyo ang na- 
ngamatay, ang kadaghanan tungod sa kamatay ug 
gutom, ug 97,000 ang gibihag, siya miingon, dag- 
han ang nagkatibulaag ingong mga ulipon ngadto 
sa tanang dapit sa imperyo.---The Jewish War, VI, 
420 (ix, 3). 

Aron sa pag-ila sa “napulog-duha ka tribo sa Is- 
rael” nga gihisgotan sa Mateo 19:28 ug Lucas 22: 
30, tan-awa ang TRIBO (“Magahukom sa Napulog- 
Duha ka Tribo sa Israel"). 

3. Ang mga tribo nga kaduha mahimulag 
ingong amihanang gingharian sa Israel. 

Ang unang pagkabahin sa nasodnong kagamha- 
nan nahitabo sa pagkamatay ni Saul niadtong mga 
1078 W.K.P. Ang tribo ni Juda miila kang David 
ingong hari, apan ang ubang mga tribo naghimong 
hari sa anak nga lalaki ni Saul nga si Is-boset, duha 
ka tuig sa ulahi si Is-boset gipatay. (2Sa 2:4, 8-10, 
4:5-7) Sa ngadtongadto ang maong panagbangi 
naalim ug si David nahimong hari sa tanang 12 ka 
tribo.---2Sa 5:1-3. 

Sa ulahi sa pagmando ni David, sa dihang napuk- 
go ang pag-alsa sa iyang anak nga lalaking si Ab- 
salom, ang tanang tribo sa makausa pa miila kang 
David ingong hari. Apan, sa pagbalik sa hari sa 
iyang trono, mitungha ang usa ka panagbangi ba- 
hin sa ilang mga gikasabotan, ug tungod niini di- 
hay panaglalis tali sa napulo ka tribo sa amihanan 
nga gitawag ug Israel ug sa mga tawo sa Juda. 
--2Sa 19:41-43. 

Ang tanang 12 ka tribo nahiusa sa ilang pagpa- 
luyo sa paghari sa anak ni David nga si Solo- 
mon. Apan sa iyang pagkamatay niadtong mga 
998 W.K.P. nahitabo ang ikaduhang pagkabahin sa 
gingharian. Ang mga tribo lamang ni Benjamin ug 
Juda ang mipaluyo kang Haring Rehoboam, kinsa 
milingkod sa trono sa iyang amahan nga si Solo- 
mon didto sa Jerusalem. Ang Israel, nga gilangko- 
ban sa napulo ka tribo sa A ug sa S, mipili kang Je- 
roboam nga ilang hari.--1Ha 11:29-37, 12:1-24, 
MAPA, Tomo 1, p. 947. 

Sa sinugdan, ang kaulohan sa Israel gitukod did- 
to sa Sekem. Sa ulahi kini gibalhin sa Tirza, ug 
unya sa panahon sa paghari ni Omri gibalhin kini 
ngadto sa Samaria, diin nagpabilin kini sulod sa 
misunod nga 200 ka tuig. (1Ha 12:25; 15:33, 16:23, 
24) Nasabtan ni Jeroboam nga ang hiniusang pag- 
simba maoy makahugpong sa katawhan, ug busa 
aron ang mibulag nga mga tribo dili na moadto sa 
templo sa Jerusalem aron sa pagsimba, gihimo 
niya ang duha ka bulawang nating baka, dili sa ka- 
ulohan, kondili didto sa duha ka tumoy sa teritor- 
yo sa Israel, usa sa Bethel sa habagatan ug ang lain 
sa Dan didto sa amihanan. Nagbutang usab siya ug 
dili-Levihanong mga saserdote aron sa pagpangu- 
na ug sa pagtudlo sa Israel sa pagsimba sa bulawan 
nga mga nating baka ug sa pormag-kanding nga 
mga demonyo.--1Ha 12:28-33, 2Cr 11:13-15. 

Sa mga mata ni Jehova kadto maoy usa ka dako 
kaayong sala nga nahimo ni Jeroboam. (2Ha 17:21, 
22) Kon siya nagpabilin pang matinumanon kang 
Jehova ug wala moliso sa maong grabeng idolatri- 
ya, tugotan unta sa Diyos nga magpadayon ang 
iyang dinastiya, apan ingon sa gidangatan, nawala 
ang trono sa iyang banay sa dihang ang iyang 
anak nga lalaking si Nadab gipatay wala pay duha 
ka tuig human mamatay si Jeroboam.--- 1Ha 11:38, 
15:25-28. 

Ang gidangatan sa mga magmamando mao 
usab ang gidangatan sa nasod sa Israel. Napulog- 
siyam ka hari, gawas kang Tibni (1Ha 16:21, 22), 
ang naghari sukad sa 997 hangtod sa 740 W.K.P. 
Siyam lamang ang may mga anak nga mipuli ka- 
nila, ug usa lamang ang may dinastiya nga miabot 
hangtod sa ikaupat nga kaliwatan. Pito sa mga hari 
sa Israel ang mimando ug duha ka tuig o menos 
pa; ang uban sulod lamang sa pipila ka adlaw. Ang 
usa naghikog, ang laing upat ahat nga namatay, ug 
ang laing unom gipatay sa ambisyosong mga tawo 
nga mipuli sa trono sa ilang mga biktima. Bisan 
tuod ang labing maayo sa tanan, si Jehu, nakapa- 
himuot kang Jehova pinaagi sa paghanaw sa dao- 
tang pagsimba kang Baal nga gipasiugda ni Ahab 
ug Jezebel, apan “si Jehu wala mag-amping sa pag- 
subay sa balaod ni Jehova nga Diyos sa Israel uban 
sa bug-os niyang kasingkasing”: iyang gitugotan 
nga ang pagsimba ni Jeroboam sa nating baka 
magpadayon sa tibuok yuta.---2Ha 10:30, 31. 

Si Jehova, sa iyang bahin, hataas gayod ug pai- 
lob sa Israel. Sulod sa ilang 257-ka-tuig nga kasay- 
sayan siya nagpadayon sa pagpadala sa iyang mga 
alagad aron sa pagpasidaan sa mga magmamando 
ug sa katawhan bahin sa ilang daotang mga dalan, 
apan kini walay kapuslanan. (2Ha 17:7-18) Lakip 
niining debotadong mga alagad sa Diyos mao ang 
mga manalagnang si Jehu (dili ang hari), Elias, Mi- 
caias, Eliseo, Jonas, Oded, Oseas, Amos, ug Mi- 
queas.--1Ha 13:1-3, 16:1, 12, 17:1: 22:8, 2Ha 3:11, 
12: 14:25, 2Cr 28:9: Os 1:1; Am 1:1; Miq 1:1. 

Ang problema sa Israel bahin sa pagpanalipod sa 
iyang kaugalingon batok sa pagsulong mas dako pa 
kay sa problema sa Juda, kay bisan tuod nadoble 
niya ang iyang populasyon, halos nahimong tulo ka 
pilo ang iyang pagabantayan nga luna sa yuta. Du- 
gang pa sa pagpakig-away sa Juda sa popanahon, 
siya subsob nga nakiggubat diha sa iyang amiha- 
nan ug sidlakang mga utlanan batok sa Sirya ug 
nailalom sa pagpit-os sa Asirya. Ang kataposang 
paglikos sa Samaria gisugdan ni Salmaneser V sa 
ikapitong tuig sa paghari ni Oseas, apan mikabat 
ug tulo ka tuig una mailog sa mga Asiryanhon 
ang siyudad niadtong 740 W.K.P.--2Ha 17:1-6, 18: 
9, 10. 

Ang polisa sa mga Asiryanhon, nga gisugdan ni 
Tiglat-pileser III nga mipuli kang Salmaneser, mao 
ang pagpapahawa sa mga binihag gikan sa nailog 
nga teritoryo ug ang pagpuli kanila ug mga kataw- 
han gikan sa ubang mga dapit sa imperyo. Sa 
ingon, napugngan ang umaabot nga mga pag-alsa. 
Tungod niini nga panghitabo ang ubang nasod- 
nong mga pundok nga gisulod sa teritoryo sa Isra- 
el sa kataposan nasagol sa rasanhon ug sa relihiyo- 
song paagi ug human niadto nailhan ingong mga 
Samarianhon.---2Ha 17:24-33, Esd 4:1, 2, 9, 10, Luc 
9:52: Ju 4:7-43. 

Apan sa pagkapukan sa Israel, ang napulo ka tri- 
bo sa amihanan wala sa bug-os mahanaw. Ang pi- 
pila ka tawo niini nga mga tribo dayag nga gibilin 
sa mga Asiryanhon sa teritoryo sa Israel. Sa walay 
duhaduha ang uban mikalagiw gikan sa idolatriya 
sa Israel ngadto sa teritoryo sa Juda sa wala pa ang 
740 W.K.P., ug ang ilang mga kaliwat lagmit mao 
ang nahilakip niadtong mga binihag nga gidala 
ngadto sa Babilonya niadtong 607 W.K.P. (2Cr 
11:13-17: 35:1, 17-19) Tinong may mga kaliwat 
usab gikan niadtong gibihag sa mga Asiryanhon 
(2Ha 17:6, 18:11) nga lakip niadtong nahibilin nga 
namalik nga naglangkob sa 12 ka tribo sa Israel ni- 
adtong 537 W.K.P. ug sa panahon human niadto. 
--ICr 9:2, 3; Esd 6:17: Os 1:11; itandi ang Eze 
37:15-22. 

4. Ang Yutang Saad, o ang geograpikanhong te- 
ritoryo nga gihatag ngadto sa nasod sa Israel (ta- 
nang 12 ka tribo), nga lahi sa teritoryo sa ubang 
mga nasod (1Sa 13:19, 2Ha 5:2, 6:23), ug niini nag- 
mando ang mga hari sa Israel.--1Cr 22:2, 2Cr 
2:17. 

Human mabahin ang nasod, ang “yuta sa Israel” 
usahay gigamit aron sa pagpaila sa amihanang te- 
ritoryo sa gingharian, nga nagpalahi niini gikan sa 
Juda. (2Cr 30:24, 25; 34:1, 3-7) Human sa pagka- 
pukan sa amihanang gingharian, ang ngalan sa Is- 
rael nahuptang buhi sa Juda, ang bugtong gingha- 
rian nga nahibilin sa mga kaliwat ni Israel (ni 
Jacob). Busa, sa panguna, ang ekspresyong “yuta 
sa Israel” nga gigamit ni manalagnang Ezequiel 
nagtumong sa yuta sa gingharian sa Juda ug sa 
kaulohan sa Jerusalem. (Eze 12:19, 22; 18:2, 21: 
2, 3) Mao kini ang geograpikanhong dapit nga na- 
himong bug-os nga biniyaan sulod sa 70 ka tuig 
sukad ug human sa 607 W.K.P. (Eze 25:3) apan pa- 
gatigomon pag-usab nganha niini ang matinuma- 
nong nahibilin.--Eze 11:17: 20:42, 37:12. 

Alang sa kahubitan sa geograpiya ug sa matang 
sa klima sa Israel, maingon man ang gidak-on, lo- 
kasyon, kinaiyanhong mga bahandi, ug uban pa, 
tan-awa ang artikulo nga PALESTINA. 


ISRAELINHON [Kang (Iya ni) Israel]. Usa ka 
kaliwat ni Jacob, kansang ngalan giilisdan ug Isra- 
el. (2Sa 17:25, Ju 1:47; Rom 11:1, tan-awa ang Is- 
RAEL Num. 1.) Depende sa konteksto, ang plural 
nga termino nagtumong sa mosunod: (1) Mga 
membro sa tanang 12 ka tribo sa wala pa mabahin 
ang gingharian (1Sa 2:14: 13:20, 29:1): (2) kad- 
tong iya sa 10 ka tribo sa amihanang gingharian 
(1Ha 12:19, 2Ha 3:24): (3) dili-Levihanong mga 
Hudiyo nga namalik gikan sa pagkadestiyero sa 
Babilonya (1Cr 9:1, 2): (4) mga Hudiyo sa unang 
siglo K.P.--Buh 13:16, Rom 9:3, 4: 2Co 11:22. 


ISRAEL SA DIYOS 


ISRAEL SA DIYOS. Kini nga ekspresyon 
nga makita lamang kausa diha sa Kasulatan nag- 
tumong sa espirituwal nga Israel imbes nga sa 
unodnong mga kaliwat ni Jacob, kansang ngalan 
glilisdan ug Israel. (Gen 32:22-28) Ang Bibliya 
naghisgot sa “Israel nga unodnon” (1Co 10:18), 
ingon man sa espirituwal nga Israel nga gilangko- 
ban niadtong kinsa ang pagkakaliwat ni Abraham 
dili na kinahanglan. (Mat 3:9) Si apostol Pablo, 
sa dihang migamit sa ekspresyon nga “Israel sa 
Diyos,” nagpakita nga kini wala mag-agad kon 
ang usa ba tinuli nga kaliwat ni Abraham o dili. 
--Gal 6:15, 16. 

Ang manalagnang si Oseas mitagna nga ang 
Diyos, sa pagsalikway sa nasod sa kinaiyanhong 
Israel dapig niining espirituwal nga nasod, nga 
naglakip sa mga Hentil, moingon “kanila nga dili 
akong katawhan: 'Kamo akong katawhan.” (Os 
2:23, Rom 9:22-25) Sa gitakdang panahon ang 
Gingharian sa Diyos gikuha gikan sa nasod sa ki- 
naiyanhong mga Hudiyo ug gihatag ngadto sa usa 
ka espirituwal nga nasod nga nagpatunghag mga 
bunga sa Gingharian. (Mat 21:43) Siyempre, ang 
kinaiyanhong mga Hudiyo maoy lakip sa espiritu- 
wal nga Israel. Ang mga apostoles ug ang uban 
nga nakadawat sa balaang espiritu sa Pentekos- 
tes 33 K.P. (mga 120), kadtong nadugang niad- 
tong adlawa (mga 3,000), ug kadtong sa ulahi nga 
nadugang sa gidaghanon sa mga lalaki lamang 
nga mikabat ug mga 5,000 tanan maoy mga Hu- 
diyo ug mga kinabig. (Buh 1:13-15, 2:41, 4:4) 
Apan bisan pa niana, ingon sa paghubit kanila ni 
Isaias, sila maoy “usa ka nahibilin lamang" nga gi- 
luwas gikan sa maong nasod nga gisalikway.---Isa 
10:21, 22: Rom 9:27. 

Ang ubang mga teksto nagpatin-aw niining bu- 
tanga. Sa dihang giputol ang pipila ka “kinaiyan- 
hong mga sanga” gikan sa mahulagwayong kahoy 
nga olibo, gisumpay ang “ihalas” nga mga dili- 
Israelinhon, mao nga walay pagpihig sa rasa o 
matang taliwala niadtong “sa pagkatinuod binhi ni 
Abraham, mga manununod maylabot sa usa ka 
saad.” (Rom 11:17-24, Gal 3:28, 29) “Dili ang tanan 
nga nagsumikad sa Israel tinuod nga TIsrael.”” 
“Kay siya dili Hudiyo sa gawas lamang, ni ang 
pagkatinuli diha sa unod sa gawas lamang. Apan 
siya Hudiyo sa sulod, ug ang iyang pagkatinu- 
li maoy sa kasingkasing pinaagi sa espiritu.” (Rom 
9:6; 2:28, 29) Wala mapatungha sa kinaiyanhong 
Israel ang gikinahanglang gidaghanon, mao nga 
ang Diyos “miliso sa iyang pagtagad ngadto sa ka- 
nasoran aron sa pagkuha gikan kanila ug usa ka 
katawhan alang sa iyang ngalan (Buh 15:14), 
nga labot kanila kini giingon, “Kanhi kamo dili usa 
ka katawhan, apan karon kamo maoy katawhan sa 
Diyos.” (1Pe 2:10) Gikutlo ni apostol Pedro ang gi- 

ingon ngadto sa kinaiyanhong Israel ug gipadapat 
kini ngadto niining espirituwal nga Israel sa Diyos, 
nga nag-ingong kini sa pagkatinuod maoy “usa ka 
piniling rasa, usa ka harianong pagkasaserdote, 
usa ka balaang nasod, usa ka katawhan alang sa 
linaing pagpanag-iya.”--Ex 19:5, 6, 1Pe 2:9. 

Ang 12 ka tribo nga gihisgotan sa Pinadayag 
kapitulo 7 nagtumong gayod niining espirituwal 
nga Israel tungod sa ubay-ubayng balido nga mga 
rason. Ang talaan dili pareho nianang sa kinai- 
yanhong Israel sa Numeros kapitulo 1. Dugang pa, 
ang templo sa Jerusalem ug ang pagkasaserdote 
ug ang tanang rekord sa mga tribo sa kinaiyan- 
hong Israel bug-os nga nalaglag ug nahanaw du- 
gay na sa wala pa si Juan makadawat ug panan- 
awon niadtong 96 K.P. Apan labing hinungdanon, 
nadawat ni Juan ang iyang panan-awon pinasu- 
kad sa gihisgotan nang mga panghitabo sukad ug 
pagkatapos sa Pentekostes 33 K.P. Pinasukad sa 
maong mga panghitabo, ang panan-awon ni Juan 
bahin niadtong nagbarog sa langitnong Bukid sa 
Zion uban sa Kordero (kinsa gisalikway sa kinai- 
yanhong Israel) nagpadayag sa gidaghanon nii- 
ning espirituwal nga Israel sa Diyos nga maoy 
144,000 nga “gipalit gikan sa katawhan. "---Pin 
7:4: 14:1, 4. 


ISTOB [Tawo sa Tob]. Usa sa mga gagmayng 
gingharian nga nagtaganag mga lalaking mang- 
gugubat dapig sa mga anak sa Ammon batok 
kang David. Ang kasundalohan gikan sa “Istob” ug 
ang ilang mga kaalyado napildi. (2Sa 10, AT, KJ, 
NW, Yg) Ang kadaghanan sa mga maghuhubad 
ug mga geograpo nag-isip nga ang Istob angayng 
hubaron nga “mga tawo sa Tob,” nga nagtumong 
sa “yuta sa Tob” diin si Jepte nagpuyo. (Huk 11:3- 
11, tan-awa ang 2Sa 10:6, 8, AS, JB, JP, RS.) Apan, 
ang hubad nga “Istob” gipaluyohan sa pipila ka ka- 
raang mga bersiyon. (LXX; Sy, Vg) Ang nahimu- 
tangan sa karaang Istob wala mahibaloi karon. 
--Tan-awa ang ToB. 


ISVA [lagmit nagkahulogang “Gitupong: Gipa- 
tag"]. Ang ikaduha sa upat ka anak nga lalaki ni 
Aser. (Gen 46:17: 1Cr 7:30) Sanglit siya wala itala 
diha sa mga banay ni Aser, lagmit nga siya walay 
mga anak nga lalaki o ang iyang linya sa kaliwat 
dali ra nga napuo.--Num 26:44. 


ISVI 
tag']. 
1. Ikatulo nga gitalang anak nga lalaki ni Aser 
ug nagpundar sa banay sa mga Isvihanon sa ma- 
ong tribo.---Gen 46:17; Num 26:44, 1Cr 7:30. 
2. Usa sa mga anak nga lalaki ni Haring Saul. 
--1Sa 14:49. 


[lagmit nagkahulogang “Gitupong, Gipa- 

ISVIHANON [Kang (Iya ni) Isvi]. Usa ka ba- 
nay nga naggikan kang Isvi, usa ka anak nga lala- 
ki ni Aser.---Gen 46:17: Num 26:44. 


ITAI [pinamubo sa Itiel]. 

1. Usa ka Gitihanong manggugubat, lagmit gi- 
kan sa Filistehanong siyudad sa Gat, kinsa mauno- 
ngon kaayo kang David. Sa dihang si David ug ang 
iyang mga tig-alagad mikalagiw gikan sa Jerusa- 
lem tungod sa pagrebelde ni Absalom, 600 ka Gi- 
tihanon ang mikuyog, lakip kang Itai. Gisulayan ni 
David pagpugong si Itai nga dili mobiya sa siyudad, 
apan ang manggugubat nagpahayag sa iyang da- 
kong debosyon niining mga pulonga: “Ingon nga si 
Jehova buhi ug ingon nga ang akong ginoo nga 
hari buhi, sa dapit diin moadto ang akong ginoo 
nga hari, alang man sa kamatayon o sa kinabuhi, 
didto usab moadto ang imong sulugoon!” Niana gi- 
tugotan ni David si Itai nga mopadayon sa pagku- 
yog kaniya.---2Sa 15:18-22. 

Human ipha ang iyang kasundalohan, gitudlo ni 
David kining dili-Israelinhon nga si Itai, kauban ni 
Joab ug Abisai, ingong mga pangulo, nga ang ma- 
tag usa nagdumalag ikatulong bahin sa kasundalo- 
han.---2Sa 18:2, 5, 12. 

2. Anak nga lalaki ni Ribai nga naggikan sa Gi- 
bea sa teritoryo sa Benjamin, usa sa gamhanang 
mga tawo sa kasundalohan ni David.---2Sa 23:29, 
1Cr 11:26, 31. 


ITALYA [lagmit gikan sa Latin, vitulus, “nating 
baka”]. Ang pormag-botas nga peninsula nga mi- 
lawis pahabagatan-sidlakan gikan sa kontinente 
sa Uropa paingon sa Dagat Mediteranyo. Gikan 
sa Alps sa A paingon sa samag “kumagko” diha sa 
Strait of Messina sa H kini maoy mga 1,130 km 
(700 mi) ang gitas-on. Ang gilapdon niini dili pare- 
ho gikan sa 160 ngadto sa 240 km (100 ngadto 
sa 150 mi) ug ang utlanan niini mao ang Dagat 
Adriatiko sa S ug ang Dagat Tyrrhenian sa K. Ang 
pangunang tagaytay sa tungatunga niini nga pe- 
ninsula mao ang kutay sa kabukiran sa Apennine, 
nga may tabunok nga mga walog paingon sa kapa- 
tagan daplin sa baybayon. Ang pangunang mga 
suba niini mao ang Tiber ug ang Po. Ang Italya su- 
samag gidak-on sa Pilipinas. 

Sa sinugdan, sumala kang Antiochus sa Syracu- 
sa (sa ikalimang siglo W.K.P.), ang ngalang Italia 
gipadapat lamang sa lalawigan sa Calabria sa H 
diin ang mga Itali nagpuyo. Kini nga ngalan daw 
usa ka Gresyanhong porma alang sa Vitelia, kaam- 
gid sa Latin nga vitulus, nga nagkahulogang “na- 
ting baka.” Lagmit kini gipadapat niini nga rehiyon 
tungod sa mga sibsibanan ug sa mga baka niini o 
kaha tungod kay ang mga molupyo niini nag-isip 
sa ilang kaugalingon nga mga kaliwat sa ilang 

diyos nga torong baka. Sa mga unang siglo K.P. 
ang ngalang Italya gipalapad aron magkobre sa ha- 
los parehong teritoryo nga gikobrehan niini karong 
adlawa. 

Sulod sa kasiglohan ang mga katawhan nga lain- 
lain ug gigikanan milalin ngadto niining tabunok 
kaayong yuta. Ang unang kasaysayan sa Italya 
naglakip sa mga gubat tali niadtong namuyo na 
didto ug sa mga bag-ong nangabot nga sa popana- 
hon misulong sa yuta. Busa ang peninsula nahi- 
mong dapit sa panagsagol sa mga pinulongan, 
dugo, ug mga kostumbre samtang kining lainlaing 
nasodnong mga grupo nanimuyo ug nagminyoay. 

Ang Kristiyanidad gidala ngadto sa Italya sa 
sayo nga panahon, kay sa adlaw sa Pentekostes, 
33 K.P., ang mga kinabig nga Italyano ingon man 
ang mga Hudiyo gikan sa Roma nakasaksi sa pag- 
bubo sa balaang espiritu ug namati sa pagpatin-aw 
ni Pedro, walay duhaduha nga ang pipila kanila 
maoy lakip sa “mga tulo ka libong” nabawtismohan 
sa maong okasyon. (Buh 2:1, 10, 41) Sa pagbalik sa 
Italya, lagmit naporma nila ang sentro sa Kristoha- 
nong kongregasyon sa Roma nga gipadad-an ni 
Pablo sa usa sa iyang mga sulat pipila ka tuig sa 
ulahi. (Rom 1:1-7) Si Aquila ug Priscila lagmit 
membro niana nga kongregasyon sa Italya sa di- 
hang sila gimandoan ni Emperador Claudio, sa 
mga tuig 49 o sayong bahin sa 50 K.P., sa pagbiya 
sa nasod. Sila dili pa dugayng miabot sa Corinto sa 
dihang si Pablo miabot didto sa iyang unang pag- 
duaw sa siyudad panahon sa iyang ikaduhang mis- 
yonaryong panaw.---Buh 18:1, 2. 

Si Cornelio, nga tinong usa ka Italyano ug opisyal 
sa kasundalohan sa “Italyanhong pundok,” adunay 
balay sa Cesarea. (Buh 10:1) Didto sa Cesarea nga 
si Pablo, sa iyang husay atubangan ni Festo, mia- 
pelar sa iyang kaso ngadto kang Cesar. Unya gida- 
la siya sa usa ka sakayan paingon sa Mira, diin kau- 
ban sa ubang mga binilanggo, siya gibalhin ngadto 
sa usa ka sakayan nga kargahanag mga lugas gi- 
kan sa Alejandria nga milawig paingon sa Italya. 
(Buh 25:6, 11, 12, 27:1, 5, 6) Tungod sa pagkalunod, 
sila nagpalabay sa tingtugnaw didto sa pulo sa 
Malta. Unya lagmit nga sa tingpamulak sa 59 K.P., 
si Pablo unang mitaak sa yuta sa Italya didto sa Re- 
gio sa samag “tudlo sa tiil” sa Italya, ug wala ma- 
dugay human niadto siya mikawas sa Puteoli sa 
Luok sa Pozzuoli (Naples). Dinhi, kapin sa 160 km 
(100 mi) sa H sa Roma, si Pablo miestar ug usa ka 
semana sa lokal nga kongregasyon una pa mopa- 
dayon ngadto sa Roma agi sa Apyanhong Dalan, 
nga diha niana, “sa Tiyanggihan sa Apio ug sa Tulo 
ka Abotanan,” siya gisugat sa mga igsoon gikan sa 
Roma. (Buh 28:11-16) Lagmit sa naghinapos ang 
unang pagkabilanggo ni Pablo didto sa Roma, o 
wala madugay human siya makagawas niadtong 

mga 61 K.P., iyang gisulat ang basahon sa Mga He- 
breohanon samtang didto pa sa Italya.---Heb 13:24. 


ITALYANHONG PUNDOK. Usa ka yunit sa 
Romanhong kasundalohan nga niana si Cornelio sa 
Cesarea nag-alagad ingong senturyon. Sa bugtong 
paghisgot niini sa Bibliya, si Cornelio giingong “usa 
ka opisyal sa kasundalohan sa Itatyanhong pundok, 
ingon sa pagtawag niini.” (Buh 10:1) Lagmit usa 
kini ka dibisyon nga ginganlan niana aron mapala- 
hi gikan sa regular nga Romanhong mga lehiyon. 
Ang usa ka dibisyon nga bug-os ang puwersa gi- 
langkoban ug mga 600 ka sundalo, buot ingnon, 
mga ikanapulong bahin sa gidak-on sa usa ka lehi- 
yon. Ingon sa gipasabot sa ngalan niini, kini nga 
dibisyon lagmit gilangkoban sa mga boluntaryo 
nga natigom didto sa Italya, nga nakabaton ug Ro- 
manong pagkalungsoranon sukad sa pagkatawo o 
kaha ingong mga tawong gipagawas. 

Ang kasulatan wala mag-ingon nga kining 
Italyanhong pundok gipapuwesto sa Cesarea. Kini 
nag-ingon lamang nga si Cornelio, nga usa sa mga 
opisyal sa kasundalohan niini, may balay didto sa 
Cesarea.--Buh 10:1, 2, 22, 24. 


ITAMAR [lagmit, Amahan (o, Igsoong Lalaki) 
sa Kahoyng Palma]. Ang ikaupat nga gjilista sa 
mga anak nga lalaki ni Aaron. (Ex 6:23, Num 
26:60, 1Cr 6:3) Human madumala ang pag-imben- 
taryo sa mga butang sa tabernakulo, si Itamar, ka- 
uban sa iyang amahan ug mga igsoong lalaki, gi- 
pahiluna sa katungdanan ingong saserdote sumala 
sa seremonyas nga gibatbat sa Exodo 29. (Ex 28:1, 
38:21, 40:12-15) Sa dihang ang iyang duha ka ma- 
gulang nga lalaki, si Nadab ug Abihu, gipatay sa 
ulahi tungod sa paghalad ug “ginadili nga kalayo,” 
si Itamar ug ang iyang ikatulong igsoon nga lalaki 
nga si Eleasar gisultihan nga dili magbangotan tu- 
ngod kanila. Sa ulahi, si Itamar ug Eleasar nakada- 
wat ug mas dakong bahin sa mga katungdanan sa 
pagkasaserdote sumala sa anam-anam nga pagla- 
tid ni Jehova niini. (Lev 10:1-20) Si Itamar ang gi- 
himong magtatan-aw sa nagkalainlaing pag-ala- 
gad sa tabernakulo nga gihimo sa mga Gersonhon 
ug Merarihanon.--Num 3:2-4, 4:28, 33, 7:8. 

Ang mga kaliwat ni Itamar nagpadayon ingong 
mga saserdote, ug sa panahon sa paghari ni Saul, 
David, ug Solomon, ang mga membro sa balay sa 
kaliwat ni Itamar nga si Eli temporaryong nanga- 
tungdanan ingong hataas nga saserdote. Sa dihang 
giorganisar ni David ang pag-alagad sa templo, 
8 sa 24 ka dibisyon sa saserdote maoy sa balay ni 
Itamar. (1Cr 24:1-6, 1Sa 14:3, 22:9, tan-awa ang 
HATAAS NGA SASERDOTE.) Ang mga anak nga lalaki 
ni Itamar gitala usab nga lakip sa mga balay sa 
amahan sa Israel human sa pagkadestiyero sa Ba- 
bilonya.---Esd 8:2. 

ITIEL [lagmit, Ang Diyos Uban Kanako]. 

1. Usa sa mga nakadungog sa gipamulong ni 
Agur, ingon sa narekord sa Proverbio kapitulo 30, 
lagmit anak nga lalaki o tinun-an ni Agur.---Pr 
30:1. 

2. Usa ka Benjaminhon kansang kaliwat nagpu- 
yo sa Jerusalem sa panahon ni Nehemias.---Neh 11: 
4, 7. 


ITI SA SALAMPATI. Ang kahubitan sa 
paglikos sa Samaria nga gihimo sa Siryanhon nga 
si Haring Ben-hadad nag-asoy nga ang nahitabong 
gutom misamot gayod nga tungod niana “ang usa 
ka ulo sa asno mibili ug kawaloan ka pirasong pla- 
ta, ug ang ikaupat nga bahin sa usa ka cab sa iti sa 
salampati mibili ug lima ka pirasong plata.” (2Ha 6: 
24, 25) Ang kantidad sa usa ka ulo sa asno maoy 
mga $176 (kon ang ‘mga pirasong plata’ maoy mga 
siklo) ug “ang ikaupat nga bahin sa usa ka cab 
[0.3 L] sa iti sa salampati” nagkantidad ug mga S11. 
Kini nagpakita nga, tungod sa kanihit sa pagkaon, 
ang bukogon, nipis ug unod nga ulo sa asno maoy 
mahal kaayo nga pagkaon (bisan tuod nga ang 
asno maoy mahugaw nga hayop sumala sa Moises- 
nong Balaod), ug bisan gani ang iti sa salampati 
mahal kaayo. Ang paghisgot sa iti sa salampati na- 
kapahinabog dakong diskusyon kon literal ba kini 
nga termino ug kon unsay pulos niini sa pumapalit. 

Giduso ang mga argumento nga ang terminong 
“iti sa salampati” lagmit gigamit sa pagtumong sa 
usa ka matang sa tanom. Hinunoa, walay ebiden- 
siya nga ang mga tanom nga giingon niadtong mi- 
pabor niini nga panglantaw nailhan sukad masu- 
kad sa ngalang iti sa salampati o nga ang maong 
mga tanom mabatonan sa mga tawo nga natang- 
gong sulod sa Samaria tungod sa paglikos. 

Kadtong midawat sa literal nga kahulogan niini 
nga ekspresyon, sa baylo, nabahin kon unsay pulos 
niini nga iti. Giingon sa pipila nga ang iti sa salam- 
pati dugay nang gigamit sa mga tawo sa Tungang 
Sidlakan ingong abono sa pagpananom ug mga 
sandiya, apan daw makataronganon nga ang mga 
tawo nga hapit nang mamatay tungod sa gutom 
maghunahuna gayod kon unsay ilang makaon di- 
hadiha inay sa pananom nga ang abot mabatonan 
pa sa ubay-ubayng mga bulan. 

Daghan ang nagtuo nga ang iti sa salampati gi- 
himo gayong pagkaon, ug nagpunting nga ang na- 
kaingon niini mao ang gutom ug ang tumang 
kalisdanan mao nga ang mga tawo napugos sa 
pagkaon niini tungod sa hilabihang kagutom. Bisan 
tuod gituyo nga mahimong grabe ug mabangis 
aron makapahinabog kaluya gumikan sa kahadlok, 
ang pagpanghulga sa opisyal ni Senakerib nga si 
Rabsake nga ang paglikos sa Asirya magpahinabo 
sa katawhan sa Jerusalem sa ‘pagkaon sa ilang ka- 

ugalingong hugaw ug sa pag-inom sa ilang kauga- 
lingong ihi” lagmit adunay tinuod nga pasukara- 
nan. (2Ha 18:27) Bisan tuod ang pangagpas nga 
ang literal nga hugaw sa tawo nga gihimong pag- 
kaon hilabihan ra kaluod, dili kini pasukaranan nga 
isalikway lamang kini nga panglantaw. Ang kama- 
tuoran nga grabe kaayo ang gutom sa Samaria nga 
tungod niana giluto ug gikaon sa mga babaye ang 
ilang kaugalingong mga anak nagpakita nga sila 
mikaon na lamang gayod ug bisan unsa. (2Ha 
6:26-29) Bisan tuod giingon sa uban nga ang iti 
gamay ra kaayog ikahatag nga sustansiya, kini nga 
katarongan dili gayod maghanaw sa posibilidad 
nga gipalit kini ingong pagkaon, kay ang mga tawo 
nga hilabihang nag-antos sa kagutom sagad walay 
maayong paminsar, mokaon ug bisan unsa aron la- 
mang mahuwasan ang kahapdos sa tiyan. 

Tingali ang mas katuohan nga pangagpas mao 
ang pangagpas sa pipila ka rabbi nga nagtuo nga 
ang iti gigamit ingong sugnod. Adunay pipila ka 
asoy sa Bibliya nga susama niini, sanglit ang ma- 
nalagnang si Ezequiel gisugo sa paglarawan sa sa- 
mang alaot nga mga kahimtang tungod sa pagli- 
kos nga tinong modangat sa Jerusalem pinaagi sa 
pagluto sa iyang pagkaon ginamit ang kinalibang 
ingong sugnod. (Eze 4:12-17) Ang gipauga nga ki- 
nalibang sa mga baka gihimong komon nga sug- 
nod sa daghang bahin sa yuta hangtod karong ad- 
lawa. Kon husto kini nga panglantaw, nan ang asoy 
lagmit naghisgot lamang sa bili sa pagkaon (nga 
niining bahina mao ang ulo sa asno) ug sa bili 
sa sugnod alang sa pagluto niini. Ang misunod 
nga mga bersikulo nagpakita nga ang mga tawo 
wala pay gikaon nga hilaw nga unod. 


ITLA [lagmit gikan sa lintunganayng pulong 
nga nagkahulogang “bitay”]. Usa sa utlanang mga 
siyudad sa Dan. (Jos 19:40, 42) Ang nahimutangan 
niini dili matino. 

ITLOG. Mga glandula sa lalaki sa pagsanay. 
Ang balaod sa Diyos ngadto sa Israel nagdili nga 
mahimong saserdote ang usa ka lalaki nga napusa 
ang mga itlog, ingong usa sa daghang depekto sa 
lawas nga makadiskuwalipikar kaniya. (Lev 21:17- 
21, 23) Kining hataas nga sukdanan alang sa pag- 
kasaserdote nahiuyon sa pagkabalaan sa katung- 
danan sa mga saserdote ingong mga hawas sa 
pagkabalaan ni Jehova atubangan sa Israel. Kini 
nahiuyon usab sa kamatuoran nga ang pagkasa- 
serdote sa Israel naghulagway sa langitnong pag- 
kasaserdote ni Kristo ug sa iyang kongregasyon sa 
luyoluyong mga saserdote, nga taliwala kanila wa- 
lay nakaplagang lama. (Heb 7:26; Efe 5:27: Pin 14: 
1, 5; 20:6) Dugang pa, buot sa Diyos nga ang mga 
saserdote makapanganak aron adunay manunood 
kanila. Apan, sumala sa Balaod ang tawo nga may 

ingon niana nga depekto mahimong mokaon sa ba- 
laang mga butang nga gitagana ingong pagkaon sa 
mga saserdote.--Lev 21:21, 22. 

Sa samang mga katarongan ang usa ka hayop 
nga ang mga itlog napusa, napigsat, o naputol, o 
nabunlot dili mahimong ihalad. (Lev 22:24, itandi 
ang Mal 1:6-8, 1Pe 1:19.) Tungod niini ang mga Is- 
raelinhon wala magkapon sa ilang mga hayop, kay 
gilatid sa Balaod nga ang tanang binuhing mga ha- 
yop nga ihawon alang sa pagkaon dad-on ngadto sa 
sangtuwaryo aron ihawon ug kaonon ingong usa ka 
halad-sa-panag-ambit. Ang samang balaod gipa- 
dapat didto sa Yutang Saad alang niadtong nagpu- 
yo duol sa Jerusalem.--Lev 17:3-5, Deu 12:20-25. 

Dugang pa ang Balaod mabasa: “Walay tawong 
gikapnan pinaagi sa pagpigsat sa mga itlog o giput- 
lan sa iyang kinatawo nga makasulod sa kongre- 
gasyon ni Jehova.” (Deu 23:1) Ang maong ‘pagka- 
pon” wala malangkit sa mga depekto sa pagkatawo 
o sa aksidente. (Itandi ang Lev 21:17-21, Deu 25: 
11, 12.) Busa, dayag nga kini maylabot sa tinuyo 
nga pagkapon alang sa imoral nga mga katuyoan, 
sama sa homoseksuwalidad. Ang maong tawo ki- 
nahanglang dili pasudlon sa kongregasyon, dili tu- 
gotang makig-uban niini, sa ingon nagpanalipod sa 
kaputii niini. 

Ang pagtahod ni Jehova sa katungod sa lalaki 
nga makabaton ug mga anak pinaagi sa iyang asa- 
wa, ug sa gahom sa pagsanay nga Iyang gihatag 
sa lalaki ug sa babaye, gipasiugda sa Balaod. Ang 
kaminyoon sa bayaw nga lalaki gilatid aron mag- 
padayon ang linya sa banay, ngalan, ug panulon- 
don sa lalaki. (Deu 25:5-10) Human gilayon sa 
pagpahayag niini nga kahikayan, ang Balaod nag- 
ingon nga kon ang duha ka lalaki nagbugnoay sa 
usag usa ug ang asawa sa usa ka lalaki nagbunlot 
sa pribadong mga bahin sa laing lalaki aron taba- 
ngan ang iyang bana (usa ka buhat nga mahimong 
makadaot sa gahom sa pagsanay sa lalaki), ang 
iyang kamot pagaputlon. (Deu 25:11, 12) Busa ang 
balaod nga mata sa mata dili mapadapat dinhi. 
(Deu 19:21) Wala ilatid sa Diyos nga daoton ang 
mga sangkap sa pagsanay sa babaye o sa iyang 
bana. Niana nga paagi ang kaminyoon magmabu- 
ngahon pa gihapon, sanglit ang linya sa banay sa 
iyang bana magpadayon pa pinaagi niini. 

Sulod sa Kristohanong kongregasyon, ang mga 
tawo nga gikapon dili babagan nga makasulod, 
sanglit ang Balaod gihiklin na pinasukad sa halad 
ni Kristo. (Col 2:13, 14) Bisan pa niana, ang balaod 
nga gikutlo sa itaas nag-ilustrar sa pagtamod sa 
Diyos sa mga sangkap sa pagsanay ug kusganong 
nagpakita nga ang usa ka operasyon nga magdaot 
sa katakos sa pagsanay sa usa ka tawo tungod la- 
mang kay siya walay pagpabili sa gasa gikan sa 
Diyos maoy sayop. 

Kinatawo. Ang Hebreohanong pulong alang 
sa “unod” (basar') gigamit sa Kasulatan diha sa 
Levitico 15:2, 3 maylabot sa kinatawo sa lalaki, 
ingong bulag sa itlog.---Tan-awa ang HINLO, PAGKA- 
HINLO, itandi ang Isa 57:8, ftn sa Rbi8. 

Ang kinatawo sa lalaki gisimba sa mga pagano 
sa karaang kapanahonan, sama sa gihimo karong 
adlawa sa pipila ka nasod. Gihisgotan sa Ezequiel 
8:17 (ftn sa Rbi8) nga ang maong pagsimba naka- 
takod sa apostatang mga Israelinhon sa adlaw ni 
Ezequiel. 


ITMA [gikan sa lintunganayng pulong nga 
nagkahulogang “batang ilo-sa-amahan”]. Usa sa 
ubay-ubay nga gamhanang mga tawo ni David 
nga gitala lamang diha sa Mga Cronicas, usa ka 
Moabihanon.---1Cr 11:26, 46. 


ITNAN. Usa ka siyudad sa kinatumyan sa ha- 
bagatang Juda (Jos 15:21, 23), ang nahimutangan 
niini wala mahibaloi. 

ITOM. Tan-awa ang Bulok. 


ITOM NGA CUMINO. 
ITOM NGA CUMINO. 


ITRA [gikan sa lintunganayng pulong nga nag- 
kahulogang “sobra: nag-awas”]. Amahan ni Amasa 
pinaagi sa igsoong babaye ni David o igsoong ba- 
baye sa inahan nga si Abigail. (2Sa 17:25) Gitawag 
siya ug Jeter sa 1 Cronicas 2:17.---Tan-awa ang JE- 
TER Num. 6. 


ITRAN [gikan sa lintunganayng pulong nga 
nagkahulogang “sobra; nag-awas”]. 

1. Usa ka anak nga lalaki sa Edomhanong sul- 
tan nga si Dison; kaliwat ni Seir nga Horihanon. 
--Gen 36:20, 21, 26, 1Cr 1:38, 41. 

2. Usa ka kaliwat ni Aser pinaagi kang Zopa. 
(1Cr 7:30, 36, 37) Lagmit mao ra si Jeter (gititik 
nga pareho sa Hebreohanon) diha sa sunod nga 
bersikulo.---Tan-awa ang JETER Num. 4. 


ITREAM [gikan sa lintunganayng pulong nga 
nagkahulogang “sobra, nag-awas”]. Ikaunom nga 
anak nga lalaki ni David nga natawo sa Hebron pi- 
naagi sa iyang asawa nga si Egla.---2Sa 3:5, 1Cr 3: 
1,3. 


ITRIHANON [Kang (Iya ni) Jeter (o, Jetro)]. 
Usa ka ngalan sa banay sa tribo ni Juda nga na- 
langkit kang Kiriat-jearim. (1Cr 2:3, 52, 53) Duha 
sa gamhanang mga tawo ni David, si Ira ug Gareb, 
naggikan niini nga banay.---2Sa 23:38, 1Cr 11:40. 


Tan-awa ang CUMINO, 


ITUREA. Usa ka gamayng teritoryo nga nag- 
usab-usab ug dili-matino ang mga utlanan nga na- 
himutang sa AS sa Dagat sa Galilea. 

Gituohan nga ang ngalang Iturea naggikan sa 
anak nga lalaki ni Ismael nga si Jetur, kansang 
mga kaliwat nga nanimuyo sa S sa Jordan napildi 
sa mga Israelinhon. (Gen 25:15, 16; 1Cr 1:31, 5:18- 
23) Sa naghinapos ang ikaduhang siglo W.K.P., ang 
hari sa mga Macabeo nga si Aristobulo I nagmada- 
ogon sa pagpakiggubat batok sa Iturea ug nagdu- 
gang ug dakong bahin sa teritoryo niini ngadto sa 
Judea. Aron magpabilin diha sa maong yuta, ang 
mga molupyo sa Iturea kinahanglang magpatuli 
ug mosunod sa Hudiyohanong balaod. (Jewish An- 
tiquities, XIII, 318 [xi, 3]) Sa ulahi, ang Iturea mao 
ang usa sa mga teritoryo nga naglangkob sa tetrar- 
kiya ni Felipe, nga iyang napanunod gikan sa iyang 
amahan nga si Herodes nga Bantogan.---Luc 3:1. 


IVA. Usa sa mga siyudad nga gisakop sa mga 
Asiryanhon (2Ha 18:34, 19:13, Isa 37:13), lagmit 
nga mao ra usab ang Ava.---2Ha 17:24. 


IWA. Duha ka matang sa iwa ang gigamit 
sa karaang kapanahonan. Ang “iwa” (Heb., meh- 
ne'geth, Gen 24:59: 35:8, Ex 2:7: 2Ha 11:2, 2Cr 
22:11, Isa 49:23) nag-alagad nga kahulip sa ina- 
han sa pagpasuso sa masuso. Si Debora nahimong 
ingon niini nga iwa ngadto kang Rebeca apan sa 
ulahi nahimong binatonan o tig-atiman, nga nag- 
padayon ingong usa ka alagad sa banay bisan pag 
namatay na ang iyang agalong babaye. (Gen 24: 
59, 67: 35:8) Ang laing matang sa iwa mahimo nga 
usa ka lalaki (Heb., 'oomen? Num 11:12, Isa 49:23 
[“tig-atiman”]) o usa ka babaye (Heb., 'o:me'neth, 
2Sa 4:4). Ang usa ka lalaki o babaye mahimong 
moatiman sa mga anak, mga masakiton, o mga ti- 
gulang. Ang katungdanan sa usa ka iwa o tig-ati- 
man gibuhat sa tigulang nga si Noemi ngadto sa 
iyang apong lalaki nga si Obed ug gibuhat usab sa 
maanyag nga ulay nga si Abisag ngadto kang Ha- 
ring David.---Ru 4:13, 16, 17: 1Ha 1:1-4. 

Sa 1 Tesalonica 2:7, gitandi ni Pablo ang iyang 
kaugalingon ug ang iyang mga kauban ngadto sa 
“usa ka nagpasusong inahan” (Gr., tro:-phos'), sa 
ingon nagpasiugda nga sila malumo ngadto sa Ma- 
cedonianhon nga mga magtutuo. 


IYAAN. Ang igsoong babaye sa inahan o ama- 
han sa usa ka tawo, ang asawa sa uyoan sa usa ka 
tawo. Sa Hebreohanong Kasulatan lamang gihisgo- 
tan kini nga relasyon sa kadugo. Diha niana, ang 
pagpakigsekso sa suod nga paryente sama sa usa 
ka iyaan giklasipikar ingong insesto ug hugot nga 
gidili sa Moisesnong Balaod.--Lev 18:12-14, 20: 
19, 20. 

Maylabot sa mga ginikanan ni Moises, ang Maso- 
retikong teksto mabasa: “Karon gikuha ni Amram 
si Jokebed nga igsoong babaye sa iyang amahan 
ingong iyang asawa.” (Ex 6:20, Num 26:59) Ang 

maong kaminyoon nianang panahona gitugotan 
pa, sanglit nahitabo kini kapin sa 80 ka tuig una pa 
ihatag ang Balaod.---Tan-awa ang JOKEBED. 


IYA SA DIYOS. Nagtumong nianang naggi- 
kan sa Diyos o maylabot kaniya, nianang samag- 
diyos o langitnon. 

Sa ubang mga teksto sa Hebreohanong Kasula- 
tan, ang mga pulong nga 'El (ang singular sa pu- 
long nga “Diyos") ug 'Elo-him” (ang plural sa pulong 
nga “Diyos” nga nagpaila sa pagkahamili) gigamit 
nga nagsunod. Busa sa Josue 22:22 ug sa Salmo 
50:1 ang Hebreohanong teksto mabasa nga “El 'Elo- 
him” Yehwah'. Samtang ang pipila ka hubad (Ro, Sal 
49:1, BC |Kinatsila]) migamit lamang ug katumbas 
nga espeling alang sa unang duha ka pulong niini 
nga prase, ang uban naghubad niini ingong “ang 
Diyos sa mga diyos” (AT, JB, La, VM [Kinatsila]) o, 
nga mas tukma, “Ang Usa nga Gamhanan, ang 
Diyos” (AS, Mo, NW, RS).---Tan-awa ang Diyos. 

Sa Kristohanon Gregong Kasulatan, makita ang 
pipila ka pulong nga naggikan sa theos' (diyos) ug 
nga nalangkit nianang iya sa Diyos. Ang kaamgid 
nga mga pulong nga thei'os, thei'o'tes, ug theo'tes 
makaplagan sa Buhat 17:29, Roma 1:20, Colosas 
2:9, ug 2 Pedro 1:3, 4. 

Sa Buhat 17:29, si Pablo, sa dihang didto sa Ate- 
nas, nagpakita nga dili makataronganon alang sa 
mga tawo nga maghunahuna nga “ang Mao nga 
Diyos [to thei'on, porma sa thei'0s] maoy sama ug 
bulawan o plata o bato.” Daghang maghuhubad 
dinhi migamit sa mga termino sama sa “ang pag- 
ka-Diyos” o “ang Bathala” (KJ, AS, Dy, ED, JB, RS), 
samtang ang hubad ni E. J. Goodspeed nag-ingon 
nga “ang kinaiyahan nga iya sa Diyos.” Sumala 
sa The International Standard Bible Encyclopedia, 
ang ekspresyon nga to thei'on “naggikan sa adhe- 
tibo nga theios, nga nagkahulogang “maylabot sa 
Diyos,’ iya sa Diyos.” (Giedit ni G. Bromiley, 1979, 
Tomo 1, p. 913) Ang Greek-English Lexicon ni Lid- 
dell ug Scott naghatag sa kahulogan ingong “ang 
pagka-Diyos.” (Girebisar ni H. Jones, Oxford, 1968, 
pp. 787, 738) Busa ang prase nga to thei'on mahi- 
mong sabton nga magtumong sa usa ka persona o 
sa usa ka hiyas. Nan, dayag nga ang konteksto 
angayng magagiya sa maghuhubad sa iyang pag- 
pili sa mga pulong. Dinhi sa Buhat 17:29, ang kon- 
teksto dayag nga nagpakita nga ang gihubit mao 
ang persona sa Diyos, ug busa ang ekspresyon tuk- 
mang gihubad nga “Mao nga Diyos” diha sa Bag- 
ong Kalibotang Hubad.---Itandi ang NIV. 

Sa Roma 1:20 ang apostol naghisgot sa dili-ika- 
pangulipas nga makitang ebidensiya sa “dili-ma- 
kita nga mga hiyas” sa Diyos, ilabina ang 
iyang “walay kataposang gahom ug pagka-Diyos 
[Thei'o'tes].” Ang ubang mga hubad mabasa nga 

“pagka-Diyos” o “bathala” (KJ, NE, RS, JB), nga 
naghatag ngadto sa kadaghanan sa ideya bahin sa 
personalidad, sa kahimtang ingong usa ka persona. 
Apan, sumala sa Greek-English Lexicon ni Liddell 
ug Scott, ang Gregong pulong nga thef-o'tes nagka- 
hulogang “kinaiyahan nga iya sa Diyos, pagka- 
Diyos.” (P. 788) Busa adunay pasukaranan nga 
hubaron ang thei'otes nga magtumong sa hiyas 
ingong usa ka diyos, dili sa persona sa Diyos, ug 
kini gipaluyohan sa konteksto. Ang apostol naghis- 
got sa mga butang nga makita diha sa pisikal nga 
kalalangan. Pananglitan, bisan tuod ang kalala- 
ngan wala magpadayag sa ngalan sa Diyos, kini 
naghatag ug ebidensiya sa iyang “walay katapo- 
sang gahom”---nga gikinahanglan sa paglalang ug 
pagsustento sa uniberso. Ang pisikal nga kalala- 
ngan nagpasundayag usab sa iyang “pagka-Diyos,” 
ang kamatuoran nga ang Maglalalang sa pagkati- 
nuod maoy Diyos ug takos sa atong pagsimba. 

Dayon, sa Colosas 2:9 si apostol Pablo nag-ingon 
nga diha kang Kristo “ang tibuok kabug-osan sa hi- 
yas sa Diyos [porma sa theo'tes] nagapuyo nga la- 
wasnon.” Sa makausa pa, dinhi ang ubang mga hu- 
bad mabasa nga “pagka-Diyos” o “bathala,” nga 
gisabot sa mga Trinitaryo ingong ang Diyos perso- 
nal nga nagapuyo diha kang Kristo. (KJ, NE, RS, 
NAB) Apan, ang Greek-English Lexicon ni Liddell 
ug Scott naghubit sa theo'tes sa sama gayong 
paagi sa paghubit sa thefotes, nga nagkahulo- 
gang “pagka-Diyos, kinaiyahan nga iya sa Diyos.” 
(P. 792) Ang Syriac nga Peshitta ug ang Latin nga 
Vulgate naghubad niini nga pulong ingong “pagka- 
Diyos.” Busa dinhi usab, adunay lig-ong pasukara- 
nan sa paghubad sa theo 'tes nga nagpasabot sa hi- 
yas, dili sa personalidad. 

Ang pagtagad sa konteksto sa Colosas 2:9 ta- 
tawng nagpakita nga ang pagbaton sa “pagka- 
Diyos,” o “kinaiyahan nga iya sa Diyos,” wala mag- 
himo kang Kristo nga sama sa Diyos nga Labing 
Gamhanan. Sa nauna nga kapitulo, si Pablo mii- 
ngon: “Nakitang maayo sa Diyos nga ang tibuok 
kabug-osan mopuyo diha kaniya.” (Col 1:19) Busa, 
ang tibuok kabug-osan nagapuyo diha kang Kristo 
tungod kay kini “nakapahimuot sa Amahan” (KJ, 
Dy), tungod kay kini maoy “pinaagi sa kaugali- 
ngong pagpili sa Diyos.” (NE) Busa ang kabug-osan 
sa “pagka-Diyos” nga anaa kang Kristo iyang na- 
angkon ingong resulta sa desisyon nga gihimo sa 
Amahan. Ang dugang pang nagpakita nga ang 
pagkabaton sa maong “kabug-osan” wala maghimo 
kang Kristo nga samang persona sa Labing Gam- 
hanan nga Diyos mao ang kamatuoran nga si Pab- 
lo sa ulahi naghisgot kang Kristo ingong “nagling- 
kod sa tuong kamot sa Diyos. ”---Col 3:1. 

Sa pagtagad sa konteksto sa Colosas 2:9, mama- 
tikdan nga sa bersikulo 8, ang mga Kristohanon 

gipasidan-an nga dili sila magpalimbong niadtong 
nagpasiugdag pilosopiya ug tawhanong tradisyon. 
Sila usab giingnan nga “maampingong natago diha 
[kang Kristo] ang tanang bahandi sa kaalam ug ka- 
hibalo,” ug sila giawhag nga “magpadayon sa pag- 
lakaw nga nahiusa kaniya, nga gipagamot ug gina- 
tukod diha kaniya ug ginapalig-on diha sa pagtuo.” 
(Col 2:3, 6, 7) Dugang pa, ang mga bersikulo 13 
hangtod sa 15 nagpatin-aw nga sila gibuhi pinaagi 
sa pagtuo, sanglit sila gipahigawas gikan sa pakig- 
saad sa Balaod. Busa, ang argumento ni Pablo mao 
nga ang mga Kristohanon wala magkinahanglan 
sa Balaod (nga gihanaw pinaagi ni Kristo) o sa taw- 
hanong pilosopiya ug tradisyon. Ilang nabatonan 
ang tanan nilang gikinahanglan, usa ka bililhong 
“kabug-osan,” diha kang Kristo.---Col 2:10-12. 

Sa kataposan, sa 2 Pedro 1:3, 4 ang apostol nag- 
pakita nga pinasukad sa “bilihon ug dagko ka- 
ayong mga saad” nga gihatag ngadto sa mati- 
numanon nga dinihogang mga Kristohanon, sila 
“mahimong mga mag-aambit sa kinaiyahan nga 
iya sa Diyos, kay nakaikyas na gikan sa pagkadu- 
not nga ania sa kalibotan pinaagi sa kaulag.” Sa 
ubang mga teksto sa Kasulatan, ang mga Kristoha- 
non gihisgotan ingong “nakig-ambit” kang Kristo 
sa iyang mga pag-antos, sa kamatayon nga sama 
sa iyaha, ug sa pagkabanhaw nga sama sa iyaha 
ngadto sa imortalidad ingong espiritung mga lina- 
lang, nga nahimong kaubang mga manununod 
uban kaniya sa langitnong Gingharian. (1Co 15:50- 
54: Flp 3:10, 11: 1Pe 5:1; 2Pe 1:2-4: Pin 20:6) Busa 
dayag nga ang pagpakig-ambit sa mga Kristoha- 
non sa “kinaiyahan nga iya sa Diyos” maoy pagpa- 
kig-ambit kang Kristo sa iyang himaya. 


IYE-ABARIM [Mga Kagun-oban sa mga Ta- 
bokanang Bahin (Mga Labanganan): Mga Kagun- 
oban sa Utlanan (Mga Rehiyon sa Unahan)]. Usa sa 
mga gikampohan sa Israel didto sa kamingawan. 
Dili tino ang tukmang nahimutangan niini, apan 
dayag nga kini anaa sa habagatang utlanan sa 
Moab ug duol sa bul-oganang walog sa Zered. 
(Num 21:11, 12, 33:44) Ang Iye-abarim tingali mao 
ang nagsilbing timaan sa kinahabagatang tumoy 
sa rehiyon sa Abarim. (Num 33:47, 48, tan-awa 
ang ABARIM.) Si Yohanan Aharoni nagsugyot nga 
kini mao ang el-Medeiyineh diha sa tabokanang 
bahin sa Sapa sa Zered, mga 60 km (37 mi) sa H sa 
Dibon-gad, ang sunod nga dapit nga gitalang gi- 
kampohan.--- The Land of the Bible, 1979, pp. 202, 
436. 


IYIM [Mga Tipun-og sa mga Kagun-oban]. 
Lagmit usa ka pinamubo sa Iye-abarim, usa ka da- 
pit sa utlanan sa Moab diin nagkampo ang mga Is- 
raelinhon.--Num 33:44, 45. 

IZAR. Duha ka ngalan nga halos parehog espe- 
ling sa Hebreohanon, gihubad nga magkapareho 
diha sa Cebuano. 

1. Yitshar. Ang ikaduhang gitala sa upat ka 
anak nga lalaki ni Kohat; busa apo ni Levi. (Ex 6:16, 
18; Num 3:17, 19: 1Cr 6:2, 18) Si Kore nga usa sa 
tulo ka anak nga lalaki ni Izar gipatay didto sa ka- 
mingawan tungod sa pagrebelde.--Ex 6:21: Num 
16:1, 32. 

Si Izar mao ang nagpundar sa Levihanong banay 
sa mga Izarnon. (Num 3:27) Ilalom ni Haring Da- 
vid, ang pipila sa mga Izarnon, nga ang pangulo 
mao si Selomit, gitudlo nga mga mag-aawit, opis- 
yal, ug mga maghuhukom, samtang ang uban 
nagbuhat sa naandang buluhaton sa mga Leviha- 
non.--1Cr 6:31-38, 23:12, 18; 24:20-22, 26:23, 29, 
tan-awa ang AMINADAB Num. 2. 

2. Yitschar” (nahiuyon sa Vg). Usa ka kaliwat ni 
Juda, usa ka anak nga lalaki ni Ashur ug Hela. (1Cr 
4:1, 5, 7) Sa panaplin sa Masoretikong teksto ang 
ngalan giespeling nga Zohar. 


IZARNON [Kang (Iya ni) Izar]. Usa ka Leviha- 
nong banay sa mga Kohatnon nga naggikan kang 
IZzar.--Num 3:19, 27; 1Cr 24:22, 26:23, 29. 


IZIAS |Si Jah Nagwisik]. Usa sa mga anak nga 
lalaki ni Paros kinsa, human makadungog sa tam- 
bag ni Esdras, nagpapahawa sa ilang langyawng 
mga asawa ug mga anak.---Esd 10:25, 44. 


IZLIA. Usa ka pangulo nga Benjaminhon nga 
nanimuyo sa Jerusalem, anak nga lalaki o kaliwat 
ni Elpaal.— 1Cr 8:1, 18, 28. 


IZ2RAHANON. Kini mao ang pagtawag sa ta- 
wong si Samhut, pangulo sa ikalimang dibisyon sa 
pag-alagad nga giorganisar ni David aron mag- 
alagad kaniya. (1Cr 27:8) Si Samhut maoy gikan sa 
lungsod sa Izra o kaha sa banay ni Izra. 


IZRAHIAS |Si Jah Mosidlak: Si Jah Mokidlap]. 

1. Usa ka kaliwat ni Isacar pinaagi kang Tola. 
— 1Cr 7:1-5. 

2. Usa ka magtatan-aw sa mga mag-aawit nga 
mitabang sa pagsaulog sa dihang nahuman ni Ne- 
hemias ang pagtukod pag-usab sa paril sa Jerusa- 
lem.--Neh 12:42. 


IZRI [Kang (lya ni) Jezer]. Ang pangulo sa ika- 
upat nga han-ay sa 12 ka maghohoni diha sa sang- 
tuwaryo ni Jehova ilalom sa pag-organisar pag- 
usab ni David. (1Cr 25:7, 8, 11) Tungod kay wala 
ang Hebreohanong letra nga yohdh sa sinugdanan, 
ang iyang ngalan giespeling nga “Zeri” diha sa ber- 
sikulo 3, diin siya gipaila ingong usa ka anak nga 
lalaki ni Jedutun. 


J 


JAAKOBA [gikan sa lintunganayng pulong 
nga nagkahulogang “mosakmit sa tikod; malipo- 
tong mopuli”]. Usa sa mga pangulo sa tribo ni Si- 
meon kinsa, sa mga adlaw ni Ezequias, nagpadako 
sa ilang teritoryo ngadto sa tabunok nga walog sa 
Gedor pinaagi sa pagpatay sa mga molupyo niini. 
— 1Cr 4:24, 36-41. 


JAALA, JAALAH [(Baye nga) Kanding sa 
Bukid]. Ang nagpundar sa usa ka banay sa mga 
alagad ni Solomon, nga ang pipila kanila, duyog 
sa mga Netinim, namalik gikan sa pagkadestiyero 
sa Babilonya kauban ni Zorobabel.--Esd 2:2, 55- 
58, Neh 7:7, 57-60. 


JAARE-OREGIM. Usa ka ngalan nga makita 
lamang sa 2 Samuel 21:19. Gituohan sa kadagha- 
nan nga kining ngalana maoy resulta sa sayop sa 
magkokopya ug ang husto nga pagbasa niini napre- 
serbar sa katumbas nga teksto sa 1 Cronicas 20:5. 
Ang “Jaare” giisip nga maoy resulta sa pag-usab sa 
“Jair,” ug ang “oregim” ('o-reghim', “mga maghaha- 
bol”) gituohang nakopya nga wala tuyoa gikan sa 
usa ka linya sa ubos sa samang bersikulo. 


JAARESIA. Usa ka pangulo sa banay sa tribo 
ni Benjamin, anak nga lalaki o kaliwat ni Jeroham. 
Siya ug ang iyang panimalay mipuyo sa Jerusalem. 
-1Cr 8:1, 27, 28. 


JAASIEL [Hinaot ang Diyos Mohimo: Ang Di- 
yos Naghimo]. 

1. Usa sa gamhanang mga tawo ni David nga 
gitala diha lamang sa Mga Cronicas; usa ka Mezo- 
bahanon.---1Cr 11:26, 47. 

2. Prinsipe sa tribo ni Benjamin sa panahon sa 
paghari ni David. Siya mao ang anak nga lalaki ni 
Abner, busa lagmit ig-agaw ni Haring Saul.--1Cr 
27:21, 22. 


JAASU [pinamubo sa Jaasiel]. Usa ka anak nga 
lalaki ni Bani ug usa sa mga Hudiyo nga misanong 
sa tambag ni Esdras pinaagi sa pagpapahawa sa 
ilang langyawng mga asawa ug mga anak.---Esd 
10:34, 37, 44. 


JAAZANIAS [Si Jehova Nagpatalinghog]. Sa 
hapit nang matapos ang gingharian sa Juda mopa- 
tim-aw nga kini nahimong komon nga ngalan, ang 
upat ka tawong gihisgotan sa Bibliya nga adunay 
ingon niining ngalana nabuhi sulod sa samang 
mubong yugto sa panahon. Ang ngalan nakapla- 
gan usab diha sa Mga Sulat sa Lakis, ug sa usa ka 


timbre nga nakaplagan sa Tell en-Nasbeh makita 
ang mga pulong nga “Ya'azanyahu, alagad [opisyal] 
sa hari.” (The Biblical Archaeologist, 1947, p. 71) 
Apan, walay direktang ebidensiya nga ang maong 
inskripsiyon nagtumong sa bisan hain sa mosunod 
nga mga tawo. 

1. Usa ka pangulo sa mga Rekabita nga gisula- 
yan ni manalagnang Jeremias, ubos sa sugo ni Je- 
hova, pinaagi sa pagdala kanila ngadto sa usa sa 
mga lawak-kan-anan sa templo ug naghatag kani- 
la ug bino nga mainom. Sila midumili, agig pagtu- 
man sa sugo nga gihatag kanila kapin na sa duha 
ka siglo kanhi pinaagi sa ilang katigulangan nga si 
Jonadab (Jehonadab) nga anak nga lalaki ni Rekab. 
Tungod niini, si Jehova misaad: “Dili mawad-an si 
Jonadab nga anak nga lalaki ni Rekab ug tawo nga 
mobarog kanunay sa akong atubangan.” Si Jaaza- 
nias maoy anak nga lalaki sa laing Jeremias.---Jer 
35:1-10, 19. 

2. Anak nga lalaki ni Sapan; ang bugtong indi- 
biduwal nga ginganlan sa panan-awon ni Eze- 
quiel (612 W.K.P.) sa 70 ka lalaki nga nagtanyag 
ug insenso atubangan sa kinulit nga idolatrosong 
mga simbolo diha sa templo sa Jerusalem.---Eze 8: 
1, 10, 11. 

3. Anak nga lalaki ni Azur, usa sa 25 ka tawo 
nga nakita sa panan-awon ni Ezequiel nga nagba- 
rog diha sa sidlakang ganghaan sa templo ni Jeho- 
va. Si Jaazanias ug ang iyang mga kauban “nagla- 
raw ug kadaot ug naghatag ug daotang tambag 
batok niini nga siyudad,” ug si Ezequiel gisugo sa 
pagpanagna batok kanila.---Eze 11:1-4. 

4. Usa ka pangulo sa kasundalohan sa Juda sa 
mubong yugto human gilayon sa kalaglagan sa Je- 
rusalem pinaagi sa mga Babilonyanhon. Si Jaaza- 
nias (Jezanias, ingon sa pag-espeling usahay sa 
iyang ngalan) maoy usa sa pipila nga mipaluyo 
dayon sa pagkatudlo ni Gobernador Gedalias. (2Ha 
25:23, Jer 40:7, 8) Lagmit nga lakip siya sa dihang 
ang “tanang pangulo sa mga kasundalohan” nag- 
pasidaan kang Gedalias bahin sa hulga ni Ismael sa 
iyang kinabuhi ug, human mapatay ni Ismael si 
Gedalias, migukod kang Ismael ug nagbawi niad- 
tong gidala niya ingong binilanggo. (Jer 40:13, 14: 
41:11-16) Si Jezanias maoy lakip niadtong mga pa- 
ngulo nga nagpakisayod kang Jeremias mahitu- 
ngod sa kon unsay buhaton niadtong higayona, 
apan imbes sundon ang iyang tambag, sila nangu- 
na sa pipila nga nahibilin sa pagdangop sa Ehipto. 
(2Ha 25:26, Jer 42:1-3, 8; 43:1-5) “Si Azarias nga 
anak nga lalaki ni Hosaia” lagmit maoy igsoon ni 

JAAZIAS 


Jaazanias, apan mas posible nga siya mao ra usab 
si Jaazanias.---Jer 43:2. 


JAAZIAS. Usa ka Merarihanong Levihanon 
nga ang upat sa iyang mga anak nga lalaki o mga 
kaliwat nag-alagad sa panahon sa paghari ni David. 
— 1Cr 24:26, 27, 31. 


JAAZIEL. Usa ka Levihanong maghohoni sa 
ikaduhang dibisyon nga miuban sa arka sa pakig- 
saad sa dihang kini gibalhin gikan sa balay ni 
Obed-edom ngadto sa Jerusalem. (1Cr 15:18) Sa 
bersikulo 20 siya gitawag nga Aziel. Sumala sa 
1 Cronicas 16:5, diin siya gitawag ug Jeiel (ang 
unang “Jeiel” niana nga bersikulo), siya human ni- 
ana gitudlo sa regular nga buluhaton ingong usa 
ka maghohoni atubangan sa Arka. 


JABAL. Usa ka kaliwat ni Cain: anak nga lalaki 
ni Lamek ug sa iyang unang asawa nga si Ada. 
(Gen 4:17, 19, 20) Si Jabal gitawag nga “ang mag- 
uugda niadtong mga nagapuyo sa mga tolda ug 
may kahayopan.” Si Jabal dili mao ang unang mag- 
balantay sa kahayopan, kay si Abel usa man ka 
magbalantay kanhi, apan dayag nga si Jabal ang 
nagsugod o ang labing inila nga tig-alimag kaha- 
yopan samtang sila nagbalhinbalhin pagpuyo. Lag- 
mit siya ang nag-imbento sa mga tolda, nga mas 
daling ibalhin kay sa permanenteng mga puloy- 
anan sa dihang mahurot na ang usa ka sibsibanan. 


JABES. 

1. [lagmit, Ugang Dapit]. Usa ka lungsod sa 
amihanang bahin sa Gilead. Nailhan usab ingong 
Jabes-gilead, gihisgotan kini diha sa kasaysayan sa 
mga maghuhukom ug sa mga hari.--Huk 21:8, 1Sa 
11:1, 1Cr 10:11, 12, tan-awa ang JABES-GILEAD. 

2. [lagmit, Uga]. Amahan ni Haring Salum sa 
Israel.--2Ha 15:10, 13, 14. 


JABES-GILEAD [lagmit, Ugang Dapit sa Gil- 
ead]. Usa ka karaang lungsod diha sa tribonhong 
teritoryo sa Gad, sa S sa Jordan. Ang tukmang na- 
himutangan niini dili matino, bisan tuod nga gitu- 
ohan sa kadaghanang eskolar nga kini nahimutang 
sa S ug diyutay sa Jordan duol sa Wadi Yabis (Ja- 
bes), mga 35 km (22 mi) sa H sa Dagat sa Galilea. 

Ang Jabes-gilead unang gihisgotan sa mga ad- 
law sa mga Maghuhukom maylabot sa panimalos 
nga gipahamtang ngadto sa silingang tribo ni Ben- 
jamin tungod sa pagkonsentir niini sa grabeng 
imoralidad. (Huk 21:8) Sa maong panahon sa di- 
hang halos mapuo na sa mga Israelinhon ang tibu- 
ok tribo ni Benjamin (600 ka lalaki lamang ang na- 
kaikyas), nakaplagan nga walay usa ka tawo sa 
Jabes-gilead ang miduyog sa pagpahamtang nii- 
ning makataronganong silot. Busa gihukman nga 
patyon ang tanang lalaki, babaye, ug bata sa Ja- 

bes-gilead, walay labot ang mga ulay. Sa ingon, 
ang 400 ka ulay nga wala patya niadtong higayo- 
na gihatag ingong mga asawa ngadto sa kagiw nga 
mga Benjaminhon aron dili mapuo ang maong tri- 
bo.--Huk 20:1-21:14. 

Mga tulo ka siglo sa ulahi, sa dihang ang tibuok 
Israel nangayo ug usa ka makitang hari sama sa 
nabatonan sa ubang mga nasod, ang mga Am- 
monhanon naghulga nga lugiton ang tuong mata 
sa tanang lalaki nga molupyo sa Jabes-gilead, usa 
ka hulga nga nahunong lamang sa dihang si Saul 
nagtigom ug kasundalohan nga 330,000 ug nagpa- 
kalagiw sa mga Ammonhanon. (1Sa 11:1-15) Kap- 
atan ka tuig sa ulahi gipildi sa mga Filistehanon 
ang mga Israelinhon ug gibitay ang gipunggotan 
ug ulo nga mga lawas ni Saul ug sa iyang tulo ka 
anak nga lalaki diha sa paril sa plasa sa sulod sa 
Bet-san. Sa pagkadungog niini nga kaulawan, ang 
maisog nga mga tawo sa Jabes-gilead nangahas sa 
pagsulong panahon sa kagabhion diin ilang gikuha 
ang mga patayng lawas, gidala kini ngadto sa Ja- 
bes-gilead, gisunog kini, ug ang mga bukog gilu- 
bong sa dungganong paagi. Unya sila nagpuasa 
sulod sa pito ka adlaw.-- 1Sa 31:8-13, 1Cr 10:8-12. 

Si David, ingong bag-ong dinihogan nga hari sa 
Juda, nagpadalag mga pasalamat ug mga panala- 
ngin ngadto sa mga lungsoranon sa Jabes-gilead 
tungod sa pagpakitag mahigugmaong-kalulot nii- 
ning paagiha ngadto sa namatay nga dinihogang 
hari sa Israel. (2Sa 2:4-7) Sa ulahi, gisugo ni David 
nga dad-on ang mga bukog ni Saul ug Jonatan gi- 
kan sa Jabes-gilead ug ilubong kini sa lubnganan 
sa banay ni Saul didto sa teritoryo sa Benjamin. 
--2Sa 21:12-14. 


JABEZ. 

1. [gikan sa lintunganayng pulong nga nagka- 
hulogang “kasakit”]. Usa ka kaliwat ni Juda nga gi- 
nganlan ug Jabez sa iyang inahan tungod sa iyang 
gibating kasakit sa pagpanganak kaniya. Si Jabez 
nahimong mas dungganon kay sa iyang mga igso- 
ong lalaki ug, ingong tubag sa iyang pag-ampo, 
iyang nabatonan ang panalangin ug panalipod ni 
Jehova.--1Cr 4:1, 9, 10. 

2. Lagmit usa ka dapit sa Juda nga tingali gi- 
pundar sa Num. 1. Ang Jabez maoy pinuy-anan sa 
tulo ka banay sa mga eskriba. (1Cr 2:55) Ang tuk- 
mang nahimutangan niini wala mahibaloi karong 
adlawa. 


JABIN [lagmit, May Katakos sa Pag-ila, Pagsa- 
bot; o, Usa nga Nagtukod]. Tingali usa ka ngalan sa 
dinastiya o titulo sa Canaanhong mga hari sa Ha- 
Zor. 

1. Ang hari sa Hazor sa dihang gisulong ni Jo- 
sue ang Yutang Saad. Giporma ni Jabin ang panag- 
abin sa Canaanhong mga hari sa amihanan, ug 

kini sila nagtingob sa pagpakig-away batok sa Isra- 
el uban ang kasundalohan nga “ingon ka daghan sa 
balas nga anaa sa baybayon . .. [lakip] ang daghan 
kaayong kabayo ug mga karo nga iggugubat.” Sa 
dihang nagkampo dapit sa katubigan sa Merom, 
ang ilang natingob nga kasundalohan gipildi sa ka- 
lit nga pag-atake ug paggukod ni Josue. Gipatay si 
Jabin sa dihang ang Hazor sa ulahi nailog ug gisu- 
nog.--Jos 11:1-14, 12:7, 19. 

2. Usa ka ulahing hari sa Canaan nga nagman- 
do gikan sa natukod pag-usab nga Hazor, lagmit 
kaliwat sa Num. 1. Ang pagtawag kang Jabin “nga 
hari sa Canaan” lagmit nagpasabot sa iyang pagka- 
labaw sa ubang mga hari sa Canaan, nga naghatag 
kaniya ug talagsaong gahom ug awtoridad, mopa- 
tim-aw nga dihay ubang mga hari nga nakig- 
alyansa kaniya. Sa laing bahin, ang maong mga 
pulong basin nagpalahi lamang kaniya gikan sa 
mga hari sa ubang kayutaan. Ang kasundalohan ni 
Jabin, lakip ang 900 ka karo nga tinaoran ug put- 
hawng mga sanggot, maoy ubos sa pagmando ni 
Sisera, nga mas prominente diha sa asoy kay kang 
Jabin mismo.---Huk 4:2, 3: 5:19, 20. 

Pinaagi sa pagtugot ni Jehova, hilabihang gida- 
ogdaog ni Jabin ang apostatang Israel sulod sa 20 
ka tuig. Apan sa ilang pagsangpit sa Diyos alang sa 
kaluwasan, gipatindog ni Jehova si Barak ug Debo- 
ra aron manguna sa Israel sa pagbuntog sa kasun- 
dalohan ni Jabin. Si Sisera gipatay sa asawa ni He- 
ber nga Kenihanon, kinsa nakigdait kang Jabin. 
(Huk 4:3-22) Ang mga Israelinhon nagpadayon sa 
pagpakiggubat batok kang Jabin ug sa kataposan 
nagpatay kaniya.---Huk 4:23, 24, Sal 83:9, 10. 


JABNE [Hinaot [ang Diyos] Magtukod: Nagtu- 
kod [ang Diyos]]. Usa ka pinarilan nga siyudad sa 
mga Filistehanon nga nakaagom ug kapildihan sa 
mga kamot ni Haring Uzzias sa Juda. (2Cr 26:6) 
Lagmit nga kini mao ra usab ang Jabneel.---Jos 
15:11: tan-awa ang JABNEEL Num. 1. 


JABNEEL [Hinaot ang Diyos Magtukod: Nag- 
tukod ang Diyos]. 

1. Usa ka utlanang dapit sa Juda (Jos 15:1, 11), 
lagmit mao ra ang Jabne nga gjiilog ni Haring Uz- 
zias (829-778 W.K.P.) gikan sa mga Filistehanon. 
(2Cr 26:6) Ang Jabneel gituohan nga mao ang 
modernong Yavne. Nahimutang nga mga 6 km 
(3.5 mi) gikan sa Dagat Mediteranyo, ang Yavne 
anaa sa usa ka hilit, balason nga bungtod nga 
20 km (12 mi) sa H sa Jope. 

2. Usa ka utlanang dapit sa Neptali. (Jos 19:32, 
33) Bisag gituohan sa pipila nga ang Jabneel sa 
Talmud mao ang Khirbet Yamma, ang Jabneel sa 
Bibliya gituohan nga mao ang Tell en-Na'am (Tel 
Yin'am), duol sa usa ka tubod, mga 8 km (5 mi) sa 


JACOB 


HHK sa Tiberias. Ang ngalan napreserbar diha sa 
ngalan sa kasikbit nga presenteng-adlaw nga bala- 
ngay sa Yavneeel. 


JABOK, BUL-OGANANG WALOG SA. 
Usa sa pangunang bul-oganang mga walog, o mga 
lugot, sa S sa Jordan, nga unang gihisgotan sa Ka- 
sulatan maylabot sa pagtabok ni Jacob sa “taboka- 
nang bahin sa Jabok” uban sa iyang panimalay. 
Labot pa, duol niini nga tabokanang bahin nga 
si Jacob nakiglayog sa usa ka manulonda.---Gen 
32:22-30. 

Bisan tuod nga ang mga tinubdan sa Jabok nag- 
gikan duol sa “Amman (karaang Raba), ang lugot 
makapondo ug tubig gikan sa kanunayng nagaa- 
gos nga mga sapa ug sa daghang sapa sa tingtug- 
naw sa dili pa kini moagos ngadto sa Jordan nga 
39 km (24 mi) sa A sa Patayng Dagat. Mga 40 km 
(25 mi) lamang ang gilay-on gikan sa tinubdan sa 
bul-oganang walog hangtod sa kinatumyang agos 
niini, apan ang pakurbada nga pag-agos sa Jabok 
makaabot ug mga 100 km (62 mi). Ang ngalan ni- 
ini sa modernong Arabiko nga Wadi Zarqa sa lite- 
ral nagkahulogang “Bul-oganang Walog nga Asul.” 
Tingali mao kini ang gingalan niini tungod kay ang 
Jabok abohon-asul ug kolor kon tan-awon sa hala- 
yo. Daghan ang gagmayng isda diha sa mabaw ug 
daling matabok nga katubigan niini. 

Naglumbay ang mga adelpa ug daghang matang 
sa gagmayng kahoy diha sa lawom, tabunok nga 
walog nga maoy giagosan sa Jabok. Kini nga wa- 
log, uban ang titip nga mga kiliran niini, nagsil- 
bing usa ka kinaiyanhong utlanan. (Deu 3:16) Ang 
unang bahin sa bul-oganang walog, gikan sa H 
ngadto sa A, kanhi maoy usa ka utlanan tali sa 
mga Ammonhanon ug sa mga Amorihanon (Num 
21:24), samtang ang bahin nga milatas gikan sa 
K ngadto sa S maoy nag-ulang sa Gilead ug nahi- 
mong utlanan tali sa duha ka gingharian sa Amo- 
rihanon nga si Haring Sihon ug Og. (Deu 2:37, Jos 
12:2; Huk 11:13, 22) Karong adlawa kini gihapong 
waloga ang usa sa labing maayong ruta sa pagta- 
bok sa Jordan gikan sa gitawag kanhi nga Gilead. 


JACAN [sa Heb., kini kaamgid sa ngalang 
Akor, nga nagkahulogang “Pagkasinalikway, Kasa- 
mok'”]. Ikalima nga ginganlan sa pito ka anak nga 
lalaki ni Abihail, usa ka Gadhanon.--1Cr 5:13, 14. 


JACOB [Usa nga Naghawid sa Tikod: Malipo- 
tong Magpupuli]. 

1. Anak ni Isaac ug Rebeca, ug manghod nga 
kaluha ni Esau. Ang mga ginikanan ni Jacob min- 
yo na sulod sa 20 ka tuig sa wala pa matawo kini 
nga kaluha, nga mao ray ilang mga anak, niadtong 
1858 W.K.P. Nianang tungora si Isaac 60 anyos. 
Busa, sama sa kahimtang ni Abraham, ang mga 

pag-ampo ni Isaac nga makabaton ug anak gitubag 
lamang human nga bug-os masulayi ang iyang pa- 
ilob ug pagtuo sa mga saad sa Diyos.--Gen 25:20, 
21, 26; Rom 9:7-10. 

Sa iyang pagmabdos, si Rebeca nag-antos tu- 
ngod sa pagbugnoay sa kaluha sulod sa iyang ta- 
goangkan, nga giingon ni Jehova nga gigikanan sa 
duha ka magkabatok nga nasod. Labot pa, gipaha- 
yag ni Jehova nga, kasukwahi sa naandan, ang 
magulang mag-alagad sa manghod. Tuod man, 
ang ikaduhang natawo nga si Jacob nagkupot sa ti- 
kod ni Esau sa dihang sila gipanganak; sa ingon, 
ang ngalang Jacob nagkahulogang “Usa nga Nag- 
hawid sa Tikod.” (Gen 25:22-26) Busa gipasunda- 
yag ni Jehova ang iyang katakos sa pagtino sa he- 
netikong inklinasyon sa usa nga wala pa matawo 
ug sa paggamit sa iyang kahibalo-daan ug katu- 
ngod sa pagpinig sa usa nga iyang pilion alang sa 
iyang mga katuyoan, apan wala gayod niya gim- 
but-i daan ang kataposang dulnganan sa mga indi- 
biduwal.---Rom 9:10-12: Os 12:3. 

Kasukwahi sa paboritong anak ni Isaac nga si 
Esau, kinsa laagan, dili-mahimuyo, suroyan nga 
mangangayam, si Jacob gihubit ingong “usa ka 
tawo nga walay-ikasaway [Heb., tam], nga nagpu- 
yo sa mga tolda,” usa nga nagkinabuhi sa malina- 
wong banikanhon nga kinabuhi ug kasaligan sa 
pag-atiman sa mga kalihokan sa panimalay, usa 
nga gimahal pag-ayo sa iyang inahan. (Gen 25:27, 
28) Kining Hebreohanong pulong nga tam gigamit 
sa ubang mga teksto sa paghubit niadtong mga 
tawo nga giuyonan sa Diyos. Pananglitan, “ang 
mga tawo nga uhaw sa dugo nagadumot sa usa 
nga walay-ikasaway,” apan si Jehova nagpasalig 
nga “ang kaugmaon sa tawo [nga walay-ikasaway] 
maoy malinawon.'” (Pr 29:10, Sal 37:37) Ang mag- 
huhupot sa integridad nga si Job maoy “walay-ika- 
saway [Heb., tam] ug matul-id.”--Job 1:1, 8; 2:3. 

Nakadawat sa Katungod sa Pagkapanganay 
ug sa Panalangin. Si Abraham namatay sa di- 
hang 15 anyos na ang iyang apo nga si Jacob, ni- 
adtong 1843 W.K.P., ug busa ang bata daghag ka- 
higayonan nga makapaminaw sa gipanumpaang 
pakigsaad sa Diyos gikan mismo sa mga ngabil sa 
iyang apohan ug sa iyang amahan. (Gen 22:15-18) 
Nahibalo si Jacob nga dako kaayong pribilehiyo nga 
makaambit sa katumanan niana nga mga saad sa 
Diyos. Sa kataposan miabot ang kahigayonan nga 
mapalit niya sa legal nga paagi gikan sa iyang ig- 
soon ang katungod sa pagkapanganay ug ang ta- 
nan nga nalangkit niini. (Deu 21:15-17) Kini nga 
kahigayonan miabot usa ka adlaw niana sa dihang 
si Esau miabot nga gikapoy kaayo gikan sa kapata- 
gan ug nakapanimaho sa lamiang linat-an nga gi- 
luto sa iyang igsoon. “Pagdali, palihog,” miingon si 
Esau, “pakan-a ako sa pula---kanang pula diha, kay 

gikapoy ako!" Mitubag si Jacob: “Ibaligya kanako, 
una sa tanan, ang imong katungod ingong panga- 
nay!” “Gitamay ni Esau ang katungod sa pagkapa- 
nganay,” ug busa kini dihadihang nabaligya ug gi- 
timbrehan pinaagi sa usa ka solemneng panumpa. 
(Gen 25:29-34: Heb 12:16) Igo na kining mga kata- 
rongana kon nganong si Jehova miingon, “Gihi- 
gugma ko si Jacob, apan gidumtan ko si Esau.” 
--Rom 9:13: Mal 1:2, 3. 


Husto ba nga si Jacob 
nagpakaaron-ingnon nga mao si Esau? 


Sa dihang tigulang na si Isaac ug naghunahu- 
nang siya hapit nang mamatay, siya nagsugo kang 
Esau sa pagpangayam, nga nag-ingon: “Pakan-a 
ako, aron ang akong kalag magpanalangin kanimo 
sa dili pa ako mamatay.” Apan, nakadungog si Re- 
beca sa pagsultihanay ug dalidaling nagsugo kang 
Jacob sa pagkuhag duha ka nating kanding aron 
siya makalutog lamiang pagkaon nga kinaham ni 
Isaac, ug siya miingon kang Jacob: “Dad-on mo kini 
sa imong amahan ug siya mokaon niini, aron siya 
magpanalangin kanimo sa dili pa ang iyang kama- 
tayon.” Iya pa ganing gisul-oban ug mga panit sa 
mga nating kanding ang mga kamot ug liog ni Ja- 
cob aron si Isaac, sa dihang mohikap kang Jacob, 
makaingon nga siya si Esau. Sa dihang gidala ni 
Jacob ang pagkaon ngadto sa iyang amahan, si Isa- 
ac nangutana kaniya: “Kinsa ka man, anak ko?” Ug 
si Jacob mitubag: “Ako si Esau nga imong panga- 
nay.” Sa legal nga paagi, ingon sa nasayran pag- 
ayo ni Jacob, siya may katungod sa paghulip sa pa- 
pel ni Esau, ang panganay ni Isaac. Gihikap ni 
Isaac si Jacob aron matino kon siya ba gayod si 
Esau o dili, ug siya miingon: “Ang tingog maoy ti- 
ngog ni Jacob, apan ang mga kamot maoy mga ka- 
mot ni Esau.” Bisan pa niana, nagmalamposon ang 
maong paagi, ug sumala sa giingon sa asoy, “Siya 
nagpanalangin kaniya.” (Gen 27:1-29) Husto ba 
ang gibuhat ni Rebeca ug Jacob? 

Walay duhaduha nga si Jacob adunay katungod 
sa panalangin. Sa wala pa matawo ang kaluha, 
si Jehova miingon kang Rebeca: “Ang magulang 
mag-alagad sa manghod.” (Gen 25:23) Sa ulahi, 
uyon sa inklinasyon nga nakita nang daan ni Jeho- 
va ug maoy nagtukmod kaniya sa paghigugma 
kang Jacob nga labaw kay kang Esau, gibaligya ni 
Esau kang Jacob ang iyang katungod sa pagkapa- 
nganay baylo lamang sa usa ka panaksan nga li- 
nat-an.--Gen 25:29-34. 

Kon sa unsang gilapdon nga nasayod si Isaac ba- 
hin niini nga mga ilhanan mahitungod sa kon kin- 
say modawat sa panalangin, wala maghisgot ang 
asoy sa Bibliya. Kon nganong ingon man niadto 

ang gibuhat ni Rebeca ug Jacob, wala kita masa- 
yod, gawas lamang nga silang duha nasayod nga 
ang panalangin iya ni Jacob. Walay daotang tuyo si 
Jacob nga siya magpakaaron-ingnon aron makaba- 
ton sa butang nga dili gayod iyaha. Wala hukmi sa 
Bibliya nga daotan ang gibuhat ni Rebeca ug Jacob. 
Ang resulta mao nga si Jacob nakadawat sa pana- 
langin nga nahiangay kaniya. Dayag nga nakita ni 
Isaac mismo nga natuman ang kabubut-on ni Je- 
hova. Wala madugay human niini, sa dihang gipa- 
adto si Jacob sa Haran aron sa pagpangitag asawa, 
si Isaac dugang nga nagpanalangin kang Jacob 
ug sa espesipiko miingon: 'Ang Diyos nga Labing 
Gamhanan . . . maghatag kanimo sa panalangin ni 
Abraham.” (Gen 28:3, 4: itandi ang Heb 11:20.) 
Busa kita tukmang makahinapos nga ang sangpo- 
tanan sa maong butang maoy pagbuot ni Jehova. 
Tin-awng gipahayag sa Bibliya ang leksiyon nga 
atong mapupo gikan niini nga asoy, nga nagpasi- 
daan nga kita angayng magmabinantayon “aron 
walay makihilawason ni si bisan kinsa nga wala 
magpabili sa sagradong mga butang, sama kang 
Esau, kinsa baylo sa usa ka pagkaon naghatag 
sa iyang mga katungod ingong panganay.”---Heb 
12:16. 

Ang Pagbalhin ni Jacob sa Padan-aram. 
(MAPA, Tomo 1, p. 529) Si Jacob nag-edad ug 77 sa 
dihang mibiya siya sa Beer-seba aron moadto sa 
yuta sa iyang mga katigulangan, ang yuta diin 
iyang gigugol ang sunod nga 20 ka tuig sa iyang 
kinabuhi. (Gen 28:10, 31:38) Human mopanaw pa- 
dulong sa AAS ug mga 100 km (62 mi) siya mihu- 
nong sa Luz (Bethel) sa kabungtoran sa Juda aron 
magpalabay sa kagabhion, ug migamit ug usa ka 
bato aron iyang unlanan. Didto, sa iyang damgo 
siya nakakitag usa ka hagdan, o kutay sa mga hag- 
danan, nga miabot sa mga langit, nga diha niana 
ang mga manulonda nagasaka ug nagakanaog. Sa 
tumoy niini iyang nakita si Jehova, ug karon Iyang 
gilig-on kang Jacob ang pakigsaad nga gihimo niya 
kang Abraham ug Isaac.--Gen 28:11-13, 1Cr 16: 
16, 17. 

Niini nga pakigsaad si Jehova nagsaad kang Ja- 
cob nga Siya magbantay ug manalipod kaniya ug 
dili mobiya kaniya hangtod nga ang yuta nga 
iyang gihigdaan maiyaha ug ang iyang binhi ma- 
hisama kadaghan sa lugas sa abog sa yuta. Du- 
gang pa, “pinaagi kanimo ug pinaagi sa imong 
binhi ang tanang banay sa yuta tinong magapana- 
langin sa ilang kaugalingon.” (Gen 28:13-15) Sa di- 
hang bug-os nasabtan ni Jacob ang kahulogan sa 
iyang nasinatian nianang gabhiona siya mipatug- 
baw: “Pagkamakalilisang niining dapita! Kini mao 
gayod ang balay sa Diyos.” Busa ang ngalang Luz 
glilisdan niya ug Bethel, nga nagkahulogang “Balay 
sa Diyos,” ug iyang gipatindog ang usa ka haligi ug 

gidihogan kini ingong usa ka saksi bahin niining 
mahinungdanong mga panghitabo. Agig pagpasa- 
lamat sa saad nga siya suportahan sa Diyos, si Ja- 
cob misaad nga sa walay pakyas siya maghatag 
kang Jehova sa ikapulo sa tanan nga iyang mada- 
wat.---Gen 28:16-22. 

Sa padayon nga pagpanaw, sa kataposan nahiba- 
lag ni Jacob ang iyang ig-agaw nga si Raquel sa ka- 
silinganan sa Haran ug siya giimbitar sa amahan 
ni Raquel nga si Laban, ang igsoon sa inahan ni Ja- 
cob, nga moestar uban kanila. Si Jacob nahigugma 
kang Raquel ug misugot nga siya motrabaho ug 
pito ka tuig alang sa iyang amahan kon iyang iha- 
tag si Raquel ingong iyang asawa. Ang milabay 
nga mga tuig daw “sama ra sa pipila ka adlaw,” tu- 
ngod sa hilabihang gugma ni Jacob kang Raquel. 
Apan panahon sa kasal, si Lea nga magulang ni 
Raquel sa pagkamalimbongon mao ang gipuli, ug 
nangatarongan si Laban, “Dili batasan . . . nga iha- 
tag ang manghod nga babaye nga una kay sa pa- 
nganay.” Human sauloga kini nga kaminyoon su- 
lod sa usa ka semana, gihatag usab ni Laban si 
Raquel ngadto kang Jacob ingong iyang asawa 
ubos sa kondisyon nga motrabaho si Jacob ug laing 
pito ka tuig ingong bayad kang Raquel. Gihatagan 
usab sila ni Laban ug tagsatagsa ka sulugoon, si 
Zilpa alang kang Lea ug si Bilha alang kang Raquel. 
--Gen 29:1-29, Os 12:12. 

Si Jehova nagsugod sa paghimo ug usa ka da- 
kong nasod gikan niini nga kahikayan sa kaminyo- 
on. Si Lea nanganak kang Jacob ug upat ka anak 
nga lalaki nga nagsunod: si Ruben, Simeon, Levi, 
ug Juda. Kay nakita ni Raquel nga siya nagpabilin 
nga apuli, iyang gihatag kang Jacob ang iyang su- 
lugoong babaye nga si Bilha ug, pinaagi kaniya, si 
Jacob nakabatog duha ka anak nga lalaki, si Dan ug 
Neptali. Niining higayona si Lea nahimong apuli. 
Busa iyang gihatag usab kang Jacob ang iyang su- 
lugoong babaye nga si Zilpa ug nakabatog duha ka 
anak nga lalaki tungod niini nga panag-ipon, nga 
mao si Gad ug Aser. Unya si Lea nakabaton na 
usab ug mga anak, una kang Isacar, dayon kang 
Zabulon, ug dayon usa ka anak nga babaye nga gi- 
nganlag Dina. Sa kataposan si Raquel nagmabdos 
ug nanganak kang Jose. Busa, sulod lamang sa ha- 
mubong panahon nga pito ka tuig, gipanalanginan 
si Jacob ug daghang anak.---Gen 29:30-30:24. 

Gipadato si Jacob sa Wala pa Mobiya sa Ha- 
ran. Human sa iyang 14 ka tuig nga kontra- 
ta aron mapanag-iya ang iyang mga asawa, si 
Jacob naghinamhinam nga mopauli sa iyang pi- 
nuy-anang yuta. Apan si Laban, sa pagkakita nga 
siya gipanalanginan ni Jehova tungod kang Jacob, 
miinsistir nga siya magpadayon sa pag-atiman 
sa iyang mga panon sa kahayopan, giingnan pa 
gani si Jacob nga siya maoy mobungat sa iyang 

suhol. Nianang dapita sa kalibotan ang mga karne- 
ro ug mga kanding kasagarang pareho ug bulok, 
puti ang mga karnero ug itom ang mga kanding. 
Busa mihangyo si Jacob nga ang mga karnero ug 
mga kanding lamang nga lainlaig bulok o mga ka- 
bang maoy ihatag kaniya--ang tanang karnero 
nga dagtom-kape ug bulok ug ang tanang kanding 
nga may puti nga pat-akpat-ak. “Aw, maayo kana!” 
mitubag si Laban. Ug aron mokubos ang suhol, si 
Laban, sa sugyot ni Jacob, naglain sa tanang kan- 
ding nga may mga budlis, puntikpuntikon, ug pat- 
akpat-ak ug bulok ug sa laki nga nating mga kar- 
nero nga dagtom-kape gikan sa mga panon, nga 
iyang gihatag sa iyang mga anak aron atimanon, 
ug nagbutang pa ganig tulo-ka-adlaw nga distan- 
siya tali kanila, aron dili magkasagol sa pagpaliwat 
ang duha ka panon sa mga hayop. Ang mga hayop 
lamang nga lainlaig bulok nga ipanganak sa uma- 
labot maoy mapanag-iya ni Jacob.---Gen 30:25-36. 

Busa niining tungora gisugdan ni Jacob sa pag- 
alima ang mga karnero lamang nga managsamag 
bulok ug ang mga kanding nga dili kabang. Apan, 
siya naningkamot pag-ayo ug naghimo sa kon un- 
say iyang gituohang makapadaghan sa kabang 
nga mga hayop. Siya nagkuhag lunhaw nga mga 
sungkod gikan sa kahoyng estorake, almendras, ug 
platano, ug gipanitan kini sa usa ka paagi nga kon 
tan-awon kini may budlis o may kabang. Kini 
iyang gibutang diha sa mga imnanang pasong sa 
mga hayop, nga dayag nga naghunahunang kon 
ang nangulag nga mga hayop motan-aw sa mga 
budlis ang ilang mga liwat mahimong puntikpun- 
tikon o lainlaig bulok. Gipaigo usab ni Jacob nga 
ibutang lamang ang mga sungkod diha sa mga pa- 
song kon mangulag ang baskog nga mga hayop. 
--Gen 30:37-42. 

Ang resulta? Kabang o lainlaig bulok ang mga li- 
wat, ug busa ang suhol ni Jacob mas daghan pa 
kay sa mga hayop nga pareho ug bulok, nga maoy 
bahin ni Laban. Sanglit nabatonan ang gitingu- 
hang mga resulta, si Jacob lagmit nagtuo nga ang 
iyang taktika pinaagi sa sungkod nga may mga 
budlis mao ang nakaingon. Bahin niini, sa walay 
duhaduha siya nagtuo usab sama sa sayop nga gi- 
tuohan sa daghang tawo nga kanang butanga ma- 
kaapekto sa mga liwat. Hinunoa, diha sa iyang 
damgo lahi ang gitudlo kaniya sa iyang Maglala- 
lang. 

Sa iyang damgo nasayran ni Jacob nga ang mga 
gene sa hayop, ug dili ang mga sungkod, maoy hi- 
nungdan sa iyang kalamposan. Bisan tuod nga ang 
gialimahan lamang ni Jacob maoy mga hayop nga 
pareho ug bulok, apan ang panan-awon nagpakita 
nga ang laking mga kanding may mga budlis, pun- 
tikpuntikon, ug kabang. Sa unsang paagi naingon 

kini niini? Dayag nga kini maoy mga mestiso bisan 
tuod parehog bulok, nga resulta sa pagpaliwat sa 
panon sa mga hayop ni Laban sa wala pa suholi si 
Jacob. Busa anaa na sa mga selula sa pagsanay sa 
pipila niini nga mga hayop ang mapanunod nga 
mga kinaiyahan nga makapatunghag kabang ug 
puntikpuntik nga bulok sa ilang umaabot nga mga 
liwat, sumala sa mga balaod sa pagpanunod (laws 
of heredity) nga nadiskobrehan ni Gregor Mendel 
sa ika-19 nga siglo.---Gen 31:10-12. 

Sulod sa unom ka tuig nga nagtrabaho si Jacob 
ubos niini nga kahikayan, si Jehova nagpanalangin 
pag-ayo ug nagpalambo kaniya pinaagi sa pagpa- 
daghan dili lamang sa iyang mga panon sa karne- 
ro ug kanding kondili sa gidaghanon usab sa iyang 
mga sulugoon, kamelyo, ug asno, bisan pag kanu- 
nayng giusab ni Laban ang gikasabotang mga 
suhol. Sa kataposan, “ang matuod nga Diyos sa 
Bethel” nagsugo kang Jacob nga mopauli sa Yutang 
Saad.---Gen 30:43, 31:1-13, 41. 

Pagbalik Ngadto sa Yutang Saad. Kay si Ja- 
cob nahadlok nga pugngan siya pag-usab ni Laban 
sa pagbiya sa iyang pag-alagad, si Jacob sekretong 
nagdala sa iyang mga asawa ug mga anak, ug sa 
tanan niyang gipanag-iya, mitabok sa Suba sa 
Euprates, ug mipaingon sa Canaan. Sa dihang gi- 
hunahuna kini nga pagbalhin, si Jacob lagmit nag- 
pasibsib sa iyang mga panon sa kahayopan duol sa 
Euprates, ingon sa gipakita sa Genesis 31:4, 21. Ni- 
anang panahona, milakaw si Laban aron sa pagtu- 
pi sa mga karnero ug siya wala mahibalo nga 
mibiya si Jacob hangtod nga nakalabay na ang 
tulo ka adlaw sukad sa iyang pagbiya. Lagmit du- 
gang pang panahon ang milabay hangtod nahu- 
man ang pagtupi ug ang gihimong mga pagpa- 
ngandam aron sa paggukod kang Jacob uban sa 
iyang mga panon. Tanantanan, kini maghatag ug 
igoigong panahon kang Jacob sa pagdala sa iyang 
hinay molakaw nga kahayopan hangtod sa buki- 
rong rehiyon sa Gilead sa wala pa siya maapsi ni 
Laban, usa ka distansiya gikan sa Haran nga dili 
mokubos sa 560 km (350 mi), usa ka distansiya 
nga dali rang maabot ni Laban ug sa iyang mga 
kabanay sulod sa pito ka adlaw nga paggukod nga 
nagsakay sa mga kamelyo.---Gen 31:14-23. 

Sa dihang nakit-an ni Laban ang iyang gigukod 
nga nagkampo mga pipila ka kilometro sa A sa Ja- 
bok, iyang gipangayo ang katarongan ni Jacob: 
Nganong siya mibiya nga wala man lang magtu- 
got kang Laban nga makahalok agig panamilit sa 
iyang mga anak ug sa iyang mga apo, ug nga- 
nong iyang gikawat ang mga diyos ni Laban? (Gen 
31:24-30) Ang tubag sa unang pangutana hinuon 
dayag--siya nahadlok nga pugngan ni Laban sa 
pagbiya. Labot sa ikaduhang pangutana, si Jacob 

walay nasayran bahin sa pagpangawat, ug sa pag- 
pangita ni Laban wala niya madiskobrehi nga si 
Raquel diay ang nagkawat sa terapim sa pamilya 
ug nagtago niini diha sa iyang pangmonturang bu- 
kag sa kamelyo.---Gen 31:31-35. 

Usa sa katarongan sa gibuhat ni Raquel, ug sa 
gikabalak-an ni Laban, mao kini: “Ang pagpanag- 
iya sa mga diyos sa panimalay nagpaila sa usa ka 
tawo ingong lehitimong manununod, nga maoy 
mopatin-aw sa kabalaka ni Laban diha sa Gen. 
31:26 nga naghisgot sa pagbawi sa iyang mga 
diyos sa panimalay gikan kang Jacob.”---Ancient 
Near Eastern Texts, nga giedit ni J. B. Pritchard, 
1974, p. 220, ftn. 51. 

Ang ilang away nahusay nga malinawon, ug si 
Jacob nagpatindog ug usa ka haliging bato ug da- 
yon nagtapok ug mga bato diha niana diin kini 
nagpabilin didto sulod sa daghang katuigan ingong 
usa ka saksi sa pakigsaad sa pakigdait nga gihimo 
nilang duha uban sa usa ka seremonyal nga pagpa- 
ngaon. Ang mga ngalan nga gihatag alang niini 
nga tapok sa mga bato maoy Galeed (nagkahulo- 
gang “Tapok nga Saksi”) ug Ang Bantayanang Tor- 
re.—Gen 31:36-55. 

Si Jacob niining tungora matinguhaon usab kaa- 
yo sa pagpakigdait sa iyang igsoon nga si Esau, nga 
wala niya makita kapin na sa 20 ka tuig. Aron sa 
pagpalukmay sa pagdumot nga lagmit gihambin 
pa sa iyang igsoon, si Jacob nagpadala una kaniya 
ug mahalong mga gasa alang kang Esau---ginatos 
ka mga kanding ug mga karnero, ug daghang ka- 
melyo, mga asno, ug mga baka. (Gen 32:3-21) Mi- 
kalagiw si Jacob sa Canaan nga halos walay naba- 
tonan, karon tungod sa panalangin ni Jehova siya 
mipauli nga usa ka adunahang tawo. 


Nganong ang manulonda nga gidumog 
ni Jacob nagpatakiang kaniya? 


Nianang gabhiona nga ang panimalay ni Jacob 
mitabok sa Jabok paingon sa H aron sa pagsugat 
kang Esau, nasinatian ni Jacob ang labing talagsa- 
ong panghitabo sa pagpakigdumog sa usa ka ma- 
nulonda, ug tungod sa iyang pagpakigbisog ang 
iyang ngalan giilisdan ug Israel, nga nagkahulo- 
gang “Nakigtigi (Nakigbisog) sa Diyos, o, Ang Di- 
yos Nakigtigi.” (Gen 32:22-28) Human niadto ki- 
ning duha ka ngalan kasagarang makita diha sa 
Hebreohanong balaknon nga mga paralelismo. (Sal 
14:7: 22:23, 78:5, 21, 71: 105:10, 23) Niini nga pa- 
kigdumog gitandog sa manulonda ang piyakpiyak 
sa lutahan sa paa ni Jacob, ug si Jacob nagtakiang 
sa nahibiling bahin sa iyang kinabuhi---lagmit aron 
sa pagtudlo kaniya sa pagkamapainubsanon, usa ka 
pahinumdom kanunay nga dili sobrang magpataas 

tungod sa iyang hinatag-sa-Diyos nga kauswagan 
o tungod kay siya nakiglayog sa usa ka manulonda. 
Ingong paghandom niining hinungdanong mga hi- 
tabo, gitawag ni Jacob ang dapit nga Peniel o Penu- 
el.--Gen 32:25, 30-32. 

Human sa malipayong panagkita ni Jacob ug 
Esau, kini nga kaluha, nga nianang tungora mga 
97 anyos na, nagbulag paingon sa ilang tagsatagsa 
ka dalan, nga lagmit wala na magdahom nga mag- 
kita pa pag-usab hangtod sa ilang paglubong sa 
ilang amahan nga si Isaac mga 23 ka tuig sa ulahi. 
Si Esau miadto sa H sa Seir dala ang iyang gasa, ug 
si Jacob miadto sa A, nga mitabok pag-usab sa Ja- 
bok.---Gen 33:1-17, 35:29. 

Sunod nga 33 ka Tuig Ingong Langyaw nga 
Pumoluyo. Human siya mibulag kang Esau, si 
Jacob nanimuyo sa Sucot. Mao kini ang unang da- 
pit nga nagpabilin si Jacob sa wala mahibal-ing 
yugto sa panahon human siya mobalik gikan sa Pa- 
dan-aram. Wala isulti kon unsa siya kadugay din- 
hi, apan lagmit nga sulod kini sa daghang katui- 
gan, tungod kay siya naghimog permanenteng 
tinukod nga kapuy-an ug ingon man mga balong- 
balong o inatopang mga kuwadra alang sa iyang 
kahayopan.---Gen 33:17. 

Ang sunod nga pagbalhin ni Jacob maoy paka- 
sadpan tabok sa Jordan ngadto sa kasilinganan sa 
Sekem, diin siya mipalit ug usa ka luna sa yuta gi- 
kan sa mga anak ni Hamor nga nagkantidad ug 
“usa ka gatos ka pirasong salapi [Heb., qesitah].” 
(Gen 33:18-20, Jos 24:32) Ang bili nianang kara- 
ang salapi, ang qesi-tah, wala masayri karong ad- 
lawa, apan ang usa ka gatos niini tanantanan, lag- 
mit mokabat ug dakong kantidad sa tinimbang nga 
plata, kay wala pay mga sensilyo niadtong mga ad- 
lawa. 

Didto sa Sekem, si Dina nga anak nga babaye ni 
Jacob nakighugoyhugoy sa mga babayeng Cana- 
anhon, ug tungod niini siya giamong-amongan ni 
Sekem, ang anak sa pangulong si Hamor. Pagkata- 
pos niini nga insidente, misunod dayon ang mga 
panghitabo nga wala na mapugngi ni Jacob---gipa- 
tay sa iyang mga anak ang tanang lalaki nga mo- 
lupyo sa Sekem, gipamihag ang mga babaye ug 
mga bata, giagaw ang tanang kabtangan ug ba- 
handi sa komunidad, ug gihimo ang ilang amahan 
nga si Jacob nga lang-og atubangan sa tanang mo- 
lupyo sa yuta.---Gen 34:1-31. 

Unya giingnan siya sa Diyos nga mobiya sa Se- 
kem ug mobalhin ngadto sa Bethel, ug iya kining 
gihimo. Apan, sa wala pa mobiya, gisugo niya ang 
iyang panimalay nga hinloan nila ang ilang kauga- 
lingon, ilisdan ang ilang mga besti, isalikway ang 
tanan nilang bakak nga mga diyos (lagmit lakip 
ang terapim ni Laban) ug ingon man usab ang 

mga ariyos nga tingali gisul-ob ingong mga an- 
ting-anting. Gitagoan kini ni Jacob duol sa Sekem. 
--Gen 35:1-4. 

Ang Bethel, nga “Balay sa Diyos,” dako kaayog 
kahulogan alang kang Jacob, tungod kay dinhi, ti- 
ngali mga 30 ka tuig una pa niana, si Jehova nag- 
pasa kaniya sa Abrahamikong pakigsaad. Karon, 
human magtukod si Jacob ug usa ka halaran alang 
niining dakong Diyos sa iyang mga katigulangan, 
si Jehova nagpahayag pag-usab sa pakigsaad ug 
nagpamatuod usab nga ang ngalang Jacob giilis- 
dan na ug Israel. Dayon si Jacob nagpatindog ug 
usa ka haligi ug iya kining gibuboan ug halad-nga- 
ilimnon ug lana ingong paghandom niining hi- 
nungdanong mga hitabo. Sa panahon usab sa pag- 
estar dinhi sa Bethel nga si Debora nga iwa sa 
iyang inahan namatay ug gilubong.---Gen 35:5-15. 

Wala usab nato masayri kon unsa kadugay nga 
nagpuyo si Jacob sa Bethel. Sa dihang mibiya did- 
to ug mibalhin pahabagatan, samtang layolayo pa 
gikan sa Betlehem (Eprat), nagbati si Raquel, ug 
tungod kay naglisod sa pagpanganak sa iyang ika- 
duhang anak nga si Benjamin, siya namatay. Did- 
to si Jacob naglubong sa iyang gihigugmang si Ra- 
quel ug nagpatindog siyag usa ka haligi ingong 
ilhanan sa iyang lubnganan.---Gen 35:16-20. 

Kini si Israel, nga niining higayona gipanalangi- 
nan ug 12 ka anak nga lalaki nga kanila maggikan 
ang 12 ka tribo sa Israel, mipadayon pa ug panaw 
paingon sa habagatan. Ang sunod nga iyang gi- 
kampohan gihubit ingong “saylo sa torre sa Eder,” 
nga hayan nahimutang sa usa ka dapit tali sa Bet- 
lehem ug Hebron. Sa panahon sa iyang pagpuyo 
didto nga ang iyang kamagulangang anak nga si 
Ruben nakighilawas sa puyopuyo sa iyang amahan 
nga si Bilha, ang inahan ni Dan ug Neptali. Lagmit 
naghunahuna si Ruben nga ang iyang amahang si 
Jacob tigulang na kaayo aron mohimog aksiyon 
bahin niining butanga, apan wala mouyon si Jeho- 
va, ug tungod sa pag-unay niya sa puyopuyo sa 
iyang amahan, si Ruben nawad-an sa iyang katu- 
ngod sa pagkapanganay.--Gen 35:21-26, 49:3, 4; 
Deu 27:20, 1Cr 5:1. 

Lagmit sa wala pa ikabaligya ang iyang anak nga 
si Jose sa pagkaulipon sa Ehipto nga si Jacob mi- 
balhin sa pagpuyo sa Hebron, diin didto buhi pa 
ang iyang tigulang nga amahang si Isaac, apan dili 
matino ang petsa niini nga pagbalhin.---Gen 35:27. 

Usa ka adlaw niana gisugo ni Jacob si Jose (nga 
nianang tungora 17 anyos) sa pagsusi kon naunsa 
na ang iyang mga igsoon nga nagbantay sa panon 
sa mga hayop sa ilang amahan. Sa dihang iya nang 
nakita sila sa Dotan mga 100 km (62 mi) sa A sa 
Hebron, ilang gihawiran ug gibaligya siya ngadto 
sa panon sa mga magpapatigayon nga nagpadu- 

long sa Ehipto. Kadto maoy niadtong 1750 W.K.P. 
Unya ang ilang amahan gipatuo nila nga si Jose gi- 
patay sa usa ka mapintas nga mananap. Sulod sa 
daghang adlaw si Jacob nagbangotan tungod sa 
maong pagkamatay, nga nagdumili nga mahupay, 
nga nag-ingon: “Ako manaog nga magbangotan sa 
akong anak ngadto sa Sheol!” (Gen 37:2, 3, 12-36) 
Ang pagkamatay sa iyang amahan nga si Isaac ni- 
adtong 1738 W.K.P. nakadugang lamang sa iyang 
kaguol.---Gen 35:28, 29. 

Ang Pagbalhin Ngadto sa Ehipto. Mga na- 
pulo ka tuig human mamatay si Isaac napugos si 
Jacob sa pagpaadto sa iyang napulo ka anak sa 
Ehipto sa pagpalit ug mga lugas tungod sa usa ka 
dakong gutom. Nagpabilin si Benjamin. Ang admi- 
nistrador ni Paraon sa pagkaon nga si Jose nakaila 
sa iyang mga igsoon ug nagsugo nga dad-on nila 
sa ilang pagbalik sa Ehipto ang ilang manghod nga 
si Benjamin. (Gen 41:57: 42:1-20) Apan, sa dihang 
gisultihan sa gipangayo, sa sinugdan wala mosu- 
got si Jacob nga siya paubanon, kay nahadlok nga 
basig may mahitabong daotan sa iyang hinigug- 
mang anak sa iyang pagkatigulang, si Benjamin ni- 
anang tungora labing menos 22 anyos na. (Gen 
42:29-38) Ayha pa lang gitugotan ni Jacob nga 
mouban si Benjamin sa dihang nahurot na ang ta- 
nang pagkaon nga napalit sa Ehipto.--Gen 43:1- 
14: Buh 7:12. 

Sa dihang nagkauliay na si Jose ug ang iyang 
mga igsoon, gidapit si Jacob ug ang tibuok niyang 
panimalay, lakip ang tanan nilang kahayopan ug 
kabtangan, nga mobalhin sa tabunok nga yuta sa 
Gosen nga nahimutang sa binanlas nga yuta sa 
Ehipto, kay ang dakong gutom gitakdang magpa- 
dayon pa ug laing lima ka tuig. Si Paraon nag- 
tagana pa ganig mga karomata ug balon nga mga 
pagkaon alang kanila. (Gen 45:9-24) Sa ilang pag- 
paingon didto, si Jehova nagpasalig kang Jacob nga 
kini nga pagbalhin iyang gipanalanginan ug giuyo- 
nan. (Gen 46:1-4) Ang tanang kalag nga naihap 
ingong sakop sa panimalay ni Jacob, lakip kang 
Manases, Epraim, ug sa uban pa nga tingali nata- 
wo sa Ehipto sa wala pa mamatay si Jacob, maoy 
70. (Gen 46:5-27: Ex 1:5, Deu 10:22) Kini nga gi- 
daghanon wala maglakip kang Lea, kinsa namatay 
didto sa Yutang Saad (Gen 49:31), o sa iyang wala 
hinganling mga anak nga babaye, o sa mga asawa 
sa iyang mga anak.--Gen 46:26, itandi ang Gen 
37:35. 

Wala madugay human makaabot sa Ehipto niad- 
tong 1728 W.K.P., gidala si Jacob sa palasyo ni Pa- 
raon ug didto siya naghatag ug katahoran sa hari 
uban ang pagpanghinaot ug kabulahanan. Gihu- 
bit ni Jacob ang iyang kaugalingon ingong lang- 
yawng pumoluyo (sama kang Abraham ug Isaac, 
kay sama kanila siya usab wala makapanunod sa 

gisaad sa Diyos nga yuta). Sa dihang gipangutana 
bahin sa iyang edad, si Jacob mitubag nga siya 130 
apan, kon itandi sa edad sa iyang mga katigula- 
ngan, ang iyang mga adlaw “diyutay ug makapa- 
subo."---Gen 47:7-10. 

Sa hapit na siyang mamatay, si Jacob nagpana- 
langin sa iyang mga apo, ang mga anak ni Jose, ug, 
pinaagi sa paggiya sa Diyos, nagbutang sa mang- 
hod nga si Epraim nga una kay sa magulang nga 
si Manases. Dayon ngadto kang Jose, kinsa maoy 
makadawat sa dobleng bahin sa panulondon sa 
pagkapanganay, si Jacob nagpahayag: “Ako mag- 
hatag kanimo ug usa ka bahin nga yuta nga labaw 
kay sa imong mga igsoong lalaki, nga akong giku- 
ha gikan sa kamot sa mga Amorihanon pinaagi sa 
akong espada ug pinaagi sa akong pana.” (Gen 
48:1-22, 1Cr 5:1) Sanglit malinawong napalit ni Ja- 
cob ang luna sa yuta duol sa Sekem gikan sa mga 
anak ni Hamor (Gen 33:19, 20), daw kini nga saad 
ngadto kang Jose maoy usa ka pagpakita sa pagtuo 
ni Jacob, diin siya matagnaong namulong sa uma- 
labot nga pagsakop sa Canaan pinaagi sa iyang 
mga kaliwat nga daw kini natuman na pinaagi sa 
iyang espada ug pana. (Tan-awa ang AMORIHANON.) 
Ang dobleng bahin ni Jose nianang nasakop nga 
yuta nalangkoban sa duha ka pahat nga gihatag 
ngadto sa mga tribo ni Epraim ug Manases. 

Sa wala pa siya mamatay, si Jacob naningkamot 
pag-ayo nga makabaton ug igong kusog aron ma- 
kapanalangin sa tagsatagsa sa iyang 12 ka anak. 
(Gen 49:1-28) Siya nagpakita ug pagtuo sa katu- 
manan sa mga katuyoan ni Jehova. (Heb 11:21) Tu- 
ngod sa iyang pagtuo ug tungod kay si Jeho- 
va espesipikong nagpasalig kaniya sa panalangin 
sa Abrahamikong pakigsaad, ang Kasulatan kanu- 
nayng naghisgot kang Jehova ingong Diyos dili la- 
mang kang Abraham ug Isaac kondili kang Jacob 
usab.--Ex 3:6, 1Cr 29:18, Mat 22:32. 

Sa kataposan, niadtong 1711 W.K.P., human sa 
17 ka tuig nga pagpuyo didto sa Ehipto, si Jacob 
namatay sa panuigong 147. (Gen 47:27, 28) Busa 
ang maong yugto sa kasaysayan gikan sa pagkata- 
wo ni Jacob hangtod sa iyang kamatayon natapos, 
usa ka kasaysayan nga nagkobre ug kapin sa katu- 
nga sa mga panid sa basahon sa Genesis. (Kap 25- 
50) Uyon sa tinguha ni Jacob nga siya ilubong sa 
Canaan, gipaembalsamar una ni Jose sa Ehiptoha- 
nong mga mananambal ang lawas sa iyang ama- 
han isip pagpangandam alang sa panaw. Dihay 
usa ka dakong panon nga mikuyog sa paglubong, 
ingong pag-ila sa pagkadungganon sa iyang anak 
nga si Jose, ug human niana sila migikan sa Ehip- 
to. Sa pag-abot sa rehiyon sa Jordan, gihimo ang 
pito ka adlaw nga seremonyas sa pagbangotan, nga 
human niana gilubong sa mga anak ni Jacob ang 
ilang amahan sa langob sa Makpela diin didto gi- 

lubong si Abraham ug si Isaac.--Gen 49:29-33, 
50:1-14. 

2. Ang mga manalagna kanunayng naggamit 
sa ngalang “Jacob” sa mahulagwayong diwa, may 
kalabotan sa nasod nga naggikan sa patriarka. (Isa 
9:8: 27:9: Jer 10:25: Eze 39:25; Am 6:8; Miq 1:5: 
Rom 11:26) Si Jesus, sa usa ka higayon, migamit sa 
ngalang Jacob sa mahulagwayong paagi sa dihang 
namulong bahin niadtong makaadto “sa ginghari- 
an sa mga langit.”---Mat 8:11. 

3. Ang amahan ni Jose nga bana ni Maria, ang 
inahan ni Jesus.--Mat 1:15, 16. 


JADA [lagmit pinamubo sa Jedaia, nga nagka- 
hulogang “Si Jah Nahibalo"]. Usa ka kaliwat ni Juda 
pinaagi kang Jerameel. Si Jada gitala ingong usa ka 
anak nga lalaki ni Onam ug amahan ni Jeter ug Jo- 
natan.— 1Cr 2:3, 25, 26, 28, 32. 


JADAI. Usa ka amahan sa unom ka anak nga 
lalaki nga gitalang lakip sa mga kaliwat ni Ca- 
leb nga apo-sa-tuhod ni Juda. Wala isulti ang 
eksaktong relasyon ni Jadai kang Caleb.--1ICr 2: 
3, 42,47. 


JADDAI. Usa ka anak nga lalaki ni Nebo; 
usa niadtong kinsa nangasawa ug dili-Israelinhong 
mga asawa apan nagpapahawa kanila tungod sa 
awhag ni Esdras. (Esd 10:43, 44) Ang pipila ka hu- 
bad mabasa nga “Ido” inay nga “Jaddai.”---AS, AT, 
Mo, Ro. 


JADE. Usa ka gahi, lig-on, sagad berde-ug- 
bulok nga batong pahiyas nga gigamit ingong 
alahas ug mga kinulit, ang Hebreohanong pu- 
long niini maoy ya-sshepheh!. Ang jade may duha 
ka magkalahing matang sa mga minerales, ang 
“nephrite” ug “adeite.” Ang nephrite maoy labing 
komon nga matang. Nagkadaiya kini gikan sa pag- 
kasihagon ngadto sa pagkadagtomon ug adunay 
mga bulok nga lugom-berde, itom, abohon, dalag, 
ug puti. Ang jadeite mas bililhon kay sa nephrite 
tungod sa mas maanindot nga bulok niini ug talag- 
sa ra. Ang Jade sayon kaayong kuliton tungod sa 
komposisyon niini. 

Ang maanindot nga batong jade nga may nga- 
lan sa usa sa 12 ka tribo sa Israel nga gikulit diha 
niini nagdayandayan sa “tabon sa dughan sa pag- 
hukom” nga gisul-ob sa Hataas nga Saserdoteng si 
Aaron, nga gipahimutang sa ikatulong dapit sa ika- 
upat nga laray sa mga bato. (Ex 28:2, 15, 20, 21; 
39:9, 13, 14) Ang jade gilakip usab sa bililhong 
mga bato nga nagdayandayan sa “tabon” sa hari sa 
Tiro.--Eze 28:12, 13. 


JADIEL [lagmit, Hinaot Malipay ang Diyos]. 
Usa sa mga pangulo sa panimalay sa katunga nga 
tribo ni Manases nga nagpuyo sa S sa Jordan, usa 

ka maisog, gamhanan nga tawo. Ang mga kaliwat 
ni Jadiel “migawi nga dili-matinumanon” ngadto 
kang Jehova, nga sa kataposan misangpot sa ilang 
pagkadestiyero pinaagi sa mga Asiryanhon.---1Cr 
5:23-26. 


JADO [lagmit, Hinaot Malipay Siya]. Usa ka 
ngalan diha sa talaan sa kaliwat sa tribo ni Gad, 
anak nga lalaki ni Buz ug amahan ni Jesisai.---1Cr 
5:11, 14. 


JADON [lagmit pinamubo sa Jaazanias, nga 
nagkahulogang “Si Jehova Nagpatalinghog"]. Usa 
ka Meronotnon nga mitabang kang Nehemias sa 
pagtukod pag-usab sa paril sa Jerusalem niadtong 
455 W.K.P. Si Jadon mopatim-awng naggikan sa 
kasilinganan sa Mizpa.---Neh 3:7. 

Si Josephus nagtawag sa wala-hinganling mana- 
lagna diha sa 1 Hari 13 nga “Jadon."--Jewish An- 
tiquities, VIII, 231 (viii, 5). 


JADUA [gikan sa lintunganayng pulong nga 
nagkahulogang “nahibalo”"]. 

1. Usa ka pangulo sa Israel kansang kaliwat, kon 
dili man siya mismo, nagtimbre sa resolusyon sa 
pagkamatinumanon panahon sa pagkagobernador 
ni Nehemias.---Neh 10:1, 14, 21. 

2. Ang kataposan sa Aaronikong linya sa hata- 
as nga mga saserdote nga gitala diha sa Hebreoha- 
nong Kasulatan. Tungod kay si Jadua mao ang 
ikalimang kaliwatan human ni Jesua, posible nga 
siya nagkinabuhi panahon “sa pagkahari ni Dario 
nga Persianhon.”--Neh 12:10, 11, 22, tan-awa ang 
Daro Num. 3. 


JAEL [Kanding sa Bukid]. Ang asawa ni Heber 
nga Kenihanon, busa dili usa ka Israelinhon, ug 
ang nagpatay kang Sisera nga pangulo sa kasunda- 
lohan sa Canaan. 

Uban sa iyang bana, si Jael nagtolda duol sa Ke- 
des, ug dihay pakigdait tali kang Heber ug sa man- 
lulupig nga mga Canaanhon. (Huk 4:10, 11, 17, 21, 
tan-awa ang KEDEsS Num. 3.) Human mapildi si Si- 
sera sa kamot sa Israel, siya mikalagiw sa walay gi- 
dapigan nga kampo ni Heber, diin gipasulod siya ni 
Jael sa iyang tolda. Dayon iyang gihabolan siya. Sa 
dihang siya nangayog tubig iyang gidalit kaniya 
ang gipatibugol nga gatas diha sa pangbangketeng 
panaksan aron imnon. Human niya siya mahaboli 
pag-usab, siya mihangyo kaniya nga magbantay 
sa ganghaan sa tolda. Naghunahuna nga siya lu- 
was ingong bisita ni Jael, ang naluya ug gikapoy 
nga Sisera daling nahinanok. Si Jael, nga usa ka 
tigpuyo sa tolda nga sa walay duhaduha anad sa 
pagbugsok sa mga ugsok sa tolda diha sa yuta, mi- 
hinok sa pagduol kaniya nga bitbit ang usa ka mar- 
tilyo ug usa ka ugsok sa tolda, ug iya kining gipa- 

lagbas sa ulo ni Sisera ngadto sa yuta. Sa dihang 
miabot ang naggukod nga si Barak, iyang gipakita 
kaniya ang pangulo sa kasundalohan, nga namatay 
“sa kamot sa usa ka babaye,” ingon sa gitagna ni 
Debora. (Huk 4:9, 17-22) Ang maisogong buhat ni 
Jael batok sa kaaway ni Jehova gidayeg diha sa 
awit sa kadaogan ni Debora ug Barak, nga nagpa- 
hayag usab kang Jael nga “labing bulahan sa mga 
babaye.”---Huk 5:6, 24-27. 


JAGUR [lagmit nga kaamgid sa Aramaikong 
pulong nga nagkahulogang “tapok [sa bato]”]. Usa 
ka siyudad sa habagatang bahin sa Juda. (Jos 
15:21) Ang Jagur lagmit nga mao ang Khirbet el 
Gharra (Tel Tra), mga 14 km (8.5 mi) sa S sa Beer- 
seba. 


JAH. Pinamubo sa Jehova, ang ngalan sa La- 
bing Hataas nga Diyos, nga sagad gigamit diha sa 
mga balak. (Ex 15:1, 2) Kining pinamubo nga por- 
ma gihawasan sa unang katunga sa Hebreohanong 
Tetragrammaton nga mim (YHWH), nga mao ang 
mga letrang yohdh (?) ug he” (11), ang ikanapulo ug 
ikalima nga mga letra sa Hebreohanong alpabeto. 

Ang Jah makita sa 50 ka higayon diha sa Heb- 
reohanong Kasulatan, 26 ka higayon nga nag-inu- 
sara, ug 24 ka higayon diha sa ekspresyong “Halle- 
lujah” o “Aleluya,” nga sa literal usa ka sugo ngadto 
sa daghang tawo nga 'dayegon si Jah.” Apan, ang 
pagkaanaay “Jah” diha sa orihinal wala gayod tag- 
da sa pipila ka popular nga mga bersiyon. (Dy, Mo, 
RS) Ang King James Version migamit niini kausa 
ingong “Jah” ug ang An American Translation ka- 
usa usab ingong “Yah.” (Sal 68:4) Sa English Re- 
vised Version kini makita kaduha diha sa teksto 
mismo (Sal 68:4: 89:8), ug sa American Standard 
Version gipulihan ang kompletong porma nga Je- 
hova sa katibuk-an, apan sa halos tanang teksto 
nga makaplagan ang pinamubo nga porma diha ni- 
ining duha ka ulahing mga hubad, kini gipunting 
kanato diha sa mga nota o footnote. Ang Bag-ong 
Kalibotang Hubad nagpreserbar alang sa magba- 
basa sa tanang 50 ka higayon nga makita ang Jah, 
o Yah, ug ang Emphasised Bible ni Rotherham, sa 
49 ka higayon. 

Diha sa Kristohanon Gregong Kasulatan ang 
“Jah” makita sa upat ka higayon diha sa ekspres- 
yon nga Hallelujah o Aleluya. (Pin 19:1, 3, 4, 6) Gi- 
gamit sa kadaghanang Bibliya kining Grego nga 
ekspresyon nga wala na hubara ngadto sa Iningles, 
apan si G. W. Wade naghubad niini nga “Dayega 
ninyo si Jehova,” ug ang Bag-ong Kalibotang Hu- 
bad mabasa nga “Dayega ninyo si Jah!” 

Ang “Jah” dili usa ka karaang porma sa ngalan 
sa Diyos nga naunang gigamit kay sa Tetragram- 
maton. Ang ulahing kompleto nga porma, ang Je- 
hova, makita sa 165 ka higayon sa Masoretikong 

teksto diha sa basahon sa Genesis, apan unang ma- 
kita ang pinamubo nga porma diha lamang sa asoy 
sa mga panghitabo human ang Pagpanggula gikan 
sa Ehipto.---Ex 15:2. 

Ang usa ra ka silaba nga Jah sagad nga gilang- 
kit sa mas makapalihok nga mga emosyon sa pag- 
dayeg ug sa pag-awit, pag-ampo, ug pangamuyo, 
ug sagad nga makaplagan diha sa temang ulohan 
nga naghisgot ug pagsadya tungod sa kadaogan ug 
kaluwasan, o diin giila ang gamhanang kamot ug 
gahom sa Diyos. Daghan ang pananglitan niining 
linain nga paggamit. Ang prase nga “Dayega nin- 
yo si Jah!” (Hallelujah o Aleluya) mopatim-aw nga 
usa ka doxology, buot ingnon, usa ka ekspresyon sa 
pagdayeg sa Diyos, ug diha sa Mga Salmo kini 
unang makita sa Salmo 104:35. Sa ubang mga sal- 
mo kini makita sa sinugdanan lamang (Sal 111, 
112), may higayon nga anaa sa sulod sa usa ka 
salmo (135:3), usahay anaa sa kataposan lamang 
(Sal 104, 105, 115-117), apan sagad nga anaa sa 
sinugdanan ug sa kataposan (Sal 106, 113, 135, 
146-150). Sa basahon sa Pinadayag sublisubli nga 
gisal-otan sa langitnong mga linalang ang ilang 
pagdayeg kang Jehova pinaagi niini nga ekspres- 
yon.--Pin 19:1-6. 

Ang uban pang mga teksto diin ang “Jah” maki- 
ta nagpabanaag usab ug pagbayaw pinaagi sa mga 
awit ug mga pangaliya kang Jehova. Lakip niana 
ang awit sa kaluwasan nga giawit ni Moises. (Ex 
15:2) Diha sa mga teksto nga girekord ni Isaias gi- 
himo ang doble nga pagpasiugda pinaagig pag- 
kombinar sa duha ka ngalan, ang “Jah Jehova.” (Isa 
12:2, 26:4) Si Ezequias, diha sa iyang balak sa pag- 
maya tungod kay milagrosong giayo samtang hi- 
malatyon, mipahayag sa iyang tumang kalipay 
pinaagi sa pagsubli sa Jah. (Isa 38:9, 11) Ang kala- 
inan gipakita tali sa patay, nga dili makadayeg 
kang Jah, ug niadtong determinado nga magkina- 
buhi alang sa iyang kadayeganan. (Sal 115:17, 18; 
118:17-19) Ang uban pang mga salmo nagpasun- 
dayag ug mainampoong pagpabili sa kaluwasan, 
panalipod, ug pagtul-id.---Sal 94:12, 118:5, 14. 


JAHAT. 

1. Usa ka kaliwat ni Juda. Ang duha ka anak 
nga lalaki ni Jahat nagpundar sa mga banay sa 
mga Zorahanon.--1ICr 4:1, 2. 

2. Usa ka Levihanon nga naggikan kang Gerson 
(Gersom) pinaagi kang Libni, ug usa ka katigula- 
ngan ni Asap.---Ex 6:17; 1Cr 6:1, 20, 39-43. 

3. Lain pa nga Levihanon nga naggikan kang 
Gerson, apan pinaagi sa laing anak nga lalaki ni 
Gerson nga si Simei. Si Jahat mao ang pangulo sa 
iyang mga igsoong lalaki, ug ang iyang mga anak 
nga lalaki nahimong usa ka balay o banay sa ama- 
han.--1Cr 23:6, 7, 10, 11. 


JAHAZIEL 


4. Usa ka Levihanon sa panahon sa paghari ni 
David, usa ka kaliwat sa anak nga lalaki ni Kohat 
nga si Izar pinaagi kang Selomot.---1Cr 6:18, 24:22. 

5. Usa sa upat ka Levihanon, usa ka Merari- 
hanon, nga gitudlo sa pagdumala sa buluhaton 
sa pag-ayo sa templo nga gipangunahan ni Ha- 
ring Josias.--2Cr 34:12. 


JAHAZ. Usa ka siyudad sa S sa Jordan ug lag- 
mit nga nahimutang sa A sa Arnon. Lagmit nga 
nailog kini ni Haring Sihon nga Amorihanon gikan 
sa mga Moabihanon. (Num 21:23-26) Sa Jahaz, gi- 
pildi sa mga Israelinhon ang kasundalohan ni Si- 
hon, ug ang siyudad napanag-iya sa mga Ruben- 
hon. (Deu 2:32, 33, Jos 13:15, 18, 23: Huk 11:20, 21) 
Human niadto ang Jahaz gitudlo ingong usa ka Le- 
vihanong siyudad alang sa mga Merarihanon. (Jos 
21:34, 36) Sa ulahing kasaysayan sa Israel ang 
siyudad gigamhan sa mga Moabihanon. Diha sa 
Bato sa Moab, si Haring Mesa nanghambog nga na- 
ilog niya ang Jahaz gikan sa hari sa Israel pinaagi 
sa 200 ka manggugubat. Labot pa, ang mga mana- 
lagnang si Isaias ug Jeremias naghisgot niini nga 
siyudad diha sa mga pahayag batok sa Moab.---Isa 
15:1, 4; Jer 48:1, 34. 

Bisan tuod nga ang mga eskolar nagsugyot ug 
ubay-ubayng mga dapit nga posibleng nahimuta- 
ngan sa karaang Jahaz, ang tinong nahimutangan 
niini nagpabiling wala mahibaloi. 


JAHAZIEL 
Diyos Nakakita]. 

1. Ikatulong gitala nga anak nga lalaki ni Heb- 
ron, usa ka Kohatnon sa tribo ni Levi.--1ICr 23: 
6, 12, 19, 24:23. 

2. Usa sa gamhanang mga tawo nga miduyog 
kang David didto sa Ziklag.--1Cr 12:1, 4. 

3. Usa sa mga saserdote nga may mga trompe- 
ta nga anaa kanunay sa atubangan sa arka sa pa- 
kigsaad human madala kini ni David sa Jerusalem. 
— 1Cr 16:1, 6. 

4. Ang Levihanon nga gitugahan sa espiritu ni 
Jehova aron sa pagsulti ug mga pulong sa pagda- 
sig ngadto kang Haring Jehosapat ug sa kongre- 
gasyon sa dihang sila gihulga sa mas dakong pu- 
wersa sa kaaway. “Ania ang giingon ni Jehova 
kaninyo, “Ayaw kamo kahadlok o kalisang tungod 
niining dakong panon sa katawhan,” si Jahaziel 
miingon, “'kay ang gubat dili inyo, kondili iya sa 
Diyos... . Dili kamo kinahanglan nga makig-away 
niining higayona. Pahimutang kamo, barog nga 
walay lihok ug tan-awa ang kaluwasan ni Jehova 
alang kaninyo.” (2Cr 20:14-17) Si Jahaziel maoy 
anak nga lalaki ni Zacarias, usa ka kaliwat ni Asap 
sa mga Levihanong banay ni Gersom (Gerson [Gen 
46:11]), busa dili usa ka saserdote.---1Cr 6:39-43. 


[Hinaot ang Diyos Makakita, Ang 


JAIR 


5. Ang amahan ni Secanias, kinsa usa niadtong 
namalik sa Jerusalem kauban ni Esdras niadtong 
468 W.K.P.--Esd 8:1, 5. 


JAIR. 

1. Usa ka kaliwat ni Juda pinaagi sa iyang apo 
nga lalaki nga si Hesron. Si Hesron naminyo sa usa 
ka babaye nga gikan sa tribo ni Manases. (1Cr 2:21, 
22) Si Jair giisip nga kaliwat ni Manases inay nga 
kaliwat ni Juda, lagmit tungod sa iyang mga nahi- 
mo sa teritoryo sa Manases, diin iyang giilog ang 
daghang siyudad sa mga tolda ug ginganlan kini sa 
iyang ngalan, nga ang maong ngalan ilang gihup- 
tan sulod sa daghang kaliwatan.--Num 32:41, Deu 
3:14: Jos 13:30, 1Ha 4:13, tan-awa ang HAVOT-JAIR. 

2. Ang ikapitong maghuhukom sa Israel. Sang- 
lit siya usa ka Gileadnon nga taas ug katungdanan 
ug ang matag usa sa iyang 30 ka anak nga lalaki 
nalangkit sa usa sa gihisgotan nang mga siyudad 
sa mga tolda ni Jair, lagmit siya maoy usa ka kali- 
wat sa Num. 1. Si Jair naghukom sa Israel sulod sa 
22 ka tuig, ug human niana siya namatay ug gilu- 
bong sa Kamon.---Huk 10:3-5. 

3. Amahan ni Mardokeo, sa tribo ni Benjamin. 
--Est 2:5. 

4. Amahan ni Elhanan nga nagpatay kang Lami 
nga igsoong lalaki ni Goliat. (1Cr 20:5) Ang susa- 
mang asoy sa 2 Samuel 21:19 dayag nga adunay 
sayop sa magkokopya.---Tan-awa ang LAMI. 


JAIRHANON [Kang (Iya ni) Jair]. Mao kini 
ang tawag kang Ira nga “saserdote ni David.” (2Sa 
20:26) Tingali si Ira maoy usa ka kaliwat ni Jair 
nga Manasesnon. Apan kon husto ang Syriac nga 
Peshitta, siya lagmit usa ka saserdote gikan sa 
Levihanong siyudad sa Jatir.--Tan-awa ang IRA 
Num. 1. 


JAIRO. Usa ka nagadumalang opisyal sa sina- 
goga (lagmit sa Capernaum) kansang bugtong 
nga anak nga babaye gibanhaw ni Jesus.--Mat 
9:18, Mar 5:22, Luc 8:41, 42. 

Niadtong hinapos sa 31 o sa sayong bahin sa 
32 K.P., sa dihang ang 12-anyos nga anak nga ba- 
baye ni Jairo nasakit pag-ayo nga tungod nia- 
na siya gituohang mamatay, ang iyang amahan 
nangita kang Jesus, mihapa sa iyang tiilan, ug 
nangaliyupo kaniya nga moadto ug ayohon ang 
bata sa dili pa ulahi ang tanan. Samtang gidala si 
Jesus ngadto sa iyang balay, tinong si Jairo nada- 
sig sa hilabihan sa pagkakita nga giayo ni Jesus 
ang usa ka babaye nga gitalinug-an sulod sa 12 ka 
tuig. Apan pagkamakapasubo nga mabalitaan gi- 
kan sa mga mensahero nga ang iyang batang ba- 
baye patay na! Bisan pa niana, si Jesus nagdasig 
kang Jairo nga dili mahadlok, hinuon magpasun- 
dayag ug pagtuo. Miagi taliwala sa nagkaguliyang 

nga mga tawong nagbangotan nga nagyubit ug 
nagbiaybiay sa giingon ni Jesus nga ang bata na- 
tulog lamang, si Jairo, ang iyang asawa, ug tulo ka 
apostoles miuban kang Jesus sa sulod, diin gipasig- 
uli ni Jesus ang kinabuhi sa batang babaye. Ingon 
sa angayng dahomon, si Jairo ug ang iyang asawa 
“nalipay pag-ayo.”---Mar 5:21-43, Mat 9:18-26, Luc 
8:41-56. 


JAKEH. Amahan ni Agur, ang magsusulat sa 
mga narekord sa Proverbio 30.--Pr 30:1. 


JAKIM [pinamubo sa Jekamias, nga nagkahu- 
logang “Si Jah Nagbangon"]. 

1. Usa ka kaliwat ni Benjamin pinaagi kang Si- 
mei nga gilakip diha sa talaan sa mga pangulo sa 
mga balay sa amahan nga nagpuyo sa Jerusalem. 
- 1Cr 8:1, 19-21, 28. 

2. Ang saserdote kansang balay sa amahan gi- 
pili pinaagig ripa alang sa ika-12 sa 24 ka dibisyon 
sa mga saserdote nga nag-alagad sa templo pana- 
hon sa paghari ni David.-- 1Cr 24:3, 5, 12. 


JAKIN ([Hinaot [si Jehova] Lig-ong Magatukod]. 

1. Ang ikaupat nga gitalang anak nga lalaki ni 
Simeon. (Gen 46:10) Siya mopatim-aw nga gita- 
wag ug Jarib sa 1 Cronicas 4:24. Ang iyang mga 
kaliwat, ang mga Jakinhon, maoy usa sa Simeon- 
hong mga banay sa Israel.---Ex 6:15; Num 26:12. 

2. Ang saserdote kansang balay sa amahan gi- 
pili pinaagig ripa aron sa pagdumala sa ika-21 sa 
24 ka dibisyon sa mga saserdote nga giorganisar ni 
David. (1Cr 24:7, 17) Ang usa o kapin pa sa iyang 
mga kaliwat (o sa laing saserdote nga parehog nga- 
lan) mipuyo sa Jerusalem human sa pagkadestiye- 
ro didto sa Babilonya.---1Cr 9:3, 10; Neh 11:10. 

3. Ang habagatang haligi sa duha ka haligi nga 
nagbarog sa atubangan sa templo ni Solomon. 
--1Ha 7:15-22, tan-awa ang Boaz, Il: ULo-ULO. 


JAKINHON [Kang (Iya ni) Jakin]. Mga kaliwat 
ni Jakin nga anak nga lalaki ni Simeon.--Gen 
46:10; Num 26:12. 


JALAM. Usa ka anak nga lalaki ni Esau pinaa- 
gi sa iyang asawa nga si Oholibama. Si Jalam na- 
tawo sa Canaan apan sa wala madugay gidala 
ngadto sa Edom (Seir), diin siya sa kadugayan na- 
himong usa ka sultan.---Gen 36:5, 6, 8, 14, 18, 1Cr 
1:35. 


JALEEL. Ikatulo nga gitalang anak nga lalaki 
ni Zabulon ug nagpundar sa banay sa mga Jaleel- 
non sa tribo sa iyang amahan.---Gen 46:14: Num 
26:26. 


JALEELNON [Kang (Iya ni) Jaleel]. Mga kali- 
wat ni Jaleel sa tribo ni Zabulon.--Num 26:26. 

JALON. Usa ka kaliwat ni Juda: usa sa “mga 
anak nga lalaki ni Ezra.”---1Cr 4:17. 


JAMAI. Pangulo sa usa ka balay sa katigula- 
ngan sa tribo ni Isacar, anak nga lalaki ni Tola. 
— 1Cr 7:1, 2. 


JAMBRES. Usa sa mga misukol kang Moises, 
lagmit usa sa mga Ehiptohanong salamangkero sa 
palasyo ni Paraon.—2Ti 3:8; Ex 7:11; tan-awa ang 
JANES. 


JAMIN [Tuong Kamot]. 

1. Ang ikaduha nga gitalang anak nga lalaki 
ni Simeon. (Gen 46:10; Ex 6:15; 1Cr 4:24) Siya 
ang nagpundar sa banay sa mga Jaminhon.—Num 
26:12. 

2. Usa ka kaliwat ni Juda pinaagi kang Ram nga 
apong lalaki ni Hesron.-- 1Cr 2:9, 25b, 27. 

3. Usa ka Levihanon human sa pagkadestiyero 
nga mitabang sa pagpatin-aw sa Balaod ngadto 
sa katawhan nga nagkatigom sa Jerusalem.---Neh 
8:7. 


JAMINHON [Kang (lya ni) Jamin]. Mga kali- 
wat ni Jamin sa tribo ni Simeon.--Num 26:12. 


JAMLEK [Hinaot [ang Diyos] Momando]. Usa 
sa mga pangulo sa tribo ni Simeon kinsa, sa mga 
adlaw ni Haring Ezequias, nagpadako sa ilang teri- 
toryo ngadto sa Walog sa Gedor.--1ICr 4:24, 34, 
38-41. 


JANAI [lagmit, Hinaot [ang Diyos] Motubag: 
[Ang Diyos] Mitubag]. 

1. Usa ka Gadhanon nga mipuyo sa teritoryo sa 
Basan.--1Cr 5:11, 12. 

2. Usa ka katigulangan ni Maria nga inahan ni 
Jesus, ang ikalima nga kaliwatan una pa kang Ma- 
ria.--Luc 3:24. 


JANES. Usa sa mga misukol o misupak ni Moi- 
ses nga gitandi ni Pablo sa mga apostata nga misu- 
kol sa kamatuoran. (2Ti 3:8, 9) Si Janes ug Jam- 
bres, kansang 'binuang nadayag sa tanan, wala 
ipaila sa Hebreohanong Kasulatan, apan giuyonan 
sa kadaghanan nga sila maoy duha sa pangunang 
mga tawo sa palasyo ni Paraon, tingali ang sa- 
lamangkerong mga saserdote nga misupak kang 
Moises ug Aaron sa ilang kanunayng pag-adto did- 
to. (Ex 7:11, 12, 22, 8:17-19, 9:11) Mas daghan ang 
miuyon niini nga panglantaw ug diyutay ra ka- 
ayo ang wala mouyon niini. Ang dili-Kristoha- 
nong mga tinubdan, sama kang Numenius, Pliny 
nga Magulang, Lucius Apuleius, sa usa ka sinulat 
sa Qumran, sa Targum ni Jonathan, ug sa pipila 
ka apokripal nga mga sinulat, tanan naghisgot sa 
usa o duha niining mga tawhana. 


JAPET 


JANIM. Usa ka siyudad sa bukirong rehiyon 
sa Juda. (Jos 15:20, 48, 53) Ang Janim gipangag- 
pas nga mao ang Beni Na'im, mga 5 km (3 mi) sa 
SHS sa Hebron. 


JANOA [gikan sa lintunganayng pulong nga 
nagkahulogang “pahulay, pahiluna"]. 

1. Usa ka utlanan nga dapit sa Epraim nga ka- 
sagarang gituohan nga mao ang Khirbet Yanun, 
mga 20 km (12 mi) sa HS sa Samaria.---Jos 16:5-7. 

2. Usa ka siyudad sa napulo-ka-tribong ging- 
harian nga nailog ni Tiglat-pileser III panahon sa 
paghari ni Peka (mga 778-759 W.K.P.). Ang mga 
molupyo niini gidestiyero ngadto sa Asirya. (2Ha 
15:29) Ang tukmang nahimutangan sa Janoa dili 
matino. Bisan tuod gituohan sa pipila nga kini 
mao ang Yanouh, mga 10 km (6 mi) sa S sa Tiro, 
kini nga lokasyon giisip nga halayo na kaayo da- 
pit sa K sa ubang mga siyudad nga gitala sa 2 Hari 
15:29. Ang kadaghanang eskolar mipabor sa pag- 
tuo nga kini mao ang Tell en-Na'meh, mga 10 km 
(6 mi) sa AS sa Kedes diha sa Galilea. 


JAPET [Hinaot Siya Maghatag ug Dakong 
Luna]. Anak ni Noe, igsoon ni Sem ug Ham. Bisan 
tuod kanunayng gitala nga ulahi, dayag nga si Ja- 
pet mao ang panganay sa tulo ka anak nga lalaki, 
sanglit gihisgotan sa Hebreohanong teksto sa Ge- 
nesis 10:21 nga “si Japet ang kinamagulangan” 
(“magulang,” KJ; Da, Yg, Le, ftn sa AS). Apan, gi- 
sabot sa pipila ka maghuhubad ang Hebreoha- 
nong teksto dinhi nga nagtumong hinuon kang 
Sem ingong “ang magulang nga igsoon ni Japet.” 
(RS: usab ang AT, JB, NE) Ang pag-isip kang Ja- 
pet ingong kinamagulangang anak ni Noe mopun- 
ting sa 2470 W.K.P. nga mao ang panahon sa 
iyang pagkatawo.---Gen 5:32. 

Si Japet ug ang iyang asawa maoy lakip sa walo 
ka tawong misakay sa arka, sa ingon naluwas sa 
Lunop. (Gen 7:13: 1Pe 3:20) Bisan tuod nagpabi- 
ling walay anak hangtod human sa Lunop, sila sa 
ulahi nanganak ug pito ka anak nga lalaki: si Go- 
mer, Magog, Madai, Javan, Tubal, Mesek, ug Tiras. 
(Gen 10:1, 2: 1Cr 1:5) Kini nga mga anak ug ang 
pipila usab ka apong lalaki mao ang mga tawo nga 
gikan kanila ang “katawhan sa kapuloan sa mga 
nasod [mga katawhan sa kabaybayonan,” RS] mi- 
kaylap diha sa ilang mga yuta, ang matag usa su- 
mala sa pinulongan niini, sumala sa ilang mga ba- 
nay, sumala sa ilang mga nasod.” (Gen 10:3-5, 
1Cr 1:6, 7) Sumala sa kasaysayan, si Japet mao 
ang katigulangan sa Aryanhon o Indo-Uropanhon 
(Indo-Aleman) nga sanga sa tawhanong banay. 
Ang mga ngalan sa iyang mga anak ug mga apo 
nga makaplagan diha sa karaang mga sinulat sa 
kasaysayan nagtumong sa mga katawhan ug mga 


JAPIA 


tribo nga nanimuyo ilabina sa A ug sa K sa Fertile 
Crescent. Mopatim-aw nga sila mikaylap gikan sa 
Caucasus pasidlakan ngadto sa Sentral Asia ug pa- 
kasadpan latas sa Asia Minor hangtod sa kapulo- 
an ug kabaybayonan sa Uropa ug tingali hang- 
tod sa Espanya. Ang Arabianhong mga tradisyon 
nag-ingon nga usa sa mga anak nga lalaki ni Ja- 
pet ang nahimong katigulangan sa mga Insek. 
--Tan-awa ang TsART ug MAPA, Tomo 1, p. 329. 

Ingong resulta sa pagtahod nga gipakita ni Ja- 
pet kauban sa iyang igsoong si Sem sa dihang na- 
hubog ang ilang amahan, si Japet nakaangkon 
sa panalangin sa iyang amahan. (Gen 9:20-27) Sa 
maong panalangin, si Noe mihangyo nga unta ang 
Diyos “maghatag ug dakong luna [Heb., yapht]' 
alang kang Japet. Kining Hebreohanong ekspres- 
yon dayag nga gikuha sa mao rang lintunga- 
nayng pulong nga gigikanan usab sa ngalang 
Japet (Heb., Yepheth o Ya'pheth) ug lagmit nag- 
pakita nga ang kahulogan sa ngalan ni Japet ma- 
tuman sa literal nga diwa ug ang iyang mga kali- 
wat mokaylap sa halapad nga dapit. Ang iyang 
'pagpuyo sa mga tolda ni Sem’ gihunahuna sa pi- 
pila nga nagpasabot sa malinawong relasyon tali 
sa mga Japetihanon ug mga Semihanon. Apan, 
ang kasaysayan wala maghisgot sa maong mali- 
nawong panag-ubanay, hinunoa sa matagnaong 
paagi mahimong may kalambigitan kini sa saad 
sa Diyos sa ulahi ngadto sa mga kaliwat ni Sem 
nga si Abraham, Isaac, ug Jacob, nga pinaagi sa 
ilang “binhi” ang tanang kabanayan sa yuta (lakip 
niadtong naggikan kang Japet) pagapanalangi- 
nan. (Gen 22:15-18: 26:3, 4: 28:10, 13, 14: itandi 
ang Buh 10:34-36: Gal 3:28, 29.) Ang “pagkahi- 
mong ulipon' ni Canaan sa mga Japetihanon na- 
tuman sa dihang ang yuta sa Canaan gimandoan 
sa Imperyo sa Medo-Persia (usa ka Japetikanhong 
gahom) ug sa ulahing pagpanakop sa mga Grego 
ug mga Romano, lakip na ang pag-ilog sa Canaan- 
hong mga salipdanan sa Tiro ug Sidon. 


JAPIA. 
[1, 2: Hinaot [ang Diyos] Modan-ag: [Ang Diyos] 
Midan-ag] 

1. Ang hari sa Lakis nga nakig-abin sa kasun- 
dalohan sa upat ka uban pang mga hari nga 
Amorihanon aron silotan ang Gabaon tungod sa 
pagpakigdait sa Israel. (Jos 10:3-5) Kay nagpaki- 
tabang ang Gabaon, ang kasundalohan ni Josue 
milihok gikan sa Gilgal aron sa pagluwas kanila. 
Sa nahitabong gubat human niadto, ang mga Is- 
raelinhon nagtanggong kang Japia ug sa iyang ka- 
alyadong mga hari sa usa ka langob sa Makeda. Sa 
ulahi siya ug ang ubang mga hari gipatay ug ang 
ilang patayng mga lawas gibitay sa mga estaka 
hangtod sa pagsalop sa adlaw, nga human niana 

sila gisalibay ngadto sa langob nga ilang gidang- 
pan.---Jos 10:6-27. 

2. Usa ka anak nga lalaki ni David nga natawo 
sa Jerusalem.---2Sa 5:14, 15: 1Cr 3:7: 14:6. 

3. Usa ka dapit nga utlanan sa Zabulon. (Jos 19: 
10, 12) Kini gituohang mao ang modernong Yafa 
(Yafia), wala pay 3 km (2 mi) sa HK sa Nasaret. 


JAPLET [Hinaot Siya Motaganag Kaikyasan: 
Siya Nagtaganag Kaikyasan]. Usa ka kaliwat ni 
Aser pinaagi kang Beria ug Heber. Tulo ka “anak 
nga lalaki ni Japlet” ang nalakip diha sa talaan sa 
kagikan.— 1Cr 7:30-33. 


JAPLETNON [Kang (Iya ni) Japlet]. Usa ka ka- 
raang katawhan nga nagpuyo sa teritoryo sa utla- 
nan ni Epraim sa dihang ang mga Israelinhon mi- 
balhin ngadto sa Yutang Saad. (Jos 16:3) Walay 
makasaysayanhong ebidensiya nga naglangkit sa 
mga Japletnon sa kaliwat ni Aser nga ginganlan ug 
Japlet. (1Cr 7:30, 32) Ang sekular nga kasaysayan 
wala maghatag ug dugang impormasyon bahin 
kanila. 


JARA. Usa ka kaliwat ni Saul pinaagi kang Jo- 
natan, ug sumala niini nga talaan sa kaliwatan, 
siya maoy amahan sa tulo ka anak nga lalaki. (1Cr 
9:39-42) Siya gitawag ug Jehoada sa 1 Cronicas 
8:36. 


JARED. Amahan ni Enoc ug katigulangan ni 
Jesu-Kristo sa wala pa ang Lunop, ang ikalimang 
kaliwatan gikan kang Adan. (1Cr 1:2: Luc 3:37) Si 
Jared nga anak nga lalaki ni Mahalalel nabuhi sa 
962 ka tuig (3566-2604 W.K.P.), ikaduha lamang 
sa gitas-on sa kinabuhi ni Matusalem nga iyang 
apo nga lalaki. Daghan siyag anak nga lalaki ug ba- 
baye, ug siya nanganak kang Enoc sa edad nga 
162.--Gen 5:15-20. 


JARHA. Usa ka Ehiptohanong ulipon ni Sesan 
nga kaliwat ni Juda. Sanglit si Sesan walay mga 
anak nga lalaki, iyang gipaminyo ang iyang anak 
nga babaye kang Jarha, nga tungod niini si Jarha 
nanganak kang Atai ug sa ingon natipigan ang 
linya sa banay ni Sesan pinaagi kaniya.--1ICr 2: 
34, 35. 


JARIB [Hinaot [ang Diyos] Makigtigi: [Ang Di- 
yos] Naghusay sa [Atong] Legal nga Kaso]. 

1. Usa ka anak nga lalaki ni Simeon (1Cr 4:24), 
sa ubang teksto siya mopatim-awng gitawag ug 
Jakin.---Gen 46:10, tan-awa ang JAKIN Num. 1. 

2. Usa sa siyam ka pangulo nga gisugo ni Es- 
dras aron sa pagdasig sa mga Levihanon ug sa mga 
Netinim nga moadto sa suba sa Ahava ug modu- 
yog sa uban sa pagpanaw paingon sa Jerusalem. 
--Esd 8:15-20. 

3. Usa sa gitalang mga paryente sa mga saser- 
dote nga 'nanaad pinaagi sa paglamanohay nga 
ilang hinginlan ang ilang langyawng mga asa- 
wa ingong sanong sa awhag ni Esdras.--Esd 10: 
18, 19. 


JARMUT [gikan sa lintunganayng pulong nga 
nagkahulogang “mahimong hataas (binayaw) ]. 

1. Usa sa lima ka siyudad sa mga Amorihanon 
nga misulay sa pagsulong aron silotan ang mga 
Gabaonhon. Ang hari niini nga si Piram ug ang 
iyang mga kaalyado gipildi ni Josue. Human niad- 
to kini nga siyudad sa Sepela gihatag ngadto 
sa Juda. (Jos 10:3-5, 23-25: 12:7, 11: 15:20, 33, 
35) Human sa pagkadestiyero didto sa Babilonya, 
ang mga Judeanhon namuyo pag-usab sa Jarmut. 
(Neh 11:25, 29) Ang Khirbet Yarmuk (Tel Yar- 
mut), mga 26 km (16 mi) sa KHK sa Jerusalem, 
mopatim-awng mao ang karaang nahimutangan 
niini. Kay nahimutang sa tumoy sa bungtod, ma- 
lantaw gikan niini ang kapatagan daplin sa bay- 
bayon hangtod sa Gaza duol sa Dagat Medite- 
ranyo. 

2. Usa ka siyudad sa Isacar nga gihatag ngadto 
sa mga Gersonhon. (Jos 21:27-29) Gituohang kini 
mao ra usab ang Ramot (1Cr 6:73) ug Remet. 
--Jos 19:21, tan-awa ang RAMOT Num. 1. 


JAROA. Usa ka kaliwat ni Gad nga nanimuyo 
sa teritoryo sa Basan.---1Cr 5:11, 14. 


JASAR, BASAHON NI. 
HON. 


JASEN [lagmit, Natulog; Nahikatulog]. Ang 
pamulong nga “mga anak nga lalaki ni Jasen” ma- 
kita diha sa talaan sa gamhanang mga tawo ni 
David. (2Sa 23:32) Ang samang talaan sa 1 Croni- 
cas 11:34 nagtawag kaniya nga Hasem nga Gizon- 
hon. 


JASOBEAM  [lagmit, Ang Katawhan Namalik]. 
1. Usa ka Korehanong manggugubat nga mi- 

duyog sa kasundalohan ni David didto sa Ziklag. 

(1Cr 12:1, 6) Lagmit mao ra usab ang Num. 2. 

2. Ang pangulo sa tulo ka labing talagsaon nga 
gamhanang mga tawo ni David. Si Jasobeam mi- 
gamit sa iyang bangkaw sa pagbuntog sa pipila ka 
gatos sa mga kaaway ug siya usab ang usa sa tulo 
nga mipugos pagsulod sa kampo sa mga Filiste- 
hanon aron sa pagkuha ug tubig alang kang David 
gikan sa atabay sa Betlehem. (1Cr 11:11, 15-19) Sa 
paglabay sa panahon, si Jasobeam gitudlo nga pa- 
ngulo sa unang binulan nga dibisyon nga may 
24,000 ka tawo. (1Cr 27:1, 2) Siya maoy anak nga 
lalaki ni Zabdiel, usa ka Hakmonhon. Ang iyang 
ngalan giespeling nga Joseb-basebet sa 2 Samuel 
23:8.— Tan-awa ang JOSEB-BASEBET. 


Tan-awa ang BASA- 


JATIR 


JASON [lagmit gikan sa lintunganayng pulong 
nga nagkahulogang “nag-ayo”]. Usa ka prominen- 
teng Kristohanon sa Tesalonica kinsa “nag-abiabi 
kang Pablo ug Silas’ sa ilang unang panaw paingon 
sa Macedonia. Ang usa ka magubtanong panon sa 
nasina nga mga Hudiyo miatraka aron sa pagkuha 
kang Pablo ug Silas gikan sa balay ni Jason, apan, 
kay wala makakaplag kanila didto, si Jason ang 
ilang gidala ug gihimo siyang pangunang akusado 
sa mga sumbong sa pag-alsa batok kang Cesar. Si 
Jason ug ang uban pa nga kauban niya gibuhi- 
an human makahatag ug “igong piyansa.”---Buh 
17:5-10. 

Sa sulat ni Pablo ngadto sa mga taga-Roma, nga 
gisulat gikan sa Corinto sa panahon sa sunod ni- 
yang panaw agi sa Macedonia ug Gresya, gilakip 
niya ang mga pangomosta ni Jason. (Rom 16:21) 
Kon siya mao ra ang Jason sa Tesalonica, siya ti- 
ngali miadto sa Corinto, lagmit kauban ni Pablo. 
Siya gitawag nga usa ka “paryente” ni Pablo, nga 
mahimong magkahulogan nga siya iyang katagi- 
lungsod, bisan tuod nga ang pangunang kahulogan 
sa Gregong pulong maoy “kadugo sa samang kali- 
watan.” Kon siya usa ka suod nga unodnong par- 
yente ni Pablo, natural lamang nga si Pablo didto 
moestar kaniya sa Tesalonica. 


JASUB [lagmit, Siya Mibalik]. 

1. Ang ikatulo nga gitalang anak nga lalaki ni 
Isacar ug magtutukod sa Jasubnon nga dibisyon sa 
iyang tribo. (1Cr 7:1, Num 26:23, 24) Siya gitawag 
ug Iob sa Genesis 46:13. 

2. Usa sa “mga anak ni Bani” kinsa, human ma- 
kabalik gikan sa pagkadestiyero sa Babilonya, na- 
ngasawa apan sa ulahi nagpapahawa sa langyawng 
mga asawa.---Esd 10:29, 44. 


JASUBI-LEHEM. Usa ka ngalan diha sa tala- 
an sa mga kaliwatan ni Juda, lagmit usa ka kaliwat 
ni Sela. Apan, ang pipila ka maghuhubad nagtuo 
nga kini nagkahulogang “mibalik ngadto sa Le- 
hem,” buot ingnon, “ngadto sa Betlehem. "---1Cr 4: 
21, 22: RS, AT, JB, Mo. 


JASUBNON [Kang (lya ni) Jasub]. Mga kaliwat 
sa anak nga lalaki ni Isacar nga si Jasub (lob), ug 
usa sa upat ka pangunang mga dibisyon sa banay 
diha sa maong tribo.---Num 26:23-25, Gen 46: 13. 


JATIR [gikan sa lintunganayng pulong nga 
nagkahulogang “sobra, nag-awas"]. Usa ka siyudad 
sa mga saserdote sa bukirong rehiyon sa Juda. (Jos 
15:20, 48, 21:9, 10, 14; 1Cr 6:54, 57) Gipadad-an ni 
David ang Jatir ug usa ka bahin sa mga inagaw sa 
kadaogan nga iyang nakuha gikan sa manunu- 
long nga mga Amalekanhon. Lagmit agi kinig pa- 
salamat sa pagkamaabiabihon ug pagkamahiga- 
laon nga gipakita ngadto kaniya ingong usa ka 


JATNIEL 


kagiw gikan kang Haring Saul.-- 1Sa 30:17-20, 26, 
27, 31. 

Ang Jatir kasagarang gituohan nga mao ang 
Khirbet ‘Attir (Horvat Yattir), mga 21 km (13 mi) 
sa HHK sa Hebron. 


JATNIEL. Usa sa Levihanong mga magbalan- 
tay-sa-ganghaan sa balay ni Jehova; ang ikaupat 
nga anak nga lalaki ni Meselemias nga usa ka Ko- 
rehanon.--1Cr 26:1, 2. 


JAVAN. Ang ikaupat nga gitalang anak nga la- 
laki ni Japet ug ang amahan ni Elisa, Tarsis, Kitim, 
ug Dodanim (o Rodanim). Ingong mga kaliwat ni 
Noe human sa Lunop, sila lakip niadtong nanimu- 
yo “sa kapuloan sa mga nasod,” diin kining mga 
pulonga mahimong magtumong usab sa kabayba- 
yonan ug dili lamang sa mga pulo nga gilibotan sa 
tubig. (Gen 10:2, 4, 5: 1Cr 1:5, 7) Ang ebiden- 
siya sa kasaysayan nagpakita nga ang mga kaliwat 
ni Javan ug ang iyang upat ka anak nanimuyo sa 
mga pulo ug kabaybayonan sa Dagat Mediteranyo 
gikan sa Cipro (Kitim) hangtod sa kasadpang Medi- 
teranyo.---Tan-awa ang DODANIM; ELISA, KITIM, TAR- 
sis Num. 1. 

Si Javan (Heb., Ya-wan') gipaila ingong ang kati- 
gulangan sa karaang mga Ionian, nga gitawag sa 
pipila ingong “ang ginikanang tribo sa mga Grego.” 
(Commentary on the Old Testament, ni C. F. Keil 
ug F. Delitzsch, 1973, Tomo I, The First Book of Mo- 
ses, p. 163) Ang ngalang Ta'o:nes gigamit sa mag- 
babalak nga si Homer (lagmit sa ikawalong siglo 
W.K.P.) nga nagtumong sa unang mga Grego, ug 
sugod kang Sargon II (ikawalong siglo W.K.P.), ang 
ngalang Jawanu makita na diha sa mga Asiryan- 
hong mga inskripsiyon. 

Paglabay sa panahon ang ngalang Ionia nagtu- 
mong na lamang sa Attica (ang rehiyon nga nagli- 
bot sa Atenas), sa kasadpang kabaybayonan sa 
Asia Minor (nga mao ang kabaybayonan sa ulahing 
mga lalawigan sa Lydia ug Caria), ug sa kasikbit 
nga mga pulo sa Dagat Aegean. Ang dagat nga na- 
himutang taliwala sa habagatang Gresya ug haba- 
gatang Italya nagbaton gihapon sa ngalang Ionian, 
ug kining ngalana giila nga karaan na kaayog gigi- 
kanan, nga nagpaluyo sa ideya nga kini nga porma 
sa ngalang Javan sa usa ka higayon gigamit alang 
sa yuta sa Gresya ingon man sa ulahing mas ga- 
mayng dapit nga gitawag ug “Ionia.” 

Human sa asoy sa Genesis, ang mga kaliwat ni 
Javan unang gihisgotan sa mga ulahing bahin sa 
ikasiyam nga siglo W.K.P. pinaagi ni manalagnang 
Joel. Didto ang manalagna nagsaway sa mga taga- 
Tiro, taga-Sidon, ug sa mga Filistehanon tungod sa 
pagbaligya sa mga anak sa Juda ug Jerusalem diha 
sa ilang pagnegosyog ulipon uban sa “mga anak 
sa mga Grego” (sa literal, “mga Javanhanon” o 

“mga Ionian”). (Joe 3:4-6) Si Isaias, sa ikawalong 
siglo W.K.P., nagtagna nga ang pipila ka Hudiyo 
nga maluwas sa kasuko sa Diyos mopanaw ngadto 
sa daghang kayutaan, lakip sa “Javan,” ug didto sila 
magmantala sa himaya ni Jehova.---Isa 66:19. 

Ang mga ulipon ug ang mga butang nga tumba- 
ga gitala sa hinapos sa ikapito o sa sayong bahin sa 
ikaunom nga siglo W.K.P. ingong mga butang nga 
gisuplay sa “Javan, Tubal ug Mesek [kining ulahi 
nga mga dapit lagmit nahimutang sa sidlakang 
Asia Minor o dapit sa A niini]” ngadto sa aduna- 
hang sentro sa komersiyo sa Tiro. (Eze 27:13) Ang 
bersikulo 19 sa maong tagna naghisgot na usab sa 
Javan, apan sanglit ang ubang mga dapit nga gi- 
hisgotan diha sa konteksto anaa sa Sirya, Palestina, 
ug Arabia, ang pipila nagtuo nga ang paglutaw sa 
ngalan diha sa maong teksto maoy tungod sa sa- 
yop sa magkokopya. Imbes nga mabasa nga “ug sa 
Javan gikan sa Uzal,” ang Gregong Septuagint nag- 
hubad sa Javan ingong “bino,” busa mabasa nga, 
“ug may bino. Gikan sa Asel [Uzal].” (LXX, Thom- 
son) Ang Revised Standard Version mabasa nga 
“ug ang bino gikan sa Uzal.” Apan, ang uban nag- 
tuo nga ang Javan dinhi lagmit nagtumong sa usa 
ka Gregong kolonya nga nahimutang sa Arabia o 
nga kini tingali maoy ngalan sa usa ka Arabian- 
hong tribo o lungsod. 

Sa tagna ni Daniel, ang “Javan” sagad nga gihu- 
bad sa mga maghuhubad ingong “Gresya” sang- 
lit kini nga kahulogan gihimong dayag diha sa 
makasaysayanhong katumanan sa mga sinulat ni 
Daniel. (Dan 8:21: 10:20: 11:2) Busa, sa susama, 
ang tagna ni Zacarias (520-518 W.K.P.) nagtagna 
sa malamposong pagpakiggubat sa 'mga anak sa 
Zion” batok sa Javan (Gresya).---Zac 9: 13. 


JAZEEL [Ang Diyos Nagbahin]. Ang unang gi- 
tala nga anak nga lalaki ni Neptali ug nagpundar sa 
banay sa mga Jazeelnon sa maong tribo. (Gen 
46:24, Num 26:48) Ang iyang ngalan giespeling 
usab nga Jaziel.--1Cr 7:13. 


JAZEELNON [Kang (Iya ni) Jazeel]. Mga kali- 
wat ni Jazeel sa tribo ni Neptali.---Num 26:48. 


JAZEIAS [Hinaot si Jah Makakita: Si Jah Naka- 
kita]. Tingali usa sa misupak sa sugyot ni Esdras 
nga papahawaon sa mga anak nga lalaki sa Israel 
ang ilang langyawng mga asawa ug mga anak nga 
nangatawo kanila, anak nga lalaki ni Tikva. (Esd 
10:3, 10, 11, 15) Apan gituohan nga kining pagsu- 
pak ni Jazeias ug Jonatan maoy dili batok sa sug- 
yot ni Esdras kondili batok sa gidawat nga pamaagi 
sa pagpatuman niini. Sumala sa Gregong Septua- 
gint ug sa Latin nga Vulgate, si Jazeias ug ang 
uban pa mipaluyo inay nga misupak kang Esdras. 
Busa, ang usa ka kapuling hubad sa Esdras 10:15 

nag-ingon nga si Jonatan ug Jazeias “mao ang mi- 
lihok ingong mga hawas labot niini.”---Ftn sa Rbi8, 
tan-awa usab ang KJ; ftn sa AS; Dy, Kx. 


JAZER [Hinaot [ang Diyos] Motabang]. Usa ka 
Amorihanong siyudad nga may sakop nga mga 
lungsod, nga nahimutang sa S sa Jordan. Sa pana- 
hon ni Moises, giilog sa mga Israelinhon ang Jazer 
ug ang naglibot nga rehiyon. (Num 21:25, 32) Ang 
Jazer sa sinugdan gihatag ngadto sa Gad ug gipa- 
lig-on sa maong tribo, sa ulahi kini gihatag ngadto 
sa mga Levihanon. (Num 32:1, 3-5, 34, 35; Jos 13: 
24, 25; 21:34, 38, 39; 1Cr 6:77, 81) Mao kini ang usa 
sa mga dapit nga gihisgotan maylabot sa ruta nga 
gisubay ni Joab ug sa mga pangulo sa kasundalo- 
han sa dihang ilang gihimo ang pagsenso nga gi- 
sugo ni David bisag wala hatagig awtorisasyon sa 
Diyos. (2Sa 24:4, 5) Sa naghinapos ang paghari ni 
David ang pipila ka gamhanang mga tawo nga 
Hebronhon nga nagpuyo sa Jazer gihatagan ug ad- 
ministratibong mga katungdanan sa teritoryo sa 
Israel sa S sa Jordan.--1Cr 26:31, 32. 

Sa ikawalong siglo W.K.P., ang Jazer nailalom sa 
mga kamot sa Moab. Mopatim-aw nga ang rehiyon 
niadtong tungora, kon dili man una pa niana, na- 
bantog tungod sa pagpananom niini ug kaparasan. 
Ang Jazer ug ang ubang Moabihanon nga mga 
siyudad gitagna nga makaagom ug umaabot nga 
katalagman.--Isa 16:8-10, Jer 48:32, 33. 

Lainlain ang mga dapit nga gituohang lagmit 
mao ang karaang Jazer, apan ang tukmang nahi- 
mutangan niini wala mahibaloi. 


JAZERA. Usa ka saserdote kansang kaliwat 
mipuyo sa Jerusalem human sa pagkadestiyero sa 
Babilonya. (1Cr 9:12) Siya lagmit mao ra si Azai sa 
Nehemias 11:13. 


JAZIEL [Ang Diyos Nagbahin]. Laing espeling 
sa Jazeel (Gen 46:24), nga mao ang unang gitala 
nga anak nga lalaki ni Neptali.--1Cr 7:13. 


JAZIZ. Ang pangulong tig-atiman sa mga pa- 
non sa karnero ni Haring David, usa ka Hagriha- 
non.--1Cr 27:31. 


JEARIM [Kalasangan]. Usa ka bukid nga nag- 
silbing timaan sa usa ka bahin sa A nga utlanan sa 
Juda ug mopatim-aw nga diha niana nahimutang 
ang lungsod sa Kesalon.--Jos 15:10, tan-awa ang 
KESALON. 


JEATERAI. Usa ka Levihanon, kaliwat ni Ger- 
son (Gersom).--1Cr 6:1, 20, 21. 
JEBEREKIAS [nagkahulogang “Si Jehova Na- 


gapanalangin”]. Amahan ni Zacarias nga naka- 
saksi sa pagsulat ni Isaias diha sa usa ka papan 
sa matagnaong ngalang Maher-salal-has-baz, ang 


JEBUS 


ngalan sa kaugalingong anak nga lalaki sa mana- 
lagna.--Isa 8:1, 2. 


JEBUS [lagmit gikan sa lintunganayng pulong 
nga nagkahulogang “yatakyatakan: tamakan"], 
JEBUSIHANON. Ang Jebus maoy usa ka kara- 
ang siyudad sa mga Jebusihanon nga nahimutang 
sa dapit nga nailhan karon nga Jerusalem. 

Sa panahon ni Abraham una pa ang tuig 
1900 W.K.P., kining dapita gitawag ug Salem (nag- 
kahulogang “Pakigdait”), nga gilakip sa ngalang Je- 
rusalem ug lagmit maoy pinamubo niini. (Heb 7:2) 
Gihisgotan ang Urusalim (Jerusalem) diha sa mga 
Papan sa Amarna nga nakaplagan sa Ehipto. Ug 
diha sa basahon ni Josue, sa Mga Maghuhukom, ug 
sa Unang Samuel, diin gihisgotan ang mga panghi- 
tabo una pa masakop ni David ang siyudad, ang 
dapit sagad nga gitawag ug Jerusalem. (Jos 10:1, 3, 
5, 23; 12:10, 15:8, 63, 18:28, Huk 1:7, 8, 21, 19:10, 
1Sa 17:54) Diha lamang sa duha ka teksto nga kini 
gitawag ug Jebus. (Huk 19:10, 11: 1Cr 11:4, 5) Sa 
Josue 18:28 ang Yevursi” makita diha sa Hebreoha- 
non, nga ang tumoy nga i nagpasabot sa kataw- 
han, ang mga molupyo sa siyudad. 

Busa alang sa kadaghanang mga eskolar mopa- 
tim-aw nga ang Jerusalem (o, posible, ang Salem) 
mao ang orihinal nga ngalan sa siyudad, ug sa di- 
hang naokupar sa mga Jebusihanon, kini gitawag 
usahay ug Jebus. Giuyonan usab sa kadaghanan 
nga ang “Jebus” dili pinamubo sa Jerusalem kondi- 
li maoy pinamubo hinuon sa Jebusihanon, ang 
ngalan sa mga pumoluyo sa maong dapit sa usa ka 
panahon. Human mailog ni David ang salipdanan 
sa Zion ug maestablisar ang iyang harianong pi- 
nuy-anan didto, kini gitawag usahay ug “Siyudad 
ni David.”---2Sa 5:7. 

Ang mga Jebusihanon nga nag-okupar niini nga 
siyudad ug sa palibot nga dapit maoy mga kaliwat 
ni Ham ug Canaan. (Gen 10:15, 16, 20; 1Cr 1:13, 
14) Sa dihang hisgotan uban sa ilang mga paryente 
(mga Hitihanon, Girgasihanon, Amorihanon, Ca- 
naanhon, Perizihanon, Hivihanon), sagad nga ang 
mga Jebusihanon gitalang ulahi, tingali tungod 
kay sila ang kinadiyutayan. (Deu 7:1; Huk 3:5) Sila 
giisip ingong katawhan nga nagpuyo sa kabukiran 
(Num 13:29), ug ang ilang yuta giingon, sa mahu- 
lagwayong paagi, nga “usa ka yuta nga nagaagay 
sa gatas ug dugos.”--Ex 3:8, 17. 

Gisaaran ni Jehova si Abraham nga ang yuta sa 
mga Jebusihanon iyang ihatag kaniya ug sa iyang 
binhi. (Gen 15:18-21, Neh 9:8) Sa pagtuman niini 
nga saad, gipagawas ni Jehova ang iyang piniling 
katawhan gikan sa Ehipto, ug samtang sila mita- 
bok sa Jordan, gipauna sa Diyos ang iyang ma- 
nulonda, nga nagsugo nga magmakusganon sila 
ug nga abogon ang tanan nga mosukol kanila. 


JEBUSI 


(Ex 13:3-5, 23:23, 33:1, 2) Dili sila maghimog pa- 
kigsaad ug dili sila makig-alyansa sa kaminyoon 
uban sa mga Jebusihanon ug sa ubang mga Cana- 
anhon kondili magtugyan hinuon kanila sa bug-os 
nga kalaglagan, nga walay nagaginhawa nga ibi- 
ling buhi, “aron kamo dili matudloan nila sa pagbu- 
hat sumala sa tanan nilang dulumtanang mga bu- 
tang.”--Ex 34:11-16, Deu 20:16-18. 

Sa pagkakita sa mga kalamposan sa mga Israe- 
linhon sa pag-ilog sa yuta---ang pag-ilog sa Jerico 
ug sa Ai ingon man ang pagsurender sa mga Ga- 
baonhon--ang Jebusihanong hari nga si Adoni- 
zedek nangulo sa usa ka panag-abin sa lima ka hari 
nga determinado sa pagsanta sa pagsulong. (Jos 9: 
1, 2, 10:1-5) Sa gubat nga nahitabo, diin gipahu- 
nong ni Jehova ang adlaw ug ang bulan, ang ka- 
sundalohan sa magkaabin napildi, ang mga hari 
nabihag ug gipatay, ug ang ilang mga patayng la- 
was gilansang sa mga estaka aron makita sa tanan. 
(Jos 10:6-27, 12:7, 8, 10) Lagmit nga human niini 
nga kadaogan nga ang mga Israelinhon nagsunog 
sa Jebus ug kini naugdaw.---Huk 1:8. 

Sa hapit nang matapos ni Josue ang pagsakop sa 
H ug sa tungatungang mga bahin sa Yutang Saad, 
iyang gipunting ang iyang pagtagad sa amihanang 
seksiyon sa K sa Jordan. Sa makausa pa ang mga 
Jebusihanon nagkahiusa aron sa pagsukol, niining 
higayona ilalom sa pagpanguna ni Jabin, ang hari 
sa Hazor, ug sa gihapon ang Israel nagpildi kanila, 
uban sa tabang ni Jehova. (Jos 11:1-8) Bisan pa ni- 
ana, human sa pagsunog sa Jebus ug sa panahon 
una pa bahina ang yuta, gikontrolar sa mga Jebu- 
sihanon ang hinungdanong hatag-as nga mga da- 
pit sa Jerusalem, nga ilang gihuptan sulod sa 400 
ka tuig.---Jos 15:63. 

Ang siyudad sa Jebus gipahat ngadto sa Benja- 
min sa dihang ang yuta gibahinbahin, ug kini na- 
himutang sa utlanan tali sa mga teritoryo sa tribo 
ni Juda ug Benjamin. (Jos 15:1-8, 18:11, 15, 16, 25- 
28) Apan, ang mga Israelinhon wala mag-abog sa 
mga Jebusihanon, hinuon nagtugot sa ilang mga 
anak nga lalaki ug mga anak nga babaye nga 
makigminyo niini nga katawhan, ug sila misim- 
ba pa gani sa bakak nga mga diyos sa mga Jebusi- 
hanon. (Huk 1:21: 3:5, 6) Sulod niining panahona 
kini nagpabiling “siyudad sa mga langyaw,” diin 
kas-a ang usa ka Levihanon midumili sa pagpala- 
bay sa kagabhion.---Huk 19:10-12. 

Sa kataposan, niadtong 1070 W.K.P., nailog ni 
David ang Zion, ang salipdanan sa mga Jebusiha- 
non. (2Sa 5:6-9, 1Cr 11:4-8) Sa ulahi gipalit ni Da- 
vid ang giokanan dapit sa A gikan sa usa ka Jebu- 
sihanon nga ginganlag Arauna (Ornan), ug didto 
gitukod niya ang usa ka halaran ug gihalad ang li- 
naing mga halad. (2Sa 24:16-25, 1Cr 21:15, 18-28) 
Niining dapita mga katuigan sa ulahi nga gitukod 


1188 


ni Solomon ang dako kaayog gasto nga templo. 
(2Cr 3:1) Human niadto, gipatrabaho ni Solomon 
ang mga kaliwat sa mga Jebusihanon sa dakong 
programa sa pagpanukod, nga nagpatrabaho kani- 
la ingong mga ulipon.---1Ha 9:20, 21, 2Cr 8:7, 8. 

Sa ulahing paghisgot bahin sa mga Jebusihanon, 
atong nasayran nga ingong usa ka etnikong grupo 
sila diha gihapon aron sa paghugaw sa pagsimba sa 
mga Israelinhon sa ilang paghibalik gikan sa pag- 
kadestiyero sa Babilonya.---Esd 9:1, 2. 


JEBUSI. 


JECOLIAS [Nakahimo si Jehova]. Inahan ni 
Haring Uzzias (Azarias) sa Juda nga iyang gipa- 
nganak sa mga 845 W.K.P. Si Jecolias nga asawa ni 
Amazias maoy gikan sa Jerusalem.--2Ha 15:1, 2, 
2Cr 26:1, 3. 


JECONIAS [Si Jehova Lig-ong Nagatukod]. 
Hari sa Juda sulod sa tulo ka bulan ug napulo 
ka adlaw lamang una siya dad-a ni Nabucodono- 
sor ingong binihag ngadto sa Babilonya niadtong 
617 W.K.P.: anak nga lalaki ni Jehoiakim ug apo sa 
matarong nga si Haring Josias. (1Cr 3:15-17, Est 
2:6, Jer 24:1) May mga higayon nga gipamubo ang 
iyang ngalan ingong Conias. (Jer 22:24: 37:1) Sa pi- 
pila ka bersiyon, kini nga ngalan gihubad ingong 
Joaquin ug Joachin (MBB, AS), apan sa Bag-ong 
Kalibotang Hubad kini sagad nga gihubad ingong 
Jehoiakin.---2Ha 24:6, 8-15, tan-awa ang JEHOIAKIN. 


JEDAIA. Duha ka Hebreohanong ngalan nga 
managlahi ang espeling ug kahulogan, apan usa 
lang ang katumbas nga espeling sa Cebuano. 

[1, 2: Heb., Yedha'yah |] 

1. Usa ka Simeonhon kansang kaliwat nga si 
Ziza maoy usa ka pangulo sa dihang nagmando si 
Ezequias.-- 1Cr 4:24, 37, 38, 41. 

2. Usa ka pumoluyo sa Jerusalem human sa 
yugto sa pagkadestiyero kinsa nag-ayo sa usa ka 
bahin sa paril sa siyudad atubangan sa iyang ba- 
lay, anak nga lalaki ni Harumap.---Neh 3:10. 

[3-8: Heb., Yedha“yah, Si Jah Nahibalo] 

3. Usa ka balay o banay sa mga saserdote nga 
kaliwat sa amahan nga gipili pinaagig ripa alang sa 
ika-2 sa 24 ka grupo nga niini gibahin ni David ang 
pagkasaserdote.--1Cr 24:1, 6, 7. 

Ang mosunod nga gihisgotan mao ang ubay- 
ubayng mga saserdote human sa yugto sa pagka- 
destiyero nga ginganlan usab ug Jedaia, nga ang 
pipila kanila lagmit maoy mga membro sa samang 
banay sa amahan, apan lisod kining matino. 

4. Usa ka saserdote, o lagmit mga membro sa 
nahisgotan na nga banay sa amahan, kinsa mipu- 
yo sa Jerusalem human mobalik gikan sa Babilon- 
ya. Ang pagtawag kang Jedaia nga “anak nga lala- 


Tan-awa ang JEBUS, JEBUSIHANON. 

ki ni” Joiarib sa Nehemias 11:10 tingali maoy usa ka 
pagdugang sa magkokopya, ingon sa makita pina- 
agi sa pagtandi niini sa 1 Cronicas 9:10. Diha 
sa sinugdanan sa mga talaan sa Nehemias ug 
sa Mga Cronicas, si Jedaia ug ang laing duha pa (si 
Joiarib o Jehoiarib ug Jakin) maoy sama ra nga 
mga ngalan niadtong sa mga banay sa amahan sa 
panahon ni David. (1Cr 24:6, 7, 17) Busa kini ma- 
himong naghisgot lamang sa mga banay sa ama- 
han, nga nagpakitang adunay naghawas kanila, 
samtang ang misunod nga mga ngalan tingali 
maoy sa mga indibiduwal, o lagmit ang tanang 
ngalan maoy sa mga indibiduwal nga buhi niad- 
tong panahona.--1Cr 9:10-12, Neh 11:10-13. 

5. Katigulangan sa 973 ka saserdote kinsa miba- 
lik gikan sa Babilonya uban kang Zorobabel. (Esd 2: 
1, 2, 36, Neh 7:39) Lagmit kini sila maoy mga 
membro sa mao rang banay sa amahan (Num. 3), 
gawas kon ang ilang pagkahimong sakop “sa balay 
ni Jesua” nagpasabot nga sila adunay kalangkitan 
sa linya sa hataas nga mga saserdote. 

6, 7. Duha ka saserdote nga nagbaton niining 
ngalana ang gilakip sa talaan niadtong namalik 
uban kang Jesua ug Zorobabel niadtong 537 W.K.P. 
(Neh 12:1, 6, 7) Sa panahon sa pagkasaserdote ni 
Joiakim nga manununod ni Jesua, ang matag usa 
gitumong ingong usa ka banay sa amahan, nga 
ang usa gihawasan ni Uzi ug ang lain gihawasan ni 
Netanel. (Neh 12:12, 19, 21) Dili matino kon hain 
kanila o kini bang duha ka Jedaia nalangkit sa ori- 
hinal nga banay sa amahan (Num. 3). 

8. Usa sa mibalik nga mga destiyero diin gikan 
kanila gikuha ang bulawan ug plata ug gihimong 
usa ka purongpurong alang sa Hataas nga Saserdo- 
teng si Josue. (Zac 6:10-14) Wala ipaila sa espesipi- 
ko ang kalangkitan niya sa mga saserdote nga na- 
hisgotan na. 


JEDEIAS [lagmit, Hinaot Malipay si Jehova]. 
1. Usa ka Levihanon (o iyang balay o banay sa 
amahan) nga naggikan kang Amram nga nalang- 
kit sa dihang giorganisar pag-usab ni David ang 
mga Levihanon.--1Cr 24:20, 31. 
2. Usa ka Meronotnon nga nagdumala sa mga 
asna ni Haring David.---1Cr 27:30. 


JEDIAEL 
sa Diyos]. 

1. Usa ka anak nga lalaki ni Benjamin. Ang mga 
kaliwat ni Jediael sa usa ka panahon mikabat ug 
17,200 ka maisog, gamhanang mga tawo. (1Cr 7: 
6, 10, 11) Lagmit nga siya mao ra usab si Asbel nga 
anak nga lalaki ni Benjamin.---Gen 46:21, tan-awa 
ang ASBEL, ASBELNON. 

2. Usa sa ubay-ubayng mga manggugubat ug 
mga pangulo sa tribo ni Manases nga miduyog sa 
kasundalohan ni David samtang siya nagkampo sa 


[Ang Diyos Nakaila [Kaniya], Nailhan 


JEDUTUN 


Ziklag. (1Cr 12:20, 21) Lagmit nga mao ra usab ang 
Num. 3. 

3. Usa sa gamhanang mga tawo ni David, anak 
nga lalaki ni Simri.--1Cr 11:26, 45; tan-awa ang 
Num. 2. 

4. Usa ka magbalantay-sa-ganghaan sa balay ni 
Jehova, nga gitudlo sa panahon sa paghari ni Da- 
vid. Siya ang ikaduhang anak nga lalaki ni Mesele- 
mias nga Korehanon.--1Cr 26:1, 2. 


JEDIDA [Hinigugma]. Asawa ni Amon ug ina- 
han ni Haring Josias nga iyang gipanganak niad- 
tong 667 W.K.P.: anak nga babaye ni Adaia gikan 
sa Bozkat.---2Ha 21:24-26, 22:1. 


JEDIDIAS [Hinigugma ni Jah]. Ang ngalan 
nga gihatag ni Natan nga manalagna ni Jehova sa 
ikaduhang anak ni David ug Bat-seba. (2Sa 12:24, 
25) Kining ngalana nagsumbalik-silaw sa gugma 
ug pagdawat ni Jehova sa bag-ong natawo nga 
bata, kasukwahi sa Iyang pagsalikway sa ilang 
unang anak sa pagpanapaw, nga sa wala madugay 
namatay human matawo. (2Sa 12:13-19) Hinunoa, 
ang ngalang Jedidias wala gamita nga mopuli sa 
ngalang Solomon.---Tan-awa ang SOLOMON. 


JEDUTUN [lagmit gikan sa lintunganayng pu- 
long nga nagkahulogang “dayeg”]. 

1. Usa ka Levihanong maghohoni. Mopatim- 
awng si Jedutun gitawag kanhi nga Etan, kay sa 
wala pa moabot ang Arka sa Jerusalem, si “Etan” 
gihisgotang kagrupo sa ubang mga maghohoni 
nga si Heman ug Asap, samtang human niana si 
“Jedutun” ang gihisgotang kauban sa maong gru- 
po. (1Cr 15:17, 19; 25:1) Walay gitala nga kati- 
gulangan kang Jedutun, aduna kang Etan. (1Cr 
6:44-47) Ug walay gihisgotang mga kaliwat nga 
iya ni Etan, aduna kang Jedutun. (1Cr 9:16) Ang 
pag-usab sa ngalang Etan [nagkahulogang “Ma- 
lungtaron, Padayong Nag-agos"] ngadto sa Jedutun 
[lagmit gikan sa lintunganayng pulong nga nagka- 
hulogang “dayeg"] tinong nahiuyon sa buluhaton 
nga gihatag kaniya.--1Cr 16:41, tan-awa ang ETAN 
Num. 3. 

Si Jedutun ug ang iyang banay sa mga magho- 
honi nakigbahin sa daghang kasaulogan sa dihang 
angayng himoon ang “pagpasalamat ug pagdayeg 
kang Jehova” (1Cr 25:3): pananglitan, sa dihang 
ang arka sa pakigsaad gidala sa Jerusalem. (1Cr 
16:1, 41, 42) Sa pag-organisar pag-usab ni David 
diin ang mga maghohoni sa sangtuwaryo gibahin 
ngadto sa 24 ka dibisyon, ang ika-2, ika-4, ika-8, 
ika-10, ika-12, ug ika-14 nga ripa natunong sa 
unom ka anak nga lalaki ni Jedutun nga tanan nag- 
alagad ilalom sa pagdumala sa ilang amahan. (1Cr 
25:1, 3, 6, 7,9, 11, 15, 17, 19, 21) Kini nga mga ka- 
tungdanan nga giambitan ni Jedutun, Asap, ug 


JEGAR-SAHADUTA 


Heman nagpakita nga ang matag usa sa tulo ka 
pangunang sanga sa mga Levihanon (Merari, Ger- 
som, ug Kohat) gihawasan taliwala sa mga magho- 
honi sa templo. (1Cr 6:31-47) Kining tulo ka grupo 
nagdayeg kang Jehova pinaagig honi sa dihang gi- 
inagurahan ni Solomon ang templo. (2Cr 5:12, 13) 
Ang mga kaliwat ni Jedutun gihisgotan sa panahon 
sa paghari ni Ezequias ug usab taliwala sa mga na- 
destiyero nga namalik gikan sa Babilonya.---2Cr 29: 
1, 12, 14, 15; Neh 11:17. 

Tulo sa mga salmo ang naghisgot kang Jedutun 
diha sa mga superskripsiyon niini. Ang duha niini 
(Sal 39, 62) mabasa nga “Ngadto sa direktor sa Je- 
dutun” (“sumala sa paagi sa [koro ni] Jedutun,” Ro 
ftn sa superskripsiyon sa Sal 39), samtang ang ika- 
tulo (Sal 77) mabasa usab nga “Ngadto sa direktor 
sa Jedutun.” (NW; Ro, “diha sa,” AT) Sa matag usa 
niini nga pananglitan ang pagtagik sa salmo gipa- 
hinungod sa laing tawo, ang unang duha ngadto 
kang David ug ang ikatulo ngadto kang Asap; busa 
walay gipaila nga si Jedutun ang nagtagik niini, bi- 
san tuod nga sa ubang mga teksto siya gitawag nga 
“bisyonaryo sa hari” ug giingon usab nga siya “na- 
gapanagna uban sa mga alpa.” (2Cr 35:15, 1Cr 25: 
1, 3) Busa, ang mga superskripsiyon niining tulo ka 
salmo dayag nga maoy mga instruksiyon sa ilang 
pagtugtog, tingali nagpaila sa usa ka estilo o sa usa 
ka tulonggon nga lagmit nalangkit kang Jedutun, 
o kaha giimbento, gisugdan paggamit, gimugna, 
o gihimo niyang popular o sa iyang mga anak pina- 
agi sa paggamit niini. 

2. Usa ka Levihanon kansang anak nga lalaki o 
kaliwat, si Obed-edom, maoy usa ka magbalantay- 
sa-ganghaan sa panahon nga gipadala ni David 
ang Arka ngadto sa Jerusalem.--1Cr 16:1, 37, 38. 


JEGAR-SAHADUTA [Aramaiko, nga nag- 
kahulogang “Tapok nga Saksi”]. Ang Aramaiko 
(Siryanhon) nga ekspresyon nga gigamit ni Laban 
aron itawag sa tapok sa mga bato diin ibabaw nii- 
ni siya ug si Jacob mikaon sa pagkaon sa pakigsa- 
ad. Kining tapok sa mga bato nga gitawag ug Je- 
gar-sahaduta nagsilbing “usa ka saksi” nga walay 
usa kanila nga molabang niini aron sa pagdaot sa 
lain. Gitawag kini ni Jacob pinaagi sa Hebreoha- 
nong katumbas niini nga “Galeed.”--Gen 31:25, 
46-53: tan-awa ang GALEED. 


JEHALELEL 
[ug Kahayag]. 

1. Amahan sa upat ka anak nga lalaki nga gita- 
la diha sa talaan sa mga kaliwat ni Juda.— 1Cr 4: 
1, 16. 

2. Usa ka Merarihanong Levihanon kansang 
anak nga lalaki mitabang sa paghinlo sa templo sa 
panahon sa paghari ni Ezequias.--2Cr 29:1, 12, 
15, 16. 


[lagmit, Ang Diyos Nagpakidlap 

JEHEZKEL [Hinaot ang Diyos Mopalig-on: Ang 
Diyos Nagpalig-on]. Ang saserdote ug pangulo sa 
balay sa amahan nga gipili pinaagig ripa alang sa 
ika-20 sa 24 ka nagrelibohay nga mga pundok sa 
mga saserdote nga niana gibahinbahin ni David ang 
pag-alagad sa templo.--1Cr 24:1, 3, 7, 16. 


JEHIAS [Hinaot Siya Mabuhi, Oh Jah!]. Usa ka 
Levihanon nga nag-alagad ingong magbalantay- 
sa-ganghaan sa Arka panahon sa pagbalhin niini 
ngadto sa Jerusalem.-- 1Cr 15:24, 25. 


JEHIEL [Hinaot Siya Mabuhi, Oh Diyos!]. 

1. Usa ka Levihanon sa ikaduhang dibisyon sa 
mga maghohoni nga miduyog sa arka sa pakigsa- 
ad gikan sa balay ni Obed-edom paingon sa Jeru- 
salem. (1Cr 15:17, 18, 20, 25, 28) Human niadto, si 
Jehiel ug ang uban pa gitudlo sa pagpatokar sa ga- 
was sa tolda nga gibutangan sa Arka.--ICr 16: 
1, 4-6. 

2. Usa ka Levihanon nga kaliwat ni Gerson pi- 
naagi kang Ladan, usa ka “pangulo.” (1Cr 23:6-8) 
Sa hapit nang matapos ang paghari ni David, si Je- 
hiel(i) ug ang iyang mga anak nga lalaki (o ang ba- 
lay sa amahan nga ginganlan pinaagi sa iyang 
ngalan) mao ang nagdumala sa tipiganan ug ba- 
handi nga iya sa balay sa pagsimba kang Jehova. 
-1Cr 26:21, 22; 29:8. 

3. Tig-atiman, tingali usa ka instruktor, sa mga 
anak nga lalaki ni David, usa ka anak nga lalaki o 
kaliwat ni Hakmoni.---1Cr 27:32. 

4. Usa ka anak nga lalaki ni Haring Jehosapat. Si 
Jehiel ug ang iyang mga igsoong lalaki nakadawat 
ug mga gasa nga mga bahandi ug mga siyudad gi- 
kan sa ilang amahan, apan ang pagkahari nahiad- 
to sa ilang kinamagulangan nga si Jehoram. Uga- 
ling, human mamatay si Jehosapat, kining tanang 
managsoon gipamatay ni Jehoram.--2Cr 21:1-4, 
12, 13. 

5. Usa ka Levihanon nga mitabang sa paglabay 
sa mahugaw nga mga butang nga gipanghanaw 
ni Haring Ezequias gikan sa templo, kaliwat ni 
Heman. (2Cr 29:12, 14-19) Lagmit mao ra ang 
Num. 6. 

6. Usa ka komisyonado nga Levihanon nga gi- 
tudlo nga motabang sa pagdumala sa dagayang 
mga amot nga gidala sa katawhan ngadto sa tem- 
plo sa panahon sa paghari ni Ezequias. (2Cr 31:12, 
13) Lagmit mao ra ang Num. 5. 

7. Usa sa tulo ka “pangulo sa balay sa matuod 
nga Diyos” nga mihatag ug dagayang amot nga 
mga hayop nga ihalad alang sa dakong pagsaulog 
ni Haring Josias sa Paskuwa.---2Cr 35:8. 

8. Usa ka membro sa balay sa amahan ni Joab 
kansang anak nga lalaki nga si Abdias mibalik sa 
Jerusalem uban kang Esdras.---Esd 8:1, 9. 

9. Usa ka tawo kansang anak nga lalaki miad- 
mitir kang Esdras sa dakong kasaypanan sa kataw- 
han sa pagkuhag langyawng mga asawa, kaliwat ni 
Elam. (Esd 10:2) Ang Jehiel sa Esdras 10:26, nga 
gilakip sa talaan niadtong kinsa nagpapahawa sa 
ilang langyawng mga asawa ug mga anak (Esd 
10:44), lagmit mao ra nga tawo, o kaha laing kali- 
wat ni Elam. 

10. Usa sa mga saserdote nga mikuhag lang- 
yawng mga asawa apan nagpapahawa kanila. 
--Esd 10:21, 44. 


JEHIELI [Kang (lya ni) Jehiel]. Usa ka Gerson- 
hong Levihanon nga lagmit nag-alagad ingong usa 
ka magtatan-aw sa tipiganan ug bahandi sa sang- 
tuwaryo. (1Cr 26:20-22) Siya gitawag ug “Jehiel” sa 
ubang mga teksto.--1Cr 23:6-8, 29:8, tan-awa ang 
JEHIEL Num. 2. 


JEHIZKIAS ([nagkahulogang “Hinaot si Jeho- 
va Magpalig-on Kanako; Si Jehova Nagpalig-on Ka- 
nako"]. Usa ka pangunang Epraimnon kinsa misu- 
pak nga gibihag sa Israel ang ilang mga igsoon 
gikan sa habagatang gingharian sa dihang ang 
mga Israelinhon ubos ni Haring Peka nagpildi sa 
Juda, ug kinsa naghatag usab ug materyal nga ta- 
bang sa mga binihag. Si Jehizkias mao ang anak 
nga lalaki ni Salum.---2Cr 28:6, 8, 12-15. 


JEHOADA  [lagmit, Si Jehova Nagdayandayan 
sa Iyang Kaugalingon]. Usa ka Benjaminhon nga 
kaliwat ni Saul pinaagi kang Jonatan ug Merib-baal 
(Mepiboset). Tulo ka anak nga lalaki ni Jehoada ang 
gilakip sa talaan sa mga kagikan. (1Cr 8:33-36, 2Sa 
9:6, 12) Siya gitawag ug Jara sa 1 Cronicas 9:42. 


JEHOADAN. Tan-awa ang JEHOADIN. 


JEHOADIN [Si Jehova Maoy Kahimuot]. Ina- 
han ni Haring Amazias sa Juda, asawa ni Jehoas. 
(2Ha 14:1, 2) Diha sa Hebreohanong teksto kining 
ngalana gisulat nga “Jehoadin,” nga may nota sa 
panaplin nga nag-ingong kini angayng mabasa 
nga “Jehoadan,” sama sa 2 Cronicas 25:1. 


JEHOAHAZ [Hinaot Makahupot si Jehova: Na- 
kahupot si Jehova]. 

1. Lain nga porma sa ngalan ni Ahazias, kinsa 
mipuli sa iyang amahan nga si Jehoram ingong 
hari sa Juda sa ulahing bahin sa ikanapulong siglo 
W.K.P. (2Cr 21:16, 17: 22:1) Niini nga porma, nga 
makaplagan usab sa Masoretikong teksto sa 2 Cro- 
nicas 25:23, gibalhin lamang ang orihinal nga Heb- 
reohanong karakter sa ngalan sa Diyos aron mahi- 
mong prefix imbes nga suffix. Sa usa ka higayon 
kini nga hari sa Juda gitawag nga Azarias.--2Cr 
22:6b, tan-awa ang AHAZIAS Num. 2. 


JEHOAS 


2. Anak nga lalaki ug manununod ni Ha- 
ring Jehu ingong hari sa Israel. Si Jehoahaz nagha- 
ri sulod sa 17 ka tuig, sukad sa 876 hangtod sa mga 
860 W.K.P. (2Ha 10:35, 13:1) Sa dihang gipulihan 
niya sa trono ang iyang amahan, ang dakong bahin 
sa gingharian gikontrolar sa Siryanhon nga si Ha- 
ring Hazael sa Damasco, kinsa nag-ilog gikan kang 
Jehu sa tibuok teritoryo sa Israel sa S sa Suba sa 
Jordan. (2Ha 10:32-34) Ug tungod kay si Jehoahaz 
nagbuhat man ug daotan sa mga mata ni Jehova, 
gitugotan sa Diyos si Hazael sa pagpadayon sa pag- 
lupig sa Israel sa tanang adlaw ni Jehoahaz, nga 
nagkunhod sa iyang mga manggugubat ngadto sa 
50 na lamang ka mangangabayo, 10 ka karo, ug 
10,000 ka tigbaktas nga mga sundalo. Sa katapo- 
san, si Jehoahaz nangamuyo sa kaluoy ni Jehova, 
ug tungod sa pakigsaad kang Abraham, Isaac, ug 
Jacob, wala tugoti ni Jehova ang Sirya nga bug-os 
gun-obon ang Israel. (2Ha 13:2-7, 22, 23) Sa di- 
hang si Jehoahaz namatay, siya gilubong sa Sama- 
ria ug gipulihan sa trono sa iyang anak nga lala- 
king si Jehoas.---2Ha 13:8, 9, 2Cr 25:17. 

Ang pipila ka hubad, ingon man ang Masoreti- 
kong teksto, naggamit sa ngalan nga Joahaz diha 
sa 2 Hari 14:1.---Tan-awa ang JoaHaz Num. 1. 

3. Anak nga lalaki ug manununod ni Josias 
ingong hari sa Juda. Ang ngalan sa iyang inahan 
maoy Hamutal. (2Ha 23:31) Si Esdras ug Jeremias, 
sumala sa pipila ka manuskrito, nagtawag kaniya 
nga Salum, nga gituohan sa pipila nga maoy iyang 
ngalan sa wala pa siya molingkod sa trono. (1Cr 
3:15, Jer 22:11) Human mamatay ang iyang ama- 
han sa mga kamot ni Paraon Neko sa Ehipto, si Je- 
hoahaz (bisan dili mao ang kinamagulangan sa bu- 
hing mga anak nga lalaki ni Josias) dayag nga 
maoy gipili sa katawhan nga mopuli sa trono. (2Ha 
23:29, 30) Sa 2 Cronicas 36:2, diin ang samang 
panghitabo gihisgotan, gigamit sa pipila ka hu- 
bad (AS, AT, JP, Ro) ang pinamubo nga pormang 
Joahaz alang sa Jehoahaz.--Tan-awa ang JOAHAZ 
Num. 3. 

Si Jehoahaz maoy 23 anyos sa dihang siya gi- 
himong hari, ug siya nagmando nga dinaotan 
sulod sa tulo ka bulan sa unang bahin sa tuig 
628 W.K.P., hangtod nga gibilanggo siya ni Paraon 
didto sa Ribla. Sa ulahi siya gidala ngadto sa Ehip- 
to, diin siya namatay nga binihag, maingon sa gi- 
tagna ni manalagnang Jeremias.--2Ha 23:31-34, 
Jer 22:10-12. 


JEHOAS. 

1. Hari sa Juda sulod sa 40 ka tuig, sukad sa 898 
hangtod sa 859 W.K.P. Siya ang kinamanghorang 
anak nga lalaki ni Haring Ahazias sa Juda, ang 
iyang inahan mao si Zibia nga taga-Beer-seba. 


JEHOAS 


(2Ha 12:1, 1Cr 3:11) Sa Masoretikong teksto ang 
iyang ngalan sagad nga gipamubo nga Joas. 

Ang kamatayon ni Ahazias naghatag ug kataro- 
ngan kang Atalia, ang daotang apohang babaye ni 
Jehoas, nga himoon ang iyang kaugalingon nga 
rayna. Apan aron mapugngan ang bisan kinsa sa 
umaabot nga ilogon ang trono gikan kaniya, gipa- 
tay niya ang tanang anak nga lalaki ni Ahazias ga- 
was sa batang si Jehoas, kinsa niadtong panaho- 
na usa ka masuso nga wala pay usa ka tuig ang 
edad. Nakalingkawas siya sa pagpatay tungod kay 
ang iyang iyaan nga si Jehoseba, ang asawa sa Ha- 
taas nga Saserdoteng si Jehoiada, nagkuha kaniya 
ug sa iyang iwa ug gitagoan sila sa templo sulod sa 
unom ka tuig.---2Ha 11:1-3, 2Cr 22:10-12. 

Sa dihang ang bata nag-edad na ug pito ka tuig, 
si Jehoiada mitug-an sa iyang sekreto ngadto sa 
lima ka pangulo kang kinsa gibutyag niya sa unang 
higayon ang legal nga manununod sa trono. Unya 
ang 500 ka lalaki ilalom sa pagdumala niini nga 
mga pangulo gisangkapan ni Jehoiada sa mga ta- 
ming ug mga hinagiban gikan sa templo ug gisu- 
go sila sa pagbantay palibot kang Jehoas panahon 
sa seremonyas sa pagkorona diha sa sawang sa 
templo. Si bisan kinsa nga mosulay sa pagbabag 
pagapatyon. (2Ha 11:4-12, 21; 2Cr 23:1-11) Sa pag- 
kadungog nga ang katawhan naninggit, si Atalia 
nagdali sa pag-adto, ug sa samang higayon nag- 
singgit, “Panagkunsabo! Panagkunsabo!” Gipaga- 
was siya dihadiha, ug didto sa agianan pasulod sa 
ganghaan sa kabayo ilang gipatay siya. Unya si Je- 
hoiada mihimog pakigsaad sa pagkamatinumanon 
tali kang Jehova, sa bag-ong gipahiluna nga hari, 
ug sa katawhan, ug human niana ilang gitumpag 
ang balay ni Baal ug gilaglag ang mga halaran ug 
mga imahen niini ug usab gipatay si Matan nga sa- 
serdote ni Baal.---2Ha 11:13-20, 2Cr 23:12-21. 

Human niadto, samtang ang Hataas nga Saser- 
doteng si Jehoiada buhi pa ug nag-alagad ingong 
amahan ug magtatambag ni Jehoas, ang batan- 
ong monarko miuswag. Si Jehoas naminyo sa di- 
hang siya nag-edad ug 21, ug siya nakabaton ug 
duha ka asawa, usa kanila ginganlan ug Jehoadan, 
ug pinaagi kanila siya nanganak ug mga anak nga 
lalaki ug mga babaye. Pinaagi niini ang linya ni Da- 
vid nga motultol ngadto sa Mesiyas, nga hapit ga- 
yod maputol sa bug-os, sa makausa pa nalig-on 
pag-usab.---2Ha 12:1-3, 2Cr 24:1-3, 25:1. 

Ang balay ni Jehova gikinahanglan gayod nga 
ayohon dili lamang tungod sa kadugay na (niad- 
tong tungora labing menos 150 ka tuig) kondili tu- 
ngod usab kay gipasagdan ug gikawatan kini sa 
panahon sa pagmando ni Atalia. Tungod niana, gi- 
awhag ni Jehoas ang mga Levihanon sa pagpa- 
tunghag salapi alang sa pagpasig-uli pinaagi sa 
paglibot sa lainlaing mga siyudad sa tibuok Juda, 

apan ang sanong sa mga Levihanon dili kinasing- 
kasing, ug wala mahimo ang buluhaton. (2Ha 12: 
4-8, 2Cr 24:4-7) Sa ulahi ang mga kahikayan sa 
pagtigom ug sa pagdumala sa mga pondo giusab. 
Maayo ang pagsanong sa katawhan, ug ang bulu- 
haton sa pag-ayo dali nga nahuman.---2Ha 12:9- 
16, 2Cr 24:8-14. 

Human sa kamatayon sa matinumanong Hataas 
nga Saserdoteng si Jehoiada sa edad nga 130, ang 
mga prinsipe sa gingharian inanay nga nagpaliso 
kang Haring Jehoas ug sa katawhan gikan kang Je- 
hova ngadto sa pagsimba sa paganong mga idolo 
ug sa pormag kinatawo nga “sagradong mga hali- 
gi.” Ug sa dihang si Jehova nagpatindog ug mga 
manalagna aron sa pagpasidaan kanila, sila wala 
mamati. (2Cr 24:15-19) Si Jehoas nagpatay pa gani 
kang Zacarias, ang mismong anak nga lalaki ni Je- 
hoiada, tungod kay pinaagi kaniya gisukmatan sila 
sa Diyos: “Nganong kamo naglapas sa mga sugo ni 
Jehova?” Ang mga pulong sa himalatyong si Za- 
carias mao kini: “Si Jehova magatan-aw unta niini 
ug magasingil niini.”---2Cr 24:20-22. 

Ang balos miabot sa wala madugay. Sanglit gi- 
kuha na ang panalipod ni Jehova, ang usa ka ga- 
mayng panon sa kasundalohan sa mga Siryanhon 
nga gipangunahan ni Hazael nakasulod sa teritor- 
yo sa Juda, nga tungod niana napugos si Jehoas sa 
pagtugyan sa bulawan ug sa mga bahandi sa sang- 
tuwaryo, ingon man sa iyang kaugalingong mga 
katigayonan, ug gibiyaan siya nga nagmagul-anon 
ug may balatian. (2Ha 12:17, 18, 2Cr 24:23-25) 
Wala madugay human niana, duha sa iyang mga 
sulugoon ang nagkunsabo ug nagpatay kang Je- 
hoas sa bata pang edad nga 47. Ilang gilubong siya 
sa Siyudad ni David uban sa iyang mga katigula- 
ngan, ug ang iyang anak nga lalaki nga si Amazias 
naghari puli kaniya.---2Ha 12:19-21, 2Cr 24:25-27. 

2. Hari sa Israel: anak nga lalaki ni Jehoahaz ug 
apo ni Jehu. Ang pinamubo sa iyang ngalan nga 
Joas makaplagan usab sa Masoretikong teksto. (Os 
1:1; Am 1:1) Nagmando siya sulod sa 16 ka tuig sa 
tungatunga sa ikasiyam nga siglo W.K.P. Sa pana- 
hon sa unang bahin sa paghari niini nga Jehoas 
(anak nga lalaki ni Jehoahaz) sa amihanang ging- 
harian sa Israel, si Jehoas nga anak nga lalaki ni 
Ahazias mao ang hari sa habagatang gingharian sa 
Juda.---2Ha 13:10. 

Sa kinatibuk-an gihimo ni Jehoas ang daotan sa 
mga mata ni Jehova ug gitugotan nga ang pagsim- 
ba sa nating baka magpadayon sa tibuok yuta. Bi- 
san pa niana, sa dihang ang manalagnang si Eliseo 
nasakit ug hapit nang mamatay, si Jehoas miadto 
ug mihilak tungod kaniya, nga nag-ingon: “Ama- 
han ko, amahan ko, ang karo nga iggugubat sa Is- 
rael ug ang iyang mga mangangabayo!” (2Ha 13: 
11, 14) Sa pagsunod sa hangyo sa manalagna, giti- 

ra ni Jehoas ang usa ka pana sa gawas sa bentana 
paingon sa Sirya ug unya gibunal ang iyang mga 
pana nganha sa yuta. Apan, siya nagbunal sa tulo 
ka higayon lamang. Nasuko si Eliseo tungod niini, 
kay kon nagpadayon pa unta siya sa pagbunal sa 
yuta sa makalima o sa makaunom, si Fliseo mii- 
ngon, si Jehoas bug-os untang magmadaogon ba- 
tok sa mga Siryanhon, apan karon, ang manalagna 
nagpahayag, siya makaangkon lamang ug tulo ka 
dili-bug-os nga kadaogan. (2Ha 13:15-19) Sa tulo 
ka pagpakiggubat ni Jehoas batok sa mga Siryan- 
hon siya nagmalamposon, nga nagbawi sa ubay- 
ubayng siyudad sa Israel nga giilog sa amahan 
ni Ben-hadad nga si Hazael gikan sa amihanang 
gingharian.---2Ha 13:24, 25. 

Gipasuholan usab ni Jehoas sa hari sa Juda ang 
usa ka gatos ka libo sa iyang tropa aron makig- 
away batok sa mga Edomhanon. Hinunoa, tungod 
sa tambag sa usa ka “tawo sa matuod nga Diyos” 
sila gipapauli, ug bisan pag sila gibayran nag usa 
ka gatos ka talanton nga plata ($660,600), sila na- 
ngasuko sa dihang gipapauli, lagmit tungod sa pag- 
kawala sa gilaoman nilang bahin sa mga agawo- 
non. Busa human sa ilang pagbalik sa A ilang 
glagawan ang mga lungsod sa habagatang gingha- 
rian, gikan sa Samaria (lagmit ang sukaranan sa 
ilang kalihokan) hangtod sa Bet-horon.---2Cr 25:6- 
10, 13. 

Tingali ingong balos tungod niini nga ang hari sa 
Juda naghagit kang Jehoas sa pagpakiggubat. Sa 
gubat nga misunod, si Haring Amazias sa Juda na- 
dakpan didto sa Bet-semes, ug human niadto gi- 
buslotan sa kasundalohan ni Jehoas ang paril sa 
Jerusalem, gikawatan ang templo ug ang balay 
sa hari sa bulawan ug plata niini ug nagdala ug 
mga binihag ngadto sa Samaria. (2Ha 14:8-14: 2Cr 
25:17-24) Sa kataposan, si Jehoas namatay ug gilu- 
bong sa Samaria, ug ang iyang anak nga lalaki nga 
si Jeroboam Il nagmando puli kaniya.---2Ha 13:12, 
13, 14:15, 16. 


JEHOHANAN [Si Jehova Nagpakitag Pabor: 
Si Jehova Mapuangoron]. 

1. Usa ka Korehanon nga magbalantay-sa- 
ganghaan sa panahon sa paghari ni David, ang ika- 
unom nga anak nga lalaki ni Meselemias.--- 1Cr 
26:1-3. 

2. Usa ka pangulo sa kasundalohan ubos ni Ha- 
ring Jehosapat, nga direktang nangulo sa 280,000 
ka tawo sa Juda. (2Cr 17:12, 14-16) Lagmit mao ra 
ang Num. 3. 

3. Amahan ni Ismael nga mipaluyo kang Je- 
hoiada ug sa ubang mga pangulo sa pagpalagpot 
kang Atalia ug nagpalingkod kang Jehoas diha sa 
trono sa Juda. (2Cr 23:1-3) Lagmit mao ra ang 
Num. 2. 

4. Usa ka Epraimnon kansang anak nga lalaki 
nga si Azarias maoy usa ka pangulo niana nga tri- 
bo sa mga 760 W.K.P., sa dihang si Haring Ahaz 
nagmando sa Juda ug si Haring Peka sa Israel. 
- 2Cr 28:1, 6, 12. 

5. Pangulo sa saserdotehanong balay sa ama- 
han ni Amarias sa mga adlaw ni Joiakim nga 
manununod sa Hataas nga Saserdoteng si Jesua. 
- Neh 12:10, 12, 13. 

6. Anak nga lalaki ni Fliasib. Si Esdras miadto 
nga nag-inusara sa lawak-kan-anan ni Jehohanan 
didto sa templo aron sa pagbangotan tungod sa 
pagkadili-matinumanon sa katawhan.---Esd 10:6. 

7. Usa sa upat ka anak nga lalaki ni Bebai nga 
nagpapahawa sa ilang langyawng mga asawa ug 
mga anak sa adlaw ni Esdras.---Esd 10:28, 44. 

8. Anak nga lalaki sa kaaway ni Nehemias nga 
si Tobias nga Ammonhanon. Si Jehohanan namin- 
yo sa usa ka Israelinhong babaye.---Neh 6:17-19. 

9. Usa ka saserdote nga nangatungdanan sa 
templo sa panahon sa inagurasyon sa natukod pag- 
usab nga paril sa Jerusalem.---Neh 12:40-42. 


JEHOIADA [Hinaot Masayod si Jehova]. 

1. Amahan ni Benaias nga halos kanunayng gi- 
paila ingong “Benaias nga anak nga lalaki ni Je- 
hoiada,” ug kinsa usa sa gamhanang mga tawo ni 
David ug usab pangulo sa kasundalohan ni Solo- 
mon. (2Sa 23:8, 20, 22, 23; 1Ha 2:35) Si Jehoiada 
nalangkit sa pagkasaserdote sanglit gitawag siya 
nga “pangulong saserdote.” Gitawag siya ingong 
“ang pangulo sa mga anak nga lalaki ni Aaron” ug 
lakip siya niadtong mihugop ngadto kang David sa 
dihang nahimo kining hari ibabaw sa tibuok Israel 
didto sa Hebron.— 1Cr 27:5, 12:27, 38. 

2. Usa ka magtatambag ni Haring David, dayag 
nga usa ka apong lalaki sa Num. 1.--1Cr 27:33, 34. 

3. Hataas nga saserdote sa panahon ni Jehoram, 
Ahazias, Atalia, ug Jehoas. Si Jehoiada naminyo sa 
anak nga babaye ni Haring Jehoram nga si Jehose- 
ba, gitawag usab nga Jehosabet (ang bugtong na- 
tala nga hitabo nga ang usa ka saserdote naminyo 
sa harianong banay). Si Jehoiada nailhan ilabina sa 
pagpukan kang Atalia ug sa pagtuboy sa matuod 
nga pagsimba sa Juda. Human patya ang nagman- 
dong anak ni Atalia nga si Ahazias, gipatay ni Ata- 
lia ang tanang nahibiling harianong kaliwat ug gi- 
pahiluna ang iyang kaugalingon sa trono. Apan, si 
Jehoseba nga igsoong babaye ni Ahazias bisan 
tuod dili mismo anak ni Atalia, nagkuha sa masu- 
song anak nga lalaki ni Ahazias nga si Jehoas ug 
nagtago kaniya sulod sa unom ka tuig. Sa ikapito 
nga tuig, gikuha ni Jehoiada ang pagpaluyo sa mga 
Levihanon, sa mga pangulo sa Carianhong bantay 
ug sa mga magdadagan, ingon man sa mga pa- 
ngulo sa mga balay sa amahan sa Israel. Unya 

iyang gipagula si Jehoas, kinsa ilang giproklamar 
ingong hari. Unya gimando ni Jehoiada nga si Ata- 
lia dad-on sa gawas sa templo ug patyon.---2Ha 
11:1-16, 2Cr 22:10-23:15. 

Human niadto wala mag-usik ug panahon si Je- 
hoiada sa pagpauswag sa pagsimba kang Jehova. 
Iyang gipasig-uli ang relasyon sa Israel nga may 
pakigsaad uban kang Jehova, nga tungod niana gi- 
gun-ob sa katawhan ang balay ni Baal ug gihanaw 
ang mga halaran, mga imahen, ug ang mga saser- 
dote niini. Unya gipasig-uli ni Jehoiada ang tanang 
pag-alagad sa templo. Dako ang iyang impluwensi- 
ya alang sa ikaayo sa kinabuhi ni Jehoas. Si Jehoia- 
da ug ang hari nag-ayo sa templo ug naghimog la- 
inlaing mga galamiton alang sa balay ni Jehova. Sa 
dihang sa kataposan si Jehoiada namatay sa edad 
nga 130, gihatag kaniya ang talagsaong dungog sa 
paglubong uban sa mga hari “tungod kay siya nag- 
buhat ug maayo sa Israel ug sa matuod nga Diyos 
ug sa Iyang balay.” Ugaling lang, ang iyang maa- 
yong impluwensiya namatay uban kaniya, kay si 
Jehoas namati sa mga prinsipe sa Juda ug mitali- 
kod kang Jehova, gani gimando pa niya nga patyon 
ang anak nga lalaki ni Jehoiada nga si Zacarias, 
kinsa mibadlong sa dili-matinumanong katawhan. 
- 2Ha 11:17-12:16; 2Cr 23:16-24:22. 

4. Usa ka saserdote nga gipulihan ni Sofonias 
nga anak nga lalaki ni Maaseias sa panahon ni Je- 
remias.---Jer 29:24-27. 


JEHOIAKIM  [lagmit, Si Jehova Nagbangon]. 
Usa sa kataposang mga hari sa Juda, anak nga la- 
laki ni Josias pinaagi kang Zebida, ug sa sinugdan 
gitawag ug Eliakim. (2Ha 23:34, 36, 1Cr 3:15) Ang 
daotang pagmando ni Jehoiakim nga mga 11 ka 
tuig (628-618 W.K.P.) natiman-an sa mga inhus- 
tisya, pagpanglupig, ug pagbuno. (2Cr 36:5: Jer 
22:17; 52:2) Dugang pa, panahon sa iyang paghari 
ang Juda nakasinati ug grabeng pagpanghasi gi- 
kan sa mga pundok sa mga bandido nga Caldean- 
hon, Siryanhon, Moabihanon, ug Ammonhanon. 
--2Ha 24:2. 

Human mamatay si Haring Josias, tungod sa pi- 
pila ka hinungdan ang katawhan sa Juda naghi- 
mong hari kang Jehoahaz nga manghod ni Elia- 
kim. Mga tulo ka bulan sa ulahi gibihag ni Paraon 
Neko si Haring Jehoahaz ug gihimong hari ang 
25-anyos nga si Eliakim, ug giilisdan ug Jehoiakim 
ang ngalan sa bag-ong magmamando. Gipaham- 
tangan usab ni Neko ug dakong multa ang gingha- 
rian sa Juda. Pinaagig buhis si Haring Jehoiakim 
nangayog plata ug bulawan alang sa maong multa 
gikan sa iyang mga ginsakpan. (2Ha 23:34-36, 2Cr 
36:3-5) Bisan pa sa kalisod sa panalapi nga gipas- 
an na sa katawhan, si Jehoiakim naghimog mga 
plano alang sa pagtukod ug usa ka bag-o, mahalon 

nga palasyo. Lagmit aron gamay ra ang gasto, sa 
malupigong paagi wala niya ihatag ang mga suhol 
sa mga mamumuo. Busa si Jehova, pinaagi kang 
Jeremias, nagpahayag ug kaalaotan niining dao- 
tang magmamando, nga nagbutyag nga siya ilu- 
bong ingon sa paglubong sa usa ka laking asno. 
--Jer 22:13-19. 

Sayo sa paghari ni Jehoiakim nagpasidaan si Je- 
remias nga kon dili maghinulsol ang katawhan, 
ang Jerusalem ug ang templo niini pagalaglagon. 
Human niadto ang manalagna gihulga nga patyon. 
Apan, ang inilang tawo nga si Ahikam mitabang 
kang Jeremias ug nagluwas sa manalagna gikan sa 
kadaot. Una pa niana, ang susamang tagna ni Uri- 
yas nakapapungot pag-ayo kang Jehoiakim nga tu- 
ngod niadto siya determinado sa pagpatay kaniya. 
Bisan pag ang nahadlok nga si Uriyas mikalagiw 
ngadto sa Ehipto, siya wala makaikyas sa kapungot 
sa hari. Gipakuhag balik ni Jehoiakim si Uriyas 
ug unya gipapatay siya pinaagi sa espada.---Jer 
26:1-24. 

Sa ikaupat nga tuig sa paghari ni Jehoiakim 
(625 W.K.P.) gipildi ni Nabucodonosor si Para- 
on Neko sa usa ka panaggubat labot sa paggahom 
sa Sirya-Palestina. Nahitabo ang panaggubat didto 
sa Carkemis duol sa Euprates, kapin sa 600 km 
(370 mi) sa A sa Jerusalem. (Jer 46:1, 2) Nianang 
maong tuig si Jeremias nagdiktar sa iyang sekre- 
taryong si Baruk sa mga pulong ni Jehova nga gi- 
punting batok sa Israel, Juda, ug sa tanang kanaso- 
ran, nga nagrekord sa mga mensahe nga gisugdan 
na sa pagpahayag sukad sa ika-13 nga tuig sa pag- 
hari ni Josias (nianang panahona si Jehoiakim mga 
sayis anyos na). Duolan sa usa ka tuig sa ulahi, sa 
ikasiyam nga lunar nga bulan (Kislev, Nobyem- 
bre/Disyembre), ang linukot nga basahon nga na- 
undan sa maong mensahe gibasa sa atubangan ni 
Haring Jehoiakim. Sa pagkabasa ni Jehudi sa tulo o 
upat ka lindog, ang maong bahin sa basahon gipu- 
tol ug giitsa sa nagdilaab nga kalayo nga diha sa 
bagahan sa balay sa hari alang sa tingtugnaw. 
Busa ang tibuok linukot nga basahon, ang matag 
bahin niini, naugdaw sa kalayo. Wala mamati si Je- 
hoiakim sa pangamuyo sa tulo niya ka prinsipe nga 
dili sunogon ang linukot. Siya ilabinang misupak sa 
mga pulong sa tagna nga nagpunting sa kalagla- 
gan sa Juda pinaagi sa mga kamot sa hari sa Babi- 
lonya. Kini nagpasabot nga si Nabucodonosor wala 
pa moabot batok sa Jerusalem ug wala pa maghi- 
mo kang Jehoiakim nga iyang basalyo o sakop nga 
hari.---Jer 36:1-4, 21-29. 

Ang 2 Hari 24:1 nagpakita nga si Nabucodonosor 
nagpit-os sa Judeanhong hari “ug busa si Jehoia- 
kim nahimong iyang alagad [o basalyo] sulod sa 
tulo ka tuig. Apan, siya [Jehoiakim] misumbalik ug 
misukol batok kaniya [Nabucodonosor].” Dayag nga 

mao kini ang ikatulong tuig ni Jehoiakim ingong 
basalyo nga hari ubos sa Babilonya nga gipunting 
sa Daniel 1:1. Dili kini ang ikatulong tuig ni Jehoia- 
kim sa iyang 11-ka-tuig nga paghari sa Juda, kay 
nianang panahona si Jehoiakim maoy usa ka basal- 
yo, dili ngadto sa Babilonya, kondili ngadto kang 
Paraon Neko sa Ehipto. Sukad lamang sa ikaupat 
nga tuig nga pagmando ni Jehoiakim sa Juda nga 
gihanaw ni Nabucodonosor ang Ehiptohanong pag- 
gahom sa Sirya-Palestina pinaagi sa iyang kadao- 
gan sa Carkemis (625 W.K.P. [lagmit human sa Ni- 
san]). (Jer 46:2) Sanglit ang pag-alsa ni Jehoiakim 
batok sa Babilonya misangpot sa iyang pagkapu- 
kan human sa mga 11 ka tuig sa trono, ang pagsu- 
god sa iyang tulo ka tuig ingong basalyong hari ila- 
lom sa Babilonya lagmit maoy niadtong sa hinapos 
sa iyang ikawalong tuig sa pagmando, o sayo sa 
620 W.K.P. 

Ang asoy ni Daniel (1:1, 2) nag-ingon nga si Na- 
bucodonosor miabot batok sa Jerusalem ug milikos 
niini ug nga si Jehoiakim, lakip ang pipila ka gala- 
miton sa templo, gitugyan ngadto sa kamot sa hari 
sa Babilonya. Apan, ang asoy sa 2 Hari 24:10-15 
naghubit nga gilikosan ang Jerusalem sa mga Ba- 
bilonyanhon ug nagpakita nga ang anak nga lalaki 
ni Jehoiakim nga si Jehoiakin, kansang paghari mi- 
lungtad lamang ug tulo ka bulan ug napulo ka ad- 
law, mao ang misurender sa kataposan ug miadto 
sa mga Babilonyanhon. Busa mopatim-aw nga si 
Jehoiakim namatay panahon sa paglikos sa siyu- 
dad, lagmit sa sayong bahin niana. Ang tagna ni 
Jehova pinaagi ni Jeremias (22:18, 19; 36:30) nag- 
pakita nga si Jehoiakim dili makadawat ug desen- 
teng paglubong: ang iyang patayng lawas pasag- 
dan lang sa mga ganghaan sa Jerusalem, nga 
iladlad sa init sa maadlaw ug sa tun-og sa maga- 
bii. Kon giunsa “pagtugyan si Jehoiakim ngadto sa 
kamot ni Nabucodonosor” (Dan 1:2) wala ibutyag. 
Lagmit tungod sa iyang pagkamatay panahon sa 
paglikos ug sa pagkabihag sa iyang anak human 
niana nga ang linya sa kaliwat ni Jehoiakim na- 
wad-an sa pagkahari diha sa mga kamot ni Na- 
bucodonosor. Dili makompirmar kon tinuod ang 
giingon sa Hudiyohanong tradisyon (girekord ni 
Josephus) nga si Nabucodonosor nagpatay kang Je- 
hoiakim ug nagsugo nga ang iyang patayng lawas 
ilabay sa gawas sa mga paril sa Jerusalem. (Jewish 
Antiquities, X, 97 [vi, 3]) Bisan unsa pay gikamat- 
yan ni Jehoiakim, mopatim-aw nga ang mga tali- 
kalang tumbaga nga gidala ni Nabucodonosor aron 
igapos kang Jehoiakim wala magamit ingon sa gi- 
plano.---2Cr 36:6. 

Human sa paglikos sa Jerusalem panahon sa 
“ikatulong tuig” ni Jehoiakim (ingong basalyo nga 
hari), si Daniel ug ang ubang mga Judeanhon, la- 
kip ang mga hamili ug mga membro sa harianong 

banay, gidestiyero ngadto sa Babilonya. Sanglit 
walay rekord sa pagkabihag ngadto sa Babilon- 
ya una pa niana, mopatim-aw nga ang panghita- 
bo nahitabo sulod sa mubong yugto sa paghari 
ni Jehoiakin, ang manununod ni Jehoiakim.---2Ha 
24:12-16, Jer 52:28. 

Human mosurender ang anak nga lalaki ni Je- 
hoiakim nga si Jehoiakin, gipalingkod ni Nabucodo- 
nosor ang uyoan ni Jehoiakin nga si Zedekias sa 
trono sa Juda. (2Cr 36:9, 10) Kini nagtuman sa tag- 
na ni Jeremias nga walay usa nga iyaha ni Jehoia- 
kim ang molingkod sa trono ni David. (Jer 36:30) 
Ang anak nga lalaki ni Jehoiakim nga si Jehoiakin 
nagmando lamang sa tulo ka bulan ug napulo ka 
adlaw. 


JEHOIAKIN [lagmit, Si Jehova Lig-ong Nag- 
tukod]. Anak nga lalaki ni Haring Jehoiakim sa 
Juda pinaagi kang Nehusta. (2Ha 24:6, 8; 2Cr 36:8) 
Gitawag usab siya nga Jeconias (laing porma sa Je- 
hoiakin) ug Conias (pinamubo sa Jeconias).---Est 
2:6, Jer 28:4, 37:1. 

Sa edad nga 18 si Jehoiakin nahimong hari ug 
nagpadayon sa daotang mga buhat sa iyang ama- 
han. (2Ha 24:8, 9: 2Cr 36:9, ftn sa Rbi8) Ang ama- 
han ni Jehoiakin nga si Jehoiakim nahimong sakop 
ni Haring Nabucodonosor sa Babilonya apan mire- 
belde sa ikatulo nga tuig sa iyang pagkabasalyo 
(618 W.K.P.). (2Ha 24:1) Kini misangpot sa paglikos 
sa Jerusalem. Ang mga pulong nga “nianang pana- 
hona” (2Ha 24:10) mahimong magtumong, dili sa 
hamubong yugto sa paghari ni Jehoiakin, kondili sa 
katibuk-ang yugto nga kini nahitabo, sa ingon po- 
sible ang pagsabot nga ang paglikos nagsugod sa 
panahon sa paghari sa iyang amahan nga si Je- 
hoiakim, sumala sa gipakita sa Daniel 1:1, 2. Mopa- 
tim-aw nga si Jehoiakim namatay sa panahon nii- 
ni nga paglikos ug si Jehoiakin milingkod sa trono 
sa Juda. Apan, natapos ang iyang pagmando sa 
tulo ka bulan ug napulo ka adlaw lamang sa ulahi, 
sa dihang siya misurender kang Nabucodonosor 
niadtong 617 W.K.P. (sa bulan sa Adar, sumala 
sa usa ka Babilonyanhong asoy). (2Ha 24:11, 12, 
2Cr 36:9: Assyrian and Babylonian Chronicles, ni 
A. Grayson, 1975, p. 102) Ingong katumanan sa 
pulong ni Jehova pinaagi kang Jeremias, siya gi- 
destiyero sa Babilonya. (Jer 22:24-27: 24:1: 27:19, 
20: 29:1, 2) Ang ubang mga membro sa harianong 
panimalay, mga opisyal sa palasyo, mga artesa- 
no, ug mga manggugubat gidestiyero usab.---2Ha 
24:14-16: tan-awa ang NABUCODONOSOR. 

Ang rekord sa 2 Hari 24:12-16 nag-ingon nga gi- 
destiyero ni Nabucodonosor ang mga binihag ug 
gidala ang “tanang bahandi sa balay ni Jehova ug 
ang mga bahandi sa balay sa hari.” Ang asoy sa 
Daniel 1:1, 2 naghisgot lamang ug “pipila sa mga 

galamiton” nga gidala ngadto sa Babilonya. Ang 
rason niini lagmit mao nga ang mga bahandi nga 
gihisgotan sa Ikaduhang Hari naglakip lamang sa 
bulawan nga mga galamiton, nga maoy gipasiug- 
da sa maong asoy, ug nga ang ubang mga gala- 
miton gibilin. Ang laing posibilidad mao nga, sa 
dihang ang Jerusalem miangka na sa dihang gili- 
kosan sa mga Babilonyanhon (nga nahitabo tu- 
ngod sa pagrebelde ni Jehoiakim batok sa hari sa 
Babilonya), “ang pipila sa mga galamiton sa balay 
ni Jehova” gidala ngadto sa Babilonya, ug wala 
madugay sa ulahi, sa dihang si Jehoiakin mis- 
mo gibalhin ngadto sa Babilonya, ang ubang “tili- 
nguhaong mga galamiton sa balay ni Jehova” gi- 
dala usab. Kini nga posibilidad gipakita sa asoy sa 
2 Cronicas 36:6-10. Sumala sa asoy sa Mga Croni- 
cas, mopatim-aw nga si Nabucodonosor, human 
sa malamposong pagdaog sa Jerusalem, mibiya 
apan unya “nagpasugo ug nagdala [kang Jehoiakin] 
ngadto sa Babilonya uban ang tilinguhaong mga 
butang sa balay ni Jehova.” Sa susamang paagi, 
napulo ka tuig sa ulahi, sa kataposang pagsakop ug 
paglaglag sa Jerusalem (607 W.K.P.), si Nabucodo- 
nosor mibiya paingon sa Ribla “sa yuta sa Hamat,” 
nga nagtugyan sa mga buluhatong pagahimoon pa 
human sa maong kadaogan ngadto sa iyang pa- 
ngulo sa mga bantay nga si Nebuzaradan.---2Ha 
25:8-21. 

Samtang didto sa Babilonya, si Jehoiakin nanga- 
nak ug pito ka anak nga lalaki. (1Cr 3:16-18) Niini 
nga paagi napreserbar ang linya sa kaliwat nga 
motultol ngadto sa Mesiyas. (Mat 1:11, 12) Apan, 
ingon sa gipakita sa tagna, wala gayoy usa sa mga 
kaliwat ni Jehoiakin ang nagmando sa yutan-ong 
Jerusalem. Busa si Jehoiakin samag walay anak, 
nga walay kaliwat nga mipuli kaniya ingong hari. 
--Jer 22:28-30. 

Sa ikalima nga tuig sa pagkadestiyero ni Jehoia- 
kin, si Ezequiel nagsugod sa iyang pagpanagna. 
(Eze 1:2) Mga 32 ka tuig sa ulahi, dayag nga niad- 
tong 580 W.K.P., si Jehoiakin gipagawas gikan sa 
bilanggoan sa manununod ni Nabucodonosor nga 
si Evil-merodak (Awil-Marduk) ug gihatagan ug 
pinaborang posisyon ibabaw sa tanan nga ubang 
binihag nga mga hari. Human niadto siya mika- 
on diha sa lamesa ni Evil-merodak ug nakadawat 
ug adlaw-adlaw nga rasyon.--2Ha 25:27-30, Jer 
52:31-34. 

Ang mga dokumento sa kagamhanan sa Babi- 
lonya nakaplagan nga nagtala sa mga rasyon alang 
kang Jehoiakin ug sa lima sa iyang mga anak nga 
lalaki. 


JEHOIARIB [Hinaot Makigtigi si Jehova: Nag- 
husay si Jehova sa [Atong] Legal nga Kaso]. Ang 
saserdote kansang balay sa amahan gjipili pinaagig 

ripa ingong una sa 24 ka dibisyon sa mga saserdo- 
te nga giorganisar sa panahon sa pagmando ni Da- 
vid. (1Cr 24:1-3, 5-7) Ang pipila sa mga kaliwat 
niini nga balay o banay sa amahan human sa pag- 
kadestiyero, o ang lain nga saserdote nga pareho 
ug ngalan, mipuyo sa Jerusalem. (1Cr 9:3, 10) Ang 
ngalan giespeling nga Joiarib diha sa samang tala- 
an sa Nehemias 11:10. 


JEHONADAB [Si Jehova Andam (Hamili; Ma- 
hinatagon)|, JONADAB [pinamubo sa Jehonadab]. 
Diha sa Hebreohanong teksto ug sa ubang Cebua- 
no nga mga hubad, kining duha ka espeling giga- 
mit nga baylobaylo alang sa matag usa sa duha ka 
tawo nga nagbaton niini nga ngalan. 

1. Pag-umangkong lalaki ni David, anak sa 
iyang igsoong si Simea. Si Jehonadab maoy “maa- 
lamon kaayo nga tawo” apan malansison ug mala- 
langon. Human aghata ang anak nga lalaki ni Da- 
vid nga si Amnon nga ibutyag ngadto kaniya ang 
iyang kaibog kang Tamar nga iyang igsoon sa 
amahan, gisugyot ni Jehonadab ang usa ka laraw 
nga tungod niana giamong-amongan ni Amnon si 
Tamar. Human si Amnon ipapatay ni Absalom nga 
pursosong igsoon ni Tamar agig panimalos, ang 
taho nakaabot kang David nga gipatay ni Absalom 
ang tanang anak nga lalaki sa hari, apan diha nia- 
nang tungora si Jehonadab nga nagpasalig nga si 
Amnon lamang ang namatay. (2Sa 13:3-5, 14, 22, 
28-33) Lagmit siya mao ang “Jonatan” sa 2 Samuel 
21:21 ug 1 Cronicas 20:7. 

2. Anak nga lalaki ni Rekab, kauban ni Ha- 
ring Jehu. Ang iyang pagkahibalag kang Jehu dili 
kay wala tuyoa, kay sa iyang kaugalingong kabu- 
but-on si Jehonadab “miadto aron sa pagsugat ka- 
niya,” ug sa baylo, siya nakadawat sa panalangin ni 
Jehu. Ang misunod nga mga panghitabo nagpaki- 
ta nga si Jehonadab bug-os miuyon sa determinas- 
yon ni Jehu sa pagpuo sa pagsimba kang Baal gi- 
kan sa Israel. Sa matag plano nga gihimo ni Jehu, 
si Jehonadab positibong misanong dayon. “Ang 
imo bang kasingkasing matul-id uban kanako?” Si 
Jehu nangutana. Siya mitubag, “Oo.” “Itunol kana- 
ko ang imong kamot,” si Jehu miingon, ug gitunol 
ni Jehonadab ang iyang kamot. Karon didto sa karo 
ni Jehu, gisultihan si Jehonadab, “Uban nako ug 
tan-awa ang dili nako pagtugot nga may makig- 
indig kang Jehova,” ug sa makausa pa siya nagpa- 
kitag pagkaandam. Sa kataposan, sa dihang sila 
nakaabot sa Samaria, ug ang tanang magsisim- 
ba ni Baal natigom na, si Jehonadab wala mobiya 
apan miuban kang Jehu sa sulod sa balay ni Baal 
ug nagpabilin sa iyang kiliran panahon sa pagpa- 
matay nga nahitabo human niadto. Sa samang hi- 
gayon gipasundayag ni Jehu ang iyang bug-os nga 
pagsalig ug kompiyansa kang Jehonadab.---2Ha 
10:15-28. 

Duolan sa 300 ka tuig sa ulahi, ang mga kaliwat 
ni Jehonadab, ang mga Rekabita, gigamit ni Jere- 
mias ubos sa pagtultol ni Jehova ingong panig- 
ingnan sa pagkamatinumanon sa mga sugo sa 
ilang katigulangan, dili sama sa pagkamasinupa- 
kon ngadto sa Diyos nga gipakita sa katawhan 
sa Juda ug Jerusalem. Gisugo ni Jehonadab ang 
mga Rekabita nga magpuyo sa mga tolda, dili 
magpugas, dili magtanom ug mga parasan, ug dili 
moinom ug bino. Sa dihang gidalitan sila ni Je- 
remias ug bino, sila midumili, nga nahinumdom sa 
sugo sa ilang katigulangang si Jehonadab. Tungod 
sa maong pagkamatinumanon si Jehova misaad: 
“Dili mawad-an si Jonadab nga anak nga lalaki ni 
Rekab ug tawo nga mobarog kanunay sa akong 
atubangan. ”---Jer 35:1-19. 


JEHONATAN |Si Jehova Naghatag]. Sa He- 
breohanon kining ngalana sagad gigamit nga bay- 
lobaylo sa Jonatan. Ang gitala sa ubos mao lamang 
ang mga teksto diin gihubad kini nga Jehonatan. 
Alang sa mga teksto nga makita ang pinamubo, 
tan-awa ang JONATAN. 

1. Usa sa mga Levihanon nga gipadala ni Jeho- 
sapat sa ikatulong tuig sa iyang paghari aron sa 
pagtudlo sa balaod ni Jehova ngadto sa katawhan 
sa Juda.--2Cr 17:5, 7-9. 

2. Usa ka sekretaryo kansang balay gihimong 
bilanggoan, diin didto gibilanggo si Jeremias. (Jer 
37:15, 20, 38:26) Ang balay lagmit nga may mga 
lawak sa ilalom sa yuta nga angayan nga mahi- 
mong bilanggoan. 

3. Pangulo sa balay sa amahan sa mga saserdo- 
te human sa yugto sa pagkadestiyero sa mga adlaw 
ni Jesua nga manununod ni Joiakim.--Neh 12:10, 
12, 18. 


JEHORAM [Si Jehova Maoy Hataas (Bina- 
yaw)]. Ang pinamubo niining ngalana maoy Jo- 
ram. 

1. Usa sa duha ka saserdote nga gipili ni Jehosa- 
pat niadtong 934 W.K.P., ang ikatulong tuig sa 
iyang paghari, uban sa pangunang mga prinsipe 
ug mga Levihanon, aron mahimong nagapanawng 
mga magtutudlo sa “basahon sa balaod ni Jehova.” 
-2Cr 17:7-9. 

2. Anak nga lalaki ni Ahab ug Jezebel, kinsa mi- 
puli sa iyang magulang nga si Ahazias ingong ika- 
napulong hari sa amihanang gingharian sa Israel 
niadtong mga 917 W.K.P. Siya naghari sa 12 ka 
tuig. (2Ha 1:17, 18, 3:1; 9:22) Kini nga hari sa Isra- 
el dili mao ang hari sa Juda nga pareho niyag nga- 
lan, kinsa iyang bayaw nga lalaki. (Tan-awa ang 
Num. 3.) Bisan tuod gihanaw ni Jehoram ang sag- 
radong haligi ni Baal nga gipatindog sa iyang ama- 
han, siya nagpadayon sa pagbuhat “kon unsay 

daotan sa mga mata ni Jehova,” ug mitapot sa pag- 
simba sa nating baka nga gitukod ni Jeroboam. 
-- 1Ha 12:26-29, 16:33, 2Ha 3:2, 3. 

Si Haring Jehosapat sa Juda ug ang hari sa Edom 
miduyog kang Jehoram sa pag-atake sa Moab nga 
nagmalamposon tungod kay gipahinabo ni Jehova 
nga ang mga kaaway matamatahon. Ang mana- 
lagna sa Diyos nga si Eliseo nagsugo sa mga tawo 
sa kampo sa Israel sa pagkalot ug mga kanal aron 
makapondo sa kinahanglanon kaayong tubig nga 
hinatag sa Diyos. Sa pagkasunod buntag, tungod sa 
sidlak sa adlaw nga mianinag diha sa tubig gipaka- 
ingon sa mga Moabihanon nga ang tubig maoy 
dugo. Kay nagtuo nga ang manag-abin nga kam- 
po sa tulo ka hari nagpinatyanay sa usag usa, ang 
mga Moabihanon misulod aron sa pagkuha sa mga 
agawonon, apan daghan hinuon kanila ang gipa- 
matay.---2Ha 3:4-27. 

Si Naaman, ang pangulo sa kasundalohan sa Sir- 
ya, miadto kang Jehoram aron mamaayo sa sanla, 
nga nagdalag sulat alang sa maong katuyoan gi- 
kan sa hari sa Sirya. Si Jehoram, nga naghuna- 
hunang ang Siryanhong magmamando nangitag 
away, mipatugbaw, 'Diyos ba ako, nga makahimo 
sa pagpatay ug sa pagpabuhi, ug sa pag-ayo ug 
sanla?” Hinunoa, mihangyo si Eliseo nga ipadala ni 
Jehoram si Naaman ngadto kaniya aron ang Sir- 
yanhong pangulo sa kasundalohan mahibalo nga 
ang matuod nga Diyos adunay manalagna diha sa 
yuta, usa nga may katakos sa paghimo sa maong 
pagpang-ayo.---2Ha 5:1-8. 

Si Jehoram gipahibalo usab daan sa manalagna 
ni Jehova nga si Eliseo bahin sa mga lakang sa Sir- 
yanhong kasundalohan. (2Ha 6:8-12) Ang pipila ka 
pagsulong sa mga Siryanhon batok sa Israel gi- 
pakyas sa Diyos panahon sa paghari ni Jehoram. 
--2Ha 6:13-7:20. 

Apan bisan pa sa mga gipakita sa Diyos nga ma- 
higugmaong-kalulot, si Jehoram, hangtod sa adlaw 
nga siya namatay, wala maghinulsol ug mobalik 
kang Jehova uban sa bug-os niyang kasingkasing. 
Ang kamatayon hinanaling miabot ug wala dam- 
ha. Si Jehoram didto sa Jezreel ug nagpaayo sa 
iyang mga samad nga naagoman sa pagpakiggu- 
bat sa mga Siryanhon. Sa ulahi, siya migula aron 
sa pagsugat kang Jehu, nga nangutana, “Aduna 
bay pakigdait, Jehu?” Tungod sa negatibong tubag, 
si Jehoram mikalagiw, apan si Jehu nagpana kani- 
ya lagbas sa iyang kasingkasing. Busa ‘kining anak 
nga lalaki sa usa ka mamumuno’ (2Ha 6:32) gipa- 
tay, ug ang iyang patayng lawas gisalibay ngadto 
sa yuta ni Nabot.---2Ha 9:14-26. 

3. Ang panganayng anak nga lalaki ni Jehosa- 
pat kinsa, sa nagpanuigon ug 32, nahimong hari sa 
Juda. (2Cr 21:1-3, 5, 20) Mopatim-aw nga sulod 
sa ubay-ubayng katuigan, sa pipila ka paagi si 

Jehoram kauban sa iyang amahan sa pagkahari. 
(2Ha 1:17, 8:16) Ang walo ka tuig nga pagman- 
do nga gipasidungog kang Jehoram nagsugod sa 
913 W.K.P. (2Ha 8:17) Busa sulod niining mga tui- 
ga ang amihanan ug habagatan nga mga gingha- 
rian may mga magmamando nga parehog ngalan. 
Sila magbayaw usab tungod kay si Jehoram sa 
Juda naminyo kang Atalia, ang anak nga babaye ni 
Ahab ug Jezebel ug igsoon ni Jehoram sa Israel. 
--2Ha 8:18, 25, 26, tan-awa ang Num. 2. 

Labing menos sa usa ka paagi tungod sa daotang 
impluwensiya sa iyang asawa nga si Atalia, si Je- 
horam wala magpadayon sa pagsubay sa mata- 
rong nga mga dalan sa iyang amahan nga si Jeho- 
sapat. (2Ha 8:18) Dili lamang gibuno ni Jehoram 
ang iyang unom ka igsoon ug ang pipila ka prinsi- 
pe sa Juda kondili iyang gipaliso usab ang iyang 
mga sakop gikan kang Jehova ngadto sa bakak nga 
mga diyos. (2Cr 21:1-6, 11-14) Ang tibuok niyang 
paghari nahugawan sa panagbangi sa sulod ug sa 
gawas. Una, ang Edom mirebelde: dayon ang Lib- 
na mialsa batok sa Juda. (2Ha 8:20-22) Diha sa usa 
ka sulat ngadto kang Jehoram, ang manalagna nga 
si Elias nagpasidaan: “Tan-awa! Ipadapat ni Jehova 
ang dakong hampak nganha sa imong katawhan 
ug sa imong mga anak ug sa imong mga asawa 
ug sa tanan mong mga manggad.” Dugang pa, 
ikaw, Haring Jehoram, “takboyan ug daghang sa- 
kit, uban ang usa ka balatian sa imong mga tinai, 
hangtod nga ang imong mga tinai molugwa tu- 
ngod sa sakit sa adlaw-adlaw.”---2Cr 21:12-15. 

Ang tanan nahitabo gayod nga ingon niana. Gi- 
tugotan ni Jehova nga sakopon sa mga Arabo ug 
mga Filistehanon ang yuta ug bihagon ang mga 
asawa ni Jehoram ug ang iyang mga anak nga la- 
laki. Ang kamanghoran lamang nga anak nga la- 
laki ni Jehoram nga si Jehoahaz (gitawag usab 
nga Ahazias) ang gitugotan sa Diyos nga makaik- 
yas, hinuon, gitugot lamang kini tungod sa gihi- 
mong pakigsaad sa Gingharian uban kang David. 
“Human niining tanan si Jehova naghampak [kang 
Jehoram] diha sa iyang mga tinai sa usa ka sakit 
nga walay pagkaayo.” Duha ka tuig sa ulahi “ang 
iyang mga tinai milugwa" ug sa kataposan siya na- 
matay. Busa natapos ang kinabuhi niining daotang 
tawo, kinsa “mitaliwan nga wala kawilihi.” Siya gi- 
lubong sa Siyudad ni David, “apan dili sa mga lub- 
nganan sa mga hari.” Si Ahazias nga iyang anak 
nga lalaki nahimong hari puli kaniya.--2Cr 21: 
7, 16-20, 22:1: 1Cr 3:10, 11. 


JEHOSABET [Si Jehova Maoy Dagaya]. Anak 
nga babaye ni Haring Jehoram ug asawa sa Hata- 
as nga Saserdoteng si Jehoiada. Siya gitawag usab 
ug Jehoseba.--2Cr 22:10-12, 2Ha 11:1-3, tan-awa 
ang JEHOSEBA. 

JEHOSAPAT [Si Jehova Maoy Maghuhukon]. 
1. Anak nga lalaki ni Ahilud nga nag-alagad 

ingong tigtala panahon sa paghari ni David ug So- 

lomon.---2Sa 8:16: 20:24, 1Ha 4:3, 1Cr 18:15. 

2. Usa sa 12 ka luyoluyo ni Haring Solomon. Su- 
lod sa usa ka bulan matag tuig kini nga “anak nga 
lalaki ni Parua” nagtagana ug pagkaon sa hari ug 
sa iyang panimalay gikan sa teritoryo sa Isacar. 
--]Ha 4:7, 17. 

3. Anak nga lalaki sa Judeanhon nga si Ha- 
ring Asa pinaagi kang Azuba nga anak nga baba- 
ye ni Silhi. Sa dihang nagpanuigon ug 35 si Jehosa- 
pat mipuli sa iyang amahan sa trono ug nagmando 
sulod sa 25 ka tuig, sukad sa 936 W.K.P. (1Ha 
22:42: 2Cr 20:31) Siya naghari sa panahon ni Ha- 
ring Ahab, Ahazias, ug Jehoram sa Israel. (1Ha 22: 
41, 51, 2Ha 3:1, 2, 2Cr 17:3, 4) Sa iyang paghari di- 
hay kalig-on, kauswagan, himaya, ug relatibong 
kalinaw uban sa silingang kayutaan. Si Jehosapat 
nakadawat ug mga regalo gikan sa iyang mga sa- 
kop ug tributo gikan sa mga Filistehanon ug mga 
Arabo.---2Cr 17:5, 10, 11. 

Mga Kalamposan. Gipalig-on ni Jehosapat 
ang iyang posisyon pinaagi sa pagbutang ug ka- 
sundalohan sa kinutaang mga siyudad sa Juda, ug 
mga garison usab diha sa yuta sa Juda ug sa teri- 
toryo sa Israel nga nailog ni Asa nga iyang ama- 
han. Sa Jerusalem usa ka dakong pundok sa mai- 
sog nga mga manggugubat ang nag-alagad sa 
intereses sa hari, ug sa Juda, si Jehosapat nagtukod 
ug kinutaang mga dapit ug mga siyudad nga tipi- 
ganan.--2Cr 17:1, 2, 12-19. 

Dili sama sa Israelinhong mga hari sa amiha- 
nang gingharian, si Jehosapat nagpakita ug dakong 
kabalaka alang sa matuod nga pagsimba. (2Cr 
17:4) Siya nagsugo sa pipila ka prinsipe, mga Levi- 
hanon, ug mga saserdote aron sa pagtudlo sa bala- 
od ni Jehova diha sa mga siyudad sa Juda. (2Cr 
17:7-9) Si Jehosapat nagbalaan usab sa balaang 
mga halad (2Ha 12:18) ug siya mismo mipanaw sa 
tibuok niyang gingharian, nga nagsugo sa iyang 
mga sakop nga mobalik kang Jehova diha sa pag- 
kamatinumanon. (2Cr 19:4) Maisogong gipadayon 
ni Jehosapat ang gisugdan ni Asa nga kampanya 
batok sa idolatriya. (1Ha 22:46, 2Cr 17:6) Apan mi- 
gamot pag-ayo ang daotang pagsimba didto sa ha- 
tag-as nga mga dapit taliwala sa mga Israelinhon 
nga tungod niana ang mga paningkamot ni Je- 
hosapat wala sa bug-os makahanaw niini.---1Ha 
22:43, 2Cr 20:33. 

Sa paghari ni Jehosapat naestablisar usab ang 
usa ka mas maayong hudisyal nga sistema. Gisilsil 
mismo sa hari nganha sa mga maghuhukom ang 
kahinungdanon sa pagkadili-mapihigon ug sa dili 
pagdawat ug hiphip, sanglit sila naghukom, dili 

alang sa tawo, kondili alang kang Jehova.---2Cr 
19:5-11. 

Si Jehosapat maoy usa ka hari nga misalig kang 
Jehova. Sa dihang gihulga ang Juda sa hiniusang 
kasundalohan sa Ammon, Moab, ug sa bukirong 
rehiyon sa Seir, siya mapainubsanong miila sa ka- 
huyangan sa nasod atubangan niini nga kapeligro- 
han ug miampo kang Jehova alang sa tabang. Hu- 
man niadto si Jehova nakig-away alang sa Juda 
pinaagi sa paglibog sa mga panon sa kaaway nga 
tungod niadto sila nagpinatyanay sa usag usa. 
Busa ang naglibot nga kanasoran nangahadlok, ug 
ang Juda padayong nakapahimulos ug kalinaw. 
— 2Cr 20:1-30. 

Relasyon Uban sa Napulo-ka-Tribong Ging- 
harian. Nahuptan ni Jehosapat ang pakigdait 
uban sa amihanang gingharian ug sa dili-maa- 
lamong paagi nakig-alyansa sa kaminyoon uban 
kang Ahab. (1Ha 22:44; 2Cr 18:1) Tungod niini siya 
nadaldal sa makadaghang higayon ngadto sa lain 
pang pakig-alyansa uban sa gingharian sa Israel. 

Sa panahon sa usa ka pagduaw sa amihanang 
gingharian human makigminyo ang iyang panga- 
nay nga si Jehoram sa anak nga babaye ni Ahab 
nga si Atalia, si Jehosapat miuyon sa pagduyog 
kang Haring Ahab sa usa ka pagpakiggubat aron 
mabawi ang Ramot-gilead gikan sa mga Siryan- 
hon. Apan, sa wala pa gayod sugdi kini, mihangyo 
si Jehosapat nga si Ahab magpakisayod kang Jeho- 
va. Upat ka gatos ka manalagna ang nagpasalig 
kang Ahab sa kalamposan. Apan ang tinuod nga 
manalagna ni Jehova nga si Micaias, nga gidumtan 
ni Ahab apan gipatawag tungod sa pag-insistir ni 
Jehosapat, nagtagna sa tinong kapildihan. Bisan pa 
niana, si Jehosapat, tingali dili buot mobakwi sa 
iyang saad sa pag-uban kang Ahab, miadto sa gu- 
bat nga nagsul-ob sa iyang harianong mga besti. 
Sanglit si Ahab nanagana pinaagi sa pagtakoban sa 
iyang kaugalingon, naalaan sa mga Siryanhon si 
Jehosapat nga mao ang hari sa Israel ug busa siya 
maoy nahimong rumbo sa kinagrabehang pag- 
atake. Si Jehosapat halos wala makaikyas nga buhi, 
ug si Ahab, bisan pa sa pagtakoban, grabeng na- 
samdan. (1Ha 22:2-37: 2Cr 18) Sa pagbalik sa Jeru- 
salem, si Jehosapat gisaway tungod sa iyang dili- 
maalamong pagpakig-alyansa sa daotang si Ahab, 
ug ang bisyonaryo nga si Jehu miingon kaniya: 
“Ngadto ba sa daotan nga ihatag ang tabang, ug 
ngadto ba sa mga nagadumot kang Jehova nga 
ikaw magbaton ug gugma? Ug tungod niini adu- 
nay kasuko batok kanimo gikan sa atubangan ni 
Jehova. "---2Cr 19:2. 

Sa ulahi, si Jehosapat nahimong kakombuya ni 
Haring Ahazias, ang manununod ni Ahab, sa usa 
ka negosyo sa pagbuhat ug mga barko didto sa 
Ezion-geber sa Gulpo sa ‘Aqaba. Apan wala uyo- 

ni ni Jehova kini nga pakig-alyansa sa panaka- 
yan uban sa daotang si Ahazias. Busa, ingong ka- 
tumanan sa tagna, ang mga barko nangaguba. 
— 1Ha 22:48, 49: 2Cr 20:35-37: tan-awa ang AHA- 
ZIAS Num. 1. 

Milabay ang panahon human niini, si Jehosapat 
miduyog kang Jehoram nga manununod sa trono 
ni Ahazias, ug sa hari sa Edom sa usa ka pag-ata- 
ke militar aron sumpoon ang pag-alsa sa Moabiha- 
non nga si Haring Mesa batok sa napulo-ka-tribong 
gingharian. Apan ang kasundalohan sa magkaal- 
yado natanggong sa walay tubig nga kamingawan. 
Busa si Jehosapat nagpatawag ug usa ka manalag- 
na ni Jehova. Tungod lamang sa pagtahod kang Je- 
hosapat nga ang manalagnang si Eliseo nangayo 
ug pagtultol sa Diyos, ug ang iyang tambag nga gi- 
hatag human niadto nakaluwas sa tulo ka hari ug 
sa ilang kasundalohan gikan sa katalagman.—2Ha 
3:4-25. 

Si Jehoram Nahimong Hari. Samtang buhi 
pa si Jehosapat, iyang gihatag ang pagkahari ngad- 
to sa iyang panganayng si Jehoram, apan ang 
iyang ubang mga anak nga lalaki gihatagan niya 
ug bililhong mga gasa ug kinutaang mga siyudad 
sa Juda. (2Ha 8:16; 2Cr 21:3) Ang pakig-alyansa sa 
kaminyoon uban sa balay ni Ahab nagdala ug ka- 
daot sa gingharian sa Juda ilabina human mama- 
tay ug ilubong si Jehosapat sa Siyudad ni David. 
Ubos sa impluwensiya ni Atalia, gibuhi pag-usab 
ni Jehoram ang idolatrosong mga buhat.—1Ha 
22:50; 2Cr 21:1-7, 11. 

4. Amahan sa Israelinhon nga si Haring Jehu. 
--2Ha 9:2, 14. 


JEHOSAPAT, UBOS NGA PATAG NI. Da- 
yag nga usa ka simbolikong dapit nga gitawag 
usab ug “ubos nga patag sa desisyon.” (Joe 3:2, 14) 
Sanglit nalangkit kini sa pagpahamtang sa Diyos 
ug paghukom, haom nga gitawag kini ug “ubos nga 
patag ni Jehosapat,” tungod kay ang ngalang Jeho- 
sapat nagkahulogang “Si Jehova Maoy Maghuhu- 
kom.” Labot pa, panahon sa paghari ni Jehosapat 
giluwas ni Jehova ang Juda ug Jerusalem gikan 
sa nagtingob nga mga kasundalohan sa Ammon, 
Moab, ug sa bukirong rehiyon sa Seir, ug tungod 
niadto ang kaawayng kasundalohan nangalibog ug 
nagpinatyanay sa usag usa.---2Cr 20:1-29. 

Sa simbolikong “ubos nga patag ni Jehosapat” gi- 
hukman ni Jehova ang kanasoran ingong takos sa 
kalaglagan tungod sa ilang pagdaogdaog sa iyang 
katawhan. Ang ubos nga kapatagan mismo nagsil- 
bing simbolikong pug-anan sa bino aron sa pagta- 
mak sa kanasoran sama sa mga bulig sa ubas. Dili 
gayod makataronganon nga isipon nga ang “ubos 
nga patag ni Jehosapat” mao ang literal nga Walog 
sa Kidron, ang Walog sa Hinnom, o ang Walog sa 

Jezreel, ingon sa pag-isip sa pipila. Walay usa niini 
nga mga walog ang arang makapaigo sa ‘tanan’ 
nga kanasoran.--Joe 3:1-3, 12-14, itandi ang Pin 
14:18-20. 


JEHOSEBA [Si Jehova Maoy Dagaya]. Asawa 
sa Hataas nga Saserdoteng si Jehoiada; anak nga 
babaye ni Haring Jehoram sa Juda, apan dili pina- 
agi sa iyang asawa nga si Atalia. Ang iyang ngalan 
giespeling usab nga “Jehosabet.” (2Cr 22:11) Hu- 
man mamatay ang iyang igsoong lalaki (o igsoong 
lalaki sa amahan) nga si Haring Ahazias, si Jehose- 
ba nagtago sa masusong anak nga lalaki ni Aha- 
zias nga si Jehoas aron makaikyas sa pagpamatay 
ni Atalia sa harianong kaliwat. Si Jehoiada ug Jeho- 
seba nagtago sa ilang pag-umangkong lalaki diha 
sa ilang mga lawak sa templo sulod sa unom ka 
tuig sa wala pa si Jehoiada magpagula kaniya aron 
iproklamar ingong hari. (2Ha 11:1-3, 2Cr 22:10-12) 
Ang gibuhat ni Jehoseba, uban nianang sa iyang 
bana, maoy pagbuot sa Diyos aron matipigan ang 
harianong linya sa kaliwat gikan kang David hang- 
tod sa Mesiyas. 


JEHOSUE [Si Jehova Maoy Kaluwasan]. Anak 
nga lalaki ni Nun, usa ka Epraimnon nga mipuli 
kang Moises ug nanguna sa mga Israelinhon sa 
pagsulod sa Yutang Saad. Ang iyang orihinal nga 
ngalan maoy Oseas, apan gitawag siya ni Moi- 
ses nga Jehosue, o Josue (pinamubo sa Jehosue). 
--Num 13:8, 16, Deu 34:9, Jos 1:1, 2; tan-awa ang 
JOSUE Num. 1. 


JEHOVA [ang causative form, ang imperfect 
state sa Heb. nga berbong hawah’ (mamao); 
nagkahulogang “Siya Nagpahinabo nga Mamao"]. 
Ang personal nga ngalan sa Diyos. (Isa 42:8, 
54:5) Bisan tuod gitawag sa Kasulatan pinaagi sa 
mahubitong mga titulo sama sa “Diyos,” “Sobera- 
nong Ginoo,” “Maglalalang,” “Amahan,” “ang La- 
bing Gamhanan,” ug “ang Labing Hataas,” ang 
iyang personalidad ug mga hiyas--kon kinsa ug 
unsa siya--bug-os nga gilangkob ug gipahayag 
pinaagi lamang niining personal nga ngalan.---Sal 
83:18. 

Hustong Paglitok sa Ngalan sa Diyos. 
Ang “Jehova” mao ang labing iladong paglitok sa 
ngalan sa Diyos diha sa Cebuano, bisan tuod ang 
“Yahweh” gipalabi sa kadaghanang Hebreohanong 
mga eskolar. Sa labing karaan nga mga manuskri- 
to nga Hebreohanon, kini nga ngalan gipaila pina- 
agi sa upat ka konsonante, nga sagad gitawag ug 
Tetragrammaton (gikan sa Grego nga te-tra-, nga 
nagkahulogang “upat,” ug gram'ma, “letra”). Ki- 
ning upat ka letra (nga gisulat gikan sa tuo pai- 
ngon sa wala) mao ang MMT? ug matumbasan sa 
Cebuano sa mga letra nga YHWH (o, JHVH). 

Busa ang Hebreohanong mga konsonante niini 
nga ngalan nahibaloan. Ang pangutana mao, Un- 
sang mga bokales ang ikombinar niana nga mga 
konsonante? Ang mga marka para sa bokales gi- 
sugdan lamang sa paggamit diha sa Hebreohanon 
niadtong ikaduhang katunga sa unang milenyo 
K.P. (Tan-awa ang HEBREOHANON, II [Hebreohanong 
Alpabeto ug Sinulatan].) Dugang pa, tungod sa usa 
ka relihiyosong patuotuo nga nagsugod kasiglohan 
una pa niana, ang mga marka para sa bokales nga 
makita diha sa Hebreohanong mga manuskrito 
wala maghatag ug ideya sa pagtino kon unsa nga 
mga bokales ang angayng gamiton diha sa ngalan 
sa Diyos. 

Ang patuotuo nagtago sa ngalan. Sa usa ka 
yugto sa panahon ang usa ka patuotuo mitungha 
taliwala sa mga Hudiyo nga kuno sayop bisan ang 
paglitok sa ngalan sa Diyos (nga gihawasan sa 
Tetragrammaton). Dili matino kon unsa gayod sa 
sinugdan ang pasukaranan sa paghunong sa pag- 
gamit sa maong ngalan. Ang uban nagtuo nga ang 
ngalan giisip nga sagrado kaayo aron litokon sa dili 
hingpit nga mga ngabil. Apan walay makitang ebi- 
densiya sa Hebreohanong Kasulatan nga may si bi- 
san kinsa sa tinuod nga mga alagad sa Diyos nga 
nagpanuko sa paglitok sa iyang ngalan. Ang dili- 
Biblikanhong mga dokumento nga Hebreohanon, 
sama sa gitawag nga Mga Sulat sa Lakis, nagpaki- 
ta nga ang ngalan gigamit sa naandang pagpakig- 
komunikar pinaagig mga sulat didto sa Palestina sa 
panahon sa ulahing bahin sa ikapitong siglo W.K.P. 

Ang laing panglantaw mao nga ang tuyo maoy 
aron nga ang dili-Hudiyong katawhan dili makaila 
sa ngalan ug basin mogamit niini sa dili-hustong 
paagi. Apan, si Jehova mismo miingon nga buot 
niyang “ang iyang ngalan ipahayag sa tibuok yuta" 
(Ex 9:16, itandi ang 1Cr 16:23, 24: Sal 113:3, Mal 1: 
11, 14), aron mailhan bisan sa iyang mga kaaway. 
(Isa 64:2) Gani ang ngalan nailhan ug gigamit sa 
paganong mga nasod sa wala pa ang Komong Pa- 
nahon ug sa unang mga siglo sa Komong Panahon. 
(The Jewish Encyclopedia, 1976, Tomo XII, p. 119) 
Ang laing pangangkon mao ang katuyoan nga pro- 
tektahan ang ngalan aron dili magamit sa mga ri- 
tuwal sa salamangka. Kon mao, kini maoy huyang 
nga katarongan, sanglit tataw nga kon mas mister- 
yoso ang ngalan tungod sa dili paggamit niini, kini 
mas mohaom sa mga katuyoan sa mga salamang- 
kero. 

Kanus-a naugmad ang patuotuo? Maingon 
nga ang orihinal nga rason o mga rason sa paghu- 
nong sa paggamit sa ngalan sa Diyos dili matino, 
sa ingon usab dili matino kon kanus-a kini nga pa- 
tuotuo sa pagkatinuod naugmad. Ang pipila nagtuo 
nga kini nagsugod human sa pagkadestiyero didto 
sa Babilonya (607-537 W.K.P.). Apan, kini nga teo- 

riya mitungha tungod kay gituohan nga ang ula- 
hing mga magsusulat sa Hebreohanong Kasulatan 
wala na kaayo mogamit niini nga ngalan, usa ka 
panglantaw nga walay lig-ong pasukaranan. Pa- 
nanglitan, ang Malaquias dayag nga mao ang usa 
sa kataposang mga basahon sa Hebreohanong Ka- 
sulatan nga gisulat (sa ulahing katunga nga bahin 
sa ikalimang siglo W.K.P.), ug kini sa makadaghan 
migamit sa ngalan sa Diyos. 

Daghang reperensiyang mga basahon ang nag- 
ingon nga ang ngalan wala na gamita niadtong 
mga 300 W.K.P. Ang pamatuod nga kini mao ang 
petsa lagmit gipasukad sa pagkawala sa Tetra- 
grammaton (o ang paghulip ug katumbas nga mga 
letra niini) diha sa Gregong Septuagint nga hubad 
sa Hebreohanong Kasulatan, nga nagsugod sa mga 
280 W.K.P. Tinuod nga ang labing kompleto nga 
mga kopya sa manuskrito sa Septuagint nga nail- 
han karon padayong nagsunod sa batasan sa pag- 
puli sa Tetragrammaton pinaagi sa Gregong mga 
pulong nga Ky rios (Ginoo) o Theos’ (Diyos). Apan 
kining pangunang mga manuskrito nagsukad la- 
mang sa ikaupat ug ikalimang mga siglo K.P. May 
nakaplagang mas karaang mga kopya, bisan tuod 
mga tipik na lamang, nga nagpamatuod nga ang 
kinaunahang mga kopya sa Septuagint naundan 
gayod sa ngalan sa Diyos. 

Ang usa niini mao ang nahibiling mga tipik sa 
linukot nga papiro sa usa ka bahin 
sa Deuteronomio, nga gitala ingong 
P. Fouad Inventory Num. 266. (Hu- 
LAGWAY, Tomo 1, p. 326) Kanunayng 
gipakita niini ang Tetragrammaton, 
nga gisulat sa kuwadrado nga Heb- 
reohanong mga karakter, sa matag 
higayon nga kini makaplagan diha 
sa Hebreohanong teksto nga gihubad. 
Gipetsahan sa mga eskolar kini nga 
papiro nga sukad pa sa unang sig- 
lo W.K.P., ug busa kini gisulat upat o 
lima ka siglo nga mas una pa kay 
sa mga manuskrito nga nahisgotan 
na.--Tan-awa ang apendise sa Rbi8, 
pp. 1562-1564. 


Kanus-a sa katibuk-an 
mihunong ang mga Hudiyo 
sa paglitok sa personal nga 

ngalan sa Diyos? 


Busa, labing menos diha sa mga si- 
nulat, walay lig-ong pamatuod nga 
nawala o wala na gamita ang nga- 
lan sa Diyos sa W.K.P. nga yugto. 
Sa unang siglo K.P., mitungha ang 

unang pipila ka pamatuod sa usa ka matuotuohong 
tinamdan labot niana nga ngalan. Si Josephus, usa 
ka Hudiyong historyador nga gikan sa usa ka sa- 
serdotehanong banay, sa dihang nag-asoy bahin sa 
pagpadayag sa Diyos ngadto kang Moises didto 
sa nagdilaab nga tanom, nag-ingon: “Dayon gipa- 
dayag sa Diyos ngadto kaniya ang Iyang ngalan, 
nga una pa niana wala pa madungog sa mga tawo, 
ug nga bahin niana ako gidid-an sa pagsulti.” (Jew- 
ish Antiquities, Il, 276 [xii, 4]) Apan, ang pahayag 
ni Josephus, gawas nga dili tukma labot sa kahiba- 
lo sa ngalan sa Diyos una pa sa panahon ni Moises, 
maoy lubog ug wala magpadayag nga tin-aw sa 
katibuk-ang tinamdan sa unang siglo bahin sa pag- 
litok o paggamit sa ngalan sa Diyos. 

Ang Hudiyohanong Mishnah, usa ka koleksiyon 
sa rabbinikong mga pagtulon-an ug mga tradis- 
yon, daw mas tin-aw. Ang paghugpong niini gi- 
pasidungog ngadto sa usa ka rabbi nga nailhang 
si Juda nga Prinsipe, nga nabuhi sa ikaduha ug 
ikatulong siglo K.P. Ang pipila sa mga basahon sa 
Mishnah tin-aw nga nag-asoy sa mga panghitabo 
una pa sa kalaglagan sa Jerusalem ug sa tem- 
plo niini niadtong 70 K.P. Apan, bahin sa Mish- 
nah, ang usa ka eskolar nag-ingon: “Lisod kaayo 
ang paghukom kon unsang makasaysayanhong 
bili ang atong ikalangkit sa bisan unsang tradis- 
yon nga natala sa Mishnah. Ang paglabay sa 
panahon nga lagmit nagpalubog o 
nagtuis sa mga handomanan sa mga 
panahon nga lahi kaayo: ang politi- 
kanhong mga kagubot, mga kausa- 
ban, ug mga kaguliyang nga gipahi- 
nabo tungod sa duha ka pag-alsa ug 
sa duha ka Romanhong mga pagpa- 
nakop, ang mga sukdanan nga gita- 
mod sa pundok sa mga Pariseo (kan- 
sang mga opinyon gitala sa Mishnah) 
nga lahi sa iya sa pundok sa mga 
Saduseo . . .--kini maoy mga bu- 
tang nga angayng hatagan ug gi- 
bug-aton sa paghukom sa matang 
sa mga pahayag sa Mishnah. Dugang 
pa, kadaghanan sa mga kaundan sa 
Mishnah maoy alang lamang sa aka- 
demikong panaghisgot, ug diyutay 
lamang (aron mopatim-aw) nga nag- 
tala kini ug makasaysayanhong mga 
kostumbre.” (The Mishnah, gihu- 
bad ni H. Danby, London, 1954, 


Usa ka pirasong plata nga 
naggamit sa ngalan sa Diyos, 
nakaplagan didto sa Jerusalem ug 
lagmit nga sukad pa niadtong 
ikapito o ikaunom nga siglo W.K.P. 

pp. xiv, xv) Ang pipila sa mga tradisyon sa Mish- 
nah mahitungod sa paglitok sa ngalan sa Diyos 
mao ang mosunod: 

Maylabot sa tinuig nga Adlaw sa Pagtabon-sa- 
Sala, ang hubad ni Danby sa Mishnah nag-ingon: 
“Ug sa dihang ang mga saserdote ug ang katawhan 
nga nagbarog diha sa Sawang sa Templo makadu- 
ngog sa Gilitok nga Ngalan nga mogula gikan sa 
baba sa Hataas nga Saserdote, sila moluhod ug 
moyukbo ug mohapa ug moingon, “Bulahan ang 
ngalan sa kahimayaan sa iyang gingharian hang- 
tod sa kahangtoran!'” (Yoma 6:2) Labot sa adlaw- 
adlaw nga saserdotehanong mga pagpanalangin, 
ang Sotah 7:6 nag-ingon: “Diha sa Templo ilang li- 
tokon ang Ngalan sumala sa pagkasulat niini, apan 
sa mga lalawigan pinaagig kapuli nga pulong.” Ang 
Sanhedrin 7:5 nag-ingon nga ang usa ka mapasi- 
palahon dili sad-an ‘gawas kon iyang gilitok ang 
Ngalan,' ug nga sa usa ka husay labot sa sumbong 
sa pagpasipala ang usa ka kapuli nga ngalan ang 
gamiton hangtod nga ang tanang ebidensiya ma- 
dungog: dayon ang pangunang saksi hangyoon sa 
pribado nga 'tin-aw niyang isulti kon unsay iyang 
nadungog, nga lagmit gayod nga gamiton ang 
ngalan sa Diyos. Ang Sanhedrin 10:1, sa pagtala 
niadtong “walay bahin sa umaabot nga kalibo- 
tan,” nag-ingon: “Si Abba Saul miingon: Siya usab 
nga naglitok sa Ngalan pinaagi sa hustong mga let- 
ra niini.” Apan, bisan pa niining negatibo nga mga 
panglantaw, makaplagan usab diha sa unang sek- 
siyon sa Mishnah ang positibong sugo nga “ang 
usa ka tawo kinahanglang mangatahoran sa iyang 
isigkatawo pinaagi sa [paggamit sa] Ngalan [sa Di- 
yos|],” dayon ang pananglitan ni Boaz (Ru 2:4) gi- 
punting.---Berakhot 9:5. 

Busa pinasukad niana, kining tradisyonal nga 
mga panglantaw mahimong magpadayag sa usa 
ka matuotuohong tendensiya sa paglikay sa pagga- 
mit sa ngalan sa Diyos sa panahon sa wala pa ma- 
laglag ang templo sa Jerusalem niadtong 70 K.P. 
Bisan pa niana, sa panguna ang mga saserdote ang 
tatawng giingon nga migamit ug kapuli nga nga- 
lan alang sa ngalan sa Diyos, ug nga kini gihimo 
lamang didto sa mga lalawigan. Dugang pa, ang 
makasaysayanhong bili sa mga tradisyon sa Mish- 
nah maoy kuwestiyonable, sama sa atong naki- 
ta na. 

Busa, walay lig-ong pasukaranan sa pagtakda ug 
bisan unsang panahon nga mas sayo pa kay sa 
una ug ikaduhang siglo K.P. labot sa pagkaug- 
mad sa matuotuohong panglantaw nga nag-awhag 
sa paghunong sa paggamit sa ngalan sa Diyos. 
Apan, miabot ang panahon nga sa dihang basa- 
hon ang Hebreohanong Kasulatan diha sa orihinal 
nga pinulongan, ipuli sa Hudiyong magbabasa ang 

'Adhonai” (Soberanong Ginoo) o kaha ang 'Elo:him 
(Diyos) imbes nga litokon ang ngalan sa Diyos nga 
gihawasan sa Tetragrammaton. Kini nahitabo kay 
sa dihang ang mga marka para sa bokales gi- 
sugdan paggamit niadtong ikaduhang katunga sa 
unang milenyo K.P., ang Hudiyong mga magko- 
kopya nagsal-ot sa mga marka para sa bokales 
alang sa 'Adhonai” o kaha sa “Elohim” ngadto sa 
Tetragrammaton, lagmit aron ipaalinggat sa mag- 
babasa nga litokon kining mga pulonga inay nga li- 
tokon ang ngalan sa Diyos. Kon gamiton ang ula- 
hing mga kopya sa Gregong Septuagint nga hubad 
sa Hebreohanong Kasulatan, siyempre, ang mag- 
babasa makakaplag nga bug-os nang gipulihan 
ug Ky rios ug Theos' ang Tetragrammaton.---Tan- 
awa ang GINOO. 

Ang mga hubad ngadto sa laing mga pi- 
nulongan, sama sa Latin nga Vulgate misunod 
sa panig-ingnan niining ulahi nga mga kopya sa 
Gregong Septuagint. Busa, ang Katolikong Douay 
Version (sa 1609-1610) sa Iningles, nga gipasukad 
sa Latin nga Vulgate wala mogamit sa ngalan sa 
Diyos, samtang ang King James Version (1611) 
naggamit sa GINOO o Diyos (sa kapital ug sa gag- 
mayng kapital nga mga letra) sa paghawas sa 
Tetragrammaton diha sa Hebreohanong Kasula- 
tan, gawas sa upat ka higayon. 

Unsa ang hustong paglitok 
sa ngalan sa Diyos? 


Sa ikaduhang katunga sa unang milenyo K.P., 
ang Hudiyong mga eskolar nagmugna ug usa ka 
sistema sa mga marka sa paghawas sa nawalang 
mga bokales diha sa mga konsonante sa Hebreoha- 
nong teksto. Apan kon bahin sa ngalan sa Diyos, 
imbes nga isal-ot ang hustong mga marka sa boka- 
les alang niini, ilang gibutang ang laing mga mar- 
ka sa bokales aron pahinumdoman ang magbabasa 
nga siya angayng moingon nga 'Adho-nai” (nagka- 
hulogang “Soberanong Ginoo") o 'Elohim” (nagka- 
hulogang “Diyos”). 

Ang Codex Leningrad B 194, sa ika-11 nga sig- 
lo K.P., nagbutang ug mga marka para sa bokales 
diha sa Tetragrammaton aron mabasa nga Yeh- 
wah’, Yehwih', ug Yeho-wah'. Ang edisyon ni Gins- 
burg sa Masoretikong teksto nagbutang ug mga 
marka para sa bokales diha sa ngalan sa Diyos aron 
mabasa nga Yehowah!. (Gen 3:14, ftn sa Rbi8) 
Ang Hebreohanong mga eskolar sa katibuk-an mi- 
pabor sa “Yahweh” nga lagmit mao gayod ang pag- 
litok. Sila mipunting nga ang pinamubo nga porma 
sa ngalan maoy Yah (Jah sa Latin), sama sa Salmo 
89:8 ug diha sa ekspresyon nga Ha-lelu-Yah' (nag- 
kahulogang “Dayega ninyo si Jah!"”). (Sal 104:35, 

Mga kinutlo gikan sa Mga Salmo, 

Linukot nga Basahon sa Patayng Dagat. 

Ang Tetragrammaton makita sa makadaghan 
diha sa linain nga karaang Hebreohanong 
mga karakter 


150:1, 6) Dugang pa, ang mga porma nga Yehoh, 
Yoh, Yah, ug Ya'hu, nga makaplagan diha sa Heb- 
reohanong espeling sa mga ngalan nga Jehosapat, 
Josapat, Sepatias, ug uban pa, tanan mahimong 
naggikan sa Yahweh. Ingon usab niini ang makita 
sa Gregong katumbas nga mga letra niini nga nga- 
lan nga gihimo sa unang Kristohanong mga mag- 
susulat nga migamit ug mga espeling nga sama sa 
Ta:be'ug laoue’, nga kon litokon diha sa Grego, ka- 
amgid sa Yahweh. Bisan pa niana, wala gihapon 
magkahiusa ang mga eskolar bahin niini, ug ang 
pipila mipabor sa lain pang mga paglitok, sama sa 
"Yahuwa,” “Yahuah,” o “Yehuah.” 

Sanglit dili na matino karon kon unsaon paglitok 
kini nga ngalan, walay rason nga isalikway diha sa 
Cebuano ang paggamit sa iladong porma nga “Je- 
hova” pabor sa ubang gisugyot nga paglitok. Kon 
himoon ang maong kausaban, nan aron magka- 
pareho ang tanan, usbon usab ang espeling ug 
paglitok sa daghang ubang mga ngalan nga ma- 
kaplagan sa Kasulatan: ang Jeremias ilisdan ug 
Yir.meyah, ang Isaias mahimong Yesha'ya'hu, ug 
ang Jesus mahimong Yehoh-shu'a' (sama sa pagli- 
tok niini sa Hebreohanon) o Iesous’ (sama sa pag- 
litok niini sa Grego). Ang katuyoan sa mga pulong 
mao ang pagpasa ug mga ideya, sa Cebuano ang 
ngalang Jehova nagpaila sa matuod nga Diyos, nga 

nagpasa niana nga ideya sa mas masabtan nga pa- 
agi karong adlawa kay sa bisan unsang gisugyot 
nga mga kapuli. 

Kahinungdanon sa Ngalan. Daghang mo- 
dernong mga eskolar ug mga maghuhubad sa Bib- 
liya ang mipabor sa pagsunod sa tradisyon sa pag- 
tangtang sa talagsaong ngalan sa Diyos. Sila wala 
lamang moingon nga ang pagkadili-matino sa pag- 
litok niini igo nang katarongan sa dili paggamit ni- 
ini kondili nangatarongan usab nga tungod sa pag- 
kalabaw ug pagkatalagsaon sa matuod nga Diyos 
dili na kinahanglan nga siya magbaton pa ug par- 
tikular nga ngalan. Ang maong panglantaw wala 
gayod paluyohi sa inspiradong Kasulatan, sa wala 
pa ang Kristohanong kapanahonan o kaha sa Kris- 
tohanon Gregong Kasulatan. 

Ang Tetragrammaton makaplagan sa 6,828 ka 
higayon diha sa Hebreohanong teksto nga napatik 
sa Biblia Hebraica ug sa Biblia Hebraica Stuttgar- 
tensia. Diha sa Hebreohanong Kasulatan ang Bag- 
ong Kalibotang Hubad naundan sa ngalan sa Diyos 
sa 6,979 ka higayon, tungod kay gihatagag pagta- 
gad sa mga maghuhubad, lakip sa ubang mga bu- 
tang, ang kamatuoran nga sa ubang mga teksto gi- 
pulihan sa mga eskriba ug 'Adhonai” o 'Elo-him' 
ang ngalan sa Diyos. (Tan-awa ang apendise sa 
Rbi8, pp. 1561, 1562.) Ang kanunay nga paggamit 
sa ngalan diha sa Kasulatan nagpamatuod sa kahi- 
nungdanon niana alang sa Awtor sa Bibliya, kinsa 
naghupot sa maong ngalan. Ang paggamit niini sa 
tibuok Kasulatan mas daghan kay sa bisan unsang 
mga titulo, sama sa “Soberanong Ginoo" o “Diyos,” 
nga gipadapat kaniya. 


JEHOVA 


Makalikag usab ang kahinungdanon sa mga nga- 
lan diha sa Hebreohanong Kasulatan ug taliwala sa 
Semitikanhong katawhan. Si Propesor G. T. Manley 
nagpunting: “Ang pagtuon sa pulong nga ‘ngalan’ 
diha sa D[aang] T[ugon] nagpadayag sa kahinung- 
danon niini sa Hebreohanon. Ang ngalan dili la- 
mang usa ka identipikasyon, kondili nagpaila kini 
sa tinuod nga personalidad sa nagbaton niini. ... 
Sa dihang ang usa ka tawo magbutang sa iyang 
‘ngalan’ nganha sa usa ka butang o sa laing tawo, 
ang maong tawo mailalom sa iyang impluwensiya 
ug proteksiyon.”--New Bible Dictionary, giedit ni 
J. D. Douglas, 1985, p. 430, itandi ang Everyman's 
Talmud, ni A. Cohen, 1949, p. 24: Gen 27:36: 1Sa 
25:25, Sal 20:1, Pr 22:1, tan-awa ang NGALAN. 

Ang “Diyos” ug “Amahan” dili personal nga 
ngalan. Ang titulong “Diyos” lahi kay sa perso- 
nal nga ngalan (mahimo ganing himoon nga diyos 
sa usa ka tawo ang iyang tiyan; Flp 3:19). Diha 
sa Hebreohanong Kasulatan ang samang pulong 
(Elo-him') gipadapat kang Jehova, ang matuod nga 
Diyos, ug usab ngadto sa bakak nga mga diyos, 
sama sa Filistehanong diyos nga si Dagon (Huk 16: 
23, 24, 1Sa 5:7) ug sa Asiryanhong diyos nga si 
Nisrok. (2Ha 19:37) Ang pagsulti sa usa ka Hebreo- 
hanon ngadto sa usa ka Filistehanon o sa usa ka 
Asiryanhon nga siya misimba sa “Diyos [ 'Elohim']” 
dayag nga dili pa igo aron ipaila ang Persona nga 
iyang gisimba. 

Sa mga artikulo niini labot kang Jehova, ang The 
Imperial Bible-Dictionary naghulagway pag-ayo sa 
kalainan tali sa 'Elo:him' (Diyos) ug kang Jehova. 
Bahin sa ngalang Jehova, kini nag-ingon: “Kini sa 
bisan diin maoy usa ka personal nga ngalan, nga 
nagtumong sa Diyos mismo ug kaniya lamang; 
samtang ang Elohim adunay ideya nga nagpun- 
ting ilabina sa kinaiya sa usa ka komon nga nom- 
bre, nga sagad nagtumong, apan dili gayod sa 
matag higayon, sa Supremo. . . . Ang usa ka Heb- 
reohanon mahimo nga moingong ang Elohim, ang 
matuod nga Diyos, nga lahi sa tanang bakak nga 
mga diyos, apan dili gayod siya moingong ang Je- 
hova, kay ang Jehova mao ang ngalan nga iya la- 
mang sa matuod nga Diyos. Siya sublisubling mo- 
ingon nga akong Diyos . . . ; apan dili gayod 
moingon nga akong Jehova, kay sa dihang siya 
moingon nga akong Diyos, siya nagpasabot kang 
Jehova. Siya maghisgot bahin sa Diyos sa Israel, 
apan dili gayod maghisgot bahin kang Jehova sa 
Israel, kay walay laing Jehova. Siya maghisgot ba- 
hin sa buhi nga Diyos, apan dili maghisgot bahin 
sa buhi nga Jehova, sanglit siya nagtuo nga si Je- 
hova buhi gayod. ”---Giedit ni P. Fairbairn, London, 
1874, Tomo I, p. 856. 

Kini tinuod usab bahin sa Gregong termino 
alang sa Diyos, ang Theos’. Kini parehong gigamit 

alang sa matuod nga Diyos ug sa paganong mga 
diyos sama ni Zeus ug Hermes (Romanhong Jupi- 
ter ug Mercury). (Itandi ang Buh 14:11-15.) Ang 
mga pulong ni Pablo sa 1 Corinto 8:4-6 nagpakita 
sa tinuod nga kahimtang: “Kay bisan tuod adunay 
gipanagtawag nga mga ‘diyos,’ sa langit man o sa 
yuta, ingon nga adunay daghang ‘diyos’ ug dag- 
hang ‘ginoo,’ alang kanato sa pagkatinuod adunay 
usa lamang ka Diyos nga Amahan, nga gikan ka- 
niya ang tanang butang, ug kita alang kaniya.” 
Ang pagtuo sa daghang diyos, nga tungod niana 
kinahanglang mapalahi ang matuod nga Diyos gi- 
kan kanila, nagpadayon bisan niining ika-21 nga 
siglo. 

Ang paghisgot ni Pablo sa “Diyos nga Amahan” 
wala magkahulogan nga ang ngalan sa matuod 
nga Diyos maoy “Amahan,” kay ang pulong nga 
“amahan” mapadapat usab sa tanang tawhanong 
lalaki nga ginikanan ug naghubit sa mga lalaki sa 
uban pang mga relasyon. (Rom 4:11, 16, 1Co 4:15) 
Ang Mesiyas gihatagan sa titulo nga “Amahang 
Walay Kataposan.” (Isa 9:6) Gitawag ni Jesus si Sa- 
tanas nga “amahan” sa pipila ka mamumunong 
mga magsusupak. (Ju 8:44) Ang termino gigamit 
usab alang sa mga diyos sa kanasoran, diin ang 
Gregong diyos nga si Zeus gihulagway ingong 
bantogang amahan nga diyos diha sa mga balak ni 
Homer. Gipakita sa daghang teksto nga ang “Diyos 
nga Amahan” adunay ngalan nga lahi gikan sa 
ngalan sa iyang Anak. (Mat 28:19, Pin 3:12, 14:1) Si 
Pablo nahibalo nga Jehova ang personal nga nga- 
lan sa Diyos ingon sa makita sa mga asoy sa pag- 
lalang diha sa Genesis, nga gikan niana mikutlo si 
Pablo sa iyang mga sinulat. Kining ngalan nga Je- 
hova nagpaila sa “Diyos nga Amahan” (itandi ang 
Isa 64:8), sa ingon dili mahimong isipon nga usa ra 
o ikalangkit ang iyang pagkapersona nianang sa 
uban kang kinsa mahimong ikapadapat ang titulo 
nga “diyos” o “amahan.” 

Dili usa ka tribonhong diyos. Si Jehova gita- 
wag nga “ang Diyos sa Israel” ug “ang Diyos sa 
ilang mga katigulangan.” (1Cr 17:24: Ex 3:16) Apan 
kining suod nga pagkalangkit uban sa mga Heb- 
reohanon ug sa Israelinhong nasod wala maghatag 
ug rason nga ipadapat lamang kini nga ngalan sa 
usa ka tribonhong diyos, sama sa gihimo sa uban. 
Ang Kristohanong apostol nga si Pablo misulat: 
“Siya ba Diyos sa mga Hudiyo lamang? Dili ba siya 
Diyos usab sa katawhan sa kanasoran? Oo, sa ka- 
tawhan sa kanasoran usab.” (Rom 3:29) Si Jehova 
dili lamang “ang Diyos sa tibuok yuta” (Isa 54:5) 
kondili ang Diyos usab sa uniberso, “ang Magbubu- 
hat sa langit ug sa yuta.” (Sal 124:8) Ang pakigsa- 
ad ni Jehova kang Abraham, halos 2,000 ka tuig 
una pa sa adlaw ni Pablo, misaad ug mga panala- 
ngin alang sa katawhan sa tanang kanasoran, nga 

nagpakita sa interes sa Diyos sa tanang katawhan. 
--Gen 12:1-3, itandi ang Buh 10:34, 35, 11:18. 

Sa kataposan si Jehova nga Diyos misalikway 
sa dili-matinumanong nasod sa unodnong Israel. 
Apan ang iyang ngalan magapadayon taliwala sa 
bag-ong nasod sa espirituwal nga Israel, ang Kris- 
tohanong kongregasyon, bisan sa dihang ang bag- 
ong nasod misagop sa dili-Hudiyo nga mga tawo 
ingong mga membro niini. Sa ingon, sa dihang 
nagdumala sa usa ka Kristohanong panagkatigom 
didto sa Jerusalem, ang tinun-ang si Santiago nag- 
hisgot bahin sa Diyos nga “"miliso sa iyang pagta- 
gad ngadto sa dili-Hudiyohanong mga nasod aron 
sa pagkuha gikan kanila ug usa ka katawhan alang 
sa iyang ngalan.” Dayon ingong pamatuod nga kini 
gitagna, si Santiago mikutlo sa usa ka tagna diha 
sa basahon ni Amos diin ang ngalan ni Jehova ma- 
kaplagan.--Buh 15:2, 12-14, Am 9:11, 12. 

Diha sa Kristohanon Gregong Kasulatan. 
Tungod niini nga ebidensiya daw imposible gayod 
nga ang naglungtad pa nga mga kopya sa manus- 
krito sa orihinal nga teksto sa Kristohanon Gregong 
Kasulatan wala maglakip sa ngalan sa Diyos diha 
sa tibuok nga porma niini. Sa ingon ang ngalan dili 
usab makaplagan diha sa kadaghanang hubad sa 
gitawag nga Bag-ong Tugon. Apan ang ngalan ma- 
kita diha niini nga mga hubad sa pinamubo nga 
porma diha sa Pinadayag 19:1, 3, 4, 6, sa ekspres- 
yon nga “Aleluya” o “Hallelujah” (KJ, Dy, JB, AS, 
RS). Ang pag-awhag nga gitala diha niana nga gi- 
sulti sa espiritung mga anak sa Diyos nga 'Daye- 
gon ninyo si Jah! (NW) nagpatin-aw nga ang 
ngalan sa Diyos gigamit pa gihapon, kini mahi- 
nungdanon ug angayng gamiton sama kaniadto sa 
wala pa ang Kristohanong yugto. Busa, nganong 
dili makaplagan ang tibuok nga porma niini diha sa 
Kristohanon Gregong Kasulatan? 


Nganong ang ngalan sa Diyos 
sa tibuok nga porma niini 
dili makaplagan sa bisan unsang 
mabatonang karaan nga manuskrito 
sa Kristohanon Gregong Kasulatan? 


Ang argumento nga dugay nang gipresentar 
mao nga ang inspiradong mga magsusulat sa Kris- 
tohanon Gregong Kasulatan mikutlo gikan sa Heb- 
reohanong Kasulatan pinasukad sa Septuagint, ug 
tungod kay niini nga bersiyon ang Tetragramma- 
ton gipulihan man ug Kyri.os o Theos’, kini nga 
mga magsusulat wala mogamit sa ngalan nga Je- 
hova. Sumala sa gipakita na, kini nga argumento 
dili na balido. Sa pagkomento nga ang labing kara- 
ang mga tipik sa Gregong Septuagint naundan ga- 
yod sa ngalan sa Diyos diha sa Hebreohanong por- 

ma niini, si Dr. P. Kahle nag-ingon: “Kita karon 
nahibalo nga ang Gregong teksto sa Bibliya [ang 
Septuagint] nga gisulat sa mga Hudiyo alang sa 
mga Hudiyo wala maghubad sa ngalan sa Diyos 
ingong kyrios, apan ang Tetragrammaton nga gi- 
sulat sa Hebreohanon o Gregong mga letra gipabi- 
lin diha sa maong MSS [mga manuskrito]. Ang 
mga Kristohanon mao ang nagpuli ug kyrios sa Te- 
tragrammaton, sa dihang ang ngalan sa Diyos nga 
gisulat diha sa Hebreohanong mga letra wala na 
masabti.” (The Cairo Geniza, Oxford, 1959, p. 222) 
Kanus-a nahitabo kini nga kausaban sa Gregong 
mga hubad sa Hebreohanong Kasulatan? 

Kini dayag nga nahitabo sulod sa mga siglo hu- 
man sa kamatayon ni Jesus ug sa iyang mga apos- 
toles. Sa Gregong bersiyon ni Aquila, nga sukad pa 
sa ikaduhang siglo K.P., ang Tetragrammaton ma- 
kaplagan gihapon diha sa Hebreohanong mga ka- 
rakter. Sa mga 245 K.P., ang iladong eskolar nga si 
Origen migama sa iyang Hexapla, usa ka unom- 
ug-lindog nga reproduksiyon sa inspiradong Heb- 
reohanong Kasulatan: (1) sa orihinal nga Hebreo- 
hanon ug Aramaiko, inubanan sa (2) gigamit nga 
katumbas nga mga letra diha sa Grego, ug sa Gre- 
gong mga bersiyon (3) ni Aquila, (4) ni Symma- 
chus, (5) sa Septuagint, ug (6) ni Theodotion. Labot 
sa ebidensiya gikan sa tipik nga mga kopya nga 
nailhan karon, si Propesor W. G. Waddell nag- 
ingon: “Sa Hexapla ni Origen . . . ang Gregong 
mga bersiyon ni Aquila, Symmachus, ug sa LXX 
[Septuagint] tanan naghawas sa JHWH pinaagi sa 
IITTI; sa ikaduhang lindog sa Hexapla ang Tetra- 
grammaton gisulat diha sa Hebreohanong mga ka- 
rakter.” (The Journal of Theological Studies, Ox- 
ford, Tomo XLV, 1944, pp. 158, 159) Ang uban 
nagtuo nga ang orihinal nga teksto sa Hexapla ni 
Origen migamit ug Hebreohanong mga karakter 
alang sa Tetragrammaton sa tanang lindog niini. Si 
Origen mismo, sa iyang mga komento bahin sa 
Salmo 2:2, nag-ingon nga “sa labing tukma nga 
mga manuskrito ANG NGALAN makaplagan diha 
sa Hebreohanong mga karakter, apan dili sa Heb- 
reohanon [nga mga karakter] karong adlawa, kon- 
dili sa labing karaang mga karakter.”---Patrologia 
Graeca, Paris, 1862, Tomo XII, lin. 1104. 

Sa ikaupat nga siglo K.P., si Jerome, ang mag- 
huhubad sa Latin nga Vulgate, nag-ingon diha 
sa iyang pasiuna sa mga basahon ni Samuel ug 
sa Mga Hari: “Ug among nakaplagan ang ngalan 
sa Diyos, ang Tetragrammaton [nga mao, mT], sa 
pipila ka Gregong mga tomo bisan karong adla- 
wa nga gisulat diha sa karaang mga letra.” Sa 
usa ka sulat nga gisulat didto sa Roma niadtong 
384 K.P., si Jerome nag-ingon: “Ang ikasiyam [ang 
ngalan sa Diyos] mao ang Tetragrammaton, nga 
ilang giisip nga [a-:nek-pho neon], buot ingnon, dili 

mahimong litokon, ug kini gisulat pinaagi niini nga 
mga letra, lod, He, Vau, He. Ang pipila ka walay- 
alamag, tungod sa pagkaamgid sa mga karakter, sa 
dihang ilang makita kini diha sa Gregong mga lib- 
ro, naanad sa pagbasa nga IIIITI [Gregong mga 
letra nga katumbas sa Romanhong mga letra nga 
PIPI].”--Papyrus Grecs Bibliques, ni F. Dunand, 
Cairo, 1966, p. 47, ftn 4. 

Busa, ang gitawag nga mga Kristohanon nga 
“nagpuli ug kyrios sa Tetragrammaton” diha sa 
mga kopya sa Septuagint dili ang unang mga ti- 
nun-an ni Jesus. Sila maoy mga tawo sa ulahing 
mga siglo, sa dihang ang gitagnang apostasya na- 
ugmad na pag-ayo ug nakadaot sa kaputli sa Kris- 
tohanong mga pagtulon-an.---2Te 2:3: 1Ti 4:1. 

Gigamit ni Jesus ug sa iyang mga tinun-an. 
Busa, sa mga adlaw ni Jesus ug sa iyang mga ti- 
nun-an ang ngalan sa Diyos tinong makita diha sa 
mga kopya sa Kasulatan, sa Hebreohanong mga 
manuskrito ug sa Gregong mga manuskrito. Giga- 
mit ba ni Jesus ug sa iyang mga tinun-an ang nga- 
lan sa Diyos diha sa pagpakigsulti ug sa pagsulat? 
Tungod sa pagkondenar ni Jesus sa mga tradisyon 
sa mga Pariseo (Mat 15:1-9), dili gayod makata- 
ronganong ihinapos nga gitugotan ni Jesus ug 
sa iyang mga tinun-an nga ang mga hunahu- 
na sa mga Pariseo (sama sa narekord diha sa 
Mishnah) mogahom kanila niining butanga. Ang 
ngalan mismo ni Jesus nagkahulogang “Si Jehova 
Maoy Kaluwasan.” Siya miingon: “Mianhi ako sa 
ngalan sa akong Amahan” (Ju 5:43): iyang gitud- 
loan ang iyang mga sumusunod sa pag-ampo: 
“Amahan namo nga anaa sa mga langit, pagabala- 
anon unta ang imong ngalan” (Mat 6:9): labot sa 
iyang mga buhat, siya miingon nga kini iyang gi- 
himo “sa ngalan sa akong Amahan” (Ju 10:25), ug, 
diha sa pag-ampo sa gabii una pa sa iyang kama- 
tayon, siya miingon nga iyang gipadayag ang nga- 
lan sa iyang Amahan ngadto sa iyang mga tinun- 
an ug mihangyo, “Amahan nga Balaan, bantayi 
sila tungod sa imong ngalan” (Ju 17:6, 11, 12, 26). 
Tungod niining tanan, sa dihang gikutlo ni Jesus 
ang Hebreohanong Kasulatan o mibasa gikan niini 
siya tinong migamit sa ngalan sa Diyos nga Jeho- 
va. (Itandi ang Mat 4:4, 7, 10 sa Deu 8:3, 6:16, 6: 13, 
usab ang Mat 22:37 sa Deu 6:5, ug ang Mat 22:44 
sa Sal 110:1, ingon man ang Luc 4:16-21 sa Isa 61: 
1, 2.) Dayag nga ang mga tinun-an ni Jesus, lakip 
ang inspiradong mga magsusulat sa Kristohanon 
Gregong Kasulatan, mosunod sa iyang panig-ing- 
nan labot niini. 

Nan, nganong ang ngalan dili makita diha sa na- 
hibiling mga manuskrito sa Kristohanon Gregong 
Kasulatan o sa gitawag nga Bag-ong Tugon? Da- 
yag nga tungod kay sa panahon nga gihimo kining 
nahibiling mga kopya (sukad sa ikatulong siglo 

K.P.) nausab na ang orihinal nga mga teksto sa 
mga sinulat sa mga apostoles ug sa mga tinun-an. 
Busa ang ulahing mga magkokopya sa walay du- 
haduha nagpuli sa Tetragrammaton nga porma 
sa ngalan sa Diyos pinaagig Kyri'os ug Theos’. 
(HULAGWAY, Tomo 1, p. 324) Kini mao gayod ang 
gipakita sa mga kamatuoran nga gibuhat sa ula- 
hing mga kopya sa Septuagint nga hubad sa Heb- 
reohanong Kasulatan. 

Pagpasig-uli sa ngalan sa Diyos diha sa hu- 
bad. Kay nahibalo nga kini mao gayod ang nahi- 
tabo, gilakip sa pipila ka maghuhubad ang ngalang 
Jehova diha sa ilang mga hubad sa Kristohanon 
Gregong Kasulatan. Sa The Emphatic Diaglott, usa 
ka hubad sa ika-19 nga siglo ni Benjamin Wilson, 
makaplagan sa daghang higayon ang ngalang Je- 
hova, ilabina sa mga teksto diin ang Kristohanong 
mga magsusulat mikutlo gikan sa Hebreohanong 
Kasulatan. Apan sukad pa sa 1533, diha sa usa ka 
hubad ni Anton Margaritha, ang Tetragrammaton 
makita na diha sa mga hubad sa Kristohanong Ka- 
sulatan ngadto sa Hebreohanon. Human niadto, 
diha sa daghan nianang maong mga hubad sa 
Hebreohanon, gigamit sa mga maghuhubad ang 
Tetragrammaton diha sa mga teksto diin ang ins- 
piradong magsusulat mikutlo ug teksto gikan sa 
Hebreohanong Kasulatan nga naundan sa ngalan 
sa Diyos. 

Labot sa pagkahusto niini nga lakang, matikdi 
ang mosunod nga pag-admitir ni R. B. Girdlestone, 
ang kanhing prinsipal sa Wycliffe Hall, sa Oxford. 
Ang pahayag gihimo sa wala pa madiskobrehi ang 
ebidensiya gikan sa mga manuskrito nga nagpa- 
matuod nga ang Gregong Septuagint sa orihinal 
naundan sa ngalang Jehova. Siya miingon: “Kon gi- 
pabilin pa sa maong [Septuagint] bersiyon ang pu- 
long [Jehova], o migamit pa unta sa usa lamang ka 
Gregong pulong alang sa Jehova ug laing pulong 
alang sa Adonai, ang maong paggamit sa walay 
duhaduha magpabilin unta diha sa mga pahayag 
ug sa mga argumento sa B. T. Busa ang atong Gi- 
noo, sa pagkutlo sa ika-110 nga Salmo, imbes moi- 
ngon, “Ang Ginoo miingon sa akong Ginoo,” lagmit 
miingon gayod, ‘Si Jehova miingon sa Adoni.”” 

Pinasukad niining susamang pasukaranan (nga 
gipakita sa ebidensiya karon ingong aktuwal nga 
kamatuoran) siya midugang: “Pananglitan kon ang 
usa ka Kristohanong eskolar maghubad sa Gre- 
gong Testamento ngadto sa Hebreohanon, iyang 
tagdon gayod sa matag higayon nga makita ang 
pulong nga Kúgioç kon aduna bay makaplagan 
diha sa konteksto nga magpaila sa tinuod nga ka- 
tumbas niini sa Hebreohanon, ug kini mao ang su- 
liran nga motungha sa paghubad sa B. T. ngadto sa 
tanang pinulongan kon ang titulo nga Jehova gipa- 
bilin diha sa [Septuagint nga hubad sa] D. T. Ang 

Hebreohanong Kasulatan maoy usa ka giya sa dag- 
hang teksto: busa, sa matag higayon nga makita 
ang ekspresyong 'ang manulonda sa Ginoo, kita 
nahibalo nga ang pulong nga Ginoo naghawas 
kang Jehova, ingon usab niini ang atong hunahu- 
naon sa ekspresyon nga “ang pulong sa Ginoo,” kon 
sundon ang gihimo sa D. T., maingon man usab 
ang bahin sa titulong “ang Ginoo sa mga Panon.” Sa 
kasukwahi, sa bisan diin sa mga teksto nga makita 
ang ekspresyong ‘Akong Ginoo" o “Atong Ginoo,' 
angay natong hibaloan nga ang pulong nga Jeho- 
va dili haom nga gamiton, ug hinunoa ang Adonai 
o Adoni mao ang gamiton.” (Synonyms of the Old 


Ang pipila sa daghang mga hubad sa 


Kristohanon Gregong Kasulatan nga naglakip 


sa ngalan sa Diyos 

Testament, 1897, p. 43) Tungod niana nga kataro- 
ngan nga mitungha ang mga hubad sa Gregong 
Kasulatan (nga gihisgotan dili pa dugay) nga na- 
undan sa ngalang Jehova. 

Apan, talagsaon labot niini mao ang Bag-ong 
Kalibotang Hubad, nga gigamit niining tibuok nga 
basahon, diin ang ngalan sa Diyos sa porma nga 
“Jehova” makita sa 237 ka higayon diha sa Kristo- 
hanon Gregong Kasulatan. Ingon sa gipakita na, 
adunay maayong katarongan sa pagbuhat niini. 

Unang Paggamit sa Ngalan ug ang Kahulo- 
gan Niini. Ang Exodo 3:13-16 ug 6:3 sagad sa- 
yop nga gipadapat aron ipasabot nga ang ngalang 


arya An NG 13799 37 
NA na Drm ON? 


- tabak 
ka g 


wuthogkapunoooafh ut may nt, kah onkatog- 
ig tuminctbamwog wutiuhqunalh wucch 
mehtugqur, kah uppunmumuukquodtduonao- 


alh inay ut. 


9 Kah modtaanukeg negonlhacheg, kaka 


alukauon heg wuttauatonkquiluog,kah nw- 
waog, Hofauna wunnaumonuh David, ona- 
numay noh paont ut coweluonganit Jehovah, 


Hofanna quanunkqullit. 


Novum Testamentum Domini Nostri 
Iesu Christi, gihubad ni Elias Hutter 
(Hebreohanong seksiyon): gipatik 
sa Nuremburg, 1599; Efeso 5:17 


io Kah d paont Jerufalem, wame otan 
rkonanatamwog, usoWaog howan yeu: ` i 
wogkonana g aog yeu! o3 An die Rómer XV 


xt Kah monacheg nowsog, yeuoh jJi ; 
quofhodtumwaen, wutch Nazareth ut ss Loblicder fingen; und an cincm andern Ore 
The New Testament of Our Lord and Saviour 205 » Sreuct euch ihr Nationen mit dem Volte 
Jesus Christ, gihubad ni John Eliot n Fehovahs! Lobet den Heren alle Heyden, vreiz 
(pinulongan sa mga Massachuset); gipatik sa e ec -Sn > 
Cambridge, Mass.; 1661; Mateo 21:9 z fet ibn alle Boller! f Und im ence Stelle 
Sefajas: ,, Aus Ffai wird ein Zweig aufibrofz 
s9 fen, und cin Behercfeher der Nationen hers 
s9 ommen, dem fie fich anvertrauen werden,” 


29. Jesus auswered him, Verily the first is, Hear, Der Gott; a i p 
O Israel; Jehovah our God is one Lord: Gott, auf den wir boffen , crfilecuch 
80. And thou shalt love Jehovah thy God with 
all thy heart, and with all thy soul, and with all thy 
mind, and with all thy strength : 
An English Version of the New Testament 
. . . From the Text of the Vatican Manuscript, 
gihubad ni Herman Heinfetter; gipatik sa 
London; 1864; Marcos 12:29, 30 


Sämtliche Schriften des Neuen 
Testaments, gihubad ni Johann Jakob 
Stolz (Aleman); gipatik sa Zurich; 
1781-1782; Roma 15:11 

Jehova unang gipadayag ngadto kang Moises sa 
wala pa ang Pagpanggula gikan sa Ehipto. Tinuod, 
gisukna ni Moises ang pangutana: “Pananglit atua 
na ako karon sa mga anak sa Israel ug ako moingon 
kanila, “Ang Diyos sa inyong mga katigulangan 
nagpadala kanako nganhi kaninyo, ug sila moi- 
ngon kanako, ‘Unsay iyang ngalan?” Unsay akong 
isulti kanila?” Apan kini wala magpasabot nga siya 
o ang mga Israelinhon wala mahibalo sa ngalan ni 
Jehova. Ang ngalan mismo sa inahan ni Moises 
nga si Jokebed lagmit nagkahulogang “Si Jehova 
Maoy Himaya.” (Ex 6:20) Ang pangutana ni Moises 
lagmit maylabot gayod sa mga kahimtang nga na- 
sinati sa mga anak sa Israel. Sila nailalom sa gra- 
beng pagkaulipon sulod sa daghang dekada nga 
walay timailhan alang sa kahupayan. Ang pagdu- 
haduha, pagkawala sa kadasig, ug kaluya sa pagtuo 
sa gahom ug sa katuyoan sa Diyos sa pagluwas ka- 
nila lagmit gayod nga ilang gibati. (Matikdi usab 
ang Eze 20:7, 8.) Busa ang pag-ingon lamang ni 
Moises nga siya mianhi sa ngalan sa “Diyos” ('Elo- 
him’) o sa “Soberanong Ginoo” ('Adhonai') lag- 
mit dili gayod makatabang sa nag-antos nga mga 
Israelinhon. Sila nahibalo nga ang mga Ehipto- 
hanon adunay ilang kaugalingong mga diyos ug 
mga ginoo ug walay duhaduha nakadungog ug 
mga pagyubit gikan sa mga Ehiptohanon nga ang 
ilang mga diyos mas labaw kay sa Diyos sa mga Is- 
raelinhon. 

Dayon, angay natong hinumdoman nga ang 
mga ngalan niadto adunay tinuod nga mga kahu- 
logan ug dili lamang “mga identipikasyon” sa pag- 
paila sa usa ka tawo sama karong adlawa. Si Moises 
nahibalo nga ang ngalan ni Abram (nagkahulo- 
gang “Ang Amahan Maoy Hataas (Binayaw)") gii- 
lisdan ug Abraham (nagkahulogang “Amahan sa 
Panon (Daghan)”), ug kini nga kausaban gihimo 
tungod sa katuyoan sa Diyos labot kang Abraham. 
Mao man usab ang ngalan ni Sarai giusab ngadto 
sa Sara ug ang ngalan ni Jacob ngadto sa Israel: sa 
matag kahimtang ang kausaban nagbutyag ug usa 
ka butang nga hinungdanon ug matagnaon labot 
sa katuyoan sa Diyos bahin kanila. Lagmit si Moi- 
ses naghunahuna gayod kon ipaila ni Jehova karon 
ang iyang kaugalingon ubos sa usa ka bag-ong 
ngalan aron ipadayag ang iyang katuyoan alang sa 
Israel. Ang pag-adto ni Moises sa mga Israelinhon 
pinaagi sa “ngalan” sa Usa nga nagpadala kaniya 
nagkahulogan nga siya maoy hawas niana nga 
Usa, ug ang pagkadako sa awtoridad nga pinaagi 
niana mosulti si Moises mahimong matino pinasu- 
kad nianang ngalana o mahimong katumbas sa 
maong ngalan ug sa kon unsay gihawasan niini. 
(Itandi ang Ex 23:20, 21: 1Sa 17:45.) Busa, ang pa- 
ngutana ni Moises maoy usa ka makahuloganong 
pangutana. 


1208 


Ang tubag sa Diyos diha sa Hebreohanon 
mao: 'Eh'yeh” 'Asher” 'Ehyeh. Ang pipila ka hu- 
bad naghubad niini ingong “AKO MAO ANG MAO 
AKO.” Apan, angayng matikdan nga ang Hebreo- 
hanong berbo nga ha-yah, nga gikan niana gi- 
kuha ang pulong nga 'Ehyeh, dili lamang nag- 
kahulogang “mao.” Hinunoa, kini nagkahulogang 
“mahimo,” o “mamao.” Ang gipunting dinhi dili 
mao ang kaugalingong paglungtad sa Diyos kondi- 
li kon unsay anaa sa iyang hunahuna nga ipahina- 
bo alang sa uban. Busa, ang Bag-ong Kalibotang 
Hubad hustong naghubad sa maong Hebreoha- 
nong ekspresyon ingong “AKO MAMAO KON UNSAY MA- 
MAO Ako.” Human niadto si Jehova midugang: “Kini 
ang imong isulti sa mga anak sa Israel, ‘Si AKO MA- 
MAO nagpadala kanako nganhi kaninyo. "--Ex 3:14, 
ftn sa Rbi8. 

Ang pamatuod nga kini wala magkahulogan ug 
kausaban sa ngalan sa Diyos, apan naghatag la- 
mang ug dugang pagsabot sa personalidad sa Di- 
yos, makita diha sa iyang dugang mga pulong: 
“Kini ang imong isulti sa mga anak sa Israel, ‘Si Je- 
hova nga Diyos sa inyong mga katigulangan, ang 
Diyos ni Abraham, ang Diyos ni Isaac ug ang Diyos 
ni Jacob, nagpadala kanako nganhi kaninyo.” Kini 
ang akong ngalan hangtod sa panahong walay 
tino, ug kini ang handomanan kanako hangtod sa 
sunodsunod nga mga kaliwatan.” (Ex 3:15, itandi 
ang Sal 135:13, Os 12:5.) Ang ngalang Jehova nag- 
gikan sa Hebreohanong berbo nga nagkahulogang 
“mahimong,” ug ang pipila ka eskolar nagsugyot 
nga ang ngalan nagkahulogang “Iyang Ipahinabo 
nga Mahimong.” Haom ang maong kahulogan sa 
papel ni Jehova ingong Maglalalang sa tanang bu- 
tang ug Tigtuman sa iyang katuyoan. Ang matuod 
nga Diyos lang ang may katungod ug takos nga 
magbaton sa maong ngalan. 

Kini motabang sa usa ka tawo sa pagsabot sa ka- 
hulogan sa ulahing gipahayag ni Jehova ngadto 
kang Moises: “Ako si Jehova. Ug ako nagpakita 
kang Abraham, kang Isaac ug kang Jacob ingong 
Diyos nga Labing Gamhanan, apan labot sa akong 
ngalan nga Jehova ako wala magpaila sa akong 
kaugalingon ngadto kanila.” (Ex 6:2, 3) Sanglit 
ang ngalang Jehova gigamit sa makadaghan sa 
mga patriarka nga katigulangan ni Moises, da- 
yag nga gipasabot sa Diyos nga iyang gipaila ang 
iyang kaugalingon ngadto kanila ingong Jehova 
diha sa limitadong paagi lamang. Sa pag-ilustrar 
niini, kadtong nakaila sa tawong si Abram dili ga- 
yod makaingon nga nakaila pag-ayo kaniya ingong 
si Abraham (nagkahulogang “Amahan sa Panon 
(Daghan)”) samtang siya may usa lamang ka anak 
nga lalaki, si Ismael. Sa dihang natawo si Isaac ug 
ang ubang mga anak nga lalaki ug nagpatunghag 
kaugalingong mga anak, ang ngalang Abraham 

nakabaton ug mas dakong kahulogan. Busa, ingon 
usab niana ang ngalang Jehova, nga nakabaton na 
karon ug mas lapad nga kahulogan alang sa mga 
Israelinhon. 

Busa, ang “pagkaila” dili lamang magkahulogan 
sa pagkasinati o sa pagkabaton ug kahibalo bahin 
sa usa ka butang o sa usa ka tawo. Ang buangbu- 
ang nga si Nabal nahibalo sa ngalan ni David apan 
sa gihapon nangutana, “Kinsa ba si David?” nga sa 
diwa nangutana, “Hinungdanong tawo ba siya?” 
(1Sa 25:9-11, itandi ang 2Sa 8:13.) Mao man usab, 
si Paraon miingon kang Moises: “Kinsa ba si Jeho- 
va, aron ako mamati sa iyang tingog sa pagpala- 
kaw sa Israel? Wala gayod ako makaila kang Jeho- 
va ug, dugang pa, dili ko palakton ang Israel.” (Ex 
5:1, 2) Pinaagi niana, dayag nga gipasabot ni Para- 
on nga siya wala makaila kang Jehova ingong ang 
matuod nga Diyos o ingong adunay awtoridad sa 
hari sa Ehipto ug sa iyang mga kalihokan, ni adu- 
nay gahom aron ipatuman ang Iyang kabubut-on 
ingon sa gipahibalo ni Moises ug Aaron. Apan ka- 
ron si Paraon ug ang tanan sa Ehipto, lakip sa mga 
Israelinhon, makaila sa tinuod nga kahulogan sa 
maong ngalan, ang persona nga gihawasan niini. 
Ingon sa gipakita ni Jehova kang Moises, kini mo- 
sangpot sa pagpatuman sa Diyos sa Iyang katuyo- 
an alang sa Israel, sa pagpagawas kanila, sa pagha- 
tag kanila sa Yutang Saad, ug sa ingon magtuman 
sa Iyang pakigsaad uban sa ilang mga katigula- 
ngan. Niini nga paagi, ingon sa gisulti sa Diyos, 
“Kamo makaila gayod nga ako si Jehova nga in- 
yong Diyos."---Ex 6:4-8, tan-awa ang LABING GAM- 
HANAN. 

Busa ang propesor sa Hebreohanon nga si 
D. H. Weir hustong miingon nga kadtong mipaha- 
yag nga ang Exodo 6:2, 3 mao ang unang mga 
teksto nga nagpaila sa ngalang Jehova, “wala mag- 
tuon [niini nga mga bersikulo] pinaagi sa pagkon- 
siderar sa ubang mga teksto, kay kon mao pa, ma- 
sabtan unta nila nga ang ngalan nga gipasabot 
dinhi dili ang duha ka silaba nga gilangkoban sa 
pulong nga Jehova, kondili ang ideya nga gipaha- 
yag niini. Sa dihang atong basahon ang Isaias, 
kap. lii. 6, Busa ang akong katawhan makaila sa 
akong ngalan, o ang Jeremias, kap. xvi. 21, “Sila 
makaila nga ang akong ngalan maoy Jehova,'o ang 
Salmo, Sal. ix. [10, 16], ‘Sila nga nakaila sa imong 
ngalan magbutang sa ilang pagsalig kanimo,' ma- 
sabtan dayon nato nga ang pagkaila sa ngalan ni 
Jehova maoy lahi gayod gikan sa pagkahibalo sa 
upat ka letra nga naglangkob niini. Kini maoy pag- 
kaila pinasukad sa kasinatian kon kinsa si Jehova 
sumala sa kahulogan sa iyang ngalan. (Itandi usab 
ang Isa. xix. 20, 21, Eze. xx. 5, 9, xxxix. 6, 7, 
Sal. Ixxxiii. [18]: Ixxxix. [16]: 2 Cr. vi. 33.)"— The 
Imperial Bible-Dictionary, Tomo I, pp. 856, 857. 

Nailhan sa unang tawhanong paris. Ang 
ngalang Jehova dili unang gipadayag ngadto kang 
Moises, kay tinong nailhan gayod kini sa unang 
tawo. Ang ngalan unang makita diha sa bala- 
ang Rekord sa Genesis 2:4 human sa asoy sa mga 
buhat sa Diyos sa paglalang, ug niana nga teksto 
gipaila ang Maglalalang sa mga langit ug sa yuta 
ingong “si Jehova nga Diyos.” Makataronganon ang 
pagtuo nga si Jehova nga Diyos nagpahibalo kang 
Adan bahin niini nga asoy sa paglalang. Ang re- 
kord sa Genesis wala maghisgot nga iyang gibuhat 
kana, ni kini dayag nga naghisgot nga gibutyag ni 
Jehova sa nahigmatang si Adan kon diin gikan si 
Eva. Bisan pa niana, ang mga pulong ni Adan sa 
pagdawat kang Eva nagpakita nga siya gisultihan 
sa Diyos kon sa unsang paagi iyang gipatungha 
ang babaye gikan sa kaugalingong lawas ni Adan. 
(Gen 2:21-23) Sa walay duhaduha diha gayoy ka- 
nunayng komunikasyon tali kang Jehova ug sa 
iyang yutan-ong anak nga wala ilakip sa mubong 
asoy sa Genesis. 

Si Eva mao ang unang tawo nga espesipikong gi- 
asoy nga migamit sa ngalan sa Diyos. (Gen 4:1) 
Dayag nga iyang nahibaloan ang maong ngalan gi- 
kan sa iyang bana ug ulo, si Adan, nga gikan kani- 
ya iyang nasayran usab ang sugo sa Diyos bahin 
sa kahoy sa kahibalo sa maayo ug sa daotan (bisan 
tuod ang rekord wala usab direktang maghisgot 
bahin sa pagpasa ni Adan niining impormasyona 
ngadto kaniya).--Gen 2:16, 17, 3:2, 3. 

Ingon sa gipakita sa artikulong ENos, ang pagsu- 
god sa “pagtawag sa ngalan ni Jehova” sa adlaw sa 
apong lalaki ni Adan nga si Enos dayag nga wala 
buhata tungod sa pagtuo ug sa paagi nga giuyonan 
sa Diyos. Sanglit tali kang Abel ug kang Noe, si 
Enoc (dili si Enos) lamang nga anak nga lalaki ni 
Jared ang giasoy nga 'naglakaw uban sa matuod 
nga Diyos’ diha sa pagtuo. (Gen 4:26, 5:18, 22-24: 
Heb 11:4-7) Pinaagi kang Noe ug sa iyang pamilya, 
ang kahibalo sa ngalan sa Diyos nagpadayon hang- 
tod sa yugto human sa Lunop, bisan hangtod sa 
panahon sa pagkatibulaag sa katawhan didto sa 
Torre sa Babel, ug gipasa ngadto sa patriarka nga si 
Abraham ug sa iyang mga kaliwat.---Gen 9:26, 12: 
7,8. 

Ang Persona nga Gipaila sa Ngalan. Si Je- 
hova mao ang Maglalalang sa tanang butang, ang 
dakong Unang Nagpahinabo, busa siya wala lala- 
nga, walay sinugdanan. (Pin 4:11) “Ang gidagha- 
non sa iyang mga tuig dili matukib.” (Job 36:26) 
Imposible ang pagtino sa iyang pangedaron, sang- 
lit walay tinong sinugdanan nga gikan niana mag- 
sugod ang pag-ihap. Bisan tuod dili matino ang pa- 
ngedaron, siya hustong gitawag nga ang “Karaan 
sa mga Adlaw” sanglit ang iyang paglungtad maoy 

sukad pa sa dili matukib nga kapanahonan. (Dan 7: 
9, 13) Walay kataposan usab ang iyang umaa- 
bot (Pin 10:6), ingong dili madunot, dili mamatay. 
Busa siya gitawag nga “Hari nga walay kataposan” 
(1Ti 1:17), nga kaniya ang usa ka libo ka tuig maoy 
samag pagtukaw lamang sa pipila ka oras.---Sal 90: 
2, 4; Jer 10:10: Hab 1:12, Pin 15:3. 

Bisan pa sa iyang pagkawalay-sinugdanan ug 
pagkawalay-kataposan, sa panguna si Jehova maoy 
usa ka Diyos nga nailhan sa katawhan, nga nagpa- 
ila sa iyang kaugalingon diha sa espesipikong mga 
panahon, mga dapit, mga tawo, ug mga hitabo. Sa 
iyang mga pagpakiglabot sa katawhan siya mili- 
hok sumala sa tukmang eskedyul. (Gen 15:13, 16, 
17:21; Ex 12:6-12, Gal 4:4) Sanglit ang iyang wa- 
lay kataposang paglungtad dili kaduhaduhaan ug 
maoy labing hinungdanong kamatuoran sa uniber- 
so, siya nagpahayag niini nga may panumpa, nga 
nag-ingon, “Ingon nga ako buhi,” sa ingon nagpa- 
salig sa pagkatino gayod sa iyang mga saad ug 
mga tagna. (Jer 22:24: Sof 2:9, Num 14:21, 28, Isa 
49:18) Ang mga tawo usab nanumpa sumala sa 
kamatuoran nga si Jehova naglungtad. (Huk 8:19; 
Ru 3:13) Ang mga walay salabotan lamang ang 
nag-ingon: “Walay Jehova."--Sal 14:1, 10:4. 

Mga kahubitan sa iyang presensiya. Sang- 
lit siya Espiritu nga dili makita sa mga tawo (Ju 
4:24), ang bisan unsang kahubitan sa iyang panag- 
way sumala sa panglantaw sa tawo maoy pagba- 
nabana lamang sa iyang dili ikatandi nga himaya. 
(Isa 40:25, 26) Bisan tuod wala gayod makakita sa 
ilang Maglalalang (Ju 1:18), ang pipila sa iyang 
mga alagad gihatagan ug inspiradong mga panan- 
awon labot sa iyang langitnong puloy-anan. Ang 
ilang kahubitan sa iyang presensiya naghulagway 
dili lamang sa dakong dignidad ug talagsaong pag- 
kahalangdon kondili usab sa kalinaw, kahapsay, 
katahom, ug pagkamaayo.--Ex 24:9-11, Isa 6:1, 
Eze 1:26-28, Dan 7:9, Pin 4:1-3, tan-awa usab ang 
Sal 96:4-6. 

Ingon sa mamatikdan, kini nga mga kahubitan 
migamit ug mga metapora ug mga simile, nga 
nagpakasama sa panagway ni Jehova sa mga bu- 
tang nga nailhan sa mga tawo---mga mutya, ka- 
layo, balangaw. Siya gihubit gani nga daw siya 
adunay tawhanong hitsura. Bisan tuod ang pipi- 
la ka eskolar mihimog dakong isyu bahin sa gii- 
ngong mga ekspresyon nga naghulagway sa Diyos 
diha sa tawhanong hitsura nga makita sa Bibliya 
--sama sa paghisgot sa “mga mata,” “mga igdulu- 
ngog,” “nawong” (1Pe 3:12), “kamot” (Eze 20:33), 
“tuong kamot” (Ex 15:6) sa Diyos, ug uban pa 
dayag nga ang maong mga ekspresyon gikina- 
hanglan alang sa paghubit aron daling masabtan 
sa tawo. Kon hubiton ni Jehova nga Diyos ang 
iyang kaugalingon alang kanato ginamit ang mga 

terminong espirituhanon, sama ra kini sa paghatag 
ug komplikado kaayong mga sulbaronon sa algebra 
ngadto sa mga tawong diyutay ra kaayog kahibalo 
sa matematika, o sama ra kini sa pagpaningkamot 
nga ipatin-aw ang mga kolor ngadto sa usa ka ta- 
wong gipanganak nga buta.---Job 37:23, 24. 

Busa, ang giingong mga ekspresyon nga naghu- 
bit sa Diyos diha sa tawhanong mga hitsura dili ga- 
yod sabton nga literal, sama sa ubang mahulag- 
wayong mga paghubit sa Diyos ingong usa ka 
“adlaw,” “taming,” o “Bato.” (Sal 84:11, Deu 32: 
4, 31) Ang panan-aw ni Jehova (Gen 16:13), nga 
dili sama sa mga tawo, wala magdepende sa mga 
bidlisiw sa kahayag, ug ang mga buhat nga gihimo 
bisan diha sa tuman nga kangitngit iyang makita. 
(Sal 139:1, 7-12, Heb 4:13) Ang iyang mga mata 
makatan-aw sa tanang dapit sa yuta (Pr 15:3), ug 
siya wala magkinahanglan ug linaing mga kasang- 
kapan sa pagtan-aw sa nagtubong binhi sulod sa 
tagoangkan sa inahan. (Sal 139:15, 16) Ni ang 
iyang igdulungog nagdepende sa mga balod sa tu- 
nog diha sa atmospera, kay siya “makadungog” sa 
mga gipamulong bisag gibungat nga hilom diha sa 
kasingkasing. (Sal 19:14) Ang tawo dili gani maka- 
sukod sa dakong pisikal nga uniberso, bisan pa ni- 
ana, ang pisikal nga mga langit dili makapaigo o 
makalukop sa dapit nga puy-anan sa Diyos, ug la- 
baw na gayod ang usa ka yutan-ong balay o tem- 
plo. (1Ha 8:27, Sal 148:13) Pinaagi kang Moises, si 
Jehova espesipikong nagpasidaan sa nasod sa Isra- 
el sa dili pagbuhat ug larawan Niya sa dagway man 
sa usa ka lalaki o sa bisan unsang matang sa lina- 
lang nga butang. (Deu 4:15-18) Busa, bisan tuod 
ang asoy ni Lucas naghisgot kang Jesus nga nag- 
hingilin ug mga demonyo “pinaagi sa tudlo sa Di- 
yos,” ang asoy ni Mateo nagpakita nga si Jesus 
nagpunting niana ingong ang “espiritu [o, aktibong 
puwersa] sa Diyos.”--Luc 11:20, Mat 12:28, itandi 
ang Jer 27:5 ug Gen 1:2. 

Kaugalingong mga hiyas gipadayag sa kala- 
langan. Ang pipila ka bahin sa personalidad ni 
Jehova gipadayag pinaagi sa iyang mga kalalangan 
bisan sa wala pa niya lalanga ang tawo. (Rom 1:20) 
Ang paglalang mismo nagpadayag sa iyang gug- 
ma. Kini maoy tungod kay si Jehova independen- 
te, kompleto. Busa, bisag gilalang niya ang gatosan 
ka minilyong espiritung mga anak, walay usa ka- 
nila ang makadugang sa iyang kahibalo o makaa- 
mot ug pipila ka tilinguhaong mga hiyas sa emos- 
yon o personalidad nga wala pa Niya mabatoni sa 
mas labaw nga sukod.---Dan 7:9, 10; Heb 12:22, Isa 
40:13, 14: Rom 11:33, 34. 

Siyempre, kini wala magpasabot nga si Jehova 
wala malipay sa iyang mga linalang. Sanglit gibu- 
hat ang tawo diha “sa larawan sa Diyos" (Gen 1:27), 
dayag nga siya mibati ug kalipay sama sa bation 

sa usa ka tawhanong amahan nganha sa iyang 
anak, ilabina kon kini ingong anak magpakitag 
gugma sa iyang amahan ug molihok nga may ka- 
alam, nga magbanaag sa kalipay nga bation ni Je- 
hova diha sa iyang intelihenteng mga linalang nga 
nahigugma ug maalamong nag-alagad Kaniya. (Pr 
27:11; Mat 3:17: 12:18) Kini nga kalipay dili maoy 
tungod sa bisan unsang materyal o pisikal nga 
kaayohan, kondili tungod sa pagkakita nga ang 
iyang mga linalang kinabubut-ong nagasubay sa 
iyang matarong nga mga sukdanan ug nagpakitag 
pagkadili-mahakogon ug pagkamahinatagon. (1Cr 
29:14-17: Sal 50:7-15, 147:10, 11: Heb 13:16) Sa ka- 
sukwahi, kadtong misubay sa sayop nga dalan ug 
nagyubit sa gugma ni Jehova, nga nagpakaulaw sa 
iyang ngalan ug sa walay kokaluoy nagpaantos sa 
uban, “nagpasakit kang Jehova diha sa iyang ka- 
singkasing.'---Gen 6:5-8, Sal 78:36-41: Heb 10:38. 

Si Jehova malipay usab sa paggamit sa iyang 
mga gahom, sa paglalang o kaha sa ubang mga pa- 
agi, ug ang iyang mga buhat kanunay nga may 
tinuod nga katuyoan ug maayong tinguha. (Sal 
135:3-6, Isa 46:10, 11: 55:10, 11) Ingong Madagaya- 
ong Maghahatag sa “matag maayong gasa ug ma- 
tag hingpit nga regalo,” siya malipay nga gantihan 
ug mga panalangin ang iyang matinumanong mga 
anak nga lalaki ug babaye. (San 1:5, 17; Sal 35:27, 
84:11, 12; 149:4) Apan, bisan tuod siya usa ka Di- 
yos nga nagpakitag pagkamainiton ug pagbati, ang 
iyang kalipay tin-awng wala mag-agad sa iyang 
mga linalang, ni isakripisyo niya ang matarong 
nga mga prinsipyo tungod sa emosyon. 

Gipakita usab ni Jehova ang gugma pinaagi sa 
paghatag sa iyang unang gilalang nga espiritung 
Anak sa pribilehiyo nga makig-ambit uban kaniya 
sa tanang uban pang mga buhat sa paglalang, 
espirituhanon man ug pisikal, nga madagayaong 
nagpahibalo niini nga kamatuoran nga miresultag 
kadungganan alang sa iyang Anak. (Gen 1:26, Col 
1:15-17) Sa ingon siya wala mobatig kahadlok sa 
posibleng panag-indig apan nagpakita hinuon ug 
bug-os nga pagsalig sa iyang kaugalingong katu- 
ngod sa Pagkasoberano (Ex 15:11) ingon man sa 
pagkamaunongon ug pagkamahinalaron sa iyang 
Anak. Iyang gihatagan ug relatibong kagawasan 
ang iyang espiritung mga anak sa pagtuman sa 
ilang mga katungdanan, nga may higayon pa gani 
nga nagtugot kanila sa pagtanyag sa ilang mga 
ideya kon unsaon nila pagtuman ang partikular 
nga mga buluhaton.--- 1Ha 22: 19-22. 

Ingon sa gipasiugda ni apostol Pablo, ang dili- 
makitang mga hiyas ni Jehova gipadayag usab 
diha sa iyang materyal nga kalalangan. (Rom 1:19, 
20) Ang iyang dakong gahom makapahingangha 
gayod sa handurawan, ang dagko kaayong mga 

galaksiya nga adunay binilyong mga bituon mao 
lamay 'buhat sa iyang mga tudlo” (Sal 8:1, 3, 4: 
19:1), ug pagkadagaya gayod sa kaalam nga iyang 
gipasundayag sa pagkaagi nga, bisan human sa 
kaliboan ka tuig nga panukiduki ug pagtuon, ang 
nasabtan sa tawo bahin sa pisikal nga uniberso 
maoy sama lamang sa usa ka “hunghong”" kon itan- 
di sa gamhanan nga dalugdog. (Job 26:14: Sal 92:5: 
Ecc 3:11) Ang paglalang ni Jehova sa planetang 
Yuta adunay lohikal nga pagkahapsay, nagsubay sa 
usa ka tinong programa (Gen 1:2-31), nga naghi- 
mo sa yuta--ingon sa pagtawag niini sa mga as- 
tronot sa ika-20 nga siglo---usa ka mutya sa kawa- 
nangan. 

Ingon sa gipaila ngadto sa tawo didto sa 
Eden. Unsang matanga sa persona ang gipai- 
la ni Jehova bahin sa iyang kaugalingon ngadto 
sa iyang unang tawhanong mga anak? Tinong si 
Adan tungod sa iyang pagkahingpit mouyon gayod 
sa ulahing mga pulong sa salmista: “Pagadayegon 
ko ikaw tungod kay sa makalilisang nga paagi ako 
katingalahan nga pagkabuhat. Ang imong mga 
buhat katingalahan, ingon sa nasayran pag-ayo sa 
akong kalag.” (Sal 139:14) Gikan sa iyang kaugali- 
ngong lawas--nga daghan kaayo ug katakos kon 
itandi sa ubang yutan-ong mga linalang---hangtod 
sa mga butang nga iyang makita sa iyang palibot, 
ang tawo adunay daghang katarongan nga moba- 
tig hilabihang pagtahod sa iyang Maglalalang. Ang 
matag langgam, hayop, ug isda, ang matag nagka- 
lainlaing tanom, bulak, ug kahoy, ug ang matag 
kapatagan, kalasangan, kabungtoran, kawalogan, 
ug kasapaan nga bag-ong makita sa tawo magpa- 
tisok diha kaniya sa giladmon ug sa gilapdon sa ka- 
alam sa iyang Amahan ug sa mabulokong perso- 
nalidad ni Jehova ingon sa gipakita sa hilabihang 
panagkadaiya sa iyang mga kalalangan. (Gen 2: 
7-9, itandi ang Sal 104:8-24.) Ang tanang sentido 
sa tawo---panan-aw, pandungog, panlami, panim- 
hot, ug panghikap---magpasa ngadto sa iyang ma- 
dinawatong hunahuna sa ebidensiya sa labing ma- 
hinatagon ug mahunahunaon nga Maglalalang. 

Wala usab kalimti ang intelektuwal nga mga pa- 
nginahanglan ni Adan, ang iyang panginahanglan 
nga adunay ikasulti ug ikauban, sanglit ang iyang 
Amahan naghatag kaniyag intelihenteng babaye 
nga kapikas. (Gen 2:18-23) Silang duha makahimo 
gayod unta sa pag-awit kang Jehova, sama sa gi- 
buhat sa salmista: “Anaa sa imong atubangan ang 
pagmaya hangtod sa pagkatagbaw: adunay kahi- 
muot diha sa imong tuong kamot hangtod sa ka- 
hangtoran.” (Sal 16:8, 11) Kay gipakitaan ug da- 
kong gugma, si Adan ug Eva angay gayod untang 
mahibalo nga “ang Diyos gugma,” ang tinubdan ug 
kinalabwan nga panig-ingnan sa gugma.--1Ju 4: 
16, 19. 

Labing hinungdanon, gitagana ni Jehova nga Di- 
yos ang espirituwal nga mga panginahanglan sa 
tawo. Ang Amahan ni Adan nagpaila sa iyang ka- 
ugalingon ngadto sa iyang tawhanong anak, nakig- 
komunikar kaniya, naghatag kaniyag balaang mga 
buluhaton sa pag-alagad, nga ang masinugtanong 
pagtuman niini mahimong usa ka dakong bahin sa 
pagsimba sa tawo ngadto sa Diyos.---Gen 1:27-30, 
2:15-17: itandi ang Am 4:13. 

Usa ka Diyos sa moral nga mga sukdanan. 
Ang tawo unang nakaila kang Jehova dili lamang 
ingong usa ka maalamon ug dagayang Tigtagana 
kondili usab ingong usa ka Diyos sa moral, usa nga 
naghupot ug tinong mga sukdanan kon unsa ang 
matarong ug kon unsa ang daotan nga panggawi 
ug batasan. Kon, ingon sa gipaila, si Adan nahiba- 
lo sa asoy sa paglalang, nan siya nahibalo usab nga 
si Jehova adunay balaang mga sukdanan, kay ang 
asoy nag-ingon bahin sa iyang kalalangan nga na- 
kita ni Jehova nga “kadto maayo kaayo,” busa na- 
kaabot sa iyang hingpit nga sukdanan.---Gen 1:3, 
4, 12, 25, 31; itandi ang Deu 32:3, 4. 

Kon walay mga sukdanan walay paagi sa pagtino 
o sa paghukom sa maayo ug sa daotan o sa pagsu- 
kod ug sa pag-ila sa pagkatukma ug pagkaekselen- 
te. Niining bahina, ang mosunod nga mga obser- 
basyon gikan sa Encyclopeedia Britannica (1959, 
Tomo 21, pp. 306, 307) mohatag ug katin-awan: 

“Ang mga nahimo sa tawo [sa pag-establisar ug 
mga sukdanan] . . . balewala ra kon itandi sa mga 
sukdanan sa kinaiyahan. Ang mga konstelasyon, 
ang mga agianan o orbito sa mga planeta, ang pag- 
kawalay kausaban sa normal nga mga kinaiyahan 
sa pagdala sa elektrisidad, pagkamalubayon, pag- 
kamaunaton, pagkatig-a, pagkadaling-matuhopan, 
pagbanda sa kahayag, kalig-on, o pagkalapot sa 
mga materyales sa kinaiyahan, .. . o sa pagkaga- 
ma sa mga selula, maoy pipila sa mga pananglitan 
sa kahibulongang pagkapopareho sa mga kahul- 
mahan diha sa kinaiyahan.” 

Nagpakita sa kahinungdanon sa pagkapopareho 
sa mga kahulmahan sa materyal nga kalalangan, 
ang samang reperensiya miingon: “Pinaagi lamang 
sa pagkapopareho sa mga kahulmahan nga makita 
diha sa kinaiyahan nga posible ang pag-ila ug 
pagklasipikar .. . sa daghang matang sa mga ta- 
nom, isda, langgam o mga hayop. Taliwala niini 
nga mga matang, ang matag usa halos kaamgid sa 
usag usa diha sa kinagamyang detalye sa pagkaga- 
ma, pag-obra ug mga kinaiya nga iya lamang ga- 
yod sa matag usa. [Itandi ang Gen 1:11, 12, 21, 24, 
25.] Kon dili pa tungod niining pagkapopareho sa 
mga kahulmahan diha sa tawhanong lawas, ang 
mga doktor dili mahibalo kon ang usa ka tawo nag- 
baton bag tinong mga sangkap sa lawas, kon asa 

kini pangitaon .. . Ngani, kon walay mga sukdanan 
sa kinaiyahan, wala poy organisadong katilingban, 
walay edukasyon ug walay mga doktor: ang matag 
usa mag-agad lamang sa paninugdan, ikatandi nga 
mga kaamgiran.” 

Nakita ni Adan ang kawalay kausaban sa mga 
kalalangan ni Jehova, ang regular nga siklo sa ad- 
law ug sa gabii, ang kanunay nga pag-agos sa tu- 
big sa suba sa Eden tungod sa puwersa sa gra- 
bidad, ug ang dili maihap nga uban pang mga 
butang nga nagpamatuod nga ang Maglalalang sa 
Yuta dili usa ka Diyos sa kasamok kondili sa kahu- 
say. (Gen 1:16-18, 2:10, Ecc 1:5-7, Jer 31:35, 36, 
1Co 14:33) Tinong nakatabang kini sa tawo sa pag- 
tuman sa iyang tinudlong buluhaton ug mga ka- 
lihokan (Gen 1:28, 2:15), ug siya makahimo sa 
pagplano ug sa pagbuhat nga masaligon, nga dili 
mabalaka sa pagkawalay katinoan. 

Tungod niining tanan, ang intelihenteng tawo 
dili gayod angayng matingala nga si Jehova adu- 
nay mga sukdanan nga maggiya sa panggawi sa 
tawo ug sa iyang pagpakiglabot sa iyang Maglala- 
lang. Ang talagsaong mga katakos ni Jehova sa 
paglalang naghatag ug panig-ingnan kang Adan 
sa iyang pag-ugmad ug pag-atiman sa Eden. (Gen 
2:15: 1:31) Si Adan nasayod usab sa sukdanan sa 
Diyos labot sa kaminyoon, nga mao ang mono- 
gamiya o pagbaton ug usa ka kapikas lamang, 
ug labot sa pamilyahanong relasyon. (Gen 2:24) 
Ilabinang gipasiugda nga ang kinahanglanon sa ki- 
nabuhi mao ang sukdanan sa pagkamasinugtanon 
sa mga instruksiyon sa Diyos. Sanglit si Adan 
hingpit nga tawo, ang hingpit nga pagkamasi- 
nugtanon maoy sukdanan nga gilatid ni Jehova 
alang kaniya. Gihatagan ni Jehova ug higayon ang 
iyang yutan-ong anak nga ipasundayag ang gug- 
ma ug pagkamahinalaron pinaagi sa pagkamasi- 
nugtanon sa Iyang sugo sa dili pagkaon sa bunga 
sa usa sa daghang mga bungahoy sa Eden. (Gen 2: 
16, 17) Kadto maoy usa lamang ka yanong butang. 
Apan ang mga kahimtang ni Adan niadtong higa- 
yona yano ra usab, nga nahigawas sa pagkakom- 
plikado ug kasamok nga naugmad sukad niadto. 
Ang kaalam ni Jehova diha niining yanong pagsu- 
lay gipasiugda sa mga pulong ni Jesu-Kristo mga 
4,000 ka tuig sa ulahi: “Ang tawo nga kasaligan sa 
labing gamay kasaligan usab sa dako, ug ang tawo 
nga dili-matarong sa gamay dili-matarong usab sa 
dako.”--Luc 16:10. 

Kini nga pagkahapsay ug ang gilatid nga mga 
sukdanan dili makapakunhod sa kalipay sa tawo sa 
iyang kinabuhi kondili makaamot pa alang niini. 
Sama sa giingon sa artikulo sa ensiklopedia bahin 
sa mga sukdanan, nga gihisgotan dili pa dugay, la- 
bot sa materyal nga kalalangan: “Bisan pa niining 
nagbuntaog nga ebidensiya sa mga sukdanan wa- 

lay tawong makaingon nga sum-ol ang kinaiyahan. 
Bisan tuod ang nigpis nga mga balod sa kahayag 
mao ang pundasyon, ang mga panagkadaiya ug 
mga kombinasyon sa bulok nga makapahimuot sa 
mata sa tumatan-aw wala gayoy limitasyon. Sa su- 
sama, ang tanang maanindot nga pagkatagik nga 
musika madunggan sa igdulungog pinaagi sa la- 
ing gamay nga grupo sa mga balod sa tingog.” 
(Tomo 21, p. 307) Sa ingon usab, ang mga kina- 
hanglanon sa Diyos alang sa tawhanong magtia- 
yon nagtugot kanila sa tanang kagawasan nga ma- 
himong tinguhaon sa matarong nga kasingkasing. 
Dili na kinahanglang han-okan pa sila sa daghang 
balaod ug mga lagda. Ang mahigugmaong panig- 
ingnan nga gipakita kanila sa ilang Maglalalang ug 
ang ilang pagtahod ug gugma kaniya manalipod 
kanila nga dili mosaylo sa hustong mga utlanan sa 
ilang kagawasan.--Itandi ang 1Ti 1:9, 10, Rom 
6:15-18; 13:8-10, 2Co 3:17. 

Busa, pinaagi sa iya mismong Persona, sa iyang 
mga dalan, ug sa iyang mga pulong, si Jehova nga 
Diyos kanhi ug karon mao ang Kinalabwang Suk- 
danan sa tibuok uniberso, ang kahubitan ug ang 
kabug-osan sa tanang pagkamaayo. Tungod niana 
ang iyang Anak sa dinhi pa sa yuta nakaingon 
ngadto sa usa ka tawo: “Nganong gitawag mo ako 
nga maayo? Walay bisan kinsa nga maayo, gawas 
sa usa, ang Diyos.”--Mar 10:17, 18, usab ang Mat 
19:17: 5:48. 

Ang Pagkasoberano Ibindikar ug ang Nga- 
lan Balaanon. Ang tanang butang nga nalang- 
kit sa pagkapersona sa Diyos maoy balaan, ang 
iyang personal nga ngalang Jehova maoy balaan 
ug busa pagabalaanon. (Lev 22:32) Ang pagbalaan 
nagkahulogang “himoong balaan, ilain o huptan 
nga sagrado,” ug busa dili gamiton ingong usa ka 
butang nga komon, o ordinaryo. (Isa 6:1-3, Luc 
1:49, Pin 4:8, tan-awa ang PAGKABALAAN, PAGBALA- 
AN.) Tungod sa Persona nga gihawasan niini, ang 
ngalan ni Jehova maoy “dako ug makalilisang” (Sal 
99:3, 5), 'halangdon,' ug “hataas uyamot” (Sal 8:1; 
148:13), takos tamdon uban ang kataha (Isa 29:23). 

Pagpasipala sa ngalan. CGipakita sa ebiden- 
siya nga ingon niini ang pagtamod sa ngalan sa Di- 
yos hangtod sa panahon nga kini napasipad-an tu- 
ngod sa mga panghitabo didto sa tanaman sa 
Eden. Ang kadungganan sa Diyos gikuwestiyon 
tungod sa pagrebelde ni Satanas. Ngadto kang 
Eva, siya nangangkong namulong alang sa Diyos 
sa pagsulti kaniya kon unsay 'nasayran sa Di- 
yos, samtang sa samang higayon siya nagpatung- 
hag pagduhaduha sa sugo sa Diyos nga gipahayag 
ngadto kang Adan mahitungod sa kahoy sa kahi- 
balo sa maayo ug sa daotan. (Gen 3:1-5) Sanglit gi- 
sugo sa Diyos ug maoy yutan-ong ulo nga pinaagi 
kaniya ang Diyos naghatag ug mga instruksiyon 

ngadto sa tawhanong banay, si Adan kaniadto mao 
ang hawas ni Jehova dinhi sa yuta. (Gen 1:26, 28, 
2:15-17: 1Co 11:3) Kadtong nag-alagad sa maong 
katungdanan ikaingong “nag-alagad sa ngalan ni 
Jehova ug 'nagsulti sa iyang ngalan.” (Deu 18: 
5, 18, 19; San 5:10) Busa, bisan tuod ang iyang asa- 
wang si Eva nakapasipala na sa ngalan ni Jehova 
pinaagi sa iyang pagkadili-masinugtanon, ang pag- 
buhat ni Adan sa ingon maoy usa gayod ka sala- 
wayong buhat sa pagkawalay pagtahod sa ngalan 
nga iyang gihawasan.---Itandi ang 1Sa 15:22, 23. 

Ang kinalabwang isyu maoy usa ka moral 
nga isyu. Dayag nga ang espiritung anak nga 
nahimong Satanas nakaila kang Jehova ingong usa 
ka Diyos sa moral nga mga sukdanan, dili ingong 
usa ka madalidalion, mabalhinon nga persona. Kon 
nailhan pa niya si Jehova ingong usa ka Diyos nga 
walay pagpugong sa pagsilaob sa kasuko, siya ma- 
kadahom gayod unta sa hinanali, dihadiha nga 
paglaglag kaniya tungod sa buhat nga iyang gihi- 
mo. Busa, ang isyu nga gibangon ni Satanas didto 
sa Eden dili kay usa ka pagsulay lamang sa pagka- 
gamhanan o sa gahom ni Jehova sa paglaglag. Hi- 
nunoa, kadto maoy usa ka moral nga isyu: mayla- 
bot sa moral nga katungod sa Diyos sa paggamit sa 
iyang unibersohanong soberanya ug sa pagpanga- 
yog bug-os nga pagkamasinugtanon ug pagkama- 
hinalaron gikan sa tanan niyang linalang sa tanang 
dapit. Ang taktika nga gigamit ni Satanas kang Eva 
nagpadayag niini. (Gen 3:1-6) Sa susama, ang ba- 
sahon ni Job nag-asoy kon sa unsang paagi gihik- 
yad ni Jehova atubangan sa tanan niyang nagkati- 
gom nga manulondang mga anak ang kagrabe sa 
gibuhat sa iyang Kaaway. Gipangangkon ni Sata- 
nas nga ang pagkamaunongon ni Job (ug, sa dili 
direktang paagi, ang pagkamaunongon usab sa bi- 
san kinsang intelihenteng mga linalang sa Diyos) 
kang Jehova maoy dili bug-os kasingkasing, dili pi- 
nasukad sa tinuod nga pagkamahinalaron ug tiu- 
nay nga gugma.--Job 1:6-22, 2:1-8. 

Busa, ang isyu sa integridad sa intelihenteng 
mga linalang sa Diyos maoy segundaryong isyu 
nga mitungha gikan sa pangunang isyu mayla- 
bot sa katungod sa Diyos sa unibersohanong pag- 
kasoberano. Kini nga mga isyu nagkinahanglag 
panahon aron ikapasundayag ang pagkatinuod o 
pagkabakak sa mga sumbong, aron matino ang ti- 
namdan sa kasingkasing sa mga linalang sa Diyos, 
ug sa ingon mahusay ang isyu nga walay bisan un- 
sang pagduhaduha. (Itandi ang Job 23:10, 31:5, 6, 
Ecc 8:11-13, Heb 5:7-9: tan-awa ang INTEGRIDAD, 
PAGKADAOTAN.) Busa wala dayon laglaga ni Jehova 
ang rebelyosong tawhanong paris ni ang espiri- 
tung anak nga nagbangon sa isyu, ug sa ingon mi- 
lungtad ang duha ka gitagnang 'mga binhi, nga 

naghawas sa magkaatbang nga mga pundok labot 
sa isyu.---Gen 3:15. 

Ang ebidensiya nga kining isyuha nagpadayon 
pa gihapon sa dihang si Jesu-Kristo dinhi sa yuta 
makita gikan sa iyang pagpakigharong kang Sata- 
nas didto sa kamingawan human sa 40-ka-adlaw 
nga pagpuasa ni Jesus. Ang mga taktika nga sama 
nianang sa halas nga gigamit sa Kaaway ni Jehova 
sa iyang mga paningkamot sa pagtental sa Anak 
sa Diyos susama ra sa gigamit didto sa Eden mga 
4,000 ka tuig una pa niana, ug ang pagtanyag ni 
Satanas sa pagmando ibabaw sa yutan-ong mga 
gingharian tin-awng nagpadayag nga ang isyu 
maylabot sa unibersohanong pagkasoberano wala 
mausab. (Mat 4:1-10) Ang basahon sa Pinadayag 
nagbutyag sa pagpadayon sa isyu hangtod sa pa- 
nahon nga ipahayag ni Jehova nga Diyos nga ang 
kaso natapos na (itandi ang Sal 74:10, 22, 23) ug 
ipahamtang ang matarong nga paghukom batok sa 
tanang magsusupak pinaagi sa iyang matarong 
nga pagmando sa Gingharian nga magpahinabo sa 
bug-os nga pagbindikar sa iyang pagkasoberano ug 
busa magabalaan sa iyang ngalan.---Pin 11:17, 18, 
12:17: 14:6, 7: 15:3, 4; 19:1-3, 11-21, 20:1-10, 14. 


Nganong ang pagbalaan sa ngalan sa 
Diyos mao ang labing hinungdanon? 


Ang katibuk-ang asoy sa Bibliya nasentro sa 
pagbindikar sa pagkasoberano ni Jehova, ug kini 
nagpadayag sa pangunang katuyoan ni Jehova 
nga Diyos: ang pagbalaan sa iyang kaugalingong 
ngalan. Aron mabalaan kini, kinahanglang hana- 
won ang tanang pagpakaulaw sa ngalan sa Diyos. 
Apan, labaw pa niana, gikinahanglan usab nga pa- 
sidunggan kanang ngalana ingong sagrado sa ta- 
nang intelihenteng mga linalang sa langit ug sa 
yuta. Kini nagkahulogan nga ilang ilhon ug taho- 
ron ang posisyon ni Jehova ingong soberano, nga 
magabuhat niana nga kinabubut-on, matinguha- 
ong moalagad kaniya ug malipay nga mobuhat sa 
kabubut-on sa Diyos, tungod sa gugma alang kani- 
ya. Ang pag-ampo ni David kang Jehova diha sa 
Salmo 40:5-10 tukmang nagpahayag sa maong ti- 
namdan ug sa tinuod nga pagbalaan sa ngalan ni 
Jehova. (Matikdi ang pagpadapat sa apostol sa mga 
bahin niini nga salmo ngadto kang Kristo Jesus 
diha sa Heb 10:5-10.) 

Busa, ang kahapsay, pakigdait, ug kaayohan sa 
tibuok uniberso ug sa mga molupyo niini nagde- 
pende sa pagbalaan sa ngalan ni Jehova. Ang Anak 
sa Diyos nagpakita niini, sa samang higayon nag- 
punting sa paagi ni Jehova sa pagpalampos sa 
iyang katuyoan, sa dihang iyang gitudloan ang 
iyang mga tinun-an sa pag-ampo sa Diyos: “Paga- 

balaanon unta ang imong ngalan. Paanhia ang 
imong gingharian. Matuman unta ang imong ka- 
bubut-on, maingon sa langit, mao man usab sa 
yuta.” (Mat 6:9, 10) Kining pangunang katuyoan ni 
Jehova nagtaganag yawi sa pagsabot sa kataro- 
ngang nagpaluyo sa mga buhat sa Diyos ug sa 
iyang mga pagpakiglabot uban sa iyang mga lina- 
lang sumala sa gilatid sa tibuok Bibliya. 

Busa, atong makita nga ang nasod sa Israel, kan- 
sang kasaysayan nahimong dakong bahin sa re- 
kord sa Bibliya, gipili aron mahimong 'katawhan 
nga magdala sa ngalan' ni Jehova. (Deu 28:9, 10, 
2Cr 7:14; Isa 43:1, 3, 6, 7) Ang pakigsaad sa Bala- 
od ni Jehova uban kanila nagpasiugda sa kahi- 
nungdanon gayod sa ilang paghatag ug bug-os nga 
pagkamahinalaron kang Jehova ingong Diyos ug 
dili magagamit sa iyang ngalan sa walay kapusla- 
nan, “kay dili pasagdan ni Jehova nga dili ma- 
silotan ang magagamit sa iyang ngalan sa wa- 
lay kapuslanan.” (Ex 20:1-7, itandi ang Lev 19:12, 
24:10-23.) Pinaagi sa pagpasundayag sa iyang ga- 
hom sa pagluwas ug sa iyang gahom sa paglaglag 
sa dihang gipagula ang Israel gikan sa Ehipto, ang 
ngalan ni Jehova 'gipahayag sa tibuok yuta, ug 
ang kabantog niini nabaniog na samtang ang Isra- 
el nagpanaw pa paingon sa Yutang Saad. (Ex 9:15, 
16: 15:1-3, 11-17; 2Sa 7:23: Jer 32:20, 21) Sumala 
sa gipahayag ni manalagnang Isaias: “Sa ingon gi- 
tultolan mo ang imong katawhan aron sa paghi- 
mog usa ka matahom nga ngalan alang sa imong 
kaugalingon.” (Isa 63:11-14) Sa dihang ang Israel 
nagpakitag rebelyosong tinamdan didto sa kami- 
ngawan, si Jehova nakiglabot nga maluluy-on ka- 
nila ug wala mobiya kanila. Apan, siya nagpada- 
yag sa iyang pangunang katarongan sa pag-ingon: 
“Ako milihok alang sa akong kaugalingong ngalan 
aron kini dili mapasipalahan atubangan sa mga 
mata sa kanasoran."”---Eze 20:8-10. 

Sa tibuok kasaysayan sa maong nasod, si Jehova 
padayong nagpasiugda sa kahinungdanon sa iyang 
sagradong ngalan sa ilang atubangan. Ang kaulo- 
hang siyudad, ang Jerusalem, uban ang Bukid sa 
Zion niini, mao ang dapit nga gipili ni Jehova “aron 
butangan sa iyang ngalan, aron kini magpuyo did- 
to.” (Deu 12:5, 11; 14:24, 25; Isa 18:7: Jer 3:17) Ang 
templo nga gitukod niana nga siyudad mao ang 
'balay alang sa ngalan ni Jehova.” (1Cr 29:13-16, 
1Ha 8:15-21, 41-43) Kon unsa ang gibuhat diha ni- 
ana nga templo o niana nga siyudad, maayo man 
o daotan, nakaapektar gayod sa ngalan ni Jehova 
ug pagahatagan niyag pagtagad. (1Ha 8:29: 9:3, 
2Ha 21:4-7) Ang pagpasipala sa ngalan ni Jehova 
didto magpadangat ug tinong kalaglagan nganha 
sa siyudad ug motultol sa pagsalikway sa templo 
mismo. (1Ha 9:6-8; Jer 25:29, 7:8-15: itandi ang 
mga buhat ug mga pulong ni Jesus diha sa Mat 21: 

12, 13, 23:38.) Tungod niini nga mga kamatuoran, 
ang masulub-ong mga pangamuyo ni Jeremias ug 
Daniel alang sa ilang katawhan ug siyudad nag- 
awhag kang Jehova nga maluoy ug motabang 'tu- 
ngod sa iyang kaugalingong ngalan.'--Jer 14:9: 
Dan 9:15-19. 

Sa pagtagna sa iyang pagpasig-uli sa iyang ka- 
tawhan nga gitawag sumala sa iyang ngalan ngad- 
to sa Juda ug sa paghinlo kanila, gipatin-aw pag- 
usab ni Jehova ngadto kanila ang iyang pangunang 
hatagan ug pagtagad, nga nag-ingon: “Ug pagaka- 
luy-an ko ang akong balaang ngalan.” “'Dili tungod 
kaninyo nga ako magbuhat niini, Oh balay sa Isra- 
el, kondili tungod sa akong balaang ngalan, nga 
inyong gipasipalahan taliwala sa kanasoran diin 
kamo miadto.” 'Ug balaanon ko ang akong dakong 
ngalan, nga gipasipalahan ... , ug ang kanasoran 
makaila gayod nga ako mao si Jehova,’ mao ang gi- 
ingon sa Soberanong Ginoong Jehova, 'sa diha nga 
ako pagabalaanon sa inyong taliwala atubangan sa 
ilang mga mata." “---Eze 36:20-27, 32. 

Kini ug ang ubang mga teksto nagpakita nga 
wala hatagi ni Jehova ug sobrang pagtagad ang 
kahinungdanon sa tawo. Tungod kay ang tanang 
tawo mga makasasala, sila takos gayod sa kama- 
tayon, ug pinaagi lamang sa dili-takos nga kalulot 
ug kaluoy sa Diyos nga ang si bisan kinsa maka- 
baton ug kinabuhi. (Rom 5:12, 21: 1Ju 4:9, 10) 
Si Jehova wala makautang ug bisan unsa gikan 
sa katawhan, ug ang kinabuhing walay katapo- 
san alang niadtong makabaton niini maoy usa ka 
gasa, dili suhol nga madawat. (Rom 5:15, 6:23: Tit 
3:4, 5) Tinuod, siya nagpasundayag ug dili-hitup- 
ngang gugma alang sa katawhan. (Ju 3:16, Rom 
5:7, 8) Apan sukwahi sa Kasulatanhong kamatuo- 
ran ug sayop nga hunahunaon nga ang tawha- 
nong kaluwasan daw mao ang labing hinungda- 
nong isyu o ang pasukaranan nga pinaagi niana 
mahimong sukdon ang hustisya, pagkamatarong, 
ug pagkabalaan sa Diyos. Gipahayag sa salmista 
ang tukmang panglantaw sa mga butang sa di- 
hang siya mapainubsanon ug madayegon nga mi- 
patugbaw: “Oh Jehova nga among Ginoo, pagka- 
halangdon sa imong ngalan sa tibuok nga yuta, 
ikaw kansang dignidad ginasaysay sa ibabaw sa 
kalangitan! . . . Sa dihang makakita ako sa imong 
mga langit, ang mga buhat sa imong mga tudlo, 
sa bulan ug sa mga bituon nga imong giandam, 
unsa ba ang may-kamatayong tawo nga ikaw na- 
gahunahuna man kaniya, ug ang anak sa yutan- 
ong tawo nga ikaw nagaatiman man kaniya?” (Sal 
8:1, 3, 4: 144:3; itandi ang Isa 45:9: 64:8.) Ang 
pagbalaan sa ngalan ni Jehova nga Diyos nagka- 
hulogan gayod ug labaw pa kay sa kinabuhi sa ta- 
nang katawhan. Busa, ingon sa gipakita sa Anak 
sa Diyos, ang tawo kinahanglang mahigugma sa 

iyang silingan sama sa paghigugma niya sa iyang 
kaugalingon, apan siya kinahanglang mahigugma 
sa Diyos uban sa tibuok niyang kasingkasing, ka- 
isipan, kalag, ug kusog. (Mar 12:29-31) Kini nag- 
kahulogan ug paghigugma kang Jehova nga Diyos 
labaw pa sa mga paryente, mga higala, o sa kina- 
buhi mismo.--Deu 13:6-10, Pin 12:11; itandi ang 
tinamdan sa tulo ka Hebreohanon sa Dan 3:16-18, 
tan-awa ang ABUGHOAN, PANGABUGHO. 

Kining Kasulatanhong panglantaw sa mga bu- 
tang dili angayng magpahigawad sa mga tawo 
kondili angayng mag-aghat kanila nga labaw pa 
gayong pabilhan ang matuod nga Diyos. Sanglit si 
Jehova, pinaagi sa bug-os nga hustisya, makahimo 
sa pagtapos sa tanang makasasalang katawhan, 
natuboy pa gayod niini ang kadako sa iyang kalu- 
oy ug sa iyang dili-takos nga kalulot sa pagluwas sa 
pipila sa katawhan alang sa kinabuhi. (Ju 3:36) 
Siya dili mahimuot sa kamatayon sa daotan (Eze 
18:23, 32, 33:11), bisan pa niana dili niya tugotan 
nga ang daotan makaikyas sa pagpahamtang sa 
iyang paghukom. (Am 9:2-4: Rom 2:2-9) Siya ma- 
pailobon ug hataas-ug-pailob alang sa kaluwasan 
sa mga masinugtanon (2Pe 3:8-10), apan dili niya 
tugotan hangtod sa hangtod ang usa ka kahimtang 
nga mohatag ug kaulawan sa iyang halangdong 
ngalan. (Sal 74:10, 22, 23; Isa 65:6, 7; 2Pe 2:3) 
Siya nagpakitag kaluoy ug nakasabot sa tawha- 
nong mga kahuyangan, nga nagpasaylo sa mga 
mahinulsolon “sa madagayaon gayod” (Sal 103: 10- 
14: 130:3, 4, Isa 55:6, 7), apan dili niya ipalingka- 
was ang mga tawo gikan sa mga tulubagon nga 
angay nilang pas-anon tungod sa ilang mga binu- 
hatan ug sa mga epekto niini nganha sa ilang kau- 
galingon ug sa ilang mga pamilya. Sila magaani 
kon unsay ilang gipugas. (Deu 30:19, 20, Gal 6:5, 
7,8) Busa, si Jehova nagpakitag ekselente ug hing- 
pit nga pagkatimbang sa hustisya ug kaluoy. Kad- 
tong nagbaton ug tukmang panglantaw sa mga 
butang sumala sa gibutyag sa iyang Pulong (Isa 
55:8, 9: Eze 18:25, 29-31) dili makabuhat sa seryo- 
song sala nga pakamenoson ang iyang dili-takos 
nga kalulot o “sipyaton ang katuyoan niini.”---2Co 
6:1: Heb 10:26-31, 12:29. 

Walay Kausaban ang mga Hiyas ug mga 
Sukdanan. Sumala sa gisulti ni Jehova ngadto 
sa katawhan sa Israel: “Ako si Jehova, ako dili ma- 
usab.” (Mal 3:6) Kini maoy mga 3,500 ka tuig na 
human lalanga sa Diyos ang katawhan ug mga 
1,500 ka tuig sukad himoa sa Diyos ang Abraha- 
mikong pakigsaad. Bisan tuod gipangangkon sa pi- 
pila nga ang Diyos nga gibutyag sa Hebreohanong 
Kasulatan lahi ra gikan sa Diyos nga gibutyag ni 
Jesu-Kristo ug sa mga magsusulat sa Kristoha- 
non Gregong Kasulatan, ang pagsusi niini nagpa- 
kita nga walay pasukaranan kini nga pangangkon. 

Bahin sa Diyos, ang tinun-ang si Santiago tukmang 
miingon: “Kaniya walay pagkausab sa pagbalhin sa 
landong.” (San 1:17) Walay 'kausaban' sa persona- 
lidad ni Jehova nga Diyos latas sa kasiglohan, kay 
walay kausaban nga gikinahanglan. Ang iyang ka- 
estrikto ug ang iyang gugma ingon sa gibutyag sa 
Kristohanon Gregong Kasulatan wala gayod mau- 
sab sukad pa sa sinugdan sa iyang mga pagpakig- 
labot sa tawo didto sa Eden. 

Ang mipatim-awng mga kalainan sa personali- 
dad sa pagkatinuod maoy lahi lamang nga mga as- 
pekto sa mao rang dili-mausab nga personalidad. 
Kini maoy tungod sa magkalahing mga sirkums- 
tansiya ug mga tawo nga gipakiglabotan, nga nag- 
kinahanglan ug lainlaing mga tinamdan o mga 
pagpakiglabot. (Itandi ang Isa 59:1-4.) Dili si Jeho- 
va, kondili si Adan ug Eva, ang nausab, ilang gibu- 
tang ang ilang kaugalingon sa usa ka kahimtang 
diin ang dili-mausab nga matarong nga mga suk- 
danan ni Jehova wala na motugot ug dugang pang 
pagpakiglabot kanila ingong mga sakop sa iyang 
hinigugmang unibersohanon nga pamilya. Ingong 
hingpit, sila bug-os nga responsable sa ilang tinu- 
yong pagbuhat ug sayop (Rom 5:14) ug busa dili na 
takos kaluy-an sa Diyos, bisan pa niana si Jehova 
nagpakita kanilag dili-takos nga kalulot pinaagi sa 
pagbesti kanila ug sa pagtugot kanila nga mabuhi 
sulod sa kasiglohan sa gawas sa sangtuwaryo sa 
Eden ug manganak sa wala pa sila sa kataposan 
mamatay gumikan sa mga epekto sa ilang kaugali- 
ngong pagkamakasasala. (Gen 3:8-24) Human sila 
palayasa gikan sa Eden ang tanang pagpakigkomu- 
nikar sa Diyos kang Adan ug sa iyang asawa dayag 
nga nahunong. 

Kon nganong siya makahimo sa pagpakigla- 
bot sa dili-hingpit nga mga tawo. Tungod sa 
matarong nga mga sukdanan ni Jehova, adunay 
kalainan ang iyang pagpakiglabot sa mga kaliwat 
ni Adan ug Eva kay sa ilang mga ginikanan. Nga- 
no? Tungod kay ang mga kaliwat ni Adan nakapa- 
nunod sa sala, busa sa dili-tinuyo sila nagsugod sa 
pagkinabuhi ingong dili-hingpit nga mga linalang 
uban ang natisok na daan nga inklinasyon sa pag- 
buhat ug daotan. (Sal 51:5, Rom 5:12) Busa, adu- 
nay pasukaranan sa pagpakitag kaluoy ngadto ka- 
nila. Ang unang tagna ni Jehova (Gen 3:15), nga 
gipamulong sa dihang nagpahayag ug paghukom 
didto sa Eden, nagpakita nga ang pagrebelde sa 
iyang unang tawhanong mga anak (maingon man 
nianang sa usa sa iyang espiritung mga anak) wala 
makapayugot kang Jehova ni nakapakgang nga pa- 
dayong ipakita ang iyang gugma. Ang maong tag- 
na nagpunting pinaagig simbolikong mga termino 
sa pagtul-id sa kahimtang nga gipatungha sa re- 
belyon ug sa pagpasig-uli sa mga kahimtang sa 
ilang orihinal nga kahingpitan, diin ang bug-os nga 

kahulogan gibutyag mga milenyo sa ulahi.---Itandi 
ang mga simbolismo bahin sa “halas,” sa “babaye,” 
ug sa “binhi” diha sa Pin 12:9, 17: Gal 3:16, 29, 4: 
26, 27. 

Ang mga kaliwat ni Adan gitugotang magpada- 
yon sa pagkinabuhi ibabaw sa yuta sulod sa linibo 
ka katuigan, bisan pag dili hingpit ug anaa sa hi- 
malatyong kahimtang, nga wala gayod makapahi- 
gawas sa ilang kaugalingon gikan sa makama- 
tayng epekto sa sala. Ang Kristohanong apostol 
nga si Pablo nagpatin-aw sa katarongan ni Jehova 
sa pagtugot niini, nga nag-ingon: “Kay ang kalala- 
ngan gipailalom sa pagkawalay-pulos, dili pinaagi 
sa kaugalingong kabubut-on niini kondili pinaagi 
kaniya nga nagsakop niini [nga mao, si Jehova nga 
Diyos], pinasukad sa paglaom aron nga ang kalala- 
ngan usab ipagawas gikan sa pagkaulipon sa pag- 
kadunot ug makabaton sa mahimayaong kagawa- 
san sa mga anak sa Diyos. Kay kita nahibalo nga 
ang tibuok kalalangan duyog nga nagpadayon sa 
pag-agulo ug anaa sa kasakitan hangtod karon.” 
(Rom 8:20-22) Sumala sa gipakita sa artikulong 
PAGKAHIBALO-DAAN, PAGBUOT-DAAN, walay gibutyag 
nga si Jehova mipili sa paggamit sa iyang mga ka- 
takos sa pag-ila aron malantaw daan ang pagtipas 
sa orihinal nga paris. Apan, sa dihang nahitabo 
kini, gimbut-an daan ni Jehova ang paagi sa pag- 
tul-id sa sayop nga kahimtang. (Efe 1:9-11) Kining 
sagradong tinago, nga sa sinugdan natakpan sa 
simbolikong tagna didto sa Eden, sa kataposan 
bug-os nga gibutyag diha sa bugtong nga Anak ni 
Jehova nga gipadala nganhi sa yuta aron siya 
“magpamatuod sa kamatuoran" ug “pinaagi sa dili- 
takos nga kalulot sa Diyos makatilaw siya ug kama- 
tayon alang sa matag tawo.”--Ju 18:37, Heb 2:9, 
tan-awa ang LUKAT, MANLULUKAT. 

Busa, ang pagpakiglabot ug pagpanalangin sa 
Diyos sa pipila ka kaliwat sa makasasalang si Adan 
wala makausab sa mga sukdanan ni Jehova sa 
hingpit nga pagkamatarong. Siya sa ingon wala 
mouyon sa ilang makasasalang kahimtang. Tu- 
ngod kay ang iyang mga katuyoan tinong bug-os 
nga matuman, si Jehova “nagatawag sa mga bu- 
tang nga wala ingong daw namao na” (sama sa 
pagngalan kang Abram nga “Abraham,” nga nag- 
kahulogang “Amahan sa Panon (Daghan)” sam- 
tang siya wala pay anak). (Rom 4:17) Kay nahibalo 
nga sa iyang takdang panahon (Gal 4:4) siya mag- 
taganag usa ka lukat, ang legal nga paagi sa pag- 
pasaylo sa sala ug sa paghanaw sa pagkadili-hing- 
pit (Isa 53:11, 12; Mat 20:28, 1Pe 2:24), si Jehova 
padayong makapakiglabot ug makagamit sa dili- 
hingpit nga mga tawo nga mga manununod sa 
sala. Tungod kini kay siya adunay makataronga- 
nong basehanan sa “pag-isip o paglantaw kanila 
ingong matarong nga mga tawo tungod sa ilang 

pagtuo sa mga saad ni Jehova ug, sa kataposan, sa 
katumanan niana nga mga saad diha kang Kristo 
Jesus ingong ang hingpit nga halad alang sa mga 
sala. (San 2:23; Rom 4:20-25) Busa, ang pagtagana 
ni Jehova sa kahikayan sa lukat ug ang mga kaa- 
yohan niini naghatag ug talagsaong pamatuod dili 
lamang sa gugma ug kaluoy ni Jehova kondili usab 
sa iyang pagkamaunongon sa iyang hataas nga 
mga sukdanan sa hustisya, tungod kay pinaagi 
sa kahikayan sa lukat iyang gipasundayag “ang 
iyang kaugalingong pagkamatarong niining pana- 
hona karon, aron nga siya mahimong matarong bi- 
san sa dihang nagpahayag nga matarong sa tawo 
[bisag dili-hingpit] nga may pagtuo kang Jesus.” 
--Rom 3:21-26, itandi ang Isa 42:21, tan-awa ang 
IPAHAYAG NGA MATARONG. 

Kon nganong ang “Diyos sa kalinaw’ makig- 
away. Ang gipamulong ni Jehova didto sa Eden 
nga iyang ibutang ang panag-away tali sa binhi sa 
iyang Kaaway ug sa binhi sa “babaye” wala maka- 
pausab Kaniya ingong ang ‘Diyos sa kalinaw.” (Gen 
3:15, Rom 16:20, 1Co 14:33) Ang kahimtang kani- 
adto maoy sama ra sa mga adlaw sa yutan-ong ki- 
nabuhi sa iyang Anak, si Jesu-Kristo, kinsa mii- 
ngon: “Ayaw hunahunaa nga ako mianhi aron sa 
pagdalag pakigdait sa yuta, ako mianhi aron sa 
pagdala, dili sa pakigdait, kondili sa espada.” (Mat 
10:32-40) Ang ministeryo ni Jesus nakapatung- 
hag panagkabahin, bisan sulod sa mga pamilya 
(Luc 12:51-53), apan kadto maoy tungod sa iyang 
pagtapot ug pagmantala sa matarong nga mga 
sukdanan sa Diyos ug sa kamatuoran. Ang pa- 
nagkabahin mitungha tungod kay daghang indibi- 
duwal ang nagpatig-a sa ilang mga kasingkasing 
batok niini nga mga kamatuoran samtang ang 
uban midawat niini. (Ju 8:40, 44-47: 15:22-25, 
17:14) Kini dili kalikayan kon ang mga prinsipyo sa 
Diyos maoy pagatumanon, apan may tulubagon 
ang mga misalikway sa kon unsay matarong. 

Gitagna usab nga motungha ang panag-away 
tungod kay ang hingpit nga mga sukdanan ni Je- 
hova dili gayod mokonsentir sa rebelyosong dalan 
sa “binhi” ni Satanas. Ang dili pag-uyon sa Diyos 
kanila ug ang iyang pagpanalangin niadtong mo- 
subay sa matarong nga dalan makapatunghag pa- 
nagkabahin (Ju 15:18-21, San 4:4), sama sa kahim- 
tang ni Cain ug Abel.--Gen 4:2-8: Heb 11:4; 1Ju 
3:12, Jud 10, 11; tan-awa ang CAIN. 

Ang rebelyosong dalan nga gipili sa mga tawo 
ug sa daotang mga manulonda maoy usa ka pag- 
hagit sa katungod ni Jehova sa pagkasoberano ug 
sa mahapsay nga kahikayan sa tibuok uniberso. Sa 
pagtubag niini nga hagit gikinahanglan nga si Je- 
hova mahimong usa ka “kusganong lalaki sa pang- 
gubatan” (Ex 15:3-7), nga magapanalipod sa iyang 

kaugalingong maayo nga ngalan ug matarong nga 
mga sukdanan, nga makig-away alang niadtong 
nahigugma ug nag-alagad kaniya, ug magpaham- 
tang ug paghukom niadtong takos sa kalaglagan. 
(1Sa 17:45, 2Cr 14:11, Isa 30:27-31: 42:13) Siya dili 
magpanuko sa paggamit sa iyang labing dakong 
gahom, nga usahay malaglagon, sama niadtong sa 
panahon sa Lunop, sa paglaglag sa Sodoma ug Go- 
mora, ug sa pagluwas sa Israel gikan sa Ehipto. 
(Deu 7:9, 10) Ug siya dili mahadlok sa pagpahibalo 
sa bisan unsang detalye bahin sa iyang matarong 
nga pagpakiggubat, siya dili mangayog pasaylo, 
nga walay bisan unsang butang nga ikaulaw. (Job 
34:10-15: 36:22-24: 37:23, 24: 40:1-8, Rom 3:4) 
Ang iyang pagtahod sa iyang kaugalingong ngalan 
ug sa pagkamatarong nga gihawasan niini, mai- 
ngon man ang iyang gugma niadtong nahigugma 
kaniya, nag-aghat kaniya sa paglihok.---Isa 48:11; 
57:21: 59:15-19: Pin 16:5-7. 

Ang Kristohanon Gregong Kasulatan naghulag- 
way usab sa samang larawan. Si apostol Pablo nag- 
dasig sa mga isigka-Kristohanon, nga nag-ingon: 
“Ang Diyos nga nagahatag ug kalinaw magadug- 
mok kang Satanas ilalom sa inyong mga tiil sa dili- 
madugay.” (Rom 16:20, itandi ang Gen 3:15.) Gi- 
pakita usab niya ang pagkahaom sa pagbalos sa 
Diyos ug kasakitan niadtong nagpahinabog kasaki- 
tan sa iyang mga alagad, nga magdalag walay ka- 
taposang kalaglagan batok sa maong mga mag- 
susupak. (2Te 1:6-9) Kaharmonya kini sa mga 
pagtulon-an sa Anak sa Diyos, kinsa wala gayod 
magduhaduha bahin sa lig-ong determinasyon sa 
iyang Amahan sa pagtapos gayod sa tanang pag- 
kadaotan ug niadtong nagabuhat niini. (Mat 13:30, 
38-42, 21:42-44: 23:33, Luc 17:26-30, 19:27) Ang 
basahon sa Pinadayag maoy tugob sa mga paghu- 
bit bahin sa mga pagpakiggubat nga giawtorisahan 
sa Diyos. Hinunoa, kining tanan, pinaagi sa kaalam 
ni Jehova, mosangko sa kataposan sa pagpatung- 
hag dumalayong kalinaw sa tibuok uniberso, nga 
lig-ong gipasukad diha sa hustisya ug pagkamata- 
rong.--Isa 9:6, 7; 2Pe 3:13. 

Mga pagpakiglabot sa unodnon ug sa espiri- 
tuwal nga Israel. Sa susama, ang kadaghanang 
kalainan sa kaundan tali sa Hebreohanong Kasula- 
tan ug sa Kristohanon Gregong Kasulatan mao 
nga ang Hebreohanong Kasulatan sa dakong ba- 
hin naghisgot sa mga pagpakiglabot ni Jehova sa 
unodnong Israel, samtang ang Kristohanon Gre- 
gong Kasulatan, sa dakong bahin, naghisgot sa 
mga butang nga motultol ug ingon man naghulag- 
way sa iyang mga pagpakiglabot sa espirituwal nga 
Israel, ang Kristohanong kongregasyon. Busa, sa 
usa ka bahin, adunay usa ka nasod kansang mi- 
nilyon ka membro nahimong sakop niini tungod 
lamang sa unodnong kagikan, usa ka nagkasagol 

nga pundok sa maayo ug daotan. Sa laing bahin, 
adunay usa ka espirituwal nga nasod nga gilangko- 
ban sa mga tawo nga gidala ngadto sa Diyos pina- 
agi kang Jesu-Kristo, mga tawo nga nagpakitag 
gugma sa kamatuoran ug sa katarong ug kinsa 
personal ug boluntaryong nagpahinungod sa ilang 
kaugalingon sa pagbuhat sa kabubut-on ni Jehova. 
Busa, makataronganon gayod nga ang mga pagpa- 
kiglabot sa Diyos ug ingon man ang iyang relasyon 
sa duha ka grupo magkalahi ug ang unang grupo 
makataronganong makadawat ug mas daghang 
kapahayagan sa kasuko ug sa kamapig-oton ni Je- 
hova kay sa ikaduhang grupo. 

Apan usa gayod ka dakong sayop kon dili hata- 
gan ug halalom nga pagsabot ang personalidad 
ni Jehova nga Diyos nga makita sa iyang mga 
pagpakiglabot sa unodnong Israel sanglit kini nga 
pagsabot makapalig-on ug makapahupay kanato. 
Kini naghatag ug ekselenteng mga panig-ingnan 
nga nagpamatuod nga si Jehova mao ang matang 
sa Persona nga gihubit niya ngadto kang Moises 
ingong: “Si Jehova, si Jehova, usa ka Diyos nga ma- 
luluy-on ug mapuangoron, mahinay sa kasuko ug 
dagaya sa mahigugmaong-kalulot ug kamatuoran, 
nagatipig ug mahigugmaong-kalulot alang sa lini- 
bo, nagapasaylo ug kasaypanan ug kalapasan ug 
sala, apan dili gayod magpahigawas gikan sa silot, 
nga nagapahamtang ug silot nganha sa mga anak 
ug nganha sa mga apo tungod sa kasaypanan sa 
mga amahan, nganha sa ikatulo nga kaliwatan ug 
nganha sa ikaupat nga kaliwatan.”--Ex 34:4-7, 
itandi ang Ex 20:5. 

Bisan tuod gitimbangan sa hustisya, sa pagkati- 
nuod ang gugma, kamapailobon, ug ang hataas- 
nga-pailob ni Jehova mao ang talagsaong mga ba- 
hin sa iyang personalidad nga napatugbaw ingon 
sa gipadayag sa kasaysayan sa Israel, usa ka pina- 
boran kaayo nga katawhan kinsa, ang kadaghanan 
kanila, napamatud-an gayod nga “"tikig ug liog” ug 
“tig-ag kasingkasing" ngadto sa ilang Maglalalang. 
(Ex 34:8, 9; Neh 9:16, 17, Jer 7:21-26, Eze 3:7) Ang 
grabeng mga pagsaway ug pagkondenar nga sub- 
lisubling gipahayag ni Jehova batok sa Israel pina- 
agi sa iyang mga manalagna nagpasiugda lamang 
sa kadako sa iyang kaluoy ug sa pagkasangkad 
uyamot sa iyang hataas-nga-pailob. Sa kataposan 
sa kapin sa 1,500 ka tuig nga pag-antos kanila, ug 
bisan human nila patya ang iyang kaugalingong 
Anak tungod sa paghulhog sa relihiyosong mga 
pangulo sa nasod, si Jehova nagpadayon sa pagpa- 
kitag pabor kanila sulod sa lain pang tulo ka tuig 
ug tunga, nga sa kamaluluy-on giwali ang maa- 
yong balita ngadto lamang kanila, nga naghatag 
kanila ug dugang pang kahigayonan nga makaba- 
ton sa pribilehiyo sa paghari uban sa iyang Anak 
—usa ka kahigayonan nga gidawat sa linibo nga 

mahinulsolon.---Buh 2:1-5, 14-41, 10:24-28, 34-48, 
tan-awa ang KAPITOAN KA SEMANA. 

Dayag nga gitumong ni Jesu-Kristo ang gikut- 
long pahayag ni Jehova maylabot sa 'pagpaham- 
tang ug silot nganha sa ulahing mga kaliwat sa 
mga sad-an' sa dihang siya miingon ngadto sa sa- 
lingkapawng mga eskriba ug mga Pariseo: “Nagai- 
ngon kamo, ‘Kon kami didto pa sa mga adlaw sa 
among mga katigulangan, kami dili mahimong 
mag-aambit uban kanila sa pag-ulag dugo sa mga 
manalagna.' Busa kamo nagpamatuod batok sa in- 
yong kaugalingon nga kamo mga anak diay niad- 
tong mga nagbuno sa mga manalagna. Nan, pun-a 
ninyo ang sukdanan sa inyong mga katigulangan.” 
(Mat 23:29-32) Bisan pa sa ilang mga pagpakaa- 
ron-ingnon, pinaagi sa ilang binuhatan sila nagpa- 
sundayag sa ilang pag-uyon sa daotang mga buhat 
sa ilang mga katigulangan ug nagpamatuod nga 
sila mismo nagpadayon ingong mga kauban 'niad- 
tong nagdumot kang Jehova.” (Ex 20:5, Mat 23:33- 
36: Ju 15:23, 24) Busa, dili sama sa mga Hudiyo 
nga naghinulsol ug namati sa mga pulong sa Anak 
sa Diyos, sila nakaagom sa natingob nga paghu- 
kom sa Diyos sa dihang, mga tuig sa ulahi, ang Je- 
rusalem gilikosan ug gilaglag ug ang kadaghanan 
sa mga molupyo niini nangamatay. Sila unta ma- 
kaikyas apan sila mipili sa pagsalikway sa kaluoy 
ni Jehova.--Luc 21:20-24, itandi ang Dan 9:10, 
13-15. 

Ang iyang personalidad nabanaag diha sa 
iyang Anak. Sa matag bahin si Jesu-Kristo 
maoy tinuod nga aninag sa matahom nga persona- 
lidad sa iyang Amahan, si Jehova nga Diyos, nga 
sa iyang ngalan siya mianhi. (Ju 1:18; Mat 21:9; Ju 
12:12, 13; itandi ang Sal 118:26.) Si Jesus miingon: 
“Ang Anak dili makahimo ug usa ka butang sa 
iyang kaugalingong pagbuot, apan kon unsa la- 
mang ang iyang nakita nga ginabuhat sa Amahan. 
Kay bisan unsa nga butang nga ginabuhat niana 
nga Usa, kining mga butanga ginabuhat usab sa 
Anak sa samang paagi.” (Ju 5:19) Busa, kini nag- 
pasabot nga ang kamaluloton ug kaluoy, ang kalu- 
mo ug kamainiton, maingon man ang hugot nga 
gugma sa pagkamatarong ug ang pagdumot sa 
pagkadaotan nga gipasundayag ni Jesus (Heb 1: 
8, 9), tanan maoy mga hiyas nga nakita sa Anak 
diha sa iyang Amahan, si Jehova nga Diyos.---Itan- 
di ang Mat 9:35, 36 sa Sal 23:1-6 ug Isa 40:10, 11, 
ang Mat 11:27-30 sa Isa 40:28-31 ug Isa 57:15, 16, 
ang Luc 15:11-24 sa Sal 103:8-14, ang Luc 19:41-44 
sa Eze 18:31, 32; Eze 33:11. 

Busa, ang tanang mahigugmaon sa pagkamata- 
rong nga mobasa sa inspiradong Kasulatan ug sa 
pagkatinuod “nakaila” uban ang pagsabot sa bug- 
os nga kahulogan sa ngalan ni Jehova (Sal 9:9, 10, 
91:14: Jer 16:21) aduna gayoy katarongan sa pag- 

higugma ug pagdayeg niini nga ngalan (Sal 7:17, 
72:18-20, 119:132, Heb 6:10, 13:15), sa pagbayaw 
niini (Isa 25:1), sa pagkahadlok ug sa pagbalaan ni- 
ini (Neh 1:11, Mal 2:4-6: 3:16-18, Mat 6:9), sa 
pagsalig niini (Sal 33:21: Pr 18:10), nga magai- 
ngon duyog sa salmista: “Ako magaawit kang Je- 
hova sa tibuok kong kinabuhi, ako magaawit ug 
mga pagdayeg sa akong Diyos samtang ako buhi. 
Ang akong pagpamalandong kaniya makapahimu- 
ot unta. Ako, sa akong bahin, magkalipay diha 
kang Jehova. Ang mga makasasala matibawas gi- 
kan sa yuta, ug kon bahin sa mga daotan, sila ma- 
wala na. Dayega si Jehova, Oh kalag ko. Dayega 
ninyo si Jah!”--Sal 104:33-3b. 


JEHOVA ANAA DIHA, SI. Kini nga eks- 
presyon maoy hubad sa Yehwah' Sham mah, nga 
nagtumong sa siyudad nga nakita ni manalagnang 
Ezequiel diha sa iyang panan-awon nga girekord 
sa mga kapitulo 40 hangtod sa 48. (Eze 48:35) 
Ang siyudad nga nakita sa panan-awon gihulagway 
ingong kuwadrado (4,500 ka taas nga maniko sa usa 
ka kiliran [2,331 m; 7,650 p]) ug may 12 ka gangha- 
an, ang matag usa may ngalan sa usa sa mga tribo 
sa Israel. (Eze 48:15, 16, 31-34) Ang siyudad nga 
nakita sa panan-awon diha sa tagna ni Ezequiel ma- 
iya sa “tibuok balay sa Israel.” (Eze 45:6) Ang nga- 
lang Jehova-Sammah, o “Si Jehova Anaa Diha,” 
naghawas sa presensiya sa Diyos nga sama nianang 
gipahayag sa ubang mga teksto, sama sa Salmo 
46:5: 132:13, 14, Isaias 24:23, Joel 3:21, ug sa Zacar- 
ias 2:10, 11, diin si Jehova, nga kaniya “ang langit sa 
mga langit dili makaigo, gihisgotan ingong daw 
nagpuyo diha sa usa ka yutan-ong siyudad o dapit. 
— [1Ha 8:27: tan-awa usab ang PANGULO. 


JEHOVA-JIREH [Si Jehova Magatino: Si Je- 
hova Motagana]. Usa ka dapit diha sa usa sa mga 
bukid sa yuta sa Moria diin si Abraham nakakaplag 
ug usa ka laking karnero nga nasangit sa kalibonan 
ug dayon gihalad kini puli kang Isaac. Giisip ni 
Abraham kining laking karnero ingong tagana ni 
Jehova ug busa ginganlan ang dapit nga Jeho- 
va-jireh. Ang karaang tradisyon naglangkit niini 
nga dapit sa nahimutangan sa templo ni Solomon. 
--Gen 22:2, 13, 14: tan-awa ang MORIA. 


JEHOVA MAO ANG ATONG PAGKAMA- 
TARONG, SI. Ang ekspresyon nga gihubad 
gikan sa duha ka pulong nga Yehwah' Tsidh-qe'nu, 
nga makaplagan sa Jeremias 23:6 ug 33:16. 

Ang Jeremias 23:5, 6 maoy usa ka Mesiyanikong 
tagna nga naghubit sa umalabot nga hari nga mo- 
turok o motungha gikan sa linya ni David aron 
“magpahamtang ug hustisya ug pagkamatarong 
diha sa yuta.” Sanglit siya magamando ingong ha- 
was sa Diyos (sama kang David, ug sa uban, nga 

milingkod “sa trono ni Jehova” ingong dinihogang 
hari sa Diyos, 1Cr 29:23), ang tagna nag-ingon, 
“Mao kini ang iyang ngalan nga itawag kaniya, Si 
Jehova Mao ang Atong Pagkamatarong.” Walay pa- 
sukaranan sa pag-ingon, sama sa giingon sa pipila, 
nga kini nagkahulogan nga si Jesus nga Mesiyas ug 
si Jehova managsama ra, nga nahimong usa ra ka 
Diyos. Kini makita gikan sa kamatuoran nga ang 
susamang Mesiyanikong tagna diha sa Jeremias 
33:14-16 nagpadapat sa samang ekspresyon ngad- 
to sa Jerusalem, nga nag-ingon: “Ug mao kini ang 
itawag kaniya, Si Jehova Mao ang Atong Pagkama- 
tarong.” Niining duha ka kahimtang ang ekspres- 
yon nagpakita nga ang ngalan sa Diyos nga Jeho- 
va, nga gibutang diha sa iyang sinaad nga hari ug 
nganha usab sa iyang pinili nga kaulohan, maoy 
usa ka garantiya sa ilang pagkamatarong. Dugang 
pa, ang hustisya ug pagkamatarong nga nagagikan 
o gipahayag niini nga mga tinubdan maoy bunga 
sa bug-os nga pagkamahinalaron kang Jehova ug 
sa iyang kabubut-on, nga magdalag panalangin ug 
pagtultol ni Jehova. 


JEHOVA-NISSI. Ang ngalan sa handoma- 
nang halaran nga gipatindog ni Moises human 
sa malamposong pagpakiggubat sa Israel batok 
sa mga Amalekanhon didto sa Repidim.--Ex 17: 
8, 13-16. 

Ang ngalan nagkahulogang “Si Jehova Mao ang 
Akong Ilhanang Tukon,” nga nagkuha sa nis-si' gi- 
kan sa nes (ilhanang tukon). Gisabot sa mga mag- 
huhubad sa Gregong Septuagint nga ang nissi” 
naggikan sa nus (pagkalagiw ngadto sa dalangpa- 
nan), sa ingon naghatag niini sa kahulogang “Si Je- 
hova Mao ang Akong Dalangpanan,” samtang sa 
Latin nga Vulgate kini giisip nga naggikan sa na- 
sas’ (iisa, ituboy), sa ingon naghatag niini sa ka- 
hulogang “Si Jehova Mao ang Akong Pagbayaw.” 
--Ex 17:15, ftn sa Rbis. 


JEHOVA SA MGA PANON. Kini nga eks- 
presyon nga makaplagan sa 285 ka higayon, nga 
may pipila ka kalainan diha sa Kasulatan, mao ang 
hubad sa Hebreohanong mga pulong nga Yeho- 
wah’ tseva-ohth'. Ang basahon sa mga tagna, ila- 
bina ang Isaias, Jeremias, ug Zacarias, naundan sa 
kadaghanan niini nga mga ekspresyon. Si Pablo ug 
Santiago, nga nagkutlo o naghisgot sa mga tagna, 
migamit ug katumbas niini nga ekspresyon (giha- 
tagag katumbas nga espeling sa Grego) diha sa 
ilang mga sinulat.--Rom 9:29, San 5:4: itandi ang 
Isa 1:9. 

Ang Hebreohanong pulong nga tsa-va” (singu- 
lar; plural, tseva-ohth') sa panguna nagkahulogang 
usa ka literal nga panon sa kasundalohan, o mga 
manggugubat, sama sa Genesis 21:22, Deuterono- 
mio 20:9, ug sa daghang uban pang mga teksto. 


JEHOVA-SHALOM 


Apan, kini nga termino gigamit usab diha sa ma- 
hulagwayong diwa sama sa “ang mga langit ug 
ang yuta ug ang tibuok nilang panon,” o “ang ad- 
law ug ang bulan ug ang mga bituon, ang tibuok 
panon sa kalangitan.” (Gen 2:1: Deu 4:19) Ang plu- 
ral nga porma (tseva-ohth') gigamit sa makadag- 
han sa pagtumong sa Israelinhong kasundalohan, 
sama sa Exodo 6:26, 7:4: Numeros 33:1, Salmo 
44:9: 60:10. Ang pipila ka eskolar nagtuo nga ang 
“mga panon” diha sa ekspresyon nga “Jehova sa 
mga panon” naglakip dili lamang sa mga panon sa 
mga manulonda kondili usab sa Israelinhong ka- 
sundalohan ug sa dili-buhing langitnong mga bu- 
tang. Apan, mopatim-aw nga ang “mga panon” 
nga gipasabot, sa panguna, kon dili man eksklusi- 
bo, mao ang mga panon sa mga manulonda. 

Sa dihang nakita ni Josue ang usa ka bisita nga 
manulonda duol sa Jerico ug nangutana kaniya kon 
siya ba dapig sa Israel o dapig sa kaaway, ang 
tubag maoy, “Dili, apan ako--ingong prinsipe sa 
kasundalohan ni Jehova ako karon mianhi.” (Jos 
5:13-15) Ang manalagnang si Micaias misulti kang 
Haring Ahab ug kang Haring Jehosapat, “Nakita ko 
gayod si Jehova nga naglingkod sa iyang trono ug 
ang tanang panon sa mga langit nagbarog tupad 
niya, sa iyang tuo ug sa iyang wala,” nga tin- 
awng nagtumong sa espiritung mga anak ni Jeho- 
va. (1Ha 22:19-21) Haom ang paggamit sa plural 
nga pormang “Jehova sa mga panon” sanglit ang 
mga panon sa mga manulonda gihubit dili lamang 
ingong mga dibisyon sa mga kerubin, mga sera- 
pin, ug mga manulonda (Isa 6:2, 3; Gen 3:24, 
Pin 5:11) kondili gihubit usab ingong organisadong 
mga pundok, maong si Jesu-Kristo nakaingon nga 
adunay iyang masugo nga “kapin sa napulog-duha 
ka lehiyon sa mga manulonda.” (Mat 26:53) Sa di- 
hang si Ezequias nangamuyo ug tabang kang Je- 
hova siya mitawag kaniya nga “Jehova sa mga pa- 
non, ang Diyos sa Israel, nga naglingkod ibabaw 
sa mga kerubin,” nga dayag nga nagtumong sa 
arka sa pakigsaad ug sa mga larawan sa kerubin 
diha sa tabon niini, nga nagsimbolo sa langitnong 
trono ni Jehova. (Isa 37:16, itandi ang 1Sa 4:4, 2Sa 
6:2.) Ang nahadlok nga alagad ni Eliseo gipasali- 
gan pinaagig milagrosong panan-awon nga niana 
iyang nakita ang mga bukid palibot sa gilikosang 
siyudad sa pinuy-anan ni Eliseo nga “napuno sa 
mga kabayo ug sa mga karong iggugubat nga ka- 
layo,” nga bahin sa mga panon sa mga manulonda 
ni Jehova.---2Ha 6:15-17. 

Busa, ang ekspresyon nga “Jehova sa mga pa- 
non” nagpasabot sa gahom, ang gahom nga gihup- 
tan sa Soberanong Magmamando sa uniberso, kin- 
sa nailalom sa iyang pagmando ang dagko kaayong 
mga panon sa espiritung mga linalang. (Sal 103:20, 
21; 148:1, 2: Isa 1:24: Jer 32:17, 18) Busa kini takos 

hatagan ug halalom nga pagtahod ug kataha, sam- 
tang sa samang higayon maoy usa ka tinubdan sa 
paghupay ug pagdasig alang sa mga alagad ni Je- 
hova. Si David, nga nag-inusara ug wala tabangi sa 
bisan unsang yutan-ong kasundalohan, mihagit sa 
gikalisangan nga Filistehanong si Goliat, “sa ngalan 
ni Jehova sa mga panon, ang Diyos sa mga talay sa 
kasundalohan sa Israel.” (1Sa 17:45) Dili lamang sa 
mga panahon sa literal nga gubat kondili usab sa 
tanang uban pang masulayon nga mga kahimtang 
o mga okasyon nga mahinungdanon nga ang ka- 
tawhan sa Diyos sa katibuk-an ug ingong mga in- 
dibiduwal makakuhag kalig-on ug paglaom gikan 
sa pag-ila sa kahalangdon sa soberanong posisyon 
ni Jehova, nga nabanaag sa iyang pagkontrolar 
sa gamhanang mga panon nga nag-alagad gikan 
sa iyang langitnong puloy-anan. (1Sa 1:9-11, 2Sa 
6:18: 7:25-29) Ang paggamit sa mga manalagna sa 
ekspresyong “Jehova sa mga panon” maoy dugang 
pang katarongan nga kadtong namati sa mga tag- 
na makatino sa katumanan niini. 


JEHOVA-SHALOM [Si Jehova Maoy Kali- 
naw]. Ang gingalan sa halaran nga gitukod ni Gi- 
deon didto sa Opra sa K sa Jordan. Human makita 
ang manulonda ni Jehova, si Gideon nahadlok nga 
basin mamatay siya. Apan siya gipasaligan: “Mai- 
mo ang kalinaw. Ayaw kahadlok. Dili ka mamatay.” 
Agig pagpasalamat, gitukod ni Gideon ang ha- 
laran, dayag nga dili alang sa paghalad, kondi- 
li ingong handomanan alang kang Jehova.---Huk 
6:22-24. 


JEHOZABAD [lagmit, Si Jehova Naggasa]. 

1. Ang ikaduha sa walo ka anak nga lalaki ni 
Obed-edom nga gilakip sa mga magbalantay-sa- 
ganghaan sa sangtuwaryo.--1Cr 26:1, 4, 5, 13, 15. 

2. Usa ka Benjaminhong opisyal nga nangulo sa 
180,000 ka sundalo ni Haring Jehosapat.---2Cr 17: 
17, 18. 

3. Usa ka tawo nga kakunsabo sa pagpatay kang 
Haring Jehoas sa Juda. Si Jehozabad ug Jozacar, 
mga alagad ni Jehoas, nagpatay sa hari tungod sa 
iyang pagbuno sa anak nga lalaki ni Jehoiada nga 
si Zacarias. Sila mismo gipatay ni Amazias nga 
anak nga lalaki ug manununod ni Jehoas. Si Jeho- 
zabad maoy anak nga lalaki sa usa ka babayeng 
Moabihanon nga ginganlan ug Simrit ug ni Somer. 
- 2Ha 12:20, 21; 2Cr 24:20-22, 25-27; 25:1, 3. 


JEHOZADAK  [lagmit, Si Jehova Nagpahayag 
ug Matarong], JOZADAK [pinamubo sa Jehoza- 
dak]. Ang mubong ngalan gigamit sa basahon 
ni Nehemias ug ang taas nga ngalan gigamit sa 
ubang mga teksto. 

Amahan sa Hataas nga Saserdoteng si Jesua 
(o Josue). (Esd 3:2, Hag 1:12: Zac 6:11) Si Jehoza- 

dak gidestiyero human patya ni Nabucodonosor 
ang iyang amahan, ang pangulong saserdote nga 
si Seraias, ug busa pinaagi kaniya natipigan ang 
linya sa hataas nga pagkasaserdote.--- 1Cr 6:14, 15, 
2Ha 25:18-21, Neh 12:26. 


JEHU [lagmit, Siya si Jehova]. 

1. Usa ka Benjaminhon sa siyudad sa Anatot 
kinsa miadto ingong usa ka boluntaryo aron sa 
pag-alagad kang David. Niadtong tungora si David 
didto sa Ziklag nga mikalagiw gikan kang Ha- 
ring Saul. Si Jehu maoy lakip sa mga tawong gam- 
hanan nga “sinangkapan sa pana, nga nagagamit 
sa tuong kamot ug nagagamit sa walang kamot sa 
mga bato o sa mga pana sa busogan.”--- 1Cr 12:1-3. 

2. Usa ka manalagna, ang anak nga lalaki ni Ha- 
nani. Iyang gitagna ang kalaglagan sa balay ni Ba- 
asa nga hari sa Israel. (1Ha 16:1-4, 7, 12) Kapin sa 
33 ka tuig sa ulahi, usa ka manalagna nga parehog 
ngalan (ug busa, tingali mao rang tawhana) ang 
nagbadlong kang Haring Jehosapat sa Juda tungod 
sa iyang pagpakighigala ug pagtabang sa daotan 
nga si Haring Ahab sa Israel. (2Cr 19:1-3) Sa 2 Cro- 
nicas 20:34 ang kasaysayan ni Jehosapat giingon 
nga nahisulat “lakip sa mga pulong ni Jehu nga 
anak nga lalaki ni Hanani, nga gilakip diha sa Ba- 
sahon sa mga Hari sa Israel.” 

3. Ang anak nga lalaki ni Jehosapat (dili si Ha- 
ring Jehosapat sa Juda) ug apo ni Nimsi. (2Ha 9:14) 
Si Jehu nagmando ingong hari sa Israel sukad sa 
mga 904 hangtod sa 877 W.K.P. Sa panahon sa 
paghari ni Haring Ahab sa Israel, si Elias nga ma- 
nalagna mikalagiw ngadto sa Bukid sa Horeb aron 
makaikyas sa kamatayon gikan sa mga kamot sa 
asawa ni Ahab nga si Jezebel. Gisugo sa Diyos si 
Elias nga mobalik ug dihogan ang tulo ka lalaki: 
si Eliseo ingong manununod ni Elias, si Hazael 
ingong hari sa Sirya, ug si Jehu ingong hari sa Is- 
rael. (1Ha 19:15, 16) Gidihogan ni Elias si Eliseo 
(o, gitudlo siya, tan-awa ang DINIHOGAN, PAGDIHOG). 
Hinunoa, ang aktuwal nga pagdihog kang Jehu gi- 
tugyan kang Eliseo nga manununod ni Elias. 

Tungod ba sa paglangaylangay ni Elias nga ki- 
ning pagdihog kang Jehu gitugyan kang Eliseo? 
Dili. Wala madugay human ihatag kang Elias ang 
sugo, si Jehova miingon kaniya nga ang katalag- 
man sa balay ni Ahab (nga ipahamtang ni Jehu) 
dili modangat sa adlaw ni Ahab, apan sa mga ad- 
law sa anak nga lalaki ni Ahab. (1Ha 21:27-29) 
Busa dayag nga ang pagkalangan maoy tungod sa 
paggiya ni Jehova ug dili tungod kay wala magpa- 
kabana si Elias. Apan gitagalan ni Jehova ug ek- 
saktong panahon ang pagdihog, sa dihang miabot 
na ang tukmang kahigayonan aron pinaagig aksi- 
yon ikapatuman gilayon ni Jehu ang pagdihog. Ug 
nahiuyon sa determinado ug dinamiko nga perso- 

nalidad ni Jehu, wala siya maglangan ug panahon, 
apan milihok gilayon. 

Miabot ang gitakdang panahon. Panahon kadto 
sa gubat. Si Ahab namatay ug mipuli sa pagman- 
do ang iyang anak nga lalaking si Jehoram. Ang 
kasundalohan sa Israel nagtigom didto sa Ramot- 
gilead, nga padayong nagbantay batok sa kasunda- 
lohan ni Hazael, ang hari sa Sirya. Si Jehu atua 
didto ingong usa sa mga komandante sa kasunda- 
lohan. (2Ha 8:28, 9:14) Siya ug ang iyang luyoluyo 
nga komandanteng si Bidkar, ingong mga sakop 
sa kasundalohan ni Ahab, didto sa dihang ma- 
hukmanong gisaway ni Elias si Ahab ug nagtag- 
na nga si Jehova “magabalos kang Ahab diha sa 
luna sa yuta nga gipanag-iya ni Nabot.” Kini nga 
luna sa yuta nakuha ni Ahab human ipahinabo sa 
iyang asawang si Jezebel ang pagbuno kang Nabot. 
--1Ha 21:11-19, 2Ha 9:24-26. 

Samtang ang kasundalohan sa Israel nagbantay 
didto sa Ramot-gilead, si Haring Jehoram sa Israel 
didto sa Jezreel nga nagpaayo sa iyang mga samad 
nga iyang naagoman sa mga kamot sa mga Sir- 
yanhon didto sa Rama. Didto usab ang hari sa Juda 
nga si Ahazias. Siya maoy pag-umangkong lalaki 
ni Jehoram sa Israel, kay ang iyang inahan mao si 
Atalia nga igsoon ni Jehoram sa Israel ug anak ni 
Ahab ug Jezebel. Si Haring Ahazias miadto sa Jez- 
reel aron sa pagduaw sa iyang masakitong uyoan 
nga si Jehoram.---2Ha 8:25, 26, 28, 29. 

Ang Pagdihog Kang Jehu. Gitawag ni Eliseo 
ang usa sa mga anak nga lalaki sa mga manalag- 
na, ang iyang tig-alagad, ug gisultihan siya nga 
magkuhag usa ka tibod sa lana, moadto sa kampo 
sa Israel didto sa Ramot-gilead, dihogan si Jehu 
didto, ug dayon mokalagiw. Gituman kini sa tig- 
alagad ni Eliseo, gitawag si Jehu gikan sa ubang 
mga opisyal aron pasudlon sa balay, diin iyang gi- 
dihogan siya ug gipahayag kang Jehu ang sugo sa 
paglaglag sa tibuok balay ni Ahab. Dayon ang tig- 
alagad mikalagiw ingon sa gisugo ni FEliseo.---2Ha 
9:1-10. 

Sa paggula gikan sa balay, gipakita ni Jehu nga 
morag walay nahitabo, nga ingon ug ang manalag- 
na walay gisulting mahinungdanon. Apan nakita 
sa mga tawo diha sa iyang nawong ug sa iyang li- 
nihokan nga dunay mahinungdanong butang nga 
nahitabo. Sa dihang gipugos, gibutyag ni Jehu nga 
siya gidihogan ingong hari sa Israel: sa pagkadu- 
ngog niini nga pahayag, dihadiha giproklamar siya 
sa kasundalohan ingong hari.---2Ha 9:11-14. 

Paglaglag sa Balay ni Ahab. Kay gisugo 
nga dili ibutyag sa Jezreel ang maong panghitabo, 
si Jehu kusog nga nagpadagan sa iyang kabayo 
ngadto sa maong siyudad. (2Ha 9:15, 16) Ang mga 
mensahero nga gisugo ni Jehoram gikan sa Jezreel 

aron magpakisayod kon “Aduna bay pakigdait?” gi- 
paadto ni Jehu sa luyo sa iyang mga tawo. Sam- 
tang nagkaduol ang “nagbul-og nga panon’ sa mga 
mangangabayo ug mga karo ni Jehu, ang tigban- 
tay sa torre nakaila kaniya tungod sa dinaganan sa 
karo ni Jehu nga “hilabihan kakusog.” Si Jehoram 
nga hari sa Israel ug anak nga lalaki ni Ahab nag- 
suspetsa ug misakay sa iyang karo nga iggugubat 
ug nakaabot kang Jehu didto sa luna sa yuta ni Na- 
bot. Si Jehu nagpana kaniya ug, nga nahinumdom 
sa tagna ni Elias, nagsugo kang Bidkar nga iyang 
luyoluyo nga komandante nga isalibay ang iyang 
lawas ngadto sa yuta ni Nabot. Unya si Jehu mipa- 
dayon ngadto sa siyudad sa Jezreel. Dayag nga ang 
apong lalaki ni Ahab nga si Ahazias, kinsa migula 
gikan sa siyudad uban kang Jehoram, buot moba- 
lik ngadto sa iyang kaulohan, ang Jerusalem, apan 
nakaabot lamang taman sa Samaria ug nagtago 
didto. Sa ulahi siya nadakpan ug gidala ngadto 
kang Jehu duol sa lungsod sa Ibleam, dili layo sa 
Jezreel. Gisugo ni Jehu ang iyang mga tawo nga 
patyon siya diha sa iyang karong iggugubat. Ilang 
gisamdan siya ug samad nga makamatay sa di- 
hang nagpaingon sa Gur, duol sa Ibleam, apan siya 
nakaikyas ug mikalagiw ngadto sa Megido diin siya 
namatay. Unya gidala siya ngadto sa Jerusalem ug 
gilubong didto.---2Ha 9:17-28, 2Cr 22:6-9. 

Sa pag-abot ni Jehu sa Jezreel, ang balo ni Ahab 
nga si Jezebel nangutana: “Maayo ba ang tanan 
kang Zimri nga nagpatay sa iyang ginoo?” (Tan- 
awa ang 1Ha 16:8-20.) Apan si Jehu, nga wala ma- 
hadlok niini kunohay nga panghulga, nagtawag sa 
mga opisyal sa palasyo aron ihulog siya. Sila mitu- 
man. Ang iyang dugo mituasik sa bungbong, ug 
gipayatakyatakan siya ni Jehu sa iyang mga kaba- 
yo. Lagmit naghatag ug dugang pagsabot sa kina- 
iya ni Jehu mao ang mubong pamulong diha sa 
asoy, “Human niana siya misulod ug mikaon ug 
miinom,” unya nagsugo nga si Jezebel ilubong. Sa 
kasamtangan si Jezebel gikaon sa mga iro, ug 
kini nga panghitabo nagpahinumdom kang Jehu sa 
tagna nga gipamulong ni Elias bahin sa kamatayon 
ni Jezebel.---2Ha 9:30-37, 1Ha 21:23. 

Si Jehu wala maglangan ug panahon sa pagtapos 
sa iyang misyon. Iyang gihagit ang mga tawo sa 
Samaria nga ibutang sa trono ang usa sa 70 ka 
anak nga lalaki ni Ahab ug makig-away. Apan tu- 
ngod sa kahadlok sila nagpahayag ug pagkamau- 
nongon kang Jehu. Maisogong gisulayan ni Jehu 
ang ilang pagkamaunongon pinaagi sa pag-ingon: 
“Kon kamo akoa, . . . kuhaon ninyo ang mga ulo sa 
mga tawo nga maoy mga anak nga lalaki sa inyong 
ginoo ug anhi kanako ugma niining taknaa sa Jez- 
reel.” Pagkaugma nagpakita ang mga mensahero 
nga nagdala sa 70 ka ulo diha sa mga bukag, ug gi- 
sugo ni Jehu nga kini ibutang nga duha ka tapok sa 

ganghaan sa Jezreel hangtod sa buntag. Human 
niana gipatay ni Jehu ang tanang inilang mga tawo 
ni Ahab, ang iyang mga kaila, ug ang iyang mga 
saserdote. Dayon iyang gipamatay ang laing 42 ka 
tawo, ang mga igsoon sa apo nga lalaki ni Ahab 
nga si Haring Ahazias sa Juda. Busa iyang gipatay 
usab ang mga anak nga lalaki ni Jehoram sa Juda, 
ang bana sa daotang anak nga babaye ni Jezebel 
nga si Atalia.---2Ha 10:1-14. 

Dako na ang nahimo aron sa paghanaw sa pag- 
simba kang Baal sa Israel, apan daghan pa ang bu- 
luhaton ni Jehu, ug gihimo niya kini uban ang 
talagsaong pagkadinalian ug kasibot. Sa iyang pag- 
adto sa Samaria iyang nasugatan si Jehonadab nga 
usa ka Rekabita. Hayan mahinumdoman nga ang 
mga kaliwat niini nga tawo sa ulahi gidayeg ni Je- 
hova pinaagi ni manalagnang Jeremias tungod sa 
ilang pagkamatinumanon. (Jer 35:1-16) Gipahayag 
ni Jehonadab ang iyang pagdapig kang Jehu sa 
iyang pagpakig-away batok sa Baalismo ug miku- 
yog aron sa pagtabang kang Jehu. Ang tanang na- 
hibilin nga kabanay ug iglabot ni Ahab sa Samaria 
gipatay.---2Ha 10:15-17. 

Mga Magsisimba ni Baal Gipuo. Human 
niadto, pinaagig usa ka lansis sa pagpatawag ug 
usa ka panagkatigom alang sa pagsimba kang Baal, 
natigom ni Jehu ang tanang magsisimba ni Baal sa 
Israel didto sa balay ni Baal. Human matino nga 
walay mga magsisimba ni Jehova niadtong tungo- 
ra, gisugo ni Jehu ang iyang mga tawo nga patyon 
ang tanan nga anaa sa sulod sa balay. Human ni- 
adto ilang gilaglag ang sagradong mga haligi ni 
Baal ug gitumpag ang balay, gihimo kining mga 
kalibangan, ug ang maong dapit gigamit alang ni- 
ini hangtod sa adlaw ni Jeremias, ang magsusulat 
sa asoy sa basahon sa Mga Hari. Ang asoy maba- 
sa: “Busa gilaglag ni Jehu si Baal gikan sa Israel.” 
(2Ha 10:18-28) Hinunoa, sa ulahi ang pagsimba 
kang Baal nagpahinabo na usab ug suliran sa Isra- 
el ug Juda.---2Ha 17:16, 2Cr 28:2, Jer 32:29. 

Lagmit aron magpabiling lahi ang napulo-ka-tri- 
bong gingharian sa Israel gikan sa gingharian sa 
Juda diin ang templo ni Jehova nahimutang sa Je- 
rusalem, gitugotan ni Haring Jehu nga magpabilin 
sa Israel ang pagsimba sa nating baka nga ang 
sentro niini atua sa Dan ug Bethel. “Ug si Jehu wala 
mag-amping sa pagsubay sa balaod ni Jehova nga 
Diyos sa Israel uban sa bug-os niyang kasingka- 
sing. Siya wala mobulag gikan sa mga sala ni Jero- 
boam nga pinaagi niana iyang gipahinabo nga ma- 
kasala ang Israel.”---2Ha 10:29, 31. 

Bisan pa niana, tungod sa kasibot ug bug-os nga 
paningkamot ni Jehu sa paghanaw sa Baalismo ug 
sa pagpahamtang sa mga paghukom ni Jehova sa 
balay ni Ahab, gigantihan ni Jehova si Jehu uban 
ang saad nga upat ka kaliwatan sa iyang mga anak 

nga lalaki ang molingkod sa trono sa Israel. Natu- 
man kini diha sa mga kaliwat ni Jehu nga si Jehoa- 
haz, Jehoas, Jeroboam II, ug Zacarias, kansang 
pagmando natapos sa dihang siya gipatay niadtong 
mga 791 W.K.P. Busa ang dinastiya ni Jehu nagha- 
ri ibabaw sa Israel sulod sa mga 114 ka tuig.---2Ha 
10:30, 13:1, 10, 14:23, 15:8-12. 


Nganong may tulubagon sa Diyos ang 
balay ni Jehu tungod sa pag-ula ug 
dugo, nga gisugo man unta ni Jehova 
si Jehu ingong iyang tiglaglag? 


Hinunoa, human sa adlaw ni Jehu, pinaagi ni 
manalagnang Oseas, si Jehova miingon: “Kay sa 
makadiyot na lamang ug ako makighusay tungod 
sa mga pagpang-ula ug dugo sa Jezreel batok sa 
balay ni Jehu, ug pahunongon ko ang harianong 
pagmando sa balay sa Israel.” (Os 1:4) Kini nga 
pagkasad-an sa dugo sa balay ni Jehu dili mahi- 
mong tungod sa iyang pagtuman sa paglaglag sa 
balay ni Ahab, kay gidayeg siya sa Diyos sa pagbu- 
hat niini. Ni tungod kini sa iyang pagpatay kang 
Ahazias sa Juda ug sa iyang mga igsoon. Pinaagi 
sa pagkalangkit sa ilang mga banay, nga mao, ang 
kaminyoon ni Jehoram sa Juda, ang anak nga lala- 
ki ni Haring Jehosapat, ngadto kang Atalia, ang 
anak nga babaye ni Ahab ug Jezebel, ang haria- 
nong linya sa kaliwat sa Juda nahugawan tungod 
sa pagyuhot sa daotang balay ni Omri. 

Hinuon, ang paninugdang hinungdan sa maong 
butang daw maoy tungod sa giingong pagtugot ni 
Jehu nga magpadayon ang pagsimba sa nating 
baka sa Israel ug wala mosubay sa balaod ni Jeho- 
va uban sa bug-os niyang kasingkasing. Lagmit gi- 
tuohan ni Jehu nga ang pagkaindependente gikan 
sa Juda mahuptan lamang pinaagi sa paglain ug 
relihiyon. Sama sa ubang mga hari sa Israel, siya 
nagpalig-on sa iyang posisyon pinaagi sa pagtugot 
nga magpabilin ang pagsimba sa nating baka. Kini 
maoy kapahayagan sa kakulang gayod ug pagtuo 
kang Jehova, kinsa maoy naghimo kang Jehu nga 
hari. Busa, gawas sa tukmang pagpahamtang sa 
paghukom ni Jehova batok sa balay ni Ahab, lag- 
mit ang sayop nga mga motibo nga maoy nagdik- 
tar kang Jehu nga ipabilin ang pagsimba sa nating 
baka nagpahinabo usab kaniya sa pag-ula ug dugo. 

Ang tinuod nga gahom sa gingharian sa Israel 
nabungkag sa dihang napukan ang balay ni Jehu, 
ug ang gingharian milungtad lamang ug mga 50 
ka tuig. Si Menahem lamang, nga maoy nagpatay 
kang Salum nga mamumuno ni Zacarias, ang adu- 
nay anak nga lalaki nga mipuli kaniya sa trono. 
Kini nga anak, si Pekahias, gipatay, sama usab sa 
iyang mamumuno ug manununod nga si Peka. Si 

Oseas, ang kataposang hari sa Israel, gibihag sa 
hari sa Asirya.---2Ha 15:10, 13-30, 17:4. 

Ang pangunang sala sa Israel sa kinatibuk-an 
mao ang pagsimba niini sa nating baka. Mitultol 
kini sa pagbiya sa nasod gikan kang Jehova, nga 
misangpot sa kadaot. Busa ang pagkasad-an tu- 
ngod sa “pagpang-ula ug dugo sa Jezreel” mao ang 
usa sa mga buhat, lakip ang pagbuno, pagpanga- 
wat, pagpanapaw, ug uban pang mga krimen, nga 
naggikan sa bakak nga pagsimba nga gitugotan 
sa mga magmamando nga buhaton sa katawhan. 
Sa kataposan 'gipahunong sa Diyos ang harianong 
pagmando sa balay sa Israel.'---Os 1:4, 4:2. 

Gihasi sa Sirya ug Asirya ang Israel. Tu- 
ngod kay wala sa bug-os moliso ngadto kang Jeho- 
va ug molakaw diha sa iyang mga dalan, kina- 
hanglang atubangon ni Jehu ang kalisdanan gikan 
kang Hazael, ang hari sa Sirya, sa tanang adlaw sa 
iyang pagmando. Gihurot pagkuha ni Hazael ang 
teritoryo sa gingharian sa Israel sa pikas bahin sa 
Jordan. (2Ha 10:32, 33, Am 1:3, 4) Sa samang hi- 
gayon migrabe ang paghulga sa mga Asiryanhon 
batok sa paglungtad sa Israel. 

Asiryanhong mga Inskripsiyon Naghisgot 
Kang Jehu. Diha sa mga inskripsiyon ni Salma- 
neser Ill, ang hari sa Asirya, iyang giingon nga 
siya nakadawat ug tributo gikan kang Jehu. Ang 
inskripsiyon mabasa: “Ang tributo ni Jehu (Ia-ú-a), 
anak nga lalaki ni Omri (Hu-um-ri): nakadawat ako 
gikan kaniya ug plata, bulawan, usa ka panaksang 
saplu nga bulawan, usa ka plorera nga bulawan 
nga talinis ug lubot, mga baso nga bulawan, mga 
timba nga bulawan, lata, usa ka sungkod sa hari, 
(ug) kahoyng puruhtu [ang kahulogan sa ulahing 
pulong wala mahibaloi].” (Ancient Near Eastern 
Texts, giedit ni J. B. Pritchard, 1974, p. 281) (Sa 
pagkatinuod, si Jehu dili anak nga lalaki ni Omri. 
Apan sukad sa panahon ni Omri ang ekspresyon 
gigamit usahay aron sa pagpaila sa mga hari sa Is- 
rael, walay duhaduha tungod sa talagsaong kata- 
kos ni Omri ug sa iyang pagtukod sa Samaria, nga 
nagpadayon ingong kaulohan sa Israel hangtod sa 
pagkapukan sa maong napulo-ka-tribong ginghari- 
an ngadto sa Asirya.) 

Lakip niining samang inskripsiyon sa kon unsay 
nailhan karon nga Itom nga Obelisko mao ang usa 
ka hulagway, lagmit sa usa ka hawas ni Jehu, nga 
nagyukbo sa atubangan ni Salmaneser ug nagtan- 
yag ug tributo. Ang pipila ka komentarista nag- 
ingon nga mao kini ang unang larawan nga naghu- 
lagway sa mga Israelinhon sukad masukad. Apan, 
dili kita bug-os makatino nga tinuod ang gipa- 
ngangkon ni Salmaneser. Dugang pa, ang hitsura 
sa larawan diha sa hulagway dili kasaligan nga 
maoy dagway gayod sa usa ka Israelinhon, kay ti- 
ngali gihulagway niining mga nasora ang ilang 

mga kaaway ingong laksot ug mga dagway, sama 
sa mga dibuho o mga larawan karong adlawa nga 
naghulagway sa katawhan sa usa ka kaawayng na- 
sod ingong mahuyang, kataw-anan, o makalagot. 

4. Ang anak nga lalaki ni Obed sa banay ni Je- 
rameel, usa ka kaliwat ni Hesron nga anak nga la- 
laki ni Perez nga natawo kang Juda pinaagi kang 
Tamar. Kini nga linya sa kaliwatan ni Jehu naggi- 
kan kang Jarha, usa ka Ehiptohanong ulipon. Si 
Sesan, nga usa ka kaliwat ni Jerameel, walay mga 
anak nga lalaki, busa iyang gihatag kang Jarha 
ang iyang anak nga babaye ingong asawa. Ang 
anak nga lalaki nga natawo kanila mao si At- 
tai, usa ka katigulangan ni Jehu.--1Cr 2:3-5, 25, 
34-38. 

5. Usa ka Simeonhon, ang anak nga lalaki ni Jo- 
sibias. Sa mga adlaw ni Haring Ezequias sa Juda 
siya maoy usa sa mga pangulo sa mga banay sa 
mga Simeonhon nga mipatay sa mga Hamihanon 
ug mga Meunim nga nagpuyo sa kasilinganan sa 
Gedor ug kinsa human niadto mipuyo sa dapit nii- 
ni nga katawhan uban sa ilang mga panon sa ka- 
hayopan.---1Cr 4:24, 35, 38-41. 


JEHUBA. Usa ka pangunang membro sa tribo 
ni Aser.---1Cr 7:34, 40. 


JEHUCAL [Makahimo si Jehova: Si Jehova 
Nagmadaogon], JUCAL [pinamubo sa Jehucal]. 
Usa ka prinsipe nga gipadala ni Haring Zedekias 
aron sa paghangyo kang Jeremias sa pag-ampo 
alang sa Juda. (Jer 37:3) Kining anak nga lalaki 
ni Selemias ug ang laing tulo ka impluwensiya- 
dong mga prinsipe maoy nagpahulog kang Jere- 
mias ngadto sa lapokong atabay tungod kay ang 
iyang pagsangyaw, sumala sa giingon nila, 'nagpa- 
luya sa mga kamot sa mga tawong manggugubat,' 
ingon man usab sa mga kamot sa katawhan sa ka- 
tibuk-an.---Jer 38:1-6. 


JEHUD. Usa ka dapit sa teritoryo sa Dan (Jos 
19:40, 45) nga sagad gituohang mao ang el-Yehu- 
diyeh (Yehud), mga 13 km (8 mi) sa S sa Tel Aviv- 
Yafo. Apan, ang gigamit sa Gregong Septuagint 
(Vatican MS. Num. 1209) maoy “Azor” inay nga 
“Jehud.” (Jos 19:45) Busa gihunahuna sa pipila ka 
eskolar nga ang Jehud mao ang usa ka bungdo 
duol sa Yazur (Azor), mga 6 km (3.5 mi) sa SHS sa 
Tel Aviv-Yafo. Gituohan nga kini mao ang dapit 
nga gitawag ug Azuru diha sa mga talaan sa ka- 
saysayan ni Senakerib. 


JEHUDI [Usa ka Hudiyo; Kang (Iya ni) Juda]. 
Usa ka opisyal ni Haring Jehoiakim nga gisugo sa 
mga prinsipe sa Juda nga dad-on si Baruk kanila 
dala ang linukot nga basahon ni Jeremias. Sa di- 
hang sa ulahi si Jehudi nagbasa sa samang linukot 

nga basahon ngadto kang Jehoiakim, ang hari nag- 
putolputol niini ug nagsunog niini nga tagsatagsa, 
hangtod ang tibuok linukot nga basahon naut-ot sa 
kalayo.---Jer 36:14, 21-23, 27, 32. 

Si Jehudi maoy apo-sa-tuhod ni Cusi. (Jer 36:14) 
Ang iyang ngalan ug ang ngalan sa iyang katigu- 
langan gituohan sa pipila nga nagpasabot nga siya 
gipakatawo nga dili usa ka Hudiyo, kondili usa ka 
kinabig, kay ang ngalan sa iyang apohan-sa-tuhod 
nagpaila nga ang iyang banay naggikan kang Cus, 
o sa Etiopia. Ugaling, ang mga kaliwatan tali kani- 
la sagad may mga ngalang Hudiyo (si Netanias nga 
iyang amahan ug si Selemias nga iyang apohan), 
ug bisan ang ngalang Cusi makita sa ubang teksto 
ingong personal nga ngalan sa usa ka lumad nga 
Hudiyo. (Sof 1:1) Busa ang Jehudi lagmit gayod 
nga usa lamang ka personal nga ngalan sukad sa 
pagkatawo ug dili usa ka ngalan nga unang naba- 
tonan ingong usa ka kinabig. 


JEIEL. 

1. Usa ka kaliwat sa anak nga lalaki ni Jacob nga 
si Ruben.---1Cr 5:1, 7. 

2. Usa ka Benjaminhon kinsa, uban sa iyang ba- 
nay (asawa nga si Maaca ug napulo ka anak nga la- 
laki), nanimuyo sa Gabaon, usa ka katigulangan ni 
Haring Saul. (1Cr 8:29, 9:35-39) Lagmit mao ra 
usab si Abiel.---1Sa 9:1, tan-awa ang ABIEL Num. 1. 

3. Usa sa mga tawong gamhanan ni David, anak 
nga lalaki ni Hotam nga Aroernon.--1Cr 11:26, 44. 

4. Usa ka Levihanon nga magbalantay-sa-gang- 
haan ug ingon man usa ka maghohoni, kinsa na- 
kigbahin sa pagsaulog pinaagig pagpatugtog ug 
musika sa dihang ang Arka unang gidala ngadto sa 
Jerusalem ug human niadto mitugtog sa atuba- 
ngan sa tolda nga gibutangan niini.--1Cr 15:17, 
18, 21, 28, 16:1, 4, 5 (ang ikaduhang gihisgotan nga 
Jeiel sa ber 5). 

5. Laing maghohoni nga Levihanon kinsa nag- 
himo sa samang pag-alagad nga gihimo sa Num. 4. 
(1Cr 16:5, ang unang gihisgotan nga Jeiel sa ma- 
ong bersikulo) Gitawag siya nga Jaaziel sa 1 Croni- 
cas 15:18 ug Aziel sa 15:20. 

6. Usa ka Levihanong kaliwat ni Asap ug katigu- 
langan sa Levihanon nga nagdasig kang Haring Je- 
hosapat ug sa mga molupyo sa Juda ug Jeru- 
salem nga dili mahadlok sa ilang mga kaaway, 
kay si Jehova magauban sa iyang katawhan.---2Cr 
20:14-17. 

7. Ang sekretaryo nga nagrehistro ug nag-ihap 
sa kasundalohan ni Haring Uzzias.---2Cr 26:11. 

8. Usa sa mga pangulong Levihanon nga dag- 
han kaayog giamot nga mga hayop alang sa da- 
kong pagsaulog ni Haring Josias sa Paskuwa.---2Cr 
35:1, 9. 

9. Usa ka kaliwat ni Adonikam nga mipanaw 
kauban ni Esdras gikan sa Babilonya paingon sa Je- 
rusalem niadtong 468 W.K.P.--Esd 8:1, 13. 

10. Usa sa mga anak nga lalaki ni Nebo nga 
nagpapahawa sa ilang langyawng mga asawa ug 
mga anak sa adlaw ni Esdras.---Esd 10:43, 44. 


JEKABZEEL |Gitigom sa Diyos]. Usa ka laing 
porma sa ngalang Kabzeel. (Neh 11:25) Kini maoy 
usa ka siyudad kanhi sa habagatang bahin sa Juda 
ug gituohan nga lagmit mao ang Khirbet Hora, 
mga 10 km (6 mi) sa SAS sa Beer-seba.---Tan-awa 
ang KABZEEL. 


JEKAMEAM [Hinaot Motindog ang Kataw- 
han]. Ang ikaupat nga anak nga lalaki ni Hebron, 
usa ka Kohatnong Levihanon, ug nagpundar sa usa 
ka Levihanong balay sa amahan nga nagpadayon 
hangtod sa paghari ni David.— 1Cr 23:12, 19, 24: 
23, 30b, 31. 


JEKAMIAS [Si Jah Nagbangon]. 

1. Usa ka kaliwat ni Juda ug anak nga lalaki ni 
Salum.--1Cr 2:3, 41. 

2. Usa sa mga anak nga lalaki nga natawo kang 
Haring Jehoiakin (Jeconias) sa panahon sa iyang 
pagkadestiyero sa Babilonya.---1Cr 3:17, 18. 


JEKUTIEL. Usa ka kaliwat ni Juda ug “ama- 
han ni Zanoa.” (1Cr 4:1, 18) Ang Zanoa maoy nga- 
lan sa usa ka siyudad inay nga ngalan sa usa ka 
tawo diha sa laing teksto (Jos 15:56, 57), busa si Je- 
kutiel ingon nga “amahan” niini lagmit mao ang 
amahan niadtong nanimuyo didto, o siya mismo 
ang magtutukod niini o pangunang pumoluyo. 


JEMIMA. Ang una sa tulo ka anak nga baba- 
ye ni Job nga natawo human sa iyang dakong pag- 
sulay. Si Jemima ug ang iyang mga igsoong baba- 
ye, ang labing maanyag nga mga babaye sa tibuok 
nga yuta, nakadawat ug panulondon taliwala sa 
ilang mga igsoong lalaki.---Job 42:13-15. 


JEMUEL [lagmit, Adlaw sa Diyos]. Ang unang 
ginganlang anak nga lalaki ni Simeon ug usa sa 
“kapitoan” nga kauban sa panimalay ni Jacob “nga 
miadto sa Ehipto.” (Gen 46:10, 27: Ex 6:15) Sa 
ubang mga asoy siya gitawag ug Nemuel.--Num 
26:12: 1Cr 4:24. 


JEPTE [Hinaot Buksan [sa Diyos]: Gibuksan [sa 
Diyos]]. Usa ka maghuhukom sa Israel, sa tribo ni 
Manases. (Num 26:29, Huk 11:1) Iyang gipaham- 
tang ang hustisya sa teritoryo sa Gilead sulod sa 
unom ka tuig lagmit sa panahon sa pagkasaserdo- 
te ni Eli ug sa sayong bahin sa kinabuhi ni Samuel. 
(Huk 12:7) Ang paghisgot ni Jepte sa “tulo ka gatos 
ka tuig” nga pagkontrolar sa Israel sa S sa Jordan 

daw magpunting sa pagsugod sa iyang unom ka 
tuig nga pagkamaghuhukom sa mga 1173 W.K.P. 
--Huk 11:26. 

Si Jepte Usa ka Lehitimong Anak. Ang 
inahan ni Jepte maoy “usa ka pampam,” hinunoa 
wala kini magpasabot nga si Jepte natawo tu- 
ngod sa pagpamampam o siya anak sa gawas. Ang 
iyang inahan kaniadto usa ka pampam sa wala pa 
maminyo ingong segundaryong asawa ni Gilead, 
sama kang Rahab nga kanhi usa ka pampam apan 
sa ulahi naminyo kang Salmon. (Huk 11:1, Jos 2:1; 
Mat 1:5) Ang pamatuod nga si Jepte dili anak sa 
gawas mao ang pagpalayas kaniya sa iyang mga 
igsoon sa amahan pinaagi sa primerong asawa ni 
Gilead aron dili siya makaambit sa panulondon. 
(Huk 11:2) Lain pa, si Jepte sa ulahi nahimong di- 
nawat nga pangulo sa mga tawo sa Gilead (nga 
mopatim-awng ang ilang kadagkoan mao ang mga 
igsoon ni Jepte sa amahan). (Huk 11:11) Dugang 
pa, siya nagtanyag ug halad sa Diyos didto sa ta- 
bernakulo. (Huk 11:30, 31) Kining mga butanga dili 
posible kon siya usa ka anak sa gawas, kay ang Ba- 
laod espesipiko nga nag-ingon: “Walay anak sa ga- 
was nga makasulod sa kongregasyon ni Jehova. Bi- 
san hangtod sa ikanapulo nga kaliwatan walay 
iyaha nga makasulod sa kongregasyon ni Jehova.” 
--Deu 23:2. 

Dayag nga si Jepte maoy panganay ni Gilead. 
Tungod niana natural lamang nga siya makapanu- 
nod unta ug duha ka bahin sa kabtangan sa iyang 
amahan nga si Gilead (nga tin-awng patay na sa 
dihang gipalayas si Jepte sa iyang mga igsoon sa 
amahan) ug nahimo usab unta nga pangulo sa ba- 
nay. Pinaagi lamang sa ilegal nga pagpalayas kani- 
ya nga ang mga igsoon ni Jepte sa amahan maka- 
hikaw kaniya sa iyang nahiangay nga panulondon, 
kay bisan pag ang panganay nga anak sa amahan 
maoy anak sa segundaryong asawa, o sa dili-pina- 
labi nga asawa, siya gihapon ang makadawat sa 
mga katungod sa pagkapanganay.---Deu 21:15-17. 

“Mga Tawong Walay Buhat” Nangadto Kang 
Jepte. Sa dihang si Jepte gipalayas sa iyang mga 
igsoon sa amahan siya mipuyo sa yuta sa Tob, usa 
ka rehiyon sa S sa Gilead, dayag nga gawas sa mga 
utlanan sa Israel. Dinhi si Jepte anaa sa utlanan, 
nga naladlad sa langyawng mga kaaway sa Israel, 
ilabina ang Ammon. Ang “mga tawong walay bu- 
hat,” nga mao, ang mga tawong gihimong walay 
buhat o mga tawong nawad-an ug trabaho tungod 
sa pagpanghasi sa mga Ammonhanon ug mialsa 
batok sa pagpangulipon sa Ammon, miadto kang 
Jepte ug nagpailalom sa iyang pagpanguna. (Huk 
11:3) Ang mga tawo nga nagpuyo sa teritoryo sa S 
sa Suba sa Jordan (ang mga tribo ni Ruben, Gad, 
ug katunga sa tribo ni Manases) maoy pangunang 

mga tigbuhig baka, ug ang mga pag-atake sa mga 
magbabanhig nga Ammonhanon (nga gani mota- 
bok usahay sa Jordan) lagmit nagsakmit sa mga 
kabtangan ug mga panginabuhian sa daghang mo- 
lupyo sa Gilead.--Huk 10:6-10. 

Mga Ammonhanon Nanghulga ug Gubat. 
Sulod sa 18 ka tuig ang mga Ammonhanon nag- 
padayon sa pagdaogdaog kanila. Gitugotan kini sa 
Diyos tungod kay ang mga Israelinhon sa pagka- 
dili-matinumanon nagsimba sa mga diyos sa mga 
nasod sa palibot. Apan niining higayona nakaam- 
go na ang mga anak sa Israel, naghinulsol sa ilang 
pagkadaotan ug nagpakitabang kang Jehova. Sila 
nagwagtang sa ilang mga diyos ug nag-alagad 
kang Jehova. Niining higayona ang Ammon nagti- 
gom didto sa Gilead alang sa dakong pagpakiggu- 
bat. (Huk 10:7-17, 11:4) Kini nagpakita nga ang 
dako ug dili-makitang kaaway sa Diyos, si Satanas 
nga Yawa, mao gayod ang naghulhog sa paganong 
mga nasod aron makig-away batok sa Israel ug 
ang tinuod nga isyu mao ang pagsimba sa matuod 
nga Diyos.--Itandi ang Pin 12:9, Sal 96:5, 1Co 
10:20. 

Ang Israel nagtigom sa kasundalohan niini sa 
Mizpa. Ang mga igsoon ni Jepte sa amahan dayag 
nga prominente taliwala sa mga ansiyano sa Gi- 
lead. (Huk 10:17: 11:7) Ilang nakita ang pangina- 
hanglan sa hustong pagpanguna ug pagtultol. (Huk 
10:18) Ilang nasabtan nga kinahanglan silang ma- 
ilalom sa pagpangulo sa usa ka tawong tinudlo sa 
Diyos aron ilang mapildi ang Ammon. (Huk 11:5, 
6, 10) Walay duhaduha si Jepte ug ang iyang mga 
tawo nakahimo na ug mga kalamposan sa Tob, nga 
nagpasabot nga siya ang gipili sa Diyos. (Huk 11:1) 
Ang mga tawo sa Gilead mihukom sa pag-adto 
kang Jepte, nga ilang gibiaybiay kaniadto, aron sa 
paghangyo kaniya nga mahimo nilang pangulo. 

Si Jepte Nahimong Pangulo sa Gilead. Si 
Jepte miuyon nga manguna kanila sa pagpakiggu- 
bat batok sa Ammon sa usa ka kondisyon: kon iha- 
tag ni Jehova kaniya ang kadaogan, siya magpada- 
yon ingong pangulo human makapauli gikan sa 
pagpakiggubat. Ang iyang pagpangusog niini dili 
usa ka mahakogong hangyo. Iyang gitinguha ang 
pagpakiggubat alang sa ngalan sa Diyos ug sa 
iyang katawhan. Kon iyang mapildi ang Ammon, 
magpasabot kini nga ang Diyos nag-uban kaniya. 
Buot nga maseguro ni Jepte nga ang pagmando sa 
Diyos dili isalikway sa dihang matapos na ang kri- 
sis. Dugang pa, kon siya gayod ang panganay nga 
anak ni Gilead, giestablisar lamang niya ang iyang 
legal nga katungod ingong pangulo sa balay ni Gil- 
ead. Dayon ang pakigsaad gihimo sa atubangan ni 
Jehova didto sa Mizpa. Gipakita pag-usab dinhi ni 
Jepte nga siya naglantaw kang Jehova ingong Di- 

yos ug Hari sa Israel ug ang ilang tinuod nga Man- 
luluwas.---Huk 11:8-11. 

Si Jepte, ingong usa ka tawo nga molihok dayon, 
wala mag-usik ug panahon nga ipasundayag ang 
kusganong pagpanguna. Nagpadala siya ug men- 
sahe ngadto sa hari sa Ammon, nga nagpunting 
nga ang Ammon mao ang nanguna sa pagsulong 
sa yuta sa Israel. Ang hari mitubag nga gikuha sa 
Israel ang yuta sa Ammon. (Huk 11:12, 13) Dinhi 
gipakita ni Jepte nga dili siya usa ka bagis, walay 
hibangkaagan nga manggugubat, kondili usa nga 
nagtuon sa kasaysayan ug ilabina sa mga pakigla- 
bot sa Diyos sa iyang katawhan. Iyang gitubag ang 
argumento sa mga Ammonhanon, nga nagpaki- 
tang (1) wala hasia sa Israel ang Ammon, Moab, o 
Edom (Huk 11:14-18, Deu 2:9, 19, 37: 2Cr 20:10, 
11): (2) wala panag-iyaha sa Ammon ang gilalisan 
nga yuta sa panahon sa pagpanakop sa mga Israe- 
linhon, tungod kay kini diha sa mga kamot sa mga 
Amorihanon sa Canaan ug gitugyan sa Diyos ang 
ilang hari, si Sihon, ug ang iyang yuta sa kamot sa 
Israel: (3) wala lalisa sa Ammon ang pag-okupar sa 
Israel sa yuta sa miaging 300 ka tuig; busa, sa un- 
sang balidong katarongan nga ilang buhaton kini 
niining higayona?--Huk 11:19-27. 

Gipunting ni Jepte ang lintunganay niini nga 
problema sa dihang gipakita niya nga ang isyu na- 
langkit sa pagsimba. Iyang giingon nga si Jeho- 
va nga Diyos ang naghatag sa Israel sa yuta ug nga 
tungod niini dili nila ihatag ang bisan usa ka pulga- 
da niini ngadto sa mga magsisimba sa bakak nga 
diyos. Iyang gitawag ug Kemos ang diyos sa Am- 
mon. Nagtuo ang uban nga kini sayop. Apan, bisan 
pag ang Ammon may diyos nga si Milcom, ug bi- 
san pag ang Kemos maoy diyos sa Moab, ang ma- 
ong magkabanay nga mga nasod nagsimba sa 
daghang diyos. Si Solomon sayop ganing nagpasu- 
lod sa pagsimba kang Kemos sa Israel tungod sa 
iyang langyawng mga asawa. (Huk 11:24; 1Ha 11: 
1, 7, 8, 33, 2Ha 23:13) Dugang pa, ang “Kemos” 
lagmit nagkahulogang “Tigbuntog, Tigpamukan,” 
sumala sa pipila ka eskolar. (Tan-awa ang Gese- 
nius's Hebrew and Chaldee Lexicon, gihubad ni 
S. Tregelles, 1901, p. 401.) Mahimong gipunting ni 
Jepte kini nga diyos nga maoy gihatagan ug kredi- 
to sa mga Ammonhanon sa “pagbuntog' o 'pagpu- 
kan” sa uban ug sa paghatag kanila sa yuta. 

Panumpa ni Jepte. Nakita na karon ni Jepte 
nga ang gubat batok sa Ammon maoy kabubut-on 
sa Diyos. Pinaagi sa espiritu sa Diyos nga nagpali- 
hok kaniya, iyang gipangunahan ang iyang kasun- 
dalohan sa pagpakiggubat. Sama sa gibuhat ni Ja- 
cob mga 600 ka tuig kanhi, si Jepte nanumpa, nga 
nagpasundayag sa iyang bug-os kasingkasing nga 
tinguha sa pagtultol ni Jehova ug sa pagpasidu- 

ngog sa bisan unsang kalamposan nga iyang ma- 
himo ngadto kang Jehova. (Huk 11:30, 31, Gen 
28:20-22) Gipatalinghogan ni Jehova ang iyang 
panumpa nga may pag-uyon, ug nabuntog ang 
mga Ammonhanon.--Huk 11:32, 33. 


Gihunahuna ba ni Jepte 
ang halad nga tawo sa dihang siya 
nanumpa nga itanyag ingong usa ka 
halad-nga-sinunog ang unang 
mogula sa iyang balay? 


Gisaway sa ubang mga kritiko ug mga eskolar si 
Jepte tungod sa iyang panumpa, nga nagtuo nga si 
Jepte nagsunod sa batasan sa ubang mga nasod, 
sa pagtanyag sa iyang anak nga babaye sa kala- 
yo ingong usa ka tawhanong halad-nga-sinunog. 
Apan dili kini mao ang gipasabot. Usa gayod ka in- 
sulto alang kang Jehova, usa ka dulumtanang bu- 
tang nga supak sa iyang balaod, ang pagtanyag ug 
literal nga tawhanong halad. Gibaoran niya pag- 
ayo ang Israel: “Dili ka magtuon sa pagbuhat su- 
mala sa dulumtanang mga butang sa maong mga 
nasod. Walay makaplagan diha kanimo nga bisan 
kinsang magpaagi sa iyang anak nga lalaki o sa 
iyang anak nga babaye sa kalayo . . . Kay bisan kin- 
sa nga nagabuhat niining mga butanga dulumta- 
nan kang Jehova, ug tungod niining dulumtanan 
nga mga butang si Jehova nga imong Diyos naga- 
hingilin kanila gikan sa imong atubangan.” (Deu 
18:9-12) Si Jehova magatunglo, dili magapanala- 
ngin sa maong tawo. Ang mga kaaway mismo ni 
Jepte, ang mga Ammonhanon, mao ang nagbuhat 
sa paghalad sa tawo ngadto sa ilang diyos nga si 
Molek.--Itandi ang 2Ha 17:17, 21:6, 23:10, Jer 7:31, 
32, 19:5, 6. 

Sa dihang si Jepte miingon: “Mahitabo usab nga 
ang usa nga mogula sa mga pultahan sa akong ba- 
lay kinsa mogula sa pagsugat kanako . . . ma- 
iya gayod usab kang Jehova,” siya nagtumong 
sa usa ka tawo ug dili sa usa ka hayop, sanglit ang 
mga hayop nga angayang ihalad lagmit dili isulod 
sa Israelinhong mga balay, aron libreng makali- 
hoklihok didto. Gawas pa, ang paghalad ug usa 
ka hayop dili magpakita ug talagsaong debosyon 
ngadto sa Diyos. Nasayod si Jepte nga mahimong 
ang iyang anak nga babaye ang mogula sa pagsu- 
gat kaniya. Angayng ibutang sa hunahuna nga 
ang espiritu ni Jehova diha kang Jepte niadtong hi- 
gayona, mosanta kini sa paghimog bisan unsang 
dinalidali nga panumpa ni Jepte. Nan, sa unsang 
paagi nga ang tawo nga mogula sa pagsugat kang 
Jepte aron sa pagpahalipay kaniya sa iyang kadao- 
gan “maiya kang Jehova” ug igahalad “ingon nga 
halad-nga-sinunog”?--Huk 11:31. 

Ang mga tawo mahimong ideboto alang sa bug- 
os nga pag-alagad kang Jehova didto sa sangtu- 
waryo. Usa kini ka katungod nga mahimong himo- 
on sa mga ginikanan. Si Samuel maoy usa sa 
maong mga tawo, nga gisaad alang sa pag-alagad 
sa tabernakulo pinaagi sa usa ka panumpa sa iyang 
inahan nga si Ana sa wala pa siya matawo. Kini 
nga panumpa giuyonan sa iyang bana nga si Elka- 
na. Sa dihang nalutas na si Samuel, gitanyag siya 
ni Ana didto sa sangtuwaryo. Uban kaniya, nagda- 
la si Ana ug halad nga hayop. (1Sa 1:11, 22-28, 
2:11) Si Samson maoy laing bata nga linaing gide- 
boto alang sa pag-alagad sa Diyos ingong usa ka 
Nazareo.---Huk 13:2-5, 11-14, itandi ang awtoridad 
sa amahan ibabaw sa anak nga babaye ingon sa gi- 
latid sa Num 30:3-5, 16. 

Sa dihang gidala ni Jepte ang iyang anak nga 
babaye sa sangtuwaryo, nga niadtong panaho- 
na didto sa Shilo, walay duhaduha nga sa iyang 
pagtanyag kaniya iyang gilakipan ug usa ka halad- 
nga-sinunog nga hayop. Sumala sa Balaod, ang usa 
ka halad-nga-sinunog ihawon, panitan, ug hiwahi- 
waon, hugasan ang mga tinai ug mga tiil: ug ang 
lawas, ulo ug ang tanan niini, sunogon diha sa ha- 
laran. (Lev 1:3-9) Ang katibuk-an sa maong halad 
naghawas sa bug-os, dili-kondisyonal, tibuok ka- 
singkasing nga pagpahinungod kang Jehova, ug sa 
dihang ubanan kini ug laing halad (sama panang- 
litan, sa dihang ang halad-nga-sinunog itanyag 
human itanyag ang halad-sa-sala sa Adlaw sa Pag- 
tabon-sa-Sala), kini mahimong usa ka pangamuyo 
kang Jehova nga dawaton ang maong laing halad. 
—lLev 16:3, 5, 6, 11, 15, 24. 

Usa gayod kadto ka tinuod nga halad ni Jepte ug 
sa iyang anak nga babaye, kay siya walay laing 
anak. (Huk 11:34) Busa wala siyay kaliwat nga pa- 
dayong magdala sa iyang ngalan ug sa iyang pa- 
nulondon sa Israel. Ang anak nga babaye ni Jepte 
mao lamang ang iyang bugtong paglaom alang ni- 
ini. Siya mihilak, dili tungod sa iyang kamatayon, 
kondili tungod sa iyang “pagkaulay,” tungod kay 
ang tinguha sa matag Israelinhong lalaki ug baba- 
ye mao ang pagbaton ug mga anak ug mahuptang 
buhi ang ngalan ug panulondon sa pamilya. (Huk 
11:37, 38) Ang pagkaapuli maoy usa ka kagul- 
anan. Apan ang anak nga babaye ni Jepte “wala 
gayod makigdulog sa usa ka lalaki.” Kon kining 
mga pulonga gipadapat lamang sa panahong wala 
pa tumana ang panumpa, kini wala na kinahangla- 
na, kay siya espesipikong nag-ingon nga siya usa 
ka ulay. Kining mga pulonga nagpasabot sa pagtu- 
man sa panumpa sanglit nagsunod kini sa mga 
pulong, “Iyang gituman ang iyang napanaad la- 
bot kaniya.” Sa pagkatinuod, ang rekord nagpun- 
ting usab nga human tumana ang panumpa siya 

naghupot sa iyang pagkaulay.--Huk 11:39, itandi 
ang mga hubad sa KJ: Dy, Yg, NW. 

Dugang pa, ang anak nga babaye ni Jepte gidu- 
aw “matag tuig” sa iyang mga higala sa 'pagpasi- 
dungog kaniya. (Huk 11:40) Ang Hebreohanong 
pulong tanah’, nga gigamit dinhi, makita usab sa 
Maghuhukom 5:11, ug nianang tekstoha gihubad 
nga lainlain sama sa “gisugilon” (NW), “gisaysay"” 
(KJ), “giasoy” (AT), “gisubli” (RS). Ang maong 
pulong gibatbat diha sa A Hebrew and Chaldee 
Lexicon (giedit ni B. Davies, 1957, p. 693) ingong 
“pagsubli, pagsaysay.” Sa Maghuhukom 11:40 ang 
King James Version naghubad sa maong pulong 
nga “nagbakho,” apan ang panaplin mabasa nga 
“nakigsulti.” Samtang nag-alagad ang anak nga 
babaye ni Jepte sa sangtuwaryo, walay duhaduha 
sama sa ubang Netinim (“Mga Hinatag” gideboto 
sa pag-alagad sa sangtuwaryo), daghan ang arang 
niyang mahimo. Kining mga tawhana nag-ala- 
gad sa pagpangahoy, pagkalos ug tubig, pagpang- 
ayo, ug walay duhaduha sa pagbuhat ug daghang 
ubang buluhaton ingong mga katabang sa mga sa- 
serdote ug mga Levihanon didto.---Jos 9:21, 23, 27, 
Esd 7:24: 8:20, Neh 3:26. 

Mga Epraimnon Misupak Kang Jepte. 
Ang mga Epraimnon, nga naghunahunang sila 
ang pangunang tribo sa amihanang Israel (la- 
kip ang Gilead), sa pagkamapahitas-on wala moila 
kang Jepte ug naningkamot sa pagpakamatarong 
sa ilang kaugalingon. Busa sila mihimog bakak nga 
sumbong aron ipangatarongan ang ilang pagsupak 
kaniya. Ang samang tinamdan ila nang gipakita sa 
katuigang miagi, sa panahon ni Maghuhukom Gi- 
deon. (Huk 8:1) Nangatarongan sila nga wala sila 
tawga ni Jepte aron sa pagpakig-away batok sa 
Ammon, ug nanghulga sila nga sunogon ang balay 
ni Jepte uban kaniya.--Huk 12:1. 

Si Jepte mitubag nga iyang gitawag sila apan sila 
wala mosanong. Siya nangatarongan: “Gitugyan 
sila [Ammon] ni Jehova sa akong kamot. Busa nga- 
nong kamo nanganhi kanako niining adlawa sa 
pagpakig-away batok kanako?” (Huk 12:2, 3) Ang 
mga Epraimnon nakiglalis bahin sa kasundalohan 
ni Jepte: “Kamo ang mga nakaikyas gikan sa Epra- 
im, Oh Gilead, sa taliwala sa Epraim, sa taliwala sa 
Manases.” (Huk 12:4) Pinaagi niini ilang giinsulto si 
Jepte pinaagi sa paghisgot nga siya gipalayas kan- 
hi ug nakig-uban kaniya ang “mga tawong walay 
buhat,” walay trabaho, ingong “mga kagiw.'---Huk 
11:3. 

Sa misangpot nga panaggubat, ang Epraim na- 
pildi ug nangalagiw. Gipahunong sila sa mga tawo 
ni Jepte sa tabokanang bahin sa Jordan. Sa dihang 
ang nangalagiw nga mga Epraimnon naningkamot 
sa pagtago kon kinsa sila, ang ilang linitokan ang 
nagpaila kanila. Sa dihang gisulayan sa pagpalitok 

sa pulong “Shibboleth,” dili nila malitok ang “sh” 
apan makalitok lamang sa humok nga “Sibboleth.” 
Tungod sa pagsukol batok sa usa nga gitudlo ni Je- 
hova alang sa ilang kaluwasan, 42,000 ka Epraim- 
non ang nangamatay.--Huk 12:5, 6. 

Giuyonan sa Diyos. Sa 1 Samuel 12:11 si Jep- 
te gihisgotan ingong pinadala ni Jehova ingong usa 
ka manluluwas, ug sa Hebreohanon 11:32 siya gi- 
tala nga lakip sa matinumanong “panganod sa mga 
saksi.”--Heb 12:1. 


JEPUNE. 

1. Amahan sa Judeanhong espiya nga si Caleb 
ug, lagmit mao ang amahan ni Kenaz. (Num 13:2, 
3, 6; 1Cr 4:15: Huk 1:13) Si Jepune maoy usa ka Ke- 
nizihanon sa tribo ni Juda.---Jos 14:6, 14. 

2. Usa ka prominenteng membro sa tribo ni 
Aser.--1Cr 7:38, 40. 


JERA [Lunar nga Bulan]. Usa ka “anak nga la- 
laki” ni Joktan kansang mga kaliwat mahimong 
nanimuyo sa usa ka dapit sa H sa Arabia.--Gen 
10:26-29, 1Cr 1:20, tan-awa ang JOKTAN. 


JERAMEEL [Hinaot Magpakitag Kaluoy ang 
Diyos: Ang Diyos Nagpakitag Kaluoy]. 

1. Ang panganayng anak ni Hesron nga apo ni 
Juda. Ang harianon ug Mesiyanikong kagikan ma- 
subay pinaagi sa igsoong lalaki ni Jerameel nga si 
Ram (lagmit mao usab si Arni). Gilakip ang usa ka 
detalyadong talaan sa kagikan alang sa mga kali- 
wat ni Jerameel diin ang pipila kanila namuyo sa 
habagatang bahin sa Juda.— 1Cr 2:4, 5, 9-15, 25- 
42; 1Sa 27:10, Luc 3:33. 

2. Anak nga lalaki o kaliwat sa usa ka Merariha- 
nong Levihanon nga ginganlag Kis.--1Cr 24:26, 
29: 23:21. 

3. Usa sa tulo ka tawo nga gipadala ni Ha- 
ring Jehoiakim sa iyang ikalima nga tuig aron sa 
pagdakop kang Jeremias ug Baruk. Apan, mipau- 
li sila nga walay dala kay gitagoan man ni Jehova 
ang iyang matinumanong mga alagad.--Jer 36: 
9, 26. 

Sanglit ang manununod ug gituohang panga- 
nayng anak ni Jehoiakim nga si Jehoiakin mga 
12 anyos pa lang sa ikalimang tuig sa pagmando sa 
iyang amahan, ang ubang mga anak ni Jehoiakim 
lagmit gayod nga mas bata pa, bata pa kaayo aron 
ipadala sa usa ka misyon nga sama sa gihatag kang 
Jerameel. (2Ha 23:36, 24:6, 8) Busa, ang pagtawag 
kang Jerameel nga “anak nga lalaki sa hari” lagmit 
nagkahulogan, dili nga siya anak sa hari, kondi- 
li nga siya membro sa harianong panimalay o usa 
ka opisyal nga may harianong kagikan. 

Makapaikag ang pagkakaplag sa usa ka marka 
sa timbre nga giingong gikan sa ikapitong sig- 

lo W.K.P. nga mabasa: “Iya ni Jerameel nga anak 
sa hari.”--Israel Exploration Journal, Jerusalem, 
1978, Tomo 28, p. 53. 


JERAMEELINHON [Kang (Iya ni) Jera- 
meel]. Ang mga kaliwat ni Juda pinaagi kang Jera- 
meel nga anak nga lalaki ni Hesron. (1Cr 2:4, 9, 25- 
27, 33, 42) Ang mga Jerameelinhon namuyo sa 
habagatang bahin sa Juda, lagmit sa mao ra nga 
rehiyon nga gipuy-an sa mga Amalekanhon, Gesu- 
rihanon, ug Girzihanon nga gisulong ni David sam- 
tang siya nagpuyo taliwala sa mga Filistehanon 
ingong kagiw gikan kang Haring Saul. Sa pagpau- 
li gikan niini nga mga pagsulong, si David dili tin- 
awng nagtaho nga sila misulong “sa habagatan sa 
Juda ug sa habagatan sa mga Jerameelinhon ug sa 
habagatan sa mga Kenihanon.” Busa, ang Filiste- 
hanon nga si Haring Akis nagtuo nga si David mi- 
sulong sa mga Israelinhon, sa ingon naghimo sa 
iyang kaugalingon nga lang-og sa iyang mga kata- 
gilungsod ug nagpadako sa iyang kabililhon ngad- 
to kang Akis. (1Sa 27:7-12) Sa pagkatinuod, sa ula- 
hi si David nagpaambit ug mga inagaw sa gubat sa 
mga ansiyano “sa mga siyudad sa mga Jerameelin- 
hon.”---1Sa 30:26, 29. 


JERBO [Heb., “akh-bar']. Ang Hebreohanong 
pulong nga “@kh-bar, nga gihubad sa lainlaing pa- 
agi ingong “taligatus,” “ilaga,” “jerbo,” ug “tigluk- 
song ilaga,” gisabot sa daghang eskolar nga lagmit 
naglakip sa tanang matang sa mga ilaga, taligatus, 
ug sa mga hayop nga kapamilya niini sama sa jer- 
bo. Apan, ang usa ka Hebreohanon ug Aramaikong 
leksikon ni Koehler ug Baumgartner naghatag sa 
kahulogan niini nga Hebreohanong termino ingong 
“jerbo.” 

Ang jerbo maoy usa ka tiglukso nga ilaga nga 
samag gamayng kangaroo 
ug makaplagan gihapon sa 
umaw nga mga dapit sa 
Tungang Sidlakan. Ang gi- 
tas-on sa lawas sa jerbo 
sa desyerto (Jaculus jacu- 
lus) maoy tali sa 10 ngadto 
sa 15 sm (4-6 pul.) ug may 
gibug-atong 50 ngadto sa 
70 g. Dagko ang ilang mga 
dalunggan ug mga mata. 
Ang mga tiil sa atubangan 
mugbo, apan ang duha ka 
pangulahiang mga tiil may 
gitas-ong mga dos-tersiya 
sa katibuk-ang gitas-on sa 


Ang jerbo samag 
gamayng kangaroo 

ulo ug lawas niini. Ang ikog mao ang kinatas-ang 
bahin niini nga hayop ug ang tumoy niini may ga- 
mayng pungpong sa tag-as nga mga balhibo. Kini 
nga hayop nga mogula sa gabii mas gusto sa mga 
yutang desyerto, nga magpalabay sa kainit sa ad- 
law sa kinubkob nga lungag sa ilalom sa yuta apan 
mogula sa pagpangitag pagkaon panahon sa bug- 
naw nga kagabhion. 

Bisan tuod ang mga Arabo nga nagpuyo sa des- 
yerto sa Sirya mokaon ug jerbo, sumala sa balaod 
kini maoy mahugaw alang sa mga Israelinhon. 
(Lev 11:29) Apan mopatim-awng ang apostatang 
mga Israelinhon wala manumbaling niini nga pag- 
dili sa Balaod.---Isa 66:17, ftn sa Rbis8. 

Ang mga jerbo makahimog dakong perdisyon sa 
lugasong mga tanom ug sa uban pang katanoman. 
Sa panahon nga ang sagradong Arka didto pa sa 
teritoryo sa mga Filistehanon, ang gipadala sa Di- 
yos nga hampak sa mga jerbo nagdalag kadaot sa 
yuta.--1Sa 6:4, 5, 11, 18. 


JERED. Usa ka kaliwat ni Juda ug amahan ni 
Gedor o niadtong nanimuyo sa lungsod sa Gedor. 
— 1Cr 4:1, 18; tan-awa ang ATROT-BET-JOAB. 


JEREMAI [laing porma sa ngalang Jeremot o 
sa Jeremias]. Usa ka Israelinhon human sa pagka- 
destiyero, usa sa pito ka anak o kaliwat ni Hasum 
nga nangasawag langyawng mga asawa apan nag- 
papahawa kanila.--Esd 10:25, 33, 44. 


JEREMIAS [lagmit, Si Jehova Nagbayaw, o, 


Si Jehova Nagpagula [lagmit gikan sa tagoang- 
kan]. 

1. Usa ka Benjaminhon nga miduyog kang Da- 
vid sa dihang siya didto sa Ziklag. Lakip siya sa 
gamhanang mga tawo ni David.--1Cr 12:1-4. 

2. Usa sa mga anak nga lalaki ni Gad nga miti- 
pon kang David “sa dapit nga lisod duolon didto sa 
kamingawan” sa dihang si David usa pa ka kagiw 
gikan kang Saul. Siya maoy ikalima taliwala nii- 
ning mga “maisog, mga tawong gamhanan ... 
kansang mga nawong maoy mga nawong sa le- 
yon, ug sila sama sa mga gasela sa katulin ibabaw 
sa kabukiran.” Mahitungod niining Gadhanon nga 
mga pangulo sa kasundalohan ni David, kini ang 
giingon: “Ang labing ubos maoy katumbas sa usa 
ka gatos, ug ang labing dako maoy katumbas sa 
usa ka libo.” Sila “mitabok sa Jordan sa unang bu- 
lan sa dihang kini miawas sa tanang tampi niini, 
ug dayon ilang gigukod ang tanan sa ubos nga ka- 
patagan, ngadto sa sidlakan ug ngadto sa kasad- 
pan.”--1Cr 12:8-15. 

3. Ang ikanapulo sa Gadhanong mga pangulo 
sa kasundalohan ni David, ingon sa gihubit sa 
Num. 2.--1Cr 12:13, 14. 

4. Usa sa mga pangulo sa mga balay sa ama- 
han diha sa bahin sa tribo ni Manases sa S sa Jor- 
dan sa mga adlaw sa mga hari. Ang mga Ruben- 
hon, mga Gadhanon, ug ang katunga sa tribo 
ni Manases sa S sa Jordan (lakip kanila maoy 
mga kaliwat niini nga Jeremias) “migawi nga dili- 
matinumanon ngadto sa Diyos sa ilang mga kati- 
gulangan ug nakighilawas sa mga diyos sa mga 
katawhan sa yuta, nga gilaglag sa Diyos sa ilang 
atubangan. Busa ang Diyos sa Israel nagpalihok sa 
espiritu ni Pul nga hari sa Asirya bisan sa espiritu 
ni Tilgat-pilneser nga hari sa Asirya, mao nga [sa 
mga adlaw ni Peka nga hari sa Israel] iyang gides- 
tiyero kadtong mga Rubenhon ug mga Gadhanon 
ug kadtong sa katunga sa tribo ni Manases ug gi- 
dala sila ngadto sa Hala ug sa Habor ug sa Hara ug 
sa suba sa Gozan."--1Cr 5:23-26, 2Ha 15:29. 

5. Usa ka tawo sa lungsod sa Libna, nga usa ka 
siyudad sa mga saserdote. Siya maoy amahan sa 
asawa ni Haring Josias nga si Hamutal, kinsa 
maoy inahan ni Haring Jehoahaz ug Zedekias 
(Matanias).--2Ha 23:30, 31; 24:18, Jer 52:1: Jos 
21:13: 1Cr 6:57. 

6. Usa ka manalagna, ang anak nga lalaki ni 
Hilkias nga usa ka saserdote sa Anatot, nga usa ka 
siyudad sa mga saserdote nga nahimutang sa te- 
ritoryo sa Benjamin nga duolan sa 5 km (3 mi) sa 
AAS sa Patukoranan sa Templo didto sa Jerusa- 
lem. (Jer 1:1; Jos 21:13, 17, 18) Ang amahan ni Je- 
remias nga si Hilkias dili mao ang hataas nga sa- 
serdote nga nagbaton sa samang ngalan, kinsa 
naggikan sa linya ni Eleasar. Ang amahan ni Je- 
remias lagmit gayod nga naggikan sa linya ni Ita- 
mar ug tingali naggikan kang Abiatar, ang sa- 
serdote nga gitangtangan ni Haring Solomon sa 
pag-alagad ingong saserdote.---1Ha 2:26, 27. 

Gisugo Ingong Manalagna. Si Jeremias gi- 
tawag aron mahimong usa ka manalagna sa di- 
hang batan-on pa niadtong 647 W.K.P., sa ika-13 
nga tuig sa paghari ni Haring Josias sa Juda (659- 
629 W.K.P.). Si Jehova nag-ingon kaniya: “Sa wala 
pa ako mag-umol kanimo diha sa tiyan ako nakai- 
la na kanimo, ug ako nagbalaan na kanimo sa wala 
ka pa mogula sa tagoangkan. Ako naghimo kanimo 
nga manalagna alang sa kanasoran.” (Jer 1:2-5) 
Busa usa siya sa pipila ka tawo kansang pagkahi- 
mugso gipangakohan ni Jehova---nga nanginlabot 
pinaagig milagro o pinaagi sa iyang paggiya---aron 
sila mahimong iyang linain nga mga alagad. Lakip 
niining mga tawhana mao si Isaac, Samson, Sam- 
uel, Juan nga Tigbawtismo, ug Jesus.---Tan-awa 
ang PAGKAHIBALO-DAAN, PAGBUOT-DAAN. 

Sa dihang si Jehova nakigsulti kaniya, si Jere- 
mias nagpakitag kawalay pagsalig sa iyang kauga- 
lingon. Siya mitubag sa Diyos: “Intawon, Oh So- 
beranong Ginoong Jehova! Ania, ako gayod dili 
mahibalo nga mosulti, kay ako usa ka bata la- 
mang.” (Jer 1:6) Pinasukad niining iyang gipamu- 
long, ug sa pagtandi sa iyang kaisog ug kalig-on 
panahon sa iyang buluhaton sa pagpanagna, atong 
makita nga ang maong talagsaong kusog dili usa 
ka kinaiyanhong butang nga nagsumikad kang Je- 
remias, apan nagsumikad gayod sa bug-os nga 
pagsalig kang Jehova. Sa pagkamatuod si Jehova 
nag-uban gayod kaniya “sama sa usa nga makali- 
lisang ang pagkagamhanan,” ug si Jehova mao ang 
naghimo kang Jeremias nga “usa ka siyudad nga 
kinutaan ug usa ka haliging puthaw ug mga paril 
nga tumbaga batok sa tibuok yuta.” (Jer 20:11, 1: 
18, 19) Talagsaon gayod ang kaisog ni Jeremias 
nga tungod niana si Jesus sa panahon sa iyang yu- 
tan-ong ministeryo gipakaingon nga mao ang na- 
banhawng si Jeremias.--Mat 16:13, 14. 

Mga Sinulat. Si Jeremias maoy usa ka tigdu- 
kiduki ug usa ka historyador ug usa usab ka mana- 
lagna. Iyang gisulat ang basahon nga nagdala sa 
iyang ngalan ug giila usab sa kadaghanan nga mao 
ang nagsulat sa mga basahon sa Una ug Ikadu- 
hang Hari, nga nagkobre sa kasaysayan sa duha ka 
gingharian (Juda ug Israel) sugod sa gihunongan 
sa mga basahon ni Samuel (nga mao, sa ulahing 
bahin sa paghari ni David sa tibuok Israel) hangtod 
sa kataposan niining duha ka gingharian. Ang 
iyang kronolohiya bahin sa yugto sa mga hari, nga 
naggamit ug pamaagi sa pagtandi o maampingong 
pagsusi bahin sa mga pagmando sa mga hari sa Is- 
rael ug Juda, motabang kanato nga matino sa tuk- 
mang paagi ang mga petsa sa pipila ka panghitabo. 
Human malaglag ang Jerusalem, gisulat ni Jere- 
mias ang basahon sa Lamentaciones. 

Kusganong Mensahe sa Mahukmanong 
Pagsaway. Si Jeremias dili gayod usa ka reklama- 
dor. Hinunoa, iyang gipakita ang iyang kaugali- 
ngon nga mahigugmaon, mahunahunaon, ug ma- 
luluy-on. Iyang gipakita ang pagkamapugnganon 
sa kaugalingon ug ang talagsaong pagkamalahuta- 
yon ug hilabihang nasubo tungod sa panggawi sa 
iyang katawhan ug sa mga paghukom nga ilang 
naagoman.---Jer 8:21. 

Sa pagkatinuod, si Jehova mao ang nagreklamo 
batok sa Juda, ug kini makataronganon lamang, ug 
si Jeremias nailalom sa obligasyon nga ipahayag 
kini nga makanunayon, nga iya gayod nga gihimo. 
Dugang pa, angayng hinumdoman nga ang Israel 
maoy nasod sa Diyos, nailalom kaniya sa pakigsa- 
ad ug sa iyang balaod, nga ilang gilapas pag- 
ayo. Ingong basehanan ug lig-ong pasikaranan sa 
mahukmanong mga pagsaway ni Jeremias, subli- 
subling gipunting ni Jehova ang Balaod, nga nag- 
awhag sa pagtagad sa responsibilidad sa mga prin- 
sipe ug sa katawhan ug nagbatbat kon diin nila 
gilapas ang Balaod. Pinaagi sa iyang manalagna 
nga si Moises, kanunayng giawhag ni Jehova ang 
ilang pagtagad sa mga butang nga iyang gipasida- 
an nga modangat kanila kon sila modumili sa pag- 
patalinghog sa iyang mga pulong ug molapas sa 
iyang pakigsaad.---Lev 26, Deu 28. 

Kaisog, Pagkamalahutayon, Gugma. Ang 
kaisog ug pagkamalahutayon ni Jeremias maoy di- 
nuyogan sa iyang gugma alang sa iyang katawhan. 
Siya may masakit nga mahukmanong mga pagsa- 
way ug makahahadlok nga mga paghukom nga 
imantala, ilabina ngadto sa mga saserdote, mga 
manalagna, ug mga magmamando ug alang niad- 
tong misubay sa “dalan nga gidawat sa kadagha- 
nan” ug nakaugmad sa “mapinadayonong pagka- 
dili-matinumanon.” (Jer 8:5, 6) Apan siya usab 
nasayod nga ang iyang buluhaton maoy “sa pagtu- 
kod ug sa pagtanom.” (Jer 1:10) Iyang gihilakan 
ang katalagman nga modangat sa Jerusalem. (Jer 
8:21, 22, 9:1) Ang basahon sa Lamentaciones maoy 
ebidensiya sa iyang gugma ug kabalaka alang sa 
katawhan ug ngalan ni Jehova. Bisan pa sa pagka- 
maluibon kaniya sa hadlokan ug maduhaduhaon 
nga si Haring Zedekias, si Jeremias nangamuyo ka- 
niya nga tumanon ang tingog ni Jehova ug pada- 
yong mabuhi. (Jer 38:4, 5, 19-23) Dugang pa, si 
Jeremias wala magpakamatarong sa kaugalingon 
apan gilakip ang iyang kaugalingon sa dihang giila 
ang pagkadaotan sa nasod. (Jer 14:20, 21) Human 
siya buhii ni Nebuzaradan, siya nagpanuko nga 
mobiya kanilang gidestiyero sa Babilonya, tingali 
mibati nga angay siyang makig-ambit sa ilang gi- 
dangatan o nagtinguha sa pag-alagad pa alang sa 
ilang espirituwal nga mga intereses.---Jer 40:5. 

Sulod sa iyang dugayng buluhaton, si Jeremias 
usahay naluya ug nagkinahanglan sa pasalig ni Je- 
hova, apan bisan pa sa kalisdanan wala siya mohu- 
nong sa pagtawag kang Jehova alang sa tabang. 
--Jer 20. 

Mga Pagpakig-uban. Sulod sa iyang kapin sa 
40 ka tuig nga buluhaton sa pagpanagna, si Jere- 
mias wala pasagdi. Si Jehova nag-uban kaniya aron 
sa pagluwas kaniya gikan sa iyang mga kaaway. 
(Jer 1:19) Si Jeremias may kalipay sa pulong ni Je- 
hova. (Jer 15:16) Iyang gilikayan ang pagpakig- 
uban niadtong walay pagtagad sa Diyos. (Jer 15:17) 
Siya nakakaplag ug maayong mga kaubanan nga 
makatabang kaniya sa buluhatong “pagtukod” (Jer 
1:10), nga mao, ang mga Rekabita, si Ebed-melek, 
ug Baruk. Pinaagi niini nga mga higala siya nata- 
bangan ug naluwas gikan sa kamatayon, ug sa ma- 
kadaghan ang gahom ni Jehova napadayag sa pag- 
panalipod kaniya.---Jer 26:7-24, 35:1-19: 36:19-26, 
38:7-13: 39:11-14, 40:1-5. 

Madulaong mga Ilustrasyon. Si Jeremias 
midulag daghang ginagmay nga mga drama 
ingong mga simbolo sa kahimtang sa Jerusalem ug 
sa katalagman nga modangat niini. Anaa ang pag- 
duaw niya sa balay sa magkukulon (Jer 18:1-11), 
ug ang panghitabo sa pagkadaot sa bakos. (Jer 
13:1-11) Si Jeremias gisugo nga dili magminyo,: 
kini nagsilbing usa ka pasidaan labot sa “kamata- 
yon gumikan sa mga balatian” nga mahitabo sa 
mga anak nga matawo panahon sa kataposang 
mga adlaw sa Jerusalem. (Jer 16:1-4) Iyang gibu- 
ak ang usa ka tibod atubangan sa mga ansiyano sa 
Jerusalem ingong usa ka simbolo sa nagsingabot 
nga paggun-ob sa siyudad. (Jer 19:1, 2, 10, 11) 
Iyang gilukat ang usa ka uma gikan sa anak nga 
lalaki sa iyang uyoan sa amahan nga si Hanamel 
ingong simbolo sa pagpasig-uli nga moabot human 
sa 70 ka tuig nga pagkadestiyero, sa dihang ang 
mga uma pamaliton pag-usab diha sa Juda. (Jer 
32:8-15, 44) Didto sa Tapanhes sa Ehipto, siya nag- 
tago ug dagkong mga bato sa terasa nga mga tisa 
sa balay ni Paraon, ug nagtagna nga si Nabucodo- 
nosor magbutang sa iyang trono sa ibabaw gayod 
sa maong dapit.---Jer 43:8-10. 

Usa ka Tinuod nga Manalagna. Si Jeremias 
giila ni Daniel ingong usa ka tinuod nga manalag- 
na sa Diyos, kinsa, pinaagi sa pagtuon sa mga pu- 
long ni Jeremias maylabot sa 70-ka-tuig nga pag- 
kadestiyero, nakahimo sa pagpalig-on ug pagdasig 
sa mga Hudiyo bahin sa pagkaduol na sa ilang ka- 
gawasan. (Dan 9:1, 2: Jer 29:10) Giawhag ni Esdras 
ang pagtagad sa katumanan sa mga pulong ni Je- 
remias. (Esd 1:1, tan-awa usab ang 2Cr 36:20, 21.) 
Gipunting sa apostol nga si Mateo ang katumanan 
sa usa sa mga tagna ni Jeremias sa mga adlaw nga 
bata pa si Jesus. (Mat 2:17, 18; Jer 31:15) Si apostol 

Pablo naghisgot sa mga manalagna, lakip kanila 
mao si Jeremias, kansang mga sinulat iyang gikut- 
lo diha sa Hebreohanon 8:8-12. (Jer 31:31-34) Ba- 
hin niining mga tawhana, ang maong magsusulat 
miingon, “ang kalibotan dili-takos kanila,” ug “sila 
gipamatud-an pinaagi sa ilang pagtuo.”--Heb 11: 
32, 38, 39. 

7. Anak nga lalaki ni Habazinias ug amahan ni 
Jaazanias, ug kining naulahi maoy usa ka pangulo 
sa mga Rekabita, nga ang ilang integridad gisula- 
yan ni manalagnang Jeremias pinaagi sa pagha- 
tag kanila ug bino, apan sila midumili.--Jer 35:1- 
10, 19. 

8. Usa ka saserdote (o usa nga naghawas sa sa- 
serdotehanong balay niining ngalana) nga mibalik 
gikan sa pagkadestiyero sa Babilonya sa 537 W.K.P. 
uban kang Gobernador Zorobabel ug sa Hataas nga 
Saserdoteng si Jesua.---Neh 12:1. 

9. Usa ka saserdote (o usa nga naghawas sa usa 
ka panimalay niining ngalana) nga lakip niadtong 
nagpamatuod pinaagig timbre sa “kasaligang kon- 
trata” nga gihimo sa atubangan ni Jehova pinaagi 
ni Nehemias ug sa mga prinsipe, mga saserdote, ug 
sa mga Levihanon, sa pagsubay sa balaod sa Diyos. 
Kon ang ngalan nagtumong sa usa ka balay inay sa 
usa ka indibiduwal, lagmit mao ra kini ang Num. 8. 
--Neh 9:38, 10:1, 2, 29. 

10. Ang usa nga gitudlo ni Nehemias nga mou- 
ban sa usa ka parada ibabaw sa gitukod pag-usab 
nga paril sa Jerusalem sa panahon sa inagurasyon 
niini. (Lagmit mao ra kini nga saserdote ang gihis- 
gotan sa Nehemias 10:2.) Sila misunod sa koro nga 
miagi saylo sa Ganghaan sa mga Tapok sa Abo da- 
pit sa tuo, paingon sa Ganghaan sa Tubig, nga sa 
kataposan mitagbo sa laing koro sa templo. (Neh 
12:31-37) Sa mga adlaw ni Joiakim, si Hananias 
mao ang pangulo sa balay sa amahan ni Jeremias. 
(Neh 12:12) Kon ang ngalang Jeremias dinhi nag- 
tumong sa usa ka balay ug dili sa usa ka indibidu- 
wal, lagmit mao ra kini ang Num. 8. 

usa ka talaan sa kasaysayan nga gisulat ni Jere- 
mias ubos sa pagtultol ni Jehova. Si Jeremias gisu- 
go ingong manalagna sa ika-13 nga tuig ni Ha- 
ring Josias (647 W.K.P.) aron sa pagpasidaan sa 
habagatang gingharian, ang Juda, sa nagsingabot 
nga kalaglagan niini. Kini nahitabo wala pay usa 
ka siglo human sa buluhaton ni manalagnang Isa- 
ias ug sa pagkapukan sa Israel, ang amihanang 
gingharian, ngadto sa mga Asiryanhon. 
Pagkahan-ay. Ang basahon wala han-aya 
nga kronolohikanhon, apan gihan-ay sumala sa 
tema. Ang pagpetsa gipakita diin gikinahanglan, 
apan ang kadaghanan sa mga tagna mapadapat 
ngadto sa nasod sa Juda sulod sa katibuk-ang 

yugto sa mga paghari ni Josias, Jehoahaz, Jehoia- 
kim, Jehoiakin, ug Zedekias. Sublisubling gisulti- 
han sa Diyos si Jeremias nga ang nasod dili na 
mabangbang sa pagkadaotan, dili na mabag-o. 
Apan kadtong matul-id ug mga kasingkasing gi- 
hatagan ug kahigayonan nga magbag-o ug pangi- 
taon ang kaluwasan. Labot sa kabililhon sa mga 
tagna niini sa atong adlaw, ang pagkahan-ay wala 
makaapektar sa pagsabot ug kapadapatan sa mga 
sinulat ni Jeremias. 

Kon Kanus-a Gisulat. Ang kadaghanang 
bahin sa basahon ni Jeremias wala sulata sa pana- 
hon nga iyang gipahayag ang mga tagna. Hinu- 
noa, dayag nga wala sulata ni Jeremias ang bisan 
unsa sa iyang mga mensahe hangtod nga siya gi- 
sugo ni Jehova, sa ikaupat nga tuig ni Haring Je- 
hoiakim (625 W.K.P.), sa pagsulti ug sa pagpasu- 
lat sa tanang pulong nga gihatag kaniya ni Jehova 
hangtod niadtong higayona. Kini naglakip dili la- 
mang sa mga pulong nga gisulti mahitungod sa 
Juda sa panahon ni Josias kondili sa mga mensa- 
he sa paghukom usab nganha sa tanang kanaso- 
ran. (Jer 36:1, 2) Ang nasulatan nga linukot nga 
basahon gisunog ni Jehoiakim sa dihang gibasa 
kini kaniya ni Jehudi. Apan si Jeremias gisugo nga 
isulat kini pag-usab, ug iyang gisulat kini pi- 
naagi sa iyang sekretaryo nga si Baruk, uban sa 
daghang gidugang nga mga pulong.---36:21-23, 
28, 32. 

Ang nahibiling bahin sa basahon dayag nga gi- 
dugang sa ulahi, apil na ang pasiuna, nga naghis- 
got sa ika-11 nga tuig ni Zedekias (Jer 1:3), ang 
ubang mga tagna nga gisulat ni Jeremias hangtod 
sa panahon nga siya mopahayag na niana (30:2, 
51:60), ug ang sulat ngadto sa mga destiyero did- 
to sa Babilonya (29:1). Dugang pa, ang mga men- 
sahe nga gipamulong sa panahon sa paghari ni 
Zedekias ug ang mga asoy sa mga panghitabo hu- 
man sa pagkapukan sa Jerusalem, hangtod sa 
mga 580 W.K.P., gidugang sa ulahi. Lagmit nga, 
bisan tuod ang linukot nga basahon nga gisulat ni 
Baruk mao ang pasukaranan alang sa dakong ba- 
hin sa basahon, human niana kini giedit ug gihan- 
ay ni Jeremias sa dihang gidugang ang ulahi nga 
mga seksiyon. 

Pagkatinuod. Ang pagkatinuod sa Jeremias 
gidawat sa katibuk-an. Pipila lamang ka kriti- 
ko ang nagkuwestiyon niini pinasukad sa mga 
kalainan diha sa Hebreohanong Masoretiko nga 
teksto ug sa Gregong Septuagint ingon sa maki- 
ta sa Alexandrine Manuscript. Adunay mas dag- 
hang kalainan tali sa Hebreohanon ug sa Gregong 
mga teksto sa basahon ni Jeremias kay sa uban 
pang basahon sa Hebreohanong Kasulatan. Ang 
Gregong Septuagint giingong mas mubo ug mga 
2,700 ka pulong kay sa Hebreohanong teksto, o 

ikawalo ka bahin sa basahon. Ang kadaghanan sa 
mga eskolar nagkauyon nga ang Gregong hubad 
niini nga basahon adunay sayop, apan wala kana 
magkunhod sa pagkakasaligan sa Hebreohanong 
teksto. Gituohan nga ang maghuhubad lagmit 
adunay usa ka Hebreohanong manuskrito nga lahi 
ug “matang,” usa ka linaing makuti nga rebisyon, 
apan ang makutihon nga pagtuon nagpadayag 
nga mahimong sayop ang maong pagtuo. 

Ang katumanan sa mga tagna nga gitala ni Je- 
remias, lakip na ang kaundan niini, lig-ong nag- 
pamatuod sa pagkatinuod sa basahon. Lakip sa 
daghang tagna ni Jeremias mao kanang natala 
diha sa tsart sa panid 1234. 

Mga Prinsipyo ug mga Hiyas sa Diyos. 
Gawas pa sa mga katumanan nga among gitala, 
ang basahon naglatid ug mga prinsipyo nga mogi- 
ya kanato. Kini nagpasiugda nga ang pormalidad 

nga paagi sa pagsimba walay pulos sa panan-aw 
sa Diyos apan siya nagtinguha ug kinasingkasing 
nga pagsimba ug pagkamasinugtanon. Ang mga 
molupyo sa Juda gisultihan nga dili mosalig sa 
templo ug sa mga tinukod nga naglibot niini ug 
gipahimangnoan: “Magpatuli kamo alang kang Je- 
hova, ug kuhaa ang mga yamis sa inyong mga ka- 
singkasing.”---Jer 4:4, 7:3-7: 9:25, 26. 

Ang basahon nagtaganag daghang ilustrasyon 
nga nagpadayag sa mga hiyas sa Diyos ug sa 
iyang mga pagpakiglabot sa iyang katawhan. Ang 
dakong mahigugmaong-kalulot ug kaluoy ni Je- 
hova gipasundayag pinaagi sa iyang pagluwas sa 
nahibilin sa iyang katawhan ug sa kataposan sa 
pagpasig-uli kanila ngadto sa Jerusalem, ingon sa 
gitagna ni Jeremias. Ang pagpabili ug ang pagta- 
gad sa Diyos alang niadtong nagpakitag kalulot 
sa iyang mga alagad ug ang iyang pagkahimong 

Usa ka rekord sa mga mensahe sa paghukom ni Jehova pinaagi 
kang Jeremias, maingon man usa ka asoy sa kaugalingong mga 
kasinatian sa manalagna ug sa pagpukan sa Babilonya sa Je- 
rusalem 


Ang pagsulat gisugdan mga 18 ka tuig sa wala pa mapukan ang 
Jerusalem, ug nakompleto mga 27 ka tuig human nianang hi- 
taboa 


Ang batan-ong si Jeremias gisugo ingong usa ka mana- 
lagna 

Siya kinahanglang “magalumpag' maingon man “magatukod' ug 
“magatanom' 

Si Jehova maglig-on kaniya alang sa maong buluhaton (1:1-19) 

Gituman ni Jeremias ang iyang buluhaton “sa paglum- 
pag” 

lyang giyagyag ang pagkadaotan sa Juda ug gimantala ang 
pagkatino sa kalaglagan sa Jerusalem, ang pagkaanaa sa 
templo dili makaluwas sa dili-matinumanong nasod: ang ka- 
tawhan sa Diyos mahimong mga destiyero sulod sa 70 ka 
tuig didto sa Babilonya (2:1-3:13, 3:19-16:13; 17:1-19:15, 
24:1-25:38: 29:1-32: 34:1-22) 

Ang mga paghukom gipahibalo batok kang Zedekias ug Je- 
hoiakim, maingon man batok sa mini nga mga manalagna, 
sa dili-matinumanong mga magbalantay, ug sa walay pagtuo 
nga mga saserdote (21:1-23:2: 23:9-40: 27:1-28:17) 

Si Jehova nagtagna sa makauulaw nga mga kapildihan sa dag- 
hang nasod, lakip na sa mga Babilonyanhon (46:1-51:64) 
Gituman ni Jeremias ang iyang buluhaton “sa pagtu- 

kod” ug “sa pagtanom” 

Siya nagpunting sa pagpasig-uli sa usa ka nahibiling Israelin- 
hon ug sa pagpatindog ug “usa ka matarong nga turok” 
(3:14-18, 16:14-21, 23:3-8, 30:1-31:26, 33:1-26) 

Siya usab nagpahibalo nga si Jehova maghimog usa ka bag- 
ong pakigsaad uban sa iyang katawhan (31:27-40) 

Ubos sa pagtultol ni Jehova, mipalit si Jeremias ug usa ka 
uma aron ipakita nga ang Israel seguradong makabalik gikan 
sa pagkadestiyero (32:1-44) 


lyang gipasaligan ang mga Rekabita nga sila magpabiling 
buhi, kay sila mituman sa ilang katigulangan nga si Jeho- 
nadab, ang ilang pagkamasinugtanon nagpadayag sa pagka- 
dili-masinugtanon sa Israel ngadto kang Jehova (35:1-19) 

lyang gibadlong si Baruk ug gilig-on siya uban ang pasa- 
lig nga siya maluwas sa nagsingabot nga katalagman 
(45:1-5) 

Si Jeremias nag-antos tungod sa iyang maisogong pag- 
panagna 

Siya gidapatan ug gibutang sa sepohan sa tibuok gabii 
(20:1-18) 

Usa ka laraw ang gihimo sa pagpatay kaniya tungod sa pag- 
mantala sa kalaglagan sa Jerusalem, apan siya giluwas sa 
mga prinsipe (26:1-24) 

Ang hari nagsunog sa linukot nga basahon ni Jeremias, si Je- 
remias sayop nga giakusahan nga siya mibiya aron moda- 
pig sa mga Babilonyanhon ug siya gidakop ug gibilanggo 
(36:1-37:21) 

Sa kataposan, siya gitambog sa lapokong atabay aron mama- 
tay, giluwas siya ni Ebed-melek ug si Ebed-melek gisaaran 
nga panalipdan panahon sa nagsingabot nga kalaglagan sa 
Jerusalem (38:1-28, 39:15-18) 

Mga panghitabo gikan sa pagkapukan sa Jerusalem 
hangtod sa pagkalagiw ngadto sa Ehipto 

Ang Jerusalem napukan, si Haring Zedekias gidakop, ang 
iyang mga anak nga lalaki gipamatay, ug siya gibutaan ug 
gidala ngadto sa Babilonya (52:1-11) 

Ang templo ug ang dagkong mga balay sa Jerusalem gipang- 
sunog, ug ang kadaghanan sa katawhan gidala ngadto sa 
pagkadestiyero (39:1-14: 52:12-34) 

Si Gedalias gitudlong gobernador sa pipila ka Israelinhon nga 
nahibilin, apan siya gipatay (40:1-41:9) 

Kay nangahadlok, ang katawhan mikalagiw ngadto sa Ehip- 
to, si Jeremias nagpasidaan nga ang Ehipto mismo ma- 
pukan ug nga ang katalagman modangat kanila nianang 
yutaa (41:10-44:30) 


JEREMOT 


MGA TAGNA NGA GIREKORD 
NI JEREMIAS 


Mga Tagna nga Iyang Nakita nga Natuman 


Ang pagkabihag ni Zedekias ug ang pagkalaglag sa Jerusalem 
pinaagi ni Nabucodonosor nga hari sa Babilonya (Jer 20:3-6, 
21:3-10: 39:6-9) 


Ang pagpalagpot gikan sa trono ug ang pagkamatay ni Haring 
Salum (Jehoahaz) samtang nabihag (Jer 22:11, 12: 2Ha 23:30- 
34: 2Cr 36:1-4) 


Ang pagkabihag ni Haring Conias (Jehoiakim) ngadto sa Babilon- 
ya (Jer 22:24-27, 2Ha 24:15, 16) 


Ang kamatayon, sulod sa usa ka tuig, sa mini nga manalagnang 
si Hananias (Jer 28:16,17) 


Ang pagkaluwas sa pipila ka Rekabita ug sa Etiopianhong si 
Ebed-melek sa pagkalaglag sa Jerusalem (Jer 35:19: 39:15-18) 


Ang Ubang mga Tagna nga ang Katumanan Niini 
Girekord sa Kasaysayan 


Ang Ehipto gisulong, gisakop ni Nabucodonosor (Jer 43:8-13, 
46:13-26) 


Ang pagbalik sa mga Hudiyo ug ang pagtukod pag-usab sa tem- 
plo ug sa siyudad human sa 70 ka tuig nga pagkabiniyaan (Jer 
24:1-7: 25:11, 12: 29:10: 30:11, 18, 19; itandi ang 2Cr 36:20, 
21; Esd 1:1: Dan 9:2.) 


Ang Ammon nahimong biniyaan (Jer 49:2) 


Ang Edom gilaglag ingong usa ka nasod (Jer 49:17,18) (Sa pag- 
kamatay sa mga Herodes, ang Edom nahanaw ingong usa ka 
nasod.) 


Ang Babilonya mahimong usa ka permanenteng kagun-oban (Jer 
25:12-14: 50:35, 38-40) 


Mga Tagna nga Adunay Makahuloganong Espirituwal 
nga Katumanan, Ingon sa Gipakita sa Kristohanon 
Gregong Kasulatan 


Usa ka bag-ong pakigsaad gihimo uban sa balay sa Israel ug sa 
balay sa Juda (Jer 31:31-34, Heb 8:8-13) 


Ang balay ni David dili mawad-an ug usa ka tawo nga moling- 
kod sa trono sa gingharian sa walay kataposan (Jer 33:17-21: 
Luc 1:32, 33) 


Ang pagkapukan sa Dakong Babilonya maoy mas dako ug maoy 
simboliko nga kapadapatan sa mga pulong ni Jeremias batok 
sa karaang Babilonya, ingon sa gipakita sa mosunod nga mga 
pagtandi: Jer 50:2--Pin 14:8: Jer 50:8: 51:6, 45--Pin 18:4: Jer 
50:15, 29--Pin 18:6, 7: Jer 50:23--Pin 18:8, 15-17: Jer 50:38 
--Pin 16:12, Jer 50:39, 40; 51:37--Pin 18:2: Jer 51:8--Pin 
18:8-10, 15, 19; Jer 51:9, 49, 56--Pin 18:5: Jer 51:12--Pin 
17:16, 17: Jer 51:13--Pin 17:1, 15, Jer 51:48--Pin 18:20, Jer 
51:55--Pin 18:22, 23: Jer 51:63, 64--Pin 18:21 


Tigganti niadtong nangita ug nagmasinugtanon 
kaniya gipasiugda sa iyang pag-atiman sa mga 
Rekabita, kang Ebed-melek, ug kang Baruk.---Jer 
35:18, 19; 39:16-18, 45:1-5. 

Si Jehova sa pagkahalangdon gihubit ingong ang 
Maglalalang sa tanang butang, ang Hari hangtod 
sa panahong walay tino, ang bugtong matuod nga 
Diyos. Siya lamang ang usa nga angayng kahadlo- 
kan, ang Tigtul-id ug Tiggiya niadtong nagatawag 
sa iyang ngalan, ug ang usa kansang kasuko walay 
nasod nga makabarog. Siya mao ang Dakong Mag- 
kukulon, nga diha sa iyang kamot ang mga tawo 

ug mga nasod maoy sama sa yutang-kulonon, 
nga mahimo niyang umolon o dugmokon suma- 
la sa iyang gikahimut-an.--Jer 10, 18:1-10, Rom 
9:19-24. 

Ang basahon ni Jeremias nagbutyag nga gida- 
hom sa Diyos nga ang iyang katawhan nga nagda- 
la sa iyang ngalan mahimong usa ka himaya ug 
pagdayeg alang kaniya ug nga iyang giisip sila 
ingong suod kaniya. (Jer 13:11) Kadtong nagtagna 
sa bakak nga paagi ginamit ang iyang ngalan, 
nga nagsulti ug “pakigdait” ngadto kanila nga wa- 
lay pakigdait ang Diyos, kinahanglang manubag 
sa Diyos tungod sa ilang mga pulong, ug sila 
mangapandol ug mangapukan. (6:13-15, 8:10-12, 
23:16-20) Kadtong nagbarog atubangan sa kataw- 
han ingong mga saserdote ug mga manalagna 
adunay dakong responsibilidad sa atubangan sa 
Diyos, kay, sama sa iyang giingon niadtong anaa 
sa Juda: “Wala ako magpadala sa mga manalagna, 
apan sila midagan. Wala ako magsulti kanila, apan 
sila nanagna. Apan kon sila nakabarog pa sa akong 
suod nga pundok, nan napadungog unta nila sa 
akong katawhan ang akong mga pulong, ug napa- 
talikod unta nila sila gikan sa ilang daotang dalan 
ug gikan sa kadaotan sa ilang mga pakiglabot.” 
—23:21, 22. 

Sama sa ubang mga basahon sa Bibliya, ang ba- 
laang nasod sa Diyos giisip nga may relasyon kani- 
ya ingong usa ka asawa, ug ang pagkadili-matinu- 
manon kaniya maoy usa ka “pagpamampam.” (Jer 
3:1-3, 6-10, itandi ang San 4:4.) Apan, ang pagka- 
maunongon ni Jehova sa iyang mga pakigsaad dili 
mabungkag.---Jer 31:37, 33:20-22, 2b, 26. 

Daghan ang maayong mga prinsipyo ug mga 
ilustrasyon nga anaa sa basahon, nga diha niana 
mikutlo ang ubang mga magsusulat sa Bibliya. Ug 
daghang uban pang malarawanon ug matagnaong 
mga sumbanan ang makaplagan nga adunay ka- 
padapatan ug hinungdanong kahulogan alang sa 
modernong-adlaw nga Kristohanon ug sa iyang 
ministeryo. 


JEREMOT [gikan sa lintunganayng pulong 
nga nagkahulogang “mahimong hataas (bina- 
yaw)']. 

1. Usa ka kaliwat ni Benjamin pinaagi sa iyang 
anak nga lalaki nga si Beker.— 1Cr 7:6, 8. 

2. Usa ka Benjaminhon nga pangulo sa banay 
nga nagpuyo sa Jerusalem, usa sa “mga anak nga 
lalaki” ni Beria.--1Cr 8:14-16, 28. 

3. Anak nga lalaki ni Musi ug apo ni Merari sa 
tribo ni Levi. Ang balay sa amahan nga gipundar 
niini nga tawo, nga “Jerimot” usab ang espeling sa 
ngalan, maoy lakip sa giorganisar pag-usab ni Da- 
vid nga kahikayan sa pag-alagad sa mga Leviha- 
non.— 1Cr 23:21, 23: 24:30, 31. 

4. Usa ka anak nga lalaki ni Heman diha sa Le- 
vihanong sanga sa mga Kohatnon. Sa panahon sa 
paghari ni David, si Jeremot (Jerimot) gipili pinaa- 
gig ripa nga mangulo sa ika-15 sa 24 ka dibisyon 
sa mga maghohoni sa sangtuwaryo.---1Cr 6:33, 25: 
1, 4, 8, 9, 22. 

5, 6, 7. Tulo ka Israelinhon nga mga anak nga 
lalaki ni Elam, Zatu, ug Bani, kinsa nagpapahawa 
sa ilang langyawng mga asawa ug mga anak sa ad- 
law ni Esdras.---Esd 10:25-27, 29, 44. 


JERIA [Hinaot Makakita si Jehova; Si Jehova 
Nakakita]. Anak nga lalaki o kaliwat sa anak nga 
lalaki ni Kohat nga si Hebron. (1Cr 23:12, 19) Si Je- 
ria o ang iyang balay sa amahan gihisgotan may- 
labot sa pag-organisar ni David sa mga Levihanon 
(1Cr 24:23, 30, 31) ug, sa dihang gitudlo nga ma- 
ngulo sa teritoryo sa S sa Jordan, gitawag nga pa- 


Pagpangubkob sa mga paril sa karaang Jerico 


JERICO 


ngulo sa mga Hebronhon. Niining higayona ang 
espeling sa iyang ngalan maoy “Jerias.”--1Cr 26: 
31, 32. 


JERIAS. Tan-awa ang JERIA. 


JERIBAI [Hinaot Makigtigi Siya: Naghusay 
Siya sa [Atong] Legal nga Kaso]. Usa sa gamha- 
nang mga tawo ni David, anak nga lalaki ni Elna- 
am.— 1Cr 11:26, 46. 


JERICO [lagmit, Siyudad sa Bulan]. Ang 
unang Canaanhong siyudad sa K sa Jordan nga 
nailog sa mga Israelinhon. (Num 22:1; Jos 6:1, 24, 
25) Gituohan nga mao kini ang Tell es-Sultan (Tel 
Yeriho) nga mga 22 km (14 mi) sa SAS sa Jerusa- 
lem. Ang kasikbit nga Tulul Abu el-“Alayiq giisip 
nga mao ang nahimutangan sa unang-siglong Je- 
rico. Kay nahimutang nga mga 250 m (820 p) sa 
ubos sa lebel sa dagat diha sa 
Walog sa Jordan, ang Jerico adu- 
nay subtropikanhon nga klima. 
Karong adlawa ang mga kahel, 
saging, ug igos gitanom diha sa 
maong dapit ug, sama kaniadto, 
daghan gihapon ang mga palma 
didto. 

Ang Unang mga Resulta 
sa Pagpanakop sa Israel. Sa 
kataposan sa ilang 40 ka tuig 
nga paglatagaw sa kamingawan, 
ang mga Israelinhon nakaabot 
sa Kapatagan sa Moab. Didto, at- 
bang sa Jerico, mitungas si Moi- 
ses sa Bukid sa Nebo ug naki- 
ta niya ang Yutang Saad, lakip 
ang Jerico, “ang siyudad sa mga 
kahoy nga palma,” ug ang ka- 
patagan niini.---Num 36:13, Deu 
32:49, 34:1-3. 

Human mamatay si Moises, si 
Josue nagpadalag duha ka espi- 
ya ngadto sa Jerico. Kay gitago- 
an ni Rahab, sila wala masakpi 
ug human niadto mikalagiw gi- 
kan sa siyudad pinaagi sa usa ka 
pisi nga gipaagi sa bentana sa 
iyang balay nga nahimutang sa 
ibabaw sa paril sa Jerico. Sulod 
sa tulo ka adlaw ang duha ka 
tawo nagtago sa duol nga buki- 
rong rehiyon, ug human niadto 
sila miubog sa Jordan ug mibalik 
sa kampo sa Israel.---Jos 2:1-23. 

Hilabihan gayod ang kahadlok 
nga gibati sa hari sa Jerico ug sa 

mga molupyo niini sa dihang ilang nadunggan o 
nasaksihan nga ang nagabul-og nga tubig sa Jor- 
dan milagrosong mipondo, nga tungod niini naka- 
tabok ang mga Israelinhon latas sa mala nga yuta. 
Human niadto, bisan tuod ang kalalakin-an sa Is- 
rael nagpatuli ug kinahanglang magpaalim una 
ayha pa sila andam nga makadepensa sa ilang ka- 
ugalingon, walay usa nga nangahas sa pagsulong 
kanila didto sa Gilgal. Kay wala unsaa, gisaulog 
usab sa mga Israelinhon ang Paskuwa didto sa 
desyertong kapatagan sa Jerico.---Jos 5:1-10. 

Sa ulahi, duol sa Jerico, usa ka manulonda nga 
prinsipe nagpakita kang Josue ug gidetalye ang 
mga pamaagi sa pag-ilog sa siyudad, nga niad- 
tong tungora gibantayan pag-ayo tungod sa mga 
Israelinhon. Sa pagkamasinugtanon, kas-a sa usa 
ka adlaw sulod sa unom ka adlaw ang Israelin- 
hong kasundalohan mimartsa, nga gisundan sa 
pito ka saserdote nga padayong naghuyop sa mga 
budyong, ug diha sa ilang luyo ang mga saserdo- 
te nga nagdala sa Arka, ug sa kataposan mao ang 
mga magbalantay sa luyo---ang tanan nagmartsa 
palibot sa Jerico. Apan sa ikapitong adlaw sila mi- 
martsa palibot sa siyudad sa pito ka beses. Sa di- 
hang gihuyop ang mga budyong sa kataposang 
pagmartsa palibot sa Jerico, ang katawhan na- 
ninggit sa usa ka dakong singgit sa pakiggubat, ug 
ang mga paril sa siyudad bug-os nga natumpag. 
--Jos 5:13-6:20. 

Unya ang mga Israelinhon midali pagsulod sa 
Jerico, nga nagtugyan sa mga molupyo niini ug 
sa tanang kahayopan niini ngadto sa kalaglagan. 
Apan tungod sa kalulot nga gipakita ni Rahab pi- 
naagi sa pagtago sa mga espiya sulod sa iyang ba- 
lay didto sa ibabaw nga bahin sa paril nga wala 
matumpag, siya ug ang iyang mga paryente nati- 
pigang buhi. Ang tibuok siyudad gisunog, apan 
ang bulawan ug ang plata gitugyan ngadto sa 
sangtuwaryo ni Jehova. (Jos 6:20-25) Apan, gika- 
wat sa usa ka Israelinhon nga si Acan ang usa ka 
baretang bulawan, pipila ka plata, ug usa ka maa- 
nindot nga besti ug unya gitagoan kini sa ila- 
lom sa iyang tolda. Busa siya maoy nakaingon 
sa iyang kaugalingong kamatayon ug sa iyang ti- 
buok pamilya.---Jos 7:20-26. 

Ulahing Paghisgot sa Kasaysayan. Human 
niadto ang nalaglag nga siyudad sa Jerico nahi- 
mong bahin sa teritoryo sa Benjamin nga maoy 
utlanan sa Epraim ug Manases. (Jos 16:1, 7: 18:12, 
21) Wala madugay human niadto, lagmit nga di- 
hay natukod nga komunidad sa maong dapit. Kini 
nailog ni Haring Eglon sa Moab ug nailalom sa 
iyang paggahom sulod sa 18 ka tuig. (Huk 3:12- 
30) Sa panahon ni Haring David naglungtad pa gi- 
hapon ang usa ka komunidad diha sa Jerico. (2Sa 

10:5, 1Cr 19:5) Apan ayha pa sa panahon sa pag- 
hari ni Ahab nga gitukod pag-usab ang Jerico ni 
Hiel nga taga-Bethel. Natuman ang matagnaong 
tunglo nga gipahayag ni Josue kapin sa 500 ka 
tuig una pa niana, si Hiel nawad-an sa iyang pa- 
nganay nga si Abiram sa dihang iyang gipahilu- 
na ang patukoranan niini ug sa iyang kamangho- 
rang anak nga lalaki nga si Segub sa dihang iyang 
gipatindog ang mga pultahan niini.--Jos 6:26, 
1Ha 16:34. 

Sa maong panahon usab ang pipila sa “mga 
anak nga lalaki sa mga manalagna” nanimuyo sa 
Jerico. (2Ha 2:4, 5) Human kuhaa ni Jehova si ma- 
nalagnang Elias pinaagi sa usa ka alimpulos, si 
Eliseo nagpabilin didto sa Jerico sulod sa usa ka 
panahon ug gihimong dili na makadaot ang sup- 
lay sa tubig sa siyudad. (2Ha 2:11-15, 19-22) Ang 
tubig sa ‘Ain es-Sultan (gituohan nga mao ang tu- 
boran nga gihimo ni Eliseo nga dili na makadaot) 
gihubit ingong tam-is ug makapahimuot ug nag- 
patubig sa mga tanaman sa modernong Jerico. 

Sa panahon sa daotan nga si Haring Ahaz sa 
Juda, gitugotan ni Jehova ang Israelinhong ka- 
sundalohan ilalom ni Haring Peka nga magpa- 
agom ug makauulawng kapildihan sa dili-mati- 
numanong Juda, nga nagpatay ug 120,000 ug 
nagbihag ug 200,000. Apan si Oded nga mana- 
lagna ni Jehova misugat sa namauli nga mga 
mananaog ug nagpasidaan kanila nga dili himo- 
ong ulipon ang mga binihag. Tuod man, ang mga 
binihag, human bestihi ug pakan-a, gidala ngadto 
sa Jerico ug gibuhian.---2Cr 28:6-15. 

Human mapukan ang Jerusalem niadtong 
607 W.K.P., si Haring Zedekias mikalagiw paingon 
sa Jerico apan naapsan ug nadakpan sa mga Babi- 
lonyanhon didto sa desyertong kapatagan sa Jeri- 
co. (2Ha 25:5; Jer 39:5: 52:8) Human buhii gikan 
sa pagkadestiyero sa Babilonya, ang 345 ka “anak 
nga lalaki sa Jerico” maoy lakip niadtong namauli 
uban kang Zorobabel niadtong 537 W.K.P. ug mo- 
patim-awng nanimuyo didto sa Jerico. (Esd 2:1, 
2, 34: Neh 7:36) Sa ulahi, ang pipila sa mga tawo 
sa Jerico mitabang sa pagtukod pag-usab sa paril 
sa Jerusalem.---Neh 3:2. 

Sa tuig 33 K.P., gilakip ang Jerico sa ministeryo 
ni Jesus dihang paingon siya sa Jerusalem alang 
sa Paskuwa. Duol niini nga siyudad nga giayo ni 
Jesu-Kristo ang panan-aw sa buta nga si Bartimeo 
ug sa iyang kauban. (Mar 10:46: Mat 20:29, Luc 
18:35, tan-awa ang BARTIMEO.) Didto sa Jerico, na- 
hibalag ni Jesus si Zaqueo ug human niadto si Je- 
sus gidapit ngadto sa iyang panimalay. (Luc 19:1- 
7) Una pa niana didto sa Judea, sa dihang giasoy 
niya ang iyang sambingay bahin sa matinaba- 
ngon nga Samarianhon, gihisgotan ni Jesus ang 
dalan nga gikan sa Jerusalem paingon sa Jerico. 

(Luc 10:30) Sumala sa pamatuod sa karaang ka- 
saysayan, ang mga tulisan tigkanunayan niini 
nga dalan. 


Nakaplagan ba sa mga arkeologo ang 
ebidensiya sa pagkalaglag sa Jerico sa 
mga adlaw ni Josue? 


Si Propesor John Garstang, pangulo sa usa ka 
grupo sa mga arkeologo nga taga-Inglaterra nga 
nangubkob didto sa Tell es-Sultan tali sa 1929 ug 
1936, nakakaplag nga ang iyang giisip nga maoy 
usa sa mga siyudad nga gitukod diha sa maong 
dapit nakaagom ug grabeng pagkasunog ug ang 
mga paril niini nangatumpag. Siya nagtuo nga 
kining siyudara mao ang Jerico sa panahon ni 
Josue ug nagpetsa sa kalaglagan niini sa mga 
1400 W.K.P. Bisan tuod ang pipila ka eskolar ka- 
ron nagduso gihapon sa mga hunahuna ni Gar- 
stang, lahi ang pagsabot sa uban sa maong ebi- 
densiya. Ang arkeologo nga si G. Ernest Wright 
misulat: “Ang duha ka paril nga naglibot sa taluk- 
tok sa karaang siyudad, nga gituohan ni Garstang 

. nga nalumpag tungod sa linog ug kalayo sa 
panahon ni Josue, nadiskobrehan nga naglungtad 
sukad pa sa ika-3 nga milenyo ug nagrepresentar 
ug duha lamang sa katorse ka lainlaing mga paril 
o mga bahin sa paril nga sunodsunod nga gitu- 
kod sa maong yugto.” (Biblical Archaeology, 1962, 
pp. 79, 80) Daghan ang mibati nga diyutay la- 
mang, kon aduna man ugaling, ang mga nahibilin 
sa Jerico sa panahon ni Josue, kay nakuha na sa 
nahaunang mga pagpangubkob sa maong dapit 
ang kon unsay nagpabilin tingali sukad sa pana- 
hon sa pagkalaglag niini. Sumala sa giingon ni 
Propesor Jack Finegan: “Busa, karon halos wala 
nay ebidensiya diha sa maong dapit nga pinaagi 
niini matino nato ang petsa sa pag-ilog ni Josue 
sa Jerico.”--Light From the Ancient Past, 1959, 
p. 159. 

Tungod niini gipetsahan sa daghang eskolar ang 
pagkapukan sa Jerico pinasukad sa sirkumstansiyal 
nga ebidensiya, ug misugyot ug mga petsa nga 
ang gidugayon maoy mga 200 ka tuig. Tungod sa 
maong pagkadili-tino, si Propesor Merrill F. Unger 
tukmang miingon: “Ang mga eskolar kinahanglan 
usab nga magmabinantayon pag-ayo sa sobrang 
pagsalig sa mga banabana sa mga arkeologo bahin 
sa mga petsa ug sa mga pagsabot sa mga butang. 
Ang pamatuod nga ang pagtino sa mga petsa ug 
mga konklusyon nga gihimo pinasukad sa mga ar- 
keolohikanhong mga kaplag maoy sagad nagde- 
pende sa personal nga mga opinyon gipasundayag 
sa makadaghan pinaagi sa dagkong mga panag- 
sumpaki tali sa kasaligang mga awtoridad bahin 

niining mga butanga.”---Archaeology and the Old 
Testament, 1964, p. 164. 

Busa, ang mga interpretasyon sa mga arkeologo 
nga dili kaharmonya sa kronolohiya sa Bibliya sa 
pagpunting sa 1473 W.K.P. ingong petsa sa pag- 
kalaglag sa Jerico dili angayng kabalak-an. Ang 
panagsumpaki sa mga opinyon ni Garstang ug sa 
ubang mga arkeologo bahin sa Jerico nagpasiugda 
sa panginahanglan nga magmabinantayon sa pag- 
dawat sa arkeolohikanhong ebidensiya bisan pag 
kini mopaluyo o mosumpaki sa rekord sa Bibliya ug 
sa kronolohiya niini. 


JERIEL [Hinaot Makakita ang Diyos, Ang Di- 
yos Nakakita]. Anak nga lalaki ni Tola, ug pangu- 
lo sa usa ka balay sa amahan sa tribo ni Isacar. 
— 1Cr 7:1, 2. 


JERIMOT [gikan sa lintunganayng pulong 
nga nagkahulogang “mahimong hataas (bina- 
yaw) ']. 

1. Usa ka anak nga lalaki o kaliwat sa panga- 
nayng anak ni Benjamin nga si Bela, ug usa ka ma- 
isog, gamhanang tawo.— 1Cr 7:6, 7. 

2. Usa ka manggugubat nga Benjaminhon kin- 
sa mipaluyo kang David samtang siya didto sa Zik- 
lag nga ginukod ni Haring Saul.--1Cr 12:1, 2, 5. 

3. Usa ka Levihanon nga kaliwat ni Merari. 
— 1Cr 24:26, 30: tan-awa ang JEREMOT Num. 3. 

4. Usa ka Levihanon nga kaliwat ni Kohat.--1Cr 
6:33, 25:4: tan-awa ang JEREMOT Num. 4. 

5. Ang prinsipe nga nangulo sa tribo ni Neptali 
panahon sa pagmando ni David, anak nga lalaki o 
kaliwat ni Azriel.-- 1Cr 27:19, 22. 

6. Usa ka anak nga lalaki ni David kansang anak 
nga babaye naminyo kang Haring Rehoboam. (2Cr 
11:18) Sanglit si Jerimot wala iapil sa listahan sa 
mga anak nga lalaki ni David pinaagi sa ginganlan 
niyang mga asawa, lagmit anak siya sa usa ka pu- 
yopuyo o sa usa ka wala hinganli nga asawa. (2Sa 
5:13) Si Jerimot dayag nga naminyo sa iyang ig- 
agaw nga si Abihail, ang anak nga babaye sa ka- 
magulangang igsoong lalaki ni David nga si Eliab. 
--2Cr 11:18, 1Sa 17:13. 

7. Usa sa mga komisyonado nga Levihanon nga 
nag-atiman sa daghang amot, ikapulo, ug balaang 
mga butang nga gidala panahon sa paghari ni Eze- 
quias.--2Cr 31:12, 13. 


JERIOT [gikan sa lintunganayng berbo nga 
nagkahulogang “pagkurog"]. Lagmit nga si Jeriot 
maoy usa ka puyopuyo o sulugoong babaye ni Ca- 
leb nga nanganak sa pipila sa iyang mga anak nga 
lalaki nga giilang iya ni “Azuba nga iyang asawa.” 
Ang 1 Cronicas 2:18 mabasa: 'Si Caleb nanganak 
ug mga anak nga lalaki pinaagi kang Azuba nga 

iyang asawa ug pinaagi kang Jeriot, ug mao kini 
ang iyang mga anak nga lalaki.’ 


JEROBOAM. Duha ka hari sa Israel kansang 
paghari may kal-ang nga mga 130 ka tuig. 

1. Unang hari sa napulo-ka-tribong gingharian 
sa Israel: ang anak nga lalaki ni Nebat, usa sa mga 
opisyal ni Solomon sa balangay sa Zereda, gikan sa 
tribo ni Epraim. Mopatim-awng sa bata pa si Jero- 
boam, siya nailo-sa-amahan ug gipadako sa iyang 
nabalong inahan nga si Zerua.--- 1Ha 11:26. 

Sa dihang naobserbahan ni Solomon nga si Jero- 
boam dili lamang maisog, gamhanan nga tawo 
kondili kugihan usab, iyang gitudlo siya nga mag- 
dumala sa pinugos nga trabaho sa balay ni Jose. 
(1Ha 11:28) Human niadto, si Jeroboam giadto sa 
manalagna sa Diyos nga si Ahias dala ang maka- 
pakurat nga balita. Human gisigisia ang iyang bag- 
ong besti sa 12 ka piraso, gisultihan sa manalagna 
si Jeroboam nga kuhaon ang napulo niini ingong 
simbolo kon sa unsang paagi gision ni Jehova ang 
gingharian ni Solomon sa duha ka bahin ug himo- 
on si Jeroboam nga hari ibabaw sa napulo ka tribo. 
Hinuon, usa lamang kini ka pagbahin sa kagamha- 
nan ug dili usab pagbiya sa matuod nga pagsimba 
nga nasentro sa templo sa Jerusalem, ang kaulo- 
han sa habagatang gingharian. Busa si Jehova 
nagpasalig kang Jeroboam nga siya magpanala- 
ngin ug magpalampos sa iyang paghari ug magtu- 
kod kaniya ug usa ka malungtarong balay sa mga 
manununod kon siya motuman sa mga balaod ug 
mga sugo sa Diyos.---1Ha 11:29-38. 

Sa dihang nasayran ni Solomon kini nga panghi- 
tabo, lagmit siya nagtinguha sa pagpatay kang Je- 
roboam. Apan, si Jeroboam mikalagiw ngadto sa 
Ehipto, ug didto ubos sa proteksiyon ni Paraon Si- 
sak siya nagpabilin hangtod sa kamatayon ni Solo- 
mon.-- 1Ha 11:40. 

Tungod sa balita bahin sa kamatayon ni Solomon 
niadtong mga 998 W.K.P., si Jeroboam mibalik da- 
yon ngadto sa iyang yutang natawhan, diin siya 
miduyog sa iyang katawhan sa paghangyo sa anak 
nga lalaki ni Solomon nga si Rehoboam nga paga- 
anon ang ilang mga palas-anon kon buot niya ang 
ilang pagpaluyo sa iyang bag-ong paghari. Apan, 
gisalikway ni Rehoboam ang maayong tambag sa 
tigulang nga mga magtatambag ug gipalabi ang 
tambag sa batan-ong mga lalaki nga iyang kaedad 
nga misulti kaniya nga pabug-atan pa ang luwan 
sa katawhan. Tungod niini nga pagkamapig-oton, 
ang napulo ka tribo naghimo kang Jeroboam nga 
ilang hari. Sa pagkatinuod, kini nga “kausaban sa 
mga panghitabo nahitabo pinaagi sa sugo ni Jeho- 
va, aron matuman gayod niya ang iyang pulong 
nga gisulti ni Jehova pinaagi ni Ahias.”-- 1Ha 12:1- 
20; 2Cr 10:1-19. 

Ang bag-ong gipalingkod nga hari nga si Jero- 
boam misugod dayon sa pagtukod sa Sekem 
ingong kaulohan sa iyang gingharian, ug sa S sa 
Sekem, sa pikas bahin sa Jordan, iyang gipalig-on 
ang balangay sa Penuel (Peniel), ang dapit diin na- 
kigdumog si Jacob sa usa ka manulonda. (1Ha 
12:25; Gen 32:30, 31) Kay nakakita nga ang iyang 
mga sakop nagganayan ngadto sa templo sa Jeru- 
salem aron mosimba, si Jeroboam naghunahuna 
nga tingalig sa kadugayan iliso nila ang ilang pag- 
kamaunongon ngadto kang Rehoboam ug unya 
ilang patyon si Jeroboam. Busa siya nakahukom sa 
pagpakgang niini pinaagi sa pagtukod ug relihiyon 
nga nasentro sa pagsimba sa duha ka bulawan nga 
nating baka nga iyang gitukod, ang usa didto sa 
Bethel sa habagatan, ug ang lain didto sa Dan sa 
amihanan. Nagtudlo usab siya ug iyang kaugali- 
ngong dili-Aaronikong mga saserdote, nga nag- 
langkob niadtong naggikan sa kasagarang kataw- 
han nga andam nga makabaton sa katungdanan 
pinaagi sa paghalad ug usa ka toreyong baka ug 
pito ka laking karnero. Dayon kini sila nag-alagad 
“alang sa hatag-as nga mga dapit ug alang sa por- 
mag-kanding nga mga demonyo ug alang sa mga 
nating baka nga iyang gihimo.” Si Jeroboam nag- 
mugna usab ug linain nga 'balaang mga adlaw' 
ug personal nga nanguna sa katawhan sa pagha- 
lad alang sa iyang bag-ong hinimong mga diyos. 
--1Ha 12:26-33, 2Ha 23:15, 2Cr 11:13-17: 13:9. 

Sa usa niini ka okasyon sa dihang ihalad na unta 
ni Jeroboam ang gipaaso nga halad sa iyang hala- 
ran sa Bethel, ang espiritu ni Jehova nagpalihok sa 
usa ka tawo sa Diyos sa pagbadlong sa hari tungod 
sa iyang dulumtanang idolatriya, ug sa dihang ang 
hari nagsugo sa pagdakop niining alagad sa Diyos, 
ang halaran napikas, ang mga abo niini nayabo, ug 
ang kamot sa hari mikuyos. Ayha lamang naulian 
ang kamot sa hari sa dihang nalukmay sa tawo sa 
Diyos ang kasuko ni Jehova, apan bisan pa niana si 
Jeroboam nagpadayon gihapon sa iyang mapasipa- 
lahong pagsupak kang Jehova. (1Ha 13:1-6, 33, 34) 
Ang pagtukod niya sa pagsimba sa nating baka 
naglangkob sa “mga sala ni Jeroboam,” mga sala 
nga nahimong sad-an ang ubang mga hari sa Isra- 
el tungod sa pagpadayon niining apostatang pag- 
simba.--1Ha 14:16, 15:30, 34; 16:2, 19, 26, 31; 
22:52, 2Ha 3:3; 10:29, 31: 13:2, 6, 11: 14:24: 15: 
9, 18, 24, 28, 17:21-23. 

Sa ika-18 nga tuig sa paghari ni Jeroboam nama- 
tay si Rehoboam, apan ang panaggubat nga nahi- 
tabo na tali sa duha ka nasod nagpadayon sulod sa 
tulo-ka-tuig nga paghari sa anak nga lalaki ni Re- 
hoboam nga si Abiam (Abias), kinsa mipuli kaniya. 
(1Ha 15:1, 2, 6, 2Cr 12:15) Sa usa ka higayon, si 
Abias nagtigom ug 400,000 aron makiggubat sa 
puwersa ni Jeroboam nga doble ang gidaghanon. 

Bisan pa sa labaw nga puwersa ni Jeroboam ug sa 
iyang intelihenteng estratehiya sa pagbanhig, siya 
nasugamak sa grabeng kapildihan. Siya napildihan 
ug 500,000 ka tawo ug sa iyang daghang kalung- 
soran sa Epraim ug siya naulawan pag-ayo. Ang 
hinungdan sa kadaogan sa Juda maoy tungod kay 
si Abias ug ang iyang mga tawo misalig kang Je- 
hova ug mituaw kaniya alang sa tabang.---2Cr 
13:3-20. 

Dugang pa sa katalagman ni Jeroboam, ang 
iyang anak nga lalaking si Abias grabeng nasakit, 
nga tungod niadto ang hari nagsugo sa iyang asa- 
wa nga magtakoban, ug dayon iyang gipaadto siya 
nga may dalang gasa ngadto sa tigulang nga ma- 
nalagnang si Ahias, nga buta na nianang tungora, 
aron magpakisayod kon maulian pa ba ang bata. 
Ang tubag maoy Dili. Dugang pa, gitagna nga 
ang matag lalaking manununod ni Jeroboam paga- 
putlon, ug gawas niini nga anak, nga kaniya si Je- 
hova nakakaplag ug butang nga maayo, walay 
anak ni Jeroboam ang makabaton ug desenteng 
paglubong, hinunoa, ang ilang patayng mga lawas 
pagakan-on sa mga iro o kaha sa mga langgam. 
--1Ha 14:1-18. 

Wala magdugay human niadto, sa mga 
977 W.K.P., “si Jehova naghampak [kang Jero- 
boam], mao nga siya namatay,” sa ingon nagtapos 
sa iyang 22-ka-tuig nga paghari. (2Cr 13:20, 1Ha 
14:20) Ang iyang anak nga lalaking si Nadab mi- 
puli kaniya sa trono sulod sa duha ka tuig sa wala 
pa patya ni Baasa, kinsa nagpatay usab sa tanang 
may gininhawa sa balay ni Jeroboam. Niining paa- 
giha ang iyang dinastiya kalit nga natapos “suma- 
la sa pulong ni Jehova,” ug “tungod sa mga sala ni 
Jeroboam.”---1Ha 15:25-30. 

2. Hari sa Israel: anak nga lalaki ug manununod 
ni Jehoas, ug apo-sa-tuhod ni Jehu. Ingong ang 
ika-14 nga magmamando sa amihanang ginghari- 
an, si Jeroboam Il naghari sulod sa 41 ka tuig nga 
nagsugod niadtong mga 844 W.K.P. (2Ha 14:16, 
23) Sama sa daghang nahiuna kaniya, siya nagbu- 
hat kon unsay daotan sa mga mata ni Jehova pina- 
agi sa pagpadayon sa pagsimba sa nating baka ni 
Jeroboam 1.---2Ha 14:24. 

Gihatagag pagtagad ang usa ka linaing pagrehis- 
tro sa talaan sa kagikan, dayag nga gihimo pana- 
hon sa paghari ni Jeroboam Il. (1Cr 5:17) Hinuon, 
ang talagsaong kalamposan sa iyang paghari mao 
ang pagpasig-uli sa yutang nawala kanhi sa ging- 
harian. Ingong katumanan sa tagna ni Jonas, si Je- 
roboam “nagpasig-uli sa utlanan sa Israel gikan sa 
pagsulod sa Hamat hangtod sa dagat sa Araba [Pa- 
tayng Dagat].” Gipasidungog usab kaniya ang pag- 
pasig-uli sa Damasco ug Hamat ngadto sa Juda sa 
Israel.” (2Ha 14:25-28) Kini lagmit nagkahulogan 
nga si Jeroboam naghimo sa gingharian sa Damas- 

co ug Hamat nga maghatagan ug tributo, sama sa 
ilang gihimo kanhi ngadto sa Juda panahon sa pag- 
hari ni Solomon.---Itandi ang 1Ha 4:21, 2Cr 8:4. 

Tungod niini nga mga kalamposan, walay duha- 
duhang miuswag pag-ayo sa materyal ang amiha- 
nang gingharian. Apan sa samang higayon ang 
nasod nagpadayon sa espirituwal nga pag-us-os. 
Ang mga manalagnang si Oseas ug Amos nagha- 
tag ug pipila ka masakit nga pagsaway batok sa re- 
belyosong si Jeroboam ug sa iyang mga tigpaluyo 
tungod sa ilang tatawng pag-apostata, maingon 
man sa ilang imoral nga panggawi---pagpanglim- 
bong, pagpangawat, pakighilawas, pagbuno, pag- 
panglupig, idolatriya, ug uban pang mga buhat 
nga nagapasipala sa Diyos. (Os 1:2, 4: 4:1, 2, 12-17, 
5:1-7: 6:10, Am 2:6-8, 3:9, 12-15: 4: 1) Ilabinang gi- 
punting mao ang pasidaan ni Jehova ngadto kang 
Jeroboam pinaagi sa baba sa iyang manalagnang 
si Amos: “Ako motindog batok sa balay ni Jero- 
boam uban ang usa ka espada.”---Am 7:9. 

Human mamatay si Jeroboam, ang iyang anak 
nga lalaki nga si Zacarias mipuli sa paglingkod sa 
trono. (2Ha 14:29) Ugaling, dihay kal-ang nga 11 
ka tuig tali sa kamatayon ni Jeroboam ug sa unom- 
ka-bulan nga pagmando nga gipasidungog kang 
Zacarias, ang kataposan sa dinastiya ni Jehu. Lag- 
mit tungod kay si Zacarias bata pa kaayo o tungod 
sa uban pang hinungdan, ang iyang paghari wala 
pa bug-os maestablisar o makompirmar nga iyaha 
hangtod sa mga 792 W.K.P. 


JEROHAM [Hinaot Kaluy-an Siya]. 

1. Amahan ni Elkana ug apohan ni Samuel, ka- 
liwat ni Kohat nga Levihanon.--1Sa 1:1, 19, 20, 1Cr 
6:22, 27, 34, 38. 

2. Usa ka Benjaminhon sa Gedor kansang duha 
ka “anak nga lalaki” gihisgotan ingong lakip sa 
‘mga magtatabang ni David sa gubat” samtang 
siya didto sa Ziklag ilalom sa mga pagpig-ot ni 
Saul. 1Cr 12:1, 2, 7. 

3. Amahan ni Azarel nga prinsipe sa tribo ni 
Dan nga ilalom ni Haring David.— 1Cr 27:1, 22. 

4. Amahan ni Azarias, usa sa mga pangulo sa 
kasundalohan nga mitabang kang Jehoiada sa pag- 
palingkod kang Jehoas ingong hari.—2Cr 23:1, 11. 

5. Usa ka kaliwat ni Benjamin kansang unom ka 
ginganlang “mga anak nga lalaki” nahimong mga 
pangulo sa mga banay nga nagpuyo sa Jerusalem. 
(1Cr 8:1, 26-28) Lagmit mao ra ang Num. 6. 

6. Ang Benjaminhong katigulangan ni Ibneias, 
kinsa nagpuyo sa Jerusalem human sa pagkadesti- 
yero. (1Cr 9:7, 8) Lagmit mao ra ang Num. 5. 

7. Amahan o katigulangan ni Adaia, usa ka sa- 
serdote nga nagpuyo sa Jerusalem human sa pag- 
kadestiyero sa Babilonya.—1Cr 9:3, 10, 12; Neh 11: 
4, 12. 

JERUBAAL [Pahimoa si Baal ug Legal nga De- 
pensa (Paawaya)]. Ang ngalan nga gihatag kang 
Gideon nga anak nga lalaki ni Joas nga Abiezeran- 
hon human niya tumpaga ang halaran sa iyang 
amahan alang kang Baal ug ang kahoy nga sagra- 
dong poste nga tupad niini; dayon, diha sa halaran 
nga gitukod alang kang Jehova, gihalad ni Gideon 
ang usa ka toreyong baka sa iyang amahan, gina- 
mit ang mga piraso sa sagradong poste ingong 
sugnod.---Huk 6:11, 25-27. 

Sayo sa pagkasunod buntag ang mga tawo sa 
Opra, sa pagkakita sa gibuhat, nangasuko pag-ayo. 
Busa sila nagpakisayod ug, sa pagkahibalo nga si 
Gideon ang mibuhat niining butanga, miinsistir 
sila nga patyon siya. Ang amahan ni Gideon nga si 
Joas midapig kang Gideon, nga nag-ingon: “Kamo 
ba ang mohimog legal nga depensa alang kang 
Baal aron tan-awon kon siya inyo bang maluwas? 
Ang bisan kinsa nga mohimog legal nga depensa 
alang kaniya angayng pagapatyon bisan niining 
buntaga mismo. Kon siya Diyos, pahimoa siyag 
legal nga depensa alang sa iyang kaugalingon, 
kay may nagtumpag sa iyang halaran.” Ang asoy 
sa Bibliya nagpadayon: “Ug niadtong adlawa siya 
nagtawag kaniya nga Jerubaal, nga nag-ingon: 'Pa- 
himoa si Baal ug legal nga depensa alang sa iyang 
kaugalingon, kay may nagtumpag sa iyang hala- 
ran.” "--Huk 6:28-32. 

Si Gideon gitawag ug Jerubeset sa 2 Samuel 
11:21.--Tan-awa ang GIDEON. 


JERUBESET [Pahimoa ug Legal nga Depensa 
(Paawaya) ang Makauulaw nga Butang]. Ang nga- 
lan ni Maghuhukom Gideon nga makita sa 2 Sam- 
uel 11:21. Dayag nga kini maoy usa ka porma sa 
Jerubaal, ang ngalan nga gihatag kang Gideon pi- 
naagi sa iyang amahan nga si Joas sa dihang gi- 
tumpag ni Gideon ang halaran ni Baal. (Huk 6:30- 
32) Ang pipila ka eskolar nagtuo nga gipulihan sa 
magsusulat sa Ikaduhang Samuel ang baal uban 
sa Hebreohanong pulong alang sa “kaulaw” (bo's- 
heth) aron dili magamit ang ngalan sa bakak nga 
diyos nga si Baal ingong bahin sa personal nga 
ngalan.---Tan-awa ang GIDEON. 


JERUEL [lagmit, Gipahiluna (Gipatindog) sa 
Diyos]. Usa ka kamingawan nga lagmit nahimu- 
tang taliwala sa mga siyudad sa Tekoa ug En-gedi. 
Ang tukmang nahimutangan ug gidak-on niini 
wala mahibaloi karong adlawa.---2Cr 20:2, 16, 20. 
JERUSA [Iyang Napanag-iya]. Inahan ni Ha- 


ring Jotam, asawa ni Uzzias, anak nga babaye ni 
Zadok.--2Ha 15:32, 33, 2Cr 27:1, 2. 


JERUSALEM [Pagpanag-iya (Pundasyon) sa 
Duha-ka-Pilong Pakigdait]. Ang kaulohang siyu- 
dad sa karaang nasod sa Israel sukad sa tuig 

1070 W.K.P. Human mabahin ang nasod ngadto sa 
duha ka gingharian (997 W.K.P.), ang Jerusalem 
nagpabilin nga kaulohan sa habagatang ginghari- 
an sa Juda. Sa tibuok nga Kasulatan, ang Jerusa- 
lem gihisgotan kapin sa 800 ka beses. 

Ngalan. Ang kinaunahang natala nga ngalan 
niini nga siyudad maoy “Salem.” (Gen 14:18) Bisan 
tuod nga gisulayan sa pipila nga ilangkit ang kahu- 
logan sa ngalang Jerusalem sa ngalan sa usa ka 
Semitikanhong diyos sa Kasadpan nga ginganlag 
Shalem, gipakita ni apostol Pablo nga ang tinuod 
nga kahulogan sa ulahing katunga nga bahin sa 
ngalan maoy “Pakigdait.” (Heb 7:2) Ang Hebreoha- 
nong espeling niining ulahing katunga nga bahin 
sa ngalan nagpasabot sa usa ka dual form, busa 
“Duha-ka-Pilong Pakigdait.” Sa Akadianhon (Asiro- 
Babilonyanhon) nga mga teksto kini nga siyu- 
dad gitawag ug Urusalim (o Ur-sa-li-im-mu). Pina- 
sukad niini gihatagan ug kahulogan sa pipila ka 
eskolar ang ngalan ingong “Siyudad sa Pakigda- 
it.” Apan ang Hebreohanong porma, nga angayng 
maoy mopatigbabaw, dayag nga nagkahulogang 
“Pagpanag-iya (Pundasyon) sa Duha-ka-Pilong Pa- 
kigdait.” 

Daghang uban pang mga ekspresyon ug mga ti- 
tulo ang gigamit sa Kasulatan sa pagtumong sa 
maong siyudad. Sa usa ka higayon gigamit sa sal- 
mista ang mas naunang ngalan nga “Salem.” (Sal 
76:2) Ang ubang mga ngalan mao ang: “siyudad ni 
Jehova” (Isa 60:14), “lungsod sa Dakong Hari” (Sal 
48:2: itandi ang Mat 5:35), “Siyudad sa Pagkama- 
tarong” ug “Matinumanong Lungsod” (Isa 1:26), 
“Zion” (Isa 33:20), ug “balaang siyudad” (Neh 11:1, 
Isa 48:2, 52:1, Mat 4:5). Ang ngalang “el Quds,” nga 
nagkahulogang “ang Balaan [nga Siyudad],” mao 
gihapon ang popular nga ngalan niini diha sa Ara- 
biko. Ang ngalan nga makita diha sa presenteng- 
adlaw nga mga mapa sa Israel maoy Yerushala- 
yim. 

Lokasyon. Layolayo gikan sa pangunang mga 
ruta sa internasyonal nga negosyo, ang Jerusalem 
nahimutang sa daplin sa umaw nga kamingawan 
(ang Kamingawan sa Juda), nga ang mga suplay 
sa tubig niini maoy limitado. Bisan pa niana, may 
duha ka lokal nga ruta sa negosyo ang nagtagbo 
duol sa siyudad. Ang usa paingon sa A-H nga di- 
reksiyon ubay sa ibabaw nga patag sa bukid nga 
nagsilbing “taludtod” sa karaang Palestina, ug kini 
nga ruta nagdugtong sa mga siyudad sama sa Do- 
tan, Sekem, Bethel, Betlehem, Hebron, ug Beer- 
seba. Ang ikaduhang ruta maoy paingon sa S-K 
nga direksiyon gikan sa Raba (modernong “Am- 
man), palatas sa bul-oganang mga walog ngadto 
sa dal-as sa Suba sa Jordan, patungas sa titip nga 
mga bakilid sa Judea, ug dayon midulhog sa ka- 
sadpang mga bakilid ngadto sa Kabaybayonan sa 

Mediteranyo ug sa dunggoanan nga lungsod sa 
Jope. Dugang pa, ang Jerusalem nahimutang sa 
tungatunga sa katibuk-ang dapit sa Yutang Saad, 
busa angayan nga mahimong sentro sa panga- 
gamhanan sa estado. 

Kay nahimutang nga mga 55 km (34 mi) paila- 
ya gikan sa Dagat Mediteranyo ug mga 25 km 
(16 mi) sa K gayod sa amihanang tumoy sa Pa- 
tayng Dagat, ang Jerusalem anaa sa taliwala sa 
mga bungtod sa sentral nga kabukiran. (Itandi ang 
Sal 125:2.) Tungod sa gihabogon niini nga mga 
750 m (2,500 p) ibabaw sa lebel sa dagat, kini na- 
himong usa sa kinahabogan nga kaulohang mga 
siyudad sa tibuok kalibotan nianang panahona. 
Ang “gitas-on” niini gihisgotan sa Kasulatan, ug 
ang mga magpapanaw kinahanglang “motungas' 
gikan sa kapatagan daplin sa baybayon aron maka- 
abot sa siyudad. (Sal 48:2, 122:3, 4) Ang klima ma- 
anindot, nga may mabugnaw nga kagabhion, nga 
ang tinuig nga temperatura nag-aberids ug 17°C. 
(63'F.), ug ang tinuig nga ulan nag-aberids ug mga 
63 sm (25 pul.), ug ang ting-ulan maoy tali sa Nob- 
yembre ug Ahril. 

Bisan pa sa kahabog niini, ang Jerusalem nasa- 
lipdan sa mga dapit nga naglibot niini. Makita la- 
mang sa mga magpapanaw ang kinatibuk-an sa 
siyudad kon sila duol na kaayo. Dapit sa S, ang Bu- 
kid sa mga Olibo may gihabogong mga 800 m 
(2,620 p). Sa A niini, ang Bukid sa Scopus miabot 
ug mga 820 m (2,690 p), ug ang naglibot nga mga 
kabungtoran sa H ug K may gihabogon nga 835 m 
(2,740 p). Gikan niining habog nga mga dapit ma- 
kita ang kahimtang diha sa Patukoranan sa Templo 
(mga 740 m [2,430 p]). 

Sa mga panahon sa gubat, kini nga kahimtang 
daw delikado kaayo. Apan, ang bisan unsa nga dis- 
bentaha mabawi ra gihapon tungod kay ang tulo 
ka kiliran sa siyudad gilibotan man sa titip kaayo 
nga mga walog: ang bul-oganang walog sa Kidron 
sa sidlakan ug ang Walog sa Hinnom sa habagatan 
ug kasadpan. Ang usa ka sentral nga walog, nga 
lagmit mao ang gihisgotan ni Josephus ingong ang 
Walog sa Tyropoeon (o “ang Walog sa Tiggama ug 
Keso"), nag-ulang sa dapit sa siyudad ngadto sa 
sidlakan ug kasadpang kabungtoran o mga tagay- 
tay. (The Jewish War, V, 136, 140 [iv, 1]) Kini nga 
walog natambakan na pag-ayo latas sa kasiglohan, 
apan ang usa ka dumuduaw kinahanglang molug- 
song gihapon agi sa usa ka titip nga bakilid paingon 
sa hulpa sa tunga ug unya motungas sa pikas nga 
bahin sa dihang motabok sa siyudad. Adunay ebi- 
densiya nga, gawas pa sa A-H nga sentral nga wa- 
log, ang duha ka gamaygamay nga walog, o mga 
hulpa, sa S-K padayong nag-ulang sa duha ka 
bungtod, ang usa nag-ulang sa bungtod sa sidla- 
kan ug ang usa latas sa kasadpan. 

Ang mga kiliran niining titip nga mga walog 
daw nahimong bahin sa sistema sa pangdepensa 
nga paril sa siyudad sa tanang panahon. Ang dapit 
lamang sa siyudad nga walay kinaiyanhong depen- 
sa mao ang A nga kiliran, ug dinhi ang mga paril 
gipalig-on pag-ayo. Sa dihang miatake sa siyudad 
niadtong 70 K.P., si Heneral Tito, matod ni Jose- 
phus, kinahanglang molusot sa tulo ka sunodsunod 
nga mga paril nianang dapita. 

Suplay sa Tubig. Ang mga molupyo sa Jeru- 
salem nakasinati ug grabeng kanihit sa pagkaon 
panahon sa paglikos, apan lagmit wala gayod ma- 
lisdi sa suplay sa tubig. Kay bisan pag duol kini sa 
umaw nga Kamingawan sa Juda, ang siyudad may 
kanunayng suplay sa mahinlo nga tubig ug adu- 
nay bastanteng mga pondohanan sa tubig sulod sa 
mga paril sa siyudad. 

Ang duha ka tubod, ang En-rogel ug ang Gihon, 
nahimutang duol sa siyudad. Ang unang tubod na- 
himutang nga H ug diyutay sa dapit diin magtag- 
bo ang mga walog sa Kidron ug Hinnom. Bisan 
tuod usa kini ka hinungdanong tinubdan sa tubig, 
ang nahimutangan niini dili maduol sa mga pana- 
hon sa pag-atake o paglikos. Ang tubod sa Gihon 
nahimutang sa K nga dapit sa Walog sa Kidron, ta- 
pad sa gitawag sa ulahi nga Siyudad ni David. Bi- 
san tuod kini nahimutang sa gawas sa mga paril sa 
siyudad, kini duol ra nga mahimong makakubkob 
ug tunel nga konektado sa usa ka agianan, aron 
ang mga molupyo sa siyudad makakalos ug tubig 
nga dili na kinahanglang mogawas sa mga paril 
nga nagdepensa sa siyudad. Gihimo kini sa sayong 
bahin sa kasaysayan sa siyudad sumala sa arkeolo- 
hikanhong ebidensiya. Niadtong 1961 ug 1962, ang 
mga pagpangubkob nakadiskobreg usa ka karaan 
kaayong paril nga nahimutang sa ubos nga bahin 
sa ibabawng tumoy, o entrada, sa tunel, busa nag- 
libot niini. Gituohan nga mao kini ang paril sa ka- 
raang siyudad sa mga Jebusihanon. 

Latas sa katuigan, ang dugang nga mga tunel ug 
mga kanal gihimo aron agosan sa tubig sa Gihon. 
Ang usa ka agianan sa tubig nga nagsukad sa baba 
sa langob sa tubod sa Gihon miagos nga padulhog 
sa maong walog ug milibot sa tumoy sa HS nga 
bungtod ngadto sa usa ka linaw diin magtagbo ang 
Walog sa Hinnom ug ang sentral nga walog o ang 
Walog sa Tyropoeon. Sumala sa nadiskobrehan, 
kini sama sa usa ka trinseras nga gitabonan ug lag- 
pad nga mga bato, ug gibangag diha sa kiliran sa 
mga bungtod sa daghang dapit. Pinaagi sa sal-ang- 
sal-ang nga mga bangag niini makakuha ug tubig 
alang sa pagpatubig sa mga hinagdang talamnan 
sa walog sa ubos. Ang pagdulhog sa kanal nga mga 
4 0 5 milimetro por metro (kubos sa 0.2 pul. 
por yd) nagpatunghag hinay nga pag-agos, nga 
nagpahinumdom sa usa sa “katubigan sa Siloa nga 

hinayng nagaagay.” (Isa 8:6) Gituohan nga kini 
nga kanal, nga dili protektado ug daling maatake, 
gihimo sa panahon sa paghari ni Solomon sa di- 
hang nangibabaw ang pakigdait ug kasegurohan. 
Ang mga balay ug mga tinukod sa Jerusalem 
lagmit nga adunay mga biawan sa ilalom sa yuta, 
nga nakahatag ug dugang suplay sa tubig gawas 
pa sa tubig gikan sa mga tubod. Ang tubig sa ulan 
nga matigom gikan sa mga atop ipondo diha niini, 
nga natipigang hinlo ug bugnaw. Ang dapit sa 
templo lagmit adunay dagkong mga biawan, ug gi- 
ingon sa mga arkeologo nga sila nakakaplag ug 
37 ka biawan nga masudlan ug mga 38,000 kl 
(10,000,000 gal), ang usa ka biawan lamang giba- 
nabana nga masudlan ug 7,600 kl (2,000,000 gal). 
Latas sa kasiglohan daghang agianan sa tubig 
ang gitukod aron sa pagtaganag tubig sa Jerusa- 
lem. Sumala sa tradisyon gituohan nga si Solomon 
mao ang naghimo sa usa ka agianan sa tubig gikan 
sa mga “Linaw ni Solomon” (ang tulo ka pondoha- 
nag tubig sa HK sa Betlehem) paingon sa paril sa 
templo sa Jerusalem. Sa Ecclesiastes 2:6, si Solo- 
mon miingon: “Naghimo ako ug mga linaw sa tubig 
alang sa akong kaugalingon, aron matubigan niini 
ang lasang.” Ang maong dakong buluhaton sa pag- 
himog mga linaw lagmit naglakip gayod sa paghi- 
mo ug usa ka agianan sa tubig alang sa mas 
dakong suplay sa tubig nga gikinahanglan sa Jeru- 
salem human maorganisar ang mga pag-alagad sa 
templo. Apan, walay ebidensiya, gawas sa tradis- 
yon, sa pagpaluyo nga si Solomon naghimog usa ka 
agianan sa tubig gikan sa mga Linaw ni Solomon 
ngadto sa Jerusalem. Daghang agianan sa tubig 
ang makaplagan gihapon. Ang usa ka agianan sa 
tubig nga gihimo aron sa pagdalag tubig gikan sa 
mga tubod sa Wadi el-'Arrub nga 20 km (12 mi) sa 
HHK sa Jerusalem paingon sa mga Linaw ni Solo- 
mon lagmit mao ang gipasabot ni Josephus, kinsa 
nag-ingon nga kini gihimo ni Poncio Pilato ginamit 
ang mga pondo nga salapi sa templo. (Jewish An- 
tiquities, XVIII, 60 [iii, 2], The Jewish War, Il, 175 
[ix, 4]) Sa duha ka agianan sa tubig nga nagsukad 
sa mga Linaw ni Solomon paingon sa Jerusalem, 
ang ubos mao ang mas daan na, lagmit sukad pa 
sa panahon ni Herodes o sa mga Hasmonaeano. 
Kini nga agianan sa tubig miagi sa ilalom sa bala- 
ngay sa Betlehem ug milatas ngadto sa Patukora- 
nan sa Templo ibabaw sa “Arko ni Wilson.” 
Arkeolohikanhong Panukiduki. Bisan tuod 
nga gihimo ang daghang panukiduki ug pagpa- 
ngubkob, pipila lamang ka lig-ong mga kamatuo- 
ran ang natino maylabot niini nga siyudad sa ka- 
panahonan sa Bibliya. Lainlaing mga rason ang 
nakapugong sa panukiduki o naglimite sa kahi- 
nungdanon niini. Ang Jerusalem halos walay hu- 
nong nga gipuy-an sa atong Komong Panahon, 

mao nga diyutay na lang kaayo ang dapit nga ka- 
kubkoban. Dugang pa, ang siyudad kadaghan na 
magun-ob, ug ang bag-ong mga siyudad gitukod 
sa ibabaw sa mga ginun-ob, ug sagad gigamit, sa 
usa ka bahin, ang mga materyales nga naggikan sa 
mga ginun-ob. Ang nagtipun-og nga mga ginun- 
ob ug mga ginuba, nga sa pipila ka dapit maoy mga 
30 m (100 p) ang giladmon, nakatabon sa kan- 
hing mga dagway sa maong dapit ug nakapalisod 
sa pag-interpretar sa nakubkoban nga ebidensiya. 
Nakubkoban ang pipila ka seksiyon sa paril, mga li- 
naw, mga tunel sa tubig, ug karaang mga lubnga- 
nan, apan diyutay ra gayod ang nakubkoban nga 
mga sinulat. Ang pangunang arkeolohikanhong 
mga kaplag nakuha gikan sa HS nga bungtod, nga 
karon nahimutang sa gawas sa mga paril sa siyu- 
dad. 

Busa, ang pangunang mga tinubdan sa impor- 
masyon bahin sa karaang siyudad mao gihapon 
ang Bibliya ug ang kahubitan bahin sa unang-sig- 
lo nga siyudad nga gihatag sa Hudiyong historya- 
dor nga si Josephus. 

Unang Kasaysayan. Ang unang makasaysa- 
yanhong paghisgot bahin niini nga siyudad maoy 
niadtong dekada tali sa 1943 ug 1933 W.K.P., sa di- 
hang nahibalag ni Abraham si Melquisedek. Si 
Melquisedek maoy “hari sa Salem” ug “saserdote sa 
Labing Hataas nga Diyos.” (Gen 14:17-20) Apan, 
dili matino kon diin naggikan ang siyudad ug ang 
katawhan nga nagpuyo niini sama sa hari-saserdo- 
te niini nga si Melquisedek.---Itandi ang Heb 7:1-3. 

Mopatim-aw nga ang laing panghitabo sa kina- 
buhi ni Abraham nalangkit sa dapit nga kasikbit 
sa Jerusalem. Si Abraham gisugo sa paghalad sa 
iyang anak nga si Isaac didto sa “usa sa mga bukid” 
sa “yuta sa Moria.” Ang templo ni Solomon gitukod 
sa ibabaw sa “Bukid sa Moria” sa usa ka dapit nga 
kanhi maoy giokanan. (Gen 22:2; 2Cr 3:1) Busa, 
mopatim-awng gilangkit sa Bibliya ang dapit diin 
misulay sa paghalad si Abraham sa bukirong re- 
hiyon nga naglibot sa Jerusalem. (Tan-awa ang 
MORIA.) Wala ibutyag kon si Melquisedek buhi pa 
ba nianang tungora, apan ang Salem lagmit nga 
nagpabilin ingong luwas nga dapit alang kang Ab- 
raham. 

Ang mga Papan sa Amarna, nga gisulat sa 
Canaanhong mga magmamando ngadto sa ilang 
Ehiptohanong labaw nga magmamando, naglakip 
sa pito ka sulat gikan sa hari o gobernador sa Jeru- 
salem (Urusalim). Kining mga sulata gihimo sa 
wala pa masakop sa Israel ang Canaan. Busa, ang 
Jerusalem, sa mga 465-ka-tuig nga yugto tali sa 
panagkita ni Abraham ug ni Melquisedek ug sa 
Israelinhong pagsakop, napanag-iya sa paganong 
Hamitikanhon nga mga Canaanhon ug nailalom sa 
Hamitikanhon nga Imperyo sa Ehipto. 

Ang asoy sa haros nga pagpanakop ni Josue sa 
Canaan nagtala kang Adoni-zedek, nga hari sa Je- 
rusalem, ingong lakip sa magkaabin nga mga hari 
nga miatake sa Gabaon. Ang iyang ngalan (nagka- 
hulogang “Ang (Akong) Ginoo Maoy Pagkamata- 
rong”) amgid kaayo sa ngalan sa mas naunang hari 
sa Jerusalem nga si Haring Melquisedek (“Hari sa 
Pagkamatarong"), apan si Adoni-zedek dili usa ka 
magsisimba sa Labing Hataas nga Diyos nga si Je- 
hova.---Jos 10:1-5, 23, 26; 12:7, 8, 10. 

Sa pagpahat sa tribonhong mga teritoryo, ang 
Jerusalem nahimutang sa utlanan tali sa Juda ug 
Benjamin, ang tinong utlanan ubay sa Walog sa 
Hinnom. Lagmit kini nahimutang sa dapit nga sa 
ulahi nahimong “Siyudad ni David,” nga gitukod 
ibabaw sa tagaytay taliwala sa mga walog sa Kid- 
ron ug Tyropoeon, sa sulod sa teritoryo sa Benja- 
min. Apan, ang Canaanhong mga siyudad lagmit 
adunay dugang mga balangay, o “gagmayng mga 
komunidad nga sikbit niini,” ug ang usa ka bahin 
sa gipuy-an nga luna tingali misaylo ngadto sa te- 
ritoryo sa Juda dapit sa K ug sa H sa Walog sa Hin- 
nom. Sa Maghuhukom 1:8 ang Juda gihisgotan 
nga mao ang unang nag-ilog sa Jerusalem, apan 
human makabiya ang misulong nga mga kasun- 
dalohan, mopatim-awng ang Jebusihanong mga 
molupyo nagpabilin (o mibalik) nga may igong pu- 
wersa ug sa ulahi nagpormag usa ka gamayng 
pundok sa mga magsusukol nga wala mabuntog sa 
Juda ni sa Benjamin. Busa, bahin sa Juda ug sa 
Benjamin gikaingon nga ang ‘mga Jebusihanon 
nagpadayon pagpuyo uban kanila sa Jerusalem." 
(Jos 15:63, Huk 1:21) Kini nga kahimtang nagpa- 
dayon sulod sa mga upat ka siglo, ug ang siyudad 
gitawag usahay nga “Jebus,” usa ka “siyudad sa 
mga langyaw.”--Huk 19:10-12, 1Cr 11:4, 5. 

Panahon sa Nahiusang Gingharian. Ang 
hedkuwarter ni Haring Saul nahimutang sa Gibea 
sa teritoryo sa Benjamin. Ang kaulohang siyudad 
ni Haring David unang nahimutang didto sa Heb- 
ron sa Juda, mga 30 km (19 mi) sa HHK sa Jeru- 
salem. Human sa pagmando didto sa pito ka tuig 
ug tunga (2Sa 5:5), siya determinado nga ibalhin 
ang kaulohan ngadto sa Jerusalem. Gigiyahan kini 
sa Diyos (2Cr 6:4-6), kay si Jehova namulong ka- 
siglohan una pa niana bahin sa maong ‘dapit diin 
Iyang gipili nga maanaa ang iyang ngalan.'---Deu 
12:5, 26:2; itandi ang 2Cr 7:12. 

Mopatim-aw nga ang siyudad sa mga Jebusiha- 
non nianang tungora nahimutang sa habagatang 
tumoy sa sidlakang tagaytay. Kompiyansa sila sa 
pagkadili-mapukan sa ilang kuta nga siyudad, nga 
may kinaiyanhong mga depensa nga mga paril sa 
titip nga mga walog diha sa tulo ka kiliran niini ug, 
lagmit, gipalig-on pag-ayong mga kuta dapit sa 
amihanan. Nailhan kadto ingong “dapit nga lisod 

duolon” (1Cr 11:7), ug ang mga Jebusihanon nag- 
tamay kang David nga bisan gani 'ang mga buta 
ug mga bakol sa siyudad” makababag sa iyang mga 
pag-atake. Apan nabuntog ni David ang siyudad, 
kay ang iyang pag-atake gipangunahan ni Joab, 
kinsa nakasulod sa siyudad agi sa “tunel sa tubig.” 
(2Sa 5:6-9: 1Cr 11:4-8) Ang mga eskolar wala sa 
bug-os makatino bahin sa kahulogan sa Hebreoha- 
nong termino nga gihubad dinhi nga “tunel sa tu- 
big,” apan sa katibuk-an midawat niini o sa susa- 
mang mga termino (“agianan sa tubig,” RS, AT; 
“sandayong,” JP) nga lagmit mao gayod ang kahu- 
logan. Ang mubong asoy wala maghisgot kon sa 
unsang paagi nagawangan ang mga depensa sa 
siyudad. Sukad sa pagkadiskobre sa tunel ug sa 
agianan nga paingon sa tubod sa Gihon, ang pag- 
tuo sa kadaghanan mao nga si Joab nanguna sa 
iyang mga tawo agi niining patindog nga agianan, 
unya miagi sa pahandag nga tunel ug milusot 
pasulod sa siyudad aron sa paghimog kalit nga 
pag-atake. (HULAGWAY, Tomo 2, p. 951) Bisan unsa 
man ang paagi nga gigamit, ang siyudad nailog 
ug gibalhin ni David ang iyang kaulohan didto 
(1070 W.K.P.). Ang Jebusihanong salipdanan ka- 
ron nailhan na ingong “ang Siyudad ni David,” nga 
gitawag usab ug “Zion.”---2Sa 5:7. 

Gisugdan ni David ang usa ka programa sa pag- 
panukod sulod sa maong dapit, ug lagmit gipaus- 
wag usab ang mga depensa sa siyudad. (2Sa 5:9- 
11; 1Cr 11:8) Ang “Bungdo” (Heb., hamMilloh”) 
nga gihisgotan dinhi (2Sa 5:9) ug sa ulahing mga 
asoy (1Ha 9:15, 24: 11:27) maoy usa ka bahin sa 
geograpiya o estruktura sa siyudad, nga ilado kan- 
hi apan dili na mailhan karong adlawa. Sa ulahi, sa 
dihang gibalhin ni David ang sagradong “arka ni 
Jehova” gikan sa balay ni Obed-edom ngadto sa Je- 
rusalem, ang siyudad nahimong sentro sa kaliho- 
kang relihiyoso maingon man sa pangagamhanan 
sa nasod.---2Sa 6:11, 12, 17: tan-awa ang LUBNGA- 
NAN, PAGLUBONG: DAVID, SIYUDAD NI, BUNGDO. 

Walay rekord nga ang Jerusalem giatake sa mga 
kaaway sa panahon sa paghari ni David, sanglit 
siya ang misulong aron makiggubat sa iyang mga 
kaaway. (Itandi ang 2Sa 5:17-25, 8:1-14: 11:1) 
Apan, sa usa ka higayon, nakita ni David nga 
angayng biyaan ang siyudad tungod sa misu- 
long nga rebeldeng kasundalohan sa iyang kauga- 
lingong anak nga lalaki nga si Absalom. Ang pag- 
biya sa hari lagmit maoy aron malikayan ang 
pag-ula sa dugo pinaagig sibil nga gubat niining 
dapita diin nahimutang ang ngalan ni Jehova. (2Sa 
15:13-17) Bisan unsa pay motibo sa maong pagbi- 
ya, kini nagtuman sa inspiradong tagna nga gipa- 
mulong ni Natan. (2Sa 12:11, 16:15-23) Wala tugo- 
ti ni David nga ang arka sa pakigsaad dad-on 
uban kaniya apan nagsugo sa matinumanong mga 


JERUSALEM 


saserdote sa pagbalik niini ngadto sa siyudad, ang 
dapit nga pinili sa Diyos. (2Sa 15:23-29) Ang kahu- 
bitan sa unang bahin sa pagkalagiw ni David su- 
mala sa gitala sa 2 Samuel kapitulo 15 naglarawan 
pag-ayo sa geograpikanhong mga dagway sa ma- 
ong lugar sa S sa siyudad. 

Sa naghinapos ang iyang pagmando, gisugdan ni 
David ang pagpangandam ug mga materyales nga 
gamiton sa pagtukod sa templo. (1Cr 22:1, 2; itan- 
di ang 1Ha 6:7.) Ang sinapsapan nga mga bato lag- 
mit gikubkob sa maong lugar, kay ang mga bato 
sa Jerusalem humok rang tabason ug pormahon, 
apan, sa dihang mahanginan ug mainitan na, kini 
mogahi ug mahimong durable ug maanindot nga 
mga bato alang sa pagpanukod. May ebidensiya 
nga dihay karaang kubkobanan sa bato duol sa pre- 
senteng Ganghaan sa Damasco, kay daghang bato 
ang gikubkob didto sa paglabay sa panahon. 

Ang dugang pang ideya bahin sa dagway sa 
yuta palibot sa Jerusalem, niining panahona dapit 
sa S ug sa H, gihatag diha sa asoy sa pagdihog 
kang Solomon sumala sa sugo sa tigulang nga si 
Haring David. Ang laing anak nga lalaki nga si 
Adonias, nga naglaraw sa pag-ilog sa pagkahari, 
maoy didto sa tubod sa En-rogel sa dihang gidiho- 
gan si Solomon didto sa tubod sa Gihon. Ang gilay- 
on sa duha ka dapit duol ra (mga 700 m; 2,300 p) 
nga tungod niana nadungog ni Adonias ug sa 
iyang mga kakunsabo ang kabanha sa budyong ug 
ang mga selebrasyon didto sa Gihon.--1Ha 1:5-9, 
32-41. 

Sa paghari ni Solomon dihay daghang pagpanu- 
kod (ug tingali pagpanukod pag-usab) nga gihimo 
sa sulod sa siyudad ug sa pagpasangkad sa mga ut- 
lanan niini. (1Ha 3:1: 9:15-19, 24, 11:27, itandi ang 
Ecc 2:3-6, 9.) Ang templo, ang iyang talagsaong 
natukod, lakip na ang mga sawang niini gitukod sa 
ibabaw sa Bukid sa Moria sa sidlakang tagaytay 
apan sa A sa “Siyudad ni David,” lagmit diha sa da- 
pit sa presenteng-adlaw nga Dome of the Rock. 
(2Cr 3:1, 1Ha 6:37, 38, 7:12) Ang ubang dagkong 
mga tinukod sa duol mao ang balay o palasyo ni 
Solomon, ang ginama sa sedro nga Balay sa Lasang 
sa Lebanon, ang Portiko sa mga Haligi, ug ang Por- 
tiko sa Trono alang sa paghukom. (1Ha 7:1-8) Kini 
nga pundok sa mga tinukod lagmit nahimutang sa 
H sa templo sa hanayhay nga bakilid padulhog 
ngadto sa “Siyudad ni David.”--MAPpa, Tomo 1, 
p. 752; HULAGWAY, Tomo 1, p. 748. 

Nabahin nga Gingharian (997-607 W.K.P.). 
Ang pagrebelde ni Jeroboam maoy nakasip-ak sa 
nasod ngadto sa duha ka gingharian, ug ang Jeru- 
salem nagpabilin nga kaulohan sa duha ka tribo, 
ang Benjamin ug Juda, ilalom sa anak nga lalaki ni 
Solomon nga si Rehoboam. Ang mga Levihanon 
ug ang mga saserdote mibalhin usab ngadto sa 

siyudad diin nahimutang ang ngalan ni Jehova, 
sa ingon nagpalig-on sa pagkahari ni Rehoboam. 
(2Cr 11:1-17) Nianang panahona, ang Jerusalem 
wala na mahimutang sa geograpikanhong sentro 
sa gingharian, nga may gilay-ong pipila lamang ka 
milya gikan sa utlanan sa kaawayng napulo-ka- 
tribo nga gingharian sa amihanan. Sulod sa lima 
ka tuig human mamatay si Solomon, ang siyudad 
nakasinati sa una sa daghang pagsulong. Si Ha- 
ring Sisak sa Ehipto misulong sa gingharian sa 
Juda, sa walay duhaduha nag-isip niini nga daling 
malupig tungod sa pagkunhod sa ilang gidagha- 
non. Tungod sa pagkadili-matinumanon sa nasod, 
siya milampos sa pagsulod sa Jerusalem, nga nag- 
kuha sa mga bahandi ug ubang bililhong mga 
manggad sa templo. Tungod lamang sa ilang pag- 
hinulsol nga sila gihatagan sa Diyos ug proteksi- 
yon, nga maoy nakapugong nga wala malaglag 
ang siyudad.--- 1Ha 14:25, 26, 2Cr 12:2-12. 

Panahon sa paghari sa matinumanon nga si Ha- 
ring Asa, si Haring Baasa sa amihanang ginghari- 
an wala molampos sa iyang pagsulay sa pagpa- 
lig-on sa amihanang utlanan sa Juda aron kini 
masirhan ug maputol ang komunikasyon uban sa 
Jerusalem (ug lagmit sa pagpukgo sa kapahayagan 
sa pagkamaunongon sa bisan kinsa sa iyang mga 
sakop ngadto sa gingharian sa Juda). (1Ha 15:17- 
22) Ang pagpadayon sa putling pagsimba ilalom sa 
pagmando sa anak nga lalaki ni Asa nga si Jehosa- 
pat nagdalag proteksiyon gikan sa Diyos ug dakong 
kaayohan ngadto sa siyudad, lakip na ang dugang 
mga tagana sa pagdumala sa legal nga mga kaso. 
--2Cr 19:8-11, 20:1, 22, 23, 27-30. 

Latas sa nahibiling kasaysayan sa Jerusalem 
ingong kaulohan sa gingharian sa Juda, kini nga 
sumbanan nagpadayon. Ang matuod nga pagsim- 
ba nagdalag mga panalangin ug proteksiyon gikan 
kang Jehova, ang apostasya misangpot sa grabeng 
mga problema ug sa pagkadaling maatake. Sa pag- 
hari sa dili-matinumanong anak nga lalaki ni Jeho- 
sapat nga si Jehoram (913-mga 907 W.K.P.) ang 
siyudad gisulong ug giagawan sa ikaduhang higa- 
yon sa nag-abin nga Arabia ug Filistia, kini nahita- 
bo bisan pa sa malig-ong mga paril nga nagdepen- 
sa sa siyudad. (2Cr 21:12-17) Sa misunod nga siglo, 
tungod sa pagsimang ni Haring Jehoas gikan sa 
matarong nga dalan, ang Siryanhong mga ka- 
sundalohan “misulong sa Juda ug sa Jerusalem,” 
ug ang konteksto nagpaila nga sila milampos sa 
pagsulod sa siyudad. (2Cr 24:20-25) Panahon sa 
pag-apostasya ni Amazias gisulong sa amihanang 
gingharian sa Israel ang Juda, ug giguba ang mga 
178 m (584 p) sa hinungdanong mga paril sa ami- 
hanan taliwala sa Ganghaan sa Eskina (sa AK nga 
eskina) ug sa Ganghaan ni Epraim (dapit sa S sa 
Ganghaan sa Eskina). (2Cr 25:22-24) Lagmit nga 

sa usa ka panahon una pa niini, ang siyudad naka- 
abot tabok sa sentral nga walog hangtod sa kasad- 
pang tagaytay. 

Si Haring Uzzias (829-778 W.K.P.) mihimog dag- 
hang pagdugang sa mga depensa sa siyudad, nga 
nagpalig-on sa Ganghaan sa Eskina (sa AK) ug sa 
Ganghaan sa Walog (sa HK nga eskina) pinaagi sa 
mga torre, maingon man sa usa ka torre didto 
sa “Tukod” (sa “Anggulo,” RS, JB, sa “Likoanan,” 
JP), lagmit ang usa ka bahin sa sidlakang paril nga 
dili layo sa harianong mga tinukod, nga gitukod ni 
David o kaha ni Solomon. (2Cr 26:9, Neh 3:24, 25) 
Gibutangan usab ni Uzzias ang mga torre ug ang 
mga eskina ug “mga kasangkapan sa gubat,” tinga- 
li dagkong mga pangpalantig sa mga pana ug dag- 
kong mga bato. (2Cr 26:14, 15) Gipadayon sa iyang 
anak nga lalaki nga si Jotam ang programa sa pag- 
panukod.---2Cr 27:3, 4. 

Ang matinumanon nga si Haring Ezequias, nga 
nagmando puli sa iyang amahan, ang apostatang 
si Ahaz, naghinlo ug nag-ayo sa dapit sa templo ug 
naghimog usa ka dakong pagsaulog sa Paskuwa 
nga nagdapit sa tanang mga magsisimba sa pag- 
adto sa Jerusalem gikan sa tibuok nga dapit sa ma- 
ong yuta, lakip ang amihanang gingharian. (2Cr 
29:1-5, 18, 19; 30:1, 10-26) Apan wala madugay, 
kining kadasig alang sa matuod nga pagsimba gi- 
sundan ug pag-atake gikan sa mga pagano, mga 
tigyagayaga sa matuod nga Diyos kansang ngalan 
nahimutang sa Jerusalem. Niadtong 732 W.K.P., 
walo ka tuig human sakopa sa Asirya ang amiha- 
nang gingharian sa Israel, ang Asiryanhon nga si 
Haring Senakerib nangharos sa tibuok Palestina, 
nga nagpadalag mga kasundalohan aron sa pag- 
hulga sa Jerusalem. (2Cr 32:1, 9) Giandam ni Eze- 
quias ang siyudad alang sa usa ka paglikos. Iyang 
gisap-ongan ang mga tinubdan sa tubig sa gawas 
sa siyudad aron kini dili nila makit-an ug tungod 
niana maglisod ang mga kaaway, ug usab iyang gi- 
palig-on ang mga paril, ug gibutangan ug mga 
kuta. (2Cr 32:2-5, 27-30) Mopatim-aw nga “ang 
agianan sa tubig” aron sa pagdalag tubig paingon 
sa siyudad gikan sa tubod sa Gihon nahuman na 
niining panahona, lagmit nga usa ka proyekto nga 
gibuhat sa dihang malinawon pa. (2Ha 20:20, 2Cr 
32:30) Kon, sumala sa gituohan, mao kini ang agi- 
anan sa tubig nga naglakip sa tunel nga gikubkob 
latas sa kiliran sa Walog sa Kidron nga misangko sa 
Linaw sa Siloam sa Walog sa Tyropoeon, nan dili 
kini usa ka gamayng buluhaton nga matapos sa pi- 
pila ka adlaw. (Tan-awa ang ARKEOLOHIYA [Palestina 
ug Sirya], GIHON Num. 2.) Bisan pa niana, ang ka- 
lig-on sa siyudad wala mag-agad sa mga siste- 
ma sa depensa ug mga suplay niini kondili nag- 
agad sa mapanalipdanong gahom ni Jehova nga 
Diyos, kinsa miingon: “Ug panalipdan ko gayod 

kini nga siyudad aron sa pagluwas niini tungod 
sa akong kaugalingon ug tungod kang David nga 
akong alagad.” (2Ha 19:32-34) Tungod sa milagro- 
song pagkalaglag sa 185,000 ka Asiryanhong ka- 
sundalohan, si Senakerib midalidali pagbalik sa 
Asirya. (2Ha 19:35, 36) Sa dihang gitala ang asoy 
sa pagpakiggubat diha sa mga talaan sa Asiryan- 
hong kasaysayan, kini nanghambog sa pagpriso ni 
Senakerib kang Ezequias sulod sa Jerusalem sama 
sa usa ka langgam diha sa halwa,’ apan wala his- 
goti niini ang pag-ilog sa siyudad.--Tan-awa ang 
SENAKERIB. 

Sa paghari ni Manases (716-662 W.K.P.) may du- 
gang gihimong paril ubay sa Walog sa Kidron. Pa- 
nahon usab kadto nga ang nasod misamot pagpa- 
layo gikan sa matuod nga pagsimba. (2Cr 33:1-9, 
14) Ang iyang apong lalaki nga si Josias temporar- 
yong nagpahunong niini nga pagkahisalaag, ug pa- 
nahon sa iyang pagmando, ang Walog sa Hinnom, 
nga gigamit sa idolatrosong mga tawo alang sa 
daotang mga seremonyas, iyang “gihimong dili 
angay alang sa pagsimba,” lagmit nagtampalas ni- 
ini pinaagi sa paghimo niini nga usa ka basurahan 
sa siyudad. (2Ha 23:10, 2Cr 33:6) “Ang Ganghaan 
sa mga Tapok sa Abo” lagmit gibuksan paingon ni- 
ini nga walog. (Neh 3:13, 14: tan-awa ang GEHENNA, 
HINNOM, WALOG SA.) Sa panahon ni Josias ang “ika- 
duhang seksiyon” (ang “bag-ong lungsod,” JB) sa 
siyudad gihisgotan sa unang higayon. (2Ha 22:14, 
2Cr 34:22) Kining “ikaduhang seksiyon” kasaga- 
rang gituohan nga mao ang seksiyon sa siyudad 
nga nahimutang sa K o sa AK sa dapit sa templo. 
--Sof 1:10. 

Human mamatay si Josias, dali rang migrabe 
ang kahimtang sa Jerusalem, sanglit nagsunod 
ang upat ka dili-matinumanong mga hari. Sa ika- 
walo nga tuig ni Haring Jehoiakim ang Juda nahi- 
mong basalyo sa Babilonya. Ang pag-alsa ni Je- 
hoiakim tulo ka tuig sa ulahi nakaaghat sa mga 
Babilonyanhon sa malamposong paglikos sa Jeru- 
salem, nga human niana ang siyudad giagawan sa 
mga bahandi niini ug ang hari nianang panahona, 
si Jehoiakin, ug ang ubang mga lungsoranon gi- 
destiyero. (2Ha 24:1-16: 2Cr 36:5-10) Ang tinudlo 
sa Babilonya nga si Haring Zedekias misulay sa 
paglingkawas gikan sa yugo sa Babilonya, ug sa 
iyang ikasiyam nga tuig (609 W.K.P.) ang Jerusa- 
lem gilikosan pag-usab. (2Ha 24:17-20, 25:1; 2Cr 
36:11-14) Ang Ehiptohanong kasundalohan nga gi- 
padala aron tabangan ang Jerusalem milampos 
nga temporaryo lamang sa pagpabiya sa mga nag- 
likos. (Jer 37:5-10) Natuman ang tagna ni Jehova 
pinaagi ni Jeremias, ang mga Babilonyanhon mi- 
balik ug milikos pag-usab. (Jer 34:1, 21, 22, 52:b- 
11) Si Jeremias gibilanggo panahon sa ulahing ba- 
hin sa paglikos didto sa “Sawang sa Guwardiya” 

(Jer 32:2, 38:28), nga konektado sa “Balay sa Hari.” 
(Neh 3:25) Sa kataposan, 18 ka bulan sukad sa pag- 
likos inubanan sa gutom, sakit, ug kamatayon, ang 
mga paril sa Jerusalem nabuslotan sa ika-11 nga 
tuig ni Zedekias, ug ang siyudad nailog.---2Ha 
25:2-4: Jer 39:1-3. 

Ang Pagkalaglag ug ang Pagpasig-uli. 
Ang mga paril sa siyudad nabuslotan niadtong Ta- 
muz 9, 607 W.K.P. Usa ka bulan sa ulahi, sa Ab 10, 
ang hawas ni Nabucodonosor nga si Nebuzaradan 
misulod sa nailog nga siyudad ug nagsugod sa 
pagpangguba, nagsunog sa templo ug sa ubang 
mga tinukod ug nagtumpag sa mga paril sa siyu- 
dad. Ang hari sa Jerusalem ug ang kadaghanan sa 
iyang katawhan gidestiyero ngadto sa Babilonya 
ug ang mga bahandi niini gidala ingong inagaw. 
--2Ha 25:7-17: 2Cr 36:17-20, Jer 52:12-20, HULAG- 
WAY, Tomo 2, p. 326. 

Ang pahayag sa arkeologong si Conder nga “ang 
kasaysayan sa nagun-ob nga siyudad nagpabiling 
haw-ang hangtod kang Ciro” maoy tinuod dili la- 
mang sa Jerusalem kondili usab sa tibuok dominyo 
sa gingharian sa Juda. Dili sama sa mga Asiryan- 
hon, ang Babilonyanhong hari wala maglalin ug 
mga katawhan aron mopuyo sa nasakop nga rehi- 
yon. Mibanos ang 70 ka tuig nga yugto sa pagka- 
biniyaan, sumala sa gitagna.---Jer 25: 11, 2Cr 36:21. 

Sa “unang tuig” (lagmit ingong magmamando sa 
Babilonya) ni Ciro nga Persianhon (538 W.K.P.) gi- 
pagula ang harianong mando sa pagpapauli sa na- 
destiyerong mga Hudiyo aron sa 'pag-adto sa Jeru- 
salem, nga anaa sa Juda, ug sa pagtukod pag-usab 
sa balay ni Jehova nga Diyos sa Israel.” (Esd 1:1-4) 
Ang katawhan nga miduyog sa taas nga panaw 
ngadto sa Jerusalem, nga nagdala ug mga bahan- 
di sa templo uban kanila, naglakip sa 42,360 ka 
mga Israelinhon gawas pa sa mga ulipon ug pro- 
pesyonal nga mga mag-aawit. Sila nakaabot sa 
tukmang panahon aron saulogon ang Pista sa mga 
Balongbalong niadtong Tisri (Septiyembre-Oktu- 
bre) 537 W.K.P. (Esd 2:64, 65: 3:1-4) Ang pagtukod 
pag-usab sa templo gisugdan ubos sa pagdumala 
ni Gobernador Zorobabel ug, human sa grabeng 
pagbabag ug sa gipakitang pagkadili-mabination 
taliwala sa namalik nga mga Hudiyo, kini sa kapu- 
lihay natapos niadtong Marso 515 W.K.P. Dugang 
pang mga destiyero ang namalik kauban sa saser- 
doteng eskriba nga si Esdras niadtong 468 W.K.P., 
nga nagdalag dugang pang mga butang “aron sa 
pagpatahom sa balay ni Jehova, nga diha sa Jeru- 
salem” (Esd 7:27), kini nahitabo ubos sa pagtugot 
ni Haring Artajerjes (Longimanus). Ang mga ba- 
handi nga ilang gidala lagmit mikabat ug kapin sa 
S43,000,000.---Esd 8:25-27. 

Mga usa ka siglo ug tunga human sa pagsakop ni 
Nabucodonosor, ang mga paril ug ang mga gang- 

haan sa siyudad gun-ob pa gihapon. Nananghid si 
Nehemias kang Artajerjes sa pag-adto sa Jerusa- 
lem ug sulbaron kini nga situwasyon. (Neh 2:1-8) 
Ang misunod nga asoy sa pagsurbi ni Nehemias 
panahon sa kagabhion ug sa iyang pagbahinbahin 
sa buluhaton sa pagpanukod ngadto sa lainlaing 
mga grupo sa banay maoy usa ka dakong tinubdan 
sa impormasyon bahin sa plano sa siyudad nia- 
nang tungora, ilabina sa mga ganghaan niini. (Neh 
2:11-15, 3:1-32, tan-awa ang GANGHAAN.) Kining 
pagtukod pag-usab maoy katumanan sa tagna ni 
Daniel ug nag-establisar sa tuig nga nagpaila sa 
pagsugod sa 70 ka matagnaong “mga semana” 
maylabot sa pag-abot sa Mesiyas. (Dan 9:24-27) Bi- 
san sa mga pagpanghasi, sa hamubong yugto nga 
52 ka adlaw, sa tuig 455 W.K.P., ilang nahimoan ug 
paril ug mga ganghaan ang Jerusalem.---Neh 4:1- 
23, 6:15; 7:1, tan-awa ang KAPITOAN KA SEMANA 
(Ang “Paggula sa Sugo"). 

Nianang tungora ang Jerusalem “halapad ug 
dako, [apan] diyutay lang ang mga tawo sa sulod 
niini.” (Neh 7:4) Human sa publikong pagbasa sa 
Kasulatan ug mga selebrasyon didto “sa plasa sa 
atubangan sa Ganghaan sa Tubig” dapit sa S nga 
bahin sa siyudad (Neh 3:26: 8:1-18), ang mga ka- 
hikayan gihimo aron sa pagpadaghan sa populas- 
yon sa siyudad pinaagi sa pagdala ug usa ka Is- 
raelinhon gikan sa matag napulo ka tawo aron 
mopuyo didto. Gihimo kini pinaagi sa pagripa, apan 
dugang pa, lagmit dihay mga miboluntaryo. (Neh 
11:1, 2) Gihimo ang usa ka buluhatong paghinlo sa 
espirituwal nga paagi aron ipahiluna ang katawhan 
sa siyudad diha sa usa ka maayong pundasyon 
maylabot sa matuod nga pagsimba. (Neh 12:47- 
13:3) Ang pagkagobernador ni Nehemias mikabat 
ug 12 ka tuig o kapin pa ug naglakip sa usa ka pag- 
panaw ngadto sa palasyo sa hari sa Persia. Sa iyang 
pagbalik sa Jerusalem, iyang nakita ang pangina- 
hanglan alang sa dugang nga paghinlo. (Neh 13:4- 
31) Uban sa iyang gihimong pagluka sa apostasya, 
ang rekord sa Hebreohanong Kasulatan natapos, 
kapin kon kulang human sa tuig 443 W.K.P. 

Gigamhan sa mga Heleniko ug mga Ma- 
cabeo. Ang pagpuli gikan sa Medo-Persianhon 
ngadto sa Gregong paggahom nahitabo niadtong 
332 W.K.P. sa dihang si Alejandrong Bantogan mi- 
sulod sa Juda. Wala hisgoti sa Gregong mga histor- 
yador ang pagsulod ni Alejandro ngadto sa Jeru- 
salem. Bisan pa niana ang siyudad nailalom sa 
Gregong dominyo, ug makataronganon ang pag- 
hunahuna nga wala gayod kini sayloi ni Alejandro. 
Si Josephus, sa unang siglo K.P., nagrekord sa Hu- 
diyohanong tradisyon nga sa dihang nagpadulong 
sa Jerusalem, si Alejandro gisugat sa hataas nga 
saserdote sa mga Hudiyo ug gipakita kaniya ang 
inspiradong mga tagna nga girekord ni Daniel nga 


1247 


nagtagna sa kalit nga pagpanakop sa Gresya. (Jew- 
ish Antiquities, XI, 326-338 [viii, 4, 5]; Dan 8:5-7, 
20, 21) Bisan unsa man ang kahimtang, ang Jeru- 
salem daw nakalahutay sa kausaban sa pagmando 
nga wala makaagom ug kadaot. 

Human mamatay si Alejandro, ang Jerusa- 
lem ug ang Judea nailalom sa paggahom sa mga 
Ptolemy, kinsa nagmando gikan sa Ehipto. Niad- 
tong 198 W.K.P. si Antiochus nga Bantogan, nga 
nagmando sa Sirya, human mailog ang kinuta- 
ang siyudad sa Sidon, nag-ilog sa Jerusalem, ug 
ang Judea nahimong usa ka dominyo sa Seleucid 
nga Imperyo. (Itandi ang Dan 11:16.) Ang Jerusa- 
lem nailalom sa Seleucid nga pagmando sulod sa 
30 ka tuig. Dayon, niadtong tuig 168 W.K.P., ang 
Siryanhon nga si Haring Antiochus IV (Epiphanes), 
sa iyang paningkamot nga bug-os mahimong He- 
lenistiko ang mga Hudiyo, nagpahinungod sa tem- 
plo sa Jerusalem ngadto kang Zeus (Jupiter) ug 
nagpasipala sa halaran pinaagi sa usa ka mahugaw 
nga halad. (1 Macabeo 1:57, 62, 2 Macabeo 6:1, 
2, 5, MGA HULAGWAY, Tomo 2, p. 335) Tungod nii- 
ni mialsa ang mga Macabeo (o Hasmonaeano). 
Human sa tulo-ka-tuig nga pagpakigbisog, nailog 
ni Judas Macabeo ang siyudad ug ang templo 
ug gipahinungod pag-usab ang halaran ni Jehova 
alang sa matuod nga pagsimba sa anibersaryo sa 
pagtampalas niini, niadtong Kislev 25, 165 W.K.P. 
--1 Macabeo 4:52-54, 2 Macabeo 10:5: itandi ang 
Ju 10:22. 

Wala matapos ang gubat batok sa Seleucid nga 
mga magmamando. Ang mga Hudiyo nagpaki- 
tabang sa Roma ug busa ang usa ka bag-ong 
pagmando mibanos sa Jerusalem niadtong mga 
160 W.K.P. (1 Macabeo 8:17, 18) Nianang tungora 
ang Jerusalem nailalom sa gahom sa nagkadakong 
Imperyo sa Roma. Niadtong mga 142 W.K.P., gihi- 
mo ni Simon Macabeo ang Jerusalem nga kaulohan 
sa usa ka rehiyon nga nahigawas gayod sa pag-alsa 
o pagbuhis sa Hentil nga mga nasod. Si Aristo- 
bulo I, ang hataas nga saserdote sa Jerusalem, 
mimando gani ingong hari niadtong 104 W.K.P. 
Apan, siya dili gikan sa kaliwat ni David. 

Ang Jerusalem dili usa ka “siyudad sa pakigdait' 
sulod niini nga yugto. Ang mga panag-away sa su- 
lod niini, nga gisugniban sa hakog nga mga ambis- 
yon ug gipasamot sa nag-indigay nga relihiyo- 
song mga pundok--mga Saduseo, mga Pariseo, 
mga Zealot, ug uban pa---nagpahuyang pag-ayo sa 
siyudad. Tungod sa usa ka grabeng panag-away 
tali kang Aristobulo Il ug sa iyang igsoon nga si 
Hyrcanus, ang Roma gipatawag aron magpataliwa- 
la sa panagbangi. Ilalom ni Heneral Pompey, giliko- 
san sa Romanhong kasundalohan ang Jerusalem 
niadtong 63 W.K.P. sulod sa tulo ka bulan aron ma- 
kasulod sa siyudad ug husayon ang panagbangi. 

Gitaho nga dihay mga napulog-duha ka libo ka Hu- 
diyo ang nangamatay, ang kadaghanan niini diha 
sa mga kamot sa isigka-Israelinhon. 

Ang arko tabok sa Walog sa Tyropoeon unang gi- 
hisgotan diha sa asoy ni Josephus bahin sa pagsa- 
kop ni Pompey. Kini nagdugtong sa sidlakan ug 
kasadpan nga katungang bahin sa siyudad ug nag- 
paarang niadtong anaa sa kasadpan nga katu- 
ngang bahin sa siyudad nga direktang makasulod 
sa dapit sa templo. 

Ang Idumeano nga si Antipater (II) nianang tu- 
ngora gipalingkod ingong Romanong gobernador 
sa Judea, usa ka Macabeo nga nahibilin ingong ha- 
taas nga saserdote ug lokal nga etnarka o pangulo 
sa Jerusalem. Sa ulahi, ang anak nga lalaki ni An- 
tipater nga si Herodes (nga Bantogan) gitudlo sa 
Roma ingong “hari” sa Judea. Wala niya magamhi 
ang Jerusalem hangtod sa 37 o 36 W.K.P., nga sa 
maong petsa nagsugod ang iyang pagmando. 

Ilalom ni Herodes nga Bantogan. Ang 
pagmando ni Herodes nabantog tungod sa ambis- 
yosong programa sa pagpanukod, ug ang siyudad 
nakapahimulos ug dakong kauswagan. Dihay gidu- 
gang nga usa ka teatro, gimnasyum, ug hippo- 
drome o lumbaanan sa mga kabayo (HULAGWAY, 
Tomo 2, p. 535), ug uban pang publikong mga ti- 
nukod. Gitukod usab ni Herodes ang usa ka kinu- 
taan pag-ayo nga harianong palasyo (HULAGWAY, 
Tomo 2, p. 538), lagmit didto sa K nga bahin sa 
siyudad dapit sa H sa presenteng-adlaw nga Gang- 
haan sa Jaffa, diin gituohan sa mga arkeologo nga 
ilang nakaplagan ang pundasyon sa usa sa mga 
torre. Ang laing kuta, ang Torre sa Antonia, nahi- 
mutang duol sa templo ug nadugtong niini pinaagi 
sa usa ka agianan. (HULAGWAY, Tomo 2, p. 535; Jew- 
ish Antiquities, XV, 424 [xi, 7]) Sa ingon ang Ro- 
manhong garison dali rang makasulod sa dapit sa 
templo, nga lagmit mao ang nahitabo sa dihang gi- 
luwas sa mga sundalo si Pablo gikan sa usa ka ma- 
gubtanong panon didto.---Buh 21:31, 32. 

Apan, ang kinadak-ang nahimo ni Herodes mao 
ang pagtukod pag-usab sa templo ug sa kaubang 
mga bilding niini. Sukad sa iyang ika-18 nga tuig 
(Jewish Antiquities, XV, 380 [xi, 1]), ang balaang 
balay natapos sulod sa usa ka tuig ug tunga, apan 
ang buluhaton sa kasikbit nga mga bilding ug mga 
sawang dugay pang natapos human siya mama- 
tay. (Ju 2:20) Ang kinatibuk-ang luna halos doble 
kay sa kanhing luna sa templo. Ang bahin sa 
paril sa sawang sa templo dayag nga nagbarog 
pa gihapon, nga nailhan karong adlawa ingong 
ang Western Wall, o ang Wailing Wall. Giisip sa 
mga arkeologo nga ang ubos nga bahin sa dakong 
0.9-m-gitas-on (3 p) nga mga bloke maoy tinukod 
pa ni Herodes. 

Sukad sa 2 W.K.P. Hangtod sa 70 K.P. Ang 
Kristohanon Gregong Kasulatan karon nagpada- 
yon sa paghubit sa mga panghitabo maylabot sa 
Jerusalem. Natawo si Jesus, dili sa Jerusalem, kon- 
dili sa kasikbit nga Betlehem, ang “siyudad ni 
David.” (Luc 2:10, 11) Bisan pa niana, ang ulahing 
taho sa mga astrologo bahin sa pagkatawo sa “hari 
sa mga Hudiyo” nagpasamok kang Herodes ug 
sa “tibuok Jerusalem uban kaniya.” (Mat 2:1-3) 
Wala madugay human sa pagpakanaog sa iyang 
daotan kaayong mando sa pagpatay sa mga bata sa 
Betlehem, si Herodes namatay, lagmit niadtong 
tuig 1 W.K.P. (Tan-awa ang HERODES Num. 1.) Na- 
panunod sa iyang anak nga lalaki nga si Arquelao 
ang pagmando sa Jerusalem ug Judea maingon 
man sa ubang mga dapit. Sa ulahi, gipalagpot sa 
Roma si Arquelao tungod sa iyang mga sala; hu- 
man niadto ang mga gobernador nga direktang gi- 
tudlo sa Roma ang mimando, sama kang Poncio 
Pilato sa panahon sa ministeryo ni Jesus.---Luc 
Sil: 

Si Jesus gidala ngadto sa Jerusalem 40 ka adlaw 
human sa pagkatawo ug gipresentar ngadto sa 
templo ingong panganay ni Maria. Ang tigulang 
nga si Simeon ug Ana nagmaya sa pagkakita sa si- 
naad nga Mesiyas, ug si Ana namulong bahin ka- 
niya “ngadto kanilang tanan nga nagahulat sa ka- 
luwasan sa Jerusalem.” (Luc 2:21-38, itandi ang 
Lev 12:2-4.) Wala hisgoti kon kapila siya dad-a 
ngadto sa Jerusalem sa dihang bata pa siya, ug 
usa lamang ka pagduaw, nga gihimo sa 12 anyos 
pa siya, ang espesipikong gitala. Unya siya nakig- 
bahin sa usa ka panaghisgot uban sa mga magtu- 
tudlo sa dapit sa templo, sa ingon nahimong puli- 
ki diha sa balay sa iyang Amahan,’ sa piniling 
siyudad sa iyang Amahan.---Luc 2:41-49. 

Human sa iyang bawtismo ug sulod sa iyang 
tulo-ug-tunga ka tuig nga ministeryo, si Jesus sa 
popanahon miduaw sa Jerusalem, siya didto ga- 
yod sa tulo ka tinuig nga pista, kay ang tanang la- 
laki nga mga Hudiyo obligado sa pagtambong ni- 
ini. (Ex 23:14-17) Hinuon, kadaghanan sa iyang 
panahon gigugol sa gawas sa kaulohan, sanglit 
siya misangyaw ug nanudlo didto sa Galilea ug sa 
ubang mga rehiyon sa maong yuta. 

Gawas pa sa dapit sa templo, diin kanunayng 
nanudlo si Jesus, may pipila ka ubang espesipi- 
kong mga dapit sa siyudad nga gihisgotan mayla- 
bot sa iyang ministeryo. Ang Linaw sa Siloam sa 
unang siglo lagmit mao ang linaw nga bag-ong 
nadiskobrehan sa kinaubsang bahin sa Walog sa 
Tyropoeon, nga ang tubig niini naggikan sa tubod 
sa Gihon agi sa agosanan. (Ju 9:11, HULAGWAY, 
Tomo 2, p. 950) Maylabot sa kataposang pagduaw 
ni Jesus sa Jerusalem nga gihatag ang usa ka mas 


1248 


detalyadong paglarawan.---MAPA, Tomo 2, p. 742, 
MGA HULAGWAY, Tomo 2, p. 743. 

Unom ka adlaw una pa ang pista sa Paskuwa sa 
33 K.P., si Jesus miadto sa Betania, sa sidlakang 
bahin sa Bukid sa mga Olibo. Sa pagkasunod ad- 
law, Nisan 9, ingong dinihogang Hari ni Jehova, 
siya miadto sa kaulohang siyudad, nga misakay sa 
nati sa usa ka asno, ingong katumanan sa tagna 
sa Zacarias 9:9. (Mat 21:1-9) Sa paglugsong sa Bu- 
kid sa mga Olibo, mihunong siya aron sa pagtan- 
aw sa siyudad ug mihilak tungod niini, nga detal- 
yadong nagtagna sa umaabot nga paglikos ug sa 
pagkalaglag nga maagoman niini. (Luc 19:37-44) 
Sa iyang pagsulod sa siyudad, lagmit agi sa usa ka 
ganghaan sa sidlakang paril, ang tibuok siyu- 
dad “nagubot,” kay ang balita dali rang mikaylap 
lukop sa maong gamaygamay nga lugar.---Mat 
21:10. 

Sulod sa nahibiling panahon, diin iyang gigugol 
ang mga adlaw didto sa Jerusalem ug ang mga 
gabii didto sa Betania (Luc 21:37, 38), gihinloan ni 
Jesus ang dapit sa templo pinaagi sa pagpapaha- 
wa sa mga magpapatigayon (Mat 21:12, 13), ingon 
sa iyang gihimo tulo ka tuig una pa niana. (Ju 
2:13-16) Niadtong Nisan 11 uban siya sa upat niya 
ka tinun-an didto sa ibabaw sa Bukid sa mga Oli- 
bo, nga gikan niini makita ang siyudad ug ang 
templo niini, sa dihang iyang gihatag ang iyang 
bantogang tagna bahin sa umaabot nga kalagla- 
gan sa Jerusalem ug sa “kataposan sa sistema sa 
mga butang,” maingon man sa iyang presensiya. 
(Mat 24; Mar 13, Luc 21) Sa Nisan 13 giandam ni 
Pedro ug Juan ang pagkaon sa Paskuwa didto sa 
itaas nga lawak sa Jerusalem diin, nianang gabhi- 
ona (sa pagsugod sa Nisan 14), gisaulog ni Jesus 
ang pagkaon uban sa iyang mga apostoles. Hu- 
man sa iyang pagpakighisgot kanila, siya mibiya 
sa siyudad, mitabok sa “sapa sa tingtugnaw sa 
Kidron,” ug mitungas sa mga bakilid sa Bukid sa 
mga Olibo paingon sa tanaman nga gitawag ug 
Getsemane. (Mat 26:36, Luc 22:39: Ju 18:1, 2) Ang 
Getsemane nagkahulogang “Pug-anan sa Lana,” 
ug ang mga kahoyng olibo nga karaan na kaayo 
makaplagan pa gihapon sa maong bakilid. Apan 
ang tukmang nahimutangan sa maong tanaman 
karong adlawa maoy banabana lamang.---Tan- 
awa ang GETSEMANE. 

Kay gidakop nianang gabhiona, si Jesus gidala 
balik sa Jerusalem ngadto sa mga saserdoteng si 
Anas ug Caifas ug ngadto sa hawanang-tigomanan 
sa Sanhedrin aron husayon. (Mat 26:57-27:1: Ju 
18:13-27) Gikan didto, sa pagkakadlawon, siya gi- 
dala ngadto kang Pilato didto sa “palasyo sa gober- 
nador” (Mat 27:2, Mar 15:1, 16) ug dayon ngadto 
kang Herodes Antipas, kinsa didto usab sa Jerusa- 
lem niadtong higayona. (Luc 23:6, 7) Sa kataposan, 

siya gibalik ngadto kang Pilato alang sa kataposang 
paghukom didto sa “Salog nga Bato,” nga gitawag 
ug “Gabbatha” sa Hebreohanon.--Luc 23:11, Ju 
19:13, tan-awa ang SALOG NGA BATO. 

Ang Golgotha, nga nagkahulogang “[Dapit sa] 
Kalabera,” mao ang dapit diin gilansang si Jesus. 
(Mat 27:33-35, Luc 23:33) Bisan tuod dayag nga 
nahimutang kini sa gawas sa mga paril sa siyudad, 
lagmit dapit sa A, ang nahimutangan niining dapi- 
ta dili matino sa pagkakaron. (Tan-awa ang GoL- 
GOTHA.) Kini sama usab sa dapit nga gilubngan 
kang Jesus nga dili usab matino.---MGA HULAGWAY, 
Tomo 2, p. 948. 

Ang “yuta sa magkukulon aron lubngan sa mga 
estranyo,” nga gipalit sa subornong salapi nga giu- 
li ni Judas ngadto sa mga saserdote (Mat 27:5-7), 
gituohan nga mao ang lugar sa H nga kiliran sa 
Walog sa Hinnom duol sa dapit diin mag-abot kini 
ug ang Kidron. Daghan ang mga lubnganan nga 
makaplagan niining dapita.--Tan-awa ang AKEL- 
DAMA. 

Sa apostolikanhong yugto. Human sa iyang 
pagkabanhaw, gisugo ni Jesus ang iyang mga ti- 
nun-an nga dili mobiya sa Jerusalem nianang pa- 
nahona. (Luc 24:49; Buh 1:4) Mao kining yug- 
toa nga nagsugod ang pagsangyaw sa paghinulsol 
alang sa kapasayloan sa mga sala pinasukad sa 
ngalan ni Kristo. (Luc 24:46-48) Napulo ka adlaw 
human siya mokayab ngadto sa langit, ang mga ti- 
nun-an, nga nagtigom didto sa usa ka lawak sa ita- 
as, gidihogan sa balaang espiritu. (Buh 1:13, 14; 
2:1-4) Nagpunsisok sa Jerusalem ang mga Hudiyo 
ug ang mga kinabig gikan sa tanang bahin sa Im- 
peryo sa Roma, nga nanambong sa Pista sa Pente- 
kostes. Tungod sa pagpamatuod nga gihimo sa 
mga Kristohanon nga puno sa espiritu, linibo ang 
nahimong bawtismadong mga tinun-an. Tungod 
sa libolibo nga nagpamatuod sa ilang pagtuo, dili 
ikahibulong nga ang nasukong relihiyosong mga 
pangulo misinggit: “Tan-awa! inyong gipuno ang 
Jerusalem sa inyong pagtulon-an.” (Buh 5:28) Ang 
gihimong mga milagro nakahatag ug dugang ka- 
lig-on sa ilang testimonya, sama pananglitan sa 
pag-ayo sa bakol nga makililimos didto sa “pulta- 
han sa templo nga gitawag ug Matahom,” lagmit 
ang S nga ganghaan sa Sawang sa Kababayen-an. 
--Buh 3:2, 6, 7. 

Bisan human mosugod ang pagkaylap sa pag- 
sangyaw gikan sa Jerusalem paingon sa “Samaria 
ug hangtod sa kinalay-ang dapit sa yuta” (Buh 
1:8), ang Jerusalem nagpadayon nga mao ang 
nahimutangan sa nagamandong lawas sa Kris- 
tohanong kongregasyon. Ang paglutos dali rang 
nakapahinabo sa 'tanan gawas sa mga apostoles 
nga matibulaag sa tibuok nga mga rehiyon sa Ju- 
dea ug Samaria.” (Buh 8:1, itandi ang Gal 1:17-19, 

2:1-9.) Gikan sa Jerusalem, ang pipila ka apostoles 
ug mga tinun-an gipadala aron sa pagtabang sa 
bag-ong mga grupo sa mga magtutuo, sama didto 
sa Samaria. (Buh 8:14: 11:19-22, 27) Sa wala madu- 
gay nakita ni Saulo sa Tarso (Pablo) nga maayong 
pamub-on ang iyang unang pagduaw sa Jerusalem 
ingong usa ka Kristohanon tungod sa mga pagsu- 
lay sa pagbuno kaniya. (Buh 9:26-30) Apan dihay 
mga yugto usab sa kalinaw. (Buh 9:31) Dinhi gita- 
ho ni Pedro ngadto sa pundok sa mga Kristohanon 
ang bahin sa pagdawat sa Diyos sa Hentil nga mga 
magtutuo ug dinhi usab gihusay ang isyu bahin sa 
pagtuli ug ang ubang mga butang.---Buh 11:1-4, 
18; 15:1, 2, 22-29: Gal 2:1, 2. 

Gitawag ni Jesus ang Jerusalem nga “nagapatay 
sa mga manalagna ug ang nagabato niadtong mga 
gipadala kaniya.” (Mat 23:37, itandi ang ber 34-36.) 
Bisan tuod nga daghan sa iyang mga lungsoranon 
ang nagpakitag pagtuo sa Anak sa Diyos, ang siyu- 
dad sa katibuk-an nagpadayon sa pagsunod sa 
kanhing sumbanan. Tungod niini, ang iyang balay 
gibiyaan kaniya. (Mat 23:38) Niadtong 66 K.P., tu- 
ngod sa pag-alsa sa mga Hudiyo, ang Romanhong 
kasundalohan ubos ni Cestius Gallus misulong sa 
siyudad, milibot niini ug miatake hangtod gayod sa 
mga paril sa templo. Sa kalit si Cestius Gallus mi- 
sibog nga walay tatawng hinungdan. Kini nakaha- 
tag ug higayon sa mga Kristohanon sa pagtuman 
sa mga instruksiyon ni Jesus: “Nan silang anaa sa 
Judea pakalagiwa ngadto sa kabukiran, ug kadtong 
anaa sa iyang [Jerusalem] taliwala pabiyaa, ug kad- 
tong anaa sa mga dapit sa kabanikahan ayaw na 
pasudla kaniya.” (Luc 21:20-22) Si Eusebius, sa 
iyang Ecclesiastical History (II, v, 3), miingon nga 
ang mga Kristohanon mikalagiw gikan sa Jerusa- 
lem ug sa tibuok yuta sa Judea paingon sa siyudad 
sa Perea nga gitawag ug Pella. 

Ang pagkaluwas sa Jerusalem tungod sa pagbiya 
sa mga Romano maoy kadiyot lamang, sama niad- 
tong temporaryo nga pagbiya sa mga Babilon- 
yanhon aron sa pagpakigharong sa mga Ehip- 
tohanon sa hapit nang matapos ang paghari ni 
Haring Zedekias. Ubos ni Heneral Tito ang Roman- 
hong kasundalohan mibalik niadtong 70 K.P. nga 
mas daghan pa ug milikos sa siyudad, nga nianang 
higayona napuno sa mga nanagsaulog sa Paskuwa. 
Ang mga panglikos nga mga bungdo sa yuta gitu- 
kod sa mga Romano, ug ang usa ka taas kaayo nga 
paril o koral ang gitukod sa palibot sa tibuok siyu- 
dad aron walay makaikyas sa maadlaw man o 
sa magabii. Kini nagtuman usab sa tagna ni Je- 
sus. (Luc 19:43) Sa sulod sa siyudad ang kari- 
bal nga mga pundok nag-awayay, ang kadagha- 
nang pagkaon nangadaot, ug kadtong masakpan 
nga mosulay sa pagbiya sa siyudad patyon ingong 
mga traydor. Si Josephus, ang tinubdan niini nga 

impormasyon, miasoy nga sa ngadtongadto ang 
gutom misamot kagrabe nga tungod niana ang ka- 
tawhan mikaon sa mga lanot sa dagami ug sa pa- 
nit, bisan gani sa ilang kaugalingong mga anak. 
(Itandi ang Lam 2:11, 12, 19, 20; Deu 28:56, 57.) 
Ang mga negosasyon ni Tito alang sa pakigdait ka- 
nunayng gisalikway sa gahian nga mga lider sa 
siyudad. 

Sa kadugayan ang mga paril nabuslotan sa mga 
Romano, ug ang ilang kasundalohan misulod aron 
ilogon ang siyudad. (HULAGWAY, Tomo 2, p. 752) Bi- 
san pa niana, sukwahi sa gimando, ang templo gi- 
sunog ug giguba. Matod ni Josephus, kini nahitabo 
sumad o atol sa petsa sa paglaglag ni Nabucodo- 
nosor sa unang templo kasiglohan una pa niana. 
Ang iyang asoy naghisgot usab nga ang tipiganan 
sa mga dokumento, nga gibutangan sa mga talaan 
sa mga kagikan sa tribo ug sa mga kaliwat sa ba- 
nay ug mga katungod sa panulondon, gipangsu- 
nog. (The Jewish War, VI, 250, 251 [iv, 5]; II, 426- 
428 [xvii, 6]: VI, 354 [vi, 3]) Busa, ang legal nga 
paagi sa pagtino sa kaliwat sa mga sakop sa Mesi- 
yanikong tribo ni Juda ug ang saserdotehanong tri- 
bo ni Levi natapos. 

Sulod lamang sa 4 ka bulan ug 25 ka adlaw, gi- 
kan sa Abril 3 ngadto sa Agosto 30, 70 K.P., mi- 
lampos ang pagsakop. Busa, ang kasakitan, bisan 
tuod grabe, dali ra kaayo. Ang dili-makataronga- 
nong tinamdan ug ang mga gibuhat sa mga Hudi- 
yo sulod sa siyudad sa walay duhaduha nakaamot 
sa pagkadali niini. Bisan tuod nga giingon ni Jose- 
phus nga ang namatay maoy 1,100,000, dihay 
mga naluwas. Kasiyamag-pito ka libo ang gibihag, 
ang kadaghanan kanila gipangdala ingong mga 
ulipon ngadto sa Ehipto o gipatay pinaagi sa espa- 
da o sa mga hayop didto sa mga teatro sa Roman- 
hong mga lalawigan. Kini nagtuman usab sa tagna 
sa Diyos.---Deu 28:68. 

Ang tibuok siyudad nalaglag, nga ang nagpa- 
bilin lamang nga nagbarog mao ang mga tor- 
re sa palasyo ni Herodes ug ang usa ka bahin 
sa paril sa kasadpan ingong ebidensiya ngadto 
sa ulahing mga kaliwatan bahin sa malig- 
ong depensa nga wala magpulos. Matod ni Jo- 
sephus nga gawas niini nga mga nahibilin, “ang 
ubang paril nga naglibot sa siyudad bug-os na- 
patag nga tungod niana ang mga bisita sa ula- 
hi dili makatuo nga kini gipuy-an.” (The Jew- 

ish War, VII, 3 [i, 1]) Ang 

usa ka linilok sa Arko ni 
Tito didto sa Roma nagla- 
rawan sa Romanong mga 
sundalo nga nagdala sa 
sagradong mga sudlanan 
sa nagun-ob nga tem- 
plo.—Itandi ang Mat 24:2, 
HULAGWAY, Tomo 2, p. 752. 

Ulahing mga Yugto. 
Ang Jerusalem nagpabi- 
ling halos biniyaan hang- 
tod sa mga 130 K.P. sa 
dihang gimando ni Em- 
perador Hadrian ang pag- 
tukod sa bag-ong siyudad 
nga ginganlag Aelia Ca- 
pitolina. Kini nakapukaw 
ug pag-alsa sa mga Hudi- 
yo pinaagi ni Bar Kokh- 
ba (132-135 K.P.), nga sa 
makadiyot milampos apan 
sa ulahi napukan. Ang 
mga Hudiyo wala tugo- 
ti nga mopuyo sa siyu- 
dad nga tinukod sa mga 
Romano sulod sa duolag 
duha ka siglo. Sa ikaupat 
nga siglo, si Helena nga 
inahan ni Constantino nga 
Bantogan miduaw sa Je- 
rusalem ug mihimog pag- 

Bronse nga salaping prutah nga gigama 
panahon sa gubat sa mga Hudiyo batok sa 
Roma, nga nagmantala sa “Kagawasan sa Zion” 


ila sa giingong balaang mga dapit ug mga ampoa- 
nan. Sa ulahi nailog sa mga Muslim ang siyudad. 
Karong adlawa adunay duha ka Islamikong mga ti- 
nukod diha sa Patukoranan sa Templo. Sa ulahi sa 
ikapitong siglo gitukod ni Caliph “Abd al-Malik ibn 
Marwan ang Dome of the Rock didto o duol sa na- 
himutangan sa templo. Bisan tuod gitawag usab 
nga usa ka moske, kini sa pagkatinuod maoy usa ka 
ampoanan. Sa habagatan sa Dome of the Rock mao 
ang moske sa el-Aqsa, nga unang gitukod niadtong 
ikawalong siglo, apan sa kinadak-ang bahin gitukod 
pag-usab niadtong ikanapulog-usa nga siglo. 

Alang sa dugang impormasyon mahitungod 
sa geograpikanhong mga dapit nga nalangkit sa 
Jerusalem, tan-awa ang mga artikulo sama sa: 
EN-ROGEL, KIDRON, BUL-OGANANG WALOG SA, MAKTES: 
OLIBO, BUKID SA MGA, OPEL, TEMPLO, ug ZION. 

Ang Pagkahinungdanon sa Siyudad. Ang 
Jerusalem dili lang kay kaulohan sa usa ka yutan- 
ong nasod. Kaniadto, kini lamang ang bugtong 
siyudad sa tibuok kalibotan nga gibutangan ni Je- 
hova nga Diyos sa iyang ngalan. (1Ha 11:36) Hu- 
man ibalhin didto ang arka sa pakigsaad nga na- 
langkit sa presensiya sa Diyos, ug ilabina nga ang 
sangtuwaryo sa templo o balay sa Diyos gitu- 
kod didto, ang Jerusalem nahimong malarawanong 
'pinuy-anan” ni Jehova, ang iyang “dapit-pahula- 
yan.” (Sal 78:68, 69: 132:13, 14, 135:21, itandi ang 
2Sa 7:1-7, 12, 13.) Tungod kay ang mga hari nga 
kaliwat ni David maoy mga dinihogan sa Diyos, 
nga naglingkod sa “trono ni Jehova” (1Cr 29:23, 
Sal 122:3-5), ang Jerusalem mismo gitawag usab 
nga “trono ni Jehova”: ug kadtong mga tribo ug 
mga nasod nga midangop ngadto niini isip pag-ila 
sa pagkasoberano sa Diyos, natigom usab alang sa 
ngalan ni Jehova. (Jer 3:17, Sal 122:1-4, Isa 27:13) 
Kadtong makigbatok o makig-away sa Jerusalem, 
sa pagkatinuod, misupak sa kapahayagan sa pag- 
kasoberano sa Diyos. Kini tinong mahitabo, tungod 
sa tagna nga giingon sa Genesis 3:15. 

Busa ang Jerusalem naghawas sa tinukod sa Di- 
yos nga kagamhanan o tipikal nga gingharian sa 
Diyos. Naggikan niini ang balaod sa Diyos, ang 
iyang pulong, ug ang iyang panalangin. (Miq 4:2: 
Sal 128:5) Kadtong nagtinguha nga makab-ot ang 
pakigdait sa Jerusalem ug ang kaayohan niini sa 
ingon nagtinguha usab nga makab-ot ang kalam- 
posan sa matarong nga katuyoan sa Diyos, ang ka- 
tumanan sa iyang kabubut-on. (Sal 122:6-9) Bisan 
tuod nahimutang sa taliwala sa kabukiran sa Juda 
ug sa walay duhaduha maanindot tan-awon, ang 
tinuod nga kahalangdon ug katahom sa Jerusalem 
nagsumikad sa pagpasidungog ug paghimaya niini 
ni Jehova nga Diyos, aron kini mahimong “usa ka 
matahom nga purongpurong" alang kaniya.---Sal 
48:1-3, 11-14, 50:2, Isa 62:1-7. 

Sanglit ang pagdayeg kang Jehova ug ang iyang 
kabubut-on pangunang gihimo sa iyang intelihen- 
teng mga linalang, ang iyang padayong paggamit 
sa siyudad wala magdepende sa mga tinukod nga 
naglangkob sa siyudad kondili sa katawhan niini, sa 
mga magmamando ug sa mga gimandoan, sa mga 
saserdote ug sa katawhan. (Sal 102:18-22, Isa 26: 
1, 2) Samtang sila nagmatinumanon, nagpasidu- 
ngog sa ngalan ni Jehova pinaagi sa ilang mga pu- 
long ug pagkinabuhi, iyang gipanalanginan ug gi- 
panalipdan ang Jerusalem. (Sal 125:1, 2, Isa 31: 
4, 5) Ang dili pag-uyon ni Jehova midangat sa ka- 


Bronseng sestertius nga nagpahinumdom nga 
gisakop sa mga Romano ang Judea, sa 
atubangan, si Emperador Vespasian, sa likod, 
“IVDAEA CAPTA” (nailog ang Judea) 


tawhan ug sa ilang mga hari tungod sa pag-apos- 
tata nga gisunod sa kadaghanan. Tungod niini 
gipahayag ni Jehova ang iyang katuyoan sa pagsa- 
likway sa siyudad nga nagbaton sa iyang ngalan. 
(2Ha 21:12-15, 23:27) Siya magkuha sa “abiyo ug 
sa tukod” gikan sa siyudad, nga tungod niini ma- 
puno kini sa pagharihari, sa pagkadelingkuwente sa 
mga batan-on, sa kawalay-pagtahod batok sa mga 
tawong may dungganong mga posisyon, ang Jeru- 
salem makaagom ug pagkapaubos ug hilabihang 
kaulawan. (Isa 3:1-8, 16-26) Bisan tuod nga ang 

siyudad gipasig-uli ni Jehova nga Diyos 70 ka tuig 
human niya tugoting malaglag kini sa Babilonya, 
nga nagpatahom niini sa makausa pa ingong mali- 
payong sentro sa matuod nga pagsimba sa yuta 
(Isa 52:1-9, 65:17-19), ang katawhan ug ang ilang 
mga lider mibalik na usab sa ilang pag-apostata. 

Gipreserbar ni Jehova ang siyudad hangtod sa 
pagpadala sa iyang Anak nganhi sa yuta. Kini ki- 
nahanglang magpabilin aron matuman ang Mesi- 
yanikong mga tagna. (Isa 28:16, 52:7: Zac 9:9) Ang 
pagkaapostata sa Israel miabot sa kinapungkayan 
niini diha sa paglansang sa Mesiyas, si Jesu-Kristo. 
(Itandi ang Mat 21:33-41.) Sanglit kini nahitabo ga- 
yod didto sa Jerusalem, nga gihulhogan sa mga li- 
der sa nasod duyog sa pagpaluyo sa kadaghanan, 
kalig-onan kini nga bug-os nang gisalikway sa Di- 
yos ang siyudad nga naghawas kaniya ug nagba- 
ton sa iyang ngalan. (Itandi ang Mat 16:21: Luc 
13:33-35.) Si Jesus ug ang iyang mga apostoles 
wala magtagna nga ipasig-uli sa Diyos ang yutan- 
ong Jerusalem ug ang templo niini human nga 
gimbut-an sa Diyos nga ang siyudad laglagon, nga 
nahitabo niadtong 70 K.P. 

Bisan pa niana ang ngalang Jerusalem padayong 
gigamit ingong simbolo sa usa ka butang nga mas 
dungganon kay sa yutan-ong siyudad. Ang apostol 
nga si Pablo, pinaagi sa pag-inspirar sa Diyos, nag- 
padayag nga adunay usa ka “Jerusalem sa itaas,” 
nga iyang gihisgotan ingong ang “inahan” sa di- 
nihogang mga Kristohanon. (Gal 4:25, 26) Kini 
naghimo sa “Jerusalem sa itaas” ingong asawa ni 
Jehova nga Diyos, ang dakong Amahan ug Magha- 
hatag-Kinabuhi. Sa dihang ang yutan-ong Jerusa- 
lem gigamit ingong pangunang siyudad sa piniling 
katawhan sa Diyos, kini gihisgotan usab ingong 
usa ka babaye, naminyo sa Diyos, nga nabugkos 
ngadto kaniya pinaagi sa balaang mga bugkos sa 
usa ka relasyong may pakigsaad. (Isa 51:17, 21, 22, 
54:1, 5: 60:1, 14) Busa kini nagbarog o naghawas 
sa tibuok kongregasyon sa tawhanong mga alagad 
sa Diyos. Nan, ang “Jerusalem sa itaas” naghawas 
sa tibuok kongregasyon sa maunongong espiritung 
mga alagad ni Jehova. 

Bag-ong Jerusalem. Diha sa inspiradong Pi- 
nadayag, si apostol Juan nagrekord ug mga impor- 
masyon bahin sa “bag-ong Jerusalem.” (Pin 3:12) 
Diha sa panan-awon nakita ni Juan kining “balaang 
siyudad” ingong “nanaog gikan sa langit gikan sa 
Diyos ug giandam ingong usa ka pangasaw-onon 
nga gidayandayanan alang sa iyang bana.” May 
kalabotan kini sa panan-awon nga iyang nakita ba- 
hin sa “usa ka bag-ong langit ug usa ka bag- 
ong yuta.” Kini nga “pangasaw-onon” glingon nga 
“ang asawa sa Kordero.” (Pin 21:1-3, 9-27) Ang 
ubang sinulat sa mga apostoles nagpadapat usab 

niining samang personahe ngadto sa Kristohanong 
kongregasyon sa mga dinihogan. (2Co 11:2, Efe 
5:21-32) Sa Pinadayag kapitulo 14 “ang Kordero” 
nga si Kristo Jesus gilarawan ingong nagbarog 
diha sa Bukid sa Zion, usa ka ngalan nga nalangkit 
usab sa Jerusalem (itandi ang 1Pe 2:6), ug uban 
kaniya mao ang 144,000 nga nagbaton sa iyang 
ngalan ug sa ngalan sa iyang Amahan nga nahisu- 
lat diha sa ilang mga agtang.---Pin 14:1-5, tan-awa 
ang BAG-ONG JERUSALEM. 

Dili-matinumanong Jerusalem. Sanglit ang 
kadaghanan nga gihisgotan bahin sa Jerusalem 
diha sa Kasulatan maoy paghukom bahin kaniya, 
tataw nga ang Jerusalem nagsimbolo lang sa la- 
ngitnong bahin sa organisasyon ni Jehova kon kini 
matinumanon ug, usahay, sa matuod nga Kristo- 
hanong kongregasyon, ang “Israel sa Diyos.” (Gal 
6:16) Kon dili matinumanon, kini gilarawan ingong 
usa ka pampam ug usa ka babayeng mananapaw, 
kini nahisama sa paganong mga Amorihanon ug 
mga Hitihanon nga kanhi nagkontrolar sa siyudad. 
(Eze 16:3, 15, 30-42) Sa ingon, kini naghawas la- 
mang sa mga apostata, kadtong 'namampam' ba- 
tok sa Diyos kansang ngalan ilang gipangangkon 
nga ilang gidala.---San 4:4. 

Busa makita nato nga ang “Jerusalem” gigamit 
sa daghang diwa, ug ang konteksto sa matag kaso 
kinahanglang tagdon aron mabatonan ang hus- 
tong pagsabot.--Tan-awa ang TINUDLONG MGA PA- 
NAHON SA MGA NASOD. 


JESAIAS [Kaluwasan ni Jehova]. 

1. Usa ka Levihanong kaliwat ni Moises pinaagi 
kang Eliezer, ug katigulangan ni Selomot nga gi- 
tudlo ni David nga usa sa iyang mga mamahandi. 
--1Cr 23:15, 26:24-26. 

2. Usa ka Levihanong maghohoni sa “mga anak 
nga lalaki ni Jedutun” nga gipili pinaagig ripa aron 
mangulo sa ika-8 sa 24 ka pundok sa mga magho- 
honi ni David.— 1Cr 25:1, 3, 15. 

3. Usa ka Benjaminhon kansang layo nga kali- 
wat nagpuyo sa Jerusalem sa panahon sa pagkago- 
bernador ni Nehemias.—Neh 11:4, 7. 

4. Pangulo sa balay sa amahan ni Elam nga sa 
iyang grupo dihay 70 ka lalaki nga miuban kang 
Esdras sa pagbalik sa Jerusalem.---Esd 8:1, 7. 

5. Usa ka Merarihanong Levihanon nga mibalik 
usab uban kang Esdras gikan sa Babilonya.---Esd 
8:1, 19. 

6. Usa ka kaliwat ni Haring David, apo nga lala- 
ki ni Gobernador Zorobabel.— 1Cr 3:1, 19, 21. 


JESANA [Karaan [nga Lungsod]]. Usa ka dapit 
nga gihisgotan uban sa Mizpa nga nagpaila sa lo- 
kasyon sa bato nga gipahimutang ni Samuel ug gi- 

tawag nga “Ebenezer.” (1Sa 7:12) Ang Jesana maoy 
usa sa mga siyudad nga nailog ni Haring Abias sa 
Juda (980-978 W.K.P.) gikan kang Jeroboam nga 
hari sa Israel. (2Cr 13:19) Giisip nga kini mao ra 
ang Isana nga gihisgotan ni Josephus diin si Hero- 
des nga Bantogan nakadaog batok kang Hene- 
ral Pappus. (Jewish Antiquities, XIV, 458 [xv, 12]) 
Ang ngalang Isana daw napreserbar diha sa nga- 
lang Burj el-Isaneh, mga 8 km (5 mi) sa AAS sa 
Bethel. Busa gituohan nga kining dapita lagmit 
mao ang karaang Jesana. 


JESARELA. Usa ka “anak nga lalaki ni Asap” 
nga gitalang lakip sa mga maghohoni ug mga 
mag-aawit sa panahon ni David. (1Cr 25:1, 9, 14) 
Siya lagmit mao ra si Asarela.---1Cr 25:2. 


JESE [pinamubo sa Isias, nga nagkahulogang 
“Kalimtan ni Jehova”: o, lagmit, usa ka pinamubo 
sa Abisai]. Amahan ni Haring David sa tribo ni 
Juda, apo ni Ruth ug Boaz ug usa ka dugtong sa lin- 
ya sa mga kagikan gikan kang Abraham hangtod 
kang Jesus. (Ru 4:17, 22, Mat 1:5, 6, Luc 3:31, 32) 
Si Jese nanganak ug walo ka anak nga lalaki, nga 
ang usa lagmit namatay nga wala pay anak, maoy 
hinungdan nga wala na iapil ang iyang ngalan sa 
mga talaan sa kagikan diha sa Mga Cronicas. (1Sa 
16:10, 11, 17:12, 1Cr 2:12-15) Ang duha ka igsoong 
babaye ni David nga si Abigail ug Zeruia wala ga- 
yod tawga nga mga anak nga babaye ni Jese, apan 
ang usa gitawag nga “anak nga babaye ni Nahas.” 
(1Cr 2:16, 17; 2Sa 17:25) Lagmit si Nahas maoy 
bana kanhi sa asawa ni Jese, nga naghimo sa iyang 
mga anak nga babaye nga igsoon sa inahan sa mga 
anak nga lalaki ni Jese, gawas kon ang Nahas maoy 
laing ngalan ni Jese, o kaha ngalan sa iyang asawa, 
ingon sa gipahayag sa uban. 

Si Jese maoy tag-iyag mga karnero nga nagpuyo 
sa Betlehem. Human motalikod si Haring Saul gi- 
kan sa matuod nga pagsimba, gipadala ni Jehova si 
Samuel ngadto sa balay ni Jese aron dihogan ang 
usa sa iyang mga anak nga lalaki ingong hari. Gi- 
tawag ni Jese ang iyang pito ka anak nga lalaki, 
apan sa dihang walay gipili si Jehova kanila napu- 
gos si Jese sa pagtawag sa iyang kamanghorang 
anak nga si David gikan sa pagpasibsib sa mga kar- 
nero, kini nga anak ang gjipili ni Jehova.-- 1Sa 
16:1-13. 

Sa dihang gipatawag ni Saul si David aron 
sa pagpatokar sa makapahupayng tugtog sa alpa 
alang kaniya, ang tigulang nga si Jese nagpadala 
ug daghang gasa ug sa ulahi nagtugot kang David 
nga magpabilin ug pipila ka panahon sa pag-alagad 
sa palasyo ni Saul. (1Sa 16:17-23, 17:12) Sa ulahi, sa 
dihang mipatim-aw nga si David nahibalik na usab 
sa pag-atiman sa mga karnero, gisugo siya ni Jese 

sa pagdalag mga pagkaon alang sa iyang tulo ka 
kamagulangang mga anak nga lalaki, nga kauban 
sa kasundalohan ni Saul. (1Sa 17:13, 15, 17, 18, 20) 
Sa panahong si David ginukod ni Saul, si Jese ug 
ang iyang asawa gipapuyo sa Moab.---1Sa 22:3, 4. 

Si David sagad gitawag nga “anak ni Jese” sa ma- 
tamayong paagi sa mga tawong sama ni Saul, 
Doeg, Nabal, ug Sheba (1Sa 20:27, 30, 31, 22:7-9, 
13: 25:10, 2Sa 20:1; 1Ha 12:16: 2Cr 10:16), apan sa 
ubang mga higayon sa mas matinahorong paagi, 
pananglitan, ni David mismo, Esdras, ug ni Jehova 
nga Diyos.-- 1Sa 16:18, 17:58, 2Sa 23:1, 1Cr 10:14, 
12:18, 29:26, Sal 72:20, Luc 3:32, Buh 13:22. 

Ang matagnaong saad nga ang “gamot ni Jese” 
“mobarog ingon nga usa ka timaan alang sa mga 
katawhan” ug maghukom sa pagkamatarong natu- 
man diha kang Kristo Jesus, ang usa kinsa, tungod 
kay siya walay kamatayon, naghupot nga buhi sa 
linya sa mga kagikan ni Jese.--Isa 11:1-5, 10; Rom 
15:8, 12. 


JESEBEAB [Hinaot ang Amahan Magpadayon 
sa Pagpuyo: o, lagmit, Ang Amahan Gidalag Balik 
ni Jehova]. Ang saserdote kansang balay sa ama- 
han gipili pinaagig ripa alang sa ika-14 nga nagre- 
libohay nga mga pundok sa dihang gibahinbahin 
ni David ang saserdotehanong mga pag-alagad. 
--ICr 24:6, 13. 


JESER [Katul-id]. Usa ka anak nga lalaki ni Ca- 
leb nga anak nga lalaki ni Hesron, sa tribo ni Juda. 
—1Cr 2:3-5, 18. 


JESIMIEL [Hinaot ang Diyos Magtakda (Mag- 
tudlo); Ang Diyos Nagtakda (Nagtudlo)]. Usa sa 
mga pangulo nga Simeonhon kinsa, sa adlaw ni 
Haring Ezequias, nagpalapad sa ilang teritoryo 
ngadto sa S sa Walog sa Gedor.--- 1Cr 4:24, 34-41. 


JESIMON [Desyerto]. 

1. Usa ka hawan nga dapit sa kamingawan nga 
lagmit diha sa AS nga tumoy sa Patayng Dagat, 
nga niining dapita tingali nahimutang ang Bet- 
jesimot. Lagmit nga ang Pisga ug Peor nag-umbaw 
sa Jesimon.--Num 21:20, 23:28, Jos 12:1-3. 

2. Usa ka rehiyon nga duol sa Zip, nga nahimu- 
tang sa A sa Kamingawan sa Maon. Mopatim-aw 
nga lakip sa Jesimon ang usa ka bahin sa Kaminga- 
wan sa Juda ug nahimutang pipila ka milya sa HS 
sa Hebron. Dinhi niining dapita nga walay kakaho- 
yan, punog tisas nga kabungtoran nga si David 
ug ang iyang mga tawo nagtago gikan kang Ha- 
ring Saul.--1Sa 23:19, 24; 26:1, 3, tan-awa ang 
JUDA, KAMINGAWAN SA. 


JESISAI [gikan sa lintunganayng pulong nga 
nagkahulogang “tigulang"]. Usa ka kaliwat ni Gad. 
— 1Cr 5:11, 14. 


JESOHAIA 


JESOHAIA. Usa ka pangulo nga Simeonhon, 
usa niadtong kinsa nagpadako sa ilang teritoryo pi- 
naagi sa pagpatay sa mga Hamihanon sa mga ad- 
law ni Haring Ezequias.--1Cr 4:24, 34-41. 


JESUA [lagmit pinamubo sa Jehosue, nga nag- 
kahulogang “Si Jehova Maoy Kaluwasan"]. 

1. Usa ka Aaronikong saserdote sa panahon ni 
David. Ang balay ni Jesua gitudlo ingong ika-9 sa 
24 ka dibisyon sa Aaronikong pagkasaserdote su- 
mala sa gihikay ni David. Lagmit nga kining bala- 
ya usab ang gitala nga lakip niadtong mibalik uban 
kang Zorobabel gikan sa pagkadestiyero sa Babi- 
lonya niadtong 537 W.K.P.--1Cr 24:1, 11, 31, Esd 
2:1, 36: Neh 7:39. 

2. Usa sa mga Levihanon nga gitudlo sa pag- 
apod-apod sa mga ikapulo ug sa mga amot diha sa 
mga siyudad sa mga saserdote sa panahon sa pag- 
hari ni Haring Ezequias.---2Cr 31:15. 

3. Usa ka Israelinhon sa banay ni Pahat-moab, 
nga ang pipila sa iyang mga kaliwat mibalik gikan 
sa pagkadestiyero sa Babilonya uban kang Zoroba- 
bel.--Esd 2:1, 2, 6; Neh 7:11. 

4. Usa ka hataas nga saserdote (gitawag ug Jo- 
sue diha sa basahon ni Haggeo ug Zacarias), anak 
nga lalaki ni Jehozadak ug apo ni Seraias. (Esd 3:8, 
Neh 12:26: 1Cr 6:14) Siya maoy sakop sa balay ni 
Eleasar.---Tan-awa ang Esd 7:1-5 alang sa talaan 
sa kagikan sukad kang Eleasar hangtod kang Sera- 
ias. 

Sa dihang gilaglag ni Nabucodonosor ang Jerusa- 
lem, iyang gipatay si Seraias, kinsa mao ang hata- 
as nga saserdote niadtong panahona, ug nagdala 
kang Jehozadak nga binihag ngadto sa Babilonya. 
(2Ha 25:18-21; 1Cr 6:14, 15) Si Jesua mibalik gikan 
sa Babilonya niadtong 537 W.K.P. uban kang Zoro- 
babel ug nag-alagad ingong hataas nga saserdote 
ngadto sa napasig-uling Hudiyo nga nahibilin. (Esd 
2:2; 5:2; Neh 7:7; Hag 1:1) Busa gitipigan ni Jehova 
ang linya sa hataas nga pagkasaserdote, aron ang 
Israel may mga pag-alagad sa hataas nga mga sa- 
serdote sukad sa pagpasig-uli hangtod sa pag-abot 
sa Mesiyas. Si Jesua nanguna uban kang Zorobabel 
sa pagtukod sa halaran, ug dayon sa pagtukod pag- 
usab sa templo, nga gidasig ni manalagnang Hag- 
geo ug Zacarias. (Esd 3:2; 5:1, 2) Siya mipaluyo 
kang Zorobabel sa pagsukol sa mga kaaway sa pag- 
tukod pag-usab sa templo.---Esd 4:1-3. 

Ang pipila sa mga tigulang nga lakip sa namalik 
nga mga Israelinhon nakakita sa himaya sa templo 
ni Solomon ug nag-isip sa natukod pag-usab nga 
templo ingong wala ray bili kon itandi niini. Si ma- 
nalagnang Haggeo gisugo aron mosulti kang Zoro- 
babel ug Josue (Jesua), nga sultihan sila nga ang 
himaya sa ulahing balay molabaw pa kay nianang 
nauna. Buhaton kini ni Jehova pinaagi sa pagpasu- 

lod diha niini sa “tilinguhaong mga butang sa ta- 
nang kanasoran."—Hag 2:1-4, 7, 9. 

Si manalagnang Zacarias gihatagan ug panan- 
awon nga niana iyang nakita ang hataas nga saser- 
doteng si Josue (Jesua) nga nagbarog atubangan 
sa manulonda ni Jehova, ug si Satanas nagbarog 
diha sa iyang tuo aron sa pagpakigbatok kaniya. Si 
“Josue” gihatagan ug besting halangdon ug usa ka 
hinlong purong ilis sa iyang mahugawng mga bes- 
ti. Dayon gisultihan si “Josue” bahin sa alagad sa 
Diyos nga mao ang Turok.—Zac 3:1-8. 

Sa laing higayon gisultihan ni Jehova si Zacarias 
sa pagbutang ug purongpurong sa ulo ni Josue (Je- 
sua) ug sa pagsulti kaniya: “Ania ang tawo kansang 
ngalan maoy Turok. .. . Ug siya magatukod sa 
templo ni Jehova, . . . ug siya mahimong saserdote 
sa iyang trono.” Kining tagnaa tinong mapadapat 
sa usa ka tawo sa umaabot kay, ilalom sa Bala- 
od, ang pagkasaserdote ug pagkahari maoy bulag 
gayod, ug ang Hataas nga Saserdoteng si Josue 
wala gayod magmando ingong hari sa Israel.---Zac 
6:11-13. 

5. Ang pangulo sa usa ka Levihanong balay, nga 
ang pipila kanila mibalik gikan sa pagkadestiye- 
ro sa Babilonya uban kang Zorobabel niadtong 
537 W.K.P. (Esd 2:40, Neh 7:43) Kon dili laing tawo 
nga may samang ngalan, usa ka hawas sa balay ni 
Jesua nga mipirma sa “kasaligang kontrata” nga gi- 
himo sa mga saserdote, mga prinsipe, ug sa kataw- 
han aron molakaw sumala sa balaod sa Diyos. Siya 
maoy anak nga lalaki ni Azanias (Neh 9:38, 10:1, 9) 
ug lagmit mao ra nga Jesua nga gihisgotan sa Ne- 
hemias 12:8, 24. 

“Si Jozabad nga anak nga lalaki ni Jesua,” usa sa 
mga Levihanon nga kaniya gitugyan ni Esdras ang 
plata, bulawan, ug mga sudlanan alang sa balay sa 
Diyos, lagmit maoy usa ka membro niini nga balay 
ni Jesua.---Esd 8:33. 

Si Ezer nga anak nga lalaki ni Jesua, usa ka prin- 
sipe sa Mizpa, nga nagtrabaho ubos sa pagdumala 
ni Nehemias sa pag-ayo sa paril sa Jerusalem, ti- 
ngali sakop sa mao ra nga banay.---Neh 3: 19. 

6. Usa sa Levihanong mga tagdumala sa pagtu- 
kod pag-usab sa templo.---Esd 3:9. 

7. Usa sa mga Levihanon nga nagbasa ug nag- 
patin-aw sa Balaod ngadto sa katawhan ug nangu- 
na sa pagsimba, ubos sa pagdumala ni Esdras. Lag- 
mit sakop sa mao ra nga balay sa Num. 5.---Neh 
8:7: 9:4, 5. 

8. Usa ka lungsod sa habagatang bahin sa Juda 
diin mipuyo ang pipila ka namalik nga Hudiyong 
nahibilin. Gituohan sa pipila ka eskolar nga ang na- 
himutangan niini mao ang Tell es-Sa'weh (Tel Yes- 
huʻa), mga 15 km (9 mi) sa SAS sa Beer-seba. (Neh 
11:25, 26) Tingali mao ang Sema sa Josue 15:26, ug 
lagmit ang Sheba sa Josue 19:2. 

JESU-KRISTO. Ang ngalan ug titulo sa Anak 
sa Diyos samtang dinhi sa yuta sukad sa panahon 
nga siya gidihogan. 

Ang ngalang Jesus (Gr., Iesous’) maoy katum- 
bas sa Hebreohanong ngalan nga Jesua (o, sa bug- 
os nga porma, Jehosue), nga nagkahulogang “Si Je- 
hova Maoy Kaluwasan.” Ang ngalan mismo dili kay 
talagsaon, sanglit daghang tawo ang may ingon ni- 
ana nga ngalan sa maong panahon. Tungod niini, 
kini sagad gipun-an sa mga tawo ug dugang iden- 
tipikasyon, nga nagaingon, “Jesus nga Nasaret- 
non.” (Mar 10:47, Buh 2:22) Ang Kristo naggikan sa 
Gregong pulong nga Khri'stos, ang katumbas sa 
Hebreohanong pulong nga Ma-shi'ach (Mesiyas), ug 
nagkahulogang “Dinihogan.” Bisan tuod ang eks- 
presyon nga “dinihogan” tukmang gigamit ngadto 
sa uban sa wala pa si Jesus, sama kang Moises, Aa- 
ron, ug David (Heb 11:24-26, Lev 4:3: 8:12, 2Sa 
22:51), ang posisyon, katungdanan, o pag-alagad 
nga tungod niini sila gidihogan naglarawan la- 
mang sa mas labaw nga posisyon, katungdanan, 
ug pag-alagad ni Jesu-Kristo. Busa si Jesus sa pa- 
nguna ug sa pagkatalagsaon mao “ang Kristo, ang 
Anak sa Diyos nga buhi.”---Mat 16:16; tan-awa ang 
KRISTO, MESIYAS. 

Una-tawhanong Paglungtad. Ang kinabuhi 
sa usa nga sa ulahi nailhan ingong Jesu-Kristo 
wala magsugod dinhi sa yuta. Siya mismo naghis- 
got bahin sa iyang una-tawhanong langitnon nga 
kinabuhi. (Ju 3:13, 6:38, 62, 8:23, 42, 58) Gihatag 
sa Juan 1:1, 2 ang langitnong ngalan sa usa nga 
nahimong Jesus, nga nag-ingon: “Sa sinugdan mao 
ang Pulong [Gr., Logos], ug ang Pulong uban sa Di- 
yos, ug ang Pulong usa ka diyos [maoy diyos,” AT: 
Mo, Böhmer; Stage (ang duha nga naulahi pulos 
Aleman)]. Kini siya sa sinugdan uban sa Diyos.” 
Sanglit si Jehova walay kataposan ug walay sinug- 
danan (Sal 90:2: Pin 15:3), ang pagkanahiuban sa 
Pulong uban sa Diyos sukad “sa sinugdan” dinhi ti- 
nong nagpasabot sa sinugdan sa mga buhat ni Je- 
hova sa paglalang. Kini gipamatud-an sa ubang 
mga teksto nga nagpaila kang Jesus ingong “ang 
panganay sa tanang kalalangan,” “ang sinugdan sa 
kalalangan sa Diyos.” (Col 1:15: Pin 1:1; 3:14) Busa 
ang Kasulatan nagpaila sa Pulong (si Jesus diha sa 
una-tawhanong paglungtad) ingong unang lina- 
lang sa Diyos, ang iyang panganayng Anak. 

Dayag sa mismong mga pulong ni Jesus nga si 
Jehova mao gayod ang Amahan o Maghahatag- 
Kinabuhi ngadto niining panganayng Anak ug, 
busa, kini nga Anak sa pagkatinuod maoy usa ka 
linalang sa Diyos. Siya nagpunting sa Diyos ingong 
ang Tuboran sa iyang kinabuhi, nga nag-ingon, 
“Ako nabuhi tungod sa Amahan.” Sumala sa kon- 
teksto, kini nagkahulogan nga ang iyang kinabuhi 

naggikan o gipahinabo sa iyang Amahan, maingon 
nga ang kinabuhi sa mga tawong may kamatayon 
mabatonan tungod sa ilang pagtuo sa halad lukat 
ni Jesus.--Ju 6:56, 57. 

Kon ang mga banabana sa modernong-adlaw 
nga mga siyentipiko maylabot sa edad sa pisikal 
nga uniberso medyo husto, ang paglungtad ni Je- 
sus ingong usa ka espiritung linalang nagsugod na 
mga linibo ka milyon ka katuigan sa wala pa lala- 
nga ang unang tawo. (Itandi ang Miq 5:2.) Kining 
panganayng espiritu nga Anak gigamit sa iyang 
Amahan sa paglalang sa tanang ubang mga bu- 
tang. (Ju 1:3: Col 1:16, 17) Kini mahimong magla- 
kip sa minilyon sa ubang espiritung mga anak sa 
langitnong banay ni Jehova nga Diyos (Dan 7:9, 10; 
Pin 5:11), ingon man sa pisikal nga uniberso ug sa 
mga linalang nga orihinal nga gipatungha diha ni- 
ini. Dayag nga ngadto niini nga panganayng Anak 
nga si Jehova miingon: “Buhaton nato ang tawo su- 
mala sa atong larawan, sumala sa atong dagway.” 
(Gen 1:26) Kining tanang ubang mga linalang 
dili lamang gilalang “pinaagi kaniya” kondili usab 
“alang kaniya,” ingong Panganay sa Diyos ug ang 
“manununod sa tanang butang.”--Col 1:16; Heb 
1:2. 

Dili kaubang-Maglalalang. Ang Anak na- 
kig-ambit sa mga buluhaton sa paglalang, apan 
kini wala maghimo kaniya nga kaubang-Maglala- 
lang sa iyang Amahan. Ang gahom sa paglalang 
naggikan sa Diyos pinaagi sa iyang balaang espiri- 
tu, o aktibong puwersa. (Gen 1:2; Sal 33:6) Ug 
sanglit si Jehova mao ang Tuboran sa tanang kina- 
buhi, ang tanang buhing mga linalang, makita 
man ug dili makita, utangan kaniya sa ilang kina- 
buhi. (Sal 36:9) Nan, inay nga kaubang-Maglala- 
lang, ang Anak mao ang ahente o instrumento 
nga pinaagi kaniya si Jehova, ang Maglalalang, 
nagbuhat. Si Jesus mismo nagpasidungog sa pag- 
lalang ngadto sa Diyos, sama sa gihimo sa tibuok 
Kasulatan.--Mat 19:4-6, tan-awa ang PAGLALANG, 
LINALANG. 

Kaalam gipersonipikar. Kon unsay girekord 
bahin sa Pulong diha sa Kasulatan tukma gayod sa 
kahubitan nga gihatag sa Proverbio 8:22-31. Niini 
nga mga teksto ang kaalam gipersonipikar, gihubit 
nga daw makamaong mosulti ug molihok. (Pr 8:1) 
Daghang nag-angkong Kristohanong mga magsu- 
sulat sa unang mga siglo sa Komong Panahon nag- 
sabot niini nga seksiyon ingong simbolikanhong 
nagtumong sa Anak sa Diyos diha sa iyang una- 
tawhanong kahimtang. Pinasukad sa mga teksto 
nga nakonsiderar na, dili ikalimod nga ang Anak 
'gibuhat' ni Jehova “ingon nga sinugdanan sa iyang 
dalan, ang kinaunhan sa iyang mga nahimo kan- 
hi,” ug nga dili usab ikalimod nga ang Anak didto 

sa “tupad [ni Jehova] ingon nga batid nga magbu- 
buhat” panahon sa paglalang sa yuta, ingon sa gi- 
hubit niini nga mga bersikulo sa Mga Proverbio. Ti- 
nuod nga diha sa Hebreohanon, nga naghatag ug 
gender sa mga nombre niini (sama sa daghang 
uban pang mga pinulongan), ang pulong alang sa 
“kaalam” kanunayng anaa sa feminine gender. Kini 
mao gihapon ang kahimtang bisan tuod ang kaa- 
lam gipersonipikar ug busa kini wala magpaimpo- 
sible sa paggamit sa kaalam sa mahulagwayong 
paagi aron maghawas sa panganayng Anak sa Di- 
yos. Ang Gregong pulong alang sa “gugma” diha 
sa ekspresyon nga “ang Diyos gugma” (1Ju 4:8) 
anaa usab sa feminine gender apan kana wala 
maghimo sa Diyos nga babaye. Si Solomon, ang 
pangunang magsusulat sa Mga Proverbio (Pr 1:1), 
nagpadapat sa titulo nga qo-heleth (magtitigom) sa 
iyang kaugalingon (Ecc 1:1) ug kini nga pulong 
anaa usab sa feminine gender. 

Ang kaalam madayag lamang kon gipahayag 
kini diha sa usa ka paagi. Ang kaugalingong kaa- 
lam sa Diyos gipahayag diha sa kalalangan (Pr 3: 
19, 20) apan pinaagi sa iyang Anak. (Itandi ang 
1Co 8:6.) Mao man usab, ang maalamong katuyo- 
an sa Diyos maylabot sa katawhan gipadayag 
pinaagi, ug gilangkob diha, sa iyang Anak, si 
Jesu-Kristo. Busa, ang apostol nakaingon nga si 
Kristo naghawas sa 'gahom sa Diyos ug sa kaalam 
sa Diyos' ug nga si Kristo Jesus “kanato nahi- 
mong kaalam gikan sa Diyos, usab pagkamata- 
rong ug pagkabalaan ug kagawasan pinaagi sa lu- 
kat.”--1Co 1:24, 30; itandi ang 1Co 2:7, 8, Pr 8: 
1, 10, 18-21. 

Kon sa unsang paagi siya mao ang “bugtong 
nga Anak.” Ang pagtawag kang Jesus ingong 
ang “bugtong nga Anak” (Ju 1:14: 3:16, 18, Ju 4:9) 
wala magpasabot nga ang ubang espiritung mga 
linalang nga gibuhat dili mga anak sa Diyos, kay 
sila gitawag usab nga mga anak. (Gen 6:2, 4; Job 
1:6; 2:1: 38:4-7) Apan, tungod kay siya mao la- 
mang ang direktang gilalang sa iyang Amahan, 
ang panganayng Anak maoy talagsaon, nga lahi 
gikan sa tanang uban pang mga anak sa Diyos, kay 
silang tanan gilalang o gipatungha ni Jehova pina- 
agi niana nga panganayng Anak. Busa “ang Pu- 
long” maoy “bugtong nga Anak" ni Jehova sa usa 
ka partikular nga diwa, maingon nga si Isaac maoy 
“bugtong nga anak” ni Abraham sa usa ka partiku- 
lar nga diwa (ang iyang amahan aduna nay laing 
anak apan dili pinaagi sa iyang asawang si Sara). 
--Heb 11:17: Gen 16:15. 

Kon nganong gitawag nga “ang Pulong. 
Ang ngalan (o, tingali, ang titulo) nga “ang Pulong" 
(Ju 1:1) mopatim-awng nagpaila sa buluhaton nga 
gihimo sa panganayng Anak sa Diyos human hi- 

moa ang ubang intelihenteng mga linalang. Ang 
susamang ekspresyon makaplagan diha sa Exodo 
4:16, diin si Jehova misulti kang Moises mahitu- 
ngod sa iyang igsoong si Aaron: “Ug siya magasul- 
ti alang kanimo ngadto sa katawhan, ug mahitabo 
gayod nga siya magsilbi nga baba alang kanimo, 
ug ikaw magsilbi ingon nga Diyos ngadto kaniya.” 
Ingong tigpamaba sa pangulong hawas sa Diyos 
dinhi sa yuta, si Aaron nagsilbi nga “baba” alang 
kang Moises. Mao man usab ang Pulong, o Logos, 
nga nahimong si Jesu-Kristo. Si Jehova dayag nga 
naggamit sa iyang Anak aron sa pagpasa ug im- 
pormasyon ug mga instruksiyon ngadto sa uban sa 
iyang banay nga gilangkoban sa espiritung mga 
anak, maingon nga gigamit niya ang maong Anak 
sa paghatag sa iyang mensahe ngadto sa mga tawo 
sa yuta. Sa pagpakita nga siya mao ang Pulong o 
Tigpamaba sa Diyos, si Jesus miingon sa iyang 
mamiminaw nga mga Hudiyo: “Ang gitudlo ko dili 
akoa, kondili iya sa nagpadala kanako. Kon si bisan 
kinsa magtinguha sa pagbuhat sa Iyang kabubut- 
on, mahibalo siya mahitungod sa pagtulon-an kon 
kini gikan ba sa Diyos o nagsulti ba ako sa akoa 
rang kaugalingon.”--Ju 7:16, 17: itandi ang Ju 
12:50, 18:37. 

Walay duhaduha, sa daghang higayon panahon 
sa iyang una-tawhanong paglungtad ingong ang 
Pulong, si Jesus nag-alagad ingong Tigpamaba ni 
Jehova ngadto sa mga tawo sa yuta. Bisan tuod 
ang pipila ka teksto naghisgot kang Jehova nga 
daw direktang nakigsulti sa mga tawo, ang ubang 
mga teksto nagpatin-aw nga iyang gihimo kana pi- 
naagi sa usa ka hawas nga manulonda. (Itandi ang 
Ex 3:2-4 sa Buh 7:30, 35, usab ang Gen 16:7-11, 13, 
22:1, 11, 12, 15-18.) Makataronganon, sa kadagha- 
nan sa maong mga okasyon ang Diyos nakigsulti 
pinaagi sa Pulong. Lagmit nga iyang gihimo kini 
didto sa Eden, kay sa duha sa tulo ka higayon nga 
gihisgotan nga ang Diyos namulong didto, ang 
rekord espesipikong nagpakita nga dihay kauban 
Niya, sa walay duhaduha ang iyang Anak. (Gen 
1:26-30, 2:16, 17: 3:8-19, 22) Ang manulonda nga 
naggiya sa Israel latas sa kamingawan ug kansang 
tingog kinahanglang hugot nga tumanon sa mga 
Israelinhon tungod kay “ang ngalan ni Jehova anaa 
kaniya, lagmit gayod mao ang Anak sa Diyos, ang 
Pulong.--Ex 23:20-23, itandi ang Jos 5:13-15. 

Kini wala magpasabot nga ang Pulong mao la- 
mang ang hawas nga manulonda nga pinaagi ka- 
niya namulong si Jehova. Ang inspiradong mga 
pahayag diha sa Buhat 7:53, Galacia 3:19, ug Heb- 
reohanon 2:2, 3 nagpatin-aw nga ang pakigsaad sa 
Balaod gipadangat ngadto kang Moises pinaagi sa 
manulondang mga anak sa Diyos gawas pa sa 
iyang Panganay. 

Si Jesus nagpadayon sa paghupot sa ngalan nga 
“Ang Pulong sa Diyos" sukad sa iyang pagbalik sa 
langitnong himaya.--Pin 19:13, 16. 


Nganong ang pipila ka hubad sa 
Bibliya nagpunting kang Jesus ingong 
“Diyos,” samtang ang uban nag-ingon 

nga siya “usa ka diyos”? 


Ang ubang mga hubad naghubad sa Juan 1:1 
nga nag-ingon: “Sa sinugdan mao ang Pulong, ug 
ang Pulong uban sa Diyos, ug ang Pulong maoy Di- 
yos.” Sa literal, ang Gregong teksto mabasa: “Sa si- 
nugdan mao ang pulong, ug ang pulong maoy 
ngadto sa diyos, ug diyos ang pulong.” Ang mag- 
huhubad kinahanglang mogamit ug kapital nga 
mga letra sumala sa gikinahanglan sa pinulongan 
nga ngadto niini iyang gihubad ang teksto. Dayag 
nga tukmang himoong kapital ang “Diyos” diha sa 
paghubad sa prase nga “sa diyos,” sanglit kini mag- 
paila gayod sa Labing Gamhanan nga Diyos nga 
kaniya uban ang Pulong. Apan ang paghimong ka- 
pital sa pulong nga “diyos” diha sa ikaduhang kaso 
dili sama ug katarongan. 

Ang Bag-ong Kalibotang Hubad naghubad niini 
nga teksto: “Sa sinugdan mao ang Pulong, ug ang 
Pulong uban sa Diyos, ug ang Pulong usa ka diyos.” 
Tinuod, walay dili-tinong artikulo (katumbas sa 
“usa ka") diha sa orihinal nga Gregong teksto. 
Apan kini wala magpasabot nga kini dili na gami- 
ton diha sa hubad, kay ang Koine, o komon nga 
Grego, walay dili-tinong artikulo. Busa, sa tibuok 
Kristohanon Gregong Kasulatan, ang mga maghu- 
hubad naobligar sa paggamit sa dili-tinong artiku- 
lo o naobligar sa dili paggamit niini sumala sa 
ilang pagsabot sa kahulogan sa teksto. Ang tanang 
Iningles nga mga hubad niini nga mga Kasulatan 
naundan gayod ug dili-tinong artikulo sa gatosan 
ka higayon, apan ang kadaghanan wala mogamit 
niini diha sa Juan 1:1. Bisan pa niana, ang pagga- 
mit niini diha sa paghubad niini nga teksto adunay 
lig-ong pasukaranan. 

Una, angayng matikdan nga ang teksto mismo 
nagpakita nga ang Pulong maoy “uban sa Diyos,” 
busa dili mahimong mao ang Diyos, sa ato pa, mao 
ang Labing Gamhanan nga Diyos. (Matikdi usab 
ang ber 2, nga dili na kinahanglan kon gipakita ga- 
yod sa ber 1 nga ang Pulong mao ang Diyos.) Du- 
gang pa, ang pulong alang sa “diyos” (Gr., theos') 
diha sa ikaduhang higayon nga kini makita diha sa 
bersikulo wala gayoy tinong artikulo nga “ang” 
(Gr., ho). Bahin niini, si Ernst Haenchen, diha sa 
usa ka komentaryo sa Ebanghelyo ni Juan (mga 
kapitulo 1-6), miingon: “Ang [theos'] ug [ho the- 
os'|] (diyos ug “ang Diyos’) dili managsama niini 

nga yugto.... Ngani, alang sa . . . Ebanghelisador, 
ang Amahan lamang maoy ‘Diyos’ ([ho theos]; 
itandi ang 17:3): “ang Anak' ubos kay kaniya (itan- 
di ang 14:28). Apan kana gipasabot lamang diha 
niini nga teksto tungod kay ang gipasiugda dinhi 
mao ang pagkasuod sa usa ngadto sa lain. .. . Po- 
sible gayod sa Hudiyohanon ug Kristohanon nga 
monoteismo ang paghisgot sa mga diyos ingong 
naglungtad nga uban ug ubos sa Diyos apan dili 
pareho kaniya. Ang Flp 2:6-10 nagpamatuod nia- 
na. Diha sa maong mga teksto gihubit ni Pablo ang 
maong diyos, kinsa sa ulahi nahimong tawo nga 
mao si Jesu-Kristo . . . Busa, ang gihisgotan diha sa 
Mga Taga-Filipos ug sa Juan 1:1 dili kay usa ka teo- 
retikanhong relasyon tali sa duha ka indibiduwal 
nga usa ra, kondili kini maoy bahin sa usa ka per- 
sonal nga panaghiusa sa duha ka indibiduwal.” 
--John 1, gihubad ni R. W. Funk, 1984, pp. 109, 
110. 

Human sa paghatag ug hubad sa Juan 1:1c “ug 
ang Pulong maoy diyos (diyos nga matang),” si 
Haenchen nagpadayon sa pag-ingon: “Niini nga pa- 
nanglitan, ang berbo nga ‘maoy’ ([en]) nagpahayag 
lamang ug hiyas nga predicate. Ug ang predicate 
noun ilabinang kinahanglang bantayan pag-ayo: 
[ang theos'] dili sama sa [ho theos] (ang “diyos' 
dili sama sa 'Diyos').” (pp. 110, 111) Sa pagpatin-aw 
pa niini nga punto, si Philip B. Harner nagpasiugda 
nga ang gramatikanhong gambalay sa Juan 1:1 
naglangkit ug anarthrous predicate, sa ato pa, usa 
ka predicate noun nga walay tinong artikulo nga 
“ang,” nga nag-una sa berbo, diin ang pagkahan- 
ay niini sa panguna nagpalutaw sa hiyas o kinaiya- 
han ug nagpaila nga “ang logos adunay kinaiyahan 
sa theos.” Siya dugang mipahayag: “Sa akong tan- 
aw, sa Juan 1:1, ang hiyas sa predicate milutaw 
pag-ayo nga tungod niana ang nombre [theos'] dili 
mahimong isipon nga tino.” (Journal of Biblical Lit- 
erature, 1973, pp. 85, 87) Busa, ang ubang mga 
maghuhubad, nga nakasabot usab nga ang Gre- 
gong termino nagpasiugda sa hiyas ug naghubit sa 
kinaiyahan sa Pulong, naghubad niini nga prase: 
“ang Pulong maoy diyos."--AT: Sd, itandi ang Mo, 
tan-awa ang apendise sa Rbi8, p. 1579. 

Ang Hebreohanong Kasulatan tin-aw kanunay 
sa pagpakita nga adunay usa lamang ka Diyos nga 
Labing Gamhanan, ang Maglalalang sa tanang bu- 
tang ug ang Labing Hataas, kansang ngalan maoy 
Jehova. (Gen 17:1: Isa 45:18, Sal 83:18) Tungod ni- 
ana si Moises nakaingon ngadto sa nasod sa Israel: 
“Si Jehova nga atong Diyos maoy usa lamang ka 
Jehova. Ug higugmaon mo si Jehova nga imong Di- 
yos sa bug-os mong kasingkasing ug sa bug-os 
mong kalag ug sa bug-os mong kusog.” (Deu 6: 
4, 5) Wala supaka sa Kristohanon Gregong Kasula- 
tan kini nga pagtulon-an nga dugay nang gidawat 

ug gituohan sa mga alagad sa Diyos sulod sa lini- 
bo ka katuigan, hinunoa kini nagpaluyo niini. (Mar 
12:29: Rom 3:29, 30; 1Co 8:6; Efe 4:4-6: 1Ti 2:5) Si 
Jesu-Kristo mismo miingon, “Ang Amahan labaw 
pa kay kanako” ug nagtawag sa Amahan ingong 
iyang Diyos, “ang bugtong matuod nga Diyos.” (Ju 
14:28, 17:3: 20:17: Mar 15:34, Pin 1:1, 3:12) Sa dag- 
hang higayon gipahayag ni Jesus ang iyang pagka- 
ubos ug pagkanailalom sa iyang Amahan. (Mat 4: 
9, 10: 20:23; Luc 22:41, 42: Ju 5:19: 8:42, 13:16) Bi- 
san human sa pagkayab ni Jesus ngadto sa langit 
ang iyang mga apostoles nagpadayon sa paghubit 
sa sama nga kahimtang.--1Co 11:3, 15:20, 24-28, 
1Pe 1:3, 1Ju 2:1; 4:9, 10. 

Kini nga mga kamatuoran lig-ong nagpaluyo sa 
usa ka hubad sama sa “ang Pulong usa ka diyos” 
diha sa Juan 1:1. Ang pangunang posisyon sa Pu- 
long taliwala sa mga linalang sa Diyos ingong ang 
Panganay, ang usa nga pinaagi kaniya ang Diyos 
naglalang sa tanang butang, ug ingong Tigpama- 
ba sa Diyos, naghatag ug tinuod nga pasikaranan 
nga siya tawgon nga “usa ka diyos” o usa nga 
gamhanan. Ang Mesiyanikong tagna sa Isaias 9:6 
nagtagna nga siya pagatawgong “Diyos nga Gam- 
hanan,” apan dili ang Diyos nga Labing Gamha- 
nan, ug nga siya mahimong “Amahang Walay Ka- 
taposan” sa tanan nga adunay pribilehiyo nga 
mabuhi ingong iyang mga sakop. Ang kasibot 
sa iyang kaugalingong Amahan, si “Jehova sa 
mga panon,” ang magpalampos niini. (Isa 9:7) 
Tino gayod nga kon ang Kaaway sa Diyos, si Sata- 
nas nga Yawa, gitawag nga usa ka “diyos” (2Co 
4:4) tungod sa iyang paggahom sa mga tawo 
ug sa mga demonyo (1Ju 5:19: Luc 11:14-18), 
nan mas makataronganon ug haom gayod nga 
ang panganayng Anak sa Diyos gitawag nga “usa 
ka diyos,” “ang bugtong-gipanganak nga diyos” 
ingon sa pagtawag kaniya sa labing kasaligang 
mga manuskrito sa Juan 1:18. 

Sa dihang giakusar sa iyang mga magsusupak 
nga “naghimo sa iyang kaugalingon nga usa ka di- 
yos, ang tubag ni Jesus mao: “Dili ba nahisulat 
man sa inyong Balaod, “Ako miingon: “Kamo maoy 
mga diyos”? Kon gitawag niya nga “mga diyos’ 
kadtong batok kanila miabot ang pulong sa Diyos, 
ug gani ang Kasulatan dili mahimong walay pulos, 
moingon ba diay kamo kanako nga gibalaan sa 
Amahan ug gipadala nganhi sa kalibotan, Ikaw 
nagpasipala, tungod kay ako miingon, Ako Anak 
sa Diyos?” (Ju 10:31-37) Si Jesus mikutlo niini gi- 
kan sa Salmo 82, diin ang tawhanong mga maghu- 
hukom, kinsa gikondenar sa Diyos tungod kay wala 
magpahamtang ug hustisya, gitawag nga “mga di- 
yos.” (Sal 82:1, 2, 6, 7) Busa, gipakita ni Jesus ang 
pagkadili-makataronganon sa pag-akusar kaniyag 

pasipala tungod sa pag-ingon nga siya, dili Diyos, 
kondili Anak sa Diyos. 

Kining akusasyon sa pagpasipala mitungha tu- 
ngod sa pag-ingon ni Jesus: “Ako ug ang Amahan 
usa ra.” (Ju 10:30) Madayag gikan sa iyang tubag, 
nga daklit nang nahisgotan, nga kini wala magpa- 
sabot nga giangkon ni Jesus nga siya mao ang 
Amahan o mao ang Diyos. Ang pagkausa nga gi- 
tumong ni Jesus angayng sabton kaharmonya sa 
katibuk-ang diwa sa iyang gipamulong. Siya nag- 
hisgot bahin sa iyang mga buhat ug sa iyang pag- 
atiman sa “mga karnero” nga mosunod kaniya. 
Ang iyang mga buhat, ingon man ang iyang mga 
pulong, nagpakita nga dihay panagphiusa, dili kay 
walay panaghiusa ug may panagbangi, tali kaniya 
ug sa iyang Amahan, usa ka punto nga gipasiug- 
da sa iyang tubag. (Ju 10:25, 26, 37, 38, itandi ang 
Ju 4:34; 5:30, 6:38-40, 8:16-18.) Kon bahin sa 
iyang “mga karnero,” siya ug ang iyang Amahan 
nagkahiusa usab sa ilang pagpanalipod sa ma- 
ong karnerohong mga tawo ug sa pagtultol kanila 
ngadto sa kinabuhing walay kataposan. (Ju 10:27- 
29: itandi ang Eze 34:23, 24.) Ang pag-ampo 
ni Jesus alang sa panaghiusa sa tanan niyang 
mga tinun-an, lakip na ang umaabot nga mga ti- 
nun-an, nagpakita nga ang pagkausa o panaghi- 
usa tali kang Jesus ug sa iyang Amahan dili 
maylabot sa pagkapersona kondili maylabot sa ka- 
tuyoan ug sa buhat. Niining paagiha ang mga ti- 
nun-an ni Jesus “tanan mahimong usa,” maingon 
nga siya ug ang iyang Amahan maoy usa.--Ju 
17:20-23. 

Kaharmonya niini, si Jesus, nga mitubag sa usa 
ka pangutana ni Tomas, miingon: “Kon kamo naka- 
ila kanako, kamo makaila usab unta sa akong Ama- 
han, sukad niining gutloa kamo nakaila kaniya ug 
nakakita na kaniya,” ug, sa pagtubag sa usa ka pa- 
ngutana ni Felipe, si Jesus midugang: “Siya nga 
nakakita kanako nakakita usab sa Amahan.” (Ju 
14:5-9) Dugang pa, ang misunod nga pagpatin-aw 
ni Jesus nagpakita nga kini tinuod tungod kay siya 
matinumanong naghawas sa iyang Amahan, mi- 
sulti sa mga pulong sa Amahan, ug mibuhat sa 
mga buhat sa Amahan. (Ju 14:10, 11: itandi ang Ju 
12:28, 44-49.) Niini usab nga okasyon, sa gabii sa 
iyang kamatayon, nga si Jesus miingon ngadto ni- 
ini nga mga tinun-an: “Ang Amahan labaw pa kay 
kanako.”--Ju 14:28. 

Ang pag-ingong “nakita sa mga tinun-an ang 
Amahan diha kang Jesus mahimong sabton pina- 
sukad sa ubang Kasulatanhong mga pananglitan. 
Si Jacob, pananglitan, miingon kang Esau: “Ako na- 
kakita sa imong nawong nga sama sa nakakita sa 
nawong sa Diyos sa pagkaagi nga ikaw nagdawat 
kanako nga may kahimuot.” Giingon niya kini tu- 

ngod kay ang reaksiyon ni Esau maoy kaharmon- 
ya sa pag-ampo ni Jacob ngadto sa Diyos. (Gen 
33:9-11, 32:9-12) Human nga ang mga pangutana 
sa Diyos kang Job gikan sa unos nakahatag ug ka- 
tin-awan sa iyang pagsabot, si Job miingon: “Sa 
hulungihong nakadungog ako bahin kanimo, apan 
karon ang akong mata nakakita kanimo.” (Job 38:1, 
42:5: tan-awa usab ang Huk 13:21, 22.) Ang ‘mga 
mata sa iyang kasingkasing nalamdagan. (Itandi 
ang Efe 1:18.) Nga ang pahayag ni Jesus bahin sa 
pagkakita sa Amahan pagasabton gayod sa mahu- 
lagwayong paagi ug dili sa literal, makita gikan sa 
iyang kaugalingong pahayag sa Juan 6:45 ingon 
man usab sa kamatuoran nga si Juan, dugay na 
human sa kamatayon ni Jesus, misulat: “Walay 
tawo nga nakakita sa Diyos sa bisan unsang pana- 
hon, ang bugtong-gipanganak nga diyos nga anaa 
sa sabakan sa Amahan mao ang nagpatin-aw ka- 
niya.”--Ju 1:18: 1Ju 4:12. 


Unsay gipasabot ni Tomas 
sa iyang pag-ingon kang Jesus, 
“Ginoo ko ug Diyos ko”? 


Sa dihang nagpakita si Jesus kang Tomas ug sa 
ubang mga apostoles, nga naghanaw sa mga pag- 
duhaduha ni Tomas sa pagkabanhaw ni Jesus, ang 
kombinsido na karon nga si Tomas mipatugbaw 
ngadto kang Jesus: “Ginoo ko ug Diyos ko! [sa lite- 
ral, “Ang Ginoo nako ug ang Diyos (ho Theos’) 
nako!"].” (Ju 20:24-29) Gihunahuna sa ubang mga 
eskolar kini nga ekspresyon ingong mga pulong tu- 
ngod sa kahingangha nga gisulti ngadto kang Je- 
sus apan aktuwal nga gitumong ngadto sa Diyos, 
ang iyang Amahan. Apan, ang uban nag-ingon 
nga sa orihinal nga Grego ang maong mga pulong 
angayng pagaisipon nga gitumong ngadto kang 
Jesus. Bisan pag mao kini ang gipasabot, ang eks- 
presyong “Ginoo ko ug Diyos ko” kinahanglang ka- 
harmonya gihapon sa ubang mga teksto sa inspi- 
radong Kasulatan. Sanglit ang rekord nagpakita 
nga una pa niini gipadala na ni Jesus sa iyang 
mga tinun-an ang mensahe, “Ako mosaka ngadto 
sa akong Amahan ug inyong Amahan ug ngadto 
sa akong Diyos ug inyong Diyos,” dili makataro- 
nganon ang pagtuo nga gihunahuna ni Tomas nga 
si Jesus mao ang Labing Gamhanan nga Diyos. (Ju 
20:17) Si Juan mismo, human sa pag-asoy sa pag- 
kakita ni Tomas sa nabanhawng si Jesus, misulti 
bahin niini ug sa samang mga asoy: “Apan kini na- 
hisulat aron kamo motuo nga si Jesus mao ang 
Kristo nga Anak sa Diyos, ug aron nga, tungod sa 
pagtuo, makabaton kamo ug kinabuhi pinaagi sa 
iyang ngalan.”---Ju 20:30, 31. 

Busa, mahimong gitawag ni Tomas si Jesus 
ingong “Diyos ko” sa diwa nga si Jesus maoy “usa 
ka diyos" apan dili mao ang Labing Gamhanan nga 
Diyos, dili “ang bugtong matuod nga Diyos,” nga 
sagad maoy madungog ni Tomas nga giampoan ni 
Jesus. (Ju 17:1-3) O tingali iyang gitawag si Jesus 
nga “Diyos ko” susama sa mga pulong nga gilitok 
sa iyang mga katigulangan, nga natala diha sa 
Hebreohanong Kasulatan, nga niana pamilyar si 
Tomas. Sa lainlaing mga okasyon sa dihang ang 
mga indibiduwal giduaw o gipakigsultihan sa usa 
ka mensahero nga manulonda ni Jehova, ang mga 
indibiduwal, o usahay ang magsusulat sa Bibliya 
nga naghubit sa asoy, mitubag o naghisgot sa ma- 
ong mensahero nga manulonda nga daw kini mao 
si Jehova nga Diyos. (Itandi ang Gen 16:7-11, 13, 
18:1-5, 22-33, 32:24-30, Huk 6:11-15, 13:20-22.) 
Tungod kini kay ang mensahero nga manulonda 
nag-alagad kang Jehova ingong iyang hawas, na- 
mulong sa iyang ngalan, tingali migamit sa unang 
persona nga singular nga pronombre, ug gani nag- 
ingon, “Ako ang matuod nga Diyos.” (Gen 31:11-13, 
Huk 2:1-5) Busa si Tomas lagmit nagtawag kang 
Jesus ingong “Diyos ko” niini nga diwa, nga mii- 
la kang Jesus ingong ang hawas ug tigpamaba 
sa matuod nga Diyos. Bisan unsa pa ang kahim- 
tang, tino gayod nga ang mga pulong ni Tomas 
wala magkasumpaki sa tin-awng pahayag nga na- 
dunggan na niya mismo nga gilitok ni Jesus, nga 
mao, “Ang Amahan labaw pa kay kanako.”--Ju 
14:28. 

Ang Iyang Pagkatawo Dinhi sa Yuta. Sa 
wala pa matawo si Jesus dinhi sa yuta, ang mga 
manulonda mianhi na sa ibabaw niini nga planeta 
ug nagpakatawo, nga dayag nga nagmateryali- 
sar ug nahiangayng mga lawas alang sa maong 
mga okasyon, dayon naghukas niini nga mga la- 
was human matapos ang maong mga asaynment. 
(Gen 19:1-3, Huk 6:20-22, 13:15-20) Busa sila nag- 
pabiling espiritung mga linalang, nga temporar- 
yong migamit lamang ug usa ka pisikal nga lawas. 
Apan, dili ingon niini ang kahimtang sa pag-anhi 
sa Anak sa Diyos dinhi sa yuta aron mahimong 
ang tawo nga si Jesus. Ang Juan 1:14 nag-ingon 
nga “ang Pulong nahimong unod ug mipuyo sa 
atong taliwala.” Tungod niana iyang matawag ang 
iyang kaugalingon nga “Anak sa tawo.” (Ju 1:51: 3: 
14, 15) Giingon sa uban nga ang ekspresyon nga 
“mipuyo [sa literal, “nagtolda”] sa atong taliwala” 
nagpakita kuno nga si Jesus dili usa ka tinuod nga 
tawo sa dihang siya mianhi, kondili usa ka inkar- 
nasyon. Apan, si apostol Pedro migamit sa samang 
ekspresyon bahin sa iyang kaugalingon, ug si Ped- 
ro dayag nga dili usa ka inkarnasyon.--2Pe 1: 
13, 14. 

Ang inspiradong Rekord nag-ingon: “Apan ang 
pagkatawo ni Jesu-Kristo maoy sa ingon niini nga 
paagi. Sa panahong ang iyang inahan nga si Ma- 
ria gikasaad sa kaminyoon kang Jose, nakaplagan 
siya nga mabdos pinaagi sa balaang espiritu sa 
wala pa sila mahiusa.” (Mat 1:18) Una pa niini, ang 
mensaherong manulonda ni Jehova nagpahibalo sa 
ulay nga babayeng si Maria nga siya Mmanamkon 
sulod sa iyang tagoangkan' tungod kay kunsaran 
siya sa balaang espiritu sa Diyos ug pagalando- 
ngan siya sa Iyang gahom. (Luc 1:30, 31, 34, 35) 
Sanglit nahitabo ang aktuwal nga pagsamkon, mo- 
patim-aw nga gipahinabo ni Jehova nga Diyos nga 
moturok ang usa ka binhi diha sa tagoangkan ni 
Maria, ug Iyang gihimo kini pinaagi sa pagbalhin 
sa kinabuhi sa iyang panganayng Anak gikan sa 
dominyo sa mga espiritu nganhi sa yuta. (Gal 4:4) 
Ang bata nga sa ulahi natawo nakabaton sa mga 
kinaiyahan sa samang persona nga nagpuyo sa la- 
ngit ingong ang Pulong, pero anak sab siya ni Ma- 
ria ug busa usa ka tinuod nga kaliwat sa mga kati- 
gulangan ni Maria nga si Abraham, Isaac, Jacob, 
Juda, ug Haring David ug lehitimong manununod 
sa mga saad sa Diyos ngadto kanila. (Gen 22:15-18, 
26:24: 28:10-14, 49:10, 2Sa 7:8, 11-16, Luc 3:23-34, 
tan-awa ang TALAAN SA KAGIKAN NI JESU-KRISTO.) 
Busa, lagmit gayod nga ang bata nga natawo liwat 
sa iyang Hudiyong inahan sa pipila ka pisikal nga 
mga kinaiyahan. 

Si Maria maoy usa ka kaliwat sa makasasalang si 
Adan, busa siya usab dili hingpit ug makasasala. 
Tungod niini, mibangon ang pangutana kon sa un- 
sang paagi si Jesus, nga “panganay” ni Maria (Luc 
2:7), mahimong hingpit ug mahigawas gikan sa 
sala diha sa iyang pisikal nga lawas. Bisan tuod ang 
modernong mga henetiko daghag natun-an bahin 
sa laws of heredity o mga balaod sa pagpanunod 
ug bahin sa nagpatigbabaw ug sa motumaw ra nga 
mga kinaiyahan, sila wala pay kasinatian sa pagtu- 
on sa mga resulta sa paghiusa sa pagkahingpit ug 
sa pagkadili-hingpit, sama sa kahimtang sa pag- 
samkon kang Jesus. Bisan unsa pa ang kahimtang, 
ang paglihok sa balaang espiritu sa Diyos nianang 
panahona migarantiya sa kalamposan sa katuyoan 
sa Diyos. Sumala sa gipahayag sa manulonda nga 
si Gabriel ngadto kang Maria, gilandongan siya sa 
“gahom sa Labing Hataas” mao nga ang natawo 
maoy balaan, Anak sa Diyos. Ang balaang espiritu 
sa Diyos nahimong daw sama sa usa ka babag nga 
nagpanalipod aron walay pagkadili-hingpit o ma- 
kadaot nga puwersa nga makahugaw o makaapek- 
tar sa nagtubong binhi sukad sa pagsamkon.---Luc 
1:35. 

Sanglit ang balaang espiritu sa Diyos mao ang 
nagpaposible sa maong pagkatawo, utang ni Jesus 

ang iyang tawhanong kinabuhi sa iyang langitnong 
Amahan, dili sa kang bisan kinsa nga tawo, sama 
sa iyang amaama nga si Jose. (Mat 2:13-15, Luc 
3:23) Sumala sa giingon sa Hebreohanon 10:5, si 
Jehova nga Diyos “nag-andam ug lawas alang kani- 
ya, ug si Jesus, sukad nga siya gisamkon, sa pag- 
katinuod “wala mahugawi, nahimulag sa mga ma- 
kasasala.”--Heb 7:26, itandi ang Ju 8:46, 1Pe 2: 
21, 22. 

Busa, ang Mesiyanikong tagna sa Isaias 52:14, 
nga naghisgot sa “pagkadaot kon bahin sa iyang 
panagway,” mapadapat gayod kang Jesus nga 
Mesiyas diha sa mahulagwayong paagi lamang. 
(Itandi ang ber 7 sa samang kapitulo.) Bisan pag 
siya hingpit sa pisikal nga lawas, ang mensahe 
sa kamatuoran ug pagkamatarong nga maiso- 
gong gimantala ni Jesu-Kristo naghimo kaniya 
nga kasilaganan sa mga mata sa salingkapawng 
mga magsusupak, kinsa miingon nga ilang naki- 
ta diha kaniya ang usa ka ahente ni Beelzebub, 
usa ka tawo nga gigamhan sa demonyo, usa ka 
mapasipalahong impostor. (Mat 12:24, 27:39-43, 
Ju 8:48, 15:17-25) Sa samang paagi ang mensa- 
he nga gimantala sa mga tinun-an ni Jesus sa 
ulahi naghimo kanila nga “humot nga alimyon" 
sa kinabuhi alang sa mga tawo nga madinawa- 
ton, apan usa ka alimyon sa kamatayon alang 
niadtong nagasalikway sa ilang mensahe.---2Co 
2:14-16. 

Panahon sa Pagkatawo, Gidugayon sa Mi- 
nisteryo. Mopatim-aw nga si Jesus natawo sa 
bulan sa Etanim (Septiyembre-Oktubre) sa tuig 
2 W.K.P., gibawtismohan sa maingon-ingon nga 
panahon sa tuig 29 K.P., ug namatay sa mga alas 
3:00 s.h. sa Biyernes, sa ika-14 nga adlaw sa ting- 
pamulak nga bulan sa Nisan (Marso-Abril), 33 K.P. 
Ang pasikaranan niini nga mga petsa mao ang 
mosunod: 

Si Jesus natawo mga unom ka bulan human ma- 
tawo ang iyang paryenteng si Juan (nga Tigbaw- 
tismo), sa panahon sa pagmando sa Romanong si 
Emperador Cesar Agusto (31 W.K.P.-14 K.P.) ug sa 
pagkagobernador ni Quirinio sa Sirya (tan-awa ang 
PAGREHISTRO alang sa posibleng mga petsa sa pag- 
mando ni Quirinio), ug sa hinapos sa paghari ni He- 
rodes nga Bantogan ibabaw sa Judea.--Mat 2: 
1, 13, 20-22, Luc 1:24-31, 36, 2:1, 2, 7. 

Ang kalangkitan sa iyang pagkatawo sa yug- 
to sa kamatayon ni Herodes. Bisan tuod ang 
petsa sa kamatayon ni Herodes gilantugian, adu- 
nay dakong ebidensiya nga nagpunting sa 1 W.K.P. 
(Tan-awa ang HERODEs Num. 1 [Petsa sa Iyang Ka- 
matayon], KRONOLOHIYA [Mga eklipse sa bulan].) 
May ubay-ubayng kal-ang sa mga panghitabo tali 
sa panahon sa pagkatawo ni Jesus ug sa kamata- 

yon ni Herodes. Kini naglakip sa pagtuli kang Jesus 
sa ikawalo nga adlaw (Luc 2:21): ang pagdala kani- 
ya ngadto sa templo sa Jerusalem 40 ka adlaw hu- 
man sa iyang pagkatawo (Luc 2:22, 23: Lev 12:1- 
4, 8): ang pagpanaw sa mga astrologo “gikan sa 
sidlakang mga bahin” ngadto sa Betlehem (diin si 
Jesus wala na sa pasungan kondili diha na sa usa 
ka balay--Mat 2:1-11, itandi ang Luc 2:7, 15, 16): 
ang pagkalagiw ni Jose ug Maria ngadto sa Ehipto 
uban sa bata (Mat 2:13-15): nga gisundan sa pag- 
kahibalo ni Herodes nga ang mga astrologo wala 
diay mosunod sa iyang mga instruksiyon, ug ang 
misunod nga pagpamatay sa tanang batang lalaki 
nga ubos sa pangedarong duha ka tuig didto sa 
Betlehem ug sa mga distrito niini (nga nagpakita 
nga si Jesus dili na usa ka bag-ong natawo nga 
masuso). (Mat 2:16-18) Ang pagkatawo ni Jesus 
nga nahitabo sa tinghunlak sa 2 W.K.P. magtugot 
sa panahon nga gikinahanglan niining kal-ang sa 
mga panghitabo tali sa iyang pagkatawo ug sa ka- 
matayon ni Herodes, nga lagmit niadtong 1 W.K.P. 
Apan, adunay dugang katarongan sa pagpetsa sa 
pagkatawo ni Jesus niadtong 2 W.K.P. 

Kalangkitan sa ministeryo ni Juan. Ang 
dugang pasikaranan alang sa mga petsa nga giha- 
tag sa sinugdanan niini nga seksiyon makaplagan 
diha sa Lucas 3:1-3, nga nagpakita nga si Juan nga 
Tigbawtismo nagsugod sa iyang pagwali ug pag- 
pamawtismo sa “ikanapulog-lima ka tuig sa pag- 
hari ni Tiberio Cesar.” Kini nga ika-15 nga tuig 
nagsugod sukad sa ulahing katunga nga bahin 
sa 28 K.P. hangtod sa Agosto o Septiyembre sa 
29 K.P. (Tan-awa ang TIBERIO.) Sa usa ka panahon 
sa ministeryo ni Juan, si Jesus miadto kaniya ug 
gibawtismohan. Sa dihang gisugdan ni Jesus ang 
iyang kaugalingong ministeryo human niadto siya 
“nagpanuigon ug mga katloan ka tuig.” (Luc 3:21- 
23) Sa dihang siya nag-edad ug 30, ang pangeda- 
ron nga nahimong hari si David, si Jesus wala na 
mailalom sa tawhanong mga ginikanan.--2Sa 5: 
4, 5; itandi ang Luc 2:51. 

Sumala sa Numeros 4:1-3, 22, 23, 29, 30, kad- 
tong mag-alagad sa sangtuwaryo ubos sa pakigsa- 
ad sa Balaod maoy “gikan sa katloan ka tuig ang 
kagulangon pataas.” Makataronganon nga si Juan 
nga Tigbawtismo, nga usa ka Levihanon ug anak sa 
usa ka saserdote, nagsugod sa iyang ministeryo sa 
samang pangedaron, siyempre, dili didto sa tem- 
plo, kondili sa linaing asaynment nga gitudlo ni Je- 
hova alang kaniya. (Luc 1:1-17, 67, 76-79) Ang es- 
pesipikong paghisgot (kaduha) sa kalainan sa edad 
ni Juan ug ni Jesus ug ang kalangkitan sa mga 
pagpakita ug mga mensahe sa manulonda ni Jeho- 
va sa dihang nagpahibalo sa pagkatawo sa duha ka 
anak nga lalaki (Luc 1) mohatag ug igong pasika- 


JESU-KRISTO 


ranan sa pagtuo nga ang ilang mga ministeryo 
nagsunod sa usa ka parehong taknaan sa panahon, 
nga mao, ang pagsugod sa ministeryo ni Juan 
(ingong mag-uuna ni Jesus) pagasundan sa pagsu- 
god sa ministeryo ni Jesus mga unom ka bulan sa 
ulahi. 

Pinasukad niini, ang pagkatawo ni Juan nahitabo 
30 ka tuig sa wala pa siya magsugod sa iyang mi- 
nisteryo niadtong ika-15 nga tuig ni Tiberio, busa 
duol tali sa ulahing katunga nga bahin sa 3 W.K.P. 
ug sa Agosto o Septiyembre sa 2 W.K.P., diin mi- 
sunod ang pagkatawo ni Jesus mga unom ka bulan 
sa ulahi. 

Ebidensiya sa tulo-ug-tunga ka tuig nga mi- 
nisteryo. Pinaagi sa nahibiling kronolohikan- 
hong ebidensiya makab-ot ang mas tinong kon- 
klusyon. Kini nga ebidensiya naghisgot sa gitas-on 
sa ministeryo ni Jesus ug sa panahon sa iyang ka- 
matayon. Ang tagna sa Daniel 9:24-27 (nga bug- 
os gipatin-aw diha sa artikulong KAPITOAN KA SE- 
MANA) nagpunting sa pagtungha sa Mesiyas sa 
pagsugod sa ika-70 ka “semana” sa mga tuig (Dan 
9:25) ug sa iyang haladnong kamatayon sa tunga- 
tunga o “sa katunga” sa kataposang semana, sa 
ingon nagtapos sa pagkabalido sa mga halad ug sa 
mga halad nga gasa ubos sa pakigsaad sa Balaod. 
(Dan 9:26, 27; itandi ang Heb 9:9-14: 10:1-10.) Kini 
nagkahulogan ug gidugayong tulo ug tunga ka tuig 
nga ministeryo (katunga sa usa ka “semana” sa pito 
ka tuig) alang kang Jesu-Kristo. 

Aron ang ministeryo ni Jesus molungtad ug tulo 
ug tunga ka tuig, nga matapos sa iyang kamatayon 
sa panahon sa Paskuwa, gikinahanglan nga ang 
maong yugto maglakip ug upat ka Paskuwa sa ka- 
tibuk-an. Ang ebidensiya alang niining upat ka 
Paskuwa makaplagan sa Juan 2:13, 5:1: 6:4, ug 
13:1. Ang Juan 5:1 wala sa espesipiko maghisgot sa 
Paskuwa, nga naghisgot lamang sa “usa ka [“ang,” 
sumala sa pipila ka karaang mga manuskrito] pista 
sa mga Hudiyo.” Apan, adunay maayong kataro- 
ngan sa pagtuo nga kini nagtumong sa Paskuwa 
inay sa bisan unsang uban pang tinuig nga mga 
pista. 

Una pa niana, sa Juan 4:35, si Jesus gihisgotan 
nga nag-ingon nga “aduna pay upat ka bulan sa 
dili pa moabot ang pag-ani.” Ang panahon sa pag- 
pangani, ilabina ang pagpangani sa sebada, himo- 
on sa dihang hapit na ang panahon sa Paskuwa 
(Nisan 14). Busa kini gipamulong ni Jesus upat ka 
bulan una pa niana o sa mga bulan sa Kislev (Nob- 
yembre-Disyembre). Ang Pista sa Pagpahinungod 
human sa pagkadestiyero gihimo panahon sa Kis- 
lev apan kini dili usa sa dagkong mga kapistahan 
nga gikinahanglan ang pagtambong didto sa Jeru- 
salem. (Ex 23:14-17, Lev 23:4-44) Gihimo ang pag- 
saulog sa tibuok dapit sa maong yuta diha sa 

daghang sinagoga, sumala sa tradisyon sa mga 
Hudiyo. (Tan-awa ang PISTA SA PAGPAHINUNGOD.) Sa 
ulahi, sa Juan 10:22 si Jesus espesipikong gihisgo- 
tan nga mitambong sa usa niini nga Pista sa Pag- 
pahinungod didto sa Jerusalem, apan, mopatim-aw 
nga siya didto na sa maong dapit sukad pa sa nau- 
nang Pista sa mga Balongbalong, busa siya wala 
moadto didto alang sa maong katuyoan. Sukwahi 
niini, ang Juan 5:1 tin-awng nagpasabot nga si Je- 
sus miadto sa Jerusalem gikan sa Galilea (Ju 4:54) 
tungod sa usa ka “pista sa mga Hudiyo.” 

Ang bugtong laing pista tali sa Kislev ug sa pa- 
nahon sa Paskuwa mao ang pista sa Purim, nga gi- 
saulog sa Adar (Pebrero-Marso), mga usa ka bulan 
sa dili pa ang Paskuwa. Apan ang Pista sa Purim 
human sa pagkadestiyero gisaulog usab sa tibuok 
dapit sa maong yuta diha sa mga balay ug mga si- 
nagoga. (Tan-awa ang PurimM.) Busa, ang maong 
Paskuwa lagmit mao gayod ang “pista sa mga Hu- 
diyo” nga gihisgotan sa Juan 5:1, ug ang pagtam- 
bong ni Jesus didto sa Jerusalem niadtong panaho- 
na nahiuyon sa balaod sa Diyos alang sa Israel. 
Tinuod nga si Juan human niana nagrekord la- 
mang ug pipila ka panghitabo ayha pa ang sunod 
nga paghisgot sa Paskuwa (Ju 6:4), apan ang pag- 
konsiderar sa tsart nga “Pangunang mga Hitabo sa 
Yutan-ong Kinabuhi ni Jesus” magpakita nga ang 
paghisgot ni Juan sa unang bahin sa ministeryo ni 
Jesus maoy pinamubo kaayo, ug daghan sa mga 
panghitabo nga gihisgotan na sa ubang tulo ka 
ebanghelisador ang gisayloan. Sa pagkatinuod, ang 
daghan kaayong kalihokan ni Jesus sumala sa gire- 
kord niining ubang mga ebanghelisador (Mateo, 
Marcos, ug Lucas) nagpalig-on sa konklusyon nga 
diha gayoy gisaulog nga usa ka tinuig nga Pasku- 
wa tali nianang mga Paskuwa nga girekord sa Juan 
2:13 ug 6:4. 

Ang panahon sa iyang kamatayon. Ang ka- 
matayon ni Jesu-Kristo nahitabo sa tingpamulak, 
sa Adlaw sa Paskuwa, sa Nisan (o Abib) 14, suma- 
la sa Hudiyohanong kalendaryo. (Mat 26:2, Ju 13: 
1-3; Ex 12:1-6, 13:4) Nianang tuiga ang Paskuwa 
natunong sa ikaunom nga adlaw sa semana (nga 
glihap sa mga Hudiyo gikan sa pagsalop sa adlaw 
sa Huwebes hangtod sa pagsalop sa adlaw sa Biyer- 
nes). Dayag kini gikan sa Juan 19:31, nga nagpaki- 
tang ang misunod nga adlaw maoy “dako” nga 
igpapahulay. Ang adlaw human sa Paskuwa kanu- 
nayng usa ka igpapahulay, walay sapayan kon un- 
sang adlawa sa semana kini maatol. (Lev 23:5-7) 
Apan kon kining linain nga Igpapahulay maatol sa 
naandang Igpapahulay (ang ikapitong adlaw sa se- 
mana), kini mahimong “dako.” Busa ang kamata- 
yon ni Jesus nahitabo sa Biyernes, Nisan 14, sa 
mga alas 3:00 s.h.---Luc 23:44-46. 

Sumaryo sa ebidensiya. Busa, sa pagsumar- 
yo, sanglit ang kamatayon ni Jesus nahitabo sa 
tingpamulak nga bulan sa Nisan, ang iyang minis- 
teryo nga nagsugod tulo ug tunga ka tuig una pa 
niana sumala sa Daniel 9:24-27, nagsugod gayod 
sa tinghunlak, sa mga bulan sa Etanim (Septiyem- 
bre-Oktubre). Nan, ang ministeryo ni Juan (nga 
nagsugod sa ika-15 nga tuig ni Tiberio) nagsugod 
gayod sa tingpamulak sa tuig 29 K.P. Busa ang 
pagkatawo ni Juan nahitabo sa tingpamulak sa tuig 
2 W.K.P., ang pagkatawo ni Jesus nahitabo mga 
unom ka bulan sa ulahi sa tinghunlak sa 2 W.K.P., 
ang iyang ministeryo nagsugod mga 30 ka tuig sa 
ulahi sa tinghunlak sa 29 K.P., ug ang iyang kama- 
tayon nahitabo sa tuig 33 K.P. (sa Nisan 14 sa ting- 
pamulak, sumala sa nahisgotan na). 

Walay pasukaranan ang pagkatawo sa ting- 
tugnaw. Busa, ang iladong petsa nga Disyem- 
bre 25 ingong adlaw sa pagkatawo ni Jesus walay 
pasukaranan diha sa Kasulatan. Ingon sa gipakita 
sa daghang reperensiya nga mga basahon, kini 
naggikan sa paganong pista opisyal. Mahitungod sa 
sinugdanan sa pagsaulog sa adlaw nga Disyem- 
bre 25, ang Heswitang eskolar nga si Urbanus 
Holzmeister misulat: 

“Karong adlawa kasagarang gidawat nga ang 
okasyon nga gisaulog alang sa adlaw nga Disyem- 
bre 25 mao ang pista nga gisaulog sa mga pagano 
niining adlawa. Si Petavius [Pranses nga Heswitang 
eskolar, 1583-1652] hustong miingon nga sa Dis- 
yembre 25 gisaulog 'ang adlawng natawhan sa 
dili-mabuntog nga adlaw.” 

“Ang mga pamatuod bahin niini nga pista mao: 
(a) Ang Kalendaryo ni Furius Dionysius Filocalus, 
nga gimugna niadtong tuig 354 [K.P.], nga diha ni- 
ana kini giingon: “Disyembre 25, ang A(dlawng Na- 
tawhan) sa dili-mabuntog (nga Adlaw). (b) Ang 
kalendaryo sa astrologo nga si Antiochus (gimug- 
na sa mga 200 [K.P.]): “Bulan sa Disyembre... 25 
... Ang adlawng natawhan sa Adlaw, mas taas 
ang adlaw kay sa gabii.” (c) Girekomendar ni Ce- 
sar Julian [Julian nga Apostata, emperador niad- 
tong 361-363 K.P.] ang mga dula nga gisaulog sa 
kataposan sa tuig ingong pasidungog sa adlaw, 
nga gitawag nga 'ang dili-mabuntog nga adlaw.” 
--Chronologia vitae Christi (Kronolohiya sa Kina- 
buhi ni Kristo), Pontificium Institutum Biblicum, 
Roma, 1933, p. 46. 

Lagmit ang labing tin-aw nga ebidensiya sa pag- 
kadili-tukma sa Disyembre 25 nga petsa mao ang 
Kasulatanhong kamatuoran nga dihay mga mag- 
balantay didto sa kapatagan nga nagbantay sa 
ilang mga panon sa kahayopan sa gabii sa pagka- 
tawo ni Jesus. (Luc 2:8, 12) Sa tinghunlak nga 
bulan sa Bul (Oktubre-Nobyembre) ang ting-ulan 

magsugod na (Deu 11:14), ug ang mga panon sa 
kahayopan ipasulod na sa mga silonganan pana- 
hon sa kagabhion. Ang sunod nga bulan, ang Kis- 
lev (ang ikasiyam nga bulan sa Hudiyohanong ka- 
lendaryo, Nobyembre-Disyembre), maoy usa ka 
bulan nga bugnaw ug ting-ulan (Jer 36:22: Esd 10: 
9, 13), ug ang Tebet (Disyembre-Enero) mao ang 
kinabugnawang panahon sa tuig, nga may mga ni- 
yebe usahay sa kabukiran. Busa ang pagkaanaa sa 
mga magbalantay diha sa kapatagan sa panahon 
sa kagabhion nahiuyon sa ebidensiya nga nagpun- 
ting sa sayong tinghunlak nga bulan sa Etanim 
ingong ang panahon sa pagkatawo ni Jesus.---Tan- 
awa ang BUL; KISLEV. 

Ang lain pang ebidensiya nga dili mopabor sa 
petsa nga Disyembre mao nga dili gayod pilion 
sa Romanong emperador ang maong tingtugnaw, 
ting-ulan nga bulan ingong ang panahon nga ang 
iyang Hudiyong mga sakop (nga sagad rebelyoso) 
mopanaw “ang matag usa ngadto sa iyang kauga- 
lingong siyudad” aron magparehistro.--Luc 2:1-3, 
itandi ang Mat 24:20, tan-awa ang TEBET. 

Sayong Bahin sa Kinabuhi. Ang rekord sa 
sayong bahin sa kinabuhi ni Jesus mubo ra kaayo. 
Natawo sa Betlehem sa Judea, sa siyudad nga na- 
tawhan ni Haring David, siya gidala ngadto sa Na- 
saret sa Galilea human mopauli ang pamilya gi- 
kan sa Ehipto---kining tanan ingong katumanan sa 
tagna sa Diyos. (Mat 2:4-6, 14, 15, 19-23; Miq 5:2: 
Os 11:1, Isa 11:1, Jer 23:5) Ang amaama ni Jesus 
nga si Jose maoy usa ka panday (Mat 13:55) ug da- 
yag nga kabos. (Itandi ang Luc 2:22-24 sa Lev 
12:8.) Busa si Jesus, kinsa sa unang adlaw sa iyang 
tawhanong kinabuhi natulog diha sa usa ka kuwad- 
ra, dayag nga nakasinatig kakabos samtang bata 
pa. Ang Nasaret dili ilado sa kasaysayan, bisan 
tuod duol sa duha ka pangunang mga ruta sa ne- 
gosyo. Kini lagmit nga gitamay sa daghang Hudi- 
yo.--Itandi ang Ju 1:46, tan-awa ang MGA HULAG- 
WAY, Tomo 2, p. 537, 539; NASARET. 

Sa unang mga tuig sa kinabuhi ni Jesus walay 
rekord nga natala gawas nga “ang bata nagpada- 
yon sa pagtubo ug nagkakusgan, nga napuno sa 
kaalam, ug ang pabor sa Diyos nagpadayon diha 
kaniya.” (Luc 2:40) Sa paglabay sa panahon ang pa- 
milya midako samtang nangatawo kang Jose ug 
Maria ang upat ka anak nga lalaki ug pipila ka anak 
nga babaye. (Mat 13:54-56) Busa, ang “panga- 
nay” nga anak nga lalaki ni Maria (Luc 2:7) wala 
magdako ingong bugtong nga anak. Kini sa walay 
duhaduha magpatin-aw kon nganong ang iyang 
mga ginikanan, sa ilang pagpamauli gikan sa Jeru- 
salem, wala dayon makamatikod nga si Jesus nga 
ilang kamagulangan wala mahiuban sa grupo. Kini 
nga okasyon, lakip ang pagduaw ni Jesus (ingong 
usa ka 12-anyos nga bata) sa templo, diin siya na- 

kighisgot uban sa Hudiyong mga magtutudlo nga 
tungod niana sila nahibulong kaniya, mao lamang 
ang hitabo sa iyang kinabuhi samtang bata pa nga 
medyo detalyadong giasoy. (HULAGWAY, Tomo 2, 
p. 538) Ang tubag ni Jesus sa iyang nabalakang 
mga ginikanan sa dihang siya ilang nakit-an didto 
nagpakita nga nahibalo si Jesus sa milagrosong ki- 
naiyahan sa iyang pagkatawo ug nakaamgo nga 
siya mahimong Mesiyas sa umaabot. (Luc 2:41-52) 
Siyempre, ang iyang inahan ug ang iyang amaama 
nagsugilon kaniya sa impormasyon nga ilang na- 
kuha gikan sa mga pagduaw sa manulonda ingon 
man sa mga tagna ni Simeon ug Ana, nga gipamu- 
long sa dihang gihimo ang unang panaw ngadto sa 
Jerusalem 40 ka adlaw human sa pagkatawo ni Je- 
sus.--Mat 1:20-25, 2:13, 14, 19-21, Luc 1:26-38, 
2:8-38. 

Walay gipakita nga si Jesus nagbaton o migamit 
ug milagrosong mga gahom sulod sa mga tuig sa 
iyang pagkabata, ingon sa gipatuo sa tinumotumo 
nga mga sugilanon nga natala sa pipila ka apokri- 
pal nga mga sinulat, sama sa gitawag nga Infancy 
Gospel of Thomas. Ang paghimo sa tubig nga bino 
didto sa Cana, nga gibuhat sa panahon sa iyang 
ministeryo, mao ang “sinugdanan sa iyang mga il- 
hanan.” (Ju 2:1-11) Ingon man usab, samtang ka- 
uban sa iyang pamilya didto sa Nasaret, si Jesus 
dayag nga wala magpasundayag nga mapagawa- 
lon sa iyang kaalam ug pagkalabaw ingong usa ka 
tawong hingpit, ingon tingali sa gipakita sa ka- 
matuoran nga ang iyang mga igsoon sa inahan 
wala magpakitag pagtuo kaniya sa panahon sa 
iyang ministeryo ingong usa ka tawo, ingon man 
usab sa dili pagpakitag pagtuo kaniya sa kadagha- 
nan sa mga molupyo sa Nasaret.---Ju 7:1-5, Mar 6: 
1, 4-6. 

Bisan pa niana si Jesus dayag nga ilado sa mga 
tawo sa Nasaret (Mat 13:54-56; Luc 4:22); ang 
iyang talagsaong mga hiyas ug personalidad ti- 
nong namatikdan gayod, ilabina niadtong mapabil- 
hon sa pagkamatarong ug pagkamaayo. (Itandi 
ang Mat 3:13, 14.) Siya kanunayng mitambong sa 
mga panagkatigom sa sinagoga sa matag Igpapa- 
hulay. Siya edukado, ingon sa gipakita sa iyang ka- 
takos sa pagpangita ug sa pagbasa sa mga bahin 
sa Sagradong mga Sinulat, apan siya wala makaes- 
kuyla sa rabbinikong mga tunghaan sa “hataas nga 
edukasyon.”—Luc 4:16; Ju 7:14-16. 

Ang kamubo sa talaan labot niining unang katu- 
igan maoy tungod kay si Jesus wala pa dihogi ni 
Jehova ingong “ang Kristo” (Mat 16:16) ug wala pa 
magsugod sa pagtuman sa gitudlo sa Diyos nga 
buluhaton nga nagpaabot kaniya. Ang iyang pag- 
kabata ug ang iyang pagdako, sama sa iyang pag- 
kahimugso, maoy kinahanglanon aron sa pagpa- 
lampos sa usa ka katuyoan bisan tuod kini daklit 


JESU-KRISTO 


lamang nga gihisgotan. Ingon sa gisulti ni Jesus sa 
ulahi ngadto sa Romano nga si Gobernador Pilato: 
“Tungod niini ako gipakatawo, ug tungod niini ako 
mianhi sa kalibotan, aron ako magpamatuod sa ka- 
matuoran.”--Ju 18:37. 


Iyang Bawtismo. Ang pagbubo sa balaang 
espiritu sa panahon sa pagbawtismo kang Jesus 
nagtimaan sa panahon sa iyang pagkahimo gayod 
nga Mesiyas, o Kristo, ang Dinihogan sa Diyos 
(ang paggamit niini nga titulo sa mga manulonda 
sa dihang gipahibalo ang iyang pagkatawo da- 
yag nga adunay matagnaong diwa, Luc 2:9-11, 
matikdi usab ang ber 25, 26). Sulod sa unom 
ka bulan si Juan 'nag-andam sa dalan” alang sa 
“paagi sa pagluwas sa Diyos.” (Luc 3:1-6) Si Je- 
sus, nga karon “nagpanuigon ug mga katloan ka 
tuig,” gibawtismohan bisan pa sa mga pagtutol ni 
Juan sa sinugdan sanglit hangtod niadtong tungo- 
ra si Juan namawtismo lamang sa mahinulsolong 
mga makasasala. (Mat 3:1, 6, 13-17: Luc 3:21-23) 
Apan, si Jesus walay sala, busa ang iyang bawtis- 
mo nagpamatuod sa iyang pagpresentar sa iyang 
kaugalingon sa pagbuhat sa kabubut-on sa iyang 
Amahan. (Itandi ang Heb 10:5-9.) Human si Jesus 
'mihaw-as gikan sa tubig, ug samtang siya nag- 
ampo, “nakita niya ang mga langit nga nabahin,” 
ang espiritu sa Diyos mikunsad diha kang Jesus sa 
dagway nga lawasnon ingon sa usa ka salampati, 
ug ang tingog ni Jehova nadungog gikan sa langit 
nga nag-ingon: “Ikaw mao ang akong Anak, ang 
hinigugma, giuyonan ko ikaw.”---Mat 3:16, 17; Mar 
1:9-11, Luc 3:21, 22. 

Ang espiritu sa Diyos nga gibubo diha kang Je- 
sus sa walay duhaduha naglamdag sa iyang huna- 
huna sa daghang butang. Ang iyang mga gipamu- 
long human niadto, ug ilabina ang mabinationg 
pag-ampo ngadto sa iyang Amahan sa gabii sa 
Paskuwa, sa 33 K.P., nagpakita nga nahinumdo- 
man ni Jesus ang iyang una-tawhanong paglung- 
tad ug ang mga butang nga iyang nadungog gikan 
sa iyang Amahan ug ang mga butang nga iyang 
nakita nga gibuhat sa iyang Amahan, ingon man 
ang himaya nga iyang napahimuslan didto sa mga 
langit. (Ju 6:46, 7:28, 29: 8:26, 28, 38; 14:2, 17:5) 
Lagmit nga ang iyang panumdoman labot niining 
mga butanga gipasig-uli diha kaniya sa panahon sa 
pagbawtismo ug pagdihog kaniya. 

Ang pagdihog kang Jesus sa balaang espiritu 
nagtudlo ug nagsugo kaniya sa pagtuman sa iyang 
ministeryo sa pagsangyaw ug pagpanudlo (Luc 
4:16-21) ug sa pag-alagad usab ingong Manalagna 
sa Diyos. (Buh 3:22-26) Apan, labaw pa niini, kini 
nagtudlo ug nagsugo kaniya ingong sinaad nga 
Hari ni Jehova, ang manununod sa trono ni David 
(Luc 1:32, 33, 69, Heb 1:8, 9) ug sa usa ka Gingha- 
rian nga walay kataposan. Tungod niana siya naka- 

sulti sa mga Pariseo sa ulahi: “Ang gingharian sa 
Diyos anaa sa inyong taliwala.” (Luc 17:20, 21) Sa 
susama, si Jesus gidihogan aron molihok ingong 
Hataas nga Saserdote sa Diyos, dili ingong kaliwat 
ni Aaron, kondili sama sa Hari-Saserdote nga si 
Melquisedek.---Heb 5:1, 4-10, 7:11-17. 

Si Jesus maoy Anak sa Diyos sukad pa sa iyang 
pagkatawo, maingon nga ang hingpit nga si Adan 
maoy “anak sa Diyos.” (Luc 3:38, 1:35) Sa wala pa 
ipanganak si Jesus, ang anghel nga si Gabriel nag- 
paila kaniya ingong Anak sa Diyos. Busa, sa di- 
hang, human sa bawtismo ni Jesus, ang tingog sa 
iyang Amahan nadungog nga nag-ingon, “Ikaw 
mao ang akong Anak, ang hinigugma, giuyonan ko 
ikaw” (Mar 1:11), daw makataronganon nga kini 
nga pahayag nga nag-uban sa pagdihog sa espiri- 
tu sa Diyos labaw pa kay sa pag-ila lamang kang 
Jesus. Ang ebidensiya mao nga si Jesus niad- 
tong higayona gipanganak o gipahimugso sa Diyos 
ingong iyang Anak, ‘gipanganak pag-usab,' ingnon 
ta, uban ang paglaom sa pagdawat pag-usab ug ki- 
nabuhi ingong usa ka espiritung Anak sa Diyos sa 
mga langit.--Itandi ang Ju 3:3-6, 6:51, 10:17, 18, 
tan-awa ang BAWTISMO, BUGTONG NGA ANAK. 

Iyang Hinungdanong Dapit Diha sa Katu- 
yoan sa Diyos. Nakita ni Jehova nga Diyos nga 
tukma ang paghimo sa iyang panganay nga Anak 
nga pangunang persona sa pagtuman sa tanan Ni- 
yang mga katuyoan (Ju 1:14-18, Col 1:18-20, 2: 
8, 9), ang kinauyokan nga diha niana mapunting 
ang kahayag sa tanang tagna ug gikan niana ang 
maong kahayag mosidlak (1Pe 1:10-12: Pin 19:10, 
Ju 1:3-9), ang kasulbaran sa tanang suliran nga gi- 
patungha sa pagrebelde ni Satanas (Heb 2:5-9, 14, 
15, 1Ju 3:8), ug ang pundasyon nga diha niana tu- 
koron sa Diyos ang tanang umaabot nga mga ka- 
hikayan alang sa walay kataposang kaayohan sa 
Iyang unibersohanong pamilya sa langit ug sa 
yuta. (Efe 1:8-10, 2:20, 1Pe 2:4-8) Tungod sa iyang 
mahinungdanong papel diha sa katuyoan sa Diyos, 
si Jesus sa tukma ug sa dili paghinobra nakaingon: 
“Ako ang dalan ug ang kamatuoran ug ang kinabu- 
hi. Walay makaadto sa Amahan kon dili pinaagi 
kanako.”--Ju 14:6. 

Ang “sagradong tinago.” Ang katuyoan sa 
Diyos ingon sa gipadayag diha kang Jesu-Kristo 
nagpabilin nga usa ka “sagradong tinago [o, mis- 
teryo] nga gitipigan sa hilom sulod sa dugay nang 
kapanahonan.” (Rom 16:25-27) Sulod sa kapin sa 
4,000 ka tuig, sukad sa pagrebelde didto sa Eden, 
ang mga tawo sa pagtuo nagpaabot sa katumanan 
sa saad sa Diyos bahin sa usa ka “binhi” nga 
magsamad sa ulo sa samag-halas nga Kaaway 
ug sa ingon magdalag kahupayan sa katawhan. 
(Gen 3:15) Sulod sa duolag 2,000 ka katuigan sila 

naglaom sa pakigsaad ni Jehova kang Abraham 
alang sa usa ka “binhi” nga “manag-iya sa gangha- 
an sa iyang mga kaaway” ug pinaagi kaniya ang 
tanang nasod sa yuta tinong magapanalangin sa 
ilang kaugalingon.---Gen 22:15-18. 

Sa kataposan, sa dihang “ang kinutoban sa pana- 
hon miabot, ang Diyos nagpadala sa iyang Anak” 
ug pinaagi kaniya gipadayag ang kahulogan sa 
“sagradong tinago,” gihatag ang tinong tubag sa 
isyu nga gipatungha sa Kaaway sa Diyos (tan- 
awa ang JEHOVA [Ang kinalabwang isyu maoy usa 
ka moral nga isyu]), ug gitagana ang paagi sa pag- 
luwas sa masinugtanong katawhan gikan sa sala 
ug kamatayon pinaagi sa halad lukat sa iyang 
Anak. (Gal 4:4: 1Ti 3:16, Ju 14:30, 16:33, Mat 
20:28) Sa ingon giwagtang ni Jehova nga Diyos 
ang bisan unsang pagkadili-tino o pagduhaduha 
diha sa mga hunahuna sa iyang mga alagad bahin 
sa iyang mga katuyoan. Tungod niana ang apostol 
nag-ingon nga “bisag unsa pa ka daghan ang mga 
saad sa Diyos, sila nahimong Oo pinaagi [kang 
Jesu-Kristo].”---2Co 1:19-22. 

Ang “sagradong tinago” wala lamang maglakip 
sa pagkaila kon kinsa ang Anak sa Diyos. Hinunoa 
kini naglakip sa buluhaton nga gitudlo kaniya diha 
sa gambalay sa gimbut-an daan sa Diyos nga ka- 
tuyoan, ug sa pagpadayag ug sa pagpatuman ni- 
ana nga katuyoan pinaagi ni Jesu-Kristo. Kini nga 
katuyoan, nga dugay nang tinago, maoy alang sa 
“usa ka pagdumala inig-abot sa kinutoban sa tinud- 
long kapanahonan, nga mao, aron tigomon pag- 
usab ang tanang butang diha kang Kristo, ang mga 
butang sa mga langit ug ang mga butang sa yuta.” 
- Ffe 1:9, 10. 

Ang usa ka bahin niini nga “sagradong tinago” 
nga nalangkit kang Kristo Jesus mao ang iyang 
pagdumala sa usa ka bag-ong langitnong kagam- 
hanan, ang mga membro niini langkoban sa mga 
tawo (mga Hudiyo ug mga dili-Hudiyo) nga kuha- 
on gikan sa taliwala sa katawhan sa yuta, ug ang 
dominyo niini magsakop sa langit ug sa yuta. Busa, 
diha sa panan-awon sa Daniel 7:13, 14, ang usa nga 
“sama sa anak sa tawo” (usa ka titulo nga sa ula- 
hi kanunayng gipadapat kang Kristo--Mat 12:40, 
24:30, Luc 17:26, itandi ang Pin 14:14) miatubang 
sa langitnong puloy-anan ni Jehova ug gihatagan 
ug “pagmando ug dignidad ug gingharian, aron 
ang tanang mga katawhan, nasodnong mga pun- 
dok ug mga pinulongan magaalagad gayod kani- 
ya.” Apan, ang samang panan-awon nagpakita nga 
“ang mga balaan sa Supremong Usa” nakig-ambit 
usab uban niining “anak sa tawo” diha sa iyang 
Gingharian, pagmando, ug pagkahalangdon. (Dan 
7:27) Samtang si Jesus dinhi pa sa yuta, iyang gi- 
pili gikan sa taliwala sa iyang mga tinun-an ang 
unang umaabot nga mga membro sa iyang Ging- 

harian ug, human nga sila 'nagpabilin uban kaniya 
diha sa iyang mga pagsulay, siya mihimog pakig- 
saad uban kanila alang sa usa ka Gingharian, nga 
nag-ampo sa iyang Amahan sa pagbalaan kani- 
la (o sa paghimo kanila nga “mga balaan”) ug 
mihangyo nga “kon asa ako, sila mauban usab 
unta kanako, aron makakita sila sa akong himaya 
nga imong gihatag kanako.” (Luc 22:28, 29; Ju 17: 
5, 17, 24) Busa, tungod kay nahiusa kang Kris- 
to, ang Kristohanong kongregasyon adunay bahin 
usab diha sa “sagradong tinago,” ingon sa gipaha- 
yag sa ulahi sa inspiradong apostol.--Efe 3:1-11, 
5:32, Col 1:26, 27, tan-awa ang SAGRADONG TINAGO. 

“Pangulong Ahente sa kinabuhi.” Ingong 
pagpahayag sa dili-takos nga kalulot sa iyang 
Amahan, gitugyan ni Kristo Jesus ingong halad 
ang iyang hingpit nga tawhanong kinabuhi. Tu- 
ngod niini nahiusa ang piniling mga sumusu- 
nod ni Kristo uban kaniya diha sa iyang paghari 
sa langit ug usab nahimo ang kahikayan alang 
sa yutan-ong mga sakop sa iyang pagmando sa 
Gingharian. (Mat 6:10, Ju 3:16, Efe 1:7: Heb 2:5, 
tan-awa ang LUKAT, MANLULUKAT.) Sa ingon siya 
nahimong “ang Pangulong Ahente [“Prinsipe,” KJ; 
JB] sa kinabuhi” alang sa tanang katawhan. (Buh 
3:15) Ang Gregong termino nga gigamit dinhi sa 
paninugdan nagkahulogang “pangunang pangu- 
lo,” nga may kaamgid nga pulong nga gipadapat 
kang Moises (Buh 7:27, 35) ingong “magmaman- 
do” sa Israel. 

Busa, ingong “pangunang pangulo” o “sinugda- 
nan sa Kinabuhi” (Mo), gisugdan ni Jesu-Kristo 
ang bag-o ug hinungdanong elemento alang sa 
pagbaton ug kinabuhing walay kataposan diha sa 
diwa ingong tigpataliwala, apan siya nag-alagad 
usab sa diwa ingong tigdumala. Siya ang Hataas 
nga Saserdote sa Diyos nga makapatuman sa bug- 
os nga paghinlo gikan sa sala ug makahatag ug ka- 
gawasan gikan sa makamatay nga mga epekto sa 
sala (Heb 3:1, 2, 4:14, 7:23-25; 8:1-3), siya ang ti- 
nudlong Maghuhukom nga kaniya gitugyan ang 
tanang paghukom, mao nga siya sa pagkamaala- 
mon makapadapat sa mga kaayohan sa iyang lukat 
ngadto sa mga indibiduwal taliwala sa katawhan 
sumala sa ilang pagkatakos nga mabuhi ubos sa 
iyang pagkahari (Ju 5:22-27: Buh 10:42, 43): pina- 
agi kaniya mabanhaw usab ang mga patay. (Ju 5: 
28, 29: 6:39, 40) Tungod kay gimbut-an ni Jehova 
nga Diyos ang paggamit sa iyang Anak, “walay ka- 
luwasan diha kang bisan kinsa pang lain, kay wa- 
lay laing ngalan ilalom sa langit nga gikahatag ta- 
liwala sa mga tawo nga pinaagi niini kita gayod 
maluwas.”---Buh 4:12, itandi ang 1Ju 5:11-13. 

Sanglit kining bahina sa awtoridad ni Jesus na- 
langkit usab sa iyang “ngalan,” ang iyang mga ti- 
nun-an, ingong mga hawas sa Pangulong Ahente 

sa kinabuhi, pinaagi niana nga ngalan makaayo sa 
mga balatian sa mga tawo nga miresulta sa napa- 
nunod nga sala ug sila makabanhaw gani sa mga 
patay.--Buh 3:6, 15, 16, 4:7-11: 9:36-41: 20:7-12. 
Ang bug-os nga kahulogan sa iyang “nga- 
lan.” Makita nga bisan tuod ang kamatayon ni 
Jesus diha sa estaka sa pagsakit hinungdanon 
alang sa kaluwasan sa tawo, ang pagdawat niini dili 
gayod mao ra ang nalangkit sa 'pagbutang ug pag- 
tuo sa ngalan ni Jesus. (Buh 10:43) Human sa 
iyang pagkabanhaw, gipahibalo ni Jesus ang iyang 
mga tinun-an, “Ang tanang awtoridad gihatag na 
kanako sa langit ug sa yuta,” sa ingon nagpakita 
nga siya ang mangulo sa usa ka kagamhanan nga 
may unibersohanong dominyo. (Mat 28:18) Gipa- 
tin-aw ni apostol Pablo nga ang Amahan ni Jesus 
“wala magbilin ug bisan unsa nga wala masakop 
kaniya [kang Jesus],” gawas lamang “sa usa nga 
nagpasakop sa tanang butang ngadto kaniya,” nga 
mao, si Jehova, ang Soberanong Ginoo. (1Co 15:27, 
Heb 1:1-14, 2:8) Busa, ang “ngalan” ni Jesu-Kristo 
mas hamili pa kay sa ngalan sa mga manulonda sa 
Diyos, sa pagkaagi nga ang iyang ngalan naglang- 
kob o naghawas sa dakong ehekutibong awtoridad 
nga gihatag ni Jehova kaniya. (Heb 1:3, 4) Kadtong 
andam lamang nga moila sa maong “ngalan” ug 
moyukbo niana, nga magpasakop sa ilang kauga- 
lingon sa awtoridad nga gihawasan niana, ang 
makabaton ug kinabuhing walay kataposan. (Buh 
4:12: Efe 1:19-23, Flp 2:9-11) Sa katim-os ug sa 
pagkawalay-salingkapaw sila kinahanglang mopa- 
hiuyon sa mga sukdanan nga gipakita ni Jesus ug, 
diha sa pagtuo, mosunod sa mga sugo nga iyang 
gihatag.--Mat 7:21-23, Rom 1:5, 1Ju 3:28. 


Unsa ang “ngalan” ni Jesus nga tungod 
niana ang mga Kristohanon gidumtan 
sa tanang kanasoran? 


Nag-ilustrar niining laing bahin sa “ngalan” ni 
Jesus mao ang iyang matagnaong pasidaan nga 
ang iyang mga sumusunod “pagadumtan sa ta- 
nang kanasoran tungod sa akong ngalan.” (Mat 
24:9, usab ang Mat 10:22, Ju 15:20, 21; Buh 9:15, 
16) Tin-aw, kini dili tungod kay ang iyang ngalan 
naghawas sa usa ka Manlulukat o Manunubos, kon- 
dili tungod kay kini naghawas sa tinudlong Mag- 
mamando sa Diyos, ang Hari sa mga hari, nga 
kaniya ang tanang kanasoran kinahanglang mo- 
yukbo agig pagpasakop kay kondili sila makaa- 
gom ug kalaglagan.--Pin 19:11-16, itandi ang Sal 
2:7-12. 

Busa, tino usab nga sa dihang ang mga demon- 
yo mituman sa mando ni Jesus nga mogula gi- 
kan sa mga tawong ilang gigamhan, ilang gibuhat 

kana, dili tungod kay si Jesus mao ang gihalad nga 
Kordero sa Diyos, kondili tungod sa awtoridad nga 
gihawasan sa iyang ngalan ingong dinihogang ha- 
was sa Gingharian, ang usa nga adunay awtoridad 
sa pagmando, dili lamang sa usa ka lehiyon, kondi- 
li sa dinosenang lehiyon sa mga manulonda, nga 
makapagula sa mga demonyo nga tingali sa pagka- 
tig-a nagdumili sa mando nga mogula. (Mar 5:1- 
13, 9:25-29, Mat 12:28, 29, 26:53; itandi ang Dan 
10:5, 6, 12, 13.) Ang matinumanong mga apostoles 
ni Jesus giawtorisahan sa paggamit sa iyang nga- 
lan sa pagpagulag mga demonyo, sa wala pa ug 
human sa iyang kamatayon. (Luc 9:1; 10:17, Buh 
16:16-18) Apan sa dihang ang mga anak nga lala- 
ki sa Hudiyong saserdote nga si Esceva misulay sa 
paggamit sa ngalan ni Jesus niining paagiha, giku- 
westiyon sa daotang espiritu ang ilang katungod sa 
paggamit sa awtoridad nga gihawasan sa maong 
ngalan ug gipahinabo niini nga ang tawong gigam- 
han moatake ug modagmal kanila.--Buh 19:13-17. 

Sa dihang hisgotan sa mga sumusunod ni Jesus 
ang iyang “ngalan,” sila kanunayng mogamit sa 
ekspresyon nga “Ginoong Jesus” o “atong Ginoong 
Jesu-Kristo.” (Buh 8:16, 15:26: 19:5, 13, 17: 1Co 1: 
2, 10; Efe 5:20, Col 3:17) Ilang giila siya ingong 
ilang Ginoo dili lamang tungod kay siya mao ang 
tinudlo sa Diyos nga ilang Manlulukat ug Tag-iya 
gumikan sa iyang halad lukat (1Co 6:20, 7:22, 23; 
1Pe 1:18, 19, Jud 4) kondili tungod usab sa iyang 
posisyon ug awtoridad ingong hari. Tungod sa bug- 
os nga awtoridad ingong hari ug saserdote nga gi- 
hawasan sa ngalan ni Jesus nga ang iyang mga 
sumusunod misangyaw (Buh 5:29-32, 40-42), na- 
mawtismo sa mga tinun-an (Mat 28:18-20, Buh 
2:38, itandi ang 1Co 1:13-15), nagpalagpot sa imo- 
ral nga mga tawo (1Co 5:4, 5), ug nagtambag ug 
nagtudlo sa Kristohanong mga kongregasyon nga 
ilang gialagaran ingong mga magbalantay (1Co 
1:10, 2Te 3:6). Nan, dayag lamang nga kadtong 
giuyonan ni Jesus nga makabaton ug kinabuhi 
dili gayod magbutang ug pagtuo, o mounong, sa 
ubang “ngalan” ingong naghawas sa awtoridad sa 
Diyos sa pagmando kondili kinahanglang magpaki- 
ta ug dili-mabungkag nga pagkamaunongon sa 
“ngalan” niining gisugo sa Diyos nga Hari, si Gino- 
ong Jesu-Kristo.--Mat 12:18, 21, Pin 2:13; 3:8, tan- 
awa ang PAGDUOL SA Diyos. 

“Nagpamatuod sa Kamatuoran.” Alang sa 
pangutana ni Pilato, “Nan, kon mao, hari ka ba 
diay?”, si Jesus mitubag: “Ikaw ang nag-ingon nga 
ako hari. Tungod niini ako gipakatawo, ug tungod 
niini ako mianhi sa kalibotan, aron ako magpa- 
matuod sa kamatuoran. Ang matag usa nga da- 
pig sa kamatuoran mamati sa akong tingog.” (Ju 
18:37, tan-awa ang LEGAL NGA Kaso [Ang Paghusay 
Kang Jesus].) Ingon sa gipakita sa Kasulatan, ang 


PANGUNANG MGA HITABO SA YUTAN-ONG KINABUHI NI JESUS 
Ang Upat ka Ebanghelyo nga Kronolohikanhong Gihan-ay 


Panahon Dapit Hitabo Mateo Marcos Lucas Juan 
Mga Hitabo nga Mitultol sa Ministeryo ni Jesus 
3 W.K.P. Jerusalem, Pagkatawo ni Juan nga Tigbawtismo gitagna 1:5-25 
templo ngadto kang Zacarias 
m. 2 W.K.P. Nasaret; Pagkatawo ni Jesus gitagna ngadto kang Maria, 1:26-56 
Judea kinsa miduaw kang Elisabet 
2 W.K.P. Kabungtoran sa Pagkatawo ni Juan nga Tigbawtismo; sa ulahi, 1:57-80 
Judea iyang kinabuhi sa desyerto 
2W.K.P., Betlehem Pagkatawo ni Jesus (ang Pulong, nga pinaagi 1:1-25 2:1-7 1:1-5, 9-14 
m. Okt. 1 kaniya ang tanang ubang butang milungtad) 
ingong kaliwat ni Abraham ug ni David 
Duol sa Manulonda nagpahibalo sa maayong balita: 2:8-20 
Betlehem mga magbalantay sa karnero miduaw sa bata 
Betlehem: Si Jesus gituli (ika-8 nga adlaw), gipresentar 2:21-38 
Jerusalem sa templo (human sa ika-40 nga adlaw) 
1 W.K.P. o Jerusalem; Mga astrologo; pagkalagiw ngadto sa Ehipto; 2:1-23 2:39, 40 
TKP: Betlehem; mga bata gipamatay; pagbalik ni Jesus 
Nasaret 
12 K.P. Jerusalem Si Jesus nga napulog-duha ka tuig ang pangedaron 2:41-52 
didto sa Paskuwa; mipauli sa ila 
29, tingpamulak Kamingawan, Ministeryo ni Juan nga Tigbawtismo 3:1-12 1:1-8 3:1-18 1:6-8, 15-28 
Jordan 
Ang Pagsugod sa Ministeryo ni Jesus 
29, tinghunlak Suba sa Jordan Bawtismo ug pagdihog kang Jesus, gipanganak 3:13-17 1:9-11 3:21-38 1:32-34 
ingong tawo diha sa linya ni David apan 
gipahayag nga Anak sa Diyos 
Kamingawan Pagpuasa ug pagtental kang Jesus 4:1-11 1:12, 13 4:1-13 
sa Judea 
Betania saylo Panghimatuod ni Juan nga Tigbawtismo 1:15, 29-34 
sa Jordan bahin kang Jesus 
Ibabaw sa Walog Unang mga tinun-an ni Jesus 1:35-51 
sa Jordan 
Cana sa Galilea; Unang milagro ni Jesus; siya miduaw sa Capernaum 2:1-12 
Capernaum 
30, Paskuwa Jerusalem Pagsaulog sa Paskuwa; giabog ang 2:13-25 
mga magpapatigayon gikan sa templo 
Jerusalem Pagpakigsulti ni Jesus kang Nicodemo 3:1-21 
Judea; Enon Namawtismo ang mga tinun-an ni Jesus; 3:22-36 
si Juan mokunhod 
Tiberias Si Juan gibilanggo; si Jesus mibiya 4:12; 1:14, 3:19, 20; 4:1-3 
paingon sa Galilea 14:3-5 6:17-20 4:14 
Sikar, sa Paingon sa Galilea, si Jesus nanudlo sa mga 4:4-43 
Samaria Samarianhon 
Ang Dakong Ministeryo ni Jesus sa Galilea 
Galilea Unang gipahibalo, “Ang gingharian sa 4:17 14,15 414, 15 4:44, 45 
mga langit haduol na” 
Cana, Nasaret: Nag-ayo sa batang lalaki, nagbasa sa gisugo kaniya: | 4:13-16 4:16-31 4:46-54 
Capernaum gisalikway, mibalhin sa Capernaum 
Dagat sa Galilea, Pagtawag kang Simon ug Andres, Santiago 4:18-22 116-20 5:1-11 
duol sa Capernaum ug Juan 
Capernaum Nag-ayo sa gigamhan-sa-demonyo, usab sa 8:14-17 :21-34 4:31-41 
ugangang babaye ni Pedro ug sa daghang uban pa 
Galilea Unang panaw sa pagsangyaw sa Galilea, uban sa 4:23-25 :35-39 4:42, 43 
upat nga karon gitawag na 
Galilea Sanlahon giayo: dakong panon sa katawhan 8:1-4 :40-45 5:12-16 
mihugop kang Jesus 
Capernaum Giayo ang paralitiko 9:1-8 21-12 5:17-26 
Capernaum Pagtawag kang Mateo, nakigpangaon kauban 9:9-17 2:13-22 5:27-39 
sa mga maniningil ug buhis 
Judea Nagwali sulod sa mga sinagoga sa Judea 4:44 

Panahon 


31, Paskuwa 


32, hapit na ang 
Paskuwa 
(Ju 6:4) 


32, human sa 
Paskuwa 


Dapit 
Jerusalem 


Mipauli gikan sa 
Jerusalem(?) 


Galilea, 
Dagat sa Galilea 


Bukid duol 
sa Capernaum 


Duol sa Capernaum 
Capernaum 

Nain 
Galilea 
Galilea 
Galilea 
Galilea 


Galilea 


Galilea 
Galilea 


Dagat sa Galilea 


Dagat sa Galilea 


Gadara, HS sa 
Dagat sa Galilea 


Lagmit sa 
Capernaum 


Capernaum(?) 
Nasaret 
Galilea 
Tiberias 


Capernaum(?): 
AS nga daplin sa 
Dagat sa Galilea 


AS nga daplin sa 
Dagat sa Galilea: 
Genesaret 


Capernaum 


Lagmit sa 
Capernaum 
Fenicia: 
Decapolis 
Magadan 


AS nga daplin sa 
Dagat sa Galilea: 
Betsaida 


Cesarea 
Filipos 
Lagmit sa 
Bkd. Hermon 
Cesarea 
Filipos 
Galilea 


Capernaum 
Capernaum 


Galilea, 
Samaria 


Hitabo 


Mitambong ug kombira, nag-ayo sa usa ka tawo, 
nagbadlong sa mga Pariseo 


Mga tinun-an nangutlog mga uhay panahon sa 
lgpapahulay 


Nag-ayo ug kamot panahon sa Igpapahulay, miadto 
sa baybayon: nang-ayo 


Ang 12 gipili ingong mga apostoles 


Ang Wali sa Bukid 
Giayo ang sulugoon sa opisyal sa kasundalohan 
Gibanhaw ang anak nga lalaki sa babayeng balo 


Si Juan nga gibilanggo nagpadalag mga tinun-an 
ngadto kang Jesus 


Gisaway ang mga siyudad, pagpadayag 
ngadto sa mga bata, yugo masayon 


Mga tiil gihaplasan ug lana sa makasasala 
nga babaye, sambingay bahin sa mga utangan 


Ikaduhang panaw sa pagsangyaw sa Galilea, 
uban sa 12 


Giayo ang gigamhan-sa-demonyo: gisumbong nga 
kauban ni Beelzebub 


Mga eskriba ug mga Pariseo nangitag ilhanan 


Mga tinun-an ni Kristo mao ang iyang suod nga mga 
paryente 


Mga sambingay bahin sa magpupugas, 
mga bunglayon, uban pa: mga pagpatin-aw 


Unos gipalinaw sa dihang mitabok sa lanaw 


Giayo ang duha ka gigamhan-sa-demonyo: 
mga baboy gigamhan sa mga demonyo 

Babaye giayo: gibanhaw ang anak nga babaye 
ni Jairo 

Giayo ang duha ka tawong buta ug usa ka amang 
nga gigamhan-sa-demonyo 


Giduaw pag-usab ang siyudad diin siya gipadako, 
ug gisalikway pag-usab 


Ikatulong panaw sa pagsangyaw sa Galilea, 
midako pa sa dihang gipadala ang mga apostoles 


Si Juan nga Tigbawtismo gipunggotan: 
mga kahadlok ni Herodes sa iyang pagkasad-an 


Mga apostoles namauli gikan sa panaw sa 
pagsangyaw, 5,000 gipakaon 


Gisulayan nga himoong hari si Jesus, 
siya milakaw sa dagat, nang-ayo 


Gipaila ang “tinapay sa kinabuhi”: 
daghang tinun-an namiya 


Mga tradisyon nagpakawang sa Pulong sa Diyos 


Duol sa Tiro, Sidon, dayon ngadto sa Decapolis: 
4,000 gipakaon 


Mga Saduseo ug mga Pariseo nangita pag-usab ug 
ilhanan 


Nagpasidaan batok sa lebadura sa mga Pariseo, 
nag-ayo sa usa ka buta 


Si Jesus nga Mesiyas: nagtagna sa iyang kamatayon, 
pagkabanhaw 


Pagkausab sa dagway atubangan ni Pedro, Santiago, 
ug Juan 

Giayo ang gigamhan-sa-demonyo nga dili maayo sa 
mga tinun-an 

Nagtagna pag-usab sa iyang kamatayon ug 
pagkabanhaw 

Salapi nga ibayad sa buhis milagrosong gitagana 


Labing dako sa Gingharian: paghusay sa 
mga kasaypanan, kaluoy 


Mibiya sa Galilea aron motambong sa Pista sa 
mga Balongbalong, ang tanan gihiklin alang sa 
pag-alagad sa ministeryo 


Mateo 


12:1-8 


[2:9-21] 


5:1-7:29 
8:5-13 


11:2-19 


11:20-30 


12:22-37 


12:38-45 
12:46-50 


13:1-53 


8:18, 23-27 
8:28-34 


9:18-26 
9:27-34 
13:54-58 
9:35-11:1 
14:1-12 


14:13-21 


14:22-36 


15:1-20 
15:21-38 
15:39-16:4 


16:5-12 


16:13-28 
17143 

17:14-20 
17:22, 23 


17:24-27 
18:1-35 


8:19-22 


Marcos 


2:23-28 
3112 


3:13-19 


3:19-30 


9:33-50 


Lucas 


8:19-21 


8:4-18 


8:22-25 
8:26-39 


8:40-56 


9:759 


9:10-17 


9:18-27 


9:28-36 


9:37-43 


9:43-45 


9:46-50 


9:51-62 


Juan 


5:1-47 


6:1-13 


6:14-21 


6:22-71 


TA 


7:2-10 


Panahon 


32, Pista sa mga 
Balongbalong 


32, Pista sa 
Pagpahinungod 


Nisan 8, 33 


Nisan 9 


Dapit 


Hitabo 


Mateo 


Marcos 


Ulahing Bahin sa Ministeryo ni Jesus sa Judea 


Jerusalem 


Jerusalem 
Lagmit sa Judea 


Judea: Betania 

Lagmit sa Judea 
Lagmit sa Judea 
Lagmit sa Judea 


Lagmit sa Judea 


Lagmit sa Judea 


Jerusalem 


Publikong pagpanudlo ni Jesus sa Pista sa 
mga Balongbalong 


Pagpanudlo human sa Pista: nag-ayo sa usa ka buta 
Ang 70 gipadala aron sa pagwali, ang ilang pagpauli, 
pagtaho 


Nag-asoy bahin sa matinabangong Samarianhon, 
sa balay ni Marta, Maria 


Nagtudlo pag-usab sa sulondang pag-ampo, 
pagkamapinadayonon sa paghangyo 

Gipanghimakak ang bakak nga sumbong: 
gipakitang ang kaliwatan takos silotan 

Sa lamesa sa Pariseo, gisaway ni Jesus ang 
mga salingkapaw 

Pakigpulong bahin sa pag-atiman sa Diyos: 
matinumanong piniyalan 


Nag-ayo sa baldadong babaye panahon sa 
Igpapahulay: tulo ka sambingay 


Si Jesus didto sa Pista sa Pagpahinungod: 
Maayong Magbalantay 


Ulahing Bahin sa Ministeryo ni Jesus sa Sidlakan sa Jordan 


Saylo sa Jordan 
Perea 


(saylo sa Jordan) 
Perea 


Lagmit sa Perea 


Lagmit sa Perea 
Lagmit sa Perea 


Lagmit sa Perea 


Lagmit sa Perea 


Betania 
Jerusalem: Epraim 


Samaria, Galilea 
Samaria o Galilea 
Perea 


Perea 
Perea 


Lagmit sa Perea 
Lagmit sa Perea 


Jerico 


Daghan ang nagpakitag pagtuo kang Jesus 


Nanudlo sa mga siyudad, kabalangayan, mipaingon 
sa Jerusalem 


Pagsulod sa Gingharian, hulga ni Herodes: 
balay mabiniyaan 


Pagpaubos, sambingay bahin sa dakong 
panihapon 


Pagpalandong kon unsay nalangkit sa pagkatinun-an 


Mga sambingay: nawalang karnero, nawalang 
sensilyo, anak nga mausikon 


Mga sambingay: dili-matarong nga piniyalan, 
tawong dato ug si Lazaro 


Pagpasaylo ug pagtuo: walay-silbi nga 
mga ulipon 


Si Lazaro gibanhaw ni Jesus gikan sa mga patay 


Tambag ni Caifas batok kang Jesus: 
si Jesus mipahawa 


Nang-ayo ug nanudlo samtang nagpaingon sa 
Samaria, Galilea 

Mga sambingay: nagsigeg-hangyo nga 
babayeng balo, Pariseo ug maniningil ug buhis 

Milugsong agi sa Perea; nanudlo 
bahin sa diborsiyo 

Nagdawat ug nagpanalangin sa mga bata 


Datong batan-ong lalaki: sambingay bahin sa 
mga mamumuo sa parasan 


Ikatulong higayon nga gitagna ni Jesus ang iyang 
kamatayon, pagkabanhaw 


Hangyo alang kang Santiago ug Juan sa paglingkod 
sa Gingharian 


Pag-agi sa Jerico, siya nag-ayo ug duha ka tawong 
buta, miduaw kang Zaqueo, sambingay sa 
napulo ka mina 


19:1-12 


19:13-15 
19:16-20:16 


20:17-19 


20:20-28 


20:29-34 


Kataposang Ministeryo ni Jesus s 


a Jerusalem 


Betania 


Betania 


Miabot sa Betania unom ka adlaw una pa ang 
Paskuwa 


Kombira didto sa balay ni Simon nga sanlahon, 
si Maria nagdihog kang Jesus, mga Hudiyo miabot 
aron makita si Jesus ug si Lazaro 


Lucas 


18:35-19:28 


Juan 


721-52 


8:12-9:41 


1155-121 


12:2-11 


Panahon 
Nisan 9 


(gipadayon) 
Nisan 10 


Nisan 11 


Nisan 12 


Nisan 13 
(Huwebes 
sa hapon) 


Nisan 14 


(m. 3:00 s.h., 
Biyernes) 


Nisan 15 


Nisan 16 


lyyar 25 


Dapit 
Betania- 


Jerusalem 


Betania- 
Jerusalem 


Jerusalem 
Jerusalem 


Betania- 
Jerusalem 


Jerusalem, 
templo 


Jerusalem, 
templo 


Jerusalem, 
templo 


Jerusalem, 
templo 


Jerusalem, 
templo 


Jerusalem, 
templo 


Bukid 
sa mga Olibo 


Bukid 
sa mga Olibo 


Jerusalem 
Jerusalem 


Duol ug diha sa 
Jerusalem 


Jerusalem 


Jerusalem 
Jerusalem 
Jerusalem 
Jerusalem 
Jerusalem 
Getsemane 
Jerusalem 


Jerusalem 


Jerusalem 
Jerusalem 
Golgotha, 
Jerusalem 
Jerusalem 


Jerusalem 


Jerusalem 
ug kanait nga 
mga dapit 


Jerusalem; 
Galilea 


Bukid sa mga Olibo, 
duol sa Betania 


Hitabo 
Madaogong pagsulod ni Kristo sa Jerusalem 


Walay bunga nga kahoyng igos gitunglo; 
ikaduhang paghinlo sa templo 


Pangulong mga saserdote ug mga eskriba 
naglaraw sa pagpatay kang Jesus 


Pakighisgot sa mga Grego; pagkadili-matinuohon 
sa mga Hudiyo 


Walay bunga nga kahoyng igos nakaplagang nalaya 


Awtoridad ni Kristo gikuwestiyon; sambingay sa 
duha ka anak nga lalaki 


Mga sambingay sa daotang mga magtitikad, 
kombira sa kasal 


Mabitikong mga pangutana labot sa buhis, 
pagkabanhaw, sugo 


Pagpahilom ni Jesus sa pangutana labot sa 
kagikan sa Mesiyas 


Masakit nga pagsaway batok sa mga eskriba ug 
mga Pariseo 


Ang diyot nga salapi sa babayeng balo 


Tagna sa pagkapukan sa Jerusalem; presensiya 
ni Jesus; kataposan sa sistema 


Mga sambingay bahin sa napulo ka ulay, 
mga talanton, mga karnero ug mga kanding 


Relihiyosong mga pangulo naglaraw sa pagpatay 
kang Jesus 


Nakigsabot si Judas sa mga saserdote sa pagbudhi 
kang Jesus 


Mga kahikayan alang sa Paskuwa 


Pagpangaon sa Paskuwa uban sa 12 


Paghugas ni Jesus sa mga tiil sa iyang 
mga apostoles 


Si Judas gipaila ingong magbubudhi ug 
gipapahawa 


Panihapon sa Memoryal gisugdan uban sa 11 


Paglimod ni Pedro ug pagkatibulaag sa 
mga apostoles gitagna 

Magtatabang; paghigugmaay; kasakitan; 
pag-ampo ni Jesus 

Labihang kasakit didto sa tanaman; pagbudhi ug 
pagdakop kang Jesus 


Paghusay ni Anas, Caifas, 
sa Sanhedrin; paglimod ni Pedro 


Si Judas nga magbubudhi nagbitay sa kaugalingon 


Atubangan kang Pilato, dayon kang Herodes, 
ug dayon balik kang Pilato 


Gitugyan aron mamatay, human si Pilato 
magtinguha nga buhian siya 


Kamatayon ni Jesus diha sa estaka sa pagsakit, 
ug uban pang mga hitabo nga nalangkit 


Gikuha ang lawas ni Jesus gikan sa estaka sa 
pagsakit ug gilubong 


Mga saserdote ug mga Pariseo nagbutang ug 
guwardiya sa lubnganan 


Pagkabanhaw ni Jesus ug mga hitabo niadtong 
adlawa 


Misunod nga mga pagpakita ni Jesu-Kristo 


Pagkayab ni Jesus, ika-40 ka adlaw human sa 
iyang pagkabanhaw 


Mateo 
21:1-11, 
14-17 


211819, 
12, 13 


21:19-22 


21:23-32 


21:33-22:14 


26:20, 21 


26:21-25 
26:26-29 


26:31-35 


26:30, 36-56 
26:57-27:1 


27:3-10 
27:2, 11-14 


27:15-30 
27:31-56 
27:57-61 
27:62-66 


28:1-15 


28:16-20 


[Buh 1:9-12] 


Marcos 
11141 
11:1247 


11:18, 19 


11:20-25 
11:27-33 
12142 

12:13-34 
12:35-37 
12:38-40 
12:41-44 


13:1-37 


14:1, 2 
14:10, 11 


14:12-16 


14:17, 18 


14:18-21 
14:22-25 


14:27-31 


14:26, 32-52 


14:53-15:1 


1515 
15:6-19 
15:20-41 


15:42-47 


16:1-8 


[1Co 15:5-7] 


Lucas 
19:29-44 
19:45, 46 


19:47, 48 


20:1-8 
20:9-19 
20:20-40 
20:41-44 
20:45-47 
21:1-4 


21:5-38 


221,2 
22:3-6 


22:7-13 


22:14-18 


22:21-23 
2219, 20, 
24-30 
22:31-38 


22:39-53 
22:54-71 


[Buh 1:18,19] 
23:1-12 


23:13-25 
23:26-49 


23:50-56 


24:1-49 


[Buh 1:3-8] 


24:50-53 


Juan 


12:12-19 


12:20-50 


13:1-20 
13:21-30 
[1Co 11: 
23-25] 
13:31-38 
14:1-17:26 


18:1-12 


18:13-27 


18:28-38 
18:39-19:16 
19:16-30 


19:31-42 


20:1-25 


20:26-21:25 

kamatuoran nga iyang gipanghimatud-an dili la- 
mang ang kamatuoran sa katibuk-an. Kini mao 
ang hinungdanon kaayo nga kamatuoran bahin sa 
kon unsa ang mga katuyoan sa Diyos kaniadto ug 
karon, ang kamatuoran nga gipasukad sa paninug- 
dang kamatuoran bahin sa soberanong kabubut-on 
sa Diyos ug sa Iyang katakos sa pagtuman sa ma- 
ong kabubut-on. Pinaagi sa iyang ministeryo, gipa- 
dayag ni Jesus nga ang maong kamatuoran, nga 
anaa sa “sagradong tinago,” mao ang Gingharian 
sa Diyos diin si Jesu-Kristo, ang “anak ni David,” 
mag-alagad ingong Hari-Saserdote diha sa trono. 
Kini mao usab ang pangunang kaundan sa mensa- 
he nga gimantala sa mga manulonda sa wala pa ug 
sa panahon sa iyang pagkatawo didto sa Betlehem 
sa Judea, ang siyudad ni David.--Luc 1:32, 33, 
2:10-14: 3:31. 

Aron magmalamposon ang ministeryo ni Jesus 
sa pagpamatuod sa kamatuoran, dili lang kay bas- 
ta siya makigsulti, mosangyaw, ug manudlo. Ga- 
was pa sa pagbiya sa iyang langitnong himaya 
aron ipanganak ingong tawo, kinahanglang iyang 
tumanon ang tanang butang nga gitagna bahin 
kaniya, lakip ang mga landong o mga sumbanan 
nga makita diha sa pakigsaad sa Balaod. (Col 2:16, 
17; Heb 10:1) Aron mahuptan ang kamatuoran sa 
matagnaong pulong ug mga saad sa iyang Ama- 
han, si Jesus kinahanglang magkinabuhi sumala sa 
paagi nga ang kamatuoran mahimong katinuoran, 
magtuman niini pinaagi sa kon unsay iyang isulti 
ug buhaton, kon sa unsang paagi siya magkinabu- 
hi, ug kon sa unsang paagi siya mamatay. Busa, 
siya kinahanglang mao ang kamatuoran, buot ing- 
non, ang kahugpongan sa kamatuoran, sama sa 
iyang giingon nga mao siya.--Ju 14:6. 

Tungod niini si apostol Juan nakasulat nga si Je- 
sus “puno sa dili-takos nga kalulot ug sa kamatuo- 
ran” ug nga, bisan tuod “ang Balaod gihatag pina- 
agi ni Moises, ang dili-takos nga kalulot ug ang 
kamatuoran miabot pinaagi ni Jesu-Kristo.” (Ju 1: 
14, 17) Pinaagi sa iyang pagkahimugso ingong 
tawo, sa iyang pagpresentar sa iyang kaugalingon 
ngadto sa Diyos pinaagig bawtismo sa tubig, sa 
iyang tulo ug tunga ka tuig nga publikong pag- 
alagad alang sa Gingharian sa Diyos, sa iyang 
kamatayon tungod sa pagkamatinumanon ngadto 
sa Diyos, sa iyang pagkabanhaw ngadto sa la- 
ngit--pinaagi niining tanang makasaysayanhong 
mga hitabo---ang kamatuoran sa Diyos midangat, 
o “miabot,” nga mao, nangatuman. (Itandi ang Ju 
1:18, Col 2:17.) Busa, ang tibuok nga buluhaton ni 
Jesu-Kristo mao ang 'pagpamatuod sa kamatuo- 
ran, sa mga butang nga niana nanumpa ang Di- 
yos. Si Jesus dili kay landong lamang nga Mesiyas 
o Kristo. Siya mao gayod ang tinuod nga gisaad. 
Siya dili kay landong lamang nga Hari ug Saserdo- 

te. Siya mao gayod ang katinuoran.--Rom 15:8- 
12, itandi ang Sal 18:49, 117:1; Deu 32:43, Isa 
11:10. 

Kini nga kamatuoran mao ang kamatuoran nga 
"magpahigawas sa mga tawo' kon ilang ipakita nga 
sila “dapig sa kamatuoran” pinaagi sa pagdawat sa 
papel ni Jesus diha sa katuyoan sa Diyos. (Ju 8:32- 
36, 18:37) Ang dili pagpanumbaling sa katuyoan sa 
Diyos labot sa iyang Anak, ang pagtukod ug mga 
paglaom sa uban pang pundasyon, ang paghimog 
mga desisyon labot sa pagkinabuhi sa usa ka tawo 
pinasukad sa uban pang pasukaranan maoy pag- 
tuo sa kabakakan, sa pagkahimong nalimbongan, 
sa pagsunod sa pagtultol sa amahan sa kabakakan, 
ang Kaaway sa Diyos. (Mat 7:24-27: Ju 8:42-47) 
Kini magpasabot nga ang usa ‘mamatay tungod sa 
iyang kaugalingong mga sala. (Ju 8:23, 24) Tu- 
ngod niini si Jesus wala magpanuko sa pagpahayag 
sa iyang posisyon diha sa katuyoan sa Diyos. 

Tinuod, siya nagsugo sa iyang mga tinun-an, 
gani hugot nga nagpina, nga dili nila ipahibalo sa 
publiko ang iyang pagka-Mesiyas (Mat 16:20, Mar 
8:29, 30) ug talagsa rang maghisgot sa iyang kau- 
galingon ingong ang Kristo gawas kon kauban nila 
sa pribado. (Mar 9:33, 38, 41: Luc 9:20, 21; Ju 17:3) 
Apan siya maisogon ug kanunayng nagpunting sa 
pagtagad sa ebidensiya diha sa mga tagna ug sa 
iyang mga buhat nga nagpamatuod nga siya mao 
ang Kristo. (Mat 22:41-46: Ju 5:31-39, 45-47, 7:25- 
31) Sa dihang nakigsulti sa usa ka babayeng Sama- 
rianhon didto sa usa ka atabay, si Jesus, nga “gi- 
kapoy sa panaw,” nagpaila sa iyang kaugalingon 
ngadto kaniya, lagmit aron mapukaw ang pagka- 
maukiton sa mga lungsoranon ug mogula gikan sa 
lungsod aron sa pag-adto kaniya, ingon sa nahita- 
bo. (Ju 4:6, 25-30) Ang pagpangangkon lamang 
ingong Mesiyas walay kapuslanan kon dili ubanan 
ug ebidensiya, ug sa kataposan, ang pagtuo gikina- 
hanglan alang niadtong nakakita ug nakadungog 
kon buot nilang dawaton ang kamatuoran nga tuk- 
ma gayong gipunting sa maong ebidensiya.---Luc 
22:66-71: Ju 4:39-42, 10:24-27: 12:34-36. 

Gisulayan ug Gihingpit. Gipakita ni Jeho- 
va nga Diyos ang iyang kinalabwang pagsalig sa 
iyang Anak sa pagsugo kaniya nga moanhi sa yuta 
ug moalagad ingong ang sinaad nga Mesiyas. Ang 
katuyoan sa Diyos nga adunay “binhi” (Gen 3:15), 
ang Mesiyas, nga magsilbing halad nga Kordero sa 
Diyos, nahibaloan na Niyang daan “sa wala pa ang 
pagkatukod sa kalibotan” (1Pe 1:19, 20), usa ka eks- 
presyon nga gihisgotan ubos sa ulohang PAGKAHI- 
BALO-DAAN, PAGBUOT-DAAN (Ang Mesiyas gimbut-an 
daan). Apan, ang rekord sa Bibliya wala mag-ingon 
kon unsang panahona gitudlo o gipahibalo ni Jeho- 
va ang espesipikong indibiduwal nga gipili aron bu- 
haton kining maong buluhaton, kon sa panahon ba 

sa pagrebelde didto sa Eden o kaha sa ulahi na nga 
panahon. Tungod sa mga kinahanglanon, ilabina 
nianang sa halad lukat, dili mahimong gamiton 
ang bisan kinsa nga tawong dili hingpit, apan ma- 
himong gamiton ang usa ka hingpit nga espiritung 
anak. Gikan sa tanan niyang milyonmilyong espi- 
ritung mga anak, si Jehova nagpilig usa nga mohi- 
mo sa maong buluhaton: ang iyang Panganay, ang 
Pulong.---Itandi ang Heb 1:5, 6. 

Ang Anak sa Diyos kinabubut-ong midawat sa 
maong buluhaton. Kini dayag nga makita sa Filipos 
2:5-8, iyang “gihaw-asan ang iyang kaugalingon” 
sa iyang langitnong himaya ug espirituhanong ki- 
naiyahan ug “gihuptan ang dagway sa usa ka uli- 
pon” nga miuyon nga ibalhin ang iyang kinabuhi 
ingong yutan-on, pisikal, tawhanon. Ang buluha- 
ton nga gitahas kaniya adunay dako kaayong res- 
ponsibilidad, busa dako gayod kaayo ang nalangkit. 
Pinaagi sa pagpabiling matinumanon, iyang mapa- 
matud-an nga bakak ang pangangkon ni Satanas, 
nga gitala maylabot sa kahimtang ni Job, nga ubos 
sa kawalad-on, pag-antos, ug pagsulay, ang mga 
alagad sa Diyos mosalikway Kaniya. (Job 1:6-12, 
2:2-6) Ingong panganay nga Anak sa tanang lina- 
lang sa Diyos, si Jesus makahatag sa labing kom- 
binsidong tubag sa maong akusasyon ug sa kina- 
maayohang pamatuod dapig sa iyang Amahan sa 
mas dakong isyu sa katungod sa unibersohanong 
pagkasoberano ni Jehova. Sa ingon siya mahimong 
ang “Amen, ang matinumanon ug matuod nga 
saksi.” (Pin 3:14) Kon siya mapakyas, iyang mapa- 
kaulawan ang ngalan sa iyang Amahan labaw sa 
mahimo ni bisan kinsa. 

Siyempre, sa pagpili sa iyang bugtong nga Anak, 
si Jehova wala 'magdali sa pagpandong sa iyang 
mga kamot diha kaniya, uban ang risgo nga ma- 
himong “mag-aambit sa posibleng mga sala,' kay si 
Jesus dili bag-ohan nga lagmit “moburot sa pagpa- 
garbo ug mahulog sa paghukom nga gipakanaog 
batok sa Yawa.” (Itandi ang 1Ti 5:22, 3:6.) Si Jeho- 
va “bug-os nakaila” sa iyang Anak gikan sa iyang 
suod nga pagpakig-uban kaniya sulod sa nanga- 
ging dili-maihap nga mga panahon (Mat 11:27, 
itandi ang Gen 22:12, Neh 9:7, 8) ug busa maka- 
tudlo kaniya sa pagtuman sa dili-masayop nga 
mga tagna sa Iyang Pulong. (Isa 46:10, 11) Busa 
ang Diyos dili kay dili-makataronganon o awto- 
matikong naggarantiya ug 'tinong kalamposan' sa 
iyang Anak pinaagi lamang sa paghatag kaniya sa 
papel sa gitagnang Mesiyas (Isa 55:11), diha sa pa- 
agi nga gipangangkon sa teoriya sa predestinas- 
yon. 

Bisan tuod ang Anak wala pa makasinatig pag- 
sulay nga sama nianang iyang atubangon nianang 
panahona, iyang gipasundayag ang iyang pagka- 
matinumanon ug pagkamahinalaron sa ubang mga 

paagi. Siya nakabaton na ug dakong responsibilidad 
ingong Tigpamaba sa Diyos, ang Pulong. Apan 
wala gayod niya abusohi ang iyang posisyon ug 
awtoridad, sama sa gibuhat sa yutan-ong tigpama- 
ba sa Diyos nga si Moises sa usa niana ka okasyon. 
(Num 20:9-13, Deu 32:48-51, Jud 9) Ingong Usa 
nga pinaagi kaniya gilalang ang tanang butang, 
ang Anak maoy usa ka diyos, “ang bugtong-gipa- 
nganak nga diyos” (Ju 1:18), busa nakabaton ug 
mas mahimayaong posisyon ug kabantog kay sa 
tanang ubang espiritung mga anak sa Diyos. Bi- 
san pa niana siya wala magmapahitas-on. (Itandi 
ang Eze 28:14-17.) Busa, dili ikaingon nga ang 
Anak wala pa makapamatuod sa iyang pagkamau- 
nongon, pagkamapainubsanon, ug pagkamahinala- 
ron sa daghang paagi. 

Ingong pananglitan, tagda ang pagsulay nga gi- 
hatag ngadto sa unang tawhanong anak sa Diyos 
nga si Adan. Kana nga pagsulay wala maglakip ug 
paglahutay tungod sa paglutos o pag-antos, apan 
sa paghupot lamang ug masinugtanong pagtahod 
sa kabubut-on sa Diyos labot sa kahoy sa kahibalo 
sa maayo ug sa daotan. (Gen 2:16, 17: tan-awa ang 
KAHOY.) Ang pagrebelde ug pagtental ni Satanas 
dili bahin sa pagsulay nga gihatag sa Diyos sa si- 
nugdan apan miabot ingong dugang lamang, nga 
dili gikan sa Diyos. Ni ang maong pagsulay, sa di- 
hang gihatag, naglangkit ug pagtental gikan sa 
tawo, ingon sa nahitabo kang Adan tungod sa pag- 
pakasala ni Eva. (Gen 3:6, 12) Tungod niana, ang 
pagsulay kang Adan mahimo unta nga walay ten- 
tasyon o impluwensiya gikan sa uban sa pagbuhat 
ug sayop, ang tanan nag-agad sa kasingkasing ni 
Adan---sa iyang gugma sa Diyos ug sa iyang kaga- 
wasan gikan sa kahakog. (Pr 4:23) Kon nagmatinu- 
manon, si Adan may pribilehiyo unta sa pagkuha 
sa bunga gikan “sa kahoy sa kinabuhi ug moka- 
on ug mabuhi hangtod sa panahong walay tino” 
ingong nasulayan, inuyonan nga tawhanong anak 
sa Diyos (Gen 3:22), nga kining tanan mabatonan 
nga dili kinahanglang makasinati ug daotang im- 
pluwensiya ug pagsulay, paglutos, o pag-antos. 

Angayng matikdan usab nga sa dihang gibiyaan 
sa espiritung anak, kinsa sa ulahi nahimong Sata- 
nas, ang pag-alagad sa Diyos, wala niya kadto hi- 
moa tungod kay adunay naglutos o nagtental kani- 
ya sa pagbuhat ug sayop. Tinong dili ang Diyos, 
kay “Siya dili mosulay kang bisan kinsa pinaagig 
daotang mga butang.” Apan ang maong espiritung 
anak napakyas sa paghupot sa pagkamaunongon, 
gitugotan ang kaugalingon “sa pagkaganoy ug pag- 
kahaylo sa iyang kaugalingong tinguha,” ug naka- 
sala, nahimong usa ka rebelde. (San 1:13-15) Siya 
napakyas sa pagsulay maylabot sa gugma. 

Apan, ang isyu nga gibangon sa Kaaway sa 
Diyos nagkinahanglan nga ang Anak, ingong ang 

sinaad nga Mesiyas ug umaabot nga Hari sa Ging- 
harian sa Diyos, karon mailalom sa usa ka pagsu- 
lay sa integridad ubos sa bag-ong mga kahimtang. 
Kini nga pagsulay ug ang mga pag-antos nga 
dala niini gikinahanglan usab aron siya “mahing- 
pit” alang sa iyang posisyon ingong Hataas nga Sa- 
serdote sa Diyos alang sa katawhan. (Heb 5:9, 10) 
Aron makab-ot ang mga kinahanglanon alang sa 
bug-os nga pagpahiluna-sa-katungdanan ingong 
Pangulong Ahente sa kaluwasan, ang Anak sa Di- 
yos 'kinahanglan nga mahisama sa iyang “mga ig- 
soon” [kadtong nahimong iyang dinihogang mga 
sumusunog] sa tanang paagi, aron siya mahimong 
maluluy-on ug matinumanong hataas nga saser- 
dote.” Kinahanglan siyang molahutay sa mga kali- 
sod ug mga pag-antos, aron siya “makaarang sa 
pagtabang kanila nga ginasulayan,” nga makama- 
ong mobati sa ilang mga kaluyahon ingong usa 
nga “nasulayan sa tanang paagi sama kanato, apan 
walay sala.” Bisan tuod hingpit ug walay sala, siya 
sa gihapon “makahimo sa pagpakiglabot sa kasara- 
ngan nga paagi sa mga walay alamag ug sa mga 
masalaypon.” Pinaagi lamang sa maong Hataas 
nga Saserdote nga ang dili-hingpit nga mga tawo 
"makaduol uban ang kagawasan sa pagsulti sa tro- 
no sa dili-takos nga kalulot, aron makadawat kita 
ug kaluoy ug makakaplag ug dili-takos nga kalulot 
ingong tabang sa hustong panahon.”---Heb 2:10- 
18: 4:15-5:2, itandi ang Luc 9:22. 

May kagawasan gihapon sa pagpili. Si Jesus 
mismo miingon nga ang tanang tagna mahitu- 
ngod sa Mesiyas tino nga matuman, “kinahanglang 
matuman.” (Luc 24:44-47, Mat 16:21: itandi ang 
Mat 5:17.) Apan tino nga kini wala magpahiga- 
was sa Anak sa Diyos gikan sa kabug-at sa res- 
ponsibilidad, ni kini naghanaw sa iyang kagawa- 
san sa pagpili--nga magmatinumanon o kaha dili 
magmatinumanon. Kining butanga dili kay bug-os 
magdepende lamang sa Labing Gamhanan nga Di- 
yos, si Jehova. Kinahanglang buhaton sa Iyang 
Anak ang iyang bahin aron matuman ang mga 
tagna. Ang Diyos mipasalig sa katinoan sa mga 
tagna pinaagi sa iyang maalamong pagpili sa usa 
nga mobuhat niana nga asaynment, ang “Anak 
nga iyang gihigugma.” (Col 1:13) Tataw nga ang 
iyang Anak naghupot gihapon ug naggamit sa 
iyang kagawasan sa pagpili samtang usa ka tawo 
dinhi sa yuta. Si Jesus naghisgot bahin sa iyang ka- 
ugalingong kabubut-on, nga nagpakitang siya ki- 
nabubut-ong nagpasakop sa kabubut-on sa iyang 
Amahan (Mat 16:21-23, Ju 4:34, 5:30, 6:38), ug 
may kaamgohang nagbuhat alang sa katumanan 
sa iyang asaynment sumala sa gilatid sa Pulong sa 
iyang Amahan. (Mat 3:15, 5:17, 18, 13:10-17, 34, 
35: 26:52-54: Mar 1:14, 15: Luc 4:21) Siyempre, ang 
katumanan sa ubang mga bahin sa tagna wala ma- 

ilalom sa pagbuot ni Jesus, ang uban natuman hu- 
man sa iyang kamatayon. (Mat 12:40, 26:55, 56; Ju 
18:31, 32, 19:23, 24, 36, 37) Ang asoy bahin sa na- 
hitabo niadtong gabii una pa sa iyang kamatayon 
tin-aw kaayong nagpadayag sa iyang hilabihang 
paningkamot nga tumanon, dili ang iyang kabu- 
but-on, kondili ang labawng kabubut-on sa Usa 
nga mas maalamon kay kaniya, ang iyang Ama- 
han. (Mat 26:36-44: Luc 22:42-44) Kini usab nag- 
padayag nga, bisan tuod hingpit, siya miila gayod 
sa iyang pagdepende ingong tawo ngadto sa iyang 
Amahan, si Jehova nga Diyos, alang sa kalig-on sa 
panahon sa panginahanglan.--Ju 12:23, 27, 28, 
Heb 5:7. 

Busa si Jesus daghag angayng palandongon, ug 
daghan usab ang hinungdan nga palig-onon ang 
iyang kaugalingon, sulod sa 40 ka adlaw nga siya 
nagpuasa (sama sa gihimo ni Moises) didto sa ka- 
mingawan human sa iyang bawtismo ug pagdihog. 
(Ex 34:28, Luc 4:1, 2) Didto direkta niyang naeng- 
kuwentro ang samag-halas nga Kaaway sa iyang 
Amahan. Migamit ug mga taktika nga susama sa 
iyang gigamit didto sa Eden, si Satanas nga Yawa 
misulay sa pagdaldal kang Jesus sa pagpasunda- 
yag ug kahakog, sa pagbayaw sa iyang kaugali- 
ngon, ug sa paglimod sa pagkasoberano sa iyang 
Amahan. Dili sama kang Adan, si Jesus (“ang ka- 
taposang Adan”) naghupot sa iyang integridad ug, 
tungod sa kanunayng paghisgot sa gipahayag nga 
kabubut-on sa iyang Amahan, si Satanas mibiya, 
“hangtod sa laing angay nga higayon.”--Luc 4:1- 
13, 1Co 15:45. 

Ang Iyang mga Buhat ug Personal nga mga 
Hiyas. Tungod kay “ang dili-takos nga kalulot 
ug ang kamatuoran” moabot pinaagi kang Jesu- 
Kristo, kinahanglan siyang makig-uban sa mga 
tawo aron sila makadungog kaniya ug makakita sa 
iyang mga buhat ug mga hiyas. Sa ingon ilang ma- 
ilhan siya ingong ang Mesiyas ug magbutang ug 
pagtuo sa iyang halad sa dihang siya namatay 
alang kanila ingong “ang Kordero sa Diyos.” (Ju 1: 
17, 29) Siya personal nga miadto sa daghang rehi- 
yon sa Palestina, nga nagbaktas ug ginatos ka mil- 
ya. Nakigsulti siya sa mga tawo diha sa kadaplinan 
sa lanaw ug sa mga kabakiliran ingon man diha sa 
mga siyudad ug mga balangay, sa mga sinagoga 
ug sa templo, sa mga tiyanggihan, sa kadalanan ug 
kabalayan (Mat 5:1, 2, 26:55; Mar 6:53-56, Luc 
4:16: 5:1-3: 13:22, 26, 19:5, 6), nga namulong sa 
dagkong panon sa katawhan ug sa mga indibidu- 
wal, kalalakin-an ug kababayen-an, tigulang ug 
batan-on, adunahan ug kabos.---Mar 3:7, 8: 4:1: Ju 
3:1-3, Mat 14:21, 19:21, 22, 11:4, 5. 

Ang kaubang tsart nagpakita sa usa ka paagi 
kon unsaon pagtakdo sa kronolohikanhong paagi 
ang upat ka asoy sa yutan-ong kinabuhi ni Jesus. 

Kini naghatag usab ug pagsabot sa nagkalainlaing 
“mga kampanya” o mga panaw nga iyang gihimo 
sa panahon sa iyang ministeryo sulod sa tulo ug 
tunga ka tuig. 

Si Jesus nagpakitag panig-ingnan sa iyang mga 
tinun-an pinaagi sa pagkakugihan, pagbangon ug 
sayo, pag-alagad hangtod sa gabii. (Luc 21:37, 38, 
Mar 11:20, 1:32-34, Ju 3:2; 5:17) Dili lang kausa 
nga iyang gigugol ang kagabhion sa pag-ampo, 
sama sa iyang gibuhat sa gabii una pa niya ihatag 
ang Wali sa Bukid. (Mat 14:23-25, Luc 6:12-7:10) 
Sa laing higayon, human mag-alagad panahon sa 
kagabhion, siya mibangon samtang ngitngit pa ug 
mipaingon sa usa ka hilit nga dapit aron sa pag- 
ampo. (Mar 1:32, 35) Bisan pag sagad nga nabalda 
ang iyang pribasiya tungod sa panon sa katawhan, 
sa gihapon iyang 'gidawat sila nga maluloton ug 
iyang gisuginlan sila mahitungod sa gingharian sa 
Diyos.” (Luc 9: 10, 11; Mar 6:31-34, 7:24-30) Siya na- 
kasinatig kakapoy, kauhaw, ug kagutom, usahay 
dili una mokaon tungod sa buluhaton nga angayng 
buhaton.--Mat 21:18, Ju 4:6, 7, 31-34: itandi ang 
Mat 4:2-4, 8:24, 2b. 

Timbang nga panglantaw sa materyal nga 
mga butang. Hinunoa, siya dili usa ka asetiko, 
nga sobrang naghikaw sa kaugalingon nga walay 
pagtagad sa naglungtad nga mga sirkumstansiya. 
(Luc 7:33, 34) Gidawat niya ang daghang imbitas- 
yon sa pagpangaon ug bisan sa mga bangkete, nga 
miduaw sa mga balay sa mga tawo nga bahandia- 
non. (Luc 5:29: 7:36: 14:1; 19:1-6) Miamot siya sa 
kasadya sa usa ka kasal pinaagi sa paghimo sa tu- 
big nga maayong bino. (Ju 2:1-10) Ug nagpabili 
siya sa maayong mga butang nga gihimo alang ka- 
niya. Sa dihang nasuko si Judas kang Maria nga ig- 
soong babaye ni Lazaro tungod sa iyang paggamit 
sa usa ka librang pinahumotan nga lana (nagkan- 
tidad ug kapin sa 8220, o katumbas sa mga usa ka 
tuig nga suhol sa usa ka mamumuo) aron ihaplas 
sa tiil ni Jesus ug nagpakitang nabalaka kunohay 
sa mga kabos kinsa makapahimulos unta kon giba- 
ligya pa ang maong lana, si Jesus miingon: “Pasag- 
di lang siya, aron makatuman siya niining naan- 
dang buhat alang sa adlaw sa paglubong kanako. 
Kay ang mga kabos kanunay nga anaa kaninyo, 
apan ako dili kanunay nga ania kaninyo.” (Ju 12: 
2-8, Mar 14:6-9) Ang pang-ilalom nga besti nga 
iyang gisul-ob sa dihang siya gidakop, nga “hinabol 
gikan sa itaas hangtod sa ubos,’ dayag nga dekali- 
dad nga besti. (Ju 19:23, 24) Bisan pa niana, kanu- 
nayng giuna ni Jesus ang espirituwal nga mga bu- 
tang ug wala gayod mabalaka sa hilabihan bahin 
sa materyal nga mga butang, maingon sa iyang gi- 
tambag sa uban.---Mat 6:24-34, 8:20, Luc 10:38-42, 
itandi ang Flp 4:10-12. 

Maisogong Manluluwas. Ang dakong kaisog, 
pagkalalaki, ug kalig-on maoy dayag sa tibuok ni- 
yang ministeryo. (Mat 3:11, Luc 4:28-30, 9:51: Ju 
2:13-17: 10:31-39, 18:3-11) Sama kang Josue, Ha- 
ring David, ug uban pa, si Jesus maoy usa ka man- 
lalaban alang sa kawsa sa Diyos ug alang sa mga 
mahigugmaon sa pagkamatarong. Ingong ang si- 
naad nga “binhi,” kinahanglan niyang atubangon 
ang pagdumot sa ‘binhi sa halas,’ nga makiggubat 
batok kanila. (Gen 3:15, 22:17) Giatake niya ang 
mga demonyo ug ang ilang impluwensiya diha sa 
mga kaisipan ug mga kasingkasing sa mga tawo. 
(Mar 5:1-13, Luc 4:32-36, 11:19-26, itandi ang 2Co 
4:3, 4: Efe 6:10-12.) Ang salingkapaw nga relihiyo- 
song mga pangulo nagpakita nga sila nakigbatok 
gayod sa pagkasoberano ug sa kabubut-on sa Di- 
yos. (Mat 23:13, 27, 28, Luc 11:53, 54: Ju 19:12-16) 
Si Jesus bug-os nga nagpildi kanila sa ilang sunod- 
sunod nga binaba nga mga engkuwentro. Iyang gi- 
gamit “ang espada sa espiritu,” ang Pulong sa Di- 
yos, uban ang kusog, hingpit nga pagkontrolar, 
ug pamaagi---nga nagpahunong sa malimbongong 
mga argumento ug malit-agon nga mga panguta- 
na nga giduso sa iyang mga magsusupak, nga 
“nagkorner” kanila o nagbutang kanila sa 'kahim- 
tang nga walay kapilian.” (Mat 21:23-27, 22:15-46) 
Siya walay kokahadlok nga nagyagyag kanila kon 
unsa gayod sila: mga magtutudlo sa tawhanong 
mga tradisyon ug mga pormalismo, buta nga mga 
pangulo, kaliwat sa mga bitin, ug mga anak sa Ka- 
away sa Diyos, kinsa mao ang prinsipe sa mga de- 
monyo ug usa ka mamumunong bakakon.---Mat 
15:12-14: 21:33-41, 45, 46, 23:33-35, Mar 7:1-13, 
Ju 8:40-45. 

Bisan pa niining tanan, si Jesus dili gayod bagis, 
wala mangitag kasamok, ug milikay sa wala kina- 
hanglanang kapeligrohan. (Mat 12:14, 15; Mar 3: 
6, 7: Ju 7:1, 10, 11:53, 54; itandi ang Mat 10:16, 17, 
28-31.) Ang iyang kaisog maoy pinasukad sa pag- 
tuo. (Mar 4:37-40) Wala siya mawad-ig pagpugong 
sa iyang kaugalingon apan nagpabiling kalmado sa 
dihang gipanamastamasan ug gidaogdaog, ‘nga 
nagpiyal sa iyang kaugalingon ngadto sa usa nga 
nagahukom sa pagkamatarong.'---1Pe 2:23. 

Pinaagi sa iyang maisogon nga pagpakig-away 
alang sa kamatuoran ug pinaagi sa paghatag ug 
kahayag ngadto sa katawhan bahin sa katuyoan sa 
Diyos, si Jesus, ingong mas dako kay kang Moises, 
nagtuman sa matagnaong papel ingong Tigpaga- 
was. Siya nagmantala ug kagawasan ngadto sa 
mga binihag. (Isa 42:1, 6, 7: Jer 30:8-10, Isa 61:1) 
Bisan tuod daghan ang nagpanuko tungod sa ha- 
kog nga mga hinungdan ug tungod sa kahadlok sa 
mga namuno (Ju 7:11-13, 9:22, 12:42, 43), ang 
uban nakabaton ug kaisog nga makalingkawas gi- 

kan sa ilang mga talikala sa kawalay alamag ug hi- 
labihang pagkaulipon sa bakak nga mga pangulo 
ug bakak nga mga paglaom. (Ju 9:24-39, itandi ang 
Gal 5:1.) Maingon nga ang matinumanong mga 
hari sa Juda mihimog mga kampanya sa pagwag- 
tang sa bakak nga pagsimba gikan sa ilang gingha- 
rian (2Cr 15:8, 17:1, 4-6, 2Ha 18:1, 3-6), sa ingon 
usab ang ministeryo ni Jesus, ang Mesiyanikong 
Hari sa Diyos, adunay malaglagong epekto batok sa 
bakak nga relihiyon sa iyang adlaw.—Ju 11:47, 48. 

Alang sa dugang impormasyon mahitungod sa 
yutan-ong ministeryo ni Jesu-Kristo, tan-awa ang 
MGA MAPA, Tomo 2, pp. 540, 541. 

Ang kalalom sa pagbati ug kainit. Apan si 
Jesus maoy usa ka tawo usab nga nagbaton ug ta- 
lagsaong pagbati, nga usa ka kinahanglanon alang 
sa mag-alagad ingong Hataas nga Saserdote sa Di- 
yos. Ang iyang pagkahingpit wala maghimo kani- 
ya nga sobra ka hinawayon o arogante ug domi- 
nante (sama sa mga Pariseo) ngadto sa dili-hingpit, 
makasasalang mga tawo nga sa taliwala kanila siya 
nagkinabuhi ug nagministeryo. (Mat 9:10-13, 21: 
31, 32, Luc 7:36-48, 15:1-32, 18:9-14) Bisan ang 
mga bata komportable uban kaniya, ug sa dihang 
gigamit ang usa ka bata ingong pananglitan, wala 
niya basta pabaroga ang bata atubangan sa iyang 
mga tinun-an kondili usab iyang “gihalog kini.” 
(Mar 9:36, 10:13-16) Siya maoy usa ka tinuod nga 
higala ug mabinationg kauban sa iyang mga su- 
musunod, “nga nahigugma kanila hangtod sa kata- 
posan.’ (Ju 13:1, 15:11-15) Wala niya gamita ang 
iyang awtoridad aron magmapugsanon ug magdu- 
gang ug mga luwan diha sa katawhan kondili, hi- 
nuon, miingon: “Umari kanako, kamong tanang 
nabudlayan . . . ako magapalagsik kaninyo.” Ang 
iyang mga tinun-an nakakaplag kaniya nga “ma- 
lumog-buot ug mapainubsanon sa kasingkasing,” 
ang iyang yugo masayon ug ang iyang luwan ma- 
gaan.---Mat 11:28-30. 

Ang mga katungdanan sa saserdote naglakip sa 
pag-atiman sa pisikal ug espirituwal nga kahimsog 
sa katawhan. (Lev 13-15) Ang kaluoy ug pagkama- 
bination nagpalihok kang Jesus sa pagtabang sa 
katawhan nga nag-antos sa balatian, pagkabuta, 
ug ubang mga kasakitan. (Mat 9:36, 14:14, 20:34, 
Luc 7:11-15, itandi ang Isa 61:1.) Tungod sa kama- 
tayon sa iyang higala nga si Lazaro ug sa kaguol sa 
mga igsoong babaye ni Lazaro, si Jesus “miagulo ug 
mihilak. (Ju 11:32-36) Busa, ingon sa gidahom, si 
Jesus nga Mesiyas ‘nagdala sa mga sakit ug nag- 
pas-an sa mga kasakit” sa uban, nga naghimo nia- 
na bisan pag kini nagpagula ug gahom gikan kani- 
ya. (Isa 53:4: Luc 8:43-48) Gihimo niya kini dili 
lamang ingong katumanan sa tagna kondili tungod 
kay ‘buot niyang himoon kini. (Mat 8:2-4, 16, 17) 
Mas mahinungdanon, siya naghatag kanilag es- 

pirituwal nga kahimsog ug kapasayloan sa mga 
sala, nga awtorisado sa paghimo niini tungod kay, 
ingong ang Kristo, siya gikatudlo-daan sa pagtaga- 
na sa halad lukat, gani gibawtismohan na sa kama- 
tayon nga mosangko sa estaka sa pagsakit.---Isa 
53:4-8, 11, 12, itandi ang Mat 9:2-8, 20:28, Mar 10: 
38, 39, Luc 12:50. 

“Kahibulongang Magtatambag.” Ang sa- 
serdote mao ang responsable sa pagtudlo sa kataw- 
han sa balaod ug kabubut-on sa Diyos. (Mal 2:7) 
Dugang pa, ingong harianong Mesiyas, ang gitag- 
nang “gamayng sanga gikan sa tuod ni Jese [ama- 
han ni David],” kinahanglang ipakita ni Jesus “ang 
espiritu ni Jehova diha sa kaalam, tambag, pagka- 
gamhanan, kahibalo, uban sa pagkahadlok kang 
Jehova.” Iyang ipasundayag ang 'pagkalipay” tu- 
ngod sa maong pagkahadlok kang Jehova. (Isa 
11:1-3) Ang dili-hitupngan nga kaalam nga ma- 
kaplagan diha sa mga pagtulon-an ni Jesus, kinsa 
“labaw pa kay kang Solomon” (Mat 12:42), mao ang 
usa sa labing gamhanang mga ebidensiya nga siya 
gayod ang Anak sa Diyos ug nga ang mga asoy sa 
Ebanghelyo dili lamang produkto sa dili-hingpit 
nga mga hunahuna ug paghanduraw sa mga tawo. 

Gipamatud-an ni Jesus nga siya mao ang sinaad 
nga “Kahibulongang Magtatambag” (Isa 9:6) pina- 
agi sa iyang kahibalo sa kabubut-on ug Pulong sa 
Diyos, pinaagi sa iyang pagsabot sa tawhanong ki- 
naiyahan, pinaagi sa iyang katakos sa pagtugkad sa 
kinauyokan sa mga pangutana ug mga isyu, ug pi- 
naagi sa pagpakita sa solusyon sa mga problema sa 
adlaw-adlaw nga pagkinabuhi. Ang ilado kaayong 
Wali sa Bukid maoy usa ka pangunang pananglitan 
niini. (Mat 5-7) Diha niini, gipakita sa iyang tam- 
bag ang dalan ngadto sa tinuod nga kalipay, kon 
unsaon sa paghusay ang mga away, unsaon sa 
paglikay sa imoralidad, unsaon sa pagpakiglabot 
niadtong nagpakitag pagdumot, ug gipakita usab 
niini ang paagi sa pagbuhat ug pagkamatarong 
nga walay pagkasalingkapaw, ang hustong tinam- 
dan sa materyal nga mga butang sa kinabuhi, ang 
pagsalig sa pagkamanggihatagon sa Diyos, ang bu- 
lawanong lagda sa paghupot ug maayong relasyon 
sa uban, ang mga paagi sa pag-ila sa relihiyosong 
mga panglimbong, ug kon unsaon sa pagtukod ug 
usa ka seguradong kaugmaon. Ang mga panon sa 
katawhan “nahingangha sa iyang paagi sa pagpa- 
nudlo, kay nagtudlo siya kanila ingon nga usa ka 
tawo nga may awtoridad, ug dili ingon sa ilang 
mga eskriba.” (Mat 7:28, 29) Human sa iyang pag- 
kabanhaw siya nagpadayon nga mao ang pangu- 
nang gigamit ni Jehova sa komunikasyon ngadto 
sa katawhan.---Pin 1:1. 

Batid nga Magtutudlo. Ang iyang paagi sa 
pagtudlo epektibo kaayo. (Ju 7:45, 46) Iyang gipre- 
sentar ang mga butang nga hinungdanon ug lalom 

kaayo sa paaging yano, mubo, ug tin-aw. Iyang gi- 
ilustrar ang iyang mga punto pinaagig mga butang 
nga nailhan kaayo sa iyang mga mamiminaw (Mat 
13:34, 35)--sa mga mangingisda (Mat 13:47, 48), 
mga magbalantay sa kahayopan (Ju 10:1-17), mga 
mag-uuma (Mat 13:3-9), mga magtutukod (Mat 
7:24-27: Luc 14:28-30), mga magpapatigayon (Mat 
13:45, 46), mga ulipon o mga agalon (Luc 16:1-9), 
mga ginang sa panimalay (Mat 13:33: Luc 15:8), o 
kang bisan kinsa (Mat 6:26-30). Ang yanong mga 
butang, sama sa tinapay, tubig, asin, panit nga 
mga sudlanag bino, daang mga besti, iyang giga- 
mit ingong mga simbolo sa mga butang nga mahi- 
nungdanon kaayo, maingon gayod sa paggamit ni- 
ini diha sa Hebreohanong Kasulatan. (Ju 6:31-35, 
51: 4:13, 14, Mat 5:13, Luc 5:36-39) Ang iyang pa- 
ngatarongan, nga sagad gipahayag pinaagig mga 
pagtandi, nagsumpo sa sayop nga mga pagtutol ug 
nagtabang sa pagbaton ug hustong panglantaw sa 
mga butang. (Mat 16:1-3, Luc 11:11-22, 14:1-6) Pa- 
nguna niyang gitumong ang iyang mensahe sa 
mga kasingkasing sa mga tawo, nga naggamit ug 
matugkarong mga pangutana aron sila maghuna- 
huna, makahimog kaugalingong mga konklusyon, 
magsusi sa ilang mga motibo, ug maghimog mga 
desisyon. (Mat 16:5-16, 17:24-27: 26:52-54: Mar 
3:1-5: Luc 10:25-37, Ju 18:11) Wala siya maningka- 
mot nga madani ang tibuok panon sa katawhan 
apan naningkamot sa pagpukaw sa mga kasingka- 
sing niadtong tim-os nga gigutom sa kamatuoran 
ug pagkamatarong.---Mat 5:3, 6, 13:10-15. 

Bisan tuod masinabtanon sa limitadong pagsa- 
bot sa iyang mga mamiminaw ug bisan sa iyang 
mga tinun-an (Mar 4:33) ug bisan tuod migamit ug 
katakos sa pag-ila kon unsa kadaghang impormas- 
yon ang ihatag kanila (Ju 16:4, 12), wala gayod 
niya 'pagaana' ang mensahe sa Diyos aron lamang 
mabatonan ang pabor sa katawhan. Ang iyang 
mga pulong maoy prangka, gani usahay masakit. 
(Mat 5:37: Luc 11:37-52, Ju 7:19, 8:46, 47) Ang 
tema sa iyang mensahe maoy: “Paghinulsol..., 
kay ang gingharian sa mga langit haduol na.” (Mat 
4:17) Sama sa gihimo sa mga manalagna ni Jeho- 
va sa unang kapanahonan, siya dayag nga nagsul- 
ti sa katawhan bahin 'sa ilang pag-alsa, ug sa ba- 
lay ni Jacob bahin sa ilang mga sala" (Isa 58:1; Mat 
21:28-32, Ju 8:24), ug naggiya kanila ngadto sa 
"sigpit nga ganghaan ug sa hagip-ot nga dalan” nga 
motultol kanila balik sa pag-uyon sa Diyos ug sa ki- 
nabuhi.--Mat 7:13, 14. 

“Pangulo ug Komandante.” Si Jesus nagpa- 
sundayag sa iyang mga kuwalipikasyon ingong 
“pangulo ug komandante” ug usab ingong “saksi 
ngadto sa nasodnong mga pundok.” (Isa 55:3, 4: 
Mat 23:10, Ju 14:10, 14; itandi ang 1Ti 6:13, 14.) Sa 

dihang ang panahon miabot alang niini, nga ubay- 
ubayng mga bulan human magsugod ang iyang 
ministeryo, siya miadto sa pipila ka tawo nga nail- 
han na niya ug gidapit sila: “Mahimong akong su- 
musunod.” Gibiyaan sa maong mga tawo ang pag- 
pangisda ug ang trabaho sa buhatan sa buhis nga 
walay pag-ukon-ukon. (Mat 4:18-22, Luc 5:27, 28; 
itandi ang Sal 110:3.) Ang kababayen-an miamot 
ug panahon, kusog, ug materyal nga mga kabta- 
ngan aron matagan-an ang mga panginahanglan 
ni Jesus ug sa iyang mga sumusunod.---Mar 15:40, 
41: Luc 8:1-3. 

Kining gamay nga grupo nagsilbi ingong kinau- 
yokan o pundasyon sa mahimong usa ka bag-ong 
“nasod,” ang espirituwal nga Israel. (1Pe 2:7-10) Gi- 
gugol ni Jesus ang tibuok gabii sa pag-ampo aron 
giyahan sa iyang Amahan una pa mopili sa 12 
ka apostoles, kinsa, kon magmatinumanon, mahi- 
mong mga haligi nianang bag-ong nasod, sama sa 
12 ka anak nga lalaki ni Jacob sa unodnong Israel. 
(Luc 6:12-16, Efe 2:20, Pin 21:14) Maingon nga si 
Moises adunay kaubang 70 ka lalaki ingong mga 
hawas sa nasod, gitudlo ni Jesus sa ulahi ang 70 ka 
dugang pang mga tinun-an alang sa ministeryo. 
(Num 11:16, 17: Luc 10:1) Human niana si Jesus 
naghatag ug linaing pagtagad niini nga mga tinun- 
an diha sa iyang pagpanudlo ug instruksiyon, gani 
ang Wali sa Bukid pangunang gipahayag alang ka- 
nila, ingon sa gipadayag sa mga kaundan niini. 
--Mat 5:1, 2, 13-16, 13:10, 11, Mar 4:34, 7:17. 

Bug-os niyang gidawat ang mga responsibilidad 
sa iyang pagkaulo, nanguna sa tanang butang (Mat 
23:10, Mar 10:32), naghatag sa iyang mga tinun-an 
ug mga responsibilidad ug mga buluhaton gawas 
pa sa ilang buluhatong pagwali (Luc 9:52, 19:29- 
35, Ju 4:1-8, 12:4-6, 13:29, Mar 3:9, 14:12-16), nag- 
dasig ug nagbadlong (Ju 16:27, Luc 10:17-24, Mat 
16:22, 23). Siya maoy usa ka komandante, ug ang 
panguna sa iyang mga sugo mao nga sila “maghi- 
gugmaay sa usag usa ingon sa iyang paghigugma 
kanila.” (Ju 15:10-14) Siya nakaarang sa pagduma- 
la sa panon sa katawhan nga mikabat sa linibo 
ang gidaghanon. (Mar 6:39-46) Ang makanuna- 
yon, mapuslanon nga pagbansay nga iyang giha- 
tag sa iyang mga tinun-an, mga lalaki nga sa ka- 
sagaran ubos ang kahimtang ug edukasyon, maoy 
epektibo kaayo. (Mat 10:1-11:1, Mar 6:7-13, Luc 
8:1) Sa ulahi, ang mga tawo nga may hataas nga 
posisyon ug kinaadman nahingangha sa puwersa- 
do, masaligong pakigpulong sa mga apostoles, ug 
ingong “mga mangingisda ug mga tawo,” sila na- 
kapahimulos ug talagsaong mga resulta---linibo ka 
tawo ang misanong sa ilang pagwali. (Mat 4:19, 
Buh 2:37, 41: 4:4, 13; 6:7) Ang ilang pagsabot sa 
mga prinsipyo sa Bibliya, nga mainampingong gi- 
tisok ni Jesus diha sa ilang mga kasingkasing, nag- 

himo kanilang tinuod nga mga magbalantay sa pa- 
non sa ulahing katuigan. (1Pe 5:1-4) Busa, si Jesus 
sa mubong yugto nga tulo ug tunga ka tuig nagpa- 
hiluna sa lig-ong pundasyon alang sa usa ka nahi- 
usa nga internasyonal nga kongregasyon nga may 
linibo ka membro nga naggikan sa daghang rasa. 

Maayong Magtatagana ug Matarong nga 
Maghuhukom. Ang iyang pagmando magdalag 
kauswagan nga labaw pa nianang kang Solomon 
ug kini nadayag diha sa iyang katakos sa pagtultol 
sa pagpangisda sa iyang mga tinun-an nga may 
talagsaong kalamposan. (Luc 5:4-9: itandi ang Ju 
21:4-11.) Ang pagpakaon sa linibo niining lalaki 
nga natawo sa Betlehem (nagkahulogang “Balay sa 
Tinapay”), ingon man ang iyang paghimo sa tu- 
big nga dekalidad nga bino, maoy gamay lamang 
nga pasiunang patilaw sa umaabot nga bangkete 
nga itagana sa Mesiyanikong Gingharian sa Diyos 
“alang sa tanang katawhan.” (Isa 25:6: itandi ang 
Luc 14:15.) Ang iyang pagmando dili lamang mag- 
tapos sa kakabos ug kagutmanan kondili mosang- 
pot usab sa “paglamoy sa kamatayon. '--Isa 25:7, 8. 

Dugang pa, adunay dakong katarongan sa pag- 
salig sa hustisya ug matarong nga paghukom nga 
himoon sa iyang kagamhanan, nga subay sa Mesi- 
yanikong mga tagna. (Isa 11:3-5, 32:1, 2, 42:1) Gi- 
pakita niya ang hilabihan nga pagtahod sa balaod, 
ilabina sa balaod sa iyang Diyos ug Amahan, ug 
maingon man usab sa balaod sa “labaw nga mga 
awtoridad” nga gitugotan nga mogahom sa yuta 
ingong sekular nga mga kagamhanan. (Rom 13:1, 
Mat 5:17-19: 22:17-21: Ju 18:36) Gidumilian niya 
ang paningkamot sa pag-endorso kaniya sa politi- 
ka sa maong panahon pinaagi sa ‘paghimo kaniya 
nga hari” tungod sa pagpabor kaniya sa kadagha- 
nan. (Ju 6:15, itandi ang Luc 19:11, 12, Buh 1:6-9.) 
Wala siya molapas sa kinutoban sa iyang awtori- 
dad. (Luc 12:13, 14) Walay usa nga “makahukom 
kaniya nga sad-an' dili lang tungod kay siya nata- 
wo nga hingpit kondili tungod kay siya kanunayng 
mainampingon nga nagtuman sa Pulong sa Diyos. 
(Ju 8:46, 55) Ang pagkamatarong ug pagkamati- 
numanon maoy sama sa usa ka bakos nganha 
kaniya. (Isa 11:5) Ang iyang gugma sa pagka- 
matarong maoy dinuyogan sa pagdumot sa pagka- 
daotan, pagkasalingkapaw, ug panglimbong, ingon 
man sa kapungot batok niadtong dalo ug walay 
pagbati sa mga pag-antos sa uban. (Mat 7:21- 
27: 23:1-8, 25-28, Mar 3:1-5, 12:38-40, itandi ang 
ber 41-44.) Ang mga maaghop ug mga timawa 
madasig gayod, tungod kay ang iyang pagmando 
maghanaw sa inhustisya ug pagpanglupig.---Isa 
11:4: Mat 5:5. 

Nagpakita siyag dulot nga pagsabot sa mga prin- 
sipyo, sa tinuod nga kahulogan ug katuyoan sa 
mga balaod sa Diyos, nga nagpasiugda sa “mas 

bug-at nga mga butang” niana, “ang hustisya 
ug ang kaluoy ug ang pagkamatinumanon.” (Mat 
12:1-8, 23:23, 24) Siya walay pagpihig, wala mag- 
pakitag paboritismo, bisan tuod siya mibatig linain 
nga pagmahal sa usa sa iyang mga tinun-an. (Mat 
18:1-4, Mar 10:35-44, Ju 13:23, itandi ang 1Pe 
1:17.) Bisan tuod ang usa sa kataposang mga gibu- 
hat niya samtang himalatyon diha sa estaka sa 
pagsakit mao ang pagpakitag kahangawa sa iyang 
tawhanong inahan, ang relasyon sa iyang unod- 
nong pamilya wala gayod mahimong una kay sa 
iyang espirituwal nga mga relasyon. (Mat 12:46- 
50: Luc 11:27, 28, Ju 19:26, 27) Maingon sa gitag- 
na, ang iyang pagdumala sa mga problema dili pa- 
hapaw lamang, nga pinasukad “sa makita lamang 
sa iyang mga mata, ni [ang iyang pagbadlong 
maoy] sumala sa butang nga nadungog lamang sa 
iyang mga dalunggan.” (Isa 11:3, itandi ang Ju 
7:24.) Siya makakita sa sulod sa mga kasingkasing 
sa mga tawo, masayod sa ilang hunahuna, panga- 
tarongan, ug mga motibo. (Mat 9:4, Mar 2:6-8, Ju 
2:23-25) Ug kanunay niyang gikiling ang iyang ig- 
dulungog sa Pulong sa Diyos ug nangita, dili sa 
iyang kaugalingong kabubut-on, kondili nianang sa 
iyang Amahan, kini nagpasalig nga, ingong tinud- 
lo sa Diyos nga Maghuhukom, ang iyang mga 
desisyon kanunayng matul-id ug matarong.--Isa 
11:4: Ju 5:30. 

Talagsaong Manalagna. Natuman ni Jesus 
ang mga kinahanglanon sa usa ka manalagna nga 
sama, apan mas dako kay kang Moises. (Deu 18:15, 
18, 19, Mat 21:11: Luc 24:19, Buh 3:19-23, itandi 
ang Ju 7:40.) Gitagna niya ang iyang kaugalingong 
mga pag-antos ug ang paagi sa iyang pagkamatay, 
ang pagkatibulaag sa iyang mga tinun-an, ang 
paglikos sa Jerusalem, ug ang bug-os nga ka- 
laglagan niana nga siyudad ug sa templo niini. 
(Mat 20:17-19: 24:1--25:46, 26:31-34: Luc 19:41-44: 
21:20-24, Ju 13:18-27, 38) Maylabot niining ula- 
hing mga panghitabo, iyang gilakip ang mga tag- 
na nga matuman sa panahon sa iyang presensiya, 
sa dihang ang iyang Gingharian aktibong magali- 
hok. Ug, sama sa naunang mga manalagna, siya 
mihimog mga ilhanan ug mga milagro ingong pa- 
matuod gikan sa Diyos nga siya Iyang gipadala. 
Ang iyang mga kredensiyal labaw kay sa kang 
Moises--iyang gipalinaw ang gibagyong dagat sa 
Galilea: milakaw siya ibabaw sa katubigan niini 
(Mat 8:23-27, 14:23-34): giayo ang mga buta, mga 
bungol, ug ang mga bakol, ingon man kadtong 
may grabeng mga sakit sama sa sanla, ug gani gi- 
banhaw usab ang mga patay.--Luc 7:18-23, 8:41- 
56, Ju 11:1-46. 

Maayo kaayong panig-ingnan sa gugma. 
Ang hiyas nga nangibabaw sa tanan niini nga 
mga aspekto sa personalidad ni Jesus mao ang 

gugma ---ang gugma ni Jesus alang sa iyang Ama- 
han labaw sa tanan ug usab alang sa iyang mga 
isigkalinalang. (Mat 22:37-39) Busa ang gugma 
mao ang ilhanan sa iyang mga tinun-an. (Ju 13:34, 
35: itandi ang 1Ju 3:14.) Ang iyang gugma dili 
pinasukad sa emosyon lamang. Bisan tuod siya 
nagpahayag ug kusganong pagbati, si Jesus ka- 
nunayng giniyahan sa prinsipyo (Heb 1:9): ang pa- 
nguna niyang gikabalak-an mao ang kabubut-on 
sa iyang Amahan. (Itandi ang Mat 16:21-23.) Gipa- 
matud-an niya ang iyang gugma alang sa Diyos 
pinaagi sa pagbantay sa mga sugo sa Diyos (Ju 14: 
30, 31, itandi ang 1Ju 5:3) ug pinaagi sa pagtingu- 
ha sa paghimaya sa iyang Amahan sa tanang pa- 
nahon. (Ju 17:1-4) Sa iyang kataposang gabii kau- 
ban sa iyang mga tinun-an, siya naghisgot bahin 
sa gugma ug sa paghigugma sa halos katloan ka 
higayon, tulo ka higayon nga gisubli ang sugo nga 
sila “maghigugmaay sa usag usa.” (Ju 13:34: 15:12, 
17) Siya miingon kanila: “Walay usa nga may gug- 
mang labaw pa kay niini, nga ang usa magtugyan 
sa iyang kalag alang sa iyang mga higala. Kamo 
akong mga higala kon inyong buhaton ang gina- 
sugo ko kaninyo.”--Ju 15:13, 14; itandi ang Ju 
10:11-15. 

Ingong pamatuod sa iyang gugma alang sa Di- 
yos ug alang sa dili-hingpit nga katawhan, iyang 
gitugotan nga siya 'dad-on sama gayod sa usa ka 
karnero aron pagaihawon, nga mailalom sa mga 
paghusay, sagpaon, sumbagon, luwaan, latigohon, 
ug sa kataposan, ilansang sa usa ka estaka taliwa- 
la sa mga kriminal. (Isa 53:7, Mat 26:67, 68, 27:26- 
38, Mar 14:65, 15:15-20, Ju 19:1) Pinaagi sa iyang 
haladnong kamatayon iyang gipakita ug gipaha- 
yag ang gugma sa Diyos ngadto sa katawhan 
(Rom 5:8-10: Efe 2:4, 5) ug tungod niana ang mga 
tawo nakabaton ug bug-os nga pagtuo sa iyang 
dili-mabungkag nga gugma alang sa iyang ma- 
tinumanong mga tinun-an.--Rom 8:35-39, 1Ju 
3:16-18. 

Sanglit ang larawan sa Anak sa Diyos nga maba- 
tonan pinaagi sa nasulat nga mga rekord, bisan 
tuod mubo (Ju 21:25), maoy talagsaon, tino nga 
ang katinuoran niana labi pang talagsaon. Ang 
iyang makapadasig nga panig-ingnan sa pagpau- 
bos ug kalulot, dinuyogan sa kalig-on alang sa pag- 
kamatarong ug hustisya, nagpasalig nga ang iyang 
Gingharian mao gayod ang gipangandoy sa mga 
tawo nga may pagtuo latas sa kasiglohan, gani, kini 
molabaw pa sa ilang kinatas-ang mga gidahom. 
(Rom 8:18-22) Sa tanang bahin iyang gipakita ang 
hingpit nga sukdanan alang sa iyang mga tinun- 
an, usa nga lahi sa sukdanan sa kalibotanong mga 
magmamando. (Mat 20:25-28: 1Co 11:1; 1Pe 2:21) 
Siya, nga ilang Ginoo, naghugas sa ilang mga tiil. 

Sa ingon, siya naghatag ug sumbanan sa pagka- 
mahunahunaon, konsiderasyon, ug pagpaubos nga 
magpaila sa iyang kongregasyon nga gilangkoban 
sa dinihogang mga sumusunod, dili lamang sa 
yuta kondili sa langit usab. (Ju 13:3-15) Bisan tuod 
atua sa langit ang ilang mga trono ug makig-ambit 
sa ‘tanang awtoridad sa langit ug sa yuta uban 
kang Jesus sulod sa Usa ka Libo ka Tuig nga 
Paghari ni Kristo, sila kinahanglang mapaubsa- 
nong mag-atiman ug mahigugmaong mag-alagad 
sa mga panginahanglan sa iyang mga sakop sa 
yuta.--Mat 28:18, Rom 8:17: 1Pe 2:9, Pin 1:5, 6, 
20:6, 21:2-4. 

Gipahayag nga Matarong ug Takos. Pinaa- 
gi sa iyang tibuok kinabuhi nga paghupot sa iyang 
integridad ngadto sa Diyos, lakip na ang iyang 
halad, gihimo ni Jesu-Kristo ang “usa ka buhat 
sa pagkamatarong” nga nagpamatuod kaniya nga 
takos sa pag-alagad ingong dinihogan sa Diyos nga 
Hari-Saserdote sa langit. (Rom 5:17, 18) Pinaagi sa 
iyang pagkabanhaw gikan sa mga patay ngadto 
sa kinabuhi ingong usa ka langitnong Anak sa Di- 
yos, siya “gipahayag nga matarong diha sa espiri- 
tu.” (1Ti 3:16) Ang langitnong mga linalang nag- 
mantala kaniya nga “takos sa pagdawat sa gahom 
ug mga bahandi ug kaalam ug kusog ug dungog 
ug himaya ug pagdayeg" ingong usa nga samag le- 
yon tungod sa hustisya ug paghukom ug usab sa- 
mag kordero tungod sa pagtugyan sa iyang kauga- 
lingon ingong usa ka halad alang sa kaluwasan sa 
ubang mga tawo. (Pin 5:5-13) Nalampos niya ang 
iyang pangunang katuyoan sa pagbalaan sa ngalan 
sa iyang Amahan. (Mat 6:9, 22:36-38) Gihimo niya 
kini, dili lamang pinaagi sa paggamit niana nga 
ngalan, kondili pinaagi sa pagpadayag sa Persona 
nga gihawasan niini, nga nagpasundayag sa ha- 
langdong mga hiyas sa iyang Amahan---ang iyang 
gugma, kaalam, hustisya, ug gahom---nga tungod 
niana nahibaloan ug nasinati sa mga tawo kon un- 
say gibarogan sa ngalan sa Diyos. (Mat 11:27; Ju 1: 
14, 18, 17:6-12) Ug labaw sa tanan, iyang gihi- 
mo kini pinaagi sa pagtuboy sa unibersohanong 
pagkasoberano ni Jehova, nga nagpakitang ang 
iyang Gingharianong kagamhanan ipasukad gayod 
sa Supremong Tinubdan sa awtoridad. Mao nga 
ikaingon bahin kaniya: “Ang Diyos maoy imong 
trono hangtod sa kahangtoran.”---Heb 1:8. 

Busa, si Ginoong Jesu-Kristo mao “ang Pangu- 
long Ahente ug Maghihingpit sa atong pagtuo.” Pi- 
naagi sa iyang pagtuman sa tagna ug sa iyang 
pagpadayag sa umaabot nga mga katuyoan sa Di- 
yos, ingon man pinaagi sa iyang gisulti ug gibuhat 
ug sa kon unsa siya kanhi, siya nagtagana ug lig- 
ong pundasyon nga kapahilunaan sa tinuod nga 
pagtuo.--Heb 12:2; 11:1. 

JESURUN [Usa nga Matul-id]. Usa ka dungga- 
nong titulo alang sa Israel. Sa Gregong Septuagint 
ang “Jesurun” nahimong usa ka termino sa pag- 
mahal, ug gihubad kini ingong “hinigugma.” Ang 
ngalang “Jesurun” angay untang magpahinum- 
dom sa Israel sa pagtawag niini ingong katawhang 
may pakigsaad kang Jehova ug busa magpahi- 
numdom sa obligasyon niini nga magpabiling ma- 
tul-id. (Deu 33:5, 26; Isa 44:2) Sa Deuteronomio 
32:15 ang ngalang Jesurun gigamit sa makantali- 
tahong paagi. Inay nga magkinabuhi sumala sa ka- 
hulogan sa ngalan niini nga Jesurun, ang Israel 
nahimong masupilon, mitalikod sa iyang Magbu- 
buhat, ug nagtamay sa iyang Manluluwas. 


JESUS [Ang Lat. nga pulong sa Gr. nga Iesous’, 
nga katumbas sa Heb. nga Yesshu'a' o Yehoh-shu'a' 
ug nagkahulogang “Si Jehova Maoy Kaluwasan"]. 
Ang Hudiyong historyador nga si Josephus sa 
unang siglo K.P. naghisgot ug mga 12 ka tawo nga 
nagbaton sa maong ngalan, gawas nianang anaa sa 
talaan sa Bibliya. Makita usab kini diha sa Apokri- 
pal nga mga sinulat sa kataposang mga siglo sa 
W.K.P. Busa mopatim-aw nga kini maoy komon 
nga ngalan nianang yugtoa. 

1. Ang ngalang Iesous' makita diha sa Gregong 
teksto sa Buhat 7:45 ug Hebreohanon 4:8 ug nag- 
tumong kang Josue, ang pangulo sa Israel hu- 
man sa kamatayon ni Moises.---Tan-awa ang JOSUE 
Num. 1. 

2. Usa ka katigulangan ni Jesu-Kristo, dayag 
nga sa linya sa iyang inahan. (Luc 3:29) Sa pipila 
ka karaang mga manuskrito ang mabasa dinhi 
maoy “Jose(s).”--Tan-awa ang TALAAN SA KAGIKAN 
NI JESU-KRISTO. 

3. Si Jesu-Kristo.--- Tan-awa ang JEsU-KRISTO. 

4. Usa ka Kristohanon, nga dayag nga usa ka 
Hudiyo, ug isigkamagbubuhat ni Pablo. Gitawag 
usab siya ug Justo.---Col 4:11. 


JETER [gikan sa lintunganayng pulong nga 
nagkahulogang “sobra: nag-awas"]. 

1. Ang ugangang lalaki ni Moises nga si Jetro 
gitawag nga Jeter diha sa Masoretikong teksto sa 
Exodo 4:18.---Tan-awa ang JETRO. 

2. Usa ka kaliwat ni Juda pinaagi kang Perez. Si 
Jeter namatay nga walay mga anak.--1ICr 2:4, 
5, 2b, 26, 28, 32. 

3. Ang unang ginganlan nga anak nga lalaki ni 
Ezra, kaliwat ni Juda.— 1Cr 4:17. 

4. Usa ka kaliwat ni Aser. (1Cr 7:30, 38) Lagmit 
siya mao ra usab si Itran sa bersikulo 37: ang mga 
ngalan magkaamgid sa Hebreohanon. 

5. Ang panganayng anak nga lalaki ni Gideon. 
Lagmit si Jeter mikuyog sa iyang amahan sa pag- 
gukod ug sa pagdakop sa mga hari sa Midian nga 

si Zeba ug Zalmuna, apan sa dihang gimandoan sa 
pagpatay kanila, ang batan-ong si Jeter nahadlok 
sa paghulbot sa iyang espada. (Huk 8:20) Human 
mamatay si Gideon, si Jeter gipatay sa iyang igso- 
on sa amahan nga si Abimelek.---Huk 9:5, 18. 

6. Amahan sa kanhing pangulo sa kasundalo- 
han ni David nga si Amasa. (1Ha 2:5, 32) Ang 
2 Samuel 17:25 diha sa Masoretikong teksto nagta- 
wag kaniya nga Itra ug nag-ingon nga siya usa ka 
Israelinhon, apan ang 1 Cronicas 2:17 nagtawag 
kaniya nga usa ka Ismaelinhon, lagmit tungod kay 
siya nagpuyo sulod sa usa ka panahon taliwala sa 
mga Ismaelinhon. 


JETET. Usa ka sultan sa Edom, kaliwat ni 
Esau.---Gen 36:40-43, 1Cr 1:51; tan-awa ang TIMNA 
Num. 3. 


JETRO [gikan sa lintunganayng pulong nga 
nagkahulogang “sobra: nag-awas"]. Ugangang lala- 
ki ni Moises, usa ka Kenihanon. (Ex 3:1: Huk 1:16) 
Si Jetro gitawag usab ug Reuel. (Num 10:29) Ang 
Jetro tingali maoy usa ka titulo, samtang ang Reuel 
maoy usa ka personal nga ngalan. Bisan pa niana, 
komon sa usa ka Arabianhong pangulo nga dunay 
duha o kapin pang mga ngalan, sumala sa gipama- 
tud-an sa daghang inskripsiyon. Ang Jetro gisulat 
ingong “Jeter” diha sa Masoretikong teksto sa Exo- 
do 4:18. 

Si Jetro mao “ang saserdote sa Midian.” Kay ulo 
sa usa ka dakong pamilya sa labing menos pito ka 
anak nga babaye ug sa usa ka ginganlan nga anak 
nga lalaki (Ex 2:15, 16; Num 10:29), ug dunay kaa- 
kohan nga dili lamang motagana ug materyal sa 
iyang pamilya kondili usab manguna kanila diha sa 
pagsimba, siya tukmang gitawag nga “ang saser- 
dote [o pangulo] sa Midian.” Kini mismo wala mag- 
pasabot sa pagsimba kang Jehova nga Diyos, apan 
ang katigulangan ni Jetro tingali nagpasilsil sa ma- 
tuod nga pagsimba diha kanila, ug ang pipila niini 
tingali nagpadayon diha sa pamilya. Sa usa ka su- 
kod ang iyang panggawi nagpakitag halalom nga 
pagtahod sa Diyos ni Moises ug sa Israel.---Ex 
18:10-12. 

Ang pagpakig-uban ni Jetro sa iyang umaga- 
ron nga lalaki nagsugod wala madugay human 
mokalagiw si Moises gikan sa Ehipto niadtong 
1553 W.K.P. Mitabang si Moises sa mga anak nga 
babaye ni Jetro sa pagpainom sa mga karnero sa 
ilang amahan, ug kini ilang gitaho sa ilang ama- 
han, kinsa sa baylo, nagpakitag pagkamaabiabihon 
kang Moises. Dayon si Moises mipuyo sa panimalay 
ni Jetro ug sa ngadtongadto naminyo sa iyang 
anak nga babayeng si Zipora. Human sa mga 40 ka 
tuig nga pag-atiman sa mga karnero ni Jetro sa ka- 
silinganan sa Bukid sa Horeb (Sinai), gisugo ni 

Jehova si Moises nga mobalik sa Ehipto, ug siya 
mibalik uban ang maayong mga panghinaot sa 
iyang ugangang lalaki.--Ex 2:15-22, 3:1, 4:18, Buh 
7:29, 30. 

Sa ulahi si Jetro nakabalita bahin sa dakong ka- 
daogan ni Jehova batok sa mga Ehiptohanon, ug 
dihadiha siya miadto kang Moises sa Horeb, nga 
nagdala kang Zipora ug sa duha ka anak nga lala- 
ki ni Moises, usa gayod kadto ka mainiton kaayong 
panag-ubanay pag-usab. Si Jetro misanong sa pag- 
asoy ni Moises sa gamhanang mga buhat ni Jeho- 
va sa pagluwas pinaagi sa pagdayeg sa Diyos ug sa 
pag-ingon: “Karon naila ko nga si Jehova labaw kay 
sa tanang ubang mga diyos.” Dayon mitanyag siya 
ug mga halad alang sa matuod nga Diyos. (Ex 
18:1-12) Sa pagkasunod adlaw, namatikdan ni Jet- 
ro si Moises nga namati sa mga problema sa mga 
Israelinhon “sukad sa buntag hangtod sa gabii.” 
Kay nakasabot kon unsa ka budlay kini alang kang 
Moises ug sa katawhan, si Jetro misugyot ug usa ka 
sistema sa pagdelegar ug awtoridad. “Bansayon mo 
ang ubang may ikasarang ug takos nga mga lalaki 
ingong mga pangulo sa tagnapulo, tagkalim-an, gi- 
natos, ug sa linibo nga maoy mohukom sa mga 
kaso, aron mohukom ka lamang sa dili nila madu- 
mala.” Miuyon si Moises, ug sa ulahi si Jetro miba- 
lik ngadto sa iyang yuta.---Ex 18:13-27. 

Gihangyo ni Moises ang anak nga lalaki ni Jetro 
nga si Hobab nga mahimong giya. Dayag nga uban 
ang pangombinsir, siya miuyon, ug ang pipila sa 
iyang katawhan nakasulod sa Yutang Saad uban 
sa Israel. (Num 10:29-33) Ang Maghuhukom 4:11 
nagtawag kang Hobab nga ugangang lalaki ni Moi- 
ses imbes nga iyang bayaw nga lalaki, ug na- 
kapalisod kini sa pagsabot. Bisan pa niana, ang 
Hebreohanong pulong nga naandang gihubad nga 
“ugangang lalaki” sa halapad nga diwa mahimong 
magpasabot sa bisan kinsang lalaki nga nahimong 
paryente tungod sa kaminyoon ug busa mahimong 
sabton usab ingong “bayaw nga lalaki.” Ang pag- 
ingon nga si Hobab imbes nga si Jetro ang uga- 
ngang lalaki ni Moises mosumpaki sa ubang mga 
teksto. Kon ang Hobab maoy laing ngalan ni Jetro, 
ingon sa gituohan sa uban, nagpasabot usab kini 
nga duha ka tawo, amahan ug anak, ang dunay 
ngalang Hobab. Sa laing bahin, ingong usa ka pa- 
ngunang membro sa sunod nga kaliwatan sa mga 
Kenihanon, si Hobab tingali gigamit niining teksto- 
ha ingong hawas sa iyang amahan.---Tan-awa ang 
HOBAB. 


JETUR. Usa ka anak nga lalaki ni Ismael (Gen 
25:13-15: 1Cr 1:31) ug katigulangan sa usa ka ka- 
tawhan nga kanila nakiggubat ang mga Israelin- 
hon. (1Cr 5:18, 19) Lagmit nga ang mga kaliwat ni 

Jetur mao ang mga taga-Iturea.---Luc 3:1: tan-awa 
ang ITUREA. 


JEUEL. 

1. Usa ka Levihanon nga mitabang sa paghinlo 
sa templo sa panahon sa paghari ni Ezequias, usa 
ka kaliwat ni Elizapan.---2Cr 29:13, 15, 16. 

2. Usa ka pumoluyo sa Jerusalem human sa 
pagkadestiyero, pangulo sa Judeanhong balay o 
banay sa amahan ni Zera.--1Cr 9:3-6, 9: Gen 
46:12. 


JEUS [lagmit, Hinaot Motabang Siya]. 

1. Usa ka anak nga lalaki ni Esau pinaagi sa 
iyang Hivihanong asawa nga si Oholibama. Si Jeus 
natawo sa Canaan, apan sa ulahi ang pamilya mi- 
balhin sa Edom.--Gen 36:2, 5-8, 14, 18, 1Cr 1:35. 

2. Usa ka kaliwat ni Benjamin, usa ka manggu- 
gubat ug nagpundar sa usa ka tribonhong banay. 
--ICr 7:6, 10. 

3. Usa ka Levihanong Gersonhon, anak nga la- 
laki ni Simei. Sanglit si Jeus ug si Berias nga iyang 
igsoong lalaki diyutay ra ug mga anak nga lalaki, 
ang ilang mga kaliwat sa panahon ni David nagta- 
po aron mahimong usa ka balay o banay sa ama- 
han.--1Cr 23:7, 10, 11. 

4. Ang unang ginganlan nga anak nga lalaki ni 
Haring Rehoboam, lagmit pinaagi sa iyang asawa 
nga si Mahalat. Tungod kay si Rehoboam mas na- 
higugma sa laing asawa, si Jeus gisayloan sa pag- 
kahimong manununod nga hari.---2Cr 11:18-23. 

5. Usa ka Benjaminhon, usa sa mga kaliwat ni 
Haring Saul.--1Cr 8:33, 39. 


JEUZ [Siya Naglaraw (Nagtambag)]. Usa ka pa- 
ngulo sa banay sa tribo ni Benjamin, anak nga la- 
laki ni Saharaim pinaagi sa iyang asawa nga si Ho- 
des.— 1Cr 8:1, 8-10. 


JEZANIAS [laing porma sa ngalang Jaaza- 
nias, nga nagkahulogang “Si Jehova Nagpataling- 
hog"]. Usa ka pangulo sa kasundalohan sa Juda nga 
lakip niadtong nagpasakop sa wala magdugay nga 
administrasyon ni Gedalias niadtong 607 W.K.P. 
(Jer 40:8, 9; 42:1) Si Jezanias gitawag usab nga 
Azarias (Jer 43:2) ug Jaazanias.---2Ha 25:23. 


JEZEBEL [gikan sa Fenicianhon, lagmit nga 
nagkahulogang “Hain ang Usa nga Halangdon [nga 
mao, ang prinsipe] ?”]. 

1. Asawa ni Ahab nga hari sa Israel sa ulahing 
katunga nga bahin sa ikanapulong siglo W.K.P. 
Siya usa ka dominanteng rayna nga lig-ong nagpa- 
luyo sa Baalismo aron daoton ang pagsimba kang 
Jehova. Sa ingon, siya sama sa iyang amahan nga 
si Etbaal, ang hari sa Sidon, nga dayag nga mao 
ang gipaila sa karaang historyador nga si Menan- 

der (sumala sa Against Apion ni Josephus, I, 116, 
123 [18]) ingong usa ka saserdote ni Astarte (Asto- 
ret) kinsa nakaangkon sa trono pinaagi sa pagbuno 
sa iyang kaugalingong hari.---1Ha 16:30, 31. 

Lagmit gayod nga ang pagpakigminyo ni Ahab 
ngadto niining paganong prinsesa nga si Jeze- 
bel maoy alang sa politikanhong mga katuyo- 
an, nga wala magtagad sa malaglagon nga reli- 
hiyosong mga sangpotanan. Ug human mahimo 
ang maong pagpakig-alyansa, makataronganon la- 
mang nga ang sunod nga lakang sa pagpahimuot 
sa iyang asawa nga debotadong magsisimba ni 
Baal mao ang pagtukod ug templo ug halaran 
alang kang Baal, pagpatindog ug “sagradong poste” 
sa kinatawo sa lalaki, ug dayon moduyog kaniya ni- 
ining idolatrosong pagsimba. Niining tanan, gibu- 
hat ni Ahab ang labaw pa sa pagpasuko kang Jeho- 
va kay sa tanang hari sa Israel nga nahiuna kaniya. 
--1Ha 16:32, 33. 

Si Jezebel, kay wala makontento nga ang pag- 
simba kang Baal opisyal nga giaprobahan sa hari, 
naningkamot sa pagpuo sa pagsimba kang Jehova 
gikan sa yuta. Tungod niana, siya nagsugo sa pag- 
patay sa tanang manalagna ni Jehova, apan ang 
Diyos nagpasidaan kang Elias nga moikyas ngadto 
sa tabok sa Jordan, ug si Abdias nga piniyalan sa 
palasyo, nagtago sa usa ka gatos ka uban pang mga 
manalagna diha sa mga langob. (1Ha 17:1-3, 18: 
4, 13) Sa ulahi, si Elias mikalagiw pag-usab tungod 
sa iyang kinabuhi sa dihang si Jezebel, pinaagi sa 
kaugalingong mensahero, nanumpa sa pagpatay 
kaniya.---1Ha 19:1-4, 14. 

Dihay 450 ka manalagna ni Baal ug 400 ka ma- 
nalagna sa sagradong poste, silang tanan giatiman 
ug gipakaon ni Jezebel diha sa iyang kaugalingong 
harianon nga lamesa nga ang Estado maoy migas- 
to. (1Ha 18:19) Apan bisan pa sa iyang naghinga- 
ping mga paningkamot sa pagwagtang sa pag- 
simba kang Jehova, gibutyag ni Jehova nga, sa 
kataposan, “ang tanang tuhod nga wala moluhod 
kang Baal, ug ang matag baba nga wala mohalok 
kaniya” mikabat ug 7,000 ka tawo.-- 1Ha 19:18. 

Sa gibuhat ni Jezebel kang Nabot, atong makita 
ang lain pang kinaiya niining daotan nga babaye, 
usa ka kinaiya nga hilabihan ka hakog, walay prin- 
sipyo, mapasigarbohon, mabangis. Sa dihang si 
Ahab nagmug-ot ug nagkusmod tungod kay mi- 
dumili si Nabot nga ibaligya kaniya ang iyang na- 
panunod nga parasan, kining walay prinsipyong 
babaye sa walay kokaulaw nagyatak sa pagkaulo sa 
iyang bana ug mapasigarbohong miingon: “Thatag 
ko kanimo ang parasan ni Nabot.” (1Ha 21:1-7) Tu- 
ngod niana siya mihimog mga sulat, pinirmahan 
ug tinimbrehan sa ngalan ni Ahab, nga nagsugo sa 
mga ansiyano ug sa mga hamili sa pinuy-anang 

lungsod ni Nabot nga magdalag mga tawong wa- 
lay-silbi aron butangbutangan si Nabot nga nag- 
tunglo sa Diyos ug sa hari ug dayon dad-on si 
Nabot sa gawas ug batoon siya hangtod mamatay. 
Nianang paagiha gipatay si Nabot tungod sa pag- 
tuis sa hustisya. Dayon si Ahab nagkuha sa para- 
san ug nangandam sa paghimo niini nga usa ka ta- 
naman sa mga utanon.--- 1Ha 21:8-16. 

Tungod sa maong hingaping pagsalikway sa 
pagkamatarong, gimbut-an ni Jehova nga si Ahab 
ug ang iyang linya sa kaliwat pagahanawon sa 
bug-os. “Wala gayoy usa nga sama kang Ahab, nga 
nagbaligya sa iyang kaugalingon sa pagbuhat kon 
unsay daotan sa mga mata ni Jehova, nga gihulho- 
gan ni Jezebel nga iyang asawa.” Busa, ang paghu- 
kom ni Jehova batok kang Jezebel: “Ang mismong 
mga iro mokaon kang Jezebel.”--- 1Ha 21:17-26. 

Paglabay sa panahon si Ahab namatay ug unang 
gipulihan sa anak nga lalaki ni Jezebel nga si Aha- 
zias, kinsa nagmando sulod sa duha ka tuig, ug da- 
yon sa lain pang anak nga lalaki ni Jezebel nga si 
Jehoram, kinsa nagmando sa misunod nga 12 ka 
tuig sa wala pa bug-os matapos ang dinastiya ni 
Ahab. (1Ha 22:40, 51-53, 2Ha 1:17: 3:1) Panahon 
sa pagmando niini nga mga anak, si Jezebel, nga 
nianang higayona mao ang inahan nga rayna, 
nagpadayon sa pag-impluwensiya sa yuta pinaagi 
sa iyang mga pakighilawas ug mga pagpamarang. 
(2Ha 9:22) Ang iyang impluwensiya nakaapektar 
bisan sa Juda sa H, diin ang iyang daotang anak 
nga babayeng si Atalia, kinsa naminyo sa hari sa 
Juda, nagpapadayon sa espiritu ni Jezebel nianang 
habagatan nga gingharian sulod sa laing unom ka 
tuig human mamatay ang iyang inahan.---2Ha 
8:16-18, 25-27: 2Cr 22:2, 3, 24:7. 

Sa dihang ang balita nakaabot kang Jezebel nga 
gipatay ni Jehu ang nagharing anak ni Jezebel nga 
si Jehoram ug si Jehu nagpadulong na sa Jezreel, 
sa maartehon gipintalan niya ang iyang mga mata, 
gipatahom ang iyang buhok, ug siya mipahimu- 
tang sa itaas nga bentana diin malantaw ang plasa 
sa palasyo. Didto iyang gitimbaya ang manana- 
og sa iyang madaogong pagsulod, nga nag-ingon: 
“Maayo ba ang tanan kang Zimri nga nagpatay sa 
iyang ginoo?” Kining makantalitahong pagtimbaya 
lagmit may dalang hulga, tungod kay si Zimri, hu- 
man sa pagpatay sa iyang hari ug pag-ilog sa tro- 
no, naghikog pito ka adlaw sa ulahi sa dihang na- 
meligro ang iyang kinabuhi.--2Ha 9:30, 31, 1Ha 
16:10, 15, 18. 

Ang sanong ni Jehu niining dili-maayong pagda- 
wat mao: “Kinsay dapig kanako? Kinsa?” Sa dihang 
midungaw ang duha o tulo ka opisyal sa palasyo, 
siya nagsugo, “Ihulog siya!" Tungod sa kakusog 
sa pagkahulog, ang dugo ni Jezebel mituasik sa 

bungbong ug sa mga kabayo, ug siya giyatakyata- 
kan, lagmit sa mga kabayo. Wala madugay human 
niadto, sa dihang miabot ang mga tawo aron ilu- 
bong kining “anak nga babaye sa hari,” ania karon, 
ilang nakita nga halos human na siya hiposa sa 
laaw nga mga iro, ingon sa gitagna sa “pulong ni 
Jehova nga iyang gisulti pinaagi sa iyang alagad 
nga si Elias,” nga gibilin lamang ang bagolbagol, 
mga tiil, ug mga palad sa mga kamot ingong ebi- 
densiya nga natuman ang tanang giingon ni Jeho- 
va.---2Ha 9:32-37. 

2. Ang “babaye” sa kongregasyon sa Tiatira nga 
nagtawag sa iyang kaugalingon nga manalagna. 
Walay duhaduhang kini nga “babaye” ginganlan ug 
Jezebel tungod sa iyang daotang panggawi nga 
sama niadtong sa asawa ni Ahab. Kini nga “baba- 
ye” dili lamang kay nagtudlog bakak nga relihiyon 
ug nagpahisalaag sa daghan aron maghimog pa- 
kighilawas ug idolatriya kondili siya usab matig- 
ang nagdumili sa paghinulsol. Tungod niini ang 
“Anak sa Diyos” miingon nga iitsa siya ngadto sa 
higdaanag masakiton ug ang iyang mga anak pa- 
gapatyon, aron ipakita nga ang tagsatagsa maga- 
dawat sumala sa iyang mga buhat.---Pin 2:18-23. 


JEZER [Siya Nag-umol]. Ang ikatulo nga gita- 
lang anak nga lalaki ni Neptali: ang nagpundar sa 
banay sa mga Jezernon.---Gen 46:24: Num 26:48, 
49: 1Cr 7:13. 


JEZERNON [Kang (Iya ni) Jezer]. Usa ka ba- 
nay ni Neptali nga naggikan kang Jezer.--Num 26: 
48, 49. 


JEZIEL. Usa ka Benjaminhon nga anak nga la- 
laki ni Azmavet nga midapig kang David sa dihang 
siya ginukod ni Saul.--1Cr 12:1-3. 


JEZREEL [Ang Diyos Magapugas ug Binhi], 
JEZREELINHON. 

1. Usa ka kaliwat ni Juda, lagmit ang katigula- 
ngan sa mga molupyo sa Jezreel (Num. 3) o ang 
pangunang pumoluyo niini.-- 1Cr 4:1, 3. 

2. Anak nga lalaki ni manalagnang Oseas pina- 
agi sa iyang asawa nga si Gomer (Os 1:3, 4): alang 
sa matagnaong kahulogan sa “Jezreel,” tan-awa 
ang Num. 4. 

3. Usa ka siyudad diha sa bukirong rehiyon sa 
Juda nga wala matino ang lokasyon, tingali gitukod 
sa Num. 1. (Jos 15:20, 48, 56) Walay duhaduha nga 
kini nga Jezreel mao ang pinuy-anan ni Ahinoam 
nga asawa ni David.---1Sa 25:43, 27:3. 

4. Usa ka siyudad diha sa utlanan sa teritoryo sa 
Isacar. (Jos 19:17, 18) Kini nga Jezreel gituohan ka- 
rong adlawa nga mao ang Zerin (Tel Yizre'el), nga 
nahimutang mga 11 km (7 mi) sa AAS sa Jenin 
(En-ganim). Dapit sa HS niini nahimutang ang 

nagkurbang tagaytay sa anapog nga kabungtoran 
nga naandang gituohan nga mao ang Bukid sa Gil- 
boa. 

Sa ulahing katunga nga bahin sa ikanapulong 
siglo W.K.P., ang Jezreel nahimong harianong pi- 
nuy-anan ni Haring Ahab sa Israel ug sa iyang ma- 
nununod nga si Jehoram, bisan tuod ang Sama- 
ria mao ang aktuwal nga kaulohan sa amihanang 
gingharian. (1Ha 18:45, 46, 21:1, 2Ha 8:29) Diha sa 
parasan ni Nabot duol sa palasyo sa Jezreel, gipa- 
hayag ni manalagnang Elias ang paghukom ni Je- 
hova batok sa balay ni Ahab. (1Ha 21:17-29) Ang 
tagna natuman. Gipatay ni Jehu ang anak nga la- 
laki ni Ahab nga si Haring Jehoram ug dayon gisa- 
libay ang iyang patayng lawas ngadto sa yuta ni 
Nabot. Si Jezebel nga asawa ni Ahab nahimong 
pagkaon sa kumakaon ug patayng lawas nga mga 
iro sa Jezreel sa dihang siya gihulog gikan sa ben- 
tana sa sugo ni Jehu. Ang mga ulo sa 70 ka anak 
nga lalaki ni Ahab, nga gipatay sa ilang mga tig- 
atiman didto sa Samaria, gikamada sa duha ka ta- 
pok didto sa ganghaan sa Jezreel. Walay usa nga 
nakaikyas sa inilang mga tawo, mga kaila, ug mga 
saserdote ni Ahab didto sa Jezreel.---2Ha 9:22-37: 
10:5-11. 

Ang Tagna ni Oseas. Ang mga pulong ni Je- 
hova ngadto kang Oseas (1:4) mahitungod sa “mga 
pagpang-ula ug dugo sa Jezreel” dili angayng sab- 
ton nga nagtumong sa paglaglag ni Jehu sa dili- 
diyosnong panimalay ni Ahab. Si Jehu gigamit 
ingong instrumento ni Jehova sa pagpahamtang sa 
paghukom sa Diyos. Apan, lagmit nga ang sayop 
nga mga tinguha nga maoy hinungdan sa pagtu- 
got ni Jehu nga magpadayon ang pagsimba sa na- 
ting baka mao usab ang nakaingon sa iyang pagka- 
sad-an sa pag-ula ug dugo.---2Ha 10:30, 31. 

Ang matagnaon nga ngalang Jezreel, ang nga- 
lan nga gisugo ni Jehova kang Oseas nga ingalan 
sa iyang anak nga lalaki pinaagi kang Gomer, nag- 
punting sa umaabot nga pagpakighusay batok sa 
balay ni Jehu. Ang Diyos “magapugas ug binhi” sa 
pagkaaging iyang ipahinabo ang pagsabwag niini. 
Ang pagpakighusay batok sa balay ni Jehu mida- 
ngat sa dihang si Zacarias nga apo-sa-lapalapa ni 
Jehu, human magmando sa unom ka bulan, gibu- 
no ug ang mamumuno nga si Salum nag-ilog sa 
trono. (2Ha 15:8-10) Sa ingon natapos ang dinasti- 
ya ni Jehu. Mga 50 ka tuig sa ulahi, niadtong 
740 W.K.P., sa dihang ang amihanang gingharian 
gipukan sa Asirya ug ang mga molupyo niini gi- 
destiyero, ang harianong pagmando sa balay sa Is- 
rael nahunong sa bug-os. Nianang panahona “ang 
pana sa Israel,” nga mao, ang militaryong kusog 
niini, nabali gayod. Gipakita sa tagna nga kini ma- 
hitabo didto sa Ubos nga Patag sa Jezreel, tingali 

tungod kay didto ang mga Asiryanhon nakabaton 
ug bug-os nga kadaogan.---Os 1:4, 5. 

Apan, pinaagi sa iyang manalagna nga si Oseas, 
si Jehova nagpunting usab ug usa ka paborableng 
kahulogan sa Jezreel. Pinaagi sa pagtigom pag- 
usab sa nahibilin sa Israel ug Juda ug dayon sa 
pagdalag balik sa iyang katawhan ngadto sa ilang 
yuta, si Jehova magapugas ug binhi, nga magapa- 
daghan kanila didto.---Os 1:11, 2:21-23, itandi ang 
Zac 10:8-10. 

5. Ang luna nga giokupahan sa Patag sa Jezreel. 
Kining ngalana sagad nga nagtumong lamang sa 
ubos nga patag paingon sa habagatan gikan sa 
siyudad sa Jezreel sa Isacar ngadto sa Bet-sean sa 
kasadpang kiliran sa Walog sa Jordan. Apan ang 
ngalang “Walog sa Jezreel” gigamit usab nga nag- 
lakip sa ubos nga patag sa K sa Jezreel, ang Patag 
sa Esdraelon (ang Gregong porma sa Hebreoha- 
nong Jezreel). Busa, sa malukpanong diwa ang 
“Walog sa Jezreel” naglakip sa tibuok patag gikan 
sa Kabukiran sa Carmelo hangtod sa Suba sa Jor- 
dan. 

Ang siyudad sa Jezreel (Zerin) nahimutang sa 
daplin sa usa ka batoon nga bakilid ug nag-umbaw 
sa tibuok sidlakang bahin sa Walog sa Jezreel, nga 
halos 19 km (12 mi) paingon sa habagatan-sidla- 
kan ug mga 3 km (2 mi) ang gilapdon. Sa panahon 
ni Josue kining dapita gigamhan sa mga Canaan- 
hon nga may malig-on, sinangkapan pag-ayong 
mga karo. (Jos 17:16) Niini sab nga walog nga si 
Gideon ug ang iyang 300 ka tawo nakasaksi sa pag- 
luwas ni Jehova sa dihang ang kaawayng kasunda- 
lohan nga mga Midianhon, Amalekanhon, ug mga 
taga-Sidlakan nagkaguliyang nga nag-unay pagpi- 
natyanay. (Huk 6:33, 7:12-22) Sa ulahi, ang kasun- 
dalohan sa Israel ubos ni Haring Saul, sa pagha- 
rong sa kaawayng mga Filistehanon, nagkampo 
daplin sa tubod didto sa Jezreel (tingali ang “Ain 
Jalud sa AK nga lawis sa Bukid sa Gilboa o ang “Ain 
el-Meiyiteh sa ubos sa lungsod sa Zerin). Human 
niadto, nadawat ang taho gikan sa Jezreel bahin sa 
kamatayon ni Saul ug sa iyang anak nga lalaki nga 
si Jonatan. (1Sa 29:1, 11; 2Sa 4:4) Ang Jezreel ug 
ang kasilinganan niini nahimong bahin sa teritor- 
yo nga gimandoan sa anak nga lalaki ni Saul nga si 
Is-boset. (2Sa 2:8, 9) Ug sa panahon sa paghari ni 
Solomon, ang asaynment ni Baana nga usa sa 
iyang mga luyoluyo naglakip sa tabunok nga Patag 
sa Jezreel.-- 1Ha 4:7, 12. 


JIDLAP. Ang ikapito nga gitala sa walo ka 
anak nga lalaki nga nangatawo kang Nahor pinaa- 
gi sa iyang asawa nga si Milca. Busa si Jidlap maoy 
pag-umangkon ni Abraham ug uyoan ni Rebeca 
nga asawa ni Isaac.---Gen 22:20-23, 24:67. 

JOA [Si Jehova Maoy Igsoon (Kauban)]. 

1. Usa sa mga Levihanong magbalantay-sa- 
ganghaan nga gitudlo sa pagbantay sa mga balay- 
tipiganan sa adlaw ni David, ang ikatulong anak 
nga lalaki ni Obed-edom.--- 1Cr 26:1, 4, 12-15. 

2. Usa ka Levihanon nga naggikan kang Ger- 
som (Gerson): anak nga lalaki ni Zima. (1Cr 6: 
1, 19b-21) Lagmit siya mao ra ang Joa kinsa, kau- 
ban sa iyang anak nga lalaki, mitabang sa pagla- 
bay sa mahugaw nga mga butang nga gikuha ni 
Ezequias gikan sa templo sa sinugdan sa iyang 
paghari.--2Cr 29:1, 3, 12, 16. 

3. Usa sa tulo ka membro sa komite nga gipa- 
dala ni Haring Ezequias aron mamati sa isulti 
sa Asiryanhong mensahero nga si Rabsake apan 
sila dili motubag sa mga sumbong ug mga pag- 
panghambog ni Rabsake. Apan, si Joa ug ang 
iyang duha ka kauban mihangyo kang Rabsake 
nga makigsulti kanila sa Siryanhong pinulongan, 
nga niana sila makasabot, inay sa pinulongan sa 
mga Hudiyo nga masabtan sa uban diha sa paril sa 
siyudad. Ginisi ang ilang mga besti, ilang gitaho 
ang iyang mga hulga ngadto kang Ezequias. (2Ha 
18:18, 26, 36, 37, Isa 36:3, 11, 21, 22) Ang pagta- 
gik sa teksto nga, “si Joa nga anak nga lalaki ni 
Asap nga tigtala,” mahimong sabton nga si Joa o si 
Asap mao ang “"tigtala,” apan lagmit gayod nga si 
Joa ang naghupot niini nga katungdanan, sama sa 
iyang duha ka kauban nga gihubit usab pinaagi sa 
ilang katungdanan. 

4. Ang tigtala nga pinaagi kaniya si Haring Jo- 
sias nagpadala ug salapi ngadto sa mga trabahan- 
te aron ayohon ang templo: anak nga lalaki ni Joa- 
haz.--2Cr 34:8-11. 


JOAB [Si Jehova Maoy Amahan]. 

1. Anak nga lalaki ni Seraias, usa ka kaliwat ni 
Kenaz sa tribo ni Juda. Si Joab mao ang “ama- 
han ni Ge-harasim” (nga nagkahulogang “Walog 
sa mga Artesano”), “tungod kay,” matod sa asoy 
sa Bibliya, “sila nahimong mga artesano.” Dayag 
nga si Joab maoy “amahan” o magtutukod sa ko- 
munidad sa mga artesano nga nagpuyo sa walog. 
— 1Cr 4:1, 13, 14; tan-awa ang GE-HARASIM. 

2. Ang ikaduha sa tulo ka anak nga lalaki sa ig- 
soong babaye o kaha igsoong babaye ni David sa 
inahan nga si Zeruia (lagmit anak nga babaye sa 
inahan ni David sa unang kaminyoon kang Nahas; 
2Sa 17:25). Busa si Joab maoy pag-umangkon ni 
David. Ang iyang mga igsoong lalaki mao si Abisai 
ug Asahel. (2Sa 8:16, 1Cr 2:13-16) Sa pagpaila nii- 
ning tulo ka lalaki, ang ngalan sa inahan ang gita- 
la inay ang ngalan sa amahan, sanglit siya maoy 
igsoong babaye ni David, busa giklaro ang relasyon 
ni David sa tulo ka lalaki. 


JOAB 


Mga Kinaiya. Si Joab maoy takos nga hene- 
ral, usa ka tawong batid sa pag-organisar, mapaa- 
gihon, ug determinado. Sa laing bahin, siya maoy 
usa ka ambisyosong oportunista, mapanimaslon, 
malipatlipaton, ug usahay walay prinsipyo. 

Si Joab maoy pangulo sa mga tawo ni David sa 
panahong si Is-boset nga anak nga lalaki ni Saul 
ang nagmando sa tibuok Israel gawas sa tribo ni 
Juda nga midapig kang David. (2Sa 2:10) Ang mga 
sulugoon ni Is-boset ug ni David nagtigiay sa usag 
usa didto sa Linaw sa Gabaon, ug ang kasundalo- 
han ni Is-boset maoy ubos sa pagmando ni Ab- 
ner nga uyoan ni Saul, nga maoy responsable sa 
pagpahimutang kang Is-boset sa trono. Samtang 
nanglingkod nga magkaatbang, si Abner misugyot 
ug panagsangka tali sa 12 ka lalaki sa matag kili- 
ran. Sa dihang sila naghinawiray sa ulo sa usag 
usa, ang matag usa kanila nagduslakay sa espa- 
da, mao nga napukan silang tanan. (2Sa 2:12-16) 
Sanglit wala mahusay ang isyu sa maong panag- 
sangka, misangpot kini sa bug-os nga panaggubat. 
Ang pag-ihap sa ulahi nagbutyag nga namatyan 
ug 360 ka tawo si Is-boset, ug 20 ka tawo lamang 
kang David.---2Sa 2:30, 31. 

Sa maong panag-away, samtang mikalagiw si 
Abner, ang tulin-modagang igsoon ni Joab nga si 
Asahel migukod kang Abner. Bisan pa sa mga aw- 
hag ug mga pasidaan ni Abner, mipadayon si Asa- 
hel hangtod nga sa kataposan gibakyaw nga paat- 
ras ni Abner ang pangulahiang tumoy sa iyang 
bangkaw, nga nagduslak kaniya. (2Sa 2:18-23) Sa 
dihang nakaabot sa bungtod sa Ama, si Abner ug 
ang iyang mga tawo nagtigom didto sa tumoy 
niini, ug gikan didto nangamuyo si Abner nga 
hunongon ang panaggubat aron malikayan ang 
kapaitan ug walay hunong nga pinatyanay. Gipa- 
sundayag ni Joab dinhi ang praktikal nga kaalam 
pinaagi sa pagpatalinghog sa maong pangamuyo 
ug mibalik ngadto kang David sa Hebron.---2Sa 
2:24-28, 32. 

Nagpatay kang Abner agig panimalos. Bi- 
san pa niana, nagpuot ang tinguha ni Joab sa pag- 
panimalos, ug nagpaabot siya ug higayon sa pag- 
pahungaw niini. Sa kasamtangan siya nakigbahin 
sa milugway pang pakiggubat batok sa balay ni 
Saul, nga padayong nagkahuyang, samtang si Da- 
vid nagkalig-on. Sa kataposan, kay naglagot kang 
Is-boset tungod sa usa ka personal nga butang, si 
Abner mihimog pakigsaad kang David nga tigo- 
mon ang tibuok Israel dapig sa kiliran ni David. 
(2Sa 3:6-21) Si Joab kusganong misupak niini nga 
kasabotan, nga nag-akusar kang Abner ingong es- 
piya. Apan nagpakaaron-ingnon nga nakighigala 
kang Abner, nakita ni Joab nga wala makabantay 
si Abner ug gipatay siya agig panimalos tungod sa 

iyang igsoong si Asahel. Tingali gibati usab niya 
nga sa samang higayon iyang nahanaw ang posib- 
leng karibal sa katungdanan ingong komandante 
sa kasundalohan ni David.---2Sa 3:22-27. 

Sa dihang nadungog ni David ang pagbuno, gi- 
pahigawas niya sa pagkasad-an ang iyang kaugali- 
ngong balay atubangan sa tibuok Israel ug mi- 
ingon: “Hinaot nga kini mobalik ngadto sa ulo 
ni Joab ug sa tibuok balay sa iyang amahan, ug 
ang balay ni Joab dili unta mawad-ag tawo nga 
may inagas o sanlahon [usa nga masakiton] o usa 
ka tawo nga magagunit sa usa ka nagtuyok nga ka- 
linyas [tingali, usa nga baldado] o usa ka tawo 
nga mapukan sa espada o usa ka tawo nga maku- 
langan sa pagkaon!” Si David wala molihok niining 
higayona batok kang Joab ug Abisai, nga nakig- 
kunsabo kang Joab sa pagbuno, tungod kay, matod 
niya: “Ako niining adlawa maluya bisag gidihogan 
ingong hari, ug kining mga tawhana, ang mga 
anak nga lalaki ni Zeruia, hilabihan ra alang kana- 
ko. Hinaot si Jehova magabalos sa mamumuhat ug 
daotan sumala sa iyang kaugalingong pagkadao- 
tan.”---2Sa 3:28-30, 35-39. 

Komandante sa Kasundalohan sa Israel. 
Human madihogi si David ingong hari sa tibuok Is- 
rael, siya mitungas batok sa Jerusalem (Jebus). 
Ang mga Jebusihanon nagbiaybiay kang David, 
naghunahuna nga lisod atakehon ang ilang nahi- 
mutangan. Apan nakita ni David nga daling atake- 
hon ang siyudad agi sa tunel sa tubig niini. Busa, 
iyang gitanyag ang katungdanan ingong “pangulo 
ug prinsipe” kang bisan kinsa nga motungas agi sa 
tunel ug unang moatake sa mga Jebusihanon. Si 
Joab mitungas, ang siyudad napukan ug naiya ni 
David, ug si Joab gigantihan sa hataas nga katung- 
danan ingong komandante sa kasundalohan sa Is- 
rael. (2Sa 5:6-8, 8:16, 20:23, 1Cr 11:4-8) Ingong ko- 
mandante, si Joab may usa ka pundok sa napulo ka 
personal nga mga tig-alagad nga maoy tigdala sa 
iyang mga hinagiban, taliwala kanila mao ang ta- 
wong gamhanan nga si Naharai nga Berotnon. 
--2Sa 18:15, 1Cr 11:39. 

Human masakop ni David ang Edom, si Joab 
nagpabilin didto sulod sa unom ka bulan sa pa- 
ningkamot nga mapatay ang tanang lalaki taliwala 
kanila. (2Sa 8:13, 14; 1Ha 11:14-17) Sa ulahi, gipa- 
kita ni Joab ang katakos sa pagpanguna sa kasun- 
dalohan sa pagpakiggubat batok sa mga Ammon- 
hanon ug mga Siryanhon, nagbutang sa iyang 
igsoong si Abisai ingong pangulo sa usa ka dibis- 
yon, aron pildihon ang kasundalohan sa kaaway 
nga miasdang sa atubangan ug sa luyo. (2Sa 10:8- 
14: 1Cr 19:6-16) Walay duhaduha siya nakatabang 
ug dako sa ubang mga pagpakiggubat nga gisang- 
ka ni David batok sa mga Filistehanon, Moabiha- 
non, ug sa uban pa. 

Nagpaluyo sa pagkahari ni David. Sa pagli- 
kos sa Raba sa Ammon, gipasundayag ni Joab ang 
iyang pagkamaunongon kang David ingong dini- 
hogang hari ni Jehova. Nailog niya “ang siyudad sa 
katubigan,” lagmit nagpasabot sa bahin sa siyudad 
nga didto ang abiyo sa tubig niini o ang kuta nga 
nanalipod sa abiyo sa tubig niini. Sa pag-ilog nii- 
ning hinungdanong bahin sa siyudad, ang kaulo- 
hang siyudad dili na makasugakod sa dugayng 
panahon, ug ang pagsurender dili na malikayan. 
Imbes ipadayon ang paglikos sa siyudad hangtod 
maangkon niya ang bug-os nga kadaogan, si Joab 
(kon tungod ba gayod sa pagtahod sa hari, alang sa 
kaayohan sa Israel, o alang sa iyang kaugalingong 
kaayohan) daw nagpakita sa hustong pagtamod 
alang sa iyang yutan-ong magmamando. Siya mi- 
ingon nga palabihon niyang ang dinihogang hari ni 
Jehova ang magbug-os sa pag-ilog sa harianong 
siyudad sa kaaway ug makabaton sa dungog tu- 
ngod niini nga kalamposan, bisan tuod siya, si 
Joab, ang mibuhat sa hinungdanong buluhaton sa 
sinugdan.---2Sa 12:26-31, 1Cr 20:1-3. 

Mipaluyo sa pagpatay kang Urias. Sa pana- 
hon sa paglikos sa Raba si David nagpadala ug su- 
lat pinaagi kang Urias nga nagsugo kang Joab nga 
ibutang si Urias diha sa kinabangisan nga bahin sa 
pagpakiggubat aron siya mamatay. Gituman ni 
Joab ang maong sugo uban ang bug-os nga pagpa- 
luyo, apan sa iyang taho ngadto sa hari bahin sa gi- 
sangpotan sa gubat, alisto niyang gipasangil ang 
maong sugo aron dili siya kasab-an ni David tu- 
ngod kay namatyan siya ug maisog nga mga lala- 
ki sa pagpakiggubat pinaagi sa pagpaatraka kanila 
nga duol kaayo sa paril sa siyudad. Sa iyang taho 
miingon si Joab: “Ang pipila sa mga sulugoon sa 
hari nangamatay, ug ang imong sulugoon nga si 
Urias nga Hitihanon namatay usab.” Ingon sa gi- 
hunahuna ni Joab, ang tubag ni David wala mag- 
paila nga siya nasuko apan nagdasig hinuon kang 
Joab.--2Sa 11:14-25, tan-awa ang DAVID. 

Mitabang, unya misupak kang Absalom. 
Human sa tulo ka tuig nga pagkalagiw ni Absalom 
tungod sa pagpatay kang Amnon nga iyang igso- 
ong lalaki sa amahan, si Joab maoy nagpadalag ba- 
baye gikan sa Tekoa ngadto kang David, nagdiktar 
kaniya aron hangyoon si David nga pabalikon si 
Absalom. Ang hangyo nagmalamposon, ug si Joab 
nagpabalik kang Absalom sa Jerusalem, bisan tuod 
si Absalom dili mahimong makigkita kang David. 
Duha ka tuig sa ulahi sublisubling naghangyo si 
Absalom kang Joab nga moadto ug duolon ang 
hari alang kaniya, apan mibalibad si Joab. Sa kata- 
posan nakahukom si Absalom sa pagsunog sa kau- 
mahan sa sebada ni Joab, nga miresulta sa dali 
ug masuk-anong tubag gikan kang Joab. Dayon 

nangatarongan si Absalom sa iyang gibuhat, ug 
iyang giaghat si Joab nga makigkita sa hari aron 
ipasig-uli ang pag-uyon ni David kang Absalom. 
- 2Sa 13:38, 14:1-33. 

Bisag gipaluyohan ni Joab ang kagustohan ni 
Absalom nga ipasig-uli siya, sa dihang mirebelde 
si Absalom, si Joab mipaluyo kang David. Gitudlo 
ni David si Joab ingong pangulo sa ikatulong bahin 
sa iyang mga tawo, nga may higpit nga sugo nga 
magmaluluy-on kang Absalom. Apan sa panahon 
sa pagpakiggubat gisupak ni Joab ang sugo ni Da- 
vid ug gipatay si Absalom. (2Sa 18:1-17) Dinhi, 
sama sa ubang mga kaso, giuna niya ang iyang 
kaugalingong paghukom kay sa teokratikanhong 
mga sugo pinaagi sa dinihogang hari sa Diyos. 
Apan human niadto siya may kaisog sa pagsul- 
ti kang David sa walay popanagana, pintok nga 
paagi, sa dihang ang pagbangotan ni David tu- 
ngod kang Absalom nagpameligro sa panaghiusa 
sa gingharian.---2Sa 19:1-8. 

Gipalagpot, Unya Gipasig-uli Ingong Pa- 
ngulo sa Kasundalohan. Tungod kay misupak 
si Joab sa sugo ug gipatay si Absalom, gipulihan ni 
David si Joab ingong pangulo sa kasundalohan, ug 
nagtudlo kang Amasa. (2Sa 19:13) Apan, ang pag- 
kaheneral ni Amasa dili sama kang Joab. Sa dihang 
gisugo ni David nga ipatawag sa tingob ang mga 
tawo sa Juda aron sa pagpakig-away sa rebelde 
nga si Sheba nga anak nga lalaki ni Bikri, gitawag 
ni Amasa ang Juda apan miabot siya nga ulahi sa 
panahong gitagal ni David. Tungod kay dinali- 
an ang maong butang, gisugo ni David si Abisai 
sa paggukod kang Sheba, nga nag-ingon, “Aron 
dili siya makakaplag ug mga kinutaang siyudad 
ug makaikyas sa atubangan sa atong mga mata.” 
Dayon sa panaggubat, si Joab ang mipatim-aw 
nga nanghawod sama sa iyang gibuhat samtang 
nangulo pa siya sa kasundalohan. Sa misunod nga 
paglikos sa Abel sa Bet-maaca, ang mga nagpuyo 
sa lungsod nagtugpo sa ulo ni Sheba ibabaw sa pa- 
ril sumala sa hangyo ni Joab, ug si Joab nagpaling- 
kawas sa siyudad, nga mibiya ug mibalik sa Jeru- 
salem.---2Sa 20:1-7, 14-22. 

Nagbuno kang Amasa. Sa panahon sa paggu- 
kod kang Sheba, si Joab nakahimog grabeng sala. 
Samtang nagsingabot si Amasa (kinsa iyang ig- 
agaw; 2Sa 17:25, 1Cr 2:16, 17) aron makigkita ka- 
niya duol sa Gabaon, gipahulog ni Joab ang iyang 
espada gikan sa sakoban niini. Gipunit kini ug gi- 
hawiran niya kini sa iyang walang kamot samtang 
iyang gihawiran ang bungot ni Amasa sa iyang tu- 
ong kamot, nga morag mohalok kaniya. Tungod 
kay wala makabantay si Amasa, gipatay siya ni 
Joab sa usa ka pagduslak sa iyang espada. Tinuod 
nga si Joab may mga pagduda kang Amasa tungod 

kay siya ang nangulo sa rebelyosong kasundalohan 
ni Absalom, apan bisag ingon pa niana, si Joab nga 
oportunista, nagpahimulos sa panahon sa emer- 
hensiya ug panag-away aron pauswagon pa ang 
iyang personal nga karera pinaagi sa pagbuno sa 
iyang karibal. Gilangan lang tingali ni David ang 
paghimog aksiyon batok kang Joab tungod sa dili 
pa dugayng kalangkitan ni Amasa kang Absalom 
ug tungod kay si Joab bag-o lang nakiggubat sa re- 
beldeng kasundalohan ni Absalom ubos sa pagpa- 
nguna ni Amasa. Sumala sa ambisyosong mga ti- 
nguha ni Joab, siya gihimo pag-usab nga pangulo 
sa kasundalohan.---2Sa 20:8-13, 23. 

Nganong napakyas si David sa pagsilot kang 
Joab sa dihang gibuno niya si Abner, ug nga- 
nong iyang gitudlo pag-usab si Joab ingong he- 
neral sa kasundalohan human usab sa pagbuno 
niya kang Amasa, nga gihimong heneral aron ipu- 
li kang Joab? Ang Bibliya walay gisulti bahin niini. 
Kon kini maoy kahuyangon sa pagpatuman sa ba- 
laod sa Diyos, tungod tingali kini sa gahom ug 
impluwensiya ni Joab ug sa iyang pamilya diha 
sa kasundalohan. O tingali dihay ubang mga sir- 
kumstansiya nga wala iasoy sa Bibliya. Bisan pa ni- 
ana, angayng hinumdoman nga si David, bisag 
wala magsilot kang Joab tungod sa pipila ka kata- 
rongan, daotan man o maayo, wala magpasaylo 
kaniya, apan iyang gisugo si Solomon nga iyang 
anak nga lalaki ug manununod sa trono sa pagtino 
nga mabayran ni Joab ang iyang pagkadaotan. 

Mihimog dili-kompletong pagsenso. Sa la- 
ing higayon, giaghat ni Satanas si David sa paghi- 
mog ilegal nga pagsenso sa katawhan. Mitutol si 
Joab kang David, apan walay nahimo. Apan wala 
niya kompletoha ang buluhaton, nga wala iapil sa 
pag-ihap ang mga tribo ni Levi ug Benjamin “tu- 
ngod kay ang pulong sa hari dulumtanan man 
kang Joab."--1ICr 21:1-6, 2Sa 24:1-9, tan-awa ang 
PAGREHISTRO. 

Miduyog kang Adonias sa pagsulay sa pag- 
ilog sa trono. Bisan pa sa iyang nangaging pag- 
alagad kang David, sa dihang si David tigulang na 
ug masakiton, si Joab mitalikod kang David ug mi- 
duyog sa pakigkunsabo kang Adonias nga anak 
nga lalaki ni David. (1Ha 1:18, 19) Tingali iyang gi- 
buhat kini tungod kay gihunahuna niya nga kon si 
Adonias ang mahimong hari, siya ang mahimong 
gahom luyo sa trono, o tingali gibati niya nga mas 
segurado ang iyang posisyon uban kang Adonias 
kay kang Solomon. Sa dihang nadungog niya nga 
si Solomon gihimong hari ni David, siya mitalikod 
kang Adonias. (1Ha 1:49) Sa ulahi, sa dihang gipa- 
tay si Adonias, si Joab mikalagiw ngadto sa tolda ni 
Jehova ug mihawid sa mga sungay didto sa hala- 
ran. (1Ha 2:28) Kini wala makahatag ug panalipod 

kaniya tungod kay siya usa ka tinuyong mamumu- 
no, busa gisugo ni Solomon si Benaias sa pagpatay 
kaniya didto. Sa ingon gituman ni Solomon ang 
tambag ni David kaniya sa hapit na siyang mama- 
tay nga dili tugotan nga ang mga uban ni Joab ma- 
hiadtong malinawon sa Sheol tungod sa pagka- 
sad-an ni Joab sa iyang pagbuno kang Abner ug 
Amasa, “duha ka tawo nga labaw pang matarong 
ug mas maayo kay kaniya.” Si Joab gilubong sa 
iyang balay didto sa kamingawan. Human niadto si 
Benaias ang gihimong pangulo sa kasundalohan. 
--1Ha 2:5, 6, 29-35, 11:21. 

Ang ika-60 nga salmo, usa ka salmo ni David, 
ang ulahing mga bersikulo niini (8-12), gipahinu- 
ngod sa kadaogan ni Joab batok sa mga Edom- 
hanon.--Tan-awa ang superskripsiyon niini nga 
salmo. 

3. Ang pangulo sa banay sa “mga anak ni Pa- 
hat-moab,” nga ang pipila namalik uban kang Zo- 
robabel niadtong 537 W.K.P. gikan sa pagkadesti- 
yero sa Babilonya.---Esd 2:1, 2, 6: Neh 7:6, 7, 11. 

4. Sa Esdras 8:1, 9, ang “mga anak nga lalaki ni 
Joab” gitala nga lakip niadtong namalik uban kang 
Esdras niadtong 468 W.K.P. Niadtong panahona si 
Abdias nga anak nga lalaki ni Jehiel ang pangulo 
sa banay. Niining tekstoha sila walay kalabotan sa 
balay ni Pahat-moab, apan posible nga sila naggi- 
kan sa samang banay o iglabot sa Num. 3. 


JOAHAZ [pinamubo sa Jehoahaz, nga nagka- 
hulogang “Hinaot Makahupot si Jehova, Nakahupot 
si Jehova'"]. 

1. Laing espeling sa ngalan ni Jehoahaz nga hari 
sa Israel, sumala sa makaplagan sa pipila ka hubad 
(AS, JP, Ro, RS) sa 2 Hari 14:1. Ang mabasa sa Ma- 
soretikong teksto niini nga bersikulo maoy Yoh-a- 
chaz’, apan pinasukad sa Hebreohanong mga ma- 
nuskrito diin kini mabasa nga Yehoh-a-chaz, ang 
ubang mga hubad (AT, JB, Mo, NW) naghubad ni- 
ining ngalana nga Jehoahaz.---Tan-awa ang JEHOA- 
HAZ Num. 2. 

2. Amahan sa tigtala ni Haring Josias nga si Joa. 
--2Cr 34:1, 8. 

3. Sa 2 Cronicas 36:2, kini maoy laing espeling 
sa ngalan ni Jehoahaz nga anak nga lalaki ug ma- 
nununod ni Josias nga hari sa Juda. Dinhi ang pi- 
pila ka hubad (AS, AT, JP, Ro) misunod sa Masore- 
tikong teksto ug mabasa nga Joahaz, samtang ang 
uban (KJ, JB, Mo, NW) mabasa nga Jehoahaz. 
--Tan-awa ang JEHOAHAZ Num. 3. 


JOANAN [pinamubo sa Jehohanan, nga nagka- 
hulogang “Si Jehova Nagpakitag Pabor: Si Jeho- 
va Mapuangoron"]. Usa ka katigulangan ni Maria 
nga inahan ni Jesus, lagmit nga gitala ingong apo 
nga lalaki ni Zorobabel.--Luc 3:23, 27. 

JOAS. Kining ngalana may duha ka espeling sa 
Hebreohanon, bisan tuod “Joas” lamang kini sa Ce- 
buano. Ang una ug mas komon, ang Yoh-ash, 
maoy pinamubo sa Jehoas. Ang Numero 1 ug 5 nga 
gitala sa ubos mao ang laing espeling nga Yoh-'ash'. 

1. Usa ka Benjaminhon sa linya sa banay ni Be- 
ker.— 1Cr 7:6, 8. 

2. Usa ka kaliwat ni Juda pinaagi sa iyang ikatu- 
long ginganlang anak nga lalaki nga si Sela.---1Cr 
2:3; 4:21, 22. 

3. Ang amahan ni Maghuhukom Gideon, usa ka 
Abiezeranhon sa tribo ni Manases. (Huk 6:11, 15: 
7:14: 8:13, 32) Dayag nga si Joas maoy usa ka ta- 
wong adunahan ug impluwensiyado diha sa komu- 
nidad, nga nagbaton ug usa ka halaran alang kang 
Baal, ingon man usa ka “sagradong poste,” ug nag- 
hupot ug usa ka panimalay sa mga sulugoon. Sa di- 
hang ang iyang anak nga lalaki nga si Gideon sa hi- 
lom nagtumpag niini nga halaran ug sa sagradong 
poste, ug puli niini nagtukod ug halaran alang kang 
Jehova diin sa ibabaw niini naghalad siya ug torong 
baka nga pito ka tuig ang kagulangon, ang mga 
lungsoranon sa maong dapit namugos kang Joas 
nga iyang itugyan ang iyang anak aron patyon. 
Ang tubag ni Joas mao: “Kon [si Baal] Diyos, pahi- 
moa siyag legal nga depensa alang sa iyang kauga- 
lingon.” Ug tungod niana gitawag ni Joas ang iyang 
anak nga Jerubaal.---Huk 6:25-32, 8:29. 

4. Usa sa mga tawong gamhanan sa tribo ni 
Benjamin nga miduyog sa kasundalohan ni David 
didto sa Ziklag sa dihang si David gigukod ni Saul; 
anak nga lalaki o kaliwat ni Semaa.--1Cr 12:1-3. 

5. Usa ka pangulo nga gitudlo ni Haring Da- 
vid sa pagdumala sa mga abiyo sa lana.--1ICr 27: 
28, 31. 

6. Usa niadtong gipiyalan ni Ahab sa pagbilang- 
go sa matinumanong manalagna nga si Micaias. 
Siya gitawag nga “anak nga lalaki sa hari.” (1Ha 22: 
26, 27: 2Cr 18:25, 26) Kini nga ekspresyon mahi- 
mong magtumong sa usa ka anak ni Haring Ahab 
o kini mahimong magpasabot sa usa ka opisyal nga 
harianon ug kagikan o sa usa nga suod nga nalang- 
kit sa panimalay sa hari. 

7. Pinamubo sa Jehoas, ang hari sa Juda ug anak 
nga lalaki ni Ahazias. (2Ha 11:2, 3, 21) Ang Joas 
ingong laing espeling sa Jehoas makaplagan sa ma- 
kadaghan diha sa Masoretikong teksto nga Hebreo- 
hanon, sumala sa gipunting sa mga nota o footnote 
sa New World Translation (Rbi8).--2Ha 12:19, 1Cr 
3:11, 2Cr 24:1, 2, tan-awa ang JEHOAas Num. 1. 

8. Pinamubo sa Jehoas, ang hari sa Israel, nga 
anak nga lalaki ni Jehoahaz ug apo ni Jehu. (2Ha 14: 
1, 8, 9) Kining laing espeling (Joas) sagad nga ma- 
kaplagan diha sa Masoretikong teksto.--2Ha 13: 
9, 12, 13; 2Cr 25:17, 18, 21; Os 1:1, Am 1:1, tan-awa 
ang JEH0As Num. 2. 


JOB 


JOB [Tumong sa Pagdumot]. Usa ka tawo nga 
nagpuyo sa yuta sa Uz, sa gitawag karon ug Ara- 
bia. (Job 1:1) Ang Diyos nag-ingon bahin kang Job: 
“Walay usa nga sama kaniya sa yuta, usa ka tawo 
nga walay-ikasaway ug matul-id, mahadlokon sa 
Diyos ug naglikay sa daotan.” (Job 1:8) Kini nagpa- 
kita nga si Job nagpuyo sa Uz sa mga panahon nga 
ang iyang layo nga mga ig-agaw, ang 12 ka tribo 
sa Israel, naulipon didto sa yuta sa Ehipto. Niadtong 
tungora si Jose nga anak ni Jacob (Israel) namatay 
na (1657 W.K.P.) human siya makalahutay sa dag- 
hang dili-makataronganong pag-antos apan pada- 
yong naghupot sa iyang pagkawalay-ikasaway atu- 
bangan sa Diyos nga Jehova. Si Moises wala pa 
mahimong manalagna ni Jehova aron manguna sa 
pagpagawas sa 12 ka tribo sa Israel gikan sa pagka- 
ulipon sa Ehipto. Tali sa pagkamatay ni Jose ug 
sa panahong gipasundayag ni Moises ang iyang 
pagkawalay-ikasaway ug katul-id pinaagi sa iyang 
panggawi, walay tawo nga naghupot ug integridad 
sama sa integridad ni Job. Lagmit niining panaho- 
na nga nagsultihanay si Jehova ug si Satanas may- 
labot kang Job.---Job 1:6-12, 2:1-7. 

Si Moises mao ang giila sa kadaghanan nga maoy 
misulat sa asoy sa mga kasinatian ni Job. Mahi- 
mong nahibaloan niya ang bahin kang Job sa di- 
hang migugol siya ug 40 ka tuig sa Midian ug 
nakadungog sa kataposang sangpotanan ug sa ka- 
matayon ni Job sa dihang ang Israel duol sa Uz sa 
hapit nang matapos ang ilang panaw sa kaminga- 
wan. Kon natapos ni Moises ang basahon ni Job 
sa mga panahon nga misulod ang Israel sa Yutang 
Saad niadtong 1473 W.K.P. (lagmit wala magdugay 
human mamatay si Job), nahitabo ang pagsulay 
kang Job niadtong mga 1613 W.K.P., kay si Job na- 
buhi pa ug 140 ka tuig human matapos ang iyang 
pagsulay.---Job 42:16, 17. 

Si Job usa ka paryente ni Abraham, nga pare- 
hong mga kaliwat ni Sem. Bisag dili Israelinhon, si 
Job usa ka magsisimba ni Jehova. Siya mao “ang la- 
bing bantogan sa tanan nga taga-Sidlakan,” nga 
nakabaton ug daghang bahandi. Ang iyang pamil- 
ya gilangkoban sa iyang asawa, pito ka anak nga la- 
laki, ug tulo ka anak nga babaye. (Job 1:1-3) Siya 
tim-os nga nagtuman sa iyang mga katungdanan 
ingong saserdote sa iyang pamilya, nga nagtanyag 
ug mga halad sa Diyos alang kanila.---Job 1:4, 5. 

Si Job maoy usa ka tawong tinamod diha sa 
ganghaan sa siyudad, bisan ang mga tigulang ug 
mga prinsipe nagtahod kaniya. (Job 29:5-11) Siya 
milingkod ingong usa ka dili mapihigon nga mag- 
huhukom, nga nagpahamtang ug hustisya ingong 
manlalaban sa mga babayeng balo, ug sama sa 
usa ka amahan sa mga batang ilo-sa-amahan, sa 
mga sinakit, ug sa mga walay magtatabang. (Job 
29:12-17) Siya naglikay nga dili mahugawan sa 

imoralidad, sa hakog nga materyalismo, ug sa ido- 
latriya, ug mahinatagon siya sa mga kabos ug sa 
mga nanginahanglan.---Job 31:9-28. 

Integridad ni Job. Gihagit ni Satanas ang in- 
tegridad ni Job kang Jehova. Unya si Jehova, nga 
misalig sa mao nga integridad ug nasayod sa Iyang 
kaugalingong katakos sa pagpasig-uli ug sa pag- 
ganti kang Job, nagtugot kang Satanas nga sulayan 
sa bug-os ang integridad ni Job, apan wala niya itu- 
got nga patyon ni Satanas si Job. Bisan tuod si Sa- 
tanas, pinaagi sa lainlaing mga paagi, nagpatay sa 
kahayopan ug sa mga alagad ni Job ug dayon sa 
iyang mga anak (Job 1:13-19), si Job wala gayod 
mag-akusar sa Diyos nga siya nagbuhat ug daotan 
o sayop. Ni siya mitalikod sa Diyos, bisag gipit-os 
siya sa iyang asawa ug sa uban. (Job 1:20-22, 2: 
9, 10) Gisulti niya ang kamatuoran bahin sa Diyos. 
(Job 42:8) Gidawat niya ang pagbadlong tungod sa 
iyang sobrang paghunahuna nga ipahayag ang ka- 
ugalingon nga matarong ug tungod sa pagkapak- 
yas sa pagbindikar sa Diyos (Job 32:2), ug gidawat 
niya ang iyang mga sala atubangan sa Diyos.---Job 
42:1-6. 

Gihigugma ni Jehova si Job. Human nga nagma- 
tinumanon si Job ilalom sa pagsulay, gihimo siya sa 
Diyos nga usa ka saserdote alang sa iyang tulo ka 
higala nga nakiglalis kaniya, ug gipasig-uli sa Diyos 
si Job sa iyang kanhing kahimtang. Siya nakabaton 
na usab ug maayong pamilya (dayag sa mao ra gi- 
hapon nga asawa) ug duha ka pilo nga bahandi kay 
sa iyang nabatonan kanhi. Ang tanan niyang par- 
yente ug kanhing mga kauban mibalik sa pagtahod 
kaniya ug sa pagdalag mga gasa kaniya. (Job 42:7- 
15) Siya nabuhi pa nga nakakita sa iyang mga anak 
ug sa iyang mga apo hangtod sa upat ka kaliwatan. 
--Job 42:16. 

Pinaagi sa manalagnang si Ezequiel, ang Diyos 
naghisgot kang Job ingong panig-ingnan sa pag- 
kamatarong. (Eze 14:14, 20) Ang iyang mapailo- 
bong paglahutay taliwala sa pag-antos maoy usa ka 
sumbanan sa mga Kristohanon, ug ang iyang ma- 
lipayong sangpotanan gihisgotan ingong nagpa- 
tugbaw sa pagmahal ug kaluoy ni Jehova. (San 
5:11) Ang asoy sa iyang masulayong kasinatian 
mohatag ug dakong kahupayan ug kalig-on sa mga 
Kristohanon, ug daghang prinsipyo sa Bibliya ang 
gipasiugda ug gipatin-aw sa basahon nga nagdala 
sa iyang ngalan. 


JOB, BASAHON NI. Gisulat ni Moises, su- 
mala sa Hudiyo ug unang Kristohanong mga esko- 
lar. Ang mga balak, pinulongan, ug estilo niini 
nagpaila nga kini orihinal nga gisulat diha sa Heb- 
reohanon. Ang daghang kaamgiran niini sa Penta- 
teuko diha sa prosa nga bahin sa basahon mo- 
patim-awng nagpunting kang Moises ingong ang 

magsusulat. Sulod sa iyang 40-ka-tuig nga pagpu- 
yo sa Midian, si Moises nakahibalo gayod sa mga 
panghitabo bahin sa pagsulay kang Job, ug siya 
lagmit nga nasayod sa sangpotanan sa kinabuhi ni 
Job sa dihang ang Israel haduol na sa Uz paingon 
sa Yutang Saad, niadtong 1473 W.K.P. 


Pagkahan-ay. Ang basahon ni Job talagsaon 
tungod kay ang dakong bahin niini maoy usa ka pa- 
naglantugi tali sa usa ka matuod nga alagad ni Je- 
hova nga Diyos ug sa tulo ka uban pang nag- 
angkon nga nag-alagad sa Diyos apan nasayop sa 
pagtuo diha sa ilang mga paningkamot sa pagtul-id 
kang Job. Gipakaingon nila nga si Job gisilotan sa 
Diyos tungod kay nakahimog grabeng tinago nga 
sala. Busa, nga miergo pinasukad niini, sila sa pag- 
katinuod nahimong mga maglulutos ni Job. (Job 
19:1-5, 22) Ang panaglantugi maoy serye sa tulo 
ka hugnang pakigpulong, diin ang upat ka mamu- 
mulong nakigbahin, gawas kang Zopar nga wala 
mamulong sa kataposang hugna kay napahilom na 
sa argumento ni Job. Human niadto ang tanan gi- 
tul-id sa tigpamaba ni Jehova nga si Elihu ug sa ka- 
taposan sa Diyos mismo. 

Busa, dayag nga sa dihang mobasa o mokutlo gi- 
kan niini nga basahon, kinahanglang ibutang sa 
hunahuna sa usa ka tawo nga ang mga argumento 
nga gipresentar ni Elipaz, Bildad, ug Zopar maoy 
sayop. Usahay kining tulo ka higala ni Job nagpa- 
hayag ug tinuod nga mga butang, apan sa sayop 
nga kahimtang ug kapadapatan. Gigamit ni Sata- 
nas kini nga taktika batok kang Jesu-Kristo sa 
dihang “gidala siya sa Yawa ngadto sa balaang 
siyudad, ug iyang gipahimutang siya sa ibabawng 
bahin sa paril sa templo ug giingnan siya: “Kon ikaw 
anak sa Diyos, ambak; kay kini nahisulat, “Sugoon 
niya ang iyang mga manulonda maylabot kanimo, 
ug ikaw ilang pagasapnayon sa ilang mga kamot, 
aron ang imong tiil dili gayod mapandol sa bato.”' 
Si Jesus miingon kaniya: ‘Kini nahisulat usab, “Dili 
mo ibutang si Jehova nga imong Diyos sa pagsu- 
lay.” '”--Mat 4:5-7. 

Ang mga higala ni Job miingon nga ang Diyos 
magasilot sa daotan. Tinuod kini. (2Pe 2:9) Apan 
sila mihinapos nga ang tanang pag-antos nga naa- 
goman sa usa ka tawo maoy tungod sa iyang mga 
sala--nga sa ingon ang Diyos nagpahamtang ug 
silot kaniya. Sila miingon nga ang pag-antos maoy 
ebidensiya nga ang usa ka tawo nakasala gayod. 
Sila namulong nga dili matinud-anon bahin sa Di- 
yos. (Job 42:7) Sila nagbutangbutang Kaniya. Su- 
mala sa ilang paghubit sa Diyos, siya walay kaluoy. 
Sila miingon nga ang Diyos walay kahimuot sa 
tawo nga naghupot sa integridad ug nga siya walay 
pagsalig sa Iyang mga alagad, bisan gani sa mga 
manulonda. Kini nanghimakak sa daghang Kasula- 
tanhong mga pahayag nga nagpadayag sa gugma 

ni Jehova alang sa iyang intelihenteng mga ala- 
gad. Ang usa ka pananglitan sa pagsalig sa Diyos 
sa iyang matinumanong mga magsisimba makita 
diha sa iyang mga pagpakigsulti kang Satanas, nga 
diha niana iyang gihisgotan si Job ug gipahayag 
ang labing dakong pagsalig sa pagkamaunongon 
ni Job sa dihang gitugotan ang Yawa sa pagsu- 
lay kang Job. Apan, matikdi nga iyang gipanalip- 
dan ang kinabuhi ni Job. (Job 2:6) Ang Kristoha- 
nong magsusulat nga si Santiago miingon bahin 
sa mga pakiglabot sa Diyos kang Job: “Si Jehova 
malumo kaayo sa pagmahal ug maluluy-on. ”---San 
5:11. 

Kahinungdanon. Ang basahon ni Job mahi- 
nungdanon, uban sa Genesis 3:1-6 ug sa uban pang 
mga teksto, sa pagpadayag sa dakong isyu bahin 
sa pagkamatarong sa Diyos sa iyang paggamit sa 

iyang pagkasoberano maingon man sa paagi nga 
ang integridad sa yutan-ong mga alagad sa Diyos 
nalangkit sa isyu. Kini nga isyu wala masabti ni 
Job, apan, bisan pa niana, wala niya tugoti nga pi- 
naagi sa iyang tulo ka higala siya magduhaduha 
nga siya maoy usa ka tawo nga naghupot ug integ- 
ridad. (Job 27:5) Siya wala makasabot kon nganong 
ang katalagman midangat kaniya, sanglit siya wala 
man magabatasan sa pagbuhat ug sala. Siya nahi- 
mong dili-timbang bahin sa pagpakamatarong sa 
iyang kaugalingon, sa walay duhaduha nadaldal pa 
gayod ngadto sa maong panghunahuna tungod sa 
kanunayng mga pag-akusar sa iyang tulo ka higa- 
la. Nasayop usab siya sa pag-insistir nga siya ma- 
kadawat ug tubag gikan sa Diyos kon nganong 
siya nag-antos, sa dihang siya angay untang ma- 
kaamgo nga walay usa nga takos makaingon kang 


MGA PANGUNANG PUNTO SA JOB 


Ang asoy bahin sa mga kasinatian ni Job sa dihang gihagit ni Sa- 
tanas ang iyang integridad sa atubangan ni Jehova 

Lagmit nga girekord ni Moises panahon sa paglatagaw sa Israel 
didto sa kamingawan, bisan tuod nga ang pagsulay kang Job 
nahitabo gayod mga pipila ka tuig sa wala pa matawo si Moises 


Ang kauswagan ug maayong kahimtang ni Job natapos 
sa dihang gitugotan ni Jehova si Satanas sa pagsulay 
kang Job (1:1-2:10) 

Gipangangkon ni Satanas nga ang pagkatul-id ni Job maoy tu- 
ngod lamang sa kaugalingong interes 


Nawala kang Job ang iyang mga baka, mga panon sa mga ha- 
yop, ug ang iyang napulo ka anak sa usa lamang ka adlaw, 
apan siya padayong naghupot sa integridad 

Dayon siya gitakboyan ug usa ka mangilngig, masakit nga ba- 
latian apan wala niya tungloha ang Diyos, busa, si Job nag- 
pabiling matinumanon 

Si Elipaz, Bildad, ug Zopar, tulo ka higala ni Job, nag- 
sabot nga magtagbo aron moadto sa “pagduyog sa 
iyang kasubo” (2:11-3:26) 

Sila hilom nga naglingkod alirong kaniya sulod sa pito ka 
adlaw 


Gitugaw ni Job ang kahilom, nga nagtunglo sa adlaw sa iyang 
pagkahimugso 

Siya nangutana kon nganong ang Diyos nagtugot kaniya nga 
padayong mabuhi 

Ang gitawag kunohay nga mga maghuhupay nakiglan- 
tugi pag-ayo kang Job (4:1--31:40) 

Sila nangatarongan nga siya nag-antos tungod sa iyang mga 
sala, nga miergo nga si Job nasayop gayod sanglit ang Diyos 
nag-isip kaniya ingong usa ka kaaway 

Sila misulay sa pagkombinsir kang Job bahin niini pinaagi sa 
paggamit ug sayop nga pangatarongan ug pagbutangbutang 
ug pinaagi sa pagpunting sa tradisyon ug sa mga panan- 
awon nga ila kunohay nga nakita 

Ang tulo ka higala nag-awhag kang Job sa pagsugid sa iyang 
daotang buhat ug sa pagbag-o sa iyang mga dalan, dayon, 
sila miingon, iyang maangkon ra ug balik ang iyang kanhing 
kauswagan 


Si Job miinsistir nga siya matul-id: siya wala makasabot kon 
nganong si Jehova nagtugot kaniya nga mag-antos, apan 
iyang napahilom ang sayop nga mga tambag sa iyang tulo 
ka higala 

Sa iyang kataposang mga pulong, gitandi ni Job ang iyang 
kanhing mga adlaw ingong usa ka tinahod nga ansiyano ug 
sa iyang presenteng yugto sa kasakitan ug kaulawan, iyang 
gihisgotan kon unsa siya ka mabinantayon nga dili makasala 

Si Elihu, usa ka batan-ong naminaw kanila, nagtul-id 
kang Job ug sa iyang mga higala (32:1-37:24) 

Iyang gipakita nga si Job nasayop sa dihang iyang gipakama- 
tarong ang iyang kaugalingon inay ang Diyos, ug iyang gi- 
badlong pag-ayo ang tulo ka higala ni Job tungod kay sila 
wala motubag kang Job sa hustong paagi 

Si Elihu nagbayaw sa hustisya, pagkadili-mapihigon, himaya, 
ug pagkalabing gamhanan ni Jehova 

Si Jehova niining higayona misulti gikan sa usa ka 
unos (38:1--42:6) 

Si Jehova nangutana kang Job kon diin si Job sa dihang gila- 
lang ang yuta, ug kon siya ba nakasabot sa kahibulongang 
mga paagi sa ihalas nga mga hayop, sa ingon nagpasunda- 
yag sa pagkagamay sa tawo kon itandi sa pagkadako sa 
Diyos 

Dayon siya misukna kon si Job angay bang mangitag sayop 
Kaniya 

Si Job miadmitir nga siya namulong nga walay tukmang pag- 

sabot, siya naghinulsol “sa abog ug sa abo” 

Natapos ang pagsulay ni Job, ug ang iyang integridad 

gigantihan (42:7-17) 

Si Jehova nagpahayag ug kasuko kang Elipaz, Bildad, ug Zopar 

tungod kay sila namulong nga dili matinud-anon, siya nagsu- 

go kanila sa paghimog mga halad ug sa paghangyo kang 

Job nga moampo alang kanila 

Si Job naayo sa dihang siya nag-ampo alang sa iyang mga hi- 

gala 

Siya gipanalanginan ug doble pa sa gidaghanon sa mga panon 
sa mga hayop nga iyang nabatonan kanhi, ingon man ug na- 
pulo pa ka anak, pito ka anak nga lalaki ug tulo ka anak 
nga babaye 


JOBAB 


Jehova: “Nganong giingon mo ako niini sa pagbu- 
hat?” (Rom 9:20) Bisan pa niana, si Jehova maluluy- 
ong mitubag kang Job, pinaagi sa iyang alagad nga 
si Elihu ug pinaagi sa iyang pagpakigsulti kang Job 
gikan sa unos. Busa, kini nga basahon kusganong 
nagpasiugda sa pagkasayop sa pagpaningkamot sa 
pagpakamatarong-sa-kaugalingon atubangan sa Di- 
yos.—Job 40:8. 

Ang Pagkatinuod ug ang Bili. Si Ezequiel ug 
si Santiago parehong naghisgot kang Job. (Eze 14: 
14, 20, San 5:11) Ang kusganong argumento bahin 

sa pagkakanonikal sa basahon mao ang kamatuo- 
ran nga kini gidawat sa mga Hudiyo ingong sama 
ug awtoridad sa ubang inspiradong mga basahon 
sa Hebreohanong Kasulatan, bisan pag si Job dili 
usa ka Israelinhon. 

Lagmit ang kinalig-onang ebidensiya sa pagkati- 
nuod sa basahon makita diha sa pagkaharmonya 
niini sa ubang bahin sa Bibliya. Kini usab nag- 
butyag ug daghang butang bahin sa mga tinu- 
ohan ug mga kostumbre sa patriarkanhong ka- 
tilingban. Labaw pa niana, kini dako kaayog 

ikatabang sa estudyante sa 


Dan Bun iena ik Bibliya aron makabaton ug 
asahon unto nga Itandi Jbang mga . E 
ni Job paghisgot sa Bibliya | Mas maayong pagsabot ba 
hin sa mga katuyoan ni Je- 
3:17-19 Ang mga patay walay nahibaloan nga bisan unsa apan samag Ecc 9:5, 10; Ju hova pinaagi sa pagtandi lg 
natulog 11:11-14, mi sa ubang mga pahayag 
Teo 152: sa Bibliya. Adunay daghang 
0:4 Ang Diyos dili magahukom pinasukad sa panglantaw sa tawo 1Sa 16:7 mahinungdanong mga pun- 
0:8, 9, 11, 12 Ang dakong kahingawa sa Diyos sa pag-umol sa tawo Sal 139:13-16 to nga susama sa ubang 
2:23 Ang Diyos nagtugot sa mga nasod nga mahimong gamhanan Pin 17:13, 14, 17 mga teksto sa Bibliya, ug 
ug bisan gani sa paghiusa batok kaniya aron siya ipil aa 
makataronganong makalaglag kanila sa usa lamang ka ang pipila niini gitala sa ka- 
paghampak uban nga tsart. 
4:1-5 Ang tawo nahimugso sa sala ug naulipon sa kamatayon Sal 51:5, Rom 5:12 
JOBAB. 
4:13-15 Pagkabanhaw sa mga patay 1Co 15:21-23 : . 
7:9 Ang matarong dili mapandol, bisan unsa pay Sal 119:165 : 1. Usa ka kaliwat ni Sem 
buhaton sa uban pinaagi kang Joktan. (Gen 
9:25 Ang katuyoan ni Jehova sa pagtubos (paglukat, pagpahigawas) | Rom 3:24; 1Co 1:30 10:21, 25, 29: 1Cr 1:23) 
sa matinumanong katawhan Ang eksaktong dapit nga gi- 
21:23-26 Ang tanang tawo pareho rag dangatan, ang tanan susama Ece 9:21 3 . . 
ra inigkamatay puy-an sa mga kaliwat ni 
24:3-12 Gisakit sa daotan; ang mga Kristohanon gisakit usab sa daotan | 2Co 6:4-10; 11:24-27 Jobab wala masayrı karong 
24:13-17 Ang daotan nahigugma sa kangitngit inay sa kahayag; Ju 3:19 adlawa. 
ang kahayag makapahadlok kanila 2. “Anak nga lalaki ni 
26:6 Ang tanang butang dayag atubangan sa mga mata ni Jehova Heb 4:13 Zera nga taga-Bozra”: usa 
27:8-10 Ang apostata dili gayod matinud-anong mosangpit sa Heb 6:4-6 ka Edomhanong monarko 
Diyos ni siya iyang pagadunggon d al 
nga nagmando sa wala pa 
27:12 Kadtong nakakitag “mga panan-awon” sa kaugalingong Jer 23:16 g g a a p 
kasingkasing, nga dili gikan sa Diyos, nagapamulong sa magmando si Saul iIngong 
mga butang nga walay-pulos unang hari sa Israel. Si Jo- 
27:16, 17 Ang matarong makapanunod sa bahandi nga gitigom sa daotan| Deu 6:10, 11: Pr 13:22 bab ang mipuli sa trono ni 
Kap 28 Ang tawo dili makakaplag sa tinuod nga kaalam gikan sa Ecc 12:13: 1C0 2:11-16 “u ini 
“basahon sa kalalangan sa Diyos, kondili gikan sa Diyos Bela nga anak nga lalaki ni 
lamang ug sa pagkahadlok kaniya Beor.”--Gen 36:31-34: 1Cr 
30:148, 12 Ang walay-pulos, walay salabotan nga mga tigyampungad Buh 17:5 1:43-45. 
gigamit sa paglutos sa mga alagad sa Diyos 3. Hari sa Madon, usa ka 
32:22 Sayop ang paghatag ug dili-kasulatanhong mga titulo Mat 23:8-12 siyudad sa amihanang Pa- 
34:14, 15 Ang kinabuhi sa tanang unod anaa sa kamot ni Jehova PA Otea B0 lestina. Si Jobab ug ang 
34:19 Si Jehova dili mapihigon Buh 10:34 ubang mga monarko midu- 
s 3 yog kang Jabin nga hari sa 
34:24, 25 Si Jehova nagtangtang, nagpatindog ug mga magmamando Dan 2:21, 4:25 
sumala sa iyang gimbut-an Hazor sa pagsulong sa mga 
36:24: 40:8 Ang pagmantala sa pagkamatarong sa Diyos mao ang Rom 3:23-26 Israelinhon apan napildi da- 
hinungdanong butang pit sa katubigan sa Merom. 
42:2 Ang tanang butang posible sa Diyos Mat 19:26 --Jos 11:1-8: 12:19. 
42:3 Dili-matukib ang kaalam sa Diyos Isa 55:9, Rom 11:33 4. Anak nga lalaki sa 
Ang ubang mga pagtandi nga takos tagdon mao ang: Job 7:17 ug Sal 8:4, Job 9:24 ug 1Ju Benjaminhong si Saharaim 
5:19: Job 10:8 ug Sal 119:73, Job 26:8 ug Pr 30:4, Job 28:12, 13, 15-19 ug Pr 3:13-15, Job 39:30 3 H H 
ug Mat 24:28, pinaagi sa Iyang asawa nga 
si Hodes.--1Cr 8:1, 8, 9. 


1291 


5. Usa ka kaliwat sa Benjaminhong si Saharaim 
pinaagi kang Elpaal.--1ICr 8:1, 8, 11, 18. 


JODA. Katigulangan ni Maria nga inahan ni Je- 
sus, gitala nga ikatulo sa kaliwatan gikan kang Zo- 
robabel.--Luc 3:26, 27. 


JOED [Si Jehova Maoy Usa ka Saksi]. Usa ka 
Benjaminhon kansang kaliwat nga si Sallu maoy 
usa ka pumoluyo sa Jerusalem human sa pagkades- 
tiyero.--Neh 11:4, 7. 


JOEL [Diyos si Jehova]. 

1. Usa ka kaliwat ni Isacar ug pangulo sa banay 
sa iyang tribo.--1Cr 7:1-4. 

2. Usa ka kaliwat sa anak nga lalaki ni Levi nga 
si Kohat; “anak nga lalaki ni Azarias” ug katigula- 
ngan sa Num. 5.— 1Cr 6:36-38. 

3. Usa ka Rubenhon kansang kaliwat nga si Bee- 
rah gidestiyero sa Asiryanhon nga si Haring Tilgat- 
pilneser (Tiglat-pileser II).---1Cr 5:3-10. 

4. Usa ka pangulo sa mga Gadhanon nga nagpu- 
yo sa Basan.— 1Cr 5:11, 12. 

5. Ang panganayng anak nga lalaki ni manalag- 
nang Samuel: usa ka kaliwat sa Num. 2 ug amahan 
ni Heman nga Levihanong mag-aawit. (1Cr 6:28, 
33, 36, 15:17) Si Joel ug ang iyang manghod nga la- 
laki nga si Abias gitudlo sa ilang amahan ingong 
mga maghuhukom, apan ang ilang pagkadili-mati- 
nud-anon sa ilang katungdanan naghatag sa ka- 
tawhan ug katarongan nga mangayog tawhanong 
hari.-- 1Sa 8:1-5. 

Sa 1 Cronicas 6:28 ang Masoretikong teksto (ug 
ang pipila ka hubad) nag-ingon nga si “Vashni” mao 
ang panganay ni Samuel. Apan, ang kadaghanang 
eskolar miuyon nga ang “Joel” mao ang makita diha 
sa orihinal nga Hebreohanon, ang pulong nga gi- 
pabilin sa Syriac nga Peshitta ug sa Lagardian 
nga edisyon sa Gregong Septuagint. (Itandi ang 
1Sa 8:2.) Ang pagkaamgid tali sa “Joel” ug sa tu- 
moy sa nag-unang pulong diha sa teksto (“Sam- 
uel") lagmit mao ang hinungdan nga wala na hi- 
nuon ikaapil sa magkokopya ang ngalang “Joel.” 
Lagmit iyang nasaypan ang Hebreohanong pulong 
nga wehash-sheni” (nga nagkahulogang “ug ang 
ikaduhang [anak nga lalaki]”) ingong mao ang per- 
sonal nga ngalang “Vashni” ug gisukip ang letrang 
waw (ug) una pa sa ngalang Abias. 

6. Usa sa gamhanang mga tawo ni David, igso- 
ong lalaki ni Natan.--1Cr 11:26, 38. 

7. Usa ka Gersonhong Levihanon sa balay ni La- 
dan, anak nga lalaki ni Jehiel(i). (1Cr 23:7, 8) Si Joel 
nga pangulo ug ang 130 sa iyang mga igsoong la- 
laki nagbalaan sa ilang kaugalingon ug mitabang sa 
pagdala sa arka sa pakigsaad ngadto sa Jerusalem. 
(1Cr 15:4, 7, 11-14) Sa ulahi si Joel ug ang iyang ig- 


JOEL, BASAHON NI 


soong lalaki nga si Zetam gitudlo ingong mga mag- 
tatan-aw sa mga bahandi sa sangtuwaryo.-- 1Cr 
26:21, 22. 

8. Usa ka prinsipe, sa panahon sa paghari ni Da- 
vid, nga sakop sa tribo ni Manases sa K sa Jordan, 
anak nga lalaki ni Pedaia.---1Cr 27:20-22. 

9. Usa ka manalagna ni Jehova ug magsusulat 
sa basahon sa Bibliya nga nagdala sa iyang ngalan. 
Siya maoy anak nga lalaki ni Petuel.---Joe 1:1, tan- 
awa ang JOEL, BASAHON NI. 

10. Usa ka Kohatnong Levihanon, anak nga lala- 
ki ni Azarias. Sa unang tuig ni Ezequias, si Joel mi- 
tabang sa pagdala sa mahugaw nga mga butang 
nga gikuha sa mga saserdote gikan sa templo aron 
ilabay ngadto sa Walog sa Kidron.---2Cr 29:1, 3, 12, 
15, 16. 

11. Usa sa ubay-ubayng mga pangulo nga Si- 
meonhon kinsa, sa adlaw ni Ezequias, pinugos 
nga nagkuha sa yuta sa pipila ka Hamihanon ug 
mga Meunim aron mapadako ang ilang sibsibanan. 
— 1Cr 4:24, 35, 38-41. 

12. Usa sa mga anak nga lalaki ni Nebo nga nag- 
papahawa sa ilang langyawng mga asawa ug mga 
anak sa adlaw ni Esdras.--Esd 10:43, 44. 

13. Usa ka magtatan-aw sa mga Benjaminhon 
nga nagpuyo sa Jerusalem sa panahon sa pagkago- 
bernador ni Nehemias, anak nga lalaki ni Zikri. 
- Neh 11:4, 7-9. 


JOEL, BASAHON NI. Usa ka inspiradong 
basahon sa Hebreohanong Kasulatan nga gisulat ni 
“Joel nga anak nga lalaki ni Petuel.” (Joe 1:1) Halos 
walay nahibaloan bahin sa kinabuhi niini nga ma- 
nalagna. Pinasukad sa iyang mga paghisgot sa 
Juda, Jerusalem, ug sa balay ni Jehova didto, mahi- 
mong ikahinapos nga siya nanagna didto sa Juda 
ug tingali nagpuyo sa Jerusalem. (1:9, 14: 2:17, 32, 
3:1, 2, 16-20) Ang iyang paghisgot “sa ubos nga pa- 
tag ni Jehosapat” (3:2, 12) nagpasabot nga siya mi- 
sulat sa iyang basahon human sa dakong kadaogan 
ni Jehova alang kang Haring Jehosapat. Apan ang 
eksaktong yugto nga nalangkit giduhaduhaan. 
Panahon sa Pagsulat. Gihatagan sa mga es- 
kolar ug lainlaing mga petsa ang pagsulat sa basa- 
hon ni Joel sukad sa wala pa ang 800 W.K.P. hang- 
tod sa mga 400 W.K.P. Mahitungod sa ilang mga 
argumento nga pabor sa usa ka ulahi o sa usa ka 
sayo nga pagsulat sa basahon, ang The Interna- 
tional Standard Bible Encyclopaedia (nga giedit ni 
James Orr, 1960, Tomo II, p. 1690) nag-ingon: 
“Daghan sa mga argumentong gipresentar maoy 
negatibo, pananglitan, ang pagtagad sa wala hisgo- 
ti sa manalagna [lakip ang mga Caldeanhon, mga 
Asiryanhon, ang usa ka Judeanhong hari, ug ang 
napulo-ka-tribong gingharian], ug ang argumento 
pinasukad sa mga butang nga wala hisgoti dili 


JOELA 

Usa ka tin-awng tagna nga nagpasiugda sa panimalos ni Jehova 
ug sa iyang kaluoy 

Lagmit nga gisulat niadtong mga 820 W.K.P., siyam ka tuig hu- 
man si Uzzias nahimong hari ug mga usa ka siglo human sa 
dakong kadaogan ni Jehova batok sa Moab, Ammon, ug sa 
mga molupyo sa Seir sa mga adlaw ni Jehosapat 


Ang paghugpa sa dulon mag-upaw sa yuta, ang adlaw ni 
Jehova haduol na (1:1-2:11) 


Ang umalabot nga hampak pagahisgotan sulod sa mga kali- 
watan 


Ang katanoman sa yuta pagaupawan aron nga ang mga halad 
nga lugas ug ilimnon mahunong diha sa balay ni Jehova 


Ang mga saserdote gisultihan nga magbangotan ug motuaw 
kang Jehova alang sa tabang 


Ang adlaw ni Jehova mailhan pinaagi sa usa ka malaglagong 
pagsulong sa “iyang kasundalohan” 


Ang Israel gidapit sa pagbalik kang Jehova, ang Iyang 
espiritu igabubo (2:12-32) 


Ang mga molupyo sa Zion gidapit sa ‘pagbalik’ kang Jehova: 


MGA PANGUNANG PUNTO SA JOEL 


iyang ipasig-uli ang ilang kauswagan ug panalipdan sila gi- 
kan sa “taga-amihanan” 

Si Jehova magabubo sa iyang espiritu nganha sa iyang kataw- 
han, ug siya magahatag ug mga tilimad-on diha sa kalangi- 
tan ug sa yuta sa dili pa ang iyang “dako ug makalilisang 
nga adlaw” 


Kadtong magatawag sa ngalan ni Jehova makaikyas sa iyang 
dakong adlaw 
Ang kanasoran pagahukman didto “sa ubos nga patag 
ni Jehosapat” (3:1-21) 
Ang kanasoran pagahukman tungod sa pagmaltratar sa kataw- 
han sa Diyos 


Sila gihagit sa pagpangandam sa ilang kaugalingon aron sa 
pagpakiggubat kang Jehova ug sa paglugsong ngadto sa 
ubos nga patag ni Jehosapat, didto sila pagadugmokon sama 
sa mga ubas diha sa pug-anan sa bino 


Nianang higayona si Jehova mahimong dalangpanan sa iyang 
katawhan 

Ang Ehipto ug Edom mahimong kamingawan, samtang ang 
Juda pagapuy-an ug magmabungahon; si Jehova mopuyo sa 
Zion 


gayod kasaligan.” Sa susama, dili matino kon si Joel 
nagkutlo ba sa ubang mga manalagna o kaha siya 
gikutlo nila. Ang usa ka petsa human sa pagkades- 
tiyero sa Babilonya mahimong ipaila kon si Joel 
(2:32) nagkutlo kang Abdias (17). Sa laing bahin, 
dili lamang kay si Abdias kondili hasta gani ang 
mas naunang manalagna nga si Amos (itandi ang 
Joe 3:16 sa Am 1:2) lagmit nga nagkutlo kang Joel. 
Kini mahimong magkahulogan nga gisulat ni Joel 
ang iyang basahon labing menos sa panahon ni Uz- 
zias (Am 1:1), tingali sa mga 820 W.K.P. Bisan tuod 
dili konklusibo, ang luna sa basahon ni Joel diha sa 
Hebreohanong kanon tali sa Oseas ug Amos daw 
mopabor sa mas sayo nga yugto. 

Pagkatinuod. Ang mga Hudiyo wala moku- 
westiyon sa basahon ni Joel ingong bahin sa ka- 
non apan nagbutang niini nga ikaduha diha sa 
“gagmay” nga mga manalagna. Kini usab bug-os 
nga kaharmonya sa nahibiling bahin sa Kasulatan, 
ingon sa dayag nga gipakita sa daghang kaamgiran 
tali sa Joel ug sa ubang mga basahon sa Bibliya. 
(Itandi ang Joe 2:2 sa Sof 1:14, 15: ang Joe 2:4, 5, 10 
sa Pin 9:2, 7-9, ang Joe 2:11 sa Mal 4:5, ang Joe 2:12 
sa Jer 4:1, ang Joe 2:13 sa Ex 34:6, Num 14:18, Sal 
86:15, ug 106:45: ang Joe 2:31 sa Isa 13:9, 10, Mat 
24:29, 30, ug Pin 6:12-17.) Ang katumanan sa mga 
tagna ni Joel nagtaganag lain pang argumento sa 
pagkatinuod niini. Ingon sa gitagna, ang Tiro, Filis- 
tia, ug Edom nakaagom sa mga paghukom ni Jeho- 
va. (Joe 3:4, 19: alang sa mga detalye, tan-awa ang 
EDOM, EDOMHANON, FILISTIA, FILISTEHANON, TIRO.) Sa 
adlaw sa Pentekostes sa tuig 33 K.P., gipakita ni 
apostol Pedro nga ang pagbubo sa espiritu sa Diyos 


ngadto sa mga tinun-an ni Jesu-Kristo maoy usa ka 
katumanan sa tagna ni Joel. (Joe 2:28-32, Buh 
2:17-21) Sa ulahi, gipadapat ni apostol Pablo ang 
matagnaong mga pulong nga makaplagan sa Joel 
2:32 ngadto sa mga Hudiyo ug mga dili-Hudi- 
yo kinsa magatawag kang Jehova diha sa pagtuo. 
--Rom 10:12, 13. 


JOELA. Usa sa mga manggugubat nga miad- 
to kang David sa Ziklag; anak nga lalaki ni Jero- 
ham sa Gedor.--1ICr 12:1, 7. 


JOEZER [Si Jehova Maoy Tabang]. Usa sa mga 
manggugubat nga miduyog kang David sa Ziklag 
sa dihang siya nailalom pa sa mga pagpig-ot tu- 
ngod kang Saul, usa ka Korehanon.--1Cr 12:1, 2, 6. 


JOGBEHA. Usa sa mga kinutaang siyudad 
nga may toril nga mga bato nga gitukod o kaha gi- 
tukod pag-usab sa mga Gadhanon una pa sila mo- 
tabok sa Jordan aron motabang sa pagsakop sa 
Canaan. (Num 32:34-36) Sa ulahing yugto ang ka- 
sundalohan ni Maghuhukom Gideon miagi sa Jog- 
beha una pa sa ilang kalit nga pag-atake sa Midian- 
hong kampo didto sa Karkor. (Huk 8:10, 11) Ang 
Jogbeha gituohan nga mao ang el-Jubeihat, nga 
nahimutang mga 1,050 m (3,440 p) ibabaw sa le- 
bel sa dagat ug mga 10 km (6 mi) sa AK sa moder- 
nong “Amman (Raba). 


JOGLI [Hinaot Buksan (Ipadayag) ni Jehova]. 
Usa ka Danhanon kansang anak nga lalaki nga si 
Buki maoy pangulo sa tribo ni Dan alang sa pagba- 
hinbahin sa yuta sa Canaan.--Num 34:18, 22, 29. 

JOHA [pinamubo sa Jehohanan, nga nagkahu- 
logang “Si Jehova Nagpakitag Pabor: Si Jehova Ma- 
puangoron']. 

1. Usa sa mga tawong gamhanan ni David, usa 
ka Tizihanon.--1Cr 11:26, 45. 

2. Pangulo sa usa ka banay nga Benjaminhon sa 
Jerusalem, anak nga lalaki o kaliwat ni Beria.---1Cr 
8:1, 16, 28. 


JOHANAN [pinamubo sa Jehohanan, nga 
nagkahulogang “Si Jehova Nagpakitag Pabor, Si Je- 
hova Mapuangoron']. Ang ngalang Juan naggikan 
niini nga Hebreohanong ngalan. 

1. Usa ka gamhanang Benjaminhon nga hanas 
sa paggamit sa iyang duha ka kamot ug usa sa ba- 
tid nga mga manggugubat nga mianib kang David 
didto sa Ziklag.--1Cr 12:1-4. 

2. Usa ka Gadhanong opisyal ug usa sa 11 ka ta- 
lagsaong mga manggugubat nga midapig kang 
David didto sa kamingawan.--1Cr 12:8, 12-15. 

3. Usa ka hataas nga saserdote. Lagmit ang 
iyang anak nga si Azarias mao ang hataas nga sa- 
serdote sa dihang si Haring Uzzias migawi nga ma- 
pangahason.— 1Cr 6:9, 10; 2Cr 26:19, 20. 

4. Panganayng anak nga lalaki ni Haring Josias. 
(1Cr 3:15) Sanglit wala siya hisgoti nga nahimong 
manununod sa trono sa Juda, dili sama sa iyang 
tulo ka manghod nga lalaki, dayag nga siya nama- 
tay sa wala pa mamatay ang iyang amahan.---2Ha 
23:30, 34, 24:17; Jer 22:11, tan-awa ang JOSIAS 
Num. 1. 

5. Usa sa mga pangulo sa kasundalohan nga na- 
hibilin sa Juda human sa tiningob nga pagdesti- 
yero ngadto sa Babilonya niadtong ting-init sa 
607 W.K.P. Kini nga anak nga lalaki ni Karea mipa- 
luyo gilayon sa pagkatudlo kang Gedalias ug, sa 
pagkahibalo sa laraw ni Ismael sa pagpatay sa go- 
bernador, mihangyo kang Gedalias nga tugotan 
siya sa pagpatay kang Ismael sa tago apan siya 
wala tugoti. (Jer 40:7, 8, 13-16) Si Gedalias gipatay, 
si Johanan nangulo sa kasundalohan aron ipani- 
malos siya, ug nabawi ang mga tawong gibihag ni 
Ismael, apan ang mamumuno mismo nakaikyas 
ngadto sa Ammon. (Jer 41:11-16) Kay nahadlok 
nga panimaslan sa mga Babilonyanhon, si Johanan 
ug ang uban pa nangutana kang manalagnang Je- 
remias kon unsay angay nilang buhaton, apan, 
inay mosunod sa tambag ni Jehova nga magpabi- 
lin sa ilang yuta, sila mikalagiw ngadto sa Ehip- 
to, nga nagdala kang Jeremias uban kanila.---Jer 
42:1-43:7: 2Ha 25:23-26. 

6. Anak nga lalaki ni Hakatan ug pangulo sa 110 
ka lalaki sa balay sa amahan ni Azgad kinsa miba- 
lik uban kaniya sa Jerusalem, nga miuban kang 
Esdras niadtong 468 W.K.P.---Esd 8:1, 12. 


JOKDEAM 


7. Apo nga lalaki ni Eliasib, ang hataas nga sa- 
serdote nga katalirongan ni Nehemias. Ang pagta- 
wag kaniya nga Jonatan sa Nehemias 12:11 lagmit 
maoy usa ka sayop sa eskriba, sanglit ang mga 
ngalang “Johanan” ug “Jonatan” amgid kaayo diha 
sa Hebreohanon. Si Johanan gihisgotan sa Nehe- 
mias 12:22, 23 ug diha sa usa ka sulat nga na- 
kaplagan taliwala sa Elephantine Papyri, diin siya 
gihisgotan ingong hataas nga saserdote.---Jewish 
Antiquities, ni F. Josephus, XI, 297 (vii, 1). 

8. Anak nga lalaki ni Elioenai, ang ngalan ni Jo- 
hanan makita diha sa usa ka talaan sa balay ni Da- 
vid nga naglakip kang Zorobabel ug sa iyang mga 
kaliwat.— 1Cr 3:1, 10, 19, 24. 


JOIADA [pinamubo sa Jehoiada, nga nagkahu- 
logang “Hinaot Masayod si Jehova]. 

1. Anak nga lalaki ni Pasea nga mitabang sa 
pag-ayo sa Ganghaan sa Karaang Siyudad sa di- 
hang gipatukod pag-usab ni Nehemias ang paril sa 
Jerusalem.---Neh 3:6. 

2. Apo-sa-tuhod ni Jesua ug amahan ni Johanan 
(Jonatan) sa linya sa hataas nga mga saserdote hu- 
man sa yugto sa pagkadestiyero. (Neh 12:10, 11, 22) 
Usa sa mga anak nga lalaki ni Joiada ang naghu- 
gaw sa iyang kaugalingon ug sa iyang pagkasaser- 
dote pinaagi sa pagpakigminyo sa anak nga baba- 
ye ni Sanbalat nga Horonhon, nga tungod niana 
giabog siya ni Nehemias.--Neh 13:28, 29. 


JOIAKIM [pinamubo sa Jehoiakim, lagmit 
nagkahulogang “Si Jehova Nagbangon"]. Anak nga 
lalaki ug dayag nga manununod sa Hataas nga Sa- 
serdoteng si Jesua human sa pagkadestiyero. (Neh 
12:10, 12, 26) Siya dayag nga nangatungdanan sa 
panahon sa pagbalik ni Esdras. (Jewish Antiquities, 
XI, 121 [v, 1]) Apan, sa panahon sa pag-abot ni Ne- 
hemias sa ulahi (455 W.K.P.), ang anak nga lalaki 
ni Joiakim nga si Eliasib mao na ang hataas nga sa- 
serdote.---Neh 3:1. 


JOIARIB [pinamubo sa Jehoiarib, nga nagka- 
hulogang “Hinaot Makigtigi si Jehova, Naghusay si 
Jehova sa [Atong] Legal nga Kaso"]. 

1. Pangulo sa usa ka balay sa amahan sa mga 
saserdote, gitawag usab ug Jehoiarib. (1Cr 24:6, 7) 
Ang mga hawas sa iyang balay (o laing saserdote 
nga may samang ngalan) maoy mga katalirongan 
ni Zorobabel, Nehemias, ug Joiakim.--Neh 12:1, 6, 
11:4, 10; 12:12, 19, 26. 

2. Usa ka “magtutudlo” sa panahon ni Esdras. 
--Esd 8:16. 

3. Usa ka Judeanhong katigulangan ni Maaseias. 
--Neh 11:5. 


JOKDEAM  [|lagmit nagkahulogang “Nagsunog 
ang Katawhan"]. Usa ka siyudad sa bukirong re- 
hiyon sa Juda. (Jos 15:20, 48, 56) Kining dapita 


JOKEBED 


lagmit mao ang Khirbet Raq'a (Horvat Raq'a), mga 
7 km (4.5 mi) sa H sa Hebron. 


JOKEBED [lagmit, Si Jehova Maoy Himaya]. 
Anak nga babaye ni Levi nga naminyo kang Am- 
ram sa samang tribo ug nahimong inahan ni Mir- 
iam, Aaron, ug Moises. (Ex 6:20, Num 26:59) Si Jo- 
kebed maoy usa ka babaye nga may pagtuo, siya 
misalig sa iyang Diyos nga si Jehova. Ingong hugot 
nga pagsupak sa sugo ni Paraon siya midumili nga 
patyon ang iyang anak, nga sa ulahi ginganlan ug 
Moises, ug tapos sa tulo ka bulan, sa dihang dili na 
siya mahimong itago sa balay, siya nagbutang ka- 
niya sa usa ka arka nga papiro ug nagbutang nii- 
ni taliwala sa mga tangbo sa tampi sa suba sa 
Nilo. Nakit-an sa anak nga babaye ni Paraon ang 
bata ug gisagop niya kini, apan ingon sa nahitabo, 
ang kaugalingong inahan ni Moises ang gihang- 
yo nga magpasuso ug mag-atiman kaniya. Sam- 
tang nagdako ang bata, si Jokebed, duyog sa iyang 
bana, makugihon kaayo sa pagtudlo sa iyang mga 
anak sa mga prinsipyo sa putling pagsimba, ingon 
sa gibanaag sa ilang ulahing mga kinabuhi.---Ex 
2:1-10. 

Sumala sa Masoretikong teksto, si Jokebed maoy 
igsoong babaye ni Kohat nga amahan ni Amram, 
sa ato pa, si Amram naminyo sa iyang iyaan, nga 
dili pa supak sa balaod niadtong panahona. (Ex 6: 
18, 20) Ugaling, ang ubang mga eskolar nagtuo 
nga si Jokebed maoy ig-agaw ni Amram inay nga 
iyang iyaan, kay mao kini ang mabasa sa Gregong 
Septuagint, nga adunay samang ideya nianang sa 
Syriac nga Peshitta ug sa Hudiyohanong mga tra- 
disyon. Pananglitan, ang Exodo 6:20 mabasa sa ba- 
hin: “Si Jokabed ang anak nga babaye sa igsoon 
sa iyang amahan.” (LXX, Bagster) “Si Amram nag- 
kuha kang Jokaber nga anak nga babaye sa iyang 
uyoan.” (La) “Sa dihang nagminyo si Amram giku- 
ha niya ang iyang ig-agaw nga si Jokabad.” (Fn) “Si 
Amram nagminyo sa iyang paryenteng babaye 
nga ginganlag Jokabed.” (Kx) Ang nota o footnote 
sa Rotherham sa ekspresyong “igsoong babaye sa 
iyang amahan” nag-ingon: “Lagmit usa lamang ka 
babayeng membro sa banay sa iyang amahan.” Si 
Thomas Scott diha sa iyang Explanatory Notes 
(1832) nag-ingon: “Sumala sa Septuagint ug sa Hu- 
diyohanong mga tradisyon, si Jokebed maoy ig- 
agaw, dili iyaan ni Amram.” “Ang banggiitang 
mga kritiko naghunahuna nga si Jokebed maoy 


ig-agaw igtagsa ni Amram, ug dili iyang iyaan.” 


(Commentary ni Clarke) Sa dihang ang Numeros 
26:59 nag-ingon nga si Jokebed maoy “anak nga 
babaye ni Levi,” mahimong nagpasabot kini ug 
“apo nga babaye,” ingon sa makita sa daghang 
ubang teksto sa Kasulatan diin ang “anak nga lala- 
ki” gigamit sa pagtumong sa “apo nga lalaki.” Sa 
iyang hubad, si F. Fenton mikomento nga ang mga 

pulong nga 'gipanganak kang Levi' niining samang 
bersikulo, “diha sa idiom sa Hebreohanong pinulo- 
ngan, wala magpasabot kang Levi sa personal, 
apan sa usa ka kaliwat lamang sa Tribo. Tungod sa 
gitas-on sa panahon, imposible nga siya mahi- 
mong kaugalingong anak ni Levi.” 

Sa laing bahin, kon husto ang Masoretikong teks- 
to sa Exodo 6:20, si Jokebed maoy iyaan ni Amram 
ug dili iyang ig-agaw. Kon ingnon ta nga si Levi 
ang amahan ni Jokebed, ang iyang inahan lagmit 
manghod sa inahan ni Kohat. Niining bahina si Jo- 
kebed, bisag igsoon lamang ni Kohat sa amahan, 
mahimong iyaan gayod ni Amram. 


JOKIM [pinamubo sa Jehoiakim, lagmit nagka- 
hulogang “Si Jehova Nagbangon']. Usa ka kaliwat 
ni Juda pinaagi sa iyang ikatulong anak nga lalaki 
nga si Sela.--1Cr 2:3, 4:21, 22. 


JOKMEAM 
Katawhan]. 

1. Usa ka siyudad sa Epraim nga gihatag ngad- 
to sa mga Kohatnon. (1Cr 6:66, 68) Sa Josue 21:22, 
ang Jokmeam dayag nga gitawag ug “Kibzaim,” ti- 
ngali lain o unang ngalan sa mao ra nga dapit. Ang 
nahimutangan niini sa pagkakaron wala mahibaloi. 

2. Usa ka rehiyon nga diha sa utlanan sa teritor- 
yo nga gimandoan sa anak nga lalaki ni Ahilud nga 
si Baana, usa sa 12 ka luyoluyo ni Solomon. (1Ha 
4:12) Lagmit nga mao ra usab ang Jokneam. 


JOKNEAM. Usa ka siyudad sa Carmelo nga 
gisakop ni Josue. (Jos 12:7, 22) Gipahat kini sa si- 
nugdan ngadto sa tribo ni Zabulon (Jos 19:10, 11), 
human niana ang Jokneam gihatag ngadto sa Me- 
rarihanong mga Levihanon. (Jos 21:34) Karong ad- 
lawa kasagarang gituohan nga mao kini ang Tell 
Qeimun (Tel Yoqgne'am), nga nahimutang sa iba- 
baw sa usa ka bungdo sa tiilan sa Bukid sa Carme- 
lo nga mga 11 km (7 mi) sa AK sa Megido ug nag- 
umbaw sa Walog sa Jezreel. Sa 1 Hari 4:12 ang 
“Jokmeam” lagmit maoy sayop nga pag-espeling sa 
“Jokneam.” 


JOKSAN [gikan sa lintunganayng pulong nga 
nagkahulogang “nagbutang ug lit-ag"]. Usa ka ka- 
liwat ni Abraham pinaagi kang Ketura; ang ama- 
han ni Sheba ug Dedan.---Gen 25:1-3, 1Cr 1:32. 


JOKTAN. Kaliwat ni Eber, igsoong lalaki ni Pe- 
leg, ug amahan sa 13 ka anak nga lalaki. (Gen 
10:25-29, 1Cr 1:19-23) Ang mga ngalan sa pipila 
ka kaliwat ni Joktan mopatim-awng nagpabilin sa 
lainlaing dapit sa H ug HK sa Arabia. Gikaingon 
nga si Joktan mao ang ginikanan sa orihinal nga 
katawhan sa Arabia, nga lahi sa mga tribo nga 
naggikan sa mga anak ni Abraham pinaagi kang 
Agar ug Ketura. Ang geograpikanhong mga utla- 


[Pabangona (o, Patindoga) ang 

nan sa teritoryo nga gipuy-an sa mga kaliwat ni 
Joktan gihubit sa Bibliya nga “nagsukad sa Mesa 
hangtod sa Separ” (Gen 10:30), apan ang eksaktong 
dapit nga gikobrehan niini dili matino. 


JOKTEEL. 

1. Usa ka siyudad sa Juda didto sa Sepela (Jos 
15:20, 33, 38), ang tukmang nahimutangan sa ma- 
ong siyudad wala mahibaloi karong adlawa. 

2. Ang Edomhanong siyudad sa Sela nga gipildi 
ni Haring Amazias sa Juda ug giilisdan ug nga- 
lan nga Jokteel.--2Ha 14:1, 7: tan-awa ang SELA 
Num. 2. 


JONADAB. 


JONAM. Usa ka katigulangan ni Maria nga 
inahan ni Jesus. Si Jonam maoy usa ka kaliwat ni 
David pinaagi kang Natan ug tingali nagkinabuhi 
sa panahon ni Haring Asa.---Luc 3:23, 30, 31. 


JONAS |[Salampati]. 

1. “Anak nga lalaki ni Amitai”, usa ka manalag- 
na ni Jehova gikan sa Gat-heper (2Ha 14:25), usa 
ka utlanan nga siyudad sa teritoryo sa Zabulon. 
(Jos 19:10, 13) Ingong katumanan sa pulong ni 
Jehova nga gipahayag pinaagi ni Jonas, si Ha- 
ring Jeroboam II sa Israel milampos sa pagpasig- 
uli “sa utlanan sa Israel gikan sa pagsulod sa Ha- 
mat hangtod sa dagat sa Araba [ang Dagat sa 
Asin].” (2Ha 14:23-25, itandi ang Deu 3:17.) Busa 
mopatim-aw nga si Jonas nag-alagad ingong ma- 
nalagna ngadto sa napulo-ka-tribo nga gingharian 
sa usa ka panahon sulod sa paghari ni Jeroboam II. 
Dayag nga siya usab ang gisugo ni Jehova sa pag- 
mantala sa paghukom batok sa Nineve (Jon 1:1, 2) 
ug busa, mao usab ang magsusulat sa basahon nga 
nagdala sa iyang ngalan. 

Imbes nga moadto sa iyang asaynment sa pag- 
sangyaw sa mga taga-Nineve, si Jonas mihukom 
sa pagkalagiw gikan niini. Sa pantalan sa Jope, 
siya misakay ug barko paingon sa Tarsis (sagad 
nga gilangkit sa Espanya) nga kapin sa 3,500 km 
(2,200 mi) sa K sa Nineve.--Jon 1:1-3: 4:2. 

Human makasakay sa inandanahang sakayan, si 
Jonas nahinanok sa pagkatulog sa “kinailadmang 


Tan-awa ang JEHONADAB, JONADAB. 

bahin” niini. Sa kasamtangan, ang mga marinero, 
nga nagsagubang sa gipahinabo sa Diyos nga unos 
nga hapit nang moguba sa barko, nagpakitabang 
sa ilang mga diyos ug naglabay ug mga butang gi- 
kan sa barko aron mogaan kini. Ang kapitan sa 
barko nagpukaw kang Jonas, ug nag-awhag usab 
kaniya nga motawag sa iyang “diyos.” Sa kataposan 
ang mga marinero nagripa aron sa pagtino kon 
kinsa ang hinungdan sa pagtungha sa bagyo. Da- 
yag nga gipahinabo ni Jehova nga ang ripa matu- 
nong kang Jonas. Sa dihang gisukitsukit, si Jonas 
misugid nga siya wala magmatinumanon sa gisu- 
go kaniya. Kay dili buot nga mamatay ang uban 
tungod kaniya, iyang gihangyo nga itambog siya 
sa dagat. Sa dihang napakyas ang tanang paning- 
kamot nga makabalik sa dunggoanan, gihimo sa 
mga marinero ang sumala sa gisulti ni Jonas, ug 
mihunong ang kabangis sa dagat.---Jon 1:4-15. 

Samtang si Jonas miunlod ilalom sa tubig, ang 
mga lusay milambod sa iyang ulo. Sa kataposan 
wala na siya mobating nalumos, ug iyang naamgo- 
han nga siya diha na sa sulod sa usa ka dakong 
isda. Si Jonas nag-ampo kang Jehova, nga naghi- 
maya kaniya ingong Manluluwas ug nagsaad nga 
tumanon kon unsa ang iyang gipanaad. Sa ikatulo 
ka adlaw ang manalagna gisuka ngadto sa mama- 
la nga yuta.--Jon 1:17-2:10. 


Makataronganon bang tuohan 
nga ang mga taga-Nineve maghinulsol 
pinaagi sa pagsul-ob ug sakong 
panapton tungod sa pasidaan ni Jonas? 


Kay gisugo sa ikaduhang higayon sa pag-adto sa 
Nineve, iyang gihimo ang taas nga panaw paingon 
didto. “Sa kataposan, si Jonas misulod sa siyudad 
nga may gilay-ong usa ka adlaw nga pagbaktas, ug 
siya nagmantala ug nag-ingon: 'Kap-atan ka adlaw 
na lamang, ug ang Nineve pagalaglagon.” (Jon 
3:1-4) Kon kaha si Jonas makamao mosulti ug 
Asiryanhon o milagrosong gitugahan sa abilidad 
sa pagsulti sa maong pinulongan, kini wala ibut- 
yag sa Bibliya. Mahimo usab nga nagsulti siya ug 
Hebreohanon, ug ang iyang gimantala gihubad sa 

ulahi sa usa o sa pipila nga makasabot sa maong 
pinulongan. Kon gipahayag sa pinulongang Heb- 
reohanon, ang mga pulong ni Jonas lagmit naka- 
pukaw ug hilabihang pag-usisa, ug daghan ang 
natingala kon unsa ang gipamulong niini nga es- 
tranyo. 

Ang pipila ka kritiko naghunahuna nga dili katu- 
ohan nga ang mga taga-Nineve, lakip na ang hari, 
misanong sa pagsangyaw ni Jonas. (Jon 3:5-9) La- 
bot niini makapaikag ang giingon sa komentaris- 
ta nga si C. F. Keil: “Ang kusganong impresyon 
nga nahimo sa pagsangyaw ni Jonas nganha sa 
mga taga-Nineve, nga maoy nakaingon sa paghi- 
nulsol sa tibuok siyudad pinaagig sakong panapton 
ug abo, masabot kaayo, kon ibutang nato sa huna- 
huna ang pagkadaling matandog sa pagbati sa 
mga taga-Sidlakan, ang pagkahadlok alang sa usa 
ka Supremong Persona nga maoy kinaiya sa ta- 
nang pagano nga relihiyon sa Asia, ug ang dakong 
pagtamod sa pagpanagna ug sa mga orakulo nga 
gihuptan sa mga Asiryanhon sukad pa sa kinasa- 
yohang mga panahon... , ug kon atong tagdon 
usab ang pag-abot sa usa ka langyaw nga wala ga- 
yoy personal nga interes, ug uban ang bug-os nga 
kaisog, nagbutyag sa dili-diyosnong mga paagi ni- 
ining dakong harianong siyudad, ug nagpahibalo 
sa haduol na kaayong kalaglagan niini uban ang 
pagkamasaligon nga maoy kinaiya sa mga mana- 
lagna nga gipadala sa Diyos, makahatag gayod ug 
kusganong impresyon diha sa mga hunahuna sa 
mga tawo, nga mahimong mas katuohan pa gayod 
kon ang taho sa mga milagro nga gihimo sa mga 
manalagna sa Israel nakaabot sa Nineve. ”---Com- 
mentary on the Old Testament, 1973, Tomo X, Jo- 
nah 3:9, pp. 407, 408. 

Paglabay sa 40 ka adlaw ug wala pay nahitabo sa 
Nineve, si Jonas wala gayod mahimuot nga si Jeho- 
va wala magpadangat ug kadaot sa siyudad. Nag- 
ampo pa gani siya sa Diyos nga kuhaon ang iyang 
kinabuhi. Apan gitubag ni Jehova si Jonas pinaa- 
gig pangutana: “Angay ka ba nga manginit sa ka- 
suko?” (Jon 3:10-4:4) Dayon ang manalagna mibi- 
ya sa siyudad ug, sa ulahi, nagtukod ug usa ka 
balongbalong alang sa iyang kaugalingon. Didto, sa 
S sa Nineve, gipaabot ni Jonas kon unsay mahita- 
bo sa siyudad.---Jon 4:5. 

Sa dihang ang usa ka tabayag milagrosong mi- 
tubo aron malandongan si Jonas, ang manalagna 
nalipay kaayo. Apan ang iyang kalipay wala ra 
magdugay. Pagkasunod adlaw, sayo sa buntag, usa 
ka ulod ang mikutkot sa tanom mao nga kini nala- 
ya. Kay nawad-an sa landong niini, naladlad si Jo- 
nas sa mainit nga hangin sa sidlakan ug ang iyang 
ulo nabulad sa mainit nga adlaw. Sa makausa pa, 
gihangyo niyang siya mamatay.---Jon 4:6-8. 

Pinaagi niining tanom nga tabayag, si Jonas gi- 
tudloan ug leksiyon sa kaluoy. Nasubo siya sa ta- 
nom nga tabayag, nga lagmit naghunahuna kon 
nganong kini namatay. Bisan pa niana, si Jonas dili 
mao ang nagtanom ni ang nag-atiman niini. Sa la- 
ing bahin, ingon nga Maglalalang ug Tigsustento 
sa kinabuhi, mas labaw nga may katarongan si Je- 
hova nga masubo alang sa Nineve. Ang bili sa mga 
molupyo niini ug sa kahayopan mas labaw kaayo 
kon itandi sa bili sa usa ka tanom nga tabayag. 
Busa, si Jehova nangutana kang Jonas: “Sa akong 
bahin, dili ba diay ako masubo alang sa Nineve nga 
dakong siyudad, diin adunay kapin sa usa ka gatos 
ug kawhaan ka libo ka tawo nga wala mahibalo sa 
kalainan tali sa ilang tuong kamot ug sa ilang wala, 
gawas pa sa daghang binuhing hayop?” (Jon 4:9- 
11) Ang iyang tin-aw nga paghulagway sa kauga- 
lingon niyang kasinatian nagpakita nga nasabtan 
gayod ni Jonas ang punto. 

Lagmit nga sa usa ka panahon sa ulahi nahibalag 
ni Jonas ang labing menos usa sa mga pasahero sa 
barko nga gikan sa Jope, tingali didto sa templo sa 
Jerusalem, ug nasayran gikan kaniya ang mga pa- 
naad nga gihimo sa mga marinero human molu- 
rang ang bagyo.---Jon 1:16, itandi ang Jon 2:4, 9, 
tan-awa ang JONAS, BASAHON NI, NINEVE. 

2. Amahan sa mga apostoles nga si Pedro ug 
Andres (Mat 16:17: Ju 1:40-42): gitawag usab ug 
Juan sa Juan 1:42, 21:15-17 sa pipila ka manus- 
krito. 


JONAS, BASAHON NI. Ang bugtong basa- 
hon sa Hebreohanong Kasulatan nga eksklusibong 
naghisgot sa buluhaton sa usa ka manalagna ni Je- 
hova sa pagmantala ug usa ka mensahe sa paghu- 
kom diha sa ug alang sa usa ka dili-Israelinhong 
siyudad, ug tungod niana nga pagmantala ang ma- 
ong siyudad naghinulsol. Ang mga kasinatian nga 
giasoy niini nga basahon maoy iya sa magsusulat 
niini, si Jonas nga anak nga lalaki ni Amitai. Dayag 
nga mao ra ang Jonas sa 2 Hari 14:25, siya nanag- 
na gayod sa panahon sa paghari ni Haring Jero- 
boam II sa Israel (mga 844-804 W.K.P.). Busa ma- 
kataronganon ang paglangkit sa mga panghitabo 
nga girekord sa basahon ni Jonas sa ikasiyam nga 
siglo W.K.P.---Tan-awa ang Jonas Num. 1. 
Pagkatinuod. Tungod sa pagkadili-kinaiyan- 
hon sa daghang panghitabo nga gihisgotan sa ba- 
sahon ni Jonas, sagad kining gisaway sa mga kriti- 
ko sa Bibliya. Ang pagtungha sa unos ug ang kalit 
nga paglurang niini, ang isda nga naglamoy kang 
Jonas ug tulo ka adlaw sa ulahi nagsuka sa mana- 
lagna nga wala maunsa, ug ang kalit nga pagtubo 
ug pagkamatay sa usa ka tabayag tanan giisip nga 
dili tinuod nga nahitabo tungod kay ang maong 
mga butang wala mahitabo karong adlawa. Kini 

nga pangatarongan mahimong may pasukaranan 
kon giingon sa basahon ni Jonas nga ang maong 
mga butang maoy ordinaryong mga panghitabo 
niadtong panahona. Apan kini wala mag-ingon ni- 
ana. Kini nag-asoy sa mga panghitabo sa kinabuhi 
sa usa ka tawo kinsa linain nga gisugo sa Diyos. 
Busa, kadtong naghunahuna nga kining mga buta- 
nga dili gayod mahimong mahitabo nagsalikway 
gayod sa paglungtad sa Diyos o kaha sa iyang ka- 
takos sa paggahom sa mga puwersa sa kinaiyahan 
ug sa kinabuhi sa tanom, hayop, ug sa tawo diha sa 
linain nga paagi alang sa iyang katuyoan.---Tan- 
awa ang Mat 19:26. 


Unsang matanga sa linalang sa dagat 
ang lagmit milamoy kang Jonas? 


Ang usa ka popular nga gilantugian kanhi mao 
nga walay linalang sa dagat nga makalamoy ug 
usa ka tawo. Apan kini nga argumento dili maka- 
taronganon. Ang sperm whale (usa ka matang sa 
balyena), nga dako kaayog ulo nga kuwadrado ang 
porma ug naglangkob ug mga un-tersiya sa gitas- 
on niini, makaarang gayod sa paglamoy sa usa ka 
tawo. (Mammals of the World ni Walker, girebisar 
ni R. Nowak ug J. Paradiso, 1983, Tomo II, p. 901) 
Makalikag, adunay ebidensiya nga ang dunggoa- 
nan sa Jope kanhi maoy sentro sa mga tigpamal- 
yena. Sa laing bahin, posible usab nga ang dakong 
puti nga iho mao ang isda nga milamoy kang Jo- 

nas. Usa niini nga nakuha niadtong 1939 adunay 
duha ka tibuok 2-m-gitas-on (6 p) nga mga iho 
diha sa tiyan niini--ang matag usa samag gidak- 
on sa usa ka tawo. Ug ang dagkong puti nga mga 
iho nagbahasbahas sa tanang kadagatan, lakip na 
sa Mediteranyo. (Australian Zoological Handbook, 
The Fishes of Australia, ni G. P. Whitley, Sydney, 
1940, Part 1---The Sharks, p. 125, The Natural His- 
tory of Sharks, ni R. H. Backus ug T. H. Lineaweav- 
er III, 1970, pp. 111, 113) Apan, angayng matikdan 
nga ang Bibliya yanong nag-ingon: “Si Jehova nag- 
andam ug usa ka dakong isda aron molamoy kang 
Jonas,” nga wala hisgoti ang matang sa isda. (Jon 
1:17) Busa dili matino kon unsa nga “isda” ang mi- 
lamoy kaniya. Ngani, ang kahibalo sa tawo bahin 
sa mga linalang nga nagpuyo sa kadagatan dili 
kompleto. Matod sa magasin nga Scientific Ameri- 
can (Septiyembre 1969, p. 162): “Sama sa nangagi, 
ang dugang pagsuhid sa kinahiladman sa dagat sa 
walay duhaduha magpadayag sa wala pa mailhi 
nga mga linalang lakip na sa mga membro sa mga 
grupo nga gihunahunang dugay nang nahanaw.” 
Ang pipila mibati nga ang pagkatinuod sa basa- 
hon ni Jonas kaduhaduhaan tungod kay walay pa- 
matuod bahin sa buluhaton niini nga manalagna 
diha sa Asiryanhong mga rekord. Hinuon, sa pag- 
katinuod, ang wala paghisgot niini nga impormas- 
yon dili angayng ikahibulong. Nabatasan sa mga 
nasod sa kakaraanan ang pagbayaw sa ilang mga 
kalamposan, dili sa ilang mga kapakyasan ug mga 


MGA PANGUNANG 


Ang mga kasinatian ni Jonas sa dihang siya gitudlo nga manag- 
na ngadto sa usa ka paganong katawhan, ang mga molupyo sa 
Nineve 


Kini gisulat niadtong mga 844 W.K.P., mga 100 ka tuig sa wala 
pa idestiyero sa Asirya ang Israel 


Ang pagkalagiw ni Jonas (1:1--2:10) 

Si Jonas gisugo sa pagpasidaan sa mga taga-Nineve bahin sa 
kasuko ni Jehova apan siya mipanaw sakay sa usa ka barko 
paingon sa Tarsis 

Miabot ang usa ka makusog nga bagyo ug tungod niana sila 
nahadlok nga malunod 


Ang nangahadlok nga mga marinero nagpakitabang sa ilang 
mga diyos, misulay sa pagpagaan sa barko, ug dayon nagri- 
pa aron matino kon kinsa ang nakaingon sa katalagman nga 
ilang giatubang 

Ang ripa natunong kang Jonas: iyang giingnan ang mga mari- 
nero sa pag-itsa kaniya sa dagat tungod kay siya mao ang 
hinungdan sa bagyo 

Ang mga tripulante, nga dili buot mohimo niini, misulay sa 
pagpabalik sa barko padulong sa kamad-an, sa dihang kini 
napakyas, ilang giitsa si Jonas ngadto sa dagat: milurang gi- 
layon ang bagyo 


PUNTO SA JONAS 


Didto sa dagat, si Jonas gilamoy sa usa ka dakong isda 


Gikan sa sulod sa tiyan sa isda, siya miampo kang Jehova ug 
misaad sa pagtuman sa iyang gipanaad 


Sa kataposan, si Jonas gisuka ngadto sa mamalang yuta 
Si Jonas miadto sa Nineve (3:1-4:11) 


Gisugo pag-usab ni Jehova si Jonas sa pag-adto sa Nineve 
aron sa pagmantala sa Iyang pasidaan 


Si Jonas miadto sa Nineve ug mipahibalo nga 40 ka adlaw na 
lamang ug ang siyudad pagalaglagon 

Ang mga taga-Nineve naghinulsol: ingon sa gimando sa hari, 
ilang gisul-oban ug sakong panapton ang ilang mga hayop 
ug ang ilang kaugalingon ug mituaw sa pagpakiluoy sa Di- 
yos: si Jehova “nagbasol” tungod sa gitagnang katalagman 

Si Jonas nasuko pag-ayo nga ang Nineve dili pagalaglagon, 
siya nagtukod ug usa ka balongbalong sa gawas sa siyudad, 
milingkod nga nagpasilong niini, ug nagpaabot sa mahitabo 


Gipahinabo ni Jehova nga ang usa ka tabayag motubo ug 
magtaganag landong alang kang Jonas, pagkasunod adlaw 
gikutkot sa usa ka ulod ang tanom ug kini nalaya, gigamit 
ang reaksiyon ni Jonas labot niini, gipatin-aw ni Jehova kang 
Jonas kon nganong Siya nagpakitag kaluoy ngadto sa kapin 
sa 120,000 ka molupyo sa Nineve 

kaulawan, ug usab ang paghanaw sa bisan unsang 
butang nga dili pabor kanila. Dugang pa, sanglit 
dili tanang karaang mga rekord ang napreserbar o 
nakaplagan, walay usa nga tinong makasulti nga 
ang asoy sa kon unsay nahitabo sa panahon ni Jo- 
nas wala gayod maglungtad. 

Ang kakulang sa pipila ka detalye (sama sa nga- 
lan sa Asiryanhong hari ug sa eksaktong dapit diin 
si Jonas gisuka nganha sa mamalang yuta) gipun- 
ting usab nga lain pang pamatuod nga ang basa- 
hon ni Jonas dili tinuod nga kasaysayan. Apan, kini 
nga pagsupak nagbalewala sa kamatuoran nga ang 
tanang makasaysayanhong mga asoy maoy pina- 
mubo nga mga asoy, ang historyador nagrekord 
lamang sa impormasyon nga iyang gibati nga hi- 
nungdanon o gikinahanglan alang sa iyang katuyo- 
an. Ingon sa haom nga gikomento sa komentarista 
nga si C. F. Keil: “Walay usa sa karaang mga his- 
toryador kansang mga sinulat ingon niana ka kom- 
pleto: ug walay usa usab sa mga historyador sa 
Bibliya nga buot hisgotan ang mga butang nga 
walay suod nga kalangkitan sa pangunang tu- 
mong sa ilang asoy, o sa relihiyosong kahulogan sa 
mga kamatuoran mismo.”--Commentary on the 
Old Testament, 1973, Tomo X, Introduction to Jo- 
nah, p. 381. 

Sanglit ang arkeolohikanhong ebidensiya gisabot 
nga nagpailang ang mga paril nga naglibot sa ka- 
raang Nineve maoy mga 13 km (8 mi) lamang ang 
sirkumperensiya niini, giingon nga ang basahon ni 
Jonas nagpasobra ra sa gidak-on sa siyudad sa di- 
hang gihubit kini nga may gilay-ong tulo ka adlaw 
nga pagbaktas. (Jon 3:3) Hinunoa, dili kini balidong 
katarongan nga kuwestiyonon ang gihisgotan sa 
Kasulatan. Diha sa Biblikanhon ug sa modernong 
paggamit ang ngalan sa usa ka siyudad mahimong 
maglakip sa mga kasikbit nga bahin niini. Ngani, 
ang Genesis 10:11, 12 nagpakita nga ang Nineve, 
Rehobot-Ir, Cala, ug Resen gitawag nga “ang ban- 
togang [o, dakong] siyudad.” 

Ang kamatuoran nga si Jonas wala magsulat 
diha sa unang persona gigamit aron isalikway ang 
basahon. Apan wala tagda niini nga argumento 
nga komon alang sa mga magsusulat sa Bibliya 
ang paghisgot sa ilang kaugalingon diha sa ikatu- 
long persona. (Ex 24:1-18, Isa 7:3, 20:2, 37:2, 5, 
6, 21: Jer 20:1, 2; 26:7, 8, 12, 37:2-6, 12-21, Dan 
1:6-13, Am 7:12-14, Hag 1:1, 3, 12, 13, 2:1, 10-14, 
20: Ju 21:20) Gani gihimo kini sa karaang sekular 
nga mga historyador, lakip kang Xenophon ug 
Thucydides. Bisan pa niana, angayng matikdan 
nga ang pagkatinuod sa ilang mga asoy wala ga- 
yod kuwestiyona pinasukad niini. 

Pinaagi sa pangbukas nga pahayag niini, “ang 
pulong ni Jehova midangat,” ang basahon ni Jonas 
nagpasiugda nga kini naggikan sa Diyos. (Jon 1:1) 

Ang mga Hudiyo sukad sa labing sayo nga mga 
panahon midawat na niini ug sa ubang matagna- 
ong mga basahon nga gipaila sa samang paagi (Jer 
1:1, 2, Os 1:1, Miq 1:1, Sof 1:1, Hag 1:1, Zac 
1:1, Mal 1:1) ingong tinuod. Kini mismo nagtaga- 
nag maayong pasukaranan sa pagkatinuod niini. 
Ingon sa gipakita: “Sa pagkatinuod dili katuohan 
... nga dawaton sa Hudiyohanong mga awtoridad 
kana nga basahon nganha sa kanon sa Kasulatan 
nga wala ang labing lig-ong ebidensiya sa pagkati- 
nuod niini.”---The Imperial Bible-Dictionary, giedit 
ni P. Fairbairn, London, 1874, Tomo I, p. 945. 

Dugang pa, kini nga basahon bug-os nga kahar- 
monya sa ubang mga bahin sa Kasulatan. Kini 
nagpasidungog sa kaluwasan ngadto kang Jehova 
(Jon 2:9; itandi ang Sal 3:8; Isa 12:2, Pin 7:10), 
ug ang asoy nag-ilustrar sa kaluoy, hataas-nga- 
pailob, pagkamapailobon, ug dili-takos nga kalulot 
ni Jehova sa pagpakiglabot sa makasasalang mga 
tawo.--Jon 3:10, 4:2, 11, itandi ang Deu 4:29-31, 
Jer 18:6-10; Rom 9:21-23, Efe 2:4-7, 2Pe 3:9. 

Ang laing ebidensiya nga nagpamatuod sa pag- 
katinuod niini nga basahon sa Bibliya mao ang 
pagkaprangka niini. Ang dili-hustong tinamdan ni 
Jonas bahin sa iyang buluhaton ug ang gibuhat sa 
Diyos nga pagluwas sa mga taga-Nineve wala ili- 
long. 

Apan, ang labing lig-ong ebidensiya gitagana sa 
Anak sa Diyos mismo. Siya miingon: “Walay ilha- 
nan nga ihatag niini [nga kaliwatan] gawas sa ilha- 
nan ni Jonas nga manalagna. Kay ingon nga si Jo- 
nas didto sa tiyan sa dakong isda tulo ka adlaw ug 
tulo ka gabii, sa ingon usab ang Anak sa tawo ma- 
anaa sa kasingkasing sa yuta tulo ka adlaw ug tulo 
ka gabii. Ang mga taga-Nineve mobangon sa pag- 
hukom uban niining kaliwatana ug magahukom ni- 
ini, tungod kay sila naghinulsol tungod sa giwali ni 
Jonas, apan, tan-awa! ania ang usa nga labaw pa 
kay kang Jonas.” (Mat 12:39-41, 16:4) Ang pagka- 
banhaw ni Kristo Jesus kinahanglang tinuod gayod 
sama sa pagkaluwas ni Jonas gikan sa tiyan sa isda. 
Ug ang kaliwatan nga nakadungog sa pagwali ni 
Jonas angayng literal gayod sama sa kaliwatan nga 
nakadungog sa gipamulong ni Kristo Jesus. Ang 
mitolohikanhong mga tawo sa Nineve dili gayod 
mahimong mobangon sa panahon sa paghukom 
ug mohukom sa dili-masanongon nga kaliwatan 
sa mga Hudiyo. 


JONATAN |Si Jehova Naghatag]. Ang Cebuano 
nga hubad sa duha ka ngalang Hebreohanon, Yoh- 
na-than'ug ang mas taas nga porma nga Yehoh-na- 
than'.--Tan-awa ang JEHONATAN. 

1. Usa ka Levihanon nga nag-alagad ingong sa- 
serdote maylabot sa bakak nga pagsimba diha sa 
balay ni Miqueas sa Epraim ug sa ulahi sa mga 

Danhanon. Ang asoy sa Maghuhukom kapitulo 17 
ug 18 sublisubling naghisgot sa usa ka batan-ong 
Levihanon kinsa gitawag sa Maghuhukom 18:30 ug 
“Jonatan nga anak nga lalaki ni Gersom, nga anak 
nga lalaki ni Moises.” Ang paghubit kaniya una pa 
niana ingong “sa banay ni Juda” lagmit maoy tu- 
ngod lamang kay siya nagpuyo sa Betlehem sa te- 
ritoryo sa Juda.--Huk 17:7. 

Sa kataposan ang naglatagaw nga si Jonatan 
nakaabot sa balay ni Miqueas sa kabukiran sa 
Epraim. Si Miqueas nagpahimutang ug linilok nga 
larawan sa iyang balay. Miuyon si Jonatan sa pag- 
alagad ingong saserdote sa panimalay bisag siya 
dili sa banay ni Aaron ug migamit siya ug larawan 
sa pagsimba. Sa ulahi lima ka Danhanon nga na- 
ngitag usa ka dapit nga kapuy-an alang sa usa ka 
bahin sa ilang tribo nahimamat ni Jonatan. Sila 
naghangyo kaniya nga magpakisayod sa Diyos kon 
sila ba magmalamposon, ug siya naghatag kanila 
ug paborableng tubag sa ngalan ni Jehova. 

Sa dihang ang pangunang bahin nga 600 ka 
Danhanon ingon man ang ilang pamilya ug kaha- 
yopan milabay sa balay ni Miqueas sa ilang pagpa- 
ingon sa amihanan, gikuha nila ang mga butang 
alang sa pagsimba lakip ang linilok nga larawan. 
Gihaylo usab nila ang mahakogong si Jonatan sa 
pagkuyog kanila, aron mahimong ilang saserdote 
ug dili lamang saserdote sa usa ka pamilya. (Huk 
17:7-18:21) Si Jonatan “ug ang iyang mga anak 
nga lalaki nahimong mga saserdote alang sa tribo 
sa mga Danhanon hangtod sa adlaw nga nadesti- 
yero ang yuta.” (Huk 18:30) Ang pipila ka komen- 
tarista nagpadapat niini sa pagsakop sa distrito, 
sama nianang pagsakop ni Tiglat-pileser II, o sa 
tanang tribo sa amihanan niadtong 740 W.K.P. 
(2Ha 15:29, 17:6) Ugaling, sanglit si Samuel ang 
dayag nga nagsulat sa Mga Maghuhukom, gitu- 
mong gayod niini ang mas sayong kapadapatan. 
Ang Maghuhukom 18:31 naghisgot nga ang mga 
Danhanon naghupot sa linilok nga larawan nga “gi- 
patindog alang sa ilang kaugalingon sa tanang ad- 
law nga ang balay sa matuod nga Diyos didto sa 
Shilo.” Kini nagpasabot nga ang nag-unang bersi- 
kulo mapadapat sa usa ka yugto sa panahon, ug 
kini nagpalig-on sa panglantaw nga ang pamilya ni 
Jonatan nag-alagad ingong mga saserdote hangtod 
ang Arka nailog sa mga Filistehanon. Gilantugian 
nga ang bersikulo 30 angayng hubaron nga, 'hang- 
tod sa adlawng ang arka gidala sa pagkadestiyero.'” 
(1Sa 4:11, 22) Apan kini nga paghinapos bahin sa 
gidugayon sa pagkasaserdote sa pamilya ni Jona- 
tan mahimong husto bisag dili usbon ang hubad, 
kay ang bersikulo 30 mahimong nagpakita nga ang 
yuta, sa usa ka diwa, gidala ngadto sa pagkadesti- 
yero sa dihang nailog ang Arka. 

2. Ang panganay ug paboritong anak nga lalaki 
sa Benjaminhon nga si Haring Saul, dayag nga pi- 
naagi kang Ahinoam nga anak nga babaye ni Ahi- 
maaz. (1Sa 14:49, 50) Si Jonatan nailhan pag-ayo 
tungod sa iyang dili mahakogong pakighigala ug 
pagpaluyo kang David ingong umaabot nga hari ni 
Jehova. 

Si Jonatan unang gihisgotan sa sayong katuigan 
sa paghari ni Saul ingong maisog nga komandante 
sa usa ka libo ka manggugubat. (1Sa 13:2) Busa ni- 
adtong panahona lagmit siya maoy labing menos 
20 anyos ug busa hapit na mag-60 anyos sa dihang 
siya namatay sa mga 1078 W.K.P. (Num 1:3) Si Da- 
vid maoy 30 anyos sa pagkamatay ni Jonatan. (1Sa 
31:2, 2Sa 5:4) Busa, sa panahon sa ilang panaghi- 
galaay si Jonatan lagmit magulang ug mga 30 an- 
yos kang David. Ang pagkahingkod nga batan-ong 
lalaki ni Jonatan sa dihang si Saul nahimong hari 
lagmit magpatin-aw sa iyang tinamdan ug pang- 
lantaw. Sa mga tuig sa iyang pagtubo siya ti- 
ngali naimpluwensiyahan sa iyang amahan kinsa, 
hangtod sa panahong gipili ingong hari, nagpa- 
kitag pagkamakasaranganon, pagkamasinugtanon, 
ug pagtahod kang Jehova ug sa iyang mga kahika- 
yan.--1Sa 9:7, 21, 26, 10:21, 22. 

Sa unang paghisgot kang Jonatan, siya maisogon 
ug malamposong nanguna sa usa ka libo ka tawo 
nga dili kaayo sinangkapan sa pagpakiggubat batok 
sa garison sa mga Filistehanon sa Geba. Ingong 
pagsanong, ang mga kaaway nagtigom sa Mikmas. 
Sa hilom si Jonatan ug ang iyang tigdala sa arma- 
dura mibiya kang Saul ug sa iyang mga tawo ug 
mipaduol sa nagkampong mga kaaway. Niini nga 
buhat pa lamang gipakita na ni Jonatan ang iyang 
kaisog, ang iyang katakos aron mosalig ang uban 
kaniya, ug ingon man ang iyang pag-ila sa pagtul- 
tol ni Jehova, kay ang iyang mga paglihok nag- 
agad man sa mga ilhanan gikan sa Diyos. Ang 
duha ka maisogong manggugubat nakapatay ug 20 
ka Filistehanon, nga misangpot sa bug-os nga pa- 
naggubat ug kadaogan sa Israel. (1Sa 13:3-14:23) 
Samtang nagpadayon ang panaggubat, si Saul sa 
dinalidali nanumpa sa pagtunglo kang bisan kinsa 
nga mokaon sa dili pa matapos ang gubat. Si Jo- 
natan wala mahibalo niini ug mikaon ug ihalas nga 
dugos. Sa ulahi, sa dihang giatubang ni Saul, si 
Jonatan wala mahadlok nga mamatay tungod sa 
pagkaon ug dugos. Bisan pa niana siya gitubos o 
giluwas sa mga tawo, nga miila nga ang Diyos nag- 
uban kaniya niadtong adlawa.--- 1Sa 14:24-45. 

Kining maisogong paglihok tin-awng nagpama- 
tuod nga si Jonatan maoy usa ka maisogon, takos, 
ug kusganong manggugubat. Siya ug si Saul takos 
sa paghubit nga “mas tulin sila kay sa mga agila” 
ug “mas kusgan sila kay sa mga leyon.” (2Sa 1:23) 
Siya maoy usa ka hanas nga magpapana. (2Sa 1:22, 

1Sa 20:20) Ang iyang mga hiyas ingong lalaki lag- 
mit nga nagpamahal gayod kaniya kang Saul. Da- 
yag nga sila suod kaayo. (1Sa 20:2) Apan kini wala 
molabaw sa kasibot ni Jonatan sa Diyos ug sa iyang 
pagkamaunongon sa iyang higala nga si David. 

Si David gidala ngadto sa palasyo sa hari aron sa 
pagtugtog ug musika alang kang Saul, sanglit ang 
espiritu ni Jehova mibiya na man sa hari ug gipuli- 
han ug daotang espiritu--butang nga lagmit na- 
matikdan ni Jonatan. Bisag batan-on pa, si David 
maoy “usa ka maisog, gamhanan nga tawo ug usa 
ka manggugubat,” ug si Saul “nahigugma kaniya 
pag-ayo, ug siya nahimong iyang tigdala sa arma- 
dura.”-- 1Sa 16:14-23. 

Ang linaing panaghigalaay ni Jonatan ug David 
nagsugod human mapatay ni David si Goliat. Ang 
maong maisogong buhat sa paglaban sa katawhan 
ni Jehova ilabinang nakapatandog kang Jonatan. 
Nakadungog sa asoy ni David bahin niini, “ang ka- 
lag ni Jonatan nalanggikit sa kalag ni David, ug si 
Jonatan nahigugma kaniya ingon sa iyang kaugali- 
ngong kalag.” (1Sa 18:1) Ang duha ka maisogong 
manggugubat ug debotadong mga alagad sa Diyos 
"“naghimog usa ka pakigsaad” sa panaghigalaay. 
Nakita ni Jonatan nga diha kang David ang espiri- 
tu sa Diyos. (1Sa 18:3) Wala niya lantawa nga may 
pangabugpho si David ingong iyang karibal, sama sa 
gibuhat ni Saul. Hinunoa, ang iyang pagtahod sa 
paagi sa Diyos sa pagdumala sa mga butang maoy 
usa ka maayong panig-ingnan alang sa iyang mas 
batan-ong higala. Wala siya molihok uyon sa tingu- 
ha ni Saul sa pagpatay kang David apan, hinunoa, 
nagpasidaan kang David ug misulay sa pagpatali- 
wala alang kaniya. Sa dihang napugos si David sa 
pagkalagiw, nakigkita si Jonatan kaniya ug mihi- 
mog pakigsaad aron si David magpanalipod kaniya 
ug sa iyang panimalay.-- 1Sa 19:1-20:17. 

Nakigsulti pag-usab si Jonatan kang Saul bahin 
kang David, apan hapit siyang mapatay tungod ni- 
ini, kay tungod sa pagsilaob sa kasuko gibangkaw 
ni Saul ang iyang kaugalingong anak. Sumala sa gi- 
kasabotan, nagkita si Jonatan ug David sa kapata- 
gan diin didto sa dayag nagbansay sa pagpana ang 
anak sa hari. (1Sa 20:24-40) Gipalig-on pag-usab 
sa duha ka managhigala ang ilang bugkos sa pag- 
mahal ug “naghinagkanay sila sa usag usa ug nag- 
hinilakay,” ingon sa gibuhat sa ubang mga tawo ug 
ingon usab sa gibuhat karon diha sa pipila ka kayu- 
taan. (1Sa 20:41, Gen 29:13, 45:15: Buh 20:37) Sa 
ulahi nakita ni Jonatan si David sa kataposang 
higayon didto sa Hores ug iyang gipalig-on ang 
“iyang kamot labot sa Diyos”: ilang gipalig-on pag- 
usab ang ilang pakigsaad.---1Sa 23:16-18. 

Walay gipakita sa Bibliya nga si Jonatan mita- 
bang sa iyang amahan sa mga paggukod niini kang 
David. Apan sa gubat batok sa mga kaaway sa Di- 
yos, ang mga Filistehanon, si Jonatan nakig-away 

hangtod sa kamatayon, nga namatay sa samang 
adlaw nga namatay ang iyang duha ka igsoong la- 
laki ug ang iyang amahan. Gibitay sa mga Filiste- 
hanon ang ilang mga patayng lawas sa mga paril 
sa Bet-san. Apan, gikuha sila sa maisog nga mga 
tawo sa Jabes-gilead ug gilubong sila sa Jabes. Sa 
ulahi gibalhin ni David ang mga bukog ni Saul ug 
Jonatan ngadto sa Zela. (1Sa 31:1-13, 2Sa 21:12-14, 
1Cr 10:1-12) Naguol pag-ayo si David sa kamata- 
yon sa iyang suod nga higalang si Jonatan, nga mi- 
awit pa gani ug awit sa pagbangotan nga nag-ulo- 
hang “Ang Pana” tungod kang Saul ug Jonatan. 
(2Sa 1:17-27) Gipakita ni Haring David ang linaing 
kalulot sa bakol nga anak nga lalaki ni Jonatan 
nga si Mepiboset, kinsa singko anyos pa lamang 
sa dihang namatay ang iyang amahan. Sa kata- 
posan siya nakabaton ug permanenteng dapit sa 
kan-anan sa hari. (2Sa 4:4, 9:10-13) Ang linya ni 
Jonatan nagpadayon sa daghang kaliwatan.---1Cr 
8:33-40. 

3. Usa ka anak nga lalaki sa Hataas nga Saser- 
doteng si Abiatar ug nag-alagad ingong mensahe- 
ro sa dihang si David mikalagiw sa Jerusalem pa- 
nahon sa pag-alsa ni Absalom apan kinsa sa ulahi 
dayag nga midapig sa rebelyosong si Adonias. Ang 
amahan ni Jonatan nga si Abiatar mipanaw uban 
kang David sa dihang ang umaabot nga hari gigu- 
kod ni Saul, ug sa ulahi siya gihimong hataas nga 
saserdote. Sa panahon sa pag-ilog ni Absalom sa 
gingharian, gipadala ug balik ni David si Abiatar ug 
Zadok sa kaulohan aron sila makapadala kaniyag 
impormasyon. Dinhi unang gihisgotan sa asoy sa 
Bibliya ang saserdoteng anak nga lalaki ni Abiatar 
nga si Jonatan. Siya ug si Ahimaaz nga anak nga 
lalaki ni Zadok maoy nagdala sa hinungdanong 
mga mensahe gikan sa ilang mga amahan ug 
kang Husai ngadto kang David. (2Sa 15:27-29, 36) 
Ang duha ka mensahero imposibleng makasulod sa 
siyudad ug dili mailhan, busa sila nagpaabot didto 
sa tuboran o atabay nga ginganlan ug En-rogel 
nga duol sa siyudad. Sa dihang morag gipamatian 
ni Absalom ang tambag ni Husai, kini gipahibalo 
ngadto sa duha ka nagpaabot nga mga mensahe- 
ro nga si Jonatan ug Ahimaaz. Nagdali sila sa pag- 
pahibalo niini ngadto sa hari. Kay nakit-an ug gigu- 
kod, hapit sila masakpi. Pinaagi sa tabang sa usa ka 
babaye, sila mitago sa usa ka atabay hangtod nga 
wala nay kapeligrohan ug dayon miadto kang Da- 
vid ug nagtambag kaniya nga motabok sa Jordan. 
--2Sa 17:15-22. 

Sa naghinapos ang mga adlaw ni David, ang 
iyang anak nga si Adonias nakigkunsabo aron ma- 
himong hari inay nga si Solomon, ug si Abiatar mi- 
abin kaniya. Tingali tungod kay naimpluwensiya- 
han sa pagpanguna sa iyang amahan, si Jonatan 
dayag nga mibiya kang David ug midapig kang 
Adonias. Si Jonatan ang nagdala ngadto sa nag- 

bangketeng mangingilog sa makapatugawng balita 
nga gipakyas ni David ang laraw pinaagi sa pagpa- 
lingkod kang Solomon ingong hari. Walay dugang 
gisulti nga bisan unsa ang Bibliya bahin kang Jona- 
tan. Tingali kauban siya sa iyang amahan sa pagka- 
hininginlan, apan bisan unsa pa ang nahitabo, ang 
katungdanan ingong hataas nga saserdote wala 
magpadayon diha sa iyang banay.-- 1Ha 1:41-43, 
2:26, 27. 

4. Pag-umangkon ni Haring David nga nagpatay 
sa usa ka higante nga nagbiaybiay sa Israel didto sa 
Gat. (2Sa 21:20, 21, 1Cr 20:6, 7) Kini nga Jonatan 
gitala ingong anak nga lalaki ni Simea, o Simei nga 
igsoong lalaki ni Haring David. Sanglit dunay Jeho- 
nadab nga gihisgotan sa 2 Samuel 13:3 ingong 
anak nga lalaki ni Simea nga igsoong lalaki ni Da- 
vid, gibati sa pipila ka komentarista nga gitumong 
ang pareho rang indibiduwal.---Tan-awa ang JEHO- 
NADAB Num. 1. 

5. Usa sa gamhanang mga tawo diha sa kasun- 
dalohan ni David. Siya maoy anak nga lalaki ni 
Sage nga Hararnon.---2Sa 23:8, 32; 1Cr 11:26, 34. 

6. Anak nga lalaki ni Uzzias, nga nagdumala sa 
mga bahandi ni Haring David “sa kayutaan, sa mga 
siyudad ug sa mga balangay ug sa mga torre,” nga 
lahi sa mga bahandi sa hari didto sa Jerusalem. 
(1Cr 27:25) Gihisgotan si Jonatan human hisgoti 
ang harianong mamahandi nga si Azmavet ug una 
pa hisgoti kadtong dunay kaakohan sa pag-atiman 
sa espesipikong mga buluhaton sama sa pag-ati- 
man sa mga parasan o sa mga kaolibohan.---1Cr 
27:25-28. 

7. Usa ka tawo sa pagsabot, usa ka sekretaryo 
ug magtatambag ni Haring David. (1Cr 27:32) Diha 
sa Masoretikong teksto gipaila ang relasyon ni Jo- 
natan kang David sa Hebreohanong pulong nga 
dohdh, nga sa kasagaran nagkahulogang “uyoan.” 
Apan tungod sa duha ka paghisgot sa Kasulatan 
bahin sa pag-umangkon ni David nga ginganlan ug 
Jonatan, lagmit kining pulonga gigamit dinhi sa 
mas lapad nga diwa labot sa “paryente,” nga dinhi 
mahimong “anak sa igsoong lalaki” o “pag-umang- 
kon.” (Ro; ftn sa AS; NW) Busa siya mao ra usab 
ang Num. 4. 

8. Usa sa mga pangulo sa kasundalohan nga 
didto sa kapatagan sa dihang gisakop ni Nabucodo- 
nosor ang Jerusalem niadtong 607 W.K.P.: anak 
nga lalaki ni Karea ug igsoon ni Johanan. Human 
himoang tinugyanan si Gedalias alang sa mga ta- 
wong nabilin sa yuta, si Jonatan ug ang ubang mga 
pangulo sa kasundalohan gikan sa kapatagan mi- 
adto kaniya ug gipasaligan sila sa kaluwasan. (Jer 
40:7-10) Dayag nga si Jonatan maoy lakip usab ni- 
adtong nagpasidaan kang Gedalias bahin sa kape- 
ligrohan sa pagpatay kaniya apan wala niya pama- 
tii.--Jer 40:13-16. 

9. Usa sa duha ka anak nga lalaki ni Jada ug ka- 
liwat ni Juda pinaagi kang Hesron ug Jerameel. 
Ang iyang igsoong lalaki nga si Jeter namatay nga 
walay anak, apan si Jonatan may duha ka anak nga 
lalaki nga si Pelet ug Zaza.--1Cr 2:3, 25, 26, 28, 
32, 33. 

10. Usa ka Israelinhon sa banay ni Adin kan- 
sang anak nga lalaki nga si Ebed mibalik sa Jeru- 
salem gikan sa Babilonya uban kang Esdras niad- 
tong 468 W.K.P.--Esd 8:1, 6. 

11. Anak nga lalaki ni Asahel kinsa misupak ti- 
ngali sa sugyot ni Esdras nga papahawaon sa na- 
malik nga mga Hudiyo ang ilang langyawng mga 
asawa. Ugaling, kini nga pagsupak gipasabot nga 
dili maoy tungod sa sugyot ni Esdras kondili tu- 
ngod sa paagi sa pagpatuman niini.---Esd 10:15, ftn 
sa Rbi8. 

12. Anak nga lalaki ni Joiada ug apo sa Hataas 
nga Saserdoteng si Eliasib. (Neh 12:10, 11) Gituo- 
han nga sa aktuwal ang bersikulo 11 angayng ma- 
basa nga “Johanan” imbes nga “Jonatan” sanglit 
ang Nehemias 12:22, 23 naghisgot kang Johanan 
ingong “anak nga lalaki ni Eliasib” ug ang “anak 
nga lalaki” mahimong magpasabot sa usa ka “apo 
nga lalaki.”---Tan-awa ang JOHANAN Num. 7. 

13. Saserdote nga maoy pangulo sa balay o ba- 
nay sa amahan ni Maluki sa mga adlaw sa Hataas 
nga Saserdoteng si Joiakim.---Neh 12:12, 14. 

14. Anak nga lalaki ni Semaias sa banay ni Asap 
ug amahan ni Zacarias, usa ka saserdoteng tig- 
trompeta nga kauban sa parada nga nagmartsa sa 
natukod pag-usab nga paril sa Jerusalem.---Neh 12: 
31, 35, 36. 


JOPE [Matahom (Maanindot) [nga Siyudad]. 
Usa ka karaang dunggoanan nga mga 55 km 
(34 mi) sa KAK sa Jerusalem. Ang modernong 
Yafo (sa Arabiko, Jaffa, gihiusa uban sa Tel Aviv 
niadtong 1950 ug sa pagkakaron gitawag ug 
Tel Aviv-Yafo) nag-okupar niining karaan nga da- 
pit. Ang siyudad nahimutang ibabaw sa batoon 
nga bungtod nga may gihabogon nga mga 35 m 
(115 p). Ang bugtong kinaiyanhon nga dunggoanan 
niini nga nahimutang tali sa Bukid sa Carmelo ug 
sa utlanan sa Ehipto, naporma pinaagi sa mugbong 
naglawis nga mga bato nga mga 100 m (330 p) 
gikan sa baybayon. Ang dunggoanan mahimong 
sudlon agi sa usa ka hiktin nga kal-ang diha sa mi- 
lawis nga mga bato o kaha diha sa hawan apan ma- 
baw nga agianan dapit sa amihanang tumoy. Tu- 
ngod sa mga bato nga nakababag ang habagatan 
niini dili maagian. 

Ang Jope nahimutang sa utlanan sa orihinal nga 
teritoryo sa Dan, bisan tuod dili gayod usa ka ba- 
hin niini. (Jos 19:40, 41, 46) Apan, ang Maghuhu- 
kom 5:17 naghisgot sa Dan may kalabotan sa mga 

barko, ug kini hayan nagpasabot nga ang mga 
Danhanon nagkontrolar gayod sa dunggoanan sa 
Jope. 

Tungod sa dakong pamatigayon ni Haring Solo- 
mon sa ubang mga nasod (1Ha 10:22, 28, 29), lag- 
mit nga napauswag ang mga pasilidad sa dunggo- 
anan sa Jope. Didto sa Jope gidala sa mga taga-Tiro 
ang mga gakit nga troso gikan sa kalasangan sa Le- 
banon, nga gigamit sa pagtukod sa templo. (2Cr 
2:16) Sa ulahi, ang manalagnang si Jonas, nga buot 
mokalagiw gikan sa iyang asaynment, misakay ug 
barko didto sa Jope aron moadto sa Tarsis. (Jon 1:3) 
Human sa pagkadestiyero didto sa Babilonya, ang 
Jope nahimo na usab nga dunggoanan aron sa pag- 
dawat sa mga kahoyng sedro gikan sa Lebanon nga 
gamiton sa pagtukod pag-usab sa templo.---Esd 
Bil: 

Sa unang siglo K.P., dihay usa ka Kristohanong 
kongregasyon sa Jope. Si Dorcas (Tabitha), usa ka 
babaye nga “daghag maayong mga buhat ug mga 
gasa sa kaluoy,” nakig-uban sa maong kongregas- 
yon. Sa dihang siya namatay, si Pedro nga gikan 
sa kasikbit nga Lida gihang- 
yo nga moadto, ug human ni- 
adto iyang gibanhaw si Dor- 
cas. Sa dihang ang balita bahin 
niini nga milagro mikaylap sa 
tibuok Jope, daghan ang na- 
himong mga magtutuo. (Buh 
9:36-42) Sulod sa ubay-ubayng 
mga adlaw, si Pedro miestar sa 
Jope, ug giabiabi sa usa ka Si- 
mon, usa ka magtitinag-panit, 
nga may balay daplin sa dagat. 
(Buh 9:43: 10:6) Didto sa atop 
sa balay ni Simon, si Pedro, 
samtang napunawan, nakada- 
wat ug pinadayag gikan sa Di- 
yos nga nag-ingon kaniya nga 
angay nang walihan ang mga 
dili-Hudiyo, nga atol gayod nga 
siya moabiabi na sa mga men- 
sahero nga gipadala sa Hentil 
nga si Cornelio. Busa, si Pedro 
wala magpanuko sa pag-adto 
sa Cesarea uban niini nga mga 
mensahero. Ang unom usab ka 
igsoong Hudiyo, lagmit gikan 
sa Jope, mikuyog kaniya.---Buh 
10:9-45: 11:5-14. 


JORA. Tan-awa ang HARP. 


JORAI. Usa ka Gadhanon 
nga nagpuyo sa Basan, usa ka 
kaliwat ni Abihail.--1Cr 5:11, 
13, 14. 

JORAM [pinamubo sa Jehoram, nga nagkahu- 
logang “Si Jehova Maoy Hataas (Binayaw) ]. 

1. Anak nga lalaki ni Haring Toi sa Hamat. Si Jo- 
ram gipadala uban ang mahalong mga gasa nga 
ginama sa bulawan, plata, ug tumbaga, lakip ang 
mga pahalipay sa iyang amahan, ngadto kang Ha- 
ring David sa dihang napildi ni David si Hadadezer 
nga hari sa Zoba. Sa baylo, gidawat ni David ug gi- 
balaan ang mga gasa alang kang Jehova. (2Sa 8: 
5, 9-11) Sa sama nga asoy ang ngalan ni Joram gi- 
espeling nga Hadoram.--1Cr 18:9-11. 

2. Usa ka kaliwat sa Levihanong si Eliezer nga 
anak nga lalaki ni Moises, lagmit nagkinabuhi siya 
sa dihang si David ang hari.--1Cr 26:24, 25, Ex 
18:2-4. 

3. Hari sa Israel sulod sa 12 ka tuig, anak nga la- 
laki ni Ahab. Sagad nga nailhan siya sa taas nga 
porma sa iyang ngalan nga Jehoram. (2Ha 3:1) Sa 
Masoretikong teksto atong makaplagan ang mubo 
nga porma diha lamang sa tulo ka kapitulo.---2Ha 8: 
16, ftn sa Rbi8, 17-29, 9:14, ftn sa Rbi8, 15-29, 2Cr 
22:5, ftn sa Rbi8, 6, 7; tan-awa ang JEHORAM Num. 2. 


N 
Iein 


=! 


Modernong-adlaw nga dunggoanan sa Yafo (Jope); niini 
nga siyudad si Pedro gipakitaan ug usa ka panan-awon 
nga nag-andam kaniya sa pagwali ngadto sa mga Hentil 

4. Hari sa Juda sulod sa walo ka tuig; anak nga 
lalaki ni Jehosapat. Usahay ang Masoretikong teks- 
to naggamit sa iyang ngalan diha sa mubo nga por- 
ma. (2Ha 8:21, 23, 24: 11:2; 1Cr 3:11, ftn sa Rbi8) 
Ang pinamubo nga porma makaplagan usab sa 
Gregong Teksto ni Westcott ug Hort, apan ang pipi- 
la ka hubad nakatabang sa pagsabot tungod sa 
paggamit niini sa tibuok nga ngalan.--Mat 1:8, 
NW, Sawyer, TC, We, tan-awa ang JEHORAM Num. 3. 


JORDAN. Ang pangunang suba sa Yutang 
Saad nga nahimong kinaiyanhon nga utlanan tali- 
wala sa dakong bahin sa S ug sa K nga Palestina. 
(Jos 22:25) Sa karaang panahon, ang pag-agos sa 
suba sa Jordan nagsugod sa paggula niini gikan sa 
Dal-as sa Hula, usa ka kalamakan ug lanaw nga sa 
pagkakaron mihubas na. Ang dapit nga A sa Dal-as 
sa Hula adunay daghang kasapaan nga mao ang 
mga tinubdan sa tubig sa Jordan. Ang tulo ka dag- 
kong sapa nga naglangkob sa Jordan, gikan sa S 
ngadto sa K, mao ang Nahr Banyas (Nahal Her- 
mon), ang Nahr el-Leddan (Nahal Dan), ug ang 
Nahr Hasbani (Nahal Senir). Ang Yarmuk ug ang 
Jabok mao ang pangunang mga sapa nga nagaagos 
ngadto sa Jordan gikan sa S. Karong adlawa ang ki- 
nadak-ang bahin sa suba sa Jordan lapokon kaayo. 

Sa dihang mogula gikan sa Dal-as sa Hula, ang 
Jordan moagos nga daw linaw kaayo sulod sa mga 
3 km (2 mi) apan dayon mohaganas kini agi sa ba- 
saltong mga lugot padulong sa Dagat sa Galilea. 
Gikan sa habagatang tumoy sa Dagat sa Galilea, 
ang Jordan moikis-ikis padulong sa Patayng Dagat 
sa mga 320 km (200 mi), apan ang deretso nga 
distansiya maoy mga 105 km (65 mi) lamang. 
--HULAGWAY, Tomo 1, p. 334. 

Sa distansiyang mga 16 km (10 mi) tali sa Dal-as 
sa Hula ug sa Dagat sa Galilea, ang Jordan modul- 
hog ug mga 270 m (890 p). Samtang mopadayon 
kini pag-agos gikan sa Dagat sa Galilea ngadto sa 
Patayng Dagat, ang Jordan adunay 27 ka sulog nga 
mga busay nga modulhog ug dugang pang mga 
180 m (590 p). 

Sa ubos sa Dagat sa Galilea, ang Jordan moagos 
latas sa usa ka walog nga may gilapdong mga 6 
ngadto sa 13 km (3.5 ngadto sa 8 mi). Apan sa Je- 
rico kini nga walog may gilapdong mga 22 km 
(14 mi). Diha sa mas ubos nga lebel sa walog (ang 
Zor), nga may gilapdong mga 0.5 ngadto sa 3 km 
(0.3 ngadto sa 2 mi), ang Jordan moliko ug moikis- 
ikis latas sa bagang kalibonan sa mga sampinit ug 
mga kudyapa, mga bagon ug mga kahoykahoy, 
mga adelpa, mga tamarisko, mga kahoyng sause, 
ug mga alamo. Sa karaang panahon, ang mga le- 
yon nagsuroysuroy diha “sa magarbohong kalibo- 
nan ubay sa Jordan.” (Jer 49:19: 50:44, Zac 11:3) 
Ang mga lobo ug mga irong ihalas makaplagan pa 
gihapon didto. Ang ting-init alangaang ug umogon 

kaayo niini nga lasang, nga ang temperatura moa- 
bot ug 38°C. (100°F.). Ug sa tingpamulak, sa dihang 
ang niyebe matunaw sa ibabaw sa Bukid sa Her- 
mon, ang Jordan mobaha sa Zor. 

Ang ibabaw nga lebel sa walog (ang Ghor) mas 
habog ug mga 46 m (150 p) kay sa lasang sa Jor- 
dan ug naulang kini sa upaw ug nakankan nga abo- 
hong mga bungtod nga anapog. Ang bahin sa Ghor 
nga miabot ug mga 40 km (25 mi) sa H sa Dagat 
sa Galilea adunay natikad na nga yuta ug mga sib- 
sibanan. Gawas niini, ang kinadak-ang bahin sa 
Ghor wala pa matikad. Apan, sa panahon ni Abra- 
ham ug Lot, sa wala pa malaglag ang Sodoma ug 
Gomora, lagmit ang dakong bahin niini maoy ma- 
bungahon, ilabina ang kasikbit sa Patayng Dagat. 
--Gen 13:10, 11. 

Ang mabaw nga katubigan sa Jordan ug ang 
daghang kusog nga sulog ug mga lilo niini maoy 
hinungdan nga kini dili malawigan. Giingon nga 
adunay labing menos 60 ka dapit nga maubogan 
aron makatabok sa suba basta dili magbaha. Sa ka- 
raang panahon ang pagkontrolar sa mga taboka- 
nang dapit sa suba maoy usa ka bentaha sa mili- 
taryong paagi, sanglit kini maoy pangunang mga 
agianan aron makatabok sa Jordan.---Huk 3:28, 12: 
5, 6. 

Kasagaran, ang bahin sa Jordan ubos sa Dagat sa 
Galilea nag-aberids ug 1 ngadto sa 3 m (3 ngadto 
sa 10 p) ang giladmon ug kapin kon kulang 27 
ngadto sa 30 m (90 ngadto sa 100 p) ang gilapdon. 
Apan sa tingpamulak ang mga tampi sa Jordan 
maapawan ug sa maong panahon kini mas dako ug 
mas lawom. (Jos 3:15) Sa tingbaha ang nasod sa Is- 
rael nga gilangkoban sa mga lalaki, mga babaye, 
ug mga bata dili luwas nga makatabok sa Jordan, 
ilabina duol sa Jerico. Ang sulog didto kusog kaayo 
nga gani sa dili pa dugayng mga panahon may 
mga nangaligo didto nga gianod. Apan, sa milagro- 
song paagi gipapondo ni Jehova ang katubigan sa 
Jordan, nga nagpaarang sa mga Israelinhon sa 
pagtabok diha sa mamala nga yuta. (Jos 3:14-17) 
Kasiglohan sa ulahi ang usa ka susamang milag- 
ro nahitabo, kas-a kang Elias samtang kauban si 
Eliseo, ug kas-a kang Eliseo lamang.--2Ha 2:7, 
8, 13, 14. 

Ang Jordan gihisgotan usab bahin sa milag- 
rosong pagkaayo ni Naaman. Kay gitabangan sa 
iyang mga alagad nga makabaton sa tukmang 
panglantaw, si Naaman, kinsa nag-isip sa mga 
suba sa Damasco nga mas maayo pa kay sa tanang 
tubig sa Israel, masinugtanong naligo sa pito ka hi- 
gayon didto sa Jordan. Human sa ikapitong higa- 
yon siya bug-os nga naayo sa iyang pagkasanla- 
hon.---2Ha 5:10-14. 

Sa unang siglo K.P., si Juan nga Tigbawtismo 
nagtuslob sa daghang mahinulsolong mga Hudiyo 

didto sa katubigan sa Jordan. Didto, nakapribilehi- 
yo usab siya sa pagbawtismo kang Jesus, ang hing- 
pit nga Anak sa Diyos.--Mat 3:1, 5, 6, 13-17, tan- 
awa ang DISTRITO SA JORDAN. 


JORIM. Usa ka kaliwat ni Haring David pinaa- 
gi kang Natan, ug usa ka katigulangan ni Maria nga 
inahan ni Jesus. (Luc 3:23, 29-31) Si Jorim lagmit 
nagkinabuhi samtang si Uzzias mao ang hari sa 
Juda. 


JORKEAM. Lagmit nga usa ka dapit sa Juda 
nga 'gitukod" o gipundar ni Raham.--- 1Cr 2:44. 


JOSA. Usa sa mga pangulo nga Simeonhon kin- 
sa, sa mga adlaw ni Haring Ezequias, nagsakop sa 
usa ka bahin sa teritoryo sa mga Hamihanon ug 
mga Meunim aron makabaton ug mas dakong sib- 
sibanan.---1Cr 4:24, 34, 38-41. 


JOSAPAT [pinamubo sa Jehosapat, nga nagka- 
hulogang “Si Jehova Maoy Maghuhukom']. 

1. Usa sa maunongong mga manggugubat ni 
David, usa ka Mitnihanon.---1Cr 11:26, 43. 

2. Usa ka saserdote ug usa sa pito ka tigtrompe- 
ta nga miuban sa arka sa pakigsaad paingon sa Je- 
rusalem.--1Cr 15:24, 25. 


JOSAVIA [lagmit gikan sa Josibias, nga nagka- 
hulogang “Si Jah Nagpapuyo"]. Usa sa pangunang 
mga manggugubat sa kasundalohan ni David, anak 
nga lalaki ni Elnaam.--1Cr 11:26, 46. 


JOSBEKASA  [lagmit gikan sa lintunganayng 
mga pulong nga nagkahulogang “kaniya magpabi- 
lin ang kasakitan"]. Pangulo sa ika-17 nga pundok 
sa mga maghohoni sa balay ni Jehova, usa ka anak 
nga lalaki ni Heman.--1Cr 25:1, 4, 9, 24. 


JOSE [pinamubo sa Josipias, nga nagkahulo- 
gang “Hinaot si Jah Magdugang (Magpauswag), Si 
Jah Nagdugang (Nagpauswag)"]. 

1. Ang una sa duha ka anak nga lalaki ni Jacob 
pinaagi sa iyang gihigugmang asawa nga si Raquel. 
(Gen 35:24) Sa iyang pagkatawo, si Raquel, tungod 
kay apuli kanhi, mipatugbaw: “Ang Diyos nagkuha 
sa akong kaulawan!” Busa siya nagtawag sa iyang 
ngalan nga Jose, nga nag-ingon: “Si Jehova nagdu- 
gang ug laing anak nga lalaki kanako,” nga mao, la- 
ing anak nga lalaki gawas kang Dan ug Neptali, 
kinsa gidawat ni Raquel nga iyaha bisag gipanga- 
nak sila sa iyang sulugoong babaye nga si Bilha. 
(Gen 30:3-8, 22-24) Niining panahona si Jacob da- 
yag nga 91 anyos na.--Itandi ang Gen 41:46, 47, 
53, 54: 45:11: 47:9. 

Mga unom ka tuig sa ulahi si Jacob mibiya sa Pa- 
dan-aram uban sa iyang tibuok nga pamilya aron 
mopauli sa yuta sa Canaan. (Gen 31:17, 18, 41) Sa 
pagkahibalo nga ang iyang igsoong si Esau moabot 

sa pagpakigkita kaniya uban ang 400 ka tawo, giba- 
hin ni Jacob ang iyang mga anak, mga asawa, 
ug mga puyopuyo, nga nagbutang kang Raquel 
ug Jose sa likod, ang pinakaluwas nga puwesto. 
(Gen 33:1-3) Busa si Jose ug ang iyang inahan 
mao ang kataposang moyukbo atubangan ni Esau. 
--Gen 33:4-7. 

Human niadto si Jose mipuyo uban sa iyang pa- 
milya sa Sucot, Sekem (Gen 33:17-19), ug Bethel. 
(Gen 35:1, 5, 6) Sa ulahi, diha sa dalan gikan sa 
Bethel paingon sa Eprat (Betlehem), ang inahan ni 
Jose nga si Raquel namatay samtang nanganak 
kang Benjamin.---Gen 35:16-19. 

Gidumtan sa Iyang mga Igsoon sa Amahan. 
Sa edad nga 17, si Jose nag-atiman ug mga karne- 
ro kauban sa mga anak ni Jacob pinaagi kang Bilha 
ug Zilpa. Samtang nagabuhat niana, bisag ilang 
manghod, siya wala makigbahin sa ilang daotang 
mga buhat apan kay mibati nga siya may kaa- 
kohan, siya nagdalag daotang taho bahin kanila 
ngadto sa iyang amahan.---Gen 37:2. 

Gihigugma ni Jacob si Jose nga labaw sa tanan 
niyang ubang mga anak nga lalaki, tungod kay siya 
ang anak nga lalaki sa iyang pagkatigulang. Ang 
pagsunod ni Jose sa kon unsay matarong tingali 
nakaamot usab sa pagkahimo niyang pinalabi sa 
iyang amahan. Si Jacob naghimog taas may budlis 
nga besti alang kang Jose, nga tingali sama nia- 
nang gisul-ob sa mga tawong taas ug ranggo. Tu- 
ngod niini, gidumtan si Jose sa iyang mga igsoon 
sa amahan. Sa ulahi, sa dihang giasoy niya ang usa 
ka damgo nga nagtumong sa iyang pagkalabaw ka- 
nila, misamot ang pagdumot sa iyang mga igsoon. 
Ang ikaduhang damgo nagpakita gani nga dili la- 
mang ang iyang mga igsoon ang moyukbo kaniya 
kondili ang iyang amahan ug inahan usab (dayag 
nga dili si Raquel, sanglit siya patay na, apan tinga- 
li ang panimalay o ang pangunang buhi nga asawa 
ni Jacob). Gibadlong si Jose sa iyang amahan tu- 
ngod sa pag-asoy niining damgoha, ug misamot pa 
gayod ang pangabugho sa iyang mga igsoon. Ang 
pagbutyag ni Jose sa iyang mga damgo wala mag- 
pasabot nga siya nagmapahitas-on. Iyang gipahi- 
balo lamang ang gibutyag sa Diyos kaniya. Si Jacob 
lagmit nakasabot sa pagkamatagnaon sa maong 
mga damgo, kay siya “nagbantay sa maong pu- 
long.”---Gen 37:3-11. 

Sa laing higayon, si Jacob, nga sa maong pana- 
hon didto sa Hebron, naghangyo kang Jose sa pag- 
susi sa kahimtang sa panon ug sa iyang mga igsoon 
samtang sila didto sa kasilinganan sa Sekem. Sang- 
lit sila naaligutgot kaniya, kini nga sugo dili maayo 
alang kang Jose. Bisan pa niana, siya wala magpa- 
nuko nga miingon: “Ania ako!” Gikan sa Ubos nga 
Patag sa Hebron siya mipaingon sa Sekem. Kay gi- 
sultihan sa usa ka tawo didto nga ang iyang mga 

igsoon mipaingon sa Dotan, mipadayon si Jose 
sa iyang paglakaw. Sa dihang ilang nalantawan 
siya, ang iyang mga igsoon nagsugod sa paglaraw 
ug daotan batok kaniya, nga nag-ingon: “Tan-awa! 
Ania na kanang magdadamgo. Ug karon dali ug 
atong patyon siya ug ihulog siya ngadto sa usa sa 
mga gahong-sa-tubig . . . Unya atong tan-awon kon 
unsay mahitabo sa iyang mga damgo.” (Gen 37:12- 
20) Apan, si Ruben nga panganay nagtinguha sa 
pagsanta sa ilang laraw sa pagbuno ug nag-awhag 
nga dili nila patyon si Jose kondili ihulog siya ngad- 
to sa mala nga gahong-sa-tubig. Sa dihang miabot 
si Jose ilang gihukasan siya sa iyang taas, may 
budlis nga besti ug gisunod ang sugyot ni Ruben. 
Unya, samtang ilang nakita ang nagapanaw nga 
panon sa mga Ismaelinhon, si Juda, kay wala si Ru- 
ben, nagdani sa uban nga, imbes patyon si Jose, 
mas maayong ibaligya siya sa lumalabay nga mga 
magpapatigayon.---Gen 37:21-27. 

Gibaligya Ngadto sa Pagkaulipon. Bisan pa 
sa pagpakiluoy ni Jose, ilang gibaligya siya baylo sa 
20 ka pirasong plata. (Gen 37:28, 42:21) Sa ulahi, 
ilang gilimbongan si Jacob sa pagpatuo nga si Jose 
gikuniskunis sa usa ka ihalas nga mananap. Nagba- 
ngotan pag-ayo ang tigulang nga si Jacob tungod 
sa pagkamatay sa iyang anak mao nga siya midu- 
mili nga hupayon.---Gen 37:31-35. 

Sa kataposan ang mga magpapatigayon nagdala 
kang Jose ngadto sa Ehipto ug nagbaligya kaniya 
ngadto kang Potipar, ang pangulo sa mga bantay ni 
Paraon. (Gen 37:28, 36, 39:1) Dili talagsaon kining 
pagpalit nga gihimo sa Ehiptohanong si Potipar, 
kay gipakita sa karaang mga dokumentong papiro 
nga gipabilhan pag-ayo nianang yutaa ang mga 
ulipong Siryanhon (si Jose maoy mestisong Siryan- 
hon [Gen 29:10, 31:20]). 

Ingon nga si Jose makugihon sa pagbuhat sa 
mga intereses sa iyang amahan, siya usab ingong 
ulipon maoy makugihon ug kasaligan. Uban sa pa- 
nalangin ni Jehova, ang tanang gibuhat ni Jose 
nagmalamposon. Busa sa kataposan gisalig kaniya 


Nahiuyon sa taho sa Bibliya nga si Paraon may pangulo 
sa mga magtitiing, ang pag-anig ubas ug paghimog 
bino gilarawan diha sa usa ka lubnganan sa Thebes 

ni Potipar ang tanang kalihokan sa iyang panima- 
lay. Sa ingon mopatim-aw nga si Jose nahimong 
tagdumala, usa ka katungdanan nga gihisgotan sa 
Ehiptohanong mga rekord maylabot sa dagkong 
mga panimalay sa impluwensiyadong mga Ehipto- 
hanon.---Gen 39:2-6. 

Pagdumili sa Tentasyon. Sa kasamtangan si 
Jose nahimong ambongan kaayo nga batan-on. 
Busa naibog pag-ayo kaniya ang asawa ni Potipar. 
Sublisubli siyang gihangyo nga makigrelasyon ka- 
niya. Apan si Jose, kay nabansay sa dalan sa pag- 
kamatarong, midumili, nga nag-ingon: “Unsaon ko 
pagbuhat kining dakong pagkadaotan ug makasala 
gayod batok sa Diyos?” Apan, kini wala magtapos 
sa kapeligrohan alang kang Jose. Ang ebidensiya sa 
arkeolohiya nagpakita nga tungod sa disenyo sa 
Ehiptohanong mga balay mopatim-aw nga ang usa 
ka tawo kinahanglang moagi sa pangunang bahin 
sa balay aron makaadto sa mga bodega. Kon ingon 
niana ang disenyo sa balay ni Potipar, imposible 
nga malikayan ni Jose nga dili gayod makita sa 
asawa ni Potipar.---Gen 39:6-10. 

Sa kataposan gipahimuslan sa asawa ni Potipar 
ang giisip niya nga nahiangayng higayon. Samtang 
walay ubang tawo diha sa balay ug samtang si Jose 
nagbuhat sa buluhaton sa balay, iyang gihawiran 
siya sa iyang besti, nga nag-ingon: “Dulog kanako!" 
Apan nabiyaan ni Jose ang iyang besti diha sa 
iyang kamot ug mikalagiw. Niana siya misinggit ug 
gipakita nga daw si Jose misulay sa pag-among- 
among kaniya. Sa pagsugilon niya niini ngadto sa 
iyang bana, ang nasukong si Potipar nagbalhog 
kang Jose sa bilanggoan, ang dapit nga gibilanggo- 
an sa mga binilanggo sa hari.---Gen 39:11-20. 

Sa Bilanggoan. Sa sinugdan mopatim-aw nga 
si Jose gimaltrato pag-ayo sa bilanggoan. “Pinaagi 
sa mga talikala gipasakitan nila ang iyang mga tiil, 
gibutang sa talikala nga puthaw ang iyang kalag.” 
(Sal 105:17, 18) Apan sa ulahi, ang pangulong opis- 
yal sa bilanggoan, tungod sa maayong panggawi ni 
Jose bisan pa sa dili maayong mga kahimtang ug 
sa panalangin ni Jehova, naghimo kaniya 
nga tagdumala sa ubang mga binilanggo. 
Niini nga kapasidad si Jose nagpakita pag- 
usab nga siya usa ka maayong tagdumala 
pinaagi sa pagtino nga mabuhat ang ta- 
nang buluhaton.---Gen 39:21-23. 

Human niana, sa dihang ang duha ka 
opisyal ni Paraon, ang pangulo sa mga 
magtitiing ug ang pangulo sa mga pana- 
dero, gibilanggo diha sa samang bilang- 
goan, si Jose ang gitudlo sa pagsilbi kani- 
la. Sa paglabay sa panahon, kining duha 
may mga damgo, ug human ipasidungog 
ang paghubad ngadto sa Diyos, si Jose 
naghubad niini ngadto kanila. Ang damgo 

sa magtitiing nagpunting sa iyang pagkapasig-uli 
sa iyang puwesto human sa tulo ka adlaw. Busa gi- 
hangyo ni Jose nga hinumdoman siya sa magtiti- 
ing ug hisgotan siya ngadto kang Paraon aron siya 
makagawas unta gikan sa bilanggoan. Gisugilon 
niya nga siya gidagit gikan “sa yuta sa mga Heb- 
reohanon” ug walay nabuhat nga takos sa pagkabi- 
langgo. Lagmit aron dili makahatag ug dili maa- 
yong dungog sa iyang pamilya, wala ipaila ni Jose 
ang mga nagdagit kaniya. Dayon iyang gihubad 
ang damgo sa panadero nga nagpasabot nga siya 
patyon human sa tulo ka adlaw. Ang duha ka dam- 
go natuman tulo ka adlaw sa ulahi panahon sa ad- 
lawng-natawhan ni Paraon. Walay duhaduha, na- 
kapalig-on kini kang Jose labot sa katumanan sa 
iyang kaugalingong mga damgo ug nakatabang 
kaniya nga magpadayon sa pag-antos. Niadtong 
panahona 11 ka tuig na ang milabay sukad nga 
siya gibaligya sa iyang mga igsoon.---Gen 40:1-22, 
itandi ang Gen 37:2, 41:1, 46. 

Sa Atubangan ni Paraon. Ang magtitiing 
nga nahibalik pag-usab sa iyang posisyon nakali- 
mot sa tanan bahin kang Jose. (Gen 40:23) Apan 
human sa bug-os duha ka tuig, si Paraon nagdam- 
go ug duha ka damgo nga walay usa sa salamang- 
kerong mga saserdote sa Ehipto ug maalamong 
mga tawo ang makahubad. Niining panahona nga 
gihisgotan sa magtitiing si Jose ngadto kang Para- 
on. Dihadiha gipakuha ni Paraon si Jose. Sa pagsu- 
nod sa Ehiptohanong kostumbre, si Jose namalbas 
ug nag-ilis sa iyang mga besti sa wala pa moatu- 


Ang pag-ani ug pagtigom ug lugas ingon 
sa gilarawan diha sa usa ka Ehiptohanong 
lubnganan. Ang Genesis naghisgot ug 
dagayang pag-ani ug lugas sa Ehipto 

bang kang Paraon. Dugang pa, niining bahina wala 
niya angkona ang bisan unsang pasidungog, apan 
gipasidungog ang paghubad ngadto sa Diyos. Da- 
yon iyang gipatin-aw nga ang duha ka damgo ni 
Paraon nagpunting sa pito ka tuig nga kadagaya 
nga pagasundan sa pito ka tuig nga gutom. Dugang 
pa, iyang girekomendar ang mga paagi nga mag- 
pagaan sa umaabot nga mga kahimtang sa gutom. 
--Gen 41:1-36. 

Gihimong lIkaduhang Magmamando sa 
Ehipto. Giila ni Paraon ang 30-anyos nga si Jose 
ingong tawo nga may igong kaalam sa pagdumala 
sa mga kalihokan sulod sa panahon sa kadagaya ug 
sa panahon sa gutom. Busa si Jose gihimong ikadu- 
hang magmamando sa Ehipto ug gihatag ni Para- 
on kang Jose ang iyang kaugalingong singsing nga 
igtitimbre, pinong lino nga mga besti, ug usa ka 
kulentas nga bulawan. (Gen 41:37-44, 46; itandi 
ang Sal 105:17, 20-22.) Kini nga paagi sa pagpa- 
lingkod sa katungdanan gipaluyohan sa Ehiptoha- 
nong mga inskripsiyon ug mga dibuho sa paril. Ma- 
kaiikag usab nga gikan sa karaang Ehiptohanong 
mga rekord nahibaloan nga ubay-ubayng mga Ca- 
naanhon ang gihatagan ug taas nga mga katung- 
danan sa Ehipto ug ang pag-usab sa ngalan ni Jose 
ngadto sa Zapenat-panea dili kay walay sumbanan. 
Gihatag usab kang Jose ingong asawa si Asenat 
nga anak nga babaye ni Potipera (gikan sa Ehipto- 
hanon, nga nagkahulogang “Siya nga Gihatag ni 
Ra") nga saserdote sa On.---Gen 41:45. 

Human niadto milibot si Jose sa yuta sa Ehipto 
ug nangandam sa pagdumala sa mga kalihokan sa 
estado, ug sa ulahi nagtigom ug hilabihan ka dag- 
hang pagkaon sa panahon sa mga tuig sa kadaga- 
ya. Sa wala pa moabot ang gutom, ang iyang asa- 

wa nga si Asenat nanganak alang kaniya ug duha 
ka anak nga lalaki, si Manases ug Epraim.---Gen 
41:46-52, 

Iyang mga Igsoon sa Amahan Nangabot sa 
Pagpalit ug Pagkaon. Unya miabot ang gu- 
tom. Sanglit misaylo pa kini sa mga utlanan sa 
Ehipto, ang mga tawo nga gikan sa naglibot nga 
kayutaan miabot sa pagpalit ug pagkaon gikan 
kang Jose. Sa kataposan bisan ang iyang napulo ka 
igsoon sa amahan nangabot ug nangyukbo kaniya, 
busa sa usa ka bahin nagtuman sa duha ka mia- 
ging mga damgo ni Jose. (Gen 41:53-42:7) Apan 
wala sila makaila kaniya, kay siya nagbesti ug ha- 
rianong besti ug nakigsulti pinaagi sa usa ka tighu- 
bad. (Gen 42:8, 23) Nagpakaaron-ingnon nga wala 
makaila kanila, giakusar sila ni Jose nga mga espi- 
ya, nga sa maong akusasyon sila nangatarongan 
nga sila maoy napulo ka magsoon, nga ilang gibi- 
lin sa balay ang ilang amahan ug ang ilang mang- 
hod nga lalaki, ug nga ang laing igsoong lalaki wala 
na. Apan miinsistir si Jose nga sila mga espiya ug 
nagbilanggo kanila. Sa ikatulo ka adlaw siya mii- 
ngon kanila: “Buhata kini ug magpabiling buhi. Na- 
hadlok ako sa matuod nga Diyos. Kon kamo matul- 
id, ang usa sa inyong mga igsoon magpabiling 
ginapos sa inyong bilanggoan [dayag nga ang bi- 
langgoan diin gibilanggo ang napulo], apan ang 
uban kaninyo makalakaw, sa pagdalag mga lugas 
alang sa gutom didto sa inyong mga balay. Unya 
dad-on ninyo ang inyong kamanghorang igsoong 
lalaki nganhi kanako, aron ang inyong mga pulong 
makaplagang kasaligan, ug kamo dili mamatay.” 
--Gen 42:9-20. 

Tungod niini nga mga hitabo, nakasabot ang 
mga igsoon ni Jose sa amahan nga sila gibaslan sa 
Diyos tungod sa pagbaligya kaniya ngadto sa pag- 
kaulipon katuigan na ang milabay. Sa atubangan sa 
ilang igsoon, nga wala pa nila mailhi, ilang gi- 
hisgotan ang ilang pagkasad-an. Sa pagkadungog 
sa ilang mga pulong nga nagpakitag paghinulsol, 
natandog pag-ayo ang pagbati ni Jose mao nga 
siya mipahawa sa ilang atubangan ug mihilak. Sa 
pagbalik, iyang gipagapos si Simeon hangtod nga 
mobalik sila uban sa ilang kamanghorang igsoon. 
--Gen 42:21-24. 

Mga Igsoon sa Amahan Miabot Uban Kang 
Benjamin. Sa dihang gisultihan si Jacob sa si- 
yam ka igsoong lalaki ni Jose sa amahan kon unsay 
nahitabo sa Ehipto ug sa dihang ilang nakita nga 
ang salapi nilang tanan giuli sa ilang mga sako, si- 
lang tanan nangahadlok pag-ayo, ug ang ilang 
amahan naguol kaayo. Tungod lamang gayod sa 
grabeng gutom, inubanan sa pasalig ni Juda nga 
makabalik nga luwas si Benjamin, nga gitugotan ni 
Jacob ang iyang kamanghorang anak nga mouban 
kanila balik ngadto sa Ehipto.---Gen 42:29-43:14. 


JOSE 


Sa pag-abot didto, sila nahiusa pag-usab uban 
kang Simeon, ug sa ilang kahibulong, silang tanan 
gidapit nga maniudto uban sa administrador sa 
pagkaon. Sa pag-abot ni Jose ilang gihatagan siya 
ug gasa, nangyukbo sila kaniya, ug human matu- 
bag ang iyang mga pangutana labot sa ilang ama- 
han, nangyukbo na usab sila kaniya. Sa pagkakita 
sa iyang pursoso nga igsoong si Benjamin, natan- 
dog pag-ayo ang pagbati ni Jose mao nga siya mi- 
biya sa ilang atubangan ug mihilak. Human niana 
nakapugong na siya sa iyang mga pagbati ug gipa- 
bayang ang paniudto. Ang 11 ka managsoon gi- 
palingkod sa ilang kaugalingong lamesa sumala sa 
ilang pangedaron, ug si Benjamin gihatagan ug 
mga pahat nga lima ka pilo nga mas daghan kay sa 
uban. Lagmit gibuhat kini ni Jose aron sulayan ang 
iyang mga igsoon labot sa bisan unsang natagong 
mga pangabugho. Apan walay timailhan nga sila 
mibati pa niini.---Gen 43:15-34. 

Sama sa miaging pagduaw, gipabalik ni Jose ang 
salapi diha sa ilang tagsatagsa ka sako (Gen 42:25), 
ug dugang pa iyang gipabutang ang kopa nga pla- 
ta diha sa sako ni Benjamin. Human sila makala- 
kaw, iyang gipagukod sila ug giakusar sa pagkawat 
sa iyang kopa nga plata. Tingali aron ipasiugda ka- 
nila ang dakong bili niini alang kaniya ug ang gi- 
bug-aton sa ilang gihimo kuno nga krimen, ang 
tawo nga nagdumala sa balay ni Jose miingon ka- 
nila: “Dili ba kini ang ginaimnan sa akong agalon 
ug pinaagi niini siya batid nga makabasa ug mga 
tilimad-on?” (Gen 44:1-5) Siyempre, sanglit kining 
tanan maoy bahin lamang sa paglansis, walay pa- 
sikaranan ang pagtuo nga si Jose migamit sa kopa 
nga plata sa pagbasag mga tilimad-on. Dayag buot 
ni Jose nga ipakita ang iyang kaugalingon ingong 
usa ka administrador sa usa ka yuta diin wala ma- 
ilhi ang matuod nga pagsimba. 

Nakurat gayod ang iyang mga igsoon sa dihang 
ang kopa nakaplagan diha sa sako ni Benjamin. Sila 
mibalik sa balay ni Jose nga ginisi ang mga besti, 
ug sila miyukbo atubangan kaniya. Gisultihan sila 
ni Jose nga ang tanan makapauli gawas kang Ben- 
jamin. Apan dili nila buot nga buhaton kini, nga 
nagpakitang wala na ang masinahong espiritu nga 
nagtukmod kanila sa pagbaligya sa ilang igsoon 
duolan na sa 22 ka tuig ang milabay. Sa makapa- 
tandog nga paagi nangamuyo si Juda labot sa ilang 
kahimtang, nagtanyag nga siya ang mopuli kang 
Benjamin aron dili mamatay ang ilang amahan sa 
kaguol kon dili makabalik si Benjamin.--Gen 44: 
6-34. 

Pagpaila ni Jose. Natandog pag-ayo si Jose 
sa pangamuyo ni Juda nga tungod niana dili na 
siya makapugong pa sa iyang kaugalingon. Hu- 
man mohangyo nga mogawas ang tanang ubang 
tawo, siya nagpaila sa iyang kaugalingon ngadto 
sa iyang mga igsoon. Bisan tuod ilang gimaltrato 

siya pag-ayo kaniadto, siya walay gihambin nga 
kaaligutgot. Siya miingon: “Karon ayaw kamo pag- 
batig kasakit ug ayaw pagkasuko sa inyong kauga- 
lingon tungod sa inyong pagbaligya kanako dinhi, 
tungod kay alang sa pagtipig sa kinabuhi nga ang 
Diyos nagpadala kanako una kaninyo. Kay kini ang 
ikaduhang tuig sa gutom taliwala sa yuta, ug adu- 
na pay lima ka tuig diin niana walay panahon sa 
pagdaro ni sa pag-ani. Busa ang Diyos nagpadala 
kanako una kaninyo aron magbutang ug usa ka 
mahibilin alang kaninyo dinhi sa yuta ug aron 
sa paghupot kaninyo nga buhi pinaagi sa usa ka da- 
kong paglingkawas. Busa karon dili kamo ang nag- 
padala kanako dinhi, kondili ang matuod nga Di- 
yos.” (Gen 45:1-8) Ang pagpasaylo ni Jose maoy 
tiunay, kay siya mihilak ug mihalok sa tanan ni- 
yang mga igsoon.---Gen 45:14, 1b. 

Human niadto si Jose, sumala sa sugo ni Paraon, 
naghatag ug mga karomata alang sa iyang mga ig- 
soon aron ilang madala si Jacob ug ang iyang tibu- 
ok nga panimalay sa Ehipto. Dugang pa, naghatag 
siya kanila ug mga gasa ug mga balon alang sa 
panaw. Ug, sa pagpagikan, iyang gidasig sila sa 
dili “pagkalagot sa usag usa diha sa dalan. ”---Gen 
45:16-24. 

Amahan ni Jose Miabot sa Ehipto. Si Jacob 
sa sinugdan dili makatuo nga ang iyang anak nga 
si Jose buhi pa. Apan, sa dihang sa kataposan siya 
nakombinsir, ang 130-anyos nga si Jacob mipatug- 
baw: “Ah, moadto gayod ako ug motan-aw kaniya 
sa dili pa ako mamatay!” Sa ulahi, didto sa Beer- 
seba sa pagpaingon sa Ehipto uban sa iyang tibuok 
panimalay, sa usa ka panan-awon si Jacob nakada- 
wat ug pag-uyon sa Diyos sa pagbalhin ug gisulti- 
han usab: “Si Jose magbutang sa iyang kamot iba- 
baw sa imong mga mata.” Busa si Jose mao ang 
magpapiyong sa mga mata ni Jacob human sa 
iyang kamatayon. Sanglit ang panganay ang kasa- 
garang mobuhat niini, sa ingon gibutyag ni Jehova 
nga si Jose ang makadawat sa katungod sa pagka- 
panganay.---Gen 45:25-46:4. 

Sa dihang gipahibalo ni Juda, nga unang gipada- 
la, ang pag-abot sa iyang amahan, giandam ni Jose 
ang iyang karo ug miadto sa pagsugat kang Jacob 
sa Gosen. Dayon, uban sa lima sa iyang mga igso- 
on, si Jose miadto kang Paraon. Sumala sa instruk- 
siyon ni Jose, ang iyang mga igsoon nagpaila sa 
ilang kaugalingon ingong mga tig-alimag karnero 
ug mihangyo nga mopuyo ingong mga langyaw sa 
yuta sa Gosen. Gihatag ni Paraon ang ilang gihang- 
yo, ug si Jose, human ipailaila ang iyang ama- 
han kang Paraon, nagpapuyo kang Jacob ug sa 
iyang panimalay diha sa labing maayo niini nga 
yuta. (Gen 46:28-47:11) Busa, sa pagkamaalamon 
ug pagkamahigugmaon gipahimuslan ni Jose ang 
Ehiptohanong pagpihig batok sa mga magbalantay 
sa kahayopan. Naghatag kini ug panalipod sa pani- 

malay ni Jacob aron dili matakdan sa Ehiptohanong 
impluwensiya ug dili mameligro nga bug-os masa- 
gol sa mga Ehiptohanon pinaagi sa kaminyoon. Su- 
kad niadto si Jacob ug ang iyang tibuok nga pa- 
nimalay nakadepende kang Jose. (Gen 47:12) Sa 
ingon, ang tanan nangyukbo kang Jose ingong pri- 
mer ministro ni Paraon, nga nagtuman sa matag- 
naong mga damgo ni Jose sa talagsaong paagi. 

Epekto sa Gutom Diha sa mga Ehiptohanon. 
Samtang nagpadayon ang gutom, ang mga Ehipto- 
hanon inanay nga nahutdan sa ilang salapi ug sa 
ilang binuhing mga hayop sa pagpalit ug pagkaon. 
Sa kataposan gibaligya na gani nila ang ilang yuta 
ug ang ilang kaugalingon ingong mga ulipon ni Pa- 
raon. Dayon gipapuyo sila ni Jose sa mga siyudad, 
nga sa walay duhaduha aron mapadali ang pag- 
apod-apod sa lugas. Apan, mopatim-aw nga kining 
pagpapuyo sa mga siyudad maoy temporaryo la- 
mang. Sanglit ang mga Ehiptohanon kinahanglang 
mobalik sa ilang mga uma aron sa pagtanom ug 
binhi, dayag lamang nga sila mopuyo pag-usab sa 
ilang kanhing mga balay. Sa dihang sila aduna nay 
maani gikan sa ilang yuta, ang mga Ehiptohanon, 
sumala sa mando ni Jose, gipangayoan nga moha- 
tag ug ikalima sa ilang abot ngadto kang Paraon tu- 
ngod sa paggamit sa yuta. Apan, gipahigawas niini 
ang mga saserdote.---Gen 47:13-26. 

Gipanalanginan ni Jacob ang mga Anak ni 
Jose. Duolan sa 12 ka tuig human sa gutom, gi- 
dala ni Jose ang iyang duha ka anak, si Manases ug 
Epraim, atubangan kang Jacob. Niadtong higayona 
gipaila ni Jacob nga ang katungod sa pagkapanga- 
nay maiya ni Jose, ug si Epraim ug Manases giisip 
nga sama sa kaugalingong mga anak ni Jacob. Busa 
gikan kang Jose motungha ang duha ka magkalahi 
nga tribo, nga may duha ka lahi nga tribonhong 
panulondon. Bisag wala makapahimuot kang Jose, 
si Jacob, sa pagpanalangin kang Epraim ug Mana- 
ses, nagpadayon sa pagbutang sa iyang tuong ka- 
mot sa manghod nga si Epraim. Pinaagi sa pag- 
palabi kang Epraim, sa matagnaong paagi iyang 
gipaila nga ang manghod mahimong mas dako. 
--Gen 47:28, 29, 48:1-22, tan-awa usab ang Deu 
21:17: Jos 14:4: 1Cr 5:1. 

Gipanalanginan ni Jacob si Jose ug ang 
Ubang mga Anak nga Lalaki. Sa ulahi, si Ja- 
cob, sa dihang himalatyon na, nagtawag sa tanan 
niyang mga anak ug nagpanalangin kanila nga ti- 
nagsatagsa. Gipakasama niya si Jose sa “salingsing 
sa usa ka nagapamungang kahoy.” Ang maong 
“nagapamungang kahoy” mao ang patriarka nga si 
Jacob mismo, ug si Jose nahimong usa sa promi- 
nenteng mga sanga. (Gen 49:22) Bisag gihasi sa 
mga magpapana ug gikaaligutgotan, ang pana ni 
Jose “nagpabilin sa usa ka permanenteng dapit, ug 
ang kusog sa iyang mga kamot maunat-unat.” (Gen 
49:23, 24) Ingon gayod niini ang personal nga 

nahitabo kang Jose. Ang iyang mga igsoon sa 
amahan naghambin ug kaaligutgot ug sa malara- 
wanong paagi nagpana kaniya aron sa paglag- 
lag kaniya. Bisan pa niana gibalosan sila ni Jose 
ug kaluoy ug mahigugmaong-kalulot, nga kining 
mga hiyasa samag mga pana nga nakapatay sa 
ilang kaaligutgot. Ang kaaway nga mga magpapa- 
na wala molampos sa pagpatay kang Jose ni sa 
pagpaluya sa iyang debosyon sa pagkamatarong ug 
sa inigsoong pagbati. 

Hinunoa, sa matagnaon, ang mga pulong ni Ja- 
cob mapadapat usab sa mga tribo nga naggikan sa 
duha ka anak ni Jose, kang Epraim ug Manases, ug 
sa ilang umaabot nga mga pagpakiggubat. (Itandi 
ang Deu 33:13, 17; Huk 1:23-25, 3b.) Makaiikag 
nga ang tribo ni Epraim nakapatungha kang Josue 
(Oseas, Jehosue), nga manununod ni Moises ug pa- 
ngulo sa pagpakiggubat batok sa mga Canaanhon. 
(Num 13:8, 16, Jos 1:1-6) Ang laing kaliwat ni Jose, 
si Gideon sa tribo ni Manases, pinaagi sa tabang ni 
Jehova, nagpildi sa mga Midianhon. (Huk 6:13-15, 
8:22) Ug si Jepte, nga dayag naggikan usab sa tri- 
bo ni Manases, nagbuntog sa mga Ammonhanon. 
--Huk 11:1, 32, 33; itandi ang Huk 12:4, Num 
26:29. 

Ang ubang mga bahin sa matagnaong panala- 
ngin ni Jacob may kaamgiran usab sa kasinatian ni 
Jose. Sa dihang si Jose, imbes nga manimalos, mi- 
himog tagana alang sa tibuok panimalay ni Jacob, 
o Israel, siya sama sa usa ka magbalantay ug usa 
ka bato nga nagsangga sa Israel. Sanglit si Jehova 
ang nagmaniobra sa mga panghitabo aron siya 
makaalagad niini nga katungdanan, si Jose naggi- 
kan sa mga kamot sa “gamhanang usa ni Jacob.” 
Kay gikan sa Diyos, si Jose nakabaton sa tabang ni 
Jehova. Siya uban sa Labing Gamhanan sa pagkaa- 
gi nga siya diha sa kiliran ni Jehova ug busa naka- 
dawat sa iyang panalangin.---Gen 49:24, 25. 

Ang panalangin ni Jehova masinati usab sa mga 
tribo nga naggikan kang Jose pinaagi kang Epraim 
ug Manases. Si Jacob miingon: “Siya [ang Labing 
Gamhanan] magpanalangin kanimo sa mga pana- 
langin sa kalangitan sa itaas, sa mga panalangin sa 
halawom nga katubigan nga anaa sa ilalom, sa mga 
panalangin sa mga suso ug sa tagoangkan.” (Gen 
49:25) Kini nagpasalig sa mga kaliwat ni Jose sa gi- 
kinahanglang mga suplay sa tubig gikan sa langit 
ug gikan sa ilalom sa yuta, ingon man sa da- 
kong populasyon.--Itandi ang Deu 33:13-16, Jos 
17:14-18. 

Ang panalangin nga gipahayag ni Jacob alang sa 
iyang hinigugmang anak nga si Jose maoy sama sa 
usa ka pahiyas alang sa duha ka tribo nga maggi- 
kan kang Jose. Kini nga mga panalangin maoy usa 
ka pahiyas nga molabaw sa mga panalangin sa ka- 
lasangan ug sa mga tuboran nga nagdayandayan 

sa kabukiran nga walay kataposan ug sa kabungto- 
ran nga mohangtod sa panahong walay tino. Kini 
maoy usa ka permanenteng panalangin, nga mag- 
padayon diha sa ulo ni Jose ug niadtong naggikan 
kaniya maingon nga magpadayon ang kabukiran 
ug kabungtoran.---Gen 49:26, Deu 33:16. 

Si Jose “gipinig gikan sa iyang mga igsoon” tu- 
ngod kay ang Diyos mipili kaniya sa pagdula ug usa 
ka linaing papel. (Gen 49:26) Siya nailhan sa pag- 
pasundayag ug maayo kaayong espiritu ug katakos 
sa pagdumala ug pag-organisar. Busa angayan la- 
mang nga ang linaing mga panalangin moagos 
nganha sa alimpulo sa iyang ulo. 

Human panalangini ni Jacob ang iyang mga 
anak, siya namatay. Unya si Jose mihalog sa na- 
wong sa iyang amahan ug mihalok kaniya. Sa pag- 
sunod sa tinguha ni Jacob nga ilubong siya sa 
langob sa Makpela, gipaembalsamar ni Jose ang la- 
was sa iyang amahan sa Ehiptohanong mga mana- 
nambal sa pagpangandam alang sa panaw ngadto 
sa Canaan.---Gen 49:29-50: 13. 

Tinamdan Ngadto sa Iyang mga Igsoon. 
Dayon sa ilang pagpauli gikan sa paglubong kang 
Jacob, ang mga igsoon ni Jose sa amahan, nga gi- 
tulisok pa gihapon sa sad-ang mga tanlag, na- 
hadlok nga si Jose manimalos, ug sila nangamu- 
yo sa kapasayloan. Tungod niana, si Jose mihilak, 
nga naghupay ug nagpasalig kanila nga sila dili 
angayng mahadlok: “Ayaw kamo kahadlok, kay 
anaa ba ako sa dapit sa Diyos? Kon bahin kaninyo, 
daotan ang anaa sa inyong hunahuna batok kana- 
ko. Kaayohan ang anaa sa hunahuna sa Diyos alang 
sa katuyoan sa paglihok ingon niining adlawa aron 
matipigang buhi ang daghang tawo. Busa karon 
ayaw kamo kahadlok. Ako magtagana ug pagkaon 
alang kaninyo ug sa inyong gagmayng mga bata.” 
--Gen 50:14-21. 

Kamatayon. Si Jose nabuhi pag 54 ka tuig hu- 
man mamatay ang iyang amahan, ug nakaabot sa 
edad nga 110 anyos. Siya nakapribilehiyo nga ma- 
kita bisan ang pipila sa iyang mga apo-sa-tuhod. 
Una pa sa iyang kamatayon, tungod sa pagtuo, si 
Jose naghangyo nga ang iyang mga bukog dad-on 
sa mga Israelinhon ngadto sa Canaan sa panahon 
sa ilang Pagpanggula. Sa pagkamatay, giembalsa- 
mar ang lawas ni Jose ug gibutang sa usa ka lu- 
ngon.---Gen 50:22-26, Jos 24:32: Heb 11:22. 

Ang Ngalang Jose Gihimong Inila. Tungod 
sa prominenteng katungdanan ni Jose taliwala sa 
mga anak nga lalaki ni Jacob, haom lamang nga 
may mga panahong ang iyang ngalan gigamit sa 
pagpunting sa tanang tribo sa Israel (Sal 80:1) o ni- 
adtong nahilakip sa amihanang gingharian. (Sal 
78:67, Am 5:6, 15; 6:6) Ang iyang ngalan may gi- 
hulagwayan usab diha sa tagna sa Bibliya. Sa ma- 
tagnaong panan-awon ni Ezequiel, ang panulondon 

ni Jose maoy duha ka bahin (Eze 47:13), ang usa sa 
mga ganghaan sa siyudad nga “Si Jehova Anaa 
Diha” dunay ngalan ni Jose (Eze 48:32, 35), ug la- 
bot sa paghiusa pag-usab sa katawhan ni Jehova, 
gihisgotan si Jose ingong pangulo sa usa ka bahin 
sa nasod ug si Juda ingong pangulo sa laing bahin. 
(Eze 37:15-26) Gipaila sa tagna ni Abdias nga “ang 
balay ni Jose” makigbahin sa paglaglag “sa balay ni 
Esau” (Abd 18), ug kanang sa Zacarias nagtumong 
sa pagluwas ni Jehova “sa balay ni Jose.” (Zac 10:6) 
Imbes ang Epraim, ang tribo ni Jose ang gipadayag 
ingong usa sa mga tribo sa espirituwal nga Israel. 
--Pin 7:8. 

Ang kamatuoran nga si Jose gitala diha sa Pina- 
dayag 7:8 nagpasabot nga ang tagna sa himalat- 
yon nga si Jacob dunay kapadapatan sa espirituwal 
nga Israel. Busa, makaiikag gayod nga ang Usa nga 
Gamhanan ni Jacob, si Jehova nga Diyos, nagtaga- 
na kang Kristo Jesus ingong Maayong Magbalantay 
nga nagtugyan sa iyang kinabuhi alang sa “mga 
karnero.” (Ju 10:11-16) Si Kristo Jesus mao usab 
ang patukoranang bato nga pamag-ang nga diha 
niana gipahiluna ang templo sa Diyos nga gilang- 
koban sa espirituwal nga mga Israelinhon. (Efe 
2:20-22, 1Pe 2:4-6) Ug kining Magbalantay ug Bato 
maoy kauban sa Labing Gamhanan nga Diyos.--Ju 
1:1-3, Buh 7:56, Heb 10:12, itandi ang Gen 49: 
24, 25. 

Mga Kaamgiran Tali Kang Jose ug Kristo. 
Ubay-ubay nga mga kaamgiran ang makita tali sa 
kinabuhi ni Jose ug ni Kristo Jesus. Ingon nga si 
Jose gihatagag linaing pagmahal sa iyang amahan, 
mao man usab si Jesus. (Itandi ang Mat 3:17, Heb 
1:1-6.) Ang mga igsoon ni Jose sa amahan dili ma- 
ayog pagtagad kaniya. Sa susama, gisalikway si Je- 
sus sa iyang kaugalingong katawhan, ang mga Hu- 
diyo (Ju 1:11), ug ang iyang unodnong mga igsoon 
sa inahan sa sinugdan wala magpasundayag ug 
pagtuo kaniya. (Ju 7:5) Ang pagkaandam ni Jose sa 
pagsugot sa kabubut-on sa iyang amahan sa pag- 
susi sa iyang mga igsoon sa amahan kaamgid sa 
pagkaandam ni Jesus sa pag-anhi sa yuta. (Flp 2: 
5-8) Ang mapait nga mga kasinatian nga miresul- 
ta niini nga misyon alang kang Jose ikatandi sa ka- 
sinatian nga naagian ni Jesus, ilabina sa dihang gi- 
abusohan ug sa kataposan gipatay siya diha sa 
estaka sa pagsakit. (Mat 27:27-46) Maingon nga gi- 
baligya si Jose sa iyang mga igsoon sa amahan 
ngadto sa nagapanaw nga panon sa mga Midian- 
hon-Ismaelinhon, mao man usab ang mga Hudiyo 
nagtugyan kang Jesus ngadto sa Romanhong aw- 
toridad aron patyon. (Ju 18:35) Si Jose ug Jesus 
gibansay ug giandam alang sa ilang nagaluwas- 
kinabuhing mga buluhaton pinaagi sa pag-antos. 
(Sal 105:17-19: Heb 5:7-10) Ang pagtuboy kang 
Jose isip administrador sa pagkaon sa Ehipto ug 
ang miresulta nga pagluwas sa kinabuhi tungod ni- 

ini kaamgid sa pagbayaw kang Jesus ug sa iyang 
pagkahimong Manluluwas sa mga Hudiyo ug mga 
dili-Hudiyo. (Ju 3:16, 17; Buh 5:31) Ang laraw sa 
mga igsoon ni Jose sa paghimog daotan kaniya na- 
himong paagi sa Diyos sa pagluwas kanila gikan 
sa kagutmanan. Sa ingon usab, ang kamatayon ni 
Jesus naghatag ug pasukaranan alang sa kaluwa- 
san.--Ju 6:51, 1Co 1:18. 

2. Amahan ni Igal, ang espiya sa tribo ni Isacar 
nga gipadala ni Moises gikan sa Kamingawan sa 
Paran.--Num 13:2, 3, 7. 

3. Usa ka Levihanon “sa mga anak nga lalaki ni 
Asap” nga gitudlo pinaagig ripa sa panahon sa pag- 
mando ni David nga mahimong una sa 24 ka pun- 
dok sa mga tig-alagad nga mga maghohoni.---1Cr 
25:1, 2, 9. 

4. “Anak ni Jonam”; katigulangan ni Kristo Jesus 
sa linya sa kagikan sa iyang yutan-ong inahan nga 
si Maria. (Luc 3:30) Si Jose maoy kaliwat ni David 
ug nabuhi sa wala pa laglaga sa mga Babilonyan- 
hon ang Jerusalem. 

5. Usa niadtong naghingilin sa ilang langyaw 
nga mga asawa ug mga anak tungod sa tambag ni 
Esdras.--Esd 10:10-12, 42, 44. 

6. Usa ka saserdote sa balay sa amahan ni Seba- 
nias sa panahon sa Hataas nga Saserdoteng si Joi- 
akim, Gobernador Nehemias, ug Esdras nga saser- 
dote.--Neh 12:12, 14, 26. 

7. “Anak ni Matatias” ug katigulangan ni Jesu- 
Kristo sa banay sa iyang inahan. (Luc 3:24, 25) Si 
Jose nabuhi human sa pagkadestiyero sa Babilonya. 

8. Anak sa usa ka Jacob, amaama ni Kristo Je- 
sus, bana ni Maria, ug sa ulahi, ang kinaiyanhong 
amahan sa labing menos upat ka anak nga lalaki 
nga si Santiago, Jose, Simon, ug Judas, gawas pa sa 
mga anak nga babaye. (Mat 1:16; 13:55, 56, Luc 
4:22: Ju 1:45; 6:42) Si Jose gitawag usab nga anak 
ni Heli (Luc 3:23), dayag nga kini maoy ngalan sa 
iyang ugangan nga lalaki. Kay masinugtanon kanu- 
nay sa pagtultol sa Diyos, ang matarong nga si Jose 
nagsunod pag-ayo sa Moisesnong Balaod ug nag- 
pasakop sa mga balaod ni Cesar. 

Ingong usa ka panday ug molupyo sa Nasaret, si 
Jose diyutay lamang ug kahinguhaan sa pinansiyal. 
(Mat 13:55, Luc 2:4, itandi ang Luc 2:24 sa Lev 
12:8.) Siya gikasaad sa kaminyoon sa dalagang ulay 
nga si Maria (Luc 1:26, 27), apan sa wala pa sila 
mahiusa sa kaminyoon si Maria nagmabdos pinaa- 
gi sa balaang espiritu. Dili buot nga mahimo siyang 
talan-awon sa publiko, si Jose buot makigdiborsiyo 
kaniya sa tago. (Tan-awa ang DIBORSIYO.) Ugaling, 
sa dihang nakadawat ug pagpatin-aw gikan sa ma- 
nulonda ni Jehova diha sa usa ka damgo, gidala ni 
Jose si Maria sa iyang balay ingong iyang legal nga 
asawa. Bisan pa niana, siya wala makigdulog kani- 
ya hangtod nga siya nanganak sa iyang milagro- 

song gimabdos nga anak nga lalaki.---Mat 1:18-21, 
24, 25. 

Sa pagsunod sa balaod ni Cesar Agusto nga ang 
mga tawo magparehistro diha sa ilang kaugali- 
ngong mga siyudad, si Jose, ingong kaliwat ni Ha- 
ring David, mipanaw uban kang Maria paingon sa 
Betlehem sa Judea. Didto si Maria nanganak kang 
Jesus ug nagbutang kaniya diha sa pasungan, tu- 
ngod kay walay laing dapit nga kasak-an. Niadtong 
gabhiona ang mga magbalantay, kay gipahibalo sa 
manulonda bahin sa pagkatawo, miabot sa pagtan- 
aw sa bag-ong natawo nga bata. Duolan sa 40 ka 
adlaw sa ulahi, ingon sa gikinahanglan sa Moises- 
nong Balaod, si Jose ug Maria nagtanyag kang Je- 
sus sa templo sa Jerusalem uban sa usa ka halad. Si 
Jose ug Maria nahibulong samtang nadungog nila 
ang matagnaong mga pulong sa tigulang nga si Si- 
meon bahin sa dagkong mga butang nga himoon ni 
Jesus.--Luc 2:1-33, itandi ang Lev 12:2-4, 6-8. 

Mopatim-aw nga pipila ka panahon human niini, 
samtang nagpuyo sa usa ka balay sa Betlehem, si 
Maria ug ang iyang anak giduaw sa pipila ka astro- 
logo nga naggikan sa Sidlakan. (Bisan tuod ang Lu- 
cas 2:39 daw nagpaila nga si Jose ug Maria mibalik 
dayon sa Nasaret human itanyag si Jesus sa tem- 
plo, angayng hinumdoman nga kining tekstoha 
maoy bahin sa pinamubo kaayong asoy.) Ang pa- 
ngilabot sa Diyos nagsanta sa ilang pagduaw nga 
mosangpot sa kamatayon ni Jesus. Kay gipasidan- 
an diha sa usa ka damgo nga si Herodes nagtingu- 
ha sa pagkaplag sa bata aron sa pagpatay niini, si 
Jose misunod sa mga instruksiyon sa Diyos nga 
mokalagiw uban sa iyang pamilya ngadto sa Ehip- 
to.--Mat 2:1-15. 

Human mamatay si Herodes, ang manulonda ni 
Jehova nagpakita pag-usab kang Jose diha sa usa 
ka damgo, nga nag-ingon: “Bangon, dad-a ang bata 
ug ang inahan niini ug lakaw ngadto sa yuta sa Is- 
rael.” Ugaling, sa pagkadungog nga ang anak ni 
Herodes nga si Arquelao maoy nagmando puli sa 
iyang amahan, siya nahadlok nga mobalik sa Ju- 
dea, ug kay “gihatagan sa Diyos ug pasidaan diha 
sa usa ka damgo, siya mipauli ngadto sa teritoryo 
sa Galilea, ug miabot ug mipuyo sa usa ka siyudad 
nga ginganlag Nasaret.”--Mat 2:19-23. 

Tuigtuig dad-on ni Jose ang iyang tibuok nga pa- 
milya sa pagtambong sa pagsaulog sa Paskuwa sa 
Jerusalem. Sa usa ka okasyon sila mipauli sa Nasa- 
ret sa dihang, human makabaktas ug usa ka adlaw 
nga panaw gikan sa Jerusalem, namatikdan ni Jose 
ug Maria nga ang 12-anyos nga si Jesus wala ma- 
hiuban kanila. Ilang gipangita siya pag-ayo ug sa 
kataposan nakaplagan siya didto sa templo sa Jeru- 
salem, nga nagpatalinghog ug nangutana sa mga 
magtutudlo didto.---Luc 2:41-50. 

Ang Kasulatan walay rekord labot sa gidak-on sa 
pagbansay nga gihatag ni Jose kang Jesus. Apan 

walay duhaduha nga siya nakaamot sa pag-uswag 
sa kaalam ni Jesus. (Luc 2:51, 52) Gitudloan usab 
siya ni Jose sa pagpamanday, kay si Jesus nailhan 
ingong “ang anak sa panday” (Mat 13:55) ug ingong 
“ang panday.”---Mar 6:3. 

Ang kamatayon ni Jose wala hisgoti nga espesi- 
piko sa Kasulatan. Apan mopatim-aw nga una si- 
yang namatay kay kang Jesus. Kon buhi pa siya 
human sa Paskuwa sa 33 K.P., dili gayod unta isa- 
lig ni Jesus ang pag-atiman kang Maria ngadto 
kang apostol Juan.--Ju 19:26, 27. 

9. Usa ka igsoon ni Jesu-Kristo sa inahan. (Mat 
13:55, Mar 6:3) Sama sa uban niyang mga igsoon, 
si Jose sa sinugdan wala magpasundayag ug pag- 
tuo kang Jesus. (Ju 7:5) Apan sa ulahi, ang mga ig- 
soon ni Jesus sa inahan, lakip kang Jose, sa walay 
duhaduha nahimong mga magtutuo. Gihisgotan 
sila nga kauban sa mga apostoles ug sa uban pa hu- 
man sa pagkayab ni Jesus sa langit, busa lagmit 
nga sila kauban sa pundok sa mga 120 ka tinun-an 
nga nagkatigom sa itaas nga lawak sa Jerusalem sa 
dihang gipili si Matias pinaagig ripa ingong kapuli 
sa dili matinumanong si Judas Iskariote. Sa ulahi 
mopatim-aw nga ang samang pundok sa 120 ang 
nakadawat sa espiritu sa Diyos sa adlaw sa Pente- 
kostes sa 33 K.P.--Buh 1:9-2:4. 

10. Usa ka datong tawo gikan sa Judeanhong 
siyudad sa Arimatea ug usa ka tinamod nga mem- 
bro sa Hudiyohanong Sanhedrin. Bisag usa ka ma- 
ayo ug matarong nga tawo kinsa nagpaabot sa 
Gingharian sa Diyos, si Jose, tungod sa iyang 
kahadlok sa dili magtutuong mga Hudiyo, wala siya 
magpaila sa dayag ingong usa ka tinun-an ni Jesu- 
Kristo. Ugaling, wala siya mobotar sa pagpaluyo sa 
dili makataronganong buhat sa Sanhedrin batok 
kang Kristo Jesus. Sa ulahi, siya maisogong nag- 
hangyo kang Pilato alang sa lawas ni Jesus ug, 
uban kang Nicodemo, nag-andam niini alang sa 
paglubong ug dayon gipahiluna kini diha sa bag- 
ong kinubkob nga lubnganang bato. Kini nga lub- 
nganan nahimutang sa usa ka tanaman duol sa da- 
pit nga gilansangan kang Jesus ug kini iya ni Jose 
nga taga-Arimatea.--Mat 27:57-60, Mar 15:43-46, 
Luc 23:50-53, Ju 19:38-42. 

11. Usa nga gipili kauban ni Matias ingong kan- 
didato alang sa katungdanan sa pagkamagtatan- 
aw nga nabakante sa dili matinumanong si Judas 
Iskariote. Si Jose, nga gitawag usab ug Barsabas 
(tingali usa ka apelyido o dugang ngalan lamang) 
ug gianggaag Justo, maoy usa ka saksi sa buluha- 
ton, mga milagro, ug sa pagkabanhaw ni Jesu- 
Kristo. Ugaling, si Matias, dili si Jose, ang napili pi- 
naagig ripa nga maoy mopuli kang Judas Iskariote 
sa wala pa ang Pentekostes 33 K.P. ug “giisip nga 
kauban sa napulog-usa ka apostoles.”--Buh 1:15- 
2:1. 

12. Usa ka Levihanon nga gianggaag Bernabe 
ug usa ka lumad sa Cipro. (Buh 4:36, 37) Siya maoy 
suod nga kauban ni apostol Pablo.-- Tan-awa ang 
BERNABE. 


JOSEB-BASEBET. Ang pangulo sa tulo ka 
labing talagsaon nga gamhanang mga tawo ni Da- 
vid. (2Sa 23:8) Sa 1 Cronicas 11:11 siya gitawag nga 
Jasobeam, nga lagmit mao ang mas husto nga por- 
ma. Adunay laing mga suliran sa pagkopya sa 
teksto sa 2 Samuel 23:8, mao nga ang dili klaro nga 
Hebreohanong mga pulong diha sa Masoretikong 
teksto (nga mabasa, “Siya mao si Adino nga Ez- 
nihanon") kinahanglang usbon aron mabasa nga 
“Siya nagbakyaw sa iyang bangkaw.” (NW) Ang 
ubang modernong mga hubad mabasa usab nga 
ingon niini. (AT: RS; Mo, ftn sa Ro: JB) Busa 
ang basahon ni Samuel gipahiuyon sa basahon sa 
Mga Cronicas ug sa paagi sa pagtagik niini nga sek- 
siyon sa materyal. Ang gihisgotan mao “ang tulo,” 
apan ang pagpaila ug laing ngalan, ang Adino, 
maghimo niini nga upat. Dugang pa, ang matag 
usa sa tulo ka gamhanang mga tawo may usa 
sa iyang mga nabuhat nga gipasidungog kaniya, 
busa kon ang pagbuntog sa 800 gipasidungog sa 
laing tawo, walay buhat nga gipasidungog din- 
hi kang Joseb-basebet (Jasobeam).---Tan-awa ang 
JASOBEAM Num. 2. 

Adunay posibilidad nga ang buhat nga gipasidu- 
ngog kang Joseb-basebet sa 2 Samuel 23:8 dili 
sama sa gihisgotan sa 1 Cronicas 11:11. Kini ma- 
himong magpatin-aw kon nganong ang asoy sa 
Samuel naghisgot ug 800 nga gipatay, samtang 
ang asoy sa Mga Cronicas naghisgot ug 300 nga gi- 
patay. 


JOSEK. Usa ka katigulangan ni Maria nga ina- 
han ni Jesus. Si Josek maoy usa ka layo nga kaliwat 
ni David pinaagi kang Natan, ug ang ikaupat nga 
kaliwatan human kang Zorobabel, nga magbutang 
kaniya sa hapit nang matapos ang yugto sa Heb- 
reohanong Kasulatan.---Luc 3:23, 26, 27, 31. 


JOSES [gikan sa Heb., usa ka pinamubo sa Josi- 
pias, nga nagkahulogang “Hinaot si Jah Magdu- 
gang (Magpauswag): Si Jah Nagdugang (Nagpaus- 
wag)']. Igsoong lalaki ni Santiago nga Gamay ug 
anak ni Maria. (Mat 27:56, Mar 15:40, 47: tan-awa 
ang SANTIAGO Num. 3.) Imbes nga “Joses,” ang pipi- 
la ka karaang mga manuskrito mabasa nga “Jose.” 


JOSIAS [kon nalangkit sa lintunganayng pu- 
long nga Arabiko, Hinaot Moayo si Jehova, Si Jeho- 
va Nag-ayo]. 

1. Anak nga lalaki ni Haring Amon sa Juda pi- 
naagi kang Jedida nga anak nga babaye ni Adaia. 
(2Ha 22:1) Si Josias labing menos may duha ka 

asawa, si Hamutal ug Zebida. (2Ha 23:31, 34, 36) 
Sa iyang upat ka anak nga lalaki nga gihisgotan sa 
Bibliya, ang panganay lamang nga si Johanan ang 
wala maghari sa Juda.— 1Cr 3:14, 15. 

Human patya ang iyang amahan ug ang mga 
nagkunsabo, ang otso-anyos nga si Josias nahi- 
mong hari sa Juda. (2Ha 21:23, 24, 26, 2Cr 33:25) 
Mga unom ka tuig sa ulahi si Zebida nanganak sa 
ikaduhang anak nga lalaki ni Josias nga si Jehoia- 
kim. (2Ha 22:1, 23:36) Sa ikawalong tuig sa iyang 
paghari, si Josias naningkamot sa pagkat-on ug sa 
pagbuhat sa kabubut-on ni Jehova. (2Cr 34:3) Lag- 
mit niining panahona usab nga gipanganak si Je- 
hoahaz (Salum), anak nga lalaki ni Josias pinaagi 
kang Hamutal.---2Ha 22:1, 23:31, Jer 22:11. 

Sa panahon sa iyang ika-12 nga tuig nga pagha- 
ri, gisugdan ni Josias ang usa ka kampanya batok 
sa idolatriya nga dayag nga nagpadayon hangtod 
sa ika-18 nga tuig sa iyang paghari. Ang mga ha- 
laran nga gigamit sa bakak nga pagsimba giguba 
ug gipasipalahan pinaagi sa pagsunog ug mga bu- 
kog sa tawo sa ibabaw niini. Dugang pa, gidugmok 
ang sagradong mga poste, kinulit nga mga lara- 
wan, ug inumol nga mga estatwa. Gani gipakaylap 
pa ni Josias ang iyang mga paningkamot hangtod 
sa amihanang bahin, ang teritoryo kanhi sa napu- 
lo-ka-tribong gingharian nga nahimong biniyaan 
tungod sa pagsakop sa Asirya ug sa misunod nga 
pagkadestiyero sa mga molupyo niini. (2Cr 34:3-8) 
Dayag nga may maayong epekto ang mahukma- 
nong mga pagsaway ni Sofonias ug Jeremias batok 
sa idolatriya.--Jer 1:1, 2; 3:6-10, Sof 1:1-6. 

Sa dihang nahuman ni Haring Josias ang pag- 
hinlo sa yuta sa Juda ug samtang iyang gipaa- 
yo ang templo ni Jehova, nakaplagan sa Hataas 
nga Saserdoteng si Hilkias ang “basahon sa balaod 
ni Jehova nga gihatag pinaagi sa kamot ni Moi- 
ses,” nga sa walay duhaduha mao ang orihinal 
nga kopya. Kay gitugyanan ni Hilkias niining ta- 
lagsaong kaplag, gitaho sa sekretaryo nga si Sa- 
pan ang pag-uswag sa pag-ayo sa templo ug hu- 
man niana gibasa ang basahon ngadto kang Josias. 
Sa pagkadungog sa pulong sa Diyos, gigisi nii- 
ning matinumanong hari ang iyang besti ug dayon 
gisugo ang lima-ka-tawong delegasyon aron mag- 
pakisayod kang Jehova alang kaniya ug alang sa 
katawhan. Ang delegasyon miadto sa babayeng 
manalagna nga si Hulda, nga nagpuyo niadtong 
tungora sa Jerusalem, ug sa pagbalik nagdalag 
taho nga ingon niini: “Adunay katalagman nga mo- 
abot tungod sa dili pagsunod sa Balaod ni Jehova. 
Apan tungod kay ikaw, Haring Josias, nagpaubos 
sa imong kaugalingon, ikaw pagatigomon ngadto 
sa imong lubnganan diha sa kalinaw ug dili maka- 
kita sa katalagman.'--2Ha 22:3-20, 2Cr 34:8-28, 
tan-awa ang HULDA. 

Human niana gitigom ni Josias ang tanang ka- 
tawhan sa Juda ug Jerusalem, lakip ang mga ansi- 
yano, mga saserdote, ug mga manalagna, ug gi- 
basa ang Balaod sa Diyos ngadto kanila. Unya, 
sila naghimog pakigsaad sa pagkamatinumanon sa 
atubangan ni Jehova. Dayon misunod ang ikaduha 
ug dayag nga mas mainit nga kampanya batok sa 
idolatriya. Ang mga saserdote sa langyawng di- 
yos sa Juda ug Jerusalem gipahunong sa ilang 
mga kalihokan, ug ang mga saserdoteng Leviha- 
non nga nalangkit sa sayop nga pagsimba sa ha- 
tag-as nga mga dapit gihikawan sa pribilehiyo nga 
mag-alagad sa halaran ni Jehova. Ang hatag-as 
nga mga dapit nga gitukod sa miaging kasiglohan 
panahon sa paghari ni Solomon gihimong bug-os 
nga dili angay sa pagsimba. Ingong katumanan sa 
usa ka tagna nga gipahayag mga 300 ka tuig kan- 
hi pinaagi sa wala nganli nga tawo sa Diyos, gigun- 
ob ni Josias ang halaran nga gitukod didto sa 
Bethel ni Haring Jeroboam sa Israel. Ang hatag-as 
nga mga dapit gikuha dili lamang didto sa Bethel 
kondili sa ubang mga siyudad usab sa Samaria, ug 
ang idolatrosong mga saserdote gihalad ibabaw sa 
mga halaran nga ilang gialagaran.--1Ha 13:1, 2, 
2Ha 23:1-20, 2Cr 34:29-33. 

Sa ika-18 nga tuig sa iyang paghari, gihikay ni 
Josias ang kasaulogan sa Paskuwa, sa Nisan 14. Na- 
labwan niini ang bisan unsang Paskuwa nga gisa- 
ulog sukad sa mga adlaw ni manalagnang Samuel. 
Si Josias mismo miamot ug 30,000 ka halad sa 
Paskuwa ug 3,000 ka baka.--2Ha 23:21-23, 2Cr 
35:1-19. 

Mga upat ka tuig sa ulahi si Josias nanganak 
kang Matanias (Zedekias) pinaagi sa iyang asa- 
wa nga si Hamutal.--2Ha 22:1, 23:31, 34, 36, 24: 
8, 17, 18. 

Sa naghinapos na ang 31-ka-tuig nga paghari ni 
Josias (659-629 W.K.P.), si Paraon Neko nangulo sa 
iyang kasundalohan paamihanan aron sa pagta- 
bang sa mga Asiryanhon. Tungod sa usa ka kata- 
rongan nga wala ibutyag sa Bibliya, si Haring Jo- 
sias wala manumbaling sa “mga pulong ni Neko 
gikan sa baba sa Diyos” ug misulay sa pagpaatras 
sa kasundalohang Ehiptohanon didto sa Megido, 
apan grabe siyang nasamdan sa maong panag- 
sangka. Gidala siyag balik sa Jerusalem sakay sa 
usa ka karong iggugubat ug namatay samtang 
diha sa dalan o kaha sa iyang pag-abot didto. Ang 
kamatayon ni Josias nakapaguol pag-ayo sa iyang 
mga sakop. “Ang tibuok Juda ug ang Jerusalem 
nagbangotan tungod kang Josias. Ug si Jeremias 
miawit tungod kang Josias, ug ang tanang lalaking 
mag-aawit ug mga babayeng mag-aawit nagpada- 
yon paghisgot bahin kang Josias diha sa ilang 
mga awit sa pagbangotan hangtod karong adlawa.” 


JOSUE 


--2Cr 35:20-25, 2Ha 23:29, 30, tan-awa ang ASIRYA 
(Ang pagkapukan sa imperyo). 

Bisan tuod tulo sa mga anak nga lalaki ni Josias 
ug usa ka apong lalaki ang naghari sa Juda, walay 
usa kanila ang misundog sa iyang maayong sulon- 
dan sa pagdangop kang Jehova uban sa iyang tibu- 
ok kasingkasing, kalag, ug kusog. (2Ha 23:24, 25, 
31, 32, 36, 37: 24:8, 9, 18, 19) Kini nagpakita usab 
nga bisan pag ang mga paningkamot ni Josias na- 
kawagtang sa panggawas nga mga butang nga na- 
langkit sa idolatriya, ang katawhan sa katibuk-an 
wala mobalik kang Jehova uban sa bug-os nga ka- 
singkasing. Tungod niini, ang umaabot nga kata- 
lagman tinong modangat.--Itandi ang 2Ha 23:26, 
27: Jer 35:1, 13-17, 44:15-18. 

2. “Anak nga lalaki ni Sofonias” nga nagpuyo sa 
Jerusalem human sa pagkadestiyero, lagmit mao 
ra usab si Hen.---Zac 6:10, 14. 


JOSIBIAS [nagkahulogang “Si Jah Nagpapu- 
yo']. Usa ka Simeonhon kansang kaliwat miduyog 
sa pagpakiggubat aron sa pagpadako sa ilang teri- 
toryo.--1Cr 4:24, 35, 38-41. 


JOSIPIAS [Hinaot si Jah Magdugang (Magpa- 
uswag): Si Jah Nagdugang (Nagpauswag)]. Usa ka 
membro sa balay sa amahan ni Bani kansang anak 
nga lalaki nga si Selomit, ingong pangulo sa balay 
sa amahan, miadto sa Jerusalem uban kang Esdras 
niadtong 468 W.K.P.---Esd 8:1, 10. 


JOSUE [pinamubo sa Jehosue, nga nagkahulo- 
gang “Si Jehova Maoy Kaluwasan"]. 

1. Anak nga lalaki ni Nun, usa ka Epraimnon 
nga nag-alagad kang Moises ug sa ulahi gitudlo 
ingong iyang manununod. (Ex 33:11: Deu 34:9: Jos 
1:1, 2) Gilarawan sa Kasulatan nga si Josue usa ka 
maisog ug walay kahadlok nga pangulo, usa nga 
masaligon sa pagkatino sa mga saad ni Jehova, 
masinugtanon sa pagtultol sa Diyos, ug determina- 
do sa pag-alagad nga matinumanon kang Jehova. 
Ang iyang orihinal nga ngalan maoy Oseas, apan 
gitawag siya ni Moises nga Josue o Jehosue. (Num 
13:8, 16) Ugaling, wala ibutyag sa rekord sa Bibli- 
ya kon kanus-a si Oseas nailhang Josue. 

Nanguna sa Pagpakig-away Batok sa mga 
Amalekanhon. Sa tuig 1513 W.K.P., sa dihang 
nagkampo ang mga Israelinhon sa Repidim wala 
madugay human sa ilang milagrosong kaluwasan 
gikan sa militaryong gahom sa Ehipto didto sa Pu- 
lang Dagat, ang mga Amalekanhon milansad ug 
wala-hagitang pag-atake batok kanila. Niadtong 
panahona si Josue gitudlo ni Moises ingong koman- 
dante sa pagpakig-away sa mga Amalekanhon. 
Ubos sa iyang batid nga pagpanguna, ang mga Is- 
raelinhon, pinaagi sa tabang sa Diyos, nagbuntog 
sa kaaway. Dayon gibaod ni Jehova nga puohon 


JOSUE 


ang mga Amalekanhon, nga nagsugo kang Moises 
sa paghimog sinulat nga rekord bahin niini ug isul- 
ti kini kang Josue.---Ex 17:8-16. 

Nagsilbing Tig-alagad ni Moises. Sa ulahi, 
sa Bukid sa Sinai, si Josue, ingong tig-alagad ni 
Moises, lagmit maoy usa sa 70 ka ansiyano nga na- 
kapribilehiyo nga makakita sa halangdong panan- 
awon sa himaya ni Jehova. Human niadto si Josue 
miuban kang Moises sa pagtungas sa Bukid sa Si- 
nai apan dayag nga wala mosulod sa panganod, 
sanglit si Moises lamang ang gisugo nga mosulod. 
(Ex 24:9-18) Siya ug si Moises nagpabilin sa Bukid 
sa Sinai sulod sa 40 ka adlaw ug 40 ka gabii. Sa ka- 
taposan niining yugtoa, samtang milugsong sa Bu- 
kid sa Sinai uban kang Moises, nasaypan ni Josue 
ingong “kabanha sa gubat” ang tingog sa pag-awit 
sa Israel maylabot sa ilang idolatrosong pagsimba 
sa nating baka. Walay duhaduha miduyog siya sa 
kasuko nga gibati ni Moises sa dihang iyang nakita 
ang bulawang nating baka ug tingali mitabang 
pa gani sa pagdugmok niini.---Ex 32:15-20. 

Pinaagi sa pagsimba sa nating baka, gibungkag 
sa mga Israelinhon ang solemneng pakigsaad nga 
ilang gihimo uban kang Jehova nga Diyos. Kini ti- 
ngali ang nakaaghat kang Moises nga ibalhin ang 
iyang tolda (“ang tolda nga tagboanan”) gikan sa 
dapit nga gikampohan sa katawhan, kay si Jehova 
wala pa magpasaylo sa ilang sala ug busa wala na 
sa taliwala sa Israel. Tingali aron dili makasulod 
ang mga Israelinhon sa tolda nga tagboanan sam- 
tang anaa sila sa ilang mahugaw nga kahimtang, si 
Josue nagpabilin didto sa matag panahon nga mo- 
balik si Moises sa kampo sa Israel.--Ex 33:7-11, 
34:9. 

Sa ulahi, sa dihang gibati ni Moises nga mabug- 
at ra ang iyang luwan tungod sa pagbagulbol sa 
katawhan, gisugo siya ni Jehova nga mopili ug 70 
ka ansiyano nga motabang kaniya. Dayon kini nga 
mga ansiyano moadto sa tolda nga tagboanan. 
Apan duha kanila, si Eldad ug Medad, sa walay du- 
haduha tungod sa balidong katarongan, nagpabilin 
sa kampo. Sa dihang ang espiritu sa Diyos milihok 
diha sa 68 ka ansiyano nga nagkatigom sa tolda 
nga tagboanan, si Eldad ug Medad milihok usab 
ingong mga manalagna diha sa kampo. Ang taho 
bahin niini daling nakaabot kang Moises. Unya si 
Josue, nga nangabugho alang sa iyang ginoo, nag- 
awhag nga pugngan sila ni Moises. Sanglit si Eldad 
ug Medad dayag nga nakadawat sa espiritu nga dili 
ubos sa pagpataliwala ni Moises, gibati tingali ni 
Josue nga kini nagpamenos sa awtoridad sa iyang 
ginoo. Apan gitul-id ni Moises si Josue, nga nag- 
ingon: “Nanghinaot ako nga ang tanang katawhan 
ni Jehova mga manalagna, tungod kay si Jehova 
magabutang sa iyang espiritu diha kanila.”--Num 
11:10-29, itandi ang Mar 9:38, 39. 

Pagpangespiya sa Yutang Saad. Wala ma- 
dugay human niini ang mga Israelinhon nagkam- 
po sa Kamingawan sa Paran. Gikan didto si Moises 
nagpadalag 12 ka lalaki aron mangespiya sa Yu- 
tang Saad, usa niini nga mga lalaki mao si Josue 
(Oseas, o Jehosue). Kap-atan ka adlaw sa ulahi, si 
Josue ug Caleb lamang ang nagdalag maayong 
taho. Ang ubang napulo ka espiya nagpaluya sa 
katawhan, nga nag-ingon nga ang Israel dili gayod 
makalaom nga mapildi ang gamhanang mga mo- 
lupyo sa Canaan. Busa dihay rebelyosong pagba- 
gulbol sa kampo. Niana gigisi ni Josue ug Caleb 
ang ilang mga besti ug, samtang gisulayan nila 
pagpalukmay ang kahadlok sa mga tawo, gipasi- 
dan-an sila batok sa pagrebelde. Apan ang ilang 
maisogong mga pulong nga nagpakita sa ilang 
bug-os nga pagsalig sa katakos ni Jehova sa pag- 
tuman sa iyang pulong wala magpulos. Ngani, 
“ang tibuok katigoman nagsabot sa pagbato kani- 
la.”--Num 13:2, 3, 8, 16, 25-14: 10. 

Tungod sa ilang pagrebelde gisilotan ni Jehova 
ang mga Israelinhon sa paglatagaw sa kaminga- 
wan sulod sa 40 ka tuig hangtod nangamatay ang 
tanang narehistro nga mga lalaki (gawas sa mga 
Levihanon, nga wala irehistro sa pagkasundalo ta- 
liwala sa ubang mga Israelinhon, Num 1:2, 3, 47) 
gikan sa 20 anyos pataas. Sa narehistro nga mga 
lalaki, si Josue ug Caleb lamang ang nakasulod sa 
Yutang Saad, samtang ang napulo ka dili matinu- 
manong mga espiya nangamatay pinaagi sa ham- 
pak ni Jehova.--Num 14:27-38, itandi ang Num 
26:65: 32:11, 12. 

Gitudlo Ingong Manununod ni Moises. Sa 
hapit nang matapos ang paglatagaw sa Israel sa 
kamingawan, si Moises ug Aaron, kay napakyas sa 
pagbalaan kang Jehova maylabot sa milagrosong 
tagana sa tubig didto sa Kades, nawad-an usab sa 
pribilehiyo nga makasulod sa Yutang Saad. (Num 
20:1-13) Busa, si Jehova nagsugo kang Moises nga 
itudlo si Josue ingong iyang manununod. Sa atuba- 
ngan mismo sa bag-ong hataas nga saserdote, ang 
anak ni Aaron nga si Eleasar, ug sa atubangan sa 
katigoman sa Israel, gipatong ni Moises ang iyang 
mga kamot diha kang Josue. Bisag gitudlo ingong 
manununod ni Moises, si Josue dili sama kaniya 
nga nakaila kang Jehova nga “nawong sa nawong.” 
Wala ibalhin ang tanang dignidad ni Moises ngad- 
to kang Josue apan kadto lamang gikinahanglan 
niya aron tahoron sa nasod. Inay nga iyang mapa- 
himuslan ang mas direktang komunikasyon uban 
kang Jehova sama sa napahimuslan ni Moises, nga 
“nawong sa nawong” ingnon ta, si Josue kinahang- 
lang mokonsulta pa sa hataas nga saserdote, kinsa 
maoy gisaligan sa Urim ug Tumim nga pinaa- 
gi niana matino ang kabubut-on sa Diyos.--Num 
27:18-23, Deu 1:37, 38, 31:3, 34:9, 10. 

Ingon sa gisugo sa Diyos, gihatag ni Moises kang 
Josue ang pipila ka instruksiyon ug pagdasig aron 
matinumanong mabuhat niya ang iyang buluha- 
ton. (Deu 3:21, 22, 28: 31:7, 8) Sa kataposan, sam- 
tang nagkaduol na ang iyang kamatayon, si Moi- 
ses kinahanglang mopahimutang uban kang Josue 
didto sa tolda nga tagboanan. Dayon gitudlo ni Je- 
hova sa katungdanan si Josue, nga nagkompirmar 
sa unang pagtudlo nga gihimo pinaagi sa pagpa- 
tong sa mga kamot ni Moises. (Deu 31:14, 15, 23) 
Human niana, sa usa ka paagi nakatampo si Josue 
sa pagsulat ug pagtudlo sa mga Israelinhon sa 
awit nga gihatag kang Moises pinaagi sa pagdasig. 
--Deu 31:19, 32:44. 

Mga Buluhaton Ingong Manununod ni Moi- 
ses. Human sa kamatayon ni Moises nangan- 
dam si Josue sa pagsulod sa Yutang Saad. Siya 
nagpadalag mga opisyal aron sila magtudlo sa mga 
Israelinhon bahin sa pagpangandam sa pagtabok 
sa Jordan tulo ka adlaw sukad niana, siya nagpahi- 
numdom sa mga Gadhanon, Rubenhon, ug sa ka- 
tunga sa tribo ni Manases sa ilang obligasyon nga 
motabang sa pagsakop sa yuta, ug siya nagpadalag 
duha ka lalaking espiya sa pagpangespiya sa Jerico 
ug sa naglibot nga dapit.--Jos 1:1-2:1. 

Human makabalik ang duha ka espiya, mibiya 
ang mga Israelinhon sa Sitim ug nagkampo duol sa 
Jordan. Sa pagkasunod adlaw milagrosong gisap- 
ongan ni Jehova ang Jordan, nga tungod niana na- 
katabok ang nasod sa mala nga yuta. Aron sa pag- 
handom niining hitaboa, nagpahimutang si Josue 
ug 12 ka bato sa tunga sa salog sa suba ug 12 ka 
bato didto sa Gilgal, ang unang gikampohan sa Is- 
rael sa K sa Jordan. Naghimo usab siyag santik nga 
mga kutsilyo aron tulion ang tanang lalaking Israe- 
linhon nga nangatawo sa kamingawan. Busa mga 
upat ka adlaw sa ulahi sila takos na sa pagsaulog sa 
Paskuwa.---Jos 2:23-5:11. 

Human niadto, samtang didto duol sa Jerico, na- 
hibalag ni Josue ang usa ka prinsipe nga manulon- 
da nga naghatag kaniya ug instruksiyon bahin sa 
paagi nga pagasundon sa pag-ilog sa siyudad. Gi- 
sunod pag-ayo ni Josue ang maong instruksiyon 
ug, human malaglag ang Jerico, siya nagpahayag 
ug matagnaong tunglo batok sa umaabot nga mag- 
tutukod niini, nga natuman kapin sa 500 ka tuig sa 
ulahi. (Jos 5:13-6:26, 1Ha 16:34) Sunod siya nakig- 
gubat batok sa Ai. Sa sinugdan, ang kasundalohan 
sa Israel nga 3,000 ka sundalo napildi, kay si Jeho- 
va wala motabang kanila tungod sa pagkawat ni 
Acan sa inagaw gikan sa Jerico alang sa personal 
nga gamit. Human ang Israel magbato kang Acan 
ug sa iyang panimalay tungod niini nga sala, si Jo- 
sue nagbanhig batok sa Ai ug naghimo sa siyudad 
nga usa na lamang ka biniyaan nga bungdo.---Jos 
7:1-8:29. 


JOSUE 


Niining tungora nga ang tibuok kongregasyon sa 
Israel, lakip ang mga babaye, bata, ug langyawng 
mga molupyo, miadto sa duol sa Bukid sa Ebal. 
Didto sa Bukid sa Ebal, si Josue nagtukod ug hala- 
ran sumala sa mga detalye nga gilatid sa Balaod. 
Samtang ang katunga sa kongregasyon nagbarog 
atubangan sa Bukid sa Gerizim ug ang laing katu- 
nga sa atubangan sa Bukid sa Ebal, gibasa ni Josue 
ngadto kanila ang “balaod, ang panalangin ug ang 
maldisyon.” “Wala gayoy usa ka pulong sa tanang 
gisugo ni Moises nga wala basaha ni Josue sa ma- 
kusog.”--Jos 8:30-35. 

Human makabalik sa ilang kampo sa Gilgal, si 
Josue ug ang mga pangulo sa Israel giduaw sa mga 
mensahero sa Gabaon. Kay miila nga si Jehova na- 
kig-away alang sa mga Israelinhon, ang mga Ga- 
baonhon, pinaagig paglansis, milampos sa pag- 
himog pakigsaad sa pakigdait uban kang Josue. 
Apan, sa nabutyag na kon kinsa gayod diay sila, 
gihimo sila ni Josue nga mga ulipon. Ang taho ba- 
hin sa gibuhat sa mga Gabaonhon nakaabot usab 
kang Adoni-zedek nga hari sa Jerusalem. Tungod 
niini siya ug ang upat ka uban pang hari sa Cana- 
an mihimog pagsulong isip silot batok kanila. Agig 
pagsanong sa pagpakitabang sa mga Gabaonhon, 
si Josue mihimog tibuok gabii nga pagmartsa gi- 
kan sa Gilgal. Unya si Jehova nakig-away alang sa 
Israel sa pagdepensa sa mga Gabaonhon, nga nag- 
pakita nga wala siya mosupak sa pakigsaad nga gi- 
himo sa sinugdan uban kanila. Daghan sa kasun- 
dalohan sa mga kaaway ang nangamatay tungod 
sa milagrosong ulan nga yelo kay sa nangamatay 
sa aktuwal nga gubat. Gipatalinghogan pa gani ni 
Jehova ang tingog ni Josue nga molugway pa ang 
mga oras sa adlaw alang sa gubat.---Jos 9:3-10: 14. 

Gisundan ni Josue kining hinatag-sa-Diyos nga 
kadaogan pinaagi sa pagbihag sa Makeda, Libna, 
Lakis, Eglon, Hebron, ug Debir, sa ingon nagbun- 
tog sa gahom sa mga Canaanhon sa habagatang 
bahin sa yuta. Sunod, ang amihanang mga hari sa 
Canaan, ubos sa pagpanguna ni Jabin nga hari sa 
Hazor, nagtingob sa ilang kasundalohan sa dapit sa 
katubigan sa Merom sa pagpakig-away batok sa Is- 
rael. Bisag giharong sa mga kabayo ug mga karo, 
si Josue gidasig sa Diyos nga dili mahadlok. Giha- 
tag pag-usab ni Jehova ang kadaogan sa mga 
Israelinhon. Ingon sa gisugo, gikitnan ni Josue ang 
mga kabayo ug gisunog ang mga karo sa kaaway. 
Ang Hazor mismo gisunog sa kalayo. (Jos 10:16- 
11:23) Busa, sulod lamang sa yugtong mga unom 
ka tuig (itandi ang Num 10:11; 13:2, 6, 14:34-38, 
Jos 14:6-10), gipildi ni Josue ang 31 ka hari ug gisa- 
kop ang dakong bahin sa Yutang Saad.--Jos 12:7- 
24: MAPA, Tomo 1, p. 737. 

Karon miabot na ang panahon sa pag-apod-apod 
sa yuta ngadto sa matag tribo. Gibuhat kini sa 


JOSUE, BASAHON NI 


sinugdan didto sa Gilgal ubos sa pagdumala ni Jo- 
sue, sa Hataas nga Saserdoteng si Eleasar, ug sa 
napulo ka ubang hawas nga tinudlo sa Diyos. (Jos 
13:7: 14:1, 2, 6: Num 34:17-29) Human ipahiluna 
ang tabernakulo didto sa Shilo, ang pagbahinbahin 
sa yuta pinaagig ripa nagpadayon gikan didto. (Jos 
18:1, 8-10) Nadawat mismo ni Josue ang siyudad 
sa Timnat-sera sa bukirong rehiyon sa Epraim. 
--Jos 19:49, 50. 

Kataposang Tambag Ngadto sa mga Israe- 
linhon, ug Kamatayon. Sa hinapos na nga ba- 
hin sa iyang kinabuhi, si Josue nagtigom sa mga 
ansiyano sa Israel, sa mga pangulo, sa mga mag- 
huhukom, ug sa mga opisyal niini, nga nagtambag 
kanila sa pag-alagad nga matinumanon kang Jeho- 
va ug nagpasidaan kanila bahin sa mga sangpota- 
nan sa pagkadili-masinugtanon. (Jos 23:1-16) Giti- 
gom usab niya ang tibuok kongregasyon sa Israel, 
gisubli ang miaging mga pakiglabot ni Jehova sa 
ilang mga katigulangan ug sa nasod, ug dayon gi- 
awhag sila sa pag-alagad kang Jehova. Si Josue mi- 
ingon: “Karon kon daotan sa inyong mga mata nga 
moalagad kang Jehova, pagpili alang sa inyong ka- 
ugalingon karong adlawa kon kinsay inyong alaga- 
ran, kon sa mga diyos ba nga gialagaran sa inyong 
mga katigulangan didto sa pikas nga bahin sa Suba 
o sa mga diyos sa mga Amorihanon kang kansang 
yuta inyong gipuy-an. Apan kon bahin kanako ug 
sa akong panimalay, kami mag-alagad kang Jeho- 
va.” (Jos 24:1-15) Human niana gisubli sa mga Is- 
raelinhon ang ilang pakigsaad sa pagsugot kang 
Jehova.---Jos 24:16-28. 

Sa edad nga 110 anyos, si Josue namatay ug gi- 
lubong sa Timnat-sera. Ang maayong epekto sa 
iyang dili-matarog nga pagkamaunongon kang Je- 
hova makita sa kamatuoran nga “ang Israel nagpa- 
dayon sa pag-alagad kang Jehova sa tanang adlaw 
ni Josue ug sa tanang adlaw sa mga ansiyano kan- 
sang mga adlaw milugway pa human kang Josue.” 
- Jos 24:29-31, Huk 2:7-9. 

2. Tag-iya sa usa ka umahan sa Bet-semes diin 
unang gipahimutang ug gipakita ang sagradong 
Arka human kini iuli sa mga Filistehanon.---1Sa 6: 
14, 18. 

3. Pangulo sa Jerusalem sa panahon ni Ha- 
ring Josias. Mopatim-aw nga ang hatag-as nga 
mga dapit nga gigamit sa bakak nga pagsimba na- 
himutang duol sa gipuy-an ni Josue, apan gitum- 
pag kini ni Josias.---2Ha 23:8. 

4. Anak nga lalaki ni Jehozadak, ang unang ha- 
taas nga saserdote nga nag-alagad sa nahibalik 
nga mga Israelinhon human makapauli sila gikan 
sa pagkadestiyero sa Babilonya. (Hag 1:1, 12, 14, 
2:2-4: Zac 3:1-9, 6:11) Sa mga basahon sa Bibliya 
ni Esdras ug Nehemias, siya gitawag ug Jesua. 
--Tan-awa ang JESUA Num. 4. 

JOSUE, BASAHON NI. Kini nga basahon sa 
Bibliya nagtaganag hinungdanong dugtong sa ka- 
saysayan sa mga Israelinhon pinaagi sa pagpakita 
kon sa unsang paagi nangatuman ang mga saad 
sa Diyos ngadto sa mga patriarka nga si Abra- 
ham, Isaac, ug Jacob. Tingali nagkobre sa yugto 
nga kapin sa 20 ka tuig (1473 hangtod sa mga 
1450 W.K.P.), kini nagsugilon bahin sa pagsakop sa 
Canaan, nga gisundan sa pag-apod-apod sa yuta 
ngadto sa mga Israelinhon, ug kini gitiklopan pina- 
agi sa mga pakigpulong ni Josue nga nagdasig 
sa pagkamatinumanon kang Jehova. 

Ang kamatuoran nga ang basahon naundan sa 
karaang mga ngalan sa mga siyudad (Jos 14:15: 
15:15) ug sa detalyadong mga instruksiyon ug da- 
yon nag-asoy kon sa unsang paagi kini gituman 
nagpailang kini maoy usa ka rekord nga gitala sa 
samang panahon. (Alang sa mga pananglitan tan- 
awa ang Jos 1:11-18, 2:14-22, 3:2-4:24: 6:22, 23.) 
Sa pagkatinuod, ang magsusulat nagpaila sa iyang 
kaugalingon ingong nagkinabuhi sa samang pana- 
hon ni Rahab sa Jerico ug busa maoy usa ka sak- 
sing-nakakita.---6:25. 

Pagkatinuod. Apan, sa pangagpas sa pipila 
ang basahon ni Josue dili tinuod nga kasaysa- 
yan. Kini nga panglantaw pangunang gipasukad 
sa panghunahuna nga, sanglit ang mga milagro 
nga gihisgotan sa basahon wala sukad masinatii sa 
mga tawo karon, wala kini mahitabo. Busa giduha- 
duhaan niini ang katakos sa Diyos sa paghimog 
mga milagro, kon wala man usab ugaling duhadu- 
hai ang iyang paglungtad, ingon man ang pagka- 
matinud-anon sa magsusulat. Kon gibulakbulakan 
lamang sa magsusulat ang iyang asoy pinaagig 
sugilambong samtang nagpresentar sa iyang ka- 
ugalingon ingong saksing-nakakita, kini maghi- 
mo kaniyang sad-an sa tinuyong pagpanglimbong. 
Tino nga dili makataronganon ang paghinapos nga 
ang usa ka basahon nga nagpasidungog sa Diyos 
ingong Tigtuman sa iyang pulong (Jos 21:43-45), 
nga nagdasig sa pagkamatinumanon kaniya (23:6- 
16, 24:14, 15, 19, 20, 23), ug prangkang miila sa 
mga kapakyasan sa Israel maoy sinulat sa usa ka 
bakakong saksi.---7:1-5: 18:3. 

Walay usa nga makalimod nga naglungtad ang 
Israelinhong nasod ug kini miokupar sa yuta nga 
gihubit diha sa basahon ni Josue. Sa susama, wa- 
lay lig-ong pasukaranan nga kuwestiyonon ang 
pagkatinuod sa asoy sa maong basahon bahin sa 
pamaagi nga gihimo sa mga Israelinhon aron ma- 
panag-iya ang Canaan. Wala magduhaduha ang 
mga salmista (Sal 44:1-3, 78:54, 55, 105:42-45, 
135:10-12, 136:17-22), ni si Nehemias (Neh 9:22- 
25), ni ang unang Kristohanong martir nga si Es- 
teban (Buh 7:45), ni ang tinun-ang si Santiago 
(San 2:25), ni ang edukadong si apostol Pablo (Buh 
13:19, Heb 4:8, 11:30, 31) bahin sa pagkatinuod ni- 

ini. Ug ang 1 Hari 16:34 nagrekord sa katumanan 
sa matagnaong tunglo ni Josue nga gibungat mga 
500 ka tuig una pa niana panahon sa pagkalaglag 
sa Jerico.---Jos 6:26. 

Magsusulat. Ang pipila ka eskolar, bisan tuod 
miila nga ang basahon gisulat sa panahon ni Josue 
o duol niining panahona, misalikway sa naandang 


JOSUE, BASAHON NI 


Hudiyohanong panglantaw nga si Josue mismo 
ang nagsulat niini. Ang ilang pangunang pagsupak 
mao nga ang pipila sa mga panghitabo nga gire- 
kord sa basahon ni Josue makita usab diha sa ba- 
sahon sa Mga Maghuhukom, nga nagsugod sa mga 
pulong nga, “Ug nahitabo human sa kamatayon ni 
Josue.” (Huk 1:1) Bisan pa niini, kining pangbukas 


MGA PANGUNANG PUNTO SA JOSUE 


Ang rekord kon sa unsang paagi gihatag ni Jehova ang yuta sa 
Canaan ngadto sa Israel, ingong katumanan sa iyang panumpa 
ngadto sa ilang mga katigulangan 

Mga panghitabo sa unang 20 ka tuig o kapin pa human sa ka- 
matayon ni Moises sa kataposan sa paglatagaw sa Israel didto 
sa kamingawan 


Si Josue nag-andam sa Israel sa pagsulod sa Canaan, 
nagpadalag mga espiya (1:1--2:24) 
Si Jehova nagsugo kang Josue sa pagpanguna sa mga Israe- 
linhon sa pagsulod sa yuta 


Si Josue nagmando nga sultihan ang Israel sa pagpangan- 
dam sa pagtabok sa Jordan 


Siya nagpadalag mga espiya aron sa pagsusi sa yuta ug sa 
siyudad sa Jerico 


Sa dihang sila didto na sa Jerico sila gitagoan ni Rahab, 
kinsa gisaaran nga siya ug ang tanan nga anaa sa iyang 
panimalay nga motuman sa mga instruksiyon nga gihatag 
makalingkawas sa nagsingabot nga kalaglagan sa Jerico 

Ang Israel mitabok sa Suba sa Jordan sa mala nga 
yuta (3:1-5:12) 

Ang katawhan nagbalaan sa ilang kaugalingon agig pagpa- 
ngandam sa pagtabok sa Jordan 


Ang mga saserdote nga nagpas-an sa Arka unang mitaak 
ngadto sa suba: ang tubig sa ibabaw niini nga suba milag- 
rosong nasap-ongan nga daw samag gipondo diha sa diki, 
ug ang mga Israelinhon mitabok sa mala nga yuta 


Aron handomon ang pagtabok, 12 ka bato ang gikuha gikan 
sa suba ug gipahimutang didto sa Gilgal: laing 12 ka bato 
ang gipahimutang sa gibarogan sa mga saserdote didto sa 
salog sa suba 


Ang Israelinhong mga lalaki nga nangatawo sa kamingawan 
gituli: usa ka Paskuwa ang gisaulog: ang tagana nga mana 
giundang, ug ang Israel misugod sa pagkaon sa mga abot 
sa yuta 

Ang pagsakop sa Jerico gisundan sa kapildihan didto 
sa Ai (5:13-8:35) 

Ang manulonda nga prinsipe sa kasundalohan ni Jehova nag- 
pakita kang Josue: si Jehova nagsulti kang Josue kon un- 
saon sa pagpakig-away batok sa Jerico 


Sulod sa misunod nga unom ka adlaw ang mga Israelinhon 
nagmartsa kausa sa usa ka adlaw palibot sa siyudad: sa 
ikapitong adlaw sila nagmartsa palibot niini sa pito ka hi- 
gayon, sa kataposang paglibot sila misinggit sa makusog, 
ang mga paril sa Jerico nalumpag, ug ang siyudad gitug- 
yan sa kalaglagan 

Si Acan nagkuha alang sa iyang kaugalingon sa pipila ka 
butang nga gikatugyan sa kalaglagan 


Tungod niini nga sala, si Jehova nagkuha sa iyang tabang 
ug ang Israel nakaagom ug kapildihan didto sa Ai: nahiba- 


loan ang sala ni Acan, ug siya ug ang iyang panimalay gi- 
bato 

Ang ikaduhang pag-atake batok sa Ai nagmalamposon pina- 
agi sa panalangin ni Jehova 

Si Josue nagtukod ug usa ka halaran didto sa Bukid sa Ebal 
ug gibasa ang Balaod ngadto sa katawhan 

Ang mga Gabaonhon nakigdait, samtang ang uban gi- 

laglag (9:1-12:24) 

Ang mga molupyo sa Gabaon, nga nakadungog sa mga ka- 
lamposan sa Israel, maalamong naglansis kang Josue sa 
paghimog usa ka pakigsaad kanila 


Lima ka hari ang naghiusa sa pag-atake sa mga Gabaonhon, 
apan ang Israel miabot aron sa pagtabang sa Gabaon, si 
Jehova naghulog ug dagkong mga bato nga yelo ug milag- 
rosong naglugway sa kahayag sa adlaw, nga tungod niana 
bug-os nga napildi ang mga miatake 

Ang mga Israelinhon ilalom ni Josue nag-ilog sa mga siyudad 
sa HK ug sa H 


Sila nagmadaogon batok sa usa ka panag-abin sa mga 
hari sa A 
Ang yuta gibahinbahin taliwala sa mga tribo sa Israel 
(13:1-22:34) 
Ang tribo ni Ruben, Gad, ug ang katunga sa tribo ni Mana- 
ses nakabaton ug teritoryo sa S sa Jordan 


Nadawat ni Caleb ang Hebron: ang mga tribo ni Juda, Epra- 
im, ug ang laing katunga sa tribo ni Manases gihatagan 
ug yutang panulondon pinaagig ripa 

Ang tabernakulo gipahimutang didto sa Shilo, ug naghimog 
mga pagripa didto aron tinoon ang mga yutang panulondon 
alang sa nahibiling mga tribo 

Ang mga Levihanon nakadawat ug 48 ka siyudad, 13 niini 
maoy siyudad sa mga saserdote, 6 ka siyudad ang gigahin 
ingong mga siyudad nga dalangpanan 

Ang mga lalaki sa tribo ni Ruben, Gad, ug sa katunga sa tri- 
bo ni Manases nagpatindog ug usa ka halaran didto sa 
Jordan: nasaypan ang katuyoan niini hangtod nga ilang na- 
patin-aw nga kini nagsilbing usa ka handomanan sa pag- 
kamatinumanon ngadto kang Jehova 

Si Josue nag-awhag sa Israel nga matinumanong moa- 
lagad kang Jehova (23:1-24:33) 

Kay tigulang na, si Josue nagpatawag ug usa ka panagkati- 
gom sa mga pangulo sa Israel ug nag-awhag kanila sa 
pagpabiling matinumanon kang Jehova 


Sa usa ka panagkatigom didto sa Sekem, iyang gisubli ang 
mga pagpakiglabot sa Diyos ug gidasig ang Israel sa pag- 
kahadlok kang Jehova ug sa pag-alagad kaniya lamang, 
ilang gipahayag ang ilang determinasyon sa pagbuhat niini 
ug gipalig-on ang ilang mga obligasyon sa pakigsaad 

Si Josue namatay 


JOTAM 


nga pahayag dili kay usa gayod ka tigpaila sa pa- 
nahon alang sa tanang panghitabo nga makap- 
lagan diha sa asoy sa Mga Maghuhukom. Ang 
basahon wala han-aya diha sa estrikto nga krono- 
lohikanhong pagkahan-ay, kay kini naghisgot ug 
usa ka panghitabo nga nahitabo gayod una pa ang 
kamatayon ni Josue. (Huk 2:6-9) Busa, ang ubang 
mga panghitabo, sama sa pag-ilog ni Caleb sa Heb- 
ron (Jos 15:13, 14; Huk 1:9, 10), sa pag-ilog ni Ot- 
niel sa Debir (Jos 15:15-19, Huk 1:11-15), ug sa 
pag-ilog sa mga Danhanon sa Lesem, o Lais (Dan) 
(Jos 19:47, 48: Huk 18:27-29), mahimong nahitabo 
usab una pa ang kamatayon ni Josue. Gani ang gi- 
buhat sa mga Danhanon sa pagpatindog ug idola- 
trosong larawan didto sa Lais mohaom gayod sa 
panahon ni Josue. (Huk 18:30, 31) Sa iyang panik- 
lop nga tambag, gisultihan ni Josue ang mga Israe- 
linhon: “Wagtanga ang mga diyos nga gialagaran 
sa inyong mga katigulangan sa pikas nga bahin sa 
Suba ug sa Ehipto, ug mag-alagad kang Jehova.” 
(Jos 24:14) Kon wala pa maglungtad ang idola- 
triya, kini nga pahayag wala gayod untay kahulo- 
gan. 

Nan, makataronganon, gawas sa paniklop nga 
bahin nga nagtaho sa iyang kamatayon, ang basa- 
hon mahimong ikapasidungog kang Josue. Mai- 
ngon nga si Moises nagrekord sa mga panghitabo 
sa iyang kinabuhi, busa haom nga himoon usab 
kini ni Josue. Ang basahon mismo nagtaho: “Unya 
si Josue misulat niini nga mga pulong diha sa ba- 
sahon sa balaod sa Diyos.”---Jos 24:26. 

Wala Magkasumpaki. Gibati sa pipila nga 
ang basahon nagkasumpaki sa pag-ingon nga ang 
yuta bug-os nga gisakop ni Josue samtang sa sa- 
mang panahon nagtaho nga ang dakong bahin ni- 
ini nagpabiling wala pa masakop. (Itandi ang Jos 
11:16, 17, 23: 13:1.) Apan ang maong daw mga pa- 
nagsumpaki sayon rang masulbad kon hunahuna- 
on sa usa nga dihay duha ka magkalahing mga as- 
pekto sa pagsakop. Una, ang pagpakiggubat sa 
nasod ubos sa pagpangulo ni Josue nagpukan sa 
gahom sa mga Canaanhon. Sunod, ang indibiduwal 
ug tribonhon nga aksiyon gikinahanglan aron nga 
bug-os masakop ang yuta. (17:14-18: 18:3) Lag- 
mit samtang ang Israel nakiggubat sa laing mga 
dapit, ang mga Canaanhon mipuyo pag-usab sa 
mga siyudad sama sa Debir ug Hebron mao nga 
kini nga mga siyudad kinahanglang ilogon pag- 
usab pinaagig indibiduwal o tribonhong paningka- 
mot.--Itandi ang Jos 11:21-23 sa Jos 14:6, 12, 
15:13-17. 


JOTAM [Si Jehova Maoy Hingpit: o, Hinaot 
Kompletohon ni Jehova]. 

1. Usa ka kaliwat ni Juda nga gipaila ingong usa 
ka “anak nga lalaki' ni Jadai.---1Cr 2:47. 

2. Kamanghorang anak nga lalaki ni Maghuhu- 
kom Gideon (Jerubaal) nga nagpuyo sa Opra. (Huk 
8:35: 9:5) Human mamatay si Gideon, si Abimelek 
nga iyang anak nga lalaki pinaagi sa usa ka ulipong 
babaye, nagbuno sa tanang ubang mga anak nga 
lalaki ni Gideon, ang iyang mga igsoon sa amahan, 
gawas lang kang Jotam nga nakatago. Human ni- 
adto, sa dihang ang mga tag-iyag yuta sa Sekem 
naghimo kang Abimelek nga ilang hari, si Jotam 
mibarog ibabaw sa Bukid sa Gerizim ug, pinaagi sa 
usa ka ilustrasyon maylabot sa mga kahoy, nagpa- 
hayag ug matagnaong maldisyon batok sa mga 
tag-iyag yuta sa Sekem ug batok kang Abime- 
lek. Unya si Jotam mikalagiw ug mipuyo sa Beer. 
--Huk 9:6-21, 57. 

3. Anak nga lalaki ni Haring Uzzias (Azarias) sa 
Juda pinaagi kang Jerusa nga anak nga babaye ni 
Zadok. (2Ha 15:32, 33: 1Cr 3:12, 2Cr 27:1: Mat 1:9) 
Human hampaka si Uzzias pinaagig sanla sa di- 
hang siya nasuko sa mga saserdote nga nagbad- 
long kaniya tungod sa iyang pagsulod sa templo 
nga supak sa balaod ug sa pagsulay sa paghalad ug 
insenso, si Jotam mao nay nag-atiman sa mga ka- 
tungdanan sa hari puli sa iyang amahan. Apan da- 
yag nga sa pagkamatay na ni Uzzias nagsugod 
ang 16-ka-tuig nga pagmando (777-762 W.K.P.) 
sa 25-anyos nga si Jotam.--2Ha 15:5, 7, 32, 2Cr 
26:18-21, 23, 27:8. 

Si Isaias, Oseas, ug Miqueas nag-alagad ingong 
mga manalagna sa panahon ni Jotam. (Isa 1:1, Os 
1:1, Miq 1:1) Bisan tuod ang iyang mga sakop na- 
kig-ambit sa sayop nga pagsimba sa hatag-as nga 
mga dapit, si Jotam mismo nagbuhat sa kon unsay 
matarong sa mga mata ni Jehova.---2Ha 15:35, 2Cr 
27:2, 6. 

Daghang pagpanukod ang nahimo sa panahon sa 
paghari ni Jotam. Siya nagtukod sa ibabaw nga 
ganghaan sa templo, nakahimog daghang tinukod 


Igtitimbre nga singsing nga may ngalan 
ni Jotam 

ibabaw sa paril sa Opel, nagtukod usab ug mga si- 
yudad sa bukirong rehiyon sa Juda ingon man sa 
kinutaang mga dapit ug mga torre didto sa kaka- 
hoyan.---2Cr 27:3-7. 

Apan ang paghari ni Jotam dili malinawon. Na- 
kiggubat siya sa mga Ammonhanon ug sa katapo- 
san nakadaog batok kanila. Tungod niana, sulod sa 
tulo ka tuig sila nagbayad ug tinuig nga tributo nga 
100 ka talanton nga plata ($660,600) ug 10,000 ka 
cor (2,200 kl) sa trigo ug sa sebada. (2Cr 27:5) 
Sa panahon sa paghari ni Jotam, ang yuta sa Juda 
nakasagubang usab ug militaryong mga pagpiot 
gikan ni Haring Rezin sa Sirya ug ni Haring Peka sa 
Israel.---2Ha 15:37. 

Sa dihang siya namatay, si Jotam gilubong sa Si- 
yudad ni David, ug ang iyang anak nga lalaki nga 
si Ahaz, kinsa mga kuwatro anyos na sa dihang si 
Jotam nahimong hari, milingkod sa trono sa Juda. 
— 2Cr 27:7-28:1. 

Sanglit si Jotam nagmando lamang sulod sa 16 
ka tuig, ang paghisgot sa 2 Hari 15:30 bahin sa 
“ikakawhaang tuig ni Jotam” dayag pagasabton 
nga nagkahulogang sa ika-20 nga tuig sukad nga 
siya nahimong hari, nga mao, ang ikaupat nga tuig 
sa paghari ni Ahaz. Ang magsusulat sa asoy sa 
Mga Hari lagmit mipalabing dili ipaila ang manu- 
nunod ni Jotam nga si Ahaz niining tungora tu- 
ngod kay kinahanglan pa niyang ihatag ang mga 
detalye bahin sa paghari ni Jotam. 


JOTBA [gikan sa lintunganayng pulong nga 
nagkahulogang “maayo ang dangatan; makapatag- 
baw; mobuhat ug maayo”]. Ang pinuy-anan ni Ha- 
ruz nga apohang lalaki sa banay sa inahan ni Ha- 
ring Amon sa Juda. (2Ha 21:19) Ang Jotba sagad 
nga gituohang mao ang modernong Khirbet Jefat 
(Horvat Yodefat), mga 15 km (9 mi) sa A sa Nasa- 
ret. 


JOTBATA [gikan sa lintunganayng pulong nga 
nagkahulogang “maayo ang dangatan: makapatag- 
baw, mobuhat ug maayo"]. Usa ka maayong pag- 
katubig nga kamingawan nga gikampohan sa mga 
Israelinhon. (Num 33:33, 34; Deu 10:7) Dili matino 
ang tukmang nahimutangan niini. Apan, gituohan 
nga lagmit mao kini ang ‘Ain Tabah (‘En Yotvata), 
nga nahimutang sa usa ka lamakong hulpa nga 
mga 40 km (25 mi) sa A sa Ezion-geber. 


JOZABAD [pinamubo sa Jehozabad, lagmit 
nagkahulogang “Si Jehova Naggasa'”]. 

1. Usa ka manggugubat nga miduyog kang Da- 
vid didto sa Ziklag; usa ka Gederahanon.---1Cr 
12:1-4. 

2, 3. Ang duha ka tawo nga nagbaton niining 
ngalana maoy lakip sa mga pangulo sa tribo ni Ma- 
nases nga mitalikod dapig kang David sa dihang 


JUAN 


didto siya sa Ziklag ug nahimong mga pangulo sa 
iyang kasundalohan.-- 1Cr 12:20, 21. 

4. Usa ka komisyonado nga gitudlo ni Ha- 
ring Ezequias aron motabang sa pag-atiman sa 
mga ikapulo, mga amot, ug sa balaang mga butang 
nga gidala sa katawhan, walay duhaduha nga usa 
ka Levihanon.---2Cr 31:12, 13. 

5. Usa ka Levihanong pangulo nga nag-amot ug 
daghang karnero ug baka alang sa dakong pagsau- 
log ni Haring Josias sa Paskuwa.--2Cr 35:1, 9, 18. 

6. Usa sa mga Levihanon human sa pagkadesti- 
yero nga sa iyang kamot gitimbang ni Esdras ug sa 
iyang mga kauban ang tanang bililhong mga bu- 
tang nga ilang gidala sa Jerusalem gikan sa Babi- 
lonya niadtong 468 W.K.P. (Esd 8:33, 34) Tan-awa 
ang Num. 8, 9, ug 10. 

7. Usa ka anak nga lalaki o kaliwat ni Pasur, ug 
usa sa mga saserdote nga nagpapahawa sa ilang 
langyawng mga asawa ug mga anak.--Esd 10: 
22, 44. 

8. Usa sa mga Levihanon nga malamposong na- 
dasig ni Esdras sa pagpapahawa sa ilang lang- 
yawng mga asawa. (Esd 10:10, 11, 23, 44) Lagmit 
nga mao ra ang Num. 6, 9, ug 10. 

9. Usa sa mga Levihanon nga kauban ni Esdras 
ug Nehemias kinsa nagbasa ug nagpatin-aw sa Ba- 
laod ngadto sa katawhan. (Neh 8:7-9) Lagmit nga 
mao ra ang Num. 6, 8, ug 10. 

10. Usa ka Levihanon nga “nagdumala sa mga 
buluhaton sa gawas” sa natukod pag-usab nga 
templo. (Neh 11:15, 16) Lagmit nga mao ra ang 
Num. 6, 8, ug 9. 


JOZACAR  [Nahinumdom si Jehova]. Usa ka 
alagad ni Haring Jehoas sa Juda. Siya ug ang iyang 
kauban nga si Jehozabad nagpatay sa ilang mag- 
mamando agig panimalos sa kamatayon ni Zaca- 
rias ug lagmit sa uban pang mga anak nga lalaki sa 
Hataas nga Saserdoteng si Jehoiada. Apan, ang 
anak nga lalaki ni Jehoas ug manununod nga si 
Amazias, sa baylo, nanimalos sa kamatayon sa 
iyang amahan pinaagi sa pagpatay kang Jozacar 
ug sa iyang kakunsabo. Si Jozacar maoy anak nga 
lalaki ni Simeat nga usa ka babayeng Ammonha- 
non. Gitawag usab siya nga Zabad.--2Ha 12:20, 
21: 2Cr 24:20-22, 25-27: 25:1, 3. 


JOZADAK. Tan-awa ang JEHOZADAK, JOZADAK. 


JUAN [Ang Cebuanong katumbas sa Hebreo- 
hanong ngalan nga Jehohanan, nga nagkahulo- 
gang “Si Jehova Nagpakitag Pabor, Si Jehova Mapu- 
angoron"]. 

1. Si Juan nga Tigbawtismo, ang anak nga la- 
laki ni Zacarias ug Elisabet; ang mag-uuna ni 
Jesus. Ang mga ginikanan ni Juan naggikan sa 


JUAN 


saserdotehanong banay ni Aaron. Si Zacarias maoy 
usa ka saserdote sa dibisyon ni Abias.--Luc 1:5, 6. 

Milagrosong Pagkatawo. Sa tuig 3 W.K.P., 
sa natudlong panahon sa pag-alagad sa dibisyon ni 
Abias, turno na ni Zacarias nga mapahimuslan ang 
talagsaong pribilehiyo sa pagtanyag ug insenso 
diha sa sangtuwaryo. Samtang siya nagbarog atu- 
bangan sa halaran sa insenso, ang manulonda nga 
si Gabriel nagpakita ug nagpahibalo nga siya ma- 
kabaton ug anak nga lalaki, kinsa paganganlan ug 
Juan. Kini nga anak mahimong Nazareo sa tibuok 
niyang kinabuhi, sama kang Samson. Siya mahi- 
mong bantogan sa atubangan ni Jehova, nga ma- 
gauna Kaniya “aron sa pag-andam alang kang Je- 
hova ug usa ka katawhan nga inandam.” Ang 
pagkatawo ni Juan maoy pinaagi sa usa ka milagro 
sa Diyos, sanglit si Zacarias ug Elisabet parehong 
tigulang na.--Luc 1:7-17. 

Sa dihang si Elisabet mabdos ug unom ka bulan, 
siya giduaw sa iyang paryente nga si Maria, nga ni- 
adtong tungora mabdos pinaagi sa balaang espiri- 
tu. Sa dihang nadungog niya ang pangomosta sa 
iyang paryente, ang wala pa matawong anak ni Eli- 
sabet miulpot sulod sa iyang tagoangkan, ug kay 
napuno sa balaang espiritu, iyang giila nga ang ba- 
tang ipakatawo ni Maria mahimong iyang “Ginoo.” 
--Luc 1:26, 36, 39-45. 

Sa pagkatawo sa anak ni Elisabet, ang mga sili- 
ngan ug mga paryente buot magngalan niini sa 
ngalan sa iyang amahan, apan si Elisabet miingon: 
“Dili gayod! apan paganganlan siyag Juan.” Dayon 
gipangutana ang iyang amahan kon unsay buot ni- 
yang ingalan sa bata. Sama sa giingon sa manu- 
londa, si Zacarias dili makasulti sukad sa panahon 
sa pagpahibalo ni Gabriel kaniya, busa siya misu- 
lat diha sa usa ka papan: “Juan ang ngalan niini.” 
Unya nabuka ang baba ni Zacarias mao nga siya 
misugod sa pagsulti. Tungod niini nahibaloan sa 
tanan nga ang kamot ni Jehova nag-uban sa bata. 
—luc 1:18-20, 57-66. 

Sinugdanan sa Iyang Ministeryo. Si Juan 
migugol sa sayong mga tuig sa iyang kinabuhi sa 
kabungtoran sa Judea, diin didto nagpuyo ang 
iyang mga ginikanan. Siya “nagpadayon sa pagtu- 
bo ug nagkakusgan sa espiritu, ug siya nagpabilin 
didto sa desyerto hangtod sa adlaw sa iyang pag- 
padayag sa iyang kaugalingon ngadto sa Israel.” 
(Luc 1:39, 80) Sumala kang Lucas, si Juan nagsu- 
god sa iyang ministeryo sa ika-15 nga tuig sa pag- 
hari ni Tiberio Cesar. Lagmit si Juan niadtong 
panahona maoy mga 30 anyos. Bisan tuod wa- 
lay rekord nga si Juan nakigbahin sa pag-alagad 
ingong saserdote diha sa templo, kini ang pange- 
daron sa mga saserdote nga mosulod alang sa bug- 
os nga buluhaton. (Num 4:2, 3) Si Agusto namatay 
niadtong Agosto 17, 14 K.P., ug si Tiberio mao ang 

ginganlang emperador pinaagi sa Romanhong Se- 
nado niadtong Septiyembre 15: busa ang iyang 
ika-15 nga tuig nagsugod gikan sa ulahing bahin 
sa 28 K.P. hangtod sa Agosto o Septiyembre sa 
29 K.P. Sanglit si Jesus (usab sa edad nga mga 30) 
nagpresentar sa iyang kaugalingon sa pagpabaw- 
tismo panahon sa tinghunlak, si Juan, nga mas 
magulang ug unom ka bulan, nagsugod gayod sa 
iyang ministeryo sa tingpamulak sa 29 K.P.--Luc 
3:1-3, 23. 

Nagsugod si Juan sa iyang pagsangyaw didto sa 
Kamingawan sa Judea, nga nag-ingon: “Paghinul- 
sol kamo, kay ang gingharian sa mga langit hadu- 
ol na.” (Mat 3:1, 2) Siya nagsul-ob ug besti nga bal- 
hibo sa kamelyo ug usa ka bakos nga panit sa iyang 
hawak, susama sa besti sa manalagnang si Elias. 
Ang pagkaon ni Juan naglakip sa mga dulon ug 
dugos nga ihalas. (2Ha 1:8, Mat 3:4: Mar 1:6) Siya 
usa ka magtutudlo ug busa gitawag nga “Rabbi” sa 
iyang mga tinun-an.--Ju 3:26. 

Katuyoan sa Iyang Buluhaton. Gisangyaw 
ni Juan ang bawtismo alang sa kapasayloan sa 
mga sala niadtong naghinulsol, nga nagbawtismo 
lamang sa mga Hudiyo ug mga kinabig sa relihi- 
yon sa mga Hudiyo. (Mar 1:1-5, Buh 13:24) Ang 
pagpadala kang Juan maoy pagpadayag sa mahi- 
gugmaong-kalulot sa Diyos alang sa mga Hudiyo. 
Sila nailalom sa pakigsaad uban kang Jehova apan 
sad-an tungod sa paglapas sa pakigsaad sa Balaod. 
Gipunting ni Juan kanila nga sila milapas sa pakig- 
saad, ug siya miawhag sa mga matinud-anon ug 
kasingkasing sa paghinulsol. Ang ilang pagpabaw- 
tismo sa tubig nagsimbolo niini nga paghinulsol. 
Dayon sila mahimong makaila sa Mesiyas. (Buh 
19:4) Ang tanang matang sa mga tawo miadto 
kang Juan aron magpabawtismo, lakip ang mga 
pampam ug mga maniningil ug buhis. (Mat 21:32) 
Dihay mga Pariseo ug mga Saduseo nga miadto 
usab sa panahon sa pagpamawtismo, ug batok ka- 
nila gitumong ni Juan ang iyang masakit nga 
mensahe sa mahukmanong pagsaway ug kanila 
nga siya naghisgot sa paghukom nga haduol na. 
Wala siya magpalingkawas kanila, nga nagtawag 
kanila nga “kaliwat sa mga bitin” ug nag-ingon nga 
ang ilang pagsalig nga sila mga unodnong kaliwat 
ni Abraham walay kapuslanan.---Mat 3:7-12. 

Gitudloan ni Juan kadtong miduol kaniya nga 
sila kinahanglang magpaambit ug mga butang ug 
dili mangilkil, nga sila magmatagbawon sa mga gi- 
tagana kanila ug dili manghasi kang bisan kinsa. 
(Luc 3:10-14) Gitudloan usab niya ang iyang baw- 
tismadong mga sumusunod kon unsaon sa pag- 
ampo sa Diyos. (Luc 11:1) Niining tungora “ang 
mga tawo nagpaabot ug ang tanan nangatarongan 
diha sa ilang kasingkasing bahin kang Juan: ‘Siya 
na ba kaha ang Kristo?"”" Si Juan miingon nga siya 

dili mao ang Kristo ug nagpahayag nga ang Usa 
nga nagsunod kaniya mas labaw kay kaniya. (Luc 
3:15-17) Sa dihang ang mga saserdote ug mga Le- 
vihanon miadto kaniya sa Betania tabok sa Jordan, 
sila nangutana kon siya ba si Elias o kon siya ba 
“Ang Manalagna,” ug siya mipahayag nga dili siya. 
--Ju 1:19-28. 

Walay gihimong mga milagro si Juan, dili sama 
kang Elias (Ju 10:40-42), apan siya mianhi uban 
ang espiritu ug gahom ni Elias. Siya mihimog gam- 
hanang buhat sa “pagpabalik sa mga kasingkasing 
sa mga amahan ngadto sa mga anak ug sa mga 
dili-masinugtanon ngadto sa praktikal nga kaalam 
sa mga matarong.” Gituman niya ang katuyoan 
nga tungod niana siya gipadala, “aron sa pag- 
andam alang kang Jehova ug usa ka katawhan nga 
inandam.” Sa pagkatinuod, daghan sa mga anak ni 
Israel ang iyang gipabalik ngadto kang Jehova nga 
ilang Diyos.” (Luc 1:16, 17) Nag-una siya sa hawas 
ni Jehova, si Jesu-Kristo. 

Gipailaila ni Juan “ang Kordero sa Diyos.” 
Sa tinghunlak sa 29 K.P., si Jesus miadto kang Juan 
aron magpabawtismo. Sa sinugdan si Juan mibali- 
bad, kay nahibalo sa iyang pagkamakasasala ug sa 
pagkamatarong ni Jesus. Apan miinsistir si Jesus. 
Ang Diyos misaad kang Juan ug usa ka ilhanan 
aron siya makaila sa Anak sa Diyos. (Mat 3:13, Mar 
1:9; Luc 3:21, Ju 1:33) Sa dihang nabawtismohan si 
Jesus, ang ilhanan natuman: Nakita ni Juan ang 
espiritu sa Diyos nga mikunsad diha kang Jesus ug 
nadungog ang kaugalingong tingog sa Diyos nga 
nagpahayag kang Jesus nga Iyang Anak. Dayag 
nga walay ubang tawo sa pagbawtismo kang Jesus. 
--Mat 3:16, 17; Mar 1:9-11, Ju 1:32-34, 5:31, 37. 

Sulod sa mga 40 ka adlaw human sa iyang baw- 
tismo, si Jesus didto sa kamingawan. Sa Iyang pag- 
balik, gipailaila ni Juan si Jesus ngadto sa iyang 
mga tinun-an ingong “ang Kordero sa Diyos nga 
magakuha sa sala sa kalibotan.” (Ju 1:29) Sa pag- 
kasunod adlaw si Andres ug ang laing tinun-an, 
lagmit si Juan nga anak ni Zebedeo, gipailaila 
ngadto sa Anak sa Diyos. (Juan 1:35-40) Busa si 
Juan nga Tigbawtismo, ingong usa ka matinuma- 
nong “magbalantay sa pultahan" sa toril sa mga Is- 
raelinhon, misugod sa pagtugyan sa iyang mga ti- 
nun-an ngadto sa “maayong magbalantay.”--Ju 
10:1-3, 11. 

Samtang namawtismo ang mga tinun-an ni Je- 
sus didto sa kayutaan sa Judea, si Juan namawtis- 
mo usab didto sa Enon duol sa Salim. (Ju 3:22-24) 
Sa dihang ang taho miabot kang Juan nga si Je- 
sus nakahimog daghang tinun-an, si Juan wala 
mangabugho apan mitubag: “Ang akong kalipay 
nabug-os. Kana siya kinahanglang magpadayon 
sa pagtubo, apan ako kinahanglang magpadayon 
sa pagkunhod.”---Ju 3:26-30. 

Kataposang mga Adlaw sa Iyang Minis- 
teryo. Kining mga pulonga ni Juan napamatud- 
ang tinuod. Human sa usa ka tuig o kapin pa sa 
iyang aktibong ministeryo, si Juan mapugsanong 
gikuha gikan sa kapatagan. Siya gipabalhog ni He- 
rodes Antipas sa bilanggoan tungod kay gibadlong 
ni Juan si Antipas gumikan sa iyang mananapa- 
wong kaminyoon kang Herodias, kinsa iyang giku- 
ha gikan sa iyang igsoong lalaki nga si Felipe. Si 
Antipas, nga nag-angkong usa ka Hudiyong kina- 
big nga may tulubagon sa Balaod, nahadlok kang 
Juan, kay nahibalo nga siya usa ka matarong nga 
tawo.---Mar 6:17-20: Luc 3:19, 20. 

Sa dihang si Juan didto sa bilanggoan, dayag nga 
sa Tiberias, siya nakadungog nga si Jesus mihimog 
gamhanang mga buhat, lakip ang pagbanhaw sa 
anak nga lalaki sa babayeng balo sa Nain. Kay nag- 
tinguhag pamatuod gikan kang Jesus mismo, siya 
nagpadalag duha sa iyang mga tinun-an sa pagpa- 
ngutana kang Jesus: “Ikaw ba ang Usa nga Moan- 
hi, o magpaabot pa ba kamig lain?” Si Jesus wala 
motubag nga direkta, apan atubangan sa mga ti- 
nun-an ni Juan siya nag-ayo sa daghang tawo, 
nagpagula pa gani ug mga demonyo. Dayon iyang 
gisultihan ang mga tinun-an sa pagtaho nga iyang 
gipang-ayo ang mga buta, bungol, ug bakol ug gi- 
sangyaw ang maayong balita. Busa, dili lamang pi- 
naagi sa mga pulong, kondili pinaagi sa pamatuod 
sa mga buhat ni Jesus, si Juan gihupay ug gipasa- 
ligan nga si Jesus mao ang tinuod nga Mesiyas 
(Kristo). (Mat 11:2-6, Luc 7:18-23) Human mibiya 
ang mga mensahero ni Juan, gibutyag ni Jesus 
ngadto sa panon sa katawhan nga si Juan labaw pa 
kay sa usa ka manalagna, nga siya, sa pagkatinuod 
mao ang usa nga gitumong sa gisulat sa manalag- 
na ni Jehova nga si Malaquias. Gipadapat usab niya 
ang tagna sa Isaias 40:3 ngadto kang Juan, ingon 
sa gibuhat niadto sa amahan ni Juan nga si Zacar- 
ias.--Mal 3:1, Mat 11:7-10, Luc 1:67, 76, 7:24-27. 

Gipatin-aw usab ni Jesu-Kristo sa iyang mga ti- 
nun-an nga ang pag-anhi ni Juan maoy katumanan 
sa tagna sa Malaquias 4:5, 6, nga ipadala sa Diyos 
si Elias nga manalagna sa dili pa moabot ang dako 
ug makalilisang nga adlaw ni Jehova. Bisan pa tuod 
ug dako si Juan (“Taliwala niadtong natawo gikan 
sa mga babaye wala pay gibangon nga labaw kay 
kang Juan nga Bawtista"), dili siya mahimong usa 
sa “pangasaw-onon” nga matang nga makig-ambit 
uban ni Kristo sa iyang langitnong pagmando sa 
Gingharian (Pin 21:9-11, 22:3-5), kay si Jesus mii- 
ngon, “ang usa nga ubos sa gingharian sa mga la- 
ngit labaw pa kay kaniya.” (Mat 11:11-15, 17:10-13, 
Luc 7:28-30) Sa dili direktang paagi gidepensa- 
han usab ni Jesus si Juan batok sa sumbong nga 
si Juan kuno may demonyo.--Mat 11:16-19, Luc 
7:31-35. 


JUAN 


Pipila ka panahon human niining higayona, gitu- 
man ni Herodias ang iyang gihambin nga kasuko 
batok kang Juan. Sa pagsaulog sa adlaw nga na- 
tawhan ni Herodes, nakapalipay kang Herodes ang 
sayaw sa anak nga babaye ni Herodias, nga tungod 
niana si Herodes nanumpa nga iyang ihatag kani- 
ya ang bisan unsa nga iyang pangayoon. Gihulho- 
gan sa iyang inahan, iyang gipangayo ang ulo ni 
Juan. Si Herodes, tungod sa pagtamod sa iyang pa- 
numpa ug tungod sa mga nanambong, mihatag 
sa iyang gipangayo. Si Juan gipapunggotan didto 
sa bilanggoan ug ang iyang ulo nga diha sa usa ka 
bandihado gihatag sa babaye, nga nagdala niini 
ngadto sa iyang inahan. Sa ulahi ang mga tinun-an 
ni Juan miabot ug nagkuha sa lawas ni Juan ug 
naglubong kaniya, nga nagtaho niini ngadto kang 
Jesus.---Mat 14:1-12, Mar 6:21-29. 

Human mamatay si Juan nadungog ni Herodes 
ang bahin sa ministeryo ni Jesus sa pagsangyaw, 
pag-ayo, ug pagpagula sa mga demonyo. Siya na- 
lisang, nga nahadlok nga si Jesus basin mao si 
Juan nga gibanhaw gikan sa mga patay. Human 
niadto siya nagtinguha gayod nga makita si Jesus, 
dili aron mamati sa iyang pagsangyaw, kondili tu- 
ngod kay siya dili segurado sa iyang gihunahuna. 
--Mat 14:1, 2; Mar 6:14-16, Luc 9:7-9. 

Natapos ang Pagpamawtismo ni Juan. 
Ang pagpamawtismo ni Juan nagpadayon hang- 
tod sa adlaw sa Pentekostes, 33 K.P., sa dihang gi- 
bubo ang balaang espiritu. Sukad niadto, gisang- 
yaw ang pagbawtismo sa “ngalan sa Amahan ug sa 
Anak ug sa balaang espiritu.” (Mat 28:19: Buh 2: 
21, 38) Human niadto, kadtong gibawtismohan sa 
bawtismo ni Juan kinahanglang mabawtismohan 
pag-usab sa ngalan ni Ginoong Jesus aron maka- 
dawat sa balaang espiritu.---Buh 19:1-7. 

2. Amahan sa apostol nga si Simon Pedro. Sa 
Juan 1:42 ug 21:15-17 siya gitawag ug Juan, suma- 
la sa Sinaitic Manuscript ug sa “Karaang Latin” 
nga mga bersiyon. Ang pipila ka manuskrito ug 
mga bersiyon nagtawag kaniya nga Jona. Si Jesus 
nagtawag kaniyang Jonas sa Mateo 16:17. 

3. Ang apostol nga si Juan, anak nga lalaki ni 
Zebedeo ug tingali ni Salome (itandi ang Mat 27:55, 
56; Mar 15:40) ug ang igsoon sa apostol nga si San- 
tiago---lagmit manghod ni Santiago, sanglit si San- 
tiago ang sagad nga unang ginganlan sa dihang 
hisgotan ang duha. (Mat 10:2, Mar 1:19, 29: 3:17, 
10:35, 41: Luc 6:14: 8:51, 9:28, Buh 1:13) Si Zebedeo 
naminyo kang Salome nga sakop sa balay ni David, 
lagmit ang pursosong igsoon nga babaye ni Maria 
nga inahan ni Jesus. 

Kagikan. Mopatim-aw nga ang pamilya ni 
Juan maayog kahimtang. Dakodako ang negosyo 
sa pagpangisda nga ilang gipanag-iya sanglit sila 

adunay mga kasosyo ug mga tawong sinuholan. 
(Mar 1:19, 20, Luc 5:9, 10) Ang asawa ni Zebedeo 
nga si Salome maoy lakip sa mga babayeng miu- 
ban ug mialagad kang Jesus sa dihang siya didto 
sa Galilea (itandi ang Mat 27:55, 56; Mar 15:40, 41), 
ug siya maoy usa sa nagdala ug yerbang-paalim- 
yon aron andamon ang lawas ni Jesus sa paglu- 
bong. (Mar 16:1) Dayag nga si Juan may kaugali- 
ngong balay.--Ju 19:26, 27. 

Si Zebedeo ug Salome maoy matinumanong 
mga Hebreohanon, ug ang ebidensiya nagpakita 
nga ilang gipadako si Juan sumala sa pagtulon-an 
sa Kasulatan. Siya ang gituohan sa kadaghanan 
nga mao ang tinun-an ni Juan nga Tigbawtismo 
nga kauban ni Andres sa dihang si Juan nagpahi- 
balo kanila: “Tan-awa, ang Kordero sa Diyos!” Ang 
iyang pagkaandam sa pagdawat kang Jesus ingong 
ang Kristo nagbutyag nga siya may kahibalo sa 
Hebreohanong Kasulatan. (Ju 1:35, 36, 40-42) Bi- 
sag wala hisgoti nga si Zebedeo nahimong tinun- 
an ni Juan nga Tigbawtismo o kaha ni Kristo, mo- 
patim-aw nga siya wala motutol sa iyang duha ka 
anak nga lalaki nga mahimong bug-os-panahong 
mga magsasangyaw kauban ni Jesus. 

Sa dihang si Juan ug Pedro gidala sa atuba- 
ngan sa Hudiyong mga magmamando, gilantaw 
sila ingong mga “dili edukado ug ordinaryo.” Hinu- 
noa, kini wala magpasabot nga sila walay edukas- 
yon o dili makabasa ug makasulat, apan nagpasa- 
bot nga sila wala makadawat ug pagbansay gikan 
sa rabbinikong mga tunghaan. Hinuon, kini nag- 
ingon nga “ilang naila nga sila nag-ubanan kang 
Jesus.”--Buh 4:13. 

Nahimong Tinun-an ni Kristo. Human 
ipailaila ngadto kang Jesus ingong ang Kristo sa 
tinghunlak sa 29 K.P., si Juan sa walay duhaduha 
misunod kang Jesus ngadto sa Galilea ug nahi- 
mong usa ka saksing nakakita sa Iyang unang mi- 
lagro sa Cana. (Ju 2:1-11) Siya tingali miuban 
kang Jesus gikan sa Galilea paingon sa Jerusalem, 
ug usab sa iyang pagbalik agi sa Samaria paingon 
sa Galilea, kay ang pagkatin-aw sa iyang asoy 
daw nagpamatuod niini ingong naggikan sa usa 
ka saksing nakakita sa gihubit nga mga hitabo. 
Apan, ang rekord wala maghisgot niana. (Ju 2-5) 
Bisan pa niana, wala dayon biyai ni Juan ang 
iyang negosyo sa pagpangisda sulod sa pipila ka 
panahon. Sa pagkasunod tuig, samtang si Jesus 
naglakaw ubay sa Dagat sa Galilea, si Santiago ug 
Juan didto sa sakayan uban sa ilang amahan nga 
si Zebedeo nga nag-ayo sa ilang mga pukot. Siya 
nagtawag kanila alang sa bug-os-panahong bulu- 
haton ingong “mangingisda ug mga tawo,” ug 
ang asoy ni Lucas nagpahibalo kanato: “Busa gida- 
la nilag balik ang mga sakayan sa mamala, ug gi- 

biyaan ang tanan ug misunod kaniya.” (Mat 4:18- 
22, Luc 5:10, 11; Mar 1:19, 20) Sa ulahi sila gipili 
nga mahimong mga apostoles ni Ginoong Jesu- 
Kristo.---Mat 10:2-4. 

Si Juan maoy usa sa tulo ka suod kaayong mga 
kauban ni Jesus. Si Pedro, Santiago, ug Juan gida- 
la ngadto sa bukid nga nahitaboan sa pagkausab sa 
dagway. (Mat 17:1, 2, Mar 9:2, Luc 9:28, 29) Sila la- 
mang sa mga apostoles ang gitugotan nga mosu- 
lod sa balay ni Jairo kauban ni Jesus. (Mar 5:37: Luc 
8:51) Sila mao kadtong giuban ni Jesus sa unahan 
pa kay sa ubang mga apostoles didto sa tanaman 
sa Getsemane sa gabii sa pagbudhi kaniya, bisan 
tuod niadtong higayona wala sila makasabot sa 
bug-os nga kahulogan sa maong okasyon, nga na- 
ngatulog sa tulo ka higayon ug gipukaw ni Jesus. 
(Mat 26:37, 40-45; Mar 14:33, 37-41) Si Juan mi- 
lingkod sunod kang Jesus sa panahon sa iyang ka- 
taposang Paskuwa ug sa pagsugod sa Panihapon sa 
Ginoo. (Ju 13:23) Siya ang tinun-an kinsa, sa pag- 
kamatay ni Jesus, nakadawat sa talagsaong ka- 
dungganan nga maoy gitugyanan sa pag-atiman 
sa inahan ni Jesus.---Ju 21:7, 20; 19:26, 27. 

Pag-ila Kang Juan Diha sa Iyang Ebang- 
helyo. Sa Ebanghelyo ni Juan wala gayod niya 
tawga ang iyang kaugalingon sa ngalang Juan. 
Siya gihisgotan lamang ingong usa sa mga anak ni 
Zebedeo o ingong ang tinun-an nga gihigugma ni 
Jesus. Kon siya maghisgot kang Juan nga Tig- 
bawtismo, iyang tawgon ang Tigbawtismo ingong 
“Juan” lamang, dili sama sa ubang mga magsusu- 
lat sa Ebanghelyo. Kini ang mas naandang pagta- 
wag alang sa usa nga parehog ngalan, sanglit wa- 
lay bisan kinsa ang masayop kon kinsay iyang 
gihisgotan. Ang uban mogamit pa ug angga o titu- 
lo o ubang ilhanang mga pulong aron mailhan kon 
kinsay ilang gihisgotan, sama sa gibuhat ni Juan 
sa dihang siya naghisgot sa usa sa mga Maria.---Ju 
11:1, 2; 19:25: 20:1. 

Kon lantawon ang sinulat ni Juan sa ingon niini 
nga paagi, dayag nga siya mismo ang wala hi- 
nganli nga kauban ni Andres nga kanila gipailaila 
ni Juan nga Tigbawtismo si Jesu-Kristo. (Ju 1:35- 
40) Human sa pagkabanhaw ni Jesus, naapsan ni 
Juan si Pedro samtang sila nanagan paingon sa 
lubnganan aron sa pagsusi kon tinuod ba ang taho 
nga si Jesus nabanhaw. (Ju 20:2-8) Siya nakapribi- 
lehiyo nga makakita sa nabanhaw nga Jesus nia- 
nang gabhiona (Ju 20:19, Luc 24:36) ug usab sa 
pagkasunod semana. (Ju 20:26) Siya ang usa sa 
pito nga mibalik sa pagpangisda ug nga kaniya mi- 
pakita si Jesus. (Ju 21:1-14) Si Juan didto usab sa 
bukid sa Galilea human mabanhaw si Jesus, ug 
siya mismo nakadungog sa sugo: “Paghimog mga 
tinun-an sa katawhan sa tanang kanasoran. ”---Mat 
28:16-20. 

Ulahing Kasaysayan ni Juan. Human mo- 
kayab si Jesus, si Juan didto sa Jerusalem uban sa 
nagkatigom nga mga 120 ka tinun-an sa dihang si 
Matias gipili pinaagig ripa ug giisip nga kauban sa 
11 ka ubang mga apostoles. (Buh 1:12-26) Siya did- 
to sa pagbubo sa espiritu sa adlaw sa Pentekostes 
ug nakakita sa 3,000 nga nadugang sa kongregas- 
yon niadtong adlawa. (Buh 2:1-13, 41) Siya, duyog 
kang Pedro, ang miingon atubangan sa Hudiyong 
mga magmamando bahin sa prinsipyo nga gisu- 
nod sa kongregasyon sa katawhan sa Diyos: “Kon 
matarong man sa panan-aw sa Diyos sa pagpama- 
ti kaninyo inay kay sa Diyos, kamo na ang mohu- 
kom. Apan alang kanamo, dili kami makahunong 
sa pagsulti sa mga butang nga among nakita ug 
nadungog.” (Buh 4:19, 20) Dugang pa, siya midu- 
yog sa ubang mga apostoles sa pagsulti sa San- 
hedrin: “Kinahanglang among sugton ang Diyos 
ingong magmamando inay ang mga tawo.”---Buh 
5:27-32. 

Human mamatay si Esteban sa mga kamot sa 
nangasukong mga Hudiyo, ang dakong paglutos 
midangat batok sa kongregasyon sa Jerusalem, ug 
ang mga tinun-an nagkatibulaag. Apan si Juan, 
duyog sa ubang mga apostoles, nagpabilin sa Jeru- 
salem. Sa dihang ang pagsangyaw ni Felipe nga 
tig-ebanghelyo nagpalihok sa daghan sa pagdawat 
sa pulong sa Diyos didto sa Samaria, ang naga- 
mandong lawas nagpadala kang Pedro ug Juan sa 
pagtabang niining bag-o nga mga tinun-an aron 
makadawat sa balaang espiritu. (Buh 8:1-5, 14-17) 
Si Pablo sa ulahi miingon nga si Juan maoy usa ni- 
adtong didto sa Jerusalem nga “giisip nga mga ha- 
ligi” sa kongregasyon. Si Juan, ingong usa ka mem- 
bro sa nagamandong lawas, mitunol kang Pablo ug 
Bernabe “sa tuong kamot sa pag-inambitay” sa di- 
hang sila gipadala sa ilang misyon sa pagsangyaw 
ngadto sa kanasoran (mga Hentil). (Gal 2:9) Sa 
mga 49 K.P., si Juan didto sa panagkatigom sa na- 
gamandong lawas labot sa isyu bahin sa pagtuli sa 
kinabig nga mga Hentil.---Buh 15:5, 6, 28, 29. 

Samtang si Jesu-Kristo dinhi pa sa yuta iyang 
gihisgotan nga si Juan mabuhing mas dugay kay 
sa ubang mga apostoles. (Ju 21:20-22) Ug si Juan 
nag-alagad gayod nga matinumanon kang Jehova 
sa mga 70 ka tuig. Sa hinapos sa iyang kinabuhi 
siya gidestiyero ngadto sa pulo sa Patmos, diin 
siya nahidangat didto “tungod sa pagsulti bahin sa 
Diyos ug sa pagpamatuod bahin kang Jesus.” (Pin 
1:9) Nagpamatuod kini nga siya aktibo gayod sa 
pagsangyaw sa maayong balita, bisan pag tigulang 
na kaayo (sa mga 96 K.P.). 

Samtang didto sa Patmos, si Juan gitugahan 
ug kahibulongang panan-awon sa Pinadayag, nga 
matinumanon niyang gisulat. (Pin 1:1, 2) Gituo- 
han sa kadaghanan nga siya gidestiyero ni Em- 
perador Domitian ug gibuhian sa manununod ni 

Domitian nga si Emperador Nerva (96-98 K.P.). Su- 
mala sa tradisyon, siya miadto sa Efeso, diin iyang 
gisulat ang iyang Ebanghelyo ug ang iyang tulo 
ka sulat nga nag-ulohang Una, Ikaduha, ug Ika- 
tulong Juan, sa mga 98 K.P. Sumala sa tradis- 
yon, gituohan nga siya namatay didto sa Efeso sa 
mga 100 K.P. sa panahon sa paghari ni Empera- 
dor Trajan. 

Personalidad. Ang mga eskolar kasagarang 
mihinapos nga si Juan maoy usa ka tawong luya- 
hon, emosyonal, ug mapamalandongon. Sama sa 
giingon sa usa ka komentarista: “Si Juan, pinaagi sa 
iyang mapalandongon, halalom, mithianong huna- 
huna, nagkinabuhi nga samag manulonda.” (Com- 
mentary on the Holy Scriptures ni Lange, gihubad 
ug giedit ni P. Schaff, 1976, Tomo 9, p. 6) Gipasu- 
kad nila ang ilang opinyon bahin sa personalidad ni 
Juan sa kamatuoran nga si Juan naghisgot pag- 
ayo mahitungod sa gugma, ug tungod kay dili ka- 
ayo siya prominente diha sa Mga Buhat sa mga 
Apostoles sama kang Pedro ug Pablo. Dugang pa, 
sila nag-ingon nga morag gitugotan niya nga si 
Pedro ang mangunay sa pagpakigsulti sa dihang 
nag-uban sila. 

Tinuod nga sa dihang si Pedro ug Juan nag- 
uban, si Pedro halos kanunayng mao ang tigpama- 
ba. Apan ang asoy wala mag-ingon nga naghilom 
si Juan. Hinunoa, sa dihang didto atubangan sa 
mga magmamando ug mga ansiyano, si Pedro ug 
Juan ang namulong nga walay kokahadlok. (Buh 4: 
13, 19) Ingon man usab, si Juan maisogong namu- 
long, sama sa ubang mga apostoles atubangan sa 
Sanhedrin, bisan tuod nga si Pedro ang espesipi- 
kong ginganlan. (Buh 5:29) Ug kon bahin sa pagka- 
aktibo, pagkaliksihon nga tawo, dili ba tungod sa 
kahinam iyang naapsan si Pedro sa pag-adto sa 
lubnganan ni Jesus?---Ju 20:2-8. 

Sayo sa ilang ministeryo ingong mga aposto- 
les, si Juan ug ang iyang igsoong si Santiago gi- 
anggaan ni Jesus ug Boanerges (nagkahulogang 
“Mga Anak sa Dalugdog”). (Mar 3:17) Kining titu- 
loha wala gayod magpasabot ug bisan unsang ka- 
huyang sa emosyon o kakulag kabaskog, kondili, 
nagpasabot sa kusganong personalidad. Sa dihang 
ang usa ka Samarianhong balangay wala modawat 
kang Jesus, kining “Mga Anak sa Dalugdog" an- 
dam sa pagpakanaog ug kalayo gikan sa langit 
aron sa paglaglag sa mga molupyo niini. Sa miagi, 
si Juan misulay sa pagpugong sa usa ka tawo sa 
pagpagulag mga demonyo sa ngalan ni Jesus. Nii- 
ning duha ka higayon gihatag ni Jesus ang pag- 
badlong ug pagtul-id.---Luc 9:49-56. 

Niadtong mga higayona ang duha ka managso- 
on nasayop sa pagsabot ug nawad-an gayod sa pa- 
nimbang ug sa mahigugmaon, maluluy-on nga es- 
piritu nga ilang naugmad sa ulahi. Bisan pa niana, 

niining duha ka higayon ang managsoon nagpaki- 
tag espiritu sa pagkamaunongon ug usa ka deter- 
minado ug kusganong personalidad, nga sa di- 
hang nagiyahan sa hustong direksiyon, naghimo 
kanilang malig-on, kusganon, matinumanong mga 
saksi. Si Santiago namatay ingong martir sa mga 
kamot ni Herodes Agripa I (Buh 12:1, 2), ug si Juan 
milahutay ingong usa ka haligi “sa kasakitan ug 
sa gingharian ug sa paglahutay kauban ni Jesus” 
ingong ang kataposang buhi nga apostol.---Pin 1:9. 

Sa dihang si Santiago ug Juan nag-awhag sa 
ilang inahan sa paghangyo aron sila makalingkod 
tupad ni Kristo diha sa iyang Gingharian, sila nag- 
pakitag ambisyosong espiritu nga nakapasuko sa 
ubang mga apostoles. Apan kini naghatag kang Je- 
sus ug maayong kahigayonan sa pagpatin-aw nga 
ang usa nga dako taliwala kanila maoy usa nga 
moalagad sa uban. Dayon iyang gipasiugda nga bi- 
san gani Siya mianhi aron sa pag-alagad ug sa pag- 
hatag sa iyang kinabuhi ingong lukat alang sa dag- 
han. (Mat 20:20-28, Mar 10:35-45) Bisan tuod ang 
ilang tinguha maoy hinakog, ang maong hitabo 
nagbutyag sa ilang pagtuo sa pagkatinuod sa Ging- 
harian. 

Sa pagkatinuod kon ang personalidad ni Juan 
sama pa sa gihulagway sa relihiyosong mga ko- 
mentarista--huyang, di-praktikal, luyahon, hilo- 
mon--dili unta siya gamiton ni Jesu-Kristo sa 
pagsulat sa makapatandog, kusganong basahon sa 
Pinadayag, nga niana si Kristo sublisubling nagda- 
sig sa mga Kristohanon nga mahimong mga ma- 
nanaog sa kalibotan, naghisgot sa maayong bali- 
ta nga isangyaw sa tibuok yuta, ug nagpagulag 
madalugdogong mga paghukom sa Diyos. 

Tinuod nga si Juan naghisgot pag-ayo mahitu- 
ngod sa gugma kay sa ubang mga magsusulat sa 
Ebanghelyo. Kini dili pamatuod sa bisan unsang 
kahuyang sa emosyon. Sa kasukwahi, ang gugma 
maoy usa ka kusganong hiyas. Ang tibuok Balaod 
ug mga Manalagna gipasukad sa gugma. (Mat 
22:36-40) “Ang gugma dili gayod mapakyas.” (1Co 
13:8) Ang gugma “maoy usa ka hingpit nga bugkos 
sa panaghiusa.” (Col 3:14) Ang gugma, ang ma- 
tang nga gipasiugda ni Juan, mounong sa prinsip- 
yo ug makahatag ug kusganong pagbadlong, pag- 
tul-id, ug disiplina, ingon man sa kalulot ug kaluoy. 

Bisan asa nga siya hisgotan diha sa asoy sa si- 
noptiko o unang tulo ka Ebanghelyo, ingon man sa 
tanan niyang mga sinulat, si Juan nagpasundayag 
kanunay sa samang kusganong gugma ug pagka- 
maunongon kang Jesu-Kristo ug sa iyang Amahan 
nga si Jehova. Ang pagkamaunongon ug ang pag- 
dumot kon unsay daotan iyang gipakita pinaagi sa 
iyang pagpaila sa daotang mga motibo o mga kina- 
iya nga nadayag diha sa mga lihok sa uban. Siya 
lamang ang nagsulti kanato nga si Judas mao ang 

nagbagulbol labot sa paggamit ni Maria ug maha- 
long pahumot aron ibubo diha sa mga tiil ni Jesus 
ug ang katarongan sa pagreklamo ni Judas maoy 
tungod kay siya ang naghupot sa kahon sa salapi 
ug nga siya usa ka kawatan. (Ju 12:4-6) Siya nag- 
ingon nga si Nicodemo mihinok pag-adto kang 
Jesus 'sa panahon sa kagabhion. (Ju 3:2) Siya 
naghisgot ug seryosong kasaypanan ni Jose nga 
taga-Arimatea, nga siya maoy “usa ka tinun-an ni 
Jesus apan sa tago, tungod sa iyang kahadlok sa 
mga Hudiyo.” (Ju 19:38) Dili madawat ni Juan nga 
si bisan kinsa magpaila nga usa ka tinun-an sa 
iyang Agalon apan maulaw tungod niana. 

Naugmad na ni Juan ang bunga sa espiritu sa 
mas dakong sukod sa dihang iyang gisulat ang 
iyang Ebanghelyo ug mga sulat kay sa dihang siya 
batan-on pa nga bag-o lang nakig-uban kang Je- 
sus. Wala gayod niya ipakita ang kinaiya nga iyang 
gipakita sa dihang siya mihangyo ug espesyal nga 
puwesto sa Gingharian. Ug diha sa iyang mga si- 
nulat atong makita ang mga ekspresyon bahin sa 
iyang pagkahamtong ug sa iyang maayong tam- 
bag nga motabang kanato sa pagsundog sa iyang 
matinumanon, maunongon, madasigong dalan. 

4. Si Juan Marcos. Usa sa mga tinun-an ni Je- 
sus ug ang magsusulat sa Maayong Balita Sumala 
ni Marcos. Siya sagad gitawag nga Marcos nga 
Ebanghelisador. Ang Marcos maoy iyang angga. 
Ang pinuy-anan sa iyang inahang si Maria sa Jeru- 
salem maoy usa ka tigomanan sa mga tinun-an. 
(Buh 12:12) Siya miuban kang Pablo ug Bernabe sa 
unang misyonaryong panaw ni Pablo (Buh 12:25, 
13:5), apan siya mibiya kanila didto sa Perga sa 
Pamfilia ug mibalik sa Jerusalem. (Buh 13:13) Tu- 
ngod niini midumili si Pablo sa pagpauban kang 
Marcos sa iyang sunod nga panaw, busa si Berna- 
be miadto sa laing direksiyon, nga nagpauban kang 
Marcos. (Buh 15:36-41) Bisan pa niana, si Marcos 
dayag nga nagpamatuod sa ulahi nga siya usa ka 
kasaligan ug masibotong magbubuhat, kay si Pab- 
lo misulat kang Timoteo gikan sa Roma, diin siya 
nabilanggo: “Kuhaa si Marcos ug dad-a siya diri 
uban kanimo, kay siya mapuslanon kanako sa pag- 
alagad.”--2Ti 4:11, tan-awa ang MARCOS. 

5. Usa ka Hudiyong magmamando (lagmit nga 
usa ka paryente sa pangulong saserdote nga si 
Anas) nga miduyog kang Anas ug Caifas sa pagpa- 
dakop sa mga apostoles nga si Pedro ug Juan ug sa 
pagpadala kanila sa ilang atubangan. Bisag sila 
may pamatuod sa milagro ni Pedro sa pag-ayo 
sa tawong bakol, sila nagsugo kang Pedro ug Juan 
sa paghunong sa ilang pagsangyaw ug sa dugang 
naghulga kanila. Apan kay walay pasukaranan sa 
pagsilot sa mga apostoles ug tungod sa kahadlok sa 
mga tawo, sila nagpagawas kanila.--Buh 3:1-8, 
4:5-22. 

JUAN, MAAYONG BALITA SUMALA NI. 
Usa ka asoy bahin sa yutan-ong kinabuhi ug minis- 
teryo ni Jesu-Kristo, ang kataposan sa upat ka 
Ebanghelyo nga gisulat. 

Magsusulat. Bisan tuod ang basahon wala 
magpaila sa ngalan sa magsusulat niini, halos gida- 
wat sa tanan nga kini gisulat ni apostol Juan. Sukad 
sa sinugdanan, ang iyang pagkamagsusulat wala 
kuwestiyona, gawas sa usa ka gamayng grupo sa 
ikaduhang siglo nga mitutol tungod kay ilang giisip 
nga ang mga pagtulon-an niini nga basahon maoy 
sukwahi sa naandang doktrina, apan dili tungod sa 
bisan unsang ebidensiya bahin sa magsusulat niini. 
Sukad lamang sa pagtungha sa modernong mga 
“kritiko” nga gikuwestiyon pag-usab ang pagka- 
magsusulat ni Juan. 

Ang pangsulod nga ebidensiya nga si apostol 
Juan, nga anak nga lalaki ni Zebedeo, mao gayod 
ang magsusulat naglakip sa daghan kaayong pa- 
matuod gikan sa nagkalainlaing mga panglantaw 
nga tungod niini, sa kasukwahi, kini nangibabaw sa 
bisan unsang mga argumento. Diyutay lamang ka- 
ayo ang mga butang nga gihisgotan dinhi, apan 
ang alistong magbabasa, nga maghunahuna niini, 
makakaplag ug daghan pa gayod. Ang pipila mao 
kini: 

(1) Ang magsusulat sa basahon dayag nga usa 
ka Hudiyo, sumala sa gipakita sa iyang pagkasina- 
ti sa Hudiyohanong mga panghunahuna.--Ju 1:21, 
6:14: 7:40, 12:34. 

(2) Siya usa ka lumad nga molupyo sa yuta sa Pa- 
lestina, sumala sa gipaila sa iyang bug-os nga pag- 
kasinati sa maong dapit. Ang mga detalye nga 
gihisgotan bahin sa mga dapit nga ginganlan nag- 
paila sa iyang personal nga kahibalo bahin niini. 
Iyang gihisgotan ang “Betania tabok sa Jordan” (Ju 
1:28) ug ang “Betania duol sa Jerusalem.” (11:18) 
Siya misulat nga dihay usa ka tanaman sa dapit 
nga gilansangan ni Kristo ug may usa ka bag-ong 
handomanang lubnganan diha niana (19:41), nga si 
Jesus namulong “didto sa dapit sa tipiganan sa 
bahandi samtang nanudlo siya didto sa templo” 
(8:20), ug nga “tingtugnaw kadto, ug si Jesus nag- 
lakaw didto sa templo sa mga portiko ni Solomon” 
(10:22, 23). 

(3) Ang mismong pamatuod sa magsusulat ug 
ang tinuod nga ebidensiya nagpakita nga siya usa 
ka saksing-nakakita. Iyang ginganlan ang mga in- 
dibiduwal nga nagsulti o nagbuhat sa pipila ka bu- 
tang (Ju 1:40, 6:5, 7: 12:21, 14:5, 8, 22; 18:10), siya 
detalyado bahin sa mga panahon sa mga panghita- 
bo (4:6, 52: 6:16: 13:30, 18:28: 19:14, 20:1, 21:4): 
siya naghisgot ug tinuod nga gidaghanon sa iyang 
mga paghubit, nga nagbuhat niana nga dili mapa- 
siatabon.--1:35: 2:6, 4:18: 5:5; 6:9, 19, 19:23, 21: 
8, 11. 

(4) Ang magsusulat maoy usa ka apostol. Walay 
lain gawas sa usa ka apostol ang mahimong sak- 
sing-nakakita sa daghan kaayong mga panghitabo 
nga nalangkit sa ministeryo ni Jesus, usab ang 
iyang lalom nga kahibalo bahin sa hunahuna, mga 
pagbati, ug mga pangatarongan ni Jesus sa pipila 
ka buhat nagbutyag nga siya maoy kauban sa 12 
nga mikuyog kang Jesus sa tibuok niyang minister- 
yo. Pananglitan, siya nagsulti kanato nga si Jesus 

nangutana kang Felipe aron sa pagsulay kaniya, 
“kay nahibalo man siya kon unsay iyang pagabuha- 
ton.” (Ju 6:5, 6) Si Jesus nahibalo “sa iyang kauga- 
lingon nga ang iyang mga tinun-an nagbagulbol.” 
(6:61) Siya nasayod “sa tanang butang nga moda- 
ngat kaniya.” (18:4) Siya “miagulo diha sa espiritu 
ug naguol.” (11:33, itandi ang 13:21, 2:24, 4:1, 2, 
6:15: 7:1.) Ang magsusulat pamilyar usab sa mga 
hunahuna ug mga pagbati sa mga apostoles, nga 


Ang asoy ni apostol Juan sa kinabuhi ni Jesus, nagpasiugda sa 
tema nga si Jesus mao ang Kristo nga Anak sa Diyos, nga pi- 
naagi kaniya mabatonan ang walay kataposang kinabuhi 

Gisulat sa mga 98 K.P., kapin sa 30 ka tuig human masulat ang 
kataposan sa ubang tulo ka Ebanghelyo ug 65 ka tuig human 
sa kamatayon ni Jesus 


Ang Pulong nahimong unod ug nailhan ingong ang Kor- 
dero sa Diyos, ang Anak sa Diyos, ug ang Kristo 
(1:1-51) 

Ang Pulong, kinsa sa sinugdan uban sa Diyos, mipuyo ta- 
liwala sa mga tawo apan gisalikway sa iyang katawhan: 
kadtong midawat kaniya gihatagan ug awtoridad nga mahi- 
mong mga anak sa Diyos 


Si Juan nga Tigbawtismo nagpamatuod nga si Jesus mao ang 
Anak sa Diyos ug ang Kordero sa Diyos nga magakuha sa 
sala sa kalibotan 


Si Andres ug dayon ang uban pa nakombinsir nga si Jesus 
mao ang Kristo 
Ang mga milagro ug ang pagwali ni Jesus nagpasunda- 
yag nga siya mao ang Kristo, nga pinaagi kaniya ma- 
angkon ang walay kataposang kinabuhi (2:1-6:71) 
Si Jesus naghimo sa tubig nga bino didto sa Cana 


Siya nagsulti kang Nicodemo nga ang Diyos nagpadala sa 
lyang bugtong nga Anak aron nga ang mga matinumanon 
makabaton ug kinabuhing walay kataposan 


Siya nakigsulti sa usa ka babayeng Samarianhon bahin sa 
espirituwal nga tubig nga mohatag ug kinabuhing walay ka- 
taposan, ug siya nagpaila sa iyang kaugalingon nga mao 
ang Kristo 

Si Jesus mihimog mga milagro sa pagpang-ayo, ang mga Hu- 
diyo mitutol sa dihang ang usa ka pagpang-ayo nahitabo sa 
lgpapahulay, ug buot nilang patyon siya 

Nagmantala nga kadtong motuo kaniya makabaton ug kina- 
buhing walay kataposan, si Jesus nagtagna sa pagkaban- 
haw sa tanang anaa sa handomanang mga lubnganan 


Siya milagrosong nagpakaon sa mga 5,000 ka lalaki, sa di- 
hang ang panon sa katawhan buot mohimo kaniyang hari, 
siya mipahawa, sa dihang ang katawhan padayong misunod 
kaniya, siya nagpaila sa iyang kaugalingon ingong ang tina- 
pay nga nanaog gikan sa langit ug nagsulti kanila nga sila 
kinahanglang mokaon sa iyang unod ug moinom sa iyang 
dugo kon buot nila ang kinabuhing walay kataposan 

Misamot ang pagkamabatokon ngadto sa Anak sa Di- 
yos (7:1-12:50) 

Si Jesus maisogong nagwali sa dapit sa templo bisan tuod 
ang pangulong mga saserdote ug ang mga Pariseo buot 
modakop kaniya 

Si Jesus nagmantala nga siya mao ang kahayag sa kalibotan 
ug nga ang kamatuoran makapahigawas sa iyang mga ma- 
miminaw, apan sila misulay sa pagbato kaniya 


Sa lgpapahulay, giayo ni Jesus ang usa ka tawo nga nata- 
wong buta, nasuko pag-ayo ang mga Pariseo 

Si Jesus nagpaila sa iyang kaugalingon ingong ang maayong 
magbalantay, nga nagpatin-aw nga ang iyang mga karnero 
mamati sa iyang tingog, ang mga Hudiyo misulay na usab 
sa pagbato kaniya 

Ang pagkabanhaw ni Lazaro nakapahadlok pag-ayo sa Hudi- 
yong relihiyosong mga pangulo, determinado sila nga ipapa- 
tay gayod si Jesus ug Lazaro 

Si Jesus misakay paingon sa Jerusalem ug giabiba ingong 
Hari sa panon sa katawhan apan dili sa mga Pariseo 

Sa kataposang Paskuwa, si Jesus mihatag ug panamilit 

nga tambag sa iyang mga sumusunod (13:1--17:26) 

Siya naghugas sa ilang mga tiil aron itudlo ang pagka- 
mapainubsanon ug naghatag ug “bag-ong sugo,” nga sila 
kinahanglang maghigugmaay sa usag usa sama sa iyang 
paghigugma kanila 

Siya nagpaila sa iyang kaugalingon nga mao ang dalan, ang 
kamatuoran, ug ang kinabuhi, siya nagsaad sa pagpadala 
sa balaang espiritu ngadto sa iyang mga tinun-an human 
sa iyang pagbiya 

Aron mamunga, ang iyang mga sumusunod kinahanglang 
magpabiling nahiusa uban kaniya, ang matuod nga paras: 
apan sila pagalutoson 


Si Jesus nag-ampo alang sa iyang mga sumusunod ug nagta- 
ho sa iyang Amahan nga siya nakahuman na sa buluhaton 
nga gitudlo kaniya, nga nagpadayag sa Iyang ngalan 

Si Jesus gidakop, gisalikway sa Hudiyohanong nasod, 
ug gilansang (18:1-19:42) 

Sa Getsemane, si Jesus gidakop: siya gidala sa atubangan ni 
Anas, Caifas, ug dayon kang Pilato 

Iyang gisultihan si Pilato nga ang Iyang gingharian dili bahin 
niining kalibotana 

Sa dihang ang mga paningkamot ni Pilato sa pagbuhi kaniya 
napakyas, si Jesus gilansang ug namatay 

Si Jose nga taga-Arimatea ug si Nicodemo nag-atiman sa 
iyang paglubong 

Ang ebidensiya sa pagkabanhaw ni Jesus nagpaluyo 
sa pamatuod ni Juan nga kining usa mao gayod ang 

Kristo (20:1--21:25) 

Si Jesus nakita ni Maria Magdalena, dayon sa ubang mga ti- 
nun-an, lakip kang Tomas 

Sa Galilea, siya mihimog usa ka kataposang milagro, nga 
nagpahinabog milagrosong kuha sa isda, ug dayon siya mi- 
sugo: “Pakan-a ang akong gagmayng mga karnero” 

ang pipila niini sayop ug gitul-id sa ulahi.---2:21, 
22: 11:13, 12:16, 13:28, 20:9: 21:4. 

(5) Dugang pa, ang magsusulat gihisgotan 
ingong “ang tinun-an nga gihigugma ni Jesus.” (Ju 
21:20, 24) Siya dayag nga maoy usa sa tulo ka la- 
bing suod nga mga apostoles nga wala ibulag ni Je- 
sus sa daghang higayon, sama sa pagkausab sa 
iyang dagway (Mar 9:2) ug sa panahon sa iyang ka- 
sakitan didto sa tanaman sa Getsemane. (Mat 26: 
36, 37) Niining tulo ka apostoles, si Santiago wala 
isipa ingong mao ang magsusulat tungod kay siya 
gipatay ni Herodes Agripa I sa mga 44 K.P. Wala 
gayoy ebidensiya nga kini nga Ebanghelyo gisulat 
sa maong sayo nga petsa. Si Pedro wala usab isipa 
nga mao ang magsusulat tungod sa paghisgot sa 
iyang ngalan kauban sa “tinun-an nga gihigugma 
ni Jesus.”--Ju 21:20, 21. 

Pagkatinuod. Ang Ebanghelyo ni Juan gida- 
wat ingong kanonikal sa unang Kristohanong kong- 
regasyon. Kini makita diha sa halos tanang ka- 
raang mga katalogo, ug kini gidawat diha niana 
nga mga katalogo nga wala duhaduhai ingong 
tinuod. Ang mga sulat ni Ignatius sa Antioquia 
(mga 110 K.P.) naundan ug tataw nga mga timail- 
han sa iyang paggamit sa Ebanghelyo ni Juan, 
sama usab sa mga sinulat ni Justin Martyr usa 
ka kaliwatan sa ulahi. Kini makita diha sa tanan 
nga labing hinungdanong mga codex sa Kristo- 
hanon Gregong Kasulatan---ang Sinaitic, Vatican, 
Alexandrine, Ephraemi, Bezae, Washington I, ug 
Koridethi nga mga codex--ingon man diha sa ta- 
nang unang mga bersiyon. Usa ka tipik niini nga 
Ebanghelyo nga naundan ug bahin sa Juan kapi- 
tulo 18 makaplagan diha sa John Rylands Papy- 
rus 457 (P32), sa unang katunga nga bahin sa ika- 
duhang siglo. Ang mga bahin usab sa kapitulo 10 
ug 11 makaplagan diha sa Chester Beatty Papyrus 
Num. 1 (P), ug ang usa ka dakong bahin sa tibuok 
nga basahon makaplagan diha sa Bodmer Papy- 
rus Num. 2 (P49) sa unang bahin sa ikatulong siglo. 

Kon Kanus-a ug Diin Gisulat. Gituohan sa 
kadaghanan nga si Juan gibuhian gikan sa pagka- 
destiyero sa pulo sa Patmos ug siya didto o duol sa 
Efeso, mga 100 km (60 mi) gikan sa Patmos, sa pa- 
nahon nga iyang gisulat ang iyang Ebanghelyo ni- 
adtong mga 98 K.P. Ang Romano nga si Empera- 
dor Nerva (96-98 K.P.) nagpasig-uli sa daghan nga 
nadestiyero sa pagkatapos sa paghari sa gisundan 
niya nga emperador nga si Domitian. Si Juan lag- 
mit maoy usa niini. Sa Pinadayag nga nadawat ni 
Juan didto sa Patmos, ang Efeso maoy usa sa mga 
kongregasyon nga gisugo siya nga iyang sulatan. 

Si Juan tigulang na kaayo, lagmit mga 90 o 100 
sa dihang siya misulat sa iyang Ebanghelyo. Siya 
dayag nga sinati sa ubang tulo ka asoy sa yutan- 

ong kinabuhi ug ministeryo ni Jesus, maingon man 
sa Mga Buhat sa mga Apostoles ug sa mga sulat 
nga gisulat ni Pablo, Pedro, Santiago, ug Judas. Siya 
nakabaton sa kahigayonan sa pagkakita sa bug-os 
nga pagpadayag sa Kristohanong doktrina ug na- 
kakita sa mga resulta sa pagwali niini ngadto sa ta- 
nang kanasoran. Siya usab nakakita sa pagsugod sa 
“tawo sa kalapasan.” (2Te 2:3) Nasaksihan niya ang 
daghang tagna ni Jesus nga natuman na, ilabina 
ang pagkalaglag sa Jerusalem ug ang kataposan ni- 
anang Hudiyohanong sistema sa mga butang. 

Katuyoan sa Ebanghelyo ni Juan. Si Juan, 
nga giinspirar sa balaang espiritu, mapilion sa mga 
panghitabo nga iyang giasoy, tungod kay, sumala 
sa iyang giingon: “Sa pagkatinuod, si Jesus naghi- 
mo usab ug daghang uban pang mga ilhanan atu- 
bangan sa mga tinun-an, nga wala mahisulat nii- 
ning linukot nga basahon,” ug, “Sa pagkatinuod, 
adunay daghang uban pa usab nga mga butang 
nga gihimo si Jesus, nga, kon kini sila isulat nga de- 
talyado kaayo, sa akong hunahuna, ang kalibotan 
dili paigo sa mga linukot nga basahon nga masu- 
lat.”--Ju 20:30, 21:25. 

Anaa kining mga butanga sa hunahuna, gipaha- 
yag ni Juan ang iyang katuyoan sa pagsulat sa asoy 
nga siya gitultolan sa pagsulat pinaagig pag-inspi- 
rar, nga niana diyutay lamang ang iyang gisubli sa 
nasulat na una pa niana: “Apan kini nahisulat aron 
kamo motuo nga si Jesus mao ang Kristo nga Anak 
sa Diyos, ug aron nga, tungod sa pagtuo, makaba- 
ton kamo ug kinabuhi pinaagi sa iyang ngalan.” 
--Ju 20:31. 

Gipasiugda ni Juan nga ang iyang gisulat maoy 
tinuod gayod ug nga kini aktuwal nga nahitabo. (Ju 
1:14, 21:24) Ang iyang Ebanghelyo maoy usa ka bi- 
lilhong tampo nganha sa kanon sa Bibliya ingong 
pamatuod sa aktuwal nga saksing-nakakita gikan 
sa kataposang buhi nga apostol ni Jesu-Kristo. 

Kaylap nga Gipatik. Ang Maayong Balita Su- 
mala ni Juan mao ang labing kaylap nga gipatik sa 
bisan unsang bahin sa Bibliya. Linibo ka kopya sa 
Ebanghelyo ni Juan ang bulag nga gipatik ug gi- 
apod-apod, gawas pa sa paglakip niini diha sa mga 
kopya sa kompletong Bibliya. 

Bili. Kaharmonya sa Pinadayag, nga niana si 
Jesu-Kristo nag-ingon nga siya mao “ang sinugdan 
sa kalalangan sa Diyos” (Pin 3:14), gipunting ni 
Juan nga kini Siya maoy uban sa Diyos “sa sinug- 
dan” ug nga “ang tanang butang milungtad pinaa- 
gi kaniya.” (Ju 1:1-3) Sa tibuok nga Ebanghelyo 
iyang gipasiugda ang pagkasuod niining bugtong 
nga Anak sa Diyos uban sa iyang Amahan, ug 
iyang gikutlo ang daghan sa mga gipamulong ni Je- 
sus nga nagpadayag sa maong pagkasuod. Sa ti- 
buok nga basahon kita gipaamgo kanunay bahin 

sa Amahan-Anak nga relasyon, sa pagpasakop sa 
Anak, ug sa pagsimba sa Anak kang Jehova ingong 
Diyos. (Ju 20:17) Tungod niini nga pagkasuod, nahi- 
mong takos ang Anak aron ipadayag ang Amahan 
sa paaging dili gayod mabuhat ni bisan kinsa ug 
nga wala gayod mahimo sa mga alagad sa Diyos sa 
kapanahonang milabay. Ug gipasiugda ni Juan ang 
mabinationg gugma sa Amahan alang sa Anak ug 
alang niadtong mahimong mga anak sa Diyos pina- 
agi sa pagpasundayag ug pagtuo diha sa Anak. 

Si Jesu-Kristo gipaila ingong galamiton sa Diyos 
sa pagpanalangin sa katawhan ug ang bugtong 
dalan sa pagduol ngadto sa Diyos. Siya gipada- 
yag ingong ang Usa nga pinaagi kaniya moa- 
bot ang dili-takos nga kalulot ug kamatuoran (Ju 
1:17), usab ingong “ang Kordero sa Diyos” (1:29), 
ang “bugtong nga Anak sa Diyos" (3:18), “ang pa- 
manhonon” (3:29), ang “tinuod nga tinapay nga 
gikan sa langit” (6:32), “ang tinapay sa Diyos" 
(6:33), “ang tinapay sa kinabuhi” (6:35), “buhing ti- 
napay” (6:51), “ang kahayag sa kalibotan” (8:12), 
ang “Anak sa tawo” (9:35), “ang pultahan” sa toril 
(10:9), “ang maayong magbalantay” (10:11), “ang 
pagkabanhaw ug ang kinabuhi” (11:25), “ang dalan 
ug ang kamatuoran ug ang kinabuhi” (14:6), ug 
“ang matuod nga punoan sa paras” (15: 1). 

Ang posisyon ni Jesu-Kristo ingong Hari gipa- 
siugda (Ju 1:49, 12:13, 18:33), ingon man usab 
ang iyang awtoridad ingong Maghuhukom (5:27) 
ug ang gahom sa pagbanhaw nga gihatag kaniya 
sa iyang Amahan. (5:28, 29: 11:25) Gipadayag ni 
Juan ang papel ni Kristo sa pagpadala sa bala- 
ang espiritu ingong “magtatabang,” sa paglihok 
ingong tigpahinumdom, tigpamatuod alang Kani- 
ya, ug ingong magtutudlo. (14:26, 15:26, 16:14, 15) 
Apan wala tugoti ni Juan nga makalimtan sa mag- 
babasa ang kamatuoran nga kini mao gayod ang 
espiritu sa Diyos, nga naggikan sa Diyos ug gipada- 
la pinaagi sa Iyang pagbuot. Gipatin-aw ni Jesus 
nga ang balaang espiritu dili makahimo niana nga 
buluhaton gawas kon siya makaadto na sa Ama- 
han, kinsa mas labaw pa kay kaniya. (16:7: 14:28) 
Unya ang iyang mga tinun-an mobuhat ug mas la- 
baw pa gani nga mga buhat, tungod kay si Kristo 
mahiuban na usab sa iyang Amahan ug motubag 
sa mga hangyo nga gipangayo pinaagi sa iya mis- 
mong ngalan, ug ang tanan maoy alang sa pagha- 
tag ug kahimayaan sa Amahan.— 14:12-14. 

Gipadayag usab ni Juan nga si Jesu-Kristo mao 
ang halad lukat alang sa katawhan. (Ju 3:16; 15:13) 
Ang iyang titulo nga “Anak sa tawo” nagpahinum- 
dom kanato sa iyang pagkasuod kaayo sa tawo pi- 
naagi sa pagkahimong unod, ingong paryente sa 
tawo, ug tungod niini, sumala sa gilandongan diha 
sa Balaod, mao ang manlulukat ug tigpanimalos sa 
dugo. (Lev 25:25, Num 35:19) Gisultihan ni Kristo 

ang iyang mga tinun-an nga ang magmamando ni- 
ining kalibotana walay gahom diha kaniya apan 
iyang nadaog ang kalibotan ug, ingong resulta, ang 
kalibotan gihukman ug ang magmamando niini pa- 
lagpoton. (Ju 12:31, 14:30) Ang mga sumusunod ni 
Jesus gidasig sa pagdaog sa kalibotan pinaagi sa 
pagkamaunongon ug paghupot sa ilang integridad 
ngadto sa Diyos sama sa gihimo ni Jesus. (Ju 
16:33) Kini nahiuyon sa Pinadayag nga nadawat ni 
Juan, nga niana gisubli ni Kristo ang pangina- 
hanglan sa pagdaog ug gisaad niya ang dagaya 
nga langitnong mga ganti uban kaniya alang niad- 
tong nahiusa uban kaniya.--Pin 2:7, 11, 17, 26, 3: 
5, 12, 21. 

Ang Mini nga Asoy sa Juan 7:53-8:11. Ki- 
ning 12 ka bersikulo dayag nga gidugang nganha 
sa orihinal nga teksto sa Ebanghelyo ni Juan. Kini 
dili makaplagan diha sa Sinaitic Manuscript o sa Va- 
tican Manuscript Num. 1209, bisan tuod kini maki- 
ta diha sa ikalimang-siglo nga Codex Bezae ug sa 
ulahi nga Gregong mga manuskrito. Apan kini 
wala ilakip sa kadaghanang naunang mga bersi- 
yon. Dayag nga kini dili bahin sa Ebanghelyo ni 
Juan. Usa ka grupo sa Gregong mga manuskrito 
nagbutang niini nga asoy diha sa kataposan sa 
Ebanghelyo ni Juan; ang laing grupo nagbutang ni- 
ini sunod sa Lucas 21:38, nga nagpaluyo sa kon- 
klusyon nga kini maoy mini ug dili inspirado nga 
mga teksto. 


JUAN, ANG MGA SULAT NI. Kini nga 
mga sulat maoy lakip sa kataposang mga bahin sa 
inspiradong Kasulatan nga gisulat. Bisan tuod ang 
ngalan ni apostol Juan dili makaplagan niini nga 
mga sulat, kadaghanan sa mga eskolar nagkauyon 
sa tradisyonal nga panglantaw nga ang magsusulat 
sa Maayong Balita Sumala ni Juan ug sa tulo ka su- 
lat nga nag-ulohang Una, Ikaduha, ug Ikatulong 
Juan gisulat sa samang magsusulat. Adunay dag- 
hang kaamgiran tali niini ug sa ikaupat nga Ebang- 
helyo. 

Ang pagkatinuod niini nga mga sulat napama- 
tud-an pag-ayo. Ang pangsulod nga ebidensiya 
nagpamatuod sa panag-uyon niini sa ubang mga 
bahin sa Kasulatan. Dugang pa, daghang unang 
mga magsusulat ang mihatag ug testimonya 
sa pagkatinuod niini. Si Polycarp daw mikutlo sa 
1 Juan 4:3, si Eusebius miingon nga si Papias nag- 
pamatuod sa unang sulat, sama sa gibuhat ni Ter- 
tullian ug Cyprian, ug kini nalakip diha sa Syriac 
nga Peshitta. Si Clemente sa Alejandria daw nag- 
paila nga siya may kahibalo sa laing duha ka sulat, 
si Irenaeus dayag nga mikutlo sa 2 Juan 10, 11, si 
Dionysius sa Alejandria, sumala kang Eusebius, 
naghisgot niini. Kining ulahing gihisgotan nga mga 
magsusulat nagpamatuod usab sa pagkatinuod sa 
Unang Juan. 

MGA PANGUNANG PUNTO SA UNANG JUAN 


Usa ka kusganong argumento nga gituyo aron sa pagpanalipod 
sa mga Kristohanon batok sa mga impluwensiya sa apostata 
Gisulat ni apostol Juan sa mga 98 K.P., human sa Pinadayag ug 

wala madugay una pa mamatay si Juan 


Pagbantay sa kabakakan nga gipakaylap bahin kang 

Jesus 

Ang pag-anhi ni Jesus sa unod gipamatud-an pinaagi sa pag- 
kadungog, pagkakita, ug paghikap kaniya (1:1-4) 

Ang si bisan kinsa nga nagalimod nga si Jesus mao ang 
Kristo maoy usa ka bakakon, usa ka antikristo, ang diniho- 
gang mga magtutuo nahibalo sa kamatuoran ug dili kina- 
hanglang mamati sa lahi nga pagtulon-an (2:18-29) 

Ang bisan unsang inspiradong pahayag nga naglimod kang 
Jesu-Kristo nga mianhi sa unod dili gikan sa Diyos, dag- 
hang mini nga mga manalagna ang nanungha (4:1-6) 

Ang si bisan kinsa nga nagalimod nga si Jesus mao ang 
Anak sa Diyos nagasalikway sa kaugalingong pamatuod sa 
Amahan bahin sa iyang Anak (5:5-12) 

Ang mga Kristohanon dili magkinabuhi sa makasasa- 
lang paagi sa pagkinabuhi 


Kon kita molikay sa kangitngit ug molakaw diha sa kahayag, 
ang dugo ni Jesus magahinlo kanato gikan sa sala (1:5-7) 
Kon kita makasala, kinahanglang isugid nato ang atong sala, 
ug kita pagahinloan pinasukad sa halad ni Jesus (1:8-2:2) 


Ang mga Kristohanon dili magpakasala, ang nagpakasala na- 
gagikan sa Yawa, ang mga anak sa Diyos nangita sa pag- 
kamatarong ug naglikay sa sala (3:1-12: 5:18, 19) 

Ang mga Kristohanon gidasig sa pag-ampo alang sa ilang ig- 
soon kon siya nakasala--basta dili kini usa ka sala nga 
“makamatay” (5:16, 17) 

Ang gugma alang sa Diyos ug alang sa kaubang mga 

Kristohanon magapanalipod kanato 


Siya nga nahigugma sa iyang igsoon nagalakaw diha sa ka- 
hayag ug dili mapandol (2:9-11) 

Aron mabatonan ang gugma sa Amahan, kinahanglang buha- 
ton sa usa ka Kristohanon ang Iyang kabubut-on ug lika- 
yan ang paghigugma sa kalibotan ug ang mga pangdani 
niini (2:15-17) 

Ang tiunay nga gugma alang sa mga igsoon nagpakita nga 
ang usa ka tawo nakalabang na gikan sa kamatayon ngad- 
to sa kinabuhi, kon dili kita magpakitag gugma alang 
sa atong mga igsoon pinaagi sa pagtabang kanila sa di- 
hang sila nanginahanglan, ang gugma sa Diyos wala kanato 
(3:13-24) 

Ang mga Kristohanon kinahanglang maghigugmaay sa usag 
usa tungod kay ang Diyos gugma: gihigugma nato Siya tu- 
ngod kay siya unang nahigugma kanato, kon ang usa ka 
Kristohanon nangangkong nahigugma sa Diyos apan nagdu- 
mot sa iyang igsoon, siya usa ka bakakon (4:7-5:2) 


Lagmit gayod nga gisulat ni Juan ang mga sulat 
didto sa Efeso sa mga 98 K.P., duol sa panahon sa 
dihang iyang gisulat ang iyang asoy sa Ebang- 
helyo. Ang subsob nga ekspresyong “mga anak” 
daw nagpaila nga kini gisulat sa dihang siya tigu- 
lang na. 

Unang Juan. Kini nga sulat gisulat diha sa pa- 
agi nga naglangkit sa usa ka sistematikong argu- 
mento, sanglit kini walay pangomosta ni konklus- 
yon. Sa ikaduhang kapitulo si Juan naghisgot sa 
mga amahan, mga anak, ug mga batan-ong lalaki, 
nga nagpasabot nga dili kini usa ka personal nga 
sulat ngadto sa usa ka indibiduwal. Lagmit gayod 
nga kini gitumong ngadto sa usa ka kongregasyon 
o mga kongregasyon ug, sa pagkatinuod, mapada- 
pat ngadto sa tibuok kapunongan niadtong nahiu- 
sa kang Kristo.--1Ju 2:13, 14. 

Si Juan mao ang kataposang nabuhi nga apostol. 
Kapin na sa 30 ka tuig ang milabay sukad nga gi- 
sulat ang kataposan sa ubang mga sulat sa Kristo- 
hanon Gregong Kasulatan. Sa dili madugay ang ta- 
nang apostoles mangamatay na. Katuigan una pa 
niini, si Pablo misulat kang Timoteo nga siya dili 
na magdugay sa pagpakig-uban kaniya. (2Ti 4:6) 
Iyang giawhag si Timoteo nga padayong huptan 
ang sumbanan sa makapahimsog nga mga pulong 
ug ipiyal ngadto sa matinumanong mga tawo ang 
mga butang nga iyang nadungog kang Pablo, aron 
nga kining mga tawhana, sa baylo, makatudlo sa 
uban.--2Ti 1:13, 2:2. 


Si apostol Pedro nagpasidaan batok sa mini nga 
mga magtutudlo kinsa motungha sa sulod sa kong- 
regasyon, nga magpasulod ug malaglagong mga 
sekta. (2Pe 2:1-3) Dugang pa, giingnan ni Pablo 
ang mga magtatan-aw sa kongregasyon sa Efeso 
(diin didto gisulat sa ulahi ang mga sulat ni Juan) 
nga “ang malupigong mga lobo” mosulod, nga dili 
magtagad sa panon uban ang kalumo. (Buh 20:29, 
30) Iyang gitagna ang dakong apostasya uban “ang 
tawo sa kalapasan” niini. (2Te 2:3-12) Busa, niad- 
tong 98 K.P. kini nahitabo, ingon sa gisulti ni Juan: 
“Mga anak, mao na kini ang kataposang takna, ug, 
ingon sa inyong nadungog nga ang antikristo mo- 
abot, bisan gani karon adunay daghang mitungha 
nga mga antikristo, nga tungod niini kita nahibalo 
nga mao na kini ang kataposang takna.” (1Ju 2:18) 
Busa, ang sulat tukma kaayo sa panahon ug hi- 
nungdanon kaayo alang sa pagpalig-on sa matinu- 
manong mga Kristohanon ingong salipdanan batok 
sa apostasya. 

Katuyoan. Apan, si Juan wala mosulat aron 
lamang pamatud-an nga sayop ang bakak nga mga 
pagtulon-an. Hinunoa, ang iyang pangunang katu- 
yoan mao ang pagpalig-on sa pagtuo sa unang mga 
Kristohanon diha sa mga kamatuoran nga ilang na- 
dawat, sagad iyang gitandi kini nga mga kama- 
tuoran sa bakak nga mga pagtulon-an. Lagmit, 
ang Unang Juan gipadala ingong usa ka sirkular 
nga sulat ngadto sa tanang kongregasyon sa ma- 
ong dapit. Kini nga panglantaw gipaluyohan sa 


JUAN, ANG MGA SULAT NI 


kanunayng paggamit sa magsusulat sa Gregong 
plural nga pulong nga katumbas sa “inyo o kanin- 
yo.” 

Ang iyang argumento maayong pagkahan-ay ug 
kusganon, ingon sa gipakita sa mosunod nga pag- 
tagad sa sulat. Ang sulat makapatukbil kaayo sa 
pagbati, ug tin-aw nga si Juan misulat tungod sa 
iyang dakong gugma alang sa kamatuoran ug sa 
iyang pagkasilag sa kasaypanan--sa iyang gug- 
ma alang sa kahayag ug sa pagdumot sa kangit- 
ngit. 

Tulo ka pangunang mga tema. Gihisgotan ni 
Juan ilabina ang tulo ka tema diha sa iyang unang 
sulat: ang antikristo, sala, ug gugma. 

Mahitungod sa antikristo, siya tin-aw kaayong 
namulong. Siya miingon: “Kining mga butanga 
akong gisulat kaninyo mahitungod niadtong kinsa 
nagtinguha sa pagpahisalaag kaninyo.” (1Ju 2:26) 
Kining mga tawhana nagsalikway nga si Jesu-Kris- 
to mao ang Anak sa Diyos nga mianhi sa unod. Siya 
nagpatin-aw nga kanhi sila nakig-uban sa kongre- 
gasyon apan namahawa aron ipakita nga sila dili 
“sama kanato.” (2: 19) Sila dili ang maunongon, ma- 
higugmaon nga matang nga “adunay pagtuo ngad- 
to sa pagtipig nga buhi sa kalag” kondili ang ma- 
tang “nga mosibog ngadto sa kalaglagan.”---Heb 
10:39. 

Labot sa sala, ang pipila ka punto nga iyang gipa- 
siugda mao: (1) Kitang tanan makasala, ug kadtong 
nag-ingon nga sila wala makasala wala makabaton 
sa kamatuoran ug naghimo sa Diyos nga bakakon 
(1Ju 1:8-10): (2) kitang tanan kinahanglang makig- 
bisog batok sa sala (2:1): (3) ang Diyos nagtaganag 
usa ka halad pasig-uli alang sa mga sala pinaagi 
ni Jesu-Kristo, kinsa atong nabatonan ingong usa 
ka magtatabang ngadto sa Amahan (2:1: 4:10); 
(4) kadtong tinuod nga mga Kristohanon dili ma- 
gabatasan sa pagpakasala--sila dili magpadayon 
sa pagbuhat sa kasal-anan, bisan tuod sila usa- 
hay makabuhat ug kasal-anan (2:1: 3:4-10, 5:18); 
(5) adunay duha ka matang sa sala, ang matang sa 
sala nga mapasaylo ug ang tinuyo nga matang sa 
sala nga dili mapasaylo (5:16, 17). 

Mahitungod sa gugma, mas daghan ang gisulat 
ni Juan bahin niini. Siya miingon: (1) Ang Diyos 
gugma (1Ju 4:8, 16): (2) ang Diyos nagpasundayag 
sa iyang gugma pinaagi sa pagtugyan sa iyang 
Anak aron mamatay ingong halad pasig-uli alang 
sa atong mga sala, dugang pa, pinaagi sa pagtaga- 
na kang Kristo ang iyang mga dinihogan mahi- 
mong mga anak sa Diyos (3:1, 4:10), (3) ang gug- 
ma sa Diyos ug ni Kristo nagpailalom kanato sa 
obligasyon nga magpakitag gugma sa atong mga 
igsoon (3:16, 4:11): (4) ang gugma sa Diyos nagka- 
hulogan sa pagbantay sa iyang mga sugo (5:2, 3): 

(5) ang hingpit nga gugma naghingilin sa kahad- 
lok, nagwagtang sa pugong aron makabaton ug ka- 
gawasan sa pagsulti ngadto sa Diyos (4:17, 18), 
(6) ang paghigugma sa mga igsoon dili lamang ipa- 
kita sa mga pulong kondili sa mga buhat usab, nga 
naghatag kanila sa mga butang nga atong nabato- 
nan kon sila nanginahanglan (3:17, 18): (7) ang si 
bisan kinsa nga nagdumot sa iyang igsoon maoy 
usa ka mamumuno (3:15): ug (8) ang mga Kristo- 
hanon dili angayng mahigugma sa kalibotan ug sa 
mga butang nga anaa niana (2:15). 

Ikaduhang Juan. Ang ikaduhang sulat ni 
Juan nagbukas pinaagi niini nga mga pulong: “Ang 
ansiyano nganha sa pinili nga ginang ug sa iyang 
mga anak.” (2Ju 1) Busa, sa mataktikanhong paa- 
gi, si Juan nagpaila nga siya mao ang magsusu- 
lat. Siya sa pagkatinuod usa ka “ansiyano [o, tigu- 
lang nga lalaki],” nga niadtong tungora mga 90 o 
100 anyos na ang pangedaron. Siya usab tigulang 
na kon mahitungod sa Kristohanong pagkaham- 
tong ug maoy usa ka “haligi” sa kongregasyon. 
--Gal 2:9. 


MGA PANGUNANG PUNTO SA 
IKADUHANG JUAN 


Usa ka sulat nga gipadala ngadto “sa pinili nga ginang”--tinga- 
li usa ka indibiduwal o lagmit usa ka kongregasyon 


Gisulat ni apostol Juan sa mga 98 K.P. 


Magpadayon sa paglakaw diha sa kamatuoran 

(ber 1-6) 

Si Juan ug ang tanang uban pa nga nahibalo sa kamatuo- 
ran nahigugma “sa pinili nga ginang” ug sa iyang mga 
anak nga nagalakaw diha sa kamatuoran 

Siya nagdasig kaniya sa pagpadayon sa pag-ugmad sa 
gugma 

Ang gugma nagkahulogang “paglakaw sumala sa iyang 
mga sugo” 

Magbantay batok sa mga maglilimbong (ber 7-13) 

Ang mga maglilimbong milimod nga si Jesu-Kristo mianhi 
sa unod 

Ang mga magtutuo kinahanglang molikay kang bisan kinsa 
nga wala magpabilin sa pagtulon-an ni Kristo, kinahang- 
lang dili nila pasak-on ang maong tawo sa ilang mga 
balay o bisan mangomosta kaniya, kay kondili, sila mahi- 
mong mga mag-aambit sa iyang daotang mga buhat 


Gihunahuna sa pipila nga kini nga sulat ngadto 
“sa pinili nga ginang” gisulat alang sa usa sa Kris- 
tohanong mga kongregasyon ug nga ang mga anak 
maoy espirituwal nga mga anak, ang mga anak sa 
“igsoong babaye” (2Ju 13) ingong mga membro 
sa laing kongregasyon. Sa laing bahin, gituohan 
sa uban nga kini sa pagkatinuod gipadala ngadto sa 
usa ka indibiduwal, lagmit ngadto sa ginganlan ug 
Kyria (Gregong pulong alang sa “ginang”). 

Daghang punto nga gihisgotan ni Juan diha sa 
iyang ikaduhang sulat maoy mga ideyang pinamu- 
bo gikan sa iyang unang sulat. Siya naghisgot ba- 
hin sa kamatuoran nga nagpabilin diha niadtong 
nahibalo gayod niini ug bahin sa dili-takos nga ka- 
lulot ug kalinaw gikan sa Diyos. Siya nagmaya nga 
ang pipila nagpadayon sa 'paglakaw diha sa ka- 
matuoran.” Sila nagpakitag gugma alang sa usag 
usa ug nagtuman sa mga sugo sa Diyos. Apan, ang 
mga maglilimbong mitungha sa kalibotan, ang an- 
tikristo nga milimod nga ang Anak sa Diyos mian- 
hi sa unod. (Itandi ang 2Ju 7 ug 1Ju 4:3.) Sa 2 Juan 
10, 11 siya nagdugang sa instruksiyon diha sa 
iyang unang sulat, nga nagpakita sa lakang nga 
angayng himoon sa mga membro sa kongregasyon 
ngadto niadtong wala mosubay sa pagtulon-an ni 
Kristo ug nga adunay ilang kaugalingong pagtulon- 
an o nianang sa mga tawo. Si Juan nagsugo nga 
ang maong mga tawo dili gayod angay nga komos- 
tahon o pasak-on sa Kristohanong panimalay. 

Ikatulong Juan. Ang ikatulong sulat maoy 
gikan sa “ansiyano” nganha kang Gayo, uban ang 
mga pangomosta alang sa uban diha sa kongregas- 
yon. Gisulat kini diha sa naandang paagi sa pagsu- 
lat. Susama gayod kini sa una ug ikaduhang mga 
sulat sa paagi ug sa materyal mao nga kini tin- 
awng gisulat sa samang tawo, nga mao, si apostol 
Juan. Kon kinsa kini si Gayo dili matino. Bisan tuod 
may pipila ka tawo nga gihisgotan sa Kasulatan 
nga ginganlan niining ngalana, lagmit nga kini 


MGA PANGUNANG PUNTO SA 
IKATULONG JUAN 


Usa ka inspiradong sulat ngadto kang Gayo nga makahatag ug 
kaayohan alang sa tanang Kristohanon 


Gisulat ni apostol Juan sa mga 98 K.P, halos sa samang pana- 
hon sa iyang pagsulat sa iyang laing duha ka sulat 


Kita obligado nga magmaabiabihon ngadto sa mga 

isigka-Kristohanon (ber 1-8) 

Si Juan nakasinatig dakong kalipay sa dihang ang nagapa- 
nawng mga igsoon nagtaho bahin sa paglakaw ni Gayo 
diha sa kamatuoran ug bahin sa iyang gugma, nga da- 
yag nga gipakita diha sa iyang maabiabihong pagdawat 
kanila 

Kita maoy “mga isigkamagbubuhat diha sa kamatuoran” 
kon kita magpakitag pagkamaabiabihon ngadto sa mga 
igsoon nga nagapanaw alang sa ngalan sa Diyos 

Mahimong tigsundog, dili sa daotan, kondili sa maa- 

yo (ber 9-14) 

Si Diotrefes, nga gustong makabaton sa unang dapit, wala 
modawat sa bisan unsa gikan kang Juan nga may pag- 
tahod 


Wala siya modawat sa nagapanawng mga igsoon ug misu- 
lay sa pagpalagpot kang bisan kinsa nga buot magpaki- 
tag pagkamaabiabihon kanila 


Likayi ang pagsundog sa daotan, sundoga ang maayo 


JUBAL 


maoy lahi nga Gayo, sanglit ang sulat gisulat 30 ka 
tuig o kapin pa human sa Mga Buhat, Roma, ug 
Unang Corinto, diin ang ngalan nga Gayo makita 
usab.--Buh 19:29: 20:4: Rom 16:23, 1Co 1:14. 

Giawhag ni Juan nga ipakita ang Kristohanong 
pagkamaabiabihon ug nag-ingon nga si Diotrefes, 
nga gustong makabaton sa unang dapit diha sa 
kongregasyon, wala modawat nga may pagtahod 
sa mga mensahe gikan kang Juan o sa ubang 
responsableng mga tawo, ni si Diotrefes nagpaki- 
tag bisan unsang pagtahod alang sa ubang na- 
gapanawng mga hawas sa unang Kristohanong 
kongregasyon. Buot pa gani niyang papahawaon sa 
kongregasyon kadtong maabiabihong modawat sa 
maong mga igsoon. Busa gihisgotan ni Juan nga 
kon siya makaadto sa personal, ingon sa iyang giti- 
nguha nga buhaton, iyang pagatul-iron kining bu- 
tanga. (3Ju 9, 10) Iyang girekomendar kang Gayo 
ang usa ka matinumanong igsoon nga ginganlag 
Demetrio, nga lagmit mao ang nagdala sa sulat, 
nga nag-awhag kang Gayo sa pagdawat nga maa- 
biabihon niadtong mga gipadala aron palig-onon 
ang Kristohanong mga kongregasyon. 

Sa tibuok tulo ka sulat atong makaplagan nga gi- 
pasiugda ang Kristohanong panaghiusa, ang pag- 
higugma sa Diyos nga gipakita pinaagi sa pagtu- 
man sa iyang mga sugo, ang paglikay sa kangitngit 
ug paglakaw diha sa kahayag, ang pagpakitag gug- 
ma alang sa mga igsoon, ug ang pagpadayon sa 
paglakaw diha sa kamatuoran. Bisan pa sa iyang 
pagkatigulang, kining “ansiyano" nga si Juan nahi- 
mong usa ka dakong tinubdan sa pagdasig ug ka- 
lig-on ngadto sa mga kongregasyon sa Asia Minor 
ug sa tanang Kristohanon nga nagabasa sa iyang 
mga sulat. 


JUANA [pinamubo sa feminine form sa Jeho- 
hanan, nga nagkahulogang “Si Jehova Nagpaki- 
tag Pabor: Si Jehova Mapuangoron"]. Usa sa ubay- 
ubayng mga babaye nga giayo ni Jesu-Kristo ang 
balatian ug nga human niana nahimong iyang mga 
sumusunod, nga nag-alagad kaniya ug sa iyang 
mga apostoles gikan sa ilang kaugalingong mga 
kabtangan. (Luc 8:1-3) Si Juana lagmit kauban sa 
mga babaye nga didto sa paglansang kang Jesus. 
Kay nag-andam ug mga yerbang-paalimyon ug 
lana aron dad-on ngadto sa iyang lubnganan, kini 
nga mga babaye maoy lakip niadtong unang naka- 
kita nga si Jesus nabanhaw na. Apan ang 11 ka 
apostoles naglisod sa pagtuo sa ilang taho. (Luc 23: 
49, 55, 56, 24:1-11) Ang bana ni Juana nga si Cusa 
maoy piniyalan ni Herodes Antipas.---Luc 8:3. 


JUBAL [lagmit, Laking Karnero]. Anak nga la- 
laki ni Lamek ug Ada, kaliwat ni Cain. Ingong 
“mag-uugda sa tanan niadtong nagagamit sa alpa 
ug sa plawta,” lagmit nga si Jubal ang nag-imbento 


JUCAL 


sa kinuldasan ug sa huyponong mga tulonggon, o 
tingali siya ang 'nag-ugda' sa usa ka propesyon nga 
nagdasig pag-ayo sa pagpalambo sa musika.---Gen 
4:17-21. 


JUCAL [pinamubo sa Jehucal, nga nagkahulo- 
gang “Makahimo si Jehova, Si Jehova Nagmadao- 
gon”]. “Anak nga lalaki ni Selemias”, usa sa mga 
prinsipe sa Juda nga miingon nga patyon ang ma- 
nalagnang si Jeremias tungod sa pagpaluya sa mga 
kamot sa mga manggugubat.---Jer 38:1-4. 


JUDA [Gidayeg: [Tumong sa] Pagdayeg]. 

1. Ikaupat nga anak nga lalaki ni Jacob pinaagi 
sa iyang asawa nga si Lea. (Gen 29:35: 1Cr 2:1) Hu- 
man mogugol ug mga siyam ka tuig sa iyang kina- 
buhi didto sa Haran sa Padan-aram, si Juda gidala 
uban sa tibuok panimalay ni Jacob ngadto sa Ca- 
naan. (Itandi ang Gen 29:4, 5, 32-35, 30:9-12, 16- 
28: 31:17, 18, 41.) Human niana siya mipuyo uban 
sa iyang amahan sa Sucot ug unya sa Sekem. Hu- 
man among-amongi sa anak ni Hamor ang iyang 
igsoong babaye nga si Dina, ug si Simeon ug Levi 
nanimalos alang kaniya pinaagi sa pagpatay sa ta- 
nang kalalakin-an sa Sekem, dayag nga si Juda mi- 
apil sa pagpangagaw sa siyudad.---Gen 33:17, 18, 
34:1, 2, 25-29. 

Relasyon Kang Jose. Sa paglabay sa pana- 
hon, tungod kay siya gipalabi ni Jacob, si Jose gi- 
dumtan ni Juda ug sa iyang ubang mga igsoon sa 
amahan. Ang ilang pagdumot misamot human 
isaysay ni Jose ang duha ka damgo nga nagpun- 
ting sa iyang pagkahimong labaw kanila. Busa, sa 
dihang gisugo ni Jacob si Jose sa pagsusi sa iyang 
mga igsoon sa amahan samtang sila nag-atiman 
sa mga panon sa kahayopan, sila, sa nalantawan 
siya sa halayo, naglaraw sa pagpatay kaniya. Apan 
tungod sa sugyot ni Ruben, nga naghunahuna sa 
pagluwas sa kinabuhi ni Jose, sila naghulog kani- 
ya sa usa ka mala nga gahong-sa-tubig.---Gen 
37:2-24. 

Human niadto, sa dihang ilang nalantawan ang 
usa ka nagapanawng panon sa mga Ismaelinhon, 
si Juda, lagmit kay wala si Ruben, nagkombinsir sa 
uban, nga imbes patyon si Jose, mas maayo nga 
ibaligya siya sa lumalabay nga mga magpapatiga- 
yon. (Gen 37:25-27) Bisan pa sa pagpakiluoy ni 
Jose, sila nagbaligya kaniya baylo sa 20 ka pirasong 
plata (kon siklo, 544). (Gen 37:28: 42:21) Bisan tuod 
gipakita nga ang pangunang interes ni Juda mao 
ang pagluwas sa kinabuhi ni Jose ug ang pagbalig- 
ya mismo nahimong usa ka panalangin sa ulahi 
alang sa tanan nga nalangkit, si Juda, sama sa 
uban, sad-an sa usa ka grabeng sala nga dugayng 
naghasol sa iyang tanlag. (Gen 42:21, 22, 44:16, 45: 
4, 5; 50:15-21) (Ilalom sa Moisesnong Balaod nga 
gihatag sa mga Israelinhon sa ulahi, kamatayon 

ang silot niining salaa; Ex 21:16.) Human niadto si 
Juda miduyog usab sa uban sa paglimbong kang 
Jacob sa pagpatuo nga si Jose gipatay sa usa ka 
ihalas nga mananap. (Gen 37:31-33) Si Juda mga 
20 anyos niadtong tungora. 

Banay ni Juda. Mopatim-aw nga human nii- 
ning hitaboa si Juda mibiya sa iyang mga igsoon. 
Nagtolda siya duol kang Hira nga Adulamhanon, 
ug lagmit nga nahimo silang managhigala. Sulod 
niining panahona si Juda naminyo sa anak nga ba- 
baye sa Canaanhon nga si Shua. Pinaagi kaniya 
siya nakabaton ug tulo ka anak nga lalaki, si Er, 
Onan, ug Sela. Ang kamanghoran, si Sela, natawo 
sa Akzib.---Gen 38:1-5. 

Sa ulahi, gipili ni Juda si Tamar ingong asawa 
alang sa iyang panganay nga si Er. Apan tungod 
sa iyang pagkadaotan, si Er gipatay ni Jehova. 
Unya gisugo ni Juda ang iyang ikaduhang anak 
nga lalaki, si Onan, nga himoon ang kaminyoon sa 
bayaw nga lalaki. Apan si Onan, bisan ug nakigdu- 
log kang Tamar, “nag-usik sa iyang binhi nganha 
sa yuta aron dili hatagan ug kaliwat ang iyang ig- 
soong lalaki.” Tungod niini si Jehova nagpatay usab 
kaniya. Human niana giawhag ni Juda si Tamar 
nga mopauli sa balay sa iyang amahan ug maghu- 
lat hangtod nga mohamtong si Sela. Apan bisag si 
Sela dako na, si Juda, tingali naghunahuna nga ang 
iyang kamanghorang anak basin mamatay, wala 
maghatag kaniya aron makigminyo kang Tamar. 
--Gen 38:6-11, 14. 

Busa, human mabalo si Juda, si Tamar, sa pagka- 
sayod nga ang iyang ugangang lalaki moadto sa 
Timnah, nagtakoban nga usa ka pampam ug mi- 
lingkod sa ganghaan sa Enaim sa dalan nga agian 
ni Juda. Kay wala makaila sa iyang umagad nga 
babaye ug nagtuo nga siya usa ka pampam, si Juda 
nakigdulog kaniya. Sa dihang nabutyag sa ulahi 
nga si Tamar nagmabdos, si Juda miinsistir nga 
siya sunogon ingong usa ka pampam. Apan sa di- 
hang gipresentar ang mga ebidensiya nga siya 
diay ang nakamabdos kaniya, si Juda mituaw: “Ma- 
tarong pa siya kay kanako, tungod kay wala ko 
siya ihatag kang Sela nga akong anak nga lalaki.” 
Busa wala tuyoa nga nakuha ni Juda ang dapit ni 
Sela sa pagpatunghag legal nga kaliwat. Mga unom 
ka bulan sa ulahi si Tamar nanganak sa kaluha nga 
si Perez ug Zera. Si Juda wala na makigdulog kani- 
ya.---Gen 38:12-30. 

Nangadto sa Ehipto Aron Mopalit ug Pag- 
kaon. Wala madugay sa ulahi, ang mga taho na- 
kaabot sa gihampak-sa-gutom nga Canaan nga 
adunay mapalit nga pagkaon sa Ehipto. Busa, tu- 
ngod sa sugo ni Jacob, napulo sa iyang mga anak, 
apil si Juda, nangadto aron mopalit ug pagkaon. Ni- 
adtong panahona si Jose nga ilang igsoon sa ama- 
han mao ang administrador sa pagkaon sa Ehipto. 

Bisan tuod nga nailhan dayon sila ni Jose, sila wala 
makaila kaniya. Giakusahan sila ni Jose nga mga 
espiya ug gipasidan-an nga dili mobalik kon wala si 
Benjamin, kinsa ilang gihisgotan sa ilang pagpa- 
ngatarongan nga sila dili mga espiya. Gipagapos 
usab ni Jose ang usa sa iyang mga igsoon sa ama- 
han, si Simeon, ug gitener ingong binihag.---Gen 
42:1-25. 

Kay nagtuong si Jose ug Simeon nahanaw na gi- 
kan kaniya, dili buot ni Jacob nga pakuyogon si 
Benjamin sa iyang ubang mga anak ngadto sa 
Ehipto. Ang makapahinuklog nga pahayag ni Ru- 
ben nga mahimong patyon ni Jacob ang iyang 
duha ka anak kon dili niya ibalik si Benjamin ku- 
lang ra sa gibug-aton, tingali kay siya nahimong 
dili kasaligan tungod sa iyang pag-among-among 
sa puyopuyo sa iyang amahan. (Gen 35:22) Sa ka- 
taposan nakombinsir ni Juda nga mouyon ang 
iyang amahan pinaagi sa pagsaad nga siya ang 
mahimong garantiya bugti kang Benjamin.—Gen 
42:36-38; 43:8-14. 

Sa ilang pagpauli, human makapalit ug mga lu- 
gas sa Ehipto, ang mga anak ni Jacob giapas sa pi- 
niyalan ni Jose ug giakusahan nga nangawat (sa 
tinuoray usa ka lansis ni Jose). Sa dihang ang gii- 
ngong kinawat nga butang nakaplagan sa sako ni 
Benjamin, sila namalik ug nanulod sa balay ni Jose. 
Niadtong tungora si Juda ang mitubag sa sumbong 
ug sa makapatandog ug kinasingkasing nga paagi 
nangamuyo alang kang Benjamin ug sa iyang ama- 
han, nga naghangyo nga siya na lang ang himoong 
ulipon imbes nga si Benjamin. Natandog pag-ayo si 
Jose sa tim-os nga pakiluoy ni Juda mao nga tu- 
ngod niana dili na niya mapugngan ang iyang gi- 
bati. Human niana, sa dihang siya na lang ug ang 
iyang mga igsoon, si Jose nagpaila sa iyang kauga- 
lingon. Human sila pasayloa tungod sa ilang pagba- 
ligya kaniya sa pagkaulipon, si Jose nagsugo sa 
iyang mga igsoon sa amahan sa pagkuha kang Ja- 
cob ug unya mobalik sa Ehipto, sanglit ang gutom 
magpadayon pa sa lima ka tuig.---Gen 44:1-45: 13. 

Sa ulahi, samtang nagkaduol na si Jacob ug ang 
iyang tibuok panimalay sa Ehipto, “gisugo [ni Ja- 
cob] si Juda una kaniya ngadto kang Jose sa pagha- 
tag ug kasayoran una kaniya ngadto sa Gosen.” 
--Gen 46:28. 

Labaw sa Iyang mga Igsoon. Tungod sa 
iyang kahangawa sa iyang amahan ug sa iyang 
maayong tinguha nga magpabiling gawasnon si 
Benjamin bugti sa iyang kagawasan, si Juda nahi- 
mong labaw sa iyang mga igsoon. (1Cr 5:2) Dili na 
siya ang Juda nga panahon sa iyang pagkabatan- 
on nakigbahin sa pagpangagaw sa mga Sekemnon 
ug kakunsabo sa pagbuhat ug daotan kang Jose 
nga iyang igsoon sa amahan ug unya sa paglim- 
bong sa iyang kaugalingong amahan. Ang iyang 


JUDA 


maayong mga hiyas sa pagpangulo, ingong usa sa 
mga pangulo sa 12 ka tribo sa Israel, naghimo kang 
Juda nga takos sa pagdawat ug labaw nga matag- 
naong panalangin gikan sa iyang amahan sa di- 
hang hapit na kining mamatay. (Gen 49:8-12) Ang 
katumanan niini gihisgotan sa ubos. 

2. Ang tribo nga naggikan kang Juda. Mga 216 
ka tuig human nga si Juda miabot sa Ehipto uban 
sa panimalay ni Jacob, ang lig-on ug lawas nga 
mga lalaki sa tribo nga 20 anyos pataas miuswag 
sa 74,600, nga mas daghan kay sa uban diha sa 12 
ka tribo. (Num 1:26, 27) Sa kataposan sa 40 ka tuig 
nga paglatagaw sa kamingawan, ang mga narehis- 
tro nga mga lalaki sa Juda miuswag ug 1,900. 
--Num 26:22. 

Ang tabernakulo ug ang mga kasangkapan ug 
mga galamiton niini gihimo ubos sa pagdumala sa 
Judeanhong si Bezalel ug sa iyang Danhanong lu- 
yoluyo nga si Oholiab. (Ex 35:30-35) Human kini 
matukod, ang Juda, uban sa mga tribo ni Isacar ug 
Zabulon, nagkampo sa S nga bahin sa sangtuwar- 
Y0.--Num 2:3-8. 

Unang Ebidensiya sa Iyang Pagkapangulo. 
Ang matagnaong panalangin ni Jacob naghatag ug 
pangunang papel kang Juda (Gen 49:8, itandi ang 
1Cr 5:2), ug ang katumanan niini gipamatud-an 
bisan sa sayong bahin sa kasaysayan sa tribo. Ubos 
sa pagpanguna ni Nason nga maoy pangulo niini, 
gipangunahan sa Juda ang pagmartsa latas sa ka- 
mingawan. (Num 2:3-9, 10:12-14) Dugang pa, kini 
nga tribo nagpatungha kang Caleb, usa sa duha ka 
matinumanong espiya nga nakapribilehiyo sa pag- 
sulod pag-usab sa Yutang Saad. Bisan taas nag pa- 
nuigon, si Caleb aktibong nakigbahin sa pagsakop 
sa yuta nga gipahat sa tribo ni Juda. Ang tribo 
mismo gitudlo sa Diyos nga manguna sa pagpakig- 
gubat sa mga Canaanhon, ug gihimo nila kini uban 
sa mga Simeonhon. (Num 13:6, 30, 14:6-10, 38, 
Jos 14:6-14: 15:13-20, Huk 1:1-20, itandi ang Deu 
33:7.) Sa ulahi, pinasukad na usab sa awtorisasyon 
sa Diyos, ang Juda nanguna sa pagpakiggubat isip 
silot sa Benjamin.---Huk 20: 18. 

Ang Panulondon ni Juda. Ang utlanan sa te- 
ritoryo nga gipahat sa tribo ni Juda mao ang mga 
teritoryo sa Benjamin ug Dan sa A (Jos 15:5-11, 
18:11), ang Dagat sa Asin (Patayng Dagat) sa S (Jos 
15:5), ug ang Dakong Dagat (Mediteranyo) sa K 
(Jos 15:12). Ang utlanan sa H mopatim-aw nga mi- 
abot sa habagatan-kasadpang direksiyon gikan sa 
kinalay-ang tumoy sa habagatan sa Patayng Dagat 
ngadto sa tungasanan sa Akrabim, gikan didto, kini 
nagpadayon latas sa Zin, paingon sa amihanan 
duol sa Kades-barnea, ug sa kataposan mitabok la- 
tas sa Mediteranyo agi sa Hesron, Addar, Kar- 
ka, Azmon, ug sa bul-oganang walog sa Ehipto. 
(Jos 15:1-4) Ang bahin niini nga teritoryo nga 

nakasentro ilabina palibot sa Beer-seba gihatag sa 
mga Simeonhon. (Jos 19:1-9) Ang mga Kenihanon, 
usa ka dili-Israelinhong banay nga nahimong kaba- 
nay ni Moises tungod sa kaminyoon, mipuyo usab 
sa teritoryo sa Juda.--Huk 1:16. 

Pipila ka talagsaon nga kinaiyanhong mga rehi- 
yon ang anaa sa sulod sa gitudlong mga utlanan sa 
karaang Juda. Ang Negeb, diin ang dakong bahin 
niini maoy patag sa bukid nga ang gihabogon 
maoy tali sa 450 ug 600 m (1,500 ug 2,000 p) iba- 
baw sa lebel sa dagat, nahimutang sa H. Daplin sa 
Mediteranyo nahimutang ang Kapatagan sa Filis- 
tia, nga may mga bungdo sa pinadpad nga balas 
nga usahay makaabot sa baybayon hangtod sa 
6 km (3.5 mi). Sa unang mga panahon kining ha- 
nayhay nga kapatagan maoy usa ka rehiyon sa 
mga ubasan, mga kaolibohan, ug kaumahan. (Huk 
15:5) Sa S niini nagtuybo ang kabungtoran, nga gi- 
taliwad-an sa daghang walog, nga may gihabo- 
gong mga 450 m (1,500 p) ibabaw sa lebel sa dagat 
dapit sa H. Kini ang Sepela (nga nagkahulogang 
“Ubos nga Kayutaan"), usa ka rehiyon nga nalukop 
kanhi sa mga kahoyng sikomoro. (1Ha 10:27) Kini 
maoy ubos nga kayutaan kon itandi sa bukirong 
rehiyon sa Juda, nga nahimutang sa unahan pa da- 
pit sa S ug dili managsamag gihabogon gikan sa 
mga 600 ngadto sa kapin sa 1,000 m (2,000 ngad- 
to sa 3,300 p) ibabaw sa lebel sa dagat. Ang umaw 
nga kabungtoran nga nahimutang sa sidlakang ba- 
kilid sa kabukiran sa Juda maoy naglangkob sa Ka- 
mingawan sa Juda. 

Ubos sa pagpangulo ni Josue, ang paggahom sa 
mga Canaanhon daw nahunong diha sa teritoryo 
nga gihatag sa Juda. Apan sanglit walay mga ga- 
rison nga gitukod, ang orihinal nga mga molupyo 
lagmit nga mibalik sa mga siyudad sa Hebron ug 
Debir, tingali samtang ang mga Israelinhon nakig- 
gubat sa laing dapit. Busa, kining mga dapita kina- 
hanglang sakopon pag-usab. (Itandi ang Jos 12: 
7, 10, 13; Huk 1:10-15.) Apan ang mga molupyo sa 
ubos nga kapatagan, uban sa ilang sangkap kaayo 
nga mga karo, wala mapapahawa. Walay duhadu- 
hang nag-apil kini sa mga Filistehanon sa Gat ug 
Asdod.---Jos 13:2, 3, Huk 1:18, 19. 

Sukad sa mga Maghuhukom Hangtod Kang 
Saul. Panahon sa masamok nga yugto sa mga 
Maghuhukom, ang Juda, sama sa ubang mga tribo, 
sublisubli nga nabiktima sa idolatriya. Busa, gitu- 
gotan ni Jehova ang naglibot nga mga nasod, ilabi- 
na ang mga Ammonhanon ug mga Filistehanon, 
sa pagsulong sa teritoryo sa Juda. (Huk 10:6-9) Sa 
adlaw ni Samson, ang mga Judeanhon dili lamang 
nawad-an sa bug-os nga paggahom sa Filisteha- 
nong mga siyudad sa Gaza, Ekron, ug Askelon kon- 
dili ang mga Filistehanon nahimo pa nilang mag- 
mamando. (Huk 15:9-12) Dayag nga ayha pa sa 

panahon ni Samuel nga ang teritoryo sa Juda na- 
bawi gikan sa mga Filistehanon.--- 1Sa 7:10-14. 

Human dihogi ni Samuel si Saul nga naggikan sa 
tribo ni Benjamin ingong unang hari sa Israel, ang 
mga Judeanhon maunongong nakig-away ubos sa 
iyang pagpangulo. (1Sa 11:5-11, 15:3, 4) Mas sub- 
sob ang mga gubat batok sa mga Filistehanon (1Sa 
14:52), nga mopatim-awng nakabentaha na usab 
sa mga Israelinhon. (1Sa 13:19-22) Apan inanayng 
mikunhod ang ilang gahom. Sa tabang ni Jehova, 
si Saul ug ang iyang anak nga si Jonatan nakadaog 
batok kanila diha sa mga dapit gikan sa Mikmas 
hangtod sa Aijalon. (1Sa 13:23-14:23, 31) Sa di- 
hang ang mga Filistehanon sa ulahi misulong sa 
Juda, sila napildi pag-usab human patya sa batan- 
ong Judeanhon nga magbalantay nga si David ang 
ilang bantogang manggugubat nga si Goliat. (1Sa 
17:4, 48-53) Human niadto si Haring Saul nagbu- 
tang kang David, kinsa una pa niana gidihogan 
ingong umaabot nga hari sa Israel, nga pangulo sa 
mga manggugubat nga Israelinhon. Niini nga ka- 
tungdanan si David maunongong nagpaluyo kang 
Saul ug padayong nakadaog batok sa mga Filiste- 
hanon. (1Sa 18:5-7) Niining panahona ang tribo ni 
Juda maoy sama pa sa “usa ka nating leyon,” nga 
wala pa makabaton sa harianong gahom pinaagi 
kang David.---Gen 49:9. 

Sa dihang si Saul nag-isip kang David nga usa ka 
hulga sa iyang pagkahari ug naggukod kaniya, si 
David nagpabilin gihapon nga maunongon kang 
Saul ingong dinihogan ni Jehova. Wala gayod siya 
modapig sa mga kaaway sa Israel ni siya mismo 
mihimog daotan kang Saul o nagtugot sa uban nga 
mohimo niana. (1Sa 20:30, 31, 24:4-22; 26:8-11, 
27:8-11; 30:26-31) Hinuon, si David nakig-away 
batok sa mga kaaway sa Israel. Sa usa ka higayon 
si David nagluwas sa Judeanhong siyudad sa Keila 
gikan sa mga Filistehanon.---1Sa 23:2-5. 

Katumanan sa Panalangin ni Jacob Diha 
Kang David. Sa kataposan miabot ang gitak- 
dang panahon sa Diyos aron ipasa ang harianong 
gahom gikan sa tribo ni Benjamin ngadto sa tri- 
bo ni Juda. Sa Hebron, human sa kamatayon ni 
Saul, ang mga tawo sa Juda nagdihog kang David 
ingong hari. Apan ang ubang mga tribo miunong 
sa balay ni Saul ug gihimong hari ang iyang anak 
nga si Is-boset ibabaw kanila. Dihay kanunayng 
panagsangka tali niining duha ka gingharian hang- 
tod nga ang labing kusganong tigpaluyo ni Is- 
boset, si Abner, midapig kang David. Wala madu- 
gay human niadto si Is-boset gibuno.---2Sa 2:1-4, 
8,9: 3:1-4:12. 

Sa dihang nabatonan na ni David ang pagkahari 
sa tibuok Israel, ang ‘mga anak ni Jacob,’ nga mao, 
ang tanang tribo sa Israel, midayeg sa Juda ug mi- 
yukbo sa hawas niini ingong magmamando. Busa, 

gisulong usab ni David ang Jerusalem bisan tuod 
kini diha gayod sa teritoryo sa Benjamin ug, hu- 
man mabihag ang salipdanan sa Zion, gihimo kini 
nga iyang kaulohan. Sa kinadak-ang bahin si David 
milihok nga dalayegon. Busa pinaagi kaniya, ang 
tribo ni Juda gidayeg tungod sa mga hiyas niini 
sama sa hustisya ug pagkamatarong, ug sa mga 
serbisyo usab niini sa nasod, lakip na ang pagpa- 
tunhay sa seguridad sa nasod, ingon sa gitagna ni 
Jacob diha sa iyang panalangin sa hapit na siyang 
mamatay. Ang kamot sa Juda diha gayod sa tang- 
kugo sa iyang mga kaaway sa dihang gibuntog ni 
David ang mga Filistehanon (nga sa duha ka higa- 
yon nagtinguha sa pagpukan kaniya ingong hari sa 
Zion), ingon man ang mga Moabihanon, Siryan- 
hon, Edomhanon, Amalekanhon, ug mga Ammon- 
hanon. Busa, ubos sa pagmando ni David, ang mga 
utlanan sa Israel nakaabot ra gayod sa ilang mga 
kinutoban ingon sa gitakda sa Diyos.--Gen 49:8- 
12, 2Sa 5:1-10, 17-25, 8:1-15, 12:29-31. 

Tungod sa walay kataposang pakigsaad alang sa 
usa ka Gingharian nga gihimo uban kang David, 
ang tribo ni Juda naghupot sa setro ug sa sungkod 
sa komandante sulod sa 470 ka tuig. (Gen 49:10, 
2Sa 7:16) Apan sa paghari lamang ni David ug ni 
Solomon nga nahiusa ang gingharian, nga ang ta- 
nang tribo sa Israel miyukbo atubangan sa Juda. 
Tungod sa pag-apostata ni Solomon sa ulahing ba- 
hin sa iyang paghari, gilangkat ni Jehova ang na- 
pulo ka tribo gikan sa misunod nga Judeanhong 
hari nga si Rehoboam, ug gihatag kini kang Jero- 
boam. (1Ha 11:31-35, 12:15-20) Ang mga Leviha- 
non lamang ug ang mga tribo ni Benjamin ug ni 
Juda ang miunong sa balay ni David.--- 1Ha 12:21, 
2Cr 13:9, 10. 

3. Ang Juda ingong usa ka gingharian, lakip 
ang tribo ni Benjamin. (2Cr 25:5) Human mama- 
tay si Solomon ang ubang napulo ka tribo nagpor- 
ma ug usa ka independente nga gingharian ilalom 
sa pagmando sa Epraimnong si Jeroboam. 

Wala madugay human niadto, sa ikalima nga 
tuig ni Rehoboam, gisulong ni Haring Sisak sa 
Ehipto ang gingharian sa Juda hangtod sa Jeru- 
salem ug gibihag ang kinutaang mga siyudad nga 
iyang naagian.--1Ha 14:25, 26, 2Cr 12:2-9. 

Sa yugto nga mga 40 ka tuig sa panahon sa mga 
paghari sa Judeanhon nga si Haring Rehoboam, 
Abiam (Abias), ug Asa, nahitabo ang sublisubling 
panag-away tali sa mga gingharian sa Juda ug Is- 
rael. (1Ha 14:30, 15:7, 16) Apan ang manununod ni 
Asa nga si Jehosapat nakig-alyansa pinaagig ka- 
minyoon uban sa daotang si Haring Ahab sa Isra- 
el. Bisan tuod kini nagkahulogan ug pakigdait tali 
sa duha ka gingharian, ang kaminyoon sa anak ni 
Jehosapat nga si Jehoram uban sa anak nga baba- 
ye ni Ahab nga si Atalia nakadaot sa Juda. Ubos sa 

impluwensiya ni Atalia, si Jehoram nahimong sad- 
an sa grabeng apostasya. Sa iyang paghari ang 
Juda gisulong sa mga Filistehanon ug sa mga Ara- 
bo ug gibihag ug gipatay ang tanan niyang anak 
nga lalaki gawas kang Jehoahaz (Ahazias), ang ka- 
manghoran. Sa dihang si Ahazias nahimong hari, 
siya usab misunod sa mga sugo sa daotang si Ata- 
lia. Human sa mapintas nga kamatayon ni Aha- 
zias, gipatay ni Atalia ang tanang kaliwat sa hari. 
Apan, tino nga tungod sa pagtultol sa Diyos, ang 
masuso nga si Jehoas, ang may katungod nga ma- 
nununod sa trono ni David, gitagoan ug busa nalu- 
was. Sa kasamtangan, ang mangingilog nga si 
Atalia nagmando ingong rayna hangtod nga siya 
gipatay ubos sa sugo sa Hataas nga Saserdoteng si 
Jehoiada.--2Cr 18:1, 21:1, 5, 6, 16, 17: 22:1-3, 9-12, 
23:13-15. 

Bisan tuod maayo ang pagsugod sa iyang pagha- 
ri, si Jehoas mibiya sa matuod nga pagsimba hu- 
man sa kamatayon sa Hataas nga Saserdoteng si 
Jehoiada. (2Cr 24:2, 17, 18) Ang anak nga lalaki ni 
Jehoas, si Amazias, napakyas usab sa pagpabilin 
diha sa matarong nga dalan. Sa iyang paghari, hu- 
man sa daghang tuig sa malinawong panag-uban, 
ang napulo-ka-tribo nga gingharian ug ang ging- 
harian sa Juda nagginubatay pag-usab, diin ang 
Juda nakaagom ug makauulawng kapildihan. (2Cr 
25:1, 2, 14-24) Gawas lamang sa iyang pagsulod sa 
sangtuwaryo, ang sunod nga haring Judeanhon, si 
Uzzias (Azarias), nagbuhat ug matarong sa mga 
mata ni Jehova. Ang iyang manununod nga si Jo- 
tam maoy usa ka matinumanong hari. Apan ang 
anak ni Jotam nga si Ahaz nahimong banggiitan 
tungod sa paghimog grabe nga idolatriya.---2Cr 
26:3, 4, 16-20, 27:1, 2; 28:1-4. 

Sa paghari ni Ahaz, ang Juda nag-antos gumi- 
kan sa mga pagsulong sa mga Edomhanon ug mga 
Filistehanon, ug sa amihanang gingharian ug sa 
Sirya. Ang panagkombuya sa Sirya ug Israel nag- 
hulga usab sa pagtangtang kang Ahaz gikan sa tro- 
no ug sa pagbutang ug tawo nga dili sa linya ni 
David ingong hari sa Juda. Bisan gipasaligan ni 
manalagnang Isaias nga dili kini mahitabo, ang 
walay-pagtuong si Ahaz naghiphip sa Asiryanhon 
nga si Haring Tiglat-pileser III aron mobulig kani- 
ya. Kining dili maalamong lakang nagdala sa bug- 
at nga yugo sa Asirya nganha sa Juda.---2Cr 28:5- 
21; Isa 7:1-12. 

Si Ezequias, nga anak ni Ahaz, nagpasig-uli sa 
matuod nga pagsimba ug mirebelde batok sa hari 
sa Asirya. (2Ha 18:1-7) Busa gisulong ni Senakerib 
ang Juda ug gibihag ang daghang kinutaang siyu- 
dad. Apan ang Jerusalem wala mabihag, kay sa 
usa lamang ka gabii ang manulonda ni Jehova 
nagpatay ug 185,000 sa kampo sa mga Asiryan- 
hon. Kay naulawan, si Senakerib mibalik sa Nineve. 

(2Ha 18:13, 19:32-36) Mga walo ka tuig una pa ni- 
adto, sa 740 W.K.P., ang napulo-ka-tribo nga ging- 
harian natapos sa dihang ang kaulohan niini nga 
Samaria nailog sa mga Asiryanhon.---2Ha 17:4-6. 

Ang sunod nga hari sa Juda, ang anak ni Eze- 
quias nga si Manases, nagpabalik sa idolatriya. Hi- 
nunoa, sa dihang gibihag ngadto sa Babilonya sa 
hari sa Asirya, siya naghinulsol ug, human mahi- 
balik sa Jerusalem, naghimog relihiyosong mga ka- 
usaban. (2Cr 33:10-16) Apan ang iyang anak nga 
si Amon mibalik sa idolatriya.---2Cr 33:21-24. 

Ang kataposang kampanya sa pagpapha sa ido- 
latriya nahitabo sa paghari sa anak ni Amon nga si 
Josias. Hinunoa, ulahi na kaayo aron makab-ot ang 
tiunay nga paghinulsol sa katawhan sa katibuk-an. 
Busa, si Jehova nagsugo sa bug-os nga paglag- 
lag sa Juda ug Jerusalem. Sa kataposan, si Jo- 
sias namatay sa pagpaningkamot nga pabalikon 
ang kasundalohang Ehiptohanon ngadto sa Megido 
samtang sila nagpaingon sa Carkemis aron sa pag- 
tabang sa hari sa Asirya.--2Ha 22:1-23:30, 2Cr 
35:20. 

Ang ulahing upat ka hari nga Judeanhon, si Je- 
hoahaz, Jehoiakim, Jehoiakin, ug Zedekias maoy 
daotang mga magmamando. Si Paraon Neko nag- 
tangtang kang Jehoahaz gikan sa trono, nagpa- 
hamtang ug bug-at nga buhis sa yuta sa Juda, ug 
naghimong hari kang Jehoiakim nga igsoon ni Je- 
hoahaz. (2Ha 23:31-35) Sa ulahi, lagmit human sa 
walo ka tuig nga paghari, si Jehoiakim nahimong 
basalyo ni Nabucodonosor nga hari sa Babilonya, 
kinsa una pa niini nagpildi sa mga Ehiptohanon sa 
Carkemis. Sulod sa tulo ka tuig si Jehoiakim nag- 
alagad sa hari sa Babilonya ug dayon mirebelde. 
(2Ha 24:1; Jer 46:2) Human niadto si Nabucodono- 
sor, nga dayag nga nagtinguha sa pagdala sa re- 
belyosong hari ingong binilanggo ngadto sa Babi- 
lonya, misulong sa Jerusalem. (2Cr 36:6) Apan si 
Jehoiakim wala madala sa Babilonya kay siya na- 
matay sa usa ka hinungdan nga wala ibutyag sa 
Bibliya. Human niana si Jehoiakin nahimong hari. 
Human maghari sa tulo ka bulan ug napulo ka ad- 
law lamang, kinabubut-on siya nga misurender 
kang Nabucodonosor ug nadestiyero sa Babilonya 
kauban sa ubang mga membro sa harianong ba- 
nay ug libolibo sa iyang mga sakop. Unya si Zede- 
kias nga uyoan ni Jehoiakin gipalingkod ni Nabuco- 
donosor sa trono sa Juda.---2Ha 24:6, 8-17; 2Cr 36: 
9, 10. 

Sa iyang ikasiyam nga tuig ingong basalyo nga 
hari, si Zedekias mirebelde ug midangop alang sa 
tabang sa puwersa sa kasundalohan sa Ehipto ba- 
tok sa Babilonya. (2Ha 24:18-25:1, 2Cr 36:11-13, 
Eze 17:15-21) Busa, gipasulong ni Nabucodonosor 
ang iyang kasundalohan paingon sa Juda. Sulod sa 
18 ka bulan ang Jerusalem gilibotan hangtod nga 

ang mga paril niini nagawangan. Bisan pag mika- 
lagiw si Zedekias, siya nadakpan, ang iyang mga 
anak gipatay sa iyang atubangan, ug unya siya gi- 
butaan. Sa pagkasunod bulan, gidestiyero ang ka- 
daghanan sa mga naluwas. Si Gedalias gitudlo nga 
gobernador sa pipila ka nahibiling timawa nga mga 
tawo sa Juda. Apan human sa pagpatay kaniya, 
ang katawhan mikalagiw ngadto sa Ehipto. Busa 
sa ikapitong bulan sa 607 W.K.P. ang yuta sa 
Juda bug-os nga nabiniyaan.---2Ha 25:1-26, alang 
sa mga detalye tan-awa ang mga artikulo ubos sa 
tagsatagsa ka hari. 

Ang Pagmando Wala Mahanaw. Hinunoa, 
kining makatalagmanong kataposan sa gingharian 
sa Juda wala magkahulogan nga ang setro ug ang 
sungkod sa komandante mibiya na sa tribo sa ta- 
nang panahon. Sumala sa tagna ni Jacob sa dihang 
hapit na siyang mamatay, ang tribo ni Juda mag- 
patungha sa permanenteng manununod sa pagka- 
hari, si Shilo (nagkahulogang “Iya Kini, Siya ang 
Tag-iya Niini”). (Gen 49:10) Busa, haom nga una pa 
mapukan ang gingharian sa Juda, si Jehova, pina- 
agi kang Ezequiel, nagtumong niining mga pulo- 
nga kang Zedekias: “Kuhaa ang purong, ug kuhaa 
ang korona. Kini dili na unya sama sa una. Bayawa 
ang ubos, ug ipaubos ang usa nga hataas. Kagun- 
oban, kagun-oban, pagahimoon ko kini nga kagun- 
oban. Ug kon bahin niini usab, walay magapanag- 
iya niini hangtod nga moabot siya nga may legal 
nga katungod, ug ihatag ko kini kaniya.” (Eze 21: 
26, 27) Ang usa nga may legal nga katungod, 
ingon sa gipahibalo sa manulondang si Gabriel 
ngadto sa ulay nga Hudiyong si Maria mga 600 ka 
tuig sa ulahi, walay lain kondili si Jesus, ang Anak 
sa Diyos. (Luc 1:31-33) Busa, angayan nga si Jesu- 
Kristo maghupot sa titulo nga “ang Leyon nga gi- 
kan sa tribo ni Juda.”---Pin 5:5. 

Gitandi sa Amihanang Gingharian. Ang 
gingharian sa Juda nahimong mas malig-on ug 
usab mitagal ug mga 133 ka tuig nga mas dugay 
kay sa amihanang gingharian. May pipila ka hi- 
nungdan nga nakaamot niini. (1) Tungod sa pakig- 
saad sa Diyos kang David, ang harianong linya 
nagpabiling wala maputol, samtang sa amihanang 
gingharian wala moabot sa katunga ang gidagha- 
non sa mga hari nga may mga anak nga nahimong 
ilang manununod. (2) Ang pagpadayon sa pagka- 
saserdote ni Aaron sa templo sa Jerusalem gipana- 
langinan ni Jehova ug kini nagpadali sa dili-mati- 
numanong nasod sa pagbalik sa ilang Diyos. (2Cr 
13:8-20) Sa laing bahin, sa amihanang gingharian 
ang paghimo ug ang pagpadayon sa pagsimba sa 
nating baka giisip nga kinahanglanon aron magpa- 
bilin ang pagkabulag niini sa Juda, ug lagmit kini 
ang hinungdan nga walay paningkamot nga gihi- 
mo aron mawagtang kini. (1Ha 12:27-33) (3) Upat 

sa 19 ka hari sa Juda, si Asa, Jehosapat, Ezequias, 
ug Josias, maoy mga talagsaon sa ilang debosyon 
sa matuod nga pagsimba ug mihimog dagkong re- 
lihiyosong mga kausaban. 

Bisan pa niana, ang kasaysayan sa duha ka ging- 
harian nagpakita sa kabuangan sa dili pagtagad sa 
mga sugo ni Jehova ug sa pagsalig sa kaalya- 
dong kasundalohan alang sa kasegurohan. Dugang 
pa, gipasiugda ang hataas-nga-pailob ni Jehova sa 
iyang dili-masinugtanong katawhan. Siya subli- 
subling nagpadala sa iyang mga manalagna aron 
dasigon ang katawhan sa paghinulsol, apan sagad 
nga wala patalinghogi ang ilang mga pasidaan. (Jer 
25:4-7) Lakip sa mga manalagna nga nag-ala- 
gad sa Juda mao si Semaias, Ido, Azarias, Oded, 
Hanani, Jehu, Fliezer, Jahaziel, Miqueas, Oseas, 
Isaias, Sofonias, Habacuc, ug Jeremias.---Tan-awa 
ang ISRAEL Num. 2 ug 3. 

Human sa Pagkadestiyero. Sa 537 W.K.P., 
sa dihang gipatuman ang sugo ni Ciro sa pagtugot 
sa mga Israelinhon nga mobalik sa yuta sa Juda 
ug tukoron pag-usab ang templo, dayag nga ang 
mga hawas sa nagkalainlaing mga tribo mibalik sa 
ilang yutang pinuy-anan. (Esd 1:1-4, Isa 11:11, 12) 
Ingong katumanan sa Ezequiel 21:27, walay hari sa 
linya ni David nga nagdumala sa kalihokan sa gi- 
pabalik nga katawhan. Makaiikag usab nga walay 
gihisgotang tribonhong mga pagpangabugho, nga 
nagpakitang ang Epraim ug Juda nagkausa gayod. 
-- Isa 11:13. 

4. Lagmit nga mao ang Levihanong si Hodavia, 
o Hodeva, kansang mga anak nga lalaki mibalik sa 
Jerusalem uban kang Zorobabel.--Esd 2:40, 3:9: 
Neh 7:43. 

5. Usa ka Levihanon nga gitala lakip niadtong 
namalik uban kang Zorobabel.--Neh 12:1, 8. 

6. Usa ka Levihanon nga apil niadtong nagpapa- 
hawa sa ilang langyaw nga mga asawa ug mga 
anak.--Esd 10:23, 44. 

7. Usa ka Benjaminhong molupyo sa Jerusalem 
nga nag-alagad ingong tagdumala human sa pag- 
kadestiyero.---Neh 11:7, 9. 

8. Usa nga miapil sa parada sa inagurasyon nga 
gihikay ni Nehemias pagkahuman sa paril sa Jeru- 
salem.---Neh 12:31, 34. 

9. Usa ka maghohoni nga saserdote sa parada sa 
inagurasyon.--Neh 12:31, 35, 36. 


JUDA, KAMINGAWAN SA. Kini mao ang 
umaw nga sidlakang mga bakilid sa kabukiran sa 
Juda nga ang kinadak-ang bahin niini walay nag- 
puyo. (Huk 1:16) Kini nga rehiyon sa kamingawan, 
nga may gilapdong mga 16 ngadto sa 24 km (10 
ngadto sa 15 mi), nagsukad duol sa S sa Bukid sa 
mga Olibo ug miabot ug mga 80 km (50 mi) ubay 
sa K nga kabaybayonan sa Patayng Dagat. Sa kina- 

dak-ang bahin, gilangkoban kini sa hamison ug li- 
nginong umaw nga kabungtoran sa humokon nga 
tisas, nga giulang sa mga bul-oganang walog ug 
mga lugot. (MGa HULAGWAY, Tomo 1, p. 335, 747) 
Paingon sa Patayng Dagat, adunay linginong ka- 
bungtoran nga may batoong mga lugot, ug atu- 
bangan sa dagat adunay samag-paril nga gan- 
sangong mga pangpang. Kay padulhog ug mga 
1,200 m (3,900 p) diha sa 24 km (15 mi), kini nga 
kamingawan nasalipdan gikan sa K nga hangin 
nga nagdalag dag-om ug busa makadawat ug di- 
yutay lamang nga ulan. Sa samang higayon kini 
apupa usab sa hangin nga mohuros gikan sa S. 
Apan kon moulan, ang tubig mobul-og agi sa uga 
nga mga bul-oganang walog, ug sulod sa pipila 
ka semana sa ting-ulan ang kamingawan magpa- 
tunghag diyutayng mga tanom. 

Si David miingon nga ang kamingawan sa Juda 
“usa ka yuta nga mamala ug umaw, diin walay tu- 
big.” (Sal 63:Sup, 1) Walay tinubdan sa sapa sa ta- 
liwala niining umaw nga rehiyon, ug dinhi walay 
tubig nga moagos sa ibabaw sa yuta. Kasukwahi 
kaayo, ang sapa nga migula gikan sa templo sa pa- 
nan-awon ni Ezequiel miagos latas niini nga kami- 
ngawan ug nakapabuhi sa daghang kahoy ubay sa 
mga tampi niini.---Eze 47:1-10. 

Sa walay duhaduha nga ang ‘kanding alang kang 
Azazel’ gipalakaw ngadto sa awaaw nga Kaminga- 
wan sa Juda panahon sa tinuig nga pagsaulog sa 
Adlaw sa Pagtabon-sa-Sala human kini dad-a gi- 
kan sa templo sa Jerusalem. (Lev 16:21, 22) Sa 
unang siglo K.P., si Juan nga Tigbawtismo nagsu- 
god sa iyang ministeryo sa usa ka dapit niini nga 
rehiyon sa A sa Patayng Dagat. (Mat 3:1-6) Dayag 
nga sa usa ka dapit niining mao gihapon nga kami- 
ngawan nga si Kristo Jesus gitental sa Yawa.---Mat 
4:1. 


JUDAISMO. Ang relihiyosong sistema sa 
mga Hudiyo. (Gal 1:13, 14) Sa unang siglo K.P., ang 
Judaismo diha sa nagkalainlaing porma niini wala 
sa bug-os ipasukad sa Hebreohanong Kasulatan. 
Usa sa labing prominente nga dibisyon sa Judais- 
mo, kanang sa mga Saduseo, nagsalikway sa Kasu- 
latanhong pagtulon-an sa pagkabanhaw ug wala 
motuo nga adunay mga manulonda. (Mar 12:18- 
27; Buh 23:8) Bisan tuod ang mga Pariseo, nga la- 
ing hinungdanong sanga sa Judaismo, misupak ga- 
yod sa mga Saduseo labot niini (Buh 23:6-9), sila 
sad-an sa paghimo sa Pulong sa Diyos nga wa- 
lay pulos tungod sa ilang daghang dili-kasulatan- 
hong mga tradisyon. (Mat 15:1-11) Dili ang Balaod, 
nga mao gayoy usa ka magtutudlo nga nagatul- 
tol ngadto kang Kristo (Gal 3:24), kondili kining 
dili-kasulatanhong mga tradisyon ang nagpalisod 
sa daghan sa pagdawat kang Kristo. Ang Balaod 

maoy maayo ug balaan (Rom 7:12), apan ang mga 
tradisyon sa mga tawo nag-ulipon sa mga Hudiyo. 
(Col 2:8) Maoy tungod sa mainitong kasibot alang 
sa ‘mga tradisyon sa iyang mga amahan’ nga si Sa- 
ulo (Pablo) nahimong mabangis nga maglulutos sa 
mga Kristohanon.--Gal 1:13, 14, 23, tan-awa ang 
PARISEO, SADUSEO. 


JUDAS 
lang Juda]. 

1. Usa ka katigulangan ni Jesus pinaagi sa ba- 
nay nga gikan kang Natan hangtod kang Maria. Si 
Judas, nga anak ni Jose ug amahan ni Simeon, 
maoy ikapitong kaliwatan gikan sa anak nga lalaki 
ni David nga si Natan ug busa nahuhi sa wala pa 
ang pagkadestiyero sa Babilonya.---Luc 3:30, 31. 

2. Si Judas nga Galileanhon, nga gihisgotan ni 
Gamaliel sa iyang pakigpulong sa Sanhedrin. (Buh 
5:37) Sa panahon sa pagpangrehistro nga gihimo 
sa panahon ni Quirinio nga gobernador sa Sirya ni- 
adtong 6 K.P., si Judas nanguna sa usa ka Hudiyo- 
hanong pag-alsa. Si Josephus naghisgot kaniya sa 
makadaghan ug nag-ingon nga siya “nag-aghat sa 
iyang mga katagilungsod sa pag-alsa, nga hilabi- 
hang nagsaway kanila ingong mga talawan tungod 
kay miuyon sa pagbayad ug tributo ngadto sa mga 
Romano ug nagtugot sa tawo nga mahimong ilang 
mga agalon, human nga ang Diyos nahimong ilang 
ginoo. Kining tawhana maoy usa ka pilosopo nga 
nagtukod ug kaugalingong sekta, nga lahi gayod sa 
uban.” (The Jewish War, II, 118 [viii, 1]) Sa usa ka 
bahin sa iyang mga sinulat, si Josephus nagtawag 
kang Judas nga usa ka Gaulanhon, nga gilangkit sa 
pipila sa usa ka dapit sa S sa Dagat sa Galilea. Apan 
sa ubang mga bahin ang samang historyador nag- 
ingon nga si Judas maoy usa ka Galileanhon, sama 
sa giingon ni Gamaliel. (Jewish Antiquities, XVIII, 
4 [i, 1], XVII, 23 [i, 6]) Kini nga mga rebelde nan- 
limbasog alang sa kagawasan, apan sila wala mo- 
lampos sa pagkab-ot niini. Si Judas “nalaglag, ug 
ang tanan nga misunod kaniya nagkatibulaag.” 
(Buh 5:37) Ang pipila sa iyang mga kaliwat na- 
langkit usab sa pag-alsa.--The Jewish War, Il, 
433-440 (xvii, 8): VIT, 253 (viii, 1). 

3. Usa sa 12 ka apostoles, nga gitawag usab ug 
Tadeo ug “Judas nga anak ni Santiago.” Sa mga lis- 
tahan sa mga apostoles diha sa Mateo 10:3 ug Mar- 
cos 3:18, si Santiago nga anak ni Alfeo ug si Tadeo 
giuban pagtala. Sa mga listahan diha sa Lucas 6:16 
ug Buhat 1:13 si Tadeo wala ilakip, hinunoa atong 
makita “si Judas nga anak ni Santiago,” nga tungod 
niana ikahinapos nga ang Tadeo maoy laing ngalan 
sa apostol nga si Judas. Ang posibilidad nga mali- 
bog kon kinsa tali sa duha ka apostoles nga gingan- 
lan ug Judas ang gihisgotan mao tingali ang hi- 
nungdan kon nganong ang ngalang Tadeo gigamit 


[gikan sa Heb., usa ka porma sa nga- 

usahay. Ang ubang mga maghuhubad naghubad 
sa Lucas 6:16 ug Buhat 1:13 ingong “si Judas nga 
igsoon ni Santiago,” sanglit wala man ipaila sa Gre- 
go ang eksaktong relasyon. Apan ang Syriac nga 
Peshitta naggamit sa pulong nga “anak.” Busa, ang 
ubay-ubayng modernong mga hubad mabasa nga 
“si Judas nga anak ni Santiago.” (RS, AT, NW, La) 
Ang bugtong paghisgot sa Bibliya nga si Judas la- 
mang ang gihisgotan maoy diha sa Juan 14:22. Ki- 
ning bersikuloha naghisgot kaniya ingong “si Ju- 
das, dili Iskariote,” busa naghatag ug paagi sa 
pag-ila kon kinsa nga Judas ang gihisgotan. 

Diha sa King James Version sa Mateo 10:3 gisu- 
kip ang mga pulong nga “si Lebbaeus, kansang 
angga maoy” una pa ang “Tadeo.” Gipasukad kini sa 
Gidawat nga Teksto, apan ang teksto ni Westcott ug 
Hort nagtangtang niini, kay dili kini makita diha sa 
mga manuskrito sama sa Sinaitic. 

4. Si Judas Iskariote nga anak nga lalaki ni Si- 
mon ug ang daotan ug dungog nga apostol nga 
nagbudhi kang Jesus. Ang Bibliya naghatag ug di- 
yutayng direktang impormasyon bahin sa pamilya 
ug kagikan ni Judas. Siya ug ang iyang amahan gi- 
tawag ug Iskariote. (Luc 6:16, Ju 6:71) Kining pulo- 
nga sagad nga nagpasabot nga sila naggikan sa 
lungsod sa Keriot-hezron sa Judea. Kon mao kini, 
nan si Judas lamang ang taga-Judea taliwala sa 12 
ka apostoles, ang uban maoy mga taga-Galilea. 

Si Judas gihisgotan sa mga asoy sa Ebanghelyo 
diha sa listahan sa mga apostoles pipila ka panahon 
human sa Paskuwa sa 31 K.P. ug mga usa ka tuig 
ug tunga human sugdi ni Jesus ang iyang minis- 
teryo. (Mar 3:19; Luc 6:16) Makataronganong ihina- 
pos nga si Judas taudtaod na nga nahimong tinun- 
an una pa siya himoa ni Jesus nga usa ka apostol. 
Daghang magsusulat ang naglarawan kang Judas 
ingong bug-os gayong daotan, apan dayag nga sa 
usa ka panahon siya nahimong tinun-an nga may 
pag-uyon sa Diyos ug kauban ni Jesus, ang pagpili 
kaniya mismo ingong apostol nagpaila niana. Du- 
gang pa, siya gisaligan sa pag-atiman sa panalapi 
ni Jesus ug sa 12. Kana nagpabanaag sa iyang pag- 
kakasaligan sa maong panahon ug sa iyang katakos 
o edukasyon, ilabina nga si Mateo may kasinatian 
usab sa salapi ug sa mga kuwenta apan wala ma- 
kadawat niini nga asaynment. (Ju 12:6: Mat 10:3) 
Bisan pa niana, si Judas nahimong bug-os nga sa- 
lawayon kaayo. Walay duhaduha nga tungod niini 
nga katarongan gilista siya nga kataposan sa lista- 
han sa mga apostoles ug gihubit ingong si Judas 
“kinsa sa ulahi nagbudhi kaniya” ug “nga nahimong 
maluibon.”---Mat 10:4: Luc 6:16. 

Nahimong Daotan. Sa hapit na ang Paskuwa 
sa 32 K.P., si Judas, duyog sa ubang mga apostoles, 
gipadala sa pagsangyaw. (Mat 10:1, 4, 5) Wala ma- 
dugay human makapauli si Judas, ug wala pay usa 

ka tuig human siya himoang apostol, siya gibad- 
long ni Kristo atubangan sa kadaghanan, bisan 
tuod wala hinganli. Gibiyaan sa ubang mga tinun- 
an si Jesus, kay nakurat sa iyang mga gipanudlo, 
apan si Pedro miingon nga ang 12 mounong kang 
Kristo. Agig pagsanong, gidawat ni Jesus nga siya 
ang mipili sa 12 apan miingon: 'Usa kaninyo maoy 
tigbutangbutang [Gr., di:a'bolos, nga nagkahulo- 
gang “yawa” o “tigbutangbutang"].” Ang asoy nag- 
batbat nga ang usa nga nahimo nang tigbutangbu- 
tang mao si Judas, kinsa “maoy magbudhi kaniya, 
bisan tuod usa sa napulog-duha. ”---Ju 6:66-71. 

Maylabot niining hitaboa si Juan miingon: “Sukad 
sa sinugdan si Jesus nahibalo . . . kon kinsa ang 
magbudhi kaniya.” (Ju 6:64) Gikan sa mga tagna sa 
Hebreohanong Kasulatan si Kristo nahibalo nga 
siya pagabudhian sa usa ka suod nga kauban. (Sal 
41:9: 109:8; Ju 13:18, 19) Ang Diyos usab, pinaagi 
sa paggamit sa iyang pagkahibalo-daan, nakakita 
kaniya nga mahimong maluibon, apan supak sa 
mga hiyas ug sa nangaging mga pagpakiglabot sa 
Diyos ang paghunahuna nga si Judas mapakyas 
gayod, nga morag siya gitino nang daan. (Tan- 
awa ang PAGKAHIBALO-DAAN, PAGBUOT-DAAN.) Hinu- 
noa, ingon sa nahisgotan na, sa sinugdan sa iyang 
pagkaapostol si Judas matinumanon sa Diyos ug 
kang Jesus. Busa gipasabot gayod ni Juan nga “su- 
kad sa sinugdan” sa dihang si Judas nagsugod sa 
pagkahimong daotan, nagsugod sa pagpadaog sa 
pagkadili-hingpit ug sa makasasalang mga kiling, 
kini namatikdan na ni Jesus. (Ju 2:24, 25, Pin 1:1: 
2:23) Si Judas nahibalo gayod nga siya ang gihis- 
gotan ni Jesus nga “tigbutangbutang,” apan siya 
nagpadayon sa pagpanaw kauban ni Jesus ug sa 
matinumanong mga apostoles ug dayag nga siya 
wala magbag-o. 

Ang Bibliya wala maghisgot nga detalyado sa 
mga motibo sa iyang daotang dalan, apan ang usa 
ka hitabo sa Nisan 9, 33 K.P., lima ka adlaw una pa 
mamatay si Jesus, mohatag ug kadan-agan niining 
butanga. Sa Betania sa balay ni Simon nga sanla- 
hon, si Maria nga igsoong babaye ni Lazaro, nagdi- 
hog kang Jesus ug pinahumotan nga lana nga nag- 
kantidad ug 300 ka denario, halos usa ka tuig nga 
suhol sa usa ka mamumuo. (Mat 20:2) Misupak 
pag-ayo si Judas bahin niini, nga miingon nga ang 
lana ikabaligya unta ug ang salapi “ikahatag sa 
mga tawong kabos.” Dayag nga ang ubang mga 
apostoles miuyon lamang niining daw makataro- 
nganong panghunahuna, apan gibadlong sila ni Je- 
sus. Ang tinuod nga hinungdan sa pagsupak ni Ju- 
das maoy tungod kay siya ang naghupot sa kahon 
sa salapi ug siya “kawatan . . . ug tigkuha sa mga 
salapi” nga gibutang diha sa kahon. Busa si Judas 
maoy usa ka hakog nga kawatan.--Ju 12:2-7, Mat 
26:6-12: Mar 14:3-8. 

Bugti sa Pagbudhi. Si Judas sa walay duhadu- 
ha gisakitan sa pagbadlong ni Jesus bahin sa pag- 
gamit sa salapi. Niining higayona “si Satanas misu- 
lod kang Judas,” lagmit sa diwa nga ang maluibong 
apostol nagtugyan sa iyang kaugalingon sa kabu- 
but-on sa Yawa, nga nagtugot sa iyang kaugalingon 
nga mahimong usa ka galamiton sa pagtuman sa 
laraw ni Satanas sa pagsanta kang Kristo. Pipila ka 
adlaw sa ulahi, sa Nisan 12, si Judas miadto sa pa- 
ngulong mga saserdote ug sa mga kapitan sa tem- 
plo aron tan-awon kon pilay ilang ibayad kaniya 
alang sa pagbudhi kang Jesus, nga sa makausa 
pa nagpakita sa iyang pagkahinapi. (Mat 26:14-16, 
Mar 14:10, 11: Luc 22:3-6, Ju 13:2) Ang pangu- 
long mga saserdote niadtong adlawa nakigkita sa 
“mga ansiyano sa katawhan,” ang impluwensiya- 
dong mga lalaki sa Sanhedrin. (Mat 26:3) Ang mga 
kapitan sa templo lagmit gipaadto usab tungod 
sa ilang impluwensiya ug sa paghatag ug legal nga 
pasikaranan sa bisan unsang plano sa pagdakop 
kang Jesus. 


Nganong ang Hudiyong relihiyosong 
mga pangulo nagtanyag lamang 
ug 30 ka pirasong plata ingong bugti 
sa pagbudhi kang Jesus? 


Ang katloan ka pirasong plata (866, kon siklo) 
maoy kantidad nga gitanyag. (Mat 26:14, 15) Ang 
kantidad nga gitakda sa relihiyosong mga pangulo 
mopatim-awng gituyo aron ipakita ang ilang pag- 
tamay kang Jesus, nga gilantaw siya nga diyutay 
ra kaayog bili. Sumala sa Exodo 21:32, ang kanti- 
dad sa usa ka ulipon maoy 30 ka siklo. Dugang pa 
niini, sa iyang trabaho ingong magbalantay sa ka- 
tawhan, si Zacarias gisuholan ug “katloan ka pira- 
song plata.” Gitamay kini ni Jehova ingong gamay 
ra kaayong kantidad, ug giisip ang suhol nga giha- 
tag kang Zacarias ingong pagtasar sa panglantaw 
sa katawhan nga walay pagtuo sa Diyos mismo. 
(Zac 11:12, 13) Busa, sa pagtanyag lamang ug 30 ka 
pirasong plata alang kang Jesus, giisip sa relihiyo- 
song mga pangulo nga siya gamay ra kaayog bili. 
Apan, sa samang panahon ilang natuman ang Za- 
carias 11:12, nga naglantaw kang Jehova ingong 
ubos ug bili pinaagi sa pagbuhat niini ngadto sa ha- 
was nga iyang gipadala aron sa pagbantay sa Isra- 
el. Ang daotang si Judas “miuyon [sa kantidad], ug 
siya nangitag maayong higayon sa pagbudhi [kang 
Jesus] ngadto kanila nga walay panon sa katawhan 
sa palibot.”--Luc 22:6. 

Kataposang Gabii Uban Kang Jesus. Bisan 
pag giluiban si Kristo, si Judas nagpadayon sa pag- 
pakig-uban kaniya. Siya nakigtigom uban kang Je- 
sus ug sa mga apostoles sa Nisan 14, 33 K.P., aron 

sa pagsaulog sa Paskuwa. Samtang nanihapon sa 
Paskuwa, gialagaran ni Jesus ang mga apostoles, 
nga mapainubsanong naghugas sa ilang mga tiil. 
Ang salingkapaw nga si Judas mitugot kang Jesus 
sa pagbuhat niana ngadto kaniya. Apan si Jesus 
miingon, “Dili kamong tanan mahinlo.” (Ju 13:2-5, 
11) Siya usab miingon nga ang usa sa mga aposto- 
les nga diha sa lamesa magbudhi kaniya. Tinga- 
li aron dili sad-ang tan-awon, si Judas nangutana 
kon siya ba. Aron mailhan pa, gihatagan ni Jesus si 
Judas ug tinapay ug gisultihan siya nga buhaton sa 
madali kon unsay iyang ginabuhat.---Mat 26:21-25; 
Mar 14:18-21, Luc 22:21-23: Ju 13:21-30. 

Dihadiha si Judas mibiya sa grupo. Ang pagtan- 
di sa Mateo 26:20-29 sa Juan 13:21-30 nagpakita 
nga siya mibiya sa wala pa sugdi ni Jesus ang pag- 
saulog sa Panihapon sa Ginoo. Ang pag-asoy ni Lu- 
cas niini nga hitabo dayag nga wala ihan-ay suma- 
la sa pagkasunodsunod, kay si Judas tinong wala 
na sa dihang gidayeg ni Kristo ang grupo tungod 
sa ilang pagpabilin uban kaniya, kana dili mohaom 
kang Judas, ni siya gidala ngadto sa “pakigsaad ... 
alang sa usa ka gingharian.”---Luc 22: 19-30. 

Sa ulahi nakit-an ni Judas si Jesus uban sa mati- 
numanong mga apostoles didto sa tanaman sa Get- 
semane, usa ka dapit nga sinati kaayo ang magbu- 
budhi, kay sila nagtagbo na didto kaniadto. Siya 
ang nanguna sa usa ka dakong panon, nga naglakip 
sa Romanhong kasundalohan ug sa usa ka koman- 
dante militar. Ang magubtanong panon may mga 
puspos ug mga espada ingon man mga sulo ug 
mga lampara, nga gikinahanglan nila kon matabo- 
nan sa panganod ang takdol nga bulan o kon si Je- 
sus anaa sa ngitngit. Ang mga Romano lagmit 
wala makaila kang Jesus, busa, sumala sa usa ka 
gikasabotang ilhanan, gitimbaya ni Judas si Kristo 
ug sa usa ka buhat sa pagkasalingkapaw “gihagkan 
siya nga mabination kaayo,” sa ingon nagpaila ka- 
niya. (Mat 26:47-49, Ju 18:2-12) Sa ulahi gibati ni 
Judas ang pagkadako sa iyang sala. Sa pagkabun- 
tag misulay siya sa pag-uli sa 30 ka pirasong plata, 
apan ang pangulong mga saserdote wala na moda- 
wat niini. Sa kataposan, gisalibay ni Judas ang sa- 
lapi ngadto sa templo.---Mat 27:1-5. 

Kamatayon. Sumala sa Mateo 27:5, si Judas 
nagbitay sa iyang kaugalingon. Apan ang Buhat 
1:18 nag-ingon, “nga nahulog nga nag-una ang ulo, 
mibuto ang iyang tiyan ug nahurot pagkayagyag 
ang iyang tinai.” Mopatim-aw nga si Mateo naghis- 
got sa paagi sa paghikog, samtang ang Mga Buhat 
naghubit sa resulta. Kon itapo kining duha ka asoy, 
mopatim-aw nga si Judas nagbitay sa iyang kauga- 
lingon ibabaw sa usa ka pangpang, apan ang pisi o 
ang sanga sa kahoy naputol mao nga siya nahulog 
ug nakay-ag diha sa mga bato sa ubos. Posible kini 

nga hitabo tungod sa topograpiya sa yuta sa palibot 
sa Jerusalem. 

Nalangkit usab sa iyang kamatayon mao ang pa- 
ngutana kon kinsay mipalit sa lubnganang yuta pi- 
naagi sa 30 ka pirasong plata. Sumala sa Mateo 27: 
6, 7, ang pangulong mga saserdote nakahukom nga 
dili nila ikabutang sa sagradong tipiganan sa ba- 
handi ang salapi busa ilang gigamit kini sa pagpa- 
lit ug yuta. Ang asoy sa Buhat 1:18, 19, nga nag- 
hisgot bahin kang Judas, nag-ingon: “Busa, kining 
tawhana mismo mipalit ug yuta ginamit ang suhol 
tungod sa pagkadili-matarong.” Ang tubag mopa- 
tim-aw nga ang mga saserdote ang mipalit sa yuta, 
apan sanglit si Judas ang mitagana sa salapi, ikai- 
ngon nga siya ang mipalit. Si Dr. A. Edersheim mi- 
ingon: “Dili subay sa balaod ang pagbutang sa sa- 
lapi diha sa tipiganan sa bahandi sa Templo, aron 
ipalit ug sagradong mga butang, kon kini nakuha 
sa dili-maayong paagi. Sa maong mga kaso ang 
Hudiyohanong Balaod naglatid nga ang salapi iuli 
ngadto sa naghatag, ug, kon siya moinsistir sa pag- 
hatag niini, siya agdahon nga gastohon kini alang 
sa usa ka butang nga mapuslan sa publiko... . Su- 
mala sa balaod makataronganong ikaingon nga 
ang salapi iya pa gihapon ni Judas, ug iyang giga- 
mit sa pagpalit sa iladong ‘yuta sa magkukulon.”” 
(The Life and Times of Jesus the Messiah, 1906, 
Tomo II, p. 575) Kini nga pagpalit nagtuman sa tag- 
na sa Zacarias 11:13. 

Ang dalan nga gipili ni Judas maoy tinuyo, nga 
nalangkit ang daotang tinguha, kadalo, garbo, pag- 
kasalingkapaw, ug pagkamalinglahon. Siya sa kata- 
posan nagbasol tungod sa gibug-aton sa sala, sama 
sa bation tingali sa usa ka tinuyong mamumuno tu- 
ngod sa resulta sa iyang nahimong krimen. Apan si 
Judas sa iyang kaugalingong pagbuot nakigsabot 
sa mga tawong gihisgotan ni Jesus nga naghimog 
mga kinabig nga doble pa kanila sa pagkaangayan 
nga mahiagom sa Gehenna, nga takos usab “sa 
paghukom sa Gehenna.” (Mat 23:15, 33) Sa katapo- 
sang gabii sa iyang yutan-ong kinabuhi, si Jesus 
mismo miingon mahitungod kang Judas: “Mas ma- 
ayo pa unta nianang tawhana kon siya wala mata- 
wo.” Sa ulahi gitawag siya ni Kristo nga “anak sa 
kalaglagan.”---Mar 14:21, Ju 17:12, Heb 10:26-29. 

Kapuli. Tali sa pagkayab ni Jesus sa langit ug 
sa adlaw sa Pentekostes 33 K.P., si Pedro, nga 
nagpadapat sa tagna sa Salmo 109:8, nagpatin-aw 
ngadto sa usa ka pundok sa mga 120 ka tinun-ang 
nagkatigom nga daw tukma ang pagpilig kapuli 
alang kang Judas. Duha ka kandidato ang gisugyot 
ug dihay gihimong pagripa, nga miresulta sa pag- 
kapili kang Matias “nga maoy mokuha sa dapit nii- 
ni nga ministeryo ug pagkaapostol, nga gikan niini 
si Judas mitipas aron moadto sa iyang kaugali- 
ngong dapit.”--Buh 1:15, 16, 20-26. 

5. “Usa ka ulipon ni Jesu-Kristo, apan igsoon ni 
Santiago.” Niini nga paagi gipaila sa magsusulat sa 
inspiradong sulat nga nagdala sa iyang ngalan ang 
iyang kaugalingon. Gisulat ni Judas ang iyang su- 
lat niadtong mga 65 K.P. Dayag nga siya dili mao 
ang “Judas nga anak ni Santiago,” nga usa sa 11 ka 
matinumanong apostoles ni Jesu-Kristo. (Luc 6:16) 
Siya naghisgot sa iyang kaugalingon ingong “usa 
ka ulipon,” dili ingong usa ka apostol ni Jesu-Kris- 
to, siya usab naghisgot sa mga apostoles diha sa 
ikatulong persona ingong “sila.”--Jud 1, 17, 18. 

Bisan tuod ang Kristohanon Gregong Kasulatan 
naghisgot sa ubang mga tawo nga gitawag ug Ju- 
das, gipalahi niini nga magsusulat sa Bibliya ang 
iyang kaugalingon gikan sa uban pinaagi sa paghis- 
got sa ngalan sa iyang igsoon. Tungod niini masa- 
bot nga ang iyang igsoon nga si Santiago ilado ka- 
ayo taliwala sa mga Kristohanon. Mopatim-aw nga 
usa lamang ka tawo ang nagbaton nianang ngala- 
na nga prominente kaayo. Si apostol Pablo naghis- 
got niini nga Santiago ingong usa sa “mga haligi” 
sa kongregasyon sa Jerusalem ug ingong “igsoon sa 
Ginoo.” (Gal 1:19; 2:9; tan-awa usab ang Buh 12:17, 
15:13-21.) Busa, dayag nga si Judas maoy igsoon ni 
Kristo Jesus sa inahan. (Mat 13:55, Mar 6:3) Bi- 
san pa niana tungod sa pagkamapainubsanon siya 
wala magpahimulos sa iyang unodnong relasyon sa 
Anak sa Diyos apan nagtawag sa iyang kaugali- 
ngon nga “usa ka ulipon ni Jesu-Kristo.” 

Halos walay nahibaloan bahin sa kinabuhi ni Ju- 
das. Dayag nga siya kauban sa iyang tulo ka igso- 
ong lalaki ug sa iyang inahan nga si Maria sa sa- 
yong bahin sa ministeryo ni Jesus sa dihang, didto 
sa Cana, si Jesus mihimog usa ka milagro, ug siya 
sa ulahi mipanaw kauban ni Jesus ug sa iyang mga 
tinun-an ngadto sa Capernaum aron moestar sa 
makadiyot. (Ju 2:1-12) Kapin sa usa ka tuig sa ula- 
hi siya dayag nga miuban kang Maria ug sa iyang 
mga igsoong lalaki sa dihang ilang gipangita si Je- 
sus. (Mat 12:46) Lagmit nga si Judas maoy lakip ni- 
adtong miingon: “Nalisoan siya sa iyang pangisip.” 
(Mar 3:21) Bisan unsa pa ang kahimtang, niadtong 
32 K.P., si Judas ug ang iyang mga igsoong lalaki 
wala magpasundayag ug pagtuo kang Kristo Jesus. 
(Ju 7:5) Wala madugay sa hapit nang mamatay, gi- 
tugyan ni Jesus ang pag-atiman sa iyang magtutu- 
ong inahan ngadto kang apostol Juan, nga nagpa- 
sabot gayod nga wala pa si Judas ni ang iyang mga 
igsoon mahimong mga tinun-an.--Ju 19:26, 27. 

Apan human sa iyang pagkabanhaw, si Jesus 
nagpakita kang Santiago nga iyang igsoon sa ina- 
han. (1Co 15:7) Walay duhaduha nga kini may ka- 
labotan gayod sa pagkombinsir dili lamang kang 
Santiago apan usab kang Judas ug sa iyang ubang 
mga igsoong lalaki nga si Jesus mao gayod ang Me- 
siyas. Busa, tali sa panahon sa pagkayab ni Jesus ug 

sa adlaw sa Pentekostes 33 K.P., sila kauban na sa 
11 ka matinumanong mga apostoles ug sa uban pa 
nga nagpadayon sa pag-ampo diha sa usa ka itaas 
nga lawak sa Jerusalem. Mopatim-aw nga sila lakip 
usab sa mga 120 ka tawo nga nagkatigom sa di- 
hang si Matias napili pinaagig ripa aron pulihan 
ang dili-matinumanong si Judas Iskariote. (Buh 
1:13-26) Nan, makataronganon nga lakip si Judas 
sa mga magtutuo nga unang nakadawat sa balaang 
espiritu sa adlaw sa Pentekostes.---Buh 2:1-4. 

6. Usa ka tawo sa Damasco nga may balay did- 
to sa dalan nga gitawag ug Tul-id. Kay nabuta hu- 
man gilayon sa iyang pagkakabig, si Saulo (Pablo) 
mipuyo sa balay ni Judas, ug didto gipaadto si 
Ananias aron sa pagtapion sa iyang mga kamot 
kang Saulo. (Buh 9:11, 17) Ang asoy wala maghis- 
got kon si Judas usa na ba ka tinun-an niadtong 
panahona, apan daw siya dili pa tinun-an sanglit si 
Ananias ug ang uban pang mga tinun-an nagpa- 
nuko sa pag-adto kang Saulo tungod sa iyang repu- 
tasyon ingong usa ka maglulutos, bisan pa niana si 
Judas nagpasaka kang Saulo sa iyang balay.---Buh 
9:13, 14, 26. 

7. Si Judas, nga gitawag usab ug Barsabas, 
maoy usa sa duha ka tinun-an nga gipadala sa na- 
gamandong lawas sa Jerusalem aron sa pag-uban 
kang Pablo ug Bernabe sa dihang ilang gihatod ang 
sulat mahitungod sa isyu sa pagtuli (mga 49 K.P.). 
Si Judas ug ang iyang kaubang si Silas giisip nga 
“mga lalaki nga nanguna taliwala sa mga igsoon.” 
(Buh 15:22) Ang sulat maoy alang “sa mga igsoon 
sa Antioquia ug Sirya ug Cilicia.” Si Judas ug Silas 
gihisgotan lamang nga didto sa Antioquia, ug wa- 
lay rekord nga sila miadto pa sa halayo. Sila kina- 
hanglang sa binaba magpamatuod bahin sa men- 
sahe nga diha sa sulat. Si Judas maoy usa ka 
“manalagna,” ug ingong usa ka nagaduaw nga ma- 
mumulong siya mihatag ug daghang pakigpulong 
ngadto sa mga igsoon sa Antioquia, nga nagdasig 
ug nagpalig-on kanila.--Buh 15:22, 23, 27, 30-32. 

Ang Buhat 15:33 nagpakita nga si Judas ug Silas 
mipauli sa Jerusalem human nga sila “nakapalabay 
na sulod sa usa ka panahon” uban sa mga Kristoha- 
non sa Antioquia. Ang pipila ka manuskrito (sama 
sa Codex Ephraemi, Codex Bezae) may bersiku- 
lo 34, nga mabasa uban ang pipila ka kalainan: 
“Apan daw maayo alang kang Silas nga magpabi- 
lin pa didto, apan si Judas nag-inusarang mipau- 
li sa Jerusalem.” Kini nga bersikulo dili makita diha 
sa mas karaan nga kasaligang mga manuskrito (Si- 
naitic, Alexandrine, Vatican MS. Num. 1209). Lag- 
mit nga kini maoy usa ka nota sa panaplin nga gitu- 
yo aron ipatin-aw ang bersikulo 40, ug sa paglabay 
sa panahon kini nahiapil sa pangunang teksto. 

Ang ubang mga komentarista nagtuo nga si Ju- 
das nga gitawag ug Barsabas maoy igsoong lalaki 

MGA PANGUNANG PUNTO SA JUDAS 


Mubo, kusganong pasidaan batok sa mga daotan nga moyuhot sa 
kongregasyon 


Lagmit nga gisulat niadtong mga 65 K.P., kapin sa 30 ka tuig 
human sa kamatayon ug pagkabanhaw ni Kristo 


Usa ka kahimtang nga nanginahanglan ug Kristoha- 
nong paglahutay (ber 1-4) 
Ang dili-diyosnong mga tawo nakayuhot sa kongregasyon ug 
naggamit sa dili-takos nga kalulot sa Diyos ingong kataro- 
ngan sa malaw-ayng panggawi 


Ang mga Kristohanon kinahanglang kusganong makigbugno 

alang sa pagtuo 
Mga tinamdan, panggawi, ug mga tawo nga angayng li- 

kayan (ber 5-16) 

Dili angayng kalimtan ang kamatuoran nga ang mga Israelin- 
hon nga giluwas gikan sa Ehipto nga sa ulahi nawad-an sa 
pagtuo gilaglag 

Ang mga manulonda nga mitalikod sa ilang nahiangay nga 
posisyon gisilotan 

Ang hilabihan ka imoral nga Sodoma ug Gomora nahiagom sa 
paghukom sa kalayo nga walay kataposan 

Bisan pa niini nga mga pananglitan, ang pipila nanlimbasog 
sa pagpasulod sa samang mga buhat ngadto sa kongre- 
gasyon 


ni “Jose nga gitawag ug Barsabas,” usa ka tinun- 
ang gisugyot nga mopuli kang Judas Iskariote. 
(Buh 1:23) Apan walay ebidensiya nga nagpaluyo 
niini, gawas lamang nga magkaamgid ang ilang 
ngalan. Si Judas wala na hisgoti pag-usab diha sa 
Bibliya human siya mopauli sa Jerusalem. 


JUDAS, ANG SULAT NI. Usa ka inspira- 
dong sulat sa Kristohanon Gregong Kasulatan nga 
gisulat ni Judas, ang igsoong lalaki ni Santiago ug 
busa dayag usab nga igsoon ni Jesu-Kristo sa ina- 
han. (Tan-awa ang Jupas Num. 5.) Gisulat alang “sa 
mga tinawag kinsa gihigugma kalangkit sa Diyos 
nga Amahan ug gitipigan alang kang Jesu-Kristo,” 
kining sulata dayag nga gisirkular aron mabasa sa 
tanang Kristohanon.---Jud 1. 

Sa panahon nga gisulat ni Judas ang iyang su- 
lat, mitungha ang kahimtang nga nagpameligro sa 
mga kongregasyon. Ang imoral, mananapon nga 
mga tawo nakayuhot taliwala sa mga Kristohanon 
ug nagahimo sa dili-takos nga kalulot sa Diyos nga 
katarongan alang sa malaw-ayng panggawi. Tu- 
ngod niini wala isulat ni Judas ang buot unta ni- 
yang isulat sa sinugdan, ang bahin sa kaluwasan 
nga susamang nahuptan sa mga Kristohanon nga 
gitawag ngadto sa langitnong Gingharian sa Diyos. 
Hinunoa, nga giniyahan sa espiritu sa Diyos, siya 
nagtambag sa pagtabang sa mga isigkamagtutuo 
aron malamposong makasagubang sa makadaot 
nga mga impluwensiya sulod sa kongregasyon. Si 


Si Miguel dili mapasipalahon, bisan sa dihang nakigsulti sa 
Yawa, apan kini nga mga tawo “nagsulti nga mapasipala- 
hon labot sa mga mahimayaon” 

Misunod sila sa daotang mga panig-ingnan ni Cain, Balaam, 
ug Kore 

Peligroso sila sama sa mga bato nga natago ilalom sa tubig; 
sama sa mga panganod nga walay-tubig ug sa patay, na- 
ibot nga mga kahoy, sila walay ikapatungha nga mapus- 
lanon 

Gitagna ni Enoc ang paghukom sa Diyos batok sa maong dili- 
diyosnong mga makasasala 

Kini nga mga tawo maoy mga bagulbolan, reklamador, maki- 
kaugalingon, ingon man malimbongong mga tig-ulog-ulog 

Kon unsaon sa mga Kristohanon sa pagsukol niining 

daotang impluwensiya (ber 17-25) 

Hinumdomi, ang mga apostoles mitagna sa pagtungha sa ma- 
ong mga tawo sa “kataposang panahon” 

Ang mga Kristohanon kinahanglang malahi gayod gikan ka- 
nila, nga magpalig-on sa ilang kaugalingon diha sa patu- 
koranan sa pagtuo, mag-ampo uban sa balaang espiritu, 
magpabilin diha sa gugma sa Diyos, maghulat nga ipahayag 
ang kaluoy ni Jesus 

Kinahanglan usab sila nga motabang sa uban, magpakitag 
kaluoy sa mga nagduhaduha, nga magluwas kanila pinaagi 
sa pagsakmit kanila gikan sa kalayo 


Judas nagtambag kanila nga “kusganong makig- 
bugno alang sa pagtuo” pinaagi sa pagsukol sa imo- 
ral nga mga tawo, pinaagi sa paghupot sa putling 
pagsimba ug maayong panggawi, ug pinaagi sa 
“pag-ampo uban sa balaang espiritu.” (Jud 3, 4, 19- 
23) Gihimong mga pananglitan ni Judas ang mga 
manulonda nga nakasala, ang mga molupyo sa So- 
doma ug Gomora, si Cain, Balaam, ug Kore, ug kus- 
ganon niyang gipamatud-an nga ang paghukom ni 
Jehova ipahamtang gayod batok sa dili-diyosnong 
mga tawo maingon nga tinong gipahamtang kini 
batok sa dili-matinumanong mga manulonda ug sa 
daotang mga tawo sa kanhing mga panahon. Gi- 
yagyag usab niya ang pagkasalawayon niadtong 
naningkamot sa paghugaw sa mga Kristohanon. 
--Jud 5-16, 19. 

Talagsaon nga Impormasyon. Bisan tuod 
mubo ra, ang sulat ni Judas naundan sa pipila 
ka impormasyon nga dili makaplagan sa ubang 
mga bahin sa Bibliya. Kini lamang ang naghisgot 
sa panaglalis tali sa arkanghel nga si Miguel ug sa 
Yawa bahin sa lawas ni Moises ug sa tagna nga gi- 
pamulong ni Enoc kasiglohan una pa niana. (Jud 9, 
14, 15) Dili matino kon nadawat ba ni Judas kini 
nga impormasyon pinaagi sa direktang pagpada- 
yag o kaha pinaagig kasaligang pagpasa (binaba 
man o sinulat). Kon kini iyang nadawat pinaa- 
gig kasaligang pagpasa, kini mahimong magpa- 
tin-aw sa parehong paghisgot sa tagna ni Enoc 
diha sa apokripal nga basahon ni Enoc (nga gituo- 

hang gisulat lagmit sa ikaduha ug unang mga sig- 
lo W.K.P.). Ang samang tinubdan mahimong maoy 
gigikanan sa pahayag diha sa inspiradong sulat 
ingon man diha sa apokripal nga basahon. 

Dapit ug Panahon sa Pagsulat. Lagmit gisu- 
lat ni Judas ang iyang sulat didto sa Palestina, 
sanglit walay rekord nga siya mibiya niini nga da- 
pit. Mahimong mabanabana ang petsa niini nga su- 
lat pinasukad sa pangsulod nga ebidensiya niini. 
Ang kamatuoran nga si Judas wala maghisgot sa 
pagsulong ni Cestius Gallus batok sa Jerusalem 
(66 K.P.) ni sa pagkapukan sa maong siyudad ngad- 
to sa mga Romano ubos ni Tito (70 K.P.) nagpakita 
nga kini iyang gisulat sa wala pa ang tuig 66 K.P. 
Kon diha pay bahin sa tagna ni Jesus labot sa ka- 
laglagan sa Jerusalem nga natuman (Luc 19:43, 
44), walay duhaduha nga ilakip unta ni Judas kini 
nga pagpahamtang sa paghukom sa Diyos ingong 
laing pasidaang panig-ingnan. Sanglit si Judas daw 
nagkutlo gikan sa ikaduhang sulat ni Pedro bahin 
sa mga mabiaybiayon nga manungha “sa katapo- 
sang panahon” (itandi ang 2Pe 3:3 sa Jud 18), ma- 
himong sabton nga iyang gisulat ang iyang sulat sa 
ulahi, sa mga 65 K.P. 

Pagkatinuod. Ang basahon ni Judas sa Bibli- 
ya gidawat ingong bahin sa kanon sa unang mga 
tighipos sa mga katalogo sa Kasulatan. Lakip kani- 
la, sukad sa ikaduha hangtod sa ikaupat nga mga 
siglo K.P., mao si Clemente sa Alejandria, Ter- 
tullian, Origen, Eusebius, si Cyril sa Jerusalem, 
Athanasius, Epiphanius, si Gregory sa Nazianzus, 
Philastrius, Jerome, ug Augustine. Kining maong 
sulat gilakip usab diha sa Muratorian Fragment 
(mga 170 K.P.). 


JUDEA [gikan sa Heb., Kang (Iya ni) Juda]. 
Ang tukmang mga utlanan niini nga rehiyon sa Pa- 
lestina dili matino. Lagmit ang Judea may sakop 
nga luna nga mga 80 km (50 mi) gikan sa sidlakan 
hangtod sa kasadpan ug mga 50 km (30 mi) gikan 
sa amihanan hangtod sa habagatan. Ang Samaria 
nahimutang dapit sa amihanan ug ang Idumea da- 
pit sa habagatan. Ang Patayng Dagat ug ang Wa- 
log sa Jordan maoy utlanan niini sa sidlakan. Apan 
kon ang teritoryo sa Idumea ilakip sa Judea, ang 
habagatang utlanan lagmit moabot gikan sa ubos 
sa Gaza sa kasadpan hangtod sa Masada sa sidla- 
kan. 

Sa Mateo 19:1 ang paghisgot kang Jesus nga mi- 
pahawa sa Galilea ug miadto “sa mga utlanan sa 
Judea tabok sa Jordan” hayan nagpasabot nga si 
Jesus mipahawa gikan sa Galilea, mitabok sa Jor- 
dan, ug miadto pahabagatan aron mosulod sa Ju- 
dea agi sa Perea. 

Si Herodes nga Bantogan mao ang “hari sa Ju- 
dea” sa panahon nga natawo si Juan nga Tigbaw- 
tismo ug si Jesus. (Luc 1:5) Una pa niana, si Hero- 

des gihimo sa Romanhong senado ingong hari sa 
Judea. Sa ulahi ang iyang dominyo midako pa ug sa 
dihang siya namatay kini naglakip sa Judea, Gali- 
lea, Samaria, Idumea, Perea, ug sa uban pang mga 
rehiyon. Si Arquelao nga anak nga lalaki ni Herodes 
nga Bantogan nakapanunod sa pagmando sa Judea, 
Samaria, ug Idumea. (Itandi ang Mat 2:22, 23.) 
Apan human siya papahawaa, ang Judea naila- 
lom sa administrasyon sa Romanong mga gober- 
nador ug ang ilang opisyal nga pinuy-anan mao 
ang Cesarea. Gawas sa kadiyot nga paghari ni He- 
rodes Agripa I ingong hari sa Palestina (Buh 12:1), 
ang mga gobernador nagdumala sa mga kalihokan 
sa Judea hangtod sa pag-alsa sa mga Hudiyo niad- 
tong 66 K.P. 

Sa naghinapos ang unang siglo W.K.P., ingong 
katumanan sa tagna, ang sinaad nga Mesiyas nga 
si Jesus natawo didto sa Betlehem sa Judea. (Mat 
2:3-6: Luc 2:10, 11) Human moduaw ang pipila ka 
astrologo nga taga-Sidlakan, ang amaama ni Jesus 
nga si Jose, kay gipasidan-an sa usa ka manulonda 
pinaagi sa usa ka damgo bahin sa tinguha ni Hero- 
des nga Bantogan sa pagpatay sa bata, mikalagiw 
uban sa iyang pamilya ngadto sa Ehipto. Human 
mamatay si Herodes, si Jose wala mobalik sa Judea 
apan mipuyo sa Nasaret sa Galilea. Tungod kini kay 
ang anak nga lalaki ni Herodes nga si Arquelao 
maoy nagmando niadtong panahona sa Judea ug 
tungod usab sa pasidaan sa Diyos nga gihatag kang 
Jose diha sa usa ka damgo.---Mat 2:7-23. 

Sa tingpamulak sa 29 K.P., sa dihang si Juan nga 
Tigbawtismo nagsugod sa iyang buluhaton sa pag- 
pangandam sa pag-abot sa Mesiyas, ang Judea na- 
ilalom sa pangagamhanan sa Romanong si Go- 
bernador Poncio Pilato. Daghan, lakip ang mga 
Judeanhon, ang nakadungog sa pagwali ni Juan 
didto sa Kamingawan sa Judea ug gibawtismohan 
ingong simbolo sa ilang paghinulsol. (Mat 3:1-6, 
Luc 3:1-16) Sa panahon nga si Jesus nagsugod sa 
iyang ministeryo halos walo ka bulan sa ulahi, ang 
mga molupyo sa Judea gihatagan ug dugang kahi- 
gayonan sa pagbalik kang Jehova uban ang bug-os 
nga kasingkasing. Sulod sa usa ka panahon, mas 
daghan ang gibawtismohan sa mga tinun-an ni Je- 
sus kay sa gibawtismohan ni Juan nga Tigbawtis- 
mo. (Ju 3:22: 4:1-3) Human mobiya si Jesus aron 
moadto sa Galilea, dihay dakong panon sa kataw- 
han gikan sa Jerusalem ug Judea ang misunod ka- 
niya ug sa ingon nakabenepisyo sa iyang minister- 
yo didto. (Mat 4:25: Mar 3:7: Luc 6:17) Sama sa mga 
Galileanhon, walay duhaduha nga daghan niining 
mga Judeanhon ang nakabaton nag interes tungod 
sa ilang nakita nga gihimo ni Jesus didto sa Jeru- 
salem sa panahon sa pista (sa Paskuwa, niadtong 
30 K.P.). (Ju 4:45) Ang balita bahin sa mga milag- 
ro ni Jesus didto sa Galilea, sama sa pagbanhaw sa 

bugtong anak nga lalaki sa babayeng balo sa Nain, 
mikaylap usab sa tibuok Judea.--Luc 7:11-17. 
Apan, dihay hilabihang pagsupak batok kang Je- 
sus gikan sa relihiyosong mga pangulo sa Judea. 
Mopatim-aw nga kini sila nakabaton ug mas da- 
kong impluwensiya sa mga Judeanhon kay sa mga 
Galileanhon. Sukad pa sa panahon sa Paskuwa sa 
31 KP. si Jesus dili na hilwas sa Judea. (Ju 5:1, 16- 
18, 7:1) Bisan pa niana, mitambong siya sa mga ka- 
pistahan sa Jerusalem ug gigamit ang maong kahi- 
gayonan aron sa pagsangyaw. (Ju 7:10-13, 25, 26, 
32, 10:22-39) Lagmit didto sa Judea, human sa Pis- 
ta sa mga Balongbalong niadtong 32 K.P., nga gi- 
padala ni Jesus ang 70 ka tinun-an. (Luc 10:1-24) 
Sa ulahi, bisan pa sa gihimong mga pagsulay sa 
pagbato kaniya, si Jesus, sa pagkasayod nga nama- 
tay ang iyang higala nga si Lazaro, mihukom sa 
pag-adto sa Judea. Human niadto, ang pagbanhaw 
ni Jesus kang Lazaro didto sa Betania maoy giga- 
mit sa relihiyosong mga pangulo ingong dugang 
katarongan sa pagtinguha sa pagpatay kaniya. Ang 
pipila kanila miingon: “Kon pasagdan lang nato siya 
niini, silang tanan magbutang ug pagtuo kaniya, 
ug moanhi ang mga Romano ug kuhaon ang atong 
dapit ug ang atong nasod. ”--Ju 11:5-8, 45-53. 
Bisan tuod nga ang sinoptiko o unang tulo ka 
Ebanghelyo sa dakong bahin naghisgot mahitu- 
ngod sa ministeryo ni Jesus sa Galilea (lagmit tu- 
ngod sa mas maayong pagsanong didto), wala pa- 
sagdi ni Jesus ang Judea. Kay kon mao pa, ang 
iyang mga kaaway dili unta makaingon sa atuba- 
ngan ni Pilato: “Ginasamok niya ang katawhan pi- 
naagi sa pagpanudlo sa tibuok Judea, nga nagsu- 
god pa gani sa Galilea hangtod dinhi.”---Luc 23:5. 
Human sa kamatayon ug pagkabanhaw ni Kris- 
to Jesus, ang Jerusalem ug ang Judea padayong 
nakadawat ug bug-os nga pamatuod. (Buh 1:8) Sa 
adlaw sa Pentekostes, 33 K.P., ang mga Judeanhon 
sa Walay duhaduha maoy lakip sa 3,000 nga misa- 
nong sa pagwali ni Pedro ug nabawtismohan. Hu- 
man niadto, ang Kristohanong kongregasyon sa Je- 
rusalem padayong nag-uswag. (Buh 2) Apan kini 
nagpahinabo usab ug pagsupak. (Buh 4:5-7, 15-17: 
5:17, 18, 40, 6:8-12) Human batoha ang Kristoha- 
non nga si Esteban, miabot ang grabeng paglu- 
tos nga tungod niadto “ang tanan gawas sa mga 
apostoles nahitibulaag sa tibuok nga mga rehiyon 
sa Judea ug Samaria.” (Buh 8:1) Apan, inay nga 
mahimong usa ka babag, kini nga pagkatibulaag 
miresulta sa pagkaylap sa Kristohanong mensahe, 
ug dayag nga dihay bag-ong mga kongregasyon 
nga natukod didto sa Judea ug sa ubang mga dapit. 
(Buh 8:4, Gal 1:22) Human makabig ang maglulu- 
tos nga si Saulo sa Tarso, “ang kongregasyon sa ti- 
buok nga Judea ug Galilea ug Samaria nakabaton 
ug yugto sa kalinaw, nga napalig-on, ug samtang 

kini naglakaw diha sa kahadlok kang Jehova ug 
diha sa paghupay sa balaang espiritu kini padayong 
midaghan.” (Buh 9:31) Ang kanhing maglulutos, si 
apostol Pablo mismo, misangyaw sa Jerusalem ug 
Judea. (Buh 26:20) Pinaagi sa mga buluhaton ni 
Pablo ug sa uban, natukod ang bag-ong mga kong- 
regasyon sa mga Kristohanon, ug ang mga aposto- 
les ug ang mga ansiyano sa kongregasyon sa Je- 
rusalem nag-alagad ingong nagamandong lawas 
alang sa tanan niini nga mga kongregasyon.---Buh 
15:1-33, Rom 15:30-32. 

Dayag nga daghan sa Hudiyong mga Kristoha- 
non nga nagpuyo sa Judea maoy kabos. Busa ma- 
kapadasig gayod alang kanila nga makapahimulos 
sa boluntaryong mga hinabang nga giorganisar 
alang kanila pinaagi sa ilang Kristohanong mga ig- 
soon sa ubang mga bahin sa yuta. (Buh 11:28-30, 
Rom 15:25-27: 1Co 16:1-3, 2Co 9:5, 7) Samtang sila 
nagpadayon sa ilang matinumanong pag-alagad, 
ang Hudiyong mga Kristohanon sa Judea nakaa- 
gom ug grabeng paglutos gikan sa dili-magtutuong 
mga katagilungsod. (1Te 2:14) Sa kataposan, niad- 
tong 66 K.P., sa dihang ang Romanhong kasunda- 
lohan ilalom ni Cestius Gallus mibiya sa Jerusalem, 
kini nga mga Kristohanon, agig pagtuman sa ma- 
tagnaong mga pulong ni Jesus, mikalagiw gikan sa 
Jerusalem ug Judea ngadto sa kabukiran, sa ingon 
nakaikyas sa grabeng kalaglagan nga midangat sa 
Jerusalem niadtong 70 K.P.--Mat 24:15, 16; Mar 
13:14, Luc 21:20, 21. 


JUDIT [feminine form sa Jehudi]. Usa ka asawa 
ni Esau, anak nga babaye ni Beeri nga Hitihanon ug 
mao kanunay ang tinubdan sa kapaitan ni Isaac ug 
Rebeca. (Gen 26:34, 35) Lagmit siya mao ra si Oho- 
libama sa Genesis 36:2. 


JULIA. Usa ka membro sa kongregasyon sa 
Roma nga gipangomosta ni Pablo. (Rom 16:15) 
Lagmit nga si Julia mao ang asawa o igsoong baba- 
ye ni Filologo. 


JULIO. Usa ka Romanong opisyal sa kasundalo- 
han o senturyon sa pundok ni Agusto nga sa ilalom 
sa iyang pagbantay si Pablo mipanaw paingon sa 
Roma. (Buh 27:1, tan-awa ang OPISYAL SA KASUNDA- 
LOHAN; AGUSTO, PUNDOK NI.) Sa sinugdanan sa biya- 
he, si Julio dayag nga miila kang Pablo ingong dili 
ordinaryong binilanggo mao nga siya nagpakita ka- 
niya ug kalulot, pananglitan, siya gitugotan nga 
manaog sa barko aron makaduaw sa iyang mga hi- 
gala sa Sidon. Apan, sa dihang sa ulahi gisugyot ni 
Pablo nga niadtong panahona peligroso ang pagpa- 
dayon sa ilang paglawig, si Julio namati hinuon sa 
sukwahing opinyon sa timonil ug sa tag-iya sa bar- 
ko. Sa ulahi, ang kasundalohan ni Julio nagsanta sa 
pag-ikyas sa mga tripulante, agig pagsunod sa 
mga pulong ni Pablo: “Gawas kon kining mga taw- 

hana magpabilin sa sakayan, kamo dili gayod ma- 
luwas.” Sa dihang naguba ang barko, si Julio, kay 
wala magtugot sa mga sundalo nga patyon ang 
mga binilanggo, nagluwas sa kinabuhi ni Pablo. 
--Buh 27:1-44. 


JUNIA. Usa nga linaing gipangomosta diha sa 
sulat ni Pablo ngadto sa mga taga-Roma (16:7). Si 
Androniko ug Junia maoy iyang “mga paryente.” 
Bisan tuod ang Gregong pulong nga gigamit din- 
hi mahimong magkahulogan nga “katagilungsod,” 
ang pangunang kahulogan maoy “kadugo sa sa- 
mang kaliwatan.” Ang duha “nakauban ni Pablo 
nga nabihag, lagmit nabilanggo uban kaniya sa 
usa ka dapit. Si Pablo nagtawag kanilang duha nga 
“mga tawong inila taliwala sa mga apostoles,” ti- 
ngali nahinumdom sa ilang maayong reputasyon 
taliwala sa mga apostoles. Sila “mas dugay nang 
nahiusa kang Kristo kay kang Pablo, nga nagpaila 
nga sila unang nahimo nga mga tinun-an. 


JUNIPERO. 


1. [Heb., berohsh'|. Ang Hebreohanong termino 
alang niini nga kahoy gihatagan ug nagkalainla- 
ing mga kahulogan, sama sa “fir,” “sipres”; apan 
may maayong katarongan, ang pipila ka leksiko- 
grapo nagrekomendar sa kahoyng junipero. (Tan- 
awa ang Lexicon in Veteris Testamenti Libros, 
ni L. Koehler ug W. Baumgartner, Leiden, 1958, 
p. 148, The Interpreter's Dictionary of the Bible, gi- 
edit ni G. A. Buttrick, 1962, Tomo 2, p. 293.) Sang- 
lit ang kahoy giimportar ni Haring Solomon gikan 
sa Lebanon (1Ha 5:8-10: 9:11, 2Cr 2:8), lagmit mao 
kini ang Juniperus excelsa, usa ka taas, lig-on nga 
evergreen o kanunayng may mga dahon nga ka- 
hoy nga moabot sa gitas-on nga 20 m (66 p), nga 
may mosanggaka nga mga sanga, gagmayng sa- 
mag-himbis nga mga dahon, ug may itom, gamay, 
linginon nga bunga. Kini humot kaayo. Ang tabla 
niining kahoyng junipero gipabilhan pag-ayo tu- 
ngod sa kalig-on niini. 

Ang Juniperus excelsa maoy lumad sa Lebanon 
ug kanunayng gilangkit sa maong yuta, nga gilakip 
sa ubang mga kahoy ingong ang “himaya sa Leba- 
non.” (2Ha 19:23, Isa 14:8, 37:24: 60:13) Gihisgotan 
sa salmista ang mga kahoyng junipero ingong ang 
“balay,” o salaganan, sa mga ciguefa. (Sal 104:17) 
Daghan kaayong kahoy nga junipero ang gigamit 
sa pagtukod ni Solomon sa templo. (2Cr 3:5) Ang 
mga palid sa pangunang mga pultahan ginama gi- 
kan sa kahoyng junipero (1Ha 6:34), ug ang sa- 
log gihaklapan niini. (1Ha 6:15) Kini gihisgotan sa 
ubang mga teksto nga gigamit ingong mga sala- 
gunting (Aw 1:17), tabla alang sa mga barko (Eze 
27:5), pudlos sa mga bangkaw (Nah 2:3), ug ingong 
mga tulonggon (2Sa 6:5). Ingong labong nga ka- 
hoy, gigamit kini diha sa mga tagna sa pagpasig- 

uli aron sa paghubit sa katahom ug sa pagkamabu- 
ngahon nga ipadangat diha sa yuta sa katawhan sa 
Diyos.--Isa 41:19: 55:13, 60: 13. 

2. [Heb., @roh:-er'o ʻar'ar']. Ang Arabikong pu- 
long nga “artar motabang sa pag-ila niining kahoya 
nga lagmit mao ang Juniperus phoenicia, usa ka 
samag kahoykahoy nga tanom nga makaplagan sa 
rehiyon sa Sinai ug usab sa dapit sa Desyerto 
sa Edom. Ang lintunganayng pulong sa Hebreoha- 
non diin naggikan ang ngalan niining kahoya adu- 
nay diwa nga “kahubo” o “gihukasan” (itandi ang 
Sal 102:17), ug kining mubo nga junipero sa susa- 
ma gihubit ingong dili sayag ug hitsura, nga motu- 
bo diha sa batoong dapit sa desyerto ug sa mga 
pangpang. Kini haom nga gigamit diha sa basahon 
ni Jeremias sa dihang ang tawo nga kansang ka- 
singkasing mipahilayo gikan kang Jehova gipanig- 
ingon sa usa ka “nag-inusarang kahoy [@rar'] sa 
desyertong kapatagan,” ug usab diha sa pagpasida- 
an sa mga Moabihanon aron sa pagkalagiw ug 
“mahisama sa kahoyng junipero [ka-:aroh-'er'] diha 
sa kamingawan.”--Jer 17:5, 6: 48:1, 6 (apan, tan- 
awa ang ftn sa Rbi8). 


JUSAB-HESED. Usa sa mga anak nga lalaki 
ni Zorobabel.--1Cr 3:19, 20. 


JUSTO [gikan sa Lat., 
“Husto, Matul-id, Matarong']. 

1. Ang angga ni Jose Barsabas. Si Justo ug Ma- 
tias mao ang duha ka kandidato nga gisugyot nga 
mahimong kapuli ni Judas Iskariote ingong apostol. 
Ang ripa natunong kang Matias. Bisan tuod nga si 
Justo wala mapili, ang pagkonsiderar kaniya alang 
sa maong katungdanan nagpakita nga siya maoy 
usa ka hamtong nga tinun-an ni Jesu-Kristo.---Buh 
1:23-26. 

2. Usa ka magtutuo nga taga-Corinto kansang 
balay kasikbit sa sinagoga. Tungod sa pagsupak sa 
mga Hudiyo, si Pablo “mibalhin” ngadto sa balay ni 
Ticio Justo, nga mao, siya nagpadayon sa iyang 
pagsangyaw didto, apan siya mipuyo uban kang 
Aquila ug Priscila.---Buh 18:1-7. 

3. Usa ka Hudiyong isigkamagbubuhat ni apos- 
tol Pablo. Si Justo, nga gitawag usab ug Jesus, 
maoy usa niadtong nagpalig-on kang Pablo sa pa- 
nahon sa iyang unang pagkabilanggo sa Roma ug 
kinsa nangomosta usab sa mga taga-Colosas.---Col 
4:10, 11. 


JUTA [lagmit, Halapad (o, Sangkad) nga Dapit]. 
Usa ka dapit diha sa bukirong rehiyon sa Juda nga 
gihatag ngadto sa “mga anak ni Aaron" ingong usa 
ka saserdotehanong siyudad. (Jos 15:20, 48, 55; 21: 
13, 16) Ang Juta gituohan nga mao ang moder- 
nong Yatta, nga nahimutang sa usa ka tagaytay 
nga mga 10 km (6 mi) sa H sa Hebron. 


nga nagkahulogang 


K 


KAAGHOP. Kalumo sa buot, nga walay pag- 
kamapahitas-on o pagpagarbo. Ang tinamdan sa 
hunahuna nga makapaarang sa usa ka tawo nga 
moagwanta sa kadaot uban ang pailob ug nga wa- 
lay kasuko, kayugot, o madumtanong panimalos. 
Kini suod nga kauban ug talagsa rang mahimulag 
sa ubang mga hiyas sama sa pagkamapainubsa- 
non, pagpaubos sa hunahuna, ug kalumo. (Tan- 
awa ang PAGPAUBOS, PAGKAMAPAINUBSANON; KALUMO.) 
Ang Hebreohanong pulong nga gihubad nga “ka- 
aghop” (@:naw') naggikan sa lintunganayng pu- 
long nga ‘anah’, nga nagkahulogang “pagpaantos, 
ipaubos, pakaulaw.” 

Sa Bibliya, ang kaaghop gipasiugda ingong ti- 
namdan sa pangisip sa usa ka tawo, una sa tanan 
ngadto sa Diyos, dayon ngadto sa mga isigkalina- 
lang. Pananglitan, nahisulat: “Ang mga maaghop 
tinong magpausbaw sa ilang pagmaya diha kang 
Jehova.” (Isa 29:19) Ang mga tawong maaghop 
daling matudloan---“tudloan [ni Jehova] ang mga 
maaghop sa iyang dalan” (Sal 25:9)--ug sila an- 
dam nga moantos sa disiplina gikan sa kamot sa 
Diyos, bisan tuod nga kini makapaguol sa kasam- 
tangan. (Heb 12:4-11) Tungod sa kaaghop ang mga 
tawo maghulat kang Jehova sa pagtul-id sa mga 
sayop ug sa mga kadaot nga ilang giantos sa dili- 
makataronganong paagi, inay nga manginit sa ka- 
suko. (Sal 37:8-11) Ang maong mga tawo dili ma- 
higawad, kay ang tinudlo ni Jehova, ang “gamayng 
sanga gikan sa tuod ni Jese,” magabadlong diha sa 
pagkamatarong “sa mga maaghop sa yuta. "---Isa 
11:1-4. 

Si Moises. Si Moises maoy ingon nianang ma- 
tanga sa tawo, “ang labing maaghop sa tanang 
tawo sa ibabaw sa nawong sa yuta,” nga modawat 
ug pagsaway nga dili mayugot. (Num 12:3) Kining 
komento bahin sa kaaghop ni Moises gihimo sa pa- 
nahon nga si Miriam ug Aaron nagbagulbol ba- 
tok kang Moises. Sa pagkatinuod, kadto maoy dili 
angay nga pagreklamo batok kang Jehova ug usa 
ka butang nga dali niyang gitagad ug gitul-id. 
--Num 12:1-15. 

Ang pipila ka komentarista nag-ingon nga ang 
pagrekord ni Moises maylabot sa iyang kaaghop 
maoy dili-makataronganong pagdayeg sa kaugali- 
ngon. Ang ubang mga kritiko nag-ingon nga may 
nagdugang niini nga pahayag sa ulahi, samtang 
ang uban nagduso niini ingong ebidensiya nga si 
Moises dili gayod mao ang nagsulat sa Pentateuko. 
Apan, ang Commentary ni Cook nag-ingon ba- 
hin niini nga mga pulong: “Kon atong isipon kini 


ingong gipamulong ni Moises nga dili ‘proprio motu 
[sa iyang kaugalingong kabubut-on], kondili ubos 
sa pagtultol sa Balaang Espiritu nga diha kaniya 
(itandi ang xi. 17), kini nagpadayag ug tinong “pag- 
kadili-madapigdapigon,' nga maoy usa ka pamatu- 
od gayod sa pagkatinuod niini ug usab sa pagkains- 
pirado niini. Niining mga pulonga makita, ug usab 
sa mga teksto diin si Moises madayganong nagre- 
kord sa iyang kaugalingong mga kasaypanan (itan- 
di ang xx. 12 padayon, Ex. iv. 24 padayon, Deut. i. 
37), ang pagkaprangka sa usa nga nagpamatuod 
bahin sa iyang kaugalingon, apan dili alang sa 
iyang kaugalingon (itandi ang Sn Mat. xi. 28, 29). 
Kini nga mga pulong gjisal-ot aron ipatin-aw kon 
nganong si Moises wala mohimog mga lakang sa 
pagbindikar sa iyang kaugalingon, ug kon nganong 
ang Ginoo nangilabot dayon.” 

Si Jesu-Kristo. Gipasundayag ni Jesus ang 
kaaghop pinaagi sa pag-antos sa tanang matang sa 
personal nga kadaot nga walay pagreklamo, nga 
nagtugot gani sa iyang kaugalingon nga dad-on 
sa ihawan sama sa usa ka nating karnero nga wala 
magbuka sa iyang baba agig pagtutol. (Flp 2:5-8, 
Heb 12:2, Buh 8:32-35; Isa 53:7) Kining mas dako 
kay kang Moises nagrekomendar usab sa iyang ka- 
ugalingon ngadto sa uban ingong usa ka maaghop 
o malumog-buot nga tawo. (Mat 11:28, 29, AS, KJ, 
ED, NW, Ro) Ingon sa gitagna sa Isaias 61:1, siya 
gidihogan sa balaang espiritu ni Jehova “sa pagsul- 
ti sa maayong balita ngadto sa mga maaghop.” Hu- 
man basaha kining tagnaa diha sa sinagoga sa 
iyang yutang natawhan sa Nasaret, si Jesus mipa- 
hayag: “Karong adlawa kining kasulatan nga bag-o 
lang ninyo nga nadungog natuman.” (Luc 4:16-21) 
Busa sa dihang gipadala ang iyang hinigugmang 
Anak aron tudloan ang mga maaghop bahin sa ka- 
luwasan, ang Diyos sa pagkatinuod nagpakita kani- 
la ug espesyal kaayong pabor.---Sal 149:4; Pr 3:34. 

Nagdalag mga Kaayohan. Ang pagdapit nga 
gipahayag sa manalagnang si Sofonias gipaabot gi- 
hapon ngadto sa mga tawong maaghop sa yuta: 
“Pangitaa ninyo si Jehova, kamong tanang ma- 
aghop sa yuta, nga nagbuhat sa Iyang hudisyal 
nga hukom. Pangitaa ang pagkamatarong, pangi- 
taa ang pagkamaaghop [o, pagkamapainubsanon, 
pagpaubos]. Tingali kamo pagatagoan sa adlaw sa 
kasuko ni Jehova.” (Sof 2:3, ftn sa Rbi8) Labaw pa 
niana, may uban pang kahibulongang mga saad 
nga gipaabot ngadto kanila. Pananglitan: “Ang 
mga maaghop magapanag-iya sa yuta, ug sila ma- 
kakaplag gayod sa ilang tumang kalipay sa kada- 

gaya sa pakigdait.” (Sal 37:11) Sa espirituwal ug li- 
teral nga diwa, “ang mga maaghop mokaon ug 
mangatagbaw."--Sal 22:26. 

Busa, kasukwahi sa mga daotan nga nagpahisa- 
laag sa mga maaghop ug naninguha sa paglaglag 
kanila (Am 2:7: 8:4), si Jehova nagpatalinghog sa 
ilang kinasingkasing nga mga tinguha pinaagi sa 
pagtubag sa ilang mga pag-ampo: ang ilang pagla- 
om diha kang Jehova dili mahigawad. (Sal 10:17; 
9:18) Tinuod gayod ang proverbio, “Mas maayo pa 
nga magmapainubsanon sa espiritu uban sa mga 
maaghop kay sa makigbahin sa inagaw uban sa 
mga nagabayaw sa ilang kaugalingon.”--Pr 16:19. 


KAALAM. Ang Biblikanhong kahulogan sa 
kaalam nagpasiugda sa maayong panghukom, nga 
gipasukad sa kahibalo ug pagsabot, ang katakos sa 
paggamit sa kahibalo ug pagsabot sa malampo- 
song paagi aron sa pagsulbad sa mga suliran, sa 
paglikay o pagpahilayo gikan sa mga kapeligrohan, 
sa pagkab-ot sa tinong mga tumong, o sa pagtam- 
bag sa uban sa pagbuhat niana. Kaatbang kini sa 
kabuangan ug pagkahungog, diin kini subsob nga 
gitandi.---Deu 32:6, Pr 11:29, Ecc 6:8. 

Ang pangunang mga termino nga nagkahulo- 
gan ug kaalam mao ang Hebreohanong chokh- 
mah’ (berbo, chakham') ug ang Gregong so-phi'a, 
uban ang kaamgid nga mga porma niini. Dugang 
pa, anaa ang Hebreohanong tu-shi'yah', nga mahi- 
mong hubaron nga “mabungahong pagbuhat” o 
“praktikal nga kaalam,” ug ang Gregong phroni- 
mos ug phro'nesis (gikan sa phren, ang “hunahu- 
na”), nga nalangkit sa “pagkamay-salabotan,” “ma- 
alamon,” o “praktikal nga kaalam.” 

Ang kaalam nagpasabot sa gilapdon sa kahibalo 
ug sa giladmon sa pagsabot, ug kini makahatag ug 
maayo ug tin-aw nga paghukom nga maoy kinai- 
yahan sa kaalam. Ang tawong maalamon “nagati- 
pig ug kahibalo,” nga nagpondo niini aron siya adu- 
nay makuha. (Pr 10:14) Bisan tuod “ang kaalam 
mao ang pangunang butang,” ang tambag mao 
nga “uban sa tanan nga imong pagabatonan, bato- 
ni ang pagsabot.” (Pr 4:5-7) Ang pagsabot (usa ka 
halapad nga termino nga kanunayng naglakip sa 
katakos sa pag-ila) nagpalig-on sa kaalam, nakaa- 
mot ug dako sa pagkamaalamon ug sa abanteng 
panglantaw, nga maoy talagsaong mga kinaiyahan 
usab sa kaalam. Ang pagkamaalamon nagpasa- 
bot ug mainampingong panabot ug mahimong 
ipasundayag nga may panagana, pagpugong-sa- 
kaugalingon, pagkamakasaranganon, o pagkama- 
pugnganon. Ang “tawong maalamon [porma sa 
phro'ni-mos]" nagtukod sa iyang balay ibabaw sa 
dakong-bato, kay naglantaw-daan sa posibilidad 
sa pag-abot sa bagyo; ang tawong buangbuang 


KAALAM 


nagtukod sa iyang balay ibabaw sa balas ug naka- 
agom ug katalagman.---Mat 7:24-27. 

Ang pagsabot nagpalig-on sa kaalam sa ubang 
mga paagi. Pananglitan, ang usa ka tawo mahi- 
mong mosunod sa usa ka sugo sa Diyos tungod kay 
siya nakasabot sa pagkahusto sa maong pagsunod, 
ug kini maoy kaalam sa iyang bahin. Apan kon siya 
makabaton sa tinuod nga pagsabot sa hinungdan 
sa maong sugo, sa maayong katuyoan niini, ug sa 
mga kaayohan nga moresulta sa pagsunod niini, 
iyang mapalig-on pag-ayo ang determinasyon sa 
iyang kasingkasing nga magpadayon sa maong 
maalamon nga dalan. (Pr 14:33) Ang Proverbio 
21:11 nag-ingon nga “pinaagi sa paghatag ug hait 
nga salabotan ngadto sa tawong maalamon siya 
makabaton ug kahibalo.” Ang tawong maalamon 
malipay sa pagkuhag bisan unsang impormasyon 
nga mohatag kaniyag mas tin-aw nga panglan- 
taw maylabot sa nagpahiping mga sirkumstansiya, 
mga kahimtang, ug mga hinungdan sa mga suli- 
ran. Sa ingon siya 'nakabaton ug kahibalo” kon un- 
say buhaton mahitungod sa maong butang ug na- 
sayod kon unsang mga konklusyon ang himoon, 
kon unsay gikinahanglan aron masulbad ang mi- 
tungha nga suliran.--Itandi ang Pr 9:9, Ecc 7:25; 
8:1, Eze 28:3, tan-awa ang HAIT NGA SALABOTAN. 

Kaalam sa Diyos. Ang kaalam sa bug-os nga 
diwa makaplagan diha kang Jehova nga Diyos, kin- 
sa maoy “bugtong maalamon” pinasukad niini nga 
diwa. (Rom 16:27: Pin 7:12) Ang kahibalo mao ang 
pagkaila o pagkasinati sa kamatuoran, ug sanglit si 
Jehova mao ang Maglalalang, kinsa maoy “gikan sa 
panahong walay tino hangtod sa panahong walay 
tino” (Sal 90:1, 2), siya nahibalo sa tanan nga kina- 
hanglang mahibaloan bahin sa uniberso, sa mga 
butang nga anaa niini, ug sa kasaysayan niini 
hangtod karon. Siya ang naghimo sa tanang pisikal 
nga mga balaod, mga siklo, ug mga sukdanan nga 
niana gipasukad sa mga tawo ang ilang panukidu- 
ki ug imbensiyon, ug kon wala kana sila walay 
mahimo ug walay malig-on nga pasukaranan sa 
paghimo niini. (Job 38:34-38, Sal 104:24; Pr 3:19; 
Jer 10:12, 13) Nan dayag nga ang iyang moral 
nga mga sukdanan mas hinungdanon pa alang sa 
kalig-on, maayong panghukom, ug malamposong 
pagkinabuhi sa tawo. (Deu 32:4-6, tan-awa ang 
JEHOVA [Usa ka Diyos sa moral nga mga sukda- 
nan].) Walay butang nga dili niya arang masabtan. 
(Isa 40:13, 14) Bisan tuod nga siya tingali motugot 
nga maugmad ang mga butang nga sukwahi sa 
iyang matarong nga mga sukdanan ug gani tem- 
poraryong molambo, ang umaabot bug-os nagde- 
pende kaniya ug tukmang mahiuyon sa iyang ka- 
bubut-on, ug ang mga butang nga iyang gisulti 
“tinong molampos. ---Isa 55:8-11: 46:9-11. 

Tungod niining tanang katarongan dayag nga 
“ang pagkahadlok kang Jehova maoy sinugdanan 
sa kaalam.” (Pr 9:10) “Kinsa ang dili mahadlok ka- 
nimo, Oh Hari sa kanasoran, kay kini angay kani- 
mo, tungod kay taliwala sa tanang maalamon sa 
kanasoran ug taliwala sa tanan nilang pagkahari 
wala gayoy bisan usa nga sama kanimo.” (Jer 
10:7) “Siya maalamon sa kasingkasing ug kusgan 
sa gahom. Kinsay magpakitag pagkagahian ba- 
tok kaniya ug makalingkawas sa kadaot?” (Job 
9:4: Pr 14:16) Tungod sa iyang pagkagamhanan 
siya makasalga gayod sa tawhanong mga kaliho- 
kan, makamaniobra sa mga magmamando o ma- 
kawagtang kanila, nga magpamatuod sa pagkadili- 
masayop sa iyang matagnaong mga kapadayagan. 
(Dan 2:20-23) Ang kasaysayan sa Bibliya nag-asoy 
sa kawang nga mga paningkamot sa gamhanang 
mga hari ug sa ilang maalamong mga magtatam- 
bag sa pagpakigparang sa ilang kaalam batok sa 
Diyos, ug kini nagpasiugda kon sa unsang paagi 
iyang madaogong gituboy ang iyang mga alagad 
nga maunongong nagmantala sa iyang mensahe. 
- Isa 31:2, 44:25-28; tan-awa ang Job 12:12, 13. 

“Ang kaalam sa Diyos ingong sagradong 
tinago.” Ang rebelyon nga nahitabo sa Eden 
naghagit sa kaalam sa Diyos. Ang iyang maala- 
mong paagi sa pagtapos sa maong rebelyon---sa 
pagwagtang sa mga epekto niini ug sa pagpasig-uli 
sa pakigdait, kaharmonya, ug sa kahapsay sa iyang 
unibersohanong pamilya---nahimong usa ka “sag- 
radong tinago, ang natagong kaalam, nga gimbut- 
an daan sa Diyos sa wala pa ang sistema sa mga 
butang,” nga mao, kadtong mga sistema nga naug- 
mad sa panahon sa kasaysayan sa tawo sa gawas 
sa Eden. (1Co 2:7) Ang mga laraw niini makita 
diha sa mga pagpakiglabot ug sa mga saad sa Di- 
yos ngadto sa iyang matinumanong mga alagad 
latas sa kasiglohan, kini gilandongan ug gisimbolo- 
han diha sa pakigsaad sa Balaod uban sa Israel, la- 
kip sa pagkasaserdote ug sa mga halad niini, ug gi- 
hisgotan diha sa dili maihap nga mga tagna ug 
mga panan-awon. 

Sa kataposan, human sa kapin sa 4,000 ka tuig, 
ang kaalam sa maong sagradong tinago gipadayag 
diha kang Jesu-Kristo (Col 1:26-28), nga pinaagi 
kaniya gilaraw sa Diyos “ang usa ka pagdumala 
inig-abot sa kinutoban sa tinudlong kapanahonan, 
nga mao, aron tigomon pag-usab ang tanang bu- 
tang diha kang Kristo, ang mga butang sa mga la- 
ngit ug ang mga butang sa yuta.” (Efe 1:8-11) Gi- 
padayag ang tagana sa Diyos nga lukat alang sa 
kaluwasan sa masinugtanong katawhan ug ang 
iyang katuyoan alang sa usa ka Ginghariang ka- 
gamhanan nga gipangulohan sa iyang Anak ug 
makahimo sa pagtapos sa tanang pagkadaotan. 

Sanglit ang dakong katuyoan sa Diyos natukod ug 
nasentro diha sa iyang Anak, si Kristo Jesus alang 
“kanato [mga Kristohanon] nahimong kaalam gi- 
kan sa Diyos.” (1Co 1:30) “Maampingong natago 
diha kaniya ang tanang bahandi sa kaalam ug ka- 
hibalo.” (Col 2:3) Pinaagi lamang kaniya ug pinaagi 
sa pagtuo kaniya, “ang Pangulong Ahente [sa Di- 
yos] sa kinabuhi,” nga ang kaluwasan ug kinabu- 
hi mahimong mabatonan. (Buh 3:15; Ju 14:6, 2Ti 
3:15) Busa, walay tinuod nga kaalam nga dili mag- 
hatag ug pagtagad kang Jesu-Kristo, nga dili lig- 
ong magpasukad sa hukom ug mga desisyon niini 
diha sa katuyoan sa Diyos ingon sa gipadayag diha 
kaniya.---Tan-awa ang JesU-KRISTO (Iyang Hinung- 
danong Dapit Diha sa Katuyoan sa Diyos). 
Tawhanong Kaalam. Ang kaalam gipersoni- 
pikar diha sa basahon sa Mga Proverbio, ug gihu- 
lagway diha niana ingong usa ka babaye nga nag- 
dapit sa mga tawo sa pagdawat sa iyang itanyag. 
Kini nga asoy ug ang susamang mga teksto nag- 
pakita nga ang kaalam sa pagkatinuod maoy pa- 
naglangkob sa daghang butang: kahibalo, pagsa- 
bot (nga naglakip sa katakos sa pag-ila), katakos 
sa panghunahuna, kasinatian, kakugi, pagkamaala- 
mon (ang kaatbang sa pagkadaling-malimbongan 
o kakulang sa kahibalo [Pr 14:15, 18]), ug hustong 
panghukom. Apan sanglit ang tinuod nga kaalam 
magsugod sa pagkahadlok kang Jehova nga Diyos 
(Sal 111:10, Pr 9:10), kining superyor nga kaalam 
molabaw gayod sa ordinaryong kaalam ug magla- 
kip sa paghupot ug hataas nga mga sukdanan, 
sa pagpasundayag sa pagkamatarong ug katul-id, 
ingon man sa pagtapot sa kamatuoran. (Pr 1:2, 
3, 20-22, 2:2-11, 6:6, 8:1, 5-12) Dili tanang kaalam 
ang makatumbas nianang superyor nga kaalam. 
Ang tawhanong kaalam dili gayod absoluto kon- 
dili relatibo. Ang limitadong kaalam mabatonan sa 
tawo pinaagi sa iyang kaugalingong mga paning- 
kamot, bisan tuod kinahanglan niyang gamiton 
ang kinaadman nga sa sinugdan gihatag sa Diyos 
(kinsa naghatag gani sa mga hayop ug kinaiyan- 
hong kaalam [Job 35:11: Pr 30:24-28]) nganha sa 
tawo. Ang tawo makakat-on gikan sa pag-obserbar 
ug sa paggamit sa mga butang nga gilalang sa Di- 
yos. Ang maong kaalam mahimong magkadaiya 
sa matang ug sa gidak-on. Ang Gregong pulong 
nga sophia sagad gipadapat ngadto sa kahanas 
sa usa ka kapanginabuhian o trabaho, sa kabatid 
ug maayong administratibong panghukom diha sa 
mga natad sa kagamhanan o sa negosyo, o sa da- 
kong kahibalo diha sa partikular nga natad bahin 
sa tawhanong siyensiya o panukiduki. Sa susama, 
ang Hebreohanong mga pulong nga chokh-mah'ug 
cha kham' gigamit sa paghubit sa 'kahanas' sa mga 
tripulante ug sa mga magbubulit sa barko (Eze 27: 
8, 9: itandi ang Sal 107:23, 27) ug sa mga magbu- 

buhat sa bato ug mga panday (1Cr 22:15), ingon 
man sa kaalam ug sa kahanas sa ubang mga arte- 
sano, nga ang uban may dakong abilidad diha sa 
nagkadaiyang mga trabaho. (1Ha 7:14, 2Cr 2:7, 13, 
14) Bisan ang hanas nga maglililok ug larawan o 
idolo gihubit pinaagi sa maong mga termino. (Isa 
40:20, Jer 10:3-9) Ang maalamong pamaagi diha 
sa natad sa pagnegosyo maoy usa ka matang sa 
kaalam.--Eze 28:4, 5. 

Kining tanan nga kaalam mahimong mabatonan 
bisan tuod ang mga nagbaton niini walay espiritu- 
wal nga kaalam nga ilabinang gipasiugda sa Kasu- 
latan. Bisan pa niana, ang espiritu sa Diyos mahi- 
mong magpalambo sa pipila niining matanga sa 
kaalam nga mapuslanon sa pagpalampos sa iyang 
katuyoan. Ang iyang espiritu nagpalihok niadtong 
nagtukod sa tabernakulo ug naggama sa mga ka- 
sangkapan niini ingon man niadtong naghablon sa 
mga besti sa mga saserdote, mga lalaki ug mga ba- 
baye, nga nagpuno kanila sa kaalam ug pagsabot.' 
Busa dili lamang kay nasabtan nila kon unsa ang 
gikinahanglan ug ang paagi sa pagpalampos sa bu- 
luhaton kondili nagpasundayag usab sila sa kaba- 
tid, sa pagkaartistikanhon, sa panglantaw, ug sa 
panghukom nga kinahanglanon sa pagdisenyo ug 
sa pagpatungha sa labing maayong produkto.---ExX 
28:3, 31:3-6, 35:10, 25, 26, 31, 35; 36:1, 2, 4, 8. 

Maalamong mga tawo sa kakaraanan. Sa 
kakaraanan, ang mga tawo nga nabantog tungod 
sa ilang kaalam ug tambag gipabilhan pag-ayo sa 
mga hari ug sa uban, sama sa modernong kapana- 
honan. Ang Ehipto, Persia, Caldea, Edom, ug ang 
ubang kanasoran adunay ilang tagsatagsa ka pun- 
dok sa “mga tawong maalamon.” (Ex 7:11, Est 1:13, 
Jer 10:7: 50:35; Abd 8) Dayag nga lakip sa maong 
mga pundok mao ang mga saserdote ug mga opis- 
yales sa kagamhanan apan dili lamang kay sila ra; 
lagmit lakip kanila ang tanang ‘tigulang’ sa mga 
nasod nga ilabinang nabantog tungod sa ilang ka- 
alam ug kinsa nagpuyo duol sa kaulohan aron 
daling kapangayoan ug tambag. (Itandi ang Gen 
41:8, Sal 105:17-22, Isa 19:11, 12: Jer 51:57.) Ang 
mga monarko sa Persia adunay pribadong konsilyo 
sa pito ka maalamong mga tawo alang sa dali 
nga pagkonsulta (Est 1:13-15), ug ang ubos nga 
mga opisyales sa Persia lagmit nga adunay ilang 
kaugalingong mga kawani sa mga tawong maala- 
mon.--Est 6:13. 

Si Jose, pinaagi sa tabang sa espiritu sa Diyos, 
nagpasundayag sa maong pagkamasinaboton ug 
kaalam nga tungod niana gihimo siyang primer 
ministro sa nagamandong Paraon sa Ehipto. (Gen 
41:38-41: Buh 7:9, 10) “Si Moises natudloan sa ta- 
nang kaalam sa mga Ehiptohanon” ug “gamhanan 
sa iyang mga pulong ug mga buhat” bisan sa wala 

pa siya himoa sa Diyos nga iyang tigpamaba. Apan 
kining tawhanong kaalam ug abilidad wala magku- 
walipikar kang Moises alang sa katuyoan sa Diyos. 
Human sa iyang unang paningkamot (sa pangeda- 
rong mga 40) sa pagdalag kahupayan sa iyang Is- 
raelinhong mga igsoon, si Moises kinahanglang 
maghulat pa ug laing 40 ka tuig ayha pa ang Diyos 
nagpadala kaniya ingong usa ka espirituwal nga ta- 
wong maalamon aron manguna sa Israel sa pag- 
gula sa Ehipto.---Buh 7:22-36, itandi ang Deu 34:9. 

Si Solomon maalamon na sa wala pa mahimong 
hari (1Ha 2:1, 6, 9), bisan pa niana siya mapainub- 
sanong miadmitir sa iyang kaugalingon ingong 
“usa lamang ka gamayng bata” diha sa iyang pag- 
ampo kang Jehova ug naghangyo sa iyang tabang 
sa paghukom sa katawhan sa Diyos. Siya giganti- 
han ug “usa ka maalamon ug masinaboton nga ka- 
singkasing” nga dili matumbasan taliwala sa mga 
hari sa Juda. (1Ha 3:7-12) Ang iyang kaalam mila- 
baw sa gibantog nga kaalam sa mga taga-Sid- 
lakan ug sa Ehipto, nga naghimo sa Jerusalem nga 
usa ka dapit nga adtoanan sa mga monarko o 
sa ilang mga hawas aron makakat-on gikan nii- 
ning Judeanhong hari. (1Ha 4:29-34: 10:1-9, 23- 
25) Ang pipila ka babaye sa karaang kapanahonan 
nabantog usab tungod sa ilang kaalam.---2Sa 14:1- 
20: 20:16-22, itandi ang Huk 5:28, 29. 

Wala kanunayng gamita alang sa kaayohan. 
Ang tawhanong kaalam mahimong gamiton alang 
sa maayo o sa daotan. Ang paggamit sa kaalam sa 
dinaotang paagi tinong magpaila niini nga maoy 
kaalam nga unodnon lamang, dili espirituhanon, 
dili gikan sa Diyos. Si Jehonadab maoy “maalamon 
kaayo nga tawo,” apan ang iyang tambag kang 
Amnon nga anak nga lalaki ni David maoy pinasu- 
kad sa malalangon nga paagi ug sa pagmaniobra sa 
mga tawo pinaagig limbong, nga magdalag kadu- 
haduhaan nga kalamposan ug malaglagong mga 
sangpotanan. (2Sa 13:1-31) Si Absalom sa maling- 
lahon nga paagi nangampanya aron mapalagpot sa 
pagkahari si David nga iyang amahan (2Sa 14:28- 
33, 15:1-6) ug, sa dihang naokupar na niya ang Je- 
rusalem, nagpakitambag sa duha ka magtatambag 
sa iyang amahan, si Ahitopel ug si Husai, labot sa 
kon unsay dugang mga lakang nga iyang maala- 
mong himoon. Ang maalamong tambag ni Ahito- 
pel tukma gayod kanunay nga daw kini naggikan 
sa Diyos. Bisan pa niana, siya nahimong magbu- 
budhi sa dinihogan sa Diyos, ug gipahinabo ni Je- 
hova nga isalikway ang iyang maalamong laraw sa 
pagpakiggubat aron uyonan ang laraw sa matinu- 
manon nga si Husai, nga mahanasong nagpahimu- 
los sa pagkahambogiro ni Absalom ug sa tawha- 
nong mga kahuyangan aron sa pagpukan kaniya. 
(2Sa 16:15-23, 17:1-14) Ingon sa gisulat ni Pablo 

bahin sa Diyos: “Tyang gidakop ang maalamon sa 
ilang kaugalingong lipatlipat.” Ug usab: ‘Si Jehova 
nahibalo nga walay pulos ang mga pangatarongan 
sa mga tawong maalamon.' “---1Co 3:19, 20: itandi 
ang Ex 1:9, 10, 20, 21, Luc 20:19-26. 

Ang apostatang mga saserdote, mga manalagna, 
ug maalamong mga tawo sa nasod sa Israel sa ula- 
hi nagdaldal sa katawhan sa pagsupak sa tambag 
ug mga sugo sa Diyos nga gisulti sa iyang mauno- 
ngong mga alagad. (Jer 18:18) Ingong resulta, gi- 
pahinabo ni Jehova nga “ang kaalam sa ilang mga 
tawong maalamon mahanaw, ug ang pagsabot sa 
ilang mga tawong maayog pagsabot magtago’ (Isa 
29:13, 14: Jer 8:8, 9), nga nagtugyan sa 500-anyos 
nga gingharian ngadto sa kalaglagan (ingon sa 
iyang gibuhat sa ulahi ngadto sa mapahitas-ong 
tiglaglag sa Jerusalem, ang Babilonya, ug ngadto 
sa mapasigarbohong dinastiya sa Tiro). (Isa 47:10- 
15: Eze 28:2-17) Ilang gisalikway ang espirituwal 
nga kaalam baylo sa unodnong kaalam. 

Ang kakawangan sa kadaghanan sa tawha- 
nong kaalam. Sa pagsusi sa “malisod nga bulu- 
haton” nga gipatungha sa sala ug pagkadili-hingpit 
ngadto sa katawhan, si Haring Solomon nagtim- 
bangtimbang sa bili sa kaalam nga naugmad ug 
nabatonan sa mga tawo sa katibuk-an ug nakakap- 
lag nga kini maoy “usa ka paggukod sa hangin.” 
Ang kagubot, kahiwian, ug mga depekto sa dili- 
hingpit nga tawhanong katilingban dili na gayod 
matul-id o maayom-ayom pa sa tawo, ug kadtong 
"nakabaton ug dagayang kaalam’ nakasinatig du- 
gang kapakyasan ug kagul-anan, dayag tungod 
kay sila nahibalo pag-ayo nga diyutay ra gayod 
ang ilang personal nga mahimo aron mapauswag 
ang mga butang.--Ecc 1:13-18, 7:29, itandi ang 
Rom 8:19-22, diin gipakita sa apostol ang tagana sa 
Diyos sa pagtapos sa pagkaulipon sa katawhan gi- 
kan sa kadunotan ug sa pagkailalom niini sa pagka- 
walay-pulos. 

Nakaplagan usab ni Solomon nga bisan tuod ang 
maong tawhanong kaalam nakapatunghag nagka- 
lainlaing kalipayan ug kabatid nga nagdalag ma- 
teryal nga bahandi, dili kini makahatag ug tinuod 
nga kalipay o dumalayong katagbawan. Ang ta- 
wong maalamon mamatay kauban sa tawong hu- 
ngog, nga dili mahibalo kon unsay dangatan unya 
sa iyang mga kabtangan, ug ang iyang tawhanong 
kaalam mahanaw sa lubnganan. (Ecc 2:3-11, 16, 
18-21, 4:4: 9:10, itandi ang Sal 49:10.) Bisan sa di- 
hang buhi pa, “ang panahon ug ang wala damhang 
panghitabo” lagmit magdalag kalit nga katalag- 
man, nga tungod niana ang tawong maalamon 
mawad-an bisan sa pangunang mga panginahang- 
lan sama sa pagkaon. (Ecc 9:11, 12) Pinaagi sa 
iyang kaugalingong kaalam ang tawo dili gayod 

makakaplag sa “buhat sa matuod nga Diyos,” dili 
gayod siya makabaton ug kasaligang kahibalo kon 
unsaon pagsulbad ang kinadak-ang mga suliran sa 
tawo.--Ecc 8:16, 17, itandi ang Job kap 28. 

Wala moingon si Solomon nga ang tawhanong 
kaalam bug-os nga walay kapuslanan. Kon itandi 
sa kabuangan, nga iyang gisusi usab, ang bentaha 
sa kaalam kay sa kabuangan maoy sama sa benta- 
ha sa “kahayag kay sa kangitngit.” Kay ang mga 
mata sa maalamong tawo “anaa sa iyang ulo,” 
nga nagsilbing iyang intelektuwal nga mga gahom, 
samtang ang mga mata sa tawong hungog dili ma- 
kakita ginamit ang mapamalandongong katakos sa 
pag-ila. (Ecc 2:12-14: itandi ang Pr 17:24: Mat 6: 
22, 23.) Ang kaalam maoy usa ka panalipod nga 
mas dakog bili kay sa salapi. (Ecc 7:11, 12) Apan gi- 
pakita ni Solomon nga ang bili niini dili bug-os, nga 
sa katibuk-an nagdepende sa pagkanahiuyon niini 
sa kaalam ug katuyoan sa Diyos. (Ecc 2:24: 3:11-15, 
17: 8:12, 13, 9:1) Ang usa ka tawo mahimong mag- 
hinobra sa pagpaningkamot sa pagpasundayag ug 
kaalam, nga manlimbasog saylo sa maarangan sa 
iyang dili-hingpit nga katakos diha sa paagi sa pag- 
kinabuhi nga makadaot kaniya. (Ecc 7:16, itandi 
ang 12:12.) Apan pinaagi sa masinugtanong pag- 
alagad sa iyang Maglalalang ug magmakontento sa 
pagkaon, pag-inom, ug sa maayong mga resulta 
nga iyang madawat tungod sa iyang mga pagha- 
go, ang Diyos mohatag kaniya sa gikinahanglang 
“kaalam ug kahibalo ug pagmaya.”--Ecc 2:24-26, 
12:13. 

Gitandi sa sagradong tinago sa Diyos. Ang 
kalibotan sa katawhan nakaugmad ug dakong pon- 
do sa kaalam latas sa kasiglohan---ang dakong ba- 
hin niini gitudlo pinaagi sa mga tunghaan niini ug 
sa ubang mga paagi sa pagtudlo, samtang ang 
uban nakuha sa mga indibiduwal pinaagi sa perso- 
nal nga pagpakig-uban sa ubang mga tawo o pina- 
agi sa kasinatian. Alang sa Kristohanon, kinahang- 
lang mahibaloan niya ang hustong tinamdan sa 
pagdawat sa maong kaalam. Diha sa usa ka sambi- 
ngay bahin sa dili-matarong nga piniyalan kinsa 
nagmaniobra sa mga kuwenta sa iyang agalon 
uban sa pipila ka utangan aron makabaton ug se- 
guradong kaugmaon, gihubit ni Jesus ang piniya- 
lan ingong “milihok uban ang praktikal nga kaalam 
[Phroni'mos, “sa maalamon nga paagi'”].” Apan, ki- 
ning maalamong paglantaw daan maoy praktikal 
nga kaalam sa “mga anak niining sistemaha sa 
mga butang,” dili nianang sa “mga anak sa kaha- 
yag.” (Luc 16:1-8, Int) Una pa niini, gidayeg ni Je- 
sus ang iyang langitnong Amahan sa pagtago sa 
pipila ka kamatuoran gikan “sa mga maalamon ug 
sa mga makinaadmanon” samtang gibutyag kini 
ngadto sa iyang mga tinun-an, nga kon itandi 

maoy sama sa “mga bata.” (Luc 10:21-24) Ang 
mga eskriba ug mga Pariseo, nga giedukar sa rab- 
binikong mga tunghaan, maoy lakip sa maong mga 
maalamon ug mga makinaadmanon.--Itandi ang 
Mat 13:54-57: Ju 7:15. 

Sa unang siglo, ang mga Grego ilabinang naban- 
tog sa ilang kultura ug sa nabatonan nga kahibalo, 
sa ilang mga tunghaan ug sa mga grupo sa mga 
pilosopo. Lagmit nga tungod niana gitandi ni Pab- 
lo ang “mga Grego ug mga Barbaro” ngadto “sa 
mga maalamon ug sa mga walay salabotan.” (Rom 
1:14) Gipasiugda pag-ayo ni Pablo ngadto sa mga 
Kristohanon sa Corinto, Gresya, nga ang Kristiya- 
nidad wala mag-agad ni mailhan pinaagi sa “kaa- 
lam [so-phi'an] sa kalibotan,” nga mao, ang kalibo- 
tan sa katawhan nga nahimulag sa Diyos. (1Co 
1:20, tan-awa ang KALIBOTAN [Ang kalibotan nga 
nahimulag sa Diyos].) Dili buot ingnon nga taliwa- 
la sa nagkadaiyang kaalam sa kalibotan walay usa 
niini nga magamit o mapuslanon, kay si Pablo usa- 
hay migamit sa iyang naantigohan nga trabaho 
sa paghimog tolda ug sa usa ka okasyon mikutlo gi- 
kan sa mga sinulat sa kalibotanong mga awtor 
aron lilustrar ang pipila ka punto bahin sa kamatu- 
oran. (Buh 18:2, 3, 17:28, 29: Tit 1:12) Apan ang 
katibuk-ang panglantaw, mga paagi, mga sukda- 
nan, ug mga tumong sa kalibotan---ang pilosopiya 
niini--wala mahiuyon sa kamatuoran, ug sukwahi 
sa “kaalam sa Diyos ingong sagradong tinago.” 

Busa ang kalibotan tungod sa kaalam niini misa- 
likway sa tagana sa Diyos pinaagi ni Kristo ingong 
kabuangan, ang mga magmamando niini, bisan 
tuod sila makinaadmanon ug maalamong mga ad- 
ministrador, “'naglansang pa gani sa mahimayaong 
Ginoo.” (1Co 1:18, 2:7, 8) Apan ang Diyos, sa baylo, 
nagpamatuod nga ang kaalam sa mga maalamon 
sa kalibotan maoy kabuangan, nga nagpakaulaw sa 
ilang maalamong mga tawo pinaagi sa paggamit sa 
ilang giisip nga “binuang nga butang sa Diyos,” 
ingon man sa mga tawo nga ilang giisip ingong 
'buangbuang, mahuyang, ug tinamay, sa pagpa- 
lampos sa Iyang dili mapakyas nga katuyoan. (1Co 
1:19-28) Gipahinumdoman ni Pablo ang mga Kris- 
tohanon sa Corinto nga “ang kaalam niini nga sis- 
tema sa mga butang [ug] sa mga magmamando 
niini nga sistema sa mga butang" mangahanaw ra; 
busa ang maong kaalam dili bahin sa espirituwal 
nga mensahe sa apostol. (1Co 2:6, 13) Iyang gipa- 
sidan-an ang mga Kristohanon sa Colosas batok sa 
pagkahimong malit-agan “sa pilosopiya [philo'so- 
phi'as, sa literal, gugma sa kaalam] ug walay-pu- 
los nga panglimbong sumala sa tradisyon sa mga 
tawo. ”---Col 2:8, itandi ang ber 20-23. 

Bisan pa sa temporaryong mga kaayohan ug 
mga kalamposan niini, ang kaalam sa kalibotan 

tino gayod nga mapakyas. Apan ang Kristohanong 
kongregasyon sa mga dinihogan sa Diyos nakaba- 
ton sa espirituwal nga kaalam nga motultol sa 
“dili-matugkad nga bahandi ni Kristo.” Sanglit ang 
maong kongregasyon maoy bahin sa sagradong ti- 
nago sa Diyos, pinaagi sa iyang mga pagpakiglabot 
niana ug sa iyang mga katuyoan nga natuman 
diha niana, iyang gipahibalo o gibutyag “ang nag- 
kadaiya uyamot nga kaalam sa Diyos” pinaagi niini 
nga kongregasyon, bisan gani ngadto “sa mga ka- 
gamhanan ug sa mga awtoridad diha sa langit- 
nong mga dapit.” (Efe 3:8-11, 1:17, 18, itandi ang 
1Pe 1:12.) Ang mga membro niini, kay nakabaton 
sa “panghunahuna ni Kristo” (itandi ang Flp 2:5-8), 
adunay kahibalo ug pagsabot nga labaw kaayo kay 
sa nianang sa kalibotan, busa sila makasulti, “dili 
pinaagi sa mga pulong nga gitudlo sa tawhanong 
kaalam, kondili pinaagi niadtong gitudlo sa espiri- 
tu,” uban ang “baba ug kaalam" nga dili malalis sa 
mga magsusupak, bisan tuod ang maong mga 
Kristohanon lagmit ginatamay ingong “dili eduka- 
do ug ordinaryo” sumala sa kalibotanong mga suk- 
danan.--1Co 2:11-16, Luc 21:15: Buh 4:13, 6:9, 10. 
Espirituwal nga pagpakiggubat. Si apostol 
Pablo misalig sa kaalam sa Diyos sa pagpakiggubat 
sa espirituwal nga gubat batok kang bisan kinsa 
nga naghulga sa pagpahisalaag sa Kristohanong 
mga kongregasyon, sama nianang sa Corinto. (1Co 
5:6, 7, 13; 2Co 10:3-6, itandi ang 2Co 6:7.) Siya na- 
hibalo nga “ang kaalam mas maayo pa kay sa mga 
hinagiban sa pagpakiggubat, ug ang usa lamang 
ka makasasala makalaglag ug daghan nga maayo.” 
(Ecc 9:18, 7:19) Ang iyang paghisgot sa “pagpukan 
sa lig-ong pagkatarok nga mga butang” (2Co 10:4) 
susama sa ideya sa hubad sa Gregong Septuagint 
sa usa ka bahin sa Proverbio 21:22. Nahibalo si Pab- 
lo sa tawhanong kiling sa paghatag ug dakong pag- 
tagad niadtong mga dungganon, may dayag nga 
talento, o katahaan nga personalidad ug sinultihan, 
siya nahibalo nga ang 'hilom nga pagpanulti sa ta- 
wong maalamon apan kabos' sagad dili patalingho- 
gan kay sa mga pulong niadtong daw mas gamha- 
nan. (Itandi ang Ecc 9:13-17.) Bisan si Jesus, nga 
walay yutan-ong bahandi ug posisyon nga sama sa 
nabatonan ni Solomon apan adunay superyor kaa- 
yong kaalam, wala pakitaig pagtahod ug pagtagad 
sa mga magmamando ug sa mga tawo.---Itandi 
ang Mat 12:42, 13:54-58, Isa 52:13-15, 53:1-3. 
Alang sa pipila nga nanghambog sa unodnong 
mga abilidad (itandi ang Jer 9:23, 24) inay sa kon 
unsay anaa sa kasingkasing, ang personal nga pa- 
nagway ni Pablo gilantaw ingong “maluya ug ang 
iyang pagsulti talamayon.” (2Co 5:12: 10:10) Apan 
iyang gilikayan ang bisan unsang paghinobra sa si- 
nultihan o sa pagpadayag sa tawhanong kaalam ug 

sa gahom niini sa pagpangombinsir, aron nga ang 
pagtuo sa iyang mga mamiminaw mapalig-on pi- 
naagi sa espiritu ug sa gahom sa Diyos ug matukod 
diha kang Kristo inay nga sa “kaalam sa mga 
tawo.” (1Co 1:17, 2:1-5, 2Co 5:12) Pinaagi sa aban- 
teng panglantaw sa espirituwal, si Pablo maoy usa 
ka “maalamon nga tagdumala sa mga buluhaton,” 
dili sa materyal nga pagpanukod kondili sa espiri- 
tuwal nga pagpanukod, nga naghago uban sa Diyos 
sa pagpatunghag mga tinun-an nga magpakitag ti- 
nuod nga Kristohanong mga hiyas.---1Co 3:9-16. 

Busa, bisan unsa pa ka dako sa kaalam sa kalibo- 
tan nga mahimong nabatonan sa usa ka tawo tu- 
ngod sa iyang kabatid sa mga trabaho, pagkamaa- 
yong laki sa negosyo, katakos sa pagdumala, o kaha 
sa siyentipikanhon o pilosopikanhong kinaadman, 
ang lagda mao: “Kon may si bisan kinsa kaninyo 
nga naghunahuna nga siya maalamon niini nga 
sistema sa mga butang, magpakabuang unta siya, 
aron siya mahimong maalamon.” (1Co 3:18) Siya 
angayng magpasigarbo lamang nga “nakabaton ug 
hait nga salabotan ug kahibalo kang Jehova, ang 
Usa nga nagpakitag mahigugmaong-kalulot, hus- 
tisya, ug pagkamatarong diha sa yuta, kay niini si 
Jehova nahimuot.---Jer 9:23, 24, 1Co 1:31, 3:19-23. 

Maalamong pagdumala. Sama sa giingon sa 
kaalam nga gipersonipikar: “Ako adunay tambag 
ug praktikal nga kaalam. Ako--ang pagsabot, ako 
adunay kagahom. Pinaagi nako ang mga hari na- 
gahari, ug ang hataas nga mga opisyal nagalagda 
sa pagkamatarong. Pinaagi nako ang mga prinsipe 
nagamando ingong mga prinsipe, ug ang tanang 
hamili nagahukom sa pagkamatarong. Ako nahi- 
gugma kanilang nahigugma kanako, ug silang na- 
gapangita kanako mao ang makakaplag kanako.” 
(Pr 8:12, 14-17) Ang Mesiyanikong Hari nagpasun- 
dayag sa maong superyor nga kaalam gikan sa Di- 
yos. (Isa 11:1-5, itandi ang Pin 5:12.) Kini milabaw 
sa abilidad nga mahimong mabatonan sa mga 
tawo o maugmad nga kinaiyanhon, nga maghimo 
sa usa ka tawo nga maalamon labot sa mga prin- 
sipyo sa balaod sa Diyos ug, uban sa tabang sa 
iyang espiritu, makahimo sa paghatag ug hudisyal 
nga mga desisyon nga matarong ug dili mapihi- 
gon. (Esd 7:25; 1Ha 3:28, Pr 24:23, itandi ang Deu 
16:18, 19: San 2:1-9.) Ang maong kaalam dili kay 
wala magpakabana sa pagkadaotan kondili nakig- 
bugno batok niana.---Pr 20:26. 

Ang mga lalaki nga gipili aron makabaton ug 
responsibilidad sulod sa Kristohanong kongregas- 
yon kuwalipikado, dili pinasukad sa kalibotanong 
kalamposan, unodnong kaalam, o kinaiyanhong 
mga katakos, kondili sa pagkahimong “puno sa es- 
piritu ug kaalam [sa Diyos].” (Buh 6:1-5, itandi ang 
1Ti 3:1-13, Tit 1:5-9.) Ang maong mga tawo maoy 

lakip sa “mga manalagna ug mga tawong maala- 
mon ug mga magtutudlo sa publiko” nga gisaad ni 
Jesus nga ipadala, ug sila usab makahimo sa pag- 
alagad ingong mga maghuhukom ug mga magta- 
tambag sulod sa kongregasyon, sama sa unodnong 
Israel nga adunay kaugalingong maalamong mga 
tawo nga nag-alagad sa samang mga paagi. (Mat 
23:34, 1Co 6:5) Ilang giila ang kahinungdanon sa 
pagkonsultahanay.--Pr 13:10, 24:5, 6, itandi ang 
Buh 15:1-22. 

Pagbaton ug Tinuod nga Kaalam. Ang pro- 
verbio nagtambag: “Palita ang kamatuoran ug 
ayaw kana ibaligya--ang kaalam ug ang disipli- 
na ug ang pagsabot.” (Pr 23:23) Si Jehova, ang 
Tinubdan sa tinuod nga kaalam, naghatag niini 
nga madagayaon niadtong tim-os nga nangita ug 
naghangyo niini diha sa pagtuo, nga nagpakitag 
maayo ug matahaong kahadlok kaniya. (Pr 2:1-7, 
San 1:5-3) Apan ang nangita kinahanglang mogu- 
gol ug panahon sa pagtuon sa Pulong sa Diyos, 
mokat-on sa Iyang mga sugo, mga balaod, mga 
pahinumdom, ug tambag, mamalandong sa kasay- 
sayan sa mga buhat ug mga nahimo sa Diyos: da- 
yon magpadapat niini sa iyang kinabuhi. (Deu 4: 
5, 6: Sal 19:7: 107:43: 119:98-101, Pr 10:8, itandi 
ang 2Ti 3:15-17.) Sa pagkamaalamon iyang paliton 
ang nahiangay nga panahon, dili molihok nga dili 
makataronganon sa daotan nga panahon, kondili 
'sabton kon unsa ang kabubut-on ni Jehova.” (Efe 
5:15-20, Col 4:5, 6) Kinahanglang iyang ugmaron 
ang malig-ong pagtuo ug dili-matarog nga kom- 
biksiyon nga ang gahom sa Diyos dili mabuntog, 
nga ang Iyang kabubut-on tinong molampos, ug 
nga ang Iyang abilidad ug saad nga gantihan ang 
pagkamatinumanon maoy kasaligan.---Heb 11:1, 6, 
1Co 15:13, 14, 19. 

Niining paagiha lamang nga ang usa ka tawo 
makahimog hustong mga desisyon bahin sa iyang 
dalan sa kinabuhi ug dili maapektohan sa kahad- 
lok, kadalo, imoral nga tinguha, ug sa ubang maka- 
daot nga mga emosyon. (Pr 2:6-16: 3:21-26, Isa 33: 
2, 6) Ingon sa gisulti sa kaalam nga gipersonipikar: 
“Malipayon ang tawo nga nagapatalinghog kanako 
pinaagi sa pagtukaw diha sa akong mga pultahan 
sa matag adlaw, pinaagi sa pagbantay diha sa mga 
poste sa akong mga ganghaan. Kay siya nga maka- 
kaplag kanako makakaplag ug kinabuhi, ug maka- 
baton ug maayong kabubut-on gikan ni Jehova. 
Apan siya nga mosipyat kanako nagabuhat ug ka- 
daot sa iyang kalag, silang tanan nga nagadumot 
kanako sa hilabihan mao kadtong nahigugma sa 
kamatayon.”--Pr 8:34-36, 13:14, 24:13, 14. 

Kaalam ug ang kasingkasing. Ang inteli- 
hensiya dayag nga maoy usa ka pangunang 
butang sa pagbaton ug kaalam, apan ang kasing- 

kasing, nga nagtumong dili lamang sa panghu- 
nahuna kondili sa panukmod ug ingon man sa 
pagbati, dayag nga mas hinungdanong butang sa 
pagbaton ug tinuod nga kaalam. (Sal 49:3, 4: Pr 
14:33, tan-awa ang KASINGKASING.) Ang mga alagad 
sa Diyos buot nga makabaton ug “tiunay nga kaa- 
lam” diha sa iyang “tago nga pagkatawo,” nga adu- 
nay maalamong panukmod sa pagplano sa iyang 
dalan sa kinabuhi. (Itandi ang Sal 51:6, 10, 90:12.) 
“Ang kasingkasing sa maalamon anaa sa iyang tu- 
ong kamot [sa ato pa, andam sa pagtabang ug pag- 
panalipod kaniya sa makuyaw nga mga panahon 
(itandi ang Sal 16:8, 109:31)], apan ang kasingka- 
sing sa hungog anaa sa iyang walang kamot [dili 
makatultol kaniya sa dalan sa kaalam].” (Ecc 10: 
2, 3, itandi ang Pr 17:16, Rom 1:21, 22.) Ang tinu- 
od nga tawong maalamon nagbansay ug nagdisi- 
plina sa iyang kasingkasing diha sa dalan sa kaa- 
lam (Pr 23:15, 16, 19, 28:26): siya daw nagsulat ug 
matarong nga mga sugo ug balaod “diha sa papan 
sa iyang kasingkasing. '---Pr 7:1-3: 2:2, 10. 

Kasinatian ug hustong pagpakig-uban. Ang 
kasinatian nakaamot ug dako sa pagbaton ug kaa- 
lam. Bisan si Jesus miuswag sa kaalam samtang 
siya nagdako. (Luc 2:52) Gitudlo ni Moises ingong 
mga pangulo ang mga tawong “maalamon ug ma- 
ayog pagsabot ug may kasinatian.” (Deu 1:13-15) 
Bisan tuod ang usa ka tawo makabaton ug kaalam 
tungod sa pagkaagom ug silot o tungod sa pag- 
obserbar sa uban nga nakadawat niana (Pr 21:11), 
ang mas labaw ug dali nga paagi sa pagbaton ug 
kaalam mao ang pagpahimulos ug ang pagkat- 
on gikan sa kasinatian niadtong maalamon na, 
nga mopalabi sa pagpakig-uban kanila inay kay sa 
“mga walay kasinatian.” (Pr 9:1-6: 13:20, 22:17, 18, 
itandi ang 2Cr 9:7.) Ang edarang mga tawo lagmit 
gayod nga nakabaton niana nga kaalam, ilabina ni- 
adtong napamatud-an nga adunay espiritu sa Di- 
yos. (Job 32:7-9) Kini giilustrar pag-ayo sa pana- 
hon sa paghari ni Rehoboam. (1Ha 12:5-16) Apan, 
“mas maayo pa ang bata nga kabos apan maala- 
mon [sa relatibong pagkasulti] kay sa usa ka tigu- 
lang nga hari apan hungog, nga walay igong kahi- 
balo aron pasidan-an pa.”---Ecc 4:13-15. 

Ang mga ganghaan sa siyudad (nga sagad duol 
sa publikong mga plasa) maoy mga dapit diin ang 
tigulang nga mga lalaki naghatag ug maalamong 
tambag ug hudisyal nga mga desisyon. (Itandi ang 
Pr 1:20, 21, 8:1-3.) Ang tingog sa mga tawong bu- 
angbuang sagad dili madungog diha sa maong 
mga dapit (sa pagpangayog kaalam o kaha sa pag- 
hatag niini), kay ang ilang walay kapuslanang mga 
tabitabi didto gihimo sa laing mga dapit. (Pr 24:7) 
Bisan tuod ang pagpakig-uban sa mga tawong ma- 
alamon nagdalag disiplina ug pagbadlong sa popa- 

nahon, kini mas maayo pa gayod kay sa awit ug 
katawa sa hungog. (Ecc 7:5, 6) Ang tawong naga- 
lain sa iyang kaugalingon, nga nagasunod sa iyang 
mubo ug limitadong panglantaw sa kinabuhi ug sa 
iyang kaugalingong hakog nga mga tinguha, sa 
ngadtongadto mosupak sa tanang praktikal nga 
kaalam.--Pr 18:1. 

Makita sa personal nga panggawi ug sinulti- 
han. Ang Proverbio 11:2 nag-ingon nga “ang ka- 
alam anaa sa mga makasaranganon"”, si Santiago 
naghisgot bahin sa “kalumo nga iya sa kaalam.” 
(San 3:13) Kon ang pangabugho, panagtigi, pang- 
hambog, o pagkagahian anaa sa usa ka tawo, kini 
nagpakita nga siya kulang sa tinuod nga kaalam ug 
sa kasukwahi gigiyahan sa kaalam nga “yutan-on, 
mananapon, demonyohanon.” Ang tinuod nga kaa- 
lam maoy “makigdaiton, makataronganon, andam 
mosunod.” (San 3:13-18) “Ang bunal sa pagkama- 
pahitas-on anaa sa baba sa buangbuang, apan ang 
mga ngabil sa mga maalamon magabantay kani- 
la.” Sila sa pagkamaalamon dili mosulti nga mapa- 
hitas-on, mapig-oton, o madalidalion. (Pr 14:3, 17: 
27, 28: Ecc 10:12-14) Gikan sa dila ug mga ngabil 
sa tawong maalamon naggikan ang maayong pag- 
kahunahuna, makaayo, makapahimuot, mapusla- 
non nga sinultihan (Pr 12:18: 16:21, Ecc 12:9-11, 
Col 3:15, 16), ug inay sa pagpahinabog kasamok, 
sila nagtinguha sa kalinaw ug sa 'pagkabig ug mga 
kalag” pinaagi sa maalamong pagpangombinsir. 
--Pr 11:30, 15:1-7, 16:21-23, 29:8. 

Kadtong nahimong “maalamon sa ilang kaugali- 
ngong panan-aw, nga nagtuboy sa ilang kaugali- 
ngon ibabaw sa uban (bisan ibabaw sa Diyos), 
mas daotan pa kay sa tawong hungog apan wala 
magpakaaron-ingnon nga maalamon. (Pr 26:5, 12, 
12:15) Ang maong mapagawalong mga tawo ma- 
pahitas-on ra kaayo aron modawat ug pagtul-id. 
(Pr 3:7: 15:12, Isa 5:20, 21) Sa pagkatinuod, ang ta- 
wong tapolan ug ang tawong bahandianon pare- 
hong adunay tendensiya nga magpakita niini nga 
tinamdan. (Pr 26:16, 28:11: itandi ang 1Ti 6:17.) 
Apan “maoy usa ka ariyos nga bulawan, ug usa ka 
pahiyas sa talagsaong bulawan ang usa ka maala- 
mong magbabadlong diha sa mapatalinghogong 
igdulungog” (Pr 25:12): oo, “badlonga ang usa ka 
tawong maalamon ug mahigugma siya kanimo.” 
--Pr 9:8, 15:31-33. 

Kaalam diha sa pamilya. Ang kaalam mag- 
palig-on sa usa ka panimalay, dili lamang sa usa ka 
tinukod kondili sa pamilya ug sa malamposon nga 
pamilyahanong kinabuhi niini ingong usa ka yunit. 
(Pr 24:3, 4; itandi ang Pr 3:19, 20, Sal 104:5- 
24.) Ang maalamong mga ginikanan dili magpu- 
gong sa pagbunal ug pagbadlong sa ilang mga 
anak kondili, pinaagi sa disiplina ug tambag, ilang 

panalipdan sila batok sa pagkadelingkuwente. (Pr 
29:15) Ang maalamong asawa makaamot ug dako 
sa kalamposan ug sa kalipay sa pamilya. (Pr 14:1, 
31:26) Ang mga anak nga maalamong magpasa- 
kop sa disiplina sa mga ginikanan magdalag kali- 
pay ug kadungganan sa pamilya, magtuboy sa 
reputasyon niini batok sa pagbutangbutang o pag- 
akusar, ug magpamatuod sa uban bahin sa kaalam 
ug pagbansay sa ilang mga amahan.--Pr 10:1; 
13:1, 15:20, 23:24, 25; 27:11. 


KAAWAY. Ang Hebreohanong termino nga 
'oh-yev' ug ang Grego nga ekh-thros' nagtumong sa 
usa ka tawo nga mabatokon o sa usa nga nag- 
dumot. (Ex 23:22, Mat 5:43) Ang unang nare- 
kord nga pakig-away nga nahitabo sa uniberso 
mao ang gibuhat sa “halas,” nga sa ulahi nailhan 
diha sa Bibliya ingong si Satanas nga Yawa (Pin 
12:9), sa dihang iyang giduol si Eva ug gihagit ang 
pagkamatinud-anon sa Diyos. (Gen 3:4, 5) Gihu- 
bit ni Jesu-Kristo kini nga espirituhanong linalang 
ingong usa ka mamumuno, usab ingong “usa ka 
bakakon ug ang amahan sa bakak.”---Ju 8:44, tan- 
awa ang SATANAS. 

Mga Kaaway sa Diyos. Sukad niadtong pa- 
nahona si Satanas nahimong pangunang kaaway 
sa Diyos. (Mat 13:25, 39) Siya nag-impluwensiya sa 
katawhan, ug sila nagpadaog niana nga impluwen- 
siya, mao nga “ang tibuok kalibotan nailalom sa 
gahom sa usa nga daotan.” (1Ju 5:19) Busa kining 
kalibotana maoy kaaway sa Diyos. (San 4:4) Apan 
ang Diyos hataas-ug-pailob sa iyang mga kaaway 
ug maluluy-on niadtong kinsa taliwala kanila nag- 
tinguha sa pag-alagad kaniya. Nagtagana siyag 
paagi sa pagpasig-uli kanila pinaagi sa halad ni 
Jesu-Kristo. (Rom 5:10, Col 1:21, 22) Iyang gitudlo 
kadtong mga nahiusa kang Kristo ingong “mga 
embahador” ngadto sa usa ka mabatokon nga kali- 
botan, nga may ministeryo sa pagpasig-uli.---2Co 
5:18-21. 

Sa laing bahin, adunay daghan nga nahimong 
matig-a nga mga kaaway sa Diyos, lakip si Satanas 
ug ang daotang mga demonyo, nga nagtigom sa 
kanasoran aron makigbatok sa Diyos (Pin 16:13- 
16): ang apostatang “tawo sa kalapasan,” nga na- 
kigbatok sa Diyos (2Te 2:3, 4): ang “Dakong Babi- 
lonya,” nga ang “mga sala nagtipun-og sangko sa 
langit” (Pin 17:5: 18:5); “ang mapintas nga mana- 
nap” gikan sa dagat, nga nakadawat sa gahom ug 
awtoridad niini gikan kang Satanas nga dragon 
(Pin 13:1, 2, 6): ang duhag-sungay nga “mapintas 
nga mananap,” nga nagpalambo sa pagsimba nia- 
nang “mananap” sa dagat (Pin 13:11, 12): ang “sa- 
nag-pulang bulok nga mapintas nga mananap" nga 
“puno sa mapasipalahong mga ngalan” (Pin 17:3), 
ug kadtong nagpadayon sa pagpaluyo kanila (Pin 

19:17-21). Kini sila pagalaglagon sa Diyos.--Deu 
32:41, Isa 59:18, Pin 20:10. 

Mga Kaaway ni Kristo. Ang mga kaaway sa 
Diyos maoy mga kaaway usab ni Kristo. (Ju 8:42- 
47: Mat 10:40) Sa dinhi pa sa yuta, si Jesu-Kristo 
nag-antos pag-ayo gikan sa mga kamot sa mga ka- 
away sa Diyos. Bisan pa niana, siya wala mobalos 
kanila, siya wala magtinguha sa paghimog kadaot 
kanila. (1Pe 2:21-23) Iya pa ganing giayo ang usa 
ka tawo nga kauban sa panon nga may mga pus- 
pos ug mga espada nga miabot aron sa pagdakop 
kaniya.--Luc 22:49-51: Ju 18:10, 11. 

Apan, human sa iyang pagkabanhaw siya “mi- 
lingkod sa tuong kamot sa Diyos, nga sukad niad- 
to nagpaabot hangtod nga ibutang ang iyang mga 
kaaway ingon nga tumbanan sa iyang mga tiil.” 
(Heb 10:12, 13, Luc 20:41-43) Kini nga tagna gita- 
la sa Salmo 110, nga nag-asoy sa sugo ni Jehova 
ngadto sa iyang Anak: “Magapangdaog ka tali- 
wala sa imong mga kaaway.” (Sal 110:2) Kini nga 
mga kaaway ni Jehova ug sa iyang “dinihogan” gi- 
pakita nga gilangkoban sa “mga nasod,” “nasod- 
nong mga pundok,” “mga hari sa yuta,” ug “hata- 
as nga mga opisyal.” (Sal 2:1-9) Diha sa Pinadayag 
19:11-21 ang gitawag nga “Matinumanon ug Ma- 
tuod,” “Ang Pulong sa Diyos,” ug “Hari sa mga 
hari ug Ginoo sa mga ginoo” gihubit nga nangu- 
na sa kasundalohan sa langit batok sa iyang mga 
kaaway. Ang iyang mga kaaway gihubit dinhi 
ingong “ang mapintas nga mananap ug ang mga 
hari sa yuta ug ang ilang kasundalohan,” ug ang 
“mini nga manalagna,” nga tanan laglagon ni 
Kristo. 

Mga Kaaway sa Katawhan. Ang mga kaa- 
way sa Diyos maoy mga kaaway usab sa katawhan 
tungod kay sila nakigbatok sa pagpasig-uli sa tawo 
ngadto sa Diyos ug sa mga katuyoan sa Diyos 
alang sa tawhanong banay. Sila misupak sa pag- 
mantala sa kamatuoran ug sa ingon maoy batok sa 
mga kaayohan sa tanang tawo, sama niadtong 
naglutos sa unang mga Kristohanon.---1Te 2:15. 

Dugang pa, tungod sa pagsulod sa sala ngadto sa 
kalibotan pinaagi ni Adan, ang kamatayon mikay- 
lap sa tanang tawo, ug ingon sa pagtawag niini sa 
Bibliya, kini nahimong “kaaway” sa katawhan. (1Co 
15:26: Rom 5:12) Ang kamatayon dili mabuntog 
pinaagi sa mga paningkamot sa tawo. (Sal 89:48) Si 
Jehova nga Diyos lamang pinaagi ni Jesu-Kristo 
ang makawagtang niini nga kaaway sa tawo.— 1Co 
15:24-26, Isa 25:8. 

Pakig-away. Ang pulong nga kaaway nagtu- 
mong usab sa usa ka tawo nga nakigtigi o misukol, 
usa ka kabatok o kaparang. Ang laing Hebreoha- 
nong pulong alang sa “kaaway” (tsar) naggikan sa 
lintunganayng pulong nga nagkahulogang “pagha- 

si; pagpakitag pagkamabatokon.” (Num 25:18, Sal 
129:1) Ang Gregong pulong nga anttidi-kos sa pa- 
nguna nagtumong sa usa ka “kaaway sa hukma- 
nan” diha sa usa ka legal nga kaso (Luc 12:58, 
18:3), apan kini mahimong magtumong usab sa 
uban pang mga kaaway, sama sa gihisgotan sa 
1 Pedro 5:8. 

Ang labing daotang Kaaway, si Satanas nga 
Yawa, nag-aghat sa mga tawo ug mga manulonda 
(tan-awa ang DEMONY0) nga moduyog sa iyang 
pagsupak sa Diyos ug sa tawo. Unang gipakita ni 
Satanas ang iyang pagsupak didto sa tanaman sa 
Eden, diin, sa makadaot ug malipatlipatong paagi, 
iyang gidaldal si Eva ug dayon si Adan sa pagre- 
belde nga misangpot sa sala ug kamatayon sa ta- 
nang katawhan. Didto sa langit gipakita usab ni Sa- 
tanas ang iyang pagkamabatokon, nga nag-akusar 
kang Jehova sa paghiphip kang Job aron siya mag- 
maunongon, usa ka akusasyon nga nahimong ma- 
hinungdanong isyu sa uniberso.--Job 1:6-11, 2: 
1-5, tan-awa ang SATANAS. 

Ang mga magsisimba ni Jehova sa tanang pana- 
hon nag-antos sa samang pagsupak gikan sa Kaa- 
way pinaagi sa iyang mga hawas. Pananglitan, sa 
dihang ang nahibilin sa katawhan sa Diyos mibalik 
gikan sa Babilonya, dihay misulay sa pagpugong sa 
pagtukod pag-usab sa templo ug sa paril sa siyu- 
dad. (Esd 4:1: Neh 4:11) Ang madumtanon nga si 
Haman, nga adunay espiritu sa Yawa, nahimong 
usa ka daotang kaaway sa mga Hudiyo sa mga ad- 
law ni Rayna Ester.---Est 7:6. 

Sa dihang ang katawhan sa Diyos wala magma- 
tinumanon siya nagtugot kanila nga maagawan ug 
mapildi sa ilang mga kaaway. (Sal 89:42, Lam 1:5, 
7, 10, 17: 2:17: 4:12) Apan, ang mga kaaway nasa- 
yop sa ilang mga konklusyon mahitungod niini nga 
mga kadaogan, nga nagpasidungog sa ilang kauga- 
lingon ug nagdayeg sa ilang mga diyos o nagtuo 
nga sila dili manubag sa ilang paagi sa pagtratar sa 
katawhan ni Jehova. (Deu 32:27: Jer 50:7) Busa gi- 
paubos ni Jehova kining mapasigarbohon ug ham- 
bogirong mga kaaway (Isa 1:24: 26:11: 59:18, Nah 
1:2), ug kini iyang gibuhat tungod sa iyang bala- 
ang ngalan.---Isa 64:2: Eze 36:21-24. 

Ang Kristohanong Pagpakiggubat. Gihu- 
bit ni apostol Pablo ang pagpakiggubat sa mga 
Kristohanon, nga nag-ingon: “Isul-ob ang komple- 
tong armadura gikan sa Diyos aron kamo makaba- 
rog nga malig-on batok sa mga malipatlipatong 
kaugdahan sa Yawa, tungod kay kita adunay pa- 
kigdumog, dili batok sa dugo ug unod, kondili ba- 
tok sa mga kagamhanan, batok sa mga awto- 
ridad, batok sa mga magmamando sa kalibotan 
niini nga kangitngit, batok sa daotang mga pu- 
wersa nga espirituhanon sa langitnong mga da- 


KAAWAY 


pit.” (Efe 6:11, 12; itandi ang 2Co 10:4.) Busa ang 
Kristohanong pagpakiggubat maoy dili batok sa 
mga tawo kondili batok sa daotang mga espiritu 
nga naningkamot sa pagpatalikod kanila gikan sa 
Diyos. Ang mga Kristohanon kinahanglan nga alis- 
to, maampingon, mabinantayon, ug kinahanglan 
nga kusganong makigbugno alang sa ilang pagtuo 
batok sa malipatlipatong mga kaugdahan sa Kaa- 
way. Si Pedro nagtambag: “Hupti ninyo ang maa- 
yong panghunahuna, magmabinantayon. Ang in- 
yong kaaway, ang Yawa, nagasuroysuroy sama sa 
usa ka leyon nga nagangulob, nga nagapangitag 
matukob. Apan barog kamo batok kaniya, malig- 
on sa pagtuo.” (1Pe 5:8, 9) Sa laing bahin, gipatin- 
aw ni Jesu-Kristo ngadto sa iyang mga sumusunod 
nga ang kalibotan magdumot ug gani magpatay 
kanila (Mat 10:22: 24:9: Ju 16:2) ug sa pipila ka ka- 
himtang ang mga kaaway sa usa ka tawo mao ang 
iyang kaugalingong panimalay.--Mat 10:36. 

Unsa ang angay nga tinamdan sa usa ka Kristo- 
hanon ngadto sa iyang mga isigkatawo nga naghi- 
mo sa ilang kaugalingon nga iyang mga kaaway? 
Si Jesus mitambag: “Magpadayon sa paghigugma 
sa inyong mga kaaway, sa pagbuhat ug maayo ni- 
adtong nagadumot kaninyo.” (Luc 6:27, 28) Siya 
nagpatin-aw: “Nadungog ninyo nga kini giingon 
[dili sa Bibliya, kondili sa tradisyon], 'Higugmaon 
mo ang imong silingan ug dumtan ang imong ka- 
away.” Apan, ako magaingon kaninyo: Magpada- 
yon sa paghigugma sa inyong mga kaaway ug sa 
pag-ampo alang sa mga nagalutos kaninyo.” (Mat 
5:43, 44) Ug, sa walay duhaduha nagtumong sa 
Proverbio 25:21, si apostol Pablo nag-awhag: “Kon 
ang imong kaaway gigutom, pakan-a siya.” (Rom 
12:20) Kini nga prinsipyo gipasiugda sa Balaod, 
nga mabasa: “Kon imong makaplagan ang torong 
baka o asno sa imong kaaway nga nahisalaag, ikaw 
sa walay pakyas magbalik niini kaniya. Kon imong 
makita ang asno sa nagdumot kanimo nga nalup- 
0g ilalom sa luwan niini, nan dili mo siya pagabiya- 
an. Uban kaniya nga kini imong palingkawason sa 
walay pakyas.”--Ex 23:4, 5. 

Tungod kay ang mga alagad ni Jehova nagasu- 
nod niining maayo nga mga prinsipyo, ang resulta 
mao nga daghan sa ilang mga kaaway kanhi na- 
lukmay ang kasingkasing ngadto kanila ug usab 
ngadto sa Diyos mismo. Kini nahiuyon sa Proverbio 
16:7: “Kon si Jehova mahimuot sa mga dalan sa usa 
ka tawo iyang ipahinabo nga bisan ang iyang mga 
kaaway makigdait kaniya.” (Itandi ang Rom 12:17, 
18, 21, 1Pe 2:19, 20; 3:9.) Ang usa ka talagsaong 
pananglitan sa kaluoy ngadto sa usa ka kaaway 
mao ang gipakita ni Jesu-Kristo ngadto kang Saulo 
sa Tarso (nga nahimong si apostol Pablo).---Buh 
9:1-16; 1Ti 1:13, itandi ang Col 1:21, 22. 


KABAHONG 


Si Jehova nga Diyos nag-ingon: “Akoa ang pani- 
malos, ug ang bayad.” (Deu 32:35, Rom 12:19, Heb 
10:30) Busa ang alagad sa Diyos dili mangunay 
sa pagpanimalos, siya dili usab manghimaraot sa 
iyang mga kaaway aron lang mobatig personal nga 
katagbawan, nga hinumdoman ang maalamong 
tambag: “Sa dihang matumba ang imong kaa- 
way, ayaw pagmaya, ug sa dihang siya mapukan, 
dili unta magkalipay ang imong kasingkasing.” (Pr 
24:17) Ubos sa Balaod, sa mga higayon diin dili 
matino kon ang pagbuno maoy tinuyo ba o dili, ang 
kanhing panag-away, pagdumot, o paghampak sa 
usa ka tawo nga gikaaway maoy butang nga tim- 
bangtimbangon pag-ayo batok sa akusado.--Num 
35:20-25. 

Adunay daghang “mga kaaway” nga angayng 
buntogon sa usa ka Kristohanon sa panahon sa 
iyang pagkinabuhi, gawas pa sa literal ug perso- 
nal nga pagsupak. Peligroso kaayo kon moangka 
batok niini nga “mga kaaway,” kay, kon magpada- 
0g niini, kini maghimo sa usa ka Kristohanon nga 
kaaway sa Diyos. Ang apostol nag-ingon: “Ang 
paghunahuna sa unod nagkahulogan ug pakig- 
away sa Diyos, kay kini wala mailalom sa balaod 
sa Diyos, ni, sa pagkatinuod, mapailalom kini.” 
(Rom 8:7; Gal 5:17) Ang Kasulatan naghubit sa 
panagbangi diha sa sulod sa usa ka Kristoha- 
non tungod sa duha ka magkaaway nga puwersa: 
(1) ang “balaod sa Diyos,” nga gitawag ni Pablo 
nga balaod nga naggahom sa iyang hunahuna, ug 
usab ingong “ang balaod nianang espiritu nga 
naghatag ug kinabuhi nga nahiusa kang Kristo 
Jesus,” ug (2) ang 'balaod sa sala nga anaa sa mga 
sangkap [sa usa ka tawo], o ang “balaod sa sala ug 
sa kamatayon.” (Rom 7:22-25: 8:2) Sa susama, si 
apostol Pedro nagtambag sa mga Kristohanon nga 
'magpadayon sa pag-ayad sa unodnong mga ti- 
nguha, nga maoy nagapakigsangka batok sa ka- 
lag.” (1Pe 2:11) Si Santiago nga igsoon ni Jesus sa 
inahan miuyon niana, nga naghisgot sa “pagpa- 
ngandoy sa unodnong kalipayan nga nagpakig- 
sangka diha sa inyong mga sangkap.” (San 4:1) 
Ang usa ka tawo kinahanglang moila niining mga 
butanga ingong mga kaaway aron makabarog 
nga malig-on batok niini. 


KABAHONG. Usa ka nuka sa lawas apan dili 
tungod sa usa ka samad, bisan tuod nga ang 
kabahong nga mohubag sagad maoy resulta sa 
usa ka dili kaayo dakong samad, sama sa pagka- 
gasgas sa panit. Ang mga kabahong mahimong 
anaa sa gawas o sa sulod sa lawas, nga motungha 
diha sa panit o diha sa danglogon nga mga bahin 
sa lawas. Kini sagad magnana ug mosangpot sa 
inanayng pagkaut-ot ug pagkamatay sa tisyu diha 
sa apektadong bahin. Ang mohubag nga mga ka- 

bahong, nga mag-ul-ol, magngutngot, sagad mo- 
tungha diha sa bitiis sa usa ka tawo. 

Sa Hebreohanong Kasulatan, ang pulong nga 
usahay gihubad nga “kabahong” maoy mazohr, 
nga mahimong magtumong sa usa ka kabahong, 
nuka, o sa usa ka hubag. Ang pipila ka eskolar nag- 
tuo nga nagtumong kini sa usa ka matang sa sa- 
mad nga tingali kinahanglang pisilon aron mo- 
lugwa ang sulod niini. Ang Gregong pulong nga 
hel'kos, nga nagtumong sa kabahong, gigamit diha 
sa Kristohanon Gregong Kasulatan, kini makita 
diha sa Gregong Septuagint sa Exodo 9:9 ug Job 
2:7 alang sa Hebreohanong pulong nga shechin,, 
nga nagtumong sa usa ka hubag.--Tan-awa ang 
HUBAG. 

Mahulagwayong Paggamit. Sa matagnaong 
paagi, ang Epraim (Israel) gilarawan ingong nasa- 
kit ug ang Juda adunay “kabahong,” mga kahim- 
tang nga miresulta tungod sa ilang pagpakasala ug 
sa pagkawala sa pag-uyon sa Diyos. Apan, inay 
nga mosalig kang Jehova aron mapanalipdan batok 
sa ilang mga kaaway, sila kawang nga nangayog 
tabang sa hari sa Asirya, kinsa wala makaalim sa 
ilang “kabahong.” (Os 5:13) Sa ulahi, ang Zion, ang 
iyang katawhan nga gidestiyero ngadto sa Babilon- 
ya, gihulagway ingong natakboyan ug kabahong. 
--Jer 30:12-15, 17; itandi ang Luc 16:20, 21; Pin 16: 
2, 10, 11. 


KABALAKA, KAHINGAWA. Ubay-ubay 
nga Hebreohanong mga pulong ang adunay diwa 
nga kabalaka o kahingawa. Ang usa niini (tsa-rar') 
nagkahulogang malukoban sa pisikal nga diwa ug 
busa gihubad nga “naputos,' natago,” ug “hagip-ot.” 
(Ex 12:34: Pr 26:8, Isa 49:19) Sa mahulagwayon 
nga diwa kini nagkahulogang “mabalaka, anaa sa 
grabeng kapit-os.” (Gen 32:7: 1Sa 28:15) Ang laing 
pulong mao ang daagh’, nga gihubad nga “maba- 
laka, malisang”: kini kaamgid sa de'aghah, nga 
nagkahulogang “pagkamabalak-on.” (1Sa 9:5, Isa 
57:11; Pr 12:25) Ang Gregong nombre nga meri- 
mna gihubad nga “kabalaka,” samtang ang kaam- 
gid nga berbong meri-mna'o nagkahulogang “pag- 
kabalaka.”--Mat 13:22, Luc 12:22. 

Ang kabalaka makadaot sa panglawas sa usa ka 
tawo. Kini mahimong mosangpot sa depresyon, 
nga makapawala sa kusog ug gana sa paglihok. 
Nag-ingon ang inspiradong proverbio: “Ang pagka- 
mabalak-on diha sa kasingkasing sa usa ka tawo 
maoy magpatikuko niini.” (Pr 12:25) Mahimong 
molutaw ang seryosong pisikal nga mga simtoma 
tungod sa kabalaka. Matod sa libro nga How to 
Master Your Nerves: “Ang mga doktor nasayod kon 
sa unsang paagi ang kabalaka makaapektar sa 
mga pag-obra sa lawas. Kini makapataas (o ma- 
kapaubos) sa presyon sa dugo, kini makapadag- 

han sa mga selula sa puting dugo, kini kalit nga 
makaapekto sa asukar sa dugo tungod sa pag- 
lihok sa adrenalin diha sa atay. Kini makapau- 
sab gani sa imong electrocardiogram [ECG]. Si 
Dr. Charles Mayo miingon: 'Ang kabalaka makaa- 
pekto sa sirkulasyon, sa kasingkasing, sa mga glan- 
dula, sa tibuok sistema sa nerbiyos.  "--Sinulat ni 
Dr. P. Steincrohn ug ni Dr. D. LaFia, 1970, p. 14. 

Labi pang grabe mao ang espirituwal nga kadaot 
nga ipatungha sa dili-angay nga kabalaka. Gipaki- 
ta ni Jesu-Kristo nga ang pagpabili sa “pulong sa 
Diyos” mahimong bug-os nga matuok sa kabalaka 
tungod sa mga suliran nga sagad maoy bahin sa 
kinabuhi sa presenteng sistema sa mga butang. 
Maingon nga ang mga sampinit makapugong sa 
nanurok nga mga binhi sa pagtubo ug sa pagpa- 
munga, ang maong kabalaka makapugong usab sa 
espirituwal nga pagtubo ug sa pagpamunga alang 
sa pagdayeg sa Diyos. (Mat 13:22; Mar 4:18, 19; Luc 
8:7, 11, 14) Tungod kay gitugotan kini nga mga ka- 
balaka nga mogahom sa ilang kinabuhi, ug nag- 
balewala sa espirituwal nga mga intereses, dag- 
han ang mahimong dili-inuyonan sa atubangan sa 
Anak sa Diyos sa iyang pagbalik diha sa himaya, 
nga mosangpot sa ilang walay-kataposang kapildi- 
han.---Luc 21:34-36. 

Hustong mga Kabalaka o mga Kahingawa. 
Husto nga mabalaka bahin sa pagbuhat sa kon un- 
say makapahimuot kang Jehova nga Diyos aron 
mapahimuslan ang mga panalangin nga iyang 
gitagana alang sa iyang debotadong mga ala- 
gad. Ang usa nga sad-an sa grabeng kasaypanan 
angayng mobati sama sa gibati sa salmista: “Naba- 
laka ako tungod sa akong sala.” (Sal 38:18) Ang 
hustong kabalaka tungod sa sala motultol sa pag- 
sugid, paghinulsol, ug pagtalikod sa sayop nga da- 
lan, nga magpasig-uli sa usa ka maayong relasyon 
uban sa Labing Hataas. 

Ang tanang Kristohanon angayng mabalaka, o 
angayng tinuod nga mahingawa, bahin sa espiritu- 
wal, pisikal, ug materyal nga kaayohan sa mga 
isigkamagtutuo. (1Co 12:25-27) Kini nga matang 
sa kabalaka makita diha sa sulat ni apostol Juan 
ngadto kang Gayo: “Hinigugma, ako nagaampo 
nga sa tanang butang ikaw unta magmauswagon 
ug makabaton ug maayong panglawas, ingon nga 
ang imong kalag nagmauswagon.” (3Ju 2) Gihisgo- 
tan ni apostol Pablo ang mahitungod sa iyang 
“kahingawa sa tanang kongregasyon.” (2Co 11:28) 
Siya matinguhaon kaayo nga ang tanan unta mag- 
pabiling matinumanong mga tinun-an sa Anak sa 
Diyos hangtod sa kataposan. 

Ang Kasulatan naghisgot bahin sa pagkahimong 
“mabalak-on sa mga butang sa Ginoo,” sa ato pa, 
naghunahuna sa tanang butang nga magpalambo 


KABALAKA, KAHINGAWA 


sa intereses sa Anak sa Diyos. Kay walay mga ka- 
akohan ug mga alatimanon alang sa kapikas ug sa 
mga anak, ang dili-minyo nga mga Kristohanon, 
kon itandi sa mga minyo, dili ra kaayo mabalak-on 
sa “mga butang sa kalibotan” ug busa makahatag 
ug mas dakong pagtagad sa “mga butang sa Gi- 
noo.”---1Co 7:32-35. 

Si apostol Pablo misulat nga ang Kristohanong 
mga bana ug mga asawa “mabalak-on sa mga bu- 
tang sa kalibotan,” mao nga sila adunay mga ka- 
baldahan nga wala masinatii sa dili-minyong mga 
Kristohanon. Kon bahin sa dili minyo, kon unsay 
igo na alang sa pag-atiman sa kaugalingon ug sa 
panimalay ug sa mga kinahanglanon sa kinabuhi 
--pagkaon, besti, balay--tingali gamay ra gayod 
kaayo kon itandi sa gikinahanglan sa usa ka pamil- 
ya. Tungod sa suod nga relasyon sa bana ug asawa, 
silang duha angayng magmabalak-on o mahinga- 
wa sa pagpahimuot sa usag usa sa pagtagana nia- 
nang makaamot sa pisikal, mental, emosyonal, ug 
espirituwal nga kaayohan sa tibuok pamilya. Bisan 
pag walay mga sakit, mga emerhensiya, mga limi- 
tasyon, o mga kabilinggan sa lawas, ang mga min- 
yo nga adunay mga anak kinahanglang mogugol 
ug mas dakong panahon alang sa “mga butang sa 
kalibotan,” sa ato pa, sa dili espirituwal nga mga 
kalihokan may kalabotan sa tawhanong kinabuhi, 
kay sa sagad gugolon sa dili-minyong mga Kristo- 
hanon. 

Bisan pa niana, ang kalibotanong mga kabalaka 
dili gayod tugotan nga magpatigbabaw. Gipatin- 
aw kini ni Jesu-Kristo ngadto kang Marta nga igso- 
on ni Lazaro. Kay nabalaka sa pag-abiabi sa iyang 
dinapit, wala na siya makahigayon sa pagpamati 
kang Jesus. Si Maria, sa laing bahin, nakahimo sa 
pagpili sa “maayong bahin,” ang pagdawat sa espi- 
rituwal nga pagkaon gikan sa Anak sa Diyos.---Luc 
10:38-42. 

Paglikay sa Dili-Angay nga Kabalaka. Ang 
bug-os nga pagsalig sa mahigugmaong kahinga- 
wa ni Jehova alang sa kaayohan sa iyang mga ala- 
gad makatabang sa usa nga dili magpadaog sa 
wala kinahanglana nga kabalaka. (Jer 17:7, 8) 
Gihimo ni Jesu-Kristo ang samang obserbasyon 
diha sa iyang Wali sa Bukid. Gitapos niya ang 
iyang tambag bahin sa kabalaka pinaagi sa mga 
pulong: “Ayaw gayod kamo kabalaka bahin sa su- 
nod nga adlaw, kay ang sunod nga adlaw adunay 
iyang kaugalingong mga kabalaka. Igo na sa ma- 
tag adlaw ang iyang kaugalingong pagkadaotan.” 
(Mat 6:25-34) Alang sa usa ka Kristohanon, igo na 
ang mga suliran sa matag adlaw ug dili na kina- 
hanglang dugangan pa ug kabalaka bahin sa kon 
unsay mahitabo sa sunod nga adlaw, nga tinga- 
li dili gani mahitabo. 


KABANAY, PARYENTE 


Bisan pa kon ang usa ka Kristohanon dad-on sa 
atubangan sa mga awtoridad aron sukitsukiton 
sa mga panahon sa paglutos, ang iyang pagsalig 
sa tabang sa Diyos makapahigawas kaniya gikan sa 
kabalaka. Pinaagi sa Iyang espiritu, si Jehova mag- 
palig-on kaniya niining masulayon nga kahimtang 
ug magpaarang kaniya sa paghatag ug maayong 
pamatuod.---Mat 10:18-20, Luc 12:11, 12. 

Sa dihang ang usa ka Kristohanon atakehon sa 
bisan unsang butang nga makapabalaka kaniya, 
nga maghatag kaniya ug kahigwaos ug kahadlok, 
siya angayng mosangpit sa iyang langitnong Ama- 
han diha sa pag-ampo. Busa siya makahimo sa 
'pagtugyan sa iyang kabalaka ngadto kang Jehova,’ 
nga magmasaligon nga siya patalinghogan sa Usa 
nga nahingawa kaniya. (1Pe 5:7) Tungod niana 
iyang mabatonan ang kalinaw diha sa kahiladman, 
ang kalinaw sa Diyos, nga magabantay sa kasing- 
kasing ug sa mga gahom sa pangisip. Sa iyang ka- 
hiladman, diha sa iyang kasingkasing, ang Kristo- 
hanon mahigawas sa kahigwaos, sa kahadlok nga 
adunay daotang mahitabo, ug sa kakuyaw, ug ang 
hunahuna dili matugaw tungod sa mga kabalda- 
han ug mga kalibog gumikan sa kabalaka.---Flp 4: 
6, 7. 


KABANAY, PARYENTE. Mga tawong igla- 
bot tungod kay parehog kagikan o tungod sa ka- 
minyoon. Adunay ubay-ubayng mga pulong sa 
orihinal nga mga pinulongan sa Bibliya nga may 
mga kahulogan ug mga paggamit ingon sa mosu- 
nod. 

Ang go el” (gikan sa Heb. nga ga-al, nga nagka- 
hulogang “pagtubos” o “paglukat”) nagtumong sa 
kinadul-ang paryente nga lalaki nga may katungod 
ingong manlulukat o tigpanimalos sa dugo. Ang ti- 
nuyo nga mga mamumuno pagapatyon sa “tigpa- 
nimalos sa dugo.” (Num 35:16-19) Ang relasyon ni 
Boaz kang Noemi ug Ruth maoy nianang sa “usa ka 
manlulukat.” (Ru 2:20: 3:9, 12, 13; 4:1, 3, 6, 8, 14) 
Si Jehova, ang Dakong Amahan o Maghahatag- 
Kinabuhi, maoy usa ka Tigpanimalos ug Manlulu- 
kat sa iyang mga alagad.--Sal 78:35: Isa 41:14, 
43:14: 44:6, 24: 48:17: 54:5: 63:16, Jer 50:34. 

Ang sheer” (Heb., nagkahulogang “organismo") 
nagtumong sa usa ka paryente sa unod o kadugo. 
Ang balaod sa Diyos nagdili sa pagpakigsekso sa 
usa ka suod nga “kadugo,” sama sa usa ka iyaan. 
(Lev 18:6-13, 20:19) Kon ang usa ka isigka-Israelin- 
hon nahimong ulipon sa usa ka langyaw tungod sa 
utang, nan ang usa ka igsoong lalaki, uyoan, ig- 
agaw, o bisan kinsa sa ubang “kadugo” makalukat 
kaniya. (Lev 25:47-49) O kon ang usa mamatay 
nga walay mga anak nga lalaki, mga anak nga ba- 
baye, mga igsoong lalaki, o mga uyoan, nan ang 

sunod nga kinadul-ang “kadugo” maoy makadawat 
sa panulondon.--Num 27:10, 11. 

Ang qarohv’ (Heb., nagkahulogang “duol”) nag- 
lakip dili lamang sa usa ka suod nga kabanay kon- 
dili sa usa usab ka suod nga kaila. Kon ang usa ka 
igsoon nahimong kabos kaayo nga tungod niana 
kinahanglan niyang ibaligya ang iyang mga kabta- 
ngan, nan ang 'suod nga kabanay' kinahanglang 
maglukat niini alang kaniya. (Lev 25:25) Si Job na- 
guol nga ang iyang “suod nga mga kaila” mibiya 
kaniya, ug si David nagbangotan nga ang iyang 
'suod nga mga kaila nagbarog usab sa halayo. 
--Job 19:14, Sal 38:11. 

Ang mga termino nga susama sa ya- dha” (Heb., 
nagkahulogang “pagkahibalo,” “makaila”') mahi- 
mong magkahulogan nga usa ka paryente o usa la- 
mang ka kaila. Si Noemi may “paryente sa iyang 
bana” nga ginganlag Boaz. Gipamatay ni Jehu ang 
tibuok banay ni Ahab lakip ang iyang “mga kaila.” 
—Ru 2:1; 2Ha 10:11. 

Diha sa Kristohanon Gregong Kasulatan ang 
syggenes nagtumong sa usa ka kadugo, apan 
wala kini gamita sa paghisgot labot sa relasyon tali 
sa mga ginikanan ug mga anak. Pinasukad niini 
nga lagda, matikdi nga si Jesus miingon sa iyang 
mga sumusunod: “Igatugyan kamo bisan sa in- 
yong mga ginikanan ug mga igsoon ug mga par- 
yente [syggenon'] ug mga higala.” (Luc 21:16) Sa 
dihang ang 12-anyos nga si Jesus nawala, ang 
iyang mga ginikanan nangita kaniya taliwala sa 
ilang “mga paryente.” (Luc 2:44) Sa dihang maghi- 
kay ka ug usa ka kombira, si Jesus mitambag, 
ayaw dapita ang imong “mga paryente” kinsa ma- 
kabalos kanimo apan, hinuon, ang kabos nga mga 
tawo. (Luc 14:12-14) Sa dihang gidala ni Pedro ang 
maayong balita sa kaluwasan ngadto kang Corne- 
lio, diha usab ang iyang “mga paryente.” (Buh 
10:24) Si Pablo, sa iyang sulat ngadto sa mga taga- 
Roma, sa linangkob nagtawag sa mga Israelinhon 
ug sa ubay-ubayng mga indibiduwal ingong iyang 
“mga paryente.”---Rom 9:3, 16:7, 11, 21. 


KABATID. Tan-awa ang ARTE, KABATID. 


KABAYO [Heb., sus, re'khev (mga kabayo sa 
karo): re'khesh (panon sa mga kabayo, mga kaba- 
yong pangkoreyo): Gr., hippos]. Si Jehova, ang 
Maglalalang niini nga hayop, sa dihang gibadlong 
si Job, naghubit sa pipila ka pangunang mga kina- 
iyahan sa kabayo: ang talagsaong kusog niini, ang 
pagpangusmo pinaagi sa dagkong mga buho sa 
ilong niini, ang pagpangakha niini tungod sa pag- 
kamadalidalion, ang paghinamhinam niini sa gu- 
bat, ug ang pagkadili-mahadlok niini sa panag- 
singkiay sa mga hinagiban. (Job 39:19-25) Kining 
iladong hayop, sukad sa karaang kapanahonan, 

suod kaayo sa tawo, kinsa migamit ug busal ug la- 
tigo aron kontrolahon kini.--Sal 32:9: Pr 26:3, San 
3:3. 

Gigamit sa Gubat. Gawas nga kini gigamit 
sa mga hari, mga prinsipe, ug sa mga opisyal sa es- 
tado, o alang sa dali nga komunikasyon (2Sa 15:1: 
Ecc 10:7, Est 6:7, 8, 8:14: Jer 17:25; 22:4), ang ka- 
bayo pangunang gigamit sa pagpakiggubat sa ka- 
raang kapanahonan.--Pr 21:31, Isa 5:28, Jer 4:13, 
8:16; 46:4, 9. 

Apan, ang mga kabayo dili kaayo epektibo kon 
ang gubat sangkaon sa bukiron ug gansangong 
mga dapit. (Am 6:12) Busa, sa dihang gipildi ni Ha- 
ring Ahab sa Israel ang kasundalohan sa Sirya, ang 
mga alagad ni Ben-hadad nangatarongan nga kini 
tungod kay ang Diyos sa Israel maoy “usa ka Diyos 
sa mga bukid” ug dili sa kapatagan, diin ang mga 
kabayo ug mga karo epektibo kaayo. Apan, bisan 
sa kapatagan, gihatag ni Jehova sa Israel ang kada- 
ogan.— 1Ha 20:23-29. 

Ang kabayo maoy usa ka makapalisang nga ga- 
lamiton sa epektibong pagpakiggubat nga bisan 
ang dahunog lamang sa usa ka dakong panon sa 
mga kabayo ug mga karo igo nang makapahadlok 
ug makapakalagiw sa pundok sa kasundalohan nga 
nagtuong sila walay bawot sa gidaghanon. (2Ha 7: 
6, 7) Ang militaryong kusog sa Ehipto, Asirya, Ba- 
bilonya, Medo-Persia, ug sa ubang mga nasod nag- 
dependeg dako sa mga kabayo. (Isa 31:1, 3; Jer 6: 
22, 23, 50:35, 37, 41, 42, 51:27, 28, Eze 23:5, 6, 23; 
26:7, 10, 11; Nah 3:1, 2; Hab 1:6, 8) Ang mga ka- 
bayo nga may mga busal, mga renda, mga da- 
yandayan sa ulo, pangmonturang mga panapton, 
ug uban pang dayandayan sagad nga gihulagway 
diha sa karaang mga monyumento. 

Apan ang piniling katawhan sa Diyos sa karaang 
kapanahonan, ang mga Israelinhon, dili sama sa 
mga Ehiptohanon ug sa uban pang mga nasod nga 
nag-isip sa mga kabayo ug mga karo ingong kina- 
hanglanon kaayo sa seguridad ug independensiya. 
Ang mga hari sa Israel gidid-an sa pagpadaghan sa 
ilang mga kabayo. (Deu 17:15, 16) Imbes nga mo- 
salig sa gahom sa kasundalohan, mga kabayo, ug 
mga karo, ang mga Israelinhon angayng molantaw 
kang Jehova alang sa tabang, ug sila dili gayod 
angayng mahadlok sa kasangkapan sa gubat sa 
ilang mga kaaway.--Deu 20:1-4, Sal 20:7: 33:17; 
Os 1:7. 

Gituman ni Haring David sa Israel ang pagdili ni 
Jehova sa pagpadaghan sa mga kabayo. Sa iyang 
kadaogan batok kang Hadadezer sa Zoba, mahi- 
mo untang dugangan ni David ang mga kabayo 
sa iyang kasundalohan, hinuon, siya nagbilin la- 
mang ug gidaghanon nga iyang gihunahunang 
igo alang sa iyang dihadiha nga mga pangina- 


KABAYO 


hanglan ug nagsugo nga kitnan ang nahibilin. 
--2Sa 8:3, 4; 1Cr 18:3, 4; itandi ang Jos 11:6, 9, 
tan-awa ang KITING. 

Sukad Kang Solomon Hangtod sa Pagbalik 
Gikan sa Pagkadestiyero. Apan, ang anak nga 
lalaki ug manununod ni David nga si Solomon nag- 
tipon ug linibo ka kabayo. (1Ha 4:26 [dinhi ang 
“kap-atan ka libo ka kuwadra sa mga kabayo” sa- 
gad nga gituohang maoy sayop sa magkokopya 
alang sa mga pulong nga “upat ka libo']: itandi ang 
2Cr 9:25.) Gikan sa Ehipto ingon man sa ubang ka- 
yutaan, si Haring Solomon nakadawat ug mga ka- 
bayo (2Cr 9:28), ug ang mga kabayo maoy lakip 
sa mga gasa nga gidala niadtong buot mamati sa 
iyang kaalam. (1Ha 10:24, 25: 2Cr 9:23, 24) Kini 
nga mga hayop gibutang sa mga kuwadra diha sa 
linaing mga siyudad sa mga karo ug usab sa Jeru- 
salem. (1Ha 9:17-19: 10:26) Ang sebada ug uhot 
nga kompay sa mga kabayo gisuplay sa rehiyonal 
nga mga luyoluyo sa hari nga tinugyanan sa pag- 
taganag pagkaon sa lamesa sa hari.---1Ha 4:27, 28. 

Sa panahon sa paghari ni Solomon, ang mga ne- 
gosyante sa hari namaligyag mga kabayo ug mga 
karo. Ang bili sa usa ka kabayo maoy 150 ka pira- 
song plata ($330, kon ang mga pirasong plata 
maoy mga siklo), ug ang bili sa usa ka karo maoy 
600 ka pirasong plata (mga $1,320, kon siklo). 
--1Ha 10:28, 29; 2Cr 1:16, 17. 

Sa ulahing katuigan ang mga hari sa Juda ug Is- 
rael migamit ug mga kabayo sa pagpakiggubat. 
(1Ha 22:4, 2Ha 3:7) Mahitungod sa Juda, ang ma- 
nalagna nga si Isaias nag-ingon nga ang yuta na- 
puno sa mga kabayo. (Isa 2:1, 7) Bisan tuod may 
mga panahon sa kasaysayan sa Israel nga ang hu- 
law, gutom, ug kapildihan sa gubat nagpakunhod 
pag-ayo sa gidaghanon sa mga kabayo (1Ha 17:1; 
18:1, 2, 5; 2Ha 7:13, 14: 13:7: Am 4:10), ang kataw- 
han misalig gihapon sa mga kabayo ug naglantaw 
sa Ehipto alang sa militaryong tabang. (Isa 30:16, 
31:1, 3) Ang daotang mga hari sa Juda nagpahinu- 
ngod pa gani ug pipila ka kabayo ngadto sa paga- 
nong kulto sa adlaw, ug nagdala niini ngadto sa su- 
lod sa sagradong mga dapit sa templo ni Jehova. 
(2Ha 23:11) Ang kataposang hari sa Juda, si Zede- 
kias, mirebelde batok kang Haring Nabucodonosor 
sa Babilonya ug unya nagpasugo ngadto sa Ehip- 
to alang sa mga kabayo ug sa militaryong ta- 
bang. (2Cr 36:11, 13; Eze 17:15) Ingong resulta, 
ang Juda nadestiyero ingong katumanan sa tagna. 
--Fze 17:16-21, Jer 52:11-14. 

Ang mga kabayo gihisgotan ingong lakip sa mga 
mananap nga luwananan nga sakyan sa natibula- 
ag nga katawhan sa Diyos paingon sa Jerusalem. 
(Isa 66:20) Busa makalikag nga sa unang katuma- 
nan sa mga tagna sa pagpasig-uli, ang namalik 


KABOG 


nga mga Hudiyo nagdalag 736 ka kabayo.---Esd 2: 
1, 66; Neh 7:68. 

Masambingayong Paggamit. Sa Kasulatan, 
ang kabayo subsob nga gigamit sa masambinga- 
yong paagi. Ang mananapawng mga anak nga 
lalaki sa walay pagtuong Jerusalem gipakasama 
sa “mga kabayong higal kaayo.” (Jer 5:7, 8) Ang 
dili-matinumanong Jerusalem namampam sa mga 
magmamando sa paganong kanasoran, nga na- 
ngulag kanila sama sa pagpamiga sa mga puyopu- 
yo niadtong nanagbaton ug labaw sa kasarangang 
gana sa sekso, nga gipakasama sa laking mga ka- 
bayo. (Eze 23:20, 21) Ang pagkagahian ug ang dili- 
mahinulsolong tinamdan sa usa ka apostatang ka- 
tawhan gitandi sa pagkamahinaykon sa usa ka 
kabayo nga midasdas sa panggubatan nga wala 
magpakabana sa mga sangpotanan.---Jer 8:6. 

Ang linaing pagtagad ug pagdayandayan sa usa 
ka kabayo nga iggugubat sa hari mao ang larawan 
nga gigamit sa paghulagway sa paghatag ni Jeho- 
va sa iyang pag-uyon ngadto sa iyang mahinulso- 
long katawhan, nga naghimo kanila nga samag ka- 
bayo nga nakadaong sa gubat.---Zac 10:3-6. 

Sa dihang si Jehova, pinaagi sa manalagnang si 
Joel, mitagna sa usa ka grabeng hampak nga mo- 
dangat ngadto sa mga nag-angkon nga iyang ka- 
tawhan, apan diay mga apostata, iyang gihubit ang 
nagaut-ot nga dangan nga may “dagway sa mga 
kabayo.” (Joe 2:1-4) Si apostol Juan nakadawat ug 
susamang panan-awon bahin sa usa ka dakong 
hampak sa mga dulon, nga ang maong mga dulon 
maoy “sama sa mga kabayo nga andam alang sa 
gubat.”--Pin 9:7. 

Si Juan nakakita usab ug kasundalohang manga- 
ngabayo nga duha ka tinagpulo-ka-libo ka tinag- 
pulo-ka-libo (200,000,000) nga gihatagag gahom 
sa pagpahamtang sa malaglagong mga paghukom 
sa Diyos. Ang mga kabayo adunay makamatay 
nga gahom diha sa ilang mga ulo ug mga ikog. 
Ang tanan niini nga mga kabayo dayag nga ilalom 
sa pagpanguna sa upat ka manulonda nga gigapos 
didto sa Suba sa Euprates.---Pin 9:14-19. 

Ang dili-makitang langitnong kasangkapan sa 
gubat ni Jehova gihulagway pinaagig nagkalayong 
mga kabayo ug mga karo. (2Ha 2:11, 12) Sa usa ka 
higayon si Eliseo nag-ampo nga mabuka ang mga 
mata sa iyang nahadlok nga tig-alagad aron iyang 
makita nga “ang bukirong rehiyon napuno sa mga 
kabayo ug sa mga karong iggugubat nga kalayo 
nga naglibot kang Eliseo” aron sa pagpanalipod ka- 
niya gikan sa naglibot nga kasundalohan sa mga 
Siryanhon nga gipadala aron sa pagdakop kaniya. 
--2Ha 6:17. 

Kasiglohan sa ulahi si Zacarias nakadawat ug usa 
ka panan-awon labot sa upat ka karo, ang una may 

pula nga mga kabayo, ang ikaduha may itom nga 
mga kabayo, ang ikatulo may puti nga mga kaba- 
yo, ug ang ikaupat may puntikpuntik, sagolsagol 
ug bulok nga mga kabayo. Kini mao “ang upat ka 
espiritu sa kalangitan. ”--7Zac 6:1-8, tan-awa usab 
ang Zac 1:8-11. 

Ang tagna ni Zacarias mahitungod niadtong mo- 
himog serbisyo militar batok sa Jerusalem nagpa- 
kita nga si Jehova magluwas sa iyang katawhan ug 
maglaglag sa kaaway ug sa ilang mga kabayo. (Zac 
14:12-15: tan-awa usab ang Eze 38 ug 39.) Ingong 
usa sa mga panalangin nga mosangpot tungod sa 
maong aksiyon, ang mga kabayo dili na gamiton sa 
gubat. Hinuon, kini himoong galamiton alang sa 
kahimayaan sa Diyos, ingon sa gipakita sa mga pu- 
long: “Igabutang diha sa mga kampanilya sa kaba- 
yo “Ang pagkabalaan iya ni Jehova!” (Zac 14:20, 
itandi ang Ex 28:36, 37.) Dugang pa, ang paglaglag 
sa karong iggugubat ug sa kabayo nagtumong sa 
pagpasig-uli sa pakigdait.---Zac 9: 10. 

Sa simbolikong panan-awon ni apostol Juan, ang 
hinimayang si Jesu-Kristo gihulagway nga nagsa- 
kay sa usa ka puting kabayo ug uban kaniya ang 
usa ka panon, nga ang tanan nagsakay ug pu- 
ting mga kabayo. Kini nga panan-awon gipadayag 
ngadto kang Juan ingong paghulagway sa pagka- 
matarong ug hustisya sa gubat nga awayon ni 
Kristo batok sa tanang kaaway alang sa iyang 
Diyos ug Amahan, si Jehova. (Pin 19:11, 14) Una pa 
niana, ang paglihok ni Kristo ingong hari ug ang 
misunod nga mga katalagman gihulagway pinaa- 
gi sa lainlaing mga mangangabayo ug sa ilang gi- 
sakyang mga kabayo.---Pin 6:2-8. 


KABOG [Heb., “atalleph]. Usa ka sus-an ug 
molupad nga hayop nga, kon walay dagkong mga 
pako nga panit, kaamgid sa ilaga. Ang Kasula- 
tan nagklasipikar sa kabog ingong lakip sa mahu- 
gawng molupad nga mga linalang nga dili paga- 
kan-on sa mga Israelinhon. (Lev 11:19: Deu 14:18) 
Mga 20 ka nagkalainlaing espisye sa mga kabog 
(Chiroptera) ang makaplagan sa Israel karong ad- 
lawa. 

Sa maadlaw ang mga kabog kasagarang moba- 
tog nga magtuwad diha sa mangitngit nga mga la- 
ngob o sa biniyaang mga tinukod, unya sa pagka- 
kilumkilom kini mogula aron mangitag pagkaon 
panahon sa kagabhion. Kon kini mobatog nga ti- 
nagdaghan sa usa ka dapit, kini nga dapit manima- 
hong anghit. Sa pipila ka langob ang tai sa mga 
kabog baga na kaayo, nga mahimong gamiton 
ingong abono. Walay duhaduha nga tungod sa ba- 
tasan sa kabog nga mobatog diha sa mangitngit 
nga mga dapit nga ang manalagnang si Isaias nag- 
hisgot bahin sa pagsalibay sa mga diyos nga bula- 
wan ug plata ngadto sa mga kabog. Ang mangit- 

ngit ug mahugaw nga dapit mao ang angay sa 
maong mga idolo, inay ang dungganon ug promi- 
nenteng mga dapit nga gibutangan niini sa ilang 
nalimbongang mga magsisimba.--Isa 2:20. 


KABOS. Kulang sa materyal nga mga kabta- 
ngan o mga kinahanglanon sa kinabuhi, usab, ma- 
kaluluoy tungod sa kakulang sa espirituwal. 

Ang problema sa kakabos dugay na. Latas sa ka- 
siglohan ang mga kabos sagad mas daghan kay sa 
mga adunahan. Sa dihang gipakitaan ug usa ka bu- 
hat sa pagkamahinatagon, giila ni Jesus ang mapa- 
it nga kamatuoran nga ang kakabos magpada- 
yon taliwala sa mga tawo nga nagkinabuhi sa 
pagkadili-hingpit, nga nag-ingon ngadto sa iyang 
mga tinun-an: “Kay ang mga kabos kanunay nga 
anaa kaninyo, ug bisan kanus-a nga buot nin- 
yo kamo kanunay nga makabuhat ug maayo ka- 
nila, apan ako dili kanunay nga ania kaninyo.” 
(Mar 14:7) Gipresentar sa Bibliya ang timbang nga 
panglantaw bahin niini nga problema, nga nagpa- 
hayag ug kaluoy niadtong nakaagom sa pagpang- 
lupig, samtang nagbadlong usab niadtong kinsa, sa 
diwa, “mikaon sa ilang kaugalingong unod’ tungod 
sa kataspokan. (Ecc 4:1, 5: Pr 6:6-11) Gipasiugda 
niini ang espirituwal nga kauswagan ingong labaw 
kay sa materyal nga kauswagan (1Ti 6:17-19), 
busa, ang apostol misulat: “Kay kita walay gidalang 
bisan unsa nganhi sa kalibotan, ug kita walay ma- 
dala nga bisan unsa sa atong paggawas niini. Busa, 
kon kita adunay makaon ug ikabesti, kita magma- 
kontento na niining mga butanga.” (1Ti 6:7, 8) 
Apan ang Kasulatan wala usab maghubit sa kaka- 
bos sa materyal ingong usa ka dalayegong butang, 
ug kini nagpasidaan batok sa tentasyon sa pagpa- 
ngawat, nga lagmit mahitabo tungod sa hilabihang 
kakabos.---Pr 6:30, 31; 30:8, 9: itandi ang Efe 4:28. 

Ang mga Kabos sa Israel. Dili katuyoan ni 
Jehova nga ang bisan kinsa sa mga Israelinhon 
makaagom ug kakabos. Ang nasod gihatagan ug 
panulondon nga yuta. (Num 34:2-12) Ang tanang 
Israelinhong mga pamilya, gawas sa mga Leviha- 
non, kinsa nakadawat ug ikapulo gikan sa abot sa 
yuta tungod sa ilang pag-alagad sa sangtuwaryo, 
nakaambit niana nga panulondon ug busa adunay 
kahinguhaan nga ikasustento sa ilang kaugalingon. 
(Num 18:20, 21) Ang napanag-iyang yuta adunay 
kasegurohan. Ang mga balaod sa panulondon nag- 
tino nga ang yuta padayong mahuptan sa pamilya 
o sa tribo nga nanag-iya niini. (Num 27:7-11, 36: 
6-9: Deu 21:15-17: tan-awa ang PANULONDON.) Dili 
kini mahimong ibaligya hangtod sa kahangtoran. 
(Lev 25:23) Sa tuig sa Tinghugyaw ang tanang pa- 
nulondong mga yuta nga nabaligya iuli ngadto sa 
orihinal nga mga tag-iya niini. (Lev 25:13) Busa bi- 
san kon ang usa ka tawo magwaldaswaldas sa 

iyang kabtangan, ang panulondon dili mahimong 
mawala sa iyang umalabot nga kaliwatan hangtod 
sa hangtod. 

Ang matinumanong pagsunod sa balaod sa Di- 
yos dako untag ikatabang sa mga Israelinhon aron 
sila dili mahimong kabos. (Deu 15:4, 5) Apan kon 
dili-masinugtanon, sila dili makabaton sa panala- 
ngin ni Jehova, ug kini motultol sa kawalad-on tu- 
ngod sa mga kalamidad sama sa mga pagsulong sa 
kaawayng mga kasundalohan ug sa grabeng hu- 
law. (Deu 28:22-25, itandi ang Huk 6:1-6: 1Ha 17:1, 
18:17, 18, San 5:17, 18.) Ang mga indibiduwal, tu- 
ngod sa pagkatapolan (Pr 6:10, 11, 10:4; 19:15, 
20:13; 24:30-34), paghuboghubog, pagkaulitan (Pr 
23:21), o sa pagkamahiligon sa paglipaylipay (Pr 
21:17), maghimo nga kabos sa ilang kaugalingon 
ug sa ilang mga pamilya. Ug usab, ang wala dam- 
hang mga kahimtang mahimong motungha ug 
magpahitumpawak sa tawo ngadto sa kakabos. Tu- 
ngod sa kamatayon ang mga ilo ug mga babayeng 
balo mao na lamay mahibilin. Ang mga aksidente 
ug sakit mahimong temporaryo o permanente nga 
makapugong sa usa ka tawo sa paghimo sa hinung- 
danong buluhaton. Tungod niini nga mga kataro- 
ngan si Jehova nakaingon sa Israel: “Dili mawad-an 
ug kabos ang yuta.”--Deu 15:11. 

Bisan pa niana, ang Balaod nakatabang ug dako 
aron ang mga kabos daling makasagubang sa ilang 
kahimtang. Sa panahon sa pagpangani sila adunay 
katungod nga manghagdaw sa kaumahan, pruta- 
san, ug mga parasan ug, busa, dili kinahanglang 
magpakilimos ug tinapay o matukmod sa pagpa- 
ngawat. (Lev 19:9, 10, 23:22, Deu 24:19-21) Ang 
usa ka kabos nga Israelinhon makahulam ug sala- 
pi nga dili kinahanglang mobayad ug tubo, ug ang 
espiritu sa pagkamahinatagon kinahanglang ipaki- 
ta ngadto kaniya. (Ex 22:25: Lev 25:35-37, Deu 
15:7-10: tan-awa ang UTANG, UTANGAN.) Aron ma- 
katigom ug pinansiyal nga mga kahinguhaan, siya 
makabaligya sa iyang yuta o makabaligya sa iyang 
kaugalingon ingong ulipon, nga temporaryo la- 
mang. (Lev 25:25-28, 39-54) Aron ang mga kabos 
dili malisdan, ang Balaod nagtugot kanila sa pag- 
tanyag ug dili kaayo dagkong mga halad didto sa 
sangtuwaryo.--Lev 12:8: 14:21, 22, 27:8. 

Ang balaod sa Diyos naglatid ug patas nga hus- 
tisya alang sa dato ug kabos, nga dili magpalabi ni 
bisan kinsa kanila tungod sa iyang kahimtang. (Ex 
23:3, 6; Lev 19:15) Apan sa dihang ang nasod sa Is- 
rael wala magmatinumanon, ang kabos nakaagom 
ug hilabihang pagpanglupig.--Isa 10:1, 2, Jer 2:34. 

Sa Unang Siglo K.P. Mopatim-aw nga mi- 
kaylap ang kakabos taliwala sa mga Hudiyo niad- 
tong unang siglo K.P. Ang langyawng pagmando 
sukad sa panahon sa pagkadestiyero sa Babilonya 

sa walay duhaduha nakababag sa pagpadapat sa 
Moisesnong Balaod, nga naghatag ug proteksiyon 
sa panulondon nga mga kabtangan. (Itandi ang 
Neh 9:36, 37.) Ang relihiyosong mga pangulo, ila- 
bina ang mga Pariseo, mas naghatag ug pagtagad 
sa tradisyon kay sa pagsilsil sa tiunay nga gugma 
sa silingan ug tukmang pagtamod sa mga tigulang 
ug kabos nga mga ginikanan. (Mat 15:5, 6: 23:23, 
itandi ang Luc 10:29-32.) Ang mahigugmaon ug 
salapi nga mga Pariseo wala kaayoy pagtagad sa 
mga kabos.--Luc 16:14. 

Apan, si Kristo Jesus naluoy sa mga panon sa 
katawhan, tungod kay sila pinanitan ug nagkatibu- 
agsa sama sa mga karnero nga walay magbalan- 
tay. (Mat 9:36) Ang iyang pagpahayag sa ma- 
ayong balita ngadto sa mga kabos ug sa mga 
linupigan lahi ra kaayo sa tinamdan sa relihiyosong 
mga pangulo sa Judaismo nga tungod niana kini 
nahimong usa sa mga pamatuod nga siya mao ga- 
yod ang Mesiyas. (Mat 11:5; Luc 4:18, 7:22) Ngadto 
sa mga misanong, kini usab nagbukas sa mahima- 
yaong pribilehiyo sa pagpanunod sa langitnong 
Gingharian.---Mat 5:3, Luc 6:20. 

Sanglit nailalom sa usa ka pakigsaad uban sa Di- 
yos, ang mga Hudiyo obligado sa pagtabang sa 
mga kabos nga isigka-Israelinhon. (Pr 14:21: 28:27: 
Isa 58:6, 7: Eze 18:7-9) Kay nagpabili niini, si Zaqu- 
eo, sa dihang midawat kang Jesus ingong Mesi- 
yas, mipatugbaw: “Tan-awa! Ang katunga sa akong 
mga kabtangan, Ginoo, ipanghatag ko sa mga ka- 
bos.” (Luc 19:8) Tungod sa samang katarongan, si 
Kristo Jesus nakaingon: “Sa dihang maghikay ka 
ug usa ka kombira, dapita ang mga tawong kabos, 
mga baldado, mga bakol, mga buta, ug magmali- 
payon ka, tungod kay wala silay ikabalos kanimo.” 
(Luc 14:13, 14) Sa laing higayon siya nagdasig sa 
usa ka datong batan-on nga magmamando: “Iba- 
ligya ang tanang butang nga imong nabatonan ug 
iapod-apod ngadto sa mga tawong kabos, ug ma- 
kabaton ka ug bahandi sa mga langit, ug umari ka 
mahimong akong sumusunod.” (Luc 18:22) Tungod 
kay kining tawhana dili andam sa pag-apod-apod 
sa iyang mga kabtangan aron sa pagtabang sa 
uban, kini nagpakita nga siya walay tinuod nga ka- 
hingawa sa mga linupigan ug sa ingon wala ma- 
kabaton sa mga hiyas nga gikinahanglan alang 
sa usa ka tinun-an ni Jesus.--Luc 18:23. 

Ang pagdasig ni Jesus sa pagtabang sa mga ka- 
bos nahiuyon sa gibuhat niya mismo. Ingong Anak 
sa Diyos didto sa mga langit, nabatonan niya ang 
tanang butang. Apan “bisan tuod siya dato siya na- 
himong kabos.” Ingong usa ka kabos nga tawo din- 
hi sa yuta, siya nakahimo sa pagtubos sa tawha- 
nong rasa, nga nagpaarang nga mabatonan ang 
kinadak-an sa mga bahandi, nga mao, ang pagla- 
om sa iyang mga sumusunod nga mahimong mga 

anak sa Diyos. (2Co 8:9) Dugang pa, ang ubang 
dagkong espirituwal nga mga bahandi nabatonan 
nila.--Itandi ang 2Co 6:10, Pin 2:9, 3:17, 18. 

Labot pa, samtang dinhi pa sa yuta, si Jesus per- 
sonal nga nagpakitag interes sa mga kabos sa ma- 
teryal. Siya ug ang iyang mga apostoles adunay ko- 
mon nga pondo nga gikan niana sila nanghatag 
ngadto sa kabos nga mga Israelinhon. (Mat 26:9- 
11; Mar 14:5-7, Ju 12:5-8: 13:29) Ang samang ma- 
higugmaong kahingawa alang sa mga kabos maoy 
gipasundayag sa mga Kristohanon sa ulahing mga 
katuigan samtang sila nagtagana ug materyal nga 
tabang alang sa ilang kabos nga mga igsoon. (Rom 
15:26: Gal 2:10) Apan ang pipila nahikalimot, nga 
tungod niana kinahanglang badlongon sila sa ti- 
nun-an nga si Santiago tungod sa pagpakitag pa- 
boritismo sa mga dato ug sa pagpakamenos sa 
mga kabos.--San 2:2-9. 

Siyempre, kadtong takos lamang ang makadawat 
ug materyal nga tabang. Wala gayod idasig ang 
pagkatapolan. Sumala sa gisulat ni apostol Pablo 
ngadto sa mga taga-Tesalonica: “Kon adunay dili 
buot magtrabaho, ayaw usab siya pakan-a.”---2Te 
3:10, tan-awa ang MAKILILIMOS, PAGPAKILIMOS, GASA 
SA KALUOY. 


KABUG-AT. Tan-awa ang PALAS-ANON, KA- 
BUG-AT. 


KABZEEL [Gitigom sa Diyos]. Usa ka siyudad 
sa habagatang bahin sa Juda. (Jos 15:21) Gituohan 
nga lagmit mao kini ang Khirbet Hora (Horvat 
Hur), mga 10 km (6 mi) sa SAS sa Beer-seba. 
Ang Hebreohanong teksto sa 2 Samuel 23:20 ug 
1 Cronicas 11:22 giinterpretar sa lainlaing paagi 
nga nagkahulogang ang Kabzeel mao (1) ang pi- 
nuy-anan sa iladong manggugubat nga si Benaias, 
(2) ang pinuy-anan sa usa sa iyang mga katigula- 
ngan o ang dapit diin naghimo siya ug bantogang 
mga buhat, o (3) ang dapit nga gihimo ang dag- 
hang buhat ni Benaias. (Itandi ang AS: KJ: JB, Le, 
NW; RS.) Ang laing porma sa ngalan, ang “Jekab- 
zeel,” makita sa Nehemias 11:25 diha sa usa ka ta- 
laan sa kabalangayan sa Juda human sa pagkades- 
tiyero. 


KADALO. Ang hingapin o hinakog nga tingu- 
ha. Ang Hebreohanong berbo nga chamadh’ ug 
ang Gregong berbo nga epithy:meʻ'o parehong 
nagkahulogang “tinguha.” (Sal 68:16, Mat 13:17) 
Usahay kining mga pulonga, pinasukad sa konteks- 
to, mahimong magpasabot sa daotan, hakog nga 
tinguha. (Ex 20:17, Rom 7:7) Ang Gregong pulong 
nga pleonexi'a sa literal nagkahulogang “tinguha 
sa pagbaton ug dugang pa” ug gigamit sa Bibliya 
sa pagpasabot sa “kadalo” ug “hakog nga pangi- 
bog.”--Efe 4:19: 5:3, ftn sa Rbi8, Col 3:5. 

Ang kadalo madayag pinaagi sa gugma sa sala- 
pi, sa tinguha nga makabaton ug gahom o benta- 
ha, o sa paghinobra sa pagkaon ug pag-inom, sek- 
so, O sa ubang materyal nga mga butang. Ang 
Kasulatan nagpasidaan sa mga Kristohanon batok 
niining makauulaw nga batasan ug nagsugo nga 
ilang likayan ang pagpakig-uban kang bisan kin- 
sang nagtawag sa iyang kaugalingon nga usa ka 
Kristohanong “igsoon” apan nagbatasan sa kadalo. 
(1Co 5:9-11) Ang mga tawong dalo giklasipikar 
uban sa mga makihilawason, mga tigsimbag idolo, 
mga mananapaw, mga lalaking gihuptan alang sa 
dili-kinaiyanhong mga katuyoan, mga kawatan, 
mga palahubog, mga tigsultig pasipala, ug mga 
mangingilkil, ug sa pagkatinuod, sagad nga ang 
mga tawong dalo nagabuhat sa pipila niining mga 
butanga. Kon ang usa ka tawo dili motalikod sa 
iyang kadalo, siya dili makapanunod sa Gingharian 
sa Diyos.— 1Co 6:9, 10. 

Ingong pagkondenar sa binuang nga sinultihan 
ug malaw-ay nga pagpanistis, si apostol Pablo nag- 
sugo nga ang pakighilawas ug kahugawan o kada- 
lo “dili gayod angay hisgotan sa inyong taliwala.” 
Kini mahimong magkahulogan nga dili lamang ki- 
ning mga buhata dili angayng maglungtad taliwa- 
la sa mga Kristohanon kondili nga kini dili usab 
angay himoong ulohan sa panaghisgot aron lang 
pahimut-an ang unod.---Efe 5:3, itandi ang Flp 4:8. 

Madayag Pinaagi sa mga Lihok. Ang kada- 
lo madayag pinaagi sa pipila ka tatawng mga lihok 
nga magpadayag sa sayop ug hingaping tinguha 
sa usa ka tawo. Ang magsusulat sa Bibliya nga si 
Santiago nagsulti kanato nga ang sayop nga tingu- 
ha, sa dihang kini makapanamkon na, manganak 
ug sala. (San 1:14, 15) Busa ang tawong dalo ma- 
matikdan pinaagi sa iyang mga lihok. Si apostol 
Pablo nag-ingon nga ang tawong dalo maoy usa ka 
tigsimbag idolo. (Efe 5:5) Tungod sa iyang hakog 
nga tinguha ang maong tawo naghimo sa butang 
nga gitinguha ingong iyang diyos, nga naghimo ni- 
ini nga labaw sa pag-alagad ug sa pagsimba sa 
Maglalalang.--Rom 1:24, 25. 

Magpahimulag Gikan sa Diyos. Ang mga 
Kristohanon migula na gikan sa usa ka kalibotan 
nga puno sa tanang matang sa daotang pangga- 
wi. Gipasiugda ni Pablo nga kining mga butanga 
dili lamang padayong gibuhat kondili gipangagpas 
usab uban ang kadalo, gitinguha sa dinalo nga pa- 
agi. Ang mga tawo nga nagabuhat niining mga 
butanga “nahimulag sa kinabuhi nga iya sa Diyos.” 
Nakat-onan niadtong nahimong mga Kristohanon 
nga si Kristo nga ilang Sulondan wala magbuhat 
sa maong mga butang, ug busa sila kinahang- 
lang magbag-o sa ilang hunahuna, nga magsul-ob 
sa bag-ong Kristohanong pagkatawo. (Efe 4:17-24, 

Rom 12:2) Sa samang higayon sila nagpuyo taliwa- 
la sa dalo nga mga tawo sa kalibotan ug kinahang- 
lang mag-amping nga magpabiling hinlo ingong 
mga magbabanwag sa kalibotan.---1Co 5:9, 10, Flp 
2:14, 15. 

Ang kadalo sa kinitaan pinaagig limbong mag- 
diskuwalipikar sa usa ka lalaki nga mahimong mi- 
nisteryal nga alagad diha sa Kristohanong kongre- 
gasyon. (1Ti 3:8) Sanglit ang maong mga lalaki 
magsilbing sulondan sa kongregasyon, kini nga 
prinsipyo mapadapat usab sa tanang membro sa 
kongregasyon. (1Pe 5:2, 3) Kini masabot ilabina pi- 
nasukad sa gipahayag ni Pablo nga ang mga ta- 
wong dalo dili makapanunod sa Gingharian.---Efe 
5:b. 

Hakog nga Pangibog. Sa dihang ang kadalo 
mosangpot sa pagtinguha sa butang nga iya sa la- 
ing tawo, kini mahimong hakog nga pangibog. 
Diha sa Kristohanon Gregong Kasulatan gigamit 
ang samang Grego nga pulong alang sa “kadalo” ug 
sa “hakog nga pangibog.” Si Jesu-Kristo nag-ingon 
nga ang hakog nga pangibog makapahugaw sa usa 
ka tawo (Mar 7:20-23) ug nagpasidaan batok niini. 
Iyang gisundan kini nga pasidaan pinaagig sambi- 
ngay bahin sa hakog nga datong tawo kinsa, sa 
pagkamatay, wala na makapahimulos o wala nay 
mahimo labot sa iyang bahandi ug usab anaa sa 
makasubo nga kahimtang ingong dili “dato ngadto 
sa Diyos.” (Luc 12:15-21) Ang mga Kristohanon gi- 
sultihan nga ang ilang kinabuhi “natago uban kang 
Kristo” ug busa kinahanglan nga ilang patyon ang 
mga sangkap sa ilang lawas maylabot sa hakog nga 
pangibog, makadaot nga tinguha, ug sa tanang ka- 
hugawan.---Col 3:3, 5. 


KADAOTAN. Tan-awa ang DaoTAN, KADAO- 
TAN. 


KADENA. Tan-awa ang Garos. 


KADENILYA SA TIIL. Ang Hebreohanong 
mga pulong alang sa “mga kadenita sa buolbuol” 
(ets: adhah? Num 31:50) ug sa “mga kadena sa tiil” 
(tse adhah” Isa 3:20) parehong naggikan sa lintu- 
nganayng pulong nga tsa-adh, nga nagkahulo- 
gang “paglakang: paglakaw.” (Jer 10:5: Pr 7:8) Ang 
Hebreohanong pulong nga @khes (pulseras sa tiil: 
kadenilya sa tiil) naggikan sa lintunganayng pu- 
long nga @:khas, nga nagkahulogang “nagpakagil- 
kil” o “nag-uyog sa pulseras sa tiil.” (Isa 3:16, 18, 
mga ftn sa Rbi8) Ang mga pulseras sa buolbuol o 
pahiyas nga mga pulseras nga isul-ob sa bitiis iba- 
baw sa buolbuol komon nga gigamit sa karaang 
Tungang Sidlakan. Kini gama gikan sa mga mater- 
yales sama sa tumbaga, bulawan, plata, puthaw, 
bildo, ug garing. Diha sa Ehiptohanong mga mon- 
yumento ang mga lalaki ug mga babaye parehong 

gihulagway nga nagsul-ob niini, ug sa Ehipto ang 
mga kadenilya sa tiil ug mga pulseras sagad nga 
gigamit ingong magkaparis nga mga pahiyas. 

Ang bug-at nga mga kadenilya sa tiil motaging- 
ting sa dihang kini magpingkiay samtang magla- 
kaw ang nagsul-ob niini. Hinunoa, usahay ang 
gagmayng mga bato isulod diha sa buhoan nga 
mga pulseras o mga kadenilya sa tiil aron mokagil- 
kil, ug ang Arabianhong mga dalaga sa dili pa du- 
gayng mga panahon usahay magsul-ob usab ug 
mga kadenilya sa tiil nga may mga kampanilya 
nga gitaod diha niana. Ang mga kadenita sa buol- 
buol usahay itaod usab nganha sa mga kadenilya 
sa tiil nga isul-ob sa usa ka babaye, sa ingon mag- 
lumpong niining duha ka pahiyas. Ang mga kade- 
nita mokagilkil samtang maglakaw ang nagsul-ob 
niini, ug siyempre, kini ug ang mga kadenilya sa 
tiil makakuhag pagtagad. Mapugngan o malimita- 
han usab sa mga kadenita sa buolbuol o mga kade- 
na sa tiil ang paglakang sa babaye, mao nga siya 
molakaw nga magkiaykiay ug tingali maoy giisip 
nga madanihong linaktan sa babaye.---Isa 3:16. 

Ang “mga kadenita sa buolbuol” maoy lakip sa 
mga alahas nga gikuha sa mga Israelinhon gikan 
sa mga Midianhon ingong inagaw sa gubat ug gia- 
mot ingong “halad kang Jehova.” (Num 31:50, 51) 
Ang mapahitas-ong “mga anak nga babaye sa 
Zion” sa ulahing kapanahonan gihubit ingong mga 
babaye nga “nagpakiaykiay sa paglakaw, ug pi- 
naagi sa ilang mga tiil sila nagpakagilkil,” o “diha 
sa ilang mga tiil sila nag-uyog sa mga pulseras sa 
tiil.” Pinaagi kang Isaias, si Jehova nagpasidaan ka- 
nila nga iyang kuhaon ang ilang mga pahiyas ug 
“ang katahom sa mga pulseras sa tiil,” o mga kade- 
nilya sa tiil, ingon man ang ilang “mga kadena sa 
tiil.” (Isa 3:16, 18, 20) Ang Babilonyanhong pagsa- 
kop sa Juda ug Jerusalem niadtong 607 W.K.P. ti- 
nong nakadaot sa kinabuhi niini nga mga babaye, 
nga misangpot sa pagkawala sa daghan nilang 
mga pahiyas ug sa ilang kagawasan.--Tan-awa 
ang DAYANDAYAN, PAHIYAS. 


KADES [Balaang Dapit], KADES-BARNEA 
[Balaang Dapit sa Barnea]. Usa ka dapit nga gikam- 
pohan sa mga Israelinhon didto sa kamingawan 
nga nahimutang sa kinatumyan sa teritoryo sa 
Edom duol “sa dalan paingon sa Sur,” lagmit ang 
modernong Darb el-Shur nga nagsukad sa Hebron 
paingon sa Ehipto. (Gen 16:7, 14: Num 20:14-16 
[Ang Heb. nga fr (siyudad) diha sa Num 20:16 
sa yano nagkahulogang kampo: itandi ang Num 
13:19.]) Lagmit ang gilay-on sa Kades-barnea gi- 
kan sa Horeb maoy 11 ka adlaw nga panaw agi sa 
Bukid sa Seir.--Deu 1:2. 

Ang Kades gihisgotan nga nahimutang sa Kami- 
ngawan sa Paran ug sa Kamingawan sa Zin. Lag- 

mit nga ang Zin ug Paran maoy magkasikbit nga 
mga kamingawan nga nag-abot sa Kades, ug busa, 
ang Kades ikaingong nahimutang sa bisan hain ni- 
ini nga dapit. O, ang Kamingawan sa Zin tingali 
maoy bahin sa mas dakong Kamingawan sa Paran. 
(Num 13:26, 20:1) Sa panahon ni Abraham kining 
dapita nailhan ingong En-mispat ug ingong Kades. 
(Gen 14:7: 20:1) Tingali kini mao ra usab ang dapit 
sa Kedes.---Jos 15:21, 23. 

Ang “Ain Qedeis, mga 80 km (50 mi) sa HHK sa 
Beer-seba, gituohan nga lagmit mao ang Kades. 
Taliwala sa usa ka awaaw nga kamingawan (itandi 
ang Deu 1:19), ang lunsay ug matam-is nga tubig 
sa tubod sa Qedeis nagsustento sa usa ka tubigang 
dapit nga may mga balili mga kahoykahoy, ug 
mga kahoy. Dihay duha usab ka laing mga tubod 
sa maong dapit, ang “Ain el-Qudeirat ug “Ain el- 
Qeseimeh. Karong adlawa ang kinadak-an sa tulo 
ka tubod mao ang “Ain el-Qudeirat, ug tungod nii- 
ni mas gituohan sa pipila nga mao kini ang Kades- 
barnea. Apan, ang “Ain Qedeis mao ang kina- 
sidlakang tubod. Busa, ang pagtuo nga ang “Ain 
Qedeis mao ang Kades-barnea daw mas mohaom 
sa kahubitan sa S-K nga ruta sa habagatang utla- 
nan sa Canaan: ang Kades-barnea ('Ain Qedeis?), 
Hazar-addar (‘Ain el-Qudeirat?), ug Azmon (‘Ain 
el-Qeseimeh?).--Num 34:3-5. 

Kon ang mga Israelinhon nagkampo gayod nii- 
ning dapita, tungod sa gidak-on sa panon sa kataw- 
han sila sa walay duhaduha migamit niining tulo 
ka tubod. Pananglitan, sa wala pa motabok sa Jor- 
dan, ang kampo mipahiluna “gikan sa Bet-jesimot 
hangtod sa Abel-sitim.” (Num 33:49) Kana adunay 
distansiya nga mga 8 km (5 mi), pinasukad sa 
gituohang nahimutangan sa maong mga dapit. 
Ang gilay-on gikan sa Kades-barnea (‘Ain Qedeis) 
ngadto sa Azmon (‘Ain el-Qeseimeh) maoy mga 
14 km (8.5 mi): ug ngadto sa Hazar-addar (‘Ain el- 
Qudeirat) maoy 9 km (5.5 mi). Busa, ang posibili- 
dad sa paggamit nila sa tanang tulo ka tubod maoy 
makataronganon. Posible usab nga ang tibuok da- 
pit gitawag ug Kades-barnea ug kining ngalana na- 
preserbar diha sa ngalan sa HS nga tubod.---Tan- 
awa ang ADDAR Num. 2, AZMON. 

Sa ikaduhang tuig human sa ilang Pagpanggula 
sa Ehipto, ang mga Israelinhon namiya sa Hazerot 
ug nagkampo sa Kades-barnea. (Itandi ang Num 
10:11, 12, 33, 34: 12:16, 13:26.) Dayon si Moises 
nagpadala ug 12 ka tawo aron mangespiya sa Yu- 
tang Saad. Napulo niining mga espiyaha nagdalag 
daotang taho, nga miresulta sa pagbagulbol ug 
pagrebelde sa mga Israelinhon. Busa, gisilotan ni 
Jehova ang nasod nga maglatagaw sa kaminga- 
wan. Human niana ang pagsulay sa Israel nga ilo- 
gon ang Canaan nga walay pagpaluyo ug pagtultol 
sa Diyos misangpot sa makauulaw nga kapildihan. 

(Num 13:1-16, 25-29, 14:1-9, 26-34, 44, 45; 32:7- 
13, Deu 1:41-45) Sulod sa taudtaod nga panahon 
human niadto ang mga Israelinhon nagpabilin sa 
Kades-barnea. (Deu 1:46) Apan dili katuyoan ni Je- 
hova nga sila magpabilin didto. Una pa niana siya 
miingon kanila: “Sanglit ang mga Amalekanhon ug 
ang mga Canaanhon nagpuyo man sa ubos nga pa- 
tag, ugma [usa ka Heb. nga idiom nga nagkahulo- 
gang “sa ulahi,” sama sa Ex 13:14] liko kamo ug 
panglakaw paingon sa kamingawan agi sa dalan sa 
Pulang Dagat.”--Num 14:25. 

Busa, ang mga Israelinhon mibiya sa Kades-bar- 
nea ug naglatagaw sa kamingawan sulod sa 38 ka 
tuig. (Deu 2:1, 14) Mopatim-aw nga sulod niining 
mga tuiga sila miestar sa 18 ka lainlaing mga da- 
pit, kay mao kini ang gidaghanon sa ilang mga 
pagkampo nga gitala human makabiya ang mga 
Israelinhon sa Hazerot. (Itandi ang Num 12:16-13: 
3, 25, 26; 33:16-36.) Bisan tuod ang Israel nagkam- 
po sa Kades human makabiya sa Hazerot, ang Nu- 
meros 33:18 wala maghisgot sa Kades human sa 
Hazerot. Kini lagmit gituyo pagtangtang o tingali, 
ingon sa gisugyot sa uban kanhi, ang Kades lagmit 
mao ra usab ang Ritma. 

Sa kataposan mopatim-aw nga ang mga Is- 
raelinhon nahibalik sa Kades sa unang bulan sa 
ika-40 nga tuig human sa Pagpanggula. (Num 
20:1; 33:36-39) Ang igsoong babaye ni Moises nga 
si Miriam namatay didto. Sa ulahi, si Moises ug Aa- 
ron nawad-an sa pribilehiyo sa pagsulod sa Yutang 
Saad tungod kay napakyas sa pagbalaan kang Je- 
hova maylabot sa milagrosong tagana sa tubig 
alang sa mga Israelinhon nga nagkampo sa Kades. 
Unya, gikan didto, si Moises mihangyo sa Edom 
nga tugotan sila nga moagi sa teritoryo niini. (Num 
20:1-17) Kini nga hangyo gibalibaran, ug mopa- 
tim-aw nga ang mga Israelinhon nagpabilin pag 
dugaydugay sa Kades (Num 20:18, Huk 11:16, 17) 
una pa mopadayon paingon sa Yutang Saad agi sa 
Bukid sa Hor. (Num 20:22, 33:37) Sa dihang sila 
nakaabot sa Kapatagan sa Moab, sa S sa Jordan, gi- 
tudlo ni Jehova ang Kades-barnea ingong bahin sa 
habagatang utlanan sa Yutang Saad. (Num 33:50, 
34:4) Sa ulahi, ang mga Israelinhon ilalom ni Josue 
nagsakop sa dapit gikan sa Kades-barnea hangtod 
sa Gaza (Jos 10:41), ug ang Kades-barnea nahimu- 
tang sa habagatang utlanan sa Juda.---Jos 15:1-4. 

Ang Salmo 29:8 nag-ingon nga ang tingog ni Je- 
hova nagpahinabo sa Kamingawan sa Kades nga 
"maglimbaglimbag. Ang gihisgotan dinhi lagmit 
nagtumong sa usa ka makusog nga bagyo nga mo- 
huros gikan sa kabukiran sa A paingon sa rehiyon 
sa Kades sa H ug didto maghuyop sa mga balas 
nga kon tan-awon samag naglimbaglimbag nga 
kamingawan. 


KAGAMHANAN 


KADMIEL [Moatubang ang Diyos: Ang Diyos 
Moadto sa Atubangan]. Usa ka Levihanon nga mi- 
balik sa Jerusalem (uban kang Zorobabel) nga gi- 
kuyogan sa mga membro sa iyang banay. (Esd 2:1, 
2, 40; Neh 7:6, 7, 43, 12:1, 8, 24) Si Kadmiel ug ang 
iyang mga anak nga lalaki mitabang sa pagduma- 
la sa pagtukod pag-usab sa templo.---Esd 3:9. 

Ang yugto sa panahon tali sa pagbalik gikan sa 
pagkadestiyero sa Babilonya (537 W.K.P.) ug sa 
pagsugid sa mga sala sa nasod batok kang Jehova 
sa adlaw ni Nehemias (455 W.K.P.), nga gisundan 
sa pagpamatuod pinaagig timbre sa “kasaligang 
kontrata” (Neh 9:4, 5, 38; 10:1, 9, 10), dili mohaom 
nga ilangkit kini nga Kadmiel sa tanan niini nga 
mga panghitabo. Walay duhaduha nga usa ka ha- 
was sa balay o banay ni Kadmiel ang nalangkit ni- 
ining ulahing duha ka hitabo. 


KADMONIHANON [gikan sa lintunganayng 
pulong nga nagkahulogang “sidlakan”]. Usa ka ka- 
tawhan nga gitala lakip sa ubang mga nasod kan- 
sang kayutaan gisaad ni Jehova ngadto sa binhi ni 
Abram. (Gen 15:18-21) Sila dayag nga usa ka tig- 
buhig kahayopan o tigbalhinbalhin nga tribo, sama 
sa mga Kenihanon ug mga Kenizihanon nga gihis- 
gotan uban kanila. (Gen 15:19) Ang tukmang nahi- 
mutangan sa ilang teritoryo dili matino, bisan tuod 
gituohan nga sila nanimuyo sa Siryanhong desyer- 
to tali sa Palestina-Sirya ug sa Suba sa Euprates. 

Ang Hebreohanong ngalan niini nga katawhan 
(gadh:imoh-ni') kaamgid sa adhetibo nga gadh- 
mohni” (sidlakan, Eze 47:18); busa ang pipila nag- 
tuo nga lagmit kini sa yano nagkahulogang “mga 
taga-Sidlakan.” (Huk 8:10) Apan, ang kamatuoran 
nga kining Hebreohanong termino gigamit ingong 
usa ka ngalan diha sa Genesis 15:19 nagpakita nga 
kini mahimong magtumong sa usa ka espesipikong 
tribo. 


KAGABHION. Tan-awa ang GABI, KAGABHION. 


KAGAMHANAN. Ang may-awtoridad nga 
pagdumala ug pagkontrol sa kalihokan sa mga 
tawo diha sa mga komunidad, katilingban, ug 
mga estado. Kini nagtumong usab sa tawo, grupo 
sa mga tawo, o sa mga organisasyon nga naglang- 
kob sa nagamandong awtoridad. 

Diha sa Kristohanon Gregong Kasulatan ang 
mga porma sa pulong nga ar-khe” (sinugdanan) gi- 
hubad sa lainlaing paagi ingong “estado nga gi- 
mandoan sa prinsipe,” “mga kagamhanan,” “mga 
magmamando,” “mga Soberanya.” (KJ; Dy, NW: 
AT: JB) Ang ky-ber'nesis, nga mas tukmang nag- 
kahulogan nga “pagtultol [paggiya o pagdumala],” 
ug ang ky-ri'o'tes, nga mas tukmang nagkahulogan 
nga “pagkaginoo,” gihubad nga “kagamhanan” sa 
ubang mga hubad. Sa Hebreohanong Kasulatan, 


KAGAWASAN 


ang “kagamhanan” mao ang Cebuanong termino 
nga usahay gigamit sa paghubad sa mem-shalah,, 
“dominyo” (Isa 22:21), ug misrah, “dominyo" o 
“prinsipenhong pagmando [o gahom],.”---Isa 9:6. 

Ang Bibliya nagbutyag nga adunay dili-maki- 
tang mga kagamhanan nga maayo, nga gitukod sa 
Diyos (Efe 3:10), ug adunay mga kagamhanan nga 
daotan, nga gitukod ni Satanas ug sa mga de- 
monyo. (Efe 6:12) Si Jesu-Kristo mao ang akti- 
bong hawas sa Diyos sa pagpahimutang sa tanang 
matarong nga mga kagamhanan ug mga awtori- 
dad sa sinugdan, dili-makita ug makita. (Col 1:15, 
16) Gibutang siya sa iyang Amahan nga si Jeho- 
va ingong pangulo sa tanang kagamhanan (Col 
2:8-10), ug siya magamando hangtod nga maha- 
naw ang tanang kaawayng mga kagamhanan, dili- 
makita ug makita. (1Co 15:24) Gipakita ni apostol 
Pablo nga adunay moabot nga usa ka sistema sa 
mga butang nga niana may usa ka kagamhanan 
ubos sa awtoridad ni Kristo.--Efe 1:19-21. 

Mga Kagamhanan sa Kalibotan. Ang Bibli- 
ya naglarawan sa mga kagamhanan sa kalibotan 
ingong “mga mananap” ug nag-ingon nga sila na- 
kabaton sa ilang awtoridad gikan sa Dragon, si Sa- 
tanas nga Yawa. Ang Diyos nagtugot kanila nga 
magpadayon ug naglimite sa gidak-on ug giduga- 
yon sa ilang pagmando, sumala sa iyang katuyo- 
an.--Dan kap 7, 8, Pin kap 13, 17, Dan 4:25, 
35: Ju 19:11: Buh 17:26, 2Co 4:3, 4: tan-awa ang 
MANANAP, SIMBOLIKO NGA MGA. 

Ang mga Kristohanon ug ang mga Kagam- 
hanan. Si Jesu-Kristo ug ang unang mga Kris- 
tohanon wala mangilabot sa tawhanong mga ka- 
gamhanan sa ilang adlaw. (Ju 6:15: 17:16, 18:36, 
San 1:27: 4:4) Sila miila nga gikinahanglan ang usa 
ka kagamhanan aron molungtad ang katilingban, 
ug sila wala gayod maghulhog ug rebolusyon o 
mag-aghat sa mga lungsoranon sa pagsupak sa 
balaod. (Rom 13:1-7: Tit 3:1) Gilatid ni Jesus ang 
prinsipyo ingong giya nga pagasundon sa matuod 
nga mga magsisimba sa Diyos sa dihang siya mii- 
ngon: “Busa, ibayad ninyo kang Cesar ang mga bu- 
tang ni Cesar, apan ang mga butang sa Diyos 
ngadto sa Diyos.” (Mat 22:21) Kini nga prinsipyo 
nakatabang sa unang mga Kristohanon (ug sa mga 
Kristohanon sukad niadto) nga maghupot ug hus- 
tong pagkatimbang labot sa ilang relasyon uban sa 
duha ka awtoridad, nianang sa sibil nga mga ka- 
gamhanan ug sa awtoridad sa Diyos. Dugang gipa- 
kita ni Jesus nga ang iyang baroganan samtang 
dinhi sa yuta, ug mao usab ang gihuptan sa iyang 
mga tinun-an, maoy dili sa pagpakig-away batok 
sa mga kagamhanan ni “Cesar” apan, hinuon, mao 
ang pagsunod sa ilang mga regulasyon nga dili 
sukwahi sa balaod sa Diyos. Giila ni Pilato kini nga 

kamatuoran sa dihang siya miingon: “Wala akoy 
nakaplagang sala diha kaniya.” (Ju 18:38) Gisunod 
sa mga apostoles ang panig-ingnan ni Jesus.---Buh 
4:19, 20: 5:29, 24:16; 25:10, 11, 18, 19, 25; 26:31, 32; 
tan-awa ang GINGHARIAN:, LABAW NGA MGA AWTORI- 
DAD. 


KAGAWASAN. Sanglit si Jehova nga Diyos 
mao ang Labing Gamhanan, ang Soberanong Mag- 
mamando sa uniberso, ug ang Maglalalang sa ta- 
nang butang, siya lamang ang may bug-os, walay- 
kinutobang kagawasan. (Gen 17:1, Jer 10:7, 10, 
Dan 4:34, 35, Pin 4:11) Ang tanan gawas kaniya ki- 
nahanglang molihok ug mobuhat sulod sa mga li- 
mitasyon sa katakos nga gihatag kanila ug magpa- 
sakop sa iyang unibersohanong mga balaod. (Isa 
45:9: Rom 9:20, 21) Pananglitan, tagda ang grabi- 
dad, ug ang mga balaod labot sa kemikal nga mga 
reaksiyon, ang gahom sa adlaw, ug ang pagtubo, 
ang moral nga mga balaod; ang mga katungod ug 
mga gibuhat sa uban nga makaapekto sa kagawa- 
san sa usa ka tawo. Busa ang kagawasan nga naba- 
tonan sa tanang linalang sa Diyos maoy usa ka re- 
latibong kagawasan. 

Adunay kalainan tali sa limitadong kagawasan 
ug sa pagkaulipon. Ang kagawasan nga sulod sa 
hinatag-sa-Diyos nga mga limitasyon mohatag ug 
kalipay, ang pagkaulipon ngadto sa mga linalang, 
sa pagkadili-hingpit, sa mga kahuyangon, 0 sa sa- 
yop nga mga ideolohiya mohatag ug kapit-osan ug 
kagul-anan. Ang kagawasan lahi usab sa pagkina- 
ugalingon, sa ato pa, ang pagsalikway sa mga ba- 
laod sa Diyos ug ang paghukom alang sa kaugali- 
ngon kon unsay matarong ug kon unsay daotan. 
Kana motultol sa pagpanghilabot sa mga katungod 
sa uban ug magpahinabog kasamok, ingon sa ma- 
kita sa mga epekto sa independente, mabuotbuo- 
tong espiritu nga gipasiugda sa Halas ngadto kang 
Adan ug Eva didto sa Eden. (Gen 3:4, 6, 11-19) Ang 
matuod nga kagawasan gikontrol sa balaod, nga 
mao, ang balaod sa Diyos, nga niana ang indibidu- 
wal bug-os makapahayag sa tukma, makapalig-on, 
ug mapuslanong paagi, ug moila sa mga katungod 
sa uban, nga makaamot sa kalipay sa tanan.---Sal 
144:15, Luc 11:28, San 1:25. 

Ang Diyos sa Kagawasan. Si Jehova maoy 
Diyos sa kagawasan. Siya nagpagawas sa nasod sa 
Israel gikan sa pagkaulipon sa Ehipto. Iyang gisul- 
tihan sila nga kon sila mosunod sa iyang kasugoan 
sila mahigawas sa kakabos. (Deu 15:4, 5) Si David 
naghisgot sa “pagkawalay-kabalaka,” o kagawasan 
sa kabalaka, sulod sa puloy-anang mga torre sa Je- 
rusalem. (Sal 122:6, 7) Bisan pa niana, ang Ba- 
laod nagtaganag probisyon nga kon ang usa ka 
tawo mahimong kabos mahimo niyang ibaligya 
ang iyang kaugalingon ingong ulipon aron makata- 

gana sa mga panginahanglan sa iyang kaugalingon 
ug sa iyang pamilya. Apan ang Balaod naghatag 
ug kagawasan niini nga Hebreohanon sa ikapitong 
tuig sa iyang pagkaulipon. (Ex 21:2) Sa Tinghug- 
yaw (nga saulogon sa matag 50 ka tuig), ang kaga- 
wasan imantala diha sa yuta ngadto sa tanang 
molupyo niini. Ang matag Hebreohanong ulipon 
hatagag kagawasan, ug ang matag tawo paba- 
likon ngadto sa iyang yutang panulondon.---Lev 
25:10-19. 

Ang Kagawasan nga Miabot Pinaagi ni 
Kristo. Si apostol Pablo naghisgot sa pangina- 
hanglan sa katawhan nga mapahigawas gikan sa 
“pagkaulipon sa pagkadunot.” (Rom 8:21) Gisulti- 
han ni Jesu-Kristo ang mga Hudiyo nga mituo 
kaniya: “Kon magpabilin kamo sa akong pulong, 
kamo tinuod gayod nga akong mga tinun-an, ug 
kamo mahibalo sa kamatuoran, ug ang kamatuo- 
ran magpagawas kaninyo.” Alang niadtong naghu- 
nahuna nga sila nakabaton ug kagawasan tungod 
kay sila unodnong mga kaliwat ni Abraham, iyang 
gipasiugda nga sila maoy mga ulipon sa sala, ug 
siya miingon: “Busa kon ang Anak magpagawas 
kaninyo, kamo tinuod nga mahigawas."”---Ju 8:31- 
36; itandi ang Rom 6:18, 22. 

Ang Kristohanon Gregong Kasulatan naghisgot 
sa mga sumusunod ni Kristo ingong napahigawas. 
Gipakita ni Pablo nga sila “mga anak, dili sa usa ka 
sulugoong babaye, kondili sa babayeng gawasnon” 
(Gal 4:31), nga iyang gitawag ingong “ang Jerusa- 
lem sa itaas.” (Gal 4:26) Dayon siya nagtambag: 
“Alang sa maong kagawasan [o, “Uban sa iyang ka- 
gawasan,” ftn sa Rbi8] si Kristo nagpagawas kana- 
to. Busa barog nga malig-on, ug ayaw tugoting 
kamo mabilanggo pag-usab sa yugo sa pagkauli- 
pon.” (Gal 5:1) Nianang panahona ang mga tawo 
nga nagpakaaron-ingnong mga Kristohanon na- 
kig-uban sa mga kongregasyon sa Galacia. Sila na- 
ningkamot sa pag-agni sa mga Kristohanon sa Ga- 
lacia sa pagsalikway sa ilang kagawasan diha kang 
Kristo pinaagi sa pagpanlimbasog nga mabatonan 
ang pagkamatarong pinaagi sa mga buhat sa Bala- 
od, inay nga pinaagi sa pagtuo diha kang Kristo. Si 
Pablo nagpasidaan nga tungod niana sila manga- 
hulog gikan sa dili-takos nga kalulot ni Kristo.---Gal 
5:2-6: 6:12, 13. 

Ang kagawasan nga napahimuslan sa unang 
mga Kristohanon gikan sa pagkaulipon sa sala ug 
kamatayon ug gikan sa kahadlok (“Kay kita wala 
hatagi sa Diyos ug espiritu sa katalaw, kondili sa 
gahom ug sa gugma ug sa maayong panghunahu- 
na”) gipakita pinaagi sa pagkawalay-lipudlipod ug 
sa kagawasan sa pagsulti sa mga apostoles sa pag- 
mantala sa maayong balita. (2Ti 1:7: Buh 4:13, Flp 
1:18-20) Ilang giila kini nga kagawasan sa pagsul- 
ti bahin sa Kristo ingong bililhong kabtangan, usa 


KAGAWASAN 


nga kinahanglang ugmaron, ampingan, ug men- 
tinahon aron madawat ang pag-uyon sa Diyos. 
Haom usab kini nga iamp0.---1Ti 3:13, Heb 3:6, Efe 
6:18-20. 

Tukmang Paggamit sa Kristohanong Kaga- 
wasan. Ang inspiradong Kristohanong mga 
magsusulat, nga nagpabili sa katuyoan sa Diyos sa 
paghatag sa dili-takos nga kalulot pinaagi ni Kristo 
(“Kamo, dayag, gitawag alang sa kagawasan, mga 
igsoon"), sublisubling nagtambag sa mga Kristoha- 
non sa pag-amping sa ilang kagawasan ug sa dili 
pagtugot o pag-abuso sa maong kagawasan ingong 
kahigayonan sa pagpatuyang sa mga buhat sa 
unod (Gal 5:13) o ingong takoban sa pagkadaotan. 
(1Pe 2:16) Si Santiago naghisgot bahin sa 'pag- 
sud-ong pag-ayo sa hingpit nga balaod nga iya 
sa kagawasan ug nagpunting nga ang usa ka 
dili-malimtanong tigpaminaw, apan nagpadayon 
ingong usa ka magtutuman, magmalipayon.---San 
1:25. 

Gipahimuslan ni apostol Pablo ang kagawasan 
nga iyang nabatonan pinaagi ni Kristo apan wala 
mogamit sa iyang kagawasan aron sa pagpahimu- 
ot sa iyang kaugalingon o wala mogamit niini aron 
pasakitan ang uban. Diha sa iyang sulat ngadto sa 
kongregasyon sa Corinto, iyang gipakita nga dili 
niya pasakitan ang tanlag sa ubang tawo pinaagi sa 
pagbuhat sa usa ka butang nga sumala sa Kasula- 
tan siya adunay kagawasan apan mahimong ku- 
westiyonon sa uban nga kulang ug kahibalo, kan- 
sang tanlag mahimong masakitan tungod sa mga 
buhat ni Pablo. Iyang gihatag ingong pananglitan 
ang pagkaon ug karne nga gihalad atubangan sa 
usa ka idolo sa wala pa kini ibaligya sa tiyanggihan. 
Ang pagkaon sa maong karne mahimong mag- 
aghat sa usa ka tawo nga huyang ug tanlag sa pag- 
saway sa hustong kagawasan ni Pablo labot sa 
iyang gibuhat ug sa ingon maghukom kang Pablo, 
nga maoy usa ka butang nga sayop. Busa, si Pablo 
miingon: “Nganong ang akong kagawasan hukman 
man pinaagi sa tanlag sa laing tawo? Kon ako 
nagaambit uban ang pagpasalamat, nganong ako 
pasipalahan ug sulti mahitungod nianang akong 
gipasalamatan?” Bisan pa niana, ang apostol de- 
terminado sa paggamit sa iyang kagawasan sa 
makapalig-on, dili sa makadaot nga paagi.--1Co 
10:23-33. 

Ang Pagpakigbugno sa mga Kristohanon ug 
ang Paglaom sa Katawhan. Gipakita ni Pablo 
nga adunay kapeligrohan sa kagawasan sa mga 
Kristohanon sa pagkaagi nga, samtang “ang balaod 
nianang espiritu nga naghatag ug kinabuhi nga 
nahiusa kang Kristo Jesus nagpagawas na kaninyo 
gikan sa balaod sa sala ug sa kamatayon” (Rom 
8:1, 2), ang balaod sa sala ug kamatayon nga 


KAGUN-OBAN, BUKID SA 


nagalihok diha sa lawas sa mga Kristohanon na- 
kigbugno aron ang usa maulipon pag-usab. Busa 
ang mga Kristohanon kinahanglang magpunting 
sa ilang hunahuna sa mga butang nga iya sa espi- 
ritu aron magmadaogon.---Rom 7:21-25, 8:5-8. 

Human hisgoti ang pagpakigbugno sa mga Kris- 
tohanon, si Pablo nagpadayon sa paghisgot ba- 
hin sa kaubang mga manununod ni Kristo ingong 
“mga anak sa Diyos.” Dayon iyang gihisgotan ang 
uban sa katawhan ingong “ang kalalangan” ug gi- 
presentar ang kahibulongang katuyoan sa Diyos 
“aron nga ang kalalangan usab ipagawas gikan sa 
pagkaulipon sa pagkadunot ug makabaton sa ma- 
himayaong kagawasan sa mga anak sa Diyos.” 
--Rom 8:12-21. 

Mahulagwayong Paggamit. Sa dihang si 
Job, sa iyang pag-antos, nangandoy nga mahiga- 
was pinaagi sa kamatayon, iyang gipakasama ang 
kamatayon sa usa ka kagawasan alang niadtong 
nag-antos. Dayag nga iyang gihisgotan ang mali- 
sod nga kinabuhi sa mga ulipon, nga nag-ingon: 
“[Diha sa kamatayon] ang ulipon gipahigawas na 
gikan sa iyang agalon.”--Job 3:19; itandi ang mga 
bersikulo 21 ug 22. 


KAGUN-OBAN, BUKID SA. Tan-awa ang 
ulohang OLIBO, BUKID SA MGA. 


KAGUOL. Tan-awa ang PAGBANGOTAN. 


KAHADLOK. Sumala sa komon nga pagkaga- 
mit, ang kahadlok nagkahulogan ug pagdahom sa 
kadaot o kasakit, nga sagad maoy usa ka masakit 
nga pagbati nga inubanan sa kakuyaw, kalisang, 
katugaw. Apan ang kahadlok mahimong magka- 
hulogan usab ug kalmadong pag-ila o paghunahu- 
na sa kon unsay makasakit o makadaot, ug tungod 
sa maong pag-ila ang usa mohimog makataro- 
nganong pagbantay ug maalamon nga paglantaw 
daan. 


Unsa ang kahadlok kang Jehova 
nga angay natong batonan? 


Gipakita sa Bibliya nga adunay hustong matang 
sa kahadlok ug dili-hustong matang sa kahadlok. 
Busa, ang kahadlok mahimong maayo nga matang 
ug mopalihok sa indibiduwal sa pagpadayon uban 
ang nahiangayng pagbantay batok sa kapeligro- 
han, sa ingon malikayan ang katalagman, o kaha 
kini mahimong dili-maayo nga matang sa kahad- 
lok nga makapawala sa paglaom ug makapaluya sa 
kalig-on sa panghunahuna sa tawo, nga mosangpot 
pa gani sa kamatayon. Ang kahadlok sa Diyos ma- 
kaayo, kini maoy usa ka kataha ug lalom nga pag- 
tahod alang sa Maglalalang ug usa ka maayong 

matang sa kahadlok nga basin siya dili mapahi- 
mut-an. Kini nga kahadlok nga basig dili niya 
kahimut-an maoy resulta sa pagpabili sa iyang 
dili-takos nga kalulot ug pagkamaayo inubanan sa 
pagkaamgo nga siya mao ang Supremong Mag- 
huhukom ug ang Labing Gamhanan, kinsa adu- 
nay gahom sa pagpahamtang ug silot o kamata- 
yon niadtong dili mosugot kaniya.--Tan-awa ang 
KATAHA, KALISANG. 

Ang hustong matang sa kahadlok kang Jehova 
nga Diyos hinungdanon alang niadtong buot mo- 
alagad kaniya. Kining halalom nga pagkahadlok 
kang Jehova mao ang “sinugdanan sa kaalam.” (Sal 
111:10: Pr 9:10) Dili kini usa ka dili-maayong ma- 
tang sa kahadlok nga makapahugno,: “ang kahadlok 
kang Jehova lunsay.” (Sal 19:9) Busa kini nga ka- 
hadlok gihubit diha sa Proverbio 8:13: “Ang pagka- 
hadlok kang Jehova mao ang pagdumot sa dao- 
tan.” Kini makapugong sa usa sa pagsubay sa 
daotan nga dalan, tungod kay “diha sa pagkahad- 
lok kang Jehova ang usa magapahilayo sa daotan.” 
--Pr 16:6. 

Si Adan ug Eva napakyas sa pagpakitag husto, 
maayo nga matang sa kahadlok sa Diyos ug busa 
sila misupak kaniya. Kini nakahatag kanila ug ma- 
sakit nga kahadlok o kalisang, nga tungod niana 
sila mitago gikan sa presensiya sa Diyos. Matod ni 
Adan: “Nadungog ko ang imong tingog sa tana- 
man, apan ako nahadlok.” (Gen 3:10) Ang anak ni 
Adan nga si Cain mibati sa samang matang sa ka- 
hadlok human niya patya ang iyang igsoong si 
Abel, ug kini nga kahadlok lagmit mao ang hi- 
nungdan sa iyang desisyon sa pagtukod ug usa ka 
siyudad.---Gen 4:13-17. 

Sa Hebreohanon 12:28 ang mga Kristohanon gi- 
sugo sa pagbaton ug diyosnong kahadlok: “Magpa- 
dayon kita sa pagbaton sa dili-takos nga kalulot, 
nga pinaagi niini kita makahatag ug sagradong 
pag-alagad nga dalawaton sa Diyos uban ang di- 
yosnong kahadlok ug kalisang.” Ang usa ka ma- 
nulonda sa kinatung-an sa langit, nga adunay 
ipahayag nga walay kataposang maayong balita, 
nagbukas sa iyang pahayag pinaagi sa mga pu- 
long: “Kahadloki ninyo ang Diyos ug ihatag kaniya 
ang himaya.” (Pin 14:6, 7) Gitandi ni Jesus ang ma- 
ayong matang sa kahadlok sa Diyos ug ang kahad- 
lok sa tawo, nga nag-ingon, sumala sa natala sa 
Mateo 10:28: “Ayaw ninyo kahadloki silang maka- 
patay sa lawas apan dili makapatay sa kalag; apan 
hinunoa kahadloki ninyo siya nga makalaglag sa 
kalag ug sa lawas sa Gehenna.” Sa Pinadayag 2:10 
siya usab nagtambag sa mga Kristohanon: “Ayaw 
kahadlok sa mga butang nga hapit na nimong an- 
toson.” Ang tinuod nga gugma kang Jehova mag- 
hanaw sa katalaw sa tawo nga motultol sa pagkom- 
promiso. 

Apan lakip sa hustong matang sa kahadlok mao 
ang pagpakitag nahiangayng pagtahod sa sekular 
nga awtoridad, tungod kay ang Kristohanon nasa- 
yod nga ang makataronganong silot gikan sa awto- 
ridad tungod sa usa ka salaod maoy dili-direktang 
kapahayagan sa kasuko sa Diyos.---Rom 13:3-7. 

Si Jesus mitagna nga sa “kataposan sa sistema sa 
mga butang” ang pagbati sa kahadlok molukop sa 
yuta. Siya miingon nga aduna unyay “makalilisang 
nga mga talan-awon” ug nga ang mga tawo “pa- 
nguyapan sa kahadlok ug sa pagpaabot sa mga bu- 
tang nga mahitabo diha sa gipuy-ang yuta.” (Luc 
21:11, 26) Bisan tuod ang katawhan sa katibuk-an 
maapektohan niining paagiha, ang mga alagad sa 
Diyos angayng mosunod sa prinsipyo nga gipaha- 
yag diha sa Isaias 8:12: “Ang ilang gikahadlokan 
ayaw ninyo kahadloki.” Si apostol Pablo nagpatin- 
aw: “Kay kita wala hatagi sa Diyos ug espiritu sa 
katalaw, kondili sa gahom ug sa gugma ug sa ma- 
ayong panghunahuna.”--2Ti 1:7. 

Ang maalamong tawo, human mohimog maam- 
pingong pagtuon bahin sa katawhan maingon man 
sa mga buluhaton sa tawo ug sa makatalagma- 
nong mga kasinatian niini, miingon: “Kini ang ka- 
taposan sa butang, ang tanan nadungog na: Ka- 
hadloki ang matuod nga Diyos ug tumana ang 
iyang mga sugo. Kay kini mao ang tibuok nga ob- 
ligasyon sa tawo.”--Ecc 12:13. 

Kahadlok sa mga Hayop Ngadto sa mga 
Tawo. Diha sa Genesis 9:2 ang pulong nga 'ka- 
hadlok” gigamit may kalabotan sa linalang nga 
mga hayop. Ang Diyos miingon kang Noe ug 
sa iyang mga anak nga lalaki: “Ang pagkahadlok 
kaninyo ug ang pagkalisang kaninyo magpadayon 
diha sa matag buhing linalang sa yuta.” Sa tuig nga 
si Noe ug ang iyang pamilya didto sa sulod sa arka, 
ang mga hayop ug mga langgam nga gisulod did- 
to adunay kahadlok niini nga mga tawo nga tungod 
niana kini wala moatake kanila. Busa, sa dihang 
sila migula gikan sa arka human sa Lunop, si Jeho- 
va nagpasalig kang Noe nga kini nga kahadlok 
magpadayon. Kini gipaluyohan sa kasinatian sa 
tawo. Si Dr. George G. Goodwin, nga Associate Cu- 
rator of Mammals, sa The American Museum of 
Natural History, miingon: “Sa kinaiyanhon, ang 
leopardo dili moatake sa usa ka tawo. Apan kon ha- 
giton o masamdan, ang hayop mosumbalik sa mga 
tawo ug makig-away.” Sa susama, kon makahi- 
gayon, ang malalang mga bitin nga nailhan sa 
pagkaagresibo, sama sa mamba ug haring kobra, 
mopalabi, ingon sa naandan, sa pagdailos palayo 
gikan sa tawo inay nga moatake. Bisan tuod ang 
tawo nagmaltratar ug naghimo sa pipila ka hayop 
ingong mabangis nga mga linalang, sagad nga 
anaa gihapon niini kining nagapugong nga kahad- 
lok. Kini kaharmonya sa gipahayag sa Diyos diha 

sa Genesis 1:26-28, nga ang linalang nga mga ha- 
yop gamhan sa tawo sukad sa paglalang niini. 


KAHAYAG. Ang Hebreohanong termino nga 
'ohr ug ang Gregong termino nga phos nagtu- 
mong sa dan-ag nga naggikan sa usa ka butang 
nga naghatag ug kahayag sama sa lampara (Jer 
25:10) o sa adlaw, ug usab ingong kasukwahi sa 
kangitngit, sa literal ug sa mahulagwayong paagi. 
(Isa 5:20: Ju 11:10, 11) Kasagarang gituohan nga 
ang kahayag maoy mga partikulo sa enerhiya nga 
adunay wave properties (ang kinaiyahan sa kaha- 
yag sa pagpanaw nga samag mga balod). Apan, 
hangtod karong adlawa ang tawo dili gihapon ma- 
kahatag ug bug-os nga tubag sa pangutana nga gi- 
bangon sa Maglalalang sa kahayag kapin sa tulo ka 
libo ka tuig kanhi: “Hain, karon, ang dalan diin atua 
nabahin ang kahayag?"---Job 38:24. 

Ang kahayag nga gikan sa adlaw maoy kombi- 
nasyon sa mga kolor, nga ang matag kolor lainlain 
ug wavelength (ang distansiya gikan sa tumoy sa 
usa ka balod sa kahayag ngadto sa laing tumoy ni- 
ini). Ang kolor sa usa ka butang matino depende 
sa partikular nga bahin sa kahayag nga ibana- 
ag niini. Tungod niana ang kahayag magpatung- 
hag daghang kolor nga makapahimuot sa mata sa 
tawo. Kini usab hinungdanon kaayo sa pagpatun- 
hay sa yutan-ong kinabuhi---sa tanom, hayop, ug 
sa tawo. 

Ang Tinubdan sa Kahayag. Si Jehova nga 
Diyos mao ang Naghimo sa kahayag ug ang Mag- 
lalalang sa kangitngit. (Isa 45:7) Maoy sa unang 
adlaw sa paglalang nga siya miingon: “Motungha 
ang kahayag.” (Gen 1:3) Una pa niana iyang gila- 
lang ang mga langit (lakip ang “dagkong mga ka- 
hayag "--ang adlaw, bulan, ug mga bituon; itandi 
ang Sal 136:7-9) ug ang yuta. (Gen 1:1) Busa ang 
pagpadangat sa kahayag nganhi sa yuta lagmit 
naglakip sa inanay nga pagkuha sa bisan unsang 
butang nga nagsalipod kanhi sa mga bidlisiw sa 
adlaw aron kini makaabot niini nga planeta. Ug 
dayag nga ang “pagkabahin” tali sa kahayag ug 
kangitngit nahitabo pinaagi sa pagtuyok sa yuta 
samtang kini nagalibot sa adlaw. (Gen 1:4, 5) Sa 
ulahi gihampak ni Jehova ang nagsimba-sa-adlaw 
nga mga Fhiptohanon pinaagig kangitngit, usa ka 
kangitngit nga wala makaapekto sa mga Israelin- 
hon. (Ex 10:21-23) Sa pagtultol sa iyang katawhan 
pagawas sa Ehipto, siya nagtagana ug kahayag ka- 
nila pinaagi sa usa ka haligi nga kalayo.--Ex 13:21, 
14:19, 20, Sal 78:14. 

Kanunayng gilangkit sa Kasulatan ang kahayag 
ngadto sa Maglalalang niini. Ang salmista nag- 
ingon: “Oh Jehova nga akong Diyos, ikaw dako ka- 
ayo. Gibestihan mo ang imong kaugalingon sa dig- 
nidad ug pagkahalangdon, nga ginabukotan mo 

ang imong kaugalingon sa kahayag ingon nga bes- 
ti.” (Sal 104:1, 2) Kini nga kapahayagan nahiuyon 
gayod sa gihubit ni Ezequiel bahin sa iyang nakita 
diha sa panan-awon: “Ako may nakitang ingon sa 
kinlaw sa sinubong, ingon sa dagway sa kalayo su- 
lod niana nga naglibot, gikan sa dagway sa iyang 
balat-ang pataas, ug gikan sa dagway sa iyang ba- 
lat-ang paubos may nakita ako nga sama sa dag- 
way sa kalayo, ug siya may kahayag nga naglibot 
niya. Dihay dagway nga samag balangaw nga mo- 
pakita sa panganod sa adlaw nga may ulan. Ingon 
niana ang dagway sa kahayag nga naglibot. Kadto 
maoy sama sa dagway sa himaya ni Jehova.” (Eze 
1:27, 28) Kasiglohan una pa niana, ang usa lamang 
ka tipik sa pagpadayag sa maong himaya nakapa- 
silaw na sa nawong ni Moises.--Ex 33:22, 23, 34: 
29, 30. 

“Ang Diyos maoy kahayag ug diha kaniya wala 
gayoy kangitngit.” (1Ju 1:5) Siya maoy matarong, 
matul-id, ug balaan (Deu 32:4, Pin 4:8), nga wala 
gayod malambigit sa makauulaw ug mahugaw 
nga mga buhat nga sagad gilangkit sa kangitngit. 
(Itandi ang Job 24:14-16, 2Co 6:14, 1Te 5:7, 8.) 
Busa ang mga tawo nga nagalakaw sa kangitngit 
tungod sa pagdumot sa ilang igsoon ug wala ma- 
gabuhat uyon sa kamatuoran dili gayod mahiusa 
uban kaniya.--1Ju 1:6; 2:9-11. 

Si Jehova mao ang “Amahan sa langitnong mga 
kahayag.” (San 1:17) Siya dili lamang “Maghahatag 
sa adlaw sa paghatag ug kahayag sa maadlaw, sa 
mga lagda sa bulan ug sa mga bituon sa paghatag 
ug kahayag sa magabii” (Jer 31:35) kondili siya 
usab ang Tinubdan sa tanang espirituwal nga ka- 
hayag o kalamdagan. (2Co 4:6) Ang iyang balaod, 
hudisyal nga mga hukom, ug ang iyang pulong 
maoy kahayag alang niadtong magpagiya niini. 
(Sal 43:3, 119:105: Pr 6:23: Isa 51:4) Ang salmista 
nagpahayag: “Pinaagi sa kahayag nga gikan kani- 
mo kami makakita ug kahayag.” (Sal 36:9: itandi 
ang Sal 27:1: 43:3.) Sama sa kahayag sa adlaw nga 
nag-anam-anam ug kasanag gikan sa pagbanagba- 
nag hangtod sa “pagkahingpit sa adlaw,” mao man 
usab ang dalan sa mga matarong, nga gilamdagan 
pinaagi sa diyosnong kaalam, nag-anam-anam ug 
kadan-ag. (Pr 4:18) Ang paglakaw sa dalan nga gi- 
latid ni Jehova maoy paglakaw diha sa iyang kaha- 
yag. (Isa 2:3-5) Sa laing bahin, sa dihang ang usa 
ka tawo magtan-aw sa mga butang sa dili-putling 
paagi o uban sa daotang tinguha, siya anaa sa hi- 
labihang espirituwal nga kangitngit. Sumala sa gi- 
ingon ni Jesus: “Kon daotan ang imong mata, ang 
imong tibuok lawas mahimong ngitngit. Kon sa 
pagkatinuod ang kahayag nga anaa kanimo maoy 
kangitngit, pagkadako gayod niana nga kangit- 
ngit!”--Mat 6:23, itandi ang Deu 15:9: 28:54-57: Pr 
28:22, 2Pe 2:14. 

Kahayag ug ang Anak sa Diyos. Sukad sa 
iyang pagkabanhaw ug pagkayab ngadto sa langit, 
si Kristo Jesus, ang “Hari sa mga nagmando ingong 
mga hari ug Ginoo sa mga nagmando ingong 
mga ginoo,” “nagpuyo sa kahayag nga dili-madu- 
ol.” Ang maong kahayag mahimayaon kaayo mao 
nga imposible gayod alang sa huyang nga mga 
mata sa tawo ang pagsud-ong kaniya. (1Ti 6:15, 
16) Ngani, ang usa ka tawo, si Saulo (Pablo) sa Tar- 
so nabuta tungod sa kahayag nga naggikan sa 
langit nga iyang nakita sa panahong ang hini- 
mayang Anak sa Diyos nagpadayag sa iyang kau- 
galingon ngadto niining maglulutos sa mga sumu- 
sunod ni Jesus.---Buh 9:3-8, 22:6-11. 

Panahon sa iyang yutan-ong ministeryo si Jesu- 
Kristo mao ang kahayag, nga nagtaganag espiritu- 
wal nga kalamdagan mahitungod sa mga katuyoan 
ug kabubut-on sa Diyos alang niadtong makabaton 
sa balaang pag-uyon. (Ju 9:5: itandi ang Isa 42:6, 7: 
61:1, 2; Luc 4:18-21.) Sa sinugdan, ang “nawalang 
mga karnero sa balay sa Israel” lamang ang naka- 
dawat sa kaayohan gikan nianang “dakong kaha- 
yag.” (Isa 9:1, 2, Mat 4:13-16, 15:24) Apan ang 
espirituwal nga kalamdagan dili limitado sa kinai- 
yanhong mga Hudiyo ug mga kinabig. (Ju 1:4-9, 
itandi ang Buh 13:46, 47.) Sa dihang gipresentar sa 
templo ang masuso nga si Jesus, ang tigulang nga 
si Simeon naghubit kaniya ingong “usa ka kahayag 
sa pagkuha sa tabil gikan sa kanasoran.” (Luc 2:32) 
Sumala sa gipatin-aw ni Pablo ngadto sa mga taga- 
Efeso, ang dili-tinuling mga dili-Hudiyo anaa sa 
kangitngit kon bahin sa Diyos ug sa iyang mga ka- 
tuyoan: “Kamo kaniadto katawhan sa kanasoran la- 
bot sa unod; kamo gitawag nga “dili-tinuli' nianang 
gitawag ‘tinuli’ nga gihimo diha sa unod pinaagi sa 
mga kamot---nga kamo sa maong panahon walay 
Kristo, bulag sa estado sa Israel ug estranyo sa 
mga pakigsaad labot sa saad, ug kamo walay pag- 
laom ug mga walay Diyos dinhi sa kalibotan.” (Efe 
2:11, 12) Apan, sa dihang ang maayong balita ba- 
hin kang Kristo gipaabot ngadto sa mga dili-Hudi- 
yo, kadtong paborableng misanong 'gitawag gikan 
sa kangitngit ngadto sa iyang katingalahang kaha- 
yag.’ (IPe 2:9) Apan padayong gitugotan sa uban 
ang usa nga naghimo sa iyang kaugalingon nga 
“usa ka manulonda sa kahayag" o kalamdagan 
(2Co 11:14), “ang diyos niini nga sistema sa mga 
butang,” sa pagbuta kanila “aron nga ang kahayag 
sa maayong balita bahin kang Kristo dili makadan- 
ag.” (2Co 4:4) Ilang gipalabi ang kangitngit, tungod 
kay buot nilang ipadayon ang ilang hakog nga da- 
lan.--Itandi ang Ju 3:19, 20. 

Mga Sumusunod ni Kristo Nahimong mga 
Kahayag. Kadtong nagpasundayag ug pagtuo 
kang Kristo Jesus ingong “ang kahayag sa kalibo- 
tan” ug nahimong iyang mga sumusunod nahi- 

mong “mga anak sa kahayag.” (Ju 3:21; 8:12, 12:35, 
36, 46) Ilang gipahibalo sa uban ang mga kina- 
hanglanon aron mabatonan ang pag-uyon sa Diyos 
ug ang kinabuhi, nga nagabuhat niana “sa kaha- 
yag,” sa ato pa, sa dayag. (Mat 10:27) Sa susama, si 
Juan nga Tigbawtismo nag-alagad ingong kahayag 
sa dihang “nagwali sa bawtismo nga simbolo sa 
paghinulsol” ug nagpunting sa pag-abot sa Mesi- 
yas. (Luc 3:3, 15-17, Ju 5:35) Dugang pa, pinaagi 
sa ilang maayong binuhatan, sa pulong ug sa pa- 
nig-ingnan, ang mga sumusunod ni Kristo nagpa- 
sidlak sa ilang kahayag. (Mat 5:14, 16: itandi ang 
Rom 2:17-24.) “Ang mga bunga sa kahayag nag- 
langkob sa tanang matang sa pagkamaayo ug pag- 
kamatarong ug kamatuoran.” Busa giyagyag niini 
ang pagkasalawayon sa makauulaw nga mga bu- 
hat nga iya sa kangitngit (pakighilawas, tanang 
matang sa kahugawan, kadalo, ug uban pa nga su- 
sama niini) nga gibuhat sa “mga anak sa pagkadili- 
masinugtanon.” Ingong sangpotanan, kining ma- 
kauulaw nga mga buhat nakita diha sa tinuod nga 
kahayag niini ug, sa diwa nga kini napadayag 
ingong mga butang nga hinukman sa Diyos, kini 
mismo nahimo usab nga kahayag. (Efe 5:3-18; 
itandi ang 1Te 5:4-9.) Kay nasangkapan sa “mga 
hinagiban sa kahayag,” nga mao ang espirituwal 
nga armadura nga gikan sa Diyos, ang mga Kris- 
tohanon nakiggubat “batok sa mga kagamhanan, 
batok sa mga awtoridad, batok sa mga magma- 
mando sa kalibotan niini nga kangitngit, batok sa 
daotang mga puwersa nga espirituhanon sa langit- 
nong mga dapit” ug pinaagi niini sila nakabarog 
nga malig-on ingong inuyonan nga mga alagad sa 
Diyos.--Rom 13:12-14, Efe 6:11-18. 

Ubang Mahulagwayong mga Paggamit. 
Ang Kasulatan naundan sa daghang mahulagwa- 
yong mga paghisgot bahin sa kahayag. Ang kata- 
kos sa pagkakita maoy gipasabot sa mga pulong 
nga “ang kahayag sa akong mga mata.” (Sal 38:10) 
Ang ekspresyon nga “ang Diyos nagahatag ug ka- 
hayag' sa mga tawo nagkahulogan nga siya nagha- 
tag kanila ug kinabuhi o nagtugot kanila nga pada- 
yong mabuhi. (Job 3:20, 23, itandi ang Sal 56:13.) 
Ang mga pulong nga “mga bata nga wala makaki- 
ta ug kahayag" nagtumong niadtong natawong pa- 
tay. (Job 3:16, itandi ang Sal 49:19.) Ang mga 
pulong nga “maayo alang sa mga mata ang pag- 
tan-aw sa adlaw” lagmit nagkahulogan nga “nindot 
nga mabuhi.'"--Ecc 11:7. 

Ang kahayag sa kabuntagon tin-awng gilarawan 
ingong “nagkupot sa mga kinatumyan sa yuta ug 
nagyugyog sa mga daotan gikan niini,’ kay ang ka- 
adlawon nagpakalagiw sa mga mamumuhat ug 
daotan. Ang kangitngit mao ang ilang “kahayag,” 
tungod kay sila sagad nga nagabuhat sa ilang dao- 
tang mga buhat panahon sa kangitngit nga nagsil- 

bing tabon niini, ug kining mahulagwayong “kaha- 
yag” gikuha gikan kanila pinaagi sa literal nga 
kahayag sa kaadlawon.--Job 38:12-15, itandi ang 
Job 24:15-17. 

Maingon nga ang kahayag sa adlaw tin-awng 
makita, mao man usab ang mapait nga mga pag- 
hukom ni Jehova maoy dayag. Kini ang gipunting 
sa Oseas 6:5: “Ang mga paghukom kanimo mahi- 
sama sa kahayag nga nagasidlak.” 

Ang 'kahayag sa nawong sa Diyos’ nagkahulo- 
gan ug balaang pag-uyon. (Sal 44:3: 89:15) Ang 
ekspresyon nga “ibanwag ang kahayag sa imong 
nawong ibabaw kanamo” nagpasabot nga ipakita 
kanamo ang imong pag-uyon.' (Sal 4:6) Sa susama, 
ang pag-uyon sa usa ka magmamando gihisgo- 
tan ingong ang “kahayag sa nawong sa hari. ”--Pr 
16:15. 

Ang kahayag mahimong magpasabot ug kasa- 
nag o kasadya, nga kasukwahi sa kangiob. (Job 
30:26) Mao nga si Job (29:24) miingon: “Ang kaha- 
yag sa akong nawong wala nila isalikway.” Bisan 
tuod ang uban nagmasulub-on ug nagminghoy, 
wala kini magpahinabo kang Job nga magbaton ug 
samang tinamdan. 

Usahay ang kahayag gigamit sa paghulagway sa 
masanag nga palaaboton, sama sa kaluwasan o ka- 
gawasan. (Est 8:16, Sal 97:11, Isa 30:26, Miq 7:8, 9) 
Gipahinabo ni Jehova nga ang iyang himaya mo- 
sidlak diha sa Zion nga nagpunting sa kagawasan 
niini gikan sa pagkabinihag. Ingong sangpotanan 
ang Zion nahimong tinubdan sa kalamdagan alang 
sa kanasoran. (Isa 60:1-3, 19, 20, itandi ang Pin 
21:24: 22:5.) Sa laing bahin, ang dili paghatag sa 
adlaw, bulan, ug mga bituon sa ilang kahayag nag- 
pasabot ug katalagman.--Isa 13:10, 11, Jer 4:23, 
Eze 32:7, 8; Mat 24:29. 


KAHIBALO. Sa panguna, ang kahibalo nag- 
kahulogang pagkasinati sa mga kamatuoran nga 
nabatonan pinaagig personal nga kasinatian, ob- 
serbasyon, o pagtuon. Ang Bibliya nag-awhag pag- 
ayo sa pagpangita ug sa pagpabili sa hustong kahi- 
balo, nga nagrekomendar niini inay sa bulawan. 
(Pr 8:10, 20:15) Gipasiugda ni Jesus ang kahinung- 
danon sa tinuod nga pagkaila kaniya ug sa iyang 
Amahan, ug sublisubling gipasiugda ang kahibalo 
diha sa mga basahon sa Kristohanon Gregong Ka- 
sulatan.--Ju 17:3, Flp 1:9: 2Pe 3:18. 

Tinubdan sa Kahibalo. Sa pagkatinuod si Je- 
hova mao ang pangunang Tinubdan sa kahibalo. 
Siyempre, ang kinabuhi gikan kaniya ug kini mahi- 
nungdanon aron ang usa ka tawo makabaton ug 
kahibalo. (Sal 36:9: Buh 17:25, 28) Dugang pa, gila- 
lang sa Diyos ang tanang butang, busa ang tawha- 
nong kahibalo maoy pinasukad sa pagtuon sa mga 
buhat sa Diyos. (Pin 4:11, Sal 19:1, 2) Giinspirar 

usab sa Diyos ang iyang sinulat nga Pulong, nga 
gikan niana ang tawo makakat-on sa kabubut-on 
ug mga katuyoan sa Diyos. (2Ti 3:16, 17) Busa ang 
sentro sa tanang tinuod nga kahibalo mao si Jeho- 
va, ug ang tawo nga nagtinguha niini kinahang- 
lang may kahadlok sa Diyos nga tungod niana siya 
mag-amping nga dili makabuhat ug butang nga 
makapasuko kang Jehova. Ang maong kahadlok 
mao ang sinugdanan sa kahibalo. (Pr 1:7) Ang ma- 
ong diyosnong kahadlok magpaarang sa usa ka 
tawo nga makabaton ug tukmang kahibalo, apan 
kadtong wala magtagad sa Diyos mohimo dayon 
ug sayop nga mga konklusyon gikan sa mga bu- 
tang nga ilang nakita. 

Ang Bibliya sublisubli nga naglangkit kang Jeho- 
va ug sa kahibalo, nga nagtawag kaniya nga “usa 
ka Diyos sa kahibalo” ug naghubit kaniya ingong 
“hingpit sa kahibalo.”---1Sa 2:3, Job 36:4, 37:14, 16. 

Ang papel nga gihatag ni Jehova sa iyang Anak 
diha sa katumanan sa Iyang mga katuyoan mahi- 
nungdanon kaayo nga tungod niana kini ang gi- 
ingon bahin kang Jesus: “Maampingong natago 
diha kaniya ang tanang bahandi sa kaalam ug ka- 
hibalo.” (Col 2:3) Gawas kon ang usa ka tawo 
magpasundayag ug pagtuo diha kang Jesu-Kristo 
ingong Anak sa Diyos, siya dili makasabot sa tinu- 
od nga kahulogan sa Kasulatan ug dili makakita 
kon sa unsang paagi natuman ang mga katuyoan 
sa Diyos sumala sa Iyang gitagna. 

Ang usa ka tawo matabangan nga mapabilhan 
sa mas bug-os pa ang kahulogan ug kahinungda- 
non sa kahibalo pinaagi sa pagsusi sa Hebreohanon 
ug Gregong mga pulong nga sagad gihubad nga 
“kahibalo” ingon man sa pagtagad sa kalangkitan 
tali sa kahibalo ug sa kaalam, pagsabot, katakos sa 
panghunahuna, ug katakos sa pag-ila. 

Ang Kahulogan sa Termino. Diha sa Heb- 
reohanong Kasulatan, daghang pulong (mga nom- 
bre) nga mahimong hubaron nga “kahibalo” ang 
kaamgid sa pangunang berbo nga yadha”, nga 
nagkahulogang “mahibalo (pinaagig pag-asoy),” 
“mahibalo (pinaagig pag-obserbar),” “mahibalo (pi- 
naagig personal nga pagkaila o pagkasinati),” o 
“mahimong sinati, hanas.” Ang eksaktong kahulo- 
gan, ug ang sagad nga paagi sa paghubad sa ma- 
tag pulong, pagatinoon pinaagi sa konteksto. Pa- 
nanglitan, ang Diyos miingon nga siya “nahibalo' o 
nakaila kang Abraham ug busa nakatino nga kini 
nga tawo sa pagtuo magsugo sa iyang mga anak sa 
hustong paagi. Si Jehova wala lamang mag-ingon 
nga siya nahibalo nga si Abraham naglungtad, 
kondili, nga Siya sinati kaayo kang Abraham, kay 
iyang nakita ang pagkamasinugtanon ni Abraham 
ug ang iyang interes sa tinuod nga pagsimba su- 
lod sa daghang katuigan.--Gen 18:19, NW, La; 

Gen 22:12: itandi ang JEHOVA (Unang Paggamit sa 
Ngalan ug ang Kahulogan Niini). 

Mahitungod sa berbo nga yadha” (mahibalo), 
ang pangunang Hebreohanong pulong nga gihu- 
bad nga “kahibalo” (da“ath) adunay paninugdang 
ideya sa pagkahibalo sa mga kamatuoran o pagba- 
ton ug impormasyon, apan usahay kini naglakip ug 
labaw pa niana. Pananglitan, ang Oseas 4:1, 6 nag- 
ingon nga dihay panahon nga walay “kahibalo sa 
Diyos” didto sa Israel. Kana wala magpasabot nga 
ang katawhan wala mahibalo nga si Jehova mao 
ang Diyos ug ang usa nga nagluwas ug nagtultol 
sa mga Israelinhon sa miaging panahon. (Os 8:2) 
Apan pinaagi sa ilang mga pagbuno, pagpangawat, 
ug pagpanapaw, ilang gipakita nga ilang gisalik- 
way ang tinuod nga kahibalo tungod kay sila wala 
molihok sumala niana.---Os 4:2. 

Ang ya dha” usahay nagpasabot sa pakigsekso, 
sama sa Genesis 4:17, diin ang pipila ka hubad 
naghubad niini sa literal nga paagi nga 'giila” (KJ, 
RS: Ro), samtang ang ubang mga hubad haom nga 
nag-ingong si Cain “nakigdulog o nakigsekso” sa 
iyang asawa. (AT; Mo, NW) Ang Gregong berbo 
nga gi-no'sko gigamit sa samang paagi diha sa Ma- 
teo 1:25 ug sa Lucas 1:34. 

Human mokaon si Adan ug Eva sa gidiling bu- 
nga (Gen 2:17: 3:5, 6), si Jehova miingon ngadto sa 
iyang kauban sa paglalang (Ju 1:1-3): “Ania, ang 
tawo nahimong sama sa usa kanato nga nahibalo 
sa maayo ug sa daotan.” (Gen 3:22) Dayag nga kini 
wala lamang magpasabot sa pagkahibalo kon un- 
say maayo ug kon unsay daotan alang kanila, kay 
ang unang lalaki ug babaye nagbaton na niana nga 
kahibalo tungod sa mga sugo sa Diyos kanila. Du- 
gang pa, ang mga pulong sa Diyos sa Genesis 3:22 
dili mahimong magtumong sa ilang pagkahibalo 
niadtong higayona kon unsay daotan pinaagig ka- 
sinatian, kay si Jehova miingon nga sila nahimo 
nang sama kaniya ug wala niya mahibaloi ang da- 
otan pinaagi sa pagbuhat niana. (Sal 92:14, 15) 
Diha sa linaing diwa, dayag nga si Adan ug Eva 
nahibalo kon unsay maayo ug daotan sa pagkaa- 
ging sila na ang naghukom kon unsay maayo ug 
daotan alang sa ilang kaugalingon. Sa idolatrosong 
paagi ilang gipalabi ang ilang paghukom kay sa 
paghukom sa Diyos, nga sa pagkadili-masinugta- 
non sila daw nahimong balaod alang sa ilang kau- 
galingon inay nga mosugot kang Jehova, nga nag- 
baton sa katungod ug kaalam nga gikinahanglan 
sa pagtino sa maayo ug daotan. Busa ang ilang in- 
dependenteng kahibalo, o sukdanan, sa maayo ug 
daotan dili sama nianang kang Jehova. Sa kasuk- 
wahi, kini maoy nagtultol kanila ngadto sa kaalao- 
tan.--Jer 10:23. 

Diha sa Kristohanon Gregong Kasulatan adunay 
duha ka pulong nga sagad gihubad nga “kahibalo,” 

ang gno'sis ug epi'gno-sis. Kining duha kaamgid 
sa berbo nga gi-no'sko, nga nagkahulogang “mahi- 
balo, makasabot: makaila.” Apan, ang pagkagamit 
niini nga berbo diha sa Bibliya nagpakita nga kini 
mahimong magtumong sa usa ka maayong relas- 
yon tali sa maong persona ug sa usa nga iyang “na- 
ilhan.” (1Co 8:3, 2Ti 2:19) Ang kahibalo (gno'sis) gi- 
pabilhan pag-ayo diha sa Kristohanon Gregong 
Kasulatan. Apan, dili ang tanan nga gitawag sa 
mga tawo nga “kahibalo” angayng tinguhaon, tu- 
ngod kay adunay mga pilosopiya ug mga panglan- 
taw nga “bakak nga gitawag ug “kahibalo.”” (1Ti 
6:20) Ang girekomendar nga kahibalo maoy mahi- 
tungod sa Diyos ug sa iyang mga katuyoan. (2Pe 
1:5) Kini naglangkit ug labaw pa sa pagbaton ug 
mga kamatuoran, nga nabatonan sa daghang ate- 
yista, ang gipasabot dinhi mao ang personal nga 
debosyon kang Jehova ug kang Kristo. (Ju 17:3, 6: 
68, 69) Samtang ang pagkabaton ug kahibalo (im- 
pormasyon lamang) lagmit mosangpot sa pagbati 
nga labaw, ang atong pagkahibalo sa “gugma ni 
Kristo nga nagalabaw sa kahibalo,” nga mao, ang 
pagkahibalo niini nga gugma pinaagig kasinatian 
tungod kay kita personal nga nagsundog sa iyang 
mahigugmaong mga paagi, magbalanse ug mag- 
hatag ug hustong direksiyon sa atong paggamit sa 
bisan unsang kahibalo nga atong nabatonan.---Efe 
3:19. 

Ang epi gnosis, usa ka mas puwersadong porma 
sa gno'sis (epi, nagkahulogang “dugang"”), sagad 
nga masabot pinasukad sa konteksto nga nagkahu- 
logang “eksakto, tukma, o bug-os nga kahibalo.” 
Busa si Pablo misulat bahin sa pipila nga nagtuon 
(nagkuhag kahibalo) “apan dili gayod makadangat 
sa tukmang kahibalo [“tinuod nga kahibalo,” TC 
“personal nga kahibalo,” Ro, “tin-aw, bug-os nga 
kahibalo,” ftn sa Da] sa kamatuoran.” (2Ti 3:6, 7) 
Siya miampo usab nga kadtong anaa sa kongregas- 
yon sa Colosas, kinsa dayag nga may kahibalo sa 
kabubut-on sa Diyos, kay sila nahimong mga Kris- 
tohanon, “mapuno sa tukmang kahibalo sa iyang 
kabubut-on diha sa tanang kaalam ug espirituwal 
nga pagsabot.” (Col 1:9) Ang maong tukmang ka- 
hibalo kinahanglang tinguhaon sa tanang Kristo- 
hanon (Efe 1:15-17: Flp 1:9; 1Ti 2:3, 4), sanglit kini 
mahinungdanon sa pagsul-ob sa “bag-ong pagka- 
tawo” ug sa pagbaton sa kalinaw.---Col 3:10, 2Pe 
1:2. 

Nalangkit nga mga Hiyas. Sagad diha sa 
Bibliya, ang kahibalo nalangkit sa ubang mga hiyas 
sama sa kaalam, pagsabot, katakos sa pag-ila, ug 
katakos sa panghunahuna. (Pr 2:1-6, 10, 11) Ang 
pagkasabot sa pangunang mga kalainan tali niini 
nga mga hiyas makapatin-aw pag-ayo sa daghang 
teksto. Hinuon, angayng ilhon nga kining nalang- 
kit nga orihinal nga mga pulong dili sa tanang hi- 

gayon may parehong katumbas nga Cebuanong 
mga pulong. Ang kahimtang ug ang paggamit sa 
pulong makaapekto sa diwa. Bisan pa niana, may 
pipila ka makaiikag nga mga kalainan nga mo- 
tungha sa dihang tagdon sa usa ang mga paghis- 
got sa Bibliya bahin sa kahibalo, kaalam, pagsabot, 
katakos sa pag-ila, ug katakos sa panghunahuna. 
Kaalam. Ang kaalam mao ang katakos sa pag- 
gamit sa kahibalo, ang maalamong pagpadapat sa 
nakat-onan. Ang usa ka tawo lagmit nga daghag 
kahibalo apan dili makamaong mogamit niini tu- 
ngod sa kawalay kaalam. Gilangkit ni Jesus ang ka- 
alam sa kalamposan pinaagi sa pag-ingon: “Ang 
kaalam mapamatud-ang matarong pinaagi sa mga 
buhat niini.” (Mat 11:19) Si Solomon nangayo ug 
nakadawat gikan sa Diyos dili lamang sa kahibalo 
kondili sa kaalam usab. (2Cr 1:10; 1Ha 4:29-34) Sa 
kaso sa duha ka babaye nga parehong miangkon sa 
samang bata, si Solomon nahibalo sa pagmahal sa 
usa ka inahan sa iyang anak, siya nagpasundayag 
ug kaalam pinaagi sa paggamit sa iyang kahibalo 
sa paghusay sa maong panagbangi. (1Ha 3:16-28) 
“Ang kaalam mao ang pangunang butang,” kay 
kon wala kini ang kahibalo gamay rag kapuslanan. 
(Pr 4:7: 15:2) Si Jehova dagaya sa kahibalo ug kaa- 
lam ug nagatagana niini.--Rom 11:33, San 1:5. 
Pagsabot.. Ang pagsabot mao ang katakos nga 
makita kon sa unsang paagi ang mga bahin o mga 
aspekto sa usa ka butang nalangkit sa usag usa, 
nga makita ang kinatibuk-ang butang ug dili la- 
mang ang usa ka bahin sa usa ka butang. Ang 
Hebreohanong lintunganayng berbo nga bin sa pa- 
nguna nagkahulogang “paglain” o “pag-ila sa kala- 
inan,” ug kini sagad nga gihubad nga “pagsabot” o 
“katakos sa pag-ila.” Kini susama sa Grego nga sy- 
ni'emi. Busa sa Buhat 28:26 (nga nagkutlo sa Isa 6: 
9, 10) ikaingon nga ang mga Hudiyo nakadungog 
apan wala makasabot. Wala nila matugkad kon sa 
unsang paagi ang mga punto o mga ideya nagka- 
takdo aron kini adunay kahulogan alang kanila. 
Ang Proverbio 9: 10, sa pag-ingon nga “ang kahiba- 
lo bahin sa Labing Balaang Usa mao ang pagsabot,” 
nagpakita nga ang tinuod nga pagsabot sa usa ka 
butang naglakip sa pagpabili sa kalangkitan niini 
sa Diyos ug sa iyang mga katuyoan. Tungod kay 
ang usa ka tawo nga may pagsabot makalangkit sa 
bag-ong impormasyon ngadto sa mga butang nga 
iya nang nahibaloan, ikaingon nga “kaniya nga 
adunay pagsabot ang kahibalo masayon lamang.” 
(Pr 14:6) Ang kahibalo ug pagsabot magkauban, ug 
kining duha angay nga tinguhaon.--Pr 2:5, 18:15. 
Katakos sa pag-ila. Ang Hebreohanong pu- 
long nga sagad gihubad nga “katakos sa pag-ila” 
(tevu:nah') kaamgid sa pulong nga binah, nga 
gihubad nga “pagsabot.” Kining duha ka pulong 

makaplagan sa Proverbio 2:3, nga gihubad sa The 
Jewish Publication Society nga: “Kon ikaw magata- 
wag sa pagsabot, ug magapatugbaw sa imong ti- 
ngog alang sa katakos sa pag-ila...” Sama sa pag- 
sabot, ang katakos sa pag-ila naglakip sa pagkakita 
o pagkaila sa mga butang, apan kini nagpasiugda 
sa pagkaila sa lainlaing mga bahin, sa pagtimbang- 
timbang sa usa ka butang pinaagi sa pagtandi nii- 
ni sa uban. Ang usa ka tawo nga naghiusa sa ka- 
hibalo ug sa katakos sa pag-ila magpugong sa 
iyang isulti ug may mabugnaw nga espiritu. (Pr 
17:27) Ang usa nga nakigbatok kang Jehova walay 
katakos sa pag-ila. (Pr 21:30) Pinaagi sa iyang 
Anak, ang Diyos naghatag ug katakos sa pag-ila 
(bug-os nga pagsabot o hait nga salabotan).---2Ti 
2:1, 7, NW, NE. 

Katakos sa panghunahuna. Ang kahibalo 
kaamgid usab sa gihubad usahay nga “katakos 
sa panghunahuna” (Heb., mezim.mah'). Kini nga 
Hebreohanong pulong mahimong gamiton sa dao- 
tan nga diwa (daotang mga ideya, mga laraw, mga 
pamaagi) o sa paborableng diwa (pagkamaalamon, 
kalantip sa salabotan). (Sal 10:2: Pr 1:4) Busa ang 
kaisipan ug mga panghunahuna mahimong ipun- 
ting sa dalayegon, matarong nga katuyoan, o sa 
kasukwahi niini. Pinaagi sa paghatag ug bug-os 
nga pagtagad sa paagi ni Jehova sa pagbuhat ug 
pinaagi sa pagkiling sa igdulungog ngadto sa ta- 
nang lainlaing mga aspekto sa Iyang kabubut-on 
ug mga katuyoan, ang usa ka tawo makaamping sa 
iyang katakos sa panghunahuna, nga magtultol ni- 
ini ngadto sa hustong mga alagianan. (Pr 5:1, 2) 
Ang tukmang paggamit sa katakos sa panghuna- 
huna, nga nahiuyon sa diyosnong kaalam ug kahi- 
balo, magbantay sa usa ka tawo nga dili malit-agan 
sa imoral nga mga panghaylo.--Pr 2:10-12. 

Pasidaan sa Pagbaton ug Kahibalo. Dayag 
nga gihubit ni Solomon ang kahibalo diha sa nega- 
tibong diwa sa dihang siya miingon: “Kay sa kada- 
gaya sa kaalam adunay kadagaya sa kagul-anan, 
mao nga siya nga nagpauswag sa kahibalo nagpa- 
uswag sa kasakit.” (Ecc 1:18) Mopatim-awng kini 
maoy kasukwahi sa kinatibuk-ang panglantaw sa 
kahibalo nga makaplagan sa Bibliya. Apan, si Solo- 
mon dinhi nagpasiugda pag-usab sa kakawangan 
sa tawhanong mga paningkamot diha sa tanang 
butang gawas sa pagtuman sa mga sugo sa Diyos. 
(Ecc 1:13, 14) Busa, ang usa ka tawo mahimong 
magbaton ug kahibalo ug kaalam sa daghang na- 
tad, o siya mahimong magtuon pag-ayo sa usa ka 
linaing natad, ug ang maong kahibalo ug kaalam 
tingali maayo, bisan tuod kini wala sa laktod ma- 
langkit sa gipahayag nga katuyoan sa Diyos. Hinu- 
noa, pinaagi sa maong miuswag nga kahibalo ug 
kaalam ang maong tawo mahimong mas makaam- 

go sa pagkalimitado sa iyang mga kahigayonan sa 
paggamit sa iyang kahibalo ug kaalam tungod sa 
kamubo sa iyang kinabuhi ug tungod sa mga suli- 
ran ug daotang mga kahimtang nga iyang atuba- 
ngon ug pakigbisogan diha sa dili-hingpit nga taw- 
hanong katilingban. Kini makapikal, mopatunghag 
masakit nga kapakyasan. (Itandi ang Rom 8:20-22, 
Ecc 12:13, 14: tan-awa ang ECCLESIASTES.) Sa ingon 
usab, ang kahibalo nga mabatonan pinaagi sa hi- 
labihang kasibot sa daghang basahon, gawas kon 
kini nalambigit ug gigamit sa pagtuman sa mga 
sugo sa Diyos, maoy “makapabudlay sa unod.” 
—Ecc 12:12. 


KAHILADMAN. Sumala sa Greek and En- 
glish Lexicon to the New Testament ni Parkhurst 
(London, 1845, p. 2), ang Gregong a'bys-sos nagka- 
hulogang “hilabihan o grabe ka lawom.” Sumala sa 
Greek-English Lexicon ni Liddell ug Scott (Oxford, 
1968, p. 4), kini nagkahulogang “dili-matugkad, 
walay kinutoban.” Ang Gregong Septuagint kanu- 
nayng naggamit niini sa paghubad sa Hebreoha- 
nong tehohm”' (halawom nga katubigan), sama sa 
makita sa Genesis 1:2; 7:11. 

Ang a'bys:sos makita sa siyam ka beses diha 
sa Kristohanon Gregong Kasulatan, nga pito niini 
anaa sa basahon sa Pinadayag. Gikan sa “kahilad- 
man” nanggula ang simbolikong mga dulon nga 
gipangulohan sa ilang hari nga si Abaddon o Apoll- 
yon, “ang manulonda sa kahiladman.” (Pin 9:1-3, 
11) “Ang mapintas nga mananap" nga nakiggubat 
sa “duha ka saksi” sa Diyos ug nagpatay kanila gi- 
hisgotan usab nga “migula gikan sa kahiladman." 
(Pin 11:3, 7) Ang Pinadayag 20:1-3 naghubit sa 
umaabot nga pagtambog kang Satanas ngadto sa 
kahiladman sulod sa usa ka libo ka tuig, butang 
nga gihangyo sa usa ka lehiyon sa mga demonyo 
kang Jesus nga dili buhaton kanila sa usa niana ka 
higayon.---Luc 8:31. 

Kahulogan Niini Diha sa Kasulatan. 
Angayng matikdan nga ang Gregong Septuagint 
wala mogamit sa a'byssos sa paghubad sa Hebreo- 
hanong she'oh!, ug tungod kay ang espiritung 
mga linalang gitambog ngadto niini, dili haom nga 
limitahan ang kahulogan niini ingong Sheol o Ha- 
des, sanglit kining duha ka pulong tin-awng nagtu- 
mong sa komon nga yutan-ong lubnganan sa ka- 
tawhan. (Job 17:13-16, tan-awa ang HADES; SHEOL.) 
Kini wala magtumong sa “linaw nga kalayo,” sang- 
lit human buhii si Satanas gikan sa kahiladman 
siya gitambog ngadto sa linaw nga kalayo. (Pin 
20:1-3, 7-10) Ang mga pulong ni Pablo sa Roma 
10:7, diin siya naghisgot bahin kang Kristo nga 
didto sa kahiladman, wala usab magsuportar niana 
ug sa ingon nagpakita nga ang kahiladman dili 
sama sa Tartaro.--Tan-awa ang TARTARO. 

Ang Roma 10:6, 7 motabang sa pagpatin-aw sa 
kahulogan sa “kahiladman” sa pag-ingon: “Apan 
ang pagkamatarong nga tungod sa pagtuo nagsul- 
ti niining paagiha: “Ayaw pag-ingon diha sa imong 
kasingkasing, “Kinsa ang mosaka ngadto sa la- 
ngit?” nga mao, aron dad-on si Kristo sa ubos, o, 
“Kinsa ang manaog ngadto sa kahiladman?” nga 
mao, aron dad-on si Kristo sa itaas gikan sa mga 
patay.”” (Itandi ang Deu 30:11-13.) Dayag nga ang 
“kahiladman” dinhi nagtumong sa dapit diin didto 
si Kristo Jesus sa halos tulo ka adlaw ug nga gikan 
nianang dapita siya gibanhaw sa iyang Amahan. 
(Itandi ang Sal 71:19, 20, Mat 12:40.) Ang Pinada- 
yag 20:7 naghisgot sa kahiladman ingong usa ka 
“bilanggoan,” ug dayag nga nahiuyon kini sa nahi- 
tabo kang Jesus sa dihang siya nabilanggo sa bug- 
os nga pagkawalay kalihokan tungod sa kamata- 
yon.--Itandi ang Buh 2:24, 2Sa 22:5, 6: Job 38:16, 
17: Sal 9:13, 107:18, 116:3. 

Labot sa lintunganayng kahulogan nga “dili- 
matugkad” ingong kinaiyahan sa “kahiladman,” 
makaiikag ang giingon sa Encyclopædia of Religion 
and Ethics ni Hastings (1913, Tomo I, p. 54), nga 
nagkomento sa Roma 10:6, 7: “Ang impresyon nga 
gipasabot sa pulong ni Sn. Pablo maoy bahin sa ka- 
lapad sa maong dominyo, ingong usa ka dapit 
nga dili gayod nato arang masuhid.” Gipakita ni 
Pablo ang kalainan sa pagkadili-makab-ot sa “la- 
ngit” ug sa pagkadili-matugkad sa “kahiladman” 
ngadto sa pagkadaling makab-ot sa pagkamata- 
rong tungod sa pagtuo. Ang paggamit ni Pablo sa 
kaamgid nga pulong nga bathos diha sa Roma 
11:33 nag-ilustrar niini: “Oh pagkalawom [bathos] 
sa bahandi ug sa kaalam ug sa kahibalo sa Di- 
yos! Pagkadili-matukib sa iyang mga paghukom ug 
pagkadili-masubay sa iyang mga dalan!” (Tan-awa 
usab ang 1Co 2:10: Efe 3:18, 19.) Busa, nahiuyon sa 
Roma 10:6, 7, ang dapit nga gihawasan sa “kahilad- 
man” dayag nga magpasabot usab sa pagkadili- 
maadtoan niini ni bisan kinsa gawas sa Diyos o sa 
iyang tinudlong manulonda nga may “yawi sa ka- 
hiladman.” (Pin 20:1) Ang Greek-English Lexicon 
ni Liddell ug Scott (p. 4) naghatag sa usa sa mga 
kahulogan sa pulong nga a'bys:sos, “ang haw-ang 
nga walay kinutoban.” 

Ang plural nga porma sa Hebreohanong pulong 
nga metsoh-lah” (o metsu-lah') gihubad nga “da- 
kong kahiladman” diha sa Salmo 88:6 ug sa literal 
nagkahulogang “mga kahiladman.” (Itandi ang Zac 
10:11.) Kini kaamgid sa tsulah, nga nagkahulo- 
gang “halawom nga katubigan. "---Isa 44:27. 


KAHINGAWA. Tan-awa ang KABALAKA, KAHI- 
NGAWA. 


KAHINGPITAN. Tan-awa ang PAGKAHINGPIT, 
KAHINGPITAN. 


KAHOY 


KAHITA NGA SUDLANAG KASULATAN. 
Usa ka medyo gamay nga kahita nga gisudlan ug 
upat ka bahin sa Balaod (Ex 13:1-10, 11-16: Deu 
6:4-9: 11:13-21) ug gisul-ob sa Hudiyong mga lala- 
ki diha sa ilang agtang ug walang bukton. Mayla- 
bot sa batasan sa pagsul-ob sa maong mga kahita, 
o mga pilakterya, ang The Jewish Encyclopedia 
(1976, Tomo X, p. 21) nag-ingon: “Ang mga balaod 
nga naglatid sa pagsul-ob sa mga pilakterya gipa- 
sukad sa mga Rabbi gikan sa upat ka teksto sa Bib- 
liya (Deut. vi. 8, xi. 18, Ex. xiii. 9, 16). Bisan tuod 
kini nga mga teksto literal nga gisabot sa kadagha- 
nang komentarista, .. . ang mga Rabbi nagtuo nga 
ang katibuk-ang balaod lamang ang gipahayag 
diha sa Bibliya, ang pagpadapat ug pagpatin-aw 
niini maoy bug-os nga pinasukad sa tradisyon ug 
pangagpas.” 

Gisaway ni Kristo Jesus ang mga eskriba ug mga 
Pariseo tungod sa 'pagpalapad sa mga kahita nga 
sudlanag kasulatan nga ilang ginasul-ob ingong 
panalipod.” (Mat 23:5) Pinaagi sa pagpadako niini 
nga mga kahita, dayag nga buot nilang ipakita sa 
uban nga sila maoy masiboton kaayo ug masinun- 
danon sa Balaod. Ang mga pulong ni Jesus nagpa- 
ila nga ang relihiyosong mga pangulo nag-isip niini 
nga mga kahita ingong mga panalipod, o mga pa- 
nagang. Ang Gregong pulong nga phytla'kte'ri'on, 
sa pagkatinuod, pangunang nagpasabot sa usa ka 
kampo, kuta, o salipdanan.--Tan-awa ang BuGkos 
SA AGTANG. 


KAHOY [Heb., ets; Gr., den dron]. Ang nagka- 
lainlaing klima sa Palestina ug sa silingang kayuta- 
an mao ang hinungdan sa pagtubo sa lainlaing 
matang sa mga kahoy, gikan sa mga sedro sa Le- 
banon ngadto sa mga palmang datiles sa Jerico ug 
sa mga kahoyng retama sa desyerto. Mga 30 ka la- 
inlaing matang sa mga kahoy ang gihisgotan sa 
Bibliya, ug niini nga publikasyon gihisgotan kini 
ilalom sa partikular nga ngalan sa kahoy. 

Ang pag-ila sa usa ka partikular nga kahoy pina- 
agi sa orihinal nga Hebreohanon o Grego nga pu- 
long niini sagad maoy lisod, ug sa kadaghanan, 
ang pag-ila maoy banabana lamang. Ang maong 
pag-ila nagdepende sa tin-aw nga paghubit niini 
diha sa aktuwal nga rekord sa Bibliya bahin sa mga 
kinaiyahan sa maong kahoy (usahay gipakita pina- 
agi sa kahulogan sa lintunganayng pulong nga gi- 
gikanan sa ngalan sa kahoy) ug pinaagi sa pagtan- 
di niini nga kahubitan uban sa mga kahoy nga 
nailhan karong adlawa nga makaplagan sa kayuta- 
an sa Bibliya, ilabina sa mga rehiyon nga gipaila sa 
teksto sa Bibliya, sa dihang kini gihisgotan. Maka- 
tabang usab ang pagtuon sa kaamgid nga mga pu- 
long (buot ingnon, mga pulong nga nalangkit ug 
naggikan sa mao rang orihinal nga lintunganayng 

pulong o tinubdan) sa ubang pinulongan, sama sa 
Arabiko ug Aramaiko. Sa pipila ka kahimtang mas 
maalamon nga gamiton na lamang ang katumbas 
nga espeling sa ngalan sa kahoy, sama panangli- 
tan, sa kahoyng algum. 

Maingon sa gipunting ni Harold ug Alma Mol- 
denke sa ilang libro nga Plants of the Bible (1952, 
pp. 5, 6), daghang kahoy nga makaplagan karong 
adlawa sa Palestina mahimong wala maglungtad 
nianang dapita sa kapanahonan sa Bibliya, sanglit, 
sama sa gisulti nila, “ang katanoman nausab, ilabi- 
na sa mga rehiyon sama sa Palestina ug Ehipto diin 
ang mga tawo, nga ilado sa hilig niini sa pagdaot 
sa maayong pagkatimbang nga kinaiyahan, aktibo 
kaayo” sulod na sa kaliboan ka tuig. Sila midugang: 
“Daghang tanom nga dagayang mitubo sa Balaang 
Yuta o sa naglibot nga kayutaan sa mga adlaw sa 
Bibliya dili na karon makaplagan didto o kaha nihit 
na kaayo.” Ang ubang mga matang sa kahoy na- 
puo na o mikunhod pag-ayo tungod sa hilabihang 
pagtikad sa yuta o tungod sa pagkapayhag sa kaka- 
hoyan gumikan sa pagsulong sa mga kasundalo- 
han sa Asirya, Babilonya, ug hangtod sa panahon 
sa Roma. (Jer 6:6: Luc 19:43) Ang pagkadaot sa ka- 
kahoyan ug kalasangan mao ang hinungdan sa 
pagkabanlas sa ibabaw nga bahin sa yuta ug mi- 
sangpot sa pagkaumaw ug pagkaawaaw sa dag- 
hang dapit. 

Sukad pa sa adlaw ni Abraham, ang mga kahoy 
gilakip pagtala diha sa kontrata labot sa pagbalhin 
sa katigayonan.---Gen 23:15-18. 

Diha sa Balaod. Sa ulahi si Jehova nga Diyos 
nagdala sa Israel ngadto sa Canaan, usa ka yuta 
nga may “mga kahoy alang sa dagayang pagkaon.” 
Siya misaad sa pagtagana sa gikinahanglang ulan 
kon ang Israel mosunod kaniya, ug iyang gipanga- 
yo nga ang ikanapulong bahin sa mga prutas iga- 
hin aron gamiton sa sangtuwaryo ug sa mga saser- 
dote. (Neh 9:25, Lev 26:3, 4; 27:30) Sa pagsulong sa 
yuta, ang mga Israelinhon gisugo nga dili pamut- 
lon ang nagapamungang mga kahoy sa dihang 
sulngon ang mga siyudad, bisan tuod sa ulahing 
mga siglo ang mga hari sa Juda ug Israel giawtori- 
sahan sa Diyos nga pukanon ang “maayong mga 
kahoy’ sa gingharian sa Moab. Mopatim-aw nga 
ang katarongan niini maoy tungod kay ang Moab 
nahigawas na sa Yutang Saad. Kadto maoy pakig- 
gubat ingong silot batok sa Moab, ug ang gihimo sa 
mga Israelinhon maoy usa ka pagpanalipod batok 
sa pag-alsa o pagpanimalos sa mga Moabihanon. 
(Deu 20:19, 20, 2Ha 3:19, 25; itandi ang Jer 6:6.) Sa 
dihang magtanom ug kahoy, ang tag-iya dili mo- 
kaon sa bunga niini sulod sa unang tulo ka tuig, ug 
sa ikaupat nga tuig ang bunga niini ipahinungod 
aron gamiton sa sangtuwaryo. (Lev 19:23-25, itan- 
di ang Deu 26:2.) Human niana ang tinuig nga 

unang hinog nga mga bunga ipahinungod usab. 
--Neh 10:35-37. 

Mahulagwayong Paggamit. Didto sa tana- 
man sa Eden, ang Diyos migamit ug duha ka 
kahoy alang sa simbolikong mga katuyoan: “ang 
kahoy sa kinabuhi” ug “ang kahoy sa kahibalo sa 
maayo ug sa daotan.” Ang dili pagsunod sa mando 
sa Diyos mahitungod sa kahoy sa kahibalo sa ma- 
ayo ug sa daotan misangpot sa pagkasad-an sa 
tawo.--Gen 2:9, 16, 17: 3:1-24. 

Ang kahulogan sa “kahoy sa kahibalo sa maayo 
ug sa daotan” ug sa pagdili sa pagkaon sa bunga ni- 
ini sagad sayop nga gilantaw ingong maylabot sa 
seksuwal nga relasyon tali sa unang tawhanong 
paris. Kini nga panglantaw maoy sukwahi sa tin- 
aw nga sugo sa Diyos kanila ingong lalaki ug baba- 
ye nga ‘magmabungahon ug magdaghan ug pun- 
on ang yuta. (Gen 1:28) Hinunoa, tungod kay 
naghawas sa “kahibalo sa maayo ug sa daotan” ug 
tungod sa pahayag sa Diyos nga nagbaod sa taw- 
hanong paris sa dili paghilabot niini, ang kahoy na- 
himong usa ka simbolo sa katungod sa Diyos nga 
magtino o magbutang ug mga sukdanan alang sa 
tawo sa kon unsay “maayo” (giuyonan sa Diyos) ug 
kon unsay “daotan” (gihukman sa Diyos). Busa kini 
nahimong usa ka pagsulay sa pagtahod sa tawo sa 
iyang Maglalalang ug sa iyang pagkaandam nga 
magpabilin sulod sa utlanan sa kagawasan nga gi- 
latid sa Diyos, usa ka kagawasan nga dili hagip-ot 
apan naghatag sa kinadak-ang katagbawan sa taw- 
hanong kinabuhi. Busa, ang paglapas sa mga utla- 
nan nga gilatid sa Diyos pinaagi sa pagkaon sa bu- 
nga sa “kahoy sa kahibalo sa maayo ug sa daotan” 
maoy paglapas o pag-alsa batok sa dominyo ug 
awtoridad sa Diyos.---Tan-awa ang PAGKASOBERANO. 

Ang mga kahoy gigamit usab aron ilarawan 
ang mga indibiduwal, mga magmamando, ug mga 
gingharian, sama sa tagna diin ang pagkapukan ni 
Paraon ug sa iyang panon gipakasama sa pagputol 
sa usa ka habog nga sedro (Eze 31), ingon man sa 
tagna ni Daniel mahitungod sa malig-ong kahoy 
nga naglarawan sa pagmando “sa gingharian sa 
mga tawo.” (Dan 4:10-26) Ang tawong matarong 
gipakasama sa usa ka kahoy nga natanom daplin 
sa kasapaan sa tubig (Sal 1:3), nga labong ang mga 
dahon ug nagpadayon sa pagpamunga bisan sa pa- 
nahon sa hulaw.---Jer 17:8. 

Ang saad nga ang mga adlaw sa gipasig-uling 
katawhan sa Diyos mahisama sa mga adlaw sa usa 
ka kahoy (Isa 65:22) nahimong mas makahuloga- 
non tungod kay ang pipila sa mga kahoy sa Pales- 
tina mabuhi sa ginatos, bisan hangtod sa usa ka 
libo ka tuig o kapin pa. Sa panan-awon ni Ezequiel 
ang usa ka suba nga nagaagos gikan sa templo sa 
maong panan-awon may naglumbay nga mabu- 

ngahong mga kahoy nga ang mga dahon ikatam- 
bal, ug ang susamang panan-awon gipakita diha sa 
basahon sa Pinadayag. (Eze 47:7, 12: Pin 22:2, 14) 
Ang ekspresyon nga “kahoy sa kinabuhi” gigamit 
maylabot sa matuod nga kaalam, sa bunga sa ma- 
tarong, sa katumanan sa butang nga gitinguha, ug 
sa pagkakalma sa dila, kini gilangkit usab sa pu- 
rongpurong sa kinabuhi. (Pr 3:18; 11:30, 13:12, 
15:4, Pin 2:7, 10) Ang mga kahoy gilangkit sa ma- 
bungahon, malinawon, ug malipayong mga ka- 
himtang nga misangpot tungod sa paghari ni Jeho- 
va ug sa pagpasig-uli sa iyang katawhan.-- 1Cr 
16:33, Sal 96:12, 148:9; Isa 55:12: Eze 34:27, 36:30. 

Sa pipila sa iyang mga sambingay gigamit ni Je- 
sus ang mga kahoy aron ipasiugda ang pangina- 
hanglan nga magmabungahon diha sa tinuod nga 
pagkamatarong, sama sa gihimo ni Juan nga Tig- 
bawtismo una kaniya. (Mat 3:10, 7:15-20) Sanglit 
niadtong panahona sa Palestina ang mga bunga- 
hoy may buhis, ang walay bunga nga kahoy (nga 
samag patay) maoy pabug-at lamang sa tag-iya 
niini ug, busa, angayng putlon ug laglagon. (Luc 
13:6-9) Sa Judas 12, ang mga tawong imoral nga 
misulod sa Kristohanong kongregasyon gipakasa- 
ma sa mga kahoy nga walay bunga sa panahon sa 
tinghunlak nga kaduha namatay. Ang paghubit 
kanila ingong 'kaduha namatay’ lagmit maoy usa 
ka paagi sa pagpasiugda nga sila bug-os nga patay. 
O kaha kini nagpasabot nga sila patay pinasukad sa 
duha ka panglantaw. Sila (1) walay bunga ug (2) sa 
literal patay na, wala nay kinabuhi. 

Ang Hebreohanong pulong alang sa kahoy giga- 
mit usab maylabot sa estaka o sa poste nga niana 
gibitay ang usa ka tawo. (Gen 40:19: Deu 21:22, 23, 
Jos 8:29; Est 2:23) Sa pagpadapat sa Deuteronomio 
21:23, si apostol Pablo migamit sa Gregong pulong 
nga xy 'lon (kahoy).---Gal 3:13; tan-awa ang EsTAKA 
SA PAGSAKIT, ngalan sa tagsatagsa ka kahoy. 


KAHOYKAHOY [Heb., siach]. Usa ka mubo, 
daghag sanga nga tanom o usa ka pundok sa mga 
tanom. Ang Hebreohanong pulong nga siach ma- 
kaplagan sa upat lamang ka beses, sa Genesis 2:5; 
21:15, Job 30:4, 7. Ang ubang mga kahoy sa rehi- 
yon sa Palestina mahimong tukmang tawgon nga 
mga kahoykahoy, lakip ang mubo nga junipero, 
ang tunokong lotus, ang kahoyng retama; samtang 
ang uban sagad nga susamag dagway ug gidak-on 
sa mga tanom nga daghag sanga, sama sa mga 
kahoyng akasya, mirto, estorake, tamarisko, ug 
sause. 

Sa kamingawan sa Beer-seba, ang nawad-ag 
paglaom nga si Agar nagbutang kang Ismael sa 
ilalom sa usa ka kahoykahoy (Gen 21:15), samtang 
si Job naghubit sa mga tawo nga nagpuyo sa wa- 
lay tubig nga rehiyon ingong “nangutlo ug parat 

nga hilba duol sa kalibonan” o kahoykahoy ug nag- 
tuaw taliwala sa kalibonan.---Job 3014, 7. 

Gituohan nga ang nagdilaab nga tanom nga pi- 
naagi niini ang manulonda ni Jehova nagtawag ug 
nakigsulti kang Moises maoy usa ka matang sa tu- 
nokong tanom (Heb., seneh'). (Ex 3:2-5: Deu 33:16) 
Sa paghisgot niini nga hitabo, ang Kristohanong 
mga magsusulat sa Gregong Kasulatan migamit sa 
Gregong pulong nga batos, nga nagkahulogang 
usa ka sampinit o sa bisan unsang matang sa tuno- 
kong tanom. (Mar 12:26, Luc 20:37, Buh 7:30, 35) 
Sa Grego ang blackberry gitawag ug ba'ton (naggi- 
kan sa ba'tos), ug busa gituohan sa ubang mga lek- 
sikograpo nga ang tunokong tanom (seneh') mao 
ang blackberry nga kahoykahoy (Rubus sanctus), 
nga sagad makaplagan sa tibuok Sirya ug sa ka- 
daghanang dapit sa Palestina. Hinuon, dili kini ma- 
kaplagan nga kinaiyanhong mitubo diha sa Penin- 
sula sa Sinai sa modernong mga panahon. Tungod 
niini ang uban mas nagtuo nga kini maoy usa ka 
matang sa kahoyng akasya, sanglit kining tuno- 
kon, sagad samag kahoykahoy nga mga tanom ko- 
mon kaayo sa tibuok rehiyon sa Sinai. Apan dili 
matino kon unsa gayod kining tanoma. 


KAHUGAWAN. Tan-awa ang HinLo, PAGKA- 
HINLO. 


KAIN [gikan sa lintunganayng pulong nga 
nagkahulogang “patungha: baton; palit]. 

1. Usa ka ngalan nga gigamit sa usa ka panulti- 
hon ni Balaam sa pagtumong sa tribo sa mga 
Kenihanon. (Num 24:22) Kini gihubad nga “mga 
Kenihanon” sa Maghuhukom 4:11.--Tan-awa ang 
KENIHANON. 

2. Usa ka siyudad sa bukirong rehiyon sa Juda. 
(Jos 15:1, 48, 57) Kini gituohan nga mao ang en- 
Nebi Yaqin, mga 6 km (3.5 mi) sa HS sa Hebron. 


KAISIPAN. Tan-awa ang HUNAHUNA, KAISIPAN. 


KAISOG. Ang hiyas sa pagkalig-on, pagka- 
walay-kahadlok, pagkamapangahason. Ang kaisog 
maoy kaatbang sa kahadlok, kakulhanon, ug kata- 
lawan.---Mar 6:49, 50, 2Ti 1:7. 

Ang Hebreohanong berbo nga sagad kaayong 
nagpahayag sa diwa sa pagkamaisogon mao ang 
chazaq' Kini sa panguna nagkahulogang “magma- 
kusganon.” (2Sa 13:28, 2Cr 19:11, Eze 3:14) Kasa- 
garan ang chazaq' gigamit duyog sa 'a:mats, nga 
nagkahulogan usab nga “magmakusganon.” Kining 
duha ka berbo makaplagan diha sa mga ekspres- 
yong “Magmaisogon ug magmakusganon kamo” 
(Jos 10:25) ug “Magmaisogon kamo, ug magmalig- 
on unta ang inyong kasingkasing."”---Sal 31:24. 

Ang ideya sa pagkaluya o pagkahuyang gipaha- 
yag sa Hebreohanong termino nga raphah, nga 

usahay mahimong magkahulogang “mawad-ag ka- 
isog' (Jer 49:24) o “naluya.” (Pr 24:10) Sa dihang gi- 
hubad nga “mahuyhoy,” sama sa prase nga “Hina- 
ot dili mahuyhoy ang imong mga kamot,” kini 
adunay kahulogan nga “mawad-ag kaisog, luya ka- 
ayo sa paglihok.”--Sof 3:16, Isa 13:7; Eze 7:17. 

Sa Grego, ang kahimtang sa pagkawalay-kahad- 
lok o pagkamaisogon gipahayag sa mga berbo nga 
tharre'o (2Co 5:8) ug tharseo. (Mat 9:2) Ang ber- 
bo nga tolma0o gihubad sa lainlaing paagi nga 
“mangahas” (Rom 15:18, Jud 9), “adunay kaisog' 
(Mar 12:34), “nagagawing maisogon” (2Co 11:21), 
nga ang gipasiugda mao ang pagpakita sa kaisog o 
pagkawalay-kahadlok diha sa usa ka buluhaton. 

Ang mga alagad sa Diyos nagkinahanglan kanu- 
nay ug kaisog aron magpabiling matinumanon sa 
Labing Hataas. Busa, sa dihang ang mga Israelin- 
hon andam na sa pagsulod sa Yutang Saad, gisul- 
tihan sila ni Moises: “Magmaisogon ug magmakus- 
ganon kamo,” ug gisubli niya pagsulti ang samang 
pahimangno ngadto sa iyang tinudlong manunu- 
nod nga si Josue. (Deu 31:6, 7) Agig pagpalig-on 
niini nga mga pulong ni Moises, si Jehova mis- 
mo sa ulahi misulti kang Josue, “Magmaisogon ug 
magmakusganon ka... Magmaisogon ka lamang 
ug magmakusganon gayod.” (Jos 1:6, 7, 9) Aron 
matagan-an ug gikinahanglang kaisog, ang nasod 
kinahanglang mamati, magtuon, ug mosunod sa 
balaod ni Jehova. (Deu 31:9-12) Sa susama, aron 
magmaisogon ug magmakusganon, gisultihan si 
Josue nga basahon niya kanunay ang balaod sa 
Diyos ug mag-amping sa pagpadapat niini.---Jos 
1:8. 

Makaplagan sa Kasulatan ang daghang direk- 
tang mga sugo nga magmaisogon ug gipakita usab 
niini kon sa unsang paagi mabatonan kini sa usa ka 
tawo. (Sal 31:24) Ang pagpakig-uban sa mga isig- 
kamagsisimba makatabang ug dako. (Buh 28:15) 
Sa Salmo 27:14 si David mismo nga usa ka tawong 
maisog miingon: “Magmaisogon ka ug lig-ona ang 
imong kasingkasing.” Sa nahaunang mga bersiku- 
lo sa Salmo 27, iyang gipadayag kon unsa ang na- 
katabang kaniya nga magmaisogon: Ang pagsalig 
kang Jehova ingong “salipdanan” sa iyang kinabu- 
hi (ber 1), ang nangaging mga kasinatian kon sa 
unsang paagi nakiglabot si Jehova sa iyang mga 
kaaway (ber 2, 3), ang pagpabili sa templo ni Jeho- 
va sa pagsimba (ber 4), ang pagsalig sa panalipod 
ni Jehova ug sa iyang tabang ug kaluwasan (ber 
5-10), ang padayong pagtudlo sa mga prinsipyo sa 
matarong nga mga dalan sa Diyos (ber 11), ug ang 
mga hiyas nga pagtuo ug paglaom (ber 13, 14). 

Ang Kristohanon nagkinahanglag kaisog aron 
magpabiling dili mahugawan sa mga tinamdan ug 
mga buhat sa kalibotan nga kaaway ni Jehova nga 


1378 


Diyos ug magpabiling matinumanon Kaniya bisan 
pag atubangon ang pagdumot sa kalibotan. Gisul- 
tihan ni Jesu-Kristo ang iyang mga tinun-an: “Sa 
kalibotan kamo adunay kasakitan, apan magmai- 
sogon! Gidaog ko na ang kalibotan.” (Ju 16:33) 
Wala gayod magpadaog ang Anak sa Diyos sa im- 
pluwensiya sa kalibotan, apan iyang gidaog ang ka- 
libotan pinaagi sa iyang pagkalahi gikan niini sa 
tanang paagi. Ang ekselenteng panig-ingnan ni 
Jesu-Kristo ingong usa ka mananaog ug ang sang- 
potanan sa iyang pagkinabuhi nga walay ikasaway 
makahatag sa usa ka tawo sa gikinahanglang kai- 
sog aron mosundog kaniya sa pagpabiling bulag ug 
sa pagkawala mahugawi sa kalibotan.---Ju 17:16. 


KAIWAN. Lagmit usa ka diyos-bituon, tungod 
kay ang ngalang Kaiwan gihisgotan nga katumbas 
sa “bituon sa inyong diyos.” (Am 5:26) Dayag nga 
ang Akadianhong bituon nga kaimanu o kaiwanu 
mao ang gipasabot, sanglit kini makita diha sa 
Akadianhong mga inskripsiyon ingong ngalan ni 
Saturno (usa ka diyos-bituon). Sa Masoretikong 
teksto ang ngalan tinuyong gibutangan ug mga 
marka para sa bokales aron mahimong katumbas 
sa Hebreohanong pulong nga shig-quts” (dulumta- 
nang butang). Sa Gregong Septuagint, ang “Kai- 
wan” gihubad nga Rhaiphan', nga gituohang mao 
ang Ehiptohanong ngalan ni Saturno, ug diha sa 
pagkutlo ni Esteban, sa Buhat 7:43, ang Rhompha' 
makita diha sa Gregong teksto ni Westcott ug Hort. 
--Tan-awa ang ASTROLOGO; REPAN. 


KAKOK [Heb., plural, barburim']. Sa Bibliya, 
kini nga ngalan kas-a lang makita diha sa 1 Hari 4: 
23, diin ang talaan sa inadlaw nga mga tagana sa 
pagkaon sa palasyo ni Solomon naglakip sa “mga 
kakok [barburim].” (JB; NW) Samtang ang ma- 
basa dinhi sa ubang mga bersiyon (KJ, RS) maoy 
“langgam,” ang bar-burim' daw nagtumong sa usa 
ka espesipikong matang sa langgam inay nga usa 
ka komon nga termino lamang. Bisan tuod ang pi- 
pila nagtuo nga kini mao ang kinapon nga sunoy, 
ang himungaan nga guinea, o ang gansa, ang lek- 
sikograpo nga si W. Baumgartner (Hebrdisches und 
Aramdisches Lexikon zum Alten Testament, Lei- 
den, 1967, p. 147) nagtuo nga kini mao ang “ka- 
kok,” ug kini daw gipaila sa Arabikong ngalan sa 
maong langgam nga abu burbur. 

Ang kasagarang kakok (Cuculus canorus) ug 
ang dagkong puntikpuntikon nga kakok (Clamator 
glandarius) pulos moagi sa Palestina sa ilang pag- 
lalin paingon sa amihanan, nga moabot sa sayong 
bahin sa Marso. Ang kakok maoy kasarangan lang 
sa gidak-on, ug kaamgid sa gagmayng banog, nga 
medyo kurbado, hait, ug talinis ang sungo. Kini 
nga langgam sagad may mga bulok nga dili daling 

mamatikdan sama sa pughaw nga abohon o pug- 
haw nga pagkakape ngadto sa pulahong pagkakape 
o itom. Ang tiyan niini maoy sagad puti nga may 
itom nga mga budlis. 

Bisan tuod giisip sa uban nga ang kakok gamay 
ra nga langgam aron mahilakip sa pagkaon ni So- 
lomon, angayng hinumdoman nga bisan ang gihi- 
mulbolan nga mga goryon gibaligya kanhi sa mga 
tiyanggihan sa Tungang Sidlakan. (Mat 10:29) Du- 
gang pa, kini nga mga kakok maoy “pinatambok,” 
ug labot niini ang The American Cyclopaedia nag- 
ingon: “Sa tinghunlak kini maoy tambok ug ki- 
naham nga pagkaon, ampay kini sa mga tawo 
sa kakaraanan, ug ang unod niini gituohan nga 
maayong tambal sa panglawas.”--1883, Tomo V, 
p. 557. 

Ang kakok dili usa ka tigkaon ug patayng hayop 
ug dili usa ka langgam nga mandadagit, apan usa 
ka mahinungdanong langgam nga tigkaon ug mga 
insekto. Kini maoy “mahinlo” sumala sa Balaod ug 
haom nga ilakip sa pagkaon ni Solomon. Bisan tuod 
“ang kakok” gilakip sa King James Version taliwala 
sa mahugaw nga mga langgam, sa Levitico 11:16 
ug sa Deuteronomio 14:15, kini nga hubad (sa Heb- 
reohanong sha chaph) wala na dawata.---Tan-awa 
ang KANAWAY. 


KAKUGI. Ang makanunayon ug malahutayon 
nga pagbuhat, pagkamanggimbuhaton, pagkaku- 
gihan; kasibot. Kini nga termino sagad nga nagpa- 
sabot sa matarong ug mapuslanon nga trabaho. 
Kaatbang kini sa pagkataspokan o pagkawalay- 
buhat. 

Sa Bibliya ang Gregong pulong nga gihubad nga 
“kakugi” mas sagad nga gihubad nga “pagkamati- 
nuoron,” “bug-os nga pagkamatinuoron,” o “tim-os 
nga paningkamot.” Ang kahulogan niini nga pu- 
long usahay gipahayag usab pinaagi sa hubad nga 
“pagdali,” “tulin,” o “buluhaton.” 

Ang mga Kristohanon gitambagan nga dili mag- 
tinaspokan o magmaluya sa pagbuhat ug maayo. Si 
Pablo miingon: “Kami nagtinguha nga ang matag 
usa kaninyo magpakita sa samang kakugi [sa lite- 
ral, “magdali”] aron makabaton sa bug-os nga pag- 
salig sa paglaom hangtod sa kataposan, aron dili 
kamo mahimong tapolan, kondili mahimong mga 
tigsundog kanila nga pinaagi sa pagtuo ug pailob 
nagapanunod sa mga saad.” (Heb 6:11, 12; itandi 
ang Pr 10:4, 12:24; 18:9.) Gisultihan ni Jesu-Kristo 
ang iyang mga tinun-an: “Panlimbasogi ninyo nga 
kusganon ang pagsulod agi sa sigpit nga pultahan, 
tungod kay daghan, sultihan ko kamo, ang ma- 
ninguha sa pagsulod apan dili makahimo.” (Luc 
13:24) Si Pablo mismo maoy usa ka panig-ingnan 
sa maong kusganong pagpanlimbasog. (Col 1:29, 
2 Te 3:7-9) Siyempre, si Jehova ug ang iyang Anak 

mao ang labing maayong mga panig-ingnan sa ka- 
kugi.---Ju 5:17, Isa 40:26. 

Aron sila dili mahimong di-aktibo o dili-mabu- 
ngahon, ang mga Kristohanon kinahanglang “mo- 
amot agig pagsanong [sa mga saad sa Diyos] sa ta- 
nang tim-os nga paningkamot' nga ipuno sa ilang 
pagtuo ang kaligdong, kahibalo, pagpugong-sa- 
kaugalingon, pagkamainantoson, diyosnong pag- 
kamahinalaron, inigsoong pagbati, ug gugma. (2Pe 
1:4-8) Kini nanginahanglag padayon nga pagpaki- 
tag makugihon nga paglahutay (2Ti 2:15: Heb 4: 11) 
ug walay hunong nga pagtagad. (Heb 2:1) Ang da- 
kong bahin sa kusog nga gikinahanglan alang niini 
naggikan sa tabang sa espiritu ni Jehova. Wala nay 
mas kusganong tambag alang sa panginahanglan 
nga magmakugihon kay sa gisulti ni apostol Pab- 
lo: “Ayaw paglangaylangay sa inyong buluhaton. 
Magmainiton sa espiritu. Magpaulipon kang Jeho- 
va"! Kini nga kinahanglanon sa pagkamakugihon 
mapadapat sa tanang ministro (“tumanon nato kini 
nga ministeryo”), apan ilabina niadtong adunay 
mga katungdanan sa pagdumala sa mga tigom ug 
sa mga kalihokan sa kongregasyon, kay “siya nga 
nagadumala, ipabuhat kini kaniya sa bug-os nga 
pagkamatinuoron. ”--Rom 12:7, 8, 11. 

Sa Kristohanong kongregasyon, ang mga kabos 
nga nagadawat ug materyal nga tabang gikan sa 
kongregasyon kinahanglan nga mga kugihan. Ang 
lagda sa Kasulatan mao: “Kon adunay dili buot 
magtrabaho, ayaw usab siya pakan-a.” Ang tam- 
bag alang niadtong wala magtrabaho mao nga sila 
kinahanglang magmapuliki, “nga pinaagi sa pag- 
trabaho nga malinawon sila magakaon sa pagkaon 
nga ilang gihagoan.” (2Te 3:10-12) Ang nag-ang- 
kong Kristohanon nga nagdumili o wala magtaga- 
na sa iyang panimalay “naglimod sa pagtuo ug 
mas daotan pa kay sa tawong walay pagtuo.” (1Ti 
5:8) Bisan ang kabos nga mga babayeng balo, sa 
dili pa ilakip diha sa talaan sa kongregasyon para 
sa regular nga tagana sa materyal nga tabang, ki- 
nahanglang adunay rekord sa Kristohanong kali- 
hokan, nga “makugihong nagsunod sa tanang ma- 
ayong buhat.”--1ITi 5:9, 10. 

Mga Ganti sa Pagkamakugihon. Ang daga- 
yang mga ganti mabatonan sa kugihang tawo ka- 
ron ug sa umaabot. “Ang kamot sa kugihan mao 
ang makapadato.” (Pr 10:4) “Ang kamot sa mga ku- 
gihan mao ang magamando.” (Pr 12:24) Ang ilang 
kalag “patambokon.” (Pr 13:4) Alang sa kugihang 
asawa, ang iyang “mga anak mobangon ug magpa- 
hayag kaniya nga malipayon, ang iyang tag-iya 
mobangon, ug siya magdayeg kaniya.” Labot kani- 
ya, kini ang gipahayag: “Hatagi ninyo siya sa bu- 
nga sa iyang mga kamot, ug padayega kaniya ang 
iyang mga buhat diha sa mga ganghaan.” (Pr 
31:28, 31) Labaw sa tanan, ang espirituwal nga 

mga igsoon ni Kristo gisultihan: “Buhata ang kutob 
sa inyong maarangan aron maseguro ang inyong 
pagkatinawag ug pagkapinili: kay kon kamo mag- 
padayon sa pagbuhat niining mga butanga kamo 
dili gayod mangapakyas. Sa pagkatinuod, sa ingon 
dagayang itagana kaninyo ang pagsulod ngadto sa 
walay kataposang gingharian sa atong Ginoo ug 
Manluluwas nga si Jesu-Kristo. ”---2Pe 1:10, 11. 


KALAG. Ang mga termino sa orihinal nga 
pinulongan (Heb., nepphesh [W5]]: Gr., psy:khe' 
[puxN]) ingon sa pagkagamit sa Kasulatan nagpa- 
kitang ang “kalag” maoy usa ka tawo, usa ka ha- 
yop, o ang kinabuhi nga nabatonan sa tawo o sa 
hayop. 

Ang mga pagsabot nga sagad anaa sa mga hu- 
nahuna sa kadaghanang tawo bahin sa pulong 
nga “kalag” wala mahiuyon sa kahulogan sa Heb- 
reohanon ug Gregong mga pulong ingon sa pag- 
kagamit niini sa inspiradong mga magsusulat sa 
Bibliya. Kini nga kamatuoran padayong giila sa 
kadaghanan. Niadtong 1897, diha sa Journal of 
Biblical Literature (Tomo XVI, p. 30), si Prope- 
sor C. A. Briggs, ingong resulta sa detalyadong 
panukiduki bahin sa paggamit sa pulong nga ne'- 
phesh, miingon: “Ang pulong nga kalag sumala sa 
paggamit niini karong adlawa sagad naghatag ug 
lahi kaayong kahulogan gikan sa WD1 [ne'phesh] 
diha sa Hebreohanon, ug dali rang masayop sa 
pagsabot niini ang dili mabinantayong magbaba- 
sa. 

Dili pa dugay, sa dihang ang The Jewish Publica- 
tion Society of America nagluwat ug usa ka bag- 
ong hubad sa Torah, o ang unang lima ka basahon 
sa Bibliya, ang pangulong editor, si H. M. Orlinsky 
sa Hebrew Union College, nag-ingon nga ang pu- 
long nga “kalag” halos gihanaw na gikan niini nga 
hubad tungod kay, “ang Hebreohanong pulong nga 
gikuwestiyon dinhi mao ang “Nefesh.”” Siya midu- 
gang: “Gisabot sa ubang mga maghuhubad nga 
kini nagkahulogang “kalag, nga dili gayod tukma. 
Wala mag-ingon ang Bibliya nga kita adunay ka- 
lag. Ang 'nefesh” mao ang tawo mismo, ang iyang 
panginahanglan sa pagkaon, ang mismong dugo sa 
iyang kaugatan, ang iyang pagkamao.”---The New 
York Times, Oktubre 12, 1962. 


Unsa ang sinugdanan sa pagtulon-an 
nga ang tawhanong kalag 
dili-makita ug dili-mamatay? 


Ang suliran maoy tungod sa kamatuoran nga 
ang mga kahulogan nga komon nga gilangkit sa 
Cebuanong pulong nga “kalag” pangunang naggi- 
kan, dili sa Hebreohanon o sa Kristohanon Gregong 

Kasulatan, kondili gikan sa karaang Gregong pilo- 
sopiya, nga sa aktuwal maoy pagano nga reli- 
hiyosong panghunahuna. Pananglitan, ang Gre- 
gong pilosopo nga si Plato nagkutlo kang Socrates 
nga nag-ingon: “Ang kalag, . . . kon kini mobiya 
nga lunsay, nga walay bisan unsang dad-on gikan 
sa lawas, . . . mopaingon ngadto sa kon unsay sama 
niini, ngadto sa dili-makita, balaan, dili-mamatay, 
ug maalamon, ug kon kini moabot na didto kini 
magmalipayon, nahigawas sa kasaypanan ug ka- 
buangan ug kahadlok . . . ug sa tanang uban pang 
mga kasakitan sa tawo, ug . . . magkinabuhi diha 
sa kamatuoran hangtod sa kahangtoran uban sa 
mga diyos. ”--Phaedo, 80, D, E; 81, A. 

Sukwahi gayod sa Gregong pagtulon-an bahin 
sa psy-khe” (kalag) ingong abstrakto, dili-mahikap, 
dili-makita, ug dili-mamatay, ang Kasulatan nag- 
pakita nga ang psy:khe” ug ne phesh, nga gigamit 
maylabot sa yutan-ong mga linalang, nagtumong 
nianang adunay lawas, mahikap, makita, ug ma- 
matay. 

Ang New Catholic Encyclopedia nag-ingon: 
“Ang nepes [ne'phesh] maoy usa ka termino nga 
mas lapad ug kahulogan kay sa atong “kalag, nga 
nagpasabot sa kinabuhi (Ex 21.23, Deut 19.21) 
ug sa nagkalainlaing hinungdanong mga timail- 
han nga gipadayag niini: pagginhawa (Gen 35.18, 
Job 41.13[21]), dugo [Gen 9.4: Deut 12.23, Sal 
140(141).8], tinguha (2 Sam 3.21, Prov 23.2). Diha 
sa D[aang] T[ugon], ang kalag wala magkahulo- 
gang usa ka bahin sa tawo apan sa bug-os nga 
tawo---ang tawo ingong usa ka buhing linalang. Sa 
susama, diha sa B[ag-ong] T[ugon] kini nagpasabot 
sa tawhanong kinabuhi: ang kinabuhi sa usa ka in- 
dibiduwal, sa may panimuot nga linalang (Mat 
2.20: 6.25, Luc 12.22-23, 14.26, Ju 10.11, 15, 17; 
13.57).”--1967, Tomo XIII, p. 467. 

Ang Romano Katolikong hubad nga The New 
American Bible, diha sa “Glossary of Biblical The- 
ology Terms" niini (pp. 27, 28), nag-ingon: “Diha sa 
Bag-ong Tugon, ang ‘pagluwas sa kalag sa usa" 
(Mar 8:35) wala magkahulogang luwason ang usa 
ka “espirituwal” nga bahin sa tawo, ingong lahi sa 
iyang ‘lawas’ (sumala sa panghunahuna ni Plato) 
apan ang bug-os nga tawo uban sa pagpasiugda sa 
kamatuoran nga ang tawo maoy buhi, nagtinguha, 
nahigugma ug andam, ubp., dugang pa sa pagka- 
makita ug pagkapisikal.”--Ang edisyon gipatik sa 
P. J. Kenedy Gr Sons, New York, 1970. 

Ang ne'phesh dayag nga naggikan sa lintunga- 
nayng pulong nga nagkahulogang “pagginhawa” 
ug sa literal nga diwa ang nephesh mahimong 
hubaron ingong “usa ka tigginhawa.” Ang Lexi- 
con in Veteris Testamenti Libros ni Koehler ug 
Baumgartner (Leiden, 1958, p. 627) naghubit nii- 

ni ingong: “ang nagaginhawa nga butang, nga 
naghimo sa tawo ug hayop ingong buhing mga li- 
nalang Gen 1, 20, ang kalag (nga lahi ra gayod sa 
gregong pagsabot sa kalag) nga ang kinauyokan 
niini mao ang dugo Gen 9, 4f Lev 17, 11 Deut 12, 
23: (249 X) ... kalag = buhing linalang, indibidu- 
wal, persona.” 

Maylabot sa Gregong pulong nga psy:khe’, ang 
Grego-Iningles nga mga leksikon naghatag sa mga 
kahubitan ingong “kinabuhi,” ug “ang panimuot o 
personalidad ingong sentro sa mga emosyon, mga 
tinguha, ug mga pagbati,” “usa ka buhing linalang,” 
ug ilang gipakita nga bisan sa dili-Biblikanhong 
Gregong mga basahon kini nga termino gigamit 
alang “sa mga hayop.” Siyempre, ang maong mga 
tinubdan, tungod kay kini sa panguna maoy sa kla- 
sikal nga Gregong mga sinulat, naglakip sa ta- 
nang kahulogan nga gihatag sa pagano nga Gre- 
gong mga pilosopo alang niining pulonga, lakip 
nianang “mibiya nga espiritu,” “ang abstrakto ug 
dili-mamatay nga kalag,” “ang espiritu sa uniber- 
so,” ug “ang abstraktong kinaiyahan sa paglihok ug 
sa kinabuhi.” Dayag nga tungod kay ang pipila sa 
paganong mga pilosopo nagtudlo nga ang kalag 
mogula gikan sa lawas inigkamatay, ang termi- 
nong psy-khe” gipadapat usab ngadto sa “alibang- 
bang o anunugba,” mga linalang nga makasinatig 
metamorphosis, ang pagkausab gikan sa pagkau- 
lod ngadto sa pagkapak-an nga linalang.---Greek- 
English Lexicon ni Liddell ug Scott, girebisar ni 
H. Jones, 1968, pp. 2026, 2027: New Greek and En- 
glish Lexicon ni Donnegan, 1836, p. 1404. 

Gipadapat sa karaang Gregong mga magsusulat 
ang psy-khe” diha sa nagkalainlaing mga paagi ug 
dili magkapareho ang ilang paggamit niini, ang 
ilang personal ug relihiyosong mga pilosopiya nag- 
impluwensiya sa ilang paggamit sa termino. Bahin 
kang Plato, kansang pilosopiya gituodhang mao ang 
gigikanan sa kasagarang mga ideya sa Cebuanong 
termino nga “kalag” (ingon sa giila sa kadaghanan), 
kini ang giingon: “Bisan tuod siya naghisgot usa- 
hay sa usa sa [gituohang] tulo ka bahin sa kalag, 
ang “intelihensiya,” nga dili gayod mamatay, sam- 
tang ang laing duha ka bahin mamatay, siya usab 
naghisgot nga daw adunay duha ka kalag diha sa 
usa ka lawas, ang usa dili-mamatay ug balaan, ang 
lain mamatay."--The Evangelical Quarterly, Lon- 
don, 1931, Tomo III, p. 121, “Thoughts on the Tri- 
partite Theory of Human Nature,” ni A. McCaig. 

Tungod niining maong panagkasumpaki sa dili- 
Biblikanhong mga sinulat, mahinungdanon nga 
ang Kasulatan mismo ang pasultihon sa kaugali- 
ngon niini, nga magpakita kon unsa ang gipasabot 
sa inspiradong mga magsusulat sa ilang paggamit 
sa terminong psy:khe, ingon man usab sa ne- 

phesh. Ang nepphesh makita sa 754 ka higayon 
diha sa Masoretikong teksto sa Hebreohanong Ka- 
sulatan, samtang ang psy:khe” makita sa 102 ka hi- 
gayon diha sa teksto ni Westcott ug Hort sa Kris- 
tohanon Gregong Kasulatan, nga sa katibuk-an 
maoy 856 ka higayon. (Tan-awa ang apendise sa 
Rbi8, p. 1573.) Kining kasubsob sa paggamit niini 
nga mga termino magpaposible sa usa ka tin-aw 
nga pagsabot sa kahulogan nga gihatag niini nga 
mga termino ngadto sa mga hunahuna sa inspira- 
dong mga magsusulat sa Bibliya ug sa kahulogan 
nga ihatag sa ilang mga sinulat nganha sa atong 
hunahuna. Ang pagsusi nagpakita nga, bisan tuod 
ang kahulogan niini nga mga termino maoy lapad, 
nga may nagkalainlaing anggulo nga gipasabot, 
taliwala sa mga magsusulat sa Bibliya walay pa- 
nagsumpaki, kalibog, o pagkawalay panagkauyon 
bahin sa kinaiyahan sa tawo, sama sa nahitabo ta- 
liwala sa Gregong mga pilosopo sa gitawag nga 
Klasikal nga Yugto. 

Ang Unang mga Kalag sa Yuta. Ang unang 
mga teksto nga makita ang pulong nga ne phesh 
makaplagan sa Genesis 1:20-23. Sa ikalimang “ad- 
law” sa paglalang ang Diyos miingon: ““Modagsang 
sa mga tubig ang panon sa buhing mga kalag 
[ne'phesh] ug manglupad ang nagalupad nga mga 
linalang ibabaw sa yuta...” Ug gilalang sa Diyos 
ang dagkong linalang sa dagat ug ang matag bu- 
hing kalag [ne phesh] nga nagalihok, nga gipadag- 
sang sa mga tubig sumala sa ilang mga matang, 
ug ang matag pak-an nga nagalupad nga linalang 
sumala sa iyang matang.” Sa susama, sa ikaunom 
nga “adlaw” sa paglalang ang ne'phesh gipadapat 
ngadto sa “anad nga hayop ug nagalihok nga ma- 
nanap ug ihalas nga mananap sa yuta” ingong “bu- 
hing mga kalag. ”--Gen 1:24. 

Human sa paglalang sa tawo, ang instruksiyon 
sa Diyos kaniya naggamit pag-usab sa terminong 
ne'phesh maylabot sa linalang nga mga hayop, “sa 
tanang butang nga nagalihok diha sa yuta nga 
adunay kinabuhi ingong kalag [sa literal, diin adu- 
nay buhing kalag (nephesh)].” (Gen 1:30) Ang 
ubang mga pananglitan diin ang mga hayop gita- 
wag usab niini nga termino makaplagan sa Gene- 
sis 2:19: 9:10-16, Levitico 11:10, 46, 24:18, Numeros 
31:28, Ezequiel 47:9. Angayng matikdan, ang Kris- 
tohanon Gregong Kasulatan nagkapareho sa pag- 
padapat sa Gregong psy-khe” ngadto sa mga hayop, 
sama sa Pinadayag 8:9: 16:3, diin kini gigamit 
maylabot sa mga linalang sa dagat. 

Busa, ang Kasulatan tin-awng nagpakita nga 
ang ne'phesh ug psy:khe’ gigamit sa pagtumong sa 
linalang nga mga hayop nga mas ubos kay sa 
tawo. Ang samang mga termino mapadapat usab 
sa tawo. 

Ang Tawhanong Kalag. Ang sama ra ga- 
yong Hebreohanong prase nga gigamit alang sa li- 
nalang nga mga hayop, nga mao, nephesh chai- 
yah” (buhing kalag), ang gipadapat ngadto kang 
Adan, sa dihang, human nga giumol sa Diyos ang 
tawo gikan sa abog sa yuta ug gihuypan ang mga 
buho sa iyang ilong sa gininhawa sa kinabuhi, “ang 
tawo nahimong buhing kalag.” (Gen 2:7) Ang tawo 
lahi sa linalang nga mga hayop, apan ang maong 
kalainan dili maoy tungod kay ang tawo usa ka 
ne'phesh (kalag) ug ang mga hayop dili. Hinunoa, 
ang rekord nagpakita nga kini maoy tungod kay 
ang tawo lamang ang gilalang “sa larawan sa Di- 
yos.” (Gen 1:26, 27) Siya gilalang nga may moral 
nga mga hiyas nga sama nianang sa Diyos, nga 
may katakos ug kaalam nga labaw pa kaayo kay sa 
mga hayop, busa mahimo niyang ipasakop ang ta- 
nang mas ubos nga mga matang sa buhing mga li- 
nalang. (Gen 1:26, 28) Ang lawas sa tawo mas 
komplikado, ingon man mas daghag gamit kay ni- 
anang sa mga hayop. (Itandi ang 1Co 15:39.) Sa su- 
sama, si Adan nakabaton, apan nawad-an, sa pag- 
laom nga walay kataposang kinabuhi, wala gayod 
kini ipahayag maylabot sa mga linalang nga mas 
ubos kay sa tawo.---Gen 2:15-17: 3:22-24. 

Tinuod nga ang asoy nag-ingon nga 'gihuypan 
sa Diyos ang mga buho sa ilong sa tawo sa ginin- 
hawa [porma sa nesha-mah'] sa kinabuhi, apan 
wala kini ipahayag diha sa asoy labot sa paglalang 
sa mga hayop. Dayag gayod nga ang asoy sa pag- 
lalang sa tawo mas detalyado kay sa paglalang sa 
mga hayop. Dugang pa, ang Genesis 7:21-23, sa 
paghubit sa kalaglagan nga gipahinabo sa Lunop 
batok sa “tanang unod” sa gawas sa arka, nagtala 
sa linalang nga mga hayop uban sa mga tawo ug 
miingon: “Ang tanan nga niana ang gininhawa 
[porma sa nesha-mah'|] sa puwersa sa kinabuhi ak- 
tibo diha sa mga buho sa ilong niini, nga mao, ang 
tanan nga diha sa mamalang yuta, nangamatay.” 
Dayag nga ang gininhawa sa kinabuhi sa linalang 
nga mga hayop naggikan usab sa Maglalalang, si 
Jehova nga Diyos. 

Maingon man usab ang “espiritu” (Heb., ru@ch, 
Gr., pneu'ma), o puwersa sa kinabuhi, sa tawo dili 
lahi kay sa puwersa sa kinabuhi sa mga hayop, 
ingon sa gipakita sa Ecclesiastes 3:19-21, nga nag- 
ingong “silang tanan adunay usa lamang ka espiri- 
tu [weru'ach].” 

Kalag--Usa ka Buhing Linalang. Sumala 
sa nahisgotan na, ang tawo “nahimong buhing ka- 
lag”: busa ang tawo maoy usa ka kalag, wala siya 
magbaton ug usa ka kalag ingong butang nga abs- 
trakto, dili-makita, ug dili-mahikap nga nagpuyo sa 
sulod niya. Gipakita ni apostol Pablo nga ang Kris- 
tohanong pagtulon-an dili lahi sa unang Hebreoha- 
nong pagtulon-an, kay iyang gikutlo ang Genesis 

2:7 sa pag-ingon: “Sa ingon nahisulat kini: 'Ang 
unang tawo nga si Adan nahimong buhing kalag 
[psy:khen” z0'san].”.. . Ang unang tawo gikan sa 
yuta ug hinimo sa abog."--1Co 15:45-47. 

Ang asoy sa Genesis nagpakita nga ang buhing 
kalag mitungha pinaagi sa pagkombinar sa yutan- 
ong lawas ug sa gininhawa sa kinabuhi. Ang eks- 
presyon nga “gininhawa sa puwersa sa kinabuhi [sa 
literal, gininhawa sa espiritu, o aktibong puwersa 
(ru'ach), sa kinabuhi]” (Gen 7:22) nagpaila nga pi- 
naagi sa pagginhawa ug hangin (uban sa oksiheno 
niini) nga ang puwersa sa kinabuhi, o “espiritu,” 
nga anaa sa tanang linalang, tawo ug mga hayop, 
magpadayon. Kini nga puwersa sa kinabuhi ma- 
kaplagan diha sa matag selula sa lawas sa linalang, 
ingon sa gihisgotan ubos sa mga artikulong KINA- 
BUHI, ESPIRITU. 

Sanglit ang terminong nephesh nagtumong sa 
linalang mismo, atong madahom nga makaplagan 
ang normal nga pisikal nga mga pag-obra o mga 
kinaiyahan sa unodnong mga linalang nga nagba- 
ton niini. Mao gayod kini ang kahimtang. Ang 
ne'phesh (kalag) gihisgotan nga mikaon ug unod, 
tambok, dugo, o sa susamang materyal nga mga 
butang (Lev 7:18, 20, 25, 27, 17:10, 12, 15, Deu 
23:24), gigutom o nangandoy ug pagkaon ug ilim- 
non (Deu 12:15, 20, 21: Sal 107:9; Pr 19:15: 27:7: Isa 
29:8: 32:6, Miq 7:1): gipatambok (Pr 11:25): nagpu- 
asa (Sal 35:13): mihikap ug mahugaw nga mga bu- 
tang, sama sa usa ka patayng lawas (Lev 5:2, 7:21, 
17:15, 22:6: Num 19: 13), “gisakmit ingong garanti- 
ya” o 'gidagit” (Deu 24:6, 7): nagbuhat (Lev 23:30), 
narepreskohan pinaagig bugnawng tubig sa di- 
hang gikapoy (Pr 25:25): gipalit (Lev 22:11, Eze 
27:13): gihimong panaad nga halad (Lev 27:2): gi- 
butang sa talikala nga puthaw (Sal 105:18): walay 
tulog (Sal 119:28), ug naghingutas (Jer 15:9). 

Angayng matikdan nga diha sa daghang teks- 
to gihisgotan ang “akong kalag,” “iyang kalag,” 
“imong kalag,” ug uban pa. Tungod kini kay ang 
ne'phesh ug psy:khe” mahimong magkahulogan sa 
kaugalingon mismo ingong usa ka kalag. Nan ang 
diwa sa termino mahimong ikapahayag diha sa Ce- 
buano pinaagi sa paggamit ug personal nga mga 
pronombre. Busa ang Lexicon in Veteris Testamen- 
ti Libros (p. 627) nagpakita nga ang “akong ne- 
phesh” nagkahulogang “ako” (Gen 27:4, 2b: Isa 
1:14), ang “imong ne'phesh” nagkahulogang “ikaw” 
(Gen 27:19, 31, Isa 43:4, 51:23): ang “iyang ne- 
phesh” nagkahulogang “siya” (Num 30:2, 5-12, Isa 
53:10), ug uban pa. 

Ang Gregong termino nga psy-khe” gigamit usab 
sa samang paagi. Ang Vine's Expository Dictio- 
nary of Old and New Testament Words (1981, 
Tomo 4, p. 54) nag-ingon nga mahimo kining ga- 
miton ingong “ang katumbas sa personal nga pro- 

nombre, nga gigamit sa pagpasiugda ug sa pagpa- 
hinabo:--unang persona, Juan 10:24 (kanamo'), 
Heb. 10:38, itandi ang Gen. 12:13, Num. 23:10, 
Huk. 16:30, Sal. 120:2 ('ako'): ikaduhang persona, 
2 Cor. 12:15: Heb. 13:17,” ug uban pa. 

Naghawas sa kinabuhi ingong usa ka lina- 
lang. Ang nephesh ug psy-khe' gigamit usab sa 
pagtumong sa kinabuhi--dili lang ingong usa ka 
abstraktong puwersa o prinsipyo---kondili sa kina- 
buhi ingong usa ka linalang, tawo man o hayop. 

Busa sa dihang si Raquel nanganak kang Ben- 
jamin, ang iyang nephesh (“kalag,” o kinabuhi 
ingong linalang) migula gikan kaniya ug siya na- 
matay. (Gen 35:16-19) Siya wala na magpadayon 
ingong buhing linalang. Sa susama, sa dihang ang 
manalagnang si Elias naghimog milagro maylabot 
sa namatayng anak nga lalaki sa babayeng balo sa 
Zarepta, ang ne phesh (“kalag,” o kinabuhi ingong 
linalang) sa bata mibalik ngadto kaniya ug “siya 
nabuhi,” nahimo na usab nga buhing linalang. 
— 1Ha 17:17-23. 

Tungod kay ang kinabuhi sa linalang suod kaa- 
yong nalangkit ug nagdepende sa dugo (ang giula 
nga dugo naghawas sa kinabuhi sa tawo o linalang 
[Gen 4:10; 2Ha 9:26; Sal 9:12; Isa 26:21]), ang Ka- 
sulatan naghisgot sa ne'phesh (kalag) ingong “anaa 
sa dugo.” (Gen 9:4; Lev 17:11, 14; Deu 12:23) Dayag 
nga dili literal ang gipasabot niini, sanglit ang Ka- 
sulatan naghisgot usab sa ekspresyong “dugo sa in- 
yong mga kalag” (Gen 9:5: itandi ang Jer 2:34) ug 
ang daghang teksto nga nahisgotan na dili maka- 
taronganong ipadapat lamang sa dugo o sa nag- 
sustento-sa-kinabuhi nga mga kinaiyahan niini. 

Ang ne'phesh (kalag) wala gamita maylabot sa 
paglalang sa katanoman sa ikatulong “adlaw” sa 
paglalang (Gen 1:11-13) o human niana, sanglit 
ang katanoman walay dugo. 

Ang mga pananglitan sa paggamit sa Gregong 
psy-khe” nga nagtumong sa “kinabuhi ingong usa 
ka linalang” makaplagan diha sa Mateo 6:25, 10:39, 
16:25, 26; Lucas 12:20, Juan 10:11, 15, 13:37, 38, 
15:13, Buhat 20:10. Sanglit ang mga alagad sa Di- 
yos adunay paglaom sa pagkabanhaw sa dihang 
mamatay, sila adunay paglaom nga mabuhi pag- 
usab ingong “mga kalag,” o buhing mga linalang. 
Tungod niini si Jesus nakaingon nga “si bisan kin- 
sa nga mawad-an sa iyang kalag [sa iyang kinabu- 
hi ingong usa ka linalang] tungod kanako ug sa 
maayong balita magaluwas niini. Sa pagkatinuod, 
unsay kapuslanan sa usa ka tawo nga maangkon 
ang tibuok kalibotan ug mawad-an sa iyang kalag? 
Sa pagkatinuod, unsay ikahatag sa usa ka tawo 
baylo sa iyang kalag?” (Mar 8:35-37) Sa susama, 
siya miingon: “Siya nga magamahal sa iyang ka- 
lag magalaglag niini, apan siya nga magadumot 

sa iyang kalag niining kalibotana magatipig niini 
alang sa kinabuhing walay kataposan.” (Ju 12:25) 
Kini nga mga teksto, ug ang uban pa nga susama 
niini, nagpakita sa hustong pagsabot sa mga pu- 
long ni Jesus sa Mateo 10:28: “Ayaw ninyo kahad- 
loki silang makapatay sa lawas apan dili makapa- 
tay sa kalag, apan hinunoa kahadloki ninyo siya 
nga makalaglag sa kalag ug sa lawas sa Gehenna.” 
Bisan tuod mahimong mapatay sa mga tawo ang 
lawas, dili nila mapatay ang tawo hangtod sa hang- 
tod, basta nga siya nagkinabuhi uyon sa katuyoan 
sa Diyos (itandi ang Luc 20:37, 38) ug ang Di- 
yos makahimo ug makapasig-uli sa maong tawong 
matinumanon balik sa kinabuhi ingong usa ka li- 
nalang pinaagi sa pagkabanhaw. Alang sa mga 
alagad sa Diyos, ang pagkawala sa ilang “kalag,” o 
kinabuhi ingong usa ka linalang, maoy temporaryo 
lamang, dili permanente.---Itandi ang Pin 12:11. 

Mamatay ug malaglag. Sa laing bahin, ang 
Mateo 10:28 nag-ingon nga ang Diyos “makalaglag 
sa kalag [psy-khen'] ug sa lawas sa Gehenna.” Kini 
nagpakita nga ang psy:khe” wala magtumong sa 
usa ka butang nga dili-mamatay o dili-malaglag. 
Sa pagkatinuod, wala gayoy pananglitan diha sa ti- 
buok Kasulatan, sa Hebreohanon ug sa Grego, diin 
ang mga pulong nga nephesh o psy-khe” gihu- 
bit pinaagig mga termino nga dili-mamatay, dili- 
malaglag, dili-mahanaw, walay kamatayon, o su- 
sama niana. (Tan-awa ang PAGKAWALAY-KAMATAYON, 
PAGKADILI-MADUNOTON.) Sa laing bahin, adunay dag- 
han kaayong mga teksto diha sa Hebreohanon ug 
Gregong Kasulatan nga naghisgot sa nephesh o 
psy-khe"” (kalag) ingong may kamatayon ug mama- 
tay (Gen 19:19, 20; Num 23:10, Jos 2:13, 14; Huk 
5:18: 16:16, 30, 1Ha 20:31, 32, Sal 22:29, Eze 18: 
4, 20, Mat 2:20, 26:38, Mar 3:4, Heb 10:39, San 
5:20): ingong himalatyon, 'giputol' o gilaglag (Gen 
17:14: Ex 12:15, Lev 7:20; 23:29; Jos 10:28-39, Sal 
78:50, Eze 13:19, 22:27: Buh 3:23, Pin 8:9, 16:3), pi- 
naagi sa espada (Jos 10:37: Eze 33:6) o kaha sa pag- 
tuok (Job 7:15), o nameligro nga mamatay tungod 
sa pagkalumos (Jon 2:5): ug usab nahiadto sa ga- 
hong o ngadto sa Sheol (Job 33:22, Sal 89:48) o gi- 
luwas gikan didto (Sal 16:10; 30:3, 49:15: Pr 23:14). 

Patay nga kalag. Ang ekspresyon nga ‘nama- 
tay o patay nga kalag” makita usab sa daghang hi- 
gayon, nga nagkahulogan lamang nga “usa ka ta- 
wong patay.”--Lev 19:28: 21:1, 11; 22:4: Num 5:2; 
6:6: Hag 2:13, itandi ang Num 19:11, 13. 

Tinguha. Usahay ang pulong nga nephesh 
gigamit sa paghubit sa tinguha sa indibiduwal, usa 
nga nagtugob kaniya ug dayon nagpalihok kaniya 
sa pagkab-ot sa tumong niini. Pananglitan, ang 
Proverbio 13:2 nag-ingon labot niadtong nagmalu- 
ibon nga “ang ilang kalag mismo maoy kapintasan,' 


KALAGLAGAN 


buot ingnon, nga sila 'nagpatuyang' sa pagbuhat 
ug kapintasan, sa ingon, nagpersonipikar sa kapin- 
tasan. (Itandi ang Gen 34:3, ftn sa Rbi8, Sal 27:12: 
35:25, 41:2.) Ang mini nga mga magbalantay sa 
Israel gitawag nga “mga iro nga hilabihan ang ti- 
nguha sa kalag,” nga walay pagkatagbaw.---Isa 56: 
11, 12; itandi ang Pr 23:1-3, Hab 2:5. 

Pag-alagad Uban sa Bug-os nga Kalag. 
Ang “kalag” pangunang nagkahulogan sa katibuk- 
ang pagkatawo, ingon sa nahisgotan na. Bisan pa 
niana ang pipila ka teksto nag-awhag kanato sa 
pagpangita, paghigugma, ug sa pag-alagad sa Di- 
yos uban 'sa bug-os natong kasingkasing ug sa 
bug-os natong kalag’ (Deu 4:29, 11:13, 18), ug ang 
Deuteronomio 6:5 nag-ingon: “Higugmaon mo si 
Jehova nga imong Diyos sa bug-os mong kasingka- 
sing ug sa bug-os mong kalag ug sa bug-os mong 
kusog.” Si Jesus miingon nga gikinahanglan ang 
pag-alagad uban ang tibuok nga kalag ug kusog 
ug, dugang pa, “uban ang tibuok mong kaisipan." 
(Mar 12:30, Luc 10:27) Ang pangutana motungha 
kon nganong kining ubang mga butang gihisgotan 
man uban sa kalag, sanglit kini naglakip man nii- 
ning tanan. Aron iilustrar ang posibleng kahulo- 
gan: Ang usa ka tawo tingali magbaligya sa iyang 
kaugalingon (sa iyang kalag) aron mahimong uli- 
pon sa laing tawo, sa ingon mahimong kabtangan 
sa iyang tag-iya ug agalon. Apan siya mahimong 
dili moalagad sa iyang agalon uban ang tibuok nga 
kasingkasing, uban ang bug-os nga panukmod ug 
tinguha sa pagpahimuot kaniya, ug busa mahi- 
mong dili niya gamiton ang iyang bug-os nga ku- 
sog o ang iyang bug-os nga katakos sa panghuna- 
huna aron palamboon ang mga intereses sa iyang 
agalon. (Itandi ang Efe 6:5; Col 3:22.) Busa kining 
ubang mga aspekto dayag nga gihisgotan aron 
masentro ang atong pagtagad nganha niini aron 
nga kita dili mapakyas sa paghinumdom ug sa pag- 
tagad niini diha sa atong pag-alagad sa Diyos, nga 
kaniya kita maoy mga sakop, ug sa iyang Anak, 
kansang kinabuhi maoy lukat nga nagpalit kanato. 
Ang “tibuok-kalag” nga pag-alagad sa Diyos nagla- 
kip sa katibuk-ang pagkatawo, nga walay bahin sa 
lawas, paglihok, kapasidad, o tinguha ang nawala. 
--Itandi ang Mat 5:28-30, Luc 21:34-36, Efe 6:6-9, 
Flp 3:19: Col 3:23, 24. 

Ang Kalag ug Espiritu Magkalahi. Ang 
“espiritu” (Heb., ru'ach, Gr., pneu'ma) dili angayng 
pakasaypon nga mao ra ang “kalag” (Heb., ne- 
phesh, Gr., psy:khe'), kay kini nagtumong sa mag- 
kalahing mga butang. Busa, ang Hebreohanon 4:12 
naghisgot sa Pulong sa Diyos ingong “modulot bi- 
san hangtod sa pagbahin sa kalag ug sa espiritu, ug 
sa mga lutahan ug sa ilang uyok.” (Itandi usab ang 
Flp 1:27; 1Te 5:23.) Ingon sa nahisgotan na, ang 
kalag (nephesh, psy-khe') mao ang linalang mis- 

mo. Ang espiritu (ruach, pneu'ma) sa katibuk-an 
nagtumong sa puwersa sa kinabuhi sa buhing lina- 
lang o kalag, bisan tuod nga ang mga termino sa 
orihinal nga pinulongan mahimong adunay lain 
usab nga mga kahulogan. 

Dugang nagpatin-aw sa kalainan tali sa Gre- 
gong psy:khe” ug pneu'ma mao ang gihisgotan ni 
apostol Pablo diha sa iyang unang sulat ngadto 
sa mga taga-Corinto bahin sa pagkabanhaw sa 
mga Kristohanon ngadto sa espirituhanong kina- 
buhi. Dinhi iyang gitandi “kanang pisikal [psy- 
khi:kon”, sa literal, kalagnon]” uban “nianang espi- 
rituhanon [pneu:matikon'|.' Busa, iyang gipakita 
nga ang mga Kristohanon hangtod sa panahon sa 
ilang kamatayon adunay “kalagnon” nga lawas, 
sama sa nabatonan sa unang tawo nga si Adan, 
samtang sa laing bahin, sa ilang pagkabanhaw 
ang maong dinihogang mga Kristohanon makada- 
wat ug espirituhanong lawas sama nianang na- 
dawat sa hinimayang si Jesu-Kristo. (1Co 15:42- 
49) Si Judas mihimog daw kaamgid nga pagtandi 
sa dihang naghisgot sa “mga tawong mananapon 
[psy-khi-koi’, sa literal, kalagnon (nga mga tawo)], 
nga walay espirituwalidad [sa literal, walay espiri- 
tu (pneu'ma)].”--Jud 19. 

Ang Diyos Ingong Nagbaton ug Kalag. Tu- 
ngod sa mga nahisgotan na, mopatim-aw nga ang 
mga teksto diin ang Diyos naghisgot sa “akong ka- 
lag” (Lev 26:11, 30, Sal 24:4, Isa 42:1) maoy lain 
pang pananglitan sa anthropomorphic nga pagga- 
mit, nga mao, ang paggamit ug pisikal ug tawha- 
nong mga hiyas alang sa Diyos aron mas sayon 
ang pagsabot, sama sa dihang ang Diyos gihisgo- 
tan nga adunay mga mata, mga kamot, ug uban 
pa. Pinaagi sa paghisgot sa “akong ne phesh ' tin- 
aw nga ang gipasabot ni Jehova mao ang “akong 
kaugalingon” o ang “akong persona.” “Ang Diyos 
maoy Espiritu [Pneu'ma]|.”--Ju 4:24: tan-awa ang 
JEHOVA (Mga kahubitan sa iyang presensiya). 


KALAGLAGAN. Ang buhat sa paggun-ob, 
pagdaot, o pagpuo. Ang kalaglagan sagad nagpun- 
ting sa pisikal nga kataposan sa usa ka butang o sa 
usa ka buhing linalang. (2Ha 21:3; Jer 18:7: Dan 2: 
12, 14, 18) Kini mahimong magtumong usab sa 
espirituwal nga kadaot.--1Co 3:17, tan-awa ang 
TEMPLO (Ang Dinihogang mga Kristohanon---Usa 
ka Espirituwal nga Templo). 

Ang Hebreohanong pulong nga sagad gihubad 
nga “laglag” mao ang ’avadh’. (Lev 23:30, Sal 21: 
8, 10) Kini adunay pangunang kahulogan nga “ma- 
wala,” o “mahanaw,” ug maoy katumbas sa Gre- 
gong termino nga a-polly:mi. (Ex 10:7: 1Sa 9:20, 
Mar 3:6, 4:38; Luc 15:4) Ang nombre sa 'a-vadh' 
mao ang “avad-dohn', nga nagkahulogang “kalagla- 
gan.” (Job 26:6, ftn sa Rbi8; tan-awa ang ABADDON, 

APOLLYON.) Ang Hebreohanong termino nga cha- 
ram” nagkahulogang “itugyan ngadto sa kalagla- 
gan,” o ipailalom sa sagradong pagdili, nga mao, 
pagdili gikan sa ordinaryo o mapasipalahong pag- 
gamit.---Ex 22:20, ftn sa Rbi8, tan-awa ang GIPAHI- 
NUNGOD NGA BUTANG. 

Usahay, nakita ni Jehova nga kinahanglang ipa- 
hamtang ang paghukom nganha kanilang takos sa 
kalaglagan aron mabayaw ang iyang ngalan ug 
mahuptan ang iyang mga sukdanan sa pagkama- 
tarong. Tungod sa daotang panggawi sa mga tawo 
sa adlaw ni Noe, gipahamtang ni Jehova ang pag- 
hukom nga kalaglagan sa dihang iyang gipahinabo 
ang tibuok-yutang lunop sa paglaglag sa kalibotan 
niadtong panahona. (2Pe 3:5, 6) Sa susama, tungod 
sa “makusog nga tuaw sa pagmulo bahin sa Sodo- 
ma ug sa Gomora’ ug sa "mabug-at nga sala’ niini, 
gilaglag ni Jehova kining maong mga siyudad ug 
ang mga molupyo niini. (Gen 18:20, 19:13, 24, 25) 
Gawas pa sa mga puwersa sa kinaiyahan, gigamit 
usahay ni Jehova ang tawhanong mga hawas aron 
ipatuman ang silot nga kalaglagan. Sa kahimtang 
sa daotang mga nasod sa Canaan, gigamit ni Jeho- 
va ang iyang katawhang Israel ingong pangunang 
mga tigpahamtang sa iyang mahukmanong man- 
d0.--Deu 9:1, 3, 4: 20:15-18. 

Makataronganong laglagon ni Jehova ang tinu- 
yong mga malinapason sa balaod, mga bakakon, 
ug kadtong nagpakitag pagkamabatokon sa iyang 
mga alagad. (Lev 23:30, Sal 5:6; 143:12) Iyang lag- 
lagon ang bakak nga relihiyon ug ang mga idolo ni- 
ini. (Num 33:52, Deu 12:2, 3) Gilaglag gani ni Jeho- 
va ang iyang katawhang Israel sa dihang sila wala 
magmasinugtanon sa iyang pakigsaad.---Deu 8: 19, 
20; 28:63, Jer 31:28. 


Ang tanang tawo ba nga 
gilaglag sa Diyos sa nangaging 
mga panahon magpabiling patay 
hangtod sa kahangtoran? 


Gipakita sa Bibliya nga dili ang tanang kalagla- 
gan walay kataposan. Gipakita kini sa kamatuoran 
nga ang Hebreohanong pulong nga 'avaddohn' 
(kalaglagan) gigamit sa makaduha ingong katum- 
bas sa “Sheol.” (Job 26:6, Pr 15:11) Ang manalagna 
nga si Sofonias naghisgot sa kalaglagan sa Asirya, 
samtang si Ezequiel nag-ingon nga ang mga Asir- 
yanhon manganaog ngadto sa Sheol. (Sof 2:13, Eze 
32:21, 22) Sa dihang naghisgot sa kalaglagan sa 
mga rebeldeng si Datan ug Abiram, si Moises mi- 
sulat nga sila nangahulog “nga buhi ngadto sa 
Sheol.” (Num 16:31, 33) Sanglit ang Sheol sa Bibli- 
ya nagpunting sa komon nga lubnganan sa kataw- 
han nga gikan niana adunay pagkabanhaw, tataw 

nga dili ang tanang kalaglagan---bisan gani ang ta- 
nang kalaglagan pinaagi sa kamot sa Diyos---maoy 
walay kataposan. 

Walay Kataposang Kalaglagan. Wala ipaila 
sa Bibliya nga ang tanang nangamatay pagaban- 
hawon. Gipasabot kini ni Jesus sa dihang siya nag- 
hisgot bahin “niadtong ginaisip nga takos maka- 
baton nianang sistemaha sa mga butang ug sa 
pagkabanhaw gikan sa mga patay. (Luc 20:35) 
Ang posibilidad nga malaglag sa walay kataposan 
ang pipila gipakita usab sa mga pulong ni Jesus 
diha sa Mateo 10:28: “Ayaw ninyo kahadloki silang 
makapatay sa lawas apan dili makapatay sa kalag: 
apan hinunoa kahadloki ninyo siya nga makalaglag 
sa kalag ug sa lawas sa Gehenna.” Labot niining 
tekstoha, ang The New International Dictionary of 
New Testament Theology (giedit ni C. Brown, 1978, 
Tomo 3, p. 304) nag-ingon: “Ang Mat. 10:28 nag- 
tudlo dili sa potensiyal nga imortalidad sa kalag 
kondili sa dili-mausab nga paghukom sa Diyos ba- 
tok sa dili mahinulsolon.” Lain pa, ang Gregong 
prase sa Mateo 10:28 nga gihubad nga “makalaglag 
sa kalag ug sa lawas sa Gehenna” gihatagan ug ka- 
hulogan nga “walay kataposang kamatayon” diha 
sa Greek-English Lexicon of the New Testament ni 
Bauer (girebisar ni F. W. Gingrich ug F. Danker, 
1979, p. 95). Busa, ang pagtugyan ngadto sa Ge- 
henna nagpunting sa bug-os nga kalaglagan nga 
gikan niana wala nay pagkabanhaw pa.---Tan-awa 
ang GEHENNA. 

“Ang Sodoma ug ang Gomora ug ang mga siyu- 
dad palibot kanila . . . gibutang sa atubangan kana- 
to ingong usa ka pasidaang panig-ingnan pinaagi 
sa paghiagom sa hudisyal nga silot sa kalayo nga 
walay kataposan.” (Jud 7) Ang maong silot dayag 
nga mapadapat dili lamang ngadto sa mga siyudad 
mismo kondili sa ilang mga molupyo usab, tungod 
kay ang mga tawo mismo ang nakahimog dakong 
kasal-anan nga mitultol sa ilang pagkapuo. 

Ang posibilidad sa walay kataposang kalaglagan 
maoy usa ka mahinungdanong isyu panahon sa 
kataposan sa sistema sa mga butang. Sa dihang gi- 
sukna si Jesus sa iyang mga tinun-an kon unsa 
'ang ilhanan sa iyang presensiya ug sa kataposan 
sa sistema sa mga butang, iyang gilakip ingong 
bahin sa iyang tubag ang sambingay bahin sa mga 
karnero ug mga kanding. (Mat 24:3, 25:31-46) La- 
bot sa “mga kanding” gitagna nga ang langitnong 
Hari moingon: “Pahawa kamo gikan kanako, ka- 
mong mga tinunglo, ngadto sa kalayo nga walay 
kataposan nga giandam alang sa Yawa ug sa iyang 
mga manulonda,” ug si Jesus midugang, “Kini sila 
mamahawa ngadto sa walay kataposang kalagla- 
gan.” Tin-aw nga ang tinamdan ug mga buhat sa 
pipila ka indibiduwal moresulta sa ilang permanen- 
teng pagkalaglag. 


KALAI 


Bisan pa niana, si Jehova “wala magtinguha nga 
adunay malaglag apan nagtinguha nga ang tanan 
makakab-ot sa paghinulsol.” (2Pe 3:9: itandi ang 
Eze 18:23, 32.) Sa pagkatinuod, gihigugma pag-ayo 
ni Jehova ang katawhan mao nga siya nagtagana 
sa halad lukat sa iyang kaugalingong Anak, si 
Jesu-Kristo. (Ju 3:16, itandi ang San 4:12.) Bisan pa 
niining mahigugmaong tagana, ang kinabag-an 
midumili sa pagsubay sa “dalan padulong sa kina- 
buhi,” apan sila nagpabilin diha sa “dalan padulong 
sa kalaglagan.”--Mat 7:13, 14. 

Ang Bibliya nagpakita nga daghang butang, 
mga indibiduwal, ug mga organisasyon ang lagla- 
gon sa walay kataposan. Si Jesus naghisgot kang 
Judas ingong “anak sa kalaglagan.” (Ju 17:12) Ang 
tinuyong pagbudhi ni Judas sa Anak sa Diyos nag- 
himo kaniyang takos sa walay kataposang kalagla- 
gan. Ingon usab niini ang dangatan niadtong nag- 
pasipala sa balaang espiritu. Sila sad-an sa “walay 
kataposang sala” ug dili mapasaylo “niining siste- 
maha sa mga butang ni nianang sa umaabot.” (Mar 
3:28, 29, Mat 12:32, tan-awa ang PASIPALA.) Ang 
permanenteng kalaglagan nagpaabot usab niad- 
tong mopili nga “dili moila sa Diyos ug niadtong dili 
mosunod sa maayong balita. (2Te 1:8, 9) Ang li- 
nangkob nga apostatang “tawo sa kalapasan” gita- 
wag usab ingong “ang anak sa kalaglagan.” (2Te 
2:3, tan-awa ang TAWO SA KALAPASAN.) Ang paghu- 
kom nga walay kataposang kalaglagan gitino na 
alang kang Satanas, sa iyang mga demonyo, sa 
simbolikong “mapintas nga mananap" ug sa “mini 
nga manalagna,” ug usab sa kamatayon ug sa Ha- 
des. (Mat 25:41, Pin 20:10, 14, 15, 21:8) Kining 
tanan igatambog ngadto “sa linaw nga kalayo,” 
nga mao, sila laglagon sa walay kataposan.---Tan- 
awa ang LINAW NGA KALAYO. 

Ang kalayo gigamit sa kapanahonan sa Bibliya 
ingong ang labing bug-os nga paagi sa paglaglag. 
Busa, gigamit ni Jesus ang kalayo sa pag-ilustrar 
sa bug-os nga kalaglagan sa mga daotan.---Mat 
13:40-42, 49, 50, tan-awa ang KALAYO. 


KALAI. Usa ka saserdote sa mga adlaw sa ha- 
taas nga saserdoteng si Joiakim. Siya mao ang pa- 
ngulo sa balay o banay sa amahan ni Salai.---Neh 
12:12, 20, 26. 


KALAPASAN. Tan-awa ang SALA: Tawo SA 
KALAPASAN. 


KALAYO. Maingon karong adlawa, mao man 
usab sa kapanahonan sa Bibliya ang kalayo hinung- 
danon sa kinabuhi sa tawo. Ang paglunsay, pagsal- 
sal, ug paghulma sa mga metal, paglutog pagkaon 
ug pagpainit sa mga balay, ingon man ang pagtan- 
yag ug mga halad ug ang pagsunog ug insenso, 
maoy lakip sa mga butang nga espesipikong gihis- 
gotan sa Bibliya nga nanginahanglag kalayo. Apan, 

tungod sa pagkamalaglagon sa wala makontrolar 
nga kalayo, gihubit kini ingong usa sa upat ka bu- 
tang nga wala moingon: “Igo na!” (Pr 30:15, 16) Sa 
samang katarongan si Santiago nagtandi sa dila 
ngadto sa usa ka kalayo kon kini gigamit sa sayop 
nga paagi.---San 3:5-8, itandi ang Pr 16:27. 

Ang unang lalaki ug babaye sinati sa kalayo, kay 
sa dihang sila gipapahawa gikan sa tanaman sa 
Eden, gibutang ni Jehova sa S sa tanaman “ang 
mga kerubin ug ang nagdilaab nga sulab sa espa- 
da nga nagpadayon sa pagtuyok.” (Gen 3:24) Si 
Cain ug Abel tingali nagdala sa ilang mga halad 
kang Jehova atubangan sa mga kerubin ug, bisan 
tuod wala hisgoti nga direkta sa Kasulatan, lagmit 
sila migamit ug kalayo sa paghalad niini, o lagmit 
sila nagdahom nga ang kalayo mogula gikan sa 
mga kerubin aron ut-oton ang mga halad. (Gen 4: 
3, 4) Si Tubal-cain, sa pagsalsal sa mga himan nga 
tumbaga ug puthaw, lagmit nga migamit gayod ug 
hilabihan ka init nga kalayo, ilabina nga ang pagtu- 
naw sa puthaw nagkinahanglag temperatura nga 
1535C. (2,795'F.). (Gen 4:22) Human sa Lunop, 
ang mga tisa gipagba “pinaagi sa kalayo,” bisan 
tuod ang uban gipauga lamang sa adlaw. (Gen 
11:3) Tungod kay lisod maghaling ug kalayo niad- 
tong panahona, lagmit nga naandan ang pagdala 
ug kalayo gikan sa usa ka dapit ngadto sa laing da- 
pit.---Gen 22:6, Isa 30:14. 

Nalangkit sa mga Katuyoan sa Diyos. Ang 
manulonda ni Jehova nagpakita kang Moises diha 
sa usa ka dilaab sa kalayo sa nagdilaab nga tuno- 
kong tanom nga wala maut-ot. (Ex 3:2) Sa magabii, 
ang usa ka haligi nga kalayo naggiya sa mga Israe- 
linhon latas sa kamingawan, ug sa ulahi kini nga 
haligi mipahimutang ibabaw sa tabernakulo, nga 
nagpaila sa presensiya ni Jehova. (Ex 13:21, 40:38) 
Sa dihang gihatag ang Balaod ngadto sa Israel, ang 
himaya ni Jehova gipasundayag pinaagig kalayo, 
nga tungod niana ang Bukid sa Sinai miaso.---Ex 
19:18, 24:17. 

Nalangkit sa tabernakulo ug sa templo. 
Ang kalayo nalangkit usab sa pagsimba nga gihimo 
didto sa tabernakulo ug sa ulahi didto sa templo. 
Kada buntag ug taliwala sa duha ka gabii, ang ha- 
taas nga saserdote magsunog ug insenso diha sa 
halaran sa insenso. (Ex 30:7, 8) Ang balaod sa Di- 
yos nagsugo nga ang kalayo diha sa halaran sa ha- 
lad-nga-sinunog pasigaon kanunay. (Lev 6:12, 13) 
Ang tradisyonal nga pagtuo sa mga Hudiyo nga 
ang Diyos maoy milagrosong naghaling ug kalayo 
diha sa halaran, bisan tuod gidawat sa kadagha- 
nan, wala gayod paluyohi sa Kasulatan. Sumala sa 
unang mga instruksiyon ni Jehova kang Moises, 
ang mga anak nga lalaki ni Aaron “maghaling ug 
kalayo sa ibabaw sa halaran ug maghan-ay sa mga 
sugnod ibabaw sa kalayo" una pa ibutang ang ha- 

lad diha sa halaran. (Lev 1:7, 8) Human sa pagpa- 
hiluna sa katungdanan sa Aaronikong pagkasaser- 
dote, ug busa human sa pagtanyag sa mga halad sa 
pagpahiluna sa katungdanan, nga ang kalayo gikan 
kang Jehova, nga lagmit migula gikan sa panganod 
nga anaa ibabaw sa tabernakulo, nag-ut-ot sa ha- 
lad nga diha sa halaran. Tungod niini, ang milagro- 
song kalayo nagpakita, dili aron sa pagsunog sa ka- 
hoy diha sa halaran, kondili aron sa 'pag-ut-ot sa 
halad-nga-sinunog ug sa matambok nga mga ba- 
hin sa ibabaw sa halaran. Siyempre, ang kalayo 
nga niadtong higayona padayong nagsiga diha sa 
halaran lagmit maoy resulta sa panagsagol sa kala- 
yo gikan sa Diyos ug sa kalayo nga diha nang daan 
sa halaran. (Lev 8:14-9:24) Sa susama, ang milag- 
rosong kalayo gikan kang Jehova nag-ut-ot sa mga 
halad human sa pag-ampo ni Solomon sa panahon 
sa pagpahinungod sa templo.--2Cr 7:1; tan-awa 
usab ang Huk 6:21, 1Ha 18:21-39, 1Cr 21:26 alang 
sa ubang mga pananglitan sa paggamit ni Jehova 
sa milagrosong kalayo sa dihang iyang gidawat ang 
mga halad sa iyang mga alagad. 

Mga probisyon sa balaod, ug paggamit nii- 
ni sa pagsilot. Ang Moisesnong Balaod nagdili 
sa paghaling ug kalayo sa panahon sa Igpapahu- 
lay. (Ex 35:3) Sumala sa Balaod, kon ang kalayo 
wala makontrolar ug nagpahinabog dakong sunog 
sa uma sa laing tawo, ang tawo nga nagduslit 
sa kalayo kinahanglang magbayad. (Ex 22:6) Ang 
mga besti o mga gamit nga panit diin ang hampak 
nga sanla mitumaw ug mikaylap kinahanglang pa- 
gasunogon. (Lev 13:53-58) Sa pipila ka paglapas sa 
balaod sa Diyos, ang mga maglalapas batoon hang- 
tod mamatay ug dayon ang ilang mga lawas suno- 
gon sa kalayo. (Lev 20:14: 21:9; Jos 7:15, 25) Kon 
ang usa ka Israelinhong siyudad mag-apostata, ang 
mga molupyo niini pamatyon sa espada, ug ang 
siyudad ug ang mga inagaw gikan niini pagasuno- 
gon sa kalayo.--Deu 13:12-16. 

Sa pagpakiggubat batok sa ilang mga kaaway, gi- 
sunog sa mga Israelinhon ang pipila ka siyudad. 
(Num 31:10, Jos 6:24: 11:11-13) Dugang pa, ang ki- 
nulit nga mga larawan ug ang sagradong mga pos- 
te gipangsunog. (Deu 7:5, 25: 12:3) Sa dihang ang 
mga Israelinhon magkuhag mga inagaw ilang ipa- 
agi ang mga metal diha sa kalayo, sa ingon nag- 
esterilisar niini.--Num 31:22, 23. 

Sa daghang higayon si Jehova migamit ug literal 
nga kalayo sa pagpahamtang sa iyang mga paghu- 
kom batok sa mga mamumuhat ug daotan. (Num 
11:1, 16:35: 2Ha 1:10-12: Jud 7) Sa dihang gilaglag 
sa mga Babilonyanhon ang apostatang Juda ug Je- 
rusalem niadtong 607 W.K.P., ang kasuko ni Jeho- 
va sa mahulagwayong paagi gibubo “sama sa kala- 
yo.” Kini nga kapahayagan sa kasuko inubanan ug 

literal nga kalayo. (2Ha 25:9, Lam 2:3, 4) Si Juan 
nga Tigbawtismo nagpasidaan sa relihiyosong mga 
lider sa iyang adlaw maylabot sa usa ka bawtismo 
sa kalayo, nga midangat sa Jerusalem niadtong 
70 K.P., sa dihang ang Romanhong kasundalohan 
naglaglag sa siyudad ug nagsunog sa templo niini. 
--Mat 3:7-12. 

Gigamit sa mga Magsusupak sa Kabubut-on 
sa Diyos. Ang kalayo gigamit usab sa mga mag- 
susupak sa kabubut-on sa Diyos diha sa ilang mga 
panghulga, mapintas nga mga pagpatay, ug sa 
mga halad. Ang nasukong mga Epraimnon mihul- 
ga kang Jepte: “Ang imong balay among sunogon 
sa kalayo uban kanimo.” Sa susama, ang 30 ka Fi- 
listehanong mga abay nga lalaki ni Samson mihul- 
ga sa pagsunog sa iyang pangasaw-onon ug sa 
balay sa amahan niini kon ang pangasaw-onon ma- 
pakyas sa pagpatug-an kang Samson sa tubag sa 
usa ka tigmo ug dayon magtug-an niini ngadto ka- 
nila. Human buhii ni Samson ang 300 ka irong 
ihalas nga may mga sulo ngadto sa nagbarog nga 
mga uhay sa paganong mga Filistehanon, gisunog 
sa mga Filistehanon ang pangasaw-onon ni Sam- 
son ug ang amahan niini. (Huk 12:1, 14:15, 15:4-6) 
Si Satanas nga Yawa migamit ug kalayo “gikan sa 
langit” ubos sa pagtugot sa Diyos diha sa linaing 
pagsulay kang Job.---Job 1:12, 16. 

Ang mga nasod nga nanimuyo sa Canaan aktu- 
wal nga nagsunog sa ilang mga anak diha sa kala- 
yo ingong halad ngadto sa ilang bakak nga mga di- 
yos. Bisan tuod espesipikong nagsugo si Jehova nga 
dili buhaton kana, nga ang molapas nianang sugoa 
silotan sa kamatayon, ang apostatang mga Israe- 
linhon naghalad sa ilang kaugalingong mga anak 
didto sa Walog sa Hinnom. (Lev 20:2-5, Deu 12:31, 
2Cr 28:1-3, Jer 7:31, 19:5) Apan, ang matinumanon 
nga si Haring Josias nagtapos niining mangilngig 
nga batasan pinaagi sa paghimo sa Topet sa Walog 
sa Hinnom ingong dili angay alang sa pagsimba. 
--2Ha 23:10, tan-awa ang MOLEK. 

Mahulagwayong Paggamit. Ang kalayo o 
ang mga pulong nga may ideya sa pagsunog, 
o pagdilaab, mahulagwayong gilangkit sa gugma 
(Aw 8:6), pangibog (Rom 1:27, 1Co 7:9), kasuko ug 
paghukom (Sof 2:2; Mal 4:1), o sa kusganong emos- 
yon (Luc 24:32: 2Co 11:29). Sa dihang si Jeremias 
buot mohunong sa pagsulti sa pulong ni Jehova, 
iyang gibati nga imposible kini, kay kini nahisamag 
nagdilaab nga kalayo nga natakpan sulod sa iyang 
kabukogan. (Jer 20:9) Ang Kasulatan naghisgot 
kang Jehova ingong nagaut-ot nga kalayo tungod 
sa iyang kahinlo, kaputli, ug sa iyang pagpangayo 
ug bug-os nga pagkamahinalaron, ingon man usab 
tungod kay siya magapuo niadtong nagasupak ka- 
niya. (Deu 4:24, 9:3) Ang iyang kasuko ug kaaligut- 
got nagdilaab sama sa kalayo, ug ang iyang “dila” 

ug pulong maoy sama sa kalayo. (Sal 79:5: 89:46, 
Isa 30:27, Jer 23:29) Dugang pa, si Jehova naghimo 
sa iyang alagad nga mga manulonda ingong naga- 
lamoy nga kalayo, ug pinaagi sa kalayo sa iyang 
kasibot ang “yuta” pagalamyon.--Sal 104:1, 4: Sof 
3:8, tan-awa usab ang Dan 7:9, 10. 

Pagsulay, pagdalisay, paglunsay. “Ang men- 
sahero sa pakigsaad” gitandi sa kalayo sa tigdali- 
say, ang kalayo nga gigamit sa paglunsay sa bula- 
wan ug plata. Busa, ang pagsulay ni Jehova sa 
“mga anak ni Levi” pinaagig kalayo nga himoon sa 
mensahero sa pakigsaad maghinlo kanila. (Mal 3: 
1-3; tan-awa ang PAGDALISAY, TIGDALISAY.) Ang pag- 
sulay pinaagig kalayo magpadayag usab sa kalidad 
sa usa ka butang, ingon sa gipunting ni apostol 
Pablo sa dihang iyang gipasiugda ang kahinungda- 
non sa pagtukod diha kang Jesu-Kristo pinaagig 
dili-masunog nga mga materyales.--1Co 3:10-15. 

Ang kalayo ug asin nalangkit sa mga halad nga 
gitanyag didto sa templo. (Lev 2:9, 13, Eze 43:24) 
Ang asin naghawas sa kagawasan gikan sa pagka- 
dunot ug maoy usa ka simbolo sa malungtarong 
pagkamaunongon, ingon sa makita sa ekspresyon 
nga “pakigsaad sa asin.” (2Cr 13:5) Nan, unsay gi- 
simbolohan sa kalayo? 

Si apostol Pedro naghisgot sa mga pagsulay o 
mga pag-antos ingong “kalayo” nga nagsulay sa 
kalidad sa pagtuo sa Kristohanon. (1Pe 1:6, 7) Sa 
ulahi, iyang gipakasama sa usa ka pagdilaab ang 
pag-antos tungod sa pagkamatarong sa dihang gi- 
sultihan niya ang iyang mga isigka-Kristohanon: 
“Ayaw kamo kahibulong sa pagdilaab taliwala ka- 
ninyo, nga nagakahitabo kaninyo ingon nga pagsu- 
lay, . . . kamo mga mag-aambit sa mga pag-antos 
ni Kristo, aron kamo magmaya ug malipay sa hila- 
bihan usab sa panahon sa pagpadayag sa iyang hi- 
maya.” (1Pe 4:12, 13) Gipakita ni apostol Pablo nga 
ang maong pag-antos tungod sa pagkamatarong 
adunay mapuslanong epekto sa dihang siya mii- 
ngon: “Ang kasakitan magpatungha ug paglahu- 
tay.” (Rom 5:3) Ang usa ka tawo nga matinumanon 
ug malamposong makalatas sa malisod nga 'nagdi- 
laab' nga pagsulay maoy mas kusganon ug mas 
lig-on tungod sa iyang paglahutay.--Buh 14:22, 
Rom 12:12. 

Kalaglagan. Sa kapanahonan sa Bibliya ang 
labing bug-os nga paagi sa paglaglag maoy pinaa- 
gig kalayo. (Jos 6:24, Deu 13:16) Busa si Jesus 
usahay migamit sa termino nga “kalayo” diha sa 
masambingayong paagi aron ipasabot ang bug-os 
nga kalaglagan sa daotan. (Mat 13:40-42, 49, 50, 
itandi ang Isa 66:24, Mat 25:41.) Sa usa ka higayon 
si Jesus nagpasidaan sa iyang mga tinun-an nga 
dili magtugot sa ilang kamot, tiil, o mata nga mag- 
pandol kanila nga tungod niana sila igatambog sa 
Gehenna. Dayon siya miingon: “Ang matag usa ki- 

nahanglang pagaasinan ug kalayo.” Lagmit nga gi- 
pasabot niya nga ang “matag usa” nga nagbuhat sa 
mga butang nga bag-o pa lang niyang gipasi- 
daan pagaasinan ug “kalayo” sa Gehenna, o sa 
walay-kataposang kalaglagan.---Mar 9:43-49: tan- 
awa ang GEHENNA. 

Si Pedro misulat nga “ang mga langit ug ang 
yuta nga naglungtad karon gitagana alang sa kala- 
yo.” Pinasukad sa konteksto ug sa diwa sa ubang 
mga kasulatan, dayag nga kini dili usa ka literal 
nga kalayo kondili nagpasabot sa walay-katapo- 
sang kalaglagan. Maingon nga ang Lunop sa ad- 
law ni Noe wala maglaglag sa literal nga mga la- 
ngit ug yuta, apan sa dili-diyosnong mga tawo 
lamang, mao man usab ang pagpadayag ni Jesu- 
Kristo uban sa iyang gamhanang mga manulonda 
diha sa nagdilaab nga kalayo moresulta sa perma- 
nenteng kalaglagan sa mga dili-diyosnon lamang 
ug sa daotang sistema sa mga butang diin sila 
maoy bahin niini.--2Pe 3:5-7, 10-13, 2Te 1:6-10, 
itandi ang Isa 66:15, 16, 22, 24. 

Ang dugang pang mga pananglitan sa paggamit 
sa kalayo sa paghawas sa walay-kataposang kalag- 
lagan makaplagan sa Pinadayag ug Ezequiel. Dinhi 
niini kita gisultihan nga “ang napulo ka sungay” ug 
“ang mapintas nga mananap” mosumbalik sa Da- 
kong Babilonya ug magsunog kaniya sa kalayo. 
(Pin 17:16, 17) Ang pag-atake ni Gog ug sa iyang 
mga panon batok sa katawhan sa Diyos magpasu- 
ko kang Jehova, ug ang kalayo ug asupre ipaulan 
nganha kanila. Ang nahibiling mga galamiton sa 
gubat sa mga moatake gamiton sa pagdaob sulod 
sa pito ka tuig. (Eze 38:19, 22; 39:6, 9, 10) Sa dihang 
si Satanas pagabuhian sa kataposan sa Usa ka Libo 
ka Tuig nga Paghari ni Kristo, ang mga nasod nga 
morebelde pagalamyon sa kalayo, ug ang Yawa ug 
ang tanang wala mahisulat sa basahon sa kinabu- 
hi igatambog sa linaw nga kalayo, nga naghawas 
sa ikaduhang kamatayon.--Pin 20:7-10, 15, 21:8, 
tan-awa ang HINNOM, WALOG SA: LINAW NGA KALAYO. 


KALBARYO. 


KALENDARYO. Ang kalendaryo maoy usa 
ka hapsay nga sistema sa pagbahin sa panahon 
ngadto sa mga tuig, mga bulan, mga semana, ug 
mga adlaw. Dugay na sa wala pa lalanga ang tawo, 
gitagana sa Diyos ang pasukaranan sa pagsukod sa 
panahon. Ang Genesis 1:14, 15 nag-ingon kanato 
nga ang usa sa mga katuyoan sa “mga banwag 
diha sa hawan sa mga langit” mao nga kini magsil- 
bing ilhanan alang sa “mga panahon ug alang sa 
mga adlaw ug sa mga tuig.” Ang solar nga adlaw, 
ang solar nga tuig, ug ang lunar nga bulan maoy 
kinaiyanhong mga pagbahin sa panahon, nga ang 
tagsatagsa gigiyahan pinaagi sa adlaw-adlaw nga 
pagtuyok sa yuta diha sa ehe o axis niini, sa tinuig 


Tan-awa ang GOLGOTHA. 

nga pagtuyok niini libot sa adlaw, ug sa binulan nga 
siklo sa bulan may kalangkitan sa yuta ug sa adlaw. 
Sa laing bahin, ang pagbahin sa panahon ngadto sa 
mga semana ug ang pagbahin sa adlaw ngadto sa 
mga oras maoy minugna sa tawo. 

Sukad sa unang tawo nga si Adan, ang panahon 
gisukod pinaagi sa mga tuig. Busa, si Adan maoy 
“usa ka gatos ug katloan ka tuig” ang pangedaron 
sa dihang siya nanganak kang Set.---Gen 5:3. 

Ang pagbahin sa panahon ngadto sa mga bulan 
gisugdan usab sa paggamit. Sa panahon sa Lunop 
atong makita nga ang panahon gibahin ngadto sa 
mga bulan nga gilangkoban ug 30 ka adlaw, sang- 
lit ang yugto nga 5 ka bulan gipakita nga katumbas 
sa 150 ka adlaw. (Gen 7:11, 24, 8:3, 4) Ang samang 
rekord nagpakita usab nga gibahin ni Noe ang tuig 
sa 12 ka bulan.---Tan-awa ang TUIG. 

Ang pito-ka-adlaw nga yugto gihisgotan niining 
panahona ug lagmit nga kanunay nang gigamit su- 
kad pa sa unang bahin sa tawhanong kasaysayan. 
(Gen 7:4, 10; 8:10, 12) Apan, walay ebidensiya nga 
dihay senemanang Igpapahulay nga gisugo sa Di- 
yos nga tumanon sa tawo hangtod nga gihatag ang 
tatawng mga instruksiyon sa Diyos ngadto sa Isra- 
el human sa ilang Pagpanggula gikan sa Ehipto. 
--Tan-awa ang SEMANA. 

Naugmad kanhi sa mga tawo ang lainlaing mga 
sistema sa kalendaryo, ug may pipila nga pa- 
dayong gigamit karong adlawa. Sa panguna, ang 
unang mga kalendaryo maoy lunar nga mga kalen- 
daryo, sa ato pa, ang mga bulan sa tuig giihap pi- 
naagi sa kompletong mga siklo sa bulan, sama pa- 
nanglitan, gikan sa usa ka bag-ong bulan ngadto sa 
sunod nga bag-ong bulan. Sa aberids, ang maong 
yugto mokabat ug 29 ka adlaw, 12 ka oras, ug 
44 minutos. Ang mga bulan kasagarang giihap nga 
29 o 30 ka adlaw, apan sa rekord sa Bibliya ang 
terminong “bulan” kasagarang nagkahulogan nga 
30 ka adlaw.---Itandi ang Deu 21:13, 34:8, usab ang 
Pin 11:2, 3. 

Ang usa ka tuig nga may 12 ka lunar nga bulan 
mas mubo ug mga 11 ka adlaw kay sa solar nga 
tuig nga may 36574 ka adlaw. Sanglit gipasukad sa 
solar nga tuig ang pagbalik sa mga yugto sa pana- 
hon, kinahanglang ipasibo ang kalendaryo ngadto 
niining solar nga tuig, ug ingong resulta namugna 
ang gitawag nga lunisolar o bound solar nga mga 
tuig--buot ingnon, mga tuig diin ang mga bulan 
maoy lunar apan ang mga tuig maoy solar. Kini gi- 
himo pinaagi sa pagdugang ug pipila ka adlaw ma- 
tag tuig o dugang bulan panahon sa partikular nga 
mga tuig aron mahulipan ang kulang sa 12 ka lu- 
nar nga mga bulan. 

Hebreohanong Kalendaryo. Ang mga Israe- 
linhon migamit ug lunisolar o bound solar nga ka- 
lendaryo. Dayag kini sanglit giestablisar ni Jehova 

nga Diyos ang sinugdanan sa ilang sagradong tuig 
sa bulan sa Abib panahon sa tingpamulak ug gitak- 
da ang pagsaulog sa pipila ka pista sa tinong mga 
petsa, mga kapistahan nga nalangkit sa mga pana- 
hon sa pagpangani. Aron kini nga mga petsa mosi- 
bo sa partikular nga mga pagpangani, kinahang- 
lang adunay usa ka sistema sa kalendaryo nga 
mosibo sa mga yugto sa panahon pinaagi sa pagba- 
lanse sa diperensiya tali sa lunar ug sa solar nga 
katuigan.--Ex 12:1-14, 23:15, 16; Lev 23:4-16. 

Wala ipakita sa Bibliya kon unsa nga metodo ang 
orihinal nga gigamit sa pagtino kon kanus-a isal-ot 
ang dugang nga mga adlaw o dugang nga bulan. 
Apan makataronganon nga ang equinox sa tingpa- 
mulak o sa tinghunlak maoy giya sa pagtino kon 
ang mga yugto sa panahon nagkulang aron ipasi- 
bo ang kalendaryo. Bisan tuod wala hisgoti nga es- 
pesipiko diha sa Bibliya, ang ika-13 nga bulan nga 
idugang sa mga Israelinhon aron mahimo kini 
nga pagpasibo gitawag, sa kapanahonan human 
sa pagkadestiyero, nga Veadar, o ang ikaduhang 
Adar. 

Wala kitay makitang rekord sa usa ka tino o 
sumbanan nga Hudiyohanong kalendaryo una pa 
sa ikaupat nga siglo sa atong Komong Panahon 
(mga 359 K.P.), sa dihang si Hillel II naglatid nga 
ang mga leap year nga may 13 ka bulan mao ang 
ika-3, ika-6, ika-8, ika-11, ika-14, ika-17, ug ika-19 
nga tuig sa matag 19 ka tuig. Ang maong 19-ka- 
tuig nga siklo kasagarang gitawag nga Metoni- 
kong siklo, nga naggikan sa ngalan sa Gregong 
matematisyan nga si Meton (sa ikalimang siglo 
W.K.P.), bisan tuod nga adunay ebidensiya usab 
nga ang maong siklo natino na sa mga Babilonyan- 
hon una pa kaniya. (Tan-awa ang Babylonian Chro- 
nology, 626 B.C.- A.D. 75, sinulat ni R. A. Parker ug 
W. H. Dubberstein, 1971, pp. 1, 3, 6.) Gipatin-aw 
niini nga siklo nga sa matag 19 ka tuig ang bag-o 
ug takdol nga mga bulan mahitabo pag-usab sa sa- 
mang mga adlaw sa solar nga tuig. 

Ang Hudiyohanong mga bulan magsugod gikan 
sa usa ka bag-ong bulan ngadto sa sunod nga bag- 
ong bulan. (Isa 66:23) Busa, ang usa ka Hebreoha- 
nong pulong, ang cho dhesh, nga gihubad nga “bu- 
lan” (Gen 7:11) o “bag-ong bulan” (1Sa 20:27), 
maoy kaamgid sa cha-dhash', nga nagkahulogang 
“bag-o.” Ang laing pulong alang sa bulan, ang ye- 
rach, gihubad nga “lunar nga bulan.” (1Ha 6:38) Sa 
ulahing mga yugto, gigamit ang kalayo nga mga 
timaan o kaha gipadala ang mga mensahero aron 
ipahibalo sa katawhan ang pagsugod sa bag-ong 
bulan. 

Sa Bibliya ang tagsatagsa ka bulan sagad nga gi- 
paila lamang kon ikapila kini nga bulan sa tuig, gi- 
kan sa una hangtod sa ika-12 nga bulan. (Jos 4:19: 

Num 9:11, 2Cr 15:10, Jer 52:6, Num 33:38, Eze 8:1, 
Lev 16:29, 1Ha 12:32, Esd 10:9, 2Ha 25:1: Deu 1:3, 
Jer 52:31) Upat lamang ka bulan ang ginganlan sa 
wala pa ang pagkadestiyero didto sa Babilonya, nga 
mao, ang Abib, ang unang bulan (Ex 13:4): Ziv, 
ang ikaduha (1Ha 6:37): Etanim, ang ikapito (1Ha 
8:2), ug ang Bul, ang ikawalo (1Ha 6:38). Ang 
mga kahulogan niini nga mga ngalan maoy suma- 
la sa yugto sa panahon, sa ingon naghatag ug 
dugang pamatuod sa usa ka lunisolar nga tuig. 
--Tan-awa ang tagsatagsa ka bulan sumala sa 
ilang ngalan. 

Sa kapanahonan human sa pagkadestiyero ang 
mga ngalan sa mga bulan nga gigamit sa Babilon- 
ya gigamit usab sa mga Israelinhon, ug pito niini 
ang gihisgotan: Nisan, ang unang bulan, nga gipu- 
li sa Abib (Est 3:7): Sivan, ang ika-3 nga bulan (Est 
8:9): Elul, ang ika-6 (Neh 6:15): Kislev, ang ika-9 
(Zac 7:1): Tebet, ang ika-10 (Est 2:16): Sebat, ang 
ika-11 (Zac 1:7), ug Adar, ang ika-12 (Esd 6:15). 

Ang mga ngalan sa uban pang lima ka bulan hu- 
man sa pagkadestiyero makita diha sa Hudiyoha- 

nong Talmud ug sa ubang mga sinulat. Mao kini 
ang Iyyar, ang ika-2 nga bulan, Tamuz, ang ika-4, 
Ab, ang ika-5, Tisri, ang ika-7, ug ang Hesvan, ang 
ika-8. Ang ika-13 nga bulan nga isal-ot sa popana- 
hon ginganlan ug Veadar, o ang ikaduhang Adar. 

Sa ulahi gitino ang espesipikong gidaghanon sa 
mga adlaw sa kadaghanan sa mga bulan. Ang Ni- 
san (Abib), Sivan, Ab, Tisri (Etanim), ug ang Sebat 
kanunayng adunay 30 ka adlaw ang matag usa, 
ang Iyyar (Ziv), Tamuz, Elul, ug ang Tebet kanu- 
nayng adunay 29 ka adlaw ang matag usa. Apan, 
ang Hesvan (Bul), Kislev, ug ang Adar mahimong 
adunay 29 o kaha 30 ka adlaw. Ang pag-usab-usab 
sa gidaghanon sa mga adlaw niining tulo ka bulan 
nakatabang sa paghimog hinungdanong mga pag- 
pasibo sa lunar nga kalendaryo ug nakatabang 
usab aron dili matunong ang pipila ka kapistahan 
diha sa mga adlaw nga giisip nga gidili sa ulahing 
Hudiyong relihiyosong mga pangulo. 

Sumala sa sugo sa Diyos panahon sa Pagpanggu- 
la (Ex 12:2, 13:4), ang sagradong tuig magsugod sa 
tingpamulak sa bulan sa Abib (o Nisan). Bisan pa 


Mga Bulan sa Kalendaryo sa Bibliya 


Ang Hudiyohanong mga bulan magsugod sa bag-ong bulan ngadto sa sunod nga 
bag-ong bulan. (Isa 66:23) Ang Hebreohanong pulong nga cho dhesh, “bulan” 
(Gen 7:11), naggikan sa lintunganayng pulong nga nagkahulogang “bag-o,” 
samtang ang laing pulong alang sa bulan, ang yerach, nagkahulogang “yugto 


nga usa ka bulan.” 


BULAN PANAHON 
Sagrado Sekular 
Una ika-7 Modako ang Jordan tungod sa ulan, 
matunaw ang niyebe 
ika-2 ika-8 878 Magsugod ang ting-init. Sagad hayag ang 
kalangitan 
ika-3 ika-9 8 Ting-init. Maayo ang panahon 
ika-4 ika-10 Mosamot ang kainit. Baga ang yamog 
diha sa mga dapit 
ika-5 ika-11 Kinagrabehan ang kainit 
ika-6 ika-12 Magpadayon ang kainit 
ika-7 Una Matapos ang ting-init. Mosugod 
ang sayong mga pag-ulan 
ika-8 ika-2 Mga pagtaligsik 
ika-9 ika-3 Mokusog ang pag-ulan. Tun-og. 
May niyebe sa bukid 
ika-10 ika-4 Kinagrabehan ang katugnaw. Ting-ulan. 
May niyebe sa bukid 
ika-11 ika-5 Mokunhod ang kabugnaw sa panahon. 
Magpadayon ang ulan 
ika-12 ika-6  Kanunayng modalugdog ug 
moulan ug yelo 
ika-13 

Pag-ani sa lino. Magsugod ang pag-ani 
sa sebada 
Pag-ani sa sebada. Pag-ani sa trigo 
sa ubos nga mga dapit 
Pag-ani sa trigo. Sayong mga igos. May pipila 
ka mansanas 
Sayong mga ubas. Mga tanom malaya ug 
ang mga tuboran momala 
Magsugod ang pag-ani sa ubas 
Pag-ani sa mga datiles ug sa mga igos sa ting-init 
Matapos ang pagpangani. Magsugod 
ang pagdaro 
Pagpugas sa trigo ug sa sebada. Pag-ani sa olibo 
Motubo ang mga sagbot 


Moberde ang kapatagan. Manubo ang 
mga tanom nga lugas, mga bulak 

Mamulak ang mga kahoyng almendras. Mamutot 
ang mga kahoyng igos 

Mamulak ang mga kahoyng algaroba. Pag-ani sa 
sitros nga mga prutas 


Ang usa ka intercalary o isal-ot nga bulan idugang sa pito ka higayon sulod sa 19 ka tuig, nga sagad 
gitawag ingong ikaduhang Adar (Veadar) 


Sinugdanan sa 
sagradong tuig 
14 Paskuwa 


15-21 Tinapay nga Walay Igpapatubo 
N E AD A R 16 Paghalad sa unang mga bunga 
14 Ulahing Paskuwa 
(Num 9:10-13) 
pRa NIS A 

marso AI 
45, 

EN 


14, 15 Purim 


6 Pista sa 
mga Semana 
(Pentekostes) 


Una 


3HANaIASIG 


Kahayopan 
Magpalabay 
sa Tingtugnaw 


Ika-5 Prutas sa 


i Ting-init 
Ika-7 Ika-6 
Pagdaro Datiles, Ubas, 
Igos 
SEPTIYEMBRE 


Pista sa 
Pagpahinungod 


Sinugdanan sa 

sekular nga tuig 

1 Pagbudyong sa trompeta 

10 Adlaw sa Pagtabon-sa-Sala 

15-21 Pista sa mga Balongbalong o sa 
Pagpanghipos sa mga Abot 

22 Solemneng panagkatigom 

niana, ang rekord sa Bibliya nagpakita nga una pa 
niini ang mga Israelinhon nag-ihap na sa tuig gi- 
kan sa tinghunlak hangtod sa sunod nga tinghun- 
lak. Giila sa Diyos kini nga kahikayan mao nga gi- 
gamit sa iyang katawhan ang duha ka sistema, 
usa ka sagrado ug usa ka sekular o agrikultural 
nga kalendaryo. (Ex 23:16, 34:22, Lev 23:34, Deu 
16:13) Sa kapanahonan human sa pagkadestiyero, 
ang Tisri 1, sa ulahing katunga sa tuig, nagtimaan 
sa pagsugod sa sekular nga tuig, ug ang Hudiyoha- 
nong Bag-ong Tuig, o Rosh Hashanah (ulo sa tuig), 
gisaulog gihapon sa maong petsa. 

Niadtong 1908 ang bugtong kaamgid sa karaang 
sinulat nga Hebreohanong kalendaryo nakaplagan 
sa dapit sa Gezer, ug gituohan nga kini maoy su- 
kad pa sa ikanapulong siglo W.K.P. Kini maoy usa 
ka agrikultural nga kalendaryo ug naghubit sa ag- 
rikultural nga buluhaton nga nagsugod sa ting- 
hunlak. Sa mubo, gihubit niini ang tagduha ka 
bulan nga pagtigom, pagpugas, ug pagpatubo pa- 
nahon sa tingpamulak, nga sundan sa tagsa ka bu- 
lan nga pag-ibot sa tanom nga lino, pag-ani sa se- 
bada, ug sa katibuk-ang pagpangani, dayon sa 
duha ka bulan nga pagpul-ong sa mga paras ug, sa 
kataposan, sa usa ka bulan nga pagpamupo sa mga 
bunga sa ting-init.--Lev 26:5. 

Ang tsart nga kauban niini nga artikulo (p. 1391) 
nagpakita sa mga bulan sa sagrado ug sekular nga 
mga kalendaryo ug usab sa ilang gibanabanang 
katumbas nga mga bulan sa atong presenteng ka- 
lendaryo. 

Ang subsob nga paghisgot diha sa mga asoy sa 
Ebanghelyo ug sa basahon sa Mga Buhat sa nagka- 
lainlaing kapistahan nagpakita nga ang Hudiyoha- 
nong kalendaryo padayong gisunod sa mga Hudi- 
yo sa panahon ni Jesus ug sa mga apostoles. Kini 
nga mga kapistahan nagsilbing giya sa pagtino sa 
panahon nga nalangkit sa Biblikanhong mga pang- 
hitabo sa maong adlaw.---Mat 26:2, Mar 14:1: Luc 
22:1; Ju 2:13, 23: 5:1; 6:4; 7:2, 37: 10:22, 11:55, Buh 
2:1: 12:3, 4: 20:6, 16, 27:9. 

Angayng hinumdoman nga ang mga Kristoha- 
non wala mailalom sa bisan unsang sagrado o reli- 
hiyosong kalendaryo nga nagtakda ug tinong bala- 
ang mga adlaw o kapistahan, usa ka punto nga 
tin-awng gihisgotan ni apostol Pablo diha sa Gala- 
cia 4:9-11 ug Colosas 2:16, 17. Ang usa ka okasyon 
nga kinahanglan nilang saulogon matag tuig, ang 
Panihapon sa Ginoo, sa panahon sa Paskuwa, gipa- 
sukad sa lunar nga kalendaryo.---Mat 26:2, 26-29, 
1Co 11:23-26, tan-awa ang PANIHAPON SA GINOO. 

Julian ug Gregorian nga mga Kalendaryo. 
Sa tuig 46 W.K.P., si Julio Cesar nagpakanaog ug 
usa ka sugo nga nag-usab sa Romanhong kalen- 
daryo gikan sa lunar ngadto sa solar nga tuig. Ki- 

ning Julian nga kalendaryo, nga pinasukad sa mga 
kalkulasyon sa Gregong astronomo nga si Sosige- 
nes, adunay 12 ka bulan nga lainlaig gitas-on ug 
usa ka regular nga tuig nga may 365 ka adlaw nga 
magsugod sa Enero 1. Gisugdan usab niini ang 
paggamit sa mga leap year pinaagi sa pagdugang 
ug usa ka adlaw sa matag upat ka tuig, aron ma- 
bug-os ang gitas-on sa tropikal nga tuig nga halos 
36571 ka adlaw. 

Ang Julian nga kalendaryo sa pagkatinuod mas 
taas ug 11 minutos ug 14 segundos kay sa tinuod 
nga solar nga tuig. Busa, sa ika-16 nga siglo kini 
nga diperensiya mikabat nag napulo ka bug-os nga 
adlaw. Niadtong 1582 K.P., si Papa Gregorio XIII 
mihimog gamayng rebisyon sa Julian nga kalen- 
daryo, diin ang mga leap year sa matag upat ka 
tuig gipabilin apan may eksepsiyon nga kadto la- 
mang mga century year (pananglitan, tuig nga 
1600 o 2000) nga puwedeng bahinon sa 400 ang 
pagaisipon ingong mga leap year. Tungod sa man- 
do sa papa niadtong 1582, gikuhaan ug napulo ka 
adlaw kining tuiga, mao nga ang adlaw human sa 
Oktubre 4 nahimong Oktubre 15. Ang Gregorian 
nga kalendaryo mao nay kasagarang gigamit sa 
kadaghanang mga dapit sa yuta. Mao kini ang ba- 
sehan alang sa makasaysayanhong mga petsa nga 
gigamit sa katibuk-an niini nga publikasyon. 

Bisan tuod nga ang mga Kristohanon karong ad- 
lawa sagad nga migamit sa kalendaryo sa ilang na- 
sod, sila nahibalo nga ang Diyos nga walay katapo- 
san, si Jehova, adunay kaugalingong kalendaryo sa 
mga panghitabo ug wala mailalom sa tawhanong 
mga paagi sa pagkuwenta sa panahon. Sumala sa 
gisulat sa iyang manalagnang si Daniel: “Siya na- 
gausab sa mga panahon ug sa mga yugto sa pana- 
hon, nga nagtangtang sa mga hari ug nagpahimu- 
tang sa mga hari, nga naghatag ug kaalam sa mga 
maalamon ug kahibalo sa mga may katakos sa pag- 
ila. Siya nagpadayag sa lawom nga mga butang ug 
sa tinagong mga butang, nga nahibalo kon unsay 
anaa sa kangitngit, ug kaniya nagapuyo ang ka- 
hayag.” (Dan 2:21, 22) Busa, sa iyang posisyon 
ingong Unibersohanong Soberano siya halayo kaa- 
yo gikan sa atong nagatuyok nga yuta, nga may 
adlaw ug gabii, lunar nga mga siklo, ug solar nga 
tuig. Apan diha sa iyang Pulong, ang Bibliya, gi- 
langkit sa Diyos sa mapuslanong paagi ang iyang 
mga buhat ug mga katuyoan sa maong mga sukod 
sa panahon, sa ingon nagtugot sa iyang mga lina- 
lang dinhi sa yuta nga masayod kon asa na silang 
dapita maylabot sa iyang dakong kalendaryo sa 
mga panghitabo.---Tan-awa ang KRONOLOHIYA. 


KALIBOTAN. Kini mao ang kasagarang ter- 
mino sa Cebuano nga gigamit sa paghubad sa Gre- 
gong pulong nga ko'smos sa tanang teksto diin kini 

makaplagan diha sa Kristohanon Gregong Kasula- 
tan gawas lamang sa 1 Pedro 3:3, diin kini gihu- 
bad nga “dayandayan.” Ang “kalibotan” mahimong 
magpasabot (1) sa katawhan sa katibuk-an, nga 
wala maglakip sa ilang moral nga kahimtang o 
pagkinabuhi, (2) sa gambalay sa tawhanong mga 
kahimtang nga niana ang usa ka tawo nahimugso 
ug nga niana siya nagkinabuhi (ug niini nga diwa 
nga kini usahay susama sa Gregong pulong nga 
aion’, “sistema sa mga butang”), o (3) sa hugpong 
sa katawhan nga bulag sa inuyonang mga alagad 
ni Jehova. 

Gigamit sa King James Version ang “kalibotan” 
sa paghubad dili lamang sa ko'smos kondili usab sa 
tulo ka ubang Gregong mga pulong diha sa pipi- 
la ka paghubad niini (ge; aton? oi:kou-me'ne) ug 
sa lima ka lainlaing Hebreohanong mga pulong 
Cerets; che'dhel; cheledh: 'oh-lam? tevel). Kini 
misangpot sa lubog o makalibog nga pagkalambi- 
git sa mga kahulogan nga nagpalisod sa pagbaton 
ug hustong pagsabot sa mga teksto nga nalangkit. 
Ang ulahing mga hubad nakatabang sa pagpatin- 
aw ug dako niini nga kalibog. 

Ang Hebreohanong pulong nga @Tets ug ang 
Gregong pulong nga ge (nga maoy gigikanan 
sa Cebuanong mga pulong nga “geograpiya” ug 
“geolohiya") nagkahulogang “yuta” (Gen 6:4, Num 
1:1, Mat 2:6; 5:5; 10:29; 13:5), bisan tuod sa pipila 
ka kahimtang kini sa malarawanong diwa mahi- 
mong maghawas sa katawhan sa yuta, sama sa 
Salmo 66:4 ug Pinadayag 13:3. Ang ohlam' (Heb.) 
ug ang aion’ (Gr.) pangunang nalangkit sa usa ka 
yugto sa panahon nga walay tinong gidugayon. 
(Gen 6:3, 17:13, Luc 1:70) Ang aion’ mahimong 
magpasabot usab sa “sistema sa mga butang” nga 
nagpaila sa usa ka yugto, panahon, o linaing yug- 
to. (Gal 1:4) Ang cheledh (Heb.) may susama nga 
kahulogan ug mahimong hubaron pinaagi sa mga 
termino nga 'gidugayon sa kinabuhi’ ug “sistema 
sa mga butang.” (Job 11:17; Sal 17:14) Ang oi:kou- 
me'ne (Gr.) nagpasabot sa “gipuy-ang yuta” (Luc 
21:26), ug ang tevel (Heb.) mahimong hubaron 
nga “mabungahong yuta.” (2Sa 22:16) Ang che- 
dhel (Heb.) makaplagan lamang diha sa Isaias 38: 
11, ug sa King James Version kini gihubad nga “ka- 
libotan” diha sa ekspresyon nga “mga molupyo sa 
kalibotan.” Ang The Interpreter's Dictionary of the 
Bible (giedit ni G. Buttrick, 1962, Tomo 4, p. 874) 
nagsugyot sa hubad nga “mga molupyo sa (kalibo- 
tan sa) paghunong,” samtang nagpunting nga ang 
kadaghanang mga eskolar mipabor sa hubad sa pi- 
pila ka Hebreohanong mga manuskrito nga miga- 
mit sa cheledh imbes nga chedhel. Ang Bag- 
ong Kalibotang Hubad naghubad niini nga “mga 
molupyo sa [yuta sa] paghunong."”--Tan-awa ang 
EDAD, PANAHON, YUTA, I, SISTEMA SA MGA BUTANG. 

Ang “Kosmos” ug ang Lainlaing mga Diwa 
Niini. Ang pangunang kahulogan sa Gregong 
pulong nga ko'smos maoy “kahan-ayan” o “kahika- 
yan.” Ug sanglit ang konsepto sa katahom nalang- 
kit sa pagkahan-ay ug kahapsay, ang ko'smos nag- 
pasabot usab niana nga ideya ug busa sagad nga 
gigamit sa mga Grego sa pagpasabot sa “dayanda- 
yan,” ilabina labot sa kababayen-an. Ingon niana 
ang pagkagamit niini diha sa 1 Pedro 3:3. Gikan 
usab niana ang Cebuanong pulong nga “kosmeti- 
ko.” Ang kaamgid nga berbong kossme/0 may ide- 
ya sa 'paghikay' diha sa Mateo 25:7 ug sa 'pagda- 
yandayan' diha sa ubang mga teksto. (Mat 12:44, 
23:29, Luc 11:25, 21:5, 1Ti 2:9, Tit 2:10, 1Pe 3:5, Pin 
21:2, 19) Ang adhetibo nga ko'smi'os, diha sa 1 Ti- 
moteo 2:9 ug 3:2, naghubit nianang “mahapsay” o 
“mahusay.” 

Tataw nga tungod kay ang uniberso mahapsay, 
ang Gregong mga pilosopo nagpadapat usahay sa 
ko'smos ngadto sa tibuok makitang kalalangan. 
Apan wala gayod sila magkauyon sa ilang mga hu- 
nahuna, kay ang pipila nagpadapat niini ngadto la- 
mang sa langitnong mga butang ug ang uban 
nagpadapat niini ngadto sa tibuok uniberso. Ang 
paggamit sa ko'smos sa paghubit sa materyal nga 
kalalangan sa katibuk-an makita diha sa pipila ka 
Apokripal nga mga sinulat (itandi ang Kaalam 9:9; 
11:17), diin kini gisulat sa panahong nakasulod 
ang Gregong pilosopiya sa daghang Hudiyohanong 
mga dapit. Apan diha sa inspiradong mga sinu- 
lat sa Kristohanon Gregong Kasulatan kini nga 
diwa halos o tingali bug-os dili makita. Ang pipila 
ka teksto daw naggamit sa maong termino niana 
nga diwa, sama sa asoy sa pakigpulong sa apostol 
ngadto sa mga taga-Atenas didto sa Areopago. 
Didto si Pablo miingon: “Ang Diyos nga naghimo sa 
kalibotan [porma sa ko'smos] ug sa tanang butang 
diha niini, si kinsa, maingon nga kini Siya, Ginoo 
sa langit ug sa yuta, wala magpuyo sa hinimog- 
kamot nga mga templo.” (Buh 17:22-24) Sanglit 
ang paggamit sa ko'smos nga nagpasabot sa uni- 
berso mao ang pagsabot sa mga Grego sa maong 
panahon, si Pablo lagmit nga migamit niini nga 
termino niana nga diwa. Apan, bisan dinhi mahi- 
mo gayod nga siya migamit niini sumala sa usa sa 
mga paagi nga gihisgotan sa ubang bahin niini nga 
artikulo. 

Gilangkit sa Katawhan. Ang Synonyms of 
the New Testament ni Richard C. Trench (London, 
1961, pp. 201, 202), human ipresentar ang piloso- 
pikanhong paggamit sa ko smos alang sa uni- 
berso, nag-ingon: “Gikan niini nga kahulogan sa 
K00 0G [ko'smos] ingong ang materyal nga uni- 
berso, .. . naggikan ang kdopoc ingong pangga- 
was nga gambalay sa mga butang nga niana ang 
tawo nagkinabuhi ug naglihok, nga naglungtad 


KALIBOTAN 


alang kaniya ug nga niana siya ang nahimong sen- 
tro sa moral (Juan xvi. 21, I Cor. xiv. 10, I Juan iii. 
17):... ug dayon ang mga tawo mismo, ang kati- 
buk-an sa mga tawo nga nagpuyo sa kalibotan 
(Juan i. 29: iv. 42, II Cor. v. 19), ug dayon diha ni- 
ini, ug sa moral nga paagi, ang tanan nga dili ba- 
hin sa trkAnoia [ekklesi'a, ang iglesya o kongre- 
gasyon], nga nahimulag sa kinabuhi sa Diyos ug 
tungod sa daotang mga buhat maoy Iyang mga 
kaaway (I Cor. i. 20, 21: II Cor. vii. 10, San. iv. 4).” 

Sa samang paagi, ang basahon nga Studies in 
the Vocabulary of the Greek New Testament, ni 
K. S. Wuest (1946, p. 57), nagkutlo sa Gregong es- 
kolar nga si Cremer nga nag-ingon: “Maingon nga 
ang kosmos gisabot ingong kahan-ayan sa mga 
butang nga ang sentro mao ang tawo, ang pagta- 
gad pangunang gipunting nganha kaniya, ug ang 
kosmos nagtumong sa katawhan ubos niana nga 
kahan-ayan sa mga butang, ang katawhan sumala 
sa pagpadayag niini ug pinaagi niana nga kahan- 
ayan (Mat. 18:7).” 

Ang tibuok katawhan. Busa ang ko'smos, o 
ang “kalibotan,” suod nga nalangkit ug nalambigit 
sa katawhan. Makita kini diha sa sekular nga Gre- 
gong literatura ug ilabina diha sa Kasulatan. Sa di- 
hang si Jesus miingon nga ang tawo nga nagala- 
kaw sa maadlaw “makakita sa kahayag niining 
kalibotana [porma sa ko'smos] (Ju 11:9), daw ang 
‘kalibotan’ nagpasabot lamang sa planetang Yuta, 
nga adunay adlaw ingong tinubdan sa kahayag. 
Apan, ang sunod niyang mga pulong naghisgot sa 
tawo nga nagalakaw sa gabii nga nabangga “tu- 
ngod kay ang kahayag wala man kaniya.” (Ju 
11:10) Ang adlaw ug ang ubang langitnong mga 
butang pangunang gihatag sa Diyos alang sa ka- 
tawhan. (Itandi ang Gen 1:14, Sal 8:3-8, Mat 5:45.) 
Sa samang paagi, nga naggamit sa kahayag sa es- 
pirituwal nga diwa, si Jesus miingon sa iyang mga 
sumusunod nga sila mahimong “ang kahayag sa 
kalibotan” (Mat 5:14), nga tinong wala magpasabot 
nga sila magbanwag sa planeta, kay siya nagpaki- 
ta nga ang ilang pagbanwag maoy alang sa kataw- 
han, “atubangan sa mga tawo.” (Mat 5:16, itandi 
ang Ju 3:19, 8:12, 9:5, 12:46, Flp 2:15.) Ang pagwa- 
li sa maayong balita “sa tibuok kalibotan” (Mat 
26:13) nagpasabot usab sa pagwali niini ngadto sa 
katawhan sa katibuk-an, maingon nga sa pipila ka 
pinulongan ang “tibuok kalibotan” mao ang naan- 
dang paagi sa pag-ingong “ang tanan” (itandi ang 
Pranses nga tout le monde; Kinatsila nga todo el 
mundo).--Itandi ang Ju 8:26, 18:20, Rom 1:8, Col 
1:5, 6. 

Busa, sa usa ka pangunang diwa, ang ko'smos 
nagtumong sa tibuok katawhan. Mao nga ang Ka- 
sulatan naghubit sa ko'smos, o kalibotan, ingong 

sad-an (Ju 1:29, Rom 3:19, 5:12, 13) ug nangina- 
hanglan ug manluluwas sa paghatag niini ug kina- 
buhi (Ju 4:42: 6:33, 51; 12:47, 1Ju 4:14), mga bu- 
tang nga mapadapat lamang sa katawhan, dili sa 
walay-kinabuhi nga kalalangan ni sa mga hayop. 
Kini mao ang kalibotan nga gihigugma pag-ayo sa 
Diyos nga tungod niana “gihatag niya ang iyang 
bugtong nga Anak, aron nga ang tanan nga mag- 
pasundayag ug pagtuo kaniya dili malaglag kondi- 
li makabaton ug kinabuhing walay kataposan.” (Ju 
3:16, 17: itandi ang 2Co 5:19: 1Ti 1:15, 1Ju 2:2.) 
Ang maong kalibotan sa katawhan mao ang uma 
nga gipugsan ni Jesu-Kristo ug maayong binhi, 
“ang mga anak sa gingharian.”---Mat 13:24, 37, 38. 

Sa dihang si Pablo miingon nga “ang dili-makita 
nga mga hiyas sa Diyos tin-awng makita sukad sa 
paglalang sa kalibotan padayon, tungod kay kini 
sila maila pinaagi sa mga butang nga gihimo,' 
iyang gipasabot gayod ang sukad sa paglalang 
sa katawhan, kay sa dihang mitungha lamang 
ang katawhan nga dihay mga hunahuna sa yuta 
nga makahimo sa “'pag-ila sa maong dili-makita 
nga mga hiyas pinaagi sa makita nga kalalangan. 
--Rom 1:20. 

Sa susama, ang Juan 1:10 nag-ingon labot kang 
Jesus nga “ang kalibotan [ko'smos] milungtad pina- 
agi kaniya.” Bisan tuod si Jesus nakigbahin sa pag- 
buhat sa tanang butang, lakip sa mga langit ug sa 
planetang Yuta ug sa tanang butang nga anaa nii- 
ni, ang ko'smos dinhi pangunang mapadapat sa ka- 
tawhan nga niini usab si Jesus nakigbahin sa pag- 
buhat. (Itandi ang Ju 1:3, Col 1:15-17, Gen 1:26.) 
Busa, ang nahibiling bahin sa bersikulo nag-ingon: 
“Apan ang kalibotan [nga mao, ang kalibotan sa 
katawhan] wala makaila kaniya.” 

Ang “pagkatukod sa kalibotan.” Kining tin- 
aw nga kalangkitan sa ko'smos uban sa kalibo- 
tan sa katawhan makatabang usab sa pagsabot 
kon unsay kahulogan sa “pagkatukod sa kalibotan,” 
ingon sa gihisgotan sa ubay-ubayng mga teksto. 
Kini nga mga teksto naghisgot sa pipila ka butang 
nga nahitabo “sukad sa pagkatukod sa kalibotan.” 
Kini naglakip sa “pag-ula sa dugo sa mga manalag- 
na” sukad sa panahon ni Abel, sa usa ka “ginghari- 
an nga giandam,” ug sa “mga ngalan nga gisulat 
diha sa linukot nga basahon sa kinabuhi.” (Luc 11: 
50, 51; Mat 25:34: Pin 13:8, 17:8, itandi ang Mat 
13:35, Heb 9:26.) Ang maong mga butang nalang- 
kit sa tawhanong kinabuhi ug kalihokan, ug busa 
ang “pagkatukod sa kalibotan” nalangkit gayod sa 
sinugdanan sa katawhan, dili sa mga linalang nga 
walay kinabuhi o sa kahayopan. Gipakita sa Heb- 
reohanon 4:3 nga ang mga buhat sa paglalang sa 
Diyos, wala sugdi, apan “nahuman na sukad pa sa 
pagkatukod sa kalibotan.” Sanglit si Eva dayag nga 

mao ang kinaulahian sa yutan-ong mga buhat sa 
paglalang ni Jehova, ang pagkatukod sa kalibotan 
dili mag-una kaniya. 

Ingon sa gipakita ubos sa mga artikulong 
ABEL (Num. 1) ug PAGKAHIBALO-DAAN, PAGBUOT-DAAN 
(Ang Mesiyas gimbut-an daan), ang Gregong ter- 
mino (kata-bole) alang sa “pagkatukod” mahi- 
mong magtumong sa pagpanamkon ug binhi sa 
dihang manamkon ang tawo. Ang ka:ta-bo-le' sa li- 
teral nagkahulogang “pagsabod [ug binhi]” ug sa 
Hebreohanon 11:11 kini mahimong hubaron nga 
“pagpanamkon” (RS, NW). Ang paggamit niini 
diha sa maong teksto tatawng nagtumong sa “pag- 
sabod' ni Abraham ug tawhanong binhi aron mag- 
pahimugso ug usa ka anak ug sa pagkadawat ni 
Sara niana nga binhi aron mapertilisar. 

Busa ang “pagkatukod sa kalibotan” dili angayng 
sabton ingong sinugdanan sa paglalang sa mater- 
yal nga uniberso, ni ang ekspresyon nga “sa wala 
pa ang pagkatukod sa kalibotan” (Ju 17:5, 24: Efe 
1:4, 1Pe 1:20) nagtumong sa usa ka yugto sa pana- 
hon una pa sa paglalang sa materyal nga uniberso. 
Hinunoa, kini nga mga ekspresyon dayag nga nag- 
hisgot sa panahon sa dihang ang tawhanong rasa 
"natukod” pinaagi sa unang tawhanong paris, si 
Adan ug Eva, kinsa, sa gawas sa Eden, misugod sa 
pagsamkon ug binhi nga makapahimulos sa mga 
tagana sa Diyos alang sa kapahigawasan gikan sa 
napanunod nga sala.---Gen 3:20-24, 4:1, 2. 

“Talan-awon sa kalibotan, sa mga manulonda 
ug sa mga tawo.” Gisabot sa pipila nga ang pag- 
gamit sa pulong nga ko'smos sa 1 Corinto 4:9 nag- 
lakip sa dili-makitang espiritung mga linalang ug 
sa makitang tawhanong mga linalang, tungod sa 
hubad: “Kami nahimong talan-awon sa kalibotan, 
sa mga manulonda ug sa mga tawo.” (AS) Apan 
ang nota o footnote naghatag ug laing hubad nga 
nag-ingon: “O, ug sa mga manulonda, ug sa mga 
tawo.” Kining ulahing hubad mao usab ang hubad 
sa ubang mga bersiyon niini nga Gregong teksto. 
(KJ, La, Mo, Vg; CC; Murdock) Ang hubad ni Young 
mabasa: “Kita nahimong talan-awon sa kalibotan, 
ug sa mga mensahero, ug sa mga tawo.” Una pa ni- 
ini, diha sa 1 Corinto 1:20, 21, 27, 28, 2:12, 3:19, 22 
gigamit sa magsusulat ang pulong nga ko'smos 
nga nagpasabot sa kalibotan sa katawhan, ug siya 
tatawng wala dayon mobiya sa maong ideya diha 
sa 1 Corinto 4:9, 13. Busa, kon ang hubad nga “sa 
mga manulonda ug sa mga tawo” dawaton, ang 
ekspresyon maoy pagpasiugda lamang, dili aron 
padak-on ang kahulogan sa pulong nga ko'smos, 
kondili aron padak-on ang gidaghanon sa mga tu- 
matan-aw nga saylo pa sa kalibotan sa katawhan, 
nga maglakip sa “mga manulonda” ingon man sa 
“mga tawo. "---Itandi ang Ro. 

Ang tawhanong natad sa kinabuhi ug ang 
gambalay niini. Wala kini magpasabot nga ang 
ko'smos nawad-an na sa tanan niining orihinal 
nga ideya sa “kahan-ayan” o “kahikayan” ug nahi- 
mong kaparehog kahulogan na lamang sa kataw- 
han. Ang katawhan mismo nagpabanaag ug ka- 
han-ayan, nga gilangkoban sa mga pamilya, mga 
tribo, ug nahimong mga nasod ug mga grupo sa 
pinulongan (1Co 14:10: Pin 7:9, 14:6), uban sa ilang 
adunahan ug kabos nga mga hut-ong ug uban 
pang mga pundok. (San 2:5, 6) Ang usa ka gamba- 
lay sa mga butang nga naglibot ug nakaapekto sa 
katawhan natukod sa yuta samtang ang katawhan 
miuswag sa gidaghanon ug sa gidugayon sa pag- 
lungtad. Sa dihang si Jesus naghisgot sa usa ka 
tawo nga “nakaangkon sa tibuok kalibotan apan na- 
wad-an sa iyang kalag tungod niana,’ siya tatawng 
nagpasabot sa pagkaangkon sa tanan nga ikatan- 
yag sa tawhanong natad sa kinabuhi ug sa tawha- 
nong katilingban sa katibuk-an. (Mat 16:26, itandi 
ang 6:25-32.) Susama niana ug kahulogan ang 
mga pulong ni Pablo bahin niadtong “nagagamit sa 
kalibotan” ug ang ‘kabalaka sa mga minyo alang sa 
mga butang sa kalibotan’ (1Co 7:31-34), ingon 
man usab ang paghisgot ni Juan sa “mga kahingu- 
haan sa kinabuhi niining kalibotana.”--1Ju 3:17; 
itandi ang 1Co 3:22. 

Sa diwa nga nagpasabot sa gambalay, kahan- 
ayan, o tawhanong natad sa kinabuhi, ang ko'smos 
may samang kahulogan nianang sa Gregong aion’. 
Sa pipila ka kahimtang kining duha ka pulong ha- 
los mabaylobaylo. Pananglitan, si Demas gitaho 
nga mibiya kang apostol Pablo tungod kay iyang 
“gihigugma kini nga sistema sa mga butang [ai- 
o'na]": samtang si apostol Juan nagpasidaan batok 
sa 'paghigugma sa kalibotan [ko'smon]' uban sa pa- 
agi niini sa pagkinabuhi nga makadani sa maka- 
sasalang unod. (2Ti 4:10, 1Ju 2:15-17) Ug ang 
usa nga gihubit sa Juan 12:31 ingong “ang mag- 
mamando niining kalibotana [ko'smou]” gipaila sa 
2 Corinto 4:4 ingong “ang diyos niini nga sistema 
sa mga butang [ai'0'nos].” 

Sa paniklop sa iyang Ebanghelyo, si apostol Juan 
miingon nga kon ang tanang butang nga gihimo ni 
Jesus gisulat pa nga detalyado kaayo, sa iyang hu- 
nahuna “ang kalibotan [porma sa ko'smo5] dili pai- 
go sa mga linukot nga basahon nga masulat.” (Ju 
21:25) Wala niya gamita ang ge (ang yuta) o ang 
oi-kou-me'ne (ang gipuy-ang yuta) ug nga tungod 
niana nag-ingong ang planeta dili makapaigo sa 
mga linukot nga basahon, apan siya migamit sa 
ko'smos, nga tatawng nagpasabot nga ang taw- 
hanong katilingban (uban sa naglungtad niadto 
nga librarya niini) wala sa kahimtang nga ma- 
kaarang sa pagdawat sa daghan kaayong rekord 
(sa samag basahon nga porma nga gigamit sa 

maong panahon) nga gikinahanglan alang niini. 
Itandi usab ang mga teksto sama sa Juan 7:4, 12:19 
alang sa samang paggamit sa ko'smos. 

Pag-abot o pag-anhi “sa kalibotan.” Sa di- 
hang ang usa ka tawo "mahimugso niining kalibo- 
tana, nan, siya wala matawo lamang taliwala sa 
katawhan apan nahisulod usab sa gambalay sa 
tawhanong mga sirkumstansiya nga niana ang 
mga tawo nagkinabuhi. (Ju 16:21: 1Ti 6:7) Apan, 
bisan tuod ang mga paghisgot bahin sa pag-adto o 
pag-abot sa kalibotan mahimong magpasabot sa 
pagkahimugso sa usa ka tawo sulod sa tawha- 
nong natad sa kinabuhi, dili kanunayng ingon nii- 
ni ang kahulogan. Pananglitan, si Jesus sa pag- 
ampo ngadto sa Diyos miingon: “Ingon nga ikaw 
nagpadala kanako sa kalibotan, ako usab nagpa- 
dala kanila [iyang mga tinun-an] sa kalibotan.” 
(Ju 17:18) Iyang gipadala sila ngadto sa kalibotan 
ingong hamtong nga mga tawo, dili ingong bag- 
ong nahimugso nga mga bata. Si Juan naghisgot sa 
mini nga mga manalagna ug mga maglilimbong 
nga “nanungha sa kalibotan.”--1Ju 4:1, 2Ju 7. 

Ang daghang paghisgot sa “pag-abot o sa pagpa- 
dala kang Jesus sa kalibotan’ tatawng sa panguna 
wala magpasabot, kon ugaling nagpasabot man, sa 
iyang tawhanong pagkahimugso apan mas maka- 
taronganong nagpasabot sa iyang paggula taliwa- 
la sa katawhan, nga publikong nagbuhat sa minis- 
teryo nga gisugo kaniya sukad ug human sa iyang 
bawtismo ug pagdihog, nga nag-alagad ingong tig- 
dalag kahayag sa kalibotan sa katawhan. (Itandi 
ang Ju 1:9, 3:17, 19; 6:14: 9:39, 10:36; 11:27, 12:46, 
1Ju 4:9.) Ang iyang pagkahimugso ingong tawo gi- 
kinahanglan gayod alang niana nga katuyoan. (Ju 
18:37) Sa pagpamatuod niini, ang magsusulat sa 
Mga Hebreohanon naghubit kang Jesus nga nag- 
sulti sa mga pulong gikan sa Salmo 40:6-8 “sa pag- 
anhi niya sa kalibotan,” ug tatawng si Jesus wala 
mamulong niini sa pagtumong sa usa ka bag-ong 
nahimugso nga bata.---Heb 10:5-10. 

Sa dihang ang iyang publikong ministeryo tali- 
wala sa katawhan natapos, si Jesus nahibalo “nga 
miabot na ang iyang takna aron siya mobiya nii- 
ning kalibotana ug moadto sa Amahan.” Mamatay 
siya ingong tawo ug banhawon sa kinabuhi didto 
sa dominyo sa mga espiritu diin siya naggikan. 
-Ju 13:1, 16:28, 17:11, itandi ang Ju 8:23. 

Ang “paninugdang mga butang sa kalibo- 
tan.” Sa Galacia 4:1-3, human ipakita nga ang 
usa ka bata maoy sama sa usa ka ulipon sa diwa 
nga siya nailalom sa pag-atiman sa uban hangtod 
nga siya anaa na sa hustong edad, si Pablo mii- 
ngon: “Sa susama kita usab, sa bata pa kita, pada- 
yong naulipon sa paninugdang mga butang [stoi- 
khei'a] nga iya sa kalibotan.” Dayon iyang gipakita 

nga ang Anak sa Diyos miabot sa “kinutoban sa pa- 
nahon” ug nagpagawas niadtong nahimong iyang 
mga tinun-an gikan sa pagkailalom sa Balaod aron 
sila makadawat sa pagkasinagop ingong mga anak. 
(Gal 4:4-7) Sa samang paagi sa Colosas 2:8, 9, 20 
siya nagpasidaan sa mga Kristohanon sa Colosas 
batok sa pagkadagit “pinaagi sa pilosopiya ug wa- 
lay-pulos nga panglimbong sumala sa tradisyon sa 
mga tawo, sumala sa paninugdang mga butang 
[stoi-khei'a] sa kalibotan ug dili sumala kang Kris- 
to; tungod kay diha kaniya nga ang tibuok kabug- 
osan sa hiyas sa Diyos nagapuyo nga lawasnon,” 
nga nagpasiugdang sila “namatay na uban ni Kris- 
to mahitungod sa paninugdang mga butang sa ka- 
libotan.” 

Bahin sa Gregong pulong nga stoi:khei'a (plural 
sa stoi-khei'on) nga gigamit ni Pablo, ang The Pul- 
pit Commentary (Galatians, p. 181) nag-ingon: “Pi- 
nasukad sa pangunang diwa nga “mga estaka nga 
gilinya, . . . ang termino [stoi:khei@] gipadapat sa 
mga letra sa alpabeto nga gilinya, ug sa ingon na- 
himong pangunang mga bahin sa pagsulti, dayon 
gipadapat kini ngadto sa pangunang mga bahin sa 
tanang mga butang sa kinaiyahan, sama panang- 
lit, sa upat ka elemento" (tan-awa ang 2 Ped. iii. 10, 
12), ug ngadto sa ‘mga paninugdan' o unang “mga 
elemento” sa bisan unsang sanga sa kahibalo. Ki- 
ning kataposan nga diwa mao ang makaplagan 
diha sa Heb. v. 12.” (Giedit ni C. Spence, London, 
1885) Ang kaamgid nga berbong stoi:khe'o nagka- 
hulogang “magalakaw nga mahusay.”---Gal 6: 16. 

Sa iyang mga sulat ngadto sa mga taga-Gala- 
cia ug sa mga taga-Colosas, dayag nga si Pablo 
wala magtumong sa panguna o mahinungdanong 
mga bahin sa materyal nga kalalangan apan, hinu- 
noa, sama sa giingon sa Alemang eskolar nga si 
Heinrich A. W. Meyer diha sa iyang Critical and 
Exegetical Hand-Book (1884, Galatians, p. 168), 
sa “mga elemento sa dili-Kristohanong katawhan,” 
nga mao, sa pasukaranan o pangunang mga prin- 
sipyo niini. Ang mga sinulat ni Pablo nagpakita 
nga kini naglakip sa mga pilosopiya ug malimbo- 
ngong mga pagtulon-an nga pinasukad lamang sa 
tawhanong mga sukdanan, mga konsepto, panga- 
tarongan, ug mitolohiya, sama sa gikahimut-an 
pag-ayo sa mga Grego ug sa ubang paganong mga 
katawhan. (Col 2:8) Apan, tin-aw nga siya usab mi- 
gamit sa termino nga naglangkit sa mga butang 
nga may Hudiyohanong kinaiyahan, dili lamang sa 
dili-Biblikanhon nga Hudiyohanong mga pagtulon- 
an nga nagpasiugdag sobrang paghikaw sa kauga- 
lingon o “pagsimba sa mga manulonda” kondili 
usab sa pagtulon-an nga ang mga Kristohanon ki- 
nahanglang mag-obligar sa ilang kaugalingon sa 
pagsunod sa Moisesnong Balaod.---Col 2: 16-18, Gal 
4:4, 5, 21. 

Tinuod, ang Moisesnong Balaod naggikan sa Di- 
yos. Apan kini natuman na diha kang Kristo Jesus, 
“ang katinuoran” nga gilandongan niini, ug busa 
kini gihanaw na. (Col 2:13-17) Dugang pa, ang ta- 
bernakulo (ug sa ulahi ang templo) maoy “kalibota- 
non” o tinukod sa tawo, busa 'yutan-on' (Gr., ko- 
smi-kon' Heb 9:1, Mo), nga mao, bahin sa kalibotan 
sa mga tawo, dili langitnon o espirituhanon, ug ang 
mga kinahanglanon nga nalangkit niana maoy “le- 
gal nga mga kinahanglanon maylabot sa unod ug 
gipatuman hangtod sa tinudlong panahon sa pag- 
tul-id sa mga butang.” Si Kristo Jesus misulod na 
ngadto “sa labaw ug mas hingpit nga tolda nga dili 
hinimog mga kamot, nga mao, dili niini nga kala- 
langan,” kondili ngadto sa langit mismo. (Heb 9:8- 
14, 23, 24) Siya miingon sa usa ka Samarian- 
hong babaye nga ang panahon moabot sa dihang 
ang templo sa Jerusalem dili na gamiton ingong 
mahinungdanong bahin sa matuod nga pagsim- 
ba kondili nga ang matuod nga mga magsisimba 
“magasimba sa Amahan uban sa espiritu ug sa ka- 
matuoran.” (Ju 4:21-24) Busa human sa kamata- 
yon, pagkabanhaw, ug pagkayab ni Kristo Jesus 
ngadto sa langit, natapos na ang panginahanglan 
sa paggamit sa maong mga butang nga bahin sa 
kalibotan sa mga tawo nga maoy “mga hulad” (Heb 
9:23) lamang sa mas dagkong mga butang nga la- 
ngitnon. 

Busa ang mga Kristohanon sa Galacia ug sa Co- 
losas makasimba na sa Diyos sa labaw nga paagi 
pinasukad kang Kristo Jesus. Siya, ug dili ang mga 
tawo ug ang ilang mga prinsipyo o mga pagtu- 
lon-an, o bisan ang “legal nga mga kinahangla- 
non maylabot sa unod” ingon sa makaplagan diha 
sa pakigsaad sa Balaod, ang kinahanglang ilhon 
ingong ang tinudlo nga sukdanan ug ang bug-os 
nga paagi sa pagsukod sa kamatuoran sa bisan un- 
sang pagtulon-an o paagi sa kinabuhi. (Col 2:9) 
Ang mga Kristohanon dili angayng mahisama sa 
mga bata nga kinabubut-ong nagpailalom sa ilang 
kaugalingon sa usa ka samag tighatod o magtutud- 
lo, nga mao, ang Moisesnong Balaod (Gal 3:23-26), 
apan sila kinahanglang magbaton ug relasyon sa 
Diyos nga sama nianang sa usa ka hingkod nga 
anak ngadto sa iyang amahan. Ang balaod maoy 
paninugdan, “ang A BK D sa relihiyon,” kon itandi 
sa Kristohanong pagtulon-an. (Critical and Exe- 
getical Hand-Book ni H. Meyer, 1885, Colossians, 
p. 292) Ang dinihogang mga Kristohanon, tungod 
kay sila inanak ngadto sa langitnong kinabuhi, ika- 
ingong namatay ug gilansang ngadto sa ko'smos sa 
kalibotan sa mga tawo, nga niana ang mga tulu- 
manon sama sa unodnong pagtuli gipatuman, sila 
nahimong “usa ka bag-ong linalang.” (2Co 5:17: Col 
2:11, 12, 20-23, itandi ang Gal 6:12-15: Ju 8:23.) 
Sila nahibalo nga ang Gingharian ni Jesus dili gi- 

kan sa tawhanong tinubdan. (Ju 18:36) Sila kina- 
hanglang dili na mobalik sa “mahuyang ug walay 
bili nga paninugdang mga butang” sa tawhanong 
natad (Gal 4:9) ug sa ingon malingla nga isakripis- 
yo ang “mga bahandi sa bug-os nga pagsalig sa 
ilang pagsabot” ug ang “tukmang kahibalo sa sag- 
radong tinago sa Diyos, nga mao, si Kristo,” nga 
diha kaniya natago “ang tanang bahandi sa kaalam 
ug kahibalo.”---Col 2:1-4. 

Ang kalibotan nga nahimulag sa Diyos. 
Ang usa ka paggamit sa ko'smos nga makaplagan 
lamang diha sa Kasulatan mao ang paggamit niini 
sa pagtumong sa kalibotan sa katawhan nga bulag 
sa mga alagad sa Diyos. Si Pedro misulat nga ang 
Diyos nagpadalag Lunop “sa usa ka kalibotan sa 
dili-diyosnong katawhan,” samtang nagtipig nga 
buhi kang Noe ug sa iyang pamilya, niini nga paa- 
gi “ang kalibotan niadtong panahona nakaagom 
sa kalaglagan sa dihang kini gilunopan sa tubig.” 
(2Pe 2:5; 3:6) Makaiikag usab nga ang paghisgot 
dinhi maoy dili sa kalaglagan sa planeta o sa langit- 
nong mga butang sa uniberso, kondili kini nagtu- 
mong ngadto lamang sa kalibotan sa mga tawo, ug 
niini nga kahimtang ngadto sa dili-matarong nga 
tawhanong katilingban. Mao kana ang “kalibotan” 
nga gihukman ni Noe pinaagi sa iyang pagkamati- 
numanon.---Heb 11:7. 

Ang dili-matarong nga kalibotan, o tawhanong 
katilingban, sa wala pa ang Lunop, natapos, apan 
ang katawhan mismo wala matapos, kay natipi- 
gang buhi pinaagi kang Noe ug sa iyang pamilya. 
Human sa Lunop ang kadaghanan sa katawhan 
misimang na usab gikan sa pagkamatarong, nga 
nagpatunghag laing daotan nga tawhanong kati- 
lingban. Bisan pa niana dihay misubay sa laing da- 
lan, nga mitapot sa pagkamatarong. Sa paglabay sa 
panahon ang Diyos naghimo sa Israel nga iyang pi- 
niling katawhan, nga nagdala kanila ngadto sa usa 
ka relasyon nga may pakigsaad uban kaniya. Tu- 
ngod kay ang mga Israelinhon gihimong lahi gi- 
kan sa kalibotan sa katibuk-an, si Pablo miga- 
mit sa ko'smos, “kalibotan,” ingong katumbas sa 
dili-Israelinhong “katawhan sa kanasoran,” o “mga 
Hentil,” diha sa Roma 11:12-15. (NW: KJ) Din- 
ha iyang gipunting nga ang pag-apostata sa Israel 
mitultol sa pagputol sa Diyos sa iyang relasyon nga 
may pakigsaad uban kanila ug nga kini nagbukas 
sa dalan alang sa mga Hentil nga makasulod sa 
maong relasyon ug sa mga bahandi niini, pinaagi 
sa pagkapasig-uli ngadto sa Diyos. (Itandi ang Efe 
2:11-13.) Busa, ang “kalibotan,” o ko'smos, niining 
human sa Lunop nga panahon ug sa wala pa ang 
Kristohanong yugto nagtumong sa tanang kataw- 
han nga wala mahilakip sa inuyonang mga alagad 
sa Diyos, ug ilabina niadtong diha sa gawas sa Is- 
rael sulod sa yugto nga kini may relasyon pa uban 

kang Jehova tungod sa pakigsaad.---Itandi ang Heb 
11:38. 

Sa samang paagi ug sa subsob gayod, ang ko- 
smos gigamit sa pagtumong sa tanang dili-Kristo- 
hanong tawhanon nga katilingban, sa bisan un- 
sang rasa. Kini ang kalibotan nga nagdumot kang 
Jesus ug sa iyang mga sumusunod tungod kay sila 
nagpamatuod mahitungod sa pagkadili-matarong 
niini ug tungod kay sila nagpabiling bulag gikan 
niini, sa ingon kana nga kalibotan nagdumot kang 
Jehova nga Diyos ug wala makaila kaniya. (Ju 7:7: 
15:17-25: 16:19, 20: 17:14, 25: 1Ju 3:1, 13) Ibabaw 
niini nga kalibotan sa dili-matarong nga tawha- 
nong katilingban ug sa mga gingharian niini, nag- 
mando ang Kaaway sa Diyos, si Satanas nga Yawa, 
gani, gihimo niya ang iyang kaugalingon nga “di- 
yos” sa maong kalibotan. (Mat 4:8, 9; Ju 12:31, 
14:30, 16:11: itandi ang 2Co 4:4.) Ang Diyos wala 
maghimo sa maong dili-matarong nga kalibotan, 
kini naugmad pinaagi sa iyang pangunang Magsu- 
supak, kang kansang gahom “ang tibuok kalibotan 
nailalom.” (1Ju 4:4, 5: 5:18, 19) Si Satanas ug ang 
iyang “daotang mga puwersa nga espirituhanon sa 
langitnong mga dapit” milihok ingong dili-maki- 
tang “mga magmamando sa kalibotan [o, mga cos- 
mocrat; Gr., kossmokra'to'ras]” ibabaw sa kalibotan 
nga nahimulag sa Diyos.--Efe 6:11, 12. 

Wala ipasabot sa maong mga teksto ang basta 
katawhan lamang, nga niini bahin ang mga ti- 
nun-an ni Jesus, apan ang gipasabot mao ang 
tibuok organisadong tawhanong katilingban nga 
naglungtad sa gawas sa tinuod nga Kristohanong 
kongregasyon. Kay kon dili, ang mga Kristohanon 
dili makahunong gikan sa pagkahimong “bahin sa 
kalibotan” gawas lamang kon sila mamatay ug mo- 
hunong na sa pagkinabuhi diha sa unod. (Ju 17:6, 
15:19) Bisan tuod dili kalikayan nga magkinabuhi 
taliwala sa maong katilingban sa kalibotanong mga 
tawo, lakip na niadtong nakigbahin sa pakighila- 
was, idolatriya, pangilkil, ug sa susamang mga bu- 
hat (1Co 5:9-13), ang maong mga Kristohanon ki- 
nahanglang magpabiling mahinlo ug walay buling 
gikan sa maong kadunotan ug kahugawan sa kali- 
botan, nga dili makighigala niini, aron dili paga- 
hukman uban niini. (1Co 11:32, San 1:27, 4:4: 2Pe 
1:4: 2:20, itandi ang 1Pe 4:3-6.) Sila dili mahimong 
magpagiya sa kalibotanong kaalam, nga maoy ka- 
buangan sa panan-aw sa Diyos, ni sila “mohang- 
gab’ sa “espiritu sa kalibotan,” nga mao, ang hakog 
ug makasasalang puwersa nga maoy nagapalihok 
niini. (1Co 1:21, 2:12, 3:19; 2Co 1:12, Tit 2:12, itan- 
di ang Ju 14:16, 17: Efe 2:1, 2, 1Ju 2:15-17: tan-awa 
ang ESPIRITU [Nagapalihok nga Kiling sa Panghuna- 
huna].) Busa, pinaagi sa ilang pagtuo ilang 'nadaog 
ang kalibotan’ sa dili-matarong nga tawhanong ka- 
tilingban, sama sa gihimo sa Anak sa Diyos. (Ju 

16:33, 1Ju 4:4, 5:4, 5) Kanang maong dili-mata- 
rong nga tawhanong katilingban hapit nang maha- 
naw tungod kay kini laglagon sa Diyos (1Ju 2:17), 
maingon nga nahanaw ang dili-diyosnon nga kali- 
botan sa wala pa ang Lunop.---2Pe 3:6. 

Ang dili-diyosnong kalibotan matapos, ang 
katawhan tipigang buhi. Busa, ang ko'smos 
nga alang niana si Jesus namatay nagpasabot sa 
kalibotan sa katawhan nga giisip ingong ang taw- 
hanong banay, ang tanang tawhanong unod. (Ju 3: 
16, 17) Kon bahin sa kalibotan diha sa diwa ingong 
tawhanong katilingban nga nahimulag sa Diyos ug 
sa pagkatinuod kaaway sa Diyos, si Jesus wala 
mag-ampo alang niana nga kalibotan apan alang 
lamang niadtong migula gikan niana nga kalibotan 
ug mituo kaniya. (Ju 17:8, 9) Maingon nga ang 
tawhanong unod naluwas gikan sa pagkalaglag sa 
dili-diyosnong tawhanong katilingban, o kalibotan, 
sa panahon sa Lunop, sa ingon si Jesus nagpakita 
nga may tawhanong unod nga maluwas sa dakong 
kasakitan nga iyang gipakasama niana nga Lunop. 
(Mat 24:21, 22, 36-39, itandi ang Pin 7:9-17.) “Ang 
gingharian sa kalibotan” (dayag nga nagkahulo- 
gang sa katawhan) maoy, sa pagkatinuod, gisaad 
nga mahimong “gingharian sa atong Ginoo ug sa 
iyang Kristo,” ug kadtong magahari uban ni Kristo 
diha sa iyang langitnong Gingharian hapit nang 
“magamando ingong mga hari ibabaw sa yuta,” 
busa ibabaw sa katawhan nga bulag gikan sa pa- 
tayng dili-diyosnong tawhanong katilingban nga 
gigamhan ni Satanas.---Pin 11:15, 5:9, 10. 


KALIHIM SA SIYUDAD. Sa munisipal nga 
kagamhanan sa gawasnong mga siyudad sa Asia 
Minor ubos sa Imperyo sa Roma, ang kalihim sa 
siyudad (Gr., gram-mateus') mao ang labing hi- 
nungdanong opisyal sa publiko. Dayag nga siya gi- 
pili sa mga tawo alang sa maong katungdanan ug 
nag-alagad ingong pangunang membro sa munisi- 
pal nga kagamhanan. Mahimong atong ikatandi 
siya sa usa ka mayor karong adlawa, ingon sa pag- 
hubad niini nga termino sa pipila ka hubad. Busa, 
siya adunay dakong impluwensiya sa mga kaliho- 
kan sa siyudad, ug ang iyang halangdong katung- 
danan gitamod pag-ayo sa mga tawo ingong labaw 
pa kay sa gipasabot sa pulong nga “klerk” o “klerk 
sa lungsod,” ingon sa paggamit sa ubay-ubayng 
mga hubad sa Bibliya diha sa Buhat 19:35, diin ang 
gram-ma-teus' makita sa usa ka kahimtang ug ka- 
hulogan nga lahi kay sa naandang paggamit niini 
sa dihang ipadapat ngadto sa Hudiyong mga eskri- 
ba. Ang impluwensiya nga nabatonan sa usa ka 
kalihim sa siyudad gipakita sa dihang kini nga 
opisyal didto sa Efeso nagpahilom sa magubtanong 
panon nga nagkatigom batok kang Pablo ug sa 
iyang mga kauban.---Buh 19:35-41. 

Ang kalihim sa siyudad may direktang kontak sa 
prokonsul sa lalawigan ug nagsilbing kontak tali sa 
kagamhanan sa siyudad ug sa Romanhong admi- 
nistrasyon sa lalawigan diin ang Efeso maoy usa 
sa mga sentro. Kini nagpaarang sa kalihim sa 
paglihok ingong tigpataliwala tali sa Romanhong 
mga awtoridad ug sa katawhan sa siyudad. Sa 
mga siyudad sa Asia, ang kalihim sa siyudad ang 
may tulubagon ngadto sa Romanhong awtoridad 
sa pagpatunhay sa balaod ug kahusay sulod sa 
iyang hurisdiksiyon. Sa usa ka bahin, kini ang hi- 
nungdan kon nganong nabalaka ang kalihim sa 
siyudad sa dihang ang katawhan sa Efeso gisiba- 
han sa mga platero sa Efeso tungod sa pagsangyaw 
nga gihimo ni apostol Pablo. Kadto maoy usa ka 
magubtanong panon, usa ka ilegal nga panagkati- 
gom didto sa teatro. Sila nameligro nga isumbong 
ug sedisyon, ingon sa gipasiugda sa kalihim sa 
siyudad ngadto sa katawhan. Siya nahadlok nga 
papanubagon siya mismo sa mga Romano. 


KALINAW. Tan-awa ang PAKIGDAIT, KALINAW. 


KALINGAWAN. Sumala sa gipahayag sa 
magsusulat sa Ecclesiastes: “Adunay tinudlong pa- 
nahon alang sa tanang butang, . . . panahon 
sa paghilak ug panahon sa pagkatawa, panahon sa 
pagminatay ug panahon sa paglukso.” (Ecc 3:1, 4) 
Ang pulong nga “pagkatawa” dinhi mao ang hubad 
sa Hebreohanong berbo nga sachaq’. Bisan tuod 
ang paninugdang kahulogan maoy “pagkatawa,” 
kini nga pulong ug ang kaamgid nga pulong nga 
tsachaq' gihubad usab sa mga ekspresyon sama 
sa “magsaulog,” “makigdula,” “maghatag ug kali- 
ngawan, “magpakatawa, ug “maglipaylipay.” (2Sa 
6:21: Job 41:5, Huk 16:25; Ex 32:6, Gen 26:8) Ang 
mga porma sa berbo nga sachaq’ gigamit diha sa 
Proverbio 8:30, 31 maylabot sa “batid nga magbu- 
buhat” ingong “nagakalipay” sa atubangan ni Jeho- 
va human sa paglalang sa yuta, maingon man sa 
paghubit sa “pagdula” sa mga linalang nga hayop 
diha sa dagat ug sa kapatagan.--Sal 104:26, Job 
40:20. 

Kapahayagan sa Kalipay ug Kahimuot. 
Ang mga kalingawan ug lulinghayaw sa mga 
Israelinhon wala hatagig dakong pagpasiugda diha 
sa rekord sa Bibliya. Bisan pa niana, gipakita niini 
nga kini angayng lantawon ingong maayo yg tili- 
nguhaon kon nahiuyon sa relihiyosong mga prin- 
sipyo sa nasod. Ang pangunang mga matang sa 
kalingawan mao ang pagtugtog ug mga tulonggon, 
pag-awit, pagsayaw, pag-estoryahanay, ug may 
pipila ka dula. Ang mga pagtigmotigmo ug ang 
pagsukna ug malisod nga mga pangutana gipabil- 
han pag-ayo.---Huk 14:12. 

Ang pag-awit, pagsayaw, ug ang pagtugtog ug 
mga tamborin gihimo aron sa pagdayeg kang Je- 

hova human gilayon sa pagkaluwas sa Israel didto 
sa Pulang Dagat. (Ex 15:20, 21) Sa ulahi, sa dihang 
gimantala ni Aaron ang “usa ka pista alang kang 
Jehova” human himoa ang bulawan nga nating 
baka, ang katawhan nangaon ug nanginom ug da- 
yon nanindog “aron maglipaylipay [letsa-cheq |.” 
Apan ang ilang pagsayaw ug pag-awit niining hi- 
gayona maoy dinuyogan sa bakak nga pagsim- 
ba, nga nagpahinabog kaulawan.--Ex 32:5, 6, 18, 
19, 25. 

Ang tulo ka tinuig nga kapistahan nagtaganag 
kahigayonan sa paglipaylipay duyog sa pagtuman 
sa mga kinahanglanon sa pagsimba nga gilatid sa 
Balaod. Ang “mga sayaw nga magliyoliyo” gihisgo- 
tan maylabot sa tinuig nga pista nga gisaulog did- 
to sa Shilo. (Huk 21:21) Ang ubang mga okasyon 
mao ang mga pagsaulog sa kadaogan (Huk 11:34, 
1Sa 18:6, 7) ug ang pagkorona sa usa ka hari. (1Ha 
1:40) Bisan tuod ang pagsayaw mas gihimo sa mga 
babaye, usahay ang mga lalaki mosayaw usab, 
sama sa gihimo ni David sa dihang gidala ang Arka 
ngadto sa Jerusalem. (2Sa 6:5, 14, 21: 1Cr 13:8, 
15:29) Ang panahon sa pag-ani sa ubas ug usab 
ang pag-alot sa mga karnero maoy mga okasyon 
sa paglipay ug pagmaya. (Jer 25:30; 2Sa 13:23-28) 
Ang mga kasal usab maoy mga panahon sa pagli- 
paylipay, ug si Jesus nakaamot sa maong paglipay- 
lipay diha sa usa ka kasal nga gihimo didto sa 
Cana. (Jer 7:34: 16:9: Ju 2:1-10) Sa Lucas 15:25 ang 
honi ug pagsayaw gihisgotan ingong bahin sa pag- 
sadya agig pagsaulog sa pagbalik sa anak nga ma- 
usikon. 

Sa Ehipto ang mga ulipon gitudloag musika ug 
pagsayaw aron sa paglingaw sa ilang gialagarang 
pamilya ug sa mga dinapit niini. Ang mga Grego 
migamit usab ug mga babaye nga propesyonal nga 
mga mananayaw ug maghohoni aron sa paglingaw 
sa mga dinapit. Aron sa paghatag ug kalingawan, 
dihay pagsayaw panahon sa adlawng natawhan ni 
Herodes sa dihang gipangayo kaniya ang ulo ni 
Juan nga Tigbawtismo. (Mat 14:6-8) Ang sayaw 
maoy popular taliwala sa mga Grego ingong kali- 
ngawan, bisan tuod sa sinugdan ang sayaw sa mga 
Grego nalangkit sa relihiyosong pagsimba. 

Hustong Pagkatimbang Bahin sa Kalinga- 
wan. Ang mga pasidaan batok sa dili-maayong 
mga matang sa kalingawan ug ang panginahang- 
lan sa pagbutang sa kalingawan sa hustong dapit 
niini gihisgotan diha sa pipila ka teksto. Gihisgotan 
sa Mga Proverbio ang hungog nga nag-isip nga 
ang padayong pagbuhat sa malaw-ayng panggawi 
maoy sama sa “dula [sechohq']" ug usab ang tawo 
nga naglingla sa iyang isigkatawo ug nag-ingon, 
“Wala ba ako magtiawtiaw [mesa-cheq'] lamang?” 
(Pr 10:23: 26:19) Aron ipakita nga ang kalingawan 
gamay rag bili, ang Proverbio 14:13 nag-ingon: 

“Bisan diha sa pagkatawa [bissechohg|] ang ka- 
singkasing magmasulub-on, ug ang kaguol maoy 
sangkoanan sa pagmaya.” (Itandi ang Ecc 2:2, 7:2, 
3, 6.) Ang nagsadya nga mga Filistehanon nagpa- 
tawag sa buta nga si Samson aron sa paglingaw ka- 
nila (sachaq'), apan gihugno hinuon niya ang ba- 
lay ibabaw kanila.---Huk 16:25-30. 

Si Jeremias, kay nakaamgo sa pagkaseryoso sa 
mga panahon ug nakaagom ug paglutos tungod sa 
iyang pagsangyaw, miingon nga siya wala moling- 
kod uban “niadtong nagpasiaw [mesachaqim’]" ug 
nagsadya. (Jer 15:17) Bisan tuod iyang gitagna ang 
pagkalaglag sa Jerusalem, iyang gitagna usab nga 
moabot ang panahon sa dihang ang mga molupyo 
niini managmaya pag-usab uban sa sayaw ni- 
adtong nangatawa, nga gidayandayanan ug mga 
tamborin. (Jer 30:19; 31:4) Sa susama gitagna ni 
Zacarias ang adlaw sa dihang ang mga plasa sa na- 
pasig-uling Jerusalem mapuno sa mga bata nga 
nanagdula.---Zac 8:5; tan-awa ang PAGSAYAW, DULA; 
TEATRO. 


KALIPAY. Ang emosyon nga bation tungod sa 
pagkabaton o pagdahom sa usa ka maayong bu- 
tang, malipayong kahimtang: kasadya. Ang Heb- 
reohanon ug Grego nga mga pulong nga gigamit 
sa Bibliya alang sa kalipay, kasadya, pagmaya, ug 
kasaya adunay lainlaing kahulogan, lainlaing gi- 
dak-on o giladmon sa kalipay. Ang mga berbo 
nga nalangkit nagpakita sa pangsulod nga pagbati 
ug sa panggawas nga kapahayagan sa kalipay ug 
sa lainlaing paagi nagkahulogang “magmalipayon, 
magsadya, singgit sa kalipay, lukso sa kalipay.” 

Ang kalipay maoy usa ka maayong kahimtang 
nga relatibo ang paglungtad, mailhan kini pinaagi 
sa nagkalainlaing mga pagbati gikan sa yanong ka- 
tagbawan ngadto sa dulot ug hilabihang kangaya 
sa pagkinabuhi, ug sa kinaiyanhong tinguha nga 
magpadayon kini nga kahimtang. Busa kini lahi 
sa yanong kalipayan, nga mahimong bation tu- 
ngod sa wala damhang pagpakiglabot ug pagkapu- 
kaw tungod sa butang nga makapalipay. 

Ang Hebreohanong pulong alang sa “malipayon” 
mao ang “E'sher (Sal 40:4), samtang ang kaamgid 
nga berbong 'a-sshar nagkahulogang “ipahayag nga 
malipayon.” (Gen 30:13) Kini nga Hebreohanong 
mga termino gigamit maylabot sa mga tawo. Kini 
sagad nagpasabot sa resulta sa positibong buhat, 
sama sa pagpakitag pagkamahunahunaon sa tima- 
wa o sa pagkahadlok kang Jehova. (Sal 41:1: 112:1) 
Ang Gregong pulong nga gihubad nga “malipayon” 
mao ang ma-kari'os. 

Ang mga kalipay nga gihubit sa Mga Salmo ug 
Mga Proverbio, ug ilabina ang mga gisulti ni Jesu- 
Kristo sa iyang Wali sa Bukid, sagad nga gitawag 

ug “mga kabulahanan.” Apan, ang “kalipay” mao 
ang mas eksakto nga hubad sa mga termino sa 
Bibliya nga gigamit, kay ang Hebreohanon ug Gre- 
go adunay lahi nga mga pulong alang sa “bulahan” 
(Heb., barakh7 Gr., euloge'0). Dugang pa, ang “bu- 
lahan” adunay ideya sa pagpanalangin, samtang 
ang “malipayon” nagpasabot sa kahimtang nga mi- 
sangpot tungod sa panalangin sa Diyos. Daghang 
modernong mga bersiyon ang naghubad sa 'a-shar” 
ug makartios ingong “malipayon,” “kalipay.” (CK, 
JB, Ph, Ro, TEV, Yg, NW, ug ubang mga bersiyon) 
Ang ma-ka'rios gihubad nga “malipayon” diha sa 
KJ sa Buhat 26:2 ug Roma 14:22. 

Si Jehova ug si Jesu-Kristo. Si Jehova mao 
ang “malipayong Diyos” ug ang iyang Anak nga si 
Jesu-Kristo gitawag nga “malipayon ug bugtong 
Magmamando."” (1Ti 1:11, 6:15) Bisan pag ang pag- 
kasoberano ni Jehova gihagit tungod sa pagsugod 
sa pagkadaotan didto sa langit ug dinhi sa yuta 
(tan-awa ang JEHOVA), iyang gitino nga matuman 
ang iyang mga katuyoan, walay butang nga mahi- 
mo gawas sa kon unsay itugot sa iyang kabu- 
but-on. (Isa 46:10, 11, 55:10, 11) Adunay tinong 
katuyoan o tumong ang iyang pagpakitag hataas- 
nga-pailob sa pagtugot sa mga kahimtang nga ma- 
himo unta niyang usbon, busa siya malipayon. Si 
apostol Pablo misulat: “Ang Diyos, bisan pag may 
tinguha nga ipasundayag ang iyang kapungot ug 
ipaila ang iyang gahom, nagtugot uban ang daga- 
yang hataas-nga-pailob sa mga sudlanan sa ka- 
pungot nga gihimong angay sa kalaglagan, aron 
iyang ikapaila ang bahandi sa iyang himaya ngan- 
ha sa mga sudlanan sa kaluoy, nga iyang giandam 
nang daan alang sa himaya.”---Rom 9:22-24. 

Dugang pa, si Jehova malipayong naglalang ug 
nagbuhat alang sa iyang kaugalingon ug sa iyang 
mga linalang. Ang iyang mga nabuhat naghimo 
kaniyang malipayon. (Sal 104:31) Buot niya nga 
ang iyang mga linalang magkalipay usab sa iyang 
mga buhat ug sa ilang kaugalingong mga buhat. 
(Ecc 5:19) Sanglit siya ang Tinubdan sa tanang ma- 
ayong mga butang (San 1:17), ang tanang inteli- 
henteng mga linalang, ang katawhan ug mga ma- 
nulonda, makakaplag sa ilang pangunang kalipay 
diha sa pagkaila kaniya. (Jer 9:23, 24) Si Haring Da- 
vid miingon: “Ang akong pagpamalandong kaniya 
makapahimuot unta. Ako, sa akong bahin, magka- 
lipay diha kang Jehova.” (Sal 104:34) Siya usab mi- 
awit: “Ang matarong magamaya diha kang Je- 
hova ug modangop gayod kaniya, ug ang tanan 
nga matul-id sa kasingkasing magapasigarbo.” (Sal 
64:10) Si apostol Pablo nag-awhag sa mga Kristo- 
hanon nga magkalipay sa tanang panahon diha sa 
ilang kahibalo kang Jehova ug sa iyang pagpakigla- 
bot kanila, nga nagsulat kanila: “Pagmaya kanunay 
diha sa Ginoo [“kang Jehova,” sa pipila ka bersi- 

yon]. Sa makausa pa ako magaingon, Pagmaya!” 
--Flp 4:4. 

Si Jesu-Kristo, nga suod kang Jehova, nakaila 
pag-ayo kaniya (Mat 11:27), ug siya makapatin-aw 
bahin Kaniya ngadto sa iyang mga sumusunod. (Ju 
1:18) Busa malipayon si Jesus, nga gitawag ug 
“malipayon ug bugtong Magmamando.” (1Ti 6:14, 
15) Tungod sa gugma alang sa iyang Amahan, siya 
maikagon sa pagbuhat kanunay sa mga butang 
nga makapahimuot Kaniya. (Ju 8:29) Busa, sa di- 
hang gitahasan siya nga moanhi sa yuta, mag- 
antos, ug mamatay aron iyang mahinloan ang 
ngalan sa iyang Amahan gikan sa kaulawan, “tu- 
ngod sa kalipay nga gibutang sa iyang atubangan 
siya nag-antos sa estaka sa pagsakit, nga wala ig- 
sapayan ang kaulaw.” (Heb 12:2) Siya usab adunay 
dakong kalipay ug gugma sa katawhan. Ang Kasu- 
latan, nga naglarawan kaniya ingong kaalam sa 
wala pa siya maglungtad ingong tawo, naghulag- 
way kaniya nga nag-ingon: “Unya didto ako tupad 
[kang Jehova] ingon nga batid nga magbubuhat, 
ug ako iyang gikahinangpan pag-ayo sa matag ad- 
law, ako nagakalipay sa iyang atubangan sa tanang 
panahon, nga nagakalipay sa mabungahong yuta 
sa iyang yuta, ug ang mga butang nga akong gika- 
hinangpan maoy uban sa mga anak sa mga tawo.” 
--Pr 8:30, 31. 

Buot ni Jesus nga ang iyang mga sumusunod 
magbaton sa samang kalipay, nga nag-ingon kani- 
la: “Kining mga butanga akong gisulti kaninyo, 
aron ang akong kalipay maanaa kaninyo ug ang in- 
yong kalipay mabug-os.” Ang mga manulonda na- 
lipay sa paglalang sa yuta. (Ju 15:11, 17:13, Job 
38:4-7) Sila nagsud-ong usab sa pagkinabuhi sa 
katawhan sa Diyos, nalipay tungod sa ilang mati- 
numanong pagkinabuhi ug nagsadya ilabina sa di- 
hang ang usa ka tawo mobiya sa iyang pagpakasa- 
la alang sa putli nga pagsimba ug pag-alagad sa 
Diyos.--Luc 15:7, 10. 

Kon unsay makapalipay sa Diyos. Ang ka- 
singkasing ni Jehova mapalipay sa iyang mga ala- 
gad pinaagi sa ilang pagkamatinumanon ug pagka- 
maunongon kaniya. Si Satanas nga Yawa padayong 
naghagit sa katungod sa pagkasoberano sa Diyos 
ug sa integridad niadtong tanan nga nag-alagad sa 
Diyos. (Job 1:9-11: 2:4, 5, Pin 12:10) Ngadto kanila 
mapadapat ang mga pulong: “Magmaalamon, anak 
ko, ug lipaya ang akong kasingkasing, aron matu- 
bag ko siya nga nagatamay kanako.” (Pr 27:11) Ang 
katawhan ni Jehova sa yuta makapamaya sa Diyos 
pinaagi sa pagkamatinumanon ug pagkamauno- 
ngon kaniya.---Isa 65: 19: Sof 3:17. 

Usa ka Bunga sa Espiritu. Sanglit si Jehova 
mao ang Tinubdan sa kalipay ug buot niya nga 
magmalipayon ang iyang katawhan, ang kalipay 

maoy usa ka bunga sa iyang balaang espiritu. Ang 
kalipay gihisgotan nga sunod dayon sa gugma diha 
sa talaan sa Galacia 5:22, 23. Ang apostol misulat 
ngadto sa mga Kristohanon sa Tesalonica: “Kamo 
nahimong mga tigsundog kanamo ug sa Ginoo, 
sanglit kamo midawat man sa pulong ilalom sa 
daghang kasakitan nga may kalipay sa balaang es- 
piritu.” (1Te 1:6) Busa, si Pablo mitambag sa mga 
Kristohanon sa Roma nga ang Gingharian sa Diyos 
“nagkahulogan ug pagkamatarong ug pakigdait ug 
kalipay uban sa balaang espiritu.”---Rom 14:17. 

Ang tinuod nga kalipay maoy usa ka hiyas sa ka- 
singkasing ug makaayo sa tibuok lawas. “Ang usa 
ka malipayong kasingkasing may maayong epek- 
to sa panagway,” ug “ang kasingkasing nga ma- 
lipayon maayo nga tambal [o, “makaayo sa la- 
was"],” nag-ingon ang maalamong magsusulat sa 
Mga Proverbio.---Pr 15:13, 17:22, ftn sa Rbi8. 


Unsa ang pasukaranan sa 
tinuod nga kalipay? 


Ang tanang kalipay nga gisaad diha sa Bibliya 
nag-agad sa hustong relasyon uban sa Diyos, ki- 
ning tanan mabatonan pinaagi sa paghigugma sa 
Diyos ug sa matinumanong pag-alagad kaniya. 
Ang tinuod nga kalipay dili mabatonan kon dili 
magmasinugtanon kang Jehova. Ang iyang pana- 
langin mahinungdanon alang sa kalipay, ingong 
usa sa iyang ‘maayong mga gasa" ug 'hingpit nga 
mga regalo." 

Ang kalipay wala magsumikad sa pagkabaton ug 
daghang materyal nga bahandi o gahom. Si Jesus 
miingon: “Adunay labaw nga kalipay sa paghatag 
kay sa pagdawat.” (Buh 20:35) Ang tawo nga nag- 
mahunahunaon sa timawa, nga tungod niana na- 
katagamtam sa kalipay sa paghatag, gisaaran: “Si 
Jehova magabantay kaniya ug magatipig kaniya 
nga buhi. Siya ipahayag nga malipayon dinhi sa 
yuta.” (Sal 41:1, 2) Ang mga butang nga makaa- 
mot sa tinuod nga kalipay mao ang kahibalo ba- 
hin kang Jehova, kaalam gikan kaniya, ug bisan 
ang iyang pagtul-id ug pagdisiplina. (Pr 2:6: 3:13, 
18: Sal 94:12) Ang tawong tinuod nga malipa- 
yon nagasalig kang Jehova (Pr 16:20), nagakalipay 
ug nagalakaw sa Iyang balaod (Sal 1:1, 2, 112:1), 
nagabantay sa hustisya (Sal 106:3), ug nahadlok sa 
Diyos (Sal 128:1). 

Usa ka Malipayong Nasod. Magmalipayon 
ang tibuok nasod o katawhan kon kini nga nasod 
mosunod gayod kang Jehova ingong Diyos niini ug 
mosugot sa iyang mga balaod. (Sal 33:12, 144: 15) 
Ang nasod sa Israel, human sa matarong nga 
pagdumala ni David ug sa panahon nga si Ha- 
ring Solomon misunod sa balaod ni Jehova, maoy 

malinawon ug malipayon, “sama sa mga balas nga 
anaa sa daplin sa dagat ang gidaghanon, nga na- 
ngaon ug nanginom ug nagmaya.” (1Ha 4:20, 25; 
10:8, 2Cr 9:7) Kini nagpasundayag sa impluwensi- 
ya sa matarong nga pagmando diha sa usa ka na- 
sod. (Itandi ang Pr 29:2, 18.) Gipatin-aw ni Jesus 
ang kinahanglanon aron magmalipayon ang nasod 
ngadto sa makinasod nga mga Hudiyo nga nag- 
isip nga tungod kay sila unodnong mga kaliwat ni 
Abraham ug Jacob sila mao ang “malipayong na- 
sod kansang Diyos mao si Jehova.’ (Sal 33:12) Siya 
tatawng nagsulti kanila nga ang Gingharian sa Di- 
yos pagakuhaon gikan kanila ug “igahatag ngadto 
sa usa ka nasod nga magpatunghag mga bunga ni- 
ini.” (Mat 21:43) Sa ulahi gipadapat ni apostol Ped- 
ro ang termino nga “nasod” ngadto sa espiritu- 
wal nga mga tawo nga nahiusa kang Kristo, nga 
nag-ingon: “Kamo maoy 'usa ka piniling rasa, usa 
ka harianong pagkasaserdote, usa ka balaang na- 
sod, usa ka katawhan alang sa linaing pagpanag- 
iya, aron kaylap ninyong ipahayag ang mga ka- 
hamili' sa usa nga nagtawag kaninyo gikan sa 
kangitngit ngadto sa iyang katingalahang kaha- 
yag.”--IPe 2:9. 

Kalipay Diha sa Pag-alagad sa Diyos. Ang 
gipangayo ni Jehova sa iyang mga alagad dili ma- 
bug-at. (1Ju 5:3) Buot niya nga sila malipay sa 
pag-alagad kaniya. Ang iyang katawhang Israel 
angayng malipay sa tinudlong mga pista nga iyang 
gihikay alang kanila, ug sila angayng magmaya sa 
ubang mga aspekto sa ilang kinabuhi ug sa pag- 
simba sa Diyos. (Lev 23:40, Deu 12:7, 12, 18) Sila 
angayng mosulti nga malipayon bahin sa Diyos. 
(Sal 20:5: 51:14: 59:16) Kon sila wala mag-alagad 
uban ang kalipay sa kasingkasing, adunay depekto 
ang ilang mga kasingkasing ug ang ilang pagpabi- 
li sa iyang mahigugmaong-kalulot ug pagkamaa- 
yo. Busa siya nagpasidaan kon unsay mahitabo kon 
sila dili magmasinugtanon ug dili magmalipayon 
sa pag-alagad kaniya: “Kining tanang maldisyon ti- 
nong moabot kanimo . . . tungod kay wala ka ma- 
mati sa tingog ni Jehova nga imong Diyos pinaagi 
sa pagtuman sa iyang kasugoan ug sa iyang mga 
lagda... Ug kini sila magpabilin diha kanimo ug 
sa imong kaliwat . . . sanglit wala ka mag-alagad 
kang Jehova nga imong Diyos uban sa pagmaya ug 
sa kalipay sa kasingkasing tungod sa kadagaya sa 
tanang butang."”---Deu 28:45-47. 

Ang Kristohanon angay gayod nga magmalipa- 
yon sa iyang pag-alagad sa Diyos. Kay kon dili, ang 
iyang kasingkasing kulang sa pagpabili. (Sal 100:2) 
“Ang kalipay ni Jehova mao ang inyong salipda- 
nan,” miingon ang usa sa matinumanong mga ala- 
gad sa Diyos. (Neh 8:10) Ang maayong balita nga 
gimantala sa Kristohanon gipahayag sa manulon- 

da sa Diyos ingong “maayong balita sa dakong ka- 
lipay nga mabatonan sa tanang tawo.” (Luc 2:10) 
Ang ngalan ni Jehova diha sa iyang mga saksi ug 
ang kamatuoran nga makaplagan diha sa Bibliya 
angay nga makapalipay gayod kanila. Ang mana- 
lagna nga si Jeremias miingon: “[Alang] kanako 
ang imong pulong nahimong kasadya ug pagmaya 
sa akong kasingkasing: kay ako gitawag sa imong 
ngalan, Oh Jehova nga Diyos sa mga panon.”---Jer 
15:16. 

Dugang pa, ang makataronganon ug matarong 
nga hudisyal nga mga desisyon ni Jehova nga gi- 
patuman diha sa Kristohanong kongregasyon ug 
diha sa kinabuhi sa mga Kristohanon maoy maka- 
palipay, ilabina sa panahon nga ang kalibotan nag- 
yatak sa hustisya ug pagkamatarong. (Sal 48:11) 
Ang kahibulongang paglaom sa unahan tinong 
naghatag usab ug lig-ong pasukaranan sa kalipay. 
(“Magmaya diha sa paglaom”: Rom 12:12; Pr 10:28.) 
Ang ilang kaluwasan tinubdan usab sa kalipay. (Sal 
13:5) Dugang pa, kalipay ang bation sa alagad sa 
Diyos sa dihang aduna siyay matabangan nga ma- 
kaila ug moalagad kang Jehova. (Flp 4:1, 1Te 2:19) 
Ang pakigtigom ug pagbuhat duyog sa katawhan 
sa Diyos maoy usa sa labing dakong kalipay.---Sal 
106:4, 5: 122:1. 

Ang paglutos usa ka hinungdan sa kalipay. 
Alang sa Kristohanon nga nagbantay sa iyang ka- 
singkasing, ang paglutos, bisan tuod dili makapahi- 
muot, angay nga lantawon uban ang kalipay, sang- 
lit ang paglahutay niini uban ang integridad maoy 
usa ka kadaogan. Ang Diyos motabang sa usa nga 
matinumanon. (Col 1:11) Pamatuod usab kini nga 
ang usa giuyonan sa Diyos. Si Jesus miingon nga 
sa dihang ang pagpakaulaw ug paglutos moabot, 
ang Kristohanon angayng “molukso sa kalipay.” 
--Mat 5:11, 12, San 1:2-4: 1Pe 4:13, 14. 

Ang Tambag ni Kristo Bahin sa Kalipay. 
Makailikag nga gisugdan ni Jesus ang iyang Wali sa 
Bukid pinaagi sa paghisgot sa siyam ka kalipay, ug 
gipaila ang mga hiyas nga pinaagi niana mabato- 
nan sa usa ang pag-uyon sa Diyos, uban ang pag- 
laom nga makapanunod sa Gingharian sa mga 
langit. (Mat 5:1-12) Niini nga mga kalipay mama- 
tikdan nga dili ang kahimtang sa usa ka tawo tu- 
ngod sa panahon ug sa wala damhang panghitabo 
ni ang bug-os makitawhanong mga buhat sa usa 
ka tawo ang makahatag kaniya sa panalangin nga 
kalipay. Ang tinuod nga kalipay naggikan sa mga 
butang nga espirituwal, sa pagsimba sa Diyos, ug 
sa katumanan sa mga saad sa Diyos. Pananglitan, 
si Jesus miingon: “Bulahan ang mga kabos sa espi- 
ritu...” (KJ), o, sa mas masabot nga hubad: 
“Malipayon kadtong mahunahunaon sa ilang espi- 
rituwal nga panginahanglan, sanglit ila ang ging- 

harian sa mga langit.” (Mat 5:3) Siya mipadayon 
sa pag-ingon: “Malipayon kadtong nagbangotan, 
sanglit sila pagahupayon.” (Mat 5:4) Dayag nga 
wala siya magpasabot sa tanang tawo nga nagba- 
ngotan tungod sa bisan unsang hinungdan. Ang 
pagbangotan maoy tungod sa ilang pagkakabos sa 
espirituwal, sa ilang pagkamakasasala, ug sa maka- 
pasubong mga kahimtang tungod sa pagkamaka- 
sasala sa tawo, ingon man sa ilang pagkagutom ug 
pagkauhaw sa pagkamatarong. Sila pagabantayan 
ug pagapaboran sa Diyos pinaagi sa pagtagbaw sa 
ilang espirituwalidad, sama sa gisaad ni Jesus: “Sila 
pagabusgon.”---Itandi ang 2Co 7:10: Isa 61:1-3, Eze 
9:4. 

Diha sa basahon sa Pinadayag, si Jesu-Kristo, pi- 
naagi sa mensaherong manulonda, nagmantala ug 
pito ka kalipay. (Pin 1:3: 14:13, 16:15, 19:9, 20:6, 
22:7: 22:14) Ang basahon nagpahayag diha sa pa- 
siuna niini: “Malipayon siya nga nagabasa sa ma- 
kusog ug kadtong nagapatalinghog sa mga pulong 
niini nga tagna, ug kinsa nagatuman sa mga bu- 
tang nga nahisulat niini” (Pin 1:3), ug diha sa 
panghinapos niini kini nag-ingon: “Malipayon kad- 
tong naglaba sa ilang tag-as nga mga besti, aron 
mailaha ang katungod sa pagpahimulos sa mga ka- 
hoy sa kinabuhi ug aron sila makasulod sa siyudad 
[Bag-ong Jerusalem] agi sa mga ganghaan niini.” 
- Pin 22:14. 

Magkalipay Diha Kang Jehova. Sa pagsu- 
maryo, tin-aw nga kadtong nakabaton ug tinuod 
nga kalipay mao ang “balaang nasod" sa Diyos (1Pe 
2:9), duyog sa tanan nga nakig-uban niana nga na- 
sod kinsa kinasingkasing nga nag-alagad ug naga- 
sugot kang Jehova. Ang salmista miingon: “Mag- 
maya kamo kang Jehova, Oh mga matarong, ug 
magpasalamat sa paghandom sa iyang pagkabala- 
an.” (Sal 97:12) Si apostol Pablo nagpatugbaw niini 
nga tambag sa pagsulat ngadto sa Kristohanong 
kongregasyon: “Pagmaya kanunay diha sa Ginoo. 
Sa makausa pa ako magaingon, Pagmaya!” (Flp 4:4) 
Busa, ang usa ka tawo makakaplag ug kalipay dili 
sa iyang bahandi o kaalam, ni sa iyang mga nabu- 
hat o gahom. Kini maoy tungod sa kahibalo bahin 
kang Jehova, kinsa nagtambag: “Ayaw papang- 
hamboga ang maalamong tawo tungod sa iyang 
kaalam, ug ayaw papanghamboga ang gamhanang 
tawo tungod sa iyang pagkagamhanan. Ayaw pa- 
panghamboga ang datong tawo tungod sa iyang 
bahandi. Apan siya nga nagapanghambog papang- 
hamboga tungod niining butanga mismo, ang pag- 
kabaton ug hait nga salabotan ug ang pagkabaton 
ug kahibalo kanako, nga ako si Jehova, ang Usa nga 
nagapakita ug mahigugmaong-kalulot, hustisya ug 
pagkamatarong diha sa yuta, kay niining mga bu- 
tanga ako mahimuot.”---Jer 9:23, 24. 

Ubang mga Kalipay nga Gitagana sa Diyos. 
Si Jehova nagtagana ug daghang ubang butang 
nga ikalipay sa mga tawo sa adlaw-adlaw. Ang pi- 
pila niini mao ang kaminyoon (Deu 24:5; Pr 5:18), 
pagkahimong amahan o inahan sa usa ka mata- 
rong ug maalamong anak (Pr 23:24, 25), pagkaon 
(Ecc 10:19, Buh 14:17), bino (Sal 104:14, 15: Ecc 
10:19), ug ang daghan kaayong mga butang sa 
Iyang kalalangan (San 1:17: 1Ti 6:17). 

Dili-tinuod o Dili-malungtaron nga mga 
Kalipay. Si Jesus naghisgot sa pipila nga maka- 
dungog sa kamatuoran ug modawat niini uban ang 
kalipay apan wala makasabot niini. Kini nga mga 
tawo wala mag-ugmad sa gitanom nga pulong 
diha sa ilang mga kasingkasing ug, ingong sangpo- 
tanan, sa wala madugay nawala ang ilang kalipay 
tungod kay napandol sa dihang ang kasakitan o 
paglutos mitungha tungod sa pulong. (Mat 13:20, 
21) Ang kalipay nga pinasukad sa materyalismo 
maoy dili-tinuod ug sayop nga kalipay ug dili mo- 
lungtad ug dugay. Dugang pa, ang usa ka tawo nga 
nagmaya sa katalagman sa laing tawo, bisan niad- 
tong nagdumot kaniya, manubag kang Jehova tu- 
ngod sa iyang sala. (Job 31:25-30, Pr 17:5, 24:17, 
18) Usa ka kabuangan sa usa ka batan-ong lalaki 
nga maghunahunang ang kalipay sa kinabuhi ma- 
batonan pinaagi sa pagsunod sa “mga tinguha nga 
iya sa pagkabatan-on.” (2Ti 2:22, Ecc 11:9, 10) Sa 
susama, ang usa ka tawo masugamak sa daotang 
kahimtang tungod sa gugma sa paglipaylipay. (Pr 
21:17: Ecc 7:4) Bisan ang Kristohanon nga nagsad- 
ya pinaagi sa pagtandi sa iyang kaugalingon sa 
uban maoy sayop. Hinunoa, angay niyang sulayan 
ang iyang kaugalingong binuhatan ug niana may 
hinungdan sa pagsadya labot sa iyang kaugalingon 
lamang.---Gal 6:4. 

Walay Kataposang Kalipay. Si Jehova misa- 
ad nga iyang ipasig-uli ang katawhang Israel hu- 
man sa ilang pagkadestiyero sa Babilonya. Tuod 
man, iyang gidala sila pagbalik sa Jerusalem niad- 
tong 537 W.K.P., ug sila nagmaya pag-ayo sa di- 
hang gipahiluna ang patukoranan sa templo. (Isa 
35:10, 51:11; 65:17-19: Esd 3:10-13) Apan ang tag- 
na ni Isaias (65:17) adunay mas dakong katuma- 
nan sa pagkatukod sa “usa ka bag-ong langit ug 
usa ka bag-ong yuta,” nga niana nga kahikayan 
ang tanang katawhan makabaton ug kalipay hang- 
tod sa kahangtoran ilalom sa “Bag-ong Jerusalem.” 
-- Pin 21:1-3. 

Sa pagkakaron, ang tugob ug bug-os nga kalipay 
dili matagamtaman tungod sa pagkadaotan, sa- 
kit, ug kamatayon. Apan uyon sa lagda sa Bibli- 
ya, “Ang usa ka maalamong hari magapatibula- 
ag sa mga tawong daotan,” si Jesu-Kristo ingong 
Hari magtapos sa tanang kaaway sa Diyos ug sa 

pagkamatarong. (Pr 20:26, 1Co 15:25, 26) Busa ang 
tanang babag sa bug-os nga kalipay mahanaw, kay 
bisan “ang kamatayon mawala na, ni may pagba- 
ngotan ni pagtiyabaw ni may kasakit pa.” (Pin 
21:4) Ang kaguol tungod sa mga namatay bug-os 
nga mawala, pagawad-on pinaagi sa pagbanhaw sa 
mga patay. Kini nga kahibalo nakahupay sa mga 
Kristohanon bisan karon, kinsa, tungod niini, wala 
"magmasulub-on ingon sa uban usab nga mga wa- 
lay paglaom. '--ITe 4:13, 14: Ju 5:28, 29. 


KALISANG. Kini mao ang kasagarang hu- 
bad alang sa Hebreohanong nombre nga pa chadh 
(berbo, pa-chadh), nga may paninugdang diwa 
labot nianang mopahinabog pagkurog. (Itandi ang 
Miq 7:17.) Ang usa ka porma sa pulong nga quts 
gihubad nga “mibatig hilabihan nga kalisang” (Ex 
1:12, Num 22:3, Isa 7:16), ug kini nga termino sa- 
gad nagpasabot sa “pagkasilag.” (Tan-awa ang 
BUTANG NGA KASILAGAN.) Ang ekspresyong “kali- 
sang panahon sa kagabhion” nagtumong sa usa ka 
butang nga mahimong magpahinabog kalisang, o 
hilabihang kahadlok, panahon sa kagabhion, sama 
sa kalit nga pag-atake sa mga tulisan o pag-atake 
sa dagkong mga mananap nga manunukob.---Aw 
3:8. 

Gitawag ni Jacob ang Labing Gamhanan ingong 
“ang Kalisang ni Isaac,” ang usa nga gitamod ni 
Isaac uban ang matahaon nga kahadlok, nga na- 
hadlok nga dili makapahimuot Kaniya. Gipakita ni 
Jacob nga siya adunay samang panghunahuna sa 
iyang amahang si Isaac pinaagi sa paghimo niya 
sa usa ka panumpa diha “sa Kalisang sa iyang 
amahan nga si Isaac.”--Gen 31:42, 53. 

Ang usa ka maayong matang sa kalisang o ka- 
hadlok kang Jehova, nga mabanaag diha sa tingu- 
ha sa paglikay sa kon unsay wala Niya uyoni, hi- 
nungdanon aron ang usa ka tawo magpabilin nga 
iyang alagad. Kini nga kalisang naghimo kang Job 
nga walay-ikasaway ug matul-id. (Job 1:1, 23:15, 
31:23) Ug kini nakapaarang sa salmista nga maka- 
padayon sa pagkinabuhi nga inuyonan sa Diyos bi- 
san pa sa paglutos sa mga prinsipe. (Sal 119:120, 
161) Gidasig ni Jehosapat ang tinudlong mga mag- 
huhukom sa pagbaton niining husto nga kalisang 
aron sila dili magmapihigon sa pagpahamtang ug 
matarong nga mga paghukom.---2Cr 19:5-7. 

Si Jehova mao ang Tigpanalipod ug Tigsustento 
sa iyang katawhan. Busa walay katarongan nga 
ang usa malisang sa mga tawo, nga mahadlok 
pag-ayo sa mahimo nilang buhaton, ug sa ingon 
magpasignunot sa ilang dili-hustong mga gipa- 
ngayo. (Sal 27:1; 78:53: 91:2-5: Isa 12:2) Apan kini 
wala magpasabot nga ang mga alagad sa Diyos 
dili na mag-antos sa presenteng sistema sa mga 
butang. Usahay sila makasinatig makaluluoy, dili- 

paborableng kahimtang. Kay wala mahibalo nga 
kini sila sa gihapon gimahal ni Jehova, ang mga 
tawo nga walay pagtuo lagmit mobiya kanila tu- 
ngod sa kalisang o kahadlok, nga dili buot makasi- 
nati sa ilang daw walay-paglaom nga kahimtang. 
(Sal 31:11) Apan si Jehova dili mobiya kanila.---Sal 
27:10; 94:14. 

Tungod sa kawalay kalisang o kahadlok sa Di- 
yos, ang mga daotan nagpadayon sa ilang daotang 
mga dalan. (Sal 36:1-4) Apan sila dili makaikyas 
sa kalisang nga modangat tungod sa katalagman 
nga mahitabo kanila gumikan sa ilang pagsalikway 
sa kaalam sa Diyos.---Pr 1:26, 27. 

Sa dihang wala na panalipdi ni Jehova ang dili- 
matinumanong mga Israelinhon, sila nakasinati ug 
kalisang adlaw ug gabii, nga wala makatino sa ila 
mismong kinabuhi. Walay kaikyasan gikan sa ka- 
talagman. (Deu 28:66, 67: Isa 24:17-20, 33:14; Jer 
30:5, Lam 3:47) Kini nga matang sa kalisang o ka- 
hadlok dili masinatian niadtong milihok nga kahar- 
monya sa kaalam sa Diyos, niadtong kanunayng 
nagbaton ug matahaong kahadlok sa Maglalalang. 
--Pr 1:33, 3:24, 25; 28:14. 

Ang mga pagpasundayag sa dili-hitupngang ga- 
hom, pagpaluyo, o pabor ni Jehova mahimong ma- 
kapalisang sa mga nakakita. (2Cr 17:10, Sal 53:5; 
105:38, Isa 19:16, 17: Jer 33:9) Pananglitan, ang 
mga Israelinhon, uban sa tabang sa Diyos, nakaba- 
ton ug talagsaon ug makalilisang gayod nga mga 
kadaogan batok sa ilang mga kaaway (Deu 11:25, 
1Cr 14:17: 2Cr 14:12-14: 20:29), ug sa panahon ni 
Mardokeo ug Ester ang wala damhang pagbalit-ad 
sa mga panghitabo nga pabor sa mga Hudiyo na- 
kapalisang sa ilang mga kaaway. (Est 8:17: 9:2, 3) 
Dugang pa, ang ebidensiya nga ang usa gihatagan 
sa Diyos ug kaisog ug kalig-on mahimong mag- 
pahinabog usa ka maayong matang sa kalisang 
ug pagkamasinugtanon. Busa, sa dihang si Ha- 
ring Saul kusganong nangamuyo sa mga Israelin- 
hon nga moduyog sa pagdepensa sa Jabes-gilead, 
sila napuno sa “kalisang kang Jehova” ug misanong 
“ingon sa usa ka tawo. "-- 1Sa 11:7. 

Tungod kay gitagna ni Jehova ang pagkapukan 
sa Babilonya pinaagi sa kamot ni Ciro, ang mga Is- 
raelinhon walay katarongan nga malisang sa ma- 
ong makapatay-0g sa kalibotan nga hitabo. Alang 
kanila kadto maoy usa ka kagawasan gikan sa ka- 
lisang sa kaaligutgot sa Babilonya. Apan, ang tig- 
himog mga idolo malisang gayod, sanglit ang ta- 
nang mga bathala nga ginama sa mga kamot sa 
tawo dili gayod makatabang sa pagluwas sa Babi- 
lonya.--Isa 44:8-11, 24-28: 51:12, 13. 


KALIWATAN. Ang kaliwatan sagad nagtu- 
mong sa tanang tawo nga nangatawo sa samang 
panahon. (Ex 1:6, Mat 11:16) Nalangkit niini ang 

kahulogan nga “mga katalirongan.” Sa Genesis 6:9 
kini giingon labot kang Noe: “Siya walay-ikasaway 
taliwala sa iyang mga katalirongan [sa literal, mga 
kaliwatan].” Kon gamiton sa paghisgot sa mga re- 
lasyon sa pamilya, ang kaliwatan mahimong mag- 
tumong sa usa ka pundok sa mga kaliwat, sama sa 
mga anak nga lalaki ug mga anak nga babaye o 
mga apo nga lalaki ug mga apo nga babaye.---Job 
42:16. 

Ang termino mahimong gamitong sukdanan sa 
panahon sa pagtumong sa mga panahon sa nanga- 
gi o sa umaabot. Ang mga kaliwatan sa katawhan 
nga naggikan sa makasasalang si Adan maoy lu- 
malabay, nga kasukwahi sa yuta nga magpabilin 
sa walay kataposan. (Ecc 1:4: Sal 104:5) Apan ang 
mga ekspresyon nga “dili maihap nga mga kaliwa- 
tan” ug “usa ka libo ka kaliwatan” nagtumong nia- 
nang mohangtod sa panahong walay tino. (1Cr 
16:15: Isa 51:8) Ang sugo ngadto sa mga Hudiyo 
nga ang Paskuwa pagasaulogon “sa tanan ninyong 
mga kaliwatan” nagpasabot nga padayonon kining 
saulogon hangtod sa usa ka panahon nga wala pa 
matino niadtong panahona. (Ex 12:14) Ang Diyos 
miingon kang Moises nga Jehova ang iyang ngalan 
ingong usa ka handomanan “hangtod sa panahong 
walay tino,” “hangtod sa sunodsunod nga mga ka- 
liwatan,” nga nagpasabot sa pagkawalay katapo- 
san. (Ex 3:15) Gibutyag ni apostol Pablo kanato nga 
ang Diyos pagahimayaon “ngadto sa tanang kali- 
watan hangtod sa kahangtoran.”---Efe 3:21. 

Ang kaliwatan mahimong magkahulogan usab 
sa usa ka hut-ong sa mga tawo, nga mao, kadtong 
mailhan pinaagi sa ilang pipila ka kinaiya o kahim- 
tang. Ang Bibliya naghisgot sa “kaliwatan sa mata- 
rong” (Sal 14:5: 24:6: 112:2) ug sa “kaliwatan nga 
baliko ug hiwi,” sa “kaliwatan nga hiwi.” (Deu 32: 
5, 20: Pr 30:11-14) Si Jesu-Kristo, sa dinhi pa sa 
yuta, sa susamang paagi naghisgot labot sa kataw- 
han sa Hudiyohanong nasod niadtong adlawa, ug 
si apostol Pablo nagpadapat sa maong mga termi- 
no ngadto sa kalibotan sa katibuk-an sa iyang ad- 
law, nga nahimulag gikan sa Diyos.--Mat 12:39, 
16:4, 17:17; Mar 8:38, Flp 2:14, 15. 

Ang usa ka Hebreohanong pulong alang sa “ka- 
liwatan” mao ang dohr, nga katumbas sa Aramai- 
kong dar. (Dan 4:3, 34) Ang dohr naggikan sa lin- 
tunganayng berbo nga nagkahulogang “tapoka nga 
paliyok” o “paglibotlibot” (Eze 24:5, Sal 84:10) ug 
busa adunay pangunang kahulogan nga “lingin.” 
Ang kaamgid nga pulong nga dur nagkahulogang 
“bola.” (Isa 22:18) Ang Gregong katumbas mao ang 
genea’, nga naggikan sa lintunganayng pulong 
nga nagkahulogang “matawo.” 

Ang laing Hebreohanong pulong, ang tohe- 
dhohth, usahay gihubad nga “mga kaliwatan” o 

“talaan sa kagikan” (Num 3:1, Ru 4:18), usab “mga 
kaliwat” o “mga banay” (1Cr 5:7: 7:2, 4, 9) ug “ka- 
saysayan” o “gigikanan.”--Gen 2:4: 5:1: 6:9; itandi 
ang AS, AT, KJ, Dy, NW, RS, ug ang ubang mga 
hubad. 

Gitas-on. Sa dihang ang terminong “kaliwa- 
tan” gamiton sa paghisgot sa katawhan nga nagki- 
nabuhi sa usa ka partikular nga panahon, ang ek- 
saktong gitas-on sa maong panahon dili matino, 
gawas lamang kon ang maong panahon adunay 
makataronganong mga kinutoban. Kini nga mga 
kinutoban matino pinaagi sa gitas-on sa kinabuhi 
sa katawhan sa maong panahon o sa katibuk-ang 
populasyon. Ang gitas-on sa kinabuhi sa napulo ka 
kaliwatan gikan kang Adan hangtod kang Noe 
nag-aberids ug kapin sa 850 ka tuig ang matag 
usa. (Gen 5:5-31: 9:29) Apan human kang Noe, ang 
gitas-on sa kinabuhi sa tawo kalit nga mius-os. Si 
Abraham, pananglitan, nagkinabuhi lamang ug 
175 ka tuig. (Gen 25:7) Karong adlawa, sama sa pa- 
nahon ni Moises, ang katawhan nga nagkinabuhi 
sa paborableng mga kahimtang lagmit makaabot 
ug 70 o 80 ka tuig ang panuigon. Si Moises misu- 
lat: “Ang mga adlaw sa among panuigon maoy ka- 
pitoan ka tuig, ug kon tungod sa talagsaong kabas- 
kog kini maoy kawaloan ka tuig, bisan pa niana ang 
ilang pagpanlimbasog mosangpot lamang sa kasa- 
mok ug sa mga butang makapadaot: kay kini mo- 
labay sa madali, ug kami mahanaw.” (Sal 90:10) 
Ang pipila mahimong mabuhi nga mas dugay, 
apan gipahayag lamang dinhi ni Moises ang kasa- 
garang kahimtang. Si Moises mismo, kinsa nabuhi 
ug 120 ka tuig, maoy eksepsiyon, ingon man usab 
ang iyang igsoong lalaki nga si Aaron (123 ka tuig), 
si Josue (110 ka tuig), ug ang uban pa kansang ku- 
sog ug kabaskog maoy talagsaon.---Deu 34:7: Num 
33:39, Jos 24:29. 

Ang Ekspresyong “Niining Kaliwatana” 
Diha sa mga Tagna ni Kristo. Sa dihang ang 
tagna sa Bibliya maghisgot sa ekspresyon nga “ni- 
ining kaliwatana,” kinahanglang tagdon gayod ang 
konteksto aron matino kon unsang kaliwatana ang 
gipasabot. Si Jesu-Kristo, sa dihang gisaway ang 
Hudiyong relihiyosong mga pangulo, mihinapos sa 
pag-ingon: “Sa pagkatinuod ako magaingon kanin- 
yo, Kining tanang butanga modangat niining kali- 
watana.” Ang kasaysayan nag-asoy nga mga 37 ka 
tuig sa ulahi (niadtong 70 K.P.) ang maong kaliwa- 
tan nakasinati mismo sa kalaglagan sa Jerusalem, 
ingon sa gitagna.---Mat 23:36. 

Sa ulahi nianang samang adlaw, gigamit pag- 
usab ni Jesus ang halos mao ra nga mga pu- 
long, nga nag-ingon: “Sa pagkatinuod ako magai- 
ngon kaninyo nga kining kaliwatana dili gayod 
mahanaw hangtod nga mahitabo kining tanang 

butanga.” (Mat 24:34) Niining higayona, gitubag ni 
Jesus ang pangutana mahitungod sa kalaglagan sa 
Jerusalem ug sa templo niini ingon man usab ang 
mahitungod sa ilhanan sa iyang presensiya ug sa 
kataposan sa sistema sa mga butang. Busa ang 
iyang komento mahitungod “niining kaliwatana” 
makataronganong mapadapat hangtod sa 70 K.P. 
Hinunoa, gigamit usab niya ang pulong nga “kali- 
watan” sa pagtumong sa katawhan nga sa pipila ka 
paagi ang mga kinabuhi nalangkit sa gitagnang 
mga panghitabo sa panahon sa iyang presensiya. 
--Mat 24. 


KALSIDONYA.. Ang modernong bato nga gi- 
nganlan niining ngalana maoy usa ka sihag o med- 
yo sihag nga cryptocrystalline nga matang sa ku- 
warso (quartz) nga gigamit ingong mga pahiyas ug 
mga mutya. Kini dili sama kagahi sa lunsay nga 
kuwarso, ug kini makaplagan nga dinaghan diha sa 
mga lungag sa mga bato sa bolkan. Ang komon 
nga matang sa kalsidonya dili kaayo sihag ug may 
mga liyoliyo ug mga puntikpuntik nga sama kapu- 
ti sa gatas. Kini lainlain ug mga kolor nga may puti, 
abohon, dalag, asul, ug kapehon. 

Ang batong kalsidonya komon nga gigamit 
ingong kinulitan nga mga mutya sa karaang kapa- 
nahonan. Ang ngalan niini naggikan sa ngalan sa 
karaang Grego nga siyudad nga gitawag ug Chal- 
cedon (sa Asia Minor), nga usa ka tinubdan kanhi 
niini nga bato. Ang bugtong teksto sa Bibliya nga 
naghisgot niining batoha nag-ingon nga ang ikatu- 
long patukoranan sa paril sa Bag-ong Jerusalem 
maoy kalsidonya (Gr., khal-kedon').--Pin 21:2, 19: 
tan-awa ang MUTYA UG BILILHONG BATO. 


KALULOT. Ang hiyas o kahimtang sa pagpa- 
kitag aktibong interes alang sa kaayohan sa uban, 
mahigalaon ug matinabangon nga mga buhat o 
pabor. Ang pangunang pulong alang sa “kalulot” 
diha sa Kristohanon Gregong Kasulatan mao ang 
khressto tes. Si Jehova nga Diyos mao ang nanguna 
ug ang labing maayong panig-ingnan nga nagpa- 
kitag kalulot sa daghan kaayong paagi ngadto sa 
uban, bisan ngadto sa mga dili-mapasalamaton ug 
daotan, nga nag-awhag kanila sa paghinulsol. (Luc 
6:35: Rom 2:4: 11:22, Tit 3:4, 5) Ang mga Kristoha- 
non usab, nga ilalom sa masayon nga yugo ni Kris- 
to (Mat 11:30), giawhag sa pagsul-ob sa kalulot (Col 
3:12, Efe 4:32) ug sa pag-ugmad sa bunga sa espi- 
ritu sa Diyos, nga naglakip sa kalulot. (Gal 5:22) Ni- 
ining paagiha sila nagrekomendar sa ilang kauga- 
lingon ingong mga ministro sa Diyos. (2Co 6:4-6) 
“Ang gugma . . . maluloton.”--1Co 13:4. 

Ang “kalulot” (o, pagkamakataronganon, sa lite- 
ral, pagkamapahiuyonon, Gr., epi'ei'ki'a) maoy usa 
ka talagsaong hiyas ni Kristo Jesus. (2Co 10:1, ftn 

sa Rbi8) Si Pablo gipakitaan ug talagsaong “tawha- 
non nga kalulot” (sa literal, pagmahal alang sa ka- 
tawhan, Gr., philanthropi'a) sa mga molupyo sa 
Malta.--Buh 28:2, ftn sa Rbi8. 

Mahigugmaong-Kalulot sa Diyos. Sa Kris- 
tohanon Gregong Kasulatan ingon man sa Hebreo- 
hanong Kasulatan, sagad nga gihisgotan ang kalu- 
lot. Ang Hebreohanong pulong nga che'sedh, sa 
dihang gigamit maylabot sa kalulot, makita sa 245 
ka beses. Ang kaamgid nga berbong cha:sadh' nag- 
kahulogan nga “magmaunongon (o, mahigugma- 
ong-kalulot)” ug kini may diwa nga labaw pa sa 
malumong pagtagad o kalulot nga pinasukad sa 
gugma, bisan tuod nga lakip niini ang maong 
mga hiyas. (Sal 18:25, ftn sa Rbi8) Ang che- 
sedh maoy kalulot nga mahigugmaong mounong 
sa usa ka butang hangtod nga ang katuyoan niini 
maylabot nianang butanga matuman. Sumala sa 
Theological Dictionary of the Old Testament, ang 
che'sedh “maoy aktibo, makatilingbanon, ug mala- 
hutayon. .. . [Ang che'sedh] kanunayng nagtu- 
mong dili lamang sa usa ka tawhanong tinamdan, 
kondili sa buhat usab nga mitungha tungod niini 
nga tinamdan. Kini maoy usa ka buhat nga nag- 
preserbar o nagpatunhay sa kinabuhi. Kini maoy 
pagtabang alang sa usa nga nag-antos sa kaalao- 
tan o kasakitan. Kini maoy kapahayagan sa panag- 
higalaay o pagkadebotado. Kini nangagpas sa ma- 
ayo ug dili sa daotan.” (Giedit ni G. J. Botterweck 
ug H. Ringgren, 1986, Tomo 5, p. 51) Busa, sa mas 
lapad nga diwa ang che'sedh gihubad nga “mahi- 
gugmaong-kalulot,” o, tungod kay nalangkit niini 
ang pagkamatinumanon, panaghiusa, ug ang na- 
pamatud-ang pagkamaunongon, ang laing hubad 
mao ang “maunongong gugma.” Sa plural kini ma- 
himong hubaron nga “mga mahigugmaong-kalu- 
lot,” “mga buhat sa maunongong gugma,” “bug-os 
nga mahigugmaong-kalulot,” o “bug-os nga mau- 
nongong gugma.”--Sal 25:6, ftn sa Rbi8, Isa 55:3, 
ftn sa Rbi8. 

Ang mahigugmaong-kalulot maoy usa ka bilil- 
hong hiyas ni Jehova nga Diyos nga iyang gi- 
kahimut-an, ug kini madayag sa tanan niyang 
mga pagpakiglabot sa iyang mga alagad. (Sal 36:7, 
62:12: Miq 7:18) Kay kon dili pa, sila unta dugay 
nang nangahanaw. (Lam 3:22) Busa, si Moises na- 
kapangamuyo alang sa masinupakon nga Israel pi- 
nasukad sa bantogang ngalan ni Jehova ug tungod 
kay Siya usa ka Diyos sa mahigugmaong-kalulot. 
-Num 14:13-19. 

Ang Kasulatan nagpakita nga ang mahigugma- 
ong-kalulot o maunongong gugma ni Jehova gipa- 
sundayag sa nagkadaiyang mga paagi ug ilalom sa 
lainlaing mga kahimtang---sa mga buhat sa paglu- 
was ug sa pagtipig nga buhi (Sal 6:4; 119:88, 159), 

ingong panalipod ug proteksiyon (Sal 40:11: 61:7: 
143:12), ug sa paghatag ug kahupayan gikan sa 
mga kasakitan (Ru 1:8, 2:20, Sal 31:16, 21). Tungod 
niini ang usa ka tawo mahimong mapasig-uli gikan 
sa sala (Sal 25:7), makalahutay, ug mapalig-on. 
(Sal 94:18, 117:2) Pinaagi niini ang mga pinili sa Di- 
yos matabangan. (Sal 44:26) Ang mahigugmaong- 
kalulot sa Diyos gipasundayag ug dako diha sa mga 
kahimtang ni Lot (Gen 19:18-22), Abraham (Mig 
7:20), ug Jose (Gen 39:21). Giila usab nga kini na- 
kaamot labot sa pagpili ug asawa alang kang Isaac. 
--Gen 24:12-14, 27. 

Sa pagkamugna sa nasod sa Israel ug human ni- 
ana, ang mahigugmaong-kalulot ni Jehova mayla- 
bot sa iyang pakigsaad padayong napadako. (Ex 
15:13, Deu 7:12) Tinuod kini sa kahimtang ni David 
(2Sa 7:15: 1Ha 3:6, Sal 18:50), ingon man kang Es- 
dras ug niadtong uban kaniya (Esd 7:28: 9:9), ug 
ingon man usab sa “libolibo” nga uban pa (Ex 34:7: 
Jer 32:18). Sa pagpaluyo sa iyang pakigsaad sa 
gingharian uban kang David, si Jehova nagpa- 
dayon sa pagpahayag sa iyang mahigugmaong- 
kalulot bisan human sa kamatayon ni Jesus, tu- 
ngod kay Siya nagbanhaw niini nga “maunongon” 
ingong katumanan sa tagna: “Akong ihatag kanin- 
yo ang kasaligan nga mga mahigugmaong-kalulot 
nga gisaad kang David.”--Sal 16:10, Buh 13:34, 
Isa 55:3. 

Ang mahigugmaong-kalulot ni Jehova maoy 
nakapadani sa mga tawo ngadto kaniya. (Jer 31:3) 
Sila nagasalig niini (Sal 13:5; 52:8), nagalaom nii- 
ni (Sal 33:18, 22), nagaampo alang niini (Sal 51:1, 
85:7: 90:14: 109:26: 119:41), ug nahupay tungod 
niini (Sal 119:76). Sila nagpasalamat usab kang Je- 
hova tungod sa iyang mahigugmaong-kalulot (Sal 
107:8, 15, 21, 31), sila nagabulahan ug nagadayeg 
kaniya tungod niini (Sal 66:20, 115:1; 138:2), ug 
sila nagsaysay ngadto sa uban bahin niini (Sal 
92:2). Sama kang David, dili gayod nila kini tago- 
an (Sal 40:10), tungod kay kini maayo (Sal 69:16, 
109:21) ug kini maoy usa ka dakong tinubdan sa 
pagmaya. (Sal 31:7) Sa pagkatinuod kini nga ma- 
higugmaong-kalulot sa Diyos maoy sama sa usa 
ka maanindot nga agianan nga pagalaktan.---Sal 
25:10. 

Sa ubang mga teksto sa Bibliya ang nagaawas 
nga kadagaya sa mahigugmaong-kalulot sa Diyos 
(Sal 5:7: 69:13: Jon 4:2), ang kadako niini (Num 
14:19), ug ang kamakanunayon niini (1Ha 8:23) 
gipasiugda. Kini maoy ingon kataas sa kalangitan 
(Sal 36:5: 57:10: 103:11; 108:4), mipuno sa yuta 
(Sal 33:5: 119:64), ug gipaabot ngadto sa usa ka 
libo ka kaliwatan (Deu 7:9) ug “hangtod sa pana- 
hong walay tino” (1Cr 16:34, 41: Sal 89:2, Isa 54: 
8, 10, Jer 33:11). Sa Salmo 136 ang tanang 26 ka 

bersikulo nagsubli sa prase, ‘Ang mahigugmaong- 
kalulot ni Jehova maoy hangtod sa panahong wa- 
lay tino." 

Kining kahibulongang hiyas ni Jehova, ang iyang 
mahigugmaong-kalulot, sagad gihisgotan duyog sa 
ubang halangdong mga hiyas---ang kaluoy, pagka- 
mapuangoron, kamatuoran, pagpasaylo, pagkama- 
tarong, pakigdait, paghukom, ug hustisya sa Diyos. 
—Ex 34:6, Neh 9:17: Sal 85:10, 89:14, Jer 9:24. 

Mahigugmaong-Kalulot sa Tawo. Pinasu- 
kad sa nahisgotan na dayag nga kadtong nagti- 
nguha sa pag-uyon sa Diyos kinahanglang “mahi- 
gugma sa kalulot ug “ipakita sa usag usa ang 
mahigugmaong-kalulot ug mga kaluoy.” (Miq 6:8; 
Zac 7:9) Sumala sa giingon sa proverbio, “Ang tili- 
nguhaong butang diha sa yutan-ong tawo mao ang 
iyang mahigugmaong-kalulot,” ug kini naghatag 
kaniya ug dagayang mga ganti. (Pr 19:22: 11:17) 
Ang Diyos nahinumdom ug nahimuot sa mahigug- 
maong-kalulot nga gipakita sa dihang batan-on pa 
ang Israel. (Jer 2:2) Apan sa dihang kini nahimong 
“sama sa panganod sa kabuntagon ug sama sa ya- 
mog nga sayong mahanaw,' si Jehova wala mahi- 
muot, kay siya miingon, “ako may kahimuot sa ma- 
higugmaong-kalulot, ug dili sa halad.” (Os 6:4, 6) 
Tungod kay wala magpasundayag ug mahigugma- 
ong-kalulot, ang Israel gibadlong, ug kini nga pag- 
badlong sa pagkatinuod maoy pagpakitag mahi- 
gugmaong-kalulot sa Diyos. (Os 4:1, Sal 141:5) Ang 
Israel gitambagan usab sa pagbalik ngadto sa Di- 
yos pinaagi sa pagpasundayag ug mahigugmaong- 
kalulot ug hustisya. (Os 12:6) Ang maong mga hi- 
yas kinahanglang ipakita sa tanang panahon kon 
buot sa usa nga makabatog pabor sa panan-aw sa 
Diyos ug sa tawo.---Job 6:14, Pr 3:3, 4. 

Daghang mga pananglitan diha sa Bibliya sa 
mga tawo nga nagpakitag mahigugmaong-kalulot 
ngadto sa uban. Pananglitan, si Sara nagpakitag 
maunongong gugma ngadto sa iyang bana sa di- 
hang sila didto sa teritoryo sa kaaway, nga nagpa- 
nalipod kaniya pinaagi sa pag-ingon nga siya iyang 
igsoon. (Gen 20:13) Si Jacob mihangyo kang Jose 
sa pagpakitag mahigugmaong-kalulot ngadto kani- 
ya pinaagi sa pagsaad nga siya dili ilubong didto sa 
Ehipto. (Gen 47:29: 50:12, 13) Si Rahab mihangyo 
nga ang mga Israelinhon magpakita kaniya ug ma- 
higugmaong-kalulot pinaagi sa pagtipig nga buhi 
sa iyang panimalay, sama sa iyang gipakita ngad- 
to sa Israelinhong mga espiya. (Jos 2:12, 13) Gida- 
yeg ni Boaz si Ruth tungod sa iyang pagpasunda- 
yag niini (Ru 3:10), ug gihangyo ni Jonatan si 
David nga ipakita kini ngadto kaniya ug sa iyang 
panimalay.-- 1Sa 20:14, 15; 2Sa 9:3-7. 

Ang mga motibo ug mga kahimtang nga 
nagpalihok sa mga tawo sa pagpakitag kalulot 

o mahigugmaong-kalulot magkalahi kaayo. Ang 
wala damhang mga buhat sa kalulot lagmit mag- 
padayag ug naandang pagkamaabiabihon o usa 
ka tendensiya sa pagkamainiton sa kasingkasing, 
apan kini mahimong wala magpakita sa pagkadi- 
yosnon. (Itandi ang Buh 27:1, 3; 28:1, 2.) Kon ba- 
hin sa usa ka tawong nagpuyo sa siyudad sa Bethel, 
ang kalulot nga gipakita kaniya sa pagkatinuod 
maoy bugti sa mga pabor nga gidahom gikan ka- 
niya ingong balos. (Huk 1:22-25) Sa ubang mga pa- 
nahon ang mga buhat sa mahigugmaong-kalu- 
lot gihangyo gikan niadtong mga nakadawat ug 
pabor sa miagi, tingali tungod sa malisod nga 
mga kahimtang sa usa nga mihangyo niini. (Gen 
40:12-15) Apan usahay ang mga tawo mapakyas 
sa pagbayad sa maong mga utang sa mahigugma- 
ong-kalulot. (Gen 40:23, Huk 8:35) Sumala sa gipa- 
kita sa proverbio, ang panon sa mga tawo ma- 
gamantala sa ilang mahigugmaong-kalulot, apan 
diyutay lamang ang matinumanong nagabuhat ni- 
ana. (Pr 20:6) Si Saul ug David parehong nahinum- 
dom sa mahigugmaong-kalulot nga gipakita sa 
uban (1Sa 15:6, 7: 2Sa 2:5, 6), ug mopatim-aw 
nga ang mga hari sa Israel adunay reputasyon sa 
pagpakitag mahigugmaong-kalulot (1Ha 20:31), ti- 
ngali kon itandi sa paganong mga magmamando. 
Apan, sa usa ka higayon ang pagpakita ni David ug 
mahigugmaong-kalulot gisalikway tungod kay sila 
nagtuo nga dili maayo ang iyang motibo sa pagbu- 
hat niini.---2Sa 10:2-4. 

Ang Balaod, matod ni Pablo, wala himoa alang sa 
matarong nga mga tawo kondili alang sa mga dao- 
tan, kinsa, lakip sa ubang mga butang, walay ma- 
higugmaong-kalulot. (1Ti 1:9) Ang Gregong pu- 
long nga ano'sios, nga gihubad dinhi nga “walay 
mahigugmaong-kalulot,” adunay diwa usab nga 
“dili-maunongon. ”--2Ti 3:2. 

Dili-Takos nga Kalulot. Ang Gregong pulong 
nga kha'ris makita sa 150 ka beses diha sa Gregong 
Kasulatan ug gihubad sa nagkadaiyang mga paagi, 
depende sa konteksto. Sa tanang kahimtang ang 
pangunang ideya sa kha'is napreserbar---nianang 
ideya nga makapahimuot (1Pe 2:19, 20) ug mada- 
nihon. (Luc 4:22) Sa mas lapad nga diwa, sa pipi- 
la ka kahimtang kini nagtumong sa usa ka ma- 
tang sa gasa (1Co 16:3: 2Co 8:19) o sa maluluton 
nga paghatag. (2Co 8:4, 6) Sa ubang mga pana- 
hon kini nagtumong sa pagpasidungog, pagtan- 
aw ug utang-kabubut-on, o pagkamapasalamaton 
nga ipakita tungod sa talagsaong buhat sa kalulot. 
—luc 6:32-34, Rom 6:17; 1Co 10:30; 15:57, 2Co 
2:14: 8:16; 9:15, 1Ti 1:12, 2Ti 1:3. 

Sa laing bahin, sa kadaghanan nga kini maki- 
ta, ang kharis gihubad nga “grasya” sa kadagha- 
nang mga maghuhubad sa Cebuano nga Bibliya. 

Apan ang pulong nga “grasya” nga may lainlaing 
kahulogan wala maghatag sa kadaghanang mga 
magbabasa sa mga ideya nga gitumbok sa Gre- 
gong pulong. Agig pag-ilustrar: Sa Juan 1:14, diin 
ang King James Version nag-ingon nga “ang Pu- 
long nahimong unod . . . puno sa grasya ug kama- 
tuoran,” unsa ang gipasabot? Nagpasabot ba kini 
ug “pagkatugob sa grasya,” o “pabor,” o unsa ang 
kahulogan? 

Ang eskolar nga si R. C. Trench, diha sa 
Synonyms of the New Testament, miingon nga ang 
kha'ris nagpasabot sa “usa ka pabor nga kinabu- 
but-ong gibuhat, nga walay gipangayo o gidahom 
nga balos--kini nga pulong lagmit nga nakabaton 
ug bag-ong kahulogan [sumala sa gihatag niini 
diha sa Kristohanong mga sinulat]... , aron ipaki- 
ta ang tibuok ug bug-os nga pagkakinabubut-on sa 
mahigugmaong-kalulot sa Diyos ngadto sa mga 
tawo. Busa si Aristotle, sa paghubad [sa kharis], 
bug-os nga nagpasiugda niining puntoha mismo, 
nga kini gihatag nga walay pagpanuko, nga wala 
magdahom ug balos, ug nga ang bugtong motibo 
lamang niini mao ang pagkamahinatagon ug ang 
pagkaandam mohatag sa maghahatag.” (London, 
1961, p. 158) Si Joseph H. Thayer sa iyang leksikon 
nag-ingon: “Ang pulong [kharis] adunay ideya sa 
kalulot nga gipakita nganha sa usa ka tawo nga dili 
takos niana .. . ang pangunang gigamit sa mga 
magsusulat sa B. T. alang niana nga kalulot mao 
ang [kha'is] nga pinaagi niana ang Diyos nagpaki- 
tag pabor bisan sa mga dili takos, ug nagpasaylo sa 
mga makasasala sa ilang mga kalapasan, ug nag- 
awhag kanila sa pagdawat sa walay-kataposang ka- 
luwasan pinaagi ni Kristo.” (A Greek-English Lexi- 
con of the New Testament, 1889, p. 666) Ang 
kha'ris kaamgid kaayo sa laing Gregong pulong, 
ang kha'ri-sma, nga bahin niini ang New Testament 
Wordbook ni William Barclay (1956, p. 29) nag- 
ingon: “Ang kinatibuk-ang ideya sa pulong [khari- 
sma] mao kanang libre ug dili-takos nga gasa, sa 
usa ka butang nga gihatag ngadto sa usa ka tawo 
nga wala niya hagoi ug dili-takos.”--Itandi ang 2Co 
1:11, Int. 

Sa dihang ang kha'is gigamit sumala sa diwa 
nga nahisgotan na, maylabot sa kalulot nga gipaki- 
ta ngadto sa usa nga dili-takos niini, sama sa ka- 
lulot nga gipakita ni Jehova, ang “dili-takos nga 
kalulot” maoy usa ka maayo kaayong Cebuano 
nga katumbas alang sa Gregong ekspresyon.---Buh 
15:40: 18:27: 1Pe 4:10: 5:10, 12. 

Ang usa ka mamumuo may katungod sa pagda- 
wat bugti sa kon unsay iyang gihagoan, ang iyang 
bayad, dahomon niya ang iyang suhol ingong usa 
ka katungod, ingong usa ka butang nga giutang 
kaniya, ug ang bayad niini dili gayod usa ka gasa o 

linaing dili-takos nga kalulot. (Rom 4:4) Apan sa 
mga makasasala nga hinukman sa kamatayon (ug 
kitang tanan nangatawo nga ingon niana) nga ipa- 
higawas gikan sa maong pagkahinukman ug ipa- 
hayag nga matarong, kini gayod maoy usa ka ka- 
lulot nga sa bug-os dili takos. (Rom 3:23, 24: 5:17) 
Kon ipangatarongan nga kadtong nangatawo ubos 
sa kahikayan sa pakigsaad sa Balaod mas labaw 
nga hinukman sa kamatayon, tungod kay ang ma- 
ong pakigsaad nagpadayag kanila nga makasasala, 
angayng hinumdoman nga mas dakong dili-takos 
nga kalulot ang gipakita ngadto sa mga Hudiyo tu- 
ngod kay ang kaluwasan unang gitanyag ngadto 
kanila.---Rom 5:20, 21, 1:16. 

Kining linaing pagpakita sa dili-takos nga kalulot 
sa bahin sa Diyos ngadto sa katawhan sa katibuk- 
an mao ang kagawasan pinaagi sa lukat gikan sa 
pagkahinukman pinaagi sa dugo sa hinigugmang 
Anak ni Jehova, si Kristo Jesus. (Efe 1:7: 2:4-7) Pi- 
naagi niining dili-takos nga kalulot ang Diyos mag- 
dalag kaluwasan ngadto sa tanang matang sa mga 
tawo (Tit 2:11), mga butang nga gipamulong sa 
mga manalagna. (1Pe 1:10) Busa, maugdang ang 
pangatarongan ug argumento ni Pablo: “Karon kon 
kini pinaagi sa dili-takos nga kalulot, kini dili na tu- 
ngod sa mga buhat; kay kon mao pa, ang dili-takos 
nga kalulot dili na mapamatud-an nga dili-takos 
nga kalulot.”---Rom 11:6. 

Si Pablo sa mas daghang higayon naghisgot sa 
dili-takos nga kalulot sa Diyos kay ni bisan kinsang 
ubang magsusulat--kapin sa 90 ka beses diha sa 
iyang 14 ka sulat. Iyang gihisgotan ang dili-takos 
nga kalulot sa Diyos o ni Jesus diha sa pangbukas 
nga timbaya sa tanan niyang mga sulat gawas 
sa Mga Hebreohanon, ug diha sa panapos nga 
mga pulong sa matag sulat, nga walay eksepsiyon, 
iyang gihisgotan pag-usab kini. Ang ubang mga 
magsusulat sa Bibliya mihimog susamang paghis- 
got diha sa pangbukas ug panapos nga mga pulong 
sa ilang mga sulat.--1Pe 1:2, 2Pe 1:2, 3:18, 2Ju 3, 
Pin 1:4: 22:21. 

Si Pablo aduna gayoy katarongan sa pagpasiug- 
da sa dili-takos nga kalulot ni Jehova, tungod kay 
siya kanhi “usa ka tigpasipala ug maglulutos ug ta- 
wong bagis.” “Bisan pa niana,” siya mipahayag, 
“ako gipakitaan ug kaluoy, tungod kay ako wa- 
lay alamag ug milihok uban ang kawalay-pagtuo. 
Apan ang dili-takos nga kalulot sa atong Ginoo mi- 
dagaya sa hilabihan uban ang pagtuo ug gugma 
maylabot kang Kristo Jesus.” (1Ti 1:13, 14, 1Co 
15:10) Wala tamaya ni Pablo ang maong dili-takos 
nga kalulot, sama sa makantalitahong gihimo sa 
uban (Jud 4), apan kini malipayon niyang gida- 
wat uban ang pagpasalamat ug giawhag usab ang 
uban nga midawat niini nga “dili sipyaton ang ka- 
tuyoan niini. —Buh 20:24, Gal 2:21, 2Co 6:1. 

KALUMO. Usa ka maluloton nga disposisyon o 
panggawi, busa kaatbang sa pagkabagis o pagka- 
mapig-oton. Ang kalumo suod nga nalangkit sa 
pagpaubos ug kaaghop. 

Ang kalumo maoy usa ka kinahanglanon alang 
sa usa ka alagad sa Diyos, ilabina sa usa nga anaa 
sa responsableng posisyon sa pagkamagtatan-aw. 
Si apostol Pablo nag-ingon nga “ang ulipon sa 
Ginoo dili kinahanglang makig-away, kondili ki- 
nahanglang magmalumo [Gr., epi-on] sa tanan.” 
(2Ti 2:24) Ang malumo nga tawo makasaranga- 
non, dili sabaan, o langasan. Si Moises, ang tawo 
sa matuod nga Diyos, bisan tuod dili sa tanang hi- 
gayon nagpasundayag ug hustong disposisyon, 
“mao ang labing maaghop sa tanang tawo sa iba- 
baw sa nawong sa yuta.” (Num 12:3, Sal 90:Sup) 
Ang iyang mga gipamulong sa usa ka okasyon gi- 
ingong samag “alindahaw diha sa balili.”---Deu 
32:2. 

Sa 1 Tesalonica 2:7 si Pablo naghubit sa iyang ka- 
ugalingon ug sa iyang mga kaubanan ingong “ma- 
lumo sa inyong taliwala [mga taga-Tesalonica], 
sama sa usa ka nagpasusong inahan nga nagpang- 
ga sa iyang kaugalingong mga anak.” Kini tungod 
kay sila adunay tiunay nga gugma alang niadtong 
ilang gitudloan, ingon man kabalaka sa ilang espi- 
rituwal nga pagtubo. (1Te 2:8) Ang pulong nga 
e'pioi (gihubad nga “lumo") makaplagan diha sa 
Textus Receptus, Tischendorf, Merk, ug sa pipila ka 
manuskrito. Sumala kang W. E. Vine, ang epios 
“kanunayng gigamit sa Gregong mga magsusulat 
sa paglarawan sa usa ka iwa uban sa badlongon 
nga mga bata o sa usa ka magtutudlo uban sa ga- 
hian nga mga estudyante, o sa mga ginikanan 
ngadto sa ilang mga anak. Sa 1 Tes. 2:7, ang Apos- 
tol migamit niini aron ilarawan ang iyang pagga- 
wi ug sa iyang mga isigkamisyonaryo ngadto sa 
mga nakombertir sa Tesalonica.”--- Vine's Exposito- 
ry Dictionary of Old and New Testament Words, 
1981, Tomo 2, p. 145. 

Apan, sa 1 Tesalonica 2:7, diha sa Gregong teks- 
to ni Westcott ug Hort ug sa pipila ka manuskrito 
mabasa nga nepi-oi, “mga bata.” Maylabot niini, 
ang The New International Dictionary of New Tes- 
tament Theology miingon: “Adunay duha ka hu- 
bad sa 1 Tes. 2:7: (a) ēpioi (kami malumo uban ka- 
ninyo), (b) nepioi (mga bata). Ang kataposang letra 
sa gisundang pulong maoy n, ug mopatim-aw nga 
kini nga n nadoble pagkopya. Dugang pa ang inter- 
pretasyon sa ikaduhang hubad nagpatunghag suli- 
ran. Kay sa ber. 7b dili ang kaugalingon ni Pablo 
ang iyang gipakasama sa 'mga bata” kondili ang 
mga taga-Tesalonica, siya ug ang iyang mga kau- 
ban maoy samag mga iwa (trophos)."--Giedit ni 
C. Brown, 1975, Tomo 1, p. 282. 

Ang laing Gregong pulong alang sa kalumo mao 
ang prays’. Ang A New Testament Wordbook ni 
William Barclay nag-ingon bahin sa adhetibong 
prays’: “Sa klasikal nga Grego kini maoy usa ka 
maanindot nga pulong. Bahin sa mga butang kini 
nagkahulogang ‘hinay’. Pananglitan, kini gigamit 
alang sa hinayng huyohoy sa hangin o sa hinayng 
tingog. Bahin sa mga tawo kini nagkahulogang 
"malumo' o “mapuangoron'. .. . Adunay kalumo sa 
praus apan luyo sa kalumo adunay kalig-on nga 
sama sa puthaw .. . Dili kini usa ka mahuyang 
nga kalumo, usa ka sentimental nga pagbati, usa 
ka walay pagpakabana nga pagpakahilom.” (Lon- 
don, 1956, pp. 103, 104) Ang Vine's Expository 
Dictionary of Old and New Testament Words nag- 
ingon nga ang nombreng pray tes “nagtumong dili 
lamang sa 'Ppanggawas nga panggawi sa tawo: ni sa 
iyang mga relasyon ngadto sa iyang mga isigkata- 
wo, ni tipik lamang sa iyang kinaiyanhong dispo- 
sisyon. Hinunoa, kini maoy usa ka kinaiyanhong 
hiyas sa kalag, ug ang pagpakita niini maoy una ug 
panguna ngadto sa Diyos. Pinaagi niini nga hiyas 
atong gidawat ang Iyang mga pagpakiglabot kana- 
to ingong maayo, ug busa walay pakiglalis o pag- 
tutol, kini suod nga nalangkit sa pulong nga tapei- 
nophrosune [pagpaubos], ug kaharmonya gayod 
niana.' "---1981, Tomo 3, pp. 55, 56. 

Ang pulong nga pra-ys' gihubad sa lainlaing pa- 
agi diha sa daghang bersiyon sa Bibliya ingong 
“maaghop,” “malumo,” “malumog-buot,” ug “malu- 
lot.” (KJ, AS, NW, NE) Apan ingon sa gipakita sa 
hubad ni Barclay nga nahisgotan na, ang prays’ 
mas bug-at pa kay sa kalulot ug, kon gamiton sa 
pagtumong sa mga tawo, kini nagkahulogang ma- 
lumo, mapuangoron. 

Bisan tuod si Jehova dili motugot sa sala ug pag- 
kadaotan, siya mahigugmaong nagtaganag paagi 
sa pagduol kaniya pinaagi sa halad lukat ug sa pag- 
alagad ni Jesu-Kristo ingong saserdote. Busa, ang 
mga magsisimba ug mga alagad ni Jehova maka- 
duol kaniya nga dili mobatig dili-angayng kahad- 
lok ug kalisang. (Heb 4:16, 10:19-22, 1Ju 4:17, 18) 
Hingpit gayod nga gihawasan ni Jesus si Jehova 
nga Diyos mao nga siya nakaingon: “Siya nga na- 
kakita kanako nakakita usab sa Amahan.” Siya 
usab miingon: “Umari kanako, kamong tanang na- 
budlayan ug nabug-atan, ug ako magapalagsik ka- 
ninyo. Isangon diha kaninyo ang akong yugo ug 
magtuon gikan kanako, kay ako malumog-buot 
[Gr., pra'ys'| ug mapainubsanon sa kasingkasing, 
ug kamo makakaplag ug kahayahay alang sa in- 
yong mga kalag. Kay ang akong yugo masayon ug 
ang akong luwan magaan.” (Ju 14:9: Mat 11:28-30) 
Busa, si Jehova nga Diyos dali gayong maduol ni- 
adtong kinsa nahigugma kaniya, ug siya makapa- 

tunghag kalumo, dakong pagsalig, ug kalig-on ni- 
adtong mangamuyo kaniya. 

Dili Kahuyangan Kondili Usa ka Hiyas sa 
Kalig-on. Ang kalumo wala magpasabot ug ka- 
huyangan. Gikinahanglan ang kalig-on sa disposis- 
yon nga magmalumo ngadto sa uban ug sa paghu- 
pay kanila o sa pagpuypoy sa ilang mga pagbati, 
ilabina kon ang usa ka tawo nahagit sa pagkasuko. 
Sa 2 Samuel 18:5 si David, usa ka tawong mang- 
gugubat, tungod sa inamahang gugma, nagsugo 
kang Joab nga magmaluluy-on o magmalumo sa 
iyang rebelyosong anak nga si Absalom. Ang He- 
breohanong pulong dinhi (at) nagtumong sa kal- 
mado o malumo nga paglihok. Bisan tuod malumo, 
si apostol Pablo dili mahuyang, ingon sa gipama- 
tud-an sa iyang katakos sa pagsulti nga maisogon 
kaayo sa dihang gikinahanglan, pananglitan, sa di- 
hang iyang gisulat ang iyang una ug ikaduhang 
mga sulat ngadto sa Kristohanong kongregasyon 
sa Corinto. 

Ang kalumo sa buot o sa espiritu dili usa ka ma- 
huyang nga hiyas sa tawo. Si Jesu-Kristo miingon: 
“Ako malumog-buot ug mapainubsanon sa kasing- 
kasing.” (Mat 11:29, 2Co 10:1) Bisan pa niana si Je- 
sus gipaluyohan sa bug-os nga gahom sa iyang 
Amahan, ug siya malig-on sa kon unsay matarong, 
siya migamit ug dakong kagawasan sa pagsulti ug 
sa pagbuhat kon kini gikinahanglan.---Mat 23:13- 
39, itandi ang 21:5. 

Ingon niana ang tawong malumog-buot tungod 
kay siya adunay pagtuo ug tinubdan sa kalig-on. 
Siya dili daling mawad-an ug panimbang o ma- 
wad-an sa iyang maayong panghunahuna. Ang 
kawalay kalumo sa buot maoy resulta sa pagkawa- 
lay kasegurohan, kapakyasan, kawalay pagtuo ug 
paglaom, ug bisan sa pagkadesperado. Ang usa ka 
tawo nga dili malumog-buot gihubit sa proverbio: 
“Ang tawo nga walay pagpugong sa iyang espiritu 
maoy ingon sa siyudad nga nalusotan, nga walay 
paril.” (Pr 25:28) Siya dali ra kaayong maapektohan 
sa bisan unsa ug sa tanang dili maayong mga 
panghunahuna, nga mahimong magtukmod kani- 
ya sa sayop nga mga buhat. 

Usa ka Bunga sa Espiritu. Ang kalumo 
maoy usa ka bunga sa balaang espiritu sa Diyos, 
ang iyang aktibong puwersa. (Gal 5:22, 23) Busa 
ang Diyos mao ang Tinubdan sa kalumo, ug ang 
usa ka tawo angayng mohangyo kaniya sa iyang 
espiritu ug mag-ugmad gayod niini nga bunga sa 
espiritu aron makabaton ug tinuod nga kalumo sa 
buot. Busa, dili kini mabatonan pinaagi lamang sa 
pagpakitag hugot nga determinasyon, kondili kini 
mabatonan pinaagi sa pagpakigsuod sa Diyos. 

Ang usa nga dili malumo dali rang mapungot, 
mapig-oton, walay pagpugong-sa-kaugalingon, ug 

daling makakitag away. Sa laing bahin, ang Kristo- 
hanon gitambagan nga huptan ang panaghiusa ug 
pakigdait pinaagi sa “pagpaubos sa hunahuna ug 
kalumo.”--Efe 4:1-3. 

Ang pangabugho ug panaglalis, kon tugotang 
mogamot ug motubo, motultol ngadto sa tanang 
matang sa kasamok. Ang kalumo, sa laing bahin, 
makapugong sa pagtungha sa maong mga kahim- 
tang taliwala sa mga sumusunod ni Kristo. Busa, 
ang magsusulat sa Bibliya nga si Santiago nag- 
awhag niadtong maalamon ug masinaboton diha 
sa kongregasyon sa pagpakitag “maayong pangga- 
wi” pinaagi sa “kalumo nga iya sa kaalam,” “ang 
kaalam nga gikan sa itaas.”---San 3:13, 17. 

Sa Bibliya, ang “kalumo” gilambigit kanunay sa 
“espiritu,” pananglitan, “kalumo sa espiritu,” o “ma- 
lumong espiritu.” Busa, ang tinuod nga kalumo 
maoy labaw pa sa usa ka panggawas, lumalabay o 
panagsa lang ipakita nga hiyas: hinunoa, kini maoy 
bahin sa pagkatawo, o taras sa usa ka tawo. Si apos- 
tol Pedro nagpasiugda niini nga kamatuoran sa di- 
hang siya miingon: “Ug himoa nga ang inyong da- 
yandayan dili anha sa panggawas nga pagsalapid 
sa buhok ug sa pagsul-ob ug mga pahiyas nga bu- 
lawan o sa pagsul-ob ug panggawas nga mga bes- 
ti, kondili diha sa natago nga pagkatawo sa ka- 
singkasing pinaagi sa dili-madunot nga sapot sa 
malinawon ug malumong espiritu, nga dakog bili 
sa mga mata sa Diyos.”---1Pe 3:3, 4. 

Si apostol Pablo misulat: “Isul-ob ninyo ang ... 
kalumo,” nga sa hapaw nga pagbasa daw nagpaki- 
ta nga kini maoy usa lamang ka tabon alang sa 
panggawas nga dagway, apan diha sa samang 
konteksto siya mitambag: “Isul-ob ang bag-ong 
pagkatawo, nga pinaagi sa tukmang kahibalo gi- 
bag-o sumala sa larawan sa Usa nga naglalang ni- 
ini.” (Col 3:10, 12, Efe 4:22-24) Kini nagpakita nga 
ang kalumo sa pagkatinuod maoy usa ka hiyas sa 
personalidad, nga pangunang nabatonan ingong 
usa ka bunga sa espiritu sa Diyos pinaagi sa tuk- 
mang kahibalo ug pagpadapat niana, inay nga ki- 
naiyanhong napanunod lamang. 

Kinahanglanon Alang Niadtong Nagadu- 
mala. Sa iyang sulat ngadto sa batan-ong si Ti- 
moteo bahin sa mga instruksiyon sa hustong pag- 
atiman sa kongregasyon, si Pablo nagsugo kaniya 
bahin sa pagdumala sa malisod nga mga butang, 
nga nag-ingon: “Ang ulipon sa Ginoo dili kina- 
hanglang makig-away, kondili kinahanglang mag- 
malumo sa tanan, may katakos sa pagpanudlo, na- 
gapadayon sa pagpugong sa kaugalingon bisan 
ilalom sa daotan, malumong nagatudlo niadtong 
nagasupak, kay basin ug itugot sa Diyos nga sila 
maghinulsol.” (2Ti 2:24, 25) Dinhi atong makita 
ang kaamgiran tali sa kalumo ug hataas-nga-pai- 

lob. Ang indibiduwal nahibalo kon nganong angay 
niyang atubangon ang kalisdanan: Ang Diyos nag- 
tugot niini, ug ingong usa ka magtatan-aw siya ki- 
nahanglang magdumala niini alang sa kaayohan 
sa usa o sa mga indibiduwal nga nalangkit. Kina- 
hanglan niyang sagubangon ang kalisdanan hang- 
tod nga kini masulbad, nga dili sobrang mabug- 
atan. 

Si Tito nga laing magtatan-aw nga nagpuyo sa 
Creta, gitambagan usab sa pagpahinumdom sa 
iyang Kristohanong mga igsoon nga 'magmakata- 
ronganon, magpasundayag ug bug-os nga kalumo 
sa tanang tawo.” Aron ipasiugda kang Tito ang pa- 
nginahanglan sa kalumo, gihatagan ug pagtagad 
ni Pablo ang dili malabwan nga gugma ug kaluoy 
sa Diyos nga gipakita pinaagi sa iyang Anak, nga 
nag-awhag nga talikdan ang karaang mga dalan sa 
pagdaot sa uban ug ang pagdumot ug sundon ang 
bag-ong dalan nga motultol sa kinabuhing walay 
kataposan.---Tit 3:1-7. 

Dugang pa, gisultihan ni Pablo ang mga ham- 
tong sa espirituwal diha sa kongregasyon, nga nag- 
latid sa kaakohan ngadto kanila: “Bisan pag ang usa 
ka tawo makahimog sayop nga lakang sa dili pa 
niya himatngonan kini, kamo nga may espirituwal 
nga mga katakos paningkamoti nga ipasibo pag- 
usab ang maong tawo diha sa espiritu sa kalumo, 
samtang ang matag usa kaninyo magbantay sa 
iyang kaugalingon, basin unya ug kamo usab ma- 
tental.” (Gal 6:1) Angay nilang hinumdoman kon 
sa unsang paagi ang Diyos nakiglabot kanila. Sa 
pagbuhat niana, dili nila angayng badlongon nga 
mapig-oton ang usa ka tawo nga nakasala kondili 
angay nilang paningkamotan nga ipasibo siya diha 
sa espiritu sa kalumo. Kini mas epektibo ug ma- 
puslanon sa tanang nalangkit. 

Ang kalumo dakog mahimo sa dihang makigla- 
bot sa usa ka malisod nga kahimtang o sa usa 
ka nasuko nga tawo, nga magpasayon sa kali- 
sod, samtang ang pagkamapig-oton magpasamot 
sa dili-maayong kahimtang. Ang proverbio nag- 
ingon: “Ang tubag, kon malumo, makapahilayo sa 
kaaligutgot, apan ang pulong nga makapasakit ma- 
kapapukaw sa kasuko.” (Pr 15:1) Ang kalumo adu- 
nay dakong puwersa. “Pinaagi sa pagpailob ang ko- 
mandante malukmay, ug ang malumo nga dila 
makabali ug bukog.”--Pr 25:15. 

Hinungdanon sa Dihang Gidisiplina.. Ang 
laing maayong prinsipyo nga nalangkit sa kalumo 
o pagkakalmado gilatid ni Solomon. Mahitungod 
kini sa atong kiling nga lagmit magpakitag rebel- 
yosong espiritu sa dihang tul-iron o badlongon sa 
usa ka tawong may awtoridad. Lagmit nga kita 
masuko pag-ayo nga dili na magpasakop, nga isu- 
render dayon ang posisyon nga gihatag kanato. 

Apan si Solomon nagpasidaan: “Kon ang espiritu 
sa usa ka magmamando motindog batok kanimo, 
ayaw biyai ang imong dapit, kay ang pagkakalma 
makapuypoy sa dagkong mga sala.” (Ecc 10:4; itan- 
di ang Tit 3:2.) Ang hustong tinamdan sa pagka- 
kalmado ug kalumo sa dihang gjidisiplina dili la- 
mang makapugong sa dugang nga kasuko gikan sa 
awtoridad kondili magpaarang usab kanato sa pag- 
pauswag sa atong personalidad pinaagi sa paghu- 
pot sa atong maayong panghunahuna ug sa pag- 
pabilin sa atong tinudlong dapit, o posisyon, ug 
ipadapat ang disiplina. 

Tinuod kini ilabina kon ang magmamando mao 
si Jehova nga Diyos ug kon ang disiplina naggi- 
kan niadtong iyang gitugyanan ug awtoridad. (Heb 
12:7-11: 13:17) Kini mapadapat usab sa atong re- 
lasyon uban sa kalibotanong mga awtoridad nga 
gitugotan sa Diyos sa pagmando. (Rom 13:1-7) Bi- 
san kon ang maong magmamando lagmit mapig- 
otong mangayo sa Kristohanon ug katarongan ba- 
hin sa paglaom nga anaa kaniya, ang Kristohanon, 
bisan tuod hugot nga nagsugot pag-una sa Diyos, 
angayng motubag “uban ang kalumo sa buot ug 
halawom nga pagtahod.”---1Pe 3:15. 

Usa ka Makapahiusa nga Puwersa. Maka- 
pahimuot ug makaamot sa kalinaw kon ang usa ka 
tawo mosulti ug mogawi nga malumo. Ang maong 
tawo daling duolon, dili kalisangan, ug ang iyang 
panggawi makaamot sa espirituwal nga kalig-on sa 
uban. Ang pagkamapig-oton, pagkabagis, pagkasa- 
baan, ug ang pagkalaw-ay manulti magpabahin ug 
magpahilayo sa uban. Apan ang kalumo makadani 
ug makapahiusa. Si Jehova gihisgotan nga nagti- 
gom sa iyang mga nating karnero ug nagkugos ka- 
nila diha sa iyang sabakan (nagtumong sa dagkong 
mga pilo sa ibabawng bahin sa besti, diin ang mga 
nating karnero usahay kugoson sa mga magbalan- 
tay). (Isa 40:11) Ang iyang Anak nga si Jesu-Kris- 
to miingon sa Jerusalem: “Pagkasubsob nga buot 
kong tigomon ang imong mga anak, sa paagi nga 
ang usa ka himungaan magatigom sa iyang mga 
piso ilalom sa iyang mga pako!” “Apan,” siya midu- 
gang, “dili kamo buot niini.” (Mat 23:37) Busa, sila 
nakaagom ug mabangis nga pagtratar sa mga ka- 
mot sa Romanhong kasundalohan sa dihang ang 
ilang siyudad gilaglag niadtong 70 K.P. 

Sayop nga Kalumo. Ang kalumo sa tingog o 
panggawi, sama sa pagkabugnawng manulti, dili 
kanunayng magpamatuod sa tinuod nga kalumo. 
Kini maoy usa ka hiyas nga, aron mahimong tiu- 
nay gayod, kinahanglang maggikan sa kasingka- 
sing. Samtang si Job, nga alagad sa Diyos, nag- 
antos diha sa mga kamot ni Satanas tungod sa usa 
ka pagsulay sa iyang integridad ngadto sa Diyos, 
siya binaba nga giatake sa iyang tulo ka higala. 

Ilang giakusahan si Job nga may tinagong sala, 
pagkadaotan, ug pagkagahian, nga nagpasumbi- 
ngay usab nga siya kuno usa ka apostata ug nga 
ang iyang mga anak nangamatay diha sa mga ka- 
mot sa Diyos tungod sa ilang pagkadaotan. Bisan 
pa niana ang usa sa tulo, si Elipaz, miingon kang 
Job: “Ang mga paghupay sa Diyos dili ba igo alang 
kanimo, o ang pulong nga gisulti kanimo sa kalu- 
mo?” (Job 15:11) Busa, ang pipila sa ilang mga gi- 
pamulong lagmit nga gisulti sa bugnawng tingog, 
apan hait nga mga pulong, sa ingon dili gayod ti- 
nuod nga malumo. 


KALUOY. Usa ka kapahayagan sa malulo- 
tong konsiderasyon nga mohatag ug kahupayan 
alang niadtong naalaot, malumong pagkamabina- 
tion, usa ka malumong pagbati ngadto sa mga ta- 
wong nag-antos o nanginahanglan, o ngadto sa 
bisan unsa nga lagmit gitratar nga maharason, 
usahay usab, usa ka pagpagaan sa hukom o silot. 

Ang kaluoy maoy sagad nga hubad sa Hebreo- 
hanong rachamim” ug sa Gregong eʻ/leos (berbo, 
elee'0). Ang pagsusi niini nga mga termino ug ang 
gamit niini motabang sa pagpalutaw sa bug-os nga 
kinaiyahan ug kahulogan niini. Ang Hebreohanong 
berbo nga racham’ gihubit nga nagkahulogang 
“pagdasig, pagbati nga mainiton uban sa malu- 
mong emosyon, . . . nga magmabination.” (A He- 
brew and Chaldee Lexicon, giedit ni B. Davies, 
1957, p. 590) Sumala sa leksikograpo nga si Gese- 
nius: “Ang pangunang ideya niini mopatim-awng 
mao ang pagmahal, paghupay, ug malumong pag- 
bati sa hunahuna.” (A Hebrew and English Lexicon 
of the Old Testament, gihubad ni E. Robinson, 
1836, p. 939) Ang termino suod nga nalangkit sa 
pulong alang sa “tagoangkan"” o mahimong magtu- 
mong sa “ginhawaan,” nga maapektohan kon bati- 
on Sa usa ka tawo ang mainiton ug malumong sim- 
patiya o kaluoy.--Itandi ang Isa 63:15, 16: Jer 
31:20. 

Sa Kasulatan ang racham’ kas-a lamang giga- 
mit sa tawo ngadto sa Diyos, diin ang salmista 
miingon: “Mahalon [porma sa racham'] ko ikaw, 
Oh Jehova nga akong kusog.” (Sal 18:1) Tali sa mga 
tawo, gipasundayag ni Jose kini nga hiyas sa di- 
hang “natandog ang iyang pagbati [porma sa ra- 
chamim']" alang sa iyang igsoon nga si Benjamin 
ug siya mihilak. (Gen 43:29, 30: itandi ang 1Ha 3: 
25, 26.) Sa dihang ang mga tawo nailalom sa posi- 
bleng pagdaogdaog o pagkadili-mabination sa mga 
mamimihag (1Ha 8:50, Jer 42:10-12) o sa mga 
opisyal nga labaw ug awtoridad (Gen 43:14: Neh 
1:11, Dan 1:9), sila nagtinguha ug nag-ampo nga 
pakitaan ug kaluoy sa maong mga tawo, sa ingon 
pagatrataron nga may pag-uyon, kalumo, ug kon- 
siderasyon.--Itandi ang Isa 13:17, 18. 

Ang Kaluoy ni Jehova. Kini nga termino 
subsob nga gigamit bahin sa mga pagpakiglabot ni 
Jehova sa iyang gipakigsaaran nga katawhan. Ang 
kaluoy (racham') nga gipakita sa Diyos ngadto ka- 
nila gitandi sa usa ka babaye nga nagpakitag kalu- 
oy ngadto sa mga anak sa iyang tagoangkan ug 
sama sa usa ka amahan nga nagpakitag kaluoy 
ngadto sa iyang mga anak. (Isa 49:15: Sal 103: 13) 
Sanglit ang nasod sa Israel kanunayng mitipas gi- 
kan sa pagkamatarong ug nakaagom sa kalisda- 
nan, sila nanginahanglan gayod kanunay ug ma- 
luluy-ong tabang. Kon sila magpakitag hustong 
tinamdan sa kasingkasing ug mobalik kang Jeho- 
va, siya, bisan tuod nasuko kanila, magpakitag 
pagkamabination, pag-uyon, ug maayong kabu- 
but-on. (Deu 13:17: 30:3; Sal 102:13, Isa 54:7-10, 
60:10) Ang iyang pagpadala sa iyang Anak aron 
matawo sa Israel maoy pamatuod sa umaabot nga 
“banagbanag” sa pagkamabination ug kaluoy sa 
Diyos alang kanila.--Luc 1:50-58, 72-78. 

Si Jehova nga Diyos nagtaganag panig-ingnan sa 
pagpakitag kaluoy niadtong anaa sa kasakitan, ug 
siya makapalihok sa mga tawo sa pagpakita niining 
mahigugmaong pagbati. Mao nga si Haring So- 
lomon haom nga makaampo nga pagakaluy-an 
unta ni Jehova ang mga Israelinhon atubangan sa 
ilang mga mamimihag kon sila mabihag tungod sa 
pagkadili-matinumanon. (1Ha 8:50) Maylabot sa 
tubag niining mainampoong hangyo, ang inspi- 
radong salmista misulat: “Gitugot niya nga sila pa- 
gakaluy-an sa atubangan niadtong tanan nga nag- 
bihag kanila.” (Sal 106:46) Busa sa paglabay sa 
panahon gipasig-uli ni Jehova ang usa ka mahinul- 
solong nahibilin ngadto sa ilang yuta. (Jer 33:26, 
Esd 1:1-4) Ug nahiuyon sa kabubut-on ni Jehova, 
si Haring Artajerjes nagtugot kang Nehemias sa 
pagtukod pag-usab sa siyudad sa Jerusalem.---Neh 
1:11-2:6. 

Ang Gregong eleos nagpahayag sa pipila ka 
diwa sa Hebreohanong rachamim’. Ang Vine's Ex- 
pository Dictionary of Old and New Testament 
Words nag-ingon: “Ang ELEOS (#Xeoc) “maoy 
panggawas nga kapahayagan sa kaluoy, kini nag- 
paila sa panginahanglan sa tawo nga makadawat 
niini, ug sa mga kahinguhaan nga igong makasa- 
pal sa panginahanglan sa tawo nga magpakita nii- 
ni.” Ang berbo (eleeo) sagad nga naghatag sa 
ideya nga “mosimpatiya sa kasakit sa uban, ug 
ilabina sa simpatiya nga ipakita pinaagig buhat.” 
(1981, Tomo 3, pp. 60, 61) Busa, ang buta, ang 
gigamhan-sa-demonyo, ang sanlahon, o kadtong 
kansang mga anak gisakit maoy lakip niadtong mi- 
hangyo nga pakitaan ug eleos, ang kapahayagan 
sa kaluoy. (Mat 9:27, 15:22, 17:15, Mar 5:18, 19: Luc 
17:12, 13) Ingong sanong sa pangamuyo, “Kaluy-i 
kami,” si Jesus mihimog mga milagro sa pag-ayo 

sa maong mga tawo. Gibuhat niya kini, dili ingong 
usa ka naandan, dili-mabination nga paagi, kondi- 
li siya “giabot ug kaluoy” (Mat 20:31, 34): ang mag- 
susulat sa Ebanghelyo dinhi migamit sa berbong 
splag:khniZo-mai, nga nagkahulogang “giabot ug 
kaluoy o naluoy,” “mibati ug kaluoy.” Kini nga ter- 
mino naggikan sa nombreng splag khna, nga sa 
literal nagkahulogang “tinai.” (Buh 1:18) Sanglit 
ang kusganong mga pagbati adunay epekto sa 
ginhawaan sa tawo, ang Gregong nombre nga 
splag khna sagad nga gigamit sa pagpasabot sa 
“malumong mga pagmahal,” o “malumong pagka- 
mabination.” Kini nga berbo nagpahayag sa pagba- 
ti sa kaluoy, samtang ang eJleos nagtumong sa ak- 
tibong pagpakita sa maong kaluoy, busa usa ka 
buhat sa kaluoy.---Tan-awa ang PAGMAHAL. 

Dili limitado sa hudisyal nga aksiyon. Sa 
Cebuano ang pulong nga “kaluoy” sagad nga adu- 
nay ideya sa pagdumili, sa pagpakitag pagpugong, 
sama pananglitan sa pagdumili o sa pagpugong sa 
pagpahamtang ug silot, diin kini nga pagpugong 
gitukmod sa pagkamabination o simpatiya. Busa, 
subsob nga kini adunay hudisyal nga kalangkitan, 
sama sa dihang ang huwes magpakitag kaluoy pi- 
naagi sa pagpagaan sa silot sa usa nga nakabuhat 
ug daotan. Sanglit ang pagpakita sa Diyos ug kalu- 
oy kanunayng nahiuyon sa iyang ubang mga hi- 
yas ug matarong nga mga sukdanan, lakip ang 
iyang hustisya ug pagkamatinud-anon (Sal 40:11, 
Os 2:19), ug sanglit napanunod sa tanang tawo ang 
kasal-anan ug takos sa pagdawat sa kamatayon 
ingong bayad sa sala (Rom 5:12, itandi ang Sal 130: 
3, 4, Dan 9:18; Tit 3:5), tin-aw nga ang pagpasay- 
lo sa kasaypanan, o ang pagpagaan sa hukom o si- 
lot, kanunay nga nalangkit sa pagpakita sa Diyos 
ug kaluoy. (Sal 51:1, 2; 103:3, 4; Dan 9:9: Miq 7:18, 
19) Apan, makita gikan sa nauna nga impormas- 
yon nga ang Hebreohanon ug Grego nga mga ter- 
mino (rachamim? e'leos) dili lamang limitado sa 
pagpasaylo o pagpugong sa pagpahamtang sa hu- 
disyal nga silot. Ang pagpasaylo sa kasaypanan dili 
mao ang kaluoy nga sagad nga maoy paghubit ni- 
ini nga mga termino, hinunoa, ang maong pagpa- 
saylo nagbukas sa dalan alang sa maong kaluoy. 
Siyempre, sa pagpakitag kaluoy, dili gayod ibale- 
wala sa Diyos ang iyang hingpit nga mga sukda- 
nan sa hustisya, ug tungod niini iyang gitagana 
ang halad lukat pinaagi sa iyang Anak nga si 
Jesu-Kristo, nga nagpaposible sa kapasayloan sa 
mga sala nga walay paglapas sa hustisya.---Rom 3: 
25, 26. 

Nan, ang kaluoy sagad nagtumong, dili sa usa ka 
negatibong aksiyon, o pagpugong (sama sa si- 
lot), kondili sa usa ka positibong aksiyon, sa usa 
ka pagpahayag sa malulotong konsiderasyon nga 

magdalag kahupayan niadtong naalaot, nga nagki- 
nahanglan ug kaluoy. 

Kini maayong pagkailustrar diha sa sambingay 
ni Jesus bahin sa Samarianhon nga nakakitag 
magpapanaw nga nagbuy-od sa daplin sa dalan, 
nga gitulisan ug gibun-0og. Iyang gipakita nga siya 
usa ka “silingan” ngadto sa maong tawo tungod 
kay siya giabot ug kaluoy ug “milihok nga malu- 
luy-on kaniya,” nga nagtambal sa iyang mga sa- 
mad ug nag-atiman kaniya. (Luc 10:29-37) Walay 
nalangkit dinhi nga pagpasaylo sa kasaypanan o 
hudisyal nga mga paghusay. 

Busa, gipakita sa Kasulatan nga ang pagkamalu- 
luy-on ni Jehova nga Diyos dili usa ka hiyas nga 
ipasundayag lamang sa dihang ang mga tawo sa- 
mag “gihusay” sa iyang atubangan tungod kay na- 
kahimo ug usa ka partikular nga sayop. Hinunoa, 
usa kini ka kinaiyanhong hiyas sa personalidad sa 
Diyos, ang iyang naandan nga paagi sa pagsanong 
sa mga nanginahanglan, usa ka bahin sa iyang 
gugma. (2Co 1:3, 1Ju 4:8) Dili siya sama sa bakak 
nga mga diyos sa kanasoran---walay pagbati, dili- 
maluluy-ong mga diyos. Hinunoa, “si Jehova ma- 
puangoron ug maluluy-on, mahinay sa pagkasuko 
ug dako sa mahigugmaong-kalulot. Si Jehova ma- 
ayo sa tanan, ug ang iyang mga kaluoy anaa sa 
ibabaw sa tanan niyang mga buhat.” (Sal 145:8, 9: 
itandi ang Sal 25:8, 104:14, 15, 20-28, Mat 5:45-48, 
Buh 14:15-17.) Siya “dato sa kaluoy,” ug ang kaa- 
lam nga naggikan kaniya maoy “tugob sa kaluoy.” 
(Efe 2:4: San 3:17) Ang iyang Anak, kinsa nagbut- 
yag sa mga hiyas sa iyang Amahan (Ju 1:18), nag- 
pakita niini pinaagi sa iyang kaugalingong perso- 
nalidad, sinultihan, ug binuhatan. Sa dihang ang 
mga panon sa katawhan miadto aron sa pagpama- 
ti kaniya, ug bisan sa wala pa makita ang ilang re- 
aksiyon sa iyang isulti, si Jesus “giabot ug kaluoy 
[porma sa splag-:khnizo-mai]” tungod kay sila “pi- 
nanitan ug nagkatibuagsa sama sa mga karnero 
nga walay magbalantay.”--Mar 6:34: Mat 9:36, 
itandi ang Mat 14:14: 15:32. 

Gikinahanglan sa katawhan. Dayag nga ang 
panguna ug kinadak-ang kabilinggan sa katawhan 
naggikan sa sala, nga napanunod gikan sa ilang ka- 
tigulangan nga si Adan. Busa, ang tanan dako ga- 
yod ug panginahanglan sanglit anaa man sa maka- 
luluoy nga kahimtang. Si Jehova nga Diyos milihok 
nga maluluy-on ngadto sa katawhan sa katibuk-an 
pinaagi sa pagtagana sa paagi nga sila mapahiga- 
was gikan niining dakong kabilinggan ug sa mga 
sangpotanan niini nga sakit ug kamatayon. (Mat 
20:28, Tit 3:4-7: 1Ju 2:2) Ingong maluluy-on nga 
Diyos, siya mapailobon sanglit “siya wala magti- 
nguha nga adunay malaglag apan nagtinguha nga 
ang tanan makakab-ot sa paghinulsol.” (2Pe 3:9) 

Matinguhaon si Jehova sa pagbuhat ug maayo 
ngadto sa tanan, gipalabi niya kini (itandi ang Isa 
30:18, 19), siya “dili malipay sa kamatayon sa ta- 
wong daotan, ug “dili gikan sa iyang kaugali- 
ngong kasingkasing nga siya nagsakit o nagpaguol 
sa mga anak sa mga tawo,” sama sa kalaglagan 
sa Juda ug sa Jerusalem. (Eze 33:11; Lam 3:31- 
33) Ang pagkatig-a sa kasingkasing sa mga tawo, 
ang ilang pagkagahian ug pagdumili sa pagsanong 
sa iyang pagkamapuangoron ug pagkamaluluy-on, 
mao ang nagtukmod kaniya sa paghimog lahi nga 
lakang ngadto kanila, nga 'nagpugong' sa iyang ka- 
luoy sa pag-agos ngadto kanila.--Sal 77:9: Jer 13: 
10, 14: Isa 13:9; Rom 2:4-11. 

Dili abusohan. Bisan tuod si Jehova adunay 
dakong kaluoy niadtong sinserong moduol kaniya, 
dili niya ipahigawas sa silot kadtong dili-mahinul- 
solon ug takos gayod nga silotan. (Ex 34:6, 7) Dili 
angayng abusohan sa tawo ang kaluoy sa Diyos, 
dili siya makahimog sala ug bug-os nga makaling- 
kawas o mapahigawas gikan sa mga resulta o mga 
linugdangan sa iyang sayop nga buhat. (Gal 6:7, 8, 
itandi ang Num 12:1-3, 9-15, 2Sa 12:9-14.) Si Jeho- 
va tingali maluluy-ong magpakitag pasensiya ug 
hataas-nga-pailob, nga maghatag sa mga tawo ug 
higayon sa pagtul-id sa ilang sayop nga dalan, bi- 
san tuod magpakitag dili-pag-uyon, siya dili bug- 
os nga mobiya kanila kondili maluluy-ong magpa- 
dayon sa pagtagana kanilag tabang ug pagtultol. 
(Itandi ang Neh 9:18, 19, 27-31.) Apan kon sila dili 
mosanong, ang iyang pailob adunay kinutoban ug 
iyang kuhaon ang iyang kaluoy ug molihok ba- 
tok kanila tungod sa iyang kaugalingong ngalan. 
-Isa 9:17: 63:7-10, Jer 16:5-13, 21; itandi ang Luc 
13:6-9. 

Wala gamhi sa tawhanong mga sukdanan. 
Dili iya sa tawo ang paghimog ilang kaugalingong 
mga sukdanan o mga kinahanglanon nga nia- 
na ang Diyos angayng magpakitag kaluoy. Gikan 
sa iyang langitnong panglantaw ug nahiuyon sa 
iyang kaugalingong maayong katuyoan, uban sa 
iyang kaugalingong halayog-abot nga panan-aw sa 
umaabot ug sa iyang katakos sa pagbasa sa ka- 
singkasing, siya 'magpakitag kaluoy ngadto kani- 
ya nga buot niyang pakitaan ug kaluoy.' (Ex 33:19, 
Rom 9:15-18, itandi ang 2Ha 13:23, Mat 20:12-15.) 
Sa Roma kapitulo 11 ang apostol naghisgot bahin 
sa pagpakita sa Diyos sa iyang dili-ikatandi nga 
kaalam ug kaluoy sa paghatag ug higayon sa mga 
Hentil sa pagsulod sa langitnong Gingharian. Ang 
mga Hentil dili sakop sa estado sa nasod sa Diyos, 
ang Israel, ug busa sa miagi dili mga dumadawat 
sa kaluoy nga resulta sa relasyon nga may pakig- 
saad sa Diyos, ug sila usab nagkinabuhi sa pagka- 
dili-masinugtanon ngadto sa Diyos. (Itandi ang 

Rom 9:24-26, Os 2:23.) Gipatin-aw ni Pablo nga 
ang Israel unang nakabaton sa kahigayonan apan 
sila, sa katibuk-an, dili masinugtanon. Kini mire- 
sulta sa pagbukas sa dalan alang sa mga Hentil nga 
mahimong bahin sa gisaad nga “gingharian sa 
mga saserdote ug usa ka balaan nga nasod.” (Ex 
19:5, 6) Si Pablo mihinapos: “Kay gitak-opan sa 
Diyos silang tanan [mga Hudiyo ug mga Hentil] 
diha sa pagkadili-masinugtanon, aron iyang ikapa- 
kita kanilang tanan ang kaluoy.” Pinaagi sa halad 
lukat ni Kristo, ang sala ni Adan nga naglihok sa 
tanang katawhan mahimong mahanaw gikan sa 
tanang nagpasundayag ug pagtuo (lakip ang mga 
Hentil), ug pinaagi sa iyang kamatayon diha sa es- 
taka sa pagsakit ang tunglo sa Balaod mahanaw 
usab gikan niadtong nailalom niini (ang mga Hudi- 
yo), aron ang tanan makadawat ug kaluoy. Ang 
apostol mipatugbaw: “Oh pagkalawom sa bahandi 
ug sa kaalam ug sa kahibalo sa Diyos! Pagkadili- 
matukib sa iyang mga paghukom ug pagkadili- 
masubay sa iyang mga dalan!”---Rom 11:30-33, Ju 
3:16, Col 2:13, 14; Gal 3:13. 

Pagpangita sa Kaluoy sa Diyos. Kadtong 
nagtinguha nga makapahimulos sa kaluoy sa Diyos 
kinahanglang mangita kaniya, nga magpakita ug 
hustong kahimtang sa kasingkasing pinaagi sa 
pagbiya sa ilang sayop nga mga dalan ug makada- 
ot nga mga hunahuna (Isa 55:6, 7): sila kinahang- 
lan nga tukmang mahadlok kaniya ug magpabili sa 
iyang matarong nga mga balaod (Sal 103:13, 119: 
77, 156, 157: Luc 1:50): ug kon sila motipas gikan 
sa matarong nga dalan nga ilang gisubay, kina- 
hanglang dili nila itago kini kondili kinahanglang 
isugid kini ug ipasundayag ang tinuod nga pagba- 
sol ug kinasingkasing nga kasubo (Sal 51:1, 17: Pr 
28:13). Mahinungdanon gayod usab nga sila mag- 
maluluy-on. Si Jesus miingon: “Malipayon ang mga 
maluluy-on, sanglit sila pakitaan ug kaluoy.”---Mat 
5:7. 

Ang mga tinun-an ni Jesu-Kristo makasundog 
sa iyang panig-ingnan ug nianang sa iyang Ama- 
han pinaagi sa andam ug malipayon nga pagsa- 
nong sa pagtabang niadtong anaa sa kasakitan ug 
sa pag-abiabi sa tanan nga tim-os nga naghinulsol 
sa ilang kasal-anan ug bug-os kasingkasing nga 
mibalik kang Jehova. (Mat 18:21-35, Luc 10:30-37, 
15:11-32) Busa sila makalaom nga padayong kaluy- 
an sa Labing Gamhanan. 

Mga Gasa sa Kaluoy. Ang mga Pariseo nag- 
pakitag dili-maluluy-ong tinamdan ngadto sa uban 
ug gibadlong sila ni Jesus niini nga mga pulong: 
“Nan, lakaw ug tun-i ninyo ang kahulogan niini, 
'Buot ko ug kaluoy, ug dili halad.”” (Mat 9:10-13, 
12:1-7, itandi ang Os 6:6.) Ang kaluoy iyang gila- 
kip ingong usa sa mas bug-at nga mga butang sa 

Balaod. (Mat 23:23) Ingon sa nahisgotan na, bi- 
san tuod ang maong kaluoy mahimong maglakip 
sa hudisyal nga pagpasaylo, nga ikapakita unta 
sa mga Pariseo, tingali ingong mga membro sa 
Sanhedrin, kini dili lamang limitado niini. Kini sa 
panguna ilabinang nagtumong sa aktibong pag- 
pasundayag sa kaluoy o pagkamabination, mga 
buhat sa kaluoy.---Itandi ang Deu 15:7-11. 

Kini nga kaluoy mahimong ipakita pinaagi sa 
paghatag ug materyal nga mga butang. Apan aron 
nga adunay bili atubangan sa Diyos, kinahanglan 
kining tinukmod sa hustong motibo, dili sa hinakog 
nga interes. (Mat 6:1-4) Ang materyal nga mga 
butang maoy lakip sa “mga gasa sa kaluoy [porma 
sa eleee:mosy ne]" nga niini dagaya si Dorcas (Buh 
9:36, 39), ug sa walay duhaduha dagaya usab niini 
si Cornelio, kansang mga gasa uban sa iyang mga 
pag-ampo gidungog nga may pag-uyon sa Diyos. 
(Buh 10:2, 4, 31) Si Jesus miingon nga napak- 
yas ang mga Pariseo tungod kay wala nila ihatag 
“ingong mga gasa sa kaluoy ang mga butang nga 
anaa sa sulod.” (Luc 11:41) Busa ang tinuod nga ka- 
luoy kinahanglang maggikan sa kasingkasing. 

Si Jesus ug ang iyang mga tinun-an nailado ila- 
bina sa ilang maluluy-ong pagpanghatag sa espiri- 
tuwal nga mga gasa nga mas bililhon pa kay sa 
materyal nga mga butang. (Itandi ang Ju 6:35, 
Buh 3:1-8.) Ang mga membro sa Kristohanong 
kongregasyon, ilabina kadtong nag-alagad ingong 
"mga magbalantay' niini (1Pe 5:1, 2), kinahanglang 
mag-ugmad sa hiyas sa kaluoy. Diha sa materyal 
ug sa espirituwal nga mga paagi ang ilang kaluoy 
kinahanglang ipakita “uban ang pagmaya,” nga 
walay pagbagulbol. (Rom 12:8) Ang pagtuo sa pipi- 
la ka membro sa kongregasyon tingali mahuyang, 
nga magpahimo kanilang masakiton sa espiritu- 
wal, bisan gani sa pagpahayag ug mga pagduha- 
duha. Tungod kay sila nameligro nga mamatay sa 
espirituwal, ang ilang mga isigka-Kristohanon gi- 
awhag nga padayong magpakitag kaluoy ngadto 
kanila ug tabangan sila nga makalikay sa malagla- 
gong sangpotanan. Samtang padayong magpaki- 
tag kaluoy sa pipila kansang mga lihok dili husto, 
sila kinahanglang mag-amping nga dili mahulog 
sa tentasyon, nga magmahunahunaon nga sila dili 
lamang kinahanglang mahigugma sa pagkamata- 
rong kondili magadumot usab sa daotan. Sa ingon 
ang ilang kaluoy wala magpasabot sa pagkonsentir 
sa sayop.---Jud 22, 23, itandi ang 1Ju 5:16, 17: tan- 
awa ang GASA SA KALUOY. 

Ang Kaluoy Magmadaogon Batok sa Paghu- 
kom. Ang tinun-ang si Santiago miingon: “Kay 
ang tawong dili magpakitag kaluoy pagahuk- 
man nga walay kaluoy. Ang kaluoy magmadaogon 
batok sa paghukom.” (San 2:13) Ang konteksto 

nagpakita nga iyang gipatin-aw ang mga ideya 
nga gipahayag sa sinugdan maylabot sa matuod 
nga pagsimba, lakip ang pagpasundayag ug kalu- 
Oy pinaagi sa pag-atiman niadtong mga sinakit, ug 
sa dili pagpakitag paboritismo ug pagpihig ba- 
tok sa kabos aron palabihon ang adunahan. (San 
1:27: 2:1-9) Ang sunod niyang mga pulong nagpa- 
ila usab niini, sanglit kini naghisgot sa mga pa- 
nginahanglan sa mga igsoon nga “anaa sa hubo 
nga kahimtang ug walay pagkaon nga igo alang sa 
maong adlaw.” (San 2:14-17) Busa, ang iyang mga 
pulong maoy susama sa mga pulong ni Jesus, nga 
ang mga maluluy-on mao ang pakitaan ug kaluoy. 
(Mat 5:7: itandi ang Mat 6:12, 18:32-35.) Sa di- 
hang pagahukman sa Diyos, kadtong nagmaluluy- 
on---nga nagpakitag kaluoy o pagkamabination, ug 
aktibong naghatag ug tabang niadtong nangina- 
hanglan--sa baylo, pakitaan sa Diyos ug kaluoy, 
ug sa ingon ang ilang kaluoy magmadaogon batok 
sa bisan unsang dili-paborableng paghukom nga 
lagmit ipahamtang unta batok kanila. Ingon sa gi- 
pahayag sa proverbio: “Siya nga nagapakitag kalu- 
oy sa timawa nagapahulam kang Jehova, ug Siya 
magabayad kaniya sa iyang gibuhat.” (Pr 19:17) 
Ang punto nga gipasiugda ni Santiago gipaluyohan 
sa daghang ubang mga teksto.--Itandi ang Job 
31:16-23, 32; Sal 37:21, 26, 112:5; Pr 14:21, 17:5, 
21:13, 28:27, 2Ti 1:16, 18; Heb 13:16. 

Ang Kaluoy nga Gipakita ni Jesu-Kristo. 
Hingpit nga gipabanaag ni Jesu-Kristo ang perso- 
nalidad sa iyang Amahan sa pagpakitag kaluoy. 
Siya “naluoy” sa mga panon sa katawhan, bisan sa 
dihang natugaw ang iyang pag-inusara, “tungod 
kay sila pinanitan ug nagkatibuagsa sama sa mga 
karnero nga walay magbalantay.” (Mat 9:36, Mar 
6:34) Sa pagkakita sa mga tawong nagmagul-anon 
o sa mga tawong adunay sanla o mga buta si Jesus 
giabot ug kaluoy, mao nga siya milagrosong nag- 
ayo kanila. (Mat 14:14, 20:30-34, Mar 1:40, 41; Luc 
7:12, 13) Ug kay naluoy sa katawhan nga uban ka- 
niya sulod sa tulo ka adlaw nga walay gikaon, 
ang Anak sa Diyos milagrosong nagpakaon kanila. 
--Mat 15:32-38, Mar 8:2-9. 

Ang basahon sa Mga Hebreohanon nagpatin-aw 
kon nganong si Jesus, ingong Hataas nga Saserdo- 
te nga mas labaw pa kay ni bisan kinsang saser- 
dote sa linya ni Aaron, kinahanglang mahimong 
tawo, mag-antos, ug mamatay: “Busa kinahanglan 
nga siya mahisama sa iyang ‘mga igsoon' sa ta- 
nang paagi, aron siya mahimong maluluy-on ug 
matinumanong hataas nga saserdote sa mga bu- 
tang maylabot sa Diyos, aron sa pagtanyag ug ha- 
lad pasig-uli alang sa mga sala sa katawhan.” Kay 
nakaantos na ubos sa pagsulay, “siya makaarang 
sa pagtabang kanila nga ginasulayan.” (Heb 2:17, 

18) Tungod kay nakabaton sa rekord sa kinabuhi ni 
Jesus, sa iyang mga pulong ug mga buhat, kadtong 
moduol sa Diyos pinaagi kang Jesus makahimo ni- 
ana nga may pagsalig. “Kay ang atong hataas nga 
saserdote, dili usa nga dili mobati sa atong mga ka- 
luyahon, kondili usa nga nasulayan sa tanang paa- 
gi sama kanato, apan walay sala. Busa, uban ang 
kagawasan sa pagsulti manuol kita sa trono sa dili- 
takos nga kalulot, aron makadawat kita ug kaluoy 
ug makakaplag ug dili-takos nga kalulot ingong ta- 
bang sa hustong panahon.”---Heb 4:15, 16. 

Ang paghalad ni Jesus sa iyang kaugalingong ki- 
nabuhi maoy usa ka talagsaong buhat sa kalu- 
oy ug gugma. Diha sa iyang langitnong posisyon 
ingong Hataas nga Saserdote, siya nagpamatuod 
sa iyang pagkamaluluy-on, sama sa iyang mga 
pagpakiglabot kang Pablo (Saulo), nga nagpakita 
kaniyag kaluoy tungod kay si Pablo walay alamag. 
Si Pablo miingon: “Bisan pa niana, ang hinung- 
dan kon nganong ako gipakitaag kaluoy mao nga 
pinaagi kanako ingong kinalabwang pananglitan 
si Kristo Jesus makapasundayag sa tanan niyang 
hataas-nga-pailob ingong usa ka sanglitanan niad- 
tong magabutang sa ilang pagtuo kaniya alang sa 
kinabuhing walay kataposan.” (1Ti 1:13-16) Mai- 
ngon nga ang Amahan ni Jesus, si Jehova nga 
Diyos, sa daghang higayon nagpakitag kaluoy sa 
Israel pinaagi sa pagluwas kanila gikan sa ilang 
mga kaaway, nga nagpalingkawas kanila gikan sa 
ilang mga tigdaogdaog, ug nagdala kanila ngadto 
sa usa ka malinawon, mauswagong kahimtang, sa 
ingon usab, ang mga Kristohanon makabaton ug 
lig-ong paglaom sa kaluoy nga ipahayag pinaagi sa 
Anak sa Diyos. Busa si Judas misulat: “Magpabilin 
kamo diha sa gugma sa Diyos, samtang nagapaa- 
bot kamo sa kaluoy sa atong Ginoong Jesu-Kristo 
nga nagapanglantaw sa kinabuhing walay katapo- 
san.” (Jud 21) Ang talagsaong kaluoy sa Diyos pi- 
naagi kang Kristo nagdasig sa matuod nga mga 
Kristohanon sa dili paghunong sa ilang ministeryo 
ug sa pagtuman niini sa dili-mahakogong paagi. 
--200 4:1, 2. 

Maluluy-ong Pagtratar sa mga Hayop. 
Ang Proverbio 12:10 nag-ingon: “Ang matarong 
nagaatiman sa kalag sa iyang binuhing hayop, 
apan ang mga kaluoy sa mga daotan mabangis.” 
Bisan tuod ang tawong matarong nahibalo sa mga 
panginahanglan sa iyang mga hayop ug mobati 
alang sa ilang kaayohan, ang mga kaluoy sa ta- 
wong daotan dili matukbil niini nga mga pangi- 
nahanglan. Sumala sa hinakog, dili-mabinationg 
mga prinsipyo sa kalibotan, ang pagtratar sa tawo 
sa mga hayop gipasukad lamang sa kaayohan nga 
mahimong iyang makuha gikan niini. Ang giisip sa 
tawong daotan nga hustong pag-atiman lagmit sa 

pagkatinuod maoy mapintas nga pagtratar. (Itandi 
ang Gen 33:12-14.) Ang kahangawa sa tawong 
matarong sa iyang mga hayop maoy susama sa 
kahangawa sa Diyos niini ingong bahin sa iyang 
kalalangan.--Itandi ang Ex 20:10, Deu 25:4: 22:4, 
6, 7: 11:15: Sal 104:14, 27: Jon 4:11. 

Kaluoy ug Kalulot. Ang ubang mga pulong 
nga suod nga nalangkit ug kanunayng gigamit 
maylabot sa mga terminong rachamim”' ug elleos 
mao ang Hebreohanong pulong nga che'sedh (Sal 
25:6, 69:16: Jer 16:5, Lam 3:22), nga nagkahulo- 
gang “mahigugmaong-kalulot (maunongong gug- 
ma),” ug ang Gregong pulong nga kharis (1Ti 1:2; 
Heb 4:16, 2Ju 3), nga nagkahulogang “dili-takos 
nga kalulot.” Ang che'sedh lahi sa rachamim' tu- 
ngod kay kini nagpasiugda sa debosyon o ma- 
unongon ug mahigugmaong pagbati ngadto sa 
gipakitaan ug kalulot, samtang ang rachamim' 
nagpasiugda sa malumong simpatiya o sa kaluoy 
nga gibati. Sa susama ang pangunang kalainan tali 
sa kharis ug eleos mao nga ang kharis nagpada- 
yag ilabina sa ideya sa usa ka walay bayad ug dili- 
takos nga gasa, sa ingon nagpasiugda sa pag- 
kaandam ug pagkamahinatagon sa maghahatag, 
samtang ang eTeos nagpasiugda sa maluluy-ong 
pagsanong sa mga panginahanglan niadtong mga 
sinakit o naalaot. Busa, ang kharis (dili-takos nga 
kalulot) gipakita sa Diyos ngadto sa iyang kaugali- 
ngong Anak sa dihang siya “malulotong naghatag 
[ekha'ri'sato] kaniya sa ngalan nga labaw sa ta- 
nang uban pa nga ngalan.” (Flp 2:9) Kini nga kalu- 
ot gitukmod dili sa kaluoy kondili sa mahigugma- 
ong pagkamahinatagon sa Diyos.--Tan-awa ang 
KALULOT. 


KALUWASAN. Tan-awa ang LUKAT, MANLULU- 
KAT: MANLULUWAS. 


KAMA. Tan-awa ang HIGDAANAN. 
KAMALIG. 


KAMANGYAN. Usa ka produkto sa mga ka- 
hoyng insenso ug sa pipila ka matang sa mga ka- 
hoykahoy nga sakop sa pamilyang Boswellia, nga 
kaamgid sa kahoyng turpentine, o terebinth, ug 
usab sa mga kahoy nga nagpatunghag balsamo ug 
mira. Kini nga mga kahoy maoy lumad sa mga ba- 
hin sa Aprika ug Asia. Ang Hebreohanong termi- 
no alang sa kamangyan (levoh:nah' o levonah') 
naggikan sa lintunganayng pulong nga nagkahulo- 
gang “mahimong puti” ug dayag nga gikuha gikan 
sa gatason nga kolor niini. Ang Gregong li'ba'nos 
naggikan sa Hebreohanon. 

Ang Awit ni Solomon naghisgot “sa bungtod 
sa kamangyan,” dayag sa mahulagwayong paagi, 
apan mahimong nagpasabot sa mga kahoyng in- 


Tan-awa ang BALAY-TIPIGANAN. 

senso nga gitanom didto sa harianong mga parke 
ni Solomon. (Aw 4:6, 12-16, Ecc 2:5) Ang kamang- 
yan mao ang pangunang baligya nga gidala sa pa- 
non sa magpapanaw nga mga negosyante gikan sa 
Sidlakan nga mipanaw agi sa mga ruta sa lamas 
gikan sa H sa Arabia ngadto sa Gaza duol sa Medi- 
teranyo ug hangtod sa Damasco. Ang mga paghis- 
got niini sa Kasulatan nagpakita nga kini giimpor- 
tar niining paagiha ngadto sa Palestina gikan sa 
Sheba.---Isa 60:6, Jer 6:20. 

Ang kamangyan makuha pinaagi sa pagsamad- 
samad sa panit o sa sal-angsal-ang nga pagtibhang 
sa panit, nga magpatulo ug puting duga (human sa 
ubay-ubayng pagsamad kini mopagulag duga nga 
may sambog nga dalag o pula) ug manibuok sa gi- 
tas-ong mga 2.5 sm (1 pul.) Sa dihang matigom 
na, ang kamangyan maoy humot nga salong, gag- 
mayng tibugol o mga lusok, nga pait ang lami ug 
humot ang alimyon sa dihang sunogon.---Aw 3:6. 

Gawas pa sa mga paghisgot niini diha sa Awit ni 
Solomon, ang kamangyan kanunayng gihisgotan 
diha sa Hebreohanong Kasulatan maylabot sa pag- 
simba. (Itandi ang 2Co 2:14-16.) Usa kini sa mga 
sambog sa balaang insenso nga gigamit sa sangtu- 
waryo (Ex 30:34-38) ug gigamit diha sa mga ha- 
lad-nga-lugas (Lev 2:1, 2, 15, 16; 6:15, Jer 17:26, 
41:4, 5) ug sa matag lumbay sa pasundayag nga ti- 
napay sa sangtuwaryo (Lev 24:7). Apan wala kini 
ilakip sa mga halad-sa-sala (Lev 5:11) o sa “halad- 
nga-lugas sa pangabugho.” (Num 5:15) Sa walay 
duhaduha tungod kini kay ang ulahing mga halad 
maoy labot sa sala, o sa kasaypanan, ug wala itan- 
yag ingong halad sa pagdayeg o pagpasalamat 
kang Jehova. 

Ang kamangyan gihisgotang gitipigan didto sa 
natukod pag-usab nga templo, human makabalik 
gikan sa pagkadestiyero sa Babilonya. (1Cr 9:29, 
Neh 13:5, 9) Ang mga astrologo nga gikan sa Sid- 
lakan nga miduaw sa batang si Jesus nagdalag ka- 
mangyan (Mat 2:11), ug kini gihisgotan ingong usa 
sa mga butang nga gibaligya ngadto sa Dakong 
Babilonya una pa sa kalaglagan niini. (Pin 18:8-13) 
Ang Gregong termino alang sa langitnong insen- 
saryo diha sa Pinadayag 8:3, 5, maoy li-ba-notos ug 
naggikan sa Hebreohanong pulong alang sa “ka- 
mangyan.” 

Ang manalagna nga si Isaias nagrekord nga si 
Jehova wala mahimuot ug wala makauyon sa mga 
gasa ug sa paggamit sa kamangyan sa dihang itan- 
yag kini niadtong nagsalikway sa iyang Pulong. 
--Isa 66:3. 


KAMATAY. Ang bisan unsang sakit nga ma- 
nanakod nga kusog mokaylap nga mahimong epi- 
demya ug makapahinabog kamatayon. Ang Heb- 
reohanong pulong alang sa kamatay (de ver) 

naggikan sa lintunganayng pulong nga nagkahulo- 
gang “laglag.” (2Cr 22:10) Diha sa daghang teksto 
ang kamatay gilangkit sa pagpahamtang sa Diyos 
ug paghukom, labot sa katawhan sa Diyos nga nag- 
dala sa iyang ngalan ug sa ilang mga magsusupak. 
--EXx 9:15: Num 14:12, Eze 38:2, 14-16, 22, 23, Am 
4:10; tan-awa ang HAMPAK. 

Gipahinabo Tungod sa Paglapas sa Balaod 
sa Diyos. Ang nasod sa Israel gipasidan-an nga 
ang dili pagtuman sa pakigsaad sa Diyos kanila 
mosangpot sa iyang “pagpadala ug kamatay sa 
ilang taliwala.” (Lev 26:14-16, 23-25, Deu 28:15, 21, 
22) Sa tibuok Kasulatan, ang pisikal o espirituwal 
nga kahimsog nalangkit sa panalangin sa Diyos 
(Deu 7:12, 15; Sal 103:1-3, Pr 3:1, 2, 7, 8: 4:21, 22, 
Pin 21:1-4), samtang ang sakit o balatian nalangkit 
sa sala ug pagkadili-hingpit. (Ex 15:26, Deu 28:58- 
61: Isa 53:4, 5; Mat 9:2-6, 12; Ju 5:14) Busa, bisan 
tinuod nga sa pipila ka kahimtang si Jehova nga Di- 
yos ang direkta ug dihadihang nagpahamtang ug 
sakit nganha sa mga tawo, sama sa sanla ni Mir- 
iam, Uzzias, ug Gehazi (Num 12:10; 2Cr 26:16-21, 
2Ha 5:25-27), mopatim-aw nga sa daghang kahim- 
tang ang mga sakit ug kamatay nga nahitabo 
maoy kinaiyanhon ug dili-mapugngang mga resul- 
ta sa makasasalang dalan nga gisubay sa kataw- 
han o sa kanasoran. Giani lamang nila ang ilang gi- 
pugas; giantos sa ilang unodnong mga lawas ang 
mga epekto sa ilang sayop nga mga binuhatan. 
(Gal 6:7, 8) Labot niadtong miliso sa malaw-ayng 
seksuwal nga imoralidad, ang apostol nag-ingon 
nga ang Diyos “nagtugyan kanila sa kahugawan, 
aron ang ilang mga lawas mapakaulawan sa ilang 
taliwala .. . nagadawat diha sa ilang kaugalingon 
sa bug-os nga bayad, nga angay sa ilang sayop.” 
--Rom 1:24-27. 

Ang Israel naapektohan. Busa, ang pasidaan 
sa Diyos ngadto sa Israel sa ingon nagpina kanila 
nga modangat gayod ang daghang kasakitan tu- 
ngod sa ilang pagkamasinupakon sa iyang kabu- 
but-on. Ang iyang Balaod nga gihatag kanila nag- 
silbing usa ka pugong ug panalipod batok sa mga 
sakit, tungod sa hataas nga mga sukdanan niini sa 
moral ug sa kahinlo (tan-awa ang SAKIT UG PAGTAM- 
BAL [Pagkatukma sa mga Ideya sa Kasulatan]), ug 
tungod usab sa makapahimsog nga mga epekto ni- 
ini diha sa ilang mga hunahuna ug emosyon. (Sal 
19:7-11: 119:102, 103, 111, 112, 165) Ang gihubit sa 
Levitico 26:14-16 dili ang panalagsang paglapas sa 
maong Balaod kondili ang pagbiya ug pagsalikway 
sa mga sukdanan niini, ug kini maghimo gayod sa 
nasod nga daling mataptan sa tanang matang sa 
balatian ug mga sakit nga mananakod. Ang kasay- 
sayan, kaniadto ug karong adlawa, nagpamatuod 
sa pagkatinuod niini. 

Ang nasod sa Israel nahitumpawak sa grabeng 
apostasya, ug ang tagna ni Ezequiel nagpakita 
nga ang katawhan naghisgot sa ilang kaugalingon 
ingong “nagakaut-ot” tungod sa ilang mga pag-alsa 
ug mga sala. (Eze 33:10, 11: itandi ang 24:23.) 
Ingon sa gitagna, ang nasod nakaagom “sa espada 
ug sa gutom ug sa kamatay,” ug kini misangko 
sa kinatayuktokan sa panahon nga misulong ang 
Babilonya. (Jer 32:24) Ang kanunayng paghisgot 
sa kamatay uban sa espada ug gutom (Jer 21:9: 
27:13; Eze 7:15) maoy kaharmonya sa tinuod nga 
mga panghitabo. Ang kamatay sagad mahitabo 
nga dungan o sunod sa gubat ug duyog niini ang 
mga kanihit sa pagkaon. Sa dihang ang kaawayng 
kasundalohan mosulong sa usa ka yuta, ang kali- 
hokang agrikultural mamenosan, ang mga abot sa- 
gad nga embargohon o sunogon. Ang mga siyudad 
nga gilikosan dili makabaton sa mga kahinguhaan 
niini sa gawas, ug mahitabo ang gutom taliwala sa 
katawhan nga napugos sa pagpuyo nga naghuot ug 
ubos sa mahugaw nga mga kahimtang. Ubos niini 
nga mga kahimtang, momenos ang resistensiya 
batok sa sakit ug dali nang mabiktima sa makama- 
tayng pag-atake sa kamatay. 

"Sa Kataposan sa Sistema sa mga Butang.” 
Sa dihang gitagna ang kalaglagan sa Jerusalem ug 
“sa kataposan sa sistema sa mga butang,” gipaki- 
ta ni Jesus nga ang kamatay mahimong usa ka 
iladong timailhan sa yugto sa panahon una pa 
ang “dakong kasakitan.” (Mat 24:3, 21: Luc 21: 
10, 11) Gisulat human malaglag ang Jerusalem 
(nga inubanan sa grabeng gutom ug balatian), ang 
Pinadayag 6:1-8 nagpunting sa usa ka umaabot 
nga panahon sa espada, gutom, ug “makamatay 
nga hampak.” Kini mosunod human sa pagtungha 
sa gipurongpurongan nga mangangabayo sa usa 
ka puting kabayo nga nagapangdaog, usa ka lara- 
wan nga tukmang motumbas sa larawan nga gi- 
hubit sa Pinadayag 19:11-16, nga tin-awng mapa- 
dapat sa nagahari nga si Kristo Jesus. 

Panalipod ni Jehova. Si Haring Solomon 
nag-ampo nga, sa dihang hampakon sa kamatay, 
ang katawhan ni Jehova mahimong moampo Kani- 
ya alang sa kahupayan, nga magbukhad sa ilang 
mga kamot paingon sa templo, ug patalinghogan. 
(1Ha 8:37-40, 2Cr 6:28-31) Ang katakos usab ni 
Jehova sa pagpanalipod sa iyang matinumanong 
mga alagad batok sa espirituwal nga kadaot, lakip 
nianang sa moral ug sa espirituwal nga “kamatay 
nga nagalakaw sa kangiob,” mahupayong gipaha- 
yag diha sa Salmo 91. 


KAMATAYON. Ang paghunong sa tanang 
pag-obra sa kinabuhi, busa, ang kaatbang sa kina- 
buhi. (Deu 30:15, 19) Sa Bibliya ang samang mga 
pulong sa orihinal nga pinulongan alang sa “kama- 

tayon” o “pagkamatay” gipadapat sa mga tawo, 
mga hayop, ug mga tanom. (Ecc 3:19, 9:5: Ju 
12:24: Jud 12, Pin 16:3) Hinunoa, alang sa mga 
tawo ug mga hayop ang Bibliya nagpakita sa hi- 
nungdanong pag-obra sa dugo sa pagpadayon sa 
kinabuhi, nga nag-ingong “ang kalag sa unod anaa 
sa dugo.” (Lev 17:11, 14; Gen 4:8-11: 9:3, 4) Ang 
mga tawo ug mga hayop giingong “nabugtoan sa 
gininhawa,” buot ingnon, “nagpagula' sa gininhawa 
sa kinabuhi (Heb., nish:-math' chaiyim'). (Gen 7:21, 
22; itandi ang Gen 2:7.) Ug ang Kasulatan nagpaki- 
ta nga ang kamatayon sa mga tawo ug mga hayop 
mosunod sa pagkawala sa espiritu (aktibong pu- 
wersa) sa kinabuhi (Heb., ruach chai-yim').---Gen 
6:17, ftn sa Rbi8, 7:15, 22; Ecc 3:19; tan-awa ang 
ESPIRITU. 


Pinasukad sa panglantaw sa Bibliya, 
unsa ang kamatayon? 


Makapaikag ang pagtagad sa kaamgiran niining 
Biblikanhong mga punto sa kon unsay nahibaloan 
sa siyensiya bahin sa proseso sa kamatayon. Pa- 
nanglitan, diha sa mga tawo, sa dihang ang kasing- 
kasing mohunong na sa pagpitik, ang dugo mo- 
hunong na sa pagdalag sustansiya ug oksiheno 
(makuha pinaagi sa pagginhawa) ngadto sa binil- 
yon ka selula sa lawas. Apan, ang The World Book 
Encyclopedia (1987, Tomo 5, p. 52b) nag-ingon: 
“Ang usa ka tawo kansang kasingkasing ug mga 
baga mihunong na sa pag-obra mahimong isipon 
nga clinically dead, apan ang kamatayon sa lawas 
lagmit wala pa mahitabo. Ang tagsatagsa ka selu- 
la sa lawas padayon pang mabuhi sulod sa pipila ka 
minuto. Ang tawo mahimong matabang pa kon 
ang kasingkasing ug mga baga moobra pag-usab 
ug mohatag sa mga selula sa oksiheno nga gikina- 
hanglan niini. Human sa mga tulo ka minuto, ang 
mga selula sa utok---nga mao ang sensitibo kaayo 
sa pagkawala sa oksiheno---mosugod sa pagkama- 
tay. Sa dili madugay ang tawo mamatay nga wala 
na gayoy posibilidad nga matabang pa. Sa inanay, 
ang ubang mga selula sa lawas mamatay usab. 
Ang kataposang mamatay mao ang mga selula sa 
bukog, buhok, ug sa panit, nga lagmit magpadayon 
pa sa pagtubo sulod sa ubay-ubayng mga oras.” 
Busa bisan tuod ang pagginhawa ug ang dugo hi- 
nungdanon kaayo aron magpabilin ang aktibong 
puwersa sa kinabuhi (ru@ch chaiyim') diha sa 
mga selula sa lawas, sa samang higayon tataw 
usab nga dili lamang ang paghunong sa pagginha- 
wa o pagpitik sa kasingkasing kondili ang pagkaha- 
naw usab sa puwersa sa kinabuhi o espiritu gikan 
sa mga selula sa lawas ang magpahinabog kamata- 

yon ingon sa gihisgotan sa Kasulatan.--Sal 104:29, 
146:4; Ecc 8:8. 

Ang Hinungdan sa Kamatayon sa mga 
Tawo. Ang unang paghisgot sa kamatayon diha 
sa Kasulatan makita sa Genesis 2:16, 17 bahin sa 
sugo sa Diyos ngadto sa unang lalaki maylabot 
sa pagkaon gikan sa kahoy sa kahibalo sa maayo 
ug sa daotan, diin ang paglapas sa maong sugo 
mosangpot sa kamatayon. (Tan-awa ang ftn sa 
Rbi8.) Apan, una pa niini dayag nga ang mga ha- 
yop mamatay na ingong bahin sa kinaiyanhong 
proseso, sanglit sila wala ilakip sa paghisgot sa Bib- 
liya bahin sa pagsulod sa kamatayon nganha sa 
tawhanong banay. (Itandi ang 2Pe 2:12.) Busa ang 
pagkaseryoso sa pasidaan sa Diyos bahin sa silot 
nga kamatayon tungod sa pagkadili-masinugta- 
non masabtan gayod sa iyang tawhanong anak, si 
Adan. Ang pagkadili-masinugtanon ni Adan ngad- 
to sa iyang Maglalalang nagpahinabo ug kamata- 
yon kaniya. (Gen 3:19; San 1:14, 15) Human niad- 
to, ang sala ni Adan ug ang mga sangpotanan 
niini, ang kamatayon, mikaylap sa tanang tawo. 
—Rom 5:12; 6:23. 

Usahay, ang pipila ka teksto gigamit ingong ebi- 
densiya kunohay nga ang pisikal nga kamatayon 
gituyo ingong kinaiyanhong dulnganan sa mga 
tawo, sama usab sa mga hayop; pananglitan, ang 
mga paghisgot sa gitas-on sa kinabuhi sa tawo 
ingong ‘kapitoan o kawaloan ka tuig’ (Sal 90:10) ug 
ang gipahayag sa apostol nga “gigahin ang mga 
tawo aron mamatay makausa alang sa tanang pa- 
nahon, apan human niini ang usa ka paghukom.” 
(Heb 9:27) Bisan pa niana, kining tanang teksto gi- 
sulat human makasulod ang kamatayon diha sa 
katawhan, ug gipadapat ngadto sa dili-hingpit, ma- 
kasasalang mga tawo. Ang talagsaong gitas-on 
sa kinabuhi sa mga tawo nga nagkinabuhi sa wala 
pa ang Lunop lagmit kinahanglang tagdon gayod 
ingong nagpabanaag sa talagsaong kapasidad sa 
tawhanong lawas, nga molabaw pa gayod nianang 
makaplagan diha sa bisan unsang hayop bisan ila- 
lom sa labing maayong mga kahimtang. (Gen 5:1- 
31) Ang Bibliya tatawng nag-asoy sa pagsulod sa 
kamatayon nganha sa tawhanong banay tungod sa 
sala ni Adan, ingon sa gipakita na. 

Nahimulag sa Diyos tungod sa sala, ang kataw- 
han sa katibuk-an giingong anaa sa “pagkaulipon 
sa pagkadunot.” (Rom 8:21) Kini nga pagkaulipon 
maoy tungod sa mga epekto sa sala diha sa ilang 
mga lawas, nga nagpatungha ug makadaot nga 
bunga niini, ug ang tanang tawo nga dili masi- 
nugtanon sa Diyos nailalom sa pagmando sa sala 
ingong mga ulipon niini “nga mosangpot sa kama- 
tayon.” (Rom 6:12, 16, 19-21) Si Satanas gikai- 
ngong “may gahom sa pagpahinabog kamatayon.” 

(Heb 2:14, 15) Gitawag siya nga “usa ka mamumu- 
no” (Ju 8:44), dili tungod kay direkta siyang mopa- 
tay kondili tungod kay siya naglimbong ug nag- 
haylo sa mga tawo sa pagpakasala, nagtental o 
nag-aghat kanila sa pagbuhat ug daotan nga mo- 
tultol sa pagkadunot ug kamatayon (2Co 11:3), ug 
usab nagtisok diha sa mga hunahuna ug mga ka- 
singkasing sa mga tawo sa mga tinamdan nga 
magtukmod kanila sa pagpatay. (Ju 8:40-44, 59: 
13:2, itandi ang San 3:14-16, 4:1, 2.) Busa ang ka- 
matayon gihubit, dili ingong higala sa tawo, kondi- 
li ingong “kaaway” sa tawo. (1Co 15:26) Kasagaran 
kadtong anaa sa hilabihan o dili na maagwanta 
nga kasakitan mao ang gipakitang nangandoy sa 
kamatayon.---Job 3:21, 22, 7:15: Pin 9:6. 

Kahimtang sa Tawong Patay. Ang mga pa- 
tay gipakitang “walay nahibaloan nga bisan unsa” 
ug ang ilang kahimtang maoy bug-os nga walay 
kalihokan. (Ecc 9:5, 10: Sal 146:4) Kadtong himalat- 
yon gihubit ingong nagpaingon “sa abog sa kama- 
tayon” (Sal 22:15), nga mahimong “walay gahom 
sa kamatayon.” (Pr 2:18, Isa 26:14) Sa kamatayon 
wala nay paghisgot sa Diyos o sa bisan unsang 
pagdayeg kaniya. (Sal 6:5; Isa 38:18, 19) Diha sa 
Hebreohanon ug Gregong Kasulatan, ang kamata- 
yon gipakasama sa pagkatulog, usa ka haom nga 
pagtandi dili lamang tungod sa pagkawalay pani- 
muot sa namatay kondili tungod usab sa paglaom 
nga mahigmata pinaagi sa pagkabanhaw. (Sal 13:3, 
Ju 11:11-14) Ang nabanhawng si Jesus gihisgotan 
ingong “ang unang bunga kanilang nangatulog sa 
kamatayon.”--1Co 15:20, 21, tan-awa ang HADES; 
SHEOL. 

Bisan tuod ang karaang mga Ehiptohanon ug 
ang ubang katawhan sa paganong kanasoran, ug 
ilabina ang Gregong mga pilosopo, hugot sa ilang 
pagtuo nga dili mamatay ang tawhanong kalag, 
ang Hebreohanong Kasulatan ug ang Kristohanon 
Gregong Kasulatan naghisgot sa kalag (Heb., ne- 
phesh, Gr., psy-khe') ingong mamatay (Huk 16:30, 
Eze 18:4, 20; Pin 16:3), nagkinahanglan ug kaluwa- 
san gikan sa kamatayon (Jos 2:13, Sal 33:19: 56:13, 
116:8; San 5:20), o ingon sa Mesiyanikong tagna 
bahin kang Jesu-Kristo, 'gibubo ngadto gayod sa 
kamatayon' (Isa 53:12; itandi ang Mat 26:38). Ang 
manalagnang si Ezequiel nagkondenar niadtong 
kinsa nakigkunsabo “aron patyon ang mga kalag 
nga dili angayng mamatay" ug “aron tipigang buhi 
ang mga kalag nga dili angayng mabuhi.”---Eze 
13:19, tan-awa ang KALAG. 

Busa, ang The Interpreter's Bible (Tomo Il, 
p. 1015), nga nagkomento sa 1 Samuel 25:29, nag- 
ingon nga “ang ideya nga ang tawo gilangkoban sa 
lawas ug kalag nga magbulag sa dihang mamatay 
wala maggikan sa Hebreohanon apan sa Grego.” 


1420 


(Giedit ni G. Buttrick, 1953) Sa susama, si Edmond 
Jacob, Propesor sa Daang Tugon didto sa Unibersi- 
dad sa Strasbourg, nagpunting nga, sanglit diha sa 
Hebreohanong Kasulatan ang kinabuhi sa usa ka 
tawo direktang nalangkit sa kalag (Heb., ne'phesh), 
“kinaiyanhon lamang nga ang kamatayon usahay 
pagahawasan ingong pagkahanaw niini nga ne- 
phesh (Gen. 35:18, I Hari 17:21, Jer. 15:9, Jonas 
4:3). Ang 'pagbiya' sa nephesh angayng lantawon 
ingong mahulagwayong pulong, kay kini dili pada- 
yong molungtad nga bulag sa lawas, apan ma- 
matay uban niini (Num. 31:19, Huk. 16:30, Ezeq. 
13:19). Walay teksto sa Bibliya nga miuyon sa pa- 
hayag nga ang ‘kalag’ mobulag sa lawas inigkama- 
tay.”-- The Interpreter's Dictionary of the Bible, gi- 
edit ni G. Buttrick, 1962, Tomo 1, p. 802. 
Pagtubos Gikan sa Pagkahinukman sa Ka- 
matayon. Ang Salmo 68:20 nag-ingon: “Iya ni 
Jehova nga Soberanong Ginoo ang mga dalan sa 
paglingkawas sa kamatayon.” Pinaagi sa paghalad 
sa iyang tawhanong kinabuhi, si Kristo Jesus nahi- 
mong “Pangulong Ahente” sa Diyos alang sa kina- 
buhi ug kaluwasan (Buh 3:15: Heb 2:10), ug pinaa- 
gi kaniya gipasalig ang paghanaw sa kamatayon. 
(2Ti 1:10) Kay nakasinatig kamatayon, si Jesus 
'mitilaw ug kamatayon alang sa matag tawo ug 
mitaganag “katugbang nga lukat alang sa tanan.” 
(Heb 2:9, 1Ti 2:6) Pinaagi sa “usa ka buhat sa pag- 
kamatarong” ni Jesus, ang paghanaw sa pagkahi- 
nukman sa kamatayon tungod sa sala mabatonan 
na karon, aron ang tanang matang sa mga tawo 
mahimong “igapahayag nga matarong alang sa 
kinabuhi.” (Rom 5:15, 16, 18, 19, Heb 9:27, 28, 
tan-awa ang IPAHAYAG NGA MATARONG, LUKAT, MAN- 
LULUKAT.) Busa, maylabot sa matuod nga mga su- 
musunod ni Jesus, ikaingon nga sila, ingnon ta, 
“nakalabang na gikan sa kamatayon ngadto sa ki- 
nabuhi.” (Ju 5:24) Apan, kadtong wala magmasi- 
nugtanon sa Anak ug wala magpasundayag ug 
gugma “nagpabilin diha sa kamatayon” ug naila- 
lom sa paghukom sa Diyos. (1Ju 3:14; Ju 3:36) Kad- 
tong buot nga mahigawas gikan sa pagkahinuk- 
man ug mahigawas gikan “sa balaod sa sala ug sa 
kamatayon” kinahanglang magpagiya sa espiritu 
sa Diyos ug magpatungha sa bunga niini, kay “ang 
paghunahuna sa [makasasalang] unod nagkahulo- 
gan ug kamatayon.”---Rom 8:1-6, Col 1:21-23. 
Ang masakripisyohon nga pagkinabuhi ni Jesus, 
nga misangpot sa iyang kamatayon ug pagkaban- 
haw, gipakasama niya sa bawtismo. (Mar 10:38, 
39, Luc 12:50, itandi ang Efe 4:9, 10.) Gipakita ni 
apostol Pablo nga ang dinihogang mga sumusunod 
ni Jesus makasinati usab sa samang bawtismo 
ngadto sa kamatayon, nga sundan sa ilang pagka- 
banhaw ngadto sa langitnong himaya. (Rom 6:3-5, 
Flp 3:10, 11) Sa pagpahayag sa iyang tim-os nga ti- 

nguha sa pagbaton sa langitnong kinabuhi, gipaki- 
ta ni Pablo nga dili ang kamatayon mismo ang giti- 
nguha sa inanak-sa-espiritu nga mga Kristohanon, 
ni mohigda nga “hubo” diha sa kamatayon, kondi- 
li ang 'pagsul-ob” sa usa ka langitnong lawas aron 
mahiadto sa “puloy-anan uban sa Ginoo.” (2Co 5: 
1-8: itandi ang 2Pe 1:13-15.) Sa kasamtangan, ang 
kamatayon “nagalihok” diha kanila, samtang, pi- 
naagi sa ilang ministeryo, sila nagdalag mensa- 
he sa kinabuhi ngadto kanilang ilang gialagaran. 
—2Co 4:10-14: Pr 18:21, tan-awa ang BAWTISMO 
(Ang Bawtismo Ngadto Kang Kristo Jesus, Ngadto 
sa Iyang Kamatayon). 

Kadtong makabenepisyo gikan sa maong minis- 
teryo naglakip sa dakong panon nga adunay pagla- 
om nga makalabang-buhi sa dakong kasakitan ug 
makatagamtam sa kinabuhing walay kataposan sa 
usa ka paraisong yuta. Tungod sa ilang pagtuo sa 
nagatabon-sa-sala nga bili sa halad ni Jesus, sila 
usab makabaton ug usa ka mahinlong baroganan 
atubangan sa Diyos.--1Ju 2:2, Pin 7:9, 14. 

Si Jesus naghisgot sa iyang kaugalingon ingong 
nagbaton sa “mga yawi sa kamatayon ug sa Hades” 
(Pin 1:18), ug iyang gigamit kini sa pagpagawas ni- 
adtong gitanggong sa kamatayon. (Ju 5:28, 29; Pin 
20:13) Ang pagpagawas ni Jehova nga Diyos kang 
Jesus gikan sa Hades nagsilbing usa ka “garantiya 
ngadto sa tanang tawo" labot sa umaabot nga ad- 
law sa Diyos sa paghukom o panudya ug nagtaga- 
nag pasalig nga adunay pagkabanhaw niadtong 
anaa sa Hades. (Buh 17:31: 1Co 15:20, 21) Kad- 
tong makapanunod sa Gingharian sa Diyos diha sa 
imortalidad gihubit ingong nagmadaogon batok sa 
kamatayon panahon sa ilang pagkabanhaw, mao 
nga ang “ikot” niini mabuntog.--- 1Co 15:50, 54-56, 
itandi ang Os 13:14: Pin 20:6. 

Ang Pagkalaglag sa Kamatayon. Sa Isaias 
25:8 ang matagnaong saad gihimo nga ang Diyos 
'maglamoy gayod sa kamatayon hangtod sa ka- 
hangtoran, ug ang Soberanong Ginoong Jehova ti- 
nong magpahid sa mga luha gikan sa tanang na- 
wong.” Ang ikot nga nagpatunghag kamatayon 
mao ang sala (1Co 15:56), ug busa ang tanan nga 
adunay sala ug sa nalangkit niini nga pagkadili- 
hingpit adunay kamatayon nga nagalihok diha sa 
ilang mga lawas. (Rom 7:13, 23, 24) Busa, ang pag- 
hanaw sa kamatayon nagkinahanglan sa pagha- 
naw nianang nagpatunghag kamatayon: ang sala. 
Pinaagi sa pagtangtang sa kataposang lama sa sala 
gikan sa masinugtanong katawhan, ang awtoridad 
sa kamatayon pagahanawon ug ang kamatayon 
mismo pagalaglagon, ug kini pagahimoon sa pana- 
hon sa paghari ni Kristo. (1Co 15:24-26) Busa ang 
kamatayon, nga midangat sa tawhanong rasa tu- 
ngod sa paglapas ni Adan, “mawala na.” (Rom 5:12; 

Pin 21:3, 4) Ang pagkalaglag niini mahulagwayong 
gipakasama sa pagtambog niini ngadto sa usa ka 
“linaw nga kalayo. ”---Pin 20:14: tan-awa ang LINAW 
NGA KALAYO. 

Ikaduhang Kamatayon. “Ang linaw nga ka- 
layo” nga didto itambog ang kamatayon, Hades, 
ang simbolikong “mapintas nga mananap” ug ang 
“mini nga manalagna,” si Satanas, ang iyang mga 
demonyo, ug kadtong padayong nagabuhat ug da- 
otan dinhi sa yuta gipakita nga nagkahulogan sa 
“ikaduhang kamatayon.” (Pin 20:10, 14, 15, 21:8, 
Mat 25:41) Sa sinugdan ang kamatayon mitungha 
ug napasa ngadto sa katawhan ingong resulta sa 
paglapas ni Adan; busa ang “ikaduhang kamata- 
yon” lahi gayod gikan niining napanunod nga ka- 
matayon. Dayag gikan sa gisitar nga mga teks- 
to nga dili na posibleng mapahigawas pa gikan 
sa “ikaduhang kamatayon.” Ang kahimtang niad- 
tong anaa sa “ikaduhang kamatayon” maoy katum- 
bas sa sangpotanan nga gipasidaan sa mga teksto 
sama sa Hebreohanon 6:4-8, 10:26, 27, ug Mateo 
12:32. Sa laing bahin, kadtong gihawasan nga na- 
kabaton sa “purongpurong sa kinabuhi” ug nahi- 
mong bahin sa “unang pagkabanhaw" nahigawas 
gikan sa bisan unsang posibleng kadaot nga ipahi- 
nabo sa ikaduhang kamatayon. (Pin 2:10, 11) Kini 
sila, nga maghari kauban ni Kristo, makadawat sa 
imortalidad (pagkadili-mamatay) ug pagkadili-ma- 
dunot ug busa wala mailalom sa “awtoridad” sa 
ikaduhang kamatayon.--1Co 15:50-54, Pin 20:6, 
itandi ang Ju 8:b1. 

Masambingayong Paggamit. Ang kamata- 
yon gipersonipikar ingong usa ka “hari” nga nag- 
mando ibabaw sa katawhan sukad sa panahon 
ni Adan (Rom 5:14), uban sa pagmando ni Ha- 
ring Sala. (Rom 6:12) Busa, kini nga mga hari gi- 
hisgotang naghupot sa ilang “balaod” ibabaw niad- 
tong nailalom sa ilang dominyo. (Rom 8:2) Pinaagi 
sa pag-abot ni Kristo ug sa tagana nga lukat, ang 
dili-takos nga kalulot nagsugod sa paghupot ug 
mas labaw nga pagkahari ibabaw niadtong mida- 
wat sa gasa sa Diyos “alang sa kinabuhing walay 
kataposan. ”--Rom 5:15-17, 21. 

Bisan tuod ang mga tawo, nga nagbalewala sa 
mga katuyoan sa Diyos, mosulay sa paghimo sa 
ilang kaugalingong pakigsabot o pakigsaad uban 
kang Haring Kamatayon, kini mapakyas. (Isa 28: 
15, 18) Sama sa usa ka mangangabayo nga nagsu- 
nod sa gubat ug kagutmanan, ang kamatayon gi- 
hulagway nga nagpahinabog pinakyaw nga pagpa- 
matay sa mga molupyo sa yuta.--Pin 6:8, itandi 
ang Jer 9:21, 22. 

Kadtong masakiton o sinakit sa espirituwal nga 
paagi gihubit ingong “miabot sa mga ganghaan sa 
kamatayon” (Sal 107:17-20, itandi ang Job 38:17, 

Sal 9:13), ug kadtong miagi sa maong ‘mga gang- 
haan' misulod sa mahulagwayong “balay sa panag- 
katigom alang sa tanan nga buhi” (Job 30:23, itan- 
di ang 2Sa 12:21-23), uban sa “sulod nga mga 
lawak” niini (Pr 7:27) nga kasudlan ug mga biktima 
nga dili gayod arang mapuno. (Hab 2:5) Kadtong 
mahiadto sa Sheol maoy sama sa mga karnero nga 
gibantayan sa kamatayon.---Sal 49:14. 

Ang “kahapdos sa kamatayon.” Sa Buhat 
2:24 si apostol Pedro naghisgot kang Jesus ingong 
'gitangtangan sa kahapdos sa kamatayon, kay dili 
man gayod mahimo nga siya padayong mapug- 
ngan niini.’ Ang Gregong pulong (odin) dinhi nga 
gihubad nga “kahapdos” gigamit sa ubang mga 
teksto nga nagkahulogan ug kasakit sa pagpanga- 
nak (1Te 5:3) apan mahimo usab nga magkahulo- 
gang tumang kagul-anan, kasakit, katalagman, o 
kasakitan sa katibuk-an. (Mat 24:8) Dugang pa, gi- 
gamit kini sa mga maghuhubad sa Gregong Sep- 
tuagint sa paghubad sa Hebreohanong pulong nga 
che'vel diha sa mga teksto diin ang dayag nga ka- 
hulogan mao ang “higot” o pisi. (2Sa 22:6, Sal 18: 
4, 5) Tungod sa kaamgid nga Hebreohanong pu- 
long nga nagkahulogang “kaul-ol sa pagpanganak,” 
gituohan sa pipila ka komentarista ug mga leksi- 
kograpo nga ang Gregong termino (odin') nga gi- 
gamit ni Lucas diha sa Buhat 2:24 nagbaton usab 
niining duha ka kahulogan, lagmit diha sa Helenis- 
tikong Grego sa kapanahonan sa mga apostoles. 
Busa ang pipila ka hubad naghubad sa prase niini 
nga bersikulo ingong “ang mga bugkos [o mga hi- 
got] sa kamatayon.” (NC [Kinatsila]; Segond, Oster- 
vald [Pranses]) Sa daghang teksto ang kapeligro- 
han sa kamatayon gihawasan ingong nagtinguha 
sa paglit-ag sa usa nga gihulga (Pr 13:14: 14:27) 
uban sa mga higot nga naglikos kaniya ug nagda- 
la kaniya paubos ngadto “sa kasakitan sa Sheol.” 
(Sal 116:3) Bisan tuod ang ubang mga teksto, nga 
nahisgotan na, nagpakita nga walay panimuot diha 
sa kamatayon, ug dayag nga si Jesus wala maka- 
batyag ug literal nga kasakit samtang patay, sa gi- 
hapon ang kamatayon gihubit ingong usa ka ma- 
pait ug makapaguol nga kasinatian (1Sa 15:32, Sal 
55:4: Ecc 7:26) dili lang sa kasakit nga sagad mag- 
una niini (Sal 73:4, 5) kondili sa pagkawala sa ta- 
nang kalihokan ug kagawasan nga gipahinabo sa 
makapainutil nga paghawid niini. Busa, lagmit nga 
niini nga diwa nga ang pagkabanhaw ni Jesus 
"agtangtang' kaniya gikan “sa kahapdos sa kama- 
tayon,” nga nagpahigawas kaniya gikan sa masakit 
nga paghawid niini. 

Kausaban sa espirituwal nga kahimtang. 
Ang patay nga kahimtang gigamit sa pag-ilustrar 
sa patayng espirituwal nga kahimtang sa kalibotan 
sa katibuk-an, busa si Jesus nakahisgot sa 'mga pa- 

tay nga naglubong sa ilang mga patay,’ ug si apos- 
tol Pablo nakahisgot sa babaye nga nagkinabuhi 
alang sa unodnong katagbawan ingong “patay bi- 
san tuod siya buhi.” (Luc 9:60, 1Ti 5:6; Efe 2:1) Ug 
sanglit ang pisikal nga kamatayon nagpahigawas 
sa usa gikan sa bisan unsang mga utang o mga ob- 
ligasyon nga naglungtad hangtod nianang higayo- 
na (Rom 6:7), ang pagpahigawas sa usa ka Kristo- 
hanon gikan sa sala (Rom 6:2, 11) ug gikan sa 
pagkahinukman sa Moisesnong Balaod (Rom 7:2-6) 
gipakasama usab sa kamatayon, sanglit ang ma- 
ong tawo ‘namatay’ ngadto sa iyang kanhing ka- 
himtang ug mga obligasyon. Siyempre, ang usa ka 
tawo nga mahulagwayong namatay nianang paa- 
giha buhi pa gihapon sa pisikal ug karon may 
kagawasan na sa pagsunod kang Kristo ingong usa 
ka ulipon sa pagkamatarong.--Rom 6:18-20, Gal 
5:1: 

Ang paggamit sa kamatayon aron sa paghawas 
sa kausaban sa kahimtang sa usa ka tawo nagha- 
tag ug katin-awan sa matagnaong mga panan- 
awon, sama nianang anaa sa basahon ni Ezequiel 
diin ang katawhan sa Diyos nga nadestiyero sa 
Babilonya gipakasama sa ugang mga bukog ug 
sa mga tawong patay ug gilubong. (Eze 37:1-12) 
Sila “mangabuhi” pag-usab ug ipahiluna pag-usab 
diha sa ilang kaugalingong yuta. (Eze 37:13, 14) 
Ang susamang mga ilustrasyon makaplagan diha 
sa Pinadayag 11:3, 7-12 ug Lucas 16:19-31. 


KAMATUORAN.. Ang Hebreohanong termi- 
no nga 'emeth', nga sagad gihubad nga “kamatuo- 
ran,” mahimong magpasabot sa kon unsay lig-on, 
kasaligan, makanunayon, matinumanon, matuod, 
o napamatud-ang tinuod. (Ex 18:21, 34:6, Deu 
13:14, 17:4: 22:20, Jos 2:12, 2Cr 18:15, 31:20, Neh 
7:2; 9:33; Est 9:30, Sal 15:2, Ecc 12:10, Jer 9:5) Ang 
Gregong pulong nga aletheia maoy sukwahi sa 
kabakakan o pagkadili-matarong ug nagpasabot sa 
kon unsay nahiuyon sa kamatuoran o sa kon unsay 
matarong ug husto. (Mar 5:33, 12:32, Luc 4:25, Ju 
3:21, Rom 2:8, 1Co 13:6, Flp 1:18, 2Te 2:10, 12; 1Ju 
1:6, 8, 2:4, 21) Ang daghan pang ubang mga eks- 
presyon sa orihinal nga pinulongan, depende sa 
konteksto, mahimong hubaron usab nga “kamatu- 
oran.” 

Si Jehova, ang Diyos sa Kamatuoran. Si 
Jehova mao ang “Diyos sa kamatuoran.” (Sal 31:5) 
Siya matinumanon sa tanan niyang mga pagpakig- 
labot. Ang iyang mga saad maoy segurado, kay 
siya dili makahimo sa pagpamakak. (Num 23:19; 
1Sa 15:29; Sal 89:35; Tit 1:2; Heb 6:17, 18) Siya ma- 
gahukom sumala sa kamatuoran, nga mao, suma- 
la sa kon unsa gayod ang usa ka butang, ug dili pi- 
nasukad sa panggawas nga panagway. (Rom 2:2; 
itandi ang Ju 7:24.) Ang tanang naggikan kaniya 

maoy putli ug walay depekto. Ang iyang hudisyal 
nga mga desisyon, balaod, kasugoan, ug pulong 
maoy kamatuoran. (Neh 9:13: Sal 19:9: 119:142, 
151, 160) Kini kanunay nga matarong ug husto, ug 
supak sa tanang pagkadili-matarong ug kasaypa- 
nan. 

Pamatuod sa kalalangan. Ang mga buhat sa 
paglalang nagpamatuod nga naglungtad ang Di- 
yos. Apan, sumala kang Pablo, bisan ang pipila ni- 
adtong mga tawong “nakaila sa Diyos” nagsugpo 
niini nga kamatuoran. Inay nga alagaron ang Di- 
yos subay sa kamatuoran maylabot sa iyang wa- 
lay kataposang gahom ug pagka-Diyos, sila mihi- 
mog mga idolo ug misimba niini. Kay dili tinuod 
nga mga diyos, ang mga idolo maoy mini, ba- 
kak o kabakakan. (Jer 10:14) Busa, kini nga mga 
tawo, bisan tuod nakabaton sa kamatuoran sa Di- 
yos, nagbaylo niini “alang sa bakak ug nagsimba 
ug naghatag ug sagradong pag-alagad sa linalang 
inay kay sa Usa nga naglalang.” Ang ilang pagliso 
sa kabakakan sa idolatriya mitultol kanila ngadto 
sa tanang matang sa dunot nga mga buhat.---Rom 
1:18-31. 

Sukwahi sa pagkamakasasala sa tawo. Ang 
dunot nga mga buhat sa mga dili-Hudiyo ug ang 
pagkadili-masinugtanon sa mga Hudiyo sa balaod 
sa Diyos dili gayod makadaot sa Maglalalang. Hi- 
nunoa, ang iyang pagkamatinud-anon, pagkabala- 
an, ug pagkamatarong maoy lahi kaayo gikan nia- 
nang mga butanga, ug kini nakahatag kaniyag 
himaya. Bisan tuod mas nabayaw ang pagkamata- 
rong sa Diyos tungod sa kasaypanan sa tawo, kini 
dili pasukaranan sa pag-ingon nga ang Diyos dili 
matarong sa pagpahamtang ug dili-paborableng 
paghukom batok sa mga mamumuhat ug daotan. 
Ingong linalang sa Diyos, ang tawo walay katungod 
sa pagdaot sa iyang kaugalingon pinaagi sa pagpa- 
kasala. 

Kini nga argumento gigamit ni Pablo diha sa 
iyang sulat ngadto sa mga taga-Roma, nga nag- 
ingon: “Kon ipatigbabaw sa atong pagkadili-mata- 
rong ang pagkamatarong sa Diyos, unsay atong 
ikaingon? Ang Diyos dili kay dili-matarong sa di- 
hang iyang ipahungaw ang iyang kapungot, dili 
ba? (Ako nagasulti ingon sa pagsulti sa usa ka 
tawo.) Dili gayod unta kana mahitabo! Kay kon 
mao pa, unsaon man paghukom sa Diyos ang kali- 
botan? Apan kon tungod sa akong bakak [itandi 
ang Sal 62:9] ang kamatuoran sa Diyos nahimong 
mas inila alang sa paghimaya kaniya, nganong ako 
usab gihukman pa ingong makasasala? Ug nga- 
nong dili moingon, ingon sa gipasangil kanato ug 
ingon sa gisulti sa pipila ka tawo nga kuno atong 
gisulti: “Buhaton nato ang daotang mga butang 
aron ang maayong mga butang moabot”? Ang hu- 
kom batok nianang mga tawhana nahiuyon sa hus- 

tisya.” (Rom 3:5-8) Ang Diyos nagluwas sa iyang 
katawhan, dili aron sila magkinabuhi sa sala, kon- 
dili aron magkinabuhi sa pagkamatarong, aron sila 
maghimaya Kaniya. Ang apostol nag-ingon sa ula- 
hi diha sa iyang sulat: “Ni magpadayon sa pagtug- 
yan sa inyong mga sangkap ngadto sa sala ingon 
nga mga hinagiban sa pagkadili-matarong, apan 
itugyan ang inyong kaugalingon sa Diyos ingon 
nga mga nabuhi gikan sa mga patay, usab ang in- 
yong mga sangkap ngadto sa Diyos ingon nga mga 
hinagiban sa pagkamatarong.”---Rom 6:12, 13. 


Unsay kahulogan sa mga pulong nga 
si Jesu-Kristo mao “ang kamatuoran”? 


Sama sa iyang Amahan nga si Jehova, si Jesu- 
Kristo maoy “puno sa dili-takos nga kalulot ug sa 
kamatuoran.” (Ju 1:14, Efe 4:21) Samtang dinhi 
sa yuta, siya kanunayng nagsulti sa kamatuoran 
sanglit iyang nadawat kini gikan sa iyang Amahan. 
(Ju 8:40, 45, 46) “Siya walay nahimong sala, ni 
may nakaplagan nga limbong diha sa iyang baba.” 
(1Pe 2:22) Gihulagway ni Jesus ang mga butang 
sumala sa kon unsa gayod kini. Gawas nga 'puno 
sa kamatuoran, si Jesus mao “ang kamatuoran,” 
ug ang kamatuoran miabot pinaagi kaniya. Siya 
mipahayag: “Ako ang dalan ug ang kamatuoran ug 
ang kinabuhi.” (Ju 14:6) Ug si apostol Juan misulat: 
“Ang Balaod gihatag pinaagi ni Moises, ang dili- 
takos nga kalulot ug ang kamatuoran miabot pina- 
agi ni Jesu-Kristo. ”--Ju 1:17. 

Ang mga pulong ni Juan wala magpasabot nga 
may sayop ang Balaod nga gihatag pinaagi ni Moi- 
ses. Kini usab maoy kamatuoran, nga nahiuyon sa 
sukdanan sa Diyos bahin sa pagkabalaan, pagka- 
matarong, ug pagkamaayo. (Sal 119:151: Rom 7:10- 
12) Apan, ang Balaod nahimong usa ka magtutud- 
lo nga nagatultol ngadto kang Kristo (Gal 3:23-25) 
ug may landong, o matagnaong larawan, sa mas 
dagkong mga katinuoran. (Heb 8:4, 5: 10:1-5) Sa 
pagtagana ug landong, ang Balaod, bisan tuod ma- 
tuod, dili mao ang bug-os nga kamatuoran, ug 
busa, kinahanglang pulihan sa mga katinuoran 
nga gilandongan niini. Kining puntoha gipasiugda 
ni apostol Pablo diha sa iyang sulat ngadto sa mga 
taga-Colosas: “Ayaw tugoti nga adunay maghukom 
kaninyo bahin sa pagkaon ug sa pag-inom o bahin 
sa usa ka pangilin o sa pagsaulog sa bag-ong bulan 
o sa usa ka igpapahulay, kay kanang mga butanga 
maoy landong sa mga butang nga moabot, apan 
ang katinuoran iya ni Kristo.” (Col 2:16, 17) Busa, 
'ang kamatuoran miabot pinaagi ni Jesus’ sa diwa 
nga iyang gipamatud-an nga tinuod ang mga bu- 
tang nga gilandongan sa Balaod. Sanglit siya dili 
ang landong kondili ang katinuoran, si Jesus mao 
“ang kamatuoran.” Si Jesus usab nahimong ‘usa ka 

ministro sa pagkamatinud-anon sa Diyos' sa pag- 
kaagi nga iyang gituman ang mga saad sa Diyos 
nga gisaad ngadto sa mga katigulangan sa mga 
Hudiyo pinaagi sa iyang pag-alagad ngadto sa ti- 
nuling mga Hudiyo ug mga kinabig.--Rom 15:8, 
tan-awa ang JEsU-KRISTO (“Nagpamatuod sa Kama- 
tuoran'). 

Sa susama, ang paghisgot ni apostol Pablo “sa ka- 
matuoran diha sa Balaod” wala magpasabot nga 
adunay kabakakan diha niana (Rom 2:20) apan 
nagpakita nga ang Balaod dili mao ang bug-os nga 
kamatuoran. 

“Ang Espiritu sa Kamatuoran.” Ang espiri- 
tu nga naggikan kang Jehova nga Diyos maoy put- 
li ug balaan. Kini mao “ang espiritu sa kamatuo- 
ran.” (Ju 14:17, 15:26) Gisultihan ni Jesu-Kristo 
ang iyang mga tinun-an: “Duna pa akoy daghang 
butang nga isulti kaninyo, apan dili pa kamo maka- 
daog sa pagdala niini sa pagkakaron. Hinunoa, sa 
dihang moabot siya, ang espiritu sa kamatuoran, 
siya magatultol kaninyo ngadto sa tibuok nga ka- 
matuoran, kay dili man siya mosulti sa iyang kau- 
galingong pagbuot, apan ang mga butang nga 
iyang madungog iyang isulti, ug ang mga butang 
nga umaabot iyang ipahayag kaninyo.”--Ju 16: 
12, 13. 

Ang espiritu sa Diyos magtudlo kanila sa tanang 
butang nga ilang gikinahanglang mahibaloan aron 
sa pagtuman sa ilang buluhaton, magpahinumdom 
ug magbukas sa ilang pagsabot sa mga butang nga 
ilang nadungog kang Jesus sa miagi apan wala hi- 
sabti. (Ju 14:26) Ang espiritu sa Diyos magpaha- 
yag usab ngadto kanila sa “mga butang nga uma- 
abot.” Kini maglakip sa pagpadayag sa kahulogan 
sa kamatayon ug pagkabanhaw ni Jesus, sanglit ki- 
ning mga hitaboa maoy umaabot pa niadtong pa- 
nahona ug maoy lakip sa mga butang nga wala hi- 
sabti sa iyang mga tinun-an. (Mat 16:21-23, Luc 
24:6-8, 19-27: Ju 2:19-22, 12:14-16, 20:9) Siyem- 
pre, ang espiritu sa Diyos sa ulahi nagpaarang usab 
sa mga sumusunod ni Kristo sa pagtagna sa uma- 
abot nga mga hitabo. (Buh 11:28, 20:29, 30, 21:11, 
1Ti 4:1-3) Sanglit ang balaang espiritu sa Diyos 
mao man “ang espiritu sa kamatuoran,” dili gayod 
kini mahimong tinubdan sa kasaypanan kondi- 
li kini manalipod sa mga sumusunod ni Kristo gi- 
kan sa bakak nga mga doktrina. (Itandi ang 1Ju 
2:27: 4:1-6.) Kini nagpamatuod sa kamatuoran ba- 
hin kang Jesu-Kristo. Sukad sa Pentekostes 33 K.P., 
ang espiritu sa Diyos nagpamatuod pinaagi sa pag- 
tabang sa mga tinun-an ni Jesus nga makasabot sa 
mga tagna nga tin-awng nagpamatuod nga si Je- 
sus mao ang Anak sa Diyos. Pinasukad niini nga 
mga tagna, sila nagpamatuod ngadto sa uban. (Ju 
15:26, 27: itandi ang Buh 2:14-36, Rom 1:1-4.) 
Apan, bisan sa wala pa ang Pentekostes, “ang espi- 

ritu sa kamatuoran” nagpamatuod na nga si Jesus 
mao ang Anak sa Diyos (1Ju 5:5-8), tungod kay pi- 
naagi niini nga espiritu nga si Jesus gidihogan ug 
nakahimog gamhanang mga buhat.--Ju 1:32-34, 
10:37, 38; Buh 10:38, tan-awa ang ESPIRITU. 

Ang Pulong sa Diyos Maoy Kamatuoran. 
Ang Pulong sa Diyos nagpadayag kon unsa gayod 
ang usa ka butang, nagbutyag sa mga hiyas, mga 
katuyoan, ug mga sugo ni Jehova, ug usab sa tinu- 
od nga kahimtang sa mga kahikayan sa mga tawo. 
Ang Pulong sa Diyos sa kamatuoran nagpakita kon 
unsay gikinahanglan sa usa ka tawo aron mahi- 
mong balaan, nga mahilain aron gamiton ni Jeho- 
va sa pag-alagad kaniya, ug dayon magpabilin sa 
binalaan nga kahimtang. Busa, si Jesus makaampo 
bahin sa iyang mga sumusunod: “Balaana sila pi- 
naagi sa kamatuoran, ang imong pulong maoy ka- 
matuoran.” (Ju 17:17, itandi ang San 1:18.) Ang 
ilang pagkamasinugtanon sa gibutyag nga kama- 
tuoran sa Pulong sa Diyos nag-agak kanila ngad- 
to sa pagkabalaan, sanglit pinaagi sa kamatuoran 
ilang giputli ang ilang mga kalag. (1Pe 1:22) Busa 
sila lahi kaayo ingong “dili bahin sa kalibotan” nga 
wala motapot sa kamatuoran sa Diyos.--Ju 17:16. 

“Paglakaw Diha sa Kamatuoran.” 8Kadtong 
nagtinguha nga makabaton sa pag-uyon sa Diyos 
angayng molakaw diha sa iyang kamatuoran ug 
moalagad kaniya diha sa kamatuoran. (Jos 24:14, 
1Sa 12:24: Sal 25:4, 5: 26:3-6: 43:3, 86:11, Isa 38:3) 
Kini maglakip sa pagsunod sa mga kinahanglanon 
sa Diyos ug sa pag-alagad kaniya diha sa pagkama- 
tinumanon ug katim-os. Ngadto sa usa ka Sama- 
rianhon nga babaye si Jesu-Kristo miingon: “Ang 
takna nagsingabot, ug mao na karon, sa dihang 
ang matuod nga mga magsisimba magasimba sa 
Amahan uban sa espiritu ug sa kamatuoran, kay, 
sa pagkatinuod, ang Amahan nagapangita sa mga 
ingon kanila aron magasimba kaniya. Ang Diyos 
maoy Espiritu, ug silang magasimba kaniya kina- 
hanglan nga magasimba uban sa espiritu ug sa ka- 
matuoran.” (Ju 4:23, 24) Ang maong pagsimba dili 
ipasukad sa handurawan kondili kinahanglang ipa- 
hiuyon sa kon unsa ang tinuod nga kahimtang sa 
mga butang, nga nahiuyon sa gibutyag sa Diyos 
diha sa iyang Pulong bahin sa iyang kaugalingon 
ug sa iyang mga katuyoan. 

Ang Kristiyanidad mao “ang dalan sa kamatuo- 
ran” (2Pe 2:2), ug kadtong motabang sa uban sa 
pagpalambo sa mga intereses sa Kristiyanidad ma- 
himong “mga isigkamagbubuhat diha sa kamatuo- 
ran.” (3Ju 8) Ang tibuok kahugpongan sa Kristoha- 
nong mga pagtulon-an, nga sa ulahi nahimong 
bahin sa sinulat nga Pulong sa Diyos, mao “ang ka- 
matuoran” o “ang kamatuoran sa maayong balita.” 
Ang pagsunod niini nga kamatuoran, ang “pagla- 
kaw’ diha niini, gikinahanglan aron ang usa ka 

tawo makabaton ug kaluwasan. (Rom 2:8, 2Co 4:2, 
Efe 1:13, 1Ti 2:4, 2Ti 4:4: Tit 1:1, 14; Heb 10:26, 2Ju 
1-4: 3Ju 3, 4) Labot niadtong migawi nga mata- 
rong, ang kamatuoran---ang pagpahiuyon sa ilang 
mga dalan sa Pulong sa Diyos ug ang aktuwal nga 
mga resulta sa ilang dalan---nagpamatuod nga sila 
maoy mga panig-ingnan nga takos sundogon. (3Ju 
11, 12) Sa laing bahin, ang usa ka tawo nga mibiya 
gikan sa pangunang mga pagtulon-an sa Kristiya- 
nidad, pinaagi sa iyang dili-hustong panggawi o 
kaha sa pagpasiugda ug bakak nga doktrina, wala 
na “maglakaw” diha sa kamatuoran. Kini mao ang 
kahimtang niadtong miinsistir nga ang pagpatu- 
li kinahanglanon aron ang usa ka tawo makaba- 
ton ug kaluwasan. Ang ilang pagtulon-an maoy 
sukwahi sa Kristohanong kamatuoran, ug kadtong 
midawat niini wala na magsunod sa kamatuo- 
ran o maglakaw diha niana. (Gal 2:3-5, 5:2-7) Sa 
susama, sa dihang si apostol Pedro, pinaagi sa 
iyang mga lihok, mihimog dili-hustong pagpinig 
tali sa mga Hudiyo ug sa mga dili-Hudiyo, gitul-id 
siya ni apostol Pablo tungod kay siya wala na “mag- 
lakaw” subay “sa kamatuoran sa maayong balita.” 
--Gal 2:14. 

"Usa ka Haligi ug Tukod sa Kamatuoran.” 
Ang Kristohanong kongregasyon nagsilbing “usa 
ka haligi ug tukod sa kamatuoran,” nga nagpreser- 
bar sa kaputli sa kamatuoran ug nagdepensa ug 
nagtuboy niini. (1Ti 3:15) Tungod niini hinungda- 
non gayod nga kadtong gipiyalan sa pagdumala sa 
kongregasyon makaarang sa paggamit sa “pulong 
sa kamatuoran” sa hustong paagi. Ang paggamit 
sa Pulong sa Diyos sa hustong paagi magpaarang 
kanila sa pagsumpo sa bakak nga mga pagtulon-an 
diha sa kongregasyon, nga magatudlo “niadtong 
nagasupak, kay basin ug itugot sa Diyos nga sila 
maghinulsol nga motultol ngadto sa tukmang ka- 
hibalo sa kamatuoran.” (2Ti 2:15-18, 25; itandi ang 
2Ti 3:6-8, San 5:13-20.) Dili ang tanan kuwalipika- 
do sa pagbuhat niining matanga sa pagpanudlo 
diha sa kongregasyon. Ang mga tawo nga adunay 
mapait nga pangabugho ug mga matigion walay 
pasukaranan sa pagpanghambog nga sila kuwalipi- 
kado sa pagpanudlo. Ang ilang pangangkon maoy 
bakak. Sama sa gisulat sa tinun-an nga si Santiago: 
“Kinsay maalamon ug masinaboton kaninyo? Ipa- 
kita niya gikan sa iyang maayong panggawi ang 
iyang binuhatan nga may kalumo nga iya sa kaa- 
lam. Apan kon ang inyong kasingkasing nagham- 
bin ug mapait nga pangabugho ug pagkamatigion, 
ayaw pagpanghambog ug pagpamakak batok sa 
kamatuoran.”---San 3:13, 14. 

Aron ang Kristohanong kongregasyon mahi- 
mong “usa ka haligi ug tukod sa kamatuoran,” ang 
mga membro niini, pinaagi sa maayong pangga- 
wi, kinahanglang magpasundayag sa kamatuoran 

diha sa ilang mga kinabuhi. (Efe 5:9) Sila kina- 
hanglang nahiuyon kanunay ug dili motipas sa 
hustong panggawi, nga daw 'binaksan sa kamatu- 
oran.’ (Efe 6:14) Gawas pa sa paghupot ug personal 
nga kaputli, ang mga Kristohanon kinahanglang 
mabalaka bahin sa kaputli sa kongregasyon. Sa di- 
hang gipasiugda ang panginahanglan nga hup- 
tang mahinlo ang Kristohanong kongregasyon gi- 
kan sa kahugawan sa malinapasong mga tawo, si 
apostol Pablo misulat: “Kuhaa ang daang lebadura, 
aron kamo mahimong bag-ong minasa, ingon nga 
kamo walay igpapatubo. Kay, sa pagkatinuod, si 
Kristo nga atong inihaw sa paskuwa gihalad na. 
Tungod niana atong saulogon ang pista, dili pi- 
naagi sa daan nga lebadura, ni pinaagi sa leba- 
dura sa kangil-aran ug pagkadaotan, kondili pi- 
naagi sa mga tinapay nga walay igpapatubo sa 
katim-os ug sa kamatuoran.” (1Co 5:7, 8) Sanglit si 
Jesu-Kristo kas-a lamang gihalad (itandi ang Heb 
9:25-28) ingong tinuod nga kordero sa Paskuwa, 
ang katibuk-ang pagkinabuhi sa mga Kristohanon, 
nga susama sa Pista sa mga Tinapay nga Walay 
Igpapatubo, kinahanglang walay kangil-aran ug 
pagkadaotan. Kinahanglang andam siya sa pag- 
wagtang sa kon unsay kasal-anan aron mahuptan 
ang kaputli sa personal ug sa kongregasyon ug sa 
ingon “makasaulog sa pista pinaagi sa mga tinapay 
nga walay igpapatubo sa katim-os ug sa kamatuo- 
ran. 


KAMELYO [Heb., gamal; be'kher, “nating la- 
king kamelyo” (Isa 60:6): bikh-rah’, “nating bayeng 
kamelyo” (Jer 2:23): kirka'rohth, “tulin nga mga 
bayeng kamelyo” (Isa 66:20): Gr., ka melos]. Usa ka 
hayop nga dugay nang gigamit sa tawo ingong usa 
ka mananap nga luwananan ug sakyanan, ilabi- 
na sa desyertong mga rehiyon. Adunay duha ka 
matang sa kamelyo, ang Bactrian ug ang Arabian. 
Ang kamelyo nga Bactrian (Camelus bactrianus) 
adunay duha ka bugdo sa bukobuko niini, mas kus- 
gan kay sa kamelyo nga Arabian, ug makadalag 
mas bug-at nga mga luwan, ang kamelyo nga Ara- 
bian (Camelus dromedarius), nga gituohang mao 
ang kanunayng gihisgotan sa Bibliya, may usa la- 
mang ka bugdo sa bukobuko. 

Ang mga kinaiyahan sa kamelyo angayan kaayo 
alang sa kinabuhi sa desyertong mga rehiyon, diin 
kini ang mobuhat sa sagad buhaton sa kabayo o 
asno sa ubang kayutaan. Ang bagang balhibo niini 
nga hayop nahimong panagang niini batok sa init 
sa desyerto. Ang taas nga samag-gisi nga mga 
buho sa ilong niini matak-optak-op, nga usa ka 
mapuslanong panalipod batok sa balas nga ipadpad 
sa hangin. Ang mga mata niini mapanalipdan ba- 
tok sa grabeng mga bagyo sa balas pinaagi sa ba- 
gang mga tabontabon ug tag-as nga mga pilok nii- 
ni. Ang mga tiil sa kamelyo gahig panit ug laparon, 


KAMELYO 


nga haom kaayo sa paglakaw diha sa humok ug 
buhaghag nga balas. Ang baga nga panit nga sa- 
mag sapin nga maoy idapat sa hayop sa dihang 
kini molubog nagsilbing proteksiyon sa dughan ug 
sa mga tuhod niini. Kini nga mga panit nga samag 
sapin anaa na sa dihang kini ipanganak. Ang lig- 
ong mga ngipon sa kamelyo magpaarang niini sa 
pag-usap sa halos bisan unsa. Diyutay nga lugas 
lamang ang gikinahanglan niini nga linalang ug 
mabuhi ra sa komong mga tanom sa desyerto, 
ug tungod niini kini nga hayop praktikal nga gami- 
ton. 

Ang bugdo sa bukobuko sa kamelyo nagsilbing 
madaladala nga pondohanan sa pagkaon. Dinhi 
ipondo ang kadaghanan sa reserba nga pagkaon 
ingong tambok. Kon kinahanglang gamiton sa ka- 
melyo ang reserba niini nga pagkaon sulod sa du- 
gay kaayong panahon, ang panit sa bugdo, inay 
nga mag-ugdo, mohulpa ug molaylay nga samag 
walay sulod nga sako diha sa kilid sa 
bukobuko niini. Sa kanhing mga pana- 
hon, sama usab karong adlawa, ang 
mga luwan gipahimutang diha sa mga 
bugdo sa bukobuko sa mga kamelyo. 
(Isa 30:6) Gihisgotan usab sa Kasulatan 
ang “pangmonturang bukag sa kamel- 
yo nga pangbabaye,” nga sa walay du- 
haduha gipahimutang diha sa bugdo sa 
bukobuko sa kamelyo.---Gen 31:34. 

Bisan tuod ang sugilambong nag- 
ingon nga ang kamelyo nagtipig ug tu- 
big diha sa bugdo sa bukobuko niini, 
kini dili tinuod. Sagad gituohan nga 
ang kamelyo makaagwanta nga walay 
tubig sa dugaydugay nga panahon tu- 
ngod kay kini makapondo sa daghang 
tubig nga mainom niini. Ang hinung- 
dan niini mao ang disenyo sa ilong, 
nga magpaarang sa hayop nga maka- 
kuhag alisngaw sa tubig inigbuga niini 
ug hangin. Ang kamelyo makalahutay 
bisag mawad-an ug tubig sa lawas nga 
25 porsiyento sa gibug-aton niini, kon 
itandi sa 12 porsiyento sa mga tawo. 
Dili kini daling mawad-an sa kaumog 
tungod sa pagsingot sama sa ubang 
mga linalang, tungod kay ang tempe- 
ratura sa lawas niini mahimong mau- 
sab ngadto sa 6°C. (11°F.) nga walay 
dakong epekto. Talagsaon ang dugo ni- 
ini sa pagkaagi nga diyutay lamang 
ang mawala nga pluwido bisag diyu- 
tay ra ang suplay nga tubig sulod sa 
ubay-ubayng mga adlaw. Kini maka- 
hulip usab sa nawalang gibug-aton sa 

lawas pinaagi sa pag-inom ug 135 L (35 gal) sulod 
sa napulo ka minuto. 

May mga kamelyo nga makadagan nga paspas 
kaayo. Sa 1 Samuel 30:17, lagmit nga ang gihisgo- 
tan mao ang tulin nga mga kamelyo. Ang 400 la- 
mang ka batan-ong lalaki nga misakay ug mga ka- 
melyo ang nakalingkawas sa dihang gipamatay ni 
David ang Amalekanhong mga manunulong. 

Sumala sa Balaod, ang kamelyo maoy mahugaw 
nga hayop ug busa dili kan-on sa mga Israelinhon. 
(Lev 11:4: Deu 14:7) Apan, ang balhibo sa kamelyo 
gihabol aron mahimong panapton. Si Juan nga 
Tigbawtismo nagsul-ob ug besti nga ginama niini 
nga materyal. (Mat 3:4, Mar 1:6) Bisan karong ad- 
lawa ang panapton nga gikan sa balhibo sa kamel- 
yo gigamit sa paghimog mga besti. 

Paggamit Sukad sa Unang mga Panahon. 
Ang unang paghisgot sa Bibliya bahin sa kamelyo 
maoy maylabot sa temporaryong pagpuyo ni Ab- 


Arabin. nga maa angayan kaayo sa 
kinabuhi sa desyerto 

raham sa Ehipto, diin siya nakabaton ug daghan 
niining matanga sa mga mananap nga luwananan. 
(Gen 12:16) Sa dihang gipadala ni Abraham ang 
iyang matinumanong alagad ngadto sa Mesopota- 
mia aron sa pagpangitag pangasaw-onon alang 
kang Isaac, usa ka panon sa napulo ka kamelyo, 
nga gikargahan sa tanang matang sa mga gasa, 
ang nag-uban kaniya. (Gen 24:10) Si Jose gibaligya 
sa iyang mga igsoon-sa-amahan ngadto sa usa ka 
nagapanawng panon sa mga Ismaelinhon nga nag- 
sakay sa mga kamelyo paingon sa Ehipto.---Gen 
37:25-28. 

Si Job gipaila ingong “ang labing bantogan sa ta- 
nan nga taga-Sidlakan.” Ang iyang materyal nga 
mga bahandi naglakip sa 3,000 ka kamelyo, ug hu- 
man sulayi ang iyang integridad, si Job gipanala- 
nginan ni Jehova, nga tungod niana siya sa ulahi 
nakabaton ug 6,000 ka kamelyo ug daghan kaa- 
yong uban pang kahayopan.---Job 1:3, 42:12. 

Sama sa ubang kahayopan sa Ehipto, lakip ang 
mga kamelyo sa nakaagom sa mga hampak nga 
gipadangat sa Diyos nganha sa dominyo ni Paraon. 
(Ex 9:3, 10, 25, 12:29) Wala hisgoti sa rekord sa 
Bibliya kon ang mga kamelyo kauban ba sa mga Is- 
raelinhon sa ilang panaw latas sa kamingawan, 
apan lagmit mao kini ang kahimtang. 

Ang unang paghisgot sa mga kamelyo human 
mopuyo ang mga Israelinhon sa Yutang Saad maoy 
mahitungod sa paggamit niini sa mga manunu- 
long. Sa dihang ang panon sa mga Midianhon ug 
ang ilang “mga kamelyo nga dili maihap mihugop 
sa yuta ug nagdaot niini, ang Israel nga katawhan 
sa Diyos nakaagom ug lisod nga kahimtang. (Huk 
6:5: 7:12) Dihay mga panahon nga pinaagi sa ta- 
bang ni Jehova gipildi sa mga Israelinhon ang ilang 
mga kaaway ug giilog ang dakong panon sa mga 
kamelyo, sa usa ka higayon niana kini mikabat ug 
50,000.--1Cr 5:21, 2Cr 14:15. 

Sa dihang nagtagotago gikan kang Saul, si David 
ug ang iyang mga tawo nakiggubat sa mga Gesu- 
rihanon, Girzihanon, ug mga Amalekanhon, nga 
nagpatay sa tanang lalaki ug babaye apan nagku- 
ha sa binuhing mga hayop lakip ang mga kamelyo 
ingong mga inagaw. (1Sa 27:8, 9) Sa panahon sa 
paghari ni David, usa ka hamiling opisyal nga si 
Obil ang gitugyanan sa iyang mga kamelyo. (1Cr 
27:30) Ang rayna sa Sheba nagdalag mga gasa 
kang Haring Solomon sakay sa panon sa mga ka- 
melyo, ug si Ben-hadad II sa Sirya nagpadalag mga 
gasa ngadto sa manalagnang si Eliseo nga gikar- 
ga diha sa 40 ka kamelyo.--1Ha 10:1, 2, 2Ha 8:9. 

Sa dihang gitagna ang pagkapukan sa Babilonya, 
ang manalagnang si Isaias naghisgot sa nagapang- 
daog nga kasundalohan ubos sa simbolo nga “usa 
ka karo nga iggugubat sa mga kamelyo.” (Isa 21:7) 


KAMELYO 


Sumala sa Gregong historyador nga si Herodotus 
(I, 80), si Ciro migamit ug mga kamelyo sa iyang 
pagpakiggubat. Sa dihang gihubit ang nagsingabot 
nga kalaglagan sa Raba, ang kaulohang siyudad sa 
mga Ammonhanon, ang Ezequiel 25:5 nag-ingon 
nga ang siyudad mahimong “sibsibanan sa mga 
kamelyo.” Lain pa, ang dili-matinuohong balay sa 
Israel, tungod sa pagpanapaw niini, nga nakigre- 
lasyon sa paganong mga nasod sa palibot, gipaka- 
sama sa nangulag nga nating bayeng kamelyo, nga 
walay tumong nga nagdagandagan ngadto-ngan- 
hi.---Jer 2:23, 24. 

Nagpahinumdom sa mga hampak nga midangat 
sa kahayopan sa Ehipto, gitagna ni Zacarias ang 
usa ka hampak nga modangat sa mga kamelyo ug 
sa ubang kahayopan sa mga nasod nga makig- 
away sa katawhan ni Jehova dinhi sa yuta. (Zac 14: 
12, 15) Human sila ipasig-uli gikan sa pagkadesti- 
yero, ang katawhan sa Diyos gihulagway ingong 
natabonan sa “nagabul-og nga panon sa mga ka- 
melyo,” nga ang tanan nagdalag tributo. Ang mga 
kamelyo gihisgotan usab nga lakip sa mga mana- 
nap nga luwananan nga gisakyan sa mga igsoon 
sa mga alagad sa Diyos paingon sa Jerusalem 
gikan sa tanang kanasoran “ingong gasa ngadto 
kang Jehova.” (Isa 60:6, 66:20) Makaiikag nga, sa 
unang katumanan sa tagna ni Isaias bahin sa pag- 
pasig-uli, dihay 435 ka kamelyo taliwala sa kaha- 
yopan sa mga Hudiyo nga mibalik gikan sa Babi- 
lonya niadtong 537 W.K.P.---Esd 2:67, Neh 7:69. 

Masambingayong Paggamit. Si Jesus nag- 
hisgot sa mga kamelyo sa masambingayong paagi. 
Sa usa ka okasyon iyang gipasiugda nga mas sayon 
pa alang sa usa ka kamelyo nga makalusot sa mata 
sa dagom kay sa usa ka tawong dato nga maka- 
sulod sa Gingharian. (Mat 19:24, Mar 10:25; Luc 
18:25) Ang usa ka pangutana mitungha kon ang 
“kamelyo” husto ba nga hubad inay nga “pisi” nia- 
nang mga tekstoha. Sa pagkatinuod, ang hubad ni 
George M. Lamsa naggamit sa pulong nga “pisi” 
diha sa pangunang teksto, ug ang nota o footnote 
sa Mateo 19:24 mabasa: “Ang Aramaikong pulong 
nga gamla nagkahulogang pisi ug kamelyo.” Lain 
pa, ang Gregong mga pulong alang sa pisi (kami- 
los) ug kamelyo (ka'melos) susama kaayo, ug gitu- 
ohan nga makalibog kining Gregong mga pulong. 
Apan matikdi nga ang A Greek-English Lexicon (ni 
Liddell ug Scott, nga girebisar ni Jones, Oxford, 
1968, p. 872) nagbatbat sa kami-los ingong “pisi” 
apan nagdugang nga tingali kini gimugna ingong 
kausaban sa prase, “Mas sayon pa sa usa ka kamel- 
yo nga makalusot sa mata sa dagom kay sa usa ka 
tawong dato nga makasulod sa gingharian sa Di- 
yos,” sa ingon nagpakita nga ang kamelos, inay 
nga kamilos, ang makita sa teksto sa orihinal nga 
Grego. 

Diha sa labing karaang nahibilin nga Gregong 
mga manuskrito sa Ebanghelyo ni Mateo (ang Si- 
naitic, ang Vatican Num. 1209, ug ang Alexan- 
drine), makita ang pulong nga ka melos. Unang gi- 
sulat ni Mateo ang iyang asoy sa kinabuhi ni Jesus 
diha sa Hebreohanon ug dayon mahimong iyang 
gihubad kini ngadto sa Grego. Busa, nahibalo ga- 
yod siya kon unsay giingon ug gipasabot ni Jesus. 
Sa ingon nahibalo siya sa hustong pulong, ug ang 
pulong nga gigamit diha sa labing karaang nahibi- 
lin nga Gregong mga manuskrito maoy ka'me-os. 
Mao nga adunay maayong katarongan sa pagtuo 
nga ang “kamelyo” maoy hustong hubad. 

Pinaagi niini nga ilustrasyon, nga dili sabton nga 
literal, gipasiugda ni Jesus nga sanglit imposible sa 
literal nga kamelyo nga makalusot sa mata sa lite- 
ral nga dagom, ilabinang imposible alang sa usa ka 
datong tawo, samtang nagpadayon sa pagtapot sa 
iyang bahandi, nga makasulod sa Gingharian sa 
Diyos.---Tan-awa ang MATA SA DAGOM. 

Sa iyang paghukom sa salingkapaw nga mga Pa- 
riseo, gihisgotan ni Jesus ang ilang “pagsala sa tag- 
nok apan naglamon sa kamelyo.” Ang maong mga 
tawo nagsala sa tagnok gikan sa ilang bino, dili 
lamang tungod kay kini insekto, kondili tungod 
kay kini mahugaw sa seremonyal nga paagi: bisan 
pa niana, sila sa mahulagwayon nga pagkasulti 
naglamon sa mga kamelyo, nga mahugaw usab. 
Samtang miinsistir nga sundon ang labing gag- 
may nga mga kinahanglanon sa Balaod, bug-os ni- 
lang gibalewala ang mas bug-at nga mga butang 
--hustisya, kaluoy, ug pagkamatinumanon.---Mat 
23:23, 24. 


KAMELYON [Heb., tin:she'meth]. Ang ngalan 
niini nga reptilya gilakip diha sa “tigpanon nga 
mga linalang” nga “mahugaw” sumala sa Moises- 
nong Balaod. (Lev 11:29, 30) Kini nga ngalan giisip 
nga naggikan sa na:sham, usa ka lintunganayng 
pulong nga nagkahulogang ‘hangos.’ (Itandi ang 
Isa 42:14.) Si Koehler ug Baumgartner, sa pagtandi 
niini sa pinulongang Arabiko, nagsugyot sa “tigpa- 
ngusmo” ingong kahulogan niini. (Lexicon in Vete- 
ris Testamenti Libros, Leiden, 1958, p. 1035) Bisan 
tuod dili tino kon unsa gayod kini, ang maong nga- 
lan mahimong mapadapat sa kamelyon. Ang kasa- 
garan nga Chamaeleo chamaeleon subsob nga ma- 
kaplagan sa Ehipto ug Palestina. 

Ang kamelyon maoy usa ka matang sa reptilya 
nga hinayng mokamang ug nagpuyo sa kahoy ug 
ilado tungod sa katakos niini sa pag-usab-usab sa 
iyang bulok. Ang pag-usab-usab sa bulok niini pa- 
ngunang nagdepende sa temperatura, sa kahayag, 
ug sa emosyon niini. 

Sa Levitico 11:18 ang samang Hebreohanong pu- 
long gigamit sa pagtumong sa sisne ingong lakip 
sa “mahugaw” nga mga langgam. 

KAMINGAWAN. Ang Hebreohanong termi- 
no alang sa kamingawan (midh-bar') sa katibuk-an 
nagtumong sa wala kaayoy nagpuyo ug wala ma- 
tikad nga yuta. (Jer 2:2) Mahimong maglakip kini 
sa mga sibsibanan (Sal 65:12: Jer 23:10, Ex 3:1), 
mga atabay (2Cr 26:10), mga balay, ug gani sa pi- 
pila ka siyudad (1Ha 2:34, Jos 15:61, 62, Isa 42:11). 
Bisan tuod sagad nagtumong lamang kini sa umaw 
nga mga yuta nga may kalibonan ug balili, ang 
midh:bar mahimong magtumong usab sa walay- 
tubig nga mga rehiyon nga matawag nga tinuod 
nga mga desyerto. Ang ubang Hebreohanong mga 
termino nga gigamit sa pagtumong sa maong mga 
dapit sa mas espesipikong paagi sagad makita diha 
sa balaknong pagtandi sa midh-bar'--Sal 78:40, 
Jer 50:12. 

Ang pulong nga yeshi:mohn' nagtumong sa ki- 
naiyanhong dapit nga awaaw o desyerto. (Sal 68:7, 
Isa 43:19, 20) Dayag nga kini mas bug-at nga ter- 
mino kay sa midh-bar, nga nagpailang kini mas 
umaw, sama sa ekspresyon nga “haw-ang, nagda- 
guhong nga desyerto [yeshimon].” (Deu 32:10) 
Kon gamitan ug tinong artikulo, kini magtumong 
sa espesipikong mga dapit sa kamingawan.---Num 
21:20, 1Sa 23:19, 24: tan-awa ang JESIMON. 

Ang “@ra-vah” naghubit sa umaw ug dili-mabu- 
ngahong mga luna sa yuta, sama niadtong atua ta- 
bok sa Jordan gikan sa Jerico. (Num 22:1) Kini nga 
mga desyertong kapatagan tingali maoy resulta sa 
pagkadaot sa kalasangan ug sa kakulang sa hus- 
tong paagi sa pagkonserbar ug pagtikad, o tingali 
resulta kini sa dugay kaayong hulaw, ug kini nga 
mga kahimtang naghimo sa produktibo nga mga 
dapit ingong dili-mabungahong kaawaawan. (Isa 
33:9, Jer 51:43) Uban ang tinong artikulo, kini 
nga pulong nagtumong usab sa usa ka espesipi- 
kong bahin sa Yutang Saad. (Tan-awa ang ARABA, 
ARABA, BUL-OGANANG WALOG SA.) Ang laing termi- 
no, ang tsi'yah', naghubit sa bisan unsang “walay- 
tubig nga rehiyon” ug gigamit uban sa gihisgotan 
na nga mga pulong.---Sal 107:35, Isa 35:1. 

Bisan ang mga rehiyon nga haom nga gihubit 
sa Bibliya ingong “desyerto” maoy mga rehiyon 
nga dili kaayo balason, sama sa pipila ka bahin 
sa Desyerto sa Sahara nga may hanayhay nga mga 
bungdo sa pinadpad nga mga balas. Kasagaran kini 
walay mga kahoy, uga o dili kaayo uga nga kapa- 
tagan, batoon nga mga patag ibabaw sa bukid, o 
awaaw ug walay-tubig nga mga walog nga gilibo- 
tan sa habog nga kabukiran ug umaw nga kabung- 
toran.---Job 30:3-7, Jer 17:6, Eze 19: 13. 

Ang nasod sa Israel, nga mihimo sa ilang Pag- 
panggula gikan sa Ehipto, gigiyahan sa Diyos 
ngadto sa kamingawan ubay sa Pulang Dagat, nga 
tungod niana si Paraon nagtuo nga sila nanghisa- 
laag. (Ex 13:18-20, 14:1-3) Sa pikas bahin sa Pu- 

lang Dagat, ug sulod sa nahibiling bahin sa 40 ka 
tuig, ang Israel nagbalhinbalhin sa lainlaing dapit 
sa kamingawan, lakip sa mga rehiyon sa kaminga- 
wan sa Sur, Sin, Sinai, Paran, ug Zin (Ex 15:22, 
16:1: 19:1: Num 10:12, 20:1), nga usahay nagkam- 
po sa tubigang mga dapit, sama sa Elim, nga may 
12 ka tubod ug 70 ka kahoyng palma (Ex 15:27), ug 
sa Kades.--Num 13:26, Deu 2:14; MAPA, Tomo 1, 
p. 541. 

Ang Yutang Saad, nga nahimong bahin sa gita- 
wag nga Fertile Crescent, maoy usa ka hiktin nga 
yuta nga maayong pagkatikad ug ang utlanan nii- 
ni sa usa ka kiliran mao ang Dagat Mediteranyo ug 
sa duha ka kiliran mao ang halapad nga mga rehi- 
yon sa kamingawan---ang Siro-Arabianhong Des- 
yerto sa S ug ang Peninsula sa Sinai sa H. (Ex 
23:31) Sulod sa mga utlanan niini nga yuta dihay 
gagmayng mga seksiyon sa kamingawan, panang- 
litan, ang seksiyon sa Dotan, sa H mismo sa Walog 
sa Jezreel, diin si Jose gihulog sa iyang mga igsoon 
sa gahong-sa-tubig (Gen 37:17, 22): ang Kaminga- 
wan sa Juda, nga may mga seksiyon palibot sa 
mga siyudad sa Zip, Maon, ug En-gedi, ang mga 
kamingawan nga gidangpan ni David sa dihang gi- 
gukod siya ni Saul (Huk 1:16, 1Sa 23:14, 24, 24:1), 
ug ang mga rehiyon sa kamingawan sa S nga kili- 
ran sa Jordan, nga magtagbo sa Siro-Arabianhong 
Desyerto (Num 21:13, Deu 1:1: 4:43). Ang dakong 
bahin sa rift valley nga giagosan sa Suba sa Jordan 
(gitawag karon nga Ghor) maoy desyerto. 

Bisan tuod nga daghang rehiyon sa kamingawan 
nga gihisgotan sa Bibliya maoy bug-os nga umaw 
ug awaaw na karon, adunay ebidensiya nga ang pi- 
pila dili kanunay nga ingon niana. Si Denis Baly, sa 
The Geography of the Bible (1957, p. 91), miingon 
nga “ang kinaiyahan sa pagtubo sa mga tanom lag- 
mit nga miagi ug dako kaayong kausaban sukad sa 
kapanahonan sa Bibliya.” Ang balanse kaayong 
mga kahimtang sa sinugdan diin ang yuta, klima, 
ug katanoman nakamugnag usa ka maayong kali- 
kopan, nga diyutay ra ang pagkakankan sa yuta, 
nahanaw na tungod sa pagkadaot sa kalasangan 
nga wala gayod mahulipi sa pagtanom. Kay wala 
nay landong, ug wala nay mga gamot nga magha- 
wid sa yuta, ang naglagiting nga kainit sa ting-init 
ug ang nagabunok nga ulan sa tingtugnaw nag- 
daot niini. Ang yuta gipagba sa adlaw, gipad- 
pad sa hangin, gipakaging sa nagkadaiyang hi- 
nobrang mga temperatura, ug gibanlas sa mga 
ulan. Ang arkeolohikanhong pagpanukiduki nag- 
pakita nga daghan sa mga dapit karon nga bug-os 
umaw kaniadto “naglakip sa mga sibsibanan, kapa- 
tagan, ug tubigang mga dapit diin ang mga tubod 
ug panagsang pag-ulan ug ang mainampingong 
pagkonserbar sa tubig nagpaposible sa pagtukod 
ug mga balangay ug paghupot sa importanteng 

mga ruta sa nagapanawng mga panon.” (The In- 
terpreter's Dictionary of the Bible, giedit ni G. But- 
trick, 1962, Tomo 1, p. 828) Bisan karong adlawa, 
daghan sa maong mga dapit sa kamingawan ang 
malukop sa lunhawng kabalilihan panahon sa ting- 
pamulak, bisan tuod nga inigkatapos sa ting-init 
kini mapagtong sa kainit ug sa hulaw. 

Mga Kahimtang sa Paglatagaw sa Kaminga- 
wan. Bisan tuod nga ang mga kahimtang sa pi- 
pila ka rehiyon sa kamingawan lagmit mas maayo 
pa sa karaang panahon kay sa pagkakaron, si Moi- 
ses nakasulti bahin sa pagpanaw sa Israel latas sa 
Sinai ingong “latas sa dako ug makalilisang nga ka- 
mingawan, nga may malala nga mga halas ug 
mga tanga ug uhaw nga yuta nga walay tubig.” 
(Deu 1:19: 8:15, MGA HULAGWAY, Tomo 1, p. 542) 
Kadto maoy usa ka “yuta sa mga hilanat” (Os 13:5), 
usa ka yuta sa gahong ug mabagang kangiob. (Jer 
2:6) Ang mas umaw nga mga rehiyon sa kaminga- 
wan walay nagpuyo (Job 38:26) o kaha maoy mga 
dapit diin miestar ang mga tigpuyo sa tolda ug diin 
naglibodlibod ang mga tawong nagbalhinbalhin 
pagpuyo. (1Cr 5:9, 10: Jer 3:2) Nanubo diha niini 
ang mga sampinit ug tunokong mga tanom (Gen 
21:14, 15; Ex 3:1, 2, Huk 8:7), ang tunokon nga 
mga kahoyng lotus, ug ang masiot, tunokon nga 
mga kahoyng akasya.---Ex 25:10: Job 40:21, 22. 

Ang gikapoy nga mga magpapanaw nga miagi 
sa nabantok nga mga alagianan (Jer 12:12) tinga- 
li mopasilong ilalom sa yagpis, samag-tukog nga 
mga sanga sa kahoyng retama (1Ha 19:4, 5), o sa 
ilalom sa patay tan-awon nga gagmayng junipero 
(Jer 48:6), o sa bukohon ug punoan nga tamarisko 
nga may samag-balhibo nga gagmayng evergreen 
o lunhaw nga mga dahon (Gen 21:33). Ang mga 
agila ug ubang mga langgam nga mandadagit 
naglibotlibot diha sa walay panganod nga kalangi- 
tan (Deu 32:10, 11), samtang ang sungayang mga 
bitin ug ang samag-udyong nga mga bitin modai- 
los sa ibabaw sa dagkong bato ug sa ilalom sa mga 
kahoykahoy, ang mga tabili sa balas mokabad pag- 
dagan, ug ang dagkong halo mokamang pinaagi sa 
ilang mugbo, kusgang mga tiil. (Lev 11:30, Sal 
140:3; Isa 34:15) Ang mga kanding sa bukid maki- 
ta diha sa batoong mga pangpang (1Sa 24:2): ang 
ihalas nga mga asno, sebra, kamelyo, ug ostrik ma- 
nibsib diha sa hilang nga katanoman, ug bisan ang 
mga pelikano ug porcupino makita usab. (Job 24:5, 
39:5, 6; Jer 2:24: Lam 4:3, Sof 2:13, 14) Sa magabii, 
ang pag-uwang sa mga irong ihalas ug mga lobo 
giduyogan sa pagsiyaok sa mga bukaw o sa pagya- 
gongyong sa langgam sa gabii, nga nakadugang sa 
pagbati sa kaawaaw ug kamingaw. (Isa 34:11-15, 
Jer 5:6) Kadtong nakasulay pagtulog diha sa kami- 
ngawan kasagarang mibatig walay kasegurohan. 
--Itandi ang Eze 34:25. 

Gawas sa nihit nga tubigang mga dapit, ang Pe- 
ninsula sa Sinai sa dakong bahin maoy usa ka re- 
hiyon nga balason, daghag graba, ug mga bato. 
May diyutayng katanoman nga nanubo diha sa 
mga lugot. Sa karaang panahon lagmit dihay igo- 
igong pag-ulan ug usab mas daghang katanoman. 
Apan kon walay pag-atiman sa Diyos, ang mga Is- 
raelinhon, nga lagmit may gidaghanong tulo ka 
milyon, dili gayod makalahutay niining umaw nga 
rehiyon. Sumala sa giingon ni Moises kanila didto 
sa Kapatagan sa Moab: “Magmatngon ka nga dili ka 
mahikalimot kang Jehova nga imong Diyos ... nga 
nagpagawas kanimo gikan sa yuta sa Ehipto, gikan 
sa balay sa mga ulipon, nga nagpalakaw kanimo 
latas sa dako ug makalilisang nga kamingawan, 
nga may malala nga mga halas ug mga tanga ug 
uhaw nga yuta nga walay tubig; nga nagpagulag 
tubig alang kanimo gikan sa bato nga santik, nga 
nagpakaon kanimo ug mana sa kamingawan, nga 
wala hiilhi sa imong mga amahan, aron sa pagpa- 
ubos kanimo ug sa pagbutang kanimo sa pagsulay 
aron sa pagbuhat ug maayo kanimo sa imong mga 
adlaw sa ulahi.”---Deu 8:11-16. 

Ang Kamingawan Diha sa Gregong Kasula- 
tan. Dinhi ang Gregong termino nga eremos 
sa katibuk-an maoy katumbas sa Hebreohanong 
midh:bar. (Luc 15:4) Kini naghubit sa ma- 
tang sa kamingawan diin nagsangyaw si Juan 
nga Tigbawtismo (Mat 3:1) ug sa mingaw nga 
mga dapit nga didto giabog ang nademonyohan 
nga tawo. (Luc 8:27-29) Si Jesus, human mabaw- 
tismohi, nagpuasa ug gitental ni Satanas didto sa 
kamingawan. (Mat 4:1: itandi ang Lev 16:20-22.) 
Panahon sa iyang ministeryo, si Jesus usahay mo- 
adto sa kamingawan aron sa pag-ampo. (Luc 5:16) 
Apan, siya nagpasalig sa iyang mga tinun-an nga 
ang iyang presensiya uban ang harianong gahom 
dili limitado sa usa ka hilit nga kamingawan kondi- 
li madayag sa bisan asa nga dapit. (Mat 24:26) 
Ang kamingawan sa gihapon may linaing mga 
kapeligrohan sa dihang si apostol Pablo mihimo 
sa iyang misyonaryong mga panaw.--2Co 11:26, 
itandi ang Buh 21:38. 

Mahulagwayong mga Paggamit. [Mohuros 
usab gikan sa mga rehiyon sa kamingawan dapit 
sa S ug sa HS sa Palestina ang kusog, init nga ha- 
ngin nga gitawag ug siroccos, nga naggikan sa 
Arabiko nga pulong (sharquiyyeh) alang sa “ha- 
ngin nga timog.” Kini nga hangin nga mohuros 
gikan sa desyerto dali kaayong makapagba, nga 
magpauga sa tanang umog diha sa hangin ug sa- 
gad magdalag pino, dalagon nga abog. (Jer 4:11) 
Ang siroccos motungha ilabina sa panahon sa ting- 
pamulak ug sa tinghunlak, ug kon motungha sa 
tingpamulak kini makadaot pag-ayo sa mga ta- 
nom. (Eze 17:10) Sa paghisgot bahin sa Epraim, 

sanglit ang tribo naghawas man sa apostatang 
amihanan nga gingharian sa Israel, si Jehova nag- 
tagna nga bisan pag ang Epraim “magmabunga- 
hon, ang hangin nga timog .. . moabot. Gikan sa 
usa ka kamingawan kini moabot, ug kini magpa- 
mala sa iyang atabay ug magpahubas sa iyang tu- 
bod. Pagailogon niya ang bahandi sa tanang tili- 
nguhaon nga mga butang.” Kining malaglagong 
hangin nga timog nga gikan sa kamingawan nag- 
simbolo sa pag-atake sa Asirya nga gikan sa S ba- 
tok sa Israel, nga magapangagaw ug magbihag sa 
mga Israelinhon.---Os 13:12-16. 

Ang mga rehiyon sa kamingawan, nga sa kinai- 
yanhon diyutay lamang ang nagpuyo ug wala ka- 
ayo tagda yg tikara sa tawo, sagad gigamit sa pag- 
larawan sa malaglagong mga resulta sa pagsulong 
sa mga kaaway. Tungod sa pagkadili-matinuma- 
non sa Juda, ang kasundalohan sa Babilonya mag- 
himo sa iyang 'balaang mga siyudad nga usa ka 
kamingawan, ang Zion ingong bug-os nga kami- 
ngawan, ang Jerusalem ingong usa ka awaaw' (Isa 
64:10), ang iyang mga prutasan ug tinikad nga ka- 
umahan mahisama ang tanan sa kamingawan. 
(Jer 4:26: 9:10-12) Ang iyang prinsipe nga mga 
magmamando, nga kanhi samag harianong mga 
sedro sa lasang, pagapukanon. (Jer 22:6, 7: itandi 
ang Eze 17:1-4, 12, 13.) Sa laing bahin, agig pani- 
malos sa ilang pagdumot ug sa pagsupak sa ka- 
hikayan sa gingharian sa Diyos, ang kaawayng 
mga nasod, sama sa Babilonya, Ehipto, Edom, ug 
uban pa, kinahanglang makaagom usab sa samang 
kasinatian. Ang Babilonya linaing gihisgotan nga 
tinong mahimong usa ka “walay-tubig nga ka- 
mingawan ug usa ka desyertong kapatagan,” dili 
pagapuy-an, mahikalimtan sa iyang pagkabiniya- 
an.--Jer 50:12-16: Joe 3:19, Sof 2:9, 10. 

Sa kasukwahi, ang pagpasig-uli sa Juda, human 
sa 70 ka tuig nga pagkadestiyero, maoy samag 
paghimo sa usa ka rehiyon sa kamingawan ingong 
usa ka tanaman sa Eden, nga may mabungahong 
mga prutasan ug produktibong kaumahan nga pa- 
gatubigan sa mga sapa ug mga suba, ug may dag- 
hang tanom nga tangbo, ug mga kahoy nga dag- 
hag dahon, ug nagapamuswak nga kabulakan, ang 
tanan maghimo sa yuta nga daw nagmasadyaon. 
-Isa 35:1, 2; 51:3. 

Mga tawo. Ang susamang mga paghisgot nga 
nagpunting sa mga tawo nagpakita nga ang ma- 
ong mga tagna sa panguna mapadapat sa espiritu- 
wal inay sa literal nga paagi. Busa, ang usa nga na- 
gasalig sa mga tawo inay kang Jehova gipakasama 
sa usa ka nag-inusarang kahoy diha sa desyertong 
kapatagan, nga wala nay paglaom nga makakita sa 
maayo. Apan ang usa nga nagasalig kang Jehova 
maoy sama sa “usa ka kahoy nga gitanom sa dap- 

lin sa mga tubig,” nga magmabungahon, labong, 
nahigawas sa kapeligrohan. (Jer 17:5-8) Kini nga 
mga pagtandi nagtagana usab sa pasukaranan sa 
paghanduraw kon unsa gayod ang rehiyon sa ka- 
mingawan. 

“Kamingawan sa dagat.” Ang “kamingawan 
[midh-bar'] sa dagat" diha sa Isaias 21:1 gisabot sa 
pipila ka komentarista ingong usa ka ekspresyon 
nga nagtumong sa habagatang bahin sa karaang 
Babilonya. Sa dihang ang mga tampi sa suba sa 
Euprates ug Tigris maapawan kada tuig, kini nga 
rehiyon mahisama sa usa ka dagat nga kaminga- 
wan.” 

Sa Pinadayag. Sa basahon sa Pinadayag, ang 
kamingawan gigamit diha sa doble nga diwa: aron 
ihulagway ang pag-inusara ug ang pagpangitag 
dalangpanan gikan sa mga manunulong maylabot 
sa simbolikong babaye nga nanganak ug usa ka 
harianon nga batang lalaki (Pin 12:6, 14), ug aron 
ihulagway ang pinuy-anan sa mapintas nga mga 
mananap maylabot sa simbolikong babaye, ang 
“Dakong Babilonya,” nga misakay sa mapintas nga 
mananap nga pito ug ulo.--Pin 17:3-6, 12-14. 


KAMINGAWAN SA JUDA. Tan-awa ang 
JUDA, KAMINGAWAN SA. 


KAMINYOON. Ang panaghiusa sa usa ka la- 
laki ug babaye ingong bana ug asawa sumala 
sa batakan nga gilatid sa Diyos. Ang kaminyoon 
maoy usa ka institusyon sa Diyos, nga giawtorisa- 
han ug giestablisar ni Jehova didto sa Eden. Tu- 
ngod sa kaminyoon namugna ang usa ka yunit sa 
pamilya. Ang pangunang katuyoan niini mao ang 
pagpasanay sa mga membro sa tawhanong banay 
aron modaghan ang mga tawo. Gihimo ni Jehova 
nga Maglalalang ang lalaki ug babaye ug giestabli- 
sar ang kaminyoon ingong ang tukmang kahika- 
yan sa pagpasanay sa tawhanong rasa. (Gen 1:27, 
28) Gihimo ni Jehova ang unang kasal sa tawo, 
ingon sa gihubit sa Genesis 2:22-24. 

Gidisenyo ang kaminyoon aron mahimong usa 
ka permanenteng bugkos sa panaghiusa tali sa la- 
laki ug babaye, aron sila suod nga magtambayayo- 
ngay sa usag usa. Sa pagpuyo uban ang gugma ug 
pagsalig, sila makatagamtam ug dakong kalipay. Si 
Jehova naglalang sa babaye ingong kapikas sa lala- 
ki pinaagi sa paggamit sa gusok sa lalaki ingong 
pundasyon, sa ingon naghimo sa babaye ingong la- 
bing suod nga paryente sa lalaki sa ibabaw sa yuta, 
ang iyang kaugalingong unod. (Gen 2:21) Ingon sa 
gipunting ni Jesus, dili si Adan kondili ang Diyos 
mao ang miingon, “Mao nga ang lalaki mobiya sa 
iyang amahan ug sa iyang inahan ug siya kina- 
hanglang moipon sa iyang asawa ug sila mahi- 
mong usa ka unod.” Ang giingon niining tekstoha 

nagpadayag nga ang pagbaton ug usa ka asawa o 
bana mao ang orihinal nga batakan sa kaminyoon 
sa mga mata ni Jehova nga Diyos.--Mat 19:4-6, 
Gen 2:24. 

Naandan na sa mga Hebreohanon ang pagmin- 
yo. Walay pulong alang sa ulitawo diha sa Hebreo- 
hanong Kasulatan. Ang pangunang katuyoan sa 
kaminyoon mao ang pagbaton ug mga anak, ug ta- 
taw ang pahayag sa panalangin gikan sa banay ni 
Rebeca: “Hinaot nga ikaw mahimong libolibo ka 
napulo ka libo” (Gen 24:60), usab ang pangamuyo 
ni Raquel kang Jacob: “Hatagi ako ug mga anak kay 
kon dili ako mahimong patayng babaye."”--Gen 
30:1. 

Ang kaminyoon maoy usa ka butang nga maka- 
apektar sa pamilya, ug dili lamang sa pamilya kon- 
dili sa tibuok tribo o patriarkanhong komunidad, 
kay kini mahimong may epekto sa kalig-on sa tri- 
bo maingon man sa ekonomiya niini. Busa, natural 
lamang ug mopatim-awng hinungdanon nga ang 
pagpili ug asawa ug ang kahikayan sa tanang ka- 
sabotan ug ang pinansiyal nga mga butang nga 
nalangkit niini pagadesisyonan sa mga ginikanan o 
sa mga tig-atiman sa nagplanong magminyo, bi- 
san tuod nga pangayoon usahay ang pag-uyon sa 
lalaki ug babaye (Gen 24:8) ug sagad nga nalangkit 
usab ang romantikong pagbati sa maong mga ka- 
hikayan. (Gen 29:20, 1Sa 18:20, 27, 28) Ang unang 
mga tikang o pagpangulitawo kasagarang himoon 
sa mga ginikanan sa batan-ong lalaki, apan usahay 
himoon sa amahan sa babaye, ilabina kon adunay 
kalainan sa posisyon o ranggo.---Jos 15:16, 17: 1Sa 
18:20-27. 

Mopatim-aw nga kostumbre na nga ang lalaki 
mangitag asawa sulod sa iyang kaugalingong mga 
kadugo o tribo. Kini nga prinsipyo gipakita sa gipa- 
mulong ni Laban ngadto kang Jacob: “Mas maayo 
nga ihatag ko [ang akong anak nga babaye] kanimo 
kay sa ihatag ko siya sa laing lalaki.” (Gen 29:19) 
Gituman kini ilabina taliwala sa mga magsisim- 
ba ni Jehova, ingon sa panig-ingnan nga gipaki- 
ta ni Abraham sa dihang siya nagpasugo ngad- 
to sa iyang mga paryente sa iyang kaugalingong 
yuta aron sa pagkuhag asawa alang sa iyang anak 
nga lalaking si Isaac inay sa pagkuha gikan sa mga 
anak nga babaye sa mga Canaanhon diin sa taliwa- 
la kanila siya nagpuyo. (Gen 24:3, 4) Ang pagmin- 
yo ug mga dili magsisimba ni Jehova giayran ug 
hugot nga gidumilian. Usa kini ka matang sa pag- 
kadili-maunongon. (Gen 26:34, 35) Ubos sa Balaod, 
gidili ang pagpakig-alyansa sa kaminyoon uban sa 
mga tawo nga naggikan sa pito ka Canaanhong 
mga nasod. (Deu 7:1-4) Hinuon, ang usa ka sunda- 
lo mahimong magminyo sa usa ka binihag nga 
ulay gikan sa laing langyaw nga nasod human kini 

nga ulay moagi ug usa ka yugto sa pagputli, nga 
sulod sa maong panahon siya magbangotan sa ka- 
matayon sa iyang mga ginikanan ug maghanaw 
sa tanang bahin sa iyang kanhing relihiyosong 
mga kalangkitan.---Deu 21:10-14. 

Bugay. Sa dili pa himoon ang kasabotan, ang 
batan-ong lalaki o ang amahan sa batan-ong lalaki 
kinahanglang magbayad sa bugay ngadto sa ama- 
han sa babaye. (Gen 34:11, 12, Ex 22:16; 1Sa 18:23, 
25) Sa walay duhaduha kini giisip ingong bayad sa 
pagkahanaw sa mga serbisyo sa anak nga babaye 
ug sa kahago ug sa nagasto sa mga ginikanan sa 
pag-atiman ug pag-edukar kaniya. Usahay ang 
mga serbisyo mao ang ibayad ingong bugay ngad- 
to sa amahan. (Gen 29:18, 20, 27: 31:15) Sa Balaod 
adunay tinong bayad alang sa usa ka dili-sinayo- 
ran nga ulay nga pagatentalon sa usa ka tawo aron 
makighilawas.--Ex 22:16. 

Seremonyas. Kon bahin sa kasal, ang pangu- 
na ug hinungdanong bahin mao ang solemneng 
pagdala sa pangasaw-onon gikan sa balay sa iyang 
amahan ngadto sa balay sa iyang bana sa usa ka 
petsa nga gikasabotan, nga pinaagi niini madayag 
ang kahulogan sa kaminyoon ingon sa gihawasan 
sa pagdawat sa pangasaw-onon nga mahimong sa- 
kop sa pamilya sa iyang bana. (Mat 1:24) Mao kini 
ang kasal sa mga adlaw sa mga patriarka sa wala 
pa ang Balaod. Kini sa katibuk-an maoy usa ka si- 
bil nga okasyon. Walay relihiyosong seremonyas, 
ug walay saserdote o klerigo nga magdumala o 
maghimo ug kalig-onan sa kaminyoon. Ang pa- 
manhonon magdala sa pangasaw-onon ngadto sa 
iyang balay o sa tolda o balay sa iyang mga ginika- 
nan. Ang kaminyoon publikong ipahibalo, dawa- 
ton, ug irekord, ug ang kaminyoon mahatagag ka- 
lig-onan.---Gen 24:67. 

Apan, sa dihang nahimo na ang mga kahikayan 
sa kaminyoon ug ang mga hingtungdan nagkasa- 
bot na nga magpakasal, sila giisip nga minyo na. 
Ang mga anak nga babaye ni Lot nagpuyo pa giha- 
pon sa balay ni Lot, nga ilalom sa iyang pagbuot, 
apan ang mga lalaki nga ilang mga pamanhonon 
gitawag nga “mga umagad nga lalaki ni Lot nga 
mokuha sa iyang mga anak nga babaye.” (Gen 
19:14) Bisan tuod si Samson wala pa maminyo sa 
usa ka Filistehanong babaye apan sinayoran la- 
mang ngadto kaniya, siya gitawag ingong iyang 
asawa. (Huk 14:10, 17, 20) Ang Balaod nag-ingon 
nga kon ang usa ka sinayorang babaye nakapa- 
kighilawas, siya ug ang sad-an nga lalaki paga- 
patyon. Kon siya among-amongan nga supak sa 
iyang kabubut-on, ang lalaki pagapatyon. Apan, 
ang kaso may kalabotan sa usa ka babayeng dili- 
sinayoran pagadumalahon sa lahi nga paagi.---Deu 
22:22-27. 

Ang mga kaminyoon irehistro. Ubos sa Balaod 
ang mga kaminyoon, maingon man ang mga pag- 
panganak nga miresulta sa panaghiusa, itala sa 
opisyal nga mga rekord sa komunidad. Tungod ni- 
ini kita adunay tukmang talaan sa kagikan ni Jesu- 
Kristo.--Mat 1:1-16, Luc 3:23-38, itandi ang Luc 
2:1-5. 

Selebrasyon. Bisan tuod ang mismong kasal 
walay pormal nga seremonyas, bisan pa niana, 
adunay malipayon kaayo nga selebrasyon sa mga 
kasal sa Israel. Sa adlaw sa kasal, sa iyang kaugali- 
ngong panimalay ang pangasaw-onon kasagarang 
mohimog dakong pagpangandam. Una, siya ma- 
ligo ug manghaplas ug pinahumotan nga lana. 
(Itandi ang Ru 3:3, Eze 23:40.) Usahay, pinaagi sa 
tabang sa iyang mga babayeng tig-alagad, iyang 
isul-ob ang mga bangan sa dughan ug ang usa ka 
puting taas nga besti, nga sagad nindot kaayong 
pagkaborda, segun sa iyang pinansiyal nga kahim- 
tang. (Jer 2:32: Pin 19:7, 8; Sal 45:13, 14) Siya mag- 
dayandayan sa iyang kaugalingon ug mga pahiyas 
ug mga alahas, kon kini iyang maarangan (Isa 
49:18: 61:10: Pin 21:2), ug dayon magtabon sa 
iyang kaugalingon ug usa ka nipis nga besti, usa ka 
matang sa tabil nga makatabon gikan sa ulo hang- 
tod sa tiil. (Isa 3:19, 23) Kini mao ang hinungdan 
kon nganong si Laban dali rang nakalimbong kang 
Jacob aron si Jacob dili makaila nga si Lea ang gi- 
hatag kaniya ni Laban inay nga si Raquel. (Gen 29: 
23, 25) Si Rebeca nagtabon sa iyang ulo sa dihang 
siya misugat kang Isaac. (Gen 24:65) Nagsimbolo 
kini sa pagpasakop sa pangasaw-onon ngadto sa 
iyang pamanhonon---sa iyang awtoridad.--- 1Co 11: 
5, 10. 

Ang pamanhonon sul-oban usab sa iyang labing 
maanindot nga besti ug sagad magbutang ug usa 
ka matahom nga purong ug usa ka girnalda diha 
sa iyang ulo. (Aw 3:11, Isa 61:10) Inubanan sa 
iyang mga higala, siya mogikan sa iyang balay 
sa pagkagabii aron moadto sa balay sa mga ginika- 
nan sa pangasaw-onon. (Mat 9:15) Gikan didto ang 
parada, dinuyogan sa mga manunugtog ug mga 
mag-aawit ug kasagaran uban sa mga tawo nga 
magdalag mga lampara, mopaingon sa panimalay 
sa pamanhonon o sa balay sa iyang amahan. 

Ang mga tawo nga ilang malabyan maikag pag- 
ayo sa parada. Ang mga tingog sa pangasaw-onon 
ug sa pamanhonon madungog nga masadyaon. 
Ang pipila, ilabina ang mga dalaga nga magdala 
ug mga lampara, moduyog sa parada. (Jer 7:34, 
16:9, Isa 62:5, Mat 25:1) Ang pamanhonon basin 
magdugay didto sa iyang balay ug, dugang pa, ba- 
sin usab malangan sa paggikan ang parada gikan 
sa balay sa pangasaw-onon, maong gabii na kaayo, 
ug ang pipila nga naghulat diha sa dalan lagmit 

dukaon ug makatulog, sama sa sambingay ni Jesus 
bahin sa napulo ka ulay. Ang pag-awit ug pagma- 
ya tingali madungog sa halayo pa, ug kadtong ma- 
kadungog niini mosinggit: “Ania na ang pamanho- 
non!” Ang mga tig-alagad andam sa pagsugat sa 
pamanhonon sa dihang siya moabot, ug kadtong 
gidapit sa panihapon sa kasal mosulod sa balay. 
Human ang pamanhonon ug ang iyang mga kau- 
ban makasulod sa balay ug magsira sa pultahan 
niini, dili na makasulod ang naulahi nga mga dina- 
pit. (Mat 25:1-12, 22:1-3, Gen 29:22) Giisip nga usa 
ka dakong insulto ang pagbalibad sa imbitasyon sa 
kombira sa kasal. (Mat 22:8) Ang mga dinapit 
tingali tagan-an ug tag-as nga mga besti (Mat 
22:11), ug ang ilang tagsatagsa ka dapit diha sa 
kombira sagad ipahiluna sa usa nga naghatag sa 
imbitasyon.---Luc 14:8-10. 

Higala sa Pamanhonon. “Ang higala sa pa- 
manhonon” adunay dakong bahin sa mga kahika- 
yan ug gisaligan sa paghiusa sa pangasaw-onon ug 
pamanhonon. Ang higala sa pamanhonon malipay 
sa pagkadungog sa tingog sa pamanhonon nga na- 
kigsulti sa pangasaw-onon ug karon magmalipa- 
yon nga ang iyang mga buluhaton gipanalanginan 
ug nagmalamposon.---Ju 3:29. 

Pamatuod sa Pagkaulay. Human sa paniha- 
pon dad-on sa bana ang iyang asawa ngadto sa la- 
wak sa kasal. (Sal 19:5: Joe 2:16) Sa gabii sa kasal, 
usa ka panapton o besti ang gamiton ug dayon ti- 
pigan o ihatag sa mga ginikanan sa asawa aron 
ang mga lakra sa dugo sa pagkaulay sa babaye 
magsilbing usa ka legal nga proteksiyon alang ka- 
niya kon sa ulahi siya akusahan nga dili ulay o na- 
himong usa ka pampam una pa sa iyang kamin- 
yoon. Kay kon dili siya makaplagang ulay, siya 
mahimong batohon hangtod mamatay tungod sa 
pagpakasal nga nagpakaaron-ingnon nga usa ka 
putling ulay ug tungod sa paghatag ug dakong 
kaulawan sa panimalay sa iyang amahan. (Deu 
22:13-21) Kini nga batasan sa pagtipig sa panapton 
nagpadayon gihapon taliwala sa pipila ka katawhan 
sa Tungang Sidlakan hangtod niining bag-o pang 
kapanahonan. 

Mga Pribilehiyo ug mga Katungdanan. 
Ang bana mao ang ulo sa pamilya, ug ang katapo- 
sang pagdesisyon sa mga butang may kalabotan 
sa kaayohan ug sa ekonomiya sa pamilya gisalig 
nganha kaniya. Kon gibati niya nga ang pamilya 
maapektohan pag-ayo, mahimo ganing anulahon 
niya ang usa ka panaad sa iyang asawa o anak nga 
babaye. Kini nga katungod nahuptan usab sa lala- 
ki sa dihang siya sinayoran pa lamang sa usa ka 
babaye. (Num 30:3-8, 10-15) Ang bana mao ang 
ginoo, agalon sa panimalay, ug giisip nga tag-iya 
(Heb., baal) sa babaye.--Deu 22:22. 

Gihubit sa Proverbio 31 ang pipila ka katungda- 
nan sa asawa ngadto sa iyang bana, o tag-iya, nga 
naglakip sa mga buluhaton sa balay, sa paghimo 
ug sa pag-atiman sa mga besti, hasta gani sa pag- 
pamalit ug pagbaligya, ug sa kinatibuk-ang pagdu- 
mala sa panimalay. Ang babaye, samtang nagpa- 
sakop ug sa diwa nahimong usa ka katigayonan sa 
bana, nakapahimulos ug usa ka maayong baroga- 
nan ug daghang pribilehiyo. Kinahanglang higug- 
maon siya sa iyang bana, ug buhaton kini sa bana 
bisan pag siya segundaryong asawa o usa ka bini- 
hag nga gipangasawa. Siya dili maltratahon ug 
bug-os hatagan ug pagkaon, sapot, balay, ug sa ka- 
tungod sa kaminyoon. Dugang pa, ang anak nga 
lalaki sa minahal nga asawa dili mahimong himo- 
on sa bana ingong panganay puli sa anak nga lala- 
ki sa “gidumtan” (o dili pinalabi) nga asawa. (Ex 
21:7-11, Deu 21:11, 14-17) Ang matinumanong He- 
breohanong mga lalaki nahigugma sa ilang mga 
asawa, ug kon ang asawa maalamon ug molihok 
subay sa balaod sa Diyos, sagad ang bana magpa- 
talinghog kaniya o mouyon sa iyang mga gibuhat. 
--Gen 21:8-14, 27:41-46, 28:1-4. 

Bisan ang dili-sinayoran nga ulay nga tentalon 
aron makighilawas sa usa ka dili-minyong lalaki gi- 
hatagag proteksiyon, kay kon motugot ang ama- 
han, ang nag-among-among kinahanglang mag- 
pakasal sa babaye ug dili makadiborsiyo kaniya 
sa tibuok niyang kinabuhi. (Deu 22:28, 29) Kon 
ang asawa pormal nga giakusahan sa iyang bana 
nga siya dili ulay sa panahon sa kaminyoon ug 
ang sumbong mapamatud-ang bakak, ang iyang 
bana multahan ug dili gayod makadiborsiyo kani- 
ya. (Deu 22:17-19) Ang babaye nga giakusahan 
nga nanapaw sa tago, kon inosente, kinahanglang 
pamabdosan sa iyang bana aron siya makabaton 
ug anak ug sa ingon mahibaloan sa publiko ang 
iyang pagkainosente. Ang dignidad sa pagkatawo 
sa asawa gitahod. Gidili ang pagpakigdulog kaniya 
panahon sa pagregla.--Lev 18:19: Num 5:12-28. 

Gidiling mga Kaminyoon. Gawas sa gidiling 
pagpakig-alyansa sa kaminyoon sa mga dili mag- 
sisimba ni Jehova, ilabina sa pito ka nasod sa yuta 
sa Canaan (Ex 34:14-16, Deu 7:1-4), gidili ang 
ubang mga kaminyoon sa suod nga kadugo o par- 
yente.--Lev 18:6-17. 

Ang usa ka hataas nga saserdote gidid-an 
nga makigminyo sa usa ka balo, usa ka dibor- 
siyada o giamong-amongan nga babaye, o sa usa 
ka pampam, siya makigminyo lamang sa usa ka 
ulay gikan sa iyang katawhan. (Lev 21:10, 13, 14) 
Ang ubang mga saserdote dili makaminyo sa usa 
ka pampam o giamong-amongan nga babaye, ni 
sa usa ka babaye nga gidiborsiyohan sa iyang 
bana. (Lev 21:1, 7) Sumala sa Ezequiel 44:22, sila 

makaminyo sa usa ka ulay sa balay sa Israel o sa 
balo sa usa ka saserdote. 

Kon ang usa ka anak nga babaye makapanunod 
ug katigayonan, siya dili makaminyo sa gawas sa 
iyang tribo. Tungod niini malikayan nga ang panu- 
london mapasapasa ngadto sa lainlaing mga tribo. 
--Num 36:8, 9. 

Diborsiyo. Sa dihang giestablisar sa Magla- 
lalang ang kaminyoon, siya wala maghatag ug 
probisyon alang sa diborsiyo. Ang usa ka lalaki 
kinahanglang moipon sa iyang asawa, ug “sila ma- 
himong usa ka unod.” (Gen 2:24) Busa, ang usa ka 
lalaki magbaton ug usa lamang ka asawa nga gii- 
sip nga usa ka unod uban kaniya. Diha lamang hu- 
man sa pagkasala sa tawo ug sa miresultang mga 
pagkadili-hingpit ug pagkaut-ot nga mitungha ang 
diborsiyo. 

Sa dihang gihatag ang Balaod ngadto sa Israel, 
nianang panahona wala pilia sa Diyos nga ipugos 
pagpatuman ang orihinal nga batakan, apan iyang 
gikontrolar ang diborsiyo aron kini dili magbung- 
kag sa kahikayan sa pamilya sa Israel o maghatag 
ug dili-makataronganong kalisdanan. Hinunoa, sa 
takdang panahon sa Diyos ang iyang orihinal nga 
batakan gipasig-uli. Gipahayag ni Jesus ang prin- 
sipyo nga naggiya sa Kristohanong kongregasyon 
-nga ang “pakighilawas” (Gr., pornei'a) mao la- 
mang ang balidong pasukaranan alang sa diborsi- 
yo. Iyang gipatin-aw nga wala ipugos pagpatuman 
sa Diyos kini nga batakan pinaagi kang Moises tu- 
ngod sa katig-a sa kasingkasing sa mga Israelin- 
hon.---Mat 19:3-9, Mar 10:1-11. 

Busa, diha sa Kristohanong kongregasyon, ga- 
was sa kamatayon, nga awtomatikong magputol sa 
bugkos sa kaminyoon, ang laing bugtong paagi nga 
mahimo kining maputol maoy tungod sa “pakighi- 
lawas,” nga niana ang nakasala mahimong usa 
ka unod uban sa usa ka dili-legal nga kaparis. 
Busa mahimong gamiton kini sa inosenteng kapi- 
kas ingong pasukaranan sa pagtapos sa kaminyoon 
kon siya mopili sa pagbuhat niini, ug ang ino- 
senteng kapikas mahimong makaminyo pag-usab. 
(Mat 5:32, Rom 7:2, 3) Gawas niini nga pagtugot 
diin nalangkit ang “pakighilawas” (Gr., pornei'a), 
ang Gregong Kasulatan nagtambag sa mga Kristo- 
hanon nga dili gayod mobulag sa ilang mga kapi- 
kas, mga magtutuo man o dili, ug nagbaod nga kon 
sila mobulag man gayod, sila dili makigsekso ni bi- 
san kinsa.-- 1Co 7:10, 11; Mat 19:9. 

Ubos sa Balaod ang usa ka bana makadiborsiyo 
sa iyang asawa kon may butang nga “malaw-ay” 
nga makaplagan diha kaniya. Siyempre, wala kini 
maglakip sa pagpanapaw, kay kini may silot nga 
kamatayon. Kini lagmit nagtumong sa mga kasal- 
anan sama sa hilabihang pagkawalay-tahod ngad- 

to sa bana o sa banay sa amahan sa bana, o sa usa 
ka butang nga maghatag ug kaulawan sa panima- 
lay sa iyang bana. Ang bana kinahanglang mo- 
hatag ug sulat-pamatuod sa diborsiyo ngadto sa 
iyang asawa, nga nagpasabot nga sa mga mata sa 
komunidad ang bana kinahanglang adunay igong 
mga pasukaranan sa pagdiborsiyo kaniya. Sanglit 
ang sulat-pamatuod maoy usa ka legal nga doku- 
mento, lagmit nga nalangkit niini ang pagkonsulta 
sa mga ansiyano o sa mga tawong may awtoridad 
sa iyang siyudad. Unya ang babaye mahimong 
makaminyo pag-usab, sanglit ang sulat-pamatuod 
magpanalipod kaniya sa ulahi sa bisan unsang 
sumbong sa pagpanapaw. Ang usa ka lalaki dili 
makadiborsiyo kon iyang giamong-amongan ang 
babaye sa wala pa ang kaminyoon o kaha sa bakak 
nga paagi siya nag-akusar kaniya human sa ka- 
minyoon nga siya nanglimbong pinaagi sa pag- 
ingon nga siya usa ka ulay sa panahon sa ilang ka- 
minyoon.--Deu 22:13-19, 28, 29. 

Human sa diborsiyo, kon ang usa ka babaye ma- 
kigminyo sa laing lalaki ug kini nga lalaki sa ulahi 
magdiborsiyo kaniya o mamatay, ang orihinal nga 
bana dili na makaminyo pag-usab kaniya. Kini 
nagsilbing proteksiyon aron masanta ang bisan 
unsang laraw nga diborsiyohan o kaha patyon ang 
ikaduhang bana aron ang orihinal nga magtiayon 
magminyo pag-usab.--Deu 24:1-4. 

Gidumtan ni Jehova ang dili-makataronganong 
pagpakigdiborsiyo, ilabina kon ang usa ka matinu- 
manong magsisimba giluiban aron makigminyo sa 
usa ka paganong babaye nga dili sakop sa iyang pi- 
niling gipakigsaaran nga katawhan.---Mal 2:14-16, 
tan-awa ang DIBORSIYO. 

Poligamiya. Sanglit ang orihinal nga batakan 
sa Diyos alang sa katawhan mao nga ang bana ug 
asawa mahimong usa ka unod, ang poligamiya 
(pagbaton ug kapin sa usa ka asawa o bana) dili 
maoy iyang katuyoan, ug kini gidili sa Kristoha- 
nong kongregasyon. Ang mga magtatan-aw ug 
ministeryal nga mga alagad, nga angayng magpa- 
kitag maayong panig-ingnan sa kongregasyon, ki- 
nahanglan nga mga lalaki nga nagbaton ug usa la- 
mang ka buhing asawa. (1Ti 3:2, 12; Tit 1:5, 6) Kini 
nahiuyon sa kon unsay gilarawanan sa matuod nga 
kaminyoon, nga mao, ang relasyon ni Jesu-Kristo 
ug sa iyang kongregasyon, ang bugtong asawa nga 
nabatonan ni Jesus.---Efe 5:21-33. 

Sama sa diborsiyo, ang poligamiya, bisan tuod 
dili maoy orihinal nga kahikayan sa Diyos, gitugo- 
tan hangtod sa panahon sa Kristohanong kongre- 
gasyon. Nagsugod ang poligamiya wala madugay 
human sa pagtipas ni Adan. Ang unang paghisgot 
sa Bibliya bahin niini maoy mahitungod sa usa ka 
kaliwat ni Cain, si Lamek, nga bahin kaniya kini 

giingon: “[Siya] nagkuhag duha ka asawa alang 
sa iyang kaugalingon.” (Gen 4:19) Mahitungod sa 
ubang mga manulonda, ang Bibliya naghisgot nga 
sa wala pa ang Lunop, “ang mga anak sa matuod 
nga Diyos . . . nagkuhag mga asawa alang sa ilang 
kaugalingon, nga mao, ang tanan nga ilang napili.” 
--Gen 6:2. 

Ang pagpuyopuyo gibatasan ubos sa patriarkan- 
hong balaod ug ubos sa pakigsaad sa Balaod. Ang 
usa ka puyopuyo giila nga legal, ang iyang kahim- 
tang dili isipon nga pakighilawas o panapaw. Ubos 
sa Balaod, kon ang panganayng anak nga lalaki sa 
usa ka tawo maoy anak sa iyang puyopuyo, kini 
nga anak mao ang makadawat sa panulondon sa 
pagkapanganay.---Deu 21:15-17. 

Walay duhaduha nga tungod sa pagpuyopuyo ug 
poligamiya ang mga Israelinhon dali kaayong mi- 
daghan, ug busa, bisan tuod ang Diyos wala mag- 
establisar niini nga mga kahikayan apan nagtugot 
ug nagkontrolar lamang niini, kini nagsilbi sa pipi- 
la ka katuyoan nianang panahona. (Ex 1:7) Bisan si 
Jacob, nga gilansisan sa iyang ugangang lalaki nga 
makahimog poligamiya, gipanalanginan pinaagi sa 
pagkabaton ug 12 ka anak nga lalaki ug pipila ka 
anak nga babaye gikan sa iyang duha ka asawa ug 
sa ilang sulugoong mga babaye nga nahimong 
mga puyopuyo ni Jacob.---Gen 29:23-29: 46:7-25. 

Kristohanong Kaminyoon. Gipakita ni Jesu- 
Kristo ang iyang pag-uyon sa kaminyoon sa di- 
hang siya mitambong sa kombira sa kasal didto sa 
Cana sa Galilea. (Ju 2:1, 2) Sumala sa nahisgotan 
na, ang monogamiya (pagbaton ug usa lamang 
ka asawa o bana) mao ang orihinal nga batakan 
sa Diyos, nga giestablisar pag-usab ni Jesu-Kristo 
diha sa Kristohanong kongregasyon. (Gen 2:24: 
Mat 19:4-8, Mar 10:2-9) Sanglit ang lalaki ug baba- 
ye gitugahag katakos sa pagpahayag ug gugma ug 
pagmahal, kini nga kahikayan angay nga malipa- 
yon, bulahan, ug malinawon. Giilustrar ni apostol 
Pablo si Kristo ingong bana ug ulo sa kongregasyon 
nga iyang asawa. Kini maoy pangunang panig- 
ingnan sa malumong mahigugmaong-kalulot ug 
pag-atiman nga angayng ipakita sa bana ngadto 
sa iyang asawa, nga maghigugma kaniya ingong 
iyang kaugalingong lawas. Gipunting usab niya 
nga, sa laing bahin, ang asawa kinahanglang mag- 
baton ug halawom nga pagtahod sa iyang bana. 
(Efe 5:21-33) Gitambagan ni apostol Pedro ang 
mga asawa nga magpasakop sa ilang mga bana, 
nga magdani kanila pinaagi sa putling panggawi, 
halawom nga pagtahod, ug malinawon ug malumo 
nga espiritu. Gigamit niya si Sara, kinsa nagta- 
wag nga “ginoo” sa iyang bana nga si Abraham, 
ingong usa ka panig-ingnan nga pagasundogon. 
--1Pe 3:1-6. 

Ang kahinlo ug pagkamaunongon sa bugkos sa 
kaminyoon gipasiugda sa tibuok Kristohanon Gre- 
gong Kasulatan. Si Pablo nag-ingon: “Himoa nga 
dungganon ang kaminyoon taliwala sa tanan, ug 
ang higdaanan sa kaminyoon nga dili mahugawan, 
kay hukman sa Diyos ang mga makihilawason ug 
ang mga mananapaw.” (Heb 13:4) Siya nagtambag 
nga ang bana ug asawa magtinahoray sa usag usa 
ug maghatag sa mga katungod sa kaminyoon. 

'Magminyo diha sa Ginoo" mao ang tambag sa 
apostol, nga nahiuyon sa nabatasan sa karaang 
mga magsisimba sa Diyos sa pagminyo lamang ni- 
adtong kinsa matuod usab nga mga magsisimba. 
(1Co 7:39) Apan, ang apostol naghatag ug tambag 
niadtong mga dili-minyo nga sila makaarang sa 
pag-alagad sa Ginoo nga walay pagkalinga kon sila 
magpabiling tagsaanon. Siya miingon nga, tungod 
sa panahon, kadtong mga minyo angayng magki- 
nabuhi ingong walay mga asawa,” buot ipasabot, 
dili nila ideboto ang ilang kaugalingon sa mga 
pribilehiyo ug mga responsibilidad sa kaminyoon 
hangtod nga kini mahimo nang panguna sa ilang 
kinabuhi kondili mangita ug mag-alagad alang sa 
intereses sa Gingharian, samtang wala magpasa- 
gad sa ilang mga responsibilidad sa kaminyoon. 
— 1Co 7:29-38. 

Si Pablo mitambag nga bisan tuod ang batan- 
ong mga babayeng balo nagtinguha sa pagdeboto 
sa ilang kaugalingon alang lamang sa Kristoha- 
nong mga kalihokan sa ministeryo, sila dili iapil 
sa listahan niadtong pagaatimanon sa kongregas- 
yon; mas maayo pa alang kanila nga magmin- 
yo pag-usab. Kini tungod kay, siya miingon, ang 
ilang seksuwal nga gana basin mag-aghat kanila sa 
paglihok supak sa ilang pagtuo nga lagmit motul- 
tol sa ilang pagdawat sa pinansiyal nga tabang 
sa kongregasyon ingong kugihang mamumuhat, 
samtang sa samang higayon naningkamot sa pag- 
baton ug bana ug nahimo usab nga walay gina- 
buhat ug mga hilabtanon. Busa sila naghimo sa 
ilang kaugalingon nga mailalom sa dili-paborab- 
leng paghukom. Ang pagminyo, pagpanganak, ug 
pagdumala sa panimalay, samtang nagbaton giha- 
pon sa Kristohanong pagtuo, maghimo kanilang 
puliki, ug magpanalipod kanila sa pagkatabian ug 
sa pagsultig mga butang nga dili nila angayng 
isulti. Kini magpaarang sa kongregasyon sa pagta- 
bang niadtong tinuod nga mga babayeng balo ug 
niadtong kuwalipikado sa maong tabang.--1Ti 5:9- 
16, 2:15. 

Selibasiya. Si apostol Pablo nagpasidaan nga 
ang usa sa mga ilhanan sa apostasya nga moabot 
mao ang pinugos nga selibasiya, nga “nagdili sa 
pagminyo.” (1Ti 4:1, 3) Ang pipila ka apostoles 
maoy mga minyo. (1Co 9:5, Luc 4:38) Si Pablo, sa 

paglatid sa mga kuwalipikasyon sa mga magtatan- 
aw ug ministeryal nga mga alagad diha sa Kris- 
tohanong kongregasyon, nag-ingon nga kini nga 
mga lalaki (kon minyo) kinahanglang adunay usa 
lamang ka asawa.--1ITi 3:1, 2, 12, Tit 1:5, 6. 

Ang mga Kristohanon ug ang mga Balaod 
sa Sibil nga Kaminyoon. Sa presenteng pana- 
hon, sa kadaghanang mga nasod sa yuta, ang ka- 
minyoon gigiyahan sa mga balaod sa sibil nga mga 
awtoridad, si “Cesar,” ug ang mga Kristohanon 
angay lamang nga mosunod niini. (Mat 22:21) Wa- 
lay rekord diha sa Bibliya nga kinahanglanon ang 
usa ka relihiyosong seremonyas o mga serbisyo sa 
usa ka klerigo. Sumala sa kahikayan sa kapanaho- 
nan sa Bibliya, ang kinahanglanon mao nga ang 
kaminyoon kanunayng himoon nga legal subay sa 
mga balaod sa yuta ug nga ang mga kaminyoon ug 
mga pagkahimugso irehistro kon ang maong pro- 
bisyon gihimo sa balaod. Sanglit ang mga gobyer- 
no ni “Cesar” adunay awtoridad bahin sa kaminyo- 
on, ang mga Kristohanon obligado sa pagpadapat 
niini aron sa paghimong legal sa kaminyoon. Ug bi- 
san pag buot niyang gamiton ang pagpanapaw sa 
iyang kapikas ingong usa ka Kasulatanhong pasu- 
karanan sa pagtapos sa kaminyoon, siya kinahang- 
lang mokuha ug legal nga diborsiyo kon kini posi- 
ble. Busa, ang usa ka Kristohanon nga nagminyo 
pag-usab nga wala magpakitag nahiangayng pag- 
tahod sa Kasulatanhon ug legal nga mga kina- 
hanglanon, naglapas sa mga balaod sa Diyos.---Mat 
19:9: Rom 13:1. 

Kaminyoon ug ang Pagkabanhaw. Ang usa 
ka pundok sa mga kaaway ni Jesus nga wala mo- 
tuo sa pagkabanhaw misukna kang Jesus ug usa ka 
pangutana nga gituyo aron sa pagpakaulaw kaniya. 
Sa pagtubag kanila, iyang gibutyag nga “kadtong 
ginaisip nga takos makabaton nianang sistemaha 
sa mga butang ug sa pagkabanhaw gikan sa mga 
patay dili magminyo ni igahatag sa kaminyoon.” 
--Luc 20:34, 35; Mat 22:30. 

Simbolikong mga Paggamit. Sa tibuok Ka- 
sulatan, si Jehova naghisgot sa iyang kaugalingon 
ingong usa ka bana. Giisip niya ang iyang kaugali- 
ngon nga naminyo ngadto sa nasod sa Israel. (Isa 
54:1, 5, 6: 62:4) Sa dihang ang Israel mirebelde ba- 
tok kang Jehova pinaagi sa pagbuhat ug idolatriya 
o sa ubang matang sa sala batok kaniya, kini gihis- 
gotan ingong pagpamampam sama sa usa ka dili- 
matinumanong asawa, nga naghatag ug pasukara- 
nan sa pagdiborsiyo kaniya.--Isa 1:21: Jer 3:1-20, 
Os 2. 

Sa Galacia kapitulo 4 gipakasama ni apostol Pab- 
lo ang nasod sa Israel ngadto sa ulipong babaye 
nga si Agar, ang puyopuyo ni Abraham, ug ang 
Hudiyong katawhan ngadto sa anak nga lalaki ni 

Agar nga si Ismael. Maingon nga si Ismael mao 
ang anak nga lalaki sa segundaryong asawa ni Ab- 
raham, busa ang mga Hudiyo mao usab ang mga 
anak sa segundaryong “asawa” ni Jehova. Ang hi- 
got nga nagbugkos sa Israel uban kang Jehova mao 
ang pakigsaad sa Balaod. Gipakasama ni Pablo ang 
“Jerusalem sa itaas,” ang “babaye” ni Jehova, ngad- 
to kang Sara, ang gawasnong asawa ni Abraham. 
Ang mga Kristohanon mao ang gawasnong espiri- 
tuwal nga mga anak niining babayeng gawasnon, 
ang “Jerusalem sa itaas.”--Gal 4:21-31, itandi ang 
Isa 54:1-6. 

Ingong dakong Amahan, si Jehova nga Diyos, 
sama kang Abraham, nagdumala sa pagpili sa usa 
ka pangasaw-onon alang sa iyang anak nga si 
Jesu-Kristo---dili usa ka yutan-ong babaye, kondili 
ang Kristohanong kongregasyon. (Gen 24:1-4: 2Te 
2:13, 1Pe 2:5) Ang unang mga membro sa kongre- 
gasyon ni Jesus gipresentar ngadto kaniya sa “hi- 
gala sa pamanhonon,” si Juan nga Tigbawtismo, 
kinsa gipadala ni Jehova nga una sa iyang Anak. 
(Ju 3:28, 29) Kining pangasaw-onon nga kongre- 
gasyon maoy “usa ka espiritu” uban ni Kristo, 
ingong iyang lawas. (1Co 6:17; Efe 1:22, 23; 5:22, 
23) Maingon nga ang pangasaw-onon sa Israel ma- 
ligo ug magdayandayan sa iyang kaugalingon, gi- 
tino ni Jesu-Kristo nga sa pagpangandam sa ka- 
minyoon, ang iyang pangasaw-onon ligoan aron 
siya hingpit nga mamahinlo nga walay buling o 
lama. (Efe 5:25-27) Sa Salmo 45 ug Pinadayag 21 
siya gipakita ingong matahom nga gidayandaya- 
nan alang sa kaminyoon. 

Dugang pa, sa basahon sa Pinadayag, gitagna ni 
Jehova ang panahon sa dihang magsingabot ang 
kaminyoon sa iyang Anak ug ang pangasaw-onon 
mangandam, ug pagasul-oban sa magilakon, hinlo, 
pino nga lino. Gihubit niya kadtong gidapit sa pa- 
nihapon sa kasal sa Kordero ingong malipayon. 
(Pin 19:7-9: 21:2, 9-21) Sa gabii una pa sa iyang ka- 
matayon, gisugdan ni Jesus ang Panihapon sa Gi- 
noo, ang Memoryal sa iyang kamatayon, ug gisu- 
go niya ang iyang mga tinun-an nga padayong 
buhaton kini. (Luc 22:19) Kini nga pagsaulog ki- 
nahanglang buhaton “hangtod nga siya moabot.” 
(1Co 11:26) Maingon nga sa karaang kapanahonan 
ang pamanhonon moabot sa balay sa pangasaw- 
onon aron kuhaon siya gikan sa iyang mga ginika- 
nan ug dad-on sa pinuy-anan nga iyang giandam 
kaniya didto sa balay sa iyang amahan, mao man 
usab, si Jesu-Kristo moabot aron sa pagkuha sa 
iyang dinihogang mga tinun-an gikan sa ilang 
kanhing yutan-ong pinuy-anan, nga magdala ka- 
nila uban kaniya aron nga kon asa siya maatua 
usab sila, didto sa balay sa iyang Amahan sa la- 
ngit.--Ju 14:1-3. 

Tan-awa ang KAMINYOON SA BAYAW NGA LALAKI. 

KAMINYOON SA BAYAW NGA LALAKI. 
Gitawag usab nga kaminyoon sa kabanay sa na- 
matayng bana, usa ka batasan diin ang usa ka lala- 
ki makigminyo sa walay-anak nga biyuda sa iyang 
namatayng igsoon aron makapatunghag anak nga 
magpadayon sa linya sa kaliwat sa iyang igsoon. 
Ang Hebreohanong berbo nga nagkahulogang “hi- 
moa ang kaminyoon sa bayaw nga lalaki” maoy 
yavam’, nga kaamgid sa Hebreohanong mga ter- 
mino alang sa “bayaw nga lalaki” ug ‘balo sa igso- 
ong lalaki.” -Gen 38:8: Deu 25:5, ftn sa Rbi8, 25:7. 

Ang balaod bahin sa kaminyoon sa bayaw nga 
lalaki diha sa Deuteronomio 25:5, 6 mabasa: “Kon 
ang mga managsoon mag-ipon sa pagpuyo ug ma- 
matay ang usa kanila nga walay anak nga lalaki, 
ang asawa sa namatay kinahanglan nga dili mahi- 
mong asawa sa laing lalaki sa gawas. Ang iyang 
bayaw nga lalaki moadto kaniya, ug siya mangasa- 
wa kaniya ug himoon ang kaminyoon sa bayaw 
nga lalaki uban kaniya. Ug mahitabo nga ang pa- 
nganay nga ipanganak niya magabangon sa nga- 
lan sa iyang namatay nga igsoon, aron ang iyang 
ngalan dili mapala gikan sa Israel.” Walay duhadu- 
ha nga kini gipadapat minyo man o dili ang buhi 
nga igsoong lalaki. 

Si Jehova mao ang usa “nga kaniya utang sa ta- 
nang kabanayan sa langit ug sa yuta ang ngalan 
niini.” (Efe 3:15) Siya nahangawa labot sa pagtipig 
sa ngalan ug linya sa banay. Kini nga prinsipyo gi- 
sunod sa kapanahonan sa mga patriarka ug sa ula- 
hi gilakip sa pakigsaad sa Balaod sa Israel. Ang 
babaye dili “mahimong asawa sa laing lalaki sa ga- 
was,” buot ingnon, dili gayod siya makigminyo ug 
lalaki nga gawas sa maong banay. Sa dihang min- 
yoan siya sa iyang bayaw nga lalaki, ang panganay 
nga anak magdala, dili sa ngalan sa bayaw nga la- 
laki, kondili sa namatay nga bana. Wala kini mag- 
pasabot nga ang bata kanunayng nganlan sa nga- 
lan sa namatayng bana apan nga iyang ipadayon 
ang linya sa banay ug ang panulondon magpabilin 
diha sa panimalay sa namatayng bana. 

Ang giingong, “kon ang mga managsoon mag- 
ipon sa pagpuyo,” lagmit wala magpasabot nga sila 
nagpuyo sa mao rang balay apan sa mao ra nga da- 
pit. Apan ang Mishnah (Yevamot 2:1, 2) nag-ingon 
nga kini wala magpasabot sa samang komunidad 
kondili sa samang panahon. Siyempre, kon sa layo 
nagpuyo ang igsoong lalaki malisdan siya sa pag- 
atiman sa iyang kaugalingong panulondon ug sa 
panulondon sa iyang igsoon hangtod nga aduna 
nay manununod nga makaatiman niana. Hinuon 
ang mga panulondon sa banay sagad nga anaa ra 
sa samang dapit. 

Ang usa ka pananglitan sa kaminyoon sa bayaw 
nga lalaki sa mga panahon sa patriarka mao ang 
kaso ni Juda. Siya nagkuha ug asawa, si Tamar, 

alang kang Er nga iyang panganayng anak, ug sa 
dihang si Er nahimong daotan sa mga mata ni Je- 
hova, siya gipatay ni Jehova. “Tungod niana si Juda 
miingon kang Onan [igsoong lalaki ni Er]: 'Pakigdu- 
log sa asawa sa imong igsoon ug himoa ang kamin- 
yoon sa bayaw nga lalaki uban kaniya ug pagpa- 
tunghag kaliwat alang sa imong igsoong lalaki." 
Apan si Onan nahibalo nga ang kaliwat dili maiya, 
ug nahitabo nga sa dihang nakigdulog siya sa asa- 
wa sa iyang igsoon siya nag-usik sa iyang binhi 
nganha sa yuta aron dili hatagan ug kaliwat ang 
iyang igsoong lalaki.” (Gen 38:8, 9) Tungod kay mi- 
dumili si Onan sa pagtuman sa iyang obligasyon 
maylabot sa kahikayan sa kaminyoon sa bayaw 
nga lalaki, siya gipatay ni Jehova. Dayon giingnan 
ni Juda si Tamar nga maghulat hangtod nga ang 
iyang ikatulong anak nga si Sela modako, apan 
wala ipahimo ni Juda kang Sela ang iyang katung- 
danan kang Tamar. 

Paglabay sa panahon, human mamatay ang asa- 
wa ni Juda, gimaniobra ni Tamar ang mga pang- 
hitabo aron makabaton ug manununod gikan sa 
iyang ugangang lalaki. Iyang gihimo kini pinaagi 
sa pagtakoban, nga nagtabon ug usa ka panyolon 
ug usa ka pandong, ug milingkod daplin sa dalan 
diin iyang nahibaloan nga moagi si Juda. Naalaan 
siya ni Juda nga usa ka pampam ug nakigdulog ka- 
niya. Si Tamar mikuhag mga timaan gikan kang 
Juda ingong ebidensiya sa ilang relasyon, ug sa di- 
hang nabutyag ang kamatuoran, siya wala basola 
ni Juda apan mipahayag nga si Tamar mas mata- 
rong pa kay kaniya. Ang rekord nag-asoy nga wala 
na siya makigdulog pa kaniya sa dihang iyang na- 
sayran kon kinsa siya. Sa ingon, si Juda wala-tuyo- 
ang nakapatunghag manununod alang kang Fr pi- 
naagi sa iyang umagad nga babaye.---Gen 38. 

Ubos sa Balaod, kon ang bayaw nga lalaki dili 
buot motuman sa iyang katungdanan, ang balo 
magdala sa kaso ngadto sa mga ansiyano sa siyu- 
dad ug pahibaloon sila bahin niini. Kinahanglang 
moatubang ang bayaw nga lalaki ug mosulti nga 
dili siya buot makigminyo kaniya. Niana huboon sa 
balo ang sandalyas gikan sa tiil sa iyang bayaw nga 
lalaki ug lud-an ang iyang nawong. Human nia- 
na ang ngalan sa lalaki “pagatawgon diha sa Israel 
nga “Ang balay sa usa nga gihuboan sa iyang san- 
dalyas,”” usa ka ekspresyon nga nagbiaybiay sa 
iyang panimalay.---Deu 25:7-10. 

Ang batasan sa paghubo sa sandalyas lagmit mi- 
tungha tungod kay sa dihang panag-iyahon sa usa 
ka tawo ang usa ka yuta, kini iyang himoon pi- 
naagi sa pagtamak sa yuta ug pamatud-an ang 
iyang pagkatag-iya pinaagi sa pagbarog ibabaw ni- 
ini nga sul-ob ang iyang sandalyas. Sa paghu- 
bo sa iyang sandalyas ug paghatag niini ngadto 
sa uban, iyang gisalikway ang iyang posisyon ug 

kabtangan atubangan sa tigulang nga mga saksi 
diha sa ganghaan sa siyudad.---Ru 4:7. 

Dugang pang katin-awan ang gihatag labot niini 
diha sa basahon ni Ruth. Usa ka Judeanhong lala- 
ki nga ginganlag Elimelek ang namatay, ingon 
man usab ang iyang duha ka anak nga lalaki, nga 
nagbiya sa iyang balo nga si Noemi ug sa duha ka 
balong umagad nga babaye. Dihay usa ka lalaki 
nga gitawag sa Bibliya nga “Pulano” nga suod nga 
paryente ni Flimelek, lagmit iyang igsoon. Kini 
siya, kay labing suod nga kabanay, mao ang gita- 
wag nga go-el, o manlulukat. Kini siya midumili 
sa pagtuman sa iyang katungdanan apan mihubo 
sa iyang sandalyas ug dayag nga naghatag niini 
ngadto kang Boaz, sa ingon naghimo kang Boaz 
nga mao ang sunod nga labing suod nga kabanay 
nga may katungod sa paglukat. Busa gipalit ni Boaz 
ang yuta ni Flimelek ug pinaagi niana gikuha si 
Noemi, apan sanglit si Noemi tigulang na kaayo 
aron manganak, ang balo nga umagad nga babaye 
nga si Ruth mao ang aktuwal nga nahimong asawa 
ni Boaz aron magpatunghag anak sa ngalan ni Eli- 
melek. Sa dihang ang bata nga si Obed nata- 
wo, ang silingang kababayen-an miingon: “Natawo 
alang kang Noemi ang usa ka lalaki,” nga nag- 
isip sa bata nga anak ni Elimelek ug Noemi. Si 
Boaz ug Ruth nakahimog pag-alagad kang Jehova, 
ang ngalan sa ilang anak nagkahulogang “Alagad, 
Usa nga Nag-alagad.” Gipanalanginan ni Jehova 
kini nga kahikayan, kay si Obed nahimong katigu- 
langan ni David ug busa, lakip sa direktang linya sa 
kagikan ni Jesu-Kristo.---Ru 4. 

Ang katungod sa kaminyoon sa kabanay sa na- 
matayng bana dayag nga magsugod sa labing 
suod nga lalaking paryente ingon sa gilatid sa ba- 
laod labot sa panulondon sa katigayonan, nga mao, 
ang kinamagulangang igsoon, ubang mga igsoon 
sumala sa edad, unya ang igsoong lalaki sa ama- 
han, ug uban pa. (Num 27:5-11) Sa paghisgot sa 
kaminyoon sa bayaw nga lalaki diha sa Mateo 
22:23-28 ug Lucas 20:27-33, gipakita nga ang ka- 
tungdanan sa pagpakigminyo sa walay-anak nga 
balo sa igsoon ipasa gikan sa usa ka igsoon ngadto 
sa sunod nga igsoon kon sunodsunod sila nga ma- 
matay. Ang laing igsoon dayag nga dili makauna 
sa magulang nga igsoon, kinsa may pangunang 
obligasyon, gawas lang kon ang magulang modu- 
mili nga himoon kini. 

KAMINYOON SA KABANAY SA NAMA- 


TAYNG BANA. Tan-awa ang KAMINYOON SA 
BAYAW NGA LALAKI. 


KAMON. Ang dapit nga didto gilubong si Mag- 
huhukom Jair. (Huk 10:5) Si Josephus naghisgot sa 
Kamon ingong “usa ka siyudad sa Gilead.” (Jewish 
Antiquities, V, 254 [vii, 6]) Daw kini mohaom sa 

paghisgot sa Kasulatan bahin kang Jair ingong usa 
ka “Gileadnon.” (Huk 10:3) Duha ka dapit sa S sa 
Jordan ang sagad nga giingong mao ang karaang 
Kamon. Ang usa mao ang Qamm, mga 18 km 
(11 mi) sa HS sa Dagat sa Galilea. Apan ang mga 
kagun-oban niini wala maghatag ug pamatuod 
nga kini gipuy-an una pa sa Romanhong kapana- 
honan. Ang laing dapit nga gisugyot mao ang dili 
kaayo dakong kagun-oban nga dili matino kon 
unsa na kadugay, nga nahimutang sa Qumeim, 
mga 3 km (2 mi) unahan pa dapit sa H. 


KAMOT. Ang tumoy nga bahin sa bukton. 
Ang “kamot,” ingon sa paggamit sa Kasulatan, usa- 
hay maglakip sa pulso, sama sa Genesis 24:22, 30, 
47 ug Ezequiel 16:11, diin ang mga pulseras gisul- 
ob diha sa “mga kamot,” ug sa Maghuhukom 15:14, 
diin gihisgotan ang mga gapos diha sa “mga ka- 
mot” ni Samson. Makita sa gibuhat sa kamot ang 
gahom sa bukton ug kini ang nagkontrolar niini, 
busa, sa daghang kahimtang nga kini makita diha 
sa mahulagwayong pagkasulti, ang ideya sa “giga- 
mit nga gahom” mahimong ikalangkit sa pulong 
nga “kamot.” (Ex 7:4: 13:3; Deu 2:15, Luc 1:66) 
Sanglit ang tawhanong kamot hanas kaayo ug ma- 
pailin-ilinon ug maoy usa ka bahin sa lawas nga pi- 
naagi niini malampos ang buluhaton, gigamit kini 
sa simbolikong paagi diha sa daghang teksto sa 
Bibliya aron ipaila ang daghang matang sa aksiyon. 

Ang komon nga Hebreohanong termino alang sa 
“kamot” mao ang yadh, usahay ang pulong nga 
kaph gihubad nga “kamot,” apan sa literal kini nag- 
kahulogang “palad.” (Job 22:30, ftn sa Rbi8) Ang 
kasagarang termino sa Grego alang sa “kamot” 
mao ang kheir. 

Mga Pagkompas sa Kamot ug ang mga 
Kahulogan Niini. Ang mga kamot gigamit sa 
pagkompas aron ipahayag ang lainlaing mga bu- 
tang. Kini gibayaw diha sa pag-ampo, nga ang 
mga palad sagad ipatumong sa langit sa dihang 
mangamuyo (2Cr 6:12, Neh 8:6): giisa sa pagpa- 
numpa (Gen 14:22): gigamit sa paghikap sa baba 
ingong usa ka paagi sa pagsaludo (Job 31:27): gi- 
pakpak tungod sa kalipay, sama sa pag-abiba (2Ha 
11:12) o sa kasuko o sa pagyubit (Num 24:10, 
Job 27:23, Nah 3:19): giwarawara sa paghulga (Isa 
10:32): gipatong ibabaw sa ulo o gihawid sa balat- 
ang tungod sa kasubo o kasakit (2Sa 13:19: Jer 30: 
5, 6): gihugasan ug tubig sa pagpaila sa seremon- 
yal nga kahinlo, pagkainosente, o pagpahigawas 
sa kaugalingon gikan sa responsibilidad.--Mat 15: 
1, 2; 27:24: itandi ang Sal 26:5, 6, 51:1, 2; tan-awa 
ang POSTURA UG MGA LIHOK. 

Mahulagwayon ug Simbolikong mga Pagga- 
mit. Ang kamot usahay gigamit sa paghawas sa 
tawo mismo, sama sa paghangyo ni David kang 

Nabal alang sa pagkaon: “Ihatag lamang, palihog, 
ang bisan unsa nga makaplagan sa imong kamot.” 
(1Sa 25:8) Kini nagtumong usab sa katibuk-ang 
disposisyon o kalihokan sa usa ka tawo (Gen 16:12), 
o kini nagpasabot sa iyang responsibilidad nga ma- 
nubag sa iyang mga gibuhat.--Gen 9:5: Eze 3: 
18, 20. 

Ang mga kamot sa mga saserdote gipuno ni 
Moises ug mga halad sa panahon sa ilang pagpahi- 
luna-sa-katungdanan ingong bahin sa seremonyas 
nga nagsangkap kanila sa simbolikong paagi, nga 
"nagpuno sa ilang mga kamot’ sa awtoridad ug ga- 
hom alang sa pagkasaserdote.--Lev 8:25-27, 33, 
tan-awa ang PUN-ON ANG KAMOT SA GAHOM. 

Si Jehova nagpasalig kang Jacob nga ang iyang 
anak nga lalaking si Jose “magbutang sa iyang ka- 
mot ibabaw sa imong mga mata,” nga mao, mag- 
papiyong sa mga mata ni Jacob inigkamatay niya. 
(Gen 46:4) Kini nga pribilehiyo sa naandan maoy 
iya unta sa panganay. Busa kining mga pulonga 
dili lamang nagpasalig kang Jacob nga ang iyang 
pinalanggang anak nga si Jose magpabilin duol ka- 
niya sa nahibiling katuigan sa kinabuhi sa tigulang 
nga patriarka kondili lagmit nagtagna usab nga 
ang katungod sa pagkapanganay, nga giwala ni 
Ruben, mahiadto kang Jose. 

Ang Diyos sa simbolikong paagi gihisgotan nga 
naggamit sa iyang “kamot,” sa ato pa, sa gahom 
nga iyang gigamit, sa pagpalampos sa buluhaton, 
ang pipila sa maong mga pananglitan mao: ang 
paglalang (Sal 8:6: 102:25): paglaglag sa iyang mga 
kaaway (Isa 25:10, 11): pagluwas sa iyang kataw- 
han (Ex 7:4, 5): pagpasundayag sa pabor ug gahom 
ngadto sa nagapangita kaniya (Esd 8:22): pagtaga- 
na (Sal 104:28, 145:16), ug pagtabang (Isa 11:11). Si 
Elihu miingon nga ang mga gamhanan mobiya 
nga “dili pinaagig kamot,” ug ang bato sa matagna- 
ong damgo ni Nabucodonosor gisapsap gikan sa 
bukid “dili pinaagi sa mga kamot”, sa matag ka- 
himtang kini nagkahulogan nga ang maong buhat 
nahitabo, dili pinaagi sa tawhanong mga kamot, 
kondili pinaagi sa gahom ni Jehova.--Job 34:1, 20, 
Dan 2:34, 44, 45. 

Ang ‘sa, anaa sa, o ilalom sa kamot sa usa" nag- 
pasabot nga mailalom sa gahom o pagmando sa 
maong tawo (Gen 9:2; 41:35, Job 2:6, 1Pe 5:6; itan- 
di ang Gen 37:21), o lagmit nga kini nagkahulo- 
gang “anaa sa imong pagbuot" o 'sa pag-atiman sa 
usa” (Gen 16:6, itandi ang Le; Gen 42:37, itandi ang 
RS, Luc 23:46, Ju 10:28, 29). Ang mga pulong nga 
“uban ang binayaw nga kamot” nagpasabot sa pag- 
kakusganon, pagkamadaogon (Ex 14:8): ang pag- 
palig-on sa mga kamot” nagpasabot sa paghatag 
ug gahom o pagtagana ug pagsangkap (Esd 1:6): 
ang pagpaluya sa mga kamot nagpasabot sa pag- 
pahugno sa pagsalig (Jer 38:4): ang pagbutang sa 

kinabuhi sa usa diha sa iyang kamot" nagpasabot 
sa pagpameligro sa iyang kinabuhi (1Sa 19:5: Job 
13:14). Ang “paglamanohay” gibuhat sa dihang 
mohimog panaad (Esd 10:19) o mohimog garanti- 
ya alang sa lain (Pr 6:1-3; 17:18, 22:26): ang pag- 
butang sa kamot nganha sa nagpasabot ug pagbu- 
hat (Deu 15:10, itandi ang KJ): ang pagbutang sa 
kamot nganha sa mga kabtangan sa uban’ nagpa- 
sabot sa pagkawat o paggamit sa mga kabtangan 
sa dili-hustong paagi (Ex 22:7, 8, 10, 11), ang hin- 
lo nga mga kamot’ nagpasabot sa pagkainosente 
(2Sa 22:21: itandi ang Sal 24:3, 4): ang “mga kamot 
nga napuno sa dugo" nagpasabot sa pagbuno (Isa 
1:15: 59:3, 7); ang pagsampong sa baba pinaagi sa 
kamot” nagpasabot sa pagpakahilom (Huk 18:19), 
ang paghuyhoy sa mga kamot’ nagpasabot sa pag- 
kawala sa kadasig (2Cr 15:7: tan-awa usab ang Isa 
35:3, Heb 12:12, 13); ug ang pagbukhad sa kamot" 
nagpasabot sa pagkamahinatagon (Deu 15:11). 

Ang “diyutay pa nga pagkiyugpos sa mga kamot 
sa paghigda” magpakabos sa tapolan. (Pr 6:9-11) 
Siya gihubit nga luya kaayo sa pagkuha sa iyang 
kamot gikan sa panaksang pangbangkete aron iba- 
lik kini sa iyang baba. (Pr 26:15) Ang mapasaga- 
rong tawo nga “nagatrabaho uban sa usa ka kamot 
nga taspokan mahimong kabos,” samtang ang ku- 
gihang kamot makabaton ug bahandi.---Pr 10:4. 

Ang ubang Hebreohanong idiom nga mga eks- 
presyon maylabot sa kamot mao: ang ibutang ang 
imong kamot uban sa” nagkahulogang pakigtam- 
bayayong, pagtabang (Ex 23:1, 1Sa 22:17): ang “pi- 
naagi sa kamot sa” nagpasabot nga ubos sa paggi- 
ya sa (Ex 38:21) o pinaagi sa (Ex 4:13, Lev 8:36, 
10:11), ang iyang kamot dili makakab-ot,' o ang 
iyang kamot wala makakab-ot niini,’ nagpasabot 
nga wala siyay igong kahinguhaan (sa pinansiyal) 
(Lev 14:21): ang kon unsay makuha sa iyang ka- 
mot nagpasabot sa kon unsay iyang maarangan 
(Num 6:21), ang ‘mga kamot sa usa ka espada" 
nagpasabot sa gahom sa espada (Job 5:20), ang 
‘kamot sa dila” nagpasabot sa gahom sa dila (Pr 
18:21): ang kinabuhi sa imong kamot" nagpasabot 
sa pagbalik sa imong kusog (Isa 57:10): ang pag- 
tak-op sa kamot’ sa usa ka tawo gikan sa iyang ig- 
soon nagpasabot sa pagkumkom sa iyang kamot sa 
pagtabang kaniya.---Deu 15:7, KJ. 

Si Jehova nag-ingon sa mga Israelinhon nga ki- 
nahanglang ilang ihigot ang iyang mga pulong 
“ingong usa ka timaan diha sa [ilang] kamot” (Deu 
6:6-8, 11:18) ug nga iyang gikulit ang Zion diha sa 
iyang mga palad (Isa 49:14-16), nga nagpasabot sa 
makanunayong paghinumdom ug pagtagad. Uban 
ang samang kahulogan, gisultihan ni Jehova ang 
mga eunuko nga nangupot sa iyang pakigsaad 
nga siya mohatag kanila sulod sa iyang balay ug 
“usa ka monyumento” (o, dapit, sa literal, usa ka 

“kamot”). (Isa 56:4, 5) Ang Bibliya naghisgot sa 
mga magsisimba sa Diyos ingong nagsulat sa sim- 
bolikong paagi diha sa ilang mga kamot sa mga pu- 
long, “Tya ni Jehova,” sa ingon nagpaila nga sila 
iyang mga ulipon. (Isa 44:5) Sa samang paagi ang 
“marka” sa “mapintas nga mananap” nga diha sa 
tuong kamot nagsimbolo sa pagtagad, debosyon, 
ug aktibong pagpaluyo nga gihatag sa usa ngadto 
sa “mapintas nga mananap” ug sa “larawan” niini, 
sanglit ang mga kamot sa usa ka tawo maoy giga- 
mit sa pagbuhat sa buluhaton alang sa usa ka tawo 
nga iyang gialagaran.--Pin 13:16, 17, 14:9, 10, 
20:4. 

Pagtapion sa mga Kamot. Gawas sa pagku- 
pot, ang mga kamot gitapion diha sa usa ka tawo o 
sa usa ka butang tungod sa nagkalainlaing mga ka- 
tuyoan. Apan ang sagad nga kahulogan sa maong 
buhat mao ang pagtudlo alang sa usa ka katungda- 
nan, ang pagpakita nga ang usa ka tawo o butang 
gidawat, o glila, sa usa ka tinong paagi. Sa panahon 
sa seremonyas sa pagpahiluna-sa-katungdanan sa 
pagkasaserdote, si Aaron ug ang iyang mga anak 
nga lalaki nagtapion sa ilang mga kamot sa ulo sa 
torong baka ug sa duha ka laking karnero nga iha- 
lad, sa ingon nag-ila nga kini nga mga hayop gi- 
halad alang kanila tungod sa ilang pagkahimong 
mga saserdote ni Jehova nga Diyos. (Ex 29:10, 15, 
19: Lev 8:14, 18, 22) Sa dihang nagtudlo kang Jo- 
sue ingong iyang sumusunod sumala sa sugo sa 
Diyos, si Moises nagtapion sa iyang kamot diha 
kang Josue, kinsa human niadto “napuno sa espiri- 
tu sa kaalam” ug busa nakahimo sa pagpanguna sa 
Israel sa hustong paagi. (Deu 34:9) Ang mga ka- 
mot gitapion diha sa mga tawo aron sa pagpaila 
nga sila makadawat ug panalangin. (Gen 48:14, 
Mar 10:16) Gihikap ni Jesu-Kristo o gitapion ang 
iyang mga kamot diha sa mga tawo nga iyang gi- 
ayo. (Mat 8:3, Mar 6:5: Luc 13:13) Ang gasa sa ba- 
laang espiritu gihatag diha sa pipila ka higayon pi- 
naagi sa pagtapion sa mga kamot sa mga apostoles. 
--Buh 8:14-20, 19:6. 

Mga pagtudlo sa pag-alagad. Sa Kristoha- 
nong kongregasyon ang mga pagtudlo sa hamtong 
nga mga lalaki alang sa mga posisyon o sa mga ka- 
tungdanan sa kaakohan gihimo usab pinaagi sa 
pagtapion sa mga kamot niadtong giawtorisahan 
sa pagbuhat niini. (Buh 6:6, 1Ti 4:14) Tungod sa 
impluwensiya sa maong tinudlong mga lalaki ug sa 
panig-ingnan nga ilang ipakita, si apostol Pablo 
nagtambag kang Timoteo: “Ayaw gayod pagdali 
sa pagpandong sa imong mga kamot kang bisan 
kinsa, ni mahimong mag-aambit sa mga sala sa 
uban.” Kini nagpasabot nga dili itudlo ang usa ka 
lalaki nga dili una tagdon ang iyang mga kuwalipi- 
kasyon, kay basin kining tawhana dili makatuman 
sa iyang katungdanan sa hustong paagi, ug si Ti- 


1440 


moteo lakip nga mabasol tungod sa mosangpot 
unya nga suliran.--ITi 5:22. 

Ang Tuong Kamot. Ang tuong kamot giisip 
nga hinungdanon kaayo sa simbolikong paagi. Si 
Jose wala mahimuot sa dihang gibaylo ni Jacob 
ang iyang mga kamot aron itapion ang iyang tu- 
ong kamot kang Epraim, ang manghod nga anak 
nga lalaki ni Jose. Apan gituyo kini ni Jacob, sa 
paghatag kang Epraim sa mas labaw nga panala- 
ngin. (Gen 48:13-20) Ang pagkaanaa sa tuong 
kamot sa usa ka magmamando mao ang labing 
hinungdanong posisyon, sunod sa magmamando 
mismo (Sal 110:1; Buh 7:55, 56; Rom 8:34: 1Pe 
3:22), o usa ka posisyon nga iyang gipaboran. (Mat 
25:33) Si Jesus gihisgotan diha sa panan-awon sa 
Pinadayag ingong adunay pito ka bituon sa pito ka 
kongregasyon diha sa iyang tuong kamot. Sa ato 
pa, ang tanang lawas sa mga ansiyano nakabaton 
sa iyang pag-uyon ug ilalom sa iyang bug-os nga 
pagkontrolar, gahom, ug pagtultol.--Pin 1:16, 20, 
2:1. 

Ang pagkupot sa Diyos sa tuong kamot sa usa ka 
tawo magpalig-on sa maong tawo. (Sal 73:23) Sa- 
gad ang tuong kamot sa usa ka manggugubat mao 
ang gigamit sa paggunit sa espada, ug kini dili ma- 
protektahan sa taming nga anaa sa wala nga ka- 
mot. Busa, ang usa ka higala mobarog o makig- 
away diha sa iyang tuong kamot ingong usa ka 
tiglaban ug tigpanalipod. Kini nga kahimtang giga- 
mit sa mahulagwayong paagi maylabot sa tabang 
ug panalipod sa Diyos alang niadtong nag-alagad 
kaniya.--Sal 16:8; 109:30, 31; 110:5; 121:5. 

Ang magsusulat sa Ecclesiastes nag-ingon: “Ang 
kasingkasing sa maalamon anaa sa iyang tuong 
kamot, apan ang kasingkasing sa hungog anaa sa 
iyang walang kamot.” Sa laing pagkasulti, ang ta- 
wong maalamon mokiling alang sa kaayohan, sa 
paborable nga dalan, apan ang hungog mokiling 
ngadto sa daotan nga dalan.—Ecc 10:2. 

Mga Direksiyon. Ang Hebreohanong mga 
ekspresyon alang sa “tuo nga kamot” (Heb., ya- 
min’) ug sa “wala nga kamot” (Heb., semo) gihu- 
bad usab nga “habagatan” ug “amihanan” (Gen 
14:15; Sal 89:12), sanglit ang mga direksiyon giisip 
gikan sa panglantaw sa usa ka tawo nga nag-atu- 
bang sa S. Busa, ang H anaa dapit sa iyang tuo. 
— 15Sa 23:19, 24. 

Ubang mga Paggamit. Ang “kamot” (Heb., 
yadh) gigamit usab alang sa “daplin” (Ex 2:5), o 'sa 
kiliran sa” (Neh 3:4, 5, 7); sa “baybayon” (Num 
24:24), ug alang sa 'mga mitsa sa mga kuwad- 
rong bayanan sa tabernakulo (Ex 26:17: itandi ang 
panaplin sa KJ). Ang Hebreohanong pulong nga 
kaph (sagad gihubad nga “palad” ug “kamot”) giga- 
mit alang sa “lapalapa” sa tiil (Gen 8:9), alang sa 

mga kopa (“mga kutsara,” KJ) sa tabernakulo ug sa 
templo (Ex 25:29, Num 7:84, 86, 2Ha 25:14), ug 
alang sa “piyakpiyak” (sa paa sa usa ka tawo) o sa 
“Tubyok” (sa usa ka lambuyog). (Gen 32:25, 32, 1Sa 
25:29) Ang yadh (kamot) ug kaph (palad: kamot) 
gihubad sa lainlaing paagi ngadto sa uban pang 
Cebuano nga mga termino. 

Ang ‘mga hakop, sa mahulagwayong paagi, 
nagpasabot ug pagkadagaya, o ang “usa lamang ka 
hakop” mahimong magkahulogan ug diyutay la- 
mang (1Ha 17:12) o sa usa ka diyutayng bahin (Ecc 
4:6), sumala sa konteksto.-- Tan-awa ang BUKTON; 
KUMAGKO: PAGHUGAS SA MGA KAMOT, PAGHUNAW. 


KAMPANILYA. Usa ka metal nga instrumen- 
to nga kasagaran pormag-peras o samag kopa nga 
walay sulod, ug mobagting kon hampakon. 

Ang unang paghisgot sa mga kampanilya diha 
sa Bibliya maoy labot sa pag-alagad sa tabernaku- 
lo diha sa basahon sa Exodo, diin ang Hebreoha- 
nong pulong nga pa-:amohn' makita sa pito ka be- 
ses. Ang sidsid sa lubos-asul nga kupo sa hataas 
nga saserdote gitaoran ug bulawang mga kampa- 
nilya nga gisal-angsal-angan ug mga granada nga 
asul, purpura, ug sanag-pula nga materyales.---Ex 
28:33-35, 39:25, 26. 

Sa Zacarias 14:20 ang Hebreohanong pulong nga 
metsillah' gigamit sa pagtumong sa mga kampa- 
nilya nga gitaod diha sa mga sangon sa mga 
kabayo. Kini naggikan sa lintunganayng pulong 
nga nagkahulogang “mosanting" o mobagting. (1Sa 
3:11) Sanglit ang mga kampanilya sa kabayo paga- 
kulitan sa mga pulong nga “Ang pagkabalaan iya 
ni Jehova,” nga ang samang mga pulong makap- 
lagan usab diha sa “sinawng plaka” nga gitaod 
sa purong sa hataas nga saserdote sa Israel, kini 
magpakita nga ang tanan mapahinumdoman sa 
pagpahinumdom sa pagkabalaan ni Jehova.---Ex 
39:30, 31, itandi ang Zac 14:21. 


KAMPO. Ang Hebreohanong pulong alang sa 
“kampo” (ma-chaneh') naggikan sa lintunganayng 
berbo nga cha-nah', nga nagkahulogang “nagkam- 
po.” (Huk 15:9, Ex 14:2: Gen 33:18) Kini nga termi- 
no gigamit maylabot sa usa ka temporaryong da- 
pit nga giestaran sa tigbalhinbalhin nga katawhan 
(Gen 32:21, 33:18), sa temporaryo ug balhinbalhin 
nga kahikayan sa pagpuyo sa tolda sa mga Israe- 
linhon panahon sa ilang panaw latas sa kami- 
ngawan (Num 2:17), o sa naglikos nga salipod 
sa kasundalohan (2Ha 25:1). Ang Gregong pu- 
long alang sa “kampo” maoy pa-rem-bole'--Tan- 
awa ang KASUNDALOHAN, PANON. 

Kampo sa Israel. Ang Pagpanggula sa Israel 
gikan sa Ehipto wala magkaguliyang apan mahap- 
say nga “nahan-ay alang sa gubat” nga nahiangay 

sa “mga panon ni Jehova.” (Ex 13:18, 12:41, 6:26) 
Ang maong pagkahan-ay alang sa gubat lagmit 
nga sama nianang sa kasundalohan nga adunay 
lima ka bahin, nga adunay hut-ong nga mag-una, 
hut-ong sa taliwala, bantay sa likoran, ug ang duha 
sa kiliran. Sa maong panahon, ang mga Israelinhon 
nailalom pa sa patriarkanhong mga kahikayan, ug 
kini makita pinaagi sa pagtudlo sa mga tribo ug 
mga banay sa ilang mga dapit diha sa han-ay sa 
pagmartsa. Sumala sa maong mga batasan, ang 
mga sulugoon, mga alagad, ug uban pang nalang- 
kit sa pamilya giisip nga bahin sa panimalay, ug 
busa ang “dakong nagkasagol nga panon sa kataw- 
han” nga mibiya sa Ehipto lagmit nga gisagol sa la- 
inlaing mga tribo, kabanayan, ug mga pamilya. 
--EXx 12:38, Num 11:4: Deu 29:11. 

Sa dihang natukod na ang tabernakulo, ang ka- 
hikayan sa pagkampo giorganisar sumala sa mga 
instruksiyon sa Diyos sa hapit na magsugod ang 
ikaduhang tuig. Ang sentro sa kampo, labot sa lo- 
kasyon ug sa kahinungdanon, mao ang tolda sa 
presensiya ni Jehova, ang tabernakulo, uban sa 
naglibot nga sawang niini. Ang entrada niini nag- 
atubang sa S, diin si Moises, si Aaron, ug ang mga 
saserdote nagkampo. (Num 3:38) Ang uban pa nga 
mga Levihanon (mikabat ug 22,000 ka lalaki, nga 
usa ka bulan ang kagulangon pataas) nagkampo 
sa nahibiling tulo ka kiliran: ang mga Kohatnon 
sa H, ang mga Gersonhon sa K, ug ang mga Mera- 
rihanon sa A. (Num 3:23, 29, 35, 39) Uban niining 
ulahing duha ka grupo, gilakip ang pipila ka baga- 
he, mga karomata, ug mga hayop nga gigamit sa 
pagdala sa tabernakulo ug sa kasangkapan niini. 
Busa kadtong gitudlo sa pag-alagad sa sangtuwar- 
yo ni Jehova nagpuyo sa duol ug sa palibot sa ta- 
bernakulo, nga nagsilbing ali aron walay makasu- 
lod nga mga dili-Levihanon, “aron walay kasuko 
nga modangat batok sa katigoman.”--Num 1:53, 
7:3-9. 

Sa gawas ug sa unahan sa mga tolda sa mga Le- 
vihanon, ang 12 ka tribo nagkampo sa upat ka ki- 
liran sumala sa upat ka direksiyon sa kompas. 
Mopatim-aw nga ang katawhan sa katibuk-an gi- 
puwesto nga may igong gilay-on gikan sa taberna- 
kulo, ang ubang mga komentarista nagsugyot ug 
mga 900 m (3,000 p), tungod kay kinahanglan nga 
adunay gilay-ong “mga duha ka libo ka maniko” 
tali sa katawhan ug sa arka sa pakigsaad sa dihang 
mosugod na ang pagtabok sa Jordan. (Jos 3:4) Ang 
12 ka tribo gibahin ngadto sa upat ka dagkong mga 
dibisyon, ang matag usa gitawag sumala sa ngalan 
sa tribo nga anaa sa taliwala sa dibisyon. Busa ang 
tulo-ka-tribo nga dibisyon sa S sa tabernakulo gita- 
wag ug Juda, diin sa usa ka kiliran sa Juda anaa 
ang Isacar ug sa pikas kiliran ang Zabulon. (Num 

2:3-8) Sa dihang gihimo kini nga kahikayan niad- 
tong 1512 W.K.P., kining tulo-ka-tribo nga dibisyon 
sa Juda mikabat ug 186,400 ka lig-on ug lawas nga 
mga lalaki nga 20 anyos ang kagulangon pataas. 
(Num 1:1-3, 2:9) Sa H nahimutang ang tulo-ka-tri- 
bo nga dibisyon sa Ruben, diin ang Simeon ug ang 
Gad diha sa kiliran sa Ruben, ug mikabat sa 151,- 
450 ka lalaking manggugubat. (Num 2:10-16) Ki- 
ning duha ka dibisyon sa S ug sa H, duyog sa mga 
Levihanon, maoy mga kaliwat ni Jacob pinaagi 
kang Lea ug sa iyang sulugoong babaye nga si Zil- 
pa. (Gen 35:23, 26) Tungod kay ang Ruben ug ang 
mga Kohatnon nagkampo man sa H sa sangtu- 
waryo, mao nga dihay panag-ubanay sa mga re- 
beldeng Rubenhon nga si Datan ug Abiram ug 
sa Kohatnong si Kore. (Num 16:1) Palibot ngadto 
sa K nahimutang ang tulo-ka-tribo nga dibisyon sa 
Epraim, nga gitaliwad-an sa Manases ug Benjamin, 
ang tanang kaliwat ni Raquel, ug mikabat sa 108,- 
100 ka kasundalohan. (Num 2:18-24) Sa katapo- 
san, sa A didto ang tulo-ka-tribo nga dibisyon sa 
Dan, duyog sa Aser ug Neptali, ug mikabat ug 
157,600 ka lalaking manggugubat. (Num 2:25-31) 
Ang Dan ug Neptali maoy mga kaliwat sa sulugo- 
ong babaye ni Raquel nga si Bilha, apan ang Aser 
maoy kaliwat sa sulugoong babaye ni Lea nga si 
Zilpa.--Gen 35:25, 26. 

Dako kaayo ang kampo sa Israel. Ang talaan sa 
itaas may katibuk-ang gidaghanon nga 603,550 ka 
lalaking manggugubat, gawas pa sa mga babaye 
ug mga bata, mga tigulang ug mga baldado, sa 
22,000 ka Levihanon, ug sa “usa ka dakong nagka- 
sagol nga panon sa katawhan” nga mga langyaw 
—lagmit ang tanan mikabat ug 3,000,000 o kapin 
pa. (Ex 12:38, 44: Num 3:21-34, 39) Dili matino kon 
unsa ka dako ang luna nga giokupar niini nga kam- 
po, managkalahi kaayo ang mga pagbanabana. Sa 
dihang sila nagkampo atbang sa Jerico sa Kapata- 
gan sa Moab, gihubit nga kini miabot “gikan sa Bet- 
jesimot hangtod sa Abel-sitim.”--Num 33:49. 

Ang plano, o pagkahan-ay, sa kampo sagad nga 
gihulagway ingong rektanggulo o kuwadrado, usa 
ka kahikayan nga giisip nga superyor sa pagkaepis- 
yente ug sa seguridad. Ang tinong mga utlanan sa 
kampo gipakita pinaagi sa paghisgot sa paggawas o 
sa pagsulod sa kampo. (Lev 13:46, 16:26, 28; 17:3) 
Ug adunay ‘mga ganghaan,' o mga agianan, pasu- 
lod sa kampo. (Ex 32:26, 27) Sa iyang paghubit, si 
Josephus nag-ingon nga dihay mga dalan nga gi- 
himo sulod sa kampo. (Jewish Antiquities, III, 289 
[xii, 5]) Kining tanan nanginahanglan ug inhenye- 
riya ug pag-organisar aron daling mapahiluna sa 
mga Israelinhon ang kampo diha sa usa ka bag- 
ong lokasyon nga dili kaayo hago ug walay la- 
ngan. 

Ang “mga ilhanan alang sa balay sa ilang mga 
amahan” gitagana aron matabangan ang usa ka 
tawo nga makita ang iyang nahiangayng dapit 
diha sa kampo. (Num 2:2) Sanglit ang Hebreoha- 
nong ekspresyon nga deghel, nga gihubad nga 
“tulo-ka-tribo nga dibisyon,” nagkahulogan usab 
ug “bandila” (sama sa Aw 2:4), posible nga dihay 
mga timaan sa tribo ingon man mga insigniya sa 
pamilya. Ang Bibliya wala maghatag sa gidagha- 
non ni sa kahubitan niini nga mga timaan. 

Ang pagdumala sa kampo ni Jehova maoy epis- 
yente kaayo. Ubos sa teokratikanhong kahikayan, 
gitudlo ang mga pangulo ibabaw sa tag-10, tag-50, 
tag-100, ug sa tag- 1,000. Kini sila maoy “mga lala- 
ki nga may katakos, may kahadlok sa Diyos, kasa- 
ligan nga mga lalaki, nagadumot sa dili-minata- 
rong nga ganansiya.” (Ex 18:21, Deu 1:15) Ubos 
sa ilang pagtultol, gitagana ang maayong pagdu- 
mala ug pag-atiman ug ingon man ang usa ka 
makiangayong hudisyal nga sistema, dugang pa, 
pinaagi kanila dali ang pagkomunikar sa tanang 
katawhan. Ang linaing mga pagbudyong sa trom- 
peta nagsilbing timaan sa tibuok katigoman o, usa- 
hay, sa mga pangulo sa mga linibo ingong mga 
hawas sa mga tribo sa pag-adto sa tolda nga tag- 
boanan.--Num 1:16, 10:2-4, 7, 8. 

Ang matag aspekto sa pagkinabuhi diha sa kam- 
po gigamhan sa usa ka detalyadong kodigo sa mga 
balaod. Ang kahimsog ug kahinlo sa kampo nahup- 
tan pinaagi sa nagkalainlaing mga regulasyon sa 
sanitasyon. Ang mga sanlahon, ang bisan kinsa 
nga may sakit nga mananakod o giagasan, ug kad- 
tong nakahikap ug patayng lawas ilain gikan sa 
kampo hangtod nga siya ipahayag nga mahinlo. 
(Num 5:2, 3) Ang mga patay ilubong sa gawas sa 
kampo. (Lev 10:4, 5) Ang abo gikan sa mga halad 
nga sinunog, lakip ang mga patayng lawas sa pipi- 
la ka halad, ilabay sa gawas sa kampo. (Lev 4:11, 
12; 6:11, 8:17) Ang mga kriminal patyon sa gawas 
(Lev 24:14: Num 15:35, 36), ug ang mga binihag 
sa gubat ug ang mipauli nga mga manggugubat 
magpabilin una sa gawas sa kampo alang sa usa ka 
yugto sa paghinlo.--Num 31:19. 

Ang pagbalhin niining dakong kampo ngadto sa 
nagkalainlaing dapit (mga 40 ka pagkampo ang gi- 
hisgotan ni Moises diha sa Numeros 33) maoy 
usa ka katingalahang pagpasundayag usab sa pag- 
organisar. Samtang ang panganod magpabilin iba- 
baw sa tabernakulo, ang kampo magpabilin sa 
nahimutangan niini. Sa dihang ang panganod mo- 
biya, ang kampo mobiya. “Sa sugo ni Jehova sila 
magkampo, ug sa sugo ni Jehova sila mobiya.” 
(Num 9:15-23) Kini nga mga sugo ni Jehova ipada- 
ngat ngadto sa kampo sa katibuk-an pinaagi sa 
duha ka sinalsal nga mga trompetang plata. (Num 

10:2, 5, 6) Ang linaing palubadlubad nga mga tu- 
nog magtimaan sa paggikan sa kampo. Kini unang 
nahitabo “sa ikaduhang tuig [1512 W.K.P.], sa ika- 
duhang bulan, sa ikakawhaan nga adlaw.” Ang 
arka sa pakigsaad nag-una, dayon misunod ang 
unang tulo-ka-tribo nga dibisyon nga gipanguna- 
han sa Juda ug gisundan sa Isacar ug dayon sa Za- 
bulon. Gisundan sila sa mga Gersonhon ug sa 
mga Merarihanon nga nagpas-an sa giasayn kani- 
la nga mga bahin sa tabernakulo. Dayon misunod 
ang tulo-ka-tribo nga dibisyon nga gipangunahan 
sa Ruben ug gisundan sa Simeon ug sa Gad. Sunod 
kanila ang mga Kohatnon uban sa sangtuwaryo, 
dayon ang ikatulong tulo-ka-tribo nga dibisyon, 
ang Epraim, nga gisundan sa Manases ug sa Ben- 
jamin. Sa kataposan, ingong bantay sa luyo mao 
ang dibisyon nga gipangunahan sa Dan ug inuba- 
nan sa Aser ug sa Neptali. Busa ang duha ka labing 
daghan ug gamhanan nga mga dibisyon mao ang 
gipapuwesto ingong bantay sa unahan ug sa luyo. 
Num 10:11-28. 

“Busa nanglakaw sila gikan sa bukid ni Jehova sa 
usa ka panaw nga tulo ka adlaw .. . Ug ang panga- 
nod ni Jehova diha ibabaw nila.” (Num 10:33, 34) 
Wala ibutyag kon unsa ka taas ang linya niining gi- 
giyahan sa panganod nga mga nagmartsa, ni ang 
gikusgon o gilay-on nga ilang napanaw sa usa ka 
adlaw. Uban sa ilang gagmayng kabataan ug pa- 
non sa kahayopan, lagmit hinay silang mipanaw. 
Samtang nagmartsa, nga miabot ug tulo ka adlaw, 
lagmit nga walay gihimong pormal nga plano sa 
pagkampo uban ang pagpahiluna sa tabernakulo 
alang sa temporaryong pagkampo sa kagabhion, 
hinunoa, mga kausaban lamang nga gikinahanglan 
alang sa pagkaon ug sa pagkatulog. 

Mga Kampo sa Kasundalohan. Maylabot sa 
gubat, lainlain ang paggamit sa terminong “kam- 
po.” Pananglitan, kini mahimong magpasabot sa 
mga hedkuwarter, o sukaranan sa mga kalihokan, 
nga gikan niana ang moasdang nga mga pundok 
manukad, sama pananglitan sa Gilgal ug sa Shilo. 
(Jos 4:19: 5:10: 9:6, 10:6, 15, 43; 18:9: Huk 21:12) 
O ang “kampo” usahay magpasabot sa kasundalo- 
han mismo, imbes nga magtumong sa dapit nga 
ilang gitukoran sa ilang mga tolda sa kagabhion. 
(Jos 10:5: 11:4, 5) Ang 'pagkampo batok’ sa usa 
ka siyudad nagpasabot sa pagpakiggubat batok sa 
maong siyudad, maingon nga ang pagkampo' nag- 
pasabot usab sa pagpangandam alang sa gubat. 
--Huk 9:50, 1Sa 11:1, 28:4, 2Ha 25:1. 

Daghang butang ang makaapekto sa pagpili sa 
dapit nga kampohan sa kasundalohan. Ang habog 
nga dapit nga lisod duolon maghatag ug kinaiyan- 
hong proteksiyon ug nanginahanglag menos nga 
pagbantay kay sa patag ug daling atakehon nga 

mga dapit. (1Sa 26:3) Ang kampo kinahanglang 
duol sa tubig. (2Ha 3:9) Gipildi ni Josue ang nag- 
abin nga mga hari nga nagkampo didto sa katubi- 
gan sa Merom. (Jos 11:5) Ang kasundalohan ni Gi- 
deon nagkampo duol sa atabay ni Harod (Huk 7:1), 
ug ikatulo ka bahin sa kasundalohan ni David ang 
nagkampo sa bul-oganang walog sa Besor hangtod 
nga ang ilang mga kauban nakapauli gikan sa ka- 
daogan.-- 1Sa 30:9, 10. 

Ang naglikos nga salipod, sama sa naglibot sa 
kampo ni Saul, lagmit nga gilangkoban sa mga ba- 
gahe, mga karomata, ug kahayopan. (1Sa 26:5, 7) 
Ang kasundalohan nga may mga karo lagmit nga 
naggamit niana aron ilikos sa ilang mga kampo. 
Ang permanenteng mga kampo usahay giprotek- 
tahan pinaagig mga trinseras ug mga bungdo nga 
yuta sa palibot niini. Ang mga gubat sagad nga dili 
awayon diha sa kampo, gawas lamang sa mga ka- 
lit nga pagsulong. (Jos 11:7) Busa ang pagbutang 
ug trinseras ug lig-ong mga paril sa tibuok palibot 
sagad nga wala himoa. 

Ang sekular nga mga kasaysayan naghatag ug 
pipila ka impormasyon bahin sa kinabuhi diha sa 
kampo taliwala sa mga pagano sa kapanahonan sa 
Bibliya. Pananglitan, ang Ehiptohanong kampo ni 
Ramses II gikoralan ug mga taming. Ang Asiryan- 
hong kinutaan nga kampo sa katibuk-an maoy li- 
ngin ug gipalig-on pinaagig mga paril ug mga tor- 
re. Ang tanang tolda sa Persianhong mga kampo 
nag-atubang sa S, ug ang ilang mga kampo gipro- 
tektahan pinaagig mga trinseras ug mga diki. Ang 
Gregong mga kampo sa kasundalohan maoy lingin 
usab, diin taliwala sa kampo nagtolda ang koman- 
dante. Sa dihang ang Romanhong kasundalohan 
nagkampo, usa ka dakong kanal ang gikalot sa pa- 
libot sa bag-ong dapit nga gikampohan. 


KANA [Tangbo; Caña]. 

1. Usa ka bul-oganang walog nga nagsilbing ut- 
lanan tali sa Epraim ug Manases. (Jos 16:8; 17:9) 
Karong adlawa kasagarang giisip nga mao kini ang 
Wadi Qanah (Nahal Qana). Kining gamay nga sapa 
nagsukad sa kabungtoran pipila ka kilometro sa 
HK sa Nablus ug, ingong ang Wadi Ishkar, moagos 
paingon sa habagatan-kasadpan nga direksiyon ug 
dayon moipon sa Wadi Yarkon (Nahal Yarqon), nga 
moagos ngadto sa Dagat Mediteranyo sa A sa Tel 
Aviv-Yafo. Apan, ang pipila ka eskolar nagtuo nga 
sa adlaw ni Josue ang ubos nga bahin sa Wadi Qa- 
nah tingali deretsong miagos ngadto sa Mediteran- 
yo diha sa usa ka dapit nga mga 10 km (6 mi) una- 
han pa dapit sa A. 

2. Usa ka utlanan nga siyudad sa Aser. (Jos 19: 
24, 28) Gituohan sa kadaghanan nga mao kini ang 
modernong Qana, mga 12 km (7.5 mi) sa SHS sa 
Tiro. 


KANAL 


KANAL. Tan-awa ang Nilo, KASAPAAN SA: 
LINAW SA KANAL. 


KANANEYO [gikan sa Aramaiko, nga nagka- 
hulogang “Masiboton, Madasigon"]. Usa ka bansa- 
gon nga nagpalahi sa apostol nga si Simon gikan sa 
apostol nga si Simon Pedro. (Mat 10:4: Mar 3:18) 
Ang termino nga “Kananeyo" gituohan nga naggi- 
kan sa Aramaiko ug lagmit nga katumbas sa Gre- 
gong pulong nga ze-l0tes' nga nagkahulogang “ma- 
siboton, madasigon. ”---Luc 6:15: Buh 1:13. 


KANAWAY [Heb., shachaph]. Usa sa mga 
langgam nga mandadagit o tigkaon ug patayng la- 
was sa hayop ug gidiling kan-on sumala sa balaod 
sa Diyos nga gihatag ngadto sa mga Israelinhon. 
—lev 11:13, 16; Deu 14:12, 1b. 

Bisan tuod ang King James Version naghubad sa 
Hebreohanong ngalan niini nga langgam ingong 
“kakok,” kini nga hubad sagad nga wala na dawata 
ug mas gipaboran ang kanaway (usahay gitawag 
nga sea mew). (Tan-awa ang KAKOK.) Gisabot sa pi- 
pila ka leksikograpo kini nga ngalan ingong naggi- 
kan sa lintunganayng pulong nga nagkahulogang 
“niwang, yagpis, o sapsing,” nga tingali naghulag- 
way sa kayagpis ug sa kagamay sa lawas sa kana- 
way kon itandi sa taas, talinis nga mga pako niini. 
Ang uban nagtuo nga ang Hebreohanong ngalan 
nga sha chaph giawat gikan sa taliis nga tingog 
nga ipatungha niining banhaan nga langgam. Gi- 
sabot usab sa mas karaang mga bersiyon (LXX, 
Vg) nga kini nagtumong sa kanaway sa dagat. Ang 
Hebreohanong termino nga shachaph mahimong 
sabton nga nagtumong sa usa ka komon nga ter- 
mino alang sa usa ka langgam sa dagat nga sa- 
mag-itik ang mga tiil nga kaamgid sa kanaway. 
Kini nga grupo naglakip sa tinuod nga mga kana- 
way, tern, skimmer, ug skua. 

Ang mga kanaway, nga sakop sa pamilyang La- 
ridae, kasagarang kusog molupad, ug gawas pa 
nga maayong molangoy, sila mopahulay ug matu- 
log pa gani sa ibabaw sa tubig. Ang mga kanaway 
mokapakapa sa ilang mga pako, molupad pataas, 
mobiyo, ug mosarap aron sa pagdagit ug pagkaon 
nga mga isda, insekto, ug halos sa bisan unsang 
matang sa mga basura (sa ingon nahimong usa ka 
mapuslanong tigkaon sa mga hugaw diha sa mga 
pantalan ug mga dunggoanan). Ang mga kanaway 
nga herring magdala ug mga amahong o ubang 
mga mollusk ngadto sa itaas sa kahanginan ug da- 
yon ihulog kini sa dagkong mga bato aron kini ma- 
buak ug makakaon sila sa mga unod niini. Bisan 
tuod kini ganahan kaayong mokaon ug unod sa pa- 
tayng lawas sa hayop, ang kanaway limpiyado ka- 
ayo. 

Ang ubay-ubayng matang sa mga kanaway, la- 
kip ang kanaway nga herring (Larus argentatus) 
ug ang lainlaing matang sa itom-ug-ulo nga kana- 
way (Larus ridibundus), makaplagan sa Palestina 
ubay sa kabaybayonan sa Mediteranyo ug sa pali- 
bot sa Dagat sa Galilea. Sagad puti ang kolor niini, 
apan ang likod ug ang ibabaw nga bahin sa ilang 
mga pako usahay abohon usab. Ang sungo lig-on 
ug bawog ug diyutay. Kini sagad magpuyo nga 
pundokpundok, ug mangitlog diha sa mga kilid sa 
pangpang o ubay sa kabaybayonan. Ang gidak-on 
sa lawas niini maoy sama sa lawas sa salampati 
hangtod sa mga 76 sm (30 pul) ang gitas-on, ug 
ang gilapdon sa mga pako sa kanaway tingali mo- 
abot ug 1.5 m (5 p). Kay daw dili kapoyon nga 
langgam, ang kanaway makalupad bisan sa maku- 
sog nga hangin. Ang daghan ug nagsapawsapaw 
nga mga balhibo niini, nga may gidaghanong mga 
6,544 nga naihap gikan sa usa ka dakong kanaway, 
maoy magpainit ug magpauga sa lawas niini pana- 
hon sa dugayng pagpahulay niini diha sa tubig. 

Ang tern, usa ka sakop sa pamilya nga Sternidae, 
daghan usab sa kabaybayonan sa Palestina. Kini 
mas yagpis ug lawas kay sa kanaway, dili tigkaon 
ug patayng hayop, ug may nagsanga nga ikog ug 
may taas, pahiktin nga mga pako nga mas yagpis 
kay sa mga pako sa kanaway. Ang kadaghanang 
tern maoy puti, apan sagad itom o abohon ang ulo. 
Kay kasagarang mokaon ug gagmayng mga isda, 
ang tern molupad sa ibabaw ug dayon mokalit ug 
sakdop sa tubig nga ang iyang taas, tul-id, yagpis 
nga sungo ipaubos aron sa pagsikop sa iyang tuk- 
bonon. Ang tern mao ang kinalay-an nga tiglalin 
sa tanang langgam, ang tern sa artiko (Sterna pa- 
radisaea) mopanaw ug mga 35,400 km (22,000 mi) 
kada tuig. Apan, ang pipila ka tern gusto sa katu- 
bigan sa mga baybayon sa mas init nga mga rehi- 
yon. Tungod sa ilang kakusog ug sa maanindot ka- 
ayo nga paglupad, sila gitawag ug mga gitgit sa 
dagat. 

Sama sa banog ug ibis, ang kanaway giisip nga 
usa ka sagradong langgam sa karaang Ehipto. 


KANDING. Usa ka mananap nga sus-an nga 
nagapangusap sa kinaon, may buho ang sungay ug 
sagad nga taas ug tul-id ang balhibo. Daghang 
Hebreohanon ug Gregong mga termino ang giga- 
mit sa pagtumong sa laki ug sa bayeng mga kan- 
ding ug sa mga nati niini. Ang sagad nga Heb- 
reohanong termino sa “kanding” maoy ‘ez. (Lev 
3:12) Ang laing Hebreohanong termino sa kanding 
(sa-ir') sa literal nagkahulogang “balhiboon.” (Itan- 
di ang Gen 27:11, diin ang usa ka pulong nga sa- 
mag porma ug parehog lintunganayng pulong gi- 
hubad nga “balhiboon.”) Ang laking kanding nga 
lider sa panon gipaila sa Hebreohanong termi- 

no nga “@ttudh, nga gihubad nga “laking kan- 
ding.” (Num 7:17: itandi ang Jer 50:8, ftn sa Rbi8.) 
Ang termino gigamit nga mahulagwayon sa pag- 
tumong sa mga magmamando o mga pangulo ug 
gihubad nga “samag-kanding nga mga pangulo.” 
(Isa 14:9: Zac 10:3) Ang Gregong mga pulong 
alang sa “kanding” mao ang tragos ug eTi'phos. 
--Mat 25:32, Heb 9:12, 13. 

Ang Siryanhong kanding (Capra hircus mambri- 
ca), nga mailhan pinaagi sa tag-as, nagluyloy nga 
mga dalunggan ug nagkurba palikod nga mga su- 
ngay niini, mao ang pangunang matang didto sa 
Palestina. Sagad itom kini nga mga kanding: talag- 
sa ra ang puntikpuntikon. (Gen 30:32, 35) Ang 
mga laking kanding maoy usa sa mga hayop nga 
ginabaligya sa Tiro.---Eze 27:21. 

Sa kapanahonan sa Bibliya, ang pipila ka panon 
sa mga kanding lagmit nga dako gayod. Panangli- 
tan, si Nabal may 1,000 ka kanding. (1Sa 25:2, 3) 
Ang gasa ni Jacob kang Esau naglakip sa 200 ka 
bayeng kanding ug 20 ka laking kanding. (Gen 32: 
13, 14) Ug ang mga Arabo nagdalag 7,700 ka la- 
king kanding ngadto kang Haring Jehosapat sa 
Juda.--2Cr 17:11. 

Ang kanding bililhon kaayo alang sa mga Heb- 
reohanon. (Pr 27:26) Kini motagana kanila ug ga- 
tas nga himoon nilang mantekilya ug keso. (Pr 
21:27) Ang unod niini ilang kan-on, ilabina ang 
unod sa nating kanding. (Gen 27:9, Deu 14:4; Huk 
6:19: 13:15, Luc 15:29) Ug sa Paskuwa, usa ka tuig 
nga laking karnero o kanding ang mahimong ga- 
miton. (Ex 12:5) Ang balhibo sa kanding nga gihi- 
mong panapton gigamit sa nagkalainlaing paagi. 
(Num 31:20) Ang “mga tolda sa Kedar” lagmit nga 
gigama gikan sa itom nga balhibo sa kanding (Aw 
1:5), ug ang balhibo sa kanding gigamit sa pagtu- 
kod sa tabernakulo. (Ex 26:7: 35:26) Ang mga pa- 
nit sa kanding gihimong mga sudlanan (tan-awa 
ang Gen 21:15) ug gigamit usab ingong mga besti, 
sama sa gisul-ob sa gilutos nga mga saksi ni Jeho- 
va sa wala pa ang Kristohanong panahon.---Heb 
11:37. 

Ang Moisesnong Balaod nagdili sa pagkaon sa 
tambok sa kanding nga gitanyag ingong halad (Lev 
7:23-25), ug kini nagdili usab nga lat-an ang na- 
ting kanding pinaagi sa gatas sa inahan niini.---Ex 
23:19: 34:26, Deu 14:21, tan-awa ang GATAS. 

Ang kanding maoy lakip sa ighahalad nga mga 
hayop, nga gitanyag ingong halad-nga-sinunog 
(Lev 1:10: 22:18, 19), halad-sa-panag-ambit (Lev 3: 
6, 12), halad-sa-sala (Esd 8:35), ug halad-sa-pag- 
kasad-an (Lev 5:6). Ang matag panganay sa mga 
kanding kinahanglang ihalad, basta kini walo ka 
adlaw na ang kagulangon. (Lev 22:27: Num 18:17) 
Ang bayeng kanding (o, bayeng kordero) nga usa 


KANDING 


ka tuig ang kagulangon mao ang gilatid nga halad- 
sa-sala alang sa usa ka tawo nga dili saserdote o 
pangulo. (Lev 4:28, 32) Sa ubang mga panahon ang 
mga kanding gihalad ingong mga halad-sa-sala 
alang sa tibuok nasod sa Israel. (Lev 23:19, Num 
28:11, 15, 16, 22, 26-30, 29:1-39, 2Cr 29:20-24, Esd 
6:17) Usa ka nating laking kanding ang nagsilbing 
halad-sa-sala alang sa usa ka pangulo. (Lev 4:22- 
26) Sa Adlaw sa Pagtabon-sa-Sala, duha ka kan- 
ding ang gamiton. Ang usa ihalad ingong halad- 
sa-sala alang sa 12 ka dili-Levihanong mga tribo, 
ug ang lain igahin alang kang “Azazel” ug palakton 
kini ngadto sa kamingawan. (Lev 16:1-27: tan-awa 
ang ADLAW SA PAGTABON-SA-SALA, AZAZEL.) Siyem- 
pre, kining mga kanding nga gihalad dili gayod 
makakuha sa mga sala, apan kini naghulagway la- 
mang sa tinuod nga motabon-sa-sala nga halad ni 
Jesu-Kristo.---Heb 9:11-14, 10:3, 4. 

Mahulagwayon ug Matagnaong Paggamit. 
Ang buhok sa dalagang Sulamita gitandi sa usa ka 
panon sa mga kanding, tingali nagtumong sa nag- 
sinaw nga itom nga buhok o sa kabaga sa buhok sa 
dalaga. (Aw 4:1; 6:5) Ang gamayng kasundalo- 
han sa Israel, kon itandi sa daghang kasundalohan 
sa mga Siryanhon, gipakasama sa “duha ka gag- 
mayng panon sa mga kanding.” (1Ha 20:27) Ang 
mga kanding gigamit sa paghawas sa mga tawo, 
sagad kadtong mosupak kang Jehova. (Isa 34:6, 7; 
itandi ang Jer 51:40, Eze 34:17: Zac 10:3.) Sa sam- 
bingay ni Jesus bahin sa mga karnero ug sa mga 
kanding, ang mga kanding naghawas niadtong 
mga tawo nga modumili sa pagbuhat ug maayo 
alang sa labing gamay sa iyang mga igsoon.---Mat 
25:31-46. 

Ang laking kanding sa tagna ni Daniel nagha- 
was sa Gresyanhon (o Gresyanhon-Macedonian- 
hon) nga Gahom sa Kalibotan. (Dan 8:5-8, 21) 
Mahitungod niini ang The Imperial Bible-Dictio- 
nary (giedit ni P. Fairbairn, London, 1874, Tomo I, 
p. 664) nag-ingon: “Makaiikag nga masayran nga 
kini [ang kanding] mao ang giila sa mga Macedo- 
nianhon nga simbolo sa ilang nasod. May mga 
monyumento nga naglungtad pa diin makita kini 
nga simbolo, sama sa usa sa mga haligi sa Perse- 
polis, diin gihulagway ang usa ka kanding nga may 
usa ka dakong sungay sa agtang niini, ug usa ka 
Persianhon ang nagkupot sa sungay, nga niana gi- 
pakita ang pagsakop sa Macedonia pinaagi sa Per- 
sia” (nga nahimo sa mga Persianhon sa hinapos sa 
ikaunom nga siglo W.K.P.). 

Kanding sa Bukid, Ihalas nga Kanding. 
Ang Hebreohanon nga ngalang ye@lim', nga gihu- 
bad nga “mga kanding sa bukid” (NW) ug “ihalas 
nga mga kanding” (KJ), gisabot sa kadaghanan 
nga nagtumong sa ihalas nga kanding sa Nubia 

(Capra ibex nubiana), nga nagpuyo sa bukid nga 
may mga sungay nga dagko, nagbugdobugdo ug 
nagkurba palikod. Gusto niini nga hayop ang ha- 
bog nga kabukiran (Sal 104:18), diin sa kamadani- 
hon sayon ra nga malataslatas niini ang gansa- 
ngon nga dagkong kabatoan ug hiktin nga mga 
siwil sa bukid. Sa panahon sa pagmabdos, kini nga 
mga kanding mangitag mga dapit nga dili daling 
makit-an sa tawo. Lagmit kini ang gitumong sa Job 
39:1, diin ang pangutana nagpasiugda sa kamatu- 
oran nga kini nga mga linalang maoy bulag sa 
tawo, nga ang pagpanganak niini wala maobserba- 
hi sa tawo. 

Ang asoy sa 1 Samuel kapitulo 24 naghisgot sa 
paggukod ni Saul kang David didto sa batoon nga 
dapit sa En-gedi (nagkahulogang “Tuboran (Tubod) 
sa Nating Kanding”) sa kasadpang kiliran sa Pa- 
tayng Dagat. Ang mga naggukod nangita kang Da- 
vid ug sa iyang mga tawo ibabaw sa “hubo nga 
mga bato sa mga kanding sa bukid” (1Sa 24:2), 
nga nagpasabot nga ang mga kanding sa bukid 
mao ang nagpuyo niini nga rehiyon. Gani sa dili pa 
dugay nakit-an didto ang ihalas nga mga kanding 
sa Nubia. 

Ang feminine form sa Hebreohanon nga ya-alah' 
mao ang gigamit sa Proverbio 5:18, 19. Dinhi ang 
asawa sa usa ka batan-on gitandi sa “usa ka maka- 
bibihag nga kanding sa bukid,” lagmit ang gipasa- 
bot mao ang pagkamadanihon niini nga hayop. 

Sa Deuteronomio 14:4, 5, diin gihisgotan ang 
mga hayop nga mahimong kan-on, ang Hebreoha- 
nong pulong nga ’aqqoh’ gihubad nga “ihalas nga 
kanding.” (AS, KJ, NW, RS) Nagtuo ang daghang 
eskolar nga ang 'aqgoh' lagmit nagtumong sa sa- 
mang hayop nga yetelim', nga mao, ang ihalas nga 
kanding sa Nubia. 


KANINGAG [Heb., qinnamohn?: Gr., kin- 
namomon]. Ang kahoyng kaningag (Cinnamo- 
mum zeylanicum) maoy kapamilya sa kahoyng 
lawrel, nga lakip niana ang kahoyng casia ug 
camphor. Kini molambo diha sa buhaghag, bala- 
son, umogon nga yuta ug daghan kini sa Sri Lanka 
ug sa Java. Ang Hebreohanong ngalan niini lag- 
mit nga langyaw ug kagikan, ug ang produkto 
niini mopatim-aw nga giimportar ngadto sa Yu- 
tang Saad. 

Ang kaningag moabot sa kinahabogan nga mga 
9 m (30 p) ug adunay hamis, abohon-ug-bulok nga 
panit ug mosanggaka nga mga sanga. Ang ever- 
green nga mga dahon niini nga samag ulo sa 
bangkaw maoy berde sa ibabaw apan puti sa ilalom 
ug moabot ug mga 20 ngadto sa 23 sm (8 ngadto 
sa 9 pul.) ang gitas-on ug mga 5 sm (2 pul.) ang gi- 
lapdon. Ang gagmay, puti o dalagon nga mga bu- 
lak niini magpungpong. Ang panit niini sa gawas 

halos walay baho ug dili kaayo mapuslanon. Ang 
ginabaligya nga kaningag makuha gikan sa itomon 
nga ilalom nga panit niini. Ang humot nga lana 
makuha usab gikan sa panit niini. 

Ang kaningag gigamit sa paghimo sa balaang ig- 
didihog nga lana ingong usa sa “labing maayo nga 
mga pahumot.” (Ex 30:23) Kini giwisik diha sa mga 
higdaanan (Pr 7:17), mahulagwayong gigamit sa 
paghubit sa hinigugmang Sulamita (Aw 4:13, 14), 
ug lakip sa mga produkto nga gibaligya sa mga na- 
gapanaw nga mga magpapatigayon ngadto sa “Da- 
kong Babilonya” una pa kini malaglag.--Pin 18: 
2, 11-13. 


KANON (sa Bibliya). Sa sinugdan ang tangbo 
(Heb., qa-neh') nagsilbing usa ka iglalatid o igsusu- 
kod. (Eze 40:3-8, 41:8: 42:16-19) Gipadapat ni apos- 
tol Pablo ang pulong nga ka-non” ngadto sa “teri- 
toryo” nga gilatid ingong iyang asaynment, ug 
usab ngadto sa “lagda sa panggawi” nga kinahang- 
lang sundon sa mga Kristohanon. (2Co 10:13-16, 
Gal 6:16) Ang “kanon sa Bibliya” sa ulahi nagtu- 
mong sa talaan sa inspiradong mga basahon nga 
angayng gamiton ingong usa ka sukdanan sa pag- 
tino sa pagtuo, doktrina, ug panggawi.---Tan-awa 
ang BIBLIYA. 

Ang basta pagsulat ug usa ka relihiyosong basa- 
hon, pagtipig niini sa gatosan ka tuig, ug ang pag- 
tamod niini sa minilyon ka tawo dili magpamatuod 
nga kini gikan sa Diyos o kanonikal. Kini kinahang- 
lang adunay mga pamatuod nga ang Awtor niini 
mao ang Diyos ug nga kini inspirado sa Diyos. 
Si apostol Pedro miingon: “Walay panagna bisan 
kanus-a nga midangat pinaagi sa kabubut-on sa 
tawo, hinunoa ang mga tawo nagsulti gikan sa Di- 
yos samtang sila giagak sa balaang espiritu.” (2Pe 
1:21) Ang pagsusi sa kanon sa Bibliya nagpakita 
nga ang mga kaundan niini nakakab-ot niining 
maong sukdanan sa tanang bahin. 

Hebreohanong Kasulatan. Ang Bibliya nag- 
sugod pinaagi sa mga sinulat ni Moises niadtong 
1513 W.K.P. Diha niini gitipigan ang mga sugo ug 
mga prinsipyo sa Diyos ngadto kang Adan, Noe, 
Abraham, Isaac, ug Jacob, ingon man usab ang 
mga regulasyon sa pakigsaad sa Balaod. Ang gita- 
wag nga Pentateuko naglakip sa lima ka basahon 
sa Genesis, Exodo, Levitico, Numeros, ug Deutero- 
nomio. Ang basahon ni Job, nga dayag nga sinulat 
usab ni Moises, nagtala sa kasaysayan human sa 
kamatayon ni Jose (1657 W.K.P.) ug sa wala pa ma- 
pamatud-i ni Moises ang iyang kaugalingon ingong 
usa ka maghuhupot-sa-integridad nga alagad sa 
Diyos, usa ka panahon sa dihang “walay usa nga 
sama [kang Job] sa yuta.” (Job 1:8, 2:3) Gisulat 
usab ni Moises ang Salmo 90 ug lagmit hasta ang 
Salmo 91. 

Pinasukad sa kahayag sa pangsulod nga ebiden- 
siya, walay duhaduha nga kining mga sinulat ni 
Moises maoy gikan sa Diyos, inspirado sa Diyos, 
kanonikal, ug kasaligang giya alang sa putling pag- 
simba. Dili kaugalingong pagbuot ni Moises nga 
siya nahimong lider ug komandante sa mga Israe- 
linhon, sa sinugdan si Moises midumili sa maong 
ideya. (Ex 3:10, 11: 4:10-14) Hinunoa, gipatindog sa 
Diyos si Moises ug naghatag kaniyag mga gahom 
sa paghimog mga milagro nga bisan ang sala- 
mangkerong mga saserdote ni Paraon napugos sa 
pag-ila nga ang gibuhat ni Moises maoy gikan 
sa Diyos. (Ex 4:1-9; 8:16-19) Busa dili personal nga 
ambisyon ni Moises nga mahimong usa ka orador 
ug magsusulat. Hinunoa, agig pagsunod sa sugo sa 
Diyos ug uban sa mga pamatuod sa balaang espi- 
ritu sa Diyos, si Moises napalihok una sa pagsulti 
ug dayon sa pagsulat ug usa ka bahin sa kanon sa 
Bibliya.--Ex 17:14. 

Gipakita mismo ni Jehova ang sumbanan sa pag- 
pasulat sa mga balaod ug mga sugo. Human sa 
pagpakigsulti kang Moises didto sa Bukid sa Sinai, 
si Jehova “mihatag kang Moises ug duha ka papan 
sa Pagpamatuod, mga papan nga bato nga sinula- 
tan sa tudlo sa Diyos.” (Ex 31:18) Sa ulahi atong 
mabasa, “Ug si Jehova miingon kang Moises: Isu- 
lat kining mga pulonga.”” (Ex 34:27) Busa, si Jeho- 
va mao ang usa nga nakigkomunikar kang Moises 
ug nagsugo kaniya nga isulat ug tipigan ang unang 
lima ka basahon sa kanon sa Bibliya. Walay konsil- 
yo sa mga tawo nga naghimo niini nga kanonikal,: 
sukad sa pagsulat niini kini giuyonan na sa Diyos. 

“Sa dihang nahuman ni Moises ang pagsulat sa 
mga pulong niini nga balaod diha sa usa ka basa- 
hon,” siya nagsugo sa mga Levihanon, nga nag- 
ingon: “Kuhaa kini nga basahon sa balaod, ibutang 
ninyo kini sa kilid sa arka sa pakigsaad ni Jehova 
nga inyong Diyos, ug mahimo kining saksi didto 
batok kanimo.” (Deu 31:9, 24-26) Makaiikag gayod 
nga gidawat sa Israel kini nga rekord sa mga pa- 
kiglabot sa Diyos ug wala nila ilimod kini nga mga 
kamatuoran. Sanglit daghan sa mga kaundan sa 
maong mga basahon makadaot sa dungog sa na- 
sod, lagmit isalikway unta nila kini, apan wala ga- 
yod nila kini buhata. 

Sama kang Moises, gigamit sa Diyos ang mga sa- 
serdote aron sa pagtipig niining sinulat nga mga 
sugo ug sa pagtudlo niini ngadto sa mga tawo. Sa 
dihang gidala ang Arka ngadto sa templo ni Solo- 
mon (1026 W.K.P.), halos 500 ka tuig human sug- 
di ni Moises ang pagsulat sa Pentateuko, ang duha 
ka papan nga bato didto gihapon sa sulod sa Arka 
(1Ha 8:9), ug 384 ka tuig human niana, sa dihang 
“ang basahon sa balaod” nakaplagan sa balay ni 
Jehova sa panahon sa ika-18 nga tuig ni Josias 
(642 W.K.P.), ang samang dakong pagtamod alang 

niini gipakita gihapon. (2Ha 22:3, 8-20) Sa susama, 
dihay “pagmaya sa hilabihan” sa dihang, human 
makabalik gikan sa pagkadestiyero sa Babilonya, si 
Esdras mibasa gikan sa basahon sa Balaod sa pa- 
nahon sa walo ka adlaw nga panagkatigom.---Neh 
8:5-18. 

Human sa kamatayon ni Moises, gidugang ang 
mga sinulat ni Josue, Samuel, Gad, ug Natan (Jo- 
sue, Maghuhukom, Ruth, 1 ug 2 Samuel). Si Ha- 
ring David ug Haring Solomon nakatampo usab sa 
nagkadako nga kanon sa Balaang mga Sinulat. Da- 
yon misunod ang mga manalagna gikan kang Jo- 
nas hangtod kang Malaquias, nga ang matag usa 
nakatampo sa kanon sa Bibliya, ang matag usa gi- 
tugahan ug milagrosong katakos sa pagpanagna 
gikan sa Diyos, ang matag usa usab nakakab-ot sa 
mga kinahanglanon alang sa matuod nga mga ma- 
nalagna sumala sa gilatid ni Jehova, nga mao, 
sila misulti sa ngalan ni Jehova, ang ilang tagna 
natuman, ug sila nagpaliso sa mga tawo ngadto sa 
Diyos. (Deu 13:1-3; 18:20-22) Sa dihang si Hana- 
nias ug Jeremias gisulayan labot sa kataposang 
duha ka kinahanglanon (ang duha misulti sa nga- 
lan ni Jehova), ang mga pulong ni Jeremias la- 
mang ang natuman. Busa si Jeremias napamatud- 
an nga manalagna ni Jehova.--Jer 28:10-17. 

Maingon nga giinspirar ni Jehova ang mga tawo 
sa pagsulat, makataronganon lamang nga iyang 
tultolan ug bantayan ang paghipos ug pagtipig ni- 
ining inspiradong mga sinulat aron ang kataw- 
han makabaton ug dumalayong kanonikal nga giya 
alang sa matuod nga pagsimba. Sumala sa Hudiyo- 
hanong tradisyon, si Esdras nalangkit niini nga bu- 
luhaton human ang nadestiyero nga mga Hudiyo 
gipapuyo pag-usab sa Juda. Siya kuwalipikado ga- 
yod alang sa buluhaton, ingong usa sa inspiradong 
mga magsusulat sa Bibliya, usa ka saserdote, ug 
usab “usa ka batid nga magkokopya sa balaod ni 
Moises.” (Esd 7:1-11) Ang mga basahon na lamang 
ni Nehemias ug Malaquias ang kinahanglang idu- 
gang. Busa, ang kanon sa Hebreohanong Kasulatan 
nahugpong na sa kataposan sa ikalimang siglo 
W.K.P., nga naundan sa samang mga sinulat nga 
atong nabatonan karon. 

Ang kanon sa Hebreohanong Kasulatan sa tra- 
disyonal nga paagi nabahin sa tulo ka seksiyon: 
ang Balaod, ang mga Manalagna, ug ang mga 
Sinulat, o Hagiographa, nga anaa sa 24 ka ba- 
sahon, sumala sa makita sa tsart sa sunod nga 
panid. Pinaagi sa pagkombinar pa sa Ruth uban 
sa Mga Maghuhukom, ug sa Lamentaciones uban 
sa Jeremias, ang pipila ka Hudiyohanong mga aw- 
toridad nag-ihap niini nga 22, sama sa gidaghanon 
sa mga letra sa Hebreohanong alpabeto. Diha sa 
iyang pasiuna sa mga basahon ni Samuel ug sa 
Mga Hari, si Jerome, bisan tuod daw mipabor sa 

pag-ihap nga 22, miingon: “Gilakip sa 
pipila ang Ruth ug Lamentaciones sa 


HUDIYOHANONG KANON SA KASULATAN 


Hagiographa .. . ug busa adunay ba- 


yente-kuwatro ka basahon.” Balaod 
Ang Hudiyong historyador nga GTA 
si Josephus, agig pagtubag sa a Exodo 
mga magsusupak diha sa iyang sinu- S Eia 
lat nga Against Apion (I, 38-40 [8]) A. Naa 


sa mga tuig 100 K.P., nagpamatuod 
nga niadtong panahona ang kanon 
sa Hebreohanong Kasulatan dugay 
nang nahugpong. Siya misulat: “Wala 
kita magbaton ug daghan kaayong 
wala magkauyonay nga mga basa- 
hon, nga nagkasumpakiay sa usag 
usa. Ang atong mga basahon, kad- 
tong hustong giila, maoy duha ug 
kawhaan lamang, ug naundan sa re- 
kord sa tanang panahon. Niini nga 


5. Deuteronomio 


Ang Ang mga Sinulat 
mga Manalagna (Hagiographa) 
6. Josue 14. Salmo 
7. Maghuhukom 15. Proverbio 
8.1, 2 Samuel 16. Job 
9. 1, 2 Hari 17. Awit ni Solomon 
10. Isaias 18. Ruth 
11. Jeremias 19. Lamentaciones 
12. Ezequiel 20. Ecclesiastes 
13. Ang Napulog-duha ka 21. Ester 
Manalagna 22. Daniel 
(Oseas, Joel, Amos, 23. Esdras, 
Abdias, Jonas, Miqueas, Nehemias 
Nahum, Habacuc, è 
Sofonias, Haggeo, 24. 1, 2 Cronicas 
Zacarias, Malaquias) 


mga basahon, ang lima mao ang mga 

basahon ni Moises, nga gilangkoban sa mga balaod 
ug tradisyonal nga kasaysayan gikan sa pagkahi- 
mugso sa tawo ngadto sa kamatayon sa maghaha- 
tag sa balaod. .. . Gikan sa pagkamatay ni Moises 
ngadto kang Artajerjes, kinsa mipuli kang Jerjes 
ingong hari sa Persia, ang mga manalagna nga 
nagsunod kang Moises misulat sa kasaysayan sa 
mga hitabo sa ilang kaugalingong mga panahon 
diha sa napulog-tulo ka basahon. Ang nahibiling 
upat ka basahon naundan sa mga awit ngadto sa 
Diyos ug sa mga prinsipyo sa panggawi bahin sa 
tawhanong kinabuhi.” 

Busa ang pagkahimo sa usa ka basahon nga ba- 
hin sa kanon wala mag-agad kon gidawat man o 
wala ang katibuk-an o ang bahin niini sa usa ka 
konsilyo, komite, o komunidad. Ang opinyon sa 
maong dili-inspiradong mga tawo hinungdanon la- 
mang ingong saksi sa gibuhat na mismo sa Diyos 
pinaagi sa iyang awtorisadong mga hawas. 

Ang eksaktong gidaghanon sa mga basahon sa 
Hebreohanong Kasulatan dili hinungdanon (kon 
ikombinar man ang duha o ipabiling bulag), ni ang 
partikular man nga pagkasunodsunod niini, sanglit 
ang mga basahon nagpabiling bulag nga mga rolyo 
sa dugayng panahon human matapos ang kanon. 
Ang karaang mga katalogo may lainlain nga pag- 
kasunodsunod sa paglista sa mga basahon, sama 
pananglitan, ang usa ka listahan nagtala sa Isaias 
sunod sa basahon ni Ezequiel. Apan, ang labing hi- 
nungdanon mao nga kon unsang mga basahon ang 
gilakip. Sa pagkatinuod, ang mga basahon lamang 
nga bahin karon sa kanon ang adunay malig-ong 
pamatuod sa pagkakanonikal. Sukad pa sa kara- 
ang mga panahon gisupak ang mga paningkamot 
nga ilakip ang ubang mga sinulat. Duha ka Hudi- 


yohanong konsilyo nga gihimo didto sa Yavne o 
Jamnia, duol sa H sa Jope, niadtong mga 90 ug 
mga 118 K.P., sa dihang naghisgot sa Hebreo- 
hanong Kasulatan, nagsalikway gayod sa tanang 
Apokripal nga mga sinulat. 

Si Josephus nagpamatuod niining kasagarang 
opinyon sa mga Hudiyo bahin sa Apokripal nga 
mga sinulat sa dihang siya miingon: “Gikan kang 
Artajerjes hangtod sa atong panahon ang komple- 
tong kasaysayan nahisulat na, apan wala isipa nga 
takos sa samang pasidungog uban sa naunang 
mga rekord, tungod sa dili eksaktong pagkasu- 
nodsunod sa mga manalagna. Kami naghatag ug 
praktikal nga pamatuod bahin sa among pagtahod 
alang sa among kaugalingong Kasulatan. Kay bi- 
san tuod dugay nang mga panahon ang milabay, 
walay usa ang nangahas sa pagdugang, o pagtang- 
tang, o kaha pag-usab ug usa ka silaba, ug maoy 
kinaiyanhon sa matag Hudiyo, sukad sa adlaw sa 
iyang pagkahimugso, nga tagdon kini ingong mga 
balaod sa Diyos, nga sundon kini, ug kon giki- 
nahanglan, malipay nga mamatay alang niini.” 
--Against Apion, 1, 41, 42 (8). 

Kining dugay nang makasaysayanhong baroga- 
nan sa mga Hudiyo alang sa kanon sa Hebreoha- 
nong Kasulatan hinungdanon kaayo, tungod sa gi- 
sulat ni Pablo ngadto sa mga taga-Roma. Ang 
apostol nag-ingon nga ang mga Hudiyo mao ang 
'gipiyalan sa sagradong mga pahayag sa Diyos,' 
nga naglakip sa pagsulat ug pagpanalipod sa kanon 
sa Bibliya.---Rom 3:1, 2. 

Miila apan dili ang nag-establisar sa kanon sa 
Bibliya nga awtorisado sa balaang espiritu sa Diyos 
mao ang unang mga konsilyo (Laodicea, 367 K.P.: 
Chalcedon, 451 K.P.) ug ang gitawag nga mga 

amahan sa simbahan nga nagkauyon gayod sa 
pagdawat sa naestablisar nga Hudiyohanong ka- 
non ug sa pagsalikway sa Apokripal nga mga basa- 
hon. Ang pananglitan sa maong mga tawo nagla- 
kip kang: Justin Martyr, Kristohanong manlalaban 
sa pagtuo (namatay mga 165 K.P.): Melito, “obispo” 
sa Sardis (ika-2 nga siglo K.P.): Origen, eskolar sa 
Bibliya (1857-254? K.P.): Hilary, “obispo” sa Poi- 
tiers (namatay 367? K.P.): Epiphanius, “obispo” sa 
Constantia (sukad sa 367 K.P.): Gregory sa Nazian- 
zus (330?7-389? K.P.): Rufinus sa Aquileia, “ang 
makinaadmanong Maghuhubad ni Origen” (345?- 
410 K.P.): Jerome (340?-420 K.P.), eskolar sa Bibli- 
ya sa Latin nga simbahan ug ang naghipos sa Vul- 
gate. Diha sa iyang pasiuna sa mga basahon ni 
Samuel ug sa Mga Hari, human hisgoti ang 22 ka 
basahon sa Hebreohanong Kasulatan, si Jerome 
miingon: “Ang bisan unsa nga kapin pa niini kina- 
hanglang isipon nga bahin sa apokripa.” 

Ang labing lig-on nga pamatuod sa pagkakano- 
nikal sa Hebreohanong Kasulatan mao ang dili- 
kaduhaduhaan nga pulong ni Jesu-Kristo ug sa 
mga magsusulat sa Kristohanon Gregong Kasula- 
tan. Bisan tuod sila wala maghisgot sa eksaktong 
gidaghanon sa mga basahon, ang dili masayop nga 
konklusyon nga makuha gikan sa ilang giingon 
mao nga ang kanon sa Hebreohanong Kasulatan 
wala maglakip sa Apokripal nga mga basahon. 

Kon walay tinong koleksiyon sa Balaang mga Si- 
nulat nga nahibaloan ug giila nila ug niadtong ilang 
gisultihan ug gisulatan, sila dili unta mogamit sa 
mga ekspresyon nga sama sa “Kasulatan” (Mat 
22:29; Buh 18:24): sa “balaang Kasulatan” (Rom 
1:2), sa “balaang mga sinulat” (2Ti 3:15): sa “Bala- 
od,” nga sagad nagpasabot sa tibuok nga Kasulatan 
(Ju 10:34, 12:34, 15:25), “sa Balaod ug sa mga Ma- 
nalagna,” nga gigamit ingong komon nga pagta- 
wag sa tibuok Hebreohanong Kasulatan ug dili la- 
mang sa una ug ikaduhang seksiyon sa maong 
mga Kasulatan (Mat 5:17: 7:12, 22:40, Luc 16:16). 
Sa dihang si Pablo naghisgot “sa Balaod,” siya nag- 
kutlo gikan sa Isaias.-- 1Co 14:21, Isa 28:11. 

Ang orihinal nga Gregong Septuagint wala ga- 
yod maundi sa Apokripal nga mga basahon. (Tan- 
awa ang APOKRIPA.) Apan bisan kon ang pipila niini 
nga mga sinulat nga kaduhaduhaan ang gigikanan 
nakayuhot sa misunod nga mga kopya sa Septua- 
gint nga gipakaylap sa adlaw ni Jesus, siya wala 
gayod mokutlo gikan niini ni ang mga magsusulat 
sa Kristohanon Gregong Kasulatan bisan tuod mi- 
gamit sila sa Septuagint, wala gayod nila hisgoti 
ang bisan unsa sa Apokripal nga sinulat ingong 
“Kasulatan” o produkto sa balaang espiritu. Busa, 
dili lamang kay ang Apokripal nga mga basahon 
walay pangsulod nga ebidensiya sa pag-inspirar sa 
Diyos ug pamatuod gikan sa karaang inspirado nga 

mga magsusulat sa Hebreohanong Kasulatan kon- 
dili kini usab walay ebidensiya sa pag-uyon ni Je- 
sus ug sa iyang awtorisado sa Diyos nga mga apos- 
toles. Apan, giuyonan ni Jesus ang Hebreohanong 
kanon, nga nagpasabot sa tibuok Hebreohanong 
Kasulatan sa dihang siya naghisgot sa “tanang bu- 
tang nga nahisulat diha sa balaod ni Moises ug sa 
mga Manalagna ug sa mga Salmo,” ang Mga Salmo 
ingong ang una ug ang kinatas-ang basahon sa 
seksiyon nga gitawag ug Hagiographa o Balaang 
mga Sinulat.--Luc 24:44. 

Ang mga pulong ni Jesus sa Mateo 23:35 (ug sa 
Luc 11:50, 51) makahuloganon gayod usab: “Aron 
mahipatong kaninyo ang tanang matarong nga 
dugo nga giula sa yuta, gikan sa dugo sa matarong 
nga si Abel hangtod sa dugo ni Zacarias nga anak 
ni Baraquias, nga inyong gipatay taliwala sa sang- 
tuwaryo ug sa halaran.” Kon labot sa panahon, ang 
manalagna nga si Uriyas gipatay sa panahon sa 
paghari ni Jehoiakim kapin sa duha ka siglo human 
patya si Zacarias sa naghinapos ang paghari ni Je- 
hoas. (Jer 26:20-23) Busa kon buot itala ni Jesus 
ang tibuok talaan sa mga martir, nganong wala 
siya moingon nga “gikan kang Abel hangtod kang 
Uriyas'? Dayag kini tungod kay ang hitabo labot 
kang Zacarias makita sa 2 Cronicas 24:20, 21, ug 
busa duol sa kataposan sa tradisyonal nga Hebreo- 
hanong kanon. Busa niini nga diwa ang pahayag ni 
Jesus naglakip sa tanang gipatay nga mga saksi ni 
Jehova nga gihisgotan sa Hebreohanong Kasula- 
tan, gikan kang Abel nga gitala sa unang basahon 
(Genesis) hangtod kang Zacarias nga gihisgotan sa 
kataposang basahon (Mga Cronicas), nga ingong 
pananglitan, sama sa atong pag-ingon nga “gikan 
sa Genesis hangtod sa Pinadayag.” 

Kristohanon Gregong Kasulatan. Ang pag- 
sulat ingon man ang paghipos sa 27 ka basahon 
nga naglangkob sa kanon sa Kristohanon Gregong 
Kasulatan maoy susama nianang sa Hebreohanong 
Kasulatan. Si Kristo “mihatag ug mga gasa nga 
mga lalaki,” oo, “iyang gihatag ang pipila ingong 
mga apostoles, ang pipila ingong mga manalagna, 
ang pipila ingong mga tig-ebanghelyo, ang pipila 
ingong mga magbalantay ug mga magtutudlo.” 
(Efe 4:8, 11-13) Uban sa balaang espiritu sa Di- 
yos nga diha kanila ilang gipahayag ang hustong 
doktrina alang sa Kristohanong kongregasyon ug, 
“agig usa ka pahinumdom,” nagsubli sa daghang 
butang nga nasulat nang daan sa Kasulatan.---2Pe 
1:12, 13, 3:1, Rom 15:15. 

Adunay dili-Biblikanhong pamatuod nga, ingon 
ka sayo sa 90-100 K.P., labing menos napulo ka su- 
lat ni Pablo ang nahipos na. Tino nga sa sayong 
petsa ang mga Kristohanon naghugpong sa inspi- 
rado nga Kristohanong mga sinulat. 

Atong mabasa nga “sa hapit nang matapos ang 
unang siglo, si Clemente nga obispo sa Roma nasi- 
nati sa sulat ni Pablo ngadto sa simbahan sa Corin- 
to. Sunod kaniya, ang mga sulat ni Ignatius nga 
obispo sa Antioquia ug ni Polycarp nga obispo sa 
Smirna nagpamatuod sa pagkaylap sa mga sulat ni 
Pablo sa ikaduhang dekada sa ika-2 nga siglo.” 
(The International Standard Bible Encyclopedia, gi- 
edit ni G. W. Bromiley, 1979, Tomo 1, p. 603) Kini 
silang tanan maoy unang mga magsusulat---si 
Clemente sa Roma (307-100? K.P.), Polycarp (69?- 
155? K.P.), ug Ignatius sa Antioquia (hinapos sa 
una yg sayo sa ika-2 nga siglo K.P.)---kinsa nagla- 
kip sa mga pangutlo ug mga kinuha gikan sa lain- 
laing mga basahon sa Kristohanon Gregong Ka- 
sulatan, nga nagpakita nga sinati sila sa maong 
kanonikal nga mga sinulat. 

Si Justin Martyr (namatay sa mga 165 K.P.) diha 
sa iyang “Dialogue With Trypho, a Jew” (XLIX), 
migamit sa ekspresyon nga “nahisulat” sa dihang 
mikutlo sa Mateo, nga sa samang paagi maoy gihi- 
mo mismo sa mga Ebanghelyo sa dihang maghis- 
got sa Hebreohanong Kasulatan. Kini tinuod usab 
sa mas naunang sinulat nga wala hisgoti ang mag- 
susulat, ang “The Epistle of Barnabas” (IV). Si Jus- 
tin Martyr diha sa “The First Apology” (LXVI, 
LXVII) nagtawag sa “mga asoy sa mga apos- 
toles” nga “mga Ebanghelyo.”-- The Ante-Nicene 
Fathers, Tomo I, pp. 220, 139, 185, 186. 

Si Teofilo sa Antioquia (ika-2 nga siglo K.P.) mi- 
ingon: “Labot sa pagkamatarong nga gisugo sa ba- 
laod, ang nagpamatuod nga mga pulong bahin ni- 
ini makaplagan diha sa mga manalagna ug sa mga 
Ebanghelyo, tungod kay silang tanan misulti nga 
inspirado sa usa ka Espiritu sa Diyos.” Dayon gi- 
gamit ni Teofilo ang mga ekspresyon sama sa 
"ag-ingon ang Ebanghelyo" (mikutlo sa Mat 5:28, 
32, 44, 46: 6:3) ug “ang pulong sa Diyos nagha- 
tag kanato ug mga instruksiyon” (mikutlo sa 1Ti 
2:2 ug Rom 13:7, 8).--The Ante-Nicene Fathers, 
1962, Tomo II, pp. 114, 115, “Theophilus to Autoly- 
cus” (XII, XIII). 

Sa kataposan sa ikaduhang siglo tino gayod nga 
nahuman na ang kanon sa Kristohanon Gregong 
Kasulatan, ug atong makita ang mga tawo nga 
sama kang Irenaeus, Clemente sa Alejandria, ug 
Tertullian nga miila sa mga sinulat nga naglangkob 
sa Kristohanong Kasulatan ingong adunay awtori- 
dad nga sama sa Hebreohanong Kasulatan. Si Ire- 
naeus sa paghisgot sa Kasulatan mihimog dili mo- 
menos 200 ka pagkutlo gikan sa mga sulat ni Pablo. 
Si Clemente nag-ingon nga siya motubag sa iyang 
mga magsusupak pinaagi “sa Kasulatan nga atong 
gituohan nga balido tungod sa kinalabwang awto- 
ridad niini,” nga mao, “pinaagi sa balaod ug sa mga 

manalagna, ug usab pinaagi sa dalayegon kaayong 
Ebanghelyo."—The Ante-Nicene Fathers, Tomo Il, 
p. 409, “The Stromata, or Miscellanies.” 

Ang pagkakanonikal sa pipila ka indibiduwal nga 
mga basahon sa Kristohanon Gregong Kasulatan 
gilalisan sa pipila, apan ang mga argumento batok 
niini huyang kaayo. Pananglitan, ang pagsalikway 
sa mga kritiko sa basahon sa Mga Hebreohanon tu- 
ngod lamang kay dili makita diha niini ang ngalan 
ni Pablo ug tungod kay kini lahi ug diyutay sa esti- 
lo kay sa uban niyang mga sinulat maoy mabaw 
nga pangatarongan. Si B. F. Westcott nag-ingon 
nga “ang pagkakanonikal sa Sulat wala mag-agad 
sa pagkaawtor ni Pablo niini.” (The Epistle to the 
Hebrews, 1892, p. Ixxi) Ang pagsupak tungod la- 
mang kay wala hinganli ang magsusulat niini ba- 
lewala kon itandi sa pagkaanaa sa Mga Hebreo- 
hanon sa Chester Beatty Papyrus Num. 2 (P4) 
(pinetsahan sulod sa 150 ka tuig human sa kama- 
tayon ni Pablo), nga naundan niini duyog sa walo 
ka uban pang mga sulat ni Pablo. 

Usahay ang pagkakanonikal sa gagmayng mga 
basahon sama sa Santiago, Judas, Ikaduha ug Ika- 
tulong Juan, ug Ikaduhang Pedro gikuwestiyon 
tungod kay kini nga mga basahon talagsa rang 
kutloon sa unang mga magsusulat. Apan, kini nag- 
langkob lamang sa ikakatloan-ug-unom nga bahin 
sa Kristohanon Gregong Kasulatan ug busa lagmit 
nga talagsa ra gayong mahisgotan. Labot niini ma- 
matikdan nga ang Ikaduhang Pedro gikutlo ni Ire- 
naeus ingong adunay samang ebidensiya sa pag- 
kakanonikal sa ubang bahin sa Gregong Kasulatan. 
Ingon man usab ang Ikaduhang Juan. (The Ante- 
Nicene Fathers, Tomo I, pp. 551, 557, 341, 443, "Ire- 
naeus Against Heresies") Ang Pinadayag, nga gisa- 
likway usab sa pipila, gipamatud-an sa daghang 
unang mga komentarista, lakip kang Papias, Justin 
Martyr, Melito, ug Irenaeus. 

Apan, ang tinuod nga pamatuod sa pagkakano- 
nikal niini maoy dili kon pila ka higayon o kon un- 
sang basahona ang gikutlo sa magsusulat nga dili 
apostol. Ang mga kaundan sa basahon mismo 
angayng magpamatuod nga kini maoy produkto 
sa balaang espiritu. Busa, kini walay mga patuo- 
tuo o demonismo, ni kini magdasig sa pagsimba 
sa mga linalang. Kini kinahanglang bug-os nga 
kaharmonya ug bug-os nga nahiusa sa ubang ba- 
hin sa Bibliya, sa ingon nagpaluyo sa pagkaawtor 
ni Jehova nga Diyos. Ang matag basahon kina- 
hanglang mahiuyon sa “sumbanan sa makapa- 
himsog nga mga pulong” sa Diyos ug kaharmonya 
sa mga pagtulon-an ug mga kalihokan ni Kris- 
to Jesus. (2Ti 1:13; 1Co 4:17) Ang mga apostoles 
dayag nga nakadawat ug awtorisasyon sa Diyos 
ug sila misulti sa pagpamatuod sa ubang mga 

magsusulat sama kang Lucas ug Santiago, ang ig- 
soon ni Jesus sa inahan. Pinaagi sa balaang espi- 
ritu ang mga apostoles adunay “katakos sa pag-ila 
sa inspiradong mga pulong” kon kini gikan ba sa 
Diyos o dili. (1Co 12:4, 10) Sa pagkamatay ni Juan, 
ang kataposang apostol, kining kasaligang kutay 
sa mga tawong inspirado sa Diyos nahuman na, 
ug mao man usab ang Pinadayag, ang Ebanghel- 
yo ni Juan, ug ang iyang mga sulat, busa ang ka- 
non sa Bibliya natapos na. 

Ang 66 ka kanonikal nga mga basahon sa atong 
Bibliya diha sa ilang nahiangay nga panaghiusa ug 
pagkatimbang nagpamatuod sa pagkausa ug pag- 
kabug-os sa Bibliya ug nagrekomendar niini ngan- 
hi kanato ingong Pulong gayod ni Jehova sa ins- 
piradong kamatuoran, nga gipanalipdan hangtod 
karon batok sa tanang kaaway niini. (1Pe 1:25) 
Alang sa bug-os nga listahan sa 66 ka basahon nga 
naglangkob sa tibuok kanon sa Bibliya, ang mga 
magsusulat niini, kon kanus-a nahuman ang mga 
basahon, ug ang panahon nga gikobrehan sa ma- 
tag basahon, tan-awa ang “Listahan sa mga Basa- 
hon sa Bibliya Sumala sa Pagkahuman sa Pagsulat 
Niini” ilalom sa BIBLIYA.---Tan-awa usab ang tagsa- 
tagsa ka artikulo alang sa matag basahon sa Bib- 
liya. 


KANTERO. Usa ka artesano sa tisa o sa bato. 
(2Ha 12:12, 22:6) Ang kantero sa karaang kapana- 
honan mosapsap ug motabas ug mga bato ug da- 
yon gamiton kini sa pagtukod ug mga paril ug 
sa lainlaing matang sa mga bilding. (2Sa 5:11, 1Ha 
7:9-12: 1Cr 22:2: 2Cr 24:12) Ang ubang mga kons- 
truksiyon naglakip usab sa mga lubnganan (Isa 
22:16) ug mga tunel sa tubig.---2Ha 20:20. 

Lakip sa mga himan nga gigamit sa mga kante- 
ro mao ang martilyo, atsa, gabas sa bato, nibel, pi- 
sing igsusukod, ug ang tunton. (1Ha 6:7: 7:9, Isa 
28:17; Zac 4:10) Ingon sa makita sa mga monyu- 
mento, ang mga galamiton nga gigamit sa Ehipto- 
hanong mga kantero naglakip sa pakang ug tigib, 
nga dayag nga gigamit usab sa Israelinhong mga 
kantero. Sa pagpanukod didto sa Ehipto, ang mga 
bato sukdon ug markahan ug itom nga mga linya, 
nga nagsilbing mga giya alang sa mga magtatabas 
sa bato, ug ang puwesto sa matag bato diha sa bil- 
ding timan-an pinaagig marka o numero nga ibu- 
tang diha sa bato. 

Ang karaang mga kantero makatabas nga tul-id 
kaayo sa mga bato nga tungod niana dili na kina- 
hanglang mogamit pa ug argamasa. Hangtod ka- 
rong adlawa imposible ang pagsuksok ug kutsilyo 
tali sa dagkong mga bato sa pipila ka nahibiling 
mga estruktura sa Palestina nga sukad pa sa yug- 
to ni Herodes.---Tan-awa ang ARKITEKTURA. 

KAPATAGAN, YUTA, UMA. Ang Hebreo- 
hanong Kasulatan tin-aw kaayo sa paggamit ug 
nagkalainlaing pulong sa pagpaila o paghubit sa 
nagkalainlaing matang sa yuta. 

Ang Hebreohanong termino nga “ara-vah' giga- 
mit ingong ngalan sa usa ka espesipikong dapit ug 
ingong usa ka pulong nga naghubit sa usa ka ma- 
tang sa yuta. (Tan-awa ang ARABA.) Kon gamiton 
nga walay tinong artikulo, ang ‘ʻaravah’ magtu- 
mong sa usa ka desyertong patag o uga nga yuta, 
sama nianang sa Moab ug sa Jerico. (Num 22:1, 
35:1: Jos 5:10; 13:32, Jer 52:8) Bisan tuod tinga- 
li adunay mga suba sa pagtaganag tubig sa dapit, 
ang “ara-vah' sa katibuk-an nagpasiugda nga ang 
kapatagan maoy usa ka uga nga yuta. Busa sukwa- 
hi gayod nga kahimtang kon ang tabunok, daghan 
ug tubig nga Patag sa Saron mahisama sa desyer- 
tong kapatagan (Isa 33:9), o ang tubig sa mga 
sapa moagos sa desyertong kapatagan.--Isa 35: 
1, 6: 51:3. 

Ang pulong nga big-ah' nagtumong sa usa ka 
halapad nga patag nga gilibotan sa kabukiran. Kini 
naggikan sa usa ka berbo nga nagkahulogang “mi- 
siak” ug tukmang hubaron nga “patag sa walog.” 
Bisan karong adlawa ang halapad nga patag sa wa- 
log tali sa Kabukiran sa Anti-Lebanon ug sa Kabu- 
kiran sa Lebanon nailhan ingong Beqa‘. (Jos 11:17) 
Diha sa Kasulatan sagad nga ang big-ah, o “patag 
sa walog,” gipalahi sa mga bukid o mga bungtod 
(Deu 8:7: 11:11, Sal 104:8, Isa 41:18) o sa gansa- 
ngon o sagalsalon nga yuta. (Isa 40:4) Ang kaam- 
gid nga Aramaikong pulong nga makita sa Daniel 
3:1 sagad gihubad lamang ingong “kapatagan,” 
nga nagtumong sa dapit diin gipatindog ni Nabu- 
codonosor ang larawan nga bulawan. 

Ang usa ka hataas, ubos nga patag o walog 
mao ang gitumong sa Hebreohanong pulong nga 
@'megq. Kining pulonga nagpasabot sa “usa ka taas, 
halapad nga yuta tali sa nagbuyon nga mga bung- 
tod nga dili kaayo sangkad kon itandi sa nag- 
unang termino [bigah], . . . kini nga pulong 
[meg] may ideya nga ubos ug lapad imbes nga 
titip o nalibotan.” (Cyclopaedia ni M'Clintock ug 
Strong, 1881, Tomo X, p. 703) Ang Hebreohanong 
pulong gipadapat sa daghang nagkalainlaing dapit, 
sama sa “ubos nga patag sa Akor,” “ubos nga patag 
sa Aijalon,” ug “ubos nga patag sa Repaim. ”---Jos 
7:24: 10:12, 1Cr 11:55. 

Ang Hebreohanong pulong nga sadheh”, nga sa- 
gad gihubad nga “kapatagan,” mahimong magpa- 
sabot sa usa ka yuta nga ayamanan, usa ka luna sa 
yuta nga gigamit sa pagpasibsib o sa pagpanguma, 
usa ka wala-matikad nga dapit nga puno sa kaka- 
hoyan, usa ka tumoy sa bukid, o bisan sa usa ka re- 
hiyon nga gipuy-an sa usa ka matang sa katawhan, 

pananglitan, ang “yuta sa Moab”; kini nga termino 
gigamit usab nga kasukwahi sa “siyudad.” (Gen 
27:5, 31:4: 37:5-7: Huk 9:32, 36, 1Sa 14:25; Num 
21:20, Deu 28:3) Ang Gregong termino nga agros’ 
nagtumong sa tinikad nga “uma” (Mat 13:24), sa 
“banika” nga kasukwahi sa siyudad (Mar 16:12), ug, 
sa plural, sa “kabanikahan” (Mar 5:14). 

Dugang pa, ang katibuk-ang luna sa mga yuta sa 
daghang indibiduwal nga mga tag-iya mahimong 
isipon ingong “uma,” maingon sa makita diha sa 
asoy sa Ruth. Sa pag-adto sa “uma,” sa wala tuyoa 
si Ruth nahiadto sa luna sa yuta nga iya ni Boaz,’ 
nga nagpakitang si Boaz nanag-iya lamang ug usa 
ka bahin sa yuta. (Ru 2:2, 3) Bisan tuod ang mga 
parasan ug mga tanaman lagmit nga kinoral, mo- 
patim-aw nga ang kaumahan maoy dili kinoral. 
(Num 22:24: Aw 4:12) Ang Balaod nagsugo nga dili 
ibalhin sa usa ka tawo ang mga timaan sa utlanan 
sa iyang isigkatawo, nga nagpakitang sayon ra ki- 
ning himoon. (Deu 19:14) Sumala sa Balaod, ang 
kabalangayan nga walay paril isipon nga bahin sa 
kabanikahan sa yuta.--Lev 25:31. 

Ang sunog daling mokaylap gikan sa usa ka uma 
ngadto sa lain, ug angayng bantayan ang binuhing 
mga hayop aron kini dili mahiadto sa uma sa laing 
tawo. (Ex 22:5, 6) Sa Isaias 28:25 giingon nga ang 
espelta gipugas aron magsilbing utlanan. Tinga- 
li pinaagi sa pagtanom niining ubos nga matang sa 
trigo palibot sa kadaplinan sa ilang mga uma, ang 
mga mag-uuma makapanalipod sa ilang mas bilil- 
hong mga pananom, sama sa trigo ug sebada, gi- 
kan sa mga baka nga lagmit mosulod diha sa ka- 
daplinan sa uma. 

Lagmit nga posibleng makalatas sa uma pinaagi 
sa gagmayng mga dalandalan, ug tingali kini usab 
ang nahimong ulang tali sa duha ka luna sa yuta, 
sanglit si Jesus ug ang iyang mga tinun-an dili ga- 
yod molatas diha mismo sa uma, nga magtamak 
sa pipila ka uhay samtang sila moagi. Kon gihimo 
nila kini, walay duhaduha nga himoon usab kini 
nga isyu sa mga Pariseo. (Luc 6:1-5) Lagmit kini 
nga dalandalan ang gitumong ni Jesus diha sa 
iyang sambingay bahin sa magpupugas, sa paghis- 
got sa mga binhi nga nahulog sa daplin sa dalan. 
--Mat 13:4. 


KAPE. 


KAPH [3 kataposan, 1]. Ang ika-11 nga letra 
sa Hebreohanong alpabeto. Ang tunog sa kaph ka- 
tumbas sa kh sa Ingles sa dihang kini walay tulbok 
(daghesh lene); apan kon kini may tulbok (3), kini 
mahimong gahi sama sa Cebuanong “k.” Sa Heb- 
reohanon, kini mao ang unang letra sa matag usa 
sa walo ka bersikulo sa Salmo 119:81-88. Ang mga 
letrang kaph [3] ug behth [2] susama ug dagway. 


Tan-awa ang BULOK. 

KAPITAN SA TEMPLO. Ang opisyal, ika- 
duha sa hataas nga saserdote labot sa dignidad 
(Buh 4:1), nga tagdumala sa nag-alagad nga mga 
saserdote ug mga Levihanon nga giorganisar ila- 
lom sa mas ubos nga mga kapitan aron sa pagban- 
tay sa templo sa Jerusalem ug sa paghupot sa ka- 
hapsay. (Luc 22:4, 52) Dihay 24 ka dibisyon sa mga 
Levihanon ug ang matag dibisyon magrelibohay 
sa pag-alagad tagsa ka semana, kaduha sa usa ka 
tuig. Ang matag dibisyon lagmit usab nga adunay 
usa ka kapitan, nga may ubay-ubayng mga kapi- 
tan sa gagmayng mga grupo. 

Ang mga kapitan maoy mga tawong impluwen- 
siyado. Sila nakigkunsabo sa pangulong mga sa- 
serdote sa pagsuhol kang Judas aron budhian si 
Jesus. Ilang gidala ang ilang kasundalohan uban 
sa mga saserdote aron sa pagdakop kang Jesus. 
(Luc 22:3, 4, 52) Ang kapitan sa templo mao ang 
nag-awtorisar sa pagdakop kang Pedro ug Juan 
didto sa templo. (Buh 4:1, 3) Sa ulahing okasyon, 
human si Pedro ug ang pipila sa mga apostoles gi- 
pagawas gikan sa bilanggoan pinaagi sa usa ka 
manulonda, ang kapitan sa templo milakaw uban 
sa iyang mga polis aron dad-on sila nga malina- 
won atubangan sa Sanhedrin sa legal nga paagi. 
--Buh 5:24-26. 


KAPITOAN KA SEMANA. Usa ka matag- 
naong yugto sa panahon nga gihisgotan sa Daniel 
9:24-27 nga sulod niining yugtoa ang Jerusalem 
pagatukoron pag-usab ug ang Mesiyas motungha 
ug dayon pagapatyon, human niana, ang siyudad 
ug ang balaang dapit mabiniyaan. 

Sa unang tuig ni Dario nga “anak nga lalaki ni 
Ahasuero nga binhi sa mga Medianhon,” nasabtan 
ni manalagnang Daniel gikan sa tagna ni Jeremias 
nga ang panahon sa pagpahigawas sa mga Hudiyo 
gikan sa Babilonya ug ang ilang pagbalik ngadto sa 
Jerusalem haduol na. Dayon si Daniel nangita pag- 
ayo kang Jehova diha sa pag-ampo, nga nahiuyon 
sa mga pulong ni Jeremias: “'Ug kamo motawag 
gayod kanako ug moanhi ug moampo kanako, ug 
ako mamati kaninyo. Ug kamo sa pagkatinuod ma- 
ngita kanako ug makakaplag kanako, kay kamo 
mangita kanako sa bug-os ninyong kasingkasing. 
Ug akong itugot nga makaplagan ninyo,” mao ang 
giingon ni Jehova... . “Ug dad-on ko kamog balik 
sa dapit nga gikan didto gipadestiyero ko kamo.” 
--Jer 29:10-14: Dan 9:1-4. 

Samtang si Daniel nag-ampo, gipadala ni Jehova 
ang iyang manulonda nga si Gabriel nga nagpada- 
yag ug usa ka tagna nga gidawat sa halos tanang 
komentarista sa Bibliya ingong nagtumong sa Me- 
siyas, bisan tuod nga adunay daghang kalainan sa 
ilang pagsabot niini. Si Gabriel miingon: 

“Adunay kapitoan ka semana nga gipiho ibabaw 
sa imong katawhan ug ibabaw sa imong balaang 
siyudad, aron pahunongon ang kalapasan, ug aron 
sa pagtapos sa sala, ug aron sa paghimog pagta- 
bon-sa-sala alang sa kasaypanan, ug sa pagpasu- 
lod sa pagkamatarong hangtod sa mga panahong 
walay tino, ug aron sa pagtimbre sa panan-awon 
ug sa manalagna, ug sa pagdihog sa Balaan sa mga 
Balaan. Ug angay kang mahibalo ug magbaton sa 
hait nga salabotan nga sukad sa paggula sa sugo sa 
pagpasig-uli ug sa pagtukod pag-usab sa Jerusa- 
lem hangtod sa Mesiyas nga Pangulo, adunay pito 
ka semana, ingon man kan-umag-duha ka sema- 
na. Siya mahibalik ug matukod gayod pag-usab, 
nga may plasa ug nagalibot nga trinseras, apan sa 
malisod nga mga panahon. Ug human sa kan- 
umag-duha ka semana ang Mesiyas pagapatyon, 
nga walay bisan unsa alang sa iyang kaugalingon. 
Ug ang siyudad ug ang balaang dapit pagalaglagon 
sa katawhan sa usa ka pangulo nga moabot. Ug 
ang kataposan niana maoy pinaagi sa baha. Ug 
hangtod sa kataposan adunay gubat, ang pagka- 
laglag mao ang gihukom. Ug kinahanglang iyang 
ipatuman ang pakigsaad sulod sa usa ka semana 
alang sa daghan, ug sa katunga sa semana iyang 
ipahunong ang paghalad ug ang pagtanyag ug 
gasa. Ug ibabaw sa pako sa dulumtanang mga bu- 
tang anaa unya ang magpahinabog pagkaawaaw, 
ug hangtod sa pagpuo, ang butang nga gihukom 
igabubo usab ibabaw sa usa nga nalaglag.”---Dan 
9:24-27. 

Usa ka Mesiyanikong Tagna. Dayag kaayo 
nga kining tagnaa maoy usa ka bililhong impor- 
masyon sa pag-ila sa Mesiyas. Hinungdanon gayod 
kaayo nga matino ang panahon sa pagsugod sa 
70 ka semana, ug usab ang gitas-on niini. Kon kini 
maoy literal nga mga semana nga tinagpito ka ad- 
law, mahimong ang tagna wala matuman, nga im- 
posible gayong dili matuman (Isa 55:10, 11; Heb 
6:18), o kaha ang Mesiyas mitungha kapin sa 24 ka 
siglo kanhi, sa mga adlaw sa Persianhong Imperyo, 
ug nga wala mailhi. Mahitungod sa ulahing gihis- 
gotan, ang daghang uban pang mga ilhanan labot 
sa Mesiyas nga espesipikong gihisgotan sa Bibliya 
wala matuman. Busa dayag nga ang 70 ka sema- 
na maoy simboliko nga naglangkob sa mas taas 
nga panahon. Tataw nga ang mga panghitabo nga 
gihubit diha sa tagna imposible gayod nga mahita- 
bo sulod sa literal nga 70 ka semana, o kapin ug di- 
yutay sa usa ka tuig ug upat ka bulan. Ang kadag- 
hanan sa mga eskolar sa Bibliya nagkauyon nga 
ang “mga semana’ sa tagna maoy mga semana sa 
mga tuig. Ang pipila ka hubad mabasa nga “kapi- 
toan ka semana sa mga tuig” (AT, Mo, RS): ang Ta- 
nakh, usa ka bag-ong hubad sa Bibliya nga gipatik 

sa Jewish Publication Society niadtong 1985, nag- 
lakip usab niini nga hubad diha sa usa ka nota o 
footnote.---Tan-awa ang Dan 9:24, ftn sa Rbi8. 


Kanus-a aktuwal nga nagsugod ang 
matagnaong “kapitoan ka semana”? 


Bahin sa pagsugod sa 70 ka semana, si Nehemias 
gitugotan ni Haring Artajerjes sa Persia, sa ika-20 
nga tuig sa iyang pagmando, sa bulan sa Nisan, sa 
pagtukod pag-usab sa paril ug sa siyudad sa Jeru- 
salem. (Neh 2:1, 5, 7, 8) Sa iyang mga kalkulasyon 
labot sa paghari ni Artajerjes, si Nehemias lagmit 
migamit ug usa ka kalendaryo nga nagsugod sa 
bulan sa Tisri (Septiyembre-Oktubre), sama sa si- 
bil o sekular nga kalendaryo sa mga Hudiyo karong 
adlawa, ug matapos sa bulan sa Elul (Agosto-Sep- 
tiyembre) ingong ang ika-12 nga bulan. Dili mati- 
no kon kini maoy kinaugalingon niya nga pagku- 
wenta o kaha mao ang paagi sa pagkuwenta nga 
gigamit sa Persia alang sa pipila ka katuyoan. 

Ang pipila tingali motutol niini ug tingali mo- 
punting sa Nehemias 7:73, diin si Nehemias nag- 
hisgot bahin sa Israel ingong natigom diha sa ilang 
mga siyudad sa ikapitong bulan--ang han-ay sa 
mga bulan dinhi gipasukad sa tuig nga magsugod 
sa Nisan hangtod sa sunod nga Nisan. Apan si Ne- 
hemias dinhi nagkopya gikan sa “basahon sa tala- 
an sa kagikan niadtong unang nanungas” uban 
kang Zorobabel niadtong 537 W.K.P. (Neh 7:5) Du- 
gang pa, gihubit ni Nehemias nga gihimo ang pag- 
saulog sa Pista sa mga Balongbalong sa iyang pa- 
nahon sa ikapito ka bulan. (Neh 8:9, 13-18) Haom 
lamang kini tungod kay ang asoy nag-ingon nga 
ilang nakaplagan ang gisugo ni Jehova nga “nahi- 
sulat sa balaod,” ug diha niana nga balaod, sa Le- 
Vitico 23:39-43, kini nag-ingon nga ang Pista sa 
mga Balongbalong kinahanglang saulogon sa “ika- 
pito ka bulan” (nga mao, sa sagradong kalendaryo, 
nga magsugod sa Nisan hangtod sa sunod nga Ni- 
san). 

Apan, ingong pamatuod nga si Nehemias miga- 
mit ug tuig nga magsugod sa tinghunlak hangtod 
sa sunod nga tinghunlak sa pagtumong sa pipila ka 
panghitabo, atong itandi ang Nehemias 1:1-3 sa 
2:1-8. Sa unang asoy siya nag-ingong nakadawat 
ug daotang balita bahin sa kahimtang sa Jerusa- 
lem, sa Kislev (ang ikatulong bulan sa sibil nga ka- 
lendaryo ug ang ikasiyam nga bulan sa sagradong 
kalendaryo) sa ika-20 nga tuig sa pagmando ni Ar- 
tajerjes. Sa ikaduhang asoy, iyang gisulti ang iyang 
hangyo ngadto sa hari nga siya tugotan sa pag- 
adto ug sa pagtukod pag-usab sa Jerusalem, ug 
siya gihatagan ug pagtugot sa bulan sa Nisan (ang 
ikapitong bulan sa sibil nga kalendaryo ug ang 

unang bulan sa sagradong kalendaryo), apan sa 
ika-20 nga tuig gihapon sa pagmando ni Artajer- 
jes. Busa dayag nga si Nehemias wala mag-ihap sa 
mga tuig sa paghari ni Artajerjes pinasukad sa tuig 
nga magsugod sa Nisan hangtod sa sunod nga Ni- 
san. 

Aron matino ang ika-20 nga tuig sa pagmando 
ni Artajerjes, kita moihap balik sa kataposan sa 
paghari sa iyang amahan ug sa gisundan niya 
nga si Jerjes, kinsa namatay sa ulahing bahin sa 
475 W.K.P. Busa ang tuig sa paglingkod ni Ar- 
tajerjes sa trono nagsugod niadtong 475 W.K.P., 
ug ang unang tuig sa iyang paghari nagsugod sa 
474 W.K.P., maingon sa gipakita sa ubang ma- 
kasaysayanhong ebidensiya. Busa ang ika-20 nga 
tuig sa pagmando ni Artajerjes maoy sa 455 W.K.P. 
--Tan-awa ang PERSIA, PERSIANHON (Ang Paghari ni 
Jerjes ug ni Artajerjes). 

Ang “Paggula sa Sugo.” Ang tagna nag- 
ingon nga adunay 69 ka semana sa mga tuig “su- 
kad sa paggula sa sugo sa pagpasig-uli ug sa pag- 
tukod pag-usab sa Jerusalem hangtod sa Mesiyas 
nga Pangulo.” (Dan 9:25) Ang sekular nga kasay- 
sayan, ingon man ang Bibliya, nagpamatuod nga si 
Jesus miadto kang Juan ug gibawtismohan, sa 
ingon nahimong ang Dinihogan, ang Mesiyas nga 
Pangulo, sa sayong bahin sa tinghunlak sa tuig 
29 K.P. (Tan-awa ang Jesu-KrisTo [Panahon sa 
Pagkatawo, Gidugayon sa Ministeryo].) Sa pag-ihap 
paatras gikan niining mahinungdanong panahon 
sa kasaysayan, atong matino nga ang 69 ka sema- 
na sa mga tuig nagsugod niadtong 455 W.K.P. Nia- 
nang tuiga nahitabo ang makahuloganong “paggu- 
la sa sugo sa pagpasig-uli ug sa pagtukod pag-usab 
sa Jerusalem.” 

Sa Nisan (Marso-Abril) sa ika-20 nga tuig sa 
pagmando ni Artajerjes (455 W.K.P.), si Nehemias 
mihangyo sa hari: ‘Kon ang imong alagad daw ma- 
ayo sa imong atubangan, paadtoon mo ako sa 
Juda, ngadto sa siyudad sa mga lubnganan sa 
akong mga katigulangan, aron matukod ko kini 
pag-usab.” (Neh 2:1, 5) Ang hari mitugot kaniya, 
ug si Nehemias mihimo sa layong panaw gikan sa 
Susan ngadto sa Jerusalem. Sa mga ikaupat nga 
adlaw sa Ab (Hulyo-Agosto), human masusi ang 
mga paril panahon sa kagabhion, si Nehemias nag- 
sugo sa mga Hudiyo: “Umari kamo ug atong tuko- 
ron pag-usab ang paril sa Jerusalem, aron kita dili 
na magpadayon nga usa ka kaulawan.” (Neh 2: 
11-18) Busa, ang “paggula sa sugo” sa pagtukod 
pag-usab sa Jerusalem, nga giawtorisahan ni Ar- 
tajerjes, gipatuman ni Nehemias diha sa Jerusa- 
lem sa samang tuig. Kini tin-awng naghimo sa 
455 W.K.P. ingong sukaranan nga tuig sa pag-ihap 
sa 70 ka semana. 

Ang buluhaton sa pagpang-ayo sa mga paril na- 
tapos sa ika-25 nga adlaw sa Elul (Agosto-Septi- 
yembre), sulod lamang sa 52 ka adlaw. (Neh 6:15) 
Human sa pagtukod pag-usab sa mga paril, ang 
pagpang-ayo sa ubang bahin sa Jerusalem nagpa- 
dayon. Mahitungod sa unang pito ka “semana” 
(49 ka tuig), si Nehemias, uban sa tabang ni Esdras 
ug sa uban nga tingali mipuli kanila sa ulahi, nag- 
buhat sa buluhaton sulod “sa malisod nga mga 
panahon,” nga may kalisdanan gikan sa sulod, 
taliwala sa mga Hudiyo mismo, ug gikan sa ga- 
was, sa mga Samarianhon ug sa uban. (Dan 9:25) 
Ang basahon ni Malaquias, nga gisulat human sa 
443 W.K.P., nagsaway pag-ayo sa daotang kahim- 
tang nga nasugamakan sa Hudiyong mga saserdo- 
te nianang panahona. Ang pagbalik ni Nehemias sa 
Jerusalem human sa usa ka pagduaw kang Arta- 
jerjes (itandi ang Neh 5:14: 13:6, 7) gituohan nga 
nahitabo human niini. Wala ibutyag sa Bibliya kon 
unsa kadugay nga iyang gipadayon ang iyang per- 
sonal nga mga paningkamot sa pagtukod sa Jeru- 
salem human sa 455 W.K.P. Apan, dayag nga ang 
buluhaton natapos sulod sa 49 ka tuig (pito ka se- 
mana sa mga tuig) sa gidugayon nga gikinahang- 
lan alang niini, ug ang Jerusalem ug ang tem- 
plo niini nagpabilin alang sa pag-abot sa Mesiyas. 
--Tan-awa ang MALAQUIAS, BASAHON NI (Panahon sa 
Pagsulat). 

Pag-abot sa Mesiyas Human sa 'Kan-umag- 
Siyam ka Semana.” Mahitungod sa misunod 
nga “kan-umag-duha ka semana” (Dan 9:25), kini, 
ingong bahin sa 70 ug gihisgotan nga ikaduha sa 
han-ay, magsugod human matapos ang “pito ka 
semana.” Busa, ang yugto “sukad sa paggula sa 
sugo” sa pagtukod pag-usab sa Jerusalem hangtod 
sa “Mesiyas nga Pangulo” maoy 7 ug 62 ka “sema- 
na,” o 69 ka “semana”---483 ka tuig---sukad sa tuig 
455 W.K.P. hangtod sa 29 K.P. Sumala sa nahisgo- 
tan na, sa tinghunlak nianang tuiga, sa 29 K.P., 
si Jesus gibawtismohan sa tubig, gidihogan sa 
balaang espiritu, ug misugod sa iyang minister- 
yo ingong ang “Mesiyas nga Pangulo.”--Luc 3:1, 
2, 21, 22. 

Busa, kasiglohan nga abante, ang tagna ni Dan- 
iel nagpunting sa eksaktong tuig sa pag-abot sa 
Mesiyas. Walay pamatuod nga ang mga Hudi- 
yo sa unang siglo K.P. mihimog mga kalkulasyon 
base sa tagna ni Daniel kon kanus-a motungha 
ang Mesiyas. Pero ang Bibliya nag-ingon: “Karon 
samtang ang mga tawo nagpaabot ug ang tanan 
nangatarongan diha sa ilang kasingkasing bahin 
kang Juan: 'Siya na ba kaha ang Kristo?” (Luc 
3:15) Bisan tuod sila nagpaabot sa Mesiyas, dayag 
nga sila dili makatino sa eksaktong bulan, semana, 
o adlaw sa iyang pag-abot. Busa, sila naghunahu- 
na kon si Juan ba mao ang Kristo, bisan tuod si 


1455 


Juan dayag nga nagsugod sa iyang ministeryo sa 
tingpamulak sa 29 K.P., mga unom ka bulan sa 
wala pa ipresentar ni Jesus ang iyang kaugalingon 
aron mabawtismohan. 

“Gipatay' sa tunga sa semana. Si Gabriel du- 
gang miingon kang Daniel: “Human sa kan-umag- 
duha ka semana ang Mesiyas pagapatyon, nga wa- 
lay bisan unsa alang sa iyang kaugalingon.” (Dan 
9:26) Maoy human sa pagkatapos sa ‘pito ug kan- 
umag-duha ka semana, sa pagkatinuod mga tulo 
ug tunga ka tuig human niana, nga ang Kristo gi- 
patay diha sa estaka sa pagsakit, nga nagtugyan sa 
tanan niyang nabatonan, ingong usa ka lukat alang 
sa katawhan. (Isa 53:8) Ang ebidensiya nagpakita 
nga gigugol ni Jesus ang unang katunga niini nga 
“semana” diha sa ministeryo. Sa usa ka higayon, 
lagmit sa tinghunlak sa 32 K.P., siya mihatag ug 
usa ka sambingay, nga mopatim-awng naghisgot 
bahin sa Hudiyohanong nasod ingong usa ka ka- 
hoyng igos (itandi ang Mat 17:15-20, 21:18, 19, 43) 
nga wala mamunga sulod sa ‘tulo ka tuig.” Ang tig- 
atiman sa parasan miingon sa tag-iya niini: “Aga- 
lon, pasagdi lang kini niining tuiga usab, hangtod 
nga makalotan ko ang palibot niini ug mabutangag 
abono: ug kon unya magpatungha kinig bunga sa 
umaabot, maayo kaayo: apan kon dili, putlon mo 
kini.” (Luc 13:6-9) Lagmit iyang gitumong dinhi 
ang yugto sa iyang ministeryo sa maong dili- 
masanongong nasod, nga ang maong ministeryo 
nagpadayon nianang panahona sulod sa mga tulo 
ka tuig ug magpadayon pa ngadto sa ikaupat nga 
tuig. 

Gipatuman ang pakigsaad “sulod sa usa ka 
semana.” Ang Daniel 9:27 nag-ingon: “Ug kina- 
hanglang iyang ipatuman ang pakigsaad sulod sa 
usa ka semana [o pito ka tuig] alang sa daghan, ug 
sa katunga sa semana iyang ipahunong ang pag- 
halad ug ang pagtanyag ug gasa.” Ang “pakigsaad” 
dili mao ang pakigsaad sa Balaod, tungod kay pina- 
agi sa halad ni Kristo, tulo ug tunga ka tuig human 
magsugod ang ika-70 nga “semana,” kini gihanaw 
sa Diyos: “Tyang gikuha kini [ang Balaod] pinaagi 
sa paglansang niini sa estaka sa pagsakit.” (Col 
2:14) Dugang pa, “pinaagi sa pagpalit, gipagawas 
kita ni Kristo gikan sa tunglo sa Balaod . .. Ang ka- 

tuyoan mao nga ang panalangin ni Abraham ma- 
hiabot pinaagi kang Jesu-Kristo alang sa kanaso- 
ran.” (Gal 3:13, 14) Ang Diyos, pinaagi ni Kristo, 
nagpaabot sa mga panalangin sa Abrahamikong 
pakigsaad ngadto sa kinaiyanhong mga kaliwat ni 
Abraham, nga wala maglakip sa mga Hentil hang- 
tod nga ang ebanghelyo gipadangat ngadto kanila 
pinaagi sa pagwali ni Pedro sa Italyanong si Corne- 
lio. (Buh 3:25, 26, 10:1-48) Ang pagkakabig ni Cor- 
nelio ug sa iyang panimalay nahitabo human sa 
pagkakabig ni Saulo sa Tarso, nga giisip sa kadag- 
hanan nga nahitabo niadtong mga 34 K.P.: human 
niini nasinatian sa kongregasyon ang usa ka yugto 
sa kalinaw, ug napalig-on. (Buh 9:1-16, 31) Nan, 
mopatim-awng ang pagkakabig ni Cornelio ngadto 
sa Kristohanong kongregasyon nahitabo sa mga 
tinghunlak sa 36 K.P., nga mao ang kataposan 
sa ika-70 nga “semana,” 490 ka tuig sukad sa 
455 W.K.P. 

“Gipahunong' ang mga paghalad ug mga pag- 
tanyag ug gasa. Ang pulong nga “ipahunong,” 
nga gigamit maylabot sa paghalad ug sa pagtan- 
yag ug gasa, sa literal nagkahulogan nga “ipahina- 
bo o himoon ang pagpahulay, mohunong sa pag- 
trabaho.” “Ang paghalad ug ang pagtanyag ug 
gasa” nga 'gipahunong,' sumala sa Daniel 9:27, dili 
mahimong magtumong sa halad lukat ni Jesus, ni 
kini nagtumong sa bisan unsang espirituwal nga 
halad sa mga sumusunod sa iyang tunob. Nagtu- 
mong gayod kini sa mga halad ug mga gasa nga 
gitanyag sa mga Hudiyo didto sa templo sa Jerusa- 
lem subay sa Balaod ni Moises. 

Ang “katunga sa semana” motunong sa kina- 
tung-an sa pito ka tuig, o human sa tulo ug tunga 
ka tuig sulod niana nga “semana” sa mga tuig. 
Sanglit ang ika-70 nga “semana” nagsugod sa mga 
tinghunlak sa 29 K.P. panahon sa pagbawtismo ug 
pagdihog kang Jesus ingong ang Kristo, ang katu- 
nga niana nga semana (tulo ug tunga ka tuig) mo- 
abot hangtod sa tingpamulak sa 33 K.P., o sa pana- 
hon sa Paskuwa (Nisan 14) nianang tuiga. Kining 
adlawa mopatim-awng mao ang Abril 1, 33 K.P. sa 
Gregorian nga kalendaryo. (Tan-awa ang PANIHA- 
PON SA GINOO [Ang Panahon sa Pagsugod Niini nga 
Pagsaulog].) Si apostol Pablo nag-ingon kanato nga 


KAPITOAN KA SEMANA 


'4--7 ka Semana--pP4a 


62 ka Semana 

si Jesus “mianhi sa pagbuhat sa kabubut-on sa Di- 
yos, aron sa 'pagwagtang sa una [ang mga pagha- 
lad ug mga pagtanyag ug gasa subay sa Balaod] 
aron iyang matukod ang ikaduha.' Iyang gibuhat 
kini pinaagi sa pagtanyag sa iyang kaugalingong 
lawas ingong halad.---Heb 10:1-10. 

Bisan tuod ang Hudiyong mga saserdote nagpa- 
dayon sa pagtanyag ug mga halad didto sa templo 
sa Jerusalem hangtod sa pagkalaglag niini niad- 
tong 70 K.P., ang mga halad alang sa sala wala na 
dawata ug dili na balido atubangan sa Diyos. Sa 
wala pa ang iyang kamatayon si Jesus miingon ba- 
hin sa Jerusalem: “Ang inyong balay mabiniyaan 
kaninyo.” (Mat 23:38) Si Kristo “mihalad ug usa ka 
halad alang sa mga sala hangtod sa kahangtoran 
... Kay pinaagi sa usa lamang ka halad nga kad- 
tong ginabalaan iyang gihingpit hangtod sa ka- 
hangtoran.” “Karon kon diin adunay kapasayloan 
[sa mga sala ug mga kalapasan], wala nay halad pa 
tungod sa sala.” (Heb 10:12-14, 18) Gipunting ni 
apostol Pablo nga ang tagna ni Jeremias naghisgot 
ug usa ka bag-ong pakigsaad, nga ang unang pa- 
kigsaad (ang pakigsaad sa Balaod) tungod kay ka- 
raan ug nagkatigulang na, “hapit nang mahanaw.” 
--Heb 8:7-13. 

Gipahunong ang kalapasan ug ang sala. 
Ang pagpatay kang Jesus, ang iyang pagkaban- 
haw, ug ang iyang pagpakita didto sa langit mire- 
sulta 'sa pagpahunong sa kalapasan ug sa pagtapos 
sa sala ug sa paghimog pagtabon-sa-sala alang sa 
kasaypanan.” (Dan 9:24) Ang pakigsaad sa Balaod 
nagyagyag ug naghukom sa mga Hudiyo ingong 
mga makasasala ug nagtunglo kanila ingong mag- 
lalapas sa pakigsaad. Apan kon diin gani “midaga- 
ya” ang sala tungod sa pagyagyag o pagpadayag 
niini sa Moisesnong Balaod, ang kaluoy ug pag- 
uyon sa Diyos labi pang midagaya pinaagi sa iyang 
Mesiyas. (Rom 5:20) Tungod sa halad sa Mesiyas, 
ang kalapasan ug ang sala sa mahinulsolong mga 
makasasala mahimong mapapas ug ang silot alang 
niini mahimong makanselar. 

Gipasulod ang walay kataposang pagkamata- 
rong. Ang bili sa kamatayon ni Kristo diha sa 
estaka nagtagana ug kapasig-ulian alang sa mahi- 
nulsolong mga magtutuo. Ang usa ka tabon sa 
pagpasig-uli gitabon sa ilang mga sala, ug ang da- 
lan gibuksan aron sila ipahayag nga matarong' sa 
Diyos. Kana nga pagkamatarong maoy walay kata- 
posan ug maghatag ug kinabuhing walay katapo- 
san alang sa mga gipahayag nga matarong.---Rom 
3:21-25. 

Pagdihog sa Balaan sa mga Balaan. Si Jesus 
gidihogan sa balaang espiritu panahon sa iyang 
bawtismo, ug ang balaang espiritu nga gihawasan 
sa dagway sa usa ka salampati mikunsad kaniya sa 
makitang paagi. Apan ang pagdihog sa “Balaan sa 

mga Balaan” nagtumong ug labaw pa kay sa pag- 
dihog sa Mesiyas, tungod kay kini nga ekspresyon 
wala man magtumong ngadto kang bisan kinsa 
nga persona. Ang “Balaan sa mga Balaan” o ang 
“Labing Balaan” mao ang ekspresyon nga gigamit 
sa pagtumong sa sangtuwaryo ni Jehova nga Di- 
yos. (Ex 26:33, 34; 1Ha 6:16, 7:50) Busa, ang pag- 
dihog sa “Balaan sa mga Balaan” nga gihisgotan sa 
basahon ni Daniel nagtumong gayod sa “labaw ug 
mas hingpit nga tolda nga dili hinimog mga ka- 
mot,” nga ngadto niana si Jesu-Kristo ingong ang 
dakong Hataas nga Saserdote misulod “pinaagi sa 
iyang kaugalingong dugo.” (Dan 9:24: Heb 9:11, 12) 
Sa dihang gipresentar ni Jesus ang bili sa iyang 
tawhanong halad ngadto sa iyang Amahan, ang la- 
ngit mismo mipatim-awng mao ang espirituwal 
nga katinuoran nga gihawasan sa Labing Balaan sa 
tabernakulo ug sa ulahing templo. Busa ang la- 
ngitnong puloy-anan sa Diyos gidihogan o gilain 
ingong ang “Balaan sa mga Balaan" diha sa kahika- 
yan sa dakong espirituwal nga templo nga mitung- 
ha panahon sa pagdihog kang Jesus sa balaang es- 
piritu niadtong 29 K.P.--Mat 3:16, Luc 4:18-21, 
Buh 10:37, 38, Heb 9:24. 

“Pagtimbre sa panan-awon ug sa mana- 
lagna.” Kining tanang buluhaton nga nalampos 
sa Mesiyas--ang iyang halad, ang iyang pagka- 
banhaw, ang iyang pag-atubang sa iyang langit- 
nong Amahan aron itanyag ang bili sa iyang halad, 
ug ang ubang mga butang nga nahitabo sulod sa 
ika-70 nga semana---'nagtimbre sa panan-awon ug 
sa manalagna,' nga nagpakitang kini tinuod ug gi- 
kan sa Diyos. Kining tanan gitimbrehan pinaagi sa 
pagpaluyo sa Diyos, ingong gikan sa usa ka bala- 
ang tinubdan ug dili gikan sa masalaypong tawo. 
Kini nagtimbre sa panan-awon ingong nalangkit 
lamang sa Mesiyas tungod kay nakabaton kini ug 
katumanan diha kaniya ug sa buluhaton sa Diyos 
pinaagi kaniya. (Pin 19:10) Ang kahubitan niini 
makaplagan lamang diha kaniya, ug dili kita ma- 
kalaom nga aduna pay lain nga motuman niini. 
Walay laing makahubad sa kahulogan niini.---Dan 
9:24. 

Pagkalaglag sa siyudad ug sa balaang dapit. 
Maoy human sa 70 ka “semana,” apan ingong usa 
ka direktang sangpotanan sa pagsalikway sa mga 
Hudiyo kang Kristo sulod sa ika-70 nga “semana,” 
nga natuman ang mga panghitabo sa ulahing mga 
bahin sa Daniel 9:26 ug 27. Girekord sa kasaysayan 
nga si Tito nga anak nga lalaki ni Emperador Ves- 
pasian sa Roma mao ang lider sa Romanhong ka- 
sundalohan nga misulong sa Jerusalem. Kini nga 
kasundalohan nakasulod gayod sa Jerusalem ug 
ngadto sa templo mismo, sama sa usa ka baha, ug 
naglaglag sa siyudad ug sa templo niini. Kining 

pagbarog sa paganong mga kasundalohan diha sa 
balaang dapit naghimo kanila nga usa ka “dulum- 
tanang butang.” (Mat 24:15) Ang tanang paning- 
kamot nga gihimo sa pagpakalma sa kahimtang sa 
wala pa ang kataposan sa Jerusalem napakyas tu- 
ngod kay ang mando sa Diyos mao: “Ang pagka- 
laglag mao ang gihukom,” ug “hangtod sa pagpuo, 
ang butang nga gihukom igabubo usab ibabaw sa 
usa nga nalaglag.” 

Usa ka Hudiyohanong Panglantaw. Ang 
Masoretikong teksto, lakip ang sistema niini sa mga 
marka para sa bokales, gihimo sa ulahing katunga 
nga bahin sa unang milenyo K.P. Dayag tungod sa 
ilang pagsalikway kang Jesu-Kristo ingong Mesi- 
yas, gibutangan sa mga Masorete ang Hebreoha- 
nong teksto sa Daniel 9:25 ug aksentong 'ath-nach' 
o “paghunong” human sa mga pulong nga “pito ka 
semana,” sa ingon gibulag kini gikan sa “kan- 
umag-duha ka semana”: tungod niini ang 62 ka se- 
mana sa tagna, nga mao, 434 ka tuig, mopa- 
tim-awng mapadapat na hinuon sa panahon sa 
pagtukod pag-usab sa karaang Jerusalem. Ang hu- 
bad ni Isaac Leeser mabasa: “Busa hibaloi ug sab- 
ta, nga sukad sa paggula sa sugo sa pagpasig-uli ug 
sa pagtukod sa Jerusalem hangtod sa dinihogan 
nga prinsipe maoy pito ka semana: [ang paghu- 
nong gihawasan dinhi pinaagig colon] ug panahon 
sa kan-uman ug duha ka semana kini pagatukoron 
pag-usab nga may mga kadalanan ug mga kanal 
(palibot niini), bisan sa mapit-os nga mga pana- 
hon.” Sa susama ang hubad sa Jewish Publication 
Society of America mabasa: “pito ka semana: ug 
sulod sa tulo ka kawhaan ka semana ug duha ka se- 
mana, kini pagatukoron pag-usab.” Niining duha 
ka bersiyon ang mga pulong nga “panahon sa” ug 
“sulod sa” makita niini nga mga hubad, nga dayag 
nga gilakip aron sa pagpaluyo sa interpretasyon sa 
mga maghuhubad. 

Si Propesor E. B. Pusey, diha sa usa ka nota o 
footnote sa usa sa iyang mga pakigpulong nga gi- 
hatag didto sa Unibersidad sa Oxford, nagkomento 
bahin sa pagbutang ug aksento sa mga Masorete: 
“Gibutang sa mga Hudiyo ang pangunang paghu- 
nong diha sa bersikulo sa ubos sa myw [pito], 
aron sa pagbulag sa duha ka numero, 7 ug 62. 
Kini gayod ilang gihimo sa malimbongong paagi, 
DAN yn? (sumala sa giingon ni Rashi [usa 
ka prominente nga Hudiyong Rabbi sa ika-11 ug 
ika-12 nga siglo K.P.] agig pagsalikway sa literal 
nga mga kabatbatan nga mopabor sa mga Kristo- 
hanon) “tungod sa mga erehes,” nga mao, ang mga 
Kristohanon. Ang ulahing hugpong sa mga pulong, 
nga gibulag nianang paagiha, magkahulogan la- 
mang nga, 'ug panahon sa tulo ka kawhaan ka se- 
mana ug duha ka semana ang kadalanan ug ang 
paril mapasig-uli ug matukod gayod, nga mao, 

ang pagtukod pag-usab sa Jerusalem maoy 434 ka 
tuig, nga dili gayod katuohan.”---Daniel the Proph- 
et, 1885, p. 190. 

Mahitungod sa Daniel 9:26 (Le) nga sa bahin 
mabasa, “Ug human sa kan-uman ug duha ka se- 
mana ang dinihogan pagapatyon nga walay manu- 
nunod nga mopuli kaniya,” ang Hudiyong mga ko- 
mentarista nagpadapat sa 62 ka semana ngadto sa 
usa ka yugto nga miabot hangtod sa panahon sa 
mga Macabeo, ug ang termino nga “dinihogan" gi- 
padapat kang Haring Agripa II, kinsa nagkinabuhi 
sa panahon sa pagkalaglag sa Jerusalem niadtong 
70 K.P. O sumala sa giingon sa pipila kini nagtu- 
mong sa usa ka hataas nga saserdote, si Onias, kin- 
sa gipalagpot ni Antiochus Epiphanes niadtong 
175 W.K.P. Ang ilang pagpadapat sa tagna sa bisan 
hain niini nga mga tawo maghanaw sa bisan un- 
sang tinuod nga kahulogan o diwa niini, ug kini 
nga kalainan sa pagpetsa maghimo sa 62 ka sema- 
na ingong dili gayod tukmang tagna sa panahon. 
- Tan-awa ang Soncino Books of the Bible (komen- 
taryo bahin sa Dan 9:25, 26), giedit ni A. Cohen, 
London, 1951. 

Aron pakamatarongon ang ilang panglantaw, ki- 
ning Hudiyo nga mga eskolar nag-ingon nga ang 
“pito ka semana” dili 7 pil-on ug 7, o 49 ka tuig, 
kondili 70 ka tuig, apan ilang gikuwenta ang 62 ka 
semana ingong 7 pil-on ug 62 ka tuig. Kini ilang gi- 
pangangkon nga nagtumong kuno sa yugto sa pag- 
kadestiyero didto sa Babilonya. Ilang gihimo si Ciro 
o si Zorobabel o ang Hataas nga Saserdoteng si Je- 
sua ingong ang “dinihogan” niining bersikuloha 
(Dan 9:25), nga naghimo sa “dinihogan” sa Daniel 
9:26 ingong lain nga tawo. 

Kadaghanan sa mga hubad nga Iningles ug Ce- 
buano wala mosunod sa paagi sa mga Masorete sa 
pagbutang ug puntuwasyon dinhi. Kini nga mga 
hubad nagbutang ug koma human sa ekspresyong 
“pito ka semana” o kaha migamit ug mga pulong 
nga nagpakita nga ang 62 ka semana misunod sa 7 
ingong bahin sa 70, ug wala magtumong nga ang 
62 ka semana mapadapat sa yugto sa pagtukod 
pag-usab sa Jerusalem. (Itandi ang Dan 9:25 sa KJ, 
AT, Dy, NW, Ro, Yg.) Ang usa ka editoryal nga 
nota ni James Strong sa Commentary on the Holy 
Scriptures ni Lange (Dan 9:25, ftn, p. 198) nag- 
ingon: “Ang bugtong pasukaranan alang niini nga 
hubad, nga nagbulag sa duha ka yugto nga pito ka 
semana ug kan-umag-duha ka semana, nga naghi- 
mo sa nahauna ingong ang terminus ad quem 
(o kinutbanan sa yugto) sa Dinihogang Prinsipe, ug 
naghimo sa naulahi ingong ang panahon sa pagtu- 
kod pag-usab, makaplagan sa paagi sa mga Ma- 
sorete sa pagbutang ug puntuwasyon, nga nag- 
butang sa Athnac [paghunong] tali niining duha 
ka yugto. .. . ug dili maayo ang pagkabalay sa 

ikaduhang bahin sa gihisgotan nga hubad, tungod 
kay walay preposisyon. Busa, mas maayo ug mas 
simple ang pagsunod sa hubad sa Authorized Ver- 
sion, nga misunod sa hubad sa mas karaang mga 
hubad.”---Gihubad ug giedit ni P. Schaff, 1976. 

Daghang ubang mga panglantaw, ang pipila Me- 
siyaniko ug ang uban dili-Mesiyaniko, ang gidu- 
so labot sa kahulogan sa tagna. Maylabot niini, 
angayng matikdan nga ang labing unang mabato- 
nan nga hubad sa Septuagint nagtuis pag-ayo sa 
kon unsay makita sa Hebreohanong teksto. Ingon 
sa gipatin-aw ni Propesor Pusey, diha sa basahon 
nga Daniel the Prophet (pp. 328, 329), ang maghu- 
hubad nagdoktor sa gihisgotang yugto sa panahon, 
maingon man usab nagdugang, nag-usab, ug nag- 
balhin sa nahimutangan sa mga pulong, aron ang 
tagna mapadapat sa pakig-away sa mga Macabeo. 
Diha sa kadaghanang mas ulahing mga edisyon sa 
Septuagint, ang maong dayag nga tinuis nga hu- 
bad gipulihan na sa usa nga gihubad ni Theodo- 
tion, usa ka Hudiyong eskolar sa ikaduhang sig- 
lo K.P., kansang hubad nahiuyon sa Hebreohanong 
teksto. 

Ang pipila misulay sa pag-usab sa han-ay sa 
mga yugto sa panahon sa maong tagna, samtang 
ang uban nag-isip niini ingong dungan nga nahita- 
bo o nanghimakak nga kini adunay bisan unsang 
aktuwal nga katumanan. Apan kadtong nagpre- 
sentar niana nga mga panglantaw bug-os nga na- 
tanggong sa ilang mga pangatarongan, ug ang 
ilang mga paningkamot nga makaipsot gikan niini 
misangpot na hinuon sa ilang pagkadili-makataro- 
nganon o sa bug-os nga pagpanghimakak nga ang 
tagna inspirado o tinuod. Bahin sa naulahing mga 
ideya ilabina, nga nagpatunghag daghang suliran 
kay sa ilang masulbad, ang nahisgotan nga esko- 
lar, si E. B. Pusey, nag-ingon: “Kini maoy mga su- 
liran nga dili masulbad sa mga walay pagtuo: 
kinahanglang sulbaron kini sumala sa ilang kauga- 
lingong paagi, nga mas sayon alang kanila, kay 
ang tanang butang mahimong tuohan sa mga wa- 
lay pagtuo, gawas sa gipadayag sa Diyos. "”---P. 206. 


KAPUNGOT. Tan-awa ang KAsUKO: PAGKABU- 
ANG, KAPUNGOT. 


KAPUNONGAN. Tan-awa ang PAKIG-UBAN, 
KAPUNONGAN. 


KARAAN SA MGA ADLAW. Usa ka hubad 
sa Aramaikong ekspresyon nga ‘attiq’ yoh-min,, 
nga nagpaila sa “usa nga taas na (o tigulang) ug 
panuigon.” Kini nga titulo ni Jehova makita lamang 
sa Daniel 7:9, 13, ug 22 ug gigamit nga pulipuli 
uban sa titulo nga “Supremong Usa.” (Dan 7:18, 22, 
25, 27) Ang esena maoy usa ka korte diin ang Ka- 
raan sa mga Adlaw milingkod aron sa paghukom 

sa mga gahom sa kalibotan, nga gihubit pinaagig 
mga simbolo sa dagkong mga mananap. Ang gitu- 
got kanila nga pagmando ibabaw sa yuta gikuha 
gikan kanila, ug ang “pagmando ug dignidad ug 
gingharian” gihatag ngadto sa usa nga “sama sa 
anak sa tawo” nga kaniya ang tanang katawhan gi- 
sugo nga magmasinugtanon.---Dan 7:10-14. 

Ang titulo nga “Karaan sa mga Adlaw” haom 
nga nagpalahi sa walay kataposang Diyos gikan sa 
sunodsunod nga mga gahom sa kalibotan nga mi- 
tungha ug nahanaw, ug kini naglarawan kang Je- 
hova diha sa iyang papel ingong halangdon ug 
talahoron kaayong Maghuhukom sa tanan.---Sal 
90:2, 75:7. 


KAREA [Upaw: Pagkaupaw]. Usa ka tawo sa 
Juda kansang mga anak nga lalaki nga si Johanan 
ug Jonatan maoy mga pangulo sa kasundalohan sa 
Juda. Kini maoy sa panahon nga si Gedalias gisu- 
go sa hari sa Babilonya sa pagmando sa mga Ju- 
deanhon nga wala idestiyero sa Babilonya human 
sa kalaglagan sa Jerusalem niadtong 607 W.K.P. 
--2Ha 25:21-23, Jer 40:7, 8. 


KARKA [Salog]. Usa ka dapit sa H nga utlanan 
sa Juda tali sa Addar (Num. 2) ug Azmon. (Jos 
15:1-4) Ang tukmang nahimutangan niini karong 
adlawa dili matino. Gituohan sa pipila ka eskolar 
nga lagmit mao kini ang maayong pagkahimo nga 
linaw nga nakaplagan sa dapit diin magtagbo ang 
Wadi el-'Ain ug Wadi Umm Hashim, mga 4 km 
(2.5 mi) sa SHS sa Azmon (Ain el-Qeseimeh). 
- Tan-awa ang KADES, KADES-BARNEA. 


KARKOR. Ang dapit nga gikampohan sa S sa 
Jordan diin ang nahibiling kasundalohan sa Mi- 
dianhon nga si Haring Zeba ug Zalmuna giparot pi- 
naagi sa kalit nga pagsulong sa kasundalohan ni 
Maghuhukom Gideon. (Huk 8:10, 11) Ang tukmang 
nahimutangan sa Karkor wala mahibaloi karong 
adlawa. 


KARNE. Tan-awa ang Unob: PAGKAON: IDOLO, 
KARNE NGA GIHALAD NGADTO SA MGA. 


KARNERO. Usa sa pangunang mga hayop sa 
mga tigbuhig kahayopan. (Gen 24:35, 26:14) Ang 
mga karnero maoy mga tigpangusap sa kinaon. 
Sama karong adlawa, ang kadaghanang matang sa 
karnero sa karaang Palestina tingali mao ang mga 
dagkog ikog, nga mailhan tungod sa tambok nga 
mga ikog niini, nga kasagarang motimbang ug 
mga 5 kg (11 lb) o kapin pa. (Itandi ang Ex 29:22, 
Lev 3:9.) Sagad ang mga karnero puti ug bulok (Aw 
6:6), bisan tuod nga aduna poy mga dagtom-kape 
ug puntikpuntikon. (Gen 30:32) Sa katilingban nga 
namuhi ug kahayopan, ang mga tawo nga bahan- 
dianon, sama kang Job, adunay linibo ka mga kar- 

nero. (Job 1:3, 16, 42:12) Ang mga Israelinhon lag- 
mit may pipila ka nating mga karnero ingong 
paboritong mga binuhi.---2Sa 12:3, Jer 11:19. 

Kon walay magbalantay, ang binuhing mga kar- 
nero walay mahimo ug hadlokan. Sila mawala ug 
magkatibulaag ug mameligro sa ilang mga kaa- 
way. (Num 27:16, 17; Jer 23:4, Eze 34:5, 6, 8; Miq 
5:8) Ang mga karnero magpagiya, ug sila matinu- 
manong mosunod sa ilang magbalantay. Sila ma- 
kaila sa iyang tingog ug mosanong kaniya lamang. 
(Ju 10:2-5) Sa pag-ilustrar niini, kini ang giingon sa 
Researches in Greece and the Levant, ni J. Hartley 
(London, 1831, pp. 321, 322): 

“Kay gihinuktokan ko niadtong miaging gabii 
ang mga pulong [sa] Juan x. 3 .. . gisukna ko ang 
akong sulugoon kon naandan ba sa Gresya ang 
paghatag ug mga ngalan sa mga karnero. Iya 
akong gisuginlan nga naandan ang paghatag ug 
mga ngalan sa karnero, ug nga ang mga karnero 
mopatuo sa magbalantay kon siya motawag kanila 
pinaagi sa ilang mga ngalan. Ganinang buntag na- 
suta ko kon unsa ka tinuod kining maong komento. 
Sa dihang miagi ako sa usa ka panon sa mga kar- 
nero, gipangutana ko ang magbalantay sa mao 
rang pangutana nga gisukna ko sa akong sulugoon, 
ug siya mitubag kanako sa mao rang tubag. Giing- 
nan ko siya nga tawgon niya ang usa sa iyang mga 
karnero. Gibuhat niya kini, ug dihadiha kini mibi- 
ya sa iyang sibsibanan ug sa iyang mga kaubanan, 
ug midagan paingon sa mga kamot sa magbalan- 
tay, nga miparayeg sa kahimuot, ug andam nga 
misunod nga wala pa nako sukad makita sa bisan 
unsang ubang hayop. Mao man usab ang mga kar- 
nero niining dapita, nga sa usa ka estranyo sila 
dili mosunod, hinuon sila mokalagiw gikan kaniya 
... Gisultihan ako sa magbalantay nga daghan 
sa iyang mga karnero idlas pa gihapon, nga wala 
pa sila makakat-on sa ilang mga ngalan, apan pi- 
naagi sa pagtudlo, silang tanan makakat-on ra sa 
ilang ngalan.”---Tan-awa ang MAGBALANTAY. 

Ang mga dapit sa karaang panahon nga gihi- 
mong buhianan ug mga karnero naglakip sa Negeb 
(1Sa 15:7, 9), Haran (Gen 29:2-4), yuta sa Midian 
(Ex 2:16), bukirong rehiyon sa Juda, diin nahimu- 
tang ang siyudad sa Carmelo (1Sa 25:2), yuta sa Uz 
(Job 1:1, 3), maingon man ang Basan ug Gilead 
(Deu 32:14: Miq 7:14). 

Ang mga karnero nagtaganag daghang produk- 
to alang sa mga Hebreohanon ug sa ubang kataw- 
han. Ang mga sungay sa laking karnero gihimong 
mga sudlanan ug ingon man mga budyong. (Jos 
6:4-6, 8, 13, 1Sa 16:1) Ang mga panit sa karnero 
usahay gigamit ingong mga besti (Heb 11:37), ug 
ang mga panit sa laking karnero nga tininag pula 
gigamit sa pagtukod sa tabernakulo. (Ex 26:14) 
Naggikan sa balhibo sa karnero ang lanot nga lag- 

mit mao ang labing komon nga materyal sa pagga- 
ma ug panapton. (Job 31:20, Pr 27:26) Ang mga 
karnero maoy usa ka hinungdanong baligya (Eze 
27:21), ug sila gigamit pa gani sa pagbayad yg tri- 
buto. (2Ha 3:4, 2Cr 17:11) Ang gatas ug karne sa 
karnero maoy bahin sa ilang pagkaon. (Deu 14:4: 
32:14, 2Sa 17:29, Isa 7:21, 22) Ang karne sa gulang 
nga karnero ug nating karnero kanunayng gikaon 
sa mga hari, gobernador, ug sa uban pang mga 
tawo.--1Sa 8:17; 1Ha 4:22, 23; Neh 5:18, Am 6:4. 

Ang karne mahimong lat-an o aslon. Alang sa 
Paskuwa, ang usa ka tuig nga nating karnero o la- 
king kanding aslon nga tibuok human paniti ug 
mahinloi ang ginhawaan. (Ex 12:5, 9) Kon ang usa 
ka karnero lat-an, ang hayop panitan una ug dayon 
hiwahiwaon. Usahay ang mga bukog balion aron 
mogawas ang utok sa bukog. Ang unod ug ang 
mga bukog parehong lat-an diha sa usa ka kawa. 
(Eze 24:3-6, 10, Miq 3:1-3) Sa dihang maluto na 
ang karne, kini haonon gikan sa kulon, ug ang na- 
hibilin nga sabaw ilain pagdalit. (Itandi ang Huk 
6:19.) Ang pagdalit ug linuto nga nating karnero 
ngadto sa usa ka dinapit maoy pagpakita ug pagka- 
maabiabihon.---2Sa 12:4. 

Ang panahon sa pagtupi sa mga karnero mahi- 
namon nga gipaabot, kay kini sama gayod sa pag- 
ani. Kini nga okasyon naglakip ug kombira ug pag- 
sadya.-- 1Sa 25:2, 11, 36, 2Sa 13:23, 24, 28. 

Ang Moisesnong Balaod nagdili sa pagkaon sa 
tambok sa karnero (Lev 7:23-25), maingon man 
ang pag-ihaw sa usa ka karnero ug sa nati niini sa 
sama nga adlaw. (Lev 22:28) Lakip usab niini ang 
mga lagda kon unsay buhaton alang sa nahisalaag 
ug nawala, naangol, o kinawat nga mga karnero. 
(Ex 22:1, 4, 9-13, Deu 22:1, 2) Ang pagkamasinug- 
tanon sa Israel sa mga balaod sa Diyos mao ang 
magtino kon ang ilang mga panon sa karnero ug 
baka panalanginan ba o tunglohon.--Deu 7:12, 13, 
28:2, 4, 15, 18, 31, 51. 

Sukad sa kanhing kapanahonan, ang mga karne- 
ro gitanyag ingong halad. (Gen 4:2, 4, 22:7, 8, 13, 
Job 42:8) Ilalom sa Balaod, ang tanang panganay 
nga laking karnero igahalad, apan ayha pa kon mo- 
abot ug labing menos walo ka adlaw ang kagula- 
ngon. Sa pagtubos sa usa ka panganay nga laking 
asno, ang usa ka karnero maoy igahalad. (Ex 34:19, 
20, Lev 22:27) Ang laking mga karnero itanyag 
ingong mga halad-sa-pagkasad-an (Lev 5:15, 16, 
18: 6:6), mga halad-nga-sinunog (Lev 9:3: 16:3, 
23:12), ug mga halad-sa-panag-ambit (Lev 9:4): ug 
ang usa ka laking karnero nagsilbing usa ka ha- 
lad sa pagpahiluna-sa-katungdanan alang sa Aaro- 
nikong mga saserdote. (Ex 29:22, Lev 8:22-28) 
Kada adlaw, duha ka laking karnero nga tagsa 
ka tuig ang kagulangon maoy ihalad ingong ma- 
kanunayong halad-nga-sinunog. (Ex 29:38-42) Sa 

pagsugod sa mga bulan ug sa panahon sa tinu- 
ig nga mga kapistahan, gawas pa sa makanuna- 
yong halad-nga-sinunog, ang mga laking karnero 
ug mga laking nating karnero ihalad. (Num 28:11, 
17-19, 26, 27; 29:1-38) Ang laking karnero maoy 
usa gayod ka prominenteng bahin sa mga halad 
sa Israel nga tungod niana gihubit ni manalag- 
nang Samuel ang “tambok sa mga laking karnero” 
ingong katumbas sa “halad.” (1Sa 15:22) Hinu- 
on, may mga panahon nga ang bayeng nating 
mga karnero mahimong ihalad ingong mga halad- 
sa-panag-ambit (Lev 3:6), mga halad-sa-sala (Lev 
4:32, Num 6:14), ug mga halad-sa-pagkasad-an 
(Lev 5:6). 

Matagnaon ug Mahulagwayong Paggamit. 
Diha sa Kasulatan, ang “karnero” sagad nagtumong 
sa makaluluoy, inosente, ug usahay, sa giabusohan 
nga katawhan ni Jehova. (2Sa 24:17, Sal 44:11, 22; 
95:7: 119:176, Mat 10:6, 16, Ju 21:16, 17: Rom 8:36) 
Ubos sa dili-matinumanong mga magbalantay o 
mga pangulo, ang mga Israelinhon ingong mga 
karnero sa Diyos nag-antos pag-ayo. Pinaagi sa 
iyang manalagnang si Ezequiel, gilarawan ni Jeho- 
va ang labing makaluluoy nga kahimtang nga mo- 
dangat tungod sa pagpasagad: “Wala ninyo pa- 
kan-a ang panon. Wala ninyo palig-ona ang mga 
nagmasakiton, ug wala ninyo ayoha ang mga nasa- 
kit, ug kamo wala magbendahe sa mga nabalian, 
ug wala ninyo dad-a pagbalik ang natibuagsa, ug 
wala ninyo pangitaa ang nawala, apan inyo silang 
gimandoan sa kamapig-oton, bisan sa pagkamalu- 
pigon. Ug sila nagkatibulaag tungod kay walay 
magbalantay, mao nga sila nahimong pagkaon sa 
tanang ihalas nga mananap sa kapatagan.” (Eze 
34:3-5) Sa kasukwahi, ang mga karnero ni Jesus, 
ang “gamayng panon” ug ang “ubang mga karne- 
ro,” kinsa misunod sa iyang pagtultol, giatiman 
pag-ayo. (Luc 12:32, Ju 1014, 14, 16; Pin 7:16, 17) 
Kadtong nagbuhat ug maayo ngadto sa labing ubos 
sa iyang mga igsoon, gipakasama ni Jesus sa mga 
karnero, samtang kadtong nagdumili sa pagbuhat 
sa ingon, gipakasama niya sa mga kanding.---Mat 
25:31-45. 

Ang “mga laking karnero” naghawas usahay sa 
mga tawo, ilabina sa madaogdaogong mga pangu- 
lo sa usa ka nasod nga gitakda alang sa kalaglagan. 
(Jer 51:40, Eze 39:18) Sa Ezequiel 34:17-22, ang 
mga laking karnero, ang mga laking kanding, ug 
ang supang nga mga karnero naghawas sa dili-ma- 
tinumanong mga pangulo sa Israel nga nagpili sa 
labing maayong bahin alang sa ilang kaugalingon 
ug naghugaw sa kon unsay nahibilin alang sa mga 
niwang ug masakitong mga karnero, nga mao, ang 
katawhan nga gidaogdaog, gipahimuslan, ug gisa- 
likway. 

Si Jesu-Kristo gihisgotan sa tagna ingong usa ka 
karnero nga gidala ngadto sa ihawan ug ingong usa 

ka bayeng karnero nga naamang atubangan sa 
iyang mga tigtupi. (Isa 53:7, Buh 8:32, 35, itandi 
ang 1Pe 2:23.) Tungod sa iyang haladnong papel, si 
Jesus gitawag ni Juan nga Tigbawtismo ingong 
“ang Kordero sa Diyos nga magakuha sa sala sa ka- 
libotan,” ug sa basahon sa Pinadayag ang Anak sa 
Diyos subsob nga gitawag nga “ang Kordero.”--Ju 
1:29: Pin 5:6: 6:16, 7:14, 17: 14:1: 17:14: 19:7. 

Ang Medo-Persianhong Gahom sa Kalibotan gi- 
hulagway pinaagi sa larawan sa usa ka laking kar- 
nero nga may duha ka sungay nga dili pareho 
ang gitas-on. Ang mas taas nga sungay dayag 
nga nagtumong sa paggahom sa Persianhong mga 
hari. (Dan 8:3-7, 20) Sa Pinadayag 13:11, ang ma- 
pintas nga mananap nga migimaw sa yuta gipaki- 
ta nga may duha ka sungay sama sa nating karne- 
ro, nga maoy pantalya lamang nga dili mangunsa. 
Sa susama, si Jesus naghisgot bahin sa mini nga 
mga manalagna ingong mga lobo nga nagsapot sa 
pagkakarnero, busa peligroso, bisan tuod kon tan- 
awon dili mangunsa.---Mat 7:15. 

Ang pagkauyog sa Bukid sa Sinai sa dihang giha- 
tag ni Jehova ang Balaod ngadto sa Israel (Ex 
19:18) daw mao ang gipunting sa gilarawan nga 
'kabukiran nga nagluksolukso sama sa mga laking 
karnero. '---Sal 114:4-6, itandi ang Sal 29:5, 6; 68:8. 

Ihalas nga Karnero. Ang Hebreohanong pu- 
long nga te'oh' gihubad sa lainlaing paagi ingong 
“ihalas nga torong baka” (KJ), “antelope” (AS), ug 
“gasela” (Ro). Apan ang Lexicon in Veteris Testa- 
menti Libros, ni Koehler ug Baumgartner (Leiden, 
1958, p. 1016), naggamit sa “ihalas nga karnero” 
ingong posibleng hubad, ug kini mao ang hubad 
diha sa Deuteronomio 14:5 ug Isaias 51:20. 

Ang ihalas nga mga karnero mailhan gikan sa 
binuhing mga karnero tungod sa mga balhibo nii- 
ni nga sapnot inay nga humokon. Ang espisye sa 
ihalas nga mga karnero nga sa pagkakaron anaa sa 
dapit nga labing duol sa Palestina mao ang Arme- 
nianhong ihalas nga karnero (Ovis gmelini), nga 
makaplagan sa mga tagaytay sa Asia Minor ug sa 
sidlakan sa Iran. Ang laking karnero niini nga ma- 
tang maoy duolan sa 0.9 m (3 p) ang gitas-on ta- 
man sa abaga. 


KARO. Duhay-ligid nga sakyanan nga guyo- 
ron sa kabayo, nga pangunang gimugna alang sa 
panggubatan inay nga sakyanan sa mga sundalo 
nga wala sa natad sa panggubatan. Ang tanang 
upat ka Hebreohanong mga termino nga nagtu- 
mong sa karo (merkav' [1Ha 4:26], merka-vah' 
[Gen 41:43], re'khev [1Ha 1:5]; rekhuv' [Sal 104:3]) 
naggikan sa lintunganayng berbo nga ra-khav, 
nga nagkahulogang “sakay.” (Gen 24:61; 1Sa 25:42, 
1Ha 18:45) Ang Gregong termino maoy har'ma. 
(Buh 8:28) Ang karo maoy tulin nga sakyanan 

sa pagpakiggubat, nga gigamit sa mga sundalo 
ingong tungtonganan sa ilang pagtiro, ug nga tu- 
ngod niini kini gikalisangan sa dihang moatake 
sa mga nagbaktas nga mga sundalo. Daghang 
mga karo nga lainlain ug disenyo ang makita diha 
sa karaang mga monyumento, nga nagpamatuod 
sa pagkakaraan na niini ug sa kaylap nga paggamit 
niini. 

Sa panguna, ang karo sagad nga adunay salog 
nga gipatong sa usa ka ehe, ug ang mga bungbong 
sa isigkakilid niini maoy hangtod sa paa ang gitas- 
on, ang luyo niini walay bungbong mao nga dali ug 
sayon ang pagsakay. Ang karo adunay usa ka gu- 
yoranan ug yugo nga isangon sa tulin nga mga ka- 
bayo. Sagad nga ang mga karo butangan ug himan 
nga maglakip sa udyongan ug busogan, mga ta- 
ming, ug mga bangkaw. Ang dugang pang hulga 
sa tigbaktas nga mga sundalo mao ang naandang 
pagtaod ug puthawng mga sanggot diha sa mga 
pusodpusod sa mga ligid sa ubang iggugubat nga 
mga karo. (Jos 17:16, 18, Huk 1:19) Sa dihang mag- 
inusara ang magkakaro, ang renda iyang ihigot sa 
iyang hawak o balat-ang sa dihang makiggubat, 
aron ang iyang mga kamot makakupot sa mga hi- 
nagiban. Ang mas dagko ug mas bug-at nga mga 
karo nga guyoron sa ubay-ubayng parisan sa mga 
kabayo adunay sakay nga duha, tulo, o upat ka 
tawo, diin usa niini mao ang magpadagan uban 
sa usa o duha ka manggugubat, ug tingali usa ka 
tigdala sa taming.--Ex 14:7, ftn sa Rbi8. 

Ang katulin, pagkadaling manehoon, ug kalig-on 
mao ang unang mga butang nga napauswag tu- 
ngod sa padayon nga paggama ug karo. Panangli- 
tan, pinaagi sa pagbalhin sa ehe ngadto sa luyong 
bahin, kini nahimong mas dali nga manehoon ug 
mas lig-on. Ang pag-ilis sa solidong mga ligid pi- 
naagig mga ligid nga may mga rayos nagpagaan 
ug nagpatulin niini. (1Ha 7:33) Sa ngadtongadto 
ang unom-ug-rayos nga ligid nahimong labing ko- 
mon, bisan tuod ang ubang mga ligid gidisenyo 
nga may upat o walo o kapin pa nga mga rayos. 
Tungod sa paggamit ug gaan nga mga kahoy, diin 
ang mga kahimanan lamang niini ang gama sa pa- 
nit, bronse, o puthaw, ang mga karo gaan rang 
mapas-an sa usa o duha ka tawo latas sa gansa- 
ngong dapit o sa gagmayng mga sapa. 

Ang mga karong iggugubat gigamit sa dag- 
hang paganong mga nasod nga nakigbatok sa Isra- 
el. Didto sa Pulang Dagat niadtong 1513 W.K.P., 
ang tibuok nga kasundalohan ni Paraon, lakip ang 
iyang 600 ka espesyal nga mga karong iggugubat 
ug ang “tanang uban pang mga karo sa Ehipto,” gi- 
laglag ni Jehova. (Ex 14:6, 7; 15:4, 19; Jos 24:6) Sa 
dihang gisakop ang Yutang Saad, giparot sa mga 
Israelinhon ang kaaway ug gisunog ang daghang 
nailog nila nga mga karo. (Jos 11:4-9) Si Jabin nga 

hari sa Canaan nag-ulipon sa mga Israelinhon su- 
lod sa 20 ka tuig hangtod nga giparalisar ug gilag- 
lag ni Jehova ang iyang panon sa 900 ka karo nga 
tinaoran ug puthawng mga sanggot ug nga gipa- 
ngulohan ni Sisera, didto sa bul-oganang walog sa 
Kison. (Huk 4:2, 3, 13, 15, 16: 5:28) Sa panahon 
sa mga hari sa Israel, sa lainlaing higayon, ang 
mga Filistehanon, Ehiptohanon, Etiopianhon, Sir- 
yanhon, Asiryanhon, ug mga Babilonyanhon na- 
kiggubat batok kanila pinaagig dagkong puwersa 
sa mga karo, nga gani sa usa ka higayon miabot ug 
32,000 ka karo. (1Sa 13:5: 2Sa 1:6; 1Cr 19:6, 7, 18, 
2Cr 12:2, 3; 14:9, 16:8, Isa 37:21, 24) Sa mga paha- 
yag sa kaalaotan, usahay gihisgotan sa mga mana- 
lagna ang mga karo nga gipasigarbo sa maong 
mga nasod.---Jer 50:37: 51:21, Miq 5:10, 15. 

Ang mas patag nga mga dapit, sama sa Kapata- 
gan sa Filistia ug sa halapad nga Walog sa Jezreel, 
maoy mas haom nga mga dapit alang sa pagpakig- 
gubat pinaagig mga karo kay sa kabungtoran. Sa 
usa ka higayon ang mga Siryanhon nanghambog 
nga ang ilang mga karo makabuntog sa Israel kon 
ang Israel madani nga molugsong gikan sa kabu- 
kiran aron makig-away diha sa patag nga yuta, tu- 
ngod kay ilang gihunahuna nga “ang Diyos [sa Is- 
rael] maoy usa ka Diyos sa mga bukid.” Apan, ang 
dakong kapildihan nga naagoman sa mga Siryan- 
hon nagpamatuod nga si Jehova usab maoy “usa 
ka Diyos sa ubos nga kapatagan. "---1Ha 20:23-30. 

Sa Israel, sa panahon lamang ni Solomon nga di- 
hay dakong puwersa sa mga karo diha sa nasod. Sa 
dakong bahin kini maoy tungod sa pasidaan sa Di- 
yos nga ang hari dili angay magpadaghan ug mga 
kabayo, nga samag ang nasod nagdepende niini 
alang sa kasegurohan. Kini nga pagdili naglimite sa 
paggamit ug mga karo, sanglit ang mga kabayo 
mao ang gigamit sa pagpadagan niini nga mga 
sakyanan. (Deu 17:16) Sa dihang si Samuel nagpa- 
sidaan sa luwan nga ipapas-an sa tawhanong mga 
hari nganha sa katawhan, siya miingon kanila: 
“Magkuha siya sa inyong mga anak nga lalaki ug 
magbutang kanila ingong iyaha diha sa iyang mga 
karo.” (1Sa 8:11) Si Absalom ug Adonias, sa pagsu- 
lay nga ilogon ang pagkahari, nagpahimo kada usa 
ug karo alang sa iyang kaugalingon, uban sa 50 ka 
lalaki nga magadagan sa unahan niini. (2Sa 15:1, 
1Ha 1:5) Sa dihang napildi ni David ang hari sa 
Zoba, iyang gitipigan ang 100 ka kabayo alang sa 
mga karo.---2Sa 8:3, 4: 10:18. 

Si Haring Solomon, sa pagpalig-on sa kasundalo- 
han sa Israel, nagpadaghan sa mga karo ngadto sa 
1,400. (1Ha 10:26, 29: 2Cr 1:14, 17) Gawas pa sa 
Jerusalem, ang ubang kalungsoran nga gitawag ug 
mga siyudad sa mga karo adunay linaing mga pa- 
silidad alang sa pag-atiman niining tanang kasang- 
kapan sa gubat.-- 1Ha 9:19, 22, 2Cr 8:6, 9, 9:25. 

Human sa kamatayon ni Solomon, ang mga karo 
nahimo nang komon sa amihanan ug sa habagatan 
nga mga gingharian. Ang amihanang gingharian 
adunay “pangulo sa katunga sa mga karo,” nga 
nagpakitang dihay duha ka pangunang dibisyon sa 
mga karo. (1Ha 16:9) Si Haring Jehu nailhan tu- 
ngod sa iyang kusog kaayong pagpadagan sa karo. 
(2Ha 9:20) Ubay-ubayng mga hari sa Juda ug Is- 
rael, sama kang Ahab, Jehoram, Ahazias, ug Jo- 
sias, ang grabeng nasamdan diha sa ilang mga 
karo.--1Ha 22:34-38, 2Ha 9:21, 24, 27; 2Cr 18:33, 
34: 35:23, 24. 

Ang manalagnang si Isaias mipahayag ngadto 
sa masukihong Israel: “Alaot kadtong nanglugsong 
ngadto sa Ehipto alang sa tabang, kadtong nagsa- 
lig sa mga kabayo lamang, ug nagsalig sa mga 
karo nga iggugubat, tungod kay sila daghan, ug sa 
mga kabayong iggugubat, tungod kay sila gam- 
hanan kaayo, apan kinsa wala molantaw ngadto sa 
Balaang Usa sa Israel ug wala mangita kang Jeho- 
va.”--Isa 31:1. 

Ang karo sa panguna maoy galamiton sa gubat, 
ug kini mapuslanon usab sa paggukod sa ihalas 
nga mga hayop. Dihay mga higayon usab nga 
kini gigamit sa madaitong mga katuyoan. Si Jose 
ingong tagdumala sa pagkaon sa Ehipto misakay 
sa usa ka dungganong karo, nga ikaduha lamang 
sa karo ni Paraon. Siya misakay sa iyang karo sa 
pagsugat sa iyang amahan sa dihang si Jacob mi- 
abot sa Ehipto. (Gen 41:43: 46:29) Pagkamatay ni 
Jacob daghang karo ang miduyog sa parada sa 
paglubong gikan sa Ehipto ngadto sa Makpela, ang 
lubnganang dapit nga gipalit ni Abraham. (Gen 
50:7-14) Ingong galamiton sa transportasyon, ang 
mga karo gigamit usab ni Haring Rehoboam ug ni 
Haring Ahab, ni Naaman nga Siryanhong pangulo 
sa kasundalohan, ug sa Etiopianhong opisyal nga 
nagdapit sa ebanghelisador nga si Felipe sa pagsa- 
kay duyog kaniya diha sa dalan paingon sa Gaza. 
(1Ha 12:18, 18:44, 45: 2Ha 5:21, 26, Buh 8:28-31, 
38) Ang puno sa dayandayan ug inatopan nga mga 
karo maoy gisakyan sa mananaog nga mga mag- 
mamando diha sa mga parada. Ang sagradong 
mga karo ug ang mga kabayo nga nagguyod nii- 
ni gipahinungod ngadto sa pagsimba sa adlaw 
sa apostatang mga magmamando sa Juda.---2Ha 
23:11. 

Mahulagwayong Paggamit. Diha sa mahu- 
lagwayon ug matagnaong diwa, ang mga karo 
maoy mga simbolo sa gubat sama sa pana ug es- 
pada. (Isa 21:7, 9; Zac 9:10) “Ang mga karo nga ig- 
gugubat sa Diyos” giingong “tinagpulo ka libo, libo- 
libo ka linibo,” nga nagpakita sa dili-mabuntog nga 
gahom sa Diyos sa paglaglag sa iyang mga kaaway. 
—Sal 68:17; 2Ha 6:17. 

KARO, SIYUDAD SA MGA. Kini mao ang 
mga siyudad sa karaang panahon nga gilain 
ingong mga dapit nga butanganan sa mga karo, 
ilabina sa mga karo alang sa gubat. (2Cr 1:14; 9:25) 
Si Solomon adunay ingon niana nga mga siyudad. 
--1Ha 9:17-19; 10:26; 2Cr 8:5, 6. 


KAROMATA. Ang karomata sa karaang ka- 
panahonan maoy usa ka yanong sakyanan nga sa- 
gad ginama sa kahoy, nga may mga ligid nga de- 
rayos o solido. (1Sa 6:14) Ang uban maoy salog 
lamang nga may duha ka ligid nga gitaoran ug gu- 
yoranan sa atubangan. Ang uban may mga bung- 
bong, ug ang uban may atop, sama sa unom ka ka- 
romata nga may atop (nga gibutad ang kada usa 
sa duha ka torong baka) nga gigamit sa pagdala 
sa mga kasangkapan sa tabernakulo. (Num 7:2-9) 
Ang “mga karwahe” diha sa Pinadayag 18:13 lag- 
mit nagtumong sa upat-ug-ligid nga mga karoma- 
ta o mga karo. 

Sa Israel, ilabina sa karaang kapanahonan, ang 
karomata sagad gibutad sa mga baka inay sa mga 
kabayo; gigamit ang mga kabayo ilabina alang sa 
mga karo ug sa gubat. (2Sa 6:3, 6; 15:1; 1Cr 13:7, 9; 
Pr 21:31) Ang mga karomata gigamit sa pagsakay 
ug mga tawo (Gen 45:19, 21, 27; 46:5), pagkarga ug 
lugas ug ubang mga kargamento. (1Sa 6:7-14; Am 
2:13) Kadtong gigamit sa gubat (ingon sa gihisgo- 
tan sa Sal 46:9) lagmit maoy mga karomata nga gi- 
kargahan sa mga bagahe sa mga sundalo. Sa pana- 
hon ni Isaias, sa dihang daghan ug kabayo ang 
mga Israelinhon (Isa 2:7), ang mga karomata nga 
gibutad sa mga kabayo maoy gigamit sa paggiok. 
--Isa 28:27, 28. 

Ang manalagna nga si Isaias nagpahayag ug ka- 
alaotan nganha sa mga tawong 'nagabutad sa sala 
ingon sa mga pisi sa karomata, lagmit nagpaila 
nga ang maong mga indibiduwal nalangkit sa pag- 
pakasala ingon nga ang mga hayop gihigot pinaa- 
gi sa mga pisi ngadto sa mga karomata nga gibu- 
tad niini.---Isa 5:18. 


KARTA [gikan sa lintunganayng pulong nga 
nagkahulogang “lungsod"]. Usa ka siyudad nga gi- 
hatag ngadto sa Merarihanong mga Levihanon gi- 
kan sa panulondon ni Zabulon. (Jos 21:34) Gihuna- 
huna sa pipila nga kini mao ra ang Katat.---Jos 
19:15. 


KARTAN [susama sa Kiriataim, nga nagkahu- 
logang “Duha ka Lungsod"]. Usa ka siyudad sa 
Neptali nga gihatag ngadto sa Gersonhong mga 
Levihanon. (Jos 21:27, 32) Mopatim-aw nga kini gi- 
tawag ug Kiriataim sa 1 Cronicas 6:76. Ang Kartan 
kasagarang gituohan nga mao ang Khirbet el- 
Qureiyeh, mga 21 km (13 mi) sa KAK sa Dal-as sa 
Hula. 

KASABOTAN SA PAGMINYO. Ang pag- 


sinaaray sa managtrato nga magminyo sa umaa- 
bot. Taliwala sa mga Hebreohanon ang mga kasa- 
botan sagad nga nag-agad sa mga ginikanan sa 
managtrato, ilabina sa mga amahan. (Gen 24:1-4, 
38:6, 21:21) Ang kagustohan sa batan-ong lalaki 
sagad nga gitagad. (Huk 14:2) Sa kahimtang sa 
mga babaye nga maoy manununod sa propiedad 
sa katigulangan tungod kay ang ilang amahan na- 
matay nga walay mga anak nga lalaki, sila mahi- 
mong mga asawa ni bisan kinsa nga buot nila, bas- 
ta sila magminyo sulod sa ilang tribo. (Num 36:6) 
Sa kahimtang ni Isaac, si Jehova gayod ang mipi- 
li sa iyang pangasaw-onon. (Gen 24:50, 51) Ang 
pagpili sa pangasaw-onon ug ang pagpamalaye, 
nga sagad himoon sa mga ginikanan o sa amahan 
sa pamanhonon, sundan sa kasabotan sa pagpaka- 
sal. Kini maoy usa ka pormal nga kahikayan nga 
gidumala sa mga ginikanan sa pangasaw-onon ug 
sagad pinaagi sa usa ka higala o sa legal nga hawas 
sa pamanhonon.---Gen 24:1-4: Ju 3:29. 

Ang pangunang bahin sa kasabotan sa pagmin- 
yo mao ang mor'har, ang bugay. Ang termino nga 
mo'har makita sa tulo ka beses diha sa Bibliya. 
(Gen 34:12: Ex 22:16, 17: 1Sa 18:25) Ang bugay sa- 
gad ibayad ngadto sa mga ginikanan sa babaye. 
Sa kahimtang ni Rebeca, ang sulugoon ni Abra- 
ham mihatag ug “hamiling mga butang" ngadto sa 
iyang inahan ug sa iyang igsoong lalaki nga si 
Laban, kinsa maoy nanguna sa paghimo sa mga 
kahikayan. (Gen 24:53) Ang mo'har mahimong 
usa usab ka matang sa pag-alagad. (Gen 29:15-30, 
Jos 15:16) Ang Exodo 22:16, 17 nagpakita nga ang 
mao'har gibayad ngadto sa amahan sa usa ka gia- 
mong-amongan nga babaye ingong danyos sa sala 
nga nahimo, bisan kon ang amahan midumili sa 
paghatag sa babaye diha sa kaminyoon. Ang pa- 
ngasaw-onon usahay hatagan ug regalo sa iyang 
amahan ingong “panamilit nga gasa,” ug usahay, 
sama sa kahimtang ni Rebeca, ang pangasaw-onon 
gihatagan ug mga gasa sa dihang gihimo ang ka- 
sabotan sa pagpakasal.--1Ha 9:16, Jos 15:17-19, 
Gen 24:53. 

Gilantaw sa mga Hebreohanon ang sinayoran 
nga paris ingong kasal na ug ingong minyo na, bi- 
san tuod wala pa mag-ipon hangtod mahuman ang 
mga pormalidad sa kasal.--Gen 19:8, 14: Huk 14: 
15, 16, 20. 

Taliwala sa mga Hudiyo ang kasabotan sa pag- 
minyo giisip gayod nga balido nga kon ang ka- 
minyoon dili madayon tungod kay nausab ang 
hunahuna sa pamanhonon o tungod sa pipila ka 
makataronganong hinungdan, ang batan-ong ba- 
baye dili makaminyo sa uban hangtod nga siya 
mahigawas subay sa balaod, nga mao, pinaagi 

sa dokumento sa diborsiyo. (Mat 1:19) Kon ang si- 
nayoran nga babaye nakighilawas uban sa laing 
lalaki sa panahon nga siya sinayoran sa iyang 
pamanhonon, siya hukman nga mananapaw ug si- 
lotan sa kamatayon. (Deu 22:23, 24) Bisan kon ang 
lalaki nakighilawas sa ulipon nga babaye nga gika- 
saad sa kaminyoon ngadto sa laing lalaki apan wala 
pa matubos, o mapahigawas, silang duha sad-an 
ug pagasilotan. Apan sila dili patyon tungod kay 
ang babaye wala pa mahigawas.---Lev 19:20-22. 

Ang lalaki nga sinayoran nahigawas sa serbisyo 
militar.---Deu 20:7. 

Labot sa edad sa paghimog kasabotan sa 
pagminyo, walay mga restriksiyon nga gipahayag 
sa Bibliya. Karong adlawa, sa kayutaan sa Tu- 
ngang Sidlakan sagad himoon ang kaminyoon sa 
dihang ang pangasaw-onon modangat na sa edad 
nga 16 ug usahay sa dihang siya mas bata pa. Ang 
mga Talmudista nagdili sa kaminyoon sa usa ka la- 
laki nga ubos sa 13 anyos ug usa ka adlaw, ug sa 
babaye nga ubos sa 12 anyos ug usa ka adlaw. 

Sagad nga dili molabay ang mga tuig tali sa ka- 
sabotan sa pagminyo ug pagpakasal, bisan tuod 
usahay gikinahanglan ang panahon aron ang pa- 
manhonon makabayad sa gipangayong bugay o 
makahatag sa gikinahanglan nga pag-alagad. Sa 
kahimtang ni Jacob, ang gidugayon sa kasabotan 
sa pagminyo miabot ug pito ka tuig, nga sa maong 
panahon siya nag-alagad alang kang Raquel apan 
ang gihatag mao si Lea. Dayon siya nagpaabot pa 
ug usa ka semana una pa madawat si Raquel, bisan 
tuod siya padayong mag-alagad kang Laban ug 
lain pang pito ka tuig alang kang Raquel.---Gen 
29:20-28. 

Angayng isipon sa usa ka Kristohanon ang iyang 
panaad ingong balido, ug labot sa kasabotan sa 
pagminyo angayng iyang sundon ang gipahayag 
nga prinsipyo ni Jesus: “Himoa lang ang inyong 
pulong nga Oo magkahulogan ug Oo, ang inyong 
Dili, Dili, kay ang kapin niini nagagikan sa usa nga 
daotan” (Mat 5:37), ug ni Santiago: “Hinunoa himoa 
ang inyong Oo nga magkahulogan ug Oo, ug ang 
inyong Dili, Dili, aron kamo dili mahiagom sa pag- 
hukom.”---San 5:12. 

Ang Pangasaw-onon ni Kristo. Si Jesu- 
Kristo gikasaad sa usa ka pangasaw-onon, ang 
Kristohanong kongregasyon, nga mao ang iyang 
lawas. (Efe 1:22, 23) Sa Pentekostes, 33 K.P., ang 
unang mga membro sa “pangasaw-onon” nakada- 
wat sa balaang espiritu uban sa milagrosong gasa 
sa pagsultig lainlaing mga pinulongan. Susama kini 
sa mga gasa sa dihang gihimo ang kasabotan sa 
pagpakasal, nga naghimo kanilang espirituwal nga 
pangasaw-onon ni Kristo nga maoy “pasiunang 
timaan sa [ilang] panulondon, aron mapagawas 


KASADPAN 


pinaagig lukat ang gipanag-iya sa Diyos, alang sa 
iyang mahimayaong kadayeganan.” (Efe 1:13, 14) 
Si apostol Pablo naghisgot niadtong iyang gidalhan 
sa kamatuoran bahin kang Kristo ug kinsa nahi- 
mong mga Kristohanon nga gikasaad sa kaminyo- 
on, ug iyang gitambagan sila nga huptan ang ka- 
hinlo ingong putli ug ulay alang kang Kristo. (2Co 
11:2, 3) Kadtong sinayoran o gikasaad na kang 
Kristo, samtang ania pa sa yuta, giisip nga sinayo- 
ran ug nga gidapit sa panihapon sa kasal sa Korde- 
TO.--Pin 19:9. 


KASADPAN. Ang direksiyon gipaila sa mga 
Hebreohanon pinasukad sa panglantaw sa usa ka 
tawo nga nag-atubang sa sidlakan. Busa ang ka- 
sadpan anaa sa ilang luyo ug lagmit mao ang gitu- 
mong sa Hebreohanong pulong nga '“a-chohr', nga 
nagkahulogang “tuyo. "---Isa 9:12. 

Kasagaran, ang “kasadpan” (“pakasadpan”) maoy 
gitumong sa Hebreohanong pulong nga yam (nag- 
kahulogang “dagat,” sama sa makita diha sa Jos 
1:4), lagmit tungod kay ang Mediteranyo, o Dakong 
Dagat, nahimutang niana nga direksiyon gikan sa 
Yutang Saad. (Gen 28:14: Ex 10:19: 38:12, Num 
34:6, Zac 14:4) Ang konteksto kinahanglang konsi- 
derahon aron matino kon ang yam nagkahulogan 
ba nga “dagat” o nagtumong sa kasadpan.---Jos 
15:8-12, 2Cr 4:2-4, 15. 

Laing Hebreohanong pulong (ma-arav') ang gi- 
gamit sa pagtumong sa salopanan sa adlaw (Isa 
43:5: 59:19) o sa kasadpan. (1Cr 26:30, 2Cr 32:30) 
Gigamit kini aron ipasiugda ang ideya sa pagkala- 
yo maylabot sa makapahupayng pasalig sa kaluoy 
ni Jehova alang sa mga tawong dili hingpit: “Ingon 
sa pagkalayo sa sidlakan gikan sa kasadpan, sa mao 
nga gilay-on iyang gipahilayo gikan kanato ang 
atong mga kalapasan.”---Sal 103:12. 

Sa dihang miingon si Jesus nga daghan ang mo- 
abot “gikan sa sidlakang mga bahin ug sa kasad- 
pang mga bahin” aron mohirag sa lamesa diha sa 
Gingharian uban ni Abraham, Isaac, ug Jacob, ang 
Gregong teksto sa Mateo 8:11 sa literal nag-ingong 
“gikan sa subanganan sa adlaw ug sa salopanan sa 
adlaw.” Dinhi ang Gregong pulong nga dysme' 
nagtumong sa direksiyon sa salopanan sa adlaw, sa 
ato pa, sa kasadpan. (Int) Ang dysme” gigamit 
usab sa ubang mga teksto sa pagtumong sa kasad- 
pan.---Mat 24:27: Luc 12:54: 13:29: Pin 21:13. 


KASAKIT. Usa ka pagbati sa kaul-ol sa lawas, 
kasarangan man o grabe: usab sa grabeng mental 
o emosyonal nga kasakit. 

Tungod sa kahago sa pagtikad sa tinunglo nga 
yuta (Gen 3:17-19: 5:29), sa makadaot nga mga 
pulong (Pr 15:1), sa pagkadili-masanongon sa uban 
alang sa maayo (Rom 9:2), sa balatian ug ubang 

kalisdanan (Job 2:13: 16:6), ang mga tawo nakasi- 
natig mental, emosyonal, ug pisikal nga kasakit. 
Ang makahahadlok o makalilisang nga mga ka- 
himtang, tinuod man o hinanduraw, sa ingon usab 
nagpahinabog kasakit.---Sal 55:3, 4: Isa 21:1-3, Jer 
4:19, 20; Eze 30:4, 9; tan-awa usab ang KASAKIT SA 
PAGBATI. 

“Wala nay Kasakit.” Bisan tuod dili maayong 
bation, ang pisikal nga pagbati sa kasakit adunay 
mapuslanong katuyoan sa pagpaalerto sa usa ka 
tawo bahin sa kapeligrohan nga makadaot sa lawas 
ug tungod niana siya makahimog mga lakang aron 
malikayan ang grabeng kadaot. Busa, ang katuma- 
nan sa saad sa Diyos nga “ni may kasakit pa” (Pin 
21:4), wala magpasabot nga ang tawo dili na mo- 
bati o makasinati ug kasakit. Hinunoa, ang mental, 
emosyonal, ug pisikal nga kasakit tungod sa sala 
ug pagkadili-hingpit (Rom 8:21, 22) “mawala na” sa 
diwa nga ang mga hinungdan niini (sama sa bala- 
tian ug kamatayon) pagawad-on na. Ang pamatu- 
od nga ang kahingpitan sa lawas wala gayod mag- 
pasabot ug pagkadili-mobati ug kasakit mao ang 
pagkasinatig pisikal ug emosyonal nga kasakit sa 
hingpit nga tawong si Jesus maylabot sa iyang 
kamatayon ug sa pagkadili-masanongon niadtong 
iyang gisangyawan. (Mat 26:37: Luc 19:41) Gitagna 
pa gani nga siya maoy “usa ka tawo nga alang sa 
mga kasakit.” (Isa 53:3) Pinaagi sa pag-ayo niad- 
tong “mga nag-antos sa nagkadaiyang mga balati- 
an ug mga pagsakit” (Mat 4:24), gidala ni Jesus ang 
mga kasakit sa uban.---Isa 53:4. 

Mahulagwayong Paggamit. Sagad ang Ka- 
sulatan nagtumong sa kasakit diha sa mahulagwa- 
yong diwa. Depende sa konteksto, kini mahimong 
magtumong sa kahago (Pr 5:10) o sa usa ka maa- 
yong kahadlok ug matahaon nga pagtagad alang 
kang Jehova nga Diyos. (1Cr 16:30, Sal 96:9; 114:7) 
Ang katubigan, kabukiran, ug ang yuta, kon matu- 
gaw, gihubit nga mibati ug kasakit. (Sal 77:16, 
97:4: Jer 51:29: Hab 3:10) Giisip ni Jehova ang dili- 
matinumanong Juda ingong adunay kasakit nga 
walay pagkaayo, kasakit nga magpahinabog kama- 
tayon.--Jer 30:15. 

Ang mga kasakit, o mga kaul-ol, nagtumong 
usab sa makapasakit nga kahimtang. Naghisgot 
maylabot kang Jesu-Kristo, si apostol Pedro mii- 
ngon: “Ang Diyos nagbanhaw kaniya pinaagi sa 
pagtangtang sa kahapdos sa kamatayon, tungod 
kay dili man gayod mahimo nga siya padayong 
mapugngan niini.” (Buh 2:24) Bisan tuod ang mga 
patay walay panimuot, ang kamatayon maoy usa 
ka mapait ug makapasakit nga kahimtang, tungod 
sa kasakit nga sagad mag-una niini ug sa pagka- 
wala sa tanang kalihokan ug kagawasan nga ipahi- 
nabo sa makaparalisar nga paghawid niini.---Itan- 
di ang Sal 116:3. 


Indise sa Mapa 


Abdon: 
Abel-bet-maaca: 
Abel-keramim: 
Abel-mehola: 


2:960 

1:746, 947; 2:960 
1:743; 2:957 

1:743, 947, 949; 2:959 


Abila: 1:579 
Abilinia: 2:540 
Abrona: 1:541 
Acaya: 1:47 
Aco: 2:960 
Adami-nekeb: 2:959 
Adan: 2:959 
Adoraim: 2:956 
Adramito: 1:218 
Adulam: 1:737, 746; 2:956 
Adumim: 2:957 
Ai: 1:330, 737, 1250, 2:957 
Aijalon: 2:956 
Ain: 2:956 
Akor, Ubos nga Patag sa: 2:957 
Akzib (Aser): 2:960 
Akzib (Juda): 2:956 
Albert, Lake: 2:467 
Alejandria: 1:97, 531, 2:334; 533 
Alejandria Escate: 2:334 
Almon: 2:957 
Almon-diblataim: 1:541, 2:957 
Amalek: 1:951 
Ammon: 1:743, 746, 945, 949, 951 
Amorihanon: 1:121, 738 
Ampipolis: 2:747 
Anab: 1:737; 2:956 
Ananias: 2:957 
Anatot: 1:1250; 2:957 
Anim: 2:956 
Anti-Lebanon, Bkd.: 1:973 
Antiochus, Gingharian ni: 1:218 


1:217-218; 2:747 
1:217-218, 490; 


Antioquia (Pisidia): 
Antioquia (Sirya): 
2:334, 533, 747 


Antipatris: 2:958 
Apek (Aser): 2:960 
Apek (Epraim): 1:737; 2:958 
Apek (S sa Jordan): 2:959 
Apeka: 2:956 
Apio, Tiyanggihan sa: 1:152 
Aprika: 1:329; 2:533 
Apyanhong Dalan: 1:152 
‘Aqaba, Gulpo sa: 1:531, 643 


Arab: 

Araba: 

Arabia: 

Arabia, Desyerto sa: 

Arad (Canaanhon): 

Arad (Israelinhon ): 

Aral, Dagat sa: 

Aram-maaca: 

Aram-naharaim: 

Aram-Zoba: 

Araxes, Suba sa: 

Arbel, Balay ni: 

Argob: 

Arimatea: 

Arnon, B.W. sa: 
744, 868; 2:957 

Aroer (Juda): 

Aroer (Ruben): 

Arubot: 

Aruma: 

Asdod: 

Aser (tribo): 

Aser, Patag sa: 


Ashna (H nianang sa sunod): 


Ashna (Juda): 

Asia: 

Asia (Romanhon): 
750 

Asin, Dagat sa: 


2:956 

1:737 

1:329; 2:540, 744 
1:643 

1:541, 737; 2:956 
2:956 

2:334 

1:171 

1:171 

1:171 

2:346 

2:959 

1:868 

2:540, 958 
1:121, 333, 455, 


2:956 
1:737; 2:957 
2:958 
2:958 
2:956 
1:744 
1:333 
2:956 
2:956 
1:329 


1:218; 2:744, 747, 


1:330, 333, 455, 529, 


541, 945, 947; 2:540, 803, 957 


Asin, Siyudad sa: 


2:957 


Asirya: 1:951, 954; 2:321, 327, 346 
Askelon: 1:743; 2:956 
Asos: 1:218; 2:747 
Astarot: 1:868; 2:959 
Asur: 1:954 
Aswan: 2:467 
Atalia: 2:747 
Atarot: 2:957 
Atbara, Suba sa: 2:467 
Atenas: 1:47; 2:747 
Atlantiko, Dagat: 2:533 
Avim: 2:957 
Azeka: 1:737; 2:956 
Azmavet: 2:957 
Aznot-tabor: 2:959 
Baal: 2:957 
Baala (Bkd.): 2:956 


Ang baga nga mga numero niini nga indise nagpaila sa tomo, ang dili-baga 


nga numero nagpaila sa mga panid. 


Ang mga ngalan sulod sa parentesis niini nga indise sagad maoy laing ngalan 
sa mao ra nga dapit o nagpaila sa dapit diin ang siyudad o balangay 


nahimutang. 


Ang mga distansiya tali sa mga dapit, ingon sa gihisgotan diha sa mga 


artikulo, kasagaran maoy deretso nga distansiya (km o mi). 


Sa mga mapa niini nga publikasyon, ang amihanan maoy paingon sa ibabaw 


nga bahin sa panid. 
@ diha sa mapa = 


siyudad o balangay nga matino gayod ang nahimutangan. 


O diha sa mapa = siyudad o balangay nga may ebidensiya sa nahimutangan 


apan dili kaayo tino. 

Baalat-beer: 2:957 


Baale-juda: 1:746; 2:956 
Baal-gad: 1:737; 2:960 
Baal-hazor: 2:958 
Baal-meon: 2:957 
Baal-perazim: 1:746, 1250 
Baal-salisa: 2:958 
Baal-zepon: 1:536 
Babilonya (imperyo): 1:951; 2:321 
Babilonya (siyudad): 1:268, 954; 


2:321, 327, 332, 334, 346, 744 
Bahurim: 1:746; 2:957 
Balay-higtanan sa mga Magbalantay sa 

Karnero: 2:958 
Bamot-baal: 2:957 
Basan: 1:333, 737, 868 
Beer-seba: 1:330, 529, 743-744, 748, 

947, 949, 2:540, 956 


Bene-berak: 2:958 
Bene-jaakan: 1:541 
Benjamin (tribo): 1:744 
Berea: 2:747 
Besor, B.W. sa: 1:455 
Bet-anat: 1:743; 2:960 
Betania: 1:1250; 2:540-541, 742, 957 
Bet-anot: 2:956 
Bet-araba: 2:957 
Bet-dagon: 2:958 
Bet-emek: 2:960 
Beten: 2:958 
Bet-ezel: 2:956 
Betfage: 1:1250; 2:540 
Bet-gamul: 2:957 
Bet-haran: 2:957 
Bethel: 1:330, 529, 737, 744, 947, 


949, 1250; 2:957 
Bet-hogla: 2:957 
Bet-horon (Ubos nga; Ibabaw nga): 

1:737, 1250; 2:956 
Bethzatha, Linaw sa: 
Bet-jesimot: 

Betlehem (Juda): 

1250; 2:540, 957 
Betlehem (Zabulon): 


2:542, 742 
2:957 
1:529, 743, 746, 


1:743; 2:958 


Bet-nimra: 2:957 
Betonim: 2:959 
Bet-peor: 2:957 
Betsaida: 2:540-541, 738, 740, 960 
Bet-sean: 1:579, 744; 2:959 
Bet-semes (Isacar): 2:959 
Bet-semes (Juda): 2:956 
Bet-sita: 1:743; 2:959 
Bet-tapua: 2:956 
Bet-zur: 2:956 
Bezek: 2:959 
Bezer: 1:744, 868; 2:957, 1186 
Bitinia: 1:217-218; 2:744, 747 
Bitter Lakes: 1:531, 536 
Bozez: 2:957 
Bozkat: 2:956 
Bozra: 1:643 
Britannia: 2:533 
Brundusium: 1:152 
Cabul: 2:960 
Cala: 1:954 
Caldea: 1:330 


INDISE SA MAPA 


Cana: 2:540-541, 738, 958 
Canaanhon: 1:738 
Canatha: 1:579; 2:540 
Capadocia: 1:217-218; 2:744 
Capernaum: 2:540-541, 738, 740, 960 
Caria: 1:217 
Carkemis: 1:330, 529, 954; 2:321 
Carmelo: 1:746; 2:956 


Carmelo, Bkd.: 1:333, 737, 947, 949, 
953; 21738, 958 

Cartago: 2:533 

Caspian, Dagat: 1:329, 954; 2:321, 
334, 346, 533, 744 


Cauda: 1:507; 2:750 
Cesarea: 2:540, 747, 750, 958 
Cesarea Filipos: 2:540-541, 960 
Cilicia: 1:217-218, 490; 2:747, 750 
Cipro: 1:218, 490; 2:744, 747, 750 
Cirene: 2:533, 744 
Colosas: 1:218 
Commagene: 1:217 
Constantinople: 2:533 
Corasin: 2:540, 738, 740, 960 
Corinto: 1:47; 2:747 
Cos: 2:747 
Cozeba: 2:956 
Creta: 1:507; 2:744, 747, 750 
Cus: 1:531 
Daberat: 2:958 
Dabeset: 2:958 


Dakong Dagat: 1:329-330, 333, 529, 
531, 536, 541, 1295; 2:327, 334 
Dalan sa Hari: 1:541, 643 
Damasco: 1:171, 330, 579, 737, 744, 

748, 947, 949, 954, 973; 2:321, 327, 

332, 334, 540 
Dan (siyudad): 

947; 2:960 


1:330, 743-744, 748, 


Dan (tribo): 1:744 
David, Siyudad ni: 1:752, 825, 866 
Debir (Gad): 2:959 


Debir (Juda): 1:737; 2:956 


Decapolis: 1:579; 2:540 
Derbe: 2:747 
Dibon, Dibon-gad: 1:541; 2:957 
Dilean: 2:956 
Dimna: 2:958 
Dimon: 2:957 
Dion: 1:579: 2:540 
Dopka: 1:541 
Dor: 1:737, 744, 953; 2:540, 738, 
958 
Dotan: 1:529, 949; 2:958 
Duma: 2:956 
Ebal, Bkd.: 1:737, 744: 2:958 
Ebenezer: 2:958 
Ecbatana: 2:327, 334, 346 
Edom: 1:643, 945, 947, 949, 951 
Edrei (Manases): 1:868; 2:959 
Edrei (Neptali): 2:960 
Efeso: 1:217-218; 2:533, 747, 945 
Eglaim: 2:957 
Eglon: 1:737; 2:956 
Ehipto: 1:529, 531, 536, 951, 954, 


2:321, 327, 533, 744 
Ehipto, B.W. sa: 1:531, 744, 748, 947 
Ekron: 1:949; 2:956 
Elah, Ubos nga Patag sa: 1:746; 2:956 
Elam: 1:954; 2:321, 327, 346, 744 


Elat: 1:643 
Elburz, Kabukiran sa: 2:346 
Eleale: 2:957 
Elephantine Island: 1:531 
El Haj, Ruta sa: 1:536, 541 
Elim: 1:541 
Elkos: 2:956 
Elteke(h): 2:956 
Eltekon: 2:956 
Emmaus: 1:1250; 2:540, 956 
En-dor: 1:744; 2:959 
En-ganim (Isacar): 2:958 
En-ganim (Juda): 2:956 
En-gedi: 1:746; 2:957 
En-hada: 2:959 
Enon: 2:541, 959 
En-rimon: 2:956 
En-rogel: 1:752, 825; 2:957 
En-semes: 2:957 
Epraim (siyudad): 2:540-541, 957 
Epraim (tribo): 1:744 
Esan: 2:957 
Esdraelon: 2:738 
Espanya: 2:533, 744 
Estaol: 2:956 
Estemoa: 2:956 
Etam: 1:536-537 
Etam (Juda): 2:957 
Etam (Simeon): 1:744, 947; 2:956 
Etam, Kamingawan sa: 1:541 


Eter: 1:744; 2:956 
Etiopia: 1:531, 951; 2:327, 744 
Et-kazin: 2:958 


Euprates, Suba sa: 1:171, 330, 529, 
748, 954; 2:321, 327, 332, 334, 346, 
533 


Ezion-geber: 1:541, 643, 748 


Faiyum Oasis: 1:531 
Far'ah, B.W. sa: 1:455; 2:959 
Fenice: 1:507 
Fenicia: 1:945; 2:540 
Filadelfia (Decapolis): 1:579; 2:540, 
957 
Filadelfia (Romanhong Asia): 1:218; 
2:945 
Filipos: 2:747 
Filistia: 1:541, 746, 945, 947, 951 
Filistia, Patag sa: 1:333 
Frigia: 1:217: 2:747 
Frigia sa Asia: 1:217 
Frigia sa Galacia: 1:217 
Gabaon: 1:737, 746, 748, 1250, 2:957 
Gad (tribo): 1:744 
Gadara: 1:579, 2:540-541, 738, 740 
Galacia: 1:217-218, 2:744, 747, 750 
Galilea: 2:540-541, 738 


Galilea, Dagat sa: 1:333; 2:540-541, 


738, 740, 959-960 


Galilea, Kabukiran sa: 1:333 
Galim: 2:957 
Gat: 1:746; 2:956 
Gat-heper: 2:958 
Gat-rimon: 2:958 
Gaugamela: 2:327, 334 
Gaul: 2:533 
Gaza: 1:737, 743-744, 748; 2:540, 
956 
Geba: 1:746; 1250, 2:957 


Gedera (Benjamin ): 2:957 

Gedera (Juda): 2:956 
Gederot: 2:956 
Gedor: 2:956 
Gehenna: 2:542, 742 
Genesaret, Patag sa: 2:740 
Gerar: 1:330; 2:956 
Gerar, B.W. sa: 1:455 
Gerasa: 1:579; 2:540 
Gerizim, Bkd.: 1:737; 2:958 
Germania: 2:533 
Gesur: 1:171, 746 
Getsemane, Tanaman sa: 2:742 
Gezer: 1:737, 746: 2:956 


1:746, 1250, 2:957 
2:956 


Gibea (Benjamin): 
Gibea (Juda): 


Gibeton: 1:947; 2:956 
Gihon: 1:752, 825, 866; 2:542, 742 
Gilboa, Bkd.: 1:744, 746; 2:958 
Gilead: 1:333, 529, 737, 743, 868, 
949 
Gilgal (duol sa Jordan): 1:737, 743: 
2:957 
Gilgal (Epraim): 1:949, 2:958 
Gilo: 2:956 
Gimzo: 2:956 
Girgasihanon: 1:738 
Golan: 1:744, 868; 2:959, 1186 
Golgotha: 2:742 
Gomora: 1:330 


Gosen (Ehipto): 
Gosen (Juda): 


1:529, 531, 536 
1:737; 2:956 


Granicus, Suba sa: 2:334 
Gresya: 2:333-334, 533, 744, 747 
Hadadrimon: 2:958 
Hadid: 2:956 
Halak, Bkd.: 1:737 
Halhul: 2:956 
Hali: 2:958 
Ham: 2:959 
Hamat: 1:171, 748, 973 
Hammat: 2:959 
Hamon: 2:960 
Hanaton: 2:958 
Haparaim: 2:959 
Haran: 1:171, 330, 529 
Harod, Atabay ni: 1:743; 2:958 
Haroset: 1:743; 2:958 
Hazar-sual: 2:956 
Hazerot: 1:541 
Hazor (Benjamin): 2:957 
Hazor (Juda): 2:956 


Hazor (Neptali): 1:737, 743-744; 


2:960 
Hebron: 1:330, 529, 737, 743-744, 
746; 2:956, 1186 
Helba: 2:960 
Helep: 2:959 
Heliopolis: 1:531 
Heper: 1:737; 2:958 
Hermon, Bkd.: 1:121, 333, 868; 
2:540-541, 803, 960 
Hesbon: 1:737, 744; 2:957 
Hierapolis: 1:218 
Hinnom, Walog sa: 1:752, 825; 2:542, 
742 
Hippos: 1:579; 2:738 
Hitihanon: 1:738 
Hivihanon: 1:738 
Hoba: 1:330 

Holon: 2:956 
Homs: 1:973 
Hor, Bkd.: 1:541, 643 
Hores: 1:746; 2:956 
Hor-hagidgad: 1:541 
Hukkok: 2:960 
Hula, Lanaw sa: 2:960 
Ibleam: 1:744; 2:958 
Iconio: 2:747 
Idala: 2:958 
Idumea: 2:540 
Ijon: 1:947; 2:960 
Tlirico: 2:744 
Imperyo sa Roma: 2:533 
India: 2:327 
Indian, Dagat: 2:327, 334 
Indus, Suba sa: 2:327, 334 
Ipta: 2:956 
Ir-nahas: 2:956 
Irpeel: 2:957 
Isacar (tribo): 1:744 
Israel (10 ka tribo): 1:947, 949 
Issus: 2:334 
Italya: 1:152; 2:533, 744, 750 
Itom nga Dagat: 1:329, 954; 2:327, 
334, 533, 744 
Iturea: 2:540 
Iye-abarim: 1:541 
Jabneel (Juda): 1:744; 2:956 
Jabneel (Neptali): 2:959 


Jabok, B.W. sa: 
868; 2:959 


1:121, 333, 455, 529, 


Jacob, Tuboran ni: 2:540, 958 
Jagur: 2:956 
Janim: 2:957 
Janoa (Epraim): 2:958 
Janoa (Neptali): 2:960 
Japia: 2:958 
Jarmut: 1:737: 2:956 
Jatir: 2:956 
Jebel “Atagah: 1:537 
Jebel el Galala: 1:537 
Jebusihanon: 1:738 
Jehud: 2:958 
Jekabzeel: 2:956 
Jerico: 1:737, 947, 949; 2:540-541, 
957 
Jerusalem: 1:737, 744, 746, 748, 752, 


825, 945, 947, 949, 951, 954, 1250; 
2:321, 327, 334, 533, 540-542, 742, 
744, 747, 957 


Jesana: 2:958 
Jesua: 2:956 
Jezreel: 1:947, 949, 953; 2:958 
Jezreel, Ubos nga Patag sa: 1:333; 
2:738, 958 
Jogbeha: 1:743; 2:959 
Jokdeam: 2:956 
Jokneam: 1:737, 953; 2:958 
Jope: 1:744, 1295; 2:540, 958 


Jordan, Suba sa: 1:330, 333, 455, 541, 
737, 744; 2:540-541, 738, 957, 959 


Jotba: 2:958 
Jotbata: 1:541 
Juda (gingharian): 1:947, 949 
Juda (tribo): 1:744 
Juda, Bkd. sa: 1:333; 2:803 
Juda, Kamingawan sa: 1:333 
Judea: 2:540-541 


Judea, Kamingawan sa: 2:540-541 
Juta: 2:956 
Kabzeel: 2:956 
Kades-barnea (Kades): 1:541, 643, 
737, 947 

ain: 2:957 
Kana: 2:960 
Kana, B.W. sa: 1:455 
Karkar: 1:973 


edes (Isacar): 
edes (Neptali): 
960, 1186 

eila: 

enat: 
epar-amoni: 
epira: 

esalon: 

Kesulot: 
Khartoum: 
Khorsabad: 
Kibrot-hataava: 
Kidron, B.W. sa: 
2:487, 542, 742 
Kina: 

Kineret: 

Kineret, Dagat sa: 
Kir-hareset: 


1:737, 743; 2:958 
1:743-744; 2:738, 


1:746; 2:956 
1:579 

2:957 

1:737; 2:956 
2:956 

2:958 

2:467 

1:954 

1:541 

1:752, 825, 866; 


2:956 

2:960 
1:743-744, 947 
1:947; 2:957 


Kir-heres: 2:957 
Kiriat-jearim: 1:1250; 2:956 
Kir sa Moab: 2:957 

islot-tabor: 2:958 
Kison, B.W. sa: 1:455, 743, 949; 2:958 

itlis: 2:956 
Lais: 2:960 
Lakis: 1:7377 2:956 
Lakum: 2:959 
Lamam: 2:956 
Laodicea: 1:218; 2:945 
Lasaron: 1:737:, 2:959 
Lasea: 1:507 


Lebanon, Bkd. sa: 
960 


1:171, 973, 2:803, 


Lebona: 2:958 
Lehi: 1:743; 2:956 
Lesem: 2:960 
Libna: 1:737; 2:956 
Libya: 2:744 
Licaonia: 1:217 
Licia: 1:217-218 
Lida: 2:956 
Listra: 2:747 
Litani, Suba sa: 1:973; 2:960 
Lod: 2:956 
Lo-debar: 1:746 
Luz (Bethel): 2:957 
Luz (Hitihanon): 2:960 
Lydia: 1:217; 2:327 
Lysimachia: 2:334 
Maaca: 1:746 
Maarat: 2:956 
Maayong mga Dunggoanan: 1:507 
Macedonia: 1:47; 2:327, 744, 747, 
750 
Madmana: 2:956 
Madon: 1:737; 2:959 
Magadan: 2:540-541, 738, 740, 959 
Mahanaim: 1:529, 746; 2:959 
Makaz: 2:956 
Makeda: 1:737; 2:956 


INDISE SA MAPA 


Mizpa (Benjamin): 
Mizpa (Gad): 


Makpela, Langob sa: 2:956 
Malta: 2:744, 750 
Mamre: 1:330, 529; 2:956 
Manahat: 2:957 
Manases (tribo): 1:744 
Maon: 1:746; 2:956 
Mara: 1:541 
Mareal: 2:958 
Mareotis, Lanaw sa: 1:97 
Maresa(h): 2:956 
Matana: 2:957 
Medeba: 2:957 
Media: 1:954; 2:321, 327, 346, 744 
Mediteranyo, Dagat: 2:533, 744, 747, 
750 
Medo-Persia: 2:327 
Megido: 1:737, 744, 947, 953; 2:738, 
958 
Megido, Patag sa: 1:953 
Mempis: 1:531, 536; 2:327, 334, 467 
Merom: 1:737; 2:960 
Meroz: 2:960 
Mesopotamia: 1:171, 330, 2:744 
Midin: 2:957 
Migdal-el: 2:960 
Migdal-gad: 2:956 
Migdol: 1:536-537 
Migron: 2:957 
Mikmas: 1:1250; 2:957 
Mikmetat: 2:958 
Mileto: 1:218; 2:747 
Minit: 1:743; 2:957 
Mira: 1:218: 2:750 
Misia: 1:217; 2:747 
Misrepot-maim: 1:737; 2:960 
Mitilene: 2:747 


1:1250; 2:957 
1:743; 2:959 


Mizpa (Juda): 2:956 
Moab: 1:743, 746, 945, 947, 949, 951 
Moab, Kapatagan sa: 1:541 
More: 2:958 
Moreset: 2:956 
Moria (Bkd. ): 1:330, 752 
Moza: 2:957 
Naara: 2:957 
Nain: 2:540-541, 738, 958 
Nasaret: 2:540-541, 738, 958 
ea: 2:958 
ebalat: 2:958 
ebo (Juda): 2:956 
ebo (Ruben): 2:957 
ebo, Bkd.: 1:333, 541; 2:957 
egeb: 1:330, 333, 737 
eiel: 2:960 
eptali (tribo): 1:744 
eptoa: 2:957 
etopa: 2:957 
Nezib: 2:956 
Nibsan: 2:957 
Nido: 2:750 
Nilo, Asul nga: 2:467 
Nilo, Puti nga: 2:467 
Nilo, Suba sa: 1:531, 536; 2:327, 
334, 467 
Nimrim: 2:957 
Nineve: 1:954, 1295, 2:321 
No, No-amon, Tebes: 1:531; 2:467 
Nob: 1:746, 1250 


INDISE SA MAPA 


Nop: 1:531 
Nubia: 1:531 
Olibo, Bkd. sa mga: 2:487, 742 
On: 1:531 
Ono: 2:958 
Opel: 1:752, 825, 866 
Opni: 2:957 
Opra (Benjamin): 2:957 
Opra (Manases): 2:958 
Orontes, Suba sa: 1:973 
Padan-aram: 1:171, 529 
Pafos: 1:490, 2:747 
Paglapas, Bukid sa: 2:487 
Palestina: 2:803 
Pamfilia: 1:217-218, 2:744, 747 
Paphlagonia: 1:217 
Para: 2:957 
Paran, Kamingawan sa: 1:541, 746 
Partia: 2:327, 744 
Pasargadae: 2:327 
Patag Daplin sa Baybayon: 1:333; 
2:803 
Patara: 2:747 
Patmos: 1:218; 2:945 
Patros: 1:531 
Pella (Decapolis): 1:579; 2:540 
Pella (Macedonia): 2:334 
Peniel, Penuel: 1:529, 743, 947; 2:959 
Perea: 2:540-541 
Perga: 2:747 
Pergamo: 1:218; 2:945 
Perizihanon: 1:738 
Persepolis: 2:327, 334 
Persia: 2:327 


Persia, Gulpo sa: 1:329, 954; 2:321, 
327, 332, 334, 744 


Pharos, Pulo sa: 1:97 
Pihahirot: 1:536-537 
Piraton: 1:743; 2:958 
Pisga: 1:737; 2:957 
Pisidia: 1:217, 2:747 
Polemon, Gingharian ni: 1:218 
Ponto: 1:218; 2:744 
Ponto sa Galacia: 1:217 


Pulang Dagat: 1:329, 531, 536-537, 
541; 2:327, 334, 467, 744 


Punon: 1:541 
Puteoli: 1:152; 2:750 
Quio: 2:747 
Raba: 1:579, 744, 746, 868; 2:957 
Rabat-moab: 2:957 
Rabit: 2:958 
Rakat: 2:959 
Rakon: 2:958 


1:947, 1250; 2:957 
1:746; 2:958 


Rama (Benjamin): 
Rama (Epraim): 


Rama (Neptali): 2:960 
Rama (Simeon): 2:957 
Rameses: 1:536 
Ramot (Isacar): 2:959 
Ramot (Ramot-gilead): 1:744, 868, 
947, 949; 2:959, 1186 
Raphana: 1:579 
Regio: 2:750 
Repidim: 1:541 
Ribla: 1:973 
Rimon (Benjamin): 2:957 
Rimon (Simeon): 1:947; 2:956 
Rimon (Zabulon): 2:958 


Rimon-perez: 1:541 
Risa: 1:541 
Rodas: 2:747 
Rogelim: 1:746; 2:959 
Roma: 1:152; 2:533, 744, 750 
Ruben (tribo): 1:744 
Ruma: 2:958 
Saalbim: 2:956 
Saaraim: 1:744, 947; 2:956 
Salamis: 1:490; 2:747 
Salim: 2:959 
Salmone: 1:507 


Samaria (Manases): 1:947, 949, 951, 
954; 2:958 

Samaria (Romanhong distrito): 
541 


Samaria, Bkd. sa: 


2:540- 


1:333; 2:803 


Samir: 1:743; 2:956 
Samos: 1:218; 2:747 
Sansana: 2:956 
Sapir: 2:956 
Sardis: 1:218; 2:334, 945 
Sarid: 2:958 
Saron, Patag sa: 1:333 
Saruhen: 2:956 
Scopus, Bkd. sa: 2:487 
Secaca: 2:957 
Seir (Edom): 1:529, 951 
Seir (Juda): 2:956 


Sekem: 1:330, 529, 744, 947; 2:958, 
1186 
Sela: 1:643 
Seleucia: 2:334, 747 
Sema: 2:956 
Senaa: 2:957 
Sepela: 1:333; 2:803 
Seporis: 2:738 
Shilo: 1:744, 947; 2:958 
Sicilia: 2:750 
Sidon: 1:737, 744, 947, 949, 973, 


2:540-541, 750, 960 


Sikar: 2:540-541, 958 
Sikeron: 2:956 
Silhim: 2:956 
Siloam, Linaw sa: 1:866; 2:542, 742 
Simeon (tribo): 1:744, 947 
Simron: 2:958 
Sin, Kamingawan sa: 1:541 
Sinai, Bkd.: 1:541 
Sinai, Kamingawan sa: 1:531 
Siracusa: 2:750 
Sirtis: 2:750 
Sirya: 1:217-218, 490, 945, 947, 949, 


951; 2:327, 744, 747 


Sitim: 1:737; 2:957 
Sitopolis: 1:579 
Smirna: 1:218; 2:945 
Soco(h) (Juda): 2:956 
Soco(h) (H nianang sa sunod): 2:956 
Soco(h) (Manases): 2:958 
Sodoma: 1:330 
Sorek, B.W. sa: 1:455, 743; 2:956 
Sucot (Ehipto): 1:536 
Sucot (Gad): 1:529, 743; 2:959 
Suez, Gulpo sa: 1:531 
Sunem: 1:949; 2:958 
Sup: 2:957 
Sur: 1:330, 541 
Susan: 1:954; 2:321, 327, 332, 334 

Syene: 1:531; 2:467 
Taanak: 1:737, 744, 953; 2:958 
Taanat-shilo: 2:958 
Tabat: 2:959 
Tabor, Bkd.: 1:333, 743-744; 2:738, 
959 
Tadmor: 1:748; 2:332 
Tapanhes: 1:531 
Tapua (Epraim): 1:737, 744; 2:958 
Tapua (Juda): 2:956 
Tarsis: 1:1295 
Tarso: 2:747 
Taurus, Bkd. sa: 1:171 
Taxila: 2:334 
Tebes: 2:958 
Tekoa: 1:746; 2:957 
Tema: 2:321, 332 
Teman: 1:643 
Tesalonica: 2:747 
Thebes, No, No-amon: 1:531; 2:327, 
467 
Tiatira: 1:218; 2:945 
Tiberias: 2:540, 738, 740, 959 


Tigris, Suba sa: 1:171, 330, 954; 
2:321, 327, 332, 334, 346, 533 
Timnah (Juda): 
Timnah (Juda/Dan): 
Timnat-sera: 


2:956 

1:743; 2:956 

1:744; 2:958 

Tipsa: 1:748 

Tiro: 1:744, 748; 2:321, 334, 531, 
540-541, 747, 960 


Tirza: 1:737, 947; 2:958 
Token: 1:947 
Tolemaida: 2:738, 747, 960 
Trakonite: 2:540 
Troas: 1:217-218; 2:747 
Tulo ka Abotanan: 1:152 
Tyropoeon, Walog sa: 1:752, 825, 
866; 2:542 
Ur: 1:330 
Urmia, Lanaw sa: 2:346 
Uropa: 1:329 
Uzen-seera: 2:956 
Victoria, Lake: 2:467 


Yarmuk, B.W. sa: 1:333, 455, 868; 


2:959 
Yiron: 2:960 
Zaanan: 2:956 
Zabulon (tribo): 1:744 
Zagros, Bkd. sa: 2:346 
Zalmona: 1:541 
Zanoa (H nianang sa sunod): 2:956 
Zanoa (Juda): 2:956 
Zapon: 2:959 
Zarepta: 1:949; 2:960 
Zaretan: 2:959 
Zenan: 2:956 
Zered, B.W. sa: 1:455, 643 
Zereda (Epraim): 2:958 
Zereda (Manases): 2:959 
Zeret-sahar: 2:957 
Ziklag: 1:744, 746, 947; 2:956 
Zin, Kamingawan sa: 1:541, 643 
Zion, Bkd. sa: 1:752, 866 
Zior: 2:956 
Zip: 1:746; 2:956 
Zoan: 1:531 
Zora: 1:743; 2:956 


Mga Abbreviation nga Gigamit Niini nga Publikasyon 


Mga Hubad sa Bibliya 


AB 


An 


AS 


AT 


BC 


BE 


By 


CB 


CC 


LXX 


The Amplified Bible (1965), Zondervan Publishing 
House 

The Anchor Bible (1964 ug sa misunod nga mga 
tuig), W. F. Albright ug D. N. Freedman, mga 
general editor 

American Standard Version (1901; nga gipatik 
niadtong 1944), American Revision Committee 

The Complete Bible—An American Translation (1939; 
nga gipatik niadtong 1951), J. M. Powis Smith 
ug Edgar J. Goodspeed 

Sagrada Biblia (1947), José María Bover ug 
Francisco Cantera Burgos, Madrid, Espanya 

The Bible in Basic English (1949), Cambridge 
University Press 

The Bible in Living English (1972), Steven T. 
Byington 

The New Testament—A Translation in the Language of 
the People (1937; nga gipatik niadtong 1950), 
Charles B. Williams 

The New Testament (1941; nga gipatik niadtong 
1947), Confraternity of Christian Doctrine 
Revision 

The New Testament—A New Translation in Plain 
English (1963), Charles K. Williams 

The “Holy Scriptures’ (1949 nga Edisyon), J. N. 
Darby 

Challoner-Douay Version (mga 1750; nga gipatik 
niadtong 1942) 

The Emphatic Diaglott (1864; nga gipatik niadtong 
1942), Benjamin Wilson 

English Revised Version (1885; nga gipatik 
niadtong 1893), Cambridge University Press 

The Holy Bible in Modern English (1903; nga gipatik 
niadtong 1935), Ferrar Fenton 

The Kingdom Interlinear Translation of the Greek 
Scriptures (1985 nga Edisyon) 

The Jerusalem Bible (1966), Alexander Jones, general 
editor 

The Holy Scriptures According to the Masoretic Text 
(1917; nga gipatik niadtong 1952), The Jewish 
Publication Society of America 

King James Version (1611; nga gipatik niadtong 
1942) 

The Holy Bible (1956), Ronald A. Knox 

The Holy Bible From Ancient Eastern Manuscripts 
(1957), George M. Lamsa 

The Twenty-Four Books of the Holy Scriptures (1853; 
nga gipatik niadtong 1914), Isaac Leeser 

Gregong Septuagint (orihinal nga gisulat niadtong 
ikatulo ug ikaduhang siglo W.K.P.), nga giedit 
ni Alfred Rahlfs (1935) 

LXX, 
Bagster 


LXX, 
Thomson 
MBB 


Mo 


MR 


TEV 


Yg 


The Septuagint With Apocrypha: Greek and English 
(hubad ni L. C. L. Brenton, 1851: nga gipatik 
niadtong 1986) 

The Septuagint Bible (hubad ni Charles Thomson, 
1808; girebisar ni C. A. Muses, 1954) 

Maayong Balita Biblia (1981; nga gipatik niadtong 
1988) 

A New Translation of the Bible (1935; nga gipatik 
niadtong 1954), James Moffatt 

The Modern Reader's Bible (1907; nga gipatik 
niadtong 1924), Richard G. Moulton, editor 

The New American Bible (1970), Catholic Biblical 
Association of America 

Sagrada Biblia (1944; nga gipatik niadtong 1972), 
Eloino Nácar Fuster ug Alberto Colunga 

Ang Biblia—Bag-ong Hubad Nga Binisaya (1990) 

The New English Bible (1970) 

The Holy Bible—New International Version (1978) 


New World Translation of the Holy Scriptures—With 
References (1984), Rbi8 


The New Testament in Modern English (1958: nga 
gipatik niadtong 1976), J. B. Phillips 


The Emphasised Bible (1902), Joseph B. Rotherham 


Revised Standard Version (1952: nga gipatik 
niadtong 1971) 


The Authentic New Testament (1958), Hugh J. 
Schonfield 


The New Testament of Our Lord and Saviour 
Jesus Christ (1937: nga gipatik niadtong 1948), 
Francis Aloysius Spencer 


Syriac nga Peshitta, orihinal nga gisulat niadtong 
ikalimang siglo K.P. (giedit ni S. Lee, London, 
1826, ug gipatik pag-usab sa United Bible 
Societies, 1979) 


The Twentieth Century New Testament, Rebisadong 
Edisyon (1904) 

Today's English Version (1976) 

Latin nga Vulgate (orihinal nga gisulat niadtong 
mga 400 K.P. ni Jerome: giedit ni R. Weber, 
Stuttgart, Alemanya, 1975) 

La Santa Biblia, Versión Moderna (1966), 
Sociedades Biblicas en America Latina 

The New Testament in Modern Speech 
(Ikalimang Edisyon, 1943: nga gipatik 
niadtong 1944), R. F. Weymouth; girebisar ni 
J. A. Robertson 

The Holy Bible (Rebisadong Edisyon niadtong 
1887), Robert Young 


Mga Basahon sa Bibliya 


Ubang mga Abbreviation 


HK 


Abdias 
Amos 
Awit ni Solomon 
Buhat 
Corinto, 1 
Corinto, 2 
Colosas 
Cronicas, 1 
Cronicas, 2 
Daniel 
Deuteronomio 
Ecclesiastes 
Efeso 
Esdras 
Ester 
Exodo 
Ezequiel 
Filemon 
Filipos 
Galacia 
Genesis 


amihanan 
amihanan- 
amihanan-kasadpan 


amihanan- 
amihanan-sidlakan 

amihanan-kasadpan 

amihanan-sidlakan 

Bul-oganang Walog 

bersikulo 

Bukid o Kabukiran 

Celsius 

ektarya 

Fahrenheit 

nota o footnote 

gramo 

galon 

Grego 

habagatan 

human sa 

Hebreohanon 

habagatan- 
habagatan-kasadpan 

habagatan- 
habagatan- sidlakan 


habagatan-kasadpan 


ku 


Hari, 1 

Hari, 2 
Habacuc 
Haggeo 
Hebreohanon 
Maghuhukom 
Isaias 
Jeremias 

Joel 

Jonas 

Josue 

Juan 

Juan, 1 

Juan, 2 

Juan, 3 
Lamentaciones 
Levitico 
Lucas 
Malaquias 
Marcos 
Mateo 


habagatan-sidlakan 

kasadpan 

Komong Panahon 

kasadpan- 
amihanan-kasadpan 

kapitulo 

kilogramo 

kasadpan- 
habagatan-kasadpan 

kilolitro 

kilometro 

kilometro kada oras 

kubiko 

kuwadrado 

litro 

Latin 

libra 

lindog 

sa literal 

metro 

mga 

miligramo 

milya 

milya kada oras 

mililitro 


yd 


Miqueas 
Nahum 
Nehemias 
Numeros 
Oseas 
Pedro, 1 
Pedro, 2 
Pinadayag 
Proverbio 
Roma 
Ruth 
Samuel, 1 
Samuel, 2 
Salmo 
Santiago 
Sofonias 
Tesalonica, 1 
Tesalonica, 2 
Timoteo, 1 
Timoteo, 2 
Tito 
Zacarias 


milimetro 
(mga) manuskrito 
numero 
piye 

panid 
parapo 
plural 

mga panid 
pulgada 
sidlakan 
sa buntag 
sa gabii 

sa hapon 


sidlakan- 
amihanan-sidlakan 


seksiyon 


sidlakan- 
habagatan-sidlakan 


sentimetro 
superskripsiyon 
una pa 


Wala pa ang 
Komong Panahon 


yarda 


MATIKDI: Ang tanang pagkutlo gikan sa klasikal nga mga awtor naggikan sa Loeb Classical Library, gawas kon gipaila. 


